####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00526
Uniform title: nādānusandhāna
Manuscript : NGMCP 5-2714 Reel No. A62/11

Description: 
A tract on the yoga of the unstruck sound.


Notes: 
Data-entered by the staff of Muktabodha under the supervision of Mark S.G. Dyczkowski.

Revision 0: Sept. 12, 2021.

Internet publisher : Muktabodha Indological Research Institute
Publication year : 
Publication city : 
Publication country : India
####################################################



1a)

śrīvighnarājāya nama | 

śiva uvāca | 

ataḥ paraṃ pravakṣyāmi pratyayaṃ cāmṛtopamam |
daśadhānāhataṃ nādaṃ sadyaḥ pratyayakārakam ||1||

ciṇīti prathamaṃ śabdaṃ ciṃciṇīti dvitīyakam |
ciriśabdaṃ tṛtīyaṃ syācchaṃkhaśabdaścaturthakaḥ ||2||

paṃcamaṃ taṃtranirghoṣaṃ ṣaṣṭhaṃ ca raṇavantathā |
saptamaṃ kāṃsyatālaṃ ca meghaśabdaṃ tathāṣṭamam ||3||

navamaṃ vārinirghoṣaṃ daśamo dundubhi dhvaniḥ |
navaśabdān parityajya daśamo mokṣadāyakaḥ ||4||

āhatena vinā nādaḥ karoti daśadhā ravam |
nādāhataśabdoṣṭo yaṃ karṇaraṃdhre vinirgataḥ ||5||

jñātvādau tu sa garbhakaṃ gurumukhāt tasyācca nirgartakaṃ 
vai tasmāt parato nirañjana padaṃ tasyācca vidbodhakam |
vidbodhāt paramaṃ svarūpamamalaṃ paśyet sadā nandinaṃ siddhiḥ 
paṃcavidhaḥ prakāratanuttiḥ saṃkrīḍate līlayā ||6||

yo jānāti sa garbhakaṃ ciṇiravāt tāsāṃ tathārcittaṇe 
medinyāṃ caturasrake prathamatastatve śubhe pītake |
śītādyairna hi pīḍyaterna ca jalaiḥ santāpapīḍādibhiḥ |
kāmasthāna bhavaṃti roganicayā kāyodyamejāgrati ||7||

khaṇḍenduḥ kṛtamaṇḍale cirirave śaṃkhasya nāde 
tathā tasmin dṛṣṭanigarbhake trinipuṇadhītatve sthito vāruṇe ||8||

tejastatvavare trikoṇa sadaneta? ārave vaiṇave paśyed vātaniraṃjanaṃ 
sthiramatirmāyopame śāṃbhave |
rakte śobhanamaṇḍale niśi divābhyāsonmukhaḥ paśyati |
māyārūpadharāstrilokavaśakṛdevāṃganāmānayet ||9||

1b)

tatve vāyusamudbhave sati rave kāṃsyetha meghasvane ṣaṭkoṇe sati maṇḍale 
śubhamatiḥ paśyecca vidbodhakam |
kuryāravasthitasaṃsthito guṇagaṇaiḥ saṃpūjyate kāmikaiḥ rūpe svapnabhave 
karoti khagatiṃ kālatrayajño bhavet ||10||

vṛtternimalake sunirmalaguṇe svatattvasaṃbhūtake jāṃnevāriravedhadundubhirave 
dṛṣṭe svarūpe male turmānāya pade layaṃ prakurute tatve yame sarvakṛt 
sarvajñaḥ svatu jāyate janayati pritiṃ parāṃ nyogavit ||11||

nityaṃ paṃcadaśāṃgulaiḥ kṣapakaroṇyetāni tāni tatvāni ca tatvānāṃ 
vilayaṃ krameṇa kurute saṃdhiṃ gate cetasi | tadehe prabhupādapadma yugalaṃ 
saṃdhīdyasastathā prāṇājīvasamanvitāḥ || 
kulagatāḥ | śaktyāsamaṃ krīḍate ||12||

pṛthvī pañcabhiraṃgulaiḥ kṣayakarī hyāpaścaturbhistathā |
tejastryaṃgulakenāśoṣaṇakaraṃ vyomapadaṃ prāṇināṃ ||
tatvānāṃ vilayaṃ karoti ca punardvābhyāṃ tatonāhataścaikenāṃgula 
keśaśca śoṣaṇakaraṃ vyomapadaṃ prāṇināṃ ||13||

yo bhyāsaṃ vidadhāti śāmbhavapade jānāti tatvāni sastatvānāṃ vilayātmane 
pravilayaṃ tyaṃbhāve vidhīye punaḥ |
śrīśaktyā sadṛśaḥ kṣaṇāt samaraso nityātmano jāyate satvevaṃ 
bhavatīśvaratvamakhilaṃ puṃsaḥ prasādāṅguroḥ ||14||

ādau syājjanavatsalaściṇiravābhyāsād dvitīye punarvyādhīnāṃ vilayo bhavet 
sukhayutorāve tṛtīye punaḥ dūrā ca śravaṇaṃ caturthakarave nāde tathā 
pañcame vācākāmikasiddhisaṃyuta sudhīḥ | ṣaṣṭho svare tyaktabhūḥ ||15||

2a)

dūre syādavalokanaṃ sukṛtino bhyāsādrave saptame saṃjāteṣṭamake svane 
kuliśa vatsaṃ jāyate yogavit | dehasya sphuraṇaṃ bhavecca navame svecchāvaro 
dundubhau saṃbhūte daśame svane samarasaḥ śrīśakti sarveśayoḥ ||16||

dhanyaḥ kopi naraḥ praviśya nipuno * *? lokaprasiddhe dhvanaubhityā dvāramaho 
mahāsamarasaḥ sthitvāvaniḥśaṃkitaḥ |
kālaṃ vaṃcayate hyanena vidhinā helāprayogeṇa satyatkā candrapathaṃ tathā 
ravipathaṃ krīḍet sadā nanditaḥ ||17||

cīṇīti prathame rave tvaci gate śrīmatprabhuściciṇau rave raktamupāgate cirirave 
raṃmāṃse bhoga gacchati | mede śaṃkhamahārave ca vasati svāsthitasya ārave 
majjāyāṃ praviśedalopi ca mahāśaṃkhasya rāve prabhau ||18||

kāṃsye tāla bhaverave vibhurayaṃ śukre vinaṣṭastadā meghānāṃ svanite tadā 
praviśati prāṇeṣu tūrṇaṃ ca sa | jīve vāri raveṇa saṃkramayati tyakta svane 
dundubhau saṃjāte sati cobhayoḥ samarasaḥ syācchakti sarveśayoḥ ||19|| 

ityanāyāhatanādaḥ | 



kailāsaśikharāsīnaṃ devadevaṃ jagadguruṃ |
pṛcchatisma śivādevī brahmajñānaṃ maheśvaram ||

śiva uvāca ||

kāṣṭamadhye yathāvahni puṣpe gandho rase ghṛtam |
dehamadhye tathā deva puṇyapāpavivarjitaḥ ||2||

maheśaḥ khecarimudrāḥ manodaṃḍaḥ smṛtaḥ priye |
śāligrāmastu sahajaḥ paṃcendriya samarcitaḥ ||3||

prakṛtiścandanandevi brahmacaryaṃ paraṃ vratam |

2b)

brahmajñānaṃ punardhyānaṃ parabrahma namostu te ||4||

iḍā bhavati gaṃgā ca piṅgalā yamunānadī |
vijñeyātaddvayormadhye suṣumnā ca sarasvatī ||5||

triveṇī saṃgamo mastra? tīrtharāmaḥ sa ucyate |?
tatra snānaṃ prakurvāṇaḥ sarvapāpaiḥ pramucyate ||6||

devyuvāca ||

kīdṛśī khecarī mudrā kīdṛśī śāṃkari punaḥ |
vidyādhyātmya viniḥyatnād dvayaṃ brūhi bhaveśvara ||7||

manasthiraṃ yasya vināvalañcanaṃ vāyuḥ sthiro yasya vinā norodhanaṃ |
dṛṣṭisthirā yasya vināvalokanaṃ saiveha mudrā vicalā tu khecarī ||8||

vālasya bhāvo mṛtakasya ceṣṭā svapnena hīnātra yathātra nidrā |
paṃthāpathā vyomagato dvijānāṃ vidyā tathāśāṃkarikā pradhānā ||9||

devyuvāca ||

mṛtyuṃjaya jagannātha brūhi me parameśvara |
darśanāni kathaṃ deva vadantītha pṛthak pṛthak ||10||

śiva uvāca ||

trināḍī ca bhaved bhedo vedābhyāsarataḥ sadā |
śaivā na bindurvarddhajayaṃ mantrān ghoratarāṃścate ||11||

sāṃkhyāṃ prakṛti vādajñāḥ bauddhāḥ śūnya pracādinaḥ |
jainājīvādi sattatva bhāṣino?rhanu pāśritā ||12||

nāstikā nāsti kiṃcid vai jalyaṃti viṣayāśritāḥ |
niḥsukhāsakta cittāste nipataṃti bhavau dadhau ||13||

evaṃ brānti yathāḥ sarva śāstramohita buddhayaḥ |
tasmāt sarvaprayatnena śāstrabhrāntiṃ tyajedbudhaḥ ||14||

etebhyopi suguptaṃ te brahmajñānaṃ vadāmyaham |

3a)

yena jñāna prabhāvena mokṣasaukhyaṃ bhavadbhutam ||15||

umā pṛccha mahādeva piṇḍabrahmāṃdulakṣaṇaṃ |
paṃcatatvāhatyakādeva guṇāḥ ke paṃcaviṃśatiḥ ||16||

śiva uvāca ||

asthimāṃsaṃ nakhāścaiva tvacāloma ca paṃcamam |
bhuvaḥ pañcaguṇā hyete brahmajñāna prabhāṣitām ||17||

sukraśoṇitamajjāśca mūtraṃ jñātvā? ca pañcamī |
apāṃpañca guṇāṃ hyete brahmajñānaṃ prabhāṣitāḥ ||18||

nidrā tṛṣā kṣudhā kāntirālasyaṃ pañcamantathā |
ete tejo bhavāḥ paṃca brahmajñānena bhāṣitāḥ ||16||

kāmaṃ krodho mahālobho mahapaiśūnyameva ca |
nabhaḥ pañcaguṇaṃ devi brahmajñānena bhāṣitam ||20||

ākāśājjāyate vāyurvāyorutpadyate raviḥ |
rave hṛtpadyate toyantoyādutpatte mahī ||21||

paṃcatatvairbhavetsṛṣṭistatve tatvaṃ vilīyate |
paṃcatatvī paraṃ tatvaṃ namastasmai cidātmane ||22||

pṛthivyāpastathā tejo vāyurākāśasaṃjñakaṃ |
sūryācandramasāvātmādhāryate jagadaṣṭibhiḥ ||23||

sparśanaṃ rasanaṃ ghrāṇaṃ cakṣuśrotreṃdriyātmikā |
paṃcatatvīmatātasyāṃmanabhadarddhagaṃ priye ||24||

brahmāṇḍe lakṣaṇaṃ yādṛk piṇḍe caivena tādṛśaṃ |
tadākārā vinaśyanti nirākārastu īśvaraḥ ||25||

śukraśoṇita māṃsāsthi tvacoloma ca nāḍikāḥ |
medorajastathāmajjā dhāturdaśavidhaḥ smṛtaḥ ||26||

3b)

saśarīrī bhavedātmā cāntarātmā manaḥ smṛtaṃ |
paramātmā bhavedanye manastatatra vilīyate ||27||

raktādhāturbhavenmātuḥ śukradhātuḥ pitāstathā |
śūnyadhyāna pravāhena garbhapiṇḍobhijāyate ||28||

asantuṃbhyadyate piṇḍo vidyamāna kva naśyati |
garbhadhyānaṃ na jānāti tenāsau pravinaśyati ||29||

yathā svapnaṃ vinā nidrā yathā cintāṃ vināmataḥ |
tādṛśoyaṃ jagatsraṣṭā garbhadhyānaṃ taducyate ||30||

manovaśīkṛtaṃ yena jitomenendriyo paraḥ |
jitaṃ jagattrayantena sa devāṃsurapannagaṃ ||31||

avyaktājjāyate prāṇaḥ prāṇādutpadyate manaḥ |
manaḥ manaṣo jāyate vāṇī vāṇī manasī līyate ||32||

tālu mūlaṃ sthitaḥścandro nābhi mūle divākaraḥ |
sūryāṃge vasate vāyuścandrāṃge tu sadāmanaḥ ||33||

cittāgre vartate vāto nabhogre jīva āsthitāḥ |
etatsarvaṃ mahāgopyaṃ labhyate guruvākyataḥ ||34||

śaktirvaśati pātāle brahmāṇḍe tu sadāśivaḥ |
kālastadanaṃ jñeyo jarākālāt prajāyate ||35||

śiva * *? sadā yasya dehe samatayā sthitai |
mṛtyurnotpadyate tasya dehasthānī sa sidhyati ||36||

cale citte bhavecchakti sthira citte bhavecchivaḥ |
tacchuye? niścale jāte kārye yogī sa sidhyati ||37||

icchāśakti yā tathā jñānaṃ śakti trayamitīryate |
jñānaśktiryadā bhūtā tadā cittaṃ vilīyate ||38||

ūrdhvaśaktirbhavenbhakti hyadhaḥ śaktirbhavedbhavaḥ |
āsāvadantite nirañjanāḥ ||39||

ādhāraṃ guhyacakrasthaṃ svādhisthānaṃ ca liṃgakaṃ |
maṇipūraṃ tu nābhisthaṃ hṛdaye syādanāhatam ||40||

4a)

viśuddhaṃ kaṃṭhadeśasthamājñācakraṃ bhuvonantaram |
cakrabhedā mayākhyātāścakrātītaṃ priyaṃspara ||41||

brahmāṇḍāni kaṃṭherūrdhvaṃmadhaḥ pātālasaptakam |
ūrdhvamūlamadhaḥ śākhaṃ vṛkṣākāramidaṃ vapuḥ ||42||

hṛdiprāṇābhidhovāyurapāno gudasaṃsthitaḥ |
samoṃtye? nābhimadhyastha udānaḥ kaṃṭhamāśritaḥ ||43||

vyānaḥ sarvagato dehe vartate mṛgalocane |
pañcate prakṛti prāyāḥ prāṇādyā dehavartinaḥ ||44||

nāgo gṛhnāti paṃcaitān kūrmaḥ saṃmīlanaḥ svayaṃ |
kṣurta? karoti kṛkaro deva datto vi *? bhate ||45||

brūte dhanaṃjayaḥ śabdaṃ kṣaṇamātraṃ na viśramet |
vadhnātyetāṃ yo vātān sa yogī yogīnāṃvaraḥ ||46||

navadvārāṇi pratyakṣāṇya mūnidaśamaṃtyataḥ |
manodvāramidaṃ gopyaṃ labhyate guru sevayā ||47||

śaktikuṇḍalinī bhūtā tā imā daśanāḍikāḥ |
iḍāñca piṅgalā tāsu suṣumnā corddhagāḥ smṛtāḥ ||48||

gāndhārī hastijihvā syāt pūrvādho gamanā apū |
alaṃbuṣā jayākhye dve dakṣiṇāṃge samādhite ||49||

kuhūśca śaṃkhinī nāḍyau vāmāṅge dve vyavasthite |
etā sāṃ daśanāḍīnāṃ svarūpaṃ gaditaṃ mayā ||50||

dvāsaptati sahasrāṇi nāḍikāmekavistarā |
etājānāni yaḥ kaścit sa yogī kathyate budhaiḥ ||51||

satvabhāve sthito brahmā rajobhāve janārdanaḥ |

4b)

tamobhāve bhavedrudra evaṃ triṣu guṇāstrayaḥ ||52||

dayābhāve sthito brahmā bhogabhāve sthito hariḥ |
krodhabhāve sthito rudro bhāvā ete trayātriṣu ||53||

bindurūpe bhaved brahmā vāyurūpe bhaveddhariḥ |
mano rūpe bhavedrudrastriṣu rūpatrayaṃ hyadaḥ ||54||

janmamṛtyujarāstāvadyadi triguṇatātmani |
svapnepi spṛte naiva tābhistriguṇatokitaḥ ||55||

śrīdevyuvāca ||

kāmātākaḥ pitājantorbhrātākaśca svasāvakā |
kaḥ sutogehinīkāvā brūhi me parameśvara ||56||

śiva uvāca ||

dayā mātā pitā jñānaṃ satkṛtyānica bāṃdhavāḥ |
svasākṣāṃti sutaḥ satyaṃ gehinīhaśubhā gatiḥ ||57||

yādṛgyatāṃginiścitaṃmādṛkāṃkhya khagaścaret |
pādagarbhakabhāvasyādbrahmajñānaṃ taducyate ||58||

kṣaṇamarddhakṣaṇārddhavā samādhiṃ yodhi gacchati |
ājanma janitaṃ pāpaṃ tatkṣaṇādeva naśyati ||59||

eṣā sā khecarī mudrā saiṣā vidyāpi śāṅkarī |
mahāmudrā ca saivā trayacciṃtā sahitaṃ manaḥ ||60||

anyāhārāṃ mahāyāsaḥ prajalpo vyasanā grahaḥ |
dānatvaṃ janatā saṃgastājyāḥ bda? yoginā amī ||61||

jīvoyaṃ yadi jāgarti tāvanmṛtyu bhayaṃkutaḥ |
yadi mudrānvito nityaṃ jīvo nidrā sadāsyate ||62||

yāvadvāyu sthiro dehe tāvat mṛtyu bhayaṃkutaḥ |
yāvanmudrāsanāvaddhastāvadvāyu kva gacchati ||63||

ālasyaṃ mahatī nidrā mataśca kapi cañcalam |
tribhiratai bhavenmṛtyuḥ sidhyucchede trayo matāḥ ||64||

5)

yāvadviṃdu sthiro dehe tāvanmṛtyu bhayaṃ kutaḥ |
yāvanmudrāsanāvaddhastāvadbiṃdu kva gacchati ||65||

pade śūnye nirālaṃbe cittaṃ carati yasya vai |
sa eva brahmacārī syāt sa tu nārī na varjitaḥ ||66||

aprāpya rājyaṃ na dhanaṃ na vidyāṃ kāntāṃ na kāntāṃ suhṛdo narudhyān? 
|
vāṃcchāmi kiṃ tvekamagaṇyalābhaṃ nityaṃ samīhe paramātma tatvaṃ ||67||

iti śrīyogaśāstre śrīpārvatīśvarasaṃvāde nādānusaṃdhānaṃ saṃpūrṇam 
||




###########   END OF FILE  #######
