####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: T00241
Uniform title: vāruṇapaddhativyākhyānam
Commentator : bhaṭṭā śivottama
Manuscript : IFP/EFEO transcript T00143

Description: 
Copied from IFP/EFEO transcript T00143


Notes: 
Data entered by the staff of Muktabodha under the supervision of Mark S. G. Dyckzowski.            

Revision 0: Sept. 18, 2011

Internet publisher : Muktabodha Indological Research Institute
Publication year : 
Publication city : 
Publication country : India
####################################################




 vāruṇapaddhati vyākhyānam 

ṭ.ṇo. - 143 

vāruṇapaddhati vyākhyānam 

(bhaṭṭaśivottamakṛtā varuṇapaddhativṛttiḥ) 



oṃ 

|| varuṇapaddhati vyākhyānam || 

|| hariḥ oṃ || 

bījannidāyajanamathavā pravṛtteryatprayojanam | taduktyā jñāyate 
samyak tatvaṃ dīkṣā pratiṣṭhayoḥ || 

tatrādau tāvacchrīvaruṇaḥ - 

prāripsitaṃ vastu nidarśayitā sarvātmanāṃ maṅgalamabhīṣṭa 
devatārūpaṃ vastu puraskṛtya namaskṛtya ācārya 
paraṃparānuṣṭhīya mānasya śiṣṭācārasya svātmanyapi 
kalāstutirā vedyate | svavacanaprāmāṇyena śrotṝṇāṃ tatra 
prarocanā jāyata iti abhīṣṭa devatānamaskāra pūrvaṃ vastu 
nirdiśati | 

nirvāṇadvaya bījāya namaḥ somāya śambhave | atha saṃgṛhyate 
bījaṃ dvayaṃ dīkṣā pratiṣṭhayoḥ || 1 || 

śambhave namaskṛtya kiṃ bhūtāya somāya umayāsaha vartamānāya ca 
ata eva nirvāṇadvaya bījāya dvividhaniḥśreyasa hetu bhūtāya atha 
anantaraṃ dīkṣā pratiṣṭhayoḥ dvāra dvāri bhāvena nirvāṇadvya 
sādhana bhūtayoryadvīnaṃ nidānaṃ pravṛttau prayojakaṃ vā 
tatsaṃgṛhyate | sukhapratipattyarthamasmābhiriti vākyārthaḥ | 
tathā bāhyalakṣaṇasya śivasyāpi kartṛtvaṃ na saṃbhavati | 
tasmādumayā parāśaktyātmikayā karaṇa bhūtayā 

p. 2) 

nirvāṇadvaya bījatvam | natvekākina iti sūktam | 
yatpunarnirvāṇaṃ malādi bandhavimuktiṃ purassaramātmanaḥ 
svarūpatvābhivyaktiṃ lakṣaṇa niḥśreyasā- paraparyāyaṃ 
tadupādhidve vidhyāddvividham | tathā hi upādhireko vijñāna 
kaivalyaṃ niradhikaraṇadīkṣāyāṃ nirvāṇākhyamiti dvayaṃ 
dvābhyāmeva tābhyāmupādhibhyāṃ nirvāṇa dvaividhyaṃ bhavati | 
dvayorapi śivasyaiva saśaktikasya hetutvam | apare punarāhuḥ sati 
vijñāna kaivalye prathamaṃ prakṛtyadhikaraṇalakṣaṇam | 
parāṇimāsiddhyaparaparyāyameka nirvāṇamiti 
kāntakarmāmayātvānubandhamokṣa kaivalyāt parantu 
narāṇāmadhikāra bandhamokṣā pūrvakarmasākṣācchivatvābhi 
vyaktiriti | tadasat | 

parāṇimādi siddherbhukti viśeṣatve niḥśreyasasyāpi bhāvāt | 
apare puna rāhuḥ dīkṣā ekanirvāṇam anyattu dīkṣite śarīra 
vinipātānantaraṃ prabhavati dvinatvāpatteḥ | yathā'nupanītasya 
māṇavakasya yathā pūrvamavasthita śarīrasyāpi 
śāstrabalādupanayākhya saṃskāreṇa dvitīya janmāṅgī kriyate 
evamihāmi dīkṣayā nirvāṇaṃ jīvanmuktiriti tadapi bhuktidaśā 
nativṛtterniḥ śreyasaṃ na saṃbhavati | 

anyepunarāhuḥ yonidvaividhyādi kramānnirvāṇadvayaṃ iti | 

p. 3) 

dvidhā khalu puṃso yoniḥ māturupasthātmikā viśvopādānātmikā 
ca | yacchrūyate yoni yonimadhitiṣṭhatyeka iti || tasmāt paścima 
janmākhyamekaṃ nirvāṇaṃ tataḥ paraṃ puṃsojanmā bhāvādviśvo 
pādāna yonirapi makhit śivatvābhi vyaktiriti 
parāparabhāvāddvidhā nirvāṇamiti | tadapyayuktam | 
dūṣaṇānativṛttaṃ bhuktyanati vṛtteḥ | evaṃ 
yogājjīvanmuktirapi bhuktyanati kramānna niḥśreyasam | tasmāt 
prathamavyākhyā noktameva jyāyaḥ | śivasyeva dvidhāvasthānena 
dīkṣādvaividhye'pi niḥśreyasasyaiva sadyovā phalabhāk | na tu 
dīkṣā pratiṣṭhābhyāṃ | nirvāṇadvaya pakṣe dvayopanyāsaḥ 
kiṃ na kriyate | nirvāṇadvaividhya niyamā bhāvāditi vadāmaḥ | 
tathā hi 

nityādi karmabhiḥ śivayoga paryantaiḥ niḥśreyasasyaivāneko 
pāyatayā nirvāṇadvaya nibhayamo na siddhayati | dīkṣāmātro 
pāyatve tu tasya niradhi kāraṇa niyamān | dvaividhya niyamādṛtena 
nirvāṇadvaividhyamiti sthitam | atha nirdeśa kramānurodhena 
dīkṣātallakṣaṇaṃ tadbījaṃ yāha - 

sapāśatraya viśleṣaṃ śivatvaṃ vyajyate yayā | kriyā sā 
kathyate dīkṣā bhaktivairāgya lakṣaṇā || 2 || 

yayaiva kriyayā phaladvaya niṣpatyā dīkṣākarmaṇaḥ 
karmāntarebhyaḥ vaiśiṣṭya muktaṃ bhavati | bhakti vairāgya 
lakṣaṇe iti dīkṣāyāmadhikāra ityuktaṃ bhavati | nidānaṃ 
prayojakañcoktaṃ bhaktiṃ śive saṃsāre vairāgyaṃ 
dṛṣṭvā'nugrahalakṣaṇe dvividhe'pi viṣayasya vyavasthā'stheyā 
| anyathā bhaktivairāgyayorapi avasthita viṣayatayā parasparaṃ 
vyākhyātaḥ | yasya śive bhaktivairāgyaṃ ca saṃsāre na bhavati | 

na tasya dīkṣāyāmadhikāra ityuktaṃ bhavati | śaktipātaphalatvā 
yogāt tallakṣaṇatvāddīkṣāyāṃ | tasmācchaktipāta eva 
dīkṣābījam | phalaprayuktatvādīkṣā vidheḥ | ata prabotthaṃ 
ācāryānuśāsanaṃ apatita śaktikaṃ na dīkṣayediti | atha kathaṃ 
jñāyate agnisaṃskāra doṣe tayonato bhaktivairāgye saṃbhavata iti 
| naiṣa doṣaḥ | śaktipātasyaiva tadjñāna kāraṇatvātko'yaṃ 
śaktiḥ pāto nāma tasyāvibhutvāditi cet vimukhe'pi tasya 
muktiparikarā bhāvāt saha sopapatreḥ pāta ityupacaryate | 
kādācitkaga?tvaṃ ca tasya saha kāriṇaḥ karmasāmyasya tasya 
kādācitkatva kṛtam | taduktaṃ śrīmatsvāyaṃbhuve 

śivecchayā purānantā śaivī śaivārtha dāyikā | sā 
śaktirnipatantyādyā puṃso janmanyapaścime || 

tannipātākṣaratyasya malaṃ saṃsārakāraṇam | kṣīṇe tasminniyā 
sākṣātparaṃ niḥśreyasaṃ prati || 

sa deśikamanuprāpya dīkṣā vicchinnabandhanaḥ | 

p. 5) 

prayāti śivasāyujyaṃ nirmalonirupaplavaḥ || iti | 

atra karma sātyaṃ sahakārikāriṇamivopapāditam | taduktaṃ 
śrīmatsvāyaṃbhuve dyotata iti neha pratanyate || 

pratipādanasya ceddehaṃ mūlam | yaduktaṃ śrīmatkiraṇe 

same karmaṇi sañjāte kālāntara vaśādiha | tīvra śaktinipātena 
guruṇādīkṣitoyajet || iti || 

yathā bhakti vairāgye dīkṣācihne tathā śive saṃsāre 
taddhicihnamiti veditavyaṃ jñāyate śivasaṃsāre bhaktivairāgya 
yogādato jñānasyāpi hetuḥ śaktipāta evākṣīṇamalasya 
tanniruddhadṛkchakti bhayātprasaraṃ bhāvāmalakṣaṇasya śaktipāta 
nimittatvā dityabhiprāyeṇa prāguktaṃ nigamayannupa saṃharati | 
tasmāt jñānaṃ ca bhaktiśca vairāgyamiti cātmanaḥ | 

dīkṣitasyeha cihnāni yaśostvetāni nāñjasā || 3 || 

ataḥ patitaśaktikaḥ khalvātmā paśuḥ tasya bhaktijñāna 
vairāgyāṇi nāñjasā javādbhavatyapi hetoḥ saceha 
dīkṣāprayojakaḥ śaktipāta eva | anyathā dīkṣitasyetāni 
cihnāni na bhaveyī na bhavanti | dīkṣitasya vijñāna bhakti 
vairāgyāni cihnāni avasīyante | patitaśaktika evāyaṃ dīkṣita 
iti | tadathamatra kramādāhuḥ | prathamaṃ karmasāmyam | tataḥ 
śaktipātaḥ tataḥ śive jñānaṃ tato bhaktiḥ tataḥ saṃsāre 
vairāgyaṃ tato deśikānveṣaṇaṃ | tato'nuprāpaṇaṃ tasya 
vyaktaye 

p. 6) 

ca tato dīkṣā tataḥ pāśa vicchittiḥ śivatvābhivyaktiḥ 
niḥśreyasa iti | tadarthañca śivāt jñānaṃ śrīmatkāmikādi 
śivaśāstra lakṣaṇamaneka bhedopabheda bhinnaṃ tassārvabhaumaṃ 
prāpyate | yathoktaṃ śrīmatsvāyaṃbhuve - 

athātmamala māyākhya karmabandha vimuktaye | vyaktaye ca śivatvasya 
śivādjñānaṃ pravartate || 

tadekamapyanekatvaṃ śivavaktrāmbu bhodbhavam | parāpareṇa bhedena 
gacchatyartha pratiśrayāt || iti || 

nanu dīkṣitasya śivaśāstrābhigamaḥ tataḥ kathaṃ śive 
jñānasya dīkṣā hetutvaṃ na śivaśastralakṣaṇam | 
jñānadīkṣā prayojanamapi tu patita śaktikasya 
tadvaicitryavaśālloka vyavahāramātreṇāstīśvara iti 
śivasadbhāvābhyupagama- lakṣaṇa jñānamityavirodhaḥ || 

athapaśostvetāni nāñjasyā ityukteḥ kīdṛk paśuḥ kiṃ vā 
tallakṣaṇamityapekṣāyāṃ paśupāśasvarupāvagaterapi dīkṣā 
bījatvaṃ jñāpayituṃ tallakṣaṇa tadupa yogini viśeṣāṇiyāha - 

kiñcidjñomalinī bhinnāḥ kartā bhoktā svakarmaṇām | 
śarīrāḍhyo vibhurnityaḥ saṃsāryaḥ seśvaraḥ prabhuḥ || 4 || 

iti lakṣya nirdeśaḥ | kiñcidjña iti lakṣaṇamuktaṃ bhavati || 

p. 7) 

tato'nyattu lakṣaṇo papādakatvena lakṣakalpa viśeṣaṇamātraṃ 
kathamidaṃ lakṣaṇa kiñcidjña iti | pati paśupāśātmasu 
sarveṣvantarbhāveṃsati paśuḥ kiñcidjña ityetāvatā 
patyuṇamātraṃ kathamidaṃ lakṣaṇaṃ kiñcidjñaḥ sarvajñatvāt | 
na ca pāśatrayaṃ tasya jñātvāt na hi vyāvṛtyanantaramasti 
muktātmanaḥ prākpaśubhāvena tadavasthāntaratvāddīkṣā 
pratiṣṭhāvadeḥ punaḥpāśa viśleṣa hetatayā 
śaktyantarbhāvācchakteśca patyantarbhāvācchaktimatāḥ eva hi 
patitvaṃ kathaṃ punarātmano jñatva kartṛtve tulye patyuriva 
sarvajñatvā bhāvāt paśutvaṃ cetyuktaṃ malina iti malasadbhāve 
liṅgamuktaṃ kartābhoktā svakarmaṇāṃ śarīrāḍhya iti | kartā 
jñānādhāratvāt kutrāsya kartṛtvamityuktaṃ bhokteti 
bhogamātrasya karteti yāvat | kasya bhoktā ityāśaṃkāyāṃ 
sukhaduḥkha mohanamiti vaktavye taddhetubhistān upalakṣayati | 
svakarmaṇāmiti | svakarmaṇāṃ hi na svarūpeṇa bhogyatvaṃ api tu 
sukhaduḥkhādi phalabhogenaiveti yāvat | svaśabdāt pratyātmakaṃ 
bhogabhedaṃ ca taddhetu bhedaṃ ca vyavasthitamāvedayati | 
kimāyatanam bhogasyetyata uktaṃ śarīrāḍhyaṃ iti | ṛddhoya'tiḥ 
svāmīti paryāyaḥ | tacchīramātrannāmātmā kintu tadvyatiriktaṃ 
svavyatirekeṇa śarīrasya svātyayasvārabdha karmarūpa suranarādi 
bhāvena śarīrāṇāṃ vaicitryādityuktaṃ bhavati | 

p. 8) kartṛtvādermalādi sadbhāva liṅgamanyathānupapattera 
śuddhissākṣānmalaśabdārthastadabhāvena bhoktṛtvaṃ svarūpa 
upapadyate | yasmāttaduktaṃ śrīmatsvāyaṃbhuve - 

yadyaśuddhirnapuṃso'sti śaktirbhogeṣu kiṃ kṛtā | iti | bhinna 
ityarthaḥ | kiṃ labdhamātmādvaita nirāsa iti brūmaḥ | na 
syātmaikyeva bandhamukteva pāśādiveśleṣopapattiḥ | ata evoktaṃ 
kartā bhoktā svakarmaṇāmiti | svarūpa vibhāgabhāge 
bandhamuktyādi vaicitryādi yogāt | asti ca tadvaicitryaṃ | ataḥ 
paśavo bhinnāḥ iti kimadvaitavādasyā lambanam | vibhurnitya iti 
kimarthaṃ buddhindriyaśarīrāṇāṃ na bhoktṛtvaṃ saṃbhavati | 
janmāntara saṃbandhābhāvena tatpratisandhānābhāvājjanmāra 
bhogapratisandhātuḥ khalu bhoktṛtvaṃ itarathā bhoga taddhetūnāṃ 
vaiyadhikakhyaṃ syāt | ata evoktaṃ saṃskārya iti | saṃskāro hi 
karmādibhiḥ vāsanārūpaḥ yena tatphaleṣu deśāntara bhāviṣu 
bhoktṛtvamupa padyate | dṛśyate cāsya bhoktṛtvaṃ janmāntarā 
labdhakarmānurūpaṃ | ata evāsya dīkṣātvamapi nityatayā 
vibhutayā cāsya deśāntarakālāntara bhāvi dīkṣā phala 
bhogitvopapatteḥ | kathamasya janmāntara paratantrasya svabhoge 
kartṛtvaṃ bhoktṛtvamityuktam seśvara iti īśvara vānayam | tena 
preraṇayā 

p. 9) 

kartā bhoge yathoktam - 

ajño janturanīśo'yamātmanaḥ sukhaduḥkhayoḥ | īśvara prerito 
gacchet svargaṃ vāśvabhrameva vā || iti || 

paśulakṣaṇaṃ ca dīkṣā ca janmata eva tadgatasyaiva 
malādipāśasya śodhanīyatvādata eva 
pāśatrayalakṣaṇamanukrameṇāha - 

pāśā api trayo jñeyā malo māyā ca karma ca | 

malañca pāśonija śuddhyarthaṃ malasya purastāduddeśa hetuḥ | 
māyā karmaṇo rāgantu katvena tulye māyīyama śarīrajatva 
karmajaśca caramaṃ nirdeśa nirmitaṃ tadeva māyā 
pāśasyāntaraṅgatvāttadapekṣayā karmapāśasya bahiraṅgatvaṃ 
cāṅgīkaraṇīyam | pravāhe punaranādi siddhacakre vartamāne 
malāduṣu parasparaṃ hetu hetu madbhāvo'pyasti | tathā'nayupagame 
nijasyāpi malasya pariṇāmānupapattiḥ | nimittā bhāvātkarma 
vipāka vaicitryameva hi muktau bhuktau sākṣānnimittaṃ māyāmala 
parito mayostu yathā karmavipākaṃ pariṇatatvādbhoganimittaṃ ata 
eva hi karmaṇi parikṣīṇe muktiriva puṃso malamāyābhyāṃ bhavati 
| nimittā bhāve naimittikā bhāvāt | paraspara hetu madbhāvena 
cakravaccalādiṣu vartamāneṣu vanisvarsvāgantukā bhāvasteṣāṃ 
krameṇoddeśaḥ kṛta | atha - 

p. 10) 

yathoddeśa kramānurodhena malasya tāvallakṣaṇamāha - 

malañcā śuddhirajñānaṃ taccaitanyanirodhakam || 4 || 

malamiti lakṣyanirdeśaḥ | aśuddhiriti lakṣaṇam | ajñānamiti 
tatpratipādakamupapādaka caitanyaṃ nirodhakamiti tadevāśuddhiriti 
caitanya nirodhaka ityarthaḥ || 

atha māyā pāśalakṣaṇamāha - 

māyā kalādi pṛthivyantāntadbhavā tatva saṃhṛtiḥ | 

kalādi pṛthivyantā tatvasaṃhatiḥ yato bhavati tādṛśaṃ 
tadgatalopā danāddhayetyuktam bhavati | atha karmalakṣaṇamucyate - 

dharmā'dharmātmakaṃ karma vedasiddhamiti vākya śeṣaḥ | 

tasmādukta svāyaṃbhuve dharmaśāsana saṃvittirāmnāyādeva 
jñāyate iti mala māyādi karmabhiḥ vāsanātmabhiḥ 
puṃso'nvayamāha etaiḥ pāśaiḥ yutaḥ paśuḥ pāśatrayasya 
prāgukta kramānurodhena pratipāśaṃ phalabhedagarbhaṃ hetu 
madbhāvaṃ nigamayati | paśorajñatayā māyā yogo bhogāya 
karmaṇām | saṃyojanaṃ athāsyaivaṃ pāśatraya bandhe sati 
bhuktiparikaraṃ tadañca vañca sūcayati 

sa māyāditīśvarecchāto muktirnāsyānyathā yataḥ || 7 || 

iśvarecchāto vinā asya muktihetuḥ nāstīti bhāvaḥ | 
yasmādīśvarecchāmantareṇāsya muktirna saṃbhavati | 

p. 11) 

tataḥ kāraṇatvāt sati śaktipāte dīkṣayā prasaṃkhyānurupayā 
yugapadeva kṛtsnasyāpi sukhādi bhogasyopapatteḥ | bhoge sati 
pāśabandha yaugapadyaṃ tato muktiñca phalaphalī bhāvenāha - 

tataḥ sukhādikaṃ kṛtsna bhogaṃ bhuṅkte svakarmataḥ | saṃsārī 
sa paśubandho muktaḥ pāśa trayojjhitaḥ || 8 || 

yadvā pāśatraya bandhaḥ saṃsārī pāśa trayojjhito mukta ityetā 
vānena sūtrārthaḥ | 

atha dīkṣābhedaṃ darśayitu kāmaḥ tadarthaṃ 
dīkṣātmanotraividhyaṃ svarūpa bhedañca vaktumārabhate | 
tridhāso'yamanugrāhyaḥ sakalaḥ | pralayākalaḥ vijñānākala 
ityetaṃ svarūpamadhunā nakti - 

māyākarmamalacchannaḥ sakalaḥ so'bhidhīyate | malakarmāvṛtoyastu 
sa bhavet pralayā kalaḥ || 10 || 

malaikabandha sambandho vijñāna kala ucyate || 

suyojanametat atha saṃgraha dīkṣā bhedaṃ sa hetukaṃ darśayati - 

nirādhāro'tha sādhāraḥ śivasyānugrahodvidhā || 11 || 

spuṭārthaṃ tatro pādhirucyate - 

śivo'napekṣitācāryo dvidhā śakti nipātanāt || 13 || 

svayamevānugṛhṇāti vijñāna pralayā kalān || 

vijñāna kevaleṣu śaktipātastīvrataraḥ śreṣṭhaḥ | 
tadapekṣayā 

p. 12) 

parastīvraḥ pralākaleṣviti śaktipāta dvaividhyam nirādhāre 
sādhārepyanya yā bhedamāha - 

ācāryamūrtimāsthāya caturdhāśaktipātataḥ || 14 || 

bhagavānanugṛhṇāti sa eva sakalānapi || 

adhikāraṇamācāryaḥ sakala dīkṣāyāṃ dīkṣākastu śiva eva | 
śivādanyasya pāśaviśleṣa sāmarthasyā saṃbhavādityabhiprāyaḥ 
| mandamandataratīvra tīvratara bhāvācchaktipātasya cāturvidhyam | 
mandādi bhāve hetuḥ svaśiṣyācāryayoḥ mandādibhāva 
cāturvidhyam | na hi sarve'nugrāhyam | samaśaktipāta upalabhyante | 
apitu tāratamyabhāvādeva | tasmādācārya sauṣṭhave'pi 
śiṣyātmanā tāratamyānurupa evānugrahaḥ pravartate | eva 
mācāryā api sarve na samāna śaktikā upalabhyante | api tu madādi 
bhāvena tasmādanugrāhakasya saṃbhavatīti daśanurupamūhanīyam | 
athaiva manu grahe dīkṣābīje sati tato dīkṣā pravṛttirityāha - 

śivasyānugrahaddikṣā jāyate kṛta karmaṇām || 15 || 

paripakvamalāḥ kṛta karmāṇa ityucyante | asparipakvamaleṣu 
dikṣāniṣiddhā ityarthātsiddham | ataḥ punaḥ kṛta karmasu 
dīkṣā jāyate | dīkṣāpyaneka vidyā | teṣvapi malapāka 
vaicitryāddīkṣā svarūpa viśeṣaṃ prapañcayituṃ ārabhate - 

p. 13) 

sāvyāneka vidyā proktā tatprapañco'yamucyate | 

sā ceti sādhikaraṇa pratyabhijñāpakam | 

cākṣuṣī sparśadīkṣā ca vācikī mānasī tathā || 16 || 

śāstrī ca yogadīkṣā ca hautrītyādiranekadhā || 

ādiśabdāt pādodaka pradhāna preraka bodhakādyuktaṃ bhavati | 

atha yathā nirdeśaḥ | karmadīkṣāṇāṃ pṛthaglakṣaṇamāha - 

cakṣurunmīlya yattatvaṃ dhyātvā śiṣyaṃ samīkṣate || 17 || 

pāśabandha vimokṣāya dīkṣo'yaṃ cākṣuṣī bhavet || 

ityādi nirupādhikaḥ | tatva śabdaḥ śivādanyatra vartate | 

atrāpi tadyāyārtha paraṃ tasmācchiva yathārthanaṃ manasā 

sākṣāddīkṣā bījamityuktaṃ bhavati svayaṃ subodham || 

nidhāya dakṣiṇe haste śivaṃ sarvāṅgasaṃyutam || 18 || 

saṃspṛśecchiṣyamūrdhādi sparśadīkṣā bhavediyam || 

ityādi | atrāpi tatvaṃ dhyātvetyanuvartate | 
tanmūlatvāddikṣārtha vṛtteḥ śivaṃ sarvāṅgasaṃyutamiti 
śivapratipādakatayā śivamūlamantra hṛdayādyaṅgaṣaṭka yutaṃ 
dakṣiṇe haste nidhāyeti | anyat spaṣṭārtham || 

tatve cittaṃ samādhāya bṛṃhitāntara tejasā || 19 || 

uccaret saṃhitā mantrānāgdīkṣā prakīrtitā || 

ityādi tattve citrasamādhānāddhetoḥ tacchaktyadhiṣṭhāne 

p. 14) 

puryaṣṭakākhyaṃ svātma tejopabṛṃhitamuddīpitamavibhāvyate 
nopapannaḥ śivabhāvaḥ sannācāryaḥ saṃhitā mantrānuccarediti 
vāgdīkṣālakṣaṇamityuktam | mūlabrahmaṅgamūrtyāsanaṃ saṃhitā 
śiva śāsana iti śrīlaiṅgepyuktam | 

mānasaṃ vidhimāśritya mānasītyabhidhīyate | 

ityādi yadbahiḥ kriyayā nirvartyaṃ tatsarvaṃ manasā vidhīmānaṃ 
mānaso vidhiḥ tena mānasa dīkṣā kṛtā bhavati | cakārādihāpi 
prāgucyamāna tatve cittaṃ samādhāyetyā kṛṣyate - 

mānasaṃ vidhimāśritya mānasī tyabhidhīyate || 20 || 

śāstrasya saṃpradānena śāstradīkṣā samīritā || 

ityādyuktam | nanu śrīmatsvāyaṃbhuve - 

samayī ca samarthastu śāstre'dhikṛtaḥ pumān | 

iti kathaṃ dīkṣā vikalpitayā śāstradīkṣā lakṣaṇamuyate | 
samayadīkṣādi dīkṣitasyaiva śāstra śravaṇe'dhikārānnaiṣa 
doṣaḥ | samayina eva śāstrasya saṃpradāne dīkṣāntara 
saṃpatteḥ - 

yogena yogadīkṣā syācchivatve sā vyavasthitā || 22 || 

na rudratvenāpi īśvaratve'pi api tu śivatva eva nimitta 
yogadīkṣeyaṃ vyavasthitā syāt iti niyama vidhirayaṃ | yadvā 
nirvāṇayā śivatve labdha evetyaṃ yogadīkṣā 
kartavyādhikāritvādityarthaḥ | 

p. 15) 

athavā yoga dīkṣeyaṃ na rudra pada pradāna paryavasāyinī api tu 
śivatvābhivyaktaye eva sampadyata iti sūtrāthaḥ | atha 
nirdiṣṭayā hautryā lakṣaṇamaha - 

rajaḥ kuṇḍavatī hautrī kuṇḍamaṇḍalādi dvārābahiḥ 
kriyamāṇā samayādidīkṣā hautrītyucyate | tadevaṃ sādhikaraṇa 
dīkṣāyā nānā lakṣaṇamuktvā idānīṃ tasyā evopādhyato 
dvaividhyaṃ vaktumupakramae | sā dvibhedā kiloditā saiva prakṛta 
sādhikaraṇa dikṣānantara prakṛtā hautrīti viśeṣaṃ sūcayati | 
kila śabdaḥ svayaṃ subodham | yathāsmādvyākhyā tathopakrāntaṃ 
svayameva vyañjayituṃ kathaṃ sā dvibhodite tyāsaṃkyāha - 

samāsāddhi vidyaiveyaṃ dīkṣātadjñai?rihocyate || 22 || 

na prāgiva cākṣuṣatvādi vistarāt | api tu samāsāddvidhaiveyaṃ 
dīkṣā sādhikaraṇā tadjñairapi akalidīkṣāpi 
tadbhedajñairācāryairucyate iti tasmin dvaividhye upādhirucyate - 

jñānavatī bhavedekā kriyāvatyaparā smṛtā | 

tadvyācaṣṭe | vinejyānalakaṃ māyāvatīti samyak tatvā va 
bodhajeti | yasya tatve śive samyaganubhūtyā bodho vidyate sa tatra 
sa tyaktatva deśakālādi bhedataḥ na tu sadhakācāryayorityukte sati 
arthāt sarvasyāpi 

p. 16) 

itarasyāpya vṛttirāyā naiva nāyātā bhavati | nirbīja dīkṣāyā 
bālabāliśādi gocarāyā eva pūrva kṛtatvāt samayi putrakayorapi 
vyāvṛttyaṅgīkāre tayorabhayatrāpi bīja sabīja dīkṣayoḥ 
vyāvṛtyā sādhikaraṇa nayamānatva eva syāt | navānavayobhimata 
iti tadavyāvṛtti sabījāyāṃ prāmāṇikyai bhavati | deśakālādi 
bhedata iti | kimuktaṃ bhavati na sarvodeśa sādhakācārya sampadanu 
guṇamuktaḥ śāstre | api tu viśiṣṭa deśakālaviti tathā 
cāryairācāryavatodbhava praśastamatta śāstreṣu 
śaradvasantādayaśca dīkṣākālāḥ praśastāḥ | ādi śabdo 
yathokta deśakāla saṃbhavato siddho deśāntara kālāntaraṃ 
maunamapi praśasta janmasvarūpa bodhakaśaktitamaḥ īśvara 
tatvārtha vedī nṛpuṃsā saṃbhavādapi sādhakāryā 
bhāvamanumanyante | na hi dehādi vaiśiṣṭyaṃ dīkṣāyāṃ 
svarūpata upayujyate api tu sā durlabhatayā dīkṣocchittireva syāt 
| yathā sabīja nirbīja bhāvāddvaividhyamuktaṃ tathā sa bīja 
dīkṣāyā evo pādyantarato dvaividhyaṃpunarāha - 

dharmādharmātmakaṃ karma prāgāgāmi vicitrakam || 31 || 

sañcintya śodhyate yatra saivoktā śivadharmiṇī || 

sārvadeśika sārvakālika dharmādharmayoḥ tannibandhanānāṃ 
bhogānāṃ ca prasaṃkhyāna bhedavaśādvubhukṣu 
mumukṣukṣvādyadhikāri bheda vaśāccāhuti dānabhedātphala 
bhedasyādhikyaṃ na syāt | 

p. 17) 

tathā śaucādau gauravalāghavābhyāmanuṣṭheye ca karmaṇi 
śivadharmiṇyāmityamanuṣṭheyaṃ lokadharmiṇyāmityamācāryasya 
itthaṃ śiṣyāṇāmityameva santānināmitthaṃ bhinnasantānināmiti 
vyavasthāpyate | evamupādhyantaraṃ punaravalambya prakṛtāyāmeva 
sādhikaraṇāyāṃ dīkṣāyāṃ dvaividhyamāha - 

nityamātrādhikāritvāt samayinyatha putrake | dīkṣā 
niradhikāraiva naimittā nadhikāriṇī || 

sādhikāra niradhikāra bhedāddviprakārā sādhikaraṇa dīkṣā | 
tatra samayi putrakayoḥ niradhikāraivāstu | tasmāttayoḥ 
nityamātrādhikārānnaimittaka karmānadhikāra iti nirbīja 
dīkṣāpakṣe samānametat | samayi putrakayorniradhikāraiva 
samayādārabhya dīkṣeti sabījā dīkṣā svayaṃ vastunaikatriyā 
sāmarthyādyapekṣatvāttadanvasyā tasya cā niyamena pākṣikatvāt 
satisāmarthyādau sabījā tadabhāve nibījeti vikalpya 
niradhikāratvātpunarapi vikalpaiveti | athavā adhikārāyā 
viṣayamāha - 

sādhakācāryayornitya naimittika kārmyakarmasu | 
sarvatraivādhikāritvāt sādhikāraiva sā tayoḥ || 

nigada vyākhyānametat || 

atha sabījanirbīja sādhikāra niradhikāra sādhāraṇyena samaya 
dīkṣāṃ pakṣīkṛtya bījadvaividhyaṃ darśayati - 

p. 18) 

yatra rudrapade yogo yogo yageśvare pade || 33 || 

śikhācchedo na yatrāsti dīkṣā sā samayīdvidhā || 34 || 

rudrapada prāptyā ceśvara pada prāptyā ca samaya 
dīkṣāyādvaividhyaṃ śikhācchedā bhāvādubhayasādhāraṇa 
ityuktaṃ bhavati | 

nanu kathaṃ śikhācchedā bhāvātsamaya dīkṣāmātrāyāmeva 

śikhācchedasyāpi śrīmatsvāyaṃbhuve vidhānāt | 

vastutraya vidhānārthaṃ pañcakaṃ homamācaret | 

homāntu te śikhāṃ cchitvā pūrṇāhutiṃ tataḥ kramāt iti | 
satyam itthaṃ svāyaṃbhuve tathāpi divyāgameṣu 
viprakīrṇopadeśasambhavānnirvāṇa dīkṣāṅgameva śikhācchedaḥ 
| samayadīkṣāyāmapyucya mānāyāmucyata ityuktamāśrayitumita eva 
śāstrādibhiryuktam | śikhācchedo na yatrāstīti sūtraṃ | atha 
nirvāṇadīkṣāmadhi kṛtyopādhibhede sati sopādhikaṃ viṣaya 
bhedaṃ darśayannāha - 

yatra pāśaśikhācchedo yogaḥ śivapade bhavet || 34 || 

nirvāṇākhyā tu sā saiva putrakenābhiṣekataḥ || iti || 

śikhācchedaḥ pāśaccheda hetu bhūtasya tadabhiṣekarahitā 
syādityeva dvaividhyaṃ hṛdi kṛtvā'bhiṣekarahitāyāḥ viṣayaṃ 
vyavasthāpayati | saiva putrakenābhiṣekata iti | etaduktaṃ bhavati 
anabhiṣekaphalā nirvāṇākhyādīkṣā niradhikāraṃ putrakameva 
viṣayīkṛtya kartavyeti | tataścāryāt putra lakṣaṇamapyuktameva | 

p. 19) 

niradhitayā kṛtasamaya 
nirvāṇadīkṣācchinnapāśaśikhobhiṣekānasto yaḥ putrako nāmeti 
yā punarabhiṣekāphalā nirvāṇadīkṣitasyādvaividhyaṃ sa 
bījamāha - 

sādhyamantrābhiṣekācca sādhake sā prakīrtitā || 35 || 

sarvavidyābhiṣekeṇa bhavet sā cāryagocare || 

siddhikāmaḥ khalu mantrān sādhayet | namukti kāmaḥ | 
siddhayaścāṇimādi lakṣaṇā | śāntika pauṣṭika kṣaudrakarmādi 
sādhyāścāneka vidhāḥ | naiva samantrāḥ sarvasiddhyanuguṇāḥ | 
api tu kaścideva kasyaciditi sthitiriti | te'ṇimādi siddhaye yo 
mantraḥ śaktaḥ | tataḥ siddhi kāmasya sādhakasya svanāma 
janmanakṣatrādyavirodhe sati samantraḥ sādhyo bhavati | tasya ca 
sādhane dīkṣitasyādhikārāt sādhikāraiva sati 
tadanurūpābhiṣekaṃ phalati | bhavedācārya gocare ācāryamadhi 
kartavyetyarthaḥ | tataḥ sarvavidyādhikāreṇa 
dīkṣito'bhiṣiktaścācārya ityācāryamartha siddham | tadeva 
sādhikaraṇe dīkṣākriyāvatī jñānavatī sabījā nibījā 
sādhikārā niradhikārā cetyaneka prakārā samayi putraka 
sādhakācāryāṇāṃ vyavasthā kartavyati sthitam | 

athedānīmeka yogyā samastasyāpyuktasya tātparyārthavyāpaka 
yuktyā samastaṃ nigamayati | 

p. 20) 

śivasaṃskāra yuktasya yācchivatvasamarpaṇam || 36 || 

kriyayā vā'tha śaktyā vā dīkṣā sā sarvatomatā || iti || 

paramoddiśyatayā śivatvasamarpaṇasya sarvadīkṣāvyāpakatvāt | 
atha dīkṣāphalaṃ puraskṛtya svarūpato lakṣaṇaṃ tannimitta 
bhedaṃ ca saṃkṣipyāha - 

dīkṣāyāmucyate dehī trividhādbhava bandhanāt || 37 || 

sā ca dīkṣādhva saṃśuddhiḥ sa cādhvāṣaḍvidhomataḥ || 

trividhaṃ mala māyā karmarūpādbhava bandhanāddehinonmuktiḥ 
dīkṣāphalaṃ adhva saṃśuddhiḥ dīkṣāsvarūpaṃ ṣaḍvidho'dhvā 
tacchodyatayā nimittaṃ dīkṣayeti dīkṣāmucyata iti niyamārthaṃ 
dīkṣayaiva dehino muktirnā nyeneti | na caivaṃ jñānayoga kriyā 
cāryāṇāṃ naiyarthyaṃ dīkṣādhikāratvātteṣāmadhvanāṃ 
svarūpaṃ ṣaḍvidhyaṃ ca darśayati - 

mantrādhvā ca padādhvā ca varṇādhvā bhuvanātmakaḥ | tatvādhvā 
ca kalādhvā ca viṃśatyekapadaṃ śivam || 38 || 

saṃhāravartmanā'dhvanāmuddeśaḥ tataḥ śuddhe 
saṃhārāśrayatvaṃ layaḥ khalu sākṣācchuddhi śabdārthaḥ | sā 
ca kāryakāraṇena tu kāraṇasyeti hṛdayaṃ sūtrakārasya evoktaṃ 
viṃśatyekaṃ śivaṃ padaṃ iti | tatra ṣaḍadhvanāmāvirbhāvā 
nirodhābhāvopadeśādyasmāduktaṃ śrīmatsvāyaṃbhuve - 

p. 21) 

mantrādhvā ca padādhvā ca iti śiva padam | śivatatvamiti 
veditavyam | tathā taraivopadeśāttadyathā - 

śivatatvamidaṃ proktaṃ sarvādhvopari saṃsthitam || iti | nanu 
ṣaḍvidhānāṃ kathaṃ śivatatve layaḥ saṃbhavati | kāraṇe hi 
kāryalayaḥ na tvanyatra | na cādhvanāṃ kāraṇaṃ śiva tatvamiti 
samīcīnam | cidghanātmakatvāttasyādhvanāṃ punaḥ pāśabhāvena 
caitanyāt | na ca vicchityo dhvanāṃtirodhābhāvāvirbhāvau 
nimittakāraṇaṃ tathā śakte rupādānakāraṇatvā 
yogāttasmādupādāna kāraṇa eva dhvanāṃ layovaktavyaḥ | na tu 
śivatatve nimittakāraṇatvācchivatatvasye tyāhuḥ | kecinno pādāna 
tayādhvanāṃ śivatatve laya uktaḥ | api tu nimittatayai veti | 
tadasadityapare brūte | viśatyekaṃ śivapadamityukte na hi 
nimittakāraṇe'dhvanāṃ praveśaḥ saṃbhavati | athā dhvanāṃ 
layaḥ śuddhiḥ satyāṃ tatva śuddho dīkṣitaḥ śivapadaṃ 
prāpnuyāditi śivapada prāptyupāyatvaparaṃ viśatyekamiti 
tadayuktam | dīkṣitasyātra śiva praveśa vacanādadhvā 
viśatītyatroktamupacārastadicchet | tadapyuktaṃ 
mantrādhvādinādhvā saṃpadādyupādāna eva saṃsārakramato 
niveśasya vācaika deśata uktestadeka deśāntarato'pyupādāna eva 
niveśa pratyāya karatvānna ca dīkṣitasyāpi śivaniveśādātmā 
prāptiḥ 

p. 22) 

arthavatī niyata idānīṃ niveśayatītyarthe viśatyupacāraḥ 
saṃbhavatīti vibhutvācchivadīkṣātmanoḥ | kiñcānyat 
dīkṣāyāṃ śivadhāmāni dīkṣātmano yojanākhyakarma karaṇīyaṃ 
tacca vibhuktasyānupapannaṃ tatra tasyopacāra kriyojanī tu cet 
sarvatropacāraṃ vadataḥ kimāpannamityālambyāmohena kathaṃ tatra 
nirvāhaḥ | śivatatva evo pādāne tatpariṇāmasya bhogasamākhyasya 
vindorāvirbhāvaḥ | tasmādbindoḥ śāntyatītādikrameṇa 
kalādhvana āvirbhāvaḥ kalādhvanaḥ punarāvirbhūtastatvādhvā 
tato bhuvanādhvā tato varṇādhvā tataḥ padādhvā tato mantrādhvā 
ityeva sṛṣṭi krameṇa viparīta kramaḥ saṃhārakrama iti adhvanāṃ 
ṣaṇṇāṃ baindavanayā tatraiva nayo bindośca bhogākhyasya layaḥ 
śivatatva ityeṣaḥ śivanirvāhaḥ | so'pyanupapanna śaive 
vyavahāro'yaṃ layabhāgādhikārātmanāṃ śivatatva bindutatva 
sadāśivatatvānāṃ parvāṇi parasparaṃ kāryakāraṇa 
bhāvopapannā nīti jagadupādānasya śivadhāmna eva sarva 
pāśakānāṃ puryaṣṭakānvitānāṃ layāspadatvaṃ syāt | 
tasyāmeva dīkṣāyāṃ puryaṣṭakā dehayojana bhūmitvāt | tatra hi 
pāśānāṃ layaḥ mala māyādikarmaṇāṃ vimuktaṃ nāma yadanantara 
vimukta pāśasyadīkṣayā śivatatvābhivyaktiriti śivaśāstrayukte 
nākulatā | 

p. 23) 

sa cāyamarthaḥ śrīmatsvāyaṃbhuve dyotitaḥ | 
śrīmanmataṅgavṛttau copapādita iti | tadanurodhena nahādhvā 
śuddhyahānivyākhyāsyate | tatra bhuktimasmiṃcchiva 
pakṣeṇāpyadhvanāṃ svatantrāṇāmeva śiveśaḥ kiṃ vyāpya 
vyāpakamāna pāratantryeṇaiveyetyevamāśaṃkā yathā 
pragasmābhirupanyastaṃ tathaivārthaṃ vaktumārabhate - 

mantrāḥ padāni varṇāśca vyāptānahi samantataḥ || 

nigadavyākhyānam | athādhva śuddhe yayā saukaryaḥ saṃbhavet 
tathānukūlataḥ vyāptimupadiśannāha 

kalābhistāni tatvāni vyāptānīha kalākramāt || 40 || 

śodhanīyā vibhāvyaiva pañcapañcādhva garhitā || 41 || 

paramavyāptikāḥ pañcānāmadhvano pañcakalāstena nā eva 
dīkṣayā vibhāvya śodhanīyāḥ || 

tacchuddhyaiva tadgarhitānāṃ pñcānāmadhvanāṃ śuddhiḥ 
saṃpadyata ityuktaṃ bhavati | atha saṃhārakrameṇa kalāśodhanīyā 
iti tadupavivadivat sūcayanneva tāsāṃ krameṇa nāmadheyāni yathā 
yamadhvāntara prāptaṃ jñāpayati - 

nivṛttiśca pratiṣṭhā ca vidyāśāntiśca nāgasī || 41 || 

kalāhṛtkaṇṭhatālu bhrū brahmarandhrāvadhi kramāt || nivṛttau 
pārthivaṃ tatvaṃ cintyamekaṃ kṣamākṣamaram || 42 || 

kālāgni prabhṛtīnāntu puramaṣṭottaraṃ śatam || ityādi || 43 || 

p. 24) 

bhavatyeko guṇaḥ śabdaḥ kāraṇaṃ tu sadā śivaḥ || 57a || 

ityantaṃ pañcadaśa | evaṃ saṃhārakrameṇa pañcādhvagarbha 
kalāvyāptirdīkṣāṅgatve noktam bhavati | atra saṃhāra 
krameṇā'śrayeṇa yuktiḥ pāśabandhasya bahiraṃgādārabhya 
yāvadantaraṃgaṃ pāśabandha viśleṣa bhāvanā saukaryakṛtā | 
tathānekādarśanāt | tathā hi vṛkṣādau kuṭhārādinā 
cchidyamāne prathamaṃ tvagādīni bahiraṅgānyucchidyante | 
paścāttu tadantarhitasāra kāṣṭhādīni | ityeva mihāpi kartuṃ 
yuktam | ata evoktaṃ śrīmatsvāyaṃbhuve - 

antaraṅgatarāḥ śodhyāḥ bahiraṅgatarā api | bahiraṅge'panīte 
syādantaraṅga kriyākramaḥ || 

evamadhvādi vasyokta udbandha kramayogataḥ | loke cārtha vyavasyeyaṃ 
dṛṣṭā vastu nibandhanā || iti || 

kiñcatyaviparīte tadapanaya satato'pi saṃhārakramasya | 
dīkṣābhyamaṅgaṃ sṛṣṭi kramāśrayatvādbandhabandhānasya 
bhavatyeta deva | nanu kathaṃ mantrapada varṇāpīti 
ṣaḍadhvaśabdopapattiḥ | patipaśvātmanoḥ dvayorapi 
vibhutayā'bhyupagatayoḥ parispandā saṃbhavena 
gamanārthāsaṃbhavāt | gamanārtha saṃbhavena ca baddhabaddhā na 
syādhvā yogādittha mayādhva sandhānasya na saṃbhavati | na 
bhūpacārāditi tadasaṃbhavaḥ pāśabandha śodhanasya 
dīkṣākhyasya karmaṇaḥ kramatvāt 

p. 25) 

asya ca mayādi pāśapariṇayatvā śrayatve sati tatpariṇaterapi 
tatva bhuvanādi kramavattayā dhvasādṛśyāttadidamapyuktaṃ 
śrīmatsvāyaṃbhuve - 

patipuṃsorvibhutve'pi drāviḍodhvā tavoryathā || 

ucyate tacchruṇu brahman ayanaṃ puruṣasya tu | dīkṣākarma 
krameṇoktaṃ mayāpariṇato yataḥ || 

so'dhvā pariṇatiryasmāddeśādi śayanādinī || 

tadeva māyāpariṇaterdīkṣā karmaṇaścādhvanā gamena ca | na ca 
sādṛśyādaupacārikamadhvatvaṃ gamanaṃ ceti na vibhutva 
gatimuktayoratra virodhaḥ | yadvā'yaṃ gatiśabdārthaḥ dīkṣānala 
saṃsāra bījatayā puṃsastu svarūpopavarga gatiriti | tadapyuktaṃ 
tatraiva - 

bandha saṃsāra bījasya yā puṃsaḥ paścimāsthitiḥ | sā 
gatistasya vijñeyā na deśāntarasaṃsthitiḥ || iti || 

nanu cādhvavyāpti vacane śabdādīnāṃ samāsābhyāṃ vyāpteḥ 
paunaruktaṃ dṛṣṭam | pratiṣṭhā vyāpya tvānnepāteḥ tatvajāta 
caturviṃśateḥ tatraiva tanmātrāṇāmantarbhāvānnaiṣa doṣaḥ | 
tatva bhāva guṇa bhāvayoḥ nimitta bhedāt | prakṛtibhāvaḥ khalu 
tatva śabde pravṛttinimittaṃ kriyāvyatikare'traivā śrayatvaṃ 
guṇaśabdaḥ | pravartakamiti nimitta bhedena ca kinnimitta 
bhedāllabdhamartha bheda siddheriti vācyam | 

p. 26) 

kāryakāraṇa bhāvenārthasyaiva vibhinnatvāt tanmātrāṇi 
kāraṇaṃ prathamādīnāṃ sahaguṇairbhūtānāṃ kāryāṇi ca 
bhūtāni saviśeṣaṇānīti kathamarthaikayaṃ | evamartha bhonu 
rupanyastāyāṃ kalā vyāptau paunaruktyaṃ kiñcidbudha 
kālavyāpterdīkṣopayogitvamanuṣṭhāne nāha - 

ityadhvanāṃ vicintyātha ṣaḍadhvavyāpinīṃ parām || 57 || 

dhyātvā śakitṃ tadūrdhve tu bhāvayetparamaṃ padam || 

dīkṣāyopayudho'yamuktasyādhvanaḥ tadvyāpakaṃ śivatatvātmakaṃ 
śivasya paramaṃ padaṃ layā paraparyāyaṃ bhāvayediti sūtrārthaḥ 
| tadevaṃ ṣaḍadhvanāṃ dīkṣopayogaṃ uktavā muktvāntaraṃ 
tadīyantāṃ vicintyoddeśena kathayitu mārabhate || 

atha dīkṣopayuktānāṃ krameṇaiva ṣaḍadhvanāṃ iyattayā || 58 || 

samuddeśaḥ kathyate'travibhāgaśaḥ | krameṇaiva dhāraṇāt 
svarūpoddeśa kramānurodhene yattayā samuddiśyata iti || 

sadyo vāmastathā ghoraḥ puruṣeśāna hṛcchiraḥ || 45 || 

śikhādharmāstra mūlaṃ ca mantrādhvā samudāhṛtaḥ || 60a || 

ayamabhiprāyaḥ || 

yadyapi mantrāṇāṃ koṭayaḥ santi yadyapi ca 
mantraṇāmānantyatayā'pi teṣāṃ sarveṣāṃ 
sadyādimūlaparyantairekādaśabhireva mantraiḥ vyāpti bījatvācca 
dīkṣāyāstatvā mantrādhva bhāvo ekādaśānāmevaiṣāṃ vilomata 
uddiṣṭānāṃ 

p. 27) 

ityevaṃ padavarṇa bhuvanādiṣvapi yojyam | 

teṣāmasaṃkhyatve vyāpakapada dināvevādhva bhāvena 
dīkṣāṅgabhāvāttacchuddhyaiva sarvamantrapadavarṇa 
bhuvanādīnāṃ śuddhayupapatteḥ | evaṃ sati vyomavyāpimantra 
sambandhinyekādaśa padānyeva yathā prāgukta vartmanā vilomata eva 
svīkartavyāni | spaṣṭam || 

ekāśīti padairevaṃ padādhvā parikīrtitaḥ | 60b || 

akārādi kṣakārāntā varṇādhvā samudāhṛtaḥ || 62a || 

subodham | atha bhuvanādhvocyate || 

kālāgnirathavā kūṣmāṇḍaṃ hāṭakaṃ brahmavaiṣṇavam || 62b || 

ityādi || nivṛttyākhya kalāyāṃ ca jñeyamaṣṭottaraṃ śatam | 
ityantaṃ nigada vyākhyānam | pratiṣṭhākalāyā bhuvanānyucyante | 
amareśaḥ - 

puṣkare dadhirityādi | nigada vyākhyānānyetāni || atha 
mareśādīnāṃ śrīkaṇṭhānāṃ vilomato vyāptitvādārabhya 
prakṛti tatvaparyantaṃ āśrayavibhāgaṃ saptāṣṭakayātāñca 
darśane ca pratiṣṭhākalā vyāptimupasaṃharati - 

amareśādi cāptatve hariścandādi tejasi || 84b || 

gayādi vāyutatve ca vyomnivastrāpadādi ca || 85 || 

chagalaṇḍādyahaṃkāre paiśācādyaṃ manasthitam | prakṛtā 
vakṛtādyevaṃ ṣaṭpañcāśatpurāṇi tu? || 86a || 

p. 28) 

jñātavyāni pratiṣṭhāyāṃ amareśādi nāmabhiḥ || 86b || 

atha vidyākalā vyāptimadhikṛtya bhuvanānyāha - 

vāmo bhīmastathogrāśca bhaveśāneka cīrakāḥ || ityādi || 87a || 

vāmādīnāṃ purāṇāntu vidyāyāṃ saptaviṃśatiḥ || 91a || 

atha śāntikalā vyāptimadhikṛtya bhuvane yaducyate - 

nivṛttādīnyatītāyāṃ purāṇidaśapañca ca || 97a || 

atrokta vartmanā samastānāmapi bhuvanānāṃ mahāsaṃkhyāṃ 
nigamayati 

evaṃ pañcakalāvarti bhuvanānāṃ śatadvayam || 97b || 

caturviṃśottaraṃ yattadbhuvanānīti varṇitam || 98a || 

bhuvanāni naiva tāvanti api tu ebhyo vyatiriktānyapi 
divyāgamopadiṣṭāni vidyata eva | tathāpi dīkṣāyāḥ 
saukaryārthaḥ tebhyo'smādibhirupapāditā nyetāvanti yāni purato 
vyatiriktāni śivāgameṣūktāni teṣā meṣvantarbhāvaḥ ūhanīya 
iti tātparyāryaḥ | 

nanu kalā pañcaka vyāptikā uktāḥ | mantrapadavarṇa 
bhuvanādīnāṃ bhavatya śrīmatsvāyaṃbhuvādau punaḥ 
padavyāptiritarādhvanāṃ vyajyata iti niyamaḥ | tataśca vāstava 
tatvamāgamārthasya bhavatīti vastuno vikalpā sahatvānnaiṣa doṣaḥ 
| dīkṣā vaikalpe ..... dhvāśritaiḥ divyāgameṣu 
dīkṣāsamāṅgā līyate api tu tatvabhuvanādyadhvāntakāśritāpi 

p. 29) 

tathaivamapi vastu vikalpādi vṛttiḥ vastu vyāpteraikyaika 
vṛddhyāditi cet satyam | vāstavī vyāptirekaiva sā śakti 
tatvātmikā vā samastādhva mukhatvācchaktitatva śivatatvayoradhvasu 
punaḥ ṣaṭsu tadbhā * * * * * * * * vāstava sā dvayāpti bhedo'pi 
nivastu vṛttiṃ ruṇaddhi | kūṭasthā vā evaṃ vyāpte radhvasu 
nivṛtteḥ kiṃntvastvatra tvavadhāriṇīm | kiñcā dhvanāmapi 
vyāpyavyāpaka bhavā'bhyupagame kalādhvana eva vyāptyā sarvādhva 
dīkṣāsvapya dhvani parvāvyavasthedoṅgīkaraṇīya iti kalābhyo 
vyatirekeṇa sadāśivādi pañca * * * * raṇādhiṣṭhānānvayaḥ | * 
* * * śrīmatsvāyaṃ bhuve'pyadhva vyāptau vyomavyāpi 
padāvacchedenocya mānāyāmapi satyāṃ kalābhireva pañcabhiḥ 
padānāṃ vyūhaḥ pañcadhāvacchidyate | kalānāmeva 
sākṣādvyavacchedakatvādyayoktamadhva vyāpipadasthale 
oṃkārātmatayā bhavati śāntyatītaḥ paraparaḥ śivaḥ 
prathamāvacchedārthadvitīyā vacchedāya punaḥ vyomavyāpi 
padastheṣu pañcamantra * * * * mantrasaṃjño'dhvānava 
vyūhorakṣādikaḥ vyomādirūpa paryante saptākṣarapade sthitaḥ | 
iti tṛtīyāvacchedārthantu oṃkārādi śivāyāntaṃ 
padapañcakalaṃks.itam | 

vidyātatvaṃ tato vidyādvidyādhvādau vyavasthitam || 

p. 30) 

vidyā tatvaṃ tato vidyādvidyādhvādau vyavasthitam | iti 
caturthāvaccheda pañcamāvacchedāvadhīkṛtyatebhyoyādhvā 
pratiṣṭhāyādhvā pratiṣṭhāyā dvātriṃśatpadasthitiḥ 
nivṛtterapara * * * * vaṃ prakīrtita iti | 
vyākhyātañcaitadasyābhiḥ sarvaṃ tacca śrīmatsvāyaṃbhuve vedita 
eva draṣṭavyam | tasmādvaruṇagururapi kalābhirevādhvānta 
vyāptimupadiśyatyathosmaduktaṃ vartmanyata iti siddhaṃ bhuvane 
yatrādidaratve yattamāha - 

atha tatvāniṣaṭtriṃśat pṛthivyaptejomarudviyat || 98b || 

ityādi nigada vyānametat || 

atha kalādhvana iyatto * * * * śra pratiṣṭhā ca vidyā 
śāntistathāparā | atīteti kalāpañca dīkṣā 
bījaprakaraṇamupasaṃharati || 

samuddeśaṣṣaḍadhvānāṃ ityevaṃ ṣaḍadhvānāṃ uddeśaḥ 
śivadīkṣā bījāvagatayo rasmābhiḥ kṛta ityupasaṃhārasya 
tātparyārthaḥ | iti bhaṭṭaśivottama kṛtau varuṇapaddhativṛttau 
ādyaṃ prakaraṇām || 

atha yayāpratijñāta karma 

bījakaṃ nidarśayitu kāmaḥ prathamaṃ pradhāna bījamāha - 

jñānaśaktyātmake liṅge kriyāśakteḥ samarpaṇam | 

pīṭhasya vidhināyogaḥ pratiṣṭhā saṃgraheyo?kteti vākyaśeṣaḥ 
| anena śivasya śaktiḥ dehamadhiṣṭhānamapāraṃ paryāyaṃ 

p. 31) 

hṛdi kṛtya tadevādhiṣṭhānānmūrtibhūtaṃ jñāna śaktyātmanā 
ca trividhaṃ | tatra liṅgaṃ jñānaśaktyātmakaṃ pīṭhaṃ kriyā 
śaktyātmakaṃ * * * * yathātmavedinā śivācāryeṇa 
śivaśāstroktena vartmanā guṇa pradhāna bhāvena kriyamāṇaṃ 
saṃyojanaṃ saṃgrahātpratiṣṭhā śabdasyārtha ityuktaṃ bhavati | 
tathāha śivaḥ sākṣātsvayaṃ cidghanatvātsamave *?tayā parayā 
saṃvillakṣaṇayā jñānaśaktyaiva svato'nyatsarvaṃ jānāti | 
tattayā prapañcasyāyaṃ kartṛkārakatayā 
śāstropapattibhyāmadhigamye tāvata evoktaṃ | atha 
patyuradhiṣṭhānaṃ svaśaktikāraṇātmakamiti | 

yasmāt sā ca śaktiḥ karaṇātmikamadhiṣṭhānātmakaṃ 
śivasyātmano yasya tasmādajñānaśaktirevaiṣā tasyamūrtīti 
śāstreṣūccāryate | ātmopalakṣakatvālloke mūrti śabdārthaḥ * 
* * * sya ātmākhalu mūrtyupalakṣayo yathā devadata iti | śive 
punarañjasā tādṛśasya mūrti śabdārthasyā 
ghaṭanātmakatvāttaṃdupalakṣyatvā saṃbhave tatsamavāyinī 
jñānātmikā śaktireva prathamamupalakṣyatāṃ yātīti 
mūrtirupacārasya nimittaṃ śivamūrtitvena ca liṅgasyaiva 
pratiṣṭhā kriyata iti | jñāna śaktyātmakamāpādyata eva 
pratirūpakatvācchivasya kartṛtvaṃ jñānādhāra tayeti 
jñānaśaktireva tasya kartṛtvaṃ pratipādayati tadavasthāyāṃ 
kriyāśaktyupacaryate | kriyāgarbhatvālloke 

p. 32) 

kartṛtvārthasya svatantrasya ca kartṛtvamiti svātantrya 
pratipādakecchayāpi bhavitavyam | svecchālakṣaṇatvāt | 
svatantrasya ca śivasyā vyāptakāmatayā na mukhyecchāyoga iti 
jñānaśaktirevoktopādhinā śivecchetyupacaryate | 
tasmādjñānaśaktivatsvārasikakasya ca kriyāśaktitvaṃ 
punastadavasthā kalpamiti bahiraṅgatvasya siddhiḥ | yaccedaṃ 
bahiraṅgatvaṃ etadeva kriyāśakteḥ pīṭhatve uparinimittaṃ 
tadabhipretyoktam - 

jñāna śaktyātmake liṅge kriyāḥ śakteḥ samarpaṇam || iti || 

tasyaiva vivaraṇaṃ pīṭhasya vidhinā yoga iti yathā 
śāstramanuṣṭhānaṃ vidhi śabdārthaḥ | ata idamapyatra 
samarthitaṃ bhavati | śakti trayāspadaṃ viśvamidaṃ kriyata iti | 
tadvyāpakatvādārambha śabdārthasya tasyacārambbhārtha 
vyāpakatvādabhimatamabhipretyoktaṃ nitya 
śaktitrayonmeṣakṛtacchatrañjagattrayaṃ jayatyatvārka 
viṣayaprabhavaḥ | prabhurīśvara iti ceyamukta lakṣaṇa pratiṣṭhā 
tasyā nānātvaṃ tasyāpāñca vidhyañca sūcayati | ā ca pañcadhā 

pratiṣṭhā sthāpanaṃ caiva sthita sthāpanameva ca | utthāpanaṃ ca 
saṃproktaṃ tathā sthāpanamityapi || 2 || 

nimaga krameṇa pañcānāṃ viṣaya vyavasthā lakṣaṇamāha - 

liṅge brahmaśilānyāsa pūrvake yojya piṇḍake || 3a || 

p. 33) 

bāṇādayaḥ pṛthak pīṭhe jīrṇe vyakte yathā kramam | 3b | 

yatra liṅge brahmaśilānyāsaṃ puraskṛtya pratiṣthākriyate tatra 
vyatkādau kriyamāṇasya pratiṣṭhā pratiṣṭhetyeva saṃjñā 
bhavati | yatra punarāyojya piṇḍikāmātraṃ tadāyojya piṇḍikāṃ 
liṅgaṃ tacca bāṇādi loharatnamayaṃ tasmādbāṇādau kriyamāṇa 
pratiṣṭhā karmasthita sthāpana saṃjñitaṃ bhavati | 
jīrṇoddhṛtirutthāpanaṃ pūrvaṃ pīṭhamāsthāpya tasminnukta 
liṅgasya niveśanamāsthāpana saṃjñakaṃ bhavatīti sūtrārthaḥ | 
prathamaṃ pratiṣṭhākhyasya karmaṇaḥ saṃjñā lakṣaṇābhyāṃ 
pāñcavidhyaṃ darśayitvānantaraṃ pratihvayasya karmaṇaḥ 
śāstrāntarānurodhena vaikalpika lakṣaṇāntaramāha - 

mūrti mūrtīśavinyāsaḥ tatva tatveśvarānvitaḥ | aṣṭadhā 
pañcadhā yatra pratiṣṭhā sā vidhiḥ kvacit || 4 || 

mūrtayo'ṣṭau pṛthivyādīni pañcabhūtāni sūryācandramasau 
yajamānaśca mūrtīśaḥ | punaḥ śarvabhava rudrāścogra hīmāḥ 
pañcabhūteṣu yajamāne paśupatiścandramasī 
mahādevassūryetvīśāna ityaṣṭau mūrtīśāḥ iti kecidvaruṇa 
guruḥ mūrtimūrtyadhipādya sava ...... manena kramāntaraṃ vakṣyati 
| tatraiva vyākariṣyate | evaṃ satyevaṃ sūtrārthaḥ | yatra 
pratiṣṭhā karmaṇi mūrtimūrtīśa vinyāso'ṣṭadhā kriyate yatra 
vā mūrtirtīśa vinyāsamutsṛjya vakṣyamāṇasūtra 

p. 34) 

nirdiṣṭhānāṃ tatvānāṃ tatveśvarāṇāṃ ca pañcadhā tūrya 
āśrayate | tayorubhayatra kriyamāṇameva pratiṣṭhākarma 
pratiṣṭhā saṃjñakaṃ nānyaditi | atha lakṣmoddhāramadhikṛtya 
tadvikalpayanvaktumupa kramate - 

rudrabhāge tridhā bhakte brahmarekhānusārataḥ | 

adhobhāgadvaye lakṣmalakṣaṇaṃ cihnamityarthaḥ | suyojanamanyat | 
kintu kasyevaṃ cihnamityeva dhāraṇīyam | yato bahudhā 
śastreṣūktayastāvanmātsyapurāṇe purāṇodānā dhyāye śreyo 
laiṅgasyotpatti bhūtā | 

yatrāsti liṅgamadhyastha prabhā devomaheśvaraḥ | 

talliṅgamiti tadanusāreṇa vidyākalāyaliṅgamityākhyāta tejāyāṃ 
ghaṭasthatvāt tasyā māyoccā vyāpakatayā tasyāmeva viśvasya 
māyopādānasya nayanalliṅgamucyata iti iha śāstrevyutpādanaṃ 
liṅgaśabdasya anyetbāhuḥ avyaktaṃ liṅgamiti yasmāduktaṃ 
śrīmallaiṅgapurāṇe - 

aliṅgoliṅgamūlantu cāvyaktaṃ liṅgamucyate | talliṅgaśiva ityukto 
liṅgaṃ śaivamiti sthitam || 

asya ca mūla śrutiryathā - 

śivaliṅgasūkte sthāṇuravyaktādabhavanmaheśa śivassadā 
satparavyomanityādikāḥ | apare punaḥ etāmeva śrutimavalambya 
paramavyomikāṃ śāntyatīta kalāmevedaṃ liṅgaṃ 

p. 35) 

iti | tathoktaṃ ca purāṇakāraiḥ - 

ākāśaṃ liṅgamityāhuḥ pṛthivī tasya pīṭhikā | iti | 

apare punarāhuḥ sarvamidamuktaṃ sthūla liṅgāśrayamiti 
yasmāduktaṃ śrīmaddharmaśāstre - 

liṅgamadhye paraṃ liṅgaṃ sthitaṃ prādeśa saṃsthitam | 

samādhistotrasampanno dṛṣṭa * * * * vatau śivātmikam | 

naiva tatkāñcanaṃ rūpyaṃ tāmraṃ sphāṭikamauktikam | 

lakṣyamātra sthitaṃ śāntaṃ kevalaṃ tacchivātmakam || iti 

tadeva lakṣaṇamuddhāryamāṇaṃ tasyopalakṣaṇamiti cintyam | 

tatra paramaśivasyedamupalakṣaṇamiti kecit taduktam | 

śivasyo paramasya liṅgatayā śivaliṅgopari pūjanīyāt | 

paraliṅgatvāllakṣaṇañcāsyoddhriyamāṇasyā yedyevaṃ tarhi 
jñānaśaktireva tallakṣaṇamastu | tadapyāpādasubhagaṃ 
parāparaliṅgayorapi śivamūrti pratirūpakatayā 
jñānaśaktyātmakatvā viśeṣādyaḥ khalviha mūrtibhūtamaṅgī 
kriyate | tatra sarvajñaḥ śaktātmakameveti | tato vyatiriktameva 
vastrapariliṅgamihopapādanīyaṃ tatrāhuḥ | kecit yataḥ idaṃ jagat 
ṣaḍadhvamāyā vibhūyatiro bhavati tatparanādātmakaṃ parabindva 
paraparyāyaṃ tadeva liṅgamadhyasthaṃ paraliṅgamiti | tatra 
codayatyapare 

atha tāvadbhavacchabdaḥ kāraṇādakṣaraṃ tataḥ || iti 

p. 36) 

śrīmatsvāyaṃbhuve uktaṃ | tasmātparā vyutpattiśravaṇāt kathaṃ 
ca nu tasyādhvāmūdhaḥ tattireṇaiva samastādhvamukhena bhavitavyam 
| yasmin sati jijñāsā nopalakṣaṇaṃ syāditi tatra bindūpādāna 
vādina āhuḥ | binduśaktiśivebhyo nānyatkāraṇamiti kāryasya 
viśvasya śivonimittakāraṇameva nopādānaṃ cidghanātmakatayā 
tasya prakṛti bhāvābhāvācchaktiḥ punaḥ upādānasya 
kṣobhayaṃkatayāsmapādidhikāra tu yāmalataḥ | ataḥ pariśeṣa 
nimittakāraṇaṃ iti kāryasya viśvasya tatra śivoti 
nimittakāraṇatvāyāmalataḥ pariśeṣātkāraṇakoṭyantarbhūta iva 
satyamapi samavāpta?yikāraṇatā pratipādyate tataḥ pariśiṣṭo 
bindurevopādānaṃ viśvasya tasyaiva lakṣaṇatvaṃ 
prakṛtatvamaṅgīkaraṇīyam | tataścāvirbhavatireṇābhāvā na 
saṃbhavata iti | ye ca punaḥ śabdaḥ tasyāpi nityatvaṃ na sahante | 
vyāptibalāttena prāguktamabhyupagacchanti | tata evāhuḥ na 
tāvacchivaśakti si * * * * da eva sarvasya 

nañjanaḥ | apitu layākhya śivatatvākhyaṃ vastu na tu śiva eva 
tatva layātmake tvaṅgīkriyamāṇe upādānatva prasaṅgānna tu 
śivopādānaṃ jagaditi 
saiddhāntikaścitpariṇāmānāmabhyupagamāttasmāllayākhyamevātra 
liṅga madhye pariliṅgamityabhidhīyate | tadupalakṣaṇaṃ cedaṃ 

p. 37) 

idānīmuddhārya lakṣaṇamiti samyak tatvavidaḥ | 

atha lakṣaṇasyoddhriyamāṇasya vistaraṃ rekhā yaḥ * * * * ñca 
darśayati | 

liṅgāyāmejināṃśe tu (lakṣma) lakṣmavistṛtiraṃśataḥ | 
pṛthvī nimnā ca tadrekhāṃ vistṛte nava māṃśataḥ || 6 || 

liṅga śabdena rudrabhāgaḥ kṛta ucyate tasya liṅgāyāmo dairghyaṃ 
tasyāṃ śeṣu kiyatsaṃkhyeṣviti | ata uktaṃ jināṃśeti muktaṃ 
bhavati | medhyadeka maṅgalaṃ lakṣaṇasya sarekhasya vistāra 
mānatvena svīkuryādyo yamekāṃśolakṣmavistāramānena * * * * 
punarnavadhā vibhajyaikenāṃśena samavistāra nimnā ca yathā 
bhavati tathā lakṣmarekhā kartavyeti sūtrārthaḥ | atha pakṣa 
sūtrasyā nidarśayati - 

lakṣmādhvā pakṣarekhedve tatkṣetre'ṣṭāṅga bhājite | 
ṣaṭsaptāṃśa bhramādbhraṣṭe tadyogo vivarjanāt || 7 || 

lambasūtrādārabhya pakṣmasarekhādve sūtrabhrameṇa kartavyeti 
sūtrārthaḥ | sūtra bhrameṇa * * * * yatkṣetraṃ tasminnaṣṭadhā 
bhakte sati bhāgadvayamayo varjayitvā bhāgaṣaṭkamaṣṭakaṃ vā 
tatkṣetre sapramāṇena sūtrārthenādyaṃ candravadbhrāmayedyāvatā 
liṅgapratiṣṭhe tayorekhayoḥ saṃyogo bhavatītyuktam bhavati | 
tadeva samastaliṅgāsādhāraṇarakṣayo bhūmandarśayitvā'dhunā 
prakārāntareṇa tadbhramaṇaṃ darśayati 

p. 38) 

vahnibhakte tu tatkṣetre * * * 

kṣmasantati bhūtyarthamadhobhāgārdha varjanāt || 7 || 

yatprāguktaṃ kṣetraṃ tasmin trividhā vibhakte satyayaṃ viśeṣaḥ 
| 

athordhva bhāgaṃ sthāpayitvā tadupari avaśiṣṭaṃ 
sārdhabhāgadvayaṃ pañcarekhā bhramaṇāya kalpayet | kimarthaṃ 
lakṣma santati bhūtyarthaṃ pañcarekhā bhramaṇe kṛte 
prāguktamāriśayane pakṣmasantānasya bhramaḥ syāditi | a * * * * 
pakṣmarekhābhramaṇārthaikatollakṣmalakṣaṇamuddhriyamāṇaḥ 
kartuḥ santati bhūtyarthaṃ bhavediti | tadasat | anantaraṃ 
sūtrapāyātkastatpāyaḥ tatkṣetravaddarśayiṣyate tadidaṃ 
sādhāraṇaṃ vidhāyai tatkṛtya bhede tadanya yā 
prakāradvayamatyuktaṃ samastaliṅgadhāraṇatvenoktaṃ | 
vaśyākarṣaṇa kṛtya bhedetu tadevānyathā kartavyamiti | tadyathā 

pratiṣṭhāṃ vidhāyakayāstraṃ siddhaṃ na ca tadiha darśanīyaṃ 
pratiṣṭhī bīja mātrasyāsmābhiḥ vaktavyatvāditi | athavā 
sārdha bhāgadvayataḥ pakṣarekādhikāramadhi kāresyātāṃ | ata 
evoktaṃ piṅgalāmate lambārdhaguṇavatkṛtvā bhāgadvayasya tu | 
sārdha tatsūtraṃ lakṣma bhogamokṣārthamicchatāmiti | 
tasmātsādhāraṇa vidhāvetaditi sūtramanyathopapannam | 
bhogamokṣayoḥ sādhāraṇakoṭya nikṣepāt kṛtyabheda 
ityuktetvābhicārādiviṣayatvācca 

p. 39) 

avyaktādi liṅgeṣu lakṣaṇoddhāraṃ darśayitvā idānīṃ prathama 
mukha liṅgādau lakṣaṇaṃ sthāpayati - 

nayanonmīlanaṃ vyakte vyaktāvyakte ca lakṣaṇam || 9b | 

vyaktaṃ pratimādi vyaktāvyaktaṃ tu mukhaliṅgaṃ subodhamanyat | 

atha lakṣmasya bādhāṃ viṣaya bhedādāha - 

na bāṇādau cale tatra na lohe nāpi ratnaje | 10a || 

lakṣaṇoddhāraṇaṃ kāryaṃ iti vākyaśeṣaḥ | pīṭhe 
vilakṣaṇaṃ darśayati 

randhramadhye bhagākāraṃ ūrdhvāgraṃ lakṣmapīṭhakam || 10b || 

suyojanametat kintve tanmūlasya dṛśyarekhākaraṇamityā 
randhrasyaiva tribhāgena taṃmūla * * * dramarekhiyat || 11a || 

liṅgavadraṇi tridhābhavantyottaraṃ bhāgāṃśaṃ 
prathamamavasthāpya adhastata eva bhāgadvaye bhagākārasya mūlaṃ 
yathā bhavati tathā hastaṃ paribhrāmya 
liṅgalakṣaṇarekhānurūpavistāragāṃbhīryavati bhagarekhāguptaṃ 
karaṇīyamityuktaṃ bhavati | tasmāduktaṃ piṅgalāmate - 

utkīrya lakṣaṇaṃ tasyā bhagākāraṃ tu randhrakam | yathā nu 
dṛśyate lokaiḥ guhyaṃ śaktimayaṃ param || 

iti liṅga piṇḍikayoruddhṛta lakṣaṇayomadhu ghṛtādibhiḥ 
āsecanā dārabhya pañcagavyamūrtiṃ kumbhakaṣāyangandha kṣīra 
kṣaudra śuddhodakaiḥ snapanam | pūjā nīrājanarathayātrā 
nidrāśayana kumbhanyāsādikaṃ ca yathā prayogaṃ paddhati - 

p. 40) 

kāroktaṃ krtvā yathā vakṣyamāṇaṃ mumukṣusādhaka 
kamyādhikārānurūpaṃ liṅgapīṭha śilāsu mūrtī 
śādivinyāsānantaraṃ kartavyānāha - 

liṅga pīṭhaśilānāṃ ca vyāptistatvāditaḥ kramāt || 11b || 

śivaśakti sadeśāntāñcintayediti vākyaśeṣaḥ | 

tatra liṅgena pīṭhasya pīṭhena śilāyā vyāptistāvat krameṇa 
bhāvanīyā | tadanantaraṃ sṛṣṭikramāttatvādita ārabhya 
liṅgapīṭhasya śilānāṃ yathā saṃkhyaṃ śiva śakteḥ 
śaktitatvena sadāśivatatvena vyāptiranu sandheyeti | tataḥ paraṃ 
teṣveva liṅgā * * * triṣuvṛtyekaṃ 
saṃhārakramāttrikhaṇḍaparikalpanaṃ vyāpti buddhiṃ ca kartumāha 

trikhaṇḍaṃ kalpayetpunaḥ || 12a || vidyāśakti śivaprāntaṃ 
māyā sā deśa śaktikam || 12b || 

śabdaṃ cittaṃ sadeśāntaṃ liṅge pīṭhe'śmani kramāt || 13a || 

etaduktaṃ bhavati | liṅga madhastācchuddhavidyāmayaṃ madhye 
śaktimayaṃ prānte śivamayamityevaṃ vyāpyavyāpakatayā garbhaṃ 
trikhaṇḍaṃ bhāvayet tathā pīṭhamadhastānmāyāmayaṃ madhye 
sadā śivātmakamante śakti tatvātmakamityevaṃ trikhaṇḍaṃ 
vyāptiṃ kalpayettathāśmani śilāyāmadhastāt pṛthivyādi 
śabdatanmātrāntaṃ madhye karmendriyādi buddhyantamante 
guṇatatvādi sadāśivātmakamityevaṃ trikhaṇḍa vyāptā 
parikalpayediti prasaṃgāt | 

p. 41) 

prasāde hṛtkumbha pratiṣṭhānījatvenādhva vyāptiṃ 
trikhaṇḍaparikalpanāñca darśayati - 

mayā tatvāntikāvyāptiḥ hutkumbhasya prakīrtitā || 13b || 

trikhaṇḍādhvā punaścitta kalāmāyā vasānakam ||14a || 

praṅnyāsena suyojanametat | hṛtkumbhe'sminmūrtibhūte nyāsanīyaṃ 
ratnau ṣadhyādikamanyacca tasminkalpanīyam | 

atha yo hṛtkumbhena mūrtibhūte sati mūrtimatyenābāhya prāsāda 
nāmāpuruṣaḥ tasyādhva yāptiṃ trikhaṇḍena jñāpayati puruṣasya 
trikhaṇḍatvaṃ śabdadhīpuruṣāvadhi || 14b || 

prāṅnyāsena suyojanametat | hṛtkumbhasya mūrtitvaṃ pralayakālasya 
cidātmanā tanmūrtichāga yuktibhyāṃ labdham | 

yasmāduktaṃ piṅgalamate - 

samāvāhyātma tatvaṃ ca ghaṭavartmani veśayet | 
sarvabhūtātmavṛttisthaṃ vyāpakañca vidīśvaram || 

tatkarmānugrahātmānaṃ adhikāramalānvitam | niyatyādi kalāmāyā 
rāgavidyā samanvitaḥ || 

māyā prasūti saṃsaktaṃ dhyātvevantu nirodhayet || 

iti | yauktikañcaitat | prāsādasyāpi 
liṅgavacchivamūrtiviśeṣatvācchiva mūrtīnāñcādhikāra 
malānvitāviśeṣa vihitāmo śivaṃ pratimūrtibhāvaḥ sākṣāditi 
śrīmanmataṅgasvāyaṃbhuvādi vyākhyāneṣu pratipāditamityuktaṃ 
prasaṅgena | 

p. 42) 

atha hṛtkuṃbhaprasaṅge niṣṭhā prasaṃgena dvārādi pratiṣṭhā 
bījabhūtāṃ vyāptiṃ darśayati - 

dvāraprāsāda cūḍānāṃ vyāptirliṅgavadīritā || 15a || 

prasaṅgādutsṛjya liṅgaprakaraṇatva vyāptyanantaramupadiśati | 

kaviṣṇvīśāntake tatra nyasettatvatrayaṃ kramāt || 15b || 

sva svatatvādhipopetamātma vidyāśivātmakam || 15a || 

ko brahmāviṣṇvīśānāmaśāstrayo liṅge te 
vapatyapekṣayaikavanena saptamyānirdiṣṭaṃ tatra deṣu 
nirdiṣṭānurodhenātma tatva vidyātatva śivatatvātmakaṃ 
tatvatrayaṃ mūrtibhūta svasvatatvādhipe brahmaviṣṇu 
rudrarūpopetaṃ tathā tatva vyāpi bhāvya prayogamityukta vartmanā 
dhipānvai sparśahomānta ṣaktamantre nyasediti sūtrārthaḥ | 
tatvātma vidyā śivātmakamidaṃ tatvaṃ tritayaṃ 
śaktitrayāvasthātmakamiti siddhānta śaktimayaṃ ca śaivaṃ 
samastakārya vyāpakaṃ ca na tannivartakamutkṛṣṭam | 

brahmaviṣṇu rudrāśca sakalātmaka paśuṣvāma vidhyatāpari 
vṛttiṣu sargasthityanta karmakāritayā patyāmanasvādhikāra 
paryavasāne yathātra svakarmavipākaṃ punaravibaddhā 
muktāpāsyurataḥ śaktitrayā pekṣayānutkṛṣṭāḥ prati parivṛtti 
brahmātyantaparivṛttarevañca kathameva tritatva 
trayādhipatyamupapadyete | naiṣa doṣaḥ | sadāśivādiṣvapi 
uktārthasya vidyamānatvāt | te'pi śivasyamūrtyāpatyātmanaḥ 

p. 43) 

svādhikāra paryavasāne mucyante | eteṣvapi mukteṣu 
saṃsārānuccheda parivṛtyantare sadāśivāntamīśvarājñā 
pravartata iti | tatrāpyayaṃ samāna utkarṣāpakarṣā paryanuyogaḥ 
| athāsteva teventathāpi anupapattiḥ tadavasyeti cenna | 
tādavasthyaṃ tasyā īśvarājñādhiṣṭhānasyaiva 
tādṛśatvādājñaivaṃ khalvīśvarasya bhuktimuktī vyavasthāpitā 
| 

kathamīdṛgdoṣāya ghaṭate kiñcānyaloke vahaṣucaram || tathā hi 
puragramajanapadādīnāṃ rājaivādhipatiḥ sākṣāt tathāpi te 
tadā jñayā tanmantribhiradhiṣṭhīyate | kiñcitkālaṃ kāntāre 
punastamantya bharairiti dṛṣṭamevāṣmābhiḥ | evaṃ śivasyaiva 
śaktitrayamutkṛṣṭameva satsamastannivartayati | brahmādayastu 
parimitakālāstasyādhipatyaṃ kurvata iti nā'nupapannaṃ kiñcit | 

atha mūrti mūrtīśa vinyāsa vyavasthāviśeṣaṃ jñāpayannāha - 

aṣṭavā pañcavā yatra mūrtipāni yadāsvayam || 16b || 

brahmaviṣṇu harā eva liṅge tatvatrayādhipāḥ || 17 || 

kṣmāvahniyajamānārka jalavāyu niśākarāḥ | vyomāntā 
mūrtayaścāṣṭau nyastavyāḥ pratikhaṇḍakam || 18 || 

śarvaḥ paśupatiścognorudraścaiva bhavastayā | īśānaśca 
mahādevo bhīmaścetyaṣṭamūrtipāḥ || 19a || 

p. 44) 

liṅgamityupalakṣaṇam | piṇḍikāśilpayorapi tatvataḥ trayaṃ 
tadadhipādi nyāsasya vakṣyamāṇatvāt | ata evoktaṃ piṅgalāmate 
liṅga bhāgeṣu tatvatraya vyāptyādhvaśuddhahoma rudrādīśa 
sparśādyuktā nāntaraṃ tathā pīṭha kriyāṃ vyāptyāśodhya 
mūrtisamanvitaṃ sā kriyākhyā vidhiḥ so'tra kintu bhogyatva 
kalpita bhoktṛtvena paro nāthojñānaśaktyātmako vibhuriti | tathā 
tatraiva brahmā kā śilāyā ca sādhvasādhāriṇī sthitā | 
satvaikamūrti tatvānāṃ tāñcasamyagvirodhayet | śuddhe tṛtīye 
pūrvo vā brahmaviṣṇuharākriyā || 

jñānecchā ca yathā saṃkhyamekai khaṇḍasya vyavasthitā? | 

bhave yakṣmādimūrtayaḥ śarvādimūrtipāścāṣṭau putatha 
jaghanyastavyā ityeko'pi iyaṃ viśeṣaḥ niśeṣāntara sūktaṃ 
aṣṭau vetrādinā sūtreṇa dvayibhihitiḥ | mūrti mūrtīśa 
vinyāsasthāṣṭadhā pañcadhā vā | tatrāṣṭadhā 
kḷptirvyākhyātā pañcavidhyānubhūta pañcakanivṛtti 
kalāpañcaka vinyāsato brahmādikāraṇeśvara sadāśivādi 
brahmapañcakavinyāsataśceti sūtrapūrvaṃ vyākhyāsyate | 
mūrtayo'ṣṭau yathā nirdiṣṭā tathā krameṇa mūrtyadhipāśca 
nirdiṣṭā iti veditavyam || 

evaṃ mumukṣoruktā bubhukṣostu mūrtiśāntiranyāsamāha - 

śuddhavidyādi śaktyante bubhukṣeḥ śuddha vartmani || 19b || 

sādhakasya pratiṣṭhāyāṃ anantādyāstu mūrtipāḥ || 20a 

p. 45) 

śuddhātmani purāṇimādi sampattiḥ sācānta kathā syāt | 
bahiśceti divyāgama siddhāntena śuddha evā dhvanibubhukṣoḥ 
sādhakasyārthe pratiṣṭhāyāṃ kriyamāṇāyāṃ anantādyāstu 
mūrtipāḥ pratikhaṇḍaṃ nyastavyā iti śabdārthaḥ | kete 
anantādyā ityatra saṃjñayā tārnnirdiśati - 

anantaḥ sūkṣma saṃjñaśca śivottamaścaika netrakam || 20b || 

ekarudrastrimūrtiśca śrīkhaṇḍaśca śikhaṇḍinaḥ || 21a || 

vidyeśvarā dvaividhyenoktāḥ prāguktāḥ | idānīñcānye 
dṛśyante | 

puruṣādikamāyānte śuddhayātma śuddhātmake || 21b || 

dhvani vijñeyā mūrtipārudrā aṅguṣṭhamātrakādayaḥ | 22a || 

ete vā 

bubhukṣuliṅga pratiṣṭhāyāṃ mūrtipā abhavannitibhāvaḥ | 

ketoḥ aṅguṣṭhamātrādayaḥ ityatra saṃjñayātān krameṇoddiśati 
- 

aṅguṣṭhamātra bhuvaneśānāñcaika piṅgalaḥ || 22b || 

udbhavaśca bhavaścaiva vāmadevo mahādyutiḥ || 23a || 

tadevaṃ śuddhā śuddhe'dhvani siddhihetūn vidyeśvarān 
darśayitvā śuddhe'dhvani siddhāntaṃ darśayati - 

aśuddhe'dhvani pratyādi vratānāṃ tairvyavasthitā || 23b || 

mūrtipāḥ śatarudrāṇāṃ aṣṭaudiśa digādigāḥ || 24a || 

śatarudrāṇāṃ madhye adha ūrdhvaṃ digīśaśca 
varjayitvādigīśvareṣu ye mukhyāste vyūhapatayaḥ | te 
vasāsmītyabhiprāyāḥ | kiṃ saṃjñakā vijñātāste ityatrāha - 

p. 46) 

asitāmbhoruruścaṇu krodha-unmattta bhairavāḥ | 25 || 

kapālī bhīsaṇaścaiva saṃhāraścāṣṭa bhairavāḥ || 27a || 

ya eva mūrtipāstena pāpādakte ta eva mūrtayaḥ || 
prāgupātrāyakṣmādayaḥ evāsṭāvidhyartha siddhameva tāvat | 
aṣṭapakṣe mūrtivikalpamuktvā ca pañcapakṣamadhikṭyāha - 

pañcamūrtyātmake nyāse kṣmāvaridahanānilāḥ || 27b || 

khañcetimūrtayo liṅge brahmādyāḥ pañcamūrtipāḥ || 

bubhukṣormumukṣośceti vākyaśeṣaḥ | bubhukṣumumukṣorvikalpa 
ucyate - 

mumukṣorvā pratiṣṭhāyāṃ nivṛtyādyāstu mūrtipāḥ || 28b || ? 

sadyojātādayoliṅge matāpañca tadīśvarāḥ || 28a || 

subodhametat | yathā liṅge nyāsa-uktaḥ tathā pīṭhaśivayorapi 
kramato'mūśśaktayaḥ | 

evaṃ pīṭha śilāyāṃ ca nyāyaḥ kāryobhidhātviyam || 32b 

vyākhyatārthamidaṃ vakṣyamāṇatayābhitātviyamiti viśesaḥ 
svayaṃ vakṣyata ityarthaḥ | tamabhidhāmāha - 

kriyājñānī tathecchā ca tritatvādhīśvarāmatā || 30a 

brahmavisṇu rudrā iti vākya śeṣaḥ | evamaṣṭamūrtiṣvapi 
mūrtīśāpa vādamāha - 

dhārikādīptiratyuktā jyotsnā caitā balotkaṭāḥ | 30b 

dhātrī bahvīśa mūrtīśā matāḥ pīṭhādi gocare || 32a 

śarvādaya-ityapavāda vākyaśeṣaḥ | evaṃ mumukṣu 
pratiṣṭhābhedaṃ muktvā 

p. 47) 

pratiṣṭhāntaramadhi kṛtyā'ha - 

sādhakasya pratiṣṭhāyā pīṭhādaumukhyamīśvarāḥ || 32b 

anantādaya evasyuḥ trīpāṭhavaśamāgatāḥ || 32a 

vidyeśvara śaktya iti yāvat na hi vidyeśvarāṇāṃ strītvaṃ na 
saṃbhavati | tatevaṣṭa pakṣaheta pañcapakṣetyāhnāpāmā 
jyeṣṭhā 

kriyā jñāna icchā ceti vipakṣataḥ || 32b 

pīṭhādau pañcamūrtīśāḥ ugrārcānāmathocyate || 33a 

ugrāścā śabdādābhicārādi kṣudra karmasūcyate | arcā pratimā 
sā copalakṣaṇam | pīṭhaśilayostatrāṣṭa pakṣamāha - 

tamāmohākṣā niṣṭhā mṛtyurmayā jvarāḥ? || 33b 

pañcapakṣe tamā mohā vepāmatirapañarā? || 34a 

evaṃ pīṭha śilayoḥ mūrtīśanyāsa bhedamuktvā idānīṃ tasmin 
eva pañcapakṣe sthitvā tāṃ kṣmādīnāṃ vyomāntānāṃ 
mūrtīnāṃ triṣvapi liṅga pīṭhāśmasu bhavanīyatvārthagocaraṃ 
vyāpti viśeṣamāha - 

pañcānāmapi mūrtīnāṃ liṅgapīṭhaśilāsvapi || 34b 

tatvādhva vyāptito bhedaḥ kramādevaṃ vibhāvayet || 35a 

nigadavyākhyānam | kathaṃ sā vyāptirityāha - 

rāgāntākṣmāmbu kālāntaṃ vidyāṃ tañcahutāśanaḥ || 35b 

vāyurīśvara paryantaṃ śivāntaṃ vyomapīṭhakam || 36a -37a 

liṅgapīṭhaṃ śilāyāstu pumāntākṣmā kalāntaṃ syādambu 
māyāntakomalaḥ? | 

p. 48) 

śuddha vidyāntakovāyuḥ śaktayantaṃ vyomapīṭhakam | bhūtāntā 
kṣmāmbuśabdāntaṃ vahnikarmendriyāntakām || 

buddhīndriyāntako vāyuḥ vyomabuddhyantamaśmani || 38a 

atha punaraṣṭa pakṣamāśrityāṣṭhānāṃ kṣmādimūrtīnāṃ 
liṅgapīṭhaśilāyāśmasu vyāptino bhāvanā karmāha - 

aṣṭapakṣe tu pūrvādi īśāntaḥ kṣmādimūrtayaḥ | 
aṣṭāvidhiti (39a) vākya śeṣaḥ | pakṣāntara māśrityāha - 

pañcapakṣe parodīcyāṃ * * * * pūrveśvarāśritāḥ || 40a 

kṣmādi vyomānta mūrtayaḥ pañceti vākya śeṣaḥ | 
kṣmāsatyabrahmādhiṣṭhitā tadanurupamapanā bhāvanīyā 
pratimamapudvāmadeva brahmādhiṣṭhitamudīcyāmagnighora 
brahmatiṣṭhito yāmyā vāyuḥ tatpuruṣādhiṣṭhitaḥ | pūrve 
vyomeśāna brahmādhiṣṭhitamaiśānyāṃ bhāvanīyamityabhiprāyaḥ 
| tadayaṃ liṅga pīṭhāśmasu mūrtimūrtīśa vinyāssa bhāvanā 
kramokto bhavati || 

atha pratimāsu kathamityāśaṅkaya tatrā'pyuktaṃ prakāraṃ 
atidiśanneva viśeṣamāha | 

ayameva kramaḥ sarvo draṣṭavyaḥ pratimāsvapi || 40b 

kintu tatvatrayanyāso jānukaṇṭha śirovadhi jānvantamātma tatvaṃ 
kaṇṭhāntaṃ vidyātatvaṃ śirorantaṃ śivatatvanyāsa 
vidyāvityuktatvāt kramā dvidyate | tato'nyastu kramo yathā 
pūrvameva 

p. 49) 

kartavya iti dvāra prāsāda pratiṣṭhayorapi tatvatraya 
vinyāsasyaivādhīto bhedamāha - 

dvārodumbara śākhāsu vyāptitatvaṃ trikhaṇḍakam || 41b 

jaṅghāgalaka cūḍāntaṃ prāsāde'pi vicintayet || 

ayamabhiprāyaḥ | dvāraṃ trikhaṇḍaṃ kṛtvā 
yastanodumbarādārabhya yastantrī khaṇḍa vyāpakamātma tatva 
madhyakhaṇḍaka vyāpakaṃ vidyātatvaṃ ūrdhvo ūrdhvo dumbareṇa 
sahoparitana khaṇḍavyāpakaṃ śivatatvaṃ bhāvayet | tathā 
prāsādañca jaṃghāntaṃ galāntaṃ cūḍāntaṃ ca tridhā 
vibhajyokta krameṇa vyāptiṃ vibhāvya tatvatraya nyāsaḥ kartavya 
iti || 

atha gauryādi pratiṣṭhāyāṃ liṅga piṇḍikayoriva jñānavinyāsa 
prakāraṃ vyavasthāpayati - 

gauryādīnāṃ pratiṣṭhāyāṃ pīṭhe śaktiṃ kriyātmikām | 42b 

vigrahe vinyased jñānī śeṣaṃ pīṭhavadā caret || spaṣṭam || 
43a 

mukhaliṅga pratiṣṭhāyāṃ pīṭhe navapadī kṛte || 43b 

madhye sadā śivatatvamīśvaraṃ prācīṃ vinyaset || 44a 

āgneye vinyasedvidyāṃ māyāṃ yāmye'tha nair-ṛte || 44b 

kālāgni yatimāpyevā vāyau rāgamudaṅnaram || 
pradhānantvīśadigbhāge svāśāsu brahma?pañcakam || 45 || 

spaṣṭam | tatvatraya nyāse viśeṣamāha - 

tritatva kalpanā prāgvat kintu vṛtte sadāśivam || 46a 

p. 50) 

vinyasedardhatāṃ prāgvanmūrti mūrtīśvarānapi || 46b 

spaṣṭo'rthaḥ | athedānīṃ samastasyāpi vastu jātasya 
pratiṣṭhāmapanīya śivaliṅga svarūpā yathātmavedinā 
tatraivāṃśāṃśato avasīdaṃ pratiṣṭhā 
bījatvenāvādhārayitumiti deśātmanā paribhāvate | 

athaitannava tatvādīnpṛthivyā pratimāsvapi || 47b 

mūrtimūrtiśvarādīnāṃ vyāptiṃ bījaṃ ca nāma ca || dhyātvā 
rūpañca sarvatra nyāsaṃ kuryādyathā sthitaḥ || 48 || 

pratimāsvapīti api śabdāt talliṅga piṇḍakayoreva | 

apitu sarvatra pratiṣṭhāpanīyeṣu prāsāda prabhṛtiṣu yatya 
prāguktaṃ | tasmātsāmānya viśeṣa kāraṇe viprekṣārūḍhaṃ 
kṛtvā yathā sthiti nyāsaḥ karaṇīya ityuktaṃ bhavati | 
navatatvādayassadā śivatatvādayo mukhaliṅga pīṭhe nava padīkṛte 
satyuktā | pṛthivyādi tatva varmoktaṃ mūrtayo'ṣṭadhā pañcadhā 
coktā kṣmādayo mūrtiśāḥ śarvādayo vidyeśvarā madhyā 
bhairavāntā aṣṭapakṣe pañcapakṣe tu brahmādi kāraṇeśvarā 
pañcabrahmāṇi ca ādi śabda satvatrayaṃ jñānakriyecchā ca 
sūcayati | 

vyāpti śabdasūktānāṃ hetumadbhāvenānyonya saṃkalanaṃ sūcayati 
| saṃkalanā bhāve parasaṃbandhā bhāvāt bhukti muktyoḥ 
svātantryeṇa saṃbhūya kāritvāsiddhibīja - 

p. 51) 

śabda prayogamyāt | * * * *tmadayoktānāṃ saṃbandhe 
kāraṇamīśvarājñāṃ gamayati | 

sarvatrāpi vāgīśvara garbhānativṛttyā śabdatvaṃ 
śabdabodhyatvaṃ ca sūcayati | na hyaśabdaḥ kaścidartho'sti 
ityāha anena mantra sādhyatvaṃ pratiṣṭhādi karmaṇaḥ uktaṃ 
bhavati | ā rūpa sapto vakṣyamāṇa nimittādeva 
śarīrāṇyabhidhatte | na hyekā krāntānāṃ 
śarīropalakṣitānāṃ buddhvā varohaṇaṃ bhavati | niṣkala tathā 
svarūpaṃ yasya baddhacāro te'nuṣṭhānārthaṃ vaikalyāttasmāt 
sarvamidaṃ dhyātvā nyāsaḥ kartavya iti paribhāṣā sūtrasya 
tātparyārthaḥ | 

atha yaduktaṃ yadāstīti tadvyācaṣṭe - 

aptve tu sthitā pṛthvī apādisvasvagocare || 49a 

na pṛthivyā śabdatanmātrāntānāṃ daśatatvānāṃ amasyāvaraṇa 
bhāvena kāryakāraṇa bhāvenāśrayāśrāyībhāve ukto veditavyaḥ 
| atra kṣmādayaḥ | pañcamūrtayo'ntarbhūte 
mūrtyātmanāṇimādyava sthāna pādamāha - 

śabdatanmātra mūrtīdvau somasūryau vyavasthitau || 49b 

tayorūrdhve ca dharmākhyo dharmo jyotiṣṭhomādirāmnāya siddhaḥ | 
sa eva yajñākhyā saṃjñā yasya sa yajamānaḥ kūṭasya iti yāvat 
| tadevāṣṭamūrtīnāṃ sthitiruktā bhavati | atha 
mūrtyadhipānāṃ sthānānyāha - 

p. 52) 

gandhe śarvo vyavashitaḥ || 50a 

ruccastaḥ paśubhṛccaivamugrohaṃkāra gocare || 50b 

rudrastatraiva boddhavyo rajatamātrago bhavaḥ | īśānaḥ sparśa 
tanmātre mahādevo manaḥ sthitaḥ || 51 || 

bhīmaśca śabdatanmātre mūrtīśānāṃ vyavasthitiḥ | 

atra mūrtīśvarānurupamuttarābhe teṣāṃ sthāpana tāratamyena 
sācito bhavanti | sa cāyaṃ vakṣyamāṇeṣvapi samāno veditavyaḥ | 
tadevaṃ mumukṣoḥ mūrtīśā uktāḥ - 

atha bubhukṣostānāha - 

vidyeśvarāśca vijñeyā vidyātatve vyavasthitāḥ | 52b 

kṣudrakarmaṇi sumūrtipā api upalakṣitā bhavanti | teṣāṃ 
māyāpidhātamayā vastvanyava sthānasyennidhatvāt | 

atha pañcapakṣamavalambya kalāpañca mūrtīśānāmeva darśayati 

kṣmādipumavatho brahmākṣmādi māyāntagocyutaḥ || 53a kṣmādi 
vidyāntago rudrakṣmādi vidyānta-īśvarāḥ || 53b 

sādākhya kṣmādinādānto śaktikṣmādi parāvadhiḥ || 54a 

kṣmavadhiśaktyavasthānāt sarvamūrtīśānāṃ sākṣāt 
paramparayā ca śaktimayatvaṃ khyāpitaṃ bhavati | śaktiścayenarā 
śaktirapi tu mūrtibhogātmikā kuṇḍalaiva mūrtimūrtī 
prakārātvāt | asya paraśabdaśca śivasātmakasya 
śivaliṅgāsyāvasthādvayaṃ sūcayati | aparabhāve paraśabda 
vyāvṛtā 

p. 53) 

śivo yaccā parāvasyātmakaṃ tacchivamūrti parāvasye liṅge 
lakṣaṇoddhāraṇaṃ vyāptamiti guravaḥ | tadevaṃ śivaliṅgasya 
samastā dhvani veśabhūmiriti ālayātmakamuktaṃ bhavati | 

atha siddhānte tarasamayaspatānāmapi tadeka deśatvena 
nānyadbhāvaṃ sūcayituṃ arvācīneṣva vasthānaṃ darśayati | 

pṛthivī tatve sthitā viṣṇoḥ daśāvatāramūrtayaḥ || 54b 

bibhradbuddhyāhaṃ guṇapuṃ vidyeśvara ca gocarāḥ || 55a 

mitrādyāḥ keśavādyāśca trayaṃpākā dvādaśa tridhā || 54b 

vighnarājasya sādākhye tattaddevīṃ sarasvatī | nandyādyā 
śuddhavidyāyāṃ lakṣmīḥ īśvara gocare || 56 || 

prakṛtau saṃsthitāṃśenāśaktyā buddhau vyavasthitā | puruṣe 
pāñcarātrasyāḥ śivaḥ sūrye vyavasthitāḥ || 

apsaro yakṣarakṣāṃsi vidyādharā hi kinnarāḥ | būtavetāla 
ḍākinyo grahanakṣatra rāśayaḥ || 57 || 

samudrā kṣetrapālādyā ṛṣiḥ brahmādigīśvarāḥ | urvī tatve 
sthitā jñeyā jarāyujoṇujodbhijāḥ || 59 

anyeṣāmapi tatveṣu yatra yatra vyavasthitiḥ || 

nyāya santati kiṃ sthānaṃ paraṃ tasya tadeva hi || 60 

ayamabhi prāyaḥ | athopa nyastamevaiṣāṃ paraṃ sthānamityatra 
pramāṇaṃ taddīpābhyupagame evantathābhyupagame ca kāraṇaṃ 
tatpari grahītārabhyaiveti sarve'pi samayinaḥ svasva 
śāstrābhyupagame 

p. 54) 

yo reva sarvottarabhāvaṃ bruvāṇeṣu tanna vipratipatteḥ tatva 
sandehe sati kasya paramārthamiti cet nyāyo petasyaiveti vadāmaḥ | 

nyāyośmināmā pakṣapatito vastu nirṇayaikānta-upāyaḥ 
tasmādanāvamutsṛjya vatsareṇa boddhṛbhirapi svātma sākṣitvaṃ 
kaṃ vimṛjya paramārthaḥ svīkriyata iti nānupapannaṃ kiñcit | 
athedānīṃ dharāditatvānāṃ nyāye svarupāyānārthaṃ 
vajrādyavayavaviśeṣamanyaccopayogya vastu bhūṣaṇādikañcānu 
kramato vaktumārabhate | taccastoka mukhyavyakta 
vyākhyānatvādyāvadapekṣaṃ vyākhyāyate | 

caturvaktrāṣṭa bāhuśca pītāpītāmbarādharā | kūrmasyā 
saumyarūpā ca nāgābdhi saridāvṛtā || 62 

meṣārūḍhaḥ pradīptārcirityādi śarvādyāmūrtipāmatāḥ || 79a 

ityantaṃ spaṣṭam | aṣṭapakṣa etat | atha pañcapakṣe āha - 

tapta cāmīkarākārā caturbāhvindu bhūṣitā || 79b 

vajrā bhayākṣamālājā nivṛttiḥ parikīrtitā || ityādi 

padmābhayākṣamālāḍhyā śāntyatītāvarapradā | ityantaṃ 
spaṣṭam || 84a etāmūrtayaḥ pañca | athamūrtipānpañca āha - 

bālaveṣadharastryakṣaḥ pīnakhaṇḍendu śekharaḥ || 84b 
avyakuṇḍalavānsadyaḥ puṇḍarīkanibhekṣaṇaḥ || ityādi || 85a 

p. 55) 

savya hasteṣu khaṭvāṅge śaktiśūla varābhaye | ityantaṃ 
spaṣṭam | punaraṣṭapakṣā nāha - 

vidyeśvārāścaturvaktrā haravaddaśabāhavaḥ | ityādi | vidye 
śoktā yudhopetaṃ īśānaikaguṇāvṛtam | ityantaṃ spaṣṭam | 
punaḥ pañca pakṣe āha - 

brahmā caturmukhaḥ pītaḥ caturdordaṇḍamaṇḍitaḥ | ityādi | 

daśabāhuḥ prasannāsyaḥ pañcavaktraḥ sadāśivaḥ || 93b 

ityantaṃ spaṣṭam | tatvatrayamadhikṛtyāha - 

caturbhujaścatudvaktraḥ caturaśrāmbujāsthitaḥ || 94a ityādi 

śivatatvaṃ smṛtaṃ hyetatpañcavaktraṃ caturbhujam || ityantaṃa | 
95b 

spaṣṭam | tadevaṃ mūrti mūrtīśānā dhyeyasvarūpāṇyuktāni | 
athaiṣāṃ yathokta deśakālayoranyathā karaṇe doṣamāha - 

svadeśa kālayoreva yajñā iṣṭaphalapradā || 97a 

āgneyyāṃ diśi deśaṃ ca kālamandryāyaṃ prapūjayet || 98b 

sveṣṭāṣṭa devā nāvāhya deśaṃ kṛtvā bahiḥ sthitam | 
kāladvādaśakātsvīyātkṛtyāhāt svīyavatsarāt || 99 || 

deśāḥ kṣmādhigatāḥ pañcāmareśādyaṣṭakaṃ kramāt || 100a 

anya deśe'nyakāle'pi tadevāniṣṭa hetavaḥ || 97b 

pratiṣṭhāyāmatodeśakālāpādanamācaret || 98a 

kālañca prabhavādistu dvādaśakramayogataḥ || 100b 

pañca sveṣu kramāt pañcabrahmādyāḥ kāraṇeśvarāḥ || 101a 

p. 56) 

tadvyāptānta sthitāścānye deśa * * * * ca nāḍikāḥ || 101b 

prāsāda kṣetramaṣṭadhā vibhajya navatatra prāṅmukho 
rekhāstāvatyaśca udaṅmukhāḥ syuḥ | taścāṣṭādaśa ca rekhā 
nāḍyākhya iti | 

ubhau phoṇagatau vaṃśau rajjavo'ṣṭa ṣaṭpadāḥ || 104a 

īśānakoṣṭādārabhya nair-ṛta koṇāntamekarekhāstu 
tathāgneyakoṇādārabhya yāvadvāyavyakoṇaranyarekhā caiva 
deśayaṃśo nāmake | tato rajju kāpyetaddeśādi yogataḥ | 

yatra yatra pada nyāsaḥ tatra tatra tadā tadā || nyaseta evaṃ 
mūrtīśā'bhīṣṭārtha phalapradā || iti 

atha deśa prasaṃgena dṛśyante vastu devatāḥ | kiyatyaḥ kiṃ 
nāmakāścetyāha - 

brahmeśa parjanya jayamahendra ravi satyakāḥ || 102b ityādi 

tripañcāśadatho padam || 107b ityantaṃ spasṭam | 
athopadamityetannigadya vyākhyānam | atho ityārabhya vāsturūpaṃ 
vaktumārabhate - 

prācyudīcyānāṃ rekhā aṣṭānāmikā | aṣṭau rekhā vaṃśasyā 
vadhāneno bhau bhavataḥ | koṇāntamukhāḥ kāryāstathā karaṇeti 
viśeṣaḥ | rajjucatuṣṭayam pratyeka mantratripadaṃ 
syāccatuṣṭayāntarantu ṣaṭṣaṭpadamiti 

catuṣṣaṣṭi pade vāstau bhavedevaṃ prasaṅgataḥ ||109a subodham | 

atha prāguddiṣṭānāṃ tripañcāśaddevatānāṃ yathā yathā 
vāstu padasthānaṃ pañcasaṃkhyānāṃ ca vaktumārabhate - 

p. 57) 

uddiśyantritripañcāśatkrameṇaivātra devatāḥ || 203b madhye 
catuṣpade brahmā tadanantaraṃ marīcīṣaṭpadaḥ || 110a 

brahmaṇonantara paṅktau dve pade tadbahiḥ paṅktau natvānityevaṃ 
marīciṣaṭpado bhavati | tayoreva paṅktayorāgneya koṇasyaṃ 
padadvayamadhikṛtyā'ha savitavahnikoṇasya ityādi | 
rudradāsastatopyatām ityantaṃ spaṣṭam | udīcyānāhati śivayakṣe 
śa ityādi aiśānyāṃ cāha - 

āvastvīśānyata ityādi | 223a 

atha samantādbahireka paṅktitāmadhikṛtyeśānādi pradakṣiṇata aha 
- 

īśānārdhapadamārabhyetyādi īśakoṇa padārthe īśānastato 
dakṣiṇapada padādārabhya parjanya jayanta mahendraravisatyaka 
bhrāśāṃya * * * ṣaṭkaṃ āgneya koṇapadasyārdhe 
antarikṣordhāntare saptārciḥ | tataḥ paścātyādārabhya 
pūṣāvitayagrahakṣata preta patigandhya bhṛṅgātmanāṃ padasya 
ṣaṭkam | nir-ṛtikoṇa koṣṭhasyārdhe mṛgaḥ ardhāntare'pitṛ 
tatottarapadādārabhya pitṛdau vārasugrīvaḥ puṣpadantaḥ 
pracetāḥ | asuraḥ śeṣa ityete ṣaṭ patikāḥ | 
punarvāyukoṣṭasyārdhe * * * * ditirogaḥ ityevaṃ dvātriṃ 
śatkoṣṭasyārdhe romaśadya tadardhe vāyuḥ prākpadā dārabhya 
nāgamukhya bhallāṭaso mukhyādayaḥ ṣaṭpadikāḥ 
punarīśānakroṣṭasyārdhe tītyevaṃ dvātrīṃśaddevatāḥ 
pradakṣiṇa krameṇa vibhāvya pūjanīyā iti | tadevaṃ madhye 
brahmāṇamārabhya vāstudevo devatā pūjāstāssaṃkhyayā nigamayati 
| 

p. 58) 

evaṃ vastu tanau pañca catvāriṃśatsurāḥ sthitāḥ | 114 

atha vāstu tanau bahirīśānādi koṇakoṣṭa catuṣṭaya prāntye 
pūjyā rākṣasīrāha - 

carakī ca vidārī ca ityādi catvāro'pi bahiḥ kramāt | 115 

ityantaṃ | evaṃ catuṣṣaṣṭhipadaṃ vāstu muktvā 
idānīmekāśītipadaṃ graha vāstu māha - 

ekāśītipade vāstau madhye navapadāvadhi | ityādi || 117a 

anye tu patikāḥ smṛtāḥ ityetannigada vyākhyānametat || 118b 

svārabdha sūtrapaddhati svarūpa kālakaraṇopasaṃharati | 
etadbījadvayaṃ dīkṣā pratiṣṭhālatayordvayoḥ || 119 || 

saṃgṛhya deśikaiḥ kāle tanniṣpatti samīhayā | 
ityāharadgranthaśatadvayīṃ saśrīsoma bhṛṅgururāgamebhyaḥ || 
120 || 

kāle jhaṭityekataraṃ tattadbījadvayaṃ śrīvaruṇābhidhānaḥ | 

iti bhaṭṭa śivottamakṛtau pratiṣṭhāviveka prakaraṇaṃ dvitīyam 
|| 

|| hariḥ om | śubhamastu || 

###########   END OF FILE  #######
