####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00126
Uniform title: krīyakramādyotikā
Author : aghorāśiva

Description: 
Transcribed from a 1927 cidambaram edition in Grantha script supplied by Richard Davis.


Notes: 


Revision 0: Sept. 22, 2008

Publisher : cidambaram
Publication year : 1927
Publication city : South India
Publication country : India
####################################################

oṃ tatsat ||

śivamastu ||

śrīśivakāmasundarīsametaśrīcitsabheśāya maṅgalam 
śrījñānasambandhaparamācāryaparabrahmaṇe namaḥ ||

śrīmadaghoraśivācāryaviracitā
kriyākramadyotikā vyākhyā paddhatiḥ ||

maṅgalam ||

ṭext-	vande niḥśvādhikaṃ śāntamanādinidhane śivam |
	niṣkalaṃ niṣkalaṅkantu śaktiṃ jñānakriyātmikām || 2 ||

(1)

vyākhyā- 	śrīmannirmalamaṇiguruviracitā
		prabhākhyā kriyākramadyotikā vyākhyā ||

śivaṃ śaktiṃ gaṇādhīśaṃ guhaṃ vāgīśvarīṃ kramāt |
kurvāsasamṛṣiṃ vande paiṅgalādyāṃśca deśikān || (2) ||

candrārddhacūḍaśikhariprabhavastanoti 
gaurīstanoditapayojaladhiṃ nipīya |
yo vighnapādapamahānanabhaṅgalīlāṃ
taṃ mattavāraṇamahaṃ śaraṇaṃ prapadye || (2)

p. 2)

cidvyaktiḥ kriyate malāvṛtimatāṃ yenā'tmanāmanvahaṃ
sraṣṭā pālayitā samastajagatāṃ hartā ca yo rājate |
yasyāsīnmahimā mahānaviṣayo vākcetasossarvadā
taṃ vande śivamambikāsahacaraṃ svābhīṣṭasaṃsiddhaye || (3)

2.	yadīyamudrābhinayena yogino 
	yadīyamaunena ca muktasaṃśayāḥ |
	smitābhirāmānanaminduśekharaṃ 
	bhaje'viśantaṃ vaṭamūlavāsinam || 4

	yā pakvanīhāra balaṃ vibhidya
	paraṃ nṛṇāṃ vyañjayate śivatvam |
	jñānakriyārūpavatī śivasya
	śaktiḥ purastādiyamānirastu || 5

	śrīśaivāgamaviṣṭape paraśivādyarthasvarūpakramaṃ
	yo'vidyātimiraṃ vyapohya nikhilaṃ vidyotayatyādarāt |
	svavyākhyānamahāmayukhanivahairdīchāviśiṣṭātmanāṃ
	vande'ghoraśivākhyadeśikaraviṃ bodhāya taṃ sarvadā || 6

	yasyāloko duritanikaraṃ dustaraṃ saṃvibhidya

p. 3)

	śreyarasadyo vitarati paraṃ bhaktibhājāṃ prajānām |
	śrīmatpadmālayapurapatiṃ madguruṃ taṃ dayāluṃ
	vande śaivāgamajalanidhiṃ vāmadevābhidhānam || (7)

kāmikādiśivajñānaṃ mṛgendrādimasaṃhitāḥ |
śrīrauravamataṅgādi saṃhitāvṛttisaṃhatīḥ || (8)

śrīsomaśaṃbhupūrvāṇāmācāryāṇāñca paddhatīḥ |
saṃvicārya yathābodhaṃ sadācāryāpadeśataḥ || (9)

kriyate bālabodhārthamasphuṭārthaprakāśikā |
kriyākramadyotikāyā vyākhyā laghvī prabhābhidhā || (10)

pareṣāṃ ye doṣān varataraguṇān saṃvidadhate
duruktaṃ kṣantuṃ te mama yadikamarhanti guṇinaḥ |
dūto ye sāsūyāḥ kuṭilamatayo nūtanatayā 
khalā ete heyāḥ punarapi guṇibhyo'ñjalirayam || (11)

	tatra tāvadatra bhagavānācāryaḥ prāripsi tasya pravandhasya 
niṣpratyūhaparipūraṇāya śiṣṭācārānuvidhānāya ca 
vakṣyamāṇakarmakalāpodaya-

p. 4) 

mūlabhūtaṃ sarvārthaśakalakartṛtvalakṣaṇaśivatvo petaṃ 
vighnavināśahetumaśivāpahaṃ śivapradañcāṇubhyaśivaṃ 
niṣkalaṃ tadavinābhūtāṃ śaktiñcādyena padyena praṇamati (vande) 
ityādinā | atra śivaṃ vande iti kriyākārakayojanā | (śivam) 
sarvaśatvasarvakartṛtvātmanā anādisiddhena śiva śrīkasyodaṃ 
purapatimanaghaṃ iti kośeṣu dṛśyate | tyāgarājābhidhānam || iti 
pāṭhāntaram || 3

tvena yogāt śivaḥ tam | taduktaṃ śāntatvāt sarvakartṛtvabhāvāt 
paramakāraṇāt |śiva ukto mahātantre tantravidbhissadāśivaḥ iti | yadā 
śivaḥ śuddhaḥ | tathā śrīmanmataṅge śivatvamiti śuddhaṃ syāt iti | 
athavā śivaṃ kalyāṇaṃ tadyogāt śivaḥ | matvartthīyo'ca | evaṃ 
śrīmadvandyaghaṭīyena kṛtam | lakṣyapadametat | kiṃ 
lakṣaṇamityākāṅkṣāyāmāha (anādinidhanam) iti | 

p. 5) 

ādiśca utpattiḥ nidhanañca nāśaḥ ādi nidhane te na vidyete yasya sa 
tathoktaḥ taṃ ādyantarahitamityarthaḥ | evamukte 
vaddhātmasvativyāptiḥ teṣāmapyādyantaśūnyatvāt | tathā 
śrīmatsarvajñānottare anādinidhanāḥ pāśā jīvo'nādyastu kīrtitaḥ 
iti | tadarthamabhidhatte (niṣkalaṅkam) iti | niṣkrāntaḥ kalaṅkāt malāt 
niṣkalaṅkaḥ nirādayaḥ krāntādyarthe pañcamyā ityatra 
pañcamīsamāsaḥ | teṣāṃ punaranādimalasaṃbandhitvena 
tathālāsiddherbhavati tadvyudāsaḥ | tathā śrīmatkiraṇe 
anādimalasaṃbandhāt kiñcijño'sau mayoditaḥ | anādimalamuktatvāt 
sarvajñastena saḥ śivaḥ iti | tāvatyukte anantādāvativyāptiḥ teṣāṃ 
śivānugṛhītatvena niṣkalaṅkatvāyogāt | tathā śrīmattatvaprakāśe 
ādyānanugṛhya śivo vidyeśatve niyojayatyaṣṭau iti | tannirāsāyāha

p. 6)

(niṣkalam) iti | nirgatā kalā lakṣaṇayā kalādipiṇḍasaṃbandhaḥ  
yasmāt sa tathoktaḥ kalādikāryakaraṇavarjita ityarthaḥ tam | tathā 
śrīmanmokṣakārikāyāṃ na kalādikalāpiṇḍasaṃbandho'sau yathā 
paśuḥ | kadācidapi deveśastasmādgītastu niṣkalaḥ iti | teṣāṃ 
baindavakalādiyogitvāt vaddhyā?vṛtissyāt | tathā śrīmatparākhye 
śuddhayonimayaṃ tasya vapuruktamakarmajam iti | 
śatamapyadhikārāvasthāsthaśive bhogāvasthāsthaśive vā ativyāptiḥ 
tayormāgīyabaindavakalādisaṃsargarahitatvāt | tadarthamāha 
(śāntam) iti | atra nivṛttāśeṣaśaktiko layānasthaśśivaśśānta 
ityucyate | layasyaiva śāntapadatvātyatvāt na hyabhihitakoṣāvakāśaḥ | 
tathā śrīmatkiraṇe īśassadāśivaśśānta iti vāmanā sthitastviha iti | 
adhikārāvasthastu pravṛtta kriyāśaktikaḥ | 

p. 7)

bhogāvastha udyuktakriyāśaktikaḥ | yadāhuḥ śaktīdyuktaḥ 
pravṛttaśca kartā vividha iṣyate iti | ye tāvatyukte 
muktātmasvativyāptiḥ teṣāmapyadhikārabhogalayatvayogāt | tathā 
śrīmāccintyaviśve sakale niṣkale caiva sarvatraiva samānanā | 
sāyujyamiti tat proktam | iti tathā coktaṃ ācāryaiḥ 
śrīmatparamokṣanirāsakārikāvṛttau evañca siddhasya 
proktalayādyavasthānabhyupagame kartṛtvāvṛṣṭeḥ 
pratyuteśvarānnyūnalaṃ syāt iti | tannimittamāha (viśvādhikam) iti | 
viśveṣāṃ cidacidrūpāṇāṃ jagatāṃ adhikaḥ īśvaraḥ tam | tasyaiva 
viśvādhikatvamupapadyate | muktātmanāṃ tu tatprasādata eva svarūpa 
lābhāt bhavati tannivṛttiḥ | ityevaṃ vidhaṃ śivaṃ (vande) 
kāyanāṅmatobhirabhivādaye (śaktiñca) vande iti 
samutkṣayenānvayaḥ | sā kiṃlakṣaṇeti 

p. 8) 

viṃśāsāyāmāha (jñānakriyātmikām) iti jñānañca dṛk kriyā ca 
vyāpāraḥ te ātmā svarūpaṃ yasyāḥ sā tathoktā tām ||

(kri) (2)

gurūn  parāparānnatvā? guruvaṃśakramāgatān | 
kriyākramadyotikeyannityadiḥ kriyate sphuṭam || (2)

(pra) atha svābhīṣṭadevatābhivādanaṃ vidhāya dvitīyapadyena 
parāparaparāparagurupraṇāmapurassaraṃ cikīrṣitaṃ pratijñānīte 
(gurūn) ityādinā | (guruvaṃśakramāgatān) guravaḥ paraśivādayaḥ 
teṣāṃ vaṃśaḥ santānaḥ vaṃśo'nnanāyassantānaḥ ityamaraḥ | 
tasya kramaḥ paraśivāt sadāśivaḥ tasmādananta 
ityādyavicchinnaparipāṭiḥ paripāṭiranukramaḥ ityamaraḥ | tena 
āgatāḥ samāyātāḥ tān | tatvā śrīmajjñānaratnāvalyāṃ agrāhī 
kila īśvaraḥ paraśivastasmāt sadeśassvayaṃ 

p. 9) 

nādātmā sakalākalaḥ prabhurato'nanteśabhaṭṭārakaḥ | 
tasmādaṇḍajaviṣṇunāsava 
vidhiśrīkaṇṭharudrāstatastantrāṇāmanatārako munivaro 
durvāsanāmā guruḥ iti | (parāparān) atra pare ca apare ca parāpare iti ca 
nyastasamasta krameṇa padanibhāgaḥ | tatra pare īśādayaḥ apare 
devamuniprabhṛtayaḥ parāpare anantādayaḥ | tathā samākhyātaṃ 
śrīmatparākhyavṛttau guravo bahavastatra parāparavibhedataḥ | 
codakādi vibhedena tathā gurvādibhedataḥ | īśassadāśivaśśānto 
guravaḥ paramā matāḥ | ekameva paraṃ tattvaṃ svecchayā tu tridhā 
sthitam | anantaśśrīgalaścomāskando viṣṇurvidhistu ṣaṭ | 
parāpare'pare devā munayoṣṭa?guruttamāḥ || iti | viśeṣyaṃ  nirdiśati 
(gurun) iti | gṛṇantyupadiśantīti guravaḥ tān | (natvā) 
bhaktiśraddhātiśayapūrvakaṃ kāyavāṅmanobhiḥ prahvībhūya |

p. 10)

tataḥ kimityāha (nityādiḥ) iti | nityādikriyāyā ityarthaḥ | ādiśabdena 
naimittikakāṃyayoḥ prakāśaḥ kriyate | atra nityaṃ snānādi | 
naimittikaṃ dīkṣāpratiṣṭhe | kāmyaṃ 
putrādyabhīṣṭasiddhipadamastrābhiṣekākhyaṃ karma | tathā 
samīritaṃ śrīmajjñānaratnāvalyāṃ snānaṃ pūjājapodhyānaṃ 
homaścaiva tu pañcamaḥ | iti nityaṃ sadā kuryāt iti | tathā dīkṣā 
caiva pratiṣṭhā ca jñeyaṃ naimittikaṃ dvidhā | kāmyaṃ 
taddvidhaṃvidhaṃ proktaṃ bāhyamābhyantaraṃ tathā || nityaṃ 
naimittikaṃ kāmyamācāryasyoditantrayam | nityaṃ kāmyaṃ 
sādhakasya svaśāstroktavidhānataḥ || samayiputrakāṇāntu nityameva 
prakīrtitam | iti | (iyam) eṣā (kriyākramadyotikā) kriyā karaṇaṃ 
anuṣṭhānamiti yāvat | kriyā tu ceṣṭākaraṇasaṃpradhāraṇakarmasu iti 
nānārtharatnamālā | tasyāḥ kramaḥ paripāṭiḥ tasya

p. 11)

dyotikā prakāśikā | nityādikarmānuṣṭhānakramaprakāśaketi yāvat | 
anavā kriyākramadyotiketipadasya | asyāḥ kriyāyā anantara iyaṃ kriyā 
styevaṃ nityādi kriyāyāḥ 
karmakramaprakāśiketyenamartyau'nusandheyaḥ | ata eva hi 
śivaśāstreṣu satsvapyasyo?payogaḥ | nityādiriti pāṭhe 
kriyākramadyotikāpadasya viśeṣaṇaṃ kṛtvā nityā nitya kriyā 
ādiryasyāssā tathokte vyarthaḥ | (sphuṭam) ityanena paddhatyantareṣu 
vidyamāneṣvapi asya prabandhasyopayogassūcitaḥ | tānihyasphuṭaṃ 
kṛtvā nityādīnāmudyotakāni atastairagaditārthaprakāśaka ityarthaḥ | 
(kriyate) viracyate | mayā iti śivaḥ | paddhatitvaṃ 
cāsyānuṣṭhānamārgatvāditi jñeyam ||

śivadhyānavidhiḥ ||

(kri) (3)

pātassamayāt pūrvaṃ pañcanāḍikāvacchede? 

p. 12) 

samutthāya, śucirvāpyaśucirvā yathāsaṃbhavaśaucayukto hṛtpadme 
dvādaśānte vā gurupadiṣṭaprakāreṇa śivaṃ dhyātvā, yathāśakti 
japaṃ kṛtvā, samādhi 
sāmarthyarahitassadāśivādiyathārucitavigrahaṃ dhyātvā,

(pra) atha cikirṣitaṃ pratijñāya punarabhidhāsyamāneṣu 
nityādikarmasu naimittikādikarmavidhirnityakarmapūrvakatvāt 
nityakarma prathamamabhidhātuṃ pravṛttaḥ tatra tāvat prātaḥ kāle 
samutthāya śivaṃ sancintayet sudhīḥ | avaśyakaraṇañcaiva 
śaucabhāvamanantataḥ | iti śrīmadaśumadvacanena pūrvaṃ 
śivadhyānavidhimācaṣṭe (prātaḥ) ityādinā (dhyātvā) ityantena | 
śivadhyānasya kālaṃ kathayati (prātaḥ) iti | (prātassmayāt) 
niśāpaścimabhāgakālāt | (pañcanāḍikālacchede) pañcanāḍikāḥ 
pañcaghaṭikāḥ | * * * * * * * *? ṇāḥ | tathā śrīmatkāmike

p. 13)

ṣaṣṭayucchavāsā bhavet prāṇaṣṣaṭ prāṇā ghaṭikā bhavet iti | 
tāsāmavacchede avadhau brāhmamuhūrte iti yāvat | tathā 
śrīmatsūkṣme rātrerantamiti proktaṃ yāvadābhūtanāḍikāḥ | 
prātaḥ kālamiti prokta jñātvā karma samārabhet | brāhmāṃ 
tatkālanāmaṃ hi | iti | vimale brāhme muhūrte utthānaṃ 
dhyānāva?śyakaśaucakam | dantaśuddhyāplavau sānddhyaṃ 
māyakī? japa eva ca || etānīnodayāt pūrvaṃ  karpurasyaikarṇikā? 
janāḥ | udite tu divānāthe * *?dādistathācaret iti | 
dhyānādhikārilakṣaṇamāha (śucirvā) iti | śucirvā śuddho vā 
supti?samaye  aspṛśyaspṛṣṭivirahitaḥ? pumāniti yāvat | 
śuciśśuddhe'nupahate śṛṅgārāṣādayostathā? iti viśvaḥ | 
(aśucirvā) tadānīmaspṛśyasparśanādya?śuddhiyukta ityarthaḥ | 
(yathā saṃbhavaśyau? yuktaḥ) ityetadviśeṣaṇaṃ śuceraśuceśca |

p. 14)

tatrādyasya vidādoṣanivāraṇāya 
dvitīyasyāspṛśyasparśanādyaśuddhivyapohanāya 
nidādoṣapariharaṇāya ca | vāruṇasnānavirahe'pi tatkālānuguṇaṃ 
yathāsaṃbhava śaucavidhestulyatvāt | atra yathāśaktiśaucasaṃpannaḥ 
śivaṃ dhyāyediti tātparyam | yat  śrūyate śucināṃ karma kartavyam 
iti | yadā śucirvā aśucirvā yathāsaṃbhavaśaucasaṃpannaḥ? yukto 
vā iti pṛthak pṛthak yojanīyam | tasya punarādhāramāha (hṛtpadme) iti | 
etatsvarūpamagre darśayiṣyāmaḥ | kathaṃ dhyāyedityāha 
(gurupadiṣṭaprakāreṇa) iti | dhyeyamāha (śivam) iti | vyākhyātametat | 
(yathāśakti) yathāvibhavam | (japam) mūlamantrajapam | tathā 
śrīmaccintyaviśvasādākhye mūlamantramanusmṛtya jihvāgre tu 
prasannadhīḥ | sthitvā yāvaduṣaḥ pūrvaṃ stutvā stotraiḥ praṇamya ca 
| iti | japastāvat dhyeyasaṃmukhīkaraṇāya

p. 15) 

tadācakamantrabhāṣaṇam | tathā śrīmanmṛgendre japastadbhāṣaṇaṃ 
dhyeyasaṃmukhīkaraṇaṃ matam iti | anena 
dhyānasāmarthyarahitānāṃ tadvacakracintanādināpi tatphalasiddhiriti 
sūcyate | atra paraśivasya dhyānaṃ tadārādhanopāyabhūtasya 
tadvacakramantrasya japañcopadeśato'nusandadhyāt | adhikāribhedena 
dhyānabhedamabhidhatte (samādhisāmarthyarahitaḥ) iti | samādhistāvat 
dhyātṛdhyānāvabhāsavidhuraṃ dhyeyaikavirbhāsalakṣaṇaṃ 
caramayogāṅgam | taduktaṃ tadarthamātranirbhāsaṃ 
svarūpaśūnyamiva samādhiḥ iti | tatra sāmarthyarahitaḥ śaktihīnaḥ 
sāmarthya yogyatāśaktayoḥ iti nānārtharatnamālā | 
sadāśivādiyathārucitavigraham) ityatra sadāśiva śabdena 
sakalaniṣkalarūpo bhogāvasthāsthaḥ śivaḥ pradarśyate | ādiśabdena 
adhikārāvasthāsthaḥ sakalarūpo maheśo gṛhyate |

p.16)

tathā śrīmadvātulaśuddhākhyāyāṃ śivassadāśivaścaiva maheśo 
mūrtayastridhā | śivatatvaṃ mahāsena niṣkalaṃ ceti kīrtitam | sakalaṃ 
niṣkalaṃ caiva sādākhyamiti cocyate | maheśaṃ sakalaṃ vidyāt 
trividhāste bhavanti ca || iti | etadavasthātrayaṃ 
vakṣyamāṇasandhyādhyānavadadhikāribhedena 
kartavyatvādupapannamiti guravaḥ ityuktaṃ 
śrīmatsomaśaṃbhupaddhativyākhyākāreṇa | tathā 
śrīmadvālajñānaratnāvalyāṃ evaṃ tryavasthaṃ vijñāya śivaṃ 
sarvādhvagaṃ param | yathā'dhikāraṃ śivamapi dhyāyet 
bhogāpavargadam | iti |

malotsarjanaśaucādividhiḥ ||

(kri) (4) daṇḍādisahāyo gṛhānnissṛtya, yathodhitaṃ deśaṃ gatvā 
tasminnāvaśyakaṃ dināsandhyayossaumyāsyo niśi yamyamukho 
dakṣiṇakarṇopavītī

(p.16)

mahābhūtavikāraṃ 
varjyassūryādyanabhimukhastṛṇātacchannāyāṃ bhūmau malaṃ 
visṛjya, loṣṭādinā gudaṃ pramṛjya / vāmapāṇinā liṅgaṃ 
saṃgṛhya, anena yathoktāṃ mṛdaṃ samādāya, jalāntikaṃ gatvā, 
mṛdaṃbhobhirekaprayogeṇa sādhanaṃ pañcaprayogeṇa 
gudamantarā'ntarā mṛdaikaikayā hastaṃ saṃśodhya vāmakare 
daśadhā mṛdamubhayośca saptadhā saṃyojya, paścāt sphukśuddhiṃ 
vidhāya/bhāvaśuddhyabhāve yāvacchaucaṃ vidadhyāt | 
paścādekaikayā mṛdā pādau pāṇī ca prakṣālya, anyasmin deśe 
dvirācamya; (8)

(pra) atha śivadhyānavidhiṃ vyāhṛtya ādibhūtaṃ sarvakriyāṅgaṃ 
malotsarjanādikaṃ paścāt snānādikaṃ tato malotsarjanādikametādau 
vaktavyaṃ tanmūlatvāt sarvakriyāpravṛtteriti kṛtvā prathamaṃ 
malotsarjanaśaucādividhiṃ vakti (daṇḍādi) ityādinā (ācamya) 
ityantena | (daṇḍādisahāyaḥ) daṇḍa ādiryasya

p. 18)

saḥ daṇḍādiḥ sahāyo yasya sa tathoktaḥ | daṇḍalakṣaṇaṃ yathā 
suprabhede viprāṇāntu śirotsedhaṃ kṣatriyāṇāṃ lalāṭakam | 
vaiśyānāṃ nāsikotsedhaṃ śūdrādīnāṃ tu varjayet || tatrāpi 
viśeṣamāha | mūrddhāntaṃ deśikasyoktaṃ lalāṭaṃ sādhakasya tu | 
bhuvo'ntaraṃ putrakasya nāsāntaṃ samayināṃ sadā || iti | tathā 
naiṣṭhikānāṃ gṛhasthānāṃ hastavyāmena kārayet | sarvadā 
dhāraṇīyaṃ syādvaiṇavaṃ daṇḍamuttamam || iti | 
kamaṇḍalavādirādiśabdārthaḥ | tathā śrīmadajite utthāya ca 
bahirgatvā daṇḍapāṇiḥ kamaṇḍalum | mṛtkāṣṭhagomayaṃ puṣpaṃ 
tilamāgalakaṃ śubham | kuśān dravyaṃ gṛhītvā tu nadīṃ gacchet 
samudragām | iti | malamutravisarjanayogyasthalamāha (yathokṣitam) iti | 
taddeśaḥ pradarśitaḥ śrīmatsahasre yatheṣṭadeśaṃ 
saṃgamyamaiśānyāṃ diśi varjayet iti | anena 
ayo*deśagamanaṃniṣedhaśca sūcyate |

p. 19) 

tathā śrīma * * * *? mike | mārgaśaṣyanadīgartajalagomanabhasmasu? | 
śmaśānāsamakṛṣṭaikadumaśṛṅgāṭakādika? || āvaśyakaṃ na 
kartavyam iti | (tasmin) malādivisarjanārhasthale | (āvaśyakam) 
malādikam | tathā śrīmatsarvajñānottare nissṛtya 
śayanasthānādāvaśyakaraṇaṃ kuru ityenamādika * 
ne?sarvaśyakapadasyaiva malavācakatvaṃ siddham | tat punastastra 
malamiti padaṃ vicintyam | yadvā * * * ? ni caiva 
karttavyamāvaśyakamiti kṛtvā malapadasya viśeṣaṇatayā gopanīyam | 
kīdṛgbhūto malaṃ triśūle?dityāha (divāsandhyayoḥ) iti | 
divāśabdena sandhyāvyatiriktāhaḥ kathyate | samyak 
dhyānantyasyāmiti sandhyā pādona caturnāḍikātmakaḥ kālaḥ | 
praharārddhaṃ tathā sandhyā iti kṣīrastaraṅgiṇyāmuktatvāt? | * * * 
yāmeti vyapadeśācca |

p. 20)

(saumyāsyaḥ) ityatra saumyapadaṃ somadevatākottaradigvācakaṃ 
somaśabdastu kuberacandramasorvācakaḥ | saumyaḥ pumān vudhe vipre 
triṣu syāt somadaivate | somaḥ kubere karpūre latābhede sudhākare iti 
nānārtharatnamālā | somo devatā asyeti saumyaḥ devadyañ | ataḥ 
saumyāsya iti uttarābhimukha ityarthaḥ | (niśiyāmyamukhaḥ) 
dakṣiṇadiṅmukhaḥ | (mahābhūtavikāravarjyaḥ) mahābhūtāni 
pṛthivyādipañcabhūtāni teṣāṃ vikārāḥ pariṇāmāḥ 
tattadbhūtajanitadārujādi pañcaśabdā iti yāvat | tathā śrīmadvātule 
mahābhūtavikārāṃśaśśabdaḥ pañcavidhassmṛtaḥ | dārujaṃ 
pṛthivījātaṃ śaṃkhajañcāpyamucyate || 

āgneyaṃ lohajanitaṃ vāyujātaṃ tu vaṃśajam | 
soma?gaganajātaṃ syāt tasmāt bhūtavikārakam ||
* * * * * ? śāṅkhañca lauhaṃ śucurameva ca |

p. 21)

meyaṃ sarvasamāyuktaṃ śabdaḥ pañcavidhassmṛtaḥ ||
iti pariṇāmo vikāse dve ityamaraḥ | tairvarjyaḥ rahitaḥ 
medinyādimahābhūtavikāradārujādiśabdāñcakaśravaṇavarjita iti 
yāvat | (sūryāsa?nabhimukhaḥ) sūryaḥ ādiryasya sa tathoktaḥ tasya 
anabhimukhaḥ asaṃmukhaḥ | ādigrahaṇāt godvidhā? dīnāmapi 
anabhimukha ityucyate | tathā śrīmadbrahmaśaṃbhupaddhatyāṃ 
govipraliṅgiṇāṃ strīṇāṃ samukhaṃ candrasūryayoḥ | 
mahābhūtavikārāṇāṃ śanairetotsṛjetmalam || iti | 
(tṛṇāvacchannāyām) kṣaṇaiḥ atacchannāyāṃ tirohitāyām | 
tṛṇaśabdenātra ayāśīyatṛṇādyupalakṣyate | tathā śrīvāsiṣṭe 
navakuṇṭhitaśirā bhūmimayājñīyaistṛṇairantaritāṃ kṛtvā mutra 
purīṣe kuryāt iti | bhūdevatā * * * niṣedhārthamevamuktam | tathā 
devatā ṛṣayassarve gatvā nāmāstathaiva ca | utiṣṭhata sarvavaśca

p. 22)

bahirbhūmi karomyaham || iti || (malam) purīṣam | malo'strī 
pāpavidkiṭṭāni? ityamaraḥ | (visṛjya) tyaktvā | (loṣṭādinā) loṣṭaṃ 
mṛtkhaṇḍaḥ ādiryasya tat tathoktaṃ tena | tṛṇādirādiśabdārthaḥ | 
taduktaṃ śrīmatsomaśaṃbhucaraṇaiḥ 
tatastṛṇaisyajñāṅgairmṛjyālloṣṭena vā gudam | na tu 
gomayapāṣāṇairdārubhiśca kadācana || iti | (gudam) vāyum | gudaṃ 
tvapānaṃ? vāyurnā ityamaraḥ | (pramṛjya) mārjanaṃ vidhāya | 
(liṅgam) medram | liṅgaṃsyāt sādhyagamake śephaścinheśamūrtiṣu 
iti | nānārtharatnamālā | (anyena) dakṣiṇakareṇa | (yathoktām) 
śivāgamavihitām | tallakṣaṇamabhihitaṃ śrīmatkāmike 
śuddhāmaśarkarāṃ mṛdviṃ mṛdaṃ śaucārthamāharet iti || 
	
	śaucavidhiṃ nirupayati (jalāntikam) iti | (jalāntikam) jalasamīpam | 
antike nikaṭe'ntikam

p. 23)

iti nānārtharatnamālā | (mṛdaṃbhogiḥ) mṛdaśca mṛttikāḥ 
aṃbhāṃsi ca jalāni mṛdaṃgāṃsitaiḥ | (ekaprayogeṇa) ekavāreṇa | 
(sādhanam) liṅgam | (pañcaprayogeṇa) pañcavāreṇa (antarā'ntarā) 
madhye madhye | (ekaikayā) ekāca ekā ca ekaikā tayā | (hastam) 
śaucakriyāpravṛtanāmakaram | (saṃśodhya) samyak prakṣālya | atra 
pūrvaṃ dakṣiṇakareṇa mṛttikāṃ tāmahaste nikṣipya tena 
mṛdaṃbhobhirgudaṃ saṃśodhya anantaraṃ vāmahastaṃ 
mṛadaṃbhobhirekaikadhā saṃprakṣālya evamantarā'ntarā 
vāmahastaśodhanapurassaraṃ gudaṃ pañcadhā 
saṃśodhayedityavadheyam | tathā śrīmatkāraṇe tṛṇamūlādikaṃ 
tyaktvā jalenārdrīkṛtāntu tām | āmalīphalamātreṇa savyenādāya 
vāmake || nikṣipya vāmahastena gharṣayettu punaḥ punaḥ iti | (daśadhā) 
daśaprakāreṇa | (ubhayoḥ) dakṣiṇavāmakarayoḥ |

p. 24) 

(saptadhā) saptavāreṇa | (saphikśuddhim) sphicau kaṭiprothau tayoḥ 
śuddhiḥ tām | striyāṃ sphicau kaṭiprothau ityamaraḥ | 
(bhāvaśuddhyabhāve) bhāvaśuddhiḥ manaśśuddhiḥ tasyāḥ abhāve 
virahe | tathā yāvanmātraṃ manaśśuddhistāvadāśauca miṣyate iti | 
bhāvaśuddhiśca vībhatsānivṛttireva | uktasaṃkhyāyā adhikakaraṇa 
eva tātparyaṃ na tu hrāse | tathā sati 
saṃkhyāvidhānānarthavayaprasaṅgāt || (yāvacchaucam) 
śuddhiparyantam | yāvattāvacca sākalye'vadhau māne'vadhāraṇe 
ityamaraḥ | (vidadhyāt) kuryāt | tataḥ kimityāha | (anyasmin) iti | 
(anyasmin) śaucasthalākṣitasmin? | (dviḥ) dvivāram | (ācamya) ityatra 
pūrva gaṇḍūṣairaṣṭabhirvaktraṃ saṃśodhya paścāt tuṣṇī 
samācamya tadanantaraṃ mantrairvakṣyamāṇaprakāra va* * 
medityavaseyam | tathā mūtre purīṣe bhuktau 

p. 25)

ca tathā'bhakṣyasya bhakṣaṇe | caturaṣṭadviraṣṭāṣṭagaṇḍūṣeṇa 
viśuddhyeti || iti | tathā śrīmajjñānaratnāvalyāṃ ekā liṅge gude 
pañca daśa vāmakare mṛdaḥ | ubhayorasaptasaṃkhyāśca paścāt 
sphikśuddhimācaret | tato'nyatra samācāmet tūṣṇī savyopavītavān | 
punarmantraissamācamya dantadhāvanamācaret || iti ||

dantadhāvanavidhiḥ ||

(kri) (5) dantakāṣṭamaṣṭāṅgulaṃ 
muktikāmo'vyoddhṛtadaśāṅgulaṃ cūtādisaṃbhavaṃ 
kaniṣṭhāṅgulipariṇāhamārdraṃ tvagantitamaparvakamṛjuṃ saṅgṛhya 
dantaśuddhi vidadhyāt ||

	piśācadhavavānīra 
nimbairaṇḍādikāśakuśayāśīyavṛkṣajamaṅgulyādikaṃ bihāya, 
anyat parimṛṅgīyāt ||

	pratipatparvaṣaṣṭīnavamyamāvāsyāsu na dantān dhāvayet | apā 
dvādaśa gaṇḍuṣaiḥ śuddhapatrairvā vidhāya || 5

pā - punaḥ ||

p. 26) 

(22) (pra) atha malotsarjanādividhimabhidhāya 
dantadhāvanavidhimabhidhatte (dantakāṣṭham) ityādinā (vidhāya) 
ityantena | atheṣṭasādhanaṃ dīkṣā parameśamukhodgatā | nigadyate 
samāsena dvitvādarthasya sā dvidhā | bhautikī naiṣṭhikī caiva iti 
śrīmanmṛgendrasuteḥ naiṣṭhikadīkṣāyā dīkṣitasya eva*?kāṣṭhasya 
lakṣaṇamupapādayati (aṣṭāṅgulim) iti | aṣṭau aṅgulyaḥ 
pramāṇamasyeti aṣṭāṅgulam | 
tatpuruṣasyāṅgulessaṃkhyānyayādeḥ iti samāsānto'n | 
(muktikāmaḥ) mumukṣuḥ | ayaḥ punaḥ dantakāṣṭhaṃ 
khadirādisaṃbhavaṃ gṛhṇīyāt | tathā samabhihitaṃ 
śrīmatsomaśaṃbhucaraṇaiḥ ciribilvakarañjotthaṃ śairīṣaṃ 
sādirārjunam | aṣṭāṅgulaṃ mumukṣūṇām iti || bhautikasya 
tallakṣaṇamāha (anyaḥ) iti | anyaḥ bubhukṣuḥ | (dvādaśāṅgulam) 
dvādaśa aṅgulyaḥ pramāṇamasyeti 

p. 27)

tathoktam | (cūtādi saṃbhavam) cūtaḥ āmraḥ ādiḥ yasya saḥ 
cūtādiḥ tasmāt saṃbhavaṃ samutpannam | lakṣādirādiśabdārthaḥ | 
tathā taireva samīritaṃ bubhukṣūṇāmathocyate ityupakramya 
plakṣāmrakakubhāśokajambūcaṃpakasaṃbhavam | 
apāmārgādimuktotthaṃ dvādaśāṅgulamāyatam || iti | 
(kaniṣṭhāṅgulipariṇāham) kanyasāṅguliviśālakam | pariṇāho 
viśālatā ityamaraḥ | (ārdram) aśuṣkam | (tvagantitam) tvak carma tayā 
anitaṃ yuktam |  (aparvakam) na vidyate parvagranthiḥ yasya tat tathoktam | 
granthirnā parvaparuṣī ityamaraḥ | (ṛjum) avakram | 
dantadhāvanānucitavṛkṣādikaṃ vakti (piśāca) iti | 
(piśācadhavanānīranimbairaṇḍādi) piśācaśca vṛkṣaviśeṣaḥ | 
dhavaśca vṛkṣabhedaḥ pati śākhinarā dhavāḥ ityamaraḥ | vānīraśca 
vañjulaḥ nimbaśca prasiddhaḥ eraṇḍaśca vātariḥ piśācadhavanā 
nīranimbai

p. 28)

raṇḍāḥ te ādayaḥ yasya tat tathoktam | (kāśakuśayājñīyavṛkṣajam) 
kāśaśca bāṇaḥ kuśaśca darbhaḥ atho kāśamastriyām | ikṣugandhā 
poṭagalaḥ astrī kuśaṃ kuto darbhaḥ iti cāmaraḥ | yājñīyavṛkṣaḥ 
yajñakarmārhataruḥ kāśakuśayājñīyavṛkṣāḥ tebhyo jāyata iti 
tathoktam | tat karmārhantu yājñiyam ityamaraḥ | yajñavṛkṣāśca 
yathā 

aśvatthodumbaraplakṣā āṣāḍhī khadirastathā |
nyagrodhaśca samībilvacūtavaikaṅkatāstathā ||

asanaśca śirīṣaśca yajñavṛkṣāḥ prakīrtitāḥ, iti | atra 
plakṣakhādiracūtaśirīṣāṇāṃ dantakāṣṭhārhataruṣu nirdeśāt 
tadanyayājñīyavṛkṣasya niṣedha iti tātparyam | (aṅgulyādikam) ityatra 
iṣṭānadirādiśabdārthaḥ? | tathā śrīmajjñānaratnāvalyāṃ 
kaṇṭakakṣīravṛkṣotthamiṣṭakāṅgārabhasmajam | aṅguliśca na 
śasyeta pramādāccet tapaḥ kṣayaḥ || iti |

(p.29)

(anyat) piśācāderitarat | [parigṛhṇīyāt] parigrahaṃ kuryāt ||

	nanu kiṃ sarvadā dantadhāvanaṃ vihitamiti netyāha (pratipat) iti | 
(pratipatparvaṣaṣṭhīnavamyamānāsyāsu) pratipacca prathamā parva ca 
ṣaṣṭhī ca navamī ca amāvāsyā ca tāstathoktāḥ tāsu | (na dhāvayet) 
na śodhayet | tadā kiṃ karaṇīyamityāha (apām) iti | (apām) jalānām | 
(dvādaśagaṇḍūṣaiḥ) dvādaśamukhapūraṇaiḥ | gaṇḍūṣo 
mukhapūraṇe iti halāyudhaḥ | (śuddhapatraiḥ) pāvanacūtādivarṇaiḥ 
||

vāruṇasnānavidhiḥ ||

(kri) (6) snāyāt | tatra nadīsaṅgamādyanyatamaṃ malā, ācamya, 
kṛtasakalīkaraṇo'streṇa mṛdamaṣṭāṅgulādadhassaṅgṛhya, tridhā 
vibhajya, ekayā ānābhipādāntaṃ prakṣālayet | anyayā 
sakṛdastrābhimantritayā aśeṣamaṅgamālipya, anābhijalaṃ 

p. 30)

praviśya, pūrvāsyaṣṣaṇmukhyā (-mudrā) vadanādikaṃ vidhāya (pi-) 
hṛdaye bhāsvaramastraṃ sañcintya, snāyāt ||

	tato dvijaḥ prathamaṃ brāhmīṃ sandhyāmupāsya, 
paścādastraṃsandhyāmevopāsyāt | tatsandhyārthamastreṇa śirasi 
jalabindūn nikṣipya, añjalitrayamanenaivārghyaṃ datvā yathāśakti 
japet | punaḥ śeṣamṛdbhāgamādāya, saṃhitayā'bhimantrya, 
nabhidaghnajalaṃ praviśya, vāmahaste tridhā vibhajya, astreṇa pūrvaṃ 
brahmabhirdakṣiṇaṃ mūlenottaraṃ sakṛdabhimantrya, astrajaptena 
digbandhanaṃ kṛtvā, śivajaptena mṛdbhāgena 
bāhubhramaṇāñjalabhavagāhya, śivatīrthavadvicintya, balājaptena 
vigrahaṃ kuṇḍayitvā, śivaṃ dhyātvā, snāyāt |

	tataḥ somasūryau śaktiśivau ca vāmadakṣiṇahastayoḥ 
sañcintya, vauṣaḍantasaṃhitayā'bhimantrya ānābhijale 
kumbhakamudrayā śirasyabhiṣiñcya, astreṇa digvidikṣu jalaṃ nikṣipya, 
cakravartyupacāreṇa

p.31)

sugandhāmalakādinā snātvā, jalāduttīrya, dvasvaprāsādena 
tīrthamupasaṃharet | tato'ṅgalagnajalaṃ 
śuddhenānārdravāsasonmṛjya, śuddhe vāsasī paridhāya || (6)

(pra) atha dantadhāvanavidhimudīrya 
athārcanādisatkarmayogyatājanakaṃ citeḥ | snānaṃ nigadyate iti 
śrīmanmṛgendraśruteḥ sakalapūjādikriyā snānamūlā yato 
nāsnātasya kriyā vidyate tasmādādau tadavāptikaraṃ 
vāruṇasnānavidhiṃ vakti (snāyāt) ityādinā (paridhāya) ityantena | 
(snāyāt) snānaṃ kuryāt | tat kathamityāha (tatra) iti | (tatra) 
snānakaraṇe | kutra snānamācaredityāha (nadīsaṃṅgamādyanyatam) 
iti | nadīsaṅgamaḥ saridvayasammelanaṃ nadīsamudrasaṅgamo vā sa 
ādiryasya tat nadīsaṅgamādi tatra anyatam ekam | 
kāsārādirādiśabdārthaḥ | tathoktaṃ śrīmatsomaśaṃbhucaraṇaiḥ 
sindhurāṅgamakāsāra taṭākeṣu

p. 32) 

nade hrade ityādi | tatra pūrvaṃ karaṇīyamāha (ācamya) iti | 
ācamanavidhimupariṣṭāt spaṣṭīkariṣyati | (kṛtasakalīkaraṇaḥ) kṛtaṃ 
vadayamāṇavat vihitaṃ sakalīkaraṇaṃ karāṅganyāsaḥ yena sa 
tathoktaḥ | tathā śrīmanmṛgendrapaddhatyāṃ sāṅganyāsaḥ 
karanyāsassakalīkaraṇaṃ matam  iti |

	mṛttikāsnānāya tadgrahaṇatadvibhajana tadabhimantraṇādi 
kramamati diśati (astreṇa) iti | (aṣṭāṅgulāt) aṣṭāṅgulapramāṇāt | 
śuci sthalāditi śeṣaḥ | taduktaṃ śrīmatkālottare parvatādvā 
nadīkūlāt puṇyakṣetrācchucisthalāt | brahmavṛkṣāt kuśādhastāt iti | 
(adhaḥ) adhastāt | (ekayā) prathamāṃśamṛttikayā | 
(ānābhipādāntam) nābhimārabhya caraṇāvadhikam ||

	vāruṇasnāne malasnānakramamāha (anyayā) iti | (anyayā) 
dvitīyāṃśamṛttikayā | (sakṛt) ekavāram | sakṛt sahaikavāre ca 
ityamaraḥ | (astrābhimantritayā)

p. 33)

astrābhijaptayā śivāstrabhāvitayeti yāvat | (aśeṣam) smastam | 
(aṅgam) śarīram | (ālipya) āsamantāt lepanaṃ vidhāya | (pūrvāsyaḥ) 
pūrvadiṅmukhaḥ | (ṣaṇmukhyā vadanādikaṃ vidhāya) ityatra 
cakṣuśśrotranāsi-

(ṣaṇmukhyā) ṣaṇmukhīmudrayā | etallakṣaṇamuktaṃ 
śrīmatsiddhāntaśekhare aṅgu * yojayet || iti | (vadanādikam) vadanaṃ 
mukhaṃ ādiryasya tattathoktam | ādipadena karṇacakṣurnāsikā 
vivakṣitāḥ (pidhāya) ācchādya | iti pāṭhāntaram |

kāpidhānaṃ vivakṣitam | tathā śrīmatsiddhāntaśekhare 
aṅguṣṭhābhyāmubhau karṇau tarjanībhyāmathāṣiṇī (-kṣiṇī ?) | 
madhyamābhyāṃ nibadhnīyānnāsikāyugalaṃ dṛḍham || 
ṣaṇmukhīkaraṇaṃ hyetat snānakarmaṇi yojayet | iti | (bhāsvaram) 
kālānalavat dedīpyamānam | astramantrābhijaptamṛttikālepana-

p. 34)

pūrvakasnānaṃ vāruṇasnāne malasnānamiti nigadyate | 
tanā'bhihitaṃ śrīmatsomaśaṃbhucaraṇaiḥ astrābhijaptayā''lipya 
dīptayā sarvavigraham | nirudhyākṣiṇī prāṇibhyāṃ prāṇān 
saṃyamya vāriṇi | nimajyāsīta hṛdyastraṃ smaran kālānalaprabham | 
malasnānaṃ vidhāyettham iti ||

	tataḥ kiṃ karaṇīyamityāśaṅkā 
astrasandhyopāsanāvidhimabhidhatte ( tataḥ) iti | (tataḥ) 
malasnānānantaram | dvijaśabdastāvat 
vāgīśvarīgarbhasaṃyojanasaṃjananādisaṃpannadvijatvayuktadīkṣi-
tajanavācakaḥ | natvatra punarupanītalamātrayuktaḥ smārto 
dvijaśabdeneṣṭaḥ adīkṣitānāṃ 
śaivatantrasaṃsiddhācārānadhikārāt pratyuta pratyavāyaśruteḥ | 
tasmāt dvijaśabdena śivadīkṣā saṃpannā viprakṣatriyavaiśyāḥ 
pradarśitāḥ | yadāha śrīmanmṛgendrapaddhativyākhyākāraḥ 
brāhmaṇāditrayaṃ smārtasandhyāvandanānantaraṃ

p. 35)

pārameśvaramastraṃ śāstroktakrameṇa dhyāyet iti | (prathamam) 
pūrvam | (brāhmīm vaidikīm | 
vedasiddhairāpohiṣṭhādimantraisamnātamārjanavidhimiti yāvat | 
evamuktaṃ śrīmanmṛgendravṛttikāraiḥ | tathā śrīmatsuprabhede 
āpohiṣṭheti saṃprokṣya sāvitryācodakaṃ kṣipet iti | (paścāt) 
vedasiddhasūkṣmasandhyāvandanānuṣṭhānānantaram | 
(astrasandhyām) astramudviśya sandhyā astrasandhyā tām | tathā 
astramucchiśyaṃ yā sandhyā sā'strasandhyā prakīrtitā iti | 
evakāreṇa pārameśvarasandhyāyāḥ prādhānaṃ pratipādyate | tathā 
śrīmadvṛhatkālottare vaidikīntu puraḥ kṛtvā paścātchaivīṃ 
samācaret | bhautiko naiṣṭhika stadvat brāhmīṃ kuryāt purā na vā || 
śaivī tu niyamenaiva saṃdhyā patanamanyathā | iti | (upāsyāt) vandeta | 
(tatsandhyārtham) astrasandhyāyai | (jalabindūn)

p. 36)

jalakaṇāt | (nikṣipya) prakīrya | (anenaiva) astramantreṇaiva | atra 
śūdrastu brāhmīṃ sandhyāṃ vihāya śaivī kuryāditi  boddhavyam | 
tathā śrīmatkāmike nityāditritayaṃ kāryaṃ caturbhiraviśeṣataḥ | 
vaiśvadevaṃ tathā sandhyāṃ śūdrastyaktvā trayīmayīm | iti tathā ca 
|


25 smṛtikaumudyāṃ yaśca āgamadīkṣāvidhiyuktasya puṃsaḥ 
śrutismṛtyaviruddha āgamokta eva sandhyāvidhiḥ śrūdrasya ca so'stu | 
na tu śrautaḥ smārto vā śūdrasya śrutismṛtikriyāsvanadhikārāt 
āgameṣvevādhikāraḥ iti ||

idānīṃ astrasandhyāmupāsyātha vidhisnānaṃ samācaret iti 
śrīmatsomaśaṃbhuvacanena vidhisnānakramamāha (punaḥ) iti | 
(śeṣamṛdbhāgam) śeṣaḥ upamuktābhyāṃ ubhābhyāṃ 
bhāgāmyāmavaśiṣṭaḥ 

p. 37)

tṛtīya ityarthaḥ | sa cāsau mṛdbhāgaśca tam | saṃhitāśabdastu 
dviśatikālottaradṛśā mūlādyastrāntamanvaṣaṭkavācakaḥ | 
sārddhatriśatikādidṛśā mūlabrahmāṅgavācakaḥ | tathā ca 
śrīmatkāmike sabrahmāṅgaśśivaśśāstre sahitetyabhidhīyate iti | 
asyāstu paddhateḥ sārddhatriśatimūlatvāt tatraiva(?) saṃhitā grāhyā 
| evaṃ nirdhāritaṃ somaśaṃbhupaddhativyākhyākāreṇa | 
(nābhidaghnajalam) nābhipramāṇodakam | (vibhajya) iti vibhāgaṃ 
vidhāya pūrvadakṣiṇottaradiksthaṃ kule tyarthaḥ | (pūrvam) 
pūrvadiṅniṣṭhamṛdbhāgam | (brahmabhiḥ) 
īśānādipañcabrahmamantraiḥ (dakṣiṇam) yāmyadikstham | (mūlena) 
oṃ hāṃ hauṃ śivāya namaḥ iti mantreṇa (uttaram) saumyadigvartinam | 
(sakṛt) ekavāram | (digbandhana kṛtvā) iti astreṇa 
jalagatavighnaśamanāya digvidikṣu astrābhimantritamṛdaṃ 
vikṣipyetyarthaḥ |

p. 38)

(bāhubhramaṇāt) bhujaveṣṭanāt | (avagrāhya) iti 
śivatīrthasīmārthamamṛtīkaraṇāya ca svaśarīrato 
bāhubhramaṇapramāṇena mūlamantreṇa snānodakamāveṣṭya 
ityarthaḥ | (śivatīrthatat) śivatīrthena tulyam | tena tulyam iti patiḥ | 
yadvā śivatīrthavaditi śivatīrthasaṃyuktamityarthaḥ | 
śivajaptamṛdavagāhanena atra jalaṃ śivatīrthaṃ jātamiti mantavyam | 
tathā śrīmatsarvajñānottare śivajaptena bhāgena 
tato'bhyāvartayejjalam | śivatīrthaṃ bhavedevaṃ vidhisnānena 
ṣaṇmukha iti | atra śivatīrthavicintanaṃ 
jalasthitamatsyādisevāsamutthadoṣāpaśamanāyetyavadheyam | tathā 
śrīmatsuprabhede matsyamaṇḍūkasarpādyairanyaiśca jalajantubhiḥ | 
sevitantu jalaṃ nityaṃ tasmādduṣṭaṃ viśeṣataḥ || 
taddoṣaśamanārthaṃ tu śivatīrthaṃ prakalpayet iti | (vigraham) 
śarīram 

p. 39)

(kuṇḍāyitvā) iti brahmapañcakamuccaran kāyapāpasaṃśodhanāya 
mastakādicara-

----------------------------------------------------------

26  ṇāntaṃ samālipyetyarthaḥ | tathā śrīmanmataṅge 
śirovadanahṛdguhyaṃ brahmabhiścālabhet kramāt iti || tathā 
śrīmataparākhye kakuprācī tu yā proktā tasyā nāthaśśatakratuḥ |  
niyuktassarvadevānāṃ nāyakatvena vedhasā | na kevalamasau teṣāṃ 
vighnānāmapi nāyakaḥ | tena tadviggatenāsmin vighnaprotsāraṇaṃ 
bhavet || saumyā yā tu kakuptasyāmīśāno'mṛtasaṃbhavaḥ | 
śivenāloḍitassomaḥ kṣaṇāt kṣarati kevalam || tattīrthamamṛtaṃ 
yasmāt tasmin snāto'mṛtī bhavet | dakṣiṇāśādhipo 
dharmassarvapāpāpahārakaḥ || tena taddiggatā yā mṛt 
tatsparśādenasaḥ kṣayaḥ iti || mantrasnānavidhimācaṣṭe ( tataḥ) iti | 
(tataḥ)

p. 40)

snānānantaram | (somasūryau) somaśca sūryaśca tau | (śaktiśivau) 
śaktiśca śivaśca tau | cakārassamuccayārthaḥ | (sañcintya) iti | atra 
vāmahastaṃ somaśaktyātmakaṃ dakṣiṇahastaṃ sūryaśivātmakaṃ 
bhāvayediti tātparyam | (vauṣaḍantasaṃhitayā) vauṣaḍityante yasyāḥ 
sā vauṣaḍantā sā cāsau saṃhitā ca tathoktā tayā | 
saṃhitāśabdārthaḥ pūrvaṃ vyākhyātaḥ | (kuṃbhakamudrayā) iti | 
etallakṣaṇamuktaṃ mudrālakṣaṇe kuṃbhakamudrā 
suśliṣṭatarjanīmūlagatāṅguṣṭhikāsaṅgatahastataladvayakanyasāṅgu
lirūrddhvavistāritapāṇidvayānāmikā snāne mantrābhiṣeke kāryā 
iti | (abhiṣicya) ityatra mūlādibrahmāṅgamantrairekaikaśo'bhiṣecayet 
iti tātparyam | tathā śrīmatkāmike

	sūryasomātmakau hastau saṃyojya ghaṭamudrayā |

mūlamantrādikairmantraissekaḥ kāryassakṛtsakṛt || iti |

p. 41)

tathā ca śrīcintyaviśvasādākhye candrārkarūpahastābhyāṃ secayet 
kuṃbhamudrayā | vauṣaḍantaṣaḍaṅgena mūlena brahmabhirmuhuḥ iti | 
svarakṣārthamavicchinnavighnavidhvaṃsanāya ca | astrābhimantritaṃ 
toyaṃ digvidikṣu vinikṣipet || iti śrīmatsomaśaṃbhupaddhatiśruteḥ 
svarakṣārthaṃ digvidikṣu jalaṃ vikṣipedityāha (digvidikṣu) iti | 
diśāśca kakubhaḥ vidiśca diṅmadhyāḥ digvidiśaḥ tāsu klīne'vya 
yaṃtvapadiśaṃ diśormadhye vidik striyām ityamaraḥ | 
vidhisnānasamanantarakaraṇīyamāha

--------------------------------------------------------

*pā - mūlādibrahmāṅgamantrāḥ | vyākhyātametat tathā oṃ hāṃ 
hauṃ śivāya vauṣaḍityādi || 

+pā- saṃhitāmantrāṇāmekaikena abhiṣecayedityarthaḥ ||

(27) (cakravarti) iti | (cakravartyupacāreṇa) cakravartī sārvabhaumaḥ 
tasya upacāraḥ śaṃkhatūryādimaṅgaladhvaniḥ

p. 42) tena | tathā śrīmatkāmike 

sugandhāmalakādyaistu snāyādrājopacārataḥ |
rājavaddhemapīṭhādisaṃsthito hemakuṃbhakaiḥ ||

snātvā nimajjanārthantu kuryācchabdaissumaṅgalaiḥ | iti 
(sugandhāmalakādinā) iti sugandhañca parimaladravyaṃ āmalakañca 
śuṣkadhātriphalaṃ sugandhāmalake te ādī yasya tat tathoktaṃ tena | 
tailādirādiśabdārthaḥ | tathā śrīmadvīstantre tailagāmalakaṃ 
yuktamaṅgamālipya sarvaśaḥ iti | cakravartyupacāreṇetyuktepi punaḥ 
sugandhāmalakādineti vacanamāmalakāderavaśyaṃbhāvitvaṃ 
vidhisnānasamanantarakaraṇīyatvañca darśayati | tathā samānnātaṃ 
śrīmanmataṅge vidhisnānasamanantaraṃ tathodvartanakaiḥ paścāt 
sugandhāmalakādibhiḥ | gāyatryā mantritairmantrī 
snāyācchivamanusmaran || iti || (uttīrya) uttaraṇaṃ kṛtvā tīraṃ

p. 43) gatveti yāvat | hrasvaprāsādastāvat hrasvaṃ bindugataṃ jñeyam 
iti śruteḥ bindvantavyāptikaprāsādaḥ | astra mantramiti kecit | (tīrtham) 
tīryate aneneti tīrthaṃ pūrvaṃ śivatīrthaṃvadvicintyeti 
prakalpitaśivatīrthamityarthaḥ | (upasaṃharet) saṃhāriṇyā bindusthāne 
layaṃ nayedityarthaḥ | tathā śrīmatsārddhatriśatikāyāṃ 
saṃharecchivatīrthantu dhyātvā saṃhāramudrayā iti | 
tadanantarakaraṇīya māha (tataḥ) iti | (tataḥ) 
śivaṃtīrthopasaṃhārānantaram | (aṅgalagnajalam) dehasaṃyuktaṃ 
jalam | (anārdravāsasā) śuṣkavastreṇa | vāsasī 
adharāṃbarottarāsaṅgāvityarthaḥ | tathā śrīmajjñānaratnāvalyāṃ 
snāne devārcane yāge bhojane ca vipaścitā | dhautavastradvayaṃ 
dhāryamakhaṇḍaṃ sadaśaṃ sitam || naikavastraḥ kriyāḥ 
kuryānnagnaḥ kaupīnakevalaḥ iti | (paridhāya) paridhṛtvā ||

p. 44)

ācamanavidhiḥ ||

(kri) (7) baddhacūḍaḥ prāgāsya udagāsyo vā anāvṛtaśirā āsīnaḥ 
kenabuddhudarahitena vīkṣitenā'mbhasā om hāṃ ātmatatvāya 
svadhā oṃ hīṃ vidyātatvāya svadhā, oṃ hūṃ śivatatvāya svadhā, iti 
pratyekaṃ pāṇiṃ prakṣālya, brahmatīrthenācamya,  
oṣṭhāvaṅguṣṭhamūle-

-----------------------------------------------------

* p⠖ nījamiti || # p⠖ yoge ||

(28) nāstreṇa dviḥ parimṛjya, hastatalenādhomukhaṃ sakṛt parimṛjya, 
aṅguṣṭhānāmikābhyāṃ mukhanāsikākṣikarṇavivarāṇi 
nābhihṛdaṃsadvayaśisaṃsi dakṣiṇavāmakrameṇa hṛdā saṃspṛśya, 
ācamanaṃ bhavati || (7)

(pra) atha vāruṇasnānakramamupavarṇya 
sakalakarmāṅgamācamanavidhimācaṣṭe (baddhañcūḍaḥ) ityādinā 
(bhavati) ityantena | (baddhacūḍaḥ) baddhā grathitā

p. 45)

cūḍā śikhā yena sa tathoktaḥ | śikhā cūḍā keśapāśī ityamaraḥ | 
(prāgāsyaḥ) pūrvadiṅmukhaḥ | (udagāsyaḥ) uttaradiṅmukhaḥ | 
digdeśakāle pūrvādau prāgudakpratyagādayaḥ ityamaraḥ | 
(anāvṛtaśirāḥ) āvṛtaṃ śiroveṣṭanenācchāditaṃ na bhavatīti 
anāvṛtaṃ śiraḥ mūrdhā yena sa tathoktaḥ | (āsīnaḥ) samupaviṣṭaḥ | 
[phenabudbudarahitena] phenaśca ḍiṇḍīraḥ ḍiṇḍīro'bdhikaphaḥ 
phenaḥ ityamaraḥ | budbudaśca jalasphoṭaḥ phenabudbudau tābhyāṃ 
rahitaṃ śūnyaṃ tena | (vīkṣitena) vilokitena | (om hām) ityādi | 
ātmatatvādibījāni tu hṛdayaśiraśśikhābījāni | tathā 
śrīmarāmanāthapaddhatyāṃ hṛt pūrvamātmatatvāya svadheti 
culukaṃ purā | pibennirīkṣya niśśabdaṃ brahmatīrthena hṛdgatam | 
avaṃ śiraśśisvāpūrvamanyatatvadvayena tu iti | atratya svadhāśabdaḥ 
sarasvatīvācakaḥ | taduktaṃ svadhā yā 

p. 46)

svaḥ svayaṃ bhūyāt tanmedhā sā sarasvatī | svadhā jātistato yojyā 
vāṇīśuddhyarthamarthataḥ || iti | (iti) evam | (brahmatīrthena) 
aṅguṣṭhamūlagatodakena | tathodīritaṃ śrīmatsomaśaṃbhucaraṇaiḥ 
brāhmamaṅguṣṭhamūlastham  iti | (ācamya) iti | atra 
niraṅguṣṭhakaniṣṭhakamācamediti bodhyam | tathā dakṣapāṇitale 
kṛtvā muktāṅguṣṭhakaniṣṭhike | somarūpaṃ site pakṣe 
kṛṣṇetvakarmātmakaṃ smaret || ātmavidyā śivaistattvaissvadhāntaiḥ 
praṇavādikaiḥ iti | (oṣṭhau) uttarāghoradanacchadau | oṣṭhādharau tu 
radanacchadau daśanavāsasī ityamaraḥ | (dviḥ) dvivāram | 
(aṅguṣṭhānāmikābhyām) iti | atra aṅguṣṭha īśānarūpaḥ 
anāmikā amṛtakalātmikā | tathā śrīmatparākhye 
bhavedīśassadā'ṅguṣṭho'nāmānāmāmṛtā kalā | 
tayā'mṛtātmanā devā amṛtatṛptāstvanāmayā iti | 
(mukhanāsikākṣikarṇavivarāṇi)

p. 47)

mukhañca vaktraṃ nāsike ca ghrāṇe akṣiṇī ca nayane karṇau ca śrotre 
mukhanāsikākṣikarṇāḥ eteṣāṃ vivarāṇi suṣirāṇi bilāni | 
(29) suṣiraṃ bivaraṃ bilam ityamaraḥ | (nābhihṛdaṃsadvayaśirāṃsi) 
nābhiśca nimnapradeśaḥ hṛcca hṛdayaṃ aṃsadvayaṃ ca 
skandhayugalam | skandho bhujaśiro'sso'strī ityamaraḥ | śiraśca 
murddhā tāni | (dakṣiṇavāmakrameṇa) pūrvaṃ dakṣiṇapārśvaṃ 
paścāt vāmabhāgaṃ saṃspṛśedityarthaḥ ||

aśaktasya gṛhasnānavidhiḥ ||

(kri) (8) yadvā gṛhe'pi pūrvavanmṛdādibhiḥ snātvā, vastrapūtatoya 
paripūrṇairnavabhiraṣṭabhiḥ pañcabhirvā 
kuṃbhaiśśivamantraprakalpitaiḥ snāyāt || (8)

(pra) atha ācamanavidhiṃ pratipādya nadīsaṅgamādi 
snānāśaktānāṃ gṛhasnānavidhimatidiśati (yadvava) ityādinā 
(snāyāt) ityantena | (yadvā) nadīsaṅgamādisnānaṃ

p. 48)

nocet nadīsaṅgamādisnānena tulyam | (vastrapūtatoyaparipūrṇaiḥ) 
vastrapūtāni paṭapavitrāṇi paṭaparigalitānīti yāvat | tāni ca tāni 
toyāni udakāni taiḥ paripūrṇāḥ paripūritāḥ taiḥ | (navabhiḥ) 
navasaṃkhyaiḥ | vā śabde vikalpavācī | (kumbhaiḥ) 
sauvarṇādighaṭaiḥ) tathā śrīmaccintyaviśve 
mṛtkumbhāttāmrakuṃbhena snānaṃ śataguṇaṃ bhavet | 
tāmrākṣataguṇaṃ raupyaṃ rājatāddhemakaṃ śatam || iti | 
(śivamantraprakalpitaiḥ) śivamantrābhimantritaiḥ ||

kāpilasnānavidhiḥ ||

(kri) (9) vāruṇasnānāśakto yathāśaktyā''malaṃ kaṭyadhaḥ pādau 
vā prakṣālya, aprakṣālitaṃ śiṣṭamaṅgamārdravastreṇonmṛjya, 
astreṇa huṃphaḍantena pādāṅguṣṭhotthitavadvinā 
śarīragatabāhyamalagātraṃ dagdhvā, 
kṣubdhaśaktiparisrutaśuddhatoyenāplāvya, saṃhitāmekavāraṃ japet || 
(9)

p. 49)

(pra) atha vāruṇasnānavidhiṃ nirūpya, tadaśaktānāṃ 
snānāśaktastu yo martyaḥ kāpilasnānamācaret | ārdravastreṇa 
mūrddhādimārjanaṃ kāpilaṃ smṛtam || iti vacanaṃ hṛdi nidhāya 
kāpilasnānaprakāraṃ darśayati (vāruṇa) ityādinā (japet) ityantena | 
(vāruṇasnānāśaktaḥ) vāruṇaṃ vāriṇā snānam | tathā 
śrīmṛgendre vāruṇaṃ vāruṇasnānam iti | tacca tat snānaṃ 
āplāvanaṃ tasya aśaktaḥ rogādinā 
vāribhirāpādamastakamāplāvayituṃ asamartha ityarthaḥ | (āgalam) 
ākaṇṭham | (kaṭyadhaḥ) śroṇyadhastāt | (pādau) caraṇau | vā śabdo 
vikalpavācī | (śiṣyam) prakṣālitaśarīrāvaśiṣṭam | (ārdravastreṇa) 
jalasaṃsiktapaṭena | (pādāṅguṣṭhotthitavahninā)  pādāṅguṣṭhaḥ 
dakṣiṇacaraṇāṅguṣṭhaḥ tasmādutthitaḥ utpannaḥ sa cāsau vahniśca 
agniḥ tena | (śarīragatabāhyamalamātram)

p. 50)

śarīragatabāhyamalaḥ śrotranetrādisaṃbhavamalaḥ | tathā 
śrīmacchivadharmottare karṇākṣināsikājihvādantaśiśnagudannakhaḥ 
| malāśrayāḥ kaphasvedau viṇmūtre dvādaśa smṛtāḥ ||

iti atratyamātraśabdaḥ kārtsnyārthaḥ yāvāvaśarīragatatvāhyamalaḥ 
tāvantamityarthaḥ | kalpe akalpe ca parimāṇe syānmātraṃ 
kārtsnye'vadhāraṇe ityamaraḥ | (dagdhvā) dahanaṃ kṛtvā | 
(kṣubdhaśaktiparisrutaśuddhatoyena) kṣubdhā 
uccāritamūlamantrakṣobhitā sā cāsau śaktiḥ kuṭilāśaktiḥ tasyāḥ 
parisrutaṃ parito niṣyanditaṃ tacca tat śuddhatoyaṃ amṛtaṃ tena ||

āgneyasnānavidhiḥ ||

(kri) (20) atha bhasmasnānaṃvidhiryathā kalpādi siddhaṃ bhasma 
samādāya, saṃhitayā'bhimantrayet | akalpantu 
nivṛcyādikalāmantraissaṃśoddhya, saṃhitayā

p. 51)

cābhimantrya, astrabījena mūrddhna ārabhya pādaparyantaṃ 
bhasmarajomuktadakṣiṇahastasparśanena malasnānaṃ kṛtvā, īśānena 
śiraḥ tatpuruṣeṇa vaktraṃ aghoreṇa hṛdayaṃ vāmadevena guhyaṃ 
sadyojātena pādau aṃsakrayaṃ sarvāṅgāni ca tripuṇḍrādibhiḥ 
pratyaṅgamastreṇa karmahastaśuddhiṃ smarannuddhūlya 
śeṣabhasmanā brahmabhirmūlena śirasyabhiṣecayet | tataḥ 
pūrvavadācamet || (20)

(pra) atha kāpilasnānavidhimudīrya, āgneyasnānavidhimudāhartuṃ 
pratijānīte (atha) ityādinā (yathā) ityantena | (atha) 
uktasnānānyatamasnānānantaram | anyathā bhasmasnāne nādhikāro 
yataḥ | tathā śrīmanmataṅge evaṃ sakṛdyathāśakti snāto'mbhasi 
dine dine | bhasmasnāne'dhikārī syānnānyathā munipuṅgavaḥ || iti | 
etanna sarvathā vāruṇasnānapūrvakatvaniyamāya | api tu 
yathāśaktyupadeśāt sāmarthyāpekṣayā 
jalasnānapūrvakatvamatatpūrvakatvaṃ

p. 52)

vā jñāpayitumuktam | (22) śrīmatkiraṇādau jalasnānaṃ vināpi 
pākṣikabhasmasnānānujñānāt | śrīmatsvāyaṃbhuve ca 
āgneyasnānamaparaṃ bhasmasnānamudāhṛtam | jalasnānottaraṃ 
nityamanuttaramathāpi vā || iti spaṣṭametoktatvāt | tathā ca 
śrīmanmataṅga eva samanantaramuktaṃ bhūyobhūyo'mbhasi snānaṃ 
sevamānasya rugbhavet | tasmāt tat satataṃ neṣṭamiṣṭamāgneyamucyate 
|| iti | evaṃ cātyantarogiṇa ātusadeḥ jalasnānāvaprekṣameva 
bhasmasnānaṃ nityaṃ anyasva tu svaśaktyapekṣayeti bodhyam | tathā 
śrīmanniśvāsottare vāriṇā tu sakṛt snātvā trisandhyaṃ bhasmanā 
punaḥ | snāyādathāturo nityaṃ iti | (bhasmasnānavidhiḥ) 
bhasmasnānaṃ tripuṃḍrādibhiruddhalanam | yadvakṣyati 
tripuṃḍrādibhiḥ pratyaṅgamastreṇa karmahastaśuddhiṃ 
smarannuddhūlya iti | tasya

p. 53)

vidhiḥ vidhānam | vidhirvidhāne daive'pi ityamaraḥ | snānamatra 
śuddhatvameva na tu jala iva vimajjanāsaṃbhavāt | (yathā) yathā 
spaṣṭaṃ tathocyate | tat kathamityāha (kalpa) ityādinā (abhiṣecayet) 
ityantena | (kalpādisiddham) kalpaḥ mukhyaḥ | mukhyassyāt prathamaḥ 
kalpaḥ ityamaraḥ | ādiḥ yasya tat kalpādi tena siddhaṃ samutpannam | 
amukalpādisadiśabdārthaḥ | tathā śrīmadvallāśabhupaddhatau 
āgneyaṃ bhasmanā kuryādbhuktidaṃ muktidaṃ nṛṇām | saṃskṛtena 
viśuddhena tacca bhasma caturvidham | kalpantadanukalpākhya 
mupakalpamakalpakam | pūrvaṃ pūrvaṃ guṇotkṛṣṭam iti | 
kalpalakṣaṇamuktaṃ śrīmatpauṣkare 

abhūtalanisṛṣṭena kapilā gomayena tu | 
sadyojātagṛhītena sitasya vṛṣabhasya vā ||

sthāpitenāntarikṣe tu vāmadevena dhīmatā |

p. 54)

śuṣkeṇa sañcitenātha vidhivadvahurūpiṇā ||

śivānalapradīptena vaktreṇa tu yathāvidhi |
nivāte śvabhradagdhantu īśānena samāharet ||

iti | anukalpopakalpalakṣaṇaṃ tatraivāvadhāryatām | (bhasma) 
niṣkādimānaṃ parityaktakravyākāṃśaṃ śvetaṃ bhasitamityarthaḥ | 
(samādāya) vāmahaste saṅgṛhyetyarthaḥ | tathā bhasitaṃ 
dhūmravarṇaṃ ca raktaṃ pītaṃ ca varjayet | dhārayedbhasitaṃ 
śvetaṃ sarvapuṇyaphalapradam || iti | tathā ca śrīmatsūkṣme 

vibhūtiṃ vāmahaste ca savyahastena mantrayet | 
asurāṃśaṃ tyajeddhīmān dvātriṃśaikāṃśarākṣasam ||

niṣkaṃ niṣkārddhakaṃ caiva dvayaṃ dvayārdhakaṃ tathā iti | 
bhasmapadanirvacanaṃ pradarśitaṃ śrīmatkāmike 

bhāsayatyeva yadbhasma śubhaṃ bhāsayate ca yat |
bhartsanāt sarvapāpānāṃ bhasmeti parigīyate ||

iti | yadyakalpaṃ tarhi śuddhipūrvaṃ grāhyamityāha

p. 55)

(akalpam) iti | akalpalakṣaṇamupalakṣitaṃ śrīmadajite 
pūrvoktavidhimutsṛjya kevalaṃ bhasmasādhanam | anyaisapāditaṃ 
bhasma akalpakamiti smṛtam || iti | tuśabdaḥ 
pūrvasmādvaiṣamyadyotakaḥ | (nivṛttyādikalāmantraiḥ) nivṛttiḥ 
ādiryāsāntāḥ nivṛttyādayaḥ tāśca tāḥ kalāśca tāsāṃ mantrāḥ 
taiḥ | pratiṣṭhādirādipadena prakāśyate | tathā 
śrīmadvaruṇapaddhatyāṃ nivṛttiśca pratiṣṭhā ca vidyā 
śāntistathaiva ca | śāntyatītā kalāḥ pañca iti | (saṃśodhya) iti | asya 
hi autpattikaśuddhya yogānnivṛttyādibhiḥ śuddhisabhāvyetyarthaḥ | 
atra vautpatikaśuddhiyoginā trividhena bhasmanā akalpena vā stryāditi 
bhāvaḥ | bhasmasnāne malasnānamāha (astra) iti | (astrabījena) oṃ haḥ iti 
śivāstrabījena evamuktaṃ śrīmatsārddhatriśativṛttikṛtā | 
(bhasmarajoyuktadakṣiṇahastasparśanena) bhasmarajāṃsi 
vibhūtipāṃsavaḥ 

p. 56)

tairyuktaḥ sa cāsau dakṣiṇahastaśca tasya sparśanaṃ 
nikhilāṅganigharṣaṇaṃ tena | anena dehasthā vighnā nirastā 
ityavadheyam | tathā 

tena snāyāt pavitrena bhasmanā karajena ca |
śastroccārānmalasnānaṃ nikhilāṅganigharṣaṇam ||

aṅgasthāni ca vighnāni vināśaṃ yānti śastrataḥ |

iti | tatra vidhisnānamāha (īśānena) iti |

(vaktram) lalāṭam | (hṛdayam) vakṣaḥ | hṛdayaṃ cittavakṣasoḥ iti 
nānārtharatnamālā | guhyaśabdo nābhivācakaḥ | (pādau) jānunī | 
(sarvāṅgāni) iti | kūrparādisthānānītyarthaḥ | tathā 
śrīmaccintyaviśvasādākhye vidyāttu ṣoḍaśasthāne tripuṇḍrañca 
samāhitaḥ | śīrṣe caiva lalāṭe ca kaṇṭhe cāṃsa dvayorapi || kūrpare 
maṇibandhe ca hṛdaye nābhipārśvake | pṛṣṭhe caiva pratisthānaṃ 
jaṅghe iti | (tripuṇḍrādibhiḥ) trayāṇāṃ puṇḍrāṇāṃ 
tilakabhedānāṃ

p. 57)

samāhāraḥ tripuṇḍraṃ tat ādiḥ yeṣāṃ te tathoktāḥ | puṇḍro 
deśeṣu tilakabhede kṛmyatimuktayoḥ iti nānārtharatnamālā | 
etallakṣaṇaṃ yathā lalāṭe hṛdi bāhvośca ṣaḍaṅgulantu dairghikam | 
śeṣamekāṅgulaṃ proktaṃ tripuṇḍraṃ sarvasandhiṣu iti | 
tilakādirādiśabdārthaḥ | tathā śrīmatpauṣkare yatiruddhūlanenaiva 
snāyādvā susamāhitaḥ | gṛhī yathāṅgamārabhya tilakairvā 
tripuṇḍrakaiḥ || iti | (karmahastaśuddhim) karmahastaḥ 
bhasmadhāraṇakriyāpravṛttaḥ dakṣiṇakaro vāmakaraśca tasya 
śuddhiḥ tām | tathā śrīmanmataṅge 

yadagamyaṃ dakṣiṇasya tadvāmena tu pāṇinā | 
samyaguddhūlayeccāṅgaṃ spṛṣṭvā'nyonyaṃ karāvubhau ||

iti | tataḥ kiṃ kuryādityāha (śeṣa) iti | (śeṣabhasmanā) 
dhāritāvaśiṣṭabhasmanā | (abhiṣecayet) oṃ hāṃ hauṃ śivāya 
svāhāṃ ityabhiṣecanaṃ kuryādityarthaḥ |

p. 58)

etadāgneyasnāne mantrasnānamityucyate | tathā samāmnātaṃ 
śrīmatsomaśaṃbhucaraṇaiḥ 

sadyojātādibhirmantrairaṃbhobhirabhiṣecanam |
mantrasnānaṃ bhavedevaṃ vāruṇāgneyayorapi ||

iti | atha bhasmasnānavidhimabhidhāya ācamanaṃ kuryādityāha (tataḥ) 
ityādinā (ācamet) ityantena | (tataḥ) bhasmasnānānantaram ||


mānasasnānavidhiḥ ||

(kri) (22) manasā mūlamantraṃ nādāntamuccaran 
kṣubdhaśaktiparisrutavahulāmṛtadhārābhiḥ 
snātanumantabarhirabhiṣiktāṃ bhāvayet | iti mānasaṃ snānaṃ 
sarvatra vidheyam || (22)

(pra) atha mānasasnānavidhimāha (manasā) ityādinā (vidheyam) 
ityantena | (nādāntam) nādāntakalāvyāptikam | 
(kṣubdhaśaktiparisrutabahulāmṛtadhārābhiḥ) kṣubdhā 
nādāntoccārita mūlamantrakṣobhitā

p. 59)

sā cāsau śaktiḥ kuṭilāśaktiḥ tasyāḥ parisutāḥ niṣṭhyutāḥ | 
bahulāmṛtadhārāḥ pracurāmṛtapravāhāḥ tābhiḥ | (svām) 
svātmīyām | (abhiṣiktām) āplāvitām | tathā 
mūlamantraparikṣubdhaśaktipīyuṣadhārayā | 
sabāhyābhyantarāsekānmānasaṃ snānamācaret || iti | 
mānasasnānantāvat manasā mūlamantrasmaraṇapūrvakamuktavat 
śāktajalaughāplavanataḥ śāktaṃ snānamiti kalpyate | tathā 
śrīmanmṛgendre mānasaṃ śāktam iti | (sarvatra) iti sarvasmin kāle 
aśuciśaṃkāyāmityarthaḥ | (vidheyam) kartavyam ||

divyādisnānavidhiḥ ||

(kri) (22) divyādīnāntu naimittikatvāt tatannimittopasthāne vidadhyāt || 
(22)

(pra) atha mānasasnānavidhiṃ vyāhṛtya divyādīnāṃ naimittikatvāt 
vihitakāle kartavyatāmāha

p. 60) 

(divya) ityādinā (vidadhyāt) ityantena | (divyādīnām) divyaṃ 
mahendrasnānaṃ ādiḥ yeṣāṃ tāni divyādīni teṣām | ādipadena 
bhaumādyucyate | tathā śrīmanmṛgendre vāruṇaṃ taijasaṃ 
bhaumamānilaṃ divyagaurave | mānasaṃ ceti saṃkṣepāt iti | 
divyalakṣaṇañca tatraivoktaṃ puṇyāṃ sārdātapāṃ vṛṣṭiṃ 
vibhṛyācchivamuccaran iti | punaravaśeṣasnānalakṣaṇaṃ tata 
evāvadhāryam | (naimittikatvāt) vimittamūlakatvāt | 
(tattannimittopasthāne) tāni tāni vimittāni sārdātapavṛṣṭayādīni 
tatannimittāni teṣāṃ teṣāmupasthānaṃ saṃprāptiḥ tasmin | 
(vidadhyāt) kuryāt | tattannimittopasthāna ityanena 
divyādisthānacatuṣṭayaṃ naimitikamiti darśitam | tathā coktaṃ 
śrīmadbrahmaśaṃbhupādaiḥ māhendrādicatuṣkantannaimittikamiti 
smṛtam iti | māhendraṃ divyasnānam ||

p. 61)

sakalīkaraṇavidhiḥ ||

(kri) (23) tatassakalīkaraṇaṃ kuryāt | oṃ haḥ astrāya phaṭ, iti 
dakṣiṇavāmahastāvūrdhvādhaḥ krameṇa saṃśodhya, oṃ hauṃ  
śaktaye vauṣaṭ, ityāplāvya, tato hastatalayoraṅguṣṭhābhyāṃ, oṃ 
hāṃ śivāsanāya namaḥ, oṃ hāṃ haṃ hāṃ śivamūrtaye namaḥ, iti 
vinyasya, oṃ hoṃ īśānamūrddhāya namaḥ, 
ityaṅguṣṭhayostarjanībhyāṃ, anyāsu 
tarpanyādikaniṣṭhāntamaṅguṣṭhābhyāṃ, oṃ heṃ tatpuruṣavaktrāya 
namaḥ, oṃ huṃ aghorahṛdayāya namaḥ, oṃ hiṃ vāmadevaktrāya? 
namaḥ, oṃ haṃ sadyojātamūrtaye namaḥ, talayo, oṃ hāṃ hauṃ 
vidyādevāya namaḥ, aṅguṣṭhābhyāṃ 
punarmadhyamāṅgulībhistisṛbhiḥ , oṃ hauṃ netrebhyo namaḥ, 
sakalahastavyāptaśaktitvena madhye tadvyāpakatvena 
aṅguṣṭhābhyāṃ prāsādamāvāhya, kaniṣṭhādikaraśāstrāsu, oṃ 
hāṃ hṛdayāya namaḥ, oṃ hīṃ śirase namaḥ, oṃ hūṃ śikhāyai 
namaḥ, oṃ haiṃ kavacāya namaḥ, 

p. 62)

oṃ haḥ astrāya namaḥ, iti vinyasya, kavacenāvakuṇṭhya, ubhau, 
saṃyojya, vauṣaḍantamūlena paramīkṛtya,

hṛdyāsanamūrtīdakṣiṇāṅguṣṭhānāmikābhyāṃ vinyasya, 
īśānamantraṃ mūrdhni muṣṭiṃ baddhvā aṅguṣṭhena binyasya, 
vaktrahṛdguhyapādapradeśeṣu tatpuruṣāghora 
vāmadevasadyojātamantrānaṅguṣṭhayuktatarjanyādyaṅgulikrameṇa, 
hṛdi vidyādehamaṅguṣṭhānāmikābhyāṃ, netramantraṃ netreṣu 
madhyamāṅgulībhistisṛbhirvinyasya, viśeṣādhiṣṭhāttvena prāsādaṃ 
dehe samāvāhya, hṛdayaśiraśśikhāsthāneṣu 
hṛdayaśiraśśisāmantrān sāṅguṣṭhakaniṣṭhānāmikā 
madhyamābhiḥ, kaṇṭhaprāvaraṇatvena stanamadhyāntaṃ 
tarjanībhyāṃ vaktraṃ, hastatalayorastramanāmikābhyāṃ nyasya, 
astreṇa tālatrayapurassaraṃ digbandhanaṃ kṛtvā, kavacenāvaguṇṭhya, 
mūlena vauṣaḍantena mahāmudrāṃ darśayet |

p. 63)

iti || (23)

(pra) atha sakalīkaraṇakramavidhimatidiśati (tataḥ) ityādinā (darśayet) 
ityantena | (tataḥ) mānasasnānānantaram | (sakalīkaraṇam) 
sāṅganyāsakaranyāsam | kathaṃ sakalīkaraṇakrama ityāśaṅkya eva? 
pūrvaṃ karanyāsaprakāramāha (oṃ haḥ astrāya phaṭ) iti | 
(ūrdhvādhaḥkrameṇa) 
dakṣiṇahastatalatatpṛṣṭhavāmahastatalatatpuruṣaparipāṭhotyarthaḥ | 
(saṃśodhya) iti | agnirūpeṇāstreṇa maṇibandhaparyantaṃ dagdhvā 
ityarthaḥ | (āplāvya) vauṣaḍantaśaktimantreṇa | amṛtāplāvanaṃ 
vidhāna | tathā śrīmatkriyākaraṇamaṇḍanapaddhatyāṃ pāṇyostalaṃ 
ca pṛṣṭhaṃ ca saṃśodhyāstreṇa deśikaḥ | 
vauṣaḍantaparāśaktiprāsādenāmṛtāplavaḥ || iti | tathā 
śrīmaccintyaniśvasādākhye astratejo'nvitauhastau maṇibandhāvadhi 
smaran | iti (hastatalayoḥ) dakṣiṇavāmakaroparibhāvayoḥ | 

p. 64)

(aṅguṣṭhābhyām) dakṣiṇavāmāṅguṣṭhābhyām | (tarjanībhyām) 
dakṣiṇavāmatarjanībhyām | (tarjanyādikaniṣṭhāntam) tarjanī 
ādiryasya tat tathoktaṃ kaniṣṭhā ante yasya tattathoktaṃ tarjanyādiṃ ca 
tat kaniṣṭhāntañca tathā | (madhyamāṅgulībhiḥ) 
tarjanīmadhyamānāmikābhiḥ | (tisṛbhiḥ) tritvasaṃkhyākābhiḥ | 
(sakalahastavyāptaśaktitvena) sakalahastayoḥ vyāptā vyāpinī śaktiḥ 
yasya sa tathoktaḥ tasya bhāvastatvaṃ tena | atra 
yasmāddahanāplāvanavidhinā karatalau śaktimayau kṛtvā 
aṅguṣṭhādi karaśākhāsu īśānādibrahmāṇi vinyasya vidyādehopi 
vinyastaḥ tataḥ karatalayoḥ śāktatvaṃ jātamiti tātparyam | yadvā 
sakalahastavyāptaśaktitvenetyatra kalābhissahitau sakalau, sakalau ca tau 
hastau ca sakalahastau tayoḥ vyāptā śaktirīśānyādirūpā tathoktā 
tasyā bhāvatatvaṃ tena | (madhye)

p. 65)

karatalāntare | (tadvyāpakatvena) tasyā vidyā dehasyāyāśśaktiḥ 
vyāpakaḥ adhiṣṭhātā tasya bhāvastatvaṃ tena | tathā 
śrīmatsarvajñānottare śāktau kara-

--------------------------------------
* pā- hastavyāptaśaktimadhye ||

--------------------------------------

(26) talau kṛtvā iti | tathā śrīmatkālottare karāṅguliṣu sarvāsu 
prāsādaṃ vinyasettataḥ iti (prāsādam) śivamantram | (āvāhya) 
vinyasya |  (kaniṣṭhādikaraśākhāsu) kaniṣṭhā ādiryāsāntāḥ 
kaniṣṭhādayaḥ tāśca tāḥ karaśākhāḥ aṅgulayaḥ aṅgulyaḥ 
karaśākhāssyuḥ ityamaraḥ | tāsu | anāmikādirādiśabdārthaḥ | kāni 
vinyasedityākāṃkṣāyāmāha (oṃ hāṃ hṛdayāya namaḥ) ityādi | 
nanu hṛdādyante namassvāhā vaṣadhuṃ? vauṣaḍityapi | phaṭ 
caṇḍeśvaramantrānte tadvadeva haro'bravīt || iti 
śrīmanmṛgendraśruteḥ hṛdayādiṣaḍavayavāḥ svadhānamassvāhā 
vaṣaḍhādijātiṣaṭkasaṃyuktā bhavanti kathamatrate

p. 66)

sarve namo'ntāḥ prayuktāḥ ? satyaṃ ṣaḍaṅgāni 
praṇavādinamo'ntāni ca santi | yadāha 
śrīmaddhiśatikālottaravṛtikāraḥ eṣāṃ cādyantayoḥ 
praṇavanamaskāraprasaṅgaḥ | śrīmanniśvāsādāvuktaḥ 
oṃkārapūrvakā mantrā namaskārāntayojitāḥ iti | 
kāmyakarmavidhāne tu namassvāhetyādijātiṣaṭkayutānuccaret iti 
śrīmanmṛgendrapaddhativyākhyāne mantroddhāraprakaraṇe 
vyākhyātaḥ iti | (ubhau) dakṣiṇavāmahastau | (paramīkṛtya) iti | 
karatalavinyastamantrāṇāṃ mūlamantramayena śivena 
sārddhamaikyaṃ vidhāyetyarthaḥ | tathā śrīrāmanāthapaddhatyāṃ 
āveṣṭaya tarjanyāṅgānāṃ paramīkāramaṅginā | śivena iti || 

	karanyāsavidhimuktvā aṅganyāsaprakāraṃ vakti (hṛdi) iti | 
(āsanamūrttī) āsanaṃ ca śivāsanaṃ mūrtiśca 
pādatalaprabhṛtisakalaśarīravyāpikā tejorūpā śivamūrtiḥ te | 
(aṅguṣṭhayuktatarjanyādyaṅgulikrameṇa)

p. 67)

aṅguṣṭhena yuktā aṅguṣṭhayuktā sā cāsau tarjanī ca sā 
ādiryāsāntāḥ aṅguṣṭhayuktatarjanyādayaḥ | tāśca tāḥ 
aṅgulayaśca tasyāḥ kramaḥ paripāṭiḥ tena | atra 
aṅguṣṭhayuktatarjanyā mukhe tatpuruṣamantraṃ 
aṅguṣṭhayuktamadhyamayā hṛdi aghoramantraṃ 
aṅguṣṭhaṃyuktānāmikayā nābhau  vāmadeva? mantraṃ, 
aṅguṣṭhayuktakaniṣṭhayā jānvoḥ sadyojātamantraṃ, 
vinyasedityavadheyam | (vidyādeham) īśānādibrahma samaṣṭirūpaṃ 
pañcavaktrādiviśiṣṭaṃ sakalaśarīravyāpakaṃ nigrahamityarthaḥ | 
(netreṣu) dakṣiṇavāmalalāṭanetreṣu | (viśeṣādhiṣṭhātṛtvena) ityatra 
brahmāṇantu mūrtitvenādhiṣṭheyatvāt netrasya va tadantargatatvāt 
adhiṣṭhātṛbhūtaṃ śivavādhakaṃ (27) prāsādaṃ 
samastaśarīravyāpakatvena samāvāhayediti * * *? tathoktaṃ 
śrīmanmṛgendrapaddhativyākhyākāreṇa | (dehe) hṛdaye ityartha | 
(samāsṛtya?) iti | aṅguṣṭhānāmikābhyāṃ

p. 68)

vinyasyetyarthaḥ | tathā śrīmatkriyākaraṇamaṇḍanapaddhatyāṃ 
aṅguṣṭhānāmikābhyāṃ tu mūlaṃ nyasya hṛdantare iti | 
(sāṅguṣṭhakaniṣṭhānāmikāmadhyamābhiḥ) aṅguṣṭhena saha 
vartante iti sāṅguṣṭhāḥ tāśca tāḥ kaniṣṭhānāmikāmadhyamāḥ 
tābhiḥ | atra aṅguṣṭhayuktakaniṣṭhayā hṛdi hṛdayaṃ aṅguṣṭhayuktā 
nāmikayā śirasi śiromantraṃ aṅguṣṭhayuktamadhyamayā 
śikhāyāṃ śikhāmantraṃ vinyasedityavadheyam | 
(kaṇṭhaprāvaraṇatvena) kaṇṭhaprāvaraṇaṃ kaṇṭhaveṣṭanaṃ tasya 
bhāvastatvaṃ tena | (stanamadhyāntam) stanau dakṣiṇavāmastanau 
tayormadhyaṃ antarālaṃ tasyāntam | (tarjanībhyām) 
dakṣiṇavāmatarjanībhyām | nanvatra vidyādehanyāsenaiva 
hṛdayādyaṅgayuktā mūrtirniṣpannā punaraṅgamantraiḥ kiṃ 
sādhyate ? satyaṃ sādhakasya punaḥ śarīrarakṣaṇārthamaṅgamantrā 
nyastavyāḥ | tathā śrīmajjñānaratnāvalyāṃ hṛdayaṃ 
hṛtparitrāṇaṃ baddhapaṭṭatadāhṛtam |

p. 69)

śiraśca tacchirastrāṇaṃ śirasaḥ pariveṣṭanam | cūlikā 
mastakatrāṇamaṅgatrāṇaṃ ca kaṃkaṭam | kare śastre gṛhīte tu 
bhīkṣaṇo bhaṭavat sthitaḥ | kṣudrāṇāmaprabhṛṣyassyāt tārkṣyo 
dṛkśravasāmiva | iti | (tālatrayapurassaram) tālāni karāskālanāni 
teṣāṃ trayaṃ tat purassaraṃ pūrvaṃ yathā bhavati tathā | tālaḥ 
kālakriyāmāne karāskāle krumāntare iti nānārtharatnamālā | 
etallakṣaṇamuktamajite dakṣiṇāṅgulibhirvāmahastasya talatāḍanam | 
aṅguṣṭhavarjitābhirasā tālamudrā viśuddhidā? iti | mudrālakṣaṇe 
tālākhyā pāṇyostrisahatyā? bhavati sakalīkaraṇādau iti | 
mahāmudrā tāvat karābhyāṃ saṃmukhābhyāṃ 
pādapaṅkajādāmastakasparśanasyā ityuktaṃ mudrālakṣaṇe | etena 
śarīravinyastahṛdayādimantrāṇāṃ mūlamantramayena śivena 
sārddhamaikyasiddhirityuktaṃ śrīmadbālajñānaratnāvalīkārena ||

p. 70)

prāṇāyāmavidhiḥ ||

(kri) (24) paścāt prāṇāyāmaṃ mantrasaṃhitayā kṛtvā || (24)

(27) (pra) atha sakalīkaraṇavidhimuktvā 
dehāntaścāvāyuśuddhyarthaṃ prāṇāyāmaṃ kramaṃ vakti 
(paścāt) ityādinā (kṛtvā) ityantena | (paścāt) sakalīkaraṇānantaram | 
(prāṇāyāmam) prāṇāḥ prāṇavāyavaḥ teṣāmāyāḥ nirodhaḥ tam 
| tathā śrīmacchivadharmottare prāṇo vāyuśśarīrasthastasyāyāmo 
nirodhanam iti | atra 
pūrakakuṃbhakarecakātmakaprāṇāyāmakaraṇāya trivāraṃ 
śivasaṃhitāṃ paṭhet | taduktaṃ śrīmatsomaśaṃbhucaraṇaiḥ 
sakalīkaraṇaṃ kṛtvā prāṇāyāmena saṃsthitaḥ | 
trissamāvartayetmantrī manasā śivasaṃhitām || iti ||

amṛtīkaraṇam ||

(kri) (25) bindusthānādaṅkuśamudrayā, oṃ hāṃ hṛdayāya

p. 71)

vauṣaṭ ityākṛṣya, jale saṃsthāpya, mūlena śivatīrthamabhimantrya, 
saṃrakṣya, avakuṇṭhya, amṛtīkuryāt || (25)

(pra) atha sandhyāvandanārthaṃ tatpūrvakaraṇīyamāha (bindu) 
ityādinā (amṛtīkuryāt) ityantena | (bindusthānāt) binduḥ bindukalā 
tasyāḥ sthānaṃ bhūmadhyaṃ tasmāt | tathā bhūmadhye dvayaṅgule 
dīpanibho vṛtto'rddhamātrakaḥ iti | (aṅkuśamudrayā) iti | 
etallakṣaṇamuktaṃ mudrālakṣaṇe atha sṛṇimudrā 
kuñcitāgratarjanīsahitā muṣṭiḥ iti | (ākṛṣya) ityatra amṛtamiti śeṣaḥ 
| tathā śrīrāmanāthapaddhatyāṃ bindorākṛṣya pīyūṣaṃ hṛdā 
saṃsthāpayejjale iti | (saṃrakṣya) astreṇa digvandhanaṃ vidhāya | 
(avakuṇṭhya) kavacenāveṣṭya | (amṛtīkuryāt) dhenumudrayā amṛtaṃ 
kuryāt ||

p. 72)

sakalasandhyādhyānam ||

(kri) (26) tatassandhyāṃ dhyātvā, vandayet ||

raktābhūṣāmvarāṃ raktāṃ jaṭāyajñopavītinīm |
haṃsapadmāsanāṃ bālāṃ caturvaktrāṃ caturbhujām ||

rāgakṣamālinīṃ(?) dakṣe vāme daṇḍakamaṇḍulum |
brāhmīṣṭamadṛśaṃ(?) dhyāyet prātastārakite'mbare ||

śuklāmbaradharāṃ śuklāṃ vanamālopavītinīm |
tārkṣyapadmāsanāsīnāmudbhinna navayauvanām ||

-------------------------------------
pā- vidhim ||

--------------------------------------

(29) śaṅkhacakradharāṃ vāme dakṣiṇe sa gadābhayām |
dhyāyenmādhyandine devīṃ vaiṣṇavīṃ sarvabhūṣaṇām ||

nīlotpaladalābhāsāṃ kiñciccalitayauvanām |
caturbhujāṃ trinetrāñca jaṭākhaṇḍendumaṇḍitām ||

triśūlākṣadharāṃ dakṣe vāme sābhayaśaktikām |
rodrī dhyāyedvṛṣābjasthāṃ kāle'rdhāstamitāruṇe |

kṛṣṇājinadharāssarvāssākṣiṇyassarvakarmaṇām |

 tisrassalādikārasyopādhibhedabhinnāṃ saṃyuktāścaturthī

p. 73)

guṇavarjitā || iti brahmādikāraṇopādhibhedabhinnāṃ 
sarvakṛtyānāṃ sākṣiṇīṃ śivaśaktimeva sandhyāṃ 
tattatkālānuguṇaṃ hṛdbindubrahmarandhreṣu krameṇa dhyāyīran 
samayinaḥ || (26)

(pra) atha sandhyāvandanasya dhyānapūrvakatvena samayināṃ 
viśiṣṭasamayināñca sāmānyena sakalasandhyādhyānaṃ vakti (tataḥ) 
ityādinā (samayinaḥ) ityantena | (tataḥ) śivatīrthakaraṇānantaram | 
sandhyāpadābhidheyaṃ svayameva spaṣṭīkariṣyati | (vaṃdayet) 
abhivādayet | atra sandhyāvandanantāvat sandhyādhyānānantaraṃ 
tatprabhāmaṇḍalaparipūrṇatāmadhye sthitvā tadanu kriyamāṇaṃ 
karmeti nigadyate | tathā 
tatprabhāmaṇḍalābhogapraviṣṭāmātmanastanum | sañcintya 
kuryādyat karma tasyāstadvandanaṃ hi tat || iti |

	kathaṃ? dhyātvā vandayedityākāṃkṣāyāṃ tatra prātaḥ  
prābhātikarasandhyādhyānaṃ? brūte (rakta) 

p. 74)

iti | (jaṭāyajñopavītinīm) iti | atra jaṭā dṛḍhaṃ grathitakeśāḥ | 
(kamaṇḍalum) iti | kaṃ jalaṃ aṇḍe madhye lāti ādatte iti kamaṇḍaluḥ 
kuṇḍī |  * strī? kamaṇḍaluḥ kuṇḍī ityamaraḥ | (tārakite) 
tārakāṇyasya sañjātāni tārakitaṃ tasmin | sañjātārthe itac | anena 
ca dṛṣṭatārakāyāssaṃdhyāyā uttamatvaṃ luptatārakāyā 
uttamamadhyamādhamabhedena kālatrayaṃ pradarśitam | tathā 
śrīmajj~ānaratnāvalyāṃ uttamā dṛṣṭanakṣatrā 
madhyamāluptatārakā | arddhoditāruṇā kanyā? prātassandhyā tridhā 
smṛtā || iti | śeṣaṃ sugamam ||

	madhyāhnikasandhyādhyānamāha | (śukla) iti | 
(vanamālopavītinīm) vanamālā tulasīmālā upavītañca 
yajñasūtraṃ vanamālopavīte asyāḥ sva iti tathoktā tām | 
(tārkṣyapadmāsanāsīnām) tārkṣyaḥ garuḍaḥ tatra 
padmāsanāsīnāṃ

p. 75)

padmāsanasthitām | garutmān guru * * *?tārkṣyaḥ ityamaraḥ | 
(sagadābhayām) gadā ca kaumodakī kaumodakī gadā ityamaraḥ | 
abhayañca ūrdhvapatākā madhyāhne | mādhyandino nāma 
muhūrtapañcakāvadhiḥ kālaḥ | tathā muhūrtaiḥ pañcabhiryātaiḥ 
kṛtvā mādhyāhnikaṃ vidhim | iti | atra mādhyandinasyāpi tathā 
traividhyaṃ jñeyam | tathā śrīmajjñānaratnāvalyāṃ madhyāhne ca 
tathā jñeyā ghaṭikātrayakalpitā iti | subodhamanyat | 

	sāyāhnasandhyādhyānamāha (nīlotpala) iti | sābhayaśaktikām 
) abhayañca vyākhyātametat śaktiśca kāsūḥ āyudhaviśeṣaḥ | 
kāsūsāmarthyayośśaktiḥ ityamaraḥ | svārthekan abhayaśaktike | 
tābhyāṃ sahavartata iti tathoktā tām | (vṛṣābjasthām) vṛṣaḥ 
vṛṣabhaḥ ṛṣabho vṛṣabho vṛṣaḥ ityamaraḥ | tasmin abjasthāṃ 
padmāsanasthitām 

p. 76)

lavaṇāṃbujayorabjam iti nānārtharatnamālā | (ardhāstamitāruṇe) 
ardhaśca samāṃśaḥ astamitaḥ ardhāstamanaṃ gataḥ sa cāsau 
aruṇaśca sūryaḥ yasya sa tathoktaḥ tasmin | aruṇo bhāskare'pi 
syādvarṇabhede sa tu triṣu ityamaraḥ | anena 
arddhāstamitārkamaṇḍalāyāssandhyāyā uttamalaṃ 
astamitasūryāyā madhyamalaṃ(?) dṛṣṭatārakāyā adhamatvañca 
prakāśitam | tathā śrīmañjñānaratnāvalyāṃ 

arddhārkamaṇḍalaśreṣṭho madhyamā'stamite ravau |
anyasā dṛṣṭanakṣatrā sāyaṃ sandhyā tridhoditā || 

iti | sphuṭamanyat ||

	nanu kiṃ brāhmyādīnāṃ viśeṣāntarāṇi na santītyāśakya 
santītyāha (kṛṣṇājinadharāḥ) iti | kṛṣṇājinaṃ eṇacarma tasya 
dharantīti dharāḥ | (sarvāḥ) samastāḥ) anena brāhmyādayaḥ 
aruṇāmbarādidharā api kṛṣṇajinadhāriṇyaśca bhavantīti tātparyam |

p. 77)

tathā śrīrāmanāthapaddhatyāṃ kṛtanyāsaḥ prabhāte tu 
brāhmīmaṣṭavilocanām | raktabhūṣāṃbhabarāṃ raktāṃ 
raktamālyavilepanām || haṃsapadmāsanāṃ bālāṃ 
jaya(?)yajñopavītinīm | kṛṣṇājinadharāṃ karma sākṣiṇīṃ 
caturānanām | ityādi upakramya dakṣe cakrābhayayutāṃ vāme 
śaṅkhagadāyutām | kṛṣṇājinadharāmekāṃ 
dvivaktranayanāmbujām | vṛṣābjasaṃsthitāṃ 
sarvasākṣiṇīmupavītinīm | kṛṣṇājinadharāṃ raudrīm iti abhihitam | 
(sarvakarmaṇām) nikhilakṛtyānām | (sākṣiṇyaḥ) upadraṣṭyaḥ | 
(tisraḥ) tritvasaṃkhyāyuktāḥ brāhmī vaiṣṇvī raudrī ityarthaḥ | 
(satvādiyuktāḥ) satvaṃ satvaguṇaḥ ādiryasya tat satvādi tena 
saṃyuktāḥ | rajoguṇādirādiśabdārthaḥ | tathā śrīmanmṛgendre tato 
buddhyādyupādānaṃ gauṇaṃ satvaṃ rajastamaḥ iti | atra brāhmī 
satvaguṇayuktā vaiṣṇavī rajoguṇasahitā

p. 78)

raudrī tamoguṇopetā iti tātparyārthaḥ | tathā ca 
śrīmatsomaśaṃbhupaddhativyākhyākāraḥ prātarādisandhyānāṃ 
satvādivṛtitvenoktaprakāśapravṛttiniyamahetustadvaśāt pāṭhakrama 
eva kramaḥ  iti | (caturthī) turyasandhyā | (guṇavarṇitā) 
satvādiguṇarahitā | guṇāssatvaṃ raja * *ḥ? maulīṃ dravyāśrite 
satvaśuklasandhyādike guṇaḥ ityamaraḥ | spaṣṭamanyat | (iti) evam | 

brahmāṇīvaiṣṇavīraudrībhedādbhinnā vibhāti sā | 
sākṣiṇī karmaṇāṃ śaṃbhośśaktissandhyeti gamyate ||

iti śrīmatsomaśaṃbhupaddhatiśrutiṃ hṛdi nidhāya 
na?guśaktiśaṃbhubhedena mantramantreśvarāṇāmiva 
kāraṇeśānāmapi trividhatvāt brahmādyadhiṣṭhāno pā *? 
bhedabhinnā tadupādhikṛtavarṇavāhanāyudhavigrahā śivaśaktireva 
sandhyeti brūte (brahmādikāraṇa) iti |

(p.79)

(brahmādikāraṇopādhibhedabhinnām) brahmā ādiryeṣāṃ tāni 
brahmādīni | ādipadena viṣṇurudrau nigadyate | tāni ca tāni kāraṇāni 
ca teṣāṃ upādhayaḥ adhiṣṭhānaviśeṣāḥ 

upādhirdharmacintāyāṃ kaivane'pi viśeṣaṇe 

iti viśvaḥ | teṣāṃ bhedaḥ tena bhinnā tām | (sarvakṛtvānām) 
nikhilakarmaṇām | (sākṣiṇīm) upadraṣṭrīm | (sandhyām) 
sandhyādevatām | (tattakālānuguṇam) 
prātarmadhyāhnasāyāhnānurūpam | atra prabhāte brāhmīṃ hṛdaye 
madhyāhne vaiṣṇavī bhrūmadhye sāyāhne raudrīṃ brahmarandhre 
dhyāyīranniti tātparyārthaḥ | etatsakalasandhyādhyāne adhikāriṇaḥ 
ke ityākāṃkṣāyāmāha (samayinaḥ) iti | atra samayipadena 
tantroccārāt sāmānyasamayino viśiṣṭasamayinaśca vivakṣitāḥ | atra 
sāmānyasamayino nāma rudrapadaprāpakasamayadīkṣayā

p. 80)

saṃskṛtāḥ | viśiṣṭasamayinaḥ 
punarīśvarapadapāpakaviśiṣṭasamayadīkṣayā saṃskṛtāḥ | tathā 
śrīmadvaruṇapaddhatyāṃ yatra rudrapade yogo yogo yatraiśvare pade | 
śikhācchedo na yatrāsti dīkṣā sā sāmayī dvidhā || iti | eteṣāmena 
raktabhūṣāmbarāṃ raktām etyādisakalasandhyādhyānatrayaṃ 
prātarādikālatrayasya bhavati | yadāha 
śrīmanmṛgendrapaddhativyākhyākāraḥ atha sandhyādhyānaṃ 
sakalaniṣkalabhedena dvividhaṃ tatra samayiviśiṣṭasamayiviṣaye sakalam 
| putrakādiviṣaye adhyātmani hṛdbindubrahmarandhraparasthāneṣu 
niṣkalam ityādi | tathā cāha 
śrīmatsomaśaṃbhupaddhativyākhyākāraḥ atra samayināṃ sandhyā 
sthūlā nirvāṇadīkṣitānāṃ sūkṣmāṃ iti | nanu 
prāksandhyāsamayasthasya viśiṣṭasyāgnikadyayam | 
nirvāṇadīkṣitasyātra saṃdhyātrayamudāhṛtam ||

p. 81)

iti | śrīmajjñānaratnāvalīvacanena samayināmekasandhyā natu 
sandhyātrayamiti cet | satyaṃ tathā keṣāñcidācāryāṇāmanumatam | 
atra tu kālatrayasyāpi raktabhūṣāmbarām 
ityādisakalasandhyādhyānatrayakathanānantaraṃ dhyāyīran 
samayinaḥ ityudīrya tadanu putrakādyāstu mṛṇālatantuvattanvī raktā 
śuklā ityādi vyāhṛtya etāḥ pūrvoktasthāneṣu dvādaśānte vā 
dhyāyīran iti pṛthageva putrakādīnāṃ kālavatuṣṭayasyāpi 
vāhanāyudhavigrahavyatirekeṇa 
kevalaraktaśuklādivarṇamātraparatvena 
niṣkalasandhyādhyānacatuṣkasya ucyamānatvāt | ataḥ 
sakalasandhyādhyānatrayaṃ samayiviṣayameva | anyathā 
sakalasandhyādhyānatrayanirūpaṇasya vaiyarthyaprasaṅgassyāt ||

niṣkalasandhyādhyānam ||

(kri) (27) putrakādyāstu

p. 82) mṛṇālatantuvattanvī raktā śuklā sitevarā |?
	turyātvarūpā kṛṣṇā vā yā niśīthe vibhāvyate ||

iti etāḥ pūrvoktasthāneṣu dvādaśānte vā dhyāyīran ||

(pra) atha samayināṃ sthūlasandhyādhyānamabhidhāya 
nirātantunibhā sūkṣmā raktā śuklā sitetarā iti 
śrīmaccintyaviśvasādākhyaśruteḥ 
nirvāṇadīkṣitaputrakasādhakācāryāṇāṃ trayāṇāṃ 
niṣkalasandhyādhyānamabhidhatte (putrakādyāḥ) ityādinā 
(dhyāyīran) ityantena | (putrakādyāḥ) putrakāḥ nirvāṇadīkṣitāḥ | 
tathā śrīmadvaruṇapaddhatyāṃ yatra pāśaśikhācchedo 
yogaśśivapade bhavet | nirvāṇākhyā tu sā saiva putrake nābhiṣekataḥ 
|| iti | etatkārikāvalīvyākhyākāreṇa bhaṭṭaśivottamena 
putrakalakṣaṇamapyuktamevaṃ niradhikāratayā 
kṛtasamayanirvāṇadīkṣācchinnapāśa

p. 83)

śikho'bhiṣekarahito yaḥ sa putrako nāma iti | taṃ yadvakṣyati 
cottarakarmavidhānopakrame 
ācāryasādhakaputrāṇāgantyeṣṭiradhvaśuddhiyutā kartavyā 
samayinastadvarjitā iti || te ādyāḥ yeṣāṃ te putrakādyāḥ | 
ādyapadena sādhakadeśikāḥ sūcitāḥ | tathā śrīmanmṛgendre 
deśiko mantramṛtiśca putrakassamayī ca yaḥ | catvāra ete śaivāssyuḥ 
iti | tu śabdaḥ pūrvasmādvaiṣamyadyotakaḥ (mṛṇālatantuvat) 
bisasūtreṇa tulyam | mṛṇālaṃ bisam ityamaraḥ | (tanvī) sūkṣmā | 
tathā śrīmaccintyaviśvasādākhye bisatantunibhā sūkṣmā raktā 
śuklā sitetarā iti | (raktā) udyaddinakaranikarāruṇaprabhā | etatprātaḥ 
kālīnasandhyādhyānam | (śuklā) candrakoṭisadṛśakāntirityarthaḥ | 
idaṃ mādhyāhnikasandhyādhyānam | (asitetarā) śvetakāntiḥ 
amṛtārṇavasavarṇavarṇetyarthaḥ |

p. 84)

etat sāyantanasandhyādhyānam (yā) sandhyā | (niśīthe) arddharātre | 
arddharātraniśīthau dvau ityamaraḥ | (vibhāṣyate) viśeṣaṇe tu cintyate | 
atra yattadornityasaṃbandhāt tatpadaṃ adhyāhatavyaṃ sā | (turyā) 
caturthī | (aspā) na vidyate rūpaṃ raktādivarṇaḥ yasyārasā tathoktā | 
kevalaṃ tejospeti yāvat | tathā śrīmatsiddhāntasāsavalyāṃ hṛtpadme 
prātararkodayanivahanibhaṃ madhyanāḍyāṃ vicintyaṃ madhyāhne 
bhrūsaroje paramaśivatvacidrūpaminduprakāśam | sāyāhne cordhva 
padmehyamṛtajalanidhidyotanaṃ svotthanādaṃ rātrerarddhe'prameyaṃ 
tvacalamavikalaṃ dvādaśāntemahastat || iti | 
idamarddharātrasandhyādhyānam | tasyā eva pakṣāntaradhyānamāha 
(kṛṣṇā vā) iti | (iti) jalam | (etāḥ) prātassandhyāprabhṛtayaḥ | 
(pūrvoktasthāneṣu) hṛdvindubrahmarandhrasthaleṣu ||

p. 85)

sandhyāvandanavidhiḥ ||

(kri) (28) tato yathādhikāraṃ tattatkālocitāṃ sandhyāṃ dhyātvā, 
tatprabhāmaṇḍalamadhyasthito dakṣiṇahastena vāmahaste jalaṃ 
nikṣipya, saṃhitayā sakṛdabhimantrya, kumbhakamudrayā 
vauṣaḍantamulena sakṛtprayogeṇa śirasi 

----------------------------
1 pā - (sitetarā) śvetānyā ||

--------------------------------

(34) nikṣipya, punassaṃhitayā'bhimantritaṃ vāri kuśānite 
vāmapāṇau nidhāya, dakṣiṇahastena tadadhogalitaṃ jalaṃ mūrdhni 
saṃhitayāṃ vauṣaḍantayā nikṣipet | iti mārjanam ||

	tatpunaravaśiṣṭaṃ toyaṃ dakṣiṇakarasthaṃ dharmarūpaṃ 
śuddhaṃ pūrakavāyunā vāmanāsāpraviṣṭaṃ sañcintya, 
kuṃbhakayogenāntaḥ pāpakṣayaṃ kṛtvā tatpāpaṃ kajjalābhaṃ 
dakṣiṇanāsāpuṭena vinissṛtaṃ vibhāvya, huṃphaḍantāstreṇa

p. 86)

jvaladagnivarṇavajraśilāyāṃ sabhrukṣepaṃ kṣipet | 
so'yamadyamarthaḥ ||

	tato mantravat samyagācamya, pūrvavat sakalīkṛtya, 
kavacenādbhirātmānaṃ saṃveṣṭya, sūryamaṇḍalaṃmadhyasthitaṃ 
bhagavantaṃ sadāśivaṃ saṃcintya, yadvā gāyatrīṃ ca

	taptakāñcanavarṇābhāṃ samayasthāpanīṃ parām | 
	varābhayākṣamālāṃ ca kuṇḍikāṃ bibhratīṃ karaiḥ ||

	caturbhujāṃ trinetrāṃ ca gāyatrīṃ satatoditām ||

iti dhyātvā, oṃ tanmaheśāya vidmahe vāgviśuddhāya dhīmahi | 
tannaśśivaḥ pracodayāt, ityañjalitrayaṃ sakuśahastābhyāṃ dadyāt | 
tato daśavāraṃ saptavāraṃ vā gāyatrīṃ japtvā, oṃ hāṃ hauṃ 
śivāya svāhā, ityañjalitrayadānena saha japaṃ nivedya, saṃhitayā 
svāhāntaṃ santarpya, oṃ hāṃ sarvebhyo mantrebhyassvāhā, oṃ hāṃ 
sarvebhyo

p. 87)

devebhyassvāhā, iti karāgreṇa ṛjukuśaiḥ, 

	tataḥ kaṇṭhopavītī oṃ hāṃ sarvebhya ṛṣibhyo namaḥ, 
ityaṅguliparvasandhibhiḥ, oṃ hāṃ sarvebhyo manuṣyebhyo vaṣaṭ iti 
kaniṣṭhāmūlābhyāṃ oṃ hāṃ sarvebhyo bhūtebhyo vauṣaṭ iti 
saṃlagnakaratalamūlena,

	tato'pasavyaṃ kṛtvā,# kuśān bhaktvā, sa tilacāriṇā, oṃ hāṃ 
sarvebhyaḥ pitṛbhyassvadhā, oṃ hāṃ sarvābhyo mātṛbhyassvadhā oṃ 
hāṃ sarvebhyo jñātibhyassvadhā, oṃ hāṃ sarvebhya 
ācāryebhyassvadhā iti pradeśinyaṅguṣṭhamūlābhyāṃ tarpayet ||

-----------------------------

-----------------------------

(35) yadvā vistareṇa mūlamantraprabhṛtimantrān svāhāntaṃ 
prathamamaṅgulyagreṇa devatīrthena santarpya, tathaiva, oṃ hāṃ 
ādityebhyassvāhā, oṃ hāṃ vasubhyassvāhā, 

p. 88)

oṃ hāṃ rudrebhyassvāhā, oṃ hāṃ viśvebhyassvāhā, oṃ hāṃ 
sādhyebhyassvāhā, oṃ hāṃ marudbhayassvāhā, oṃ hāṃ 
bhṛgubhyassvāhā, oṃ hāṃ aṅgirobhyassvāhā, ityaṣṭau 
devagaṇāṃstarpayet ||

	tataḥ kaṇṭhopavītī oṃ hāṃ atra ye namaḥ , oṃ hāṃ vasiṣṭhāya 
namaḥ , oṃ hāṃ putvastyāyanamaḥ, oṃ hāṃ kratave namaḥ, oṃ hāṃ 
bhāradvājāya namaḥ, oṃ hāṃ viśvāmitrāya namaḥ, oṃ hāṃ 
pracetase namaḥ, oṃ hāṃ ṛcchakāya namaḥ , oṃ hāṃ agastyāya namaḥ, 
oṃ hāṃ dadhīcaye namaḥ, oṃ hāṃ durvāsase namaḥ, ityekādaśarṣīn 
parvasandhibhiḥ, 

	oṃ hāṃ sanakāya vaṣaṭ, oṃ hāṃ | sanandāya vaṣaṭ, oṃ hāṃ 
sanātanāya vaṣaṭ, oṃ hāṃ sanatkumārāya vaṣaṭ, oṃ hāṃ kapilāya 
vaṣaṭ, oṃ hāṃ pañcaśikhāya vaṣaṭ, oṃ hāṃ ṛbhave vaṣaṭ, iti sapta 
manuṣyān kaniṣṭhāmūlābhyāṃ, 

p. 89)

oṃ hāṃ sarvebhyo bhūtebhyo vauṣaṭ, iti saṃlagnakaratalamūlena 
pañcabhūtāni,

	atha dakṣaskandhopavītī kuśamūlāgreṇa sa tilavāriṇā oṃ hāṃ 
kanyavāhanāya svadhā, oṃ hāṃ analāya svadhā, oṃ hāṃ somāya 
svadhā, oṃ hāṃ yamāya svadhā, oṃ hāṃ aryamaṇe svadhā, oṃ hāṃ 
agniṣvāttāya svadhā, oṃ hāṃ barhiṣade svadhā, oṃ hāṃ ājyapāya 
svadhā, oṃ hāṃ somapāya svadhā, iti devapitṝn,

	oṃ hāṃ īśāya pitre svadhā, oṃ hāṃ sadāśivāya pitāmahāya 
svadhā, oṃ hāṃ śāntāya pavitrāmahāya svadhā iti viśeṣapitṝn,

	oṃ hāṃ pitṛbhyassvadhā, oṃ hāṃ pitāmahebhyassvadhā, oṃ hāṃ 
prapitāmahebhyassvadhā, oṃ hāṃ vṛddhaprapitā

--------------------------------
--------------------------------

(36) mahebhyassvadhā oṃ hāṃ mātṛbhyassvadhā, oṃ hāṃ

p. 90)

mātāmahebhyassvadhā, oṃ hāṃ pramātāmahebhyassvadhā, oṃ hāṃ 
vṛddhapramātāmahebhyassvadhā, oṃ hāṃ sarvebhyaḥ pitṛbhyassvadhā 
iti pretapitṝn, 

	oṃ hāṃ mātṛbhyassvadhā, oṃ hāṃ mātāmahībhyassvadhā, oṃ 
hāṃ pitāmahībhyassvadhā, oṃ hāṃ prapitāmahībhyassvadhā, oṃ 
hāṃ sarvebhyo jñātibhyassvadhā, oṃ hāṃ sarvebhya 
ācāryebhyassvadhā, oṃ hāṃ digbhyassvadhā, oṃ hāṃ 
digpatibhyassvadhā, oṃ hāṃ siddhebhyassvadhā, oṃ hāṃ 
mātṛbhyassvadhā, oṃ hāṃ grahebhyassvadhā, oṃ hāṃ 
nakṣatrebhyassvadhā, oṃ hāṃ rakṣobhyassvadhā, iti santarpya, oṃ haḥ 
astrāya huṃ phaṭ, iti sakuśaṃ jalaṃ tīre nikṣipet | athopavītī 
gaṇapatyambikādīnāṃ mantramuccārya santarpya, kuśāṃstyaktvā, 

	samācamya, sakalīkṛtya, hrasvaprāsādena tīrthamupasaṃharet | 
dvijaścet sāvitrījapopasthānānantaraṃ

p. 91)

saṃhitayā ādityamūrtaye śivāyopasthānaṃ kṛtvā, prāsādaṃ 
yathāśakti śatamardhaṃ tadardhaṃ daśavāraṃ vā japtvā, nivedayet || 
(28)

(pra) * atha samayyādyadhikāribhedena sandhyādhyānamudāhṛtya 
kathaṃ sandhyāṃ vandayedityākāṃkṣāyāṃ tadvandanavidhiṃ 
brūte (tataḥ) ityādinā (tyaktvā) ityantena | (tataḥ) 
sandhyādhyānānantaram | (yathādhikāram) 
samayiputrakādyadhikāramanatikramya | (tattatkālocitām) te te 
kālāstattatkālāḥ prātarādisamayā ityarthaḥ | teṣāmucitā arhā tām 
| (tatprabhāmaṇḍalamadhyasthitaḥ) tasyāḥ sandhyāyāḥ 
prabhāmaṇḍalaṃ raktādimarīcimaṇḍalaṃ tasya madhyaḥ tatra sthitaḥ | 
svatanuṃ sandhyākāntimaṇḍalābhyantara- praviṣṭāṃ cintayānniti 
tātparyārthaḥ ||

	sandhyāvandanavidhau mantrābhiṣekakramamāha

p. 92)

(dakṣiṇa) iti | kuṃbhakamudrālakṣaṇamuktaṃ mudrālakṣaṇe 
kuṃbhakaṃmudrā

--------------------------------
* pā - yathādhikāram ||

--------------------------------

(37) anyonyasaṃbaddhāṅguṣṭhadvayā 
sajalavāmahastataloparinyastasavyapāṇitalā arddhenduvat pṛṣṭhato 
vakrāṅgulipāṇidvayātmikā sandhyāyāṃ mantrābhiṣekādau 
kāryā iti | # mantrābhiṣekānantarakāryamāha 
(punassaṃhitayā'bhimantritam ) iti | (tadadhogalitam) tadadhaḥ 
vāmakarādadhastāt galitaṃ cyutam | (iti) ittham | (mārjanam) 
mārjanākhyaṃ karma | saṃhitāmantrairmūrdhni 
jalakaṇavikiraṇalakṣaṇaṃ mārjanasaṃśa, karmetyucyate | taduktaṃ 
śrīmatsomaśaṃbhucaraṇaiḥ 

vāmapāṇipatattoyaṃ yojayan savya pāṇinā |
uttamāṅge kramānmantrairmārjanaṃ samudāhṛtam ||

iti | * mārjanakarmāvaśeṣitatoyaṃ kiṃ kuryādityāha

p. 93)

(tat) iti | (tat) vāmakarasthodakam | (avaśiṣṭam) 
mārjanakarmaṇo'vaśeṣam | (dakṣiṇakarastham) vāmakarāt 
dakṣiṇakare prakṣiptamityarthaḥ | (śuddham) sitavarṇam | 
(kuṃbhakayogena) kuṃbhakīkaraṇena | (antaḥ) dehābhyantare | 
(pāpakṣayam) pāpāni vācikādikuṣkarmāṇi | teṣāṃ kṣayaḥ 
vināśaḥ tam | tathā

pūrakeṇa hṛdisthantannītvā'strantu tridhā smaret |
vāṅmanaḥ kāyikaṃ pāpaṃ recakeṇa tu recayet ||

iti | (tat pāpam) śarīrābhyantarasthamadharmam | (kajjalābham) 
añjanavarṇaṃ kṛṣṇamityarthaḥ | (vinissṛtam) nahirgatam | 
(jvaladagnivarṇavajraśilāyām) jvalan dīpyamānaḥ sa cāsau agniḥ 
tasya varṇaḥ kāntiryasyāssā jvaladagnivarṇā sā cāsau vajraśilā 
vajropalaḥ tasyāṃ nairṛtadigbhāge vibhāvitavajraśilāyāmityarthaḥ |

p. 94)

evamuvāca śrīmadvālajñānaratnāvalīkāraḥ | tathā cāha 
śrīmanmṛgendrapaddhativyākhyākāraḥ | 

jalaṃ bajraśilāpṛṣṭhe kṣipet tadaghamarṣaṇam 

ityatra jalakṣepo nairṛtyāṃ diśi kartavyaḥ iti | tathā 
śrīmatkiraṇavyākhyāne

aghaṃ pāpaṃ samākhyātaṃ marṣaṇaṃ tasya nāśanam |
naiṛtī yā śivenoktā saṃjñayā pāpahāriṇī ||

iti | nanvenaṃ kṛtasya dehāntaḥ pāpamayatoyasya 
vajraśilāprakṣepātmakasya karmaṇaḥ kimabhidhānamityāśaṃvaya 

bodharūpaṃ sitaṃ toyaṃ vāmayā'kṛṣya kuṃbhayet |
kṣipedvajraśilāyāṃ yattadbhavedaghamarṣaṇam ||

iti somaśaṃbhupaddhatiśruteḥ tadaghamarṣaṇamityucyate ityāha 
(so'yam) iti | (aghamarṣaḥ) aghaśamanamityarthaḥ | anantaraṃ kiṃ 
kuryādityāśaṃkya 
aghamarṣaṇakarmakaraṇaśuddhyarthamupaspṛṃśedi

p. 95)

------------------------------------
* pā - aghamarṣaṇavidhimāha (tat) iti ||

(38) tyāha (tato mantravat) iti (tataḥ) aghamarṣānantaram | atra 
ācamanāntaraṃ śuddhyarthamityuktaṃ 
śrīmanmṛgendravyākhyākāreṇa | 

yadā yadā samācāmenmantranyāsaṃ tadā tadā |
kurvīta karakāyeṣu mantrimantrārthasiddhaye ||

iti śrīmatsomaśaṃbhupaddhatau pratyācamanaṃ mantranyāsasya 
vihitatvāt sakalīkuryādityāha (pūrvavat sakalīkṛtya) iti | 
adīkṣitādijanānāmaprakāśārthaṃ svaśarīramaṃbhobhiḥ 
kavacamantreṇa samāveṣṭayedityāha (kavacena) iti | evamuktaṃ 
śrīmadbālajñānaratnāvalīkāreṇa | (ātmānam) svaśarīram | 
hastābhyāṃ tarpaṇaṃ proktaṃ prīṇanaṃ tarpaṇaṃ smṛtam | iti 
śrīmatkāmikaśruteḥ gāyatrimūlasaṃhitādisarvamantrāṇāṃ

p. 96)

prīṇanārthaṃ tarpaṇavidhimāha (sūryamaṇḍala) iti | (bhagavantam) 
bhagaḥ ṣāṅguṇyam | taduktaṃ viṣṇupurāṇe 

aiśvaryasya samagrasya vīryasya yaśasaśśriyaḥ |
jñānavairāgyayoścaiva ṣaṇṇāṃ bhaga itīraṇā ||

iti | tena nityayuktam | matuvayaṃ nityayoge | (gāyatrīñca) iti | atra 
gāyantaṃ trāyata iti gāyatrīśabdārthaḥ gāyatrīdevatāñca | 
taddhyānamāha (taptakāñcana) iti | (samayasthāpanīm) 
śaivācārapratiṣṭhākarīm | (carām) śreṣṭhām | 
(samayāśśapathācārakālasiddhāntasañcidaḥ 

eṣāṃ viparyaye śreṣṭhe dūrānātmottamāḥ parāḥ iti cāmaraḥ | 
(kuṇḍikām) kamaṇḍalum | subodhamanyat |

	gāyatrimantroddhāraḥ pradarśitaḥ 
śrīmadbālajñānaratnāvalyāṃ 

oṃ tanmaheśāya padaṃ vidmahe ca tataḥ padam | vāgviśuddhāya 
tatrā'nte

p. 97)

dhīmahīti samanvitam ||

tannaśśivapadaṃ tasmānniyo | jecca pracodayāt | 
gāyatrī kathitā vatsa iti kālottarīyake || iti | (añjalitrayam) añjalayaḥ 
uttānahastadvayasampuṭāḥ | tathā manuḥ śrāddhe piṇḍe vivāhe ca 
dāne caikena dīyate | tarpaṇe tūbhayenaiva jalaṃ deyantu nānyathā iti | 
pāṇirnikubjaḥ prasṛtistau yutāvañjaliḥ pumān ityamaraḥ | teṣāṃ 
trayaṃ | (tataḥ) gāyatrī tarpaṇānantaram | (japtvā) japaṃ vidhāya | 

trisandhyaṃ śivagāyatrīṃ japedbhaktisamanvitaḥ |
evaṃ mantraṃ japitvā'rghyaṃ datvā sadyovisarjanam ||

iti śrīmaccintyaviśvasādākhyaśruteḥ gāyatrī japānantaraṃ 
visarjanārghyaṃ dadyāt | (śivāyasvāhā) iti | atra svassvarge ityanena 
svāhā śabdasyāmṛtārthatvāt sva

----------------------------------

----------------------------------

p. 98)

(39) śabdena svargaḥ kathyate hākāreṇāpi ekadeśalakṣaṇayaivāhāra 
iti svaḥ svarge yaḥ āhāraḥ amṛtamiti svāhāśabdārtho jñeyaḥ | 
(añjalitrayadānena) tarpaṇatrayadānena | (sarvebhyo mantrebhyaḥ) iti | 
atra sarvamantrā āṇavaśāktaśāṃbhavabhedena śatakoṭimantrāḥ | 
(sarvebhyo devebhyaḥ) iti | atra sarvadevāḥ ādityādidevagaṇāḥ aṣṭau | 
(karāgreṇa) devatīrthenetyarthaḥ | (ṛjukuśaiḥ) iti | kuśāgreṇetyarthaḥ ||

	devānāmupavītena ṛṣīṇāṃ kaṇṭhalaṃbanam iti 
śrīmatkālottaraśruteḥ anuddhṛtānyatarabāhukopavītassan 
ṛṣīṃstarpayedityāha (tataḥ kaṇṭhopavītī) iti | (sarvebhya ṛṣibhyo 
namaḥ) iti | (atra sarvarṣayaḥ atrivasiṣṭhādyekādaśarṣayaḥ | nama

p. 99)

ityatra nakāreṇa nāka ucyate | makāreṇāpi bindusvarūpalakṣaṇayā 
candrāmṛtameveti namaśśabdārthaḥ | tathā śrīmatkālottare kathitam | 
(aṅguliparvasandhibhiḥ) ārṣatīrthenetyarthaḥ | atra ṛṣīṇāṃ tarpaṇaṃ 
kuśamadhyena vidheyamityuktaṃ śrīmadvālajñānaratnāvalīkāreṇa | 
(sarvebhyo manuṣyebhyaḥ) iti | atra sarvamanuṣyāḥ 
sanakādisaptamanuṣyāḥ | (kaniṣṭhāmūlābhyām) 
prājāpatyatīrthenetyarthaḥ | (sarvebhyo bhūtebhyaḥ) iti | atra 
sarvabhūtāni ākāśādīni pañca | evamuktaṃ 
śrīmadbālajñānaratnāvalyām | (saṃlagnakaratalamūlena) 
saṃśliṣṭahastatalabudhnabhāgenabrahmatīrthenetyarthaḥ ||

	pitṝṇāṃ prācīnāvītaṃ tarpayet susamāhitaḥ iti 
śrīmatkālottaraśruteḥ uddhṛtavāmabāhukopavītassan 
pitṝṃstarpayedityāha (apasavyaṃ kṛtvā) iti |

p. 100)

(kuśān) karmān | (bhaṃktvā) tiryak kṛtvā kuśamūlāgrābhyāmiti 
yāvat | (sarvebhyaḥ pitṛbhyaḥ) iti | atra sarvapitaraḥ deva 
pitṛviśeṣapitṛpretapitaraḥ | (sarvābhyo mātṛbhyaḥ) iti | atra 
sarvamātaraḥ mātṛpitāmahayādayaḥ | (sarvebhyo jñātibhyaḥ) iti | atra 
jñātayaḥ sagotrāḥ | sagotrabāndhavajñātibandhusvasvajanāssamāḥ 
ityamaraḥ | (sarvebhya ācāryebhyaḥ) iti | atra ācāryāḥ 
svaguruprabhṛtayaḥ | tathā śrīmanmṛgendre tathā 'pasavyena pitṝn 
sapatnīkān pitāmahān | prapūrvān svagurunaivaṃ codakān bodhakān 
parān || iti | (pradeśinyaṅguṣṭhamūlābhyām) pradeśinī ca tarjanī 
tarjanī syāt pradeśinī ityamaraḥ | aṅguṣṭhamūlañca 
aṅguṣṭhabudhnabhāgaḥ pradeśinyaṅguṣṭhamūle tābhyāṃ 
pitṛtīrthenetyarthaḥ | tathā śrīmatkāmike

p. 101)

karāgre daivikaṃ tīrthaṃ parvasandhiṣu cārṣakam | tīrthaṃ 
kaniṣṭhakāmūle prājāpatyaṃ prakīrtitam | paitṛkaṃ tarjanīmūle 
brāhmakaṃ karamūlataḥ | iti | svadhetyatra svaśabdena divyamucyate | 
dhāśabdenāpyekadeśalakṣaṇayā sudhaiveti svadhāśabdārthaḥ | 
tathā śrīmadbālajñānaratnāvalyāṃ saṃpradāne | 

yataḥ proktaśśabdassvāhā svadhā namaḥ | 
dīyate'mṛtameteṣāṃ trayāṇāmapi tat samam ||

svassvargeyastadāhāro'mṛtaṃ teṣāṃ divaukasām |
svadhā yatsvardivyaṃ proktaṃ dhā sudhā pitṛṣu priyā ||

namo yo neti nāko yastasminmendussudhā nṛṇām | iti | (tarpayet) 
tarpaṇaṃ kuryāt | tarpaṇaṃ nāma tṛptiḥ sohityaṃ tarpaṇaṃ tṛptiḥ 
ityamaraḥ ||

	evaṃ saṅgrahatarpaṇaṃ pradarśya vistaratarpaṇavidhimāha | 
(yadvā) iti | ādityādidevagaṇānāṃ tarpaṇamāha (tathaiva) iti | 
aṅgulyagreṇaivetyarthaḥ |

p. 102)

atriprabhṛtimunīnāṃ tarpaṇamāha (tataḥ) iti | sanakādimanuṣyāṇāṃ 
tarpaṇamāha (oṃ hāṃ sanakāya vaṣaṭ) iti | ākāśādibhūtānāṃ 
tarpaṇamāha (oṃ hāṃ sarvebhyaḥ) iti | kavyavāhādi 
devapitṛtarpaṇamāha (tataḥ) iti | sanakādimanuṣyāṇāṃ tarpaṇamāha 
(oṃ hāṃ sanakāya vaṣaṭ) iti | ākāśādibhūtānāṃ tarpaṇamāha (oṃ 
hāṃ sarvebhyaḥ) iti | kavyavāhādidevapitṛtarpaṇamāha (atha) iti | 
(dakṣaskandhopavītī) apasavyopavītītyarthaḥ | 
īśādiviśeṣapitṛtarpaṇamāha (oṃ hāṃ īśāya pitre svadhā) iti | 
pitṛprabhṛtipretapitṛtarpaṇamāha (oṃ hāṃ pitṛbhyassvadhā) iti | 
pitāmahāḥ pitṛjanakāḥ | prapitāmahāḥ pitāmahajanakāḥ | 
vṛddhaprapitāmahāḥ pitāmahajanakajanakāḥ | mātāmahāḥ 
mātṛjanakāḥ | pramātāmahāḥ mātāmahajanakāḥ | 
vṛddhapramātāmahāḥ mātāmahajanakajanakāḥ |

p. 103)

pitāmaḥ pitṛpitā tatpitā prapitāmahaḥ | māturmātāmahādyevam, 
ityamaraḥ | (pretapitṝn) iti | atra yadyapi sapiṇḍīkaraṇānantaraṃ 
pretatvamavidyamānaṃ tathāpi bhūtapūrvagatyā proktamityadoṣaḥ | 
tadanantarakaraṇīyāni tarpaṇānyāha (oṃ hāṃ mātṛbhyassvadhā) 
ityādi ||

	atha tarpaṇānantarakaraṇīyānyāha (samācamya) ityādinā 
(nivedayet) ityantena | (tīrtham) iti | pūrvaṃ bindusthā 

----------------------------------

----------------------------------

(42) nādākṛṣṭamamṛtamityarthaḥ | (upasaṃharet) bindusthāna eva 
yojayet | (upasthānam) iti | atra śivarūpāyādityāya 
jalāñjalijalairabhimukhamupasthānaṃ siddhamevetyuktaṃ 
śrīmatsārddhatriśativṛttikāreṇa | tathā ca mahābhārate 
karṇapa?rvaṇi

p. 104)

kṛtvā pradakṣiṇaṃ yatvādupasthāya ca bhāskaram iti | (nivedayet) śive 
samarpayet ||

sandhyātikrame parihāraḥ ||

(kri) (29) uktasandhyākālabhraṃśe saṃhitāmekavāraṃ japet || (29)

(pra) atha sandhyāyāḥ kālātikrameṇa kṛtau prāyaścittamāha (ukta) 
ityādinā (japet) ityantena | (uktasandhyākālabhraṃśe) 
uktasandhyākālaḥ prātastārakite'mbare ityādyuditasandhyāsamayaḥ | 
tasya bhraṃśaḥ paricyutiḥ tasmin | (saṃhitām) śivaikādaśikām | 
tathā sandhyākālaparibhramśe śivaikādaśikāṃ japet iti | atra 
paribhraṃśaḥ saṃdhyākālata eva na tu karmataḥ | tasya sakṛt 
sandhyāvilepe tu sadyojātaśataṃ japet iti pṛthaktayā 
prāyāścittaśruteḥ ||

sūryapūjā ||

(kri) (20) tato'strapañjaramadhyagaḥ pṛthivyāditatvāni

p. 105)

manasā santyajan śuddhavidyātattvāntavyāptikaṃ pūjāsthānaṃ 
praviśya, pūjopakaraṇāvyupāhṛtya, 

	pūrvāsyo bhāskaramarcayet | oṃ raḥ astrā | phaṭ, iti 
hastatalapṛṣṭhe saṃśoddhya, vauṣaḍantamūlenāplāvya, 
aṅguṣṭhayostarjanībhyāṃ oṃ aṃ hṛdayāya namaḥ, 
kaniṣṭhānāmikāmadhyamāṃsu aṅguṣṭhābhyāṃ oṃ aṃ arkāya 
śirase namaḥ, oṃ aṃ bhūrbhuvassvaroṃ jvālinīśikhāyai namaḥ, oṃ aṃ 
hrūṃ kavacāya namaḥ, hastatalayormadhyamāṅgulībhyāṃ,  oṃ hāṃ 
bhānunetrābhyāṃ namaḥ, tarjanyoraṅguṣṭhābhyāṃ, oṃ raḥ astrāya 
phaṭ, iti vinyasya, kavacenāvakuṇṭhya, ubhau saṃyojya, mūlaṃ 
vauṣaḍantaṃ vinyasya, sūryamūlamantreṇa 
kṛtadehaśuddhirdakṣiṇāṅguṣṭhānāmikāyugmena hṛdi hṛdayaṃ 
mūrdhni śiromantraṃ śikhāyāṃ śikhāṃ kaṇṭhaprāvaraṇatvena 
stanamadhyāntaṃ tarjanībhyāṃ kavacaṃ madhyamātarjanībhyāṃ

p. 106)

netramantraṃ netrayorhastatalayorastraṃ ca vinyasya, daśadikṣu 
choṭikayā astreṇa digbandhanaṃ vidhāya, sarvāṅgeṣu mūlamantraṃ 
mahāmudrayā vinyasya, svatanuṃ sūryarūpaṃ bhāvayet ||

	paścāttāmrapātre raktapuṣpāditoyena arghyaṃ kṛtvā 
jānubhyāmavaniṃ gato mastakāntaṃ nītvā, oṃ srāṃ hrīṃ saḥ | 
sūryāya namaḥ, iti darśanārghyaṃ datvā, yathāśaktijapaṃ ca kuryāt 
|

	tato'rghyapātramastreṇa saṃśodhya, 
lalāṭmadhyasphuradaruṇabinduvinisutāmṛtadhārayā, oṃ khaṃ 
khaṣolkāya namaḥ iti gandhodakenāpūrya, tatra 
ṣaḍaṅgairmūlamantreṇa ca saṃpūjya, astrakavacābhyāṃ 
rakṣāvakuṇṭhane vidhāya, mūlena dhenumudrāṃ darśayitvā, 
tajjalairdravyamātmānaṃ bhūmi cāstreṇa saṃprokṣya, 
puṣpakṣepeṇāstreṇa vighnānuccāṭya, tataḥ sthaṇḍile 
likhitāṣṭadalapadmetāmrādinirmitapadmenārcayet ||

p. 107)

tatra dvāradakṣiṇapārśve, oṃ aṃ daṇḍine namaḥ, iti daṇḍī 
dvārdakṣiṇe gaustundilo lambakūrcatān | maṣībhājanalekhinyau 
dhārayan hastayordvayoḥ || prāṇināṃ karmasākṣī ca tatkarmāṇi 
likhatyasau | iti tadvāmapārśve oṃ aṃ piṅgalāya namaḥ, 

raktavarṇassuveṣāḍhyassūcīhastasamanvitaḥ | 
piṅgalo vā pārśve tu pratīhāraśca daṇḍavān ||

iti dhyātvā'bhyarcya, padmasyaiśānyāṃ, oṃ aṃ gaṇapataye namaḥ, iti

* raktaṃ padmāsanāsīnaṃ dantau pāśāṅkuśau phalam | 
dadhānaṃ ca catuhastairgajavaktraṃ gaṇādhipam ||

iti dhyātvā'bhyarcya, tasyāgneyyāṃ, oṃ aṃ gurubhyo namaḥ, iti

jaṭāmakuṭaśobhāḍhyaṃ bhasmapāṇḍaravigraham |
yogapaṭṭayutaṃ brahmasūtrannābhisthalopari ||

---------------------------------

---------------------------------

p. 108)

(43) kṛtayogākhyamudraṃ ca dhyāyecchāntaṃ guruṃ param |

iti dhyātvā saṃpūjya, madhye, oṃ aṃ prabhūtāsanāya namaḥ iti 
śvetapīṭhamarcayet | āgneyādicatuṣkoṇeṣu, oṃ aṃ vimalāya namaḥ, oṃ 
aṃ sārāya namaḥ, oṃ aṃ ārādhyāya namaḥ, oṃ aṃ paramasukhāya 
namaḥ, iti sitaraktapītaharitasimharūpāṇi vicintyārcayet ||

	tadupari, oṃ aṃ padmāya namaḥ, iti sitapadmaṃ tasya 
pūrvādīśāntakesareṣu, oṃ rāṃ dīptāyai namaḥ, oṃ rīṃ sūkṣmāyai 
namaḥ, oṃ ruṃ rujāyai namaḥ, oṃ rūṃ bhadrāyai namaḥ, oṃ reṃ 
vibhūtyai namaḥ, oṃ raiṃ vimalāyai namaḥ, oṃ roṃ amoghāyai namaḥ, 
oṃ rauṃ vidyutāyai namaḥ, karṇikāyāmīśāne, oṃ raḥ sarvatomukhyai 
namaḥ, iti 

yadvāṃ dīptadīpaśikhākārā dhyātavyā navaśaktayaḥ |
padmacāmarahastāśvaraktāssarvāṅgabhūṣaṇāḥ ||

p. 109)

evaṃ dhyātvā'bhyarcya, visphuramudrāṃ darśayitvā, madhye oṃ aṃ 
arkāsanāya namaḥ, ityarkāsanaṃ sampūjya, 

dhavalāmbhoruhārūḍhaṃ dāḍimīkusumaprabham |
sphuradraktamahātejo vṛttamaṇḍalamadhyagam ||

aṃsāsaktasphuṭaśceta sanālābjakaradvayam |
ekāsyaṃ cintayedbhānuṃ dvinetraṃ raktavāsasam ||

iti dhyātvā, oṃ khaṃ khaṣolkāyaṃ sūryamūrtaye namaḥ, ityāsanopari 
mūrtiṃ vinyasya, oṃ bhāṃ bhānunetrābhyāṃ namaḥ, iti netre datvā, 
puṣpairañjalimāpūrya, lalāṭākṛṣṭasphuradaruṇabindumañjalau 
vicintya, oṃ hrāṃ hrīṃ saḥ sūryāya namaḥ, ityanena mūlamantreṇa 
tadvyāpakamāvāhayet ||

	upahṛdayenāvāhanīmudrayā'vāhya, sthāpanyā padmāsane 
saṃsthāpya, sannidhānyā sannidhāpya, niṣṭhurayā nirodhya, nitya? 
mudrāṃ pradarśya,

p. 110)

sūryasya hṛdayādikarāntasthāneṣu hṛdayādimantrān vinyasya, 
mūlenaikatvaṃ kṛtvā, rakṣāvakuṇṭhane kṛtvā, 
mūlenāmṛtamudrāṃ mahāmudrāñca vidhāya, 
pādyācamanārghyāṇi namassvadhāsvāhāntakhaṣolkinā datvā, 
mūlena vauṣaḍantena puṣpadūrvākṣatādi ca kṛtvā, oṃ khaṃ 
khaṣolkāya namaḥ, ityupahṛdayenābhyaṅgādipūrvaṃ saṃsnāpya, 
rakta *puṣpagandhādibhiralaṃkṛtya, oṃ hrāṃ hrīṃ saḥ sūryāya 
namaḥ, iti puṣpāñjalitrayeṇābhyarcya arghyaṃ datvā, padmamudrāṃ 
bimbamudrāṃ ca darśayet ||

	tato layāṅgamabhyarcya, bhogāṅgapūjārthaṃ prārthya, 
āgneyaiśānanairṛtavāyavyadaleṣu hṛdayaśiraśśikhākavacamantrān 
sūryahṛdayādisthānebhya ādāya, 

saumyāni raktavarṇāni paradābjakarāṇi ca |
bhūṣitāni dvihastāni bhānoraṅgāni bhāvayet ||

p. 111)

iti vibhāvyābhyarcya, devasyāgratastadvannetraṃ pūrvoktarūpaṃ 
pūrvādicaturdaleṣu astraṃ ca

vidyutpuṃja nibhaṃ cāstramugradaṃṣṭrākarālinam |

iti dhyātvā'bhyarcya, hṛdayādīnāṃ dhenumudrāṃ 
netrayorgoviṣāṇamudrāmastrasya trāsanīmudrāṃ ca 
pradarśyārghyayet ||

	tadanu pūrvādidalāgreṣu oṃ saṃ somāya namaḥ, oṃ buṃ 
budhāya namaḥ, oṃ bṛṃ vṛhaspataye namaḥ, oṃ bhaṃ bhārgavāya 
namaḥ, iti āgneyādidalāgreṣu, oṃ aṃ aṅgārakāya namaḥ, oṃ śaṃ 
śanaiścarāya namaḥ, oṃ raṃ rāhve? namaḥ, oṃ kaṃ ketave namaḥ, iti 
ca, 

somaṃ kumudakundābhaṃ budhaṃ cāmīkaraprabham |
guruṃ gorocanābhāsaṃ śukraṃ gokṣīrasannibham ||

raktamaṅgārakaṃ dhyāyedrājāvartanibhaṃ śanim |
kṛṣṇaṃ kṛtāñjaliṃ rāhuṃ ketuṃ dhūmrāhisannibham ||

p. 112)

kāmarūpadharān sarvān divyābharaṇabhūṣitān |
vāmorunyastahastāṃśca dakṣahastābhayapradān ||

sitapadmakaraṃ somaṃ rāhuketū kṛtāñjalī |
ardhakāyordhvakeśau ca raktāgraktalocanau ||

śani daṃṣṭrākarālantu rāhuñca vikṛtānanam |

iti dhyātvā'bhyarcya, namomudrāṃ darśayitvā, arghyaṃ datvā, 
dhūpadīpanaivedyapānīyatāṃbūlādidarpaṇacchatra-

-------------------------------
* pā - vastrā

-------------------------------

(85) cāmarāṇyantarāntarā ācamanārghyadānasahitānyupahṛdā 
datvā, mūlamantraṃ yathāśakti japtvā, arghyapātrāṃbhasā 
svāhāntamūlena bhāskarāya samarpya, aṅgānāṃ daśāṃśaṃ 
japtvā, nivedya, 

	daṇḍyādyaissevyamāno vimalamukhacatussiṃhapādāsanastho 
dīptādyaiśśaktijālairaruṇamaṇiruciśśrīkhaṣolkātmamūrtiḥ | 
svāṅgasvāṅgagraharkṣapramukhaparivṛtaśśvetapadmādhirūḍhaśś
vetābjāṃ

p. 113)

sadvihastaśśubhanayanayugaśśaṃbhusūryo'vatādvaḥ |

	iti stotrādikaṃ paṭhitvā, devannamaskṛtya, saṃpūjya, (sūryaḥ? 
*khesañcaratīti śvaṣaḥ tatra ulkā iva vartamānaḥ) khaṣolkinā 
svāhāntena parāṅmukhārghyaṃ datvā, kṣamasvetyabhidhāya, 
huṃphaḍantāstreṇa nārācamudrayā aṅgādimantrānutthāpya, oṃ 
khaṃ khaṣolkāya sūryamūrtaye namaḥ iti divyamudrayā deve 
saṃyojya, tanmūlamantreṇa hṛtpuṇḍarīkasthe śivasūrye yojayet || (20)

(pra) atha sandhyāvandanakramamudīrya, sūryopasthānamātmejyā 
liṅgāgnigurupustakam | iti nityaṃ samākhyātaṃ 
ṣaḍādhāraśivārcanam || iti vacanāt 
liṅgādiṣaḍādhāraśivapūjaneṣu sūryādhārasaparyāyāśca 
nityatayā'ntargatatvāt prathamantadarcanavidhiṃ darśayituṃ 
tatpūrvakaraṇīyannirūpayati

p. 114)

(tataḥ) ityādinā (upahṛtya) ityantena | nanu tarhi śivārcanānantaraṃ 
tadarcanamastviti cenna sūryasya sakalatayā pūrvamarcanīyatvāt | tathā 
śrīmadaṃśumati

sakalassūryarūpastu niṣkalaśśiva eva ca |
dehasthaṃ pūrvamārāddhya paścāddevaṃ yajedbudhaḥ ||

iti | nanu etatsūryapūjā kāmanāviṣayatvāt mumukṣubhiḥ na kartavyeti 
keciṃdūcire | tanna 

bubhukṣuśca mumukṣuśca sakṛnnityaṃ prapūjayet 

iti śrīmatṣaṭsahasrikāyāmuktatvāt mumukṣūṇāmapi kartavyeti 
guravaḥ | snānādikarma kṛtvā gṛhaṃ pratyāgacchataḥ kṛtyamāha 
(astra) iti | (astrapañjaramadhyagaḥ) 
astramantramayavimānābhyantaragataḥ | ātmānaṃ 
astramayavimānamadhyavartinaṃ bhāvayanniti tātparyārthaḥ | tathā 
śrīmatkāmike 

vighnānnirodhya mārgasthānastrātmakavimānagaḥ |

p. 115)

vrajeddevālayaṃ vāpi gṛhamātmīyamuttamam ||

iti | (pṛthivyāditatvāni) iti | atra 
aptatvādimāyāntatatvānyādiśabdārthaḥ | (santyajan) (46) 
sopānakrameṇollaṃghayan ityarthaḥ | tathā śrīsamanāthapaddhatyāṃ 

dharādimāyā- paryanta-tatvasopānapaddhatim |
laṅghayan śuddhavidyātmasadāśivapadaṃ viśet ||

iti | (śuddhavidyātatvāntavyāptikam) śuddhavidyāvidhivyāpakam | 
(upāhṛtya) samānīyaṃ ||

	atha sūryapūjāvidhimatidiśati (pūrvāsyaḥ) ityādinā (yojayet) 
ityantena | nanu kathaṃ sūryaṃ pūjayedityāśaṃkya tatra tāvat 

kuryāt karāṅgavinyāsaṃ sūryamūlāṅgaśaṃbaraiḥ |
vidhāya dehasaṃśuddhiṃ sūryaśaṃbarabhāvataḥ ||

bhāvayedbhānurūpeṇa snātmānaṃ bhāskaraṃ param |

iti siddhāntaśekharaśrutiṃ hṛdi nidhāya sūryārcakasya 
tatsvarūpasiddhaye

p. 116)

sakalīkaraṇaprakāramāha (oṃ raḥ astrāya phaṭ) iti |

	saurahṛdayādyaṅgamantrāṇāmuddhāraḥ pradarśitaḥ 
śrīrāmanāthapaddhatyāṃ 

sānusvāreṇa pūrveṇa svareṇa hṛdayaṃ śiraḥ |
hṛdnījapūrvagarkāya śirase nama ityataḥ ||

oṃbhūrbhuvassvaroṃ jvālinī śikhāyai namaśśikhām | 
hūṃkāreṇa sarepheṇa kavacaṃ bhāmiti bruvan ||

netre ca savisargāgnibījamastraṃ ca pūjayet |

iti | (aṅganyāsakramamāha) (dakṣiṇāṅguṣṭhe) iti | (bhoṭikayā) iti |  
etallakṣaṇamuktaṃ mudrālakṣaṇe choṭikā 
aṅguṣṭhatarjanīmūrddhabhyāṃ śabdotthāpanarūpā 
vighnaprotsāraṇarūpā prayojyā iti ||

	tataḥ kiṃ vidadhītetyāśaṃkāyāṃ darśanārghyaṃ 
dadyādityāha (paścāt) iti | (raktapuṣpādi) iti | ādipadena 
raktacandanādyucyate | tathā 

p. 117)

śrīmaccintyaviśvasādākhye tatpātre jalamāpūrya 
raktacandanataṇḍulaiḥ | raktapuṣpakuśairvāpi iti | (arghyaṃ kṛtvā) iti | 
atra mūlamantreṇeti śeṣaḥ | evamākhyātaṃ 
śrīmanmṛgendrapaddhativyākhyākāreṇa | (jānubhyāmavaniṃ gataḥ) 
mahīnihitajānudvaya ityarthaḥ | sūryasya 
viśeṣārghyakaraṇavidhimabhidhatte (tataḥ) iti | 
(lalāṭamadhyasphuradaruṇabinduvinisrutāmṛtadhārayā) 
lalāṭamddhyaḥ alikāntarālaṃ tasmin sphuran prakāśamānaḥ sa 
cāsau aruṇabinduḥ raktavarṇasudhārūpatoyadhārā tayā | 
dhenumudrālakṣaṇamuktaṃ śrībhojadevena 

anyonyagrathitāṅgulīṣu kaniṣṭhānāmikayormadhyamātarjanyośca 
saṃyojanena gostanākārā dhenumudrā iti |

dravyātamasthānaśuddhimāha (tajjalaiḥ) iti | (dravyam) 
pūjopakaraṇapuṣpādyam | dravyaṃ vitte 

p. 118)

guṇāśraye iti nānārtharantamālā | (ātmānam) svamastakamityarthaḥ | 
nanu kriyādhāre sūryaṃ yajedityāha (sthaṇḍile) iti | etallakṣaṇamagre 
vakṣyāmaḥ ||

	tatra pūrvaṃ dvārapūjāmācaṣṭe (tatra dvāradakṣiṇapārśve) 
iti | (tatra) sthaṇḍilādau | daṇḍyādyarkāsanāntamantrāṇāṃ 
dīptādiśaktirahitānāṃ bījaṃ saurahṛdayabījamityucyate | tathā 
śrīrāmanāthapaddhatyāṃ śaktīrvināsanāntānāṃ hṛdobījaṃ 
samuccaran iti | daṇḍidhyānamāha (daṇḍī) iti | daṇḍyate'neneti daṇḍo 
laguḍaḥ so'syāyudhatvenāstīti daṇḍī | (dvārdakṣiṇe) dvāḥ dvāraṃ 
strīdvārdvāraṃ ityamaraḥ | tasyāḥ dakṣiṇaṃ yāmyabhāgaḥ tasmin | 
(gauraḥ) śvetaḥ | gauro'ruṇe site pīte iti nānārtharatnamālā | 
(tuṃdilaḥ) sthūlaḥ | śeṣaṃ sugamam | (tadvāmapārśve) 
dvāravāmabhāge ityarthaḥ |

p. 119)

na tu daṇḍinaḥ | taddakṣiṇabhāgatvāduttaradiśaḥ | 
dvāramantarmukhaṃ jñeyaṃ dvārapāstu bahirmukhāḥ iti vacanena 
dvārasyāntarmukhatvāt daṇḍayuktaradiśaḥ dvāravāmapārśvatvaṃ 
siddhamityatra tātparyam | yaduktañca prāk daṇḍī dvārdakṣiṇe iti | 
piṅgaladhyānamāha | (piṅgalaḥ) iti | (pratīhāraḥ) dvārapālaḥ | 
pratīhāro dvārapālaḥ ityamaraḥ | subodhamanyat | raktavarṇa 
ityādyarddhakārikā kaiścit kacit prakṣiptepyupekṣitā | 
gaṇapatidhyānamāha (raktam) iti | (dantam) nijaradanam | (phalam) 
āmraphalam | spaṣṭamanyat | (tasya) āsanapadmasya | gurudhyānamāha 
(jaṭā) iti | (nābhisthalopari) kṛtayogākhyamudram) 
nābhisthānordhvakṛtacinmudram | sphuṭamanyat | prabhūtāsanaṃ 
śvetapīṭhamayam | tathā śrīrāmanāthapaddhatyāṃ 
śvetapīṭhātmakaṃ madhye prabhūtāsanamarcayet iti |

p. 120)

siṃhāsanapādapūjāmāha (āgneyādi) iti | 
dīptādinavaśaktipūjāmāha (tasya) iti | (tasya) padmasya | 
dīptādiśaktimantrāṇāmuddhāraḥ pradarśitaḥ 
śrīrāmanāthapaddhatyāṃ tyaktvā'kāramikāraṃ ca 
ṣaḍarṇānantimasvaram | kramādrephāhyanusvārasvarā 
dīptādivācakāḥ || iti | tāsāṃ dhyānamāha (dīpta) iti | tatra 
pakṣāntaramāha (yadvā) iti | sukaraḥ ślokārthaḥ | 
visphuramudrālakṣaṇamuktaṃ śrībhojadevena 
saṃmukhahastākuñcitāṃ gulyagropari aṅguṣṭhacālanādvisphurāṃ 
iti | arkāsanaṃ māyātatvāntavyāpakam | sūryadhyānamāha (dhavala) 
iti | (aṃsāsaktasphuṭaśvetasanālābjakaradvayam) aṃsau bhujaśirasī 
tayorāsaktañca saṃlagnaṃ sphuṭaṃ ca vikacaṃ 
vyākośavikacasphuṭāḥ ityamaraḥ | śvetañca dhavalaṃ sanālaṃ ca tat 
abjañca padmaṃ tat karadvaye yasya sa

p. 121)

tathoktaḥ tam | (bhānum) sūryaṃ bhānu raśmidivākarauṃ ityamaraḥ | 
sphuṭamanyat sūryamūrtiḥ sadāśivatatvāntavyāptikā | 
etanmantroddhāraśca kṛtaḥ śrīrāmanāthapaddhatyāṃ oṃ khaṃ 
khaṣolkāya sūryamūrtaye nama ityapi iti | (netre datvā) iti | atra 
goviṣāṇamudrayeti śeṣaḥ | sūryāvāhanakramamāha (puṣpaiḥ) iti | 
(añjalim) karapuṭadvayam | (lalāṭākṛṣṭasphuradaruṇabindum) iti 
śabdasya tathābhūtabindugatateja ityarthaḥ | mūlamantraṃ 
śaktitatvāntavyāptikamuccaret | taduktaṃ māyā sadeśaśaktyantaṃ 
śivāśivoṣṇarociṣoḥ iti | tathā śrīrāmanāthapaddhatyāṃ

sāgniṃ sabinduṃ hākāraṃ hīkārāntatsamanvitam | 
savisargaṃ sakārañca sūryāyeti padaṃ tataḥ ||

namaścoccārya śaktyantaṃ raktaṃ bindugataṃ mahaḥ |
puṣpāñjaligataṃ dhyātvā bāhye saṃsthāpya vigrahe || iti |

p. 122)

(tadvyāpakam) khaṣolkātmamūrtivyāpinam | 
āvāhinyādiniṣṭhurāntamudrāṇāṃ lakṣaṇaṃ śivāvāhanaprastāve 
darśayiṣyāmaḥ | (bimbamudrām) iti | etallkṣaṇamuktaṃ mudrālakṣaṇe 
saṃbaddhapāṇitalā vakrāgrasaṃsaktānāmikādvayā sūryasya 
darśanīyā iti | (hṛdayādikarāntasthāneṣu) hṛdayaṃ ādiryeṣāntāni 
hṛdayādīni karaḥ ante yeṣāntāni karāntāni hṛdayādīni ca tāni 
karāntāni ca hṛdayādikarāntāni tāni ca tāni sthānāni ca tathoktāni 
teṣu | (ekatvam) hṛdayādyaṅgānāmaṅginā sārddhamapṛthagbhāvam 
| amṛtamudrālakṣaṇamuktaṃ prāk | (pāyācamanārghyāṇi) pādyaṃ 
ca pādārhavāri ācamanaṃ ca vaktrapradeyaṃ jalaṃ arghyaṃ ca śiraḥ 
pradīyamānamudakaṃ tathoditāni | (khaṣolkinā) oṃ khaṃ khaṣolkāya 
namaḥ, iti mantreṇa | atra oṃ khaṃ khaṣolkāya namaḥ iti

p. 123)

pādayoḥ pādyaṃ svadhāntena tena mukhe ācamanaṃ svāhāntena tena 
śirasi arghyaṃ dadyāt | yadvakṣyati saṃhṛdā namontena pādayoh 
pādyaṃ svadhānteneśānādimukhapañcakeṣvācamanaṃ 
svāhāntena tathaiva śiraḥ pañcakeṣvarghyaṃ datvā iti | (abhyaṅgādi) 
iti | ādipadena udvartanādi nigadyate | tathā śrīrāmanāthapaddhatyāṃ

tadaṅgasthāni puṣpāṇi vyapohyāstramudīrayan |
abhyajyodvartya nirmṛjya kramānmūlāstranāmabhiḥ || 

iti | (saṃsnāpya) iti | atra abhyaṅgādisnapanāṅgāni vibhāvya 
arghyodakabindunā saṃsnāpayet | padmamudrālakṣaṇamuktaṃ 
śrībhojadevena padmākārau karau kṛtvā madhye'ṅguṣṭhau 
karṇikākārau vinyaset iti | bimbamudrālakṣaṇaṃ prāk pradarśitam ||

	tataḥ kiṃ kuryādityākāṃkṣāyāṃ layāṅgapūjāpūrvaṃ

p. 124)

bhogāṅgamarcayedityāha (tataḥ) iti | (layāṅgamabhyarcya) iti | atra 
hṛdayādilayāṅgasthāneṣu hṛdayādimantrairarcayet | keṣu sthāneṣu 
kathaṃ pūjayedityāha (āgneyaiśāna) iti | hṛdayādyaṅgasthānamāha 
(saumyāni) iti (saumyāni) ramyāṇi anugrāṇi vā | saumyaḥ pumān 
budhe vipre triṣu syāt somadaivate | ramye'nugre ca iti 
nānārtharatnamālā | spaṣṭamaparam | (devasya) devanaśīlasya 
sūryasyetyarthaḥ | (agrataḥ) paścimadala ityarthaḥ | (tadvat) iti | 
nayanasthānādādāyetyarthaḥ | (pūrvoktarūpam) 
hṛdayādyaṅgodīritasvarūpam | sūryāstrasya dhyānamāha (vidyut) iti | 
sukaraḥ ślokārthaḥ | 
goviṣāṇamudrātrāsanīmudrayorlakṣaṇamupalakṣitaṃ 
śrīmadbhojadevena baddhamuṣṭerdakṣiṇahastasya 
madhyamātarjanyorvistāritaprasāraṇena goviṣāṇā | 
baddhamuṣṭerdakṣiṇahastasya prasāritatarjanyā

p. 125)

vāmahastatalatāḍanarūpā trāsanī iti | (arghyayet) arghyaṃ dadyāt | 

	nanu bhānorhṛdayādyāvaraṇādanyadāvaraṇaṃ nāsti 
kimityāśaṃkya somādyāvaraṇamastītyāha (tadanu) iti | somādīnāṃ 
mantroddhāraḥ pradarśitaḥ śrīrāmanāthapaddhatyāṃ 
svanāmādyakṣaraṃ bījaṃ grahāṇāṃ bindusaṃyutam iti | 
somādidhyānamāha (somam) iti | (kumudakuṃdābham) kumudañca 
kairavaṃ kundañca mādhyaṃ kumudakunde tayorāmevābhā yasya sa 
tathoktaḥ tam | site kaimudakairave mādhyaṃ kundam iti cāmaraḥ | 
(cāmīkaraprabham) svarṇavarṇam | (gurum) vṛhaspatim | 
gurūgīṣpatipitrādyau ityamaraḥ | (rājāvartanibham) rājāvartaḥ 
kṛṣṇavarṇaḥ puṣpaviśeṣaḥ tasya sannibhastulyaḥ tam | (śanim) iti | 
śanirnāma sūryācchāyādevyāmutpannaḥ sarvagrahamaṇḍalādupari 
vartamāno gatidṛṣṭibhāvabhedairjagatāṃ

p. 126)

śubhāśubhaheturgrahaviśeṣaḥ | śanirmandaḥ 
kheṭakoṇacchāyāputrāsirkajāḥ iti  vaijayantī | (rāhum) iti | rahayati 
candrārkāviti rāhuḥ siṃ?hikāsutasya āsyātmā (50) grahatiśeṣaḥ iti | 
kātyāyanastu rāhuścandrasya grāhakaḥ svarbhānuḥ sūryasyetyāha 
(uparāgarūpapuṇyakālasaṃpādanādikāryārthaṃ 
rāhurūpatvādrāhuḥ| (ketum) iti | keturnāma saṃhitāsutasya 
kalebarātmā sudhāpānaprabhāvato haraprasādācca 
grahamaṇḍalavartī grahaviśeṣaḥ | (arddhakāyordhvakeśau) 
kāyasyārddhau arddhakāyau tau ca tau ūrdhvakeśau ca 
ūrdhvamukhaśiroruhau tathoditau | atra śiromātraṃ rāhuḥ 
śarīramātraṃ ketuḥ ityavaseyam | (daṃṣṭrākarālam) daṃṣṭrayā 
karālaḥ bhīṣaṇaḥ tam | karālo danture tuṅge bhīṣaṇe ca iti 
nānārtharatnamālā | namomudrālakṣaṇamāmnātaṃ 
satatāṅgulisaṃlagnau

p. 127)

hastau hṛddeśamāśritau | sarveṣāṃ bandhanaṃ kārya 
vāmāṅguṣṭhena pīḍya ca | namaskāreti vijñeyā sarvakarmaṇi 
kārayet | iti | (upahṛdā) khaṣolkāya namaḥ iti mantreṇa | yaduktaṃ prāk 
oṃ khaṃ khaṣolkāya namaḥ , ityupahṛdayeneti | tathā ca vyāhṛtaṃ 
śrīmatsomaśaṃbhucaraṇaiḥ dhūpadīpādinaivedyaṃ deyaṃ sarvaṃ 
khaṣolkinā iti | (daśāṃśam) daśabhāgam | sūryamūlena yadi 
śatañjaptaṃ tadā tadaṅgānāmekaikasya daśadaśa japediti tātparyam 
| stotrādikaṃ  vakti (daṇḍyādyaiḥ) iti | (daṇḍādyaiḥ) daṇḍī daṇḍyā 
padena piṅgalādaya ucyante | (vimalamukhacatussiṃhapādāsanasthaḥ) 
vimalaḥ vimalābhidhaḥ siṃhaḥ mukhaṃ pradhānaḥ yeṣāṃ te iti 
nānārtharatnamālā | te ca te catussiṃhāśca pādāḥ yasya 
tadvimalamukhacatussiṃhapādaṃ tacca tat āsanañca tatra niṣṭhatīti 
tathoktaḥ | mukhapadena

p. 128)

sārādayo gṛhyante | (śaktijālaiḥ) śaktisamūhaiḥ | jālaṃ samūhaṃ 
ānāyo gavākṣakṣārayānapi ityamaraḥ | 
(svāṅgasvāṅgagraharkṣapramukhaparivṛtaḥ) svāṅgāni 
svakīyāvayavahṛdayādyaṅgāni svāṅgagraharkṣapramukhāḥ 
svāṅgāśca nijaparivārāḥ aṅgaṃ 
gātrāntikopāyapratīkeṣvapradhānake iti nānārtharatnamālā | 
grahāśca grahaśabdavācyāḥ arkādayo grahāḥ ityamaraḥ | 
ṛkṣa?pramukhāḥ ṛkṣāṇi nakṣatrāṇi teṣāṃ pramukhāḥ prakarṣeṇa 
pradhānāḥ candrāṅgārakādaya ityarthaḥ | svāṅgāni ca 
svāṅgagraharkṣapramukhāśca svāṅgasvāṅgagraharkṣapramukhāḥ 
taiḥ parivṛtaḥ saṃvītaḥ | (śetābjāṃ sadvihastaḥ) śvetābjaṃ 
dhavalāmbujaṃ aṃsayoḥ bhujaśirasoḥ dvihastayośca yasya sa tathoktaḥ 
| (vaḥ) yuṣmān | (bhavatāt) pāyāt | (sphuṭamanyat | atra guruḥ vaḥ iti 
lokasya avanaṃ prārthayate svasyāpi lokāntarbhūtatvāt

p. 129)

nijāvanameva prārthayata iti bhāvaḥ | idaṃ padyaṃ prakṣiptamapi 
vyākhyātam | (parāṅmukhārghyam) visarjanāya deyamarghyam | tathā 
samabhihitaṃ śrīmatsarvajñānottare visarjane tu gāṅgeya 
deyamarghyaṃ parāṅmukham iti (kṣamasva) sahsva | 
nārācadivyamudrayorlakṣaṇamagre darśayiṣyāmaḥ ||

tejaścaṇḍapūjā ||

(kri) (22) tataścaiśānyāṃ diśi, oṃ aṃ tejaścaṇḍāya namaḥ iti 

caṇḍaṃ raktaṃ karālāsyamabjābhayakaradvayam |

iti bhāvayan saṃpūjya, nirmālyaṃ nivedya, visṛjya, arghyañca visṛjet | 
yadvā śivapūjānte visṛjet || (22)

(pra) atha mārtāṇḍapūjāprakāramabhidhāya 
tadīyacaṇḍārcanavidhimāha (tataḥ) ityādinā (visṛjet) ityantena | 
sūryavisarjane vikalpamāha (yadvā) iti |

śivapūjāṅgadvārapūjā ||

p. 130)

(kri) (22) athācamya, sakalīkṛtya, sāmānyārghyapātramastreṇa 
saṃśodhya, hṛdayena vauṣaḍantena śuddhajalenāpūrya, praṇavena 
saptadhā saṃpūjya, abhimantrya, ratnā?vakuṇṭhanāmṛtīkaraṇāni 
vidhāya, dvāramastreṇa saṃprokṣya, tasyordhvodumbare dakṣiṇabhāge 

laṃbodaraṃ śmāmanibhaṃ gaṇeśaṃ 
kuṭhāramakṣasrajamūrdhvagābhyām | sallaḍḍukaṃ dantamadhaḥ 
karābhyāṃ vāmetarābhyāñca dadhānamīḍe ||

	iti dhyātvā, oṃ hāṃ gaṇapataye namaḥ iti saṃpūjya, 
taduttarabhāge

śuklāṃ śuklāṃbarāmakṣamālāpustakadhāriṇīm |
savyavāmakarābhyāñca suprasannāṃ sarasvatīm ||

(52) iti vibhāvayan, oṃ hāṃ sarasvatyai namaḥ, ityabhyarcya, tayormadhye 

vāmadakṣiṇahastābhyāṃ dadhatīṃ śrīphalāmbuje |
hemābhāṃ saghaṭebhābhyāṃ plāvyamānaṃ mahāśriyam ||

p. 131)

iti dhyātvā, oṃ hāṃ mahālakṣmyai namaḥ, ityabhyarcya, ātmano 
dakṣiṇaśākhāyāṃ

raktaṃ trinetraṃ jaṭilaṃ savyavāmakaradvaye |
akṣamālāṃ triśūlañca dadhānaṃ nandikeśvaram ||

iti dhyātvā, oṃ hāṃ nandine namaḥ iti saṃpūjya taduttarabhāge

makarāsanagāṃ gaṅgāṃ savyavāmakaradvaye |
nīlotpalaṃ pūrṇakuṃbhaṃ dadhatīṃ śuklarūpiṇīm ||

iti dhyātvā, oṃ hāṃ gaṅgāyai namaḥ, iti saṃpūjya, 
taduttaraśākhāyāṃ

kṛṣṇaṃ ṛkṣaṃ mahākālaṃ vāmasavyakaradvaye |
kapālañca triśūlañca dadhānaṃ vikaṭānanam ||

iti dhyātvā, oṃ hāṃ mahākālāya namaḥ, ityārādhya, 
taddakṣiṇapārśve

śyāmāṃ kūrmasthitāṃ vāmasavyahastadvaye ghaṭam |
nīlotpalañca bibhrāṇāṃ yamunāñca vibhāvayet ||

p. 132)

iti dhyātvā, oṃ hāṃ yamunāyai namaḥ, ityabhyarcya rakṣāmeṣāṃ 
vijñāpya, 

(pra) atha sūryādiṣaḍvidhādhāreṣu prathamaṃ 
sūryārcanavidhimudīrya adhunā liṅgādhikaraṇaṃ śivapūjāṃ 
vaktuṃ tanmandirarakṣārthaṃ dvārasaparyā vakti (atha) ityādinā 
[vijñāpya] ityantena | atha sūryārcanānantaram | (ācamya) iti | 
pūrvoktasaurabhāvanānivṛcyarthametat | dvārārcanārthaṃ 
sāmānyārghyasthāpanakramamāha (sāmānyārghyapātram) iti | 
(śuddha jalena) binduparisrutasudhārūpatoyena | (praṇavena) 
mumukṣubhirasakṛdāvartyamāno'pyādarātiśayāt kṣaṇe kṣaṇe 
prakarṣeṇa navo bhavan yaḥ saḥ praṇavaḥ tena omityekākṣareṇa | tathā 
śrīmatsuprabhede omityekākṣaraṃ brahma vadante sarvayoginaḥ |
(43) praṇavantu samāsoktam iti | (abhimantrya) iti | atra 
saptadhetyanusandheyam | tathā śrīmatsahasre 

p. 133)

praṇavaṃ saptadhā''mantrya dhenumudrāṃ prdarśayet iti | tataḥ 
kimityākāṃkṣāyāṃ dvārayajanakramamāha (dvāram) iti | (dvāram) 
paścimadvāram | atra paścimadvārapūjaiva calaliṅgaviṣaye praśastā | 
sthiraliṅgaviṣaye tu yathādvāraṃ pūjā kartavyeti tātparyam | tathā 
śrīmadaṃśumati kheṭake paścime deśe dvāraṃ saṃpūjya deśikaḥ 
iti | tathā coktaṃ śrīmadvālajñānaratnāvalyām | tadanu 
paścimadvāre dvārapālānarcayet | kathamiti cet paścimadvārasya 
pārthivatvāt sadyojātamayatvāt pārthivasya siddhipradatvāt | tathā 
āvāhayet paścimadvāraṃ siddhikāmassamīhite iti | atra kecit 
sadāśivasya paścimābhimukhatvaṃ vyāvarṇayanti | tadayuktaṃ 
sadyojātasya mūrtitvāt sṛṣṭikāraṇatvācca | tathā īśamūrddhā sa 
puvaktro'ghorahṛdvāmaguhyakaḥ |

p. 134)

sadyomūrtiśca sādākhyaḥ prāgāsyo hṛdayāṃghrikaḥ ||

iti | tataḥ sadāśivasya pūrvābhimukhatvaṃ uktarītyā vakṣyamāṇena 
ca paribhāvya paścimadvāre dvārapālānarcayet | kiñca 
svātmasadāśivayordakṣiṇavāmatvaṃ paścimadvārasyaiva bhavatīti | 
yadvakṣyati ca paścime nityavat dvārapālānārādhya iti | tatra 
dvārapāleṣu gaṇapatipūjāṃ prathamamāha (tasya) iti | (tasya) 
dvārasya | (ūrdhvodumbare) uparisthadehalyām | udumbaro drudehalyoḥ 
iti nānārtharatnamālā | (dakṣiṇabhāge) iti | atra pūjakāpekṣayā 
dakṣiṇavāmavibhāgo gantavyaḥ | taduktaṃ śrīmatābhojadevena 
nandigaṅge mahākālayamune cātmano dakṣiṇavāmaśākhayoḥ iti | 
tasya dhyānamāha (lambodaram) iti | (kuṭhāram) paraśum | (īḍe) vande | 
śeṣaṃ sugamam ||

	sarasvatīpūjāmāha (taduttarabhāge) iti | tasya 

p. 135)

gaṇapateḥ uttarapārśve | tasyā dhyānamācaṣṭe (śuklām) iti | 
(savyavāmakarābhyām) dakṣiṇavāmakarābhyām | 
vāmadakṣiṇayossavyam iti nānārtharatnamālā | sphuṭamanyat | 
mahālakṣmīsaparyāmāha (tayoḥ) iti | (tayoḥ) gaṇapatisarasvatyoḥ | 
tasyā dhyānamāha (vāma) iti | (śrīphalāṃbuje) śrīphalaṃ ca 
bilvaphalaṃ bilve śāṇḍilyaśailūṣau mālūraśrīphalāvapi ityamaraḥ 
| ambujaṃ ca padmaṃ te | (saghaṭebhābhyām) ghaṭena kuṃbhena saha 
vartete iti saghaṭau tau ca tau ubhau ca gajau saghaṭebhau tābhyām | 
(plāvyamānām) abhiṣicyamānām | ubhayataḥ 
puṣkaraparidhṛtakuṃbhābhyāmubhābhyāmibhābhyāṃ 
abhiṣicyamānaṃ ityarthaḥ || sukaraḥ ślokārthaḥ | nandipūjāmāha 
(ātmanaḥ) iti | nanu nandisaparyā pūrvoktasthāne kiṃ iti śaṃkāṃ 
vārayati (dakṣiṇaśākhāyām) iti | 
svadakṣiṇapārśvasthadvāraśākhāyāmityarthaḥ |

p. 136)

tasya dhyānamāha (raktam) iti | (jaṭilam) jaṭāvantam | subodhamanyat | 
gaṅgāsamārādhanamāha (taduttarabhāge) iti | tasya nandinaḥ 
uttarapārśve | tasyā dhyānamāha (makarāsanagām) iti | spaṣṭaḥ 
ślokārthaḥ | mahākālasyāpavitimāha (tat) iti | (taduttaraśākhāyām) 
tasyāḥ gaṃgāyāḥ uttaraśākhā udagdiksthitadvāraśākhā tasyāṃ 
ātmano vāmaśākhāyāmityarthaḥ | tasyaṃ dhyānamāha (kṛṣṇam) iti 
| (vikaṭānanam) daṃṣṭrāvikaṭamukhamityarthaḥ | tathā kṛṣṇaṃ 
piṅgajaṭaṃ bhīmaṃ daṃṣṭrāvikaṭavaktrakam iti | sphuṭamanyat | 
yamunārcāmāhaṃ (tat) iti | (taddakṣiṇapārśve) mahākālasya 
dakṣiṇabhāge | tasyā dhyānamāha (śyāmām) iti | sukaraḥ 
ślokārthaḥ | atra gaṇapatyādīnāṃ svaissvairmantrairarghyaṃ dadyāt 
ityudīritaṃ śrīmatā mṛgendrapaddhativyākhyākāreṇa | vakṣyati ca 
pratiṣṭhāvidhau

p. 137)

paścime nityavat dvārapālā cābhyacaryārghyayitvā iti | (eṣām) 
gaṇapatyādidvārapālānām | (vijñāpya) iti | bhavadbhiḥ 
pūjāsthānasya rakṣakatvena sthātavyamāhitādarairiti 
prārthyetyarthaḥ ||

vighnoccāṭanam ||

(kri) (23) nyastamūlena cakṣuṣordhvaṃ vilokya, divyān, oṃ aḥ astrāya 
phaṭ iti jvalannārācamudrayā astreṇa puṣpaṃ kṣiptvā antarikṣagān, oṃ 
huṃ phaṭ, iti pāśupatāstreṇa dakṣiṇapārṣṇighātatrayeṇa 
bhūmiṣṭhāṃstrividhān vighnān yāgagṛhādudvāsya || (23)

(pra) atha dvārapālārcāṃ vyapadiśya, śivapūjāyā 
nirvighnasamāpanāya vighnoccāṭanamācaṣṭe (nyasta) ityādinā 
(udvāsya) ityantena | (nyastamūlena) nyastaḥ 
aṅguṣṭhānāmikābhyāṃ vinyāsitaḥ mūlaḥ, oṃ hāṃ hauṃ śivāya 
namaḥ, iti māyāntoccāritamantro

p. 138)

yasya tat tathoktaṃ tena | tathā śrīmaccintyaviśvasādākhye, 
aṅguṣṭhānāmikābhyāṃ oṃ hauṃ śivāyanamontakam | netradvaye ca 
vinyasya nirīkṣya divyavighnakān || iti | (cakṣuṣā) iti (55) 
nyastamūlatayā divyadṛṣṭyetyarthaḥ | tathā samādiṣṭaṃ 
śrīmatsomaśaṃbhucaraṇaiḥ divyadṛṣṭinipātena divyānuparivartinaḥ | 
iti | (divyān) divyāḥ divibhavāḥ tān | (antarikṣagān) 
antarikṣamākāśaṃ gacchantītyantarikṣagāḥ tān | 
(dakṣiṇapārṣṇighātatrayeṇa) dakṣiṇapārṣṇiḥ 
dakṣiṇapādapārṣṇiḥ pumān pārṣṇistayoradhaḥ ityamaraḥ | tasya 
ghātāḥ āhatayaḥ teṣāṃ trayaṃ tena | (bhūmiṣṭhān) bhūmau 
tiṣṭhantīti bhūmiṣṭhāḥ tān | (trividhān) 
divyāntarikṣagabhūmiṣṭhabhedena triprakārān | (udvāsya) uccāṭya ||

p. 139)

śivadhāmapraveśādikam ||

(kri) (28) kiñcidvāmaśākhāṃ samāśrayan 
dakṣiṇapādapurassaramantaḥ praviśya, dehalyāṃ, oṃ haḥ astrāya 
dvārapālāya namaḥ, ityatra vakṣyamāṇarūpaṃ vibhāvya, 
saṃpūjya, prādakṣiṇyena gatvā, nairṛte, oṃ hāṃ vāstvadhipataye 
brahmaṇe namaḥ, iti 

haṃsasthaṃ tundilaṃ gauraṃ saśmaśrucaturānanam |
dadhānaṃ dakṣiṇe vāme daṇḍākṣasrukkamaṇḍalum ||

iti dhyātvā, saṃpūjya,

(pra) atha divyādyantarāyanirasanakramamudīrya, 
śivadhāmapraveśanaṃ tadanantarakaraṇīyañcāha (kiṃcit) ityādinā 
(dhyātvā), ityantena | (kiṃcidvāmaśākhāṃ samāśrayan 
dakṣiṇapādapurassaramantaḥ praviśya) iti | etat 
śākhāgatadevānusaraṇārthamiti vyapadiṣṭaṃ śrīmatā 
somaśambhupaddhativyākhyākāreṇa | (dehalyām) adhodumbare | 
gṛhāvagrahaṇī

p. 140)

dehalī, ityamaraḥ | (astram) śivāstram | tathā, śivāstraṃ dehalīmadhye 
pūrvavaccāsanādikam, iti | (vakṣyamāṇarūpam) athāstraṃ ca 
daṃṣṭriṇaṃ piṅgadyutim, iti vakṣyamāṇasvarūpam | atra 
dehalyāmaratrārcanaṃ divyādi 
pratyūhanivahānāmatyantanyapohanāyetyavaseyam | tathā 
śrīmatpañcāvaraṇastave gurubhirādarśitaṃ, 

kalpāntāgniprabhañcāstramadhodumbaragaṃ bhaje | 
divyāntarikṣabhūmiṣṭhavighnasaṅghanivārakam || iti |

tataḥ kiṃ kuryādityāha (nairṛte) iti | vāstvadhipati brahmadhyānamāha 
(haṃsastham) iti | (gauram) pītavarṇam | gauro'ruṇe site pīte iti 
nānārtharatnamālā | (saśmaśrucaturānanam) śmaśrubhiḥ 
mukharomabhiḥ saha vartanta iti saśmaśrūṇi tāni ca tāni caturānanāni 
yasyaṃ sa tathoktaḥ tam | (daṇḍākṣasrukkamaṇḍalum) atra daṇḍaḥ 
sruvaḥ akṣaḥ 

p. 141)

akṣamālā | subodhamanyat | (saṃpūjya) iti pūrveṇānvayaḥ ||

pūjopakaraṇasamāharaṇaprakāraḥ ||

(kri) (25) snapanārthaṃ 
gaḍḍukāṃścatussaṃskārasaṃskṛtāṃstoyavastrañcāstreṇa 
prakṣālya, hṛdayena paṭaparisrutatoyena sudhāpureṇāpūrya, 
yāgārthaṃ puṣpādisarvadravyāṇyupāhṛtya, 

(pra) atha śivadhāmaniveśanādikaṃ vyapadiśya snapanatīrthādi 
pūjopakaraṇa samāharaṇaprakāramāha (snapanārtham) ityādinā 
(upāhṛtya) ityantena | (guḍḍukān) 
aṣṭottaraśatādisaṃkhyākābhiṣekakalaśān | tathā 
śrīmajjñānaratnāvalyāṃ, śataṃ sāṣṭottaraṃ vārddhaṃ 
tadarddhāṣṭau sadaiva hi | gaḍḍukāni pradeyāni yathāvidhiranukramāt 
|| iti | yadvakṣyati? ca , jalabindūn snānatoyabhāṇḍeṣu sapuṣpaṃ 
nikṣipya, iti | sthāpitaśivakalaśenāpi

p. 142)

saṃsnāpya, iti ca | (catussaṃskārasaṃskṛtān) catvāraḥ saṃskārāḥ 
catussaṃskārāḥ te cātra nirīkṣaṇādayaḥ taiḥ saṃskṛtāḥ 
samāhitātiśayāḥ tān | tathā śrīmatkāmike 

raṅgaṇaṃ mūlamantreṇa prokṣaṇañcāstramantrataḥ |
tāḍanañcāstramantreṇa varmaṇā'bhyukṣaṇaṃ bhavet ||

iti | (upāhṛtya) sannidhīkṛtya ||

bhūtaśuddhiḥ ||

(kri) (26) devasya dakṣiṇadigbhāge bru?syādyāsane 
udaṅmukhasyukhāsanaṃ samupaviśya, 
astraprākārakavacāvakuṇṭhanābhyāṃ yāgagṛhaṃ saṃrakṣya, 
śivī?karaṇaṃ kuryāt | tatra pūrvaṃ karanyāsaṃ  vidhāya | 
pādāṅguṣṭhadvayādārabhya yāvadvasti dvirūpāmūrdhvaṃ 
brahmanilāntamekarūpāṃ, hṛtakaṇṭhādiṣviḍāpiṅgalābhyāṃ 
saṃyuktāmudhomukhapadmamukulayuktāṃ suṣirarūpāṃ suṣumnāṃ 
sañcintya tasyā evāntarbahirasra 

p. 143)

vadamṛtadhārāṃ paramavyomarūpiṇīṃ śaktiṃ vibhāvya, madhye 
hūṃkāraṃ jvalantaṃ (jīva) sañcintya pūrakaṃ ?

(57) kuṃbhakañca kṛtvā, hūṃkāre cittaṃ niveśya, vāyumūrdhvaṃ 
virecayet ||

	hūṃ phaṭ iti santatoccāreṇa padmamukulānūrdhvamukhān 
bhinnagranthīṃśca vidhāya, prati univartya, dakṣiṇanāḍyā virecya, 
punaḥ pūrakavāyunā saṃhṛtacaitanyaṃ hṛtkamalāśritaṃ 
sphurattārakākāraṃ sāntabījamayaṃ jīvaṃ hṛtsaṃphuṭitaṃ 
hūṃkāramūrdhni vinyasya | bījavigrahaṃ hūṃkāraśikhāntassthaṃ 
puryaṣṭakāvacchinnaṃ puruṣaṃ sūkṣmaṃ 
bindubhūtamekākivannirāmayaṃ dhyātyā |

kuṃbhakaṃ kṛtvā, vāyumūrdhvaṃ pravartayan 
saṃhāramudrayā''dāya, 
brahmādikāraṇatyāgakrameṇaikenodghātena oṃ hūṃ hāṃ haṃ hāṃ 
hūṃ ātmane namaḥ iti bhogyakarmopabhogārthaṃ dvādaśānte śive 
saṃyojayet ||

p. 144)

evaṃ bījavṛcyā śive līnaḥ sūkṣmadehaviśuddhaye prātilomyena 
sveṣu sveṣu kāraṇeṣu tatvāni binduparyantaṃ layaṃ nayet ||

	tadyathā gandhe pṛthvī, rase jalaṃ, rūpe'gniḥ sparśe vāyuḥ 
śabde vyoma, etāstanmātrāstāmasāhaṅkāre, 
vākpāṇipādapāyūvasthākhyāni rājasāhaṃkāre, 
śrotratvakcakṣurjihvāghrāṇākhyāni manaśca sātvikāhaṃkāre, sa ca 
buddhau, sā guṇeṣu, guṇatatvaṃ pakṛtau, sā rāgavidhe ca kalāyāṃ, 
puṃstatvaṃ kālo niyatiḥ kalā ca māyāyāṃ, evaṃ vilīnānīti 
vibhāvya, śuddhividyātatvamīśvaratatve, tat sadāśivatatve, 
tacchaktitatve, tacca śivatatve, tadapyakṣubdharūpe bindau vilīnamiti 
bhāvayet ||

yadvā śabdasparśau tyajedbrāhme rasaṃ vai keśave, tyajet | 
rūpagandhau tyajedrudre buddhyahaṃkāramīśvare ||

manobindū kramādeva tatvajñānī śive tyajet |

p. 145)

	tataḥ sthūladehaṃ viśodhayet | pārthivaṃ maṇḍalaṃ pītaṃ 
kaṭhinaṃ vajralāñchitaṃ | *?miti pārthivabījenādhināyakena 
sadyojātenādhiṣṭhitaṃ brahmaṇā kāraṇeśvareṇa

-------------------------------------------
2 pā - virecayan || 
3 pā- nivṛtya || 
-------------------------------------------

(58) yuktaṃ nivṛttikalārūpaṃ caturaśraṃ pādādārabhya 
mūrdhāntaṃ vicintya, oṃ hlāṃ hlāṃ hlāṃ hlāṃ hlāṃ 
nivṛtikalāyai haḥ huṃ phaṭ, iti pūrakapūrvaṃ suṣumnāyāṃ 
yāvaddvādaśāntaṃ prāṇavāyuṃ prerayitvā, pratinivartya, 
dakṣiṇanāḍyā recayet | ityudghātapañcakena 
gandharasarūpasparśaśabdaguṇānutsārya, pṛthvīṃ 
svaviruddhavāyunābhibhūtāṃ tadākārānvitāṃ cintayet ||
tadanu āpyaṃ maṇḍalaṃ dravasvabhāvamardhacandranibhaṃ saumyaṃ 
śubhramaṃbhojalāñchitaṃ hrīmityāpya

p. 146)

bījena vāmadevenādhināyakenādhiṣṭhitaṃ viṣṇunā kāraṇeśvareṇa 
yuktaṃ pratiṣṭhākalārūpaṃ |
(hrīṃ) pūrvavadvibhāvya, pūrvoktavadudghātacatuṣṭayena 
rasādiguṇacatuṣṭayamutsārya, jalaṃ svaviruddhavaṅginābhibhūtaṃ 
tadākāraṃ bhāvayet ||
tataḥ āgneyaṃ maṇḍalaṃ tryaśraṃ raktaṃ svastikalāṃchitaṃ 
hrūmiti vaṅgibījenādhināyakenāghoreṇādhiṣṭhitaṃ rudreṇa 
kāraṇeśvareṇa yuktaṃ vidyākalārūpa (hrūṃ) mudghātatrayeṇa 
rūpādiguṇatrayamutsārya, taddhi? svaviruddhajalenābhibhūtaṃ 
tadākāraṃ bhāvayet ||
paścāt ṣaḍaśraṃ maṇḍalaṃ vāyorbindubhiṣṣaḍbhiraṅkitaṃ 
kṛṣṇaṃ hyaimiti vāyubījenādhināyakena tatpuruṣeṇādhiṣṭhitaṃ 
īśvareṇa kāraṇeśvareṇānvitaṃ śāntikalārūpamudghātadvayena 
sparśaśabdaguṇadvayamutsārya, vāyuṃ 
svaviruddhapṛthivyābhibhūtasvarūpaṃ tadākāraṃ cintayet ||

p. 147)

tadanu nabhomaṇḍale vyomākāraṃ śuddhasphaṭikasannibhaṃ 
śūnyaṃ binduśaktyā vibhūṣitaṃ haumiti 
nabhobījenādhināyakeneśānenādhiṣṭhitaṃ kāraṇeśena 
sadāśivenopetaṃ śāntyatītakalāmayaṃ pūrvavadvibhāvya, 
pūrvoktavadekenodghātena śabdaguṇamutsārya, 
anityatvāvyāpakatvāśuddhatvādi svasvarūpaṃ vimucya, 
nityatvavyāpakatvaśuddha?tvādiyuktaparamākāśābhibhūta-
svarūpaṃ bhāvayet ||
tato'streṇa 
pādāṅguṣṭhotthitenāgninā'rabdhaśarīragatabhūtadoṣān dagdhvā 
āplāvayet ||
(58) yadvā svadehaṃ pṛthivyādibhūtabījaṃ 
brahmaviṣṇubhyāmudbhinnāṃkuraṃ rāgadveṣa 
dharmādharmamohamūlaṃ vidyāvidyādhipatipālitaṃ 
kalāditatvasāraṃ tanmātrendriyaśākhopaśākhaṃ 
viṣayālocanapallavaṃ bhāvaprapañcakusumaṃ 
buddhyadhyavasāyasaṃkalpaphalaṃ puruṣavihaṅgopabhogyaṃ 
bhogyabhoktṛtvarasamūrdhvamūlamadhaśśākhaṃ 

p. 148)

vaṭatarurūpaṃ sañcintya prathamapūrakārdhena 
nivṛttikalābījoccārapañcakena patrapuṣpaphalarahitaṃ stabdhaṃ 
vibhāvya, pūrakāparārdhena pratiṣṭhākalābījasya caturdhoccāreṇa 
snigdhaṃ patrapuṣpaphalopetaṃ vicintya, 
kuṃbhakaprathamāparārdhābhyāṃ vidyākalābījoccāratritayena 
savyapādāṅguṣṭhotthitakālāgninā śuṣkaṃ patrādyapetaṃ 
dagdhañca vibhāvya, recakapūrvārdhena śāntikalābījoccāradvayena 
bhasmībhūtaṃ daśadikṣu pralīnaṃ vibhāvya, recakāparārdhena 
śāntyatītākalābījaikoccāreṇa śuddhasphaṭikarūpaṃ vyomarūpaṃ 
sañcintayet ||
tato bandhakarūpaṃ sarvaśūnyamiti vibhāvya, vauṣaḍantamūlena 
śikhāntarusthādhomukhapadmasravadamṛtadhārābhiḥ 
sakalanāḍīmukhaṃ praviṣṭābhiḥ svabāhyābhyantaraṃ 
sarvaśarīramāplāvya,

p. 149)

hṛdaye nālapatrakarṇikārūpaṃ padmamakārādimātrātrayayuktena 
praṇavenāvatīrṇaṃ śuddhavidyātmakamāsanaṃ vinyasya, 
tatkarṇikāyāṃ puryaṣṭakaṃ catuṣkalena praṇavenāvatīrṇaṃ 
bhāvayitvā, tasmin dvādaśāntasthaṃ bījarūpaṃ 
śivamayamātmānaṃ pañcakalena praṇavena pūrakeṇa sṛṣṭyā 
samānīya, jyotīrūpaṃ saṃsthāpya, vauṣaḍantaśaktimantroccāreṇa 
kṣubdhaśaktibahulāmṛtapravāheṇābhiṣiñcet ||
(pra) athārcanopakaraṇānayanakramamupavarṇya yo vetti 
pañcaśuddhintu sa pūjāṃ kartumarhati iti śrīmadvātulavacanena 
śivībhūya śivaṃ yajet iti śruteśca 
sakalīkaraṇaparabhāvanālambanādinā śivībhūya antarbahiśca 
śivaṃ yajediti hṛdi nidhāya tatra prathamaṃ 
ātmaśuddhyupavarṇanatatparaḥ, tasyā 
bhūtaśuddhyantaryajanahavanasamādhisamāhārātmakatvāt 

p. 150)

teṣvapi pūrvaṃ bhūtaśuddhividhimudāharati (devasya) ityādinī


(60) (abhiṣiñcet) ityantena | kimatra bhūtaśuddhyādinā kriyata iti 
ceducyate, samayināṃ tāvat sarvamantraprasādhyānāṃ yāssthitā * 
vyaktaśaktayaḥ vighnabhūtā nirodhinyastāsāṃ dāha iheṣyate ||
dāhaścāptasavastāsāṃ nirodho vā tadāṃ smṛtaḥ | iti |
nirvāṇadīkṣitānāntu 

anekabhavikaṃ karma dagdhaṃ bījamivāṇubhiḥ | 
bhaviṣyadapi saṃruddhaṃ yenedaṃ taddhi bhogataḥ ||

iti dīkṣāyāmakṣapitasya prārabdhakāryasya karmaṇaḥ 
pratyahamupabhogena kṣīyamāṇasyāpi vāsanāyāḥ saṃbhavāt 
tasyāstadanurodhena sthitasya bhoktṛtvaviṣayāsaktijanakasya 
malāṃśakasya tatsādhanaśarīrendriyajanakasya māyāṃśasya 

p. 151)

ca pratyahamaṃśāśikayā'pacayaḥ kriyate iti samākhyātaṃ śrīmatā 
sūkṣmasvāyambhuvavṛttikāreṇa | (devasya) ārādhyasya | 
dakṣiṇadigbhāge | aghorasannidhāvityarthaḥ |
uttaradigbhāgāvasthitasya devānukūlyena uttarāsyānupapateḥ |
tathā na prācyāmagrataśśaṃbhornottare yoṣidāśraye |
na pratīcyāṃ yataḥ pṛṣṭhaṃ tadvakṣe devamarcayet || iti |
atra prācyāmagrataśśaṃbhorityukteḥ pūrvābhimukhatvaṃ 
parameśvarasya pratipāditameva | na pratīcyāṃ yataḥ pṛṣṭhamiti 
paścimabhāge devasya pṛṣṭhasadyojātavaktrasya 
pṛṣṭhagrīvoparisthitatvaṃ yuktamevetyuktaṃ 
śrīmadvālajñānaratnāvalyām | (bra?syādyāsane) bra?sī 
darbhāsanam) vyāghrājinādirādiśabdārthaḥ |
tathā śrīmatsūkṣme nāsanaṃ darbhadāruṃ ca sāraṅgañcarma caiva 
ca | vyāghracarma saromāpiṃ ratnakaṃbalamāsanam |

p. 152)

iti | vratināmāsanaṃ brasī ityamaraḥ |
sukhāsanaṃ tāvat padmādyāsaneṣu susthābhidhānamāsanam |
taduktaṃ śreyassusthaṃ sukhāsanam iti |
athārcābhavane śuddhe śastraprākārarakṣite |
varmagarbhe śivībhūya bahirantaśśivaṃ yajet ||
iti śrīmanmṛgendraśruteḥ śivadhāmasaṃrakṣaṇakramamāha 
(astraprākāra) iti | tataḥ kiṃ vidadhītyāha (śivīkaraṇam) iti |
śivīkaraṇaṃ tāvat ātmano viśeṣaśuddhi sādhanaṃ karma |
yadāha śrīmatsarvajñānottaravṛttikāraḥ |
athātassaṃpravakṣyāmi śivīkaraṇamuttamam ityatra śivatvaṃ 
sarvajñatvasarvakartṛtvātmakamucyate |
tena ca nityenānāvṛtena yogāt parameśvaraḥ śivo'bhidhīyate |
tacca śivatvamātmanāmanādinā aśuddhiparyayeṇa malenāvṛtatvāt 
na sarvaviṣayaṃ prakāśate | taduktamācāryairapi na sarvatrayugapat 
śiva

* pā- vyakti | # pā-vibhavaṃ || 3 pā- itara ||

p. 153)

(62) tvaṃ virājate iti | ataśca śivo'tra śuddho'bhidhīyata iti |
malādiyuktastvaśivo'śuddhaḥ | kiñca yenedaṃ taddhi bhogataḥ iti 
śrīmatkiraṇaśruteḥ 
asadyonirvāṇadīkṣāyāmārabdhakāryakarmabhogoparodhena sarvathā 
malasyākṣapitatvāt pratyahamapacayakrameṇa dīkṣottaraṃ 
śivīkaraṇārcanādinā so'paneya iti tāvanmātrayā śuddhyā 
yuktasyātmanaḥ sāmānyaśuddhibhedāt vakṣyamāṇāt 
snānāderanantaraṃ śuddhihetutvādeva hetoruttamaṃ 
viśeṣaśuddhisādhakaṃ śivīkaraṇaṃ saṃkṣepaprakarṣato vakṣyāmi 
iti | aśivaḥ śivaḥ saṃpadyamānaḥ kriyate aneneti 
śivīkaraṇaśabdārthaḥ tat kathamityācaṣṭe (tatra) iti |
(tatra) śivīkaraṇe (karanyāsaṃ vidhāya) iti | atra pūrvaṃ

p. 154)

karanyāsāṅganyāsadvaye kṛte sati hṛdayādisthānanyastamantrāṇāṃ 
dāhaprasaṅgaḥ |
ataḥ pūrvaṃ karanyāsamātraṃ kartavyamiti vyāhṛtaṃ 
śrīmadbālajñānaratnāvalyām | tadanu kiṃ vidadhītetyāśaṃkya 
suṣumnāvartmanā ātmano gamanāgamanasya karaṇīyatvāt pūrvaṃ 
taddhyānamāha (pādāṅguṣṭhadvayāt) iti | (yāvadvasti) 
yāvanmūlādhāraḥ tāvadavadhirityarthaḥ |
tathā śrīmatsuprabhede vastiścatuṣkalāpatraḥ kamalastejasāṃ nidhiḥ 
iti | vastinārbheradho dvayoḥ ityamaraḥ | (brahmavilāntam) 
yāvadbrahmarandhram | (hṛtkaṇṭhādiṣu) iti |
ādipadena tālubhrūmadhyabrahmarandhrāṇi gṛhyante |
(iḍāpiṅgalābhyāṃ saṃyuktām) iti | atra kalevarasya vāmabhāge 
iḍānāḍī dakṣiṇe piṅgalānāḍī madhye suṣumnānāḍī |
tathā sarvajñānottare 

p. 155)

vāmanāsāpuṭe yātu iḍā sā parikīrtitā | dakṣiṇe piṅgalā jñeyā 
suṣumnā madhyatassthitā || iti | (suṣirarūpām) sarandhrākārām |
sarandhre suṣiraṃ triṣu ityamaraḥ | (sañcintya) iti | vidyullekhāmiva 
bhāsvarāṃ vibhāvyetyarthaḥ | (tasyā eva) ṣuṣumnāyā eva |
(paramavyomarūpiṇīṃ śaktim) iti | paramavyoma paramākāśaṃ 
kuṇḍalinyākhyaṃ rūpaṃ adhiṣṭheyaṃ yasyāstāṃ tādṛśīṃ 
taddvārā ātmanaḥ sūkṣmadehasthasyādhiṣṭhātriṃ tataḥ 
pravartitenāmṛtena ca varṣantīṃ śivaśaktimityarthaḥ | evaṃ 
samādiṣṭaṃ śrīmatsarvajñānottaravṛttikāraiḥ | (madhye) 
suṣiramadhyasthāyāśśakterantarāle | tathā śrīmatsarvajñānottare 
suṣirānte bahiśśaktiṃ vinyasedvyomarūpiṇīm | tasyā madhye tu 
hūṃkāraṃ jvalantaṃ pāvakaprabham || iti | (hūṃkāram) 
śikhābījam |

p. 156)

(jvalantam) pradīpavat prakāśamānam | tadanantarakaraṇīyānyāha 
(pūrakam) iti | pūrvaṃ aśuddhaṃ mārutaṃ virecya, bahiṣṭhenaṃ 
śuddhena mārutena yathāśakti mūrteḥ pūraṇam |
(kuṃbhakam) recakātmakaṃ tyāgaṃ pūraṇarūpaṃ saṃgrahañca 
tyaktvā antassthasya vāyornirodhāt kumbhīkṛtyāvasthāpanam |
tathā śrīmattantrasāre recayeddehagaṃ vāyumaśuddhaṃ 
vyomasaṃsthitam | śuddhaṃ vāyuṃ pūrakeṇa samāhṛtya 
śanaiśśaniḥ || iti | tadruktañca śrīmanmṛgendre vāhyena vāyunā 
mūrteśśaktisīmaprapūraṇam | pūrakassa tadabhyāsāt sumurvapi 
vikarṣayet || tyāga?saṃgrahaṇe hitvā nirodhaḥ kuṃbhakassmṛtaḥ | iti |
(vāyum) kuṃbhitamārutam | (ūrdhvam) yāvaddvādaśāntam |
(virecayet) hṛdayapuṇḍarīkasthaṃ vāyuṃ brahmarandhreṇa 
vinikṣipedityarthaḥ ||

p. 157)

(hūṃ phaṭ iti santatoccāreṇa) iti | purā bhāvitaśikhābījaṃ 
phaḍantaṃ vidhāya tanmantrasya nirantarapañcavārapaṭhanenetyarthaḥ | 
tathā śrīrāmanāthapaddhatyāṃ 

śikhāṃ samuccarennābherūrdhvaṃ tāṃ dīpikākṛtim | 
dhyātvā tayā manaḥprāṇayuktayā granthipañcakam || 

surecakaṃ phaḍantāṃ tāmekaikasyaikaśo vadan | iti | (bhinnagranthīn) 
bhinnāḥ dalitāḥ granthayaḥ dalasandhayaḥ yeṣānte bhinna granthayaḥ 
tān | atra hṛdayakaṇṭhatālu bhrūmadhyabrahmarandhreṣu 
adhomukhamavasthitaṃ kamalamukulabṛnda pūrakeṇa vikasitaṃ, 
kuṃbhakena rodhitaṃ ūrdhvarecakena ūrdhvamukhañca bhavatīti 
tātparyam | tathā śrīmatsamānatantre 

vikasati ca vai padmaṃ pūrakeṇa tu pūritam | 
ūrdhvasroto bhavet padmaṃ kuṃbhakena tu rodhitam || 

iti | (virecya) vāyuṃ bahiḥ kṣipya | 

tatsthaṃ gṛhītvā cātmānaṃ recanādbinduṃ madhyagam | 
kṛtvā kāyaṃ dahet pāśādastraṃ sañcintya taijasam ||

(p.158)

iti śrīmatkiraṇaśruteḥ 
śarīradāhāyātmanaśśivasaṃyojanaprakāramāha (punaḥ 
pūrakavāyunā) iti | (saṃhṛtacaitanyam) saṃhṛtaṃ caitanyaṃ cetanasya 
bhāvaḥ karma vā dṛkkriyārūpamityarthaḥ | tat yasya sa tathoktaḥ tam | 
tathā śrīmanmṛgendre caitanyaṃ dṛkkriyārūpam iti |
(hṛtkamalāśritam) iti | atra hṛtpradeśa eva 
puryaṣṭakākhyasūkṣmadehasthasyātmano'nusandheyamityavadheyaṃ 
ityuktam śrīmatsarvajñānottara vṛttikāraiḥ |
(sphurattārakākāram) dedīpyamānanakṣatrākṛtim |
(sāntabījamayam) sāntaḥ hakāraḥ bījaṃ akṣaraṃ 
binduyuktahaṃkārākṣarātmakamityarthaḥ | tathā 
śrīmadvātulaśuddhākhyāyāṃ 

nādaṃ guhyaṃ paro jīvo dehaṃ bhūtañca pañcamam |
sāntaṃ tatvāntabhūtāntaṃ śivāntaṃ śūnyamavyayam ||

varṇaṃ bījaṃ tathā'rṇañca lipirakṣaramātṛkāḥ |
ete vai baddha nāmāni varṇa paryāyavācakāḥ ||

p. 159)

iti | tathā cāha śrīmatkiraṇavṛttikāraḥ 

bījañcātra prāguktamantrārambhakaṃ praṇavādi iti |

(hṛtsaṃpuṭitam) hṛtsaṃpuṭaṃ kṛtaṃ hṛdvījamadhyamamityarthaḥ |
(hūṃkāramūrdhni vinyasya) iti | prāṇavṛttinirodhavaśena 
hūṃkāraśikhārūḍhaṃ kṛtvetyarthaḥ (bījavigraham) bījamena 
sāntātmakaṃ proktavaddhṛdayasaṃpuṭaṃ vigraho rūpaṃ yasya sa 
tathoktaḥ tam | (hūṃkāraśikhāntastham) hūṃkāramūrdhni 
vinyastatvāt tacchikhāntasthamityarthaḥ | evamuktaṃ 
śrīmatsarvajñānottaravṛttikāraiḥ | (puryaṣṭakāvacchinnam) 
puryaṣṭakākhyenopādhinā avacchinnam 
atra puryaṣṭakaṃ nāma pratipuruṣaniyataḥ sargādārabhya 
ākalpāntaṃ mokṣāntaṃ vā'vasthitaḥ pṛthivyādikalānta 
triṃśattatvātmako'sādhāraṇarūpaḥ sūkṣmadehaḥ | tathā 
śrīmattatvasaṅgrahe 

vasudhādyastatvagaṇaḥ pratipuṃniyataḥ kalānto'yam |

p. 160)

paryaṭati karmavaśato bhuvanajadeheṣvayañca sarveṣu || 

iti | nanu 

śabdassparśaśca rūpañca raso gandharupa pañcamaḥ |
buddhirmanastvahaṅkāraḥ puryaṣṭakamudāhṛtam ||

iti śrīmatkālottare śrūyate | satyaṃ ata eva tat sūtraṃ tatra bhagavatā 
rāmakaṇṭhena saḍtriṃśattatvavācakatayā vyākhyātam | kathaṃ 
punarasya puryaṣṭakatvam ? 
bhūtatanmātrakarmendriyabuddhīndriyāntaḥ karaṇasaṃjñaiḥ 
pañcabhirvargaistatkāraṇena guṇena tadāpūrakeṇa pradhānena 
kalādipañcakañcukātmanā var.geṇārabdhatvādityavirodhaḥ iti |
(puruṣam) ātmānam | kṣetrajña ātmā puruṣaḥ ityamaraḥ |
puruṣaśabdasya tu nirvacanamudāhṛtaṃ 

avyaktaṃ mana ityāhuśśarīraṃ puramucyate |
avyaktākhye pure śete puruṣastena cocyate || 

iti | (bindubhūtam) mantroccāra 

p. 161)

layakrameṇa paramakāraṇabindusvarūpam | (ekākinam) 
sūkṣmaśarīreṇa mucyamānam | tathā śrīrāmanāthapaddhatyāṃ 
kramācchisaikoccāreṇa dehaṃ sūkṣmamapi tyajan | binduṃ 
nādātmanā prāpyaṃ iti | (nirāmayam) nirgataḥ āmayaḥ 
avidyādikleśaḥ satvādiguṇaśca yasya sa tathoktaḥ tam |
saṃhāramudrālakṣaṇamuktaṃ mudrālakṣaṇe | 

atha saṃhāriṇī kaniṣṭhādyaṅgulicatuṣṭayānāmaṅguṣṭhamūle 
krameṇa saṃyojanātmikā gṛhyasannidhau pradarśyā iti |
(brahmādikāraṇatyāgakrameṇa) brahmā ādiryeṣāṃ tāni 
brahmādīni tāni ca tāni kāraṇāni ca teṣāṃ tyāgaḥ visarjanaṃ tasya 
kramaḥ tena | viṣṇvādirādiśabdārthaḥ | atra tyāgakramaḥ 
hṛdayakamalamadhye brahmaṇastyāgaḥ kaṇṭhakamale viṣṇostyāgaḥ 
tālukamale rudratyāgaḥ bhrūmadhye maheśvaratyāgaḥ brahmarandhre 
sadāśivatyāgaḥ ityavaseyaḥ | (udghātena) ūrdhvaṃ ghātaḥ 

p. 162)

udghātaḥ udānavṛttyā? vāyordvādaśāntaṃ yāvat preraṇaṃ tena |
tathā śrīmatsarvajñānottare 

sannirodhe kṛte samyamūrdhvaṃ vāyuḥ pravartate |
sa udghāta iti khyātassvecchayā tu kanīyasaḥ || 

iti | tathā śrīmanmataṅge 

ūrdhvamāghātadharmitvāt sāṭopādgranthibhedanāt |
udghāṭanācca granthīnāmudghātaḥ paribhāṣyate || 

iti | vakṣyati ca pūrakapūrvaṃ suṣumnāyāṃ yāvaddvādaśāntaṃ 
prāṇavāyuṃ prerayitvā pratinivartya? dakṣiṇanāḍyā 
virecayetdityudghātapañcakena iti | syādabhyādānamudghātaḥ 
ityamaraḥ | ātmamantroddhāraḥ pradarśitaḥ 
śrīmatsomaśaṃbhucaraṇaiḥ 

haṅkārantārakākāra jīvaṃ hṛdayasaṃpuṭam |
pūrakāhṛtacaitanyaṃ hūṃśikhopari vinyaset || 

iti | (bhogyakarmopabhogārtham) bhogyakarma tāvat 
vartamānadehāraṃbhakaṃ dīkṣāyāmakṣapitaṃ prārabdhakarma 
tasya bhogārtham | atra punarapyādānāya 

p. 163)

na tu svecchotkrānti vadapunarāvṛttaye ityākūtam | tathā 
śrīmatkāmike 

yojanaṃ deśikaḥ kuryādrakṣārthaṃ bhogyakarmaṇaḥ |
adhikāravaśādbhūyo dehitvaṃ pratipadyate || 

iti | (dvādaśānte) dvādaśāntapadmasthe ityarthaḥ | tathā 
śrīmatsuprabhede 

saṃhāramudrayā'tmānaṃ śikhāgre dvādaśāṅgule | 
padmasthe yojayedvidvān iti (saṃyojayet) raśmimātrāviyogena 
praveśayet || 
nanu ātmano'pi vyāpakatvena gamanāsaṃbhavāt 
puryaṣṭakadvāreṇātra gamanamabhyupagamyate sūkṣmadehasyāpi 
śodhyatvena ekākinamiti viśeṣaṇena heyatayoktatvācca kathamasā


vātmā tadvirahito dvādaśāntaṃ yāvanneya ityāśaṃkyāha (evam) |
(evam) pūrvoktaprakāreṇa |

p. 164)

(bījavṛttyā) bījavigrahamityuktatvena mantrabījavṛttyā nādātmaneti 
yāvat | nādasya hi puryaṣṭaka virahe'pyavinābhāvaḥ | etaduktaṃ 
bhavati śivaśaktyadhiṣṭhitayā ātmanaḥ kriyāśaktyā sūkṣmadeho 
nīyate | yaduktaṃ śrīmatsamānatantre śaktyā'nunīyate jīvaḥ iti |
tattyāge tu mantrabījavṛttyā vindubhūtassannadhiṣṭhātryā 
śivaśaktyā saha śivapade praveśamātmano'nusandadhyāt |
tatastatra praveśo bhavatīti | tathā śrīrāmanāthapaddhatyāṃ 
bindurnādātmanā prāpya śive śaktyā layaṃ gataḥ iti | (līnaḥ) 
vyāptirūpeṇa | tattulyatāṃ gataḥ | yacchūyate layastattulyayogyatā iti | 
tataḥ kiṃ kuryādityākāṃkṣāyāṃ sūkṣmadehaṃ śodhayedityāha 
(sūkṣmadehaviśuddhaye) iti | 

dvayorapyadhvanorevaṃ kramaprasavayoginoḥ | 
vilayaḥ prātilomyena śaktitatvaṃ dvayāvadhiḥ ||

p. 165)

iti śrīmanmṛgendraśruteḥ tatvānāṃ sṛṣṭikramavaiparītyena layo 
vidheya ityāha (pratilomyena) iti | kāraṇe hi kāryasya layaḥ natvanyatra 
iti manasi nidhāya svakāraṇalayakramamāha (sveṣu) iti | sveṣu sveṣu 
kāraṇeṣu) svasvopādāneṣu ityarthaḥ | (tatvāni) 
pṛthivyādiṣaṭtriṃśattatvāni | (binduparyantam) kuṇḍalinīparyantam |
(layam) upasaṃhāram | (nayet) prāpayet | atra yata eva yasya 
prasavastasyaiva tatrāntarbhāva iti tātparyam |
tat kathamityāha (tadyathā) iti | (tat) tatvalayanam | (yathā) yathā 
spaṣṭaṃ tathocyate | (gandhe) gandhatanmātre | (pṛthivīm) pṛthivītatvam 
| layaṃ nayediti pūrveṇānvayaḥ | evaṃ sarvatra yojanīyam | 
ananyādibhūtapañcakaṃ 

p. 166) 

gandhādipañcatanmātrebhyaḥ sañjātaṃ tataḥ svakāraṇeṣu teṣāṃ 
layaḥ | tathā śrīmanmṛgendre mātrebhyo bhūtapañcakam iti |
(etāstanmātrāḥ) pūrvodīritagandhādaya ityarthaḥ | tathā tatraiva 

śabdassparśaśca rūpañca raso gandhaśca pañcamaḥ |
guṇāvaśiṣṭāstanmātrāstanmātrapadayojitāḥ || 

iti | (tāmasāhaṃkāre) bhūtādisaṃjñake āhaṃkārikatṛtīyaskandhe 
ityarthaḥ | kasmāt tanmātrāṇi sañjātāni |
(vākpāṇipādapāyūpasthākhyāni) vākya pāṇiśca pādaśca pā-


(66) yuśca upasthaśca vākpāṇipādapāyūpasthāḥ | ete iti ākhyā 
saṃjñā yeṣāṃ tāni tathoktāni karmendriyāṇītyarthaḥ |
(rājasāhaṃkāre) vaikārikākhye 

p. 167) 

āhaṃkārikadvitīyaskandhe | etasmāt vāgādīni samutpannāni |
(śrotratvakcakṣurjihvāghrāṇākhyāni) iti | jñānendriyāṇītyarthaḥ |
karmendriyantu vāyvādi manonetrādi dhīndriyam ityamaraḥ |
(sātvikāhaṃkāre) taijasāparaparyāye āhaṃkārikaprathamaskandhe |
amuṣmāt śrotrādīni manaśca samuditāni | tathā śrīmatpauṣkare 

sa ca trividha uddiṣṭaḥ prathamastatra taijasaḥ | 
vaikāriko dvitīyassyāt tathā bhūtādikaḥ paraḥ ||

satvenotkṛṣṭabhāgo yassa taijasa ihocyate |
vaikṛto rajasotkṛṣṭo bhūtādistamasā'dhikaḥ ||

taijasādapyahaṃkārānmano buddhīndriyāṇi ca |
pañca karmendriyāṇi syurahaṃkārāttu vaikṛtāt ||
ahaṃkārātu bhūtāderjātā tanmātrasaṅgatiḥ | 

iti | (sa ca) ahaṃkāraḥ | buddhitatvāt ahaṃkāraḥ saṃbhūtaḥ |

p. 168)

tathā buddhitatvādahaṃkāro jātassopi tridhā bhavet iti | (sā) buddhiḥ | 
guṇebhyo buddhiḥ sañjātā | tathā śrīmattatvaprakāśe bhavati 
guṇatrayato ghīḥ iti | prakṛterāvirbhūtaṃ guṇatatvam | tathā 
śrīmaccintye anekaguṇasaṃyuktaprakṛtestu guṇatrayam iti | (sā) 
prakṛtiḥ | kalātatvāt prakṛtirāgavidyātatvāni saṃbhavanti | tathā 
śrīmadraurave kalātatvādrāgavidye dve tatve saṃvabhūvatuḥ |
avyaktañca iti | (puṃstatvam) puruṣatatvam | tathā śrīmatpauṣkare 

śṛṇudhvamatha puṃstatvaṃ yathāvanmunipuṅgavāḥ |
pañcakañcukasaṃyuktaḥ prakṛtiṃ bhoktumudyataḥ ||

avidyādisamāyuktaḥ puruṣaḥ parikīrtitaḥ | 

iti | atra kalādipañcatatvopabṛṃhito'ṇuḥ puṃstatvanirdeśaṃ yāti |
na tu paramārthataratasya tatvatvam |

p. 169)

yata ātmano nityatvaṃ tata utpattyabhāvānmāyāyāṃ laya 
ityupacārata iti tātparyam | kālaniyatikalāḥ māyātatvāt prādurāsan | 
tathā śrīmaccintye 

anantaśaktirūpāyā māyātaḥ kālasaṃbhavaḥ |
punaśca māyā niyatiṃ janayāmāsa vai tadā ||

saiva māyā punaścaiva kalāmajanayat kramāt iti | māyāyāḥ 
paramakāraṇatvena nityatvāt kutaścidutpattilayau na vidyete | tathā 
śrīmatsūkṣmasvāyambhuve māyātatvaṃ 
jagadbījamavināśyavyayātmakam | iti | uktamarthamupasaṃharati (evam) 
iti | (vibhājya) iti | atra tatvānīti śeṣaḥ | tataḥ kimityākāṃkṣāyāṃ 
sūkṣmadehasthatatvaprerakaśuddhatatvalayaṃ vidadhītetyāha 
(śuddhavidyātatvam) iti | (tat) īśvaratatvam | (tat) sadāśivatatvam | 
(tacca) śaktitatvam |

p. 170)

(tadapi) śivatatvañca | vindoḥ śivatatvaṃ tasmācchaktitatvaṃ tasmāt 
sadāśivatatvaṃ etasmādīśvaratatvaṃ amuṣmāt śuddhavidyātatvaṃ 
prādurabhūt | taduktaṃ śrīmajjñānasiddhau 

śivecchayā kuṭilotpannaṃ nādatatvaṃ pradhānakam |
nādamadhyodito binduśśivaśaktyarthanāmakaḥ || 

ityādi | (akṣubdharūpe) akṣubdhaṃ nirvikāraṃ rūpaṃ yasya saḥ 
akṣubdharūpaḥ asmin śāntyatītakalābhāgalakṣaṇa ityarthaḥ |
(bindau) kuṇḍalinyām | atra binduḥ paramopādānatvāt kārtsnyena na 
vikriyate kintu ghṛtakīṭanyāyena ekadeśena | tathā ca 
savikāranirvikārayormadhye nirvikārāparaparyāyaḥ 
yo'kṣubdhabhāgaḥ tallakṣaṇe bindau tatvalaya iti tātparyam | tathā 
śrīmatpauṣkare 

prakṛtitvādayaṃ binduḥ kṣobhyate nākhilātmanā |

p. 171)

tatra yo'kṣubdhabhāgo'sya śānyatītakalā tu sā || 
layādibhedaḥ prāgukto yadupādhau śivasya tu | 
sa binduriti mantavyassaiva kuṇḍalinī matā || 

iti || pṛthivyāditatvalayaprakāraḥ śrīmadgurubhiḥ 
padyarūpeṇābhihitaḥ 

gandhe bhūssalilaṃ rase hutavaho rūpe marut sparśane, 
śabde syāt khamahaṅkṛtau punarimāstanmātrakāstāmase |

karmākṣāṇi ca rājase saha mano buddhīndriyaissātvike, 
buddhau sā ca guṇeṣu sā? guṇagaṇo'vyakte layaṃ gacchati ||

tadrāgavidye ca kalāṃ prayānti puṃstvañca kālo niyatiḥ kalā ca |
māyāṃ suvidyeśamasau sadeśaṃ sa śaktimeṣā śivameṣa bindum || 

iti |

p. 172) 

atra śabdasparśau tyajedbrāhme ityādikārikā kvacit kaiścit 
prakṣiptetyupekṣitā ||
itthaṃ sūkṣmadehaśuddhividhimabhidhāya 
sthūlaśarīraśodhanavidhānamabhidhatte (tataḥ) iti |
sthūladehastāvat jātikulādyabhimānāspadaṃ pṛthivyaptejo 
vāyvākāśānāṃ samavāyaḥ sādhāraṇāsādhāraṇarūpaṃ 
bhuvanajaṃ bhūtaśarīramityucyate (taduktaṃ? 

śarīraṃ trividhaṃ proktaṃ sthūlaṃ liṅgaṃ paraṃ smṛtam |
sthūlaṃ bhūtaśarīrañca liṅgaṃ puryaṣṭakaṃ bhavet ||
paraṃ bindusamutpannaṃ trividhaṃ samudāhṛtam | 

iti | (viśodhayet) viśeṣeṇa śuddhiṃ vidadhīta | tatra ca 
sthūlasūkṣmadehasthānāṃ tatvānāṃ viṣanivṛttyarthaṃ 
garuḍabhāvanāvat bandhakatvanivṛttyarthaṃ vilayabhāvanaiva śuddhiḥ 
na tu sākṣādupasaṃhāraḥ pratyakṣavirodhāt śruti virodhācca |

p. 173)

tasmāt bāhyadehasthāni pṛthivyādīni pañcabhūtānītasdeva vastviti 
dhyāyet | teṣvātmabhāvanāṃ na kuryāditi tātparyam | yaduktaṃ 
śrīmatsvāyambhuve 

athātmano vadhaṃ mantrī na kuryāt phalavāñchayā | 
na ca duḥkhasamutpattau kāmato dehamutsṛjet || 

iti | smṛtāvapi 

asuryā nāma ye lokā andhena tamasā'vṛtāḥ | 
tāste pretyābhigacchanti ye caivātmahano janāḥ | 

iti | tathā śrīmatsarvajñānottare itaradvastu ityevaṃ pañcabhūtāni 
nirdeśet iti | tat kathamityākāṃkṣāyāṃ sthūladehasya bhautikatvāt 
prātilomyena pṛthivītatvaṃ tadvarṇasvabhāvacihnādikaṃ vibhāvya 
śodhayedityāha (pārthivam) iti | (pītam) svarṇavarṇam | anena varṇo 
nirṇītaḥ | (kaṭhinam) karkaśam | 

p. 174)

amunā svabhāvaḥ pradarśitaḥ | (vajralāñchitam) kuliśāṃkitam |
etena cihnamudīritam | (hlām) iti | hākāraḥ hṛdayabījaṃ lakāraḥ 
pṛthivībījam | tathā dhāraṇānāṃ lavarayahakārāśceti kīrttitāḥ iti | 
atra lakāraṃ hṛdayabījayuktaṃ pārthivamaṇḍale mantratvena 
prayojayedityavaseyam | tathā śrīmatsarvajñānottare 
lakārāsanamārūḍhaṃ hṛdbījaṃ madhyatassthitam | iti |
tena mantraḥ kathitaḥ | (adhināyakena) adhiṣṭhātrā | nāyako netari 
śreṣṭhe hāramadhyamaṇāvapi iti viśvaḥ | (sadyojātena) 
sadyojātākhyena | anena devassamākhyātaḥ | (kāraṇeśvareṇa) 
kāraṇeśvarasaṃjñena | tathā śrīmanmantravārtike 

kamalajakeśavarudramaheśvarāhya paraśśivaḥ | 
ete kāraṇeśvarasaṃjñāḥ svasvādhvavyāpinaḥ sva mantrasthāḥ iti |

p. 175)

anena kāraṇeśvaro nigaditaḥ | (nivṛttikalārūpam) 
nivṛttikalādhiṣṭhitam | evamākhyātaṃ śrīmatā 
somaśaṃbhupaddhativyākhyākāreṇa | asmāt kalā bhāṣitā |
(caturaśram) catuṣkoṇam | amuṣmānmaṇḍalamabhihitam | tathā 
śrīmajjñānaratnāvalyām | 

bhūtāti tatvagarbhāṇi pañcacihnayutāni ca | 
svabhāvadevasaṃsthānakalāmaṇḍalakāraṇaiḥ |
varṇamantraguṇasthāna pramāṇādiyutāni ca | 

iti | evaṃ pratibhūtamūhyam | nanu pṛthivyādi bhūtāni 
śarīraikadeśavyāpakatvena dhyeyāni kimityāśaṃvaya 
pādādārabhya mūrddhāntaṃ sañcintya caturaśrakam iti śruteḥ 
bāhyaśarīravyāpakatvenāvasthānācca tāni cātra 
sarvaśarīravyāpakatvena dhyeyāni na tu dīkṣāyāmiva 
jānvādivyāptyā ityāha (pādādārabhya) iti | tadanantaraṃ kiṃ 
kuryādityāśaṃkyāha (oṃ hām) iti | vivṛttyādikalāmantroddhāropi 

p. 176)

nirdiṣṭaḥ śrīrāmanāthapaddhatyāṃ 

yadbhūtaṃ yatkalārūpaṃ tasya bījena saṃyutam | 
nāma tasyāścaturthyantaṃ sajātyastrāntimaṃ vadan || 

iti | (udghātapañcakena) udghātānāmūrdhvarecakākārāṇāṃ 
pañcakena | pṛthivyāḥ pañcaguṇanāśanāya pañcodghātāḥ 
prottataḥ | pratyudghātaṃ pūrakādyāstrayaḥ prāṇāyāmā 
arthasiddhā eva | yaduktaṃ śrīmattrayodaśaśatike 

evaṃ pañcadaśa proktāḥ prāṇāyāmāstu bhūgatāḥ | 
vāruṇasya daśa dve ca ityādi |

(gandhassarūpasparśaśabdaguṇān) gandhaśca surabhyasurabhūrūpaḥ 
rasasaśca kaha?mlādiḥ rūpañca pītādi sparśaśca aśītoṣṇarūpaḥ 
śabdaśca khaṭakhaṭādiḥ gandharasarūpa sparśaśabdāḥ te iti guṇāḥ 
tathoktāḥ tān |
atra gandhaguṇaḥ rasaguṇaḥ ityāyavadheyam |
(svaviruddhavāguṇā?) svarūpāḥ pṛthivyāḥ viruddhaḥ śatruḥ sa 
cāsau vāyuśca tena | sayamābhimānaḥ? 
bhūmipavanayorjalānalayośca 

p. 177)

eṣā caturṇāṃ bādhyabādhakabhāvena parasparama?vasthiteḥ śatrutā 
| bhūmijalayoḥ pavanānalayoścānyonyaṃ poṣakatvānmitratvam | 
jalapavanayoḥ kṣityagnyośca parasparaṃ na śatrubhāva iti 
madhyasthatvameṣām | ākāśasya tu 
vāyuvāriśikhikṣitīnāmavakāśadāyitvena mitratvamiti |
tathā śrīmanmṛgendre 

khaṃ samasteṣu bhūteṣu vārivāyū śikhikṣitī |
vāryagnī bhūmipavanau vārikṣme analānilau ||

madhyasthāsati mitrāṇi iti | (abhibhūtām) āttagandhām |
āttagandho'bhibhūtassyāt ityamaraḥ | (tadākārām) vāyumayīm |
kaṭhinādisvabhāvaṃ vihāyaṃ pavanasvabhāvābhibhūtāṃ 
bhāvayediti bhāvaḥ || 
evaṃ pṛthivī bhūtaśuddhimudāhṛtya 
jalabhūtaśuddhikramamācaṣṭe (tadanu) iti | jalasya svabhāvaḥ 
dravasvarūpaḥ | tathā śrīrāmanāthapaddhatyāṃ jalabhūtaṃ dravaṃ 
saumyam iti |

p. 178)

arddhacandraṃ dravaṃ saumyam iti kvacit pāṭhaḥ | (hrīm) iti | hīmiti 
śirobījaṃ vakāraḥ varuṇabījam | atra āpyabījaṃ vakāraṃ 
śiromantreṇa yuktamāpyamaṇḍale mantratvena prayojayet iti bodhyam |
tathā śrīmatsarvajñānottare vakārāsanamadhyasthaṃ 
śirobījamadhomukham iti | (pūrvavadvibhāvya) iti | pādādārabhya 
mūrddhāntaṃ vicintyetyarthaḥ | evaṃ pratibhūtamavadheyam | 
(pūrvoktavat) iti | atra hrīṃ hrīṃ hrīṃ hrīṃ pratiṣṭhākalāyai haḥ 
huṃphaṭ iti pūrakapūrvamityādipurodīritamanusandheyam | 
(rasādiguṇacatuṣṭayam) iti | atra rasaḥ madhuraḥ | rūpasparśaśabdāḥ 
ādiśabdārthaḥ | tatra rūpaṃ śuklaṃ sparśaḥ śītaḥ śabdaḥ 
jhalajhalaśabdaḥ | atra gandhaikaguṇahrāsādudghātahrāsa 
ityavadheyam | evamuttaratrāpyūhyam | (tadākāram) analamayam |

p. 179)

dravādisvabhāvaṃ vyapohya jvalanasvabhāvābhibhūtaṃ cintayet ||
jalabhūtaśodhanamupavarṇya agnibhūtaśuddhimabhidhatte (tataḥ) iti |
agneḥ svabhāvo dāhātmakaḥ | (hrūm) iti | hūṃkāraḥ śikhāmantraḥ 
repho'gnibījam | śikhayā yuktamagnibījaṃ āgneya maṇḍale 
mantratvena prayojayet | tathā śrīmatsarvajñānottare 
rakārāsanamārūḍhaṃ śikhākhyaṃ bījamuttamam iti | (rūpādi guṇa 
trayam) iti | atra rūpaguṇaḥ bhāsvararūpaḥ | ādiśabdāt 
sparśaśabdāvucyate | sparśa uṣṇaḥ | śabdaḥ dhamadhamaśabdaḥ | 
(tadākāram) jalātmakam | dāhādisvabhāvaṃ vimucya 
jalasvabhāvābhibhūtaṃ cintayet || 
vahnibhūtaśuddhiṃ vyāhṛtya vāyubhūtaśuddhiṃ brūte 
(paścāt) iti | vāyoḥ svabhāvaścalanarūpaḥ | (hyaim) iti | haikāraḥ 
kavacamantraḥ | yakāro vāyubījam |

p. 180)

vāyubījaṃ kavacabījena yuktaṃ kṛtvā vāyavyamaṇḍale mantratvena 
niyojayet | tathā śrīmatsarvajñānottare yakārāsanasaṃviṣṭaṃ 
kavacaṃ vāyuvigraham iti | (sparśaśabdaguṇadvayam) iti | atra 
sparśaguṇaḥ aśītānuṣṇarūpaḥ | śabdaguṇaḥ śakaśakarūpaḥ | 
(tadākāram) medinīmayam | nalanādisvabhāvaṃ visṛjya 
avanisvabhāvābhibhūtaṃ bhāvayet ||
vāyubhūtaśuddhimupavarṇya nabhobhūtaśuddhimupadiśati 
(tadanu) iti | nabhomaṇḍalaṃ tāvat vartulākāram | tathā vyomākāraṃ 
suvṛttañca iti | (vyomākāram) laukikānāṃ vyomatvena 
prasiddhāvakāśākāram | (śūnyam) mūrtadravyā bhāvātmaka 
śūnyākāraṃ na tu vasturūpam | (binduśaktyā) kuṭilāśaktyā | 
evamākhyātaṃ śrīmatā somaśambhupaddhativyākhyākāreṇa |

p. 181)

ākāśasya svabhāvaḥ śuṣirātmakaḥ | yadāha 
śrīmadvālajñānaratnāvalīkāraḥ 
kaṭhinadravoṣṇacalanāvakāśasvabhāvāni iti | (haum) iti |
aukārayuktaṃ hakāraṃ nāmasamaṇḍale mantratayā niyojayet |
tathā śrīmatsarvajñānottare aukārāsanasaviṣṭaṃ hakāraṃ 
nābhasaṃ vibhum iti | nanu pṛthivyādivāyvantānāṃ caturṇāṃ 
bhūtānāṃ hṛdayādimantracatuṣkabījayuktāḥ 
lakārādiyakārāntavarṇāḥ bījānītyuktaṃ kathamatrākāśasya 
astraṃ tyaktvā kevalaṃ haumiti nabhobījenetyuktam ? satyaṃ nabhasaḥ 
śānyatītākalāmayatvāt tathoktamatreti tātparyam | tat sarvamuttaratra 
nirvāṇadīkṣāvidhau śāntyatītakalāśodhane spaṣṭīkariṣyāmaḥ | 
(sadāśivena) iti | sadā nityaṃ śivaḥ sadāśivaḥ svaśaktirūpayā 
sarvamaṅgalayā 

p. 182)

śabalitasvarūpatvādaparicchinnakalyāṇaghana ityarthaḥ |
tathokta 

sadāśivatvaṃ yaḥ prāptaśśivassākṣādupādhinā |
sadā'syāpi bhavecchaktistayā hīno nirastakaḥ || 

iti | (śabdaguṇam) iti | atra śabdaḥ pratiśrutiśabdaḥ na tu varṇātmakaḥ 
| (anityatvāśuddhatvādisvarūpam) iti | atra 
abhūtvākāraṇajanyatvamevānityatvam | taduktaṃ 
hetumadanityamavyāpi sakriyamanekamāśritaṃ liṅgaṃ sāvayavaṃ 
paratantraṃ vyaktaṃ viparītamavyaktam iti | ādipadena avyāpakatvādi 
sūcyate | 
(nityatvāvyāpakatvaśuddhatvādiyuktaparamākāśābhibhūtasvarūpa
m) nityatvañca kālānavacchinnatvaṃ ādyantarahitatvamityarthaḥ |
vyāpakatvaṃ ca deśānavacchinnatvaṃ sarvagatatvamityarthaḥ |
yadāhuḥ 

anavacchinna sadbhāvaṃ vastu yaddeśakālataḥ |
tannityaṃ vibhu cecchanti ātmano vibhunityatā || 

p. 183)

iti | śuddhatvañca sitatvaṃ nityatvavyāpakatvasuddhatvāni tāni ādīni 
yeṣāṃ tāni tathoditāni | śāntatvādirādiśabdārthaḥ | tairyuktam |
tacca tat paramākāśañca vindvākhyaṃ paramavyoma | tathā coktaṃ 
śrīmanniśvāsakārikāyāṃ 

nirguṇaṃ sāñjanātītaṃ grahanakṣatravarjitam |
śuddhasphaṭikasaṃkāśaṃ paraṃ vyoma vicintayet || 

iti | śrīmadratnatraye ca 

kiñcātiśāyikaṃ prāhustamaṃbaramanaśvaram |
śivā nāmaṃ samaiśvaryabhājāṃ bhogāpavargayoḥ ||
jyotirgaṇānāmākāśamiva bhūtādikāraṇam | 

iti | na tu bhūtākāśameva nityatvādidharmakaṃ dhyāyet tasya 
tanmātrakāryatvena śruteḥ | yacchrūyate mātrebhyo bhūtapañcakam 
iti | tathā bhūtena tena abhibhūtaṃ svarūpaṃ yasya tat tathoktam ||

p. 184)

itthaṃ pṛthivyādibhūtaśuddhimudīrya, tataḥ paraṃ kiṃ 
vidheyamityākāṃkṣāyāṃ guṇakṣayavaśāt kṣīṇaśaktikasya 
bhūtasamudāyātmakaśarīrasya dahanāplāvane vidadhītetyāha (tataḥ) 
iti | (tataḥ) tathābhāvanānantaram | (ārabdhaśarīragatabhūtadoṣān) 
ārabdhaśarīraṃ phalitakarmavartamānakalebaraṃ tadgatāni ca 
samāpannāni bhūtādini medinyādīni teṣāṃ doṣāḥ, 
pitṛmātṛbhautikaśarīrasthaśuklaśoṇitākhyamalapariṇatirūpadoṣāḥ 
tān | tathā samudīritaṃ śrīmacchivatantrarahasyasāre 

mātāpitṛmalodbhūte dehe sthātuṃ na yujyate |
tasmānmantramayaḥ kāyaḥ kriyate prativāsaram || 

iti | (āplāvayet) vauṣaḍantamūlena 
śikhāntasthādhomukhapadmetyādivakṣyamāṇavadamṛtadhārābhirab
hiṣecayet ityarthaḥ ||

p. 185)

nanu evaṃ bhūtaśuddhiṃ vidhātumaśaktānāṃ kathamityāśaṃkya 
tadvidhiṃ prakārāntareṇa sañcaṣṭe (yadvā) iti | (yadvā) evaṃ no cet |
dehasya vaṭatarurūpatvaṃ varṇayati (pṛthivyādi) iti | 
(pṛthivyādibhūtabījam) pṛthivī ādiryeṣāṃ tāni pṛthivyādīni tāni 
ca tāni bhūtāni ca tānyeva bījamaṃkurakāraṇaṃ yasya sa tathoktaḥ 
tam | ādipadena aptejovāyvākāśānāṃ prakāśaḥ kriyate |
sthūlaśarīrāpekṣayā cedamuktaṃ ato'tra 
bhūtapariṇāmaśuklaśoṇitabījamiti tātparyārthaḥ | 
(brahmaviṣṇubhyāmudbhinnāṃkuram) brahmaṇaḥ sṛṣṭikartṛtvam 
viṣṇoḥ pālakartṛtvaṃ tata ubhābhyāmudbhinnaḥ utpāditaḥ aṅkuraḥ 
yasya sa tathoktaḥ tam | (rāgadveṣadharmādharmamūlam) rāgaśca 
icchā dveṣaśca virodhaḥ dharmaśca jyotiṣṭomādiḥ adharmaśca 
brahma hattyādiḥ |

p. 186)

tau ca āmnāyasiddhau prāganuṣṭhitau buddhau saṃskārarūpatayā 
guṇatvenocyate | atra ca lokān prakāśāṃstajjātīyeṣu bhogyeṣu dhatte 
dhāraṇaṃ karotīti dharmaḥ | tadviparyayasādhanādadharmaḥ | nāsau 
lokān dhatte nāpi ca prītim | kintu alokānasātvikān rājasāṃśca 
tajjātīyeṣu bhogyeṣu dhatte aprītiñca duḥkhamohātmikāṃ dhatte iti 
adharmaḥ | evaṃ dharmādharmaśabdārthaḥ | tathā 
śrīmatsūkṣmasvāyambhuve 

dhatte lokānimān sarvān prīti ca puruṣe parām |
dharmastenocyate tajjñaisdharmastadviparyayāt || 

iti | mohaśca anityā śuciduḥkhānātmasu 
nityaśucisukhātmapratipattirūpaścittamalaḥ 
rāgadveṣadharmādharmamohāḥ ta eva mūlaṃ yasya sa tathoktaḥ tam |
pūrvajanmārjitapuṇyapāpānukūlyena 
brāhmaṇādidehamindriyapāṭanaṃ niyatāyuṣaṃ niyata bhogaṃ 
dharatīti dharmādharmayormūlatvam |

p. 187)

rāgadveṣamohānāṃ karmārjanahetutvāt taddvārā mūlatvamuktam | 
(vidyāvidyādhipatipālitam) vidyāśca saptakoṭimahāmantrāḥ 
vidyādhipatayaśca anantādyaṣṭamantra maheśvarāḥ vidyā 
vidyādhipatayaḥ | tathā śrīmadratnatraye tatra vidyābhujaḥ pūrve 
mantrā vidyāśca nāmataḥ iti | taiḥ pālitaḥ paripoṣitaḥ tam | 
(kalāditatvasāram) kalā ādiryeṣāṃ tāni kalādīni tāniṃ ca tāni 
tatvāni ca tathoditāni tānyeva sāraḥ sthirāṃśaḥ yasya sa tathoktaḥ 
tam | sāro bale sthirāṃśe ca ityamaraḥ | ādipadena prakṛtyādi gṛhyate | 
(tanmātrendriya śākhopaśākham) tanmātrāṇi ca śabdādi 
tanmātrāṇi | pūrvaṃ vyākhyātametat | indriyāṇi ca 
jñānendriyakarmendriyāṇi tānyeva śākhā ca mahāśākhā 
upaśākhā ca kalpaśākhā etā yasya sa tathoktaḥ tam |

p. 188)

(viṣayālocanapallavam) viṣayāḥ śabdādayaḥ rūpaṃ śabdo 
gandharasasparśāśca viṣayā amī ityamaraḥ | teṣāmālocanāni 
grahaṇarūpavyāpārāḥ | tathā śrīmatpauṣkare ālocanatvaṃ 
vyāpāraścakṣurādeśca kevalaḥ iti | viṣayālocanāni tānyeva 
pallavāḥ kisalayāni yasya sa tathoktaḥ tam | atra viṣayālocanānāṃ 
gamāgamatvadarśanāt pallavatvena rūpakamuditam | 
(bhāvaprapañcakusumam) bhāvāḥ dharmādayo'ṣṭau buddhi guṇāḥ |
tathā śrīmanmṛgendre 

bhāvā buddhiguṇā dharmajñānavairāgya bhūtayaḥ |
sātvikā vyatyayenaite rāgamutsṛjya tāmasāḥ || 

iti | teṣāṃ prapañcāni nikurumbāṇi śatatrayamiti yāvat |
tathā nirdiṣṭaṃ bhagavatā rāmakaṇṭhena dharmo 
daśabhirbhedairjñānamaśītyā śatena vairāgyam |

p. 189)

aiśvaryaṃ catuṣṣaṭyā daśabhiradharmastadarddhato'jñānam |
avairāgyañca daśabhiranaiśvarya bhinnamekaviṃśatyā |
bhāvapratyayabhedaśśatatrayeṇāyam iti | tānyeva kusumāni yasya sa 
tathoktaḥ tam | atra bhāvāḥ kālāntare phalarūpā bhaviṣyantīti 
prasūnatayā samāmnātāḥ | (budhyadhyanasāyasaṃkalpaphalam) 
buddhiḥ buddhitatvaṃ tasyā adhyavasāyaśca etadrajatameva na śuktiriti 
niścayarūpo vyāpāraḥ | saṃkalpo nāma 
ekakoṭisahacarito'nekadharmānusandhānātmako manaso vyāpāraḥ |
tathā śrīmatpauṣkare viṣayādhyavasāyātmā buddhirevaiṣa kevalaḥ iti 
| śrīmattatvaprakāśe icchārūpaṃ hi mano vyāpārastasya bhavati 
saṃkalpaḥ iti | tāveva phalaṃ yasya sa tathoktaḥ tam | phalaṃ phale 
dhane bīje niṣpattau bhogalābhayoḥ iti viśvaḥ | atra 
buddhyavasitamarthaṃ

p. 190)

puruṣaścetayate iti vacanena buddhau pratibimbitāḥ mano'vadhānitāḥ 
arthā eva phalarūpatayā varṇitāḥ | (puruṣavihaṅgopabhogyam) 
puruṣaḥ bhoktṛsvarūpa ātmā sa eva vihaṅgaḥ pakṣī tena upabhogyam 
upabhojyam | atra puruṣasya vihaṅgatvaṃ vāsabhoga 
viyogadarśanāduktam | (bhogyabhoktṛtvarasam) bhogyaṃ ca 
bhogaviṣayaṃ śarīraṃ yadāha pūrvaṃ puruṣavihaṅgopabhogyam iti |
bhoktā ca bhogakriyākartā ātmā, bhogyabhoktārau tayorbhāvaḥ 
bhogyabhoktṛtvaṃ tadeva rasaḥ svādo yasya sa tathoktaḥ tam |
raso gandhe rase svāde śṛṅgārādhye dhvanau jale iti mādhavaḥ |
bhogyabhoktṛtvasaṃbaddharasa ityarthaḥ | 
(ūrddhvamūlamadhaśśāstvam) iti | evaṃ dahanasya bhogyatayā 
dehasya tatsamānatvādvarṇitam | dehasya karabījavat 
sūkṣmopacayārthasāmyādvaṭatarurūpatvamabhihitam |

p. 191)

evaṃ taṭatarurūpavicintanānantarakaraṇīyānyāha (prathama ) iti | 
(prathamapūrakārddhena) iti | atra pūrakastāvat dvādaśamātrā 
pramāṇaḥ  tadarddhaṃ mātrāṣaṭkam | itthaṃ kuṃbhakarecakayorapi 
pramāṇaṃ yojanīyam | tathā śrīmajjñānaratnāvalyāṃ  

jānumaṇḍalamāvartya mātrā syācchoṭikā kramāt |
tābhirdvādaśa mātrābhiḥ pūrakaḥ kuṃbhakastathā ||
recakaścaivamākhyātaḥ prāṇāyāmaḥ kanīyasaḥ | 

iti | (stabdham) niścalam | pṛthivīdhāraṇāyāḥ sataṃbhana 
kāryakartṛtvenoktatvāt | atra oṃ hlāṃ nivṛttikalāyai haḥ huṃ phaṭ iti 
pūrakapūrvārddhena pārthivyā dhāraṇayā 
gandhādipañcakakṣayāya pañcavāraṃ manasā uccaran 
pallavakusumaphalaśūnyaṃ niścalam ca dehanyagrodhapādapaṃ 
cintayet ityavaseyam |

p. 192)

(snigdham) chāyāvṛkṣam | snigdhantu masṛṇe sāndre chāyāvṛkṣe 
nameruṇi iti viśvaḥ | tadanantaraṃ kiṃ kuryādityāha (tataḥ) iti | 
(bandhakarūpam) sūkṣmasthūlaśarīrarūpamityarthaḥ | (śūnyam) 
bandhakatvādvayāvṛttaṃ asatkalpamiti yāvat | atrāvasare dvādaśānte 
grāhya bhūtaiśśūnyatvādanālaṃbanaṃ 
khacinmātraniṣṭhamevātmasvarūpaṃ bhavati na tu 
mūrcchādyavasthāsviva niruddhameveti śrīmatā 
sārddhatriśativṛttikṛtā dvādaśānte nirālambaṃ vijñānaṃ kevalaṃ 
sthitam ityetatsūtravṛttau samupadiṣṭam ||
itthaṃ samutsāritaniravaśeṣadoṣasya vapuṣaḥ 
sudhāplāvanavidhimāha (vauṣaḍanta) iti | (vauṣaḍantamūlena) 
mūlādhārādārabhya hakārau 
kārādyunmanāntamātmānusandhānapūrvoccāritavauṣaḍantamūlen
etyarthaḥ | 

p. 193)

(śikhāntasthādhomukhapadmāsravadamṛtadhārābhiḥ) 
śikhāntasthādhomukhapadmaṃ tāvat sakalavastūnāmotaprotarūpeṇa 
sarvādhāratvena sthitaḥ parameśvara śakternityādhiṣṭheyarūpaḥ 
paramāmṛtarūpo dvādaśāntasthaḥ parabinduḥ | tathā 

prakriyāntasthamamṛtaṃ sravantaṃ cintayet sadā |
praṇavaṃ śvetakamalaṃ yogapīṭhamadhomukham ||
cintayedamṛtaṃ tasmin suṣumnābhinnamastakam | 

iti | tasmāt sravantyaḥ prasaratnyaḥ tāśca tāḥ amṛtadhārāśca 
tathoditāḥ tābhiḥ | (sakalanāḍīmukhaṃ praviṣṭābhiḥ) 
hṛtasaptatisahasranāḍīdvāraṃ praviśantībhiḥ | tataḥ kimityāśaṃkya 
dvādaśāntopārūḍhasya ātmano hṛdi vinyāsāya 
prathamamāsanakalpanaprakāramāha (hṛdaye) iti |
hṛdayasvarūpamuktaṃ śrīmadvasiṣṭhena 

mano niryāti viṣayānyasminneva pralīyate |

p. 194)

hṛdayantadvijānīyānmanasassthitikāraṇam || 

iti | (akārādimātrātrayayuktena) akāraḥ ādiḥ yāsāṃ tāḥ 
akārādayaḥ tāśca tāḥ mātrāśca tāsāṃ trayam |
ukāramakārāvādiśabdārthaḥ | atra omityanena 
akārokāramakāramātrātrayamilitena 
nālapatrakarṇikālakṣaṇamātmāsanaṃ hṛdayapuṇḍarīkaṃ 
saṃbhavatīti tātparyārthaḥ | aśarīro hyadhiṣṭhātā nātmā 
muktātmavadbhavet iti śruteḥ dagdhabandhanakalevarasya niṣkalasya 
ātmana uttaratra kriyā nopapadyate, na hi śarīrādivirahiṇyavabodhaḥ 
karaṇaṃ vā yuktimaditi manasi nidhāya, 
mantramayapuryaṣṭakaśarīrāvataraṇakramamāha | (tatkarṇikāyām) iti 
| puryaṣṭakaṃ punaḥ dṛkkriyāśaktimayam | tathā śrīmanmṛgendre 

nirdahet pāśavīṃ mūrtiṃ sadāśivapadaspṛśā |

p. 195)

tadbhasma vāyunā śaktināpanīyā valokayet ||
dinakṛnmaṇḍalākāraṃ vṛkkriyā maṇḍalañcitaḥ |
tadeva vapurasyaitadavyaktāṃgamitīṣyate || 

iti | (catuṣkalena) catasraḥ kalāḥ akārādibindvantā nijāṃśāḥ yasya 
sa catuṣkalaḥ tena | kalāṃśamātre śilpādau iti nānārtharatnamālā |
tataḥ proktatatvalayakrameṇa nirmalasyātmano hṛdi punarvinyāsamāha 
(tasmin) iti | (tasmin) puryaṣṭake | (bījarūpam) śivabījātmakam | 
(śivamayam) śivībhūtam | tathā śrīmatsarvajñānottare 

tataścākarṣayejjīvaṃ śivībhūtaṃ nirāmayam |
pūrakeṇa śikhāntasthaṃ śivabījamayaṃ param || 

iti | taṃ nirāmayam | pūrakeṇa śikhāntasthaṃ śivabījamayaṃ param || 
iti | (paṃcakalena) 

p. 196)

pañca kalāḥ akārādinādāntāḥ yasya sa pañcakalaḥ tena | 
(vauṣaḍantaśaktimantroccāreṇa) 
caturthyantaśaktiśabdayuktamūlamantroccāreṇa | oṃ hauṃ śaktaye 
vauṣaṭ iti yāvat | eva muktaṃ śrīmatā 
somaśambhupaddhativyākhyākāreṇa | atra tāvat 

niṣkalaśaktikṣobhāt srutabahulāmṛtamayasya salilasya |
madhye plavan sa haṃsaḥ punarāgacchastato dhyeyaḥ || 

iti śruteḥ ātmanaḥ śarīrādviśleṣapūrvaṃ saṃsthāpitatvāt 
tadarthaṃ punarapyamṛtāplāvanaṃ karaṇīyamityabhiprāyaḥ |

antaryāgaḥ ||

kri (27) tadanu pūrvavadaṅganyāsaṃ vidhāya, 
hṛnnābhibindusthānāni pūjāhomasamādhīnāṃ sthānāni 
saṃkalpya, vakṣyamāṇakrameṇa 
bhāvopanītapuṣpādyairantarhṛtpadme śivaṃ sarvopacārairmanasā 

p. 197)

saṃpūjya, nābhikuṇḍe svatassiddhe'gnau 

jñānānalaṃ nyasettatra sūryāyutasamaprabham |
hṛtpuṇḍarīkamadhyāttu sauṣumnena pathā'nalam ||
dvādaśāntapade yojya tattejaḥpuṃjapiñjaram |
tena vinyastamātreṇa sarvakarmārhako bhavet ||

ityuktavat jñānānalaṃ vinyasya, śivaṃ saṃpūjya, pūrakākṛṣṭena 
binduprasrutāmṛtarūpeṇājyena homañca kṛtvā, antaḥ pūjitadevāya 
samarpya, pūjāṃ samāpya, bindau sarvatomukhaṃ 
sphurattārakākāramīśvaraṃ dhyātvā, bahiḥ pūjayāmīti prārthya, 
labdhānujñaḥ || (27)
(pra) atha śivīkaraṇavidhimudīrya sūkṣmadasthūladehadvayasya 
mantramayaśaktividyādehatvasiddhayarthamaṅganyāsaṃ kuryādityāha 
(tadanu) ityādinā (vidhāya) ityanena ||

p. 198)

atha 

jyotirliṅgaṃ hṛdisthaṃ yattadevābhyarcyate bahiḥ |
yatastasmāt purā kuryādantaryāgamihocyate ||

iti vacanena prathamamantaryajanavidhimāha (hṛnnābhi) ityādinā 
(labdhānujñaḥ) ityantena |

hṛdaye'rcāvidhānantu nābhau homaṃ prakalpayet |
lalāṭe ceśvaraṃ dhyāyedvaradaṃ sarvatomukham ||

iti śrīmatkālottaraśruteḥ hṛdayādeḥ pūjādyavakāśatvaṃ 
saṃkalpayedityāha(hṛt) iti |
kathamantararcayedivyākāṃkṣāyāmāha (vakṣyamāṇakrameṇa) iti |
ata evā'tra bāhyārcanameva prakṛtibhūtaṃ sarvairaṅgaiḥ 
paripūrṇatvāditi tātparyam | kairyajedityāśaṃkāyāṃ 

hṛtpadmo pūjayedvidvān yathoktantu yathākramam |
gandhādyairupacāraistu manasā kalpya pūjayet ||

iti śrīmatsuprabhedavacanena manaḥ kalpitaiḥ kusumagandhādibhiḥ 
saṃpūjayedityāha (bhāva) iti | (hṛtpadme) iti |

p. 199)

atra hṛtsvarūpamuktaṃ śrīmadvasiṣṭhena mano niryāti 
viṣayānyasminneva pralīyate | hṛdayantadvijānī 
yānmanasasthitikāraṇam || iti | tatra padmaṃ hṛtpadmam | 
tallakṣaṇamuktaṃ śrīmanniśvāsakārikāyāṃ 

kadalīpuṣpasaṃkāśaṃ hṛdayaṃ sarvadehinām |
tasya madhye sthitaṃ padmamaṣṭapatraṃ sakarṇikam ||
vitastimātraṃ hṛdayaṃ kamalaṃ caturaṅgulam |
aṣṭāṅgulapramāṇantannābherūrdhvaṃ vyavasthitam ||
padmanālaṃ navadvāraṃ samantāt kaṇṭa?kānvitam |
aṅguṣṭhaparvatulyā'tra karṇikā sā sakesarā ||
karṇikāyāṃ bhavet sūryastasya madhye tu candramāḥ |
candramadhye bhavedvahnistasya madhye maheśvaraḥ ||
sadāśivo maheśasya tasyāpi parataśśivaḥ | 

iti | (saṃpūjya) iti | atra hṛdayakamale arghyapātradvayaṃ kṛtvā 
kandanālapatrakarṇikāsu ādhāraśaktyādiśaktiparyantaśivāsanaṃ

p. 200)

vinyasya mūrttidvayaparāvāhanasthāpanādijapasamarpaṇāntaṃ karma 
kuryādityuktaṃ śrīmatā bālajñānaratnāvalīkāreṇa ||
antarhavanavidhānamāha (nābhi) iti | (svatassiddhe) 
nisargasamutpanne | etadviśeṣaṇaṃ kuṇḍānalayorapi saṃbandhanīyam |
etena kuṇḍāgnisaṃskārayorakaraṇīyatvaṃ darśayati |
evamudīritaṃ śrīmatā somaśaṃbhupaddhativyākhyākāreṇa |
tathā ca śrīmaccintye pūrvamevāgnisiddhatvādvinācāgnimukhaṃ 
tathā iti | nābhikuṇḍagatāgnau jñānapāvakavinyāsaprakāraṃ 
spaṣṭīkaroti (jñānānalam) iti | vahnibījaṃ suṣumnā vartmanā 
hṛtbindugatajñānānalābhyāṃ saṃyojya, 
dvādaśāntapadasthaśiva*?śabdinā? saha ekīkṛtya anantaraṃ 
nābhigataṃ jvalane vinyaseditya ca tātparyam | tathā cāha

p. 201)

bhagavān jñānaratnāvalīkāraḥ |
nābhikuṇḍe svayaṃ bhūte trimekhale nijabhūtāgniṃ prajvālya 
kravyākāṃśaṃ parityajya nirīkṣaṇādibhissaṃśodhya vahnibījaṃ 
samuddīpitaṃ recakena 
hṛdayabhrūmadhyagatajñānavahnibhyāmekīkṛtya dvādaśāntaṃ 
nītvā pūrakeṇaṃ taṃ śivavahniṃ nābhigataṃ kṛtvā iti | (śivaṃ 
saṃpūjya) iti | atra agniṃ hṛtpadme āsanamūrtimūlamantrairarcayet |
tathā śrīmajjñānaratnāvalyāṃ āsanaṃ mūrttimāvāhya trayam 
tatra

 
6 - sakṛt smaret iti | (homañca kṛtvā) iti | atra yathāśakti mūlena 
brahmāṅgaiśca dvādaśāṃśato hutvetyarthaḥ | (samarpya) iti |
atra homaphalamiti śeṣaḥ | tataḥ kimityāśaṃkya antaryāgaṃ 
samāpayedityāha (pūjām) iti | atra aṣṭabhiḥ puṣpairabhyarcya 

p. 202)

parāṅmukhārghyaṃ datvā pūjāsamāpanaṃ vidadhīta |
tathā śrīrāmanāthapaddhatyāṃ hutvā vahni nirudhyātha 
brahmādīṃśca hṛdisthitam | śivamiṣṭvā'ṣṭapuṣpyā'tha 
datvā'rghyaṃ ca parāṅmukham nirudhya iti ||
samādhividhimupadiśati (bindau) iti | (sarvatomukham) 
sarvaviṣayajñānakriyāśaktiyuktam | (īśvaram) niṣkalaśivam |
yadāha śrīmatsomaśaṃbhupaddhativyākhyākāraḥ |
hṛtpadme śivānale cārcitaṃ sakalarūpaṃ taṃ maheśvaraṃ 
pūrvoktaṃmantrātmakāvayavavibhāgarahitaṃ niṣkalaśivaṃ 
bindvadhiṣṭhānāt bindurūpaṃ cintayet iti | evaṃ 
bhūtaśuddhyantaryajanahavanasamādhibhirātmaśuddhissaṃjātetyavad
heyam | tathā śrīmatkāraṇe 

utsṛjya prākṛtaṃ bhāvaṃ śivo'hamiti bhāvayet |
hṛdaye yajanaṃ kuryāddhomaṃ nābhau prakalpayet ||

p. 203)

tatheśvarantu bhrūmadhye dhyāyet sarvagataṃ prabhum |
ātmaśuddhiriyaṃ proktā sthānaśuddhiṃ tataśśṛṇu || 

iti ||

sthānaśuddhiḥ ||

kri (27) sthānaśuddhimācaret | astreṇa tālatrayaṃ datvā, 
choṭikābhistatsthānādvighnānuccāṭya astreṇa parito 
jvaladagnivarṇaprā?kāraṃ, kavacena dakṣiṇatarjanībhramaṇena 
parikhātrayañca saṃcintya dhenumudrayā om hāṃ hauṃ śaktaye 
namaḥ iti śaktijālamūrdhvādho vibhāvya, sarvatra kṛtarakṣāṃ 
bhāvayet | iti sthānaśuddhiṃ vidhāya ||
(pra) atha itthaṃ ātmaśuddhimabhidhāya adhunā dvitīyāṃ 
sthānaśuddhimatidiśati (sthāna) ityādinā (bhāvayet) ityantena |
kathantadācaredityāha (astreṇa) iti | choṭikālakṣaṇamuktaṃ prāk | 
(parikhātrayam) kheyatrayam | kheyantu parikhāṃ ityumaraḥ | 
(ūrdhvādho vibhāvya) iti |

p. 204)

atra śaktayā pūjāsthānamotaṃ protañca bhāvayediti tātparyārthaḥ |
anena pūjāmaṇṭapasya

--------------------------------

(73) māyeyatvanivṛttyā baindavatvamāpāditamiti samākhyātaṃ 
śrīmanmṛgendrapaddhativyākhyākāreṇa ||

śivārghyakaraṇam ||

(kri) (29) tataḥ svarṇādinirmitamarghyapātramastro prakṣālya, 
binduprasṛtāmṛtadhārāmayena, śuddhāmbunā 
vauṣaḍantahṛdayenāpūrya, gandhapuṣpadūrvākṣatādi vikṣipya, 
tasminnāsanamūrttibrahmapañcakavidyādeha netramūlāṅgaiḥ 
punarmūlena ca saṃpūjya, saṃhitayā'vimantrya, astreṇa saṃrakṣya, 
kavacenāvakuṇṭhya, dhenumudrayā vauṣaḍantamūlena prarocayet ||
tataḥ tajjalena ātmānamastreṇa saṃprokṣya || (2
(pra) atha śivārghyakaraṇaṃ vakti ( tataḥ) ityādinā (prarecayet) 
ityantena | 

p. 205)

(svarṇādi) iti | ādipadena rajatādikaṃ gṛhyate | tathā 

sauvarṇaṃ rājataṃ tāmraṃ bhaumaṃ vā vāripūritam |
śivārghyapātramabjāṃkaṃ vṛttaṃ vraṇavivarjitam || 

iti || athavā pātramekantu pādyamācamanārghyakam iti 
śrīmatsūkṣmaśruteḥ śivābhidhānaṃ pūjānte pādye 
cācamanīyake iti śrīmanmṛgendraśruteśca 
pādyācamanārghyāṇāṃ ekameva pātraṃ, na tu teṣāṃ pṛthak 
pṛthamiti manasi nidhāyāha (arghyapātram) iti | (akṣatādi) iti |
ādipadena kṣīrādi nigadyate | taduktaṃ

āpaḥ kṣīraṃ kuśāgrāṇi taṇḍulāssumanāstilāḥ |
arghyo'ṣṭāṃga iti prokto yavaissiddhārthakaissahā || 

iti | yadyaṣṭāṅgābhāvaḥ tarhi śivārghyaṃ kevalaṃ jalena vidadhīta |
tathā aṣṭāṅgaṃ kārayedyatvāttadabhāve'mbupūritam iti | 
(saṃhitayā'bhimantrya) iti |

p. 206)

atra brahmabhiraṅgaiścābhimantrayet | taduktaṃ 

śivasanena tanmūrtyā brahmabhirvidayā dṛśā |
mūlenāṃgairvinā netraṃ punarmūlena cārcayet ||

brahmāṅgairabhimantryātha iti | (prarocayet) iti |
atra bindusthānāt 
karāṅgulidaśakābhimukhanāḍīdaśakasravadamṛtavattayā 
dhenumudrayā vauṣaṭkāreṇāsya paramāmṛtarūpatvamāpādyata iti 
tātparyam
atha tadanantarakaraṇīyānyāha (tataḥ) ityādinā (saṃprokṣya) 
ityantena | (tajjalena) śivārghyajalena | (ātmānam) svaśira ityarthaḥ ||

dravyaśuddhiḥ ||

(70) (kri) (30) puṣpādipūjopakaraṇadravyajātamastreṇa saṃprokṣya, 
kavacenābhyukṣya, hṛdā'bhimantrya, kavacenā'vakuṇṭhya, 
dhenumudrayā'mṛtīkṛtya, arghyajalabindūn snānatoyabhāṇḍeṣu 
sapuṣpaṃ nikṣipya, amṛtīkuryāt |

p. 207)

iti dravyaśuddhiṃ vidhāya, (30) (pra) atha sthānaśuddhiṃ vyāhṛtya 
tṛtīyāṃ dravyaśuddhimabhidhatte (puṣpādi) ityādinā (vidhāya) 
ityantena | nanu evaṃ kṛtātmasthānadravyamantraliṅgaśuddhiḥ iti 
sthānaśuddheranantaraṃ dravyaśuddhyuddheśas abhidhāsyamānatvāt 
yathoddeśantattallakṣaṇasya tattatsamanantaraṃ vaktumarhatvena 
kathamatra tanmadhye śivārghyakaraṇavidhiruditaḥ iti cet | satyaṃ 
dravyaśuddhestāvat śivārghyajalaprokṣaṇapūrvakatvāt 
tadvidhestatpaścādbhāvitvamityadoṣaḥ | (abhyukṣya?) iti |
adhomukhapatākākāreṇa hastatalena saṃspṛśyetyarthaḥ |

paripūtena toyena pūrṇān kṛtvā laghūtghaṭān |
ghaṭikordhvantu saṃsthāpya patreṇārghyajale kramāt ||

iti śrīmatkiraṇaśruteḥ snānatoyakumbheṣu sapuṣpārghyajalakaṇān 
pṛthak pṛthak pātayedityāha (arghyajalabindūn) iti | 
(snānatoyabhāṇḍeṣu) iti 

p. 208)

gaḍḍukāṃścaturasaṃskārasaṃskṛtānityuktatoyabhājaneṣvityarthaḥ | 
bhāṇḍantu bhājane iti nānārtharatna mālā | nanvatra dravyaśuddhyā 
kiṃ sādhyate, kusuma jalādidravyāṇāṃ svata eva śuddhitvāditi cenna 
aśuddhabhutanotpannamāyeyadravyajātasyāśivatayā 
śivabhogānarhatvāt | na ca vyāpakaṃ śivasaṃbandhācchivatvaṃ 
tasyeti vācyam | śivasya puṣkaraṇa parṇavannirlepatayā 
dravyasaṃpṛktatvābhāvāt | tataḥ puṣpādipūjopakaraṇadravyāṇāṃ 
mantraprokṣaṇābhyukṣaṇābhimantraṇāvakuṇṭhanādinā 
śāktatvāpādanārthaṃ dravyaśodhanaṃ vidadhīta | tathā 

māyeyarūpasantyā mādāttaśaktisvarūpataḥ |
śivabhogyaṃ bhaveddravyaṃ sā kriyādravyaśodhanam || 

iti ||

ātmapūjā ||

(kri) (32) svāsane om hāṃ śivāsanāya namaḥ iti puṣpaṃ datvā |
hṛdi mūrttiṃ vinyasya candanena lalāṭe

p. 209)


vinyasya iti adhitilakaṃ kṛtvā, mūlena śirasi puṣpaṃ dadyāt |
itthamātmapūjāṃ vidhāya, pūjā'viruddhamaunamāsthāya | (32)
(pra) atha sūryopasthānetyādyuktātmādhikaraṇaśivārcanamāha 
(svāsane) ityādinā (vidhāya) ityantena |
atha pūjakastadānīṃ kathaṃbhūto bhavedityāśaṃkya pūjā 
virodhavirahaṃ vācayamo bhūyādityāha (pūjā) ityādinā (āsthāya) 
ityantena | maunaṃ tāvat śivasaparyānucitānabhibhāṣaṇam |
tathā maunantu śivapūjāyāṃ tadayogyāpraśaṃsanam ||

mantraśuddhiḥ ||

(kri) (32) mantrān hrasvadīrghaplutakrameṇa 
oṅkārādinamontānuccārya, mantraśuddhiṃ kuryāt || (32)
(pra) atha dravyaśuddhimupavarṇya caturthīṃ mantrāśuddhimācaṣṭe 
(mantrān) 

p. 210)

ityādinā (kuryāt) ityantena (mantrān) manyante ebhiriti mantrāḥ | 
yadvāmananatrāṇadharmayogino mantrāḥ tān | tathā 

mananaṃ sarvaveditvaṃ trāṇaṃ saṃsāryanugrahaḥ |
mananatrāṇadharmitvānmantra ityabhidhīyate ||

iti yadyapi vāttyaniṣṭho mantraśabdastathāpya bhedopacārādiha 
vācakeṣu ca vartate | te punarbrahmāṅgamūlāḥ | eteṣāmuddhāro 
yathā ṣaṇḍākṣararahiteṣu ṣoḍaśākṣareṣu hrasvā 
navamasaptamapañcamatṛtīya prathamasvarāḥ sāntasahitāḥ pañcaṃ 
īśānādipañcabrahma bījāni kramāducyante | tasmin 
ṣoḍaśasvaravarge phu 
dvitīyacaturthaṣaṣṭhāṣṭamadaśamadvādaśasvarāḥ ṣaṭ sāntayuktā 
hṛdayādyaṅgabījānyudīryante | tathā samīritaṃ śrīmatkāraṇe 

ṣoḍaśasvarasaṃghe tu napuṃsakavivarjite |
dvādaśasvarasaṅghena nādākhyārṇasamanvitam ||

p. 211)

vyomāgnibhūtavarṇāśca saptamannavamantathā |
bindunādasamāyuktaṃ brahmapañcakamucyate ||
sadyaṃ vāmamaghoraṃ ca tatpuruṣeśānakā dvijāḥ |
brahmāṇyanukrameṇaiva namaskārāntakāṇi tu ||
dvitīyena caturthena ṣaṣṭhenaivāṣṭamena ca |
daśadvādaśavarṇābhyāṃ ṣaḍaṅgāni vidhīyate ||
hṛdayaṃ ca śiraścaiva śikhā kavacameva ca |
netramastraṃ ṣaḍaṅgāni kīrtitāni krameṇa tu ||
hṛdādinetraparyantā binduyuktāḥ prakīrtitāḥ |
astraṃ visargaparyantaṃ jātiṣaṭkasamanvitam ||
praṇavañcāditaḥ kṛtvā mantroccāramanantaram |
abhidhānaṃ caturthyantaṃ namaskārānta saṃyutam ||
brahmāṅgānāmathoccārassarvakāryeṣu pūjitāḥ | 

iti | sadāśivabhaṭṭārakasya mūlamantroddhāraḥ 

kaḥ pāṭhaḥ || # pā - om hāṃ haṃ hāṃ śivamūrtaye namaḥ iti 
adhikaḥ pāṭhaḥ ||

p. 212)

pradarśitaḥ śrīmatkriyākaraṇamaṇḍanapaddhatyāṃ 

sāntaṃ ṣaṣṭhaṃ sajaṃbhāri bindunādasamanvitam | 
saṃpradānaśiromantrā hṛddhruvā nītiyojitaḥ || 

iti (hrasvadīrghaplutakrameṇa) hrasvaṃ ca vindvantoccāraḥ dīrghaṃ ca 
brahmarandhrāntoccāraḥ plutañca dvādaśāntaparyantoccāraḥ 
hrasvadīrghaplutāni teṣāṃ kramaḥ tena | atra brahmaṇāṃ 
hrasvakramaḥ aṅgānāṃ dīrghakramaḥ mūlamantrasya plutakramaḥ |
tathā śrīmatsārddhatriśatikāyāṃ brahmāṇi hrasvānyuktāni 
dīrghāṇyaṅgāni ṣaṇmukha iti | tathā'nyatra mūlaṃ plutaṃ 
śikhāntastham iti || 
nanu brahmabījamadhye īśānatatpuruṣabījayorokāraikārayoḥ 
kathaṃ hrasvatvaṃ sandhyakṣarāṇāṃ hrasvā na santi hīti | satyaṃ 
keṣāñcinmatametat | yadāhuḥ śikṣākārāḥ chandogānāṃ 
sātyamugrirāṇāyanīyā hrasvagokāramaikārañca paṭhanti iti |
evamuktaṃ śrīmatsārddha triśativṛttikāreṇa |

p. 213)

taduktaṃ bindunādaśikhāprāntaṃ mantramuccārya śodhayet iti |
tathā ca hrasvaṃ bindugataṃ dīrghaṃ brahmarandhragataṃ plutam |
dvādaśāntapade yojya prāsādaṃ mantraśuddhaye || iti | (oṃkārādi 
namontān) iti | atra brahmāṅgamūlamantrān 
praṇavādinamaskārāṃtānuccaret | tathā 
śrīmatsantānasaṃhitāyāṃ 

oṃkāraṃ pūrvamuccārya namaskārāntameva ca |
brahmāṅgāni ca prāsādaṃ śivabījaṃ tathaiva ca || 

iti | aṅgānāṃ na go'ntatvaṃ prāk sakalīkaraṇavidhau pradarśitaṃ ca |
mantraśuddhirnāma 
māyīyaśabdavyaṅgayatvajanitasparśalakṣaṇadoṣasya 
paratatvasamāśrayataḥ kṣapaṇam | taduktaṃ 
mantraśuddhirbhavedaivaṃ paratattvasamāśrayāt iti | tathā ca 

dantādharoṣṭhasañcāre mantrasyāśau ca nirhaṇāt |
nādāntocāraṇe naiva mantraśuddhirudāhṛtā || 

iti | atra ca brahmāṅgāni śāktāni na tvāṇavāni |

p. 214)

yadāha śrīmanmataṅgavṛttikāraḥ śivāṅgabrahmaṇāṃ 
śivamūrtitve sati śaktirupatvenoktatvāt vastutaḥ

73- sadāśivapada eva sthitiḥ iti | tathā jñānaśaktimayo 
mantraśśivenādhiṣṭhitassadā iti ||

liṅgaśuddhiḥ ||

(kri) (33) tadanu pūrvaracitāṃ pūjāṃ gāyatryā saṃpūjya, 
sāmānyārghyeṇa sahṛdā svāhāntamūlena sadyādikrameṇa 
pañcaśirassu narghyaṃ dhūpaṃ dīpañca datvā, pūjopari hastaṃ 
nidhāya, sadyādibrahmapañcakamāvartya, liṅgāt 
pūjāmastramantreṇāpanīya, śuddhapātre caṇḍārthamaiśānyāṃ 
hṛdayena vinyasya, astreṇa liṅgapiṇḍike prakṣālya 
sāmānyārghyajalenāstreṇābhiṣicya, calaliṅge aṣṭapuṣpikayā 
āsanamūrtimūlamantrairvā'bhyarcya, arghyadhūpādi datvā, astreṇa 
pūjāmapanīya,

p. 215)

śuddhodakena saṃsnāpya, pañcāmṛtādi saṃbhave tenāpi 
jaladhūpāṣṭapuṣpikāntaritenāśūnya mastakaṃ mūlenābhiṣicya, 
yavādicūrṇena virūkṣya, samyak śuddhiṃ kṛtvā, mūlena 
pañcavāraṃ brahmabhiraṅgaiḥ svāhāntavyomavyāpyādinā nā 
sahasradhārayā ca sugandhiśītalajalena yatheṣṭamabhiṣicya, 
gandhodakena sthāpitaśivakalaśenāpi saṃsnāpya, 
paścāddhṛdayenārghyajalenābhiṣicya, varmaṇā śuklavastreṇonmṛjya 
| pīṭhe samāropayet || evaṃ kṛtātmasthāna dravya mantraliṅgaśuddhiḥ 
śivaṃ pūjayet || (33) (prabhā) atha mantraśuddhimudāhṛtya 
pañcamīṃ liṅgaśuddhimabhidhatte (tadanu) ityādinā (samāropayet) 
ityantena | tathā 

prāṅmukhassakalairdravyairabhiṣiñcedyathāvidhi |
pīṭhamāropayet paścādudagāsyassamarcayet ||

ca kala liṅge tu pūrvāsyassthi

ī pā - snānavedyupari vastraṃ nidhāya, saḍutthāsanaṃ saṃpūjya, 
onnamo devadeveśa sarvalokaika nāyaka |

p. 216)

uttiṣṭhaṃ snānakarmārthamātmarakṣārthameva ca ||

iti vijñāpya, śivaliṅgaṃ samādāya, snānavedyupari nyasya 
ityadhikaḥ pāṭhaḥ ||

pāṭhaḥ ||

(68) tvā ----- pūjayet | iti liṅgamūrddhagatāṃ pūjāṃ pūrvakāla 
prakalpitām | gāyatryā pūjayitvā iti śrīmatkāmikavacanaṃ hṛdi 
nidhāya prākkālakṛtāṃ liṅgottamāṅgasaṅgatāmarcāṃ gāyatryā 
yajedityāha (pūrvaracitām) iti | yadi calaliṅgaṃ tadā 
peṭakamudghāṭaya liṅgaṃ hastābhyāṃ saṃgṛhya, vastraṃ visṛjya 
snānavedyupari vinyasya gāyatryā'rcayet | (āvartya) iti |
kaniṣṭhādyaṅgulībhiḥ sadyādiśirassparśanakrameṇa vinyasyetyarthaḥ 
| tathā śrīmadaṃśumati vaktranyāsārdhyamevaṃ ca nirmālyasya 
visarjanam iti | atra ca evaṃ naiṣṭhikaḥ | bhautikastu īśānādikrameṇa 
pañcaśirassvarghyamaṅguṣṭhādibhirnyāsaṃ ca kuryāt |

p. 217)

tadyathā śrīmatsūkṣme 

arghyodakena saṃprokṣya vaktranyāsaṃ samācaret | 
aṅguṣṭhādikaniṣṭhāntaṃ pañcabrahmamanuṃ nyaset || 

iti | liṅgaśabdena cātra liṅga dvitrikaraṇe iti dhātvarthagatyā liṅgayati 
sṛṣṭisthityādibhiḥ kṛtyaiḥ jagat citrīkarotīti pārameśvaraṃ 
tejo'bhidhīyate | tadvyaktisthānaṃ tu 
śailādikamupacārālliṅgaśabdenocyate | yadāhurguravaḥ 

liṅgitaṃ citritaṃ yena jagat kṛtyaiśca pañcabhiḥ | 
tattejaśśāmbhavaṃ liṅgaṃ bhāktaṃ tadvyaktibhūmikam ||

iti | (pūjāmādāya) iti | atra kaniṣṭhānāmikāmadhye puṣpaṃ 
saṃgṛhya, aṅguṣṭhatarjanībhyāṃ liṅgamastakāt 
pūjāmastreṇāvaropya, puṣpaṃ liṅgottamāṅge vinyaset | tathā 
śrīmadaṃśumati 

kaniṣṭhānāmikāmadhye navapuṣpaṃ tu saṃgrahet | 
aṅguṣṭhatarjanībhyāṃ ca nirmālyañca visarjayet || 

p. 218)

iti | 

liṅgaṃ prakṣālya cāstreṇa śivāstra yat prakīrttitam |
rudrarūpadharā vighnā?stena protsāritāstu te ||
pīṭhaṃ prakṣālya paścāt 

iti śrīmatsarvajñānottaraśruteḥ vighnanirasanāya liṅgapīṭhe 
śivāstreṇābhiṣecayedityāha (astreṇa) iti ||
itthaṃ calācalaliṅgayoḥ sāmānyena liṅga śodhanamudāhṛtya 
iṣṭaliṅge pañcāmṛtādyabhiṣekāya aṣṭapuṣpikārcanalakṣaṇaṃ 
sāmānyāvāhanaṃ karaṇīyamityāha (calaliṅge) iti | (calaliṅge) 
bāṇādiliṅge | tathā śrīmatsuprabhede

sphāṭikaṃ kṣaṇikaṃ śailaṃ bāṇaliṅgaṃ ca lohajam |
calaliṅgam samākhyātam iti | aṣṭapuṣpikā lakṣaṇamagre vakṣyati |
atra iṣṭaliṅgaṃ gāyarīpūjādikaṃ vinā 
kevalamaṣṭapuṣpikayā'bhyarcyaṃ abhiṣecayediti kecidūvire |
tadasamañjasaṃ, tatrāpi gāyatrī pūjāyā vihitatvāt |

p. 219)

tathā śrīrāmanāthapaddhatyāṃ 

gāyatryā prākkṛtāmarcāmabhyarcyājādiśambaraiḥ |
sāmānyārghyeṇa datvā'rghyaṃ tathā brahmāṇi vinyaset ||
liṅgasthaṃ mālyamaiśānyāṃ hṛdā caṇḍāya nikṣipet |
astreṇa piṇḍikāṃ liṅgaṃ prakṣālyāstrārghya vāriṇā ||
hṛdābhiṣecayelliṅgamiti liṅgaviśodhanam |
śivamabhyarcyayedaṅgaiḥ pīṭhaṃmūrtiśivādibhḥ || 

iti | calaliṅge punaḥ sthiraliṅgavat 
sthirāsanapūjādipūrvamabhiṣecanamanucitam | yadāha 
śrīmajjñānaratnāvalīkāraḥ iṣṭaliṅgapūjāyāmāvāhanādi kṛtvā 
pañcagavyādi snapanakaraṇamaśakyam | yadi pañcagavyasnapanādi 
kriyate tadānīṃ nirmālyasaṃkaraprasaṅgaḥ | ataḥ 
pañcagavyādivistarasnapanakaraṇāya liṅgaśuddhisamanantaraṃ 
aṣṭapuṣpikayā āsanamūrttimūlairvā śivaṃ saṃpūjayet iti |

p. 220)

tathā cāha bhagavān mṛgendrapaddhativyākhyākāraḥ |
anyetvasya calaliṅgatvāt 
śaktyādiśaktiparyantānāmāsanamantrāṇāṃ pīṭha eva 
nyasyamānatvāt 
samagrāsanapūjāṣṭatriṃśatkalānyāsādipūrvakaṃ 
sthiraliṅgatadāvāhanādiṣu kṛteṣvapi calanamittyunti |
tanna yuktaṃ 

pūjyamānaṃ yadā liṅgaṃ hastādi sparśato manāk |
calitaṃ ghoramantrasya śataṃ śeṣa kriyāṃ nayet ||

iti jñānaratnāvalyāṃ mūlavacanatvenoktatvāt 
samagrāsanapūjāyāṃ visarjanāt pūrvaṃ calanaṃ na yogyam |
kiñca vāyavyeśānakoṇayorgaṇapatiṃ gurupūjāyāḥ sarvāsu 
saṃhitāsu paddhatiṣvapi karaṇīyatayā vihitatvāt, snapanasamaye 
nirmālyaśuddhikāle pūjitayostayorgaṇapati gurvoḥ pūjāmadhye 
visarjanasyāśrutatvāt, sthaṇḍilārcitadevānāṃ visarjanāt, 

p. 221)

pūrvaṃ calane prāyaścittasya śrutatvāt, tayoścalanamavaśyabhāvi | 
ataḥ samagrāsanapūjā na kāryetyādi tata evāvadhāryam |
tathā'nyatra 

sāsanā mūrtimūlāṃgā netrahīnā'ṣṭa puṣpikā |
etadāvāhanaṃ saṃbhossnānakālocitaṃ viduḥ ||
alametāvadātmārthe 

iti | (arghyadhūpādi) iti | atra arghyaṃ viśeṣārghyam | tathā 
śrīrāmanāthapaddhatyāṃ śivamabhyarcayedaṅgaiḥ 
pīṭhamūrtiśivādibhiḥ | viśeṣā'rghyeṇa datvā'rghyam iti |
tailādidravyābhiṣekavidhimāha (pañcāmṛtādisaṃbhave) iti |
atra pañcāmṛtantāvat dvividhaṃ rasaṃphalapañcāmṛtabhedena |
tatra rasapañcāmṛtaṃ gandhodakamiśritāni kṣīradadhighṛta 
śarkarāmadhūni | yadyetāni kadalīpanasāmraphalamiśritāni tarhi 
phalapañcāmṛtaṃ bhavati | tathā madhu 

p. 222) 

payadadhisarpiśśarkarā madhyamādīn 
śarapadaśivakoṣṭhairvinyasedbrahmamantraiḥ |
kuḍavayugalayugmaprasthapādantu pañcāmṛtamiha 
śivamantraissnāpayet | trīṇi kāle || iti | tathā śrīcintyaviśva sādākhye 

madhye dugdhaṃ dadhi prāci dakṣiṇe ghṛtameva ca |
uttare madhu saṃyojyaṃ śarkarā paścime bhavet ||
kadalīpanasāmrañca gandhodakantathaiva ca |
agnyādīśāna paryantaṃ sthāpayettu viśeṣataḥ || 

iti |

pañcamṛtaṃ tatassnāpyapratiprasthaṃ viśeṣataḥ | 

iti | tailādirādiśabdārthaḥ | tathā śrīmatkāraṇe 

prathamaṃ gandhatailaṃ ca dvitīyaṃ pañcagavyakam |
trayaṃ pañcāmṛtañcaiva ghṛtasnānaṃ caturthakam ||
pañcamaṃ payasā snānaṃ dadhisnānantu ṣaṣṭhakam |
saptamaṃ madhunā snānaṃ ikṣu snānamathāṣṭamam ||
navamaṃ phalasāraṃ ca nālikerodakaṃ daśam |

p. 223)

ekādaśaṃ gandhatoyaṃ dvādaśaṃ snapanaṃ bhavet ||
śaṃkhābhiṣekaśuddhānnaṃ dhūpaṃ dīpaṃ viśeṣataḥ | 

iti | (tenāpi) paṃcāmṛtādināpi | (jaladhūpāṣṭapuṣpikāntaritena) 
jaladhūpāṣṭapuṣpikābhiḥ antaritaṃ antaraṃ kṛtaṃ madhye 
kṛtamityarthaḥ | atra pūrvaṃ tailamabhyajya aṣṭapuṣpādi datvā 
jalenābhiṣicya tadanudravyāntareṇābhiṣecayet | evaṃ pratidravyaṃ 
kuryāditi boddhavyam | tathā śrīmaccintyaviśvasādākhye 

madhye madhye ca dhūpañca dīpaṃ caiva pradāpayet |
jalapradānaṃ puṣpaṃ ca tathaivārghyaṃ nivedayet || 

iti | (aśūnyamastakam) śūnyaḥpuṣparahitaḥ mastakaḥ mūrddhā yasya 
tat śūnyamastakaṃ tat na bhavatīti tathoktam | tathā śrīmatkaraṇe 
na śūnyamastakaṃ liṅgaṃ puṣpaiḥ kuryāt kadāca iti | 

p. 224) 

(virūkṣya) udvartya | tathā mahāsnānaṃ tataḥ kāryaṃ 
gandhatailāmṛtādibhiḥ | udvartya yavacūrṇenaṃ iti | (gandhodakena) iti | 
gandhāścandanakuṃkumādigandhadravyāṇi | gandhaśabdo'yaṃ 
puṃsi bahutve ca |

gandhastu saurabhe mṛtyorgandhake garvaleśayoḥ |
sa eva dravyavacane bahutve puṃsi ca smṛtaḥ ityabhidhānāt |
tairyuktamudakaṃ gandhodakamiti madhyapadalopisamāsaḥ tena | 
(saṃmṛjya) iti | kavacena samāmṛśyetyarthaḥ | tathāvarmaṇā 
vāsasā'mṛjya iti | itthaṃ liṅgaśuddhimudīrya 
uktamarthamupasaṃharan ātmādipañcaśuddhiṃ kṛtvaiva 
śivamarcayediti niyamayati (evam) ityādinā (pūjayet) ityantena ||

gaṇeśakamalāgurupaṃktipūjā ||

(kri) (34) tra pīṭhasya vāyavyāṃ diśi dakṣiṇābhimukhasthitaṃ 

p. 225)

gaṇapatiṃ pūrvoktavat dhyātvā, oṃ hāṃ gaṇapataye namaḥ iti 
saṃpūjya, uttare dakṣiṇābhimukhasthitāṃ priyaṃ pūrvoktarūpāṃ 
śivaśaktimeva saṃsmṛtya, oṃ hāṃ mahālakṣmyai namaḥ iti 
saṃpūjya, īśāne

sadāśivamanantañca śrīkaṇṭhañca tathā'mbikām |
skandaṃ viṣṇuñca brahmāṇaṃ gurūn sapta smaran yajet ||

oṃ hāṃ sadā śivādigurubhyo namaḥ iti gurunabhyarcya, 
sāmānyārghyaṃ datvā, gandhapuṣpadhūpadīpādibhiriṣṭvā,

gaṇeśa kamale svāmipāduke māṃ jagadgurum |
yajantamanujānīta yathā saṃpannakārakam |

iti vijñāpya devaṃ saṃpūjayāmīti prārthya, labdhānujñaḥ || (34)
(pra) avighnārthantu yajanaṃ gaṇendrasya purā bhavet iti 
śrīmatpauṣkaravacanena pūrvaṃ gaṇapatipūjāṃ

p. 226)

lakṣmīgurupaṃktisaparyāñca vakti (tatra) ityādinā (labdhānujñaḥ) 
ityantena | sadāśivādi gurusaptakasya ekarūpatayā dhyānaṃ 
samīritaṃ tatrabhagavatā mṛgendrapaddhativyākhyākāreṇa 

īśānakoṇe jaṭāmakuṭayuktaṃ sitapāṇḍarāṅgaṃ yogapaṭṭānvitaṃ 
dhṛtayajñopavītaṃ nābhisthalopari kṛtayogamudraṃ dvibhujaṃ 
saumyekṣaṇaṃ dhyāyana gurupaṃktiṃ pūjayet iti |
gaṇapatyādeḥ śivārcanaṃ prati vijñāpanaprakāraṃ 
śrīmanmṛgendravacanena samāvaṣṭe (gaṇeśa) iti |
he gaṇeśa he kamale he svāmipāduke iti ekaikāmantraṇātmikā 
saṃbuddhiḥ | (yajantam) jagadguruyajanodyatam 
(yathāsaṃpannakārakam) yathāśaktyupahṛtopakaraṇam ||

śivāsanapūjāvidhiḥ ||

(kri) 35- śivaṃ yajet | tato devasya pīṭhādhobhāge madhyataḥ

p. 227)

adhaḥ kūrmaśilāsīnāṃ kṣīrodasitavigrahām |
maulau bījāṃkurākārāṃ varadāmabhayapradām ||
pāśāṃkuśadharāṃ śaktiṃ kriyāmādhārarūpiṇīm |

iti dhyātvā, oṃ hāṃ ādhāraśaktaye namaḥ iti saṃpūjya, 
brahmaśilopari

pṛthvīkandaṃ kalāntaikanālakaṃ bhāvakaṇṭakam |
kṣubdhamāyāmahāpadmamanekadalasaṃkulam ||

iti dhyātvā, oṃ hāṃ anantāsanāya namaḥ ityabhyarcya,

tanmadhyagamananteśaṃ śuddhaṃ vyāptyā sthitaṃ tvadhaḥ |
dhyātvā brahmaśilāmadhye yajecchubhraṃ śivāsane ||

iti dhyātvā, oṃ hāṃ anantāya namaḥ iti saṃpūjya, 
tatsāmarthyarūpān

vicitrakesariprakhyānanyonyaṃ pṛṣṭhadarśinaḥ |
kṛtatretādirūpeṇa śivasyāsanapādukān ||

p. 228)

sitakāśmīratālālīścārusiṃhākṛtīn smaran |
āgneyādīśaparyantakoṇeṣu ca yathākramam ||

oṃ hāṃ dharmāya namaḥ, oṃ hāṃ jñānāya namaḥ, oṃ 
hāṃ vairāgyāya namaḥ, oṃ hāṃ aiśvaryāya namaḥ ityabhyarcya,

kṛṣṇaśvetaṃ pūrvabhāge śvetaraktañca dakṣiṇe |
raktapītaṃ paścimataḥ pītakṛṣṇamudagdiśi |
catvāri gāntakāṇyevamanananteśabalāni tu |

yadvā gātrakān sphaṭikaprakhyāṃ stryakṣān siddhāśirodhṛtāna 
stabdhabāhuśirogrīvān pādukāsaṃktamastakān 
agragātrakapādasthamastakānnararūpiṇaḥ ||
dhyāyan buddhiguṇā dharmamukhādhiṣṭhāyakān yajet |

oṃ hāṃ adharmāya namaḥ, oṃ hāṃ ajñānāya namaḥ, oṃ 
hāṃ avairāgyāya namaḥ, oṃ hāṃ anaiśvaryāya namaḥ ityabhyarcya, 
pīṭhasyordhve mekhalā yāmadhoraktavarṇamadhaśtudanaṃ namaḥ 

p. 229) 

tadūrdhve pāṇḍaravarṇamūrdhvaṃcchadanaṃ śuddhavidyādho 
bhāgāntaṃ īśāne oṃ hāṃ ūdhvarcchadanāya namaḥ iti saṃpūjya, 
tanmadhye 

maṇikya sadṛśaṃ kandaṃ nālaṃ nīlasamaprabham |
aṃkurantu pravālābhaṃ dalaṃ rajatasaprabham | 
kesaraṃ hemavarṇābhamagre muktāvalīyutam | 

oṃ hāṃ kandāya namaḥ oṃ hāṃ bījāya namaḥ oṃ hāṃ 
aṃkurāya namaḥ oṃ hāṃ nālāya namaḥ khalvapatre oṃ hāṃ 
dalebhyo namaḥ iti vidyeśvarāṣṭakarūpāṇi dalāni 
sañcintyābhyarcya, tanmūlapīṭhopari oṃ hāṃ kesarebhyo namaḥ 
pīṭhonnatabhāge madhye 

taptacāmīkaracchāyāṃ pañcāśadbījagarbhitām | 
kesarāṇāñcatuṣṣaṣṭyā karṇikāṃ pūjayettataḥ ||

p. 230)

oṃ hāṃ karṇikāyai namaḥ om hāṃ bījebhyo namaḥ ityevaṃ 
samuditarūpaṃ padmaṃ vibhāvya oṃ hāṃ padmāya namaḥ iti 
pūjayet | yadvā samuditarūpaṃ padmaṃ karṇikāñca yajet |
tataḥ pūrvādīśāntakesareṣu  
vidyeśvarādhiṣṭhātrīśśivaśaktīrvāmādyā aṣṭau |
śaktiliṅgamūle karṇikāyāṃ śivaśaktimeva manonmanīñca

udyaddinakarābhāsāstrinetrāśca caturbhujāḥ |
jaṭāmakuṭakhaṇḍendumaṇḍitā dhṛtacāmarāḥ || 
varadābhayahastāśca śivāsaktakarāmbujāḥ | 
gokṣīradhavalāṃ śaktiṃ karṇikāyāṃ manonmanīm || 

iti dhyātvā, oṃ hāṃ vāmāyai namaḥ oṃ hāṃ jyeṣṭhāyai namaḥ 
oṃ hāṃ raudryai namaḥ oṃ hāṃ kālyai namaḥ oṃ hāṃ 
kalavikaraṇyai namaḥ oṃ hāṃ balavikaraṇyai namaḥ oṃ hāṃ 
balapramathinyai namaḥ oṃ hāṃ

p. 332)

sarvabhūtadamanyaiḥ namaḥ karṇikeśāne oṃ hāṃ manonmanyai 
namaḥ iti saṃpūjya, dalāgravṛtte oṃ hāṃ sūryamaṇḍalāya namaḥ 
iti pītabhāsvararūpaṃ tadadhipatiṃ

brahmā caturmukhaḥ pītaścaturdordaṇḍamaṇḍitaḥ |
srugdaṇḍākṣakuśopetassūryamaṇḍalamadhyagaḥ ||

iti dhyātvā, oṃ hāṃ sūryamaṇḍalādhipataye brahmaṇe namaḥ 
ityabhyarcya kesarāgravṛtte oṃ hāṃ somamaṇḍalāya namaḥ iti 
śvetarūpaṃ tadadhipatiṃ- viṣṇurcaturbhujo mālī 
śaṃkhacakragadābjadhṛk |



90- nīlāṃbudapratīkāśassomamaṇḍala (saṃsthitaḥ) madhyagaḥ |
iti dhyātvā, oṃ hāṃ somamaṇḍalādhipataye viṣṇave namaḥ 
ityabhyarcya, karṇikāgre oṃ hāṃ agnimaṇḍalāya namaḥ iti 
raktarūpaṃ tadadhipatiñca

p. 232)

agnimadhyasthitaṃ rudraṃ nīlakaṇṭhaṃ trilocanam 
vyākhyāmudrānalajñānaṃ śūlahastaṃ caturbhujam ||
sarvālaṃkāriṇaṃ nāgarājayajñopavītinam |

iti dhyāyan oṃ hāṃ agnimaṇḍalādhipataye rudrāya namaḥ itīṣṭvā, 
karṇikāmadhye kuṭilātmikaṃ kṣīrodanibhāṃ śaktiṃ vicintya oṃ 
hāṃ śaktimaṇulāya namaḥ tadadhiṣṭhāyakamīśvarañca 

śākteśca maṇḍalāsīnaṃ vyālayajñopavītinam |  
candrārddhaśekharaṃ tryakṣaṃ śuddhasphaṭikanirmalam ||
khaḍgatriśūla bāṇākṣamālābhaya karātvitam |
kamaṇḍaṃludharaṃ devaṃ varāravindadhāriṇam ||
dakṣavāmakramāt siṃhagajacarmaparicchadam |

itthaṃ vibhāvya, oṃ hāṃ śaktimaṇḍalādhipataye īśvarāya namaḥ 
iti saṃpūjya, tadupari kṣityādikuṭilāprāntavyāptikamāsanamevaṃ 
vibhājya oṃ hāṃ śivāsanāya namaḥ iti saṃpūjya | (35)

p. 233)

(pra) atha tadupari kiṃ kuryādityāśaṃkya śivāsanapūjāvidhimāha 
(śivam) ityādinā (saṃpūjya) ityantena | (tatra 
prathamamādhāraśaktiyajanavidhānamāha (devasya) iti |
taddhyānamāha (adhaḥ) iti | (adhaḥ) śuddhāśuddhasakala 
jagatāmadhaḥ pradeśe | (kūrmaśilāsīnām) kūrmaśilā 
ādhārabhūtaśilā tasyāmāsīnā samupaviṣṭā tām | tathā 
śrīmatsarvajñānottare tataśśilāṃ pratiṣṭhāpya tasyā madhye 
yathāvidhi | tatra śaktiṃ nyasedvidvānaṃkurākārasannibhām || iti | 
(kṣīrodasitavigrahām) kṣīramudrakaṃ yatra kṣīrodaḥ dugdhasāgaraḥ 
sa iva sitaṃ vigrahaṃ yasyāḥ sā tathoktā tām | (bījāṃkusakārām) 
bījāṃkurāṇāmākāra ivākāro yasyāssā tathoktā tām 

p. 234)

kuṭilātmikāmiti yāvat tasyā evāṃkuropamānaśravaṇāt |
tathā hi śrūyate śrīmatkālottare 

candrāgni ravisaṃyuktā hyādyā kuṇḍalinī tu yā |
hṛtpradeśe tu sā jñeyā hyaṃkusakāravat sthitā || 

iti | asyā hyaśuddhānāṃ jagadaṃkurāṇāmādhāratayā 
śuddhānāmupādānatayā ca samastajagadadhiṣṭhānāt 
tadākāratvopamānamupapannam | sugamamanyat | seyamādhāraśaktiḥ 
śivaśaktyadhiṣṭhātā kuṭileti vyapadiṣṭā tatrabhavatā 
somaśaṃbhupaddhativyākhyākāreṇa | natu 
kimarthamādhāraśaktinyāsaḥ prāgvihitaḥ ? ucyate ādhāraśakteḥ 
sarvādhāratvena prāk pūjanam | 
dharmādīnāñcānantasāmarthyarūpatvānnirāśrayāṇāmavasthityas
aṃbhavāt śaktimato'nantasya tadāsanasya ca 
sahasradalamāyāpadmātmakasya nyāso'rtha siddhaeva |

p. 235)

yaduktaṃ śrīmatsamānatantre 

bījāṃkuraṃ purā śaktyā paścādānantamāsanam |
anantañca tataḥ kuryāt 

ityādi | ananteśvarapūjāmāha (brahma) iti | (brahmaśilopari) 
ādhāraśilorddhvam | nanu pūrvaṃ kūrmaśilāsīnāmityatra 
ādhāraśilāsīnāmiti, brahma śiloparītyatrāpi ādhāraśilordhvamiti ca 
kathamubhayatra ekārthatayā vyākhyātam ? satyaṃ ādhāraśilā tāvat 
dvividhā kūrmabrahmaśilābhedāt | tatra brahmaśilā tu kūrmaśilopari 
brahmapadasthā ādhāraśilā | tathā śrīmatsuprabhede

ādau kūrmaśilāṃ nyastvā brahmabhāgānvitāṃ dṛḍhām |
nyaset brahmaśilāṃ mūrdhni nandyāvartaśilātvitām || 

iti | taduktaṃ śrīmajjñānaratnāvalyāṃ pūrvaṃ kūrmaśilāyāntu 
dhyātvā śakti niveśayet | brahmākhyāyāmanantañca iti |

p. 236)

tathā śrīmatkālottare 

napuṃsakātmanā kuryādbrahma kūrma śilāntataḥ | 

iti | tathā śrīmatsarvajñānottare brahmamadhye śilāṃ nyasya iti |
anantāsana padmadhyānamāha (pṛthvī) iti | (kalāntaikanālakam) 
jalādikalāntaikonatriṃśattatvaikanālam | (bhāvakaṇṭakam |
bhāvāḥ dharmādayo buddhidharmāḥ | eteṣāṃ svarūpaṃ 
pūrvamudīritam | tata eva kaṇṭakāḥ nālagatāstīkṣṇāgrāvayavāḥ 
yasya tat tathoktam | veṇau drumāṃge romāñce kṣudrāśatrau ca 
kaṇṭakaḥ iti vaijayantī | (anekadalasaṃkulam) māyāyā 
anekaśrovosuktatvāt sahasravarṇaparipūrṇamityarthaḥ | 
(kṣubdhamāyāmahāpadām) iti | atra 
pṛthivyādikalāntatriṃśaktatvātmakaṃ 
aśuddhamāyākṣubdhabhāgalakṣaṇamanantāsanapadmaṃ 
śuddhādhvāpekṣayā māyīyasya 

p. 237)

kiñcijñatvādihetutvānmohatvācca mukulākāramiti bodhyam | tathā 
samabhihitaṃ śrīmatsomaśaṃbhucaraṇaiḥ kundendudhavaloddaṇḍa 
pāthojamukulākṛtim | yajedbrahmaśilārūḍhaṃ 32- 
śivasyānantamāsanam || anantasya dhyānamāha (tanmadhyagam) iti | 
(śuddham) śvetam | (adhaḥ) śuddhavidyādhobhāge | (vyāptyā) 
nikhilāśuddhyādhvaddhādhvavyāpakatvena | tathā śrīmatkiraṇe 
śuddhe'dhvani śivaḥ kartāṃ prokto'nanto'site prabhuḥ iti |
atra ananto vidyeśānāṃ prathamaḥ natvanantākhyo nāgarājaḥ |  
tasyorvītatvāntameva vyāptirna tūrdhvam | tathā 
śrīmatpañcāvaraṇastave gurubhirupadiṣṭaṃ 

prapañcavyāptito brahmaśilāsthaṃ mantranāyakam |
māyāpadmāsanaṃ śvetamanantaṃ praṇamāmyaham || 

iti | yadyapi vakṣyamāṇa vidyāpadmadalatvena vidyeśvarāṇāṃ sthitiḥ 
|

p. 238)

arthasiddhā | yaduktaṃ ca śrīmatkiraṇe vidyeśvaradalākrāntam iti |
tathāpyanantasyātra prapañcavyāptyā ca sthitiruktetyavirodhaḥ |
evaṃ nirṇītaṃ śrīmatsārddhaṃ triśativṛttikṛtā |
siṃhāsanādhārabhūtadharmādipādacatuṣṭaya saparyāmāha (tat) iti | 
(tatsāmarthyarūpān) tasya anantasya sāmarthyarūpāḥ 
buddhiguṇadharmādyadhiṣṭhāyakaśaktilakṣaṇāḥ tān |
taduktaṃ śrīmatparākhye tasya bhā vidiśāṃ pādā gātrakāṇi 
diśāṃ matāḥ iti | tasyeti anantasya bhāḥ tejasaḥ 
vidiśāmadhiṣṭhāyakāḥ śaktayaḥ pādāḥ diśāmadhiṣṭhāyakāḥ 
gātrakāṇi iti tadvṛttau kathitam | teṣāṃ dhyānamāha(vicitra) iti | 
(vicitrakesariprakhyān) āścaryakarasiṃhakalpān | (pṛṣṭhadarśinaḥ) 
pṛṣṭhasya darśayitāraḥ na tu draṣṭāraḥ | (kṛtetretādirūpeṇa) iti |
atra dharmādayaḥ 

p. 239)

kṛtatretādvāparakaliyugarūpatvamāpannāssantaḥ śivāsanapādatāṃ 
bhajantīti avaseyam | tathā śrīmatkiraṇe caturyugamahāpādam iti | 
(sitakāśmīratālādīn) sitaśca śvetaḥ kāśmīraśca raktaḥ tālaśca 
pītaḥ tālapadenātra haritālamucyate | kaliḥ kṛṣṇaḥ 
sitakāśmīratālādayaḥ tān | śeṣaṃ sugamam | dharmādīnāṃ 
sarvātiśāyivīryatvāt siṃharūpatvamiti nirūpitaṃ śrīmatā 
mṛgendravṛttikṛtā ||
atra ananta sāmarthyarūpāṇāṃ dharmādiśabda vācyatve 
nimittamuktaṃ tatra bhagavatā rāmakaṇṭhena śrīmatkālottaravṛttau 
dharmādayastvanantasāmarthyaviśeṣāḥ yaiḥ sarvaṃ dhatte jānāni na 
kenacidanurajyate sarveśvaraśca bhavati iti | na tu buddhidharmā iti 
maurkhyādvayākhyeyam | teṣāmatra pragamāsaṃbhavāt |

p. 240)

na ceha paśavaḥ pāśāścejyanta iti |  
mātrakabhūtādharmādyarcanamāha (kṛṣṇaśvetam) iti |
adharmādīnāṃ kṛṣṇaśvetādivarṇadvayavatvamatra


93- dharmādikāntisaṃkrāntyā sañjātamityavaseyam | tathā 
śrīmajjñānaratnāvalyāṃ 

adharmaśca tathā'jñānamavairāgyaṃ śikhidhvaja | 
anaiśvaryamiti proktaṃ gātrakāṇāṃ catuṣṭayam ||
dharmādivarṇasaṃmiśram 

iti | śeṣaṃ sugamam || 
eteṣāmeva dhyānāntaramāha (yadvā) iti | spaṣṭaḥ ślokārthaḥ | 
tadanu śivāsanaparyaṃkasya caraṇa 
bhūtadharmādestadgātrakarūpādharmādeśca saparyāmudīrya tasya 
vico?larupādhaśchadanordhvacchadanapūjanamatidiśati (pīṭhasya) iti | 
(adhaśchadanam) 

p. 241)

adhastatvāni ācchādayatīti tathoktam | (tadūrdhve) 
ūrdhvamekhaloparibhāge | padmāvayavabhūtakandādipūjāmāha 
(tanmadhye) iti | teṣāṃ dhyānamāha (māṇikya) iti | spaṣṭaḥ 
ślokārthaḥ | atra 

evantatvāni bhāvāśca karaṇāni napūṃṣi ca |
śuddhāśuddhādhvanorviprā vyākhyātāni samāsataḥ ||


iti śrīmanmṛgendraśruteḥ śuddhavidyāmayapṛthivītatvarūpaṃ 
brahmāṇaṃ kandatvena dhyāyet | śuddhavidyāmayāḥ 
pañcāśatbhāvapratyayāḥ bījatvena dhyeyāḥ | śuddhavidyāmayī 
śuddhiraṃkuratvena dhyeyā | tanmayaṃ kalātatvāntaṃ vastu nālatvena 
dhyeyam | evamabhihitaṃ śrīmanmṛgendrapaddhativyākhyākāreṇa | 
(khalvapatre) pīṭhordhvanimnabhāge | tathā 

pīṭhordhvabhāganimnantu khalvapatraṃ pratīyate |
tatrābjaṃ tatkramādūrdhvaṃ dalakesarakarṇikāḥ || 

iti | dalāni kiṃ rupāṇītyāśaṃkyāha (vidyeśvarāṣṭakarūpāṇi) iti |

p. 242)

atra aṣṭānāṃ vidyeśvarāṇāṃ śuddhādhvani bhogārthaṃ 
mukhyatayā pratisargaṃ sṛjyatvenāvasthiteruktatvāt 
tadāvāsabhūtānāṃ purāṇānāṃ prāgādiṣvaṣṭāsu disu 
navasthānaśruteśca tadupādhīnyaṣṭau dalāni 
dhyeyānītyevamāmnātaṃ tenaiva | (tanmūlapīṭhopari) tasya 
khalvapatrasya mūlapīṭhaṃ mūlapiṇḍikā tasyā upari |
karṇikādhyānamāha (taptaṃ) iti | (taptacāmīkaracchāyām) 
taptacāmīkaraṃ drutakanakaṃ tasya chāyeva chāyā yasyāḥ sā 
tathoktā | chāyā sūrya priyā kāntiḥ pratibimbamanātapaḥ ityamaraḥ | 
(pañcāśadbījagarbhitām) iti | atra pañcāśadbījāni 
pañcāśadvarṇā evetyuktaṃ śrīmatpauṣkare | tathā hi 
pañcāśadbījāni karṇikāyāṃ kakārādimakārāntāni 
pañcaviṃśatiḥ akārādi visargāntāni ṣoḍaśa 
yakārādikṣakārāntāni na veti | 

p. 243)

(kesarāṇāṃ catuṣṣaṣṭyā iti | atra makāra rahitāḥ 
kakārādipañcavargāḥ antasthāḥ ūṣmāṇaśca 
ādyakṣarādikrameṇa pratyekamakārabinduyuktā dviruccāritā eva 
keśarāṇāñcatuṣṣaṣṭirityuktaṃ śrīmatpauṣkare | karṇikā tu 
samastavācakakāraṇabhūtapañcāśadakṣaranicitā 
paramākāśarūpā paramakuṇḍalinyeva dhyeyā | padmantāvat 
parameśvarasya nityādhiṣṭheya bindutatvamayaṃ dhyeyamityuditaṃ 
śrīmanmṛgendrapaddhati vyākhyākāreṇa | etat praphulla bhāvanīyam | 
yadāha śrīmatsomaśaṃbhupaddhativyākhyākāraḥ utphullatvaṃ 
sitatvañcāsya śuddhavidyāmayatvameva dyotayati | yataḥ tasya 
sarvajñatvādihetutvena vikāsakatvaṃ śuddhatvañca iti | 
vāmādiśaktipūjāvidhimāha (tataḥ) iti |
nanu śivāsanasaparyāvidhau kathaṃ 
vāmādiśaktipūjāvarṇanamityāśaṃkya 

p. 244)

padmadalākārāṇāṃ mantramaheśvarāṇāmadhiṣṭhānabhedabhinnā 
yā vāmādi śivaśaktayaḥ tā evātra pūjanīyā vānyā ityāha 
(vidyeśvarādhiṣṭhātṛśivaśaktīḥ) iti | tāsāṃ dhyānamāha 
(udyadvinakarābhāsāḥ) iti | manonmanyā dhyānamāha 
(gokṣīradhavalām) iti | atra vāmādiśaktīnāṃ raktatvamaiśvarya 
raktānāmanantādīmadhiṣṭhānāt | manonmanyāstu 
anantādyadhiṣṭhāna sahityāt śuklatvamiti samīritaṃ 
śrīmanmṛgendrapaddhativyākhyākāreṇa |
sūryādibimbasaparyāvidhimāha (dalāgravṛtte) iti | etāni maṇḍalāni 
na lokasiddhāni bhuvarlokacāriṇī | api tu 
jñānakriyecchāśaktīnāmāvirbhāvādhikaraṇa bhūtāni 
ātmatatvavidyātatvaśivatatva vācyāni binduvikāriṇi |
teṣāṃ lokasiddhānāṃ brahmāṇḍāntargatatvena 

p. 245)

divyasiṃhāsane pragamāsaṃbhavāt | tadadhipatayaśca na lokasiddhāḥ 
| kintu tadadhiṣṭhātṛśaktiviśeṣā ityuktaṃ gurubhiḥ 
śrīmanmṛgendravṛtti dīpikāyām | yadvakṣyati 

aruṇābhaṃ smarennetraṃ dṛkkriyecchātmakaṃ vibhoḥ |
tritatvarūpavahnyādimaṇḍala tritayāśrayam || 

iti | yadvā icchājñānakriyāśaktayaḥ sūryasomāgnimaṇḍalāni |
tadadhipāḥ īśvarasadāśivaśikhākhyāḥ 
adhikārabhogalayāvasthaśivabhedā eva | taduktaṃ 
śivatantrarahasyasāre 

īśvaro hyātmatatvantu vidyātatvaṃ sadāśivaḥ |
śivatatvaṃ paraṃ śuddhamaprameyamanaupamam || 

iti | paratatvābhivyaktipadabhūtaśaktimaṇḍalapūjāmāha 
(karṇikāmadhye) iti | śivāsanapūjāmāha (tadupari) iti | (tadupari) 
śaktimaṇḍalordhvam | (kṣityādikuṭilāprāntavyāptikam) kṣitiḥ 

p. 246)

kṣitiśabdena kuṭilārūpā ādhāraśaktirvivakṣitā |
95- sā ādiryasyāḥ sā kṣityādiḥ kuṭilāprāntā kuṭilā 
śaktimaṇḍalaṃ prānte yasyāḥ sā kuṭilāprāntā kṣityādiścāsau 
kuṭilāprāntā ca kṣityādikuṭilāprāntā tathāvidhā vyāptiḥ yasya tat 
tathoktam ||
atra proktanayena ādhāraśakteḥ śaktimaṇḍalasya ca 
kuṭilāśaktyātmakatva nirūpaṇāt idaṃ 
śaktyādiśaktiparyantāsanamityucyate | nanu kuṭilāśabdena 
parameśvarasya nityādhiṣṭheyā mahāmāyā kathyate 
tadantavyāptikatvamatra śivāsanasya kathamupavarṇitam 
kṣityādiśuddhavidyāntatatvavyāpakamāsanam iti śruteḥ iti cet |
satyaṃ kṣityādiśuddhavidyāntāsanaṃ vubhukṣuviṣayam |
kṣityādimahāmāyāntavyāptikamāsanaṃ tvatra 
mumukṣuviṣayātayoktamityavadhātavyam |

p. 247)

yadāha śrīmatsomaśaṃbhupaddhativyākhyākāraḥ 
kṣityādiśuddhavidyāntatatvavyāpakamāsanam ityatra śuddhavidyā 
kuṭilāśaktiḥ parā vāgīśvarī vidyā māyā'vidyā parā smṛtā iti 
śruteḥ |
śaktayādiśaktiparyantamāsanam iti pratiṣṭhāyāṃ vakṣyamāṇatvāt 
pīṭhamevaṃvidhaṃ kalpyamaśeṣādhvavinirmitam iti śruteśca |
śaktitatvasya paryāyāntare satyapi śuddhavidyāntimatatvanāmadheya 
śuddhavidyātatva grahaṇaṃ bubhukṣuviṣaye śivāsanasya 
tajjñāpanamiti kecit | asyāṃ paddhatyāṃ sakṛt 
bubhukṣumumukṣuviṣayabhedena karmaṇāṃ 
vidhānādubhayamapyācāryānumatamevaṃ iti |
atra mūrtyādimantrāṇāṃ liṅge pūjā ādhārarūpāṇāṃ pīṭhe iti 
sthitam | tathoktaṃ śrīmadratnatraye pīṭhamantrān nyaset pīṭhe 
mūrtyādīn liṅgavigrahe iti |

p. 248)

nanu pratiṣthāsamaye ādhāraśaktyādi sarvamantrāṇāṃ nyāsaḥ 
kṛtaḥ punaḥ pratyahaṃ kimiti kriyate | satyaṃ tadā 
nyastamantrāṇāmeva yajanaṃ prītyarthaṃ pratyahaṃ kartavyam |
no cet parāṅmukhā bhavanti | taduktaṃ śrīmajjñānaratnāvalyāṃ

mantrāṇāṃ yajanaṃ kāryam nityaṃ sannidhihetave |
anyathā na prayacchanti siddhiṃ vighnaṃ prakurvate ||
bahudaivasikī pūjā yadi naṣṭā tadā guha |
parāṅmukhāstato mantrā vrajanti sthānamātmanaḥ || 

iti ||

śivamūrtiniveśanam ||

(kri) (36) oṃ hāṃ haṃ hāṃ śivamūrtaye namaḥ iti mūrtiṃ 
tejorūpāṃ daṇḍākārāmavibhaktāvayavāṃ 
śivatatvātmakaparabinduvyāptikāṃ vibhāvya, liṅgaveṣṭane niveśayet 
||

96 (pra) atha śivāsanapūjāvidhimabhidhāya 
śivāvāhanasyādhikaraṇāpekṣatvāt

p. 249)

śivamūrtiniveśanavidhimāha (oṃ) ityādinā (niveśayet) ityantena | 
śivamūrtimantroddhāraḥ pradarśitaḥ śrīmajjñānaratnāvalyāṃ 
hṛtsaṃpuṭastvajāto vai mūrtimantra dadāhṛtaḥ iti (avibhaktāvayavām) 
iti | vyaktāvayavatvaṃ vidyādehasya āgameṣūktatvāt |
ubhayātmikāmityarthaḥ | (śivatatvātmakaparabinduvyāptikām) 
śivatatvamātmā svarūpaṃ yasya sa śivatatvātmakaḥ sa cāsau 
parabinduḥ śivatatvāparaparyāyaṃ parabindutatvamityarthaḥ | tasya 
vyāptiḥ vyāpakatvaṃ yasyāḥ sā tathoktā tām |
ata evoktarītyā sadāśivādiśabdavācyeṣu tatvatrayeṣu śivatatvameva 
mumukṣubhiḥ śivamūrtyupādhitayā bhāvanīyamiti guravaḥ |
tathā ca śrīmajjñānaratnāvalyāṃ 

śaktyādiśaktiparyantamāsanaṃ parameṣṭhinaḥ |

p. 250)

śivatatvasthitā śaktirmūrtirjñānātmikā'naghā || 

iti || nanu mūrtimīśvaratatvākhyāṃ liṅganāhetu vinyaset iti vacanena 
īśvaratatvameva śivamūrtyupādhitvena dhyeyaṃ kathamatra 
śivatatvamityuktam | satyaṃ īśvaratatvamayamūrtidhyānaṃ 
bubhukṣuviṣayaṃ, atra tu mumukṣuviṣayatayoktamityavirodhaḥ |
tathā śrīmacchivatantrarahasyasāre 
sādhakasyeśatatvākhyapadāpādakam iti | tathā cāha 
ākṣepasamādhānapūrvaṃ śrīmajjñānaratnāvalīkāraḥ nanu 
kathamīśasadāśivaśaktitatvātmikā mūrtiriti |
satyaṃ siddhāntastāvat trividhāḥ ūrdhvavaktrodbhavā ityapi 
padārthagranthā bījagranthā miśragranthā iti | tatra padārthagrantheṣu 
sādhikārapadānyevopāsyāni | bījagrantheṣu 
sarvātītaviradhikārapadamevopāsanīyam |
ubhayamapyupāsanīyamiti miśragrantheṣu pratipāditamasti |

p. 251)

tatastatra tatra śrotbhedādayaṃ bheda ityadoṣaḥ iti | mūrtiśca 
jñānakriyātmikā svaśaktireva | sā ca 
kṛtyabhedanibandhanapañcabrahmātmikā | śivasya nirmalatvena 
baindavādidehāyogāt | tathā copadeśaḥ āsanaṃ kāraṇāntantu 
mūrtiṃ śaktisvarūpiṇīm iti | icchāśaktimayīṃ mūrtiṃ kāraṇasya 
tu iti ca śrīmanmohaśūrottare | mūrtirasyopacāreṇa 
pañcamantramayīśivā iti śrīmanmataṅge | alaṃ 
prasaktānuprasaktaprasaṅgena ||

(97)		aṣṭatriṃśatkalānyāsaḥ ||

(kri) (37) asyāṃ mūrtau mūrddhamukhahṛdguhyapādādiṣu 
sarvāṅgeṣu oṃ hāṃ īśānamūrdhāya namaḥ om heṃ 
tatpuruṣavaktrāya namaḥ oṃ huṃ aghorahṛdayāya namaḥ

p. 252)

oṃ hiṃ vāmadevaguhyāya namaḥ oṃ haṃ sadyojātamūrtaye namaḥ 
ityaṣṭatriṃśatkalābhedena vibhāvya vinyaset | tadyathā

īśānamūrdhā puṃvaktro'ghorahṛdvāmaguhyakaḥ |
sarvāṅgasiddhaye sadyaḥ kalābhedena kalpayet ||
śaśinyevordhvamūrdhāsyātpūrvamūrdhā'ṅgadābhavet |
iṣṭā ca dakṣamurdhā syāt saumyamūrdhā marīcikā ||
jvālinī paścimo murdhā avyaktākhyordhvamānanam |
śāntissyāt pūrvavadanaṃ vidyā syāddakṣiṇānanam ||
pratiṣṭhā cottarāsyaṃ syānnivṛttiḥ paścimānanam |
tamā bhavettu hṛdayaṃ mohākhyā ca galaṃ bhavet ||
dayā ca dakṣiṇāṃsasyānniṣṭhā vāmāṃsa eva ca |
mṛtyurnāmiśca māyākhyā jaraśca bhavedbhayā ||
pṛṣṭhaṃ syācca jarā vakṣo rajā guhyañca sādhanam |
rakṣāratissyāddakṣoruḥ pālyā vāmorureva ca ||

p. 253)

kāmākhyā dakṣajānussyājjānurasayamanītaraḥ |
kriyā ca dakṣajaṃghā syādbuddhissyādvāmajaṃghikā ||
kāryā syāddakṣiṇasphikca dhātrī vāmasphigeva ca |
kaṭirbhavedbhrāmaṇī ca dakṣapārśvaśca mohinī ||
bhavākhyā vāmapārśvassyāt siddhissyāddakṣiṇaḥ padaḥ |
ṛddhissyādvāmapādaśca dyutissyāddakṣiṇaḥ karaḥ |
lakṣmī syādvāmahastaśca medhāvai nāsikā bhavet |
kāntirbhavecchiraścaiva dakṣabāhussvadhā bhavet ||
dhṛtissyādvāmabāhuśca evaṃ syāchāktavigrahaḥ |
tataḥ śaktinānena sakalo vijñeyo viṣkalaśśivaḥ || (37)

(pra) atha 

mūlādyasaṃbhavācchāktaṃ vapurnaitādṛśaṃ prabhoḥ |
tadvapuḥ pañcabhirmantraiḥ pañcakṛtyopayogibhiḥ ||
īśatatpuruṣāghora vāmajairmastakādikam |

iti śrīmanmṛgendra śruteḥ śāktaśivamūrteḥ śarīratvasiddhaye 
īśānādīni brahmāṇi nijāvāntarāṣṭatriṃśat 
kalābhedabhāvanāpurassaraṃ 

p. 254)

mūrddhamukhādisthāneṣu daṇḍabhaṃgyā vinyasedityāha (asyām) 
ityādinā (vinyaset) ityantena | (aṣṭatriṃśatkalābhedena) 
aṣṭatriṃśatkalāḥ śaśinyādayaḥ tāsāṃ bhedaḥ vibhāgaḥ tena |
tadyathā 

īśānasya kalāḥ pañca puruṣasya catuṣkalāḥ |
aghorasya kalāścāṣṭau vāmadevāstrayodaśa ||
sadyojātakalāścāṣṭāvaṣṭatriṃśatkalā smṛtā || 

iti | evaṃ nyāsena śivaḥ kīdṛśaścintanīya ityākāṃkṣāyāmāha 
(tataḥ) iti | (śaktina) śaśinyādyaṣṭatriṃśatkalāsamūhena | (sakalaḥ) 
saha kalābhiḥ pañcamantrāvāntarabhedarūpābhiḥ vartate iti sakalaḥ |
tathā śrīmanmataṅge pañcamantratanurdevassakalaḥ paripaṭhyate iti |
atra etat sakalatvaṃ sakalaśaktiprasarātmakam | yadyogādīśvaropi sakala 
ityucyate |

p. 255)

na tu puruṣavanmāyīyakalādiśarīrayogādīti 
sakalaśabdavācyatvenāpyatra na puruṣatvaṃ tathābhūtasya 
sakalasyāsiddhatvāditi bhāvaḥ | tathā ca śrīmatkiraṇe

sakalo'pi puṃmānnaiva māyāvayavavarjanāt |
nirmalatvācchivasyātra na kalpyāstvasitāḥ kalāḥ ||
mantrātmakāḥ kalāstasya te ca mantrāśśivātmakāḥ | 

iti | etasminnantare īśānamūrddhetyādyāḥ kāścanakārikāḥ kvacit 
kaiścillikhitāḥ | pratiṣṭhāyāṃ īśānassarvavidyānāṃ śaśinyai 
namaḥ iti saśaktinyāsasyaiva vakṣyamāṇatvāt, iṣṭaliṅgasyāpi 
tasyaiva śivāgameṣu vihitatvācca viśaktinyāsaprakāśanamasaṅgatam 
||

vidyādehanyāsaḥ ||

(kri) (37) kṣityādikuṭilāprāntamantrasiṃhāsana sthitam |

p. 256)

śuddhasphaṭikasaṃkāśaṃ dvātriṃśallakṣaṇānvitam ||
padmāsanasthaṃ pañcāsyaṃ prativaktraṃ trilocanam |
dṛkkriyecchā viśālākṣaṃ jñānacandrakalānvitam ||
dhavaleśānavadanaṃ pītatatpuruṣānanam |
kṛṣṇāghoramukhopetaṃ raktābhottaravaktrakam ||
suśvetapaścimāsyaika sadyojātaṃ samūrtikam |
nāgopavītinaṃ śāntaṃ jaṭākhaṇḍendumaṇḍitam ||
śaktyasīśūlakhaḍvāṅga varavyagrakarāmbujam |
dakṣiṇe'to'tha vāmasthairḍamaruṃ bījapūrakam ||
nāgākṣasūtraṃ nīlābjaṃ vibhrāṇaṃ pañcabhiḥ karaiḥ |

yadvā

dakṣiṇe paraśuṃ khaḍgaṃ śūlaṃ vajrañca pāvakam ||
vāmabhāge'bhayaṃ ghaṇṭāṃ nāgaṃ pāśaṃ tathā'ṅkuśam |

athavā

khaḍgakheṭadhanurbāṇa khaṭvāṅgaṃ nṛkapālakam |

p. 257)

kuṇḍikāmakṣamālāñca varañcābhayameva ca |
āyudhairhastabṛndāni bibhrāṇaṃ parameśvaram ||
saṃcintya mūrterupari śaktimātravijṛṃbhaṇam |
liṅgākāropamardena bhāvane liṅgatāṃ tyajet ||

oṃ hāṃ hauṃ vidyādehāya namaḥ iti 
brahmarandhrāntavyāpakaṃ prāsādamuccārya, 
śivatatvāntavyāptikaṃ saudāminī nibhaṃ sragañjalāvāvirbhūtaṃ 
dhyātvā, liṅgārohe vidyādehaṃ samuditarūpaṃ vinyasya ||
oṃ hauṃ netrebhyo namaḥ iti netraṃ sarvajñatābījaṃ 
mukhapañcakanetreṣu vinyasya || (37)
(pra) atha vyaktasya sadāśivasya vidyādehasya nyāsavidhimāha 
(kṣityādi) ityādinā (vinyasya) ityantena | (kṣityādikuṭilāprānta) iti |
etat kṣityādikuṭilāprānta vyāptikamāsanamityatra prāgvyākhyātam | 
(dvātriṃśallakṣaṇānvitam) iti |

p. 258)

etat 

pañcadīrghaṃ caturhrasvaṃ pañcasūkṣmaṃ ṣaḍunnatam |
saptaraktaṃ trigaṃbhīraṃ dvivistīrṇaṃ praśasyate ||

ityādisāmudrikālakṣaṇamevetyavadhāryam | (padmāsanastham) 
baddhapadmāsanasthitam | tathā śrīmatkriyākāṇḍakramāvalyāṃ 
dvātriṃśallakṣaṇopetaṃ baddhapadmāsanasthitam iti | (trilocanam) iti |
locyante vicāryante vyākaraṇairmīmāṃsādibhiśca 
śabdato'rthataśceti locanaśabdena vedāḥ pratipādyante | trayo locanā 
vedāḥ karma pratipādanadvārā sākṣācca pratipādakatvena yasya sa 
tathoktaḥ | taduktaṃ sarvairvedaiḥ pratīto yaḥ iti | athavā trīṇi locanāni 
tamopahararūpāṇi nayanāni yasya sa tathoktaḥ tam | 
(jñānacandrakalānvitam) iti |

p. 259)

atra prakāśakatvādāhlādakatvācca jñānaśaktireva 
candrakalātvenocyate | evamuditaṃ śrīmanmṛgendra vṛttidīpikāyām | 
sugamamanyat ||
(200) nanu śuddhasphaṭikasaṃkāśamityuktatvāt sādāśivo deha 
āpādamastakaṃ sataikavarṇaḥ tat kathaṃ tatpuruṣādimukhānāṃ 
tadvarṇaviraheṇa pītādivarṇabhedavarṇanamiti cet | satyaṃ 
tatpuruṣāghoravāmadevasadyojātānāṃ caturṇāmapi mukhānāṃ 
krameṇa śakraya?makuberavaruṇoparāgāt 
pītakṛṣṇaraktahimavarṇānāṃ vyavasthitirityadoṣaḥ |
tathā śrīmatparākhye

ākāśamūrdhvataśśuklamataśśvetaṃ tu vinyaset |
prāgdiśyamaparaṃ pītamindracchāyāpariṣkṛtam ||

p. 260)

aghoraṃ dakṣiṇe deśe kṛṣṇamantakaruk sthitam |
vāmañcottarato raktaṃ kuberakiraṇāruṇam ||
sadyaṃ paścimadigbhāge vimalaṃ varuṇacchavim | 

iti | vidyādehe tatpuruṣādimukhānāṃ sthānaṃ pradarśitaṃ 
śrīmajjñānaratnāvalyāṃ 

prāci tatpuruṣaṃ vidyāddhṛdayopari śobhanam |
aghoraṃ dakṣiṇaskandhe vāmaskandhe tu guhyakam |
sadyojātaṃ pratīcyāntu pṛṣṭhagrīvopari sthitam | 

iti | (śaktyasiśūlakhaṭvāṅgavaravyagrakarāṃbujam) iti | atra 
khaḍvāṃgaṃ tāvat khaṭyate kāmyate kāmibhiriti khaṭvā paryaṃkaḥ 
tasyā aṅgaṃ khaṭvāṃgaṃ yogopakaraṇaviśeṣaḥ |
khaṭvāṅgasya yogopakaraṇaviśeṣatvamuktaṃ puṣpadantena mahokṣaḥ 
khaṭvāṃgam ityādiśloke | varaḥ adhomukhapatākā | vyagraśabdaḥ 
vyāpṛtaparyāyaḥ |
vagro vyāpṛta ākule iti nānārtharatnamālā | (ḍamarum) 

p. 261)

tuṭyākhyakṣudrakundubhim | (bījapūrakam) mātuluṃgaphalam |
śeṣaṃ sugamam | āyudhāni pakṣāntareṇa vakti (yadvā) iti | (khaḍgam) 
iti | khaṇḍati bhinattīti khaḍgaḥ nistriṃśaḥ | bhūyaḥ 
prakārāntaramāha (athavā) iti | (nṛkapālakam) iti | kaṃ pālayatīti 
kapālaṃ mūrddhāsti | taccātra caturmukhasya pañcamaśiraḥ karoṭiḥ |
tacca kapālamīśvareṇa līlayopāttaṃ na tu brahmahananānnimittāt |
tasya brahmaṇo jīvato'dyāpi aparimitapuṣṭatvena vartamānatvāt |
īśvarasyāpi sarvasaṃharttṛtvasya samucitatvena pratyavāyābhāvācca |
ayamartho mantraśāstre bibhraddaṇḍaṃ triśūlaṃ varadamasu śiraḥ 
khaḍgamīśānaprātram iti śloke darśitaḥ | (āyudhaiḥ) āyudhya 
vadhyante chidyante ebhiḥ pāśajālānītyāyudhāni taiḥ |

p. 262)

evamuktaṃ śrīmajjñānaratnāvalyām | atra yuktānīti śeṣaḥ ||
nanu śūlādīnyāyudhāni hiṃsakāni kim ? na kintu 
jñānaśaktyādi rūpāṇi | tathā śrīmaccaturviṃśatisahasre 

bodharūpā parāśaktissādākhyamabhayaṃ smṛtam |
icchājñānakriyārūpaṃ triśūlaṃ saṃvyavasthitam ||
tā eva pariṇāmena khaṭvāṅgamapi sāṃginam |
bījānāṃ vivṛtisteṣāṃ pūraṇādbījapūrakam ||
māyāḍamarurūpeṇa saiva dīrghā dvijihvikā |
indīvaraṃ manaḥ proktamindriyāṇyakṣamālikā || 

iti | liṅgabhāvaṃ vihāya uktavat 
pañcavaktratripañcadṛgdaśabhujādyākāraṃ parameśvaraṃ 
bhāvayedityāha (liṅgākāropamardena) iti | (śivatatvāntavyāptikam) 
śivatatvaṃ mūrtyupādhitvena cintitaṃ parabindutatvaṃ tasya antaḥ 
jñānakriyā 

p. 263)

śaktirūpā mūrtiḥ tadvyāptiryasya sa tathoktaḥ tam | (saudāminī 
nibham) vidyutpratimam | taṭit saudāminī vidyut ityamaraḥ | (liṅgārohe) 
liṅgadairghye | dairghyamāyāma ārohaḥ ityamaraḥ | (vidyādeham) iti |
atra vidyādeho nāma pañcakṛtyādhiṣṭhātrī śaktiḥ | tathā 
śrīmanmṛgendre tadvapuḥ pañcabhirmantraiḥ pañcakṛtyopayogibhiḥ 
iti | vidyādehasya calaliṅge pūrvābhimukhatvaṃ vidyāt | tathā 
śrīmallakṣmīkeśavasaṃvāde 

nitye naimittike māmye sarvādhikaraṇassadā |
śivaḥ pūrvānano lakṣmīḥ pratyakpṛṣṭhaḥ kalātanuḥ || 

iti || 

atha netraṃ datvā tadāvāhyo devadevassadā śivaḥ iti 
śrīmatsamānatantre vacanādāvāhanāt pūrvaṃ netranyāsaṃ vakti 
(oṃ) ityādinā (vinyasya) 

p. 264)

ityantena | (sarvajñatābījam) dṛkkriyecchātmikā yā śaktiḥ 
sarvajñatāyā bījaṃ kāraṇaṃ tannetramityucyate | tathā 
śrīmatpauṣkare sarvajñatāyā bījaṃ yat tatastena nirīkṣaṇam iti |
anenaiveha netramantramagatveneti kathitam | tathā kila 
śrīmatsārddhatriśatyāṃ netramantraḥ 
punaraṃgamantrānantarbhāvena pṛthaktayā kathitaḥ 

brahmāṇi ca śivaṃ sāṅgaṃ netraṃ pāśupatañca yat | 
samāsātkathitassarvo mantroddhārassvayaṃ śubhaḥ || 

iti |

śivāvāhanakramaḥ ||

(kri) (39) puṣpairañjalimāpūrya, mūlamantraṃ medhādikalopetaṃ 
pracaṇḍamārtāṇḍopamaṃ brahmādikāraṇatyāgakrameṇa 
layāntamuccaran sarvakartāranniṣkalaṃ vibhuṃ jñānānandamayaṃ 
svarūpaprakāśaṃ sañcintya, tanmayībhūtaḥ sṛṣṭikrameṇa 
dvādaśāntātpataṅgapiṅgābhaṃ

p. 265)

lalāṭe'vatārya, candrakoṭisadṛśaṃ 
niryatsudhāpiṇḍapāṇḍuritadiṅmaṇḍalaṃ dhyātvā, 
prāṇapravāhavartmanā vinirgatya, añjaligataṃ vicintya, 
lakṣyamūrtāvāvāhinyā hṛdayenāvāhya (39)
(pra) atha vidyādehanyāsavidhimupanyasya 
śivāvāhanakramamāha (puṣpaiḥ) ityādinā (āvāhya) ityantena | 
(añjalim) pāṇipuṭam | (medhādikalopetam) medhā aukārakalā |
tathā śrīmanmantranighaṇṭau 

aukāro darśanāntañca colkā mukhyā parastathā |
anvāhāryañcaro medhā hṛṣīkeśo janārdanaḥ || 

iti | sā ādiryāsāntāḥ medhādayaḥ tāśca tāḥ kalāśca mātrāḥ 
tābhiḥ upetaḥ tam | ādipadena ūkārādikalāḥ prakāśyante |
taduktaṃ akāraśca ukāraśca makārobindureva ca ityādi | 

p. 266)

(pracaṇḍamārtāṇḍopamam) pracaṇḍaḥ durddharṣaḥ |
syāt kodaṇḍaṃ pracaṇḍastu nā śvetakara vīrake |
triṣu pragalbhadurddharṣe 

iti nānārtharatnamālā | sa cāsau mārtāṇḍaḥ sūryaḥ tena upamā 
yasya sa tathoktaḥ tam | (brahmādikāraṇatyāgakrameṇa) 
brahmādivācakākārādikalāsthānahṛdayādityāgaparipāṭyetyarthaḥ 
| (layāntam) layaḥ mūlamantralayaḥ tasyāntaḥ 
dvādaśāntaparyantamityarthaḥ | (vibhum) vyāpakam 
(jñānānandamayam) iti | atra ānandaśabda paripūrtivācakaḥ |
jñānaśabdastu tasya jaḍarūpatānirāsaparaḥ | (svaprakāśam) 
svasaṃvidrūpam) | atra svaparaprakāśamiti pāṭho na sādhuḥ 
paraprakāśasya mūrtitvenoktatvāt | tathā 
śrīmatkriyākāṇḍakramāvalyāṃ

p. 267)

niṣkalaṃ svaprakāśaṃ ca saṃcintya paramaṃ śivam iti | 
(tanmayībhūtaḥ) so'haṃbhāva nayā advaitasvarūpībhūta ityarthaḥ | 
(pataṅgapiṅgābham) pataṅgaḥ sūryaḥ pataṅgaḥ pakṣisūryayoḥ 
ityamaraḥ | sa iva piṅgā ābhā yasya sa tathoktaḥ tam (lalāṭe) 
bindusthāne | (niryatsudhāpiṇḍapāṇḍuritadiṅmaṇḍalam) 
nirgacchadamṛtapiṇḍadhavali tadiṅmaṇḍalam | 
(prāṇapravāhavartmanā) dakṣiṇanāsāpuṭenetyarthaḥ | 
(lakṣyamūrtau) pūjālakṣyārthaṃ samuditarūpavidyādehe ityarthaḥ |
taduktaṃ sādhakasya tu lakṣyārthaṃ tasya rūpamidaṃ smṛtam iti | 
(āvāhinyā) iti | etallakṣaṇamuktaṃ śrīmadbhoja devena 
hastābhyāmañjaliṃ kṛtvā anāmikāparvāṅguṣṭhasaṃyojanena 
āvāhinī iti || 
atra ṛjukāyaḥ puṣpairañjalimāpūrya, hṛtpradeśe nidhāya,

p. 268)

pūrakaṃ vibhāvya, kuṃbhakabhāvanayā (203) 
mūlādhārānnābhyantavyāptaprāṇajīvabījahakāraṃ 
nābhyādihṛdayāntavyāptaukāreṇa saṃyojya, haukāraṃ 
hṛdayādikaṇṭhāntavyāpta ūkāreṇa saṃyojya, haukāra ūkārau 
kaṇṭhāditālurandhravyāptamakāreṇa saṃyojya, hauṃkārasyopari 
bhrūmadhyagatabinduṃ lalāṭagatārddhacandrakalayā, 
arddhacandrakalāṃ tāvaduparigatanirodhikalayā, nirodhikalāṃ 
tāvadūrdhvagatanādena, nādañca tadupari 
brahmarandhrāntavyāptanādāntena saṃyojya, brahmarandhrādupari 
śaktimekāṃgulavyāptāṃ tadupari vyāpinīṃ tryaṅgulavyāptām, 
tadupari samanāñcaturaṅgula vyāptāṃ, taduparyunmanāmapi 
caturaṅgulavyāptāṃ saṃcintya, prāsādānte dvādaśānto pari 
pañcākṣareṇa vācyavācakādabhinnaṃ paramaśivaṃ

p. 269)

saṃcintya, puṣpāñjaliṃ dvādaśāntaparyantaṃ nītvā, 
sṛṣṭimārgeṇa bhrūmadhyāntamavaropya, candrakoṭisadṛśaṃ śivaṃ 
recakabhāvanayā hṛdayasthitapuṣpāñjaligataṃ vibhāvya, 
hṛdayamantreṇa puṣpāñjaliṃ liṅgamūrdhni vinyasya, sadāśivasya 
brahmarandhramārgeṇa hṛdaṃbujapraviṣṭatvaṃ bhāvayediti 
āvāhanakramo'nusandheyaḥ | 
nanu atra āvāhyate aneneti āvāhanam |
yadyāvāhyate bhagavān tadāṃ visarjanañca bhavati | tarhi 
sarvagatatvaṃ vihanyate | naivaṃ vyāpakasyaiva śivasya 
bhaktimātreṇābhivyaktīkaraṇamihāvāhanamucyate | taduktaṃ 

sarvatra vyāpinaṃ śāntaṃ devadevaṃ sadāśivam | 
abhimukhīkaraṇaṃ yacca tadāvāhanamucyate || 
pūjāparisamāptau tu vimukhaṃ tadvisarjanam | 

iti | nanu sarvagatasya sarvatra sannihitatvādikamapi viruddham |

p. 270)

naivaṃ atra tathāvidhasannidhānena prayojanābhāvāt iha 
pūjyapūjakabhāvānuviddhasādhakaśraddhānurūpamanugrāhyā 
nugrāhakasaṃabandhalakṣaṇasannidhānamevāvāhanaṃ tacca 
vācyavācakayorabhedādvācakasya mantrasya 
viśeṣavinyāsādvācyasyāpi śivasya viśiṣṭā sannidhirbhavatīti na 
viruddhyate | tathā 

āmūlāgra sthitasyāgnerabhivyaktiryathā tarau |
tadvadekatra ci?dvayaktirvyāpakasya na bādhyate || 

iti | tathā ca śrīmanniśvāse 

na caivāvāhyate kaiścit kaiścinna ca niveśyate |
niruddhyate na deveśi sannidhīkriyate na ca || 
vyāpakaṃ mantrarūpeṇa cintayet paramaṃ śivam | 
tadāvāhanamityuktaṃ kṣamasveti visarjanam || 

iti |

p. 271)
sthāpanādividhiḥ ||

(kri) (40) sthāpanyā saṃsthāapya, sannidhānyā sannidhāpya, 
niṣṭhurayā nirodhya, svāgatante mahādeveti vijñāpya, vatsa 
svāgatamiti devenoktaṃ vibhāvya, 

svāmin sarvajagannātha yāvat pūjāvasānakam | 
tāvat saṃprītibhāvena liṅge'smin sanniddhībhava ||

iti vijñāpya, svāgatārghyaṃ datvā, 
kālakarṇikaliṃganamaskāramudrāṃ datvā || 
(pra) atha sthāpanādividhi (sthāpanyā) ityādinā (datvā) 
ityantenāha | sthāpanyādilakṣaṇamuktaṃ śrīmadbhojadevena 
iyamevādhomukhī sthāpanī iyameveti āvāhinyevetyarthaḥ | 
saṃlagnamuṣṭyucchitāṃguṣṭhau karau sannidhānī | tāveva 
garbhāṅguṭhau sannirodhaḥ iti | bhagavānapārakaruṇānī

p. 272)

bhodhistrānugrahārthamāste iti bhāvaḥ sthāpanaṃ manaso niścalatā |
atha sannidhiranugrāhyānugrāhakalakṣaṇasaṃbandhaḥ 
prasādābhimukhībhāvaḥ | atha bhagavānmayi satatamanugrahaparo 
bhavediti prārthanā nirodhaḥ iti śrīmañjñānaratnāvalyāṃ uktam | 
(svāgatam) suṣṭhu śobhanaṃ āgataṃ āgamanam | (vatsa) he suta iti 
saṃbuddhiḥ | vatsare kuṭaje vatsassutādau karṇikeṣvapi iti 
nānārtharatnamālā | svāgatārghyadānamantraṃ vakti (svāmin) iti |
ślokārthaḥ spaṣṭaḥ ||

aṅganyāsavidhiḥ ||

(kri) (42) hṛdayādikarāntasthāneṣu hṛdayādyaṅgāni vinyasya, 
mūlenaikatvaṃ vidhāya, astreṇa saṃrakṣya, kavacenāvakuṇṭhya, 
amṛtamudrāṃ datvā, 

p. 273)

vauṣaḍantamūlena mahāmudrayā paramīkṛtya 
pañcamukhīmudrāmābaddhya || (42)

(pra)	atha āvāhanādikramamudīrya hṛdayādyaṅganyāsavidhimāha 
(hṛdayādi) ityādinā (ābaddhya) ityantena | (hṛdayādikarāntasthāneṣu) 
hṛdayaśiraśśikhāstanāntarahastataleṣu pañcasu sthāneṣvityarthaḥ | 
(ekatvam) aṅgāṅginorapṛthagbhāvam | tathoktaṃ 
śrīmatsomaśaṃbhucaraṇaiḥ 

sakalīkaraṇaṃ kṛtvā mantraiṣṣaḍbhirathaikatām |
aṅgānāmaṅginā sārddhaṃ vidadhyādekatāmiti |

tathā ca śrīmatkāmikatantrasāre aṅgāṅginorabhinnatva 
pratipattirvibhinnayoḥ iti | (paramīkṛtya) prarocyetyarthaḥ | tathā 

prakṛteḥ paramībhāva saṃpattyarthamanantaram |
paramāntikamuccārya prāsādaṃ pūrvavannyaset ||

p. 274)

prarocca ca yathā nyāyaṃ mudrayā prāgupāttayā | 

iti | pañcamukhīmudrālakṣaṇamuktaṃ śrīmatkiraṇe

kṛtvā'nyonyagatāṃgulyoḥ pṛṣṭhato hastayordvayoḥ |
tiryaksthakanyasau kṛtvā hyaṅguṣṭhābhyāṃ samākramet |
deśiko madhyame ruddhe'nāmikecocchritāṃgulī |
kṛtvā pañcamukhīṃ mudrāṃ mudreyaṃ śaṃkarasya tu || iti |

pādyādividhiḥ ||

(kri) (42) sahṛdā namontena pādayoḥ pādyaṃ svadhāntena 
īśānādimukhapaṃcakeṣvācamanaṃ, svāhāntena tathaiva śiraḥ 
pañcakeṣvarghyaṃ datvā, vauṣaḍantamūlena dūrvāpuṣpākṣatādi 
ca dadyāt | sahṛdā svāhāntamūlena dhūpaṃ 
pūrvavadācamanārghyau ca datvā || (42)

p. 275)

(pra) atha pādyādividhiḥ (sahṛdā) ityādi (datvā) ityantam | (sahṛdā) iti 
| hṛdbījapūrvamūlamantreṇetyarthaḥ | tathā samīritaṃ 
śrīmatsomaśaṃbhucaraṇaiḥ hṛtpurassaramuccārya pādyādīni 
nivedayet iti | (pādyam) iti | abhyāgatānāmeva pādaprakṣālanāya 
pratipādaṃ dīyamānaṃ jalam | tathā pādyaṃ pādatale nyasya 
pratipādaṃ sakṛt sakṛt iti ||
atra pādyācamanārghyapuṣpadānānāṃ prayojanaṃ 
namassvadhāsvāhāvauṣaḍākhyānāṃ caturṇāṃ jātīnāmarthaśca 
pradarśyate | nanu bhagavataḥ pādyādibhiḥ kiṃ prayojanaṃ 
svabhāvaśuddhatvāt 
heyopādeyavivecanena pade śaive dhāmni svasyārhatvā 
pādanaṃ pādyam | ata eva hi tatra namaśśabdaḥ prayujyate |

p. 276)

nama iti śive cittaṃ niveśayati | tena śivaśca prasādābhimukhaṃ karoti 
||
camadhāto radanārthatvāt adanaṃ 
āsamantācchivarasāsvādanamācamanaṃ śivasamarasībhāvaḥ |
ata evātra svadhāśabdaḥ prayujyate | svadhā svasmin paramāhlādanaṃ 
dhatte iti svadhā dhātṛptiprītidānābhivādaneṣu ityarthatvāt ||

ataḥ paramuttamāṃgaṃ parāṃ saṃsthāmarhatītyarghyaṃ 
asyopādānamātmanaḥ śivatvavyaktisaṃpāṃdanam | ata evātra 
svāhājātiḥ prayucyate | svasminnāhriyante abhivyajyante 
sarvajñatvādiguṇā iti || 

evaṃ śivatvavyaktau satyāṃ yat 
pūrvaheyopādeyavivecanajñānaṃ tat puṣpamiva puṣpaṃ 

p. 277)

śivatvaphala nibandhanastasya samarpaṇaṃ nāśaphalarūpeṇa 
paripākaḥ | ata evātra vauṣaṭ jātiḥ prayujyate | vipūrvasya ṣaca 
samavāye iti dhātoḥ vauṣaḍiti nipātanāt siddhaṃ yatastata eva 
śivasamavāyitvaṃ prasūnārpaṇamiti ||

atra śivasya āvāhanādayaḥ puṣpadānāntāḥ saṃskārā daśa 
iti boddhyam | tathā śrīmatsiddhāntasārāvalyāṃ 

āvāhanasthāpana sannidhānanirodhanākuṇṭhana saudhamudrāḥ |
pādyantathā cācamanārghyapuṣpadānaṃ matāssaṃskṛtayodaśaiva ||

iti ||

bhāvanābhiṣekavidhiḥ ||

(kri) (83) abhyaṃgodvartananirmarcanādīni snapanāṃgāni vibhāvya, 
arghyodakabindunā saṃsnāpya, pādyācamanārghyo ca datvā, 
sūkṣmavāsasā saṃmṛjya || (83)

p. 278)

(pra) atha bhāvanābhiṣekavidhiḥ (abhyaṃga) ityādi (saṃmṛjya) 
ityantam | (abhyaṃgodvartananirmarcanādīni) abhyaṃgaśca 
tailābhyañjanaṃ udvartanañca yavacūrṇādibhirutsādanam |
udvartanotsādane dve ityamaraḥ | nirmarcanañca haridrodakādinā 
abhiṣecanaṃ abhyaṃgodvartananirmarcanāni tāni ādīni yeṣāṃ tāni 
tathoktāni |

mānasasnapanānantarakaraṇīyavidhiḥ ||

(kri) (44) 
candanākṣatadūrvāśrīpuṣpahemakaupīnamekhalopavītakuṇḍalādyā
bharaṇāni vicitravastrāṇi manasā bhaktyā nivedya, puṣpāñjalitrayeṇa 
om hāṃ hauṃ ātmatatvādhipataye śivāya namaḥ oṃ hāṃ hauṃ 
vidyātatvādhipataye śivāya namaḥ 

p. 279) 

ityabhyarcya, iṇḍādibhiḥ puṣpadāmabhiralaṃkṛtya astreṇa ghaṇṭā 
vādayan dhūpadīpāvācamanārghyau ca datvā, manoratha mudrāṃ 
darśayet ||
(pra) atha mānasasnapanānantarakaraṇīyamāha (candana) 
ityādinā (darśayet) ityantena | (mekhalā) iti | mīyate kaṭyākṣipyata iti 
mekhalā kāñcī | (iṇḍādibhiḥ) dāmavṛttādibhiḥ | 
(ghaṇṭāṃvādayan) iti | atra hanyate tājyata iti ghaṇṭā | 
ghaṇṭāghoṣaṇalakṣaṇamuktaṃ śrīmatkālottare 

ekanādastu mokṣāya viraktānāṃ praśasyate |
ghaṇṭātāḍanamevaṃ syāddvinādo bhogamokṣadaḥ ||
jānunābheradho nādaḥ kartavyo na kadācana |
nābherūrdhvantu kartavyaṃ ghaṇṭātāḍanamuttamam || iti | 

manoratha mudrālakṣaṇamuktaṃ mudrālakṣaṇe

p. 280)

atha manorathamudrā parasparaveṣṭite kaniṣṭhikādvaye madhyamādvaye 
anāmikādvaye ca kṛtvā tarjanīdvaye purataḥ prasārite 
anyonyasaṃsaktāgre sati svamūlagatāṃguṣṭhe sati svārtha poṣaṇī 
sadāśivasya pradarśyā bhavati iti ||

layāṃgapūjākramaḥ ||

(kri) (85) tato brahmāṅgāni layāṅgasthāneṣu saṃpūjya, kāmyāni 
vijñāpya || (45)

(pra) atha bhogāṃgārcanārthaṃ layāṅgapūjākramaṃ 
prathamamāha (tataḥ) ityādinā (vijñāpya) ityantena | 
(layāṃgasthāneṣu) śirovaktrādilayāṃgeṣvityarthaḥ |
yaduktaṃ śrīmanmṛgendrapaddhatyāṃ brahmāṃgāni layāṃgeṣu 
saṃpūjya, prārthya śaṅkaram | bhogasthāne yajet iti ||

p. 281)

ekāvaraṇārcanavidhiḥ ||

(kri) (86) āvaraṇapūjārthamadhyeṣya, labdhānujñaśśivaṃ 
mūlenābhyarcya, tasya śiraḥpañcakebhyaḥ īśānamādāya, oṃ hoṃ 
īśānamūrddhāya namaḥ itīśānadale
sphaṭikābhañjagaddhetuntriṇetraṃ candramaulinam |
saumyaṃ prasannamīśānantriśūlābhayapāṇikam | iti dhyātvā 
āvāhayet | vaktrapañcakebhyo vaktramādāya, oṃ heṃ 
tatpuruṣavaktrāya namaḥ iti pūrvadale 

pītāṃbaropavītañca naraṃ kanakasannibham | 
mātulaṃgākṣasūtre ca dadhānañcandramaulinam ||

iti dhyātvā yajet | hṛtpradeśādaghoramādāya, 
207 - om huṃ aghorahṛdayāya namaḥ iti dakṣiṇadale

p. 282)

tryakṣaṃ maulīndu hṛtsaumyaṃ kuṇḍalālaṃkṛtaṃ tataḥ |
babhrubhrūśmaśrukeśañca daṃṣṭrāluṃ vikṛtānanam ||
kapālamālābharaṇaṃ sarvavṛścikabhūṣaṇam |
khaṭvāṃgañca kapālañca kheṭakaṃ pāśameva ca |
vāmahastacatuṣke tu dakṣahastacatuṣṭaye |
triśūlaṃ paraśuṃ khaḍgaṃ daṇḍañcaivārimardanam ||
evannavāṃbudābhāsamaghoraṃ sarvakāmadam |
iti dhyātvā āvāhayet ||
vāmadevaṃ guhyamaṇḍalādādāya oṃ hiṃ vāmadevaguhyāya 
namaḥ ityuttaradale

vāmaṃ raktaṃ suraktābhamālyavastropavītinam |
tuṃganāsāruṇoṣṇīṣaṃ khaḍgakheṭakapāṇikam ||
iti vibhāvya yajet |
pādādyaṃgāt sadyojātamādāya,
oṃ haṃ sadyomūrtaye namaḥ iti paścimadale 

p. 283)

sitasraggandhabhūṣāḍhyaṃ sitoṣṇīṣaṃ sitāṃbaram saumyaṃ 
maulīndusaṃpannaṃ bālākārantrilocanam sadyojātaṃ smitāsyaikaṃ 
varadābhayapāṇikam |
iti vibhāvya yajet | yadvā īśatatpuruṣāghora vāmajān saumyalocanān |
suśvetapīta bhṛṃgāsṛdhhimāṃścaturānanān ||
jaṭāmakuṭaśobhāḍhyān sarpabālendubhūṣitān 
vāmairnāgākṣasūtre ca nīlābjaṃ bījapūrakam śūlābhayavarān 
śakti savyairdhārayataḥ karaiḥ |
iti vicintyāvāhayet ||
netrebhyo netramādāya oṃ hauṃ netrebhyo namaḥ 
itīśānasyottarabhāge

aruṇābhaṃ smarennetraṃ dṛkkriyecchātmakaṃ vibhoḥ |
tritatvarūpavahnyādi maṇḍalatritayāśrayam ||

p. 284)

hṛdādyaṅgoktavadanakaradhāryādisaṃyutam |
ekāsya vā triśūlā hi harataṃ yogaśivoktitaḥ ||
iti vibhāvyāvāhayet ||

209 - sadbhāvātmakahṛdayaṃ hṛdayādādāya om hāṃ hṛdayāya 
namaḥ ityāgneyadale sarveśitvalakṣaṇaṃ śiraśśirodeśādādāya oṃ 
hāṃ śirase namaḥ itīśānadale | netrasyottare 
ananyādhīnavaśitvarūpaśikhāṃ śikhāyā āhṛtya o. hūṃ 
śikhāyai namaḥ iti, nair-ṛtadale parairamedyaṃ tejorūpaṃ kavacaṃ 
sarvāṃgādādāya oṃ haiṃ kavacāya namaḥ iti vāyavyadale 
pratāparūpamastraṃ hastebhya āhṛtya, pūrvādicaturdaleṣu 
tatpuruṣādibhyo vāmabhāge oṃ haḥ astrāya namaḥ iti 

hṛdayaṃ candrasaṃkāśaṃ śiraścāmīkaraprabham |

p. 285)

śikhāṃ sindūravarṇāḍhyāṃ kavacaṃ bhṛṅgabhāsvaram |
padmāsanasthānarddhendu jaṭāmakuṭadhāriṇaḥ ||
trilocanāṃścaturbāhūn sarvābharaṇabhūṣitān ||
śivasyābhimukhān śaktiśūlābhayavarānvitān ||
caturvaktrānathāstrañca daṃṣṭriṇaṃ piṅgaladyutim ||
dvibhujānekavaktrānvā varadānabhayapradān |
śūlābhayadharānvāpi viddhyāyet sādhakottamaḥ ||

etān śivavadāvāhanasthāpanasannidhānasannirodhanapādyā-
camanārghyapuṣpadānāntairaṣṭabhiḥ saṃskāraissaṃskṛtya pūjayet |
yadvā saṃskārāṣṭakaṃ samuditameva sarvaṃ saṃsmṛtya, 
arghyaṃ dadyāt | īśānādīnāṃ brahmaṇāṃ 
dhenupadmatriśūlamakarasrumākhyā mudrāḥ aṃgānāñca 
namaskāramudrāṃ darśayet || (46)
(pra) atha anāvṛto na śobhārhaḥ iti śrīmatparākhya śruteḥ 

p. 286)

āvaraṇapūjābhāve śobhābhāvāt kimatrāvaraṇapūjāsti na veti 
jijñāsāyāṃ 

ekāvaraṇametattu sarvakāmārthasādhakam |
sarvatantreṣu sāmānyaṃ sarvajñāneṣu cottamam || 

iti śrītsārddhatriśatikāśruteḥ 
maṇḍalaprakaraṇavakṣyamāṇapañcāvaraṇapūjāprakāro māstu 
ekāvaraṇārcanameva śreyaskaramiti matvā tadarttanāvidhimāha 
(āvaraṇapūjārtham) ityādinā (darśayet) ityantena | (śiraḥ 
pañcakebhya īśānamādāya) iti | atra dīpāddīpana?dādānamiti 
jñeyam | tathā śrīmadvijaye 

pañcabrahmatadaṃgāni devasya paritastataḥ |
vaktrebhyastattadaṃgebhyo dīpāddīpavadāharet || 

iti | (īśānamūrddhāya) īśānaḥ unnatiyuktaḥ anādisvabhāvaḥ sa eva 
mūrddhena yasya so'yamīśānamurddhā tasmai |

p. 287)

kecidīśānaṃ madhya ityāhuḥ | yaduktaṃ śrīmatkiraṇe īśaṃ 
sphaṭikavanmadhye iti | tadayuktaṃ atraiva sthāne viniyogasya siddhatvāt |
iha hi pūrvataḥ puruṣādīni vaktratrayetyuktam | tadīśānasya 
mūrddhatvo palakṣaṇārtham | tataśca mūrddhatvādeva tasya śiraḥ 
pūjāsthāna evaiśānyāṃ viniyogo yuktaḥ ityuktaṃ 
śrīmatsārddhatriśativṛtikāreṇa | īśānadhyānamāha (sphaṭikābham) 
iti | sphuṭaḥ ślokārthaḥ | (tatpuruṣavaktrāya) tatpuruṣaḥ 
vaktramivayasya soyaṃ tatpuruṣavaktraḥ tasmai | tasya tasya amarādeḥ 
yā pūḥ purī tanūḥ tasyāṃ puri yajamānasvarūpatayā 
adhiṣṭhātṛbhāvena uṣitaḥ tatpuruṣaḥ | yasmādvyanakti jñānakriye 
trāyate janmādisvabhāvāt tatastatpuruṣavaktraḥ |

p. 288)

tatpuruṣadhyānamāha (pīta) iti | (aghorahṛdayāya) hṛdayapadena 
tāvallokaprasiddhyā sadbhāvaḥ paramārthataḥ kathyate |
aghoraśabdenāpi ghorasyamalādeḥ saṃsārātmano rāgadveṣādeḥ 
vyudāsena śāntarūpatā | tataśca aghoraṃ śāntaṃ hṛdayaṃ 
svabhāvaḥ yasyāsāvaghorahṛdayaḥ tasmai | aghoradhyānamāha 
(tryakṣam) iti | aśnuvata ityakṣiṇī cakṣūṃsi trīṇi akṣīṇi 
tamopaharūpāṇi yasya sa tryakṣaḥ | athavā aśnute aśnāti vā 
etairarthāniti akṣāḥ vyavahārāḥ akṣo rathāṃge sodhāre vyavahāre 
vibhītake iti vaijayantī | bhuvanatraye vyavasthitāḥ treḥ? vyavahārāḥ 
nirvāhyatvena yasya sa tryakṣaḥ ta 

p. 289)

(babhrubhrūśmaśrukeśam) vabhrūṇi piṅgalāni bhruvau ca 
śmaśrūṇi ca mukharogāṇi keśāśca śiroruhāṇi yasya sa tathoktaḥ 
tam | vipule nakule viṣṇau babhrussyāt piṅgale triṣu ityamaraḥ | 
(daṃṣṭrālum) daṃṣṭrā asyāstīti daṃṣṭrāluḥ tam | sphuṭamanyat | 
(vāmadevaguhyāya) vāmaṃ vilakṣaṇaṃ guhyaṃ adṛṣṭaṃ tejo yasya 
sa vāmadevaguhyaḥ tasmai | vāmadevadhyānamāha (vāmam) iti |
(kaṃ?ganāsāruṇoṣṇīṣam) iti | atra uṣṇīṣaśabdasya śiroveṣṭanaṃ 
kirīṭaṃ vetyarthaḥ | pakṣarasahāyepyuṣṇīṣaśśiroveṣṭakirīṭayoḥ 
ityamaraḥ | anyat subodham | (sadyojātamūrtaye) sadyaḥ 
sargādinirmāṇecchāmātreṇaiva mūrtitvaṃ 
adhikāraśarīrāvayavitvaṃ jātaṃ saṃpannaṃ yasya sa 
sadyojātamūrtiḥ tasmai |

p. 290)

sadyojātadhyānamāha (sitasrak) iti | spaṣṭaḥ ślokārthaḥ |
pakṣāntareṇa brahmaṇāṃ dhyānamāha (yadvā) iti |
īśatatpuruṣetyādidhyānaślokārthaḥ spaṣṭaḥ | (vetrebhyaḥ) 
īśānādipañcamukhanetrebhyaḥ | netradhyānamāha (aruṇābham) iti | 
(tritatvarūpavahnyādimaṇḍalatritayāśrayam) tritatvarūpāṇi 
śivavidyātmatatvatrayātmakāni tāni ca tāni vahnyādimaṇḍalāni ca 
agnisomasūryamaṇḍalāni teṣāṃ tritayaṃ tasya āśrayaḥ |
śeṣaṃ sugamam ||
tatvakathanapūrvaṃ hṛdayādyaṅgapūjāmāha (sadbhāva) iti |
sadbhāvātmakaṃ astitvādikam | tathā śrīmatkāmikatantrasāre 
astitvaṃ hṛdayaṃ tasya iti | saṃścāsau bhāvaśca sadbhāvaḥ 
tadātmakaṃ paramārthalakṣaṇamityarthaḥ | (sarveśitvalakṣaṇam) 

p. 291)

sṛṣṭyādipañcakṛtyaiḥ aṣṭavidhaiśvaryarūpamityarthaḥ |
tathā śrīmacchivatantrarahasyasāre śiraśvaiśvaryamaṣṭadhā iti |
atra aiśvaryasya 
aṣṭavidhatvamaṇimādisiddhipravartakatvādaupacārikam |
na tu tadrūpatayā tasya śarīrendriyadharmatvena tadrahitasya śivasya 
tadasaṃbhavāt | taduktaṃ śrīmanmataṅge 

tritayaṃ kāryatatsiddhamaiśvaryamaṇimādikam |
prāptyādayo guṇāḥ pañca te coktāḥ (yogino) karaṇātmakāḥ || 

iti | ata eva dṛkkriyātmakamaiśvaryamityuktaṃ śrīmatparākhye 
dṛkkriyātmakamaiśvaryaṃ yasya tadvā?tṛpūrvakam |
īśvarassotra mantavyaḥ iti | (ananyādhīnavaśitvarūpaśikhām) 
anyādhīnaṃ parādhīnaṃ na bhavatītya nanyādhīnam |
tacca tat vaśitvañca svātantryaṃ tadrūpā cāsau śikhā ca tām |

p. 292)

atra vaśitvāparaparyāyaṃ svātantryaṃ īśvarasya muktātmavat 
īśvarāntaravyāpāreṇa malāpohanadvāreṇa nābhivyaktaṃ kintu 
anādisiddhasvātantryarūpā yā śaktiḥ saiva śikhetitātparyārthaḥ |
tathā śrīmatkāmikatantrasāre śikhā svatantratā tasya iti |
tathā ca śrīśivatantrarahasyasāre ananyādhīnatā śaṃbhorvaśyatā 
yā śikhāparā iti | (paraiḥ) anyaiḥ | (amedyam) bhedatumaśakyam | 
(tejorūpam) tejaḥ svadṛkkriyāśaktikiraṇaḥ tadātmakam | tathā tatraiva 
tejaśśarvasya durbhedyaṃ vargatvena vinirmitam iti | (kavacam) iti | kaṃ 
brahmacittaṃ pañcayatīti kavacaṃ varma | (pratāparūpam) 
malāpanayanasāmarthyalakṣaṇam |

p. 293)

tathā śrīśivatantra rahasyasāre prabhoḥ pratāpaḥ prathitaśśastraṃ 
syādaghanāśakam iti | iha hi 
karṇikāmadhyasthitasadāśivabhaṭṭārakāpekṣayaiva īśānapūrvādi 
digvyavastheti jñeyam | hṛdayādyaṃgānāṃ dhyānamāha (hṛdayam) 
iti | nanu hṛdayāadyaṅgadevāḥ svasvadigabhimukhāḥ kimityāśaṃkya 
netyāha (śivasyābhimukhān) iti | anena īśānādayopi śivābhimukhā 
iti sūcyate | tathā śrīmanmataṅge 

svāminassaṃmukhā dhyeyāḥ pūjyāścāpi yathā kramāt || 

iti | ślokārthaḥ spaṣṭaḥ || 

nanu brahmāṅgāni śivamiva daśabhissaṃskāraiḥ saṃskṛtya 
samarcayet kimityāśaṃkya 

āvāhanādinaitāni svamantraiḥ kramaśo'rcayet |

p. 294)

nāvakuṇṭhanameteṣāmamṛtīkaraṇaṃ tathā ||
saṃskārāṣṭakamevaiṣāṃ pratyekaṃ vihitaṃ budhaiḥ |
snapanaṃ dīpadhūpau ca na pṛthakcāṅgabhāvataḥ ||
bhojanantu prabhoḥ pārśve teṣāntasya ca kīrttitam |

iti brahmaśaṃbhupaddhatiśruteḥ teṣāmaṣṭasaṃskārā ityāha (etān) 
iti | saṃskārāṣṭakakaraṇāśaktiviṣaye kathamityata āha (yadvā) iti |
tataḥ pradarśayenmudrāḥ pūraṇāya kriyāvidhaiḥ iti 
śrīmanmṛgendraśruteḥ śivārcanakriyā paripūraṇāya 
brahmāṃgānāṃ mudrāḥ pradarśayedityāha (īśānādīnām) iti | 
(dhenupadmatriśūlamakarasrugākhyāḥ) iti | atra 
dhenupadmamudrālakṣaṇaṃ prāk pradarśitam ||
triśūlādīnāṃ lakṣaṇamuktaṃ mudrālakṣaṇe | yathā atha 
śūlamudrā anyonyāntaritāṃgulyorhastayoḥ parasparaśliṣṭocchrita-
madhyamādvayakaniṣṭhādvayāṃguṣṭhadvayarūpā 

p. 295)

tarjanyanāmāṅgulicatuṣṭayānāṃ hastaṛṣṭhavidhānāt bhavati |
aghoranāthasya priyakarī makaramudrāpi sruṅmudrātat 
nibaddhahastadvayasya tarjanīdvaye svāmimukhyena 
makārānukaraṇārthaṃ kiñcit kiñcite saṃsaktāgre sati tadagraṃ 
yāvadaṃguṣṭhadvaye prasārite ca sati daṃṣṭrākāre 
kaniṣṭhike'ntarite ca sati eṣā vyajyate || atha sruṅmudrā 
parasparāvaṣṭabdhaṃ kaniṣṭhādvayaṃ vidhāya anāmikādvayaṃ 
viparyayeṇa kṛtvā madhyamādvayamapyanyonyasaṃsaktāgramupari 
prasārya tarjanīyugmake aṃguṣṭhayugmake ca tatpṛṣṭhopari śliṣṭe 
satītyasau ṛjyate iti ||
(mudrāḥ) iti | karasanniveśaviśeṣā ityarthaḥ | iha devānāṃ 
modanādasurāṇāṃ drāvaṇānmudrā iti jñeyam |

p. 296)

taduktaṃ 

mudaṃ karoti devānāṃ drāvayatyasurāṃstathā |
modanāddrāvaṇāccātha mudreti parikīrtitā || 

iti | namaskāramudrā lakṣaṇam prāk darśitam | atra śivasya 
hṛdayasthāne mudrāḥ pradarśayediti jñeyam | tathā 

stanadvayā dadhaḥ kṛtvā karamudrāṃ na sandhayet |
mudrāsthāne tataśśaṃbhorhṛddeśe tāṃ nidarśayet || 

iti ||

puṣpāñjalividhiḥ ||

(kri) 47) tadanantaraṃ mūlena śivāya puṣpāñjaliṃ datvā,  
mahāmudrāṃ darśayitvā, sarveṣāṃ śivena sārddhamaikyaṃ 
bhāvayet || (87)
(pra) atha bhogāṃgārthāhṛtaśaktipūraṇārthaṃ 
puṣpāṃjalividhiḥ | (tadanantaram) ityādi (bhāvayet) ityantam ||

p. 297)

naivedyādidānavidhiḥ ||

(kri) (86) tato dhūpadīpāvācamanārghyau ca datvā, naivedyaṃ 
vividhaṃ pānīyañcatussaṃskāra saṃśuddhaṃ svāhāntamūlena 
datvā, brahmāṃgānāṃ svasvamantrairndatvā, abhāve ekasmin pātre 
nivedya, ācamanañca nivedya, 
hastodvartanatāṃbūlamukhavāsamarghyañca datvā, punarabhyarcya, 
dhūpadīpā camanārghyādyupāhṛtya || (86)

(pra) atha naivedyādidānavidhimāha (tataḥ) ityādinā (upāhṛtya) 
ityantena | (vividham) pāyasamudgodanādinā bahuvidhamityarthaḥ |
vividhassyādvahuvidho nānārūpaḥ pṛthagvidhaḥ ityamaraḥ | 
(pānīyam) iti | etallakṣaṇamuktaṃ suprabhede 
pānīyañcāḍhakārddhaṃ vā ardhārdhakamathāpi vā |
uttamādi krameṇaiva tridhābhedamihocyate || iti |

p. 298)

tathā śrīmanniśvāsottare 

elācandanacandrāḍhyaṃ pānīyamatiśītalam |
pāṭalyutpaladāmādyairvāsitañca sugandhibhiḥ || 

iti | (datvā) iti | atra śivasya naivedyaṃ sapuṣpayā 
madhyamānāmikāṃguṣṭhasamavāyātmikayā mṛgī mudrayā 
dadyāt | tathā śrīmadaṃśumati 

madhyamānāmike caiva aṅguṣṭhāgre niyojayet |
dadāhasterhavirdadyānmūlamantraṃ samuccaran || 

iti | nanu brahmāṃgānāṃ svasvamantrairnaivedyanānāśaktiviṣaye 
kathamityāśaṃkya tadarthamasya naivedyaṃ pṛthakpātreṣu saṃbhave | 
pūteṣvitarathaikasmin iti śrīmadbrahmaśaṃbhupaddhatiśrutiṃ dadyāt 
saparivārāya mūlamantreṇa śaṃbhave iti kriyākāṇḍa 
kramāvalīvacanaṃ ca hṛdi nidhāya brahmāṃgānāṃ 

p. 299)

śivasya ca ekapātre saparivārāya śivāya nivedayedityāha (abhāve) iti | 
(pātre) haimādisthālīkāyām || 
īśānavaktra eva naivedyādyupacāro deyaḥ na punaritaravaktreṣu | 
tatpuruṣādīnāṃ srotontara pravṛttihetutvāt ūrdhvavaktrasya 
avyavadhānenaiva siddhāntasrotasaḥ pravṛttihetutvācca 
siddhāntaśāstroktānuṣṭhānavidhāyināmīśānavaktra eva 
naivedyādyupacāro deyaḥ ityevamavadhātavyamatrā tathā 
śrīmatsarvajñānottare 

bhakṣyabhojyānnapānādile'yaṃ śoṣyamanekaśaḥ | 
ūrdhvavaktre tu dātavyaṃ yatkiñcidvidhicoditam || 

iti | (hastodvartanatāṃbūlamukhavāsam) hastodvartanaṃ 
candanacūrṇādinā utsādanam | tatha śrīmatkāmike 
hastodvartanasiddhyarthaṃ candanaṃ hastayordvayoḥ iti |
tāṃbūlañca nāgavallidalatrayānvitamekaṃ kramukam |

p. 300)

tathā śrīmatsuprabhede 

pūgamekaṃ pratiprasthaṃ dviguṇaṃ triguṇaṃ tu vā | 
adhamādi krameṇaiva patraṃ tattriguṇaṃ bhavet ||
śailacūrṇaṃ sadā deyaṃ tathaiva śaṃkhacūrṇakam | 

iti | mukhavāsañca mukhaṃ vāsayati parimalaṃ karotīti mukhavāsaṃ 
gulikīkṛtakarpūrādi dravyamityarthaḥ || tathā śrīmatkāmike 

elālavaṃgakarpūrajātitakkolacūrṇayuk |
madhvīṣatkhaḍgasaṃmiśraṃ mukhavāsamidaṃ bhavet ||

iti | hastodvartanatāṃbūlamukhavāsam | (dhūpadīpācamanārghyāṇi) 
iti | atra dhūpaṃ nāsāpuṭe kriyāśaktiyogāya dīpaṃ netratraye 
jñānaśaktiyogāya dadyādityavaseyam | tathā 
śrīmatkriyāsārasaṃgrahe dhūpaṃ nāsāpuṭe caiva dīpaṃ netreṣu 
dāpayet iti | tathā śrīmattrayodaśaśatike 

p. 301)

bindunādādibhirviśvaṃ yathā vyāpayate kriyā |
tathā śaktiśca sā śaivī dhūpavyājena dhāryate ||
jñānaśaktissvaniṣṭhā yā svabhedāṣṭasvarūpiṇī |
śivena samavetā ca saiva dīpena vidyate || 

iti ||

pavitradānavidhiḥ ||

(kri) (89) dūrvākṣatasahitaṃ puṣpamañjalau gṛhītvā, oṃ hāṃ hauṃ 
sarvatatvādhipataye śivāya namaḥ iti pavitraṃ datvā || (49)
(225) (pra) atha pavitreṇa vinā pūjā tāmasī parikīrtitā iti 
śrīmohaśūrottaraśruteḥ pratyahaṃ pavitraṃ dadedityāha (dūrvā) 
ityādinā (datvā) ityantena ||

ārātrikārādhanavidhiḥ ||

(kri) 50) ārātrikañcatussaṃskārasaṃśuddhaṃ svāhāntenādya? 
ūrdhvaṃ vāratrayaṃ paribhrāmyāvatārya,

p. 302)

ācamanārghyau ca datvā bhasmadarpaṇacchatracāmarāṇyupāhṛtya, 
sitavāsatālavṛnte ca datvā, anantādibhiḥ stūyamānaṃ santuṣṭaṃ 
śivaṃ dhyātvā dvayaṣṭakakalopetaprāsādoccāreṇa puṣpāñjali 
trayaṃ datvā, mahāmudrayā prarocya, pañcamukhī datvā || (50)
(pra) atha ārātrikārādhanavidhiḥ (ārātrikam) ityādi (datvā) 
ityantam | bhasmadānavidhiruktaḥ śrīmatkāmike 

sitaṃ pūtaṃ sugandhaṃ ca bhasmanirvālukaṃ tataḥ | 
aṃguṣṭhānāmikābhyāṃ tu tilakaṃ mukhapañcake || 

iti | (dvyaṣṭakakalopetaprāsādoccāreṇa) iti | atra dvyaṣṭakakalāḥ 
akārādyunmanāntāḥ ṣoḍaśakalāḥ | tathā 

akāraścāpyukāraśca makāro bindureva ca |
arddhacandro nirodhī ca nādo nādānta eva ca ||
śaktiśca vyāpinī caiva samanāconmanā tathā |

p. 303)

vyāpinī samanāntasthe vyomāṃgānanda saṃjñake | 
anāthānāśritābhyāṃ ca yukto dvyaṣṭakalaśśivaḥ | 

iti | nanvayaṃ praṇavoccāramantrakramaḥ | na tu prāsādaviṣayaḥ iti 
cenmaivam | akārahakārayorabhedavivakṣayā | uktañca 

akāraśca hakāraśca dvāvetāvekatassthitau |
vibhaktiṃ naiva vindete mārutāṃbarayoriva || 

iti ||

japadānavidhiḥ ||

(kri) (52) haste puṣpaṃ gṛhītvā, hṛtsaṃpūjita yākṣamālayā 
mūlamantramaṣṭottaraśatañjaptvā, astra 
kavacahṛdayamantrairhṛdayakavacāstramantraissaṃpuṭīkṛtya, 
astrarakṣitaṃ kavacāvakuṇṭhitaṃ dakṣiṇahaste gṛhītvā, 
sārghyajalajapamudbhavamudrayābhūmiṣṭhajānuḥ
oṃ hāṃ guhyātiguhyagoptātvaṃ gṛhāṇāsmatkṛtañja 

p. 304)

siddhirbhavatu me yena tvatprasādāt tvayi sthite || (pam)
(226) om hāṃ yatkiṃcitkarmahedevasadāsukṛtaduṣkṛtam |
tanme śivapadasthasya bhukṣva kṣapaya śaṃkara ||
oṃ hāṃ śivodātā śivobhoktā śivassarvamidajagat |
śivo yajati sarvatra saśśivassohameva tu || iti sahṛdā ślokatrayeṇa japaṃ 
karma tathātmānaṃ krameṇa śivasya varadahaste nivedayet |
kevalena hṛdā vā nivedya, brahmāṃgānāṃ daśāṃśañjaptvā 
nivedayet || (52)
(pra) atha japadānavidhimāha (haste) ityādinā (nivedayet) ityantena | 
(haste) vāmakare | tathā śrīcintyaviśve 

vāmahaste tu kusumaṃ nikṣipeddakṣapaṇinā  |
dakṣahaste paṭaṃ nyasya japaṃ kuryādviśeṣataḥ || 

iti | kusumasaṃgrahaṇaṃ japābhivyaktisthānāya ityākūtamatra |

p. 305)

(akṣamālayā) iti | etallakṣaṇamuktaṃ śrīmajjñānaratnāvalyāṃ

saptaviṃśatibhiścākṣaiḥ pañcavaktraissakaṇṭakaiḥ |
merurūrdhvamukhaḥ kāryaḥ pratyakṣaṃ nāgapāśake || 

iti | (japtvā) iti | atra akṣamālāṃ anāmikāyāṃ nidhāya aṃguṣṭhena 
nakṣanikaraṃ ekaikaśaḥ sṛṣṭimārgeṇa bhuktaye 
muktyarthamūrdhvamārgeṇa karṣan 
mānasopāṃśubhāṣyāṇāmanyatamena merumalaṃghayan japet |
tathā śrīṣaṭsahasre 

aṃguṣṭhānāmikābhyāṃ ca japaṃ kuryāttu mānasam |
aṣṭottaraśatenaiva phalaṃ koṭiguṇaṃ bhavet ||
akṣarākṣarasandhānaṃ na drutaṃ na vilambitam | 

iti | tathā kriyākāṇḍakramāvalyāṃ mānasopāṃśubhāṣyāṇāṃ 
kuryādekatamaṃ japam iti | tathā coktaṃ 

p. 306)

bhūtaye sṛṣṭimārgeṇa karṣayedakṣa sūtrakam |
ūrdhvamārgeṇa muktyarthaṃ karṣayetu śanaiśśanaiḥ ||
meruṃ na laṃghayanmantrī laṃghayeddoṣa bhāgbhavet | 

iti | (astrakavacahṛdayamantraiḥ hṛdayakavacāstramantraiḥ 
saṃpuṭīkṛtya) iti | atra 
karasthitakusumordhvamastrakavacabījahṛdayānyuparyupari vinyasya, 
tathaiva hṛdayakavacāstramantraiḥ saṃpuṭaṃ kartavyamiti tātparyam | 
(udbhavamudrayā) iti | etallakṣaṇamuktaṃ mudrālakṣaṇe 
athodbhavamudrā saṃkocitakanyasāṃguliḥ prasāritarjanī 
kiñcidākuñcitāṃgulirūpā iti | (bhūmiṣṭhajānuḥ) 
avanīsthitadakṣiṇajānuḥ | tathā śrīmaccintyaviśvasādākhye 
savyajānuṃ kṣitau kṛtvā japaṃ tasmai nivedayet iti ||

p. 307)

kena mantreṇa japaṃ samarpayediti bubhutsāyāmāha (om hām) ityādi |
omiti mantradīpanārtham | (guhyātiguhya) etadāmantraṇapadam |
guhyañcātiguhyaṃ ca guhyātiguhye | tatra guhyaśabdena 
rahasyaparyāyeṇa pañcaviṃśo'yaṃ puruṣa ityādiśrutisiddhāni 
puruṣaprākṛtāni vastūnyucyante | etānyatītya sthitāni 
siddhāntasiddhāni atiguhyāni | atiguhya śabdena binduvaindavāni 
tatvāni nānādivaisvaryantaśabdarūpāṇi māyāmāyeyāni 
kalādirāgāntāni tattattatvavāsino vidyeśvarāḥ sarve ātmānaśca 
kathyante | ete sarvepi yasyādhiṣṭheyāḥ saḥ guhyātiguhyaḥ saḥ (tvaṃ 
goptā) sarveṣāmātmanāṃ rakṣakastvameva nānyaḥ | ayamarthaḥ 
guhyātiguhya śiva sarveṣāṃ goptā tvaṃ asmatkṛtaṃ japaṃ gṛhāṇa, 
kāraṇetvayi 

p. 308)

rakṣakatvena sthite sati yena japena tvatprasādāt siddhirbhavati |
siddhiśabdenātra sādhakaviṣaye tattadbhūmiṣu sthitāni 
aṇimādyaiśvaryāṇyucyante | mumukṣorapi niveśitasannivedanena 
mumukṣūṇāṃ pratibandhanirākaraṇāya kriyante |
vā yat kiñcit karmādhikriyate tat dvividhamapi karma he deva heśaṃkara 
śivapadasthasya śivapade śivarūpe dīkṣayā yojitasya me bhuṃkṣvaṃ 
iti mantrasvarūpasyārthaḥ kṣapayetipadena ucyate | asya mantrasya 
kṣapaṇārthavācakatvaṃ prathamapadasya śikhākṣatatvāt 
dvitīyapadasya 
śrīmatkiraṇoktapradhānamantratvācchikhāprayogeṇābhiḥ 
granthicchedādibhiḥ vidhīyate |

p. 309)

ataḥ kṣapaṇārthatvam | [etena dīkṣottarakālaṃ abuddhipūrvaprāptaṃ 
pāpakarma akāmatayā prāptaṃ karmaceṣyate |
buddhipūrvakṛtasya pāpasāmānyasya viśeṣaśāstreṣu prāyaścittasya 
śrutatvāt | kāmyasya ca karmaṇo mumukṣorniṣiddhatvācca |
ataḥ śaṃkara etādṛśaṃ karma nāśayetyarthaḥ ||]

ātmasamarpaṇamantramācaṣṭe (śivo dātā) iti |
anena ślokenātmanivedanaṃ kriyate | asya 
pūrvārddhenātmanivedanasya saṃpradānabhūtaḥ śivo ucyate | (śivo 
dātā) śivaśabdena 
kri?nityanirmalaniratiśayasarvārthajñānakriyārūpaśivatvayuktaḥ 
parameśvara ucyate | sa eva dātā anādyaśuddhiyuktānāmāśodhakaḥ 
|
daiv?śodhane ityasmāddātārnirvṛttaṃ rūpaṃ dāteti | (śivo bhoktā) 
sa eva sarveṣāṃ rakṣakaḥ | bhokteti bhuja pālanābhyavahārayoḥ 
ityuktatvāt atra

p. 310)


(227) bhujiḥ pālana eva vartate | śivaḥ pālaka eva vartate |
avyavahārāsaṃbhavāt anaśvannanyo abhicākaśīti iti śruteḥ | 
(śivassarvamidaṃ jagat) sa śivaḥ śuddhamiśrāśuddharūpamidaṃ 
sarva jagat - rakṣakatvena śodhakatvena ca vyāpya sthitaḥ |
asmānnānyaḥ śodhako rakṣakaśca vidyate |
uttarārddhena dātā asya kartṛkāraka ātmocyate |
(śivo yajati) iti | prākṛtaṃ bhāvamutsṛjya śivohamiti bhāvayet 
śivībhūya śivaṃ yajet yāvanna tatsamo jātastāvannārādhane 
kṣamaḥ ityādibhirvacanaiḥ pūrvoktabhūtaśuddhyādiprakāreṇa 
śuddhaḥ sarvatra śāstracoditeṣu sarveṣvadhikaraṇeṣu svakīyā 
śuddhikṣayāya yo yajati arcayati sa pūjakaḥ śivaḥ |

p. 311)

ahaṃ tu śabdena saṃpradānabhūtācchivāt 
tatpradeyabhūtasyātmanaḥ pūryaṣṭakāvacchinnaṃ svarūpāmucyate |
evaṃ śrīmanmṛgendrapaddhativyākhyākāreṇa ślokatrayaṃ 
vyākhyātam ||

sādhyamantrārcanādiprakāraḥ ||

(kri) (52) kāmyamantrapūjakaḥ tadarthaṃ vijñāpya, 
labdhānuśaśśivāsanapadmasya dakṣiṇadalāgre prāgbhāge 
strīrūpān gauryādimantrān, paścimabhāge puṃrupān 
mṛtyuñjayādimantrān, strīpuṃrūpān umāmaheśvarādimantrān 
devasya purato yajet | tatra svādhvāntaṃ praṇavenāsanamūrtī datvā, 
hṛtsaṃpuṭitaissvasvamantrairāvāhya, sakalīkṛtya, 
pādyādibhissaṃpūjya sahasraṃ śatamaṣṭottaraṃ vā yathāśakti 
japtvā, hṛtsaṃpuṭitaṃ astrarakṣitaṃ kavacāvakuṇṭhitaṃ 
kāmyamantroparaktāya śivāya samarpayet |

p. 312)

athavā āvaraṇapūjānte kāmyamantrānārāddhya paścājjapānte 
kāmyamantrajapaṃ kṛtvā, pūrvoktavannivedayet || (52)

(pra) atha sādhakasya sādhyamantrārcanādi prakāramāha 
(kāmyamantra) ityādinā (nivedayet) ityantena | (strīrupān) 
strīdevatāvācakān | (puṃrūpān) puruṣadevatāvācakān | 
(strīpuṃrūpān) strīpuruṣobhayarūpadevatāvācakān | (devasya) 
aghoranāthasya | (purataḥ) iti | atra yadā sādhyamantro devīmūrtistadā 
śivāsanapadmayāmyapatrasya pūrvabhāge pūjyaḥ devavigrahaścet 
tarhi padmapatrapaścimabhāge strīpuṃvigraho yadi tadā 
padmapatramadhyata iti tātparyam |
229- tathā śrīmanmṛgendre 

yāmyābjapatre prākpaścādbhāgayosstrīnṛvigrahān |
aghoralocanajyotirmadhye nānyatra kutracit || 

p. 313)

iti | kāmyamantrapūjāsthānamuktvā tadarcanāprakāramāha (tatra) iti | 
(svādhvāntam) iti | atra yāvatyadhvani kāmyamantrasya vyāptiḥ tadanta 
avyāptikamāvāhanaṃ kuryādityuktaṃ śrīmatā 
mṛgendravyākhyākāreṇa (kāmyamantroparaktāya) iti |
sādhakābhimatamantroparaṃjitāyetyarthaḥ | tathā 
śrīmatsarvasrotassaṃgrahasāre 

yena yena hi rūpeṇa sādhakassaṃsmaret sadā | 
tasya tanmayatāṃ yāti cintāmaṇiriveśvaraḥ || 

iti | (samarpayet) iti | pratyahaṃ vāñchitamabhidhāya mamainaṃ japaṃ 
pālayeti nivedayedityarthaḥ | tathā śrīmanmṛgendre svajapaṃ 
sādhakaḥ kāmamabhisandhāya nikṣipet iti | tanmantrārādhana krame 
vikalpamāha (athavā) iti ||

p. 314)

svagurusaparyāvidhiḥ ||

(kri) (53) tadanu devasyāgneya digbhāge sakṛtprayogeṇāsanaṃ 
ṣaḍutthaṃ vā datvā, tatra mūrtitvena gurumūrtī mūrtimantreṇa 
vinyasya, tasyāṃ śivamāvāhya, pādyādikaṃ datvā, 
gandhapuṣpādibhirabhyarcya, śivaṃ dhyātvā,

śrīmaddeśikapādebhyassaśaktibhyo namo namaḥ |
sadā śiṣṭātmacidvyakti kāraṇebhyo namo namaḥ ||

ityādistotrādibhistoṣayet || (53)
(pra) atha kāmyamantrārcanakramamudāhṛtya, 
svagurusaparyāvidhimāha (tadanu) ityādinā (toṣayet) ityantena | 
(sakṛtprayogeṇāsanam) iti | atra 
śaktyādiśaktiparyantāsanamantramanucintayan 
śivāsanamantramātramuccarannarcayedityarthaḥ | (ṣaḍutthaṃ vā) iti |
etallakṣaṇamuktaṃ 

p. 315)

śrīmadvimalāvatyā 

anantañcaiva dharmañca jñānaṃ vairāgyameva ca | 
aiśvaryañcaiva padmañca ṣaḍutthamidamāsanam || 

iti | stotraṃ vakti (śrīmat) (saśaktibhyaḥ) |
pāśavimocanasāmarthyasahitebhyaḥ | śeṣaṃ sugamam | atra 
gururnijaguruḥ | yadvakṣyati svaguruṃ vidyāpīṭhañca iti |

vidyāpīṭhārcanavidhiḥ ||

(kri) (58) tadanu devasya paścimadigbhāge om hāṃ yogapīṭhāya 
namaḥ oṃ hāṃ hauṃ vidyāpīṭhāya namaḥ iti vidyāpīṭhaṃ 
saṃpūjya,

sakalājñānahaṃ viśva vijñānapradamīśvaram |
vidyāpīṭhasthamāhṛtya manovāgvigrahairnamaḥ ||
ityādibhiḥ stutvā || (54)

(pra) atha vidyāpīṭhārcanavidhiḥ (tadanu) ityādi (stutvā) ityantam |

p. 316)

yogapīṭhannāma śaktyādiśaktiparyantāsanam | tathā 
śrīmatpaṃcāvaraṇastave 

kṣityādikuṭilāprāntasamastādhvamayaṃ śubham |
yogapīṭhamidaṃ divyaṃ śivasyāsanamāśraye || 

iti | yogasya sādāśivasya dehasya pīṭhamāsanabhūtam iti gaditaṃ 
bhagavatā sarvajñānottaravṛttikāreṇa |
vidyāpīṭhantāvat śrīmanmṛgendrādisvasvasaṃhitā | tathā 
śrīmajjñānaratnāvalyāṃ vidyāpīṭhaṃ koṭimātraṃ pūjayedvā 
svasaṃhitām iti | stotraṃ vakti (sakala) iti | (viśvavijñānapradam) 
sarvajñānakriyāvyaktilakṣaṇabodhapradamityarthaḥ | tadukta 
śrīmanmṛgendre 

tamaśśaktyadhikārasya nivṛttestat paricyutau |
vyanakti dṛkkriyānantyaṃ jagadbandhuraṇośśivaḥ || 

iti sphuṭamanyat ||

p. 317)

vidyāpīṭhārcanānantarakaraṇīyavidhiḥ ||

(kri) (55) devasya puṣpāñjalitrayaṃ datvā, (55)
(pra) tadanantarakaraṇīyavidhiḥ (devasya) ityādi (datvā) ityantam ||

stutikramaḥ ||

(kri) 56) stotraistoṣayet | yathā 

surādhipannamaskṛtya śaśaṃkakṛtaśekharam |
kapālamālinaṃ devaṃ praṇatosmi sadāśivam ||
kāleśvaraṃ mahākālaṃ kālaṃ jaranivāsinam |
kālakṛtkālavettāraṃ praṇatosmi sadāśivam ||
sarvakṛtsarvadātāraṃ sarvajñamaparājitam |
sarvabhūtātmabhūtasthaṃ praṇatosmi sadāśivam ||
yo'sṛjat sarvabhūtāni brahmādyāṃśca surāsurān |
tamahaṃ lokakartāraṃ praṇatosmi sadāśivam ||
varaṃ vareṇyaṃ varadaṃ pariṣṭhaṃ paravāhanam |

p. 318)

varamālādharaṃ devaṃ praṇatosmi sadāśivam ||
prītimatprītidātāraṃ supriyaṃ priyadarśanam |
umāpriyaṃ sadā kāntaṃ praṇatosmi sadāśivam ||
dharmādharmamayaṃ devaṃ sukhaduḥkhaphalodayam |
bandhamokṣapraṇetāraṃ praṇatosmi sadāśivam ||
manobuddhirahaṃkārantanmātrendriyagocaram |
pradhānapuruṣeśānaṃ praṇatosmi sadāśivam ||
yaṃ dhyāyanti mahātmāno munayassaṃśivavratāḥ |
tamokāraparaṃ sūkṣmaṃ praṇatosmiṃ sadāśivam ||
sūkṣmaṃ sarvagatannityaṃ sarvavidyeśvareśvaram |
sarvatatvāśrayaṃ devaṃ praṇatosmi sadāśivam ||
bhūmijñapo'gniranilaḥ khamātmā candrabhāskarau |
manobuddhirahaṃkāraḥ parā prakṛtireva ca |
yasyecchāmanuvartante bhāvābhāvavikāriṇīm |
tasmai paramadevāya parāya paramātmane ||

p. 319)

mahadbhyaścātimahate mahāmāyātimāyine |
sūkṣmebhyopyatisūkṣmāya namastestvamitātmane ||
namaste bodharūpāya kālāntaka namostu te |
kalādhipa namastestu sarvakāla pravartaka ||
kalāsakalarūpeṇa kalābhirviśvarūpadhṛt |
viśveśvara namastestu ādikāla pravartaka ||

raurave

jalāndhaka pṛthuskandha bandhabhedavivakṣaṇa |
jaya pravara vireśa saṃruddhapuradāhaka ||
jayākhilasureśāna śiraśchedaṃ bhayānaka |
jayaprathitasāmarthya manmathasthitināśana ||
jayācyuta tanudhvaṃsin kālakūṭa balāpaha |
jayāvartamahāṭopa saridvega vidāraṇa ||
jayadāruvanodyāna munipatnī vimohaka |
jayanṛttamahāraṃbha krīḍāvikṣobhadāruṇa ||
jayograrupasaṃraṃbha trāsitatridaśāsura |

p. 320)

jayakraragajendrāsya darśitāsṛksunirjhara ||
jayavīraparispanda dakṣayajña vināśana |
jayādbhuta mahāliṃga saṃsthānabalagarvita ||
jayaśvetanimittogra mṛtyudeha nipātana |
jayāśeṣa surāvāsa kāmamohita śailaja ||
jayopamanyusantāpa mohajāla tamohara |
jaya pātālamūlordhva lokāloka pradāhaka ||

śrimatkiraṇe

sarvajñāna namastubhyaṃ sarvakartre namostute |
avilupta svarūpāya cinmayāya namostu te ||
pramāṇātīta dehāya namaśśāntāya tejase |
satsaṃvitkāraṇātīta hānādānāntarātmane ||
anādinidhaneśāna śivāya paramātmane |
namaste tatvarūpāya vibhavāyāmitātmane ||
jñānajñātre tathā jñeya vyatiraktāya te namaḥ |
jñaptimātra svarūpāya ānandabrahmaṇe namaḥ ||

p. 321)

avidyāvyatiriktāya vidyādehāya te namaḥ |
svapramāṇaikagamyāya svaprakāśāya te namaḥ ||
namo'bhimatakartre te pañcakṛtyaissadā'tmanām |

ṣaṭsahasrikāyāṃ

bhagavan bhūtabhavyeśa brahmaviṣṇvindranāyaka |
tvatprasādaguṇāviṣṭā divi dīvyanti devatāḥ ||
bhavatā nikhilaṃ vyāptaṃ jagat sthāvarajaṃgamam |
tvatpādāṃbujasāmarthya smaraṇādapi pāpinaḥ ||
pradhvastapāpanicayāssiddhibhājo bhavanti hi |
kiṃ punarmunayo dhīrāstvayyevārpita cetasaḥ ||
vimuktāssarvapāpebhyo yogino vigataspṛhāḥ |
virajaskā viśokāśca hyatikrānta bhavārṇavāḥ ||
anyepi hi sureśāna labdhepsitavarā narāḥ |
ahameko'lpabhāgyastu kleśabhāk sukhavarjitaḥ ||
vajropamaṃ mahatpāpaṃ madīyamathavā vibho |
tvadīyāśśaktyastīvrāssaṃsāroddhāraṇaṃ prati ||

p. 322)

matpāpanicayaṃ prāptā laghunā mṛkutāṃ gatāḥ |
tasmāt tvameva bhagavan vartayethā mameṣṭada ||

śrīmanmataṅgapārameśvare

jaya jaya parameśvarendumaule jaya jaya śiva sāṃba śaṃkareśa |
jaya jaya mṛḍa bhīma kṛttivāso jaya jaya purakālajit prasīda ||
(223) jayajaya jagadekamātarīśe jaya jaya vinatātmapālaneśe |
jaya jaya karuṇāmṛtāṃburāśe jaya jaya girije namaḥ prasīda ||
ityādi mativibhavānurūpaṃ stutvā || (56)
(pra) atha stutikramaḥ (stotraiḥ) ityādi (stutvā) ityantam | stotrārthaḥ 
spaṣṭaḥ ||

pradakṣiṇa namaskāra vidhiḥ ||

(kri) 57) pradakṣiṇatrayamapadaśabdaṃ kṛtvā sāṣṭāṃgaṃ daṇḍavat 
praṇamya, hṛṣṭassamutthāya || (57)
(pra) atha pradakṣiṇa namaskāravidhiṃ darśayati (pradakṣiṇa) ityādinā 
(samutthāya) ityantena | 

p. 323)

(sāṣṭāṃgam) śirohastādyaṣṭāṃgasahitam | tathā śrīmaddīpte 

śiro hastau ca karṇau ca cibukaṃ bāhuyugmakam |
aṣṭāṃgaṃ ca namaskāram iti | (praṇamya) iti |
atra trivāraṃ paṃcavāraṃ vā namaskuryāt |
tathā dīpta trīṇi paṃca ca saptāpi nava dvādaśa saṃkhyayā |
bhaktyā kṛtvā namaskāraṃ śivasyāgre tato naraḥ || iti |

dvikālādipūjāśaktavidhiḥ ||

(kri) (57) dvikālādi pūjāśaktaṃstu 
śivamāsanamūrtimūlaissaṃpūjya, bhogāṃgasthāneṣu 
brahmanetrāṃgāni sandhyāgaṇanayā pūjayet || (57)
(pra) atha evaṃ pūjākramamudāhṛtya 

parārthe vā iyaṃ pūjā hyātmārthe nā janārdana |
ekakālaṃ dvikālaṃ vā trikālaṃ vā vidhīyate || 

iti śrīmadajitādiśrutau dvikālādi pūjāyā nihitatvāt tadasamarthasya 
kiṃ 

p. 324)

vidhyantaramastītyāśaṃkyāha (dvikāla) ityādinā (pūjayet) ityantena |
atra ekakālārcanaṃ mukhyaṃ mādhyandina eva kāryam | tasyaiva 
mukhyatvaśruteḥ | dinārdde savanaṃ gataḥ ityupakramya 

sarvamantramukhe puṇye parameśādhidaivate |
tadanirvartya yo'śnāti savanaṃ surapūjitam ||
tadvirāmaṃ vinā khyātaṃ janturmṛtyośca vāsaram |
mantrāstannādhitiṣṭhanti yogapīṭhavyavasthitāḥ ||

iti ekasmin kāle bhogāṅgasthānasya pūjāṃ vihāya, itaraka |
lodveśena aṣṭapuṣpikārcanena ca tattatkālārcanānāṃ saṃpādanaṃ 
syāditi mantavyam | taduktaṃ 

aṣṭapuṣpādidānena dvikālādyarcanāvidhiḥ |
antarbhāvya kṛto yasmādekakālārcanairapi || iti ||

p. 225)

nityāgnikāryavidhiḥ ||

(kri) (53) atha śivaṃ vijñāpya, agnikāryārthamagnisadanaṃ yāyāt |
tadanadhikārī śivamāsanamūrtimūlāṃgairnetrarahitairaṣṭabhiḥ 
puṣpairyathāsthānaṃ vā samastairbrahmāṃgaissaṃpūjya, 
parāṅmukhārghyaṃ datvā, pūjāṃ samāpayet |
agnikāryādhikārayuktopyupakaraṇavaikalyāttasminnaśakto vā 
homasaṃkhyayā daśaguṇañjaptvā, nivedya, pūjāṃ samāpayet |
athāgnikāryādhikārī saṃpannopakaraṇaḥ 
agniṃkāryārthamaddhyeṣya, labdhānujño'rghyapātrādikamānīya, 
yāmyanair-ṛtavāyavyebhyo'nyasyāṃ diśi kalpitaṃ kuṇḍaṃ vā 
sthaṇḍilaṃ vā samāsādya pūrvāsya uttarāsyo vā samupaviśya 
[kuṇḍe vā sthaṇḍile vā] nyastamūlena cakṣuṣā nirīkṣaṇam, 
śivamantreṇa prokṣaṇatāḍane, 
kuśaihuṃphaḍantāstreṇābhyukṣaṇaṃ, vauṣaḍantakavacena 

p. 326) 

khananāvakīraṇaḥ pūraṇa 
samīkaraṇasecanakuṭṭaṇasaṃmārjanasamālepanāni khaḍgena kuśena 
vidhāya, kuṇḍamaddhye astreṇa pūrvāgrarekhātrayaṃ kuśena 
saṃpādya, rekāmekāmuttarāgrāñca saṃpādayet |
uttarāsyaścedviparyayeṇa saṃpādya, kavacenābhyukṣya, 
sarvasaṃskārasaṃpattiṃ vibhāvya, tatra hṛdayena darbhakūrcyā 
viṣṭaraṃ datvā, om hāṃ vāgīśvaryai namaḥ iti

devīmāvāhayedvidyāṃ vidhivadviśvamātaram |
śyāmāmṛtumatīṃ dhyātvā sadvāsomālyabhūṣaṇām ||
prasannavadanāṃ padmapatrābhanayanatrayām |

iti dhyātvā, tadvadvāgīśvaraṃ devaṃ oṃ hāṃ vāgīśvarāya 
namaḥ iti saṃpūjyārghyaṃ datvā paścādaraṇyādisaṃbhavaṃ vā 
vahni śuddhapātre samānīya, kravyādāṃśaṃ parityajya, 
nirīkṣaṇādicatussaṃskāraissaṃskṛtya, oṃ hāṃ haṃ hāṃ 
vahnimūrtaye namaḥ ityanena

p. 327)

mantreṇa saṃhāramudrayā vahnimādāya, pūrakeṇa iḍayā ākṛṣya, 
kuṃbhakena nābhyagninā vaindavena ca saṃyojya, ekīkṛtya, recakena 
piṅgalayā om hrūṃ vahnicaitanyāya namaḥ iti 
pradīpakalikopamamāgneyaṃ bījamudbhavamudrayā niveśya, 
saṃhitayā
(225) saṃpūjya, pārameśvara vīryamiti vibhāvya, vāgīśvareṇa vā 
vāgīśvarīgarbhanāḍyāṃ kṣipyamāṇaṃ vibhāvayan, 
mūlenātmasaṃmukhannikṣipya, samūhya, devyaivāsaḥ 
paridhānaśaucācamanāni hṛdā datvā, 
sadyojātādibhirbrahmabhirabhyarcya, mūlenāhutipañcakaṃ datvā, 
pūrvadakṣiṇapaścimottarāsu dikṣu oṃ hāṃ brahmaṇe namaḥ oṃ 
hāṃ viṣṇave namaḥ oṃ hāṃ rudrāya namaḥ oṃ hāṃ anantāya 
namaḥ ityabhyarcya, agni śiśorakṣāṃ vijñāpya, om hāṃ 
śivāgnistvaṃ hutāśana iti agnernāma kṛtvā, pitarau visṛjet |
tato'gnihṛtpadme śivaṃ pūrvavadabhyarcya, naivedyasamaye 

p. 328)

tilādibhiryathāśakti mūlena brahmāṃgaiśca daśāṃśatau hutvā, 
pūrṇāṃ datvā, tadbhasmābhivandya, aṣṭapuṣpikayā saṃpūjya, 
parāṅmukhārghyaṃ datvā, agnisthamutthāpya, mūrtau saṃyojya, 
śivannirapekṣaṃ visṛjya, om bhūssvāhā oṃ bhuvassvāhā oṃ 
svassvāhā oṃ bhūrbhuvassavassvāhā ityāhuti catuṣṭayaṃ datvā, 
brahmādibhyo baliṃ datvā, vahninnamaskṛtya hutaṃ 
bhuktvoparametyuktvā, oṃ hrauṃ hrūṃ śivāgnaye namaḥ iti vahniṃ 
visṛjyaṃ, brahmādīnapi vyutkrameṇa visṛjet ||
(pra) atha sūryopasthānetyādiśruterevaṃ 
sūryādipañcādhikaraṇaśivārcanakramaṃ vyāhṛtya adhunā 
ṣaṣṭhavahnyā dhārārcana lakṣaṇasya nityāgnikāryasya vidhiṃ 
līlāvatī nāma śivāgamavihitaprakāreṇa saṃkṣipya śrute (atha) 
ityādinā (visṛjet) ityantena |

p. 329)

nanu sarvairapyagnikāryaṃ karaṇīyaṃ vā ityāśaṃkya netyāha (tat) iti 
| (tadanadhikārī) tasyāgnikāryasya anadhikārī adhikārarahitaḥ |
sa ca parahaṃsayatiprabhṛtiḥ | tathā śrīmaccintyaviśvasādākhye 

parahaṃsayatīnāñca tapassannyāsinaśca ye |
anayoragnikāryeṣu yogyatvaṃ na vidhīyate || 

iti | (yathāsthānaṃ vā samastairbrahmāṅgaissaṃpūjya) iti |
atra savā?dikrameṇa tattatsthāne abhyarcayedityarthaḥ |
tathā śrīmadaṃśumati 

layāṃgayajanaṃ kṛtvā parāṅmukhaṃ dadedbudhaḥ |
sadyādīśāntamabhyarcyaṃ vyutkrameṇaiva yojayet ||
(226) astrādihṛdayāntañca aṃgānyaṅgena yojayet |
caturdikṣvastramabhyarcya somādīndrāntameva ca ||
netramagre samabhyarcya kavacaṃ vāyudeśake |
nair-ṛte ca śikhāṃ caiva śirastvīśānadeśake ||

p. 330)

āgneyyāṃ hṛdayaṃ caiva arcayettu layāṃgakam | 

iti | parāṅmukhārghyaṃ nāma visarjana samaye pradeyamarghyam |
tathā śrīmatsarvajñānottare visarjane tu gāṃgeyadeyamarghyaṃ 
parāṅmukham iti | etatsvarūpamagre darśayiṣyāmaḥ ||
nanu agnikāryādhikārī yaḥ tatsādhana vikalastasminnasamarthaḥ 
sa kiṃ kuryādityāha (agnikārya) iti | tadadhikārī kiṃvidhaḥ kutra 
yāyādityāśaṃkyāha (atha) iti | agnikāryādhikārī deśikādiḥ |
tathā śrīmatsārasaṃgrahe

agnikāryādhikāritvaṃmabhiṣekādanantaram |
yatastena vinā'cāryā dīkṣādau nādhikāriṇaḥ || 

iti | tathā hutenaiva tu mucyante sādhakā janmabandhanāt iti | 
(anyasyām) iti | āgneyyādidiśītyarthaḥ | tathā 
śrīmajjñānaratnāvalyāṃ

p. 331)

nityahome tu vedāśramāgneyyāṃ hastasaṃmitam | kuryāt 
kuṇḍamathaiśānyāṃ pūrve vā iti | kuṇḍalakṣaṇamare 
darśayiṣyāmaḥ | sthaṇḍilaṃ tāvat sikatādibhiḥ | karamānaṃ 
tryaṃgulonnataṃ kalpitaṃ caturaśrakṣetram | tathā śrīmatkāraṇe

kuṇḍasya lakṣaṇaṃ proktaṃ sthaṇḍilañcādhunocyate | 
śuddhadeśotthasikatairanārdrairhastavistṛtam || 
aṃgulatrayamānordhvaṃ samaṃ nimnonnataṃ na ca || 

iti | kuṇḍasaṃskāramāha (kuṇḍe vā) iti | (viparyayeṇa) iti | atra 
yudyuttarābhimukhastadā udamagraṃ rekhātrayaṃ rekhāmekāṃ 
prāgagrāñca saṃpādayediti bodhyam || 
vāgīśvaryāvāhanamāha (tatra) iti | vahnivinyāsamāha (paścāt) 
iti | saṃhāriṇīlakṣaṇamuktaṃ prāk | (pradīpakalikopamam) iti |

p. 332)

atra kalikāśabdaḥ stavakavācī | syādmucchakastu stavakaḥ kalikā 
ityamaraḥ | (parameśvaravīryam) parameśvaraśuklam | vīryaṃ 
parākrame śukle iti nānārtharatnamālaḥ | atra 
pārameśvarametadvīryamiti bhāvanābhāve  
vāgīśvarīgarbhanāḍyupakṣepānupapattiriti tātparyam | 

āgneyamamunā bījaṃ pradīpakalikopamam |
kuṇḍasthe pāvake nyasya pañcabrahmāṇi pūjayet ||
āhutīḥ pañcamūlena juhuyāt tadanantaram |

iti śrīmatsomaśaṃbhuvacanaṃ hṛdi nidhāya 
garbhādhānādipaṃcasaṃskārasiddhaye brahmabhirarcāṃ mūlena 
homaṃ ca kuryādityāha (sadyojātādibhiḥ) iti | 
srugādikamarghyaprokṣaṇena saṃskārayet | tathā 
śrīmajjñānaratnāvalyāṃ 

sakṛt prokṣaṇamātreṇa sruksaṃskāraḥ kṛto bhavet |

p. 333)

evaṃ ghṛtasya kartavyo hyarghyapātrodakena ca || 

iti | śivāvāhanamāha (tataḥ) iti | (śivaṃ pūrvavadabhyarcya) iti |
atra pavitrāntaṃ saṃpūjayet | tathā jñānaratnāvalyāṃ 
tatastadvahnihṛtpadme pūjayet pūrvavat sāsanaṃ 
sāṅgamāśrayopādhirūpaṃ sopacāraṃ śivaṃ pavitrāntaṃ 
saṃpūjya bhagavaṃstvāṃ tarpayāmītyājñāṃ nāḍīsandhānena 
homaṃ kuryāt iti | (yathāśakti) iti | anena daśakādisaṃkhyocyate | 
tathā śrīmatkāmike śatamarddhaṃ tadarddhaṃ vā viśatirdaśa eva ca |
śivāddaśāṃśato'ṅgāni tarpayet iti | (tadbhasmābhivadya) iti |
atra darbhān śivāgnau sandīpya tadabhivyañjitaśivātmanā bhasmanā 
lalāṭe tilakaṃ dhṛtvetyarthaḥ | kecittu śivaṃ śivāgniṃ ca visṛjya 
paristaraṇadarbhamekamagnau 

p. 334)

sandīpya tadbhasmatilakaṃ kuryāditi vadanti | tatpakṣo 
guruṇāmabhimato na | yadvakṣyati samanantaraṃ śivaṃ nirapekṣaṃ 
visṛjya iti | tathā cāha śrīmanmṛgendrapaddhativyākhyākāraḥ |
bhasma vandeta ityatra śivavisarjanāt pūrvaṃ darbheṇa agnipradīptena 
tadabhivyaktasvarūpeṇa bhasmanā śirolalāṭādiṣu ālaṃbhanaṃ 
kuryāt iti | vahnistha śiva visarjanamāha (aṣṭapuṣpikayā) iti | 
(agnistham) iti | śivāgnisthitamantrasaṃghātamityarthaḥ | (śivaṃ 
nirapekṣaṃ visṛjya) iti | atra ātmiye hṛdayakamale śivaṃ sthāpayediti 
bodhyam | yadatra hi mantrāṇāmabhivyaktilayau | tathā 
śrīmanmṛgendrapaddhatyāṃ bhasma vandeta saṃgṛhya daivamātmani 
yojayet iti |

p. 335)

śivāgnivisarjanamāha (om hraum) ityādi | (vahni visṛjya) iti |
svasya hṛdi sthāpyetyarthaḥ | tathā 

visarjanaṃ yathā vahnerdeśādisthaṃ kadācana |
jñānāgnau hṛdaye bindau yojayitvā visarjayet || 

iti | (visṛjet) svahṛdaye brahmādīnapi sthāpayedityarthaḥ |
taduktaṃ śrīmatsomaśaṃbhucaraṇaiḥ bhāsvarān paridhisthāṃśca 
pūrakeṇa hṛdā'ṇunā | śuddhayā parayā'tmīye 
sthāpayettaddhṛdaṃbuje || iti ||

antarbalibahirbalividhiḥ ||

(kri) (60) tataḥ svadakṣiṇadigbhāge maṇḍaladvayaṃ saṃpādya, 
prathamamaṇḍale pūrvādyuttarāntadikṣu oṃ hāṃ rudrebhyo namaḥ 
oṃ hāṃ mātṛbhyo namaḥ oṃ hāṃ gaṇebhyo namaḥ oṃ hāṃ 
yakṣebhyo namaḥ īśānādikoṇeṣu

p. 336)

oṃ hāṃ gṛhebhyo namaḥ oṃ hāṃ asurebhyo namaḥ oṃ hāṃ 
rākṣasebhyo namaḥ oṃ hāṃ nāgebhyo namaḥ maṇḍalamaddhye 
īśānāgneyanair-ṛteṣu oṃ hāṃ nakṣatrebhyo namaḥ oṃ hāṃ 
rāśibhyo namaḥ oṃ hāṃ viśvebhyo namaḥ vāyuvaruṇayormaddhye 
oṃ hāṃ kṣetrapālāya namaḥ ityabhyarcya svāhāntaṃ balyarghyaṃ 
datvā, dvitīyamaṇḍale pūrvādīśāntāsu dikṣu oṃ hāṃ indrāya 
namaḥ oṃ hāṃ agnaye namaḥ oṃ hāṃ yamāya namaḥ oṃ hāṃ nir-
ṛtaye namaḥ oṃ hāṃ varuṇāya namaḥ oṃ hāṃ vāyave namaḥ oṃ 
hāṃ kuberāya namaḥ oṃ hāṃ īśānāya namaḥ aiśānyāṃ oṃ 
hāṃ brahmaṇe namaḥ nair-ṛte oṃ hāṃ viṣṇave namaḥ madhye oṃ 
hāṃ nīlalohitāya namaḥ iti saṃpūjya, balyarghyaṃ datvā bahiḥ oṃ

p. 337)

hāṃ vāyasādibhyassamayabhedibhyassvāhā, om hāṃ 
agnyādibhyassvāhā om hāṃ sarvebhyo gṛhavāstudevebhyassvāhā iti 
baliṃ dadyāt | sarvāṇvisṛjet | 
yadi vā saṃkṣepeṇānena baliṃ dadyāt |
om hāṃ 

ye rudrā raudrakarmāṇo raudrasthāna nivāsinaḥ |
saumyāścaiva tu ye kecitsaumyasthānanivāsinaḥ ||
mātaro raudrarūpāśca gaṇānāmadhipāśca ye |
vighnabhūtāstathā cānye digvidikṣu samāśritāḥ ||
sarve suprītamanasaḥ pratigṛhva?nvimāṃ balim |
siddhiñjuṣantu naḥ kṣipraṃ bhayebhyaḥ pāntu māṃ sadā ||

ityevaṃ baliṃ datvā, balimantrān svahṛdivinyaset ||
(pra) atha nityāgnikāryakramamabhidhāya antarbalibahirbali baliṃ 

p. 338)

jalamiśrānnena svāhāntena  dāpayet | tathā 
śrīmajjñānaratnāvalyāṃ jalamiśrānnena svāhānten rudrādibhyo 
baliṃ datvā iti | (maṇḍaladvayam) iti | atra kuṇḍasya vahnikoṇe 
maṇḍalamekaṃ paścime maṇḍalamekaṃ pūrve caturaśraṃ kuryāt |
tathā śrīrāmanāthapaddhatyāṃ 

maṇḍaladvitayaṃ vahnikoṇe kṛtvā'tha paścime |
indrādīnarcayedaṣṭau pūrve pūrvāditaḥ kramāt || 

(229) iti | antarbalidevatāpūjākramamāha (prathama) iti |
bahirbalidevatāpūjāvidhimāha (dvitīya) iti | atra antarbahirbalidevatā 
rudrādayaḥ śuddhavidyātatvanivāsinaḥ |
aśuddhādhvanivāsināṃ pūjāyāmanuktatvāt iti samīritaṃ 
śrīmanmṛgendrapaddhativyākhyākāreṇa |

p. 339)

rudrādibhyo balidānamantarbaliḥ | indrādibhyo balidānaṃ bahirbaliriti 
kathyate | tathā śrīmanmṛgendrapaddhatyāṃ 

visṛjyāgniṃ smaran kuṇḍa pārśve maṇḍalakadvaye | 
antarbahirbaliṃ dadyāt svāhāntairnāmabhirhṛdā || 

iti | pavitravidhau vakṣyati ca antarbalibhugbhyo rudrādibhyaśca 
bahirbaliṃbhugbhya indrādibhyaśca iti || 
vāyasādibalimāha (bahiḥ) iti | (bahiḥ) maṇḍalayorubhayorbāhye | 
(vāyasādibhyaḥ) iti | ādipadena śvabhūtādayo gṛhyante | tathā 
śrīmatsiddhāntaśekhare 

tān visṛjya vinirgatya nahirgomayamaṇḍale |
śvabhūtapatitapretakākādibhyo baliṃ kṣipet || 

iti | (agnyādibhyaḥ) iti |

p. 340)

ādipadena sūryādirucyate | tathā śrīrāmanāthapaddhatyāṃ 

hṛdā namontamagnyādiprākparyantadigaṣṭake |
yajedagniṃ ca soma ca sūryaṃ caiva bṛhaspatim ||
prajāpatiṃ ca devāṃśca sarvān viśvāṃśca nāmabhiḥ |
agniṃ sviṣṭakṛtaṃ ca iti | atha pakṣāntareṇa saṃkṣepabaliṃ ak.īkaroti 
(yadi vā) iti | (yadi vā) evaṃ nocet | ye rudrā ityādi mantraślokārthaḥ 
subodhaḥ ||

balyanantaravidhiḥ ||

(kri) (62) tataḥ stotracandanādikaṃ kṛtvā, sakalīkṛtya, 
sārghyajalahastaśśivāntikaṃ gatvā, 

yatkṛtaṃ yat kariṣyāmi tatsarvaṃ sukṛtantava |
viśvagoptā tvamevātra nānyo nātho me śivaḥ || 

iti vijñāpya, svāhāntamūlena pūjāhomādikaṃ 

p. 241)

puṇyaphalaṃ śivasya varadahaste arghyajalena sahodbhavamudrayā 
bhūmiṣṭhajānurnivedayet || (62)
(pra) atha tadanantarakaraṇīyānyāha (tataḥ) ityāditā (nivedayet) 
ityantena | yatkṛtamityādigranthārthaḥ spaṣṭaḥ | (puṇyapalam) iti |
phalati niṣpadyata iti phalam ||

(230)				śivapūjāsamāpanavidhiḥ ||

(kri) (62) tato'ṣṭapuṣpikayā saṃpūjya pañcamukhīṃ darśayitvā 
sadyādikrameṇa mūlenābhyarcya, arghyaṃ datvā astrādīśānāntaṃ 
| pūjāprātilomyenārghyaṃ datvā, kāmyamantrān svasvāvadhau 
saṃyojya nārācamudrayā'streṇa mantrān puṣpakṣepeṇa utthāpya 
saṃhṛtya divyamudrayā mūrtimantreṇa mūrtau saṃyojya, 
mūlenābhyarcyārghyayitvākṣamasveti brūyāt ||
yathā 

p. 342) 

svāmin kṣudreṇa dāsena malīmaśadhiyā mayā | kadarthito'si 
yadbhaktileśāt prītaḥ kṣamasva tat || iti |
tato digbandhanāvakuṇṭhanāmṛtīkaraṇāni vidhāya, abhyarcya || 
(62)
(pra) atha śivapūjāsamāpanavidhiṃ varṇayati (tataḥ) ityādinā | 
(abhyarcya) ityantena | (arghyam) iti | visarjanasamaye sadyojātādi 
krameṇa deyaṃ parāṅmukhārghyamityarthaḥ | tathā śrīmatkāmike 
parāṅmukhaṃ tataścārghyaṃ sadyojātācchivāvadhi |
astrāddhṛdayaparyantam iti | atra parāṅmukhārghyo na visarjanārthaṃ 
deyaḥ | kintu idamasmadīyamarcanamiti pūjāyāḥ samāptau 
nirodhakatvena dadyāditi bhāvaḥ | tathā śrīmanmṛgendre 
paro'rghyasteṣviyattāyai pūjāyāṃ na visṛṣṭaye iti |
tathā 

p. 343)

śrīmatkāmike calaliṃge tu sāpekṣaṃ nāpekṣaṃ sthaṇḍilādiṣu | 
visarjanantu sarvatra kāryaṃ proktena vartmanā || iti |
kāmyamantrāṇāṃ saṃyojanaṃ kutre vyāśaṃkyāha (kāmya) iti | 
(svasvāvadhau) iti | atra yāvatyadhvani sādhyamantrāṇāṃ vyāptiḥ 
tadante tān līnān bhāvayet | na tu teṣāṃ paratatve layaḥ kāryaḥ iti 
vyapadiṣṭaṃ śrīmanmṛgendravṛttikāreṇa |
nārācamudrālakṣaṇamudāhṛtaṃ mudrālakṣaṇe atha nārācamudrā 
aṅguṣṭhāgradvayasthapuṣpayostarjanīdvayakṣepaṇāt siddhā pūjita 
mantrotthāpanakarī bhavati iti | (mantrān) 
bhogasthānasthamantrānityarthaḥ | tathā śrīmanmṛgendre

evaṃ vyaktādiliṃgeṣu kintu saṃhṛtya tānaṇūn |
bhogasthānasthitān mūrtau nidadhyānnopasaṃharet || 

iti | (utthāpya) iti | vidyudvadutthitān dhyātvetyarthaḥ 

p. 344)

tathā śrīkālottare vidyudvadutthitān dhyātvā svasthāneṣu layaṃ 
nayet iti | divyamudrālakṣaṇamuktaṃ mudrālakṣaṇe divyamudrā tu 
aṃguṣṭhānāmāgragṛhītapuṣpadvayena devasya pūjāsamāptau 
yovyākārabhramaṇasvarūpā syāt iti | āsanamantrāṃstu 
śivāsanamantreṇa pīṭhe saṃyojayet | tathā śrīmatkāmike 

saṃhāramudrayā'streṇa devānāvaraṇasthitān |
samastānarpitān devāṃstān liṃge saha yojayet ||
āsanārcitamantrāṃstu pīṭhenaiva tu yojayet | 

iti |  tataḥ kiṃ kuryādityāha (kṣamasva) iti | tatkathanaṃ 
kathamityāśaṃkyāha (yathā) iti | svāminnityādi ślokārthaḥ 
subodhaḥ | tadanantarakaraṇīyamāha (tataḥ) iti | atra yadi calaliṅgaṃ 
tadā śivamantraṃ samuccaran padmapīṭhālliṅgamādāya 
vicitravastreṇa saṃveṣṭya peṭakamadhye vinyasya bhīmarudraṃ smaran 
rakṣāṃ vijñāpya pidhānaṃ kuryāt |

p. 345)

tathā śrīmadaṃśumati śivamantramanusmṛtya liṅgaṃ saṃgṛhya 
deśikaḥ |
citravastreṇa saṃveṣṭya peṭikāmadhyame nyaset ||
apidhānantu saṃyojya bhīmarudraṃ samaret tataḥ | iti |

deśikādivisarjanavidhiḥ ||

(kri) (63) svaguruṃ vidyāpīṭhaṃ gurūnmahālakṣmīṃ gaṇapatiṃ 
dvārasthāṃścārcayitvā visṛjet || (63)
(pra) atha nijadeśikādīnāṃ visarjanavidhimatidiśati (sva) ityādinā 
(visṛjet) ityantena | atra svaguru vidyāpīṭhādi mantrān ātmagatān 
kuryāditi bodhyam | tathā śrīrāmanāthapaddhatyāṃ 
sāmānyārghyeṇa datvārghyaṃ gurvādīnāṃ parāṅmukham |
saṃhāramudrayā'tmasthaṃ kṛtvā iti |

p. 346)

caṇḍeśvarārcanavidhiḥ ||

(kri) (64) aiśānyāṃ diśi śuddhabhūtale oṃ ca caṇḍāsanāya 
huṃphaṇṇamaḥ oṃ caṇḍamūrtaye huṃphaṇṇamaḥ ityabhyarcya

rudrāgniprabhavañcaṇḍaṃ kajjalābhaṃ bhayānakam |
śūlaṭaṃkadharaṃ raudraṃ caturvaktrañcaturbhujam ||
mukhodgīrṇa mahājvālaṃ raktadvādaśalocanam |
jaṭāmakuṭakaṇḍendu maṇḍitaṃ phaṇikaṃ kaṇam ||
vyālayajñopavītañca sākṣasūtraṃ kamaṇḍalum |
śvetapadmāsanāsīnaṃ bhaktiprahvārtiṃnāśanam ||

(132)	iti dhyātvā, om hāṃ caṇḍanetrebhyo huṃphaṇṇamaḥ iti 
vinyasya oṃ dhvanicaṇḍeśvarāya huṃphaṭ svāhā ityāvāhya, oṃ 
caṇḍahṛdayāya huṃ phaṇṇamaḥ oṃ caṇḍaśirase huṃphaṇṇamaḥ 
oṃ caṇḍaśikhāyai huṃphaṇṇamaḥ oṃ caṇḍakavacāya 
huṃphaṇṇamaḥ oṃ caṇḍāstrāya huṃphaṇṇamaḥ 
ityaṅgaissakalīkṛtya pūjayet |

p. 347)

yadi vā āsanamūrtimūlaiḥ kevalamūlena vā'bhyarcya, 
arghyanaivedyādyupāhṛtya, pūrvasthāpitanirmālyaṃ 
datvā'rghyayitvā, 

lehyaśoṣyānnapānādi tāṃbūlaṃ sragvilepanam |
nirmālyabhojanantubhyaṃ pradattantu śivājñayā ||

iti vijñāpya, yathāśakti japtvā nivedya,

sarvametat kriyākāṇḍaṃ mayā caṇḍa tavājñayā |
nyūnādhikaṃ kṛtaṃ mohāt paripūrṇantadastume ||

iti vijñāpya, parāṅgukhārghyaṃ datvā, aṃgānutyāpya, mūrtau 
mūrtimantreṇa saṃyojya, pūrakālitamūlena saṃhāramudrayā 
svahṛdi vinyaset || (64)
(pra) atha evaṃ śivaliṅgārcanaṃ yathāvadabhidhāya 
tannyūnādhikaṃ doṣanivāraṇāya caṇḍeśvarasyārcanamāha 
(aiśānyām) ityādinā (vinyaset) ityantena |

p. 348)

caṇḍeśvaradhyānamāha (rudra) iti | (rudrāgniprabhavam) rudrāgniḥ 
rudravahniḥ | yadvā rudrasyāgniḥ krodhaḥ caṇḍaṃ krodhādvinirgatam 
iti śruteḥ | tasmāt prabhavaḥ prakṛṣṭo bhavo janma yasya sa tathoktaḥ 
tam | evamuktaṃ śrīmatā somaśaṃbhupaddhativyākhyākāreṇa |
sugamamanyat | caṇḍāsanamūrtimūlamantrāṇāmuddhāraḥ 
pradarśitaḥ śrīmatkāmike 

caṇḍāsanaṃ caturthyantaṃ natyantamanurāsane |
caṇḍamūrtipadaṃ dīpa pūrvaṃ natyantameva ca ||
caturthyantamidaṃ mūrti mantra ityabhidhīyate |
dhvanicaṇḍeśvarāyeti huṃphaṭ svāhāpadena ca ||
oṃ caṇḍapūrvako huṃphaṭ namontastyāddhruvādikaḥ | 

iti | caṇḍapūjāyā vikalpamāha (yadi vā) iti |
nirmālyannāma parameśvaropabhuktaṃ mantrapurassaraṃ nirastaṃ 
mālyamityucyate |

p. 349)

tathā 

mālyaṃ nirastaṃ nirmālyaṃ na liṅgādāvasthitam |
nādattaṃ saṃbhave pūrvaṃ na cāmantrabahiṣkṛtam ||
caṇḍeśvarāya yaddattaṃ nirastaṃ mantrapūrvakam |
upabhuktaṃ hi devena nirmālyaṃ tat prakīrtitam || 

iti | arghyaṃ viśeṣārghyam | caṇḍeśasya viśeṣārghyam iti vyāhṛtaṃ 
śrīmanmṛgendrapaddhati vyākhyākāreṇa | vijñāpana prakāramāha 
(lehya) iti | (lehyaśoṣyānnapānādi) lehyaṃ ca madhvādi śoṣyañca 
nālikerodakādi | annañca bhojyamityarthaḥ | pānañca peyamityarthaḥ | 
lehyaśoṣyānnapānāni tāni ādīni yasya tat tathoktam | ādipadena 
bhakṣyamucyate | taduktaṃ 

bhakṣya bhojyaṃ ca peyaṃ ca lehyaṃ śoṣyaṃ ca pañcadhā |
bhakṣyaṃ phalādikaṃ bhojyamannaṃ peyaṃ rasāyanam |

p. 350)

lehyaṃ madhvādi śoṣyantu nālikerodakādikam | 

iti | sphuṭamanyat | punarapi prārthanāntaramāha (sarvam) iti | 
(kriyākāṇḍam) śivapūjākarmavargam |
kāṇḍo'strī daṇḍabāṇārvavargāvasaravāriṣu ityamaraḥ |
śeṣaṃ sugamam | caṇḍeśvara visarjana kramamāha (parāṅmukham) iti 
| atra kecana ātmārthapūjāyāṃ caṇḍeśvara saparyāṃ necchanti |
tatgataṃ na rocate | śaivasiddhānte sarvadā sarvatra caṇḍeśvaraḥ 
pūjanīya eveti niyamaḥ | caṇḍapūjāniṣedhaśca vāmadakṣiṇatantra 
viṣayaḥ | tathā śrīmatkālottare 

sthire cale tathā ratnamṛdvāsai śailakalpite |
lohacitramaye bāṇe sthitaścaṇḍo niyāmakaḥ |
siddhāntasyetare tantre na vāme na ca dakṣiṇe | 

iti ||

p. 351)

śivādivisarjanavidhiḥ ||

(kri) (65) tataḥ sthaṇḍile pūjitān śivādī napyevameva visarjayet ||
tato'rghyapātrasthamantrānutthāpya, saṃhṛtya, hṛtkamale 
vinyasya, nirmālyāpanayanaṃ kṛtvā, bhūmiṃ gomayena saṃśodhya, 
prokṣayet || (65)
(pra) uktanyāyamanyatrāpyati diśati (sthaṇḍile) ityādinā (visarjayet) 
ityantena ||
atha tadanantarakaraṇīyamāha (tataḥ) ityādinā (prokṣayet) 
ityantena ||

aghoramantrajapavidhiḥ ||

(kri) (66) tato dhautapādassamācamya, śuddhabhasmanā snātvā, 
sakalīkṛtya, samastapūjā phalalābhārthamaghoramekaviṃśativāraṃ 
japet ||
(234) iti parameśvarāparanāmadheya śrīmadaghoraśivācārya 
viracitāyāṃ 

p. 352)

kriyākramadyotikāyāṃ śivapūjāvidhissamāptaḥ || (66) 
(pra) atha samastanyūnātiriktadoṣaśāntyarthaṃ 
pūjāphalalābhārthañcāghoraṃ japedityāha (tataḥ) ityādinā (japet) 
ityantena ||

kapilārcanāvidhiḥ ||

(kri) (67) tataḥ kapilāṃ saṃpūjya, amṛtamathanotpanne surabhe 
lokadhāriṇi |
imaṃ grāsaṃ gṛhāṇa tvamidaṃ me vratamuttamam ||
iti grāsaṃ datvā || (67)
(pra) atha kapilārcanāvidhiḥ (tataḥ) ityādi (datvā) ityantam | (kapilāṃ 
saṃpūjya) iti | atra oṃ kapile nande namaḥ oṃ kapile bhadre namaḥ oṃ 
kapīle suśīle namaḥ oṃ kapile surabhe namaḥ oṃ kapile sumanase 
namaḥ ityarcayet |

p. 353)

tathā śrīrāmanāthapaddhatyāṃ 

kapilāṃ kapilāpūrvaijainnandādināmabhiḥ |
yathā satāraṃ kapile nande nama iti vruvan ||
bhadrāṃ suśīlāṃ surabhiṃ tathā sumanasāmapi | 

iti | grāsapradānamantramācaṣṭe (amṛta) iti | (grāsam) kabalam |
grāsantu kabalārthataḥ ityamaraḥ | śeṣa subodham ||

śivasaṃhitādhyayanavidhiḥ ||

(kri) (68) madhyāhnasamayaṃ yāvat svādhyāyādikaṃ kṛtvā,
(pra) atha ahanyahani yo'dhīte vidhisthaśśivasaṃhitām |
sa hanti sarvapāpāni tāmisramivabhāskaraḥ ||
iti śruteḥ śivasaṃhitāṃ pratyahaṃ samadhīyītetyabhidhatte 
(madhyāhna) ityādinā (kṛtvā) ityantena | (svādhyāyādikam) iti |

p. 354)

atra svādhyāyaḥ saṃhitāsvanyatamamīpsitaṃ śivaśāstramityarthaḥ |
ādipadena purāṇādyanusandheyam | (kṛtvā) iti | adhītetyarthaḥ | tathā 
śrīmanmataṅgavṛttikāreṇa likhitaṃ

mantrāṇāmeva japatassvādhyāyādhyayanāttathā |
duṣkṛtebhyo vimucyante karmaṇassukṛtādapi || 

iti | tathā śrīmanmṛgendrapaddhatyāṃ kuryāt svādhyāyamīpsitam iti |
kuryāt adhītetyarthaḥ | evamuditaṃ tadvyākhyāne ||
(235)	atra śivāgamādhyayane śivadīkṣitānāṃ 
caturvarṇānāmadhikāra ityevadheyam | tathā śrīmatsidhāntabodhe

āgamāntākhyasiddhāntaḥ purāṇaṃ śūdravarṇinām |
śūdrāṇāṃ vṛttayo vācyāśśrutyuktairāgamārthakaiḥ || 

iti | tathā śrīmatkiraṇe yadavāpya narāssarve iti |
tathā cāha 

p. 355)

bhagavān nīlakaṇṭhācāryaḥ patyurasāmañjasyāt ityatra vayantu 
vedāgamaśaivāgamayorviśeṣaṃ na paśyāmaḥ iti | yadi sarvātmanā 
siddhāntaśaivāgamavedayorabhedaḥ kimarthantarhyubhayornirmāṇamiti 
cenna | astīyānanayorbhedaḥ vedastraivarṇikādhikāraḥ |
āgamaścāturvarṇyādhikāra iti | etadapyuktaṃ śrīkaṇṭhabhāṣye 
vedastraivarṇika viṣayaḥ sarvaviṣayaścānyaḥ iti |
śivāgamādhyayana kramaḥ śrīmatkāmikādiṣu bahuśaḥ prakāśitaḥ 
vistarabhayānneha pratanyate ||

mādhyāhnikavidhiḥ ||

(kri) (69) madhyāhnasamaye'pi pūrvavat snānasandhyā śivārcanādi 
kuryāt ||
yadvā pūrvārcite tatkāle vā trikālasaṃkhyayā'ṣṭapuṣpikayā 
saṃpūjayet || (69)

p. 356) 

(pra) atha mādhyāhnikavidhiḥ (madhyāhna) ityādi (saṃpūjayet) 
ityantam | madhyāhnasamayanirṇayaḥ pūrvaṃ dhyāyenmādhyandine 
devīm ityatra sphuṭīkṛtaḥ ||

sāntānikabhikṣābhojanavidhiḥ ||

(kri) (70) paścāt suliptaṃ bhojanasthānaṃ kṛtvā, gomayakalpite 
bhasmanā catustridvayekarekhayā pariṣkṛte yathākramaṃ 
deśikādayaḥ prāgdakṣiṇapaścimottarāsyā vā svātantryeṇa sarve 
prāgāsyā vā savarṇaissaṃskṛtaiḥ 
paṃktipāvanairekapaṃktayopaviṣṭāssabhave 
suvarṇarajatatāmralohapātreṣu nabhāve saptadhā bhasma śodhite 
aghoreṇa saptadhā'bhimantrite kāṃsyapātre vā abhiṣiddheṣu 
kadalyādipatreṣu vā aśnīyuḥ | jānumaddhyakaro 

p. 357)

baṃddhavīrāsano vā bhojanānupayuktāṃ vārtāṃ varjayet | 
pātralagnavāmakaro bhuñjīta || 
tataḥ pātradattamannamastreṇa prokṣya, vauṣaḍantamṛtyuñjaya 
mantreṇa saptadhā'bhimantrya, yathāśakti pṛthakpātreṣu śivādibhyo 
nivedya aṃbhasā pariṣicya, kiñcidannaṃ bhūmau nikṣipya, 
dakṣiṇahastena kaniṣṭhāṃgulipātitajalena om 
nāgakūrmakṛkaradevadatta dhanañjayebhya 
upaprāṇavāyubhyassvāhā iti mantreṇa 
bhūmiṣṭhamannannāgādibhyo nivedya, śiṣṭañjalaṃ 
amṛtopastaraṇamasi iti prāśya, yadvā īśānena pariṣicya, puruṣeṇa 
prāśya, astreṇa audaryaṃ analaṃ jvalitaṃ dhyātvā, om prāṇāya 
svāhā om apānāya svāhā om samānāya svāhā 

p. 358)

om dadānāya svāhā om vyānāya svāhā evaṃ bhūmisaṃsthena 
pātreṇa prāṇāhutīrhutvā, yatheṣṭaṃ bhuñjīta || 
tatrāntare makṣikānakhakeśādi vṛṣṭañcedalpamannantyaktvā, 
hastaṃ prakṣālya, spṛṣṭvā bhasma bhuñjīta |
laśunapalāṇḍugṛñjanālābukaśaṃbūkamatsyamāṃsasaindhavodbha
valavaṇahastadattalavaṇādīni sāmānyaśāstraniṣiddhāni ca varjayet | 
bhuñjāno lavaṇājye nādadīta | annasyordhvaṃ pānīyanna pibet |
vyāvṛtavaktro vā pītaśeṣañca na pibet | nāntyajātiṃ vilokayet | 
parimitaṃ bhuktvā, ante aprakṣālita pāṇinā amṛtāpidhānamasi iti 
jalantatpuruṣeṇa vā prāśya, hastādikaṃ prakṣālyācamya, 
svadakṣiṇamuṣṭisthāṃguṣṭhacyuta 

p. 359)

toyena dakṣiṇapādāṃguṣṭhaṃ om hāṃ kālāgnirudrāya svāhā 
yadvā om hāṃ ātmatatvāya svāhā iti siñcet | tataḥ bhasmanā 
viśuddhassakalīkṛtya, paridhāmudrāmābaddhya, 
vāmadevannavadhā'vartya, tāṃbūlādinā mukhaṃ saṃśodhayet |
anyagṛhabhojane annasyāgrataḥ śivagāyatrījapapūrvaṃ bhuñīta || 
(70)
(pra) atha mādhyāhnikavidhimudīrya śarīrasthityarthaṃ 
deśikādīnāṃ śaivānāṃ sāntānikabhikṣābhojanavidhiṃ brūte 
(paścāt) ityādinā (bhuñjīta) ityantena | ācāryādayaḥ kīdṛśe 
avakāśe kiṃvidhāḥ kaissaha kasmin bhājane 
bhojayeyurityāśaṃkyāha (gomayakalpite) iti | karamāna 
gomayakṛtacaturaśramaṇḍale ityarthaḥ | tathā śrīmatṣaṭsahasre 
hastamātrantu vedāśram iti |

p. 360)

catustridvayekarekhākaṃ gurvādisamayāntakam iti śrīmatkiraṇa 
śruterācāryadisamayyantānāṃ caturṇāṃ yathākramaṃ 
caturādirekhālaṃkṛta maṇḍalamityāha (catustridvayekarekhayā) iti | 
(deśikādayaḥ) deśikasādhakaputrasamayinaḥ | (savarṇaiḥ) samāno 
varṇo yeṣānte savarṇāḥ ekavarṇā ityarthaḥ taiḥ | (saṃsvṛtaiḥ) 
dīkṣāsaṃskārasaṃpannaiḥ | tathā nādīkṣitena vasatiṃ kuryāt 
paṃktau ca bhojanam iti | (paṃktipāvanaiḥ) paṃktiṃ pavitrīkurvāṇaiḥ 
| atra saṃheti śeṣaḥ | (saṃbhave) dravyasaṃpattau | 
(svarṇarajatatāmralohapātreṣu) atra guruprabhṛteḥ yathākramaṃ 
svarṇādipātram | tathā śrīmatkiraṇe 

bhājanaṃ yadgurorhaimaṃ raupyaṃ syāt sādhakasya tu | 
tāmrakaṃ putrakasyoktaṃ lohajaṃ samayārthinām || 

p. 361)

iti | (abhāve) ācāryādikramoktasauvarṇādipātrāṇāṃ virahe | 
(kadalyādipatreṣu) raṃbhāpadmādipatreṣu | tathā 
śrīmanmṛgendrapaddhatyāṃ 

palāśakadalī cūtapadminyādidaloṣu vā | 
aniṣiddheṣvamiśreṣu tadūrdhvagrathiteṣu ca || 

iti | asvatthādivarṇāni niṣiddhāni | tathā śrīmajjñānaratnāvalyāṃ  

aśvatthairaṇḍabhallātairnyagrodhārka vibhītakaiḥ |
śākoduṃbarasajjādyairna syādbhojanabhājanam || 

iti | (aśnīyu) āśanaḥ vidadhyuḥ | kathaṃ bhuñjīta ityāha (jānu) iti | 
(baddhavīrāsanaḥ) iti | etallakṣaṇamuditaṃ śrīmatsuprabhede

dvirbhujāpatītaṃ vāmapādaṃ dakṣiṇatopari | 
sthitaṃ vīrāsanaṃ proktaṃ bhuktakāle viśeṣataḥ || 

iti | bhojanānupayuktavārtāṃ varjayannityetadācārya vyatiriktaviṣayam 
|

p. 362)

tathā śrīmatkiraṇe 

maunamāsthāya bhoktavyaṃ sādhakāditrayeṇa tu |
bhoktavyaṃ prabhuṇā yadvadācāryeṇa yathecchayā || iti || 

kiṃ kṛtvā bhuñjītetyāha (tataḥ) iti | (tataḥ) 
evamavasthānānantaram | mṛtyuñjayamantroddhāraḥ pradarśitaḥ 
śrīmatkāmike om juṃ sa iti mantro'yameva mṛtyuñjidāhvayaḥ iti | 
(śivādibhyaḥ) śivāgnigurubhyaḥ | śivāditrayanivedanasya 
phalamupavarṇitaṃ śrīmacchivadharmottare

kṛṣivārddhaṣyavāṇijyakrodhāsatyārjanādibhiḥ |
puṃsā pāpāni varddhante sūnādoṣaiśca paṃcabhiḥ |
saṃmārjanāñjanaṃ toyamagnimanthanapeṣaṇe |
sūnāḥ pañca gṛhasthānāṃ nityaṃ pāpābhivṛddhaye ||
śivāgnigurupūjābhiḥ pāpairetairna lipyate | iti |

p. 363)

atra sveṣṭaliṃgādinivedanāvaśiṣṭaṃ bhuṃjīyāt | na tu tanniveditamiti 
tātparyam | ata evātra yathāśakti pṛthakpātreṣu ityuktam |
tathā cāha śrīmān somaśaṃbhupaddhativyākhyākāraḥ anivedya na 
bhuṃjīta ityatra sveṣṭaliṃgāgnigurvadhikaraṇāya 
śivāyetyadhyāhartavyaṃ tannivedanāvaśiṣṭameva 
bhuṃjītetyāśayaḥ iti | (kiñcidannam) iti | anena 
grāsārddhamātramupalakṣyate | tathā śrīmadaṃśumati 

ātmanassavyabhāge tu gomayāliptamaṇḍale | 
bhūmau grāsārddhamātrantu nāgādibhyo nivedayet || 

iti | baliṃ kṣipediti | (audaryam) jāṭharam | (tasmin) udarotitānale |
atra prāṇādyāhutibhirātmaprabhṛtayastṛptā bhavanti ityavaseyam ||

p. 364)

tathā śrīmajjñānaratnāvalyāṃ 

ātmā prāṇesthito'pāne saṃsthitā bhūtayonayaḥ |
udāne saṃsthitā devāssamāne pitarastathā ||
vyāne vyavasthitā nāgāstathā pātālavāsinaḥ |
aṃguṣṭhamadhyānāmāgrairdakṣahastasrutāgragaiḥ ||
āsyakuṇḍāntarasthāgnijvālā madhye vyavasthitāḥ |
ekaikāhutibhirdantānaspṛśastarpayedimān ||
ghṛtavyañjanasaṃmiśraṃ śeṣamīśāyaṃ homayet | 

iti | yadi bhojanabhājanasthaudane nakhādiparidṛṣṭaṃ tadā kiṃ 
kuryādityāha (tatra) iti | (tatrāntare) tasmin bhojanāvasare | (keśādi) iti |
ādipadena tuṣādi nigadyate | tathā śrīmatkālottare 

bhojane tu tuṣa keśaṃ cīrāṃgāranakhāvyapi |
sarīsṛpāṇi sarvāṇi anne matkuṇamakṣikāḥ ||
yūkā bhramaradaṃśāśca kṣepācchuddhyanti bhasmanaḥ | iti ||

p. 365)

abhojyāni vastūnyatra kānīti bubhutsāyāmāha (laśuna) iti | 
(laśunapalāṇḍugṛñjanālābukamatsyamāṃsasaindhava 
lavaṇahastadattalavaṇādi) laśunaṃ ca śvetanālaṃ palaṇḍuśca 
sukandakaḥ palaṇḍustu sukandakaḥ ityamaraḥ |
gṛñjanañca raktanālaṃ gṛñjanāriṣṭamahākandarasonakāḥ 
ityamaraḥ | alābukañca tuṃvaraphalaṃ śaṃbūkaśca jalaśuktiḥ 
matsyaśca māṃsaṃ ca saindhavalavaṇaṃ ca hastadattalavaṇaṃ ca 
tathoktāni tāni ādayaḥ yasya tat tathoktam | ādipadena 
bimboduṃbaraphalādi nigadyate | tathā śrīmaccintyaviśve

udubarañcālābuśca sauvīrañca kumārikā |
vṛntākaṃ katakañcaiva cchatrākaṃ bimbikā tathā | 

iti | (sāmānyaśāstraniṣiddhāni) 

p. 366)

sāmānyaśāstrāṇi vedasmṛtādīni tairnividdhāni avihitāni | atra 
vedāderapi dharmopadeśe sāmānyaśāstratvenābhyupagamaḥ iti 
bhāvaḥ | tathā śrīmohaśūrottare vedasmṛtipurāṇādyā āgamā 
dharmadarśakāḥ iti | sāmānyaṃ ca viśeṣaṃ ca śaivaṃ vaiśeṣikaṃ 
vacaḥ iti | tathā ca śrīmatsvāyaṃbhuve 

dharmasādhanasaṃviti samnāyādeva jāyate | 
tanmūlatvāt smṛteścāpi tābhyāmevāparasya tu || iti | 

tāni ca yathā 

śiraḥ kapālamātrāṇi nakhacarmatilāṃstathā |
etāni kramaśo nityamaṣṭamyādiṣu varjayet || 
etadvacanārthe bṛhaspatiḥ 

pakṣadvayepi cāṣṭamyāṃ nālikeranna bhakṣayet | 
navamyāñca tyajellābuṃ dhūmrālābuñca vartulam || 
bhojane varjayennityaṃ paṭolaṃ daśamī dine | 
ekādaśyāṃ ca niṣpāvaṃ dvādaśyāṃ sarṣapaṃ tyajet ||

p. 367)

trayodaśyāṃ niṣedhena bhakṣayenna tilān dvidhā | 

iti | itaḥ paraṃ vistarabhayānna likhyate |
bhuñjāna iti nirdeśāt bhukteḥ pūrvameva lavaṇānye gṛhītavye iti 
darśayati | (nādadīta) na gṛhṇīyāt | (annasyordhvaṃ pānīyaṃ na 
pibet) iti | anena bhojanāvasāne pibediti nirdiśyate | tathā 
śrīmadāgneyapurāṇe 

kiṃcidūnaṃ tato bhuktvā bhojanānte dravodakam | 
pibet sa lavaṇaṃ takramātṛptessvastimān bhavet || 

iti | (vyāvṛtavaktraḥ) vyāvṛtaṃ vidāritaṃ vaktraṃ yena saḥ tathoktaḥ | 
(antyajātim) naṭakaivartādijātim | tathā 

rajakaścarmakāraśca naṭo varaṭa eva ca |
kaivarto medabhillau ca saptadhā cāntyajāssmṛtāḥ || 

iti | bhojanānantarakaraṇīyamāha (ante) iti |

p. 368)

ātmā vai dakṣiṇe pāde parāt parataro vibhuḥ |
tamahamabhiṣiṃcāmi yo'ṅguṣṭhāgre vyavasthitaḥ ||

iti vacanaṃ manasi nidhāya pakṣāntaramāha (yadvā) iti | tataḥ kiṃ 
kuryādityāha (tataḥ) iti | parighāmudrālakṣaṇamuktaṃ 
śrīmadaṃśumati 

āropya vāmahastasya kaniṣṭhāṃ nābhimaṇḍale |
tāmeva dakṣahastasya vāmāṃguṣṭhena yojayet |
vitatau ca karau kṛtvā dakṣāṃguṣṭhe nyasenmukhe |
parigheyaṃ samākhyātā duṣṭāhāravināśinī || 

iti | (āvartya) iti | nābhisparśanapūrvaṃ japtvetyarthaḥ |
nanu parānnaṃ kimaśnīyānna vetyāśaṃkya prāyaścittajapapūrvaṃ 
bhuñjītetyāha (anya) iti ||

tapasvināṃ samādhividhiḥ ||

(kri) 72) viraktastu

p. 369)

atha māddhyandinaṃ yāvat samādhistho bhavedyathā |

jñānajyotirmayaṃ liṅgaṃ śaraccandravadujvalam ||
bhrūmaddhye saṃsthitaṃ tatra manaḥ prāṇaṃ ca yojayet |
tallīnstanmayo yogī cittaṃ śūnyaṃ nayettghanaiḥ ||
naṣṭe citte cidānandaṃ svayamudyotate param |
samādhiḥ kathito hyevamaṇimādiguṇālayaḥ ||
iti || (72)
(pra)	atha sāntānikabhojanavidhimupavarṇya tapasvināṃ 
yāvanmādhyāhnikaṃ tāvat kiṃ karaṇīyamityākāṃkṣāyāmāha 
(atha) ityādinā (iti) ityantena | samādhikaraṇaprakāramāha (jñāna) iti | 
ślokārthaḥ spaṣṭaḥ ||

bhikṣāṭanavidhiḥ ||

(kri) (72) anantaraṃ mādhyandinaṃ kṛtvā, yathāvidhi bhikṣāṭayitvā, 
bhuñjīta |

p. 370)

bhikṣābhojananiyataḥ kvacidapyekānnanna bhuñjīta |
prārthanādikliṣṭānnirodhākhyānnādadīta | 
sāntānikāyācitamādhūkarībhyo mādhūkarī śreṣṭhā | sāpi 
kaṇānnabhikṣākhyā dvividhā | tatra kaṇabhikṣā tu pūrvāhna eva 
kāryā | dvitīyā tu dvitīyasavanāvasāne || atha tadvidhiḥ |
svayaṃ bhasmanā snātaḥ tatraparivartitakaupīnottarīyassamācānto 
nyastamantradehastāmrādijanitaṃ brahmavṛkṣāṃdipatrakṛtapātraṃ 
vā'stra prakṣālitañcatussaṃskārasaṃskṛtaṃ aghoreṇa 
saptadhā'bhimantritaṃ kavacenābhimantritaṃ vastrāvakuṇṭhitaṃ 
dakṣiṇakare gṛhītvā, astreṇa saptadhā'bhimantritamātmasamaṃ 
daṇḍaṃ vāmakareṇa sacchatraṃ vā gṛhītvā, sopānatkaḥ śivaṃ 
guruṃ dhyātvā, vijñāpya, sannihitaścedājñāṃ 

p. 371)

samādāya, gṛhītāviruddhamaunaḥ patitanāpitābhīśastakāru 
garhitabrahmadevasvopajīvilīlāvadhūgṛhavarjaṃ śuddhagṛheṣu 
bhikṣāmantraṃ japannaret | tatra 
praṇāmaniṣṭhīvasparśonmārgasaparṇakutsanakopa vivādāni na 
kurvīta | bhikṣārtha gṛhaṃ praviśya, bhikṣāṃ dehītbhuktvā, 
svapādāṃguṣṭhāgraṃ paśyan san rāvatsagoprasnavakālāvadhi 
sthitvā, gṛhāntaraṃ praviśet | vrajannāhūtaḥ punarnāgacchet | tatraiva 
bhikṣāṃ haratakāṃsyādyaḍūṣitāmāharet | bhikṣāṃ carato 
bhikṣānnādatīta | evaṃ paryāptāṃ bhikṣāmaṭitvā, jagataḥ śubhaṃ 
smaran maṭhaṃ gatvā || 
(pra) atha samādhikaraṇāt paraṃ kiṃ kuryādityāha (anantaram) 
ityādinā (bhuñjīta) ityantena |

atha bhikṣāṭanavidhiṃ vakṣye nivartyaṃ yatibhiryathā |

p. 372)

tathā te saṃpravakṣyāmi śṛṇu vipreśvareśvara ||
kartavyamakhilaṃ kṛtvā pratyavasthe tu divākare 

iti śrīmanmataṃgaśruteḥ madhyāhnepi snānasandhyāpūjādi 
kuryādityāha (mādhyandinam) iti | madhyandine bhavaṃ mādhyandinam 
| nanu bhikṣāśī ekānnaṃ kimaśnīyādityāśaṅkyanetyāha (bhikṣā) 
iti | (bhikṣābhojana niyataḥ) iti | bhujyate bhūtairadyata iti bhojanamannam 
| bhikṣānna niyama ityarthaḥ | (kvacidapi) kutrāpyuktamakula ityarthaḥ |
tathā 

mādhūkarīñcareddhṛtimatimlecchakulādapi |
ekānnaṃ tu na bhuṃjīta bṛhaspati kulādapi || 

iti | atra kādāpitkamekānnabhojanamanumataṃ na tu sadā |
taduktaṃ śrīmatsomaśaṃbhucaraṇaiḥ sadaikānnaṃ tu varjayet iti |
nanu yadi pareṇa prārthitaṃ tarhi kimekasmāt 

p. 373)

gṛhṇīyādityāśaṃkya netyāha (prārthanā) iti | 
(prārthanādikliṣṭām) iti | atra svātmanā vā pareṇa vā pravṛttaṃ 
balamādiśabdārthaḥ | tathā śrīmatpauṣkare svātmanā vā pareṇa vā 
iti | (virodhākhyām) nigrahābhidhānām | nigrahastu nirodhassyāt 
ityamaraḥ | nirodhabhikṣā adha metyākūtamatra | taduktaṃ 
śrīmatsomaśaṃbhucaraṇaiḥ 

etābhyastvaparāṃbhikṣāṃ prārthanādyuparodhataḥ |
sādhyāṃ bhikṣāṃ nirodhākhyāmadhamāṃ parivarjayet || 

iti | sāntānikādi bhikṣāsu kā mukhyabhikṣeti jijñāsāyāmāha 
(sāntānika) iti | (santānikrāyācitamādhukarībhyaḥ | sāntānikā ca 
śiṣyādisantānabhavabhikṣā | tathā 
śrīmadbrahmaśaṃbhupaddhatyāṃ 

śiṣyādisantetiśśaive santānaṃ tanniveditam |
dravyaṃ yadmukhe sā hi bhikṣā sāntānikī smṛtā || 

p. 374)

iti | ayācitā ca aprārthitabhikṣā | etallakṣaṇamuktaṃ 
śrīmatsomaśaṃbhucaraṇaiḥ 

ānīyāyāvamānāya śraddhayā yat pradīyate |
annādibhūmiparyantaṃ sā bhikṣā syādayācitā || 

iti | ayācitapadenātra śrīmatpauṣkarādyuktā svayaṃ dattākhyā 
bhikṣā copalakṣitā | tathoktaṃ śrīmatpauṣkare 

bhaikṣaṃ caturvidhaṃ proktaṃ sādhūnāṃ hi mahātmanām |
mādhūkaraṃ svayaṃ dattaṃ sāntānikamayānvitam || 

iti | mādhūkarī ca etallakṣaṇamuktaṃ tatraiva gṛhādgṛhe paryapto 
bhaikṣaṃ mādhūkaraṃ smṛtam iti | sāntānikāyātitamādhūkaryaḥ 
tābhyaḥ | tatra mādhūkarī bhikṣāṃ vibhajati (sāpi) iti | kena 
prakāreṇa dvaividhyamityāha (kaṇānnabhikṣākhyā) iti |
kaṇaśabdenātra taṇḍulānyucyante | tadbhikṣākālamāha (tatra) iti | 
(tatra) tayoḥ | (pūrvāha eva) iti |

p. 375)

etallakṣaṇamuktaṃ śrīmatsūkṣme 
ātapodayamārabhya ābhūtadvayaṃnāḍikā |
pūrvāhna iti vijñeyaḥ iti | (dvitīyā) annabhikṣetyarthaḥ |
sā kadā grāhyetyākāṃkṣāyāmāha (dvitīya) iti | 
(dvitīyasavanāvasāne) dvitīyasavanaṃ mādhyāhnikasnānādi tasya 
avasānaṃ samāpanaṃ tasmin | tathā śrīmṛgendre 
mādhūkarīñcaredbhikṣāṃ dine'rddhe savane gate iti ||
atha yathāvidhi bhikṣāmaṭitvā bhuñjitetyuktaṃ tat kathamiti 
bubhutsāyāṃ tadvidhiṃ brūte (atha) ityādinā (gatvā) ityantena | 
(tadvidhiḥ) tasyāḥ mādhūkaryāḥ vidhiḥ | ucyata iti śeṣaḥ | tatra tāvat 
bhikṣuḥ kiṃ lakṣaṇo bhikṣāmabhyādadī tetyākāṃkṣāyāmāha 
(svayaṃ bhasmanā snātaḥ) ityādi | (parivartitakaupīnottarīyaḥ) 
parivartite vinimayite kaupīnottarīye yena sa tathoktaḥ |

p. 376)

purā vidhṛtaṃ kaupīnaṃ uttarīyañca visṛjya 
dhāritakaupīnottarīyāntara ityarthaḥ | taduktaṃ 
śrīmatsomaśaṃbhucaraṇaiḥ viśuddhabhasmanā snātaḥ 
kaupīnañcottarīyakam | parivartya samācamya iti | (samācāntaḥ) 
samyak kṛtācamana ityarthaḥ | kasmin pātre bhikṣāmādadītetyāha 
(tāmra) iti | (tāmrādi hānitam) iti | atra lohādirādiśabdārthaḥ | 
(brahmavṛkṣādipatrakṛtapātram)  
palāśarasālaprabhṛtiparṇaviracitabhājanam | tathā śrīmatkālottare

palāśamadhupatraiśca kadaṃbāmrādipatrakaiḥ | 
varjayecca vaṭāśvattha piśācākṣādikesaram || 

iti | pātralakṣaṇamuktaṃ śrīmatkiraṇe 

bhikṣāpātraṃ tadāvaśyaṃ tāmraṃ lohamathāpi vā |
tadaṣṭāṅgulakocchrāyaṃ dvādaśāṃgulavistṛtam | 

iti | (ātma samam) svapramāṇam |

p. 377)

tathā kiraṇe 
hṛdā prakṣālya toyena daṇḍaṃ gṛhyātmasaṃmitam iti |
(sopānatkaḥ) upānahā pādukayā saha vartata iti | pādūrupānat 
ityamaraḥ | nanu mādhūkarīñcareddhṛttimatimlecchakulādapi iti 
śruteḥ mādhūkarī bhikṣāyai sarveṣāṃ bhavanaṃ kiṃ 
māyādityāśaṃkya netyāha (patita) iti | (patitanāpitābhiśasta-
kārugarhitabrahadevasvopajīvilīlāvadhūgṛhavarjam) patitaśca 
svāśraṃmācārāt paribhraṣṭaḥ | tathā śrīmadbṛhannāradīye 
bhraṣṭo yassvāśramācārāt patitasso'bhidhīyate iti | nāpitaśca 
prasiddhaḥ | abhiśastaśca grāmaṇīkaḥ | evaṃ nirṇītaṃ 
śrīmatsarvajñānottara vṛttikāreṇa | kāruśca śilpī | garhitaśca 
ninditaḥ | brahmadevasvopajīvī ca 


p. 378)

brāhmaṇa devatā dravyopabhoktā | līlāvadhūśca 
parihāsakrīḍālāpapraṇayakuśalavanitā | tathā śrīmanmṛgendre 
parihāsādi caturā yatra nāryastathopi ca | bhikṣācārānna gṛhṇīyāt iti 
| patitanāpitābhiśasta kārugarhitabrahmadevasthopajīvilīlāvadhvaḥ 
tāsāṃ gṛhāṇi tairvarjaṃ yathā tathā | punaḥ keṣu gṛheṣu 
bhikṣāṭedityāha (śuddhagṛheṣu) iti | śuddhāḥ sadācāravanto 
viprādayaścatvāro varṇāḥ teṣāṃ gṛhāṇi teṣu | tathā 
śrīmatsomaśaṃbhupaddhatau 

brahmakṣatraviśāṃ bhikṣāmabhiśastādivarjitām |
amadyapāstu ye śūdrāḥ śaucācāra samanvitāḥ ||
teṣāmeva paredbhikṣāṃ nānyeṣāṃ tu kadācana | 

iti | (aṭet) caret |

p. 379)

bhikṣāṭanasamaye kiṃ na karaṇīyamityāha (tatra) iti | (tatra) 
bhikṣāṭane | 
(praṇāmaniṣṭhīvasparśonmārgasaparṇakutsanakopavivādāni) 
praṇāmaśca namaskāraḥ niṣṭhīvaśca āsya jalodgiraṇaṃ sparśaśca 
yasya kasyāpi sparśanaṃ unmārgasaparṇaṃ ca apathagamanaṃ 
kutsanaṃ ca nindā kopaścakrodhaḥ | bhikṣāmalabdhvā tadarthaṃ vā 
vidhṛtassannakupyet | na ca mārgeṣu ye pradhāvanto janāsteṣvanyeṣu 
vā apriyavādiṣu kopaṃ kuryādityavadheyam | tathā śrīmanmṛgendre 
bhikṣāmalabdhvāno kopaṃ kuryānno vidhṛtaściram iti |
vivādaśca vyavahāraḥ vivādo vyavahārassyāt ityamaraḥ | tāni |
sāmānye napuṃsakaliṅganirdeśaḥ | (na kurvīta) (na kuryāt |
gṛheṣu kiṃ vidhaḥ kiyatkālaṃ

p. 380)

vā tiṣṭhedityāha (bhikṣārtham) iti | (satatsagoprasnavakālāvadhi) atra 
dhenurvatsayogena yāvatkālaṃ prasnanavaṃ samavāpnoti tāvatkālaṃ 
pratīkṣeta iti tātparyārthaḥ | tathā samabhihitaṃ 
śrīmatsomaśaṃbhucaraṇaiḥ 

tāvatkālaṃ pratīkṣeta yāvadgaurvatsayogataḥ |
prasnavaṃ samavāpnoti tato'nyatra vrajenmuniḥ || 

iti | (hastakāṃsyādi) iti | ādipadena darvī nigadyate | tathā taireva na 
darvyā na ca hastena na kāṃsyenādadīta tām iti | (paryāptam) 
tṛptiparyantam | tathā śrīmaccintyaviśvasādākhye bhikṣitvā 
pātrapūrṇāntamathavā tṛptimātrakam iti | kāmaṃ prakāmaṃ 
paryāptam ityamaraḥ ||

bhikṣāṭanānantara karaṇīyavidhiḥ ||

p. 381)

(kri) (73) nirmālyādibhirupahitāṃ gacchet bhikṣāpātrasahitaṃ 
snāyāt | bhikṣāpātraṃ śuddhasthāne dhṛtvā, ācamyoddhūlya, 
sakalīkṛtya, bhikṣāmastreṇa prokṣya, tryakṣareṇāmṛtīkṛtya, manasā 
tryaṃśannirūpya, devāya ca mukhe ca nivedya, svarakṣārthaṃ 
pūrvoktavat bhuñjīta ||
ekakālārcakastu pūrvavat samādhi kṛtvā, 

kandādutthāpya tannādaṃ brahmarandhramudīrya ca |
suprabhodyotitāśeṣa digantāntānaladyutiḥ ||
tatraiva paśyate sarvaṃ mantrajālaṃ mahādyutiḥ |
anenādhiṣṭhitā mantrāśśāntaraudrādibhedajāḥ ||
siddhyantīti kimāścaryantadbhāvagatacetasaḥ |
tatra cittaṃ samādhāya yāvadāste muhūrtakam ||
tāvadasya bhavet kaṃpastadā'nubhava eva saḥ |

p. 382)

tasmin vyomni śikhāntastho niṣkalaḥ paramaśśivaḥ ||
dhyānagamyassvayaṃ bhūtvā, cintāmaṇiriva sthitaḥ |
evaṃ sandhyāsu sarvatra pūjanaṃ syācchivapriyam ||
ityuktavat sarvadopāsya ca ] (73)
(pra) atha bhikṣāṭanavidhimupavarṇya tadanantarakaraṇīyamāha 
(nirmālya) ityādinā (bhuñjīta) ityantena | (upahitāṅgaḥ) 
rūṣitavigrahaḥ | (dhṛtvā) iti | nidhāyetyarthaḥ | (tryakṣareṇa) 
mṛtyuñjayamantreṇa | taduktaṃ 

kāryaṃ tryakṣareṇābhimantritam |
tadā'mṛtaṃ bhavatyāśu tat khātamṛtyukaṃ bhavet || 

iti | atra bhukteranantaraṃ yāvadastamayaṃ svādhyāyādikaṃ kuryāditi 
tātparyam | taduktaṃ śrīmatsomaśaṃbhucaraṇaiḥ atha 
svādhyāyayogena sandhyāmāsādya paścimām iti ||

p. 383)
sāyantanavidhiḥ ||

(kri) (74) paścāt sāyāhnasamayepi sandhyāmupāsya, yathāśakti 
pūjājapadhyānasamādhīn kṛtvā || (74)
(pra) aha sāyantanavidhiḥ | (paścāt) ityādi (kṛtvā) ityantam ||

śayanavidhiḥ ||

(kri) (75) svāpakāle śayyāmadhiruhya, śivamakṣarātmānaṃ 
dhyātvā, supyāt || (75)

[] etaccihnitaḥ mūlapāṭhaḥ keṣucit kośeṣu na dṛśyate |
vyākhyāpi nāsyopalabhyate ||
(285) (pra) atha śayanavidhiḥ | (svāpakāle) ityādi (supyāt) ityantam |
svāpakālalakṣaṇamuktaṃ śrīmaccintyaviśvasādākhye 
pūrvapaścimayormadhye rātrau tu daśanāḍikā |
svāpakāla iti proktam iti | (śayyām) iti | asya lakṣaṇamupavarṇitaṃ 
śrīmatkiraṇe

p. 384)

svapet pūrvāśirāśśayyāmathavā dakṣiṇāśirāḥ |
sā catuṣkaradīrghā syādvistārassyāt tadarddhataḥ ||
tatsamaṃ copadhānaṃ syāddvādaśāṃkulavistṛtam |
tasyāṃ svapedgṛhastho yaḥ iti | kiṃ kṛtvā supyādityāha (śivam) iti | 
(akṣarāmānam) akṣaraḥ svābhikaupādhikakṣayādidoṣarahitaḥ ātmā 
svarūpaṃ yasya sa tathoktaḥ taṃ niṣkalamiti yāvat | yadvā 
akṣarātmānaṃ nādātmānam | tathā śrīmanniśvāsakārikāyāṃ 

akṣarāt kṣaritaṃ nityaṃ varṇādyaṃ naiva tat kṣaram 

iti |

svayamuccarate dehe avyaktadhvanirakṣaram |
mamātmīyaṃmidaṃ sūkṣma śarīraṃ nādasaṃśitam ||
paṃśoḥ pāśāpanodāya prakāśīkṛtamadbhutam | 

iti ca | bhogāvasthaṃ sadāśiva saṃjñaṃ sakalaniṣkalaṃ śivamiti 
yāvat | taduktaṃ adhikārī ca bhotī ca layī syādupacārataḥ iti |

p. 385)

tathā īśassadāśivaśśāntaḥ kṛtyabhedena bhidyate iti | yadvā 
akṣarātmānaṃ akṣaraviśiṣṭaṃ pañcavaktrādyākāraṃ ātmāni 
gṛhṇāti yaḥ taṃ adhikārāvastha sadāśivatatvādhiṣṭhātṛtvāt 
sadāśivāparaparyāyaṃ īśvarasaṃjñaṃ sakalarūpamiti yāvat |
taduktaṃ īśaśabdena bhagavān kīrtitavyassadāśivaḥ iti |
evadavasthātrayamuktasandhyādhyānavadadhikāribhedena 
kartavyatvādupapannamiti guravaḥ | atra akṣaramātmānamiti 
vyastapadaṃ na vidadhīta | taduktaṃ śrīmatsomaśaṃbhucaraṇaiḥ 
cintayannakṣarātmānaṃ śayitvā yoganidrayā iti | (supyāt) svāpaṃ 
kuryāt ||

ardharātravidhiḥ ||

(kri) (76) niśīthepyutthāya, turyāṃ sandhyāṃ smṛtvā, kṛtasamādhiḥ 
punaḥ supyāt |

p. 386)

prātarutthāya, śivaṃ saṃsmṛtya, yathoktaṃ karma kuryāditi 
śubham ||

evaṃ yaḥ pratyahaṃ bhaktyā saṃpūjayati kāraṇam |
na tasya jāyate pāpaṃ yathādityodayāttamaḥ ||
na cāpyupaiti dehānte karmāśayavaśañjagat |
sāmānyaṃ yajanaṃ hyetannityamabhyudayāvaham ||
śubhrakhaṇḍena payasā liṅgaṃ snāpya dine dine |
pāyasañca havirdadyādagaruṃ candanaṃ lipet ||
vyomavyāpipadenaiva ya itthaṃ pūjayecchivam |
utpātāstasya naśyanti grahapīḍāśca dāruṇāḥ ||
sarvavyādhivinirmuktaśśivasāyujyamedhate |
śrīmataṃgādi śāstreṣu vidyāpādārthasaṃgraham ||
sarvavidyeśinī nāmnā nirmame yastaduktibhiḥ |
pavitrasya svarūpañca nirmame yaśśivoktibhiḥ ||

p. 387)

tena khyātena guruṇā parameśvara saṃjñayā |
kriyākramadyotikāyāṃ nityakarma vidhiḥkṛtaḥ || (76)

iti parameśvarāpara nāmaṃdheya śrīmadaghoraśivācārya 
viracitāyāṃ kriyākramadyotikāyāṃ nityakarmavidhissamāptaḥ ||

(pra) atha arddharātravidhiḥ (niśīthe) ityādi (samādhiḥ) ityantam |
nanu divopanīta toyādyairarddharātre tu pūrvavat |
sandhyāṃ śivārcanaṃ kuryāt iti śruterarddharātrepi 
sandhyāvandanādikaraṇasya vihitatvāt kathamantra 
sandhyāsmaraṇavidhiriti cet | satyaṃ 

arddharātre tu saṃprāpte kuryāt sāyantanaṃ vidhim |
ācamyoddhūlya vā dhyāyan svapet pūrvavadīśvaram ||

iti brahmaśaṃbhupaddhatikārikottarārddhapradarśitārthaṃ hṛdi 
nidhāya turyāṃ sandhyāṃ smṛtvetyuktamatretyavirodhaḥ |

p. 388)

tadanantara karaṇīyamāha (punaḥ suptvā) iti padadvayena |
atha yathoddiṣṭaṃ kriyākāṇḍaṃ sarvaṃ pratyahamācaredityāhaṃ 
(prātaḥ) ityādinā (iti śubham) ityantena ||
atha vyākhyātasya upasaṃhāraṃ vyākhyeyasyopakṣepaṃ cāha 
(śrīmataṃga) ityādi sārddhakārikādvayena | (pavitrasya svarūpañca) 
iti | anena vyākhyeyasyopakṣepaḥ kṛtaḥ | (parameśvarasaṃjñayā) iti |
atra parameśvara iti aghoraśivācāryasya 
nāmadheyāntaramityavagantavyam | yadvakṣyati khyāto yaḥ 
parameśvarāparamahānāmnā mahīmaṇḍale iti | śeṣaṃ sugamam ||
guruṇā nirmalamaṇinā vyākhyāto nityakarmavidhireṣaḥ |
śivadarśanoditārthaiḥ kriyākramadyotikāvihitaḥ ||

p. 389)

iti śrīmatkamalālayanivāsi bhaktādhyakṣa 
santānaprabhavatyāgarājācāryātmajanirmalamaṇiguruviracitāyāma-
sphuṭārtha prakāśikāyāṃ prabhāsamākhyāyāṃ 
kriyākramadyotikāvyākhyāyāṃ nityakarmavidhissamāptaḥ ||

śivamastu ||

pavitravidhiḥ ||

pavitrakarmopakaraṇa samāharaṇavidhiḥ ||
(kri) (2) atha pavitravidhiḥ | uktakāle uktavat pavitrāṇi niṣpādya, 
yāgadravyāṇyapi mṛṇmayāni navāni tāmrādi mayāni vā pātrāṇi 
suviśuddhāni vidhāya, samitkuśakusumadūrvādīni samāhṛtya || (77)

(pra) natvā'ghora śivākhya deśikamaṇiṃ sadvipravaṃśābdhijaṃ

p. 390)

sandhāryaṃ hṛdaye sadā sukṛtibhiḥ kīrtidyutidyotitam |
ekābdodbhavakarmalopabhiduraṃ nityakriyāpūrakaṃ vyākhyāsye 
paramaṃ pavitrakavidhiṃ leśādyathādarśanam ||
atha evamanudinamanuṣṭheyaṃ nityakarmavidhikramamabhidhāya 
adhunā pratyabdamanuṣṭheyasya nityāṅga bhūtasya 
pavitrārohaṇakarmaṇo'pi kramamabhidhātuṃ pratijānīte (atha 
pavitravidhiḥ) iti | (atha nityakarmakathanānantaram | atra ucyata iti śeṣaḥ 
|| 
nanu pavitrasya nityanaimittikakāmyaprāyaścittākhyeṣu karmasu 
kathamasminnantarbhāvaḥ | atrocyate idaṃ pavitrakarma nityāṅgam |
na tāvannityam | tathā hi, sūtrāropaṇasya pratyabdamanuṣṭheyatvepi 
pratyahamananuṣṭheyatvāt daivasikānnityādvailakṣaṇyasya satvāt na 
nityam |

p. 391)

nāpi naimittikaṃ dīkṣāpratiṣṭhayordvayoreva naimittikatvaniyamāt |
taduktaṃ dīkṣā caiva pratiṣṭhā ca naimittikamiti dvidhā iti |
dīkṣāpratiṣṭhayornaimittikayorakaraṇaprāyaścittasya 
kvacidamyavṛṣṭatvācca | nanu niyatakālatvānnaimittikamiti cenna |
aniyatakālasya dīkṣāderapi naimittikatva 
śravaṇāduktalakṣaṇasyāvyāpteḥ | prātarādiniyatakāla 
kartavyānāṃ sandhyāvandanādīnāmapi 
naimittikatvaprasaṅgādativyāpteśca | na ca kāmyam | pavitrasya 
kāmanānadhīnatvāt | tattu abhilakṣitaṃ bādhakam | taduktaṃ aṇimādi 
prasiddhyarthaṃ kāmyantadapi vistaram iti | nāpi prāyaścittam | taddhi 
vihitetara caraṇarūpasya karmaṇoḍanaṃkuraprasavatāmātra janakam |

p. 392)

na tu tatpūrvakam | idantu tadubhayajanakam | taduktaṃ 
vārṣikānmucyate kṛtyaviplavāt pūraṇaṃ vidheḥ iti | tataḥ pavitraṃ 
nityāṃgameva |
tathā samākhyātaṃ śrīmatkālottare 
tato nityāṃgamevāhuḥ pavitrāropaṇantu yat iti | tattu dvividhaṃ 
daivasikaṃ vārṣikaṃ ceti | daivasikāpekṣayā vārṣikaṃ 
pradhānañceti siddham | evaṃ prapañcitaṃ 
śrīmatsomaśaṃbhupaddhatiṭīkādau tata evāvadhāryam || 
atra deśikādayaścatvāro'dhikāriṇaḥ | tat samudīritaṃ 
śrīmatkāmike 

duritasya vināśārthaṃ saṃvatsarakṛtasya tu | 
prāyaścittamakurvāṇo mantrīvidhivilaṃghanāt || 
siddhibhraṃśamavāpnoti deśiko doṣabhā'bhavet | 
putrako muktibhāṅga syājjanmanaikena rodhanāt | 
samayī samayasthopi naivaṃ yasmāt pavitrakam |

p. 393)

vidhātavyaṃ prayatnena yena kena prakārataḥ || 

iti | tathā ca naitat kāryanna kenacit iti | alamativistareṇa ||
atha pavitrakarmakaraṇāya tadupakaraṇāni samāhartavyānīti 
prathamaṃ sañcaṣṭe (uktakāle) ityādinā (samāhṛtya) ityantena |
kasmin kāle pavitrāṇi samāropayedityāha (uktakāle) iti |
atraitaduktaṃ bhavati | āṣāḍhaśravaṇabhādrapadānāmanyatamamāse 
sitāsitapakṣayorekasmin aṣṭamyāṃ caturdaśyāṃ vā mumukṣuḥ 
pavitrāropaṇaṃ kuryāt | bubhukṣustu māsatrayeṣu śuklapakṣa eva 
kuryāt | iti | tatha śrīmatkāmike

āṣāḍhāditrayo māsā jyeṣṭhamadhyamakanyasāḥ |
aśvinī kṛttikāmāsāva?thavā saṃprakīrtitau ||
pūrvapakṣe caturdaśyāmathāṣṭamyāṃ pavitrakam | 

p. 394) 

iti | śuklapakṣe gṛhasthasya yaterubhayapakṣayoḥ iti ca |
āṣāḍhastāvadatra sauravṛśā uttarāyaṇāntimamāso mithunarāśiḥ 
iti śrīmatā somaśaṃbhupaddhatiṭikākāreṇa samudīritastata 
evāvadhāryaḥ vistarabhayānneha pratanyate | 
guruśukramūḍhasaṃyuktamāsaṃ tyaktvā śuddhamāse 
pavitrārohaṇaṃ kuryāt | yadā 
mūḍhaguruśukrayormāsatraye'pyudayo na syāt tadā pavitrasya 
nityāṃgatvāt kartavyameva | tathā śrīmatsiddhāntaśekhare 

kavau gurau vā'stamayaṃ prayāte māsatrayevāpyudayo na cāsti |
tathāpi kurvīta pavitrakāryaṃ naimittikatvāt iti | (uktavat pavitrāṇi 
niṣpādya) iti | atra aṣṭottaraśatādisaṃkhyairdukūlādisūtraistulyadaśa 
granthiyutāni

p. 395)

samāntarālāni liṅgamastakamānāni caturaṅgulādyāyatāni vā 
tatvapavitrasaṃjñāni kaṃkaṇākārāṇi pavitrāṇi aṣṭādaśagranthi 
samalaṃkṛtaṃ gaṃgāvatārakannāmakaṃkaṇākāramekaṃ pavitraṃ 
ca kuryāt | tathā śrīmanmṛgendre 

dukūlaṃ paṭṭasūtraṃ vā kṣaumaṃ kārpāsameva vā |
sūtraṃ navaguṇaṃ kṛtvā sadyena navatantukam ||
śuddhodakena prakṣālya tathā candanavāriṇā |
śoṣayedbahurūpeṇa kuryāt kantukavaddhṛdā || 

iti | tathā śrīmaccintyaviśvasādākhye 

aṣṭottaraśatenaikaṃ sūtrāṇāṃ syāt pavitrakam |
itthaṃ trīṇi tadarddhena daśadhaivātha saptabhiḥ || 

iti | tathā śrīmanmakuṭe 

sūtrairviṃvarddhayedvidvān navadhā tu pavitrakam |
adhamaṃ trayamityuktaṃ navaṣoḍaśaviṃśakam ||

p. 396)

pañcaviṃśatirdvātriṃśat ṣaṭtriṃśanmadhyamatrayam |
pañcāśat saptatiścaiva navatiścottamatrayam ||
eteṣvekaṃ yathāśakti saṃgrahettu maheśvari |
pūrvatrayaṃ cale kāryamarkāṣṭābdhyaṃgulāyatam ||
kṛtvā kaṃkaṇavattatra daśagranthīn samāntarān |
gaṃgāvatārakannāma caturthaṃ śaktisūtrakam ||
bāhumānañcale kāryaṃ yadvā kuryādyathāśubham |
dvyaṃgulāntaritaṃ tatra kṛtvā gra?nthicatuṣṭayam ||
tatastālāntarantyaktvā kuryādgranthicatuṣṭayam |
itthaṃ pārśvadvaye kāryaṃ ṣoḍaśaiva kalāmayam ||
śivaśaktimayaṃ prānte kuryādgranthidvayaṃ punaḥ | 

iti | tathā ca śrīmatsūkṣme 
aṣṭādaśagranthiyuktaṃ kuryādgaṃgāvatārakam iti |
dvāradvārapālādīnāmaṣṭasūtrairekagranthipariśobhitaṃ 
gandhapavitraṃ vidadhyāt | tathā śrīmajjñānaratnāvalyāṃ 

grahalokeśalakṣmīṇāṃ sarveṣvāvaraṇeṣu ca |

p. 397)

dvārapāleṣu kartavyaṃ vasutaṃ tu yugāṃgulam ||
gurvātmanoḥ prakartavyaṃ pavitraṃ navatantukam |
granthyaikaṃ navasūtrāḍhyaṃ dvādaśāṅgulamāyatam |
kuryādgandhapavitrantadyadvā mānavivarjitam | iti |

maṇṭapapūjāpūrvakaraṇīyavidhiḥ ||

(kri) (2) saptamyāṃ trayodaśyāṃ vā nityāṃhnikadvayaṃ vidhāya, 
sāyāhne yāga gṛhaṃ puṣpadāmabhiralaṃkṛtya [-kṣamābhiḥ] , 
naimittikīṃ sandhyāṃ viśeṣatarpaṇañca vidhāya [kṛtvā], parīkṣya 
[parīkṣaṃ] parigṛhītāyāṃ bhuvi [bhuvi nityo] śakrānaladiśormadhye 
nityoktavat sūryamabhyarcyāvisṛjyaiva [bhyarcya vi] || (78)
(pra) atha pavitrādhivāsārthaṃ maṇṭapapūjāmabhidhātuṃ 
tatpūrvakaraṇīyānyāha (saptamyām) ityādinā (avisṛjyaiva)

p. 398)


ityantena | (saptamyāṃ trayodaśyāṃ vā ) iti | atra yadyaṣṭamyāṃ 
pavitrārohaṇaṃ kriyate tadā saptamyāmadhivāsaṃ kuryāt | yadi 
caturdaśyāṃ tarhi trayodaśyāmadhivāsamiti tātparyam | yadā 
tvekadine sādhivāsaṃ pavitrasamarpaṇaṃ kartavyaṃ tadā tatra 
saṃpūrṇā caturdaśī grāhyā | uktañja 

yadaikasmin dine kāryaṃ sarvaṃ pūrṇatithiryadi |
tadā tvekadine śaṃbhoḥ pavitrādyaṃ cikīrṣitam ||

iti | yadā caturdaśī divādvayagatā tithirbhavati tadā 
paraghasra?yuktacaturdaśyāṃ pavitrasamarpaṇaṃ kartavyam |
tathā śrīsiddhāntaśekhare pavitrakārye paraghasrayuktā caturdaśī 
syācchubhadā'ṣṭamī ca iti | tathā'nyatrāpi 

yadā khaṇḍatithistatra tadā tattithibhāgayoḥ |
gandhasūtraṃ pavitrañca dadyāt iti |

p. 399)

viṣṇusvāpānantarakāle pavitrasya kriyamāṇatvāt 
mithunagataśuddhāṣṭamīṃ vinā taccaturdaśyāmāraṃbhaḥ 
kartavyaḥ | uktañca 

śuddhāṣṭamīṃ vinā dvandve kulīre siṃhabhādrayoḥ |
sitāsitāsu kartavyaṃ caturdaśyaṣṭamīṣu ca || 

iti | (naimittikīm) pavitrārohaṇanimittena kartavya?m |
tathā śrīmajjñānaratnāvalyāṃ 

pavitrārohaṇe kāryā yā sandhyā tannimittataḥ |
tena naimittikī proktā naimittikanimittataḥ || 

iti || nityāṃ sandhyāṃ nidhāya paścānnaimittikīṃ 
sandhyāmācaredityarthaḥ | kāle hi karma codyate na karmaṇi kālaḥ iti 
nyāyena sāyantanakāla eva nityasandhyāsamanantaraṃ 
pavitrādhivāsanārthaṃ punarapi sandhyāvandanaṃ kāryam |
etadvidhisāmarthyādeva tarpaṇasyāpi siddhaupunarviśeṣa grahaṇaṃ 

p. 400)

śrīmanmṛgendrādyukta vistaratarpaṇadyotanāya |
yathā 

taiśca punarācamya pāṇyagreṇa guṇottamam |
brahmādipañcakaṃ sarvān vidyāvidyeśvarānapi ||
tatvānyadhipatīn sarvān dhyāyan kālāntamaṇḍale |
caturthyantābhidhānena svāhāprāntena tarpayet ||
tato yajñopavītena munīn kaṇṭhāvalaṃvinā |
sanakādīn sabhṛgvādīn sagotrapravarādhipān ||
kaniṣṭhāṃgulimārgeṇa bhūtādīn parvasandhibhiḥ |
tathā'pasavyena pitṝn sapatnīkān pitāmahān ||
prapūrvāṃśca gurūnevaṃ codakān bodhakān parān |
bhrātṝn sakhīnupādhyāyān samātāmahamātulān |
svadhāntenābhidhānena natiprāntena madhyamān | 

iti | evaṃ samākhyātaṃ śrīmatsomaśaṃbhupaddhativyākhyākāreṇa 
| (parīkṣya) iti | bhūśodhanaṃ śalyoddhārādinā vidhāyetyarthaḥ ||

p. 401)

dvāradvārapālādyarcanakramaḥ ||

(kri) (3) samācamya, sakalīkṛtya, praṇavasahitasāmānyārghyahasto [-
tapraṇavārdhyaṃ]  dvārāṇyastreṇa saṃprokṣya, om hyaiṃ [hāṃ] 
śāntikalādvārāya namaḥ iti pūrve, om hrūṃ [hāṃ] 
vidyākalādvārāya namaḥ iti dakṣiṇe om hlāṃ [hāṃ] 
nivṛttikalādvārāya namaḥ iti paścime, om hnīṃ [hāṃ] 
pratiṣṭhākalādvārāya namaḥ ityuttare saṃpūjya, tathaiva 
tacchākhayoḥ [-yoḥ o hāṃ nandine] svadakṣiṇavāmasthayoḥ 
pūrvādārabhya om hāṃ nandine namaḥ oṃ hāṃ mahākālāya 
namaḥ oṃ hāṃ bhṛṃgiṇe namaḥ oṃ hāṃ vināyakāya namaḥ oṃ 
hāṃ vṛṣabhāya namaḥ oṃ hāṃ skandāya namaḥ oṃ hāṃ devyai 
namaḥ oṃ hāṃ caṇḍāya namaḥ iti pratidvāraṃ dvau dvau [dvau 
vakṣyamāṇa dhyānapurassaraṃ saṃpūjya] pārśvakalaśayoḥ 
svadakṣiṇavāmakrameṇa ca dvārapālān

p. 402)

saṃpūjya, paścime nityavat dvārapālānabhyarcya[saṃpūjya], 
vighnānutsārya, dvārāṇyanyānyastreṇa [-ṇyastreṇa] saṃghaṭya, 
paścimadvāreṇāntaḥ praviśya, astramuduṃbare [-strorduthare] 
rākṣāyai vinyasya, pradakṣiṇaṃ [prādakṣiṇyena] gatvā [-tka- - nair-
ṛte oṃ] oṃ hāṃ vāstvadhipataye [vāsatvādhi-] brahmaṇe namaḥ iti 
nair-ṛte puṣpaṃ datvā [saṃpūjya] 
astraprākārakavacāvakuṇṭhanābhyāṃ yāgagṛhaṃ [-grahaṃ] 
saṃrakṣya, maṇḍalāddakṣiṇataḥ kṛṣṇājinādau saumyāsya upaviśya 
|| (79)
(pra) atha taddvāratatpālādyarcanakramaṃ brūte (ācamya) ityādinā 
(upaviśya) ityantena ||

śivahastakaraṇapūrvakartavyavidhiḥ ||

(kri) (8) bhūtaśuddhiṃ vidhāya, aṃganyāsañca pūrvoktavat 
kalānyāsapūrvaṃ vidhāya, 
vihitāntaryajanahavanadhyānastālatrayādīnā [-dīnā] dhāma 
saṃrakṣya, kṣīrādisāṣṭāṃgaṃ viśeṣārghya mupakalpya [ca] 
tadaṃbhasā

p. 403)

svaśirasi [śiraḥ] saṃprokṣya, sakuśajalena [-kuśena] 
yāgopakaraṇadravyajātamastreṇa saṃprokṣya, kavacenābhyukṣya 
[kavacenebhyakṣya?], hṛdayenābhimantryā [-kavacenā-] 
vakuṇṭhyāmṛtīkuryāt [-kuṇḍya] |
tataścandanena lalāṭe tilakaṃ kṛtvā, ātmānamabhyarcya, 
mantraśuddhiṃ vidhāya [kṛtvā] || (70)
(pra) śivahastakaraṇāt pūrvakartavyānyāha (bhūtaśuddhim) 
ityādinā (vidhāya) ityantena ||

śivahastakaraṇatadadhiropaṇādikam ||

(kri) (5) candanālepanapūrvamāsanamūrtyādimantra saṃhitayā 
[saṃhitāyā] śivahastaṃ saṃkalpya, tejorūpaṃ dhyātvā, 
svaśirasyadhiropayet [-rasyādhi-] jñānakhaḍgaṃ 
saptadhā'strajaptamādāya,
(pra) śivahastakaraṇa tadadhiropaṇādikaṃ vakti (candana) ityādinā 
(ādāya) ityantena ||

p. 404)

śivabhāvanā ||

(kri) (6) śivo'hamādisarvajño mama yajñe pradhānatā iti 
bhāvitaśikhādvaitaḥ [-taśśivādvaya] || (72)
(pra) atha śivabhāvanāṃ brūte (śivaḥ) ityādinā (śivādvaitaḥ) 
ityantena | (ādisarvajñaḥ) ādiścāsau sarveṣāṃ anantādīnāṃ 
gurūṇāṃ sarvajñāścetyādisarvajñaḥ |
yadāhuḥ 
sa pūrveṣāmapi guruḥ kālenānavacchedāt iti ||

maṇṭapasaṃskāraḥ ||

(kri) (7) pañcagavyaṃ saṃsāddhya[saṃsthāpya]vikitān [vikirān] 
saptadhā'streṇābhimantrya, nair-ṛtyāmīśābhimukhaḥ [nai-
ṛtyāmīśānābhimukha] sthitvā, pañcagavyārghyābhyāṃ 
yāgagṛhaṃ [-gagrahaṃ] saṃprokṣya, nirīkṣaṇādi ca[-catu-
streṇaṃ]tuṣpathāntasaṃskāraissaṃskṛtya || (73)
(pra) atha maṇṭapasaṃskāramatidiśati (paṃcagavyam) ityādinā 
(saṃskṛtya) ityantena | (paṃcagavyaṃ saṃsādhya) iti | atra dīkṣāvidhau 
vakṣyamāṇavadvidheyamityavadheyam ||

p. 405)

maṇṭapasaṃskārānantarakaraṇīyavidhiḥ ||

(kri) (7) tasmin jvalacchastrabhūtānvikārānastreṇa vikṣipya, 
kuśakūrcyopasaṃhṛtya, varddhanyāsanāyaiśānyāṃ [-yaiśanyāṃ] 
saṃkalpya, nair-ṛte [nai-ṛte] vāstunāthamabhyarcya [mabhyacya], 
paścime om hāṃ mahālakṣmyai namaḥ iti saṃpūjya [-jya dvārasya 
saṃmukhīṃ śyā-], śyāmāṃ puṣparatnaughavarṣiṇīṃ [-ṇīṃ 
dhyātvāvāhya yajedvidvān smarenmaṇṭa-] maṇṭaparūpiṇīṃ 
dhyāyet [-ṇīṃ iti dhyā-] | (68)
(pra) tadanantarakaraṇīyānyāha (tasmin) ityādinā (dhyāyet) 
ityantena ||

(253) saparikaraśivakuṃbhavardhanīpūjāvidhiḥ ||
(kri) (9) tata aiśānyāṃ sarvadhānyasthe galitāṃbhasā pūrite 
cūtapallavāhalaṃkṛtamukhe [-laṃkṛte niṣkamātra suvarṇagarvite 
paści-] paścimānane mūtirbhūte [mūrtibhūte] kuṃbhe calāsanaṃ 
datvā, sāṃgaṃ bhagavantaṃ śivamāvaraṇarodharahitaṃ

p. 406)

saṃpūjya, taddakṣiṇato varddhanyāntathā bhūtāyāṃ om 
astrāsanāya [oṃ oṃ] huṃphaṇṇamaḥ [huṃ phaṭ namaḥ] om 
astramūratye [oṃ oṃ] huṃphaṇṇamaḥ[huṃ phaṭ namaḥ] oṃ ślīṃ 
[śrīṃ] paśūṃ huṃphaḍastrāya huṃphaṇṇamaḥ [-śūṃ huṃ phaṭ 
namaḥ] oṃ hṛdayāya [oṃ oṃ] huṃphaṇṇamaḥ [huṃ phaṭ namaḥ] 
oṃ ślīṃ [śrīṃ] śirase huṃphaṇṇamaḥ [huṃ phaṭ namaḥ ityādinā 
pāśu-] oṃ paṃ śikhāyai huṃphaṇṇamaḥ oṃ śūṃ kavacāya 
huṃphaṇṇamaḥ oṃ huṃ netrebhyo huṃphaṇṇamaḥ oṃ phaṭ astrāya 
huṃphaṇṇamaḥ iti pāśupatāstraṃ saṃpūjya [abhyarcya], 
sitavastrādinobhayaṃ vibhūṣya, maṇḍapasyābhyantaradigbhāge 
lokapālānvāhanāyudhasaṃyuktān dhyātvā, prācyādidikṣu [-dikṣu] 
kuṃbheṣu mahākālasūryayormadhye oṃ hāṃ indrāya namaḥ oṃ 
hāṃ agnaye namaḥ oṃ hāṃ yamāya namaḥ [-namaḥ oṃ hāṃ ni-ṛte-
] gaṇeśasya paścimakuṃbhe oṃ hāṃ nir-ṛtaye namaḥ [-namaḥ 
indrābhimukhaṃ oṃ hāṃ varu] oṃ hāṃ varuṇāya namaḥ [-namaḥ 
oṃ hāṃ vāya-] skandasyottare oṃ hāṃ vāyave namaḥ

p. 407)

[namaḥ oṃ hāṃ somāya namaḥ oṃ hāṃ iśā] oṃ hāṃ kuberāya 
namaḥ caṇḍeśasya pūrve oṃ hāṃ īśānāya namaḥ tatraiva [tasyaiva 
da] tatkuṃbhasya dakṣiṇe om hāṃ brahmaṇe namaḥ nair-ṛte [nai-ṛtāṃ 
pūrve oṃ hāṃ vi] tatkuṃbhasyottare om hāṃ viṣṇave namaḥ iti 
saṃpūjya 

bhobho śakra [cakra] tvayā svasyāṃ [svabhyāṃ] diśi 
vighnapraśāntaye | 
sāvadhānena yāgāntaṃ yāvat stheyaṃ [yāvastheyaṃ] śivājñayā ||
ityanena krameṇa sarvān lokapālān śivājñāṃ śrāvayet, tato 
varddhanīmādāya, kuṃbhāgragāminīmavicchinna [minī vicchanna?] 
payodhārāṃ [payodharāṃ] 
mūlamantreṇāstradurgamanusmarannīśādīśaparyantaṃ 
[nīśānādīśāntaṃ pari] paribhrāmya, svasthāne pūrvaṃ [pūrva] 
kuṃbhaṃ paścādvarddhanīñca saṃsthāpya, kuṃbhe sthirāsanaṃ 
śivaṃ saṃpūjya, varddhanyāmastramabhyarcya, liṅgamudrayā oṃ 
hauṃ hrauṃ [hauṃ] śivaśaktibhyānnamaḥ [śaktiśivābhyāṃ 
namaḥ] iti bhagaliṃgasamāyogaṃ [liṅgaṃ] vidhāya, jñānakhaḍgaṃ 
[khaṭgaṃ] samarpya, mūlamantrajapaṃ daśāṃśato

p. 408)

varddhanyāmastrañca [nyāñca] nivedya, avabhṛthāntamatra [atha 
prathamāntama] bhagavaṃstvayā sthātavyamiti vijñāpya, 
nirodhārghyaṃ kṛtvā, tadaṃbhasā nirodhārghyamaghoreṇa datvā 
[rghyaṃ datvā], tatpātrantatraiva niścalaṃ saṃsthāpya, 
varddhanyāsanavikirotthāstrairyāgagṛhamapasāritāśeṣavighnaṃ 
[vikīrorthāstraiyāgagrahamapa] samantāt bhāvayet | (75)
(254) (pra) atha śivakuṃbhavarddhanīpūjāṃ 
tatparikaralokapālapūjayā saha vakti (tata aiśānyām) ityādinā 
(bhāvayet) ityantena | (avabhṛthāntam) yāvaddīkṣāntam | 
dīkṣānto'vabhṛtho yajñe ityamaraḥ ||

gaṇeśapūjāvidhiḥ ||

(kri) (20) vāyavyāntatpūrvakuṃbhe gaṇapatimārādhya, 
avighnamastviti vijñāpya, || (76)
(pra) atha avighnārthaṃ gaṇeśapūjāvidhiḥ (vāyavyām) ityādi 
(vijñāpya) ityantam ||

p. 409)

iṣṭaliṅgapūjāvidhiḥ ||

(kri) (22) aiśānyāntatpaścimakuṃbhe gurūniṣṭvā'dhyeṣya, 
labdhānujñaḥ sveṣṭaliṅge [jña stveṣṭa] śivaṃ 
pañcagavyādibhirvibhavānusāreṇa bhogāṅgapūjārthaṃ [-gāṅgaṃ 
pūjāntaṃ] saṃpūjya, (77)

(pra) iṣṭaliṅgapūjāvidhiḥ (sva) ityādi (saṃpūjya) ityantam ||

maṇḍaleśvarapūjāvidhiḥ ||

(kri) (22) brahmasthāne latāliṅgodbhavādi maṇḍale 
gandhaviracitamaṇḍale vā paramakāraṇamadhvapatiṃ [madhvarapatiṃ] 
śivaṃ sveṣṭaliṅgapūjāntaṃ [jāntajjapāntaṃ samā] vā japāntaṃ 
vā samārāddhya [samārādhyā] (77)
(pra) atha maṇḍaleśvarapūjāvidhiṃ varṇayati (brahma) ityādinā 
(samārādhya) ityantena | (brahmasthāne) iti |

p. 410)

etatsvarūpaṃ dīkṣāvidhau nirūpayiṣyāmaḥ | 
(latāliṅgodbhavādimaṇḍale) iti | atra latāliṅgodbhavalakṣaṇaṃ 
samudīritaṃ śrīmatsiddhāntasārāvalyāṃ 

bhakte viṃśatidhā bahiśśaśipadāvithī sitā dikṣu 
jairddarāṇīśamukhadyutīnyubhayato liṅgāni pāṇḍudyugaiḥ | 
koṇeṣvabdhipadailatā haritabhā vīthī catuṣṣaṣṭibhiḥ padmaṃ 
śāntikalādibhāni ca latāliṅgodbhave maṇḍale || 

iti | (sveṣṭaliṅgapūjāntam) iti | atra bhogāṅgapūjāntaṃ saṃpūjyeti 
prāgupapāditaṃ smartavyam ||

agnisthānagamanavidhiḥ ||

(kri) (23) agnikāryārthamadhyeṣya, labdhānujñorghyapātramādāya, 
pradakṣiṇaṃ sasaṃbhāraṃ yāgopakaraṇaṃ divyadṛṣṭyā'valokayan 
kuṇḍasamīpametya [-ṇḍasakāśame-] kuṇḍanābhiṃ puraskurvan 
saumyāsya [-myasyā] upaviśet [-paveśet] || (63)

p. 411)

(pra) atha agnikāryāya tatsthānagamanamatidiśati (agnikārya) ityādinā 
(upaviśya) ityantena | (agnikāryārtham) śivāgnyutpādanāya | 
(adhyeṣya) agnikāryaṃ kariṣye'hamiti prārthya | (arghyapātram) 
sāmānyārghyapātram | tathā nigaditaṃ śrīrāmanāthapaddhatyāṃ 
hīmārthaṃ prārthya sāmānyaṃ gṛhītvā'rghyaṃ havirbhuje iti | 
(sasaṃbhāram) sopakaraṇam | kriyāviśeṣaṇametat | evaṃ samudīritaṃ 
śrīmatsomaśaṃbhupaddhatikāreṇa | (yāgopakaraṇam) 
śivādhvarasādhanadravyam | vāmasavyabhāgayoḥ sthitmetat |
taduktaṃ śrīmatsomaśaṃbhucaraṇaiḥ 

niviṣṭo vidhinā tasminnarghyagandhaghṛtādikam |
vāme savye tu vinyasya samiddarbhatilādikam || 

iti | (divyadṛṣṭyā) paracakṣuṣā | (kuṇḍasakāśam) iti |

p. 412)

atra kuṇḍalakṣaṇamāmnātaṃ śrīmohaśūrottare 

hastamātraṃ khanettiryamūrdhvamekhalayā saha |
khātādvāhyo'ṅgulaḥ kaṇṭhassarvakuṇḍeṣvayaṃ vidhiḥ ||
mekhalātritannaṃ kāryamaśrarāmayamāṃgulaiḥ |
dairghyāt sūryāṃgulā nābhistryaṃśena vistareṇa tu ||
ekāṃgulocchritā sā tu praviṣṭā'bhyantare tathā |
kuṃbhadvayasamāyuktā cāśvatthadalavadyathā ||
aṃguṣṭhamekhalā yuktā madhyetvājyadhṛtiryathā |
dakṣasthā pūrvayāmye tu jalasthā paścimottare || 

iti |

kuṇḍalābhistu hoturagrasthitāvayavaviśeṣaḥ ||

kuṇḍasaṃskāravidhiḥ ||

(kri) (28) tatrānāmikāṃguṣṭhābhyāṃ [-mikābhyāṅgu-] 
nyastamūlena cakṣuṣā kuṇḍasya nirīkṣaṇaṃ śivamantreṇa 
prokṣaṇatāḍane [-prokṣaṇaṃ tāḍa-] 

p. 413) 

kuśaiḥ huṃphaḍantāstreṇābhyukṣaṇaṃ vauṣaḍantakavacena [-ḍanta 
pavace-] khananāvakiraṇa[-nāvakīraṇa-
]pūraṇasamīkaraṇasecanakuṭṭanasanmārjanasamālepanāni[-
nasaṃmārjana-] khaḍgena kuśena vidhāya, 
kuṇḍamadhyapūrvayāmyottarapaścimeṣu [-kuṇḍamadhye pūrva-]  
śāntyatītādikalāmantrān[śāntyātī-] nyastvā, kalāmayaṃ 
parikalpya, trisūtryāstreṇa saṃveṣṭya[āveṣṭyā] om hāṃ 
kalāmayāya kuṇḍāya namaḥ ityabhyarcya, prāgāyatamudagāyataṃ 
vā tiryagrekhayā saha rekhācatuṣṭayamubhayatra [bhyayatriṣu] 
triśūlākṛtinā [-śūlākṛtīnā] kuśatrayeṇa vajrīkaraṇaṃ 
pūrvottarāgrakuśadvayena catuṣpathanyāsamastreṇa[?] || (90)
(pra) atha agnisthānagamanavidhiṃ vyāhṛtya 

asaṃskṛte vāpyagnau vā hutaṃ bhavati niṣphalam |
tasmāt kuṇḍādisaṃskārān kuryānmantreṇa deśikaḥ ||

p. 414)

iti śrīmadajitanigadita vacanena purā tāvat kuṇḍasaṃskāravidhiṃ 
varṇayati (tatra) ityādinā (astreṇa) ityantena | (tatra) tasmin kuṇḍe | 
(nyastamūlena) nyastaḥ mūlaḥ mūlamantraḥ yasya tat tathoktaṃ tena | 
(nirīkṣaṇam) vīkṣaṇākhyaḥ prathamassaṃskāraḥ | (prokṣaṇatāḍane) 
prokṣaṇañca prokṣaṇākhyo dvitīyassaṃskāraḥ | tāḍanañca 
tāḍanākhyaḥ tṛtīyassaṃskāraḥ te | prokṣaṇaṃ sārghyajalena 
uttānapādena patākākāreṇa hastatalena | tāḍanaṃ prasṛtatarjanyā 
muṣṭyā (abhyukṣaṇam) abhyukṣaṇākhyaścaturthassaṃskaraḥ |
abhyukṣaṇaṃ adhomukhena patākākāreṇa hastatalena |
kuśairityabhyukṣaṇasthāpi saṃbandhanīyam | evamākhyātaṃ 
śrīmatā somaśaṃbhupaddhativyākhyākāreṇa | 
(khananāvakiraṇapūraṇasamīkaraṇasecana 
kuṭṭanasanmārjanasamālepanāni) 

p. 415)

khananaṃ ca khātaḥ paṃcamassaṃskāraḥ avakiraṇaṃ ca uddhāraḥ 
ṣaṣṭhassaṃskāraḥ pūraṇaṃ pūrtikaraṇaṃ saptamassaṃskāraḥ 
samīkaraṇaṃ ca samatāvidhānaṃ aṣṭamassaṃskāraḥ sanmārjanaṃ 
ca rajovyudāsaḥ ekādaśassaṃskāraḥ samālepanaṃ ca samyak 
rūkṣaṇaṃ dvādaśassaṃskāraḥ (khaḍgena) astreṇa |
atra asthiśalyādidoṣanivṛttyarthaṃ khananādikaṃ manasā vidheyamiti 
bhāvaḥ (kuṇḍamadhyapūrvayāmyottarapaścimeṣu) kuṇḍamadhyaṃ 
ca mekhalāntarālāvakāśaḥ pūrvaṃ ca pūrvamekhalā yāmyaṃ ca 
yāmyamekhalā uttaraṃ ca uttaramekhalā paścimañca 
paścimamekhalā kuṇḍamadhyapūrvayāmyottarapaścimāni teṣu | 
(parikalpya) iti | kalārūpaprakalpanākhyastrayodaśassaṃskāraḥ | 
(āveṣṭya) iti |

p. 416)

trisūtrīparidhānākhyaśca caturdaśassaṃskāraḥ | (abhyarcya) iti |
kalāmayābhyarcanākhyaḥ paṃcadaśassaṃskāraḥ | (prāgāyatam) 
prāgānanamityarthaḥ | (udagāyatam) uttarānanamityarthaḥ |
kuśeneti śeṣaḥ | atra guruḥ pūrvānanaścet tarhi pūrvānanaṃ 
rekhātrayaṃ uttarāgrāmekāṃ rekhāñca kuryāt | yadyuttarāsyastadā 
udagragaṃ rekhātrayaṃ prāgagrāmekāṃ rekhāñca kuryāt iti 
tātparyam | yaduktaṃ prāk nityāgnikārye pūrvāgraṃ rekhātrayaṃ 
kuśena saṃpādya, rekhāmekāmuttarāgrāñca saṃpādayet | 
uttarāsyaścedviparyayeṇa saṃpādya iti | tatra rekhācatuṣṭayaṃ 
brahmaviṣṇurudra maheśvarātmakamityavaseyam | tathā śrīmatkiraṇe 

rekhātrayañca pūrvāsyaṃ rekhaikācottarāmukhā | 
vāmo vā'yaṃ vidhiḥ kāryo rekhāḥ kalpyāssurātmikāḥ ||

p. 417)

brahmaviṣṇuhareśākhyāḥ 

iti | rekhācatuṣṭayavinyāsākhyo'sau ṣoḍaśassaṃskāraḥ | (ubhayatra) 
mūlāgrayorityarthaḥ | (vajrīkaraṇam) vajrīkaraṇasaṃjñaḥ 
saptadaśassaṃskāraḥ | atra rekhācatuṣṭayavinyāsa 
vajrīkaraṇasaṃskāradvayaṃ hṛdayamantreṇa kuryāt |
anuktānyanyāni karmāṇi yāni tānyapi hṛdayenetyucyate |
yaduktaṃ uktānuktaṃ ca yat kiṃcit tatsarvaṃ hṛdayena tu iti |
yadvā astreṇa vā kuryāt | (catuṣpathanyāsam) 
catuṣpathanyāsābhidhāno'ṣṭādaśassaṃskāraḥ |
tathā śrīmajjñānaratnāvalyāṃ 

cakṣuṣāpi prasādena vīkṣya prokṣya śivāṇunā |
ātāḍyābhyukṣayedvidvān vauṣaḍantena varmaṇā ||
astreṇa khātamuddhāraṃ pūraṇaṃ samatāṃ hṛdā |
secanaṃ kavacenātha kuṭṭanaṃ hetinā caret ||

p. 418)

sanmārjanaṃ samālepaṃ kavacena samācaret |
nyastavyāśśāntyatītādyā madhya pūrvāditaḥ kalā ||
trisūtrīparidhānena tanutrāṇena veṣṭayet |
kalāmayāya kuṇḍāya namassaṃyojya cārcanam ||
tisraḥ pūrvānanāḥ kāryā rekhaikā cottarānanā |
vajrīkaraṇamastreṇa vajrākāraṃ kuśaistribhiḥ ||
hṛdā catuṣpathaṃ kāryaṃ somendrāgra kuśadvayāt |
ityaṣṭādaśa saṃskārāḥ kuṇḍeproktāssamāsataḥ || 

iti |

vāgīśvarīvāgīśvarāvāhanam |

(kri) (25) kuṇḍasyābhyantare samantādutthitaiḥ kuśairakṣapāṭaṃ 
kavacena vidhāya [-cenāpidhāya], madhye kūrcarūpaṃ viṣṭaraṃ om 
hāṃ vāgīśvaravāgīśvarāsanāya [-gīśvarīvāgīśvarābhyāṃ] 
namaḥ iti datvā [dhyātvā devīṃ-], tasmin devīmāvāhayedvidyāṃ [-
yedvidvān] vidhivadviśvamātaram |

p. 419)

śyāmāmāmṛtumatīṃ [śyāmā-] dhyātvā, 
sadvāsomālyabhuṣaṇām ||
prasannavadanāṃ padma patrābhanayanatrayām |
258- iti dhyātvā, oṃ hāṃ vāgīśvaryai namaḥ iti | [-iti 
vāgīśvaryai namaḥ iti vāgīśvaraṃ tadvāgīśva-] 
tadvadvāgīśvarañca oṃ hāṃ vāgīśvarāya  namaḥ iti 
gandhādibhirabhyarcya || (32)
(pra) atha evaṃ saṃskṛte kuṇḍe kiṃ kuryādityāśaṃkya 
akṣapāṭāsanavinyāsapūrvaṃ vāgīśvarīvāgīśvarāvāhanamāha 
(kuṇḍasya) ityādinā (abhyarcya) ityantena | (samantāt) paritaḥ | 
(utthitaiḥ) vinyastairityarthaḥ | (akṣapāṭam) tiraskaraṇīśāṭiḥ |
atra vāgīśvarīvāgīśvarayostadarthaṃ kuṇḍābhyantarasthakaṇṭhopari 
paritaḥ kuśacatuṣṭayamāstīryatām | tathā 
śrīmajjñānaratnāvalyāṃ 

akṣapāṭāya kaṇṭhordhve kavacena kuśānnyaset 

iti | tathā śrīrāmanāthapaddhatyāṃ 

kaṇṭhordhvaṃ paritaḥ pūrvottarāgrairvarmaṇā kuśaiḥ |

p. 420)

akṣapāṭam iti | (viṣṭaram) darbhakauptamāsanam |
viṣṭaro viṭapīdarbhamuṣṭiḥ pīṭhādyamāsanam ityamaraḥ | (tasmin) 
viṣṭare | vāgīśvarīdhyānamāha (devīm) iti | (vidyām) vidyākhyām |
taduktaṃ parā vāgīśvarī vidyā iti | (vidhivat) śāstroktena krameṇa | 
(viśvamātaram) aśeṣajagatkāraṇa bhūtāmityarthaḥ | (śyāmām) 
śyāmavarṇām | (ṛtumatīm) ṛtusnātāmityarthaḥ | tathā śrīcintye 

dhyāyedyastu viśeṣeṇa ṛtusnātāṃ sa yauvanām |
nīlotpaladalābhāsām 

iti | subodhamanyat | vāgīśvaradhyānamabhihitaṃ 
śrīmajjñānaratnāvalyāṃ 

daśabāhuṃ sitaṃ saumyaṃ pañcāsyaṃ tithilocanam |
nādarūpantathā devaṃ devyā bindusvarūpayā ||
sannidhī bhavataṃ vahnijananāya yuvāmiti |

p. 421)

hṛdā'vāhya samabhyarcya tayoryogaṃ vibhāvayet || 

iti ||

vahninyāsaḥ ||

(kri) (26) araṇessūryakāntāt dvijagṛhādvaiśyagṛhāt svagṛhādvā 
[dijagrahāt svagrahā-] vahniṃ mṛtpātre tāmrapātre vānīya [-nīyya], 
āgneyyāmaiśānyāṃ [āgneryāmai-] vā [-śānyāṃ nai-ṛtyāṃ] 
nidhāya, agniśakalaṃ kravyādārthamastreṇa [-vyādāṃśamaste-] 
nair-ṛte  [nai-ṛte) nissārya, 
nirīkṣaṇādyaiścaturbhissaṃskāraissaṃskṛtya[-skārairviśodhya], om  
hāṃ [haṃ] haṃ hāṃ vahnimūrtaye namaḥ iti bhūtāgniṃ pūrakeṇa 
gṛhītvā, hṛdayena kuṃbhakena nābhyagninā [-kenābhyagniṃ-] 
bindvagninā ca saṃyojya, recakeṇa nissārya [-keṇā nis-], om hāṃ 
[hāṃ] hrūṃ vahnicaitanyāya namaḥ iti pātrasthe'gnau vinyasya, 
saṃhitayā'bhipūjya, saṃrakṣyāvakuṇṭhya, prāsādena vauṣaḍantena 
dhenumudrayā'mṛtīkṛtyādāya, kuṇḍasyopari pradakṣiṇantriḥ 
paribhrāmya,

p. 422)

śivabījamiti dhyātvā, pitarau īśadiggataśirasau [īśagatāśi-] dhyāyan 
[dhyāyeran] vāgīśvarīgarbhanāḍyāṃ [-garbhanāḍhyāṃ] 
vāgīśvareṇa kṣipyamāṇaṃ [-śvare nikṣipya-] vibhāvya, 
bhūmiṣṭhajānurmūlenātmasaṃmukhaṃ 
[jānumūlenātmasannibhaṃ] kṣipet || (32)
(pra) atha vahninyāsaṃ brūte (araṇeḥ) ityādinā (kṣipet) ityantena 
| (araṇeḥ) aśvatthādivahniprabhavakāṣṭhādityarthaḥ | (vahnim) vahati 
prāpayati havyamiti vahniḥ tam | (mṛtpātre) abhinavamṛṇmayaśarāve |
vahnimūrtimantroddhāraḥ kṛtaḥ śrīrāmanāthapaddhatyāṃ atha 
hṛdā puṭam | ātmabījaṃ vadan vahnimūrtaye nama ityapi iti | 
(bhūtāgnim) bhautikānalam | (nābhyagninā) audaryavahninā | 
(bindvagninā) baindavapāvakena | (saṃyojya) iti |
bhautikajāṭharabaindavāgnitrayamekīkṛtyetyarthaḥ |
tathā vyāhṛtaṃ śrīmatsomaśaṃbhucaraṇaiḥ

p. 423)

audaryaṃ baindavaṃ bhautamekīkṛtyānalatrayam iti | (pradakṣiṇam) 
savyakrameṇa | (paribhrāmya) iti | etat vāgīśvarīyonikṣobhā yeti 
bhāvaḥ | tathā śrīmajjñānaratnāvalyāṃ 

yoni kṣobhāya kuṇḍordhve tridhā taṃ bhrāmayeddhṛdā iti | 
(śivabījam) parameśvaraśuklamityarthaḥ | atra vahneḥ 
śivabījatvābhāve vāgīśvarīgarbhanāḍī prakṣepānupapattiriti 
bhāvaḥ | (pitarau) pitā ca mātā ca pitarau vāgīśvari 
vāgīśvarāvityarthaḥ | pitā mātrā ityekaśeṣaḥ | 
(vāgīśvarīgarbhanāḍyām) vāgīśvarīyonāvityarthaḥ | 
(bhūmiṣṭhajānuḥ) bhūtalasthitajānudvaya ityarthaḥ |
tathā śrīmanmataṅge 

ātmānaṃ śivavaddhyātvā dhyāyedagnintu bījavat |
sadyojātena mantreṇa bhrāmayitvā tridhā śanaiḥ ||
jānubhyāmavaniṃ gatvā iti ||

p. 424)

vahnivinyāsānantara karaṇīyavidhiḥ ||
(kri) (27) tato nābhideśe samūhya, paridhānasya saṃvṛtiṃ vibhāvya, 
śaucācamanārthaṃ toyabinduṃ [-bindu] hṛdā [hradā] datvā, kavacena 
sadindhanairācchādya, astreṇa prajvālya, om hrāṃ hrūṃ garbhāgnaye 
[-om hāṃ garbhā-] namaḥ iti garbhāgniṃ saṃpūjya, 
garbharakṣārthamastrajaptadarbhakaṃkaṇaṃ devīhaste [devihaste] 
baddhvā || (23)
(pra) atha vahnivinyāsānantara karaṇīnyāha (tataḥ) ityādinā 
(badhvā) ityantena | (nābhideśe) nābhirnāma kuṇḍamadhyavartī 
padmākāro'vayavaviśeṣaḥ | tathā śrīmatkāmike 

nābhissyāt kuṇḍamadhye tu sārddhamānena nirmitā |
taccaturthāṃśato'tuṃgāpadmākāraṃ yathā bhavet || 

iti | tasyāḥ deśe | (samūhya) samūhanaṃ vidhāya, nābhideśevahnau 

p. 425)

vikṣipte sati parito vyastantame atra puñjīkṛtyeti yāvat | (paridhānasya) 
vastrasya | (saṃvṛtim) ācchādanam | (astrajaptadarbhakaṃkaṇam) iti |
atra śubhaṃ kaṇatīti kaṃkaṇati saratīti vā kaṃkaṇaṃ hastābharaṇam 
| pratisaro vā kaṃkaṇaṃ karabhūṣaṇam | kaṃkaṇaṃ syāt pratisaraḥ 
iti naighaṇṭukāḥ | (devīhaste) vāgīśvarī dakṣiṇa haste | tathā 
śrīmatsvatantre 

sapta vārāstrajaptena darbheṇaivāstrakaṃkaṇam |
badhnīyāddakṣiṇe haste astramantramanusmaran ||
rakṣārthamagnigarbhasya 

iti |

garbhādhānādisaṃskāravidhiḥ ||

(kri) (28) garbhādhānāya sadyojātenābhyarcya, hṛdayenāhutitrayaṃ 
tilairdatvā, puṃsavanārthaṃ 

p. 426) 

tṛtīye māsi vāmadevebhyarcya [-devenābhya-], 
śirasā'hutitrayantilairdatvā [-trayaṃ hutvā-], jalabinduṃ vinikṣipya, 
sīmantīnnayananimittaṃ ṣaṣṭhe māsyaghoreṇābhyarcya, 
śikhayā'hutitrayaṃ datvā, śikhayaiva vaktrāṃgakalpanāniṣkṛtiñca 
[-kalpanāṃ niṣkṛ-] vidhāya, jananārthaṃ daśame māsi 
puruṣeṇābhyarcya, kavacena tisrāhutīrdatvā, jāte 
garbhamalāpahasnānārthaṃ [-dalā garbha-] 
vahnindarbhādyaissandhukṣya [vahnidarbhā], 
devīhastadarbhakaṃkaṇamunmucya [hastastandarbha-], svarṇabandhanaṃ 
devyāḥ kṛtamiti [devyākṛta-] dhyātvā, hṛdābhyarcya, 
sadyassūtakanivṛttaye kuṇḍamastrāṃbunā [-mastrāmbhasā] 
saṃsicya, darbheṇāstreṇātāḍya, kavacenābhyukṣya, 
vahnirakṣārthaṃ 
pūrvādimekhalāsūttarapūrvāgrāndarbhānastreṇāstīrya, teṣu 
paridhiviṣṭarān [-viṣṭanān] saṃsthāpya, vaktrāṇāṃ

p. 427)

lālāpanodanāyāgneḥ puṣṭaye ca mūlāgrayorghṛtāktāḥ 
pañcasamidhaḥ khaḍgena hutvā, pūrvapaścimadakṣiṇottarāsu dikṣu [-
ttaradikṣu] oṃ hāṃ brahmaṇe namaḥ oṃ hāṃ viṣṇave namaḥ oṃ 
hāṃ rudrāya namaḥ om hāṃ anantāya [īśvarāya] namaḥ iti 
paridhisthān [paristhānaṃ] saṃpūjya, viṣṭareṣu pūrvādidikṣu om 
hāṃ indrāya namaḥ [viṣṭhare indrādyaṣṭadikṣu oṃ hāṃ indrā-] om 
hāṃ agnaye namaḥ om hāṃ yamāya namaḥ oṃ hāṃ nir-ṛtaye [ni-
ṛtaye] namaḥ om hāṃ varuṇāya namaṃ om hāṃ vāyave namaṃ om 
hāṃ kuberāya [somāya] namaḥ om hāṃ īśānāya namaḥ 
ūrdhvabhāgamuddiśya aiśānyāṃ om hāṃ brahmaṇe namaḥ [-
namaḥ -oṃ hāṃ brahmaṇe namaḥ aiśānyāṃ oṃ hāṃ viṣṇa-] 
adhobhāgamuddiśya nair-ṛtyāṃ oṃ hāṃ viṣṇave namaḥ iti 
saṃpūjyārghyayitvā, vighnasaṃghātaṃ nivārya, bālakaṃ [nivārya 
vighnasaṃghātaṃ bāla-] pālayiṣyatheti śivājñāṃ śrāvayet ||

p. 428)

tatassruksruvau sakuśāvūrdhvavadanādhomukhau
[-kuśādādūrdhvavadanāyomukhau-] gṛhītvā [grahītvā], astreṇa 
saṃprokṣya, kavacenābhyukṣyāvakuṇṭhya, agnau [-vakuṇḍhyāgnau-] 
pratāpyābhrāmya, kuśāgreṇa tadagraṃ saṃspṛśya punaḥ 
paribhrāmya, madhyena madhyaṃ saṃspṛśya punaḥ paribhrāmya 
mūlena mūlaṃ saṃspṛśya, tayoḥ kuśaspṛṣṭapradeśeṣu [-bhrāmya 
mūlena mūlaṃ saṃspṛśyatayo-] śivavidyātmākhyaṃ tatvatrayaṃ 
rudratrayaṃ rudraviṣṇubrahmākhyādhipasaṃyutaṃ kramāt [-dhipaṃ 
saṃyuktaṃ kramāt-] om hūṃ [haṃ] hīṃ hāṃ śaṃbarairvinyasya, 
sruciśaktiṃ sruve śaṃbhuṃ nyastvā varmaṇā [-śaṃbhu vinyastvā 
varma-] trisūtrīveṣṭitagrīvāvātmanassavyabhāge kuśopari mūlena 
[mūle *] saṃsthāpya, hṛdā [hradā] saṃpūjayet [saṃpātya?] ||
atha gavyamājyamānīya vīkṣaṇādibhirviśoddhya svadehaṃ 
brahmamayaṃ vicintyādāya, kuṇdasyordhvaṃ tridhā'vartya, agnigocare 
tāpayitvā [dāpayitvā],

p. 429)

āgneyyāṃ sthāpayitvā [saṃsthāpya], darbhāgreṇa 
ghṛtabindumādāya, om hāṃ brahmaṇe svāhā iti hutvā, 
punarviṣṇumayaṃ [-hutvā sthāpakaṃ puna-] svadehaṃ dhyātvā, 
aiśānyāmadhiśritya, kuśāgreṇājyavinduṃ oṃ hāṃ viṣṇave 
svāhā iti hutvā, paścāt [-hutvā adhiśravaṇaṃ paścā-] svamūrtiṃ 
rudramayīṃ matvā, nābhau dhṛtvā, oṃ hrūṃ [hrāṃ] rudrāya 
svāhā ityājyabinduṃ kuśāgreṇa juhuyādityudvāsya, 
prādeśamātradarbhāgradvayanirmitaṃ 
madhyagranthipavitrakamaṃguṣṭhānāmikābhyāṃ [-deśāmātraṃ 
darbhāgradvayaṃ nirmitaṃ madhya-] gṛhītvā, 
astreṇājyamagnisanmukhaṃ tridhā utplāvayet |
tadvadātmasanmukhaṃ saṃplavanaṃ hṛdā kṛtvā, 
tatpavitragranthimunmucyāgnau [-vitragrandhimumucya-] kṣiptvā, 
hṛdā'bhimantritadagdhadarbholmukamastreṇa ghṛte kṣiptvā, 
pavitrīkṛtya, tadapyagnāvastreṇa kṣipet |

p. 430)

dīptenānyena darbheṇa kavacena [kavacenā] nīrājyāgnau kṣiptvā, 
apareṇa dīptenāstreṇa sandīpya tadapyulmukaṃ [-dīpya tadatyulmuka] 
vahnau kṣipet ||
tataḥ prādeśamātramadhyagranthikuśadvayaṃ [-deśamātraṃ 
madhya-] praṇavena ghṛtamadhye nyastvā, svadakṣiṇa [-stvādakṣiṇa] 
vāmakrameṇa śulkakṛṣṇapakṣadvayaṃ [śuklakṛṣṇa-] vibhāvya, 
dakṣiṇavāmakramamadhyabhāgeṣu [-dvayadakṣiṇa- -vāmamadhya-] 
piṃgaleḍāsuṣumnā [piṅgaleḍānsuṣumnā] nāḍītrayañca 
saṃkalpya, savyabhāgān sruveṇājyamādāya, om hāṃ agnaye svāhā 
ityagni dakṣiṇanetre, vāmabhāgādājyamādāya [-mājaṃ gṛhī oṃ 
hāṃ somā-] oṃ hāṃ somāya svāhā ityagnivāmanetre 
madhyādādāya [madhyabhāgādādāya], om hāṃ agnīṣomābhyāṃ 
svāhā ityagni madhyanetre, om hāṃ agnaye sviṣṭakṛte svāhā ityagni 
vaktre ca svā iti kiṃciddhutvā, śeṣamājyaṃ tattadājyabhāgeṣu hā iti 
kṣipet śuklapakṣe |

p. 431)

kṛṣṇapakṣe tu om [śuklapakṣe tu om hāṃ somāya] hāṃ somāya 
svāhā oṃ hāṃ agnaye svāhā oṃ hāṃ somāgnibhyāṃ svāhā oṃ 
hāṃ agnaye sviṣṭakṛte svāhā iti vāmadakṣiṇamadhyabhāgebhya 
ājyamādāya, agnervāmadakṣiṇamadhyanetreṣu [-iti agnervāma-] 
vaktre ca pūrvavat hutvā, ājyaṃ saṃhitayā'bhimantrya [-
saṃhitāyā'bhi-], saṃrakṣyāvakuṇṭhya, mūlena 
dhunumudrayā'mṛtīkṛtya mūlena saṃpūjya [-vakuṇḍhya 
dhenumudraṃ mudrayāmudrīkṛtya-], 
hṛdayenājyabindukṣepādanyājyaśodhanaṃ kuryāt | tadanu om haṃ 
[hāṃ] sadyojātāya svāhā om hiṃ [hīṃ] vāmadevāya svāhā oṃ 
huṃ aghorāya svāhā om [devāya svāhā oṃ heṃ-] heṃ tatpuruṣāya 
svāhā oṃ hoṃ īśānāya svāhā ityekaikayā ghṛtāhutyā 
agnivaktrābhighāraṃ [-vaktrāṇāmādhāraṃ] om haṃ hiṃ [hīṃ] 
sadyojātavāmadevābhyāṃ svāhā om hiṃ huṃ 
vāmadevāghorābhyāṃ svāhā om huṃ heṃ aghoratatpuruṣābhyāṃ

p. 432)

svāhā oṃ heṃ hoṃ tatpuruṣeśānābhyāṃ svāhā iti 
vaktrānusāndhānaṃ oṃ haṃ hiṃ [hīṃ] huṃ heṃ hoṃ 
sadyojātavāmadevāghoratatpuruṣeśānābhyassvāhā [-nābhyāṃ 
svāhā] ityagnito vāyuṃ gatayā nir-ṛtita īśānaṃ [ni-ṛti irśā-] 
gatayā ghṛtāhutyā agnivaktraikī karaṇaṃ [-hutya vaktrekīka-] 
vidadhyāt | tato nāmakaraṇārthamīśenābhyarcya [-mīśānenābhya-], 
astreṇāhutitrayandatvā, śivāgnistvaṃ [-datvā om hāṃ śivā-] 
hutāśaneti nāma [nāmaṃ] kṛtvā || (98)
(pra) atha vahnivinyāsamupanyasya 
tadānuṣaṃgikagarbhādhānādisaṃskārān gandhādyairarcya sadyena 
hṛdā datvā'hutitrayam ityādiśrīmatkiraṇaśruteḥ 
sadyādibrahmabhirabhyarcya anena hṛdayādibhiḥ 
pratisaṃskāramāhutitrayeṇa nirvartayedityāha (garbhādhānāya) 
ityādinā (nāma kṛtvā) ityantena ||

p. 433)

tatra prathamaṃ garbhādhāna saṃskāravidhimāha 
(garbhādhānāya) iti | (sadyojātena) iti | atra 
tadrūpaśivasmaraṇapūrvakaṃ pūjanaṃ kāryamityabhihitaṃ 
śrimatṣaṭsahasrikāyāṃ 

yonau tu bījavat kṣiptvā sadyomantraṃ śivaṃ smaran | 
sadyojātena tu hṛdā dadyādāhutipañcakam || 
garbhādhānaṃ bhavedevam 

iti | evaṃ puṃsavanādiṣvapi 
vāmadevādirūpaśivasmaraṇādipūrvakaṃ pūjanaṃ kāryamiti 
ṣaṭsahasrikāyāṃ mityanusandheyam ||
puṃsavanasaṃskāramāha (puṃsavanam) iti | (puṃsavanārtham) 
puṃsavanaṃ puruṣo bhava māstrīti tadarthaṃ puruṣa 
parikalpanārthamiti yāvat | pumān srūyate'neneti puṃsavanam |

p. 434)

kintu puṃsavane bindumapāṃ darbheṇa nikṣipet |
jīvamityabhisandhāya brūyādbhava pumāniti ||

iti śrīmanmṛgendra śruteḥ kuśāgreṇārghyajalakaṇaṃ pumān bhaveti 
garbhasthasyāgneścaitanyābhisandhānārthaṃ nikṣipedityāha 
(jalabindum) iti ||
sīmantonnayana saṃskāramāha (sīmanta) iti | 
(sīmantonnayananimittam) sīmā avayavānāmavadhiḥ maryādā 
tasyānto yaḥ samāptiḥ tasya unnayananimittaṃ parikalpanārtham | 
(vaktrāṃgakalpanām) śirovadanagrīvorupādādyavayavakauptim |
anena karmaṇātra śivāgnervapuḥ niṣpannamiti mantavyam |
tathā śrīmanmṛgendre 

vapusstrīsīmasīmante darbheṇa prāk pakalpayet iti | (niṣkṛtiṃ ca) 
niśśeṣakaraṇaṃ ca |

p. 435)

evamākhyātaṃ śrīmatsomaśaṃbhupaddhativyākhyākāreṇa |
vaktrāṃgakalpanārthaṃ niṣkṛtyarthañcātra śikhāmantreṇa 
trivāraṃ pratyekaṃ juhuyāt | tathā śrīrāmanāthapaddhatyāṃ

saṃpūjya śikhayā hutvā tridhā vaktrāṃgakauptaye |
udghāṭanāya vaktrāṇāṃ niṣkṛtyaiva ca tathā tridhā || 

iti | niṣkṛtyarthaṃ paṃcadaśavāraṃ hunediti kecit ||
jātakarmasaṃskāramāha (jananārtham) iti | (sandhukṣya) vahniṃ 
darbhādyaissandīpyetyarthaḥ | tathā śrīmajjñānaratnāvalyāṃ 
vahnimuddīpya darbhādyairjātaṃ bālaṃśivātmajam iti | 
(darbhakaṃkaṇam) darbhakṛtavalayam | kaṃkaṇaṃ karabhūṣaṇam 
ityamaraḥ | (svarṇabandhanam) kanakapaṭṭam | tathā 
śrīrāmanāthapaddhatyāṃ 

p. 436)

svarṇapaṭṭavibhūṣitāṃ dhyātvā iti | (pūrvādimekhalāsu) 
pūrvādimadhyamekhalāsvityarthaḥ | tathā śrīmatsuprabhede 

ekamekhalakuṇḍañcenmekhalāyāṃ paristaret |
sthaṇḍile saikatādvāhye paristaraṇamucyate ||
dvimekhale dvitīye ca madhyame ca trimekhale 

iti | (teṣu) paristaraṇadarbheṣu | (paridhiviṣṭarān) paridhayaśca 
kuṇḍaparistaraṇaśākhāḥ paridhiryajñiyatarau ityamaraḥ | viṣṭarāśca 
darbhamuṣṭayaḥ paridhiviṣṭarāḥ tān | paridhilakṣaṇamuktaṃ 
śrīmatkāmike tanmānā ṛjavassārdrāstatkuṇḍasamidudbhavāḥ |
nirvraṇāśca samacchedāḥ proktāḥ paridhayassamāḥ iti |
viṣṭaralakṣaṇamuktaṃ śrīmatkiraṇe 

śuddhasthānasamutpannāḥ komalā ṛjavaśśubhāḥ | 
khyāśmaśānavalmīkacatuṣpathavivarjitāḥ ||

p. 437)

taireva viṣṭaraḥ kāryastriṃśaddarbhakṛtassamaḥ |
hastamātrapramāṇassyādveṇikā veṣṭikā tathā 

iti | (lālāpanodanāya) lālā āsyasyaṃdīnī dantāntargatodakamiti 
yāvat | sṛṇikā syandinī lālā ityamaraḥ | tasyāḥ apanodanāya 
apohanāya | paridhidevatārcanamācaṣṭe (pūrva) iti |
viṣṭarādhidevatāpūjāmāha (viṣṭareṣu) iti | (aiśānyām) iti |
īśānasya dakṣiṇata ityarthaḥ | (nair-ṛtyām) iti |
nir-ṛteruttarata ityarthaḥ | (bālakam) agniśiśum |
paridhiviṣṭarādhidevatāḥ hutavahābhimukhā jñeyāḥ |
tathoktaṃ śrīmatsomaśaṃbhucaraṇaiḥ 

pūrvādyuttaraparyantaṃ paridhisthānanukramāt |
indrādīśānaparyantān viṣṭarasthānanukramāt ||

p. 438)

agnerabhimukhī bhūtānnijadikṣu hṛdā'rcayet | 

iti | atha sruksruvasaṃskāramatidiśati (tataḥ) iti | (sruksruvau) srukca 
sruvaśca tau | sravatyadhomukhaṃ ghṛtādikamiti sruvaḥ 
yajñopakaraṇam | etayorlakṣaṇamuditaṃ śrīmanmṛgendre

brahmāśvatthaśamīparṇaśiṃśapādimahīruhaḥ |
dvyaṃguṣṭhaparvago'ṅguṣṭhadaṇḍo hastāyatissruvaḥ ||
goṣpadābhārddhaviṣkaṃbhaḥ karṣādhārāvaṭaśriyai |
viparyayo'dhikanyūnavyaṃgavaktravapurmataḥ ||
ṣaḍaṃgāyatiraṣṭāṃgarasavedekakandharā |
pañcatvadrimukhā hastā kanyasā pṛthunirgamā ||
vedavṛttādipṛthutā saṃsthitistrikalāvaṭā |
bhāgārddhamekhalā śeṣacitrapatrādibhūṣaṇā |
vedyardhasaṃmitāśāgragaṇḍikāsaktavedikā |
ṣaṇṇāhadaṇḍabhāgārddhanivṛttakalaśodgatā ||

p. 439)

srugvarāñjaligokarṇapraṇālābhaparisrutiḥ | 

iti | (pratāpya) iti | anena sruksravayoḥ kāṣṭhatvaṃ nirastamityavaseyam |
tathā śrīmajjñānaratnāvalyāṃ 

tatkāṣṭhatva nirāsāya vīkṣaṇādi viśodhitau |
pratāpya sruksruvāvetau 

iti | (tadagram) sruksruvāgram | agrasparśaḥ śivatatvaprakalpanārthaḥ | 
(madhyena) darbhamadhyena | (madhyam) sruksruvamadhyam ||
vidyātatvanyāsāya madhyasparśaḥ | 
mūlasparśastvātmatatvanyāsāyetyevamākhyātaṃ 
śrīmatkiraṇavyākhyākāreṇa | (oṃ hūṃ hrīṃ hāṃ śaṃbaraiḥ) 
śikhāśirohṛdayabījamantraiḥ | tathā śrīrāmanāthapaddhatyāṃ 

hṛcchirojvālinī bījaisteṣu tatvatrayaṃ nyaset 

iti | atra oṃ hūṃ śivatatvāya namaḥ oṃ hūṃ śivatatvādhipataye 
rudrāya namaḥ evaṃ vidyātatvādyamapi vinyaset |

p. 440)

bhuktyarthināmayaṃ kramo jñeyaḥ |
mumukṣūṇāntu sruksruvamūlamadhyāgreṣu 
ātmavidyāśivatatvavyāptyā saṃspṛśediti pradarśitaṃ 
śrīmanmṛgendravṛttikāreṇa | (savyabhāge) dakṣiṇapārśva ityarthaḥ |
tathā śrīmatsuprabhede darbhopari tathā sthāpya sruksruvāvapi dakṣiṇe 
iti | (saṃsthāpya) iti | adhomukhau pratiṣṭhāpyetyarthaḥ | tathā 
śrīmanmṛgendre vidhāyāvaṅmukhau sthāpyau savyataḥ kuśaviṣṭare 
iti | atra uktasruksruvābhāve palāśaparṇādibhistau kuryāt | tathā 
śrīmatkiraṇe 

abhāve tu sruvañcāpi palāśauduṃbarairdalaiḥ |
kiṃśukasya dalairvāpi iti || 

sruksruvasaṃskāraṃ samīrayitvā ājyasaṃskāraṃ kathayati 
(atha) iti | (gavyam) govikāram | (āvartya) paribhrāmya |

p. 441)

ayaṃparyagnikaraṇākhya saṃskāra ityucyate | tathā 
śrīmajjñānaratnāvalyāṃ 

tridhā tadbhrāmayet kuṇḍe paryagnikaraṇaṃ hi tat iti | (tāpayitvā) 
tāpanākhyasaṃskāraṃ kṛtvā | atra om hāṃ brahmaṇe svāhā iti 
mantra homena tāpanākhyasaṃskāraḥ kṛtaḥ | evamuttaratrāpi bodhyam 
| tathoktaṃ 

svakāṃ brahmamayīṃ mūrtiṃ dhṛtvā'dāya kuśāgrataḥ |
brahmaṇe juhuyādbinduṃ svāhānta hṛdayāṇunā ||
tāpanaṃ tat samākhyātaṃ punarviṣṇumayaṃ svayam |
īśakoṇe ghṛtaṃ dhṛtvā viṣṇave juhuyāt tataḥ ||
ityadhiśrayaṇaṃ khyātaṃ nābhau dhṛtvā tathā ghṛtam |
rudro rudrāya taddadyādudvāsanamitīritam ||
kvacidetattrayaṃ proktaṃ hṛcchiraścūlikāṇubhiḥ | iti | 
(prādeśamātradarbhāgradvayanirmitam) prādeśamātraṃ 

p. 442)

prādeśapramāṇaṃ prādeśo nāma prasṛtatarjanyaṃguṣṭhaḥ 
saṃkucitānyāṃguliḥ pāṇiḥ | prādeśatālagokarṇāstarjanyādi yute 
tatt | aṅguṣṭhe ityamaraḥ | tacca tat darbhāgradvayañca 
akhaṇḍitamūlāgradarbhadvayamityarthaḥ tena nirmitam | 
(madhyagranthipavitrakam) madhye granthiḥ brahmagranthiḥ yasya tat 
madhyagranthi tacca tat pavitrakam | (aṃguṣṭhānāmikābhyāṃ 
gṛhītvā) iti | atra vāmakarāṅguṣṭhānāmikābhyāṃ mūlabhāgaṃ 
taditarāṃguṣṭhānāmikābhyāṃ agrabhāgaṃ gṛhṇīyāditi bodhyam |
tathā śrīmajjñānaratnāvalyāṃ 

akhaṇḍitāgramūlāśca kuśāḥ prādeśamātrakāḥ |
ghṛtasaṃskṛtaye yojyā netare śubhadā bhṛśam ||
kuśakāṇḍadvayaṃ madhye brahmagranthikṛtā spadam |
dvihastāṃguṣṭhānāmāgre tanmūlāgraṃ nigṛhya ca || iti | (utplavet) 
utplavaṃ kuryāt |

p. 443)

atra utplavavidhānānantaraṃ taddarbhadvayaṃ muktagranthiṃ vidhāya 
vahnau vinikṣipet | (tadvat) iti | atra anyena tādṛgvidhadarbhadvayena 
saṃplavanaṃ vidadhyāditi bodhyam | tathā śrīrāmanāthapaddhatyāṃ 

madhyagranthiyutaṃ darbhadvayaṃ prādeśasaṃmitam |
ādāyānāmikāṃguṣṭhairvahnisaṃmukhamutplavam || 
śastreṇa kṛtvā taṃ muktagranthiṃ vahnau vinikṣipet | 
tadvattādṛśadarbheṇa hṛdayenātmasaṃmukham || 
kṛtvā saṃplavanaṃ prāgvattadagnāvapi nikṣipet | iti || 

utplavastāvat agnijvālonmukhaṃ tredhodīraṇam | saṃplavanaṃ 
unnayanam | sūkṣmarūpāṇāṃ 
vighnānāmūrdhvagamanamutplavanam | teṣāmeva vighnānāṃ 
sarvathā'dhogamanaṃ saṃplavanamityabhihitaṃ 
śrīmadbālajñānaratnāvalyām | (abhimantritadagdhadarbholmukam) iti |

p. 444)

atra ulmukaśabdenālātamucyate | aṃgāro'lātamulmukam ityamaraḥ | 
(pavitrīkṛtya) iti | atra hṛnmantritadagdhadarbhasya śastramastreṇa yaḥ 
prakṣepastena tadājyaṃ pariśuddhaṃ kṛtamityavaseyam | tathā 
samākhyātaṃ śrīmatsomaśaṃbhucaraṇaiḥ

hṛdālabdhadagdhadarbhaśastrakṣepāt pavitrayet iti | (nīrājya) 
nīrājanasaṃskāraṃ kṛtvā | (dakṣiṇavāmakrameṇa) ātmanaḥ 
savyāpasavyakrameṇa | (saṃkalpya) iti | ghṛte praviṣṭaṃ 
bhāvayitvetyarthaḥ | (savyabhāgāt)  
piṃgalānāḍīgatavahnibhāgādityarthaḥ | (ājyam) tejomayaghṛtam | 
(dakṣiṇanetre) dakṣiṇanetrāgnau | (vāmabhāgāt) 
iḍānāḍīgatacandrabhāgāt | (ājyam) amṛtamayaghṛtam | (vāmanetre) 
vāmanayanacandre | (madhyāt) 
suṣumnāgatāgnīṣomātmakamadhyabhāgāt | 

p. 445)

(ājyam) tadubhayātmakaghṛtam | (madhyanetre) tathāvidhalalāṭanetra 
jyotiṣi | (agnivaktre ca) somānalātmakajvalanavadane | evamupapāditaṃ 
śrīmatā jñānaratnāvalīkāreṇa | (agnaye sviṣṭakṛte svāhā) iti |
etadāhutiṃ savyabhāgādājyamādāya dadyāt | tathā 
śrīrāmanāthapaddhatyāṃ 

ghṛtaṃ bhāgatraye sviṣṭakṛte sveti jvalanmukhe | 
hetyuktvā juhuyācchiṣṭaṃ ghṛtabhāgatrayepi ca || iti | 
(tattadājyabhāgeṣu) te te ājyabhāgāḥ tattadājyabhāgāḥ teṣu |
yadyadbhāgāt ghṛtamāhṛtaṃ tattadbhāge ityarthaḥ |
agnyādyāhutayo netrodghāṭanārthamatreti mantavyam |
tathā vyāhṛtaṃ śrīmatsomaśaṃbhucaraṇaiḥ udghāṭanāya 
netrāṇāmagnernetratraye mukhe iti | (śuklapakṣe) pūrvapakṣe | 
(kṛṣṇapakṣe) aparapakṣe | pakṣau pūrvāparau śuklakṛṣṇau ityamaraḥ 
|

p. 446)

kṛṣṇapakṣe candramasaḥ kṣīyamāṇateti kṛtvā 
prathamantadāpyāyanāya somastarpya iti upadiṣṭaṃ bhagavatā 
mṛgendravṛttikāreṇa ||
atra ājyasya vīkṣaṇādyamṛtīkaraṇāntāḥ saṃskārā 
aṣṭādaśa ityavadheyam | tathā śrīmajjñānaratnāvalyāṃ 

vīkṣaṇādyāścatasraśca vahnau tadbhramaṇaṃ tridhā |
tāpanādhiśrayodvā samutplavassaṃplavastathā ||
pūtanīrājanodyotamantra dyotanamantraṇam |
rakṣākuṇṭhanarocyaṃ ca ghṛte'ṣṭādaśa saṃskṛtiḥ ||
kartavyā mantrapūtā ca tadā tadamṛtaṃ bhavet | iti ||

itthamājyasaṃskṛtimudāhṛtya vaktrābhighāra tatsandhāna 
tadekīkaraṇa vidhimatidiśati (tadanu) iti | (abhidhāram) dīpanamityarthaḥ 
|

p. 447)

tathā śrīmatṣaṭsahasrikāyāṃ vaktrābhighāraḥ kathito vaktrāṇāṃ 
dīpanam iti | yadvā abhidhārannāma tadvaktre pṛthak 
pṛthagāhutidānam | sandhānaṃ nāma samaṣṭīkṛtoccāreṇa 
dvayorvaktrayorekāhutidānam | vaktraikīkaraṇaṃ nāma 
paṃcavaktrāṇāmekoccāreṇāgnitau vāyugatayā nir-ṛtita 
īśānagatayā'vicchinnayā ghṛtāhutidhārayā 
tattadabhivāṃchitavaktre śeṣavaktrāṇāmantarbhāvaṃ vibhāvya 
tattadūrdhvagatavaktrasya vivṛtāsyakuṇḍapramāṇatayā vibhāvanam ||
uktaṃ ca vaktrāṇāmabhighāro'gnessaṃdhyānaṃ ca 
mukhaikatā |

sadyena juhuyādājyaṃ paścimāsye havirbhujaḥ ||
vāmenodaṅmukhe hutvā dakṣāsye bahurūpiṇā |
puṃsā prāgvadanecordhvamukhe caiśānamantrataḥ ||

p. 448)

ekaikayā ghṛtāhutyā tisṛbhirvābhighāraṇam |
kathyate vaktrasandhānaṃ pañcājyāhutayo yathā ||
juhuyādajavāmābhyāṃ sruveṇājyantadāsyayoḥ |
juhuyādvāmaghorābhyāṃ tadvaktradvitaye ghṛtam ||
ghoratatpuruṣābhyāṃ tu tadvaktradvitaye ghṛtam |
juhuyātpuruṣeśābhyāṃ vadanadvitaye ghṛtam ||
aiśe ca juhuyādājyaṃ tadvaktre śivavācakam |
ekā vā vaktrasandhāne tisro vā'hutayo matāḥ ||
kathitaṃ vaktrasandhānaṃ kathyate ca mukhaikatā |
sadyādipañcavaktrebhyo ghṛtadhārāṃ kṣipedyathā ||
agnikoṇamathārabhya vāyukoṇāntanītayā |
nir-ṛteḥ koṇamārabhya rudrakoṇāntanītayā ||
kurvīta vadanaikatvamavicchinnājyadhārayā | 

iti | atrāntare prasaṃgāt ekaikāhutidānena 

p. 449)

jihvādīpanamācaret iti kecidvistararucaya ūcire iti vyāhṛtaṃ śrīmatā 
somaśaṃbhupaddhati vyākhyākāreṇa ||
agnernāmakaraṇasaṃskāraṃ brūte (tataḥ) iti | atra itthaṃ 
pārameśvarairgarbhadhānādibhiḥ paṃcabhiḥ saṃskārairagniḥ 
śuddhaḥ kṛtaḥ anyathā śivāvāhanādyanupapattiriti tātparyam |
tathā śrīmatsarvajñānottare 

nāśivaśśivakarmāṇi kurute kiṃ kadācana |
tadarthantu śivaḥ kāryo yatnena tu hutāśanaḥ || iti ||

garbhādhānādisaṃskārānantarakaraṇīyavidhiḥ ||
(kri) (23) hṛdayena vāgīśī vāgīśāvabhyarcya [vāgīśāvāgīśā-], 
visṛjya, kuṇḍamānaṃ yathā'bhilaṣitaṃ vaktraṃ parikalpya, 
madhyajihvāyāṃ cūḍāntasaṃskārapūraṇārthaṃ 
vauṣaḍantamūlena pūrṇāndadyāt |

p. 450)

tadyathā sarpiṣā srucamāpūrya, puṣkaroparyadhomukhaṃ [-
paryathomukhaṃ-] sruvaṃ kṛtvā, tadagre puṣpandatvā [-dagre ca puṣpa-
] vāmadakṣiṇahastābhyāṃ śaṃkhavat saṃsaktābhyāṃ 
[saṃsaptābhyāṃ] purassavyena [punassav-] saṃlagnau tāvupādāya [-
vubhādāya] samapādassamutthāya [-samuddhāya ūrddhvakāyo 
sāmanābhyāṃ] samudgatordhvakāyonābhyāṃ tiryagvidhāya, 
srugagradattadṛṣṭirvauṣaḍantamūlamuccaran [-mūle muccaran-] 
vāmastanāntaṃ sruṅmūlamānīyānudvignodhavapramāṇadhārayā 
[-sruṅmūlemānīya anudvagnau yava pramāṇa-] samastamājyaṃ 
vahnau kṣipet | iti pūrṇāṃ vidhāyopaviśya || (95)
(pra) atha garbhādhānādisaṃskāravidhimupavarṇyādhunā tadanantara 
karaṇīyānyudāharati (hṛdayena) ityādinā (upaviśya) ityantena | 
(visṛjya) iti | atra devīṃ santarpya saṃhṛtya iti śruterā 
hutidānānantaraṃ visṛjediti kecit | (kuṇḍamānam) kuṇḍapramāṇam | 

p. 451)

(yathā'bhilaṣitam) yathā vācchitam | atra 
īśānavaktraikīkaraṇavadanyeṣu vadaneṣvapi 

īśānaṃ mūrtaye homaḥ puruṣetvaṇimādikam | 
prāyaścittādikaṃ ghore tathā syāt krūrakarmaṇi ||
vaśyākarṣaṇahomārthaṃ vāmadevena homayet |
nityakarma vidhānaṃ tu vaktre'smin paścime hitam ||

iti śrīmadbṛhatkālottara vacanena kṛtyānuguṇamanyonyaṃ 
vaktrāṇāmekatvaṃ parikalpayediti tātparyam | yadvā 

dhyātvā vaktrāṇi pañcāgneryena yat karma vāñchitam |
tanmukhamūrdhvaṃ kurvīta tatsthāne cordhvagaṃ mukham ||
antarbhāvyānyavaktrāṇi tacca kuṇḍapramāṇakam |

ityuktavadīśānavaktre anyavaktrānāmantarbhāvaṃ vibhāvya 
tattadvaktraphalapradatvamīśānavaktre vibhāvayediti mantavyam |

p. 452)

ekaiva bahurūpatvāt sarvakāmaphalapradā iti 
śruterbahurūpākhyāyāmīśānajihvāyāṃ mukhyatvasiddheḥ 
tasyāmeva pūrṇāhutividhimatidiśati (madhya) iti | (madhyajihvāyām) 
iti | bahurūpābhidhānāyāmīśānarasanāyāmityarthaḥ |
tathā samīritaṃ śrīmatsomaśaṃbhucaraṇaiḥ 

hiraṇyā kanakā raktā kṛṣṇā caiva tu suprabhā |
jihvā'gneratiraktā ca bahurūpā ca saptamī |
rudrendravahnimāṃsādavaruṇānilagocare |
hiraṇyādyā vinirdiṣṭā rasanāṣṣaḍanukramāt ||
madhyato bahurūpā tu dakṣiṇottaragāminī | iti |
kimarthaṃ pūrṇādānamityata āha 
(cūḍāntasaṃskārapūraṇārtham) iti |
cūḍā śikhāsaṃskāraḥ ante yasya sa cūḍāntaḥ 

p. 453)

sa cāsau saṃskāraśca tasya pūraṇārthaṃ pūrtaye | atra 
garbhādhānādi nāmakaraṇāntapañcasaṃskārāṇāṃ kṛtatvāt 
niṣkrāmaṇādicūḍāntamityavaseyam | tathā 
śrīmajjñānaratnāvalyāṃ 

aśeṣasaṃskārasaṃsiddhyai paścāt pūrṇāṃ pradāpayet |
niṣkrāmaṇānnaprāśaśca vratabandhanameva ca ||
cūḍā godānaparyantaṃ vṛttāntaṃ pūrṇayā kṛtam | 

iti | nanu pūrṇāṃ dadyādityuktaṃ tat kathamityata āha (tadyathā) iti | 
(sarpiṣā) ghṛtena | ghṛtamājyaṃ havissarpiḥ ityamaraḥ | (puṣkaropari) 
puṣkarasya ājyāśrayapadmasya upari | yadāha 
śrīmanmṛgendravṛttikāraḥ puṣkaravidhirityatra ājyā 
śrayaṇapadmāntaṃ yāvat kalpya iti | (tadagre) sruksruvāgre | 
(śaṃkhavat) śaṃkhena tulyam | etallakṣaṇamuktaṃ mudrālakṣaṇe 
sruksruvayordaṇḍamūlāgradvaye 

p. 454)

vāmasavyapāṇyavaṣṭaṃbhanāt śaṃkhamudrā pūrṇāvasare kāryā 
iti | (tau) sruvasruvau | (ūrdhvakāyaḥ) samakāyaśirogrīvaḥ | 
(anidvignaḥ) nirvyākulaḥ | antarbhāvanāvānitivārthaḥ | tathā 
śrīrāmanāthapaddhatyāṃ 

dhṛtvā dakṣiṇahastena paścādvāmena pāṇinā |
samakāyaśirogrīvassthitvā'ntaḥ paribhāvanāt || iti | (kṣipet) 
pātayedityarthaḥ ||

agnibhajanakramaḥ ||

(kri) (20) carvādyarthamangiṃ vibhajya, sthānāntare [-nāntaraṃ] 
saṃrakṣya,  
śivāgnerāpyāyanāyākārādyaissvaraiṣṣoḍaśāṃgulānidhmān 
[śivāgrerāpyāya - - kārādyassva-] palāśān juhuyāt || (96)
(pra) atha carupacanādyarthaṃ śivāvāhanāt 
pūrvamagnibhajanakramamācaṣṭe (caru) ityādinā (juhuyāt) ityantena | 
(carvādi) iti | ādipadena dhūpādirucyate | taduktaṃ 
somaśaṃbhucaraṇaiḥ dhūpadīpacarūṇāṃ

p. 455)

(272) ca kṛte vahniṃ samuddharet iti | (āpyāyanāya) puṣṭaye | (svaraiḥ) 
akārādivisargāntaiḥ ṣoḍaśasvarairityarthaḥ | tathā 
śrīmadvātulaśuddhākhyāyāṃ akārādi visargāntā ete vai ṣoḍaśa 
svarāḥ iti | (idhmān) iti | etallakṣaṇamuktaṃ śrīmanmṛgendre 
idhmāstvasphuṭitā ṛjvyassatvacaṣṣoḍaśāṃgulāḥ iti |
atra paṃcasaṃskārasaṃskṛte śivahutāśane anāvāhitaśive 
caruvacanādi? āvāhitaśive tu homaḥ kārya iti tātparyam |
tathā śrīmatpauṣkare 

vācyāścarupuroḍāśāḥ paṃcasaṃskārasaṃskṛte |
anāhūtaśive vahnau homastvāvāhite śive || 

iti ||

śivāgniprārthanāprakāraḥ ||

(kri) (22) sitapadmāsanāsīnaṃ caturvaktraṃ caturbhujam |

p. 456)

lambakūrcaṃ brahmamūrtiṃ jaṭhāmaṇḍita śekharam ||
srukkamaṇḍaludaṇḍākṣamālāvyagrakarāṃbujam | 
(srukkamaṇḍaladaṇḍā-] | yadvā sa ca raktata?nustryakṣaśśivāyudha [-
sacarastadaṇḍastryakṣaśiśivā-] bhujānvitaḥ ||
itthamagniṃ dhyātvā, 

agne tvamaiśvaraṃ tejaḥ pāvanaṃ paramaṃ yataḥ | 
tasmāt tvadīyahṛtpadme saṃsthāpya [sthāpya] tarpayāmi 
[santarpyayāmyaham] tam || 
ityājñāṃ [ityājñā] prārthya || (97)

(pra) atha śivāgnidhyānakathanapūrvaṃ śivāvāhanāya 
tatprārthanāprakāramāha | (sita) ityādinā (prārthya) ityantena |
dhyānaślokārthaḥ spaṣṭaḥ | (he agne) ityāmantraṇam | (tejaḥ) vīryam |
tejo bale pratāpe'gnāvāditya tviṣi retasi iti nānārtharatnamālā | (tam) 
śivam | (tarpayāmi) muhomi | sphuṭamanyat ||

p. 457)

agnau śivayajanapūrvakahomavidhiḥ ||

(kri) (22) anantaramagnevigrahamadhyanāḍyā [-gnervigrahaṃmadhya-] 
praviśya, tadīyahṛtpadme pūrvavat bhāsvaraṃ bhagavantaṃ sāsanaṃ 
sāvaraṇaṃmabhyarcya [-vat sāsanaṃ bhagavantaṃ bhāsvara sāvaraṇa-
], dhūpadīpau [dhūpadīpaṃ] datvā, 
śivavaktrāgnivaktrayossandhānaṃ kṛtvā, nissṛtya, 
mūlamantramuccārya, vahnisthaśivanāsāvinirgata-jyotīrūpaśikhāṃ 
[vahnistaśiva-] yāgasthaśivāśikhālīnāṃ [-jyotirūpaṃśikhāyā 
yāga] raśmimātrāviniyogenāvacchinnāṃ [śikhaśikhālanāraśmi 
viyogenā- -cchinnam] ubhayatra kṛtāspadāṃ dhyāyet [?] ||
evaṃ kuṃbhayāgāgniśivairātmanā [-rātmānā] saha 
nāḍīsandhānaṃ kṛtvā, mantratarpaṇārthaṃ 
mūlamantramaṣṭottaraśataṃ taddaśāṃśato brahmāṅgāni ca hutvā, 
pūrṇāndatvā, viśeṣa tarpaṇāya ca tathaiva kṛtvā 
deśāpādanakālāpādana durnimittaśāntisunimittāpādana hetave 
mūlena 

p. 458)

catuśśataṃ [yathā śakti] hutvā, pūrṇāsahitaṃ [hutvā 
pavitrakaraṇārthaṃ mūlenā śataṃ pūrṇā-] juhuyāt | tato 
mantrāṇāṃ tarpaṇaṃ dīpanaṃ ca vidadhyāt | om hoṃ 
īśānamūrddhāya svāhā [-mantrā tarpaṇaṃ kṛtvā dīpaṃ ca kuryāt 
| oṃ hoṃ īśā-] ityādyekaikayā [ityādyaikaikā hutyā-] ghṛtāhutyā 
tarpaṇam | om hūṃ hoṃ hūṃ [hrāṃ] īśāna mūrddhāya huṃphaṭ 
ityāditryāhutyā dīpanam [ityādina dīpa-] || (98)
(pra) atha kuṇḍasaṃskārādīnyupapādya agnau śivayajana 
pūrvaṃ homavidhimāha (anantaram) ityādinā (dīpanam) ityantena | 
(praviśya) iti | praviṣṭo'hamiti svātmānaṃ saṃsmṛtyetyarthaḥ | 
(tadīyahṛtpadme) śivānalahṛdayakamale | (bhagavantam) bhagaḥ 
aiśvaryādiguṇaḥ yasya sa bhagavān tam | śrīviṣṇupurāṇe 

aiśvaryasya samagrasya vīryasya yaśasaśśriyaḥ |
jñānavairāgyayoścaiva ṣaṇṇāṃ bhaga itīraṇā || 

iti śruteḥ | atra śivāgnau ādhāraśaktyādibhogāṃgapūjāntaṃ 

p. 459)

śivamabhyarcya naivedya samaye homaṃ vidadhyāt | yadupadiṣṭaṃ 
pūrvaṃ nityāgnikārye tato'gnihṛtpadme śivaṃ pūrvavadabhyarcya 
naivedya samaye tilādibhiryathāśakti mūlena brahmāṃgaiśca 
daśāṃśato hutvā pūrṇāṃ datvā naivedyāya caruṃ hutvā iti |
vakṣyati ca pūrṇāntaṃ samastahomavidhimudīrya anantaraṃ 
naivedyācamanacandanatāṃbūlādīni datvā iti | 
(śivavaktrāgnivaktrayoḥ) 
śivorddhvānanavahnyūrdhvānanayorityarthaḥ |
tathā siddhāntasārāvalyāṃ vāgīśyāṃ janitaṃ śivāgnimanaghaṃ 
nāḍyā praviśyaiva tatsvānte pūrvavadarcite paraśive 
nirgatyacordhvānane | vahnyūrdhvāsyasusandhite iti | 
kuṃbhasthaṇḍilavahnistha śivānāṃ gurośca nāḍī sandhāna 
kramamāha (mūla) iti (ubhayatra) vahnisthayāgastha śivayorityarthaḥ |

p. 460)

uktanyāyamanyatrāpyatidiśati (evam) iti | (ātmanā saha) iti |
atra svanāḍī sandhānaṃ kuṃbhayāgāgniśivaiḥ kuryāditi tātparyam |
tathā śrīmanmṛgendrapaddhatyāṃ 

kuryāt svanāḍī sandhānaṃ kuṃbhayāgāgniśaṃkaraiḥ iti |
homavidhimāha (mantratarpaṇārtham) iti | (taddaśāṃśataḥ) tasya 
mūlamantrasya daśāṃśataḥ pratidaśakamekaikata ityarthaḥ |
atra pradhānabhūta śivamantrāpekṣayā 
tadaṅgabrahmāṃgamantrāṇāṃ kalpahoma iti tātparyam |
yaduktaṃ śrīmatkiraṇe daśāṃśato nujuhuyāt iti | (brahmāṃgāni ca 
hutvā) iti | atra brahmaṇāmīśādīnāṃ prayoge pūrvaṃ 
praṇavamuccāryānantaraṃ tattadbījamuccārya 
paścādīśānamūrddhāyetyādi 
vyomavyāpipadamadhyapaṭhitamantrānuccārya homayediti guravaḥ |

p. 461)

tathā śrīmatsomaśaṃbhucaraṇairuktaṃ homaṃ nirvartayedevaṃ 
brahmabījapadaistataḥ iti | 
(deśāpādanakālāpādanadurnimittaśāntisunimittāpādana hetave) 
deśāpādanañca pañcāṣṭakakṣetreṣu anyatamatvaparikalpanaṃ 
kālāpādanaṃ ca ādhyātmikasya kālasya dīkṣānuguṇasaṃpādanam 
| evamuktaṃ mṛgendrapaddhativyākhyākāreṇa |
durnimitta śāntiśca divyāntarikṣa bhūmigata durnimitta 
doṣaprotsāraṇaṃ sunimittāpādanaṃ ca tathābhūta 
sunimittasaṃpādanam | tathā śrīmatkālottare 

devā vimāne dṛśyante nityaṃ tacchubhadaṃ matam |
kusumāni vicitrāṇi yadā vyomnaḥ patanti ca ||
śastañcendradhanuḥ puṃsāṃ saumyavṛṣṭirviśeṣataḥ |
pāṃsupātanavarṣaṃ vā ākāśe śakunaṃ hi tat ||

p. 462)

śikhihaṃsaśukādīnāṃ madhurālāpa iṣyate |
bhānuraśmisamāyogādaṃbhasaḥ patanaṃ śubham ||
śaṃkhadundubhijīmūtavallakīnāṃ dhvaniśśubhaḥ |
ācāryavipranārīṇāṃ narendrāṇāṃ ca darśanam ||
tathā hastituraṃgāṇāṃ darśanañcāti śasyate |
kharoṣṭramahiṣavyāla vratināṃ darśane śubham ||
vākyaṃ praśastantacchastaṃ yadduṣṭo neṣyatedhvaniḥ |
akasmāt kalaho neṣṭaḥ pramādāddāruṇo ravaḥ ||
prāsādākāravṛkṣāṇāṃ sādhūnāṃ darśanantathā |
yāgakārye śubheṣvevamaśubhe tu gṛhasya tu ||
aghoreṇa śataṃ homyam 

iti | deśāpādanakālāpādanadurnimittaśāntisunimittā pādanāni 
teṣāṃ hetuḥ tasmai | tarpaṇadīpakaraṇakramamāha (tataḥ) iti ||

p. 463)

274-
carupākaḥ ||

(kri) (23) vidhivat carupākaṃ kṛtvā || (99) 

(pra) atha śivayajanaṃ homakramañcopavarṇya tadanantaraṃ kiṃ 
kuryādityāśaṃkya caruṃ pacedityāha (vidhivat) ityādinā (kṛtvā) 
ityantena | atra carukaraṇe kartavyaṃ dīkṣāvidhau 
vakṣyamāṇavadavaseyam ||

pavitrāṇāmadhivāsadine kartavyatvam ||

(kri) (24) tataḥ pavitrāṇi śuddhapātrasthāni samādāya, agnisannidhau 
samānīya, kuṇḍapaścimabhāge sadarbhe praṇavāsanamaṇḍale 
nidhāyāstreṇa saṃprokṣya, tantunavakeṣu praṇavaṃ candraṃ vahniṃ 
[-candravahniṃ-] brahmāṇaṃ nāgaṃ guhaṃ raviṃ sādākhyaṃ 
sarvadevāṃśca krameṇa praṇava namaskāra yuktena caturthyantena 
[yukte catu-] svasva nāmnā vinyasya [vinyaset], granthiṣu prakṛtiṃ 
pauruṣīṃ [pauruṣaṃ] vīrāmaparājitāṃ [parāmaparā-] jayāṃ 
vijayāmajitāṃ [-jayāṃ jitāṃ]

p. 464)

sadāśivāṃ manonmanīṃ sarvatomukhīñca [-mukhañca] pūrvavat 
svasvanāmnā vinyaset [pūjayet] ||
tatvapavitrake [-pavitre] gaṃgāvatārake 
dviraṣṭakakalāśśivaśaktirvinyaset [dviraṣṭakalāśśivaṃ śaktiṃ ca 
vinya-] || 
pavitracatuṣṭaye maṇḍalacatuṣṭayaṃ [maṇḍale-] sādhipatiṃ 
[syādhipaṃ] vinyasya [saṃpūjya], saṃhitayā'bhimantrya 
[saṃhitabhima-] kṛṣṇājinādinā samācchādya saṃvatsarātmakaṃ, 
sarvakṛtyasākṣiṇamavyayaṃ [-rātmaka sarva-] goptāraṃ saṃśrayaṃ 
karmaphalaprāptinimittabandhanaṃ śivamanusmaran mantrasaṃhitayā [-
tāyā] ekaviṃśatikṛtvassaṃpātābhihutāni kṛtvā astreṇa saṃrakṣya, 
kavacenāvakuṇṭhyāmṛtīkṛtya, kuṃbhasamīpe sthāpayet | (200)
(pra) atha pavitrāṇāmadhivāsadine kartavyatāmāha (tataḥ 
pavitrāṇi) ityādinā (sthāpayet) ityantena | 
sūtrādhidevatānyāsakramamāha (tantunavakeṣu) iti |
pavitrāṇāṃ triguṇatriguṇīkṛtasūtreṣvityarthaḥ |

p. 465)

tathā samabhihitaṃ śrīmatsomaśaṃbhucaraṇaiḥ 

kartritaṃ dvijakanyābhistriguṇaṃ triguṇīkṛtam | 

iti | cakāra uktasamuccayārthaḥ | (praṇavanamaskārayuktena) 
praṇavaśca namaskāraśca namaḥ padaṃ praṇavanamaskārau 
tābhyāṃ yuktaṃ tena

* etanmūlaṃ kośeṣu nopalabhyate ||

(275) (caturthyantena) caturthī caturthīvibhaktiḥ ante yasya tat tathoktaṃ 
tena | (svasvanāmnā) praṇavacandrādināmadheyena | atra oṃ hāṃ 
praṇavāyanamaḥ ityādi jñeyam | tatvapavitrakastha 
granthidaśakādhidevatānyāsakramamāha (granthiṣu) iti | (pūrvavat) iti |
praṇavanamaskārayuktena caturthyantenetyarthaḥ | (svasvanāmnā) 
prakṛtyādisaṃjñayā | gaṃgāvatārakapavitrāṣṭādaśa 
granthyadhidevatānyāsaprakāramāha (gaṃgāvatārake) iti | 
gaṃgāvatāragranthiṣvityarthaḥ | 

p. 466)

(dviraṣṭakakalāḥ) prāsādamantragataṣoḍaśakalāḥ | atra 
prāsādakalāḥ śivaśaktibhyāṃ saha nyastavyā iti kecit | tābhyāṃ 
saha śaśinyādayo nyastavyā ityapare | yathā 

śaśinī śākhinī lakṣmīḥ kāminī ca prabhā tathā |
puṣpiṇī puṣṭibhāvā ca āmudā kumudā tathā ||
āśāsī śāyinī vidyā mohinī ca pramohinī |
vitaklinī tathā saumyā amṛtā ṣoḍaśī kalā || 

iti | evamuktaṃ śrīmatā somaśaṃbhupaddhatiṭīkākāreṇa | 
(maṇḍalacatuṣṭayam) sūryamaṇḍalādicatuṣkam | (saṃvatsarātmakam) 
iti | saṃvatsaraḥ pavitrāropaṇadivasāt prabhṛti adya abdaṃ yāvat 
kālaḥ sa ātmā śarīramadhiṣṭheyatvena yasyāsau saṃvatsarātmakaḥ 
tam | (sarvakṛtya sākṣiṇam) sarvakṛtyāni sāṃvatsarikanikhilakarmāṇi 

p. 467)

teṣāṃ sākṣī upadraṣṭā tam | (avyayam) akṣīṇam | tathā 
akṣīṇamavyayam iti | paripūrṇamityarthaḥ | (goptāram) 
sarvakṛtyaphalapālakamityarthaḥ | (ekaviṃśatikṛtvaḥ) 
ekaviṃśativāreṇetyarthaḥ | (saṃpātābhihutāni) iti |
etallakṣaṇaṃ dīkṣāvidhau carupacanavidhāne vakṣyati saṃhitayā 
svetyagnau heti saṃskāryasyopari śeṣamājyaṃ sruvaṃ dhunvan 
pātayet iti ||

gandhapavitrāropaṇapūrvakartavyavidhiḥ ||

(kri) (25) tataśśivasūryāya caruṃ [caruṃ] nivedya, 
taddvārapālagaṇapatigurūṃśca pavitreṇānumodya [patitreṇā-], 
gandhapuṣpadūrvākṣatānvitaṃ gandhapavitraṃ dhūpayitvā, oṃ 
samastetyādisūryanāmaviśiṣṭamāmaṃtraṇaṃ [-māmantriṇaṃ-] 
paṭhitvā, tanmūlena svāhāntena datvā, tadaṃgagrahebhyaśca 
[tadaṅgebhyograhebhyaśca]

p. 468)

svasvamantraiḥ svāhāntairdatvā, paramīkṛtya, japannivedya [-kṛtya 
najapaṃ-], namaskṛtyācamya, kṛta sakalīkaraṇo yāgadhāmādiṃ 
pūjopakaraṇādikaṃ ca kavacena [-dikaṃ kavacenā] sūtreṇāveṣṭya, 
dvārapālavāstunāthalakṣmībhyaḥ [-ṇāveṣṭyātadvāraṃ-] krameṇa 
pavitrakandatvā [-traṃ datvā-], indrādilokapālebhyassāstrebhyaḥ 
svasvamantraiḥ [-lebhyaśca svasva-] svāhāntairgandhapavitrannivedayet 
[-mantraiḥ gandha-] | tatassamastetyādi paṭhitvā svāhāntaṃ 
śivamantreṇa śivakuṃbhāstravarddhanyoścaru nivedana pūrvaṃ 
gandhapavitramāropya, japtvā nivedya, gaṇapati [-patirūpapavi-] 
gurūṃśca pavitreṇārāddhya, maṇḍalasamīpamāgatya [-māgamya] 
carunnivedya[?] āmantraṇamantrapūrvaṃ gandhapavitrandatvā [-pavitra 
nivedayet] paramīkaraṇapūrvaṃ japaṃ kṛtvā nivedya kṣamāpya || 
(202)
(pra) atha pavitrāṇāṃ kartavyatāmabhidhāya devasya 
gandhapavitrāropaṇārthaṃ tatpūrvakaraṇīyānyāha (tataḥ) ityādinā 
(kṣamāpya) ityantena |

p. 469)

tatra tāvat sūryasya gandhapavitrāropaṇamāha (śivasūryāya) iti | 
(gandhapavitrakam) iti | etallakṣaṇamuktaṃ prāk nirdiṣṭam | vakṣyati ca 
ekagrandhyalpatantukam iti | (oṃ samastetyādi) iti | ādiśabdavācyamagre 
vakṣyati | (sūryanāmaviśiṣṭam) iti | atra sarvathā sarvadā śaṃbho 
ityatra śaṃbhupadaṃ vihāya sarvathā sarvadā sūrya namastestu ityādi 
paṭhet | (tanmūlena) sūryamūlamantreṇa | (svasvamantraiḥ) 
hṛdayādisomādimantraiḥ | yāgamaṇḍapādyasya 
sūtraveṣṭanamācaṣṭe (ācamya kṛtasakalīkaraṇaḥ) iti | 
(yāgadhāmādi) iti | ādipadena vṛṣabhasthānādi nigadyate |
taduktaṃ śrīmatsomaśaṃbhucaraṇaiḥ

yāgadhāmavṛṣasthānaprāsādānalasaṃśrayāt |
kārakaupyaṃca sūtreṇa varmaṇā pariveṣṭayet || iti |

p. 470)

dvārādīnāṃ gandhapavitrāropaṇamāha (dvāra) iti |
dikpālānāṃ gandhapavitrāropaṇamāha (indrādi) iti |
śivakalaśavarddhanyoḥ pavitrāropaṇamāha (śivakuṃbha) iti |
gaṇapatigurūṇāṃ pavitrāropaṇamāha (gaṇapati) iti | 
(pavitreṇārādhya) iti | atra pavitrārādhanānantaraṃ tvadājñayā 
avighnametat karma bhavediti prārthya paṃktigurubhyo'pyevameva 
kathyatām | maṇḍaleśasya pavitrāropaṇamāha (maṇḍala) iti | 
(āmantraṇamantrapūrvam) āmantraṇamantraḥ oṃ samastetyādyaḥ 
kārikārūpo mantraḥ pūrvaḥ yasya tat tathoktam | (kṣamāpya) 
kṣantavyamiti vijñāpya ||

śivasya vratabhogāṅga dravyanivedanavidhiḥ ||
(kri) (26) devasamīpaṃ gatvā, svāsane samupaviśya, saṃpūjya, 
vratacaryādyaṃgāni nivedayet |

p. 471)

tatra prācyāntatpuruṣeṇa dantakāṣṭhaṃ, dakṣiṇasyāmaghoreṇa [-
dakṣiṇeghoreṇa] bhasma, paścimāyāṃ sadyojātena mṛdaṃ, 
uttarasyāṃ vāmadevena dhātrī phalodake, aiśānyāṃ 
[phalodakenaiśā-] vā jalaṃ [nmāṃ jalaṃ] sapañcagavyamīśena [-
mīśāne] punastatraiva mūlena śirasā vā supuṣpāṇi [puṣāṇi] 
gorocanāmāgneyyāṃ hṛdā [hṛda] agaruṃ [agarūṃ] nair-ṛtyāṃ 
[nai-ṛte] śikhayā [śikhāyāṃ] vāyavye 
candanāgarukarpūrakuṃkumāni viśiṣṭāni samānīya [-śiṣṭāni 
mānyāni sāmānyāni] kavacena nivedya, paścime sadyena 
homadravyāṇi sakuśāni tilājyādīni rūpiṇā 
daṇḍākṣasūtrakaupīnabhikṣāpātrāṇi [-bhikṣapātrā-] vratāṃgāni 
dakṣiṇe kajjalaṃ kuṃkumaṃ tailaṃ śalākāṃ keśaśodhanaṃ 
tāṃbūlaṃ darpaṇaṃ rocanādi [darpaṇarocanādīni] vāmadevena 
uttarasyāmīśānena 
āsanapādukāpātrayogapaṭṭātapatrāṇyaiśānyāñcarumājyañca [-
dukaṃpātra- - tapātreṇaiśānyā-] gandhādi ca 

p. 472)

pūrvasyānnareṇa [-dhādi pūrva-] nivedayet [vinivedayet] | 
yadasaṃpannameteṣāṃ manasā [manasaṃ] tat prakalpayet || (202)
(pra) atha maṇḍapādyasya maṇḍapāvaraṇadevatādīnāṃ ca 
gandhapavitrāropaṇa kramamupavarṇya śivasya vratabhogāṅgadravya 
nivedana vidhimatidiśati (deva) ityādinā (prakalpayet) ityantena | 
(vratacaryādyaṃgāni) vratacaryā vratānuṣṭhānaṃ ādiryasya tat 
tathoktaṃ tasya aṅgāni dantakāṣṭhādi sādhanāni | kathaṃ 
nivedayedityata āha (tatra) iti | (tatra) teṣu vratacaryādyaṅgeṣvityarthaḥ | 
(dhātrīphalodake) dhātrīphalañca udakañca te | (aiśānyāṃ vā 
jalam) iti | atra sthānabhedo mantrabhedaśca jñeyaḥ | tathā sandiṣṭaṃ 
śrīmatsomaśaṃbhucaraṇaiḥ 

uttare devadevasya dadyādāmalakīphalam |
jalaṃ ca vāmadevena śirasā vāpi pāvanam ||

p. 473)

aiśānyāmīśamantreṇa mūlamantreṇa vā jalam | 

iti | (rūpiṇā) aghoramantreṇa | (gandhādi) iti |
ādipadena hastodvartanamukhavāsādi sūcyate |
dantakāṣṭhamṛdbhasma 
jalagavyahomadravyadaṇḍākṣasūtrādivratopayogi dravyajātaṃ 
vratāṃgaṃ vratavṛddhaye deyam | evaṃ nirṇītaṃ śrīmatā 
somaśaṃbhupaddhatiṭīkākāreṇa |
nanu kuṃkumādidravyāsaṃbhave kathamityāśaṃkya vinyaset tat 
punassarvaṃ yathā mānasavaibhavam iti śrīmanmṛgendraśrutiṃ hṛdi 
nidhāya yathālābhaṃ nivedayedityāha (yadasaṃpannam) iti ||

gandhapavitrāropaṇakramaḥ ||

p. 474)

(kri) (27) tadanu devamaṣṭapuṣpikayā [-puṣṭikayā] saṃpūjya, 
tataścarośśivabhāgamastraprokṣitaṃ kavacāvakuṇṭhitaṃ 
hṛnmantrapūjitamamṛtīkṛtaṃ [hrāṃ mantra-] bhagavate nivedya, 
nityavat dvārapālebhya ātmane [-pāle ātmane] 
gaṇapatilakṣmīgurupaṃktibhyaśca pavitrandatvā paścāt śivāya 
[śivāsanāya] nivedya, 
gandhādivāsitamekagranthyalpatantukandhūpitaṃ [grandhādivāsīta - -
grandhyalpa- -ka?] sapuṣpamāmantraṇapavitrakamaṃjalāvādāya 
āmantraṇātmakaṃ mantraṃ [supuṣpa- -kumantraṇapadātmakamantra] 
paṭhet ||
om samastavidhivicchidra pūraṇeśa [-vidhivacchidra-] makhaṃprati |
prabhavāmantrayāmi [prabhabhavānmantra-] tvāṃ [tvā] 
tvadichāvāptakārakaḥ [tvadika-] ||
tatsiddhimanujānī hi yajataścidacitpade |
sarvadhā sarvadā śaṃbho namaste'stu prasīda me ||
yadvā [?] āmantrito'sideveśa sahadevyā gaṇeśvaraiḥ |
mantreśairlokapālaiśca sahitaḥ parivārakaiḥ ||

p. 475)

nivedayāmyahantubhyaṃ prabhāte tu pavitrakam |
niyamañca kariṣyāmi parameśa tavājñayā ||
sadyodhivāśe tu sadyaḥ [-vāśe bhavataḥ sadyaḥ] kāle pavitrakamiti 
paṭhet | evamāmantrya, recakeṇāmṛtīkṛtya, mūlaṃ layāntamuccārya, 
śivāya datvā, brahmāṃgānāṃ ca datvā [japtvā], 
dhūpadīpādibhirdevaṃ santoṣya, mūlena puṣpāñjaliṃ datvā, 
amṛtamudrāṃ mahāmudrāñca vidhāya || (203)
(pra) atha vratacaryādyaṅganivedanaprakāraṃ samudīrya devasya rajjuṃ 
kṛtvā tu raṃjayet bandhayatnena rajjvā tu granthayettu ruro viduḥ iti 
gandhapavitrāropaṇakramaṃ spaṣṭīkaroti (tadanu devam) ityādinā 
(vidhāya) ityantena | (gadhādhivāsitam) iti | atra gandhapadena 
kṛṣṇāgarukarpūraḥ sūcyate | tathā śrīmadraurave 

kṛṣṇāgaruśca karpūra kastūrī navanītakam |
nanaṃ ghoṣośiraścaiva candanañca phalatrayam ||

p. 476)

elālavaṃgatakkolaṃ ghātraṃ gorocanaṃ tathā |
gandha dravyamiti proktaṃ rañjadravyamathocyate ||
gairikaṃ jātiliṅgañca kuṃkumaṃ rocanaṃ tathā |
raktacandanasaṃyuktaṃ karpūreṇa vimiśritam |
manośilā rajanī caiva maṃjiṣṭhā darvireva ca ||
rañjadravyamiti proktaṃ rañjayettu pavitrakam |
triguṇīkṛta sūtreṇa 

iti | tathā śrīmanmohaśūrottare 

murāvāṃsī vacā kuṣṭhaṃ śaileyaṃ rajanīdvayam |
musalī caiva mustaṃ ca sarvauṣadhigaṇassmṛtaḥ || 

(alpatantukam) iti | tattadadhikaraṇocitapavitragatatantu saṃkhyayā 
hīnatantukamityarthaḥ | (āmantraṇapadātmakam) iti | atra padaśabdo 
lakṣmavācakaḥ | yadāhāmaradattaḥ padaṃ 
vyavasthitatrāṇasthānalakṣmāṃghrivastuṣu iti |
āmantraṇadyotakavākyasamūhātmakaṃ mantramityarthaḥ |

p. 477)

taduktaṃ śrīmanmataṅge 
paṭhenmantrottamaṃ vidvānāmantraṇapadātmakam iti |
nanu āmantraṇamantraṃ paṭhedityuktaṃ tat kathamityāśaṃkya 
tanmantraṃ spaṣṭīkaroti (oṃ samasta) iti | omiti mantradīpanārtham | 
(samastavidhivicchidrapūraṇeśa) samastavidhayaḥ 
nijamūrtyādyadhikaraṇa bhedena bahuvidhatvena prāk pratipāditāḥ 
nityanaimittikakāmyabhedabhinnāḥ pavitrārohaṇa kālāt 
pūrvamanuṣṭhitāḥ sāṃgopāṃgāḥ sarvapūjāvidhayaḥ teṣāṃ 
vicchidrāṇi antarāyadvāreṇa 
asaṃpūrṇakaraṇādilakṣaṇakliṣṭādisaṃjñatvena vakṣyamāṇāni 
teṣāṃ pūraṇeśa paripūraṇakṣama | (makhaṃ prati) śivayajñaṃ 
prati | (prabho) svāmin | (tvadicchāvāptakārakaḥ) tvadīyā 
jñālabdhopakaraṇaḥ | (āmantrayāmi) 
viśeṣasaparyāgrahaṇāyānujñāpayāmi |
yacchrūyate āvāhanaṃ 

p. 478)

na sannidhyai pūjā'nujñaptaye'nvaham iti | (tatsiddhim) 
pavitrākhyakarmaphalaniṣpattim | śeṣaṃ sugamam | āmantraṇa 
prakārāntaramāha (yadvā) iti | (niyamam) iti | vratāvadherniyamam | 
subodhamanyat | (evamāmantrya) iti | itthaṃ saṃbodhyetyarthaḥ |  
(recakeṇāmṛtīkṛtya) iti | atra añjaligataṃ pavitramamṛtīkuryāditi 
tātparyam | taduktaṃ śrīmatsomaśaṃbhucaraṇaiḥ 

ityevaṃ devamāmantrya recakenāmṛtīkṛtam |
śivāntaṃ mūlamuccārya tacchivāya nivedayet || 

iti | (layāntam) dvādaśāntāvadhi ||

gandhapavitrāropaṇānantarakaraṇīyavidhiḥ ||

(kri) (27) japtvā [japtā] nivedya, brahmāṃgānāṃ daśāṃśato 
[daśāṃśaṃ] japtvā nivedya, pradakṣiṇīkṛtya [-kṣiṇīkṛtyā] 
sāṣṭāṅgaṃ praṇamet ||
(pra) atha devasya gandhapavitrāropaṇaprakāramudāhṛtya tadanantara 
karaṇīyānyāha (japtvā) ityādinā (praṇamet) ityantena ||

p. 479)
agnyadhikaraṇa śivārthakriyā ||

(kri) (29) tato'gnisthāya bhagavate carostṛtīyāṃśaṃ hutvā, mantreṇa 
[āmantreṇa] pavitrakandatvā, brahmāṅgebhyaśca datvā [datvāṃ 
prāyaścittā-], kṣamāpya, pūrṇāṃ datvā, prāyaścitārthaṃ 
mūlenāṣṭottaraśataṃ hutvā, pūrṇāṃ vidhāya, 
naivedyācamanacandanatāṃbūlādīni nivedya bhasmābhivandya, 
nirodhārghyaṃ [navyācamanatāṃbūlādi nivedya nirodhā-] datvā, 
śivaṃ [śiva?] niṣṭhurayā [niṣṭhuyā?] nirodhya, vyāhṛtihomaṃ 
[vyāhṛti] kṛtvā [datvā], sviṣṭa kṛdāhutiṃ [kṛdāhutīśca?] ca kṛtvā, 
vahnimapi niruddhya || (205)
(pra) atha agnyādhikaraṇepi tatkriyāmāha (tataḥ) ityādinā (niruddhya) 
ityantena | (carostṛtīyāṃśaṃ hutvā) iti |
atrāyamanuṣṭhānakramaḥ vidhivaccarukaṃ kṛtvā 
saṃpātāhutiśodhitam | devāgnyātmabhedena darvyā taṃ 
vibhajettridhā || datvā bhāgau śivāgnibhyāṃ saṃrakṣan 
bhāgamātmanaḥ | iti śrīmatsomaśaṃbhupaddhatiśruteḥ 

p. 480)

caruṃ devāgnyātmanimittaṃ tridhā vibhajet | anantaraṃ śivāya 
kalpitaṃ bhāgaṃ pañcadhā vibhajya 
kalaśakarkarīmaṇḍalasveṣṭaliṃgādhikaraṇasthāya śivāya datvā 
śeṣaṃ vratāṃganiyamana kāle nivedanīyam | tathā agnyarthaṃ 
bhāgaṃ caturdhā vibhajya ekaṃ bhāgaṃ nivedanasya 
carunivedanānantaraṃ hutvā dvitīyenāntarbaliṃ datvā tṛtīyamagnau 
pavitrāropaṇakāle hutvā tacca datvā turyeṇa balirdeyaḥ | tathā 
ātmabhāgaṃ svātmaśiṣyasaṃkhyayā vibhajya karmānte taissaha 
prāśanīyamiti ||

balividhānam ||

(kri) (30) paridhiviṣṭarastebhyo brahmādibhya 
indrādibhyo'ntarbalibhugbhyo rudrādibhyaśca bahirbalibhugbhya 
indrādibhyaśca sa caruṃ [sacarū] pavitrakandatvā [pavitrandatvā] || 
(206)
(pra) atha balividhānaṃ (paridhi) ityādi (datvā) ityantam |

p. 481)

antarbahirbalividhānaṃ prāk pradarśitam ||

balividhānānantarakaraṇīyavidhiḥ ||

(kri) (32) samācamya, stotravandanaṃ kṛtvā, kṛta sakalīkaraṇo 
maṇḍalasthamapi samarpitakriyāśeṣañca saṃpūjya ||
(pra) atha tadanantarakaraṇīyānyāha (samācamya) ityādinā 
(saṃpūjya) ityantena ||

saṃskṛtapavitrarakṣā ||

(kri) (32) pūte vaṃśādisaṃbhave pātre astrakavacahṛdayāni vinyasya 
[vinyasta], tasminmūlena pavitrāṇyāropya, punaḥ hṛdayakavacāstrāṇi 
vinyasya anyena vidhāya, sūtrairāveṣṭya, saṃpūjya, 
saṃhitāmantraissaṃpūjya [-veṣṭyasaṃhi-], kalaśāyatanasthe [-
yatasthe] rakṣāyai samarpya, vijñāpya, lokapālāṃśca yāgarakṣaṇe 
sāvadhānāṃśca saṃbhāvya [-dhānāṃ saṃbhā-], liṅgasthamapi, 
śivaṃ saṃpūjyānujñāpya || (207)

p. 482)

(pra) atha saṃpātasaṃskṛtasya pavitrasya saṃskārānantaraṃ 
rakṣaṇañcāha (pūte) ityādinā (anujñāpya) ityantena | (pūte) 
pariśuddhe | (vaṃśādisaṃbhave) veṇvādisamutpanne ||

vidyāgurupūjādikam ||

(kri) (33) siddhāntapustake gurau ca pavitraṃ datvā, 
nṛttagītādibhirdevasya jāgaraṇaṃ vidhāya, bahirnissṛtya ācamya, 
śucirgomayakṛtamaṇḍalatraye pañcagavyaṃ caruṃ danta dhāvanañca 
kramādāsevyācamya [-mādāsepyāca-], śuciśśayyāṃ 
[śuddhaśayyāṃ] darbhairāstīrya, bubhukṣuḥ tilaiḥ prākāratrayeṇa 
rakṣāṃ [-bhukṣuḥ prakāratrayeṇa tilādinā rakṣāṃ] kṛtvā, 
śivamanusmaran svapet | mumukṣurapyevaṃ bhasmaśayyāyāṃ svapet 
[-māyāṃ vā svapet] | iti pavitrādhivāsavidhiḥ [-dhivāsaḥ-] || (209)

p. 483)

(pra) atha vidyāgurupūjā (siddhānta) ityādi (vidhāya) ityantam |
atha tadanantaraṃ kiṃ kuryādityāśaṃkyāha (bahiḥ) ityādinā (svapet) 
ityantena | uktārthopasaṃhāraḥ (iti) iti | samāpta iti śeṣaḥ | iti 
pavitrādhivāsavidhivyākhyā || 

272- pavitrādhivāsadvitīyadivase pavitrāropaṇa pūrvakaraṇīyavidhiḥ ||

(kri) (38) atha prātarutthāya kṛtasnāno vihitasandhyopāsano 
[vīhisandhyo-] maṇṭapamanupraviśya, bhūmiṃ saṃśodhya 
[saṃśayodhya], devadevamārādhyāvisṛjyaiva, gandhapavitraṃ [-
pavitrakaṃ] vratāṃgāni [vratāṅgānyapi] 
pañcagavyacaruvarjyānyādāya, śuddhapātre kṛtvā aiśānyāṃ 
maṇḍalake saṃsthāpyāṣṭapuṣpandatvā, śivaṃ visṛjya [sṛjya], 
nirmālyādikamapanīya, samācamya, śuddhabhūtale 
pūrvavannityāhnikadvayaṃ

p. 484)

kṛtvā, naimittikīṃ sandhyāṃ viśeṣa-tarpaṇañca vidhāya, pūrvavat 
sūryamabhyarcya, dvārāṇi dvārapālāṃśca saṃpūjya, pūrvavat 
paścimadvāreṇa [-dvāreṇa praviśya-] antaḥ praviśya, vāstoṣpataye 
puṣpandatvā, svāsanaṃ praṇavena saṃpūjya samupaviśya, 
bhūtaśuddhiṃ vidhāya,  
vihitāntaryajanahavanadhyānasthānaśuddhirviśeṣārghyadravya [-
śuddhiṃ viśe-] 
śodhanātmapūjāmantraśuddhiśivahastapañcagavyāni kṛtvā, 
vāstupatiṃ lakṣmīṃ śivakalaśamastraṃ varddhanīṃ [-
vastravarddhanīṃ] lokapālān gaṇapatiṃ gurūṃśca 
krameṇābhyarcya, maṇḍalasthamapi pūrvavat saṃpūjya, liṅgasthaṃ 
viśeṣeṇa pañcagavyādibhissaṃsnāpya saṃpūjya, 
kuṇḍāntikabhāgatya, kuṇḍamastreṇa saṃprokṣya, mekhalāsu 
paridhiviṣṭareṣu [pariviṣṭa-] brahmādīn [brahmādīn loka-] sāstrān 
lokapālāṃśca saṃpūjya, 

p. 485)

sruksruvāvājyañca [-sruvājyañca] pūrvavat saṃskṛtya pūrṇāṃ 
[saṃskṛtapūrṇāṃ] datvā, agnisthaṃ śivaṃ gandhādinā satkṛtya 
mantrāṇāṃ sāmānyaviśeṣatarpaṇe vidhāya, dussvapnādiśāntaye [-
nādicentacchāntaye-] astreṇa aṣṭottaraśataṃ prāyaścittaṃ [-citārtha] 
hutvā, pūrṇāṃ vidhāya, pūrvavat caruṃ saṃsādhya, saṃpādya 
[saṃpātya] pūrvavat vibhajet || (220)
(pra) atha evaṃ pavitrādhivāsanamuktvā anantaradivase 
pavitrāropaṇāt pūrvakaraṇīyānyāha (atha) ityādinā (vibhajet) 
ityantena | (devaṃ avisṛjyaiva) iti | atra śivamaṣṭapuṣpikayā arcayediti 
tātparyaṃ aṣṭapuṣpikāyā visarjana samaye vihitatvāt |
tathoktaṃ śrīmatsomaśaṃbhucaraṇaiḥ 

aṣṭa puṣpikayā devaṃ pūjayitvā visarjayet 

iti | samanantaraṃ vakṣyati ca 
aṣṭapuṣpaṃ datvāśivaṃ visṛjya iti | 

p. 486)

(nityāhnikadvayam) prātarmadhyāhnakṛtyadvayam | pūrvadinavat 
naimittikaṃ sandhyāvandanaṃ viśeṣa tarpaṇaṃ ca kuryādityāha 
(naimittikīm) iti | atra pūjāyāṃ pavitradāna samaye gandhapavitramapi 
deyamiti guravaḥ ||

maṇḍapasthitadevānāṃ pavitrāropaṇavidhiḥ ||

(kri) (35) tatassūryāya caruṃ nivedya, taddvārapālagaṇapatigurūṃśca 
pavitreṇānumodya, sūryanāmaviśiṣṭaṃ [-nāmabhidhiṣṭaṃ] 
kālātmetyādi [kalātmanetyādi] paṭhitvā, sūryamantreṇa pavitrāṇi 
datvā, tadaṅgagrahāṇāṃ ca pavitrāṇi [pavitraṃ] datvā, japtvā 
nivedyācamya, kṛtasakalīkaraṇaśśāntyādi dvārebhyo nandyādibhyaḥ 
[nadyādibhyaḥ] pavitrandatvā, vāstoṣpataye mahālakṣmyai [-lakṣmyai] 
lokapālebhyaśca [lopāle-] pavitraṃ datvā [samarpya], 
kuṃbhavarddhanyoścaru nivedanapūrvaṃ kālātmetyādi 

p. 487)

pathitvā, pavitrāṇi samāropya, gaṇapataye gurubhyaśca pavitraṃ 
samarpya, evaṃ maṇḍalasthāya [-varddhanyośca gaṇapatigurubhyaśca 
samāro maṇḍalaṃ-], bhagavate pavitrāṇi datvā, || (222)

(pra) atha maṇḍapasthitadevānāṃ pavitrāropaṇavidhimāha (tataḥ) 
ityādinā (datvā) ityantena ||

devasya pavitrāropaṇa pūrvakaraṇīyavidhiḥ ||

(kri) (36) liṅgasthaṃ [vitrāṇi liṅga-] śivaṃ saṃpūjya, 
vratacaryādyaṃgāni [vṛtacaryā-] pañcagavyacarurahitāni [gavyacarū-] 
yathā sthānaṃ nivedya, taddinasiddhamapi pañcagavyañcaruṃ 
[pañcavyaṃ caru-] nivedya, nityavat [nityadvāra-] dvārapālātma 
gaṇapatilakṣmīgurupaṃktīḥ [lakṣmīṃ gupaṅktiṃ] pavitreṇa 
saṃpūjya || (222)

(pra) atha devasya pavitrāropaṇāya tatpūrvakaraṇīyānyāha 
(liṅgastham) ityādinā (saṃpūjya) ityantena |

p. 488)

nyaste ca dantakāṣṭhādau yathāsthānaṃ gurūttama iti 
śrīmanmayaśrutiṃ hṛdi nidhāya anantaravāsarepi 
vratabhogāṅgadravyāṇi nivedayedityāha (vratacaryādyaṅgāni) iti | 
(yathāsthānam) iti | indrādīśānāntāsu dikṣu ityarthaḥ | 
(taddinasiddham) tadaharmātam | atra dravyanivedane 
jalakuṃkumapañcagavyatāṃbūlacaravo nūtanā eva deyāḥ |
itarāṇi tu pūrvadinadattadravyāṇyevetyākūtam | yaduktaṃ prāk 
avisṛjyaiva gandhapavitraṃ vratāṃgānyapi 
pañcagavyacaruvarjyānyādāya śuddhapātre kṛtvā iti ||

(268) śivasya pavitrāropaṇa vidhiḥ |

(kri) (37) devaṃ saprakṛtimaṇḍalamabhinanditaṃ [-maṇḍalavinindita] 
paradānodyatamabhidhyātvā [-dānodyatatyatvā-], śivaṃ [śiva] 
kālātmakaṃ [kalāmtakaṃ]

p. 489)

smaran [smaret] varṣāya nartumāsapakṣadina 
ghaṭikāprāṇādivigrahaṃ sarvendriyaśarīrārtha - 
vyavahāraikakāraṇaṃ kṛtākṛtasamutsṛṣṭikliṣṭakarmaikasākṣiṇaṃ 
[kṛtasamaṣṭaṃ kliṣṭa-] kṣetragoptāramīśānaṃ śaraṇyaṃ 
śucimānasaḥ pavitrāṇi [śutimavyayaṃ pavitrā-] samādāya 
dhūpayan kiñcitkālasanmukhī [kiñcitkalaśasanmukhī] vijñāpayet om 
kālātmanā tvayā deva [devā] yadvṛṣṭaṃ [yadduṣṭaṃ] māmake 
vidhau | kṛta kliṣṭaṃ samutsṛṣṭaṃ [kṛtatvaṣṭaṃ samu-] hṛtaṃ 
guptañca matkṛtam [matkatm] || tadastu kliṣṭama kliṣṭaṃ 
[tadasrakliṣṭamakliṣṭa] kṛtaṃ puṣṭamasatkṛtam |
sarvātmanā'munā śaṃbho pavitreṇa tvadicchayā ||
oṃ  pūraya pūraya makhavrataniyameśvarāya svāhā 
ityuccārya, prakṛtyantavyāptike brahmakāraṇapālite ātmatatve oṃ 
hāṃ hauṃ ātmatatvādhipataye śivāya svāhā iti māyāntamuccārya 
[-yāntamūccāryā], śuddhavidyāntavyāptike viṣṇukāraṇapālite 

p. 490)

vidyātatve oṃ hāṃ hauṃ vidyātatvādhipataye śivāya svāhā iti 
īśvarāntamuccārya [śivānta-], śivāntavyāptike rudrakāraṇapālite 
śivatatve oṃ hāṃ hauṃ śivatatvādhipataye śivāya svāhā iti 
śivāntamuccārya [-cāryadūrvā-], krameṇa dūrvāpuṣpākṣatopetaṃ 
liṅgamūrdhni pavitratrayaṃ dadyāt mumukṣuḥ [mūkṣuḥ 
śivatatvādyu-] | bubhukṣustu śivatatvādikamuccārya pavitratrayaṃ 
dadyāt | paścāt sarvakāraṇapālite sarvatatve oṃ hāṃ hauṃ 
sarvatatvādhipataye śivāya svāhā iti layāntamuccārya, 
sarvatatvātmakaṃ gaṃgāvatārakaṃ datvā, brahmāṃgebhyaśca 
pavitrāṇi datvā, puṣpāñjaliṃ śivāya mūlena datvā mahāmudrayā 
paramīkṛtya || (223)

(pra) atha śivasya pavitrāropaṇa vidhimatidiśati (devam) ityādinā 
(paramīkṛtya) ityantena | 

p. 491)

(saprakṛtimaṇḍalam) viriñcādipradhānamaṇḍala sahitaṃ 
viriñcādyabhiṣṭutamityarthaḥ | tathā samākhyātaṃ 
somaśaṃbhucaraṇaiḥ stūyamānaṃ viriñcādyaissantuṣṭaṃ 
bhāvayecchivam iti | prakṛtiḥ pañcabhūteṣu pradhāne mūlakāraṇe iti 
yādavaḥ | kathaṃ vijñāpanaṃ kuryādityāha (om) ityādi | 
(kālātmanā) 
truṭilavanimeṣakāṣṭhākalāmuhūrtaghaṭikāyāmāhaurātra 
pakṣamāsartvayanasaṃvatsarayugamanvantarakalpamahākalpākhyo-
'ṣṭādaśāvayavaḥ kāla ātmā śarīraṃ nityādhiṣṭheyatvena yasya sa 
tathoktaḥ tena | (māmake vidhau) madīyā vyāpāre | (yat kliṣṭaṃ 
kṛtam) asaṃpūrṇamanuṣṭitam | (yacca samutsṛṣṭam) ajñānādinā yat 
kiñcana karma saṃskāramupekṣya kṛtaṃ nānuṣṭhitaṃ vā | 

p. 492)

(yacca vā hṛtam) kāryavaśāt buddhipūrvaṃ vyagratayā vā 
svāvasaramapi kṛtyaṃ kṛtam | (yacca vāguptam) vittaśāṭhyena kṛtam |
duṣkṛtamapi prāyaścittābhāvāt lajjayā gopitam | tat kvaciddṛṣṭaṃ 
karma kliṣṭamakliṣṭamastu asatkṛtaṃ puṣṭamastu |
anenaitatsamutsṛṣṭahṛtaguptānāṃ tantreṇābhidhānaṃ 
sarveṣāmasatkṛtatvāviśeṣāt | (sarvātmanā) ātmatatvādirūpatvena 
sarvavyāpakatvena sarvapūrakeṇeti yāvat | (amunā) pavitreṇa |
kliṣṭādyupalakṣita sarvakarmacchidrāṇi (pūraya pūraya 
makhavrataniyameśvarāya svāhā) makhoyāgaḥ vrataṃ 
kṛṣṇāṣṭamyādi niyamaḥ akrodhādayaḥ svayaṃ kalpito vā 
teṣāmīśvaraḥ tasmai | svāhetyatra svaśabdaḥ svātmavācī | 
hetiśabdaḥ

missing page no. 493

p. 494)

kṣityādimāyāntādhvāṃśavyāpakamātmatatvamiti bhāvaḥ | 
(brahmakāraṇapālite) iti | atra brahmā śrīmatkiraṇādyuktatvāt 
aśuddhādhvasthitaḥ śuddha eva na tu prākṛta iti kecit |
aṇuśaktiśaṃbhubhedena mantramantreśvarāṇāmiva 
kāraṇeśānāmapi trividhatvāt brahmādyadhiṣṭhāna 
yuktaśaktiviśeṣā eva tatra brahmādiśabdenocyanta iti guravaḥ |
taduktaṃ śrīmatparākhye eko vā nāmagairbhedaiḥ pañcadhā 
samavasthitaḥ iti | (ātmatatve) iti | atra saptamī nimittārthe iti kecit |
adhikaraṇārthe saptamī tatratvadhiṣṭhātāraṃ śivamityādhyāhṛtya 
vyākhyeyamiti bhaṇanti | evamuttaratrāpi jñeyam | (māyāntamuccārya) 
iti | atra māyā tatvāntavyāpakasya tālu padme 

p. 495)

prakāśamānasya rudravācakasya makārāntamuccāraḥ kāryaḥ || 
dvitīyapavitradānavidhimāha (śuddha) iti | 
(śuddhavidyāntavyāptike) śuddhavidyāntā īśvaratatvaparyantā 
vyāptiḥ yasya tat tathoktaṃ tasmin | atra śrīmanmṛgendrādau 
īśvaratatvasya śuddhavidyāyāmantarbhāva śravaṇāt īśvarāntaṃ 
samuccāryeti liṅgena cātra lakṣaṇayā vidyātatvaśabdena 
īśvaratatvaṃ vivakṣitam | tattatvārddhāṃśavyāpakaṃ 
vidyātatvamityāśayaḥ | tadadhiṣṭhātāraṃ śivaṃ dhyātvā | 
(īśvarāntamuccārya) iti | atra īśvaratatvāntavyāpakasya bhrūmadhye 
prakāśamānasya īśvaravācakasya bindorantamuccāraḥ kāryaḥ ||
tṛtīyapavitradānavidhimācaṣṭe (śiva) iti | (śivāntavyāptike) 
śivāntā śivaśaktyavadhiḥ vyāptiḥ yasya tat tathoktaṃ tasmin |

p. 496)

śaktitatvādhvāntavyāpakaṃ śivatatvamiti yāvat | tasmin 
adhiṣṭhātāraṃ śivaṃ dhyātvā | (śivāntamuccārya) iti |
atra brahmarandhrānte prakāśamānasya sadāśiva vācakasya 
arddhacandranirodhibhyāṃ sahitasya nādasyāntaṃ mantramuccārya 
liṃgamūrdhni pavitraṃ dadyāt || 
evaṃ kena pavitraṃ deyamityāśaṃkyāha (mumukṣuḥ) iti | 
(mumukṣuḥ) muktikāmaḥ naiṣṭhikadīkṣāvāniti yāvat | 
kathametasmādanyasyetyāśaṃkyāha (bubhukṣuḥ) iti | (bubhukṣuḥ) 
bhuktikāmaḥ bhautikadīkṣā dīkṣita ityarthaḥ | na tu gṛhasthaḥ | eṣa 
bhedo dīkṣāyāṃ spaṣṭayiṣyamāṇatvānneha prapañcyate || 
atra bubhukṣu viṣaye kecit ūrdhvasthāyi śivatatvapavitrasya 
svādhovartividyā

missing page no. 497 and 498

p. 499)

akṛtaṃ vākyahīnañca tatpūraya [tatpūrvaya] maheśvaraḥ ||
supūtastvaṃ sureśāna [maheśāna] pavitraṃ pāpanāśanam |
tvayā pavitritaṃ sarvaṃ jagat sthāvarajaṃgamam [jagasthāva-] ||
khaṇḍitaṃ yanmayā deva vrataṃ vaikalya yogataḥ |
ekī bhavatu tatsarvaṃ tavājñā sūtraguṃbhitam [sūtrakuṃbhita] ||
iti vijñāpya || (228)
(pra) atha tadanantarakaraṇīyānyāha (puṣpāñjalipuṭaḥ) 
ityādinā (vijñāpya) ityantena | kathaṃ vijñāpayedityāśaṃkya 
vijñāpanamantramāha (oṃ tvaṃ gatiḥ) iti | (gatiḥ) mukti lakṣaṇā |
tathoktaṃ śrīmatsvāyaṃbhuve 

dagdhasaṃsārabījasya yā puṃsaḥ paścimā sthitiḥ | 
sāgatistasya vijñeyā na deśāntarasaṃsthitiḥ || 

iti | śrīmatparākhyepi prāptissyāt samatā'sya tu iti | parameśvarasya 
gatitvāsaṃbhavāt 

p. 500)

taddhetutvena gatiśabdavācyatvamiti jñeyam | (sarvabhūtānām) 
niśśeṣajantūnām | khādau jantau tu bhūtantu iti vaijayantī | (carācare) 
sthāvarajaṃgame | (saṃsthitaḥ) lakṣaṇayā doṣavacanāya tannivṛttaye 
cādhiṣṭhātṛtayā samyak sthitaḥ | (antaścāreṇa) antaryāmitayā | 
(draṣṭā) śubhāśubhakarmasākṣī | (karmaṇā) kāyavyāpāreṇa | 
(manasā) dhyānādi hetunā | (vācā) stutyādirūpayā | (gatiḥ) 
gantavyam | madīyānāṃ kāyamanovāksādhyānāṃ kriyāṇāṃ 
tvameva viṣaya ityarthaḥ | (akṛtam) cyutaṃ sandhyopāsanādi yattat | 
(vākyahīnam) svāgatavijñāpanādi vākyaṃ tasya hīnam | (supūtaḥ) 
suṣṭhu atiśayena śuddhaḥ anādinirmala ityarthaḥ | (pavitram) 
patanatrāṇahetuḥ | (pāpanāśanam) 

p. 501)

pāpasya malādernāśanaṃ vastu tvameva | ata eva tvayā sarvaṃ 
pavitritam | mayā yadvrataṃ vaikalyayogataḥ khaṇḍitaṃ vicchinnaṃ tat 
sarvaṃ tavājñā sūtraguṃbhitaṃ bhavadājñāsūtreṇa grathitaṃ 
ekībhavatu ||

vijñāpanānantarakaraṇīyavidhiḥ ||

(kri) (39) dhūpadīpārātrikadarpaṇacchatracāmarāṇi datvā, 
anantādibhisstūyamānaṃ santuṣṭaṃ vibhāvya, amṛtīkaraṇa-
paramīkaraṇe vidhāya [vidhāyā], japtvā nivedya, brahmāṃgānāṃ 
daśāṃśaṃ japtvā nivedayet | ācāryaḥ sarvadevebhyaḥ 
pavitramāropayet | sādhakassādhyamantrasyāpi [-mantrasyābhivi-] 
dadyāt | caturmāsādikriyāparyavasānāntaṃ yatheṣṭaṃ 
guruṇādiṣṭaṃ vā vrataniyamaṃ gṛhītvā, devaṃ stotraisstutvā 
praṇamya kṣamāpayitvā, kuṃḍāntikamāgatyāgnisthāya bhagavate 

p. 502)

pavitrāṇyāropya, vidhivacchidrapūrtisthairyāya 
[vidhiccidrapūjyaisthairyāṃ-] śatādhikaṃ juhuyāt |
tataścaruṃ [carūṃ] hutvā prāyaścittārthaṃ [-citārtha] mūlena 
śataṃ hutvā, pūrṇāṃ vidhāya, 
naivedyācamanacandanatāṃbūlādīni nivedya, bhasmacandanaṃ 
vidhāya, śivanniruddhya, vyāhṛtīrhutvā, śivāya pavitraṃ datvā 
niruddhyāgniṃ sviṣṭakṛdāhutiṃ hutvā || (225)

(289) (pra) atha vijñāpanaprakāraṃ vyāhṛtya 
tadanantarakaraṇīyānyāha (dhūpadīpa) ityādinā (hutvā) ityantena | 
(sarvadevebhyaḥ) yāgamaṇḍapasthitadevebhyaḥ |
kecinnityakarmaṇi pūjitānāṃ devānāṃ pavitrāropaṇaṃ kāryamiti 
bhaṇanti | sādhakasya sādhikāradīkṣādīkṣitatvāt sopi 
kāmyamantrasya dadedityāha (sādhakaḥ) iti | pavitraniyamagrahaṇa 
prakāramāha (caturmāsa) iti |

p. 503)

(caturmāsādi kriyāparyavasāntam) iti | atra māsa 
trayādirādiśabdārthaḥ | taduktaṃ śrīmatsomaśaṃbhucaraṇaiḥ 

caturastrīnatho dvau vā māsaṃ māsārddhameva ca | 
saptāhaṃ pañcarātraṃ va tryahamekāhameva ca || 

iti | kriyāparyavasānāntamityatra caturmāsādividhānaṃ supta eva 
janārdane iti vihitatvāt vuṣṇusvāpāntāvadhikameva | tadavadhistu 
kārtikaśukladvādaśyeva kārtikyāṃ śukladvādaśyāṃ kurute 
bodhanaṃ hariḥ iti vacanāt | ata eva śrīmatkiraṇe 
kṛttikāśuklanavamyāmeva pavitraniyamāvadhirityādiṣṭaṃ 

(yathā hi caturo māsānniyamena nayet khaga |) 
avadhiṃ kārtikīṃ kṛtvā navamīṃ śukla eva tu || 

iti | ata eva tattithiparyantameva yathāsaṃbhavaṃ yathāruci 
cāturmāsyādi vratagrahaṇaniyamo grāhyaḥ |

p. 504)

etanniyamaprakāraśca śrīmatpauṣkarādāvuktaḥ yathā 

saṃkalpya caturo māsāṃsthānamāśritya vāñchitam |
kāryo niyamitaistaistu mṛdbhasmādiparigrahaḥ |
ārdracchedamathādhvānaṃ gururanyatra varjayet | 

iti | śrīmanmohaśūrottaraśruterapi 

na gantavyaṃ sahasrākṣa pavitretvavivarjite | 
visarjite tu gantavyaṃ svecchaṃ vai yatra rocate || 

iti | tatra pakṣāntaramāha (yatheṣṭam) iti | (guruṇā'diṣṭaṃ vā) iti |
atra paramāvadhitvenoktakālāt pūrvaṃ yathoktakālavyatirekeṇa 
guruṇā svayaṃ yo niyamakālāvadhiruddiṣṭaḥ sopi vā grāhyaḥ 
ityavaseyam | evaṃ śrīmatsomaśaṃbhupaddhativyākhyākāreṇa 
nirvarṇitam || 
agnyādhārasya devasya pavitrāropaṇakramaṃ vrūte 
(kuṇḍāntikam) iti | 

p. 505)

(pavitrāṇi) ātmatatvādipavitrāṇi | taduktaṃ 
śrīmatsomaśaṃbhucaraṇaiḥ 
pāvakasthe śivepyevaṃ pavitrāṇāṃ catuṣṭayam iti | (vyāhṛtīrhutvā) 
iti | atra bhūrādyāhuti catuṣṭayaṃ deyamityavaseyam ||

290- balidānādividhiḥ ||

(kri) (80) paridhiviṣṭarasthebhyassapavitraṃ balindatvā 
niruddhyāntarbaliṃ bahirbaliñca sapavitrandatvā, stotra vandanapūrvaṃ 
sakalīkṛtya, gurave siddhāntapustakebhyaśca pavitrandatvā, 
maṇḍalasthaṃ śivaṃ saṃpūjya, karma nivedya, kṣamāpayitvā, 
liṅgasthaṃ kuṃbhasthañca saṃpūjya, lokapālān yāgarakṣāyai 
sāvadhānān saṃbhāvya || (226)
(pra) atha balidānādividhiḥ (paridhi) ityādi (saṃbhāvya) ityantam 
| 

p. 506)

(gurave) iti | atra pañcabrahmamantreṇa pavitraṃ deyam |
tathā śrīmatsuprabhede 

pañcabrahmaṇācāropyamācāryasya pavitrakam | 
śiṣyasya tu ṣaḍaṃgena anyeṣāṃ hṛdayena tu || 

iti ||

sadasyapūjāvidhiḥ ||

(kri) (42) yathāśakti bhojanācchādanādibhirdīkṣitān saṃpūjya, 
dīnāndhakṛpaṇānāthabālavṛddhakṛśāturāṃśca santoṣya, anena 
dānena prīyatāṃ me sadāśiva iti brūyāt || (227)
(pra) atha sadasyapūjāmāha (yathāśakti) ityādinā (brūyāt) 
ityantena | (yathāśakti) yathā vibhavam | (bhojanācchādanādibhiḥ) 
bhojanavastracittādibhiḥ | (dīkṣitān) śivadīkṣāsaṃpannān | 
(dīnāndhakṛpaṇādīṃśca) kṛpaṇaḥ daridraḥ kṛpaṇo durvidho dīnaḥ 
ityamaraḥ |

p. 507)

bālavṛddhādirādiśabdārthaḥ | (prīyatām) priyaṃ kuryāt | (brūyāt) 
ucyatām ||

bhojanavidhiḥ ||

(kri) (42) tataśśiṣyaissaha bhuñjīta || (228)
(pra) atha tadanantara karaṇīyamāha (tataḥ) ityādinā (bhuñjīta) 
ityantena ||

(292) ekāhapakṣe dvitīyadina karaṇavidhiḥ ||
(kri) (43) aparedyuḥ snātvā, sandhyānnirvartya, śivāt 
pavitrāṇyāhṛtya, pūrvadinavat śuddhapātre nidhāya, aṣṭapuṣpikayā 
devaṃ saṃpūjya visṛjya, nityāhnikadvayaṃ nirvartya, naimittika 
sandhyāpūrvaṃ pūrvadinavat sūryapūjādiśivapūjāntaṃ karma 
virvartya, vahnisthamapi saṃpūjya, mantratarpaṇaṃ 

p. 508)

vidhāya, caruṃ vipācya saṃpādya [saṃpātya] nivedya sūryādīnāṃ 
yathāpūrvaṃ pavitrāṇyāropya śivāyāpi [śivāyati] 
dravyanivedanapūrvaṃ pūrvavat pavitrāṇyāropya, japāntaṃ karma 
[japāntakarmaṃ] nirvartya vahnisthamapi santarpya, caruṃ nivedya, 
prāyaścittārthaṃ mūlena vā astreṇa vā aghoreṇa vā śataṃ hutvā, 
pūrṇāṃ vidhāya || (229)
(pra) athāṃginaṃ pavitramabhidhāya idānīmekāhapakṣe 
dvitīyadinakaraṇīyānyāha (aparedyuḥ) ityādinā (vidhāya) ityantena |
adyātrāhnyatha pūrve'hnītyādau pūrvottarāparāt |
tathādharānyānyataretarāt pūrvedyurādayaḥ ityamaraḥ ||

karmasamarpaṇavidhiḥ ||

(kri) (44) bhuktikāmo bhagavan mamāstu phalasādhakamiti vrataṃ 
śivāya samarpayet | muktikāmastu karmedanmāstu me nātha 

p. 509)

bandhakamiti  karma nivedya || (220)
(pra) atha karmasamarpaṇavidhinnirūpayati (bhuktikāmaḥ) 
ityādinā (nivedya) ityantena | (bhuktikāmaḥ) bhautikaḥ | (muktikāmastu) 
naiṣṭhikaḥ | (bandhakam) mokṣapratibandhakam | (nivedya) iti |
atra viśeṣārghyajalena oṃ hāṃ hauṃ śivāya svāhā iti 
mūlamantreṇa śivasya varadahaste nivedayediti bodhyam |
tathā śrīrāmanāthapaddhatyāṃ 

praṇavaṃ hṛdayaṃ mūlaṃ śivāyeti padantataḥ | 
pūjāhomādikaṃ svāhetyuccāryārghyodakānvitam || 
mudrayodbhavayā karma varahaste nivedayet | 

iti ||

yāgavisarjanakramaḥ ||

292- (kri) (45) vahnisthāya naivedyācamana candanatāṃbūlāni 
bhasmacandanaṃ kṛtvā, vahnau praviśya, aṣṭapuṣpandatvā, 

p. 510)

natvārghyandatvā, nāḍīyogena vahnisthaṃ bhagavantaṃ maṇḍalasthe 
śive saṃyojya, vahnermantrān saṃhṛtya, dvādaśāntaṃ nītvā, 
nissṛtya, svahṛdi sanniveśya, vahniṃ vyāhṛtibhissantarpya, tadapi 
visarjayet || 
yadvā caṇḍapūjānte tadapi saṃpūjya, yathāśakti hutvā 
visarjayet | sūryādīnāṃ maṇḍapārcitānāṃ paridhiviṣṭarasthebhyo 
baliṃ datvā, udvāsya baliṃ datvā stotravandanapūrvaṃ sakalīkṛtya, 
maṇḍalasthamapi kuṃbhasthe saṃyojya, kuṃbhāstravarddhanyoḥ 
mantrān saṃhṛtya, yāgeśvare saṃyoja, sāpekṣaṃ kṣamasveti 
visarjayet | tato devañcāṣṭapuṣpikayā saṃpūjya, 
adhikaraṇānurūpaṃ sāpekṣaṃ nirapekṣaṃ vā visṛjya, sūryañca 
yathārhaṃ visṛjet | tato dikpāladvārapālādīn vailomyena visṛjya || 
(222)

p. 511)

(pra) atha yāgavisarjanakramamatidiśati (vahnisthāya) ityādinā (visṛjya) 
ityantena | (maṇḍalasthe śive saṃyojya) iti | tatra viśeṣasannidhānaṃ 
saṃbhāvyetyarthaḥ | (mantrān) saṃhitāmantrān | (visarjayet) iti |
atra svābhiṣekārthaṃ kalaśasthaṃ sāmānyasannidhānaṃ śivaṃ 
sāpekṣameva visṛjedityavaseyam | yaduktaṃ prāk avabhṛthāntamatra 
bhagavastvayā sthātavyamiti vijñāpya iti | sveṣṭaliṅgastha śivasya 
sāpekṣavisarjanamāha (tataḥ) iti | (devam) sveṣṭaliṅgasthitaśivam | 
(yathārham) yathocitam | adhikaraṇānurūpamiti yāvat | 
lokapālādivisarjanakramamāha (tataḥ) iti | (dikpālādīn) iti |
ādiśabdena maṇḍape pūjitasarvadevatāgrahaṇam | ato gurugaṇeśādīn 
pūjākramaviparyāsena nirapekṣitaṃ visṛjedityarthaḥ ||

p. 512)

caṇḍeśapūjāvisarjanabhūtaśuddhiprakāraḥ ||

(kri) (46) devāt pavitrāṇi yathānyāyamāhṛtya 
[nyāyamāghṛtya?]

293- maṇḍale sthaṇḍile vā caṇḍeśvaramārāddhya, pavitrāṇi 
samāropya, nirmālyaṃ sapavitraṃ datvā, taṃ vijñāpayet 

yatkiṃcidvārṣikaṃ karma kṛtaṃ nyūnādhikaṃ mayā |
tadastu paripūrṇaṃ me caṇḍanātha tavājñayā || iti |

tadanu tañca stutvā, caṇḍāgnau caṇḍeśvaramārāddhya, śataṃ 
hutvā, visṛjya, andhakūpādike nirmālyaṃ prakṣipya, pavitrāṇyagnau 
dagdhvā, tamubhayato vyāhṛtihomapūrvamagniñca brahmādīṃśca 
visarjayet | tato bhūmiṃ gomayena saṃśoddhya, ācamya sakalīkṛtya, 
punardevaṃ saṃsnāpya pūjayet || (222)

p. 513)

(pra) atha yāgavisarjanakramamākhyāya caṇḍeśvarapūjātadvisarjana 
bhūtaśuddhiprakāramudāharati (devāt) ityādinā (saṃśoddhya) 
ityantena | (devāt) sveṣṭaliṃgādhikaraṇasthaśivāt | (pavitrāṇi 
samāropya) iti | śuddhapavitrāṇi sandhāryetyarthaḥ | tadabhihitaṃ 
śrīmatsomaśaṃbhucaraṇaiḥ caṇḍeśaravivahnīnāṃ śivavat 
sūtrasaṃpadi iti | (nirmālyam) paryuṣitapūjayā caṇḍārthamavatārya 
sthāpitaṃ puṣpamālādikam | atra nirmālyaśabdena īśādavaropitasya 
pavitrasyāpi siddheḥ punastadgrahaṇaṃ āropitaśuddhapavitrāyāpi 
tasmai nirmālyapavitrāropaṇamavaśyaṃ kāryamiti 
jñāpanāyetyavaseyam | caṇḍeśvaraṃ prati vijñāpana prakāramāha 
(yat kiñcit) iti | (vārṣikam) varṣe bhavam | sugamamanyat | 

p. 414)

(tam) caṇḍeśvaram | (ubhayataḥ) sthaṇḍilakuṇḍābhyām || 
atha caṇḍanātha yajanādividhānamabhidhāya tadanantara 
karaṇīyavidhimabhidhatte (ācamya) ityādinā (pūjayet) ityantena | 
(devaṃ saṃsnāpya) iti | atra śivaṃ sveṣṭaliṃgastha pavitrāropaṇāya 
kṛtaparyuṣitapūjitatvānnirmālyapariśodhanārthaṃ sveṣṭaliṃgaṃ 
nityavat sthāpayitvā pūjayediti boddhyam | taduktaṃ 
somaśaṃbhucaraṇaiḥ snāpayitvā śivaṃ yajet iti ||

298- sadyodhivāse kartavya kramaḥ ||

(kri) (47) sadyo'dhivāse sūryādīnāṃ maṇṭapārcitānāṃ 
pūrvoktakrameṇa gandhapavitradānānantaraṃ śuddhapavitraṃ 
samarpya [datvā], devasyāpi gandhapavitradānāt [devasyā gandha-] 
paścāt aṣṭapuṣpandatvā, śuddhapavitrāṇyāropya, vahnāvapi 

p. 515)

gandhapavitraśuddha pavitrāṇyadhiropya, śeṣaṃ [-pavitrāṇyapi 
nivedya aiṣaṃ] pūrvavatkṛtvā, pūrvoktavat yāgaṃ visṛjet || (223)
(pra) atha sadyo'dhivāse kartavyakramamācaṣṭe (sadyaḥ) 
ityādinā (visṛjet) ityantena ||

pañcagavyaprāśanavidhiḥ ||

(kri) (47) tataśśuddhyarthaṃ pañcagavyaṃ prāśayet || (228)
(pra) atha tadanantara karaṇīyamāha (tataḥ) ityādinā (prāśayet) 
ityantena | atrāvasare śivakuṃbhāstravarddhanīsthajalaiḥ 
śiṣyo'bhiṣicyatāmityavaseyam | tathā śrīmanmṛgendre pavitrāvasāne 

tato visṛjya caṇḍeṣṭiṃ vidhāyāvabhṛthaṃ bhajet 

iti | pūrvamuktañca 

sāpekṣaṃ kṣamasveti visarjayet iti ||

gurupūjāvidhiḥ ||

(kri) (49) guruśśiva ivābhyarcyo vastravittavibhūṣaṇaiḥ |

p. 516)

tuṣṭena gurunāthena tuṣṭo bhavati śaṃkaraḥ ||
samagraṃ [saṅgrahaṃ ca samaṃ tasya] sakalaṃ tasya kriyākāṇḍādi 
vārṣikam | 
yasya tuṣṭo gurussamyagityāha parameśvaraḥ || (225)
(pra) atha gurupūjāmāha (guruḥ) ityādiślokadvayena | 
ślokārthaḥ spaṣṭaḥ || 

pavitrakaraṇasya gurusannidhau kartavyatvam ||

(kri) (50) pañcayojanasaṃsthopi śiṣyaḥ pavitraṃ [pavitra] gurusannidhau 
nirvartayet [nivṛttayet] || (226)
(pra) atha etatpavitrakaraṇaṃ gurusannidhāveva kāryamityāha 
(pañca) ityādinā (nirvartayet) ityantena ||

gurusannidhyabhāve pavitrakaraṇa prakāraḥ |

(kri) (52) tataḥ paraṃ dūrasthito'śaktaścet svasāntānikaiḥ 
jyeṣṭhādibhissaha nirvartayet | tadabhāve svayameva nirvartayet ||

p. 517)

parameśvarāparākhyākhyāto jagati [jagatī] yo guruḥ |
tenāghoraśivākhyena pavitravidhirīritaḥ || (227)

iti parameśvarāpara nāmadheya śrīmadaghoraśivācārya 
viracitāyāṃ kriyākramadyotikāyāṃ

pavitrāropaṇavidhissamāptaḥ ||

(pra) atha gurusannidhānābhāve pavitrakaraṇaprakāramāha (tataḥ) 
ityādinā (nirvartayet) ityantena || 
atha etatpavitra prakaraṇopasaṃhāraḥ (parameśvara) 
ityādyekaślokena | subodhaḥ ślokārthaḥ ||

iti śrīmatkamalālayanivāsi bhaktādhyakṣasantāna 
prabhavatyāgarājācāryātmajanirmalamaṇiguruviracitāyā-
masphuṭārthaprakāśikāyāṃ prabhāsamākhyāyāṃ 
kriyākramadyotikāvyākhyāyāṃ pavitravidhissamāptaḥ ||

p. 518)

śivamastu ||

damanavidhiḥ ||

297-

(kri) (2) ye punarna kariṣyanti damanaṃ parva mānavāḥ |
teṣānte caitramāsotthaṃ dattaṃ puṇyaphalaṃ mayā ||

iti śravaṇāt caitramāsapūjāpuṇyaphalālābhabhayāt 
tantrāntara vihitamapi damanotsavavidhiṃ sādhakāśśraddadhate 
tacchraddhālūnāṃ pavitravadyāgaṃ kuryāt | udyānagataṃ 
gṛhagataṃ vā damanaṃ gatvā saṃbodhayet | yathā astreṇa 
saṃprokṣya, saṃhitāyā saṃpūjya, 

haraprasādasaṃbhūta tvamatra sannidhībhava |
śivakāryaṃ samuddiśya netavyo'si śivājñayā || 

iti | sapañcāṃgaṃ damanaṃ agnisannidhiṃ nītvā, saṃpātya 
nivedayet |
śivasya paścime damanamūlaṃ mṛdañca sadyenādadīta |
uttare vāmena nālaṃ dhātrī phalaṃ dakṣiṇe rūpiṇā patraṃ bhasma, 
prācyāṃ tatpuruṣeṇa puṣpaṃ dantadhāvanārthaṃ kāṣṭhaṃ, 

p. 519)

aiśānyāṃ gāyatryā phalaṃ candanañca nivedya, sapañcāṅgaṃ 
damanamañjalau gṛhītvā vijñāpayet
arpito'smīha deveśa sadyaḥ kāle tvayā prabho |
kartavyantu yathā lābhaṃ pūrṇaṃ parva tavājñayā || iti |
devasya mastake mūlena saṃyojya, aṣṭapuṣpaṃ datvā, tataḥ oṃ 
hāṃ hauṃ ātmatatvādhipataye śivāya namaḥ om hāṃ hauṃ 
vidyātatvādhipataye śivāya namaḥ oṃ hāṃ hauṃ śivatatvādhipataye 
śivāya namaḥ oṃ hāṃ hauṃ sarvatatvādhipataye śivāya namaḥ oṃ 
hāṃ hauṃ makhaṃ pūraya pūraya śivāya namaḥ iti krameṇa devasya 
mastake saṃyojya, nivedya, 
bhagavannatiriktaṃ vā hīnaṃ vā yanmayā kṛtam | 
sarvaṃ tadastu saṃpūrṇaṃ parva dāmanakaṃ mama ||

298- iti vijñāpya, agnyādibhyo'pi damanaṃ nivedya, vijñāpya, 
yāgaṃ visṛjet || (228)

p. 520)

iti parameśvarāparanāmadheya śrīmadaghoraśivācārya viracitāyāṃ 
kriyākramadyotikāyāṃ damanavidhissamāptaḥ ||

(pra) yo'nugrahaṃ vaṭamahīruhamūlabhāge sthitvā karoti 
yamināmamumānamayya |
leśādyathāmati śivāgamayuktiyuktāṃ 
dāmārcanakramavidhervivṛtiṃ vidhāsye || 

atha itthaṃ vārṣikaṃ nityāṅgabhūtaṃ pavitrāropaṇa 
vidhimabhidhāya damanapūjāmabhidhātuṃ tatkaraṇe hetumāha (ye 
punaḥ) ityādinā (śraddadhate) ityantena | ye  punarityādikārikā 
damanaṃ prati parameśvaravākyam | (tantrāntara vihitamapi) 
svacchandabhairavatantravihitamapītyarthaḥ | tadabhihitaṃ 
śrīmatsomaśaṃbhucaraṇaiḥ 

svacchanda bhairave tantre yadyapīdamudāhṛtam |
tathāpīha samānatvāt siddhāntepyupayujyate || iti |

p. 521)

anena miśrācāro na kartavyaḥ ityādi 
vākyabhayādetadakartavyamityākāṃkṣā parihṛtā | (sādhakāḥ) iti |
sādhayanti bhogamokṣāvityācāryādaya ityarthaḥ | (śraddadhate) 
śraddhāṃ kurvanti | atra damanotsavākaraṇe caitramāsapūjā 
damanarūpabhairavasya syāt tatastanmāsapūjādi phalalābhāya 
damanārcanamavaśyaṃ karaṇīyamiti tātparyam || 
athādhivāsanamāha (tat) ityādinā [etaccihnitāḥ pratīkā 
adhomudrita mūle nopalabhyante | ato'numīyate vyākhyānusārī] 
(svapet) ityantena | (tacchraddhālūnām) damanotsavaśraddhāvatām | 
(pavitravat) pavitreṇa tulyam | (yāgam) maṇḍapapūjādikam | 
damanakāmantraṇaprakāraḥ kathyate (udyānagatam) ityādinā 
(sapañcāṅgam) pañcāṃgasahitam ||

p. 522)

mūlapāṭho'nyādṛśa iti | sa ca tatra tatra 
kośeṣvanviṣyadbhirapyasmābhirneyatā kālenālaṃbhi |
yadītaḥ paramapi kutracillabhyeta tadā granthāvasāne mudrāpyeteti 
boddhyam || 
299- pañcāṃgānyatra mūlanālapatrapuṣpaphalasaṃjñāni | 
(saṃpādya) damanasya saṃpātasaṃskāraṃ vidhāyetyarthaḥ |
etatsaṃskārānantarakaraṇīyānyāha (śivasya) iti |
vijñāpanapurassaraṃ gandhadamanāropaṇakramamāha 
(sapañcāṃgam) iti | avaśiṣṭadamanakāvasthāpanaprakāramāha 
(śeṣam) iti | (kuṃbhe) kuṃbhasthaśive | (nivedayitvā) rakṣasveti 
nivedaya | samīpe niveśayedityāśayaḥ | anantara karaṇīyamāha * 
(pavitra) iti | atha evamaṃgabhūtaṃ damanādhivāsanamabhidhāya 
prātaḥ kṛtyādi pūrvamaṃgino damanāropaṇasya prakāramāha * 
(prātaḥ)

p. 523)

ityādinā (vijñāpya) ityantena | yāgavisarjanamāha (yāgaṃ visṛjet) iti |
athopasaṃhāraḥ (iti) iti ||

iti śrīmatkamalālayanivāsi bhaktādhyakṣasantānaprabhavatyāgarājā-
cāryātmajanirmalamaṇiguru viracitāyāmasphuṭārtha prakāśikāyāṃ 
prabhāsamākhyāyāṃ kriyākramadyotikā vyākhyāyāṃ 
damanavidhissamāptaḥ ||


###########   END OF FILE  #######
