####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00226
Uniform title: śivajñānasiddhi
Main title: śivajñānasiddhi svapakṣa ḍṛṣtāntasaṅgrahaḥ
Manuscript : IFP/EFEO transcript T00317 pages 968 to 1118

Description: 
Copied from IFP/EFEO transcript T00317 pages 968 to 1118


Notes: 
Data-entered by the staff of Muktabodha under the direction of Mark S. G. Dyczkowski.

Revision 0: Sept. 18, 2011

Internet publisher : Muktabodha Indological Research Institute
Publication year : 
Publication city : 
Publication country : India
####################################################

śivajñānasiddhi svapakṣa dṛṣṭānta saṅgrahaḥ ||

abhīpsitārthasidhyarthaṃ pūjitoyassurairapi |
sarvavighnacchide tasmai gaṇādhipataye namaḥ ||

vande kundendudhavalaṃ dantabhinnāntarāyakam |
dānadhārāpatatbhṛṅga saṅgītaṃ kuñjarānanam ||

śrīmadabhra sabhāmadhye nityamānanda tāṇḍavam |
kurvāṇamumayā sārdhaṃ sevyamānaṃ śivaṃbhaje ||

kailāsadvāra pārśvasthaṃ brahmaviṣṇvādi vanditam |
śrīnandikeśaraṃ vande suyaśāvallabhaṃ prabhum ||

satyajñāninamācāryaṃ samyak bodhaprakāśakam |
tacchiṣya aruṇandyākhya akarochāśāstra mānamat ||

parapakṣāvabodhākhyaṃ śatatrayamakārayat |
upotghāte pañcavṛttaṃ pramāṇe tu caturddaśa ||

p. 969)

ādye saptati vṛttāni dvitīye navatiśca ṣaṭ |
tṛtīyepi ca catvāri catvāriṃśaccaturthake ||

pañcame navakaṃ paścāttatsaṃkhyā ṣaṣṭhasūtrake |
saptame tu catuṣkonañcatvāriṃśattathāṣṭame ||

navame dvādaśa proktaṃ daśame ṣaṭprakīrtitam |
ekādaśe dvādaśaṃ ca dvādaśe saptakaṃ smṛtam ||

svapakṣantu tataḥ paścāt saptaviṃśachśata trayam |
evaṃ pakṣadvayopetaṃ saptaviṃśati ṣaṭchśataḥ ||

śrīmattillavane puṇye guhāmaṭhamupāsayan |
nigamajñāna nāmnā tu prakhyāto bhūnmahītale ||

tannāmadhāritaśśiṣyassaṃpradāya pravarttakaḥ |
itthaṃ vyavahitaṃ śāstraṃ mavalokya yathāmati ||

tatprāmāṇika sidhyarthaṃ mūlaśāstra prasiddhaye |
uddhṛtyāgama śāstrāṇi cākarochśāstramuttamam ||

svāyambhuve -

vacanenāpi tuṣṭi syāduttamasyādhikāriṇaḥ
dṛṣṭānte naiva tuṣṭi syānmadhyamasyādhikāriṇaḥ
yena kenāpi tuṣṭi syādadhamasyādhikāriṇaḥ |

ajite - 

lokāyatotha bauddhaṃ cāthārhaṃ mīmāṃsameva ca |
māyāvādaṃ pāñcarātraṃ ṣaḍete samayā bahiḥ 

bhīmasaṃhitāyām -

p. 970)

goṣṭhivatsamayaṃ bheda kṣīravachśivamucyate |
śivaṃ sarvagataṃ śāntaṃ bhajennityaṃ śivāśrataḥ ||

ajite - 

ādimadhyānta nirmukta svabhāvavimalaḥ prabhuḥ |
sarvajñaḥ paripūrṇaśca śivo jñeyaśśivāgamaiḥ ||

cintyaviśve -

pūrvokta dīkṣayā yuktaṃ śiṣyaṃ vijñāna dīkṣayā |
dīkṣayet kṛpayā pūrṇo gurussanmārgadāyakaḥ ||

manovyāpāramātreṇa yā dīkṣā vidyate kramāt |
sā dīkṣā jñāna dīkṣā ca vijñānākhyā sa vai bhavet ||

* * * * * pradeśe * * vosthāne śirasthāne viśeṣataḥ |
śrī pādau śirasā dhṛtvā svātmajñāna * * bodhayet ||

śivadharmmottare -

saṃskṛtaiḥ prākṛtairvākyairyaśśiṣyamanurūpataḥ |

* * * * * * * * * * * * * * * * |
* * * * * * * * * * * * * * * * ||

ye cānyāsakta hṛdayā yajantīśaṃ prasaṅgataḥ ||
teṣāmiṣṭandadātīśa sthānaṃ bhāvānurūpataḥ |

p. 971)

tathā coktamācāryai -

ye cātra śuddha bhuvanodbhava bhogakāmā
stvāmarcayanti * * * * * * * * * * |
* * * * * * * * * * * * * kebhyo
bhogandadāsi tadanantarameva mokṣam ||

ratnatraye | vāyavya saṃhitāyāṃ ca |

yato vāco nivartante na prāpyamanasā saha |
ānandaṃ yasya vaiśadyannabibheti kutaścana ||

skānde -

brahmācyutādibhirdevaiḥ vedairapi vitarkkitam |
cchando rūpaṃ śaṭhātmānaśśaktāstotuṃ katham prabhum ||

pauṣkare -

adhunā śrotumicchāmaḥ pramāṇāni kṛpānidhe |
uttaram || śruṇudhvamathamānāni śrotuṃ kautūhalaṃ yadi ||

siddhatantre -

tripadārtha pramāṇāya pramāṇāni daśocyate |
pratyakṣaṃ prathamaṃ proktandvitīyamanumānakam ||

tṛtīyaṃ śabdamityuktama bhāvantu caturthakam |
arthāpattiḥ pañcamantu samānaṃ ṣaṣṭhameva ca ||

p. 972)

aitīhaṃ navamaṃ proktaṃ daśamantu svabhāvakam |
darśanepyanumāne ca śāstrentarbhūyate daśa ||

(cakā) siddhatantre -

vikalpa bhedasandehaṃ vinā jñeyaṃ sudarśanam |
vastuto vidyamānārthā vinābhāvākhya hetunā ||

anumānaṃ ca śāstrākhyamanumeyaṃ ca sādhayet |

suprabhede -

akṣādikaraṇairddṛśyaṃ pratyakṣantadihocyate |
liṅgena liṅgi vijñānamanumānamiti smṛtam ||

āptokti vacanairgamyaṃ śabdametadudāhṛtam |

pauṣkare -

dvyālambā saṃśayā buddhissamānākāra darśanāt |
viparyayonyathā jñānamatadrūpaṃ pratiṣṭhitam ||

akṣādi karaṇairdṛśyaṃ pratyakṣaṃ dvividhaṃ ca tat |
vastu svarūpamātrasya grahaṇannirvikalpakam ||

nāmajātyādi sambandhasahitaṃ savikalpakam |

tathā siddhatantre -

siddhārthānvayamanveti sandehaṃ pūrvamucyate |
sutarārthaṃ sa eveti bhedo vidyavasīyate ||

p. 973)

nāma jāti guṇaṃkarmma cārthapañca vikalpate |
padārthābhāvabhūtaṃ ca nirvikalpaṃ sa maunavat ||

siddhatantre -

darśane tu caturyogaṃ manaścendriya vedanā |
anumānaṃ svayaṃ vedyamanya vedyamiti dvidhā ||

trikāraṇyāgamastantra kalāmantropadeśavat |

pauṣkare -

pratyakṣantrividhamuktam |
etaccendriya sāpekṣannirapekṣantathaiva ca ||

antaḥkaraṇa sāpekṣamiti trividhamiṣyate |
pratyakṣantrividhaṃ proktamakṣamānasacidvaśāt ||

iti kvacitpakṣaḥ | siddhatantre -

prakṛtirmadhyamā jñeyā kintu hi dvipramāṇataḥ |
anyasva jātyatītaṃ ca yattatprakṛtirucyate ||

pūrvaṃ caturvidhākhyasya darśanasya sa ucyate |
jñānendriya kalāpaṃ ca rūpāyaṃ cātma saṃyutam ||

vikalpādi vinājñeyo yadā cendriyadarśanam |
jñānākṣādi vināgamyamakṣādi viṣayādi ca ||

p. 974)

malinaṃ rodhitaṃ jñānaṃ taddhimānasa darśanam ||

pauṣkare -

anyaccendriya sāpekṣaṃ syādācchāda nivṛttaye |
indriyā pekṣayā śaktyā tadvāreṇārtha vīkṣaṇam ||

antaḥkaraṇasāpekṣaṃ bāhendriya japena tu |
antaḥkaraṇasāpekṣañcicchakterdhyeya saṅgatiḥ ||

siddhatantre -

ātmajñānena jīvādyaissukhaduḥkhādi bhuñjate |
ādhyātmānmucyate hyetat vedanā darśanaṃ bhavet ||

samādhibhissamutsāryaṃ anyadeśa caritrakam |
eva vāsastatojñeyo yogibhissāmya darśanaḥ ||

siddhatantre -

trayaḥ pakṣa strihetuśca pratyekaṃ trividhaṃ bhavet |
tadidaṃ dvividhaṃ vakṣye praśastamanumānakam ||

svārthaṃ parārthamiti ca svapara jñānagantataḥ |
hetubhiḥ prativikhyātamanyakasya svavitbhavet ||

anvayi vyatirekīti hetuvākyamidandvidhā |

tathā pauṣkare -

anvaya vyatirekī ca kevala vyatireki ca |
p. 975) kevalānvayarūpeṇa krameṇaparilakṣyate ||


siddhatantre -

svapakṣassamapakṣaśca parapakṣaśca jāyate |
svapakṣasya dṛśārthaṃ syāt samapakṣī puṭīdṛśā ||

svamatārthannayatyarthaṃ parapakṣassa ucyate |

tathā pauṣkare -

sādhyadharmmayutaḥ pakṣaḥ sapakṣastatsadharmmayuk |
tadvidharmmo vipakṣasyāt avasthāntara bhedavat ||

prathamaṃ heturityuktaṃ dvitīyaṃ kāryamīritam |
tṛtīyaṃ cānulabdhākhyamevaṃ prakaraṇantridhā ||

avasthāntara bhedatvamevaṃ prakaraṇaṃ viduḥ |
kāryadhūmaka gantṛtvamagnerddarśanamityapi ||

śītābhāvaṃ himābhāvaṃ tatjñeyamanulabdhakam |

pauṣkare -

sā ca vyāptirdvidhātredhā vyatirekyanvayātmikā |

siddhatantre |

dhūmāgnyorbhavataḥ pākagṛhesau kathyatenvayī |
patsavāpītale dhūmannāsīditara ucyate ||

pauṣkare -

tacceha pañcāvayavaṃ pratijñā hetureva ca |
dṛṣṭāntaścopanayanā nigamaśceti pañcamaḥ ||

p. 976)

iṣṭārthoktiḥ pratijñā syāddhetustadvyāptimadvacaḥ |
dṛṣṭāntastūcitokti yāddheturyadvatparīkṣyate ||

dṛṣṭānta pakṣayorvyāpti prastāraṃ yadupānayaḥ |
punaḥ pratijñā niyamo nigamasyātsa hetukaḥ ||

siddhatantre -

punarapyanumānena trividhākhyeti cetkatham |
prāgdarśanānumānantaddvare gandhena puṣpavat ||

anumānānumānantu vāgajñānamanumānavat |

puṣkare -

āptoktirāgamārthopi parīkṣārthaika sādhanam |
pratyekṣeṇānumānena yāti cārthaṃ suniścitam ||

yo vetti soyamātmā syāttasmādāptassadāśivaḥ |
idamatra samākhyātaṃ prāguktantrividhāgamaḥ ||

anādiśuddha sarvajña śivena kathitāgamaḥ |
pūrvāparāvirodhaṃ yattaddhitantraṃ kalā bhavet ||

cittādi niścilaṃ kṛtvā tadvatkuryāccānukulam |
ādyantarahito devo bhāva bodhopadeśavit ||

pakṣābhāvastu catvāro hetvabhātvekaviṃśatiḥ |
siddhāntā bhātvadarśāṣṭau dvāviṃśannigrahā smṛtāḥ ||

p. 977)

pañcaṣaṣṭirime proktā ābhāsa?

atha prathama dṛṣṭāntamucyate |
atra sūtralakṣaṇaṃ niśvāsa kārikāyā muktam |

tadyathā |

sūcanātsūtramityāhussūtranāma mahatpadam |
tena sarvamidaṃ protaṃ sūtre maṇigaṇā iva ||

tathoktam parāśarapurāṇe -

alpākṣaramasandigdhaṃ sāravadviśvatomukham |
astobhamanavadyaṃ yat sūtraṃ sūtravido viduḥ ||

svāyambhuve -

strī punnapuṃsakaṃ jñeyañjagatsarvaṃ krameṇajam |
sthitissaṃhārato vipra sarvadā kartṛ pūrvakam ||

anādi muktacidrūpaḥ kṛtyakartāharaḥ prabhuḥ |

tathā śivajñāna bodhe -

strīpunnapuṃsakāditvaṃ jagataḥ kāryadarśanāt |
astikarttā sahṛtvaitat sṛjatyasmātprabhurharaḥ ||

svāyambhuve -

kāṣā?nityā jagatsṛṣṭi sthitirdhvaṃsaka ucyate |

uttaram |

nānumānāgamāvatra cāsya kāryasya sambhave |
dṛṣṭivat sarvabhūteṣu nāśotpatti pradṛśyatām ||

p. 978)

atha sarvamatopanyāse -

pratyakṣeṇa hi siddheddhainānumānaṃ pravartate |
anumānena sādhyaṃ cet paratatvaṃ prasajyate ||

svabhāva iti bhūtānāṃ sṛṣṭissaṃhāra ucyate |

uttaram | parākhye -

caturṇāmapi bhūtānāṃ svabhāvo naiva dṛśyate |
tasmānna kampate dhātrī kamuṣṇaṃ dṛśyate kavacit ||

vahninnirvāṇa māyāti vāyururdhva gatiḥ kvacit |
bhūteṣu hi svabhāṣena kiṃ punaḥ kāryasambhave ||

sṛṣṭisthityantanāśena kāryatvenāna yogataḥ |
jaḍatvenāpyatobhūte sarvataḥ karttṛ pūrvakam ||

parākhye -

svayameva caturbhūtaḥ sarvakṛtyaṃ karotyataḥ |
phalapradamtiti proktaṃ kvacitkartā ca mā kuru ||

uttaram ||

bhūtāścatuṣṭayāḥ khyātā sthityutpatti layāssadā |
ādyantarahito devassarvatopi karotyasau ||

śayaśca viśeṣeṇa būtānāmutbhavā * * * |
bhūtādvinātra kārya * * * * * * * |
* * * * * * * * * * * * * * * * * cyate ||

p. 979)

dvayośca kāraṇaṃ māyetyāhuratra vipaścitaḥ |
paṭādyā yajamānena kāryotpattirna dṛśyate ||

tathāsya syāt tu kārya * * * * * |
* * * * * * * * * * rvato bhavet |

niśvāsottare -

svayameveti nāsti syānnāsti karttaika vastu cet |
tathaivā yāti tasya syānnāśotpattistataḥ katham ||

asti kartā tathā ca syāttayā tatkārya darśanāt |

niśvāsottare -

aha dehalayotpatti jaḍādṛṣṭaṃ kathaṃ bhavet |

uttaram |

śrotumicchami sarveṣāmitīdaṃ śṛṇu pārvati |
ākāśājjāyate vāyurvāyoragnirudāhṛtaḥ ||

agnejjalañjalātpṛthvī bhūtānāṃ kramameva hi |
eteṣāṃ sarvabhūtānāṃ saṃyogo loka ucyate ||

anyatra |

evaṃ kramāllayaḥ proktastacca kālāntareṇa tu |

kāraṇe cintye -

yadi sa tṛṇanāśopi na cecchuṇvasya pārvati |

p. 980)

vārṣādivāṅkurandṛśyamabhavat svapathā jagat |

kāraṇe -

kālastribhiścetanaścet kartṛtvaṃ kāla eva hi |

uttaram |

upādānena jātena nāśenāpi jaḍo bhavet ||

api ca |

prapañcasṛṣṭirityuktaṃ ekakāle hi sambhavaḥ |
tasmānmaheśa eva syāt kālavatparipālakaḥ ||

kāraṇe -

akhilākhyamaṇūnāṃ ca karmmaṇāṃ sambhavāttataḥ |

uttaram |

yadvacca pūrvamevoktam karmmāpi jaḍavatbhavet |
ghaṭasyamṛdupādānandṛṣṭya yaddṛśyate tathā ||

idantadanumānena māyopādāna kāraṇam |
māyā kāraṇamevāhuraṇūnāṃ kāryadarśanāt ||

kāraṇe -

jagataḥ kāraṇākhyāṇu bhūtakāryeti kathyate |
kāryāvayava rūpeṇa dṛśyenāpi ghaṭādivat ||

yaddṛśyaṃ tadvināśyaṃ syānmāyopādāna kāraṇam |
sṛṣṭisthiti?saṃhāram māyā kāryaṃ vipaścitaḥ ||

kathaṃ cetbījaśākhādi bhūmādhāreṇa jātavāt |

ratnatraye -

yadyadutpadyate vastu tanmāyeyaṃ kathā kalā |
utpattināśo māyāyā dharmmāvāha maheśvaraḥ ||

p. 981) kiraṇe -

tatkāryakārikā śaktiḥ kriyākhya sūkṣmarūpiṇī |
sthūlakāryaṃ ca sūkṣmāpi sthitānyagrodhabījavat ||

jagatkāraṇa māyākhya pariṇāmaḥ kadācana |
māyayātra jagajjātaśśaśaśṛṅgokti jātavat ||

vṛkṣācchado nāpūrveṇa paścād vṛkṣeṣu jāyate |
kūtataśca tathaivoktā sthiti syāt kāraṇaṃ punaḥ ||

kāraṇe -

iyaṃ kāraṇa kāryeṇa hyanādākhyaṃ jagatsadā |
atiprapañcantatkarttā sṛṣṭikāryāttato bhavet ||

praśnaḥ |

viśvakāraṇaṃ māyaiva kathaṃ kartteti nocyate |

parākhye -

atosti buddhimānkaścidīśvarassamava sthitaḥ |
ādi prapañcantatkarttā copādānaṃ paraṃ smṛtam ||

pratipanna svakāryeṇa dṛṣṭenātrānumānataḥ |
anyathānupapattyāvā tadvadevamanādikam ||

mūrttāssā vayavāyerthā nānārūpaparicchadāḥ |
patirviśvasya nirmmātā paśupāśa vilakṣaṇaḥ ||

abhāve tasya viśvasya sṛṣṭireṣā kathaṃ bhavet |
acetanatvādajñatvādanayoḥ paśupāśayoḥ ||

p. 982)

pradhāna paramāṇvādi yāvakriṃcidacetanam |
na tatkartu svayandraṣṭuṃ buddhimatkāraṇaṃ vinā ||

jagatkattā sāpekṣaṃ kāryaṃ sāvayavaṃ yutaḥ |
tasmāt kāryasya kartṛtvaṃ patyurnna paśupāśayoḥ ||

parākhye -

nimittamīśvarākhyaṃ taddṛṣṭaṃ sahakāraṇam |
upādānaṃ ca yatsūkṣmaṃ sarvakāryeṣu saṃhitam ||

ya śaktiśceśvaro māyā mṛdvaccātra kulālavat |

tathā niśvāse -

yathā kārye ghaṭādyā tu kumbhakāreṇa mṛttikā |
kāryākhyaṃ ca jagatsarvaṃ kāraṇena karoti saḥ ||

kriyā śaktyā jagatsarvaṃ kurute parameśvaraḥ |
kāraṇānāntrayantena sarvakāryenumīyate ||

niśvāsottare -

bindumāye tayāvyaktaḥ kāraṇatrayamucyate |
tasyāścatasro vāgrūpā vṛttayo vaikharīmukhāḥ ||

vaikharī madhyamācānyā paśyantī sūkṣmasaṃjñitā |

pauṣkare -

kalāvidyā ca rāgaśca kāloniyatireva ca |
pañcaitāni ca tatvāni māye yāni dvijottamāḥ ||

p. 983) mṛgendre -

guṇadhīgarvacittākṣa mātrābhūtānyanukramāt |

pauṣkare -

kartṛtvaṃ dvividhaṃ viprāḥ kriyāssaṅkalpakoṭayaḥ |
aṣṭāvananta pūrvāste yathā pūrvaṃ guṇādhikāḥ ||

pare sadāśiva samāḥ patikṛtyānukāriṇaḥ |
tattvādhvā bhuvanādhvā ca varṇādhvā ca padakramaḥ ||

mantrādhvā vyāpakasteṣāṃ kalādhvā bindumāśritaḥ |
bindupādāna janyatvātteṣāṃ baindavamucyate ||

pauṣkare -

catasro vṛttayastasyāḥ vābhirvyāptāstridhāṇavaḥ |
ābhyo na paramo bandha ābhyo muktistu nāparā ||

tannivṛtya vinā bhūto dṛkkriyāvārako yataḥ |

tathā niśvāsottare -

āhureva jagatsarvaṃ pravṛddhaṃ śabdavṛttibhiḥ |
na hi śabdādṛte puṃsaḥ pratyayosti kadācana ||

yadāśiva prasādena jñānaṃ syānmokṣa asya tu |

kālottare

āgopālāṅganā bālā mlecchāḥ prākṛta bhāṣiṇaḥ |
p. 984) antarjalaṃ gatāssatvāstepi nityaṃ vruvantitam ||

asyārthaḥ | tasya vṛttau prapañcitaḥ | ratnatraye -

pariṇāmasya kartṛtvenajñā? vai vṛttayastathā |
pariṇāmastatonantaḥ yataḥ karttā tatastathā ||

niśvāsottare -

rūporūpena jātopi vikāropyavikāravat |
avikāre arūpe khe bhūtānāñjananādivat ||

vidyuddhūma dhanustoyamevā śanijaśabdavat |

niśvāse -

yathā loke ghaṭādyāstu kumbhakārāmmṛdā tathā |
kāryākhyantu jagatsarvaṃ kartṛtvena karoti saḥ ||

praśnaḥ |

akhaṇḍa paripūrṇāsāvadhi tiṣṭhankaroti saḥ |
kālastaruṣvamūrtopi karoti kuṃsumoccayam ||

phalānāṃ ca tathā teṣāṃ patanañca yathā niśam |
tathotpatti vināśānāṃ karttā śambhuramūrttimān ||

tathā kiraṇe -

yathā kālohyamūrtopi dṛśyate phalasādhakaḥ |
evaṃ śivohyamūrtopi kurute kāryamicchayā ||

p. 985)

niśvāsottare -

sarvātmanāṃ ca jananaṃ maraṇaṃ ca tathaiva hi |
kāruṇyāt kleśamālokya teṣāṃ śambhuḥ punastathā ||

karmmaṇāṃ pācanārthāya sṛṣṭinnirmmāya pūrvavat |

mṛgendre -

svavyāpārān bodhayan bodhayogyān
rodhyānundhan pācayankarmmikarmma |
māyāśaktiṃ vyaktiyogyāṃ prakurvan
paśyansarvaṃ yadyathā vastujātam ||

niśvāsottare -

śivaḥ kṛtyatrayaṃ caiva kurutepyadhikāravān |
śilāgāregni pakvaṃ ca patmabhūmau rasakṣayam ||

ādityena yathā dṛśyamīśvareṇa tathaiva ca |
rudro viṣṇustathā brahmasṛṣṭi sthityanta devatāḥ ||

ādau kṛtyāstimānproktaśśiva eveti tachśruṇu |
brahmā sampūjyaṃ bhaktyā taṃ liṅgaṃ śaivamayaṃ śubham ||

tasya sampūjanādeva prāptatvaṃ brahmatvamuttamam |
indranīlamayaṃ liṅgaṃ samabhyarcya janārddanaḥ ||

viṣṇutvaṃ prāptavāṃstena sotbhūtaika sanātanam |

p. 986)

brahmādistamba paryantañjagadyoniścarācaram |
carācarādibhūtānāṃ prāṇa bhūtaśśiva smṛtaḥ ||

tathā vāyavye

paramaiśvarya sampannāḥ parameśvara bhāvitāḥ |
tacchaktyādhiṣṭhitā nityaṃ tatkāryakaraṇakṣamāḥ ||

svāyambhuve -

saṃsṛjya viśvaṃ bhuvanaṃ goptāsan sañjahāra yaḥ |
eka eva tadā rudro na dvitīyosti kaścana ||

atītā khalvasaṃkhyātā brahmāṇo harayo yataḥ |

skānde -

saṃsāraduḥkhaharaṇāt prapañcaharaṇāccayā |
prāktanairhara ityākhyā bhavataḥ parikīrtitā ||

prakṛtau pralaye prāpte naṣṭe sthāvara jaṅgame |
brahmā viṣṇussurāssarve layaṃ yānti śivaṃ vinā ||

svāyaṃbhuve -

paśunā dehasaṃyogo bhogomokṣāya kathyate |
tathāpi santaścetyāhuranādimalamocakāḥ ||

paśūnāṃ hārimityuktam vismayaṃ gamayet pado |
malabaddhena sraṣṭākhyā tattatkarmmamalaṃ gatam ||

p. 987)

sthitirjananamantoyaṃ karmmayogetvahaṃkṛtiḥ |
vivakṣayā paśūnāntu vidyamānamanugrahaḥ ||

tathānyatrājagatsā * * * * * * * * * |
* * * * * * * * teṣu kaḥ kartṛrūpakaḥ ||

uttaram ||

evametattrayaṃ coktantasya rūpamudāhṛtam |

tathā suprabhede -

tachśarīraṃ tridhājñeyaṃ niṣkalaṃ * * ṣkalam |
* * * * * * * * * * * * * * * * ||

* * * * * * * * * * * * * * * * |
* * * * * yogināṃ śaktiḥ grahaṇe mokṣaṇepi ca ||

tadvadeva hi boddhavyaṃ grahaṇaṃ mocanaṃ vibhoḥ |
māyātmaka * * * * * ttamam ||

mṛgendre -

mūlādyā śāmbhavācchādyavapurnnastādṛśaṃ vibhoḥ |
tasyaiva pāśamuktatvāt jñānaṃ kena nivāryate ||

mataṅge -

atha śakti svarūpaścet pariṇāmohi dṛśyate |
nityānandasya rūpaṃ ca ṣaḍadhvā mārgavatbhavaḥ ||

p. 988) ḍaṃ?kiṇipatā |

viśve sarvapadārthepi rūpārūpanna yogajam |
saśivopi ca pathyeṣu tathāpyeko bhavetpunaḥ ||

bandhamokṣapadārtho na nādyanto nāpi saṃścasaḥ |
na lakṣyate tayā tasya kvacitbhāva viniścitaḥ ||

cintye -

nirāmayo nirādhāro varṇarūpavivarjitaḥ |
sarvajñassarvagaśśāntassarvātmā sarvato mukhaḥ ||

yassākṣī sukhaduḥkhānāṃ lokesminsarva vastuni |
sa eva bhagavānvyāpī cāprameyopyanaupamaḥ ||

pauṣkare -

svasvecchā mātratastasya svaśakti kiraṇātmikaḥ |
mūrtimāsādyate yasmāt sadyomūrtiriti smṛtaḥ ||

vātulottare -

rūpamādāya kṛpayā kathyate cāgamārṇavān |
tathopapannā sarvasya gurusantānapādukā ||

tathā kiraṇe -

evanna kurute tāvadyāvanno gurusantatiḥ |
kurutenugrahandevassarveṣāmeva dehinām ||

p. 989)

kintūpadeśa kartṛtvāt sa gurustena saśśivaḥ |
yadyasau sakale naiva nāmamantragurukramaḥ ||

kintūpadeśena vinā tadā bhavati niṣphalaḥ |
yadyevanna bhavet tatthyaṃ tadā na syāt gurukramaḥ ||

puṃsāmanugrahārthāya paropyaratāṃ gataḥ |
kṛtvā mantrātmakandehaṃ valki? tantrāṇyanekadhā ||

bodhyabodhaka sambandhādvakti tantrāṇyanekadhā |

vātulottare -

yadrūpaṃ tatkṛpā tasya śiva sṛṣṭyādikantathā |
sāṅgopāṅga itīśasya bhogadaṃ mokṣadaṃ prabhoḥ ||

taduktaṃ kāraṇe -

netra nāsāgra karṇośca pāṇīpādatalāṅgulīḥ |
jaṭāmakuṭa samyuktaṃ sāṅgaṃ ceti prakīrtitam ||

vastropavīta mālyāni cāyudhābharaṇāni ca |
gaṅgācandra apasmāranāgrakūrmmantataḥ punaḥ ||

āsanādīni sarvāṇi copāṅgamiti kīrtitam |

vātulaśuddhākhyāyām -

aṅgapratyaṅgasāṅgāni caturthopāṅgamityapi |

p. 990)

suprabhede -

rudraikādaśa pūrvastu dvādaśāditya saṃyutāḥ |
vasavaścāśvinīyuktāstraya striṃśati devatāḥ ||

skānde -

brahmādi devatāścānyā naiva saṃsāramocakāḥ |
eṣāmeva hi jantūnāṃ mahāsaṃsāra varttinām ||

saṃhāramokṣakasteṣāṃ sarvajñassāmba īśvaraḥ |

śuddhākhyāyām -

nānārūpadharo devo nānābhoga samanvitaḥ |
nānācihna samopeto nānālīlādharoharaḥ ||

maheśaṃ sakalaṃ vidyāt sṛṣṭisthitilayātmakam |

tathā vāyavye -

caritāni vicitrāṇi guhyāni gahanāni ca |
durvijñeyāni devasya mohayanti manāṃsi ca ||

vīratantre -

somāskandastu pūrvasyāt sukhāsīnastataḥ param |
kalyāṇasundaraścaiva candraśekhara eva ca ||

gaṅgādharaśca pañcaite sṛṣṭirūpā udāhṛtāḥ |
vṛṣavāhordhanārīśaḥ kirāto vīra eva ca ||

p. 991)

bhikṣāṭana parāścaite sthiti mūrttaya īritāḥ |
nartako madanāriśca kāladantipuradviṣaḥ ||

jalandharaghnaścaite ṣaṭ bhedāssaṃhāramūrtayaḥ |

śaive ekādaśa rudrasaṃhitāyām

kadācidrahasi prītānijājñāvaśavarttinaḥ |
ramaṇañjānatī mugdhā paścādabhyetya sādaram ||

karābhyāṃ kamalābhābhyāṃ netramasya jagatpateḥ |
pidadhe līlayāśambhoḥ kiṃ bhavediti kautukāt ||

andhakāro bhavettīvraṃ cirakālabhayaṅkaram |
nimeṣārdhena devasya jagmurvatsara koṭayaḥ ||

devī bilādutthena tamasā bhūjjagatkṣayaḥ |
tamasā pūritaṃ viśvaṃmapareṇa samantataḥ ||

ruddhāste sūrayo bhaktāśśambhumānamya tuṣṭuvuḥ |
iti teṣāṃ vacaśrutvā bhaktānānniyatātmanām ||

vikāsite tu phālākṣe jagrāha viśvarantamaḥ |
viśvasākṣīti gaurīyaṃ karuṇāmūrttirandhravit ||

visasarja ca sā devī pidhānaṃ hara cakṣuṣoḥ |
somasūryāgni rūpāṇāṃ prakāśairabhavajjagat ||

p. 992)

laiṅge -

gatvā tadāśramaṃ śambhostadāratyā tayā saha |
vasantena sahāyena devaṃ yoddhuṃ manohyabhūt ||

tatassaṃprekṣya madanaṃ hasanneva striyambakaḥ |
nayanena tṛtīyena sāvajñantamavaikṣata ||

tatosya netrajo vahnirmadanaṃ pārśvata sthitam |
adrahat tatkṣaṇādeva līlāvān karuṇānidhiḥ ||

sthitaye hyāśramāṇāṃ ca hitārthaṃ bhagavānbhavaḥ |
tadā haimavatīndevīmupayeme yathā vidhi ||

cintye -

nisargasthiti saṃhāraṃ yasminneva nigadyate |

tathā kāmike -

devadānava gandharvamunayo manujādayaḥ |
pipīlikā gajādyantā jaṅgamāsthāvarāścaye ||

tenugrāhyā smṛtāśāstrenugrāhyā bahudhā matāḥ |

vātulaśuddhākhyāyām -

sṛṣṭyarthaṃ sarvatatvānāṃ lokasyotpattikāraṇam |
yogināmupakārāya gṛhṇāti svecchayātanum ||

śivassadāśivaścaiva maheśastrividha smṛtaḥ |
śivastattva mahāsena niṣkalantvitikīrtitam ||

p. 993)

sakalanniṣkalopetaṃ sādākhyamiti cocyate |
maheśassakalaṃ vidyātttrividhāste bhavanti vai ||

suprabhede -

niṣkalaṃ ca kalāhīnaṃ kalābhissakalaṃ bhavet |
sakalākalamiśraṃ yattasmāttasmāt sakalaniṣkalaḥ ||

paranniṣkalamityuktamaparaṃ sakalaṃ smṛtaḥ |
parāparantu yatproktantatsyātsakalaniṣkalam ||

vātulottare -

adhvamūrtiriti khyātiḥ parametat kathaṃ prabho |

uttaram ||

nityenāpi ca pūrveṇa cidacicceṣṭitena ca ||

vedāgameṣu śāstreṣu cādhvāmūrtirihocyate |

taduktaṃ brahmaśambhupādaiḥ -

śāntyatīta kalāmūrdhāṃ śāntirvaktra saroruhaḥ |
vidyākalā tu vakṣoṅgaṃ pratiṣṭhā guhyamaṇḍalam ||

nivṛttirjjānu jaṅghāṅghri bhuvanādhvā tanūruhāḥ |
varṇatvaṅmantra rudhiraṃ padaṃ māṃsa sirādikam ||

tattvaṃ majjāsthi śuklādi dhātavaḥ parameṣṭhinaḥ |
sadāśivaṣṣaḍadhvātmā tasya prāṇaśśiva smṛtaḥ ||

tathā svāyambhuve -

p. 994)

tattvaṃ padaṃ ca mantraṃ ca varṇaṃ ca bhuvanaṃ kalā |
adhvāmārgassamākhyāto vyāpakatvaṃ śivasya tu ||

ayādhvā kalpyate tathyaṃ vyāpakatvaṃ tathā gatam |

vātulottare -

kiṃ kāraṇena mantrādhvā devasya tanurucyate |
upādānamataśśaktirbindubhirmmohitañjagat ||

cintayārahitaṃ yattatparamaṃ paramaṃ parikīrtitam |
mantrayonirmmahāmāyā yā parigraha varttinī ||

kālottare -

tasminprajāyate mantrastatraiva pravilīyate |

vātulottare -

śivaśśaktyādhiṣṭhitastu mantrādhvā tena kīrtitaḥ |
bhuktimukti pradāmantrāstvarccitā śivamadhvaraiḥ ||

anugrahāya lokasya śivomantra iti smṛtaḥ |
yātvanugrāhikā śaktissāmarasyamihāgatā ||

mantreṣu pañcamantrastha yuktantantreṣu vakṣyate |

uttaram |

ātmanonugrahārthāya svecchayā sa ca kathyate ||

pañcamantratanu śrīmān sakalaḥ paripaṭhyate |
mataṅge īśānaṃ prathamaṃ brahma tatastatpuruṣātmakam ||

p. 995)

tṛtīyamapyaghorākhyaṃ vāmadevātmakantataḥ ||

pañcamaṃ sadya ityuktam brahma sarvārthasādhakam |
prādhānyena sthitā hyetā vidyāmantrāśca suvrata ||

īśānī pūraṇīhārdi vāmāmūrttiśca pañcadhā |
etābhissamavetosau śaktibhissamamadhiṣṭhitaḥ ||

tathā pauṣkare -

evaṃ mantrāstu pañcaite tairnibaddhā tanu * * * * * |
* * * * * * * * * * *rtha śaṅkitaḥ ||

vāyavye -

brahmādayopi lokānāṃ sṛṣṭi sthityanta hetavaḥ |
brahmāviṣṇustato rudrassṛṣṭisthityanta devatāḥ ||

ādau kṛtyāptimān proktaśśiva eveti tatsmṛtam |
svā * * * * * * * * * * * * * * * ||

* * * * * * * * moghābalaśālinī |
ekāneka vibhāgena sa * * * * * * śivecchayā ||

kriyā tridhātu vijñeyā vāmājyeṣṭhā ca raudrikā |

tathā niśvāsottare -

mantryādyaneka jantūnāṃ bhūpateśśaktibhedavat |
eka eva śivaśśaktistathā kāryāhya bhedataḥ ||

p. 996)

tasmāchśivātmikā śaktirbhogamokṣau śivecchayā |

cintye

śaktirūpaṃ ca kovetti mahāvijñānameva hi |
kriyayā icchayā jñānairvinā tachśruṇu pārvati ||

yāvatjñānaṃ kriyāyecchā tasmātjñānaṃ kriyāṃ vinā |

svāyambhuve -

yadekekokta guṇaṃ śakti dharmmasāmarthyakandvidhā |
jñānaśaktiḥ kriyāśaktiricchā jñānakriyātridhā ||

śivena sarpajantūnāṃ kāruṇyātsamudāhṛtam |
jñānaśaktyā vijānāti kriyayā kurute jagat ||

parākhye -

cidrūpamātmano rūpandṛkkriyā guṇalakṣaṇam |
jñānarūpa sthitasyāpi svarūpandṛkkriyātmakam ||

uttaram -

kartṛśaktiraṇornnityā vahnīceśvara śaktivat |
tamacchannatayārtheṣu nābhāti niranugrahā ||

tathā mṛgendre -

caitanyandṛkkriyārūpantadastyātmani sarvadā |
sarvataśca yatomuktau śrūyate sarvato mukham ||

p. 997)

tadapya bhāvamānatvāt tanniruddhaṃ pratīyate |

pauṣkare -

kevalaṃ jñānamevāpi śivameveti susthitam |

tatraiva |

upasaṃhṛta kāryātmā yadā bindurvyavasthitaḥ ||

tadālayāhvayantatvaṃ śivatatvaṃ tadeva hi |

cintyaviśve -

cidacit grāhakārthoyaśśivo mokṣastuśaktitaḥ |
asyaiva cāvibhāgeyam sā jvāleva havirbhujaḥ ||

jñānaśaktyā kriyāśaktyā samastantadvijṛmbhitam |
sadā śivākhyakantatvaṃ sakalanniṣkalaṃ bhavet ||

kriyā śaktyut baṇatvaṃ ca jñānaśaktya pakarṣaṇam |
tatra tatprasarantatvamīśvarākhyamidaṃ bhavet ||

kriyāśaktyapakarṣeṇa jñānaśaktyutvaṇantathā |
vidyā tatvasya cotpattirjñānagamyābhavattadā ||

icchājñānakriyā caiva śive sthitvā sadaiva hi |
svaṃ svaṃ kāryaṃ prakurvanti sarvānugrahakāraṇāt ||

kiraṇe -

icchānugraha kartṛtvāllaya bhogādhikāravān |
trividhaṃ kṛtya bhedena darśino nāma bhedata? ||

p. 998)

mṛgendre -

śaktodyukta pravṛttatvāt karttā trividha iṣyate |
śakteḥ pravṛtti bhedena bhedastasyopacārataḥ ||

kālottare -

śivaśśaktiśca sādākhyamīśvarastadanantaram |
śuddhavidyā ca pañcaite śuddhatattvam prakīrtitam ||

mataṅge

śuddhadehamiti proktannityaṃ svātantryavigraham |
kṛtyabhedaṃ vinā pūrvāparannaprasarakramaḥ ||

kālottarepi tathā |

śivaiko bahurūpastu nabhaso bahurūpavat |
sarveṣāmapi bhāvopi yadarthena svabhāvataḥ ||

śivaśśaktiśceti vākyaṃ vṛkṣasya kaṭhinatvavat |

anyatra |

svarṇanīlādi saṃsparśāt sphaṭikantanmayaṃ yathā |
śivopi śaktibhirbhedyastayo svābhāvikañca tat ||

śivastu śaktibhedena tatsvabhāvannamuñcati |

mataṅge -

pravṛttau śaktayassiddhāśśaktīnāṃ kāraṇaṃ śivaḥ |
akāraṇaśśivaḥ proktastantresmin pārameśvare ||

p. 999)

striyaḥ pumāniti jagat sarvaṃ śakti śivātmakam |
sarvasyānugrahārthaṃ ca liṅgapīṭhakramantathā ||

tathā vāyavye -

śaṅkaraḥ puruṣāssarve striyassarvā maheśvarī |
sarve strīpuruṣāstasmāttayoreva ca bhūtayaḥ ||

suprabhede -

liṅgenalāñchitaṃ puṃstvaṃ strītvaṃ vai yonilāñcchitam |
liṅgamīśamayaṃ proktaṃ yoniśśaktimayaṃ bhavet ||

tasmādve śivaśaktī tu sarvametaccarācaram |
liṅge śambhussamutbhūto nāmnā sopi sadāśivaḥ ||

pīṭhe śaktissamutbhūtā nāmnā sāpi manonmanī |

makuṭe -

liṅge ca pīṭhikāyāṃ ca śivaśaktisamudbhavaḥ |

mataṅge -

rūpannāstyasya nāmādi nāsti kṛtyaṃ karoti ca |
tathādi yogo bhogo na cidacinnāstyataśśivam ||

sarveṣāṃ svayamevasyāttanmayo nāsti yadyapi |
ityādima sūtraṃ purṇam ||

p. 1000)

sarvajñābodhe -

anyassanvyāptitonanyaḥ karttākarmmānusārataḥ |
karoti saṃsṝtiṃ puṃsāṃ ājñayā samavetayā ||

cintye -

yasya sannidhimātreṇa ceṣṭante sarvajantavaḥ |
yasya satbhāva mucyante traiyyante sakalāgamāḥ ||

yatsa?mākṣī sukhaduḥkhānāṃ lokesmin sarvavastuni |
aṇoraṇurmmahīyāṃśca mahato yatparāparam ||

vedānteṣveka eveti kathaṃ bahutayocyate |

uttaram ||

teṣu karttaika eveti sādhyate paramārthataḥ |

vātulottare -

śivastu sarvajantūnāmakṣarāṇāmakāravat |

tathā śuddhākhye -

kalā jīva iti khyāto vikalā deha ucyate |

tathā kiraṇe -

carācarādi jantūnāṃ śivosau prāṇamucyate |

p. 1001)

taṃ vinā prasatyeva nākṣarāṇāmakāravat |

tathā śuddhākhye -

kalājīva iti khyāto vikalādeha ucyate |
kalā ca vikalā caiva dehi dehāviti smṛtau ||

kalāhīnaṃ tu yadvarṇaṃ jīvahīnaṃ vinirddiśet |
vibhuśca tattvairātmā ca pratyekaṃ gaṇayet sthitim ||

parākhye -

karmmaṇā dehasaṃyogo vibhorapi maheśvarāt |
aśaktatvāt smṛto nāsya sāmarthyaṃ karmmayojane ||

siddhānta saṅgrahe

na kalpyau sukhaduḥkhābhyāṃ dharmmā dharmmau parairiha |
svabhāvena sukhī duḥkhī janonyonyaṃ na kāraṇam ||

parākhye -

jaleyaduṣṇa gandhatvaṃ kārmmikaṃ kṛtyatāvaśāt |
dehināṃ puṇyapāpākhyaṃ svabhāvena śubhāśubham ||

taccaitanyaṃ svabhāvaṃ hi tatsvabhāva viparyayaḥ |
ekasyārabhyate duḥkhaṃ sukhānāṃ vāpi tajjaḍam ||

ihaloke yadātmānam bahvarthosti sadā sukham |
nāsti duḥkhādṛte pūrvakṛtenaitattathā yadi ||

p. 1002)

kṛtyannakṛtyatopyatra svayamevārtha sambhavaḥ |
sotsāhenāpi gṛhyorthastaskareṇāpi gṛhyate ||

kramādidaṃ kṛtaṃ kṛtyaṃ sukhaduḥkhādi bhuñjate |
tasmāt pūrvakṛte naiva sarvadā sarvataḥ paśoḥ ||

janmakṣayaṃ sukhaṃ kleśaṃ sukhaduḥkhādi bhuñjate |

tvārthakaṃ karmmamāraṇe -

etāni svasvakarmmāṇi svādhikāro nivarttate |
puruṣe ṣoḍaśakale tamāhuramṛtāhvayam ||

iti ca |

evamuktantu ṣaṭkarma garbhasākalya niścayam |
evaṃ pūrvakṛtaṃ karmma bhogatotra tu gacchati ||

tathā suprabhede -

maraṇādīni karmmāṇi nirmmitānīśvareṇa tu |
āyuṣyaṃ vibhavaṃ karmma vidyā ca nidhanaṃ sukham ||

ṣaṭkaṃ saṃpāpya tatraiva tato garbhāśayaṃ vrajet |

cintye -

dehe naiva kṛtaṃ karmma dehe naiva gatantathā ||

tatraiva |

deho hi etaccāṇūnāṃ kṣayenātma kalevaram |
prārabdhakarmmaṇā caiva punaḥ prārabhyate tanuḥ ||

p. 1003)

anyatra |

nityantaṃ ca samāyuktamanyonyaṃ vaṭabījavat |

tathā parākhye |

yathātmānādinā siddhassāpekṣā karmmaṇi sthitaḥ |
travāhānāditā ceyamapyucchinnā bhave bhave ||

anyatra ||

bījādvṛkṣassamutpanno vṛkṣādvīja samudbhavaḥ |

cintye -

atra sañcaya sambhogaḥ pūrvajanmāntare vidhiḥ |
kvacetprayojanaṃ paścāddhite naiva varānane ||

tathaiva pūrvañcetaścet tatkrameṇa punarbhavaḥ |
yathā dhānyādi sambhuktiḥ prārabdhañjana bījavat ||

tathaivātra hi jāyante jantavaḥ pūrvakarmmaṇā |

tatraiva |

kriyā vinā na yujyante dehī tāstāḥ pravṛttayaḥ |
puṇyapāpātmikā jātā janmāntara phalāṅkurāḥ |
etat pūrvakaraṃ jñeyaṃ bhavasyā gāminaḥ kila ||

jāyete puṇyapāpau tau manovākkāya karmmabhiḥ |
evamuktantu sarveṣāṃ yojakaḥ kartturājñayā ||

svāyambhuve -

karmmataddvividhaṃ proktandharmmā dharmmātmakaṃ paśoḥ |
ābhogasthāyi tadvidyāt phaladvayavirodhi ca ||

p. 1004)

dhatte lokānimān sarvān prītiṃ ca puruṣastadā |
dharmmastenocyate tatjñaira * * * stadviparyayāt ||

vāyavya saṃhitāyām -

anādikarmma vaicitryamapinātra nivārakam |
karaṇaṃ khalukarmmāpi bhavedīśvara kāritam ||

cintye -

mahāduḥkhāni pāpāni kāruṇyaḥ paramaśśivaḥ |
paśūnāṃ yujyate kasmāt tadato vadame prabho ||

uttaram |

vyāpakasya * * * * tatkṛtyamātmakṛpai |
* * * * * * * * pātmanāṃ kuryānnigrahantadanugraham ||

vāyavye -

sarvānugrāhakaṃ prāhuśśivaṃ paramakāraṇam |
sati gṛṇhāti devādīn sarvānugrāhakaḥ katham ||

ciccheda bahuśo dvetro brahma * * * * * * |
* * * * * * * * * * * * * * * * |

* * * * * * * * padvyāmākramya hṛdayannakharaiḥ kharaiḥ |
sarvaṃ śivonugṛhṇāti na nigṛṇhāti kañcana ||

anigṛhītā ye doṣāśśivasteṣāmasambhavāt |
ye punarnnigrahāḥ kecit brahmādiṣu ca darśitāḥ ||

p. 1005)

devalokahitāyaiva kṛtāśśrīkaṇṭha mūrttinā ||

kāraṇe -

tatvato nigrahastasya karttuḥ kāruṇyameva hi |
śiśranmātāpitā ceti lokesmin śikṣaṇīyavat ||

sarvamatopanyāse -

jyotiṣṭomādyanuṣṭhānāda pūrvaṃ karmmaṇārjitam |
svargādeḥ phalarūpasya devatā na kṛ devatā ||

karmmamīmāṃsakāḥ prāharitthaṃ svamatalakṣaṇam |

kāmike -

yajñādikarmmaṇāṃ caiva jīvānāntu phalapradam |
auṣadhādi prayogaśca dṛṣṭavatphalasādhakaḥ ||

etādṛśāstu ye teṣāṃ kartṛtā kiṃ prayojanam |

sarvamatopanyāse | kāmike -

tathā tatkārya dṛṣṭaṃ cedyajña karmmaphalādikam |
paścāt prayojanoktaṃ ca gudayut malavattataḥ ||

kāmike -

dravyādṛte padārthāni dānakṛtphalayettataḥ |
jale ca pātre cāgnau ca kṛtaṃ karmmaphalaṃ mune ||

iha lokepi vidyante parakokepi vidyate |

kāmike -

p. 1008)

svayaṃ kṛtaṃ svayaṃ vedyaṃ tato bhuñjīta cetsvataḥ ||

bhūmau narakanākeṣu kuruteti kiṃ gatāgatam |
tasmin kvacidapi proktaṃ mahauda itaretaram ||

kāmike -

sarvaṃ cātra gato nāśaṃ phalandṛśyaṃ punarbhavet |
yojakassa maheśāna auṣadhādīni vaidyavat ||

kāmike -

lokādehārtha karaṇāt kālānniyati karmmaṇi |
kiṃcit jñātvā jaḍaṃkarmma śivajñāto niyojayet ||

suśīlaśca kṛpā caiva sācāraścopacārakaḥ |
tapaśśilā dharmma iṣṭo namaskārādi samyutaḥ ||

yosau vinirmmala jñānaṃ śivasyānugrahaṃ bhavet |
śivassaṃpūjyate yosau manovākkāya karmabhiḥ ||

iṣṭakāmya phalaṃ labdhvā paścānmokṣamavāpnuyāt |
yatra cārādhyate yena tatra vā devatāyatāḥ ||

nirāmayordhanārīśo yo vāsau sannidhirbhavet |

sarvasrotassārasaṅgrahe -

yena yena hi rūpeṇa sādhakassaṃsmaret sadā |
tasya tanmayatāṃ yāti cintāmaṇiriveśvaraḥ ||

p.1007)

tasya tanmayatāṃ yāti cintāmaṇiriveśvaraḥ |

kāmike -

pratimādyopi pūjyo sā vevātomanujā bhavet |
brahmādibhistriyastriṃśatkoṭi devairmmaharṣibhiḥ ||

sarveṣāṃ vāstu devānāṃ phalandadyānmaheśvaraḥ |
tasmān maheśvaro nityaṃ pūjanīyaḥ phalārthibhiḥ ||

śivadharmmottare -

sthāvaraṃ jaṅgamañceti liṅgadvayamudāhṛtam |
sthāvaraṃ sthāpitaṃ liṅgaṃ dīkṣitaṃ jaṅgamaṃ viduḥ ||

jaṅgamasyāvamānena sthāvaranniṣphalaṃ bhavet |
tasmālliṅgadvayaṃ prājño vā vamanyeta sarvadā ||

kṛtāvamānato mohāt sa paśurnnātra saṃśayaḥ |

tathā cintya viśvasādākhye -

sthāvaraṃ jaṅgamañceti dvividhaṃ śivapūjanam |
liṅgādi pūjanantatra sthāvarannandikeśvara ||

liṅgināṃ pūjanantatra jaṅgamārādhanaṃ bhavet |
pūjākālepi sānnidhyaṃ sthāvare śivatejasi ||

jaṅgame sārvakālaṃ ca sānnidhyaṃ kurute śivaḥ |
jaṅgamasyāvamānena sthāvaro niṣphalaṃ bhavet ||

p. 1008)

dīkṣā * * * * * stu jātīnāṃ dīkṣitasya viśeṣataḥ |
jāti bhedaviśeṣosti dīkṣitānāntu sarvadā ||

vāgīśi garbhajātatvāt śivatvācchiva putrakaḥ |
tasyā patyatva siddhitvācchaiva mityabhidhīyate ||

skānde īśvaraḥ -

mannimitta kṛtaṃ pāpaṃ api dharmmāya kalpyate |
māmanādṛtya * * * * rmmāpi pāpasyāt pratyavāyakṛt ||

brahmāṇḍapurāne -

dakṣayajñe śiraścchinno mayāto yajñarūpiṇā |

tathā vāyavye -

kṛtvāpi sumahāpāpaṃ bhaktyā yajati yaśśivam |
mucyate pātakaissarvainnātra kāryā vicāraṇā ||

tantrasāre -

śivavākya pramāṇastho mokṣasyānnaraketaraḥ |

tathā skānde -

madāgrameṣu ye saktāścaryā yogakriyā parāḥ |
sā rūpyādadhikā muktisteṣāṃ sidhyenna saṃśayaḥ ||

ye vaidikāḥ punaryāgānniṣkāmāḥ kurute dvijāḥ |
triyadhāmapya kurvanti mūrtti * * * * * * * * ||

p. 1009)

* * * * * * * * stenātra saṃśayaḥ |

kāmike -

rājājñayā yathā loke kramātkṛtyaṃ karoti saḥ |
bahudhaiśvaryamāpnoti daṇḍasādhyo viparyaye ||

skānde

vedāgama prasiddheṣu yena tiṣṭhanti pāpinaḥ |
caturvidhai * * * * * * * * * * * * * ||

śivadharmmottare -

pāradārika corāṇāmanyāya vyavahāriṇām |
nṛpatiśśāsakasteṣāṃ pracchannānāntu dharmmarāṭ ||

gururātmavatāṃ śāstāśāstā rājādurātmanām |
iha pracchanna pāpānāṃ rājā vai * * * vyādhito dviṣaṭ |
kartṛ kṛtyantathā paśyet pakṣāpakṣannatattathā ||

vāyavye -

evaṃ svabhāvamalinān svabhāvādduḥkhinaḥ paśūn |
svājñauṣadha vidhānena duḥkhānmocayate śivaḥ ||

saṃsārasyeśva * * * * * * * * * * |
* * * * * * * * * sarvatatvārtha darśibhiḥ ||

p. 1010)

śivadharmmottare -

vaidyānvinā nirākrāntāḥ kliśyante rogiṇo yathā |
śivaṃ vinā jagattadvannirā krandatsadā bhavet ||

vyādhīnāṃ bheṣajaṃ yadvat pratipakṣaśśiva smrtaḥ |
tasmādanā * * * * * * * * * * * * ||

* bhuktaṃ kṣīyate karmmakalpakoṭiśatairapi |

mṛgendre -

yathā kṣārādinā vaidyastudannapi na rogiṇaḥ |
koṭāviṣṭārthadāyitvādduḥkhahetuḥ pratīyate ||

tathā vāyavye -

nitarāṃjño yathā vaidyo * * * * * |
* * * * jaistadvallaya bhogādhikārakaḥ |
nidānajñasya bhiṣajo rasānmṛgeṇa prayuñjataḥ ||

na kiñcidapi nairghṛṇyaṃ ghrāṇairvātra prayojakaḥ |

kāraṇe -

sthūleṣu sūkṣmadeheṣu yoni bhedeṣu karmmataḥ |
sthitvā sarvatra bhu * * * * * * * * * * * * * * ||

śivadharmmottare -

atha nārakināṃ puṃsāṃmadharmmādeva kevalāt |

p. 1011)

kṣaṇamātreṇa bhūtebhyaśśarīramupapadyate |
tadbaddharmmeṇa caikena devānāṃ copapādinaḥ ||

sadyaḥ prajāyate divyaṃ śarīraṃ bhūtasārataḥ |
karmmaṇā yadi miśreṇa saccharīraṃ mahātmanaḥ ||

tatbhūta parināmena vijñeyaṃ hi caturvidham |

mataṅge

dhvaste pañcātmake dehe sati puryaṣṭake paśoḥ |
śakyate ghaṭitaṃ bhūtairnnānyathā tu kadācana ||

tatastṛṇa jalūkeva dehāddehaṃ viśetkramāt |
apyāpyottaramaṃśena dehantyajati pūrvakam ||

tathā cintye -

dehināṃ puṇyapāpebhyo dehamārabhyate purā |
yathā jīrṇāni vastrāṇi tyaktvā vastrannavaṃ vaset ||

tathā dehaṃ parityaktvā dehāntaramavāpnuyāt |

niśvāse -

sukṛte karmmavo kṛtve duṣkṛte ca tathaiva ca |
puryaṣṭake yutohyātmā vāyu bhūte vyavasthitaḥ ||

vidyamānepi taddehe pratyakṣanna ca dṛśyate |

kāraṇe -

p. 1012)

paśūnāṃ sthūlasūkṣmaśca pannagāścāṇḍajāścaye |
yoni bhedāśca yogena parakāya praveśavat ||

svapnādivadvidyāt bhidyateṣu ca vidyate |
karmmataddvividhaṃ proktaṃ dharmmā dharmmātmakaṃ paśoḥ ||

samāsātrimalākhyeṣu iti kāmikamucyate |
iti proktamanādyetat karttā rājñeti bhuñjataḥ ||

kiraṇe -

yathā nādimalantasya karmmāpyeva manādikam |

svāyambhuve -

karmmataśca śarīrāṇi viṣayāḥ karaṇāni ca |
karmmatassarvamevedaṃ sukhaduḥkhātmakaṃ phalam ||

tathā sarvajñānottare

karmmaṇā tu śarīrāṇi bhavetkarmmodayo bhavet |
pūrvorjhita karmmāṇāṃ bhāvassaṃyogakārakaḥ ||

kāraṇe -

carācarākhya jantūnāṃ yoni bhedāśca karmmataḥ |
etādṛśe sadābhinnaṃ lāñchitaṃ vidyate na hi ||

bhūmau dharmmārjanaṃ spaṣṭaṃ bhuṃkte naiva ca mānuṣaḥ |
atastathaiva devāśca lāñcchitaṃ bhidyate yataḥ ||

p. 1013)

tathā bhārate -

paśavopi tathā dehā devāśca paśavastathā |
bhramatbhramarakīṭātmā kīṭopi bhramarāyate ||

tathā kāraṇe

dṛṣṭavadbhidyate lokaḥ koṣṭhātkrāmi kramiryathā |

rāmāyaṇe -

tasyāntaraṃ viditvātha sahasrākṣaśśacīpatiḥ |
muniveṣadharohalyāmidaṃ vacanamabravīt ||

ṛtukālaṃ pratīkṣante nārthinassusamāhite |
saṅgamantvahamicchāmi tvayā saha sumadhyame ||

muniveṣa * * * * sahasrākṣa * * * * dhunandana |
matiṃ ca kāra * * * * * * * * kutūhalāt ||

athā bravītsuraśreṣṭhaṃ kṛtārthenāntarātmanā |
kṛtārthosi suraśreṣṭha gacchaśīghramitaḥ prabho ||

ātmānaṃ māṃca deveśa sarvathā rakṣamānada |
indrastu prasahanvākyamahalyāmidamabravīt ||

suśroṇi parituṣṭosmi gamiṣyāmi yathā gatam |
ityevaṃ sāntvayanśakro niścakrāma grahāttadā ||

saṃbhramāttvarayanyama śaṅkito gautamaṃ prati |

p. 1014)

gautamaṃ sandadarśātha praviśantaṃ mahāmunim |
gṛhīta samidhantatra sakuśaṃ munipuṅgavam ||

atha dṛṣṭvā sahasrākṣaṃ muniveṣadharaṃ muniḥ |
mamarūpaṃ samāsthāya kṛtavānasi durmmate ||

akartavyamidaṃ yasmādviphalastvamidaṃ bhaviṣyasi |
gautame naiva muktastu saroṣeṇa mahātmanā ||

iha varṣasahasrāṇi bahūnitvannivatsyasi |
vāyu bhakṣānirāhārā tapyantyaśmaśarīriṇī ||

skānde -

nārasiṃhādibhirddehaiḥ kutsitaistāmasaistathā |
aneka duḥkhabahulairabhavacchāpatohareḥ ||

ityukto bhṛguṇā kṛṣṇo vepamānaścarāñcitaḥ |

taduktaṃ kāmike -

matsya kūrmma varāhaśca nārasiṃhaśca vāmanaḥ |
rāmo rāmaśca rāmaśca kṛṣṇaścāśvamukhastathā ||

skānde sanatkumāra saṃhitāyām -

vedāraṇye śivasyāgne tūṣo dīpaṃ vyabodhayat |
mahābalissamabhavat trailokyādhipatirdvijāḥ ||

p. 1015)

kāraṇe

sarvaṃ ca karmmatastasmāditi proktā mayā purā |

śivadharmmottare -

sthāvarā vividhākārāstṛṇa gulmādi bhedataḥ |
evaṃ yoniṣu sarvāsu parikramya krameṇa tu ||

kālāntaravaśādyānti mānuṣyamatidurllabham |

parākhye -

paśutvaruddha?cicchakte svātantryanna paśorataḥ |
karmmacitraṃ hi tattasmādyogajantadapekṣate ||

yogajassamaheśāna svecchayā balavānyataḥ |

tathā mataṅge -

karmmaṇaścāpya caitanyāt prādhānyānveṣato mune |
jagadetat samastaṃ syāt karmmakartṛvaśāddhruvam ||

karmmaṇaḥ karaṇaṃ kartā sa pumānatra kīrtitaḥ |
kacāṃka pāśca sarveṣāṃ makuṭādyāśca hemavat ||

mārevasyādupādānaṃ sarvaṃ tatkartturājñayā |

mṛgendre -

tadā dhārāṇi kāryāṇi śaktirūpāṇi saṃhṛtau |

tathā raurave -

p. 1016)

sūkṣmamāyaika deśena patīcchānuvidhāyinī |
śa * * * * * * * * * * * * * * prapadyate ||

dve vyaktirbhavatastasya yugapatsṛṣṭimicchayā |
vyāpṛtau vyaktirūpāṇi vyāpriyantertha siddhaye ||

kiraṇe -

tatkāryakārikāśaktiḥ kriyākhyā sūkṣmarūpiṇī |
sthūla kāryasya sūkṣmāpi sthitā nyagro * * * *  * ||

* * * * * * * * mūlaṃ mahāntasya mohinī |
sarveṣāṃ bindūpādānānaṃ śaktiśśivamataḥ param ||

ātmā yadā śrayet brahma sarvopādhi vivarjitaḥ |

kiraṇe -

karttuḥ kṛtyaṃ ca kāruṇyamiti proktaṃ mayā purā |
muktyarthaṃ sa paśurbandho nā * * * * * * * ||

* * * * * * * * * * * to na bhogabhuk |
tatkathandeha saṃśleṣo manivarjita ucyate ||

uttaram -

yathā vastraṃ sa doṣatvānmalāntasthaṃ viśudhyati |
śudhyartham pudgalo baddho māyodaragatopi san ||

p. 1017)

svāyambhuve -

māyā tatvañjāt * * * * * * * * * * * |
* * * * * * * * nādyamavyayamīśvaram ||

mataṅge -

kṣobhitenanna nāthena granthirmmāyātmako yadā |
tadā svena vikāreṇa tanoti vipulañjagat ||

sākṣānnāyā samutpannā kālākhyanniyatiḥ kalā |

suprabhede -

trividhaṃ kālamā * * * * * * * * * * |
* * * * * * kālaṃ saṃhārañceti kīrtitam ||

prāṇināṃ caiva devānāṃ vināśotpattikāraṇam |
kalāśca kurute yasmāttasmādevamudāhṛtam ||

pauṣkare -

karmmaṇāmārjitānāntu phalopaharaṇe sati |
tadvināśe * * * * * * * * * * * * * * * * ||

mṛgendre -

prakāśayatyekadeśaṃ vidārya timiraṃ ghanam |
protsāraṇaṃ preraṇaṃ sā kurvīta tamasaḥ kalā ||

tatvaṃ vidyākhyamasṛjat karaṇaṃ paramātmanaḥ |

p. 1018)

tena prakāśarūpeṇa jñānaśaktiḥ prabodhitā |
sa * * * * * * * * * * * * * * * ||

* * * vyakta cicchakti dṛṣṭārthopyapipāsataḥ ||

taireti janakaṃ rāgaṃ tasmādevā sṛjatprabhuḥ |

cintyaviśve -

puruṣasya pravṛtteśca nivṛtterapi sarvadā |
sāmānya heturityukto rāgatatvasyalakṣaṇam ||

mata * * * * * * * * * * * * * * * *  |
bhauktetyevaṃ pumānprokto bhuṅkte prakṛtijānguṇān ||

yuktastanmayatāmeti yatoyaṃ sa sthitaḥ prabhuḥ |
tattatvaṃ tatvasantāne pumākhyaṃ parikīrtitam ||

tatraiva |

atha puṃstatvanirdeśaṃ svā * * * * * * * |
* * * * * * * * * *  puruṣāhvayam ||

mṛgendre -

tataḥ prādhānikantatvaṃ kalātatvādajījinat |
saptagranthinidhānasya yattadgaunasya kāraṇam ||

tato buddhirupādānaṃ guṇaṃ satvarajastamaḥ |
tadvṛttayaḥ prakāśādyāḥ pravṛddhā * * * * * ||

* * * * * * * * * * * * * * yogataḥ |

p. 1019)

ekaika śrutireteṣāṃ pratyādhikya nibandhanā |
na tadasti jagatyasminvastu kiṃcidacetanam ||

yanna vyāptaṃ guṇairyasminnaiko vyāmiśrako guṇaḥ |

suprabhede -

bodhyatvāt buddhireṣā * * * * * * * * * |
* * * * * parābuddhirabhavanmunipuṅgavāḥ ||

rajastamobhyānnyak bhūtāvṛttissatvena cotkaṭā |
sā buddhiruditātantre viṣayādhyavasāyinī ||

mṛgendre -

buddhitatvantato nānābhāva pratyayalakṣaṇam |
parantadātmano buddhe * * * * * * * * ||

* * * * * vyaktāntare buddhergarvotkaraṇañcitaḥ |

cintya viśve -

ahaṃ  vādi ca sarvaṃ ca karoti prabalosmyaham |
evaṃ jīvana saṃrambha garvarūpamiti tridhā ||

sa eva sātvikaṃ cāpi virāḍākhyastu tāmasaḥ |
taijasaṃ vai * * * * * * * * * * * * ||

suprabhede -

manaśca dvividhaṃ proktaṃ calācalamiti smṛtam |

p. 1020)

mataṅge -

dve dve koṭimanassiddhe śuddhāśuddhā ca sādhane |
saṅkalpena sarāgeṇa sphuradvīryeṇa vegataḥ ||

viniṣkramyākṣamārgeṇa protayitvā tadindriyam |
a * * * * * * * * * * * śca nivarttate ||

cintyaviśve -

vaikārikādahaṃkārādindriyāṇi bhavanti vai |

parākhye -

śrotrantvak dṛkca jihvā ca nāsikā ca manogaṇam |
śabdaika grāhakaṃśrotraṃ karṇaśaṣkulikāsanam ||

kharoṣṇa mṛduśītātmā * * * * * * * * * |
rūpānuvedanañcakṣurjāturgolakasaṃśrayam ||

kadva?mlādi rasajñānañjihvāgrarasanāśrayam |
gandhaṃ gṛṇhāti tatprāṇaṃ yena gandho na tanyate ||

cakṣuśśrotraṃ ca gṛhṇāti gatvānyatra yamāgatam |
vāṇī pāṇirbhagaḥ pāyuḥ pādaḥ karmmākhyapañcakam ||

saṃskṛte tarabhāṣā ca vattivāgrasanāśrayā |
grahaṇaṃ mokṣaṇaṃ yasmāddhastendriya nimittajam ||

ānando yo bhavedasminnopasthena vinā bhavet |

p. 1021)

bandhotsargomarucceṣṭā pārivandriya nimittajam |
bāhyābhyantara saṅkalpo bhavennamana sā vinā ||

laṅghanotplutivegādi cihnaṃ pādendriyānugam |
dehe sarvatra karmmākṣa vyāptaṃ yattattvagindriyam ||

pauṣkare -

karmmātra samavetā yā kriyā saktā hi putgale |
tadabhivyañjakaṃ yattat karmmendriyamiti smṛtam ||

tathānyatra |

jñānakriyātmaśaktiryā sā pudgala samāśritā |
saiva saṃlakṣyate śaktirbuddhikarmmendriyātmakaiḥ ||

cintyaviśve -

buddhindriyasya karmmākhyā bāhyākhya karaṇākhyakam |
śabdādi vacanādiśca bāhyasūkṣmākhyameva hi ||

karaṇārtho samarthatvātkāryaṃ saṃśrutyatadvati |

tatraiva |

tatra vidyātmano bhoktyā buddhi saṃjñābhavattadā ||

śabdādi viṣayāṃścāpi yadā gṛhṇāti cetanā |
saiṣā hi karaṇākhyaṃ syādvidyātatvandvidhā bhavet ||

kṣrīrasya takrasaṃyogādvadhināma yathā bhavet |
kṣīrātmatvandadhitvantu nāma dvitvaṃ yathā bhavet ||

p. 1029)

tattvaṃ vidyaiva buddhi syāt karaṇaṃ ca tathaiva ca |

mṛgendre -

* * * * * dha nimittaṃ hi vidyayā vyatiricyate |
rāgopi satyavairāgyam kalāyoniḥ karotikam ||

parākhye -

karaṇaṃ karaṇāpeśayā?jāvibhakarāstravat |

kiraṇe -

māyā virahi yatproktaṃ kalādyava * * * * |
* * * * calaḥ proktaṃssūkṣma * * * * * yā ||

mṛgendre -

śabdasparśaśca rūpañca rasogandhaśca pañcamaḥ |
guṇairviśiṣṭāstanmātrā stanmātra padayojitāḥ ||

prakāśakarmma kṛdvarga vai lakṣaṇyāttamo bhavaḥ |
prakāśyatvācca bhūtādirahaṅkārastu tāmasaḥ ||

kālottare -

śabdasparśa ca rūpaṃ ca rasogandhaśca pañcakam |
buddhirmmanastvahaṃkāraḥ puryaṣṭakamudāhṛtam ||

pauṣkare -

mahābhūtāni jāyante kramāttanmātra pañcakāt |

p. 1023)

suprabhede -

ākāśasya guṇaśśabdo vāyostu sparśa * * * * |
tejasastu guṇaṃ rūpaṃ rasamāpo guṇaṃ smṛtam ||

pṛthivyāstu guṇaṃ gandhaṃ vyomnikhādīni vinyaset |
viṣayantviti vikhyātaṃ bhūtānāṃ guṇamucyate ||

kāmike -

śabdaikaguṇamāṃkāśaṃ sparśaśabdaguṇaṃ marut |
śabdasparśarūpaguṇaḥ kṛśānuḥ parikīrttitaḥ ||

śabdasparśarūpa rasaguṇamambhaḥ prakīrtitam |
śabdasparśa rūparasagandhayuktā vasundharā ||

etāvaddaśadha kāryaṃ śarīraṃ sarvadehinām |

kāmike  -

avakāśa pradaṃ vyoma vyūhākhyaṃ mārutakriyā |
pāvakasya kriyā pākovāpassaṅgrahaṇa kriyā ||

pṛthivyā dhāraṇaṃ karmma bhūtavyāpāra īritaḥ |

cintye -

pṛthvī svabhāvaṃ kaṭhinaṃ rūpantu caturaśrakam |
varṇaṃ svarṇa samākhyātaṃ kṣmākṛtyamitīritam ||

vajralāñchanamityuktaṃ devo brahmeti kathyate |

p. 1024)

lakāraṃ bījamityuktannivṛttiśca kalāmayam |
saṃyuktaṃ sadyamantreṇa gaditaḥ pṛthivī guṇaḥ ||

dravamātrastato bindurviśeṣaṃ pūrvamucyate |
svarūpanduritaṃ proktantriyakṣaṃ rūpakantathā ||

rūpakaṃ vāmacandrasya śvetavarṇamathocyate |
tasya kṛtyaṃ nipātaṃ * ** * * * * * ñcchitam ||

puruṣottama daivaṃ ca vakāraṃ bījamucyate |
saṃyuktaṃ vāmamantreṇa pratiṣṭhārūpatāgatam ||

āpyalakṣaṇamityuktaṃ vahnibhūtamataśśruṇu |
viśeṣaṃ mahataḥ proktaṃ mauktikatvaṃ svarūpayuk ||

svabhāva * * * * * * * * rūpamucyate |
varṇaṃ raktamiti khyātaṃ kṛtyandahanamucyate ||

svastikaṃ lāñchitaṃ jñeyaṃ rakāraṃ bījamucyate |
aghoreṇāpi rudraśca vidyārūpannivāsayet ||

vahnilakṣaṇamityuktaṃ vāyu bhūtamathaśṛṇu |
* * * * * * * * calanantathā ||

svabhāvaṃ bhedamityuktaṃ ṣaḍaśraṃ rūpameva ca |
varṇaṃ kṛṣṇamiti khyātaṃ tatkṛtyaṃ sampūṭī bhavet ||

lāñchitaṃ bindubhiṣṣaḍbhiryuktandaivatamīśvaram |

p. 1025)

yaṃ bījena samāyuktamatha śāntikalāmayam |
* * * * * * * * * * * * lakṣaṇam ||

atisūkṣmaṃ viśeṣoktaṃ svarūpa sthitireva ca |
svarūpaṃ ca nirālambaṃ vṛttākāraṃ ca rūpakam ||

varṇandhūmramiti khyātaṃ kṛtyaṃ sarvalayocyate |
lāñchitaṃ cāmṛtaṃ binduradhidaivassa * * * ||

* * * * * * * * * * * * * * * yam |
īśānamantreṇa yutamityuktaṃ vyomalakṣaṇam ||

ekādaśa prakāreṇa samāsāllakṣaṇocyate |

cintyaviśve -

iti ṣaṭtriṃśattatvānāmutpatti kramanirṇayaḥ ||

śivaśaktiśca sādākhyamī * * * * * |
* * * * * * * * * * nayānvayaḥ ||

cidrūpayā parāśaktyā vigrahantanmayaṃ bhavet |

tasmāccidrūpa saṃjñākhyaṃ pañcānāṃ śuddhavācakam |
māyādi saptarāgāntaṃ malavyāpakamātmanām ||

tadvanmalānāṃ saṃvyāpya mavyaktādi * * * * |
* * * * * * * * * * * * * yaiva ca ||

p. 1026)

rāgaḥ puruṣa ityevaṃ saptānāṃ miśratatvakam |
nātmavaccheṣa ṣaṭkānāṃ māyāyā ca yidā saha ||

malavyāpaka sambandhā śuddhāśuddha samanvitam |
avyaktamahaṃkāraṃ buddhiṃ cāpi manastathā ||

buddhindriyaṃ ca karmmākhyañcaturddaśamudīritam |
guṇatrayaissakhādyaiśca tritribhiścānvitassadā ||

āpaśca jñānasambandhaṃ pratikūlantathaiva ca |

vicitrajñāna saṃśrayaḥ | cintye -
  
atha tatva samūhaṃ ca trividhaṃ śṛṇu pārvati |
caturviṃśadaṇūnāṃ ca aśuddhaṃ bhogyakāṇḍakam ||

ātmatatvamiti khyātaṃ vidyā tatvamatha śṛṇu |
tatra miśramatatvaṃ ca bhogakāṇḍantu saptakam ||

śuddhavidyeśa sādākhyaṃ śaktiśśivamiti smṛtam |
prerakaṃ śuddhatatvākhyaṃ svatantraṃ śivavigraham ||

tathā |

aśuddhaṃ ca caturviṃśacchuddhāśuddhaṃ ca saptadhā |
nityaśuddhaṃ ca pañcaite ṣaḍtriṃśattatvarūpakam ||

mataṅge -

tatvaṃ vastu svarūpaṃ syāt svadharmma prakaṭātmakam |
tatvaṃ vastu padaṃ tyaktaṃ sphuṭamāmnāyadarśanāt ||

p. 1027)

yadccyuta svakā vṛttāttataścātma vaśañjagat |
tatvamanyena vā nasyāttattatvaṃ tatvasantatau ||

śuddhākhye -

tatvantu trividhaṃ jñeyaṃ tasya bhedamatha śṛṇu |
śivassadāśivaścaiva maheśa strividha smṛtaḥ ||

cintye -

sthūla sūkṣmaparañceti trividhantatvameva hi |

cintyaviśve -

pṛthivyāyātma tatvāntamātmatatvamudīritam |
vidyātatvādi śaktyantaṃ vidyātatvamudīritam ||

tasyordhvaṃ śivatatvantu tatvatrayamudāhṛtam |

cintye -

evaṃ sarvakrameṇaiva sarvatatvaṃ traye layet |
pāriśeṣyaṃ ca dvaucākhyā kuṭilāyāntathaiva ca ||

pauṣkare -

upasaṃhāra eṣṭavyaḥ kārya kāraṇa bhāvataḥ |
yasya kāryopasaṃhāyadādau kāraṇa saṃhatiḥ ||

vātulottare -

samayāstadvahiścaiva ṣaṭtriṃśattatvata sthitāḥ |

p. 1028)

yathārthatassadevo hi tatvātītaḥ paraśśivaḥ |

tathā sarvamatopanyāse -

sarveṣāṃ samayasthānāṃ muktimādau vivakṣuṇā |
yadavijñānamātreṇa guruṇāśeṣavedinā ||

pauṣkare

daśaiva siddhayaḥ proktā darśanāntara bhedataḥ |
bhūtamātrākṣayoścaiva manohaṃkāra buddhiṣu ||

guṇāvyaktanateṣvevaṃ jñānasiddhātmakaṃ matam |

tathā trilocanaśivācāryaissiddhānta rahasye -

cārvākāḥ kaulikā jyotiśśāstrajñāścaiva bhautikāḥ |
tanmātrasiddhāsmārtāśca cakṣurādīndriyaṃ pare ||

vaiśeṣikāstvahaṃkāre guṇeṣu nyāya vādinaḥ |
buddhitatve sthitā bauddhā guṇeṣvārhatā sthitāḥ ||

prakṛtau pāñcarātrajño manyante prakṛtiṃ harim |
vedāntajñāśca sāṃkhyāśca yo * * * * * * ||

* * * * parākāṣṭhā āśramasyāyamantimā |

mṛgendre -

ityādyajñānamūḍhānāṃ matamāśritya durdhiyaḥ |
apavargamabhīpsanti khadyotātpāvakārthinaḥ ||

p. 1029)

pauṣkare -

puruṣopari yattatvaṃ śivatatvaikagocaram |
puṃsāṃ tanniṣṭhatā * * * * * * * * * * ||

* * * * * * * patinā bodhayatyaṇūn |
śivadīkṣādinodbhūtamamalaṃ sarvato mukham ||

śivatvonmīlanaṃ jñānaṃ śivaśaktyātmakaṃ bhavet |
śreyaḥ prakāśakaṃ śaive na tu buddhi prakāśake ||

siddhāntarahasye -

pāśupatāstu * * * * * * * * * * * * |
* * * * * * * * śśivatatve pare sthitāḥ ||

kiṃca rauravavṛttiviveke -

śaktitatve tadadvaitā muktimicchanti ye sthitāḥ |
vidyeśa tatve pūrve tat preryamīśvaramāvayoḥ ||

mantrebhyaśśuddhavidyāyāṃ sarvajñatvamanīśvaram |
māyāyāṃ * * * * * * * * * * * * * ||

* * * * * bhedena śuddhoyaṃ paśudakkṛtaḥ |

jñānaratnāvalyām -

pañcārdha kālavaktrā nāma māyāyāmadhare puṭe |
muktiruktādvayo sthāne lākule kṣetrarudrayoḥ ||

p. 1030)

ūrdhva saṃpuṭake deśe mūtiruktā * * * * mamuccaye |
* * * * * * * * * * * * * * * * ||

* * * * * * * * * * * * samuccaye |
matānāṃ bhedamāhṛtya vistareṇa prabhāṣitam ||

vātulottare -

bindunādaśśivaśśaktissādākhyeśvara rudrakāḥ |
viṣṇuḥ pitā mahaścaiva ekaikodbhavamucyate ||

navabheda sthito devo na * * * * * * |
* * * * * * * * * * * * * * * * ||

* * * * * * * * * * * * * * * * |
* * * * * * * * * * * bhedamucyate ||

yogināṃ lakṣaṇārthantu śāstrāṇāmutbhavāya ca ||

prāṇināmupakāyaya gṛhṇate vigrahaṃ śivaḥ |
* * * * * * * * * * * * * * * ||

* * * * * * * * * * * * * * * * |
* * * * * * * * * * * * * * * * ||

* * * * * * * * cchāntirnnāma samutbhavaḥ |
śāntiśaktiriti prāhura * * * * vācakaḥ ||

tasmāccaiva sahasraṃ syānnādamūrti samutbhavaḥ |
tasmāccaiva * * * * * * * * * * * * ||

p. 1031)

* * * * * * * * * * * * * * * * |
* * * * * * * * * * * * * * * * ||

* * * * * * * * * * * * * cyate ||
tasmāddaśaikabhāgena sādākhyasya samudbhavaḥ ||

makuṭe -

niṣkalantu kalāhīnaṃ sakalantu kalānvitam |
sakalākalamiśraṃ yattasmāt sa * * * * * ||

* * * * * * * * * * * * ra ucyate |
īśvarasya sahasrāṃśādrudrasyodbhavamucyate ||

īśvarasya koṭyaṃśādviṣṇumūrti samudbhavaḥ |
īśvarasya tu koṭavaṃśādbrahmamūrti samudbhavaḥ ||

vāulottare -

tasmātkramātsvaśaktiśca * * * * * * * * |
* * * * * * * * * * * * * * * ||

* * * * bhossamudbhūtistadmacchaktessamudbhavaḥ |
amūrtaścedamūrttopi samūrtaścet samūrttakā ||

sāvitrī śrīrūmādevī īśvarī ca manonmanī |
yathā manonmanī proktā īśvarī tadvaducyate ||

svāyambhuve -

ekā * * * * * * * * * * * * * * |

p. 1032)

* * * ttare -

nādātmanā sthitā śaktiśśivaśśaktyādhitiṣṭhati |
atopi sarvarūpaṃ yatsarvaṃ śaktiśivātmakam ||

vātulottare -

śaktyudbhavaśśivenaiva tataśśaktyā śivotbhavaḥ |
tadvayośca samaikyena śivaloko da * ? bhavet ||

tathā vātula * * khye -

sṛṣṭyarthaṃ sarvatattvānāṃ lokasyotpattikāraṇam |
yogināmupakārāya svecchayā gṛhṇate tanuḥ ||

ta * * * śive tu parāśaktissahasrāṃśena jāyate |
tacchaktestu sahasrāṃśādādiśakti samudbhavaḥ ||

asyāśśaktessahasrāṃśāt icchāśakti samudbhavaḥ |
asyāśśaktessahasrāṃśāt jñānaśakti samudbhavaḥ ||

asyāśśaktessahasrāṃśāt kriyāśakti samudbhavaḥ |
etā vai  śaktayaḥ pañca niṣkalāśceti kīrtitāḥ ||

śivasṛṣṭiriyaṃ proktā śaktīnāṃ sṛṣṭirucyate |
sarveṣāṃ dhyānapūjārthaṃ niṣkalaṃ sakalaṃ bhavet ||

parāśaktidaśāṃśena śivasādākhya sambhavaḥ |
ādiśaktidaśāṃśena mūrtisādākhya sambhavaḥ ||

p. 1033)

icchāśaktidaśāṃśena mūrtisādākhya sambhavaḥ |
jñānaśaktidaśāṃśena kartṛsādākhya sambhavaḥ ||

kriyāśaktidaśāṃśena karmmasādākhya sambhavaḥ |
liṅgapīṭhaprakāreṇa karmmasādākhyamucyate ||

vātulottare -

bhagavānbrahmacaryākhyaḥ kanyakāśaktirucyate |
viduṣāṃ vidyate bhāva evamākhyamiyaṃ kramāt ||

sarvajñānottare -

tanvādi tatparobandho muktirātmanyavasthitiḥ |
sarveṣāṃ dīkṣayotsārdhaṃ samyak dṛṣṭvā hi tatvavit ||

śivadharmme -

yadīśvarādi tattvānāṃ parijñānaṃ vivekataḥ |
bhavet sādharmmya vaidharmmyādetat sādharmmya lakṣaṇam ||

cintyaviśve -

vasanārāgasaṃprāptirasticenna sa tattvavit |
deśikastatva vijñānaṃ jñātvā caiva prakāśayet ||

sa eva tatvajñānī syānmuktito mukta eva saḥ |

sarvajñānottare -

śuddhākhyāṇostu sarveṣāṃ kiṃ viśeṣeṇa yujyate |

p. 1034)

uttaram |

anādyākhyamalaṃ karmma mārjjanāya tato bhavet |

cintya viśve -

āṇavastveka rūpo hi tathā vividhaśaktimān |
tāmrakāṣekavatsopi sa bhujyedyantarāditaḥ ||

tathā mṛgendre -

tadekaṃ sarvabhūtānāṃ manādi nibiḍaṃ mahat |
pratyātmastha svakālāntāpāyi śaktisamūhavat ||

mataṅge -

tāmrakālikavadyogāt sahajaḥ parikīrtitaḥ |
moho madaśca rāgaśca viṣādaśśoka eva ca ||

vaicitryaṃ caiva harṣākhyassaptaite sahajā malāḥ |

mataṅge -

caitanyarodho māyaiva raśmirodhastu meghavat |
māyākāryaṃ vinā tasmānmalākhyanna kadācana ||

uttaram | kiraṇe -

ekasmin vyajyate jñānamanyasmiṃstattirohitam |
meghacchannā yathā raśmirdehacchannā hi cetanā ||

paśūnāndeha saṃśleṣāccaitanyotbhavadarśanāt |
yadā dehena saṃśleṣastāvadūrdhvaiva dṛśyate ||

p. 1035)

caitanyadyotikā māyā caitat protsārite male |
ananyokta malomātmātvatha dehādi sambhave ||

bodhakāryaṃ rodhayitumāṇavākhyaṃ malohyalam |
ātmanā saṅganiṣṭhena guṇañca khyātimetat ||

kālādyākhyā pare tatve śukyādau rajato yathā |
tasmādiyaṃ malomāyā sadā dīpāndhakāravat ||

dvayo svabhāva bhedaśca tvayā khyātamidaṃ mune |
puruṣasya guṇo vidyāvadyatastacca so bhavet ||

uttaram |

tatkathaṃ tvaditi praśnandṛṣṭidoṣa guṇannahi |
tasmiṃstasmiṃstu tiṣṭhena tatpuruṣa svabhāva ca ||

evaṃ saurasaṃhitāyāṃ śaṅkāpurassaraṃ vistareṇa pratipāditantatrāvadhāryatām || svāyambhuve -

athānādimalaḥ puṃsāṃ paśutvaṃ parikīrtitam |
tuṣakambukavat jñeyo māyā bījāṅkurasyatat ||

tathā mataṅge -

malastvanādirevañcajjaḍaṃ saṃsārakāraṇam |
tādrasyakālimāvacca taṇḍulasya tuṣādivat ||

parākhye -

māyākāryantu māmāyā karmmatatbhogabandhanam |

p. 1036)

asatyandṛptikaromālyaṃ kiṃcittadvimalaṃ śṛṇu |

parākhye -

māyākāryantu māyeyaṃ sa cākhyā māyāpurā viduḥ |

cintya viśve -

tirodhānamalaṃ cāpi tirodhāyi samudbhavaḥ |
ātmanastu śivavyāpi dṛśaḥ pracchādakāvapi ||

mṛgendre -

tāsāṃ māheśvarīśaktiḥ sarvānugrāhikā śivā |
dharmmānuvarttanādeva pāśa ityupacaryate ||

cintya viśve -

malaṃ muhurmuhurmāyā māyotthamakhilañjagat |
tirodhānakarī śaktiḥ pāśave nārtha pañcakam ||

parākhye -

ulkāvartāstathā ketu sthitvā sthitvā śivājñayā |
lokāmṛtaṃ ca nimiṣāt sadā kuryāt gatāgatam ||

parākhye -

yonyaiva sakalātmāno jāyante pūrvakarmmataḥ |

suprabhede -

aṇḍajaṃ svedajaṃ caiva utbijaṃ ca jarāyujam |

p. 1037)

aśītiśca catuścaiva śatasāhasra bhedataḥ ||

śivadharmmottare -

sthāvarā vividhākārāstṛṇa gulmādibhedataḥ |
tatrānubhūya duḥkhāni jāyante kīṭayoniṣu ||

niṣkrāntāḥ kīṭayonibhyaḥ kramājjāyanti pakṣiṇaḥ |
visṛṣṭā pakṣibhāvena bhavanti mṛgajātiṣu ||

mṛgaduḥkhamatikramya jāyante paśuyoniṣu |
kramādgo yoni māsādya punarjāyantamānuṣe ||

evaṃ yoniṣu sarvāsu parikramakrameṇa tu |
devāsurāṇāṃ sarveṣāṃ mānuṣyamatidurllabham ||

vyutkrameṇāpi mānuṣyaṃ prāpyate puṇya gauravāt |

suprabhede -

tato bhāratavarṣaṃ ca navabhāge prakalpitaḥ |
kumārī dvīpādanyāstu klecchadvipāḥ prakīrttiāḥ ||

cāturvarṇasamāyuktañcaturāśrama samyutam |

śivadharmmottare -

deśesmin bhārate puṇye prāpyamānuṣyamadhruvam |
sarveṣāmeva deśānāmayandeśaḥ para smṛtaḥ ||

iti svargaṃ ca mokṣaṃ ca yatassaṃprāpyate janaiḥ |

p. 1038)

cintya viśve -

śaivaṃ parapadaṃ jñeyaṃ sarvatatvaika nāyakam |
sarvamantramayaṃ jñeyaṃ sarvadevamayaṃ bhavet ||

janmāntara tapobhiśca sanmārga jñāna sambhavaḥ |

śivadharmmottare -

sarvasya mūlaṃ mānuṣyaṃ tadyatnādanupālayet |
dharmmasya mūlaṃ mānuṣyaṃ labdhvā sarvārthasādhanam ||

yadi lābhaikayatnāste mūlaṃ rakṣantu yatnataḥ |
devāsurāṇāṃ sarveṣāṃ mānuṣyamati durllabham ||

vyutkrameṇāpi mānuṣyaṃ labhate puṇyagauravāt |
tatsaṃprāpya tahā kuryānnagacchennarakaṃ yathā ||

mṛgendre hetumāha |

sarvāsāṃ phalabhūmīnāṃ karmmabhūḥ kāraṇaṃ yataḥ |
karmmabhūmiriyaṃ brahman phalabhūmirataḥ parā ||

iha yatkriyate karmma tatparatropabhujyate |

tathā śivadharmmottare -

bhogabhūmi smṛtasvargaḥ karmmabhūmiriyaṃ smṛtā |
iha yatkriyate karmma svarge tadupa bhujyate ||

vāyavya saṃhitāyām -

p. 1039)

jātenātmadruhāyena nārccito bhagavāñcchivaḥ |
suciraṃ sañcaratyasmin saṃsāra duḥkhasāgare ||

śivadharmmottare -

janāśśatāyuṣaḥ kiṃ ca bhavanti na bhavanti vā |
aśītikāpi vidyante kecit saptatikā api ||

paramāyustu pañcāśattadapyasya na niścitam |
yasya yāvadbhavedāyurddehinaḥ pūrvakarmmataḥ ||

yāvat svasthaśarīrasthastāvaddharmaṃ samācaret |

tathā mohaśūrottare -

padmapatre yathā toyaṃ  * * * sucañcalam |
tadvatsusañcalaṃ śakra prāṇināmihajīvanam ||

pauṣkare -

krameṇārthasya saṃvittiḥ puryātmālocanātmikā |
yathā hyaneka saṃvittau yugapatsā na vidyate ||

mukharitā * * * parāparijan * * * * |
* * vatti na vīkṣate dhanavacchibikāgataḥ |
jīvanena mṛtāḥ pañca purāvyāsena kīrtitāḥ ||

daridro vyādhito lubdhaḥ pravāsī nityasevakaḥ |

p. 1040)

cintye -

liṅgasya darśanaṃ vātha liṅgārādhanameva vā |
vidyate yadijantūnāṃ bhavanti tridaśādhipāḥ ||

iti dvitīyasūtraṃ sampūrṇam ||



tṛtīyasūtram ||

parākhye -

dehānyo naśvarovyādhī vibhinnassamalojaḍaḥ |
svakarmma kalabhukkarttā kiṃcijñasseśvaraḥ paśuḥ ||

mṛgendre -

caitanyaṃ dṛkkriyārūpaṃ tadastyātmani sarvadā |

śivajñānabodhe -

avasthā pañcakantasya malaruddhasva dṛkkriyā |

tathā parākhye -

pañcāvasthaḥ pumānjñeyassuptau ca malagauravāt |
tādṛśātmānṛtaṃ paśyet turyātītamudāhṛtam ||

atra dehānya ātmeti dṛḍhatvaṃ kathyate kathyate katham |
dehādṛtena dṛśyante tasmādātmā na dehavit ||

p. 1041)

uttaram -

tathā cettatraśītoṣṇaṃ bhujyate naiva dehavit |

mukurādisamāyuktamekāruṇamivoddhṛtam |
bhūtāścatuṣṭayaṃ yuktaṃ vidavāyu na vidyagam ||

uttaram -

suptatvamuktaṃ śavavat vāyusthiti na vaidyakim |
suptasyāvayava sparśāt smṛtirnaiva ca vidyate ||

tathā mṛgendre -

sopyeva sati sādvāna na satyapiśave citiḥ |

parākhye -

indriyaissahavitsopi yadi cenna ca rājavat ||

yatra yogāṅgatā senātadvāptaṃ kurute gatam |
ato devā vināyuktaṃ viyate hi na vidyate ||

tṛtīyasūtraṃ sampūrṇam ||


caturthaṃ sūtram ||

śivajñānabodhe -

ātmāntaḥ karaṇādanyopyanvito mantribhūpavat |

p. 1042)

kāmike -

śarīrāt bāhya tasya pravṛttirūpalambhanāt |
ata eva mano nātmā na buddhirnāpyahaṃkṛtiḥ ||

parākhye -

antaḥkaraṇamuktaṃ cedanyonyantena vidyate |
khaśyāmādirasajñādi vaiṣamyaṃ syātsahendriyaiḥ ||

sarveṣāṃ dṛṣṭibhinnatvādahamityahamāsthitiḥ |

cintye -

citte kāryaṃ susaṃsmṛtvā buddhispaṣṭaṃ vicārya ca |
ahaṃ kāreṇa niścitya vaikalpyaṃ kurute manaḥ ||

evaṃ jñātvā yatotsāho svātmajñānaṃ samabhyaset |
akāraścāpyukāraśca makāro bindunādakau ||

yogena praṇavaṃ jñeyaṃ pañcadevātmakaṃ param |

kālottare -

akāraścopyukāraścāhaṃkāraṃ buddhireva ca |
makārastu manaścittaṃ bindunādātmavigraham ||

evaṃ pañca prakāreṇa coṅkāroddhṛtirucyate |

anyatra |

svarge deśātma bodhaśca samudre ca taraṅgavat ||

p. 1043)

akāaraṃ brahmadaivatyaṃ ukāraṃ viṣṇudaivatam |
makāraṃ rudradaivatyaṃ bindurīśvara eva ca ||

nādassadāśivaḥ prokta ityetā adhidevatāḥ |

makuṭe -

iḍā ca piṅgalā caiva vīṇādaṇḍasya pārśvayoḥ |
suṣumnā madhyagā tatra tanmadhye suṣirantathā ||

jīvaḥ prāṇa samāyuktastanmadhye saha sañcaran |
saṃyukto yogamākhyātaṃ yogī yogaṃ samāśrayet ||

siddhatantre -

anekārtha padārthākhyāssamūho vātmacechṛṇu |
paśyet bhoktantathā jñeyantathā paśyedyathārthataḥ ||

taddṛṣṭau kosmilokeyajñātra jñeyasya bhinnavat |

taccaitanyagataṃ jñānamātma uṣṇamivānale |
aneke naika bhāvaśca guṇaśca guṇadṛṣṭayet ||

manādi tatvajālāni karaṇaṃ kikaṇantathā |
manādi tatguṇāyuktam vedyāmātatsvayaṃ gate |

p. 1044)

uttaram |

yadā jñānakriyā caiva ātmanaśca na samyutam |
dehethavā vivāda syāt sānnidhyesti tathā na cet ||

taduktaṃ sannidhībhāvo śavasuptau kva gacchati |
karaṇaṃ rahitaṃ cettu sannidhitvaṃ ca garhitam ||

sānnidhyamayaskāndamivā khyātantatkathaṃ bhavet |
ākarṣaṇantatsvabhāvaṃ hi ātmanastadudāhṛtam ||

deha vyāpāramityuktamātmanaiveha vidyate |
rūpaṃ ca dṛṣṭavaddehe anityaṃ bhautikaṃ bhavet ||

ātmarūpaṃ susūkṣmañcedaṣṭaṃ sthūlakāraṇam |
acetanantatassūkṣmaṃ sūkṣmarūpamanityatā ||

rūpārūpañcedātmā tadā ca vyutkramodbhavaḥ 
vibhāgavanaika evaṃ syāt kāṣṭhādagnivadeva cet ||

sarvamātmani dṛśaṃ rūpaṃ tasya satvaṃ layaṃñcagam |

p. 1045)

candrarūpamivākhyaṃ cet pratyakṣaṃ śivarūpavat |
etaddehe sarūpisyājjaḍākhyaṃ bhautikaṃ bhavet ||

ākāśamivā rūpastva vikārī cetanastathā |
dehabandhaścalanatvāt gacchagacchānta tatbhavet ||

acidātmāna ciccāpi cidacicca kadācana |
samavāya vidhā sthityāmacintyo na cidacidya hi ||

vidyate kramacit cityā mato tasya sadannahi |

ātmāṇurākhyaddehena bandhoścamaguruddhṛtam |
harāpi vahanogaśco * * vina? tato labhet ||

ātmādehaika deśastho layedekena cettathā |
dīpaprakāśavatjñeyaṃ cedekasthamudāhṛtam ||

dīpaṃ sparśāddaheddehamātra sparśotsatattathā |
yadi sarvaṃ ca yugapadyadyadeva hi ||

cchedyaśceddeha pūrṇastho tadānīṃ dṛkkathaṃ bhavet |

p. 1046)

indriyaissaha vijñānaṃ yugapatsyāttadā mune |
dehamātre hi bodhopi dehānte līyate sakṛt |

sarvatrāvasthiti vyāptiryadyavasthā gatā gatā |
kīrtitā kathitaṃ jñeyaṃ pratyekañca tadindriyaiḥ ||
dehaprapañca saṃhāre kiṃ sthitātmā tadā vadet |

svāyambhuve -

yadyaśuddhirnnapuṃsosti saktirbhogeṣu kiṅkṛtā |
śuddhe sinatat bhogo jāgharīti vipaścitaḥ ||

mṛgendre -

caitanyandṛkkriyā rūpantadasstyātmani sarvadā |
sarvataśca yato muktau śrūyate sarvatomukham ||

tadapya bhāsamānatvāttanniruddhaṃ pratīyate |
vaiśyonāvṛta vīryasya so ta evāvimokṣaṇāt ||

pāśābhāve pāratantryaṃ vaktavyaṃ kinnibandhanam |
svābhāvikañcenmukteṣu muktaśabdo nivarttate ||

parākhye -

acetanamamūrtaṃ yat tatkathannayate paraḥ |

p. 1047)

tatphalaṃ bhinnadeśasthaṃ vibhutvantvanuśobhitam |

anyatra -

vyañjanā yatra yatra syuśśarīrantatra tatra tu |
bhogārthaṃ syāt guṇavyakti vyāpitvantena gamyate ||

mataṅge -

niruddhaśaktayassarve śivārkka karacoditāḥ |
vikasatyaṇu patmāstu māyāsarasi vistṛte ||

pauṣkare -

paśuḥ paśutvasaṃruddha dṛkkriyā prasarastadā |

siddhatantre -

ātmāmāyodarāntattho kalādīnāṃ svabhāvataḥ |
caitanyaṃ caya etatjñe ekādaśeyute kṛtiḥ ||

guṇatrayādi sambandhāt bhogeṣvapi ca bhujyate |

siddhatantre -

sūkṣmadehe paśusthitvā tata sthūlaṃ svarūpayuk |
jāgradādi pañcāvasthā karmmaṇā bhogabhuktisthataḥ ||

kālottare -

puryaṣṭaka samāyogādūrdhvādhassaṃprayacchati |

p. 1048)

cintye

annaprāṇamanojñānamānandamaya pañcakam |
annamādimayandevi anyonyaṃ sūkṣmarūpakam ||

ātmayuktenna rūpasya māyopādāna kāraṇam |
antarbahisthitasteṣu arūpaḥ pañcakośavat ||

taduktaṃ sarvasiddhāntasaṅgrahe -

ātmatvena bhramantyatra vādinaḥ kośakeñcake |
annaprāṇanmanojñāna māyākośastathātmanaḥ ||

ānandamayakośañca pañcakośā udīritāḥ |
manovikāare vihita ityānandamayo viduḥ ||

gṛhṇātyannamayātmānandehālokayataḥ khalu |
dehaḥ pariṇamitaṃ prāṇamapyārhatā viduḥ ||

vijñānamayamātmānaṃ bauddhā gṛhṇanti nāparam |
ānandamayamātmānaṃ vaidikāḥ kecidūcire ||

ahaṅkārātma vādī tu prāhuḥ prāyomanomayāḥ |

karmmakṛdrūpanṛttaṃ ca rūpanṛttaṃ ca vṛkṣavat |
rathaivāpya nataḥ kaścinnāṭyasya bahurūpavat ||

p. 1049)

takṣa ātmaiva ityāhustathā dehendriyāṇi ca |

tathā skāndapurāṇe -

carmakṣiptāni rūpāṇi śailūṣo nipuṇo yathā |
sūtragranthita yantrāṇi pranarttayati līlayā ||

cintye -

dehendriya prakaraṇaṃ vidyātettapi vistṛtā |
* * * * * * * * * * * * * * * * ||

anyathā dṛśyate tena tathā dehendriyāṇi ca |

uttaram |

tathā tena ca dehātmā nakhakeśādivarjitaḥ |

dhārayanvastrābharaṇaṃ na svayaṃ kaścidvicārayet |
te tato varjyate dṛśyandehānyātmā tathāpi ca ||

cintye -

bhinna dehātma deveśa vidyārccanadṛḍhaḥ katham |
sā ca vannava dīkṣāyai vidhipūrvaka pūrvakam ||

pūrvakarmmakṣayaḥ karttā caraṇaṃ sarvadehinām |

manasākhyaṃ kvacidbuddhirbudhyā khyātaṃ kvacinmanaḥ |
cittākhyaṃ kvacijjīvo jivākhyaṃ cittakaṃ kvacit ||

p. 1050)

kvacidātmā śivākhyātaḥ ātmākhyātaḥ kvacicchivaḥ |
sarveṣāmaprabuddhākhyāmitare hyātma bhāvataḥ ||

cintye -

dehacittañca vidyārthamātmetyātmāvṛtaḥ katham |
mahā prakāśa dīpākhyamāvāsa sthānameva ca ||

abhinnaṃ vidyate cātmā * * * * * * * nnatā |

cintyavacanam |

bhuktotsāhantatassuptau dṛṣṭastatra jāgratā |
bodhyate bodhataścātmā dehānyassarvataścavit ||

saiva bodhavidajñopi dīyate cendriyādikam |
jāyate malaruddhe ātmā bodhendriyāṇiyuk ||

dṛtena samavasthopi dadatomātya rājavat |

grāma pradakṣiṇorājā krameṇāntargato yataḥ |
ātmā sahendriyavyāpī pañcāvasthāṃ gatastataḥ ||

tathā śivajñānabodhe -

avasthā pañcakantasya malaruddhasvadṛkkriyā |

p. 1051)

cintye -

mukhe jāgraditi jñeyaṃ svapnantu hṛdayāntakam |
hṛdayādi samārabhya nābhyantantu suṣuptikam ||

tasmādadhasatātturyantu turyātītantu liṅgakam |
pañcatriṃśatpañcaviṃśattridvyeka iti tatvayuk ||

jāgrādi sthānamevaṃ hi pravattakamihocyate |
śrotratvaṅnetra jihvā ca ghrāṇañcaiva tu pañcakam ||

śabdasparśau rūparasau gandhaścaiva tu pañcakam |
vākpāṇi pādapāyuścopasthañcaiva tu pañcakam ||

vacanādāna gamanavisargānanda pañcakam |
prāṇopānastathā vyānodānaścaiva samānakaḥ ||

nāgakurmmau kūkaro devadatto dhanañjayaḥ |
manobuddhirahaṅkāracittajñānāni pañca ca ||

pañcatriṃśativarttante jāgraitāni vinirddiśet |
śabdādi vacanādiśca prāṇādi mana ādikam ||

ete caranti vai svapne māyārūpeṇajāgrataḥ |
jāgre viṣaya bhogaṃ syāt pratibhāsvapna eva ca ||

ayasāgnisamāyogāt viyogāgnivadāyasaḥ |

p. 1052)

prāṇayukto manaścaiva kṣetrajñaśca suṣuptike |
ātmāmukhe bhuvormmadhye sthito jāgratprakīrtitaḥ ||

tathā cintyaviśve -

avastheyaṃ pumānjñeyo lalāṭe karaṇādibhiḥ |
ūrdhvādhovarttate jīvo jāgrādikaraṇaissaha ||

lūtikaṃ valaye lūto yathā bhramati nityaśaḥ |
jāgrat svapnasuṣuptistu turyañca tadītakam ||

avasthā pañca vijñeyā sadācāryopadeśataḥ |
ṣaṭtriṃśattatva saṃkhyābhirjjāgratkāle vibhāvayet ||

śrotrādi sthānake tasmin śabdādi jñāna saṃsmaret |
vāgādau vacanādīṃśca bhāvayennandikeśvara ||

viṃśatiśca visṛjyātha manādīṃśca vimarśayet |
manobuddhirahaṅkārānvisṛjettatradeśake ||

rāgamāyā kalāścāpi visṛjettaccaturyake |
vidyādiśuddhakālāntaṃ visṛjettattṛtītake ||

turyātītaṃ parantatvaṃ mānasānāṃ layaṃ bhavet |
manaso layataścaiva parāṃmuktiṃ samaśnute ||

cintya viśve -

jāgrādi dvividhaṃ jñeyaṃ bhavamokṣagatantu yat |

p. 1053)

sthāṇu sthāne mahāmokṣaṃ bhavamārgamadhocyate |
sthūlaṃ sūkṣmaṃ susūkṣmaṃ ca atisūkṣmantathādhikam ||

sthūlaṃ jāgraditi jñeyā sūkṣmaṃ svapnamihocyate |
suṣuptistu susūkṣmaṃ syāt atisūkṣmanturīyakam ||

tatodhikaṃ turyātītamevaṃ pañcavidhaṃ smṛtam |
jāgratsthāne pradṛśyeta yogābhyāsavataḥ kramāt ||

jāgrabhūrvipravṛttiśca pratyāhāreṇa śāmyati |
dhāraṇena tyajet svapnandhyānenaiva suṣuptikam ||

samādhinājayetturyaṃ turyātītaṃ śivena tu |
śivena dṛśyate sarvaṃ jāgradityabhidhīyate ||

jāgrādi pañcāvasthāyāṃ jāgratsthāne pradarśayet |
sadgurorūpadeśena prāsāde naiva sidhyati ||

abhyāsa jñānayogena bhaktimārgeṇa bhāvayet |

evaṃ vātule -

jñānātītaṃ paraṃ śuddhaṃ sarvagaṃ sarvatomukham |
bhāvaṃ śivaṃ ca sambhāvya svasminnevaṃ vibhāvayet ||

evaṃ dhyātvā mahāyogī akhaṇḍita mahodayam |

kevalasakalaśuddham | svāyambhuve -

athātmā vimalobaddhaḥ punarmmuktaśca dīkṣayā |

p. 1054)

vijñeyassa tridhāvasthaḥ kevalassakalomalaḥ ||

tatraiva |

acetano vibhurnnityoguṇahīno kriyaḥ prabhuḥ |
vyāghāta bhāgaśaktaśca śodhyo boddhaḥ khalaḥ paśuḥ ||

tathā kiraṇe -

paśurnnityo sumūrtajño niṣkriyo nirguṇo prabhuḥ |

svāyambhuve -

kalodvalita caitanyo vidyādarśita gocaraḥ |
rāgeṇa rañjitaścāpi buddhyādikaraṇairyutaḥ ||

māyādyavani paryanta tatva bhūtātmavartmani |
bhuṅkte tatra sthitānbhogān bhogaikarasikaḥ pumān ||

saṃsārī viṣayī bhoktākṣetrī kṣetrajña eva ca |
śarīre ceti baddhātmā sakalaścocyate budhaiḥ ||

suprabhede -

aśītiśca catuścaiva śata sāhasra bhedakaiḥ |
saṃprāpya yonibhedastu jīvanāmnā tu tatra ca ||

proktā ca sakalāvasthā jīvākhyānāntataśśṛṇu |

same karmmaṇi sañjāte kālāntaravaśāttataḥ |

p. 1055)

tīvraśakti nipātena guruṇā dīkṣito yadā |
sarvajñassaśivo yadvat kiṃcijñatva vivarjitaḥ ||

śivatva vyaktisampūrṇassa rī na punastadā |

suprabhede -

śuddhāvasthā iyaṃ proktā sarvajñatvādibhirguṇaiḥ |
śuddhāvasthānamātmānaṃ śivarūpamiti smaret ||

trayovasthāścayo jñātvā punarjjanma na vidyate |

iti caturthasūtraṃ sampūrṇam ||

pañcamasūtram ||

śivajñānabodhe -

vidantyakṣāṇi puṃsārthānna svayaṃ sopi śambhunā |

cintye -

śivo bodhyādi sarvasya jñānāprakhyādhikaṃ ca kim |

uttaram |

arkasya sannidhau padma vakravatkarmmaṇastathā ||

tathā mataṅge -

niruddhaśaktayassarve śivārkakaracoditāḥ |
vikasantyaṇupatmāstu māyāsarasi vistṛte ||

p. 1056)

śivadharmmottare -

na karoti yatassarvaṃ svabhogādyaṃ karoti ca |
asvatantryādakarttā yaḥ kiṃcitkarttāṇurandhavat ||

na vetti tatvatassarvaṃ tenājñaḥ puruṣaḥ paśuḥ |
siddhādhyavasitaṃ kiṃcit jñānāt kiṃcijña ucyate ||

tathā pauṣkare -

ajño janturanīśoyaṃ mātmā yasmādvijarṣabhāḥ |
sopi sāpekṣa eva syāt svapravṛttau ghaṭādivat ||

tathā niśvāse -

kiṃcijñassarvatopyātmā tato bodhyāvabodhakaḥ |

kiraṇe -

tasyaśuddhasya saṃbandhaṃ samāyāti śivātkalā |
tayorvellita caitanyo vidyādarśitagocaraḥ ||

rāgeṇa rañjitaścāpi pradhānena guṇātmanā |
buddhvādikaraṇāneka sambandhāt badhyate paśuḥ ||

tato niyati saṃśleṣāt svārjite viniyamyate |
kālenakāla saṃkhyā na kāryabhoga vimohitaḥ ||

evaṃ tatvakalābandhaḥ kiṃcijño dehasaṃyutaḥ |
māyābhogapariṣṣaktastanmayassahajāvṛtaḥ ||

p. 1057)

tatassukhādikaṃ kṛsnaṃ bhogaṃ bhuṅkte svakarmmataḥ |

niśvāse -

sarvajñassarvagastasmādātmānaṃ bodhayecchivaḥ |
carācarākhya jantūnāṃ prāṇarūpa iti smṛtaḥ ||

siddhatantre -

cidrūpe jaḍasambandha janānāṃ vastu vastuni |
deveṣu cātmanāmeva sannidhau bodhajaṃ vadet ||

siddhatantre -

sarvalokāśca yoniśca śivasyāṅgaśca vigraham |
antaḥkaraṇa caitanyaṃ viditaṃ kṛtyapañcakam ||

tathā skānde -

pañcakṭya * * * * * * sya vimāyinaḥ |
idameva parandivyaṃ tāṇḍavaṃ parikīrtitam ||

pauṣkare -

karmmaṇārthasya saṃvittiḥ pūrvamālocanātmikā |
sandeha rūpiṇī paścādabhimānātmikā tataḥ ||

vyavasāyātmakī paścātkrameṇaiva vyavasthitāḥ |

cintyaviśvasādākhye -

p. 1058)

sarvātmanāṃ ca jananaṃ maraṇaṃ ca tathaiva ca |
kāruṇyāt kleśamālokya teṣāṃ śambhuḥ punastathā ||

karmmaṇāṃ pācanārthāya sṛṣṭinnirmmāya pūrvavat |
duḥkhāni bhogamakhilaṃ bhojayennandikeśvara ||

malena paripāke tu pakvānāṃ parameśvaraḥ |
ācārya mūrtimāsthāya dīkṣayā niyatandadet ||

niśvāse -

ekaiva vastutaśśaivī vā śaktinnirmalā parā |
a nā bhāvinā śambhośśuceṣṇamiva prabhā ||

tathātma śivayossandhiśśivabodhaparaṃparā |

tathā vātulottare -

na śivena * * * * * * * ktirahitaśśivaḥ |
gamavatyandhakāraṃ * śivaśśaktyārkaṣatguha ||

iti pañcamaṃ sūtraṃ sampūrṇam ||

ṣaṣṭhamasūtram ||

śivajñānabodhe

adṛśyaṃ cedasatbhāvo dṛśyañcejjaḍimā bhavet |
śambhostadvyatirekeṇa rūpaṃ jñeyaṃ vidurbudhāḥ ||

p. 1059)

tathā vātulottare -

jñeyojñeyothavā sometyajñeyocita satbhavaḥ |
ajñe naiva cāto vā dvayaṃ sanmayata sthitaḥ ||

vātulottare -

sṛṣṭi sthiti vināśopi caturvidhe kāryadarśane |
ātmajñānena dṛśyet jaḍasyājjaḍatoguha ||

vātulottare -

lokatrayabhāvopi brahmaviṣṇoḥ parāspadam |
marīcikā svapnavat jñeyamasatyanniṣprayojanam ||

nimiṣāllayate cāpi kṣudrasyāpi svabhāvavat |

svacchande -

māyādyavani paryantamindra jālantu buddhitaḥ |
adṛśyet padārthañcenna ca tanniṣprayojanam |

uttaram |

pūrvantaddṛśyate jñānaṃ kintu lābhantathāpi ca ||

ātmajñānena sadasadidamuktena niṣphalam |
vāṅmanotītatvaṃ hi śivabhāvamiti smṛtam ||

p. 1060)

prayojanaṃ kimasti syāttathāpi parameśvaraḥ |

uttaram |

sadbhogaṃ vāṅmanotītaṃ svayamevānubhūtimat ||

tadeva śivabhogaṃ ca tadeva paramaṃ sukham |

sarvajñānottare -

sarvabhāvaṃ parityajya abhāvaṃ bhāvayet sadā |

tathā niśvāse -

abhāve bhāvamālamvya bhāvaṃ kṛtvā nirāśrayam |
ātmasaṃsthaṃ manaḥ kṛtvā na kiṃcidapi cintayet ||

abhāve bhāvamāśritya bhāvalīnopyaśaṅkitaḥ |
vibhuriti samantavyo nātra kāryā vicāraṇā ||

abhāvasya kuto bhāvo niṣkalasya mahātmanaḥ |
amano avyavasthānannirvāṇantasya tatpadam ||

sarvajñānottare -

advaita bhāvanāyuktassarvadātmani saṃsthitaḥ |
sarvagaṃ sarvadehasthaṃ prapaśyennātra saṃśayaḥ ||

pauṣkare -

na mokṣaṃ yāti puruṣa svasāmarthyāt kadācana |
muktvā prasādandevasya śivasyā śivahāriṇaḥ ||

anyatra |

p. 1061)

jñāna dṛṣṭyā parogadyo rūpaśaraśśivaḥ |

sarvajñānottare -

yena vijñāyate sarvaṃ yatjñātvā tu śivo bhavet |

iti ṣaṣṭhasūtraṃ sampūrṇam ||


saptamasūtram ||


śivajñānabodhe -

nāciccitsannidhau kintu na cittasmādubhe mitaḥ |
prapañca śivayorvettā yassa ātmātayoḥ pṛthak ||

śivaṃ prapañca sadasatjñeyamātma dvayannapi |
ātmālābhārthataḥ paśyettanaujaṃ gandhapuṣpavat ||

ātmanassarvadoṣaṃ ca paramātmani tannayuk |
yadyapi tripadārthaṃ ca lavaṇāṃ bhodhivatsthitam |

kiraṇe -

anādimalasambandhāt kiñcijñoṇurmmayoditaḥ |
anādimalamuktatvāt sarvajño sau tataśśivaḥ ||

vāyavye -

yathā nādi pravṛttoyaṃ ghora saṃsārasāgarāt |

p. 1062)

śivopi hi tathā nādissaṃsārānmocaka smṛtaḥ |

saptamasūtram sampūrṇam ||


aṣṭamasūtram ||

śivajñānabodhe |

sthitvā sahendriya vyādhaistvānna |

vetsīti bodhitaḥ |

muktvaitān guruṇānanyo
dhanyaḥ prāpnoti tatpadam ||

suprabhede

brāhmaṇāḥ kṣatriyā vaiśyāśśūdrāśśuddha kulodbhavāḥ |
ācāryāsteṣu vijñeyā nānyeṣāntu kadācana ||

śivadharmmottare -

saṃsārapaṅkanirmmagnaṃ yassamuddharate naram |
śivajñānena hastena kastena sadṛśaḥ pitā ||

cintya viśve -

anugrāhya striyaśśāstre vijñānapralayākalau |
tṛtīyassakalaścaiva ādyopi malamātrakaḥ ||

malakarmma samāyuktaḥ pralayākala eva ca |
malamāyā karmmayutassakalassobhidhīyate ||

sādhārotha nirādhārassādhārassakalasya tu |

p. 1063)

nirādhārāhvayānyeṣāmeva dīkṣā mayoditā |
ācārya nirapekṣeṇa tīvraśaktyā tu śambhunā ||

yā kriyā kriyate sā tu nirādhāreti kīrtitā |
gurumūrtiṃ samāsthāya mandatīvrādi bhedayā ||

śaktyā śambhuśca kurute sā dīkṣā sādhikāriṇī |

varuṇa paddhatyām -

śivasyānugraho dīkṣā jāyate kṛtakarmmaṇām ||

sācānekavidhā proktā tatprapañcoyamucyate |
cākṣuṣī sparśadīkṣā ca vācakī mānasī tathā ||

śāstrī ca yogadīkṣā ca hautrītyādiranekadhā |
rajaḥ kuṇḍavatī hautrī sādvibhedā kiloditā ||

ādyā jñānavatī proktā kriyāvatya parā smṛtā |
vinejyānalakarmmādi manovyāpāramātrataḥ ||

dīkṣā jñānavatī proktā samyak tattvāvabodhajā |
ijyānalavatī yā tu kriyākauśala sambhavā ||

kriyavatyaya sā vekā nirbījā ca sa bījakā |

kālottare -

bālādīnāṃ tu nirbījā samayācāravarjitā |

varuṇapaddhatyām -

p. 1064)

nityamātrādhikāratvāt samayinyatha putrake |
dīkṣā niradhikāraiva naimitte nādhikāriṇī ||

vijayottare -

pūjāyatastatastatra samayī nādhikārabhāk |
atha nirbījikā dīkṣā proktā sā dviprakārikā ||

ekā nirvāṇadā sadyo dvitīyā deha pātataḥ |

siddhānte -

prārabdha sañcitā gāmi? karmmajālaṃ viśodhyate |
yayātyanta viraktānāṃ sadyo nirvāṇadā bhavet ||

prārabdha karmmaṇāṃ bhogaṃ yathā sā muktimantarā |
yānti bālādayaścaiva svecchā nirvāṇadā bhavet ||

kiraṇe -

prārabdhakarmmanāśe tu svayandehopapadyate |

kālottare -

sa bījā caiva śaktānāṃ samayācārasamyutā |
tetra bālyā prayatnena mokṣasiddhi samīhitā ||

varuṇa paddhatyām -

sa bījā ca bhaveddīkṣā sādhakācāryayorapi |

ṣaṭsahasrikāyām -

p. 1065)

nityaṃ naimittikaṃ kāmyamācāryasyoditaṃ trayam |
nityaṃ kāmyaṃ sādhakasya svaśāstroktaṃ ṣaḍānana ||

varuṇapaddhatyām -

sarvatraivādhikāritvāt sādhikāraiva sā tayoḥ |
sādhyamantrābhiṣekācca sādhake sā prakīrtitā ||

sarvavidyābhiṣekeṇa bhavedācārya gocare |

ṣaṭsahasrikāyām -

dvidhā nirvāṇa dīkṣā ca laukikī śivadharmmiṇī |
adharmmamātra saṃśuddhā proktā sā lokadharmmiṇī ||

dharmmādharmmātmakaṃ karma prāgāgāmi vicitrakam |
sañcitaṃśodhyate yena saivoktā śivadharmmiṇī ||

vātule -

gurupadeśa kramato dīkṣitānāṃ kramāt bhavet |
samayaṃ ca viśeṣaṃ ca nirvāṇaṃ cābhiṣecanam ||

varuṇapaddhatyām -

kriyayā vāthaśaktyā vā dīkṣā sā sarvatomatā |
dīkṣayā mucyate dehī trividhāt bhavabandhanāt ||

kāmike -

kriyādīkṣā prabuddhānāṃ jñānadīkṣāmanīṣiṇām |

p. 1066)

mucyate jñānadīkṣāyā vinā pāśānnamocanam ||

varuṇapaddhatyām -

sā ca dīkṣādhva saṃśuddhā sa cādhvā ṣaḍvidha smṛtaḥ |
mantraḥ padāni varṇāśca vyāptānīha samantataḥ ||

varṇāstu bhuvanairvyāptāstatvairvyāptānitāni ca |
kalābhistāni tatvāni vyāptānīha kalā kramāt ||

ityadhvanāṃ vicintyātha ṣaḍadhvavyāpinaṃ param |
dhyātvā śaktinnadūrdhve tu bhaveyuḥ paramaṃ padam ||

nivṛttau pārthivantatvañcintyamekaṃ kṣakārakam |
kālāgni prabhṛtīnāṃ tu purāṇyaṣṭottaraṃ śatam ||

antyātpadānmahādeva padāvadhivilomataḥ |
vyomavyāpi padānyaṣṭāviṃśatiḥ parisaṃkhyayā ||

sadyo jātaśca hṛdayandvau mantrau parikīrtitau |
guṇaṃ gandhādiśabdāntaṃ pañcabrahmā ca kāraṇam ||

pratiṣṭhāyāmavādīni trayoviṃśati saṃkhyayā |
prakṛtyantāni tatvāni jñātavyāni svabhāvataḥ ||

trayoviṃśati varṇāśca hādināntāvilomataḥ |
jñātavyānyamareśādi ṣaṭpañcāśatpurāṇi ca ||

p. 1067)

maheśvarādyarūpyanna padānāmeka viṃśatiḥ |
śirovāmaśca mantraudvau catvāri tu guṇā smṛtāḥ ||

rasādiśabda paryantā viṣṇuratra ca kāraṇam |

vidyāyāṃ saptatatvāni puruṣādīnyanukramāt |
vāmādi bhuvanānāṃ ca vijñeyā saptaviṃśatiḥ ||

dhyānāharapadā * * na vyāpinīti padāditaḥ |
padānāṃ viṃśatirmmantrau *  * * * * * * * ||

* * * * * * * * * * * * * * * * |
rūpaḥ sparśaśca śabdaśca guṇārudrastu kāraṇam |
śāntau tu trīṇi tatvāni vidyeśvara sadāśivaḥ ||

ṇa * * kāśca trayovarṇā mantrau vaktra tanucchadau |
vāmākhyādi purāṇyā * * * * * * * * |
* * * * * * * * * * * * * * * * ||

vyomavyāpina ityantānyuktānīha vilomataḥ |
guṇau sparśaśca śabdaścaddhāvī * * kāraṇam ||

śāntyātīta kalāyāntu śivatatvaṃ vyavasthitam |
nivṛttyādi purāṇyatra bhavanti daśa pañca * * ||

p. 1068)

visargādyā kārāntā varṇāṣṣoḍaśakīrtitāḥ |
bhavatyeko guṇaśśabdaḥ kāraṇantu sadā śivaḥ ||

cintye -

ityekādaśamantresyādekāśīti padaṃ bhavet |
akṣarāṇyeka pañcāśaccaturviṃśacchatadvayam ||

ṣaṭtriṃśattatvamevaṃ hi kalā pañcaka ucyate |

mataṅge -

sitaṃ caivāsitaṃ karmmaloke tāvatprakīrtitam |
hiṃsādikaṃ karmmayat syāttadakarmma ca karmmiṇām ||

vāpī kūpataṭākādyaissitametat prakīrtitam |
etat koṭidvayopetaṃmucitaṃ sarvajantuṣu ||

apekṣya vedavidhyuktamagniṣṭomātmike pathi |
karmmākarmma viśeṣosmin proktantaddhisitāsitam ||

etāvattrividhaṃ karmma neṣṭaṃśāstre śivodaye |

cintye -

pūrvajanmakṛtaṃ karmmabhogena pariśuṣyati |
iha janmani yatprāptaṃ jñānena śithilaṃ kuru ||

tathānyatra -

p. 1069)

prārabdhaṃ bhogato na śyāt sañcitaṃ hanti dīkṣayā |
āgāmi dhyānapūjāyāmiti śāstrasya niścayaḥ ||

yogaje -

sthūlaṃ ca sūkṣmakaṃ caiva dvividhaṃ samayaṃ bhavet |

acintye -

lokāyatoya bauddhaścārhato mīmāṃsa eva ca |
māyāvādaṃ pāñcarātraṃ ṣaḍete samayā bahiḥ ||

anyatra |

manurbṛhaspatirddakṣo gautamodharamoṅgirāḥ |
yogīśvaraḥ pracedāśca śatātapa parāśarau ||

saṃvartteśanasaśśaṅkhalikhitāvatrireva ca |
vedoktakarmmabharitā dharmmaśāstra pravarttakāḥ ||

suprabhede -

brahmacārī gṛhasthaśca vānaprasthaśca bhikṣukaḥ |
brahmacārī dvidhā jñeyo bhautiko naiṣṭhikastathā ||

kūrmme -

udāsīnassādhakaśca gṛhastho dvividho bhavet |
kuḍumbabharaṇāyattassādhakosau prakīrtitaḥ ||

ṛṇāni trīṇyapākṛtya tyaktvā bhāryā dhanādikam |
ekākī vicaredyastu sa udāsīna ucyate ||

p. 1070)

cintya viśve -

yatayastrividhā jñeyāstapasvī viduṣastathā |
vidvāniti tridhā proktāsteṣāṃ lakṣaṇamucyate ||

tapaścāndrāyaṇādikamiti santāne -

catuṣṣaṣṭhi kalāścaiva ṣaṭkarmmāṇi tathaiva ca |
yogaśāstrāṇi sarvāṇi vedāntaṃ jyotiṣantathā |

mataṅge -

sāṃkhya siddhāntamārgaṃ ca jñātvā vai deśiko bhavet |

śaivapurāṇe -

brāhaṃ ca vaiṣṇavaṃ pādyaṃ śaivaṃ bhāgavatantathā |
bhaviṣyannāradīyaṃ ca mārgaṇḍeyamataḥ param ||

āgneyaṃ brahmavaivartaṃ laiṅgaṃ vārāhameva ca |
skāndaṃ ca vāmanaṃ proktaṃ kaurmmaṃ mātsyaṃ ca gāruḍam ||

brahmāṇḍaṃ ceti puṇyoyaṃ purāṇānmānukramāt |
ṛgyajussāmādharvaṇāścaturvedāḥ prakīrtitāḥ ||

devikālottare -

jñānotpattinimittantu kriyācaryā prakīrtitā |

suprabhede -

yogāt jñānaṃ samādāya jñānatatvaṃ sadābhyaset |

p. 1071)

śaive -

jñānādeva hi mukti syānnānyathā karmmakoṭibhiḥ |

cintye -

anyathā bahavomuktiśśāstre ca varānane |
śivatulyaṃ labhenmuktiridānīṃ kathyate mayā ||

niśvāse -

siddhānta saṅgrahe ca ||

lokāyatika pakṣe tu tatvaṃ bhūta catuṣṭyam |
iṣṭalokāt paronānya svargosti narako na ca ||

śivalokādayo mūḍhaiḥ kalpyantenya prakārakaiḥ |
svargānubhūtimṛṣṭāṣṭidvyaṣṭa varṣavadhūratiḥ ||

sūkṣmavastrasugandhasṛk candanādi niṣevaṇam |
narakānubhavo vedaśāstravyādhyādhyupadravaḥ ||

mokṣastu maraṇaṃ prāṇa saṃjñavāyu nivarttanam |

sarvamatopanyāse -

tadeṣāṃ śruti vākyānāṃ śabdamātraṃ hi devatā |
jyotiṣṭomādyanuṣṭhānādapūrvaḥ kaścidārjitaḥ ||

svargādeḥ phalarūpasya pradānasya tu devatā |
karmmamīmāṃsakāḥ prāhuritthaṃ svamatalakṣaṇam ||

p. 1072)

tathā mṛgendre -

na jātu devatā mūrttirasmadādi śarīravat |
viśiṣṭaiśvarya sampannastato naitannidarśitam ||

atastvevaṃ ghaṭo nyāyaśśabdatvādindra śabdavat |
jñānasaṃskāra saṃjñānaṃ vedanā rūpayorapi ||

samūha skandhaśabdārthastattatsantati vācakaḥ |
jñāna santatirevātra vijñāna skandhamucyate ||

saṃskāraskandha ityukto vāsanāntantu santatiḥ |
sukhaduḥkhādikā buddhissādīpekṣātmikā tathā ||

vedanaskandha ityuktassaṃjñā skandhāntanāvayat |
rūpaskandho bhavatyatra mukti bhūtasya saṃhatiḥ ||

cintye -

śāstrāṇi samayāścaiva anyonyena viparyayāḥ |
eteṣā muktikolābhādatitvaṃ yadi sṛgvisi ||

ekena naitadityuktamabhinnanyāyataḥ priye |
sarveṣāṃ tu kvaciddṛṣṭe sthite santi taruttamam ||

vedāgameṣu śāstreṣu īśvarāḍhyoti kīrtitaḥ |

tathā niśvāse devī -

vedaśāstra purāṇajña pāñcarātretihāsayoḥ |

p. 1073)

yoginaśca tathācānye kupatheṣvapi ye sthitāḥ |
kutarke mohayitvā tu svadehandarśayanti te ||

devi cātra bruvantyeva gatiratrakutonvitaḥ |
pakṣapāto bhave deṣo mokṣassarvatra vā bhavet ||

evaṃ me saṃśayo deva yatsatyaṃ tat brūhi me |

śivadharmmottare -

vidhivākyamidaṃ śaivannārthavādaśśivātmakam |
yadyathāvasthitaṃ vastu guṇadoṣa svabhāvataḥ ||

yāvatphalaṃ ca tatpuṇyaṃ sarvajñaśca tathā vadet |
rāgajñānādibhiddoṣaiḥ grastatvādamṛtaṃ vadet ||

te ceśvare na vidyante brūyātsa kathamanyathā |
apāstā śeṣadoṣeṇa sarvajñena śivena yat ||

praṇītamamalaṃ vākyantatpramāṇanna saṃśayaḥ |
tasmādīśvara vākyāni śraddheyāni vipaścitā ||

makuṭe -

vedāntārthamayaṃ jñānaṃ siddhāntaṃ paramaṃ śubham |
vedasārārthadaṃ jñeyamanyatvanyārtha sādhakam ||

kāmike -

p. 1074)

siddhānto vedasāratvādanyatve tatbahiṣkṛtaḥ |
siddhānta vihitācāro vaidikācāra ucyate ||

ajite -

pañcavaktradharo bhūtvā pañcabhistairmukhairapi |
vedādi granthajālaṃ yadavatārayati prabhuḥ ||

kāmike -

laukikaṃ vaidikaṃ caiva tathādhyātmikameva ca |
atimārgaṃ ca mantrākhyantatra bhedamanekadhā ||

sadyo vāmamaghoraṃ ca puruṣeśānamūrttayaḥ |
pratyekaṃ pañcavaktrāsyustairuktaṃ laukikādikam ||

svāyambhuve -

vedādi jñānabhedena śivajñānamihoditam |
cintāmaṇirivātrāsau sthitassarvasya kāraṇam ||

dharmmasādhana saṃvittirāmnāyādeva jāyate |
tanmūlatvāt smṛteścāpi tābhyāmevāparasya ca ||

purāṇādīni śāstrāṇi sādarannityamāśrayet |
vedamūlatayānyāni pravṛttānyapi sattama ||

siddhānta saṅgrahe -

aṅgopāṅga vedāsyurvedasyaivopakārikāḥ |

p. 1075)

vedāṅgāni ṣaḍetāniśīkṣāvyākaraṇāni ca |
niruktañjyotiṣaṃ kalpaṃ cchandovacitirityapi ||

mimāṃsā nyāyaśāstraṃ ca purāṇaṃ smṛtirityapi |
catvāryetānyupāṅgāni bahiraṅgāni tāni vai ||

kāmike -

ṛgyajussāmādharvāṇi puruṣādyananotbhavāḥ |
paścimādvāmavaktrantu vāmāddakṣiṇamuttamam ||

dakṣiṇāt puruṣaśreṣṭha utarotrameva vahi |
pūrvānanāttataśśreṣṭhantasmāt siddhāntamuttamam ||

siddhāntātparamaṃ jñānaṃ neti śastrasya niścayaḥ |
aṣṭāviṃśati tantrāṇi siddhāntamiti kīrtitam ||

ratnatraye -

siddhānta eva siddhāntaḥ pūrvapakṣāstataḥ pare |
siddhāntassevyate sadbhiraśaktipāta pavitritaiḥ ||

tathā kāmike -

ādāvabhūdvidhā jñānamadhikāri vibhedataḥ |
parāpara vibhāgena patipāśātma darśakam ||

śivaprakāśakaṃ jñānaṃ śivajñānaṃ paraṃ smṛtam |
vedādyapara vijñānaṃ paśupāśārtha darśakam ||

p. 1076)

yathā vilakṣaṇañcakṣu kṣapāyānnṛbiḍālayoḥ |
tathā vilakṣaṇaṃ jñānamevametat parāparam ||

śivadharmmottare -

āgamatvepi sāmānyekaḥ pradveṣaśśivātmake |
anāyāsena yatproktā muktirekena janmanā ||

evamekena bhavikāṃ vimuktiṃ paratasthitām |
vihāyāneka bhavikāṃ kaḥ prājñaḥ pratipadyate ||

taduktanniśvāse -

śāstreṇa sidhyate siddhissidhāntastena saṃsmṛtaḥ |
śivo deśikadehasthaḥ prāṇyanugrahakārakaḥ ||

parākhye -

sarvakarttā mahānvidyāt sarvavettā maheśvaraḥ |
sarvakṛtyeṣu tatjñānaṃ vyā * * * * * * * * ||

* * * * * * * * * * * * * * śśivaḥ |
āgapi sarvajño guṇamāhātmya darśanāt ||

ubhayorjñāpakatvena doṣastvanyonya * * * bhavet |
jñāpakaṃ vartate śāstrantatkarttā vartate śivaḥ ||

jñātṛjñāpakayoścaiva na doṣastvitaretaraḥ |

mṛgendre -

p. 1077)

sarvajñassarvakartṛtvāt sādhanāṅgaphalaissaha ||

yo yajjānāti kurute sa tathaiveti susthitam |

parākhye -

kriyādi jñānaparyantaṃ sadyaṅmārgañcaturvidham |

taduktaṃ śivajñāne -

caryāpādandāsamārgaṃ putramārgaṃ kriyāṃ viduḥ |
sahamārgaṃ yogapādaṃ sanmārgaṃ jñānameva ca ||

atha caryā kriyāpādaṃ yogapādantathaiva ca |
jñānapādaṃ kramāccaiva śivena paribhāṣitam ||

etaccaturvidhaṃ mārgaṃ sālokyādi phalapradam |

cintya viśve -

śivasamānatārūpaṃ śivavigrahameva hi |
sakale niṣkale caiva sarvatraiva samānatā ||

sāyujyamiti tatproktaṃ sārūpyaṃ mūrtitulyatā |
sāmīpyaṃ mūrti sāmīpyaṃ svecchā vigrahadhāraṇāt ||

śivalokādi saṃprāptissālokyaṃ muktināmataḥ |
etaccatuṣṭayaṃ muktissāyujyañcottamaṃ bhavet ||

kāmike -

dāsamārgaṃ śivodyāna liṅgabiṃbālayādikṛt |

p. 1078)

śaiva narttanatistotragān kudrohimarddakaḥ |

śivajñānabodha saṅgrahe -

kriyāmūrttermaheśasya ālayeṣu samāhitaḥ |
śanaissammārjanaṃ kuryānmārjjanyāmṛdusūkṣmayā ||

tallakṣaṇamuktaṃ suprabhede -

dvādaśāṅgulamānena mārjjijālena mārjanam |
nālikerasya patrāṇāṃ sārātbahu ca saṃyutāt ||

aratnimātra māyāmantanmūle rajju bandhanam |
dvividhā mārjanī proktāhyathamārjana karmmaṇi ||

śivadharmme -

nāhāravaśa jīrṇāyā na bandhyā kṣīṇa vatsalā |
rogārttā navasūtā vā tyājyāgomaya saṅgrahe ||

kha saṃsthaṃ gomayaṃ grāhyaṃ sthāne vā patite śubhe |
uparyadhaśca saṃtyajya pratyagrañcatuvarjitam ||

vastra pūtena toyena yaḥ kuryādupalepanam |
paśyanpariharan jantūn cāndrāyaṇaphalaṃ labhet ||

śivajñāne -

ātmārāmodbhavaiḥ puṣpaissamādāya śivasya tu |
mālāṃ saṃgrathayitvā tu yo dadyāt parameṣṭhine ||

p. 1079)

yaḥ kuryāttu maheśāya puṣpārāmakriyā vidhim |
stotragānādikaṃ sarvaṃ yaḥ kuryāddāsamārgakaḥ ||

kāmike -

putramārgīśivārcādi japahomaparāyaṇaḥ |
praveśakaśśivajñānī aupadeśika eva ca ||

vātule -

mūrtiṃ sadāśivīṃ vidyām śuddhasphaṭika sannibhām |
pañcapañca bhujairyuktāṃ pañcavaktraṃ smitānanām ||

daśāyudha samopetāṃ sarvābharaṇabhūṣitām |
unmanī sahitaṃ śambhuṃ vinyaseddhṛdayena tu ||

vijane prayatassarvaṃ vidyādehaṃ vicintayet |
parāśakti samāyuktaṃ mūrdhnimadhye tu vinyaset ||

tadūrdhve śivamāvāhya sadhojñānamavāpnuyāt |

jñānaratnāvalyām -

kintu dehāvasānena yaḥ pūjayati bhaktitaḥ |
sa śivassarvakṛcchambhurjjīvanmuktassakathyate ||

kāmike -

sahamārggi bhavetyakta saṃsārīśucimantrayuk |
samadṛṅnirahaṃkārī śivayogakṛtaśramaḥ ||

p. 1080)

suprabhede -

gudācca dvyaṅgulādūrdhvaṃ meḍhrāttu dvyaṅgulādadhaḥ |
mūlādhāramiti jñeyaṃ tadvijñeyamudāhṛtam ||

ādhāraṃ gudamityuktaṃ svādhiṣṭhānantu liṅgakam |
maṇipūrannābhideśe hṛtpadmagamanāhatam ||

viśuddhiḥ kaṇṭhadeśe tu ājñākodaṇḍamadhyagā |
ādhāramāsanaṃ proktamādheyaḥ paramaśśivaḥ ||

makuṭe -

ṣaḍādhārādi devānāṃ śṛṇuṣvevaṃ maheśvara |
vighneśo bhairavaścaiva kṣetrapālaśca caṇḍikā ||

mūlādhārādi devāsyu svādhiṣṭhānamatha śruṇu |
pratiṣṭhāśuddha bhairiṇyā bhavānī ṛṣī padminī ||

padmāsanā padmayogī svādhiṣṭhānādi devatāḥ |
tulārākṣi nīlarākṣīrākṣīkailā sphuliṅginī ||

upābhyuṣṇīṣikā caiva vaśinī ca triśaṅkarī |
tapanī navanī caiva maṇipūraka devatāḥ ||

maṇipūramidaṃ proktamanāhatamataśśruṇu |
kāśanīśātanī caiva śocikā veṇiveṇikā ||

akṣiṇī caiva cāmuṇḍī jyeṣṭhā durgā varāṭikā |

p.1081)

araṇī svaraṇī caiva cādhidevāstvanāhate |
anāhatamiti proktaṃ viśuddhernnāma tacchruṇu ||

manāṭī puṣpaṭīstīṭī śṛṅgi ca cchūrparāṭinī |
rātriśca dāmakariṇī jayā pūjī ca meva ca |
alpāśinī makārākṣī dūlvāśī āpacāriṇī ||

kalāsīkamalā caiva viśuddhasyādhi devatā |
viśuddhi devatā proktā ājñādevamatha śruṇu ||

ante sundarī ānandī ājñāyā adhidevatā |
ṣaḍādhāramidaṃ jñeyaṃ atideva samanvitam ||

vāyavye -

samādhinā ca sarvatra prajñāloke pravartate |
yadarthamātra ni samamito dadhivatsthitam ||

svarūpaśūnyaṃ yatbhāti tatsamādhyabhidhīyate |

tathā cintyaviśve -

mūlādhārākhya kālāgnermmaṇḍalopari saṃsthitām |
ādhārāṇāmaśeṣāṇāṃ bhedinī bodhinīpakā ||

sṛṣṭyantomṛta saṃvāhī śivaśaktisvarūpiṇī |
āplāvayantī sarvatra siddhimukti pradāyinī || 

evaṃ kuṇḍalinī proktā cātiguhyā mahodayā |

p. 1082)

kāmike -

sanmārgītyakta saṃsārassamatvaśucimatvayuk |
tripadārtha parijñāna śivayogakṛta śramaḥ ||

putrī kṛta janaśśaivācāryāsantātikaśca saḥ |
śuddhātmanāṃ hitaṃ śāstrantrāyate yadbhavārṇavāt ||

tacchāsana paritrāṇāt śāstramityabhidhīyate |

cintyaviśve -

śāśvatanturya rahitamānandaṃ paramaṃ padam |
tripuṭī jñānahīnaṃ yat proktantatparamaṃ padam ||

tathā skānde -

dhāraṇadhyāna yuktasya samādhirbhavati dhruvam |
yatsāmarasyamanayorjjīvātma paramātmanoḥ ||

yatparityaktasaṅkalpaṃ samādhirabhidhīyate |
pratipattessamādhau tu saṅkalparahitātmanaḥ ||

jñeyaṃ jñātā tathā jñānametadrūpaṃ vilīyate |

kāmike -

uttarottaravaiśiṣṭyapaṭale |

sanmārgādi krameṇāpi vaiśiṣṭyamiha sammatam |
sanmārgī sahamārgī ca putramārgī tathā paraḥ ||

p. 1083)

dāsamārgī caturtheṣāṃ pratilomādviśiṣyate |

śivadharmmottare -

adhyayañcādhyapanaṃ vyākhyāśravaṇa cintane |
iti pañcaprakāroyaṃ jñānayajñaḥ prakīrtitaḥ ||

uttarottara vaiśiṣṭyaṃ sarveṣāṃ parikīrtitam |
atha pūjādyagnikāryādyairbhedairbahuvidhai smṛtaḥ ||

karmmayajñassamākhyātasta paścāndrāyaṇādikam |
svādhyāyaśca japaḥ proktaśśivamantrākhya saṃsthitaḥ ||

dhyāna yajñassamākhyātaśśivacintārmuhurmuhuḥ |
pañcānāmapi yajñānāṃ jñānayajño vimuktidaḥ ||

karmmayajñāttapo yajño viśiṣṭho daśabhirguṇaiḥ |
japayajñastapo yajñāt jñeyaśśataguṇādhikaḥ ||

jñāna dhyānātmakassūkṣmaśśivayogo mahāmakhaḥ |
viśiṣṭassarvayajñānāṃmasaṃkhyātairmahāguṇaiḥ ||

yasmāttasmādviśuddhoyamapavargaphalapradaḥ |

śivadharmmottare -

ārambhakāle śravaṇaṃ kriyākāle tu cintanam |
niścayāddhavanantasya niṣṭhākāle prasannatā ||

p. 1084)

cintyaviśvasādākhye -

yāvatkālaṃ śivajñānandrayī bhavati tasya vai |
tāvatkālaṃ ca karttavyaṃ śravaṇādi viśeṣataḥ ||

śivadharmmottare -

jñānaṃ vikalpa bahulaṃ rāgādyaiḥ kaluṣīkṛtam |
tadajñānanna śudhyarthaṃ kaluṣodakavadbhavet ||

tatra jñānājñānayorllakṣaṇamāha |

yadā prasannamekāgraṃ stimitodadhivatsthitam |
tadā jñānamiti proktamajñāna timirāpaham ||

iti prasannaṃ yatjñānaṃ bhāvānāmayamuttamam |
rāgādyairaparāmṛṣṭantadvijñeyaṃ vimuktidam ||

ajñāne sati rāgādyairdharmmādharmmau ca tadvaśāt |
dharmmādharmma vaśāt puṃsāṃ śarīramupajāyate ||

śarīre sati satkleśassarvaissaṃyujyate yataḥ |
tataḥ kleśa vyapohārtha punarddehanna kārayet ||

jagatastasya sambodhādajñānaṃ vinivarttate |
tatkṣayācca śarīreṇa na punassaṃ prayujyate ||

mṛte śivapuraṃ gacchet trisapta kula saṃyutaḥ |
kalpakoṭiśatandivyaṃ sevyamānaṃ satiṣṭhati ||

p. 1085)

kradante viṣṇubhavane tāvatkāla * * syati |
viṣṇulokāccyuto brāhmantatassaṃprāpyamodate ||

sambhogairvividhaissūkṣmaistāvatkālamanuttamaiḥ |
prajāpatīndra gandharva yakṣa * * nukramāt ||

* * * * * * * * * * * * * * * * |
kāle mahati viprāṇāṃ prajñāśīla guṇānvitaḥ |
tatassa * * * * * * gīndraṃ samupāsate ||

tatsaṃparkkācchivajñānaṃ prāpya yoganniṣevate |
yogādvirakta saṃyogādāpnoti paramaṃ padam ||

vratāni dāna nita yajñā-
ssannyāsa tīrthāśrama karmmayogāḥ |
svargīyametacchubhamadhruvaṃ ca
jñānāddhruvaṃ śāntikaraṃ mahārtham ||

svātma bhogādhipatyaṃ syācchivassarvajagatpatiḥ |
kecit tatraiva mucyante jñānayogaratānarāḥ ||

āvarttante punaścānye saṃsāre bhogatatparāḥ |
tasmādvipaścillokeṣu bhogāsaktiṃ vivarjayet ||

viraktiśānta śuddhātmā śivajñānamavāpnuyāt |

niśvāse -

p. 1086)

yastu phalandānayajñādi karmmaṇā samupārjitam |
tadasyāpyupabhogena kṣayamāyetyaśeṣataḥ ||

yajñāt svargaphalāvāptistatkṣayāt punarāgamaḥ |

suprabhede -

anyeṣu paśudharmmeṣu svarga eva phalaṃ hi tat |
etaddhi śivaśāstreṣu bhuktimuktipradāyakam ||

sarvaśāstraṃ samutsṛjya śivaśāstreṣu yojayet |

tatraiva |

śivaloke nivāsasyādanya labhyanna devataiḥ |
bhuktvā tu vipulānbhogānpralaye samupasthite ||

jñānayogaṃ samāsādya sa tatraiva vimucyate |
na teṣāṃ punarāvṛttirghore saṃsārasāgare ||

sarvajñāssarvagāśśuddhāḥ paripūrṇā maheśvarāḥ |
śivatulyabalāssiddhāḥ paraṃ śivapuraṃ gatāḥ ||

atyalpamapi yaddattaṃ śivajñānātmavedine |
tanmahāpralayaṃ yāvaddāturbhogāya kalpyate ||

mṛgendre -

māyākāryomareśādi rudrasthāneṣu yatsukham |
aparantatpadaṃ vidyādānandādi padasthitiḥ ||

p. 1087)

śivadharmmottare -

aneka bhavikāmuktirbhavataḥ kenakāryate |
tasmādatraika bhavikāmuktirjñānena niścitā ||

suprabhede -

jñāne naiva tu tattulyaṃ prāptastatra na saṃśayaḥ |

śivadharmmottare -

ajñānapāśabandhatvādamuktaḥ puruṣa smṛtaḥ |
jñānena mocitaṃ yasmāttasmāt jñānaṃ viśiṣyate ||

saṃsārabījamajñāna saṃsāryajñaḥ pumāṃ smṛtaḥ |
jñānāttasya vimukti syāt prakāśāttu tamo yathā ||

śivajñānātparaṃ jñānaṃ tatsamaṃ ca na vidyate |

suprabhede -

jñānaṃ pravarttate vatsa bhrāntirnirnāśanāya ca |
adhvaśreṇi vināśāya śivavyaktikarāya ca ||

andhakāra vadajñānaṃ jñānandīpavaducyate |
jñeyaṃ bhāskaravatproktantasmāt jñānaṃ viśiṣyate ||

sūta saṃhitāyām -

ātmanaḥ paramāmuktirjñānenaiva karmmaṇā ||

śaiva purāṇe -

p. 1088)

jñānā deva hi muktisyānnānyathā karmmakoṭibhiḥ |
yaścaśambhoḥ prasādena guroścaiva prasādataḥ ||

jāyate tacchivajñānannānyathā satyamīritaḥ |

vātule -

āditya sannidhau raśmissūryakāntepi coditam |
ācāryasannidhau jñānamātmanyeva tathoditam ||

suprabhede -

sarvatatvāni bhūtāni dṛśyante cātma eva hi |

cintye -

yassākṣī sukhaduḥkhānāṃ lokesmin sarvavastuni |
aṇoraṇu mahīyāṃśca mahato yatparātparam ||

pauṣkare -

karmmanāśānmalasyāpi vipāke sahakāriṇī |
patatyunmīlinī śaktistadānugraha rūpiṇī ||

tasyāṃ patitamātrāyāṃ malayonirmmalātmikā |
śaktirnnirvartate tasyāṃ nivṛttāyāṃ mahātmanaḥ ||

punāti sādhikāreṇa yaṃ vāpi parameśvaraḥ |
yathānugraha rūpiṇyāśśakternnati nirodhikā ||

p. 1089)

malasya kṣīyate śaktissā dīkṣā śāmbhavī kriyā |

tathā kiraṇe -

tīvraśakti nipātena ityādi |

śivadharmmottare -

na śruṇoti na cāghrāti na rasyati na paśyati |
na ca sparśaṃ vijānāti na ca saṅkalpate manaḥ ||

na cābhimanyate kiñcinna ca budhyādi kāṣṭhavat |
evamīśvarake līnassamādhisthaḥ prakīrtitaḥ ||

suprabhede -

svabhāvajñānato muktassajīvanmukta eva hi |
samatvaṃ sukhaduḥkhābhyāntatpriyā priyayossamam ||

devikālottare -

samastu mitrāmitre ca samaloṣṭāśma kāñcanaḥ |
yasyāṃ yasyāmavasthāyāṃ tasyāntasthāṃ smarecchivam ||

kālottare -

nidrāyāṃ bodhayeccittaṃ vikṣiptaṃ kṣamayetpunaḥ |
pakṣadvaya parityāge saṃprāpte naiva cālayet ||

nirāśrayaṃ yadā cittaṃ sarvālambanavarjjitam |
naiva sthāna vinirmmuktaṃ vijñeyaṃ muktilakṣaṇam ||

ratnatraye -

p. 1090)

tayā hi vimalodāra gambhīre cinmahodadhau |
svātmani pravilīyante dhanyā hi śivayoginaḥ ||

śivadharmmottare -

dharmmarajvā vrajatyūrdhvaṃ pāparajvā vrajatyadhaḥ |
dvayaṃ jñānāsi na cchitvā videhaṃ śāntimṛcchati ||

jñānāmṛtarasoyena sakṛdā svādino bhavet |
sa sarvakāryāṇyutsṛjya tatraiva paridhāvati ||

jñānāmṛtena tṛptasya kṛtakṛtyasya yoginaḥ |
naivāsti kiñcit karttavyamasti cenna ca tatvavit ||

lokatrayepi kartavyaṃ kiṃcittasya na vidyate |
dehapāte tathā cātmā bhāti sarvatra sarvadā ||

tathā mataṅge -

jñānābhi vyaktaye vyaktiṃ vyaktaṃ tatvamaṇuṃ prati |

niśvāse -

aprameya guṇopetassarvajñaḥ khalu sarvadā |
sarvakṛtsarvaloke śaśśivatulyaḥ prajāyate ||

vyaktesau śivavatbhāti śiva eva tanukṣaye |

śivadharmmottare -

p. 1091)

sarvajñaḥ paripūrṇaśca śuddhassarvataḥ prabhuḥ |
saṃsāra sāgarānmuktaśśivatulyaḥ prajāyate ||

tatraiva |

pralayānte tanuntyaktvā svātmanyevāvatiṣṭhate |

sarvajñānottare -

dharmmādharmma phalannāsti lokācāraṃ viśeṣataḥ |
niyamopi na tasyāsti nopavāsa vratāni ca ||

saṅkalpaṃ ca vikalpaṃ ca ye cānye kuladharmmakāḥ |
yadā bhedanna vidyante bālakonmattakādibhiḥ ||

etairnnāsti parāmuktiścidrūpaṃ vyāpakaṃ vinā |

mataṅge -

līlayaiva sa muktātmā vicaran kena vāryate |

sarvajñānottare -

digdeśa jātisambandhānvarṇāśrama samanvitān |
gacchaṃstiṣṭhan svapan jāgran bhuñjānanmaithunannapi ||

sarvadā sarvakāryeṣu vātaśītātapeṣu ca |
bhaya dāridryarogeṣu māndya vijvarakādiṣu ||

bhāvānetānparityajya cābhāvaṃ bhāvayet budhaḥ |

niśvāse -

p. 1092)

yathā vāyussuśīghropi muktvākāśanna gacchati |
jñeya nikṣipta cittastu viṣayastho na muñcati ||

sarvajñānottare -

yomāṃ sarvagataṃ paśyet sarvaṃ ca mayi saṃsthitam |
tasyāhannityamātmasthassa ca nityaṃ mayi sthitaḥ ||

sadgurorupadeśena svaprakāśena niścayaḥ |

cintyaviśve -

jāgrādi pañcāvasthāyāmatīte jñānarūpakam |
satgurorupadeśena vijñānena na saṃśayaḥ ||

evaṃ jñātvā viśeṣeṇa samādhiṃ kārayet budhaḥ |
cittaṃ buddhisthitaṃ kṛtvā śivalakṣaṇameva hi ||

ānandaṃ śivabhogantu śivayogaṃ sadābhyaset |

sarvajñānottare -

yasya jāgradavasthāyānniyamānsakalendriyān |
turyāvasthā guṇopetaḥ kṣārabhāvanna gacchati ||

śabdādi viṣayānbhogī tadvat jñānī na lipyate |
cittaṃ śodhayayatnena kimanyairddehaśodhanaiḥ ||

suprabhede -

samastasukhaduḥkhābhyāntatpriyā priyayossamam |

p. 1093)

śarīrātprāgvastutopi bhujyate svayameva tu |
sārdhadviśatikāyāmānanda lakṣaṇamuktam ||

rūpañca varṇarūpañca ānandaṃ trividhaṃ smṛtam |
rūpaṃ bahuvidha dhyānaṃ varṇarūpaṃ ca kalpanam ||

rūpārūpanna cā * * m kalpanārahitaṃ matam |
śāśvatanturyarahitaṃ ānandaṃ paramaṃ padam ||

etasyaiva tu saṃprāptau muktireva na saṃśayaḥ |
guruvaktreṇa satsiddhirānandantu na saṃśayaḥ ||

evaṃ jñātvā viśeṣeṇa samādhiṃ kārayet budhaḥ |

suprabhede -

* * * * * * * * * * * * * * sthitam |
tyaktvaitāni * * * na śuddhasphaṭikamāvahet ||

raurave -

bhinne dehe śivo bhūtvā śivadharmme samanvitaḥ |
śivadharmmamanuprāpya havirbhāgāya kalpate ||

yathā samudramāsādya nadī * * * * * * |
* * * * * * * * * * * * mahodadheḥ |
evaṃ * * * dehastu śivatvaṃ samupāgataḥ ||

p. 1094)

sarit samudrasaṃyogādvibhāga * * * * * te |

niśvāse dṛṣṭāntamāha |

kāṣṭhamadhya sthito yadvanmathito nirmmalomalaḥ |
sa śānti samayaṃ * * * * * * * * * * ||

* * * samāpannaṃ na bhave * * * * * naḥ |
samyak jñānaṃ viditvā tu paśutvanna bhavetpunaḥ ||

niśvāse -

sarvajñādi guṇādeva gīyante sarvataśśive |

siddhānta rahasye -

svānya prakāśa citjñaptissaccidānandalakṣaṇaḥ |
śivasya ye guṇāsteṣāṃ samastāssanti te guṇāḥ ||

parameśārkakiraṇa prakāśīkṛta cakṣuṣaḥ |
na jānātyakṣivān śambhurjānāti śivacakṣuṣā ||

kṣīre kṣīramivābhinnaṃ vibhinnaṃ dṛṣṭi dṛṣṭavat |
śivātmanossāmarasyaṃ vyajyate guṇasāmyataḥ ||

jñānaṃ labdhvā parāṃ śāntimacireṇādhi gacchati |
tadā tu sarvaduḥkhānāṃ hānirasyopajāyate ||

sarvajñānottare -

p. 1095)

yāvannotpadyate jñānaṃ tāvadbhramati karmmaṇā |
ajñānāvṛtadehastu duḥkhaśokapariplutaḥ ||

aṣṭamasūtraṃ sampūrṇam ||

navamasūtram ||

śivajñānabodhe |

cidṛśātmani dṛṣṭvaiśantyaktvā vṛttimarīcikām |
labdhvā śivapadacchāyāndhyāyet pañcākṣarīṃ sudhīḥ ||

svāyambhuve -

pāśajñānanna mukti syāt paśujñānantathaiva ca |
sarvataśca yatomuktiḥ paśujñānena gamyate ||

jagatastatva sambodhādajñānaṃ vinivarttate |
mokṣaṃ pañcākṣaraṃ vidyādabhivṛddhi ṣaḍakṣaram ||

śāstrajālāni nādāntaṃ pāśajñānaṃ varānane |
paśujñānamiti proktamupadeśa kramādyataḥ ||

tathā niśvāse -

vedaṃ sāṃkhyaṃ bauddhamārhamaparaṃ paramantathā |
yāni kāni ca śāstrāṇi sarve bindorviniḥsṛtāḥ ||

p. 1096)

antargatāṇḍa jātasyāt muktaścet karaṇakṣayāt |
yathā tato vicāreṇa jñānātīto hi vidyate ||

malakṣayatayā proktantadā sāyujyamucyate |

kāraṇe -

sarvataścātmanā vedaṃ jñānenaiva hi gamyate |

tatraiva mantroddhāre -

vācyavācaka rahito vāṅmanotītagocaraḥ |
sarvajñādi guṇopetassarvatatvalayaḥ prabhuḥ ||

ākāśamiva tattvāni sarvavyāpī nirañjanaḥ |
ākāśa bhāvanantyaktvā śivabhāvena bhāvayet ||

vāyavya saṃhitāyām -

sa paśyati śarīranta taccharīranna paśyati |
tau paśyasti paraḥ kaścittāvubhau tanna paśyati ||

kālottare -

śivopakāratāṃ paśyettadā paśyeta nirgatam |

śivadharmmottare -

aṇimādi guṇaiśvaryaṃ sarvajñatvaṃ ca yoginaḥ |
tṛṇavadyastyajet sarvānīśastasya prasīdati ||

p. 1097)

tataḥ prasanne deveśe buddhissatvātpravarttate |
aṇimādiguṇairyuktassantiṣṭhecchivavatprabhuḥ ||

sarvajñānottare -

aṇimādiguṇāvāptirjjāyatāṃ vā na jāyatām |
tathāpi mucyate dehī patiṃ vijñāya nirmmalam ||

sarvopādhivinirmmuktacidrūpaṃ yannirantaram |
tacchivohamiti jñātvā sarvāvasthāṃ vivarjjayet ||

tathā vātule -

tilānāntu yathā tailaṃ puṣpādgandhassamāśritaḥ |
puruṣasya śarīresmin sa bāhyābhyantare sthitaḥ ||

sarvajñānottare -

yaśśivassohameveti advaitaṃ bhāvayetsadā |
sarvapāpa vinimmuktirgurudhyānādaghakṣayaḥ ||

śivānanda paradhyānāt sa yāti paramāṃ gatim |
tatvamasmīti vedānte tatākhyātamiti kramam ||

siddhānta sambodhikāyām -

śiva bhāvena saṃyojya śivohaṃ smṛti nirṇayaḥ |
śivohamiti siddhāntaṃ vedānte sohamasmi tu ||

p. 1098)

cintye -

tirodhaṃ malamityuktamātmā śakti śivātmakam |
pañcākṣaramidaṃ devi rahasyanna prakāśakam ||

aṅguṣṭhādi kaniṣṭhānta talayoścāṅgaṣaṭkakam |
vinyasya mūlamantreṇa vyāpakaṃ ca samācaret ||

raurave -

mantraśuddhau varttate |

anyūnādhika varṇantu sarvamantrān samuccaret |
ūnavarṇena mṛtyusyādadhike śokarogakṛt ||

svarahīne vipatti syāttānmantreṇa viśodhayet |

karaṇe -

hṛdaye yajanaṃ proktaṃ nābhau homaṃ prakalpayet |
tatheśantu bhruvormmadhye dhyāyetsarvagataṃ prabhum ||

suprabhede -

kuṇḍavyākhyā mahānāḍī nābhyadhastātprakīrtitā |
aṣṭavarttulamevantu kuṇḍalī suptanāgavat ||

nābherūrdhvaṃ bhavetpadmaṃ taṭākāntābjavatsmṛtam |
tasya madhye sthito devassūryakoṭi samaprabhaḥ ||

cintye -

arkasya sannidhau tatra rāhudarśanavat bhavet |

p. 1099)

pañcākṣaraṃ vijānīyāddarśanaṃ śivamātmani |

kāmike -

yadvā vistarataḥ kuryānmānasaṃ yāgamādarāt |
śivādyavani paryanta tatvavrātātmakaṃ svakam ||

suprabhede -

pārthivāṇḍamayaṃ karddamāpyāntannālameva ca |
pradhāna tatvaparyantannāla kaṅkaṇakānvitam ||

niśvāse -

kadalīpuṣpa saṅkāśaṃ hṛdayaṃ sarvadehinām |
aṣṭāṅgula pramāṇantu nābherūrdhvaṃ vyavasthitam ||

padmanālannavadvāraṃ samantātkaṇṭakānvitam |
tasya madhye sthitaṃ padmamaṣṭapatraṃ sakarṇikam ||

vitasti mātraṃ hṛdayaṃ kamalaṃ caturaṅgulam |

kālottare -

pañcāśatparamaṃ bījañjagadyoniṃ parāparam |
aṅguṣṭha parvatulyantu karṇikākesarairyutam ||

bhīmasaṃhitāyām -

ādyanteṣu daleṣṣaṣṭau oṃ śivāya namonamaḥ |
indrādīśānaparyantannyasedaṣṭākṣaraṃ kramāt ||

p. 1100)

niśvāse tatraiva |

karṇikāyāṃ sthito viṣṇurgranthirmmāyā prakīrtitā |
karṇikāyāṃ bhavetsūryastasya madhye tu candramāḥ ||

tasya madhye bhavedvahnirvahnimadhye maheśvaraḥ |

kiraṇe -

mantrātmikā kalā tasya te ca mantrāśśivātmakāḥ |
taiḥ prakalpya śarīrantu śuddhāṃdhvādhyāsitaṃ mahat ||

niśvāse -

sadāśivo maheśasya tasyāpi parataśśivaḥ |

tatraiva |

sadāśivaṃ mahātmānantasya cordhvaṃ parātparam ||

śītāṃśunirmmalaṃ divyaṃmagrāhyaṃ paramaṃ śivam |

śivadharmmottare -

jñānayoga pradhānatvādantaraṅgo vimuktidaḥ |
jñāne naiva tadajñānannirvarteta na karmmabhiḥ ||

suprabhede -

antaryāgasamāyukta ātmāśuddhaḥ prakīrtitaḥ |

vātule -

ahiṃsā prathamaṃ puṣpaṃ puṣpamindriya nigrahaḥ |
kṣāntiḥ puṣpandayā puṣpaṃ jñānapuṣpamataḥ param ||

p. 1101)

tapassatyaṃ ca bhāvaśca puṣpamaṣṭavidhaṃ smṛtam |
etānyatrāṣṭa puṣpāṇi buddhidharmmasvarūpataḥ ||

mohaśūrottare -

agniḥ prāṇo manaḥpātraṃ gurudhūpaśikhākulaḥ |

ityādi pūjāstave uktaḥ | tathā hi -

liṅgaṃ tacca sudhāmayena payasā saṃsnāpya samyakpuna-
rvairāgyeṇa ca candanena vasubhiḥ puṣpairahiṃsādibhiḥ |
prāṇāyāmabhavena dhūpavidhinā ciddīpadānena yaḥ
pratyāhāramayena somahaviṣā sauṣumna jāpena ca ||

taccitto bahudhāraṇābhiramala dhyānodbhavairbhūṣaṇai-
statsāmyāṇu nivedanena yajate dhanyassa evāmataḥ |

suprabhede -

āsanādīni sarvāṇi tathaivā varaṇāni ca |
hṛtpadmo kalpayedvidvānyathoktantu yathā kramam ||

gandhādyairūpacāraistu manasākalpya pūjayet |

ṣaṭsahasrikāyām -

manasāsyārcanaṃ proktaṃ brahmādīnāmagocaram |
akṛtrima pradhānantu tenārntyāgamācaret ||

śivadharmmottare -

p. 1102)

martyamāṇo yathā nityandarpaṇo nirmmalo bhavet |
jñānābhyāsāttathā puṃsāṃ buddhirbhavati nirmmalā ||

devikālottare -

svayaṃ patita puṣpaiśca kartavyaṃ yadi pūjanam |

śivatantrarahasya sāre -

bhāvasthirataro na syādyadā bāhye śivārcanam |
yathā dhyānānurūpanta dhyāna * * * * * * * ||

* * * * * * * * * * * * * * * |

* * śve -

vāsanā paripakvaṃ ca svayaṃ kuryācca vāruṇam |
dharmmādharmmātmikā buddhiḥ karmmaṇāṃ vāsanāvaśāt ||

śivaliṅgārcanādeva nāśanāya na saṃśayaḥ |
* * * * * * * * * * * * * * * * ||

* * * * * * * * * * * * * * * |
sarppi kṣīre yathā vyāptantile * * * * * * |

tathāgni purāṇe -

tilakṣīra prasūneṣu tailājyāmodavatprabhuḥ |
phale rasognivat  * * * * * * * * * * ||

p. 1105)

śivajñānabodha saṅgrahe -

malannedamiti jñātvā śivasya paramātmanaḥ |
yaśśaktiriti jānāti tataśśuddhyabhidhīyate ||

sarvajñānottare -

ātmanyeva sthitaśśānta ātmatṛptastu niścalaḥ |
nāgatohaṃ gatovāpi nāgamiṣye na gacchatā ||

na bhūto na bhaviṣyāmi prakṛtye sthira dharmmiṇi |
prākṛtāni tu karmmāṇi prakṛteḥ karmmasambhavaḥ ||

nāhaṃ kiṃcitkaromīti yukto manyeta tattvavit |
naiva prakṛti vandhosti mukta ityabhidhīyate ||

bhartṛhariḥ -

mīna snānaparaḥ phaṇīpavana bhuṅmeṣastu parṇāśano
nīrāśī khalu cātakaḥ pratidinaṃ śete bile mūṣikaḥ |
bhasmoddhūlana tatparaḥ khalukharo dhyānānurakto bako
nindaiṣāmabhavat phalaṃ kimadhunā jñāna pradhānantapaḥ ||

na tatra vedaśāstrāṇi yajñāśca bahudakṣiṇāḥ |
ātmavit jñānamāśritya vimalaṃ sarvatomukham ||

parasaṃvitsvarūpāyāśśakterasati bandhane |
paramātraṃ prakāśeta muktāṇūnāmanādaram ||

p. 1104)

kālottare -

svakṛtānyupatiṣṭhanti duḥkhāni ca sukhāni ca |
hetu bhūto yatasteṣāṃ sohaṃkāreṇa bādhyate ||

kiraṇe -

heturllakṣaṇamityuktaṃ muktilakṣaṇamucyate |
mārjjārabhakṣite duḥkhaṃ yādṛśaṃ gṛhakukkuṭe ||

na tādṛṅmamatāśūnye kalapiṅgethamūṣike |

śivadharmmottare -

yathā vahnirmmahā dīptaśśuṣkamātrantu nirddahet |
tathāśubhāṃ śubhaṃ karmma jñānāgnirddahati kṣaṇāt ||

mataṅge -

yo bhilāṣātmako bhāvo mamatvenātmavarttinā |
soṃkuroṇoravidyākhya saṃsārotpattikāraṇam ||

śivadharmmottare -

tasmātsa paṇḍitaśśaktastapasvī vijitendriyaḥ |
yaśśivajñāna sadbhāvamālocayitumudyataḥ ||

krīḍanna lipyate nītastadvadindriya pannagaiḥ |
padmapatraṃ yathā toyaistatsthairapi na lipyate ||

tatvādi viṣayān bhogī tattvajñānī na lipyate |

p. 1105)

śivajñānabodha saṅgrahe -

malannedamiti jñātvāa śivasya paramātmanaḥ |
yaśśaktiriti jānāti tataśśuddhyabhidhīyate ||

sarvajñānottare -

ātmanyeva sthitaśśānta ātmatṛptastu niścalaḥ |
nāgatohaṃ gatovāpi nāgamiṣye na gacchatā ||

na bhūto na bhaviṣyāmi  prakṛtye sthiradharmmiṇi |
prākṛtāni tu karmmāṇi prakṛteḥ karmmasambhavaḥ ||

nāhaṃ kiṃcitkaromīti yukto manyeta tattvavit |
naiva prakṛti vandhosti mukta ityabhidhīyate ||

bhartṛhariḥ -

mīnasnānaparaḥ phaṇīpavana bhuṅmeṣastu parṇāśano
nīrāśīkhalu cātakaḥ pratidīnaṃ śete bile mūṣikaḥ |
bhasmoddhūlanatatparaḥ khalukharo dhyānānurakto bako
nindaiṣāmabhavat phalaṃ kīmadhunā jñāna pradhānantapaḥ ||

na tatra vedaśāstrāṇi yajñāśca bahudakṣiṇāḥ |
ātmavit jñānamāśritya vimalaṃ sarvatomukham ||

parasaṃvit svarūpāyāśśakterasati bandhane |
paramātraṃ prakāśeta muktāṇūnāmanādaram ||

p. 1107)

malamāyādyasaṃspṛṣṭau bhavati svānubhūtimān |

suprabhede -

malamuktastathātmānaṃ śuddha ityucyate budhaiḥ |
īśvara smṛti nā kāle maledhvaṃsati nirmmalaḥ ||

atohamīśvaraṃ smṛtvā paścāttanmayatāṃ gataḥ |

sarvajñānottare -

avijñātaḥ paśussohi sṛṣṭidharmma samāśritaḥ |
vijñātaśśāśvatassiddhassaśivo nātra saṃśayaḥ ||

yogaje -

guhyātguhyatamaṃ guhyaṃ svānubhūtyanugamyate |

tathā sūtasaṃhitāyām -

evañjīvātmakaṃ rūpaṃ śivaṃ paśyati ceddṛḍham |
svātmanyeva ratikrīḍāṃ śuddhātmā kurute sadā ||

yatra supto janonityaṃ prabuddhastatra saṅgamī |
prabuddhā yatra te vidvan suṣuptastatra keśavān ||

śivadharmmottare -

jñānaṃ vikalpabahulaṃ rāgādyaiḥ kaluṣīkṛtam |
śivaprakāśakaṃ jñānaṃ yogastatraikacittatā ||

p. 1108)

sarvajñānottare -

parāpara vibhāgena sthūlasūkṣma vibhāgataḥ |
paraḥ paramanirvāṇaḥ parasṛṣṭivivarjitaḥ ||

sthūlaṃ śabdamayaḥ proktassūkṣmo dhyānaika saṃśrayaḥ |
ityevamātmano jñānaṃ kathitantu samāsataḥ ||

athavā bahunoktena kimetena ṣaḍānana |
vāgvikalpa viśeṣeṇa manassaṃmoha kāraṇā ||

sarvadharmmātmanassārameva te parikalpayet |

yogaje -

vācyavācaka rahito vāṅmanotīta gocaraḥ |
śivaśśuddha iti prokto rūpī avyaya īśvaraḥ ||

cintye -

jñātṛjñeyaṃ tathātmāna vihīnantatparaṃ padam |

suprabhede -

jñānaṃ pravartate vatsa bhrānti nirṇāśanāya ca |
adhvaśreṇi vināśāya śiva vyaktikarāya ca ||

andhakāravadajñānaṃ jñānandīpavaducyate |
jñeyaṃ bhāskaravatproktaṃ tasmātjñānaṃ viśiṣyate ||

mṛgendre -

p. 1109)

nādhyakṣannāpi tallaiṅgaṃ na śābdamapi śāṅkaram |
jñānamābhāti vimalaṃ sarvadā sarvavastuṣu ||

cintye -

karmmakṣayānna yujyante dehināṃ deha sambhavāt |
dehaṃ vinā pṛthakkarma yujyate na kadācana ||

nityaṃ dvandva samāyuktā vetau cānyonyataḥ purā |
tathāpi karmmanāśaśca gātreṇa kurute punaḥ ||

tatraiva |

dehināṃ puṇya pāpābhyāṃ dehamārabhyate purā |
yathā jīrṇāni vastrāṇi tyaktvā vastrannavaṃ vaset ||

tathā dehaṃ parityaktvā dehāntaramavāpnuyāt |
evaṃ bhavābdhau majjantaṃ puṇyapāpasamāhitam ||

jñānabodhaṃ samārabhya tārayantyāśujantapaḥ |

cintya viśve -

tatrātmanāṃ malañcaiva bandhadharmmatva kāraṇam |
malānāṃ vāsanānāṃ ca nāśo mokṣo na saṃśayaḥ ||

suprabhede -

svabhāvajñānato muktassa jīvanmukta eva hi |
yaśśivaṃ mukta ityukto dehānte mukta ucyate ||

kiraṇe -

p. 1110)

viṣasambandhinī śaktiryathā mantrairnirudhyate |
tathā na tadviṣaṃ kṣīṇamevaṃ puṃso malakṣayaḥ ||

phalaṃ kataka vṛkṣasya kṣiptaṃ sat kaluṣe jale |
kurute śaktisaṃrodhaṃ kiṃ kṣipatyanyato jalāt ||

śivajñānantathā tasya śaktisaṃrodhakārakam |

kiraṇe -

tato malakṣayenāpi puruṣasyakṣayaṃ bhavet |

uttaram |

sahajā kālimātāmre tatkṣayannava tatkṣayaḥ ||

tathā tāmrasya tadvat syāt evaṃ puṃso malakṣayaḥ |

suprabhede -

malairmuktastathātmānaṃ śuddha ityucyate dhruvam |

raurave -

yathā sūryodayaṃ prāpya tamaḥ kṣipraṃ vinaśyati ||

kiraṇe -

tuṣakambvaṅkurañcaiva puruṣasya malakṣayaḥ |
nityānādirākhyātastatkathaṃ syānmaheśvara ||

uttaram |

śuddhākṣatamya naivāsti śuddhātmasya tathaiva ca |
śuddhātmānna sthito teṣānnāsti nāśaḥ kadācana ||

tasminpunarapi |

p. 1111)

carācarādi jantūnāṃ śivaiva prāṇa ucyate |
prasarantaṃ vinā nāsti akṣarāṇāmakāravat ||

śivadharmmottare -

sarvatrāvasthitaṃ śāntanna prapaśyati śaṅkaram |
jñānacakṣurvihīnatvādandhassūryamivoditam ||

mataṅge -

athārka raśmisaṃparśādyathā jñānakriyātmikā |

niśvāse -

sarvajñānottare -

tāmrasyaiva tu hematvamantarllīnaṃ yathā bhavet |
antarlīnaṃ tathā jñeyaṃ śivatvaṃ putgalasya tu ||

rasaviddhaṃ yathā tāmraṃ hematvaṃ pratipadyate |
tathā vijñāna sambandhācchivatvaṃ pratipadyate ||

rasendreṇaiva lohānāṃ kālimā sparśavedhinā |
hāritā cāgni saṃyogāddhematvaṃ pratipadyate ||

hāritaṃ parameśena paśūnāṃ pāśakālimā |
svakāraṇa guṇāveśā hematvaṃ pratipadyate ||

labhante yoginassarve vijñānāttulyatāntathā |

p. 1112)

mṛgendre -

yepi tatpadamāpannāśaiva sādhanayogataḥ |
te tatsthitya mahāhlādaṃ prāpya yānti paraṃ padam ||

na ca sṛṣṭyādi kurvanti svārtha niṣṭhāhite yataḥ |

tathā sarvamatopanyāse -

avarjanīya saṃsiddhiṃ muktānāṃ kṛtyapañcakam |
kṛpayā tu śivasyeva svārtha niṣṭhā hi te yataḥ ||

na te viśvasya kartāraḥ kartāraśśiva eva hi  |

sarvajñānottare -

śivajñānāmṛtaṃ pītvā vicaransvayameva hi |
śivavacchāśvataśśuddhassṛṣṭidharma vivarjitaḥ ||

śivadharmmottare -

pralayānte tanuntyaktvā svātmanyevāvatiṣṭhate |

dvayośca citsvarūpopi jñātvā budhyā vibhinnayā |
tasmādekopapūjyopi na hyetīya kathyate ||

mṛgendre -

dṛkkriyātmakamaiśvaryaṃ yasya taddātṛpūrvakam |
īśvarastatra mantavyaśśaktidvayayutaḥ prabhuḥ ||

p. 1113)

kiraṇe -

tadātma śivayossandhirayaskānteva yujyate |

vātule -

puruṣañca śivañcaiva līyate sāyasāgnivat |
yathā tāmraṃ rasaṃ vidhyeddoṣamuktaṃ purātanam ||

tathātmānaṃ śivelīnaṃ jalena lavaṇenavat |
aviśeṣaṃ bhavet tadvadātmānu paramātmani ||

evaṃ śivāmṛtaṃ proktaṃmaprakāśyamidaṃ guha |

ityekādaśasūtram sampūrṇam ||


dvādaśasūtram ||

śivajñānabodhe -

muktiṃ prāpya tatasteṣāṃ bhajedveṣaṃ śivālayam |

tathā mataṅge -

śāsanasyāpi ye bhaktāstepi duḥkhavivarjitāḥ |
apasarobhirvṛtā nityaṃ krīḍantyutkṛṣṭacetasaḥ ||

liṅgaṃ maheśvaraṃ bhaktyā namaskārādināthavā |
pūjayanti narāśśūrāstepi siddhā gaṇeśvarāḥ ||

ramanti vividhairbhogaiḥ prāpya sthānamumāpateḥ |

p. 1114)

ālaye śivaliṅgasya bhaktyā nirvartate śubhe |
śrīkaṇṭhapadamāruhya sukhamatyadbhutaṃ labhet ||

evaṃ bhaktivibhāgena liṅge vā pitarastathā |
upāsanti mahādevantepi siddhā narottamāḥ ||

mataṅge -

śivavacchivabhaktāstu draṣṭavyāśśivakāṃkṣibhiḥ |
saṃskṛtāśca śivairmantrairguruṇā śivamūrtinā ||

sarve samānadharmmāṇastathāpyeṣocyate vidhiḥ |
gurorapyagratasteṣāṃ jyeṣṭhānāmeva māsanam ||

yathānukrama śuśrūṣāvandanādīni cakratuḥ |
kāryāṇyanyonya saṃmhṛ?ṣṭairgamācakṣurviṣaye guroḥ ||

cintya viśve -

janmāntara tapobhiśca sanmārgajñānasambhavaḥ |

mataṅge -

puryaṣṭaka samāyogāt puṃsāṃ karmānusāraḥ |

kāmike -

śivaṃ vai śāśvatannityaṃ jñānānandamayātmakam |
vyāpakaṃ sarvatatvānāmaprameyamanupamam ||

vācyavācakarahitaṃ vāṅmanotītagocaram |

p. 1115)

vyaktiṃ kuryādviśeṣeṇa śivakalasakalātmani ||

śivapurāṇe -

brahmayatsaccidānandaṃ paripūrṇaṃ ca sarvadā |
sarvatra dṛśyate naiva karaṇā gocaratvataḥ ||

kālottare -

prākṛtaṃ bhāvamutsṛjya śivohamiti bhāvayet |

niśvāse -

śivodeśikadeśasthaḥ prāṇyanugrahakārakaḥ |
dadāti vividhāṃ siddhiṃ mokṣaṃ ca nayate paśum ||

svadehānnirviśeṣeṇa śivabhaktāṃśca pālayet |

aṃśumati -

dehaṃ prāsādamityuktaṃ dehī liṅgamiti smṛtam |
ubhayorantarannāsti tasmāditthaṃ prabhāvayet ||

athavānya prakāreṇa sthūlaliṅge sadāśivam |
antarlliṅge śivaṃ jñeyaṃ bhāvayeddeśikottamaḥ ||

vyāpyavyāpaka bhāvena liṅgamevaṃ vimānakam |
mūlādisthūpi paryantaṃ śivarūpamiti smṛtam ||

malamāyādi sarveṣu gateṣu para īśvaraḥ |
sarvāṅgeṣu teṣu bhagavānnahi deheṣu pūjyate ||

p. 1116)

liṅgethavā nyatraśubhe sampūjyo bhagavāñcchivaḥ |
āvāhanamanudhyānaṃ manebhukti nirodhanam ||

śivena saha saṃyogaṃ cintayenmanasādhiyā |

tathā parākhye -

pūjyate parataśśāntassiddhimukti phalārthibhiḥ |
sa eva mantradehasthaḥ pūjyatesau paraśśivaḥ ||

gavāṃ sarvāṅgataḥ kṣīraṃ sravate na mukhādyayau |
evaṃ liṅgamayaṃ rūpaṃ sarvakāmeṣu rohati ||

jñānayogam |

kiraṇe -

ye yathā saṃsthitāstārkṣya tathaiveśa prasādakṛt |
keciccātra kriyāyogyāsteṣāṃ muktistathaiva hi ||

jñānayogyāstathaivānye caryāyogyāstathāpare |
evameṣāṃ ca yadyuktaṃ mokṣante naia yojayet ||

mataṅge -

sadāśive pade yogāccaryāto vātha dīkṣayā |
prāpyate cittabhedena mokṣo vātha catuṣṭayāt ||

tathā vāyavye -

jñānaṃ kriyā ca caryā ca yogañceti sureśvari |
catuṣpādāssamākhyātā dharmmādharmmāssanātanāḥ ||

p. 1117)

paśupāśapatijñānaṃ jñānamityabhidhīyate |
ṣaḍadhvaśuddhividhinā gurvadhīnā kriyocyate ||

varṇāśrama prayuktasya mayaiva vihitasya ca |
madarccanādi dharmmasya caryācaryeti kathyate ||

madyukte naiva mārgeṇa mayyavasthā pracetasaḥ |
pratyantare tirodhena sa yoga iti gīyate ||

skandakālottare -

īśvaraḥ ||

labhyate śāsvataṃ jñānaṃ tatprasādena ṣaṇmukham |
yamanniyamamāsīnaṃ prāṇāyāmantataḥ param ||

pratyāhāro dhāraṇā ca samādhidhyānataḥ param |
guruprasādāllabhate divyayogaṃ ṣaḍānana ||

ākāśagamanaṃ caiva parakāya praveśanam |
manojayatvaṃ hi janā tatprasādena labhyate ||

aṇimā laghimā caiva mahimā garimā tathā |
prāptiḥ prākāmyamīśatvaṃ vaśitvaṃ cāṣṭa siddhayaḥ ||

guruprasādāllabhate mukto mṛtyujarādibhiḥ |

viśvasāre -

guru rūpaṃ paraṃ brahma gururūpaṃ paraṃ śivam |
guru rūpaṃ paraṃ jñānaṃ guru rūpaṃ parātparam ||

tasmātsarvaprayatnena guru rūpaṃ sadā smaret |

p. 1118)

tathā |

īkṣaṇadhyāna saṃsparśairmatsya kūrmma vihaṅgamāḥ |
poṣayanti svakānputrān tadvatpaṇḍita vṛttayaḥ ||

niśvāse -

prakāśayasvedaṃ jñānaṃ madbhaktānāṃ varānane |
rakṣaṇīyaṃ prayatnena taskarebhyo dhanaṃ yathā ||

devikālottare -

īdṛśaṃ jñānasadbhāvaṃ na dadyādyasya kasyacit |
dīkṣayitvā mahādevi dātavyaṃ suparīkṣya ca ||

nāśiṣyāya pradātavyannā putrāya kadācana |
gurudevāgni bhaktāya mātsaryarahitāya ca ||

pradātavyamidaṃ jñānamitareṣānna dāpayet |

dvādaśatamasūtraṃ sampūrṇam ||

iti śrīmadvyāghrapuravāsanigamajñāna śivayogīśiṣyavedajñāna śivācārya saṅgrahasakalāgamasārabhūta śivajñānasiddherdṛṣṭāntassamāptaḥ ||

|| oṃ śrīmadaruṇācalāya namaḥ ||

###########   END OF FILE  #######
