####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00610
Uniform title: vīraśaivāgama
Manuscript : IFP transcript T00195 from GOML D5497

Description: 



Notes: 
Data-entered by the staff of Muktabodha under the supervision of Dr. Anirban Dash.

Revision 0: August 22, 2021  
Revision 1: March 27, 2022

Internet publisher : Muktabodha Indological Research Institute
Publication year : 
Publication city : 
Publication country : India
####################################################



ifp transcript 0195
vīraśaivāgamaḥ 

1. prāṇaliṅgasambandhānāṃ bhaktisthalaṃ nāma prathamaḥ paṭalaḥ
2. māheśvaradalaṃ nāma dvitīyaḥ paṭalaḥ  
3. prāsādasthalaṃ nāma tṛtīyaḥ paṭalaḥ 
4. prāṇaliṅgasthalaṃ nāma caturthaḥ paṭalaḥ 
5. śaraṇasthalaṃ nāma pañcamaḥ paṭalaḥ 
6. śivaliṅgaikyalakṣaṇaṃ - ṣaṭsthalalakṣaṇaṃ nāma ṣaṣṭhaḥ paṭalaḥ  
7. prāṇaliṅganirṇayaṃ nāma saptamaḥ paṭalaḥ 
8. vīrāgamarahasyaṃ nāmā'ṣṭamaḥ paṭalaḥ 
9. niṣkalaprāṇaliṅganirṇayo nāma navamaḥ paṭalaḥ  
10. jñānaliṅgavidhirnāma daśamaḥ paṭalaḥ  
11. ṣaṭcakrasthalalakṣaṇaṃ nāma ekādaśaḥ paṭalaḥ 
12. darśaviśeṣamahimāvidhirnāma dvādaśaḥ paṭalaḥ 
13. vibhūtidhāraṇāvidhipaṭalaḥ 

pṛ0 1) śrīvighneśvarāya namaḥ || 
|| vīraśaivāgamaḥ ||
|| vīrāgama prathama paṭalam ||  

śrī devyuvāca-
śaivaṃ pāśupataṃ vāmaṃ lāku?ṃ ca caturvidham  |
tatparaṃ śaivamityuktaṃ saumyaṃ raudraṃ hi śāmbhavam ||
saumyaṃ pañcavidhaṃ jñeyaṃ bhūtatantrañca gāruḍam | 
vāmadakṣiṇasiddhānte nādākhyaṃ tu vinirgatam | 
bhūtapretādiśamanaṃ bhūtatantraṃ miti smṛtama | 
viṣayāpaharaṇaṃ caiva tadudāhṛtam|
vāmadakṣiṇasiddhānte tasmin durgāḥ prakīrtitāḥ |
dakṣiṇaṃ śāmbhavaṃ caiva vāmaṃ śaktipradhānakam ||
siddhāntaṃ śuddhaśaivaṃ tu kevalaṃ śāmbhavaṃ tathā |
trividhaṃ dakṣiṇaṃ (tu) syātkā?āmukha mahāvratam ||
śāstṛtantraṃ mahāsenaṃ dakṣiṇena vibheditam |
vāmaṃ taddvidhaṃ jñeyaṃ vāmaṃ miśrañca pārvati || 
vāmastu vāmasiddhāntaṃ miśraṃ yāma?meva ca | 
navayāma?mityuktaṃ saptamātra pradhānakam || 
vaidhānasaṃ bhāgavadaṃ pāñcarātraṃ ca śā"nkaram |
siddhānta bhedaṃ kathitaṃ trividhaṃ vrata tatpare || 

pṛ0 2) ādiśaivo mahāśaivo'nādiśca triśaivakaḥ| 
evamādīni bhedāni śaiva proktāni pārvati | 
anyastotra samākhyātaṃ tantraṃ pāśupadādhikam | 
teṣāṃ bhedopabhedañca tattatkarmāṇi kārayet |
kramaṃ caitanya śāstrāṇi tattu mohāya kalpayet |
eteṣu śā"nkare (saṃkare) jāte rājā rāṣṭraṃ vinaśyati ||
tasmāt sa"nkarahīnañca deśa(śi)kassarvamācaret |
sarvabhedaṃ mayā proktaṃ saṃkaraṃ jātisa"nkaram |
mantrāṇāṃ sa"nkaraṃ caiva tantrāṇāṃ caiva sa"nkaram || 
ācārya sa"nkaraṃ caiva kriyā sa"nkarameva ca |
dravyāṇāṃ sa"nkarañcaivā'gni sa"nkarameva ca ||
evaṃ sa"nkaramākhyātaṃ rājā rāṣṭrasya doṣajam |
vāma miśraṃ tathā caiva śaivo vāmañca śāmbhavi ||
samudra sikatā'saṃkhyāssamayāssanti koṭiśaḥ| 
vāma pāśupatañcaiva kā?āmukha mahāvratāḥ ||
kāpālabhairavaśśāktaḥ srāvakā yogadhāriṇaḥ | 
śaivaṃ bahuvidhāścaiva vaiṣṇavāḥ pāñcarātrakāḥ |
vaidhānassā ku?āḥ kau?āstatsaṃbhedāstridhā ume |
sākhyaścalā ku?āścaiva tathā haṃsa parāyaṇaḥ | 
paramahaṃsāśca so'hañca dāso'haṃ haṃsavādinaḥ ||

pṛ0 3) ete samayinassarve'pyanyonya kalahapriyāḥ |
etatsarvā parityajya vīraśaivaṃ vadantyume || 

īśvara uvāca- 
sādhu sādhu tvayā pṛṣṭhaṃ praśnaṃ paramadurlabham | 
devāsura munīnāñca rahasyaṃ matiguhyakam || 
tatsarvaṃ kathayiṣyāmi vīraśaiva kramaṃ priye | 
caturmaṭhañcaturliṅgaṃ ṣaḍda?ṃ śambhupūjanam |
ācāraṃ ca kriyā caiva mudrālakṣaṇameva ca || 
etatsarvaṃ mahādevi śrṛṇuṣvaikāgramānasāḥ || 
anyatra || kailāsaśikharāsīnaṃ devadevaṃ jagatpatim |
praṇamya śirasā devī tatsarvaṃ śrotumārabhe |
utpatti sthitisaṃhāraṃ kāraṇaṃ parameśvaram||
vīrāgamaṃ mahātatvaṃ śrotumicchāmi tatvataḥ || 

īśvara uvāca- 
śrṛṇu devi mahāgopyaṃ vīraśaivaṃ mahottamam |
sarvāgamānāṃ vedānāṃ rahasyaṃ kathayāmite ||
prāṇaliṅgasya māhātmyaṃ na jānanti mahātmanā |
vettāhaṃ bhuvanānteṣu kāraṇāt prakaṭī bhavet |
purākṛtayuge kāle sudhayā kalaho bhavet || 
anyonya vairiṇāṃ loke devatānāñca rākṣasām |

pṛ0 4) tridaśāsurasiddhānāṃ kalaho bhujaharṣṭiṇām (bhūnmaharṣiṇām)|
candra sūrya marudbhṛndā pramukhāḥ siddhayoginaḥ |
tasminkāle varārohe pīṭhārcanaparāmbudhāḥ || 
rākṣasānāṃ vivādeṣu palāyanaparāḥ surāḥ | 
putra mitra ka?trādīn tyaktamānāḥ maheśvari || 
asmadguru mukhāllabdhāṃ devapūjāṃ kathaṃ tyajet |
iti sañcintya devāste samājagmurnamaskṛtāḥ ||
tāṃ samīkṣya mahādevi kṛpayā'haṃ vaco vadan | 
kimarthaṃ devatāga(bhya)rccā gurollabdhaṃ śivārcanam | 
tyaktaṃ na śaktā deveśa kiṃ karmaṃ kiṃ kṛpāṃ kuru |
māṃ pṛcchan surāssarve tānuddiśya mayoditām | 
tadāhaṃ sarvavedāśca vilokyaiva muhurmuhuḥ | 
hṛ(ṛ)gyajussāmatharvādi vedāssarve puroditaḥ || 
teṣāṃ cuddhyai samīkṣyaiva divyāgamarahasyakam | 
sāramuddhṛtya deveśa kamalaṃ gandhasaṃyutam || 
padmākāraṃ śubhaṃ dṛṣṭvā vismito'smi saharṣitaḥ | 
kiṃ padmakanda kiṃ śaśvat bhāsvat koṭisamaprabham || 
paścātya(dya)dā śivākāraṃ tanmadhye draṣṭumīśvaram | 
asya haste tu vimalaṃ pustakaṃ dṛṣṭamadbhutam | 
vīrāgamamidaṃ śāstraṃ bhaktānāṃ puṇyakarmiṇām || 

pṛ0 5) loke śaivārcana varāssanti teṣāmanāśrayāt | 
pīṭhapūjāñca vidhivat * varaṃ mānasaṃ tathā |
kṣipraliṃgaṃ ca kṛtakaṃ smaraṇaṃ bhāvanaṃ tadhā (thā) || 
ityādi bhedo pūjāśca śivaliṅgaṃ na cālayet | 
pratiṣṭhā---- liṅgabhedena rauravaṃ narakaṃ vrajet |
tasmin dṛṣṭvā mahādevi devānāñca mayoditam |
dehamanyacchivaṃ cānyat prāṇamanyat sṛ... sthitā || 
tasmāddevāssurāssarve kṛpayā kathayāmite | 
puṣpasya surabhiryadvattadvaddehasya liṅgakam || 
pīṭhārcake pratiṣṭhāsthi pūjā pūrṇa na cālayet | 
liṅgabhedī mahāpāpaṃ tasmāt pīṭhārcanaṃ na ce(t)|| 
yathā maṃtraṃ samabhyastaṃ * * ddehasya madhyakam |
tathā liṅgaṃ ca dehañca me?naṃ prāṇaliṅgakam |
ādityasya yathābhāsaṃ candrasya kiraṇaṃ tathā |
agnerūṣṇaṃ jalo śaityaṃ balaṃ vāte viyaddhvaniḥ|
kṣīre svādu taruṃ bījepya"nkuraṃ yatpratiṣṭhitam |
tadvatpratiṣṭhitaṃ dehe śivaliṅgaṃ suvṛttamāḥ ||
pīṭhārcana mayāssarve muktimicchanti mānavāḥ |
kalpakoṭi kṛtaṃ pūjāphalaṃ siddhyati pārvati || 
ityakta kṛpayā teṣu prāṇaliṅgaṃ pradarśitam |

pṛ0 6) tasmācchaivāgame veditaṃtrayāma?kau tathā || 
durbhurālokya śāstrāṇi prāṇaliṅgaṃ viśeṣataḥ |
iti kṣīrārṇave suptaḥ puruṣaḥ puruṣottamaḥ |
visṛjya vasatiṃ śrutvā lakṣmīnārāyaṇo hariḥ |
kailāsaśikharaṃ prāpya tapaḥ kurvan nirāsanaḥ ||
divyavarṣa sahasrāṇi māmuddiśya ramāpatiḥ |
kimarthaṃ tapasā śāntaḥ bhavatavyaṃ vadassame || 
iti pratiṣṭā mayā viṣṇu pratyakṣo'smirumāpate |

nārāyaṇa uvāca- 
vīraśaivārcanaṃ puṇyaṃ bhukti mukti phalapradam |
jñātumicchāṃ maheśāna tatsarvaṃ kathayasva me || 

īśvara uvāca-
śrṛṇu nārāyaṇa śrīmadvīraśaivaṃ mahottamam |
ṣaḍda?ñca maṭhañcaitadmudrā cāsanapūjanam ||
niyamaṃ śāntirācāraṃ dhyānayoga śivātmakam |
bhakto māheśvaraścaiva prasādi prāṇaliṅgakaḥ |
śaraṇaśśivaliṅgaikya ṣaḍdalaṃ mama priyam | 
liṅgantu jaṅgamaṃ caivā'vinābhāva cetanām |
ālokyaṃ te vibudhā te janā bhakta mukhyakāḥ |
jaṅgamaṃ liṅgakaścaiva śīlamānuṣyamānanam | 

pṛ0 7) tyajanti ye janāssarve bhuktisthala vicāriṇaḥ |
rogī(a)śuciśca paṅguśca andhakaḥ kuṣṭhadurmitam | 
sadā buddhi vilokyante ye janā bhaktasaṃjñakāḥ |
bhūti rūdrākṣa kandhā(thā)ñca pañcamudrāṃ ca dhāriṇam |
dṛṣṭvā teṣāṃ namaskṛtvā bhaktaśreṣṭhā taducyate || 
anarpitamabhojyañca piśunatvañca ropayut |
varjayānte tu manasā te bhaktāstu mama priyāḥ ||
guruñca jaṃgamaṃ caiva liṅgañca pitarastathā | 
sama buddhi vilokyante bhaktaśreṣṭhā maheśvari ||
śivābhiṣeka pūjāñca namaskāra pradakṣiṇam ||
dhūpa dīpādi naivedyaṃ kurvante bhaktalakṣaṇam ||
i(mṛ)ṣṭānnaṃ śayanaṃ yānaṃ vastraṃ vyajana pādukām ||
tadāti jaṃgamānāñca evaṃ cedbhaktalakṣaṇam|
bhūtipātraṃ ca kābīnaṃ tālavṛnta mṛgājinam |
daṇḍa kuṇḍala kanthādi kamaṇḍalu phalāni ca |
dartte ye tana dha(bha)ktānāṃ evaṃ syādbhaktalakṣaṇam ||
prāṇādānaṃ mahīdānaṃ kanyādānaṃ ca kāñcanam |
yāṃ vāñchā mardate samyak te janā bhaktanāyakāḥ || 
śivanindaṃ gurornindaṃ (ā)gamānāñca dūṣaṇam |
dravyārpaṇaṃ ri(ṛ)ṇaṃ kṛtvā punasvānopajāyate ||

pṛ0 8) vratadrohi gurudrohi śivadrohi tu ye janāḥ |
rauravaṃ narakaṃ yānti punaścaṇḍā? mācate ||
gurustrīṣu parastrīṣu viprastrīṣu ca maithunam |
karoti śivabhakto'pi śivamohi bhaviṣyati ||
kva madyaḥ kva śive bhaktiḥ kva māṃsaṃ kva śivārcanam |
matsya māṃsa prasaktīnāṃ mā(dū)re tiṣṭhati śaṃkarāḥ ||
rajasvalā tu caṇḍā?ī kuṣṭharogī vatīhitāḥ |
vidhavā ceṭikā pyāsaṃ ratiścaṇḍāla lakṣaṇam ||
pyuści(ucchi)ṣṭaṃ sahabhojyañca coratvaṃ jīva hiṃsakam |
bhaktānāñca na kartavyaṃ kṛtvā cetpātakī bhavet || 
anyadeva namaskāraṃ anya stotraṃ harādṛte |
bhaktānāñca na kartavyaṃ kṛtvā cetpātakī bhavet || 
bhaktanindāṃ gurornindāṃ satīnindāṃ tapasvinām |
karoti yo janaḥ kaścit śivadrohī bhaviṣyati |
sti(ti)thivāra nakṣatra yogakaraṇa nindāñca eva hi |
sarvaṃ śivamataṃ ddhyātvā śivabhaktasya lakṣaṇam ||
dāridrya sampadaṃ caiva maraṇaṃ jīvanaṃ tathā |
sarvaṃ śivājñayā śaśvadbhāvayedbhaktilakṣaṇam || 
tīrthayātrā vrataṃ caiva dānadharma tapaśca ca |
sarvaṃ śivārcanaṃ caivottamaṃ bhaktalakṣaṇam ||

pṛ0 9) nirākārayaṇassākṣāttrailokyādhipatirbabhau |
nārāyaṇaṃ jagatsākṣāttrailokyādhipatirbabho || 
nirākāra nāma devasya pratyaṃ jātu caturmukhaḥ |
tenaiva sṛṣṭireṣā tu jāyate ca muhurmuhuḥ ||
nirākāra nāma puṇyasya romodbhūtāḥ * surāsurāḥ ||
taireva trijagatsvevaṃ kartṛtvaṃ jāyate jagat |
nirākāra nāma devasya netṛtvaṃ naumahātmanau|| 
candrādityā mahādevi kālabhūtau vicerataḥ |
nirākāraṃ maheśasya hṛdayeśaṃ bhavā amī || 
caturvedā ṣaḍaṅgāni mantraśāstra śivāgamam |
śilpaśāstraṃ jyotiṣañca catuṣṣaṣṭi kalāstvataḥ ||
na mayā śaiva mukhyāstu vāmāḥ pāśupadā bume|
kāpālo bhairavāssiddhā bauddhā jaināstvanantakāḥ |
nirākāra śaṃkarasyā śravaṇe daśadigdiśaḥ ||
nirākāra nāma rūpāddhyāne muni gaṇeśvarāḥ |
jātāssarve samudrāśca pañcatatvāśca maṇḍalāḥ |
tatvasiddhyā na yogāni siddhayaḥ śivagocaraḥ |
evaṃ bahuvidhā bhaktiryatra yatra virājate |
prāṇaliṅgavatāṃ puṃsāṃ uttamaṃ bhaktilakṣaṇam |
śivabhakti sadābhakti jaṃgame bhaktireva ca ||

pṛ0 10) gurubhaktiḥ mantrabhaktiḥ bhūtibhaktiḥ tathaiva ca |
aṅgabhaktiḥ kriyābhaktiḥ pūjābhaktiranantaram |
tathā prasādabhaktiśca tathā bhaktiḥ prasādake ||
pādodake ca bhaktiśca samaye bhaktireva ca|| 
pitṛbhaktiḥ guṇe bhaktiḥ jñāne bhaktiḥ maheśvari ||
viśvāsabhaktiratraiva satyabhaktihitāstathā ||
jeṣṭhabhaktissadā siddhi bhaktiraṣṭādaśa smṛtāḥ ||
śaraṇyabhaktiḥ bhikṣāyāṃ kanyāyāṃ karpare tathā |
daṇḍeṣu kuṇḍale bhaktistīrtha bhaktirmaheśvari |
dānebhaktirhitebhaktiḥ bhaktistrailokyamaṇḍale ||

|| iti vīraśaivāgame sahasrakoṭisaṃhitāyāṃ prāṇaliṅgasaṃbandhānāṃ 
bhaktistalaṃ nāma prathamaḥ paṭalaḥ ||

|| māheśvarastalam ||

māheśvarasta?ṃ vakṣye sarvalokahitāya vai |
devāsuramanuṣyāṇāṃ munīnāṃ puṇyakarmaṇām||
madbhaktānāṃ viśeṣeṇa māheśvara vidhikramam ||
śivamantraṃ śivadhyānaṃ śivabhaktasya sevanam 
śivapraśaṃsā stotrañca śivapūjārcanaṃ śubham ||
śivaliṅgārcanaṃ caiva māheśvarada?ṃ smṛtam ||

pṛ0 11) sohaṃ paraparākāraṃ pramāṇaṃ satyabhāṣaṇam |
guruśuśrūṣaṇaṃ caiva māheśvara guṇo bhavet ||
jitendriya guṇārambhaṃ śivajñāna parāyaṇam ||
sukṛtaṃ duṣkṛtañcaiva varjito'haṃ maheśvari ||
bhikṣāhāraṃ śucisnānaṃ bhūtisnānaṃ ca mantrajam |
viraktaṃ nirmalaṃ śāntaṃ devālaya nivāsinām ||
kanyāvibhūti rudrākṣaṃ māheśvara guṇaṃ viduḥ ||
śaṅgamaṃ liṅgakañcaiva kulācāra vivarjitam |
praśāntacitta saumyatvaṃ māheśvara guṇaṃ smṛtam ||
nirānmiṣaṃ nirāśatvaṃ niddhyānaṃ nirmalātmakam |
nityānandaṃ nijāpāraṃ nityapūjā paraṃ śubham |
nityasnānaṃ nirālambaṃ māheśvara guṇaṃ bhavet ||
paradravyaṃ parānnañca parastrīsaṅga varjitam|
paravādīna mūrkhatvaṃ māheśvara guṇaṃ bhavet ||
jaṭā vibhūti kāṣāyaṃ kaupīnaṃ daṇḍameva tu |
pañcamudrā yatra vidyate santuṣṭaṃ tu maheśvari |
bhaktānāṃ priyavāditvaṃ bhaktāśrama mataṃ tathā ||
bhaktagṛhānna bhojyañca bhaktasaṃsargameva ca |
bhaktapādodakaprītiṃ bhakta prasāda tatparam |
bhakta sevāyutaṃ cittaṃ bhaktagoṣṭhī vicāriṇīm |

pṛ0 12)bhaktānāṃ kautukaṃ nityaṃ satyaṃ māheśvare bhavet |
satya śaucaṃ kṣamā buddhirjaṭā bhasma vilepanam ||
bhikṣānna bhojanaṃ caiva māheśvara guṇaṃ smṛtam |
kanyā kuṇḍala pātrañca rudrākṣaṃ cākṣamālikām |
veṇudaṇḍaṃ jaṭāsaumyaṃ ajinaṃ gau paṭṭikam |
pādukāṃ ṭopikāṃ caiva oḍyāṇaṃ ca tathocyate ||
guru pūjārcanaṃ dādhyaṃ śivadhyānaṃ śivārcanam |
kaupīna (naṃ kāminī) mini varjaṃttīrthayātrā nirāmiṣam |
puṇyapāpañca rahitaṃ muttamaṃ jaṃgamasthalam ||
kulācāra vihīnañca  gotranāma vivarjitam |
gurusevā paraṃ śāntaṃ puttamaṃ jaṅgamasthalam ||
sadane kānane caiva kāmakrodha vivarjitam |
śivārcana paro nityaṃ muttamaṃ jaṅgamasthalam ||
bhaktamāheśvaraṃ jāto liṅgaprītikaradvayam |
jaṅgame prītirānandaṃ maṃta śambhu sadāśive |
stotra māheśvaraṃ caiva mantre māheśvaraṃ tathā ||
pūjā māheśvaraṃ caiva dhyāne māheśvaraṃ tathā |
kṛtye māheśvarañcaiva sarve māheśvaraṃ viduḥ ||
maheśabhāvaṃ sarvatra kuryādyassatataṃ hṛdā |
tameva pravadantyevaṃ māheśvara dalaṃ śive ||

|| iti śrīvīraśaivāgame sahasrakoṭisaṃhitāyāṃ 
prāṇaliṅgaprāṇaliṅgavatāṃ 

pṛ0 13) puṃsāṃ māheśvara da?ṃ dvitīyaḥ paṭalaḥ ||

|| prasāda da?m ||

atha devi pravakṣyāmi prasādākhya da?ṃ mahat |
bhuktimuktipradaṃ puṃsāṃ bhaktānāṃ prāṇaliṅginām || 
prasādaṃ kurute yasya prasādamavadat sadā | 
prasādaṃ parameśasya prasādaṃ paramātmanā ||
guru prasādaṃ deveśi jaṅgamānāṃ viśeṣataḥ |
prāṇaliṅga prasādañca śivabhakta prasādakam ||
guroḥ paraṃ guroścaiva parāpara guroḥ punaḥ |
parameṣṭi gurossamyagbhukta śeṣāṃ samabravīt ||
tadaivādya prasādākhyaṃ prasādaṃ pāpanāśanam |
samaḥ prasādaṃ kurute tatprā * daṃ nirantaram||
śivaprasādaṃ pāpaghnaṃ sarveṣāñca maheśvari|
guru prasādaṃ brahmaghnaṃ doṣa śānti karaṃ param ||
bhogamokṣapradaṃ nityaṃ sarvapatti vināśanam |
sarvaroga praśamanaṃ sarvaśāntikaraṃ param |
sarvasiddhipradaṃ śuddhaṃ sarvajanmāghanāśanam |
sarvānandamayaṃ nityaṃ sarvahṛdroga nāśanam |
aṇimādyaṣṭasiddhānāṃ kāraṇaṃ vijayārthinām |

pṛ0 14) putrapautra pradaṃ puṃsāṃ durbhikṣa bhayanāśanam |
navagraha piśācānāṃ bhayanāśana kāraṇam ||
rājavaśyaṃ prajāvaśyaṃ strīvaśyaṃ bhūtavaśyakam |
amaratvañca vāksiddhiṃ dehasiddhi pradaṃ nṛṇām ||
pātā? gamanañcaivā''kāśa gamanaṃ tathā |
ra(saṃ) rasāyanañcaiva khaḍgasiddhi pradaṃ śubham ||
vetā?bhairavānāñca kā?īnāṃ daśanaṃ tathā |
vīrabhadrādikānāñca siddhānāṃ darśanapradam ||
prāṇaliṅgavatāṃ puṃsāṃ prasādaṃ maheśvari |
jaṅgamānāṃ prasādānnaṃ kula koṭi samuddharet |
tīrthasnānaṃ japadhyānaṃ yajña godānaka vṛṣam |
koṭiliṅgapratiṣṭhāñca taṭākāni ca koṭiśaḥ ||
koṭi vipra pratiṣṭhāṃ ca koṭi kanyā phalapradam |
koṭiliṅgārcanaṃ tulyaṃ koṭi saṃvatsaraṃ tapaḥ||
tatsarvaṃ sulabhatvena siddhyate puṇyakarmaṇām ||
pādodaka prasādānnaṃ ye prītyā bhakṣayanti te |
tatsarvaṃ labhate samyak prasādānnāśani prabhuḥ ||
tasmāt prasādamityuktaṃ jaṅgamānāṃ tapasvinām |
bhuktaśeṣānnamātraiva prasādaṃ vadati priye ||
pādodakena puṇyena prasādena śivasya tuḥ|

pṛ0 15) svakīya prāṇaliṅgasya naivedyamabhiṣecanam |
kartavyaṃ nā'tradoṣo'sti śapathaṃ triḥkṛtaṃ mayā||
kṛtvā cetpātakī sopi narakī narakaṃ yayuḥ |
bhaktyā svakīya liṅgasya kṛtvā cennaiva doṣabhāk ||
anyatra yatra kurute sapa(va)dhyo daṇḍa evat (tu) ||
rājñā yama bhaṭairbhaktairmayā ca brahmaviṣṇunā |
lokapālaiśca bhūtaiśca savadhyo daṇḍa eva tu || 
guruśca jaṅgamañcaiva śivaliṅgasya pūjanam |
eṣāṃ pādodakaṃ caiva bhuktaśeṣānnameva ca ||
bhakṣayecchiva bhaktānāṃ prasādaṃ janma śuddhitaḥ |
gurocchiṣṭaṃ śivocchiṣṭaṃ jaṅgamocchiṣṭa bhāṣaṇam |
vāgdoṣa kasya sarveṣāṃ paśutvaṃ bhavati dhruvam ||
prasādaṃ ca gurossamyak jaṅgamānāñca sarvadā |
śivasya satataṃ bhojyaṃ prasādasthalamucyate ||
vutkārānnaṃ na tatyājyaṃ jaṅgamānāṃ gurostathā ||
siddhe siddhe mahādevi koṭi liṅgārcanaṃ phalam |
jaṅgamasya prasādaṃ tu naivedyaṃ samarpayet |
prasādena tu śuddhātmā prāṇaliṅgasya nānyathā ||
pādābhiṣeka salilaṃ bhuktaśeṣānnamuttamam |
abhiṣekañca naivedyaṃ prasādī prāṇaliṅgikām ||

pṛ0 16) apasmāraṃ manastāpaṃ rogaṃ sarva viṣagrahām |
harate śivabhaktānāṃ prasādānnāt ? jalān priye ||
viṣaṃ harati rogāni piśācāśca jvarādiṣu ||
prasādānnāni bhoktavyaṃ satyaṃ sarva praśāntaye |
pātakī narakī caiva brahmahatyā tathaiva ca |
māheśvara prasādānnāt satyaṃ śuddha mayo bhavet ||
gomāṃsañca surāpānaṃ bhakṣyaṃ bhakṣati ye naram |
sadyo bhavati bhūtātmā śivaloke mahīyate ||
brahmatyā surāsteyaṃ paradāna haraṃ bhavet |
prasādānnañca bhaktānāṃ bhakṣaye śuddhimān bhavet |
prasādasya tu nindāyāṃ kalpakoṭiśatairapi |
sa pāpī narakaṃ yāti notta(ttā)rastasya kulāji(ci)t ||
pādodakaṃ pavitrañca bhuktaśeṣānnameva ca |
nindā doṣasya sarvasya prāyaścittaṃ bhavet punaḥ |
pādodakaṃ pavitrañca bhukta śeṣaṃ maheśvari |
yo gṛhṇādi(ti) prasādānnaṃ mahāpāpāt pramucyate |
gaṅgādi sarvatīrthāni snānaṃ pādodakaṃ śive ||
bhuktānna śeṣaṃ bhuñjatvaṃ śiva sāyujyamāpnuyāt ||
jaṃgamānāñca caraṇa salilaṃ pāpanāśanam |
prasādaṃ mokṣasiddhyarthaṃ satyamīśvara bhāṣitam ||

pṛ0 17) jaṅgamānāṃ namaskāraṃ āsanaṃ parikalpitam |
pādaprakṣā?naṃ vastraṃ gandhapuṣpādi bhojanam |
dhūpa dīpaṃ guṇa strotraṃ karoti kṛpayā sahā |
so naraḥ svargamāpnoti sarvadoṣa vivarjitaḥ ||
lokācāraṃ kulācāraṃ tyaktvā varjāṃ ca śa"nkari |
sa bhaktassarvadevānāṃ kartṛtvamabhi jāyate ||
manasā karmaṇā vācā yetkṛṇvanti śivārcanam |
jaṅgamānāñca bhaktiñca tattatkartavyamambike ||
caṇḍālo vā dvijatirvā'nye cānya kule'pi vā |
śivamudrāñca (saṃ)vīkṣyatā dīrgha daṇḍaṃ pradakṣiṇam |
kṛtvā bhojana vastrādi tāpayecchiva bhaktimān ||
sa bhaktassarvapāpebhyo mucyate parameśvari ||
prasādasya tu māhātmyaṃ jñātvā gurumukhena vā |
śāstrai śivāgamairvāpi śrutvā dvā śivadharmakaiḥ ||
prasādaṃ sarvadā guhyaṃ satyaṃ satyaṃ varānane |
prasādāt sarvapāpāni bhītvā śivamavāpnuyāt ||

iti śrīvīraśaivāgame sahasrakoṭisaṃhitāyāṃ prāṇaliṅgasambandhānāṃ 
prasādastha?ṃ nāma tṛtīyaḥ paṭalaḥ ||

|| prāṇaliṅgada?m || 

atha vakṣye mahādevi prāṇaliṅga da?ṃ priye ||

pṛ0 18) sarveṣāṃ sarvadā nṛrṇāṃ devatānāṃ suradviṣām |
munīnāṃ yakṣa nāgānāṃ siddhānāmagrajanmanām ||
liṅgānāmapi bhedānāṃ bhogamokṣaya(kṣāya) vai priye |
jyotirliṅgaṃ tu devānāṃ ātmaliṅgaṃ tu yoginaḥ |
svayaṃbhuliṅgaṃ nāgānāmūrdhvaliṅgaṃ mahātmanaḥ |
vasūnāmamṛtaliṅgānāṃ munīnāṃ brahmaliṅgakam ||
bāṇaliṅgaṃ nṛṇāṇāñca vaiśyānāṃ mukhaliṅgakam ||
śūdrāṇāṃ mṛṇmayaṃ liṅgaṃ yogaliṅgantu rākṣasām |
hemaliṅgaṃ surendrasya puṣyarāga havirbhujaḥ ||
yamasya trapuṣaṃliṅgaṃ niṛ ṛteḥ putta?īkṛtam |
varuṇasya pravā?ākhyaṃ vāyorgomedaliṅgakam ||
kuberasya mahīratnaliṅgaṃ sarvaprabhāyutam |
rudrasya rajataṃ liṅgaṃ brahmaṇo jyotiliṅgakam ||
indrasya nīlamayaṃ liṅgaṃ lakṣmīnārāyaṇasya ca ||
iṣṭa kāmeśvaraṃ liṅgaṃ rudrasya navaratnayut |
īśvarasya tu deveśi mantraliṅga mahattaram ||
tāraliṅgamahāmukhyaṃ śivasya paramātmanaḥ |
caturāśīti koṭināṃ liṃṅgānāmuttamottamam |
muktāliṅgaṃ hi candrasya padmaliṅgaṃ raveḥ śivam |
śaivānāṃ brahmaliṅgañca īśānāṃ paramaṃ viduḥ ||

pṛ0 19) pāśupatyāśramāṇāñca pañcāyu(ya)tana liṅgakam |
mahāvratīnāṃ sarveṣāṃ bhuvaneśvaramīśvaram ||
kā?āmukhānāñcidliṅga vāmānāṃ śaktiliṅgakam |
sarveṣāmapi varṇānāṃ prāṇaliṅgaṃ viśeṣataḥ |
etaccaturvidhaṃ liṅgaṃ nāma bhedāni santi bhī (bhoḥ) ||
caturmaṭhānāṃ siddhānāṃ śrīśailaṃ bhuvi vāsinām |
śāntamalleśvaraṃ liṅgaṃ revaṇākhyasya sadguroḥ |
tacchiṣya maru?eśasya siddhasya tu mahātmanaḥ ||
kapila siddheśvaraṃ nāma liṅgaṃ tasya pracoditam |
rāmadevasya siddhasya bhogaliṅgamudīritam |
paṇḍitārāddhyapuṇyasya cennamalleśvaraṃ śivam ||
etaccaturvidhaṃ bhedaṃ vedamārgeṇa darśitam |
catussiddhāścaturvedāścaturdvāra girīśvaraḥ |
ṣaḍda?o bharaṇairyuktā ṣaḍsthāna dhṛteśvarāḥ |
kakṣaḥ karasthalaścaiva vu(mu)ttamāṅgāvalokyakam |
vuranarjamitirbāhuliṅgadhāraṇa deśikam |
karasthalaṃ turavaṇamaru?ścāvalokyakam |
vuttamāṅge dhṛtaṃ liṅgaṃ rāmadevo maheśvaraḥ ||
paṇḍitārādhyaka śrīmān bāhumūle tu dhārayet |
tāluke liṅganāhityaṃ kuryāt satatamambike |

pṛ0 20) bhrūmadhye jaṅgamānāñca sāhityaṃ satataṃ vidhā |
prasāda sāhitya mantraiva nāsāgre caiva bhāmini |
? nākhetyatu bhava sāhityaṃ liṅgajaṃgamayossadā |
sāmānyavidhimatraiva kathayāmi mama priye |
jyotirliṅgaṃ manoliṅgaṃ prāṇaliṅgaṃ ca pārvati |
guruliṅgaṃ tu vikhyātaṃ sarvaliṅgaṃ tu pūjayet ||
eteṣāṃ sarvaliṅgānāṃ prāṇaliṅgaṃ viśeṣataḥ |
prāṇo yathā ca sandehaḥ prāṇaliṅgaṃ na melanam |
tile tailaṃ ghṛtaṃ kṣīre śabde cārtha manodhṛti |
indriyāṇāñca sarveṣāṃ manasi sthitam |
tāvadeva vicinvantaḥ prāṇaliṅga parāyaṇāḥ ||
ādau guruḥ śivaḥ paṃcā(paścā)dbhaktiṃ samaya darśanaḥ |
ekamekamidaṃ devi pratyekaṃ prāṇaliṅgakam ||
pīṭhārcanaṃ sthāvarañca mānasaṃ kṣipraliṅgakam |
kṣaṇaliṅgaṃ divyaliṅgaṃ tejoliṅgaṃ tathaiva ca ||
mārutaṃ dārukāliṅgaṃ salilaṃ pṛthivī mayam |
ātmaliṅgaṃ svayaṃ bhūtaṃ hemaliṅgaṃ ca śāmbhavi |
gomedakaṃ ca sphaṭikaṃ muktā vaiḍūrya gāruḍam ||
indranīlamayaṃ liṅgaṃ kasya tāmrañca sīsakam |
trapuṣaṃ loha kāṣṭhaṃ ca devadāru sintakam ||

pṛ0 21) phalañca mṛṇmayaṃ liṅgaṃ piṣṭaṃ dalamayaṃ śive |
kṛta kantālakaṃ caiva hāridraṃ śaśi nirmitam |
anyepya(ne)ka liṅgāni kurvante siddhayoginaḥ|
guruvākyaṃ ca liṅgañca jagatsthāvarajaṃgamam |
brahmādi devatāssarve kāmyarthaṃ kalpitaṃ bhavet ||
evamādīniliṅgāni vidyante bahuśaḥ priye |
prāṇaliṅgavatāṃ puṃsāṃ liṅgaṃ śrīśaila liṅgakam ||
athavā bāṇaliṅgantu mukhyametaddvayaṃ viduḥ |
anyaliṅgāni sarvāṇi prakṛtānāṃ kṛtāni vai |
etalliṅgabahaṃ nityaṃ pūjā bhavati śobhane |
pūjāphalaṃ bhavatyeva tasya śrīśailaliṅgakam |
darśanāt sparśanāccaiva smaraṇācchravaṇāt punaḥ|
pūjāphalaṃ samāpnoti liṅgaṃ śrīśailaliṅgakam |
tasmācchrīśaila saṃbhūtaṃ liṅgaṃ vai prāṇaliṅginām ||
pūjāphalaṃ pravakṣyāmi śrṛṇutatvena pārvati |
sāvataṃ śāntavaṃ samyak pūjā trividhamuṣya(cya)te |
savaṃ dīpa samāyuktaṃ haviṣyānnaṃ ca sāntavam |
samyagbalyantamityuktaṃ pūjā trividhamīritam ||
pīṭhārcanā lakṣaphalaṃ sthāvaraṃ lakṣakoṭibhiḥ |
mānasañca śatakoṭiśca kṣipraliṅgaṃ sahasrakam |

pṛ0 22) ātmaliṅgañca padmañcāsaṃkhyā vā pravarcite |
tārakādi yutaṃ koṭi viyalliṅgamagocaram ||
samastabhedāni pūjāśca kāraṇaṃ bhuktivāñchayā |
prāṇaliṅgopadeśamya(ntu) bhāgya janma sahasrakaiḥ|
labhyate prāṇaliṅgasya mārgaṃ pūrve tu gopitam |
etasminnantare kāle mahāpralaya saṃyuge |
kalpakṣaye mahāghore sarvātmā vilaye śive |
kailāsaśikhare paścādyupadiṣṭaṃ ru(ra)māpate |
prāṇaliṅgasya māhātmyaṃ viṣṇoḥ samya"nmayoditam |
ādau kṛtayuge śaṃbhuḥ tretāyāṃ ca caturmukhaḥ |
dvāpare vāsudevaśca kalau sarve maharṣayaḥ |
ṛṣibhyastu maheśāni dikpālāḥ sarvadevatāḥ |
yakṣagangharvasiddhāśca gāruḍā kinnarāścate |
eṣāṃ madhye sukheśī ca viśvakeśī ca nandinā |
tripurā tripurāddhyakṣā jñātvā sarvaguṇoddhṛtā |
kāpaṭyā saraṇī jñāta prāṇaliṅgasya lakṣaṇam |
tatprasādina deveśi tenaiva nirjitā manā |
tripurā tripurādhīśā garvitā śivabhaktitaḥ |
tadvināśa sahetu tvādbuddharūpī bhave dhvani |
budharūpeṇa hariṇā mohitāstena rākṣasāḥ|

pṛ0 23) tasmādbhaktiṃ visṛjyevaṃ rākṣasā dagdhaśaktayā |
vṛtabhṛṅgāṃ mahādevi tripuraṃ vilayaṃ bhavet |
prāṇaliṅgasya pūjāyāḥ sadṛśaṃ nāsti bhūtale |
prāṇaliṅgadharaḥ śrīmān sākṣāddevo maheśvaraḥ |
sa brahmā sa śivo viṣṇussūdraśca sarvadevatāḥ |
prāṇaliṅgaścāsau sākṣāddevo śivāpatiḥ |
brāhmaṇo'pi kulaśreṣṭho liṅgārcana vinā śive |
anya jāti samasto'pi satyamīśvarabhāṣitam ||
anya jātistu bhaktaḥsyāt so'pi viprassamo bhavet |
strīrudrapatitaścāsau prāṇaliṅgañca dhārayet |
kulajanma sutāpa viprā kṛtārtthā puṇyakarmaṇā ||
sarpata(da)ṣṭo yathā deho viṣadehī yathā bhavet |
liṅgadaṣṭo yathā deho liṅgadehī yathā bhavet |
gurudattañca liṅgañca haste dattaṃ karādbahiḥ |
tasmāddhāryaṃ hi liṅgasya prāṇaliṅgasya bhedanam |
iti śāstrāṇi sarvāṇi vadanti śivabhāṣitam |
koṭi śaivālayaṃ dagdhaṃ pāvayadbhavati priye |
liṅgadehī na saṃskāraṃ tadvatsatyaṃ ṣadaṃmiti | 
liṅgaṃ vinā khanitvā tu tasya pūjā ca niṣphalam |
vedi śivāgame tantre yāmile yoga vaiṣṇave ||

pṛ0 24) purāṇopi niṣedhaśca iti śāstraṃ pravartate | 
paścādguhāmukhaṃ samya(k) maṇṭapaṃ vā śivālayam |
vittānusāramātreṇa kṛtvā dīpakriyāṃ kuru |
jaṃgamānāñca bhaktānāṃ anujñāṃ kārayettathā ||
revaṇo maru?ssiddho rāmadevo munīśvaraḥ|
paṇḍitārāddhya ityete caturmaṭha munīśvaraḥ|
pāramparya krameṇaiva jaṅgamān śivabhaktimān |
pūjayitvā yathā nyāyaṃ vibhūti viṭikā kriyām || 
paścātparvaṃ kārayitvā tattatparvaṇi bhojanam |
ekāhe triyāhe vāpi pañcāhe navakridine |
daśāhe vāpi pakṣe vā māse vā hāyane'pi vā |
rudra śrārddhaṃ dvijātīnāṃ śivaśrārddhaṃ ca bhūbhṛtām |
jīvaśrārddhaṃ tu vaiśyānāṃ itareṣāṃ ca vidyate |
tattajjāti parān viprān śivabhaktāṃ ca bhojayet |
śakyaṃ caidanyajātīnāṃ bhaktānāmanna mātrakam |
datvā tu brāhmaṇaścaitu anyassarvatra bhojayet |
bhojanānte tu tāmbūlaṃ gandhapuṣpādi dhūpakam ||
pradadyātu śiva bhaktānāṃ annamātraṃ yathā ruciḥ |
śivabhaktivatāṃ puṃsāṃ brāhmaṇānāṃ viśeṣataḥ |
vastra hemāṃgulī yañcacchatrabhūṣaṇa pādukām ||

pṛ0 25) datvā pradakṣiṇaṃ kṛtvā praṇamyāśiṣyamagrahīt |
śālyāpiṣṭa kṛtaiḥ pātraiḥ pūrayitvā ghṛtaṃ tathā |
kārpāsa sūtrai vṛttībhirdīpāṃ nānāvidhaṃ guru |
śivabhakte grāmajanaiḥ vipraissaha sameti vān |
mahopahā(kā)raṃ kṛtvaiva śivasya paramātmanā|
vu(u)ttamāṅge dīpapātraṃ nikṣipya triḥpradakṣiṇam |
śivālayaṃ punassarve svastivācanamārabhet ||
śivalokaṃ sagacchettu pravaṃta sarvavedinām |
paścācchivālayaṃ samyak pradakṣiṇa paribhramet |
punastāmbūladānañca dāpayitvā yathā sukham ||

iti śrīvīraśaivāgame sahasrakoṭisaṃhitāyāṃ prāṇaliṅgadalaṃ nāma 
caturthaḥ paṭalaḥ ||

śaraṇa da?m ||

ataḥ paraṃ pravakṣyāmi śaraṇākhya da?ṃ mahat |
śaraṇyaṃ sarvadevānāṃ maraṇyaṃ suradviṣām |
karaṇaṃ śivabhaktānāṃ taraṇaṃ bhavasāgarāt ||
śaraṇa pravadve vā harate pāpasañcayam |
karaṇaṃ śivapūjāyāṃ suvaraṇaṃ muktikāntayā |
pañcamudrāpakīrtyañca liṅgaṃ vā śivārcanam ||

pṛ0 26) dṛṣṭamātreṇa bhavatāt śaraṇā śaraṇārtthinam |
sadācāro durācāro mukho(ko) bhavati paṇḍitaḥ ||
liṅgañca jaṃgamaṃ dṛṣṭvā śaraṇā śaraṇārthinām |
brāhmaṇa kṣatriyo vaiśya śūdraścaṇḍā? vā punaḥ |
jāti bhedaṃ na kurvita yadi cennarakī bhavet |
śivaliṅgadharā puṇyahīnā vā yadi dīkṣayā || 
dīkṣāya śuddhaliṅgaṃ taṃ śuddhāmantra mahātmanā | 
te sarve brāhmaṇāḥ śreṣṭhāḥ vadanti nigamāgamāḥ |
tapaḥ(tapasā) sākṣīyate pāpaṃ hīnānāṃ kṣīyate kulam |
gaṅgāpravāhamadhyeṣu palvalodakamiśritān |
liṅgadehī viśuddhātmā śivavaṃśodbhavodbhavet |
jātī kulañca vidyāṃ ca sadācāraṃ na vīkṣyate |
jaṭālāñchana vibhūtiñca liṅgaṃ rudrākṣadarśanam |
dṛṣṭamātreṇa harṣeṇa namaskāraṃ guru priyam |
āraśva(gva)dhaśśamī bilvā'śvattha ravimaṇḍale |
deśike śivaliṅge ca bhaktānāṃ hṛdayeṣu ca |
agnihotra yajñavāṭyāṃ (ca) sadāsannihitaśśivaḥ |
tasmājjaṃgama veṣu ca . . . . . . . . . . . |
prāṇena saṃmitaṃ liṅgaṃ śivaliṅgekya lakṣaṇam |
trailokyapūritākāśaṃ liṅga dehe supūritam ||

pṛ0 27) tatvadeva mahādevī śivaliṅgekya lakṣaṇam |
jaṃgamānāṃ caraṇaṃ tathā samayācāralakṣaṇam |
mantrasya varṇaścaraṇaṃ bhakti * * * saṃtrakam ||
maṭhānāṃ caraṇaṃ caiva bhikṣānnañca raṇamīśvaram |
ācāraśaraṇaṃ caiva ānandaśaraṇaṃ parā ||
bhaktijñānākhya śaraṇaṃ tathā vairāgyasaṃjñitaḥ |
vedānāṃ śaraṇaṃ caiva dīkṣāśaraṇamadbhutam |
bhaktiśuddhākhyaśaraṇaṃ śaraṇaṃ paramārthakam |
māheśvaraśaraṇaṃ caiva prasādaśaraṇaṃ dhruvam ||
prāṇaliṅgākhyaśaraṇaṃ śaraṇaṃ śaraṇākhyakam |
śivaikyaśaraṇañcaiva liṅgaikyaśaraṇaṃ param ||
prāṇaliṅgaikya śaraṇaṃ śaraṇaṃ bhisu saṃjñitaḥ ||
nāthākhyaśaraṇaṃ caiva haṃsākhyaśaraṇaṃ param |
oṃkāraśaraṇaṃ caiva śaraṇaṃ tatvasaṃjñitam ||
siddhāntaśaraṇaṃ caiva śaraṇaṃ vīraśaivakam |
evaṃ ca(śa)raṇamākhyātaṃ rahasyāgamasaṃjñake ||
etatsarvaṃ mayā proktaṃ tava prītyā varānane |
evaṃ gurumukhe jñātvā prāṇaliṅgārcanaṃ guruḥ || 

iti śrīvīrāgame sahasrakoṭisaṃhitāyāṃ śaraṇastha?ṃ nāma 
pañcamaḥ paṭalaḥ ||

pṛ0 28) || śivaliṅgaikyadalam ||
 
dīkṣā bhakta da?ṃ proktaṃ māheśvara da?ṃ tataḥ ||
mantra māheśvara da?ṃ manayormiśrakaṃ padam |
prasādadalamityuktaṃ prasāda mantra pallavam ||
prāṇaliṅgada?ṃ bhadraṃ śiva jīvaname?nam |
sadācāra śataṃ prāhuścaraṇākhya da?ṃ mahat |
bhaktyaikyaṃ tu paraṃ mantraṃ mantraikyaṃ varavarṇini ||
prasāda prāṇaliṅgaikyaṃ śaraṇastha? * ddhruvam ||
śaraṇaikyaṃ śivādhikyamaikyamādhāra ṣa * kam |
bhaktirādhāramevaṃ syānva(tva)dhiṣṭhānaṃ maheśvari ||
prasādaṃ maṇipūrañca prāṇaliṅgamanāhatam |
śaraṇaṃ viśu?ddhi kamalaṃ ājñā caikyada?ṃ viduḥ |
liṅgabhaktida?ṃ proktaṃ mantramāheśvaraṃ da?m |
prasādada?kadhyāne prāṇaliṅgaṃ parātmani ||
śaraṇaṃ liṅgamāle tu liṅgaikyaṃ śivayo dvayo |
agnirjalenasaṃyuktaṃ puṣpagandhaṃ ca vastuni |
candanasya tu saurabhyaṃ śivaliṅgaikya lakṣaṇam |
prāṇena saṃmitaṃ liṅgaṃ liṅgena prāṇasaṃmitam |
avinābhāvasambandhācchivaliṅgaikya lakṣaṇam |
pṛthivyāṃ jaṅgamañcaiva karotu śivaliṅgakam |
prāṇena saṃmitaṃ liṅgaṃ śiva liṅgaikya lakṣaṇam ||

pṛ0 29) trailokyaṃ pūritākāśaṃ liṅge deha supūritam |
tatva(dva)deva mahādevi viśvaliṅgaikya lakṣaṇam ||
dṛśijño(jyo)ti janiḥ karṇe ghrāṇaṃ nāsāpuṭe tathā |
rasanāyāṃ ca madhuraṃ śiva?iṅgaikya lakṣaṇam ||
sthāvaraṃ jaṃgamañcaiva pūritaṃ gaganātmakam |
evaṃ śivena bharitaṃ śivaliṅgaikya lakṣaṇam ||
jaṃgamaṃ liṅgakaṃ caiva nirvikalpena bhāvayet |
devānāṃ śivabhaktānāṃ śivaliṅgaikya lakṣaṇam |
manovākkāya karmāṇāṃ nānyaṃ devaṃ vicintayet ||
guruṃ ca jaṃgamañcaiva liṅgaikyaṃ naiva bhāvayet |
ātmasaukhyaṃ yathā priyatā tathā liṅgañca jaṃgamān |
aikyaṃ bhāvarmanaḥ kṛtvā na kiñcidapi cintayet ||
bandhane kānane durge ghora śatrujane viṣe |
guruliṅgaṃ śivaṃ ddhyātvā kārayedduritān bhṛśam ||
sarvātmapūritaṃ liṅgaṃ sarvātmapūritaṃ śivam |
* * * * * * * * * * * * * * * * |
* * * * * * * * * * * * * * * * |
sadācāro durācāro hīno vā sūtralopi vā |
liṅgadhāraṇamātreṇa śiva eveti bhāvayet ||
sukhaṃ vā duḥkhamevaṃ vā sujanopi(du)rjano'pi vā ||
samabhāvena draṣṭavyamuttamaṃ jaṃgamasthalam |
bhikṣāhāraṃ śive bhaktiḥ jaṃgamānāṃ ca śe(se)vanam ||

pṛ0 30) vairāgyaṃ tīrthayātraṃ ca kartavyaṃ jaṅgamastha?m |
trikālapūjāsaṃyuktaṃ vibhūtisnāna saṃyutam ||
jaṭārudrākṣadhārīṇāmuttamaṃ jaṅgamastha?m |
vāgroṣañca manoduḥkhaṃ kopaṃ vyasana varjitam |
parānnaṃ paradārañca varjitaṃ jaṅgamastha?m ||
pañcākṣara japaṃ pūjā dhyānaṃ bhasita lepanam |
kanyā kamaṇḍuludharamuttamaṃ jaṅgamasthalam |
niḥspṛho niścalaśśānta nirjaro nityapūjakaḥ ||
nitya bhikṣāśanaḥ saumyaḥ sa mukto varavarṇini |
liṅgapīṭhaṃ mahorātraṃ pañcatatvātmakaṃ śivam || 
tatvābjaśodhitaṃ liṅgaṃ prāṇaliṅgamudīritam |
ātmanā ca manoliṅgaṃ mantreṇaivādhidaivatam ||
tathaiva guru deveśi śivaliṅgaikyalakṣaṇam |
bhūktyā bhaktidalaṃ jātaṃ dīkṣāyāṃ ca tataḥ param ||
māheśvara dalaṃ bhūyo mantrabhedena śāmbhavi |
prasādadalamityuktaṃ mantrasiddhi prasādatā |
liṅgasāhityavidhinā prāṇaliṅgamiti smṛtam ||
śivācāra krameṇaiva pade tvāṃ śaraṇasthalam |
mantraikya śivaliṅgaikyaṃ jaṃgamaikyaṃ ca śā"nkari |
prāṇaikyaṃ caturliṅgaikyaṃ ekatvena samācaret ||

pṛ0 31) tathā bhavati puṇyena śivaliṅgaikyakaṃ da?m |
mantramukhyaṃ gurorvākyaṃ pūjāmukhyaṃ gurospadam |
dhyāna mukhyaṃ guromūrti mokṣamukhyaṃ guroḥ kṛpā ||

|| iti śrīvīraśaivāgame sahasrakoṭisaṃhitāyāṃ 
śivaliṅgaikyalakṣaṇaṃ ṣaḍdalalakṣaṇasahitaṣaṣṭamapaṭalaḥ ||

śrīguru bhasavaliṅgāya namaḥ || 

ṣaḍdalalakṣaṇaṃ ṣaḍdalo . . . . . . || 
ādau siddhasurāsureṇa sami(hi)taṃ bhaktirdalaṃ tatparam 
paścādbrahmasurādhipena racitaṃ māheśvarākhyaṃ dalam |
bhūyo viṣṇu śivārcanena racitaṃ prasādaṃ divyaṃ da?ṃ 
paścādrudra sahasrakairviracitaṃ citprāṇaliṅgaṃ dalam || 
sākṣādīśvara pūjayā viracitaṃ śaktyādi mantraiḥ sadā 
śuddhaṃ taccharaṇasthalaṃ paraśivenaikyaṃ dalaṃ nirmitam |
evaṃ vīra śivāgameṣu kathitaṃ siddhāntamantraṃ padaṃ 
pūjābhāva viśuddhamānasa parai rīḍyaṃ ca tat ṣaḍdalam ||
bhūtapretapiśānairviracitaṃ vīrārcanaṃ tatparaṃ 
rogīṇāṃ sulabhārthameva racitaṃ hṛccakraliṅgārcanam |
hīnānāṃ ravimaṇḍale viracitaṃ bhaktyā ca liṅgārcanaṃ 
deva brāhmaṇa siddhabuddhamunibhiryatprāṇaliṅgārcanam || 
jyotirliṅga śivārcanaṃ paśupaterambhojarāgodbhavaṃ 

pṛ0 32) liṅgaṃ kevalamīśvarasya tu harernilodbhavaṃ caiśvaram |
muktāliṅgamanopamaṃ śaśidharasyevaṃ kuvairasya vai |
hemaṃ caiva mukundaliṅgamaparaṃ prāhuḥ pracetā prabho ||
vaiḍūryaṃ kamalāsanasya racitaṃ maṇikyaliṅgaṃ mune 
viṣṇorārcitamīśvaraṃ marakataṃ vajreṇa bhānoḥ kṛtam |
daityānāṃ ca suradviṣāṃ ca trapuṣaṃ sīsaṃ ca yakṣasya tu 
vyā?ī duṣṭa piśāca pūjitamidaṃ liṅgaṃ ca tallohajam || 
pāṣāṇodbhavaliṅgamevamadhunā martyaissadā pūjitaṃ 
yogīndrai ravi pūjitaṃ hṛdidale tatprāṇaliṅgaṃ śive || 
ebhisseva padaṃ prayānti satataṃ devāsurā mānuṣā 
stasmādveda śivāgamokta patibhissākṣānmaheśāhvayam ||

niṣkala prāṇaliṅganirṇayam - 
pūrvaṃ siddha surāsurendra munayassaṃsārapāśasthitā 
sandhyāvandana vedapāṭhaka parāstretāgni yajñakriyāḥ |
kṛtvā śrīgurunātha pādakamalaṃ prāptā paraṃ yānti te 
śaivajñānasudhā samudralaharī deśāṃdrumaindaṃ padam || 
jāgratsvapna suṣupti turyagaṇanādītāṃ ca tatvajñayā 
jitvā kevala indumaulicaraṇa dhyānādi rājyasthitā || 
ṣaḍvargānviṣayānatītya vimalajñānena pūrṇāmṛtāṃ 
śaivajñānasudhā samudralahī?rī maddhvortthitā cidghanām |

pṛ0 33) kṛtvā kāñcana kaṃkaṇaṃ karatale baddhvā tu bhūmaṇḍalaṃ 
jitvā śabdavikāravāsana guṇā hatvā viśeṣajñatām |
labdhā śāmbhava śuddha bheda kamale sthitvā ca bhūtvā śivaṃ
hitvā pāśanibandhadehamakhilaṃ gacchāmi śaivaṃ padam || 
kanyā viśiṣṭā pyajinā sitā ca kaṃpalī 
bhūmā vidhiṣṭā vimalāṃ vibhūti |
bhūṣā viśiṣṭā puruṣārtha dāyini 
rudrākṣabhūṣā bhuvi jaṃgamānām ||
hemaraupyādi racitaṃ bhikṣāpātreṣu karparam |
tepaneṣu vibhūtiścāmbareṣu digambaram || 
saptakoṭiṣu mantreṣu mantraṃ pañcākṣaraṃ śubham |
śivapūjā viśeśeṣu prāṇaliṅgārcanaṃ param || 
samayeṣu ca sarveṣu vīramāheśvaraṃ param |
vigraheṣu ca sarveṣu śivaliṅgaṃ mahattaram ||
smṛtvā nātha manantaraṃ gaṇapatiṃ kṛtvā ca padmāsanaṃ  
baddhvā sarva maruṃ pradeśa vivaraṃ hitvā ca pāśa trayam | 
cchitvā sarvamanovikāramakhilaṃ buddhvā ca śaṃbhoḥ padaṃ 
matvā jīva parisya bhedamaniśaṃ gacchāmi śaivaṃ padam || 

|| iti śrīvīraśaivāgame sahasrakoṭisaṃhitāyāṃ ṣaḍdalotpatti lakṣaṇa 
sahita niṣkala prāṇaliṅga nirṇayaṃ nāma saptamaḥ paṭalaḥ ||

pṛ0 34) || vīramaṭharahasyam ||

śrīdevyuvāca - 

vīrāgamarahasyaṃ tu vīraśaiva phalapradam |
tatsarvaṃ śrotumicchāmi brūhi me parameśvara || 1 

riśvara uvāca- 
maṭhaṃ dalaṃ sadācāraṃ prāṇa prāṇaliṅga sametakam |
bhukti muktiñca siddhañca śruṇutatvaṃ sarvata priye || 2 
caturmaṭhaṃ caturliṅgaṃ saddalaṃ śivapūjanam | 
ācārañca kramaṃ devi vakṣyāmyahamataḥ priye || 3 
yogapīṭhaṃ mahāpīṭhaṃ jñānapīṭhaṃ ca pārvati |
saumyapīṭhaṃ sadācāre teṣāṃ siddhāvadāmyaham || 4 
pīṭhaṃ liṅgāsanaṃ proktaṃ dalamādhāraṣaṭkakam |
maṭhaṃ siddhābhidhānaistu liṅga nāmāni cānyathā || 5 
revaṇaśca guruḥ pūrvaṃ marālastadanantaram |
rāmadevamuniḥ śrīmān paṇḍitārāddhya deśikaḥ || 6 
siddhānāmapi nāmāni kathitāni mahātmanā |
teṣāṃ liṅgāni nāmāni śruṇutvaṃ paśu pārvati || 7 
śānta malleśvaraṃ liṅgaṃ revaṇasya mahātmanā || 
kapila siddhākhya malleśa liṅgaṃ siddha gaṇairyutam || 8
marula siddhasya deveśi kathitaṃ cā(śā)stra vedibhiḥ||
rāmadeva munīndrasya bhogaliṅgamudīritam | 9 
cenna malleśvaraṃ liṅgaṃ ārādhyasya mahātmanā || 

pṛ0 35) maṭhānāmapi nāmāni kramādevaṃ vadettathā | 10 
ṣaḍda?sya tu nāmāni kathayāmya calātmaje ||
bhakto maheśvaraścaiva prasādi prāṇaliṅgakam |
caraṇaṃ śivaliṅgaikyaṃ ṣaḍda?ṃ tu mama priyam ||
dīkṣācāri kramā devi vu(u)ttarottara prasiddhinā || 
tapasā pūjayā bhaktyā ṣaḍda?tvaṃ praveśitam ||
dīkṣāvaśādbhaktida?ṃ maheśa mantra bodhanāt |
prasāda da?kaṃ devi liṅga sāhitya darśanāt ||
prāṇaliṅgada?ṃ devi prāṇasya ca śivasya ca |
anayorbhedavijñātu prāṇaliṅgada?ṃ viduḥ ||
ātmanassaha liṅgena prādurbhāvatva darśanāt |
śaraṇaṃ dalamākhyātaṃ tasmāccharaṇamīritam |
liṅgaikyadalamānaṃ devara jīvasya bhedakān |
krameṇa yojayetsarvaṃ pratyādhāraiśca mantrakaiḥ ||
liṅgaikyaṃ tadvijānīyāt ṣaḍdalānāmidaṃ kramāt |
sarvātmabhāvanaṃ kṛtvā kṛpayā manasā tathā ||
bodharūpeṇa dṛṣṭasya mevaṃ syādbhaktilakṣaṇam |
caṇḍālo'pi dvijā vāpi śivabhaktirbhavedyati ||
tatsamaṃ manasā dhṛtvā nyūnātiveka varjitā |
tameva prāhurdeveśi māheśvarada?ṃ mahat ||

pṛ0 36) śivalāñchanayuktānāṃ hīnānāmagrajanmanā |
nyūnātirekarahita manasā pūjayet sadā ||
prasādasthalamākhyātaṃ teṣāṃ prasāda saṃgrahāt |
parajīvātmanoryogaṃ jñātvā gurumukhena vā ||
tadeva parameśāni prāṇaliṅga dalaṃ viduḥ |
liṅgasya cātmanaścaiva caratvaṃ ca gatiṃ tathā |
taddvayaṃ vicaratvena śaraṇasthalamīritam ||
ṣaḍādhāraṃ ca ṣaṭcakraṃ ṣaḍdalañca ṣaḍakṣaram |
aikyañca kurute vidvān anyonyaṃ bhedavarjitam ||
tadeva śivaliṅgaikyaṃ da?ṃ prāhurmanīṣiṇaḥ |
daḍdalānāṃ kramaṃ proktaṃ prāṇaliṅgakramaṃ śrṛṇu ||

śrīdevyuvāca-

bāhye tu dṛśyate liṅgaṃ prāṇo dehasya madhyagam |
prāṇena liṅgasambandhaṃ brūhi me parameśvara ||

īśvara uvāca - 
ghaṭa madhye sthitaṃ toyaṃ agnijvalita bāhyatā |
agnirjvalanayogena vu(u)ṣṇaṃ bhavati vāruṇam ||
mūlacakramidaṃ devi nābherūrdhvaṃ tu dhārayet |
ākāśadvāramadhyasthaṃ taṃ prāṇaliṅgapradarśitam |
brahmacakramidaṃ devi nābheḥsthānādadhaḥ punaḥ || 

pṛ0 37) abhyantare manobhaddhyaṃ prāṇaliṅga pradarśitam | 
viṣṇucakramidaṃ devi maṇipūramidaṃ dhruvam ||
suṣumnāmārgabhedena prāṇaliṅgaṃ pradarśitam ||
rudracakramidaṃ devi vāyumārga nirodhanāt |
anāhatada?e caiva prāṇaliṅgapradarśitam || 
śivacakramidaṃ devi viśuddhi sarasī ruhe |
saccitā baṃdhanaṃ devi prāṇaliṅgaṃ pradarśitam |
mahānanda pravāhe'smin tasmādbhinna pravāhavat ||
brahmaviṣṇu vibhinnatvaṃ mantraliṅge pradarśitam |
ṣaḍākṣara maye ?iṅge śivena paramātmanā |
darśitaṃ prāṇaliṅgasya bhedābheda kramaṃ śive ||
tadbhedajñānamātreṇa jīvanmuktā bhaviṣyati |
sūryacakrākhyakamati dhanāddhyāvapi pīḍane |
śivānandākhyakamati prāṇaliṅgaṃ pradarśitam ||
śaivavaiṣṇava cārvāka buddhakṣapaṇa kau?kām |
prāṇaliṅga prabhāvena jitvā śiva padaṃ śivet |
prāṇaliṅga kramaṃ proktaṃ dalācāra kramaṃ śrṛṇu||
cittaśuddhiṃ śivācāraṃ trikālaṃ śivapūjanam |
śivamantraṃ śivadhyānaṃ pañcamudrāṃ ca dhāraṇam |
tīrthayātrā'bhigamanaṃ śivaśāstrāvabodhanam ||

pṛ0 38) jitendriyamanāścaryaṃ māheśvara sthalaṃ bhavet | 
manaḥ prasādaṃ saumyatvaṃ śivapūjābhilāṣitam |
jaṃgamānāñca bhaktiñca kāmakrodha vivarjitam ||
prasādadalamityuktaṃ vīraśaive maheśvari ||
nāde niścalaliṅgaṃ tu bindu niścala jaṃgamam |
nādabindusamāyuktaṃ vu(u)ttamaṃ jaṃgama sthalam ||
dayārūpaṃ tu bhaktānāṃ kṣamārūpaṃ tapasvinām |
vu(u)bhayaṃ caikarūpaṃ syāttamarūpaṃ maheśvari ||
evaṃ mārgakrameṇaiva caritaṃ śaraṇasthalam |
tatsatvaikya bhāvena na kṛtvā cedbadhā muhuḥ ||
liṅgaikyasthalamityāhuretatṣaṭsthala lakṣaṇam ||

|| iti śrīvīraśaivāgame sahasrakoṭisaṃhitāyāṃ vīrāgamarahasyaṃ nāma 
aṣṭamaḥ paṭalaḥ || śivāya namaḥ || śivāya namaḥ || śivāya namaḥ ||

|| niṣkalaprāṇaliṅgarahasyam ||

ādhāraṃ brahmaṇassthānaṃ svādhiṣṭhānaṃ tu vaiṣṇavam |
maṇipūrasthalaṃ raudraṃ hanāhata maheśvaram |
viśuddhi śuddha sādākhyaṃ ājñācakra nirāmayam ||
tatparaṃ paramā devi prāṇaliṅgasthalaṃ viduḥ ||
ādhāre paramaṃ jñānaṃ maṇipūre nirañjanam ||

pṛ0 39) anāhate parānandaṃ prāṇaliṅgaṃ pradarśitam |
viśuddheddheścinmaya liṅgaṃ ājñā mālada?e sthitam ||
sarvāṅga bha?itaṃ jñānaṃ prāṇaliṅgaṃ pradarśitam |
tārakaṃ bhaktirūpaṃ ca nādaṃ jaṃgamarūpakam |
tāranādasamāyuktaṃ mama rūpamidaṃ priye |
nādāntaṃ śivarūpaṃ tu nādaṃ śaktimayaṃ bhavet ||
nādanādāntasaṃyuktaṃ prāṇaliṅgamudīritam |
akāraṃ hara vāhasya ukāraṃ garuḍadhvajaḥ |
makāraṃ rudrarupaṃ tu trimūrti jaṅgamaṃ bhavet ||
śikhāsūtra jaṭābhasmaṃ daṇḍādhāra kamaṇḍalum |
āsanaddhyāna bhavanamevaṃ jaṃgamalakṣaṇam |
mukhatvaṃ mūrti mantratvaṃ madamoha vivarjitam |
māyādeha malaṃ nāsti etajjaṃgamalakṣaṇam ||
jakāro haṃsavāhaśca gakāraṃ garuḍadhvajaḥ |
makāraṃ rudrarūpaṃ tu trimūrti jaṃgamaṃ bhavet ||
jakāraṃ vedarūpaṃ tu gakāraṃ tu śivāgamam |
makāraṃ jñānarūpaṃ tu tasmājjaṃgamamucyate ||
sṛṣṭijña(rja)kāramityuktaṃ gakāraṃ ca sthitirbhavet |
makāraṃ saṃhṛtiścaiva trayātītaṃ tu jaṃgamam ||
kopena saṃbhave rudraḥ prityā ca kamalāsanam ||

pṛ0 40) buddhyā samudbhavo viṣṇurādi jaṃgama dehinā |
jakāro jananaṃ nāsti gakārova(a)gatirbhavet |
makāro maraṇaṃ nāsti etajjaṃgamalakṣaṇam ||
liṅgamadhye caturvedaṃ liṅgamadhye śivāgamam |
liṅgamadhye tu siddhāśca liṅgamadhye tu śāṃbhavam |
liṅgamadhye jagatsarvaṃ trailokyaṃ ca carācaram ||
liṅgabāhya paraṃ nā'sti tasmālliṅgaṃ tu pūjanam |
nakhāgre nitya siddhistu śikhāgre muktisaṃsthitaḥ ||
śikhānakhadvayormadhye sāmarasyaṃ śivaṃ bhajet |
jihvāṃ guhyā jagatsarvaṃ mohitā yena mānuṣāḥ |
jihvā guhyaṃti vṛttiścenmamarūpaṃ varānane ||
pādahīno guruḥ kaścicchirohīnastu śiṣyakaḥ |
durācārī gururbhūyo padabhraṣṭastu śiṣyakaḥ ||
etadgurumukhe jñātvā prāṇaliṅga pradarśitam |
riktabhāṇḍe mukhacchāyāṃ pūradahanā mamarṣiḥ || ?
taptalākṣāṃtaraṃ śaraṃ praleyālayaśekham |
raviścettatsamaṃ devi jñātavyaṃ prāṇaliṅgakam ||
pa"nke samudbhavaṃ padmaṃ punaḥ pa"nka na saṃspṛśet |
māṃseṣu janitaṃ kṣīraṃ punarmāṃsaṃ na ce(cai)ti hi |
vṛkṣeṣu mudbhavo vahniḥ puna vṛkṣaṃ niveśayet ||

pṛ0 41) etadgurumukhe jñātvā prāṇaliṅgaṃ samarcayet ||

|| iti śrīvīraśaivāgame sahasrakoṭisaṃhitāyāṃ 
niṣkalaprāṇaliṅganirṇayaṃ nāma navamaḥ paṭalaḥ || śivāya namaḥ ||
śivāya namaḥ || śivāya namaḥ || 

|| jñānaliṅgavidhiḥ || 

(de)vaḥ pāśupatirvāmaḥ kā?āmukha mahāvratāt |
atiricyati deveśi prāṇaliṅgārcano budhaḥ ||
jñānatantraṃ yogatantraṃ cai(śai)vatantraṃ ca pūjakāḥ |
prāṇa liṅgasya pūjābhiḥ jitvā śivapuraṃ yayuḥ ||
jñānādāna tapastīrthaṃ japan svādhyāya karmasu |
ayaṃ hi paramo dharmaḥ prāṇaliṅgārcanaṃ priye ||
prāṇaliṅgātparā pūjā prāṇaliṅgātparaṃ tapaḥ |
prāṇaliṅgāt paraṃjñānaṃ teṣu lokeṣu durlabham ||
sarvajñatvañca siddhañcā'ṇimādi viśodhanam |
siddhyate prāṇaliṅgīnāmanyeṣāñca na vidyate ||
trailokya vijayaṃ caiva trailokya bharaṇaṃ kṣamam |
trailokya pañcakṛtyatvaṃ siddhyate prāṇaliṅginām ||
brahmāviṣṇuśca rudraśca īśvaraśca sadāśivaḥ |
ete mahātmanassarve prāṇaliṅgaparāyaṇāḥ ||
ādityaścandramāsskanda yitye devendrādi devatāḥ |

pṛ0 42) ṛṣayassiddha gandharvā yakṣa kinnara jātayaḥ |
prāṇa liṅgasya pūjābhiḥ pārvamantraiva lebhire ||
viśvaṃ prāṇamiti proktaṃ viśvātmā liṅgamucyate |
tayossamarasaṃ tva(ta)tvaṃ prāṇaliṅgamudāhṛtam ||
śaktipīṭhaṃ viśvamidaṃ śivaṃ viśvātmamucyate |
śivaṃ viśvasamāyuktaṃ tadetatprāṇaliṅgakam ||
dṛśyaṃ yacchaktipīṭhaṃ syāt adṛśyaṃ śivamucyate |
dṛśyādṛśya dvayorantaḥ prāṇaliṅgamudāhṛtam ||
jīvātmā śaktipīṭhaṃ syāt adṛśyaṃ śivamucyate |
dṛśyādṛśya dvayorantaḥ prāṇaliṅgamudāhṛtam ||
jīvātmā śaktipīṭhaṃ syātparamātmā tu liṅgakam |
dvayossamarasaṃ devi prāṇaliṅgamudāhṛtam ||
mantrapīṭhamidaṃ proktaṃ mantrārtthaṃ liṅgamucyate |
mantrārtthayośca vijñānātprāṇaliṅgaṃ vadanti bhīḥ(bhoḥ) || 
kriyātītaṃ śaktipīṭhaṃ vidhā(jā)naṃtyātmaliṅgakam ||
tayoḥ samarasaṃ jñeyaṃ prāṇaliṅgaṃ śivoditam |
hṛdayaṃ śaktipīṭhaṃ syādātmā vai liṅgamucyate ||
tayossamarasaṃ jñeyaṃ prāṇaliṅgaṃ śivoditam |
hṛdayaṃ śaktipīṭhaṃ syādyatraiva prāṇaliṅgakam |
hyāptaṃ pīṭhaṃ layaṃ liṅgaṃ anayorvilayaṃ yadā ||

pṛ0 43) tathā tatprāṇaliṅgasya bhedakaṃ yasya kasyacit |
gururliṅgaṃ bhaktipīṭhaṃ svaupuṣpaṃ tu stuti kriyām ||
pramāṇaṃ gandha salilaṃ siddhirnaivedyamuttamam |
trailokyaṃ śaktipīṭhaṃ syāt jyotirliṅgaṃmasukhaṃ manuḥ |
akriraiva kriyāṃ siddhiṃ samādhastasya pūjanam |
prāṇāpānā nirodhena jātāyā śuktipīṭhikāḥ ||
prāṇaliṅgamiti proktaṃ prāṇaliṅgasya lakṣaṇam ||
jīvātmā pīṭhamityāhuḥ paramātmaiva liṅgakam |
prāṇaliṅgamidaṃ proktaṃ śivaśāstreṣu nirṇitam |
bhasmalepanasarvāṅgaṃ jaṭā kāṣāya dhāraṇam ||
pañcākṣara japa śataṃ śāntaṃ vijitamānasam |
niḥspṛhaṃ gurubhaktiśca nirlajjā niṣkriyāparam ||
nairāścāṃ(śyaṃ) nirjane deśe vasantaśca tapasvinām ||
sarvaśāstrārtha vettāraṃ tatvajñāna vicakṣaṇam |
taṃ samadhye gururmatvā prāṇaliṅgasya lakṣaṇam |
kathamutpattiliṅgānāṃ mantrāṇāṃ siddhidāyinām ||
jñātavyaṃ sadgurorvaktrāta upadeśaṃ yathā tathā ||
tapaṃ bapuśśaktipīṭhaṃ tasyātmā paramaḥ śivaḥ |
prāṇena sahito liṅgī talliṅgaṃ prāṇaliṅgakam ||
ṣaḍaddhvā ṣaḍdalaṃ proktaṃ tadvyāptaṃ liṅgamucyate ||

pṛ0 44) ṣaḍaddhvānāṃ guṇānāñca vyāptā vyāptamayaṃ śivam |
tadetatprāṇaliṅgañca vadanti śivayoginaḥ |
ubhayossamabuddhistu vidyate yasya kathaṃ(sya)cit ||
tasya eva śivajñānaṃ prāṇaliṅgaṃ prakāśate ||
śivasya hṛdayaṃ prāṇaḥ prāṇasya hṛdayaṃ śivaḥ ||
śivaṃ prāṇava(praṇava)yoraikyaṃ yojanāti īśvaraḥ ||
sa eva jaṃgamaḥ puṇyaḥ sa bhaktaḥ paramātmanā |
sarvavitsarvadaivajñaḥ sa tapāḥ satyabodhakaḥ ||
sarvajñānamayaṃ śambhumakhaṃḍānanda pūritam |
kālāgnikoṭi saṃkāśā ye smaranti śivaṃ sadā ||
candrakoṭi pratīkāśaṃ candramaṇḍala vāsinam |
candraśekharamīśānaṃ manasā bhāvayedbudhaḥ ||
brahmānandamaye pīṭhe brahmānanda rasārṇave |
brahmānanda rasāsaktaṃ brahmānanda śivaṃ bhajet ||
prātarmadhyāhna sāyāhna pūjā pūjākāle yathākramam |
dhyātvā sadāśivaṃ samyak arcayetparayā mudā ||
evamādi krameṇaiva trikālaṃ pūjayecchivam |
haṃsa pañcākṣaraṃ japtvā prāṇaliṅgārcanaṃ kuru||
evamādi krameṇaiva pūjayitvā surāsurāḥ |
muktiṃ prayānti munayassatyaṃ satyaṃ vadāmyaham ||

pṛ0 45 ) || iti śrīvīraśaivāgame sahasrakoṭisaṃhitāyāṃ 
jñānaliṅgavidhirnāma daśamaḥ paṭalaḥ || śivāya namaḥ ||

mūlacakre mahādevā(vaṃ) ddhyātvā bhakti dalaṃ bhavet ||
brahmacakre mahāliṅgaṃ māheśvara dalaṃ bhavet |
viṣṇucakre mahāliṅgaṃ prasādadalamīritam ||
rudracakre mahāliṅgaṃ prāṇaliṅgadalaṃ bhavet |
śivacakre mahānandaṃ liṅgaikyadalamuttamam ||
evaṃ ṣaṭāla(ṣaṭdala)pūjāyāṃ da? lakṣaṇamīritam |
mantrapūjā bhaktidalaṃ dhyānapūjā maheśvaram |
yogapūjā prasādākhyaṃ ātmanā prāṇaliṅgakam ||
samādhi pūjayā caraṇaṃ jñāna pūjā bhavetpriye |
liṅgaikyada?mityāhurevaṃ ṣaḍda?lakṣaṇam ||
viśvātītaṃ śivaṃ bhadre liṅgarūpaṃ sadāśivam |
guṇācāraṃ tathannaktaṃ kathaṃ grāhyaṃ janairvadā |
kathaṃ liṅgasya pūjā ca kathamudāsanaṃ vibho|
kathaṃ puṣpopahārāṇi upacārastu ṣoḍaśa |
manovākkāya karmāṇāṃ dūradūrataraṃ śivam |
tarlliṅgaṃ kena dṛṣṭaṃ syātkena pūjākramaṃ punaḥ |
niṣkalānandarūpasya maheśasya kathaṃ kriyā ||

pṛ0 46) pravadanti mahīloke guru bheda vihīnakam |
manobuddhirahaṃkāraścittaiḥ pañcendriyā kute ||
kathaṃ maheśvaraṃ śambhuṃ paramātmānamambike ||
dṛśyatvāt sadṛśośchiṣṭaṃ smaraṇān malinaṃ bhavet |
bhūtośchiṣṭaṃ jagatsarvaṃ jīvośchiṣṭaṃ tu mantrajam |
matsyośchiṣṭaṃ jalaṃ caiva bhramarośchiṣṭaṃ tu puṣpakam || 
dhūpa dīpa pradarśatvādvāhnyuśchiṣṭaṃ bhavettathā |
bhuvanāni samastāni liṅga(| )dhastāttilopamam |
tiṣṭhanti teṣu sarveṣu aṇutvaṃ naiva jantavaḥ ||
devatā brahmaviṣṇvādyasteṣu kvā'ṇutvakaṃ nara ||
na tulā marhati śile kathaṃ liṅgaṃ ca jārati |
tasya liṅgasya pūjā ca kathameti śivasya ca ||
ajñātāṃ(nāṃ) puruṣāṇāñca bhrāmakatvamidaṃ bhavet |
liṅgasya pīṭhikā nāsti liṅgasyāsyāvasānakam |
sarvaliṅgamayaṃ siddhirbhūtitiliṅgātparaṃ ca ca |
kena dṛṣṭaṃ kena vedyaṃ liṅgāntasthāñcarācaram ||
tvamevaṃ devi talliṅgaṃ liṅgaṃ cittatvameva hi |
dṛṣṭādaṣṭādi rahitaṃ tatvaṃ nāsti kathaṃ kriyā ||
śivānandāmṛtāmbhodhau vīcivadbhuvanāni hi |
pārāvāra jalaṃ grāhya pārāvārasya yo dadhau||

pṛ0 47) tādṛśaṃ parameśāni guruśiṣyastathā kila |
pūjyaṃ ca pūjakāścaiva prasādaścaiva hārakam ||
śuddha puṣpañca nirmālyaṃ śuddhatoya matimanam |
dhūpa dīpaṃ ca lepañca sarvametadviḍambanā ||
upahāra mayaṃ śambhurupahāra phalapradā |
dātā bhoktā maheśaśca iti buddhyā ca vetsa hi |
sarvaṃ śivamayaṃ jātaṃ śivādanyaṃ na dṛśyate |
dvidhā bhāvañcamakuryāttasya jñānaṃ na vidyate ||
abhedajñāna siddhāntaṃ yasya citte pravartate |
sa guruḥ sa śivaḥ puṇyaḥ sarvajñassarvavedavit |
tatvaviddīkṣitāssiddhassa bhaktaḥ śivapūjakaḥ ||
sarvānanda pada prāpta paramātmāvalokanāt |
śaiveṣu vīraśaiveṣu vaidikeṣu ca miśrake |
sa mahātmā mahīloke pāśaṣṭho ca na tantrakaiḥ |
dīkṣitaḥ jñānadīkṣāyāṃ niścitaśśāmbhave pade ||
evaṃ gurumukhe jñātvā śivapūjāṃ guru priye |
ajñānatvādaśāstratvādamārgavat pāśabandhanam |
yathā śāstra kramaṃ jñātvā pāśabandha vimocanam |
pāśabandhārjanaḥ baddhaṃ pāśamokṣāt sukhapradam ||
pāśaṃ malatrayaṃ vriddha tasmārjanmaṃ pravartate ||

pṛ0 48) malātītāt śivapadaṃ prayānti satataṃ budhāḥ ||
āśāpāśamiti proktaṃ nirāśā pāśamocanam ||
āśānirāśā rahitaṃ tadetatprāṇaliṅgakam |
janmaheturmanovṛttirmokṣa citta nivartanam ||
nivṛttiśca pravṛttiśca tayormaddhyātmaliṅgakam |
tatvajjanmaṃ ca maraṇaṃ nṛṇāmatraiva kāraṇam |
tadbhedaṃ sāmarasyaṃ tu mātanāyārmana sthiram ||
taveva śivasaṃketamārgamādāya niścitam ||

|| iti śrīvīraśaivāgame 
sahasrakoṭisaṃhitāyāṃ ṣaṭcakradalalakṣaṇasahitaṃ guruśiṣyasaṃvādaṃ 
namaikādaśaḥ paṭalaḥ ||

jaṭādhāraṇamātreṇa kiṃ phalaṃ veda vedinām |
jaṃgamānāñca liṅgānāṃ jñātumicchāmi śaṃkara ||

īśvara uvāca-
 
aho bhāgya mahobhāgyaṃ jaṭā rudrākṣa dhāraṇam |
jaṭāvibhūti rudrākṣaṃ śivaliṅgārcanātmakāḥ ||
virājante trilokeṣu rudrāste rudramūrtayaḥ |
śivaliṅgaśca rudrākṣaṃ vibhūti parilepanam |
jaṭā yajñopavītañca kaupīnañca kamaṇḍalum |
daṇḍañca pādukāścaiva kuṇḍalaṃ yogapaṭṭakam ||
mukhe pañcākṣaraṃ mantraṃ dhyānayoga parāyaṇam ||

pṛ0 49) viraktaṃ vītarāgaśca paranindā vivarjitam |
bhavisaṃgama saṃtyaktaḥ bhavibhāṣa vivarjitam 
śivaliṅgārcanarataṃ tīrthayātrābhilāṣitam ||
madhyamāṃsādirahitaṃ trikāla jñānatvaditam ||
evaṃ guṇaviśiṣṭaṃ taṃ jaṃgamaṃ parameśvaram |
vadanti munayassarve'paraṃ śaṃkaraṃ mudā ||
prāṇaliṅgasya pūjāñca jaṭā rudrākṣadhāriṇam |
vadanti devatāssarve sa eva paramaśśivaḥ ||
jaṭā rudrākṣa liṅgañca dhāraṇātprāṇaliṅginaḥ |
teṣāṃ puṇyakṛtāṃ puṃsāṃ puṇyapāpa bhayaṃ na hi |
gṛhastho vā virakto vā nirāśo vatsalairyutaḥ ||
prāṇaliṅgadharasyāsya puṇya pāpa bhayaṃ na hi |
veśyāpatiśca coraśca parastrī saṃgasaṃyutāḥ ||
prāṇaliṅgībhavetkaścit tasya doṣo na vidyate |
kulastrī gaṇikā peṭī(ceṭī) vidhavā tu rajasvalā |
caṇḍā?nī ca pramadā bahuśaḥ santi bhūtale |
tāsāṃ saṃgamanāddoṣo prāṇaliṅgavadānna ca (tāṃ na ca ) || 
jaṭā rudrākṣamālāṃ ca vibhūtiñca śivārcanam ||
pañcākṣara japāsaktaṃ puruṣaṃ na spṛśedadham ||
pāpiṣṭho vā durācārī pātakīpyupa pātakī ||

pṛ0 50) jaṭā vibhūti pūjādissarvapāpātpramucyate ||
jaṭi śivārcana paraḥ śivaliṅgātmani sthitam |
mahāpātakayuktañcettasya doṣo na vidyate ||
trimala triguṇaṃ doṣaṃ vrataghnaṃ brahmapātakam ||
jaṭādhārī janaḥ puṇyaḥ sarvaṃ hanti śivārcanāt |
jaṭādhārasya puṇyasya dehe'smin roma jātayaḥ ||
liṅgānyeva vadantīha vedaśāstrāgamā ume |
tadaṅgodbhava romāṇi vyāptaṃ cāpi nikṛntanam |
na kartavya śrutā vṛtteḥ kṛtvā cet liṅga bhedanam ||
vapanaṃ kṛntanaṃ romā luñcanaṃ prāṇaliṅginām ||
na kartavyaṃ kadācittaṃ kuryāccelliṅgahā bhavet |
prāṇaliṅgaṃ yatra yasmin tasmin cinmayaṃ priye |
jaṃgamānāṃ śarīreṣu hṛdayeṣu kareṣu vā |
tatra sthito'haṃ deveśi satyaṃ satyaṃ vadāmyaham |
prāṇaiḥ saha samāyāṃ tu līne gamayatīti ca ||
prāṇaliṅgamiti proktaṃ tasmāttatprāṇaliṅgakam |
anyeṣāmapi liṅgānāṃ sahāyatvaṃ na labhyate ||
tasmātpūjāphalaṃ sarve na lobho prākṛtā janāḥ ||
yathā prāṇaṃ tathā liṅgaṃ haṃsa vyāpta marudyathā |
anena kāraṇenaiva prāṇaliṅgaṃ vidurbudhāḥ ||

pṛ0 51) prāṇena liṅgamiśrañca liṅgena prāṇamiśrakam |
anayoryogavijñānāt prāṇaliṅgamudāhṛtam ||
malatrayeṇa baddhānāṃ manujā sarvajantavaḥ |
dvābhyāṃ malābhyāṃ devāścaikena brahmaviṣṇu vā ||
devatānāṃ manuṣyāṇāṃ vidate na maddhanam |
prāṇaliṅgavatāṃ puṃsāṃ (mala) bandho na vidyate ||

śrīdevyuvāca-
 
brahmāviṣṇuḥ surendrāṇāṃ malabaddhaṃ kathaṃ bhavet |
liṅgadhāraṇamātreṇa malabaddhaṃ kathaṃ na hi ||

īśvara uvāca-
 
vīratantreṣu yaḥ kaścit dīkṣitaḥ pṛthivī tale |
tasya devevavasati śivasya paramātmanā |
tasmānmalairvimuktastu prāṇaliṅga dharaḥ pumān |
agni sannidhi mātreṇa palāyante pipīlikā ||
śiva sannidhi mātreṇa palāyante malānyanam (ni ca)||
prāṇaliṅga dharaḥ kṛtvā sākṣāddeve maheśvaraḥ |
idaṃ śāstramidaṃ satyaṃ śapathaṃ triḥkṛtaṃ mayā ||

śrīdevyuvāca- 

rājasastāmasaścaiva sātvikaśca guṇatrayam |
kiṃ karomi śarīrāṇāṃ vadasva parameśvara ||

pṛ0 52) tadbhedaṃ na jānāmi vistareṇa yathā tathā ||

īśvara uvāca-

guṇatrayeṇa manujā rājasena vitāmahi |
tāmasena mahādeva daitya dānava rākṣasāḥ |
sātvikena hariḥ sākṣāt nirguṇairamaraiḥ śivaḥ |
madbhaktānāṃ * sarveṣāṃ adhikāḥ prāṇaliṅginaḥ ||
teṣāṃ guṇa trayābhāvaṃ vadanti nigamāgamāḥ ||
paitṛkaṃ vastu putrāṇāṃ śaiva kriya vidhi sthitā |
so'haṃ guṇa trayātītaḥ stasmātteṣāṃ na vidyate ||
vīratantreṣu dīkṣābhis * va doṣo vinaśyati |
vīramāheśvarassohaṃ madbhaktāmatsamā ume ||
tasmāddevāsurāssarve prāṇaliṅga bhajantibhiḥ |
idaṃ rahasyaṃ paramaṃ vīraśaivaṃ prakāśitam |
tvayā vīra na jānanti matprasādāt tvayi sthitam |
guṇātīto malātīto karmātīto maheśvari |
manotīto mahānandā prāṇaliṅgadharaḥpumān ||

|| iti śrīvīraśaivāgame sahasrakoṭisaṃhitāyāṃ 
darśaviśeṣamahimāvidhirnāma dvādaśaḥ paṭalaḥ ||

śrīdevyuvāca-

kathaṃ vibhūtirutpattiḥ vibhūtyā kimidaṃ phalam |
bhūtidhāraṇaṃ kaṃ sthānaṃ śarīre kiñca lakṣaṇam ||

pṛ0 53) tatsarvaṃ śrotumicchāmi vistareṇa vadasva me |

īśvara uvāca- 

sādhu pṛṣṭhaṃ tvayā devi vibhūtirutpattikāraṇam |
vibhūtiścaturvidhāḥ proktaṃ ādyastu varṇa(rṇya)te kvacit |
agnirūpaṃ mahādevi mama dehe samudbhavam  |
āgneyaṃ bhasma jagatāṃ dṛṣṭamānaṃ tu pārvati ||
agnino bhasma sambandhaṃ bhasmanāgnisamanvitam |
avinābhāvasambandhādbhasmanaḥ parikīrtitaḥ ||
devasura manuṣyāṇāṃ na jānanti hi bhasmajām |
bhasmanā jāyate śuddhyā śūnyā tasmati rañjanam ||
nirañjanena cit jyotiḥ jyotyā jātaścidambaram |
cidambareṇa nādaśca nādādbindu samudbhavam |
bindunāda parāśaktiḥ parāśaktyātsadāśivaḥ |
sadāśivāṃ maheśasya maheśādbhagavān haraḥ ||
tasmādviṣṇusamudbhūte viṣṇunā ca caturmukhaḥ |
caturmukhāt tribhuvanaṃ pañcatatvamayaṃ jagat |
vasudhā rūpa yudbrahmā jalarūpī janārdanaḥ ||
agnirūpaṃ mahādeva vāyurūpaṃ maheśvaraḥ |
ākāśarūpaṃ sadāśivaḥ eteṣāṃ lakṣaṇaṃ kramāt ||
yugāntāni mayaṃ śambhoḥ smaśānaṃ parikīrtitam |

pṛ0 54) tadbhasmalepitaṃssohaṃ iti kecidvadanti te |
indriyāṇāṃ vināśatvāt śānti bhasma * * ti ho |
kāmasya dahanāt kecit bhasmajātaṃ vadanti ye |
tatsarvaṃ svecchayā proktaṃ pratyekaṃ vadanā muhuḥ|
taṃ tiṣṭhati maheśāni yā yāmyaṃ (rthyaṃ) kathayāmite |
agnirūpaṃ mahādevi āgninyā(nā) saha samudbhavaḥ 
svayaṃbhūśca vibhūtiśca vibhūtissarvakāraṇam |
vibhūtyā jananaṃ dhātu vibhūtyāṃ jananaṃ hare |
vibhūtyā rudrasaṃbhūtirvibhūtyāṃ maheśvaraḥ|
vibhūtyā sadāśivotpatti nityāhurnirgamāgamaḥ |
vibhūtyā sarvadevāśca vibhūtyā sa carācaram || 
vibhūtyā bhuvanāṇḍāni vibhūtyā saptasāgaraḥ |
vibhūtyā pralayākāraḥ vibhūtyā sṛṣṭikāraṇam ||
sarveṣāṃ punarāvṛtti vidyate naiva bhasmanaḥ |
bhasmalepanamātreṇa punarāvṛtti naiva ca |
sarveṣāmapi jaṃtrā(tū)nāṃ devatānāṃ tathā ume ||
bhasmanāṃ ca punarjanma maraṇaṃ ca na vidyate |
matvo dvi vidyate sarvaṃ nirmalatvā ca bhasmanā 
nirmalaḥ śuddha ityuktaṃ trilokeṣu ca śuddhimat |
nirmalatvācca bhūtyeṣu vandanīyā surāsuraiḥ ||

pṛ0 55) vibhūti dhāraṇāddeva śivatvaṃ vrajate budhāḥ |
pūrvaṃ śivasya dehāśca nipatatkaṇu bhasmanā||
tasmātkaṇā samutpannaḥ kāścidaudumbarastaruḥ |
sa tarurvandate śīghraṃ vismayena sureśvari ||
aśīti lakṣakoṭināṃ māsīdāyāmavistaraḥ |
ucchritaṃ tatpramāṇañcā''mūlāgrāvasānakam |
phalaiśca pūritaḥ śaśvat śākhāsu bahudhāsu ca |
tasmin taroḥ phalaṃ cekaḥ tatphalaiḥ kṛmi koṭikā |
kṛmayastetu vīkṣyante bhuvanāni caturdaśa |
tadvadeva hi māyāmimidaṃ bhuvanamambike |
eteṣu ca surāssarve mūrddhāste garvitāḥ khalu |
vibhūtissarvadevānāṃ kartu nārāyaṇa smṛtaḥ ||
vibhūtissarvadevāśca vibhūtiśca maheśvaraḥ |
vibhūtissarvadā devi sadāśiva iti smṛtaḥ |
darśanātsparśanāccaiva dhāraṇaṃ prokṣaṇaṃ muhuḥ |
aśvamedha sahasrāṇi vājapeya śatāni ca |
vāraṇasyāṃ ca vasati brahmā kalpāvadhennṛṇām ||
brahmahatyā ca gohatyāste yasyāpi ca pātakam |
gurutalpaṃ madyapānaṃ strīvadhaṃ liṅgabhedanam |
mahāpāpopapāpāni naśyate bhūti dhāraṇāt |

pṛ0 56) tisraḥ koṭyardhakoṭiśca tīrthāni bhuvanatraye |
vibhūti snāna mātreṇa tatphalaṃ labhate dhruvam ||
yajñakāle tapaḥkāle pūjākāle jape tathā |
dāne home śivadhyāne vibhūtisnānayedbudhaḥ|
tripuṇḍrena vinā śrāddhaṃ tripuṇḍrena vinā hutam ||
tripuṇḍrena vinā dānaṃ rākṣasaṃ parikīrtitam |
janmāntara sahasreṣu yatkṛtaṃ pāpa saṃcayam |
tatkṣaṇaṃ naśyate sarvaṃ vibhūti sparśanāt nṛṇām ||
tapedvarṣaśataṃ koṭirekapāda sthiro naraḥ |
vibhūti snāna puṇyasya kālāṃ nārha tu ṣoḍaśīṃ |
vibhūtiṃ śivaliṅgañca rudrākṣa japamālikām |
parokṣarāddhyapadanaṃ naumidaṃ puruṣaṃ sadā |
vibhūti dhāraṇāddevi anyo vāpi dvijo bhavet |
bhūtiṃ vinā caturvedī caṇḍā?o bhavati smṛtiḥ |
gurudrohī śivadrohī pātakītyupapātakī|
bhūti dhāraṇa mātreṇa rudra eva na saṃśayaḥ |
madhyapaḥ bhrūṇahāścaiva durātmā gurutalpagaḥ |
vibhūti snāna mātreṇa kṣīṇakalmaṣatāṃ yayuḥ |
brāhmaṇaḥ kṣatriyo vaiśyaḥ śūdraḥ saṃkara jātayaḥ|
eteṣāṃ sarvajātīnāṃ kartavyaṃ puṃḍradhāraṇam ||

pṛ0 57) brahmacārī gṛhastho vā vānaprasthāya bhikṣukāḥ |
tripuṇḍradhāraṇaṃ kāryaṃ bhogamokṣārthakāraṇam ||
tripuṇḍramarddha puṇḍraṃ vā vartulaṃ candraṃ lāṃchanam |
dīpākāraṃ ca liṃgañca ṣaḍaite śiva lāñchanam |
vināyaka gṛhastārā ye cānye kṣudrajantavaḥ ||
tripuṇḍradhāraṇaṃ dṛṣṭvā palāyaṃte na saṃśayaḥ ||
steyaṃ kṛtvā paradārañca kṛtvā * * * * *|
madyaṃ pītvā brahmahatyāṃ ca kṛtvā |
bhasmasnānī(yī) bhasmaśayyā śayano 
rudradhyāyī mucyate sarvapāpaiḥ ||
vedoktenaiva mārgeṇa bhasmanaiva tripuṇḍrakam |
uddhūlanā cariṣyanti pāṣaṇḍo pahatā janāḥ |
bhūtirbhūtikarī pavitramatulaṃ pāpaughavidhvaṃsinī 
sarvopadrava vināśanī prabhutaraṃ saubhāgyasaṃvarddhanī |
bhūta preta piśāca rākṣasa grahāriṣṭādi saṃrakṣiṇī 
sākṣānmokṣaphalapradā prakaṭitā bhūtissadā dhāryatām ||
bhūtirbhūtikarī puṃsāṃ rakṣā rakṣākarī parā |
bhasitaṃ bhavanāproktaṃ bhasma kalmaṣa bhartsanāt ||
bhasma jyoti bhavetyeva śivākhyānna hi saṃśayā |
jābālopaniṣatsarvaṃ prāhedaṃ parayāmudā||

pṛ0 58) sarvatīrtheṣu yatpuṇyaṃ sarvayajñeṣu yatphalam |
tatphalaṃ koṭiguṇitaṃ bhasmasnānaṃ ca(na) saṃśayaḥ ||
bhasmasnānaṃ jalasnānadasaṃkhyaiva guṇādikam |
tanā(tena) dhāraṇamutsṛjya snānamāgneyamācaret |
mānastoketi mantreṇa mantritaṃ bhasma dhārayet ||
maddhyamānāmikāṅguṣṭhe tripuṇḍraṃ bhasmanā kṛtam |
tattripuṇḍraṃ bhavet śastaṃ mahāpātakanāśanam |
ūrddhvapuṇḍraṃ bhavetsāmaṃ madhyapuṇḍraṃ yujuṣi ca |
adhaḥ puṇḍraṃ ca ṛk sākṣāt tasmātpuṇḍraṃ triyāyuṣam ||
lalāṭe bāhumūle tu maddhyayormaṇibandhayoḥ ||
nābhāvudara deśe tu hṛdaye ca gale tathā ||
pārśvayoḥ karṇamūle ca pṛṣṭhabhāge dvayo tathā |
mūrdhni caiva trisandhyāyāṃ vibhūtiṃ dhārayedbudhaḥ ||
snāne dāne tathā śrāddhe vaiśvadeve surārcane |
dhṛtatripuṇḍraḥ pūtātmā mṛtyuṃ jayati * * *|| 
ekahastena puṇḍraṃ cādhomukhavilepanam |
śvānayoniśataṃ prātya rauravaṃ narakaṃ vrajet ||
dvihastenaiva puṇḍraṃ syāt ūrdhvamukhaṃ vilepayet |
anena viyunaddevi śivasāyujyamāpnuyāt ||
rātrau bhasmani yastoyaṃ siñcattya jñātaḥ kvacit ||

pṛ0 59) reṇusaṃkhyāni varṣāṇi rauravaṃ narakaṃ vrajet |
ucciṣṭe vā smaśāne vā sūtake mṛtirepi vā ||
tāmbūla caṣu(rva)ṇekāle maithune parihāsake |
bhūtiṃ na saṃspṛśet kaścit spṛśeccet narakaṃ vrajet |
matsyamāṃsañca saṃspṛṣṭvā prasrāvedaṃ tathā vane |
aśubhe rodane kaścit na spṛjet bhūtimīśvari ||
śuddhastapasvī sumanā sumukhī satya bhāṣitā |
āstika pratisaṃyuktaḥ spṛśedbhūtiṃ nirantaram ||
sa bhaktaḥ śiva sāyujyaṃ prāpnoti śiva dīkṣitāḥ |
kulālāyatane bhasma iṣṭakā dahana sthale |
māhāsyā(mahānasā)ntare caiva na grāhyaṃ bhasma saṃcayam |
agnihotra hutaṃ bhasmaṃ yadbhasmaṃ śiva sannidhau |
tadbhasmaṃ śiva sāyujyaṃ anyadbhasmaṃ na saṃspṛśet ||
caṇḍāla piśunāścaiva madyapāni cikitsakam |
tvagdoṣa roginaṃ paṃgumiddhakaṃ bheda vādanam |
aṅgahīnaṃ durācāraṃ pañcapātaka kāriṇam |
etannidarśayedvāpi darśayedyadi vā śive ||
bhasitaṃ dhūmravarṇañca raktañca (pari)varjayet |
viśuddhaṃ dhārayedbhasmaṃ anyatsarvaṃ parityajet ||
kṛṣṇaṃ roga karaṃ proktaṃ kīrti haraṃ bhavet ||

pṛ0 60) dhūrmāmāyuḥ kṣayaṃ caiva pītaṃ sampadvināśakam |
sitaṃ sakalasiddhiḥ syāt iti vedānta niścitam ||
(asamāpto'yaṃ granthaḥ) (asaṃpūrṇaśca ) 





###########   END OF FILE  #######
