####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00319
Uniform title: brahmayāmala
Manuscript : IFP transcript T00522

Description: 



Notes: 
Revision 0: Nov. 21, 2014

Data-entered by the staff of Muktabodha under the direction of Mark S.G. Dyczkowski.

Internet publisher : Muktabodha Indological Research Institute
Publication year : 
Publication city : 
Publication country : India
####################################################



p. 1)

brahmayāmale mātṛṇāmutsavam |

hariḥ oṃ |

mātṛṇāmutsavaṃ vakṣye śṛṇu brahmanyathākramam |
purā kṛtayugasyādau devāśca siramaisvaraiḥ ||

devaiśca rodhanaṃ kṛtvā dārukena mahānṛpa |
devāssañcintitassarve dārukāhvaya kāraṇam ||

dārukassa vayasmṛtya vayau vātha kathaṃ harim |
tacchrutvā hariḥ proktaḥ striyaṃ sṛṣṭiti tadvada ||

evaṃ śrutvā tu deve hyaikaikaṃ sṛṣṭivat striyam |
brahmāṇi brahmasaṃbhūtā māheśvarī maheśvarāt ||

kaumārīskandasaṃbhūtā vaiṣṇaī viṣṇusaṃbūtā |
vārāhī yamasaṃbhūtā indrāṇi indrasaṃbhavā ||

eteṣāṃ mātaro deva yuddhaṃ vai dārukena tu |
mātṝṇāṃ durbalaṃ gachet prabalena mahāsuraḥ ||

mātṝṇāṃ saṃbhūyanodbhūtā ekavīraparātparā |
paramekāṃśamevantu parameśvaralocane ||

jayate bhadrakālī tu dārukāvadhakāriṇīm |
dārukaṃ hṛdayaṃ bhitvā rudhiraṃ māṃsacarcitam ||

āpūrṇāyāhṛdaṃ sarvaṃ hariṣṇyāṇītyupakramam |
tacchrutvā īśvaro devī nṛttaṃ kṛtvā tu śāmyati ||

p. 2)

śāntyantu sarva devebhyo cāmuṇḍaparameśvari |
tāsāṃ vai mūrtibhedantu śṛṇu brahma yuge yuge ||

kṛtayuge koṭimūrti mūrtayaḥ parikīrtitāḥ |
prakarālya titīkṣṇākṣī vidyujjihvā vijṛṃbhiṇī ||

kṣobhiṇī mohinī caiva tathā yonimukhī bhavet |
adhomukhī ca vikhyātā tathā raudramukhī bhavet ||

kṛṣṇā caiva tu kṛṣṇākṣī tathā ca śyāmalā bhavet |
tryambakī gomukhī caiva snehākhyā ca tathā parā ||

bhaganonmukhī vikhyātā mūrtayaṣṣoḍaśasmṛtā |
etāśca mūrtayo jñeyā mātṛkāśca prakīrtitā ||

kṛṣṇākṛṣṇatarā jñeyā śvetāśvetatarā bhavet |
raktāraktatarā jñeyā pītāpītatarā bhavet ||

vikhyātā mūrtayo jñeyā mūrtayasyuḥ prakīrtitā |
bhadrakāli tu cāmuṇḍī sadā vijayavarddhinī ||

nāśaimastu śirodbhutā kaliyuge prakīrtitā |
etairmūrtayo jñeyā sadā śāntikaro bhavet ||

tasyāssarva prayatnena caturmūrtiḥ prapūjayet |
daśaśāntikaraścaiva nṛpāṇāṃ vijayaṃ bhavet ||

sarvapāpaharaṃ śāntaṃ sadā vijaya saṃbhavam |
caturbhūti vidhānena mātṛpūjāśca kārayet ||

iti brahmayāmale śatasahasrasaṃhitāyāṃ mātrotsavo nāma prathamaḥ paṭalaḥ || 1 
||
p. 3)

ataḥ paraṃ pravakṣyāmi devyādeśavidhiṃ param |
grāme ca nagare caiva pattane kheṭakepi ca ||

tīrthasthāne'tha saumye vā samudre parvatapārśvayoḥ |
parvate ca vane caiva nadīnāṃ rājadhānike ||

indrāyāṃ vijayaṃ caiva āgneyegnibhayaṃ bhavet |
dakṣiṇe cāpamṛtyuśca nairṛtyāṃ vyādhipīḍitam ||

vāruṇyāṃ varṣanāśantu vāyavyāṃ rogamāviśet |
saumyāyāṃ sarvasaṃsiddhiraiśānyāmaṣṭasiddhidam ||

uttaradvārato bāhye somasūtrasya pūrvataḥ |
śatadaṇḍāntaraṃ kṛtvā sarvasiddhikaraṃ param ||

pūrvadvāre tu vijayamāgneye maraṇaṃ bhavet |
yamadvāre tu kalahaṃ nair-ṛte nāśamāviśet ||

paścime sarvasiddhissyāt vāyavye ripunāśanam |
uttaradvārameteṣāmaiśvaryamuttarottaram ||

īśadvāre tu rakṣārthametat dvāraṃ vidhīyate |
brāhmaṇakṣatriyo vaiśyaśūdraścaiva caturvidham ||

brāhmaṇān pāpanāśārthaṃ kṣatriyo vijayaṃ bhavet |
vaiśyānāndhanamāpnoti śūdrāṇāṃ sukhamāpnuyāt ||

yāvat prāsādavistāraṃ tāvat kuryāt parigraham |
karṣaṇaṃ kārayet tatra bījāṃkuramanirdiśet ||

p. 4)

khananaṃ puruṣamātreṇa udarāntamathāpi vā |
pāṃsunā pūrayet tatra udakaṃ pūrayet purā ||

hastipādaghanaṃ sādhyamācārya śilpibhissaha |
caitreṣu viṣuvaṃ kuryāt prācīṃ grahaṇamādiśet ||

udīcīṃ tatra saṃgrāhya hrāmayeccaturaśrakam |
evaṃ parigrahā bhūmiraṣṭasiddhikaraṃ mahat ||

iti brahmayāmale śatasahasrasaṃhitāyāṃ bhūparigraho nāma dvitīyaḥ paṭalaḥ || 2 
||

pratimālakṣaṇaṃ |

athātassaṃpravakṣyāmi pratimā ṣaḍvidhā parā |
śailajā lohajā caiva ratnajā maṇinā śubhā ||

athavā dārujā caiva mṛṇamayaṃ ca manoharam |
dvārotsedhasamāyuktaṃ pādotsedhaṃ tathaiva ca ||

garbhasyāṇḍasya pratimaṃ kanyasaṃ kārayedbudhaḥ |
pañcabhāgavibhakte tu tribhāgaṃ madhyamaṃ bhavet ||

tridhāgarbhasamaṃ kṛtvā dvibhāgaṃ cottamaṃ bhavet |
evaṃ gabhānur pañcapratimañca prakīrtitā ||

navārdhaṃ tālamānena pratimāṃ kuryāt sa lakṣaṇaṃ |
eteṣu caiva cāyāmaṃ saṃgṛhyantu vicakṣaṇaḥ ||

p. 5)

tadāyāmaṃ tridhā caiva bhāge pratimaṃ bhavet |
bhāgaikantu bhavet pīṭhaṃ tadardhena tu nirṇaye ||

evaṃ sukhāsanaṃ proktaṃ sthitairanyairanukramām |
sukhāsanasya bhavet pīṭha caturaśrāyataṃ bhavet ||

caturaśraṃ tathā kṛtvā tattadbhāgantu vinyaset |
ubhayoḥ pārśvayoścaiva āyatāśraṃ prakīrtitam ||

evaṃ sukhāsanaṃ proktaṃ lakṣaṇena samanvitam |
śiraḥ pañcāṃgulañcaiva mukhayāmaṃ tribhāgatā ||

caturaṃgulaṃ bhaved grīvā hṛdayaṃ mukhamucyate |
hṛdayaṃ nābhideśe tu mukhaṃ tatraiva cocyate ||

pañcāṃgulamupasthaṃ syāt ūruśca dvimukhaṃ bhavet |
jaṃghe corusamaṃ proktaṃ bhāgajño ekapādakam ||

vakṣo  daṇḍasya vistāramaṃgulyā pañcaviṃśakam |
kaṭidaṇḍatriṃśadīrghaṃ ṣoḍaśāṃgulamucyate ||

āyāmaṃ bāhudaṇḍābhyāṃ caturviṃśāṃgulaṃ bhavet |
āyāmamupabāhuśca ṣoḍaśāṃgulamucyate ||

maṇibandhe kalāyāmaṃ mukhaṃ karatalaṃ bhavet |
caturdaśāṃgulāyāmaṃ pādayorubhayorbhavet ||

yasya keśa pramāṇantu dvādaśaṃ vibhajed budhaḥ |
caturbhāgaṃ madhyamantu śūlaṃ ṣaḍbhāgamuttamam ||

p. 6)

bhavet kaṭaśalkimantvibhāge vidhīyate |
tasmānyathārthamityuktaṃ vaktro varṇantu mīyate ||

śūlamasti sitārajju kṛtā māsapaṭaṃ tathā |
kṛtetu śvetavarṇañca tretāyāṃ raktameva ca ||

dvāpare pītavarṇantu śyāmaṃ kaliyuge bhavet |
pauṣṭikaṃ sitavarṇābhaṃ raktañcaivābhivṛddhidam ||

pītaṃ vaśīkaraṃ kṛtvā śyāmaṃ śāntyarthamucyate |
nārīṇāmuttamā devī tasmānmānamidaṃ param ||

jānurajjugatāśreṣṭhaṃ śvetapadmoparisthitam |
caturbhujaṃ triṇetraṃ ca śiro mālā vibhūṣitā ||

nānābharaṇasaṃyuktā śiro mālāvalīḍhakā |
triśūlaṃ dakṣiṇe haste kapālaṃ vāmahastake ||

varadābhayadañcaiva karau dakṣiṇa vāmakau |
evaṃ vidhi mahāvīraṃ sarvābharaṇabhūṣitam ||

divyavastropavītañca divyacandana lepanam |
raktanetraṃ viśālākṣaṃ raktakeśaṃ manoramam ||

rakteṣu raktajihvā ca raktamālopaśobhitam |
khaḍgaṃ khaṭvāṃgaśūlantu paraśun dakṣiṇe dadhat ||

kapālaṃ caiva ghaṇṭāñca dalapallava hastakam |
vāme tu kaṭakaṃ dadyāt pādenākramya dārukān ||

p. 7)

triṇetraṃ varadaṃ ramyaṃ ekavīraṃ prakīrtitam |
dṛṣṭidvayañca śāntissyāllalāṭa prabhayānvitam ||

dārukasya vadhodbhūtā lalāṭotsṛṣṭikīrtitā |
evaṃ vidhiprakartavyaṃ ekavīrī manoharā ||

raktākṣī vinyaset prācyāṃ karālīṃ dakṣiṇe nyaset |
caṇḍākṣī paścime nyasya mahocchiṣṭottaraṃ nyaset ||

ambikā caṇḍikā caiva ghorī ghoreśvarī tathā |
koṇeṣu vinyaset kṛtvā śāstradṛṣṭena karmaṇā ||

yoginī pītavarṇābhā vilāsī kapilā bhavet |
etā vai dvāradeśe tu dvārapālaṃ nyaset kramāt ||

yoginī dakṣiṇā jñeyā vilāsī cottarā bhavet |

iti brahmayāmale śatasahasrasaṃhitāyāṃ pratimālakṣaṇavidhirnāma tṛtīyaḥ 
paṭalaḥ || 3 ||

diṅnirṇayam |

diṅnirṇayaṃ pravakṣyāmi kṣetrapālasya saṃhṛtam |
aindreśānayormadhye kṣetrapālālayaṃ bhavet ||

pīṭhaṃ vā tatra kartavyaṃ yathāvidhi purassaram |
svarṇantatra khanitvā tu vidhi dṛṣṭena karmaṇā ||

cottamaṃ cāṣṭahastaṃ syāt caturhastena madhyamam |
kanyasañca tadardhaṃ syāt trividhaṃ tatprakīrtitam ||

p. 8)

yatheṣṭakaṃ samāśṛtya balipīṭhaṃ prakalpayet |
pūrvamagraṃ prakartavyaṃ lakṣaṇena samanvitam ||

pīṭhārtha khananaṃ kuryāt yathā vistārarūpakam |
pañcaratnaṃ kṣipet tatra tvadho caiva vicakṣaṇaḥ ||

navakṣaraṃ kṣipet tatra mantrajño deśikottamaḥ |
pañcaikānanyatastasya navārṇena yathākramam ||

evaṃ nyastvā tu vidhivat balipīṭhaṃ samārabhet |
vistārasya samaṃ proktaṃ cotsedhañca sa lakṣaṇaṃ ||

utsedhañca tridhā kṛtvā samabhāgaṃ vicakṣaṇaḥ |
prathamaṃ caturaśraṃ tu lakṣaṇena samanvitam ||

prathamaṃ caturaśrañca kārayettatra vittamaḥ |
aśrantu pañcadhā kṛtvā tadbhāgaika tridhā bhavet ||

tadbhāgaika vihīnaṃ syāt vṛttaśrañca prakīrtitam |
caturaśra samaṃ kṛtvā vṛttordhve caturaśrakam ||

padmaṃ tatra prakartavyaṃ lakṣaṇena samanvitam |
tatri bhāgaika bhāgantu padmaṃ kuryāt sa lakṣaṇaṃ ||

utsedhantāvadevoktamaṣṭapatraṃ sa karṇikam |
evaṃ kṛtvā samāsena pīṭhañcaiva manoharam ||

śiva prītikaraṃ vāpi kṣetrapālaṃ sa lakṣaṇaṃ |

iti brahmayāmale śatasahasrasaṃhitāyāṃ kṣetrapālalakṣaṇaṃ nāma caturthaḥ 
paṭalaḥ || 4 ||
p. 9)

aṃkurārpaṇaṃ |

athātaḥ saṃpravakṣyāmi makhilasyāṅkurārpaṇam |
prokṣaṇe ca pratiṣṭhāyāmutsave snapanepi vā ||

dīkṣāyāmālayāraṃbhe bālasthāne tathaiva ca |
pātraṃ caturvidhaṃ proktamvaṅgalāṅkurakarmaṇi ||

śaṃkhaṃ śarāvaghaṭikā pālikāsu caturvidhā |
sauvarṇaṃ rajataṃ tāmraṃ kāṃsyaṃ vai mṛṇmayañca vā ||

pratyekaṃ dvādaśagrahya sarvayogeṣu kīrtitam |
śaṃkhākārantu śaṃkhasya vartulañcāṣṭamaṃgulam ||

tadardhañcaiva vistāraṃ mūlantasya pramāṇataḥ |
agre padmadalākāramaṣṭapatrasamanvitam ||

tatpadme śaṃkharūpaṃ syāt śaṃkhākāraṃ tamucyate |
ṣoḍāśāṃgulamāyāmaṃ tryaṃśamāyāmameva ca ||

kīṭakoṭi samākāraṃ mukhantasya prakīrtitam |
āpastryaṅgulañcaiva udarañca daśāṃgulam ||

gokarṇarūpaṃ tatpucchamevaṃ śaṃkhasya lakṣaṇaṃ |
aṣṭādaśāṅgulotsedhaṃ śarāvaṃ bhinnavarjitam ||

dvitālantu bhaved vaktraṃ kṛṣṇamaṇḍalavarjitam |
aṣṭādaśāṃgulāyāmaṃ ghaṭikā pañcatrikam ||

ṣaḍaṃgulaṃ bhavet pādaṃ tanmadhye caturaṃgulam |
kuṃbhañcāṣṭāṃgulaṃ nāhaṃ vaktrāssyuścaturaṃgulam ||

p. 10)

pālikāratnimātrantu nālantasya prakīrtitam |
ṣoḍaśāṃgula vistāraṃ tadvaktrañca * * * * ||

* * * * * * vidyāttatpīṭhaṃ ratnameva ca |
tadarthaṃ kaṇṭhavistāraṃ tadarthaṃ bilamucyate ||

* * * * * * * ktaḥ svarṇādīnāntu kāmataḥ |
maṇṭapassavidhiṃ vakṣye maṃgalāṃkurakarmaṇi ||

daśahastapravistāraṃ viprasya tu vapurbudhaḥ |
kṣatrasya navahastaṃ ca aṣṭahastaṃ tu vaiśyakaḥ ||

saptahastantu śūdrāṇāṃ tārāyāmaṃ prakīrtitam |
ṣaṭtriṃśat ṣoḍaśastaṃbhaṃ dvādaśastaṃbhameva ca ||

aṣṭahastaṃ kramātproktaṃ tathā vistārarūpakam |
caturaśrasamaṃ kṛtvā darpaṇodarasannibham ||

maṇṭapañco bhayoḥ paścāt yathāvidhi purassaram |
caturbhistoraṇairyuktaṃ aṣṭadik dhvaja śobhitam ||

catudvārasamāyuktaṃ maṇṭapaṃ lakṣaṇānvitam |
vaṭodumbaramaśvatthaṃ lakṣaṃ vṛkṣādibhiḥ kramāt ||

toraṇaṃ kārayet taiśca yathāvidhi purassaram |
pañcahastāyataṃ proktaṃ vistāraṃ tadvihastakam ||

ūrdhvaṃ śūlā kṛtiṃ kuryāt hastaṃ bhūmi niveśayet |
śvetaṃ raktaṃ tathā kṛṣṇaṃ dhūmrañca vāruṇaṃ tathā ||

p. 11)

śyāmantu kapilaṃ pītaṃ dhvajānāṃ pūrvato nyaset |
vitāne cordhvamāścarya kaṇṭhacāmarabhūṣitam ||

dukūlapaṭṭakārpāsa vastraiśślakṣṇaistataḥ kramāt |
staṃbhānāveṣṭya paścāt tu pallavairapyalaṃkṛte ||

dhūpadīpasugandhaiśca pūjayen maṇṭapaṃ śubham |
evaṃ kṛtvā tu pūrvantu tataścāṃkuramārabhet ||

gomayena samālipya tanmūlāni prakalpayet |
śālibhistu daśadroṇai tadardhakairvā tadardhakaiḥ ||

droṇārdhañcādhamañcaitattadardhaṃ taṇḍulorapi |
vikireyāttaṇḍulaiśśardhai dakṣiṇetonye ||

śāhastaṃ vā trihastaṃ vā vistārahastamathārhikam |
caturaśrāṇi na yathākrama * * * kārayet ||

āsanaṃ kalpayitvā tu padmākāraṃ vicakṣaṇaṃ |
gandhapuṣpaśca saṃpūjya yathāvidhi purassaram ||

raktā karālī caṇḍākṣī mahocchiṣṭādi devikā |
śaṃkhādi vinyaset paścāt kośakṛt pāṃsupūrayet ||

āmrapallavasañcchannaṃ gandhādyairarcayecchubhān |
bījāni pūrayet paścāt yavapūrvādini kramāt ||

yavamāṣa kulasthāni cambavaiṇavakāni ca |
śālī priyaṃgurapāmārgaṃ śyākāniṣpāvakāni ca ||

p. 12)

tilasarṣapamudgāni bījāni ca trayodaśa |
yathā lābhaṃ gṛhītvā tu deśakālānurūpataḥ ||

vāriṇā kṣālayitvā tu gokṣīreṇāpi vai kramāt |
tāmbūlaṃ dāpayet tatra sarveṣāṃ mātṛvoginām ||

ācāryassaviśeṣeṇa tāmbūlaṃ dāpayet tataḥ |
ācārya śśuddha bhūtātmā śuddhagandhānulepanam ||

navavastraparīdhānaṃ coṣṇīṣañcottarīyakam |
sāṃgulīyakapāṇistu sarvābharaṇabhūṣitaḥ ||

ati dīrghā vāmakubjo cakṣuhīnā visarjakāḥ |
badhirāḥ kukṣirogāśca lājapāta visarjayet ||

vikaṭañcāṃgahīnañca śipiviṣṭā visarjayet |
sarvalakṣaṇasaṃyuktaṃ sarvāṃgaṃ sarvaśobhanam ||

mātṛ gāyatri mantreṇa brahmayāmala pāṭhakān |
sarvatantra kriyāyuktaṃ * * * * * * * * ||

* * * * * * * * * gaṃ mamadhu vacanam |
guruśiṣyaṃstathaiva ca * * * nindā * * ||

nindā * * * * * * kulanindā visarjayet |
etairvā vāpayedbījaṃ navākṣareṇa mantravit ||

brahmaghoṣaiśca vividhai svastivācakamaṃgalaiḥ |
śaṃkha duṇṭhābhinirghoṣairgītavādyādi nisvanaiḥ ||

p. 13)

etairvā vācayed bījaṃ navākṣareṇa mantravit |
navākṣareṇa mantreṇa bījānāṃ vāpayedguruḥ ||

mātramantrābhi japtena vāruṇañcaiva secayet |
sadaśaiścādayed vastraissusūkṣmaiśca pṛthak pṛthak ||

rātriṃ tu mātṛgāyatrīṃ maṃgalāṃgura rakṣaṇaiḥ |
lakṣaṇe cocyate tasminnācārya mantravigrahaḥ ||

payodhi * kṣaṇa sevyāha vistāsāṃ pradāpayet |
pāvakā devatā pañca havistāsāṃ pradāpayet ||

evaṃ kṛtvā pratidinaṃ evaṃ puṣpādibhiryajet |
aṃkurārpaṇaṃ vakṣyāmi varṇabhedānanekaśaḥ ||

śvetāni rajatābhāni kuñjarābhāni tāni ca |
haridra hāni tānyeva komalāni śubhāni ca ||

śvetābhaṃ sarvakāmārthaṃ rajatābhaṃ vivarddhidam |
kuñjarābhaṃ tu * * dhanaṃ chrītaṃ komalaṃ bhavet ||

svarṇābhaṃ svarṇa vṛddhiḥ syāt haridrāpuṣṭivardhanam |
mṛddhani putrapautriṃ syāt jīrṇatāṃ prakīrtitam ||

kṛṣe dhūma mṛtunāśaṃsyājaṃjāniha vardhanam |
tathā tiryaggataṃ caiva vasu palaṃ palam ||

kṛṣṇābhoccāṭanañcaiva dhūmrābhaṃ kalahaṃ bhavet |
nīlābhamambu nāśaṃ syāt apamṛtyurbhaviṣyati ||

p. 14)

adhogataṃ cekalābhaṃ tiryagaṃ caiva rogadam |
tasmāt sarva prayatnena anābhāni vivarjayet ||

navākṣareṇa mantreṇa paśumekantu ghātayet |
prāyaścitta viśudhyarthaṃ homaṃ tatra vidhi kramāt ||

navākṣareṇa mantreṇa aṣṭottaraśataṃ * * |
* * eka dhāravaktra hiraṇyañca pālikānantu pūjanam ||

aṃkūrārpaṇa kāle tu bījāni ca sañcayam |
tatsarvaṃ dāpayed brahman ācāryantu tāni vai ||

pūrvokta maṇṭape ramye guptena nikṣipet tataḥ |

iti brahmayāmale śatasahasrasaṃhitāyāṃ aṃkurārpaṇa pañcamaḥ paṭalaḥ || 5 ||


sthāpanam |

devatāsthāpanaṃ vakṣye yathāvadanupūrvaśaḥ |
grāme ca narake caiva pattane kheṭakepi vā ||

āyurārogyadaścaiva dhanadhānya vivardhanam |
putrapautra pravṛddhiśca subhikṣaṃ tāsu vardhanam ||

grāmamadhye navapaṭaṃ brahma(ṇa)sthānamuttamam |
indrāyamaśvinosthāna śriyāvāsthānameva ca ||

indrāgneyayormadhye vadhaṃ sthānamuttamam |
sarasvatyāśca cāgneyaṃ kāmasthānantu kalpayet ||

āgneya yamayormadhye pitarasthānamuttamam |
sāvitraṃ sthāpayed yāmye yātudhānañca kalpayet ||

p. 15)

yāmya nair-ṛtayormadhye gaṇapatisthānamucyate |
nair-ṛtyāmāsurasthānaṃ nava devān varānane ||

nair-ṛtyāṃ vāruṇe madhye nāgasthānaṃ vidhīyate |
vāruṇyāṃ sthāpayed viṣṇū lakṣmīsthānantu kalpayet ||

nabhasvadvaruṇayormadhye garuḍasthānamucyate |
vāyavye kalpayeddomaṃ gandharva sthāna mucyate ||

soma mārutayormadhye sthāna muktaṃ prajāpateḥ |
vitteśaṃ sthāpayet saumye mārtāṇḍañca prakalpayet ||

soma śaṃkarayormadhye rudraścaikādaśassudhīḥ |
īśānaṃ śaṃkarasthānaṃ śivagaurī samanvitam ||

īśānacakrayormadhye dvādaśādityamucyate |
catuṣṭayamṛgādikṣu durgāsthānaṃ vidhīyate ||

grāmamadhyeṣu karṇikāṃ brahmasthānaṃ vidhīyate |
mātṝnvai pūjayet tatra gandhapuṣpaistu pūjitam ||

kalaśaṃ navakaṃ grāhyaṃ sāpidhānaṃ sakūrcakam |
savastraṃ navavastraṃ vā navārṇe naiva mantritam ||

subrāhmī māheśvarī caiva kumāri vaiṣṇavī tathā |
vārāhī caiva māhendrī bhadrakāli tathaiva ca ||

agnibījaiśca īśānaiḥ pūrvamārabhya vinyaset |
devīśīmarcayet tatra pūjayed vidhinā saha ||

p. 16)

vidyāhṛdayamantreṇa ācāryo homayet kramāt |
* * kṛtvā * * * * * * * * * 
* * * ||

* * * * * * * * * * sthānaṃ 
samārabhet |
sthāpayitvā vidhānena pāścādvā samārabhet ||

* * * * * * * * * * * * * 
sarjayet |
grāmasyottaradigbhāge jyeṣṭhā sthānaṃ vidhīyate ||

jyeṣṭhāyāmuttare dikṣu koṭṭavisthānamucyate |
grāma bāhye tu kartavyaṃ koṭṭavyāśramuttamam ||

jyeṣṭhāvasavayormadhye mātṛsthānaṃ vidhīyate |
grāme vā nagare vāpi patanam vāpi kārayet ||

vāruṇyāṃ sthāpayed viṣṇumaiśānyāṃ śaṃkare bhavet |
anyathā tvirayedyastu vyādhiśokabhayaṃ bhavet ||

durbhikṣaṃ kalahaṃ ghoraṃ sarvahāniṃ tu nirdiśet |
marmamadhve na kartavyaṃ rajjuvedhañca varjayet ||

vidhivedhaṃ bhavennyastvāraṇantu vinirdiśet |
triśūle śūladaṃ proktaṃ ṣaṭkakā tu kṣayamāpnuyāt ||

marme mṛtyumavāpnoti rajvo garbhavināśanam |
kṛṣṇe grāmanāśaṃ syāt tasmādyetāni varjayet ||

p. 17)

sahasrabhūsurairyuktaṃ grāmamityabhidhīyate |
cāturvaṇa savāstavya nānā jātisamanvitam ||

nallamalla samākīrṇaṃ nāṭakā gaṇikaistathā |
nagaranta dvijānīyānnānā jāti samāyutam ||

aneka jāti saṃkīrṇaṃ potanā vāsamapitam |
vaṇikjana samākīrṇaṃ pattanaṃ vidhinā budhaḥ ||

caturaṃga balairyuktaṃ dvārakeṭasamanvitam |
vividhairaratnaloścaiva yuktantat kheṭakaṃ bhavet ||

grāmād dviguṇa vistāraṃ nāgarasya varānane |
nagarād dvipattanaṃ caiva dviguṇaṃ kheṭakaṃ bhavet ||

evaṃ vidhikrameṇaiva kārayet saha sundari ||

* * * subhave teṣāmiti śāstrasya niścayaḥ |

iti brahmayāmale śatasahasrasaṃhitāyāṃ devatāsthāpanaṃ nāma ṣaṣṭhaḥ 
paṭalaḥ || 6 ||

pratiṣṭhāvidhiḥ |

pratiṣṭhāvidhiṃ pravakṣyāmi śṛṇubrahmanyathā kramam |
prāsādasyāgrataḥ kuryāt maṇṭapañcaturaśrakam ||

uttamaṃ madhyamañcaiva adhamaṃ trividhaṃ tathā |
caturbhistoraṇairyuktaṃ caturdvārañca śobhitam ||

ṣoḍaśastaṃbhasaṃyuktaṃ daśadvādaśa hastakam |
dvātriṃśatstaṃbhasaṃyuktaṃ tathā ṣoḍaśahastakam ||

p. 18)

* ttare paṭṭikā yuktaṃ staṃbhaiścaikopaśobhitam |
maṇṭapaṃ vā pyatho vopi sarvālaṃkāraśobhitam ||

ṣoḍaśastaṃbhasaṃyuktaṃ daśadvādaśahastakam |
dvātriṃśat staṃbhasaṃyuktaṃ tathā ṣoḍaśa hastakam ||

darbhairmālyaiḥ parikṣiptaṃ puṣpamālāvalambitam |
ghaṇṭācāmarasaṃyuktaṃ kuśadarbhāñca gopalam ||

pavitraṃ kanakasaṃyuktaṃ * * * * * * * |
navapañca trīṇi saṃyuktamaṃgulañca * gulam ||

nālaṃ tryaṃgulaṃ proktaṃ granthirekāṃgulaṃ bhavet |
mātṛgāyatri mantreṇa yojayet tu viśeṣataḥ ||

aṇḍajanmaparamāṇena avyaktaṃ devagirām |
* * * * * * * * vāṣṭapatraṃ sakarṇikam ||

suvarṇe rajate tāmre alābhe mṛṇmaye'pi vā |
abhinnarukṣasphuṭitaiḥ kalaśaiḥ kālavarjitaiḥ ||

akālamūlakalaśaiḥ sūtrairāveṣṭitairapi |
sakūrcaissāpi dhānaiśca savastrairveṣṭitairapi ||

īdṛśaiḥ navabhiḥ kumbhaiḥ śuddhambu paripūritam |
śālimudgapriyaṃgāni yavasarṣapameva ca ||

kalaśānvinyaset tatra sarvagandhāni tāni tu |
caturdikṣu nyaset kumbhān pūrvādi kramayogataḥ ||

p. 19)

* * * vā śāli yavāstilān koṇeṣu vinyaset |
pañcaratnena saṃyuktā navākṣareṇa mantravit ||

madhye tu vinyaset kuṃbhaṃ vīreśītantramucyate |
raktākṣī vinyaset pūrvaṃ karālīṃ dakṣiṇe nyaset ||

caṃḍākṣī paścime nyasya mahocchiṣṭhottare nyaset |
ambikā caṇḍikā caiva ghorāghoreśvarī tathā ||

koṇeṣu kalaśānyasya śāstradṛṣṭena karmaṇā |
svasvenaiva tu bījena navākṣarayutena ca ||

kalaśaṃ vinyased vidvān śūlamudrāṃ pradarśayet |
gandhapuṣpādibhiścaiva vastrayugmena veṣṭayet ||

kalaśānte tu mantrāṇā pratyekantu yathākramam |
devyāśca pratimaṃ grāhyaṃ tāmrajandārukantu vā ||

sthāyirūpañca kartavyaṃ kṣālayecchuddhatoyakaiḥ |
vastrayugmena saṃpūjya gandhapuṣpādibhiryajet ||

praṇavaṃ vinyaseccitte vadane mūrtivinyaset |

navākṣaraṃ nyaset paścāt pratimāṃge yathākramam |
mukhe ca hṛdaye śiro nābhistu guhyake ||

ūrośca pādayoścaiva padmamudrāṃ pradarśayet |
hṛdaye hṛdayaṃ nyasya śiraścirasi vinyaset ||

p. 20)

śikhāyāntu śikhāṃ nyasya kavacaṃ tanamastake |
astraṃ hastapradeśe tu netraṃ netreṣu vinyaset ||

sarvāṃgantu nyasenmantrī ekavīrī śarīrataḥ |
brāhmī māheśvarī caiva kaumārī vaiṣṇavī tathā ||

vārāhī caiva māhendrī vīrabhadragaṇādhipa |
ekavīrī śarīre tu vinyasedvaikamudrayā ||

vīrabhadrantu śirasi gaṇādhyakṣantu pādayoḥ |
svasvenaiva tu mantreṇa ekacitto dṛḍhavrataḥ ||

brahmāṇī tu mukhaṃ nyasya hṛdimāheśvarī nyaset |
kaumārī gudare nyasya vaiṣṇavīnnābhi mantrake ||

vārāhīṃ kaṭimadhye tu jānā vaindrīntu vinyaset |
udare vinyaset sarvaṃ jagatsthāvarajaṃgamam ||

candrādityaṃ nyasennetraṃ lalāṭekṣeru vinyaset |
śrotre diśantu vinyasya ākāśe hṛdaye nyaset ||

pādayoḥ pṛthivīṃ nyasya trimurtiścaiva vinyaset |
devā yakṣa yathā nāgā kinnarāpsarastathā ||

gatān svasvena mantreṇa hṛdaye vinyased budhaḥ |
evaṃ tasya vidhānena hārakeyūra kalpitam ||

pūjayitvā vidhānena ācāryastu nivedayet |
śayanaṃ kalpayet tatra kalaśasya ca dakṣiṇe ||

p. 21)

aṇḍajairmuṇḍajairvāstraiḥ kārpāsaiḥ kaṃbalaiḥ kramāt |
tasyopari nyasennetre devadevāṃgakairbudhaḥ ||

kūrcaṃ tatraiva vinyasya lakṣaṇena vicakṣaṇaḥ |
evaṃ vinyasya vidhinā ekavīrīñca śayayet ||

navākṣareṇa mantreṇa jayaśabdayutena ca |
prākśirantu kartavyaṃ pādayoranyathā kṛtam ||

devyopari nyasedvastraṃ sadeśairyugmato haram |
īdṛgvidhañca vastraṃ vā netra nirvāṇameva vā ||

* * * * vidhānena gandhapuṣpādibhiryajet |
nivedyaṃ dāpayet tatra smaraṇena tu saṃyutam ||

kalaśodakena saṃspṛśya hṛdayenābhimantrayet |
homodaye tatassarvān sarvamantrairyathā kramam ||

mūrtipairlakṣaṇopetairaṣṭabhistu yathā vidhi |
mantrajñaiḥ kuśalaiśśuddhai brahmayāmalatatparaiḥ ||

pāraśaiva kulodbhūtai mātṛdikṣo samanvitaiḥ |
nāṃgahīnairna badhirai netrahīnaiśśaṭhaistathā ||

naghradvaiśvā bālaiśca homayet tulyavarṇajaiḥ |
ācārya lakṣaṇaṃ vakṣye śṛṇuṣva caturānanaṃ ||

sarvalakṣaṇasaṃpūrṇaṃ samayācārapālakam |
śaktivratadharaṃ śāntaṃ nāṃgahīnaṃ naroginam ||

p. 22)

ekavīravidhanajñaṃ brahmayāmala tatparam |
mātra tantra kriyāyuktaṃ mātratantraviśāradam ||

mātṛmaṇḍalavettāraṃ mātrasphūrti vicāragam |
dīkṣāsaṃskārayuktañca pratiṣṭhākramavittamam ||

śubhadeśe samutpannaṃ abhiṣeka kriyānvitam |
ekavīravidhānajñaṃ śakti vratadharaṃ śubham ||

samukta pādanayanaṃ kālamaṇḍalavarjitam |
raktaṃ raktoṣṭhasaṃyuktaṃ raktapāṇiṃ vicakṣaṇaṃ ||

manojñaṃ vā pravaktāraṃ śāstrānuṣṭhānatatparam |
śīlācārasamāyuktaṃ guṇāsaṃbhogavarjitam ||

guṇāśāntaṃ samudbhūtaṃ sadbhiścaiva tu saṃpadam |
salakṣaṇaiśca saṃyuktamālola dīrghalocanam ||

mṛdupādaka sagrañca śubhakaṇṭhasamadhvalam |
evaṃ lakṣaṇasaṃyuktamācāryaṃ vidhivatsadā ||

bilvañca khadirañcaiva palāśaṃ vaṭameva ca |
aśvatthodumbarañcaiva padmañcaiva śaraṃ tathā ||

vaikaṃgatohyapāmārgaṃ arkañcaiva yathākramam |
apāmārgaṃ vāstu home homayet tatra vittamaḥ ||

aṣṭottaraśatañcaiva homayet sarva mūrtipaḥ |
ācārya dviguṇaṃ hutvā samidhājyādibhiḥ kramāt ||

p. 23)

pratyekāṣṭaśatañcaiva homayet sarvamūrtiṣu |
aṣṭamūrtiṣu mantraiśca pṛthak vai homayed budhaḥ ||

svatāmapadasaṃyuktaṃ navākṣarasamanvitam |
svaraṇyantasasaṃyuktaṃ homayenmūrti dhārakān ||

pṛthivī āpinī te jīva yaśakhaḍginī tathā |
saurī candrī tathā pātnī aṣṭamūrtiḥ prakīrtitāḥ ||

tāsāṃ mūrtistu mūrdhnīnāṃ mārayenmūrtivārakaḥ |
pṛthivī pūjanaṃ pūrvaṃ āpinī vāruṇena tu ||

tejī agni pradeśe tu vāyavī vāyugocare |
khaḍginī nair-ṛte bhāge saurī īśānagocare ||

candrī some tu vinyasya hyastī dakṣiṇe nyaset |
evaṃ nyastvā na vidhānena cāṣṭamūrtiṣu yojayet ||

mūrtīnāñcaiva sarvāsāṃ svanāmnā caiva homayet |
avargaṃ juhuyātpūrve kavargamagni gocare ||

cavargaṃ yāmyadeśe tu vargattrainnair-ṛte hutam |
tavargaṃ vāruṇañcaiva pavargaṃ vāyu gocare ||

pavargaṃ somadeśe tu ṣavargamīśagocare |
etaissarvaistu saṃyuktamācāryo homamārabhet ||

pūrvavatprakramādeva lokapālānnyaset kramāt |
saptajihvā nyasestasya yathāsthāne yathākramam ||

p. 24)

aṣṭamasya tu khaṇḍasya tṛtīye lakṣaṇānvitam |
saptamasya tu khaṇḍasya dvitīya lakṣaṇānvitam ||

ṣaṣṭhenaiva samopetaṃ mūrdhni bindu suśobhitam |
bahurūpā bhavejjihvā nyastavyā saṃgarediśi ||

saptakhaṇḍā tṛtīyā ca dvitīyena samanvitam |
ṣaṣṭhena tu samāyuktā bindunā paribhūṣitam ||

rajatābhājasā jihvā saindre caiva vyavasthitam |
dvitīye cāṣṭamakhaṇḍānye dvitīyakam ||

ṣaṣṭhenaiva samārūḍha caindra khaṇḍānyathā kramam |
bindunoparisaṃyuktā raktā jihvā ca saṃbhavet ||

agnibhāge sthitā sā ca saktapāpavināśinī |
khaṇḍasya cāṣṭamasyaiva mātīyā śāntidā śubhā ||

saptamasya tu khaṇḍasya dvitīyena samanvitam |
ṣaṣṭhenaiva samayuktaṃ bindunoparibhūṣitam ||

kṛṣṇākhyā tu bhavejjihvā nair-ṛte diśi saṃsthitā |
saptamasya tu khaṇḍasya cādibījāsu śobhanā ||

punaragnisamāyuktaṃ ṣaṣṭhasvarasamanvitam |
bindunoparisaṃyuktaṃ sarvakāmārthasādhanam ||

suprabhā śobhanā jihvā vāruṇyaṃ diśisaṃsthitā |
saptamasya tu khaṇḍasya cādibījā śubhaṃkarī ||

p. 25)

dvitīyena samāyuktā ṣaṣṭhabījena saṃyutā |
vindunoparisaṃyuktā sadāvijayavardhanī ||

atiraktā bhavejjihvā vāyavyāṃ diśisaṃsthitā |
saptajihvā samākhyātā śāstradṛṣṭena karmaṇā ||

evaṃ saptavidhāṃ jihvā cāgnikuṇḍe prayojayet |
evaṃ vai sthaṇḍile jihvā yojayed deśikottamaḥ ||

etaissarvaissamāyuktaḥ ācāryo mantrahomayet |
samiddhutvā spṛśetpādamājyaṃ hutvā yadi spṛśet ||

caruṃ hutvā spṛśedbinduṃ tilān hutvā hutispṛśet |
lājaṃ hutvā mukhaṃ spṛśya śūlamudrābhimantrayet ||

kṛgākṣare spṛśet paścāt kṣvakākādīni vai budhaḥ |
hutvā hutvā spṛśenmantrī pādādi śirasāntakam ||

hṛdaye hṛdayaṃ spṛśya śiraśśirasi vinyaset |
śikhāyāntu spṛśennyasya kavacaṃ stanamadhyakam ||

stanamadhyaṃ spṛśet mantrī sarvamantrairyathā kramāt |
ājyaṃ hutvā bhavet tatra hṛnmantrādi yathākramam ||

pañcapañcabhirāhutyā ṣaḍaṃśena vidhurbudhaḥ |
ekavīraśataṃ hutvā navākṣareṇa buddhimān ||

caturmūrtiścaturhatvā aṣṭamūrtistu cāṣṭhadhā |
dvādaśaiva tu munīnāṃ dvādaśāhutirucyate ||

p. 26)

ṣoḍaśaiva tu mūrtīnāṃ ṣoḍaśāhuti homayet |
dvātriṃśanmūrtibhiścaiva dvātriṃśāhutirucyate ||

tat tatpūraṇahotavyaṃ svanāmapadasaṃyutam |
yoginīnāṃ daśaṃ hutvā parivāreṇa pañcadhā ||

evaṃ hutaṃ vidhānena vāriṇā prokṣayed gṛham |
pañcagavyena saṃprokṣya navākṣareṇa buddhimān ||

bāhye cābhyantare caiva parivāra graheṣu ca |
prokṣayet pañcagavyena paścāt sthāpanamārabhet |

adhivāsana velāyāṃ paśūn sapta ca pātayet |
rudhiraṃ māṃsamasthiñca homayenmūlamantrataḥ ||

tato diśā baliṃ dadyāt raktamāṃsaiśca vinyaset |
śaṃkhabheryādibhirghoṣairḍamarukaiśca kāhalaiḥ ||

mātṛghoṣaiśca saṃyukta paṭahamadalasaṃkulaiḥ |
nṛttagītādibhistatra hrādayet tat pradakṣiṇam ||

adhivāsavidhi hyetannā brahma udāhṛtam |
sumuhūrte tu saṃpanne prabhāte sthāpanaṃ bhavet ||

ratnādivinyasetpūrvaṃ paścāt sthāpana mārabhet |
ratnāni loha dhānyāni bījānyoṣadhayastathā ||

krameṇa vinyaset brahman śāstra dṛṣṭena karmaṇā |
vajrantu marakatañcaiva mauktikaṃ padmarāgakam ||

p. 27)

vaiḍūryaṃ puṣparāgañca indranīlaṃ pravālakam |
gomedakantu māṇikkaṃ navaratnaṃ prakīrtitam ||

navākṣareṇa mantreṇa pūrvādikramayogataḥ |
suvarṇarajataṃ tāmramāyasaṃ trapusīsakam ||

āruḍhaṃ ca vipulaṃ pūrvādi kramato nyaset |
haritāraṃ gañjakañca mākṣiraṃ gunapītathā ||

saurāṣṭra gairikañcaiva vat * * * garantathā |
navākṣareṇa mantreṇa pūrvādi kramato nyaset ||

tilasarṣapa mudgāni vrīhiniṣpāvakāni ca |
yavamāṣa priyaṃgūni navākṣareṇa vinyaset ||

lakṣmī ca sahadevī ca viṣṇu krānti balaṃ tathā |
garikañjīvravallī ca vāhrī ca pāksava calān ||

navākṣareṇa mantreṇa krameṇa vinyased dvaye |
kārayet tu navapuṭaṃ tāmraiṇaiva śobhitam ||

brahmasthānaṃ nyasenmantrī ekatvañca na kārayet |
kūrmañca pṛthivī caiva śaṃkhañcaivāta patrikam ||

vajrañcaiva tu śūlañca gadā khaḍgan tathaiva ca |
navākṣareṇa mantreṇa smaraṇenaiva saṃyutam ||

nyasedvījāni mārgañca rajānyoṣadhi lohakān |
brahmasthānaṃ nyaset pūrvamāyurārogyadaṃ śubham ||

p. 28)

evaṃ nyasya ca vidhinā pāyasena tu lepayet |
sumuhūrte ca sudine śaṃkha dundubhi nisvanaiḥ ||

sthāpayed vidhinācāryo brahmasthānantu kautukam |
kūṭākṣaraṃ navairbījairnavākṣara yutairapi ||

sumuhūrte tu kartavyaṃ ūrdhvasthāpanamācaret |
arghyandatvā tato mantrī vīradhyāna parāyaṇaḥ ||

paśūnvai ghatayet tatra pratiṣṭhā kālike tathā |
saputraṃ vā japairdarvaiḥ yajamāna purassaraiḥ ||

kavitukasya tu saṃmantryasya sthāpayed vidhinā tathā |
devabhāgaṃ nyaset sthāpya brāhme carcāṃ prakalpayet ||

kṛtākṣara navabījairnavākṣarayutairapi |
smaraṇena samāyuktaṃ tribhirjaptaṃ praveśayet ||

arghyandatvā tu tatraiva bhadrakālīṃ praveśayet |
sakalaṃ niṣkalaṃ rūpaṃ dhyātvā devyaḥ punarnyaset ||

āvāhayet tato devīṃ bhīmarūpa kapālinīm |
triśūla khaḍga khaṭvāṃga kheṭakaiśca samanvitaḥ ||

ghaṇṭāḍamarukañcaiva nāgapāśa samanvitā |
muṇḍamālādharīṃ devīṃ triṇetriṃ raktalocanīm ||

śyāmavarṇāñca sughanīṃ raudrīṃ caiva parātparām |
bhūtapreta gaṇaissarvai mātṛyoni gaṇairyutām ||

p. 29)

etaissarvaiḥ paribhūtaiḥ devīmāvāhayedbudhaḥ |
acintyāṃ paramāṃ sūkṣmāṃ avyaktāṃ akṣayāṃ dayām ||

nānārūpa jagadyoniṃ viśvamūrtiṃ maheśvarīm |
aneka vadanāndevīṃ naikahastāṃ maheśvarīm ||

naikarūpa ghṛtaśyāmāṃmanekā ghrāṇasaṃyutām |
anekaśśrotrasaṃyuktamanekastanasaṃyutām ||

aneka mukhasaṃyuktāṃ samudrāṃbarabhūṣitām |
indraśrapavicitrāṃgī vinyaset tantravittamaḥ ||

kalaśodakena saṃprokṣya svāpi rūpantu vinyaset |
parivāranyaseccaiva svasvenaiva tu mantravit ||

devyodakena saṃprokṣya nyasetsvaralipinyathā |
nivedayet tadā dehamarcayitvā vidhānataḥ ||

pāyasaṃ kṛsarānnañca pītānnañca gulodanam |
śuddhānnaghṛtasaṃyuktandadhimadhughṛtānvitām ||

bhakṣya bhojyañca pāyañca lehyaṃ śoṣyaṃ tathaiva ca |
baulakāmaṇḍakā caiva pūrikā ghṛtakantathā ||

madhumāṃsañca pānañca gulapiṣṭaṃ madhuntathā |
trividhā tu bhaved devī lakṣamāṃsena saṃyutā ||

nivedayed viśeṣeṇa arghyaiśca bahukādakān |
diśābaliṃ tato dadyāt māṃsānāṃ lājasaṃyutam ||

p. 30)

ācāryaṃ pūjayet saṃmyak gorumikāñcanādibhiḥ |
pratiṣṭhā vidhāyāṃ proktaṃ rāṣṭraśāntyarthakāraṇam ||

garbhagehe tu matimān saptakoṣṭhāni kārayet |
pratiṣṭhāpya pūjayet taṃtra vittama * * * * ||

dhruvārcādevikaṃ sthāpya bhūtātmā raṇabhāgike |
paiśān paiśātu bhāgetu svārpayet tantravittamaḥ ||

evaṃ tu trividhaṃ lekhyaṃ yathāvidhipurassaram |

iti brahmayāmale śatasahasrasaṃhitāyāṃ pratiṣṭhāvidhirnāma saptamaḥ paṭalaḥ || 
7 ||


ataḥ paraṃ pravakṣyāmi nyāsakarma vidhikramāt |
nyāsānāṃ trividhaṃ proktaṃ sarvakāmārtha sādhanam ||

sṛṣṭisaṃhārabhedañca sthitinyāsaṃ tathaiva ca |
mūrdhnādi pādaparyantaṃ sṛṣṭinyāsaṃ prakīrtitam ||

pādādi ca śirāntantu nyāsañca saṃhṛtirbhavāt |
nāsādi hṛdayāntantu sthitinyāsaṃ taducyate ||

prathamantu jalasnānaṃ mṛdāsnānamataḥ param |
japasnānavidhiṃ paścāt dhyānayogī samācaret ||

padmāsanantu kartavyamañjalī puṭamudrayā |
pūrakaṃ pūrayet pūrvaṃ brahmā tatrādhidevatā ||

p. 31)

kumbhakaṃ hṛdimadhyasthaṃ deśaṃ niṣkala bhāsitam |
niṣkalaṃ paramāśakti mantrāsanasamanvitam ||

kālīṃ caiva karālī ca virālī mālinī tathā |
hṛtpuṇḍarīkamadhye tu mūrtiṃ dhyātvā yathākramam ||

paścāt karāṃgulīnyāsa nirmalākṣa samanvitam |
nāgahastasamaṃ kuryāt maṇimaṇḍasamanvitam ||

dakṣiṇāṃguṣṭhakaṃ brāhmaṃ tarjanī tu maheśvarī |
madhyamāṃgulakaumārī vaiṣṇavī ca tvanāmikā ||

kaniṣṭhikā ca vārāhī dakṣiṇāṃgula vinyaset |
vāmahaste kaniṣṭhādi indrāṇintatra vinyaset ||

anāmikāyāñcāmuṇḍā vīrabhadrā tu madhyamā |
tarjanī tu mahāvighnaṃ karālyaṃguṣṭhavinyaset ||

evaṃ sṛṣṭikramaṃ kuryāt saṃhāraṃ tadanantaram |
vāmāṃguṣṭhādi cārabhya navaśaktiṣu vinyaset ||

śāntī cāṃguṣṭhavinyāse soṇī tarjani vinyaset |
khaḍvāṃgī madhyamaṃ kuryāt anāmī caiva tu nāsikā ||

kaniṣṭhikā nyaset kāntimaṃgulyagre pratiṣṭhitam |
mauktikī kaniṣṭikā nyasya agre ca tarjanīṃ nyaset ||

krodhī cāṃguṣṭhavinyasya sthiti nyāsaṃ prakīrtitam |
aṃgulyaṃ praṇavaṃ nyasya phaṭkāraṃ tarjanīṃ nyaset ||

p. 32)

phaṭkāraṃ madhyamāṃgulyaṃ phaṭkārañcaiva nāmikā |
kaniṣṭhāṃguli huṃkāraṃ kaniṣṭhākāramucyate ||

anekāyāntu phaṭkāra phaṭkāraṃ madhyamaṃ nyaset |
śvetantu tarjanīṃ tasya huṃkārāṃguṣṭhavinyaset ||

dakṣiṇe kaṭimadhye tu caṇḍī raudrī tu vinyaset |
vāme tu maṇimadhye ca caṇḍī raudrī tu vinyaset ||

vāme tu maṇimadhye tu bhairavīṃ tatra vinyaset |
dakṣiṇe bahuvīre tu ekavīre tu vāmake ||

hastābhyāktāla pṛṣṭhe tu arkamātme tu vinyaset |
karanyāsamidaṃ prokta mahānyāsamataḥ param ||

praṇavaṃ vinyasen mūrdhnī brahmā tatrādhi daivatam |
khakāre tu lalāṭaṃ syāt skandastatrādhi daivatam ||

vakāraṃ vaktramadhye tu vighnantatrādhi daivatam |
makāraṃ hṛdaye madhye durgāṃ tatrādhi daivatam ||

saddhastaṃ puruṣaṃ devaṃ bhakāraṃ tatra vinyaset |
evaṃ sṛṣṭimahāmudrā sṛṣṭinyāsan taducyate ||

oṃkāraṃ pādayornyasya bhūmistatrādhi daivatam |
jrekāraṃ jānumadhye tu durgāsūtrāsu daivatam ||

drekāraṃ vahnivinyasya umāstatrādhi daivatam |
hreṃkāraṃ stanamagre tu śriyai tatrādhi daivatam ||

p. 33)

hroṃkāraṃ caiva bāhubhyā jyeṣṭhaṃ tatrādhi daivatam |
hreṃkāraṃ cakṣuvinyāsaṃ sarasvatyādhi daivatam ||

skandadeśe tu phaṭkāraṃ iti nyāsādhi daivatam |
pṛṣṭhe caiva huṃkāraṃ pāliṃ tasyādhi daivatam ||

padanyāsantu hṛdaye hakāraṃ nāyaśakti sa daivatā |
eteṣāṃ ca sthiti nyāsamuṣṭikaṃ bindumudrayā ||

vīrabhadrantu mantreṇa śirasopari vinyaset |
tadūrdhvaṃ bhaktavinyāsaṃ sa tu dhyānarūpiṇam ||

vighnamantrān lalāṭasyāt tasyordhvaṃ padavinyaset |
brahmāṇī mūlamantreṇa catuśyāntatra vinyaset ||

mantropari tathā caturvaktrā caturbhujā ||

evaṃ dhyātvā tu manasā brahmāṇī tatra vinyaset |
māheśvarīti mantreṇa āsya madhye pratiṣṭhitam ||

tasyordhvamīśvarī caiva caturbāhustriṇetriṇī |
kaumārī mūlamantreṇa karṇāgre tatra vinyaset ||

mantrasyopari vinyāsaṃ kāmārī tu caturbhujā |
vaiṣṇavī mūlamantreṇa bāhyābhyantara vinyaset ||

mantropari ca vinyāsaṃ vaiṣṇavī caikahastinī |
vārāhī mūla mantreṇa hṛdayañcaiva vinyaset ||

tasya mantropari nyāsaṃ vārāhī ca caturbhujā |
indrāṇi mūlamantreṇa nābhi madhye pratiṣṭhitam ||

p. 34)

tasya madhyopari nyāsaṃ indrāṇī vajrahastinī |
cāmuṇḍī mūlamantreṇa sarvāṃgeṣu pratiṣṭhitam ||

tasya mantropari dhyātvā cāmuṇḍā ugraveṣiṇī |
evaṃ mātṛmayaṃ dhyātvā yāgapūrve pravartate ||

sakalaṃ niṣkalañcaiva niṣkalaṃ sakalaniṣkalam |
sakantu śarīrasthammahānapi yathāśaktiyantāramanuvartate ||

tathaivendriya saṃghātañcittamevānuvartate |
dṛṣṭvā tārkṣyaṃ yathā sarpaṃ kampatetha muhurmuhuḥ ||

amantramarcakan dṛṣṭvā kampate śivamutsayā |
śivaśikṣā samāyogāt śivahṛṣṭamihocyate ||

pāraśavakule jāto snānaṃ kṛtvā viśeṣataḥ |
kṣaurañca danta śuddhiñca mantrasnānantu lepanam ||

uṣṇīṣañcopavītañca śuddha vastrottarīyakam |
karṇakuṇḍalasaṃyuktaṃ hemāṃgulya pavitrakam ||

pravālamauktikā kāntaṃ rudrākṣamālikāyutam |
tripuṇḍrantu viśeṣeṇa candanenānulepanam ||

bherikā poṣaṇañcaiva pāraśaivamiti smṛtam |
prokṣaṇe ca pratiṣṭhāyāṃ utsvave balikālake ||

dīkṣayā mālayāraṃbhe bālasthāne tathaiva ca |
yāvat karma samārabhya bherikāṃ tāḍayet kramāt ||

p. 35)

bherikāyoṣṭahīnañca rājarāṣṭraṃ vinaśyati |
anyathā tāmunañcaiva rājarāṣṭraṃ vinaśyati ||

tad doṣa śamanārthāya saptaśuddhi samāharet |
annapādyasamāyuktaṃ ghoṣayet sarva karmasu ||

iti śrībrahmayāmale śatasahasrasaṃhitāyāṃ nyāsavidhiṃ nāma aṣṭamaḥ 
paṭalaḥ || 8 ||


pīṭham |

vakṣyehaṃ balipīṭhasya lakṣaṇaṃ kramaśodhunā |
mūlagehe talottheyaṃ bhūtapīṭhasya vistṛtam ||

pādabāhye tu madhye vā pādābhyantarameva vā |
vistāramutsedhamardhādhika mathāpi vā ||

pādādhikaṃ tathā kṛtvā vidhipīṭhasya cocchrayam |
homādi karṇikāntañcet dvātriṃśadaṃśakaṃ bhavet ||

kumudoccantu bhūtāṃśaṃ kaṃpemekāṃśamucyate |
ṣaḍaṃśaṃ caraṇoccaṃ vā kampamānaṃ śivāṃśakam ||

kalāṃśantu mahāpadmaṃ padmotsedhaṃ yugāṃśakam |
pakṣotsaṃ karṇikotsedhaṃ homādupari vinyaset ||

athavānya prakāreṇa dvāramānavidhiṃ śṛṇu |
hārocchreyaṃ tāraṃ pādahīnaṃ dvipādakam ||

p. 36)

uttamādhamamadhyañca tuṃgaṃ pūrvoktamācaret |
homākarṇika paryantamaṣṭāviṃśati saṃkhayā ||

upānoccaṃ kaloccaṃ vā rasāṃśañca pramāṇakam |
kuṃbhotsedhaṃ śarāṃśaṃ syāt kaṃamekāṃśamucyate ||

yugāṃśaṃ kaṇṭhamānantu śivāṃśaṃ kampamūrdhvakam |
śivākṣyaṃśa mehapaṭṭī pakṣāṃśaṃ vā viśeṣataḥ ||

vedāṃśa padmantu vinyasya śivāṃśaṃ karṇikodayam |
pīṭhatāraṃ yugāśrantu niṣkalasya śarīrakam ||

sthitaṃ vai ātmakaṃ vidyātsakalañcalito bhavet |
āyukṣā tu samākhyātā ātmanena tu dṛśyate ||

kṣetraṃ kṣetrasya rūpeṇa vibhedā paṭhyate mayā |
tilamadhye sthitaṃ tailaṃ kṣīramadhye yathā dhruvam ||

tilavat kṣetramityāhuḥ tailaṃ kṣetrasya ucyate |
ubhayoritaraṃ nāsti ākāśavivibhunnayet ||

mātṛkaṃ kṣetramityuktaṃ kṣetrajñotha prabhurucyate |
akṣaraṃ paramādhāramadheyaṃ śaktirucyate ||

anunātmānamityuktaṃ ātmāstu sa bhairavam |
mantraṃ paramāśaktiśśakti bhairavamucyate ||

bhairavaṃ bhairavodbhūtaṃ śaktyāmuna vivitrayam |
anyathā devatā śakti bhairaveṣu samudbhavā ||

p. 37)

nānābhedasvarūpāṇi nānāśāstrakalāṃ dharet |
evaṃ śaktyā bhaved brahman brahmaśakti tataḥ param ||

mātṛdīkṣā kramañcaiva arcanaṃ nātra kārayet ||

iti brahmayāmale śatasahasrasaṃhitāyāṃ pīṭhalakṣaṇaṃ nāma navamaḥ paṭalaḥ 
|| 9 ||


snānam |

athātassaṃpravakṣyāmi snānakarmavidhikramam |
āgneyaṃ vāruṇaṃ snānaṃ ātapaṃ dvicaturvidham ||

āgneyaṃ dīkṣitā snāne valmīke darbhamulake |
nadīkūpa taṭāke vā anyebhyaścaiva mantravit ||

tailaṃ maladantakāṣṭha śucau deśe tu nikṣipet |
prakṣālya pāṇipādena dantakāṣṭhañca kārayet ||

upaspṛśya śucistasmin snānātsaṃpāraśaivakaḥ |
sadyoja mṛttikāṃ gṛhya vāmena kṣepaṇañcaret ||

abhimantreṇa ghoreṇa vaktreṇaiva tribhāgikam |
nivedanamīśa mantreṇa vighnanāśāya sādhaka ||

bhāgamekaṃ bhaved dikṣu bhāgamekasya cāṃbhasi |
saṃgṛhya likhya cātmānaṃ kuryāt snānaṃ yathākramam ||

gaṃgā ca yamunā caiva kojinī kāṇṭhakī tathā |
sindhussarasvatī caiva sindho pañcanadī smṛtā ||

p. 38)

catussāgaramadhyastha dhyānantu salīlaṃ tathā |
sarvatīrthāni puṇyāni asmin tiṣṭhantu vāṃbhasi ||

gaṃgāhradaṃ japet pūrva paścācchrukṣye tu muttamam |
pāvaṇaṃ sarvatīrthebhyo śivatīrthantu yadbhavet ||

paripūrṇāñjaliṃ kṛtvā śirasyopari nikṣipet |
nimagnadaṇḍavat tatra smaredīśānamuttamam ||

uttīrya salilāt paścāt sadyojātamanusmaran |
niṣkramya jalamadhyāt tu upaviśyottaraṃ mukham ||

vidhinā camya gāyatrī locanādi talaṃ spṛśet |
prāṇāyāma trayaṃ kṛtvā dhyāyeddhṛdayamaṃ śivam ||

nirodhājjāyate vāyurvāyoragnistu jāyate |
tapo nāmāpi jāyante tatontaśśuddhirucyate ||

bahirabhyantare śuddhe śivahastantu kārayet |
paścādātma śivaṃ kuryāt tritatva sahita dvija ||

upaspṛśya jalaṃ tatra kūrcahaste jalaṃ spṛśet |
devānṛṣi pitṝṃścaiva krameṇaiva tu tarpayet ||

dhyānamārgaṃ samāptena sādhakasya vidhīyate |
jalasnaṃ purā kṛtvā bhasmasānaṃ yathākramam ||

śvetaṃ raktaṃ tathā kṛṣṇaṃ kapilaṃ jarayākramāt |
gomayena susaṃgrāhya oṃkāramabhi mantrayet ||

p. 39)

nakāraṃ sthāpanaṃ kṛtvā makāraṃ śodhayet kramāt |
śikāraṃ muṣṭikāṃ kṛtvā vakāraṃ śodhayet kramāt ||

yakāramagni dagdhantu oṃkāraṃ gṛhasādhakaḥ |
bhasmabhūtaṃ tathā kṛtvā punassaṃskāra karmaṇi ||

pātrantu sthāpayet tatra agninā dahena kramāt |
pañcākṣaraṃ tato japyamanya pātrasya saṃgraham ||

gandhapuṣpasamāyuktaṃ śuddhadeśena dāpayet |
amṛtasvatparaṃ bījaṃ yāmyaṃ saṃspṛśya nityaśaḥ ||

dīkṣitā pūjayennityaṃ sarvapāpaharaṃ param |
jñānadīkṣā tapodīkṣā mantradīkṣā krameṇa tu ||

jñānadīkṣā tu viprāṇāṃ tapo dīkṣā nṛpasya tu |
mantradīkṣā tu vaiśasya śūdrasyaiva tathaiva ca ||

anyeṣāñcaiva jātīnāṃ śūdrāṇāñca tathaiva ca |
anyeṣāñcaiva jātīnāṃ karmayogyaṃ na kārayet ||

dīkṣā krameṇa kartavyaṃ gurumārādhya vartate |
agnimātā pitārudra dīkṣito yasya pūjakaḥ ||

tasya jantu kulojāta pūrvajanma vivarjitaḥ |
maṇḍale sthaṃḍile caiva sphaṭike vā maṇiryathā ||

bhitti citrapaṭe vāpi hṛdaye vāpi kārayet |
pūjayed vāpi piṇḍātmā dhyānaṃ kūrvita sādhakaḥ ||

p. 40)

brahmacārī gṛhasthaśca vānaprasthaśca bhikṣukaḥ |
śaivaṃ pāśupataṃ soma traya siddhāntameva ca ||

pūrvañca dakṣiṇañcaiva paścimaṃ cottaraṃ tathā |
ūrdhvamūrdhnābhisaṃyuktamīśānaṃ parikalpayet ||

īśānapūrvato mūrtiṃ īśvaro caiva dakṣiṇe |
paścima brahmamūrtistu uttare tu śivastathā ||

ūrdhvaṃ sadāśivaṃ caiva pañcamūrtiridaṃ kramāt |
tat tanmukhena dīkṣāyā tat tadbhāvantu pūjayet ||

sṛṣṭisthitiśca saṃhāraṃ mūrtibheda krameṇa tu |
brahmāṇaṃ pūjayennityaṃ bhasmoddhūlita vigraha ||

sarvasaṃga parityājya ekatvaṃ bhāvayet kramāt |
viṣṇuñca pūjayennityaṃ japahoma kriyādibhiḥ ||

gṛhasthasya viśeṣeṇa dīpākāra sa ucyate |
dīkṣitānāñca sarveṣāṃ naranāryassubhaktitaḥ ||

tryaṃgulyantu parikramya tripuṇḍrassavidhīyate |
tryaṃgulaṃ paridhe yattu sarveṣāṃ ca viśeṣataḥ ||

evaṃ vidhi krameṇaiva pūjayitvā viśeṣataḥ |
ekatvaṃ bhāvayet tatra kulajātassamāpnuyāt ||

iti brahmayāmale śatasahasrasaṃhitāyāṃ dīkṣābheda śuddhasnānavidhirnāma 
daśamaḥ paṭalaḥ || 10 ||
p. 41)

mātṝṇāmarcanaṃ vakṣye śrūyatāṃ ca varānane |
aharahārcanaṃ vakṣye ahaḥ pāpavināśanam ||

grāmaśāntimimaṃ śrutvā rakṣaśśatru vināśanam |
āyuśśrīputra vṛdhyarthaṃ dhanadhānya vivardhanam ||

ārādhana vidhiṃ devyai strīśūdrāśca varjayet |
grāme vā nagare vāpi pattane keṭakepi vā ||

maṃtraḥ snānaṃ tataḥ kṛtvā bhasmasnānaṃ tataḥ param |
uttarābhimukho bhūtvā dhyānaṃ kurvīta sādhakaḥ ||

tannāmakasya mantreṇa pūrvādīni yathārcayet |
arcayitvā yathānyāyaṃ gandhapuṣpādibhiḥ kramāt ||

dvārastho yoginīnāṃ vā snānādagnisvarūpiṇī |
puṃliṃgī gomarīcī ca ugrī ca sumukhī tathā ||

vijayī jṛṃbhiṇī caiva ityete dvārayoginī |
gandhapuṣpādibhirdhūpaiḥ svanāmnā cārcayed budhaḥ ||

śuddhinī pūrvadeśe tu āgneyyāntu sukeśinī |
viṣukaṇṭhī ca yāme tu nair-ṛtyāṃ sundarī tathā ||

vāruṇyāṃ jāvalī devī vāyavyāṃ koṭarākṣasī |
somestadarśinī devī īśānyāṃ śatrumardinī ||

daṇḍakuṇḍodarī bhīmī kīḍī vijayavinyayā |
vyālāmukhī virūpākṣī rājadevī raśaktayā ||

p. 42)

nīlakeśī vikarṇī ca vyālakeśī tathaiva ca |
ugrapaiśācinī devi vetāli ca nāmataḥ ||

indraścāgni yamaścaiva nir-ṛtirvaruṇastathā |
vāyusaumyamīśāne kauberyāṃ śaṃkarī tathā ||

vighneśa vīrabhadrañca brāhmī māheśvarī tathā |
kaumārī vaiṣṇavī caiva vārāhī cendrāṇī tathā ||

cāmuṇḍī caiva nāmāni mātṝṇāmeva tattat |
tat tadgāyatri mantreṇa arcayitvā yathākramam ||

śuklavāsañca vīrañca brahmāṇī sitavāsasā |
īśvarī śvetavāsā tu kumārī sindhuvāsasā ||

vaiṣṇavī pītavāsāstu vārāhī kṛṣṇavāsasā |
indrāṇi ca dukūlantu cāmuṇḍī raktavasasā ||

vighneśaṃ khaḍgavāsāstu pratyekaṃ vastramucyate |
mukhaṃ hiriberañca brahmāṇī gandhamucyate ||

īśvarīmāñca gandhañca kaumārī kuṃkumaṃ tathā |
vaiṣṇavī rājakastūrī vārāhī ca niyāsakam ||

ārdrameṣañca indrāṇī cāmuṇḍī raktacandanam |
śuklacandana lepe tu vīravighnaṃ tathārcayet ||

ketakī jātipuṣpantu gaṇeśañca tathārcayet |
karavīraṃ vīrabhadra brahmāṇī śvetapadmakam ||

p. 43)

śvetārkamīśvarī caiva kaumārī kumudantathā |
vaiṣṇavī tulasī caiva vārāhī mallikā tathā ||

jātipuṣpantu śūdrāṇi cāmuṇḍā raktapadmakam |
guggulāṃ vīrabhadrañca śitārī ca caturmukham ||

īśvarī agaruñciva kaumārī devadārugam |
vaiṣṇavī vanadhūpañca vārāhī ājya dhūpakam ||

indrāṇī catuniryāsa cāmuṇḍī jātudhūpakam |
vighneśamagaruñcaiva śītārī sarva devatā ||

gandhamantrantu gandhañca puṣpamantrantu puṣpakam |
dhūpamantrantu dhūpañca dīpamantrantu dīpakam ||

tat tadgāyatri mantreṇa tat tanmūlaṃ japet kramāt |
tat tad bimbantu saṃpūjyamāvāhyābhyarcayet kramāt ||

śuddhānnaṃ vīrabhadrañca vighneśantu nivedayet |
brahmāṇī pāyasānnañca īśvarī kṛsarānnakam ||

haridrānnañca kaumārī vaiṣṇavī ca gulānnakam |
vārāhī caiva māṣānnaṃ indrāṇī mudgamannakam ||

raktānnañca tilānnañca cāmuṇḍī ca nivedayet |
naivedyamantramuccārya tat tadevaṃ nivedayet ||

ūrdhvaṃ pṛthak pṛthak vakṣye śrūyatāṃ caturānana |
vighneśaṃ vīrabhadrañca samidbilvaṃ tathocyate ||

p. 44)

brahmāṇī ca palāśañca arkamāheśvarī tathā |
audumbarīntu kaumārī aśvatthaṃ vaiṣṇavī tathā ||

vārāhī plakṣamevaṃ syāt indrāṇī khadirantathā |
nyagrodhañcaiva cāmuṇḍī samidhastatra kīrtitāḥ ||

ūrdhvaṃ pṛthak pṛthak vakṣye hūyate samidhastathā |
eteṣāmapyalābhe tu palāśaṃ sarva hūyate ||

iti brahmayāmale śatasahasrasaṃhitāyāṃ mātṛrcanaṃ nāma ekādaśaḥ paṭalaḥ 
|| 11 ||


agnikāryam |

athātassaṃpravakṣyāmi agnikāryavidhi kramam |
sthaṇḍilañcāpi kuṇḍaṃ vā cāgnīnāṃ tu gṛhaṃ dvidhā ||

aśraṃ yonyardha candrañca aśraṃ vartulaṃ tathā |
ṣaḍaśraṃ padmamaṣṭāśraṃ pañcāśrantu yathākramam ||

caturaśrā kṛtīkuṇḍaṃ sarvakāmārtha sādhanam |
prajā ṛddhikaraṃ yonau cārdhacandraripukṣayam ||

guṇāśre śāntidaṃ proktaṃ parjanyārthantu vartule |
ṣaḍaśre sasya vṛddhiśca jayārthañcaiva padmake ||

vasvaśre puṣṭidaṃ jñeyaṃ pañcāśre roganāśanam |
kuṇḍānāntu phalañcaiva sthaṇḍilañca vinocyate ||

p. 45)

kuṇḍe vā sthaṇḍile vāpi hastamātreṣu kārayet |
mekhalāstribhi kurvīta catustri dvyaṃgulena tu ||

mekhalāmadha * stākṛtārotsedha * vyaṃgulam |
tryaṃgulostravistāraṃ madhyamāyāṃ tu mekhalā ||

caturaṃgulocchritaṃ vāramūrdhvāvāstatramekhalā |
kuryānnābhiṣaḍaṃgulyāṃ paścimaṃ dakṣiṇeva tu ||

aśvattha patravannābhi ekāṃgulasamanvitam |
gomayā lepikā bhūmindarbhaissammṛjya vai hṛdā ||

kuṇḍañcet śodhanañcaiva kṣālanaṃ śoṣaṇaṃ tathā |
pācanaṃ prokṣaṇaṃ caiva sadyādi brahma pañcakaiḥ ||

nakradyokaramādāya prokṣya saumye visarjayet |
śuddhadeśottha sikatairanādrairhastavistṛtam ||

aṃgulatrayamānoccaṃ samanimnonnataṃ tathā |
prāgagrādi trirekhāstu tadvau saumyāgra rekhayā ||

madhyasūtrantu brahmāṇi vaiṣṇavī dakṣiṇena tu |
kālī cottarasūtriṃ syāt adhidevā prakīrtitā ||

trisrāṇāṃ prāgagrāṇāmadhidevāḥ prakīrtitāḥ |
cāmuṇḍī madhyasūtrīntu paścime tu gaṇādhipaḥ ||

pūrve tu yogamūrtīnāṃ adhidevāḥ prakīrtitāḥ |
ullikhya tribhiḥ pūrvāgramidhmamekena kārayet ||

p. 46)

madhyamaṃ dakṣiṇaṃ saumyaṃ trīṇi rekhā ca kārayet |
ūrdhvarekhestu me saumyamullekhya samidhaṃ tyajet ||

lekhyamantramidaṃ jñātvā astramantraṃ tathaiva ca |
sūryakāntodbhavaṃ śreṣṭhaṃ kāṣṭhajaṃ madhyamaṃ bhavet ||

śrotryāgāra vahnistu kanyasastviti kīrtitaḥ |
śarāve tāmrapātre vā pāvakantu samānayet ||

gṛhītvā nava śarāve ca āgneyāndiśi vinyaset |
hetāturagre vinyasya saṃprokṣya bahurūpiṇā ||

gandhādibhirhṛdābhyarcya varmaṇā cāvakuṇṭhayet |
prakṣipyendhanamagnau tu vahnerāyatanānvare ||

nābhimadhye tu vāgīśīnnīlotpaladalaprabhām |
ṛtusnānāsya kūrcasthāṃ dhyātvā tanmūlamantrataḥ ||

mantreṇa saṃskṛte kuṇḍe vāgīśīmagnimātaram |
vāgīśvarañca pitaramāvāhya sthāpya cārcayet ||

triṇetrañcaturbhujañcaiva padmarāgasamaprabham |
varadābhayadañcaiva śūlapāśadharaṃ karaiḥ ||

vāgīśī puṇḍarīkābhāṃ caturhastāṃ ghanastanīm |
vyākhyānapustakadharāṃ kamaṇḍalvakṣa dhāriṇīm ||

evaṃ dhyātvā samabhyarcya kūrcamadhye vinikṣipet |
iti dhyātvā samabhyarcya vāgīvāgīśvara dvayam ||

p. 47)

saṃpūjyāgni samādāya saṃbhrāmyā yatanaṃ tridhā |
yonimārgeṇa nikṣipya vahnibīja manusmaran ||

ityagniṃ triḥ paribhrāmya asurāṃśaḥ vivarjayet |
yoni mārgeṇa cāgniñca jānau bhūmau nidhāya ca ||

hraṃ iti smaran śrutvā oṃ hāṃ agnaye namaḥ |
ityagniṃ samidhamādāya tredhāgniṃ sudāpayet ||

astreṇa kaṃkaṇaṃ badhvā arcayed gandhapuṣpakaiḥ |
sadarbherindhanaṃ kṣiptvā datvārghyaṃ hṛdayena tu ||

abhyarcya gandhapuṣpeṇa taṇḍulenāhuti trayam |
garbhādhānamiti khyātaṃ kuryāt puṃsavanantathā ||

hṛdayena yajedvahnimetat puṃsavanaṃ smṛtam |
puṣpaṃ dadyāt puṃsavane tilenaivāhuti trayam ||

aghoreṇa dadedarghyaṃ sīmantaṃ syāt tadantataḥ |
taṇḍulena trayaṃ hutvā vaktreṇa kusumākṣataiḥ ||

agnaye namaḥ prajvālya paścāt tatpuruṣeṇa tu |
nikṣipya śirasā mantrī jātakarma vidhismṛtaḥ ||

gandhapuṣpākṣataṃ dadyāt śirasā caiva jātakam |
tilena trayamāhṛtyā sūtakaṃ śuddhirucyate ||

astreṇaiva tu saṃprokṣya īśānena samarcayet |
mānase vahnirūpantu dhyātvā vāhanaṃ śubham ||

p. 48)

saṃprokṣyeśāna mantreṇa datvārghyaṃ puṣpamiśritam |
tannāmakaraṇaṃ proktaṃ evaṃ saṃskārapañca yuk ||

āvāhanādi sadyānnaṃ tanmudrādi viśeṣataḥ |
darbhairindhanamagnau tu upasthānaṃ hṛdākṣipet ||

darbhaiścaivāsanaṃ kalpya darbhaiścottara visarjayet |
darbhaiścaiva paristīrya hṛdagni daśabhistathā ||

dakṣiṇā cottarā caiva uttarādagharastathā |
pūrvāgre cottarāgraśca prāgādīni kramāt kṣipet ||

raktākṣī caiva kālī ca caṇḍākṣī ca tathaiva ca |
ucchiṣṭeśvarī caiva pragādīni paristare ||

pūrve ca paścime caiva uttarāgraṃ paristaret |
dakṣiṇe cottare caiva pūrvāgrañca paristaret ||

uttamaṃ daśadarbhāśca atha pañca kuśena ca |
brahmāsanantu dakṣiṇyāṃ sthālyāsanañca paścime ||

uttare praṇitā caiva agre pātrāsanaṃ tathā |
vāṇī vāgīśvarau caiva udvāsanamataḥ param ||

sruksruvau ca ghṛtasthālīṃ praṇītāṃ prokṣaṇīṃ tathā |
samitkūrca caru darvī sirīñca kamaṇḍalum ||

dravyapātrāṇi sarvāṇi vāmakāśopari nyaset |
adhomukhāni pātrāṇi dvandvarūpāṇi sādhayet ||

p. 49)

prokṣaṇī pātramādāya jalenaiva prapūrayet |
vitastimātramādāya tanmadhye granthasaṃyutam ||

aṃguṣṭhānāmikābhyāntu udakotplavanaṃ kuru |
saṃskṛte naiva toyena prokṣya pātrāṇi varmaṇā ||

sruksruvau cendhanādīni hemadravyāṇi dakṣiṇe |
samidhājya caruṃ lājān sarṣapañca yavaṃ tilam ||

mudgañca vaiṇavaṃ caiva śrīpatraṃ kadalī phalam |
ajamāṃsarudhirañca matsyañcāsavasaṃyutam ||

saṃsthāpya tena toyena prokṣayet tāna śeṣakān |
dravyahoma carvādīni pātrāṇyurdhvānanaṃ kuru ||

badhvātha saptabhirdarbhai kūrcaṃ hotuśca dakṣiṇe |
āsanāmantrasaṃyuktaṃ aṣṭamudrā prakīrtitā ||

āvāhanantu brahmāṇīmaṃganyāsamataḥ param |
gandhapuṣpañca dhūpañca saṃpādyabhyarcayet tathā ||

prokṣaṇīñcennir-ṛte sthāpya kūrcaṃ jalapūritam |
japyantu vāruṇī mantraṃ * * cāgnau tu prokṣayet ||

dvidarbhairgranthi saṃyuktaṃ nāsikaṃ tantu gṛhyate |
aiśānye sthāpanañcaiva * * * * * * * * ||

praṇītānnair-ṛte sthāpya kūrcaṃ vā jalapūritam |
pūrvamantraṃ japaṃ kṛtvā * * * * * * * * ||

p. 50)

paścime cājyapātreṇa sthāpitantu vicakṣaṇaḥ |
kūrcantu sthāpitaṃ madhye tanmadhye ghṛtapūritam ||

dvidarbhairdahanañcaiva ājyamadhye tu saṃspṛśet |
uttare visarjanañcaiva paścād darbhantu dāhanam ||

sarpimadhye tu saṃyojya agnīnāntu pradakṣiṇam |
pūrvavatsarjanaṃ kṛtvā agnimekantu sarjayet ||

sruksruve gṛhītvā tu agne sparśanameva ca |
sparśanaṃ bandhanaṃ kṛtvā ājyapātre tvadhomukham ||

ājyena prokṣaṇīmindhamekaviṃśati saṃkhyayā |
pūrvadakṣiṇa paścāt tu uttare madhyame hunet ||

sadyādi kaṇṭhavedhantu hṛdayānna prāśanam |
sadyena ca caulaṃ kuryād vāmadevenopanītakam ||

aghoreṇa vrataṃ kuryāt puruṣeṇa samāpanam |
īśānena vivāhañca yathāvidhi purassaram ||

sruksruveṇa gṛhītvā nair-ṛtyāndiśamādikam |
aiśānyāntaṃ hunet kṛtvā paścādvāyavamādikam ||

āgneyāntaṃ hunet paścāt pūrvādyaiśānyamantakam |
indrādināmamantrantu homayet tu viśeṣataḥ ||

mandroddhāra krameṇaiva mantrakośa vidhikramāt |
svāhānte devikā homaṃ nagaraṃ śāntivardhanam ||

p. 51)

putrapautrādi vṛddhiñca śrīdevī sannidhistathā |
asurādi pārśvaśvāntaṃ phaṭkārāntena homayet ||

oṃkāraṃ saṃpuṭaṃ śreṣṭhaṃ huṃkārantu daśākṣaram |
puṣparthe ca vaṣaṭkāraṃ mūlamantreṇa kārayet ||

evaṃ jñātvā tu mantrasya homayet tu vicakṣaṇaḥ |
homadravyāṇi sarvāṇi devayuktena sādhayet ||

matsyantu śirasaṃ gṛhya māṃsānviṃ tu vai gṛhī |
khaṇḍamāmalakaṃ prakhya madyena saha homayet ||

devi homantu śāntyarthaṃ nagarasya tu vardhanam |
kuṇḍañca sthaṇḍilañcaiva nalināmadhidevatā ||

sruksruvādhi daivatyaṃ virālī śaktirucyate |
maṇṭapañca vitānañca namaskṛtaṃ * * * * ||

devī caiva tu * * * saumya mūrtiriti smṛtam |
yahyasthāpayedastramidrādi kramayogataḥ ||

pūrvantu dāpayed vajraṃ āgneyāṃ śaktimeva ca |
daṇḍantu sthāpayedyāmyāṃ nair-ṛtyāṃ khaḍgameva ca ||

vāruṇyāṃ sthāpayet pāśaṃ vāya * * * * * * |
gadāñca sthāpayet saumyaṃ aiśānyāṃ śūlameva ca ||

* * * * * * * * mūrdhvantu padmavinyaset |
ityevaṃ lokapālānāṃ astrāṇāñca tridhāmataḥ ||

p. 52)

cayitvā vidhānena nirmālya jvālinīṃ dadet |
nirmālya jvālinīn dadyāt paścād devaṃ visarjayet ||

devyā pradakṣiṇaṃ kṛtvā stuti japyopahāra ca |
praṇamya daṇḍavadbhumau devyā dhyānaparāyaṇaḥ ||

gomayena tataḥ paścāt ghaṣayet susamāhitaḥ |
śudrakanyādvijānāntu udbhavo śāstrapāṭhakāḥ ||

sarvatantra samācāra pāraśaivā prakīrtitāḥ |
pūjā homa viśeṣajñā iti śāstrassaniścayaḥ ||

iti brahmayāmale śatasahasrasaṃhitāyāṃ agnikāryavidhirnāma dvādaśa paṭalaḥ || 
12 ||


dvimukhañcaika hṛdayañcatuśśrotraṃ dvināsikam |
āsyadvayañca ṣaṇṇetraṃ piṃgalaṃ saptahastakam ||

trimekhalaṃ tripādañca saptajihvā samanvitam |
catuśśṛṃgaṃ vṛṣārūḍhaṃ bālāditya samaprabham ||

upavīta samāyuktaṃ jaṭāmakuṭamaṇḍitam |
savyabhāge caturhastaṃ trihastamapasavyake ||

sruksruvau cākṣamālāñca śaktiṃ dakṣiṇato kare |
tomaraṃ vyajanañcaiva ghṛtapātrantu vāmake ||

hiraṇyā kanakā raktā kṛṣṇā caiva tu suprabhā |
atiraktā bahurūpā saptajihvā prakīrtitā ||

p. 53)

hiraṇyādi catasrastu jihvā dakṣiṇa vastrake |
tisrastu suprabhādyāsyurjihvā vai vāmavaktrake ||

hiraṇyāvāruṇī jihvā kanakā madhyame sthitā |
raktā cottara jihvā syāt kṛṣṇā yāmyāṃ diśi sthitā ||

suprabhā pūrva jihvā syādatiraktānale sthitā |
bahurūpeśa jihvā syājjihvā sthānaṃ prakīrtitam ||

hiraṇyā śvetavarṇābhā kanakā raktavarṇikā |
raktā sā pītavarṇābhā kṛṣṇāyā dhūmravarṇakā ||

suprabhā kṛṣṇavarṇābhā atiraktāruṇa varṇakā |
bahurūpā śyāmavarṇā sā jihvā varṇaṃ prakīrtitam ||

śrotrāṇāmāhutiṃ kuryāt sarvavyādhibhayaṃ bhavet |
nāsikāyāṃ mahāpuṃkhaṃ cakṣuṣo sarvanāśanam ||

keśe tu daridratā caiva tajjihvāyāntu homayet |
yātraṃ kāṣṭhaṃ tathā śrotraṃ yātradhūmantu nāmikā ||

yātravajjvālanaṃ netra yātrabhasmantu tacchiram |
raktāyāṃ sarṣapaṃ hūyāt kṛṣṇāyāṃ lājahūyate ||

suprabhāyāmapūpānāṃ atiraktāṃ tilaṃ hunet |
siddhārthaṃ bahurūpāyāṃ sarvāsu carurucyate ||

śeṣadravyāṇi sarvāṇi kanakāyāntu hūyate |
anyajihvā sutaddhutvā sarvaṃ bhavati niṣkalaḥ ||

p. 54)

tasmāt sarvaprayatnena tat tajjihvā suhūyate |
sruksruvau caturaṃgulaṃ vicchinnaṃ ghṛtamāhutiḥ ||

annamakṣa pramāṇaṃ syāt lājamuṣṭimitaṃ bhavet |
avataṃsa pradakṣiṇyāṃ ājyena juhuyāt tathā ||

sati yadvādaśāṃgulyaṃ ṣoḍaśena tu homayet |
ājyenāṣṭaśataṃ hutvā havistatsamameva vā ||

lājaṃ śatāṣṭakaṃ kṛtvā * * * * * * * * |
yajñapātrañca bhūmiñca darbhakūrca munistathā ||

mānasī praṇitā jñeyā samidhā naiva śaktiṣu |
dinaṃ pratihutañcaiva atiraktā ca ṣaṭhayoḥ ||

saptabāhusvarūpā ca agnijihvā prakīrtitā |
hiraṇyameka jihvā ca gaganañca dvijihvikā ||

trijihvā raktavarṇañca kṛṣṇavarṇaṃ caturthakam |
pañcacaivātiraktā ca ṣaṣṭhayoḥ * * * * * |

iti brahmayāmale śatasahasrasaṃhitāyāṃ agnisvarūpaṃ nāma trayodaśa paṭalaḥ || 
13 ||


mātṝṇāmarcanaṃ vakṣye śṛṇu tatvaṃ yathākramam |
ahardīpārcanaṃ vakṣye sarvapāpavināśanam ||

āyuḥ putra vivardhante dhanadhānya vivardhanam |
ārādhanavidhiṃ pūrvaṃ strīśūdrāṇāntu varjayet ||

p. 55)

ārādhana viśeṣeṇa brāhmaṇādyādi varjitam |
pāraśava kule jāto devāgni gurupūjakaḥ ||

śaivācāravrato nityaṃ śāktacāroviśeṣataḥ |
āryadeśasamutpanno dīkṣitaścāpi sarvadā ||

vaidikaṃ tāntrikañcaiva devīnāmarcanā kramam |
yāmalokta prakāreṇa pratiṣṭhā homamārabhet ||

grāme vā nagare vāpi pattane keṭakepi vā |
ācāryaśśiṣyasaṃyuktassnānaṃ kuryād yathākramam ||

mantrasnānaṃ tataḥ kṛtvā bhasmasnānaṃ tataḥ param |
uttarābhimukho bhūtvā snānakārye viśeṣataḥ ||

kālāgnimāditaḥ kṛtvā sadāśivaṃ tataḥ param |
virūpākṣaṃ japitvā tu kalpamantraṃ vicakṣaṇaḥ ||

hṛdayañca śiraścaiva śikhā kavacameva ca |
netraṃ triṇetramastreṇa mantreṇa * * yāmantu dhāriṇam ||

karanyāsaṃ tataḥ kṛtvā daśanyāsaṃ daśākṣaram |

samrā * * guṃ samāpte mantrasnānaṃ praviśyati |
pātraśuddhiṃ tataḥ kṛtvā mātrapuṇyāha vācanam ||

sarvatra prokṣaṇaṃ kṛtvā pañcagavyantu sādhayet |
arcayitvā tu pātreṣu pratimuñcāpi vāruṇam ||

p. 56)

arcanantu sa pūjyena pādārghyācamanīyakam |
snānaṃ tatra tathā gandha dhūpadīpaṃ haviḥ kramam ||

prathamadvāra devīnāṃ pūjayitvā viśeṣataḥ |
rakṣohaṇīṃ balihīni purvāyāṃ dvārapālakau ||

sumukhī kāladaṇḍī ca dakṣiṇa dvārapālinī |
aditī muditī caiva paścimadvārapālinī ||

kalinī śuktakarṇī ca uttaradvārapālinī |
* * * * * ktaṃ pūrvadvārādīni pradakṣiṇam ||

pramodinīnāṃ pūrveṇa abhayī tathā |
saṃginī paścime caiva saṃhitī cottare tathā ||

vijayī raṃbhiṇī caiva ityete dvārayoginām |
gandhapuṣpaṃ tathā dhūpadīpañcaiva tu cārcayet ||

daṇḍakuṇḍodarī bhīmī kīḍī vijaya vidyayā |
vyālāmukhī tathā caiva rājadevī triṇetriṇī ||

nīlakeśī gatā caiva vāgīśvarī piśācinī |
iti vetāla bhūtāśca mātṝṇāmañjayastathā ||

svanāma ca praṇavādye pūjayitvā yathākramam |
pādau prakṣālya cācamya garbhagṛhaṃ praviśati ||

prathamaṃ vīrabhadraṃ ca mūlamantreṇa cārcayet |
brahmāṇī caiva sāvitrī mānastokā maheśvarī ||

p. 57)

yujatiścaiva kaumārī idaṃ viṣṇuśca vaiṣṇavī |
mānastokā tu vārāhī indrāṇīndrabalā tathā ||

śanno devī ca cāmuṇḍī snānamantraṃ prakīrtitam |
śuklavāsaśca vīrañca brahmāṇī sitavāsasā ||

īśvarī śvetavāsāstu kumārī sindhūravāsasā |
vaiṣṇavī pītavāsāstu vārāhī kṛṣṇavāsasā ||

indrāṇi ca dukūlañca cāmuṇḍīraktavāsasā |
vighneśaṃ khaḍgavaṃsañca pratyekaṃ vastramucyate ||

mukhaṃ hariberañca brahmāṇī gandhamucyate |
īśvarīmāñca gaṇḍañca kaumārī kuṃkumaṃ tathā ||

vaiṣṇavī rājakasturī vārāhī tu niryāsakam |
ārdrameṣañca indrāṇi cāmuṇḍā raktacandanā ||

śakyacandana lepe tu vīravighnaṃ samāpayet |
ketakī jātipuṣpantu gaṇeśañca tathārcayet ||

karavīraṃ vīrabhadraṃ ca brahmāṇī śvetapadmakam |
śvetārkamīśvarī caiva kaumārī kumudantathā ||

vaiṣṇavī tulasī caiva vārāhī mallikā tathā |
jātipuṣpantu indrāṇī cāmuṇḍāraktapadmakam ||

gugguluṃ vīrabhadrañca śitārī ca caturmukhīm |
īśvarī agaruñcaiva kaumārī devadārukam ||

p. 58)

vaiṣṇavī sūnadhūpañca pañca vārāhī ājya dhūpakam |
indrāṇī caiva niryāsaṃ cāmuṇḍī jātidhūpakam ||

vighneśamagaruñcaiva śitārī sarvadevatā |
gandhamantreṇa gandhañca puṣpamantreṇa puṣpakam ||

dhūpamantreṇa dhūpañca dīpamantreṇa dīpakam |
tat tadgāyatri mantreṇa tat tanmūlaṃ japet kramāt ||

tat tadbimbantu saṃpūjyamāvāhyābhyarcayet kramāt |
śuddhānnaṃ vīrabhadrasya vighneśañca nivedayet ||

brahmāṇī pāyasānnaṃ ca īśvarī kṛsarānnakam |
haridrānnañca kaumārī vaiṣṇavī ca gulānnakam ||

vārāhī caiva māṣānnāmindrāṇī mudgameva ca |
raktānnaṃ rudhirañcaiva cāmuṇḍyāstu nivedayet ||

naivedyamantramuccārya tat tadbherīṃ nivedayet |
ādyodyādi kramaṃ kuryāt vīramāśravaṇaṃ tathā ||

iti brahmayāmale śatasahasrasaṃhitāyāṃ mātrarcanaṃ nāma caturdaśaḥ paṭalaḥ 
|| 14 ||


vighneśaṃ vīrabhadrañca samidbilvaṃ tathocyate |
brahmāṇī ca palāśañca arkamāheśvarī tathā ||

audumbarantu kaumārī aśvatthaṃ vaiṣṇavī tathā |
vārāhī vṛkṣamevaṃ syāt indrāṇī khadirantathā ||

p. 59)

nyagrodhañcaiva cāmuṇḍā samidhastatra kīrtitāḥ |
ūrdhvaṃ pṛdhak pṛdhak vāhye hūyate samidhantathā ||

eteṣāmapyalābhe tu palāśaṃ sarvahūyate |
ekaikanāmahūyante svanāmāvāhayet tathā ||

pādasyācamanīyādi snānamantraṃ yathārcayet |
gandapuṣpantathā dhūpandīpañcaiva haviḥ kramāt ||

geyādi tālasaṃyuktaṃ bahuvīrārcanaṃ bhavet |
sarvalokahitaṃ puṇyaṃ sarvadhānya samṛddhidam ||

duṣṭagrahavināśārthaṃ viśiṣṭāgrahameva ca |
sarveṣāmeva rakṣārthaṃ mātṛloke mahīyate ||

iti brahmayāmale śatasahasrasaṃhitāyāṃ bahuvīrārcanavidhirnāma pañcādaśaḥ 
paṭalaḥ || 15 ||


garuḍauvāca ||

namastubhyaṃ lokānāṃ jayakāraṇaṃ |
sarveṣāmeva lokānāṃ bhaya śāntivivakṣita ||

sarveṣāmeva bhūtānāṃ lokālokanibaṃddhanam |
tvayā ca pālitaṃ sarvaṃ prajānāṃ hitakāraṇa ||

rākṣasai paribhūyiṣṭhā tārakādiṣu tatvavit |

viṣṇuruvāca ||

sṛṣṭisthitiśca saṃhāra kāraṇaṃ trividhaṃ bhavet |
trividhaṃ lokasaṃsṛṣṭistrividhaṃ lokacāritam ||

p. 60)

yajanaṃ caturvidhaṃ bhogaṃ prāṇināñca caturvidham |
caturvidhañca caritaṃ sarveṣāñca sukhāvaham ||

evamācaritaṃ lokaṃ brahmamantrasamudbhavam |
tātkālika paritrāṇaṃ rākṣasānāmupādhitaḥ ||

rākṣasānāṃ vadhārthāya navaśaktyādi bhedataḥ |
navaśaktyā navākārā lokānāṃ hitakāmyayā ||

yadbhuvaṃ nāśayet kartuṃ tadrūpaṃ tribhisaṃyutam |
tatkālena tu saṃrūḍhaṃ ghorarūpaṃ bhayaṃ bhavet ||

śaktīnāṃ nāśayogantaṃ * * * * * * * * |
tasya śāntiṃ prakurvīta * * * * * * śakti ||

* * * * * * * * nāśayogamataḥ param |
tasya śāntiṃ prakurvīta tisrastāḥ parikīrtitāḥ ||

śakti śāntiṃ viśeṣeṇa mātṛśāntiṃ vidhīyate |
grāmaṃ vā nagaraṃ vāpi pattanaṃ vāpi kārayet ||

tatra śāntiṃ viśeṣeṇa prajānāṃ hitakāraṇam |
mātṝṇāṃ sthāpayet tatra sarvabhūtasukhāvaham ||

grāme vā nagare vāpi uttare cālayaṃ bhavet |
prācyāmatha prakūrvīta pūrvadvārādibhiḥ kramāt ||

śilāmayaṃ lohamayaṃ maṇimadvṛkṣameva ca |
śilāmayaṃ mokṣakāmasya lohānāṃ kīrtivardhanam ||

p. 61)

ratnānāṃ śrīkaraṃ kuryāt mṛṇmayaṃ śāntikaṃ bhavet |
prāsādagarbhamānena dvāramānaṃ tathaiva ca ||

athavā yajamānena daśatālakrameṣu ca |
pratiṣṭhāyāṃ viśeṣeṇa yajamānaṃ yathākramāt ||

sakalaṃ niṣkalañcaiva niṣkalaṃ vakulaṃ tathā |
mūlamantreṇa saṃyuktaṃ śaktimantreṇa vinyaset ||

tat tatkīrtiṃ pratiṣṭhāpya tat tad devantu bhāvayet |
gandhapuṣpaṃ tathā dhūpadīpañcaiva haviḥ kramāt ||

nivedyaṃ tatra vidhivadyathā śāstrakrameṇa tu |
pratiṣṭhotsavakarmāṇi yathālābhaṃ krameṇa tu ||

dhvajārohaṇa pūrve tu aṃkurārpaṇa karma ca |
ekaviṃśati nakṣatraṃ ṣoḍaśāhaṃ caturdaśa ||

dvādaśāhaṃ navāhaṃ vā dīkṣayen mātrakotsavam |
kujavārādi bhaumāntaṃ arkavārādi bhaumakam ||

somavārasya rātrau tu adhivāsamataḥ param |
* * * * * * * * * * * * * 
* hitam ||

devyāsanaṃ tataḥ kṛtvā * balimatpradakṣiṇam |
bali pradakṣiṇaṃ kṛtvā * * * ya samanvitam ||

praviśenmaṇṭapaṃ tatra * * * * * * * * |
madhye pīṭhaṃ prakurvīta catussūtrasamanvitam ||

p. 62)

purāyudhasamāyuktaṃ ṣaḍvargaṃ sahasaṃyutam |
śaktirvai toraṇairyuktaṃ sarvālaṃkāraśobhitam ||

tanmadhye balinikṣipya pañcāyudhasamanvitam |
putrakaścitrakaścaiva sahamudrāṃ prayojayet ||

brahmasthānaṃ viśeṣeṇa mudrāpīṭhaṃ prakalpayet |
prāsādapūrva bhāge tu yāgamaṇṭapamuttamam ||

madhye vedīṃ prakurvīta catustāla pramāṇataḥ |
ekatālasamuttheyaṃ pramāṇaṃ parikīrtitam ||

vṛttaṃ vā caturasraṃ vā agnikuṇḍaṃ yathākramam |
diśeṣu caturaśrantu videśe vṛttamuttamam ||

catuṣṣaṣṭistadardhañca ṣoḍaśañcāṣṭa homayet |
navāṃgahīnā na badhirā na śaṭhā na jalastathā ||

sarvāvayavasaṃyukta svarūpa priyadarśana |
mātṛdīkṣā ca saṃyuktassarvaśāstraviśāradaḥ ||

yāmalānāntu sarveṣā vācyavācakasaṃyutān |
sarvabhūtadayāyuktān mantratantra parāyaṇān ||

evantu lakṣaṇairyuktamācāryantu viśeṣataḥ |
devāgniṃ pūjayet pūrvaṃ īśānādi yathākramam ||

makuṭaṃ tatra khacitvā tu hastamātra pramāṇakam |
trivedīṃ tatra kurvīta caturaśraṃ samaṃ tathā ||

p. 63)

catustridvyaṃgulaṃ kuryāt pramāṇaṃ tatra kārayet |
ācāryassādhakaścaiva samayī putrakastathā ||

kelake paricāreṇa śāntiṃ kuryād viśeṣataḥ |
devyāgni janitaḥ pūrva īśānyāṃ diśi yojayet ||

dakṣiṇe bhairavāgnistu pūrve vā ca tathaiva ca |
mayitvāgniṃ viśeṣeṇa śrotriyāgnimathāpi vā ||

athavā mantrasaṃskāramagnibīje samanvitam |
dravyādi viśvasaṃyuktaṃ mūlamantreṇa homayet ||

dravyahīnaṃ viparīte ca tadbhavet ||

dravyā * * * * * ca kriyāyā sahavartate |
prāyaścittaṃ prakurvīta * * * * * homayet ||

miyājya caruṃścaiva * * * saktutulastathā |
lājañca sarṣapañcaiva krameṇa vidhiyojayet ||

dravyānte paśusaṃskāra yojayet tu vicakṣaṇaḥ |
homaṃ tatra prakurvīta bhairavāgnimihocyate ||

śāntikaṃ pauṣṭikañcaiva ābhicārakameva ca |
śāntikaṃ yojayet tatra sṛṣṭinyāsaṃ prakīrtitam ||

pauṣṭikaṃ yojayet tatra sthitinyāsaṃ prakīrtitam |
ābhicārakasaṃyojya saṃhāranyāsamucyate ||

p. 64)

sātvikārājasañcaiva tāmasīñca guṇatrayam |
sātvikaṃ sthāpanaṃ kālaṃ rājasaṃ śāntikarmaṇi ||

tāmasamābhicāreṇa krameṇa sahavartate |
kālañcaivāvakālantu śubhaṃ vā tvaśubhaṃ bhavet ||

dine muhūrte tatraiva yoge ca karaṇānvite |
sarvayogaṃ viśeṣeṇa bandhuyogaṃ viśeṣataḥ ||

yatra yogakriyāyogaṃ tatra bhāgyamudāhṛtam |
vedādi ca manuṣyāṇāṃ buddhirbhavati niścalā ||

nirmalaṃ nispṛhasvaste nityāṃśāśvatamavyayam |
ārādhayetsasaṃbandhaḥ yogamokṣa karānvitam ||

sarvayogaphalañcaiva mātṛśāntiṃ viśeṣataḥ ||

iti brahmayāmale śatasahasrasaṃhitāyāmutsavavidhiṃ nāma ṣoḍaśa paṭalaḥ || 16 
||


athāssaṃpravakṣyāmi ekavīryutsavaḥ param |
mahāśāntikaraṃ puṇyaṃ sarvapāpavināśanam ||

akālamṛtyuśamanamāyurārogyavardhanam |
subhikṣaṃ gobalañcaiva hastyaśvanaravardhanam ||

bhūmikaṃpavināśārthaṃ tathā pretavināśanam |
gṛhajāravināśārthaṃ bhūtadṛṣṭivināśanam ||

p. 65)

rājasenā sukhārthañca sadasi jayameva ca |
mahāmāri prasaṃkīrṇe pāṣāṇe varṣantayā ||

ulkāpāte niśāndahe * * * * tathaiva ca |
tarā pravātane caiva dīkṣāntena tathaiva ca ||

diśopi ca vane caiva mahāvāta pravartane |
durbhikṣe raṣṭrakalahe hastyaśvavyādhipīḍite ||

utsavaṃ kārayen mantrī śāstradṛṣṭena karmaṇā |
ekaviṃśed dine pūrve dundubhirbhramaṇaṃ kuru ||

dundubhirlakṣaṇaṃ vakṣye tadvarṣagrahaṇantathā |
* * * ñcavatālañcaśi * * raktacandanam ||

saptāhaṃ tathā pūrve dundubhiḥ praharaṇe budhaḥ |
pūrvavatkārayetsarvaṃ yathāvidhi purassaram ||

tilacūrṇasamāyuktaṃ gulakhaṇḍasamanvitam |
kadalī phalasaṃyuktaṃ pūrikā khaṇḍasaṃyutam ||

evaṃ baliṃ tato dadyāt navākṣareṇa mantravit |
navākṣareṇa mantreṇa kuṭhārañcābhi mantrayet ||

punaḥ prabhāte vimale śubhagrahasamanvitam |
astreṇa codayedvṛkṣaṃ bhakti yukto dṛḍhavrataḥ ||

sānte naiva tu mantreṇa kartavyaṃ lakṣaṇānvitam |
śilpinā tu kṛtā sarvaṃ dundubhiśca manoharā ||

p. 66)

ṣaṭtālāya tathoktāni uttamaṃ tatra prakīrtitā |
daṇḍannāha saṃyuktaṃ paṃkajāsana saṃyutam ||

śubhadinasamāyuktaṃ cottamā dundubhiḥ śuciḥ |
catustālaṃ samārabhya madhyamā dundubhirbhavet ||

tadardhanāha saṃyukta tatvātmāsanasaṃyutam |
dvitālāyāmasaṃyuktaṃ tadardhannāha saṃyutam ||

athavā dundubhirjñeyā vaktrāsana saṃyutam |
dundubheruktamānañca tryaṃgulā bālanaṃ bhavet ||

dvyaṃgulaṃ bahulaṃ proktaṃ madhyamānañca kīrtitā |
dundubheradhamāyāmamekāṃgulamudāhṛtam ||

uttamā madhyamā caiva adhamā ca prakīrtitā |
evandundubhimutpādya balikāryaṃ samārabhet ||

mānayet śilpinaṃ paścāt vastraiśca candanādibhiḥ |
pariṇāhaṃ ca kuṇḍasya pūrvaṃ vai yojayedbudhaḥ ||

tryaṃgulaṃ dundubhiścaiva madhyamañcottamaṃ bhavet |
dvyaṃgulamadhamañcaiva dundubhiśca prakīrtitāḥ ||

kuṇḍalaṃ kanyasaṃ proktaṃ dundubhiścaiva cāṃgulam |
uttamādi krameṇaiva kuṇḍalaṃ procyate kramāt ||

dundubhiṃ chādayet tatra bhavāvai carmaṇā budhaḥ |
chādayau vaiddha kālaiśca dundubhiśca manoharā ||

p. 67)

evaṃ dundubhimutpādya saghoṣa * * * * * |
dundubhiṃ tatra cābhyarcya ācāryo mantravigrahaḥ ||

* * prāsādapurato maṇṭapañcaturaśrakaiḥ |
catudvārasamopetaṃ catustoraṇamaṇṭape ||

daśahasta pravistāra * tulāṃkuratobhitam |
tanmadhye vedikāyāntu tanmadhye maṇḍalaṃ kuru ||

śālibhistaṇḍulaṃ kuryāt aṣṭadroṇaiśca tat tathā |
taṇḍulaiśca tadardhaiśca tilaiḥ kuryād yathā kramam ||

pañcaikoktasūtrāṇi kārayet taṇḍulopari |
sūtrāṇi kārayet samyag yathāvidhi purassaram ||

ekaikāntaritastasmin ekaścaiva padā hunet |
śobhitaśca tilai * * * koṣṭheṣu vicakṣaṇaḥ ||

dundubhiṃ vinyaset padme navākṣareṇaiva buddhimān |
kalaśān vinyaset tatra sūtreṇaiva viceṣṭitān ||

kalaśānaṣṭau tu vinyasya śuddhagandhodakānvitān |
madhye tu vinyaset brahman pañcaratnaṃ viśeṣataḥ ||

ekavīraṃ nyaset tasmin navākṣareṇa buddhimān |
aṣṭadikṣu nyaset kuṃbhān navākṣareṇa buddhimān ||

cūtapallavasaṃyuktān gandhacandanamanvitām |
agnikāryaṃ tathā kuryāt yathāvidhi purassaram ||

p. 68)

ekavīryārcana sahita saptanyaset budhaḥ |
vīrabhadrādisaṃyuktaṃ gaṇeśānasamanvitam ||

dakṣiṇe caiva vedyāṃ vā agnikāryañca kārayet |
(śuklapakṣe tu śānti śāstradṛṣṭena karmaṇā ||)

agnikāryaṃ punaḥ kṛtvā prokṣayet * * * punaḥ |
dundubhiṃ tatra vinyasya tataḥ prabhṛttiṃ yojayet ||

īdṛgbhūtamanojñāñca dundubhiñca samāharet |
śuklapakṣe tu śāntī śāstradṛṣṭena karmaṇā ||

sarvālaṃkārasaṃyuktā sarvābharaṇabhuṣitā |
ekavīrañca paramāṃ haṃsārūḍhāṃ manoharām ||

navarūpāṃ muktakeśīmekavīrī manusmaran |
sarvābharaṇasaṃyuktāṃ manojñā lakṣaṇānvitā ||

dundubhiṃ praharedvāpi navākṣareṇa buddhimān |
kṛtayugermared devimekavīriṃ vicakṣaṇaḥ ||

brahmāṇāṃ paramāṃ śuddhāṃ sarvābharaṇabhūṣitām |
īdṛgbhūtāṃ parāṃ dhyātvā dundubhiṃ tāḍayet punaḥ ||

navākṣareṇa saṃtāḍya devīṃ dhyātvā tu tatparam |
evaṃ saṃtāḍya yatnena utsavaṃ kārayedbudhaḥ ||

ekavīryā * * brahma dundubhiṃ tāḍayet kramāt |
dundubhestāḍanaṃ vakṣye yathāvidhi purassaram ||

p. 69)

devyālayaṃ purastāttu maṇḍapaṃ caturaśrakam |
gomayena samālipya sitacūrṇena śobhitam ||

maṇṭape caturaśrantu dvihastāyāmasaṃyute |
śālibhiścāṣṭabhi droṇairmaṇḍape sthaṇḍilaṃ kuru ||

sūtrāṇi kārayet tatra taṇḍulena vicakṣaṇaḥ |
pañcottarāṇi sūtrāṇi cottarāṇi mukhāni ca ||

dakṣe tathaiva sūtrāṇi sūtrayet tatra vittamaḥ |
sadarbhaistaṇḍilaiśśubhraiḥ vikiret tu samaṃ tathā ||

ekaikāntaritaṃ koṣṭhaṃ caturdikṣu haret punaḥ |
navapadeṣu padmaṃ syāt aṣṭapatraṃ sakarṇikam ||

tilāḍhakena vā likhyamaṣṭapatradalānvitam |
karṇikā kesaropetaṃ caturgātrasamāyutam ||

navākṣareṇa japtena vastrapūtena vāriṇā |
prokṣya ca taṇḍulaṃ paścāt dravyāṇi prokṣayed budhaḥ ||

āsanaṃ kalpayitvā tu gandhapuṣpādibhiḥ kramāt |
devyāstu dundubhintatra nyastvā saṃpūjya ca kramāt ||

raktasūdagandhapuṣpadhūpadīpa samanvitam |
raktavastre tu paridhānaṃ raktacandana carcitam ||

sarvābharaṇasaṃyuktaṃ mātṝṇāmutsavepi ca |
ekavīraṃ tadāvāhya ekavīrañca deśikaḥ ||

p. 70)

āvāhayet tato devīṃ kalaśeśaṃ vicakṣaṇaḥ |
kalaśasya dakṣiṇe bhāge dundubhiñcāpi vāsayet ||

tasyaiva dakṣiṇe bhāge homaṃ kuryād vicakṣaṇaḥ |
tasminnadhivāsayed devamācāryaṃ mantravigraham ||

prabhāte vimalādevīṃ kalaśasya ca deśikaḥ |
nivedyantu pradātavyaṃ naktacārīḍakena tu ||

kalaśāya niveditvā yathā codbhavameva ca |
evaṃ kṛtvā samāsena dhvajārohaṇa tatkṣaṇāt ||

nagare pattane vāpi grāmaṃ grāmāgrake pure |
kheṭake ca tathā brahman āśīrvādaṃ samuccaran ||

antarikṣe tu ye devā bhūpātāleṣu ye sthitā |
parvatāgreṣu ye devā mahāmerau ca saṃsthitā ||

navakhaṇḍeṣu ye devā samudrādhivāsinastathā |
pādamārge ca ye devā saptadvīpeṣu ye sthitā ||

yoginī śākinī caiva ḍaṃbhinī ca vilāsinī |
cāriṇī maghavāsi ca ganībhakta parāyaṇī ||

catuṣṣaṣṭistathā devā upavāsaparāyaṇā |
aṃbubhakṣāśca ye devā vāyubhakṣāśca ye sthitā ||

utsave ekavīryāśca vāgacchantu manoharā |
evamuktaṃ krameṇaiva dundubhestāḍanaṃ kuru ||

p. 71)

śatakoṭi sahasrāṇi pretavetālakāstathā |
āyuṣmikasahasrāṇi piśācāyāstu jātayaḥ ||

āgachantu mahādeva ekavīryutsave śubhe |
nānākoṭi sahasrāṇi ye śiṣṭā siddhajātayaḥ ||

aṣṭakoṭi sahasrāṇi aṣṭakoṭi piśācakā |
aṣṭakoṭi gaṇāssarve āgachantu mahotsave ||

ekavīryutsave śubhre saptakoṭi śatāni ca |
ayutañcaiva pañcāśīnmātṛbhedāśca ye sthitā ||

āgachantu mahādevya ekavīryutsave pare |
brahmāviṣṇuśca rudraśca dvādaśāditya eva ca ||

vasvaṣṭāpsarasañcaiva munaye deva parvata |
brahmādi samagāpīyat tathā cendrasamāmatāḥ ||

ete cānye ca bahavo ekavīryutsave pare |
āgachantu mahāśīghramekavīryutsavārthakam ||

indrāgniśca yamaścaiva nir-ṛtī varuṇastathā |
vāyuścaiva kuberāśca īśānaścaiva eva hi ||

āgachantu mahādevya ekavīryutsave śubhe |
asurāśca surāścaiva gandharvāśca piśācakāḥ ||

yakṣāśca garuḍāścaiva kinnarāśca marudgaṇāḥ |
āgachantu mahādeva ekavīryutsave śubhe ||

p. 72)

nāgāśca bhūtavetāla brahmarākṣasa eva ca |
anekaśobhā saṃyukte grahadhvaja samākule ||

pūrṇakuṃbhasamāyukte kadalī toraṇairyute |
dhūpadīpasamāyukte divyavīthi samanvite ||

sadāsī gaṇasaṃkīrṇe sakīrṇe yo vīthī mātṛśobhite |
nṛttagītasamāyukte divyastrī pariśobhite ||

āhṛtenagare caiva pattane kheṭake tathā |
grāme grāmāgrake caiva ekavīryutsavaṃ prati ||

purogāścaiva he devā āgachantu yathāvaham |
baligrāhantu vassarve yathāvidhi viśeṣataḥ ||

kadalyodanasaṃyuktamajanāḍī śataṃ yutam |
pūrikhaṇḍāgrasaṃyuktaṃ ajānāṃ rudhiraṃ yutam ||

matsyamāṃsasamāyuktaṃ apūpakhaṇḍamanvitam |
tilacūrṇasamāyuktaṃ lājasaktu samanvitam ||

dundubhirbhramaṇe kāle baliṃ sarvatra kārayet |
dundubheśca baliṃ dadyāt ajasapta ca pātaye ||

grāmavīthi pathe caiva daśadikṣu baliṃ haret |
ācāryaṃ pūjayet tatra vastra hemāṃgulīyakaiḥ ||

naikābharaṇajālaiśca gobhūmikāñcanādibhiḥ |
pūjayet tu viśeṣeṇa ācāryastu viśeṣataḥ ||

p. 73)

mātṛdīkṣā samāyuktaṃ abhiṣeka trayānvitam |
evaṃ saṃpūjya taṃ brahman bhaktiyuktaṃ dṛḍhavratam ||

navākṣareṇa mantreṇa sarvakṣetra baliṃ kṣipet |
asmatamravyeyatamraṃ sarvakāryeṣu yojayet ||

kalaśantu triśulañca ghaṇṭāḍamarukantathā |
mātṛghoṣasamāyuktaṃ divyastrībhissamākulam ||

vitānadhvajasaṃyuktaṃ dharajālasamanvitam |
kṣurikā khaḍgasaṃyuktaṃ sarvālaṃkāraśobhitam ||

grāmaṃ vā nagaraṃ vāpi pattanañca purañca vā |
grāmaṃ nagarake vāpi dundubheḥ praharaṃ kuru ||

aṣṭadikṣu catusandhau brahmasthāne viśeṣataḥ |
pūrvoktāścaiva ye devā tattatsthāneṣu yojayet ||

pūrvoktañca baliñcaiva tattatsthāne tu dāpayet |
navākṣareṇa mantreṇa svanāmapadasaṃyutam ||

baliñca dāpayet tatra daśadikṣu yathākramam |
ekavṛkṣe ca prāsāde catuṣpatre śṛṃkhalānvite ||

tripathe dvipathe caiva sarvasandhiṣu nikṣipet |
vāpī kūpataṭāke ca puradvāre baliṃ haret ||

śmaśāne balidānañca hastakṛte baliṃ kṣipet |
evaṃ samāsataḥ proktaṃ baliṃ gṛhṇantu dundubhiḥ ||

p. 74)

pīṭhaṃ tatra prakartavyaṃ śāstradṛṣṭena karmaṇā |
catuśśṛṃgaṃ bhaved dikṣu ekahastasamanvitam ||

vidikṣu vartulaṃ kuryāt lakṣaṇena samanvitam |
hastāndhikamugrataḥ proktaṃ mekhalātrayasaṃyutam ||

brahmasthāne caturhastaṃ tadardhaṃ madhyamaṃ bhavet |
mekhalātrayasaṃyuktaṃ kāraṇena samanvitam ||

nagaradvāradeśe tu sāśrañca pīṭhamucyate |
devālayānāṃ purataḥ pīṭhaṃ vai caturaśrakam ||

pūrvavat kārayet pīṭha lakṣaṇenasamanvitam |
evaṃ pīṭhaṃ prakartavyaṃ daśadikṣu yathākramam ||

evaṃ saṃkṣepataḥ proktaṃ dundubhiḥ bharmaṇaṃ param |
devānāmāgamārthañca bhūmidānaṃ tathaiva ca ||

baliñca nikṣiped brahman yāvad deva vratāntakam |
pūrvoktañca baliṃ teṣu pīṭheṣu ca vinikṣipet ||

navākṣareṇa matimān ekavṛkṣabaliṃ dadet |
grāme ca nagare caiva pattanaṃ kheṭakaṃ tathā ||

utsavabhrama kālosi yātrāhomantu kārayet ||

iti brahmayāmale utsavavidhāne dundubhiḥ praharaṇaṃ nāma saptadaśapaṭalaḥ || 
17 ||


p. 75)

mātṛśānti vidhiṃ vakṣye sarvaśāntikaraṃ śubham |
sarvavyādhiharaṃ śubhraṃ sadāvijayavardhanam ||

akālamṛtyuśamanaṃ putrapautrādi vardhanam |
mahāvighnapraśamanaṃ mahāśāntikaraṃ param ||

saptāha tritaye pūrve utsava prahed budhaḥ |
taddine cārdharātre tu dundubhestu paribhrame ||

brahmāviṣṇuśca rudraśca sadāśiva śivastathā |
vasubhiścāṣṭabhiścaiva dvādaśāditya eva ca ||

rudra ekādaśassarve arcayitvā samanvitān |
indrāgniśca yamaścaiva nir-ṛtī varuṇa vāyavaḥ ||

someśānagaṇāssarve āgachantu mahotsave |
śuciṣṭā ca piśācāśca bhūtavetāla jātayaḥ ||

kūśmāṇḍaguhyakā nāgā siddhā yakṣāmarudgaṇāḥ |
vidyādharāśca gandharvā āgachantu mahotsavam ||

bhūloke ca yathā deva bhuvarloke ca devatā |
svarloke ca ye deva maharloke ca devatā ||

janaloke ca ye devā tapo loke ca devatā |
satyaloke ca ye devā āgacchantu mahotsavam ||

atalādiṣu pātāle āgacchantu mahotsavam |
divyantarikṣa ye devā bhūpātālepi ye sthitā ||

p. 76)

āgachantu ca ye devā ekavīryutsavārthakam |
girikandaradurgeṣu śmaśāne vana devatā ||

prāsāde garbhagehe vā prākāre parivārake |
gopurābhyantare devā āgachantu mahotsavam ||

dundubhiṃ prahared devīṃ tadrātrau balidāpayet |
dhvajamāropayeddhīmān daśvihantaṃ dinepi vā ||

saptāhe ca tathā kuryāt mūlamantreṇa dāpayet |
candanaṃ campakañcaiva kramukanālikerakam ||

yājñikaṃ veṇudaṇḍaṃ vā prāsādadviguṇocchrayam |
pañcadaṇḍāśca purataya dhvajānāṃ vidhīyate ||

utsavasya tu pūrve tu saptārthe maṃgalāṃkuram |
balibhramaṇavelāyāṃ vāmamārgeṇa gamyatām ||

ehikāmādri phaladaṃ baliṃ sarvatra dāpayet |
śāntyartha sarvamārgeṇa apasavyena puṣṭidam ||

tasmāt sarvaprayatnena vāmamārgeṇa gamyatām |
pālikā ghaṭikā caiva śarāvā trividhā bhavet ||

pratyekaṃ nava gṛhṇīyāt sapte vātha samācaret |
tilasarṣapamudgāni yavamāṣa kulutthakam ||

priyaṃguśimamālī ca nava bījaistu |
navākṣareṇa matimān sajapatvā tu samāhitam ||

p. 77)

tāmbulandāpayet tatra sarvebhyaśca yathākramam |
āṣāḍhe kṛṣṇapakṣe va aṣṭamyāntu viśeṣataḥ ||

utsavaṃ kārayet samyak pūjayet tu sadeśikaḥ |
trikālaṃ vā dvikālaṃ vā balibhramaṇayorapi ||

tasya vāmena mārgeṇa balibhramaṇakaṃ kramāt |
prathamaṃ brāhidivasaṃ dvitīyamīśvarīṃ viduḥ ||

trayakaumāri divasaṃ caturthaṃ vaiṣṇavī tathā |
pañcamī pañcadivasaṃ ṣaṣṭhīmindrāṇireva ca ||

saptamaṃ bhadrakālī ca divasaṃ balimucyate |
śatadroṇi tadardhaṃ vā tadardhaṃ vā tadardhakam ||

ṣaṣṭhadroṇamathā caiva caturdroṇamathāpi vā |
dvayadroṇamathā caiva kanyasaṃ śivameva ca ||

āḍhakenaiva vāsiddhaṃ śālitaṇḍulasiddhakam |
śvetapadmasamāyuktaṃ gandhokasamanvitam ||

pāyasena baliṃ dadyāt brahmāṇī divase budhaḥ |
śvetārka kusumairyuktaṃ kṛsarānnantu saṃyutam ||

balimetadvijānīyānmāhegrī divasaṃ kramāt |
kumudotpalapuṣpantu haridrānnasudodakaiḥ ||

kaumārī divase kuryāt ekacitto sadā dadet |
vaiṣṇavī tulasī caiva gulānnantu baliṃ dadet ||

p. 78)

mañjikāmāṣamannaṃ ca vārāhī divase yutam |
jātipuṣpantu mudgānnaṃ indrāṇī balimucyate ||

raktapaṃkajasaṃyuktaṃ raktānnaṃ raktamiśrakam |
cāmuṇḍī divase kuryāt vidvānmantreṇa mantritam ||

navākṣareṇa mantreṇa tattannāma samanvitam |
tat tad dine baliṃ dadyāt tat tanmudrāṃ pradarśayet ||

catuṣpathe tripathe ca dvipathaika padandadet |
nava pīṭhe ca dātavyaṃ grāmadvāre tathaiva ca ||

ekavṛkṣe taṭāke ca prākāre dīrghikeṣu ca |
śivālaye sabhāsthāne viṣṇusthāne ca dāpayet ||

durgājyeṣṭhālaye caiva āryasthāne tathaiva ca |
śrīsthāne skandasthāne ca vighnasthāne viśeṣataḥ ||

bauddhasthānantu kartavyaṃ arhasthāne tathaiva ca |
indrāgni yamasthāne nir-ṛti varuṇa vāyavaḥ ||

someśānake caiva kramād datvā baliṃ dadet |
kanyāyāṃ darśane caiva brāhmaṇānāntu darśayet ||

bhinnanāsikayaścaiva cakravākastathaiva ca |
atra cevetarādevya dūtyaścaiva sa yoginīm ||

etānnadṛṣṭamātreṇa baliṃ sarvatra dāpayet |
paribhramaṇavelāyāṃ mudrānṛttaṃ samācaret ||

p. 79)

tat tad dineṣu kartavyaṃ tat tanmudrāṃ samācaret |
anyathā kārayed yastu vyādhiśokabhayaṃ bhavet ||

brahmāṇī divase kuryāt brahmāṇī krīḍameva ca |
māheśī divase caiva māheśī krīḍameva ca ||

kaumārī tad dine caiva tat krīḍānāṃ samācaret |
vaiṣṇavī dinamevantu vaiṣṇavī krīḍamucyate ||

vārāhī divasenaiva vārāhī krīḍameva ca |
indrāṇī divase kuryāt indrāṇī krīḍakārayet ||

cāmuṇḍī divase kuryāt cāmuṇḍī krīḍakārayet |
ekavīrīṃ tataḥ kṛtvā kāmarudrāntu kārayet ||

kailāsamudrayā kuryāt caṇḍikāmudrayā kuru |
tat tad deva na vā kuryāt mudrā nṛttaṃ yathā kramam ||

mudrā nṛttaṃ tu kartavyaṃ hāsanakrīḍanādiśet |
mudrānṛttaṃ viśeṣeṇa kārayet sarvayatnataḥ ||

nṛttakastu śivaṃ proktaṃ pāṭhakastu pitāmahaḥ |
prekṣaṃ bhadrakālādi tasmāt tu putrakastathā ||

* * * * * * caiva tasmāt pādaśivasmṛtaḥ |
śivapāde samutpannaṃ tena pādapa ucyate ||

sarvaśāntisthitānyatra mudrānṛttaṃ tu kārayet |
grāmamadhye prakartavyaṃ mahāmudrāṃ samācaret ||

p. 80)

subhikṣaṃ kṣetramārogyaṃ putrapautra vivardhanam |
tasmāt sarva prayatnena grāmamadhyeṣu kārayet ||

mudrālakṣaṇamevoktaṃ ayāgamadhunā śṛṇu |
karakañcākṣamālā ca brahmāṇī cāṃgamudrayā ||

hariṇaṃ paraśuñcaiva māheśī cāṃgamudrayā |
vajraśakti dharañcaiva kaumārī cāṃgamudrayā ||

śaṃkhacakradharañcaiva vaiṣṇavī cāṃgamudrayā |
halañca musalañcaiva vārāhī cāṃgamudrayā ||

vajraśakti dharañcaiva indrāṇī cāṃgamudrayā |
śūlakhaḍgadharañcaiva kaṭvāṃgaṃ nāgapāśakam ||

keṭakañca kapālañca ghaṇṭā ḍamarukaṃ tathā |
aṃgantu caṃḍikānāntu idānīṃ śṛṇumudrikām ||

nṛttakāle prayoktavyaṃ eṣāṃ sarvātmanā budhaḥ |
lohena kārayet sarvaṃ matsavāṃga yathākramam ||

pañcaraṃga triraṃgaṃ vā ekaraṃgamathāpi vā |
strīṇāṃ nṛttaṃ prakartavyaṃ geyavādya samāyutam ||

rathe vā kūṭayantreṇa pratimā saptadāpayet |
haṃsokṣahañca gāruḍhaṃ harināgapiśācakam ||

svasvenāyudha mukhyeṣu pārśve sthāpya viśeṣataḥ |
pratyekaṃ kūṭayantraṃ sthāpayetsusamāhitaḥ ||

p. 81)

navanāṭya baliñcaiva yatpustvāstu gamyatām |
naityakūṭabaliñcaiva dharme dhvajasamāyutam ||

kṣarikā pāṇinassarve tatpurastāt tu gamyatām |
devyā dhvajāntare yastu mārgocchedaṃ yathā bhavet ||

gajaṃ vā turagaṃ vāpi uṣṭravo mahiṣantu vā |
narāṇāmaruṇañcaiva vanasūkaramāvikam ||

kukkuṭāśca navānāntu cheditaṃ devatā purā |
tanmārge yadi chedaṃ syāt navahatyā sadā budhaḥ ||

havikalpena bhāve tu hutvā devānnivedayet |
brāhmaṇākṣatriyā vaiśyā striyāmannaṃ sabhairavam ||

tanmārga yadi chedaṃ syāddhantavyaṃ śāstravittakaiḥ |
bauddhamārṣataṃ vāpi saṃnyāsa vratadhāriṇaṃ ||

śaivaṃ pāśupataṃ vāpi iti (yadi) mārgantu laṃghayet |
namaskṛtvā vidhānena kartavyantu sadā budhaḥ ||

evaṃ paribhrame grāme nagare pattanepi vā |
nagare kuñjare vāpi tīrthe vāpi samāhitaḥ ||

nānā janasamāyuktaṃ nānākrīḍasamanvitam |
nānā kuhaka saṃyuktaṃ nānāvidyā samāyutam ||

nānā citrasamāyuktaṃ nānāvidha samākulam |
nānādhvaja samāyuktaṃ nānāyogini saṃkaram ||

p. 82)

nānābrāhmaṇa saṃyuktaṃ nānāmeṣasamākulam |
nānāgajasamāyuktaṃ nānāturagasaṃyutam ||

nānārājasamāyuktaṃ nānāśāstrasamākulam |
ekāhaṃ tryahañcaiva pañcāhe saptame dine ||

evaṃ devyāstu caivoktaṃ navāhaṃ vāpi kārayet |
athavā ṣoḍaśāhaṃ vā māsamekantu kārayet ||

balibhramaṇavelāyāṃ yātrāhomantu kārayet |
apāmārgasamidbhistu aṣṭottaraśataṃ hutam ||

ājyenāṣṭaraśataṃ hutvā tvaṣṭaśataṃ hutam |
aṣṭame divase rātrau rakṣāṃ kṛtvā tu baṃddhayet ||

ācāryaṃ pūjayet tatra ajaṃ vā mahiṣantu vā |
ajaṃ vinda paśuṃ vāpi pratisaraṃ bandhayet tathā ||

tatpaścāt pañcaviṃśairvā saptacācaikameva vā |
paśuṃ nibaṃddhayet sūtraṃ raktasūtraṃ viśeṣataḥ ||

tatrādau jāgaraṃ vāpi grahe vā ālaye budhaḥ |
kalaśaṃ sthāpayet tatra raktavastreṇa veṣṭayet ||

kalaśe vāmabhāge tu rakṣāsūtraṃ nyased budhaḥ |
śālimadhye nyaset sarvamekaikaṃ pañcadroṇakam ||

tadardhaṃ taṇḍulaṃ grāhyaṃ padmamaṣṭadale nyaset |
sūtraṃ navākṣaraṃ nyasya tacchakti kalaśaṃ tathā ||

p. 83)

kalaśodakena saṃspṛśya sūtreṇaiva tu bandhayet |
bandhayitvā tu sūtraṃ vā paśunā rakṣayed budhaḥ ||

prāsāde tu baliṃ dadyāt pūrvokta vidhinā budhaḥ |
ikṣukhaṇḍasamāyuktaṃ raktatoya samanvitam ||

madhyāhne dāpayet tatra sarva dikṣu yathākramam |
ātape tu paśuṃ hatvā yathāvidhitunu kramāt ||

raktaṃ vai māṃsakhaṇḍañca tad devyāntu nivedayet |
evaṃ śāntividhiṃ proktaṃ paścāt paśuvidhirbhavet ||

iti brahmayāmale vidyāpīṭhāvatārite pratiṣṭhātantre ekāśīti vidhānāṃge 
mātṛśāntividhiṃ nāma aṣṭādaśapaṭalaḥ || 18 ||


paśuvidhiṃ pravakṣyāmi sarvakāmārthasādhanam |
gajaṃ vā turagaṃ vāpi uṣṭraṃ vā mahiṣantu vā ||

kṛte tu gajamevoktaṃ tretāyāmahamucyate |
dvāpare uṣṭramevoktaṃ kalau mahiṣameva ca ||

mahiṣālābhe janiṃ prāktaṃ ajālābhe tu pauṣṭikam |
sarvalakṣaṇasaṃpūrṇa śubhalakṣaṇa rakṣitam ||

surūpavandhyā praśastāstu māṃ peśalamuttamam |
śṛṃgahīne tu varjitvā karṇahīne tu varjayet ||

nāsihīnai tathā caiva arahīne tu varjayet |
paśūnāñca śithile puchrahīne tathaiva ca ||

p. 84)

ativṛddhamati bāla kṛśaṃ varjaṃ sadā budhaḥ |
śṛṃgahīnantu durbhikṣaṃ badhiraṃ kuṇḍahīnake ||

mukhanāsika hīne tu durbhikṣaṃ kalahaṃ bhavet |
khurahīne prāṇināśaṃ paṃkunā paṃkujanmanaḥ ||

kāṇe kāṇatvamāpnoti tathāgre kukṣirogakam |
pucchahīne ca dāridryaṃ ativṛddhiṃ mṛtirbhavet ||

bālā pañcavarṣe tu madhyamā |
saptavarṣā bhaved vṛddhā tadūrdhvamatimṛddhidā ||

etān parīkṣya yatnena sapaśuṃ śodhayed budhaḥ |
pāyasaṃ snāpayet pūrvaṃ dadhinā tu tathaiva ca ||

snāpayitvā ghṛtenaiva snāpyatā taṃbunābudhaḥ |
gandhāmbu snāpayet paścāt gandhapuṣpādinārcayet ||

arghyapādyācamanīyañca pañcaratnāmbujā budhaḥ |
mātresotkṛtāṃ sṛṣṭvā spṛṣṭvā spṛṣṭvā tu deśikaḥ ||

akārādikṣakārāntaṃ saptavargaṃ kramān nyaset |
śiro phālabhruvau kīrṇe netre nāsikapālayoḥ ||

oṣṭhayordantapaṃktau ca jihvā ca cibukaṃ tathā |
yeṣu tenaiva sarveṣu avargaṃ vinyaset punaḥ ||

kaṇṭhe grīve tathā skandhe vārau hṛdi viśeṣataḥ |
kavargaṃ vinyasenmantrī eṣu sthāneṣu pūrvavat ||

p. 85)

cavargā ca ṭavargā ca catuṣpādeṣu vinyaset |
śṛṃgayonyati pṛṣṭhau ca guhyasthānastaneṣu ca ||

nāse pucchāgra pāne ca kakutsthāne nyaset kramāt |
sāsramṛtsamedosthi majjaśuklādi dhātuṣu ||

īrute aśrake caiva navabījaṃ kramān nyaset |
payasā vinyaset paścāt huṃkāraṃ sarvavinyaset ||

śṛṃgayo brahmaviṣṇuśca rudrassadāśivastathā |
vasavaścāṣṭabhiścaiva rudramekādaśādi ca ||

āditya dvādaśaproktā aśvinau dvau prakīrtitau |
brāhmaṃ māheśvarī sandhyā yajñāya vāsu * * * ||

* * ttikaralī caṇḍamaheśāṣṭākramaṇaset |
vāmadevī ca rudrī ca jyeṣṭhī kālā tathaiva ca ||

kalavikaraṇī caiva balavikaraṇī tathā |
balapramathinī sarvabhūtadamanonmanī ||

śirādra pādayoścaiva kramādvinyasya devatā |
gandhodakaṃ tato dadyāt navākṣareṇa buddhimān ||

vastre yugme saṃpūjya praṇavena tu dāpayet |
hārañca kaṭisūtrañca kuṇḍalaṃ makuṭaṃ tathā ||

nivedyaṃ dāpayenmantrī śvetapītañca kṛṣṇakam |
karṇe mantraṃ videnmantrī navākṣarasakṛt sakṛt ||

p. 86)

pādasthāne khanet kūpaṃ tatra sthāpya paśuṃ budhaḥ |
āgacha padaṃ tatraiva tatra sthāpya paśuṃ budhaḥ ||

devyācābhimukhe sthāpya caturdaṇḍī tadantare |
bilvaṃ vā khadiraṃ vāpi pañcahastaṃ pramāṇataḥ ||

ṣoḍaśāṃgulanāhantu agre padmākṛtirbhavet |
patraṃ karṇikāyuktaṃ syāt yatnākāraṃ samaṃ tathā ||

sūpaṃ saṃsthāpayet tatra devyāścaiva purākṛtam |
paśuṃ saṃveṣṭayet tatra balarajāti saṃyutam ||

nālikerastu carmantu yantrayitvā tu rajjubhiḥ |
kaniṣṭhāṃgula parīṇāṃhaṃtrīrāvṛtti krameṇa tu ||

nicchindreṃvajayet tatra nāgapāśamanusmaran |
kuśavajrasamāyuktaṃ sāpakaṃ viratairyukam ||

vidvān saṃsṛṣṭamātreṇa annaṃ pāñcamarujjakaiḥ |
savyāpasavyamātreṇa krāmayitvā tu sāpakam ||

paścāt khaḍgaṃ gṛhītvā tu khaḍgaśāstravicārakaḥ |
khaḍgadevāsure lakṣmī padme brāhmaṇadevatā ||

ghaṇṭāyā vighnadaivatvaṃ śuddhāśe viṣṇudaivatam |
kaṭikāskanda daivatyaṃ yārayoścandrasūryayoḥ ||

madhyame rudradaivatyaṃ agre saṃhārakālikām |
ityantu khaḍgadaivatyaṃ pūjayet khaḍgadevatām ||

p. 87)

oṃ khaṃ khaḍgāya śatrasaṃhārāya namaḥ |
paśūnāṃ sarvakarṇe tu jīvanmukteti mantrataḥ ||

oṃ paśujīva muktiprade devī sāyujya dehaṃ svāhā |
ekena prahareṇaiva grīvāścedaviśāradaḥ ||

śatamardhaṃ tadardhaṃ vā cottamantu praśasyate |
mahābali prakāreṇa vadhaṃ pīṭhe baliṃ kṣipet ||

tadbhāgaṃ prokṣayitvā tu gandhādīnāṃ tu pūjayet |
vastrayugmena saṃpūjya svarūpapriyadarśanam ||

yathālābho paśuṃ chitvā tathā lābho phalaṃ bhavet |
tatpaśuṃ jīvamuktantu sadyassāyujyamāpnuyāt ||

ityete balimuddiśya kartṝṇāntu phalaṃ śṛṇu |
sarvasaṃpatkaraṃ bhadraṃ jayadaṃ sarva siddhidam ||

romaromeṣu kalpaṃ vā svargaloke mahīyate |
sarvaroma samāpteṣu paścāt sāyujyamāpnuyāt ||

brāhmaṇādi krameṇaiva paśuṃ hatvā viśeṣataḥ |
anyeṣāñcaiva jātīnāṃ paśucchedaṃ na kārayet ||

chedane caiva tatraiva rājarāṣṭraṃ vinaśyati |
prāyaścittaṃ prakurvīta punaśśāntiṃ samārabhet ||

sarvalakṣaṇasaṃpūrṇaṃ sarvāvayavaśobhitam |
evaṃ lakṣaṇasaṃyuktaṃ taṃbhadachedayetpunaḥ ||

p. 88)

grīve tu praharenmantrī tadraktaṃ vinivedayet |
vasandṛṣṭyā bhavet tatra prāyaścittaṃ samācaret ||

punaḥ paśuṃ hunettatra udāpūrvamūdīrakam |
homaṃ kṛtvā tu mantrajñastaddoṣaśamanāya ca ||

maṇḍalaṃ kārayet tatra tribhirvarṇairlikhed budhaḥ |
caturaśraṃ bārhyato likhya śūlenaiva subhūṣitam ||

madhye padmaṃ samālikhya aṣṭapatraṃ sakarṇikam |
mātṛn vai pūjayet tatra gandhapuṣpañca dhūpakaiḥ ||

kalaśaṃ navakaṃ sthāpya sāpidhānaṃ sakūrcakam |
saṃjñārakta samāyuktaṃ navākṣareṇa mantritān ||

vyomaṃ pāraśavaṃ kṛtvā catvastu caturdaśī |
mātṛdīkṣā kramañcaiva paraṃ paryāyameva ca ||

anyatkarṇa na kartavyaṃ yāmalācārasaṃyutam |
samayī putrakaścaiva sādhakācārya eva ca ||

citrakaṃ pāraśaiva syāt putrakāṇāṃ śivadvijaḥ |
mātṛdīkṣā samāyuktaṃ caturvarṇantu yośrakam ||

ādau pāraśavāścaiva nityaṃ devyāstu pūjakāḥ |
dīkṣitā karmayogyānāṃ pāraśaiva viśeṣataḥ ||

brāhmaṇān śūdrakanyāyāmmantrayuktena saṃgrahaḥ |
jātastayośca jātyādāvaśaktaḥ pāraśavastathā ||

p. 89)

ṣoḍaśa kriyayā yuktaṃ sarvasaṃskārasaṃyutam |
mātṛdīkṣā ca kartavyaṃ janmāpāraśavasmṛtaḥ ||

anyeṣāñcaiva yogyānāṃ sarveṣāntu viśeṣataḥ |
na dīkṣitaśca yatkarmaṃ tatkarmaṃ niṣphalaṃ bhavet ||

tasmāt sarvaprayatnena pāraśaiva na pūjanam |
homaṃ kṛtvā viśeṣeṇa caturdikṣu samaṃ tathā ||

raktā karālī caṇḍākṣī mahocchiṣṭā pṛthak pṛthak |
khadirāśvattha bilvañca vaṭaścaiva caturdiśam ||

pṛthagaṣṭottaraśataṃ brahmā vai tvekaviṃśati |
samidhājya caruṃ lājaṃ sarṣapañca yavantilam ||

mudgañca vaiṇavañcaiva śrī patraṃ kadalīphalam |
tat tan mantreṇa hotavyaṃ caturdikṣu yathākramam ||

navākṣareṇa mantreṇa samiddravyeṇa homayet |
kulavidyā vidhānena paścād grāma parigrahe ||

saptāhe tridine vāpi kārayedutsavaṃ kramāt |
athavā ekarātraṃ vā grāme samyak paribhramet ||

bhramaṇānte viśeṣeṇa pūrvokta vidhinā hunet |
pūrvaṃ padmavidhi kṛtvā snapanaṃ kārayedbudhaḥ ||

snapanaṃ kārayitvā tu snapanoktavidhānataḥ |
brāhmaṇān bhojayet tatra yathāvittānusārataḥ ||

p. 90)

dīnānāṃ kṛpaṇānāñca annapānādi dāpayet |
garbhadoṣodbhave tatra ete naiva tu śāmyati ||

avanna kuryādajñānāt mṛtyudoṣaṃ bhaviṣyati |
durbhikṣaṃ kalahaṃ ghoraṃ anāvṛṣṭirbhaviṣyati ||

garbhiṇī vayadoṣārthaṃ kriyā caiṣā prakīrtitā |
evaṃ kṛtvā vidhānena sarvaśāntirbhaviṣyati ||

dhanamāya śucau * * * prabhāmatulaṃ bhavet |
hṛddeśaṃ praṇavenaiva ṣaṭkāreṇa tu gṛhyatām ||

phaṭkāraṃ mukhadeśe tu huṃkāreṇa śirastathā |
sadalantadvaye naiva pārśve hrī māṃ samantritam ||

ṣoḍaśāktena bījena svāhā praṇavayojitam |
tasmāt samṛddhate mantrī yāntejaṃ vā sthitaṃ haret ||

sarvāṃgantu harenmantrī navākṣareṇa mantritam |
saṃ saṃ dṛśya matimān mūlamantreṇa vācayet ||

vācayitvā vidhānena yojayen mūlavidyayā |
taccheṣaṃ homayenmantrī navākṣareṇa śataṃ budhaḥ ||

brāhmī māheśvarī caiva kaumārī vaiṣṇavī tathā |
vārāhī caiva cendrāṇī cāmuṇḍī vīrabhadrakam ||

gaṇeśaścaiva tatkṣetraṃ lokapālāstathaiva ca |
piśāca pretabhūtāśca kūśmāṇḍā guhyakāstathā ||

p. 91)

gandharvā kiṃnarā siddhā sarvebhyo balidāpayet |
mūlamantreṇa mantrajño balimeṣāṃ vinikṣipet ||

catuṣpathe tripathe vāpi taṭāke kṣetradīrghike |
prākāre cālaye caiva śmaśāne caityake budhaḥ ||

hutaśeṣaṃ bhavet sarvaṃ bhaktiyukto dṛḍhavrataḥ |
raktānnañca pradātavyaṃ pariyuktena vai budhaḥ ||

baliṃ dadyād vidhānena rakta bhāṇḍaṃ tyajed bahiḥ |
grāmasīmā bahirvāpi kūpe sthāpya ca mantravit ||

paścādvā pāṃsubhirdhīmān kuṇḍañcaiva samukṣipet |
kanyakāṃ bhojayet tatra ekaviṃśati saṃkhyayā ||

evaṃ paśuvidhiḥ prokto lakṣaṇantu praśasyate |

iti brahmayāmale śatasahasrasaṃhitāyāṃ paśuvidhirnāma ekonaviṃśat paṭalaḥ || 
19 ||


ataḥ paraṃ pravakṣyāmi yathā vedānupūrvaśaḥ |
śāntikaṃ pauṣṭikañcaiva ābhicārakamāraṇam ||

brāhmaṇādikrameṇaiva śāntiṃ kṛtvā yathākramam |
asurāṇāṃ vināśārthaṃ mātṝṇāmudbhavaṃ kramāt ||

mātṝṇāṃ śāntikaṃ kṛtvā sarva bhūhitaṃ bhavet |
uttamāmadhyamadhama trividhaṃ paśurucyate ||

p. 92)

hastīhayanaraṃ hatvā uttamantu vinirdiśet |
madhyaṃ māhiṣamevoṣṭraṃ tvadhamaṃ tvajasūkaraiḥ ||

hariṇamuttamañcaiva kukkuṭañcādhamaṃ bhavet |
lalāṭe śvetavarṇantu saṃyutaṃ netraguggulam ||

saṃkāśamāṃsaṃ * ṣṇasudarśanaṃ bhūsvagrīvaham |
bṛhakṣa * * * * * bṛhat skanda bṛhacchiram ||

* sūgdhamedhavarṇantu atikṛṣṇaṃ vilocanam |
* ṣṭapādaṃ sujāraśca vṛttapādaṃ sunihṛtam ||

śṛṃgahīnaṃ bhaveddhvādhi dṛṣṭihīnaṃ dhanakṣayam |
śotrahīnaṃ hyanāvṛṣṭi pādahīnantu paṃkunā ||

pucchahīnaṃ bhavenmṛtyu agnidagdhaṃ kulakṣayam |
samapekṣyaṃ sadāridryaṃ dantahīnaṃ nṛpād bhayam ||

garbhanvatra samutpannaṃ prajānāmahitakṣayam |
punaśśāntiṃ pravakṣyāmi yojayitvā vicakṣaṇaḥ ||

pāṣāṇasphaṭikaṃ kuryāt mahāmārī prakopanam |
tasya śāntiṃ prakurvīta punaśśāntirvidhīyate ||

prāyaścittaṃ prakurvīta sarvadoṣantu śamyati |
mahiṣaṃ sarvāṃgayuktaṃ sudarśanaṃ suśobhanam ||

pūrvoktantu paśuṃ tatra sarvalakṣaṇasaṃyutam | 
śubhavarṇaṃ śubhaṃ proktāṃ vāhanāṃ varṇanāvaham ||

p. 93)

kṛṣṇavarṇa subhikṣañca dhūmrābhaṃ vāhanaṃ bhavet |
lalāṭe nīlavarṇantu paśuṃ sukhamavāpnuyāt ||

guggulāsadṛśaṃ netra putralābhena saṃśayaḥ |
hrasvagrīvañcirāyuṣyaṃ sulakṣaṇaṃ sukhāvaham ||

evaṃ vidhividhānajño mātṝṇāṃ vṛddhivivardhanam |
pañcarātraṃ paśuṃ śodhya caruṇāpyupalakṣayet ||

mātṝṇāṃ tatra saṃpūrṇa śuddhasnānamalīnakam |
pṛthak pañcāṣṭavargeṣu uttamaṃ paśurucyate ||

bālāti vṛddhasaṃyuktaṃ varjayitvā viśeṣataḥ |
ṣaṣṭhāhaṃ pūrvarātre tu paśuṃ kṛvādhivāsanam ||

vedimadhye prakartavyaṃ maṇḍalaṃ caturaśrakam |
huṃphaṭkāreti mantreṇa aṣṭapatraṃ sakarṇikam ||

madhye paśaṃ tathā vyāpya saptarohiṇi mantrataḥ |
chedayenmūlamantreṇa bhaktiyukto narottamaḥ ||

utsavādiṣu sarveṣu balikarma samācaret |
vāhanaṃ devi yānasya drasyavidhirucyate ||

iti brahmayāmale śatasahasrasaṃhitāyāṃ śāntividhirnāma viṃśat paṭalaḥ || 20 ||


p. 94)

ataḥ paraṃ pravakṣyāmi dhvajārohaṇamuttamam |
dhvajasya lakṣaṇaṃ vakṣye uttamādhamamadhyamam ||

ṣoḍaśahastayuktaṃ tu dvihastārdhantu vistṛtam |
mūle tu ghaṭikopetaṃ kiṃkiṇīkha saṃyutam ||

pārśve kadalikopetaṃ tadagre tu dvidhākṛtam |
brāhmaṇasya dhvajaṃ śvetamuttamaṃ tadvinirdiśet ||

triśūlantu śivañcaiva kapālaṃ kauśikaṃ tathā |
nārācaṃ paraśuñcaiva sarvavastraṃ tathaiva ca ||

mūlamadhye tathānte ca etaiścaiva tu cāṃkitam |
śvetasūtrasamudbhūtaṃ naikacisamanvitam ||

evaṃ dhvajottamaṃ proktaṃ madhyamaṃ dvādaśaṃ bhavet |
pūrvavat kārayed brahman madhyamañca dhvajaṃ kramāt ||

pañcatālantu vistāraṃ pañcavarṇantu samanvitam |
kṣatriyasya dhvajaṃ proktaṃ raktasūtrasamanvitam ||

adhamaṃ daśahastañca dvihastañcaiva vistṛtam |
pūrvavat kārayet tatra nānācitrasamanvitam ||

vaiśyasya pītavarṇena lakṣaṇena samanvitam |
aṣṭahastasamāyuktaṃ dvihastañciva vistṛtam ||

śūdrāṇāṃ kanyasañcaiva naikacitra samanvitam |
pūrvavat kārayet tatra paṭañca kṛṣṇavarṇakam ||

p. 95)

kārpāsaṃ brahmaṇaḥ proktaṃ kṣaumantu kṣatriyasya tu |
āpiṃgaṃ vaiśya śūdrāṇāṃ dhvajānāṃ parikīrtitā ||

karālī tu likhet tatra paṭe caiva hi buddhimān |
dhvajānāṃ lakṣaṇaṃ hyetaduttamammadhyamādhamam ||

dhvajadaṇḍavidhiṃ kuryāt uttamaṃ madhyamādhamam |
prāsādādviguṇaṃ proktamuttamaṃ daṇḍamucyate ||

candanañcaṃpakañcaiva madhukaṃ panasaṃ tathā |
khadiraṃ devadāruñca vakulaṃ bilvameva ca ||

aśokamanasañcaiva śreṣṭhavṛkṣamudīritam |
madhyamaṃ * * * * * * * * nālikerakam ||

adhamaṃ muni vṛkṣaṃ syāt kramukaṃ yājñikaṃ bhavet |
vaiṇavaṃ tadvijānīyāt mūlānāhamihocyate ||

ete vṛkṣā praśastāśca pūrvoktalakṣaṇānvitāḥ |
śatahastaṃ tadardhaṃ vā viṃśatpañcadaśaṃ tathā ||

dvādaśaṃ hastadaṇḍaṃ vā tathā lābhantu yojayet |
vaiṇavaṃ tadvijānīyāt mūlenāhamihocyate ||

ṣoḍaśāṃgulanāhaṃ syāt madhye cāṣṭāṃgulaṃ bhavet |
tadagre tu tadardhaṃ syāt uttamaṃ daṇḍamucyate ||

madhyamasya tadardhaṃ vā prāsādasya yathākramam |
aṣṭāṃgulañca nāgantu mūlaṃ tasya yathākramam ||

p. 96)

evaṃ daṇḍaṃ samutpādya dhvajamāropayedbudhaḥ |
atha dārujaṃ vāpi dhvajamāropayetkramāt ||

dhvajamāropayet prātaḥ rāṣṭrantu vijayaṃ bhavet |
madhyāhne rāṣṭravṛddhiḥ syāt sāyāhne tu nṛṇāṃ śubham ||

ardharātrau bhaved brahma sarvasampat karaṃ bhavet |
agnake padavañcaiva * * * ścaiva nāśayet ||

dravyarthamaṃgalānāntu divya bhūṣaṇa bhūṣaṇam |
asaddeva vināśañca ṛṣideva pramodanam ||

śāvamuktā tadācārya sarvabhūṣaṇabhūṣitam |
tāmbūlaṃ dāpayitvā tu sarvebhyaśca viśeṣataḥ ||

dhvajamāropayet tasmin śāstradṛṣṭena karmaṇā |
dhvajāropya dhvajaṃ brahma yathāvidhi purassaram ||

upadhvajocyute tasmin hastāyāmasamanvitam |
indre tu śvetavarṇaṃ syāt āgneyaṃ raktavarṇakam ||

yāmye kṛṣṇodbhavañcaiva nair-ṛtyāndhūmrameva tu |
vāruṇe tu tadākāraṃ vāyavyaṃ pītavarṇakam ||

saume tu sauvarṇābhaṃ kuṃkumābhantu śaṃkare |
evaṃ dīrghaṃ nijaṃ proktaṃ veṇudaṇḍasamanvitam ||

trayāṇāñca dhvajānāñca dīrghajātaṃ tathaiva ca |
athavā dārudaṇḍañca tatpramāṇantu cocyate ||

p. 97)

evaṃ kṛtvā samāsena naivedyaṃ dāpayed budhaḥ |
uttamañcaiva naivedyaṃ droṇataṇḍulasaṃyutam ||

piśitantu tadardhañca ghṛtaprasthasamanvitam |
trayāṇāñca dhvajānāñca dadhnāñcopadaṃśakam ||

kadalīphalasaṃyutam nālikeraphalaṃ tathā |
gulakhaṇḍañca māṣañca mudgamūlaphalaṃ tathā ||

bṛhatī kāravalli ca kūśmāṇḍantu viśeṣataḥ |
lavaṇaṃ marīcikañcaiva snehasnigdhantu kārayet ||

nivedyandāpayet tatra kramupadaṃ samiti smṛtam |
madhunā caiva saṃyuktaṃ pāyasaṃ dadhivarjitam ||

svajāti devaṃ vetālaṃ khaḍgahastañca dāpayet |
evaṃ havirnivedyañca dhvajadevāya deśikaḥ ||

tāmbūlaṃ dāpayet tasmin dhvajadevaṃ samarpayet |
evaṃ vai cottamaṃ proktaṃ haviścaiva viśeṣataḥ ||

tadardhaṃ madhyamaṃ vidhyāt tadardhañcāsamaṃ bhavet |
oṃ khaḍgahastāya vidmahe dhvajadevāya dhīmahi ||

tanno dhvajaḥ pracodayāt |
paiśācīnāṃ padaṃ paścāt tatpaścātpracodayāt ||

evaṃ mantraṃ samuccārya sarvaṃ tatraiva kārayet |
dundubhiṃ praharet pūrvaṃ dhvajaṃ paścāt samuddharet ||

p. 98)

tāmbūlaṃ dāpayet tatra sarvebhyaśca vibhaktitaḥ |
kalaśānvedikāyāntu taṇḍule tu yathākramāt ||

taṇḍulaṃ śālibhiḥ kṛtvā aṣṭadroṇairviśeṣataḥ |
pañcaratnāni sūtrāṇi taṇḍule sūtrayet tathā ||

tiryak tathaiva sūtrāṇi sūtrayed vai vicakṣaṇaḥ |
dvipadaṃ hṛdaye tasmin caturdikṣu tathaiva ca ||

madhye navapadaṃ padmamaṣṭapatraṃ ñakarṇikam |
yavairdhātyairvikiraṇaṃ caturvistāramantataḥ ||

tilaiśca śobhitaṃ padmamāḍhakena vicakṣaṇaḥ |
pañcaratnañca tacchuddhakalaśe caiva tu vinyaset ||

sūtreṇa veṣṭitaṃ raktamāmrapallavaśobhitam |
vastrayugmaṃ samāyuktaṃ gandhodakasamanvitam ||

evaṃ kṛtvā tathā brahman naivedyaṃ dāpayet punaḥ |
pūrvoktañca baliṃ dadyāt kṛtvā devaṃ hṛdāntikam ||

evaṃ kṛtvā samāsena kanyābhojanamācaret |
kanyāśca ṣoḍaśe pātrairbhojayet pāyasena tu ||

dhvajasyottarapārśve tu kṣetrapālasya pīṭhakam |
vṛttapaṃkti trikoṇaṃ vā caturaśramathāpi vā ||

athavā devyālayaṃ syāt aiśānyāṃ pīṭhamucyate |
ekavistāramucchṛtya tāvadeva tu varṇakam ||

p. 99)

indranīlapratīkāśaṃ ghoradaṃṣtra mahodaram |
daṇḍahastaṃ suhastākṣamūrdhvakeśaṃ bhayānanam ||

meghābhañcaiva sañcintya kṣetrapālabaliṃ kṣipet |
caturviṃśati varṇaiśca mantrasyābhyarcanaṃ bhavet ||

kṣetrasya mantrāghaṃ sarvaṃ kṣetrapālabaliṃ kṣipet |
dundubhiḥ praharaṃ pūrvaṃ kṛtvā tatra baliṃ kṣipet ||

ādau tu cāṃkuraṃ kṛtvā tadante hyasivāsanam |
tadante dhvajamāropya tadante bheritāḍanam ||

tadante śrībaliṃ kuryāt tadante cāṃkurantathā |
tadante yāgapūjā ca tadante śrībaliṃ tathā ||

tadante cotsavaṃ proktaṃ tadante snapanaṃ kuru |
tadante gurupūjā ca śastradṛṣṭena karmaṇā ||

kṣetrapālabaliṃ vakṣye yathāvidhi purassaram |
śataprasthaiśca pakvaṃ syāt tadardhaṃ vā viśeṣetaḥ ||

ajamāṃsa yutaṃ pakvaṃ talacūrṇasamanvitam |
gulakhaṇḍasamāyuktamikṣukhaṇḍasamanvitam ||

kadalīphala saṃyuktaṃ madhvājyena samanvitam |
evaṃ praharaṇañcaiva sarva vādyena buddhimān ||

tasmāt sarva prayatnena kujavārabaliṃ kṣipet |
tadvārātpūrvavāre tu ||

iti brahmāyāmale vīravidhāne dhvajārohaṇavidhirnāma ekaviṃśatpaṭalaḥ || 21 ||


p. 100)

athātassaṃpravakṣyāmi kujavārabaliṃ śṛṇu |
sarvapāpaharaṃ rājñe sarvasaṃpatpravardhanam ||

brāhmaṇānāṃ hitañcaiva mahāmārī vināśanam |
rājārāṣṭrajayaṃñcaiva putrapautravivardhanam ||

gṛhajvaravināśañca bhūtaduṣṭa vināśanam |
mahāśāntikarañcaiva mahāvṛṣṭivivardhanam ||

rājasenā sukhārthañca hastyaśvanaravardhanam |
taskarānnabhayañcaiva mātṝṇāṃ prītivardhanam ||

tasmāt sarvaprayatnena kulavārabaliṃ kṣipet |
tadvārātpūrvavāre tu rātrau sūtrantu bandhayet ||

aṣṭadroṇaistu saṃsiddhe paṃkajaṃ tatra cālikhet |
evaṃ kṛtvā vidhānena prokṣayenmūlamantrakam ||

tanmadhye kalaśaṃ nyastvā kṛṣṇamaṇḍalavarjitam |
trisūtraṃ veṣṭayet tatra gandhodaka supūritam ||

pañcaratnasamāyuktaṃ vastradvaya vibhūṣitam |
ekavīrīṃ nyasetkumbhe mūlamantreṇa deśikā ||

gandhapuṣpañca dīpañca arghyañcaru nivedayet |
ajaraktantu saṃpūjya vāmahastantu bandhayet ||

prabhāte vimale śuddhe paraśecanamārabhet |
dviguṇamārādhya yatnena śāstra dṛṣṭena karmaṇā ||

p. 101)

evaṃ kṛtvā vidhānena carulāja phalādibhiḥ |
ekāhantu hunet tatra mūlamantreṇa deśikaḥ ||

devyāstu purataḥ kṛtvā kuṇḍe vā sthaṇḍilepi vā |
mātṝṇāmarcanañcaiva mātṛmantreṇa deśikaḥ ||

homaṃ tatra prakartavyaṃ taddeśe tu hunetkramāt |
raktaṃ māṃsaṃ ghṛtañcaiva sarṣapañcatilastathā ||

lājāpūpādi saṃyuktamekaikāṣṭaśaṃ hunet |
bhūtapīṭhaṃ nyasenmadhye ajasaptantu pātayet ||

sakalaṃ niṣkalaṃ nyasya tadraktaṃ tu nivedayet |
madhutrayeṇasaṃyuktaṃ rudhiraṃ madhyasaṃyutam ||

madhyamāṃsasamāyuktaṃ kaṭake caiva nikṣipet |
evaṃ kṛtvā vidhānena yojayed deśikottamaḥ ||

śūlaṃ dhvajañca paraśuṃ cānnaliṃgaṃ kriyākaram |
kapālaṃ ḍamaruñcaiva ratnavyāghādakantathā ||

etāṃśca tān samuddhṛtya dīkṣite paraśaivake |
kṣurikāhastasaṃyuktaṃ baliñcaiva hi kārayet ||

nānāpaṭahasaṃyuktaṃ nānāvādyasamanvitam |
ḍamarukadhvanisaṃyuktaṃ sarva * * samanvitam ||

mātṛbhakti samāyuktaṃ māheśvari samanvitam |
samayī sādhakaścaiva putrakācāryakastathā ||

p. 102)

kṣurikāśrita hastastu saṃgañcaiva manohare |
kujavārabaliṃ śīghraṃ madhyāhne ca vinikṣipet ||

grāme vā nagare vāpi keṭake kubjakepi vā |
dvipathe tripathe koṣṭhe valmīke ca tathaiva ca ||

catuṣpathe śmaśāne ca baliṃ sarvatra dāpayet |
bali bhramaṇavelāyāṃ narāṇāṃ laṃghanaṃ na tu ||

triśūlaṃ laṃghanaṃ kṛtvā dhānamokṣamavāpnuyāt |
strīṇāñcaiva tu viprāṇāṃ laṃghane tatra saṃbhave ||

nirapekṣañca kartavyaṃ kṛtvā caiva baliṃ bhrame |
vaiśya kṣatriya laṃghe tu māṃsacchedantu kārayet |

śvānamārjāramahiṣā kharoṣṭrāśca tathaiva ca |
mūlamantreṇa mantrajña paśūnāñcaiva ghātayet ||

evaṃ baliṃ kṣiped brahman śṛṇu śāstrasya niścayaḥ ||

iti brahmayāmale śatasahasrasaṃhitāyāṃ kujavārabalirnāma dvāviṃśaḥ paṭalaḥ 
|| 22 ||


ekāhamutsavaṃ vaṣye śrūyatāṃ kamalāsana |
pūrvavanmaṇṭapaṃ kṛtvā toraṇa dhvajasaṃyutam ||

vaidikā caturaśrantu catvāriṃśatkulaṃ kramāt |
tadbāhye dvārakekṣudaṇḍantatraiva kārayet ||

p. 103)

ratnimātraṃ pramāṇāni caturaśrasamantathā |
kṛṣṇapakṣe praśastantu aṃgāraka caturdaśī ||

rohiṇyāmutsavaṃ śreṣṭhaṃ aṃgārakadinairyutam |
brahmaṇe vaiṣṇave puṣye aṃgārakadinairyutam ||

pratimāsini kurvīta aṃgārabali nivedayet |
pūrvāhṇe cārcayed devīṃ kūrcānnantu nivedayet ||

śāntihomaṃ prakūrvīta devyagni vidhisaṃyutam |
raktodakaṃ baliṃ pūrvaṃ madhyāhna balikarmaṇi ||

carumāṃsañca rudhiraṃ lājāni ca tulāni ca |
kūrca * * * * * āpūpāni ca bahūni ca ||

balidravyañca yudhañcaiva arcayenmantra pūrvakam |
dhūpadīpasamāyuktaṃ vitānaṃ vastraśobhitam ||

madhudhvajasahañcaiva pāśaśca majjakaṃ tathā |
khaḍgagarbhidhanussaṃgaikṣurikai kṛca śobhitam ||

balirakṣāṃ prakūrvīta nayet tatra sadeśikaḥ |
balipātramāyudhammārya maunī vrataparāyaṇaḥ ||

brahmacārī tapasvī ca śuciviprasamāsana |
mantrañca mātṛkaṃ nyastvā * * * * * śobhitam ||

saptamudrāṃ prakurvīta toraṇāni ca saṃjñayā |
kṣetrapālabaliṃ dadyāt sthāpayet tadvicakṣanaḥ ||

p. 104)

ālayantu paribhramya śannogacchantyathākramam |
grāmaṃ vā nagaraṃ vāpi pattanaṃ vā pradakṣiṇam ||

brahmasthāne tu prathamaṃ brahmadevi baliṃ dadet |
indrādīśānaparyantaṃ baliṃ kuryāt samantataḥ ||

devī veṣadharo vāpi mudrāṃ vā balyanantaram |
caturaśramaṇḍalaṃ pūrvamāgneyāṃ yonimākṛtim ||

yāmyāyāmardha candre tu nair-ṛtyāntu trikoṇakam |
vāruṇyāṃ vartulaṃ vidyāt vāyavyāntu ṣaḍaśrakam ||

padmamaṣṭadalaṃ saumye aiśanye cāṣṭakoṇakam |
hastamātra pramāṇāni maṇḍalantu kārayet budhaḥ ||

* * catuṣpathe caiva triśūlañcaiva durgake |
vāpī kūpataṭākañca gopurañca tathaiva ca ||

devasthāne sabhāsthāne maṇṭape ca vihārake |
vanāntare saṃsthāne vaṭaplakṣaśmaśānake ||

nagarasya catudvāre ekavṛkṣe śivālaye |
baliṃ dadyād viśeṣeṇa svanāmnā cābhimantravit ||

mudrābandhanamaskāramarcayitvā punaḥ punaḥ |
balimudrāṃ dadet paścāt balimantramanusmaret ||

yātrā homantataḥ kṛtvā pāraśaivaṃ viśeṣataḥ |
catuṣṭaya japitvā tu cāmuṇḍā hṛdayañjapet ||

p. 105)

tadardharātre tatkāle devī pūjā yaduttamam |
aṣṭāha samahārāvaṃ balidānādanantaram ||

navadvayaguṇāvāhe * * * * * * * * |
bhanune nāmamantreṇa arcayitvā yathākramam ||

āsyānāñcaiva cārghyañca pādyamācamanīyakam |
arghyāntamarcayed vidvān balin tatraiva nikṣipet ||

śmaśānāntāni sarvāṇi pūjayitvā viśeṣataḥ |
rātrau tu balidānaṃ syāt tat tatsnapana mārabhet ||

viśeṣahaviṣandadyāt paśuṃ hatvā nivedayet |
ācāryaṃ pūjayed vidvān vastrābharaṇabhūṣaṇaiḥ ||

itthaṃ kuryāt tato vidvān sarvaduḥkhavināśanam |
sarvatīrtha phalaṃ puṇyaṃ sahasra godānakalpakam ||

iti brahmayāmale śatasahasrasaṃhitāyāṃ ekāhotsavavidhirnāma trayoviṃśaḥ 
paṭalaḥ || 23 ||


evaṃ mahotsavaṃ kṛtvā vabhrathaṃ kārayed budhaḥ |
pūrṇopakramaśo pūrṇe devyāsthāne viśeṣataḥ ||

maṇṭapaṃ gomayenaiva caturaśrandaśa hastakam |
aṃkuraṃ sthāpayet tatra śālinaśca nyased budhaḥ ||

lūkhalaṃ vinyaset tatra samūlaṃ tatra vinyaset |
lūkhalāmusalāmadhye tvarcayet tatra devayoḥ ||

p. 106)

yoginī vinyaset tatra gandhapuṣpādi yojayet |
devyāyā samudāhṛtya pūrṇakarmantu vādiśi ||

dvijānnīvapeccūrṇamanyathā doṣamāpnuyāt |
taccūrṇaṃ sthāpayet tatra mūlamantreṇa buddhimān ||

parivāraḥ snāpayeccaiva tailābhyaṃgamanantaram |
yajamānaṃ pūjayeccaiva sarvebhyo vā śirasya ca ||

grāmaṃ samyak paribharmya nadīsnānaṃ samācaret |
aninditāṃ diśaṃ gatvā taṭāke vā vicakṣaṇaḥ ||

snānakṣepavidhānena aṣṭabhiḥ kalaśaṃ kramāt |
nadisnānaṃ tadā paścāt rakṣāsūtraṃ visṛjya ca ||

alavṛttāgurāssarve snānaṃ kuryādyayecchayā |
snānādvāmatimān samyak dānaṃ śaktivicakṣaṇaḥ ||

ālayaṃ punarāgamya puṣpayāgaṃ samācaret |
pañcavarṇaiśca kusumaiḥ pūrvoktamaṇḍalaṃ likhet ||

maṇḍale pūjayet samyak mātṝnvai mūlavidyayā |
prabhāte tu dine ramye sarvālaṃkārasaṃyute ||

kutape pātrabaliṃ dadyāt sarvavarṇañcaruṃ budhaḥ |
suvarṇe rajate vāpi tāmre vā kāṃsapātrake ||

niyutairvāyutairvāpi tathā pañcasahasrake |
sahasrairathavāpyardhe tathāvardhārdharārdhake |

p. 107)

tathā ca snāpayitvā tu raktāmbaravibhūṣitam |
raktagandhānulepāñca tathā pāśāṃkuśaṃ param ||

khaḍvāṃgaṃ śaṃkhacakrañca hastaṃ musalameva ca |
vajraṃ śaktipatākaṃ ca padmaṃ svastikameva ca ||

etaissarvā yathādhārai kanyakā pariveṣṭitam |
grāmaṃ vā nagaraṃ vāpi śanaiḥ kuryāt pradakṣiṇam ||

kṛsarāpūpasaṃyuktaṃ tvetamannaṃ tathaiva ca |
raktānnaṃ puṣpasaṃyuktaṃ navākṣareṇamantritam ||

tat tanmantreṇasaṃyuktaṃ baliṃ sarvatradāpayet |
śirasā dhārayitvā śanaiḥ kuryāt pradakṣiṇam ||

kṛtvā vidhinā praviśet devyāśca tadanantaram |
snānaṃ kṛtvā viśeṣeṇa dhūpadīpa havirdiśet ||

nivedayet pṛthumantreṇa kulapāraśavastathā |
bhraṃśo bhāraśca catvāri tilaśāli priyaṃgulam ||

suśobhanaṃ pūjayitvā tatra sarvaṃ nivedayet |
tat tanmuṣṭiṃ gṛhītvā tu homaṃ kṛtvā vicakṣaṇaḥ ||

sādhakassamidhāyāñca * * * * * * * * |
aṣṭottaraśataṃ hūyāt mūlamantreṇa yat tathā ||

tadāsya homavidhinā tilaśālipriyaṃgulam |
tanme nāsṭaśataṃ hūyāt sarvaśāntirbhaviṣyati ||

p. 108)

punarvai homaśeṣantu daśadikṣubaliṃ dadet |
śeṣaṃ syāt kṣetrapālāya dāpayed balimādarāt ||

kanyakāṃ bhojayet pūrvaṃ yāgānte dvijabhojanam |
ācāryaṃ pūjayet paścāt vastrahemāṃgulīyakaiḥ ||

pariyaṣṭi paricārāśca tathā sarvatra pūjayet |
evaṃ tālabaliṃ proktaṃ sarvavyādhivināśanam ||

subhikṣaṃ vardhanañcaiva putrāpautravivardhanam ||

iti brahmayāmale śatasahasrasaṃhitāyāṃ balividhirnāma caturviṃśatpaṭalaḥ || 24 
||


īśvara uvāca ||

utsvānte ca grāmānte paścāt snapanamācaret |
cūrṇasnānaṃ purākṛtvā dadhisnānaṃ tathā kuru ||

sarvagandhasamāyuktaṃ rajanacūrṇasaṃyutam |
lūkhalāmusalāścaiva vastrayugmena veṣṭayet ||

cūrṇayenmūlamantreṇa deśikaḥ putraśālinām |
pūjayet tatra ācāryaṃ aṃkureṇaiva cālaṃkṛtam ||

cūrṇaṃ sarvaṃ gṛhītvā tu snapanaṃ mūlavidyayā |
pṛthagīśīṃ tataḥ snātvā paścānmātrasupūjayet ||

p. 109)

parivārapiśācāśca yogapīṭhāṃśca yoginīm |
ācāryaṃ pūjayet paścāt yajamānaṃ tataḥ kuru ||

pāraṃparyāśca putrāśca sarvebhyo vā śirasya tu |
nadīsnānaṃ tataḥ paścāt nindika sudiśi vrajet ||

taṭākañca prakartavyaṃ mahādiṣu samāhitam |
jalāśrayaṃ samāgamya taṇḍulaṃ vālukaiḥ kuru ||

sarvānnakalaśaisthāpya paścāt snapanamācaret |
gandhapuṣpasamāyuktamakṣataiścāpi saṃyutam ||

hṛdayena tu manreṇa rakṣāsūtraṃ visarjayet |
alūpattānarāssarve snānaṃ kṛtvā samahitaḥ ||

dānaṃ kṛtvā yathāśakti gobhūmī kāñcanadiśi |
dāne tīrthe phale caiva svargalokamavāpnuyāt ||

ālayaṃ punarāgamya snānabhogaṃ samārabhet |
pañcavarṇamalaṃkṛtya padmamaṣṭadale nyaset ||

karṇikā kesaropetaṃ gandhādibhirathārcayet |
tanmadhye nyasecchaivīṃ gandhapuṣpacarundadet ||

snapanaṃ kārayecchaivīṃ śāstradṛṣṭena karmaṇā |
caturaśramaṇḍalaṃ kṛtvā daśahastapramāṇataḥ ||

śālibhistaṇḍulaṃ kṛtvā * * droṇena buddhimān |
athavārdhamathāpyarthaṃ pañcadroṇena vā punaḥ ||

p. 110)

tadardhaṃ maṇḍalaṃ grāhya madhye padmaṃ samālikhet |
āyudhaṃ vā sahasraṃ vā tadardhaṃ vāpyathārdhake ||

aṣṭottaraśataṃ vāpi pañcāśītimathāpi vā |
mṛṇmayaṃ kalaśaṃ proktaṃ kālamaṇḍalavarjitam ||

sādhitān kṣālitān śuddhān guggulaiścaiva dhūpitān |
sūtrānvā sūtrasaṃyoktān sakūrcānsāpidhānakān ||

maṇṭapaṃ śobhitaṃ kṛtvā vitānadhvajaśobhitām |
darbhamālā parikṣiptaṃ puṣpadāmasubhūṣitam ||

aṣaṭkasasamāyuktaṃ phalapallavasaṃyutam |
cāmarairdarpaṇairyuktaṃ ghaṇṭādhūpasamanvitam ||

pañcaviṃśācca kalaśān pradhānā parikīrtitaḥ |
pādyamācamanañcārghyaṃ pañcagavyaṃ tilodakam ||

kṣīraṃ dadhighṛtaṃ caiva madhunāgulameva ca |
puṣpodaka phalodañca gandhodaka kuśodakam ||

kāṣāyamṛṣṭavattoyaṃ dhātuvāri triṇodakam |
śāntyodakaraṇyodakaṃ śāṃtyodakaṃ tathaiva ca ||

priyokamikṣurasaṃ lohodakamataḥ param |
aṣṭaratnodakañcaiva pañcaviṃśadanukramāt ||

pādyādikaṃ hṛdā datvā indrādyaiśānyameva ca |
teṣāṃ sarvā navā proktā pradakṣiṇe naiva vinyaset ||

p. 111)

kalān pañcaviṃśacca pradhāna kalaśairyutam |
abhiṣekañca prakartavyaṃ śuddhavāri supūjitam ||

gandhapuṣpādibhissarvān pūjayitvā muhurmuhuḥ |
pṛthak ca kalaśān nyasya sūtreṇaiva tu veṣṭayet ||

navākṣareṇa * * * pādyasthānaṃ vidhīyate |
nave nācamya mantreṇa ācamanīyaṃ dadet budhaḥ ||

hṛdimantraṃ japitvā tu arghyasnānaṃ samācaret |
mūlamantreṇa mantrajña pañcagavyaṃ nyased budhaḥ ||

śikhāmantreṇa mantrajña tilodakamathā nyaset |
ācārya mantritakṣīraṃ samācaredadhikramāt ||

* * vityuccacanmantrī devī sthānantu vinyaset |
vidyāmantraṃ samuccārya vratasnānaṃ vidhīyate ||

navākṣareṇa matimān śeṣaṃ sarvaṃ yathākramāt |
astramantreṇa cintyātmā kalaśāṃśca pṛthak pṛthak ||

ācāryo raktavāsastu śucisnānojitendriyaḥ |
devī tatra suguptātmā sarvalakṣaṇasaṃyutam ||

nāgahīnena badhiran na śaṭhairnajastathā |
nakūro nāgaraktāṃgo notmorthe vidhipīḍitau ||

sarvāṃgamamṛtatvajña mantra śivadvija |
ṣaḍadhvāja tathā dhīmān tena lakṣaṇasaṃyutam ||

p. 112)

snapayitvā vidhānena saptavarja carun dadat |
raktaṃ pītaṃ tathā kṛṣṇaṃ haridraṃ śyāmādikameva ca ||

pāyasaṃ kṛsarañcaiva havissapteti kīrtitam |
upahārapaśūn sapta ajaṃ śvetaṃ praśasyate ||

nivedya ca vidhānena pañcasthānaṃ baliṃ kuru |
sahasraṃ vā śataṃ vāpi pañcāśatpañcaviṃśakaiḥ ||

kumārīśirasā dhāryagandhapuṣpairalaṃkṛtam |
citradhvajapatākañca śaṃkhadundubhisaṃyutaiḥ ||

grāmaṃ vā nagaraṃ vāpi pradakṣiṇamathācaret |
devālayaṃ samāgamya yugapad bali(vi)nikṣipet ||

iti brahmayāmale śatasahasrasaṃhitāyāṃ snapanavidhirnāma 
pañcaviṃśatpaṭalaḥ || 25 ||


ataḥ paraṃ pravakṣyāmi maṇḍalavidhimuttamam |
maṇḍalaṃ sarvakāmārthaṃ sarvalokahitāvaham ||

mātṛśāntiñca yogañca balikarmaṇi likhyayā |
navahastāṣṭahastantu saptahastantu cottamam ||

pañcahastañcaturhastaṃ madhyamaṃ maṇḍalaṃ tathā |
tridvekona hastantu kaniṣṭhaṃ maṇḍalaṃ bhavet ||

uttamaṃ maṇḍalaṃ vipro madhyamaṃ nṛpavaiśyakam |
adhamaṃ maṇḍalaṃ śūdro sarveṣāṃ maṇḍalāyutam ||

p. 113)

devāyā yeṣu sandheṣu ācāryastatra laṃghayet |
pūrve tu cottarāgrantu pūrvoktaṃ dakṣiṇena ca ||

paścime cottarāgre tu pūrvāgrañcottareṇa ca |
pūrvañca dakṣiṇañcaiva paścimañcottarantathā ||

caturdvārantu kūrvīta caturdikṣu ca madhyame |
rakṣohaṇa phalañcaiva pūrvadvārādhipālakau ||

āgreyyāṃ jvālinī devī nair-ṛtyāṃ viṣukarṇinī |
vāyavyāṃ ghātakī devīmaiśānyāmīśvarī tathā ||

bāhyāvaraṇamālikhya saptamaṃ parivardhate |
indraścāgni yamaścaiva nir-ṛtirvaruṇastathā ||

vāyuścaiva tu somaśca īśānaścāṣṭadevatāḥ |
indrāgniśca dvaryormadhye aśvinau kalayet kramāt ||

āgneya yamayormadhye pitṛsthānaṃ prakalpayet |
yamanair-ṛtayormadhye yakṣāṃścaiva tu vinyaset ||

nir-ṛtirvaruṇayormadhye rakṣasāṃ caiva vinyaset |
varuṇavāyavyayormadhye ṛṣisthānaṃ prakalpitam ||

vāyusomakayormadhye sarpānvaṣṭau prakalpayet |
somakaiśānayormadhye rudraikādaśavinyaset ||

indra īśānayormadhye somastatrādhi devatā |
aṣṭamaṃ parivartante devatāsthānamuttamam ||

p. 114)

vimalī ca tathā bhadrī kālakaṇṭhī sukaṇṭhinī |
lambinī cottamī caiva vikṛtiśśuddhamohinī ||

hāṭakī ca mahāghorī virūpī tuṃgadaṃṣṭriṇī |
vilāsinīvirūpākṣī śaṃkhacakrī caturbhujī ||

pañcamaṃ parivartante pūrvādīni pradakṣiṇam |
caṇḍācaṇḍamukhī cogrī siṃhanādamahāravī ||

dvākuṭī bhīmarūpī ca ākāśīmandabuddhinī |
lakṣmī ca satyavādī ca krodhinī ca tathaiva ca ||

manavī mādhavī rudrī caturthaṃ parivartate |
cakrī caiva hutāśī ca yāmyānī bhūtavāruṇī ||

vāyavī caiva kauberī śaṃkarīśūlahastinī |
kaṭvāṃgī candradhārī ca caṇḍadhārī cakāriṇī ||

triṇetraṃ vīrabhogī ca vedarūpī tathaiva ca |
vartante yad dvitīyantu indrādīni yathākramam ||

brāhmyādi vīravighnāntaṃ indrādīśānamācaret |
vartante caiva madhye tu yogeśvarīṃ nyaset ||

budhaḥ kālī caiva karālī ca virālī ca caturdaśa |
etasya tasya mūrtistu maṇḍalābhyantare tu vai ||

anyathā maṇḍalaṃ kuryāt tasya paścimapārśvataḥ |
caturhastapramāṇantu vistāraṃ lakṣaṇānvitam ||

p. 115)

tanmadhye śūlaṃ vinyasya pārśve sīni sa pūtrakam |
tadbāhye nṛttakāsthānaṃ caturdikṣu ca kelaka ||

nṛttageyañca vādyañca mudrāmabhinayed budhaḥ |
diśamudrādiśānāla indrādyaiśānamudrayā ||

pūrvāyāntu diśi kṛtvā ghoraṃ gacchecchivārugam |
dakṣiṇāyāṃ diśi kṛtvā raudraghora bhayāvaham ||

paścimāyāṃ diśi kṛtvā rodanāṃguli yojayet |
uttarasyāṃ diśi kṛtvā arkāsyañcaiva yojayet ||

raudrakalukilaśśabdaṃ ghoraṃ kṛtvā śivārudam |
pūrṇakumbhantu kamalaṃ darśanaṃ daṇḍakāsu ca ||

dvārapālānnamaskṛtvā arcayitvā yathākramam |
oṃkārādi namontañca sthāpanamarcayed budhaḥ ||

svanāmabandhamadhyasthaṃ pūjayitvā svamantravit |
vajraṃ śṛṃkhantu pātena agniprākāra eva ca ||

śailaṃ śūlañcaturbandhaṃ * * yaśūlamudrayā |
tatodvāyya namaskāraṃ śūlamūle tathārcayet ||

ghaṇṭākṣurikakhaḍgādi gadāntaṃ saṃpradarśayet |
kriyāyāṃ mantramudrā ca balikarma prayojayet ||

balinā patitaṃ kuryāt āyudhe patite yadi |
cyutamānantu kurvīta punassaṃskāramarhati ||

p. 116)

ācāryo balimārabhya avasānañca kārayet |
pramādānavadhānāni rudhiraṃ gṛhyasādhakaḥ ||

diśāṃ baliṃ pradatvā tu āgachantu bhairavā |
ājñāñcaiva hitaṃ kṛtvā hiṃsā kartā ca hiṃsayet ||

athavā ajahiṃsā ca homañcaiva diśāṣṭakam |
paścācca carusaṃpūjya prāyaścittantu kārayet ||

iti brahmayāmale śatasahasrasaṃhitāyāṃ maṇḍalavidhirnāma ṣaḍviṃśatpaṭalaḥ 
|| 26 ||


ataḥ paraṃ pravakṣyāmi tataḥ kalakavādyakam |
tatassaṃkalasaṃvādyaṃ kṛtvā caiva pradakṣiṇam ||

dvitīyaṃ jalamāśritya tṛtīyaṃ naṭamārabhet |
caturthaṃ pañcanāṭyañca pañcamaṃ karmanāṭyakam ||

ālīṭañca tṛtīyantu pratyālīṭañcaturthakam |
pañcamaṃ śayanañcaiva pañcanāṭyamiti smṛtam ||

aṣṭabandhaṃ tathā kṛtvā aṃguṣṭhākuñcitaṃ bhavet |
kaniṣṭhāṃguli tarjanyo kavacamudrā vidhīyate ||

pūrvasyāntu diśiśastraṃ pūrvasyāṃ diśi daivatam |
pūrvasyāṃ tu diśi brūhi me mātṛputrakam ||

p. 117)

pūrvasyāṃ daivataṃ kṛtvā ityete daivataṃ bhavet |
brāhmaṇasya kulaṃ vṛddhi āpaścāñjalinā haret ||

dakṣiṇasyāṃ diśimantraṃ dakṣiṇasyāṃ diśidaivatam |
dakṣiṇasyāṃ diśibrūhi brūhi me mātṛputrakam ||

yadeva dakṣiṇasyāstu yamo vai daivataṃ bhavet |
kṣatriyasya kulaṃ vṛddhi āpaścāñjalinā haret ||

paścimāyāṃ diśimantraṃ paścimādiśidaivatam |
paścimāyāṃ diśibrūhi brūhi me mātṛputrakam ||

paścime varuṇandevaṃ daivaṃ tatra prakīrtitam |
vaiśyānāntu kulaṃ vṛddhi āpaścāñjalinā haret ||

uttarasyāṃ diśimantraṃ uttarādiśi daivatam |
uttarasyāndiśi brūhi brūhi me mātṛputrakam ||

uttarasyāntu taddaivaṃ kubero daivataṃ bhavet |
śūdrasyeva kulaṃ vṛddhi āpaścāñjalinā haret ||

ekādhyāyāṃ diśāmantraṃ ūrdhvāyāṃ diśidaivatam |
ekārdhāyāndiśi brūhi brūhi me mātṛputrakam ||

ekadhvān diśi devāstu sarvadeva samāhitam |
mātṝṇāṃ kulavṛddhyarthaṃ āpaścāñjalinā haret ||

adhastācca diśāmantraṃ adhastād diśi daivatam |
athastāddiśi ca brūhi brūhi me mātṛputrakam ||

p. 118)

ekordhvā diśidevāstu sarvadeva samāhitā |
mātṝṇāṃ kulavṛdhyarthaṃ āpaścāñjalinā haret ||

adhastācca diśāmantraṃ adhastād diśi daivatam |
adhastāddiśi ca brūhi brūhi me mātṛputrakam ||

adhastāccaiva yaddaivaṃ viṣṇuścaiva tu daivatam |
pṛthvī sarve gaṇāścaiva āpaścāñjalināharet ||

caturaśraṃ maṇṭapaṃ kṛtvā caturdvāropaśobhitam |
pūrve vidyādharañcaiva dakṣiṇe garuḍantathā ||

paścime maṇḍalamevoktaṃ uttaraṃ piṃgalaṃ bhavet |
evaṃ mukhāvadhā mudrā ghaṇṭāśabdaṃ prayojayet ||

khaḍgamuṣṭistathācāryaḥ khaḍgena pariveṣṭitam |
pūrvasyāntu diśi kṛtvā nāṭyañcaiva prayacchati ||

diśāmudrā diśānāṭyaṃ caturācārya vyavasthitam |
ālīḍhañcaiva sthānañca padmamudrā tathaiva ca ||

dakṣahastaṃ śikhādyantu vāmapāda ghṛtaṃ bhavet |
dakṣapādaṃ pādanāpyaṃ vāmahastaṃ ghṛtaṃ bhavet ||

yakṣogaṇaphaṇañcaiva pūrvasyāṃ dvārapālakau |
sumukho kāladaṇḍaśca dakṣiṇadvārapālakau ||

sakalaḥ kumbhakarṇaśca uttaradvārapālakau |
airāvata kuśañcakrandhanurbāṇantathaiva ca ||

p. 119)

vajraśca mudrarañcaiva pāśañcaiva tathā bhavet |
ete mudrā samākhyātā aindre caiva diśi kramāt ||

dhūpo vedistathā mudrā agnikuṇḍahṛdaṃ bhavet |
proḍhāśaṃ praṇavañcaiva āgneyān diśi mudrayā ||

kūpodaṇḍastathā pāśaṃ śārvalīnarakastathā |
vetālī mahiṣañcaiva thāmpāyān diśi mudrayā ||

vāsaṃ bhalaṃ bhiṇḍi pālañca mudgarantomarantathā |
kuntañcāpi vijānīyānnair-ṛtyān diśi mudrayā ||

gatāparaṃgasaṃghoṣaṃ vimānaṃ padmameva ca |
pūrṇa kumbhañca kamalaṃ bhūtalegni pradakṣiṇam ||

hṛdayaṃ spṛṣṭamātrañca bhūmimudrā prakīrtitā |
tadvacca somasūryaśca grahanakṣatra tārakāḥ ||

brahmā ca saptarṣaya ūrdhvāyān diśi mudrayā |
jaṭāmakuṭadhārañca triṇetraṃ nāgabhūṣaṇam ||

triśūlaṃ paraśuṃ pālaṃ khaṭvāṃkaṃ cāṣṭamaṃ bhavet |
vīreśa cāgamudrā ca sarvakāmārtha sādhakāḥ ||

akṣasūtrañca padmañca kamaṇḍaluṃ kuśameva ca |
daṇḍaṃ kṛṣṇājinañcaiva upavītantu haṃsakam ||

brahmāṇī cāṃgamudrā ca sarvakarmārtha sādhakaḥ |
śūlaṃ paraśumṛgañca nāga-ṛṣabhameva ca ||

p. 120)

gajacarma jaṭācaiva vyāghracarmantathaiva ca |
vāmeśī cāṃgamudrā tu sarvakarmārtha sādhakaḥ ||

vajraṃ śaktiñca ghaṇṭā ca prahī kukkuṭameva ca |
ubhayañcopavītañca iṣṭimusalameva ca ||

kaumārī cāṃgamudrā ca sarvakāmārtha sādhakaḥ |
padmañca navamālā ca garuḍañcāṣṭamaṃ bhavet ||

vaiṣṇavī cāṃgamudrā tu sarvakāmārtha sādhakaḥ |
daṃṣṭraṃ daṇḍahalañcaiva vārāhī mahiṣantathā ||

khaḍgañcakraṃ gadā caiva vārāhī cāṃgamudrikā |
vajraṃ gadāṃ tathā śakti dhanunārācameva ca ||

tomaraṃ bhiṇṭapālañca valayañcāṣṭamaṃ bhavet |
indrāṇī cāṃgamudrā tu sarvakāmārtha sādhakaḥ ||

śūlaṃ khaḍgadhanuścaiva śaraṃ kheṭakameva ca |
kaṭvāṃgañca kapālañca ghaṇṭāḍamarukantathā ||

cāmuṇḍī cāṃgamudrā tu sarvakāmārtha sādhakaḥ |
gajānanaṃ gajakaraṃ gajadantaṃ bṛhodaram ||

akṣasūtrañca kabalaṃ kūrcaśāṣakameva ca |
gaṇeśaścāṃga mudrā tu sarvakāmārtha sādhakaḥ ||

iti brahmayāmale śatasahasrasaṃhitāyāṃ mudrālakṣaṇavidhirnāma 
saptaviṃśatpaṭalaḥ || 27 ||


p. 121)

śivāptantu sarvāṃgaṃ ekamevaṃ maheśvaram |
kathitaṃ vā śivatvaṃ hi sarvaṃ melanameva ca ||

ataḥ paraṃ pravakṣyāmi prakārāṇāntu lakṣaṇaṃ |
vakṣyehaṃ vidhinā brahmam yathāvadanupūrvakam ||

garbhagṛhālayaṃ proktaṃ ālayaṃ daṇḍamucyate |
daṇḍārdha maṇṭapaṃ kṛtvā sadaṇḍamantarhārakam ||

madhyāgāraṃ dvidaṇḍantu caturdaṇḍantu madhyayā |
mahāmaryādibhittiśca saptadaṇḍaṃ samaṃ bhavet ||

śailairvā iṣṭakairvāpi kārayet sudṛḍhaṃ kramāt |
ekahastaṃ dvihastaṃ vā trihastaṃ vā tato bhavet ||

pādāntamunnatasyāntaṃ galāntaṃ trividhāyatam |
evantu tatkrameṇaiva prākāraṃ paripūritam ||

sudhākāryaṃ tathā kṛtvā sukhāsanaṃ suśobhitam |
prākāraśailayā mārgaṃ prākāraṃ maṇṭapaṃ tathā ||

pākāraṃ mātṛto vāpi pākāraṃ trividhaṃ smṛtaṃ |
pavitraṃ citrarddhikaṃ vā ardhacitramathāpi vā ||

bhūtapretagaṇāścaiva piśāca vetālarūpakam |
eteṣāṃ kārayet tatra yathāvibhavavistaram ||

pārśve pṛṣṭhasamañcaiva agre tu dviguṇaṃ tathā |
antarhāraṣvidaṃ proktaṃ antarhāre tu cālayam ||

p. 122)

aṣṭau tu parivārāṇāmālayāṣṭamatatsamam |
dvāraṃ gopuramānena devyālayasamaṃ bhavet ||

ālayārthamathārthaṃ vā ādiśedgopurasya tu |
sopānasyāgrataḥ kāryaṃ maṇṭapañcaturaśrakam ||

maṇṭapañca prakartavyaṃ kūṭaṃ vāpi tathaiva ca |
antarhārāntaraṃ pīṭhaṃ aindre pīṭhaṃ tathārcayet ||

madhyāhāre tataḥ kuryāt vāhanālayamagrataḥ |
anyeṣāṃ parivārāṇāṃ ālayaṃ madhyamaṃ bhavet ||

ālayasya tu tatpūrve ādityālayameva ca |
āgneyāṃ vanaṃ sthānaṃ pacanālayakramantathā ||

yāmye mātṛgṛhe vāpi pṛṣṭhe pārśve tathaiva ca |
nair-ṛtyāṃ gogaṇasthānaṃ dhānyasaṃgrahamaṇṭapam ||

vāruṇe lakṣmīsthānaṃ pacanālaya kramantathā |
(yāmye mātṛgṛhe vāpi pṛṣṭhe pārśve tathaiva ca ||)

skandālayantu vāyavyāṃ some tu dhanasaṃgraham |
durgālayantu caivaṃ syāt sarpālayaṃ tathaiva ca ||

aiśānyāmudakasthānaṃ āryasthānantu bhairavam |
purastādbhūtapīṭhañca dhvajapīṭhaṃ tathaiva ca ||

paśupīṭhaṃ surāpīṭhaṃ piśācapīṭhantu bāhyataḥ |
śivameva yathā proktaṃ kuryācca vidhipūrvakam ||

p. 123)

iti brahmayāmale śatasahasrasaṃhitāyāṃ prākāralakṣaṇavidhirnāma 
aṣṭāviṃśatpaṭalaḥ || 28 ||

ekontriṃśaḥ paṭalaḥ (chapter 29)
and
triṃśaḥ paṭalaḥ (chapter 30) is not available in this ṭranscript.


athātassaṃpravakṣyāmi sthānadeva vidhikramam |
catuṣpathe tripathe caiva koṇe caiva kapardine ||

brahmasthāne sabhāsthāne devasthāne tathaiva ca |
maṇṭape gopure tatra siddhidaṃ kṣetrameva ca ||

catuṣpathe caturaśraṃ tripathe ca trikoṇake |
dumbarairmālinī devī kapardīviśvarūpiṇī ||

devasthānaṃ tathā proktaṃ * * * * * * * * |
caturmukhī grāmamadhye tu pūrve caiva tu gomukhī ||

āgneyyāṃ ṣaṇmukhī devī nīlakeśī yamasya tu |
siṃhī ca nair-ṛte sthāne vāruṇe mahiṣamardinī ||

vāyavyāṃ ghātakī devī some caiva sudarśinī |
aiśānyāṃ piṃgalākṣī ca grāmapīṭhañca devatā ||

grapañca ātmagopī ca taṭāke caiva koṇakī |
parvate aṣṭahāsī ca vāpī vai caturbhujī ||

vane ca vajrakālī ca śāstā sthāne tu śālinī |
śivasthāne vajrapāṇi viṣṇusthāne śrībhūtakam ||

bilve sarasvatī devī koṣṭe ca gaṇarājinī |
durgāsthāne tu durgā ca jyeṣṭhā sthāne tu jyeṣṭhanī ||

p. 124)

maṇṭape aṣṭasahasrī ca gopure pīṭhanāsinī |
gosthāne gomukhī caiva nadīnāṃ sarvadevatā ||

mahāvṛkṣe ugradaṃṣṭrī abhimukhī namo namaḥ |
oṃ namo bhagavatī nāgarājī nāgādikīrtitā ||

śmaśāne namo bhagavatī kuśalī viśvarūpiṇī |
oṃ namo bhagavatī ugradaṃṣṭrābhimukhī namaḥ ||

oṃ namo bhagavatī kṛcchrīpriyadarśī namo namaḥ |
oṃ namo bhagavatī kuṭilī ugramālādharī namaḥ ||

oṃ namo bhagavatī dhātu hrīṃkāriṇī namo namaḥ |
oṃ jvālādhipataye jvālā hemarūpāyi vimaladhruvāya namo namaḥ ||

jvālādhipati mantram |

iti brahmayāmale śatasahasrasaṃhitāyāṃ sthānadeva vidhirnāma 
ekatriṃśatpaṭalaḥ || 31 ||


bhūmidoṣavidhānantu pravakṣyāmyanupūrvaśaḥ |
sarvavyādhiharaṃ śubhraṃ sadā vijayavardhanam ||

akālamṛtyuharaṇaṃ vasūrīdoṣanāśanam |
mahājvaravināśārthaṃ mahāśāntikaraṃ śubham ||

anāvṣṛṭestu śamanaṃ ativṛṣṭivivardhanam |
mahotpāte bhūmikampe mahāvāte tu kārayet ||

p. 125)

lambā mūṣikākīrṇe śivotkṛṣṭe tu kārayet |
svacakra paracakraṃ vā kalahe janasaṃbhave ||

mahāvyādhisamākīrṇe narāṇāṃ vyādhipīḍite |
deva pratimarodhena devaprāsāda bhedane ||

sabhāsthānādi bhedena phalapuṣpanipātane |
mahāvāte prajāmāre gajānāṃ maraṇepi vā ||

akasmādaśvamaraṇe śastrāṇāṃ patanepi ca |
aśanipāte tu kartavyaṃ mātṛyāge tu śāntikam ||

āṣāḍhe vā bhādrapade durbhikṣe tu tathaiva ca |
mahāpīṭhe ca nirbandhe durbhikṣe sasyanāśane ||

bhūmidoṣeṇa kartavyaṃ mātṛyāge tu śāntikam |
āṣāḍhe bhādrapade ca phālgune caitrameva ca ||

vaiśākhe jyeṣṭhamāse ca kārtike puṣyameva ca |
kṛṣṇapakṣe caturdaśyā bhūmidoṣantu kārayet ||

sūryodaye vā kartavyaṃ pūrvā * * vāyaśonam |
pratyūṣe vāpi kartavyaṃ madhyodayañca uttamam ||

ardhodaye tu mohaṃ syāt sarvakāmārthasādhanam |
grāmamadhye tu kartavyaṃ sarvavyādhi nivāraṇaṃ ||

sammārjanañca tatkṛtvā gomayena tu lepayet |
gandhapuṣpairalaṃkṛtya dhūpadīpasamanvitam ||

p. 126)

puṇyāhaṃ jayaśabdaiśca śaṃkhadundubhinisvanaiḥ |
kāhalair-allarīśabdai vaṃśaisūryaravaiśśubhaiḥ ||

brāhmaṇān bhojayet tatra pañcāśad vedapāragāḥ |
kanyakā bhojayet tatra catuṣṣaṣṭi manuttamam ||

gandhapuṣpairalaṃkṛtvā surabhindhūpadīpakaiḥ |
pūrvottaramukho bhūtvā brahmasthāne tu dohayet ||

anyāssarvāstu tatraiva bhūmau dohyarvidhānavit |
mūlamantreṇa mantrajñaḥ prathamaṃ dohayet tathā ||

navākṣareṇa mantreṇa dohayet sarva dohanam |
bhūmidohana velāyāṃ vāsoddhārantu kārayet ||

dviratni mātrakuṇḍantu mekhalātrayabhūṣaṇam |
ratnimātrantu khataṃ syāt nābhinemi samanvitam ||

mekhalāntu cetsarvaṃ tripradeśaṃ suśobhanam |
ṣaḍaṃgulantu vistāramekaikaṃ kārayed budhaḥ ||

aśvattha patravatkāryaṃ yoniṃ prādeśamātrakam |
nābhirvai tālamātrantu aṣṭapatraṃ sakarṇikam ||

kaṇṭhaṃ kṛtvā yathānyāyaṃ homaṃ kuryād vicakṣaṇaḥ |
navākṣareṇa mantreṇa mūlamantraṃ hunet kramāt ||

vāsoddhāraṃ punaḥ kuryāt palāśa vṛkṣādikam |
triratnimātramutsedhaṃ yathālakṣaṇaṃ * * * ||

p. 127)

aśvatthaṃ khadiraṃ vāpi palāśañcaiva kārayet |
sandhānañca sahasrantu tadardhaṃ vāpi kārayet ||

aṣṭottaraśataṃ vāpi sarṣapādi caruṃ budhaḥ |
tatpuraṃ tu homaṃ kṛtvā paścādvāraṃ tu kalpayet ||

putrasūtreṇa matimān samidhāñcaiva homayet |
hṛdāmantreṇa pūrveṇa dakṣiṇe mūlavidyayā ||

paścime kavacaṃ japya uttare cāstramantrataḥ |
yathādvārasamāpte tu pīṭhayuktasamāhitam ||

prathamaṃ bījamantreṇa tatastu kulavidyayā |
tatraiva mūlamantreṇa tatastu kālimantrataḥ ||

bṛhatīrantarañcaiva mahāvratajyeṣṭhasomaka |
vakaṇaṃ vā kuṇḍamantrañca bahiḥ pavanameva ca ||

śikhāyāntu śikhāṃ nyasya netre netre tu vinyaset |
hṛdaye hṛdayasye hastamantrantu hastakam ||

piṃgalā mūlamantreṇa vyomavyāpi tathaiva ca |
cāmuṇḍā hṛdayañjapya tathā pāraśavottamam ||

ācāryo homayet tatra śaktimantrantu pāṭhakaḥ |
suvarṇa kalaśaṃ vāpi rajataṃ mṛṇmayepi vā ||

ślakṣṇatāramavicchinna dyotako cetayed budhaḥ |
srajate sratadevyā ca yāraṃ tu cayet ||

p. 128)

tatkṣaṇācchāntimāpnoti rogantu nāśayet |
pāṃsunā śīghramāpnoti sarvarogavināśanam ||

yathā gachanti śānti * * * * * * * * * |
trailokyaṃ śāntimāpnoti asurāṇāntu nāśanam ||

vasūrikājvarañcaiva kṣayaṃ vātha mahābhayāt |
tatkṣaṇānnāśamāyāti vasudhārāprabhāvataḥ ||

ācāryaṃ pūjayet tatra brāhmaṇānāntu bhojayet |
brāhmaṇān pūjayet paścāt samyagvastrairābharaṇaiśca vā ||

iti brahmayāmale śatasahasrasaṃhitāyāṃ dohavasudhārārdha vidhirnāma 
dvātriṃśatpaṭalaḥ || 32 ||


vāsārdhalakṣaṇaṃ vakṣye sarvakāmārthasādhanam |
mahāpātre bhūmikampe anāvṛṣṭisamudbhave ||

sūrikā jñānamekasya mahāvyādhi pathena ca |
śaratamuṣikākīrṇe durbhikṣe kārayedbudhaḥ ||

grāmadhye tu kartavyaṃ agnikuṇḍaṃ suśobhitam |
ratnidvayañca vistāraṃ tadardhaṃ nāmavinyate ||

mekhalātrayasaṃyuktaṃ sākaintu ṣaḍaṃgulam |
utsedha vistantadvannābhinemi sanātanam ||

p. 129)

nābhi pradeśa mātrantu yonigokarṇa mātrataḥ |
aśvatthapatraṃ yad yoni nābhipadmākṛtiṃ sukhaiḥ ||

palāśakhadirañcaiva aśvatthaṃ vaṭameva ca |
ratnimātrasamutsedhaṃ nāhaṃ ṣaṭtriṃśadaṃgulam ||

tārāṃgulyā ca kartavyaṃ saptāṃgulasamanvitam |
palāśaṃ pātapūrve tu khadirandakṣiṇe na tu ||

paścime tu tathāśvatthaṃ uttare vaṭavṛkṣakam |
staṃbadhyāyopari nyasya cottaraṃ dakṣiṇaṃ mukham ||

raktāyāntu paṭhet pūrve karālandakṣiṇe paṭhet |
caṇḍantu paścime pāṭhe mahocchiṣṭottare paṭhet ||

amūraṇyāmardhayitvā agnijātena buddhimān |
pañcadaśa kṛtādhīmān mardayejjātavedasam ||

daśaṃ satkṛtya vidhivat kulamantreṇa saṃyutam |
garbhādhanādikaṃ kṛtvā pṛthak ca sādhayed budhaḥ ||

imañca vartate naiva ekaviṃśati saṃkhyayā |
dhārāsamidhasāhasraṃ pṛthak gokarṇa mātrataḥ ||

tat tan mantreṇa saṃyuktaṃ ekaikaṃ samidhāhutam |
dvau dvau dvāraṃ prakartavyaṃ dvau dvau cādhyayanaṃ bhavet ||

puṇyāha jayaśabdaiśca śaṃkhaṃ kuryācchubhairapi |
gandhapuṣpaiśca dhūpaiśca dīpamarghya havīṣiṃ ca ||

p. 130)

kṣīraṃ lājaistilaiścaiva guguṇā juhuyāt pṛthak |
ekaikasya sahasraṃ syāt bhūtiśca vāmatāt ||

vasordhārā pramāṇantu haviccheda samātrataḥ |
yāvatsamāptasahitā tāvat dvāraṃ vidhīyate ||

athavā puruṣasūktena sahasraṃ vā japet tataḥ |
athavā rudrasūktena sahasraṃ vā japet tataḥ ||

jyeṣṭhāmantreṇa vā mantrī sahasrañjapamācaret |
cāmuṇḍī mūrtibhedena mantrabhedena sarvaśaḥ ||

tena tenaiva mantreṇa vāsoddhāraṃ samāhitaḥ |
athavā rudrasūktena muṇḍādhāramathāpi vā ||

athavānugrahasūktena ambudasvāmi śaktiṣu |
gāyatryāḥ prajapenmantrī vāsoddhārantu kārayet ||

atannavākṣaraṃ japyaṃ vāsoddhārantu kārayet |
vāsoddhāraṃ prakartavyaṃ vyāhṛtiścaiva buddhimān ||

āyudhe sarvavyādhi nāśamāyānti kevalam |
vāsoddhāraṃ prakartavyaṃ kṛṣṇāṣṭamyā viśeṣataḥ ||

mahāmārī vināśārthaṃ caturdaśyāmathācaret |
amāvāsyāṃ pratipate vāsoddhārantu kārayet ||

kṛṣṇapakṣe caturdaśyāṃ sarvavyādhi vināśanam |
viśeṣeṇa vasūriñca nāśayet tatra saṃśayaḥ ||

p. 131)

tasmāt sarvaprayatnena bhūtādi naiva kārayet |
sahasrāḍhakaṃ ghṛtenaiva vāsoddhārantu kārayet ||

vāsoddhāraṃ namate vivaśetadardhenābhi kārayet |
atha śatāḍhake naiva vāsoddhārantu kārayet ||

vāsoddhāranna deveśa mahiṣī manalasya tu |
tenaiva pitṛmāpnoti sarvavyādhi haro bhavet ||

vāsorddhāraṃ prakartavyaṃ mahāmārī vināśanam |
subhikṣaṃ gobalañcaiva āyurārogya saṃpadam ||

brāhmaṇān bhojayet tatra kanyakāṃ bhojayet kramāt |
tatraiva bhojayet tatra baliṃ sarvatra dāpayet ||

bandhañcaiva mokṣaṃ syāt aṃganāvasecanā navā |
pūjayet sarva devāṃśca gandhapuṣpaṃ havistathā ||

pure sarvajanāścaiva snānaṃ kṛtvāmbarānvitāḥ |
śuklagandhānuliptāśca śuklamālyaiśca bhūṣitāḥ ||

prokṣaṇīyā janāssarve vāsorddhārasamutsukāḥ |
taddine caiva pūrvāhṇe purābhāṇḍaṃ tyajed bahiḥ ||

mṛṇmayāni ca bhāṇḍāni purāṇāni ca mārjanam |
purāṇabhāṇḍasūrpāṇa bhūtabhāṇḍāni sarvaśaḥ ||

grāmādbahisthitaṃ vidvān vāsoddhāraṃ tathā kuru |
grāmamadhye tu kartavyaṃ vāsoddhāraṃ samāhitaḥ ||

p. 132)

āvāhya sarvadevānāṃ brahmaviṣṇu maheśvarān |
indrāgni yamanair-ṛtyāṃ vāruṇaṃ vāyumeva ca ||

someśāna gaṇāṃścaiva indrāditya marudgaṇāḥ |
vasavaścāṣṭabhiścaiva dvādaśāditya eva ca ||

rudrā ekādaśassarve aśvinau dvau tathaiva ca |
brāhmī māheśvarī caiva kaumārī vaiṣṇavī tathā ||

vārāhī caiva māhendrī cāmuṇḍā ca gaṇādhipāḥ |
vīrabhadrañca durgā ca lakṣmī jyeṣṭhā vasundharā ||

sarasvatī uttamā gaṃgāṃ āvāhya vidhivadbudhaḥ |
mahāmārī mahādevī cāmuṇḍā tu varā sadā ||

khārā sānantarūpāśca sūrpahastā bhayānakā |
mūrtimārjani saṃyuktā aiśānyāṃ pūjayedbudhaḥ ||

abhyantare yajeddhīmān brahmaviṣṇu maheśvarān |
skandamādityamantraiśca pūrvabhāge tu pūjayet ||

aiśānyāṃ pūjayed vidvān vasūn pūrvottare yajet |
marudgaṇāvayavaiścaiva pūjya aśvinyāṃśaṃ rodaśam ||

umā śriyā sarasvatyā durgā caiva vasundharā |
gāyatrī devamātā ca gaṃgā prājñāyatā yuti ||

abhyantare yajeddhīmān vāsordhāraparikramāt |
dakṣiṇe saptamātṝṇāṃ vīrabhadragaṇādhipa ||

p. 133)

lokapālānnyasedbāhye svasve sthāne samāhitaḥ |
agneḥ paścime bhāge cādhikaṃ tatra pūjayet ||

vāmapārśve tathāviṣṇuṃ dakṣiṇe śaṃkaraṃ yajet |
bāhyato lokapālānāṃ mahāmāriṃ kadiśam ||

pūjayet madhyamāṃścaiva āghuvaidarodanaiḥ |
svasvenaiva tu mantreṇa pūjayet tridaśeśvarān ||

gandhapuṣpaiśca dhūpaiśca dīpanaivedyameva ca |
pāyasena nivedyaṃ syāt brahmaviṣṇumaheśvarān ||

* * * * * * * nivedyaṃ syāt śeṣātsarveṣu |
mahāmāritaruddreṇa sahasraṃ vā japet tathā ||

jyeṣṭhāmantreṇa vā mantrī sahasraṃ japamācaret |
cāmuṇḍī mūrtibhedena bhadrabhedena sarvadā ||

dātavyañcaiva cāmuṇḍī piṃgalo piṃgalāni ca |
kṛsarannatu dātavyaṃ pitṛdevāśca sarvadā ||

gandhodanantu * * * * * * ṇāṃ viśeṣataḥ |
* * * * * * * * * kānāṃ pannagānapi ||

asurāsurasiddhāśca yakṣavidyādharānapi |
kiṃnarā apsarā daityā piśācā bhūtayogyakāḥ ||

yoginī ḍākinī caitā guhyamātaragānapi |
sarve māṃsayutaṃ syāt baliṃ sarvatra dāpayet ||

p. 134)

brāhmaṇān bhojayet tatra vastrābharaṇapūjanaiḥ |
ācārya dakṣiṇāṃ datvā go bhūmī kāñcanādibhiḥ ||

gajāścaturagañcaiva dāsī dāsañca dāpayet |
pradakṣiṇaṃ tataḥ kṛtvā pratye pratyakṣamāpayet ||

vāsoddhāra vidhi hyetan mahāmāri vināśanam |
kapilāyāṃ sahasrantu dattasyātphalamāpnuyāt ||

vāsoddharavidhānena yantraṃ kuryānnarādhipa |
tatraiva jāyate vāpi rudhirāsūrya niścayaḥ ||

iti brahmayāmale śatasahasrasaṃhitāyāṃ vāsoddhāralakṣaṇavidhirnāma 
trayastriṃśatpaṭalaḥ || 33 ||


ataḥ paraṃ pravakṣyāmi jīrṇoddhāra vidhiṃ śṛṇu |
mūlasthānaṃ samāśritya bālasthānaṃ prakalpayet ||

bālasthāna pratiṣṭhā tu sīmānañca tathaiva ca |
sīmatā ṣaṭtathā caiva kṛṣṭe kārārddhameva ca ||

lakṣaṇaṃ vāstu bhūmestu tasyādrohaṇameva ca |
tasyāṃkurāṇāṃ rakṣārthaṃ bhūmivṛkṣyarthameva ca ||

śāntihomaṃ tataḥ kuryāt śaṃkhabheryādighoṣayet |
ratnimātraṃ khanitvā tu pāṃsumuddhṛtya pūrayet ||

prokṣaṇaṃ pañcagavyena paryagniñca samācaret |
kīḍikeśāsthiloṣṭe ca sthāne tatraiva dṛśyate ||

p. 135)

śāntihomaṃ tataḥ kuryāt kṛtvā punaḥ karmasamācaret |
ārṣapauruṣaṃ vāpi tatvāṃśataruṇālayam ||

antasāre mukhe madhye pūrvādīśe tu vāruṇe |
hyattare vā viśeṣeṇa bālasthānaṃ prakalpayet ||

mūlarūpantu naṣṭaṃ syāt pūrvārcā pratimaṃ bhavet |
iṣṭamārge vasan tatra pratirūpaṃ prakalpayet ||

aṣṭasaptanavāṃgulyaṃ pañcaṣaṭcaturaṃgulam |
ekavarṣantu śūnyañca pūjāśūnyaṃ na saṃśayaḥ ||

dvivarṣāṇi ca bhūtāni trivarṣantu piśācakam |
caturvarṣantu gandharva pañcavarṣāsurāśraya ||

saptamamalpatatvañca aṣṭau vetālameva ca |
daśavarṣañca śūnyañca brahmarākṣasamāśraye ||

mūlaprāsādaśūnyañca āśrayantu na saṃśayaḥ |
śānti homaṃ tataḥ kuryāt sādhakān svasti vācayet ||

prāsāde bhinna hīnañca prācīnākṛti yojayet |
yojanaṃ śilpibhiḥ kāryamiṣṭakā śailadārubhiḥ ||

yadyattu kalpitaṃ pūrvaṃ tattenaiva tu kārayet |
uttamaṃ śailajaṃ proktaṃ madhyamaṃ dāruyojanam ||

kanyasantviṣṭakā caiva yojayet pūrvakarmaṇā |
hyuttarottarajaṃ śreṣṭhaṃ tannyūnaṃ naiva kārayet ||

p. 136)

puṇyāhaṃ pratyahaṃ kuryāt śilpibhiḥ kārite sthale |
saṃprokṣaṇamataḥ kuryāt sthalakarmāvasānake ||

pañcaratnena saṃyuktaṃ pañcagavyantu pūjayet |
mūlarūpantu naṣṭaṃ syāt bālabimbaṃ prakalpayet ||

atha prāsādabhinnaṃ vā bālasthānaṃ prakalpitam |
tasmāt sarva prayatnena śāstradṛṣṭena kārayet ||

iti brahmayāmale śatasahasrasaṃhitāyāṃ jīrṇoddhāravidhirnāma 
catustriṃśatpaṭalaḥ || 34 ||


bālasthāna vidhiṃ vakṣye bahuvīryekavīrikam |
bālasthānaṃ prakurvīta subhikṣaṃ sasya vardhanam ||

āyurārogyakañcaiva sarvasaṃpat pravardhanam |
pūrve tu vijayaṃ jñeyaṃ putrapautrādi vardhanam ||

āgneyaṃ śatruvijayaṃ vipulaṃ dhanamāpnuyāt |
uttare jāti vṛddhiḥ syāt pūjyamācandratārakam ||

bālasthānaṃ purā kṛtvā paścāt prāsādamārabhet |
bālasthānaṃ samārabhya tattatprāsādaneṣyate ||

vittahā janmahā caiva rāṣṭranāśastathaiva ca |
tasmāt sarva prayatnena bālasthānaṃ prakalpayet ||

p. 137)

śilābhiriṣṭakairvāpi pārthivenāpi kārayet |
trihastaṃ vā caturhastaṃ pañcahastamathāpi vā ||

ṣaṭ hastaṃ saptahastaṃ vā ata ūrdhvaṃ na kārayet |
tatraiva dāruṇā caiva arcāyāḥ prathamaṃ kuru ||

mūlasya pratimāṃ kuryāt śāstradṛṣṭena karmaṇā |
maṇṭapañcaturaśrantu caturdvārasamāyutam ||

catustoraṇasaṃyuktaṃ darbhamālābhiveṣṭitam |
dhvajāṣṭakasamāyuktaṃ puṣpamālyairalaṃkṛtam ||

madhye vedi prakartavyā dhanumuṣṭidvayaṃ bhavet |
tatraiva pūrayecchālī droṇasaptakameva ca ||

tadardhaṃ taṇḍulaṃ grāhyaṃ padmamaṣṭadalairlikhet |
tanmadhye śayanaṃ kuryāt kambalairvastrapaṭṭakaiḥ ||

kasyopari nyaset kūrcaṃ gandhapuṣpaiśca saṃyutam |
tasyopari nyased devīṃ bhīmarūpīṃ trilocanīm ||

vastrayugmena sañcchādyaṃ upavītañca dāpayet |
svarṇapuṣpañca datvā tu mūlamantreṇa dāpayet ||

prāsādābhimukhād deviṃ śayane śayayed guruḥ |
hṛdaye hṛyaṃ nyasya lalāṭe praṇavaṃ nyaset ||

sthāne navākṣarañcaiva namaskāreṇa hastayoḥ |
netramantraṃ nyaseddhīmān devīnaloṣṭrapena ca ||

p. 138)

yatpañcakaṃ nyasecchotraṃ nāsāsyantu tṛtīyakam |
turīyantu tṛtīyaṃ vā pādayorvinyased budhaḥ ||

sṛṣṭibījaṃ nyased guhye pṛṣṭhe tārantu vinyaset |
mūrdhnipādacaturthantu praṣṭatātantu vinyaset ||

evaṃ nyastvā vidhānena bimbaśuddhiṃ samācaret |
gandhapuṣpañca dhūpañca dīpamapyapavitrakam ||

puṇyāhaṃ vidhivat kṛtvā snapanañcaiva kārayet |
vividhairbhakṣya bhojyena mūlamantreṇa yojayet ||

brāhmaṇān bhojayet samyak aṣṭottaraśatāni vai |
evameva prakāreṇa pūrvādi kramayogataḥ ||

palāśaṃ khadirāśvatthaṃ bilvavaikaṃkatāni ca |
deśikantu palāśena pūgāṭ khādirameva ca ||

tilasarṣapalājairvā samidhājya carūn budhaḥ |
pṛthagaṣṭottaraśataṃ hutvā hutvā tu saṃspṛśet ||

tilaṃ hutvā spṛśet pādaṃ mūlamantreṇa buddhimān |
hutvā tu sarvapāṣāṇāṃ tu ekaṃ spṛṣṭvā tu saṃspṛśet ||

lājaṃ hutvā kaṭiṃ spṛśya caruṃ hutvodaraṃ spṛśet |
samidhaṃ hutvā spṛśeddhasta mudrā kūrcasamanvitam ||

ājyaṃ hutvā tu sarvāṃgaṃ spṛśen mūlasya mudrayā |
navākṣareṇa juhuyāt pūrvavat samapaṃkajam ||

p. 139)

mūlamantreṇa hutvā tu tato mūlantu vinyaset |
indrāgnika yamaścaiva nair-ṛtirvaruṇavāyavaḥ ||

someśānadevānaṃ lokapālāṃstathaiva ca |
bhadrakālī mahākālī cāmuṇḍī caṇḍikā tathā ||

brāhmī māheśvarī caiva kaumārī vaiṣṇavī tathā |
vārāhī caiva māhendrī vīrabhadro gaṇādhipaḥ ||

bhūtāścaiva piśācāśca vetālaṃ pretanāyakī |
navākṣareṇa mantreṇa svanāmapadasaṃyutam ||

praṇavādi caturthāntaṃ homayet khalupūrvaśaḥ |
vasubhiścāṣṭabhiścaiva rudraikādaśabhistathā ||

ādityādvādaśañcaiva samudrāssapta eva ca |
saptadvīpasamākhyātā lokāssaptaprakīrtitāḥ ||

pṛthivyāpastathāgnīśo vāyurākāśameva ca |
śabdasparśarūpañca rasagandhaiśca pañcamam ||

karmendriyāṇi pañcaiva tathā buddhindriyāṇi ca |
buddhimānaścāhaṃkāra prakṛtiḥ puruṣastathā ||

rāgavidyākule caiva māyā bindu tathaiva ca |
vigraheśañcaiva śuddhaśuddhavidyādhikameva ca ||

ekāhaṃ pañcabhiḥ kṛtvā mūlamantreṇa deśikaḥ |
kalaśān sthāpayet pūrvaṃ sūtrān kālavivarjitān ||

p. 140)

sakūrcā dravyasaṃyuktā sāpidhānā sa vastrakā |
madhyame kalaśe brāhmī pavitrāratnavinyaset ||

kṣīraṃ vai pūrvakalaśe dakṣiṇe tu dadhinyaset |
paścime tu ghṛtaṃ nyasya pañcagavyantu cottare ||

śyāmakamagnikalaśe nairṛtyāṃ vaiṇavaṃ nyaset |
vāyavyāṃ śālivinyasya aiśānyāntu kuśodakam ||

navākṣareṇa mantreṇa mantrayitvā tu pūrvavat |
devyāstu paridhe dhīmān kalaśaṃ vinyaset pṛthak ||

raktā karalī caṇḍākṣī * * cchiṣṭantathaiva ca |
nivṛttiśca patiṣṭha ca vidyāśāntistathaiva ca ||

arcayitvā vidhānena gandhapuṣpādibhiḥ kramāt |
rātrau mahotsavaṃ kuryāt śaṃkhabheryādinisvanaiḥ ||

puṇyāhaṃ vācayitvā tu sūtraṃ vai bandhayet tathā |
ādau sarveṣu kartavyaṃ puṇyāhaṃ sarvakarmasu ||

rātrau homaṃ prakartavyaṃ prabhāte sthāpanaṃ kuru |
sumuhūrtadine caiva bālasthānaṃ praveśayet ||

kālamanho vidhānajña yāvat prāsādasañcayaḥ |
tāvat tiṣṭhet baligrāme trisaptadvādaśa kramāt ||

āsthāpana vidhānena sthāpayeddhṛdayena tu |
āsthāpanantu hṛdayaṃ sthāpanānāṃ tu mūlataḥ ||

p. 141)

kalaśān sthāpayed bimbe navākṣareṇa buddhimān |
kalaśodakena sarvantu prokṣayeddhṛdayena tu ||

pīṭhe garbharddhibhittiśca prāsādaṃ maṇṭapantu vā |
parivārāñca sarvāṃśca prokṣayed deśikottamaḥ ||

paśuṃ hatvā tu tatraiva trayo vā ekameva vā |
nivedayedrakta deveśī hṛdayena samāhitaḥ ||

nivedyandāpayet tatra vastrairābharaṇairapi |
brāhmaṇān bhojayet paścāt kanyakāssapta bhojayet ||

sarve varṇa kramāt tataḥ |
tasmādbhūtabaliṃ grāme naradvāse samāyudhaḥ ||

lājasaktu samāyuktaṃ sarvatra balidāpayet |
hṛnmantreṇa baliṃ datvā balipīṭhañca buddhimān ||

ācāryān pūjayet sarvaṃ vastrahemāṃgulīyakaiḥ |
yāgopayogadravyāṇi vastramābharaṇāni ca ||

ācāryastu yathādravyaṃ vividhāmayakantathā |

iti brahmayāmale śatasahasrasaṃhitāyāṃ bālasthānavidhirnāma 
pañcatriṃśatpaṭalaḥ || 35 ||


ataḥ paraṃ pravakṣyāmi jalasaṃprokṣaṇaṃ śubham |
sūtakī pretakī caiva hyālayābhyantare gataḥ ||

p. 142)

caṇḍālaiḥ patitairvāpi kṣetrācāraviruddhakaiḥ |
praviṣṭe devagehe ca mohādvā jñānatopi vā ||

sparśitaṃ liṃgaberādi devamānamathāpi vā |
prāṇināṃ maraṇe caiva nānādoṣasamudbhave ||

saṃprokṣaṇamataḥ kuryācchāstra dṛṣṭeṇa karmaṇā |
maṇṭapaṃ kārayet samyak pūrvoktavidhinā budhaḥ ||

aṣṭadīrghajasaṃyuktaṃ kalaśaissamalaṃkṛtam |
śālibhisthaṇḍilaṃ kṛtvā aṣṭadroṇaistu buddhimān ||

tadardhaṃ taṇḍulañcaiva tasyārdhaṃ tilameva ca |
tasyārdhaṃ lājasaṃyuktaṃ darbhamuṣṭiśca vistṛtam ||

tanmadhye paṅkajaṃ likhye sāṣṭapatraṃ sakarṇikam |
tarpūrve yonikuṇḍañca ācāryo vidhisattamaḥ ||

kalaśāṃstu vaṭāṃścaiva trisūtraṃ veṣṭayecchubham |
lohajairmṛṇmayaiścaiva kṣālitaiḥ śubhaiḥ ||

ghṛtakṣīradadhīṃścaiva arghyapātraṃ kramān nyaset |
madhye * * ntu vinyasya pañcaratnaṃ sunikṣipet ||

pūrve tu kṣīravinyasya uttarepya * meva tu |
dadhīnāṃ dakṣiṇe caiva paścimantu ghṛtaṃ nyaset ||

pādyantu vinyaset mantrī pūrvoktaissarvameva tu |
* ṣāyaṃ pañcagavyañca ikṣusārantathaiva ca ||

p. 143)

śeṣāṇi para * ttoya navākṣareṇa mantritam |
brāhmī māheśvarī caiva kaumārī vaiṣṇavī tathā ||

vārāhī caiva māhendrī cāmuṇḍā ca prakīrtitā |
vīrabhadragaṇādyāśca svasvamantreṇa vinyaset ||

kālī caiva mahākālī surālī tu catuṣkalā |
surālī yuktamadhye tu kalaśasya nyased budhaḥ ||

raktā karālī caṇḍākṣī mahocchiṣṭā pṛthak nyaset |
caturdikṣu ca vinyasya homaṃ kuryād yathā purā ||

palāśaṃ khadirāśvatthaṃ plakṣanyagrodhameva ca |
aśvatthodumbarañcaiva bilvavaikaṃkatāni ca ||

samidhājya carurlājaṃ dadhikṣīraṃ tathaiva ca |
hutamaṣṭottaraśataṃ pratyekaṃ sarva mūrtiṣu ||

brahmādi mūrtibhiścaiva dhārayenmūrti dhārakāḥ |
hutvā japtvā spṛśed devīnnavākṣareṇa buddhimān ||

sumuhūrte sulagne ca yoge ca karaṇānvite |
navākṣarantu bimbe vā praṇavādi namontakam ||

navākṣareṇa saṃyuktaśśastre saṃprokṣayed budhaḥ |
snapanoktavidhānena abhiṣiñcedyathā śubham ||

nṛttavādyaiśca saṃpūrṇaṃ nānāghoṣasamanvitam |
vedaghoṣasamāyuktaṃ sarvātodya samāyutam ||

p. 144)

evameva vidhānena abhiṣiñcedyathā śubham |
nṛttavādyaiśca saṃpūrṇaṃ nānāghoṣasamanvitam ||

vedaghoṣasamāyuktaṃ |

kalaśodakantu saṃgrāhya pratimāñcābhiṣecanam |
prāsāde parivāre ca subāhyābhyantarepi ca ||

sarvaṃ saṃprokṣayed vidvān pūrvoktaṃ mūlavinyaset |
āvāhayet tato devīṃ sarvalakṣaṇasaṃyutām ||

aṣṭābhujāntriṇetrāñca nāgābharaṇabhūṣitām |
nāgayajñopavītena śiro mālāvibhūṣitām ||

pralayasthiti sarvāṇāṃ jagadyoniṃ maheśvarīm |
pratimāyāṃ nyased devī kujavāre viśeṣataḥ ||

tataḥ prabhṛti yatnena pūjayet tatra vittamaḥ |
pratiṣṭhā caiva tatkāle ācārya svasti vācakaiḥ ||

nānābharaṇadravyaiśca gobhūmī kāñcanādibhiḥ |

iti brahmayāmale śatasahasrasaṃhitāyāṃ saṃprokṣaṇavidhirnāma 
ṣaṭtriṃśatpaṭalaḥ || 36 || 


ataḥ paraṃ pravakṣyāmi kṣetrācāra vidhikramam |
varṇānāmānupūrṇyaśca śṛṇubrahman samāhitaḥ ||

sevanaṃ garbhagehañca deśikānāṃ vidhīyate |
ardhamaṇṭapasevā ca śrotriyāṇāṃ samīritam ||

p. 145)

tadbahikṣatraviṭbhyāntu tadbahiśśūdrasevanam |
sūcikastantu vāgvaśca tilaghātī ca sūnikaḥ ||

takṣakassvarṇakāraśca śilābhedī tu lohakaḥ |
kumbhakāraśca gopālo hyete vai nyūnajātayaḥ ||

etaistu darśanañcaiva kartavyaṃ dhvajamūlataḥ |
rajakādi hīnajānāndarśanaṃ bahirālayāt ||

caṇḍālaśvapacādīnāṃ kṣetrācca śatadaṇḍake |
eteṣāṃ vyatyaye naiva kṣetrāntarveśane sati ||

devasānnidhyahīnañca mahādoṣaḥ prajāyate |
mahāmāripraveśañca sarve vai puravāsinaḥ ||

pīḍyante satataṃ rogaistad doṣaśamanāya ca |
puṇyāhantu prakurvīta saṃprokṣaṇamathācaret ||

varṇānāṃ kramaśo vakṣye śṛṇu brahman samāsataḥ |
brāhmaṇyāṃ brāhmaṇājjāta saṃskṛto brāhmaṇo bhavet ||

evaṃ kṣatriyaviṭśudrāḥ jñeyāssvebhyassvayonijāḥ |
adhyāpanaṃ cādhyayanaṃ yajanaṃ yājanaṃ tathā ||

dānaṃ pratigrahaśceti ṣaṭkarmāṇyagrajanmanaḥ |
ṣaṇṇāntu karmaṇāmasya trīṇi karmāṇi jīvikā ||

yājanādhyāpane caiva viśuddhācca pratigrahaḥ |
ijyādhyayanadānāni vaiśyasya kṣatriyasya ca ||

p. 146)

pratigrahodhiko vipre yājanādhyāpane tathā |
nṛpāyāṃ viprato jātassavarṇo brāhmaṇo bhavet ||

āyurvedātharvaveda dhanurvedān sadāpaṭhet |
viprasya triṣu varṇeṣu nṛpatervarṇayordvayoḥ ||

vaiśyasya varṇa ekasmin ṣaḍete paśadā smṛtāḥ |
vaiśyāyāṃ vidhinā viprājjāto hyambaṣṭha ucyate ||

kṛṣyā jīvī bhavet tasya tathaivāgneya vṛttikaḥ |
dhvajinī jīvikā vāpi ambaṣṭhāśśastra jīvinaḥ ||

vaiśyāyāṃ viprataśceryotkumbhakārassa ucyate |
kulālavṛtyā jīveta nāpitvā vā bhavantyataḥ ||

nābherūrdhvantu vapanaṃ tasmānnāpita ucyate |
śūdrāyāṃ vidhinā viprājjātaḥ pāraśivo mataḥ ||

bhadrakāli samāśṛtya jīveyuḥ pūjakāḥ smṛtāḥ |
tasyāṃ vai cauryato jāto niṣādaśca prakīrtitaḥ ||

vane duṣṭamṛgān hatvā jīvanaṃ māṃsavikrayam |
nṛpājjātotha vaiśyāyāṃ gṛhyāyāṃ vidhinā sutaḥ ||

vaiśyavṛtyā tu jīveta kṣatrirmanna cācaret |
tasyāṃ tasyaiva cauryeṇa maṇikāraḥ prajāyate ||

maṇīnāṃ rājatāṃ kuryāt muktānāṃ vedhanakriyām |
śūdrā kṣatrasaṃsargājjāta ugra iti smṛtaḥ ||

p. 147)

nṛpasya daṇḍadhārasyādaṇḍaṃ daṇḍyeṣu sañcaret |
vaiśyā tu karaṇaśśūdryāṃ bhinnāyāntu vidhismṛtaḥ ||

māhiṣyeṇa karaṇyāntu rathakāraḥ prajāyate |
śilpakarmāṇi cānyāni prāsādalakṣaṇaṃ tathā ||

paṭhanāṃ vastuśāstrāṇāṃ hemānyābharaṇāni ca |
lohakarma tathā kuryāt rathakārasya vṛttayaḥ ||

nṛpād brāhmaṇakanyāyāṃ sūto nāma prajāyate |
vedānarhaṃ tathā caiṣāṃ dharmāṇāmanubodhakaḥ ||

vaiśyādvai dehaśśūdrāccaṇḍālo nāma jāyate |
kṣatriyā māgadhaṃ vaiśyāchūdrākṣattārameva ca ||

śūdrādāyogavaṃ vaiśyā janayāmāsa vaisutam |
nṛpāyāṃ vaiśyataścauryāt pulindo nāmajāyate ||

hiṃsayā duṣṭasatvānāmaraṇye vartayedayam |
śūdrādāyogavaḥ kṣattā caṇḍāścādhamo nṛṇām ||

yathaiva śūdrād brāhmaṇyāṃ bāhyajantu prasūyate |
tathā bāhyataraṃ bāhyāccāturvaṇyaṃ prasūyate ||

prātilomyena saṃbhūtāssarvakarmabahiṣkṛtāḥ |
ugrāttu jātaḥ kṣatrāyāṃ śvapāka iti kīrtitaḥ ||

caṇḍālaśva pacānāntu bahirgrāmātprati śrayaḥ |
varṣopetamavijñātannaraṃ kaluṣayonijam ||

p. 148)

āryarūpamivānāryaṃ karmabhissvairvibhāvayet |
varṇānāmānupūrvyeṇa jāto vai hyanulomajaḥ ||

vaiparītyena saṃbhūto pratiloma itīritaḥ ||

iti brahmayāmale śatasahasrasaṃhitāyāṃ kṣetrācāravarṇaviveko nāma 
saptatriṃśatpaṭalaḥ || 37 ||


ataḥ paraṃ pravakṣyāmi bālasthāpanamuttamam |
prāsāde chinnabhinne vā pratimā vā tathā yadi ||

navīnaṃ kārayet paścāt sarvāṃgaṃ citraśobhanam |
tataḥ praveśakāle tu pūrvavadvidhimācaret ||

kuṇḍamaṇṭapa prāsāda pratimāṃ śuddhimācaret |
sthāpayed deva deveśi tantroktaṃ vidhinā kuru ||

anyathā saṃpravakṣyāmi śuddhāsanamuttamam |
sumuhūrte ca nakṣatre yoge ca karaṇānvite ||

rātrādhivāsayed devīmmātaraṃ sahatatkramāt |
purato deva deveśī dhānyarāśau vicakṣaṇaḥ ||

vṛttaṃ vā caturaśraṃ vā yogapīṭhaṃ prakalpayet |
śālinā pūjayet tatra pañcadroṇaistathā kramāt ||

tasyopari nyasenmantrī droṇapañcakataṇḍulaiḥ |
caturaśra samaṃ kṛtvā pañcagavyena prokṣayet ||

p. 149)

tanmadhye tu likhet padmamaṣṭapatraṃ sakarṇikam |
hemarupyamayaṃ kumbhaṃ tāmrañca mṛṇamayantu vā ||

kalaśānnavakaṃ grāhya supakvān sudṛḍhāñca vā |
indrādīśānaparyantaṃ kalaśānvinyaset kramāt ||

indretyācamanaṃ nyastvā āgneyyāṃ madhyameva tu |
yāmye pādyantu vinyasya nair-ṛtyāntu kaṣāyakam ||

vāruṇyāṃ kṣīraṃ vinyasya vāyavyāṃ dadhivinyaset |
saumyāyāṃ sarpivinyasya aiśānyāṃ gavyameva tu ||

brāhmyādīnnyaset tatra svasvamantreṇa dāpayet |
brāhmī māheśvarī caiva kaumārī vaiṣṇavī tathā ||

vārāhī caiva māhendrī īśvarī ca * * * * |
navame * * ekavīrī * * madhye kalaśeṣu vidurbudhaḥ ||

gandhapuṣpaiśca dhūpaiśca arcayitvā vidhānataḥ |
vinyaset padmamadhyantu karṇikāyāṃ susaṃhitam ||

mātarasthalamadhyastha pūrvāditamayogata |
nikṣipet pañcaratnāni navabījena mantravit ||

vāriṇā pūrayet paścāt vastrapūtaṃ sugandhibhiḥ |
kūrcākṣatavinyasya vastrayugmena veṣṭayet ||

raktenopari sañcchādya mantramudrāṃ pradarśayet |
evantu kalaśānnyasya paścād dhyāna paro bhavet ||

p. 150)

pṛthivī pākajaṃ dhyātvā karṇikā merunirmitam |
karṇikopari vinyasya deveśīṃ bhūtamātaram ||

kapālakhaṭvāṃga dhārī mahāpretakṛtāsana |
caturbhujā cāṣṭabhujā triṇetrāṃ rudrarūpiṇīm ||

diśāmbarāṃ mukakeśāṃ mahāvyālavibhūṣitām |
kapālamālinīn devīṃ pralayāgni samaprabhām ||

sūryakoṭyāyudhaprakhyā surāsurabhayaṃkarīm |
itthaṃ rūpadharīndevīṃ kalaśe sthāpayed budhaḥ ||

nirodhantatra kartavyaṃ mantramudrā samanvitam |
naivedyaṃ vidhinā dadyāt yātrāhomaṃ samārabhet ||

aṣṭabhiḥ pañcabhirvāpi homaṃ kuryā sa dīkṣitaiḥ |
bilvaṃ palāśakhadiraṃ vaṭamaudumbarastathā ||

plakṣaṃ vaikaṃkatañcaiva aśvatthaṃ vāruṇaṃ tathā |
pūrvādikṣu yathānyāyaṃ homaṃ kuryāt samantrakaiḥ ||

kuṇḍeṣveva vicitreṣu lakṣaṇeṣu ca buddhimān |
caturaśraṃ bhavedindre āgneyyāṃ yoni saṃbhavam ||

yāmyāyāñcārdhacandrantu nair-ṛtyāntu trikoṇakam |
vāruṇyāṃ vartulaṃ jñeyaṃ ṣaṭkoṇaṃ vāyugocare ||

uttare caiva padmābhaṃ aiśānyāñcāṣṭakoṇakam |
eteṣu kuṇḍamevoktaṃ kuṇḍeṣu ca vicakṣaṇaḥ ||

p. 151)

svasvenaiva tu mantreṇa mūrtidhāraiśca homayet |
aṣṭottaraśataṃ hutvā sadṛśenaiva lambite ||

śirodeśe tu devānāṃ ācāryo homamārabhet |
tilasiddhārthakañcaiva priyaṃguśālilājakam ||

ājyaṃ hutvā hunet sarvān bāla * * * * * * |
aṣṭottaraśataṃ hutvā pratyekaṃ sarvamūrtiṣu ||

ācārya dviguṇaṃ hutvā pu * ṇataruṇālaye |
* * kāle kriyā sarvān adhivāsana karmasu ||

calasya ca nyasenmantrī pūrvokte ca * * * yet |
gurubālasthānamalaṃkṛtya vitānādyupaśobhitam ||

deśakālaṃ tataḥ prāpya bālasthāne niveśayet |
calantu sthāpitaṃ kāryaṃ bālasthānantu deśikaḥ ||

tatpayavayaṃ gacchet ācāryo sādhakaissaha |
śanairutkṛtya kalaśaṃ pūrvavatsmaraṇānvitam ||

niṣṭapya dvāradeśe tu śanairgacchet pradakṣiṇaṃ |
praviśya bālasthāneṣu devīnāmarcayed budhaḥ ||

kalaśānāntu sarveṣāṃ arcayecchūla vinyaset |
arcayitvā vidhānena naivedyaṃ vidhivad dadet ||

pañcopacārakān sarvān samantreṇa tu dāpayet |
mahābaliṃ tato dadyāt bhūtakrūrasamanvitam ||

p. 152)

iti brahmayāmale śatasahasrasaṃhitāyāṃ bālasthāpanavidhirnāma 
aṣṭatriṃśatpaṭalaḥ || 38 ||


ataḥ paraṃ pravakṣyāmi laṃghanasya vidhikramam |
strīṇāñcaiva tu viprāṇāṃ pramādāllaṃghane sati ||

raktasrāvena kartavyamekavīrī nivedanam |
kṣatriyasya tu laṃghaiśca māṃsacchedantu kārayet ||

athavā pṛthumāṃsaiśca ajamekaṃ hunet budhaḥ |
vaiśyasya laṃghane caiva prati māṃsantu dāpayet ||

śūdrāṇāṃ laṃghane caiva ekamāsantu dāpayet |
haṃsairmayaiśca mahiṣaiḥ śvānaiścaiva kharoṣṭrakaiḥ ||

aśvañcaiva tathā jambu vānarādi tathaiva ca |
hastinaṃ kukkuṭañcaiva sadyotantu dāpayet ||

paśūnāñca tapasvīnāṃ brāhmaṇena tu laṃghane |
aṣṭottaraśataṃ hutvā ajamekavyaghātayet ||

pratilomādilaṃghairvā caṇḍālai * * laṃghayet |
sadyo ghātantu kartavyaṃ mutsavya * * * * * ||

* * * maṃ prakūrvīta samidhādi yathākramam |
mūlagāyatrimantreṇa juhuyādyovikaṃ viduḥ ||

p. 153)

kanyānāṃ laṃghayitvā tu aṣṭottaraśataṃ hutam ||

iti brahmayāmale śatasahasrasaṃhitāyāṃ nagaraparibhramaṇalaṃghavidhirnāma 
ekonacatvāriṃśatpaṭalaḥ || 39 ||


ataḥ paraṃ pravakṣyāmi pratimālakṣaṇaṃ param |
navatāla prāmāṇeṇa pratimāṃ kārayed budhaḥ ||

śilāmayaṃ lohamayaṃ mṛṇmayaṃ vāpi kārayet |
grāmāccāṣṭabhujaṃ vidyāt nagare ca caturbhujam ||

vanāntare dvibhujaṃ vidyāt parvatāgre tu ṣoḍaśa |
samudre dvādaśaṃ kuryāt jandandya * * ṣaṭbhujam ||

taṭāke daśabhujaṃ kuryāt catuṣpathe caturbhujam |
khaḍgañca kheṭakañcaiva nāgaṃ ghaṇṭāṃ tathaiva ca ||

śūlakapālakhaṭvāṃgaṃ ḍamarūñca tathāṣṭakam |
śyāmavarṇā ca kartavyā daṃṣṭrākāladaṃ śubham ||

ūrdhvakeśañca kartavyaṃ triṇetraṃ nāgabhūṣaṇaṃ |
dārukasya hṛdi śūlaṃ proktavyaṃ himalocanam ||

raudrarūpantu kartavyaṃ cāmuṇḍālakṣaṇaṃ param ||

iti brahmayāmale śatasahasrasaṃhitāyāṃ pratimālakṣaṇavidhirnāma catvāriṃśat 
paṭalaḥ || 40 ||


p. 154)

ataḥ paraṃ pravakṣyāmi kṣetrapālavidhikramam |
trailokyanāthaṃ sarvajñaṃ sarvadevaṃ jitendriyam ||

āgameśamūrtikaṃ ca ādikṣetrasya pālakam |
parantatparamākāśaṃ devatā cittameva ca ||

cintayenmanasānityaṃ śivaloke mahīyate |
tataḥ prabhṛti deveśa śivarūpaṃ śivaṃ yathā ||

paścād daṇḍālayaṃ vidyāt pralayaṃ paṃktimānakam |
sakalajīvarūpañca jyeṣṭhavaṃśāntavṛttakam ||

vṛttamadhye tu jyotissyāt jyotimadhyamaṇustathā |
aṇumadhye tathā bindukṣetrapālaṃ śivātmakam ||

niṣkalaṃ nirmalaṃ śāntaṃ niṣprapañca * lakṣaṇaṃ |
niṣkalaṃ sakalaṃ saṃ * * * gandhassadevatā ||

saka * * * svaru * * * * * * * * 
kam |
sarvajīvasamutpanno bhagavān parameśvaraḥ ||

evaṃ mūrtitribhedaṃ syāt brahmāviṣṇumaheśvaram |
loke tu puṇyarakṣārthaṃ kṣetrapālantu dṛśyate ||

pūrvantu jñānamūrtiḥ syāt dvitīyaṃ śāntamūrtikam |
tṛtīyaṃ raudramūrtiḥ syāt sarvabhūtaguṇāguṇam ||

bhūloke sarvarakṣārthamudbhavan tatra vinyaset |
āraṇye ca guhe caiva samudre parvatāgrake ||

p. 155)

nadī saṃgamane vāpi vanavāse samāśraye |
grāme vā nagare vāpi pattane kheṭakātmake ||

bhāgyavādi tathādroṇe kolakaṃ pratimāvahet |
tat tacchāstra yathā yogaṃ kṣetrasthānaṃ vidhīyate ||

kriyāśeṣaṃ pravakṣyāmi yathāvadanupūrvakam |
śāntikaṃ pauṣṭikaṃ caiva adbhūtañca vicārakam ||

grāmādi janasaṃsthāne śāntikaṃ vinyased vidhim |
guhāyāṃ vanavāse vā pauṣṭikaṃ tatra kārayet ||

adbhūtaṃ paramūrtiśca ābhicārakarakṣaṇam |
tat tatsthāne yathāyogyaṃ yogenaiva tu kārayet ||

caturbhujaṃ śāntikañcaiva pauṣṭikañcāṣṭabāhukam |
dvibhujaṃ sarvasāmānyaṃ kriyā śeṣaṃ vidhīyate ||

caturbhujaṃ dakṣiṇe haste triśūlaṃ ḍamarukantathā |
vāmahaste kapālantu bhujakañca vidhīyate ||

padmapīṭhasthitaṃ deva parijanānāṃ vidhīyate |
pādau tu śailamevoktaṃ kaṭisthānnāgamāvṛtam ||

pārśve kanakamaṇīnāṃ rajjubandhanameva ca |
udare nāgabandhañca karṇikena samanvitam ||

mukhe yā lambite karṇaṃ sarvayajñopavītinam |
naraśirastrilaṃbaiśca stanayorantare vidhu ||

p. 256)

triṇetraṃ tatsamaṃ vajraṃ ūrdhvakeśojvala prabham |
lalāṭordhve naraśiraṃ āvṛtantu vidhikramam ||

karṇakuṇḍalamevoktaṃ patrimekamathāpi vā |
keśaṃ bhujaṃga veṣṭañca raktākṣaṃ raktakeśakam ||

bālacakramalaṃkṛtya pāṇḍaraṃ śikharantathā |
pūrṇacandrasamaṃ vaktraṃmāyuktañcita * * * ||

* * * nīlavarṇañca bhairavākārameva ca |
aṣṭabhujaṃ pāśañca dakṣiṇaṃ ||

kapālaṃ ḍamarukañcaiva pinākaṃ khaḍgameva ca |
pūrvoktavidhivatkṛtvā bhūṣaṇaṃ tadvadeva ca ||

pauṣṭikasya vidhijñeyaṃ navamāśritya daivatam |
bhūtarūpaṃ dvihastañca dakṣiṇe daṇḍahastake ||

vāme kṛtvā kapālantu bhūtabhūṣaṇabhūṣitam |
tat tad deśe ca īśena kṣetrapālasya ālayam ||

daśatālaṃ yogamūrtaṃ navatālaṃ saumyamūrtikam |
catustālaṃ bhūmimūrtiṃ ekamālaṃ vidhīyate ||

śāntikaṃ padmapīṭhañca raudrakoṇaṃ tathā bhavet |
* * mūrti tathā pīṭhe yojayet tadvicakṣaṇaḥ ||

caturbhujaṃ sthāpitantu dāyuvyarthakaraṃ śubham |
putramitravivardhante sarvakāmārtha sādhanam ||

p. 57)

caturbhujamiti jñeyaṃ grāmaśāntikaraṃ śubham |
pauṣṭikasya vidhiṃ kṛtvā vīryaṃ vai śatrunāśanam ||

strīvardhanamiti jñeyaṃ bhūtākāramiti smṛtam |
lokāloka hitārthāya kārye kāryeṇa yojayet ||

balikarmavidhiṃ kṛtvā śāntikarmavidhismṛtam |
snapanādi sarvakāryaṃ yojayet tadvicakṣaṇāḥ ||

adhivāsavidhiṃ kṛtvā sarvadravyāṇi yojayet |
kalaśasthāpanaṃ kṛtvā phaṭkāramucyate budhaḥ ||

pratiṣṭhāmantramevaṃ syāt mūlamantramanusmaran |
mahāberaṃ tathā mūlaṃ jīvākṣaramihocyate ||

oṃkāraṃ vinyasenmūlaṃ madhye śrīṃkāramucyate |
svāhāntaṃ vinyaset tatra agre strīṃkāramucyate ||

vinyased gandhapuṣpañca dhūpadīpañca dāpayet |
paścād deva samāyuktaṃ ācāryaṃ sthāpite budhaḥ ||

bahale brahmasārasya candrārke arkamūlataḥ |
madhye viṣṇustathā nyasya sarvasaṃhāramūrtayaḥ ||

mahākāyaṃ kṣetrapālaṃ brahmajñānamiti smṛtam |
pratiṣṭhedindrasaṃyuktaṃ bhagavantaṃ sadāśivam ||

brahmāvālaṃ jitriyājāṃ dvivṛddhiṃ jitavetti |
kaṇṭhakahṛdayapādanābhiguhyaśirāśira ||

p. 158)

punaḥ punaḥ pravinyasya oṃkāraṃ mantravinyaset |
brāhmaṇān svāstivācañca sarvavādyañca ghoṣayet ||

* * * * * baliṃ kṛtvā * * * * muttamam |
navabheda kṣetrapāle vidhivat ka * * punaḥ ||

* * * * * * * * * * * * * 
* pṛthak |
śāstroktaṃ vidhiṃ kṛtvā sthāpanaṃ vṛddhidaṃ śubham ||

lakṣaṇena yathā karmaṃ sthānabhraṃśaṃ vinaśyati |

iti brahmayāmale śatasahasrasaṃhitāyāṃ kṣetrapālavidhirnāma 
ekacatvāriṃśatpaṭalaḥ || 41 ||


athātassaṃpravakṣyāmi mātṝṇāṃ śūlasaṃgraham |
uttaraṃ dakṣamayanamuttaramuttarantathā ||

dakṣiṇamayanañcaiva ṣaṇmāsañcaiva varjayet |
uttarottaramabhyuktamuttaraṃ sarvasaṃgraham ||

ityete saṃgrahaṃ śūlaṃ sarvakāmārthasādhanam |
subhikṣaṃ kṣemamārogyaṃ sarvasasya vivardhanam ||

cāturvaṇyaṃ hitañcaiva sarvāriṣṭavināśanam |
grāme vā nagare vāpi sarvaśāntikaraṃ śubham ||

suvarṇarajataṃ lohaṃ dāruśūlaṃ tathaiva ca |
mṛttumṛṇmayasyārdhañca muhūrtaṃ gṛhasaṃgraham ||

p. 159)

svastivācaka vākyañca brahmaghoṣantathaiva ca |
paṭahaṃ maddalaṃ tālaṃ karaṭītimilā tathā ||

śaṃkhakālasamāyuktaṃ mātṛghoṣaṃ tathaiva ca |
ācārya śiṣyasaṃyuktaṃ vastrābharaṇameva ca ||

aṃkurārpaṇa pūrvoktaṃ madhivāsana karmaṇi |
mātṛmaṇṭapasaṃyuktaṃ śāntinaṃ śāntikarmaṇi ||

sthaṇḍilaṃ tatra kurvīta aṣṭadroṇantu śālibhiḥ |
tadardhantaṇḍulañcaiva taṇḍulārdhatilantathā ||

tasyārdhaṃ tilasaṃyuktaṃ darbhamuṣṭintu vistṛtam |
tanmadhye paṃkajaṃ likhya sarvālaṃkāraśobhitam ||

aśvatthodumbaraṃ plakṣa vaṭavṛkṣaṃ tathaiva ca |
caturaśrasamaṃ kṛtvā hastamātrapramāṇakam ||

sthaṇḍile vinyaset pīṭhaṃ ācāryassādhakaissaha |
pādyamācamanīyañca gandhapuṣpādi cārcayet ||

pādyādi sarvamantreṇa arcayitvā vidhānataḥ |
ajaṃ rudhira māṃsādi sarve havirnivedayet ||

nivedanantu nirmālyaṃ sarvañcaiva visarjayet |
tāmbūlaṃ sadyamantreṇa sādhakācārya pūtrakaḥ ||

ācārya a * mantrasya mṛtyupīṭhasya sādhanam |
pradakṣiṇañcaiva ālayasya pradakṣiṇam ||

p. 160)

pratimandakṣiṇañcaiva ācāryaṃ sarvamātṛkam |
pra * * * * * * * sadāśiva śivastathā ||

vasavaścāṣṭabhiścaiva dvādaśāditya eva ca |
radramekādaśa sarve aśvinyāśca samanvitam ||

indrāgni yamanir-ṛti vāruṇavāyureva ca |
someśonyastathā caiva āgachantu namo namaḥ ||

brāhmī māheśvarī caiva kaumārī vaiṣṇavī tathā |
vārāhī ca tathendrāṇī cāmuṇḍī gaṇarudrakā ||

ityete kramaśaścaiva māṇāñca namo namaḥ |
yoginī ḍākinī caiva sākinī pūtanā tataḥ ||

pālinī dundubhiścaiva tathocchiṣṭā ca mātaraḥ |
bhūtapreta piśācāśca vetālañca tathaiva ca ||

kumāragra(ra)kūśmāṇḍa mahādeva grahastathā |
sarvañca sarvalokañca sarvapīṭhañca devatā ||

dvātriṃśadadhipaścaiva āgachantu namo namaḥ |
ācāryaṃ mantrasaṃyuktaṃ sāvakā saṃhitā ca vai ||

mahākālasya vinyasya mātṛmaṇḍalasaṃgraham |
dvitīyaṃ lakṣaṇairyuktaṃ śilpisāyakasaṃgraham ||

yātrā pātrapīṭhasya dvā vā pīṭhe śilpinā kṛtam |
sarvalakṣaṇasaṃyuktaṃ śilpināṃ lakṣaṇairyutam ||

p. 161)

ityete kramaśaścaiva śūlaṃ grabhagṛhaṃ bhavet |
sarvalakṣaṇasaṃyuktaṃ śilpi citrakalakṣaṇaṃ ||

brāhmaṇā kṣatriyā vaiśyā śūdrairvā śūdralakṣaṇam |
daśatālaṃ navatālaṃ tu viprasya navatālaṃ kṣatriyasya tu ||

aṣṭatālantu vaiśyasya saptatālantu śūdrakaḥ |
vāmadakṣiṇa khaḍgañca madhyamā śūlapatrakam ||

caturaṃguli vistāraṃ patrakhaḍgañca vaktrakam |
dvitālaṃ sarvavarṇañca śūlasthāpanameva ca ||

agraṃ daśāṃgulavaktraṃ pīṭhāṣṭāṃgulavaktrakam |
pīṭhantu ṣoḍaśāṃgulyaṃ caturaśraṃ pīṭhasaṃgraham ||

sarvalakṣaṇasaṃyuktaṃ citrapatra * * * * |
śāntikañcaiva kālīsthāpanamuttamam ||

* * pīṭhakramañcaiva hastamātra pramāṇakam |
sarvalakṣaṇasaṃyuktaṃ sarvacitravicitrakam ||

sarvāṃgaṃ sarvasaṃyuktaṃ śilpacitrakalakṣaṇam |
śūlapatrañca devasya brahmabrahmañca vinyaset ||

vāmapatraṃ tathaiśānyāṃ dakṣiṇaṃ viṣṇupatrakam |
ityete adhidevā vā śūlapatrasya devatā ||

śūlapīṭhaṃ mahākālaṃ madhyamañca vidhīyate |
bahuvīrañca pīṭhasya astrapīṭhasya vinyaset ||

p. 162)

agrapīṭhasya daṇḍaṃ vai pādapīṭhaṃ tadīśitam |
śāntyarthasya vistāraṃ tribhāgaṃ bhāgameva ca ||

daṇḍaṃ vaktreṇasaṃyuktaṃ ṣoḍaśāṃgulavistṛtam |
tribhāgaṃ ghaṇṭavistāraṃ sarvalakṣaṇasaṃyutam ||

pādapīṭhasya vistāraṃ dvitālaṃ caturaṃgulam |
sarvacitrakalekhyañca aṣṭapatraṃ sakarṇikam ||

vāmāṃgamabhisaṃyuktaṃ manonmani mayāntakam |
dvātriṃśadadhi daivatyaṃ abhyantarābhyanta devatā ||

madhye daṇḍasya devānāṃ aṣṭamañcādhiyoginī |
ityete kramaśaścaiva śūlasaṃgrahameva ca ||

brāhmaṇa kṣatriyī vaiśyā śūdro vā putra vṛddhidam |
sarvalokahitaṃ puṇyaṃ sarvaśāntikaraṃ param ||

sarvavyādhivināśañca sarvāriṣṭavināśanam |
grāmaṃ grāmapatiñcaiva śūlasaṃgrahameva ca ||

brāhmaṇa kṣatriyo vaiśya kartā bhartā vivardhanam |
mahāmārī praśamanaṃ vātavyādhi vināśanam ||

subhikṣaṃ grāmavṛddhiñca sarvasasya vivardhanam |
mantrahīnaṃ kriyāhīnaṃ dravyahīnaṃ tathaiva ca ||

muhūrtakālahīnañca kālakalantathaiva ca |
sarvadoṣaṃ viśeṣeṇa kartavyaṃ sarvavarjitam ||

p. 163)

lohārcanañca śūlañca lohārthaṃ mātraśūlakam |

iti brahmayāmale śatasahasrasaṃhitāyāṃ śūlasthāpanavidhirnāma 
catvāriṃśatpaṭalaḥ || 42 ||


athātassaṃpravakṣyāmi prāyaścitta vidhikramam |
mātṛśāntiṣu yogeṣu yathādoṣa pravṛttaye ||

taddoṣa śamanārthāya prāyaścitta vinirṇayam |
prāsādañcchinnabhinnañca kālena patitena ca ||

śailaṃ vā pratimaṃ vāpi kṣataṃ vā bhagnameva vā |
sirā caiva parairvāpi patitaṃ bhinnameva vā ||

hīnako vyādhito vāpi ālayaṃ pratimāṃ tathā |
toraṇaṃ patitañcaiva dvausūrya prabhayorapi ||

bhūmiṃ vā kampanañcaiva agninā dahanepi vā |
samayī sādhakaścaiva putrakāvārya saṃyutaḥ ||

yajamānavyādhipīṭhaṃ citrakeṭakasarvataḥ |
hīnādvai dakṣiṇeryatra hanahīnamathāpi vā ||

heme tu dravyahīne tu vastrahīnañca tadbhavet |
devaṃ na rūpaṃ vijñeyaṃ prāyaścittaṃ praśastakam ||

navākṣareṇa mantreṇa pratyekāṣṭaśataṃ hutam |
samidhā tilaparyantaṃ devyā gāyatrī hūyate ||

prāsāde maṇṭape bhinne śūlādaṣṭāyudhāni ca |
navaśaktisamāyuktaṃ homayet tu śatāṣṭakam ||

prāsādaṃ bhinnahīnantu bālasthānaṃ prakalpayet |
prāsādaṃ tatra kurvīta ācāryaśśilpibhissaha ||

pūrvoktena vidhānena saṃprokṣaṇamathācaret |
tatra hīnahute caiva mūlamantrañca kārayet ||

mātṝṇāñca pratiṣṭhānte sudhācitrādi śobhite |
caṇḍālahīnavarṇañca śvānasparśanasaṃkare ||

saṃkaretarajātīnāṃ patitonmattakā api |
khaṇḍasphuṭita bhinnañca kavāṭaṃ staṃbhayorapi ||

saṃprokṣaṇaṃ prakartavyaṃ pūrvavadvidhicoditam |
grāmādipattanasyānte narāṇāṃ vyādhipīḍite ||

sarvāmukha prayatnena saṃprokṣaṇamataḥ kuru |
tatraivaṃ na kuryāt tu pūrvoktena vidhānataḥ ||

pūrvoktena vidhāne puṃsavaṃ kārayedbudhaḥ |
tatraiva snapanaṃ kuryāt tathā vittānusārataḥ ||

tatraiva taddhānenmantrī navākṣareṇa buddhimān |
sahasrannavakañcaiva aṣṭottaraśataṃ hutam ||

tatraiva trividhaṃ homaṃ uttamādi yathākramam |
sarva dravyeṣu śāntāni pūrṇāhutiṃ viśeṣataḥ ||

p. 165)

ācārya vyādhiprāptasyāt kartā vā vyādhipīḍitaḥ |
homayenmūlamantreṇa tyājyā tilasaṃyutam ||

agninā dahane vastre ālaye pratimāpi vā |
sarvadravyeṣu saṃyuktaṃ navabījena homayet ||

bhūmervā kampane caiva rogeṣu kalaheṣu ca |
toraṇaṃ patanañcaiva mūlamantreṇa saṃyutam ||

homayet pañcaviṃśatyā hutvā vai kaiḥ pṛthak pṛthak |
navākṣareṇa mantreṇa uttālaktantathaiva ca ||

caṇḍālasparśane caiva yatra bhinnañca varjayet |
bhāṇḍamanyattu saṃsthāpya praṇavena tu saṃyutam ||

śayanairvā maraṇairvā jalasaṃprokṣaṇaṃ vidhiḥ |
śvānairvā mlecchajātī ca śilpirvā citrakarmaṇi ||

ālayābhyantare caiva gamane doṣakṛdbhavet |
prāyaścittantu kartavyaṃ saṃprokṣaṇamathā caret ||

devīnāmarcane kāle yathādoṣaṃ pravartate |
liṃgaṃ vā pratimāṃ vāpi paraśuṃ śūlameva vā ||

ghaṇṭāñca kalaśañcaiva dhanurnārā ca meva ca |
antyaiścāyudhairyuktaṃ balibāleṣvayaṃ tathā ||

pramādātpatite bhinne yathā saṃbhavato matā |
yathālābhaṃ gṛhītvā hutvā devīṃ nivedayet ||

Page no. 167 not available in this transcript.

p. 167)

hutvā vai mūlamantreṇa punaḥ pradakṣiṇamārabhet |
divyantarikṣa bhaumāni nimittā śatrudanāśubham ||

kākairvā kukkuṭairvāpi śṛṃkhala * * * * * |
mahāvātabhayaṃ vāpi yatradīrghañca mānuṣe ||

mānuṣairvā virodhassyāt * * * * * * * * |
* * * * * * * * * * * dhvajapātane 
||

pramādādyatra hīne tu sarvayukta pramāṇakaiḥ |
mūlagāyatri mantreṇa sahasraṃ vā śatāṣṭakam ||

svacakraṃ paracakraṃ vā kṣobhayuddhaṃ yathā bhavet |
devyā gāyatrī mantreṇa homayenmūlavidyayā ||

darvīva homadravyeva niṣkale pratimepi vā |
kālitthaśca laḍaṃ vāpi mūlamantreṇa homayet ||

yatra kumbhaṃ pratiṣṭhāpya patitaṃ cetpramādataḥ |
navākṣareṇa mantreṇa tadevaṃ homayedbudhaḥ ||

snapanasyādhivāsena kalaśaṃ bhagnameva ca |
tatraika kalaśe madhye yadādoṣaṃ pravartate ||

dhvaje ca patite vāpi dhvajādaṇḍasya bhedane |
tatra homaṃ prakurvīta samayādyāsu vidyayā ||

paśūnāṃ chedane yatra udare vatsadṛśyate |
taddoṣaśamanārthāya prāyaścittaṃ viśeṣataḥ ||

p. 168)

japtvā saṃprokṣaṇaṃ kṛtvā tataścotsavamārabhet |
saptāhamapi kurvīta utsavaṃ pratyahaṃ budhaḥ ||

snapanañca prakartavyaṃ yathāśāstrānusārataḥ |
tattacchāntiṃ prakūrvīta prajotpātakamāraṇam ||

sarvaduḥkhakaraṃ nityatyaṃ yajamānavyādhi pīḍitaḥ |
homayed vidhivatpūrvaṃ mūrtamādiṣu yojayet ||

nityotsavavihīne tu sandhihīne tathaiva ca |
tasya homaṃ prakūrvīta mūlamantrādisaṃyutam ||

ekaṃ pañcadaśaṃ vāpi ekāṣṭaṃ pūjahīnake |
māsena navaṃ kuryāt pañcāśacca śatāṣṭakam ||

ardhamāse daśatyekaṃ snāpayet tu yathāvidhi |
māsādivatsarānte tu prāyaścittaṃ yathāvidhi ||

ekakālaṃ dvikālaṃ vā trikālaṃ vā na pūjya ca |
ekādaśakarātraṃ vā devyādi chinna pūjya ca ||

yasya kālavihīne tu tasya śāntiṃ samārabhet |
kālādhikaṃ bhavet tatra homāda * * kaṃ bhavet ||

yasya hīne vide viyāne tadā pṛṣṭe pratilomānulomakaiḥ |
grāme vā nagare vāpi narāṇāṃ vyādhipīḍitam ||

tasmāt sarvaprayatnena devi sānnidhyakārakam |
prāyaścittaṃ prakurvīta vādyahīnaṃ tathaiva ca ||

p. 169)

karamudrā vihīnantu homasthānantu yadbhavet |
nṛttakāle pramādādvā narāṇāṃ pātane sati ||

tathā homaṃ prakurvīta paśuṃ hatvā yathāvidhi |
ājyāhuti sahasraṃ vā kṣetraśāntiṃ tathā kuru ||

tasmān nṛttaṃ samārabhya grāmādīnāṃ pradakṣiṇam |
mārjanaṃ tāṭanaṃ kuryāt devyovantu varjayet ||

mārjanā hīne tu tāṭyaṃ sthānanāśaṃ bhaviṣyati |
tasmāt sarva prayatnena śāntihomaṃ samācaret ||

tatastu śeṣamātodyaṃ paṭahādi yathākramam |
narādi makṣikāntāni na kuryāt tatra laṃghanam ||

pramādāllaṃghayitvā tu hutvā devyā nivedayet |
navāgnīva śivaṃ dhyātvā arcayenmūlavinyaset ||

anyāṃstu laṃghayitvā tu devīṃ tatra prapūjayet |
utsavo diśyāvadyastu dhāryate triṣu pauruṣam ||

mahādoṣaḥ pravartante vadāmītirajasvalā |
doṣānurūpaṃ saṃvakṣye śāntiṃ kuryād vicakṣaṇaḥ ||

pratiṣṭhākālakriyā sarve kārayet susamāhitaḥ |
evaṃ parīkṣya bahudhā kārayet tatra vittamaḥ ||

ācāryaṃ pūjayet samyak vastrahemāṃgulīyakaiḥ |

iti brahmayāmale śatasahasrasaṃhitāyāṃ prāyaścittavidhirnāma 
tricatvāriṃśatpaṭalaḥ || 43 ||


p. 170)

śūlasya lakṣaṇaṃ vakṣye śṛṇubrahmanyathā kramam |
pratimāyāṃśca cāyāmañcottamaṃ madhyamādhamam ||

nābherantaṃ tadūrdhvantu lalāṭāntamuttamaṃ bhavet |
tat tan madhyamaṃ jñeyaṃ tadardhaṃ madhyamaṃ bhavet ||

tasmānmadhyaṃ samāvarthavartayedardhacandravat |
madhyabhāgena kartavyaṃ madhyabhāgaṃ yathā bhavet ||

madhyabhāgalatāyāṃ vai hastraneyastriyaṃ bhavet |
grīvā pīṭhākṣaraṃ netre brahmāṇī ca caturbhuje ||

caturvaktrasamopetaṃ vaktre vaktre vilocanam |
padmamālā samopetā kṛṣṇājinavibhūṣitam ||

upavītadharāṃ devīṃ citra * * * * * * |
paṃkajāsanasaṃyuktaṃ haṃsāsanamathāpi vā ||

kamaṇḍaluṃ vāmahaste dakṣiṇe akṣasūtrakam |
* * * * * * * ke paṃkajāsanasaṃyutam ||

evaṃ vidhanatannetraḥ lakṣaṇenasamanvitam |
netropari netre ca vaiṣṇavī lakṣaṇānvitam ||

kālālagāṃgasaṃyuktā tathā cāṣṭabhujānvitam |
hārakeyūrasaṃyuktaṃ raktāmbaravibhūṣitam ||

īdṛśāṃ vinyasennetrī triṇetraṃ śāntarūpiṇam |
vidhinā * ñca kartavyaṃ vāyavyāṃ lakṣaṇānvitam ||

p. 171)

pārśvayostu bhāgābhyāṃ pārśvaśūlaṃ yathā bhavet |
madhya bhāgasya pārśvañca pārśvaśūlaṃ yathā bhavet ||

tasyāṃ śūlaṃ yathābhāgaṃ bāhulañcocyate kramāt |
tāsāṃ padasya vistāramaṣṭāṃgaiḥ kārayed badhaḥ ||

aṣṭabhāgaikabhāgantu tāsāṃ bāhulamucyate |
tadardhaṃ vaikadeśe tu anupūrvakrameṇa tu ||

bhrāmayed vitato vidvān lakṣaṇena samanvitam |
madhyabhāgasya pārśve tu tadbhāge parivartayet ||

bhāgadvayaṃ tathā madhye grāsadvaiva vicakṣaṇaḥ |
tasyāṃ śūlayathābhāgaṃ tribhirbhāgaistu mūlataḥ ||

grīvā pīṭhaṃ prakartavyaṃ caturaśraṃ suśobhanam |
saptabhāgaikabāhulyaṃ pīṭhavistārato bhavet ||

kauśukādimunau jāti pīṭhakoṇeṣu śobhitam |
ghaṇṭājālasamāyuktaṃ pippalī patraśobhitam ||

grīvā pīṭhaṃ bhavedevamupaśobhāsamanvitam |
pīṭhaṃ vai pārśvataścaiva bhāgadvayavinā vināśayet ||

pārśvaśūlaṃ yathāgrantu īṣacchedādikaṃ bhavet |
svarṇenaiva prakartavyaṃ śūlaṃ vai devatā bhavet ||

svarṇarajate sarve suvarṇaṃ śūlamucyate |
rajatena prakartavyaṃ rājadaṃśūlamucyate ||

p. 172)

rājataṃ madhyamaṃ jñeyaṃ madhyamaṃ tatprakīrtitam |
rājatantu bhavet sarvaṃ triśūlaṃ kārayed budhaḥ ||

śuddhenaiva prakartavyaṃ kanyasaṃ śūlamucyate |
śubhākāraṃ bhavet sarvaṃ pū * * * * * nvitam ||

eteṣvekaṃ samāśritya kārayet tatra vittamaḥ |
avāṭavādirā nālaṃ kṛmikoṭara varjitam ||

yojayet tatra vitprājño yathā vistārarūpataḥ |
āsanenābhi kartavyaṃ sāramadhyaṃ suśobhanam ||

tadbhāgaṃ triguṇānālaṃ āyudhaṃ ca prakīrtitam |
grīvābhāgaṃ tribhāgaikaṃ nāhaṃ tasya prakīrtitā ||

pīṭhe vai vīrabhadrasyāt yathā vidhi purassaram |
tatpīṭhasya tu vistāraṃ tadardhā yena kīrtitā ||

vistāraṃ sarvabhāgaikaṃ bāhulañca prakīrtitam |
vartabhāgaikamutsedhaṃ pīṭhasyaiva prakīrtitam ||

grīvaṃ pīṭhasya cākāramadhastāt sadṛśaṃ bhavet |
caturaśraṃ bhavedūrdhvamadhastācca tatāśrakam ||

vṛttākāraṃ bhavedūrdhvamadhastā dhṛtamucyate |
evaṃ pīṭhaṃ prakartavyamūrdhvādhaḥ padmaśobhitam ||

vīrabhadrādi mātṝṇāṃ śūlapīṭhe tu vinyaset |
evaṃ vai lakṣaṇaṃ proktaṃ śūlastveva samāsataḥ ||

p. 173)

garbhādena prakartavyaṃ śāstra dṛṣṭena karmaṇā |
evameva prakartavyaṃ śūlalakṣaṇasaṃyutam ||

iti brahmayāmale śatasahasrasaṃhitāyāṃ śūlalakṣaṇavidhirnāma 
catuścatvāriṃśatpaṭalaḥ || 44 ||


śūlapratiṣṭhāṃ pravakṣyāmi śṛṇu brahmanyathā kramam |
prāsādasyāgrataḥ kuryāt aiśānyantu viśeṣataḥ ||

navahastaṃ saptahastaṃ pañcahastamathāpi vā |
maṇṭapaṃ kārayet tatra śāstradṛṣṭena karmaṇā ||

maṇṭapañcaturaśrantu lakṣaṇena samanvitam |
trividhaikaṃ samāśṛtya maṇṭapaṃ kārayed budhaḥ ||

(navahastaṃ saptahastaṃ pañcahastamathāpi vā |
maṇṭapaṃ kārayet tatra)

dvividhaṃ maṇṭapaṃ proktaṃ cottare vāsanaṃ bhavet |
ṣoḍaśastambhasaṃyuktaṃ catuṣtoraṇasaṃyutam ||

pañcabhāgaṃ tribhāgaikaṃ devī vistāramucyate |
tadvibhāgaikamutsedhaṃ darpaṇodarasannibham ||

mekhalātraya saṃyuktaṃ sarvalakṣaṇasaṃyutam |
yadaikamekhalāṃ kuryāt * * * * * * * * ||

* * * * * * * droktamekhalāyā samantathā |
prathamā me * * proktā coktamādyaprakīrtitā ||

tasmādaṃgulahīnā ca dvitarā * prakīrtitā |
madhyamā sā ca prakīrtitā ||

utsedhantāvadevokta tasmādvistāramucyate |
diksopāna samāyukta manojñā ca prakīrtitā ||

utsedhantāvadevoktaṃ tasmādvistāramucyate |
diksopānaṃ bhavet brahman caturdikṣukrameṇa tu ||

catudvārasamāyuktaṃ darbhamālāvalambitam |
vāpanopari sañchannaṃ puṣpamālopaśobhitam ||

dhūpadaīpasamāyuktaṃ toraṇaiśca samanvitam |
plakṣodumbaramaśvatthaṃ vaṭaṃ pūrvāditaḥ kramāt ||

plakṣantu toraṇañcaindre yāmye caudumbaraṃ bhavet |
aśvattham vāruṇaṃ jñeyaṃ vaṭaṃ saumye ca kīrtitam ||

evaṃ vai toraṇaṃ jñeyaṃ lakṣaṇena samanvitam |
bhūmau tataḥ praviṣṭañca tadūrdhvañca caturbhujam ||

āpantoraṇasaṃyuktaṃ lakṣaṇenasamanvitam |
arcayitvā vidhānena kalaśaṃ teṣāntu mūlataḥ ||

evaṃ vā maṇṭapaṃ kṛtvā dhvajasya sthāpanaṃ kuru |
adhivāsanaṃ vinā pūrve dhvajamuthāpayed guruḥ ||

dhvajamutthāya vidhinā sthaṇḍilaṃ tatra kārayet |
sthaṇḍilañca prakartavyaṃ devikāyāṃ vicakṣaṇaḥ ||

p. 175)

ekottara padeṣveva madhye padmaṃ prakalpayet |
ekaikāntaritastasmin padamekantu hrāsayet ||

droṇataṇḍulasaṃyuktaṃ vikirenvasamantataḥ |
śobhitañcaiva padmaistu madhyamena tilena ca ||

tatpadmaṃ karṇikāyuktaṃ lakṣaṇena samanvitam |
āsanaṃ kalpayet tatra śāstradṛṣṭena karmaṇā ||

pañcācāryasamāyuktaṃ athavāsa samanvitam |
aṣṭamaṃgalasaṃkīrṇe maṃgalaṃ kuru * * * ||

* * * śāyate śūlaṃ sarvadevamayaṃ śubham |
jalāvāhasaṃyuktaṃ śūlaṃ vai lakṣaṇānvitam ||

evaṃ kṛtvā vidhānena śūlaṃ sthāpayet budhaḥ |
* * * * * * * * homakāryaṃ samārabhet ||

vedikāyāntu paritaḥ caindrādikramayogataḥ |
caturaśraṃ bhavedaindraṃ yonyākārantu pāvake ||

ardhacandro bhavedyāmye trikoṇa nair-ṛtaṃ bhavet |
vartulaṃ vāruṇaṃ jñeyaṃ ṣaṭkoṇaṃ vāyugocare ||

saumye padmanibhākārairaiśānyāmaṣṭakoṇakam |
eteṣu homaṃ kartavyaṃ śāstradṛṣṭena karmaṇā ||

samitsarpi dadhikṣīraṃ madhulājādhikaṃ kramāt |
* tro velaṃ prakartavyamadhipasya prayatnataḥ ||

p. 176)

tataḥ prabhāte vimale śūlasthāpanamārabhet |
sthāpayenmātṛmantreṇa ācāryo mantravigrahaḥ ||

maṇṭapasya tu tanmadhye vedikāyāṃ vicakṣaṇaḥ |
vedikāyāṃ manojñāyāṃ śāstroktāyāṃ varānane ||

ratnanyāsottare kāle śūlantatra pratiṣṭhayet |
tadante snapanaṃ kuryādante bhūtabaliṃ kṣipet ||

aparāhne tadante tu yajñastu yathākramam ||

iti brahmayāmale śatasahasrasaṃhitāyāṃ śūlapratiṣṭhā nāma 
pañcacatvāriṃśatpaṭalaḥ || 45 ||


balipīṭhaṃ prakartavyaṃ sarvato dikṣu vai tathā |
sumahinī śoṣaṇī caiva mohinī kaṃpanī tathā ||

dhūmrākṣī ca viśālākṣī sumukhī durmukhī tathā |
tṛtīyāvaraṇe kuryāt anirūpā ca tiṣṭhati ||

dvibhujā śyāmavarṇāṃ ca śubhaṃkarī tathā śubhā |
aiśānyāṃ kṣetrapālastu lohajaṃ seti pitṛtā ||

ālayasya balīnāntu pañcadaṇḍāntamantare |
parivārasyālayaṃ kuryāt pīṭhaṃ vā cottarāndiśi ||

tṛtīyāvaraṇe yasya bāhyataḥ parikalpayet |
pratiṣṭhitā ekavīrī bahuvīrī prakalpayet ||

p. 177)

bahuvīraṃ vinā yatra ekavīraṃ na kārayet |
ekavīraṃ vinā yatra bahuvīraṃ na kārayet ||

idameva prakartavyaṃ sarvaśāntirbhaviṣyati |
ataḥ paraṃ pravakṣyāmi mātṝṇāṃ lakṣaṇaṃ śubham ||

śrīpradaṃ putradañcaiva dhanadhānyasuvardhanam |
siddhidaṃ muktidañcaiva paracakravināśanam ||

sarvamāri praśamanaṃ sarvajvaravināśanam |
tuṣṭipuṣṭivivardhanañca subhikṣamāyuvardhanam ||

ekakālaṃ dvikālaṃ vā trikālaṃ nityameva vā |
balihomārcanairyuktaṃ sarvapāpakṣayaṃ bhavet ||

tasmāt sarvaprayatnena mātṝṇāṃ kārayedbudhaḥ |
pūrvato vīrabhadrantu paścime tu vināyakam ||

brāhmī māheśvarī caiva kaumārī vaiṣṇavī tathā |
vārāhī ca tathendrāṇi cāmuṇḍī ca tataḥ param ||


iti brahmayāmale śatasahasrasaṃhitāyāṃ balipīṭha mātralakṣaṇo nāma 
ṣaṭcatvāriṃśatpaṭalaḥ || 46 ||


ataḥ paraṃ pravakṣyāmi yogavṛkṣasya lakṣaṇaṃ |
timiraśūlasya mūrtisyāsamidhā lakṣaṇena ca ||

p. 178)

toraṇaṃ pañcāyudhañcaiva tathā brahman purā purā |
khadiraṃ panasañcaiva bilapañcāsanantathā ||

madhukañcaṃpakañcaiva vasurandevadārukam |
kadambamarjunañcaiva palāśāśaṃkhameva ca ||

candano nāgavṛkṣañca jātī ca spandanastathā |
staṃbakañcaiva kaṣmaryaṃ śitītimirameva ca ||

palāśakhadirāśvatthaṃ plakṣanyagrodhabilvakam |
śamī vaikaṃkataṃ caiva vaiṇavañca krameṇa tu ||

nimbarā rājavṛkṣañca pāṭalañca tathaiva ca |
deṣṭarañca hitaṃ śubhraṃ kujjajīrṇañca varjitam ||

agnidamaṃ svayaṃ śuṣkaṃ pipīlikābhiśca sevitam |
patitañcoditañcaiva harivṛścika sevitam ||

bhedyaṃ vā suṣirañcaiva annastomasamanvitam |
sarpañca kṛkalāsañca kṛmicchidrañca varjitam ||

mūlahīnaṃ tathā puṣpaṃ palāśa jīrṇitantu vā |
tvakdoṣa sphuṭitañcaiva doṣahīnena varjayet ||

bhinnāhannada * * * * * * * * * * 
* |
śuṣkadagdha svayaṃ bhinna dakṣiṇa pravaṇantathā ||

kīrṇakṛmibandha * * saṃpūrṇa pakṣisevitam |
* * * ñcaityajātāśca varjanīyāt prayatnataḥ ||

p. 179)

nadītīre taṭāke vā grāmamadhye ca dikpathe |
pūtabhramo mā * * * * ṇḍāla śabarāṣṭite ||

vātādapagnidagdhaśca tathaiva parvateṣu ca |
vṛkṣagrāhyāstadālābhe bhragatajana dūṣite ||

cakṣuroṣarāśiyuktevastrīṇe jalavarjite |
marupradeṣu deśeṣu kaitaikīttomasaṃkule ||

gomāyuvṛkabhūtiṣṭhe grantharkṣaśyena saṃkule |
pakvāpakvasamākīrṇaṃ mlecchadeśeṣu bhīṣaṇe ||

grāmapradeśe valmīke vrajanī vṛkṣase śubham |
vṛkṣasāmānya saṃkīrṇe bahanakamṛṇānvite ||

kiñciddoṣeṇa saṃgrāhya bahudoṣaṃ vivarjayet |
doṣarahitabhramaṇa vāme khalatvaṃ na vinyaset ||

vṛkṣamaṃ karmatā kuryāt śastra dṛṣṭena karmaṇā |
tatraiva vṛkṣāgragarbha pravakṣyate yathāvidhi ||

sirāśca vivarāścaiva āpadgūḍha yathā tathā |
maṇḍalañca tathā garbha vṛkṣatā ceti sarvataḥ ||

vṛkṣadoṣasamākhyāta sarvasaṃpadvināśana |
adhikañcaiva vināśañca sphuṭitaṃ patrameva ca ||

sthūlaścaivāgrataścaiva suṣirañcaiva saṃpravai |
dantivṛkṣadoṣeṇa vināroge vivarerāgravigraham ||

p. 180)

āpatre vahni durbhikṣaṃ prabhedassyātsvayaṃ bhavet |
maṇḍale varṇa doṣe tu śubhaye sarvajanakṣayam ||

rūkṣatāyana nābhayaṃ karturbhavati nityatā |
adhiketha bhavedvyādhi bhinno vā vigrahaṃ bhavet ||

sphuṭite prāṇināśastu kartukāradvitantave |
vaktre tu sarvasantāpaṃ sthūlavyādhirbhaviṣyati ||

kalaśe tu bhuvivyādhi suṣire svāmināśanam |
śubhavṛkṣasamākīrṇaṃ bahunākatṛṇānvite ||

padmotpalaṃ vā nākīrṇe vṛkṣahī kṣetra samākule |
kuśāgarbha saṃkīrṇante grāhyā vṛkṣate sadā ||

athottarāyaṇe māse pūrvapakṣe tathaiva ca |
sumuhūrte ca nakṣatre kunānyāya kulantathā ||

nādaṃ dakṣiṇottarāyāṃ pratye garbha yathā punaḥ |
puṇyāhaṃ vācayitvā tu paribhramya * * * * ||

parāṅmukhassa namaskuryāt vṛkṣañcaiva tadā karma * * |
* * * * * * * * * * paścādāyudha 
meva vā ||

samidhena ca tatra daṇḍañca samidhena sakṛdbhavet |
evaṃ vidhisamāyuktaṃ parikṣayet tatra vittamaḥ ||

iti brahmayāmale śatasahasrasaṃhitāyāṃ yogalakṣaṇo nāma 
saptacatvāriṃśatpaṭalaḥ || 47 ||


p. 181)

pratiṣṭhāvidhiṃ pravakṣyāmi śṛṇu brahmanyathā kramam |
āṣāḍhe śrāvaṇe caiva proṣṭhapāde tu meva ca ||

kārtikā mārgaśīrṣe tu pauṣyaphālgunayorapi |
pratiṣṭhāṃ kārayennūnaṃ kārayet tatra vittamaḥ ||

dakṣiṇāyana kāle tu kṛṣṇapakṣe śubhe dine |
prāsadasyottare caiva aiśānyāntu viśeṣataḥ ||

athavā pūrvadeśe tu maṇṭapaṃ caturaśrakam |
daśadvādaśahastantu tathā ṣoḍaśahastakam ||

kanyasaṃ madhyamaṃ śreṣṭhaṃ trividhaṃ maṇṭapaṃ smṛtam |
ṣoḍaśastambhasaṃyuktaṃ dvādaśastaṃbhameva ca ||

dvātriṃśatstaṃbhasaṃyuktaṃ maṇṭapantu viśeṣataḥ |
uttarāpaṭṭikāyuktaṃ paṭalāścāditaṃ śubham ||

caturbhistoraṇaiścaiva catvāropaśobhitam |
yāvadvāra pramāṇāni tāvat toraṇavistaram ||

viśadaṃgulanāhantu tathāṣṭadaśameva ca |
pariṇāhaṃ tathotsedhaṃ vistāraṃ caturaṃgulam ||

darbhairmālāvṛtañcaiva puṣpamālāpralambitam |
palañca palvalañcaiva pālikā capalaṃ kṛtam ||

chatracāmārasaṃyuktaṃ aṣṭadigdhvajaśobhitam |
indrādīśānaparyantaṃ mālayā caiva kārayet ||

p. 182)

śaktitoraṇasaṃyuktaṃ kadalīstaṃbha ikṣubhiḥ |
citradhvajasamākīrṇe nānāpuṣpasamākulam ||

aṣṭadikṣudhvajañcaiva paṭhe vāhana lekhayet |
indradvāraṃ yamadvāraṃ varuṇadvārameva ca ||

saumya dvārasamāyuktaṃ aṣṭadhvajasya vistaram |
dvyaṃgulaṃ śāntadaṃ proktaṃ suprayogamathottare ||

pūrvamaṇṭapasaṃyuktaṃ vedikā caturaśrakam |
maṇṭapaṃ navabhāge tu madhyabhāge tu vedikā ||

pañcahastaṃ pramāṇaṃ vā caturhastamathāpi vā |
trihastaṃ vā dvihastaṃ vā ekahastamathāpi vā ||

aṣṭāṃgulācchrayā mānaṃ darpaṇodarasannibham |
* * * * * * * * * * * * * 
* * * ||

navakuṇḍasamāyuktaṃ madhye devī samanvitam |
caturhastaṃ trihastaṃ vā ekahaste eva śubham ||

uttamādhamavijñeyaṃ mekhalātrayasaṃyutam |
dagdhā mudrā tathā brahman madhyamaṃ mekhalānvitam ||

vitastinnayo jñātāṃ sāmyakalāsalānvitam |
agnikuṇḍāni vakṣyāmi pratimāyā viśeṣataḥ ||

caturaśrantu mindrāyāmāgneyyāṃ yonimāśritam |
ardhacandraṃ yamasthāne trikoṇe nair-ṛtaṃ bhavet ||

p. 183)

vāruṇe vartulaṃ kuṇḍaṃ vāyavyāntu ṣaḍaśrakam |
saumyāyāṃ padmakuṃḍantu aiśānyāccāṣṭakoṇakam ||

ekahastapramāṇena kuṇḍaṃ kuryād vicakṣaṇaḥ |
mekhalātrayasaṃyuktaṃ khānahastapramāṇakam ||

kṛtrimāttoraṇe kāle mūle puṣpādibhiḥ kramāt |
dhvajāsīṣu nyaset paścāt pītaraktaṃ tathāsitam ||

haritaḥ śyāmavarṇañca śikhaṇḍaharameva ca |
dhūmābhaṃ pāvakābhañca pūrvādīśāntameva ca ||

caturhastañca sarvāpi triyasti dvayavistṛtā |
pārśve kadali kopeta dagre tu vidhā kṛtā ||

dhvajānāmadhidevaśca pūrvādīśāntameva ca |
* * * * * * * * pravakṣyāmi pitāmaha ||

paścādvau vārikāṃ nyaset * * * * * * * * |
āgneyāṃ vakritānanāṃ carcikāṃ dakṣiṇe nyaset ||

nair-ṛtyāṃ piṃgale nyasya vāruṇyāṃ vinyaset budhaḥ |

iti brahmayāmale śatasahasrasaṃhitāyāṃ pratiṣṭhā vidhirnāma 
aṣṭacatvāriṃśatpaṭalaḥ || 48 ||


athātassaṃpravakṣyāmi allikā lakṣaṇaṃ śubham |
sarvalokahitārthāya sarvadoṣa priyāya ca ||

p. 184)

purāmañjīradehātmā aṃkāro jāta eva hi |
yātu allisamudbhūtā tatsaṃyogena allikā ||

vedena saṃyutaṃ paścāt aṃkāra iti kīrtitaḥ |
dārupramāṇavalayañcarma bandhādhidaivatam ||

pāṭhyamānaṃ samutpatti vada me parameśvara |

īśvara uvāca ||

sabhāyā lakṣaṇaṃ vakṣye śṛṇu tvaṃ nandikeśvara |
candanāragvadha * * * * * * * * pakam ||

anantajīvaśaminimbakhadirāpanasārjunau |
āraṇyavṛkṣau ca * * * * * * * * * kā ||

kanakaṃ rajataṃ tāmraṃ kāṃsyañca kanakadvayam |
niva * ragudhayugakhadiraścottamā smṛtā ||

samasāraśamyāni hiraṇmayanidragamau |
panasāntajīvaya ālāmadhyamā kathitā ||

ime mṛt caṃpakārjuna pallaścādhamāssaṃprakīrtitāḥ |
antassārā api pare kanyāyāḥ kathitāḥ drumāḥ ||

ekabhūmi sthitaṃ vṛkṣaṃ naranya dārusaṃyutam |
samasthalasamudbhūtaṃ caṃtudūgvāyu saṃhṛtam ||

ūrdhvavṛttaṃ manoharaṃ grāhaṣayo vādyavṛkṣakāḥ |
anyadoṣayutaṃ vṛkṣaṃ varjayet tu prayatnataḥ ||

p. 185)

lakṣaṇopayutaṃ vṛkṣaṃ kañciddoṣavivarjitam |
grāhayet sarvayatnena balindatvā viśeṣataḥ ||

samyak kṛṣṇakṛtasyāsya tato mānaṃ prakalpayet |
karturaṃgulimānena pramāṇaṃ kārayed budhaḥ ||

kaniṣṭhāyaśca tarjanyo agrarekhā tu ye yadā |
samassatraṃ bhavet tat tu caturaṃgulamucyate ||

yatra dūtaṃ mamānaṃ syāt vādyanirmāṇa karmaṇi |
kaniṣṭhāyāśca tarjanyā agraprānte samaṃ yadā ||

caturaṃgulamākhyātaṃ tanmānaṃ madhyamaṃ viduḥ |
kaniṣṭhāyāśca tarjanyā madhyarekhāśca ye yadā ||

caturaṃgulasūtraṃ yat tanmānañca yamaṃ viduḥ |
pañcatriṃśat samārabhya yāvat pañcādaśāṃgulam ||

tāvadādhamamānaṃ syāduttamādhamamadhyamaiḥ |
saptatriṃśennavati triṃśat pañcāśacca dvihīnakam ||

uttamā yāmamānaṃ syāt adhamaṃ madhyamucyate |
ekonatrinapañcāśaccatuḥpañcavihīnakam ||

catvāriṃśad dvicatvāṣṭatriṃśacca madhyamam |
aṣṭāṃgulīnāmārāṃ satvayamassanigāhiḥ ||

vistāramānanti vimuktayādhamamadhyamaiḥ |
pañcapañcāśadārabhya yāvat saptatiraṃguliḥ ||

p. 186)

tāvadvistāramānaṃ syāt uttamādhamamadhyamaiḥ |
ekona saptatyatra pañcanūna saptaṣaṣṭhikam ||

triyūnaṣāṣṭṛkañcaiva pañcapañcāśaduttamam |
ekaṃ ṣaṣṭitriṣaṣṭiśca saptaṣaṣṭiśca madhyamam ||

paṃ śṛṃga kuḍyaṃ pauruktam |
anyadalinistāramadhamaṃ kanyagarhitam ||

ekonaviṃśadārabhya pañcapañcaśatovadhi |
mukhavistāramānaṃ syādoṣṭhāścāṃguṣṭhamānakaḥ ||

āyavyayonitāra vārāṃśatiya yat kramāt |
yathā homañca kartavyaṃ makṣikādi prabhedakaḥ ||

dvibhāgaśakra ca sthūlaṃ madhyakośātakopamam |
ekavarṇe bahuguṇo bahuvarṇo mṛti pradaḥ ||

kvacit kvacit pradakṣiṇaṃ kabarhāt sthānanāśanam |
evaṃ lakṣaṇahīnantu doṣa dṛṣṭavivarjayet ||

guṇayuktaṃ samādāya śilpakāraṃ vivarjayet |
kuṇḍadravyaṃ samādāya kāṃsyāntaṃ mṛṇamayopi vā ||

aṃguṣṭhākāramātreṇa kuṇḍaṃ lakṣaṇasaṃyutam |
caturaṃgulavistāramadhikaṃ vartamānataḥ ||

rajjubhissamyagāveṣṭya maṇibandha pramāṇakam |
evaṃ dakṣiṇa kuṇḍaṃ syāt vāmakuṇḍavidhiṃ śṛṇu ||

p. 187)

yāvacchṛṃgamayaiḥ kāṣṭhaiḥ kuṇḍaṃ kuryāt tribhedakam |
tryaṃgulādhikaṃ vaktrāt kuṇḍaślakṣṇī kṛtaṃ śubham |

iti brahmayāmale śatasahasrasaṃhitāyāṃ a?llikālakṣaṇavidhirnāma 
ekonapañcāśatpaṭalaḥ || 49 ||


nāgapāśavidhiṃ vakṣye kartavyaṃ dhātubhiḥ kramāt |
tryaṃgulamākṛṣya tadākāreṇa bandhayet ||

śaṃkusaptakamābadhya paṭṭe tryaṃgulamānakam |
dhūpikā nāmikaṃ divyā tasyārdhaṃ kukṣivṛttakam ||

adhastādardhasuṣiraṃ śaṃkukāvedhanaṃ dṛḍham |
gocarma dvividhaṃ proktaṃ bāhyābhyantaramaṃjulam ||

darpaṇodarasaṃkāśaṃ sarvadoṣavivarjitam |
kīlañca dvividhaṃ proktamupakīlañca kīlakam ||

vistṛtadvaya hastoromācārya nirmitam |
kīlakasyāṣṭadīrghaṃ syāt aṃguṣṭhodaramānakam ||

rūpasaṃkośa kārye tu kīlasyādīmapo bhavet |
upakīlasyāṣṭabhāgaṃ ca dvāpatraya samākulam ||

mṛdunā carmaṇāveṣṭya vāmakuṇḍamatho dṛḍham |
valaye suṣiraṃ kuryāt dvayaṃ vā trayameva vā ||

jīvāya jīvamānaṃ syāt ardhajīvī bhayaṃ tathā |
viparītabhayā caiva ṣaṭbhedāḥ kartari kramāt ||

p. 188)

viparītabhayā caiva ṣaṭbhedāḥ kartari kramāt |
kartaripāri * caiva kartarī cālikādvayam ||

rekhantu cānu jīvā ca baddhahastānuvāganu |
anupāliśca pañcaite balakāñcālajīvakam ||

alakādvālistathā caiva malakālakālakaiśca tu |
rekhāmiśraṃ pañcamukhaṃ anupodantabandhanam ||

kartarijīvā ca antyādiśca mānakam |
mānañcālapamānāni dvādaśārtha prabhedakaḥ ||

rekhādimānaparyanta dvādaśālāpacālikāḥ |
bandhamuktamatiproktaṃ mālatī bhedakadvayam ||

rekhātaratālānāṃ pāraṇācālikātrayam |
cākā ca dvidhā proktā bāhyātāla pradarśayo ||

kapitthamekaṃ tatra syāt tālavācyā tataḥ param |
bhedā vācyaṃ stokavācyaṃ bahavācyamataḥ param ||

ekavācyaṃ kākavācyaṃ haṃsavācyaṃ tathaiva ca |
vaco vādyañca vidvadbhirityaṣṭau saṃprakīrtitam ||

vyūhamekaṃ parvatatvaṃ tathā caikamudāhṛtam |
caturviṃśati saṃyuktaṃ śataṃ saṃkhya prakīrtitāḥ ||

sarvatāla prayogeṣu takārastu padaṃ prati |
prathame niyame teṣāṃ majīvya niyamo bhavet ||

p. 189)

gopuraśca niyamo paścāt sroto mṛnniyamastathā |
gatipūrvaśca niyamaste vaṃśavaguṇastathā ||

dīrghavagṇikāpi syāt antaro niyamaḥ paraḥ |
satāla niyamopi syāt antarīvasuhastakāḥ ||

pañcasthālī mahīṣa syāt calī ca bahucālikā |
hastaprakṣepaṇaṃ paścāt tathaivatyakathāpi ca ||

karmā vā vartakānāntu vakṣyāmi daśasaṃjñitam |
ekadvitricatuṣpañcaṣaṭsaptāṣṭa navodaśa ||

prāgekā vartanaṃ proktaṃ dvitīyāvartanaṃ tathā |
tṛtīyāvartanañcaiva caturthā vartakaṃ tathā ||

pañcamāvartanañcaiva ṣaṣṭhāvartantathaiva ca |
saptamāvartakañcaiva aṣṭamāvartakaṃ tathā ||

iti brahmayāmale śatasahasrasaṃhitāyāṃ nāgapāśavidhirnāma 
pañcāśatpaṭalaḥ || 50 ||


ataḥ paraṃ pravakṣyāmi āśaucasyavidhikramam |
varṇajātividhiñcaiva anulomavidhiṃ kramāt ||

sūtakapretakañcaiva āśaucañca krameṇa vā |
(brāhmaṇācchūdrakanyāyā jātoṣaṣṭha ucyate ||)

brahmacārī jaṭādhārī sanyāsī śauca varjitaḥ |
vānaprasthaśca bauddhaśca āśaucasya vivarjitaḥ ||

p. 190)

brāhmaṇānāṃ daśāhañca kṣatrayaṃ dvādaśaṃ bhavet |
vaiśyānāṃ ṣoḍaśañcaiva śūdrāṇāṃ triṃśatistathā ||

anulomajātānāntu āśauca vidhiṃ śṛṇu |
viprasya nṛpakanyāyāṃ jāto savarṇanāmakaḥ ||

ekādaśāhamāśaucaṃ dvijavatkarmamācaret |
viprasya vaiśyakanyāyāṃ jātoṃṣaṣṭha ucyate ||

upavīta samantrajña dvijavatkarmamācaret |
sūtakapretakañcaiva āśaucaṃ dvādaśakramāt ||

brāhmaṇācchūdrakanyāyāṃ jātaḥ pāraśavaḥ smṛtaḥ |
niṣekādivivāhānta dvijavatkarma mācaret ||

sūtakapretakañcaiva āśaucaṃ ṣoḍaśakramāt |
kṣatriyādviprakanyāyāṃ jāto vai sūta ucyate ||

sūtakapretakañcaiva dvādaśañca bhavet kramāt |
brāhmaṇādvaiśyakanyāyāṃ cauyādvai kumbhakārakaḥ ||

sūtaka pretakañcaiva ṣoḍaśantu bhavet kramāt |
anuloma kramañcaiva karmajāti kramaṃ śṛṇu ||

rudrasya gaṇikāścaivamāśaucañca ṣoḍaśa |
tapasvī devadāsīnāṃ pakṣāśaucaṃ vidhīyate ||

anyathā nṛttavādyañca daśapañca krameṇa tu |
viṣṇudāsī dāsakānāṃ daśapañca krameṇa vai ||

p. 191)

liṃgārcana śivabhaktānāṃ āśaucaṃ pakṣamācaret |
mātṛvargamāśaucaṃ pitṛvargañca varjayet ||

taddāsī jananāssarve veśyāputro vivarjayet |
sūtakāśauca madhye tu mṛtaścetsūtakāntakam ||

mṛtāśauca madhye tu jātakaṃ pūrṇamācaret |
ādantajanmanassaya ācaulānte śikhismṛtaḥ ||

trirātramāvṛtādeśād daśarātramataḥ param |
trivarṣādudakaṃ piṇḍaṃ śrāddhāntaṃ pañcamātparam ||

aṣṭadārthakalaṃ grāhyaṃ sapiṇḍāntamataḥ param |
bhāryā tu garbhiṇī caiva garbhanyāsaṃ vivarjayet ||

dvibhāryā garbhiṇī caiva ekabhāryā prasūtikā |
vapanaṃ naivakurvīta nāmakarma ca kārayet ||

mātāpitṛmṛte prāpte kṣauraṃ kurvanvinaśyati |
kṛtvā caulopakurvīnāt udakapiṇḍameva ca ||

gurvācāryapatnīnāṃ garbhavānapi vāpayet |
pitṛdīkṣā ca kurvīran jātikṣauraṃ na kārayet ||

mātāpitrostu dīkṣāyāṃ śubhāśubha vivarjitam |
śivānugamanañcaiva vapanaṃ sindhu sevanam ||

antarvatyā patiṃ kurvan prajā bhavati dhruvam |
śāvānnaṃ sūtakānnañca sīmantonnaṃ tathaiva ca ||

p. 192)

go kṣīre daśavāreṇa bhuktvā cāndrāyaṇaṃ caret |
mātāpitrostu dīkṣāyāṃ madhyame śubhakarmaṇi ||

sapte dīkṣāsamāptaiva śubhakramaṇi kārayet |
bahuputreṇa dīkṣā ca madhyame śubhakarmaṇi ||

prāpte kaniṣṭhaputreṇa dīkṣāpi ca samāpyatā |
śubhakarmeṇa tenaiva kuryādapi viśeṣataḥ ||

mātāpitṛpitṛvyāṇāṃ mātulaiḥ pūrvajairmṛtau |
parācārya * * * nāṃ garbhavānapi vāpayet ||

antavāgdahanaṃ kuryāt keśāśmaśrūṇi vāpayet |
garbhiṇī aṣṭamāsañca garbhavānkarma varjayet ||

garbhitenaiva karmeṇa jātakaṃ madhyameva ca |
prāyaścittañca kartavyaṃ punaḥ karmasamācaret ||

utsave ca pratiṣṭhāyāṃ arcane homa eva ca |
yatkālamadhyame śauce karmāntyeśauca mācaret ||

mātuśca pūrvadīkṣāyāṃ pitṝṇāndahanaṃ bhavet |
pituśca pūrvadīkṣāyāṃ dahanaṃ vapanaṃ kramāt ||

kanyā udakapūrvaśca mṛtyuḥ karmapitā yadi |
kanyādānānmudā caiva bhaktākarmañca kārayet ||

kanyābhaktamataiścaiva rajasāyapidhāya ca |
garbhiṇī garbhānmaraṇe sūtikādaśamaṃgalī ||

sahodaraṃ sakhīputrī mṛtasūte śauca varjayet |
bhartṛvargañca hīnañca sahodarakarmakārayet ||

antye pariśrama pretaṃ ekāhamaṃ śauca mācaret |
sarpabandhañca pāśañca agnidagdhañca khaḍgakam ||

jalaṃ vṛkṣanadī śṛṃgo auṣadhañca prayogaśca |
durmaraṇannavamañcaiva prāyaścitta vidhi kramāt ||

antarātmagaje yaiva paramātmā na yojayet |
nārāyaṇa baliñcaiva brāhmaṇānāṃ viśeṣataḥ ||

grahaśānti vipra bhojana karmañcaiva tatkārayet |
ṣaṣṭhamāse caturmāse athavā ca trimāsake ||

punassaṃskāra karveṇa astisañcaya ||




###########   END OF FILE  #######
