####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00578
Uniform title: siddhāntaleśasaṃgrahaṭīkā
Manuscript : Shri Ragunatha Temple MSS Library Jammu no: 5388 gh

Description: 



Notes: 
Manuscript selected by Mark S.G. Dyczkowski. Data-entered by the staff of Muktabodha under the supervision of Anirban Dash.

Revision 0: October 9, 2021

Internet publisher : Muktabodha Indological Research Institute
Publication year : 
Publication city : 
Publication country : United States
####################################################



p. 1a) 
oṃ śrīmahāgaṇapataye namaḥ | śrīrāmacaṃdrāya namaḥ | śrīkṛṣṇāya 
namaḥ | sarasvatyai namaḥ | śrīdakṣiṇamūrtigurave namaḥ |

oṃ vedavedyamumākāṃtaṃ kramārābhyāmalaṃkṛtaṃ | 
naṃdīśa pramukhaissevyaṃ praṇamāmīṣṭasiddhaye || 1 ||

śaṃkaraṃ śaṃkarācāryaṃ vyāsaṃ nārāyaṇātmakaṃ |
sarasvatīṃ ca brahmāṇaṃ praṇamāmi punaḥ punaḥ || 2 ||

govindeti samākraṃdya rakṣāṃ prāpa bhayāturaḥ |
yaṃ gajaḥ karuṇāmūrtiṃ taṃ goviṃdabhajenvahaṃ || 3 ||

āpannāyaṃ samāśritya rakṣāṃ prāpa sudurlabhāṃ |
kṛṣṇākṛṣṇasya mahiṣī taṃ kṛṣṇaṃ saṃśrayenvahaṃ || 4 ||

prakāśita brahmatatvaṃ prakṛṣṭaguṇaśālinaṃ |
praṇavasyopadeṣṭāraṃ praṇamāmyaniśaṃ guruṃ || 5 ||

yo me viśveśvara kṣetraṃ viśveśvara samo guruḥ |
samadhyāste svayaṃ jyotirvāṇī saṃjño bhajāmi taṃ ||

yasya śiṣya praśiṣyādyairvyāpte yaṃ sāṃprataṃ mahīi |
sarvajñasya gurostasya caraṇau saṃśraye sadā ||

gurorapi garīyānmeyaḥ kalābhiralaṃkṛtaḥ |
advaitānaṃdavāṇyākhyastaṃ vaṃde śarmavāridhiṃ ||

otaprotamide sarvaṃ yasmin saccitsukhātmake | 
p. 1b) 
paryavasyaṃti vedāṃtā yatra cāhaṃ tadakṣaraṃ ||

śrīkṛṣṇacaraṇa dvaṃdvaṃ praṇipatya nibaṃdhanaṃ |
vyākurve śāstrasiddhāṃtaleśasaṃgraha saṃjñitaṃ ||

ācāryacaraṇadvaṃdva smṛtirlekhaka rūpiṇaṃ |
māṃ kṛtvā kurute vyākhyāṃ nāhamatra prabhuryataḥ ||

kumārābhyāṃ vighneśvara subrāhmaṇyābhyāṃ śaṃkaraṃ 
śaṃkarasya śivasyāvatārarūpaṃ śaṃkarācāryaṃ bhagavatpādaṃ | 
tathā ca śivapurāṇavacanaṃ vyākurvan vyāsasūtrārthaṃ śruterarthaṃ 
yathocivān | śruternyāpyassa evārthaśśaṃkarassavitānana ityādi | 
vyāsaṃ sūtrakṛtaṃ vādarāyaṇaṃ nārāyaṇātmakaṃ 
nārāyaṇasyāvatārarūpaṃ tathā ca vacanaṃ dvāpure dvāpare 
viṣṇurvyāsarūpī mahāmuniriti na hyanyaḥ 
puṃḍarīkākṣānmahābhārata kṛdbhavedityādi ca brahmāṇaṃ sarasvatī 
bhartāraṃ hiraṇyagarbhaṃ āpannā sabhāyāṃ 
vastrāpahāranimittāmāpadaṃ prāptā rakṣāṃ vastrakoṭilābha 
nimittāṃ kṛṣṇā draupadī kṛṣṇasya arjunasya prakāśitaṃ 
śiṣyaśatebhya upadiṣṭaṃ brahmatatvaṃ yena guruṇāsu tathoktastaṃ 

p. 2a) 
svayaṃ jyotirvāṇī saṃjñaḥ | svayaṃ prakāśa sarasvatī saṃjñaḥ | 
garīyān guruḥ | idaṃ sarvaṃ yasmin saccitsukhātmake akṣare brahmaṇi | ota 
prota madhyastaṃ vedāṃtāśca yatrākṣare viṣaye paryavasyaṃti 
tātparyeṇa bodhahetavo bhavaṃti tadaha ||

oṃ svasti śrīgaṇeśāya namaḥ | adhigatabhidā pūrvācāryānupetya 
sahasradhāsaridiva mahī bhedāt saṃprāpyaśauripadohutā | 
jayati bhagavatpāda śrīmanmukhāṃbujanirgatā jananaharaṇī 
sūktirbrahmādvayaika parāyaṇā || 1 ||

oṃ svasti śrīgaṇeśāya namaḥ | mitisaṃbaṃdhaḥ | akṣare sarvasya otaprota tvoktyā 
brahmaṇassarvādhiṣṭānatva rūpaṃ taṭasthalakṣaṇamuktaṃ | saccitsukhātmaka 
ityanena satya jñānānaṃda svarūpātmakaṃ svarūpalakṣaṇamuktaṃ | tatra 
vedāṃtānāṃ paryavasānoktyokta rūpe brahmaṇyakṣare vedāṃtā eva 
pramāṇamityuktaṃ nāhamatraprabharyata ityatra vyākhyāne prabhuḥ samartha 
ityarthaḥ | cikīrṣitasya graṃthasya nirvighna parisamāpti pracaya gamanayossiddhaye 
bhagavatpādīya bhāṣya stuti mukhena bhāṣya pratipādya 
brahmatatvānusaṃdhāna lakṣaṇaṃ maṃgalānucaraṇaṃ karoti | adhigatabhideti | 
dṛṣṭāṃtamukhena śrīmūrticaraṇāraviṃda gaṃgayoranu-

p. 2b) 
saṃdhānalakṣaṇamapi maṃgalaṃ karoti | śaurīti | śaurī padodgatā saritmahī 
bhedān saṃprāpya yathā sahasradhā adhigatabhidā tathā bhagavatpāda 
śrīmanmukhāṃbujanirgatā brahmā dvayaika parāyaṇājanana haraṇī suktiḥ | 
pūrvācāryān vyākhyā hṛnvyākhyeyatvenopetyārthatassahasradhā 
adhigatabhidāsatī jayatīti saṃbaṃdhaḥ | atra sūktissahasradhādhigata bhideti 
sūkti viśeṣaṇena svagraṃthe pradarśayiṣyamāṇa siddhāṃtabhedānāṃ 
sarveṣāṃ bhagavatpāda śrīmanmukhāṃbujanirgatā sūktireva mūlamiti 
sūcitaṃ adhigatabhidā prāptabhedā saridgaṃgā mahī bhedān bhūpradeśān 
śaureḥ śrīmahāviṣṇoḥ padodgatā pādāṃbuja nirgatā jayati sarvotkarṣeṇa 
vartata iti stutiḥ | bhagavatpādasya śrīmanmukhamevāṃbujaṃ kamalaṃ 
tasmānnirgatā mukhe aṃbujatvārope kāṃtimatvarūpaṃ śrīmatvaṃ nimittamiti 
sūcanārthaṃ | śrīmaditi viśeṣaṇaṃ jananaharaṇī jananaṃ saṃsārastatsvajanya 
brahmajñānadvārāharatīti jananaharaṇīi | sūktiḥ graṃthatorthataśca 
niravadyaṃ bhāṣyaṃ | brahmādvayaika parāyaṇā brahma ca tadadvayaṃ ca 
brahmādvayaṃ | brahmādvayaṃ ca tadekaṃ ca brahmādvayaikaṃ parāyaṇaṃ 
paramatātparya viṣayo yasyāssūktessā brahmā dvayaika parāyaṇā | anena 
viśeṣaṇena dvitīya prapaṃca śūnyamekarūpaṃ satyajñānānaṃdalakṣaṇaṃ 
brahmasūktipadasaṃgṛhītasya bhāṣyātmaka śāstrasya viṣaya ityuktaṃ bhavati | 
janana haraṇīti viśeṣaṇena śāstrasya mūktiḥ prayojanamityuktaṃ | arthāt

p. 3a) 
muktikāmaḥ śāstrasyādhikārī mukteradhikārīṇaśca prāpya 
prāptṛbhāvalakṣaṇassaṃbaṃdhaśca sūcitaḥ || 1 ||

prācīnairvyavahāra siddhaviṣayeṣvātmaikyasiddhau paraṃ 
saṃnahyadbhiranādarātsaraṇayo nānāvidhā darśitāḥ |
tanmūlānihasaṃgraheṇa katicit siddhāṃta bhedān dhiyaḥ |
suddhau saṃkalayāmitāta caraṇa vyākhyā vacaḥ khyāpitān || 2 ||

evaṃ śrutyarthābhyāṃ sākṣāṣṭa ślokena bhāṣyātmaka vedāṃta śāstrasya 
viṣayādikaṃ kathayatā graṃthakāreṇa svakīya graṃthasya 
vedāṃtaśāstraprakaraṇatvā tasyāpi tadeva viṣayādīti sūcitaṃ bhavati | 
idānīṃ cikīrṣitaṃ pratijānīte | procīnairiti | 

prācīnairācāryairātmaikya siddhau paramatyaṃtaṃ 
sannadyadbhistātparyavadbhirātmaikya siddhyupāyatayā vyavahāra siddha 
viṣayeṣu bhrāṃti mātra siddhapadārtheṣu jīveśvara 
jagadūpeṣvanādarātsaraṇayaḥ prakārāmānāvidhāṃ paraspara viruddhāḥ 
darśitāḥ | anādarādityanena paraspara viruddheṣu jīvaikatva nānātva 
tatpratibiṃbatvādi rūpaprakāreṣvabhiniveśavatāmācāryāṇāṃ 
bhedavādināmivānātmatvaṃ syāditi śaṃkā nirākṛtā bhavati | vivakṣita vastu 
pratipatyupāyatayā viruddha nānāprakāra pradarśanamācāryāṇāṃ na 
doṣāya bhavati | kiṃtvalaṃkārāyaiva bhavati

p. 3b) 
pratipatṛṇāṃ prajñā vaicitryeṇa kasyacitpratipattuḥ | kenacit prakāreṇa 
muktisādhana brahmātmaikya jñāna lābhāt | taduktaṃ sureśvarācāryaiḥ | 

yayā yayā bhavet puṃsāṃ vyutpatiḥ pratyagātmani |
sā saiva prakriyeha syāt sādhvī sā cānavasthiteti ||

vyutpatiḥrbodhaḥ pratyak cāsāvātmā ca pratyagātmā sarvāṃtaraścidātmā 
tasmin viṣaye prakriyā prakāraḥ iha vedāṃta śāstre sādhvī niravaghā 
guṇabhūtā cānavasthitā nānāvidhā parimale dīkṣitairapyetaduktamakalpitavastu 
pratipatyupāyatayā kalpyamāneṣu padārtheṣu virodho na doṣāvahaḥ | yathā 
tātvikā ruṃdhatī pratipatyupāyatayā nānāpuruṣaiḥ kalpyamānāsu 
tatprācyodīcyādi nakṣatrarūpāsusthūlāṃ ruṃdhatīṣu virodho na doṣāvaha iti 
tanmūlāt prācita pradarśita nānāvidha saraṇī mūlāt | iha svagraṃthe dhiyaḥ 
śuddhau svabuddhipariṣkārāya vastutastu lokānugraha eva prayojanamiti bodhyaṃ | 
tāta caraṇānāṃ pitṛcaraṇānāṃ vyākhyārūpairvacobhiḥ khyāpitān 
jñāpitān anena svasya brahmavidyāmācāryā devalabdhvāṃ darśayati 
svagraṃthesyopādeyatva siddhaye

teṣūpapādanāpekṣānyakṣānprāyo yathāmati 
yuktyopapādayanneva likhāmyanati vistarān | i | tatra tāvat ātmā vā are 
draṣṭavyaḥ śrotavya ityadhīta sāṃga svādhyāyasya vedāṃtairāpātataḥ 

p. 4a) 
pratipanne brahmātmani samudita jijñāsasya tajjñānāya vedāṃta 
śravaṇe vidhiḥ pratīyamānaḥ kiṃ vidha iti ciṃtyate | tisraḥ khalu 
vidhervidhāḥ apūrvavidhirniyamavidhiḥ parisaṃkhyāvidhiśceti | tatra 
kālatrayepi kathamapyaprāptasya prāpti phalako vidhirādyaḥ | yathā 
brīhīn prokṣatīti | nātra brīhīṇāṃ prokṣaṇasya saṃskāra karmaṇo vinā 
niyogaṃ mānāṃtareṇa kathamapi prāptirasti | pakṣaprāptasyā 
prāptāṃśa paripūraṇo vidhirdvitīyaḥ | yathā brīhīna vahaṃtīti ||

iha saṃgraheṇa siddhāṃta bhedān saṃkalayāmītyuktameva vivṛṇvat | nanu 
prācīnagraṃtha siddhāṃtānāmeva svagraṃthe saṃgraha ityuktamayuktaṃ 
prācīnagraṃtheṣvavidyamānasyāpi yuktibhirupapādanasya svakīya 
saṃgrahagraṃthe tatra tatropalaṃbhāditi śaṃkāṃtirākaroti | teṣviti svagraṃthe 
prathamaṃ śravaṇavidhirvicāryata ityāha | tatra tāvaditi | 
śravaṇavidhāvadhikāriṇaṃ nirdiśati | adhīteti | vedāṃtairjanitāpātapratipati 
visaye brahmābhinnātmati sasyak dārghyenoditā utpannā jijñāsā nirṇaya 
rūpajñānechā yasyetyarthaḥ | adhīta vedasyāpi śikṣākalpa vyākaraṇādīnāṃ 
vedāṃgānāmadhyayanābhāve sati vyutpaterabhāvājjijñāsā 

p. 4b) 
hetu bhūtāpātapratipatirapi na saṃbhavedityabhipretyādhīta 
sāṃgasvādhyāyasyetyuktaṃ na ca nirdoṣa vedāṃtajanyāyāḥ 
brahmātmapratipatteḥ kathamāpātatvamiti vācyaṃ | nāhaṃ brahmeti 
pratyakṣavirodhādi śaṃkayā pramārūpāyāmapi brahmātma 
pratipatāvaprāmāṇyaśaṃkāspadatvarūpasyāyātatvasya saṃbhavāditi bhāvaḥ 
| vedāṃta śravaṇe śrotavya iti vidhiḥ pratīyamāna iti saṃbaṃdhaḥ | 
tadjñānāyeti | 

aprāmāṇyaśaṃkānāspada brahmātmajñānāyetyarthaḥ | khalu 
śabdenāpūrvavidhitvādi prakāra trayasya pūrvataṃtre prasiddhirdyotpate | 
kālatrayepīti | kathamapi dṛṣṭārthatvenādṛṣṭārthatvena vā kenāpi prakāreṇa 
kālatrayepi kadāpi vidhiṃ vinā prāptirahitasya prokṣaṇādeḥ prāptiphalako 
vidhirādyaḥ | apūrvavidhirityarthaḥ | brīhītiti dvitīyā śrutyā brīhīṇāṃ 
saṃskāryatvāvagamāt | prokṣaṇasya saṃskāra karmatvamuktamiti maṃtavyaṃ | 
niyogamiti vidhāyakaśabdamirtyaḥ ||

atra vidhyabhāvepi puroḍāśaprakṛtidravyāṇāṃ 
taṃḍulaniṣpatyākṣepādevāvahana na prāptirbhaviṣyatīti na 
tatprāptyarthoya vidhiḥ | kiṃtvākṣepādavahana na prāptau tadvadeva 
lokāvagatakāraṇatvāviśeṣānnakhavidalanādirapi pakṣe prāpnuyāditi | 
avahananāprāptāṃśa saṃbhavāttadaṃśa  

p. 5a) 
paripūraṇaphalaḥ | 

dvayoḥ śeṣiṇorekasya śeṣasya vā ekasmin śeṣiṇi dvayoḥ śeṣayorvā nitya 
prāptau śeṣyaṃtarasya śeṣāṃtarasya vā nivṛtiphalakovidhi smṛtīyaḥ | 
yathāgni ca yane imāmagṛbhṇan raśanāmṛtasyet 
paścābhidhānīmādatta iti | yathā vā cāturmāsyāṃtargataiṣṭi viśeṣe 
gṛhamedhīya ājyabhāgau yajatīti agni ca yane'śvaraśanāgrahaṇaṃ 
gardabharaśanāgrahaṇaṃ ceti dvayamanuṣṭheyaṃ | 
tatrāśvaraśanāgrahaṇe imāmagṛbhṇatriti 
maṃtroliṃgādevaraśanāgrahaṇa prakāśana sāmarthyarūpānnityaṃ 
prāpnoti | na tatprāptyarthastadaprāptāṃśa paripūraṇārtho vā vidhiḥ | 
kiṃtu liṃgāviśeṣādgardabharaśanā grahaṇepi maṃtraḥ prāpnuyāditi 
tannivṛtyarthaḥ | tathā gṛhamedhī yasya darśapūrṇamāsaprakṛti 
katvādati deśādevājyabhāgau nityaṃ prāpnuta iti na tatra 
vidhistatprāptyarthastanniyamārtho vā kiṃtvati deśātprayājādikamapi 
prāpnuyāditi tannivṛtyarthaḥ ||

p. 5b) 
puroḍāśeti | darśapūrṇamāsayorāgneyādi puroḍāśādi dravyaṃ vihitaṃ | 
vrīhayastūtpanne yāge yāgānuvādena vihitāstathā ca 
vrīhīṇāmutpannaśiṣṭānāmutpati śiṣṭa puroḍāśāvaruddhe yāge 
sākṣātsādhanatvā yogāt | puroḍāśaprakṛtidravyatvena yāgasādhanatvaṃ 
paryavasyati | puroḍāśa prakṛtitvaṃ ca vrīhīṇāṃ taṃḍula niṣpati dvārakaṃ 
taṃḍulaniṣpatiśca svakāraṇasākṣipati taṃḍulaniṣpatau ca 
kāraṇamanvayavyatirekābhyāmavahananniścitamiti vidhi vināpi vidhitsitāvahana 
na prāptirastītyarthaḥ | nanvahananasya lokataḥ prāptau tasya lokata eva nitya 
prāptirapi syādityata āha | kiṃtvityādinā | ākṣepāditi 
taṃḍulaniṣpatyākṣepādityarthaḥ | kiṃtvavahananā prāptāṃśa sadbhāvā 
tadaṃśa paripūraṇa phala iti saṃbaṃdhaḥ dvayoriti | dvayoḥ śeṣiṇorekasya 
śeṣasya nityaprāptau śeṣyaṃtarasya nivṛti phalakaḥ ekasmin śeṣiṇi dvayoḥ 
śeṣayornitya prāptau śeṣāṃtarasya nivṛti phalako vā vidhistṛtīya iti yojanā na 
taditi | prāptatvānnatatprāptyarthaḥ 
nityaprāptatvānnatadaprāptāṃśapūraṇārtho vetyarthaḥ | ati deśādeveti | 
prakṛtivadvikṛtiḥ kartavyevaṃ rūpādityarthaḥ | na tatra vidhiriti ājyabhāgau 
yajatīti vidhirājyabhāgayoḥ | prāptyartho na bhavati vidhiṃ vinā prāptatvāt 
tayoraprāptāṃśaparipūraṇārtho vā na bhavati nityaprāptatvāt kiṃtu 
tannivṛtyartha iti yojanā ||

p. 6a) 
gṛhamedhīyādhikaraṇe pūrvapakṣarītyā idamudāharaṇaṃ | yatra 
kvacidudāhartavyamityudāhṛtaṃ | na ca niyama vidhāvapi 
pakṣaprāptāvahanasyāprāptāṃśa paripūraṇe kṛte | 
tadavaruddhatvātpākṣika sādhanāṃtarasya nakhavidalanādernnivṛtirapi 
labhyata | iti nivṛti phalakatvā viśeṣānniyama parisaṃkhyayoḥ phalato 
vivekona yukta iti śaṃkyaṃ | vidhitovahana na niyamaṃ vinākṣepa labhyasya 
nakhavidalanādernivartayitumaśakya tayā'prāptāśaṃ 
paripūraṇarūpasya niyamasya prāthamyādvidheyāvahana na gatatvena 
pratyāsannatvācca tasyaiva niyamavidhi phalatvopagamāt | 
tadanuniṣpādinyā avidhepagatatvena viprakṛṣṭāyā itaranivṛteḥ 
saṃnikṛṣṭaphalasaṃbhave phalatvānaucityāt | evaṃ viviktāsu tisṛṣu 
vidhervidhāsu kiṃ vidhaḥ śravaṇavidhirā śrīpate tatra 
prakaṭārthakārādayaḥ kecidāhuḥ apūrvavidhirayamaprāptatvāt |

nanu ājyabhāgau yajatīti vidherati 
deśapraptetarāṃgakalāpaparisaṃkhyāpakatvaṃ

p. 6b) 
na siddhāṃta ityata āha | grahamedhīyādhi karaṇeti | niyamavidhāvapīti 
parisaṃkhyāvidhāviva niyamavidhāvapītyarthaḥ | tadavaruddhatvāditi | 

avahananenaivāvaruddhatvāttaṃḍulaniṣpatyākṣepasya śāṃtatvādityarthaḥ | 
phalata iti niyamavidheḥ pakṣe prāptāvahananādi kriyāvidhāyakatvāt 
parisaṃkhyāvidheḥ ca nityaprāptakriyādi 
vidhāyakatvānniyamaparisaṃkhyāvidhyoḥ svarūpato vivekalābhepi phalato bhedo 
na yukta ityarthaḥ | niyamasya niyamavidhiphalatvopagame hetu dvayamāha | 
prāthamyādityādinā | 

pratyāsannatvāditi vidhiṃ pratipratyāsannatvādityarthaḥ | vidheya kriyāgatatve 
pratyāsannatve hetuḥ itaranivṛtyapekṣayā prathamopasthitatvarūpe prāthamye 
hetumāha | vidhita ityādinā aśakya tayetyaṃtena 
itaranivṛterniyamavidhiphalatvānupagame hetundvayamāha | tadanuniṣpādinyā 
ityādinā | aprāptāṃśaparipūraṇopasthityanaṃtaramupasthitāyā ityarthaḥ | 
anena vilaṃvitopasthiti katvameko heturukta iti maṃtavyaṃ | dvitīya hetau 
viprakṛṣṭatve hetumāha | avidhepeti | 

vyāvṛtirnāmānanuṣṭeyatā anaṃgatā vā sā cānidhepanakhavidalanādi 
gatetyarthaḥ | idānīṃ prakṛtaṃ śravaṇavidhivicāramārabhate | evamiti | 
aprāptatvāditi brahmasākṣātkāraṃ prativedāṃta śravaṇasya 
sādhanatāyāmānāṃtarādanadhigatatvenāprāptyarthatvādityarhtaḥ ||

p. 7a) 
na hi vedāṃta śravaṇaṃ brahmasākṣātkāre 
heturityatrānvayavyatirekapramāṇamastiloke kṛta śravaṇasyāpi 
vahuśastadanutpatteḥ | akṛtaśravaṇasyāpi garbhagatasya vāmadevasya 
tadutpaterubhayato vyabhicārāt | na vā śravaṇamātraṃ śrotavyārtha 
sākṣātkāra heturiti śāstrāṃtare gṛhītaḥ sāmānya niyamosti | yenātra 
viśiṣya hetutva grāhakā bhāvepi sāmānyamukhenaiva hetutvaṃ prāpyata 
iti śaṃkyeta | gāṃdharvādi śāstraśravaṇasya ṣaḍgādi svara 
sākṣātkāra hetutvābhyupagamepi karmakāṃḍādi śravaṇāntadartha 
dharmādi sākṣātkārādarśanena vyabhicārāt | 
tasmādapūrvavidhirevāyaṃ ||

nanu mānāṃtarādanadhigatatvamasiddhamanvayavyatirekābhyāṃtadavagati 
saṃbhavāt tathāhi vedāṃtaśravaṇe sati brahmasākṣātkāro dṛśyate | asati ca 
tasminna dṛśyate iti tatrāha | nahīti | 

tadanutpateriti sākṣātkārānupaterityarthaḥ | vāmadevasya iti | 

tathā ca śrutirgarbha evaitacchrayāno vāmadeva eva muvāceti | evaṃ 
pūrvoktaprakāreṇa | etadbrahmajñānajanmanā svakīyāṃ muktimuvācetyarthaḥ 
| nanu gāṃdharva śāstraśravaṇe ṣaḍgādisvarasākṣātkārastada bhāve 
tadabhāva  

p. 7b) 
iti dṛṣṭaṃ tatra śrotavyārtha viśeṣasvarasākṣātkāraṃ pratigāṃdharva 
śāstravicārātmakasya śravaṇaviśeṣasya kāraṇatva grahakāle lāghavāt | 
śrotavyārtha sākṣātkāratvāvachinnaṃ pratiśravaṇamātrasya kāraṇatvaṃ 
gṛhyate | tathā ca brahmasākṣātkāra 
vedāṃtaśravaṇayorviśiṣyakāryakāraṇabhāva grahābhāvepi 
brahmasākṣātkārasyāpi śrotavyārtha sākṣātkāratvāt | 
vedāṃtaśravaṇasyāpi śravaṇatvādukta sāmānyarūpeṇa śravaṇasya 
brahmasākṣātkāra hetutvaṃ prāptamevetināpūrvavidhiriti netyāha | na vā 
śravaṇamātramiti | 

dharmaśravaṇasthale adṛṣṭarūpasyālaukikaśreyasādhanatā viśiṣṭayāgādi 
rūpasya vā | dharmasya sākṣātkārā yogyatayā sākṣātkārādarśanena ukta 
sāmānya kāryakāraṇabhāvasya vyabhicārānjalāghavāvatāra iti 
gāṃdharvaśāstraśravaṇasyānvayādināsvarasākṣātkāra hetutva grahepi 
vedāṃtaśravaṇasya na brahmasākṣātkāra hetutva prāptirityāha | 
gāṃdharvādīti | karmeti | atrādipadena hiraṇyagarbhādi 
devatāpratipādakavākyajātaṃ gṛhyate dharmādītyādi padena hiraṇyagarbhādi 
devatā gṛhyate | tasmāditi | prāptyabhāvādityarthaḥ ||

bhāṣyepi sahakāryaṃtaravidhiḥ pakṣeṇa tṛtīyaṃ tadvato 
vidhyādivadityadhikaraṇe vidyāsahakariṇo maunasya 
vālyapāṃḍityavadvidhirevāśrayitavya apūrvatvāditi pāṃḍitya śabdite 
śravaṇe

p. 8a) 
pūrvavidhirevāṃgīkṛta iti ||

atrārthe sammatimāha | bhāṣyepīti | bhāṣyeṣya pūrvavidhirevāṃgīkṛta iti 
saṃbaṃdhaḥ | ayamarthaḥ vṛhadāraṇyake śrūyate tasmādbrāhmaṇaḥ 
pāṃḍityaṃ nirvidya vālyena tiṣṭhāsedvālyaṃ ca pāṃḍityaṃ ca nirvidyātha 
muniriti yasmādanikrāṃtā brāhmaṇā śravaṇādi sādhanairātmānaṃ viditvā 
jīvanmukti vyaṃjakaṃ sakalavikṣeparahitaṃ paramahaṃsāśramaṃ 
prāptāstasmādidānīṃ tanopi brāhmaṇo brahmasākṣātkārārthī pāṃḍityaṃ 
nirvidya vālyenasthā tu micchet | vicāraprayojakāpātarūpā buddhiḥ 
paṃḍāsāsya saṃjāteti paṃḍitastasya kṛtyaṃ pāṃḍityaṃ śravaṇamityarthaḥ | 
vālyaṃ nāmavālasya śiśoḥ kṛtyaṃ daṃbha darpādi rāhityaṃ na tu vāle 
prasiddha yatheṣṭa ceṣṭā rūpaṃ tasya vahirmukhatvāpādakatvena 
vidyāvirodhitvāddaṃbhādirāhityarūpabhāvaśuddhivācaḥ kena vālya padena 
bhāvaśuddhisādhyaṃ manana lakṣyate | śravaṇānaṃtara bhāvitvāt tasya 
vālyaṃ ca pāṃḍityaṃ ca nirvidya niścayena labdhvā tadubhayaṃ 
samyaganuṣṭāyeti yāvat | athānaṃtaraṃ munissamyagmananaśīlo bhavediti 
vidhiḥ dhyānamatramananaṃ dhyānaniṣṭe vyāsādau 
muniśabdaprayogadarśanāt | dhyānaṃ vinā vicāraṃ mātraviśrāṃte tada 
prayogācca tathā cāpūrvatvādyathā śravaṇe vidhirevaṃ maunasya 
vidyāsahakāriṇo vidyotpannau sādhanasya vidhirevāśrayitavyaḥ | apūrvatvā 
deveti bhāṣyārthaḥ | sūtrārthastu | taddhataḥ śravaṇamananajatina

p. 8b) 
tatvanirṇayarūpavidyāvatastatva sākṣātkārārthinaḥ saṃnyāsinaḥ pāṃḍitya 
bālyā pekṣayā tṛtīyaṃ saunamatha muniriti vākyena vidhīyate | nanu pāṃḍitya 
bālyābhyāṃ nirṇītatatva sākṣātkārārthī dhyāne svayameva pravartate ratnaṃ 
tatvasākṣātkārārthīvaratnatatvagocara pratyayasaṃtatau | na ca 
tatvasākṣātkārārthinastatsādhana śravaṇādāvapi svayameva pravṛtissyāditi 
tatrāpi vidhivaiyarthyaśaṃkā tulyeti vācyaṃ vidhiṃ vinā vedāṃta śravaṇe 
pravṛtyasaṃbhavasya sādhitatvā tathā ca maunavidhirvyartha ityatrāha | pakṣeṇeti 
| maunasya sahakāryyaṃtarasya vidhiraṃgī kartavyaḥ pakṣeṇāprāpti 
satvātsākṣātkārārthaṃ dhyāne ||

vedāṃtaśravaṇasya nityāparokṣabrahmasākṣātkāra hetutvaṃ 
nāprāptaṃ | aparokṣa vastu viṣaya pramāṇatvāvacchedena sākṣātkāra 
hetutva prāpteḥ | śābdāparokṣa vā devyavasthāpanāt tadarthameva hi 
tatprastāvaḥ ||

svayameva pravartamānasyāpi viṣayadarśanaprāvalyāt dhyānasya 
kadācidaprāptiḥ saṃbhavati | tathā ca maunavidherapūrvavidhitvābhāvepi 
niyamavidhitvaṃ siṃdhyatyeva sati ca niyamavidhau tadati krame niyamā 
dṛṣṭālābhena sākṣātkārānudaya bhītyā svabhāva prāptamapi 
viṣayadarśanaṃ 

p. 9a) 
yatnena nivārya dhyāna eva pravartata iti pakṣeṇeti sūtrabhāgābhiprāyaḥ | nanu 
brahmavidyāpradhāne prakaraṇe kathaṃ dhyānādi vidhirvākyabheda 
prasaṃgāditi netyāha | vidhyādi vaditi | aṃgavidhivadityarthaḥ | yathā 
pradhānavidhipare prakaraṇe avāṃtara vākyabhedena prayājādyaṃrāvidhistathā 
brahmavidyāṃga dhyānādi vidhirityarthaḥ | uktarītyā maunavidherniyamavidhitve 
sthite bhāṣyakṛtāmapūrvatvavacanaṃ maunavidhyaṃśe pākṣikā 
prāptyabhiprāyaṃ draṣṭavyaṃ | yathā sūtraṃ pakṣeṇa prāptyabhāvādityeva 
vaktavye | bhāṣye apūrvatvāditi vacanaṃ śravaṇavidhirapūrvavidhireveti 
jñāpanārthamaprāptimātre ca dṛṣṭāṃta dārṣṭāṃtika bhāvo vivakṣita iti 
prakaṭārthakārādītāmāśayaḥ | apūrvavidhitva pakṣaṃ dūṣayati | 
vedāṃtaśravaṇasyeti | 

vicāraviśiṣṭavedāṃtarūpasya śravaṇasya brahmasākṣātkāra hetutvaṃ vidhiṃ 
vināpi prāptamityarthaḥ | nanu vākyasya kathaṃ sākṣātkāra hetutvaṃ 
iṃdriyajanya jñānasyaiva sākṣātkāratvādata āha | aparokṣavastviti 
aparokṣavastuviṣayakatvaṃ jñānasyāparokṣatvaṃ na tviṃdriyajanyatvaṃ 
vastvāparokṣyaṃ ca vastu vyavahārānukūla caitanyābhinnatvamiti | 
śābdāparokṣavāde vakṣyate | tathā ca nityāparokṣatvena śruti 
siddhabrahmarūpa vastuviṣayakatvādvedāṃtajanyajñānasya sākṣātkāratva 
siddhirityarthaḥ | natvasmin śāstre śābdāparokṣavādasya kā saṃgatirata āha | 
tadarthamevahīti | 

vedāṃtānāṃ brahmāparokṣapramitijanakatva sidhyarthameva 
tadvādasaṃgatirnānyārthamityetatprasiddhamityarthaḥ ||

p. 9b) 
na ca tāvatābrahmapramāṇatvenāpātadarśana sādhāraṇa 
brahmasākṣātkāra hetutva prāptāvapyavidyānivṛtyarthamiṣyamāṇa 
satāniścaya rūpatatsākṣātkāra hetutvaṃ śravaṇasya na prāptamiti 
vācyaṃ | vicāramātrasya vicāryamātranirṇaya hetutvasya 
brahmapramāṇasya tatsākṣātkārahetutvasya ca prāptau vicārita 
vedāṃtaśabdajñānarūpasya śravaṇasya taddhetutvaprāpteḥ | na cokta 
ubhayato vyabhicāraḥ sahakāri vaikalpenānvaya vyabhicārasyādoṣatvāt | 
jātismarasya janmāṃtaraśravaṇātphalasaṃbhavena vyatireka 
vyabhicārābhāvāt 

nanvaparokṣavastu viṣayakaṃ pramāṇaṃ svaviṣaye sākṣātkāra heturiti 
śābdāparokṣavāde prasādhanena vedāṃtānāmapi svaviṣaye nityāparokṣe 
brahmaṇi | aparokṣajñānasāmānya hetutvameva prāptaṃ na tu satā 
niścayarūpa tatsākṣātkārahetutvaṃ tacca vicāraviśiṣṭavedāṃtarūpa 
śravaṇasyaiva yuktamanyathāvicārātprāgapi satā niścaya prasaṃgāt | na ca 
vākyajanyasākṣātkāramātrādevāvidyānivṛti lakṣaṇaphalasaṃbhavāt | satā 
niścayarūpatvaṃ sākṣātkārasya nātveṣaṇīyamiti vācyaṃ | tatra tatra 
brahmopadeśapradeśeṣu yāvat saṃśaya nivṛti punaḥ punaḥ praśna 
prativacanaliṃgena 

p. 10a) 
vedāṃtavijñāna suniścitārthā ityādi śrutyā śruta brahmaṇopi yathāpūrvaṃ 
saṃsārānuvṛtyanumitā vidyāyānivṛtyabhāvarūpaliṃgena ca śravaṇa 
mananadhyānaśamadamabhaktivairāgyādīnāṃ jñānaparipākahetūnāṃ 
vidhidarśanaliṃgena ca satāniścayarūpa brahmasākṣātkārasyaivāvidyā 
nivṛtyarthamiṣyamāṇatvāttathā ca vedāṃtaśravaṇasyoktarūpasākṣātkāra 
hetutvamaprāptameveti śaṃkate | na ca tāvateti | vedāṃtānāmiti śeṣaḥ | 

aparokṣavastuviṣayakaṃ pramāṇaṃ svaviṣaye sākṣātkāraheturiti 
prasādhanamātreṇetyarthaḥ | aparokṣavastuviṣayakaṃ 
pramāṇamaparokṣajñānaheturiti sthite vicāro vicārya nirṇaya heturiti ca sthite 
kāryakāraṇabhāvadvayamelanena prakṛte vicāraviśiṣṭavedāṃtajñānarūpaṃ 
śravanaṃ satāniścayarūpa brahmasākṣātkāraheturiti sidhyatītyāha | 
vicāramātrasyeti | sahakārīti | citaikāgryarūpasahakāri vaikalpenetyarthaḥ | 

ukta kāryakāraṇabhāva dvayarūpapramāṇavalena śravaṇasya 
brahmasākṣātkārahetutve siddhe vāmadevasya janmāṃtarīyaṃ śravaṇādikaṃ 
kalpate yathā jātamātre jaṃtau dṛśyamānabhogasya kāraṇaṃ tat 
prāgbhavīyakarmakalpate tadvadato na vyatirekavyabhicāra ityāha | jātismarasyeti | 
pūrvasyati smarato vāmadevasyetyarthaḥ ||

p. 10b) 
anyathā vyabhicāreṇa hetutvavādhe śrutyāpi 
tatsādhanatājñānāsaṃbhavāt | ghaṭasākṣātkāre 
cakṣuratirekeṇatvagiṃdriyamiva brahmasākṣātkāre 
śravaṇātirekeṇopāyoṃtaramastīti śaṃkāyāṃ 
vyatirekavyabhicārasyāpyadoṣatvācca | tathā ca 
prāptatvānnāpūrvavidhiḥ | ata 
evāvṛtirasakṛdupadeśādityadhikaraṇabhāṣye darśanaparyavasānāni hi 
śravaṇādīnyāvartyamānāni dṛṣṭārthāni bhavaṃti | yathā 
vaghātādīni taṃḍulaniṣpatyavasānānīti śravaṇasya 
brahmadarśanārthasya dṛṣṭārtha tayā darśapūrṇamāsikāvaghāta 
nyāya prāptā vā vṛtyupadeśaḥ | apūrvavidhitve tu sanayujyate 
sarvauṣadhāvaghātavat | agni ca yane sarvauṣadhasya pūrayitvā 
vahaṃtyathaitadupadadhātītyupadheyolūkhala saṃskārārtha tvena 
vihitasyāvaghātasya dṛṣṭārthatvābhāvānnāvṛtiriti taṃtralakṣaṇe 
sthitaṃ | ato niyama vidhirevāyaṃ ||

anyatheti | uktarītyādvividha vyabhicāraparihārānupagama ityarthaḥ | vyabhicāra 
niścayena hetutvā bhāvarūpavādha

p. 11a) 
niścayācchravaṇavidheravodhakatāpatyātavāpyapūrvavidhirna syādityarthaḥ | 
brahmasākṣātkāre śravaṇamiva tapo viśeṣādikamutkṛṣṭa janmaprāptirūpaṃ 
vā kāraṇāṃtaramastīti śaṃkākāle vāmadevasya kāraṇāṃtarāt | 
jñānamutpannamiti | śaṃkā saṃbhavena śravaṇasya vāmadeve vyatireka 
vyabhicāra jñānaṃ śravaṇasya sākṣātkāra hetutva grahapratibaṃdhakaṃ na 
bhavati | na caikasya padārthasya jñāne parasparanirapekṣakāraṇa dvayā 
saṃbhavena brahmasākṣātkāre kāraṇāṃtara satva śaṃkaiva na jāyajāyata iti 
vācyaṃ | loke tathā dṛṣṭatvādityāha ghaṭeti | vedāṃtaśravaṇasya 
brahmasākṣātkārahetutve vidhiṃ vinaiva prāpte phalitamāha | tathāceti | 
śravaṇādi vidherniyamavidhitve satye vā vṛtyadhikaraṇaṃ saṃgacchata ityāha | 
ata eveti | apūrvavidhitvā bhāvādevetyarthaḥ | ata evāvṛtyupadeśa iti 
saṃbaṃdhaḥ | darśanaparyavasānānītyārabhyataṃḍulaniṣpatyavasānānītyaṃ 
tasya bhāṣyasyeyaṃ yojanādṛṣṭārthāni śravaṇādīnyāvartyamānāni saṃti 
darśanaparyavasānāni bhavaṃti | yathāvaghātādīnyāvartyamānāni 
taṃḍulaniṣpatyavasānāni bhavaṃtīti dṛṣṭārthānītyatra dṛṣṭaṃ 
phalamātmadarśanamevāyaṃ bhāvaḥ | ātmā vā areddraṣṭavyaḥ śrotavya 
ityādinā ātmadarśanoddeśena śravaṇādīnividhīyaṃte tatra kiṃ ||

tadabhāve hi yathāvastu kiṃciccakṣuṣāvīkṣyamāṇastatra svāgṛhīte 
sūkṣme viśeṣāṃtare kenacit kathite tadavagamāya tasyaiva cakṣuṣaḥ 
punarapi

p. 11b) 
praṇidhānaṃ vyāpāre pravartate evaṃ manasāhamiti gṛhyamāṇe jīve 
vedāṃtairadhyayana gṛhītairupadiṣṭaṃ nirviśeṣa 
brahmacaitanyarūpatvamākarṇya tadavagamāya tatra sāvadhānaṃ manasa 
eva nidhāne kadācit puruṣaḥ pravarteteti vedāṃta śravaṇe pravṛtiḥ 
pākṣikī syāt ||

metāni sakṛdanuṣṭeyāni kiṃ vā yāvadātmadarśanamāvartyānīti saṃśaye 
sakṛdevānuṣṭeyāni tāvatā vidheścāritārthyāt | yathā agni ca yane 
sarvauṣadhasya pūrayitvā avahaṃtīti vākyavihitaṃ 
sarvauṣadhīnāmavahananamupadheyolūkhalasaṃskārarūpaṃ 
sakṛdevānuṣṭhīyate tadvat tathā ca sakṛdanuṣṭhita śravaṇādi janyamadṛṣṭaṃ 
janmāṃtare brahmadarśana heturitya pūrvavidhitvaṃ śravaṇādi vidhīnāmiti 
prāpte siddhaṃtaḥ śravaṇādyāvṛtiḥ kartavyākutaḥ asakṛdupadeśā tathā hi 
bhṛguvalyāṃ bhṛguṃ pratipitā asakṛtapasā brahmavijijñāsasvetyupadiśati tapa 
ālocanaṃ brahmavicārastathā chāṃdogya ṣaṣṭādhyāye śvetaketuṃ putraṃ 
pratipitāvicārapūrvakamasakṛttatvamasītyupadiśati | kiṃ ca 
śravaṇādibhirātmadarśanaphale jananīye śravaṇādyāvṛttirūpadṛṣṭadvāra 
saṃbhave adṛṣṭadvārakalpanāyogā tatvaṃ padārthayoḥ śravaṇādyā vṛtiṃ 
vinādurbodhatvācca taṃḍulaniṣpattiphalakāvaghātavadāvṛtireva natvagni ca 
yanāṃtargatāvaghāta vadanāvṛtistadaṃtargatāvaghātasyādṛṣṭārthatvena 
vaiṣamyāditi vyutpāditamāvṛtyadhikaraṇe 

p.12a) 
tadapūrvavidhivādināṃ na saṃgacchata iti taṃtralakṣaṇamekādaśādhyāyaḥ | 
ata eva iti prāptatvādityarthaḥ | asya 
hetorevakārārthe'pūrvavidhitvābhāvenvayaḥ niyamavidhitve hetumāha | 
tadabhāve hīti | tadabhāve manasa eva sāvadhānaṃ tatra nidhāne kadācit 
puruṣaḥ pravarteteti saṃbaṃdhaḥ manasā'gṛhyamāṇātmagata 
viśeṣagṛhaṇāyamanovyāpāra eva yatnena pravṛtau dṛṣṭāṃtamāha | yatheti 
kiṃciditi | ratnādītyarthaḥ | tatreti ratnādāvityarthaḥ | tasyaiveti | na tu 
vyāpārāṃtara ityevakārārthaḥ | punarapi cakṣuṣo vyāpāre pravartata iti 
saṃbaṃdhaḥ | praṇidhānaṃ yathā bhavati tathā pravartata iti pravṛti 
kriyāviśeṣaṇaṃ praṇidhānaṃ tacca ratnādi vastvabhimukhatayā cakṣuṣaḥ 
sthāpanamanaṃtaramunmīlanavyāpārānukūla yatnaḥ pravṛtiriti praṇidhāna 
pravṛtyorbhedaḥ vedāṃtairiti neha nānāsti kiṃcana prajñānaṃ brahmāhaṃ 
brahmāsmītyādibhirityarthaḥ | iha brahmaṇi nānājñātṛjñānajñeyarūpeṇa 
bhinnaṃ viśeṣajātaṃ kiṃcidapi nāsti prakṛṣṭaṃ jñānaṃ prajñānaṃ 
nityasvaprakāśa jīvacaitanyaṃ brahmāhaṃ budhyādi sākṣibhūtacidātmā 
brahmāsmi bhavāmīti śrutīnāmarthaḥ | adhyayana padaṃ 
sāṃgādhyayanaparaṃ | ākarṇya parokṣatayā jñātvā śrutau 
śraddadhānastadadhigamāyetyarthaḥ | tatreti | ahamiti gṛhyamāṇātmanītyarthaḥ | 
sāvadhānamaikāgryaṃ yathā bhavati tathā ||

aprāpya manasā saheti śrutistu | manasaivānudṛṣṭavyaṃ

p. 12b) 
dṛśyate tvagryayā buddhotyapi śravaṇenānavahita manoviṣayeti śaṃkā 
saṃbhavāt ||

nanvahamiti gṛhyamāṇajīve viśeṣākarṇanānaṃtaraṃ vedāṃta śravaṇa iva 
kadācinmanovyāpāre vedāṃtavicāranirapekṣepi pravṛttiḥ syādityayuktaṃ 
śrutyā brahmaṇī mano viṣayatva niṣedhātsogādhyayanavatastanniṣedhāvagati 
saṃbhavāditi netyāha | aprāpyeti śrutiranavahita manoviṣayeti saṃbaṃdhaḥ | 
vācaḥ satyajñānādiśabdāḥ aprāpyaśaktyā brahmā pratipādyamanasā saha 
nivartaṃte lakṣaṇāmāśrayaṃta ityarthaḥ | sanasāsahetyanena manasopi brahmaṇi 
prāptirniṣidhyata | iti bhāvaḥ | brahmaṇi manoviṣayatva 
niṣedhavattadviṣayatvamapi śrutyā ucyate | tathā ca śrutyorvirodhe sati manaḥ 
śabdita buddhigamyatva pratipādaka śrutau buddheragryatva 
viśeṣaṇavalādviṣayatva niṣedha śruteranavahita manoviṣayatva niṣedhārthakatva 
pratītestathā ca sāṃgādhyayanavata ukta vyavasthā pratīti saṃbhavāt manasa eva 
vyāpāre pravṛtirdurvāretyāha | manasaiveti | anavahitatvamekāgratā śūnyatvaṃ 
śaṃkā saṃbhavāditi | agryatvaviśeṣaṇa sāmarthyena yathokta vyavasthā 
niścaya saṃbhavāditi vaktavye śaṃkā saṃbhavādityukterayamāśayaḥ | 
nirguṇabrahmasākṣātkāre manasaḥ karaṇatvaṃ nāsti aupaniṣadatva śruti 
virodhātsopādhikātmasākṣātkārepi na tasya karaṇatvaṃ tatsākṣātkārasya 
nityasākṣirūpatvātmanasaivānudraṣṭavyamityādau tṛtīyā

p. 13a) 
vākyotthavṛtisākṣātkāraṃ pratisādhanatvābhiprāyetyādikaṃ sarvaṃ śābdā 
parokṣavāde vakṣyate | tathā ca vastuto manasaḥ karaṇatvā bhāvāt | manasa eva 
vyāpāre puruṣaḥ kadācit pravartetetyutprekṣitaṃ niyama vidhi 
vyāvartyamasaṃgatameveti |

athavā juṣṭaṃ yadā paśyatyanyamīśamasya mahimānamiti vītaśoka 
ityādi śravaṇādbhinnātmajñānānmuktiriti bhramasaṃbhavena 
muktisādhana jñānāya bhinnātmavicārarūpaśāstrāṃtara śravaṇepi 
pakṣe pravṛtiḥ syāditya dvitīyātma para vedāṃtaśravaṇaniyamavidhirastu 

ata eva vyāvartyāṃtaramāha | athaveti | adhītasāṃgasvādhyāyasya hitarati 
śokamātmavidityādi śrutyā ātmajñānaṃ muktisādhanamiti jñānaṃ bhavati 
na ca sāṃgādhyayanavatopi loke vicāramaṃtareṇātmatatvajñāna janmāsti | 
ātmapratipādaka vedāṃteṣu nānāvidhayojanāsaṃbhāvanayā tātparya 
saṃśayāderanubhavasiddhatvāttataśca muktisādhana jñānārthī 
taljñānapratibaṃdhaka tātparyabhramasaṃśayādi nirāsāya vedāṃta vicāre 
pravartamāno yathā brahmamīmāṃsā śāstre pravartate tathaiva 
nyāyasāṃkhyādi śāstravicārepi kadācit pravarteta tatrāpi tadabhimatayojanayā 
vedāṃtavicārasatvāt | na ca sāṃkhyādi tarkaśāstragatātmavicārasyā

p. 13b) 
dvitīyātmavicārarūpatvābhāvena tādṛśātmani vedāṃtānāṃ tātparya 
bhramasaṃśayādya nivartaka tvādviśiṣya svayameva tatra tātparya bhramādi 
hetutvācca na tatrātma jñānārthinaḥ pravṛtiḥ saṃbhavatīti vācyaṃ | jīvabhinna 
paramātmajñānaṃ muktisādhanamiti | 

bhrumeṇa tatrāpi pravṛti saṃbhavāt | na ca sāṃgādhyayanavato 
bhinnātmajñānaṃ muktisādhanamiti bhramo na saṃbhavati | ahaṃ brahmāsmi 
brahmavidāpnoti paraṃmityādi vedāṃteṣu jīvābhinnaparamātmajñānasya 
muktisādhanatva pratītaṃriti vācyaṃ | juṣṭaṃ yadā paśyatyanyamīśamasya 
mahimānamiti vītaśoka iti śruti gatānyaśabdena bhramasaṃbhavāt yadā īśaṃ 
sannidhimātreṇa budhyādi pravartakaṃ anyaṃ vastu gatyā budhyādibhyo 
bhinnaṃ bhrāṃtyā budhyādya bhinnatvena cidātmano gṛhītatvāt | 
bhinnatvopadeśaḥ saphalaṃ na tu jīvabhinnamityarthaḥ | jīvabrahmabhedasya 
pratyakṣasiddhatayā upadeśāna pekṣatvāt 
juṣṭaṃ ṛṣisaṃghaissevitaṃ ṛṣisaṃghajuṣṭamiti śrutyaṃtarātpaśyati īśohamiti 
sākṣātkaroti tadā asya īśasya mahimānaṃ mahatvopalakṣitaṃ svarūpaṃ iti eti 
prāptoti vīta śokaśca bhavatīti śrutervāstavārthaḥ ||

ihātmaśabdasyedaṃ sarvaṃ yadayamātmetyādi prakaraṇaparyālocanayā 
dvitīyātma paratvāt | na hi vastutastatsādhanāṃtaraprāptāvevaniyama

p. 14a) vidhiriti kuladharmaḥ | yena 
vedāṃtaśravaṇaniyamārthavatvāyaniyamādṛṣṭajanya svaprativaṃdhaka 
kalmaṣa nivṛtidvārāsatāniścayarūpa brahmasākṣātkārasya 
vedāṃtaśravaṇaika sādhyatvasyābhyupagaṃtavya tvena tatra vastutaḥ 
sādhanāṃtarābhānnaniyamavidhiryujyate iti āśaṃkyeta kiṃtu yatra 
sādhanāṃtara tayā saṃbhāvanayā pakṣe prāptyāvidhitsita sādhanasya 
pākṣikya prāptirnivārayituṃ na śakyate tatra niyamavidhiḥ ||

nanu śrotavyavākye ātmavicāramātraṃ pratīyate na tvadvaitātmavicāraḥ 
tataśca kathamanena vidhinā bhinnātmavicāravyāvṛttilābha ityata āha | iheti | 
atrādi padena ātmani dṛṣṭe sarvaṃ viditaṃ bhavatīti pratijñā vākyaṃ gṛhyata 
ātmanassarvādhiṣṭāna tayā sarvātmakatve hi sati ātmani vidite tadvyatiriktaṃ 
sarvaṃ tatvato viditaṃ bhavati sarvamātmaiveti sāmānādhikaraṇyaṃ ca sidhyati 
nānyathā tathā ca śrotavya vākyasthamātmapadamadvitīyātmaparameveti 
tadvicāravidhinā bhinnātmavicāra vyāvṛtirlabhyata iti bhāvaḥ | nanu taṃḍula 
niṣpatāvavahananasyevanakhavidalanāderapi vastutassādhanatvātannivṛtiphalako 
niyamavidhiryuktaḥ | ihatva dvitīya brahmasākṣātkāre 

p. 14b) 
bhinnātmavicārasya na vastutassādhanatvamastītyatastannivṛti phalako 
niyamavidhirna yujyate | na ca mā bhūdbhinnātmavicārasya vyāvartyatvaṃ 
naitāvatā niyamavidhyanupapatiḥ prakṛtesti gurunirapekṣa vicārabhāṣā 
prabaṃdhetihāsapurāṇādīnāmudāhariṣyamāṇānāṃ satā 
niścayarūpabrahmasākṣātkārahetutva satvena vyāvartyasaṃbhavāditi vācyaṃ | 
teṣāmapyanaṃtarameva vakṣyamāṇarītyā avidyā nivartaka satāniśca 
rūpasākṣātkārapratibaṃdhaka kalmaṣa nivṛti dvārāgurvadhīna 
vedāṃtavicāravat sākṣātkārāhetutvena vastutassādhanatvā bhāvā tathā ca 
niyamavidhissaṃbhavatītyāśaṃkyāha | nahīti | kuladharma iti kulakramāgata 
dharmasya yathā āvaśyakatā tathā 
vastutastatsādhanāṃtaraprāpterāvaśyakatvaṃ nahītyarthaḥ | yeneti | 
āvaśyakatvenetyarthaḥ | niyamārthavatvāyeti | vidhitsita gurvadhīna vedāta 
śravaṇeneva gurunirapekṣa vicārādināpi satā 
niścayarūpasākṣātkārasvarūpotpati saṃbhave sati 
gurvadhīmavedāṃtaśravaṇaniyamasya 
dṛṣṭaprayojanābhāvānniyamādṛṣṭamupeyaṃ tasya kalmaṣanivṛti 
dvārāvidyāsādhānatvaṃ ca kalpanīyamevetyarthaḥ | adṛṣṭajanyatvaṃ 
kalmaṣanivṛterviśeṣaṇaṃ svapadaṃ sākṣātkāra paraṃ yenāśaṃkyeteti 
saṃbaṃdhaḥ 

tāvataivāprāptāṃśa paripūraṇasya tatphalasya siddheḥ | athavā 
gurumukhādhīnādhyayanādiva 

p. 15a, 15/16) 
nipuṇasya svaprayatnamātrasādhyādapi vedāṃta vicārāt saṃbhavati | 
satā niścayarūpaṃ brahmāparokṣajñānaṃ | kiṃtu gurumukhādhīna 
vedātavākyasravaṇaniyamādṛṣṭamavidyānivṛtiṃ | pratikalmaṣa 
nirāsenopayujyata iti | tadabhāvena prativaddhamavidyāmanivartayat | 
parokṣakalpamavatiṣṭhate | na ca jñānodaye'jñānānivṛtyanupapattiḥ | 
prativaṃdhakābhāvasya sarvatrāpekṣitatvena satyapi 
pratyakṣaviśeṣadarśane upādhinā pratibaṃdhāt | 
pratibiṃbarūpabhramānivṛtivattadanivṛtyupapateḥ ||

yatra vidhitsitasādhanasyāprāptiḥ pākṣikī nivārayituṃ na śakyate tatra 
niyamavidhirityatra hetumāha | tāvataiveti aprāptāṃśalābhamātreṇaivetyarthaḥ | 
vidhitsita sādhanasya pākṣikyāmaprāptau hetumāha | sādhanāṃtaratayeti | 

satā niścayarūpa brahmasākṣātkārasya dṛṣṭaphalatayā tatsvarūpe 
vedāṃtavicāravadbhāṣā pravaṃdhāderapyanvaya 
vyatirekābhyāmevasādhanatva buddhiḥ saṃbhāvyate pūrvoktarītyā 
vastutassādhanatvābhāvātsaṃbhāvanayetyuktaṃ vyāvartyāṃtaramāha | 
athaveti mātrapadena 

p. 15b, 15/16) gururvyavachidyate tarhyukta brahmā parokṣajñānenaivāvidyā 
nivṛti lakṣaṇaphalasiddheḥ | kiṃ gurvadhīna śravaṇavidhineti śa"nkate | kintviti | 
śravaṇaniyamaviddhyarthavatvāyaniyamādṛṣṭasya brahmāparokṣajñānena 
svaphalasidhyarthamapekṣaṇīyatvakalpanānnoktā parokṣajñānādavidyānivṛti 
siddhiriti pariharati gurumukheti | nirāseneti nirāsaddhāretyarthaḥ | itītyanaṃtaraṃ 
kalpanīyatveneti śeṣaḥ | tadabhāveneti | 

kalmaṣa nirāsābhāvena kalmaṣeṇetyarthaḥ | kalpamiti tulyamityarthaḥ | na ca 
niyamārthavatvāyetyādi pūrvaṃ graṃthe niyamādṛṣṭasya kalmaṣa nivṛti 
dvārājñānotpattau hetutva muktaṃ atra cotpannena jñānenāvidyānivṛtyai 
jananīyāyāṃ tatra pratibaṃdhaka kalmaṣanirāsadvārā 
śravaṇaniyamādṛṣṭasya sādhanatvoktau pūrvāparavirodha iti vācyaṃ 
matabhedena virodhābhāvāt | nanvevamapyutpannā brahmavidyā svakāryā 
vidyānivṛttaye niyamādṛṣṭasādhyāṃ kalmaṣanivṛtimapekṣata ityayuktaṃ 
pramātvācchruktyādi pramāvaditi matvāśaṃkate | na ca jñānodaya iti | 
anivṛtyanupapatiriti | 

ajñānanivṛtirevasyādityarthaḥ | śuktipramāsthale anyāyekṣā bhāvepi 
pratibiṃba bhramasthale viśeṣa darśanasya 
pratibaṃdhakābhāvāpekṣādarśanena brahmavidyāyā api tadapekṣopapateriti 
pariharati ||

evaṃ ca likhitapāṭhādināpi svādhyāya grahaṇa

p. 17a) prasaktau gurumukhādhīnādhyayana 
niyamavidhivatsvaprayatnamātrapūrvakasyāpi vedāṃtavicārasya satā 
niścayarūpabrahmasākṣātkārārthatvena pakṣe prāptau gurumukhāyīna 
śravaṇaniyamavidhirayamastu na ca tadvijñānārthaṃ sa gurumevābhi 
gacchediti gurūpasadanavidhinaiva gururahitavicāravyāvṛti siddherviphalo 
niyamavidhiriti śaṃkyaṃ ||

pratibaṃdhakābhāvasyeti | 

yadyapi pratibaṃdhakābhāvasya siddhāṃtena kutrāpi hetutvaṃ tathāpi 
aprativaddhā sāmagrī kārya heturityupagamādastyevāvacchedaka tathā 
pratibaṃdhakābhāvāpekṣeti bhāvaḥ | tadanivṛtyupapateriti | 

gururahitavicārasādhyavidyayā avidyānivṛtyabhāvopapaterityarthaḥ | 
śravaṇaniyamavidhiṃ sadṛṣṭāṃtamupapādayati | evaṃ ceti | 

gururahitavicārasya vyāvartyasya lābhe satītyarthaḥ | likhiteti abhyudaya 
niḥśreyasa kāmasya vedārthānuṣṭānaṃ vinānābhyudayādi siddhiḥ | 
tadanuṣṭhānaṃ ca vedārthajñānaṃ vinā na saṃbhavati tadarthajñānaṃ ca 
svādhyāya padavācya vedāvāptiṃ vinā na saṃbhavati | vedāvāptiṃ prati ca 
gurumukhoccāraṇānūcāraṇālakṣaṇamadhyayanaṃ likhita pāṭhādiśca 
sādhanatvena loke prasiddhaṃ | tathā cādhyayanavidhi vākyena vedādhyayanaṃ 
niyamyate

p. 17b) 
adhyayanenaiva akṣarāvāptiṃ saṃpādayediti tena ca likhitapāṭhādi 
vyāvṛtirlabhyate yathā tathā prakṛtepītyarthaḥ | nanu brahmavijñānārthaṃ 
gurvabhirāmanaṃ śrūyate na ca tasya śrutijanye brahmajñāne 
sākṣātsādhanatvamasti atastena jñāne janarnāyedvārāpekṣāyāṃ 
gurvadhīnavicāra eva yogyatayā dvāratvena kalpyatenatvadṛṣṭaṃ dṛṣṭadvāra 
saṃbhave adṛṣṭakalpanāyogāt | gurvabhigamanasya 
gurvadhīnavicāradvārājñānasādhanatve abhigamanavidhināsiddhe tenaiva 
gururahitavicāravyāvṛtisiddherniṣphalaḥ śrotavyavākye śravaṇaniyamavidhiriti 
śaṃkate | naceti | brāhmaṇo nirvedamāyāt nāstyakṛtaḥ kṛteneti pūrvavākye 
nirdiṣṭo brāhmaṇassa iti parāmṛśyate nirvedaṃ vairāgyaṃ āyāt prāpnuyāditi 
yāvat | kena prakāreṇetyata āha śrutirakṛto nityo mokṣaḥ kṛtena karmaṇā 
nāstīti | ato mokṣaṃ brahmajñānasādhyaṃ jñātvā tadjñānārthaṃ 
gurumabhigacchedityarthaḥ | śrotavya vākyena gurvadhīna vicāre niyamite sati 
tadaṃgatayā gurvabhigamanaṃ vidhīyate śravaṇavidhyabhāvetūpa ||

gurūpasadanasya śravaṇāṃga tayā śravaṇavidhyabhāve tadvidhireva 
nāstīti tena tasya vaiphalyāprasakteḥ | 
anyathādhyayanāṃgabhūtopagamana vidhinaiva likhita pāṭhādi 
vyāvṛtirityadhyayana niyamopi viphalaḥ syāt 

p. 18a) 
athavā'dvaitātmaparabhāṣāprabaṃdha śravaṇasya pakṣe prāptyā 
vedāṃtaśravaṇaniyamavidhirastu | na ca na mlecchita vā ityādi 
niṣedhādeva tadaprāptiḥ 
śāstravyutpatimāṃdyādvedāṃtaśravaṇamaśakyamiti 
puruṣārthaniṣedhamullaṃghyāpi bhāṣāpravaṃdhenādvaitaṃ jijñāsa 
mānasya tatrāpi pravṛti saṃbhavena niyama vidherarthavatvopapateḥ ||

gamanavidherātmalābhā bhāvānnaśravaṇavidhivaiphalyāpādakateti pariharati | 
gurūpasadanasyeti | 

aṃgavidhinā pradhānavidhivaiphalyāpādane atiprasaṃgamāha | anyatheti | 

vidhinaiveti gurūpagamanasyākṣarāvāptiṃ prati 
adhyayanarūpadṛṣṭadvārasaṃbhave tatyāgāyogāditi bhāvaḥ | 
vyāvartyāṃtaramāha | athaveti niyamavidhirastviti | 

advaitaṃ jijñāsamānena vedāṃtā eva vicāraṇīyā na bhāṣā pravaṃdhā iti 
vicāraviṣayaniyamavidhirastvityarthaḥ | nanu mlecchaśabditasya bhāṣā 
prabaṃdharūpā vyaktaśabdasyoccāraṇaṃ puruṣeṇākartavyaṃ | anyathā 
puruṣaḥ pratyavāyī bhavediti niṣedhavalādevaśravaṇādhikāriṇo 
bhāṣāprabaṃdhavyāvṛtisiddheḥ kiṃ vidhineti śaṃkate | na ca neti | yadi 
bhāṣāniṣedhasya jñānāṃgatvaṃsyāt tadā tanniṣedhamullaṃghya tatra 
pravṛtaujñāanānutpatibhayena tatra na pravartetanatve tadasti 
puruṣārthatvātanniṣedhasya tathā

p. 18b) 
ca tanniṣedhamulaṃghyāpi kadācidbhāṣādiśravaṇe pravṛtissaṃbhavatīti harati | 
śāstravyutpatīti | ullaṃghane hetumāha aśakyamiti | aśakyatve 
heturvyutpatimāṃdyaṃ | 

nanu yasyādhikāriṇo vyutpatimāṃdyādvedāṃtaśravaṇamaśakyaṃtaṃ 
prativedāṃtavicāraniyamavidhiḥ kathamaśakyārthe vidhyanupapateriti cenna 
maṃdasya bhāṣyādi vicārāsaṃbhavepi vedāṃtaprakaraṇavicārasya 
maṃdādhikāriṇopi saṃbhavāt | taduktaṃ | paṃcadaśyāṃ maṃdaprajñaṃ tu 
jijñāsumātmānaṃdena bodhayet | bodhayāmāsa maitreyīṃ yājñavalkyo 
nijāṃ priyāmiti ātmānaṃdanāmakaprakaraṇenetyarthaḥ ||

abhyupagamyate hi kartradhikaraṇe vyutpāditaṃ 
puruṣārthe'nṛtavadananiṣedhe satyapi darśapūrṇamāsamadhye 
kutaściddhetoraṃgīkṛta tanniṣedho laṃghanasyā vikalāṃkratu siddhiṃ 
kāmayamānasyānṛtavadane pravṛtiḥ syāditi punaḥ kratvartha tayā 
pūrṇamāsaprakaraṇenānṛtaṃ vadediti niṣedha iti kratvartha tayā 
niṣedhasyārthavatvaṃ | yadvā yathā maṃtraireva maṃtrārtha smṛtiḥ 
sādhyeti niyamastanmūla kalpasūtrātmīya grahaṇaka vākyādīnāmapi 
pakṣe prāptestathā vedāṃtamūletihāsapurāṇapauruṣeya 
prabaṃdhānāmapi pakṣe prāpti

p. 19a) 
saṃbhavānniyamoyamastu ||

puruṣārthaniṣedhamulaṃghyāpi mahāphalasidhyarthaṃ niṣiddhe 
pravṛtistanniṣedhena vidherarthavatā ca mīmāṃsakairapi svīkṛtetyāha | 
abhyupagamyatehīti | 

aṃgīkṛtaṃ niṣedholaṃghanaṃ yena sa tathoktaḥ | kutaścidityanena sūcitaṃ 
hetumāha | avikalāmiti | arthavatvamiti | 

vyutpāditamiti pūrveṇānvayaḥ vyāvartyāṃtaramāha | yadveti | maṃtraireveti | 

agnirmūrddhetyādayo maṃtrāḥ śrutyādibhiḥ kratau viniyuktāḥ 
kimucāraṇamātreṇādṛṣṭaṃ kurvaṃtaḥ kratāvupakāraṃ kurvaṃti uta 
dṛṣṭenaivārtha smaraṇeneti saṃdehe kalpasūtrādi nāpi anuṣṭheyārtha smṛti 
saṃbhavādadṛṣṭāthāṃ metrā iti prāpterāddhāṃtaḥ 
maṃtrāṇāmarthaprakāśana dvārākratūpakārakatvaṃ dṛṣṭadvārasaṃbhave 
dṛṣṭakalpanānupapatestathā ca phala vadanuṣṭānāpekṣitakriyā 
tatsādhanasmaraṇadvārā maṃtrāṇāṃ karmāṃgatvaṃ na ca kriyā 
tatsādhanasmaraṇasya maṃtrairivakalpasūtrādibhirapi saṃbhavānna tasya 
dvāratvamiti vācyaṃ | maṃtraireva maṃtrārthaḥ smartavya iti niyamavidhi 
saṃbhavāt | niyamastu dṛṣṭārtho bhaviṣyati | taduktaṃ | yatra dṛṣṭanna 
labhyate'taḥsyā tatrā dṛṣṭakalpaneti tathā ca yathā maṃtraniyamavidhinā 
maṃtramūlaka kalpasūtrādi vyāvṛtiḥ kriyate tathā adhīta sāṃgasvādhyāyena 
bramajijñāsunā vedāṃtā eva vicāryā iti vedāṃta niyame kṛte 
tanmūletihāsādīnāṃ vyāvṛtirlabhyata iti dṛṣṭāṃtadārṣṭāṃtika 
graṃthayorarthaḥ | yājñikaiḥ praṇītamanuṣṭāna samaveta padārtha saṃgrāhaka 
vākyaṃ

p. 19b) 
grahaṇakavākyaṃ itihāsau mahābhārataṃ pauruṣeya prabaṃdhaḥ 
prabodhacaṃdrodayādiḥ udāhṛtānivyā ||

sarvathāniyamavidhirevāyaṃ sahakāryaṃtaravidhirityadhikaraṇabhāṣye 
apūrvavidhitvoktistu niyamavidhitvepi pākṣikya prāpti sadbhāvā 
tadabhiprāyeti | tatraiva pakṣeṇeti pākṣikya prāpti 
kathanaparasūtrapadayojanena spaṣṭīkṛtamiti | vivaraṇānusāriṇaḥ | 
kṛtaśravaṇasya prathamaṃ śabdāt | 
nirvicikitsaṃparokṣajñānamevātpadyate | śabdasya parokṣajñāna 
jananasvābhāvyena kḷpta sāmarthyānati laṃghanāt ||

vartyānyupalakṣaṇamanyeṣāmapi vyāvartyānāṃ saṃbhavāt | tathā hi 
tatkāraṇaṃ sāṃkhyayogābhipannamiti śrutau brahmapratipati dvārā tatprāptiṃ 
prati upāyadvayaṃ nirdiṣṭaṃ śravaṇamanana dhyānātmakassāṃkhyaśabdārtha 
ekaḥ tṛtīya paricchede vakṣyamāṇo yogapadoditaḥ upāsanāmārgastvaparaḥ | 
tatprakṛtaṃ kāraṇaṃ jagatkāraṇatvenopalakṣitaṃ brahmasāṃkhyayogābhyāṃ 
kṣānadvārābhipannaṃ ābhimukhyena pratyak tvena prāptamiti śrutyarthaḥ | 
tathā saguṇabrahmopāsanamupāsakasya brahmalokaṃ

p. 20a) 
gatasya tatvasākṣātkāra dvārābrahmaprāpti heturiti brahmamīmāṃsāyāṃ 
prasiddhaṃ tathā tapo viśeṣādikaṃ sākṣātatvajñānasādhanatvena purāṇādi 
prasiddhamudāhartavyaṃ tathā ca guruvedāṃteṣu śraddhāvataḥ kuśalasya 
śravaṇādhikāriṇastatvajñānārthamukteṣu yogamārga saguṇopāsanatapo 
viśeṣādiṣvapi vedāṃtaśravaṇa iva kadācit pravṛtiḥ syāditi tannivṛtiphalako 
niyamavidhiḥ saṃbhavati niyamavidhipakṣamupasaṃharati | sarvatheti | 

nanu niyamavidhitvapakṣe sahakāryaṃtaravidhirityadhikaraṇabhāṣya virodha ityata 
āha | sahakāryaṃtareti | apūrvavidhitvasya nirākṛtatvāditi bhāvaḥ | tatraiveti | 

tadadhikaraṇabhāṣya evetyarthaḥ | śrotavyavākyena nirvicikitsa parokṣa 
śābdajñāno deśenaiva śravaṇaṃ vidhīyate na tu śābdasākṣātkāroddeśena 
śabdasya svataḥ parokṣajñānajanana svābhāvyāt | vicārasahakṛtasyāpi 
śabdasya kvāpi sākṣātkāra hetutvādarśanācca 
parokṣajñānaphalakopyayaṃnāpūrvavidhiḥ vidhiṃ vināpi śabde 
śābdajñāna hetutvasya vicāre vicāryanirṇaya hetutvasya ca prāptau 
tadubhayavalena vicāraviśiṣṭavedāṃtarūpaśravaṇasya nirvi * kitsa 
śābdajñāna hetutva prāptessādhitatvāt | kiṃtu pūrvoktānyeva 
vyāvartyānyādāyaniyamavidhireveti matamāha | kṛtaśravaṇasya prathamamiti ||

paścāttu kṛtamanananididhyāsanasya sahakāri viśeṣa saṃpannā tata 
evāparokṣajñānaṃ jāyate

p. 20b) 
tattāṃśagocarajñānāsamarthasyāpīṃdriyasya tatsāmarthya 
saṃskārasāhityātpratyabhijñā na 
janakatvavatsvato'parokṣajñānajananā samarthasyāpi śabdasya 
vidhuraparibhāvita kāminī sākṣātkārasthale tatsamarthatvena kḷpta 
bhāvanā pracayasāhityādaparokṣajñānajanakatvaṃ yuktaṃ tataśca 
śabdasya svataḥ svaviṣaye parokṣajñānajanakatvasya bhāvanā pracaya 
sahakṛtajñānakaraṇatvāvacchedena vidhurāṃtaḥ | karaṇavada 
parokṣajñāna janakatvasya ca prāptatvātpūrvavanniyamavidhiriti tadeka 
deśinaḥ ||

nanu manananididhyāsane kiṃ nirvicikatsa śābdaparokṣajñānoddeśe naiva 
vidhīyete kiṃ vā śābdā parokṣaṃ pratinādyaḥ mananādyanuṣṭānātprāk 
śravaṇamātrādeva tatsiddherna dvitīyaḥ | śabdasya parokṣajñānajanana eva 
sāmarthyasya tvadabhimatatvādityā śaṃkāṃ dvitīyapakṣa parigraheṇa pariharati 
paścāditi | 

śābdanirvicikatsa parokṣajñānānaṃtaramityarthaḥ | kṛte manananididhyāsane 
yena saḥ tathoktaḥ | tata eveti śabdādevetyarthaḥ | sahakārivaicitryātkārya 
vaicitryadarśanāditi bhāvaḥ | tadevodāharaṇena darśayati | tatāṃśeti 
tatsāmarthyeti |  

tatrāṃśagocarajñānajananasāmarthyamityarthaḥ |

p. 21a) 
śabdasyeti śabdasyāparokṣajñānajananakatvaṃ yuktamityutaratrasaṃbaṃdhaḥ | 
nanu tatrā saṃskārasya iṃdriya sahakāritvena kḷptāvapi bhāvanā pracayasya 
jñānakaraṇa sahakāritvena sākṣātkārajananasāmarthyaṃ na kvāpi 
kḷptamityāśaṃkyāha | vidhureti | 

tatsamarthetyatra sākṣātkārajananaṃ tacchabdārthaḥ nanvevamapi 
śabdasahakāritvena mananadhyānātmaka bhāvanā pracayasya mānāṃtareṇa 
śābdasākṣātkāraṃ pratihetutvā prāptermananādi 
vidherapūrvavidhitvaprasaṃga iti netyāha | tataśceti | 

parokṣajñānajanakatvasyāparokṣajñānajanakatvasya ca prāptatvāditi 
saṃbaṃdhaḥ | parokṣajñāna hetutvasya prātthamidhānaṃ śravaṇavidherniyama 
vidhitvārthamiti draṣṭavyaṃ vipureti bhāvanā saha kṛtasya ||

vedāṃtaśravaṇena na brahmasākṣātkāraḥ kiṃ tu manasaiva 
manasaivānudraṣṭavyamiti śruteḥ | śāśtrācāryopadeśa 
śamādisaṃskṛtamana ātmadarśane karaṇamiti gītābhāṣyavacanācca | 
śravaṇaṃ tu nirvicikitsa parokṣajñānārthamiti tādarthyenaiva 
niyamavidhiriti kecit ||

vidurāṃtaḥkaraṇasya kāminī sākṣātkārahetutva darśanasthale 
vahirasvataṃtramapyaṃtaḥkaraṇaṃ bāhyavastu bhāvanā sahakṛtaṃ 
satatsākṣātkāra heturiti viśiṣya kāryakāraṇa bhāve

p. 21b) 
gṛhītavye lāghavāt | bādhakā bhāvācca bhāvanā pracaya sahakṛtaṃ 
jñānakaraṇatvāvacchinnamaparokṣajñānaṃ pratiheturiti kāryakāraṇabhāvogra 
hyata iti bhāvaḥ | atra śabdasya parokṣajñānajananasvābhāvyamevāsiddhaṃ 
jñānagata parokṣatvādeḥ karaviśeṣa prayuktatvasya nirākariṣyamāṇatvādataḥ 
śābdāparokṣaṃ pratimananāderiva śravaṇasyāpi vidhirnānupanna 
ityasvarasaṃsūcayati | tadekadeśina iti vivaraṇaika deśina ityarthaḥ | 
matāṃtaramāha | vedāṃtaśravaṇena na brahmasākṣātkā * iti | 

śabdasya parokṣajñānajanana svābhāvyena kḷpta sāmarthyānati laṃghanāditi 
heturatrāpi mate dṛṣṭavyaḥ | kiṃ tarhi brahmasākṣātkāre karaṇamiti pṛcchati 
kiṃ tviti | mana eva karaṇamiti matvā tatra mānamāha | manasaiveti | 

kvacit kiṃtvityanaṃtaraṃ pṛthak manasaiveti pāṭhosti tadānānupapatiḥ | tatraiva 
bhāṣya saṃmatimāha | śāstreti | śāstraṃ tatvamasyādi vākyamācāryopadeśa 
ācārya kartṛka vākyārtha vivaraṇarūpa ādi padaṃda matitikṣādi 
saṃgrahārthaṃ | tathā cātra brahmasākṣātkārasya mānasatva pratipādanena 
tatkāraṇamanassahakāritayaiva manananididhyāsanayorvidhirnna tu pūrvamata iva 
śābdasākṣātkārakāraṇaśabda sahakāritayeti pūrvamatādasya matasya 
viśeṣaḥ sūcito bhavati | śravaṇe tu pūrvamatādaviśeṣamāha | śravaṇaṃtviti | 
tādarthyenaiveti nirvicikitsa śābdaparokṣajñānārthatvenaivetyarthaḥ ||

p. 22a) 
aparokṣajñānārthatvenaiva śravaṇe niyamavidhiḥ draṣṭavya iti 
phalakīrtanāt | tādarthyaṃ ca tasya karaṇabhūtamanaḥ sahakāritayaiva na 
sākṣāt | śabdādaparokṣajñānānaṃgīkārāt | na ca tasya tena 
rūpeṇatādarthyaṃ na prāptamityapūrvavidhitva prasaṃgaḥ | śrāvaṇeṣu 
ṣaḍbhādiṣu samāropita parasparāvivekanivṛtyarthaṃ 
gāṃdharvaśāstrasya śravaṇa sahakṛta śrotreṇa parasparā 
saṃkīrṇatayā tadyāthārthyā parokṣadarśanena prakāśamāne 
vastunyāropitāvivekanivṛtyarthaṃ śāstrasadbhāve tacchravaṇaṃ 
tatsākṣātkārajanakeṃdriya sahakāri bhāvenopayujyata ityasya 
kḷptatvādityeke ||

matāṃtaramāha | aparokṣajñāneti | nanu tarkarūpavicārātmakasya śravaṇasya 
svataḥ sākṣātkāra phalatvā yogātadanugrāhyaṃ pramāṇaṃ vaktavyaṃ tacca 
kimityapekṣāyāmāha | tādarthyaṃ ceti | sākṣātkārārthatvaṃ cetyarthaḥ | 
tasyeti | vedāṃtaśravaṇasyetyarthaḥ | 

karaṇabhūteti brahmasākṣātkārakaraṇabhūtetyarthaḥ | na tu 
brahmasākṣātkārakaraṇaśabda sahakāritayetyeva kārārthaḥ | na sākṣāditi 
vedāṃta śravaṇasya sākṣātsvātaṃtryeṇa sākṣātkārajanakatvaṃ nāsti tasya 
tarkarūpatayā svataḥ pramāṇatvā

p. 22b) 
bhāvāditi bhāvaḥ | manaḥ sahakāritayaivetyeva kārārthe hetumāha | śabdāditi | 

tasyeti vedāṃtaśravaṇasyetyarthaḥ | tena rūpeṇeti 
sākṣātkārakaraṇamanassahakāriṃtvena rūpeṇetyarthaḥ | 
sākṣātkārakaraṇamanassahakāritvena prāptyabhāvepi tatkaraṇeṃdriya 
sahakāritvena prāptirastītyāha | śrāvaṇeṣviti | 

śrotrajanya pratyakṣaviṣayeṣvityarthaḥ | ṣaḍgādiṣviti | 

ṣaḍgādayo dhvaniveśeṣāsteṣu gāṃdharvaśāstraśravaṇa rahitasya 
parasparamavivekassamāropito vartate parasparamaviveko nāma parasparaṃ 
tādātmyarūpaḥ parasparadharmavatārūpaśceti bodhyaṃ 
gāṃdharvaśāstravicāravataśca tadvicāra sahakṛta 
śrotreṃdriyeṇaiva ṣaḍgādayaḥ parasparaṃ viviktatayānubhūyaṃte evaṃ 
manasāṃtariṃdriyeṇānubhūyamāneṣu cidātmaprāṇa śarīrādiṣu parasparaṃ 
tādātmyādi rūpāvivekaḥ prāṇināmanubhava ||

vedāṃtavākyānāmadvitiye brahmaṇi tātparya nirṇayānukūla 
nyāyavicārātmaka ceto vṛtiviśeṣarūpasya śravaṇasya na brahmaṇi 
parokṣamaparokṣaṃ vā jñānaṃ phalaṃ tasya śabdādi 
pramāṇaphalatvāt | na cokta rūpavicārāvadhārita tātparya 
viśiṣṭaśabdajñānameva śravaṇamastu | tasya brahmajñānaṃ phalaṃ 
yujyate iti |

p. 23a) 
vācyaṃ | jñāne vidhyanupapateḥ | śravaṇavidhervicāra kartavyatā 
vidhāyaka jijñāsā sūtramūlatvopagamāccohāpohātmaka mānasa 
kriyārūpavicārasyaiva śravaṇatvauvityāt ||

siddhotrāpi yadyāropa nivartakaṃ śāstramasti tadā 
tatsahakṛtamaṃtariṃdriyameva budhyādi viviktamātmānaṃ brahmasvarūpatayā 
vedāṃtaiḥ pratīyamānaṃ sākṣātkārayediti vicāravātpuruṣaḥ ṣaḍgādi 
svarasākṣātkāra sthale kāryakāraṇabhāvaṃ kalpayatītyāha | prakāśamāna iti 
| 

tacchravaṇaṃ śāstraśravaṇaṃ | tatsākṣātkāreti prakāśamāna 
vastusākṣātkāretyarthaḥ | upayujyate viviktatayā vastusākṣātkāra 
heturbhavatītyarthaḥ | ityasyeti | 

iti ukta prakāreṇāsya sākṣātkārakaraṇabhūteṃdriya sahakāritvasya 
vedāṃtaśravaṇe vidhiṃ vinaiva prāptavānnāpūrvavidhitvaprasaṃga ityarthaḥ | 
ukteṣu pakṣeṣu śābdādya parokṣoddeśena vā śābdaparokṣoddeśena vā 
śravaṇavidhiriti sthitaṃ | idānīṃ pratibaṃdhanirāsoddeśenaiva tadvidhiriti 
matāṃtaramāha | vedāṃtavākyānāmiti | 

prameyāsaṃbhāvanānivṛtyanukūlanyāya vicārātmaka mananavyāvṛtaye 
tātparya nirṇayānukūletyuktaṃ | tannirṇayānukūlanyāyāśropakramādaya iti 
bodhyaṃ citovṛti viśeṣapadena yatnasādhyakriyārūpāvṛtirvivakṣitā na tu 
tadasādhyājñānarūpāvṛtirvivakṣitā

p. 23b) 
jñānasya vidhyayogyatāyā vakṣyamāṇatvāt | brahmaṇīti viṣayasaptamī | tasyeti 
jñānasyetyarthaḥ | ādipadaṃ pratyakṣādi saṃgrahārthaṃ jñānoddeśena 
śravaṇaṃ vidhīyata iti matābhimataṃ śravaṇaśabdārthamanūdyanirā karoti | na 
cokta rūpeti | 

brahmajijñāsā sūtrasya sādhana catuṣṭaya saṃpannena brahmajñānāya 
vedāṃtavicāraḥ kartavya ityarthaḥ | sautrajijñāsā padasya vicāralakṣakatvā | 
tasya ca sūtrasya śrotavyavākyaṃ mūlaṃ tataśca śrotavya vākye yadi 
śravaṇaṃ jñānarūpaṃ tadā śrotavya ityasya śravaṇarūpajñāna kartavyatā 
arthaḥsyā tathā ca jijñāsā sūtraśrotavya vākyayormūlamūlibhāvo na 
syādekārthatvā bhāvādityāha | śravaṇavidheriti | ūhaḥ nyāyābhāsebhyo 
niṣkṛṣya nyāyānāmupādānaṃ nyāyābhāsanirākaraṇamapohaḥ | 

na ca vicārasyaiva tātparya nirṇaya dvārātajjanya tātparya bhramādi 
puruṣāparādharūpa pratibaṃdha vigamadvārā vā brahmajñānaṃ 
phalamastviti vācyaṃ tātparya jñānasya śābdajñāne 
kāraṇatvānupagamāt | kārye kvacidapi pratibaṃdhakābhāvasya 
kāraṇatvānupagamācca tayordvāratvānupapateḥ | brahmajñānasya 
vicārarūpātiriktakāraṇajanyatve tatprāmāṇyasya paratastvāpateśca ||

p. 24a) 
nanu sadeva somyetyādi tatsatyaṃ sa ātmātatvamasītye tadaṃtaṃ 
vākyajātamadvitīya vastu parama dvitīya vastu 
pratipādakopakramopasaṃhāravatvādityevamātmakasya vicārasyānumitirūpaṃ 
tātparya niddhāṃraṇaṃ sākṣātphalaṃ tat dvārā tātparyamumādi 
rūpapratibaṃdhakanivṛtirvicārasya phalaṃ tannivṛtau ca vākyamapratibaddhaṃ 
sadadvitīya brahmabodhaṃ janayati | eva śrutyaṃtareṣvapīti vastugatiḥ | tathā ca 
śravaṇasya sākṣādbrahmajñāna phalakatvābhāvepi paraṃparayā 
tatphalakatvaṃ syāditi śaṃkate | na ca vicārasyaiveti | apyartha eva kārastathā ca | 
yathā jñānaṃ śabdapramāṇasya phalaṃ tathā tadvicārasyāpi phalamastu 
śabdapramāṇaphale jñāne vicārasyāpi tātparya nirṇayadvārātadadhīna 
pratibaṃdha nirāsadvārā vā hetutva saṃbhavādityarthaḥ | tajjanyatvaṃ 
vigamaviśeṣaṇaṃ bhramādireva puruṣāparādhaḥ tātparyajñānasya 
dvāratvābhāve hetumāha | tātparyajñānasyeti | pratibaṃdha 
nirāsopajananenānyathā siddhatvāditi bhāvaḥ | tāryajñānasya śābdabodhaṃ 
prati hetutvābhāve vicārasya tātparya nirṇayasādhya pratibaṃdha nivṛtidvārā 
śābdabodha hetutvaṃ dūrāyāstamiti matvā pratibaṃdhakābhāvasyāhetutve 
hetumāha | kārye kvacidapīti | satyāmapi sāmagryāṃ pratibaṃdhavaśātkāryaṃ 
na jātamiti lokavyavahāravirodhāt | pratibaṃdhakābhāvasya 
sāmagryāmaṃtarbhāvonāṃgī kriyate | kiṃ tva prativaddhasāmagrī 
kāryaheturiti svīkṛtya sāmagryāmavacchedakatayā daṃḍatvādi vadanyathā 
siddhireva svīkriyata iti bhāvaḥ tātparyānu ||

p. 24b) 
tasmātātparyanirṇaya dvārāpuruṣāparādha nirāsārthatvenaiva 
vicārarūpe śravaṇe niyamavidhiḥ | draṣṭavya iti tu darśanārhatvena 
stutimātraṃ na śravaṇaphala kīrtanamiti saṃkṣepaśārīrakānusāriṇaḥ 
brahmajñānārthaṃ vedāṃtaśravaṇe pravṛtasya cikitsājñānārthaṃ 
carakasuśrutādi graṃthaśravaṇe pravṛtasyeva madhye vyāpārāṃtarepi 
pravṛtiḥ prasajyata iti tannivṛti phalakaḥ śrotavya iti parisaṃkhyāvidhiḥ ||

mitihetu vicārātmakānumānasya śābdapramiti hetutve dūṣaṇamāha | 
brahmajñānasyeti | atirikteti śabdapramāṇāti riktetyarthaḥ | paratastvāpateriti | 

prāmāṇyāśrayajñānasyātirikta kāraṇajanyatvarūpaṃ prāmāṇyasyotpatau 
paratastvaṃ syādityarthaḥ | tataścāpa siddhāṃta iti bhāvaḥ | yadi śravaṇasya na 
brahmajñānaṃ phalaṃ tarhi kimuddeśena tadvidhirata āha | tasmāditi | 
brahmajñāna phalakatvā saṃbhavādityarthaḥ | nanu tarhi kathaṃ draṣṭavya iti 
śravaṇaphala kīrtanaṃ tatrāha | draṣṭavya iti tviti | stutimātramiti | ātmana iti 
śeṣaḥ stutiśca tacchravaṇādau pravṛtyathaiti bhāvaḥ | parisaṃkhyāvidhi 
pakṣamāha | brahmajñānārthamiti | 

nanu vācaspati mate vakṣyamāṇarītyā vedāṃtaśravaṇasya nityaprāptiṃ 
siddhāṃ kṛtvā parisaṃkhyāvidhi 

p. 25a) 
pakṣapravṛtirvācyā | tathā ca sati jñānamuddiśya śravaṇāvvanutiṣṭhataḥ 
kathaṃ vyāpārāṃtaraṃ prasajyeta yatastannivṛti phalakaḥ parisaṃkhyāvidhiḥ 
saṃbhavedityāśaṃkya brahmajñānasādhanatvena vyāpārāṃtarā 
prasaktāvapi bhedavāsanāvaśādvyāpārāṃtaraṃ saṃbhavatīti 
sadṛṣṭāṃtamāha | cikitseti | 

cikitsā auṣadhaṃ tadjñānasya vaidyakagraṃthaika sādhyena tadjñānāya 
carakasuśrutādi saṃjñakagraṃthaśravaṇe pravṛtasya tādarthyena 
vyāpārāṃtarā prasaktāvapi yathā viṣayavāsanāvaśādeva 
tatprasaktistadvadityarthaḥ ||

brahmasaṃstho'mṛtatvametīti chāṃdogyenanyavyāpāratvasya 
muktapāyatvāvadhāraṇāt | saṃpūrvasya tiṣṭhateḥ samāpti vāci tayā 
brahmasaṃsthā śabditāyā brahmaṇi 
samāpterananyavyāpāratvarūpatvāt | tamevaikaṃ jānatha 
ātmānamanyāvāco vimuṃcathetyārtharvaṇe kaṃṭhata eva 
vyāpārāṃtarapratiṣedhācca | āsupterāmṛteḥ kālaṃ 
nayedvedāṃtacitayetyādi smṛteśca | na ca brahmajñānānupayogino 
vyāpārāṃtarasya śravaṇena sahaikasmin sādhye 
samuccityaprāptyabhāvānna tannivṛtyarthaḥ parisaṃkhyāvidhiryujyata iti 
vācyaṃ ||

p. 25b) 
nanu suśrutādi graṃthaśravaṇe pravṛttasya vyāpārāṃtara satvepi yathā cikitsā 
jñānaṃ niṣpratyūhamutpadyate | tathā pratyahaṃ 
vedāṃtaśravaṇamanutiṣṭhato madhye madhye laukika vaidika vyāpāra satvepi 
brahmajñānodaya saṃbhavānniṣphalaḥ | parisaṃkhyāvidhirityāśaṃkya 
śravaṇavidhyarthavatvāyanintaramanuṣvitaśravaṇasyaiva jñānasādhanatvaṃ na 
kādācitkasyāto na naiṣphalyamiti | parihāramabhipretya yathoktārthe 
śrutismṛtivākyānyudā harati | brahmasaṃstha iti na vidyate anyo vyāpāro yasya 
puruṣasya sa tathā tasya bhāvastatvaṃ tasyetyarthaḥ | brahmaviṣayaka śravaṇādi 
vyāpārācchamadamādyupabṛṃhitādanya vyāpāraśūnyatvasyeti yāvat | tathā 
ca saṃnyāsādhikaraṇabhāṣyaṃ śamadamādyupavṛṃhitaṃ brahmaniṣṭhatvaṃ 
tasya svadharmastadati krame ca tasya pratyavāya iti | avadhāraṇaṃ niścayaḥ 
brahmasaṃsthapadenāyamarthaḥ kathaṃ labhyata ityata āha | saṃpūrvasyeti | na ca 
brahmaṇi samāptirnāmavidehakailyarūpolaya evāstviti vācyaṃ | tathā sati 
punaramṛtatvametīti bhāgavaiyarthyāpateratomṛtatvaprāptiṃ prati 
brahmasaṃsthatā upāyatvena vidhīyata iti vaktavyamato brahmaṇi samāpterananya 
vyāpāratve paryavasānaṃ bhāṣye kṛtaṃ | tathā cānanya vyāpāratvasya 
muktyupāyatvabodhaka vākyenārthānmumukṣorvyāpārāṃtaranivṛtiḥ kriyata iti 
bhāvaḥ | sākṣānnivṛti bodhakavākyamudāharati | tamevaikamiti | 
yasminnādhāredyā vā pṛthivyādi samastaṃ 
jagadadhyastatamevādhāramekarūpamātmānaṃ jānatha ||

p. 26a) 
sahakāryāṃtaravidhirityādi sūtre yasmāt pakṣe bhedadarśana 
prāvalyānna prāpnoti tasmānniyama vidhiriti tadbhāṣye ca kṛta 
śravaṇasya śābdajñānamātrātkṛtakṛtyatāṃ manvānasyāvidyāni ca | 
tarka sākṣātkāropayoginididhyāsane pravṛtirnasyāditi atat sādhanasya 
pakṣaprāptimātreṇa nididhyāsane niyamavidherabhyupagata 
tayātannyāyenāsādhanasya samuccityāprāptāvapi tannivṛtiphalakasya 
parisaṃkhyāvidheḥ saṃbhavāditi niyamaḥ parisaṃkhyā vā vidhyarthotra 
bhavedyataḥ | anātmādarśanenaiva parātmānamupāsmaha iti vārtika 
vacanānusāriṇaḥ kecidāhuḥ | ātmā śrotavya iti 
mananādivadātmaviṣayakatvena nivadhyamānaṃ 
śravaṇamāgamācāryopadeśajamātmajñānameva na tu 
tātparyavicārarūpaṃ na tatra kopi vidhiḥ ||

he mumukṣuvaḥ jñānasādhanatvena cānātmapratipādakaśabdoccāraṇādi 
tyāgaḥ kartavya ityāha | śrutiranyāvāco vimuṃcatheti | niyamavidhivādī 
śaṃkate | na ca brahmajñānānupayogina iti prativaṃdyāsamādhate | 
sahakāryyaṃtareti | na prāpnoti maunamiti

p. 26b) 
śeṣaḥ udāhṛta sūtrabhāṣyayorniyamavidhivādi sammataṃ tātparyaṃ 
parisaṃkhyāvidhivādī darśayati | kṛta śravaṇasyeti | 

manvānasyetyanaṃtaraṃ vyāpārāṃtarepi pravartamānasyeti śeṣaḥ sūtre 
bhāṣye ca tatsādhanapakṣaprāpti mātreṇa niyamavidherabhyupagatatayeti 
saṃbaṃdhaḥ | vārtike atretyasya śrotavyavākya ityarthaḥ | atra niyamo vidhyartho 
bhavedityekaḥ saṃbaṃdhaḥ | yadi nitya prāptatvānniyamavidhirnna saṃbhavati 
tadā parisaṃkhyā vā vidhyartho bhavediti saṃbaṃdhaḥ | parisaṃkhyāyā 
vidhyarthatve heturyata ityādiḥ | paramātmopāsane anya vyāpārarahite vayaṃ 
mumukṣavo yataḥ pravṛttā ityarthaḥ | śravaṇādīnāṃ vidheyatva pakṣaṃ 
matabhedena darśayitvā teṣāṃ vidhyabhāvapakṣamāha | ātmā śrotavya 
ityādinā | nivadhyamānamiti | 

yathā ātmaviṣayakatvenocyamānammananaṃ nididhyāsanaṃ ca jñānarūpaṃ 
tathā śravaṇamapi jñānarūpamevetyarthaḥ | na tvitivicārasyānuṣṭheya 
kriyārūpasya sākṣādātmaviṣayakatvānupapateriti bhāvaḥ ||

nanu mananādi vaditi dṛṣṭāṃtonupapannaḥ 
manananididhyāsanayorjñānatvā bhāvāt mananaṃ hi yuktyālocanarūpo 
vyāpāraḥ dhyaiciṃtāyāmityanuśāsanānurodhena nididhyāsanaṃ 
dhyānakriyā na jñānamataḥ kathaṃ mananādi vaditi manana 
nididhyāsanayorjñānatvaṃ siddhatayānirdiśyate iti ceducyate | 
ātmābrahmasvabhāvaḥ cidrūpatvāt 

p. 27a) 
brahmavadbudhyādiḥ kalpitaḥ dṛśya tvāt | śuktirajatādi 
vadityādyanumiterevamananatvopagamāt | taduktaṃ caturthamaitreyī 
brāhmaṇa vārtike | āgamārtha viniścityaimaṃtavya iti bhaṇyate 
vedaśabdānurodhyatra tarkopi viniyujyate | padārthaviṣayastarkaḥ | 
tathaivānumitirbhavediti śrutārthadārḍhyāya tarkarūpaṃ mananaṃ 
vidhīyate sopi tarkaḥ śrutyaviruddha eva mananatvena vidhīyate tacca 
mananaṃ tatvaṃ padārthaviṣayakameva na tu vākyārthaviṣayakaṃ tasya 
vākyaikameyatvāt | tathā śabdaḥ samuccayārthaḥ | yathā mananātmaka 
tarkasya vedāvirodhitvaṃ tathānumiti rūpatvaṃ cetyarthaḥ | ata 
evanyāyataṃtrepi | mananasyānumiti rūpatvamiṣyate nididhyāsanamapi 
vārtika kāramate jñānameva tathā hi | bṛhadāraṇyake 
caturthādhyāya ṣaṣṭhādhyāyagatayormaitreyī brāhmaṇayorāmnāyate | 
ātmā vā are draṣṭavyaḥ śrotavyo maṃtavyo nididhyāsitavya iti | 
anaṃtaraṃ caturthe maitreyyātmano vā are darśanena śravaṇena matyā 
vijñāneneti | ṣaṣṭhe tu maitreyyātmani khalvare dṛṣṭe śrute mate vijñāta 
iti 

p. 27b) 
iti tatrobhayatrākṣepavārtikaṃ | anuvāde yathoktānāṃ prakrāṃte 
darśanādiṣu vijñānenetyatha kathaṃ nididhyāsanamucyata iti | atha 
ātmādraṣṭavya ityādinā uktānāmanuvāde prakrāṃte sati darśanādiṣu 
madhye śrutaṃ nididhyāsanaṃ vijñāneneti padena kathamucyate nūdyate 
darśanādīnāṃ samānapadairevānuvāda darśanena nididhyāsanasyāpi 
tadvannididhyāsanenetyanuvādaḥ syāt | na tu vijñāna padenetyarthaḥ | 
tasya samādhāna vārtikaṃ | dhyānāśaṃkānivṛtyarthaṃ vijñāneneti 
bhaṇyate nididhyāsana śabdena dhyānamāśaṃkyate | yata iti | 
nididhyāsanaśabdasya dhyāna vāci tvāt 
śravaṇamananānaṃtaramanubhavāṃ gatvena dhyānaṃ nididhyāsitavya 
ityanena vidhīyata iti yataḥ pūrvavādibhirāśaṃkyate | atastadā śaṃkā 
nivṛtyarthamanuvādāvasare sthitvā pūrvavākye nididhyāsanarūpaṃ 
jñānaṃ vivakṣitaṃ natu dhyānaṃ ato nātradhyānavidhi 
śaṃkāvakāśa ityāśayavatī śrutirvijñānapadena 
nididhyāsanamanuvadatīti 

p. 28a) 
vārtikārthaḥ | dhyānasyānubhavāṃgatve ko doṣaḥ yatastadāśaṃkā 
śrutyānirasyata ityata āha tadanaṃtaraṃ vārtikārddhaṃ | vijñānotpati 
hetutvaṃ dhyānādeḥ prāgavādiṣamiti dhyānasya tannīyogasya vā 
vijñānotpati hetutvaṃ pratiyaddūṣaṇaṃ vaktavyaṃ tatprāgeva 
saṃbaṃdhādāvukta vānasmītyarthaḥ | tatra hyukta tatvaṃ padārtha 
gocara śravaṇamananābhyāsa sakṛdabhyastābhyāṃ tatvaṃ 
padalakṣyārtha nirṇaye sati vākyārthajñānasyaivāvasaraprāptatvena 
dhyānavidheranavakāśāt | na ca tābhyāṃ pramāṇaprameyā 
saṃbhāvanānivṛttāvapi viparīta pratyayena pratibaṃdhānna vākyārtha 
bodhotpatiriti vācyaṃ | śravaṇamananayorevāsakṛdabhyāsa mahimnā 
viparīta pratyayasyāpi nivṛti saṃbhavāt vākyārtha bodhanivartyasya 
viparītapratyayasya tadapratibaṃdhakatvācca loke viparyayasya 
svavirodhidarśanotpati pratibaṃdhakatvā darśanāditi | nanu yadi 
nididhyāsanaṃ na dhyānaṃ | kiṃ tarhi tadityata āha | vārtikaṃ | atha 
rāyata bodho-

p. 28b) 
tranididhyāsanamucyate | dhānasyeva puruṣa yatnāna 
pekṣatvamaparāyatatvaṃ | yāvadyathokta vijñānamāvirbhavati 
bhāsvaraṃ śravaṇādi kriyā tāvat kartavyeha prayatnataḥ mananamādi 
padārthaḥ | śrutvāmatvātha taṃ sākṣādātmānaṃ pratipadyate | atha 
śravaṇamananaparipākajanita tatvaṃ padalakṣyārthanirṇayānaṃtarameva 
vākyena brahmātmajñānaṃ sākṣādaparokṣatayā pratipadyate 
anubhavatītyarthaḥ | vākyārtha jñānavataḥ kṛtakṛtyatāmāha | ananyā 
yatna vijñāne śravaṇāderupādyataḥ | jātenāpekṣyate 
kiṃcitpratīconubhavātparamiti vṛtijñā ||

ata eva samanvaya sūtre ātmajñānavidhinirākaraṇānaṃtaraṃ bhāṣyaṃ 
kimarthāni tarhi ātmā vā are draṣṭavya ityādīni vacanāni | vidhi chāyāni 
svābhāvika pravṛti viṣayakhīkaraṇārthānīti brūma ityādi ||

ne jāte sati tena pratīco brahmatva sphuraṇādanaṃtaraṃ na kiṃcidapekṣyata 
ityarthaḥ | evaṃ vārtikakāramate nididhyāsanasya jñāanatvābhyupagamāt na 
mananādi vaditi dṛṣṭāṃtā siddhiḥ |

p. 29a) 
na ca vārtikakāramate nididhyāsitavya ityasya draṣṭavya ityanena paunaruktyaṃ 
syāditi vācyaṃ | darśanoddeśena śravaṇamanana vidhānānaṃtaraṃ punaḥ 
phalakīrtanasya tadupasaṃhāraparatvopapaterathavā draṣṭavya iti 
vicāraprayojakāpātadarśanānuvādaḥ nididhyāsitavya iti tu vicāraphala 
sākṣātkārānuvāda iti paunaruktyaparihāra saṃbhavāt | śravaṇādau 
vidhyabhāve bhāṣya sammatimāha | ata eveti | 

śravaṇamanananididhyāsanānāṃ darśanavat jñānarūpatvena kriyārūpatvepi 
vakṣyamāṇavidhayā nitya prāptatve na ca vidhyayogyatvā devetyarthaḥ | 
kimarthānīti | vyarthāni syuriti yāvat | 

ādi padaṃ śrotavya ityādessaṃgrahārthaḥ | vidhichāyānīti | 

adhyetavya iti prasiddha vidhitulyānītyarthaḥ | atra tavya pratyayairdarśana 
śravaṇādi gatā praśaṃsā lakṣyate tathā ca | yo hi mumukṣurātmadarśana 
śravaṇādīnyeva muktisādhanānīti jñātvāpi saṃnyāsa brahmacaryādi sahita 
śravaṇādyanuṣṭhānakleśamanusaṃciṃtya na tatra sarvotsāhe na pravartate kiṃ 
tu yathā prāptānyeva varṇāśramānurūpāṇi karmāṇyupāsanāni vānutiṣṭhet 
tatrāpi nirvṛtiṃ na labhate tairātyaṃtika puruṣārthālābhānusaṃdhānena taṃ 
pratyātmadarśana śravaṇādi praśaṃsārthaṃ pravartate | ātmā vā ityādi 
vākyaṃ tasya sarvotsāhe na śravaṇādāveva pravṛtirbhavatvityāśayena ato na 
vidhi pratyayānāṃ vaiyyarthyamiti bhāṣyakāraḥ pariharati | svābhāviketi | 

ādipadena yo hi bahirmukhaḥ pravartate puruṣaḥ iṣṭaṃ me bhūyādaniṣṭaṃ 

p. 29b) 
me mā bhūditi na ca tatrātyaṃtikaṃ puruṣārthaṃ labhate tamātyaṃtika 
puruṣārtha vāṃcchinaṃ ||

svābhāvikātkāryakāraṇasaṃghāta pravṛti gocarādvimukhī kṛtya 
pratyagātmasrotastayā pravartayaṃtyātmā vā are draṣṭavya 
ityādīnītyaṃ taṃ bhāṣyaṃ saṃgṛhyate | svābhāvikatvaṃ 
viṣayaviśeṣaṇaṃ saṃgrahabhaṣyaṃ vivṛṇoti | yohīti pravartata iti | 

nānāvidhakarmopāsanānyanutiṣṭhatītyarthaḥ | iṣṭaṃ me 
bhūyādaniṣṭaṃ me mābhūdityanena duḥkhasāmānyā 
spṛṣṭasukhakāmanā brahmānaṃdarūpātyaṃtika puruṣārthagocarā iha 
vivakṣatitā ata evāha | na ca tatrātyaṃtikaṃ | puruṣārthaṃ labhata iti | 

bāhyasādhanaṃ tatra śabdārthaḥ svābhāvikāditi svabhāvo avidyā 
tatkārya bhūtādityarthaḥ | saṃghātasya pravṛtiḥ 
karmopāsanayoranuṣṭhānaṃ tadgocarāt | yaṣṭavya devatāmaṃtrādi 
rūpādityarthaḥ | pratyagātmani viṣaye srotaḥ cittaprāvaṇyaṃ yasya sa 
pratyagātmasrotāstasya bhāvastatātayetyarthaḥ | taṃ bāhya sādhanāt 

p. 30a) 
vimukhī kṛtya śravaṇādiṣveva pravartayaṃtītyarthaḥ | yadi ca vedāṃta 
tātparya vicārarūpaṃ śravaṇaṃ tadā tasya tātparya nirṇayadvārā 
vedāṃta tātparya bhramasaṃśaya rūpapratibaṃdhakanirāsa eva phalaṃ ||

evaṃ śravaṇāderjñānarūpatvāt na tatra kopi vidhirityuktaṃ | idānīṃ 
śravaṇādeḥ kriyārūpatvamupetyāpi na tatra kopi vidhirityāha | yadi ceti | tasya 
kriyārūpatvaṃ ca vārtika kārairevoktaṃ | śravaṇādi kriyā tāvat phartavyeha 
prayatnata iti ādi padena mananasya saṃgraho na dhyānasya vārtikakāra mate 
śravaṇamananānataraṃ dhyānānuṣṭānā bhāvasyoktatvāt | na ca 
dhyānasyānanuṣṭheyatve omityevaṃ dhyāyatha ātmānaṃ vidyāmetāṃ 
yogavidhiṃ ca kṛtsnamityādi bahuvākyavirodha iti vācyaṃ | teṣāṃ 
sāṃkhyayogābhi yatnamiti śruti gatayoga padoditamārgāṃtara 
pratipādakatāyāstṛtīya parichede dhyānadīpokta prakāreṇa vakṣyamāṇatvāt | 
na ca tatkāraṇamiti śrutigata sāṃkhyapadodita vicāramārgepi 
dhyānāṃtarbhāvaḥ | pūrvamukta iti vācyaṃ | nididhyāsana padasya 
dhyānārthakatvamatābhiprayeṇa tadaṃtarbhāvasyoktatvāt | dhyānasya 
sāṃkhyamārgādbahirbhāva eva bhāṣyukārāṇāmapi saṃmatastathā caitena 
yogaḥ | pratyuktaṃ ityadhikaraṇabhāṣyaṃ tatkāraṇaṃ 
sāṃkhyayogābhipannamityatra vaidikameva jñānaṃ dhyānaṃ ca 
sāṃkhyayogaśabdābhyāmabhilapyete iti jñānapadaṃ jñānābhyāsa paraṃ 
vaidikaṃ vedoktaṃ |

p. 30b) 
etena vedavirodhādinā yogaśāstreṃ nirākṛtamiti sūtrārthaḥ | sāṃkhyamārge 
dhyānābhāvamabhipretyaiva sarvajñātmamunibhirapi ni hi dhyānapadasya 
jñānārthakatvamuktaṃ | śravaṇamanana budhyorjātayoryatphalaṃ 
tannipuṇamatibhiruccairucyate darśanāya | anubhava na vihīnāyaivameveti buddhiḥ 
śrutamananasamāptau tannididhyāsanaṃ hīti | asya ślokasyāśrama 
śrīcaraṇānāṃ vyākhyānamidaṃ nididhyāsane pakṣāṃtaramāha | śravaṇeti | 
śravaṇamananabudhyorjātayoryatphalaṃ taddarśanāya nipuṇamatibhiruccairucyata 
iti saṃbaṃdhaḥ | etadeva viśadayati | anubhava na vihīneti | 

śrutaṃ śravaṇaṃ dīrghakālādaranairaṃtaryānuṣṭānena 
śravaṇamananaparipāke satītyarthaḥ | anubhava na vihīnā sākṣātkārarahitā 
avidyānivartaka vṛti sākṣātkārabhinneti yāvat | yā evameveti buddhiḥ ahaṃ 
cidātmābrahmasvabhāva eva brahma ca cideka rasapratyagātma svabhāvameveti 
tatvaṃ padalakṣyanirṇayātmikā buddhistadevanididhyāsanaṃ nāma na 
dhyānamasmin pakṣe śravaṇamananayorevānuṣṭheyatvaṃ nididhyāsanaṃ tu 
nānuṣṭheyaṃ dīrghakālamanuṣṭhita śravaṇamananaphalarūpā buddhiryadā 
bhavati tadaiva sākṣātkārotpateḥ ||

na pratibaṃdhakāṃtaranirāso brahmāvagamo vā | tatphalakatvaṃ ca tasya 
lokata eva prāptaṃ sādhanātaraṃ ca kiṃcidvikalpya samuccityavāna 
prāptamiti na tatra vidhitrayasyāpyavakāśaḥ ||

p. 31a) 
pūrvapakṣe tu nididhyāsanamapi pṛthaganuṣṭheyamiti bheda iti | sāṃkhyamārge 
dhyānābhāvamabhipretyaiva yāvadbhānodayaṃ vicārasyaiva kartavyatvaṃ 
dhyānadīpe vidyāraṇya gurubhirapyuktaṃ | vicāryyāpyāparokṣeṇa 
brahmātmānaṃ na veti cet | āparokṣyāvasānatvādbhūyo vicārayet | 
vicārayatnāmaraṇaṃ naivātmānaṃ labheta cet | janmāṃtare labhetaiva 
pratibaṃdhakṣaye satīti | evamānaṃdapaṃcakepi ātmānaṃdāvasāne 
sāṃkhyamārgasya dhyānarahitasyāpi dhyānaṃ na sarvāṃśepi tulyaphalatvaṃ 
bahudhā prapaṃcitamiti saṃkṣepaḥ | evakāra vyavacchedyamāhaneti 
vākāronajanukarṣaṇārthaḥ | vicārasya pratibaṃdha nirāsadvārā 
brahmāvagamopayogasaṃbhavepi na sākṣātatphalakatvaṃ jñānasya pramāṇa 
phalatvādityuktatvāditi bhāvaḥ | nanūkta pratibaṃdha nirāsadvārāvicārasyā 
vidyānivartaka sākṣātkāropayogitva prāptāvapi tādṛśa sākṣātkāra 
pratibaṃdhaka pāpanivṛtidvārā sākṣātkārasādhanatvasya mānāṃtarāda 
prāptatvā chrotavya ityatra śravaṇasya pāpanivṛtidvārā 
vidyāsādhanatvamupadiśyate | na ca vidyāpratibaṃdhaka pāpanivṛteryajñādi 
naiva siddhatvādvidhi vaiyarthyamiti vācyaṃ | pratibaṃdhaka 
pāpānāmānaṃtyena keṣāṃcidyajñānuṣṭhānena 
keṣāṃcicchravaṇānuṣṭānena nivṛtiriti vibhāgakalpanopapateḥ | tathā ca 
prāptaṃ punarapūrvavidhitvamevaṃ ca sahakāryaṃtaravidhirityadhikaraṇa 
bhāṣye pāṃḍitya śabdita śravaṇe apūrvatvoktiśca saṃgachata iti 
śaṃkāvārayati | na pratibaṃdhakāṃtaranirāsa iti | 

tātparya bhramasaṃśayarūpapratibaṃdhakā pekṣayā anyatpāparūpaṃ 
pratibaṃdhakaṃ 

p. 31b) 
pratibaṃdhakāṃtaraṃ tannirāsāṃ na śravaṇaphalamato na taddārājñānāya 
śravaṇaṃ vidheyamityarthaḥ | ayaṃ bhāvaḥ | śrotavya 
ityasyāpūrvavidhitvamayuktaṃ tasyāvṛtyadhikaraṇe nirasitatvāt 
vivaraṇādyuktarītyā vedāṃtaśravaṇasyānvaya vyatireka pramāṇasiddhaṃ 
tātparya bhramādi lakṣaṇa pratibaṃdhanivṛti rūpadṛṣṭaphalakatvamupajīvya 
śravaṇenaivajñānaṃ pratibaṃdhanivṛtiṃ ca saṃpādayediti niyamavidhitva 
saṃbhave svābhāvika pravṛti viṣayavimukhī karaṇārthānīti brūma ityādi 
bhāṣyānusāreṇa brahmapratipati sādhanaśravaṇādi stutidvārā tatra 
pravṛtiviśeṣakāraṇatvamātreṇa brahmaprakaraṇa niveśa saṃbhave vā 
apūrvavidhitvā yogāt bhāṣyakārīyā pūrvatvokteḥ 
pākṣikāśamyabhiprāyakatva saṃbhavācceti | tatphalakatvaṃ ceti bhramādirūpa 
pratibaṃdha nirāsaphalakatvaṃ cetyarthaḥ | nanu prāptatvepi niyamavidhitvādi 
saṃbhavāt kathaṃ vidhitrayābhāva ityata āha | sādhanāṃtaṃraṃ ceti ||

vicāravidhyabhāvepi vijñānārtha tayā vidhīyamānaṃ gurūpasadanaṃ 
dṛṣṭadvārakatvasaṃbhave dṛṣṭakalpanā'yogādgurumukhādhīna 
vedāṃtavicāra dvāraiva vijñānārthaṃ paryavasyatīti | ata eva svaprayatna 
sādhyavicāravyāvṛtiḥ | adhyayana vidhyabhāvetūpagamanaṃ 
vidhīyamānamakṣarāvāptyarthatvenāvidhīyamānatvānna tadarthaṃ 
guru-

p. 32a) 
mukhoccāraṇānūccāraṇamadhyayanaṃddhārī karotīti likhitapāṭhādi 
vyāvṛtyasiddheḥ saphalodhyayananiyamavidhiḥ | na ca tātparyādi 
bhramanirāsāya vedāṃtavicārārthinaḥ kadācidvaitaśāstrepi pravṛttiḥ 
syāt | tatrāpi tadabhimata yojanayā 
vedāṃtavicārasatvādityadvaitātmaparavedāṃtavicāra 
niyamavidhirarthavāniti vācyaṃ | svayameva tātparya bhramahetostasya 
tannirāsakatvā bhāvena sādhanāṃtaraprātthabhāvāt ||

nanu gurvadhīnavicāreṇa sagururahitavicārasya vikalpena prāptirastītyata āha | 
vicāravidhyabhāvepīti | 

ata eveti upagamanavidhita evetyarthaḥ | vyāvṛtirityanaṃtaraṃ labhyata iti śrotavya 
vākye gurvadhīnavicāraniyamavidhiranarthaka iti śeṣaḥ | na 
copagamanavidhervicāra vidhyaṃgatayā tadabhāve upagamanavidherātmalābha 
eva nāstītyuktamiti vācyaṃ | gurūpasadanasya brahmajñānaṃ 
pratidvārāpekṣāyāṃ lokasiddhasyaiva gurvadhīna vicārasya dvāratvena 
svīkāraupapatau śrotavya vidhyapekṣābhāvena tacheṣatvā 
siddhervicāravadupagamanasyāpi vidyāṃgatvopapateśceti bhāvaḥ | pūrvoktāti 
prasaṃgaṃ pariharati | adhyayana vidhyabhāvetviti | 

adhyayanavidhyabhāve tu likhitapāṭhādi 
vyāvṛtyasiddhessaphalodhyayananiyamavidhiriti saṃbaṃdhaḥ | tadarthamiti |

p. 32b) 
akṣarāvāptyarthamityarthaḥ | adhyayanāṃgopagamanasya 
vidyārthopagamanāpekṣayā viśeṣārthakastu śabdaḥ tamevāha | 
upagamanamityādinā | 

adhyayanasyākṣarā vāpti phalakatvaṃ vivaraṇādau sādhitamiti bhāvaḥ 
vyāvartyāṃtaraṃ dūṣayati | na ca tātparyādīti nunu 
vastatastannirāsakatvābhāvepi bhinnātmajñānaṃ muktisādhanamiti 
bhramadvārātadbhramāt tatra pravṛtissaṃbhavatītyuktamiti netyāhaḥ ||

tennirāsakatvamrameṇa tatrāpi kasyacit pravṛtiḥ syāditye tāvatā śrotavya 
iti niyamavidherabhyupagama ityapi na īśvarānugrahaphalādvaita 
śraddhārahitasya śrotavya vākyepi parābhimata yojanayā 
sadvitīyātmavicāravidhi paratvabhramasaṃbhavena bhramapravṛtāyā 
anyatrapravṛtervidhiśatenāpyaparihāryatvāt ||

tannirāsakatva bhrameṇeti | iha janmanijanmāṃtare vā yajñādyanuṣṭhānajanita 
dṛḍhavividiṣāvatassādhana catuṣṭaya saṃpannasya śravaṇavidhyadhikāra 
ityavivādaṃ yajñādi janitā dṛṣṭaṃ ca niṣprapaṃcādvitīya 
brahmasākṣātkārasya sāṃgādhyayana labdhairvedāṃtairmuktisādhanatva 
niścayaṃ saṃpādyatā dṛśa brahmasākṣātkāre dṛḍhecchāṃ ca vividiṣā 
śabditāmutpādyatadvārā advitīyātmasākṣātkārasādhana 

p. 33a) 
bhūtādvitīyātmaśravaṇādāveva mumukṣuṃ pravartayati | na tu 
jīvapitrātmajñānasya muktisādhanatva bhramāpādana dvārā bhinnātma 
jñāna tatsādhanavicārādāvicchāpravṛtyādikamapyutpādayati | 
tadicchāderbhinnātmavicāradvārā yajñādi phalabhūtaniṣprapaṃca 
brahmasākṣātkāra hetutvābhāvā tathā ca smṛtirīśvarānugrahādeva 
puṃsāmadvaita vāsaneti | yajñādi saṃpāditādīśvarānugrahādeva 
puṃsāmadvaita brahmajñānecchārūpāttadvāsanā bhavatīti tadarthaḥ | tathā ca 
yathokta bhramavato advaitabrahmatatva sākṣātkārādāvicchā śraddhādi 
śūnyasya śravaṇavidhāvanadhikāranna taṃ pratiniyamavidhirartha vā nityāha | 
īśvarānugraheti parābhimateti śrutāvātmaśabdastāvajjivapara eva na 
paramātmaparaḥ | ātmanastu kāmāya sarvaṃ priyaṃ bhavatīti | pūrvavākye 
jīvasya prakṛtatvānna ca idaṃ sarvaṃ padapamātmeti vākyaśeṣe sarvātmakasya 
paramātmanaḥ pratiṃ 
pādanāchrotavyavākyasthamātmapadamadvitīyātmaparamiti vācyaṃ | tatrāpi 
tatpratipādanā siddherna hi prapaṃca paramātmanorabhedaḥ saṃbhavati cetanā 
cetanayoraikyasya viruddhatvāt | śruterabheda dhyānavidhiparatvopapateścetyādi 
yojanāparābhimatā draṣṭavyā | anyatreti bhinnātmavicāran tyarthaḥ ||

na ca vyāpārāṃtaranivṛtyarthāparisaṃkhyeti yuktaṃ | asaṃnyāsino 
vyāpārāṃtaranivṛteraśakya 

p. 33b) 
tvāt saṃnyāsinastannivṛterbrahmasaṃsthayā sahasaṃnyāsa vidhāyakena 
brahmasaṃsthomṛtatvametīti śrutyaṃtareṇa siddhatayā saṃnyāsa 
vidhāyaka śrutyaṃtaramapekṣya śrotavya vākyena tasya 
vyāpārāṃtaranivṛtyupadeśasya vyarthatvāt | na ca vicāravidhya 
saṃbhavepi vicāraviṣaya vedāṃtaniyamavidhiḥ saṃbhavati 
bhāṣāprabaṃdhādi vyāvartya satvāditi śaṃkyaṃ | sannidhānādeva 
vedāṃtaniyamasya labdhatvena vidhiviṣayatvāyogāt | svāyodhyetavya 
ityarthāvabodhanārtha niyamavidhivalādevādhyayanavidhi gṛhīta vedāṃta 
vedotpāditaṃ vedārthajñānaṃ phalaparyavasāyina 
kāraṇāṃtarotpāditamityasyārthasya labdhatvena vedārthe brahmaṇi 
mokṣāya jñātavye bhāṣāprabaṃdhā prabaṃdhādīnāma prāpteḥ ||

parisaṃkhyāvidhiṃ dūṣayati | na ceti | śravaṇavidhinā kiṃ 
grahasthādervyāpārāṃtara nivṛtirūpadiśyate kiṃ vā saṃnyāsavidhisiddhasya 
saṃnyāsina iti vikalpaṃ manasi nidhāya krameṇa dūṣayati | asaṃnyāsina iti 
aśakyatvāditi vidhyaṃtaravirodhāpatiraśakyatve hetuḥ | tannivṛteḥ siddhatayā 
upadeśasya vyarthatvāditi saṃbaṃdhaḥ | brahmasaṃstho mṛtatvametīti

p. 34a) 
śrutyaṃtarasya brahmasaṃsthatā dharmaka saṃnyāsāśramavidhāyakatvaṃ | 
parāmarśaṃ jaimitirityadhikaraṇa bhāṣye sphuṭamiti bhāvaḥ | vicāraviṣayatvena 
vedāṃ tu niyamavidhiriti pakṣaṃ dūṣayati | na ca vicāreti | sannidhānādeveti | 

adhīta sāṃgasvādhyāyasya vedāṃtairāpāta pratipatra 
brahmātmavijijñāsorjijñāsā nivartaka nirṇayāya kartavyatvena vicāre prāpte 
sati vicāraviṣayamanveṣasāṇasya vedāṃdānāṃ buddhistha tvāt vedāṃtā eva 
mayā vicāraṇīyā iti buddhirutpadyate tathā ca vidhiṃ vinaiva vedāṃtaniyamasya 
labdhatvena vidhinātanniyamanaṃ vyarthamityarthaḥ | vidhiṃ vinaiva 
vedāṃtaniyamalābhe hetvaṃtaramāha | svādhyāya iti | arthāvabodheti 
mimāṃsakamatamāśṛtyoktamakṣarāvāpti phalakodhyayana vidhiriti siddhāṃte ||

na ca sahakāryaṃtaravidhirityadhikaraṇe vālyapāṃḍitya maunaśabditeṣu 
śravaṇamanananididhyāsaneṣu vidhirabhyupagata iti vācyaṃ | vicāre 
vicārya tātparyanirṇaya hetutvasya | 
vastusidhyanukūlayuktyanusaṃdhānarūpe mananatatprayābhyāsarūpe 
nididhyāsane ca vastuvagamavaiśadya hetusya ca lokasiddhatvena teṣu vidhya 
na pekṣaṇāt | vidhicchāyārthavādasyeva praśaṃsādvārā 
pravṛtyatiśayakaratvamātreṇa

p. 34b) 
tatra vidhitva vyavahārāt | evaṃ ca śravaṇavidhya bhāvāt | 
karmakāṃḍavicāravadbrahmakāṃḍavicāropyadhyayanavidhimūla 
ityācārya vācaspati pakṣānusāriṇaḥ | vicāryasya ca brahmaṇo 
jagajjanmasthitilayakāraṇatyaṃvalakṣaṇamukta | yato vā imāni bhūtāni 
jāyanta ityādi śrutyā atra 
jagajjanmasthitilayeṣvekaikakāraṇatvamapyananyagāmitvālakṣaṇaṃ 
bhavitumarhatīti cet ||

piyeṣāṃ vākyānāmadhyayanā vāmānāmartha jñānadvārā 
puruṣārthopayogassaṃbhavati | teṣāṃ vākyānāmarthajñānamadhyayana 
labdhairvākyairevotpāditaṃ phalaparyavasāyina tadatirikta bhāṣāprabaṃdhādi 
janitamitirītyā adhyayanavidhi phalākṣarā vāpte puruṣārtha 
paryavasānakalpanānnabhāṣāprabaṃdhādi prasaktirityarthaḥ | 
itihāsapurāṇamādi padārthaḥ śravaṇādīnāṃmavidheyatve 
sūtrabhāṣyavirodhaṃ śaṃkate | na ceti abhyupagata iti 
sūtrabhāṣyakārābhyāmiti śeṣaḥ | virodhaṃ parihartuṃ prathamaṃ 
śravaṇādīnāṃ vidhiyogyakriyārūpatvepi nityāprāptatvānna 
vidheyatvamityāha | vicāra iti | 

tatpratyayetyatra tatpadaṃ vastuparaṃ avagamasya vaiśavaiśadyaṃ 
pratibaṃdharāhityaṃ sūtrabhāṣyayorvidhitva vyavahāro gauṇaḥ mukhyā 
saṃbhavasya darśitatvāditi virodhaṃ pariharati | vidhicchāyārthavādasyeveti |  

p. 35a) 
viṣṇurupāṃśuyaṣṭavya ityāderivetyarthaḥ | tathā hi 
upāṃśuyājamaṃtarāyajatītyāmnāya punarāmnāyate | 
viṣṇurupāṃśuyaṣṭavyaḥ prajāpatirupāṃśuyaṣṭavyaḥ | 
agnīṣomāvupāṃśuyaṣṭavyāviti | 

atrāṃtarāvākyamāgneyāgnīṣomīya 
puroḍāśayoraṃtarālakālaviśiṣṭayāgavidhāyakaṃ viṣṇvādi vākya trayaṃ tu 
maṃtravarṇaprāpta vaikalpika devatānuvādenāṃtarā vākya vihita 
yāgastāvakamarthavādamātramiti vyavasthāpitaṃ pūrvataṃtre tadatra 
dṛṣṭāṃtatvena udāhṛtamiti draṣṭavyaṃ | yantu tatkāraṇaṃ 
sāṃkhyayogābhipannamiti | śrutau yogapadopātasya vyāvartyasya 
saṃbhavādvicārasamarthādhikāriṇaṃ pratitadvyāvṛtiphalako 
niyamavidhissaṃbhavatīti | nanna vicārasamarthasyādhikāriṇaḥ kālāṃtare 
svodbhāvitānupapati vaśenānyodbhāvitānupapati vaśena vā punastatva 
saṃśaye sati avadhāraṇātmakaṃ vedotārthajñānaṃ na saṃbhavatīti yogyatā 
vaśena taṃ pratividhiṃ vināvicārasyaiva nityatayā prāptatvāt | yattu saguṇa 
brahmopāsanaṃ vyāvartyamuktaṃ tatra śravaṇavidhyadhikāriṇaḥ sarvato 
nispṛhasya brahmalokaprāptidvārā muktisādhana saguṇopāsane pakṣepi 
pravṛterasaṃbhavena tasya vyāvartyatvā saṃbhavāt sugaṇopāsanasyāpi 
śravaṇādi dvāraiva vidyāsādhanatvena nakhavidalanāderavacāta tulyakakṣyatva 
vatsa guṇopāsanasya śravaṇādinā sahavikalpaina prāptyabhavācca na tadvyāvṛti 
phalako niyamavidhissaṃbhavati | na ca saguṇopāsanayā śravaṇādikaṃ vinaiva 

p. 35b) 
saguṇa sākṣātkāravavirguṇasākṣātkārodayassaṃbhavatīti vācyaṃ  | 
pramāṇaprameyā saṃbhāvanādi pratibaṃdhanivṛtidvārā 
śravaṇādessatāniścayarūpa brahmajñānopāyatvagrāhakatayā 
pūrvoktapramāṇānurodhena śravaṇādernityavadanuvādaliṃgena ca 
saguṇopāsanayā krameṇa paramamukti pratipādakaśāstrasyāpi śravaṇādi 
dvārakajñānotpatyavirodhitvakastyanāt | śravaṇādikaṃ vināsaguṇopāsana 
mahimnaiva tatvajñānodayābhyupagame devatādhikaraṇa virodhācca 
tadadhikaraṇe hi devādīnāṃ śarīrādya bhāvāt saguṇabrahmopāsaneṣu 
nirguṇabrahmavidyāsādhana śravaṇādiṣu ca nāsti sāmarthyamato na 
teṣvadhikāra iti pūrvapakṣayitvā maṃtrārtha vādetihāsapurāṇa prāmāṇyāt 
teṣāmapi śarīrādi sadbhāvādastyadhikāra iti siddhāṃtitaṃ | tatredaṃ 
pūrvapakṣaprayojanamuktaṃ devānāṃ śravaṇādyadhikārābhāve 
kramamuktiphalaka brahmopāsanayā prāptadeva bhāvasyāpi śravaṇādya 
saṃbhavena vidyodayāsaṃbhavāt | punarāvṛtyāpataukramamuktikāmasya 
suguṇopāsaneṣu pravṛtyabhāva iti siddhāṃte tu devānāṃ śravaṇādyadhikāra 
satvāduktapravṛti siddhiriti prayojanaṃ darśitaṃ | idaṃ ca prayojanaṃ 
devatādhikaraṇāvasānabhāṣye saṃgraheṇa darśitaṃ | tathā ca bhāṣyaṃ | 
tataścārthitvādi saṃbhavādupapanno devādīnāmapi 
brahmavidyāyāmadhikāraḥ kramamuktidarśanānyapi evamevopapadyaṃta iti 
evamevetyasya devādīnāṃ śravaṇādyadhikāre satyevetyarthaḥ | 

p. 36a) 
teṣāṃ śravaṇādyadhikāre yāni śrautaliṃgāni pūrvamupanyastāni | tadyo yo 
devānāṃ pratyabuddhyata sa eva tadabhavat | tatharṣīṇāṃ ekāśataṃ 
havaivarṣāṇimaghavān prajāpatau brahmacaryamuvāsetyevamādīni yathā 
upapadyaṃte tathetyapi śabdārthaḥ | nanu saguṇa brahmopāsakānāmapi 
sarveṣāṃ śravaṇādi naiva jñānodaya iti niyamo nāsti saguṇopāsakasyāpi 
hiraṇyagarbhasya vṛhadāraṇya bhāṣye puruṣa vidha brāhmaṇa 
vyākhyānāvasare śravaṇādīnāṃ praṇipātādīnāṃ cābhāvepi jñānajanma 
pratipādanāditi cenna | hiraṇyagarbhasyāpi vāmadevavat | janmāṃtarīya 
śravaṇādi naiva jñānajanmasaṃbhavāt | tatraiva bhāṣye | 
śravaṇamanananididhyāsanānāṃ sākṣājñeya viṣayatvāditi vākye 
sākṣātpadena śravaṇāderjñeya brahmavyaṃjakasya praṇipātādyapekṣayā 
āvaśyakatva sūcanena janmāṃtarīya śravaṇādi kalpanasya tadbhāṣya 
vākyābhipretatve avagamyamāne sati tatpūrvabhāṣye śravaṇādikaṃ 
vinākārya kāraṇa śudhyādi mātreṇa jñānajanmapratipādanasyābhyupagama 
vādatvopapaterhiraṇyagarbhasya vāmadevasyeva janmāṃtarīye jñānasādhane 
kalpanīye sati kḷptaśravaṇādi kalpanasyaiva nyāyyatvācca | na ca 
hiraṇyagarbhasya pūrvajanmani saguṇopāsananiṣṭhatvena nirguṇavicāraḥ 
saṃbhavatīti vācyaṃ | hiraṇyagarbhasya pūrvakalpe janmabhedena 
saguṇanirguṇopāsanayossaṃbhavonnahyekasmin janmanikṛtāt 
saguṇopāsanāmātrādeva hiraṇyagarbhapadaprāptirasti tathā sati 
saguṇopāsakānāṃ sarveṣāmeva 

p. 36b) 
sākṣāddhiraṇyagarbhatva prasaṃgāt kiṃ tu hiraṇyagarbhasya brahmaloka 
svāmitvaṃ sarasvatī bhartṛtvaṃ janmaprabhṛti tatvasākṣātkāra saṃpannatvaṃ 
sarvajñatvaṃ sakalabhautikajagatsṛṣṭyādi sāmarthyaṃ bhaktānāṃ 
trailokyaiśvarya pradāna sāmarthyaṃ kāryaviśeṣeṣu śiva viśvādi 
pravartakatvaṃ lalāṭānrudra prādurbhāva hetutvaṃ 
sahāviṣṇunābhikamalajātatvādyaiśvaryaṃ ca śrutyādibhyo 
niścityāgāmikalpe yathokta hiraṇyagarbhatvāya tatsādhanāni 
saguṇaniguṇāpāsanāni tapo viśeṣarūpāṇi ca vahuṣu janmasu 
dhruvaprahlādaviśvāmitrāgastyabhṛgvādi vadanuṣṭitavato mahāpuruṣasya 
kasyacideva niratiśayeśvara prasādāddhiraṇyagarbhatvaṃ saṃpadyata iti 
hiraṇyagarbhasyāpi janmāṃtarīya śravaṇādi kalpane vāmadevasyeva 
nānupapannaṃ hiraṇyagarbhasya pūrvajanmanyanuṣṭita 
śravaṇāderhiraṇyagarbhapadaprāptikāmanayā pratibaddhatvena tadā 
tatvasākṣātkārānutpādakatvopapatestaduktaṃ 
vṛddhairbrahmalokābhivāṃchāyāṃ samyak satyāṃ nirudhyatāṃ | vicārayedya 
ātmānaṃ na tu sākṣātkarotpayamiti | na ca jñānotpati sthale sarvatra śravaṇādi 
niyamo nāsti yoge mārge pravṛttasya śravaṇādya bhāvepi tatvasākṣātkārodaya 
svīkārāditi vācyaṃ | omityātmānaṃ yuṃjīta omityevaṃ dhyāyatha 
ātmānamityādi dhyānavidhivalena tatkāraṇaṃ sākhyayogābhipannaṃ 
vidyāmetāṃ yogavidhiṃ ca kṛtsnamityādi śrautaliṃga sahakṛtena 
vicārāsamarthasya yogamārgedhikā iti tṛtīya praricchede vakṣyamāṇatayā 

p. 37a) 
vicārasamarthasya vicāraṃ vinā jñānotpatyanabhyupagamāt | evaṃ 
yadyatsādhanamadṛṣṭadvārā tatvajñānasādhanatvena śāstrasiddhaṃ tatsarvaṃ 
saguṇopāsanavadṛṣṭasāmagrī bhūtasāṃkhyamārgeṇātadaśaktau 
yogamārgeṇa vā tatvajñānasādhanamiti kalpyate | tatvadṛṣṭamātrāt 
jñānalābhaḥ kalpayituṃ yuktaḥ | anyathā jīvanādṛṣṭamātrādevastanapānādi 
pravṛtikalpanāyatyā tatrāpīṣṭasādhanatā smaraṇaṃ janmāṃtarīyaṃ 
saṃskāra hetukaṃ sarvasaṃpratipannaṃ kalpanīyaṃ na syāt 
kḷptadṛṣṭakāraṇaṃ vinā kāryotpatyayogasyobhayatra tulyatvādata eva 
paṃcadaśyāṃ tatvajñānaṃ pratimārga dvayaniyama uktaḥ sāṃkhyayogau 
prakṛtya iti mārgau vicāryātha jagāda parameśvara iti saṃgrahakartāpi 
tṛtīyaparichede sāṃkhyayogaśabdita mārgadvayameva vidyāvātthupāyatvena 
vakṣyati | evaṃ śravaṇamananādi sādhanānuṣṭhāna pravaṇasya 
vidyāvāptirityasminnarthe sarvasaṃpratipanne sthite bhāratī tīrthāḥ dhyāna dīpe 
vidyāvāpnau upāyāṃtaramapyāhuriti graṃthena tadayaṃ niṣkarṣaḥ | 
vidyādhikāriṇo vicārasamarthasya pratiṣedhābhāve 
vedāṃtaśravaṇamanuṣṭheyaṃ sati tu pratiṣedha 
itihāsapurāṇabhāṣāprabaṃdhādi śravaṇamanuṣṭheyaṃ vidyādhikāriṇo 
vicārāsamarthasya tu traivarṇikasya yogaśabdita nirguṇopāsanamanuṣṭheyaṃ 
mārgadvayā saṃbhave  ca tatsaṃbhavayogyajanmaprāptyā 
tadanyatarānuṣṭhānadvārā jñāna lābha iti | tathā ca śravaṇādhikāriṇaḥ 
śravaṇasya nityaprāptatvāt | ta tulyakakṣatayā sādhanāṃtarasya kasya 
cidvikalpya 

p. 37b) 
samuccitya vā prāptyabhāvānna tatra vidhyavakāśa iti siddhaṃ | evaṃ 
brahmasākṣātkāraṃ pratiśravaṇādarnityaprāptatvāt | vidhiṃ vinaiva 
śravaṇādyanuṣṭhānaṃ sidhyatīti pratipāditaṃ idānīṃ vicārānuṣṭhāyaka 
vidhyapekṣāyāmapi yathā karmakāṃḍaśravaṇaṃ karmavākyavicāraḥ kartavya 
iti pṛthak vidhyabhāvepi adhyayanavidhivalādeva sidhyati | evaṃ 
vedāṃtaśravaṇamapi tadvalādeva sidhyatīti na śrotevya vākye pṛthak 
vicāravidhyapekṣāstītyāśayenopasaṃharati | evaṃ ceti | lokata eva śravaṇādeḥ 
prāptatve sati śravaṇavidhyapekṣābhāvādityakṣarārthaḥ | 
śrotavyavākyārthavicāreṇa prathamasūtrārthassaṃgṛhītaḥ | kramaprāptaṃ 
dvitīyasūtrārthaṃ saṃgṛhṇāti | vicāryasya ceti | 

cakārovadhāraṇārthassa ca śrutyetyanena saṃbadhyate śrutyaiva lakṣaṇamuktaṃ 
na tu vyāptyādi lakṣaṇavat puruṣotprekṣitamityarthaḥ | yena jātāni jīvaṃti 
yatprayaṃtyabhisaṃviśaṃtitadvijijñāsasvatadbrahmeti vākyaśeṣa 
ādipadārthaḥ | śrutau yata iti yacchabdena brahmavalyāṃnirūpitaṃ 
satyajñānānaṃdānaṃtātmakaṃ brahmaparigṛhyate sarvanāmnaḥ 
prakṛtapradhānaparāmarśitva svābhāvyāt | tataśca yacchruti sāmarthyā 
devabrahmaṇaḥ saccidānaṃdasvarūpātmakaṃ svarūpalakṣaṇaṃ labhyate 
paṃcamī ca prakṛtitvaṃ hetutva sāmānyaṃ vā vakrīti hetutva 
sātyānpaṃcaprakṛtikartru bhayasādhāraṇaṃ bhūtapadaṃ pṛthivyādi 
mahābhūteṣu prīṇiṣu ca rūḍhaḥ | prakṛteva vinigvamanāviraheṇa 
rūḍheranunmeṣāt bhavaṃtīti vyutpatyā

p. 38a) 
kāryamātraṃ bhūtaśabdenocyate | jīvaṃti sthitiṃ labhaṃte 
prayaṃtilīyamānāni saṃti yadabhisaṃviśaṃti yena tādātmyaṃ gachaṃtīti 
yāvat tatkāraṇaṃ brahma tadvijijñāsa svaviśeṣeṇa saccidānaṃdaika 
rasapūrṇapratyagrūpeṇa jñātuṃ sākṣātkartumicchasva-icchāmātreṇokta 
sākṣātkārālābhāt | san pratyayena vicāro lakṣyate uktalakṣaṇamukhena 
brahmavicārayetyarthaḥ | atra yato bhūtāni jāyaṃte tadbrahma yena jīvaṃti 
tadbrahma yadabhisaṃviśaṃti tadbrahmeti śrutipāṭhe sati jagajjanmakāraṇatvaṃ 
tatsthitikāraṇatvaṃ tallayakāraṇatvaṃ ca pratyekameva śrutyā 
brahmalakṣaṇamuktaṃ syānnatu ta ||

satyeṃ lakṣaṇatrayamevedaṃ parasparanirapekṣaṃ | ata evātā carācara 
grahaṇādityādyadhikaraṇeṣu sarvasaṃhartṛtvādikaṃ pratyekaṃ 
brahmaliṃgatayopanyastamiti kaumudikāraḥ ||

pyā pāṭhostyato janmāditi tayakāraṇatvaṃ śrutyālakṣaṇamuktamiti pratibhāti | 
tadākṣipati | jagajjanmasthiti layeṣviti | nirddhāraṇārthā saptamī yato 
bhūtānijāyaṃta ityupakramya tadbrahmeti śrutyālakṣye brahmaṇikāraṇatvasya 
satvapratipādanānnāsaṃbhavaḥ tadbrahmetyekavacanena lakṣya 
brahmavyakterekatvāvagamānnāvyāptyavakāśa iti doṣadvayābhāvaṃ siddhaṃ 
kṛtvā ativyāptirapi nāstītyāha | ananyagāmitvāditi | 

p. 38b) 
brahmānyagāmitvā bhāvādityarthaḥ | nanu pradhāneti vyāptistasya 
sāṃkhyairupādānatvābhyupagamena upādānatayā 
jagajjanmahetutvasyādhāratayā sthitihetutvasya layādhāratayālaya hetutvasya ca 
tatrāpi satvāditi cennata kartṛtvasyāpi lakṣaṇe viśeṣaṇatvena vivakṣita tayā jaḍe 
pradhāne tadayogāt | na ca tatkartṛtvameva pratyekaṃ lakṣaṇamastu kiṃ 
tadupādānatva rūpaviśeṣyeṇeti vācyamadṛṣṭadvārājagajjanmādi karttarijīve 
ativyāptivārakatvāt | paricchinnajīvasya ca tadupādānatvā yogāt | na ca 
sākṣājjagajjanma kartṛtvaṃ niyaṃtṛtayā jagatsthiti hetutvaṃ saṃjihīrṣayā 
jagatsaṃhartṛtvaṃ ca lakṣaṇamiti vivakṣāyāṃ jīveti 
vyāptabhāvādupādānatva rūpaṃ viśeṣyaṃ vyarthameveti vācyaṃ | tarhi 
upādānatvamapi pṛthageva lakṣaṇamastu māyāyāḥ brahmopādānatā 
mātraghaṭakatvena pṛthagupādānatvā lābhāt pradhānādi kāraṇāṃtarasya 
cāprāmāṇikatvenāti vyāpterabhāvāditi bhāvaḥ | pratyekaṃ lakṣaṇatva 
saṃbhavamaṃgīkaroti | satyamiti | tarhi śrutyātritayakāraṇatvaṃ kathaṃ 
lakṣaṇamuktamityāśaṃkya śruterapi pratyekalakṣaṇa eva tātparyaṃ melanasya 
prayojanābhāvādityāśayenāha | lakṣaṇatrayamevedamiti | idaṃ 
jagatkāraṇatvaṃ janmādīnāṃ madhye ekaika nirūpitaṃ paraspara nirapekṣaṃ sa 
lakṣaṇatrayameva śrutyabhimataṃ na tatritayanirūpita kāraṇatvarūpamekaṃ 
lakṣaṇamityarthaḥ | trayapadamaneka paraṃ na tu tritvaniyamaparaṃ 
tatopyādhikyasya śakāvasaredaśitatvāditi bodhyaṃ | jagatsaṃhartṛtvādeḥ 
pratyekaṃ brahmalakṣaṇatve sūtrakārādi saṃmatimāha | ata eveti | atrādi padena 

p. 39a) 
aṃtaryāmyadhikaraṇajagadvācitvādhikaraṇayossaṃgrahaḥ | ayamarthaḥ 
kaṭhavalyāṃ paṭhyate yasya brahma ca kṣatraṃ cobhe bhavata odanaṃ 
mṛtyuryasyopasecanaṃka itthāvedayatra sa iti atra brahmakṣatrayoḥ prayukta 
odanaśabdastāvannamukhyaḥ kiṃtu gauṇaḥ loke 
odanaśabdamukhyārthaspādanīyatva prasiddheradanīyatvena guṇena tayo 
rodanaśabdaḥ pravartate tathā ca yasya brahmakṣatre odanavadadanīye ityuktau 
yachabdārthasyātṛtvaṃ pratīyate | anenaivābhiprāyeṇoktaṃ sūtre | ateti | 
odanapada vācyārthaspādanīyatvaṃ dvividhamastibhuji kriyākarmatvātmaka 
bhojyatvarūpamekaṃ vināśyatvarūpamaparam paraṃtu bhojyatva guṇaḥ 
prasiddhaḥ na tu vināśyatvaguṇaḥ gauṇaprayoge ca prasiddhaguṇa eva gṛhyate | 
yathā agnirmāṇavaka ityatrāgni gata śucitvādi guṇa evopādīyatai 
prasiddhatvānna tu tadgatopi vināśyatvādi guṇaḥ | evaṃ prakṛtepi lokaprasiddhi 
valādbhojyatva guṇa evodana śabdātpratīyate asti ca brahmakṣatrayorapi 
strīpiṃḍarūpayorbhojyatvaṃ pumāṃsaṃ pratibrahmakṣatrayośca bhojyatva 
pratītau satyāṃ tatpratisaṃbaṃdhiniyacchabdārthe pūrvaṃ pratītamatṛtvaṃ 
bhoktatvarūpaṃ jīvaliṃgaṃpaparyavaspati yadātvodana padasya mṛtyūpasecana 
pada sannidhānāt | brahmakṣatrayorvināśyatva guṇaḥ svīkriyate na tu 
bhojyatvaguṇaḥ strīpiṃḍarūpabrahmakṣatriyakarmakabhuji kriyāyāṃ 
mṛtyorupasecanatvā saṃbhavena mṛtyuryasyopasecanamityaṃśasyānanvaya 
prasaṃgāat | brahmakṣatrayorvināśane tu mṛtyossahāyatvamastīti na tadanatvaya 
prasaktiḥ tadā tatpratisaṃṣaṃdhinipacchabdārthe pūrvaṃ pratītamatṛtvaṃ 

p. 39b) 
saṃhartṛtva rūpaṃ paryavasyati vināśyatva guṇagrahaṇa yakṣetvayaṃ viśeṣo 
labhyate | loke hi dadhyādirūpamupasecanaṃ svamiśritānnādināśe sādhanaṃ 
dṛṣṭamiti mṛtyāvupasecanapada prayogavalātsamṛtyukasya carācarātmakasya 
jagato vināśanaṃ pratīyate tadanusārāt | brahmakṣatriyapadayorajahallakṣaṇayā 
kṛtsnajagatparatvaṃ ca pratīyate tatpratisaṃbaṃdhinyapi yacchabdārthe kṛtsna 
jagatsaṃhartṛtvarūpaṃ brahmaliṃgaṃ bhāti | evaṃ sthite 
prathamamadanīyatvaguṇayogāt | pratīto'tā kiṃ jīvaḥ utaparamātmeti 
saṃśayaḥ tatra pūrvapakṣaḥ ||

jīva eveti lokaprasidhyanusāreṇātṛtvasya bhoktṛtvarūpatā pratīterna 
paramātmā anaśraviti vacanena tasya bhocchṛtvaniṣedhāditi siddhāṃtastu 
atā paramātmā kutaḥ carācaragrahaṇāt | mṛtyūpasecanapadānurodhena 
pūrvoktarītyā atṛtvasya carācarātmaka sakalajagatsaṃhartṛtvarūpatva 
pratīterna ca paramātmano nyasya jagatsaṃhartṛtvaṃ saṃbhavati na ca 
lokaprasiddhi valādatṛtvaṃ bhoktṛtvaṃ rūpaṃ bhātītyuktamiti vācyaṃ 
tatprasidhyapekṣayā vākyaśeṣādhīna vināśyaguṇaprasiddheḥ 
śīghrataratvena valavatvādatotāparaṃpaveti nirṇayaḥ sa 
saṃhartāparameśvaro yatra nirviśeṣe 

p. 40a) 
bhedakalpanayā vartate | taṃ nirviśeṣaṃ paramātmānamitthā itthaṃ ko 
vedana kopīti tasya durvijñeyatvamudāhṛta maṃtracaturthapādena 
vivakṣitamiti bodhyaṃ | aṃtaryāmyadhi daivādiṣu taddharma vyapadeśāt | 
ya imaṃ ca lokaṃ paraṃ ca lokaṃ sarvāṇi ca bhūtāni 
yoṃtaroyamayatītyupakramyayaḥ pṛthivyāṃ tiṣṭanityādinā 
kāṃścitparyāyānutkāstyadhidaivatamityupasaṃhṛtya punaḥ yaḥ sarveṣu 
bhūteṣu tiṣṭhana yaḥ sarveṣu lokeṣu yaḥ sarveṣu deveṣu yaḥ sarveṣu 
yajñeṣvitpādayaḥ | kecana paryāyāḥ kāṇvamādhyaṃdina 
pāṭhabhaidenāmnātāḥ | tatrādhidaivādiṣu devabhūtalokavedayajñadiṣu 
śrutoṃtaryāmīparamātmā kutaḥ taddharmavyapadeśāt | taddharmasya 
paramātmadharmasya viśeṣeṇa sarvasthiti kartṛtvarūpa sarvaniyaṃtṛtvasya 
yena jātāni jīvaṃtīti śrutisiddhasya vākyopakrameya imaṃ ca 
lokamityādinā vyapadeśānna jīvādiraṃtaryāmītasyokta 
dharmāsaṃbhavāditi sūtrārthaḥ jagadvācitvāt | kauṣītakī brāhmaṇe 
vālākya jātaśatrusaṃvādevālāki 

p. 40b) 
brāhmaṇaṃ prati ajānaśatrorvacanaṃ śrūyate | yo vai vālāka eteṣāṃ 
puruṣāṇāṃ kartāyasya caitatkarmasavaiveditavyaḥ | puruṣa iti | 

atra veditavyatvena śrutaḥ puruṣajīvaḥ paroveti saṃśaye jīva iti 
pūrvapakṣaḥ puruṣapadasparjāvairūḍhatvāt puṇyo vai puṇyena 
karmaṇā bhavati karmahaivatadūcaturityādau vede loke ca 
puṇyakarmāyaṃ yataḥ sukhīvartata ityādau karmapadasya dharmādau 
prayogadarśanena tatra rūḍhatvācca ūcatuḥ | ārtabhāga 
yājñavalkyāvityarthaḥ | karmasaṃbaṃdhī puruṣo jīva eva na paramātmā 
tasya dharmādyabhāvānna caiteṣāṃ puruṣāṇāṃ karteti vākyena 
veditavya puruṣasya prakṛtāditya caṃdrādi puruṣa kartṛtvamucyamānaṃ 
jīve kathaṃ saṃbhavatīti vācyaṃ | bhogopakaraṇabhūtāt | ādityādi 
puruṣān | pratibhokturjīvasyādṛṣṭadvārākartṛtvopapaterata eva yasya 
caitatkarmeti vākyaṃ saphalamadṛṣṭadvārā prakṛtapuruṣa 
kartṛtvopapādakatvādityevaṃ prāpte siddhāṃtaḥ karmaśabdasya na 
dharmādau rūḍhiścalanātmakaṃ karmeti prasidhyanurodhena

p. 41a) 
parispaṃde tasya rūḍhatvāt | kathaṃ tarhi dhrmādau tatprayoganirvāhaḥ 
vihita pratiṣiddha rūpadehādi parispaṃdajanye dharmādau lakṣaṇayā 
prayogopapateḥ | na ca devatā dhyānādi rūpamanomātra vyāpārajanye 
dhamādau parispaṃdajanyatvābhāvena lakṣaṇayā prayoge sati parispaṃda 
iva dharmādāvapi rūḍhiraparihāryeti vācyaṃ | tarhi prakṛte 
vinigamanāviraheṇa rūḍheranunmeṣe sati kriyate iti karmeti 
vyutyatyākarmapadaṃ kāryamātramāha | etatpadamapi 
pratyakṣādyupasthita vastumātramāha | prakṛtasya tatparāmarśa yogyasya 
kasyacidabhāvāt | tathā ca | 

etatkṛtsnaṃ jagadyasya karmakāryamityarthalābhena veditavya 
puruṣasyāśeṣajagadutpati kartṛtvaṃ sidhyati tacca brahmaliṃga ādityādi 
puruṣakartṛtvamapi na mukhyaṃ jīvasya saṃbhavati | eteṣāṃ puruṣāṇāṃ 
kartetyatra mukhyakartṛ grahaṇasaṃbhave gauṇakartṛ grahaṇāyogāt | na 
cāśeṣajagatkartṛtvoktau tata eva ādityādi kartṛtvasyāpi lābhāt | pṛthak 
taduktirvyartheti vācyaṃ | maṃtrārthavādādiṣu āditya caṃdrādi

41b) 
puruṣāṇāṃ mahāmahima saṃkīrtanena teṣu saṃjāta parabrahmatva 
bhrāṃti nivartakatvena pṛthagukti sāphalyāt | puruṣapadasyāpi na jīve 
rūḍhiḥ | pūraṇāt puruṣa iti kḷptayogenaiva kṛtsnajagadvyāpini 
brahmaṇīvakṛtsna śarīravyāpini jīvepi prayogopapatyā tatra 
rūḍherakalpanā tatkalpanepi yogavat rūḍherapi jīvabrahmasādhāraṇe 
cetanamātre kalpanopapateśca na puruṣaśrutirjīvapakṣayātinī | 
śrutipāṭhe kvacit puruṣapadāśravaṇācca | tathā cāyaṃ sūtrārthaḥ | 
veditavyaḥ puruṣaḥ paramātmā kṛtsna jagatkartṛtvānna ca hetvasiddhiḥ 
karmapadasya jagadvācitvātasmādveditavyaḥ puruṣaḥ paramātmeti 
siddhamevaṃ ca sarvasaṃhartṛtvādikamityatra 
ādipadenāṃtaryāmyadhikaraṇokta sarvaniyaṃtṛtvarūpa sarvasthiti 
kartṛtvaṃ jagadvācitvādhikaraṇoktaṃ sarvajagadutpati kartṛtvaṃ ca 
gṛhyate || 

anye tu janmakāraṇatvasya sthiti kāraṇatvasya ca nimittakāraṇa 
sādhāraṇyādupādānatva pratyāyanāya prapaṃcasya bramaṇilayo 
darśitaḥ | astu brahmajagadupādānaṃ |

p. 42a) 
tajjanmani caṭa janmani kulālavat | 
tatsthitaurājyasthemnirājavaccopādānādanyadevanimittaṃ bhaviṣyatīti 
śaṃkāvyavacchedāya tasyaiva jagajjanmajīvana niyāmakatva muktaṃ ||

nanu yata ityādi śrutyā jīvavyāvṛteśvarasya tatpadavācyasya brahmaṇo 
lakṣaṇamuktamiti tātparya varṇanamayuktaṃ | tadvijijñāsa svatadbrahmeti 
vākyaśeṣānusāreṇa śrutervākyārthabhūtādvitīya jijñāsya brahmalakṣaṇa 
pratipādākatvasyaivāvagamādityāśaṃkya śrutestathā 
bhūtabrahmalakṣaṇaparatvamupagacchatāṃmatamāha | anye tviti | 

cetanācetanātmaka kṛtsnabhūtopādānatva pratipatirhi brahmaṇo advitīyatva 
bodhahetuḥ | na ca cetanānāṃ nityatvāt | kathaṃ tadupādānatvaṃ brahmaṇa iti 
vācyaṃ | teṣāṃ svarūpeṇa nityatvepi śarīradvayaviśiṣṭatayā 
kāryatvopagamāt na caivamapi brahmāpekṣayā dvitīyasya tatkāryasya 
vidyamānatvāt kathaṃ tadupādānatvamadvitīyatva pratyāyakamiti vācyaṃ 
kāryasya hi upādānameva vāstavaṃ svarūpaṃ na tu tadatiriktaṃ vāstavaṃ 
svarūpamastināmarūpātmaka jagadrūpaṃ tu 
mithyābhūtamityāraṃbhaṇādyadhikaraṇeṣu vyavasthāpitatvāt | 
atassarvopādanatvaṃ sarvasya vāstavaṃ svarūpaṃ brahmaiveti bodhanadvārā 
brahmaṇovāstavā dvitīyatvabodhaheturbhavati | advitīya brahmabodhaśca 
muktiheturiti mukti prayojanaka brahmā dvitīyatva bodhahetu bhūtopādānatva 
pratyāyanārthaṃ yatprayaṃtyabhisaṃviśaṃtīti śruti bhāgena brahmaṇi 
sarvabhūtalayo darśita ityāha | upādānatveti |

p. 42b) 
nanu ghaṭādyupādāne mṛdādau 
ghaṭādilayādhāratvavajanmādikāraṇatvasyāpi satvena tadbalādapyupādānatva 
pratyayaḥ syāditi netyāha | janmakāraṇatvasyeti | 

nimittaṃ kulāladaṃḍacakrādi | tarhi śrutau janmādikāraṇatva pratipādanaṃ 
vyarthaṃ layamātra pratipādanādeveṣṭasiddheriti netyāha | astviti 
ghaṭajanmanyupādānamṛdatiriktakulāla iva jagajjanmanyapi upādāna 
brahmāpekṣayā anyatkartṛrūpaṃ nimitaṃ bhaviṣyatīti bhramavyavacchedāya 
tasyaiva brahmaṇaḥ śrutau jagajjanana kartṛtvamuktaṃ tathā 
rājyasthemnipālanarūpe pālanīya prajādyupādānāti rikta rājavajjagataḥ sthitau 
jagadupādāna brahmāpekṣayā anyannimitaṃ niyaṃtṛtayā sthiti hetubhūtaṃ 
bhaviṣyatīti śaṃkā vyavachedāya tasyaiva brahmaṇo jagajjivananiyāmakatvaṃ 
śrutyā uktamityarthaḥ ||

tathā caikamevedaṃ lakṣaṇamabhinnanimitopādānatayā'dvitīyaṃ 
brahmopalakṣayatītyāhuḥ brahmaṇaścopādānatvamadvitīya kūṭastha 
caitanyarūpasya na paramāṇūnāmivāraṃbhakatvarūpaṃ na vā 
prakṛteriva pariṇāmitvarūpaṃ kiṃtu avidyayā viyadādi prapaṃcarūpeṇa 
vivartamānatvalakṣaṇaṃ ||

p. 43a) 
tathā ceti jagajjananajīvananiyāmakatvābhyāṃ jagadupādāna brahmaṇa 
evatannimitatvapratītau siddhāyāmityarthaḥ idaṃ śrutyuktaṃ lakṣaṇamekaṃ sa 
devābhinnanimitopādānatve paryavaspadadvitīyaṃ brahmalakṣayati 
brahmavyatiriktavastvastitvaśaṃkā nirākaraṇadvāreṇa jñāpayati na tu pratyeka 
lakṣaṇaṃ sadityarthaḥ | nimittaṃ ca tadupādānaṃ ceti nimitopādānaṃ 
abhinnaṃ ca tannimitopādānaṃ ceti punaḥ karmadhārayaḥ ādyakarmadhārayā 
devanimitopādānayorabhede siddhepi punarabhinnapadaṃ 
karmadhārayāvagatābheda aikyalakṣaṇa eva na nīlotpalādau guṇaguṇinoriva 
tādātmyarūpa iti jñāpanārthamiti bodhyaṃ | nanu yata iti paṃcamī śrutyā 
sarvabhūtalayādhāratva liṃge na ca niścitaṃ brahmaṇa upādānatvaṃ 
pradhānasyeva pariṇāmitvarūpaṃ vā paramāṇūnāmivāraṃbhakatvarūpaṃ 
vā rajvāderāropita sarpādyupādānasyeva 
jagadrūpavivartādhiṣṭhānatvarūpaṃ vā vācyaṃ | tatra nādyaḥ brahmaṇaḥ 
kūṭastha tvāt pariṇāma vā dehi pariṇāmapariṇāminorvāstavā 
bhedasvīkāreṇa brahmaṇaḥ pariṇāmitve pariṇāmajanmādayopi brahmaṇi 
prasajyeran | tathā ca janmamaraṇādi vikāraśūnyatvalakṣaṇaṃ śruti siddha 
kūṭasthatvaṃ tasya bhajye tataśca kūṭastha tvāt tasya pariṇāmitvaṃ na 
saṃbhavati | na dvitīyaḥ advitīyatvāt brahmaṇaḥ brahmaṇaḥ sa dvitīyatve hi 
paramāṇu dvayasaṃyogavadasamavāpi kāraṇalābhasaṃbhavādāraṃbhakatvaṃ 
bhavedityāśayenāha | brahmaṇaśceti | tṛtīya prakāraḥ pariśiṣyata ityāha | 
kiṃtvityādinā ||

p. 43b) 
vastunastatsamasatākonyathābhāvaḥ pariṇāmaḥ | tadasamasatā ko vivarta 
iti vā kāraṇa sa lakṣaṇonyathā bhāvaḥ pariṇāmaḥ | tadvilakṣaṇo vivarta 
iti vā kāraṇābhinnaṃ kāryaṃ pariṇāmaḥ | tadabhedaṃ vinaiva 
tadvyatirekeṇa durvacaṃ kāryaṃ vivarta iti vā vivartapariṇāmayorvivekaḥ | 
atha śuddhaṃ brahmopādānamiṣyate | īśvararūpaṃ jīvarūpaṃ vā | 
atra saṃkṣepa śārīrakānusāriṇaḥ kecidāhuḥ śuddhamevopādānaṃ 
janmādi sūtra tadbhāṣyayorupādānatvasya jñeya brahmalakṣaṇatvokteḥ | 
tathā cātmanaḥ ākāśaḥ saṃbhūta ityādikāraṇa vākyeṣu 
śavalavācināmātmādi śabdānāṃ śuddhe lakṣaṇaiveti || 

nanu brahma tadvivartapracaṃyorabhedassiddhāṃte upeyate āraṃbhavāde tu 
ārabhyaṃ āraṃbhakādatyaṃtabhinnamupeyate iti ārabhya vivartayorbhedaḥ 
spaṣṭaḥ siddhāṃta iva pariṇāma vādepi sāṃkhyādyabhimate 
pariṇāmapariṇāminorabhedābhyupagamāta vivartapariṇāamayorbhedaḥ 
kathamavagaṃtavya ityāśekyalakṣaṇabhedādityāha | vastu na iti | vastu na 
upādānatvābhi yatasya | anyathā pūrvarūpā pekṣayārūpāṃtareṇa bhāvaḥ 
bhavanaṃ avasthānaṃ | anyathā bhāvaḥ | avasthāviśeṣa iti yāvat |

p. 44a) 
tatsamasattā kaḥ tena vastunā samāsattā yasya anyathā bhāvasya sa tathā | tathā 
ca upādānatvābhimata vastusattā samānasattā katve sati | 
tadavasthāviśeṣarūpatvaṃ tatpariṇāmatvamiti pariṇāmalakṣaṇaṃ paryavasyati | 
tatra vivartavāraṇāya satyaṃ taṃ | ghaṭasya taṃ tu pariṇāmatva vāraṇāya 
viśeṣyaṃ vivartalakṣaṇamāha | taditi vastunastadasamasatā konyathā bhāvo 
vivarta iti saṃbaṃdhaḥ | upādānatvābhimata vastusattā viṣamasatā katve sati 
tadavasthāviśeṣarūpatvaṃ tadvivartatvamiti vivartalakṣaṇaṃ | 
upādānatvābhimata mṛdvastu satāviṣamasattākatvaṃ caitanyasyāpyastīti tasya 
mṛdvastuvivartatvavāraṇāya viśeṣyaṃ | parimāṇavāraṇāya satyaṃ taṃ 
brahmacaitanyasya pāramārthikī sattā ghaṭādi prapaṃcasya vyāvahārikī 
sattāśu ||

kaivasatā na tadatirikteti mattasādhāraṇyena lakṣaṇāṃtaramāha | 
kāraṇa sa lakṣaṇa iti | upādānatvābhimata vastu salakṣaṇatve sati 
tadavasthāviśeṣatvamiti | pariṇāmalakṣaṇaṃ atra sa lakṣaṇaṃ 
jaḍarūpaṃ bodhyaṃ pariṇāmapariṇāminorjaḍatva niyamāt | na kāpya 
vyāpti śaṃkā mṛdvastuno ghaṭapariṇāmatvavāraṇāya viśeṣyaṃ 
prapaṃcasya saṃvityapariṇāmatvavāraṇāya satyaṃ taṃ 
vivartalakṣaṇamāha | taditi | upādānatvābhimata

p. 44b) 
vastuvilakṣaṇatve sati tadavasthāviśeṣatvaṃ tadvivartatvamiti 
vivartalakṣṇamatra citva jaḍatvarūpa vailakṣaṇyaṃ vivakṣitaṃ viyadādi 
prapaṃcavat śuktirajatāderapi tatadavachinnacaitanya 
evādhyāsāṃgīkārājjaḍamātre caitanyavivarte tadvilakṣaṇatvamastīti 
lakṣaṇasaṃgatiḥ | upādānatvābhimata jaḍavilakṣaṇe caitanye 
jaḍavivartatvavāraṇāya viśeṣyaṃ mṛtpariṇāme ghaṭādau mṛdvivartatva 
vāraṇāya satyaṃ taṃ | prakārāṃtareṇa 
vivartapariṇāmayorlakṣaṇamāha | kāraṇābhinnamiti | kāraṇatvābhimata 
vastvabhiṃttatve sati tatkāryatvaṃ tatpariṇāmatvaṃ viyadādau 
brahmakāryatvamasti tatpariṇāmatvaṃ tu nāstīti tadvāraṇāya satyaṃ 
taṃ brahmaprapaṃcayorāropitā bhedasatvepi lakṣaṇe vivakṣitasya dharmi 
dvaya samāna svabhāva bhedasyābhāvānnāti vyāptiḥ | pariṇāmavāde 
mṛdopi ghaṭābhinnatvamastīti tasyāḥ ghaṭādi pariṇāmatva vāraṇāya 
viśeṣyaṃ | tadabhedamiti vastutastada bhedaṃ vinaivetyarthaḥ | 
vyatirekobhedaḥ asmin | lakṣaṇe kāryatvamavivakṣitaṃ | anādya

p. 45a) 
vidyāderapi vivartatvāṃgīkārāt | yadvā kāryarūpasyaiva vivartasyedaṃ 
lakṣaṇaṃ | tathā ca upādānatvābhimata vastutaḥ sakāśādvastuto 
bhedābhedābhyāṃ durnirūpatve sati kāryaṃ 
kāryarūpavivartalakṣaṇamatrā vidyāṃ prati upādānatvābhimata 
caitanyādvastuto bhedābhedābhyāṃ nirūpayitumaśakyāyāmavidyāyā 
prativyāpti vāraṇāya viśeṣyaṃ | āraṃbhavāde upādānādabhedena 
durmirūpakārye ativyāpti vāraṇāya bhedetyukte pariṇāmavāde 
upādānāt | bhedena durnirūpakārye ativyāpti vāraṇāyābhedetyuktaṃ | 
siddhāṃte kāryakākāraṇayo bhedopagamādasaṃbhavavāraṇāya vastuta 
ityuktaṃ | nanu kāryakāraṇayorvastuto bhedābhedau kathaṃ 
durnirūpāviti ucyate | tatra tayorbhedastāvat durnirūpaḥ | nimnonnatādi 
yuktamṛdvastu vyatirekeṇa ghaṭā ||

kti rajatādeḥ prātibhāsikī sateti satā traividhyāṃgīkāramate lakṣaṇabheda 
uktaḥ brahmaṇi ghaṭādau śuktirajatādau ca sarvatra brahmasvarūpabhūtā e ||

p. 45a) 
dyanupalaṃbhāt | saṃyogaviśeṣayuktataṃtvatirekeṇa padānupalaṃbhācca 
mṛdghaṭaḥ taṃtavaḥ paṭaḥ suvarṇaṃ kuṃḍalamityādinā 
sāmānādhikaraṇyācca | na hi vastutobhinnayossāmānādhikaraṇya 
pratyayaḥ saṃbhavati | kiṃ ca kārakavyāpārāt pūrvaṃ mṛdādau 
ghaṭādera'satveśaśaśṛṃgādivadutpatyanupapatteḥ | utpati kṣaṇāt 
pūrvasaṃsataḥ kāryasya utpati kriyāṃ pratikartṛtvānupapateśca | 
pūrvasiddhasyaiva kartṛtva darśanāt | utpati kṣaṇe upādānena 
sahakāryasya saṃbaṃdhānupapateśca pūrvakṣaṇe 
kāryasyāsatvātpūrvasiddhayoreva hi paścātsaṃbaṃdha saṃbhavaḥ | 
anyathā śaśaśṛṃgāderapi kāraṇasaṃbaṃdhasya durvāratvāt 
kārakavyāpārātpūrvaṃ kāryasya tuchavailakṣaṇyānaṃgīkāre 
tadvadeva paścādātmalābhā saṃbhavasya durvāratvācca siddhe ca prāk 
kāryasya satve prākkāle kāryakāraṇayorbhede mānābhāvādabhede 
siddhau paścādapi tayorabheda eva svīkartavya iti 
kāryakāraṇāmedavādinaḥ | sāṃkhyādayaḥ 
tadbhedavādinastārkikādayastu vadaṃti |

p. 46a) 
kāryakāraṇayorabhedo na saṃbhavati tadbhāva virodhāt | na hi tasyaiva 
tatkāryatvaṃ tatkāraṇatvaṃ ca saṃbhavati | 
arthakriyābhedābhāvaprasaṃgācca na hi jalāharaṇādyartha 
kriyāmṛdvastunassaṃbhavati ghaṭotpateḥ | prāgapi tatprasaṃgāt | nāpi 
mṛdortha kriyā ghaṭasya saṃbhavati mṛddhadghaṭasyāpi ghaṭotpādakatva 
prasaṃgāt | kāryasya kāraṇavyāpārātpūrvaṃ satve ca kārakavyāpāra 
vaiyarthya prasaṃgāt | tadā mṛdvadevopalaṃbha prasaṃgācca | taduktaṃ 
paṃcadaśyāṃ | sa ghaṭo na mṛdo bhinno viyoge satyanī kṣaṇāt | 
nāpyabhinnaḥ purāpiṃḍadaśāyāma na vekṣaṇāt | iti | viyoge sati mṛdaḥ 
sakāśāt | budhyāvivecane kriyamāṇe ityarthaḥ | evaṃ 
kāryakāraṇayormedavādibhirabhedavādibhiśca darśitaḥ parasparaṃ 
pratikṣeptumaśakyairnyāyaiḥ kāryasya kāraṇādbhedābhedābhyāṃ 
prāgutpateḥ | satvāsatvābhyāṃ ca durnirūpatvāt | tasyānṛtatvaṃ 
siddhaṃ kāraṇaṃ tu kāryotpateḥ pūrvakāle kāryakāle 
kāryanāśakāle cānuvartamānaṃ kāryāt bhedena satvena ca 
nirūpayituṃ

p. 46b) 
śakyatvāt satyameva kāryāpekṣayā evaṃ mṛdāderavāṃtarakāraṇasya 
tattatkāryāpekṣayā satyatve siddhepi paramārtha satyatvaṃ nopeyate 
śrutyā brahmavyatiriktasya sarvasyaiva vādhitatvāt | brahmaṇastu 
paramārtha satyatvaṃ sadātmano vādhaśūnyatvāt | abhyupagamyate | ata 
eva jagatkāraṇasya satyatve mṛdādi satyatvaṃ | jagato mithyātve ca mṛdādi 
kāryasya ghaṭāderanṛtatvaṃ ca dṛṣṭāṃttatvena śrutyā upādīyate 
taduktaṃ paṃcadaśyāṃ | evaṃ māyāmayatvena vikārasyānṛtātmatāṃ 
vikārādhāramṛdvastu satyatvaṃ cābravīcchrutiriti śloke 
vikārānṛtatvādau pūrvākta nyāyakalāpa | evaṃ śabdārthaḥ 
dṛṣṭāṃtatveneti śeṣaḥ | uktaṃ ca bhāmatīti baṃdhane | tadanena 
pramāṇena vikārajātasyānirvācyatayā siddhamanṛtatvaṃ kāraṇasya 
nirvācya tayā siddhaṃ satyatvaṃ ca mṛtiketyeva styamityādinā 
prabaṃdhena dṛṣṭāṃtatayānuvadati śrutiriti vācāraṃbhaṇaṃ vikāro 
nāmadheyaṃ mṛtiketyeva satyamiti śrutirityarthaḥ | vikāro ghaṭādirvācā 
ghaṭaśarāvādirastītyādi

p. 47a) 
śabdenārabhyate vyavahriyata ityāraṃbhaṇaṃ vācā vyavahriyata eva na 
vastutosti vikārastasya durnirūpatvāditi bhāvaḥ | kathaṃ tarhi 
mṛdvastunassakāśāt ghaṭādijīta iti kāryakāraṇayorbhedavyavahāra 
ityata āha | nāmadheyaṃ bhedavyavahāro nāmamātraṃ arthaśūnyaḥ | 
yathārāhoḥ śiraḥ puruṣasya caitanyamiti vyavahāraḥ vikāravat 
bhedopyanirvacanīya iti bhāvaḥ | kiṃ tarhi satyaṃ tatrāha | mṛtiketi anena 
mṛtikātvena rūpeṇa ghaṭaśarāvādi vikāreṣu pratīyamānaṃ 
kāraṇarūpaṃ vastusatyaṃ vikārasatyatvameva kāreṇa vyavachidyate 
tatsiddhaṃ durvacatvaṃ kāraṇādbhedābhedābhedābhyāṃ kāryasyeti | 
pṛcchati atheti | nanu vākyārtha bhūtaśuddha brahmaṇa eva śrutau 
lakṣaṇamuktaṃ tadvijijñāsasveti vākyaśeṣa lakṣaṇīyasya brahmaṇo 
jijñāsyatvābhidhānāt | tathā ca niścitārthe praśnānupapatiriti cenna | 
yathā śuddhasya jijñāsya tvaṃ | evaṃ tatvaṃ 
padārthabhūtayorjīveśvarayorapi śuddha brahmapratipati hetutvena 
jijñāsya tvamasti tathā 

p. 47b) 
tayorapi vakṣyamāṇarītyābhinna nimito pādānatvaṃ ca 
saṃbhavatīti | jijñāsya tvakāraṇatvayoḥ sādhāraṇatvena 
praśnopapateriti bhāvaḥ | jīva īśo viśuddhācit tathā jīveśayorbhidā 
| avidyā taccittoryogaṣṣaḍasmākamanādaya iti saṃpradāyavidvacane 
caitanyatraividhyasyaiva prasiddhatvātadanusāreṇa tredhaḥ praśnaḥ | 
sāmānyajñanasya viśeṣavubhutsā hetutvāt brahmaṇaḥ 
sāmānyarūpeṇopādānatvajñānānaṃtaryamatha śabdārthaḥ praśno 
vā tadarthaḥ | īśvararūpaṃ jīvarūpaṃ vā brahmanopādānamiti eva 
kārārthaḥ | janmādyasya yata iti sūtraṃ janma ādirasyeti bahubrīhiḥ 
janmasthitibhaṃgaṃ anyapadārthaḥ | janmādīti napuṃsakaika vacanena | 
anyapadārthe samāhāra dvaṃdva sūcanādanya padārtha 
bhūtajanmasthiti bhaṃgeṣvitaretarayogadvaṃdvāśrayaṇe tu janmādaya iti 
sūtrāpateḥ | janma na āditvaṃ ca jāyamāna padārtheṣu 
sthitibhaṃgāvapekṣya dṛṣṭamiti sūtre janmanaḥ prāthamyarūpāditva 
nirdaśaḥ | asyeti sarvanāmnā sūtrakarturbuddhistha 
sakalaprapaṃcanideśaḥ ṣaṣṭyā ca jagato 

p. 48a) 
janmādeśca saṃbaṃdhanirdeśaḥ | yata iti kāraṇanirdeśaḥ sūtre 
tatpadādhyāhāraḥ pūrvasūtrāt brahmapadānuṣaṃgaḥ | tathā ca yataḥ 
kāraṇādasya jagatojanmāṃdi tadbrahmeti sūtrārthaḥ | jñeya brahmeti 
vākyārtha bhūtaśuddha brahmaṇa eva prādhānyena lakṣaṇīya tvāt | 
tasyaiva janmādi sūtre lakṣaṇamucyate | athāto brahmajijñāseti 
pūrvasūtre śāstraviṣaya samarpakeṇa brahmapadena śuddhabrahmaṇa 
evopāttatvena tasyaiva lakṣaṇākāṃkṣaṇācceti bhāvaḥ | natvātmana 
ākāśaḥ saṃbhūtaḥ sokāmayatayassarvajñaḥ sarvavidityādikāraṇa vā 
koṣu īśvararūpa brahmaṇakāraṇatvamucyate na śuddhasya tasya 
kāmayitṛtva sarvajñānakartṛ ||

vivaraṇānusāriṇastu yaḥ sarvajñaḥ sarvavit yasya jñānamayaṃ tapaḥ 
tasmādetadbrahmanāmarūpamannaṃ ca jāyata | ityādi  śruteḥ | 
sarvajñatvādi viśiṣṭaṃ māyāśavalamīśvara rūpameva 
brahmopādānaṃ | ata eva bhāṣyeṃ tastaddharmopadeśāt sarvatra 
prasiddhopadeśādityādyadhikaraṇeṣu saiva ṛk tatsāma tadukthaṃ 
tadyajustad brahma sarvakarmā sarvakāmaḥ sarvagaṃdhaḥ

p. 48b) 
sarvarasa ityādiśrutyuktaṃ sarvopādānatvaprayuktaṃ sarvātmakatvaṃ 
jīvavyāvṛtamīśvaraliṃgamityupavarṇitaṃ ||

tvādyanupapateratastadvākyagatātmapada tatpada sarvajñādi padānāṃ 
śabalavācitvāt | na kāraṇa vākyebhyaḥ śuddhasyopādānatva siddhiritirenetyāha 
| tathā ceti | janmādi sūtra tadbhāṣyayoḥ svārasyena 
śuddhasyopādānatvāvagame satītyarthaḥ | lakṣaṇaiva svīkriyate ataḥ 
kāraṇavākyebhyaḥ śuddhasya kāraṇatvāvagatiryukteti bhāvaḥ | atha śuddhaṃ 
brahmopādānamityādi praśne dvitīyapakṣamādāya prativacanamutthāpayati 
vivaraṇeti | yasya prakṛtasya bhūtayoneḥ pūrvamaṃtropātaṃ tapaḥ 
jñānamayaṃ svarūpajñānavikāraḥ māyāvṛti pratibiṃbarūpamiti yāvat | 
tasmāt sarvajñādbhūtayonessakāśāde tatsannihitaṃ | aparakālīnaṃ 
kāryarūpamiti yāvat brahmahiraṇyagarbhākhyaṃ jāyata iti 
śruterīśvararūpameva brahma upādānamiti saṃbaṃdhaḥ | na śuddhaṃ 
jīvarūpaṃ vetyevakārārthaḥ sarvajñatvādītyādi padena sarvavitvakāma pitṛtva 
sarveśvaratvādīni gṛhyaṃte māyopādhinirūpitarvivatvaviśiṣṭe sarvajñatvādi 
guṇayuktaṃ ca yadīśvararūpaṃ brahmacaitanyaṃ tadevopādānamityarthaḥ | atha 
śuddhaṃ brahmopādānamiṣyata iti praśnasya prativacanāvasare īśvararūpameva 
brahmopādānamitye tāvati vaktavye tasya māyāśabalatva viśeṣaṇamīśvaropi 
śuddhacaitanyameveti bhrāṃti nirāsārthaṃ tasya sarvajñatvādyaneka 

p. 49a) 
viśeṣaṇopādānaṃ ceśvararūpa brahmaṇa upādānatve yassarvajña 
ityādikāraṇavākyānāṃ sarveṣāmaika kaṃṭhyapradarśanārthamiti 
maṃtavyaṃ jīvaśuddha brahmavyāvṛteśvararūpa brahmaṇa ||

jīveśvarānusyūta caitanyamātrasya sarvopādānatve tu na tajjīva 
vyāvṛtamīśvara liṃgaṃ syāt | saṃkṣepa śārīrakeśavalopādānatva 
nirākaraṇamapi māyāviśiṣṭopādānatva nirākaraṇābhiprāyaṃ na tu 
niṣkṛṣṭeśvararūpa caitanyopādānatva nirākaraṇa paraṃ | tatraiva 
prathamādhyāyāṃte jagadupādānatvasya tatpadārthavṛttitvokteḥ ||

upādānatve bhāṣyasaṃmatimāha | ata eveti | īśvararūpa brahmaṇa 
evopādānatvābhyupagamā devetyarthaḥ | ityādi śrutyuktaṃ sarvopādānatva 
prayuktaṃ sarvātmakatvamīśvaraliṃgamityupavarṇitaṃ bhāṣye iti saṃbaṃdhaḥ 
yasya sarvopādānatvaṃ tasya 
sarvātmakatvamupādānopādeyayostādātmyānnānyasyetyavivādaṃ | yadi 
pratibiṃbatvaviśiṣṭacaitanyarūpe jīve viṃvatva viśiṣṭacaitanyarūpa īśvare ca 
viśeṣyatayā anusyūta śuddhacaitanyarūpa brahmaṇaḥ sarvopādānatvamiṣyate | 
tadā tasyaiva sarvātmakatvasyānneśvarasyeti sārvātmyasya bhāṣye 
jīvavyāvṛteśvara liṃgatvopanyāso na syāt | na ca viśeṣya bhūtaśuddha 
brahmagataṃ sarvātmakatvaṃ vivatvaviśiṣṭa caitanyarūpeśvara liṃgatayā 
bhāṣye

p. 49b) 
varṇitamiti vācyaṃ | tathā sati tasya jīvavyāvṛtatvaṃ na syāt viśeṣya dharmasya 
sarvātmakatvasya īśvaradharmatvavajjīvadharmatvasyāpi satvādityāśayenāha | 
jīveśvarānusyūteti chāṃdogye śrūyate | ya e * tarāditye hiraṇmayaḥ 
puruṣodvaśyate hiraṇyaṇmaśurhiraṇyakeśaḥ | āpraṇakhāt sarva eva suvarṇa 
ityupakramya tasya ṛk sāmarthageṣṇāvityuktā? utaratraya eṣoṃtarakṣiṇi puruṣo 
dṛśyate saiva ṛktatsāma tadukthaṃ tadyajustadbrahmeti coktā tadya ime 
vīṇāyāṃ gāyaṃti enaṃ te gāyāṃtīti | asyārthaḥ āditye aṃtaryaḥ puruṣaḥ 
śāstrato dṛśyate eṣa hiraṇmayaḥ jyotirmayaḥ svataḥ prakāśacaitanya svarūpa 
ityarthaḥ | tasyopāsanārthaṃ śarīramāha | hiraṇyaśmaśrurityādinā | 
hiraṇyasuvarṇaśabdau jyotiḥ parau | praṇakhānakhāgnaṃ āḍuḥ abhivyāptau 
tasya hiraṇmaya puruṣasya ṛk sāmanīgeṣṇau parimalauktarityā stuti dhanībhūte 
itya ||

gāt tasyaiva puruṣasyāditya sthānavadupāsanārthaṃ sthānāṃtaramāha 
| ya eṣoṃtarakṣiṇīti | saiva ṛgityādau vidheyā pekṣayāliṃgavyatyāsaḥ | sa 
eva ṛk puruṣaḥ samāsāmasaḥ ukthaṃ saḥ yajuḥ saḥ brahmavedaḥ 
brahmapadaṃ ṛgādyati rikta vedaparaṃ | tathā ca geṣṇavākyena 
sarvadevātmakatvamuktaṃ saiva ṛgiti vākyena sarvavedātmakatva

p. 50a) 
muktaṃ | tathā ye ime prasiddhāgāpakāḥ vīṇāyāṃ laukika puruṣaṃ 
gāyaṃti tepi enaṃ puruṣaṃ gāyaṃtītyuktyā iṃdrādyātmakatvavat 
laukikapuruṣātmakatvamapi sidhyati | tathā ca sarvadevātmakatva 
sarvavedātmakatva sarvalaukika puruṣātmakatvānimilitvā sarvātmakatve 
paryavasyaṃti | tiryagātmatvasyāpyukta prāyatvāt | evaṃ sthite saṃśayaḥ 
āditye akṣiṇi cāṃtaḥ śrūyamāṇo hiraṇmayaḥ puruṣaḥ 
maṃḍalābhimāni devatāviśeṣo vā nityasiddhaḥ parameśvaroveti | tatra 
devatā viśeṣa eva hiraṇmayaḥ puruṣastasya saṃsāritvena hiraṇyaśma 
śrutvādi rūpasatvopapatessarvātmakatvasyāpyupāsanārthaṃ 
tatrāropopapateśca na parameśvaraḥ tasya śarīrā saṃbhavāditi 
prāptaṃ evaṃ prāpte brūmaḥ | aṃtastaddharmopadeśāt sarvatra 
prasiddhopadeśāditi ādityādāvaṃtaravasthito hiraṇmayapuruṣo 
nityasiddha parameśvara iva kutaḥ taddharmasya sarvātmakatvasya saiva ṛk 
tatsāmetyādāvupadeśātsarvātmakatvaṃ hi īśvarasyaiva dharmaḥ | tasya 
sarvopādānatvena sarvātmakatvo

p. 50b) 
papaterna ca mukhya saṃbhave satyāropa kalpanānyāyyā 
parameśvarasyāpi sādhakānugrāhārthamichāvaśānmāyāgata 
śuddhasatvāṃśa pariṇāmarūpaśarīrasaṃbhavādumāsahāyaṃ 
parameśvaraṃ prabhumityādi śrutiṣu janmakarma ca me divyamityādi 
smṛtiṣu ca prasiddhatvācceti nirṇayaḥ | sarvaṃ khalvidaṃ brahmeti 
prakṛtyasakratuṃ kuvīteti vākyena kratu śabdavācyamupāsanaṃ vidhāya 
upāsyākāṃkṣāyāṃ paṭhyate | manomayaḥ prāṇaśarīraḥ bhārūpaḥ 
satyasaṃkalpa ākāśātmā sarvakarmā sarvakāmaḥ | sarvagaṃdhassarva 
rasassarvamidamabhyāto vākyanādara eṣama ātmāṃtarhṛdaya iti | 
ayamarthaḥ | manomayaḥ ||

rthaḥ idaṃ ṛksāmageṣṇatvaṃ samasta ṛk sāmastutyatvarūpaṃ hiraṇmaya 
puruṣaviśeṣaṇaṃ tasya vede ṛksāmastutyatayā 
prasiddheṃdrādyātmakatvamādāya paryavasyati | 
hiraṇmayapuruṣasyeṃdrādibhyassākāśādbhinnatve tu tadviśeṣaṇaṃ na sidhyati 
anyastu te ranyaviṣayakatvāyo ||

manaḥ pradhānaḥ prāṇaḥ śarīramasyeti prāṇaśarīraḥ | 
bhāścaitanyaṃ rūpamasyeti bhārūpaḥ satyāḥ 

p. 51a) 
apratihatāḥ saṃkalpāḥ sṛṣṭyādi gocarā asya ākāśa 
vadātmāvyāpakatva sūkṣmatvādi yuktaṃ svarūpamasya sarvāṇi 
karmāṇi kriyaṃta iti vyutpatyā kāryāṇyasya yadvā 
bhūtaguṇagaṃdharasādi sannidhānātkarmapadaṃ parispaṃda paraṃ 
sarvaṃ parisyaṃdā asyetyarthaḥ | sarve kāmā ichārūpā asya 
sukhaviśeṣarūpā vā sarve gaṃdhāḥ puṇyarūpāḥ asya puṇyo gaṃdhaḥ 
pṛthivyāṃ ceti smṛteḥ sarve rasāḥ asya idaṃ dṛśyaṃ sarvaṃ abhi 
ābhimukhyena tādātmyenātaḥ vyāmaḥ vāgeva vākaḥ vāko asyāstīti 
vā kī na vākī avākī vāgiṃdriya śūnya iti yāvat | vāk grahaṇaṃ 
karmeṃdriyāṇāṃ mukhya prāṇasya ca upalakṣaṇaṃ | 
kriyāśaktimatvāviśeṣāt | ādaraḥ kāmaḥ sosya nāstītyanādaraḥ | 
ādaraniṣedhena tatpariṇāmi manoniṣidhvaṃ bhavati mano niṣedhena ca 
jñāneṃdriyāṇāṃ niṣedhassiddho bhavati | jñānaśaktimatvāviśeṣāt | 
atra parispaṃdechā gaṃdharasavatvaṃ tadā śrayairvāyumataḥ 
pṛthivījalairbhūtaviśeṣaistādātmyaṃ vinā na saṃbhavatīti 
sarvakarmatvādi vacanena aviśeṣeṇa sarvatādātmya

p. 51b) 
pratipādaka sarvamidamabhyāta iti vacanena ca manomayatvādi guṇakasya 
sarvātmatvaṃ pratīyate | tacca brahmaṇa evopapadyate | tasya 
sarvopādānatvena sarvātmakatvopapateḥ | na jīvo manomayatvādi 
guṇakastasya sārvātmyā saṃbhavāt | na ca manomayatva 
prāṇaśarīratvayorjīvadharmayorbrahmaṇya saṃbhava iti vācyaṃ 
bhūtatādātmyena gaṃdhādi matvavajjīva tādātmyena 
manomayatvādyupapateriti | sūtrārthastu manomayatvādi guṇakaṃ 
brahmaiva upāsya tveneha nirdiśyate kutaḥ sarvatra vedāṃteṣu prasiddhasya 
| brahmaṇaḥ sarvaṃ khalvidaṃ brahmeti pūrvavākye 
svaśabdenaivopadeśādasminnapi vākye prāṇaḥ śarīramasyetyādi 
vigrahavākyeṣu pakṛtabrahmākarṣaka sarvanāmaśrutīnāṃ satvācca 
brahmaiva saguṇamupāsyamatreti siddhaṃ | sarvopādānatve tviti 
śuddhabrahmavajjīvasya sarvopādānatvopagamepi sarvātmakatvaṃ 
jīvavyāvṛtamīśvaraliṃgaṃ na syāditi | tu śabdārthaḥ | nanu 
saṃkṣepaśārirake māyāśavalasya upādānatvaṃ nirastamiti tadvirodha 
ityata

p. 52a) 
āha | saṃkṣepaśārīraka iti | 

māyāyā api biṃbabhūteśvara viśeṣaṇatayānupādānatvāśrayakoṭau 
niveśa eva tatra dūṣitaḥ | na tu biṃbatvaviśiṣṭa caitanyarūpeśvarasya 
tannirastamiti na tadvirodha ityarthaḥ | nanu śabalasyopādānatvaṃ 
nirākṛtyajagadupādātatvasya jñeya brahmalakṣaṇatva samarthana parasya 
saṃkṣepaśārīraka graṃthasya kathamevamabhiprāyaḥ kalpayituṃ 
śakyate svarasatastasya biṃba pratibiṃbānugataśuca brahmopādānatva 
pratipādanaparatvāvagamāditi netyāha | tatraiveti | saṃkṣepaśārīraka 
evetyarthaḥ | na ca tatpadārtha vṛtitvaṃ tatpadalakṣyārtha vṛtitvaṃ 
vivakṣitaṃ lakṣyārthaśca śuddhaṃ brahmeti na saṃkṣepaśārīraka 
graṃthasya pūrvāparavirodhaḥ | na vāte na biṃba 
bhūteśvarasyopādānatva lābha iti vācyaṃ | lakṣyārtha tvasya vākyārtha 
sādhāraṇatayā tatpadārthavṛttitva 
viśeṣaṇavaiyarthyāpatestatpadārthavṛttitvaṃ 
tatpadavācyārthavṛttitvameva vaktavyamiti tadavirodhāya sarvajñatvādi 
guṇakeśvarasya jagatkāraṇatva pratipādaka 

p. 52b) 
vahuśrutyavirodhāya ca śabalopādānatva nirākaraṇaṃ 
māyāviśiṣṭopādānatva nirākaraṇarūpameva vaktavyamiti na 
saṃkṣepaśārīraka virodha iti bhāvaḥ | tarhi janmādi sūtra 
tadbhāṣyayorjñeya brahmalakṣaṇatvokti virodha iti netyāha | evaṃ ceti | 
abhinnanimitopādānatvarūpalakṣaṇasyāṃ 
tastaddharmādhikaraṇabhāṣyaparyālocanayā biṃbabhūte evāvagatve 
siddhe satītyarthaḥ | api śabdaḥ | evaṃ ceśvaragatamapi kāraṇatvaṃ 
tadanugatamakhaṃḍacaitanyaṃ śākhā caṃdramasamiva taṭastha 
tayopalakṣayituṃ śaknotīti tasya jñeya brahmalakṣaṇatvoktiriti manyaṃte | 
vipadādi prapaṃca īśvarāśrita māyā pariṇāma iti tatreśvara 
upādānaṃ ||

caitanyamityanena saṃbadhyate kāraṇatvamityanaṃtaramīśvaramitaravyāvṛtatayā 
bodhayatsaditi śeṣaḥ | tadanugatamiti | 
biṃbatvaviśiṣṭacaitanyarūpeśvarānugatamityarthaḥ | akhaṃḍacaitanyamiti | 
viśeṣya bhūtaśuddhacaitanyamityarthaḥ | taṭasthatvaṃ ca lakṣya svarūpa 
bahirbhūtatvaṃ vā lakṣyāvṛtitvaṃ vā upalakṣaṇatvaṃ vā bodhyaṃ | kva 
caṃdra iti | praṣṇe śākhāyāmityutaraṃ bhavati | tatra yathā 
śākhādigaṃtaragataṃ nakṣatravyāvṛttaṃ caṃdramupalakṣayati

p. 53a) 
tathā īśvara gataṃ kāraṇatvamīśvaramitaravyāvṛtatayā bodhayat sa taṭastha 
tayeśvarānugatamakhaṃḍacaityanyamapītaravyāvṛttata upā-upalakṣayituṃ 
śaknotyevetyarthaḥ | īśvaragatenābhinnanimitopādānatvena biṃbatva viśiṣṭa 
caitanya rūpeśvarasya jagadupādānatva saṃbhava śūnyājjīvāt | tatkartṛtva 
saṃbhava rahitātpradhānādeśca sakāśādvyāvṛtau gamyamānāyāṃ satyāṃ 
viśeṣya bhūta jñeya brahmaṇopi pradhānādivyāvṛtirgamyata ityabhipretya tasya 
jñeya brahmalakṣaṇatvaṃ janmādi sūtra tadbhāṣyayossaṃkṣepaśārīrake 
coktamiti bhāvaḥ | evaṃ taṭastha lakṣaṇena pradhānādivyāvṛtatvenāvagataṃ 
brahmakīdṛk svarūpaṃ taditi viśeṣajijñāsāyāṃ 
satyāṃsatyajñānānaṃdātmakaṃ brahmeti svarūpalakṣaṇaṃ pravartate | 
anenaivābhiprāyeṇa bhāṣyakārairuktaṃ | tasya ca nirṇaya 
vākyamānaṃdāddhyeva khalvimāni bhūtāni jāyaṃta iti yato vetyādi vākyena 
yasmāt kāraṇāt | imāni bhūtāni jāyaṃta ityuktaṃ | 
tadvastutassatyajñānānaṃta svarūpādānaṃdādevanānyasmātkāraṇāditye tat 
hi prasiddhaṃ pūrvavalyāmiti śrutyarthaḥ | anena svarūpalakṣaṇena 
biṃbabhūteśvarānugataṃ tatpadalakṣyaṃ vastuto vākyārtha bhūtaṃ jñeyaṃ 
brahmaviśeṣato nirdhāritaṃ bhavati | iyaṃ ca svarūpalakṣaṇavivakṣāmūle a ||

khaṃḍapadena sūcitā jagatprakṛtibhūta māyāpratibiṃba īśvaraḥ | 
māyā ceśvarāśritā | na ca pratibiṃbatvasya māyā kalitatvāt | 
tadviśiṣṭa

p. 53b) 
caitanyāśritatvaṃ māyāyā na saṃbhavati pratibiṃbatva kalpanātprāgeva 
tasyāścaitanyāśritatvasya vaktavyatvāditi vācyaṃ | māyāvatpratibiṃbatva 
syāpyanāditve na tasyāstadviśiṣṭa catanyāśritatvopapateḥ | vastuto nirviśeṣa 
caitanye anādikālamārabhya kalpita pratibiṃbatva sthiteranirvacaniya 
māyādhīnatva mātreṇa pratibiṃbatvasya tatka caitanye anādikālamārabhya 
kalpita pratibiṃbatva sthiteranirvacanīya māyādhīna mātreṇa pratibiṃbatvasya 
tatkalpitatvaṃ na tu pratibiṃbatvasya viyadāderiva māyāpariṇāmatvamupeyate 
tathā sati pratibiṃba bhūteśvarasya sāditva prasaṃgāt | na ca māyā | 
anādikālamārabhya caitanye pratibiṃbatvasya tatkalpitatvaṃ ghaṭayati 
tadviśiṣṭameva caitanyamāśrayata iti kathaṃ saṃbhāvayituṃ śakyamiti vācyaṃ 
| māyāyā aghaṭita ghaṭanāpaṭīyastvāt | na ca śuddha caitanyāśritaiva māyā 
tatra pratibiṃbabhāvaṃ ghaṭayatīti kuto nāśrīyata iti vācyaṃ | māyāṃ tu 
prakṛtiṃ vidyānmāyinaṃ tu maheśvaramiti śruti

p. 54a) 
virodhāt | māyinamiti padena māyāyā īśvarāśritatva pratīteḥ | 
jīvāstvavidyāpratibiṃbāḥ | jīveśāvābhāsena karotīti śruteḥ | prakṛtā 
mūlaprakṛtiḥ jīveśau pratiniṃbarūpau karotītyarthaḥ | nahyupādhibhedaṃ vinā 
pratibiṃba bhedassaṃbhavati | na caikasminnapi darpaṇe aneka pratibiṃba darśanāt 
| pratibiṃba bheda upādhibhedavyāpyo na bhavatīti vācyaṃ | ekasmin darpaṇe 
biṃbabhedena pratibiṃbabhedepi sūryādi biṃbaikya sthale upādhibhede vinā 
pratibiṃbabhedā darśanāt | biṃbabhūta caitanyasya caikatvāt | tasmāt 
īśvaropādhi māyāpekṣayā bhinnā evajīvopādhibhūtā avidyā svīkartavyā | 
na ca mūlaprakṛtiṃ prakṛtya pravṛtāyāṃ jīveśāvābhāsena karoti | māyā 
cāvidyā ca svayameva bhavatīti śrutau jīveśa 
rūpapratibiṃbādhārayormāyāvidyayoḥ svayamevetyanena 
prakṛtamūlaprakṛtyātmakatva pratipādanammāyāvidyayorbheda pakṣe virudhyata 
iti vācyaṃ | māyāyāviyadādi prakṛtitvavat | avidyāyā api liṃga

p. 54b) 
śarīrādi prakṛtitvasya vakṣyamāṇatvena māyāvidye prakṛtitvenaikīkṛtya 
svayamevetyeka prakṛtyātmakatva pratipādanasyāvirodhādavidyā cetyeka 
vacanasyāpi jātyabhiprāyatvopapaterna tannānātvavirodhopi biṃbaikya sthale 
upādhi bhedaṃ vinā pratibiṃbabhedāsaṃbhavasya darśitatvāt pratibiṃba 
jīvānāṃ ca nānā tvāt | 
adṛśyatvādhikaraṇabhāṣyepyavyākṛtamīśvarāśrayaṃ tasyaivopādhi 
bhūtamiti māyāyā īśvaropādhitva tadāśrayatvayoruktatvāt | tathā 
ānumānikādhikaraṇa prāṣye muktānāṃ ca na punarutpatiḥ | tasyā avidyā bīja 
śaktarvidyayādāhādityatra jīvanānātvasya tadupādhibhūtāvidyā nānātvasya 
ca spaṣṭamabhihita tvāt | bhāmatī nibaṃdhane tadbhāṣyasya jīvopādhibhūtā 
vidyaika nirākaraṇa tayaiva vyākhyā tatvācca ābhāsa eva ceti | sūtra 
tadbhāṣyayorjīvānāṃ pratibiṃbatāyāḥ spaṣṭamabhihitatvācca | tathā ca 
māyāvidyābhedaḥ śrutyādi saṃsata iti ye manyaṃte teṣāṃ matamupanyasyati | 
vipadādi prapaṃca ityādinā |

p. 55a) 
pūrvamate īśvararūpaṃ brahmopādānamityuktaṃ tatsatyameva paraṃ tu 
kvacijjagati jīvasyāpyupādānatvamabhyupagaṃtavyamityabhiprāyeṇāsya matasya 
pravṛtirbodhyā | īśvarāśrita māyā pariṇāma iti māyāṃ tu prakṛtiṃ vidyāditi 
śruteriti bhāvaḥ | tatreti viyadādāvīśvara eva upādānamityarthaḥ | 
aṃtaḥkaraṇādau tu śabdasūcitaṃ viśeṣaṃ darśayati īśvareti | 
bhūtairūpaṣṭaṃbhalakṣaṇaissaṃsṛṣṭatvaṃ bhūtopasṛṣṭatvaṃ tacca jīvā vā 
vidyākṛtānāṃ bhūtasūkṣmāṇāṃ viśeṣeṇaṃ | bhūtānāṃ sūkṣmatvaṃ 
parichinnatvaṃ | ata eveti | aṃtaḥkaraṇādau jīvāvidyāpariṇāma 
sūkṣmabhūtānāṃ tadupaṣṭaṃbhakatayā māyā pariṇāma mahābhūtānāṃ 
ca upādānatayā praviṣṭatvāde | aṃtaḥkaraṇādikaṃtvīśvarāśrita māyā 
pariṇāḥmamahābhūtopasṛṣṭajīvāvidyākṛta bhūtasūkṣma kāryamiti 
tatrobhayorupādānatvaṃ | ata eva evamevāsya paridraṣṭurimāṣoḍaśakalāḥ 
puruṣāyaṇāḥ puruṣaṃ prāpyāstaṃ yāṃtīti śrutau kalāśabdavācyānāṃ 
prāṇamanaḥ

p. 55b) 
prabhṛtīnāṃ viduṣo videha kaivalya samaye avidyānivṛtyā avidyā 
kāryāṃśābhiprāyeṇa vidyayo chedo darśitaḥ gatāḥ kalā paṃcadaśa 
pratiṣṭhā iti śrutyaṃtare | tadanivartyamāyākārya mahābhūta 
pariṇāmarūpopaṣṭaṃbhakāṃśābhiprāyeṇa teṣāṃ sva sva prakṛtiṣu layo 
darśita iti māyāvidyābheda vādinaḥ ||

vetyarthaḥ | yathā gaṃgādyānadyassamudraṃ prāpyāstaṃ gacchaṃti | 
evamevāsya viduṣaḥ paritaḥ sarvatrātmānaṃ pūrṇaṃ paśyataḥ kalāḥ liṃga 
śarīraika deśabhūtāḥ puruṣāyaṇāḥ puruṣa śridātmā ayanamadhiṣṭhāmaṃ 
yā sāṃtāḥ puruṣāyaṇāḥ puruṣaṃ prāpyāstaṃ gacchaṃti puruṣe līyaṃta 
ityarthaḥ | darśita iti puruṣa iti śeṣaḥ | pratiṣṭhā iti dvitīyā bahuvacanaṃ | māyā 
pariṇāmātmaka mahābhūtānīti dvitīyā bahuvacanārthaḥ | paṃcadaśakalāḥ 
pratiṣṭhāḥ pratigatāḥ tāsūlīnā iti yāvat | tadanivartyeti | īśvaropādhibhūta 
māyā yā jīvagata vidyānivartyatvā bhāvāditi bhāvaḥ | yadi kalānāṃ jīvā 
vidyā mātra pariṇāmatvaṃ tadā tāsāmaśeṣataḥ puruṣa eva layaḥ syā tathā ca 
tāsāṃ bhūteṣu layapratipādake vacanaṃ nirviṣayaṃ syādato māyā kārya 
mahābhūtānāmapi liṃgaśarīropādānatvaṃ vācyamiti | tatra 
ubhayorupādānatve śruti dvaya vyavasthā siddhireva phalamityarthaḥ | na ca 
māyāyāḥ

p. 56a) 
tatvajñāna nivartyatvābhāve mithyātva siddhirna syāditi vācyaṃ brahmaṇi sarva 
dṛśya niṣedha śruti balāddṛśyatvādi liṃgaiśca tanmithyātva siddheḥ | na ca 
māyāyāḥ vidyayā nivṛtyabhāve nivartakāṃtarābhāvāt | sarvamuktāvapi 
tadanuvṛti | prasaṃga iti vācyaṃ | mahāpralayakāle sarvaprāṇibhogaprada 
karmaṇāṃ yugapaduparame sati īśvara saṃkalpamātrādeva sarvaprapaṃca 
layavat sarvamukti ||

yathā viyadādi prapaṃca īśvarāśrita māyā pariṇāma iti tatreśvara 
upādānaṃ tathāṃtaḥkaraṇādirjīvāśritāvidyāmātrapariṇāma iti 
tatra jīva evopādānaṃ | na cāṃtaḥkaraṇādau māyākārya 
mahābhūtānāmapya nanu praveśe udāhṛtaṃ śrutidvaya 
vyavasthānupapatiḥ | kalānāṃ vidyayoccheda śrutistatvavit dṛṣṭiviṣayā 
gatāḥ kalā iti śrutistamriyamāṇe tatvavidi samīpavartinaḥ puruṣā naśyat 
| ghaṭavat tadīya śarīrādīnāmapi bhūmyādiṣu layaṃ manyaṃta iti 
taṭastha puruṣapratīti viṣayeti vyavasthāyāḥ kalālayādhikaraṇabhāṣye 
spaṣṭatvāt | iti māyāvidyābhedavādiṣveka deśinaḥ ||

p. 56b) 
kāle itaḥparaṃ sa kāryāyā māyāyāḥ prayojanaṃ nāstīti | anusaṃdhānavata 
īśvarasya satya saṃkalpasya māyāsvakāryaiḥ sahamayi vastutaścidekarase 
niḥśeṣaṃ layaṃ yātvityevaṃ rūpādeva māyāpariṇāmalakṣaṇa 
saṃkalpātallayopapateḥ | śrutismṛti purāṇādiṣu tatvajñānāt māyānivṛti 
pratipādakagraṃthajātamavidyānivṛtyabhiprāyaṃ | yadvā 
tatvajñānamātramavidyāyā iva māyāyā nivartana yogyamapi nānāprāṇi 
karmapratibaṃdhānnasyā nivartakaṃ caramamucyamānasyaiva tu tatvajñānaṃ 
pratibaṃdhakābhāvātannivartakamityādi kalpanīyamiti saṃkṣepaḥ 
aṃtaḥkaraṇādau ubhayorupādānatvamasiddhaṃ śrutidvaya vyavasthāyā 
bhāṣyakārairevānyathā pratipāditatvāditi matvāṃtaraṃ darśayati | yathā 
viyadādīti | tatvavido dṛṣṭistatvasākṣātkāraḥ | atra dṛṣṭipadena tatphalabhūtaḥ 
kalākṣayo vivakṣitaḥ | tadviṣayā puruṣe kalāpralaya śrutirityarthaḥ | bhūteṣu 
kalāpralayavacanaṃ tu kalānāmapi māyāpariṇāma mahābhūtakāryatva 
bhramavatāṃ bhrāṃti siddhārthānuvādakamiti bhāvaḥ cūrṇībhāva paryaṃto 
ghaṭanāśo yathā bhūmau dṛśyate | tadvat manyaṃta ityakṣarārthaḥ | pratīti 
viṣayeti | 

pratītiratra bhrāṃtirūpātadviṣayā tadaviṣayiketyarthaḥ | spaṣṭatvāditi | tāni 
pare tathāhyāheti tadadhikaraṇasūtraṃ | tāni manaḥ ādīni pare puruṣe 
niravaśeṣaṃ līyaṃte | tathā hi śrutirāha | evamevāsyetyādyā 
śrutirniraveśeṣaṃ layamāhahīti sūtrārthaḥ | aṃtaḥkaraṇādīnāṃ 
māyākāryatvābhāve īśvarasyāṃtaḥkaraṇādyupādānatva pratipādaka śruti 
virodha iti doṣaṃ sūcayati 

p. 57a) 
ekadeśi na iti ||

tadabhedavādiṣvapi kecidyadyapi viyadādi prapaṃcasyeśvara upādānaṃ | 
tathāpyaṃtaḥkaraṇādīnāṃ jīvatādātmyapratīterjīva evopādānaṃ | 
ata evādhyāsabhāṣyeṃtaḥkaraṇādīnāṃ jīva evādhyāsodarśitaḥ | 
vivaraṇe ca pratikarma vyavasthāyāṃ brahmacaitanyasyopādānatayā 
ghaṭādi saṃgitvaṃ  jīvasya tada saṃgitvepyaṃtaḥkaraṇādi saṃgitvaṃ ca 
varṇitamityāhuḥ | etasmājjāyate prāṇomanaḥ sarveṃdriyāṇi ca khaṃ 
vāyujyoṃtirāpaśca pṛthivī viśvasya dhāriṇītyādi śruteḥ kṛtsnasya 
vyāvahārika prapaṃcasya brahmaivopādānaṃ ||

māyaivā vidyā sāceśvarasyaivopādhirjīvānāṃ tu 
pratibiṃbarūpāṇāmaṃtaḥkaraṇānyevopādhaya iti 
māyāvidyayorabhedavādinopi kecidaṃtaḥkaraṇādau jīvasyaivopādānatvaṃ 
tadbhedavādina iva vadaṃtītyāha | tadabheda vādiṣvapīti | 

api śabdaḥ kvacidaṃśe pūrvamata sāmyārthakaḥ | tacca sāmyaṃ 
tathāpītyādinā spaṣṭaṃ bhaviṣyati | nanu viyadādi prapaṃcepi jīva 
evopādānaṃ kiṃ na syādityata āha | yadyapīti | īśvarāśrita māyāpariṇāma 
tvāt | īśvara eva viyadādau upādānaṃ na jīva ityarthaḥ | nanu māyā 
vidyayorabhedopagame avidyāpariṇāmāṃtaḥkaraṇādīnāmapi |

p. 57b) 
īśvarāśrita māyā pariṇāmatvāviśeṣādīśvara evāṃtaḥkaraṇādāvapi 
upādānamiti vaktumucitamiti netyāha | tathāpītyādinā | jīveti | ahaṃkartā 
ahaṃprāṇimi ahaṃkāṇaḥ ahaṃ sthūla ityādi prakāreṇāṃtaḥkaraṇādīnāṃ 
śarīrāṃtānāṃ jīva tādātmyaṃ pratīyate tacca teṣāṃ jīve dhyastatvaṃ vinā 
na saṃbhavatīti jīvasyaiva tadadhiṣṭhānatvarūpamupādānatvaṃ na 
ceśvarasyetyarthaḥ | pratikarmavyavastheti | 

brahmaṇaḥ svarūpa caitanye na sarvadā sarvabhāsakatvarūpe sarvajñatve ukte 
tarhi jīvasyāpi svarūpa caitanye naiva sarvadā sarvadraṣṭṛtvamiti doṣaprasaktau 
jīvaṃ prativiṣaya vyavasthā pratipādakagraṃtha ityarthaḥ | brahmeti biṃba 
caitanyarūpabrahmaṇaḥ sarvopādānatayā ghaṭādi tādātmyarūpaḥ saṃsargaḥ 
kḷpta ityarthaḥ | avidyāyā vyāpakatvena tatpratibiṃba rūpajīvasya vyāpakatvepi 
na ghaṭādibhistasya tādātmyamupādānatvābhādādaṃtaḥkaraṇādibhistutī ||

jīvastu prātibhāsikasya svapnaprapaṃcasya ca 
kṛtsnaprasaktirniravayavatvaśabdakopovetyadhikaraṇe brahmaṇo 
jagadupādānatve tasya kārtsnyena jagadākāreṇa pariṇāme 
vikārātirekeṇa brahmābhāvo vā ekadeśena pariṇāme niravayavatva 
śruti virodho vā prasajyata iti | pūrvapakṣe | ātmani caivaṃ vicitrāśca hīti 
sūtreṇa

p. 58a) 
vivartavādābhiprāyeṇa svapna dṛśijjīvātmani 
svarūpānupamardanenānekākāra svapna prapaṃca sṛṣṭivat | brahmaṇi 
viyadādi sṛṣṭirupapadyata iti siddhāṃti tatvādityanye ||

vasya tādātmyalakṣaṇaḥ saṃsargostīti pratipāditaṃ vivaraṇa ityarthaḥ | anena 
jīvasyāṃtaḥkaraṇādā upādānatvamuktaṃ bhavati | anyathā 
ghaṭātibhirivātaḥkaraṇādibhirapyukta saṃgitvaṃ jīvasya na 
syādupādānatvābhāvāviśeṣāditi bhāvaḥ | atrāṃtaḥkaraṇādi 
pariṇāmyupādānabhūtāyā avidyāyā īśvarāśrita māyayā 
sahābhedāṃgīkāre īśvarasyaivāṃtaḥkaraṇādāvupādānatvaṃ 
vaktumucitaṃ | yadi jīva tādātmya pratipatyādibhirukta hetubhiḥ | 
jīvasyaivāṃtaḥkaraṇādāvupādānatvaṃ vaktavyaṃ tadāṃtaḥkaraṇādi 
pariṇāmi bhūtāvidyāyāḥ jīvāśritatvamīśvarāśrita māyāyāḥ 
sakāśādbhinnatvaṃ ca vaktavyaṃ kāryātmanā pariṇamyamāna 
prakṛtyāśrayatvātiriktasya caitanyagatopādānatvasyābhāvādato 
māyāvidyayorabhedāṃgīkāro 
jīvasyaivāṃtaḥkaraṇādāvupādānatvāṃgīkāraśca paraspara viruddha itya 
svarasastadabhedavādīṣvapītyapi śabdena sūcitaḥ | 
īśvarasyāṃtaḥkaraṇādāvapyupādānatvamupetyāpi tasya kāryamātre 
upādānatvannāstīti viśeṣaṃ vaktumatāṃtaramavatārayati | etasmāditi 
prakṛtādīśvarādityarthaḥ | prakṛtitvaṃ ṣaṃcamyarthaḥ | tu 
śabdovadhāraṇārthaḥ |

p. 58b) 
svapnaprapaṃcasyetyanaṃtaramupādānamityanuṣaṃgaḥ kiṃ kṛtsnaṃ 
brahmajagadākāreṇa pariṇamate ekadeśena vā nādya ityāha | tasyeti | yathā 
dadhyākāreṇa pariṇatasya kṣīrasya pūrvarūpātpracyutiḥ | evaṃ brahmaṇopi 
svarūpātpracyutiḥ syādityarthaḥ | brahmaṇa ekadeśaḥ pariṇamata iti 
dvitīyakalpaṃ dūṣayati | ekadeśeneti | pūrva ||

jīva eva svapnadraṣṭṛvatsvasminnīśvarādi kharva kalpakatvena 
sarvakāraṇamityapi kecit | atha māyāṃ tu prakṛtiṃ viṃdyādityādi 
śrutermāyā jāḍyasya ghaṭādiṣvanugamācca māyājagadupādānaṃ 
pratīyate kathaṃ brahmopādānaṃ | atrāhuḥ padārtha 
tatvanirṇayakārāḥ brahmamāyā cetyubhayamupādānamityubhaya 
śrutyupapatiḥ | satā jāḍyarūpobhayadharmānugatyupapatiśca tatra 
brahmavivartamānatayopādānamavidyāpariṇamamānatayā ||

pakṣa iti | ubhayathāpi brahmaṇa upādānatvaṃ na saṃbhavatīti pūrvapakṣe 
prāpte satītyarthaḥ | yadi brahmaṇa upādānatvaṃ 
kṣīrapṛthivyādivatpariṇāmitvarūpamabhyupagamyeta tadā kṛtsna prasaktādi 
doṣaḥ prasajyeta na tu tathābhyupagamyate kiṃ tu rajjvādeḥ 
sarpādyupādānatvavat vivartopādānatvaṃ brahmaṇa 

p. 59a) 
upeyate ato noktadoṣāvakāśa iti siddhāṃta eti | ātmani ceti | ekaścakāro yathā 
śabdasamānārthaḥ | dvitīyovadhāraṇārthaḥ hi śabdo hetvarthastataśca yathā 
ātmani jīve svapna draṣṭari vicitrāḥ rathādi sṛṣṭayo jīvacaitanya svarūpoyamarde 
vinaiva bhavaṃti svapnāvasthānivṛtyanaṃtaramapi budhyādi sākṣitayā 
jīvacaitanyasya yathā pūrvamavasthānāt | evaṃ brahmaṇi tatsvarūpa pracyutiṃ 
vinaiva vicitrāḥ viyadādi sṛṣṭayaḥ saṃbhavaṃti | sṛṣṭisthitisaṃhāreṣu 
saccidānaṃdasvarūpeṇa brahmānuvṛteḥ śrutisiddhatvāditi sūtrāditi 
sūtrārthaḥ | atha śuddhaṃ brahmopādānamityādi praśne tṛtīyaṃ 
pakṣamādāya prativacanamavatārayati | jīva iti | 

paripūrṇaścidātmā avidyayā avaccheda pratibiṃba bhāvau vināpi prāpta 
jīvabhāvaḥ san | ātmānameva sarveśvaraṃ kalpayati prāpteśvara bhāvāt | 
svasmādevagaganādi sṛṣṭiṃ kalpayati svasya kalpitādīśvarādbhedaṃ 
tanniyamatvaṃ ca kalpayati | tathā krameṇa manuṣyādi bhāvaṃ kalpayati | yathā 
viyadādi prapaṃco vyāvahārika satyaḥ svapnaprapaṃcaḥ prātibhāsika iti pakṣe 
svapnadraṣṭā jīva eva devatirya"nmanuṣyādi bhāvena tanniyaṃtṛ parameśvara 
rūpeṇa tato bhinnatvādi rūpeṇa cātmānaṃ kalpayati tadvattathā ca svasminneva 
sarvaprapaṃca kalpakatvājjīvabhāvāpannaṃ brahma sarvopādānamiti dṛṣṭi 
sṛṣṭi vādina āhurityarthaḥ | jīvabhāvāpanna brahmaṇaḥ 
sarvopādānatvamityasminpakṣe jīvādadhikasyeśvarasyābhāvādī ||

śvarasya sarvajīvaniyaṃtṛtva pratipādaka 

p. 59b) 
śrutismṛti nyāyasūtra bhāṣyādi virodho baṃdha 
mokṣavyavasthānupapatiśceti doṣaṃ sūcayati | ityapi keciditi | 

tathā ca jīveti vyāptabhāvādīśvararūpameva brahmasarvopādānamiti 
sthitamidānīṃ brahmalakṣaṇasyopādānatvasyā saṃbhavamāśaṃkate | 
atheti | śrutau tu śabdo māyāyāḥ prakṛtitvamavadhārayati | yathā 
mṛdādi gataślakṣṇatvāderghaṭādāvanugamāt | ghaṭādau 
mṛdāderupādānatvaṃ | tathā māyāgata jāḍyasya 
jagatyanugamātasyāstadupādānatvamiti yuktimapyāha | māyā jāḍyasyeti 
| kathamiti | nanu brahmaṇa upādānatvaṃ bahuśrutyudāharaṇena pūrvaṃ 
darśitaṃ satyaṃ darśitaṃ | tatu na saṃbhavati niravayavasya tasya 
mṛdāderiva pariṇāmyupādānatvā saṃbhavānna ca vivartopādānatvaṃ 
niravayavasyāpi saṃbhavati gaganādau nailyādyāropadarśanāditi 
vācyaṃ | pariṇāmiṣviva vivartādhiṣṭāneṣu loke upādānatva 
prasidhyabhāvena tatropādānatvābhyupagamasya 
paribhāṣāmātratvādityākṣepābhiprāyaḥ upādānatva ghaṭita 
brahmalakṣaṇasyāsaṃbhavaṃ 

p. 60a) 
nirācaṣṭe | atrāhurityādinā | sateti | 

na ca vādhāyogya svarūpabhūtāyāstasyāḥ 
brahmasvarūpatvātsatāyāstaddharmatvoktirayukteti vācyaṃ | rāhoḥ śira 
iti vat bhedakalpanayātaddharmatva vyavahāropapateriti bhāvaḥ | nanu 
upādāna dvayaṃrthamiti netyāha | tatreti | yadvā niravayavasya brahmaṇa 
upādānatvamanupapannamiti netyāha | tatreti | māyā brahmaṇormadhya 
ityarthaḥ | ākṣepābhiprāyamanūdyanirācaṣṭe | na ceti | mṛdādiṣu 
prasiddhasyopādāna lakṣaṇasya vivartādhiṣṭhāneṣvapi satvāt | 
teṣūpādānatvābhyupagamasya paribhāṣā mātratvannāstītyarthaḥ | 
svātmanīti | atra svaśabda upādānatvābhimata vastu paraḥ tathā ca 
kāryā dhāratve sati kāryajani hetutvamupādānatvaṃ 
nimitakāraṇavāraṇāya satyaṃ taṃ bhūtalāderapi kāryā dhāratvena 
tadvāraṇāya viśeṣyaṃ tatrāpīti | vivartādhiṣṭhānepītyarthaḥ | 
uktāmeveti | prapaṃce ubhayorapi māyā brahmaṇorupādānatvaṃ tatra ca 
na ca vivartādhiṣṭāne pāribhāṣikamupādānatvaṃ svātmani kāryajani 
hetutvasyopādānalakṣaṇasya ||

p. 60b) 
tatrāpyaviśeṣāditi kecit | uktāmeva prakriyāmabhyupagamya vivarta 
pariṇāmopādāna dvaya sādhāraṇamanyalakṣaṇamāhuḥ | 
svābhinnakāryajanakatvamupādānatvaṃ asti ca prapaṃcasya sadrūpeṇa 
brahmaṇā vivartamānena jaḍenājñānena pariṇāminā cābhedaḥ | sat 
ghaṭaḥ jaḍo ghaṭa iti sāmānādhikaraṇyānubhavāt ||

pariṇāmitayā māyāyā upādānatvaṃ | adhiṣṭhāna tayā ca brahmaṇa 
upādānatvaṃ ubhayorupādānatve śruti nyāyayorupapattiścetyarthaḥ | 
svābhinneti | svaśabdena ghaṭādyupādāna mṛdādi jagatpariṇāmyupādāna 
bhūtamajñānaṃ jagat | vivartopādāna bhūtaṃ brahma ca gṛhayate | tatra 
ghaṭādarmṛdādessakāśādabhedaḥ sphuṭaḥ mṛdeva ghaṭa ityanubhavāt | 
ajñāne brahmaṇi ca kāryā bhedamanubhavena darśayati | asti ceti | nanu mṛdghaṭa 
itivat brahmaghaṭaḥ brahmapaṭaḥ | ityanubhavo nāsti tathā ajñānaṃ ghaṭa 
ityādyanubhavopi nāsti ataḥ prapaṃcasyājñānena brahmaṇā ca kathama 
bhedostīti śaṃkānirāsāyabrahmaṇaḥ | sadrūpatvaṃ viśeṣaṇaṃ dattaṃ 
ajñānasya jaḍatvaṃ | tathā ca brahmājñānābhyāṃ saha 
brahmatvājñānatvā kāreṇābhedānubhavābhavepi satva jaḍatva rūpeṇa 
tābhyāṃ saha prapaṃcasyābhedānubhavostītyāha | san ghaṭa ityādinā | nanu 
ghaṭotpateḥ pūrvaṃ tatkāraṇa dravyasya mṛtvānubhavāt mṛtvasya 
kāraṇadharmatve siddhe sati 

p. 61a) 
mṛdghaṭa iti pratyakṣānubhavaḥ kāryakāraṇadravyayorabhedāvagāhīti yuktaṃ | 
satva jaḍatvayostu kāraṇa dharmatve kiṃ mānaṃ yena san ghaṭaḥ jaḍo ghaṭa 
ityanubhava balena sadrūpa jaḍarūpābhyāṃ brahmā jñānābhyāṃ 
prapaṃcasyābhedaḥ siddhediti ceducyate | brahmaṇaḥ sadrūpatvaṃ sa devetyādi 
śruti siddhaṃ tadetajjaḍamohātmakamiti | śrutyā ajñānasya jaḍatvaṃ siddhaṃ | 
tathā ca ghaṭādau mṛddravyā bhedāt mṛtvānubhavavat | sadvastvādi 
rūpakāraṇadravyābhedā deva prapaṃce satva jaḍatvānubhavopapatau pṛthak 
satvādi dharmo nopeyate | tathā ca san ghaṭo jaḍo ghaṭa ityādyanubhavopi 
kāryakāraṇadravyā bhedāvagāhīti ||

na ca tadananyatvamāraṃbhaṇaśabdādibhya iti sūtre ananyatvaṃ 
vyatirekeṇābhāvaḥ na khalu ananyatvamitya bhedaṃ brūmaḥ | kiṃ tu 
bhedaṃ vyāsedhāma iti bhāṣyabhāmatīnibaṃdhābhyāṃ prapaṃcasya 
brahmābheda niṣedhādabhedābhyupagamepasiddhāṃta iti vācyaṃ | 
tayorbrahmarūpadharmi samānasatākā bhedaniṣedhe 
tātparyeṇedaṃrajatayoriva prātīti kā bhedābhyupagamepi 
virodhābhāvāditi ||

bhāvaḥ na ca jaḍarūpājñānasya prapaṃcābheda siddhāvapi māyāyāḥ 
kimāyātamiti vācyaṃ | tayorabhedābhyupagamāditi 

p. 61b) 
bhāvaḥ kāryakāraṇayorabhedābhyupagame aya siddhāṃtaṃ śaṃkate na ceti | 
tayoḥ kāryakāraṇayorananyatvamupagaṃtavyaṃ kutaḥ āraṃbhaṇa 
śabdādibhyaḥ vācāraṃbhaṇa śrutirāraṃbhaṇa śabdārthaḥ | ātmaivedaṃ 
sarvamityādi sārvātmya pratipādaka śrutirnehanānāsti kiṃcanetyādi | niṣedha 
śrutiścādi śabdārthaḥ vācāraṃbhaṇa śrutirvivartalakṣaṇa kathanāvasare 
vyākhyātā kāryasya kāraṇātatvāṃtaratve jagatkāraṇasya brahmaṇaḥ 
sarvātmakatva śrutiranupapannā syāt | tathā brahmopādānakasya jagataḥ satyatve 
brahmaṇi jaganniṣedho na syādataḥ kāraṇībhūta brahmānanyatvaṃ 
prapaṃcasyābhyupagaṃtavyamiti bhāvaḥ | nanu sautrānanyatvapadena 
kāryakāraṇayorekyaṃ pratīyate | tadanupapannaṃ 
kāryakāraṇabhāvavirodhāccijjaḍayorbrahmaprapaṃcayoraikyāyogācceti 
śaṃkāṃ nirākartuṃ sautrānanyatva padaṃ vyācaṣṭe bhāṣyakāraḥ | 
ananyatvaṃ vyatirekeṇābhāva iti | na ca kāraṇa vyatirekeṇa kāryasyābhāve 
kathaṃ kāryakāraṇabhāva iti vācyaṃ | kāraṇa satva vyatirekeṇa 
kāryasatvābhāvasya vivakṣita tayā kāryasvarūpāpalāpaśaṃkānavakāśāt | 
sautrānanyatva pada tātparya pradarśakaṃ bhāmatīnibaṃdhana vākyamudāharati 
| na khalviti | ananyatvamiti padena kāryakāraṇayorabhedaṃ na brūmaḥ 
cetanācetanayorabhedānupapatistanniṣedha hetuḥ khalu śabdenadyotpate | tarhi 
kāraṇa brahmavijñānātsarvavijñānaṃ śruti siddhaṃ na bhavet | 
abhedānabhyupagamāditi śaṃkateḥ kiṃtviti | pariharati | bhedamiti | 
kāryakāraṇayoḥ satva

p. 62a) 
bhedaṃvyāsedhāma ityarthaḥ | tathā ca kāraṇa brahmasvarūpabhūtaṃ 
satvameva kāryasya vāstavaṃ svarūpamiti | tasmin vidite tada'vyatiriktaṃ sarvaṃ 
tatvato viditaṃ bhava ||

tīti naikavijñānena sarvavijñāna pratijñā virodhaḥ | na ca 
brahmasvarūpajñānena sarva prapaṃcasya vāstava svarūpe viditepi 
tattadasādhāraṇarūpajñānā saṃbhavāt pratijñāvirodhastadavastha 
eveti vācyaṃ | ātmani vidite sarvaṃ viditaṃ bhavatītyādi pratijñā 
vākyeṣu sarvapadasya sarvatatva paratvena tadasādhāraṇarūpeṇa 
sarvajñānasyāvivakṣitatvāt | na ca tathā kalpanāyāṃ kiṃ vinigamakamiti 
vācyaṃ | sarvaprapaṃca tatvajñānamātreṇādvitīya brahmajñānasya 
muktisādhanasya lābhena tattadasādhāraṇarūpajñānanaiṣphalyasyaiva 
vinimakatvāt kāraṇe brahmaṇi viditepi sarvaprapaṃca gatatattada 
sādhāraṇarūpajñānasyāsaṃbhavena sarvavijñānaśrutestatparatve 
prāmāṇyābhāva prasaṃgācca bhedadarśanasyānartha hetutayā śrutiṣu 
tatra tatra niṃditatvācca pratijñā śruterna nānārūpajñāne tātparyaṃ 
|

p. 62b) 
taduktaṃ paṃcadaśyāṃ | advaitebhimukhī kartumevātraikasya bodhataḥ 
sarvabodhaḥ śruto naiva nānātvasya vivakṣayeti | asyārthaḥ | atra 
vedāṃteṣu ekasya brahmaṇo bodhena sarvasya prapaṃcasya bodhaḥ advaite 
brahmaṇi mumukṣumabhimukhī kartumeva mumukṣoradvitīya 
brahmabodhārthameva śruta ityarthaḥ | advitīya brahmabodhaśca sarvasya 
brahmaiva vāstavaṃ svarūpamiti jñānamātrāt sidhyatīti bhāvaḥ | nanu 
brahmaṇi viditi sarvaṃ viditaṃ bhavatīti śrutau svarasataḥ pratīyamānaṃ 
tattadasādhāraṇarūpeṇa sarvajñānameva śrutyarthaḥ | kinna syāditi 
netyāha | naiveti | nānātvabodha vivakṣayā sarva bodhonaiva śruta iti 
yojanā prayojanābhāvāt | vādhitatvānnidi tatvācceti tayoriti 
bhāṣyabhāmatīnibaṃdhayorityarthaḥ | na ca prapaṃca 
brahmaṇorvāstavābheda niṣedhe sati vāstavabhedaḥ syāditi vācyaṃ | 
bhedasya vāstavatvaṃ hi dharmi pratiyogino vāstavatvāpekṣaṃ | tatra 
brahmaṇo vāstavatvepi prapaṃcasya ārabhaṇa śabdādibhyo 
mithyātvāvagamena tayorbhedasya

p. 63a) 
satyatvāyogāditi bhāvaḥ prātītiketi yathā idaṃ rajatamiti bhrāṃti 
siddhaṃ rajatedamarthayorabhinnatvaṃ | tathā san | ghaṭa ityādi 
bhrāṃtisiddhābhedopagame siddhāṃtavirodhābhāvāditi bhāvaḥ | 
māyāṃ tu prakṛtiṃ vidyāditi śrutyā avadhāraṇārthaka tu 
śabdavatyāmāyāyā evopādānatvāvagasaṃkṣepaśārīrakakṛtastu 
brahmaivopādānaṃ | kūṭasthasya svataḥ 
kāraṇatvānupapattermāyādvārakāraṇaṃ | akāraṇamapi 
kāryenugacchati mṛda iva tadgata ślakṣṇatvāderapi 
ghaṭenugamadarśanādityāhuḥ ||

mena brahmaṇa upādānatvābhāvādupādānatva ghaṭita 
brahmalakṣaṇasyāsaṃbhava śaṃkāyāṃ satyāṃ māyā brahmaṇo rubhayorapi 
prakṛtitvamasti śrutiyuktyoraviśeṣānmāyāṃtviti śrutau tu 
śabdonāvadhāraṇārthaḥ | kiṃ tu sadrūpa brahmāpekṣayā māyāyā 
vailakṣaṇyadyotanārthaḥ | tacca vailakṣaṇyaṃ pariṇāmitvarūpaṃ prakṛtitvaṃ 
māyāyā ityāśayavatāṃ padārtha tatvanirṇayakārādīnāṃ matabhedena 
lakṣaṇāsaṃbhavaśakāparihṛtā | idānīṃ brahmaivopādānaṃ na māyā ato na 
lakṣaṇāsaṃbhavaśaṃkāvakāśa iti manyamānānāṃ matadvayamāha | 
saṃkṣepaśārīraka kṛtastvityādinā | tarhi vyarthā māyeti netyāha | 
kūṭasthasyeti |

p. 63b) 
yadi māyāṃ vinaiva brahmopādānaṃ syāt tadā brahmaṇaḥ svataḥ 
pariṇāmitvameva syāt | tathā ca pariṇāmavādibhiḥ | pariṇāma 
pariṇāminorvāstavābhedābhyupagamāt | pariṇāmasya janmādi 
vikārairbrahmāpi vikāravadevasyānna ceṣṭāpatiratra vaktuṃ śakyate na jāyata 
ityādi bahu śrutiṣu brahmaṇo janmādi vikārarāhityarūpakūṭasthatva 
pratipādana virodhādato māyādvārā brahmaṇaḥ kāraṇatvaṃ vaktavyamiti na 
vyarthāmāyetyarthaḥ | yathā mṛdvastu na upādānatvepi tadgata ślakṣṇatvādi 
saṃskāro dvārakāraṇaṃ nahyasaṃskṛtasya mṛdvastunaḥ 
ghaṭādyupādānatvaṃ ghaṭate | tathā kūṭastha caitanyarūpe brahmaṇi 
samāropitā māyā tatra jagatprakṛtitvaṃ ghaṭayaṃtī sahakārikāraṇamupeyata iti 
bhāvaḥ | na ca māyāyā upādānatvābhāve māyāṃ tu prakṛtiṃ vidyāditi 
śruti virodha iti vācyaṃ | brahmagataprakṛtitva nirvāhakatā mātreṇa tasyāṃ 
prakṛtitva śrutyupapatermāyāyāṃ prakṛtitvaṃ nirvāhakatvamātraṃ na svataḥ 
prakṛtitvamastītyāśayenaiva tasyāṃ śaktitva vyavahāraḥ śrutau dṛśyate | 
parāsya śaktirvividhaiva śrūyata iti na hi mṛdādi padārthagataśakteḥ 
kiṃcitkāryaṃ pratyupādānatvaṃ ||

vācaspati miśrāstu jīvāśrita māyā viṣayīkṛtaṃ brahmasvata eva 
nāḍyāśraya prapaṃcākāreṇa vivartamānatayopādānamiti māyā 
sahakārimātraṃ na kāryānugataṃ dvārakāraṇamityāhuḥ ||

p. 64a) 
prasiddhaṃ loke ata eva vinigamakābhāvānmāyā 
brahmaṇorubhayorapyupādānatvamiti nirastaṃ māyāyāḥ brahmaśaktitvena svata 
upādānatvā saṃbhavānna ca tasyāḥ prakṛtitvānupagame jagataḥ 
pariṇāmyupādānaṃ na syāt brahmaṇaḥ pariṇāmitāyāḥ 
kūṭasthatvavirodhenāsakṛtpratyuktatvāditi vācyaṃ vācaspati mata iva 
prapaṃcasya cidadhyastamāyā viṣayīkṛta 
brahmavivartatvamātrāṃgīkāropapateḥ | na ca saṃkṣepaśārīraka graṃthe tatra 
tatra māyāyāḥ pariṇāmitva vyavahāravirodha iti vācyaṃ | tathā vyavahārasya 
matāṃtarābhiprāyatvopapateḥ | nanu jaḍabhūtamāyāprakṛtikatvābhāve 
prapaṃcasya jāḍyaṃ na syāditi netyāha | akāraṇamapīti 
anupādānamapītyarthaḥ | jagatyanugataṃ jāḍyaṃ na kāraṇaguṇaḥ kiṃ tu jagata 
eva svābhāvikamatastatsiddhaye māyāyā upādānatvaṃ 
kāryānugatadvārakāraṇatvaṃ vā na kalpanīyamityāśayenāha | vācaspati 
miśrāstviti | jīvāśrīteti | 

nanvakṣarabrāhmaṇe ākāśaśabditāyā māyāyāḥ tanitya caitanyāśritatvasya 
pratipāditatvāt | kathaṃ tasyājīvāśrītatvamupeyate | māyinaṃ tu maheśvaramiti 
śruti virodhācca atra māyinami | akṣaraśabdityanena maheśvara śabdita 
brahmāśritatva pratipādanāt | kiṃ ca jīvasya māyāśrayatve tasyaiva 
jagadupādānatvaṃ syātprapaṃcasya māyāpariṇāmatvāt | prapaṃca pariṇāmi 
māyāśrayatvaṃ hi brahmaṇaḥ prapaṃcopādānatvaṃ jīvasya māyāśrayatve tu 
tasyaiva jāgadupādānatvaṃ syānna brahmaṇaḥ kiṃ ca jīvāśrita māyāviṣayī 
kṛtaṃ brahmeti 

p. 64b) 
mate brahmaṇa upādhyanaṃgīkāreṇa niyaṃtṛtva jagatkartṛtvāderabhāva 
prasaṃgaśceti cet | ucyate jīvāśriteti padena jīvatva viśiṣṭa caitanyāśrītatvaṃ 
vivakṣitaṃ na bhavati | kiṃtvakṣara brāhmaṇānurodhena caitanyāśritatvameva 
jīvatvaṃ tu māyāpada vedanīyā vidyāyāścaitanye vṛtau avacchedakamiti 
jīvāśritamāyetyucyate | na ca jīvatvasyāpi caitanye vṛtau māyaivāvacchedakā 
vācyeti parasparāśraya prasaṃga iti vācyaṃ | dravyatvaguṇāśrayatvayoriva 
paraspara sthiti prayojakatayā parasparāpekṣatva lakṣaṇaparasparāśrayatvasyā 
doṣatvāt | parasparāśrayo

hyutpatau jñaptau vā doṣo bhavet | sa ca prakṛte nāsti avidyā 
jīvatvayoranāditvānnityasākṣibhāsyatvācca | na ca jīvatvasyā 
vidyāsthitiṃ prati tu niyāmakatva kalpanaṃ vyarthamiti vācyaṃ | brahmaṇi 
tasyāḥ sthiti nivārakatvānniravadyaṃ niraṃjanamiti śrutyā brahmaṇo 
nirdoṣatvāvagamena tasyāvidyārūpadoṣā śrayatvānupapateḥ | na ca 
vastuto nirdoṣatva parāśrutiriti vācyaṃ | tathā saṃkoce 
mānābhāvādīśvararūpabrahmavajjīvasyāpi vastuto nirdoṣatvācca | na 
ca māyinaṃ tu maheśvaramiti śrutivirodhaḥ | gṛhīdhanī devadatta

p. 65a) 
ityādau devadattasya grahādyāśrayatvābhāvepi pratyayasya 
svasvāmibhāvalakṣaṇasaṃbaṃdhāṃtārabodhakatvavat | maheśvaraśabdita 
brahmaṇo māyāśrayatvābhāvepi māyā brahmaṇorviṣayaviṣayibhāva 
lakṣaṇasaṃbaṃdhāṃtara bodhakatayāmāyinamiti śrutyupapatteḥ | prapaṃcasya 
ca jīvāśrita māyāviṣayīkṛta brahmavivartatva mātrābhyupagamānna jīvasya 
jagadupādānatva prasaṃgaḥ brahmaṇa upādhyabhāvepi sarvaniyaṃtṛtva 
sarvajñatvādi pratipādaka śāstrasya kasatvācca | tasmāt siddhaṃ 
jīvāśritamāyāviṣayīkṛtaṃ brahmaprapaṃcākāreṇa vivartamānatayā 
upādānamiti | uktaṃ vācāraṃbhaṇādhikaraṇabhāṣye 
mūlakāraṇamevāṃtyatkāryā tena kāryā kāreṇa naṭavatsarva 
vyavahārāspadatvaṃ pratipadyata iti | aṃtyātkāryāditi | 
aṃtyakāryaparyaṃtamityarthaḥ | naṭo hi draṣṭṛbhiravijñāta nijarūpa eva 
tatadabhineyā satyarūpatāṃ pratipadyate | evaṃ jīvairavijñāta tatvaṃ 
sadbrahmā satyavipadādi prapaṃcākāratāṃ taṭṭārāvyavahāraviṣayatāṃ ca 
pratipādyata

p. 65b) 
iti bhāṣyārthaḥ | atra naṭadṛṣṭāṃtoktyā vācaspati mataṃ 
bhāṣyābhimataṃ niśrīyate | taduktaṃ kalpatarau | ajñāta naṭavat 
brahmakāraṇaṃ śaṃkaro bravīt | jīvājñātaṃ jagadbījaṃ jagau 
vācaspatistatheti | siddhāṃtamuktāvalī kṛtastu māyāśaktirevopādānaṃ 
na brahmatadeta brahmāpūrvamanaparaṃ abāhyaṃ na tasya kāryaṃ 
karaṇaṃ ca vidyate ityādi śruteḥ | jagadupādāna māyādhiṣṭānatvena 
tūpacārādupādānaṃ | tādṛśamevopādānatvaṃ lakṣaṇe 
vivakṣitamityāhuḥ | athaka īśvaraḥ ko vā jīvaḥ atroktaṃ 
prakaṭārthakāravivaraṇe anādiranirvācyābhūta 
prakṛtiścinmātrasaṃbaṃdhinī māyā tasyāṃcitpratibiṃba īśvaraḥ 
tasyā eva parichinnānaṃta pradeśeṣvāvaraṇavikṣepa 
śaktimadavidyābhidhāneṣu citprativiṃvo jīva iti ||

idānīṃ māyāyā eva māyāṃ tu prakṛtiṃ vidyāditi śruti svārasyānurodhena 
mukhyamupādānatvamiti svīkṛtyāpi brahmalakṣaṇāsaṃbhavaṃ pariharati | 
siddhāṃtamuktāvalīkṛtastviti | tatprakṛtaṃ | etadbudhyādi sākṣirūpaṃ pūrvaṃ 
kāraṇaṃ na vidyate yasya tadapūrvaṃ aparaṃ kāryaṃ na vidyate yasya 
tadanaparaṃ tasya brahmaṇaḥ kāryaṃ 

p. 66a) 
karaṇaṃ ca jagatsṛṣṭisādhanaṃ cetyarthaḥ | ityādi śruterna 
brahmopādānamityarthaḥ | tarhi brahmaṇo jagadupādānatva pratipādaka 
śrutisūtrabhāṣyādi virodha ityata āha | jagaditi | tu śabdovadhāraṇe | tu 
śabdovadhāraṇe | tādṛśameveti | jagadupādāna māyādhiṣṭānatvamityarthaḥ | 
pūrvatra īśvarasya jagadupādānatva muktaṃ | jīvāśrita māyetyādau jīvopi 
vyavahṛta | idānīṃ tayoḥ svarūpaṃ nirūpayituṃ praśnumavatārayati | atheti | 
māyāṃ tu prakṛtimiti śrutau yā bhūta prakṛtitvena māyā prasiddhā tasyāṃ 
caitanya pratibiṃba īśvaraḥ | nanu māyinaṃ tuṃ maheśvaramiti vākyaśeṣe 
māyāyā īśvarāśritatva pratipādanādīśvarasya māyā pratibiṃbatvaṃ na 
saṃbhavati upādheḥ pratibiṃbāśritatvādarśanāditi śaṃkāṃ nirācaṣṭe | 
cinmātrāśritetyarthaḥ | mātrapadena biṃbatvādervyavacchedaḥ | vākyaśeṣepi 
maheśvara padaṃ cinmātralakṣakamiti bhāvaḥ | sāṃkhyābhimata prakṛteriva 
māyāyāḥ satyatvaṃ vārayati | anirvācyeti | māyā tāvadbrahmacaitanyānna 
vastutobhinnā brahmavyatiriktasya sarvasya mithyātva pratipādaka śrutivirodhena 
vastutaḥ | tasyāstato bhedāsaṃbhavāt | nāpyabhinnā caitanya jaḍayoraikyā 
yogāt | nāpi caitanyādbhinnābhinnā ekanna bhinnatvābhinnatvayorvirodhenā 
saṃbhavāt | evaṃ na tāvanmā ||

yā satī advaita śrutivirodhādevanāpyasatībhūtaprakṛtitvānupapateḥ | 
nāpi sadasatī satvā satvayorekatra virodhādeva na tāvanmāyā

p. 66b) 
sāvayavā tasyāssāditva prasaṃgena tatpratibiṃbabhūteśvarasyāpi 
sāditva prasaṃgāt māyāyāḥ sāditve tatprakṛtitvena māyāṃtarā 
pekṣayā anavasthā prasaṃgācca | nāpi niravayavā prakṛtitvā 
bhāvaprasaṃgātsāvayavapadārthānāmeva loke prakṛtitva darśanāt | 
nāpyubhayarūpāsāvayavatva niravayavatvayorekatra virodhāt | tasmāt 
sarvaprakāreṇa nirvaktumaśakya tayā māyā anirvācyetyarthaḥ | tasyāḥ  
paricchinnānaṃta pradeśeṣu caitanya pratibiṃbo jīvaḥ | na 
sākṣātasyāmeva citpratibiṃbo jīva ityeva kārārthaḥ | pradeśānāṃ 
paricchinnatva viśeṣaṇaṃ tatpratibiṃbarūpajīvānāṃ 
paricchinnatvalābhārthaṃ | tathā ca bhāṣye tatra tatra jīvānāṃ 
paricchinnatva nirūpaṇaṃ saṃgacchate | tathāhi | sarvatra 
prasiddhopadeśādityadhikaraṇe sautraśārīrapadavyākhyānarūpaṃ 
bhāṣyaṃ śārīra iti śarīre bhava ityarthaḥ | nanvīśvaropi śarīre bhavati 
satyaṃ śarīre bhavati na tu śarīra eva bhavati | ākāśavatsarvagataśca 
nitya iti vyāpitva śravaṇāt | jīvastu śarīre eva bhavati tasya 

p. 67a) 
bhogādhiṣṭhānāccharīrādanyatra vṛtyabhāvāditi 
tathādyubhādyadhikaraṇagataṃ bhāṣyaṃ na copādhiparichinnasyāvibhoḥ 
prāṇabhṛtodyubhvādyāyatanatvaṃ samyak saṃbhavatīti prāṇabhṛto 
jīvasya dyubhvādi śabdita jagadāyatanatvaṃ mukhyaṃ na saṃbhavati | 
avibhutvāditi bhāṣyārthaḥ | paṭasyāraṃbhakataṃ tava iva māyāyā na 
pradeśāḥ saṃti tasyā anādi tvāt | kiṃ tu māyāyāṃ vikṣepāvaraṇa 
śaktīnāmānaṃtyādvikṣepāvaraṇaśaktimadbhāgā eva pradeśā 
vivakṣitā ityāśayenāha | āvaraṇavikṣepa śaktimaditi | 

brahmacaitanyāvaraṇānukūlāśaktirāvaraṇaśaktiḥ | āvaraṇaṃ ca 
brahma nāsti na prakāśata iti vyavahārayogyatvaṃ | vikṣepa padena 
tatajjīvasādharaṇaduḥkhādikaṃ vivakṣitaṃ 
tadanukūlaśaktirvekṣepaśaktirityarthaḥ | nanu māyā pradeśānāṃ 
jīvopādhitvavarṇanamanupapannaṃ | ānumānikādhikaraṇabhāṣyādau 
avidyāyā jīvopādhitva vyavahāravirodha prasaṃgādata āha | 
avidyābhidhāneṣviti ||

p. 67b) 
māyā pradeśānāmeva bhāṣyagatā vidyāpadābhilupyatvānna 
tadvirodha iti bhāvaḥ | tatvaviveke tu triguṇātmikāyā 
mūlaprakṛterjīveśāvābhāsena karoti māyā cāvidyā ca svayameva 
bhavatīti śrutisiddhau dvau rūpabhedau rajastamo 
nabhibhūtaśuddhasatvapradhānā māyā tadabhibhūtamalina satvātva 
vidvyeti māyāvidyābhedaṃ parikalpya māyā pratibiṃba īśvaro 
vidyāpratibiṃbo jīva ityuktaṃ | ekaiva mūla prakṛtirvikṣepa prādhānyena 
māyāśabditeśvaropādhiḥ | 
āvaraṇaprādhānyenāvidyājñānaśabditā jīvopādhiḥ | ata eva tasyā 
jīveśvara sādhāraṇa cinmātra saṃbaṃdhitvepi 
jīvasyaivājñoṣṇītyajñānasaṃbaṃdhānubhavo | neśvarasyeti | jīveśvara 
vibhāgaḥ kvacidupapāditaḥ ||

ekasyāmeva mūlaprakṛtau pradeśa pradeśi bhāvenānirvacanīyaṃ bhedaṃ 
kalpayitvā jīveśvarayoḥ pratibiṃbarūpatvamuktaṃ | idanīṃtasyāmeva 
prakārāṃtareṇa rūpabhedaṃ kalpayitvā tadupapādayati | tatvaviveketviti | 

bhedakalpanā vailakṣaṇya dyotanārthastu śabdaḥ rūpabhedāvitista iti śeṣaḥ | 
rajastamonabhibhūtatvameva satvasya śuddhatvaṃ | śuddhasatva 
pradhānāprakṛtirmāyā | malinasatva 

p. 68a) 
pradhānāprakṛtiravidyetyarthaḥ | rajastamobhibhūtatvameva satvasya malinatvaṃ | 
satva śuddhyaśuddhibhyāṃ māyātvāvidyātvākhyau śrutyukta rūpabhedau 
nirūpyavikṣepāvaraṇaśaktibhedena śrutyuktarūpabhedāveva nirūpayati | ekaiveti 
| ata eveti | jīvasyāvaraṇa śaktimadupādhimatvādevetyarthaḥ | tasyā iti 
jīveśvaropādhibhūtāyā prakṛteḥ pratibiṃbarūpajīveśvara sādhāraṇabiṃba 
caitanyāśritatvepītyarthaḥ | neśvarasyeti | atrāpi ata evetyasyānuṣaṃgaḥ | 
āvaraṇaśaktarīśvaropādhikoṭāvananupraveśādeveti tadarthaḥ | tathā ca 
jīveśvarau prati prakṛteḥ sādhāraṇatvādekasya sarvajñatvamaparasyājñatvamiti 
yadvailakṣaṇyaṃ śrutyanubhavasiddhaṃ tatkathaṃ saṃbhavatīti śaṃkāyā 
anavakāśa iti bhāvaḥ | matāṃtaramāha | saṃkṣepeti | śrutau 
kāraṇapadamavidyāparaṃ kāryapadamaṃtaḥkaraṇaparamiti matvā prāha | 
avidyāyāmityādinā | nanu jīveśāvābhāsena karoti māyā cāvidyā ca 
svayameva bhavatīti śruti virodhaḥ tasyāṃ śrutau jīvasya kāraṇopādhikatva 
pratīteriti ceducyate | jīveśāvābhāsena karotīti | pūrvabhāgena hi 
jīveśvarayorubhayopi prati

saṃkṣepa śārirake tu kāryyaupādhirayaṃ jīvaḥ kāraṇopādhirīśvara iti 
śruti manusṛtyāvidyāyāṃ citpratibiṃba īśvaraḥ aṃtaḥkaraṇe 
citpratibiṃbo jīvaḥ | na cāṃtaḥkaraṇarūpeṇa dravyeṇa 
ghaṭenākāśasyeva caitanyasyāvachedasaṃbhavātadavachinnameve

p. 68b) 
caitanyaṃ jīvostviti vācyaṃ | iha paratra ca jīva bhāvenāvachedya caitanya 
pradeśasya bhedena kṛtahānākṛtābhyāgama prasaṃgāt | 
pratibiṃbastūpādhergatāgatayoravachedakagatāgatayoravachedyavanna-
bhidyata iti pratibiṃba pakṣenāyaṃ doṣa ityuktaṃ ||

biṃbabhāvaḥ pratīyate | na ca biṃbaikyasthale upādhibhedaṃ vinā 
pratibiṃbabhedaḥ saṃbhavati sūryādi pratibiṃbasthale upādhibhedaṃ vinā 
pratibiṃbabhedādarśanā | tathā codāhṛta śrutau 
pratibiṃbarūpayorjīveśayoryathākramaṃ 
māyāvidyāpadābhyāmupādhīsamartho te māyāpadaṃ cātra 
māyākāryāṃtaḥkaraṇaparaṃ | na caivaṃ mūlāprakṛtiṃ 
prakṛtyapravṛtāyāṃ jīveśāviti śrutau māyā cāvidyā ca svayameva bhavatīti 
vākyena māyāvidyayorubhayorapi mūlaprakṛtyabhedopapādanavirodha iti 
vācyaṃ | mūlaprakṛtyavidyayoriva māyāśabditāṃtaḥkaraṇa 
mūlaprakṛtyormukhyābhedābhāvepi prakṛtivikārabhāvaprayuktā bhedasatvena 
tāvatā māyā cāvidyā ca svayameva bhavatīti vākyaśeṣopapateriti bhāvaḥ | na 
cāvidyāvachinna caitannameveśvarostu tathāṃtaḥkaraṇāvachinna caitanyameva 
jīvostu | avidyāṃtaḥkaraṇādhiṣṭhāna caitanyayoḥ tadavachinnatvasya 
kḷptatvāntadatirikta pratibiṃbakalpanāyāṃ gauravāccetyāśayena śaṃkate | na 
ceti | na tu pratibiṃbacaitanyamityeva 

p. 69a) 
kārārthaḥ | jīvagrahaṇamīśvarasyāpyupalakṣaṇaṃ | jīveśvarayoḥ 
pratibiṃbatāyāḥ śrutisiddhatvānna 
kalpanāgauravadoṣostītyabhipretyajīvasyāvacchinnatva pakṣe doṣamāha | iheti 
asmin loke brāhmaṇādi śarīragatāṃtaḥkaraṇāvacchinnacaitanya pradeśasya 
karmakartṛtvāt | lokāṃtare devādi śarīragatāṃtaḥkaraṇāvacchinna caitanya 
pradeśasya cākarturbhoktṛtvāt | kṛt hānādi prasaṃgaḥ | yena karmakṛtaṃ na 
tasya bhogaḥ yena karma na kṛtaṃ tasyākṛta karmaphalābhyāgama ityarthaḥ | na ca 
brāhmaṇādi śarīragatasyaivāṃtaḥkaraṇasya lokāṃtare 
gamanābhyupagamātadavacchinna caitanya pradeśasyaiva tatrāpi gamanamastviti 
vācyaṃ | ghaṭasya deśāṃtaragamanepi tadavacchinnākāśapradeśasya 
gamanādarśanāditi bhāvaḥ | pratibiṃbasyāvacchedyacaitanyāpekṣayā 
vailakṣaṇya dyotanārthastu śabdaḥ | gatāgatayoriti | 

gamanāgamanayoḥ satorapi avacchedya pradeśavannabhidyata ityarthaḥ | sūryādi 
pratibiṃbavati jalapūrṇa ghaṭādau deśāṃtare nīyamānepi pratibiṃba 
bhedādarśanāditi bhāvaḥ || 

evamukteṣveteṣu jīveśvarayoḥ pratibiṃbaviśeṣatva pakṣeṣu yat 
biṃbasthānīyaṃ brahma tanmukta prāpyaṃśuddhacaitanyaṃ citradīpe 
jīva īśoviśuddhāciditi traividhya prakriyāṃ vihāya | yathā 
ghaṭāvacchinnākāśo ghaṭākāśastadāśrite jale

p. 69b) 
pratibiṃbitaḥ sābhranakṣatrojalākāśaḥ | anavacchinno mahākāśaḥ | 
mahākāśamadhyavartinimeghamaṃḍale vṛṣṭilakṣaṇakāryānumeyeṣu 
jalarūpatadavayaveṣu tuṣārākāreṣu pratibiṃbito meghākāśa iti vastuta 
ekasyākāśasya cāturvidhyaṃ ||

nanu caṃdrādi pratibiṃbavatāṃ jalapātrāṇāṃ madhye ekasya nāśe tadgata 
tayā pratītasya pratibiṃbasya biṃbainaikībhāvaḥ pratyakṣeṇānubhūyalena 
tathā pratibiṃbāṃtareṇa evaṃ pratibiṃbarūpajīvasyāpi videha kaivalya samaye 
biṃbabhūtaśuddhabrahmabhāva evasyānna tu pratibiṃbeśvara 
bhāvāpatirdṛṣṭavirodhādityāśaṃkāmiṣṭāpatyāpariharati | evamukteṣviti | 
biṃbasthānīyamiti | 

lokaprasiddhacaṃdrādi rūpabiṃbasthānīyamityarthaḥ | nanu 
biṃbatvaviśiṣṭacaitanyaṃ kathaṃ śuddhamiti cenna śuddhapadena sarvajñatva 
sarvakartṛtvādi dharmarāhityasya vivakṣitatvāditi citradīpe ca traividhya 
prakriyāṃ vihāya caitanyasya cāturvidhyaṃ parikalpya jīveśvara vibhāgo darśita 
iti saṃbaṃdhaḥ | tathā ca citradīpavacanaṃ | kūṭastho brahmajīveśāvityevaṃ 
ciccaturvidhā ghaṭākāśa mahākāśau | jalākāśābhrakhe yatheti | etat śloke 
pāta dṛṣṭāṃta bhāgaṃ saṃgṛhṇāti | yathetyādinā | madāśrita iti | 
ghaṭāṃtaḥsthākāśāśrita ityarthaḥ abhranakṣatra sāhitya viśeṣaṇaṃ | 
ākāśasya jale pratibiṃbābhāve śaṃkā nirāsārthaṃ |

p. 70a) 
itthaṃ ca tannirāsaprakāro vivakṣitaḥ | yadā jalebhranakṣatrāṇāṃ 
pratibiṃbonubhūyate | tadātaissahākāśa pratibiṃbopyanubhūyata eveti nākāśa 
pratibiṃbābhāvaśaṃkāvakāśa iti | anavacchinna iti | 

ghaṭānavacchinna ityarthaḥ | meghamaṃḍale ye jalarūpāstadavayavāsteṣu 
pratibiṃbita iti saṃbaṃdhaḥ tachabdo meghamaṃḍalaparaḥ meghamaṃḍale jalāni 
saṃti cetkuto nopalabhyeta ityāśaṃkā na kāryā teṣāṃ tuṣāravat 
sūkṣmarūpatvādityāśayenāha | tuṣāreti tatra jala satve mānamāha | 
vṛṣṭilakṣaṇeti | śloko pātadārṣṭāṃtikabhāgaṃ saṃgṛhṇāti | tatheti | 
sūkṣmeti ghrāṇarasa na cakṣuśrotratva ||

tathā sthūlasūkṣma dehadvayasyādhiṣṭhānatayā vivartamānaṃ 
tadavachinnaṃ caitanyaṃ kūṭavannirvikāratvena sthitaṃ kūṭasthaṃ | tatra 
kalpiteṃtaṣkaraṇe pratibiṃbitaṃ caitanyaṃ saṃsārayogī jīvaḥ | 
anavachinnaṃ caitanyaṃ brahma tadāśrita māyātamasi sthitāsu 
sarvaprāṇināṃdhīvāsanāsu pratibiṃbitaṃ caitanyamīśvara iti 
caitanyasya cāturvidhyaṃ parikalpyāṃtaḥkaraṇadhīvāsanoparaktā 
jñānopādhibhedena jīveśvaravibhāgo darśitaḥ | ayaṃ cāparastadabhihito 
viśeṣaḥ ||

p. 70b) 
gākhyāni paṃcajñāneṃdriyāṇi vākpāṇipādapāyūpasthākhyāni 
paṃcakarmeṃdriyāṇi prāṇāpānādayaḥ paṃcavāyavaḥ 
manobuddhiścetyaṃtaḥkaraṇaṃ dvividhamāhṛtya saptadaśakaṃ liṃgaśarīraṃ 
dārṣṭāṃtike ghaṭasthānīya sūkṣmadeha śabdārthaḥ deha dvayāvacchinna 
caitanyaṃ ghaṭākāśasthānīyaṃ kūṭastha śabdāarthaḥ caitanyasya 
dehadvayāvacchinnatve heturadhiṣṭhānatayā vartamānatvaṃ 
kāṣṭaviśeṣalagnāyaḥ piṃḍaviśeṣaḥ kūṭaśabdārthaḥ tadvadacalatayā 
tiṣṭhatīti kūṭasthaḥ | tatra kūṭasthe kalpitaṃ ghaṭagatajalasthānīyaṃ 
yadataḥkaraṇaṃ tasmi vyatibiṃbityarthaḥ | kūṭastha caitanyātirikta 
cidābhāsakalpanāyāḥ prayojanamāha | saṃsāreti | kūṭastha caitanyasya na 
saṃsārāśrayatvaṃ tasya janmamaraṇādilakṣaṇasaṃsārāśrayatve 
kūṭasthatvavyāghātāditi bhāvaḥ | mahākāśasthānīya brahmāśrite 
meghamaṃḍalasthānīye māyākhya tamasi sthitāyādhīvāsanāstāsu 
pratibiṃbitamityarthaḥ | jāgratsvapnāvasthādvayagatāni 
sthūlāṃtaḥkaraṇānidhi yaḥ tāsāṃ suṣuptyavasthāgatāḥ sūkṣmāvasthāḥ 
vāsanā vivakṣitāḥ | aṃtaḥkaraṇeti aṃtaḥkaraṇa ca dhīcāsanoparaktā 
jñānaṃ ca te evopādhītayorbhedenetyarthaḥ | dhīvāsanānāmānaṃtyātāsu 
pratibiṃbacaitanyarūpeśvarasya nānātvaśaṃkāvyāvṛtyarthaṃ vāsanoparaktā 
jñānopādhikatvamuktaṃ | pūrvamateṣu biṃbapratibiṃbayorbhedamātraṃ 
kalpitaṃ svatastayorabheda evetīmamarthaṃ siddhaṃ kṛtvā asminmate tato 
viśeṣamāha | ayaṃ ceti | asminmate pūrvaṃ ciccāturvidhyalakṣaṇaṃ 
ekoviśeṣaḥ uktaḥ | tadapekṣayā aparaḥ anyaḥ 

p. 71a) 
pratibiṃbamithyātvarūpo viśeṣastadabhihitaḥ tatra citradīpe abhihita ityarthaḥ ||

caturvidheṣveṣu caitanyeṣu jīvohamiti prakāśamānaḥ kūṭasthe vidyā 
tirohitā saṃgānaṃdarūpaviśeṣāṃśe | śuktaurūpyavadadhyastaḥ ata 
evedaṃtva rajatatvayorivādhiṣṭhāna sāmānyāṃśādhyasta 
viśeṣāṃśarūpayoḥ | svayaṃ tvāhaṃ tvayoḥ saha prakāśaḥ 
svayamahaṃkaromītyāhau | ahaṃ tvaṃ hyadhyasta viśeṣāṃśarūpaṃ 
puruṣāṃtarasya puruṣāṃtare vyavahārābhāvena vyāvṛtatvāt | svayaṃ 
tvaṃ cānyatva pratiyogyadhiṣṭhāna sāmānyāṃśarūpaṃ svayaṃ 
devadatto gacchatīti puruṣāṃtarepi vyavahāreṇānuvṛtatvāt ||

aparaṃ viśeṣameva darśayati | caturvidheṣviti | ahamiti prakāśamāno jīvaḥ 
śuktau rūpyavadadhyasta iti saṃbaṃdhaḥ | nanvidaṃtvena sāmānyarūpeṇa 
jñāte śuktitvādi viśeṣarūpeṇājñāte śuktyādau rūpyādyadhyāso dṛṣṭaḥ 
iha tu tathā sāmānyarūpeṇa jñātaṃ viśeṣarūpeṇa cājñātaṃ 
kiṃcidadhiṣṭhānaṃ ca nopalabhyata ityāśaṃkyāha | kūṭastha iti | nanvavidyayā 
kūṭasthasyāsaṃgatvānaṃdatva pūrṇatvādi viśeṣāṃśasyāvṛtatayā 
śuktitvādi vada pratītāvapi śukteridaṃtveneva 

p. 71b) 
kūṭasthasya kenacit sāmānyena rūpeṇa prakāśo na dṛśyate | kiṃ ca idaṃ 
rajatamityatrādhiṣṭāna sāmānyāṃśasyāropyaviśeṣasya ca saha prakāśo 
dṛśyate | prakṛte tu ahamartharūpo viśeṣa evāhamiti | prakāśate na tu 
sāmānyāṃśaḥ kaścidatohamarthasya rūpyavadadhyastatvakalpanaṃ na 
yuktamityāśaṃkyāha | ata eveti | ahamarthasya kūṭasthe dhyastatva 
kalpanādevetyarthaḥ | svayaṃ tvāhaṃ tvayoriti | 

kūṭasthasya hi svayaṃ tvaṃ sāmānyarūpaṃ na kūṭastha tvaṃ tasya śāstraika 
gamyatvāt | svayaṃ tvaṃ ca kūṭasthasyāhamarthāropakāle tena saha prakāśate 
tatpūrvakālepi svayaṃ tvasya bhānamaviruddhaṃ tasya nityacaitanyātmaka 
kūṭastha svarūpatvābhyupagamāt svayaṃ tvakūṭastha caitanyayoḥ rāhoḥ śiraḥ 
puruṣasya caitanyamiti vadbhedakalpanayādharmadhārmībhāvopapateścātaḥ 
kūṭasthasya svayaṃ tvena sāmānyarūpeṇa sadā 
prakāśasatvādahamartharūpacidābhāsādhyāsādhiṣṭānatvamaviruddhamiti 
bhāvaḥ | ahamarthasya rūpyavadviśeṣarūpatvaṃ darśayati | ahaṃ tvaṃhīti | 
ahamartha ityarthaḥ | 

adhyaviśeṣāṃśārūpamiti | śuktyādāvadhyasto yo viśeṣāṃśo 
rūpyādistadrūpaṃ tatsadṛśamityarthaḥ | sādṛśyaṃ ca vyāvṛttatvaṃ 
vyāvṛtatvāditi vyāvṛtatvāvagamādityarthaḥ | tena na hetu sādhyayorabhedaḥ 
vyāvṛtatvāvagame heturvyavahārābhāvaḥ | svayaṃ tvasya idaṃ 
tvavatsāmānyarūupatvaṃ darśayati | svayaṃ tvaṃ ceti | 

svayamanya iti lokavyavahāre svayaṃ tvamanyatva pratiddhaṃddhitayā 
prasiddhamiti darśayitumanyapratiyogīti svayaṃ tvasya viśeṣaṇamiti | taduktaṃ | 
citradīpe devadataḥ svayaṃ gacchetvaṃ vīkṣasva

p. 72a) 
svayaṃ tathā | ahaṃ svayaṃ na śaknomītyevaṃ loke prayujyata iti ||

evaṃ parasparādhyāsādeva kūṭastha jīvayoraviveko laukikānāṃ 
vivekastu tayorvṛhadāraṇyake prajñānaghana evaitebhyo bhūtebhyaḥ 
samutthāyatānyevānuvinaśyatīti jīvābhiprāyeṇa 
māyopādhivināśānuvināśa pratipādanenāvināśī vā areyamātmeti 
kūṭasthābhiprāyeṇāvināśapratipādanena ca spaṣṭaḥ ahamarthasya 
jīvasya vināśitve kathamavināśi brahmā bhedaḥ ||

nanu svayamahamiti prakāśamānayoḥ kūṭastha jīvayoḥ śukti rajatayoriva 
bhedasvatve sarveṣāṃ kuto bhedonopalabhyate tatrāha | evamiti ahamartha jīvasya 
śuktau rūpyavat kūṭasthādhyastatve satītyarthaḥ | paraspareti | 
tayorabhedādhyāsādevāvivekaḥ vivekābhāvobhedānubhavā bhāva ityarthaḥ | 
nanu idaṃ rajatamiti bhramasthale śuktiriyaṃmiti viśeṣa darśanena idaṃ rajatamiti 
pratītayoḥ sāmānyaviśeṣapadārthayoḥ śuktitva rajatatva 
rūpaviruddhadharmavatva niścayā tayorbheda upeyate | iha tu jīva kūṭhasthayoḥ 
kathaṃ bhedovagaṃtavyaḥ | tadabhāve hi svayamahamiti sāmānyaviśeṣabhāvena 
prakāśamānayossatyarajatasthale rajatedamarthayorivavastuta aikyāpatyā

p. 72b) 
ahamartharūpajīvasya svayaṃ śabdārthabhūtakūṭasthe 
kalpitatvāsiddherityāśaṃkya śrutyātayorbherdadarśayati | vivekastviti tu śabdaḥ 
śaṃkā vyāvṛtyarthaḥ | vivekobhedānubhavaḥ etebhyaḥ sannihitebhyaḥ dehādi 
saṃghātarūpeṇa tebhyaḥ upādhirūpebhyo bhūtebhyaḥ samutthāya 
sāmyenotthāya upādhirūpa buddhyādyutpatyā utpatiṃ prāpyetyarthaḥ | 
tānyupāpi bhūtāni budhyādīni tatvajñānena vinaśyaṃti tadā 
tānyanuvinaśyatīti śrutyā aupādhikasyātmano vināśitvaṃ pratipādyate 
taccāṃtaḥkaraṇa pratibiṃbarūpasya upādhyāya tasya jīvasya mithyātve sati 
saṃbhavati aupādhika jīvasya satyatve tu tasya vināśitva pratipādaka vacanaṃ na 
saṃgaccheta tathā ayaṃ prajñāna ghana ātmā are maitrepi avināśī vā 
avināśyeva na tu upādhināśānnaśyatīti kūṭastha caitanyasya 
śrutyānāśābhāvaḥ pratipādyate | etaduktaṃ bhavati ayamātmā prajñāna 
ghana evetebhyo bhūtebhyassamutthāyetyādi śutyācideka rasa ātmaiva 
upādhyutpati manūtpadyate | tannāśamanu naśyatītyupādhyutpati 
vināśavyatirekeṇa utpati vināśau na cidātmanaḥ pratipādye te 
anuvinaśyatītyanuśabdaprayogāt | na ca tasya svato vināśādimatvaṃ saṃbhavati 
avināśī vā are yamātmeti vākyena vijñāna ghanātmano 
vināśābhāvapratipādanavirodhātaścidātmana utpati vināśavatā 
pratibiṃbacaitanyarūpajīvena tādātmyamādāya vināśādi 
vacanamupapādanīyaṃ tataśca bhramasthalīyarajatedamarthayorivātrāpi 
vināśitvā vināśitva 

p. 73a) 
rūpaviruddhadharmavatva niścayādeva jīvakūṭasthayorbhedaḥ spaṣṭaṃ bhāsata 
ityataḥ kūṭastha caitajīvarūpāhamarthasyādhyāsa siddhiriti udāhṛta śrutyā 
pratibiṃbajīvasya vināśitvopagame śrutyaṃtaravirodhamāśaṃkate | ahamartheti | 

abheda ityanaṃtaramahaṃ brahmāsmīti vākyena pratipāyata iti śeṣaḥ | vināśya 
vināśinorabhedā yogāditi bhāvaḥ ||

nedamabhede sāmānādhikaraṇyaṃ kiṃ tu bādhāyāṃ yathāyaḥ 
sthāṇureṣa pumāniti puruṣatva bodhena sthāṇutva buddhirnivartyate | 
evamahaṃ brahmāsmīti kūṭastha brahmarūpatva 
bodhenādhyastāhamartharūpatvaṃ nivartyate | yoyaṃ sthāṇuḥ pumāneṣa 
puṃdhiyā sthāṇudhīrivabrahmāsmīti dhiyāśeṣā hyahaṃ 
buddhirnivartyata iti naiṣkarmya siddhivacanāt

pariharati | nedamiti | soyamityādi sāmānādhikaraṇa vākyasya yathā abhedo 
vākyārtho dṛśyate tathā yaḥ sthāṇussapuruṣa ityādi samānādhikaraṇa 
vākyasya bādhārūpo vārkyortho dṛśyate | yasthāṇussapuruṣa ityatra hi puruṣe 
āroṣitasya prātibhāsikasya sthāṇorvyāvahārika puruṣeṇa sahābhedo na 
vākyārthaḥ vādhitatvāt | kiṃ tu sthāṇvāropādhiṣṭhāna bhūte puruṣe 
vastutaḥ sthāṇu tādātmyābhāvarūpāvādhāvākyārthaḥ | tathā

p. 73b) 
ca yasthāṇussapuruṣa iti vākyena vastutaḥ sthāṇu tādātmyābhāvavānayaṃ 
puruṣa iti bodho jāyate tena ca bodhena puruṣe sthāṇvāropassaviṣayo nivartyate | 
evamahaṃ brahmāsmīti vākyenāhamartha bhūtajīva tādātmya śūnyaṃ 
brahmaivāsmīti jñānaṃ jāyate tena jñānenāhe jñātākartā 
sukhīduḥkhītyādyāropaḥ kartṛtvādi dharmaviśiṣṭāhamarthena svaviṣayeṇa 
sahaniḥśeṣaṃ nivartyate | āropitāhamartha nivṛtau ca satyāṃ jīvasya 
padvāstuvaṃrūpaṃ kūṭastha caitunyātmakaṃ | 
tatpūrṇabrahmarūpeṇāvatiṣṭhate iti na śrutyaṃtaravirodha iti bhāvaḥ | 
akṣarārthastu | idaṃ brahmāhaṃ padayossamāna vibhaktimatvarūpaṃ 
sāmānādhikaraṇyamabhedarūperthenābhyupagamyate | yenābhedāsaṃbhavo 
doṣaḥ syāt | nanu yadyabhedo na vākyārthaḥ kastarhi sa iti śaṃkate | kiṃtviti | 
bādhānna vākyārtho vivakṣita ityāha | bādhāyāmiti puruṣatva padena 
kalpitasthāṇu tādātmyābhāvavatvaṃ vivakṣitaṃ | bādhāyāṃ 
vākyārthatvasvīkārāt | ahaṃ brahmītyatreti padānaṃtaraṃ vākya janyeneti 
śeṣaḥ | atra vākyārtha jñānasyāhaṃ brahmāsmītyākāratvābhāvāt | 
kūṭastha brahmarūpatva padenāpi vastutohamartha tādātmyābhāvavat kūṭastha 
brahmarūpatvaṃ vivakṣitaṃ bādhāyā eva ||

yadi ca vivaraṇādyuktarityedamabhede sāmānādhikaraṇyaṃ tadā 
jīvavācinohaṃ śabdasya lakṣaṇayā kūṭastha paratvamastu 
tasyābādhyasya brahmābheda yogyatvāt ||

p. 74a) 
vākyārtha bodhaviṣayatvābhyupagamāt | dṛṣṭāṃta 
dārṣṭāṃtikayoradhiṣṭhānasyāropitārthā bhāvavatvamāropitātyaṃtā 
bhāvasyādhiṣṭānātiriktatvamiti matamāśrityāsmādhiruktamiti dhyeyam | 
adhyastāhamartharūpatvamiti | 

adhyasto yo ahamarthastadrūpatvaṃ tādātmyaṃ nivartata iti bodhaphalamuktaṃ | 
mahāvākyasya bādhārthakatvaṃ na svakapolakalpitaṃ | kiṃ tu 
sureśvarācāryairuktamityāha | yoyamiti | maṃdāṃdhakāre yaḥ sthāṇurgṛhītaḥ 
| eṣoyaṃ pumānityāptavākyajanyayā puṃdhiyā vastuto nāyaṃ sthāṇuḥ kiṃ 
tu pumānitidhiyā | sthāṇurayamiti dhīrāropitasthāṇu tādātmyena saha yathā 
nivartyate | evamahaṃ brahmāsmīti vākyajanyayādhiyā ahamartha bhūtajīva 
tādātmya śūnyaṃ brahmaivāsmītyākārayāhaṃ buddhirahaṃ kāromi bhuṃja 
ityādi buddhiraśeṣā āropitāhamartha sahitā nivartyate mahāvākyārtha 
jñānādaśeṣānartha nivṛtirviduṣonubhava siddheti dyotanārtho hi śabdaḥ | nanu 
samānādhikaraṇa vākyeṣu abhedarūpavākyārthasya mukhyatayā 
bādhārūpavākyārthasya autsargikatvādvivaraṇādviṣu prakṛte abhedarūpa 
vākyārthasyaiva svīkārācca | bhagavatpādairapi vākyavṛtau 
tādātmyamatravākyārthastayoreva padārthayoriti ślokena mahāvākyeṣu tatvaṃ 
padārthayostādātmya śabditā bhedasyaiva vākyārthatayā svīkārācca | 
vārtikakāra vacanasya bādhāyā api prakṛte vākyārthatā vaktuṃ śakyata iti 
prauḍhimāśritya pravṛtyupapateśca tasmādahaṃ brahmāsmītyatrā bhedo 
vākyārtha iti sthite vināśi jīvasyāvināśi brahmābhedonusaṃbhavatīti

p. 74b) 
codyaṃ tadavasthameveti asvarasādāha yadi ceti ||

yastu meghākāśaka tulyodhīvāsanāpratibiṃba īśvara uktaḥ soyaṃ 
suṣuptasthāna ekībhūtaḥ prajñānaghana evānaṃdamayo 
hyānaṃdabhugiti māṃḍukya śruti siddhaḥ sauṣuptānaṃdamayastatraiva 
tadanaṃtarameṣa sarveśvara eṣa sarvajña eṣoṃtaryāmī eṣa yoniḥ sarvasya 
||

kūṭastho brahmajīveśāvityevaṃ ciccaturvidheti śloka saṃgṛhīitānāṃ 
kūṭastha brahmajīveśvarāṇāṃ caturṇāmmadhye brahmacaitanyaṃ tāvat 
satyajñānadivākyeṣu prasiddhamiti tatra vākyaṃ pramāṇatvena nodāhṛtaṃ 
kūṭastha caitanye avināśī vā iti vākyaṃ pramāṇatvena darśitaṃ | upādhyutpati 
vināśānuvidhāpyutpati vināśavacanamaṃtaḥkaraṇa gata 
caitanyapratibiṃbarūpe jīve pramāṇamuktaṃ pariśeṣātpūrvokteśvare 
pramāṇaṃ vaktavyaṃ tadāha | yastviti | ta śabdovadhāraṇe ya īśvara uktaḥ 
soyaṃ śrutyuktānaṃdamaya eva nānya ityarthaḥ | suṣuptaṃ sthānamasyeti 
suṣuptasthānaḥ jāgaraṇe hi vijñānaśabditāṃtaḥkaraṇe 
tādātmyādhyāsādvijñāna mayatvamanomayatvakartṛtvāgdīnirūpāṇi saṃti | 
tathā dehe sthūlohamityādyabhedādhyāsāt sthūlatva kṛśatva brāhmaṇatvādīti 
rūpāṇi saṃti | tathā cakṣurādiṣu kāṇohaṃ mūkohamityādi rūpādadhyāsā

p. 75a) 
tkāṇatvādīnirūpāṇi saṃti | evamākāśādiṣu padārtheṣu dhyāsa siddhāni 
ākāśa mayo vāyumapa ityādi śruti saṃgṛhitānyanaṃtarūpāṇi jīvasya saṃti | 
suṣupte tu budhyādyupādhi layena sarvaprakāra bhrāṃtilayādbhrāṃti siddhāni 
sarvāṇyapi rūpāṇi līyaṃta ityabhipretya ekībhūtaḥ ityuktaṃ | taduktaṃ | 
vijñānamaya mukhyairyorūpairyuktaḥ purādhunā | sa laye naikatāṃ prāpto 
bahutaṃḍulapiṣṭavaditi | purāsuptātpūrvakāle | layena rūpāṇāṃ 
layenetyarthaḥ | prajñānaṃ caitanyaṃ tacca jāgradādau vṛtibhedena bhedarūpaṃ 
śaithilyaṃ prāpya sthitaṃ suṣupte vṛtīnāṃ vilayātpunarekatvaṃ 
prāptamityabhipretyaprajñāna ghanatvamuktaṃ | ānaṃdotra biṃbabhūto 
brahmānaṃdo vivakṣitaḥ | tasya pratibiṃbabhūto jīva ānaṃdamayaḥ sa ca 
svarūpabhūtamānaṃdaṃ suṣuptikāle avighāvṛtibhirbhuṃkta ityānaṃda bhugiti 
śrutyarthaḥ | nanu jāgratsvapnayoḥ sthūlāvasthāṃtaḥkaraṇa pratibiṃbarūpo 
jīvo vijñānamayaḥ | sthūlāṃtaḥkaraṇasya vijñānaśabdavācya tvāt | sa eva 
vijñānamayo jīvaḥ svāpakāle sūkṣmarūpeṇa vilīnāvasthāṃtaḥ ||

prabhavāpyayau hi bhūtānāmiti śruteḥ sarvavastu viṣaya 
sakalaprāṇidhīvāsanopādhikasya tasya sarvajñatvaṃ tata eva sarva 
kartṛtvopapateśca | na cāsmadbuddhivāsanopahitasya kasyacitsārvajñyaṃ 
nānubhūyate iti vācyaṃ | vāsanānāṃ

p. 75b) 
parokṣatvena tadupahitasyāpi parokṣmatvāditi ||

karaṇopādhikassan ānaṃdamaya ityucyate tathā cānaṃdamayasya 
jīvatvādīśvaratvamasiddhamityāśaṃkyasauṣuptānaṃdamayasyaiveśvaratvaṃ 
vākyaśeṣo darśayatītyāha | tatraiveti māṃḍūkya śrutāvevetyarthaḥ | 
sarveśvaratvaṃ sarvajagadutpati kartṛtvaṃ yonirupādānaṃ | ānaṃdamayasya 
sarvopādānatve hetumāha | prabhaveti | 

hi yasmādbhūtānāṃ prabhavāpyayau janmalayau sauṣumānaṃda mayāt | 
bhavataḥ tasmādveṣa sarvasya yonirityarthaḥ | ānaṃdamayasya śrutyukta 
sarvajñatve yuktimapyāha | sarvavastviti | ekaikādhīḥ kiṃcitkicidviṣayī karotīti 
sarvābhirmilitvā sarvaṃ jagadviṣaryā kriyate evaṃ ca sarvabuddhīnāṃ 
sarvaviṣayakatve siddhe sati sarvabuddhisūkṣmāvasthārūpāṇāṃ 
sarvabuddhivāsanānāmapi sarvaviṣayakatvaṃ sidhyati | tathā ca sarvaprāṇi 
buddhivāsanopādhikasyānaṃdamayasya sarvajñatva siddhirityarthaḥ | 
nanudhīvāsanoparaktājñānopādhika īśvara iti | yaduktaṃ | tatra kiṃ 
pratibiṃbeśvarasyājñānamevāpādhiḥ kiṃ vāsanoparaktājñānaṃ athavā 
sarvāḥdhīvāsanāḥ uttapratyekaṃ vāsanānādyaḥdhīvāsanāsu pratibiṃbitaṃ 
caitanyamīśvara ityukti virodhāt | ajñāna mātrasya 
īśvaropādhitvedhīvāsanānusaraṇa vaiphalyācca | na 
cājñānopādhikasyaiveśvarasya sarvajñatva lābhārthaṃ 
sarvaviṣayakadhīvāsanānusaraṇamiti vācyamajñānagata satvāṃśa 
pariṇāmarūpābhissarvaviṣayaka vṛtibhireva sarvajñatvopapādana

p. 76a) 
saṃbhavena tadarthaṃ dhīvāsanānāmanapekṣaṇādanata eva dvitīyaḥ 
ajñānamātrasya tadupādhitva saṃbhavāt | yugapat sarvaprāṇināṃ 
suṣuptyasaṃbhavena sarvabuddhivāsanānāṃ yaugapadyāsaṃbhavācca | na 
tāsāmajñānaviśeṣaṇatayā īśvaropādhitva saṃbhavaḥ tāsāṃ 
yaugapadyāsaṃbhavādeva na tṛtīyopi kalpaḥ saṃgacchate sarvāsudhīvāsanāsu 
vyāsaktatayā ekasya īśvararūpa pratibiṃbasyāsaṃbhavācca | loke vyāsajyavṛti 
pratibiṃbā darśanāt | tasmāt caturthaḥ kalpaḥ pariśiṣyate tatrānubhava 
virodhamāśaṃkate | na cāsmaditi | asmākaṃ prāṇināmekaika 
buddhivāsanopahitasyānaṃdamayasya kasyāpi svāpakālehaṃ sarvajña 
ityanubhavo nāstītyarthaḥ | vāsanānāmiti | jāgradādau 
sthūlāvasthāṃtaḥkaraṇānāmiva suṣuptau vāsanātmakāṃtaḥkaraṇānāṃ 
sākṣipratyakṣayogyatvābhāvena 
tadupādhikānaṃdamayānāmapināhamanubhava yogyatvamityarthaḥ ||

brahmānaṃde tu suṣupti saṃyogānmāṃḍūkyokta ānaṃdamayo jīva 
ityuktaṃ | tathā hi jāgradādiṣu bhogapradasya karmaṇaḥ kṣaye nidrā 
rūpeṇa vilīnamaṃtaḥkaraṇaṃ punarbhogapradakarmavaśātprabodhe 
ghanī bhavati tadupādhiko jīvo vijñānamaya ityucyate | sa eva pūrvaṃ 
suṣupti samaye vilīnāvasthopādhikaḥ sannānaṃdamaya 

p. 76b) 
ityucyate | sadāvamāṃḍūkye suṣuptisthāna ekībhūta ityādinā darśita iti 
| evaṃ sati tasya sarveśvaratvādi vacanaṃ kathaṃ saṃgacchatāṃ | itthaṃ 
saṃtyadhidaivata madhyātmaṃ ca paramātmanaḥ sa viśeṣāṇi trīṇi 
rūpāṇi | tatrādhidaivataṃ trīṇi śuddhacaitanyaṃ ceti catvāri rūpāṇi 
citrapaṭadṛṣṭāṃtena citradīpe samarthatāni ||

māṃdūkya śrutyuktānaṃdamayasya sakaladhīvāsanopādhikasya uktarityā 
ekasyāsaṃbhavāt | pratyekamevadhīvāsanopādhika ānaṃdamayo vācyassa ca 
jīva evetyāha | brahmānaṃde tviti | citradīpe śrīvidyāraṇyagurubhirīśvara 
tvenoktānaṃdamayasya taireva brahmānaṃdākhya graṃthe jīvatvamuktam | 
jīvatvokti rūpaviśeṣārthakastu śabdaḥ | suṣuptisaṃyogādityupalakṣaṇaṃ 
vāsanopādhikasyeśvaratve 
jāgradādāvīśvarābhāvaprasaṃgādekaikavāsanopādhikasya nānātveneśvara 
nānātva prasaṃgātsakalavāsanopādhikasya kasyacidasaṃbhavāccetyapi 
draṣṭavyaṃ | tatrokta prakāraṃ darśayati | tathā hīti | 

jāgradādiṣu bhogapradaṃ yatkarma tasya kṣaye satītyarthaḥ | ādipadaṃ svapna 
paraṃ bahuvacanaṃ tu jāgratsvapna vyaktibhedāpekṣaṃ | nidrārūpeṇeti | 
suṣuptirūpeṇetyarthaḥ | taduktaṃ paṃcīkaraṇe | buddheḥ 
kāraṇātmanāvasthānaṃ suṣuptiriti | ānaṃdamayasya jīvatve tasyeśvaratva 
pratipādaka vākyaśeṣa virodhaṃ śaṃkate | evaṃ satīti |

p. 77a) 
sauṣuptajīvarūpānaṃdamayasya vastuta īśvaratvābhāvepi īśvarābheda 
vivakṣayā tasyeśvaratva vacanaṃ saṃgacchata iti pariharati | itthamityādinā | 

māṃḍūkya śrutau jīvaśvarayorabheda vivakṣāṃ darśayituṃ pīṭhikāṃ karoti 
| saṃtīti | 

paramātmana adhidaivataṃ saviśeṣāṇi trīṇi rūpāṇi saṃti tathā 
paramātmanodhyātmaṃ ca saviśeṣāṇi rūpāṇi saṃtīti saṃbaṃdhaḥ 
paramātmana ityasya nirviśeṣa caitanyasyetyarthaḥ | adhidaivatamityasya 
devatātmakānītyarthaḥ | adhyātmamityasya ca jīvātmakānītyarthaḥ | 
adhidaivatamadhyātmamiti ca padadvayamavyayaṃ | uktaṃ prapaṃcayati | tatreti | 
adhyātmādhidaivatarūpāṇāṃ madhya ityarthaḥ | jīvasya trīṇi saviśeṣarūpāṇi 
turyapādātmakaṃ nirviśeṣarūpaṃ ca māṃdūkya śrutau kaṃṭhato darśitāni | 
īśvarasya tu nirviśeṣa saviśeṣa rūpāṇi tacchrutyabhipretaganyapi śrutyā 
kaṃṭato noktānitāni tu śruti tātparyābhijñaiḥ śrīvidyāraṇya 
gurubhiścitradīpe sadṛṣṭāṃtaṃ ||
 
yathā svataḥ śubhraḥ paṭo dhautaḥ atra lipto ghaṭita iti maṣyādi 
vikārayukto lāṃchito varṇapūritoraṃjita ityavasthā catuṣṭayamekasyaiva 
citrapaṭasya tathā paramātmāmāyā tatkāryopādhirahitaḥ śuddhaḥ 
māyopahita īśvaraḥ apaṃcīkṛta bhūkārya samaṣṭi sūkṣmaśarīropahito 
hiraṇyagarbhaḥ |  

p. 77b) 
paṃcīkṛtabhūtakārya samaṣṭi sthūlaśarīropahito virāṭ puruṣa 
ityavasthā catuṣṭayamekasyaiva paramātmanaḥ ||

nirūpitānītyāha | citra padeti | tatrāyaṃ dṛṣṭāṃta saṃgrāhakaḥ ślokaḥ svataḥ 
śubhrotra dhautaḥ syāt ghaṭitonnavilepanāt | maṣyākārairlāṃchitaḥ 
syādraṃjito varṇapūraṇāditi | etacchloka saṃgṛhītaṃ dṛṣṭāṃtaṃ vivṛṇoti | 
yatheti | svataścidaṃtaryāmī tu māyāvī sūkṣmasṛṣṭitaḥ | sūtrātmā 
sthūlasṛṣṭyaiṣa virāḍityucyate para iti śloka saṃgṛhītaṃ dārṣṭāṃtikaṃ 
darśayati | tatheti | śloke paraḥ svataściditi saṃbaṃdhaḥ amumaṃśaṃ vivṛṇoti | 
paramātmeti | śloke tu śabdovadhāraṇe | tathā ca para eva māyāvī san 
aṃtaryāmītyucyate iti saṃbaṃdhaḥ amumaṃśamāha | māyopahita īśvara iti | 
śloke para eva sūkṣmasṛṣṭitassūtrātmeti saṃbaṃdhaḥ | amumaṃśaṃ 
vyācaṣṭe ayaṃ paṃcīkṛteti | 

apaṃcī kṛtānāṃ bhūtānāṃ yatkāryaṃ vyāpakaṃ sūkṣmaśarīraṃ 
tadupahita ityarthaḥ | na ca sūtrātmano hiraṇyagarbha śabditasya 
śrutismṛtyorjīvatva prasiddheḥ kathaṃ tasyeśvararūpatvamiti vācyaṃ 
jīvarūpahiraṇyagarbhasya samaṣṭi sūkṣmaśarīrābhimānaviśiṣṭasya 
satyalokasvāminaḥ īśvarānyatvābhyupagamāt | īśvarasya tu samaṣṭi 
sūkṣmaśarīrābhimānābhāvepi samaṣṭi sūkṣmaśarīra 
niyaṃhṛtayātadupādhikasya samaṣṭisūkṣmopādhyupahitatvaguṇayogena

p. 78a) 
hiraṇyagarbhasūtrātmapadābhyāṃ nirdeśasyeha vivakṣitatvā tathā ca 
gauṇamīśvarasya hiraṇyagarbhatvamiti bhāvaḥ | ata eva citradīpe īśvararūpa 
hiraṇyagarbhāpekṣayā satyalokādhipaterbrahmaṇastatadvādyabhimateśvara 
parigaṇanāvasare pṛthagupādānaṃ kṛtamiti maṃtavyaṃ | śloke eṣa eva paraḥ 
sthūlasṛṣṭyāvirāḍityucyata iti saṃbaṃdhaḥ | amumaṃśaṃvyākurvan 
saṃgṛhṇāti | paṃcīkṛteti | ayamīśvararūpo virāṭ puruṣaḥ puruṣasūkta 
vaiśvānaravidyāvākyādi rūpaśruti siddho draṣṭavyaḥ 
satyalokādhipaterhiraṇyagarbhasya putrarūpo vivāṭapuruṣassamaṣṭi 
sthūlābhimānī jīvo bṛhadāraṇyaka śruti siddhonya evetyapi draṣṭavyaṃ | 
ityavasyeti | ukta prakāreṇa vastuta ekasyaiva rūpacatuṣṭayaṃ draṣṭavyamityarthaḥ 
||

asmiṃśca citrapaṭasthānīye paramātmani citrasthānīyaḥ 
sthāvarajaṃgamātmako nikhilaḥ prapaṃcaḥ | yathā 
citragatamanuṣyāṇāṃ citrādhāravasusadṛśāvastrābhāsālikhyaṃte 
tathā paramātmādhyasta dehināmapiṣṭāna caitanya 
sadṛśāścidābhāsāḥ kalpyaṃte te ca jīvanāmānaḥ saṃvaraṃtīti | 
adhyātmaṃ tu viśvataijasa prājñabhedena trīṇi rūpāṇi | tatra suṣuptau 
vistīneṃtaḥ karaṇe jñānamātra sākṣīprājñaḥ | yoyamihānaṃdamaya

p. 78b) 
uktaḥ svapne vyaṣṭi sūkṣmaśarīrābhimānī taijasaḥ jāgare vyaṣṭisthūla 
śarīrābhimānī viśvaḥ ||

evaṃ prakṛtopayuktaṃ rūpa catuṣṭayaṃ darśayitvā prasaṃgādāha | asminniti | 
nanu kṛtsnasya jagataśritrasthānīyatve tadvadeva sarvamacetanaṃ syātathā ca 
cetanācetanavibhāgo na syāditi śaṃkāṃ dṛṣṭāṃtena pariharati | yatheti | 
vastrābhāsā iti varṇaviśeṣātmaka vastrāṇāṃ citrādhāreṇa vastreṇākṛti 
sāmyepi śītavānādi nivartakatvā bhāvādābhāsatvaṃ | dehināmiti 
sthūladehavatāmahaṃkāraṇāmityarthaḥ aṃtaḥkaraṇātmakāhaṃkāreṣu 
caitanyasya pratibiṃba kalpanasya prayojanamāha | te ceti tathā ca 
vidābhāsayuktāḥ kāryakāraṇasaṃghātāścetanāḥ anye giri samudrādayo 
cetanā iti vibhāga siddhiriti bhāvaḥ | evamīśvarasya rūpāṇi darśitāni jīvasya 
śrutyuktāni saviśeṣa nirviśeṣarūpāṇi darśayati | adhyātmaṃ tviti | 

tu śabda īśvarasya sa viśeṣarūpāṇyapekṣyajīvasya sa viśeṣarūpāṇāṃ 
vailakṣyaṇya sūcanārthaḥ | tadeva vailakṣaṇyaṃ darśayati | viśveti | rūpāṇīti | 
saviśeṣāṇīti śeṣaḥ | tatreti | 

rūpatrayamadhye ityarthaḥ | vilīna iti aṃtaḥkaraṇe vilīne sati sūkṣmarūpeṇa 
vilīnāṃtaḥkaraṇopādhikaḥ saṃpadyata iti bhāvaḥ sthūlāṃtaḥkaraṇādi 
sākṣitva vyavacchedārthaṃ mātragrahaṇaṃ nanu pūrvaṃ sauṣuptajīva 
ānaṃdamaya ityuktamidānīṃ kathaṃ sa eva prājña ityucyate | tatrāha | yoyamiti 
iheti māṃḍūkya śrutāvityarthaḥ |

p. 79a) 
tatraivānaṃda bhugityanaṃtaraṃ cetomukhaḥ prājñastṛtīyaḥ pāda iti 
vākyaśeṣa darśanāditi bhāvaḥ | cetāṃsi 
citpratibiṃbopetānyavidyāvṛtirūpāṇi mukhāni svāpakālīnānaṃdānubhava 
sādhanāni yasya sa ceto mukhaḥ | nanu sauṣuptajīvasyānaṃda bhuktaṃ ceto 
mukhatvaṃ ca śrutamapi kathamupapannamiti

tatra māṃḍūkya śrutirahamanubhave prakāśamānasyātmano 
viśvataijasa prājñaturīyāvasthābhedarūpaṃ pādacatuṣṭayaṃ 
soyamātmā catuṣpādityupakramya pūrvapūrvapādavipralāpanena 
niḥprapañca brahmātmaka turīya pādapratipatisau kāryāya 
sthūlasūkṣma 
sūkṣmataropādhisāmyādvirāḍādīnviśvādiṣvaṃtarbhāvyajāgarita 
sthāno bahiḥ prājñaḥ ityādinā viśvādi pādānnyarūpayat | ataḥ 
prājña śabdite ānaṃdamaye vyākṛtasyeśvarasyāṃtarbhāva 
vivakṣitvākṣa tatra sarveśvaratvādi taddharmavacanamiti ||

ceducyate | suṣuptādutthitasya hi sukhamahamakhāpsamiti | svāpakālaviśiṣṭa 
sukhasmaraṇaṃ dṛśyate | tacca tadā sukhānubhavamaṃtareṇa saṃbhavati 
ananubhūtasya sukhasya smaraṇāyogāt | na ca 
suṣuptāvātmarūpasukhasyāṃtaḥkaraṇavṛtibhirevānubhavaḥ 

p. 79b) 
saṃbhavatīti vācyaṃ | tadā vilīnasyāṃtaḥkaraṇasya vṛtyutpādana 
yogyatvābhāvānna ca muktikāla iva svāpakālepi svarūpa caitanye naiva 
sukhānubhava saṃbhavāt kimavidyāvṛtti pratibiṃbarūpa cetaḥ kalpanayeti 
vācyaṃ | jāgratsvapnayoścaitanya pratibiṃbopetavṛtibhirānaṃdānubhava 
darśanena suṣuptāvapi tathā saṃbhave parityāgā yogāt | muktikāle 
copādhimātra vilayābhyupagamāt | vṛtyasaṃbhava iti vaiṣamya satvāt | sauṣupta 
sukhānubhavasya kevala nityasākṣirūpatve anubhavanāśarūpasaṃskārābhāva 
prasaṃgena sukhamakhāpsaṃmityanusaṃdhānābhāvāpateśca 
tasmādyathoktārthā śrutirupapannaiva vyaṣṭīti parichinnetyarthaḥ | ete 
pādāssākṣācchrutyuktā ityāha | tatreti | uktarītyā pādakalpanopapatau 
satyāmityarthaḥ | śrutiḥ | pādacatuṣṭayamupakramya 
viśvādipādānnyarūpayaditi saṃbaṃdhaḥ | padyate gamyatevagamyate 
brahmātmaikyamebhiriti pādāviśvādayaḥ | imāṃ vyutpatimabhipretya 
śrautapādakalpanāyāḥ | prayojanamāha | pūrvapūrveti ayamarthaḥ | 
soyamātmā catuṣpāditi vākyena jīvasya pādacatuṣṭayavatvamuṣakramya 
jāgaritasthāno vaiśvānaraḥ prathamaḥ pādaḥ ityuktaṃ | atra jīvapādānāmeva 
vaktumupakrāṃtatvādviśvaḥ prathamaḥ pāda iti vaktavye vaiśvānara śabditasya 
virāṭpuruṣarūpe ||

śvarasya prathapādatvoktirviśve vaiśvānareśvarasyāṃtarbhāvaṃ 

p. 80a) 
sūcayati | na ca hiraṇyagarbheśvarau vihāya vaiśvānareśvarasyaiva 
viśvāṃtarbhāve kiṃ niyāmakaṃ śrutyabhimatamiti vācyaṃ | tayoḥ 
sthūlopādhikatvarūpasāmyasya īśvarahiraṇyagarbha vyāvṛtasya 
niyāmakatayā vivakṣitatvā tathā dvitīyapāda pratipādaka vākye 
svapnasthānastaijaso dvitīyaḥ pāda ityuktaṃ atra sūkṣmopādhikatva 
sāmyena hiraṇyagarbhasya taijase aṃtarbhāvo vivakṣitaḥ vaiśvānaraḥ 
prathamaḥ pāda ityupakramānusārā tathā tṛtīya pāda pratipādakaṃ 
suṣuptasthāna ekībhūta ityādi vākyaṃ prāgevodāhṛtaṃ | atrāpi 
tṛtīyapādatvenokte prājña śabditānaṃdamaye sūkṣmataropādhikatva 
sāmānyena īśvarasyāṃtarbhāvovivakṣitaḥ | tathā ca vākyaśeṣasya eṣa 
sarveśvara ityāderānaṃdamayeśvarayorabhedasya vivakṣitatayā 
pravṛtatvānnānupapatiḥ | tathā turīyapāda pratipādakamidaṃ vākyaṃ | 
adṛśyamavyavahāryamagrāhyamalakṣaṇamaciṃtyama-
vyapadeśyamaikātmyātpayasāraṃ prapaṃcopaśamaṃ śivamadvaitaṃ 
caturthaṃ manyaṃta iti |

p. 80b) 
adṛśyaṃ cakṣurādyaviṣayaṃ | avyavahāryaṃ pravṛti nivṛti 
lakṣaṇavyavahārāgocaraṃ | agrāhyaṃ karmeṃdriyāgocaraṃ 
alakṣaṇamasādhāraṇa dharmaṃ śūnyaṃ aciṃtyaṃ 
śuṣkatarkāgocaraṃ | avyapadeśyaṃ śabdaśaktyagocaraṃ | 
ekātmapratyayasāraṃ | ekādi pada catuṣṭayasya karmadhārayaḥ svagata 
bhedaśūnyatvamekatvaṃ sarvadeheṣu pūrṇatvamātmatvaṃ pratyayatvaṃ 
cidrūpatvaṃ sāratvamānaṃdatvaṃ sāra ānaṃda ityarthaḥ | 
ityānaṃdamayādhikaraṇabhāṣyātprapaṃcopaśamaṃ 
prapaṃcābhāvarūpaṃ kalpitapadārthābhāvasyādhiṣṭhānānatirekāt 
yadvā prapaṃcadhvaṃsarūpaṃ jñānasādhyāyāssakāraṇadvaita 
nivṛteradhiṣṭhānātmakatāyā vakṣyamāṇatvāt śivaṃ śuddhaṃ 
sarvadoṣarahitamadvaitaṃdvaitarahitaṃ caturthaṃ viśvataijasa prājña 
rūpapādatrayāpekṣayā catuḥsaṃkhyāpūrakaṃ pādaṃ ciṃtayaṃtīti 
śrutyarthaḥ | atra viśvataijasa prājñalakṣaṇa pādeṣu 
vaiśvānarahiraṇyagarbheśvarāṇāmaṃtarbhāva ca naṃtaireṣāmekatva 
ciṃtanaparaṃ tathā viśvādi 
pādānāmoṃkārāvayavabhūtamātrāṇāṃ caikatva 

p. 81a) 
ciṃtanamatra vivakṣitaṃ | tathā ca śrutiḥ pādāmātrā mātrāśca 
pādā iti | tathā gauḍapādīya vacanamapi | oṃkāraṃ pādaśo 
vidyātpādāmātrā na saṃśaya iti saṃśaya ityasyāyamabhiprāyaḥ | 
viśvādi pādānāmmātrāṇāṃ ca yāvatsaṃśayanivṛtiṃ ekatvaṃ 
ciṃtanīyamiti mātrā svarūpaṃ ca śrutyaiva darśitamakāra ukāro 
makāra itīti | evaṃ viśvādi pādānāṃ vaiśvānarādīnāṃ 
mātrāṇāṃ caikatva ciṃtanaṃ sarveṣāmeteṣāṃ niṣprapaṃca 
brahmātmakaturyapāde cinmātre pravilāpanārthaṃ | tatra cāyaṃ kramaḥ 
viśvavaiśvānarākārāṇāmekatvaṃ prathamaṃ viciṃtya paścātaijasa 
hiraṇyagarbho kāraṇāmekatvaṃ citayet | tata 
īśvaraprājñamakārāṇāmapyekatvaṃ ciṃtayet | tathā 
ciṃtākrameṇaiva pravilāpayet | akārādi trayamukāre ukārādi trayaṃ 
makāre makārādi trayaṃ cinmātre turyapāde pravilāpayet | cinmātre 
pravilāpya ca citaṃ tatraiva sthāpayet | ukārādau pravilāpanaṃ 
nāmākārādi trayamukāra vyatirekeṇa nāstī ||

p. 81b) 
tyāhārya niścaya evaṃ pratyahamuktaprakāreṇa samādhiṃ kurvato 
brahmasākṣātkāro bhavati | tataśca brahmaprāptyākṛtakṛtyateti 
māṃḍūkya śrutyabhiprāyaḥ | idaṃ sarvaṃ māṃḍūkyaśruteridaṃ 
saṃgraheṇa tātparya kathana parasya bhāṣyakṛdbhiḥ kṛtapaṃcīkaraṇasya 
vyākhyānarūpe vārtike sureśvarācāryairamihitaṃ akāramātraṃ 
viśvaḥ syādukārastaijasaḥ smṛtaḥ prājñomakāra ityekaṃ paripaśyet 
krameṇa tu | atra viśvādiṣu vaiśvānarādīnāmaṃtarabhāvaṃ siddhaṃ 
kṛtvā na pṛgupādānaṃ kṛtamiti maṃtavyaṃ | samādhikālāt | 
prāgevaṃ viciṃtyāti prayatnataḥ sthūlasūkṣmakramātsarvaṃ cidātmani 
vilāpayet | akāraṃ puruṣaṃ viśvamukāraṃ pravilāpayet | puruṣotra 
vaiśvānaraḥ | ukāraṃ taijasaṃ sūkṣmaṃ makāre pravilāpayet | atra 
samaṣṭisūkṣmaśarīraniyaṃtṛtayā tadupahitaḥ parameśvaraḥ 
sūkṣmaśabdārthaḥ | makāraṃkāraṇaṃ prājñaṃ cidātmani vilāpayet 
| atrāṃtaryāmīmāyāmātropādhikaḥ kāraṇaśabdārthaḥ | 
cidātmāhaṃ nityaśuddha buddha muktasadadvayaḥ paramānaṃdasaṃdoha 
vāsudevohamomiti |

p. 82a) 
yatohaṃ cidātmāvaśeṣitaḥ | atohaṃ nitya śuddhabudhādi rūpo vāsudeva 
ityarthe aṃgīkārātmaka oṃkāra ityarthaḥ | iti śabdaścotaraślokānvayī 
jñātvā vivecakaṃ citaṃ tatsākṣiṇilāpayet | iti ukta prakāreṇa kevala 
cidātmānamavaśiṣṭaṃ jñātvā vivecakaṃ vilāpakaṃ taccittaṃ sākṣiṇi 
yathokte vāsudeve vilāpayet sthāpayedityarthaḥ | cidātmani vilīnaṃ ca 
taccitaṃ naiva cālayet | pūrṇa bodhātmanāsīnaṃ pūrṇācala samudravat | 
cirakālaṃ samādhiṃ kuryāditi vārtikārthaḥ | evaṃ samāhito yogī 
śraddhābhakti samanvitaḥ | jitendriyojita krodhaḥ 
paśyedātmānamadvayaṃ ādimadhyāvasāneṣu duḥkhaṃ sarvamidaṃ 
yataḥ tasmātsarvaṃ parityajya tatvaniṣṭho bhavet sadā yatpa * * 
tvaniṣṭāvyatiriktaṃ puruṣārtha sādhanatvena lokaśāstrasiddhaṃ sarvaṃ 
kālatrayepi duḥkhāvinā bhūtaṃ tasmātsarvaṃ vidhināsaṃnyasya 
uktarītyātatvaniṣṭāṃ samādhi lakṣaṇāṃ kuryādityarthaḥ | tadevāha | 

imāṃ vidyāṃ prayatnena yogīsaṃdhyāsu sarvadā |

samabhyasedihāmutrabhogānāsa ||

p. 82b) 
ktadhīssudhīriti | imāṃ samādhilakṣaṇāṃ vidyāṃ sudhīrāstikatamo 
virakto bhūtvā saṃdhyāsūpakramya sadābhyasedityarthaḥ | 

yaḥ paśyet sarvagaṃ śāṃtasanaṃtātmānamadvayaṃ | 
na tena kiṃcidāptavyaṃ jñātavyaṃ vāvaśiṣyate || 

kṛtakṛtyo bhaved vidvān jīvanmukto bhavet sadā | 
avidyā timirātītaṃ sarvābhāsavivarjitaṃ ||

ānaṃdamamalaṃ śuddhaṃ manovācāmagocaraṃ |
vācyavācakanirmuktaṃ heyopādeya varjitaṃ ||

prajñānaghanamānaṃdaṃ vaiṣṇavaṃ padamaśruta | iti ||

ābhāsapadaṃ cidābhāsaparaṃ vācyāḥ viśvādayaḥ vācakāḥ 
ākārādayaḥ prakṛtatvāt heyaṃ duḥkhaṃ upādeyaṃ 
viṣayasukhamityarthaḥ | tathā māṃḍūkya śrutau samādhiniṣṭā 
vivakṣāmabhipretyagauḍapādīyepyuktaṃ | 

yuṃjīta praṇave cetaḥ praṇavo brahmanirbhayaṃ | 
praṇave nityayuktasya na bhayaṃ vidyate kvacit || iti saṃkṣepaḥ |

nanu śravaṇādi rūpasāṃkhyamārgeṇaiva tatvapratipati saṃbhavāt kiṃ 
mumukṣoryoga vidhinetyata āha | pratipatisau kāryāpeti | yasya 
mumukṣossanyāsinaḥ | buddhimāṃdyādvākauśalasatvepi

p. 83a) 
nyāya vyutpādana kuśalācāryādyabhāvādvāsāṃkhyamārgo na 
saṃbhavatīti tasyānāyāsena brahmatatva pratipatti sādhanatayā 
budhipūrvaka pravilāpana krameṇa samādhi vidhānaṃ māṃḍūkyādau  
uktaṃ māṃḍūkyatāpanīya paṃcīkaraṇādau vihita brahmopāsanaṃ 
prakṛtyadhyānadīpe ||

itthameva bhagavatpādairgauḍapādīya vivaraṇe vyākhyātaṃ dṛk dṛśya 
viveke tu citradīya vyutpāditaṃ kūṭasthaṃ jīvakoṭāvaṃtarabhāvya 
cittraividhya prakriyaivālaṃbiteti viśeṣaḥ | tatra hyuktaṃ jalāśaya taraṃga 
budbuda nyāyenoparyuparikalpanājjīvastrividhaḥ | pāramārthiko 
vyāvahārikaḥ prātibhāsikaśceti | tatrāvachinnaḥ pāramārthiko jīvaḥ ||

śrīvidyāraṇya gurubhiradhikārī darśitaḥ | atyaṃta 
buddhimāṃdyādvāsāmagryāvāpyasaṃbhavāt | yo vicāratna labhate | 
brahmopāsītasoniśamiti | avyākṛtasyeti  | 

anabhivyakta jagadvā vinā avyākṛtapadena lakṣaṇayā parameśvarastatra tatra 
vyavahṛta iti kṛtvā tena tannirdeśaḥ kṛtaḥ māṃḍūkya śrutyuktānaṃdamayasya 
īśvaratvavacanaṃ tadabheda vivakṣayetyetat māṃḍūkya śrutivyākhyāna 
rūpasya gauḍapādīyasya vivaraṇarūpe bhāṣye bhāṣyakārairevoktamityāha | 
ityameveti | 

p. 83b) 
śrīvidyāraṇa gurubhiścitra dīpe svoktaṃ ciccāturvidhyaṃ vihāya 
graṃthāṃtare jīva īśo viśuddhā ciditi vṛddhavacanasiddhaṃ 
traividhyamevāvalaṃvya jīvasya traividhyākhyo viśeṣa ukta ityāha | dṛk dṛśya 
viveketviti | tu śabda ukta viśeṣārthakaḥ kūṭasthasya 
jīvakūṃṭāvaṃtarbhāvameva darśayati | tatreti | dṛk dṛśya vivekākhya graṃtha 
ityarthaḥ | hi śabdaḥ prasiddhi dyotakaḥ jalāśaya taraṃgeti | yathā samudrādi 
jalāśaye taraṃgā uparibhāvena tiṣṭhaṃti teṣu coparibhāvena budbudāstiṣṭaṃti 
idaṃ prasiddhamiti hi śabdārthaḥ nyāyo dṛṣṭāṃtaḥ | evaṃ 
kūṭasthasyoparivyāvahārikāṃtaḥkaraṇapratibiṃbarūpo 
yāvadvyāvahāramanuvartamāno vyāvahārika jīvaḥ kalpyate | tasya 
coparibhāvena svapnakāle vāsanāmaya prātibhāsika rathādi 
vadvāsanāmayāṃtaḥkaraṇapratibiṃbarūpaḥ prātibhāsika jīvaḥ kalpyata 
ityarthaḥ | tatreti trividhajīvamadhya ityarthaḥ | avachinna iti | 
dehadvayāvachinnakūṭastha caitanyarūpa ātmā pāramārthika jīva ityarthaḥ | 
ahaṃ brahmāsmīti mahāvākyeṣu | jīvabrahmaṇorabhedaḥ | pratipādyate sa ca 
pāramārthika jīvakalpane sati nirvahati | anyathā vyāvahārika prātibhāsika 
jīvayośśu || 

tasminnavacchedakasya kalpitatvepi avachedyasya tasyākalpitatvena brahmaṇā 
bhinnatvāt | tamāvṛtyasthitāyāṃ māyāyāṃ kalpiteṃtaḥkaraṇe

p. 84a) 
cidābhāsyeṃtaḥkaraṇa tādātmyāpatyāhamityabhimanyamāno 
vyāvahārikaḥ | tasya māyikatvepi yāvadvyavahāramanuvṛteḥ | svapne 
tamapyāvṛtyasthitayā māyāvasthābhedarūpayā nidrayā kalpite svāpna 
dehādāvamabhimānīprātibhāsikaḥ ||

ktirūpyādivatsvarūpato mithyātvena satyabrahmābhedāyogāt 
dehadvayāvachinnakūṭastha rūpapāramārthika jīvasyatvavacchedakībhūta deha 
dvayasya kalpitatvepi svataḥ satyatvāt | saṃbhavati brahmābheda iti pāramārthika 
jīvakalpanāyāḥ prayojanaṃ darśayati | tasminniti | avachinna jīva ityarthaḥ | 
vyāvahārika jīvaṃ nirūpayati | tamiti | kūṭasthamātmānamāvṛtyāvighāyāṃ 
sthitāyāṃ satyāṃ kūṭasthātmani kalpitaṃ yadaṃtaḥkaraṇaṃ tatra 
yaścidābhāsaḥ vyāvahārika jīva ityarthaḥ | taduktaṃ kūṭasthe kalpitā 
buddhistatra citpratibiṃbaka iti | ahamityabhimanyamāna iti | 
ahamityovakārakābhimānakartetyarthaḥ | nanvahamākāravṛtirūpeṇa 
pariṇamamāneṃtaḥkaraṇa evāhamabhimānavatvaṃ yuktaṃ na tu 
citpratibiṃbasyāta āha | aṃtaḥkaraṇeti | tasya vyāvahārikatve yuktimāha | tasyeti | 
na ca vyāvahārika jīvemānābhāva iti vācyaṃ | ahaṃkartā bhoktetyādi 
rūpāhamanubhavasya tatra mānatvātkartṛtva 
bhoktṛtvādyātmasaṃsārāśrayatvasyānyatrāyogācca | na cāṃtaḥkaraṇe 
tatsaṃbhavaḥ tasya cidābhāsa śūnyasya caitanya dharmatvena 
prasiddhakartṛtvādyā 

p. 84b) 
śrayatvāyogāt | cidābhāsasya tu cetanātmapratibiṃbatayā mithyābhūtasyāpi 
cetanatva vyavahārayogyatvena taddharmāṇāṃ cetana dharmatva prasiddhi 
virodhābhāvāt | pāramārthika jīvasya ca saṃsārā śrayatvaṃ na saṃbhavati 
tasya kūṭasthatvāditi bhāvaḥ | tamapīti | vyāvahārikajīvamapītyarthaḥ | 
vyāvahārika jīvo hi jāgraddaśāyāmātmānaṃ brāhmaṇaṃ devadettaṃ 
yajñadatta putraṃ viṣṇubhaktasmanyate svāpna jīvastu 
svapnāvasthāyāmātmānaṃ kṣatriyaṃ viṣṇuśarmanāmānaṃ nārāyaṇa 
putraṃ mahādeva bhaktaṃ manyate | ato jāgrajjīvasyāvaraṇaṃ siddhaṃ 
prātibhāsika jīveka ||

svaprapaṃcena saha tat draṣṭurjīvasyāpi prabodhe nivṛteriti | evamete 
pratibiṃbeśvara vādināṃ pakṣe bhedādarśitāḥ | 
vivaraṇānusāriṇastvāhuḥ vibhedajanake jñānenāśamātyaṃtikaṃ gate | 
ātmano brahmaṇo bhedamasaṃtaṃkaḥriṣyati iti smṛtyā 
ekasyaivājñānasya jīveśvara vibhāgopādhitva pratipādanādbiṃba 
pratibiṃbabhāvena jīvena jīveśvarayorvibhāgaḥ nobhayorapi 
pratibiṃbabhāvenopādhidvayamaṃtareṇobhayoḥ pratibiṃbatvā yogāt ||

lpakamāha | nidrayeti | nanu māyāyāssarvakalpakatvābhyupa

p. 85a) 
vāmātkathaṃ nidrāyāḥ kalpakatvamapasiddhāṃtāpaterityāśaṃkya 
nidrāyāstadavasthārūpatvābhyupagamānnokta doṣa ityāśayenāha | māyeti | na 
ca nidrāyā māyā lakṣaṇābhāvāt kathaṃ tadavasthā viśeṣarūpatvamiti 
vācyaṃ | āvaraṇavikṣepa śaktimatvaṃ hi māyā lakṣaṇaṃ tasya lakṣaṇasya 
jāgrajjivāvarikāyāṃ svāpnajagadātmaka vikṣepakāriṇyāṃ ca nidrāyāmakṣa 
tatvāditi bhāvaḥ | prātibhāsika jīvakalpanāyāḥ prayojanamāha | 
svāpnadehādāviti | vyāvahārika jīvasyābda tatvena svapnakāle 
ahamabhimāanakartṛtvāsaṃbhavāditi bhāvaḥ | tasya prātibhāsikatve hetumāha | 
svapnaprapaṃceneti prabodhakāle brāhmaṇohaṃ na kṣatriya ityādi rūpeṇa 
bodhena svapna dṛṣṭuḥ kṣatriyādi rūpasya bādhānubhavāditi bhāvaḥ 
īśvaraviṣaye ukta vakṣyamāṇa prakārabheda jñānārthamupasaṃharati | evamiti | 
biṃbacaitanyameveśvaro na pratibiṃbaviśeṣa iti vakṣyamāṇaviśeṣārthakastu 
śabdaḥ vibhedajanakatvaṃ jīveśvarabhedasthitiprayojakatvaṃ vivakṣitaṃ na tu 
yathāśrutaṃ tadbhedasyānāditvābhyupagamāt | ātyaṃtikamiti svāya 
pralayādau ajñānakāryanāśena tatkāraṇājñānasyāpi nāśosti 
pariṇāmapariṇāminorabhedāt sa cājñānanāśo nātyaṃtikaḥ | punarutthānāt | 
muktau tu tatvajñānena svarūpeṇāpi nāśosti sa cātyaṃtikaḥ | 
punarutthānābhāvāditi matvā ajñānanāśasyātyaṃtikaṃ viśeṣaṇaṃ dattaṃ 
| yadvā jīvanmuktikāle ajñānasyāvaraṇāṃśena nāśepi vikṣepāṃśanāśā 
bhāvādanātyaṃtikassanāśaḥ

p. 85b) 
videha muktau tu ātyaṃtiko jñānanāśa iti tadabhiprāyaṃ tadviśeṣaṇamiti 
bhāvaḥ pratibiṃbatvāyogāditi | na ca jīvaiśāvābhāsena karoti māyā cāvidyā 
ca svayameva bhavatīti śrutyā ubhayoḥ pratibiṃbatva pratipādanavirodha iti 
vācyaṃ | pratibiṃbatvavadbiṃbatvasyāpi kalpitatayā śrutigatābhāsapadena 
pratibiṃbadbiṃbasyāpi grahaṇopapateḥ ||

tatrāpi pratibiṃbo jīvaḥ biṃbasthānīya īśvaraḥ tathā satyeva laukika 
biṃbapratibiṃba dṛṣṭāṃtena svātaṃtryamīśvarasya tatpārataṃtryaṃ 
jīvasya ca yujyate ||

nanu loke pratibiṃbatva viśiṣṭamukhe mukhābhāsatva vyavahārāt | biṃbatva 
viśiṣṭamukhe tathā vyavahārābhāvādābhāsapadaṃ mukhyavṛtyā 
biṃbacaintanyaṃ pratipādayituṃ na śaknotīti khalu pratibiṃbavadbiṃbasyāpi 
viśiṣṭarūpeṇa kalpitatayā kalpitatvaguṇayogena biṃbaparamābhāsa padaṃ 
vaktavyaṃ | tacca na saṃbhavati sakṛduccaritasyābhāsa padasya mukhyavṛtyā 
pratibiṃba paratvaṃ guṇavṛtyā biṃbaparatvamiti kalpanasya cyutpati viruddhatvāt | 
na cājahallakṣaṇayā ābhāsa padasya biṃbapratibiṃbobhaya 
paratvābhyupagamenāyaṃ virodha iti vācyaṃ | ubhayorapi 
pratibiṃbarūpatāmādāyābhāsa padasya mukhyārtha paratva saṃbhave sati 
lakṣaṇākalpanāyā evanirmūlatvāditi ceducyate | yathā śrutaṃ

p. 86a) 
jīveśayorubhayorapi pratibiṃbarūpatvaṃ na saṃbhavati | biṃbabhūtacaitanyasya 
sūryavadekatvena upādhibhedaṃ vinā pratibiṃba dvayā saṃbhavāt | na ca 
māyā cāvidyā ca svayameva bhavatīti vākyaśeṣeṇamāyā 
vidyārūpopādhidvaya pratipādanātna pratibiṃbadvayānupapatiriti vācyaṃ tena 
svayaṃ śabdopātāyāḥ prakṛtamūla prakṛtermāyātvā 
vidyātvalakṣaṇarūpabheda pratipādanepi pratibiṃbadvayāpekṣitopādhi dvayā 
pratipādanānmāyāvidyayoḥ svarūpato bhedasya siddhāṃta viruddhatvācca | 
tasmādyathā śrutāsaṃbhavādekasyaivājñānasya jīveśa vibhāgaprayojakatva 
pratipādaka smṛtyanurodhācca jīveśāvābhāsena karotīti 
śrutāvābhāsapadamajahallakṣaṇayā biṃbapratibiṃbobhayaparamiti 
vivaraṇānusāriṇāmāśaya iti | tatrāpīti | 
biṃbapratibiṃbayorubhayormadhyepītyarthaḥ | tatra yuktimāha | tathā satyeveti | 
biṃba caitanyasyaiveśvaratvābhyupagame satītyarthaḥ | svātaṃtryamiti | eṣa 
sarveśvara eṣa bhūtādhipatirityādi śruti siddhamiti śeṣaḥ | tatpārataṃtryamiti 
eṣa hyeva sādhukarmakārayati | ya ātmānamaṃtaroyamayati īśvaraprerito 
gacchetsvargaṃ vāśvabhrameva vetyādi śrutismṛti siddhamiti śeṣaḥ ||

pratibiṃbagatāḥ paśyanṛjuvakrādi vikriyāḥ pumān krīḍedyathā 
brahmatathā jīvastha vikriyā iti kalpatarūktarītyālokavatulīlā

p. 86b) 
kaivalyamiti sūtramapi saṃgacchate | ajñānapratibiṃbitasya 
jīvasyāṃtaḥkaraṇarūpo jñāna pariṇāmabhedoviśeṣābhivyakti 
sthānaṃ sarvataḥ prasṛtasya savitṛprakāśasya darpaṇa iva ||

laukika dṛṣṭāṃtameva kalpataruślokodāharaṇena darśayati | pratibiṃbagatā iti | 
yathāloke kaścitpuruṣaḥ svapratibiṃbagatāḥ ṛjuvakrādi vikriyāḥ biṃbabhūta 
svaprayuktāḥ paśyan krīḍati tathā brahmāpi jīvastha vikriyāḥ 
prāṇikarmānusāreṇa svaprayuktāḥ paśyan krīḍatīti yojanākalpatarūktarītyā 
īśvarasya svātaṃtrya pratipatyupayoginyeśvarasya svātaṃtrya pratipādakaṃ 
sūtramapi saṃgacchata ityarthaḥ | sūtrārthastu īśvarasyāpta kāmatvena 
prayojanoddeśābhāvāt | sṛṣṭyādi vyāpāreṣu pravṛtirna saṃbhavatīti 
pūrvapakṣavyāvṛtyarthakastu śabdaḥ īśvarasya sṛṣṭyādi pravṛtilakṣaṇakriyā 
kevalaṃ prayojanoddeśaṃ vinaiva līlālokavat | yathā loke 
sārvabhaumādessarvairmānuṣaiḥ bhaugaissaṃpannatamasya 
prayojanābhisaṃdhiṃ vinaiva krīḍā dṛśyate tadvat | kiṃ ca īśvarasya 
prayojanoddeśābhāvepi svabhāvādevasṛṣṭyādi pravṛtirupapadyate | dṛśyate hi 
sukhodrekānubhava prayuktāhāsagānādi rūpāprayojanoddeśarahitā 
līlāprāṇināṃ svābhāvikī

p. 87a) 
na hi tatra prayojanamapi saṃbhāvayituṃ śakyate | duḥkhodrekerodana 
vatsukhodrekehāsagānādeḥ prayojanarahitasya sarvānubhava siddhatvāt | ata eva 
hasita rudritādiṣu kāraṇameva pṛcchati na prayojanaṃ | uktaṃ ca māṃḍūkya 
śrutau | devasyaiṣa svabhāvoyamāptakāmasya kāspṛheti | eṣaḥ sṛṣṭyādi 
vyavahāra ityarthaḥ | kiṃ ca svapna sṛṣṭivanmāyāmayī prapaṃca 
sṛṣṭirasmābhirupeyate | na ca tatra prayojana praṣṇonyāyyasvapnasṛṣṭau prayojana 
praṣṇādarśanāditi bhāvaḥ | nanu yadyajñānaṃ jīvasyopādhistarhi 
vyarthamaṃtaḥkaraṇasya jīvopādhitvavarṇanaṃ sūtrabhāṣyādiṣu tatrāha 
ajñāneti | viśeṣābhivyakti sthānamiti | avidyā pratibiṃba caitanyarūpasya 
suṣupti sādhāraṇasya pramātṛtva kartṛtva bhoktṛtvādi viśeṣarūpeṇayā 
abhivyaktirupalabdhistasyāḥ sthānamupādhirityarthaḥ ||

p. 87b) 
atastasya tadupādhikatva vyavahāropi naitāvatāḥ jñānopādhiparityāgaḥ 
aṃtaḥkaraṇopādhiparichinnasyaiva caitanyasya jīvatve yoginaḥ 
kāyavyūhādhiṣṭhānatvānupapateḥ ||

etaduktaṃ bhavati | kartṛtvādi dharmāṇāṃ kevalājñānapariṇāmatvā bhāvena 
tadupādhimātrānnajīvasya kartṛtvādi dharmarūpaviśeṣalābhaḥ kiṃ tu 
kartṛtvādi viśeṣa vadaṃtaḥkaraṇa tādātmyādhyāsādevatallābha iti na 
tadupādhinirūpaṇaṃ vyarthamiti | ata iti | aṃtaḥkaraṇasya viśeṣābhivyakti 
sthānatvābhyupagamādityarthaḥ | vyavahāropīti | kāryopādhirayaṃ jīva iti 
śrutau sūtrabhāṣyādiṣu ceti śeṣaḥ | vibhedajanake jñānenāśamātyaṃtikaṃ 
gate | ātmano brahmaṇobhedamasaṃtaṃkaḥ kariṣyatīti viṣṇupurāṇavacane 
jīvasyājñānopādhikatva vyavahāravadityayerarthaḥ | nanu kāryopādhirayaṃ 
jīva iti śruti valādajñānopādhi parityāga ucitaḥ kāryopādhikatvaviśeṣaṇasya 
kāraṇopādhikatva vyāvartakatvādityāśaṃkya smṛtivirodhānna tasya 
kāraṇopādhivyāvartakatvamaye yata ityāśayenāha | naitāvateti | śrutau 
kāryopādhikatvaviśeṣaṇamātreṇetyarthaḥ | nanu śruti virodhe smṛterevānyathā 
nayanamucitaṃ | tat nayanaprakāra śretthaṃ

p. 88a) 
smṛtāvajñānapadaṃ tatkāryāṃtaḥkaraṇaparaṃ jīvopādhyaṃtaḥkaraṇasya 
nātātvepyajñāna ityeka vacanaṃ jātyabhiprāyaṃ tathā 
cāṃtaḥkaraṇāvachinna ātmājīvastadanavachinna ātmā īśvara iti 
jīvabrahmavibhāgaprayojakamaṃtaḥkaraṇamiti smṛtyartho bhaviṣyatīti 
imāmāśaṃkāṃ nivartayituṃ kāryopādhimātrasya jīvatopādhitvaṃ nirākaroti 
| aṃtaḥkaraṇopādhi parichinnasyaiveti nājñānopādhikasyaityeva kārārthaḥ | 
anupapateriti kāyavyūhādhiṣṭhānaṃ hi yugapadanekaśarīra niyaṃtṛtvaṃ tacca 
yogino yogaprabhāvānnirmiteṣu sarvaśarīreṣu yugapadavathitasya vaktavyaṃ | 
nacāṃtaḥkaraṇāvachinnarūpasya yoginastatsaṃbhavati tasya 
parichinnatādakṣānasya jīvopādhitve tu tatsaṃbhavati tasya vyāpakatvena 
tadupādhikasya yogijīvasya yugapatsarvaśarīreṣu sannidhānopapatestathā ca 
śrutyapekṣayāsmṛterdurvalatvepi kāyavyūhādhiṣṭānvānupapati 
sahitasmṛterbalavatvāt tadanurodhena kāryāpādhirayaṃ jīva iti śrutau 
kāryopādhipadaṃ svarūpakathanamātra paraṃ na kāraṇopādhi vyāvartaka 
viśeṣaṇa paramiti bhāvaḥ ||

na ca yogaprabhāvāt | yoginoṃtaḥkaraṇaṃ kāya

p. 88b) 
vyūhābhivyakti yogyaṃ vaipulyaṃ prāpnotīti tadavachinnasya kāya 
vyūhādhiṣṭhānatvaṃ yujyata iti vācyaṃ | pradīpavadāveśastathā hi 
darśayatīti śāstropāṃtyādhikaraṇabhāṣyādiṣu kāyavyūhe 
pratidehamaṃtaḥkaraṇasya cakṣurādi vadbhinnasyaiva yogaprabhāvāt 
sṛṣṭerupavarṇanāt ||

vaipulyamiti vyāpakatvamityarthaḥ | adhiṣṭhānatvamiti prerakatvamityarthaḥ | 
pradīpavaditi | yathā ekasya pradīpasyāneka vartikāveśaḥ tathā yogino yoga 
prabhavādanekeṣvekadā āveśaḥ yadyupi pradīpasya vartyāviṣṭadīpānāṃ ca 
bhedosti yoginastu sarvadeheṣvaikyamiti dṛṣṭāṃtadārṣṭāṃtikayorvaiṣamyamasti 
| tathāpi dīpatvajātyabhedaṃ vyaktiścāropyatayoḥ saṃgatiravagaṃtavyā tathāhi 
darśayati śrutirekasya yoginonekadhābhāvaṃ sa ekadhā bhavaṃti tridhā bhavati 
paṃcadhā saptadhetyādikā na ca yogino yugapadaneka 
śarīreṣvavasthānamaṃtareṇa śrutisiddhānekadhā bhāva upapadyata iti 
sūtrārthaḥ | sṛṣṭerupavarṇanāditi | tathā ekasyaivāṃtaḥ karaṇasya 
kāyavyūhābhivyaktiyogyavaipulyābhyupagame bhāṣyādi virodha iti bhāvaḥ | 
atra

p. 89a) 
yadyapi yogino nijasiddhāṃtaḥkaraṇameva yogaprabhāvādvaipulyaṃ 
prāpyasvāvachinnacaitanyarūpasya yoginaḥ kāya vyūhādhiṣṭhāna 
bhogādikaṃ ghaṭayatītyeva bhāṣyādīnāṃ tātparyaṃ vaktumucitaṃ na tu 
yathā śrutaṃ nānāṃtaḥkaraṇasarge 
āgaṃtukānekāṃtaḥkaraṇasṛṣṭyupagame asatkāryavādāpātāt 
kalpanāgauravācca hiraṇyagarbhādīnāṃ yogaprabhāvādevāṃḍavyāpi 
samaṣṭyāṃtaḥkaraṇābhyupagamācca | na hi hiraṇyagarbhādīnāṃ 
pūrvajanmaniyajamānāvasthāyāṃ tadīyāṃtaḥkaraṇānāṃ vyāpitve 
pramāṇamasti | tathā satyasmadādyaṃtaḥkaraṇānāmapi vyāpitvāpateḥ 
bhāṣyādiṣu aṃtaḥkaraṇasṛṣṭivarṇanasyamatāṃtarābhiprāyatvopapateśca 
eṣaiva ca yogaśāstreṣu yogināmaneka śarīrayogaprakriyeti bhāṣye 
evamatāṃtaropadarśanāt | yogaśāstreṣveva ca eṣya prakriyeti | eva 
karānvayopapatestathāpi | śāstropāṃtyādhikaraṇa yathā 
śrutabhāṣyādyabhiprāyeṇedaṃ dūṣaṇamiti maṃtavyaṃ ||

pratibiṃbe biṃbādbhedamātrasyādhyastatvena svarūpeṇa tasya satyatvāt | 
na pratibiṃbarūpa jīvasya muktānvayā saṃbhava iti | na tadatirekeṇa

p. 89b) 
muktānvayāvachinnarūpajīvāṃtaraṃ vā pratibiṃbajīvātiriktaṃ 
jīveśvara vilakṣaṇaṃ kūṭastha śabditaṃ caitanyāṃtaraṃ vā 
kalpanīyaṃ avināśīvāre'yamātmeti śravaṇaṃ jīvasya tadupādhinivṛtau 
pratibiṃbabhāvāpagamepi svarūpaṃ na vinaśyatītye tatparaṃ na 
tadatirikta kūṭastha nāma caitanyāṃtaraparaṃ ||

vastutastu aṃtaḥkaraṇāvachinna caitanyaṃ jīvastadanavachinnamīśvara iti pakṣe 
aṃḍāṃtargata caitanyasya sarvātsanā tadavachedādanavachiva 
caitanyarūpeśvarasthāṃḍādvadbahireva satvaṃ syādi vakṣyamāṇadūṣaṇe 
tātparyaṃ | yadi vā navachinna caitanmīśvara ityanena nirupādhikaṃ 
caitanyamīśvara iti vivakṣitaṃ tadā tasya sarvatra satvenāṃḍādbhireva satvāpati 
doṣābhāvepi kāraṇopādhirīśvara iti śruti virodhaṃ doṣo 
durvārastasmātkāraṇopādhikatvamīśvaravajjivasyāpyupagaṃtavyaṃ 
smṛtyanusārāditi sthitaṃ yattu citradīpe pratibiṃbacaitanyarūpa jīvasya svarūpato 
mithyātvā tasya muktyanvayāyoga iti tadanvayayogyaṃ kūṭastha nāmakaṃ 
jīveśvaravilakṣaṇaṃ kiṃciccaitanya parikalpya

p. 90a) 
ciccāturvidhyaṃ darśitaṃ | yadapi ca dṛk dṛśya viveke pratibiṃba 
mithyātvamevāśritya muktyanvayā yāvachinna caitanyasya pāramārthika 
jīvatvaṃ kalpitaṃ tadubhayamapyayuktaṃ | biṃbapratibiṃbayorbhedamātrasya 
kalpitatayā svatastayorbhede mānābhāvādityāśayenāha | pratibiṃbe biṃbāditi 
| svarūpasya kalpitatva vyavachedo mātra śabdārthaḥ | na tadatirekeṇeti | 
pratibiṃbajīvātirekeṇa jīvāṃtaraṃ vā kūṭastha śabdita caitanyāṃtaraṃ vā 
na kalpanīyamiti saṃbaṃdhaḥ | evaṃ vyāvahārika jīvātirekeṇa prātibhāsika 
jīvopi na kalpanīyaḥ pramāṇābhāvānnavavyāvahārika jīvasya svapnakāle 
āvṛtatvena tasya tadā vyavahartṛtvānupapatistatkalpane pramāṇamiti vācyaṃ | 
jīvacaitanya āvaraṇābhāvasya sākṣinirūpaṇāvasare vakṣyamāṇatvena 
jāgrajjivasya svapnepi vyavahārakartṛtvopapateḥ yohaṃ svapne 
śrīkṛṣṇamadrākṣaṃsa evedānīṃ jāgratpunaḥ taṃ smarāmīti 
jāgratsvapnadṛṣṭorabhedapratyabhijñānāt saṃskārodbodhābhāvādi 
kāraṇavaśādeva kadācidbrāhmaṇatvādyapratītyupapateśca na ca 
svaprapaṃcena saha tadṛṣṭurvādha darśanaṃ prātibhāsika jīvakalpane 
pramāṇamiti vācyaṃ | prabodhakālenāhaṃ kṣatriya ityādi rūpavādha ||

p. 90b) 
jīvopādhināṃtaḥkaraṇādināvachinnaṃ caitanyaṃ biṃbabhūta īśvara 
evayovijñānetiṣvannityādi śrutyā īśvarasyaiva jīvasannidhānena 
daṃtaryāmi bhāvena vikārāṃtaravasthāna śravaṇāditi ||

ka pratyayasyātmanyāropita kṣatriyatvādi mātrabādhakatvena 
svapnadraṣṭrarvādhatvā bhāvādanyathā pūrvodāhṛta draṣṭraikya 
pratyabhijñā na virodhātasmātprātibhāsika jīvakalpanamapi prāmāṇikaṃ na 
bhavatīti bodhyaṃ | yadapi ciccāturvidhyavādibhiruktaṃ tānyevānuvinaśyati 
avināśī vā areyamātmeti vākyābhyāṃ prakṛte prajñāna ghanātmani 
vināśitvāvināśitvarūpaviruddhadharmadvayapratipādanātadupapataye vināśi 
pratibiṃba vyatirekeṇa vināśarahita kūṭastha caitanyaṃ sidhyatīti tadapi 
maṃdaṃ | avidyāpratibiṃbacaitanyarūpe jīva eva 
pratibiṃbatvarūpaviśeṣaṇāṃśatāśābhiprāyeṇa vināśavacanasya viśeṣya 
caitanyāṃśābhiprāyeṇa vināśābhāva pratipādakavacanasya copapatau 
dharmibheda kalpanasya gauravuparāhatatvādityāśayenāha | avināśīveti | 
nvanvavidyāpratibiṃbo jīvastatbiṃba īśvaraḥ biṃbapratibiṃbānugatacaitanyaṃ 
śuddhacaitanyamiti vivaraṇapakṣe deha 

p. 91a) 
dvayopādānatayā tadachinnasya pāramārthika jīvanāmakatayā kūṭastha 
nāmakatayā ca ciccāturvidhyavādibhiraṃgīkṛtasya caitanyasya kutrāṃtarbhāva 
upeyanena tāvajjive śuddhacaitanyevāṃtabhīvaḥ saṃbhavati 
tayorupādānatvābhāvena dehadvayopādānakūṭasthasya 
tayoraṃtarbhāvāyogānnāpi biṃbabhūteśvare tasyāṃtarbhāvaḥ saṃbhavati 
īśvarasya jīva tadupādhyaṃtaḥkaraṇādi sannihitatayā dehādi 
vikāreṣvavasthāne pramāṇābhāvāt | kūṭasthanāmaka caitanyasya ca 
kūṭasthavādibhistathā tvāṃgīkārādityata āha | jīvopādhineti | 
avidyāpratibiṃbarūpajīvasya viśeṣābhivyakti prayojakaupādhinetyarthaḥ | 
prāṇacakṣurādikamādi padārthaḥ | īśvara evati | na śuddhaṃ brahmanāpi 
pratibiṃbarūpajīva ityeva kārārthaḥ | cetanācetanātmaka 
nikhilaprapaṃcopādānatva pratipādaka śrutismṛti sahasrasya 
biṃbabhūteśvarasya dehādyupādānatayā dehādi vikāreṣvaṃtaravasthāne 
pramāṇatvāt | kūṭasthasya ca tato bhede mānābhāvāditi bhāvaḥ na 
kevalamupādānatvapratipādakaśāstrameva tatra pramāṇaṃ kiṃ tu 
cetanācetanātmaka sakalajaganniyaṃtṛtva pratipādakamaṃtaryāmi 
brāhmaṇamapi biṃbabhūteśvarasya

p. 91b) 
vikāreṣvaṃtaravasthane pramaṇamityāha | yo vijñāne tiṣṭhannityā ||

anye tu rūpānupahita pratibiṃbo na yuktaḥ sutarāṃ ca nīrūpe 
gaganapratibiṃbodāharaṇamayyayuktaṃ ||

diśrutyeti | vijñānādaṃtaroyaṃ vijñānaṃ na vedayasya vijñānaṃ śarīraṃ 
yo vijñānamaṃtaroyamayatītyādi vākyamādi padena gṛhyate | atra 
vijñānapadaṃ jīvaparaṃ bṛhadāraṇyake | mādhyaṃdimapāṭheya ātmani 
tiṣṭhanniti paryāya sthāne kāṇvapāṭhe yo vijñāne tiṣṭhanniti paryāyāmnā na 
darśanena kāṇvapāṭhe vijñānapadasya ātmapada 
samānārthakatvāvagamādātmapadaṃ cātra jīvaparaṃ tasya tatra 
rūḍhatvādātmapadasya jīveśvara sādhāraṇatvepi niyamyatvaliṃgena prakṛte 
jīvaparatvāvaśyaṃ bhāvāditi bhāvaḥ | jīvasannidhāneneti | 

īśvarasya jīvādi niyaṃtṛtvaṃ hi vyavahita rājādeḥ prajāniyaṃtṛtvavatra bhavati 
| kiṃ tu niyamya jīvādi sannidhānenaiva ya ātmani tiṣṭhanniti 
sannidhānapratīterityarthaḥ | aṃtaryāmi brāhmaṇavākyagrahaṇaṃ 
smṛterapyupalakṣaṇaṃ | tathā ca bhagavadgītā smṛtiḥ 
īśvarassarvabhūtānāhṛddeśerjjanatiṣvati | bhrāmayan 
sarvabhūtāniyaṃtrārūḍhāni 

p. 92a) 
māyayeti | bhūtāni prāṇinaḥ yaṃtraṃ śarīraṃ tadārūḍhatvaṃ tatrāhaṃ 
mamābhimāna navatvaṃ bhrāmayanniti karmānusāreṇa 
pravartayannivartayatyarthaḥ | īśvarasya niyaṃtṛtvaṃ māyopādhikameva na 
vāstavamityāśayena māyayetyuktaṃ | evaṃ caitanyasya 
pratibiṃbatvamupagacchatāmmatabhedena jīveśvara vibhāgo darśitaḥ | idānīṃ 
tadamanabhyupagaṃtṝṇāṃ matena jīvādi svarūpaṃ darśayituṃ caitanyasya 
pratibiṃbaṃ nirākaroti | anyetiti | rūpānupahiteti | 

loke rūpavata eva caṃdrādeḥ pratibiṃbo dṛśyatena rūparahitasya vāyvāderiti 
vyāpti darśanānnīrūpa caitanyasya pratibiṃbatvāsaṃbhava ityarthaḥ | itaśca 
caitanyasya na pratibiṃbatva saṃbhava ityāha | sutarāṃ nīrūpa iti 
avidyāṃtaḥkaraṇādāviti śeṣaḥ | rūpavat eva dravyasya pratibiṃba iti niyamasya 
vakṣyamāṇarītyāgagane vyabhicāra satvepi rūpavatyevopādhau pratibiṃba iti 
niyamasya na kvacidapi vyabhicāra iti matvāsutarāmityuktaṃ | nanu 
nīrūpagaganasya kūpajalataṭākādau pratibiṃbānubhavānnirūpa dravyasya 
pratibiṃbābhāva iti niyamo nāstītyāśaṃkyāha | gaganeti | 

kūpajalādau tāvadā lokapratibiṃbassaṃpratipannastasmin 
gaganapratibiṃbatvabhramo lokānāmiti kalpyatena tu vastutaḥ tatra gagana 
pratibiṃbosti ukta

p. 92b) 
niyama virodhāt ||

gaganābhogavyāpini savitṛkaramaṃḍale salile pratibiṃbite 
gaganapratibiṃbatva vyavahārasya bhramamātramūlakatvāt | 
dhvanauvarṇapratibiṃbatvavādopyuktaḥ vyaṃjakatayā 
sannidhānamātreṇa dhvani dharmāṇāmudāttatvādanāṃ 
varṇeṣvāropopaterdhvanervarṇa pratibiṃbopādhikatva 
kalpanāyāniḥpramāṇakatvāt ||

bhramaprayojakaṃ doṣamāha | gaganābhogavyāpinīti ābhogo vistāraḥ gagano 
paribhāge vyāpyavartamānasya savitṛkiraṇamaṃḍalāderjale 
pratibiṃbadaśanātadanugaganasya jale pratibiṃba bhrama ityarthaḥ | nanu yathā 
vahirnīlaṃ nabhaḥ viśālaṃ nabha ityādi rūpeṇa gaganamanubhūyate | evaṃ 
kūpataṭākādi jalepi nīlaṃ nabho viśālaṃ nabha ityādirūponubhavassarva 
saṃpratipannaḥ | na ca kūpajalādau pratīyamānavaiśālyādi yuktāṃ nabho 
vastutosmi | ataḥ pratibiṃbarūpameva | tatra dṛśyamānaṃ nabho bhavatīti 
vaktavyaṃ | tataśca kathaṃ gagana pratibiṃbāpalāpaḥ kriyate | na ca nīrūpasya 

p. 93a) 
pratibiṃbāsaṃbhavāditi vācyaṃ | rūpasaṃkhyā parimāṇādernīrūpasyāpi 
pratibiṃba darśanānna ca dravyatvamapi viśeṣaṇaṃ vivakṣitamiti vācyaṃ | 
siddhāṃte dravyaguṇādi paribhāṣāyā anubhyupagamātadabhyupagamapi 
gaganapratibiṃbānurodhena na rūpopahita dravyasya pratibiṃbaḥ tadupahitatvaṃ ca 
vastutaḥ svagatarūpeṇa svasminnāropita rūpeṇa veti niyamakalpanopapateśca | 
tathā ca bahirāropita nailyādi viśiṣṭagaganasya jalādau pratibiṃbābhyupagamena 
kiṃcidbādhakaṃ na ca jalādau saṃpratipannālokapratibiṃbātirikta 
gaganapratibiṃbābhyupagame gauravameva bādhakamiti vācyaṃ | 
ālokapratibiṃbe gaganapratibiṃbatva bhramābhyupagamepi tadbhramaviṣayasya 
ālokapratibiṃbādhikaraṇakasya śuktirūpyādi vadanirvacanīyasya 
gaganapratibiṃbatvasyābhyupagaṃtavyatvena gauravasya tulyatvādanubhavānusāri 
gauravasyādoṣatvācca tasmādūpavata eva dravyasya pratibiṃba iti niyamasya 
gaganapratibiṃbasthale vyabhicāro durvāra iti cetsatyaṃ | tathāpi caitanyasya 
pratibiṃbo na saṃbhavati nīrūpāṃtaḥkaraṇādeḥ 
pratibiṃbopādhitvāsaṃbhavādityatraiva tātparyaṃ | nanu nīrūpepi dhvanau 
nīrūpadravyātmaka varṇānāṃ pratibiṃbostīti vaktavyaṃ | tathā satyeva 
darpaṇaśyāmatāyāḥ darpaṇagata pratibiṃbe 
 
p. 93b) 
mukha ivadhvanigatānāṃtāratvādīnāṃ dhvanigatavarṇa 
pratibiṃbadvārāvarṇeṣvāropassaṃbhavati nānyathā | evaṃ 
nīrūpāṃtaḥkaraṇādau nīrūpātmanaḥ pratibiṃbasaṃbhava ityāśaṃkya 
dṛṣṭāṃtaṃ vighaṭayati | dhvanāviti 

pratidhvanirapi na pūrvaśabdapratibiṃbaḥ paṃcīkaraṇaprakriyayā 
paṭahayayonidhiprabhṛti śabdānāṃ kṣiti salilādi śabdatvena 
pratidhvanerevākāśaśabdatvena tasyānyaśabdapratibiṃbatvāyogāt | 
varṇarūpapratiśabdopi na pūrvavarṇa pratibiṃbaḥ 
varṇābhivyaṃjakadhvani nimittaka pratidhvanermūladhvani vadeva 
varṇābhivyaṃjakatvenopapateḥ | tasmāt 
ghaṭākāśavadaṃtaḥkaraṇāvachinnaṃ caitanyaṃ jīvaḥ tadanavachinnaṃ 
caitanyamīśvaraḥ ||

nanu paṭahākhya vādyaviśeṣādi śabdotpati kāle pāṣāṇaviśeṣādi 
sannihitākāśa pradeśeṣu pratidhvani śrūyate saḥ pūrvaśabdapratibiṃba eva 
namakhya dhvanistadutpattau kāraṇābhāvā tathā ca yathā 
nīrūpākāśapradeśeṣunīrūpadhvaneḥ pratidhvaninirūpaḥ pratibiṃbaḥ 

p. 94a) 
tathā prakṛte kiṃ na syāditi netyāha | pratidhvanirapīti | 

na ca pratidhvanerutpādakābhāvaśśaṃkanīyaḥ ākāśasyaivopādānasya 
satvātpūrvaśabdasya nimitakāraṇasya satvācca | na ca pratidhvaneḥ 
pratibiṃbatvepyākāśaguṇatvaṃ kiṃ na syāditi vācyaṃ | 
biṃbapratibiṃbayorbhedapakṣe pratidhvanirūpa pratibiṃbasya prātibhāsikatvena 
vyāvahārika guṇatvānupapataistadabhedapakṣe biṃbabhūta pṛthivyādiśabda 
pekṣayā pratidhavanirūpa pratibiṃbasya bhedābhāvena 
tasyākāśaguṇatvānupapateriti bhāvaḥ | nanu varṇarūpa pratiśabdasya 
varṇapratibiṃbatvamavaśyaṃ vācyaṃ | na tu sākṣādvarṇarūpatvaṃ 
prativarṇābhivyakti sthale varṇavyaṃjaka kaṃṭhatālvāderabhāvā tathā ca 
yathā tatra parvata guhādi sannihiteṣu nīrūpeṣvākāśa pradeśaṣunīrūpāṇāṃ 
varṇānāṃ pratibiṃbastathā prakṛte kiṃ na syāditi netyāha | 
varṇarūpapratiśabdopīti | 

pratidhvanivadityapi śabdārthaḥ kaṃṭhatālvādi sthalepi na 
kaṃṭhādervarṇavyaṃjakatvaṃ kiṃ tu 
kaṃṭhatālvādyabhighātajanyadhvanestathā ca yathā 
mūladhvanivarṇavyaṃjakaḥ | evaṃ prativarṇābhivyaktisthale utpannaḥ 
pratidhvanireva tatra varṇānāṃ vyaṃjakaḥ saṃbhavatīti | na prativarṇānāṃ 
pratibiṃbarūpatvamabhyupagaṃtavyamityarthaḥ 
caitanyapratibiṃbanirākaraṇamupaharati | tasmāditi | caitanya

p. 94b) 
pratibiṃbā saṃbhavādityarthaḥ ||

na caiva maṃḍāṃtarvartinaścaitanyasya tatadaṃtaḥkaraṇopādhibhiḥ 
sarvātmanājīvabhāvenāvachedā tatadavachedarahita 
caitanyarūpasyaiśvarasyāṃḍādbahireva satvaṃ syaditi yo vijñāne 
tiṣṭhannityādāvaṃtaryāmi bhāvena vikārāṃtaravasthāna śravaṇaṃ 
virudhyate | pratibiṃbapakṣeta jalagatasvābhāvikāśe satyeva 
pratibiṃbākāśa darśanādekatra dviguṇīkṛtya vṛtirupapadyate iti 
vācyaṃ | yataḥ pratibiṃbapakṣepi upādhāvanaṃtargatasyaiva caitanyasya 
tatra pratibiṃbācyaḥ | na tu jala caṃdranyāyena kṛtsna pratibiṃbaḥ 
tadaṃtargata bhāgasya tatra pratibiṃbāsaṃbhavāt | na hi 
meghāvachinnasyākāśasyālokasya vā jale pratibiṃbavat 
jalāṃtargatasyāpi tatra pratibiṃbo dṛśyate na vā mukhādīnāṃ bahisthiti 

p. 95a) 
samaye iva jalāṃtarnimajjanepi pratibiṃbosti ||

aṃtaḥkaraṇānavachi caitanyasyeśvaratve aṃtaḥkaraṇādiṣu sarvavikāreṣu 
parameśvarasyāṃtaryāmi bhāvenāvasthāna pratipādaka śruti virodhaṃ 
śaṃkate | na caivamiti | virudhyata iti | 

tathā ca śruti viśedhaparihārāya pratibiṃbapakṣa eva svīkartavya iti bhāvaḥ 
pratibiṃbapakṣāśrayaṇepi śruti virodhamāśaṃkyāhaṃ | pratibiṃbapakṣetviti | 

tu śabdasūcitaṃ viśeṣameva darśayati | jalagateti dviguṇīkṛtyeti | 
pratibiṃbarūpajīvabhāvena tadupādhyaṃtaryāmi bhāvena cetyarthaḥ | 
pratibiṃbapakṣepi aṃtaryāmi brāhmaṇavirodho duṣparihara ityāha | yata iti | yata 
īśvare aṃtaryāmi brāhmaṇāṃ tasyābhāvastulyoto na ca vācyaṃmiti 
saṃbaṃdhaḥ | tatreti | aṃtaḥkaraṇādāvityarthaḥ | nanu yathā jale kṛtsnasya 
caṃdramaṃḍalasya pratibiṃbastathā kṛtsnasyaiva caitanyasyāṃtaḥkaraṇādau 
pratibiṃbostanatūpādhyanaṃtargata caitanyabhāgasyāṃḍādbahirbhūtasya 
tathā ca biṃbabhūteśvarasyāṃḍātarepi satvānnāṃtaryāmi 
brāhmaṇavirodhataulyamiti netyāha | na tviti | asaṃbhavameva darśayati | na hīti | 
ālokasya veti bahisthitasyeti śeṣaḥ jalāṃtargatasyāpītyā

p. 95b) 
kāśāderityanuṣaṃgaḥ tatreti jalādāvityarthaḥ udāharaṇāṃtaramāha | naveti ||

ato jalapratibiṃbaṃ pratimeghākāśāderivāṃtaḥkaraṇādyupādhi 
pratibiṃbaṃ pratitadanaṃtargatasyaiva biṃbatvaṃ syāditi biṃbabhūtasya 
vikārāṃtaravasthānāyogādīśvareṃtaryāmi 
brāhmaṇāṃjasyābhāvastulyaḥ 

tataḥ kiṃ tatrāha | ata iti | upādhyaṃtargatabhāgasya tatra pratibiṃbā 
saṃbhavādityarthaḥ | tadanaṃtargatasyaiveti caitanyasyeti śeṣaḥ | 
dṛṣṭānurodhitvātkalpanāyā iti bhāvaḥ vikārāṃtariti | aṃṭāṃtargata 
caitanyabhāgasya upādhyāṃtargatatvātadbahisthitasyiva caitanyasya biṃtvaṃ 
vācyaṃmiti biṃbabhūteśvaropyaṃḍāt bahireva syādityarthaḥ | yadi ca 
pratibiṃbapakṣe īśvarasya sarvāṃtaryāmitvapratipādaka śrutyādyanusāreṇa 
lokadṛṣṭimanādṛtyakṛtsna caitanyapratibiṃbamupetyāṃtaryāmi 
brāhmaṇāṃjasyamupapādyate | tadā navachinnacaitanyamīśvara iti 
pakṣepyaṃtaḥkaraṇābhāvāvachinnacaitanyamīśvara iti 
vivakṣitamaṃtaḥkaraṇasya kalpitatvaina 
caitanyetaḥkaraṇādyavachedenāpyaṃtaḥkaraṇābhāvasya vāstavasya matvena 

p. 96a) 
tadavachinnacaitanyarūpeśvarasya sarvavikārāṃtaravasthā na saṃbhavā 
tatpratipādaka brāhmaṇāṃjasya tulyamiti | samādhānaṃ bodhyaṃ | 
abhāvasyāpīśvaropādhitvamuktaṃ | tṛptidīpe | 
aṃtaḥkaraṇasāhityarāhityābhyāṃ viśiṣyate | upādhiṃ jīvabhāvasya 
brahmatāyāśca nānyathā | yathā vidhirupādhiḥ syāt | pratiṣedhastathā na kiṃ 
suvarṇalohabhedena śṛṃkhalātvaṃ na bhidyate atadvyāvṛtirūpeṇa sākṣādvidhi 
mukhena ca vedāṃtānāṃ pravṛtiḥ syāt dvidhetyācārya bhāṣitamiti | 
ślokānāmayamarthaḥ | jīvatva 
brahmatvayorupādhiraṃtaḥkaraṇasāhityarāhityābhyāṃ viśiṣyate bhidyate 
tatsāhityaṃ jīvatvopādhiḥ | tadrāhityaṃ brahmatāyā upādhiriti 
jīveśvaropādhibheda ityarthaḥ | nānyathā na prakārāṃtareṇa 
jīvabhāvādyupādhirityarthaḥ | nanu bhāvasyaivopādhitvaṃ 
nābhāvasyetyāśaṃkya vinigamanāvirahamāha | yatheti | bhāvavadabhāvasya 
vyāvartakopādhitve viśeṣo nāstītyatra dṛṣṭāṃtamāha | suvarṇeti | 

śṛkhalātvaṃ nāmayatheṣṭasaṃcāravyāvartakatvaṃ | nanu 
bhāvarūpāṃtaḥkaraṇāderdraṣṭratvādirūpeṇa jīvopalabdhi sādhanatvā tasya 
jīvopādhitvaṃ yuktamityāśaṃkyatarhyaṃtaḥkaraṇaniṣedhasyāpi 
brahmopalabdhi sādhanaṃ tvāt tasya brahmopādhitvaṃ yuktamityabhipretyata 
tadupādhi

p. 96b) 
niṣedhasya brahmopalabdhi sādhanatvaṃ bhāṣyakārairuktamityāha | 
atadvyāvṛtīti | 

atra tat śabdena brahmocyate tatra bhavatītyatadaṃtaḥkaraṇādi 
rūpamupādhijātaṃ tasyā tato vyāvṛtirniṣedhaḥ tat rūpeṇa 
tadbodhanadvāreṇetyarthaḥ | sākṣādvidhimukhena ca 
buddhessākṣīmanasassākṣī sarvasya sākṣī paśyan śṛṇvanmanvāna ityādi 
prakāreṇa ca pravṛtirbodhakatayā brahmaṇi teṣāṃ prā

etenāvachinnasya jīvatve kartṛbhoktṛsamayayostatra 
tatrāṃtaḥkaraṇāvachedya caitanyapradeśasya 
bhinnatvātkṛtahānākṛtābhyāgamaprasaṃga iti nirastaṃ 
pratibiṃbapakṣepi svānaṃtargatasya svasannihitasya 
caitanyapradeśasyāṃtaḥkaraṇe pratibiṃbasya vaktavyatayā tatra 
tatrāṃtaḥkaraṇasya gamane biṃbabhedā tatpratibiṃbasyāpi 
bhedāvaśyaṃ bhāvena dauṣataulyāt | na cāṃtaḥkaraṇapratibiṃbo jīva iti 
pakṣe doṣataulyepyavidyāpratibiṃbo jīvaḥ tasya ca tatra tatra 
gatvaramaṃtaḥkaraṇaṃ jalāśaya vyāpino mahāmeghamaṃḍala 
pratibiṃbasya taduparivi-

p. 97a) 
sṛtvarasphītāloka iva tatra viśeṣābhivyaktiheturiti pakṣenāyaṃ doṣaḥ | 
aṃtaḥkaraṇavadavidyāyā gatyabhāvena pratibiṃbabhedānāpateriti 
vācyaṃ ||

māṇyamiti | tathā ca uktarityāpratibiṃbāvachedapakṣayorubhayorapi aṃtaryāmi 
brāhmaṇāṃjasyābhāvāṃjasyayostulyatve sati sutarāṃ nīrūpa ityādinā 
caitanyapratibiṃbā saṃbhavasya darśitatvātpratibiṃbapakṣaṃtyaktā avacheda 
pakṣa evādaraṇīya iti bhāvaḥ | evamavachedapakṣe doṣāṃtaramapi 
vakṣyamāṇadoṣataulyādi naiva nirastamityāha | eteneti | svānaṃtargatasyeti | 

prāguktayuktiratrānusaṃdheyā svasannihitasyeti viśeṣaṇasyā yamabhiprāyaḥ 
yadi sarveṣvaṃtaḥkaraṇeṣu tadanaṃtargatasyāṃḍādrabahirvidyamānasyaiva 
caitanyabhāgasyaikasya pratibiṃbassaṃbhavet | tadā biṃbacaitanya 
pradeśabhedābhāvāt | pratyaṃtaḥkaraṇaṃ biṃbacaitanya pradeśa bhedena 
pratibiṃbabhedāpādanena saṃbhavet | na ca tathā saṃbhavati vyavahitasya 
pratibiṃbāyogāt kiṃ tu tatra tatrāṃtaḥkaraṇe sannihitasyaiva caitanya pradeśasya 
biṃbatvaṃ vācyaṃ | tataśceha paratra ca pratibiṃbabhedāpādanaṃ yuktamiti | 
doṣataulyāditi | kṛtahānākṛtābhyāgamaprasaṃgadoṣataulyādityarthaḥ | 
avidyāyāṃ

p. 97b) 
citpratibiṃba īśvaraḥ aṃtaḥkaraṇe citpratibiṃbo jīva iti pūrvapradarśite 
saṃkṣepa śārīrakapakṣai doṣa taulyepi vivaraṇādi pakṣe ukta 
doṣāprasaktestasyopādeyatvaṃ syāditi śaṃkate | na ceti | 

gatvaraṃgamanaśīlaṃ taduparīti jalāśayoparītyarthaḥ | visṛtvareti | 

yathā tatra tatra jala pradeśeṣu visṛtvarogamanaśīlo meghachidrebhyo nisṛtaḥ 
sphītālokakhaṃḍo mahāmeghamaṃḍala pratibiṃbasya jalāśaya vyāpakasya 
viśeṣeṇa sphuraṇahetustathā tatra tatreha paratra ca kartṛtvabhoktṛtvādi 
viśeṣābhivyakti heturaṃtaḥkaraṇamiti pakṣa ityarthaḥ | kṛtahānādi doṣābhāve 
hetumāha | aṃtaḥkaraṇavaditi ||

tathaivāvachedapakṣepyavidyāvachinno jīva ityabhyupagamasaṃbhavāt | 
tatrāpyekasya jīvasya kvacitpradeśe kartṛtvaṃ pradeśāṃtare 
bhoktatvamityevaṃ kṛtahānākṛtābhyāgamadoṣāpanutaye vastuto 
jīvaikyasya śaraṇīkaraṇīyatvena tannyāyādaṃtaḥkaraṇopādhipakṣepi 
vastutaścaitanyaikasya tadavachedakopādhyaikasya ca tatrābhyupagamena 
doṣanirākaraṇasaṃbhavācca ||

p. 98a) 
yadi pratibiṃbavādināṃtaḥkaraṇapratibiṃbo jīva iti pakṣamuktadoṣataulyena 
parityajyāvidyāprabiṃbo jīva iti pakṣaḥ svīkriyate | tadā avacheda vādināpi | 
aṃtaḥkaraṇāvachinno jīva iti pakṣaṃ kṛtahānādi doṣayuktaṃ tyaktā 
uktadoṣarahitamavidyāvachinno jīva iti matamupādīyata ityāha | tathaiveti | jīva iti | 

upalakṣaṇa caitat avidyāyāḥ kalpitatvena vāstava tadabhāvāvachinnaścidātmā 
īśvara ityupagamasaṃbhavāccetyapi draṣṭavyaṃ evamavidyāpratibiṃbo jīva iti 
pakṣe kṛtahānādidoṣābhāvamupetyatatsāmyamavidyāvachinnasya jīvatvapakṣe 
darśitamidānīmaṃtaḥkaraṇāvachedapakṣe kṛtahānādidoṣābhāvaṃ 
samarthayitumavidyā pratibiṃbo jīva iti pakṣepi 
kṛtahānādidoṣamāśaṃkyapariharati | tatrāpīti | avidyāpratibiṃbo jīva iti 
pakṣepītyarthaḥ | kvacit pradeśa iti | 

brāhmaṇādi śarīragatāṃtaḥkaraṇāvachinnapradeśa ityarthaḥ | pradeśāṃtara 
iti | 

devādi śarīra gatāṃtaḥkaraṇāvachinnapradeśa ityarthaḥ | vastuta iti | 

pradeśabhede satyapi iha paratra ca avidyāpratibiṃbarūpajīvaikyamātreṇa 
kṛtahānādi doṣaḥ parihartavyaḥ | pratibiṃba 
vādināgatyaṃtarābhāvādityarthaḥ | soyaṃ 
parihāraprakāroṃtaṣkaraṇāvachedapakṣepi samāna ityāha |

p. 98b) 
tacchā?yāditi | vastuta iti | iha paratra 
cāṃtaṣkaraṇāvachedyacaitanyapradeśabhedepi caitanyasya vastuta ekatvāt | na 
kṛtahānādi doṣa ityarthaḥ | nanu vāstava caitanyaikyamātrasya 
jīvāṃtarasādhāraṇatvādanyakṛta karmaṇonyasya bhogaprasaṃga ityata āha | 
tadavachedaketi | 

tatpadaṃ caitanyaparaṃ | tathā caikāṃtaṣkaraṇāvachinna caitanyameko jīvaḥ 
aṃtaḥkaraṇāṃtarāvachinnacaitanyamanyo jīva iti svīkārātroktāti prasaṃga iti 
bhāvaḥ | asminnavachedapakṣe prāyuktarītyā 
vāstavāṃtaṣkaraṇābhāvāvachinna caitanyamīśvaraḥ | kāraṇopādhirīśvara iti 
| śrutyanurodhenāvidyāvachinnacaitanyaṃ vā īśvara iti bodhyaṃ ||

na cāvachedapakṣe yathā hyayaṃjyotirātmāvivasvānayo 
bhinnābahudhaikonugachan upādhinā kriyate bhedarūpo devaḥ 
kṣetreṣvevamajoyamātmā | ata eva copamāsūryakādi vaditi 
śrutisūtrābhyāṃ virodhaḥ | aṃbuvadagrahaṇātnuna 
tathātvamityudāhṛta sūtrānaṃtarasūtreṇa ||

asya pakṣasya śruti sūtrābhyāṃ virodhaṃ śaṃkate | na cāvachedapakṣa iti | 
yathā eko vivasvān pātrabhedena bhinnā apo ana

p. 99a) 
gachan vahujalapātreṣu pratibiṃbitassanniti yāvadbahudhābhedarūpaḥ kriyate 
aupādhikaṃ nānātvaṃ pratipadyate evaṃ devaḥ svaprakāśa ātmāsvata ekassan 
kṣetreṣūpādhiṣu pratibiṃbito bhedarūpaḥ kriyate nānātvaṃ labhyata iti yāvat | 
yathā ekasya sūryasya bahuṣūpādhiṣu pratibiṃbitatvaprayukto bheda 
evamātmanopi kṣetreṣu pratibiṃbitvata prayuktameva nānātvamiha vivakṣaitamiti 
vaktavyamanyathā dṛṣṭāṃta dārṣṭāṃtikayoratulyatvāpatyātayorasāmaṃjasya 
prasaṃgā tathā cāvachedapakṣaḥ śrutiviruddha ityarthaḥ | evameka eva tu 
bhūtātmābhūte bhūte vyavasthitaḥ | ekadhā bahudhā caiva dṛśyate jala 
caṃdravat rūpaṃ rūpaṃ pratirūpovabhūva jīveśāvābhāsena karotītyādi 
śrutayopi caitanyasya pratibiṃbāvagamakatvena draṣṭavyāḥ bhūtānāṃ 
brahmādistaṃvaparyaṃtānāmātmāsvarūpabhūtaḥ paraḥ bhūte bhūta iti 
vīpsayā ye sarve pratibiṃbopādhayo gṛhyaṃte teṣu pratibiṃbita tayā 
vyavasthitassan bahudhā dṛśyate | svatastaśāstrādekadhā dṛśyate | rūpaśabda 
upādhiparaḥ | atrāpi viśāsarvopādhisaṃgrahārthā pratirūpaḥ pratibiṃbaḥ 
puruṣapratibiṃbe puruṣapratirūpoyamiti prayogadarśanāt | 
tritīyādhyāyagatasūtramudāhararati | ata eveti | yataścidātmanaḥ 
svābhāvikamekatvaṃ nānātvaṃ caupādhikaṃ śrutiṣu vivakṣitamata eva 
tasyaupādhika

p. 99b) 
nānātve jalādiṣu pratibiṃbita sūryādirdṛṣṭāṃtatvena śrutiṣūpādīyata iti 
sūtrārthaḥ | rūpaṃ rūpamiti | 

śrutau pratirūpaśabdo na pratibiṃbavācakaḥ vāyuryathaikobhavanaṃ praviṣṭo 
rūpaṃ rūpapratirūpovabhūvetyādau vyabhicārādataḥ sūryādi 
pratibiṃbadṛṣṭāṃta svārasyādeva caitanyapratibiṃbo vaktavyastaṃ 
pratibiṃbaṃ svayameva sūtrakṛdākṣipati aṃbuvaditi ||

yathā sūryasya rūpavataḥ pratibiṃbodaya yogyaṃ tato viprakṛṣṭadeśaṃ 
rūpavajjalaṃ gṛhyate naivaṃ sarvagatasyātmanaḥ pratibiṃbodayayogyaṃ | 
kiṃcidasti tato viprakṛṣṭamiti pratibiṃbāsaṃbhavamuktvā 
vṛddhihrāsabhāktvamaṃtarbhāvādubhayasāmaṃjasyādevamiti | 
tadanaṃtarasūtreṇa yathā jalapratibiṃbitaḥ sūryaujalavṛddhau vardhate 
iva jalahrāse hrasatīvajalacalane calatīveti tasyādhyāsikaṃ 
jalānurodhivṛddhihrāsādi bhāktaṃ 
tathātmanoṃtaṣkaraṇādināvachedenopādhyaṃtarbhāvādādhyāsikaṃ 
tadanurodhi vṛddhihrādi bhāktamityevaṃ dṛṣṭāṃtadārṣṭāṃtikayoḥ

p. 100a) 
sāmaṃjasyādavirodhaḥ iti svayaṃ sūtrakṛtaivāvachedapakṣe 
tayostātparya kathanāt ||

sūtre dṛṣṭāṃtabhāgasyārthamāha | yatheti | pratibiṃbodaya yogyatvaṃ 
svachatvaṃ | upādhyaṃtargatasya na tatra pratibiṃba ityāśayenāha | tata iti | 
biṃbabhūtasūryāpekṣayetyarthaḥ | dārṣṭāṃtikabhāgaṃ vyācaṣṭe | naivamiti | 
na tathātvaṃ cidātmanaḥ pratibiṃbita sūryādi tulyatvaṃ nāsti kutaḥ | agrahaṇāt 
aṃtaḥkaraṇāderātmapratibiṃbodaya yogyatvenāgrahaṇāt | 
nahyaṃtaḥkaraṇamātmāpekṣayā viprakṛṣṭadeśavatsarvagatatvādātmanaḥ 
nāpi tadudbhūtarūpavadanaṃgīkārāt | cidātmanopi sūryādivadbiṃbatva 
yogyatvenāgrahaṇācca | tasya nīrūpadravyatvātasmātpratibiṃbita sūrya 
cidātmanordṛṣṭyāṃtadārṣṭāṃtikabhāvānupapatiriti | tu śabdārthaḥ | 
dṛṣṭāṃtadārṣṭāṃtikayoḥ pratibiṃbitatvāṃśena sāmyābhāvepi na 
tadbhāvavirodhostīti vivakṣitāṃśena sāmyasyā tatrāpi saṃbhavāt | na hi 
tayossarvasāmyaṃ kvacidapi saṃbhavati | tathā sati dṛṣṭāṃtadārṣṭāṃtika 
bhāvochedaprasaṃgādityabhipretyavivakṣitāṃśasāmyaṃ sūtrakṛddarśayati | 
vṛddhihrāseti | tadanaṃtaretyatra tatpadamaṃbuvaditi sūtraparaṃ sūtraṃ 
vyācaṣṭe yatheti ādhyātmikamiti bhrāṃtisiddhamityarthaḥ | tatheti | cidātmano 
buddhyādyavachinnatayā buddhyādyupādhāvaṃtarbhāvāt | gajādi 

p. 100b) 
śarīreṃtaṣkaraṇavṛddhau cidātmā varddhate ivamaśakādi 
śarīreṃtaṣkaraṇahrāse hrasata iva taccalane calata iva tadbhede bhinna iva ca bhāti | 
tathā ca śrutiḥ dhyāyatī valelāyati veti | buddhau 
dhyāyaṃtyāmātmādhyāyatīvatasyāṃcalaṃtyāmātmā calatīva na tu vastuto 
dhyāṃyati calati vetyarthaḥ | evamadhyāsa 
siddhamaṃtaṣkaraṇānurodhivṛddhyādi matvamātmanotra vivakṣitaṃ 
sāmyamityarthaḥ | tayoriti | caitanyasya pratibiṃbitatva gamaka śruti 
tanmūlakasūtrayoḥ pūrvamudāhṛtayorityarthaḥ ||

ghaṭa saṃvṛtamākāśaṃnīyamāne yathā ghaṭe 
ghaṭonīyetanākāśaṃ tadvajjīvo nabhopamaḥ 

avachedapakṣe na kevalaṃ śrutisūtravirodhābhāva eva kiṃtu śruti 
sūtrānugrahopyastītyāha | ghaṭasaṃvṛtamiti | ghaṭasaṃvṛtaṃ 
ghaṭāvachinnamākāśaṃ prasiddhamasti tacca ghaṭe nīyamānepi na nīyate yathā 
yaṃ dṛṣṭāṃtaḥ | tadvajjīvo nabhopamaḥ nabhasaḥ tulyaḥ etaduktaṃ bhavati | 
jīvasya nabho yamaśabdena ghaṭasaṃvṛtākāśatulyatvamabhidadhatā avachinna 
caitanyarūpatvamaktamiti | evaṃ praveśa śrutirapi cidātmano 
budhyādyavachedakatameva dṛṣṭatvādi dharmalābhaṃ darśayati | na 
pratibiṃbabhāvakṛtaṃ | tathāhi | sa eṣa iha praviṣṭa ānakhāgrebhya ityupakramya 

p. 101a) 
prāṇanneva prāṇoṃ nāma bhavati vadan vāk paśyan cakṣuḥ śṛṇvan śrotraṃ 
manvāno mana iti puruṣa vidha brāhmaṇe śrūyate ayamarthaḥ sūḥ 
sarvavedāṃteṣu prasiddhaḥ eṣaḥ nāmarūpavyākṛrtṛtvena sannihitaḥ iha 
kāryakāraṇa saṃghāte nakhāgramavadhīkṛtya praviṣṭaḥ | nanu yathā 
devadatasya grahe | sarpasya vā vile praveśaḥ prasiddhaḥ na tathā ātmanaḥ 
praveśaḥ kalpayituṃ śakyate | tasya sarvagatatvānnāpi jalāmatreṣu sūyādiriva 
pratibiṃbabhāvalakṣaṇaḥ praveśaḥ saṃbhavati | tasya taitirīyakādau 
praveśavākyavicārāvasare bhāṣyakāre revanirastatvādataḥ kīdṛśaḥ praveśaḥ 
praviṣṭapadena vivakṣita iti jijñāsāyāṃ yathā jale pratibiṃbabhāvena 
praviṣṭasya sūryādestaddharmavatayā upalabhyamānatvamasti | evamātmanaḥ 
saṃghāte adhiṣṭhānatayā prāk siddhasyaiva prāṇābudhyādi dharmavatayā 
upalabhyamānatvameva prakṛte praviṣṭapadena vivakṣitaṃ na tu mukhyaḥ praveśa 
iti manvānāśrutiḥ svayameva praviṣṭapadaṃ vyācaṣṭe | prāṇannevetyādinā | 
prāṇam prāṇaceṣṭāṃ prāṇopādhi dvārā kurvan prāṇasya prāṇamityādi 
śrutau dvitīya prāṇapadavācyo bhavati | vadan vāgindriya vyāpāraṃ kurvan 
vāco hi vācamityādi śrutau dvitīya vāk śabdavācyo bhavati | rūpaṃ paśyan 
rūpagocara cākṣuṣavṛtamaṃtaṣkaraṇatādātmyāpatyākurvan cakṣuṣā 
cakṣurityādi śrutau dvitīya cakṣuśśabdavācyo bhavati śṛṇan śabdagocarāṃ 
śrotrakaraṇikāṃ 

p. 101b) 
vṛttimaṃteṣkaraṇa tādātmyāpatyaiva kurvan śrotrasya śrotramityādi śrutvau 
dvitīya śrotraśabdavācyo bhavati manvāno mananarūpāṃ cakṣurādi 
nirapekṣāṃ vṛtiṃ kurvan manaso mana ityādi śrutau dvitīya manaḥ śabdavācyo 
bhavati cakṣurādi vyāpāra grahaṇaṃ kāryakāraṇasaṃghāta 
vyāpāramātrasyopralakṣaṇaṃ ||

aṃśo nānāvyapadeśāditi śruti sutrābhyāmavacheda pakṣasyaiva 
parigrahācca ||

saṃghāta dharmāṇāṃ 
sarveṣāmātmanyupalabhyamānatvānnanvevamapyavacheda pakṣasya 
dvitīyādhyāya gatena ābhāsa eva ceti sūtreṇa tadbhāṣyeṇa ca virodho 
durvārastayoścaitanya pratibiṃbasya svayamuktatvāt | sūtrārthastu | ābhāsa eva 
jīvaḥ paramātmanaḥ pratibiṃba eva na nirupādhikaḥ paramātmaiva jīvaḥ | nāpi 
nyāyamata iva paramātmanassakāśādatyaṃtabhinnaḥ tatvamasyādyabheda 
śrutivirodhāt | pratibiṃbasya vastuto biṃbābhinnatvena nābhāsatva pakṣe ukta 
śrutivirodha iti ca śabdārtha iti | cenu | udāhṛta sūtratadbhāṣyayorukta 
pratibiṃbapakṣasya bhoktāpateravibhāgaścetsyālokavaditi sūtrokta 
siddhaṃtavanmatāṃtaratvopapaterna ca tathā kalpane kiṃ vinigamakamiti vācyaṃ 
tṛtīyādhyāye svayaṃ sūtrakṛtaiva nyāya pūrvakaṃ kṛtasya caitanya pratibiṃba 
nirāsasya niyāmakatvādābhāsasūtre ca jīvasya

p. 102a) 
pratibiṃbatve upapatyāderanupanyāsācca bhoktāpati sūtrasyāyamarthaḥ | 
sarvakhalvidaṃ brahmeti śrutyāprapaṃcasya brahmābhedaḥ pratipādyate | ahaṃ 
brahmāsmīti śrutyā ahaṃśabdārthabhūtabhoktṛvargasya ca brahmābhedaḥ | 
pratipādyate | tathā ca śruti dvayānusāreṇa bhoktṛbhogya prapaṃcayoreka 
brahmābhedasvīkāre bhogya prapaṃcasya bhoktāpaterbhoktabhedāpaterevaṃ 
bhokturapi bhogyābhedāpatereka brahmābhinnayostayoḥ 
parasparamapyabhedāvaśyaṃ bhāvānnaceṣṭāpatistathā satya vibhāgaḥ 
prasajyeta bhoktṛbhogyayorvibhāgabodhakapratyakṣādi virodhaḥ prasajyeteti 
ceducyate | śruti siddhaṃ bhoktṛbhogyayoreka brahmābhinnatvaṃ tayoḥ 
pratyakṣādi siddhaṃ parasparaṃ vibhaktatvaṃ cetyubhayaṃ 
lokavatsyādupapadyate | yathāloke | ekasamudravikārāṇāṃ 
phenabudbudataraṃgāṇāmeka samudrābhinnatvaṃ pariṇāmānāṃ 
pariṇāmyabhedasyānubhava siddhatvāt | teṣāmeva phenādīnāṃ parasparaṃ 
bhinnatvaṃ cāsti 
bhedasyānubhavasiddhatvādevamekabrahmapariṇāmayorbhoktṛbhogyayoreka-
brahmābhinnatvaṃ parasparaṃ bhinnatvaṃ copapadyata iti na advaita śrutīnāṃ 
pratyakṣādi virodha prasaktirityayaṃ ca virodhaparihāro na siddhāṃta saṃmataḥ 
kūṭastha nityasya brahmaṇaḥ pariṇāmitvānupagamāt | kiṃ tu 
matāṃtarābhiprāyeṇeti bhāṣyādiṣu ghaṃṭāghoṣaḥ tathā prakṛtepīti 
saṃkṣepaḥ | aṃśa iti | jīva īśvarasyāṃśaḥ kutaḥ nānāvyapadeśāt |

p. 102b) 
ya ātmānamaṃtaroyamayatītyādi śrutiṣu | niyamyaniyāmakabhāvādīnāṃ 
jīveśvarayornānātvasya bhedasya vyapadeśāditi sūtrabhāgasyākṣarārthaḥ 
atrāṃśatvaṃ jīvacaitanyasya ghaṭākāśavadaṃtaḥkaraṇāvachinnatva rūpaṃ 
vivakṣitaṃ na tu mukhyāmaṃśatvaṃ | niravayavasya brahmaṇo mukhyāṃśā 
saṃbhavāditi tadadhikaraṇabhāṣye sphuṭamiti bhāvaḥ ||

tasmātsarvagatasya caitanyasyāṃtaṣkaraṇādināvacchedovaśyaṃ-
bhāvītyāvaśyakatvādavachedo jīva iti pakṣaṃ rocayaṃte | apare tu na 
pratibiṃbonāpyavachedo jīvaḥ kiṃ tu 
kauṃteyasyaivarādheyatvavadavikṛtasya brahmaṇa evāvidyayājīvabhāvaḥ 
||

avacheda pakṣasamarthanamupasaṃharati | tasmāditi | pratibiṃbā saṃbhavāt | 
avachedapakṣe virodhābhāvātsādhaka satvāccetyarthaḥ | avachedā caitanyasya 
pratibiṃbapakṣepi sammatatayā ubhayasaṃpratipannasya tasyaiva jīvatvādi 
kalpanaṃ yuktaṃ lāghavādityāśayenāha | avachedovaśyaṃbhāvīti | avacheda 
iti | aṃtaḥkaraṇāvachinno jīvaḥ jīvagrahaṇamupalakṣaṇaṃ | avidyāvachinna 
īśvaraḥ kāryopādhirayaṃ jīvaḥ kāraṇopādhirīśvara iti 
śruterjīveśāvābhāsena karoti māyā ca vidyā ca svayameva bhavatīti śrutau ca 
ābhāsa

p. 103a) 
padamavachinnaparaṃ pratibiṃbāse bhavasyoktatvāt | māyā padaṃ ca 
prathamopātajīvopādhibhūtāṃtaḥkaraṇaparaṃ kāryopādhirayaṃ jīva iti 
śrutereva | māyāpadopātāṃtaṣkaraṇasya ca mūla prakṛtyātmakatvaṃ 
prakṛtivikāra bhāvaprayuktaṃ | pūrvamanavachinnasyeśvaratvoktistṛpti 
dīpavacanānusāreṇābhāvāvachinnasyeśvaratvoktiśca saṃbhavamātreṇa na tu 
tātparya taṣkāraṇopādhirīśvara iti śruti virodhāt | anavachinnasya 
īśvaratvapakṣe tu tasyopādhyabhāvena 
sarvajñānakartṛtvāderasaṃbhavāccābhāvasya īśvaropādhitvapakṣapi 
samānoyaṃ doṣaḥ māyā vidyā vyākṛtā śaktyakṣarākāśādi śabdita 
bhāvarūpopādheriva tasya sarvajñatvādi prayojakatvā yogāt | ata eva 
vākyavṛtau bhagavatpādaissarvajñatvādi prayojakopādhitvamavidyāyā 
darśitammāyopādhirjagadyonissarvajñatvādi lakṣaṇa itīti bhāvaḥ | atha ka 
īśvaraḥ kaśca jīva iti praśne prativacanatvena matāṃtaramutthāpayati | apare tviti 
| kastarhi jīva iti pṛchati | kiṃtviti | dṛṣṭāṃta pūrvakaṃ brahmaiva jīva 
ityutaramāha | kauṃteyasyaiveti | kuṃtīkumārasyaiva na tu 
tatpratibiṃbāderityevaṃkārārthaḥ | rādhāyā apatye rādheyastasya 
bhāvastatvaṃ tadvadityarthaḥ | kiṃtvavikṛtasyaiveti saṃbaṃdhaḥ | 
avachedapratibiṃbabhāvarahitasyetyarthaḥ | tatra bhāṣya vārtika sammatiṃ 
hetutvena darśayati | vyādhetyādinā | yathārājakule jātaḥ karṇo janmaprabhṛti  
vyādhākula eva saṃvardhitastajjātīyaissahavāsādi 
janikṣabhrāṃtilakṣaṇāvidyayā svātmānaṃ rādheyaṃ manyate na tu 
svatassiddhamapi

p. 103b) 
kauṃteyatvamanubhavati tataśca ||

vyādhakulasaṃvardhitarājakumāra dṛṣṭāṃtena brahmaiva svāvidyayā 
saṃsarati svavidyayā vimucyata iti bṛhadāraṇyakabhāṣye pratipādanāt | 
rājasūnoḥ smṛti prāptau vyādhabhāvo nivartate | yathaivamātmanojñasya 
tatvamasyādi vākyata iti vārtikokteśca evaṃ ca svāvidyayā 
jīvabhāvāpannasyaiva brahmaṇaḥ sarvaprapaṃca kālyatvādīśvaropi 
sahasarvajñatvādi dharmaiḥ svamopalabdha devatāvajjīva kalpita 
ityācakṣate ||

kauṃteyatva prayuktācchreyasassakāśātpracyutaḥ sarvatra 
nānāvidhaśāpāvamānādi lakṣaṇaṃ bahuvidhaduḥkhaṃ prāptavān | sa ca 
kadācidbhagavatā vivasvatākarṇakauṃteyositvaṃ narādheya ityupadeśaṃ 
kurvatāsmārita nijarūpassan | tayā smṛtyāvyādhatvarādheyatvāderavidyā kva 
tasya nivṛtau satyāṃ vyādheyatvarādheyatvakṛtaṃ nānāvidhaduḥkha tyaktā 
kauṃteyatva smṛti prayukta śreyaḥ prāptavān | tathā brahmāpyanādi siddhayā 
svāvidyayā āvṛtanijarūpaṃ sajjīvabhāvaṃ prāpyasvataḥ 
siddhānnityaniratiśayānaṃda svarūpātpracyutaṃ bhavati |

p. 104a) 
tataśca saṃsarati evaṃ saṃsaradbrahma kadācit svapnadaśāyāmiva 
svāvidyākalpitena guruṇāśāstreṇa cotpāditayā sugocara vidyayā jīvabhāvādi 
prayojakā vidyānivṛtau mucyatetitya siddha niratiśayānaṃdamanubhavati svarūpa 
caitanyenaiveti bhāṣyārthaḥ | ajñasyeti | ajñānāvṛtanijasvarūpasyetyarthaḥ | 
tatvamasyādīti gurupadiṣṭatatvamasyādi vākyajanyajñānenājñānanivṛtau 
jīvabhāva ātmano nivartata ityarthaḥ | evaṃ jīvaṃ nirūpya īśvaraṃ nirūpayati | 
evaṃ ceti | bhāṣyavārtika paryālocanayā pratibiṃbabhāvādi rahitasya 
pūrṇabrahmaṇa eva jīvatve siddhe satītyarthaḥ | īśvaropi sarvajñatvādi 
dharmaissahajīva kalpita iti saṃbaṃdhaḥ | yathokta jīvasyaiveśvra kalpakatve 
hetumāha | svāvidyayetyādinā | anyasya kalpakasyābhāvāditi 
tātparyakamavadhāraṇaṃ jīvasyeśvara kalpakatve dṛṣṭāṃtamāha | svapneti 
yathā svapne svapnadraṣṭā jīva eva parāṃ devatāṃ sarvajñatvādi 
dharmaissahitāṃ kalpayati kalpayitvā ca tāmaharnniśamupāste | tadupāsanayā 
cābhyudaya niśreya salakṣaṇaṃ phalaṃ labhate | evaṃ jāgaraṇepīti 
dṛṣṭāṃtāderabhiprāyaḥ ||

athāyaṃ jīva ekara?tānekaḥ anupadokta pakṣāvalaṃbinaḥ kecidāhuḥ | 
ekojīvastena caikameva śarīraṃ sajīvamanyāni svapnadṛṣṭa śarīrāṇīva 
nirjīvāni tadajñāna 

p. 104b) 
kalpitaṃ sarvaṃ jagat | tasya svapnadarśanavadyāvadavidyaṃ 
sarvovyavyahāraḥ | baddhamuktavyavasthāpi nāsti jīvasyaika tvāt | 
śukamuktyādikamapi svāpnapuruṣāṃtaramuktyādikamiva kalpitaṃ ||

jīveśvaranirūpaṇa prasaṃgena vicārāṃtaramārabhate | anupadokteti | brahmaiva 
svāvidyayā saṃsarati svavidyayāmucyata ityādi graṃthoktetyarthaḥ | eka iti 
brahmaṇa ekatvā tatra ca avacheda pratibiṃbabhāvayoranaṃgīkārāccetyarthaḥ | 
nanu jīvaikye tenaikameva śarīraṃ sajīvaṃ syānna 
sarvaśarīrāṇītyāśaṃkāmiṣṭyāpatyāpariharati | tena ceti | nanu yathā 
ekaśarīre hitaprāmiparihārārthaspaṃdanarūpā ceṣṭā dṛśyate | tathā 
sarvaśarīreṣu dṛśyate | tathā ca kathamekameva śarīraṃ sajīvaṃ tatrāha | 
anyānīti | yathā svapna daśāyāṃ svapna dṛṣṭraśśarīramekameva sajīvaṃ 
svapnadraṣṭrā dṛṣṭānyanyāni śarīrāṇī ceṣṭāviśeṣavatayā 
dṛśyamānānyapi śajīvāni na bhavaṃti tathā jagaraṇepīti draṣṭavyaṃ | nanu 
svāpnasya jagataḥ kalpikā tāvannidrā anvaya vyatireka siddhā yathā vartatena 
tathā jāgrat prapaṃcasya kalpakamansayavyatireka siddhaṃ | kiṃcidastīti | 
jagatsatyamevasyānnetyāha | tadajñāteti | jīvājñānetyarthaḥ | ajñānasya 
jagatkulyakatvaṃ śāstrasiddhamiti bhāvaḥ |

p. 105a) 
nanu sarvavyavahārasya svapnavyavahāravatkalpitatve tadvadeva sahasā 
vyavahāralopaḥ | prasajjyena tathā ca vidyānarthakyamiti netyāha | tasyeti | 
jīvasyetyarthaḥ | yāvannidrākṣayaṃ svapnavyavahārānuvṛtivat | vidyayā 
yāvadavidyānivṛti sarvavyavahārānuvṛtiryujyata iti na vidyāvaiphalya sa 
vidyānivṛtyarthamayekṣi tatvāditi bhāvaḥ | nanu jīivaikāmate eko jīvo baddhaḥ 
anyojīvo mukta iti vyavasthā śukādi śukti pratipādaka śāstrasiddhā na 
syādityāśaṃkya iṣṭāpatirityāha vaddheit | yathā svapnādutthitaḥ svapna 
bhrāṃti siddhāṃ puruṣāṃtara muktiṃ paraṃ pratibodhayati | tathā jīvabhrāṃti 
siddhāṃśukādi muktitaṃ pratyeva bodhayati śravaṇādi pravṛtyupayogitayeti 
bhāvaḥ ||

atra ca saṃbhāvita sakalaśaṃkāthaṃkakṣālanaṃ svapnadṛṣṭāṃta salila 
dhārayaiva kartavyamiti | anyetvasminneka śarīraika jīvavāde manaḥ 
pratyayamalabhamānā adhikaṃ tu bhedanirdeśāt lokavatu 
līlākaivalyamityādi sūtrairjīvādhika īśvara eva jagataḥ sṛṣṭā na 
jīvastasyāptakāmatvena prayojanābhāvepi kevalaṃ | līlayaiva jagataḥ 
sṛṣṭirityādi

p. 105b) 
pratipādayadbhirvirodhaṃ ca manyamānāhiraṇyagarbha eko ||

nanu jīvaikyamate vidyopadeṣṭuranyasyābhāvādvidyodayo na syājjīveśvara 
vibhāgābhāvena jīvasyeśvaropāsanādi vyavahāraśca nasyādityāśaṃkyāha | 
atra ceti | yathā svapnadaśāyāṃ svapna dṛṣka?kaṃcidgurumīśvaraṃ ca 
kalpayitvā tāvupāste tābhyāṃ ca vidyādikaṃ labhate tadvaditi bhāvaḥ 
ekajīvavāda evamatāṃtaramāha | anyetviti | ekaśarīreti | ekameva śarīraṃ 
sajīvaṃ yasminnaika jīvavāde sa tathoktaḥ | manaḥ pratyayamiti | manaso 
viśvāsaṃprāmāṇikatva niścayamityarthaḥ | ekameva śarīraṃ sajīvaṃ 
śarīrāṃtarāṇi nirjīvānītyatra vinigamakābhāvānna ca jīvaikyaṃ 
vinigamakamiti vācyaṃ | ekopi jīvaḥ kasmin śarīre vartata ityatra vinigamakasya 
vaktumaśakyatvāditi bhāvaḥ | adhikaṃ tviti jīvābhinna īśvare vedāṃtānāṃ 
prathamādhyāye nirūpitaḥ samanvayo na ghaṭate | tathā satīśvara 
gatajagatsraṣṭṛtvāderjīvadharmatvaprasaṃgā | tathā cānubhavavirodha iti 
pūrvapakṣa nirāsārthastu śabdaḥ | adhikaṃ jīvādupādhitobhinnaṃ 
brahmajagatsraṣṭṛtva sarvajñatvādi guṇakamabhyupagamyate | ato na 
brahmadharmāṇāṃ jīve prasaktiraupādhikabhedasyāpi 
dharmavyavasthāpakatayā lokasiddhatvāt | kalpita bhedāṃgīkāre

p. 106a) 
hetumāha | bhedanirdeśāditi | ya ātmani tiṣṭatrātmānamaṃtaroyamayatītyādau 
niyamyaniyāmaka bhāvādīnāṃ bhedanirdeśāditi sūtrārthaḥ | lokavaditi | 
sūtraṃ pūrvameva vyākhyātaṃ | atrādi padena anupapatestu na śārīra ityādi | 
sūtraṃ gṛhyate mano mayatvādi guṇako na śārīrastasmin 
sarvakarmatvādīnāmanupapatereveti sūtrārthaḥ virodhaṃ ceti | 
jīvātirikteśvarābhāvavādesmin jagatsṛṣṭyādi samarthasya vyāvahārika 
bhedavata īśvara ||

brahmapratibiṃbomukhyo jīvaḥ anye tu tatpratibiṃba bhūtāścitra 
likhitamanuṣyadehārpita paṭābhāsakalpā jīvābhāsāḥ saṃsārādi 
bhāja iti saviśeṣāneka śarīraika jīvavādamātiṣṭhaṃte | apare tu 
hiraṇyagarbhasya pratikalpaṃ bhedena kasya hiraṇyagarbhasya mukhyaṃ 
jīvatvamityatra niyāmakaṃ nāstīti manyamānā | eka eva jīvo viśeṣeṇa 
sarvaṃ śarīramadhitiṣṭhati | na caivaṃ śarīrāvayavabheda iva 
śarīrabhedepi paraspara sukhādyanusaṃdhānaprasaṃgaḥ ||

syāstitvajagatsraṣṭṛtva sarvātmakatvādi guṇapratipādakaiḥ

p. 106b) 
sūtrairvirodhamityarthaḥ | brahmapratibiṃba iti | anena biṃbabhūtaṃ 
brahmajīvādadhikamīśvararūpamasminmatesti atonodāhṛta sūtravirodha iti 
sūcitaṃ | taditi | brahmapratibiṃbabhūta hiraṇyagarbhasya bhautika 
jagatsraṣṭṛtayākāraṇopādhikatayā ca mukhya jīvasya pratibiṃbabhūtā anye 
jīvājīvābhāsāḥ tadvatsṛṣṭyādi sāmarthyābhāvādityarthaḥ | kalpā iti tulyā 
ityarthaḥ | saṃsārādi bhāja iti | anena yathā hiraṇyagarbhaśarīraṃ mukhyajīvena 
sajīvaṃ tathā inarāṇyapi śarīrāṇijīvābhāsaissajīvānīti pūrvamatāt | 
viśeṣaḥ sūcitaḥ atrādi padaṃ mukti saṃgrahārthaṃ jībhāsānāṃ muktiśca 
svabiṃbabhūta hiraṇyagarbhaprāptiḥ krameṇa ca śuddhabrahmaprāptiriti 
maṃtavyaṃ | sa viśeṣeti | sa viśeṣāṇi sa jīvāni anekaśarīrāṇi 
yasminnekajīvavāde sa tathā ātiṣṭhaṃte | aṃgīkurvaṃtītyarthaḥ | 
atrāpyasvarasaṃvadannekajīvavādamevāha | aparetviti | eka eveti | avidyāyāṃ 
brahmapratibiṃbarūpo jīvastāvadeka avidyāyā ekatvāt sa eva ca sarvaṃ 
śarīraṃ svabhogādyarthamadhitiṣṭhati natva vidyāyāṃ brahmapratibimbo 
hiraṇyagarbha śarīrasadhitiṣṭhati anyāni tu śarīrāṇi tatpratibiṃbābhāsā 
adhitiṣṭhaṃti | kutaḥ itara jīvānāṃ 

p. 107a) 
tatpratibiṃbatve mānābhāvādityeva kārārthaḥ | aviśeṣeṇeti | 
mukhyāmukhyavibhāgaṃ vinetyarthaḥ | jīvabhede hi sati kaścinmukhyo jīvaḥ 
kaściccāmukhyo jīvābhāsa iti vibhāgaḥ saṃbhavet | natve tadasti | 
tasyaikatvābhyupagamāditi bhāvaḥ | nanu devadattasya śiraḥ 
pāṇipādānadhitiṣṭhita ekasya yathāśirasi me vedanā pāde me 
sukhamityādyanusaṃdhānaṃ dṛśyate | evamekasyaiva jīvasya 
sarvaśarīrādhiṣṭātṛtve mama devadattaśarīre mukhaṃ yajñadatanāmaka śarīre 
duḥkhamityādi rūpeṇa sarvasya sarvatrānusaṃdhāna prasaṃga iti śaṃkate | na 
cevamiti ||

janmāṃtarīya sukhādyanusaṃdhānādarśanena śarīrabhedasya 
tadananusaṃdhāna prayojakatva kḷpteḥ yoginastakāya vyūha
sukhādyanusaṃdhānaṃ vyavahitārtha 
grahaṇavadyogaprabhāvanivadhenamiti na 
tadudāharaṇamityaviśeṣānekaśarīraikajīvavādaṃ rocayaṃte | 
itaretvatrāpi vaddhamuktavyavasthābhāvasya tulyatvena tadyoyo devānāṃ 
pratyabudhyata sa eva tadabhavadityādi śruteḥ pratiṣedhāditi cet ||

p. 107b) 
śarīrabhedasyānanusaṃdhāna prayojakatvābhyupagamānnoktāti prasaṃgaḥ | na 
ca tatra mānābhāvaśśaṃkanīyaḥ jīvasyātīta śarīreṣu vartamāna śarīre 
caikatvepi janmāṃtarīya sasvādyanusaṃdhānādarśanena tadbhedasya 
tatprayojakatāyāḥ saṃpratipannatvāditi pariharati janmāṃtarīyeti | nanu yogino 
dehabhede satyapyanusaṃdhānadarśanāt | vyabhicāra ityata āha | yoginastviti | 
asmadādi vai lakṣyārthakastu śabdastaddarśayati | kāyeti | na hyasmadādīnāṃ 
vyavahitārtha sākṣātkārosti tatprayojakā dṛṣṭaviśeṣābhāvā tathā ca 
śarīrabhedamātraṃ na tatprayojakaṃ | kiṃ tu adṛṣṭaviśeṣā saha kṛta 
śarīrabhedo nanu saṃdhāna prayojaka iti na yogyanusaṃdhānasthale vyabhicāra iti 
bhāvaḥ | yogadaṃ yogajā dṛṣṭaparaṃ | aviśeṣeṇādhiṣṭhitānyaneka śarīrāṇi 
yasminnekajīva vāde saḥ tathetyarthaḥ | aneka jīvavādamutthāpayati | itaretiti | 
atrāpīti | avyavahitamatepītyarthaḥ | yadyeka jīvavāde vyavasthāna sidhyati tataḥ 
ko doṣa ityāśaṃkya śruti smṛti bhāṣyāṇāmanāṃjasyaṃ doṣa ityāha | 
tadyoya iti | devānāmmadhyeyo yo devaḥ tadbrahmapratyabudhyatasākṣātkṛtavān 
sa eva tadbrahmābhavat | nānyobrahmabodha rahitaḥ viduṣo muktatvamaviduṣo 
vaddhatvaṃ ca pratipādayaṃtyāśrutyābaṃdha

p. 108a) 
mukti vyavasthā darśitā | ādipadena ajāmekāmiti śrutirbaṃdhamukti vyavasthā 
pratipādakatvena bhāṣyakārādibhiraṃgīkṛtā gṛhyate śrutigrahaṇaṃ yadgatvā 
na nivartaṃte taddhāmaparamaṃ mametyādi spṛtīnāsupalakṣaṇaṃ | 
pratiṣedhāditi | idaṃ pūrvapakṣasūtraṃ | bṛhadāraṇyake kāṇvaśākhāyāṃ 
na tasya prāṇā utkrāmaṃtīti vākyena | parabrahmatatvavidaḥ | prāṇotkrāṃti 
pratiṣedhā tasya gatyukāṃtīnastaḥ | utkrāṃti pūrvakatvāt gateriti cediti 
siddhāṃti śaṃkābhāgārthaḥ ||

na śārīrādityadhikaraṇe baddhamuktatvapratipādaka bhāṣyasya 
ghanāṃjasyamityaparituṣyaṃtoṃtaṣkaraṇādīnāṃ 
jīvopādhitvātyupagamenānekajīvavādamāśritya 
baddhamuktavyavasthāṃ pratipadyaṃte | tiṣu kecidevamāhuḥ ||

pūrvapakṣītāṃ dūṣayati | na śārīrāditi | bṛhadāraṇyaka eva mādhyaṃdina 
śākhyāyāṃ samānaprakaraṇe brahmavidaṃ śārīraṃ prakṛtya na tasmāt 
prāṇā utkrāmaṃtīti vākyaṃ pavyate | atra  tacchabdena prakṛtaḥ śārīro 
gṛhyatena śarīraṃ | tasya śarīrāpekṣayā pradhānatvā tathā ca na tasmāditi 
vākyena śārīrājjīvāt prāṇānāsutkumaṇaṃ 

p. 108b) 
niṣidhyate | na śarīrādataśśarīrādutkramaṇaṃ viduṣopyastīti tasyāpi 
gatyutkrāṃtista eva na tasya prāṇā iti kāṇvavākyasyāpi | tasya viduṣaḥ 
prāṇāśśārīrātrotkrāmaṃti kiṃ tu tena sahaiva brahmalokaṃ gachaṃtītyartho 
bodhyaḥ | nāṃtasyamiti | āṃtasyābhāvaḥ upapannatvābhāva ityarthaḥ | 
aṃtaṣkaraṇādīnāmiti | na ca nānājīvavādepi brahmaiva svāvidyayā saṃsarati 
svavidyayāmucyata ityarthe | na bṛhadāraṇyaka bhāṣye pratipāditena virodhastulya 
iti vācyaṃ | tadbhāṣya pratipādanasya brahmaiva 
svāvidyayānānāṃtaṣkaraṇarūpeṇa pariṇatayā nānājīva bhāvaṃ 
prāpyasaṃsarati | svavidyayā krameṇa mucyata ityabhiprāyakatvopapateḥ | 
śrutismṛtyupodvalita śukādi mukti pratipādakabhāṣyasya brahmaiva svāvidyayā 
saṃsaratīti bhāṣyamātrasvārasya manusṛtyā nyatthyānayanāyogāt | na 
codāhṛta śrutismṛti bhāṣyāṇāṃ brahmātmaikatva paratvena nanājīva vāde | 
tātparthā bhāvāt | tebhyo jīvanānātvaṃ na sidhyatīti vācyaṃ | ekajīvavādepi 
tātparyābhāvasya tulyatvānna ca jīvatvopādhibhūtāyā avidyāyā 
ekatvājjīvaikyasidhiriti vācyaṃ | udāhṛta śruti 
bhāṣyānurodhenāvidyānānātvābhyupagama saṃbhavāt | tadekatva 
śrutyādīnāṃ jātyamiprāyakatvopapateḥ | avidyāyāḥ ekaṃ tvapi 
kāryopādhirayaṃ jīva iti śrutyanusāreṇāṃtaṣkaraṇānāmeva 

p. 109a) 
jīvatvopādhitvopagamasaṃbhavācceti bhāvaḥ | nānājīvavāde matabhedena 
baṃdhamuktivyavasthāmupapādayitumārabhate | teṣviti | nānājīvavādiṣu 
madhya ityarthaḥ keciditi ||

yadyapi śuddhabrahmāśrayaviṣayamekamevājñānaṃ tatrāśa eva ca 
mokṣastathāpi jīvanmuktāvajñānaleśātu vṛtyabhyupagamenājñānasya 
sāṃśatvā tadeva kvacidupādhau brahmāvagamotpattāvaṃśenaṃ 
nivartate upādhyaṃtareṣu yathā pūrvamaṃśāṃtareranuvartata iti anye tu 
||

nanu nānājīvavādepi jīvasyāṃtaṣkaraṇopādhikatvapakṣe mūlājñānasya 
ekatvena śukādi tatvajñānenaiva tasya nivṛtatvādidānī saṃsārānupalabdhi 
prasaṃga ityāśayena śaṃkate | yathapīti | śuddhabrahmā śrayeti | 
jīveśvarayorviśiṣṭarūpayorajñānāśrayatvaṃ na saṃbhavati | tayoḥ kalpitatvā 
tathā ca śuddhasyaivāvṛtatvarūpaṃ viṣayatvaṃ natvīśvarasyāpi tasya 
jīvāṃtaravadaupādhika bhedādevānupalabdhi siddhau jīvān 
pratīśvarasyājñānāvṛtatvarūpaviṣayatva kalpanasya vyarthatvāditi bhāvaḥ | 
ekameveti | ajāmekāṃmāyāṃ

p. 109b) 
tu prakṛtiṃ vidyāt | vibhedajanake jñāna iti śrutismṛtiṣu ekavacana śravaṇena 
smṛtilāghavena ca tasyaikatvāvagamāditi bhāvaḥ | tannāśa eva ceti | 
bhūyaścāṃte viśvamāyā nivṛtiḥ ajñānenāśamātyaṃtikaṃ gata ityādi 
śrutismṛtiṣu sarvānarthamūlājñāna nivṛtermokṣatvāvagamāditi bhāvaḥ | 
ekasya tatvajñānena kṛtsnājñānanāśonāṃgī kriyate | yena vyavasthā na syāt 
kiṃtu tasya jñānena tatadaṃtaṣkaraṇādi pariṇāmino mūlājñānāṃśasyaiva 
nāśa upeyate | na ca tasya sāṃśatve mānābhāva iti vācyaṃ | jīvanmuktau 
āvaraṇaśaktimadajñānāṃśasya nāśepi vikṣepaśaktimadajñānāṃśasya 
jñānādanivṛtasya yāvadvidehakaivalyamanuvṛtyupagamena tasya 
sāṃśatvāvagamāt | tathā cājñānasyānirvacanīyasyānirvacanīyānāmeva 
bhāgarūpāṃśānāmanaṃtānāṃ saṃbhavāt | nānādāya baṃdhamukti 
vyavasthāsūpayādeti pariharati | tathāpītyādinā | ajñānasatvaṃ 
baṃdhastannāśo mokṣaṃ iti mataṃ muktaṃ | idāniṃ 
caitanyasyājñānasaṃbaṃdho baṃdhastadasaṃbaṃdho mokṣaḥ | na tu 
tannivṛtirasaṃbaṃdhamātreṇaiva baṃdhanivṛti siddheḥ jñānādajñānanivṛti 
pratipādakaśāstrasyāpi tadasaṃbaṃdha eva tātparyopapateranyathā 
mūlājñānasya virodhijñānodaye sati tūlapiṃdasya virodhyagni saṃsarga 
ivāvaśeṣā 

p. 110a) 
saṃbhavena baṃdhamukti vyavasthā śāstrasya jīvanmukti śāstrasya ca 
nirālaṃbanatva prasaṃgāditi manyamānānāmmatamāha anyetviti ||

yathānyāyaika deśimate bhūtale ghaṭātyaṃtābhāvasya vṛtau 
ghaṭasaṃyogābhāvo niyāmaka ityanekeṣu pradeśeṣu tadvatsuse 
sṛjyavartamāno ghaṭātyaṃtābhāvaḥ kvacit pradeśa 
ghaṭasaṃyomotyatyātudabhāvanivṛtau na saṃsṛjyate | evamajñānasya 
caitanye vṛtau mano niyāmakamiti tadupādhinācaitanyapradeśeṣu 
saṃsṛjyavartamānamajñānaṃ kvacidbrahmadarśanotyatyābhidyate | 
hṛdayagraṃthiviti śrutyuktarītyāmanaso nivṛtau na saṃsṛjyate | anyatra 
yathā pūrvamavatiṣṭhate jñānasaṃsargāsaṃsargāveva ca 
baṃdhamokṣāvityāhuḥ | apare tu nājñānaṃ śuddhacaitanyāśrayaṃ ||

prathamaṃ prakṛtopayogi dṛṣṭāṃtamāha | yatheti | bhūtale | ghaṭonetyanubhava 
siddho ghaṭābhāvastraikālikatvābhyupagamāt | ghaṭānānaṃtare 
tadadhikaraṇepi bhūtale vartata eva | tathāvaghaṭavatyapi bhūtale ghaṭo nāstīti 

p. 110b) 
pramāsyāditi doṣa prasaktau tatparihārāya naiyāyikāḥ kalpayaṃti 
ghaṭādhikaraṇe tadatyaṃtā bhāvasya saṃbaṃdhā bhāvena tatra 
tatpratīterbhāṃtitvopapate | na ca ghaṭasaṃyogotpateḥ pūrvaṃ bhūtale 
saṃbaṃdhavatastasya ghaṭasaṃyogakāle kathaṃ vṛtirūpasaṃvedhābhāva iti 
vācyaṃ | pratītyanusāreṇa bhūtalādau ghaṭātyaṃtābhāvavṛtau 
ghaṭasaṃyogasya prāgabhāva pradhvaṃsābhāvayoranyatarābhāvo niyāmaka iti 
kalpanena ghaṭasaṃyogādhikaraṇa bhūtale ghaṭābhāvasyāsaṃbaṃdhopapateriti 
tadetanmataṃ dṛṣṭāṃtī karoti | nyāyaika deśi mata iti | tadvatsviti | 
ghaṭasaṃyogābhāvavatsvityarthaḥ | tadupādhineti | mana evopādhistenetyarthaḥ | 
kvaciditi | caitanya pradeśa ityarthaḥ | brahmadarśanotpatyāmanaso nivṛtāviti 
saṃbaṃdhaḥ | brahmadarśanaṃ manaso nivartakamityatramānamāha bhidyata iti | 
hṛdayagraṃthirityatra hṛdayamityaṃtaṣkaraṇaparaṃ taccāṃtaṣkaraṇaṃ 
cidātmanyadhyastatayā tatādātmyāpannaṃ sadgraṃthiriva graṃthiḥ | sa ca 
brahmadarśane jāte brahmaṇyeva vilīyata iti śrutyarthaḥ | anyatreti | 
caitanyapradeśāṃtaraiṣvityarthaḥ | nājñānamiti | śuddhacaitanyasya 
vedāṃtaśāstrapratipādyasya nājñānāśrayatvaṃ | tasya vedāṃta vedya vastu 
na jānāmītyajñānaviṣayatvenaivānubhavāditi bhāvaḥ ||

kiṃ tu jīvāśrayaṃ brahmaviṣayaṃ taccāṃtaṣkaraṇa

p. 111a) 
pratibiṃbarūpeṣu sarveṣu jīveṣu vyaktiṣu jātivatpratyeka paryavasāyitayā 
vartamānamutpanna vidyaṃ kaṃcityajati naṣṭāṃ vyaktimiva jātiḥ sa eva 
mokṣaḥ | anyaṃ yathāpūrvamāśrayatīti vyavasthetyāhaḥ ||

jīvā ayamiti | na jānāmītyajñānāśrayatvena jīvasyaivānubhavānna 
cājñānasya 
svakāryāṃtaṣkaraṇaviśiṣṭacaitanyarūpajīvāśritatvamanupapannamiti vācyaṃ 
| aṃtaṣkaraṇe yatpratibiṃbabhūtaṃ caitanyaṃ tasyaiva jīvatvābhyupagamena 
viśiṣṭasya jīvatvānupagamāt | vacāṃtaṣkaraṇasya sāditayā tadgata 
pratibiṃbasyāpi sāditvāt | kathaṃ tasyānādyajñānāśrayatvamiti vācyaṃ | 
aṃtaṣkaraṇasya svāpādaulaya śravaṇena jāgradādau janmaśravaṇena ca 
sāditvāvagamepi tasya sthūlasūkṣmarūpeṇānāditāyāḥ puhustvādivatvasya 
satobhivyakti yogāditi sūtre vyavasthāpi tatvādyathā puṃstvastrītvādeḥ 
śrukraśroṇitastanādi rūpasya vālyādāvanabhivyaktasya yauvane prādurbhāvane 
prādurbhāvaḥ tathā asyāṃtaṣkaraṇasya svāpādāvanabhivyaktatayā sata eva 
sthūlāvasthāprāptirūpāyā abhivyakteryuktatvāt asataḥ 
śaśaśṛṃgāderutpatyadarśanāditi | sūtrārthaḥ | avidyāyāḥ 

p. 111b) 
anādi caitanyapratibiṃbāśritatvasya māyāvidyābhedavādanirūpaṇāvasare 
samarthitatvāt | pratyeketi dvitva bahutvādivadajñānasya 
sarvajīvavyaktipuvyāsajyavṛtitve sarveṣāṃ pratyekamahamajña iti pratyakṣaṃ na 
syāt | vyāsajyavṛtidharma pratyakṣasya yāvadāśraya pratyakṣasāpekṣatvena 
ekaikasya jīvasya sarvajīva pratyakṣābhāvādityarthaḥ | vastutastu ajñānasya 
vyāsajyavṛtitvepi tatprakṣasya nityasākṣirūpatayā 
yāvadāśrayapratyakṣānapekṣaṇāt ukta niyamasya janyapratyakṣaviṣayatvāditi 
maṃtavyaṃ | kaṃciditi utpannayā vidyayāmanaso nivṛtau tannirūpita 
pratibiṃbabhāvasyāpi nivṛtatayā tadviśiṣṭa caitanyarūpavyaktināśāditi 
bhāvaḥ | tathā ca śrutirjahātyenāṃ bhuktabhogāmajonya iti 
enāmajāśabditāmavidyāṃ jīvena bhuktābhogā yasyāḥ sābhuktabhobhujyata 
iti vyutpatyābhogaśabditānāṃ viṣayāṇāmavidyāpariṇāmatvāditi bhāvaḥ | 
ajo janmarahitaḥ anyaḥ utpannavidyojīva iti śrutyarthaḥ | sa evetityāga evetyarthaḥ | 
anyamiti | ajñamiti bhāvaḥ | tathā ca śrutiḥ ajo hyeko juṣamāṇaunuśeta iti ekaḥ 
punarajo vivekarahitaḥ 
kāryakāraṇasaghātarūpeṇapariṇatāmavidyāṃjaṣamāṇaḥ sevamānaḥ 
tatrāhaṃ mamābhimānavān anuśetetāmanusṛtyaśete vartate

p. 112a) 
na jahātīti yāvat ||

itare tu pratijīvamavidyābhedamabhyupagamyaivatadanuvṛtinivṛtibhyāṃ 
vaddhamuktavasthāṃ samarthayaṃte | asmin pakṣe kasyāvidyayā 
prapaṃcaḥ kṛtostvitvicet | vinigamakābhāvāt sarvāvidyākṛto'nekaṃ 
tatvārabdhapaṭatulyaḥ ekasya muktau tadavidyānāśe ekataṃtunāśe 
paṭasyeva tatsādhāraṇa prapaṃcasya nāśaḥ tadaiva 
vidyamānataṃtvaṃtaraiḥ paṭāṃtarasyevetarāvidyābhiḥ 
sakaletarasādhāraṇa prapaṃcāṃtarasyotpādanamityeke ||

atrājñānakaṃcijjahāti anyamāśrityaiva tiṣṭhatītyuktyāpi ajñānasaṃbandhā 
ceva baṃdhamokṣāvityuktaṃ bhavati | tadukterarthāṃtarāsaṃbhavāt | 
ajñānasaṃbandhāsaṃbaṃdhau baṃdhamokṣāviti matadvayamapi tasya 
jñānanāśyatvaṃ pratipādaka śrutismṛti bhāṣyādi svārasya viruddhaṃ matvā 
tadaviruddhammatamāha | itaretviti | abhyupagamyaiveti | avidyobhedānupagame 
tatsatvata

p. 112b) 
nnāśarūpayorbaṃdhamokṣayorupapādayitumaśakyatvānna ca tasyā ekatvepi 
aṃśavatvakalpanayātannāśarūpo mokṣaḥ prāgupapādita iti vācyaṃ virodhi 
vidyodaye tadavasthānāyogasyāpyuktatvānna jīvanmuktau 
talleśānuvṛtyupagamavirodha iti vācyaṃ | avidyānāśepi tatsaṃskārasya yāvat 
prārabdha kṣayamanuvartamānasyāvidyāleśatvena 
vivakṣitatāyāssadṛṣṭāṃtaṃ vakṣyamāṇatvāditi bhāvaḥ | evaṃ 
nānājīvavāde baṃdhamokṣa vyavasthāṃ 
bahuprakārāṃmupapādyatadupapādanopayogitayā 
prasaktamavidyānānātvamupajīvyākṣepamavatārayati | asminpakṣa iti | 
avidyānānātvapakṣa ityarthaḥ | kasyeti | kimekasya jīvasyāvidyayā 
prapaṃcāraṃbhaḥ utasarveṣāmavidyābhirnnādyaḥ vinigamanāvirahāt | 
tadvitīyaḥ ekāvidyānāśe sarvaprapaṃcanāśāpatyāmukte narajīvānāṃ 
prapaṃcānupalabdhi prasaṃgādityākṣepābhiprāyaḥ | dvitīyapakṣe parigṛhya 
tatroktānupapatiṃ | pariharati | vinigamakābhāvādityādinā sarvāvidyākṛta iti 
sarveṣāṃ jīvānāṃ sarvāvidyāpariṇāma ityarthaḥ | yadvā 
sarvāvidyāviṣayīkṛta brahmavivartaḥ | prapaṃca ityarthaḥ | prathama vyākhyāne 
dṛṣṭāṃtamāha | anekaṃ tatvārabdheti | sakaletareti | sakalāḥ 
samastāmuktajīvāpekṣayāye itare teṣāṃ sādhāraṇa 
prapaṃcāṃtarasyetyarthaḥ ||

p. 113a) 
tattadajñānakṛtaprātibhāsikarajatavannyāyamate 
tattadapekṣābuddhijanyadvitvavacca tattadavidyākṛto viyadādi prapaṃcaḥ 
pratipuruṣaṃ bhinnaḥ | śuktirajate tvayā yaddṛṣṭaṃ rajataṃ 
tadevamapāpīti vadaikya bhramamātramityanye 
jīvāśritādavidyānivahādbhinnāmāyaiveśvarāśritā 
prapaṃcakāraṇaṃ 

prapaṃcasya sarvāvidyākāryatvepi tadbhedātprapaṃcasyāpi pratipuruṣaṃ bheda 
eveti mataṃ sadṛṣṭāṃtamāha | tattaditi | nanu yatra ekadā bahunāṃ śuktau 
rajatabhramo bhavati | tatra pratipuruṣamajñānabhedena tatkṛtarajatabhedotra 
dṛṣṭāṃtatvena vaktavyaḥ sa ca na saṃbhavati | tatrāpi tāvat 
puruṣāṇāmajñānairekasyairajatasyotpati saṃbhavāditi cenna tatra 
daivayogādekasya puruṣasya prathamaṃ śuktitvaviśeṣadarśane sati nedarajatamiti 
bādhakapratyekṣeṇa sopādānasya rajatasya nāśepi taditareṣāṃ 
rajatabhramānuvṛtyārajatabhedasyāvaśyaka tayā dṛṣṭāṃta siddheriti bhāvaḥ | 
nyāyamata iti | siddhāṃte tu ekatva vadvitvādikamapi yāvadṛvyabhāvyeva na tu 
tatradapekṣābuddhijanyaṃ | anaṃta dvitvādaistadutpatyādīnāṃ ca kalpane 
gauravāda 

p. 113b) 
pekṣābuddhestadvyaṃjakatvābhyupagamāt | na sadā tat pratyakṣāpatiriti 
svīkārāditi bhāvaḥ | nanu tarhi yathā tatadrajataṃ tasya tasyaiva pratyakṣaṃ 
nānyasya tathā tattadavidyākalpitaḥ prapaṃcopi tasya tasyaiva pratyakṣaḥ 
syānnānyasya tathā ca yaḥ prapaṃcastvayānubhūyate | sa eva 
mayāpyanubhūyata iti pratyabhijñāna pratyakṣaṃ na syāditi śaṃkāṃ 
dṛṣṭāṃtena pariharati | śukti rajata iti upalakṣaṇametut | yau dvau rāmakṛṣṇau 
tvayā dṛṣṭau tāveva mayāpi dṛṣṭāviti pratyabhijñānaṃ nyāyamate dvitva 
bhedepi dṛśyate tadvaditi bodhyaviyadādi prapaṃco na jīvāvidyā pariṇāmaḥ | 
kiṃ tu jīvāśritāvidyā saṃghādbhinnā māyā sarvajīvān 
pratisādhāraṇaviyadādi prapaṃca pariṇāmyupādānamupeyate | ato viyadādi 
prapaṃcasyaika tvāt | tadekatva pratītirnnamramamātramiti maṃtadarśayati | 
jīvāśriteti | māyāyā avidyābhyo bhinnatve īśvarāśritatve ca pramāṇādikaṃ 
prāgeva darśitamiti nātra taducyate ||

jīvānāmavidyāstvāvaraṇamātre prātibhāsika śuktirajatādi vikṣepepi 
copayujyaṃta ityapare | avasitamupādānatvaṃ 

p. 114a) 
tatprasaktānuprasaktaṃ ca ||

avidyānāṃ prapaṃcopādānatvābhāve vaiyarthyamāśaṃkyāha | jīvānāmiti | 
ukta śaṃkā nivṛtyarthastaśabdaḥ yatkiṃcitkāryaṃ pratyapyupādānatvābhāvo 
mātraśabdārthaḥ | na ca nāhaṃ prakāśaḥ sarvasya yogamāyā samāvṛta iti 
bhagavadvacane ahaṃ paramātmāsarvasya prāṇijjātasya prakāśaḥ 
pūrṇānaṃdādirūpeṇa sphuradrūpo na bhavāmi mama sarvajñatva 
sarveśvaratva sarvātmakatvādi dharmajātaṃ ghaṭayaṃtyāmāyayā 
āvṛtatvādityarthake īśvarāśritamāyāyā eva brahmāvarakatva pratipādanāt | 
tadvirodha iti vācyaṃ | brahmatatvato na jānāmītyāvarakasya 
jīvāśritatvānubhavānusāreṇa jīvāśritāvidyāyā eva tadāvarakatve vaktavye 
sati bhagavadvacanagatamāyāpadasya jīva caitanye saṃsāra 
ghaṭakāvidyālakṣakatvopapateriti bhāvaḥ | avidyāyā āvaraṇa iva prātibhāsika 
vikṣepepi | pariṇāmyupādanatvasvīkārānna vaiyarthyaśaṃkāvakāśa 
ityāśayenāha | prātibhāsiketi | nanu jīvāśritāvidyānāṃ jīvacaitanyādhyasta 
prātibhāsika svapnaprapaṃcopādāna tayā tatropayoga saṃbhavepi 
śuktirajatādyu upādānatvaṃ na saṃbhavati | śuktyādyavachinnacaitanye 
rajatādyadhiṣṭhāne

p. 114b) 
tāsāmabhāvāditi cet | satyamādi padagṛhīta svapnayavātra vivakṣita ityadoṣaḥ | 
yadvā vācaspati mata iva śuktirajatāderapi jīvāvidyāviṣayīkṛta śuktyavachinna 
caitanyavivartatvamabhipretyajīvāvidyānāṃ prātibhāsika rajatādāvupayoga 
kathanopapaterna doṣaḥ | pūrvamukte abhinnanimitopādānatvarūpe 
brahmalakṣaṇe upādānatvaṃ vivartādhiṣṭhānatvarūpamiti sādhiṃ 
tatprasaṃgāt jīveśvara nirūpaṇaṃ prāptaṃ tadanujīvaikatva nānātvaṃ 
baṃdhamokṣa prapaṃcaikatvanānātvanirūpaṇaṃ prasaktaṃ | tadetat sarvaṃ 
nirūpitamiti nirūpayiṣyamāṇārtha pratipatyupayogitayā upasaṃharati | avasitamiti 
| samāptamityarthaḥ | upādānatvamiti | nirūpaṇamityarthaḥ ||

atha kīdṛśaṃ kartṛtvaṃ kecidāhuḥ | tadaikṣata sokāmayata tadātmānaṃ 
svayamakuruteti śravaṇānprāyamata iva 
kāryānukūlajñānacikīrṣākṛtimatvarūpamiti | anye tu 
cikīṣākṛtirtṛtvanirvāhāya cikīrṣākṛtyaṃtarāpekṣāyāmanavasthā 
prasaṃgāt kāryānukūlajñānavatvameva 

p. 115a) 
brahmaṇaḥ kartṛtvaṃ na ca jñānepyeṣa prasaṃgaḥ tasya 
brahmasvarūpatvenākāryatvāt ||

lakṣaṇāṃtargataṃ kartṛtvaṃ nirūpayitumākṣipati | artheti | udāsīnasya 
brahmaṇaḥ kartṛtva dharmāsaṃbhavādityarthaḥ | 
svatastadasaṃbhavepyaupādhikaṃ tat saṃbhavatīti pariharati | kecidāhurityādinā | 
yadvā jagadupādānasya brahmaṇo na tatkartṛtvaṃ saṃbhavati | 
ghaṭādyupādānasya mṛdādestatkartṛtvā darśanādityākṣipati | atheti | 
ghaṭeśvara saṃyogādāvupādānasaiveśvarasya kartṛtva darśanāt | brahmaṇa 
eva kartṛtva pratipādaka śruti valācca tasya tatsaṃbhavatīti pariharati | 
kecidāhurityādinā | atha vā brahmaṇaḥ kartṛtvaṃ kīdṛśamihalakṣaṇe 
vivakṣitaṃ kiṃ jñānacikīrṣākṛtimatvarūpaṃ kiṃ vā 
kāryānukūlajñānavatvarūpaṃ kāryānukūlasraṣṭavyālocanātmaka 
jñānavatvaṃ rūpaṃ vā nādyaḥ brahmaṇastādṛśa kartṛtve mānā bhāvāt | 
na dvitīya tṛtīyau kāryānukūlajñānasya kāryatve tatkartatvanirvāhāya 
jñānāṃtarāpekṣāyāmanavasthā prasaṃgāt | tasyākāryatve ca nitya jñāna 
svarūpasya brahmaṇastādṛśajñānavatvarūpakartṛtvāyogāditi bhāvaḥ | tatra 
prathamapakṣaṃ sa pramāṇaṃ darśayati |

p. 115b) 
kecidāhuriti śrutiṣu tacchabdāḥ brahmaparāḥ 
svayamityasyānyānapiṣṭatamityarthaḥ | ātmānaṃ jagadātmanā 
akurutakṛtavadityarthaḥ | etābhiḥ śrutibhissṛṣṭyanukūlāḥ jñānechā kṛtayaḥ 
pratipādyaṃta iti bhāvaḥ | na ca jñānādīnāmapi kāryatkā tatkartṛtvāya 
jñānādyaṃtarāpekṣāyā manavasthāsyāditi vācyaṃ | jñānādi tritayāti rikta 
kārye ukta rūpakartṛtvasya vivakṣitatvānnānavasthā prasaṃgaḥ | jñānādi 
trayaṃ pratitvanyadevakartṛtvaṃ bhaviṣyatītyabhiprāyaḥ prathapakṣaṃ dūṣayan | 
dvitīyapakṣaṃ sādhayati | anyetviti | anavasthāprasaṃgāditi | 
kartṛtvalakṣaṇānanugamanaparihārāya kāryamātre pratijñānādi 
tritayavatvarūpe kartṛtve vaktavye satyanavasthāprasaṃgo bhavatyeveti bhāvaḥ | 
jñānavatvameveti | ichākṛtyorevakāreṇa vyavachedaḥ kriyate tayoḥ | 
kartṛtvalakṣaṇapraveśe ca gauravāditi bhāvaḥ na caiva mudāhṛta śrutyorichākṛti 
pratipādanaṃ vyarthaṃ syāditi vācyaṃ ||

evaṃ ca vivaraṇe jīvasya sukhādi kartṛtvoktiḥ vīkṣaṇamātra 
sādhyatvādviyadādi vīkṣitaṃ hiraṇyagarbhadvārāvīkṣaṇādhika 

p. 116a) 
prayatnasādhyatvāt | bhautikaṃ smitamiti | kalpatarūktiśca saṃgachata iti 
vadati

tābhyāṃ śrutibhyāṃ tayoḥ sṛṣṭihetutvalābhepi kartṛtvanirvāhakatayātayoḥ 
pratipādanamityatramānābhāvāditi bhāvaḥ | akārya tvāditi 
nityajñānasvarūpasya brahmaṇastādṛśa jñānavatvamaupādhika bhedamādāya 
draṣṭavyaṃ | na caivamapi sṛṣṭikāraṇajñānasya tadaikṣateti 
śrutyākādācitkatvapratipādanavirodha iti vācyaṃ | brahmasvarūpaṃ 
tayānityasyāpi jñānasya prāṇyadṛṣṭaparipākalakṣaṇo yaḥ 
kādācitkassahāyastadviśiṣṭatayākādācitkatvamabhipretya tacchrutyupateriti 
bhāvaḥ | kāryānukūlajñānavatvamātraṃ kartṛtvamityatragamakamāha | evaṃ 
ceti | ichākṛtyoḥ kartṛtva lakṣaṇānanupraveśe vivakṣite satītyarthaḥ jīvasyeti | 
tasya sukhaduḥkhādyutyatyanukūlajñānaṃ sākṣirūpaṃ yathā vidyate | tathā 
tadanukūlechādi kaṃ nāstyananubhavādanabhyupagamācca | na 
cedamanupapannaṃ sukhechayā tatsādhanānuṣṭhāna dvārāsukhotpateranubhava 
siddhatvāditi vācyaṃ | sukhyādyupādānāṃtaṣkaraṇagocaracikīrṣā 
kṛtyorabhāvasyātra vivakṣitatvā tathā ca kāryānukūla jñānavatvamātraṃ 
kartṛtva 

p. 116b) 
mityaṃgīkāre satyeva vivaraṇoktiḥ saṃgachate nānyathetyarthaḥ | niśvasitamasya 
vedāḥ vīkṣitamasya paṃcabhūtāni smitasya carācaramasya suptirmahāpralaya iti 
vācaspati śloke mahābhūrtonāṃ brahmavīkṣitatvamuktaṃ tathā bhautikasya 
carācara prapaṃcasya brahmasmitatvaṃ mukte tadubhaya tātparya kathanapare 
kalpataru graṃthe brahmavīkṣaṇamātrasādhyatvaṃ mahābhūteṣu 
taddhikṣitatvanirdeśasyālaṃbanaṃ darśitaṃ | tacca brahmaṇo mahābhūta 
sṛṣṭyanukūlajñānavatadanukūlacikīrṣākṛtyorapyupagamena saṃgacchate 
vīkṣaṇāti rikta cikīrṣādi vyāvartakamātrapadavirodhāt | loke hi 
maṃdahāsarūpaṃ smitaṃ jñānādhika prayatna sādhyaṃ prasiddhaṃ | tathā ca 
brahmaṇo bhautika sṛṣṭiṃ pratiyathāvīkṣaṇamapekṣitaṃ tathā 
hiraṇyagarbhotpati lakṣaṇavyāpāropyadhikopekṣitaḥ carācara sṛṣṭau 
parabrahmaṇa iva hiraṇyagarbhasyāpi kartṛtāyāḥ śrutismṛti siddhatvā tathā ca 
parabrahmaṇonautika sṛṣṭyanukūlaṃ yadvīkṣaṇaṃ tadadhika 
vyāpārāpokṣitatvaṃ carācarasya brahmasmi tatvanirdeśālaṃbanaṃ darśitaṃ 
tadapi yajva mahābhūtasṛṣṭāveva vīkṣiṇāṃdhika prayatnāpekṣāyāṃ na 
saṃbhavati | hiraṇyagarbhadvāretyasya vākyasya 
hiraṇyagarbhotpatimapekṣyetyarthaḥ | na tu hiraṇyagarbhaḥ |

p. 117a) 
sākṣātkartā brahma ca prayojaka kartriti yathā śrutārtho grāhyaḥ 
dvitīyādhyāyāṃtimādhikaraṇe parameśvarasya bhautika sṛṣṭāvapi 
sākṣātkartṛtāyāssādhitatvāditi bhāvaḥ | vācaspati ślokaśca brahmastuti paraḥ 
brahma hyati praśastaṃ | tathā hi yasya brahmaṇaḥ puruṣaniśvāsavat prayatnaṃ 
vinaiva vedā sarve kāryabhūtāḥ yasya ca vīkṣaṇādeva māhābhūtāni 
bhavaṃti yasya ca hiraṇyagarbheṇa saha carācarātmakaṃ viśvaṃ 
maṃdahāsamātraṃ yasya ca mahāpralayopi suṣupti prāyaḥ tatprāśastyeko 
vismaya iti bhāvaḥ ||

apare tu kāryānukūla sṛṣṭavyālocanarūpajñānavatvaṃ kartṛtvaṃ | na 
kāryānukūlajñānavatvamātraṃ śuktirajatasvāpnabhramādiṣu 
adhyāsānukūlādhiṣṭhāna jñānavatvena jīvasya kartṛtva prasaṃgāt | na 
ceṣṭāpatiḥ atha rathān rathayogānyathāḥ sṛjate sa hi kartetyādi śrutyaiva 
jīvasya svapna prapaṃca kartṛtvokteriti vācyaṃ | 
bhāṣyakārairlāṃgalaṃgavādīmudvahatīti vatkartṛtvopacāramātraṃ 
rathādi pratibhāna nimittatveneti vyākhyātatvādityāhuḥ 

p. 117b) 
anenaiva nikhilaprapaṃcaracanā kartṛbhāvenārtha siddhaṃ sarvajñatvaṃ  
brahmaṇaḥ 

dvitīyapakṣepi doṣaṃ vadan tṛtīyapakṣaṃ samarthate | aparetviti | 
sraṣṭavyālocaneti | mayedaṃ sraṣṭavyamityākārakamityarthaḥ | adhyāseti 
adhyāsasyādhyasya mānarajatāderanukūlaṃ yadadhiṣṭhana jñānaṃ 
tadvatvenetyarthaḥ | na ceṣṭāpatiriti | na cetyasya vācyamityanena saṃbaṃdhaḥ | 
athetyasya svapnakāla ityarthaḥ | jīvasya rathādi sṛṣṭṛtve hetvamāha | sa hi karteti | 
hi yasmāt svāpna rathādi hetu karmakartā jīvastasmādityarthaḥ | bhāṣyakārairiti 
| lāṃgalaṃgavādīnudvahatīti prayoge lāṃgalasya gavādi sthiti kartṛtvarūpaṃ 
gavādyudbodvṛtvaṃ mukhyaṃ nāsti kiṃ tu lāṃgale sati kṛṣidvārāgavādi sthiti 
hetu palālādi tṛṇalābhostīti kṛtvā upacārāducyate | gavādīnudvahatīti | 
tadvatsvāpnarathādi padārthopalabdhi hetu dharmādi kartṛtvena rathādi 
pratibhānanimitatvarūpeṇa hetunā tasya kartṛtvamupacaryate | sa hi karteti 
śrutāviti bhāṣyakāraiḥ kartṛtvasya aupacāraka kartṛtvarūpatayā 
uktatvādityarthaḥ | etena vivaraṇe sukhādi 
kartṛtvoktirapyupacāramātraparāvyākhyātāmayedaṃ sukhaduḥkhādi 
sṛṣṭyavyamityālocanarūpajñānābhāvepi sukhādi

p. 118a) 
darśanena mukhyakartṛtvā saṃbhavāt | vīkṣaṇamātra sādhyatvāditi kalpatarau 
sraṣṭavyālocana rūpavīkṣaṇaṃ vivakṣitamiti na tadvirodha iti draṣṭavyaṃ | 
janmādi sūtreṇa nikhilajagatkartṛtve sati tadupādānatve brahmaṇo lakṣaṇatvena 
pratipādite sati tasya 
sarvajñatvamarthātsidhyatitikhilajagatsṛṣṭisthitisaṃhārakartṛtvasya sarvajñatvaṃ 
vināsaṃbhavādityāha | anenaivati ||

śāstrayonitvādityadhikaraṇe vedakartṛtvenāpi samarthitaṃ | atha kathaṃ 
brahmaṇaḥ sarvajñatvaṃ saṃgacche te jīvavadaṃtaṣkaraṇābhāvena 
jñātṛtvasyaivāyogāt | atra sarvavastu viṣaya sakala 
prāṇidhīvāsanoparaktājñānopādhika īśvaraḥ | atastasya 
sarvaviṣayavāsanāsākṣitayā sarvajñatvamiti bhāratītaurthādi pakṣaḥ 
prāgeva darśitaḥ 

sarvajñatvasiddhau hetuṃtaramāha | śāstrayonitvāditi | asya sūtrasyārthamāha | 
vedakartṛtvenāpīti | nanu yathā vedakartṛtvaṃ bhāṣyādiṣūktaprakāreṇa 
sarvajñatvaṃ sādhayati | tathā janmādi sūtropātaṃ sarvakartṛtvamapi 
tatsādhayati | tathā ca pūrvasūtre arthasiddhaṃ iha tu sādhyata 

p. 118b) 
ityuktau ko heturiti | ucyate | pūrvasūtraṃ lakṣaṇaparaṃ na tu sarvajñatva 
sādhanaṃ paraṃ idaṃ tu tatsādhanaparamiti tātparyasatvābhyāṃ tathā 
vyavahāraḥ | tataśca brahmasarvajñaṃ śāstrakartṛtvāditi sūtrayojanā nanu 
brahmaṇaḥ sarvajñatvaṃ yaḥ sarvajñassarvavidguṇī sarvavidya ityādi 
śrutyākaṃṭhata eva pratipādyate | kātra sādhanāpekṣeti cetsatyaṃ śrutyukte 
sarvajñatve pratipatidāḍhyīyatathopapati samarpaṇāt | evaṃ śrutyupapati siddhaṃ 
sarvajñaṃ nirūpayitumākṣepamavatārayati | atheti | jīvasya hi 
svopādhyaṃtaḥkaraṇavṛtijñānāśrayatvarūpaṃ jñātṛtvaṃ 
pramāṇasiddhaṃ brahmaṇaścāṃtaṣkaraṇābhāvāt jñātṛtvaṃ na saṃbhavati | 
na ca brahmaṇopyaṃtaḥkaraṇamastviti vācyaṃ | kāryopādhirayaṃ jīva iti | 
śrutyā tasya jīvopādhitvena niyamitatvāt | jñātṛtvaṃ ca sarvajñatva vyāpakaṃ 
jñātṛtva viśeṣarūpatvāt | sarvajñatvasya tathā ca brahmaṇaḥ jñātṛtvasya 
vyāpakasya nivṛtyā vyāpya sarvajñabranivṛtirityarthaḥ | jñātṛtvābhāve 
sarvajñatvaṃ dūrāpāstamityevakārārthaḥ | aṃtaṣkaraṇānāṃ jīvopādhitvepi 
tadvāsanānāmīśvaropādhitvātsaṃbhavati kathaṃcit sarvajñatvamiti pariharati | 
atra sarvavastviti | atretyasyāsminnākṣepa ityarthaḥ | sarvaviṣayavāsanā 
sākṣitayeti | svopādhibhūtavāsanā

p. 119a) 
viṣaya sarvavastvavabhāsakatayetyarthaḥ ||

prakṛṭārthakārāstvāhuḥ | yathājīvasya 
svopādhyaṃtaḥkaraṇapariṇāmāścaitanyapratibiṃbagrāhiṇa iti 
tadyogājjñātṛtvaṃ | evaṃ brahmaṇaḥ 
svopādhimāyāpariṇāmāśritpratibiṃbagrāhiṇaḥ saṃtīti 
tatpratibiṃbitaiḥ sphuraṇaiḥ kālatrayavartinopi prapaṃsyā 
parokṣeṇāvakalanāt sarvajñatvamiti | 
tatvaśuddhikārāstūktarītyābrahmaṇo vidyamānanikhilaprapaṃca 
sākṣātkāra saṃbhavāt | tajjanita saṃkāravatayā ca smaraṇopapateratīta 
sakalavastvavannāsasiddhiḥ sṛṣṭeḥ prā"nmāyāyāḥ sṛjyamānanikhila 
padārthasphuraṇarūpeṇajīvādṛṣṭānurodhena vivartamānatvāt | 
tatsākṣitayā tadupādhikasya brahmaṇopi tatsādhakatvasiddhe ||

asmin samādhāne prāguktamasvarasaṃmanasinidhāya

p. 119b) 
samādhānāṃtaramāha | prakaṭārthakārāstviti | yathāṃtaṣkaraṇaṃ 
jñātṛtvopādhistathā māyāpi jñātṛtvopādhirbhavatye ca tathā ca brahmaṇi 
māyopādhike sarvajñatva vyāpakasya jñātvasya nivṛtyabhāvāt na 
sarvajñatvanivṛti śaṃketyarthaḥ | svopādhimāyeti māpinamiti 
śrutermāyopādhirjagadyonissarvajñatvādi lakṣaṇa iti vākyavṛti vacanācca 
māyāyā īśvaropādhitvaṃ siddhamiti bhāvaḥ | sarvajñatva sarvaniyaṃtṛtva 
sarvātmakatvānilakṣaṇānyasādhāraṇa dharmāḥ yasya saḥ 
sarvajñatvādilakṣaṇa ityarthaḥ | avakalanāditi | viṣayīkaraṇādityarthaḥ | 
tatvaśuddhikārāstviti | prakaṭārthakārāṇāṃ mate atītānāgata 
prapaṃcaviṣayepi īśvarīyaṃ māyāvṛtipratirvirūpaṃ jñānamaparokṣaṃ | 
tatvaśuddhikārāṇāṃ mate atītādi viṣaye jīvānāmiveśvara jñānamapi 
parokṣameveti viśeṣārthakastu śabdaḥ | vidyamāneti loke pratyakṣajñānasya 
vartamānavastumātraviṣayakatva svāmāvyadarśanena tasya kḷptasvabhāvāti 
laṃghane kāraṇānāvāt | sarvajñatva pratipādaka śāstrasya īśvarīya 
jñānagata parokṣatvāparokṣatvayorudāsīnatvāditi bhāvaḥ | tajjanitoti | 
vidyamānavastu sākṣātkārajanitetyarthaḥ | anāgata vastu jñānamupapādayati |

p. 120a) 
sṛṣṭeḥ prāgiti | sphuraṇapadaṃ vṛtiparaṃ vivartamānatvaṃ pariṇamamānatvaṃ 
| tadupādhikasyeti | māyopādhikasyetyarthaḥ kathaṃ tu ||

ranāgata vastuviṣayavijñānopapatiriti sarvajñatvaṃ samarthayaṃte | 
kaumudīkṛtastavadaṃti svarūpajñāne naiva brahmaṇaḥ svasaṃsṛṣṭa 
sarvāvabhāsakatvātsarvajñatvaṃ | atītānāgatayorapyavidyāyāṃ 
citrabhitau vimṛṣṭānunmīlita citravatsaṃskārātmanāsatvena 
tatsaṃsargasyāpyupapateḥ | nanu vṛtijñānaistasya sarvajñatvaṃ | tameva 
bhāṃtamanubhāti sarvamiti sāvadhāraṇa śruti virodhāt | sṛṣṭeḥ 
prāgekamevādvitīyamityavadhāraṇānurodhena 
mahāmūtānāmivavṛttijñānānāmapi pralayasya vaktavya tayā 
brahmaṇastadā sarvajñatvābhāvāpatyā ||

dupādhikatvamata āha | tatsākṣitayeti | tasyāṃ māyāyāṃ pratibiṃbita 
tayetyarthaḥ | sṛṣṭeḥti pūrvakāleyāyāyāstathā | pariṇāmekāraṇamāha | 
jīvādṛṣṭeti |

p. 120b) 
tatsādhakatvasiddheriti | māyāvṛti kartṛtvasiddhairityarthaḥ | anāgateti | anāgata 
vastuviṣayakasya jñānasya vṛtipratibiṃbarūpasya brahmaṇyupapatirityarthaḥ | 
jīvavadbrahmaṇopi caitanya pratibiṃbopetairvṛtijñānaissarvajñatvaṃ nirūpitaṃ 
matadvayena | idānīṃ svarūpajñānenaiva tannirūpayati | kaumudīkṛtastviti | nanu 
atītānāgata prapaṃcayoḥ pralayakāle sṛṣṭipūrvakāle ca satve mānā bhāvāt | 
tadābrahmaṇassarvajñatvaṃ na sidhyati | asatostayoścaitanya 
saṃsṛṣṭatvāsaṃbhavāditi netyāha | atītānāgatayorapīti | atīta prapaṃcasya 
pralayakāle saṃkārātmanāsatvasya devatādhikaraṇe sūtrabhāṣyakārādi 
bhismādhi tatvāt tathā nāgatasyāpi sṛṣṭipūrvakāle saṃskārātmanaiva 
satvasyāraṃbhaṇādhikaraṇādiṣu ca sādhitatvādatītādi 
vastusaṃsṛṣṭabrahmacaitanyasya tadāpi sarvajñatvasiddhiri bhāvaḥ | 
citrasyānunmīlitatvaṃ anabhivyaktatvaṃ | tatra heturvisṛṣṭatvamavidyaiva 
citramitiriti | rūpakamatra dṛṣṭavya | sutredaṃcityaṃ | sthūlaprapaṃcasthitikāle 
saṃskārātmaka sūkṣmaprapaṃco nāsti pralayakālādau ca sthūlaprapaṃco 
nāsti tathā ca brahmacaitanyasya sadāsarvaprapaṃca saṃsṛṣṭatvābhāvāt sadā 
tasyāsaṃkucita sarvajñatvaṃ na saṃbhavatīti | 
svarūpajñānenaivetyatratyasyāvadhāraṇasya vyavacedyamāha |

p. 121a) 
na tu vṛtijñānairiti | śrutimanasyāvadhāraṇasya svaprakāśātmāti riktā 
navabhāsyamā'dityādi jagadityarthaḥ | atredaṃ cityaṃ | brahmacaitanyasya 
jagadavabhāsanārthaṃ māyāvṛtyapekṣāyāṃ yadi śrautamavadhāraṇaṃ 
virudhyate | tadā jīvacaitanyasya 
ghaṭādyavabhāsanārthamaṃtaḥkaraṇavṛtyapekṣāyāmapi tadvirudhyata eva yadi 
cāṃtaṣkaraṇavṛtīnāṃ jaḍatvāt | tadapekṣāyāmapi sarvaṃ 
jaḍavastucaitanyamātrāvabhāṣyamiti sāvadhāraṇa śrutyarthasya na 
bādhastadāmāyāvṛtyapekṣāyāmapi tulyaṃ samādhānamiti ||

prāthamika māyāvivartarūpe īkṣaṇe tatpūrvaka mahābhūtādau ca 
sraṣṭṛtvābhāva prasaṃgācca | evaṃ sati brahmaṇaḥ 
sarvaviṣayajñānātmakatvamevasyānna tu sarvajñātṛtvarūpaṃ 
sarvajñatvamiti cetsatyaṃ | sarvaviṣayajñānātmakameva brahma na tu 
sarvajñāna kartṛtvarūpaṃ jñātṛtvamasti ||

pralayakāle sarvajñatvābhāve ko doṣastatrāha | prāthamiketi | 
tadāsarvajñatvābhāve sati sargādau tadaikṣeti śrutyuktaṃ 
bhūtasṛṣṭyanukūlamīkṣaṇaṃ pratikartṛtvābhāvena 

p. 121b) 
īkṣaṇapūrvakabhūtādi sargaṃ pratyadhi brahmaṇaḥ 
kartṛtvābhāvaprasaṃgādityarthaḥ | atrāpīdaṃ cityaṃ | evamapi sṛṣṭipūrvakāle 
brahmacaitanyavyatiriktasya māyā tatsaṃbaṃdhādessatvāt | 
advitīyatvāvadhāraṇaṃ mukhyaṃ na saṃbhavati | yadi ca māyāderanāditva 
pratipādaka śrutyādi valādvyākṛtakāryātmaka 
dvitīyābhāvāvadhāraṇaparaṃ tadvacanamityucyete | tadā sarvadā sarvaviṣayaka 
jñānakartṛtvarūpa sarvajñatva pratipādaka śrutyādi balāt sarvajñatva ghaṭaka 
māyāvṛti saṃtatyati rikta kāryābhāvāvadhāraṇaparasadvitīyatva vacanamityapi 
kalpanaṃ tulyaṃ | māyāvṛtibhissarvajñatva samarthanameva bhāṣyasaṃmataṃ | 
tathā cekṣatyadhikaraṇabhāṣyaṃ | api cāvidyādi 
matassaṃsāriṇaśśarīrādyapekṣājñānotpatiḥ 
syānnajñānapratibaṃdhakāraṇe rahitasyeśvarasyeti sṛṣṭeḥ pūrvakāle 
brahmaṇa smṛṣṭavyālocanamīkṣarūpaṇaṃ na saṃbhavati | 
vṛtijñānarūpekṣaṇasya śarīrādikārakasādhyatāyā lokasiddhatvena 
brahmaṇastadāśarīrādyabhāvāditi sāṃkhyaśaṃkāmirāsārthamidaṃ | 
bhāṣyaṃ jīvasyaiva vṛtijñānotpatiśśarīrādi sādhyā īśvarasya tu 
māyāvṛtirūpajñānotpatiśśarīrādyanapekṣā tathā ca sṛṣṭeḥ pūrvaṃ 
pralayakālepi tasya māyāvṛtirūpamīkṣaṇaṃ sadāsarvajñatvaṃ ca 
saṃbhavatīti samādhāna bhāṣyābhiprāyaḥ |

p. 122a) 
idaṃ bhāṣyamitthameva vyākhyātṛbhirnītaṃ bhāṣye 
jñānapratibaṃdhakāraṇamavidyādīti maṃtavyaṃ | tataśca 
māyāvṛtibhissarvajñatva samarthana pakṣadūṣaṇamasaṃgatamiti maṃtavyaṃ | 
śaṃkate | evaṃ satīti svarūpajñānenaiva sarvajñatva samarthane satītyarthaḥ | 
natviti | svarūpajñānasya nityatvāditi bhāvaḥ | na tu sarvajñānakartṛtvarūpamiti 
| brahmaṇa iti śeṣaḥ | atra yadyapi jñātṛtvaṃ sāmānyarūpaṃ 
sarvajñānakartṛtvaṃ tu vi śeṣarūpamiti na tayorabhedassaṃbhavati | tathāpi 
brahmaṇo jñātṛtvaṃ nāstītyatraiva tātparyaṃ na tu 
tayorabhedoktāvapītyavirodhaḥ ||

ata eva vākyānvayādityadhikaraṇe vijñātṛtvaṃ jīvaliṃgamityuktaṃ 
bhāṣyakāraiḥ yaḥ sarvajña ityādi śrutirapi 
jñānarūpatvābhiprāyeṇaiva yojanīyeti | yadyapi 
brahmasvarūpacaitanyenaiva svasaṃsṛṣṭa sarvāvabhāsakaṃ ||

ata eveti | brahmaṇo jñātṛtvābhāvādevetyarthaḥ | ityuktamiti | bṛhadāraṇyake 
maitreyī brāhmaṇe paṭhyate | ātmanastakāmāya sarvaṃ priyaṃ bhavatītyātmā 
vā are draṣṭavya ityādi | atra kiṃ jīvo draṣṭatvenopariśyate | uta

p. 122b) 
pratyagabhinnaḥ paramātmāniṣprapaṃca svabhāvaḥ iti saṃśayastatra 
pūrvapakṣaḥ pūrvavāvākye bhokturjīvasya prakṛtatvādupasaṃhārepi 
vijñātāramarekena vijñānīyāditi vijñātṛtvasya jīvadharmasya kīrtanācca jīva 
evātra draṣṭavya upadiśyata iti | siddhāṃtastu pratyagabhinnaparamātmaiva 
draṣṭavyatayopadiśayate | kutaḥ vākyānvayāt | tathāhi | atra ātmavedanena 
sarvaṃ viditaṃ bhavatīti pratipādyate | tacca sarvādhiṣṭhāna brahmaparigrahaṃ 
ghaṭatena jīvaparigrahe tathā idaṃ sarvamātmetyādi vākyānyapi sarvātmake 
brahmaṇyeva tātparyeṇa pratipādakatayā anvitāni lakṣyaṃte | ātmanastu 
kāmāya sarvaṃ priyaṃ bhavatīti pūrvavākye jīvaparāmarśastu lokasiddhaṃ 
bhoktāraṃ manūdya tasya śuddhabrahmarūpeṇa draṣṭavyatvopadeśārthaḥ 
vijñātāramiti vākyaṃ tu jīvasya vijñātṛtvarūpadharmaparaṃ na bhavati tasya 
vākyasya muktajīvaparatvāt | muktajīve catirūpādhike tasyāsaṃbhavāt | kiṃ tu 
bhūtapūrvagatyāvijñātṛtvānuvādamātraṃ svātaṃtryeṇa na kasya sādhakaṃ 
| tasmāt | maitreyī brāhmaṇaṃ pratyagabhinne nirviśeṣe draṣṭavye samanvitamiti 
siddhamiti | atra jñātṛtvaṃ brahmasādhāraṇaṃ cejjīvaliṃgatayā 
bhāṣyakārairnopanyasyeta upanyastaṃ ca tasmāt jñātṛtvaṃ brahmaṇo nāstīti 
gamyata iti bhāvaḥ | īśvarasya sarvaviṣayakajñānakartṛtvānabhyupagame 
śrutivirodhamāśaṃkyāha | yassarvajña

p. 123a) iti | nanu nityacaitanyamātrasya sarvatralakṣyatayājñādhātuvācyatvā 
yogāt | viśi caitanyasya prakṛtyarthatvaṃ vācyaṃ | tathā ca viśiṣṭasya kāryatva 
saṃbhavāt | pratyaya śrutyarthakartṛtvasya na virodhaḥ brahmaṇaḥ 
sarvajñānakartṛtva pratipādaka śrutivirodhena jñātṛtvasya 
jīvaliṃgatvokterabhyucceyamātratvopapateḥ | tadadhikaraṇasiddhāṃtābhimata 
nirviśeṣa brahmavyāvṛtatvamātreṇa vijñātṛtvasya 
pūrvapakṣaliṃgatvopatvopanyāsopapateśca bhāṣyakāraireva mukhyasya 
sarvaviṣayaka jñānakartṛtvasya īkṣitṛtvasya īkṣatyadhikaraṇe pratipāditatvācca 
pratyaya śruteḥ svāṃrthaparatvasaṃbhavetatyāgāyogāccetyasvarasādāha 
yadyapītyādinā caitanyenaiveti | na māyāvṛtibhirityeva kārārthaḥ 

tathāpi tasya svarūpeṇākāryatvepi dṛśyāvachinnarūpeṇa tu 
brahmakāryatvādyaḥ sarvajña iti jñānajanana kartṛtva śruterapi na 
kaścidvirodha ityācārya vācaspati miśrāḥ nanvīśvarajjīvopi 
vṛtimanapekṣyasvarūpacaitanyenaiva kimiti viṣayānnāvabhāsayati | 
atroktaṃ vivaraṇe brahmacaitanyaṃ 

p. 123b) 
sarvopādānatayā sarvatādātmyāpannaṃ svasaṃsṛṣṭaṃ 
sarvamavabhāsayati | na jīvacaitanyaṃ tasyāvidyopādhikatayā 
sarvagatatvepyanupādānatvenāsaṃgitvāt | yathā sarvagataṃgotva 
sāmānyaṃ svabhāvādaścādi vyakti saṃgitvābhāvepi sāstāvadvyaktau | 
saṃsṛjyate | evaṃ viṣayāsaṃgyapi jīvaḥ svabhāvādaṃtaṣkaraṇe 
saṃsṛjyate | tathā ca yadāṃtaṣkaraṇapariṇāmo vṛtirūpo nayanādi 
dvāreṇa nirgatyaviṣayaparyaṃtaṃ cakṣūraśmi vaktuṭiti 
dīrghaprabhākāreṇa pariṇamyaviṣayaṃ vyāpnoti | tadātamupāruhyataṃ 
viṣayaṃ gocarayati 

tarhi pratyayārtha bādhaḥ | netyāha | tathāpīti | tasya svarūpacaitanyasyaityarthaḥ | 
dṛśyāvachinneti | na cānādi māyādi rūpadṛśyāvachinnacaitanyasya 
kathamuktaprakāreṇādhikāryatvaṃ siddhediti vācyaṃ | māyāderapi 
tatatkāryatādāatmyāpatyākāryatvasiddhau māyādyavachinnasyāpi kāryatvasya 
susaṃpādatvāditi bhāvaḥ | ākṣipati | nanviti |

p. 124a) 
nāvabhāsayatīti | na cātreṣṭāpativaktuṃ śakyate | tathā satya vidyā 
pratibiṃbacaitanyarūpajīvasya vyāpakatayā 
svasaṃsṛṣṭasakalajagadavabhāsakatvāpatyā 
sarvajñatvaprasaṃgātsvarūpacaitanyasya kārakā na pekṣatayā cakṣurādi 
vaiyarthya prasaṃgāceti bhāvaḥ | atroktamiti asminnākṣepe 
samādhānamuktamityarthaḥ | na jīvacaitanyamiti | yathā jagadbrahmasaṃsṛṣṭaṃ 
tathā jīvasaṃsṛṣṭaṃ na bhavati | ato na tasya sarvajñatva prasaktirityarthaḥ | nanu 
yathā jīvasya ghaṭādi viṣayaissaṃbaṃdhābhāvaḥ tathāṃtaṣkaraṇādināpi 
saṃbaṃdhābhāvastulya upādānatvābhāvādeva tathā 
cāṃtaṣkaraṇādervṛtiṃ vinaivajīvacaitanyarūpasākṣibhāsyatvaṃ na 
syādityāśaṃkya upādānatvābhāvepi jīvacaitanyasyāṃtaṣkaraṇādinā 
tādātmya saṃbaṃdhe dṛṣṭāṃtamāha | yathā sarvagatamiti | saṃsṛjyata iti | ato 
nāṃtaṣkaraṇādessākṣibhāsyatva virodha iti bhāvaḥ cakṣurādi vaiyarthya 
prasaṃgaṃ pariharati | tathā cetyādinā | tathā cetyasya jīvasya svato viṣaya 
saṃbaṃdhābhāve satītyarthaḥ | aṃtaṣkaraṇapariṇāmasya sahasāviṣayavyāptau 
dṛṣṭāṃtaḥ cakṣūraśmi vaditi | tamiti pariṇāmamityarthaḥ | gocarayatīti | 
jīvacaitanyamiti śeṣaḥ 

kevalāgninā' adāhyasyāpi tṛṇāderayaḥ

p. 124b) 
piṃḍasamārūḍhāgnidāhyatvavatkevalajīvacaitanyāprakāśyasyāpi 
ghaṭāderaṃtaṣkaraṇavṛtyupārūḍha tatprakāśyatvaṃ yuktaṃ 
yadvāṃtaṣkaraṇopādhikatvena jīvaḥ parichinnaḥ ataḥ 
saṃsargābhāvānna ghaṭādimavabhāsayati vṛtidvārā 
tatsaṃsṛṣṭaviṣayāvachinna brahmacaitanyābhedābhivyaktau taṃ viṣayaṃ 
prakāśayati | athavā jīvaḥ sarvagatopyavidyāvṛtatvāt ||

viṣayadeśe satopi jīvacaitanyasya svato viṣayāvabhāsakatvaṃ nāsti tasyaiva tu 
vṛttyārūḍhasya tadastītyatra dṛṣṭāṃtamāha | kevalāgnīti 
tatprakāśyatvamityatra tatpadaṃ | jīvacaitanya paraṃ nanu jīvacaitanyasya 
viṣayadeśe satopi viṣayaissaṃsargābhāvāt | na tatprakāśakatvaṃ vṛtyātayoḥ 
saṃsargalābhe ca tatprakāśakatvaṃ svīkṛtyasarvajñatva prasaṃgaḥ kiṃmiti 
pariharyate jīvacaitanyasya sarvagatatvena satyapi viṣayasaṃsarge 
biṃbabhūtabrahmacaitanyavattasyāvṛtatvādeva na viṣayaprakāśakatvamiti 
pratipādanenāpi jīvasya sarvajñatva prasaṃgādeḥ 

p. 125a) 
parihārasaṃbhavāditi bhāvaḥ 
jīvacaitanyasyāṃtaṣkaraṇopādhikatayāparichinnatvapakṣe 
sarvajñatvāpatiśaṃkaiva nāsti | tasya viṣayaiḥ saha svataḥ saṃbaṃdhābhāvena 
vṛtiṃ vinā tatprakāśātmakatvāsaṃbhavāditi parihārāṃtaramāha | yadveti | ata 
iti parichinnatvādityarthaḥ | tatsaṃsṛṣṭeti vṛtidvārāvṛtimadetaḥkaraṇa 
saṃsṛṣṭaṃ yat viṣayāvachinna brahmacaitanyaṃ tasyāṃtaṣkaraṇopādhika 
jīvacaitanyena sahābhedābhivyaktau satyāṃ sa jīvastaṃ viṣayaṃ 
prakāśayatītyarthaḥ | avidyāpratibiṃbo jīva iti 
prathamapakṣamevāśrityajīvasyopādānatvābhāvepi ghaṭādi 
viṣayaissahasaṃsargamabhyupetyaparihārāṃtaramāha | athaveti sarvagataupīti | 
upalakṣaṇaṃ caitat | viṣayasaṃsṛṣṭopītyapi draṣṭavyaṃ itarathā 
viṣayasaṃsargābhāvādeva jīvasya viṣayaprakāśakatvābhāvopapatau 
tasyāvṛtatvakalpanā vaiyarthya prasaṃgāditi bodhyaṃ | na ca māṃ na 
jānāmītyanubhavābhāvātkathaṃ tasyāvṛtatvaṃ sidhyediti vācyaṃ | 
aṃtaṣkaraṇopahita jīvacaitanyasyaivamāmityunubhavaviṣayatayā 
vyāpakajīvacaitanye aṃtaḥkaraṇāvachedena tadabhāvepi viṣayadeśe 
tasyāvṛtatvakalpane bādhakābhāvāt | sarvagatatvena rūpeṇa māṃ na 
jānāmītyanubhavasatvācceti bhāvaḥ ||

p. 125b) 
svayamapyaprakāśamānatayāviṣayāna'navabhāsayan 
viṣayaviśeṣevṛtyuparāgādāvāvaraṇatirodhānena 
tatraivābhivyaktastameva viṣayaṃ prakāśayati | evaṃ 
cidruparāgārthatvena 
viṣayacaitanyābhedābhivyaktyarthatvenāvaraṇābhibhavārthatvena vā 
vṛtinirgamamapekṣya tatsaṃsṛṣṭaviṣayamātrāvabhāsakatvājjīvasya 
kiṃcit jatvamapyupapadyata iti | atra prathamapakṣe sarvagatasya jīvasya 
vṛtyadhīnaḥ ko viṣayoparāgaḥ vṛtyāpi hi pūrvasiddhayoḥ 
niṣkriyayorviṣayajīvacaitanyayostādātmyasya saṃyogasya vā na 
saṃbhavatyādhānaṃ ||

svayamapīti | viṣayāstāvajjaḍatvātsvato na prakāśaṃte jīvastu 
svaprakāśamānopyāvṛtatvādaprakāśamāna iti vaktumapi śabdaḥ yadvā 
apiśabdo avadhāraṇārthaḥ tathā cāvṛtatvāt 
svayamevāprakāśamānatayetyarthaḥ | vṛtyuparāgādāviti | viṣaya viśeṣe 
vṛtyuparāge sati viṣayadeśasya jīvacaitanyasyāpi vṛtyuparāgo bhavati |

p. 126a) 
tena ca jīvacaitanyagatasyāvaraṇasya tirodhānaṃ bhavati tathā ca jīvacaitanyaiṃ 
yo vṛtyuparāgassa ādipadārthaḥ | tatraiveti | viṣayaviśeṣa evetyarthaḥ | tameveti | 
nānyaṃ viṣayamato na sarvajñatvaprasaṃga iti bhāvaḥ imameva bhāvaṃ 
prakaṭayati | evaṃ ceti | jīvacaitanyasya vṛtiṃ vināviṣayānavabhāsakatve siddhe 
satītyarthaḥ | tatsaṃsṛṣṭeti | vṛtisaṃsṛṣṭetyarthaḥ | kiṃcidgatvamapīti | 
anubhavasiddhaṃ kicidgatvaṃ anubhava siddhāsarvajñatvāriti bhāvaḥ | 
tatsiddhaṃ cakṣurādyanuvidhānaṃ cetyapi śabdārthaḥ | ākṣipati | atreti | 
uktapakṣeṣu madhya ityarthaḥ ka iti svarūlakṣaṇo vā tādātmyalakṣaṇo vā 
saṃyogalakṣaṇoveti kiṃ śabdārthaḥ tatra na tāvadādyovṛtyadhīnaḥ 
jīvacaitanyasya sarvagatatvena viṣayadeśasannihita | jīvacaitanyaviṣayayoḥ 
svarūpātmaka saṃbaṃdhasya vṛtiṃ vināpi siddhatvādityāśayena 
sarvagatasyetyuktaṃ | dvitīyatṛtīyau krameṇa dūṣayati | vṛtyāpīti | lokeyayoḥ 
padārthayostādātmyamanubhūyate | tayorādita ārabhyānubhūyate na tu madhye 
āgaṃtukamityāśayenāha pūrvasiddhayoriti | saṃyogasyānyatara 
karmajatvamubhaya karmajatvaṃ vā vaktavyaṃ tadubhayaṃ prakṛtena 
saṃbhavatītyāha | niṣkriyayoriti | na ca suvarṇādau dvividhakarmābhāvepi tejaḥ 
pārthivabhagayossaṃyogo dṛṣṭa iti vācyaṃ | tathā viṣayajīvacaitanyayorādita 
ārabhya saṃyogābhyupagame tasya vṛtyadhīnatva pratipādanavirodhāditi bhāvaḥ 
vṛtyāpyādhānaṃ na saṃbhavatīti saṃbaṃdhaḥ 

p. 126b) 
jīvacaitanyasyānupādānatayā niravayavatayā ca viṣaya 
jīvacaitanyayostādātmyasaṃyogau svatonasta evaṃ vṛtyāpi tayorādhānaṃ na 
saṃbhavatītyapi śabdārthaḥ ādhānamutpādanamiti bodhyaṃ ||

atra kecidāhuḥ | viṣayaviṣayibhāvasaṃbaṃdha eveti | anye tu 
viṣayavidhibhāvamātre niyāmakāvṛtiścedanirgatāyā apyaiṃdriyaka 
vṛtestanniyāmakatvaṃ nāti prasaṃgāvahamiti tannirgamābhyupagama 
vaiyarthyāpateḥ | sa nābhisaṃhitaḥ kiṃ tu viṣayasannihita jīvacaitanya 
tādātmyāpannāyāvṛte viṣayasaṃyoge tasyāpi tat dvārakaḥ 
paraṃparāsaṃbaṃdho labhyata iti sa eva ciduparāgobhisaṃhita ityāhuḥ | 
apare tu sākṣādaparokṣa caitanya saṃsargiṇa eva 
sukhāderāparokṣyadarśanādaparokṣaviṣaye sākṣātsaṃsarga eṣṭavyaḥ ||

viṣayadeśe sannihitasya jīvacaitanyasya vṛtyutpateḥ pūrvaṃ 
viṣayaviṣayibhāvalakṣaṇasaṃbaṃdho nābhūt tadutpanaṃ  taṃ *? sa jāyate 
tasyāti riktasyānirvacanīyasya saṃbhavādityāśayenāha

p. 127a) 
atra kecidāhuṃriti | na tu svarūpasaṃbaṃdhasya vā tādātmyasya vā saṃyogasya 
vā vṛtyadhīnatvamupeyate yenokta doṣaḥ syādityeva kārārthaḥ | parokṣasthale 
anumityādivatyupahita jīvacaitanyasyānumeyādi 
viṣayaissahaviṣayaviṣayibhāvalakṣaṇasaṃbaṃdhasya vṛtinirgamanaṃ vinā 
siddhāṃte | svīkārādvṛtinirgamanamupagachatāṃ vivaraṇakārāṇāmayaṃ 
saṃbaṃdho nābhipreta ityāha | viṣayaviṣayibhāvamātra iti | parokṣasthala 
sādhāraṇaviṣayaviṣayi bhāva ityarthaḥ | tanniyāmakatvamiti | viṣayaviṣayibhāva 
saṃbaṃdhastacchabdārthaḥ vṛtinirgamanābhāvepi yadviṣayāvṛtirjīvasya sa e 
prakāśyonānya iti niyamasiddherviṣayāṃtaraprakāśakatvāpattirūpāti 
prasaṃgo nāstītyarthaḥ saṃyogāderapi nirastatvāt kassaṃbaṃdhastadadhi mata iti 
pṛchati | kiṃtviti abhimataṃ saṃbaṃdhamāha | viṣayasannihiteti viṣaya vyāpitayā 
utpannāṃ vṛtiṃ prativiṣayasannihita jīvacaitanyasyādhiṣṭhānatayā 
vṛtestattādātmyaṃ bodhyaṃ tasyāpīti viṣaya sannihita jīvacaitanyasyāpi 
viṣayāvabhāsakatvenābhi matasya viṣayeṇa saha vṛtiviṣayasaṃyogadvārakaḥ 
paraṃparāsaṃbaṃdhaḥ viṣaya saṃyuktavṛtitādātmyalakṣaṇo labhyata ityarthaḥ 
| ukta saṃbaṃdhasya vṛti nirgamanaṃ vinā saṃbhavātannirgamanaṃ 
vivaraṇācāryeruktamiti bhāvaḥ | sukhāderotara padārthasyāparokṣatvena 
tatprakāśaka jīvacaitanyena saha tasya' ga?tā

p. 127b) 
tsaṃbaṃdhaḥ prayojakatvena kḷptaḥ | evaṃ bāhyaghaṭādīnāmāparokṣyepi | 
sākṣātsaṃbaṃdhaḥ viṣayāparokṣye kvacitsākṣātsaṃbaṃdhaḥ | kvacicca 
paraṃparāsaṃbaṃdhaḥ prayojaka iti vairūpyāpatessaṃbhavati | 
sākṣātsaṃbaṃdhe paraṃparāsaṃbaṃdha kalpanāyogācca | 
tasmānnāyamapyācāryābhimatassaṃbaṃdhaḥ ityāha aparetiti ||

tasmādvṛterviṣayasaṃyoge vṛttirūpāvachedakalābhātadavachedena 
tvadupādānasya jīvasyāpi saṃyogajasaṃyogaḥ 
saṃbhavatikāraṇākāraṇasaṃyogāt kāryasaṃyogavat | 
kāryākāryasaṃyogātkaraṇākāraṇasaṃyogasyāpi | 
yuktitaulyenābhyupagaṃtuṃ yuktatvādityāhuḥ | ekadeśinastvaṃ 
taṣkaraṇopahitasya viṣayāvabhāsaka caitanyasya viṣayatādātmyāpanna 
brahmacaitanyābhedābhivyaktidvārāviṣaya tādātmyasaṃpādanameva 
ciduparāgobhisaṃhitaḥ ||

tasmāditi | paraṃparāsaṃbaṃdhasyānabhimatatvādityarthaḥ | vṛteriti | 
vṛterviṣayeṇa saṃyoge sati vṛtyupādānajīvacaitanyasyāpi viṣayeṇa 
sahasaṃyogajasaṃyogassaṃbhavati | etaduktaṃ bhavati | jīvacaitanyasya vṛtiḥ 
kāryaṃ akāryaṃ viṣayaḥ

p. 128a) 
vṛterjīvacaitanyamupādānakāraṇaṃ tasyāvṛterviṣayonopādānakāraṇaṃ | 
tathā ca vṛtiviṣayayorjīvacaitanyaṃ pratikāryākāryayossaṃyogā 
jīvacaitanyaviṣayayorvṛtiṃ pratikāraṇākāraṇāyoḥ saṃyogotra saṃyogaja 
saṃyogo vivakṣita iti | nanu kāyaṃ pratikāraṇabhūtarustasya taṃ 
pratyevākāraṇabhūtataruṇāsaṃyogāt hastakāryakāyasya hastākārya taruṇā 
sahasaṃyogaḥ upeyate hastatarusaṃyogadaśāyāṃ tarau hastāvachedena taruḥ 
kāyasaṃyukta ityanubhavādityāśaṃkyaprakṛtepi ghaṭādau viṣaye vṛti 
saṃyogadaśāyāṃ ghaṭe vṛtyavachedena ghaṭasphuratīti jīvacaitanya 
saṃsṛṣṭatvāna bhavādityāśayenāha kāraṇākāraṇeti | yuktitaulyeneti | 
ubhayatra kalpanānubhavarūpāyā yuktestalpatvenetyarthaḥ | nanu viṣayadeśe 
sannihitasyāpi jīvacaitanyasya vṛtyupādānatvaṃ vivaraṇācāryāṇāmabhimataṃ 
na bhavati | jīvasyāṃtaḥkaraṇādyupādānatvābhāvepi sāsnādi madyaktau gotva 
sāmānyasyeva svabhāvādeva jīvasyāṃtaḥkaraṇādau saṃbaṃdha 
ityasyārthasya evaṃ viṣayāsaṃgyapi jīvaḥ svabhāvādaṃtaṣkaraṇena 
saṃsṛjyata ityatra prāvivaraṇamatatvena pratipāditatvāt | tataśca jīvacaitanyasya 
vṛtiṃ pratyuṣādānakāraṇatvābhāve satyukta saṃbaṃdho na sidhyatīti 
saṃyogajasaṃyogopi nācāyaṃ saṃmata ityasvarasādāha | ekadeśinastviti | 
ghaṭādi viṣayābhāsakajīvacaitanyasya ghaṭādināviṣayeṇa saha tādātmya 

p. 128b)
saṃbaṃdhasaṃpādanameva ciduparāgatvenābhimatamityarthaḥ | nanu vṛtyāpi 
pūrvasiddhayorviṣayacaitanyayostādātmyasya na saṃbhavatyādhānamiti 
prāguktatvātkathaṃ tatsaṃpādanamata āha | viṣaya tādātmyāpanneti | 
biṃbabhūta brahmacaitanyasya ghaṭādi viṣayopādānatayā 
brahmaviṣayayostādātmyaṃ prāgeva siddhaṃ tathā ca viṣayatādātmyāpanna 
brahmacaitanyena sahaviṣayādanāsaka jīvacaitanyasya vṛti kṛtā bhedābhivyaktau 
satyāṃ jīvacaitanyasya viṣayatādātmyaṃ vṛtyadhīnatayālabhyate | 
abhedābhivyaktiprakāraśca vakṣyate ato na tādātmya saṃpādanānupapatiriti 
bhāvaḥ ||

sarvagatatayā sarvaviṣayasaṃnihitasyāpi 
jīvasyatevarūpeṇaviṣayāvabhāsakatve tasya sādhāraṇatayā 
puruṣaviśeṣāparokṣya vyavasthitya yogena 
tasyāṃtaṣkaraṇopahitatvarūpeṇaiva viṣayāvabhāsakatvāt | evaṃ ca 
viṣayāparokṣye adhyāsikasaṃbaṃdho niyāmaka iti siddhāṃtopi 
saṃgachatena caivaṃ dvitīya yakṣasākaryaṃ jīvasya sarvagatatve prathamaḥ 
pakṣaḥ parichinnatve dvitī

p. 129a) 
ityeva tayorbhadādityāhuḥ ||

viṣayāvannāsakajīvacaitanyasyāṃtaṣkaraṇopahitasyeti yadviśeṣaṇaṃdataṃ 
tasya prayojanamāha | sarvagatayeti | te tveti sarvagatatvenetyarthaḥ tasyeti | 
jīvasyetyarthaḥ | sādhāraṇatayeti | sarvapuruṣasādhāraṇatayetyarthaḥ | 
puruṣapadaṃ pramātṛ paramavidyā pratibiṃbo jīva iti pakṣe jīvabhedābhāvāt | 
ayogena tasyeti | jīvasyetyarthaḥ | tathā ca sarvagatamapi jīvacaitanyaṃ yasya 
puruṣasyāṃtaṣkaraṇopahitaṃ sa yamarthamavabhāsayati sorthastasyaivāparokṣo 
nānyasyeti vyavasthiti siddhaye aṃtaṣkaraṇopahitatvaviśeṣaṇaṃ vācyamityarthaḥ 
| ekadeśamate lābhamāha evaṃ ceti viṣayāvabhāsakajīvacaitanyasya 
vṛtyāviṣayatādātmya saṃpādanopagame satītyarthaḥ | adhyāsiketi | 
adhyāsasiddhatādātmya saṃbaṃdha ityarthaḥ | na caivamiti | 

saṃbaṃdhārthāvṛtiriti prathamapakṣepi vṛtyābhedābhivyaktyupagama 
ityupagama ityarthaḥ | sāṃkaryaṃ pahiharati | jīvasyeti jīvasya sarvagatatvamate 
saṃbaṃdhārthāvṛtiriti | prathamapakṣaḥ jīvasyāṃtaḥkaraṇopādhikatayā 
parichinnatvamate abhedābhivyaktyarthāvṛtiriti dvitīyapakṣa ityathaḥ | ayaṃ 
bhāvaḥ prathamadvitīya pakṣayorubhayorvṛtikṛtābhedābhivyakti sāmyepi 
prathamapakṣe vṛtirabhedābhivyakti

p. 129b) 
dvārāviṣayāvabhāsaka jīvacaitasyasya viṣayeṇa mahatādātmyasaṃbaṃdha 
saṃpādanārthādvitīyapakṣe tu vṛtirviṣayāvabhābrahmasakajīvacaitanyasya 
viṣayāvachinnacaitanyenābhedābhivyaktyarthaiveti na pakṣayossāṃkaryāmiti | 
yadvā prathamapakṣe jīvasya vyāpakatayā viṣayadeśe sadāsannihitasyaiva 
viṣayāvannāsaka jīvacaitanyasya viṣayatādātmyāpanna 
brahmacaitanyābhedābhivyaktyarthāvṛtiḥ dvitīya pakṣe tu jīvasya parichinnatayā 
vṛtistasya viṣaya sannidhiṃ saṃpādyādhiṣṭhāna 
brahmacaitanyābhedābhivyaktimapi saṃpādayatīti tayoḥ 
pakṣayorasāṃkarpamayaṃ parihāro mūle sarvagatatvaparichinnatva padābhyāṃ 
sūcitaḥ pūrvaparihārastu prathamapakṣa dvitīyapakṣa padābhyāṃ sūcitaḥ 
saṃbaṃdhārthāvṛtiriti prathapakṣe 
saṃbaṃdhasyoddeśyatvātagamādabhedābhivyaktyarthāvṛtiriti dvitīya pakṣe 
abhedābhivyakterevoddeśyatvāvagamāditi | atra mate vivachita vivekena 
vṛterabhedābhivyaktireva prayojanaṃ prathamadvitīyapakṣayoḥ paryavasyatīti 
tayossāṃkaryaṃ durvāramityabhipretyādāveva ekadeśina ityuktamiti 
maṃtavyaṃ ||

atha dvitīyapakṣe keyamābhedābhivyaktiḥ kecidāhuḥ 
kulyādvārātaṭākakedārasalilayoriva

p. 130a) 
viṣayāṃtaṣkaraṇāvachinnacaitanyayorvṛttīdvārā 
ekībhāvo'bhedābhivyaktiḥ | evaṃ ca yadyapi viṣayāvachinnaṃ 
brahmacaitanyameva viṣayaprakāśakaṃ ||

vastutastasaṃbaṃdhārthāvṛtiriti vadatāmācāryāṇāmayamabhiprāyaḥ 
viṣayāvabhāsakatvenābhimatasya jīvacaitanyasya viṣayeṇa ghaṭādinā 
sahavyaṃgyavyaṃjakatā lakṣaṇasaṃbaṃdhastatadviṣayasaṃsṛṣṭavṛtyadhīnotra 
vivakṣitaḥ | tathāhi aṃtaḥkaraṇaṃ svachadravyatvātsvata eva 
caitanyābhivyaṃjanasamarthaṃ ghaṭādikaṃ tu tathā na bhavati asvachadravyatvāt 
| ghaṭādi viṣayavyāptyā tu vṛtyā tatra vidyamānamasvachatvamabhibhūya 
caitanyābhivyaṃjanayogyatā ādhīyate | taduktaṃ | 
vivaraṇācāryairevāṃtaṣkaraṇaṃ hi svasminniva svasaṃsargiṇyapi ghaṭādau  
caitanyābhivyakti yogyaṃtāmāyādayatīti | dṛṣṭaṃ cāsvachasyāpi svachadravya 
saṃsargāt | pratibiṃbagrāhitvayogyatvaṃ | yathā kuḍyāderjalasaṃyogakāle 
pratibiṃbagrāhitvaṃ ghaṭādeḥ svasannihita jīvacaitanyavyaṃjakatvaṃ ca 
tatpratibiṃbagrāhitaṃ | caitanyasyāpi vyaṃgyatvaṃ | tatra pratibiṃbitatvameva | 
evaṃ vidhavyaṃgyavyaṃjakatālakṣaṇasaṃbaṃdhārthameva 
vṛternirgamanamuktaṃ vivaraṇe | tathā ca vṛtyāvahirnirgatayā 
viṣayacaitanyayoryathokta saṃbaṃdhe saṃpādite sati ghaṭādau pratibiṃbitaṃ 

p. 130b) 
tatratyaṃ jīvacaitanyaṃ tamavabhāsayatīti | dvitīyapakṣamākṣipati | atheti | 
keyamiti | abhedābhivyaktyararthāvṛtiriti dvitīyapakṣo hi jīvasya parichinnatva mata 
ityuktaṃ | asminmate aṃtaṣkaraṇopādhikasya jīvasya viṣayāvachinna 
biṃbabhūtabrahmacaitanyasya ca vṛtyābhedābhivyaktirna saṃbhavati | 
akhaṃḍākāravṛteriva ghaṭādi gocaravṛterupādhinivartakatvābhāvena 
bhedakopādhyoraṃtaṣkaraṇaviṣayayossatorjīva 
brahmābhedābhivyakterayogādityarthaḥ | vyāvartakopādhyossatvepi 
tayorekadeśasyātva saṃpatau tadbalādabhedābhivyaktissaṃbhavati loke tathā 
darśanāditi pariharati | kecidāhuriti | kedāraḥ sasyaniṣpati sthānaṃ | tathā ca 
taḍākastha salilasya kulyādvārākedārastha salilasya cābhedābhivyaktiryathāloke 
prasiddhā tathāṃtaṣkaraṇāvachinnacaitanyarūpajīvasya viṣayāvachinna 
brahmacaitanyasya ca vṛtidvārābhedābhivyaktirbhavati vṛtterviṣayadeśasthatve sati 
vṛtivṛtimatorabhedena jīvopādhyaṃtaṣkaraṇasyāpi 
viṣayadeśasthatvasiddherityarthaḥ ||

tathāpi tasya vṛtidvāraikī bhāvena jīvatvaṃ saṃpannamiti jīvasya 
viṣayaprakāśepapatiriti | anye tvāhuḥ biṃbasthānīyasya 

p. 131a) 
viṣayāvachinnasya brahmaṇaḥ pratibiṃbabhūtena 
jīvenaikībhāvonābhedābhivyaktiḥ vyāvartakopādhau darpaṇa iva jāgrati 
tayorekībhāvāyogāt | vṛtikṛtābhedābhivyaktyāviṣayāvachinnasya 
brahmaṇo jīvatva prāptau brahmaṇastadā tadviṣayasaṃsargā bhāvena tat 
draṣṭṛtvā saṃbhave sati tasya sarvajñatvābhāvāpataiśca ||

evaṃ ceti | abhedābhivyakteḥ saṃbhāvitāyāmityarthaḥ | nanu jīvacaitanyasya 
viṣayāvannāsakatvaṃ na saṃbhavati | tasya viṣayaṃ pratyupādānatvābhāvena 
tādātmyasaṃbaṃdhābhāvāt | na ca brahmacaitanyameva viṣayāvabhāsakamastu 
tasyopādānatayā sākṣādevatādātmya saṃbaṃdhalābhāditi vācyaṃ | tathā 
satyālokena ghaṭaḥ prakāśita iti vanmayā ghaṭovagata iti jīvacaitanyasyaiva 
ghaṭaprakāśakatvāvagamavirodhāditi matvā punaḥ śaṃkate | 
abhedābhivyaktiprayojanaṃ vaktuṃ | yadyapīti | viṣayaprakāśakamiti | 

iti vaktavyaṃ tādātmyasaṃbaṃdha lābhāditi śeṣaḥ | na 
jīvacaitanyamityevakārārthaḥ tathā ca mayāyamavagato ghaṭa ityanubhavavirodha 
iti bhāvaḥ pariharati | tathāpīti | 

tasyeti tādātmyasaṃbaṃdhena viṣayāvabhāsaka brahmacaitanyasya vṛti 
dvārāṃtaḥkaraṇopahitatva prāptau jīve

p. 131b) 
naikībhāvājjīvatvaṃ saṃpannamiti brahmacaitanyasya yadviṣayāvabhāsakatvaṃ 
tajjīvasyaiveti prāptyonānubhavavirodha ityarthaḥ | darpaṇa iveti | 

yathā darpaṇe pratibiṃbadaśāyāṃ biṃbapratibiṃbayorabhaidābhivyaktirnnāsti 
tayostadā bhedānubhavā tathā prakṛtepi viṣayādi rūpabhedakaupādhau sati 
sāma saṃbhavatītyarthaḥ | nanu tatvasākṣātkāreṇāśeṣopādhi nivṛtau 
yādṛśyabhedābhivyaktistādṛśī na tatra vivakṣitā | kiṃ tu kṣīiranīrayoreka 
pātrasthayoriva vṛtidvārā aṃtaṣkaraṇaviṣayayorekadeśasthatvaprāptau 
tanmātraprayuktā tadavachinnacaitanyayoraupacārikyabhedābhivyaktirvivakṣitā 
asyāṃ cābhedābhivyaktau na vyāvartakopādhi satva prayukto virodhosti darpaṇe 
mukhapratibiṃbadaśāyāmapi mama mukhameva darpaṇe bhātīti 
biṃbapratibiṃbayorabhedābhivyakti darśanāt | asminmatepītthameva nirvāhaḥ 
kartavyaḥ na hyaṃtaḥkaraṇa tadvṛti pratibiṃbayorabhedābhivyaktirmukhyā 
saṃbhavati vṛti vṛtimatoḥ kāryakāraṇabhāvā ennayoraikyāyogena 
tatpratibiṃbayoraikyāyogāt | aikyevā evaṃ cetyādinā 
pramātrādīnāmasminmate sākaryābhāvopapādanavirodhāditya svarasādāha | 
vṛtikṛtābhedābhivyatmeti | tadā tadviṣayeti | viṣayāvachinna brahmaṇo jīvatva 
prāptau tasyeśvaratva nivṛtiravaśyaṃ vācyācaitanye ekāvachedena 

p. 132a) 
jīvatveśvaratvayorasaṃbhavā | tathā ca tadā jīvatva daśāyāṃ 
brahmaṇastadviṣayasaṃsargābhāvena taddṛṣṭṛtvaṃ na saṃbhavatītyarthaḥ | 
tasyetyanaṃtaraṃ tadetyanuṣaṃgaḥ ||

kiṃ tu viṣayāvachinnaṃ brahmacaitanyaṃ 
viṣayasaṃsṛṣṭāyāvṛteragrabhāge viṣayaprakāśakaṃ pratibiṃbaṃ 
samarpayatīti tasyāpratibiṃbasya jīvenaikībhāvaḥ | evaṃ cāṃtaḥkaraṇa 
tadvati viṣayāvachinnacaitanyānāṃ pramātṛ pramāṇaprameya 
bhāvenāsaṃkaropyupapadyate | na ca vṛtyupahita caitanyasya viṣaya 
pramāṇatve tasya viṣayādhiṣṭhāna caitanyasyeva viṣayeṇādhyāsika 
saṃbaṃdhābhāvādviṣayāparokṣye ādhyāsika saṃbaṃdhastaṃtraṃ na 
syāditi vācyaṃ | viṣayādhiṣṭhāna caitanyasyaiva viṣayeṇāvachinnasya 
vṛtau pratibiṃbitayā tadabhedena tatsaṃbaṃdha satvāditi 

nanu viṣayādhiṣṭhāna caitanyasya vṛti saṃsarga 
daśāyāmaṃtaṣkaraṇopahitatvaprayukta jīvatvavadavidyopahitatva 
prayuktamīśvaratvamapyaviruccaṃ tathā ca biṃbabhūteśvarasya tadāpi 
sarvajñatvamakṣataṃ | anyathāṃtaṣkaraṇādyadhiṣṭhāna caitanyasya 
tadupādhikatva prayuktajīvatve sadā sthite 

p. 132b) 
sati biṃbabhūtabrahmaṇassadāṃtaḥkaraṇādi saṃsargābhāvena 
taddṛṣṭvatvāsaṃbhave sati sadā sarvajñatvābhāva prasaṃgadoṣa ihāpi mate 
tulya ityasvarasaṃmanasiti dhāya kīdṛśī tarhitvadabhimatābhedābhivyaktiriti 
pṛchati | kiṃ tvititi | tāmāha | viṣayāvachinnamiti | agrabhāga iti vṛtirhi 
hṛdayasthāṃtaḥkaraṇamārabhyaviṣayaparyaṃtamavichinnā kaustubhamaṇyādi 
prabhāvaddīrghībhāvamāpannā tiṣṭhati tasyāvṛterviṣaya saṃsṛṣṭo 
bhāgograbhāga ucyate | tatra yo brahmaṇaḥ pratibiṃbaḥ tasya viṣayaprakāśakasya 
jīvaṃ naikībhāvaḥ ihābhedābhivyaktirvivakṣitāvṛtivṛti 
matostādātmyarūpābheda satvena tatpratibiṃbayorabhedābhivyakti 
saṃbhavādityarthaḥ | evaṃ ceti | 

vṛti pratibiṃbasyāṃtaṣkaraṇapratibiṃbādvastutobhinnasyaiva sa 
tastadabhedenābhivyaktasya viṣayāvabhāsakatve svīkṛte satītyarthaḥ | 
asaṃkaropīti | vṛti vṛtimatostādātmyāt tatpratibiṃbayorabhedābhivyakti 
vaṃdasaṃkaropyupapadyata ityapi śabdārthaḥ mukhaṃ 
darpaṇopādhinevāṃtaḥkaraṇenopādhinā avachinnaṃ tatpratibiṃbacaitanyaṃ 
pramātā vṛti pratibiṃbacaitanyaṃ tayaivāvachinnaṃ pramāṇaṃ 
viṣayāvachinnaṃ brahmacaitanyaṃ prameyamiti | teṣāmasāṃkāryamupapadyate 
vyāvartakopādhi sadbhāvādityarthaḥ | asminmate asāṃkaryasupapadyata ityuktyā 
pūrvamate viṣayāvachinna

p. 133a) 
brahmacaitanyasya jīvatva prāpti svīkārāt pramātṛ prameya 
caitanyayorasāṃkaryaṃ nopapadyata iti sūcitaṃ vastutastu pūrvamatepi na 
sāṃkaryaṃ jīvabrahmabhedakopādhi sadbhāvasya tatprayuktatayā sarvajñatvādi 
vyavasthāyāśca prāk darśitatvāditi maṃtavyaṃ | śaṃkate | na ceti | tasyeti | 
tasya viṣayeṇādhyāsikasaṃbaṃdhānnāvāditi saṃbaṃdhaḥ pramārūpasya 
vṛti pratibiṃbasya viṣayopādānatvābhāvena tayostādātmyāsaṃbhavā tathā ca 
viṣayāparokṣye ādhyāsika tādātmya saṃbaṃdhoniyā ||
 
apare tvāhuḥ biṃbabhūtaviṣayādhiṣṭhānacaitanyameva 
sākṣādādhyāsikasaṃbaṃdha lābhādviṣayaprakāśakamiti tasyaiva 
biṃbatvaviśiṣṭarūpeṇa bhedasadbhāvepi tadupalakṣitacaitanyātmanaikī 
bhāvobhedābhivyaktiḥ | na caivaṃ sati jīvabrahmasāṃkaryaṃ na vā 
brahmaṇaḥ sarvajñatva virodhaḥ biṃbātmanā tasya yathā 
pūrvamavasthānāditi | atha tṛtīye pakṣe ko nāmāvaraṇābhibhavaḥ | 
ajñānanāśaścet ghaṭajñānenaivājñānamūlaḥ prapaṃco nivarteteti 
cet | atra kecidākehuḥ | caitanya 

p. 133b) 
mātrāvarakasyājñānasya viṣayāvachinna pradeśe khadyotādi 
prakāśena mahāṃdhakārasyeva jñānenaika deśena nāśo vā 
kaṭavatsaṃveṣṭanaṃ vā bhītabhaṭavadapasaraṇaṃ vābhibhāva iti anye 
tva jñānasyaika deśena nāśe upādānābhāvāt ||

maka iti siddhāṃtavirodha iti śaṃkābhiprāyaḥ 
biṃbapratibiṃbayorabhedānyupagamāt biṃbacaitanyasya viṣayeṇa 
sahayastādātmya saṃbaṃdhaḥ sa eva pramārūpa pratibiṃbasyāpīti 
nāpasiddhāṃta iti pariharati | viṣayādhiṣṭhāneti | tadabhedeneti | pratibiṃba 
caitanyasya biṃbābhedenetyarthaḥ | biṃbapratibiṃbayorabhede satyapi 
kalpitabhedasatvāt biṃbasaṃbaṃdhasya pratibiṃbasaṃbaṃdhatvaṃ 
nāstītyasvarasaṃsākṣātpadena sūcayan | abhedābhivyaktiṃ 
prakārāṃtareṇāha | aparetvāhuriti | bhedasadbhāvepīti | pratibiṃbatva 
viśiṣṭacaitanya svarūpa jīvena saheti śeṣaḥ taditi biṃbatva 
pratibiṃbatvābhyāmupalakṣakṣitaṃ śuddhacaitanyaṃ tadātmanetyarthaḥ | na 
caivaṃ satīti | upalakṣitacaitanyātmanā abhedābhivyaktyāṃgīkāre pūrvoktaṃ 
doṣadvayaṃ nāstītyarthaḥ | atredaṃcityaṃ | upalakṣitacaitanyātmanā ekībhāvo 
na vāstavābhedaḥ tasya vṛtyu na pekṣatvāt | nāpi vyavahārikābhedaḥ 
biṃbapratibiṃba

p. 134a) 
bhedasya vyāvahārikatvena tatsaṃmasatākā bhedāsaṃbhavāt | nāpi 
prātibhāsikābhedaḥ upādhyorekadeśasthatvamātreṇa biṃbapratibiṃba 
caitanyayoḥ prātibhāsikābhedasaṃbhavena tadarthaṃ caitanyamātropalakṣaṇa 
vaiyarthyāditi | tṛtīyapakṣamākṣipati | atheti | nivarteteti ajñānasyaikatvāditi 
bhāvaḥ | na tu nivartate ato nājñānanāśaḥ āvaraṇābhibhavaḥ | na cānyaḥ 
prakārassaṃbhavati anupalaṃbhāditi bhāvaḥ | ajñānaikyamevālaṃvyapariharati 
| atra kecidāhuriti caitanyamātreti | mātraṣadaṃsākṣi vyatirikta 
kṛtsnacaitanyaparaṃ sākṣiṇyāvaraṇya bhāvasya vakṣyamāṇatvāditi bhāvaḥ | 
ekadeśena nāśoveti | tathā tanmūlaprapaṃcasya na nivṛtyāpatiriti bhāvaḥ 
prakārāṃtarānupalaṃbho siddha ityāśayenāha | kaṭavadityādinā | 
niruktamāvaraṇābhi bhavaṃ dūṣayan taṃ prakārāṃtareṇa nirvakti | anyeti 
tādinā ||

punastatra kaṃdalanāyogena sakṛdapagate 
samayāṃtarepyāvaraṇābhāvaprasaṃgānniṣkriyasyāpasaraṇa 
saveṣṭanayorasaṃbhavācca na yathokta rūpobhibhavaḥ saṃbhavati | 
ataścaitanyamātrāvarakasyāpyajñānasya tatadākāravṛti 
saṃsṛṣṭāvasthaviṣayāvachinna cetanyāvarakatva

p. 134b) 
svābhāvyamevābhibhavaḥ | na ca viṣayāvajūṃṭana 
paṭavadviṣayacaitanyamāśrityasthitasyājñānasya kathaṃ 
tadanāvarakatvaṃ yujyata iti śaṃkyaṃ | ahamajña iti 
pratītyāhamanubhave prakāśamānacaitanyamāśrayata eva tasya 
tadanāvarakatva pratipaterityāhuḥ | apare tu ghaṭaṃ na jānāmīti 
ghaṭajñānavirodhitvena ghaṭajñāne sati ghaṭājñānaṃ nivṛtamiti 
tannivartyatvena cānubhūyamānaṃ na mūlājñānaṃ 
śuddhacaitanyaviṣayasya tahāna nivartyasya ca tasya tathā tvāyogāt kiṃ tu 
ghaṭāvachinnacaitanyaviṣayaṃ 
mūlājñānasyāvasthābhedarūpamajñānāṃtaramiti tannāśa 
evābhibhavaḥ | na caivamekena jñānena tannāśe tatsamānaviṣayāṇāṃ 
jñānāṃtarāṇāmāvaraṇābhibhāvakatvānāpatiḥ yāvaṃti jñānāni 
tāvaṃtyajñānānītyabhyupagamādityāhuḥ ||

punastatreti | viṣayāvachinnacaitanye āvaraṇotyajyayogenetyarthaḥ | tataditi | 
tattadviṣayākāravṛtisaṃsṛṣṭāvasthaṃ

p. 135a) 
yat viṣayāvachinnacaitanyaṃ tadanāvarakatvamityarthaḥ | nanu yathā ghaṭaṃ 
vyāpyamānaḥ paṭastamāvṛṇotyeva evaṃ viṣayāvachinna brahmacaitanyaṃ 
vyāpyavartamānamajñānamapi caitanyamāvṛṇotyeveti tadanāvarakatva 
kalpanamayuktamiti | śaṃkate | na ceti | ajñāne paṭa 
vailakṣaṇyasyānubhavasiddhatvānnaitaccodyamavataratītyāha | ahamiti | tasyeti | 
ajñānasyetyarthaḥ | jīvacaitanyāśritamapyajñānaṃ na tadāvṛṇoti tasyāvṛtatve 
sarvavyavahāralopa prasaṃgāditi daharādhikaraṇabhāṣye sādhitatvāt | sākṣi 
caitanyasyānāvṛtatāyā vakṣyamāṇatvācceti bhāvaḥ 
prapaṃcopādānamūlājñānāpekṣayānyadevaviṣayāvachinna 
caitanyāvarakamajñānamiti ghaṭādijñānena tannivṛtāvapi na prapaṃca nivṛti 
prasaṃgaḥ tena prapaṃcamūlājñānānivṛteriti mataṃ darśayati | aparetviti | 
ajñānabhede mānamāha | ghaṭamiti | virodhitveneti | na 
jānāṃmītyajñānānubhavābhilāpaka śabdenatro 
virodhyarthakatvādabhilapyānubhavopi jñānavirodhi viṣaka eva na ca na 
jānāmītyanubhavo jñānaprāgabhāvaviṣaka eva na tu bhāvarūpājñānaviṣaka 
iti vācyaṃ | prāgabhāvasyaivāsaṃpratipateriti bhāvaḥ | tathātvāyogāditi | 
ghaṭāvachinnacaitanyaviṣayakatvatahāna nivartyatvayorayogādityarthaḥ | kiṃ 
tvajñānāṃtaramiti saṃbaṃdhaḥ avasthābhedarūpamiti | asya viśeṣaṇasya 
prayojanaṃ vakṣyate | na 

p. 135b) 
caivamekenetyādi graṃthaḥ spaṣṭārthaḥ ||

imāni 
cāvasthārūpāṇyajñānānimūlājñānavadajñānatvādanādīnīti 
kecit vyāvahārikau jagajjīvāvāvṛtya svāpnau jagajjīvau vikṣipaṃtī nidrā 
tāvadāvaraṇa vikṣepaśaktiyogādajñānāvasthānnedarūpā tathā 
suṣuptyavasthāpyaṃtaḥkaraṇādau vilīne sukhaptahamasvāpsaṃ na 
kiṃcidavediṣamiti parāmarśa 
darśanānmūlājñānavatsuṣuptikālenubhūyamānājñānāvasthā 
bhedarūpaiva ||

nanvavasthājñānāni kimanādīni | kiṃ vā ādimaṃti | nādyaḥ 
sānābhāvānna dvitīyaḥ ajñānamanādīni siddhāṃtavirodhāditi cedanna 
kecidādyaṃ pakṣaṃ sādhayaṃtītyāha | imāni ceti | avasthā jñānāni anādīni 
ajñānatvānmūlājñānavanna ca dṛṣṭāṃtā siddhiḥ devatādhikaraṇe 
mūlājñānānāditasya śrutinyāyābhyāṃ sādhitatvāditi bhāvaḥ | na 
cājñānagatānāditve mūlājñānatvaṃ prayojakaṃ natvajñānatvamātraṃmiti 
| vācyaṃ | lāghavena tanmātrasyaiva prayojakatvāditi 

p. 136a) 
bhāvaḥ avasthājñānānyādimaṃtīti dvitīyapakṣamanye sādhayaṃtityāha | 
vyāvahārikāvityādinā | na ca siddhāṃta virodhaḥ 
ajñānānāditvābhyupagamasya mūlājñānaviṣayatvāditi bhāvaḥ 
vimatānyavasthā jñānāni ādimaṃti avasthā'jñānatvāt nidrāvat 
suṣuptivacca mūlājñāne vyabhicāravāraṇārthaṃ | āvṛtyeti | jāgratkālīnau 
jagat | jīvau yādṛśau prasiddhau na tādṛśāveva svapnakāle upalabhyete 
atastayoryathā vadanupalaṃbhādāvaraṇaṃ vaktavyamiti bhāvaḥ | vikṣipaṃtīti 
sṛjaṃtītyarthaḥ | ajñānāvasthābhedarūpeti | ajñānasya hi 
āvaraṇavikṣepaśaktimatvaṃ lakṣaṇaṃ tasya svapnakāraṇī bhūtanidrāyāṃ 
satvādajñānatvaṃ tāvat siddhaṃ nidrāyāḥ vakṣyamāṇarītyāsāditvena 
sākṣānmūlājñānatvāyogātadavasthā viśeṣarūupatvaṃ siddhamiti 
prathamadṛṣṭāṃtena sādhanavaikalpamiti bhāvaḥ | tathā suṣuptikāle 
mūlājñāna vadanubhūyamānā 
suṣuptyavasthāpyajñānāvasthābhaidarūpaiveti saṃbaṃdhaḥ | nanu suṣupti 
kāle mūlājñānasuṣuptyoranutravo'siddhastadā ahamajña ahaṃ 
svapīmītyanubhavā darśanāditi netyāha | sukhamahamiti | parāmarśasmaraṇaṃ | 
tathā ca utthitasya dṛśyamāna parāmarśānyathānupapatyā tadā 
suṣuptimūlājñānayoranubhavaḥ sākṣirūpaḥ kalpyate | ahamullekhe 

p. 136b) 
hi ātmanyaṃtaḥkaraṇa saṃsargaḥ prayojakaḥ tatkāle tasya 
līnatvānnāhamullekha ityāśayenāha | aṃtaṣkaraṇādau vilīna iti | 
cakṣurādikamādi padārthaḥ suṣuptisvarūpa sādhanārthaḥ 
parāmarśakalpyasuṣuptyanubhavopanyāsaḥ suṣuptikāle mūlājñānābhāve 
suṣuptestadavasthārūpatvaṃ na siddhyedatastanubhavopanyāsaḥ 
tadāmūlājñānasatva sādhanārthaḥ suṣuptestadavasthārūpatvaṃ 
pariśeṣādavagaṃtavyaṃ | suṣuptikāle 
mūlājñānātiriktādaptaṃtaṣkaraṇādīnāṃ 
vilīnatvenastasyāstadavasthārūpatvāsaṃbhavāditi sūcanārthaṃ 
cāṃtaḥkaraṇādi vilayopanyāsaḥ | tathā ca suṣupti dṛṣṭāṃtepi na 
sādhamavaikalpamiti bhāvaḥ ||

tayośca jāgradbhogaprada karmo parame satyevodbhavātsāditvamiti | 
tadvadanyadanyadapyajñānamavasthārūpaṃ sādītyanye nanvanāditva 
pakṣe ghaṭe prathamamutpannenaiva jñānena sarvatadajñānanāśo bhavet | 
vinigamanāvirahātadavachinnacaitanyāvaraka sarvājñānānāśe 
viṣayaprakāśāyogāgācca ataḥ 
pāścātyajñānānāmāvaraṇānabhibhāvakatvaṃ | 

p. 137a) 
tadavasthameveti cet | atra kecidāhuḥ | yathā 
jñānaprāgabhāvānāmanekeṣāṃ satvepyeka jñānodaye eka eva 
prāgabhāvo nivartate | saṃśayādi jananaśaktatayā tadāvaraṇarūpeṣu 
prāgabhāvāṃtareṣu satsvapi viṣayāvabhāsastathaika jñānodaye 
ekamevājñānaṃ nivartate | ajñānāṃtareṣu satsvapi viṣayāvabhāsa iti ||

dṛṣṭāṃta dvayepi sādhyavaikalpaṃ pariharati | tayośceti nidrāsuṣuptyorityarthaḥ 
| anyadaṣīti | ghaṭādiviṣayāvachinnacaitanyāvarakājñānamapītyarthaḥ | 
avasthājñānānāṃ sāditvapakṣe prathamamutpannena ghaṭajñānena tadutpateḥ 
pūrvaṃ ghaṭāvarakatvena sthitā jñānasya nāśe sati 
paścādutpannamavasthājñānaṃ punastamāvṛṇotīti vyavasthā sidhyati | teṣā 
manāditva pakṣe tu sānasidhyediti śaṃkate | nanviti | prāthamika ghaṭajñānena 
tadajñānānāṃ sarveṣāṃ nāśosti | na vā dvitīya kalpaṃ dūṣayati | ghaṭa iti | 
prāthamika jñānena ekamevājñānaṃ naśyati netarāṇītyatra vinigamakā 
bhāvāt | sarvājñānanāśo vaktavyastathā ca dvitīyakalpānupapatirityarthaḥ | 
dvitīyakalpa eva nivigamakābhāvavaddoṣāṃtaramāha | tadavachinneti |

p. 137b) 
prathamajñānena sarvājñānanāśādityarthaḥ | tadavasthameveti | 
pāścātyajñānānāmāvaraṇābhibhāvakatva siddhyaye hi yāvaṃti jñānāni 
tāvaṃti tannivartyājñānānītyupagamyate | tadabhyupagamepi 
prathamajñānenaiva sarvājñānanāśe sa doṣastadavastha evetyarthaḥ | 
yathānyāyamate yāvaṃti ghaṭajñānāni tāvaṃto 
ghaṭajñānaprāgabhāvāssaṃti | tatra prathamena jñānena eka eva 
jñānaprāgabhāvo nivartate | anye yathāpūrvaṃ saṃtyeva teṣāṃ satvepi 
viṣayaprakāśaścopeyate tairevamatrāpi yojanīyamiti parihārati | atra kecidāhuriti | 
nanu dṛṣṭāṃto viṣamaḥ jñānaprāgabhāvasyānāvarakatvāt | 
bhāvarūpājñānasya ca viṣayāvarakatvāt | āvaraṇasatve ca na 
viṣayaprakāśopapatiriti netyāha | saṃśayādīti | viparyaya ādi padārthaḥ 
siddhāṃte bhāvarūpājñānasyāvarakatvaṃ hyajñānavatvābhimate vastuni 
saṃśayādi jananasamarthatvaṃ tacca paramate 
jñānaprāgabhāvarūpājñānasyāpi samānaṃ tato na dṛṣṭāṃta vaiṣamyamiti 
bhāvaḥ ekameveti | phalavalāditi bhāvaḥ ||

anye tvāvṛtasyāparokṣe viruddhamekajñānodaye ca prāgabhāvāṃtara 
satvepi yāvadviśeṣa 

p. 138a) 
darśanābhāvakūṭarūpamāvaraṇaṃ viśeṣadarśanānnāstīti 
manyamānāvadaṃti | yadā yadajñāanamāvṛṇoti tadā tena jñānena 
tasyaiva nāśaḥ sarvaṃ ca sarvadānāvṛṇoti vaiyarthyāt 
kiṃtvāvarakājñāne vṛtyānāśite 
tadvṛtyuparame'jñānāṃtaramāvṛṇoti | na caivaṃ sati 
brahmāvagamotpati kāle'nāvarakatvena sthitānāmajñānānāṃ 
tatopyanivṛti prasaṃgaḥ teṣāṃ sākṣāt tadvirodhitvābhāvepi 
tannivartyamūlājñāna 
parataṃtratayā'jñānasaṃbaṃdhādivatannivṛtyaivanivṛtyupapateḥ ||

nanvanāditvapakṣe ityādi graṃthena kṛtākṣepe prakārāṃtareṇa 
samādhānamāha | anyetviti | asya vadaṃtītyanena saṃbaṃdhaḥ pūrvaparihāre 
anyeṣāmabhipretamasvarasaṃsvayaṃ darśayati | āvṛtasyeti | āvṛtasyāpi 
parvatīya dahanādeḥ siddhāṃte 
parokṣajñānāṃgīkārādaparokṣajñānamityuktaṃ | yāvaditi | sthāṇvādau 
saṃśayādi virodhi darśana prāgabhāvamātra na saṃśayādi jananasamarthaṃ 
sthāṇurayamiti | niścayadaśāyāmapi tatsamānaviṣayaka niścayāṃtara 
prāgabhāvasatvena tadā puruṣatva smṛti mataḥ punarapi saṃśaya prasaṃgāt | 
keṃtu saṃśayādi samānaviṣayaka niścayānāṃ

p. 138b) 
yāvaṃtaḥ abhāvāḥ tāvatāṃ samudāyaḥ saṃśayādi jananasamarthatayā 
parametaviṣayāvaraṇatvena vācyaḥ | eka niścayakāle ca yāvadviśeṣa 
darśanābhāva kūṭarūpasya paramate āvaraṇatvena saṃmatasya 
viśeṣā'darśanasyā'bhāvāt | na punaḥ saṃśayādi prasaṃgaḥ na vā prathama 
ghaṭādi jñāne kāle paramate viṣayaprakāśānupapatiḥ āvaraṇatvābhimata 
prāgabhāvakūṭābhāvāt | tasmādāvṛtasyāpi viṣayasya prathamajñānasamaye 
prakāśaḥ saṃbhavatītyatranāyaṃ dṛṣṭāṃtaḥ saṃbhātītyarthaḥ | na caivaṃ 
satīti | sarvadā sarveṣāmavasthā'jñānānāmāvarakatvābhāve satītyarthaḥ | 
tatopīti | brahmāvagamādapītyarthaḥ | nivṛtyabhāvaprasaṃge heturanāvarakatvena 
sthitiḥ | yadi brahmāvagamotpati kāle mūlājñānavadavasthājñānānyapi 
brahmacaitanyaṃ viṣayapradeśeṣvāvṛtyatiṣṭheyustadā brahmāvagamene 
tatsamānaviṣayakamūlājñānasyeva caitanyāvarakatvena 
sthitānāmavasthā'jñānānāmapi nivṛtiḥ syātsamānaviṣayakatvāviśeṣāt | 
teṣāṃ tadanāṃvarakatvena sthitau tu nivṛtirna saṃbhavati tatsamānaviṣayakatvā 
bhāvādityarthaḥ | tataśca videha kaivalye teṣāsanuvṛti prasaṃga iti bhāvaḥ | 
evaṃ satyanivṛti prasaṃga iti na ceti saṃbaṃdhaḥ | tatra hetumāha teṣāmiti | 

atra dvitīya tṛtīya tacchabdau brahmāvagamaparau caturtha tacchabdo 
mūlājñānaparaḥ yathā 

p. 139a) 
jñānanivṛtau caitanyājñānayossaṃbaṃdho nivartate tasya saṃbaṃdhya 
jñānaparataṃtratvāt | tadvadityarthaḥ ||

etadarthameva teṣāṃ tadavasthā bhedarūpatayā tatpārataṃtryamiṣyata iti 
| apare tvajñānasya sa viṣaya svabhāvatvādutsargataḥ sarvaṃ 
sarvadāvṛṇotyeva | na ca viṣayotpateḥ 
prāgāvaraṇiyābhāvenāvarakatvaṃ na yujyata iti vācyaṃ | tadāpi 
sūkṣmarūpeṇa tatsatvāditi manyamānāḥ kalpayaṃti | yathā 
bahujanasamākule pradeśe 
kasyacicchirasipatannaḥśaniritarānapyapasārayati | yathā vā 
sannipātaharamauṣadhamekaṃ doṣaṃ nivartayaddoṣāṃtaraṃdūri karoti | 
evamekamajñānaṃ nāśayat jñānamajñānāṃtarāṇyapi tiraraṣkarāti 
| tiraskāraśca yāvajjñānasthiti tadāvaraṇaśaktipratibaṃdha iti | 
nanvevaṃ satidhārāvāhikasyale dvitīyādi 
vṛtīnāmāvaraṇānabhibhāvakatve vaiphalyaṃ syāt | prathamajñāne 
naiva nivartana tiraskārābhyāmāvaraṇamātrasyābhi bhavāditi ||

p. 139b) 
nanvavasthājñānānāṃ mūlājñāna parataṃtratvamasiddhamityāśaṃkyāha | 
etadarthameveti | yathā saṃsārasyājñānanivṛtyānivṛti siddhaye tanmūlakatayā 
saṃsārasya tatpārataṃtryaṃ kalpyate | tadvat prakṛtepīti bhāvaḥ | yaduktaṃ | 
mavasthābhedarūpamiti viśeṣaṇasya prayojanaṃ vakṣyata iti tadatra darśitamiti 
maṃtavyaṃ | nanvanāditva pakṣa ityādinākṛtākṣepa eva samādhānaṃ 
prakārāṃtareṇa darśayati | aparetviti | kalpayaṃtīti saṃbaṃdhaḥ 
teṣāmāśayaṃ darśayati | ajñānasyeti | nanu sarvamajñānaṃ svasthitikāle 
sarvadāviṣayamāvṛṇītīti niyamo nāsti ekajñānakāle | ekasyājñānasya 
nāśaḥ itareṣāṃ tadā satvepyāvaraṇaśaktipratibaṃdharūpa tiraskārasya 
vakṣyamāṇatvena ekajñānakāle teṣāmāvarakatvābhāvādityata āha | 
utsargataḥ iti | nanu sarvadā āvṛṇotītyukte ghaṭādiviṣayotpateḥ | pūrvakālepi 
ghaṭādyavachinna caitanyāvarakatvamavasthājñānānāṃ pratīyate | 
tadanupapannaṃ | tadānīmavachedaka viṣayābhāvena tadavechinna 
caitanyasyāvasthājñānairāvaraṇīyasyābhāvāditi śaṃkāmapanudati | na 
cetyādinā tadāpīti | kāryamātrasya utpateḥ pūrvakāle nāśotarakāle 
cānabhivyaktarūupeṇāvasthānasya śrutismṛti nyāyaiḥ tatra tatra pūrvācāryaiḥ 
sādhitatvāditi bhāvaḥ | evamiti | jñānaṃ kartṛ yāvāt jñāna 

p. 140a) 
sthitīti | sarvaṃ sarvadā āvṛṇotītyutsargasya jñānasthitirayavādahaituriti 
bhāvaḥ | jñānamātramajñānanivartakamiti niyamamākṣipati | nanvevaṃ satīti | 
ekena jñānena ekājñānasya nāśaḥ itareṣāṃ tiraskāra ityupagame satītyarthaḥ 
| vaiphalyaṃ syāditi | ajñānanāśādi prayojanavatvaṃ na syādityarthaḥ 
tatprayojanasya prathamajñānenaiva siddhatvādityāha | prathameti ||

atrāhuḥ vṛti tiraskṛtamapyajñānaṃ taduparame punarāvṛṇoti pradīpa 
tiraskṛtaṃ tama iva dīpo parame vṛtyuparamasamaye vṛtyaṃtarodaye tu 
tiraskṛtamajñānaṃ tathaivāvatiṣṭhate pradīpo paramasamaye 
pradīpāṃtarodaye tama iva tathā ca yasmin satyagnimakṣaṇe yasya satvaṃ 
yadvyatireke cāsatvaṃ tattajjanyamiti prāgabhāva paripālanasādhāraṇa 
lakṣaṇānurodhe nānāvaraṇasya dvitīyādi vṛtikāryatva syāpi lābhānna 
tadvaiphalyamiti | nyāya caṃdrikā kṛtastvāhuḥ kenacidjñānena 
kasyacidajñānasya nāśa eva tatvāvarakāṇāmapyajñānāṃtarāṇāṃ 
tiraskāraḥ ||

p. 140b) 
prathamajñānasiddhasyāpi āvaraṇa tiraskārasya dvitīyādi jñāna sādhyatvaṃ 
sādhyalakṣaṇaviśeṣānurodhena saṃbhavati | ato na dvitīyādi jñānavaiphala 
ajñānanāśarūpaprayojanābhāvepi ta tiraskaraṇa lakṣaṇaphalasya satvāditi 
pariharati | atrāhuriti | prathamaṃ dhārāvahanasthale siddhamarthaṃ 
sadṛṣṭāṃtaṃ darśayati | vṛtitiraskṛtamiti | ghaṭoyamiti | pratyakṣajñānaṃ 
tvekamajñānaṃ nāśayaditaradajñānaṃ sarvaṃ tiraskaroti | tacca 
tiraskṛtamajñānaṃ ghaṭajñānoparamasamaye punastamāvṛṇoti | yadi 
vubhutsādivaśāt | prathamamutpanna ghaṭajñānanāśakṣaṇe 
ghaṭapratyakṣāṃtaramudeti | tadā tiraskṛtamajñānaṃ | tathaivāvatiṣṭhate 
ityarthaḥ | yasmin satyagnimakṣaṇe yasya satvaṃ yasmin na sati yasyāsatvaṃ 
tatajjanyamiti sādhyalakṣaṇaṃ | idaṃ ca sādyanādi sādhāraṇaṃ | tathāhi | 
yasmin daṃḍādau sati uttarakṣaṇe ghaṭādikārya satvaṃ daṃḍādāvasati ca 
ghaṭādi kāryāsatvaṃ | tato ghaṭādikaṃ daṃḍādi janyaṃ | tathā prāyaścite 
sati uttarakṣaṇe duḥkhaprāgabhāvasya satvaṃ prāyaścite cā'sati 
duḥkhasyaivodayāt duḥkhaprāgabhāvasyāsatvamitirītyā anāderapi duḥkha 
prāgabhāvasya prāyaścita paripālyatayāprāyaścita sādhyatvamupeyate | evaṃ 
prakṛtepi sādhyatvaṃ darśayati | tathā ceti | dvitīya vṛtyudaye sati 
prathamajñānasiddhasyāvaraṇa tiraskārasya uttarakṣaṇe satvaṃ 
prathamajñānanāśakṣaṇe dvitīyavṛtyudaya vyatireke ca ukta 
tiraskārasyāsatvamiti |

p. 141a) 
prathamajñānakāla eva siddhasyopi tasyaṃ dvitīyavṛtijanyatayā 
tatphalatvamevaṃ tṛtīyādi vṛtīnāmapi āvaraṇa tiraskāraphalakatvaṃ 
yojanīyamityarthaḥ | anāvaraṇasyeti | āvaraṇa tiraskārasyetyarthaḥ | 
jñānamātramajñānavivartakaṃ na bhavati dharāvāhika dvitīyādi jñāne 
vyabhicārādityatra prakārāṃtareṇa parihāraṃ brūte nyāyacaṃdrikākṛtastviti | 
natviti | na cājñānāṃtarāṇāṃ tiraskārābhāve ekajñānakālepi 
tairatiraskṛtairviṣayasyāvṛtatvādviṣayānubhavā bhāvaprasaṃga iti vācyaṃ | 
prathamajñānodaye ekamevājñānaṃ viṣayāvarakaṃ itareṣāṃ tadā 
viṣayāvarakatvameva nopeyate ato na ta tiraskaraṇāpekṣeti bhāvaḥ ||

tathā ca dhārāvāhika dvitīyādi vṛtīnāmapyekaikājñānanāśakatvena 
sāphalyaṃ na caivaṃ jñānodayepyāvaraṇa saṃbhavādviṣayā navabhāsa 
prasaṃgaḥ avasthārūpāṇyajñānāni 
tatatkālakalopalakṣitasvarūpāvarakāṇi jñānāni ca yāvat 
svakālopalakṣita viṣayāvarakājñānanāśakāni tathā ca 
kiṃcijjñānodaye tatkālīna viṣayāvarakājñānasya 
nāśādvidyamānānāmajñānāṃtarāṇāmanyakālī na viṣayāvaraka

p. 141b) 
tvācca na tatkālīnaviṣayāvabhāse kācidanupapatiḥ kārīrīphale 
vṛṣṭāvāsannasamayasyevā jñānaviṣaye ghaṭāṭau 
tatkālasyopalakṣaṇatayā viṣayakoṭāvananupraveśena 
sūkṣmatattatkālabhedāviṣayairdhārāvāhikadvitīyādi 
jñānairajñānānāṃ nivṛtāvapi na kācidanupapatiriti ||

tataḥ kiṃ tatrāhu | tathā ceti āśayamaviduṣaśśaṃkāmanūdyanirākaroti | na 
caivamityādinā | evaṃ śabdasya prathamajñānena 
āvarakājñānāṃtarāṇāmatiraskaraṇe satītyarthaḥ | tattatkāleti | 
avasthājñānānāṃ sarveṣāṃ mūlājñānasyeva sarvadāviṣaya 
caitanyāvarakatvaṃ nāsti vaiyarthyāt | kiṃ tu kiṃcidajñānaṃ kaṃcitkālaṃ 
viṣaya caitanyamāvṛṇoti | kiṃcicca kālāṃtare tadāvṛṇotītyanena prakāreṇa 
kālaviśeṣairupalakṣita viṣayacaitanyāvarakatvaṃ jñānānāmapi 
svasvodayakāle svasvaviṣayāvarakatvena prasaktājñānanivartakatvamityarthaḥ | 
evamāśayamudvāvya idānīṃ viṣayānavabhāsaprasaṃgaṃ pariharati | tathā ceti 
| ekajñānakāle ajñānāṃtarāṇāmanāvarakatve siddhe satītyarthaḥ | 
tatkālīneti | kiṃcidjñānodaya kālīnaviṣayasyāvarakatvena 
prasaktājñānasyetyarthaḥ | na taditi | kiṃcidjñānakālīnetyarthaḥ | nanu taistaiḥ 
kālaviśeṣairviśiṣṭasyaiva

p. 142a) 
viṣe yasya tatadajñānāvaraṇi yatvamityevaṃ kālaviśeṣāṇāṃ viśeṣaṇatayā 
āvaraṇīya koṭyavanupraveśaṃ vihāya teṣāṃ kimityupalakṣiṇatvaṃ svīkriyata 
ityāśaṃkya tathā satidhārāsthale āvarakatvena prasaktājñāna nivartaka 
dvitīyādi vṛtīnāmapi tatatkālaviśeṣaviśiṣṭaviṣayakatvaṃ vācyaṃ | 
samānaviṣayakatvaṃ vinā tannivartakatvānupapatestacca na saṃbhavati 
kṣaṇabhedānāmapratyakṣatvāt | atasteṣāmupalakṣaṇatvamāśritamiti 
samādhānamabhipretyasamayaviśeṣasyopalakṣaṇatve dṛṣṭāṃtamāha | 
kārīrīphale vṛṣṭāviti | kārīrīnāmakeṣṭiphalabhūtā vṛṣṭiriṣṭi 
samāptyatarakṣaṇa eva vaktavyā na tu kālāṃtare tadānīṃ śupyatassasyasya 
saṃjīvane kālāṃtarīya vṛṣṭeranupayogā tathā cāsanna samayasya vṛṣṭi 
viśeṣaṇatayā phalakoṭi praveśonopapadyata iṣṭiṃ vināpi samayaviśeṣa 
saṃbhavāt kiṃ tu samayātaravyāvartakatayā upalakṣaṇatvamevāśritamityarthaḥ 
||

kecittu prathamajñānanivartyamevājñānaṃ svarūpāvarakaṃ dvitīyādi 
jñānanivartyāni tu deśakālaviśeṣaṇāṃtaraviśiṣṭaviṣayāṇi ata eva 
satāniścayarūpe'jñānanivartake caitradarśane sakṛte caitraṃ na 
jānāmīti svarūpāvaraṇaṃ nānubhūyate kiṃtvidānīṃ sa kutreti

p. 142b) 
na jānāmītyādirūpeṇa viśiṣṭāvaraṇameva vismaraṇaśālinaḥ 
kvacitsakṛt dṛṣṭepi na jānāmīti svarūpāvaraṇaṃ dṛśyate cetatra 
tathāstu anyatra sakṛddṛṣṭe viṣayāṇyevājñānāni jñānāni ca na 
caivaṃ sati dhārāvāhika dvitīyādi jñānānāmajñāna nivartakatvaṃ na 
syāt sthūlakālaviśiṣṭājñānasya prathamajñānenaiva nivṛteḥ 
pūrvāparajñānavyāvṛtasūkṣmakālaviśiṣṭājñānasya 
tadaviṣayairdvitīyādi jñānairnivṛtī yogāditi vācyaṃ ||

dhārāvahanasthale dvitīyādi vṛtīnāmāvaraṇābhibhāvakatvaṃ na 
syādityākṣepa eva parihāraṃ tredhādarśayati | kecitviti | prathamaṃ 
vastugatimāha | prathamajñāneti | uktavyavasthāyāṃ pramāṇatvenānubhavaṃ 
darśayati | ata eveti | ukta vibhāgānyupagamādevetyarthaḥ | nanūktavibhāgo na 
sidhyati kvacitsakṛddṛṣṭepi vastuti 
pūrvavatsvarūpāvaraṇānubhavādityāśaṃkyāha | vismaraṇaśālina iti | tatra 
tathāstviti punaḥ svarūpāvaraṇānubhavasthale dvitīyādi 
jñānanivartyamapyajñānaṃ svarūpāvarakamastvityarthaḥ | tathā ca ukta 
vibhāga autsargika iti bhāvaḥ | anyatreti 

p. 143a) 
vismaraṇābhāvasthala ityarthaḥ | nanvajñānānāṃ viśiṣṭaviṣayakatve 
teṣāmanivṛti prasaṃgaḥ sakṛddṛṣṭe vastuni dvitīyādi jñānānāmapi 
prathamajñānavatsvarūpamātra viṣayakatvena tatsamānaviṣayakatvarahitānāṃ 
tannivartakatvānupapateriti netyāha | jñānāni ceti | sakṛddṛṣṭe viṣaye 
jñānānyapi caitra idānīmatrāsta ityākārāṇi saṃti viśiṣṭaviṣayāṇyeveti 
svīkārānnokta doṣa iti bhāvaḥ nanu jñānānāṃ viśiṣṭaviṣayakatvaṃ 
dhārāsthale dvitīyādi vṛtiṣu vyabhicāraparihārārthaṃ hi kalpyate | tathā ca tatra 
jñānānāṃ kiṃ ghaṭikārdha ghaṭikādyātmakasthūlakālaviśiṣṭaghaṭādi 
viṣayakatvaṃ vivakṣitaṃ kiṃ vā kṣaṇātmaka sūkṣmakālaviśiṣṭaghaṭādi 
viṣayakatvaṃ vivakṣitamiti vikalpaṃ manasi nidhāya ubhayathāpi dhārāsthale 
dvitīyādi vṛtiṣu vyabhicāratādavasthyamiti śaṃkate | na caivaṃ satīti | dvitīyādi 
jñānānāṃ tannivartyājñānānāṃ ca utsargato viśiṣṭaviṣayakatve 
satītyarthaḥ | prathamajñānenaiveti | sthūlakālaviśiṣṭaviṣayakeṇeti śeṣaḥ 
pūrvāpareti | dhārāsthale hi jñānāni kṣaṇasthitikāni tataśca 
pūrvāparajñānakālebhyo vyāvṛtāye sūkṣmakālāḥ 
kṣaṇātmakāstairviśiṣṭasya viṣayasthāvarakaṃ yadajñānaṃ tasyetyarthaḥ | 
tadaviṣayairiti sūkṣmakālaviśiṣṭāviṣayakairityarthaḥ |

dhārāvahanasthale prathamotpannāyā eva vṛtestāvatkālāvasthāyitva 
saṃbhavena vṛtibhedānabhyupagamāttadabhyupagamepi

p. 143b) 
sthūlakālāvasthāpi paṃcaṣaṭvṛtirūpatvaṃ saṃbhavena 
parasparavyāvṛtasthūlakālādi viśeṣaṇabhedaviṣayatvopapateḥ | 
pratikṣaṇodyadanekavṛtisaṃtānarūpatvābhyupagamepi dvitīyādi 
vṛtīnāmadhigatārthamātraviṣayatayā 
prāmāṇyābhāvenāvaraṇānivartakatvepyahāneśca | na hi 
viṣayāvādhamātraṃ prāmāṇyaṃ prāgavagatānadhigatayoḥ 
parvatatadvṛtipāvakayoranumiti 
viṣayayorabādhasyāviśeṣeṇobhayatrāpyanumiteḥ prāmāṇyaprasaṃgāt | 
na ceṣṭāpatiḥ vahnāvanumitiḥ pramāṇamiti vatyarvatepyanumitiḥ 
pramāṇamiti vyavahārādarśanāt ||

yatra ekasminneva śrīmūrtyādau dīrghakālanairaṃtaryeṇa sphuraṇamasti tatra 
śrīmūrtyādi gocaravṛtiraikaiva tadbhede mānābhāvāt | siddhāṃte vṛteḥ 
kṣaṇasthitikatvānabhyupagamāt | tathā ca na tatra vyabhicāraśaṃketyāha | 
dhārāvahanasthala iti | nanu tatra vṛterekatve dhārāvahanatva prasiddhi virodhaḥ 
ekasyāṃtadasaṃbhavāt | dhyānasamādhyorapi uktarītyā

p. 144a) 
ekavṛtirūpatvāpatautayoḥ pratyayasaṃtati rūpatvapratipādaka bhāṣyādi virodha 
prasaṃgāccetyāśaṃkyadhārāyāḥ anekavṛtirūpatvamaṃgīkṛtyavyabhicāraṃ 
pariharati | tadabhyupagamepīti | saṃbhaveneti | dhārāyā iti śeṣaḥ | upapatairiti | 
dvitīyādi vṛtīnāmajñānānivartakatva doṣo nāstīti śeṣaḥ 
dhārāvāhakavṛtīnāṃ nyāyamata iva kṣaṇasthitikatvamupetyāpi vyabhicāraṃ 
pariharati | pratikṣaṇodyaditi pratikṣaṇamudyaṃtaḥ anaikāśca yāvṛtayaḥ 
tatsaṃtānetvarthaḥ | abhyupagamepīti | dhārāyā iti śeṣaḥ ahāneśceti | 
jñānamajñāna nivartakamiti niyamabhaṃgarūpāyāḥ hānerabhāvādityarthaḥ | 
hānyābhāve hetumāha | prāsāṇyābhāveneti | tatra hetumāha | 
adhigatārthamātreti | anadhigatārtha viṣayakatvābhāvo mātrapadārthaḥ | tathā 
ca dvitāyādi vṛtīnāṃ pramātvaṃ nāsti smṛti vadadhigatārtha 
mātraviṣayakatvādityarthaḥ | nanvanadhigatāvādhitārthānubhavatvaṃ 
pramātvaṃ na bhavati | avādhitānubhava 
padavyāvṛtyayorbhumasmṛtyorivānadhigatapadavyāvartyā bhāvā tathā 
cāvādhitvārthānubhavatva mātraṃ pramātvaṃ tacca dvitīyādi vṛtiṣvakṣatamiti 
tatra niyamabhaṃgarūpāhāniḥ syādaiveti netyāha | nahīti | 
prāmāṇyamityanaṃtaraṃ tathā satīti śeṣaḥ naiyāyikaśśaṃkate | na 
ceṣṭāpatiriti | iṣṭāpatiriti | na ceti saṃbaṃdhaḥ vyavahārādarśanāditi | tathā ca 
prāmāṇyāprāmāṇyavyavasthāyāḥ vyavahārānusāritvādanumiteḥ 
parvatāṃśe pramātvābhāvenālakṣyatve siddhe parvatāṃśānumitau pramātva 
lakṣaṇasyāti vyāpti parihārāyānadhigatatvaviśeṣaṇaṃ

p. 144b) 
tallakṣaṇedeyameva | tataśca dhārā dvitīyādi vṛtīnāṃ na prāmāṇyamiti 
bhāvaḥ ||

vivaraṇe sākṣisiddhasyājñānasyābhāva vyāvṛti 
pratyāyanārthānumānādi viṣayatvepi pramāṇāvedyatvokteśca tasmā 
dvitīyādi vṛtīnāṃ prāmāṇyābhāvādupāsanādi 
vṛtīnāmivājñānānivartakatvepi na hāniḥ prāmāṇavṛtīnāmeva 
tannivartakatvābhyupagamāt ||

ajñātatvasya pramālakṣaṇe praveśostītyatra hetvaṃtaramāha | vivaraṇa iti | 
vivaraṇe ajñānasya pramāṇāvedyatvokteśceti saṃbaṃdhaḥ | 
atrānumānapadamanumiti paraṃ pramāṇapadamapi prasiti paraṃ 
pramālakṣaṇasya prakṛtvatvāditi bodhyaṃ nanvajñānasyānumiti 
śābdārthāpatirūpavṛtiviṣayatve kathaṃ tasya pramāṇāvedyatvamata āha | 
sākṣisiddhasyeti | ajñohamityanubhavarūpeṇasākṣiṇā'jñānasvarūpasya 
jñātatvādajñānānumityāderajñānasvarūpe viṣaye ajñātatva 
ghaṭitapramātvaṃ nāstīti matvāpramāṇāvedyatvaṃ tasyoktaṃ | na ca sākṣiṇa 
eva pramāṇatvātkathaṃ sāmānyataḥ pramāṇāvedyatvamuktamiti vācyaṃ | 
sākṣyatirikta pramāṇāvedyatvasyaiva vivakṣitatvāt | sākṣiṇotityatvena 
pramākaraṇā janmatayā parābhimateśvara jñānavatsākṣiṇaḥ 

p. 145a) 
pramāpramābahirbhūtatvena pramāṇatvābhāvādvā tadavedyatva vacanamiti 
bhāvaḥ | nanu sākṣipratyakṣasiddhaṃ cedajñānaṃ kimarthaṃ tarhi 
tatrānumānādyupanyasyate tatrāha | abhāva vyāvṛtīti | ajñānasya 
parābhimatājñānādabhāvarūpāt yā vyāvṛtistatpratyāyanamarthaḥ 
prayojanaṃ yeṣāmanumānādīnāṃtāni tathetyarthaḥ | etaduktaṃ bhavati | 
ahamajña ubhyanubhavasiddhamajñānaṃ bhāvarūpamiti siddhāṃtinaḥ | tadā 
na prāgabhāvarūpamiti vaiśeṣikādayaḥ 
tataścānumānādibhirajñānasyābhāva pratiyogika bhedassādhyata iti na teṣāṃ 
vaiyarthyaṃ | na ca tasya bhāvarūpatva sādhanenā kiṃ labhyata iti vācyaṃ | 
māyāṃ tu prakṛtiṃ vidyādityādi śāstrasiddhasya 
prapaṃcapariṇāmmupādānatvasya siddhestatsādhanaphalatvāt | tasmāditi | 
anadhigatatva ghaṭita pramālakṣaṇā bhāvādityarthaḥ | upāsanādi vṛtīnāmiveti | 
upāsanārūpāvṛtirnajñānaṃ kḷpta tatkāraṇājanyatvāt | manaso 
jñānakaraṇatvasya nirastatvānniraśiṣyamāṇatvācca kiṃ tu 
gamanādivatkriyārūpā puruṣa kṛti sādhyatvā tasmānnopāsya 
svarūpājñānanivartikāmavamichādveṣādi vṛtayopi na 
svaviṣayājñānanivīrtakāḥ jñānarūpatvābhāvāt | dvitīyādi vṛtīnāṃ tu 
smṛtivadjñāanarūpatvepi nājñāna nivartakatvamupeyate 
pramātvābhāvādityarthaḥ | nanu kathaṃ na hānistāsāṃ pramātvābhāvepi 
jñānatvābhyupagamena jñānamātramajñāna nivartakamititi yamasya 
vyabhicārarūpahānerāvaśyakatvādityāśaṃkyāha | pramāṇavṛtīnāmeveti 

p. 145b) 
natvadhigatārthamātragocaravṛtīnāmapītyeva kārārthaḥ | tathā ca 
jñānamātramajñānanivartakamiti niyamānāṃgī kriyate yenoktadośaḥ syāditi 
bhāvaḥ abhyupagamādityanaṃtaraṃ ityāhuriti śeṣaḥ kecitvityupakramāt ||

nanu nāyamapi niyamaḥ parokṣavṛterniyamenājñānānivartakatvāditi cet | 
atra kecidāhuḥ dvividhaṃ viṣayāvarakamajñānaṃ | ekaṃ viṣayāśritaṃ 
rajvādivikṣepopādānabhūtaṃ kāryakalpyaṃ puruṣāśritamanyat | 
viṣayamahaṃ na jānāmītyānubhavikaṃ puruṣāśritasya 
viṣayasaṃbhinnavikṣepopādānatvāsaṃbhavena viṣayāśritasya 
viṣayamahaṃ na jānāmīti sākṣirūpaprakāśasaṃsargāyogena 
dvividhasyāpyāvaśyakatvāt | evaṃ ca parokṣasthale 
vṛternirgamanābhāvāt | dūrasthavṛkṣe āptavākyāt 
parimāṇaviṣāvagamepi tadviparita parimāṇavikṣepadarśanācca 
viṣayagatājñānāni vṛtāvapi puruṣagatājñānanivṛtirastyeva

p. 146a) 
pramāmātramajñānanivartakamiti niyamasyāpi vyabhicāraṃ śaṃkate | nanviti | 
parokṣajñānasyāpi tannivartakatva satvānna vyabhicāra iti vaktumajñānasya 
dvaividhyamāha | dvividhamityādinā | rajvādīti rajvāderyo vikṣepaḥ 
sarpādirūpo vivartaḥ | tadupādānabhūtamityarthaḥ | kāryakalpyamiti | 
vikṣepākhyakāryānupapati kalpyaṃ na tvanubhava siddhamityarthaḥ | nanu rajvādi 
gatājñānasya rajuṃ na jānāmītyanubhavasiddhatvāt | kathaṃ tasya kāryaika 
kalpyatvamityāśaṃkyānubhavasya viṣayagatājñānaṃ na viṣaya ityāha | 
anyaditi | atra viṣayāvaraṇamajñānaṃ dvividhaṃ | ekaṃ 
viṣayāśritamanyatpuruṣāśritamiti saṃbaṃdhaḥ tathā ca viṣayāśritaṃ sa 
pramāṇaṃ pradarśya puruṣāśritaṃ sa pramāṇaṃ darśayatīti vā 
anyadityasyāvataraṇaṃ bodhyaṃ | nanvekenaivājñānena sarpādi vikṣepasya na 
jānāmītyanubhavasya ca siddheḥ | kiṃmajñānadvaividhyena ata āha | 
puruṣāśritasyeti viṣayorajvādiradhiṣṭhānaṃ tatsaṃbhinno 
viṣayatādātmyāpanno yo vikṣepastadupādhānatvāsaṃbhavenetyarthaḥ | na 
jñānāmītyākārakopassākṣīrūpaḥ prakāśastatsaṃsargāyogenetyarthaḥ | 
idānīṃ vyabhicāraṃ pariharati | evaṃ ceti | ajñānadvaividhye satītyarthaḥ | 
evaṃ ca parokṣasthale viṣayagatājñānānivṛtāvapi 
puruṣagatājñānanivṛtirastyeveti saṃbaṃdhaḥ | tathā ca na vyabhicāra iti 
bhāvaḥ | parojñānasya viṣayagatājñānanivartakatvābhāve hetudvayamāha | 
vṛterityādinā | nirgamanā bhāvāditi |

p. 146b) 
viṣayacaitanyasaṃsṛṣṭāyā evateterviṣayacaitanyagatājñāna nivartakatvasya 
vakṣāmāṇatayā nirgamanābhāve vṛtiviṣaya caitanya saṃsargo na sidhyatīti 
bhāvaḥ | tadviparīteti | dūre dṛśyamāno vṛkṣaḥ sannihitavṛkṣa iva 
mahānityāptavākyajanya parokṣajñānaviṣayabhūtādradūrasthavṛkṣagatā 
tasmātparimāṇaviśeṣādviparīto yaḥ parimāṇarūpavikṣepa viśeṣaḥ tasya 
darśanādityarthaḥ | yadi parokṣa jñānaṃ riṣayagatā jñānanivartakaṃ syā 
tadāptavākyajanyāvagamena parimāṇaviśeṣājñānanivṛtyāpatyāviparīta 
parimāṇātmaka vikṣepotyannirmasyāt | upādānābhāvāditi bhāvaḥ ||

śāstrārthaṃ na jānāmītyanubhūtājñānasya tadupadeśānaṃtaraṃ 
nivṛtyanubhavāt | ata evānumeyādau suṣupti vyāvṛtiriti vivaraṇasya 
tadviṣayājñānanivṛtirartha ityuktaṃ tatvadīpane iti | anye tu 
nayanapaṭalaṃ vatpuruṣāśritamevājñānaṃ viṣayāvaraṇaṃ na 
tadatirekeṇa viṣayagatājñāne pramāṇamasti | na ca puruṣāśritasya 
viṣayaṃ gatavikṣepa pariṇāmitvaṃ na saṃbhavati tatsaṃbhave vā 
dūrasthavṛkṣaparimāṇe parokṣa 

p. 147a) 
jñānādajñānanivṛtau viparītaparimāṇa vikṣepo na saṃbhavatīti 
vācyaṃ ||

parokṣajñānena puruṣagatā jñānanivṛtau hetumāha | śāstrārthamiti | 
śāstrārthaṃ na jānāmityanena prakāreṇa yacchāstrārthājñānamanubhūtaṃ 
tasya śāstrārthopadeśānaṃnataraṃ śāstrārthājñānamidānīṃ nivṛtamiti 
nivṛtiranubhūyate | tatra śāstrārtho dvividhaḥ dharmarūpo brahmarūpaśca 
dharmarūpaśāstrārthe upadeśa janyajñānaṃ parokṣameva na tu kadācidadhya 
parokṣaṃ tasya sākṣātkārāyogyatvā tathā ca tatra viṣayagatājñānanivṛti 
prasaktireva nāstīti puruṣagatā jñānameva nivartate iti vaktavyaṃ | itarathā 
tannivṛtyanubhavavirodhāt brahmarūpe ca śāstrārthe | upadeśa janyajñānaṃ 
parokṣaṃ tāvanmātrānnaviṣayāvarakaṃ mūlājñānaṃ viṣayagataṃ nivartate 
mananādi vidhivaiyarthya prasaṃgāt | ataḥ puruṣagatājñānameva nivartata iti 
vaktavyamanyathā tatrāpi tannivṛtyanubhavavirādhādevetibhāvaḥ | 
parokṣajñānasyājñānanivartakatve vivaraṇādi saṃmati āha | ata eveti | 
uktānubhava balādevetyarthaḥ | tadviṣayetyatra tatpadamanumeyādi paraṃ 
suṣuptipadamajñāna paraṃ vyāvṛti padaṃ nivṛti paramiti vyākhyātaṃ 
tatvadīpane | tathā ca anumeyādau viṣayagatā jñānanivṛtyabhāvasya 
vakṣyamāṇatayā tatra puruṣagatājñānanivṛtiranumityādi parokṣajñānena 
jāyata 

p. 147b) 
ityayamarthastatra vivakṣita iti pratīyate ityarthaḥ | ajñānadvaividhyābhāvepi 
pramāmātramajñānanivartakamiti niyamasya na vyabhicāra iti mataṃ darśayati | 
anyetviti | puruṣagatājñānāpekṣavyā anyadviṣayagatamajñānaṃ kiṃ 
viṣayāvaraṇārthamupeyate | kiṃ vā śuktirajatādi vikṣepotyatyarthaṃ nādya 
ityāha | nayanapaṭalavaditi | nayanagatakācādivadityarthaḥ | na dvitīya ityāha | na 
tadatirekeṇeti | viṣayagatājñānābhāvepi vakṣyamāṇa vidhayā vikṣepotpati 
saṃbhavāditi bhāvaḥ | pramāṇābhavo' asiddha iti śaṃkate | na ceti | na 
saṃbhavatīti | puruṣagatājñānasya śuktyādyavachinnacaitanyagatasatvā 
bhāvāditi bhāvaḥ | puruṣagatasyaivājñānasya viṣayagatavikṣepopādānatve 
doṣamāha | tat saṃbhaveveti | puruṣagatājñānasya viṣayagatavikṣepa 
pariṇāmitvaṃ tacchabdārthaḥ | na saṃbhavatīti | viṣayagatājñānasyā 
nabhyupagamātpuruṣagatājñānasya ca āpnopadeśajanya parokṣajñānena 
nivṛtatvācceti bhāvaḥ ||

vācaspatimate sarvasya prapaṃcasya jīvāśritājñānaviṣayīkṛta 
brahmavivartatvena tadvacchuktirajatādeḥ puruṣāśritājñānaviṣayīkṛta 
brahmavivartatvopapateḥ | 
parokṣavṛtyaikāvasthānivṛtāvapyavasthāṃtareṇa

p. 148a) 
viparīta parimāṇavikṣepopapateścetyāhuḥ | apare tu śuktirajatādi 
pariṇāmopapatyāṃjasyādviṣayāvaguṃṭhana 
paṭavadviṣayagatamevājñānaṃ tadāvaraṇaṃ ||

ādyaṃ doṣaṃ pariharati | vācaspatimata iti | śuktirajatādi vikṣepasyājñāna 
pariṇāmatvapakṣe ajñānasya viṣayacaitanyagatatvaṃ vaktavyaṃ 
tasyājñānapariṇāmatvānaṃgīkāra pakṣe tu tasya viṣaya caitanyagatatvaṃ 
nāpekṣitamiti bhāvaḥ | dārṣṭāṃtike brahmapadaṃ śuktyādyavachinna 
caitanyarūpa brahmaparaṃ na tu pūrṇabrahmaparaṃ avachinnacaitanyasyaiva 
śuktirajatādyadhiṣṭhānatvopagamāditi bhāvaḥ viparītaparīmāṇarūpo vikṣepo 
na saṃbhavatītvidvitīyaṃ doṣaṃ pariharati | parokṣa vṛtyeti | 
parokṣajñānādajñānanivṛtiryathā anubhūyate | tathā udāhṛtasthale satyapi 
parokṣajñāne viparīta parimāṇotpatiranubhūyate tathā 
cānubhavadvayānurodhena puruṣāśritasyaiva vā jñānasya viṣayāvarakasya 
ekadeśamaparokṣajñānena vivartata ekadeśāṃtaramanuvartata iti kalpyate na 
tvajñānahaividhyamupagamyane gauravāditi bhāvaḥ | 
avasthāṃtareṇetyanaṃtaraṃ puruṣāśritājñānasyaiveti śeṣaḥ vastu tastu 
parokṣajñānanivartakatvamatepi prativedharahita megha 
parokṣajñānamajñānanivartakaṃ

p. 148b) 
prakṛta ca bhramānurodhena dūratvādi deśa prativaddhatvādāptavākyajanyamapi 
jñānaṃ puruṣagatājñānanivartakaṃ na bhavati | ato na viparīta 
parimāṇonyanupapati śaṃkāvakāśaḥ na catutha satyāptopadeśānaṃtaraṃ 
dūrastha vṛkṣagata parimāṇaviśeṣananānāmityanubhavāpatiriti vācyaṃ | 
satāniścayarūpaparokṣa jñānasya satyapyajñāne 
tadanubhavapratibaṃdhakatvopapaterna ca pramāmātramajñānanivartakamiti 
niyamasya prativadadha parokṣapramāyāṃ vyabhicāra iti vācyaṃ | 
aprativaddhasya pramāviśeṣaṇatvopapateriti bodhyaṃ | evamaprativaddha 
pramāmātramajñānanivartakamiti niyamamanusṛtya tadavyabhicārāya 
parokṣajñānasyājñānanivartakatvamupayāditamidāniṃ tathā niyamo nāsti 
kiṃtu prativaddhāparokṣajñānamevājñānanivartakamato na parokṣajñāna 
vyabhicāra śaṃketi matamavatārayati | aparetviti | loke ghaṭādermṛdādi | 
pariṇāṃmatvasya prasiddhatvā tadvat śuktirajatāderapi pariṇāmatvaṃ sidhyati 
tatpariṇāmi cānvayavyatirekābhyāṃ pariśeṣa sahakṛtānyāmajñānameva 
sidhyati śuktyādeḥ | prātibhāsika rajatādi pariṇāmitvā saṃbhavādajñānasya 
ca viṣayacaitanyagatasya yathā rajatā ||

na ca tathā satyajñānasyāṃtaḥkaraṇopahita sākṣyasaṃsargeṇa tataḥ 
prakāśānupapatiḥ 

p. 149a) 
parokṣavṛtinivartyatvāsaṃbhavaśca doṣa iti vācyaṃ | 
avasthārūpājñānasya sākṣyaṃ saṃsargepi 
tatsaṃsṛṣṭamūlājñānasyaiva śuktimahaṃ na jānāmīti 
prakāśopapateḥ | śuktyāderapi mūlājñānaviṣayacaitanyābhinnatayā 
tadviṣayatvānubhavāvirodhāt | vivaraṇādiṣu mūlājñānasādhana 
prasaṃga eva idamahaṃ na jānāmīti pratyakṣa pramāṇopadarśanācca ||

di vikṣepapariṇāmitvamāṃjasyenopapadyate na tathā puruṣāśritasyopapadyate 
atastadupapatyāṃjasyanurodhena 
viṣayagatamevāvasthārūpamajñānamāstheyaṃ na tu 
puruṣagatamapyavasthārūpamajñānāṃtarī vaiyarthyāt | mānābhāvācceti 
bhāvaḥ | yadyapi puruṣāśritasyāpyajñānasya puruṣamaparityajyaiva 
dīrghaprabhānyāyena vṛtidvārābahirnigatyaviṣayacaitanyamāśritasya rajatādi 
pariṇāmitvamupapadyate tathāpi sā upapatirnājasī 
mūlājñānavadavasthājñānasyāpi niṣkriyatvena 
prabhānyāyānavatārādityabhipretpariṇāmopapatyāṃjasyādityuktaṃ | tathā 
satīti | viṣayāvarakājñānasya viṣayagatatve satve satītyarthaḥ | tata iti | paṃcamī 
sākṣiṇa

p. 149b) 
ityarthaḥ | asaṃbhavaśceti | parokṣavṛterviṣayadeśe nirgamanābhāvāditi bhāvaḥ 
ādyadoṣaṃ pariharati avasthārūpājñānasyeti | śuktiṃ na 
jānāmītyādyanubhavasya nāvasthājñānaṃ viṣayagataṃ viṣayaḥ kiṃ tu 
mūlājñānaṃ tasyaiva sākṣisaṃsṛṣṭatvādityarthaḥ | nanu mūlājñānasya 
brahmaviṣayakatvāt kathaṃ tasya śuktiviṣayakatvānubhavaḥ saṃbhavati | 
avasthā'jñānasya vā kathaṃ śuktiviṣayakatvānubhavassaṃbhavati | tasyāpi 
śuktyavachinnacaitanyamātraviṣayakatvāt | śukteravasthā'jñānaviṣayacaitanya 
tādātmyena śuktiviṣayakatvānubhavo na virudhyata iti 
cetulyamutaramityabhipretyāha | śuktyāderapīti | abhinnatayeti | jaḍamātrasya 
mūlājñānaviṣayacaitanyedhyastatayā śuktyāderapi tatādātmyarūpaṃ 
tadabhinnatvamastīti bhāvaḥ | śuktiṃ na jānāmītyādyanubhavasya 
mūlājñanaviṣayakatve vivaraṇādi saṃmatimāha | vivaraṇādiṣviti | nanu 
mūlājñānasādhanaprakaraṇe' ahamajña ityākaro yonubhavaḥ pradarśitassa 
eva mūlājñāna sādhaka | idamahaṃ na jānāmītyanubhavastu avasthājñāna 
viṣayaka eva na ca prakaraṇavirodhaśśaṃkanīyaḥ śuktirajatādi 
lakṣaṇapariṇāmopapate ye avasthājñānasyāpi sādhanīyatvena 
mūlājñānasādhanaprakaraṇepi prasaṃgā tatsādhanopapateḥ | yathādradaṃ na 
jānāmītyanubhavastatadviṣayāvachinna-

p. 150a) 
caitanyā'jñānagocaraḥ eva mahamajñastatvaṃ na jānāmītyanubhavo 
mūlājñānagocara iti dṛṣṭāṃtavidha ||

ahamajña iti sāmānyato'jñānānubhava eva mūlājñānaviṣayaḥ 
śuktimahaṃ na jānāmītyādi viṣayaviśeṣāliṃgitā 
jñānānubhavastvavasthājñānaviṣaya iti viśeṣābhyupagamepi avasthā 
avasthāvatorabhedena mūlājñānasya sākṣisaṃsargādvā 
sākṣiviṣayacaitanyayorvāstavaikyādvā viṣayagatasyāpyavasthājñānasya 
sākṣiviṣayatvopapateḥ parokṣajñānasyājñānānivartakatvepi 
tatastannivṛtyanubhavasya satāniścayarūpapakṣavṛtipratibaṃdhaka 
prayuktā 
nanubhavanibaṃdhanabhrāṃtitvopapaterapararokṣajñānasyaivā-
jñānanivartakatva niyamābhyupagamādityāhuḥ | nanu nāyamapi niyamaḥ 
avidyāhaṃkāra sukhaduḥkhādi taddharma pratyakṣasyājñāna 
nivartakatvānabhyupagamāditi cet

p. 150b) 
na avidyādi pratyakṣasya sākṣirūpatvena 
vṛtirūpāparokṣajñānasyāvaraṇaṃ nivartakatvaniyamānapāyāt ||

yā mūlājñānasādhanaprastāvepi viṣayaviśeṣāliṃgitājñānānubhava 
pradarśanopapateśca tasmādidaṃ na jānāmītyādyanubhavānāṃ 
mūlājñānaviṣayakatve pramāṇābhāvadavasthājñānaviṣayakatvasyaiva 
tatsādhanārthatayā vaktavyatvācca tasya viṣayagatatve siddhe 
sākṣisaṃsargābhāvānna tadanubhavassaṃbhavatītyāśayavatī 
śaṃkāmanuvadati | ahamajña ititi | viṣayagatājñānasya sākṣiṇā 
sahasākṣātsaṃbaṃdhābhāvepi paraṃparāsaṃbaṃdha 
saṃbhavānnatadanubhavānupapatiriti pariharati | avasthāvasthāvatoriti | abhedeneti | 
tādātmyamabhedaḥ | tathā ca 
sākṣisaṃsṛṣṭamūlājñānāvasthātvādviṣayagatā jñānasya 
mūlājñānadvārā sākṣi saṃsarga ityarthaḥ | sākṣīti | sākṣi 
caitanyasyāvasthājñānāśrayaviṣayacaitanyasya ca vastuta 
ekatvāddhastatassākṣyabhinnacaitanyāśrita taṃ sākṣiṇā saha 
viṣayagatājñānasya saṃsarga ityarthaḥ | yaduktaṃ parokṣavavṛtau 
vyabhicārāditi | tannā'parokṣajñānasyājñānanivartakatvābhyupagamena 
tathā niyamānabhyupagamā tathā niyame hyabhyupagame paraukṣavṛtau 
vyabhicāradoṣo bhavet | nanu tarhi śāstrārthaṃ

p. 151a) 
na jānāmītyanubhūtājñānasya tadupadeśānaṃtaraṃ tannivṛtyanubhavavirodha 
iti netyāha | parokṣajñānasyeti | tata iti | parokṣajñānādityarthaḥ 
bhrāṃtitvopapateriti | na cātra bādhakābhāvāt kathaṃ bhrāṃtitva kalpanamiti 
vācyaṃ | viṣayagatājñānāpekṣayā 
puruṣagatānaṃtāvasthājñānāṃtarakalpanā gauravasya bādhakasya satvāditi 
bhāvaḥ | kathaṃ tarhi pramāṇavṛtīnāṃ tannivartakatvābhyupagamastatrāha | 
aparokṣajñānasyaiveti | na tu 
parokṣajñānasādhāraṇapramāṇajñānamātrasyāto na parokṣajñāne 
vyabhicāra ityeva kārābhiprāyaḥ | taddharmeti | tacchabdohaṃkāraparaḥ 
anabhyupagamāditi | avidyāhaṃkārādīnāṃ svasatākālebhana niyamena 
teṣāmāvaraṇānaṃgīkārādityarthaḥ | niyamasya saṃkocaṃ vadan pariharati neti 
||

atha koyaṃ sākṣī jīvātirekeṇa vyavahriyate | atroktaṃ kūṭastha dīpe | 
dehadvayādhiṣṭānabhūtaṃ kūṭasthacaitanyaṃ svāvachedakasya 
dehadvayasya sākṣādīkṣaṇānnirvikāratvācca sākṣītyucyate laukepi 
hyaudāsīnyabodhābhyāmeva sākṣitvaṃ prasiddhaṃ yadyapi jīvasya 
vṛtayaḥ saṃti dehadvayanāsikāstathāpi ||

p. 151b) 
sukhādi dharmiṇohaṃkārasya sākṣipratyakṣaviṣayatvoktyā 
ahamarthajīvāpekṣayābhinnastatsākṣīnirdiṣṭaḥ sukhādi 
dharmiṇohaṃkārasyaiva loke jīvatva prasiddhestathā ca yoryajīvabhinna sākṣī 
vyavahriyate sa nāsti mānābhāvādityākṣipati | atheti | yassākṣījīvātirekeṇa 
vyavahriyate | ayaṃ ka iti saṃbaṃdhaḥ kiṃ śabdo ākṣepārthaḥ | 
nirvikāratvācceti nanu draṣṭṛtvaṃ dṛṣṭikriyākartṛtvaṃ nirvikāratvaṃ ca 
kartṛtvādi vikārarāhityaṃ tathā ca tayoḥ parasparavirodha iti cenna dṛṣṭisvarūpa 
eva kūṭasthe tatkartṛtvasya sākṣāddraṣṭari saṃjñāyāmiti sūtrānusāreṇa 
sākṣiśabdātpratītasya savitari prakāśātmake prakāśata iti prakāśa 
kartṛtvavadupacāramātratvātsākṣātpadāddraṣṭayārthe itiḥ pratyayo bhavati 
sākṣipadasya saṃjñātva iti sūtrārthaḥ | nanu sākṣipadāt sākṣilakṣaṇaṃ 
boddhatvamātraṃ pratīyate na tu nirvikāraśyamaudāsīnyamapi tatkathaṃ 
sākṣilakṣaṇe nirvikāratvamapi prakṣipyate | tatrāha | lokepi hīti | 
apiśabdavyākhyānamavadhāraṇaṃ tacca audāsīnya boddhatvayoḥ pratyekaṃ 
lakṣaṇatva śaṃkā vyavachedārthaṃ hi śabdavyākhyānaṃ prasiddhapadaṃ loke 
hi

p. 152a) 
dvayorvivadamānayossatostābhyāmanyastayorvivādasyāparokṣatayā voddhā 
udāsīnaśca yo bhavati'sassākṣītyucyate | ataḥ 
udāsīnatvaviśeṣaṇamāvaśyakaṃ audāsīnyamātramukta vivādasthale 
staṃbhāderapyastīti taddhāraṇāya boddhatva viśeṣaṇamiti maṃtavyaṃ 
sthūlasūkṣmātmaka dehadvayāvachinnaṃ svāvachedakahadvaya 
bhāsakacaitanyaṃ sākṣīti yaduktaṃ | na tatsaṃbhavati | tathā bhūtacaitanye 
mānābhāvāt | na ca tadabhāva deha dvayāvabhāsā siddhiriti vācyaṃ | 
prakāśātmakāṃtaḥkaraṇavṛtibhireva tatsiddheriti matvāśaṃkate | yadyapīti | 
jīvapadamahaṃkārātmakāṃtaḥkaraṇaparaṃtitya caitanyasyānaṃgīkārapakṣe 
jaḍāhaṃkārātirikta jīvābhāvāt | vṛtīnāmaṃtaḥkaraṇapariṇāmatāyāḥ 
kāmaḥ saṃkalpa ityādi śruti siddhatvācceti bodhyaṃ vṛtīnāṃ 
dīpādivatprakāśātmakatvepi tāsāṃ jaḍatvāddehadvayābhāsakatvaṃ na 
saṃbhavati svaprakāśanityacaitanyābhyupagame tu tatpratibiṃbayuktānāṃ 
tāsāṃ dehadvayānubhavarūpatvaṃ saṃbhavati atastādṛśa 
caitanyamupeyamityabhiprāyeṇāha tathāpīti ||

sarvataḥ prasṛtena svāvachinnena kūṭastha 
caitanyeneṣatsadābhāsyamevadetvadvayaṃ jīvacaitanya

p. 152b) 
rūpa pratibiṃba garbhāṃtaḥkaraṇāddhichidya 
vichidyodgachadbhirvṛtirjñānairbhāsyate | aṃtarālakāle tu 
sahavṛtyabhāvaiḥ kūṭastha caitanyenaivabhāsyate | ata 
evāhaṃkārādīnāṃ sarvadāprakāśa 
saṃsargātsaṃśayādyagocaratvaṃ ||

kiṃ ca vṛtīnāmaṃtarāladaśāsudehadvayasyāspaṣṭaṃ bhānaṃ 
dehadvayagocara vṛtīnāṃ sadbhāvakāletvahaṃkartāsthūlohamityādi 
rūpeṇaspaṣṭaṃ bhānatityanubhavasiddhaṃta tannāspaṣṭabhānopapataye 
vṛttijñānātiriktaṃ nityasākṣicaitanyamupeyamityāśayenāha | sarvataḥ 
prasṛteneti | vyāptenetyarthaḥ dehadvayaṃ kūṭastha caitanyena īṣatsadābhāsya 
mānameva vṛtijñānaiḥ sphuṭamavabhāṣyata iti saṃbaṃdhaḥ jīva caitanyarūpo 
yaḥ pratibiṃbastadgarbhā tadyuktādityarthaḥ | anenāṃtaḥkaraṇapratibiṃbo 
jīvaḥ biṃbacaitanyarūpaḥ kūṭasthaḥ sākṣīti jīvasākṣiṇorbhedo darśitaḥ 
yathāgnitaptāyaḥ piṃḍādudgachaṃto visphuliṃgāḥ sāgnaya evodgachaṃti | 
evaṃ caitanya pratibiṃbopetādaṃtaṣkaraṇādutpadyamāna'vṛtayopi 
tatpratibiṃbagarbhā evotpadyaṃte atastāsāṃ dehādyanubhava rūpatvaṃ 
saṃbhavatīti sūcayitumaṃtaṣkaraṇasya 

p. 153a) 
pratibiṃbagarbhatvamuktaṃ jāgradavasthāyāṃ dehadvayasya sākṣi 
caitenyamātrādaspaṣṭatayābhānāvasaraṃ darśayituṃ vichidyavichidyetyuktaṃ | 
tamevāvasaraṃ spaṣṭamāha | aṃtarālakāle tviti tu śabdasya 
vyākhyānamevakāraḥ dehadvayaṃvṛtyabhāvaiḥ sahā'vabhāsyata iti 
saṃbaṃdhaḥ vṛtyabhāvairityasya vṛtīnāṃ dhvaṃsairityarthaḥ | upalakṣaṇaṃ 
caitat vṛtīnāmutpatibhiḥ vṛtibhedaiśca sahetyarthaḥ | ayaṃ bhāvaḥ 
nityacaitanyānabhyupagame vṛtyutpati vināśa tadbhedāderaparokṣatayā bhānaṃ 
na syāt svotpati vināśayoḥ svagrāhyatvāsaṃbhavāt 
vṛtigocarāparokṣavṛtīnāṃ niraśiṣyamāṇatayā 
tayortṛtyaṃtaragrāhyatvāsaṃbhavācca | tasmādvṛtināśādi sākṣitayāpi 
nityacaitanyamupeyamiti | atraivopapatyaṃtaraṃ darśayati | ata eveti | 
nityacaitanyarūpasākṣisadbhāvādevetyarthaḥ | ahaṃkāraprāṇaśarīrādīnāṃ 
yogyataddharma sukhaduḥkhādīnāṃ ca sadāhaṃkārādi satākāle 
saṃśayādinivṛtilakṣaṇaphalabhāktaṃ tāvadanubhavasiddhaṃ na hi kadācidapi 
ahamāsaṃ na vā ahaṃ vartena vā ahaṃ prāṇiminavāhahaṃ brāhmaṇo na 
vetyādi prakāreṇāhaṃkārā hi satāsaśayaḥ | kasyacidapyasti tacca teṣāṃ 
sadāprakāśasaṃsargavinā na saṃbhavati | ghaṭādīnāṃ 
prakāśasaṃsargadaśāyāmeva saṃśayādyagocaratva darśanāt sadāprakāśa 
saṃsargitvaṃ tva'haṃkārādīnāṃ janyajñānapakṣe na saṃbhavati | 
teṣāmutpati vināśavatvāt 

p. 153b) 
prāyeṇa bāhyaviṣayagocaratvācca tasmādahaṃkārādīnāṃ 
sadāsaṃśayādyagocaratva nirvāhāya teṣāṃ sadāsvāṃkṣi 
caitanyarūpaprakāśasaṃsargo vācya iti bhāvaḥ ||

anya jñānadhārākālīnāhaṃkārasyaitāvaṃtaṃ kālamidamahaṃ 
paśyannevāsamityanusaṃdhānaṃ ca na ca kūṭastha prakāśite kathaṃ 
jīvasya vyavahāra smṛtyādikamiti śaṃkyaṃ | anyonyādhyāsena 
jīvaikatvāpatyākūṭasthasya jīvāṃtaraṃgatvāt | na ca jīvacaitanyameva 
sākṣī bhavatu kiṃ kūṭastheneti vācyaṃ ||

sākṣisadbhāve upapatyaṃtaramāha | anyajñāneti | ahaṃkāragrahaṇaṃ 
dhārāṃtargatavṛtīnāmapyupalakṣaṇaṃ nityānubhavarūpasākṣyanaṃgīkāre 
divyamaṃgala śrīkṛṣṇamūrtigocaravṛti saṃtati | kālīnāhamarthasya tatkālīna 
vṛttīnāṃ ca tatkāle janyānubhavāsaṃbhavai na saṃskārā 
saṃbhavādutaratrānusaṃdhānaṃ na syānna hi dhārākāle | ahaṃkāragocaro 
vā pratyekaṃ vṛtti gocaro vā janyānubhavassaṃbhavati dhārāvicheda 
prasaṃgādvṛti saṃtaterichā ghaṭita sāmagrīkatvena tadvichedāsaṃbhavācca 
tasmādanyajñānadhārā kālīnāhamarthādi sākṣitayā

p. 154a) 
nityānubhavo vācya iti bhāvaḥ | anusaṃdhānaṃ ceti saṃgachata iti śeṣaḥ | nanu 
sākṣi caitanyenānubhūtāhamartha tadvṛtīnāṃ kathamahaṃ paśyannevāsumiti 
ssaraṇaṃ jīvasya saṃbhavati | ahamartha bhūtapratibiṃba jīvāpekṣayā 
biṃbabhūtasya kūṭasthacaitanyātmaka sākṣiṇye bhinnatvādanyānubhūte arthe 
anyasya smaraṇā yogāditi śaṃkate | na ca kūṭastheti | 
svenasvatādātmyāṣannaina vā anubhūtārthe svasya smaraṇaṃ 
bhavatītyaṃgīkārānnāti prasaṃgaḥ na hi devadatta yajñadatta jīvayoḥ 
parasparaṃ tādātmyamasti | yena devadatānubhūterthe yajñadattasya 
smaraṇaprasaṃga iti doṣo bhavedityāśayena pariharati | anyonyādhyāseneti | 
tādātmyādhyāsenetyarthaḥ | jīvasya kūṭasthe kalpitatvasya prāgeva nirūpe 
tatvāditi bhāvaḥ na caivamapi sarvadeheṣu sākṣiṇa ekatvāddevadata 
sākṣiṇānubhūtadevadatāhaṃkārādiṣu 
yajñadatvāderapyanusaṃdhānaprasaṃgaḥ yajñadatāderapi devadatasākṣiṇye 
bādhyastatayā tadaikatvāpatessatvāditi vācyaṃ | dehadvayarūpāvachedaka 
bhedena tatajjīvatādātmyāpanna sākṣiṇobhedābhyupagamāt | 
evamavachedakabhedena sākṣibhedaṃ jñāpayitumeva svāvachedakasyeti 
viśeṣaṇaṃ pūrvamavadatamiti bodhyaṃ | nanvastu jīvakūṭastha nāmaka 
caitanyadvayaṃ tathāpi jīva eva sākṣī kiṃ na syāditi 

p. 154b) 
śaṃkate | na ceti | kiṃ kūṭastheneti kiṃ kūṭasthasya sākṣitvenetyarthaḥ | na tu 
kūṭasthasyaivākṣepaḥ tasya sādhitatvāt ||

laukika vaidika vyavahārakartustasyodāsīna draṣṭatvāsaṃbhavena 
sākṣīcetākevalo nirguṇaśceti śrutyukta sākṣitvāyogāt tayoranyaḥ 
pippalaṃ svāddhatyanaśnanyo abicākaśītīti karmaphala 
bhokturjīvādudāsīna prakāśarūpasākṣiṇaḥ pṛthagāmnānācceti | 
nāṭakadīpepi nṛtyaśālāstha dīpadṛṣṭāṃtena sākṣījīvā dvivicya 
darśitaḥ | tathāhiḥ | nṛtyaśālāsthito dīpaḥ prabhuṃ sabhyāṃśca 
nartakīṃ | dīpayedaviśeṣeṇa tadabhāvepi dīpyate | tathā 
cidābhāsaviśiṣṭāhaṃkārarūpaṃ jīvaṃ 
viṣayabhogasākalpavaikalpābhimānaprayuktaharṣaviṣādavatvānnṛtyābhi
māni prabhutulyaṃ ||

udāsīnāsyaiva loke sākṣitvasya prasiddhatvāt tadanurodhena 

p. 155a) 
śrutyanurodhena ca kūṣasthasyaiva sākṣitvaṃ na jīvasyeti pariharati | laukiketi | 
sākṣiṇo lakṣaṇamāha śrutiḥ cetākevala iti | cetāvodvā kevalaḥ akartā udāsina 
iti yāvat jñānādi guṇaka ātmeti vaiśeṣikādi mataṃ śrutiḥ svayameva 
nirākaroti | nirguṇaśceti | madhyamaparimāṇassakriya ātmeti digaṃbaramata 
nirāsārthaścakāraḥ niṣkriyaścetyarthaḥ sākṣiṇo jīvādbhinnatve śrutimapyāha 
tayoranyā iti jīvakūṭasthayormadhye kūṭasthādanyo jīvaḥ pippalaṃ 
karmaphalaṃ svāduyathā bhavati tathā atibhu"nkte śarīrasyāśvatthavṛkṣatvena 
nirūpitatvātkarmaphalasya pippallatvena nirūpaṇamiti draṣṭavyaṃ svāddhiti 
viśeṣaṇaṃ puṇyaphalābhiprāyaṃ jīvādanyaḥ kūṭasthaḥ anaśran aśanaṃ 
karmaphalabhogamakurvannabhicākaśīti abhi ābhimukhyenāparokṣatayā 
cākaśīti budhyādi sākṣitayā prakāśata iti yāvat | atrānaśrannityanena 
bhokṛtve niṣiddhe sati kartṛtvamapi niṣaddhaṃ bhavati | tathā cāna 
śrannabhicākaśītīti padābhyāmudāsīnatve sati boddhatvarūpaṃ sākṣitvaṃ 
pradarśitamityarthaḥ | kūṭastha dīpe nirūpitassākṣī anyatrāpi dṛṣṭāṃta 
viśeṣa pūrvakaṃ suṣupti sādhāraṇo nirūpita ityāha | nāṭakadīpepīti | 
dṛṣṭāṃta pratipādakaṃ tatratyaślokaṃ paṭhati | nṛtyaśālāsthita iti | prabhuṃ 
nṛtyābhimāninaṃ saṃbhyāṃstatparisaravartinaḥ aviśeṣeṇeti | dīpohi

p. 155b) 
vṛddhiṃ prāpya prabhuṃ prakāśayati | madhyamāvasthāṃ prāpyasabhyān | tato 
nikṛṣṭāvasthāṃ prāpyanartakīmiti prakāśatāratamyānusāreṇa 
vṛdhyādivikāraṃ prāpya na dīpapyet | kiṃ tu ekarūpeṇaiva sthitassan 
prakāśayedityarthaḥ | idaṃ ca viśeṣaṇaṃ dārṣṭāṃtike nirvikārasya 
kūṭasthasya sākṣitvajñāpanārthamiti maṃtavyaṃ | tadabhāvepīti | 
prabhusabhyādyabhāvepītyarthaḥ | ahaṃkāraḥ prabhuḥ sabhyāviṣayā 
nartakīmatiḥ tālādidhārīṇyakṣāṇi dīpassākṣyavabhāsaka iti dārṣṭāṃtika 
saṃgrāhakaṃ ślokaṃ manasi nidhāyāha | tatheti jīvasya nṛtyābhimāni 
prabhutulyatvakalpanāprayojakaṃ sāmyamāha | viṣayeti 

tatparisaravartitvepi tadrāhityātsabhyapuruṣatulyānviṣayānnānāvidha 
vikāravartitvānnartakī 
tulyāṃdhipaṃcadīpayansuṣuptyādāvahaṃkārādyabhāvepi 
dīpyamānaścidābhāsaviśiṣṭāhaṃkārarūpajīvabhramādhiṣṭhāna 
kūṭasthacaitanyātmāsākṣī evaṃ jīvādvivaicitoyaṃ sākṣīna 
brahmakoṭirapi kiṃ tvasmṛṣṭajīveśvara vibhāgaṃ caitanyamityuktaṃ 
kūṭasthadīpe ||

p. 156a) 
nṛtyasākalpavaikalpaprayukta harṣādimatvaṃ prabhorabhimānapadena sūcitaṃ | 
yathā sabhyāḥ prabhuparisaravartinaḥ tathā rūpādayo viṣayāḥ 
jīvaparisaravartinastathā ca viṣayāṇāṃ sabhyasāmyāt sabhyatva kalpanaṃ 
yuktamityāśayenāha | tatparisaravartitvepīti | tatpadaṃ jīvaparaṃ nanu 
jīvaparisaravartināmapi viṣayāṇāṃ jīvavat prabhutulyatvameva kuto na kalpyata 
ityāśaṃkya tatprayojakābhāvādityāśayenāha | tadrāhityāditi | 
prabhutulyatvakalpakaharṣaviṣādāderabhāvādityarthaḥ | yadvā viṣayāṇāṃ 
sabhyapuruṣasāmyamāha | tadrāhityāditi | buddhernartakī sāmyamāha | 
nānāvidheti | yathā tālādidhāriṇaḥ puruṣāḥ nartakī manuvartaṃte 
evamiṃdriyāṇyapi dhiyamanuvartaṃta ityanena sāmyena iṃdriyāṇāṃ 
tālādidhāripuruṣasāmyaṃślokopātaṃ dhiyaṃ cetyatravaśabdārthaḥ 
jīvādīnāmavabhāsaka sākṣīdīpatulya iti caramapādārthaḥ taṃ saṃgṛhṇāti 
dīpayannityādinā | prakāśayannityarthaḥ | dīpayannityataḥ 
prākajāgradādāvitiśeṣaḥ nāṭakadīpe nirūpitaḥ sākṣīkūṭastha 
dīpoktakūṭastha eva nānya ityāśayenāha | cidābhāsaviśiṣṭeti | kūṭastha dīpe 
hi jivabhramādhiṣṭanabhūtakūṭastha caitanyaṃ jīvāderavabhāsakamityuktaṃ | 
nāṭakaṭīpe ca | cidābhāsaviśiṣṭāhaṃkāraṃ jīvaṃ kalpayitvātadavabhāsaka 

p. 156b) 
caitanyaṃ sākṣītyuktaṃ tataśca tatrokta kūṭastha evānna sākṣītvavagamyate | 
aṃtaṣkaraṇapratibiṃbarūpa jīvādhiṣṭhānatvatadavabhāsakatvādi niśasāmyā 
tathā ca nāṭakadīpaṃpi nṛtyaśālāstha dīpadṛṣṭāṃtena sākṣī 
jīvāddivicyadarśita iti pūrvagraṃthe kūṭasthadīpe yasmākṣījīvādbhedena 
darśitassa eva nāṭakadīpepi tato bhedena darśita iti vivakṣitārthassiddha iti 
bhāvaḥ sākṣī yathā jīvakoṭirna bhavati | jīvasya udāsīnatvābhāvā tathā 
īśvarakoṭirapi na bhavati jagatsṛṣṭiniyamanādi vyāpāra kartustasya udāsīnatvā 
bhāvādīśvarasya parokṣatayā | jīvaṃ pratibudhyādi sākṣitayānityāparokṣa 
sākṣirūpatvāsaṃbhavāccetyāśayenāha | evaṃ jīvāditi | 
brahmapadamāśvaraparaṃ nat dīsīna caitanyaparaṃ | kastarhi sākṣīti pṛchati | 
kiṃtviti | uttaramaspṛṣṭeti | uktamiti | iti śaivapurāṇeṣu kūṭasthaḥ pravivecitaḥ 
jīveśatvādi rahitaḥ kevalaḥ svaprabhaḥ śiva iti ślokenetiśeṣaḥ 
jagadrūpatvamādipadārthaḥ | kevala udāsīnaḥ śivaḥ śuddhaḥ 
paramātmetyarthaḥ ||

tatvapradīpikāyāmapi śavalite saguṇe parameśvare kevalo nirguṇa iti | 
viśeṣaṇānupapateḥ sarvapratyag bhūtaṃ viśuddhaṃ 

p. 157a) 
brahmajīvābhedena sākṣīti pratipadyata iti nivaditaṃ | kaumudyāṃ tveko 
devaḥ sarvabhūteṣu gūḍhaḥ sarvavyāpī 
sarvabhūtāṃtarātmākarmādhyakṣaḥ sarvabhūtādhivāsaḥ 
sākṣicetākevalo nirguṇaśceti devatvādi śrutaḥ parameśvarasyaiva 
rūpabhedaḥ kaścijjīva pravṛtinivṛtyoranumaṃtā svayamudīsīnaḥ 
sākṣīnāma ||

īśvaratvādi dharmarahitaścidātmaivānyatrāpi sākṣitvenokta iti 
saṃvādārthamāha | tatvapradīpikāyāmapīti | sarveṣāṃ 
jīvānāmaṃtaḥkaraṇagata citpratibiṃbātmakānāṃ 
pratyagbhūtamadhiṣṭhānatayā āṃtaraṃ svarūpabhūtaṃ viśuddhaṃ 
jīvatveśvaratva jagadūpatvarahitaṃ brahmajīvābhedena 
tatajjjivādhiṣṭhānatvādeva tatajjīvatādātmyāpatyāpratiśarīraṃ prāptabhedaṃ 
satsākṣīti pratipadyate | iti śabdaḥ prakāravāghīsatsākṣitvamāha tathā ca 
sākṣitvaṃ pratipadyate | parameśvarasyaiva kaścidrūpabhedaḥ sākṣīnāmakutaḥ 
devatvādi śruternatvīśvara vilakṣaṇaḥ sākṣīdevatvādi 
śrutivirodhādityevakārārthaḥ devatvādītyādi padena 
sarvabhūtāṃtarātmatvādi dharmāgṛhyaṃte | etaduktaṃ bhavati | devatvādayo 
dharmāḥ śrutismṛtyādiṣu parameśvara dharmatvena prasiddhā iti nānyasya 

p. 157b) 
sākṣitvaṃ devatvādi śravaṇavirodhāt | yadyapi devatvaṃ hiraṇyagarbhedrādi 
jīva sādhāraṇaṃ 
tathāpītaradharmāṇāmīśvarāsādhāraṇatvāddevatvamapīśvara gatameva 
grāhyamiti bhāvaḥ | parameśvarasya śivaviśvātmanā prāptaṃ bhedaṃ 
nirācaṣṭe | eka iti | biṃbabhūtasya parameśvaresya mūrtibhedena śivaviṣṇu 
saṃjñānatvīśvarabhedostītyarthaḥ | tathā ca śrutyaṃtaraṃ śāsvataṃ 
śivamacyutamiti | acyuta padasya viṣṇaurūḍhatvāt āvayoraṃtaraṃ nāsti 
śabdairarthaijagatyata ityādi smṛtayopyatra śataśo draṣṭavyāḥ śrutau 
sarvabhūteṣvityanaṃtaraṃ vartata iti śeṣaḥ | tathā ca smṛtiḥ īśvaraḥ 
sarvabhūtānāṃ hṛddeśerjjanatiṣṭhatīti | tarhi kimiti sarveṣāṃ nopalabhyate | 
tatrāha gūḍha iti | tathā smṛtirtāhaṃ prakāśaḥ sarvasya yogamāyā samāvṛta 
iti | śrīkṛṣṇotrāhaṃ śabdārthaḥ prakāśaḥ prakāśamāna ityarthaḥ | 
paramātmano bhūteṣu avasthānābhyupagamedhikaraṇa bhedā tasyāpi bhinnatva 
śaṃkāsyātāṃvārayati | vyāpīti | vyāpitvepi nabho vadvastuto jīvabhinnatvaṃ 
vārayati | sarvabhūtāṃtarātmeti | sarvabhūtānāṃ brahmādistaṃvaparyaṃta 
saṃghātānāmaṃtaravasthita ātmāsarvajīvasvarūpa iti | yāvat | parameśvarasya 
karmakartṛjīvābhinnatve tasyāpi tatkartṛtvasyāditi netyāha | karmādhyakṣa iti | 
jīvakartṛkarmaṇāṃ sākṣīnasvaya tatkartetyarthaḥ jīvaparamātmanoraupādhika-

p. 158a) 
bhedena dharmavyavasthā saṃbhavatīti bhāvaḥ | sarvabhūteṣvityādinā 
paramātmāpekṣayābhedena bhūtānāṃ nirde ||

sa ca kāraṇatvādi dharmānāspadatvādaparokṣo 
jīvagatamajñānādyavabhāsayaṃśca jīvasyāṃtaraṃgaḥ suṣuptyādau ca 
kāryakāraṇo parame jīvagatā jñānamātravyaṃjakaḥ prājña śabditaḥ 
||

śātasya sadvitīyatvamāśaṃkyāha | sarvabhūtādhivāsa iti | adhi 
uparivasaṃtyasmin bhūtānītyadhivāso' adhiṣṭhānaṃ sarveṣāṃ 
bhūtānāmadhivāsassarvabhūtādhivāsaḥ na cādhiṣṭhānātirekeṇaropitānāṃ 
pṛthak satvamastītinādvitīyatva virodha iti bhāvaḥ | na kevalaṃ 
jīvagatakarmaṇāmeva sākṣī kiṃ tu jīvānāmapītyāśayenāha | sākṣīti | 
avaśiṣṭā śrutiḥ prāgeva vyākhyātā anumaṃtānairaṃtaryeṇa 
boddhāsvayamiti | jīve vyāpāravatyapi svayaṃ tadrahitaḥ 
rūpaviśeṣasākṣilakṣaṇamuktā sākṣipadaṃ tatra vartayati | sākṣī nāmeti | 
nāmapadaṃ śrutiprasiddhi dyotakaṃ | nanu sākṣījīvasyāparokṣaḥ 
tasyājñānāṃtaṣkaraṇādyanubhavarūpatvāṃgīkārāt | īśvarastu nityaṃ 
parokṣaḥ kāraṇatvasarvajñatva sarvaniyaṃtṛtvāderjīvaṃ pratyayogyatvena 
tadviśiṣṭa biṃbacaitanyarūpeśvarasyāyogyatvāditi cenna |

p. 158b) 
tasya rūpaviśeṣatvāṃgīkāreṇāparokṣatvopapaterityāśayenāha | sa ceti na 
ceśvarasyaitādṛśarūpabhedemānānāvaḥ śaṃkanīyaḥ ekodeva iti maṃtrasya 
anaśrananyo abhicākaśīti maṃtrabhāgasya ca udāsīne parameśvararūpabhede 
mānatvāt | kāraṇatvādi dharmāspade ceśvare sṛṣṭivākyānāṃ 
sarveṣāmevamānatvāditi bhāvaḥ | sa ca jīvasyāparokṣoṃ aṃtaraṃgaśceti 
saṃbaṃdhaḥ ubhayatra hetumāha | jīvagatamajñānādyavabhāsayanniti | 
aṃtaḥkaraṇa taddharma sukhaduḥkhādi saṃgrahārthamādipadaṃ 
sākṣicaitanyamajñānādyavabhāsanudvārā ahamajñaḥ ahaṃ 
sukhīduḥkhītyādi vyavahāranirvāhakaṃ bhavati | ataḥ sākṣī 
jīva'syāṃtaraṃgaḥ loke rājādi vyavahāra nirvāhakapuruṣe 
rājāṃtaraṃgatvasya prasiddhatvāditi bhāvaḥ | nanu suṣuptyādau 
sākṣyasyāṃtaḥkaraṇatadavṛtyāderuparatatvā tadā cidātmanassākṣitvaṃ na 
syā tathā ca tebhyo vilakṣaṇassākṣī cinmātrohaṃ sadāśiva ityādau 
suṣuptyādāvapi tasya sākṣitva vyavahāra virodha ityata āha | suṣuptyādau ceti | 
tebhyo iti | bhoktrādibhya ityarthaḥ | tadāpi mūlājñānasya sākṣyasya satvānna 
virodha iti bhāvaḥ parameśvarasyaiva rūpaviśeṣātmake sākṣiṇi 
suṣuptyakrāṃtiviṣayakavākyadvayamapi pramāṇamityāśayenāha | 
prājñaśabdita iti 

p. 159a) 
suṣuptiviṣayakavākye utkrāṃtiviṣayakavākye ca prājñaśabdena yathokta 
sākṣiṇa eva pratipāditatvāditibhāvaḥ ||

tadyathā priyayāstriyāsaṃpariṣvakto na bāhyaṃ kiṃcana 
vedanāṃtaramevamevāyaṃ puruṣaḥ prājñanātmanāsaṃpariṣvaktota 
bāhyaṃ kiṃcana vedanāṃtaraṃ prājñenātmanānvārūḍha utsarjan 
yātīti śruti vākyābhyāṃ suṣuptyaktrāṃtyavasthayorjīvabhedena 
pratipāditaḥ parameśvara iti suṣuptyutkrāṃtyadhikaraṇanirṇayopi 
sākṣipara ityupavarṇitaṃ tatvaśuddhāvapi yathedaṃ rajatamiti 
bhramasthale vastutaḥ śukti koṭyaṃtargatopīdamaṃśaḥ pratibhāsato 
rajatakoṭiḥ tathā brahmakoṭireva sākṣīpratibhāsato jīvakoṭiriti | jīvasya 
sukhādi vyavahāre tasyopayoga ityuktvāyameva pakṣaḥ samarthitaḥ ||

nanu suṣuptyutkrāṃtyorbhedenetyadhikaraṇe suṣuptyādi viṣayaka 
śrutigataprājñaśabdasya sarveśvaratva bhūtādhipatitvādi

p. 159b) 
viśiṣṭaparamātmapratipādakatvāyā uktatvātkathaṃ prājñaśabdasya 
udāsīneśvara paratvamata āha | tadyatheti | dṛṣṭāṃta vākye bāhyaṃ rathādi 
vṛtāṃtamātaraṃ grāhakyaṃ? puruṣo jīvaḥ prājñaḥ paramātmā tena 
saṃpariṣvaktaḥ suṣuptyādāvupādhilayādekī bhāvaṃ prāptaḥ bāhyaṃ 
jāgratprapaṃcaṃ kiṃcana kiṃcidapi utkrāṃti vākyamudāharati | 
prājñenātmanānvārūḍha iti anvārūḍho adhiṣṭhitaḥ 
utsarjatvedanāvaśācchabdaṃ kurvan | yāti śarīrādbahirnirgachati | 
utkrāmatītyarthaḥ | avasthayoriti | saptamī pratipādita ityanaṃtaraṃ prājña iti 
śeṣaḥ tathā ca vākyābhyāṃ jīvabhedena pratipāditaḥ prājñaḥ parameśvara 
iti nirṇayopi sākṣi para ityupavarṇitaṃ kaumudyāmiti saṃbaṃdhaḥ 
bṛhadāraṇyaka ṣaṣṭādhyāyo jīvānuvādamātrarūpaḥ na tadatirikteśvara para 
iti pūrvapakṣe prāpte siddhāṃtaḥ tadyathā priyayetyādi vākyayoḥ 
suṣuptyavasthāyāmutkrāṃtyavasthāyāṃ ca puruṣaśabdita 
jīvāpekṣayābhedena parameśvarasya tṛtīyāṃta prājñaśabdena 
vyapadeśānna ṣaṣṭādhyāyo jīvānuvādamātrarūpaḥ kiṃ tu tadati rikteśvara 
pratipādanaparaḥ tatpratipādanaṃ ca lokasiddhajīvānuvādena tasyeśvarābheda 
pratipādanārthaṃ 

p. 160a) 
tathā ca vākyaśeṣo dṛśyate | sa vā eṣa mahānata ātmāyoyaṃ vijñānamaya iti 
yo vijñānamayo jīvasma eṣa mahānātmāpūrṇaḥ paramātmetyarthaḥ iti 
tadadhikaraṇanirṇayaḥ | nanvasya nirṇayasya udāsīneśvara rūpasākṣi 
paratvāpyanupapannaṃ sa vā eṣa mahānata ātmetyetadanaṃtaraṃ eṣa sarveśvara 
eṣa bhūtādhipatirityādinā tasya sarveśvaratvādi guṇajāta pratipādanāditi cenna 
jñeya brahmaprakaraṇagatasarveśvaratvādi vacanasya stuti mātraparatvāditi 
bhāvaḥ | kaumudīkāra matasya saṃvādārthaṃ matāṃtaramupanyasyati 
tatvaśuddhāvapīti | idaṃ rajatamiti bhramasthale rajatābhedena 
pratibhāsamānopīramaṃśaḥ rajatāṃtararbhūto na bhavati rajatavata tasya 
bādhābhāvāt | nāpi śuktāvavāṃtarbhavati tasya śuktyaṃśavadajñātatva 
prasaṃgāt | ato yathā idamaṃśasya vastutaḥ śuktirūpatvaṃ pratibhāsato raja ||

kecitvavidyopādhiko jīva eva sākṣāddraṣṭvatvātsākṣīlokepi hyakartṛtve 
sati draṣṭṛtvaṃ sākṣitvaṃ prasiddhaṃ taccāsaṃgodāsīna prakāśarūpe 
jīva eva sākṣātsaṃbhavati | jīvasyātaḥkaraṇatādātmyāpatyā kartṛ

p. 160b) 
dyāropabhātkepi svayamudāsīna tvāt | ekodeva iti maṃtrastu brahmaṇo 
jīvabhāvāmi prāyeṇa sākṣitva pratipādakaḥ dvāsuparṇeti maṃtro 
guhādhikaraṇanyāyena jīveśvaraubhayaparaḥ ||

nābhinnātvamevaṃ sākṣiṇopi vastugatyā īśvara rūpābhedatvaṃ kalpita 
tallajīvādhiṣṭhānarūpasya sākṣiṇassukhādyanubhavituḥ | ahaṃ 
sukhamanubhavāmītyādi pratibhāsatasta tajjīvābhinnatvaṃ | ato jīvasya sukhādi 
vyavahāre tasya sukhādyanubhavituḥ | jīvaikatvamāpannasyopayoga ityarthaḥ | 
ayameveti sākṣiṇo vastutopi jīvāṃtarbhāve tasya brahmakoṭitvokti virodhāt | 
tasyeśvararūpābhedatvaṃ tatvaśuddhikārābhimatamiti gamyata iti bhāvaḥ | 
jīvasākṣiṇorbhedapakṣānupanyasya tayorabhedapakṣānupanyasyati 
kecidityādinā jīva eva sākṣīti saṃbaṃdhaḥ | natvośvarasya rūpabhedassākṣī 
tatra mānābhāvādityevakārābhiprāyaḥ jīvasya sākṣītvābhyupagame 
hetumāha | sākṣāddraṣṭṛtvāditi | tasyaudāsīnyaṃ sūcayati avidyopādhika iti 
etadeva prapaṃcayituṃ idameva sākṣilakṣaṇaṃ nānyaditi pūrvoktaṃ smārayati | 
lokepi hīti | pūrvaṃ saṃgraheṇokte jīvasyaiva sākṣitvaṃ prapaṃcayati | tacceti | 
sākṣāditi | avidyā pratibiṃba rūpajīvasya

p. 161a) 
svataḥ saṃbhavatītyarthaḥ | anena kḷptasya jīvasyaiva sākṣitva saṃbhave 
tadatirikta sākṣīna kalpanīyaḥ gauravāditi sūcitaṃ | nanu laukika vaidika 
vyavahāra kartuṃ 
raudāsīnyamasiddhamityuktamityāśaṃkyabuddhitādātmyayuktameva 
kartṛtvādikaṃ svatastu udāsinatvamityupagamātasya sākṣitvaṃ 
saṃbhavatītyāha | jīvasyāṃtaḥkaraṇeti | nanvīśvarasya sākṣītvāupagame 
maṃtravirodha ityata āha | ekodeva iti | maṃtrastviti sākṣī tāvajjīvasyāparokṣa 
ityuktaṃ īśvarasya tūdāsīnasyārpyaparokṣatvaṃ na saṃbhavati 
biṃbabhūteśvarasya jīvādaupādhikabhedasatvena jīvaṃ pratijīvāṃtara 
caitanyasyevāparokṣatvāyogādato jīvabhāvāpanna brahmābhiprāyo 
maṃtragatasākṣi pratipādakabhāga iti bhāvaḥ 
īśvararūpabhedasyāparokṣatvānupapati rūpahetuḥ maṃtrastviti tu śabdenokta iti 
dhyeyaṃ | nanu guhādhikaraṇe yathā guhāṃ praviṣṭā iti maṃtro jīveśvaro 
bhayaparaḥ tathā dvāsuparṇeti maṃtropi jīveśvaro bhayapara ityuktaṃ bhāṣye 
tathā ca dvāsuparṇeti maṃtre tayoranyaḥ pippalaṃ svādvatīti vākyaṃ 
jīviṣayamanaśrannanyobhicākaśītīti vākyaṃ parameśvaraviṣayamiti 
paryavasyati tataśca jīvasya sākṣitva pakṣe īśvarasya sākṣitva pratipādake 
nānaśrannanya iti maṃtrabhāgena virodha ityāśaṃkyāha | dvāsuparṇeti maṃtra 
iti | yadā maṃtraḥ jīvaparobhayaparastadāpi na

p. 161b) 
virodhaḥ kaścit ekodeva iti maṃtravat dvāsuparṇeti maṃtrasyāpi 
jīvabhāvāpannaparamātmaparatvādyupagamādityarthaḥ ||

guhādhikaraṇabhāṣyodāhṛtapaiṃgīrahasya brāhmaṇa vyākhyā tena 
prakāreṇa jīvāṃtaḥkaraṇobhaya paroveti na kaścidvirodha ityāhuḥ | anye 
tu satye jīva eva sākṣīnatvasarvagatenāvidyopahitena rūpeṇa 
puruṣāṃtarāṃtaṣkaraṇādīnāmapi puruṣāṃtaraṃ prati 
svāṃtaḥkaraṇabhāsaka sākṣisaṃsasargāviśeṣaṇa pratyakṣatvātateḥ 

nanu grahādhikaraṇa bhāṣyepaiṃgirahasya brāhmaṇamudāhṛtaṃ | taccedaṃ 
brāhmaṇaṃ tayoranyaḥ pippalaṃ svāddhatīti satvaṃ | anaśrannanyo 
abhicākaśīti | anaśrannanyodhi paśyatijñaḥ tvāvetau satvakṣetrajñāviti | anena 
brāhmaṇenādanavākyamaṃtaṣkaraṇaviṣayaṃ anathan vācyaṃ 
kṣejñavisayamiti vyākhyātaṃ na ca brāhmaṇenaiva satvakṣetrajñaparatvena 
maṃtre vyākhyāyamāne kathaṃ bhāṣyakārairasya jīveśvara paratvamuktamiti 
vācyaṃ | tadukteḥ kṛtvā ciṃtāmātratvena virodhānāvā tathā 
cāṃtaṣkaraṇapratibiṃbarūpopadipaiṃgi

p. 162a) 
brāhmaṇābhimataḥ kṣetrajñaḥ syātadā tasyaivā na śrannitivākyoktaṃ 
sākṣitvaṃ syānnāvidyāpratibiṃbasya tathā cāvidyāpratibiṃbarūpasya 
brahmasvabhāvasya jīvasya sākṣitvapakṣaḥ 
paiṃgibrāhmaṇanirṇitārthakadvāsuparṇeti maṃtrabhāgaviruddhaḥ 
prasajyetetyāśaṃkyāha guhādhikaraṇabhāṣyodāhṛteti | na kaścidvirodha iti 
paiṃgi brāhmaṇābhipretaḥ kṣetrajñonāṃ taṣkaraṇagatacaitanya 
pratibiṃbarūpajīvastasya kartṛtvaṃ bhoktatva svabhāvatvenānaśranniti vākyokta 
sākṣitvāsaṃbhavāt | kiṃ tvasaṃgodāsīna 
prakāśarūpāvidyāpratibiṃbarūpajīva eva brāhmaṇābhipretaḥ 
kṣetrajñastasyānaśyan vākyokta sākṣitva 
saṃbhavasyopapāditatvādato'vidyāpratibiṃbajīvasyaiva sākṣitva pakṣena 
paiṃpīrahasya brāhmaṇānurodhimaṃtravirodha ityarthaḥ | avidyāyāṃ 
caitanyapratibiṃbarūpajīvasyaiva sākṣitvamupetyatra kiṃcidviśeṣaṃ vaktuṃ 
matāṃtaramavatārayati | anye tviti natvavidyāyāṃ cidbiṃbabhūteśvara 
sākṣītasyāparokṣatvānupapaterityeva kārābhiprāyaḥ rūpeṇeti 
sākṣītyanuṣaṃgaḥ sarvaśarīrasādhāraṇāvidyopādhikasya sādhāraṇarūpeṇa 
sākṣitvābhāve hetumāha | puruṣāṃtareti | yajñadatāṃtaṣkaraṇaṃ 
tadvṛtīnāmityarthaḥ puruṣāṃtaraṃ pratīti | devadataṃ pratītyarthaḥ sveti svasya 
devadatasyāṃtaḥkaraṇabhāsakopassākṣī tena sākṣiṇā saha devadatāṃ 
taṣkaraṇasyeva yajñadatāṃ taṣkaraṇādīnāmapi

p. 162b) 
saṃsargāviśeṣāddevadatasya yathā svāṃtaṣkaraṇaṃ pratyakṣaṃ tathā yajña 
datāṃtaṣkaraṇa tadvṛtayopi devadatasya pratyakṣāḥ syurityarthaḥ | atra 
puruṣāṃtaraṃ pratipuruṣāṃtarāṃtaṣkaraṇādīnāmapi pratyakṣatvāpateriti 
saṃbaṃdhaḥ | tatra hetuḥ svāṃtaṣkaraṇetyādiriti vibhāgaḥ | sarvaśarīreṣu 
sākṣiṇa ekatvepi pratiśarīraṃ pramātṛbhedānnoktadoṣa ityāśaṃkate | na ceti | 
devadataṃ prati tadaṃnaṃtaṣkaraṇādeḥ pratyakṣatve hi devadata sākṣisaṃsa

na cāṃtaṣkaraṇabhedena pramātṛbhedāt tadanāpatiḥ 
sākṣibhāsyeṃtaṣkaraṇāṃdau sarvatra sākṣyabhede sati 
pramātṛbhedasyāprayojakatvāt tasmādaṃtaṣkaraṇopadhānena jīvaḥ sākṣī 
tathā ca pratipuruṣaṃ sākṣibhedātpuruṣāṃtaṣkaraṇādeḥ puruṣāṃtarasākṣya 
saṃsargādvāṃtadayogyatvādvā'prakāśaḥ upapadyate | suṣuptāvapi 
sūkṣmarūpeṇāṃtaḥkaraṇasadbhāvāttadupahitaḥ sākṣī tadāpyastyeva na 
cāṃtaḥkaraṇopahitasya pramātṛtvena na tasya sākṣitvaṃ suṣuptau pramātraḥ 
bhāvepi sākṣi satvena tayorbhedaścāvaśyaṃ

p. 163a) 
vaktavya iti vācyaṃ ||

rgaḥ prayojakaḥ tathā ca yajñadatāṃtaṣkaraṇādīnāmapi devadataṃ 
pratyaparokṣatva prayojakasya devadata sākṣi saṃsargasyāviśeṣeṇa taṃ 
pratyaparokṣatvāpādanātmako doṣaḥ pratyakṣatva prayojakaṃ sākṣi 
saṃsargabhedenaiva parihartavyonāprayojaka pramātṛbhedeneti dūṣayati | 
sākṣibhāsya iti sākṣyabheda iti sākṣiṇa ekatve satītyarthaḥ | aprayojakatvāditi | 
devadataṃ pratitadīyāṃtaṣkaraṇādikameva pratyakṣaṃ 
nānyadīpāṃtaṣkaraṇādikamiti vyavasthāyāmiti śeṣaḥ tasmāditi | 
avidyopādhikajīvasya sādhāraṇarūpeṇa sākṣitvāsaṃbhavādityarthaḥ | tathā 
ceti | sākṣi bheda prayojakopādhibheda vivakṣāyāṃ satyāmityarthaḥ | 
tadayogyatvādveti puruṣāṃtaraṃ pratyayogyatvakalpanādvā pratyakṣatvābhāva 
upapadyata ityarthaḥ | nanu avidyāpratibiṃbarūpajīvasyāvidyopādhikatvenaiva 
rūpeṇa sākṣitve sati tasya suṣupti sādhāraṇyaṃ saṃbhavati pratiśarīraṃ 
sākṣibhedasidhyarthaṃ tasyāṃtaṣkaraṇopahitatvena rūpeṇa sākṣitve tu suṣupti 
sādhāraṇyaṃ tasya na saṃbhavati | suṣuptāvaṃtaḥkaraṇalaya 
śravaṇādityāśaṃkyāha | suṣuptīṃvapīti śaṃkate | na 
cāṃtaḥkaraṇopahitasyeti avidyāpratibiṃbasya jīvasyetiśeṣaḥ | tatasyeti | 
aṃtaḥkaraṇopahita jīvasya sākṣitvaṃ na saṃbhavati tasya pramātṛtvādanyathā 
pramātureva

p. 136b) 
sākṣitvāpatyāsākṣipramātrorbhedo na syāditi bhāvaḥ | 
iṣṭāpatimāśaṃkyāha | suṣuptāviti | abhāvepīti | athāsmin prāṇa ekadhā 
bhavatīti śrutau suṣuptikāle prāṇaśabdite paramātmani ekībhāvalakṣaṇasya 
pramātṛ layasya śravaṇāditi bhāvaḥ sākṣi satveneti | suṣuptikāle 
sākṣiṇassatvamavaśyaṃ vācyaṃ tatkāle tatsatvasya triṣu dhāmasvityādi 
bahuśruti siddhatvāt | dhāmasu avasthāsvityarthaḥ | tatkāle 
sākṣiṇānubhūtānāmajñānasukhasuṣuptīnāmutthitasya na kiṃcidavediṣaṃ 
sukhamasvāpsamiti smaraṇa darśanācca | na cāhamasvāpsamiti 
svāṇadivadahamarthasya pramāturapi suṣuptikālīnatvena smaraṇa darśanāt | 
tasyāpi tadāsatvaṃ vācyameveti vācyaṃ suṣuptau prasātṛ laya 
pratipādakabahuśruti virodhena śrahamasvāpsamityādi 
smaraṇasyāhamarthāṃśe anubhavarūpatva kalpanānna pramātustadā 
satvamāvaśyaka tathā ca suṣuptikāle sadasatossākṣipramātroranedāyogāt 
pramātussakāśāt sākṣībhinna eva vācya ityarthaḥ | pramātṛ 
sākṣiṇorabhedapakṣe pramāturudāsīnatvābhāvena sākṣitvā 
saṃbhavarūpadoṣa saṃgrahārthaścakāra iti bodhyaṃ ||

viśeṣaṇopādhyorbhedasya siddhāṃta saṃmatatvenāṃtaṣkaraṇaviśiṣṭaḥ 
pramātā tadupahitaḥ sākṣītibhedopapaterityāhuḥ ||

p. 164a) 
na ca vācamityatra hetumāha aṃtaṣkaraṇaviśiṣṭa iti 
aṃtaṣkaraṇasyāvidyopādhike jīve viśeṣaṇatvena pramātṛtva 
prayojakatvamupādhitvena sākṣitvaprayojakatvaṃ tathā ca viśiṣṭopahitayoḥ 
pramātṛsākṣiṇorbhedaḥ viśiṣṭasya pramātuḥ kartṛbhoktasvabhāvatvepi 
upahitasyodāsīnatvātsākṣitvaṃ ca saṃbhavatityarthaḥ | nanu viśeṣaṇatvasya 
upādhitvasya ca bhede sati ekasyāpyaṃtaṣkaraṇasya 
viśeṣaṇatvādirūpeṇabhedaṃ kalpayitvā tadviśiṣṭasya pramātṛtvaṃ 
tadupahitasya sākṣitvamiti vyavasthā sidhyati | tayorbheda ekathamityata āha | 
viśeṣaṇopādhyoriti kāryānvapitve sati vyāvartakatvaṃ viśeṣaṇatvaṃ yathā 
nīlotpalamānayetyādau nailyasyaṇātasya raktotpalādi 
vyāvartakatvādutpaladvārā ānayanarūpakāryānvayitvācca | lakṣaṇe 
kāryapadaṃ vidheyaparaṃ tathā ca yatkākavat taddevadata grahamityādau 
vidheyasya devadatagṛhatvasya kāryasya upalakṣaṇekākenāstyanvayaḥ 
gṛhāṃtaravyāvartakatvaṃ tvastīti tatrāti vyāptivāraṇāya satyaṃ taṃ 
kāryānvayini viśeṣa utpalādāvati vyāptivāraṇāya 
viśeṣyadalaṃkāyānanvayitve sati vyāvartakatve sati 
kāryānvayakālavidyamānatvamupādhitvaṃ 
yathālohitasphaṭikamānayetpādausphaṭika sannihitasya japākusumasya

p. 164b) 
upādhitvaṃ tasyānayanalakṣaṇakāryānvayābhāvāt 
sphaṭikāṃtaravyāvartakatvādānayanānvayakāle vidyamānatvācca | tatra 
prathamaṃ satyaṃ taṃ viśeṣaṇainailpādāvativyāpti vāraṇāya na ca 
viśeṣaṇatvenābhimataṃ nailpādikamapyatra lakṣyameveti vācyaṃ | 
japākusumādāvupādhitva vyavahāravannailpādau tathā vyavahārābhāvāt | 
japākusumādau sphaṭikādi viśeṣaṇatvasya vyavahārābhāvācca | tathā ca 
viśeṣaṇopādhyorbhedāvaśyaṃ bhāve sati viśeṣaṇatvābhimata 
nailpāderalakṣyatvā tatrāti vyāptivāraṇaṃ yuktameva kākavadgrahaṃ 
praviśetyatra praveśarūpakāryānvayakāle yadi 
daivayogādupalakṣaṇabhūtakākasyānyatra gamanaṃ kākāṃtarasya tadgahe 
āgamanaṃ tadā tatrāgatakākasya pūrvasthita kākavadvyāvartakatvaṃ nāsti 
tathā ca tatrāgata kāke praveśānanvapi nividyamīne upādhitvarahite 
ativyāptivāraṇāya dvitīya satyaṃ taṃ uktasthala eva upalakṣaṇībhūta kāke ati 
vyāptivāraṇāya viśeṣyadalaṃ na ca yatra upalakṣaṇī bhūtakākasyaiva kārya 
kālepi daivādvidyamānatvaṃ taṃtropalakṣaṇakāke kṛtsnaṃ lakṣaṇamastītyati 
vyāptiriti vācyaṃ | kāryakāle niyamena vidyamānatvasya vivakṣitatvāt 
nanvevamapi lohita sphuṭikamānayetyatra kvaciddhāmaśravaṇakāle sata eva 
japākusumasya

p. 165a) 
sphaṭikānayanakāle daivādavidyamānatva saṃbhavāt japākusumasyāpi 
kāryakāle vidyamānatvaniyamo nāstīti cetarhīdaṃ lakṣaṇaṃ 
śrotratvopādhikarṇaśaṣkulyāmaṃtaṣkaraṇādau ca vivakṣitamastu 
japākusumasyānyasya vātatulyasvaniṣṭadha ||

nanūktarūpasya 
sākṣiṇaścaitanyamātrāvarakeṇājñānenāvaraṇamavarjanīyamiti 
kathamāvṛtenāvidyāhaṃkārādibhānamiti cet | rāhuvadavidyāsvāvṛta 
prakāśa prakāśeti kecit | vastuto 
vidyāṃtaṣkaraṇataddharmāvabhāsakaṃ sākṣi caitanyaṃ vihāyai 
vājñānacaitanyamāvṛṇotyanubhavānusāreṇa kalpanānna kaściddoṣaḥ 
||

rmā saṃjakatvarūpaṃ prasiddhamevopādhitvamastu | na cānanugamaḥ 
svaniṣṭhatyādilakṣaṇopādhitvasya prasiddhopādhau karṇavalaye 
biṃbapratibiṃbapakṣe darpaṇādau svopahita biṃbasukhādo 
svadharmānāsaṃjake ca vādhitvena 
tatsaṃgrāhakalakṣaṇāṃtarakaṇasyāvaśyakatayā 
tasyādoṣatvādanugatalakṣaṇasaṃbhave hi tasya doṣatvaṃ prasiddhaṃ | tathā ca | 
prakṛteṃtaṣkaraṇasya ubhayavidhopādhitvasaṃbhavāt

p. 165b) 
kāryānanvapitve satītyādilakṣaṇānurodhenāṃtuṣkaraṇopahito 
jīvassākṣītyupagame sākṣitvaṃ jīvacaitanyamātraniṣṭaṃ paryavasyati 
jīvacaitanyamātraṃ tūdāsīnameveti nopahitasya sākṣitvānupapatirnna vā 
pramātṛsākṣiṇossāṃkaryamiti saṃkṣepaḥ | avidyāhaṃkārādīnāṃ 
pūrvoktaṃ sākṣi bhāsyatvamākṣipatimanviti caitanyamātreti kṛtsna 
caitanyāvarakeṇetyarthaḥ | kathamiti | na ca sākṣi gocarāparokṣavṛtyātadāvaraṇa 
nivṛtau nivṛtāvaraṇena sākṣiṇā avidyādibhānaṃ saṃbhavatīti vācyaṃ | 
teṣāṃ kevala sākṣibhāsyatva siddhāṃtavirodhaprasaṃgāḥ sanasaḥ 
karaṇatvasya nirasiṣyamāṇatayā sākṣi 
caitanyagocarāparokṣavṛtyasaṃbhavāccāhaṃkārādīnāṃ svasatākāle 
tatsatāprakārakasaṃśayādya bhāvai na sadā teṣāṃ saṃśayādi nivṛti 
prayojakatayā sadā prakāśasaṃsarge vaktavye sati kādācitkavṛtyā teṣāṃ 
sadābhānāsaṃbhavācca | sākṣi gocaravṛtisaṃtatyupagame yugapadvṛti 
dvayānabhyupagamena bāhya ghaṭādi pratītyucheda prasaṃgācca tasmāt 
sākṣimātrabhāsyatvamavidyāhaṃkārādīnāṃ vaktavyaṃ | tacca na saṃbhavati 
tasyāvṛtatvānna ca sākṣi caitanyaṃ vihāyānpadevacaitanyamāvṛtamiti vācyaṃ 
ajñānasya caitanyamātrāvarakatvādanyathā 
sākṣicaitanyādanyacaitanyepyāvaraṇābhāvaprasaṃgādityākṣepābhiprāyaḥ 
āvṛtasyāpi sākṣiṇo'vidyāprakāśakatvaṃ dṛṣṭāṃtena darśayan pariharati 
rāhuvaditi rāhuṇā sarvātmanāvṛtasya caṃdramaṃḍalādeḥ 

p. 166a) 
svāvarakarāhumātra prakāśakatvepi tadatirikta 
prakāśakatvādarśanādatrāpyāvṛtasya sākṣiṇaḥ 
kathaṃcidavidyāmātrāvabhāsakatvaṃ syānnāhaṃkārādi 
bhāsakatvamityasvarasādāha | vastuta iti | anubhavānusāreṇaṃti | 
ahaṃkārādiṣūktarītyākādācitkavṛtyā sadā jñānāsaṃbhavenapi sadā 
prakāśasaṃsarga phalasya saṃśayanivṛtyādessatvānusāreṇetyarthaḥ ||

ata eva sarvadā teṣāmanāvṛta prakāśasaṃsargādajñānaviparīta 
jñānasaṃśayāgocaratvaṃ sākṣi caitanyasyānāvṛtatve 
tatsarūpabhūtasyānaṃdasyāpi prakāśāpatiriti cenna | iṣṭāpateḥ 
ānaṃdarūpaprakāśa prayuktasyātmani nirupādhikapremaṇo darśanāt | 
bhāsata eva paramapremāspadatvalakṣaṇaṃ sukhamiti vivaraṇācca | 
syādetadidānīmapyānaṃda prakāśe mukti 
saṃsārayoraviśeṣaprasaṃgaḥ 

anubhavaphalamevopadarśayati | ata eveti | ajñānasya sākṣi caitanyaṃ 
vihāyaivāvarakatva svabhāvakalpanādevetyarthaḥ | agocaratvamiti | 
nanvavidyāyābhāvarūpatvādau ahaṃkārasyānātmatvādau 
sukhaduḥkhavṛtīnāṃ anātmadharmatvādāvajñānaviparīta

p. 166b) 
jñānasaṃśayānāṃ satvena teṣāṃ sadāsaṃśayādyagocaratvamasiddhamiti 
cenna avidyādi satvakāle 
kadācidapyavidyādisatvaprakārakājñānādyabhāvasya vivakṣitatvaṃ tathā ca 
tadgataviśeṣagocarājñānaviparītajñānāderabhyupagamaipi na doṣa iti bhāvaḥ | 
śaṃkate | sākṣi caitanyasyeti | nanviṣṭāpateriti vaktuṃ na śakyate 
saṃsāradaśāyāṃ svarūpānaṃdaprakāśaprayuktakāryādarśanādityata āha | 
ānaṃdarūpeti loke hi tasya tasyānubhūyamāne ānaṃde prītiranubhavasiddhā 
tathā ca prīteḥ prakāśamānānaṃdaviṣayakatve siddhe prāṇimātrasya 
svasvātmani duḥkhadaśāyāmapi prīti darśanādātmagocara prīterapi 
prakāśamānātmānaṃdaviṣayakatvaṃ sidhyati | putrādi gocaraprītiḥ 
tāvadaupādhikī upādhiśca ātmasukhābhivyakti 
sādhanatvamupādhitvavyatirekadaśāyāṃ teṣu prīteradarśanādātmani tu 
prītirnirupādhikī putrādiṣvivātmani prīteranyārthatvābhāvā | tathā ca 
śrutirātmanastu kāmāya sarvaṃ priyaṃ bhavati | tathā tadetatpreyaḥ putrātpreyo 
vitātpreyonyasmātsarvasmādaṃtarataramiti | aṃtarataramityanena 
sarvāṃtaramucyate | tathā ca yatsarvāṃtaramātmacaitanyaṃ tat etat aparokṣaṃ 
prītiviṣayatvena saṃbhāṣitātputrādessarvassādatiśayena priyamiti dvitīya 
śrutyarthaḥ tathā ca ātmānaṃdoyadinaprakāśeta tadā ātmani

p. 167a) 
śrutyanubhavasiddhānirupādhikaprītirna syāt prīteḥ prakāśamānānaṃda 
viṣayakatvaniyamādataḥ sākṣyānaṃdaprakāśāpādane iṣṭāpatyabhidhānaṃ 
yuktameva uktārthe vṛddha saṃmatimapyāha | bhāsata eveti 
paramapremaviṣayatvaṃ paramapremāspadatvaṃ tallakṣaṇaṃ yasya sukhasya 
tatathā sukhaṃ bhāsata eva paramapremāspadatvādanyathā tatra syādityeva 
kārābhiprāyaḥ | tacca sukhaṃ sākṣi caitanyābhinnamiti 
svarūpānaṃdaprakāśe sammatirbhavatyeva saṃsāradaśāyāṃ 
svarūpānaṃdasphuraṇābhyupagame bādhakamāśaṃkate | syādetadityādinā | 
tasmātsākṣyāṃ nadasyānāvṛtatvakalpanamayuktamityaṃtena 

nanu kalpitabhedasya sākṣyānaṃdasya prakāśepyanavachinnasya 
brahmānaṃdasyāvṛtasya saṃsāradaśāyāmaprakāśena viśeṣostīti cet | 
na ānaṃde'navachedāṃśasyāpururṣārthatvāt | 
ānaṃdāparokṣamātrasya cedānīmapi satvāt | nanvavachinnaḥ 
sākṣyānaṃdaḥ sātiśayaḥ suṣuptisādhāraṇādanuti spaṣṭā tatau 
vaiṣapikānaṃdeṣvatiśayānubhavāt | anavachinno 
brahmānaṃdastuniratiśayaḥ ||

p. 167b) 
siddhāṃtī viśeṣaṃ śaṃkate | nanviti | avidyāyāmānaṃda 
pratibiṃbassākṣyānaṃdaḥ tasya biṃbabhūtānaṃdādbhedaḥ kalpitastathā ca 
saṃsāradaśāyāmanāvṛtasākṣyabhinna pratibiṃbānaṃda prakāśepi 
biṃbabhūtabrahmānaṃdo na prakāśate | tathā prakāśamānopi 
sākṣyānaṃdaḥ pratiśarīraṃ bhinna eva prakāśate na tvanavachinna iti 
viśeṣostītyarthaḥ | biṃbabhūtabrahmānaṃdāprakāśe hetuḥ | āvṛtasyeti | atra 
yadyapi mūlājñānaṃ śuddha cinmātrāśrayaṃ tadviṣayakaṃcana tu 
biṃbabhūteśvaraviṣayakaṃ tasyānāvṛtatvepi jīvāpekṣayā kalpita bhedavatvāt 
| tasya jīvaṃ pratyaprakāśamānatvaṃ saṃbhavati | tathā muktau biṃbabhūta 
brahmānaṃdasphuraṇamapyasiddhaṃ mūlājñānanivṛtau 
tatprayuktapratibiṃbabhāvasyeva biṃbabhāvasyāpi nivṛtyavaśyaṃbhāvā 
tathāpi pūrvapakṣimukhapidhānamātre siddhāṃtinastātparyamiti bodhyaṃ | 
kimanavachinnānaṃdasphuraṇaṃ mokṣe viśeṣaḥ ānaṃdasphuraṇamātraṃ vā 
ubhayathāpi viśeṣo vaktuṃ na śakya ityāha pūrvavādīneti | avachedo hi bhedassa 
ca ātmani kalpitastathā cāvachedābhāvoyadyānaṃdādati riktastadā doṣamāha | 
anavachedāṃśasyeti | yadyānaṃda eva 

p. 168a) 
kalpitābhāvasyādhiṣṭhānātmakatvā tadā tasya dvitīya prakāra evāṃtarbhāva 
iti matvātaṃ prakāraṃ dūṣayati | ānaṃdāparokṣya mātrasya ceti | tathā ca na 
mukti saṃsārayorviśeṣa iti bhāvaḥ | siddhāṃtīprakārāṃtareṇa 
viśeṣamāśaṃkate nanvachinna iti | pratiśarīramavachinnatvena 
prakāśamānassākṣyānaṃdassātiśayaḥ utkarṣāpakarṣa rūpātiśaya vā 
nityarthaḥ sākṣyānaṃdasyātiśayatve hetumāha | suṣupti sādhāraṇāditi | 
spaṣṭatā utkarṣaḥ ati spaṣṭatā atyutkarṣaḥ suṣuptikāle prakāśamāna 
sākṣyānaṃdaḥ spaṣṭa eva itarathā tasya sukhamasvāpsamiti 
parāmarśanīyatvābhāvaprasaṃgāt | loke hi yaḥ ānaṃdaḥ spaṣṭamanubhūtaḥ 
sa eva punaḥ parāmarśayogyonānubhūtānaṃdamātramiti prasiddhaṃ | tathā ca 
tataḥ sākṣyānaṃdān suṣuptyāvati spaṣṭatārahitvāt | sakcaṃdanādi 
viṣayaprayuktānaṃdeṣūtkarṣaviśeṣānubhavādityarthaḥ | anavachinna iti | 
kalpitāvachedābhāvātmā brahmānaṃdo muktikāle prakāśamānotiśaya 
sāmānyarahita evetyakṣarārthaḥ muktau brahmānaṃda ekarūpeṇa pūrṇatayā 
ca prakāśate | idānī tādṛśa brahmānaṃdaprakāśo nāsti kiṃtūtkarṣapi 
karṣopetānaṃdaprakāśa evāsmi ataḥ svarūpānaṃdasphuraṇepitatadutkṛṣṭāṃ 
naṃdābhilāṣārūpapiśācīgrastatayākasyāpi nirvṛtirnāstīti 
saṃsāramokṣayorviśeṣa iti bhāvaḥ ||

p. 168b) 
ānaṃdavallyāṃ mānuṣānaṃdādyutarotaraśataguṇotkarṣopavarṇasya 
brahmānaṃde samāpanāditi cet | na siddhāṃte 
sākṣyānaṃdaviṣayānaṃda brahmānaṃdānāṃ vastuta ekatvenotkarṣā 
saṃbhavāt | mānuṣānaṃdādīnāmutarotaramutkarṣaṃ śrutirvadatīti cet 
| ko vā brūte śrutirna vadatīti | kiṃ tvadvaitavāde 
tadupapādanamaśakyamityucyate | nanvekasyaiva saurālokasya 
karatalasphaṭikadarpaṇādyabhivyaṃjakaviśeṣopadhānenābhivyakti-
tāratamyadarśanādekatvepyānaṃdasyābhivyaṃjakasukhavṛtibhedo-
padhānenābhivyakti tāratamyarūpamutkarṣāpakarṣavatvaṃ yuktamiti cet 
||

avidyāpratibiṃbarūpasākṣyānaṃdasya loke viṣayānaṃdatvena gṛhītasya 
sātiśayatve brahmānaṃdasyaika rūpatvai ca śrutiṃ pramāṇayati | 
ānaṃdavallyāmiti | mānuṣānaṃdassārvabhaumānaṃdassa ca śataguṇitassan 
manuṣyagaṃdharvānaṃdo bhavati | sopi śataguṇitassan devagaṃdharvānaṃdo 
bhavati | evamevapitrānaṃdādiṣu sa

p. 169a) 
eko brahmaṇa ānaṃda ityukta hiraṇyagarbhānaṃdāṃ 
teṣūtkarṣāpakarṣayorupavarṇanaṃ yojanīyaṃ samāpanāditi sa yaścāyaṃ 
puruṣe paścā sāvāditye sa eka iti vākyeneti śeṣaḥ puruṣo manuṣyaḥ ādya 
cakārastviryagādi saṃgrahārthaḥ | ādityapadaṃ maṃḍalābhimāni 
devatāparaṃ dvitīyacakārastaditarasakaladevatā saṃgrahārthaḥ | tathā ca deva 
manuṣya tiryakṣu sarvatravidyamāno brahmānaṃdaḥ ekaḥ ekarūpa eva na tu 
sākṣyānaṃdavat sātiśaya iti śrutyarthaḥ | sākṣānaṃdaviṣayānaṃda 
brahmānaṃdānāṃ sati bhede uktarītyāmukti saṃsārayorviśeṣo vaktuṃ 
śakyate | sa evatavā siddha iti pūrvavādī dūṣati | neti asaṃbhavāditi | 
utkarṣāpakarṣayorjātiviśeṣarūpayorekasyāṃ vyaktāvasaṃbhavādityarthaḥ | 
nanvānaṃdavyaktervastugatyā ekatvepi kalpitabhedavatyāṃ 
tasyāmutkarṣādissaṃbhavatītyabhisaṃdhimāna | siddhāṃtī śaṃkate | 
mānuṣānaṃdādīnāmiti | anubhavānusāri 
śrutisiddhānaṃdotkarṣāderapalāpakaraṇamayuktaṃ pūrvavādi na ityarthaḥ | 
abhisaṃdhimavidvānivapūrvavādī dūṣayati | koveti | kātvarhānupapatiriti 
siddhāṃtī śaṃkate | kiṃ tviti tāmāha | advaitavāda iti | ānaṃdaikatvamata 
ityarthaḥ | aśakyamiti | aupādhikabhedemapi | 
tadupapādanamaśakyamanurūpadṛṣṭāṃtābhāvāditi 
pūrvavādinopyabhisaṃdhiḥ | ekasyāmapyānaṃdavyaktāṃ aupādhibhedena 
śrutyanubhavasiddhānaṃdotkarṣāderupapādanaṃ kartu 

p. 169b) 
śakyamiti svābhisaṃdhimudghāṭayan | siṃddhāṃtī śaṃkate | nanvekasyaiveti | 
ālokasya karatalādi saṃbaṃdharahitasya yā hi abhivyaktistadapekṣayākaratale 
īṣadadhikābhivyakti tadapekṣayā sphaṭike 
adhikābhivyaktistadapekṣayāpyadhikādarpaṇādāvabhivyaktiranubhavasiddhā 
tadvatprakṛtepi svarūpānaṃdavyaṃjakavṛtitāratamyena tattadvṛtyupahita 
sākṣyānaṃdevutkarṣādikamupapadyata ityarthaḥ 

na dṛṣṭāṃtā saṃpratipateḥ sarvataḥ prasṛmarasya saurālokasya gagane 
vinā karatalādi saṃbaṃdhamaspaṣṭaṃ prakāśamānasya nimnatale 
prasṛmarasya jalasyeva karatalasaṃbaṃdhena gati pratihatau 
vahalībhāvādadhika prakāśaḥ bhāsvaradarpaṇādi saṃbaṃdhena 
gatipratihatau bahalībhāvā tadīya dīpti saṃbalanācca tatopyadhika 
prakāśa iti | tatrābhivyaṃjakopādhikābhivyakti 
tāratamyānabhyupagamāt | dṛṣṭāṃtasaṃpratipatau ca gaganaprasṛta 
saurālokavadanuvachinnānaṃdasyāspaṣṭatā

p. 170a) 
karatalāvyavachinna 
saurālokavatsukhavṛtyavachinnānaṃdasyādhikābhivyaktiriti | muktitaḥ 
saṃsārasyaivābhyarhi tatvāpateśca | etena saṃsāradaśāyāṃ 
prakāmānopyānaṃdo mithyājñāna tatsaṃṣkāra vikṣiptatayā 
tīvravāyuvikṣiptadīpaprabhāvanna spaṣṭaṃ prakāśate muktau 
tadabhāvāt | yathā vadavabhāsata ityapiti rastaṃ

payāloka ekavyaktireka rūpaśca svato bhavet tadā tathāvidha svarūpānaṃdasya 
dṛṣṭāṃto bhavennatvālokasyaika vyaktitvamasti tasya nānākiraṇasamūha 
rūpatvānnāpyeka rūpatvaṃ tasyāsti tatra tatra saurakiraṇānāmalpatva 
bāhulyarūpa nānārūpatvāvagamāditi pūrvavādī svābhisaṃdhimudghāṭayan 
dūṣayati | asaṃpratipateriti | mamāsammatatvādityarthaḥ | prasṛmarasyeti | 
gamanaśīlasyetyarthaḥ | gati pratihatāviti sūryakiraṇānāṃ gatipratibaṃdhe 
satītyarthaḥ | ata eva yatra bhūbhāge karatalādi kṛtapratibaṃdhavaśāt | 
sūryakiraṇā na prasaraṃti tatra tamorūpāchāyā dṛśyate | ālokasya 
gatipratihatyāvahalībhāve dṛṣṭāṃtamāha | nimnatala iti | yathānimnatale 
prasṛmarasya jalasya karatala saṃbaṃdhena gati prati

p. 170b) 
hatau jalasya bahalībhāvastathetyarthaḥ | adhiketi | karatalādi saṃbaṃdharahita 
gaganeya ālokasya sphuṭamaprakāśastadapekṣayā adhiketyarthaḥ | tadīpa dīpti 
saṃbalanāditi | darpaṇāderyādīptiḥ prabhātayāmi aṇādityarthaḥ | tatopīti | 
karatalagataprakāśādapītyarthaḥ | tatreti | ekarūpasyālokasya upādhigata 
tāratamyakṛtābhivyakti tāratamyāsaṃpratipaternna tasya dṛṣṭāṃtatvaṃ 
saṃbhavatītyarthaḥ | ukta dṛṣṭāṃtāṃgīkāre siddhāṃtitinobādhakamapyāha | 
dṛṣṭāṃta saṃpratipatau ceti muktita iti | tathā ca siddhāṃte muktimuddiśya 
tatsādhaneṣu kasyāpi pravṛtirna syāditi bhāvaḥ | muktisaṃsārayo 
viśeṣaprasaṃga codye samādhāna prakāraviśeṣopi vakṣyamāṇahetunā nirasta 
ityāha | pūrvavādī | eteneti | anātmani dehāvātmatvajñānaṃ vastuta 
ātmasaṃbaṃdhaśūnye dehāvātmīyatva jñānaṃ tvaṃ ca mithyājñānaṃ | 
tacca jāgradādi kāle svarūpānaṃdasya prakāśamānasyāpi 
vikṣepakamaspaṣṭatāpādakaṃ mithyājñānajanya saṃskāraśca suṣuptau 
prakāśamānasyāpyānaṃdasya vikṣepakaḥ puruṣārthatvavighaṭakaḥ 
punarbhāgapradakarmaviśeṣodbodhita mithyājñānasaṃskāravaśādeva hi 
sarvojaṃtussauṣuptamānaṃdānubhavaparityajati tataśca 
sauṣuptānaṃdaprakāśasyādhruvasyamumulvabhilaṣitatvābhāvādapuruṣārtha-
tvamitibhāvaḥ ||

p. 171a) 
nirviśeṣa svarūpānaṃde prakaśamāne tatra 
vikṣepadoṣādaprakāśamānasya muktyanvapi noti pāyasyāsaṃbhavāt | 
tasmātsākṣyānaṃdasyānāvṛtatva kalpanamayuktaṃ | 
atrāhuradvaitavidyācāryāḥ yathātyutkṛṣṭasyaikasyaiva dhavalarūpasya 
mālinya tāratamya yuktaiṣvanekeṣu darpaṇeṣu pratibiṃbe 
satyupādhimālinya tāratamyā tatra tatra tatra 
pratibiṃbedhāvalyāpakarṣastāratamyenādhyasyate | evaṃ vastuto 
niratiśayasyaiva svarūpānaṃdasyāṃtaṣkaraṇa pratibiṃbitatayā 
sākṣyānaṃdabhāve prākṛtana sukṛta saṃpatyadhīna viṣayaviśeṣa 
saṃparka prayuktasatvotkarṣāpakarṣarūpaśuddhitāratamyayukta 
sukharūpāṃtaḥkaraṇavṛtibiṃbitatayāviṣayānaṃdabhāve ca ||

dṛṣṭāṃte prabhāyāssāvayavatvātīvravāyunākeṣyaṃ cidavayavānāṃ 
nāśarūpādvāprabhārūpagatabhāsvaratvasya tena 
pratibaṃdharūpādvāvikṣepātprakāśamānāyāmapi 
dīpaprabhāyāmaspaṣṭaprakāśatā upapadyate |

p. 171b) 
avayavaguṇādiviśeṣarahitasya brahmānaṃdasya tu na tathā viśeṣa upapadyata 
ityāha nirviśeṣeti prakāśamāna iti | sati saptamī | tatretyadhikaraṇasaptamī 
muktyanvapi na iti | mukti daśāyāṃ prakāśamānasyetyarthaḥ | atiśayasyeti | 
dṛṣṭāṃta ivāvayavarūpasya jātiviśeṣarūpasya vetyarthaḥ | tasmāditi | mukti 
saṃsārayoraviśeṣaprasaṃgādityarthaḥ | syādetadityādinā prāptaṃ 
pūrvapakṣaṃ nirākaroti | atrāhurityādinā | ekarūpasya 
svarūpānaṃdasyābhivyakti tāratasyānurūpaṃ dṛṣṭāṃtaṃ vadan 
svarūpānaṃde śrutyanubhavasiddhaṃ 
tāratamyaśabdoktaṃmutkarṣāpakarṣavatvamupapādayati | yatheti | atyutkṛṣṭasyeti 
| dhavalarūpāṇāṃ madhye sarvotamasyetyarthaḥ | ekasyeti anena vakṣyamāṇau 
utkarṣāpakarṣau tatra svatonasta iti sūcitaṃ | tatra tatra pratibiṃba ityetāni padāni 
sāmānādhikaraṇyati | dhāvalyāpakarṣa iti | īṣanmalina darpaṇa pratibiṃbe 
apakarṣodhyasyate | madhyamavidhamalinadarpaṇapratibiṃbe ca tadapekṣayā 
adhikopakarṣodhyasyate | atyaṃtamalinadarpaṇapratibiṃbe 
cātyaṃtāpakarṣodhyasyate | tataśca tādṛśa darpaṇeṣu pratibiṃbita 
dhavalarūpaṃ tāratamyenābhivyajyate | vastuta ekarūpamapi svarūpeṇa 
prakāśamānamapītyarthaḥ | aṃtaṣkaraṇeti | suṣuptāvapyaṃtaḥkaraṇaṃ 
sūkṣmarūpeṇa tiṣṭhatīti sākṣyānaṃdasya suṣupti sādhāraṇyaṃ bodhyaṃ 
matāṃtareṣu tvavidyāyāṃ pratibiṃbitatayā sākṣyānaṃdabhāvo draṣṭavyaḥ 
ānaṃdabhāva iti prāpte satīti śeṣaḥ

p. 172a) 
saṃpatiḥ paripākaḥ phalajananaunmukhyamiti yāvat | prākṛta na 
sukṛtasaṃpatyadhīno yo viṣayaviśeṣasaṃparkaḥ tatprayuktauyau 
satvasyotkarṣāpakarṣautadrapaṃ yacchuddhi tāratamyaṃ tadyuktosu 
sukharūpāsaṃtaḥkaraṇavṛtiṣu pratibiṃbitatayā viṣayānaṃdabhave ca prāpte 
satītyarthaḥ | vṛtīnāṃ svarūpasukhavyaṃjakatayā sukharūpatvamuktaṃ | 
etaduktaṃ bhavati | pūrvajanmasusaṃpādita 
puṇyakarmaparipākavaśādaṃtaḥkaraṇasya srakacaṃdanādi 
rūpaviṣaviśeṣagocaravṛtidvārāviṣayaviśeṣaissahasaṃbaṃdhe sati tadgata 
satvaguṇasya utkṛṣṭaviṣayasaṃbaṃdhādutkarṣo bhavati 
nikṛṣṭaviṣayasaṃbaṃdhānnikarṣo bhavati | 
tataścāṃtaṣkaraṇagatasatvāṃśapariṇāmarūpāḥ vṛtayāḥ 
svarūpānaṃdagocarā jāyaṃte jāyamānāścatā apyutkarṣāpakarṣopetā eva 
jāyaṃtetāsvānaṃdapratibiṃbo viṣayānaṃda ucyata iti ||

tamoguṇarūpopādhimālinya 
tāratasyadoṣādapakarṣastāratamyenādhyasta iti saṃsāradaśāyāṃ 
prakāśamānepyānaṃdedhyastāpakarṣa tāratamyena 
sātiśāyitvādatṛptiḥ vidyodaye nikhilāpakarṣādhyāsa 
nivṛterāropitasātiśayatvāpāyāt | kṛtakṛtyeteti 
viśeṣopapaternirupādhikapremagocaratayā

p. 172b) 
prakāśamānaḥ sākṣyānaṃdonāvṛta eveti ||

nanu svarūpānaṃdagocarasatvavṛtigatāpakarṣavaśāt pratibiṃbarūpe 
viṣayānaṃde apakarṣādhyāso vaktavyaḥ 
malinadravyakṛtadarpaṇopādhiniṣṭāpakarṣavaśāt tatpratibiṃbe apakarṣādhyāsa 
darśanāt | tathā ca svarūpānaṃdagocarā suvṛtiṣu satvaguṇapariṇāmabhūtāsu 
apakarṣaprayojakaṃ malinadravyaṃ kiṃcidavaśyaṃ vaktavyaṃ 
sākṣāddarpaṇasaṃyuktasyaiva malinadravyasya 
darpaṇepakarṣādhāyakatvadarśanādityata āha | tamoguṇarūpeti 
aṃtaḥkaraṇasya satvarajastamoguṇātmakatvāttadvṛtiṣvapi 
tamoguṇarūpopādhiranuvartate | tatkṛto yo mālinyatāratamya doṣaḥ | apakarṣa 
tāratamyātmako vṛtigatadoṣa iti yāvat | tasmādoṣādapakarṣassatvavṛti 
pratibiṃbarūpe viṣayānaṃdedhyasyata ityarthaḥ | pūrvaṃ viṣayasaṃparkaḥ 
sukharūpavṛti kāraṇatvena nirdiṣṭaḥ tatra viṣayaviśeṣeti viśeṣapadaṃ 
viṣayagatotkarṣa tāratamyaparaṃ tattāratamyaṃ ca sukharūpavṛtigatotkarṣa 
tāratamyaprayojakatvena nirdiṣṭaṃ | iha tu sukharūpa vṛtiṣṭe vāpakarṣa 
prayojakatayā apakarṣa tāratamya prayojakatayā ca tāratamyopetaṃ 
tamoguṇātmakaṃ malinadravyaṃ nirdiṣṭamiti vibhāgo bodhyaḥ | tataḥ kiṃ 
tatrāha | iti saṃsāradaśāyāmiti | prakāśamānepyānaṃde 
padadhyastamapakarṣatāratamyaṃ tena sātiśayatvāt | viṣayānaṃdasyetyarthaḥ |

p. 173a) 
tathā ca nikṛṣṭamānaṃdamanubhavataḥ utkṛṣṭānaṃda tṛṣṇābhibhūtasya 
tatsaṃpādanāya prayatamānasya tatsādhanatvabhrāṃtyā kadācit 
duḥkhasādheneṣvapi pravartamānasya devamanuṣyatiryagādi yonyāpatilakṣaṇo 
bhavatyanartha iti nāsti nirvṛtirityarthaḥ | nivṛteriti | mūlājñāna nivṛtau 
tatkāryopādhinivṛtyā tatkṛtāpakarṣādyadhyāsanivṛterityarthaḥ | kṛtakṛtyateti | 
kṛtye kartavyajātaṃ kṛtaṃ yena saḥ kṛtakṛtyaḥ tasya bhāvastatāpuruṣasya hi 
vidyodayāt | pūrve duḥkhanivṛtaye sukhāvāptaye ca bahukartavyajāta 
māsīdvidyodaye tu duḥkhamātrasya nivṛtatvādatyutkṛṣṭaṃ dhavalarūpasya 
nirmaladarpaṇa iva niraśaya svarūpānaṃdāvirbhāvācca tannivṛtaye tatprāptaye 
vā na kiṃcit kartavyamastīti kṛtakṛtyatetibhāvaḥ | tadāha bhagavān śrīkṛṣṇaḥ 
etadbudhvā buddhimān syāt kṛtakṛtyaśca bhārateti | 
etanniratiśayānaṃdarūpabrahmāparokṣatayā budhvā buddhimana bhavati | 
paṃḍito bhavati kṛtakṛtyaṃśca bhavati | he bhārata arjuna yatastatvajñānaṃ 
vināppaṃḍityādikaṃ na labhyate | tasmātadevasaṃpādayānyatsarvaṃ parityajeti 
bhāvaḥ | viśeṣopapateriti | muktisaṃsārayoritiśeṣaḥ | nanu 
brahmānaṃdavatsākṣyānaṃdopi āvṛtostu tathā ca 
muktisaṃsārayorviśeṣassāva ca iti netyāha | nirupādhiketi | evaṃ bhūtaḥ 
premāsvarūpānaṃdāvaraṇasatvena saṃbhavati loke prakāśamāna sukha eva 
prīteranubhava siddhatvāditibhāvaḥ ||

p. 173b) 
anye tu prakāśamānopyānaṃdo nāsti na prakāśata 
ityāvaraṇānubhavādāvṛta eva ekasminnapi sākṣiṇya vidyākalpita 
rūpabhedasaṃbhavena caitanyarūpeṇasyānaṃdarūpeṇāvaraṇasya 
cāvirodhāt | svarūpa prakāśasyāvaraṇā nivartakatayā prakāśamāne 
āvaraṇasyāvirodhā ca ||

sākṣi caitanyasyānāvṛtatve tadabhinnasyānaṃdasyāpyamāvṛtatvāpatyā 
muktisaṃsārayoraviśeṣaprasaṃga iti pūrvapakṣe prāpte 
svarūpānaṃdasyānāvṛtatvepi tayorviśeṣassaṃbhavatīti siddhāṃto daśitaḥ | 
idānīṃ tasyāvṛtatvamupetyaiva viśeṣaṃ muktisaṃsārayorvadan siddhāṃtaṃ 
darśayati | anye tviti vidāṃta pratipādya svarūpānaṃdo me nāsti na prakāśate | 
iti vyavahāradarśanātaddhetubhūtamāvaraṇaṃ tāvadastyeva 
saṃsāradaśāyāmmuktau tu tadāvaraṇanāśātsvarūpānaṃdasphuraṇamastīti 
na tayoraviśeṣaprasaṃga ityarthaḥ | atra prakāśamānopyānaṃda āvṛta eveti 
saṃbaṃdhaḥ natvanāvṛtaḥ tasyānāvṛtve ukta 
vyavahāravirodhaprasaṃgādityevakārābhiprāyaḥ | nanvevamātmani 
sadānirupādhika premānasyādanāvṛtasvarūpānaṃdasphuraṇasyābhāvāt 
vṛtikṛtānaṃdasphuraṇasya ca kādācitkatvāditi cenna phalabalena āvṛtasyāpi 
svarūpānaṃdaprakāśasya

p. 174a) 
nirupādhika prema hetutvakalpanāt bhāsata eva paramapremāspadatva lakṣaṇaṃ 
sukhamiti vivaraṇasyāpyatreva tātparyopapateśca | anenaivādhiprāyeṇa 
prakāśamānopītyuktamanyathā prakāśamānatvaviśeṣaṇasyāvṛtatvakalpane 
upayogābhāvena vaiyarthyaprasaṃgāditi bodhyaṃ sākṣi caitanyābhinnasya 
sākṣyānaṃdasyāvṛtatve sākṣi caitanyamapyāvṛtaṃ syādekatra 
āvṛtatvānāvṛtatvayoryugapadvirodhādityata āha | ekasminnapīti yathā vastuta 
ekasminneva caitanye jīveśvaratvākhyau rūpabhedau kalpe tenāhamīśvaraḥ kiṃ 
tu saṃsārīti vyavahārabalāt | tathā ahaṃsukhī jñānamānaṃdo na 
bhavatītyādirūpeṇāhaṃkārādyavanāsaka jñānasyānaṃdāt bhedavyavahāra 
darśanāt | tadanurodhena citvānaṃdatvākhyau rūpabhedāvanādi siddhau kalpyete 
| yathā ca ekasminnevaṃ caitanye 
jīvatvāvachedenājñatvādikamīśvaratvāvachedena tadabhāvaśca kalpyate | 
tathaivānaṃdatvāvachedenāvṛtatvaṃ citvāvachedenāhaṃkārādyavabhāsaka 
caitanye tadabhāvaśca kalpyate phalavalāditi na virodhaḥ 
jīvatvādirūpabhedasyāpyavidyākalpitatvābhyupagamānnādvaita 
virodhaścetyarthaḥ | nanvekasmit sākṣiṇi 
rūpabhedenāvṛtatvadabhāvayorvirodhābhāvepyānaṃdaḥ 
prakāśamānopyāvṛta iti viruddhe prakāśasyāvaraṇavirodhitvāditi netyāha | 
svarūpaprakāśasyeti | āgaṃtukavṛti rūpa

p. 174b) 
prakāśasyāvaraṇavirodhitvakalpanānnasvarūpaprakāśastadvirodhī tasyāvaraṇa 
sādhakatvādityarthaḥ | nanvevaṃ prakāśamānopyānaṃda āvṛta iti graṃthe 
prakāśamānatvaviśeṣaṇaṃ 
svarūpaprakāśasyāvaraṇāvirodhitvajñāpanārthamiti tatprayojanasaṃbhavāt 
tadviśeṣaṇaṃ ātmani nirupādhikapremasaṃbhava jñāpanaprayojanakamiti 
yaduktaṃ tatra saṃbhavatīti cetarhi vinigamakābhāvena 
tadviśeṣaṇasyobhayaprayojanakatvamastu svarūpaprakāśe 
āvaraṇāvirodhitvasyeva ānaṃdāvaraṇapakṣe ānaṃdarūpe ātmani 
nirupādhikapremasaṃbhavasyāpyavaśyaṃ jñāpanīyatvāt ||

tvaduktamarthaṃ na jānāmīti prakāśamāna evāvaraṇa darśanāt | na ca 
tatrānāvṛta sāmānyākārāvachedena viśeṣāvaraṇamevānubhūyata iti 
vācyaṃ | anyāvaraṇasyānyāvachedena bhāne'tiprasaṃgāt | na ca 
sāmānyaviśeṣabhāvoniyāmaka iti nāti prasaṃga iti vācyaṃ | 
vyāpyavyāpakabhāvāti riktasāmānyaviśeṣabhāvābhāvena vahni na 
jānāmīti dhūmāvarakājñānānubhavaprasaṃgāt 
tasmādyadavachinnamajñānaṃ prakāśate tadāvṛtamiti 
prakāśamānepyajñānaṃ yujyate 

p. 175a) 
ajñānaṃ ca yathā sākṣyaṃ śaṃvihāya caitanyamāvṛṇoti | 
evamānadamapi tattatsukhatitatatsukharūpakṛtikavalī ||

svarūpaprakāśasyāvaraṇāvirodhitve hetvaṃtaramāha | tvaduktamiti | 
evakārānaṃtaramāproktārtha iti śeṣaḥ | śrīkṛṣṇa eva vedāṃtavedyaḥ 
paramātmā durvijñeyoyamakṛtātmabhirityāptopadeśānaṃtaraṃ maṃdasya 
vākyārthabodho na bhavati sa ca maṃdastvaduktamarthaṃ na 
jāmītyajñānamanubhavatīti prasiddhaṃ loke tatra tvadvākyasyāsti kaścidartha iti 
jñānāmi | āptavākyatvādviśeṣaṃ tu na jānāmīti vyavahāradarśanādavagato 
yastvadvākyārtha tvalakṣaṇassāmānyākārassa eva v iśeṣāvarakājñānasya 
viṣayatayā prakāśate | tathā ca tvaduktamarthaṃ na jānāmītyanubhave 
ajñānaviśeṣaṇatayā prakāśamāna 
sāmānyākārasyāvaraṇaviṣayatvābhāvādāvaraṇaviṣayasya viśeṣasya 
prakāśamānatvābhāvāt | prakāśamānasyāvṛtatvenāyamanabhavāḥ | 
śaṃkakārasyāvaraṇaviṣayatvābhāvādāvaraṇaviṣayasya viśeṣasya 
prakāśamānatvābhāvāt | pramāṇamiti śaṃkate | na ca tatreti | 
anyāvārakājñānasyānyāvachedena prakāśābhyupagame caitraṃ na 
jānāmītyanubhūyamānā jñānasya viṣṇumitraviṣyakatva prasaṃga iti 
dūṣayati | anyāvaraṇasyeti | nanu tvadvākyārtha

p. 175b) 
tvalakṣaṇa ākārastāvatsāmānyarūpaḥ āptaupadiṣṭe śrīkṛṣṇa 
ivatvadupadiṣṭeṣu śrīkṛṣṇa pratipatyupāyeṣvapi tvadvākyārthatvasya satvāt | 
vedāṃtavedyatvādi lakṣaṇākārastu viśeṣarūpaḥ tasya 
śrīkṛṣṇasvarūpamātra vṛtitvā tathā ca viśeṣāvarakājñānaṃ 
sāmānyākārovachedena prakāśata ityupagamenāti prasaṃgaḥ | caitratva 
viṣṇumitra tvayossāmanyaviśeṣabhāvābhāvāditi śaṃkate | na ca sāmānyeti | 
kiṃ sāmānyai viśeṣabhāvāḥ śrīkṛṣṇamūrtitvaviṣṇumūrtitvayoriva 
vyāpyavyāpakabhāvaḥ | tadatirikto vā na 
dvitīyastasyānirūpaṇādityāśayenāha | vyāpyeti | ādye doṣamāha | vahnimiti | 
tasmādajñānānubhave ajñānaviśeṣaṇatayā yadvaprakāśate 
tadevāvaraṇaviṣaya iti vaktavyaṃ navatvadukta na jānāmīti | 
jñānasyatvaduktārtha prakārakatve satyajñānaviśeṣyakatvena 
tvaduktārthoviśeṣaṇarūpa evetyupagame tadjñānasya 
viśeṣaṇajñānarūpakāraṇasyābhāvātadviśiṣṭājñātvānubhavo na syāditi 
vācyamajñānubhavasya nityasākṣirūpatvopagamena tatra viśeṣaṇa 
jñānānapekṣaṇānna ca prakāśamānatvamāvṛtatvaṃ ca viruddhaṃ 
prakāśasyāvaraṇavirodhitvāditi vācya | virodhasya prāgeva 
parihṛtatvādityāśayenopasaṃharati | tasmāditi 
anyāvarakājñānasyānyāvachinnatayābhānā saṃbhavādityarthaḥ | 
yadavachinnamiti | yena vastunāviśeṣitamityarthaḥ

p. 176a) 
nanvānaṃdasyāvṛtatve viṣayasaṃparkadaśāyāṃ viśiṣyānaṃda 
prakāśīnasyādityata āha | ajñānaṃ ceti | kavalīkṛtaṃ vihāyai vā vṛṇoti ||

sa eṣa vaiṣayikānaṃdasyāvaraṇābhibhavaḥ sa cāvaraṇābhibhavaḥ 
pratyūṣasamaye bāhyāvaraṇābhibhavavat kāraṇaviśeṣa 
prayuktavṛtiviśeṣavaśātaratamabhāvena bhavati | ataḥ 
svarūpānaṃdaviṣayānaṃdayorviśayānaṃdānāṃ ca parasparaṃ 
bhedasiddhiriti vadaṃti | sarvathyāpi 
sākṣicaitanyasyānāvṛtatvādāvaraṇābhibhavārthaṃ vṛtimanapekṣyaiva 
tenāhaṃkārādi prakāśanamiti tulyameva | nanvevaṃ 
kathamahaṃkārādīnāmanusaṃdhānaṃ jñānasūkṣmāvasthārūpasya 
saṃskārasya jñāne satyayogena nityena sākṣiṇā tadādhānāsaṃbhavāt 
||

nanu vṛterāvaraṇābhibhāvakatvopagamādajñānasya 
susvavṛtiviṣayīkṛtānaṃdānāvarakatvamiti kathamucyate tatrāha | sa eṣa iti | 
sukhavṛtiviṣayatvaprayuktānāvarakatvasvabhāva eva vṛtikṛtāvaraṇābhibhava 
ityarthaḥ | nanu sukharūpa vṛterekarūpatvāt | tatkṛtā varaṇābhibhavopyekarūpa 
eva syā tathā ca viṣayasaṃbaṃdhadaśāyāmānaṃdopyekarūpatayaiva

p. 176b) 
prakāśetanatūtkṛṣṭāpakṛṣṭarūpeṇetvinetyāha | sa ceti | yathā pratyūṣasamaye 
ālokatāratamyena bāhyatamastāratasyayuktābhibavo bhavati tataśca 
tattattamasāvṛtānāṃ padārthānāṃ tāratamyayuktaṃ prakāśanaṃ bhavati | 
evaṃ viṣayaviśeṣarūpakāraṇaviśeṣaprayuktoyo vṛtiṣuviśeṣaḥ 
utkarṣatāratamyarūpastadvaśātāratamyabhāvaprayukta eva 
āvaraṇābhibhavobhavati | tataścānaṃdopi taratamabhāvayukta eva prakāśata 
ityarthaḥ | evamapyānaṃdasyaikatvābhyupagamā tadbhedaprathākathaṃ siddhyati 
tatrāha | ata iti vastuta ekasminnapyānaṃde upādhiprayukta 
bhedābhyupagamādityarthaḥ | tathā ca vidyayā āvaraṇa nivṛtau satyāṃ 
prakāśamānānaṃdaḥ svarūpānaṃdastadanivṛtidaśāyāṃ vṛtisaṃbaṃdhāt 
prakāśamānānaṃdo viṣayānaṃda iti svarūpānaṃdaviṣayānaṃdayorbhedo 
jñātavyastathā vṛtibhedenānaṃda bhedābhyupagamādviṣayānaṃdānāṃ 
parasparaṃ bheda prasiddhiścāvakalpyata ityarthaḥ | ahaṃkārādīnāṃ kevala 
sākṣibhāsyatvaṃ paramaprakṛtaṃ siddhamityāśayenāha | sarvathāpīti | 
svarūpānaṃdasyānāvṛtatvapakṣe tasyāvṛtatvapakṣe cetyarthaḥ | teneti | sākṣi 
caitanyenetyarthaḥ | nanu siddhāṃte saṃskārasyānubhavatāśarūpatvopagamena 
saṃskārārthaṃ sākṣi caitanyasyāhaṃkārādi gocaravṛtyapekṣāstyeveti 
śaṃkate | nanvevamiti |

p. 177a) 
ahaṃkārādi sākṣiṇo vṛtyanepekṣatve satītyarthaḥ | anusaṃdhānaṃ smṛtiḥ 
tadādhāneti saṃskārotpādanetyarthaḥ | tadādhānāsaṃbhave hetumāha | 
jñānasūkṣmāvasthārūpasyetyādinā | nanu yadi sākṣi caitanyasthiti 
daśāyāṃ tatyūkṣmāvasyārūpasaṃskāronyanyayogastarhi tatrāśadaśāyāṃ 
tadutpatirastunetyāha | nityeneti | tathā 
cāhaṃkārādyavachinnasākṣicaitanyasyānāvṛtatvena tadabhibhavārthaṃ 
vṛtyanapekṣaṇepi saṃskārārthaṃ tadapekṣā 
satvātkevalasākṣibhāsyatvamahaṃkārādīnāmiti siddhāṃtavyākopa iti 
bhāvaḥ ||

atra kecidāhuḥ svasaṃsṛṣṭena 
sākṣiṇāsadābhāsyamānohaṃkārastatatadaghaṭādiviṣayavṛtyākārapariṇatu 
svāvachinnenāpi sākṣiṇābhāsyata iti | tasyānitya tvāt saṃbhavati 
saṃskārādhānaṃ ghaṭādau viṣaya iva na hi svākāravṛtyavachinna sākṣiṇaiva 
svagocarasaṃskārādhānamiti niyamosti | tathā sati 
vṛtigocarasaṃskārāsaṃbhavena vṛterasmarasmaraṇa praṃsaṃgāt | 
anavasthāpatyāvṛtigocaravṛtyaṃtarasyānuvyavasāyanirāsena nirastatvāt | kiṃ tu 
yadvṛtyavachinnacaitanye

p. 177b) 
yatprakāśate tadvṛtyātadgocarasaṃskārādhānamityeva niyamaḥ ||

ahaṃkārādi gocaravṛtiṃ vinaiva saṃskāropapaterna siddhāṃtavirodha iti 
samādhatte | atra kecidāhuriti | svayadadvayamahaṃkāra 
paraṃsvasaṃsṛṣṭenetyādinābhāsyata ityaṃtena graṃthena ahaṃkārasya 
yathāhaṃkārāvachinna sākṣibhāsyatvaṃ tathā ghaṭapaṭādiviṣaya 
gocaravṛtyavachinnasākṣibhāsyatvamapyastīti darśitaṃ bhavati | tataḥ kiṃ 
tatrāha | tasyeti | ghadādigocaravṛtyavachinnasākṣicaitanyasyānityatvāt | tena 
yathā ghaṭādau viṣaye saskārādhānaṃ saṃbhavati | tathā tenaiva vṛtyavachinna 
sākṣicaitanyenāhaṃkārādāvapi saṃskārādhānaṃ saṃbhavatīti 
nāhaṃkāragocaravṛtyapekṣetibhāvaḥ | nanvahaṃkāravyatirikteṣu ghaṭādiṣu 
sarvatrasvākāravṛtyavachinnacaitanyenaiva ghaṭādigocarasaṃskārādhāna 
darśanātsvagocaravṛtyaiva svagocarasaṃskārādhānamiti niyamovasīyate | tathā 
cāhaṃkāramātra eva kathamanyagocaravṛtyātadādhānamityāśaṃkyāha | 
nahīti | tathā niyame mānābhāvādaprayojakatvāccetibhāvaḥ | 
niyamābhyupagame bādhakamāha | tathā satīti | nanu jñānarūpavṛteḥ 
saṃskārādi lābhāya vṛtigocaravṛtyaṃtaramapyastu netyāha | anavasthāpatyeti | 
ghaṭādi gocaravṛtismaraṇasidhyartha tadgocaravṛtyaṃtaropagame 
dvitīyavṛtismaraṇāya tṛtīyāpi

p. 178a) 
tadgocarāvṛtirvyaktavyāsyādevaṃ tatadvṛtigocara 
vṛtyabhyupagamāpatyāvṛtyanavasthā prasajyeta | na ca dvitīyatritīyādi vṛtīnāṃ 
madhye kāsāṃcidajñātānāmeva 
nāśābhyupagamasaṃbhavannānavasthāprasaktiritivācyaṃ | utpannāyāḥ 
vṛteravaśyajñātavyatvādanyathā satyāmeva ghaṭādyākāravṛtau 
kadācinmayedaṃ jñāyate na vā ghaṭādi vṛtināśānaṃtaraṃ mayedaṃ 
jñātaṃ na veti vā saṃśaya prasaṃgātasmādvṛteravaśyajñātavyatvaṃ 
vṛtervṛtyāvedyatvapakṣe prāpaye devānavasthāmanenaiva nyāyena 
nibaṃdhaneṣunuvyavasāyo nirastaraṃ tataśca svagocaravṛtyaiva 
svagocarasaṃskārādhāna niyamo nāsti vṛtiṣvasaṃbhavādityarthaḥ | 
nanvanyagocaravṛtyānyagocarasaṃskārādhānopagame 
ghaṭagocaravṛtyāpaṭādāvapi tadādhānaprasaṃga iti śaṃkate | kiṃtviti | ati 
prasaṃgaparihārāya prayojakamāha | yadvṛtyeti | yadvastu gocaravṛtyavachinna 
caitanye yāvaṃtaḥ padārthāḥ prakāśaṃte tadvastu gocaravṛtyā 
tāvatsupadārtheṣu saṃskārādhānamiti niyame ghaṭagocaravṛtyavachinnacaitanye 
ca paṭāderaprakāśanānnāti prasaṃgaḥ | nanu svagocaravṛtyaiva 
svagocarasaṃskārādhānamiti niyama ityeva kārārthaḥ ||

evaṃ ca jñānasukhādayopyaṃtaṣkaraṇavṛtayastaptāyaḥ 
piṃḍādvyuccaraṃto visphuliṃgā iva svāvachinnena

p. 178b) 
vahnineva svasvāvachinnenānityena sākṣiṇābhāsyaṃta iti yuktaṃ teṣvapi 
saṃskārādhānaṃ yastu ghaṭaikākāradhīsthā cidghaṭamevāvabhāsayet 
| ghaṭasya jñātatā brahmacaitanyenāvabhāsyata iti kūṭastha dīyokto 
viṣayaviśeṣaṇasya jñānasya viṣayāvachinna 
brahmacaitanyāvabhāsyatvapakṣaḥ yaśca tatva pradīpikokto 
jñānechādīnāmanavachinna 
śuddhacaitanyarūpanityasākṣibhāsyatvapakṣaḥ ||

nanu ghaṭādivṛtyavachinnacaitanye ghaṭādi prakāśanaṃ nirvivādaṃ tatra 
caitanyehaṃkārasyāpi prakāśanaṃ ghaṭādiviṣayavṛtyākāra pariṇata 
svāvachinnenāpi sākṣiṇābhāsyata iti pūrvagraṃthe darśitaṃ | tathā ca 
ghaṭādi vṛtyāhaṃkārepi saṃskārādhānamastu tathāpi ghaṭādi 
jñānarūpāyāvṛteḥ svāvachinnacaitanye prakāśanasyāsiddhatvā tasyāḥ 
svagocarasaṃskārajanakatvaṃ na syāt tathā 
sukhaduḥkhechadveṣādīmāmahaṃkāradharmāṇāṃ ghaṭādi vṛtyavachinna 
caitanye prakāśana prasatma bhāvātayāteṣu saṃskārādhānaṃ na syānna ca 
sukhādirūpavṛtiṣu ghaṭādi vṛtyāsaṃskārānādhānepi sukha 

p. 179a) 
duḥkhādigocarāṃtaḥkaraṇavṛtibhireva tāsu tadādhānamastajñānarūpāsu 
ghaṭādi vṛtiṣu tadhānārthaṃ vṛtyaṃtaropagama ivānavasthā 
prasaktyabhāvāditi vācyaṃ | sukhaduḥkhādigocarāvṛtirabhyupagamyamānā 
kiṃ jñānarūpā kiṃ vā ichādivṛtivatkriyārūpā 
nādyastadutpādakakaraṇābhāvātmanaḥ karaṇatāyāniraśiṣyamāṇatvānna 
dvitīyastasyā api vṛtessaṃskārādhānāya tadgocara vṛtyaṃtaropagame 
saivānavasthā prāpnoti tasmādjñānarūpāsughaṭādi vṛtiṣu 
jñānabhinnāsukhaduḥkhādi rūpavṛtiṣu ca kathaṃ 
saṃskārādhānamityāśaṃkyāha | evaṃ ceti | ukta niyame satītyarthaḥ | 
aṃtaṣkaraṇeyāyāvṛtayaḥ utpadyaṃte jñānarūpāvātudbhinnāvātāssarvā 
api svasvāvachinnānityacaitanyabhāsyā eva tathā ca caitanyasya nityatepi 
tadbhāsyatayā tadavachedakatayā 
cotpadyamānānāmahaṃkāradharmāṇāmanityatayā tataddharmaviśiṣṭasya 
tatadavabhāsakasya caitanyasya nāśarūpastaddharmagocarassaṃskāraḥ 
saṃbhavatīti na jñānasukhādiṣu saṃskārānupapatiritibhāvaḥ | dṛṣṭāṃte 
svapadaṃ visphuliṃga paraṃ ghaṭasyaikasyākāra ivākāropasyāssāghaṭaikārā 
sā cāsaudhīśca tasyāṃ sthitā cit cidābhāsaḥ ghaṭākāravṛti 
pratibiṃbarūpaṃ ghaṭajñānamiti yāvat | ghaṭameva na ghaṭasya 
jñātatāmapītyeva kārārthaḥ | jñātatānāmajñānaviṣayatvaṃ viṣayatā 
saṃbaṃdhena viṣayaniṣṭaṃ jñānamityarthaḥ | tacca jñānaṃ viṣayasya 
viśeṣaṇaṃ jñāto ghaṭa ityanubhavāditibhāvaḥ | nanvanayoḥ 
pakṣayojñāṃnechādi

p. 179b) 
bhāsakacaitanyasya nityatvāt kathaṃ jñānechādiṣu saṃskāraḥ na ca 
pūrvoktarotyājñānechādi vṛtīnāṃ svasvāvachinnasākṣicaitanya 
prakāśyatvamādāpānayorapi pakṣayoḥ saṃskārādhānamiti vācyaṃ | 
ghaṭādi gocaravṛti pratibiṃbarūpajñānasya jñātatā 
śabditasyātadvṛtyanavachinna ||

tayorapi caitanyasya svasaṃsṛṣṭāparokṣarūpatvādvṛtisaṃsargovaśyaṃ 
vācya iti tatsaṃsṛṣṭānityarūpasadbhāvānna teṣu 
saṃskārādhānekācidanupapatiriti | anye tu 
suṣuptāvavidyādyanusaṃdhānasiddhaye 
kalpitāmavidyāvṛtimahamākārāmaṃgīkṛtyāhamarthe 
saṃskāramupapādayaṃti ||

viṣayādhiṣṭhāna brahmacaitanyabhāsyatvokti virodhā tathā dvitīyapakṣe 
jñānechādi vṛtīnāma navachinna sākṣibhāsyatvokti virodhaprasaṃgādataḥ 
kathaṃ tayoḥ pakṣayostadādhānamata āha | tayorapīti | viṣayāvachinna 
brahmacaitanyasya jñātatābhāsakatvamate tadbrahmacaitanyaṃ jñātatāyā 
aparokṣajñānarūpamevopaiyate jñātoyaṃ ghaṭa iti jñātatāyā 
aparokṣatvānubhavāt | anavachinna 
śuddhacaitanyamapīchājñānādīnāmaparokṣajñānarūpamevopeyate | ichādi 
vṛtināmapyaparokṣatvānubhavāt

p. 180a) 
tathā cāparokṣajñānarūupa dvividhacaitanyasya 
svaviṣayabhūtairjñānecchādibhissaṃsargovaśyaṃbhāvī aparokṣajñānasya 
svatādātmyāpannaviṣayānubhavarūpatvaniyamā tataśca 
svaviṣayabhūtajñānechādi nāśasamaye jñānādi viśiṣṭarūpeṇa 
dvividhacaitanyasyāpi nāśalakṣaṇasaṃskāropapatirityarthaḥ | tayorapīti saptamī 
caitanyasyeti dvividhasyeti śeṣaḥ | tatpadaṃ jñānechādi rūpavṛtiparaṃ yadi ca 
svagocaravṛtyaiva svasaṃskārādhānamavaśyaṃ vācyaṃ tadāpi 
nānupapatiravidyāvṛtibhirahaṃkāra taddharmagocarābhirahaṃkārādiṣu 
saṃskārādhānasaṃbhavānna ca vṛttigocaravṛtyupagame prāguktānavasthā 
prasaktiriti vācyamavidyāvṛtināmanubhavāyogyatvena tāsu jñānāya 
saṃskārāya vā jñānechādyanubhavakāle'vidyāvṛtyaṃtarānupagamāt | na 
cāvidyāvṛtīnāmakḷpta saṃskārajanakalpane gauravamiti vācyaṃ | suṣuptau 
tāsāaṃ tadjñānakatvasya kḷptatvādityāśayena matāṃtaramāha | anye tviti 
utthitasyāvidyāṃdyanusaṃdhānasiddhaye suptau kalpitāmavidyādi 
gocarāmavidyādi vṛtimivāhamākārāmavidyāvṛtimaṃgīkṛtyeti vākyaṃ 
yojanīyaṃ yathā śrute suṣuptau yadavidyādyanusaṃdhānaṃ tatsiddhaya iti 
bhrāṃtiḥ syāt | sannidhānā tathā suṣuptau kalpitāyā 
evāvidyāvṛterahamākāratvamaṃgīkṛtyeti bhrāṃtiḥ syāditi bodhyaṃ 
avidyādītyādi padaṃ sukhasuptyaussaṃgrahārtha sukhamahama

p. 180b) 
svāpsaṃ na kiṃcidavediṣamiti suṣuptikālīnānāṃ 
sukhasuṣuptyavidyādīnāmutthānānaṃtaramanusaṃdhāna darśanā tatkālīnā 
vidyādyanubhavasya nityasākṣirūpatayā tasyāvidyāvṛtirūpāvachedakākalpane 
saṃskārāsaṃbhavenoktānusaṃdhānābhāvaprasaṃgāt | 
nanvajñānāhaṃkārādi gocarāvidyāvṛtyupagame teṣāṃ kevalasākṣi 
vedyatvasiddhāṃtavyā kopa iti cennāvidyāvṛtīnāṃ kḷptajñānakāraṇa 
janyatvā bhāvena jñānātmakavṛtitvābhāvāt | jñānātmaka vṛtyanupahita 
sākṣiṇa evakevala sākṣiśabdārthatvāṃgīkārāditibhāvaḥ | ahamartha 
grahaṇaṃ taddharmāṇāmapyupalakṣaṇaṃ tulyanyāyatayā bādhakābhāvena ca 
taddharmeṣvapi avidyāvṛtibhissaṃskārasyopapāditatvāditi dhyeyaṃ ||

na cāsmin pakṣe etāvaṃtaṃ kālamidamahaṃ paśyannevā 
samityanyajñānadhārākālināhamarthānusaṃdhānānupapatiḥ | 
avachedakabhedena sukhaduḥkhayaugapadyavadvṛtidvaya 
yaugapadyasyāpyavirodhenānyajñānadhārākālepyahamākārā 
vidyāvṛti saṃtānasaṃbhavāditi | apare tu 
ahamākārāvṛtiraṃtaṣkaraṇavṛtireva kiṃ tūpāsanādi vṛtivanna

p. 181a)  
jñānaṃ kḷpta tatkāraṇā janyatvāt | na hi tatra cakṣurādi 
pratyakṣalakṣaṇaṃ saṃbhavati | na vā liṃgādikaṃ liṃgādi 
pratisaṃdhānaśūnyasyāpyahaṃkārānusaṃdhāna darśanāt | nāpi 
manaḥ karaṇaṃ tasyopādāna bhūtasya kvacidapi karaṇatvākḷpteḥ | 
tarhyahamartha pratyabhijñāpi jñānaṃ na syāditi cenna tasyā ahamaṃśe 
jñānatvābhāvepi tatāṃśe smṛtikaraṇatvena 
kḷptasaṃskārajanyatayājñānatvāt | aṃśabhedena jñāne 
parokṣatvāparokṣatvavat | pramātvāpramātvavacca 
jñānatvājñānatvayorapya avirodhādityāhuḥ ||

nanvasmin pakṣenyajñānadhārākālīnāhamarthādiṣu ahamarthādi 
gocarāvidyāvṛtyasaṃbhavena saṃskārādhānaṃ na syāt dhārākāle 
avidyāvṛtyaṃpikāre yugapat vṛtidvaya prasaṃgāditi 
śaṃkāmanūdyadṛṣṭāṃtena pariharati | na cāsmin pakṣa iti | 
avidyāvṛtibhissaṃskārādhānapakṣa ityarhaḥ | avachedakabhedeneti | śirasi me 
vedanāpāde me sukhamityanubhava darśanāditi bhāvaḥ | vṛtidvayeti 
anyajñānadhārā kālepi anya vastugocarāṃtaṣkaraṇavṛtirahamarthagocarā 
vidyāvṛtiśca yugapatpramātaryavachedakabhedena na virudhyata ityarthaḥ | 
saṃtāneti | nanvanya

p. 181b) 
jñānadhārākāle ekaivāvidyāvṛtiriti vaktuṃ śakyate tardatannānātve 
mānābhāvāllāghavācceti cet | satyaṃ tathāpyaṃtaḥkaraṇavṛtisaṃtati 
rūpatvādvārāyāstatkālīnāvidyāvṛterapi saṃtati rūpatvaṃ saṃbhavatīti 
saṃbhāvanāmātreṇa tathoktamata evāha | saṃtānasaṃbhavāditi | 
ahamarthāṃśe aṃtaḥkaraṇavṛtyaiva saṃkārādhānaṃ saṃbhavatīti na 
tadaṃśepyavidyāvṛtiḥ kalpanīyāṃtaḥkaraṇavṛtisaṃbhave tatkalpanāyogāt | na 
cānyajñānadhārākāle ahamartha gocarāṃtaḥkaraṇavṛtirna saṃbhavati | 
sukhaduḥkha yaugapadyavat jñānadvayayaugapadyāyogāditi vācyaṃ | 
saṃskārārthāhaṃ vṛterjñānarūpatvānupagamāditi matamāha | apare tviti | 
tarhyasau vṛtirghaṭādi vṛtivat jñānarūpāpi syā tathā ca jñānātmaka 
vṛtyupahita sākṣi vedyatvāpatyā ahamarthasya kevala sākṣi bhāsyatvasiddhāṃta 
hānirityāśayena śaṃkate | kiṃtviti | pariharati | upāsanādīti | ichādi 
saṃgrehārthamādi padaṃ | anusaṃdhānamanubhavaḥ kvacidapīti vṛtijñānaṃ 
pratyupādānabhūtasyāṃtaṣkaraṇasyāhamākāravṛtessakāśādanyatra 
kvacidapi vṛtau tasya karaṇatvākḷpterityarthaḥ | tarhīti | yohaṃ svapne 
sākṣādbhagavaṃtaṃ śrīkṛṣṇamanvabhūvaṃ sohamidānīṃ taṃ smarāmīti 
pratyabhijñā ahamarthāṃśe jñānaṃ na syāt jñānakāraṇā 
janyatvādityarthaḥ | iṣṭāpatyāpariharati | neti tarhi pratyabhijñānaṃtatāṃśepi 
jñānaṃ na syādekasyāṃ pratyabhijñāyāṃ

p. 182a) 
jñānatva tadabhāvatvayorvirodhenāyogādityata āha | tasyā iti | pratyabhijñāyā 
ityarthaḥ | aṃśabhedeneti | viṣayaika deśotrāṃśaḥ sa ca prāgeva darśitaḥ | 
ahamaṃśa iti | tatāṃśa iti ca | parokṣatveti | parvato vahnimā nityanumiteḥ 
siddhāṃte vahnyaṃśe parokṣatvaṃ sannikṛṣṭaparvatāṃśe 
tvaparokṣatvamupeyate | mata dvaya sammata dṛṣṭāṃtamāha | pramā tveti ||

itare tvahamākārāpi vṛtirjñānameva māsahaṃjānāmityanubhavāt | na 
ca karaṇāsaṃbhavaḥ anubhavānusāreṇa manasa evāṃtariṃdriyasya 
karaṇatvasyāpi kalpanādityāha | evaṃ sati 
bāhyaviṣayāparokṣavṛtīnāmevāvaraṇābhibhāvakatvaniyamaḥ 
paryavasannaḥ | nanu nāpamapi niyamaḥ | śuktirajatasthale 
idamākāravṛterajñānānabhibhāvakatvāt | anyathopādānābhāve na 
rajatotpatyayogāditi cet atrāhuḥ 
idamākāravṛtyedamaṃśājñānanivṛtāvapi ||

pūrvopadarśita pratyabhijñāyā ahamarthāṃśepi jñānatvamupeya manyathā hi 
pratyabhijñā prāmāṇyenāṃtaṣkaraṇopahita caitanyarūpasya 
jīvasyāhamurthasya sthāpitvasādhanaṃ | sūtrabhāṣyayordṛśyamānaṃ 
virudhyeta tathā ca sūtra

p. 182b) 
manusmṛteśceti | anusmṛtiḥ pratyabhijñā tathā ca tatsūtrasthaṃ bhāṣyaṃya 
evāhaṃ pūrvedyuradrākṣaṃ sa evāhamadyasmarāmīti | tathā ca 
pratyabhijñāyā ahamaṃśe jñānatvābhāvābhidhānamayuktamiti 
manyamānānāṃ matamāha | itare tvititi | anubhavāditi | ahamarthagocarāvṛtau 
jñānatvānubhavādityarthaḥ | manasa iti | ata eva viyatyāde bhāṣyaṃ buddheḥ 
kāraṇatvābhyupagamāditi | ata eva ca ahaṃkāra dharmāṇāṃ 
jñānasukhādīnāṃ kevalasākṣībhāsyatvepyahamartharūpasya manaḥ 
pratyasādhāraṇaviṣayasya satvāntasyeṃdiyatvaṃ prāṇapāde 
cakṣurādarivabhāṣyakāraireva vyavasthāpitamiti maṃtavyaṃ | 
kevalasākṣibhāsyatvasiddhāṃtopyaṃta evāhamartha 
vyatiriktājñānasukhādimātraviṣaya ityapi maṃtavyaṃ nanu manasa 
īdriyatvapakṣe rūpādau cakṣurāderiva tasyāhamarthe pramāṇatvaṃ vācyaṃ | 
tacca na saṃbhavati | ahamarthasyānāvṛta sākṣi caitanye dhyastasyā 
jñātatvābhāvena manasa ajñātajñāpakatvā bhāvāditi cenna | tadvṛti 
tatprakārānubhavatvamavādhitānubhavatvaṃ vā pramātvamiti | 
matānurodhenāhamākārajñānasya pramātvopapatau tatkāraṇasya manasopi 
cakṣurāderiva pramāṇatva saṃbhavāt iti bhāvaḥ | nanu tarhya 
parokṣavṛtīnāmāvaraṇābhibhāvakatva niyamasyāhamākārāparokṣavṛtau 
vyabhicāra ityāśaṃkyaniyamasya saṃkocaṃ darśayati | evaṃ satīti | 
ahamākārāparokṣavṛtyupagame satītyarthaḥ | 

p. 183a) 
uktaniyamamapyākṣipati | nanviti | idaṃ rajatamiti | bhramasthale 
prathamamidamākārāparokṣavṛtirudeti | paścādidaṃ rajatamiti bhramo bhavati | 
tatredamākārāyāḥ prathamotyatravṛterajñānanivartakatvaṃ | kiṃ nāsti | asti vā 
ādye niyamasya vyabhicāramāha | nāyamapīti yathāśca 
parokṣavṛtimātramajñānanivartakamiti niyamo nāsti aklamākāravṛtau 
vyabhicārāt | tathā bāhyagocarāparokṣavṛtimātramajñānanivartakamiti 
niyamopi nāsti | idamāṃkāravṛtau vyabhicārādityarthaḥ | dvitīye bādhakamāha 
| anyatheti | idamākāravṛterajñānābhibhāvakatva ityarthaḥ | 
idanākāravṛtinivartyājñānamanyadrajatopādāna bhūtājñānamanya tathā ca 
na vyabhicāraḥ | na vā rajatotpatyayoga iti parihati atrāhuriti ||

śuktitvādiviśeṣāṃśājñānānivṛtestadevarajato pādānaṃ 
śuktitvādyajñānerajatādhyāsasya 
tadjñānetabhāvasyānubhūyamānatvāt  
adhyāsabhāṣyaṭīkāvivaraṇenubhūyamānānvayavyatirekasyaivā-
jñānasya rajatādyadhyāsaupādānatvokteḥ | ata eva 
śuktyaṃśodhiṣṭānaṃ | idamaṃśa ādhāraḥ 
savilāsājñānaviṣayodhiṣṭhānaṃ | atadūpopi tadūpeṇāropya 
buddhausphurannādhāra iti saṃkṣepa śārīrake viṣecanāditi |

p. 183b) 
apare tvidaṃ rajatamitīdamaṃśasaṃbhinnatvena pratīyamānasya 
rajatasyedamaṃśājñānamevaupādānaṃ tasya 
cedamākāravṛtyāvaraṇaśaktimātranivṛtāvapi vikṣepa śaktyā saha 
tadanuvṛternopādānatvāsaṃbhavaḥ 

śuktitvādiviśeṣāṃśāvarakājñānameva rajatopādānamityatramānamāha | 
śuktitvādyajñāna iti | nīlapṛṣṭatvādikamādipadārthaḥ | rajatamevādhyasyata iti 
| adhyāsa ityarthaḥ | prathama tatpadaṃ viśoṣāṃśaparaṃ dvitīya 
tatpadamadhyāsaparaṃ | tatra sammatimāha adhyāseti ṭīkā paṃcapādikā 
anubhūyemānāvanvayavyatirekau yasyeti vigrahaḥ | nanu purovarti dravyasya 
śuktitvādi viśeṣarūpa viśiṣṭasyaivarajñatakāraṇājñā 
cāvṛtatvābhyupagame tasyaivādhiṣṭhānatvaṃ syāt | natvidaṃ 
tvarūpaviśiṣṭasyedamaṃśasya sa vilāsājñānaviṣayasyaivādhiṣṭhānatvā 
tathā cādhiṣṭhānāropyayoreka jñānaviṣayatvaniyamācchuktirajatamiti 
bhramākāraḥ syāt | na syāccedaṃ rajatamiti pratītyākāraḥ 
idamaṃśasyādhiṣṭhāmatvā bhāvādityata āha | ata eveti | 
adhyāsopādānājñānaviṣayatvā devetyarthaḥ śuktyaṃśa iti | śuktitva 
viśeṣarūpeṇa purovartyavachinnacaitanyamityarthaḥ | 
idamaṃśasyādhiṣṭhānatvābhāva iṣṭa ityāśayenāha | idamaṃśa iti | nanu 
tasyādhāratve āgatamevādhiṣṭhānatvaṃ tayorbhedābhāvāditi

p. 184a) 
netyāha | sa vilāseti | vilāso rajatādi vikṣepaḥ viṣayetvamāvṛtatvaṃ | 
atadrūpīpīti | tatpadamadhyasta rajatādi paraṃ tathā cādhyastarajatādya 
bhedarahitopi tadabhinnatvena sphurannityarthaḥ | adhiṣṭhānasyaivāropita 
rajatatādātmyādvastugatyā idamaṃśasyātadrūpatvamiti bodhyamasminmate | 
adhiṣṭhānāropyayorekajñānaviṣayatvaṃ nāsti | kiṃ tu ādhārāropyereva taditi 
na bhramasya śuktyaṃśollekhāpatiritibhāvaḥ | nanvadhiṣṭhānāropyayorārope 
prakāśamānatvasya saṃbhāvanā bhāṣyaṭīkāvivaraṇādiṣu samarthitatvā 
tadvirodhatvamāśaṃkyamatāṃtaraṃ tadaviruddhamāha | apare tviti | 
saṃbhinnatvaṃ tādātmyamiti yāvat | ajñānameveti | na tu 
viśeṣāṃśājñānamityevakārārthaḥ | viśeṣāṃśasyārope sphuraṇābhāvena 
tasyādhiṣṭhānatvāsaṃbhavāditi bhāvaḥ | śuktitvādirūpaviśeṣa 
darśanasyādhyāsa pratibaṃdhakatvā tadabhāvaviṣayau pūrvoktānvaya 
vyatirekāvitibhāvaḥ | nanvidamākāravṛtyā idamaṃśājñānasya 
nivṛtatvātkathaṃ idamaṃśasyādhiṣṭhānatvamata āha | tasya ceti | 
idamaṃśājñānasyetyarthaḥ |

jalapratibiṃbitavṛkṣādhogrutvādhyāse 
jīvanmuktānuvṛtaprapaṃcādhyāse ca sarvātmanādhiṣṭhāna 
sākṣātkārānaṃtarabhāvinyāvaraṇanivṛtāvapi vikṣepaktisahitā 
jñānamānasyopādānatvasaṃpratipaterityāhuḥ | kavitārkika

p. 184b) 
cakravartinṛsiṃhabhaṭṭopādhyāyāstvidaṃ rajatamiti bhramarūpavṛti 
vyatirekeṇa rajatotpateḥ | prāgidamākārāvṛtireva nāstīti tasyā 
ajñānanivartakatva sadbhāvavicāraṃ nirālaṃbanaṃ manyaṃte | tathā 
dvinatāvadbhramarūpavṛticyatirekeṇedamākārāvṛtiranubhavasiddhā-
jñānadvitvā nanu bhavāt | 
nāpyadhiṣṭhānasāmānyajñānamadhyāsakāraṇamiti kāryakalpyā 
tasya tatkāraṇatve mānābhāvāt ||

nanu jñānasyāvaraṇāṃśamātranivṛtirvikṣepaśaktyāsahā anuvṛtiśca kvāpi 
na dṛṣṭāta āha | jalapratibiṃbiteti | prapaṃceti | jīvanmuktasyāpyaṃtaṣkaraṇādi 
prapaṃca pratītessatvāditibhāvaḥ | sarvātmaneti | rajatādibhramasthale hi 
sarvātmanādhiṣṭhānasākṣātkāro nāsti śuktitvādi viśeṣarūpeṇa śukti 
sākṣātkārābhāvādatastatra idamaṃśājñānanivṛtāvapi 
viśeṣāṃśājñānanivṛtyabhāvā tasyādhyāso pādo natvaprasaktirasti 
pratibiṃbabhramastha tu jale vṛkṣo nāstyeva ūrdhvāgra evāyaṃ vṛkṣa iti 
sarvātmanāviśeṣadarśanasya satvātsāmānyāṃśājñānaṃ nivṛtaṃ 
viśeṣāṃśājñānamanivṛtamiti

p. 185a) 
vibhāgāsaṃbhavena viśeṣāṃ jñānamupādānamiti vaktumaśakyaṃ 
tasmādatra vṛkṣādhogratvādyadhyāsānurodhena 
ekasyaivājñānasyāvaraṇāṃśa nivṛtāvapi 
vikṣepaśaktimadajñānāṃśānuvṛtirupayā tathā jīvanmuktyavasthāyāmapi 
brahmatatvasākṣātkārādāvaraṇamātra 
nivṛtirvikṣepaśaktimadajñānāṃśānuvṛtiśca vācyā tathā 
rajatādhyāsasthalepi idamaṃśājñānasya upādānatvaṃ saṃbhavatītibhāvaḥ | 
evaṃ bāhyagocarāparokṣavṛtīnāṃ sarvāsāmevāvaraṇābhibhāvakatva 
niyamasya bhramasthalīyedamākāravṛtau yā vyabhicāraśaṃkāsā tatrāpi 
idamaṃśājñānanivartakatvasya idamaṃśāvaraṇamātranivartakatvasya 
vāsatvādityupapādanena nirastā idānīṃ prathamamidamākāravṛtireva 
bhramasthale nāsti tatra na vyabhicāraśaṃkā tatsamādhānaṃ tu dūrata eva 
nirastaṃ ityāha | kavitārkiketi | bhramarūpavṛtīti | pūrvamatadvaye 
idamākāravṛtisatvātadabhivyakta caitanyarūpameva śuktirajatādi jñānaṃ na tu 
vṛtirūpamasminmate tadabhāvādvṛtirūpameva tadjñānamiti maṃtavyaṃ | 
etaccāgre sphuṭaṃ bhaviṣyati | dharmijñānarūpāmidamākāravṛtiṃ nirākaroti | 
tathāhītyādinā | sā kimanubhavasiddhā utakāryaṃ kalpyā athavā sāmagrī 
kalpyānādya ityāha | na tāvaditi jñānadvitveti | idamityekaṃ jñānamiti 
jñānamaparamityanubhavādityarthaḥ | dvitīyaṃ nirākaroti | nāpyadhiṣṭhāneti |

p. 185b) 
adhyāsarūpaṃ kāryaṃ svakāraṇamadhiṣṭhānagocara 
sāmānyajñānamaṃtareṇānupapadyamānaṃ sat | tatkalpayati | 
tataścādhiṣṭhānasāmānyajñānarūpā idamākārāvṛtiḥ sidhyatītyapi na 
maṃtavyamadhiṣṭhāna sāmānyajñānasyādhyāsakāraṇatve mānā 
bhāvādityarthaḥ ||

na cādhiṣṭhāna saṃprayogābhāve rajatādyanutpatistatramānaṃ | tato 
duṣṭeṃdriya saṃprayogasyaivādhyāsakāraṇatvaprāpteḥ | na ca 
saṃprayogo na sarvatra bhramavyāpī adhiṣṭhānasphuraṇaṃ tu svataḥ 
prakāśamāne pratyagātmanyahaṃkārādyadhyāsamapi vyāpnotīti 
vācyaṃ tasyāpi ghaṭādyadhyāsāvyāpi tvāt ghaṭādi 
pratyakṣātprāktadadhiṣṭhānabhūtanīrūpa brahmamātragocara 
cākṣuṣavṛtyasaṃbhavāt | svarūpaprakāśasyāvṛtatvāt | āvṛtānāvṛta 
sādhāraṇyenādhiṣṭhāna prakāśamātrasyādhyāsakāraṇatve 
śuktīdamaṃśa saṃyogātprāgapi tadavachinna 
caitanyasvarūpaprakāśasyāvṛtasya sadbhāvena tadāpyadhyāsāpateḥ |

mānābhāvo sidha iti śaṃkate | na ceti | idamarthasya cakṣussaṃprayoge sati

p. 186a) 
rajatādirūpasyādhyāsasyotpatirnānyathetyanubhavasiddhaṃ | tathā ca uktānvaya 
vyatirekābhyāmadhiṣṭhāna sāmānyajñānasya rajatādivyadhyāsaṃ 
pratikāraṇatvaṃ sidhyati | na ca 
uktānvayādināsaṃprayogasyaivādhyāsakāraṇatvaṃ sidhyati na 
dharmijñānasyeti vācyaṃ | tathā sati | ahaṃkārādyadhyāse 
saṃprayogāsaṃbhavena vyabhicārāpateratassaṃprayogasyādhyāsaṃ 
pratikāraṇatvagrāhakābhyāmevānvayavyatirekābhyāṃ 
śuktirajatādyadhyāsasthale dharmijñānasyaiva saṃprayoga sādhyasya 
kāraṇatvaṃ kalpate tathā cādhiṣṭhāna sāmānyajñānasyādhyāsakāraṇatve 
uktānvaya vyatirekau pramāṇaṃ bhavata eveti gūḍhābhisaṃdhiḥ | 
abhisaṃdhimajñātvā dūṣayati | tata iti | uktānvayādita ityarthaḥ | 
saṃprayogamātrasya pramāsthalasādhāraṇatvādṛṣṭetyuktaṃ | dharmi 
jñānakāraṇavādīsvābhisaṃdhimāviṣkaroti | na ca saṃprayoga iti | adhiṣṭhāna 
sāmānyajñānasya saṃprayogasyeva na vyabhicāra ityāha | adhiṣṭhāna 
sphuraṇaṃ tviti | saṃprayoga vailakṣaṇyārthastu śabdaḥ | adhiṣṭhāna sphuraṇaṃ 
kartṛ śuktirajatādyadhyāsamivāhaṃkārādyadhyāsamapi vyāpnotītyarthaḥ | 
svata iti bāhya caitanyasyāvṛtatvādvṛti kṛtaṃ tatrādhiṣṭhāna sphuraṇaṃ sākṣi 
caitanyasyānāvṛtatvādahaṃkārādyadhyāse svapna prapaṃcādyadhyāse ca 
tatsvatassiddhamityarthaḥ | adhiṣṭhāna sāmānyajñānasyāpi vyabhicāramāha 

p. 186b) 
tasyāpīti | uktajñānaṃ tacchabdārthaḥ ghaṭādyadhyāsavyāpitvā 
bhāvādityarthaḥ | tathā ca dharmijñānaṃ nādhyāsa kāraṇamitibhāvaḥ | 
avyāpitva śabditaṃ vyabhicāramupapādayati | ghaṭādītyādinā | 
ghaṭādyadhyāsasthale śuktirajatādyadhyāsasthala iva kiṃ vṛtikṛtamadhiṣṭhāna 
sphuraṇamahaṃkārādyadhyāsasthala iva svatassiddhaṃ vā nādya ityāha | 
ghaṭādi pratyakṣāditi | tatpadaṃ ghaṭādi paraṃ na dvitīya ityāha | svarūpeti | 
nanvadhiṣṭhāna praḥkāśamātraṃ adhyāse kāraṇaṃ 
lācadānnatvabhivyaktādhiṣṭhāna prakāśastathā ca san ghaṭassan | paṭa ityādi 
rūpeṣvadhyāseṣu ghaṭādyadhiṣṭhānasya sadrūpasya 
brahmaṇassvaprakāśatvādadhiṣṭhāna prakāśamātraṃ tatrāpyastīti na 
vyaticāra ityāśaṃkyāha | āvṛtānāvṛteti | tadāpīti | 
saṃprayogātprākkālepītyarthaḥ ||

navādhyāsa sāmānyedhiṣṭhāna prakāśasāmānyaṃ hetuḥ | 
prātibhāsikādhyāsebhivyaktādhiṣṭhānaprakāśa iti nāti 
prasaṃprasaṃgaḥ sāmānye sāmānyasya viśeṣe viśeṣasya hetutvau 
cityāditi vācyaṃ | evamapi prātibhāsika 
śaṃkhapītimakūpajalanailpādyadhyāsā vyapanāt | rūpānupahita 
cākṣuṣa pratyayā

p. 187a) 
yogena tadānī śaṃkhādigataśauklyopālaṃbhābhāvena 
cādhyāsātprāk śaṃkhādinīrūpādhiṣṭhānagocaravṛtyasaṃbhavāt ||

dharmijñānakāraṇavādīśaṃkate | na cādhyāsa sāmānya iti | prātibhāsiketi | 
abhivyaktādhiṣṭhāna sphuraṇaṃ 
prātibhāsikādhyāseṣvevakāraṇamācāryāṇāmabhipretaṃ teṣveva 
doṣasaṃprayogasaṃskārarūpakāraṇatraya janyatāyā 
adhyāsaṭīkāvivaraṇādiṣu vyavasthāpitatvena saṃprayogakāraṇatāgrāhaka 
pramāṇalabhyādhiṣṭhānāpadokṣasya teṣveva kāraṇatva siddherityarthaḥ | 
prakāśapadānaṃtaraṃ hetupadamanuṣaṃjanīyaṃ nāti prasaṃga iti | na 
saṃprayogātprāk rajatādyadhyāsaprasaṃga ityarthaḥ | rajatādyadhyāsasya 
prātibhāsika tvena tadadhiṣṭhānāparokṣāya 
saṃprayogādhīnavṛterapekṣitatvāditi bhāveḥ aucityāditi | tathā ca 
dharmijñānasyādhyāsakāraṇatve saṃprayogakāraṇatā grāhakānvayādeḥ 
pramāṇasya satvāta bādhakābhāvācca 
tasyādhyāsakāraṇatvasiddhāvidamākārāvṛtissiddhetibhāvaḥ | 
abhivyaktādhiṣṭhāna prakāśasya prātibhāsikādhyāseṣvapi 
sarvatravyāptinīstīti kavitā kiṃ kamatānuvaṃtī dūṣayati | evamapīti | 
adhiṣṭhānāparokṣasya prātibhāsikādhyāsamātra hetutve svīkṛtepītyarthaḥ | 
dharmijñānakāraṇa vā dehi prathamamidamityevamākārāvṛtirudeti

p. 187b) 
tayā ca vṛtyā abhivyakte śaṃkhajalādyavachinnacaitanyepita 
nīlarūpāderadhyāsa iti prakriyā tathā ca tatredamākārāvṛtiḥ kiṃ 
śaṃkhādidravyamātraṃ viṣayī karoti kiṃ vā rūpaviśiṣṭaṃ dravyaṃ nādya 
ityāha | rūpānupahiteti | rūpāviṣayaka dravya cākṣuṣavṛtirna saṃbhavati 
itarathā vāgvāderapi cākṣuṣatvāpateriti bhāvaḥ | dvitīyepi kiṃ 
śuklarūpaviśiṣṭaṃ dravyaṃ viṣayī karoti kiṃ vā āropyarūpaviśiṣṭaṃ | na 
dvitīyaḥ āropyarūpaviśiṣṭaśaṃkhādi vṛterevabhrāṃtitvena tasyāḥ 
dharmijñānatvā bhāvāt | nādya ityāha | tadānīmiti | adhyāsātpūrvakāle 
ityarthaḥ | tadānīṃ śauklyopalaṃbhe cādhyāsābhāva prasaṃgāditi bhāvaḥ 
asaṃbhavāditi | tathā cābhivyaktādhiṣṭhāna sphuraṇasya 
tatrāsaṃbhavādvyabhicāreṇa dharmijñānaṃ nādhyāsakāraṇamitibhāvaḥ | 
nanvadhyāsātpūrvaṃ dravyamātrarūpeṇa śaṃkhādigocara 
cākṣuṣavṛtirudetyeva dravyagocaracākṣuṣavṛtau rūpaviṣayakatvaniyamasyā 
prayojakatvānna caivaṃ vāpvāderapi cākṣuṣatvaprasaṃgaḥ dravyacākṣaṣe 
dravyagatodbhūtarūpasyatiyāmakatvādadhyāsātpūrvakāle dravyagrahaṇepi 
śuktitvāderiva doṣabalātsannikṛṣṭasyāpi śuklarūpamātrasyāgrahaṇopapateśca 
| taduktaṃ bhāmatyāṃ ||

p. 188a) 
na ca prātibhāsikeṣvapi rajatādhyāsamātre nirukto viśeṣaheturāstāmiti 
vācyaṃ | tathā sati saṃprayogātprākpīta 
śaṃkhādyadhyāsāprasaṃgāyatadadhyāse duṣṭeṃdriya saṃprayogaḥ 
kāraṇamityavaśyaṃ vaktavyatayā tasyaiva sāmānyataḥ 
prātibhāsikādhyāsamātre lāghavān kāraṇatvasiddhau tata eva 
rajatādhyāsakādācitkatvasyāpi nirvāhādadhiṣṭhāna prakāśasya 
sāmānyato viśeṣatau vā dhyāsakāraṇatvasyāsiddheḥ ||

śaṃkhaṃ ca doṣāchādita śuklimānaṃ dravyamātrasvarūpaṃ gṛhītveti 
śuklimāśuklarūpamityarthaḥ | astu vā tatra śuklarūpaviśiṣṭaśaṃkhādi 
grahaṇe tathāpi nādhyāsānupapatiḥ doṣabalena rūpagata 
śuklatarjjātigrahaṇaprativaddhaṃ mātreṇāpi tadupapatestathā ca 
prātibhāsikādhyāseṣu abhivyaktādhiṣṭāna sphuraṇasya 
vyabhicārābhāvāddharmijñānarūpā idamākārāvṛtissiddhā bhavati | 
tatsiddhau ca tasyāmāvaraṇanivartakatva sadasadbhāva 
ciṃtāsālaṃbanaivācāryāṇāṃ na nirālaṃbaneti cetsatyamasminmate 
ayamevāsvarasaḥ upādhyāyāmanyaṃtai ityanena sūcite | 
pītaśaṃkhādibhramasthale vastuto vyabhicārā bhāvepi 

p. 188b) 
tamabhyupagamyadharmijñānakāraṇavādī śaṃkate | na ca prātibhāsikaiṣvapīti 
| nirukta iti vyaktādhiṣṭhāna prakāśa ityarthaḥ | tathā satīti | 
pītaśaṃkhādyadhyāseṣu abhivyaktādhiṣṭhānaprakāśasya hetutvānupagama 
ityarthaḥ | adhiṣṭhānāparokṣyavatsaṃprayogasyāpi pītasaṃkhādyadhyāseṣu 
kāraṇatvānupagame saṃprayogātprāgapi pītaśaṃkhādyadhyāsaprasaṃgaḥ 
atastatparihārāya tatra saṃprayogasya kāraṇatvamavaśyaṃ vācyaṃmityarthaḥ | 
tataḥ kiṃ tatrāha | tasyaiveti | duṣṭeṃdriya saprayogasyaivetyarthaḥ | sāmānyata 
ityuktaṃ sāmānyameva darśayati | prātibhāsikādhyāsamātra iti | 
prātibhāsikādhyāsatvameva duṣṭeṃdriya saṃprayogakāryatāvachedakaṃ 
lāghavānnatu pītaśaṃkhādyadhyāsatvaṃ gauravādityarthaḥ | tatopi kiṃ tatrāha 
| tata eveti saṃprayogāt | prākpītaśaṃkhādyadhyāsaprasaṃgaparihārāya tatra 
sāmānyata sūkḷptāt duṣṭeṃdriya saṃprayogādevetyarthaḥ | 
kādācitkatvasyāpīti | sadā rajatādyadhyāsaparihārāyābhivyaktādhiṣṭhāna 
prakāśasya rajatādyadhyāsakāraṇatvaṃ vācyaṃ | tathā sati 
śuktyavachinnacaitanyarūpasyādhiṣṭhāna prakāśasyāvṛtatayā sadā 
tadabhivyakterabhāvena sadārajatādyadhyāsaprasaṃgaparihāropapateriti hi 
dharmijñānakāraṇavādinastavābhiprāyaḥ sa cāti prasaṃgaparihāraḥ 
pītaśaṃkhādyadhyāsasthale

p. 189a) 
kḷptātsaṃprayogādeva labhyata ityarthaḥ | sāmānyata iti | adhiṣṭhāna 
prakāśamātra madhyāsamātre kāraṇamabhivyaktādhiṣṭhāna prakāśaḥ | 
prātibhāsikādhyāsaikāraṇamiti | pūrvoktakāryakāraṇabhāvadvayamapi na 
sidhyatītyarthaḥ | nanu tasyaiva sāmānyataḥ prātibhāsikādhyāsamātre 
lāghavātkāraṇatva siddhāvityayuktamahaṃkārādyadhyāse sākṣi caitanye 
svapnādhyāse ca saṃprayogāsaṃbhavena vyabhicārānna cāhaṃkārādya ||

nanu ca sādṛśyanirapekṣe dhyāsāṃtare'kāraṇatvepi tatsāpekṣe 
rajatādyadhyāse rajatādi sādṛśyabhūtarūpaviśeṣādi 
viśiṣṭadharmijñānarūpamadhiṣṭhāna sāmānyajñānaṃ 
kāraṇamavaśyaṃ vācyaṃ duṣṭeṃdriya saṃprayogamātrasya kāraṇatve 
śuktivadiṃgālepi rajatādhyāsaprasaṃgāt | na ca sādṛśyamapi 
viṣayadoṣatvena kāraṇamiti vācyaṃ | visadṛśepi sādṛśyabhrame 
satyadhyāsa sadbhāvāt | jaladhi salilapūre dūre nīlaśilāropa darśanāt ||

bhyāsasya vyāvahārikatvamate tatra vyabhicāro na doṣa iti vācyaṃ | tathāpi 
tatprātibhāsikatvamate doṣa

p. 189b) 
parihārā saṃbhavāt | sākṣiṇi svapnādhyāse prātibhāsikatvasya 
saṃpratipannatayā tatrokta vyabhicārasya dṛḍhatvācca | na ca 
svapnādhyāsebhivyaktādhiṣṭhāna sphuraṇaṃ kāraṇamanyathā 
svapnaprapaṃcasyāparokṣyābhāvaprasaṃgāt | bāhyaprātibhāsikādhyāseṣu tu 
duṣṭeṃdirya saṃprayogaḥ kāraṇamiti na tasya vyabhicāra iti vācyaṃ | 
prātibhāsikādhyāsamātretvadukta lāghavenābhivyaktādhiṣṭhāna prakāśasya 
kāraṇatvaucityāt | bāhyādhyāseṣu saṃprayogasyādhiṣṭhana 
caitanyābhivyaṃjaka vṛtyutpādakatayā cārityārthya saṃbhavācca 
pītaśaṃkhādyabhyāsasthalepi adhiṣṭhāna caitanyābhivyaṃjakavṛti 
saṃbhavasya darśitatvācceti cetsatyaṃ sūkṣmadṛṣṭyāvicāryamāṇo evameva 
sthūladṛṣṭyā tu saṃprayogasya lāghavātprātibhāsikādhyāsamātre 
kāraṇatvamuktamiti maṃtavyaṃ 
śuktirajatādyabhyāsātprāgidamākyaravṛtisiddhaya prakārāṃtareṇa 
dharmijñānasya kāraṇatvaṃ śaṃkate | nanu ca sādṛśyeti adhyāsāṃtara iti 
pītaśaṃkhādyadhyāsa ityarthaḥ | śaṃkhādeḥ pītarūpādeśca sādṛśyā 
bhāvāditi bhāvaḥ | tatpadaṃ sādṛśyaparaṃ rajatādinā saha śuktyādeḥ 
sādṛśyabhūto yo rūpaviśeṣādistadviśiṣṭadharmītyarthaḥ | sthāṇvādau 
puruṣādyadhyāsāpekṣitamūrdhatvādikamādi śabdārthaḥ | 
saṃprayogamātrasyeti | sādṛśyānapekṣāyāmiti mātra śabdārthaḥ | 
agnidagdhaṃ nīla

p. 190a) 
rūpavatkāpṛmiṃgāla śabdārthaḥ | nanvapekṣitamapi sādṛśyaṃ 
svarūpasadevādhyāsakāraṇaṃ tāvatā uktāti prasaṃganirāsānna jñātaṃ sa 
tatkāraṇaṃ tathā ca na dharmijñānasya kāraṇatvasiddhiriti matvāśaṃkate | na 
ca sādṛśyamiti | svarūpa sa tatkāraṇatve sādṛśyabhramādadhyāso na syāt | 
sādṛśyabhramasthale sarūpa sa tassādṛśyasyābhāvāt | atassādṛśyajñānaṃ 
bhramapramāsādhāraṇamadhyāsakāraṇaṃ vācyamiti 
tadviśiṣṭadharmijñanasiddhiriti dharmijñānakāraṇavādīpariharati | visadṛśepīti 
| tatrodāharaṇamāha | jaladhi salilapūra iti pravāhaḥ pūraśabdārthaḥ jalasya 
vastutaḥ śuklarūpatvānnīlaśilātala sādṛśyaṃ nāsti | atassādṛśya 
bhramānnīlaśilātalatvāropa iti bhāvaḥ ||

na ca taddhetvoreveti nyāyāt sādṛśya jñānasāmagrye 
vādhyāsakāraṇamastviti yuktaṃ | jñānasāmagryā arthakāraṇatvasya 
kvacidapyadṛṣṭeḥ tataḥ sādṛśya jñānatvasyaiva na laghutvācca na ca 
svataḥ śubhrepi śubhrakaladhauta bhṛṃgāragatepi svacche 
jaleṃpavanailyādhyāsaḥ | na muktāphala iti vyavasthāvaddhastu 
svabhāvādevaśuktau rajatādhyāsoneṃgālādoviti vyavasthā na tu 
sādṛśya jñānapekṣaṇāditi vācyaṃ | svataḥ

p. 190b) 
paṭakhaṃḍepuṃḍarīka mukulutvānadhyāsepi tatraiva kartanādi ghaṭita 
tadākāre tadadhyāsadarśanena tadadhyāsasyanustu 
svabhāvamananurudhya sādṛśyajñānabhāvābhāvānarodhitva 
niścayāt | anyathānyadāpi tatra tadadhyāsa prasaṃgāt 

nanu dharmijñānakāraṇatāpakṣepi tatsāmagrītvena duṣṭeṃdriya saṃprayogo 
vaśyaṃ vācyaḥ | tathā ca āvaśyakatvādadhyāsaviśeṣakāraṇatāvachedakaṃ 
sādṛśyajñānasāmagrītvameva na tu sādṛśyajñānatvaṃ | tataśca na 
dharmijñānasiddhirityāśayena iṃgāle rajatādhyāsaprasaṃgaṃ 
vismṛtyaśaṃkate | na ca tadvelloreveti | tadvetorevāstu taddhetutvaṃ madhye kiṃ 
teneti nyāyādityarthaḥ | dharmijñāna vādiotirākaroti | jñānasāmagryā iti 
dharme jñānakāraṇatā mate hi dharmijñānaṃ 
rajatādirūpārthotyataukāraṇamiṣyate | tathā ca tadvetoreveti nyāyena 
dharmijñānasāmagrībhūtasaṃprayogasya kāraṇatvamucyamānaṃ 
rajatādyarthotyatāveva bhave tacca na saṃbhavati sannikarṣasya jñāna iva 
viṣayotpataukāraṇatāyāḥ kvacidapya kḷptatvādityarthaḥ | tata iti | 
sādṛśyajñānasāmagrītvāpekṣayā 
sādṛśyajñānatvasyaivakāraṇatāvachedakatve lāghavādityarthaḥ | tathā ca 
dharmijñānasiddhiritibhāvaḥ | sādṛśyajñānasyādhyāsaviśeṣe 
kāraṇatvābhāvepi vyavasthāsaṃbhavāanna dharmijñānasiddhiriti matvā punaḥ 
śaṃkate | na ca svata iti | jalasya muktāphalasya ca nailona

p. 191a) 
sādṛśyābhāve samānepi | jala eva nailyādhyaso dṛśyate na muktāphala iti 
vyavasthāyāṃ jaladivastu svabhāva eva heturnānya ityarthaḥ | nanu 
patragatanailyasannidhānaṃ jale tadadhyāse niyāmakaṃ na svabhāva ityata āha | 
śubhrakaladhauteti | nirmalasauvarṇapātraviśeṣagatepītyarthaḥ | nanvevamapi 
jalagatanīlarūpavat dravyasaṃsagīt tvatraivatadadhyāsa iti netyāha | svataḥ 
śubhrepīti jalaviśeṣaṇaṃ svataḥ śubhrapadavyākhyānaṃ svacha iti padaṃ | 
evaṃ kvacitsvabhāvasyaivādhyāsaprayojakatve kḷpte phalitamāha | 
vastusvabhāvādeveti | uktapītaśaṃkhādhyāsa iva bhṛṃgārādi 
gatajalenailyādhyāse sādṛśya jñānā na pekṣatvepi 
puṃḍarīkamukulatvādhyāse tadapekṣāyā anvayavyatireka siddhatvena | 
tadvacchuktirajatādhyāsepi sādṛśyabhānabhāvābhāvābhyāsevavyavasthā na 
tu vastu svabhāvādagatikagatitvādvastu svabhāvāśrayaṇasya | tathā ca 
dharmijñānakāraṇatāsiddhirapratyūheti matvādūṣayati | svataḥ paṭakhaṃḍa iti 
| puṃḍarīkasya kamalasya yāmukalatvāvasthā tasyāḥ anadhyāsepītyarthaḥ | 
atraiva paṭakhaṃḍa eva kartanādināghaṭitaḥ saṃpāditaḥ tadākāraḥ 
puṃḍarīkamukamalatvākārau yasya paṭakhaṃḍasya sa tathā tasminnityarthaḥ | 
tadadhyāseti puṃḍarīkamukulatvādhyāsetyarthaḥ | 
tadadhyāsasyānurodhitvaniścayāditi saṃbaṃdha | anyatheti | vastu svabhāvasyaiva 
tadadhyāsakāraṇatva ityarthaḥ | anyadāpīti kartanādinā tadākāra saṃpādanāt 
prāgapītyarthaḥ ||

p. 191b) 
ucyate | sādṛśyajñānasyādhyāsakāraṇatva vādepi 
viśeṣadarśanapratibadhyeṣu rajatādyadhyāseṣveva tasya kāraṇatvaṃ 
vācyaṃ | na tu tadapratibadhyeṣu pītaśaṃkhādyadhyāseṣu 
śrasaṃbhavāt viśeṣadarśanapratibadhyeṣu ca 
pratibaṃdhakajñānasāmagryāḥ pratibaṃdhakatvaniyamena 
viśeṣadarśanasāmagryavaśyaṃ pratibaṃdhikā vācyeti | tata eva 
sarvavyavasthopapateḥ | kiṃ sādṛśyajñānasya kāraṇatvakalpanayā | 
tathāhi | iṃgālādau cakṣussaṃprayukte 
tadīyanailyādirūpaviśeṣadarśanasāmagrī satvānna rajatādhyāsaḥ 
śuktyādāvapi nālabhāgādivyāpi cakṣuḥ saṃprayoge tatsatvānna 
tadadhyāsaḥ sadṛśabhāgamātrasaṃprayoge tadabhāvādadhyāsaḥ ||

nanu sādṛśya nirapekṣe dhyāsāṃtare akāraṇatvepītyādinā prāptaṃ 
sādṛśyajñāgnasyādhyāsaviśeṣekaraṇatā prasādhanadvārādharmijñānasya 
kāraṇatvamāvaśyakamiti pūrvapakṣaṃ kacitārkikamatānuvartī nirākaroti 
ucyate ityādinā | natviti pītatvā bhāvavyāpyaśaṃkhatvavānayaṃ 
nailyābhāvavyāpyajalatvavadidamityādirūpaviśeṣadarśanā-
pratibadhyeṣvityarthaḥ | uktaviśeṣadarśane satyapi pītaḥ śaṃkhaḥ nīlaṃ 
jalamityadhyāsadarśanāditibhāvaḥ |

p. 192a) 
asaṃbhavāditi | vastu tasmādṛśyasya tatrāsaṃbhavāt | 
puṃḍarīkamukulatvabhramavatsādṛśyajñānānanurodhitvāccetyarthaḥ | tataḥ 
kiṃ tatrāha | viśeṣadarśanapratibadhyeṣu ceti | pratibaṃdhakasāmagryāḥ 
pratibaṃdhakatve dāhapratibaṃdhakamekatvoktau dharmijñānasāmagrī 
bhūtasaṃprayogasyādhyāsa pratibaṃdhakatvapaṃgaḥ | tadvāraṇāya 
pratibaṃdhaketi jñānaviśeṣaṇaṃ dharmijñanasya cādhyāsānuguṇatvena 
pratibaṃdhakaraṇyādi sāmagryāḥ dāhapratibaṃdhakatva prasaṃgaḥ 
taddhāraṇāya jñānapadaṃ maṇyādeḥ pratibaṃdhakajñānatvābhāvānnāti 
prasaṃgaḥ jñānasāmagryāḥ pratibaṃdha truṭajñānatvābhāvānnoktāti 
prasaṃgaḥ tathā ca pakṣe sādhyābhāvavatājñānaṃ 
grāhyābhāvāvagāhitvādanumiti pratisākṣātpratibaṃdhakaṃ tatra 
sādhyābhāvavyāpyavatājñānaṃ pratibaṃdhakajñānasya sāmagrītve 
nānumiti pratibaṃdhakamiti vyavasthā prasiddhetyarthaḥ | tata eveti | 
prabaṃdhakajñānasāmagryāḥ pratibaṃdhakatvasvīkārādevetyarthaḥ | kimiti | 
tathā ca dharmijñānarūpā idamākārāvṛtirna sidhyatītibhāvaḥ | 
sādṛśyajñānasyākāraṇatve pūrvoktaprasaṃgaṃ pariharati | iṃgālādāviti | 
iṃgālagataṃ nailyādirviśeṣaḥ | taddarśanasāmagrī ca cakṣuḥ 
saṃyukteṃgālatādātmyarūpā tasyāḥ satvānnāstīti bodhyaṃ | nīlabhāgādīti 
| trikoṇabhāgasaṃgrahārthamādipadaṃ | tatsatvāditi | viśeṣadarśanasāmagrī 
satvādityarthaḥ | nataditi | tatpadaṃ rajatādiparaṃ | nanu yadi śuktisaṃprayogakāle 
rajatādhyāsābhāvastarhi saṃprayogopyadhyāsakāraṇaṃ na

p. 192b) 
syāditi netyāha | sadṛśabhāgamātreti | tadabhāvāditi 
nailyādidarśanasāmagryabhāvādityarthaḥ ||

tadāpi śuktitvarūpaviśeṣadarśanasāmagrīsatvādanadhyāsaprasaṃga iti 
| cenna | adhyāsasamaye śuktitvadarśanābhāvena tatpūrvaṃ 
tatsāmagryabhāvasya tvayāpi vācya tvāt | mama 
sādṛśyajñānarūpādhyāsakāraṇadoṣeṇa pratibaṃdhāt 
tadāśuktitvadarśanasāmagryabhāvābhyupagamaḥ tava tathā bhyupagame 
tu ghaṭṭakuṭṭīprabhātavṛtāṃtva iti cet na samīpopasarpaṇānaṃtaraṃ 
rajatasādṛśyarūpe cākacikye dṛśyamāna evaṃ śuktitvopalaṃbhena 
tasya tatsāmagrī pratibaṃdhakatvāsiddhau dūratvādi 
doṣeṇapratibaṃdhādvā

śaṃkate | tadāpīti | sadṛśabhāgamātrasaṃprayogakālepītyarthaḥ | 
anadhyāsaprasaṃga iti | tathā cādhyāsābhāvaprasaṃgaparihārāya 
sādṛśyajñānaṃ doṣatvenādhyāsakāraṇaṃ bādhyaṃ | tataśca uktadoṣa iya 
pratibaṃdhaka satvādapratibaddhāśuktitvadarśanasāmagrī nāsti ato 
rajatādhyāsa upapacata iti dharmijñānakāraṇavādinobhisaṃdhiḥ 
anadhyāsaprasaṃgaṃ parihartumubhayasaṃmatamarthe 
dharmijñānāpalāpīdarśayati | netyādinā | tvayāpīti 
sādṛśyajñānakāraṇatāvādināpītyarthaḥ | vācyatvāditi | sadṛśabhāgamātra 
saṃprayogakāle śuktitvadarśana sāmagryāṃ

p. 193a) 
cakṣussaṃyukta tādātmyalakṣaṇāyāṃ satyāmapyadhyāsadarśanena 
tadanurodhācchuktitva rūpaviśeṣadarśanasāmagryāḥ pratibaṃdhako doṣo 
vaśyaṃ vācya iti tāvat satyaṃ sa ca doṣo na sādṛśya jñānaṃ kiṃ tu 
dūratvādirevāto doṣatvenāpi na sādṛśyajñānamadhyāsakāraṇamiti | na 
dharmijñānasiddhiriti tadapalāpinopyabhisaṃdhiḥ 
dharmijñānavādīsvābhisaṃdhimudghāṭayan āśaṃkate | mameti taveti | 
dharmijñānāpalāpe pravṛtasya kavitārkikamatānuvartina ityarthaḥ | 
sādṛśyajñānasyādhyāsakāraṇatvaṃ tvadaniṣṭaṃ dūraṃ gatasyāpi tava 
prasajyetetibhāvaḥ | dharmijñānāpalāpavādyapi svābhisaṃdhimudghāṭayan 
anadhyāsaprasaṃgaṃ pariharati | tetyādinā tasyeti sādṛśya darśanasyetyarthaḥ | 
tatsāmagrīti | śuktitvadarśanasāmagrītyarthaḥ | 
rajatarāgādīdīṣasaṃgrahārthamādipadaṃ | nanu dūrasthasyāpi puṃsaḥ 
kadācicchuktau śuktipramāyāḥ darśanena dūratvasyāpi | sādṛśya jñānasyeva 
vyabhicārastulyaḥ tathā rajate rāgavatopi samīpopasarpaṇānaṃtaraṃ 
śuktidarśanena tasyāpi vyabhicārastulyaḥ tathā ca dūratvāderapi doṣatvaṃ na 
syāt | yadi ca kvacidadhyāse kadācit kaścit doṣa 
itirityādūratvāderdoṣatvenādhyāsakāraṇatvaṃ samarthyate | tadā jvālādau 
sādṛśya jñānarūpeṇaiva doṣeṇa seya dīpajvāletyādibhramasya 
sarvānubhavasiddhatayā tasyāpi kadācidrajatādhyāsādau doṣatvena 
kāraṇatvaṃ durvāraṃ sādṛśya jñānasya doṣatva bhāṣyasaṃmataṃ ca tathā 
ca devatādhikaraṇe bhāṣyaṃ sādṛśyāt pratyabhijñānaṃ

p. 193b) 
keśādiṣviveti | tathā bauddhādhikaraṇepi sādṛśyanimitaṃ pratisaṃdhānamiti | 
pratisaṃdhānaṃ pratyabhijñānaṃ tathā ca sādṛśyajñānasya 
doṣatvenādhyāsakāraṇatvamata nirākaraṇamayuktamiti cetsatyaṃ tathāpi 
sthūlabuddhimāśrityedamiti dhyeyaṃ ||

vyajakanīlapṛṣṭatvādi grāhakāsamavadhānādvā tatsāmagryabhāvasya 
vaktavyatvāt | evaṃ jaladhijale niyatanīlarūpādhyāsa prayojaka doṣeṇa 
dūre nīlatvavyaṃjakataraṃgādi grāhakāsamavadhānena ca śauklya 
jalarāśitvādi viśeṣadarśanasāmagryabhāvācchilātalatvādyidhyāsaḥ | 
vistṛte paṭe pariṇāharūpaviśeṣadarśanasāmagrīsatvānnapuṃḍarika-
mukulatvādhyāsaḥ kartanādi ghaṭita tadākāre tadabhāvāt tadadhyāsa iti 
||

sahakāryabhāvātsāmagryabhāvamāha | vyaṃjaketi | śuktitva vyaṃjaketyarthaḥ 
grāhakapadaṃ nīlabhāgavyāpi cakṣussaṃprayogaparaṃ | tatsāmagrīti | 
śuktitvaviśeṣadarśanasāmagryābhāvasyobhābhyāṃ vaktavyatvādityarthaḥ | 
śukti rajatabhramasthalokta nyāyamanyatrāpi yojayati | evamiti 
sādṛśyajñānarūpadoṣaṃ dinaṃ jalarāśitvādi rūpaviśeṣadarśanaṃ ca 
pratibaṃdhaka tataḥ śuklarūpādi darśanasāmagryapi tatra pratibaṃdhakā tathā 
ca pratibaṃdhaka 

p. 194a) 
jñānasāmagryabhāvādeva tatra nīlaśilātalatvāropaḥ na tu prathamaṃ jale 
nailyādhyāsena sādṛśyajñānasaṃpatau 
satyāṃtaddoṣānnīlaśilātalatvādhyāsa ityarthaḥ | nanu jaladhi salipūre 
śuklarūpātmakaviśeṣadarśanasāmagryaṃ bhāvo siddhaḥ 
nīlaśilātalatvāropātpūrvakāle cakṣuḥ saṃprayukte jale śuklarūpasya 
tādātmyābhyupagamena cakṣuḥ saṃyukta tādātmyarūpasannikavasya 
ālokādeśca satvā tathā jalarāśitvādi 
rūpaviśeṣadarśanasāmagryabhāvopyasiddhaḥ | jalarāśitvavyaṃjakataraṃgādi 
pratyakṣasyāpi tatra satvādityata āha | niyateti | jaladhi salilaṃ dūre 
nailyādhyāsavatsamīpopasarpaṇānaṃtaramapi tadadhyāso dṛśyate | atastasya 
niyatatvaṃ | etaduktaṃ bhavati | śuklarūpātma vinā rajatādhyāsavat | 
nīlaśilātalatvādyadhyāsaḥ saṃbhavatītyarthaḥ | jale nīlaśilātalatvādhyāse hi 
śuklarūpātmakaviśeṣadarśa 59 truṭatkaviśeṣadarśanasāmagrīniyata 
nīlaśilārūpādhyāsa prayojakadoṣeṇapratibaddhā atassā aprativaddhā nāsti 
dūratvadoṣājjalarāśitva vyaṃjakataraṃgādegnīhakasamavadhānaṃ nāsti tena 
jalarāśitva rūpaviśeṣadarśanasāmagrī ca nāsti | tathā ca dvividha 
pratibaṃdhakajñānasāmagryabhāvājjaladhi salile nīlaśilātalatvādyadhyāsa 
upapadyata iti | atredaṃ bodhya jalidhi salilapūre nīlaśilātalatvārope 
uktavidhayāviśeṣadarśanasāmagryabhāvasyāpekṣitatvepi

p. 194b) 
na tāvanmātrāt | tadadhyāsaḥ | kiṃ tu jale nīlarūpādhyāsena 
nīlaśilātalasādṛśya saṃpatyanaṃtarameva tadadhyāsastathā ca dūre 
nīlaśilātalatvādhyāsavatvāṃ jaladhi salilapūrasamīpopasarpaṇānaṃtaraṃ 
vyavahāraḥ asminajaladhisalilapūre mama dūre nailyanaiścalyādi sāmyena 
nīlaśilātalatvabhrama āsīt | iddhāṃnī sabhumo nivṛta iti | evaṃ tatra tatra 
sādṛśya doṣānmama pūrvamanyathā bhrama āsīt idānīṃ sanivṛta iti 
lokavyavahāra eva sādṛśya jñānasya doṣatvenādhyāsa 
viśeṣakāraṇatvasādhako draṣṭavya iti sādṛśya jñātasyādhyāsakāraṇatā 
grāhakānvaya vyatireko dāharaṇāṃtaramapyanyathayati | vistṛta iti pariṇāho 
vistārastaddarśanaṃ puṃḍarīkamukulatvādhyāsapratibaṃdhakaṃ 
tatsāmagrīsatvādityarthaḥ ||

nanvevaṃ karaspṛṣṭe lohaśakale 
tadīyanīlarūpaviśeṣadarśanasāmagryabhāvādrajatādhyāsaḥ | kiṃ na 
bhavet sādṛśya jñānā na pekṣaṇāditi cet | bhavatyeva kiṃ tu tāmrādi 
vyāvartakaviśeṣadarśanasāmagryā apyabhāvātadadhyāsenāpi 
bhāvyamiti kvacidanekādhyāse saṃśayagocaro bhavati | kvaciturajataprāye 
kośagrahādaurajatādhyāsa eva bhavati |

p. 195a) 
kvacit satyapi sādṛśya jñāne śuktikādau 
kadācitkaraṇadoṣādyabhāvenādhyāsānudayavadadhyāsānudayepi na 
hāniḥ tasmānna kāryakalpyedamākāravṛtirnāpyapratibadvedamartha 
saṃprayogakāraṇakalpyā ||

sādṛśyajñānakāraṇamate hi cakṣussaṃprayogasthale cākṣuṣaṃ sādṛśya 
jñānaṃ dharmi jñānatvena doṣatvena ca rajatādyadhyāsotpatau kāraṇaṃ 
tvagiṃdriya saṃprayogasthele ca syārśanaṃ sādṛśyajñānamuktavidhayā 
rajatādyadhyāsotpatāvekāraṇaṃ kavitārkikamate tu 
dharmijñānaprasaṃgabhītyāsādṛśyajñānaṃ kutrāpyadhyāse kāraṇaṃ 
nābhyupeyate iti vyavasthā tathā ca tvagiṃdriyedamartha saṃprayogasthale 
tvadabhimatādhyāsakāraṇa satvāt sa ki na syāditi śaṃkate | nanvevamiti | 
sādṛśyajñānaṃ vināpi adhyāsa 
pratibaṃdhakaviśeṣadarśanasāmagryabhāvamātreṇādhyāsopagama ityarthaḥ | 
kiṃ tatra rajatādhyāsa āpādyate | kiṃ vā rajatādhyāsa eva āpādyate ādye 
iṣṭāpatirityāha | bhavatyeveti | dvitīyaṃ śaṃkate | kiṃ tviti | tatra 
viśeṣadarśanasāmagryabhāvasya tāmrādyadhyāsa 
sādhāraṇatvādrajatādyadhyāsa evasyādityatrāpādakaṃ nāstīti matvā 
pariharati | tāmrādīti | raṃgasuvarṇaśakalādi saṃgrahārthamādi padaṃ kvaciditi 
| karatalaspṛṣṭaloha śakalasthalepi kvacidityarthaḥ | gocara iti | 
lohaśakalarūpedamarthaḥ |

p. 195b) 
kimidaṃ rajataṃ kiṃ vā tāmraṃ kiṃ vā suvarṇādīti saṃśayaviṣayo 
bhavatītyarthaḥ | tāmrādi vyāvartakaviśeṣadarśanasthale tu rajatādhyāsa evaṣī 
bhavatītyāha | kvacitviti | yasmin kośagrahādau prāyeṇa 
rajataśakalānāmevāvasthānaṃ tatra praviṣṭasya daivādayaḥ śakale 
karatalaspṛṣṭe sati tatra rajatādhyāsa eva bhavati | rajatakośagrahamiti buddhestasya 
satvādityarthaḥ | nanu kvacitkaratalaspṛṣṭalohaśakale rajatādhyāsābhāvopi 
dṛśyate | sa ca tavamate na saṃbhavati | viśeṣadarśanasāmagryabhāvasya tatrāpi 
satvena rajatādhyāsāpaterāvaśyakatvān mama tu 
sādṛśyajñānarūpakāraṇābhāvāt | sa na bhavatīti vaktuṃ śakya ityata āha | 
kvacitsatyapīti | samīpopasarpaṇānaṃtaraṃ satyapi sādṛśya jñāne yathā 
rajatādhyāsābhāvaḥ | tavamate upeyate | tathā mama matepi 
kvacidadhyāsābhāvo na doṣāvaha ityarthaḥ | tasmāditi | kathamapi 
dhamidharmijñānasyādhyāsakāraṇatvāsiddherityarthaḥ | idamākāra 
vṛtiranubhavasiddhāvākāryakalpyāvākāraṇakalpyāveti vikalpa traye 
prathamadvitīyau nirasya tṛtīyaṃ nirākaroti | nāpyapratibaddheti | idamarthasya 
cakṣussaṃprayogakāle anyatra vyāsaṃge sati 
idamarthagocarajñānānudayādapratibaddheti viśeṣaṇaṃ ||

p. 196a) 
tato bhavaṃtyā evevaṃ vṛterduṣṭeṃdriya 
saṃprayogakṣubhitāvidyāpariṇāma svasamānakāla 
rajataviṣayatvasyāpyasmābhirucyamānatvāt | tatra ca 
jñānasamānakālotpatike pratibhāsamātra viparivatinirajateḥ | tatprācīna 
saṃprayogābhāvepi | tattādātmyāśrayedamartha saṃprayogādeva 
tasmāpi cakṣugnī hyatvopapateścakṣuṣā rajataṃ paśyāmīti 
prātibhāsikarajatasya svasaṃprayogābhāvepi cākṣuṣatvānubhavāt | na ca 
svasaprayogābhāvādevavādhakānna taccākṣuṣaṃ nāpi duṣṭeṃdriya 
saṃprayogajanyamidaṃ vṛtisamakālaṃ | jñānakāraṇasyeṃdriya 
saṃprayogasyārthakāraṇatvākḷpteḥ ||

yathokta saṃprayogavaśājāyamānāvṛtirbhrāṃti rūpaiva jāyate na tu 
bhrāṃteḥ prācīnā idamarthamātragocarā pramārūpā tatra 
mānābhāvādityāśayenāha | tata iti idamarthāvachinna caitanye vidyamānā 
rajatapariṇāminya vidyā duṣṭeṃdriya 
saṃprayogarūpādadhyāsanimitakāraṇabhūtāt kṣobhaṃ kāryābhimukhyaṃ 
prāpnoti | utarakṣaṇe ca rajatarūpeṇa pariṇamate duṣṭeṃdriya 
saṃprayogādvṛtirapi tadaiva jāyate | tathā pratibaddhāt duṣṭoṃdriya 
saṃprayogādbhavaṃtīdamarthagocaravṛtiḥ svakālotpannarajata 

p. 196b) 
viśiṣṭedamarthaṃ viṣayī karotītyarthaḥ | svapadaṃ vṛttiparaṃ 
dharmijñānapakṣe idamākāravṛtiravidyākṣobhikā tadabhāvapakṣe 
dharmijñānahetu saṃprayogo vidyākṣobhaka iti vibhāga iti sthite | 
tatrāṃtimapakṣo naṣuktaḥ | idamartha saṃprayogasya 
idamākāravṛtāvivarajatagocaravṛtāvahetu tvāt jñānasamakālotyatra rajatasya
jñānātpūrvaṃ cakṣussannikarṣābhāvācca | tathā ca rajatagocaravṛtau   
sāmagryabhāva eva idaṃ vṛterdharmimātragocaratāṃ 
vyavasthāpayatītyāśaṃkyāha | tatra ceti bhramasthale ityarthaḥ 
pratibhāsakālamātre viparivartinī satā yasya tatpratibhāsamātraviparivartitasmin 
pratīti vyāpyamutāka iti yāvat | idamartha saṃprayogasya 
rajatagocaravṛtyutpatāvapi hetutvaṃ saṃbhavati | na 
cānyasaṃprayogādanyagocaravṛtyupagame ghaṭeṃdriyasaṃyogāt | 
paṭagocaravṛtyāpatiriti vācyaṃ | svagocaravṛtau svasya svatādātmyāśrayasya 
vā iṃdriyeṇa sahasaṃprayogaḥ kāraṇamiti kalpanā tāvatyā uktāti 
prasaṃgaparihāropapaterityāśayenāha | tatprācīneti | 
rajatapratibhāsānpācīnetyarthaḥ | tatādātmyeti | rajatasyedamarthe 
kalpitatvādrajatatādātmyāśrayatvamidamarthasya paṭatādātmyāśrayatvaṃ tu 
ghaṭasti paṭasya tatrā na dhyastatvāditibhāvaḥ | cakṣuḥ 
saṃprayogānāśrayasyāpi rajatasya cākṣuṣavṛtiviṣayatvakalpane hetumāha | 

p. 197a) 
cakṣuṣeti | dharmijñānavādī cākṣuṣatvānubhavasyānyathā siddhiṃ vadan | 
dharmīṃdriyasaṃprayogajanyāvṛtirdharmimātragocaretyāśayena śaṃkate | na 
ceti | tadrajatamidaṃ vṛtisamakālaṃ sa ta duṣṭeṃdriya saṃprayāgajanyemapi na 
bhavatītyatra hetumāha | jñānakāraṇasyeti | tathā ca prātibhāsikarajatasya 
aiṃdriyakatvapakṣe anyasaṃprayogasyānyagocaravṛtijanakatvamekaṃ kalpanīyaṃ 
tathā jñānakāraṇasya sannikarṣasya rajatādyarthotpataukāraṇatvamaparaṃ 
kalpanīyamiti gauravamiti bhāvaḥ ||

kiṃ tvidaṃ vṛtyanaṃtarabhāvitajjanyaṃ | tadabhivyakta sākṣiṇya 
dhyāsāt | tadbhāsyaṃ cākṣuṣatvānubhavastu 
svabhāsakacaitanyābhivyaṃjakedaṃ vṛtijanakatvena paraṃparayā 
cakṣurapekṣāmātreṇeti | tathā satipītaśaṃkhabhrame 
cakṣuranapekṣāprasaṃgāt | na hi tatra śaṃkhagrahaṇe cakṣurapekṣā 
rūpaṃ vinā kevala śaṃkhasya cakṣurgrāhyatvāyogāt | nāpi 
pītimagrahaṇe āropye aiṃdriyakatvānabhyupagamāt | na ca 
pītimāsvarūpato nādhyasyate kiṃ tu 
nayanagatapitapītimnonubhūṣamānasya śaṃkhe 
saṃsargamātramadhyasyata iti pīti sānubhavārthameva cakṣurapekṣeti 
vācyaṃ ||

p. 197b) 
parisaṃprayogo na rajatādyarthe kāraṇaṃ tarhi kiṃ tatra 
kāraṇamavidyāmātrasya sadā satvena rajatādyadhyāsasya 
kādācitkatvapratītasya prayojakatvānupapateriti śaṃkyate | kiṃ tviti | utaramāha | 
idaṃ vṛtyanaṃtarabhāvīti | iṃdriyasaṃprayogādidamarthamātragocaravṛtirudeti | 
tayācādhyāsaṃpratinimitvakāraṇabhūtayākṣubdhāsatī | avidyārajatākāreṇa 
pariṇamate | rajatasya ca idamākāravṛtyabhivyaktamidamarthāvachinna 
caitanyamadhiṣṭānaṃ | tathā ca rajataṃ svagocaravṛtiṃ vinaiva 
caitanyabhāsyamahaṃkārādi vadityarthaḥ | tajjanyamityatra tadabhivyakta ityatra ca 
tatpadamidaṃ vṛtiparaṃ tadvṛteśca kādācit katvāt | rajatādyadhyāsasya 
kādācitkatvamitibhāvaḥ | tadbhāsyamiti sākṣibhāsyamityarthaḥ | na ca 
bāhyacaitanyāvabhāsya śuktirūpyāderahaṃkārādivat kathaṃ 
sākṣibhāsyatvamiti vācyaṃ | svagocarajñānarūpavṛtyanupahita 
caitanyabhāsyasyaiva sākṣibhāsya śabdārthatvāt | tathā ca yathā 
avidyāhaṃkāra taddharmāṇāmavabhāsakacaitanyamavidyādigocarayā 
jñānātmakavṛtyā upahitaṃ na bhavati | evaṃ śukti rajatādi 
bhāsakacaitanyamapi śuktirajatādi gocarajñānātmakavṛtyupahitaṃ na bhavatīti 
tasya sākṣibhāsyatvamuktamiti maṃtavyaṃ | nanu śukti rajatasya sākṣibhāsyatve 
cākṣuṣatvānubhavavirodha iti netyāha | cākṣuṣatvānubhavastviti

p. 198a) 
svaṃśukti rajataṃ tadbhāsakasya idamaṃśāvachinnasyābhivyaṃjakāmidaṃ 
vṛtistatra cakṣuṣo janakatvena śuktirajatasya cakṣurapekṣāvartate | 
sācāpekṣāparaṃparayaiva svādhiṣṭhānagocaravṛtyarthamapekṣitatvānnatu 
sākṣātsvagocaravṛtyarthamanapekṣitatvāt | yathā 
kathaṃciccakṣurapekṣāmātreṇa tatra cākṣuṣatvānubhava upapadyate 
ityakṣarārthaḥ | nanu cakṣuṣārajataṃ paśyāmītyanubhavo hi rajatagataṃ 
cākṣuṣavṛtiviṣayatvamavagāhatena tu śuktirajatagataṃ 
cākṣuṣavṛtyabhivyaktacaitanyaviṣayatvamiti vastugatiḥ tathā ca paraṃparayā 
cakṣurapekṣāmātreṇeti graṃthena cākṣuṣatvānubhavasya 
cākṣuṣavṛtyabhivyaktacaitanyaviṣayatvaṃ rajatayataṃ viṣaya iti tadanubhavasya 
gatiḥ kalpiteti pratibhāti | tadayuktaṃ | śabdavadanubhavasya 
vyākhyānānahaṃtvāditi cet | na vastuta idamartha gatasyedaṃ tvasya 
tatrānubhūyamānasya yathā śuktirajate saṃsargāropastathā idamarthagatasya 
tatrānubhūyamānasya cākṣuṣatvasya śuktirajatai saṃsargāropa ityasyarthasya 
prakṛte vivakṣitatvāt | tathā ca svasminnāropaṇiyaṃ 
yaccākṣuṣavṛtiviṣayatvamidamarthagataṃ tallābhāya śuktirajatasya 
cakṣurapekṣā vartate ityayamarthaḥ paraṃparayā cakṣurapekṣāmātreṇeti 
graṃthasya draṣṭavya iti na kaściddoṣaḥ |

tathā satiśaṃkha tatsaṃsargayorapratyakṣatva prasaṃgāt | 
nayanapradeśagatapitapīti mākāravṛtyabhivyaktasākṣyasaṃsargeṇa 
tayostadbhāsyatvābhāvāt |

p. 198b) 
pītisasaṃsṛṣṭa śaṃkhagaucaraika vṛtyanabhyupagamācca | na ca 
nayanapradeśasthasya pitapītimnodoṣācchaṃkhe saṃsargādhyāsonopeyate 
kiṃ tu nayanaraśmibhiḥ sahanirgatasya viṣayavyāapinastasya tatra 
saṃsargādhyāsaḥ kusaṃbhāruṇita iva kausuṃbha iti | saṃbhavati | 
tadākāravṛtyabhivyaktasākṣisaṃsarga iti vācyaṃ ||

prātibhāsikarajatādessākṣibhāsyatvameva na tvaiṃdriyakatvamiti mataṃ 
dūṣayati | tathā satīti adhiṣṭhānasyaiṃdriyakatva lābhāyaiveṃdriyāpekṣā 
natvāropyasya | tadarthamiṃdriyāpekṣetyupagame satītyarthaḥ | na hīti | idaṃ 
cāpātataḥ pītaśaṃkhabhramādi sthalepyadhyāsa 
prācīnadharmigocaracākṣuṣavṛteḥ prāgupapādi natvāditi maṃtavyaṃ | 
nāpipītimagrahaṇa iti | cakṣurapekṣetyanusaṃgaḥ rūpaṃ vinā kevalaśaṃkhasya 
cakṣuḥ grāhyatvāyogamupetyāropitasya sākṣibhāsyatvavādīśaṃkate | na ca 
prītimeti | pītarūpamityarthaḥ | yathā śuktaurajataṃ svarūpeṇādhyasyate tathā 
śaṃkhe pītarūpaṃ nādhyasyata ityarthaḥ | nayanagataṃ yatpitaṃ 
pītarūpayuktadravyaviśeṣastasya yaḥ pītimātasya pitadravya 
evānubhūyamānasya śaṃkhe saṃsarga evādhyasyate | yathā 
kusumādāvanubhūyamānasya lauhityasya sphaṭikamaṇyādau 
saṃsargādhyāsastadvat |

p. 199a) 
na cānyagatasyānyatrāropābhyupagamame anyathākhyāti prasaṃga iti vācyaṃ | 
adhyasya mānasaṃsargasyānirvacanīyasyotpatyupagamenānyathā khāti 
vailakṣaṇya satvāditibhāvaḥ | pīti mānubhavārthameveti | śaṃkhe 
pītarūpasaṃsargādhyāsātprācīno yaḥ pitadravye 
pītarūpānubhavastadarthamityarthaḥ | tatra kiṃ nayanapradeśagata eva 
pitadravyepīti mānubhavaḥ | kiṃ vā śaṃkhadeśaṃ prāpya 
tatrasthepitadravyepītimānubhavaḥ ādyaṃ dūṣayati | tathā satīti | nayanagata eva 
pitadravye pītarūpānubhavāṃgīkāra ityarthaḥ | śaṃkha tatsaṃsargayoriti | 
śaṃkhasya śaṃkhapītarūpayossaṃsargasya cetyarthaḥ | śaṃkha 
tatsaṃsargayorbhānaṃ kiṃ pitimagocaravṛtyabhivyakte na sākṣiṇā kiṃ vāpīti 
sasaṃsṛṣṭaśaṃkhagocaravṛtyabhivyaktena sākṣiṇānādya ityāha | 
nayanapradeśa iti | nayanapradeśagatapitapītimākāravṛtyā 
tatpradeśasthapītimāvachinnacaitanyamabhivyajyate tena 
cābhivyaktacaitanyalakṣaṇasākṣiṇā saha śaṃkhasya śaṃkhe samāropita 
pītarūpasaṃsargasya cāsaṃbaṃdhācchaṃkha tatsaṃsargayorāparokṣyaṃ na 
syādityarthaḥ | na dvitīya ityāha | pītimasaṃsṛṣṭeti | anabhyupagamācceti | 
sākṣibhāsyatvavādinetiśeṣaḥ | śaṃkhadeśaṃ prāptepitadravye pītimānubhava 
iti dvitīyaṃ śaṃkate | na ceti viṣayavyāpinastasyeti | 
śaṃkharūpamadhiṣṭhānaṃ vyāptasya pitadravyasyetyarthaḥ | tathā ca 
pitapītimākāravṛtyāśaṃkhadeśasthasyaiva caitanyasyābhivyaktyāśaṃkha 
tatsaṃ

p. 199b) 
sargayorāparokṣyaṃ saṃbhavatītibhāvaḥ kusuṃbhastu dravyaviśeṣaḥ tadyāpte 
paṭe yathā kuṃsubhe anubhūyamānasya raktarūpasya 
saṃsargāropastathetyarthaḥ ||

tathā sati suvarṇalipta ivapitopahatanayatena vīkṣyamāṇe śaṃkhe 
taditareṣāṃ pītimadhīprasaṃgāt | na ca sapīti māsamīpe gṛhīta eva dūre 
gṛhītuṃ śakye vihāyasyuparyutyatan vihaṃgama iva itareṣāṃ ca samīpena 
grahaṇamiti vācyaṃ | itareṣāmapi taccakṣurnikaṭanyasta 
cakṣuṣāṃpītimasāmīpyasatvena tadgrahaṇasya durvāratvāt | evamapyati 
yavalasikatāmaṣatalaṃ pravahadachanadījala nailyādhyāse 
gagananailyādhyāse ca raktavastreṣu niśi caṃdrikāyāṃ nailyādhyāse 
cānubhūyamānāropasya vaktumaśakyatvena tatra 
nailyasaṃsṛṣṭādhiṣṭhānagocara cākṣuṣa vṛtyanabhyupagame 
cakṣuranupayogasya duḥpariharatvācca anāsvāditatiktarasasya vālasya 
madhure tiktatāvabhāso janmāṃtarānubhavasaṃskārahetuka iti 
pratipādayatāṃ pacapādikāgraṃthena svarūpatodhyasya sāna 

p. 200a) 
syaivatiktarasasyeṃdriyakatva sphuṭīkaraṇācca ||

nayanagapitadravyasya nayane sarvairanubhūyamānasya 
nayanarīśmadvārānirgatyaśaṃkhavyāpitvopagame bādhakamāha | tathā satīti | 
pitopahatanayanaḥ puruṣaḥ yadā śaṃkhaṃ paśyati tadā taditareṣāmapipītaḥ 
śaṃkha ityanubhavaprasaṃgādityarthaḥ | nanu pitadravyasya 
nayanapradeśādviṣayadeśaṃ pratigamanāvasare pathāpitopahata nayane 
nayanadeśamārabhyaviṣayavyāptiparyaṃtaṃ pītimāgṛhyate tathānyairapi 
nayanasamīpe madhye ca pīti māgahītaścecchaṃkhadeśepi gṛhituṃ śakyate 
nānyathetyatra dṛṣṭāṃtamāha | vihāyasīti | yathā vihaṃgamaḥ pakṣīgane 
utpatan utpatanāvasare bhūpradeśamārabhya yena puṃsāgṛhyate tenaiva 
gaganoparibhāge dūraṃgatopi gṛhyate nānyaistathā prakṛtepītyarthaḥ | 
dṛṣṭāṃta vaiṣamyamāha | itareṣamapīti | dṛṣṭāṃte hi gaganoparibhāge dūre 
vihaṃgamaṃ paśyan kaścidanyaṃ pratyupadiśati | mama 
cakṣurnikaṭetvaccakṣurnyastaṃ cet | tvayāpi sa vihaṃgamo draṣṭaṃ śakyata iti  sa 
cānyastathā kṛtvā taṃ paśyati na tathā prakṛte saṃbhavatītyarthaḥ | astu vā 
anubhūyamānaropasthale 
kathaṃciccakṣurapekṣāssaryamāṇanailyādyadhyāsasthale tu tadapekṣā 
sarvātmanā vaktumaśakyetyāha | evamapīti | jalādhārabhūnnāge vā 
jalamiśritadravyaviśeṣe vā yadi nīlarūpamasti | tadā tatraivānubhūyamāna 
nailyasya jale dhyāsa iti śaṃkābhave tannivartaye sikatā

p. 200b) 
mayatalasyāti dhavalatvaṃ nadījalasya cāchatvaṃ viśeṣaṇamupātaṃ | achatvaṃ 
nirmalatvaṃ niśirātrau caṃdrikāyāmityasyāpi pūrvoktameva prayojanaṃ 
draṣṭavyaṃ | duṣpariharatvācceti | atra pītaśaṃkhajalanailyādyadhyāseṣu 
āropyapītimanailyādi saṃsṛṣṭādhiṣṭānagocaracākṣuṣavṛtyanupagamepi 
cakṣuranupayogo na duṣpariharaḥ śaṃkhādidharmimātragocara 
cākṣuṣavṛtisaṃbhavasya prāgdarśitatvāditi maṃtavyaṃ | 
āropyasyeṃdriyajanyavṛtiviṣayatve sassamatimāha | anāsvāditeti ||

anyathā tatra rasanavyāpārāpekṣānupapateḥ tasmādudāhṛta 
nailyādhyāsasthaleṣudhiṣṭhānasaṃprayogādeva ||

asmin janmani anāsvāditaḥ rasaneṃdriyeṇānanubhūtastiktaraso yena vālena sa 
tathā tasyetyarthaḥ | madhurestanayānādau tiktatāvabhāsastiktatā sākṣātkāraḥ 
sa ca janmāṃtarīyatikta rasānubhavajanyasaṃskārajanyaḥ ārope āropya 
sajātīya pūrvānubhavajanmasaṃskārasya kāraṇatvādityakṣarārthaḥ | atra 
graṃthe tiktatvāvabhāsasya saskārasahakṛtarasaneṃdriyajanyatvaṃ bhāti | tasya 
saṃskāramātrajanyatve smṛtitva prasaṃgāt | tathā ca 
tiktatādhyāsādhiṣṭhānasya madhuradravyasya rasaneṃdriyāyogyatayā

p. 201a) 
pariśeṣāt svarūpatodhyasya mānasya tiktarasasyaiva 
rasaneṃdriyajanyavṛtiviṣayatvaṃ spaṣṭīkṛtamiti bhavati | 
samāropyasyaiṃdriyakatve saṃmatirayaṃ graṃtha iti bhāvaḥ | anyathetiḥ āropya 
tiktarasasyeṃdriyakatvānupagame tatra bālasya tiktatāvabhāsasthale 
rasaneṃdriyavyāpāro na syān madhuradravyasyā tadayogyatvādityarthaḥ | 
vastutastu tiktatāvabhāsa ityatratiktatāpadāvabhāsapadayauḥ karmadhārayaḥ 
avabhāsapadaṃ cāvabhāsyata iti vyutpatyādhyasya mānatikta rasaparaṃ 
paṃcapādikāyāmevāvabhāsapadasyāvabhāsamānatāpadena tathā 
vyākhyātatvāt | janmāṃtarīya saṃskāropi adhyasya mānatikta rasotpatau hetuḥ | 
prātibhāsikādhyāsasthaleṣu doṣasaṃskārādhiṣṭhāna 
sāmānyajñānarūpakāraṇatrayasyādhyasya 
mānapadārthotpatāvevakāraṇatāyāḥ ṭīkāvivaraṇādiṣveva spaṣṭatvā tathā 
ca kathamanena graṃthena svarūpatodhyasya mānasyaiva 
tiktarasasyaiṃdriyakatvasya spaṣṭīkaraṇaṃ na ca tiktarasayaiṃdriyakatvābhāve 
rasanavyāpārāpekṣānupapatiriti vācyaṃ | vālasyānyeṣāṃ 
vātirasādhyāsakāle rasaneṃdriyavyāpārasatve mānā bhāvāt | na ca tathā 
satitiktatānavabhāsaprasaṃga iti vācyaṃ | 
tvagiṃdriyajanyamadhuradravyagocaravṛtyā abhivyakte 
madhuradravyāvachinnacaitanye tiktatādhyāsāṃgīkāreṇa tiktatāyāḥ 
svagocaravṛtiṃ vinaiva svādhiṣṭhāna caitanyabhāsyatva saṃbhavāt | astu vā 
tikratādhyāsasthale rasaneṃdriyāpekṣā | 
tathāpitādhyasyamānatiktarasasyeṃdriyakatva 

p. 201b) 
siddhiradhyasya mānatiktatāṃ pratimadhuradravyaniṣṭa 
madhurarasasyādhiṣṭhānatvasaṃbhavena tadadhiṣṭhāna 
bhūtamadhurarasagrahaṇe tadapekṣopapateḥ | paṃcapādikāgatamadhurapadasya 
madhurarasasādhāraṇatvena tadvirodhābhāvācca | na ca madhuraragrahaṇe 
tiktatādhyāsānupapatirivācyaṃ | rasagrahaṇepi doṣaviśeṣeṇa 
madhurarasatvajātisākṣātkārapratibaṃdhe sati 
tiktādhyāsopapatestasmādāropyasya sākṣimātrabhāsyatvaṃ 
pūrvāṃryāṇāṃ sārvatrikavyavahārasiddhannirapavādamiti maṃtavyamitaḥ 
paraṃkavitā kiṃ kamatānusāreṇa yatpaṃcapādikā graṃthavyākhyānaṃ 
kṛtaṃ tadevānuvartyate | tasmāditi | adhyasyamānapadārthasya 
sākṣibhāsyatvamate pītaśaṃkhādyadhyāseṣu cakṣuranupayogasya 
duṣpariharatvādityarthaḥ ||

tadgocara cākṣuṣavṛtisamakālodayodhyāsastasyāvṛterviṣaya iti tasya 
cākṣuṣatva madhyupagaṃtavyaṃ rūpaṃ vinā 
kevalādhiṣṭhānagocaravṛtyabhāve ca viṣayacaitanyābhivyaktā bhāvena 
jala tadadhyasta nailyādīnāṃ tadbhāsyatvāyogāt | tiktarasādhyāsasthale 
tvadhiṣṭhānādhyāsayorekeṃdriyagrāhyatvābhāvāt 
tvagiṃdriyajanyādhiṣṭhānagocaravṛtyā tada

p. 202a) 
vachinnacaitanyābhivyaktau pitopahatarasanasaṃprayogādeva | tatra 
tiktarasādhyāsastanmātraviṣayarāsavṛtiśca samakālamudetī tiktarasasya 
rāsanatvamapyabhyupagaṃtavyaṃ 
tvagiṃdriyajanyādhiṣṭhānagocaravṛtyabhivyaktacaitanyabhāsye tiktarase 
paraṃparayāpi rasanopayogābhāvena tatra kathamapi prakārāṃtareṇa 
rāsanatvānubhavasamarthanāsaṃbhavāt | tathaiva rajatasyāpi 
cākṣuṣatvopapateḥ paśyāmītyunubhavo na vādhanīyaḥ ||

tadgocareti | adhiṣṭhānagocaretyarthaḥ | vṛtisamakālamudayo yasyādhyāsasya 
pītarūpādessa tathetyarthaḥ | adhiṣṭhānasaṃprayogajanyāvṛterāropita 
rūpādiviśiṣṭaśaṃkhādiviṣayatvāvaṃgīkāre 
āropitarūpāderanavabhāsaprasaṃga ityarthaḥ | rūpaṃ vinā 
kevalādhiṣṭhānagocaravṛtyabhāve ceti | āropyapīti manailyādi 
saṃsṛṣṭaśaṃkhādigocaravṛtyanabhyugame ceti ca kārārthaḥ | tatpadaṃ 
caitanyaparaṃ paṃcapādikāgraṃthoktaṃ tiktarasasyādhyasya 
mānasyaiṃdriyakatvaṃ cākṣuṣādhyāsasthale ivā 
adhiṣṭhānāropyayorekavṛtiviṣayatvena bhavati | kiṃ tu 
tiktarasamātragocararāsanavṛtyetyupapādayati | tiktarasādhyāsasyāle tviti | 
tadavachinneti | madhurādi dravyarūpādhiṣṭhānāvachinna 

p. 202b) 
ityarthaḥ | pitākhyadoṣeṇa upahataṃ yadrasanaṃ tena saha 
madhuradravyarūpādhiṣṭhānasya saṃprayogāt tatrādhiṣṭhānāvachinnacaitanye 
tiktarasādhyāsa udeti tadaivādhyasyamānatiktarasamātragocararāsanavṛtiśca 
udetītyarthaḥ | nanu tiktarasādhyāsādhiṣṭhānasya bhānaṃrāsanaṃ 
tiktarasabhānaṃ tu kevalasākṣirūpamiti matameva kutonādriyate tatrāha | 
tvagiṃdriyeti | caitanyabhāsye tiktarasa iti | abhyupagamyamāna iti śeṣaḥ 
paraṃparayāpīti | rajatādyadhyāsasthale iva 
dharmimātragocaravṛtyutpādanadvārāpītyarthaḥ | dharmiṇo madhuradravyādeḥ 
rasaneṃdriyā yogyatvāditibhāvaḥ | tatra tiktatārūpe adhyāse kathamapītyasya 
vyākhyā prakārāṃtareṇeti | yadyapi svapnakāle kevalasākṣibhāsyeṣu 
rasarūpādiṣurāsanatvacākṣuṣatvādyanubhavasyāroparūpatāyā 
vakṣyamāṇatvena prakṛtepi tathā samarthanaṃ saṃbhavati 
svapnapadārthānāmiva prātibhāsika tiktarasāderapīṃdriyāsannikṛṣṭatvena 
sāmagryabhāvasya tulyatvā tathāpi taṃ prakāramajānatā tatra 
kathamapītyādyuktamiti dhyeyaṃ | tathaiveti | yathā rāsanavṛtiviṣayatvamādāya 
rāsanatvānubhavassamarthitastathā cākṣuṣavṛtiviṣayatvamādāyaiva 
cākṣuṣatvānubhavasaṃbhave 
tadanubhavasyāroparūpatvakalpanamayuktamityarthaḥ ||

na cāsaṃprayuktasya rajatasya cākṣuṣatve pratyakṣa 

p. 203a) 
mātre viṣayeṃdriya sannikarṣaḥ kāraṇaṃ dravyapratyakṣe tatsaṃyogaḥ 
kāraṇaṃ rajatapratyakṣe rajatasaṃyogaḥ kāraṇamiti 
gṛhītānekakāryakāraṇaniyamabhaṃgaḥ syāditi vācyaṃ | 
sannikarṣatvasya saṃyogādyanugatasyaikasyābhāvenādyaniyamāsiddheḥ | 
dvitīyaniyamasya naiyāpikarītyātamasīva saṃyogāyogye kvacidadravyepi 
dravyatvādhyāsasaṃbhavādvyavahāradṛṣṭyā yaddravyatvādhikaraṇaṃ 
tadviṣayatvena prātibhāsika rajate dravyatvasyādhiṣṭhāna gatasyaivedatva 
vadadhyāsāt pratītyabhyupagamena ca dvitīyaniyamāvirodhāt | 
dvitīyaniyamarūpasāmānyakāryakāraṇabhāvavyatirekeṇa viśiṣyāpi 
kāryakāraṇabhāvakalpanāyogauravaparāhatatvena tṛtīyaniyamāsiddheḥ 
||

na bādhanīya ityayuktaṃ bādhake sati tadbādhasyāvaśyakatvāditi 
matvāśaṃkate | na ceti | śaṃkitaṃ bādhakaṃ pariharati | 
sannikarṣatvasyetyādinā | ādyaniyamāsiddheriti janyapratyakṣamātre iṃdriya 
sannikarṣaḥ kāraṇamiti niyamāsiddherityarthaḥ | janyapadaṃ nityasākṣirūpe 
pratyakṣe vyabhicāravāraṇārthaḥ | śābdāparokṣamate śābdabhinnatvamapi 
pratyakṣaviṣaṇaṃ draṣṭavyaṃ | atredaṃ bodhyaṃ | saṃyogādyanyatamatva

p. 203b) 
manugatamasti nyāyamate abhāvatvādi vadakhaṃḍopādhirūpaṃ vā 
sannikarṣatvaṃ saṃbhavatītyādyaniyamavirodhodurvāra iti | 
ādyatiyamasyāsiddhatvamuktājanyadravyapratyakṣe iṃdriyasaṃyogaḥ kāraṇamiti 
dvitīyamupetyaprakṛtenasyāvirodhamāha | dvitīya niyamasyeti | dvitīya nimasya 
vyavahāradṛṣṭyāyaddravyatvādhikaraṇa tadviṣayatvena 
dvitīyaniyamāvirodhāditi saṃbaṃdhaḥ niyamasya 
vyāvahārikadravyaviṣayatvakalpanāyāṃ niyāmakamāha | saṃyogāyogye 
kvaciditi | ekatvadvitvādāvityarthaḥ | ekatvamekamityādiprakāreṇa tatrāpi 
saṃkhyāśrayatvabhrameṇa dravyatvādhyāsasaṃbhavādityarthastathā ca 
dravyapratyakṣamātre iṃdriyasaṃyogasya kāraṇatva niyamasya ekatvādau 
dravyatvādhyāsakāle tatpratyakṣe vyabhicāra ityarthaḥ | adravye dravyatvārope 
dṛṣṭāṃtamāha | tamasīveti | siddhāṃte tasya dravyatvābhyupagamādāha | 
naiyyāpikarītyeti | prauḍhālokābhāvastama iti naiyāyikairuktarītyetyarthaḥ | 
guṇāśrayatvaṃ dravyalakṣaṇamiti jānatāṃ tamasirūpavatva bhrameṇa dravyatva 
bhramassaṃbhavatītyarthaḥ | nanu śuktirajatādau ghaṭādāviva svabhāvata eva 
dravyatvamasti anyathārajatatvādi jātirapi tatra na syānna 
ceṣṭāpatirutaratrarajataṃtvādi jātessādhapiṣyamāṇatvāt | tataśca 
śuktirajatādikamapi vyavahāradṛṣṭyādravyatvādhikaraṇaṃ bhavati | 
vyavahāradarśāṃyāṃ śuktau rajatavādhavacchuktirajate dravyatvarajatatvādi 
jātivādhādarśanā tathā ca śuktirajatāderiṃdriyāsaṃyuktasya 
aiṃdriyakavṛtiviṣayatvopagame dvitīya

p. 204a) 
niyamavirodhopi durvāra iti cetsatyaṃ śuktirajatādau rajatatva dravyatvādi 
jātirnāstīti matamanusṛtya tatra dravyatvapratītiṃ ghaṭayati | prātibhāsikarajata iti 
| idamarthagatedaṃ tvasyeva tadgatadravyatvasyāpi tatra saṃsargāropa ityarthaḥ | 
tathā ca śuktirajataṃ vyavahāradṛṣṭyādravyatvādhikaraṇaṃ na 
bhavatītibhāvaḥ |

yatsāmānye yatsāmānyaṃ hetustadviśeṣe tadviśeṣo heturiti nyāyasyāpi 
yatra vījāṃkurādau sāmānyakāryakāraṇabhāvābhyupagame 
vījāṃtarādaṃkurāṃtarotyatyādiprasaṃgaḥ | tadviṣayatvena tato 
jāgalastanāyamāna viśeṣakāryakāraṇabhāvāsiddheḥ na vātrāpi 
dravyapratyakṣe dravyasaṃyogaḥ kāraṇamiti 
sāmānyaniyamopagame'nyasaṃyogādanyadravyapratyakṣāpatiriti 
prasaṃgostīti vācyaṃ | taddravyaprakṣe tat dravyasaṃyogaḥ kāraṇamiti 
niyamābhyupagamāt | anyathā tṛtīyaniyamepyati prasaṃgasya durvāratvāt 
| tasmānnāstikḷptaniyamamaṃgaḥ kiṃ cātra kḷptaniyamabhaṃgepi na 
doṣa idaṃ rajataṃ paśyāmi nīlaṃ jalaṃ paśyāmītyāderananyathā 
siddhasyānubhavasya prathamagṛhītānāmapi pratyakṣamātre 
viṣayasannikarṣaḥ kāraṇamityādi

p. 204b) 
niyamānāṃ vyāvahārikaviṣaye saṃkoca 
kalpanamaṃtareṇopapādanāsaṃbhavāt ||

nanu dravyapratyakṣe iṃdriyasaṃyogaḥ kāraṇamityupagame rajatacākṣuṣe rajata 
cakṣuḥ saṃprayogaḥ kāraṇamiti tṛtīyaniyamopi durvāraḥ rajatasya 
dravyaviśeṣatvāt | rajatacakṣuḥ saṃyogasya 
ceṃdriyasaṃyogaviśeṣatvāddravyaviśeṣapratyakṣe iṃdriyasaṃyogaviśeṣaḥ 
kāraṇamityasyārthasya yatsāmānyanyāyasasiddhatvāditi śaṃkāṃ pariharati | 
yatsāmānya iti | sāmānyakāryakāraṇabhāvau | yatrāti 
prasaṃgāvahastatraivāyaṃ nyāyonānyatretyarthaḥ | nyāyasya tadviṣayatveneti 
saṃbaṃdhaḥ | tat iti nyāyādityarthaḥ | nanu bījasāmānyasyāṃkura 
sāmānyasya ca kāryakāraṇabhāvopagame bījāṃtarādaṃkurāṃtarotpati 
prasaṃgavadihāpyati prasaṃgasatvāduktanyāyapravṛtirastyeveti śaṃkate | na 
cātrāpīti | uktāti prasaṃgapariharāya tattadaṃkuravyaktiṃ prati 
tatadbījavyakteruktanyāyena hetutvakalpanāvatprakṛtepi tataddravyapratyakṣaṃ 
prati tattaddravyasaṃyogasyaiva tena nyāyena kāraṇatvaṃ sidhyati | na tu tena 
nyāyena tṛtīyakāryakāraṇabhāvassidhyatītyāśayenāha | tat dravyeti | nanu tena 
nyāyenāti prasaṃgaparihārāya tṛtīyaniyama eva kuto na kalpyate | tatrāha 
anyatheti | tṛtīyaniyamakalpana ityarthaḥ | ati prasaṃgasyeti 
anyarajatacakṣussaṃyogāt | anyarajatacākṣūṣā

p. 205a) 
patirityevaṃ rūpasyetyarthaḥ | na ca vyaktiniyamavat tṛtīyaniyamopyastviti vācyaṃ 
| atiprasaṃgaparihārānupayuktasya tasyājāgalastanāyamānasyākalpanīyatāyā 
uktatvāditi bhāvaḥ | tasmāditi | prathamatṛtīyaniyamayorasiddhatvāt 
dvitīyaniyamasya cāviruddhatvādityarthaḥ | nanu prathamadvitīyaniyamavirodhasya 
durvāratāyāḥ prāguktatvātadaṃtaḥpātivyaktiniyamavirodhasyāpi 
durvāratvācca nāsti kḷptaniyamabhaṃga ityayuktamata āha | kiṃ cātreti | 
śuktirajatādisthāla ityarthaḥ | ananyathā sidhasyeti | svapnakāle 
kevalasākṣibhāsyeṣu rajatādiṣu cākṣuṣatvādyanubhavasyevātrāpi 
āroparūpatva kalpanāsaṃbhavāt | ananyathā siddhatva siddhaḥ 
kḷptamāmagryabhāvasya svapna ivātrāpi talpatvādanyathā svapnepīṃdriya 
vyāpārakalpanāprasaṃgādanubhavavirodhe sati tatkāle 
taduparamaśravaṇasyānyathā nayanopapaterityādikamatrānusaṃdheyaṃ | 
anubhavasyopapādanāsaṃbhavāditi saṃbaṃdhaḥ || 

na caivaṃ satipramāyāṃ sannikarṣaḥ kāraṇaṃ na bhrama ityapi saṃkoca 
kalpanāsaṃbhavādasaṃnikṛṣṭasyaiva deśāṃtarasthasyaiva rajatasye 
hāropāpatirityanyathākhyātiḥ pādaprasārikā 
abhivyaktacaitanyāvaṣuṃṭana śūnyasya deśāṃtarastha 
rajatasyāparokṣyānupapateḥ 
khyātibādhānupapatyādibhirbhramaviṣayasyānirvacanīyatva siddheśca 

p. 205b) 
na cādhiṣṭhānasaṃprayogamātrātprātimāsikasyaiṃdriyakatvopagame 
śuktirajatādhyāsasamaye tatraiva kālāṃtare dhyasanīyasya raṃgasyāpi 
cākṣuṣatvaṃ kuto na syāditi vācyaṃ ||

kḷptaniyamānāṃ saṃkoca kalpane sati śuktirajatāderanirvacanīyatvāsiddhiṃ 
śaṃkate | na caivaṃ satīti deśāṃtarasthaṃ rajatādikaṃ bhramaviṣayamiti 
nyāyamataṃ tatrāsaṃnikṛṣṭasya kathaṃ 
pratyakṣatvamityanirvacanīyakhyātivādibhiḥ śaṃkāyāṃ kṛtāyāṃ 
sannikarṣaḥ pratyakṣe kāraṇamityāditi yamasya bhavatāṃ mate vyāvahārika 
padārthapratyakṣaviṣayatvena saṃkocavanmamamatepi tasya pratyakṣapramāyāṃ 
sannikarṣaḥ kāraṇamiti pratyakṣapramāviṣayatvena 
saṃkocakalpanopapateranyathākhyāti vādasya na kicidbādhakamiti parihārassu 
vacaḥ pareṣāmityarthaḥ | bhramarūpe pratyakṣe sannikarṣasyā hetutvepi 
nānyathākhyāti vādaprasaktiriti pariharati abhivyakteti arthasyāparokṣata 
iṃdriyasannikṛṣṭatvaṃ na prayojakaṃ kiṃ tvabhivyaktacaitanyābhinnatvamiti 
vakṣyate | tathā ca bhramaviṣayasya rajatāderdeśāṃtarasthatve āparokṣyaṃ na 
saṃbhavatīti | śukti tādātmyāṃpannaṃ rajataṃ sidhyatītyarthaḥ | 
avajjaṃṭanaṃ tādātmyaṃ nanvevamapi śuktirajataṃ 
śuktivatsatyamevasyānnānirvacanīyaṃ mānābhāvādityata āha 

p. 206a) 
khyātīti khyātiraparokṣapratītistathā ca bhramaviṣayasya 
deśāṃtarasthatvamasatvaṃ ca nirastaṃ bhavati | asatassaṃvit | 
tādātmyābhāvena pratyakṣāyogāt | śuktau kālatrayepi rajatanāstītya 
bādhitabādhakapratyakṣabalādrajanasthiti samayepi śuktaurajatābhāvaḥ sidhyati 
śuktau yadi rajataṃ na syātadākhyātyanupapatiryadi tatra tatsatyaṃ syā tadā 
śuktau śuktitvamiva na bādhyetātaḥ khyāti bādhānupapatyā 
tasyānirvacanīyatvaṃ sidhyati | śuktirajatasya utpati 
vināśavatvādanirvacanīyatvasiddhiretacca vivartalakṣaṇanirūpaṇāvasare 
prapaṃcitamiti nātra prapaṃcyate | utpatimatvādi yuktirādiśabdārthaḥ | 
śuktirajatādessākṣibhāsyatva vādīśuktirajatasya svatādātmyāśrayedamartha 
saṃprayogādeva cākṣuṣavṛtiviṣayatveti sa prasaṃga iti śaṃkate na ceti tatraiveti | 
śuktāveva kālāṃtare yadadhyasanīyaṃ tasyetyarthaḥ | kuta iti | yāvṛtiḥ 
śuktirajataṃ viṣayī karoti saivavṛtiḥ śuktaukālāṃtare dhyasatīyaṃ raṃgamapi 
kuto na viṣayī karoti tasyāvṛteḥ rajata tādātmyāśrayedamartha 
saṃprayogajanyatvasyaivakālāṃtarīyaraṃgatādātmyāśrayedamartha-
saṃprayogajanyatvasyāpyaviśeṣādityarthaḥ | tathā ca saṃprayogo na 
rajatagocaravṛtihetuḥ | kiṃ tu sādṛśyaṃ viśiṣṭadharmijñāna eva hetuḥ 
sādṛśyajñānaṃ ca doṣatvena dharmijñānatvena ca rajatādyadhyāse kāraṇaṃ 
rajatādikaṃ ca svagocaravṛtiṃ vinaiva caitanyabhāsyamiti matamupeyamitibhāvaḥ 
||

p. 206b) 
rajatādhyāsasamaye raṃgarajatasādhāraṇacākacikyadarśanāviśeṣepi | 
yato rāgādirūpapuruṣadoṣābhāvāditastatra tadānaraṃgādhyāsastata 
evamayāpi tadviṣayavṛtyanudayasyāpyupagamāt | tasmādidamaṃśa 
saṃbhinnarajatagocarā ekaivavṛtiriṃdriyajanyā na tataḥ 
prāgidamākārāvṛtiriti | nātraiveyamajñānanivartakatva sadasadbhāva 
ciṃtākāryyeti 
anyetvadhiṣṭhānajñānamadhyāsakāraṇamitīdamākārāṃ 
vṛtimupetyatadabhivyaktenaivasākṣiṇā 
tadadhyastarajatasyāvabhāsasaṃbhavātadbhāsakasākṣyabhivyaṃjakayā 
tayaivedaṃ vṛtyārajataviṣayasaṃskārādhānopapateśca 
rajatākārāvṛtirvyartheti manyate | jñānadvayapakṣe 
idamityekāvṛtiradhyāsakāraṇībhūtā | idaṃ rajatamiti dvitīyāṃ 
vṛtiradhyastarajataviṣayānatvidamaṃśaṃ vinādhyastamātragocarāsā ||

tavamatepi śuktaukyālāṃtare adhyasanīyasya raṃgasya rajatādhyāsasamaya 
evādhyāsaḥ kiṃ na syādadhiṣṭhānasya sādṛśyajñānasya ca 
rajataṃramādhyāsa sādhāraṇatvāditi doṣataulyaṃ sūcayati | 
rajatādhyāsasamaya iti 

p. 207a) 
yadi ca dṛśyamānasādṛśyarūpaviṣayadoṣāviśeṣepi rajatādhyāsasamaye 
raṃrāgocararāgātmakapuruṣadoṣasyābhāvādrajatarāgasya satvācca na 
raṃgādhyāsa iti parihāra iṣyate | tadā mamāpi tulyamutaramityāśayenāha | yata 
iti | rāgādirūpāyeḥ puruṣadoṣastadabhāvādessakāśādityarthaḥ | 
rāgādītyādi padena raṃgasya buddhauviparivartanaṃ gṛhyate 
doṣābhāvādītyādi padena rajatarāgo gṛhyate | tata eveti | 
raṃgagocararāgādarabhāvādrajatarāgasatvādanyasyādvākāraṇāt | 
rajatasyaiva tatrautpatistatkāle rajataviśiṣṭadharmi gocaravṛterudayaścopeyata 
ityarthaḥ | kavitārtikamatasuya saṃharati | tasmāriti | dharmijñānasya kāraṇatve 
mānābhāvādityarthaḥ | nātret | idamākāravṛtāvityarthaḥ | dharmijñānasya 
kāraṇatve mānābhāvavacanamāyā tata ityupapāditaṃ tatra tatra 
tadetadabhisaṃdhyayatasya tatkāraṇatvamatamevāha | anye 
tvadhiṣṭhānajñānamiti | idamākāravṛtipakṣepi rajatagocaravṛtiraṃgīkartavyeti 
kecitaṃ mataṃ dūṣayati | idamākārāmiti | anye tvidamākārāṃ 
vṛtimupetyarajatākārāvṛtirvyartheti saṃbaṃdhaḥ | idamākāravṛtyupagame 
heturadhiṣṭhānajñānamadhyāsakāraṇamitīti | iti śabdo hetvarthaḥ | 
dhamajñānasyādhyāsakāraṇatvādityarthaḥ | idamākāravṛti 
vyatiriktārajatākāravṛtiḥ kiṃ rajatabhānārthā kiṃ vā 
tatsaṃskārārthāmādya ityāha | tadabhivyakte naiveti | 
idamākāravṛtyabhivyaktenaivetyarthaḥ | dvitīyaṃ dūṣayati | tadbhāsaketi | na 
cānyagocaravṛtyā kathamanyagocarasaṃskārādhānamiti 

p. 207b) 
vācyaṃ | yaddhṛtyavachinnacaitanyeyāvaṃtaḥ | padārthāḥ prakāśaṃte tayaiva 
vṛtyā tāvatsu padārtheṣu saṃskārādhānamiti | prāguktatvāditi bhāvaḥ | ye tu 
svagocaravṛtyaiva svagocarasaṃskārādhānamiti manyaṃte | teṣāṃ mate adhyasta 
rajatagocaravṛtirapyasti | tatra kiṃ dvitīyāvṛtiradhyastarajataviśiṣṭadharmigocarā 
kiṃ vā rajatamātragocareti saṃśaye mata dvayena nirṇayaṃ darśayati | 
jñānadvayapakṣa ityādinā | dvitīyavṛtiridaṃ rajatamityevamākārāsatī 
adhyastarajataviṣayeti saṃbaṃdhaḥ | ākāraviśeṣopādānaphalamāha | nanviti ||

idaṃ rajataṃ jānāmīti tasyā idamartha 
tādātmyāpannarajataviṣayatvānubhavāditi kecit | anye tu 
yathedamaṃśāvachinna caitanyasthāḥ vidyārajatākāreṇa vivartate | 
evamidamaṃśa viṣayavṛtijñānāvachinna 
caitanyasthāvidyārajatajñānābhāsākāreṇa vivartatena 
tvidamaṃśavṛtivadanadhyastaṃ rajatajñānamasti | tathā ca 
rajatasyādhiṣṭhānagatedaṃ tvasaṃsargabhānavatvat | 
jñānasyāpyadhiṣṭhānagatedaṃ viṣayatvasaṃsargabhānopapaterna 
tasyāpi

p. 208a) 
tadviṣayatvaṃ vaktavyamiti vācyaṃ | svatādātmyāśrayasyedaṃ 
tvaviṣayatvādeva tasya tatsaṃsargaviṣayatveti prasaṃgābhāvāt | na 
cādhiṣṭhānādhyāsayorekasmin jñāne prakāśaniyamasya saṃbhāvanā 
bhāṣyavivaraṇe pratipādanāt | ekavṛtiviṣayatvaṃ vaktavyamiti vācyaṃ 
vṛtibhedepīdamākāravṛtyabhivyakte ekasmin sākṣiṇi tayoḥ 
prakāśopamamādityāhuḥ ||

dvitīyavṛterviśiṣṭaviṣayakatve anubhavaṃ pramāṇayati | idaṃ rajataṃ jānāmīti 
| dvitīyavṛteradhyastamātraviṣayakatvamiti matamāha | anye tviti | 
jñānadvayapakṣe dvitīyavṛtiravidyāvṛtiriti pratipādayati yathotpādinā | vivartate 
pariṇamata ityarthaḥ | evamiti | idamaṃśaviṣayaṃ yadvṛtijñānaṃ 
tadavachinnetyarthaḥ | idamākāravṛtyavachinnacaitanyagatā vidyā 
adhyastarajatamātragocaravṛtirūpeṇa pariṇamate sā ca vṛtirjñānābhāsaḥ 
kḷptajñānakāraṇājanyatvādityarthaḥ | anabhyastamiti | jñānābhāsarūpaṃ 
rajatajñānaṃ rajatavaprātibhāsikameva na tvidamākāravṛtivadvyāvahārikaṃ | 
jñānābhāsasyāpi śuktirajatavadevaśuktyajñānanivartaka pratyakṣa 
bādhyatvādityarthaḥ | jñānābhāsasya rajatamātraviṣayakatve tasya idaṃ 
rajatamityākāro na syādityāśaṃkyājñānābhāsasya 
idamaṃśaviṣayakatvābhāvepi

p. 208b) 
tasya tadākārassaṃbhavatītyāśayenāha | tathā ceti | jñānābhāsaṃprati idaṃ 
viṣayakavṛtyavachinna caitanyasyādhiṣṭhānatve satītyarthaḥ | idamaṃśajñāne 
jñānābhāsaṃ pratyadhiṣṭhānabhūte vidyamānaṃ yadidaṃ tva viṣayakatvaṃ 
tatsaṃsargo rajatagocarajñāno bhāsate tatra dṛṣṭāṃtamāha | rajatasyeti | 
rajatādhiṣṭhānagatasyedaṃ tvasya saṃsargo yathā rajate bhāsate tathetyarthaḥ | 
nanu jñānābhāsena rajate gṛhyamāṇe idaṃ tvasaṃsargo gṛhyate cedidaṃ 
tvamapi tenāvaśyaṃ grāsaṃ idaṃ tvagrahaṇaṃ vinā tatsaṃsargagrahaṇāyogāt 
| tathā ca jñānābhāsasya rajata viśiṣṭedamaṃśaviṣayakatva siddhiriti śaṃkate | 
na ceti | saṃsargāṃśasya rajatajñānābhāsagocaratve 
heturgarbhaviśeṣaṇamadhyastasyeti | vaktavyamiti | anyathā ghaṭatvādi nirūpita 
saṃsargapratyakṣasya ghaṭatvādi viṣayakatvaṃ na syādityati 
prasaṃgāyateritibhāvaḥ | jñānābhāsasya idaṃ tvarūpa 
pratiyogiviṣayakatvābhāvepi jñānābhāsaṃ pratyadhiṣṭhānatayā 
jñānābhāsatādātmyāpannasya idamaṃśajñānasya pratiyogiviṣayaka tvāt | 
jñānābhāsasya saṃsargaviṣayakatvāt | jñānābhāsasya 
saṃsargaviṣayakatvaṃ saṃbhavati | tāvataiva uktāti prasaṃgaparihāropapateriti 
pariharati | svatādātmyāśrayasyeti svaṣadaṃ jñānābhāsaparaṃvṛtibhedepīti | 
adhyastamātragocarāvidyāvṛtervivaraṇākārairevābhyupagamā tadukta niyame 
jñānapadaṃ sākṣi parame vanavṛti paramiti vivaraṇākārāṇāmāśayo lakṣyata 
iti bhāvaḥ ||

p. 209a) 
nanu sarvapadārthānāṃ sākṣi prasādādeva prakāśopapateḥ | kiṃ 
vṛtyāghaṭādiviṣayasaṃskārādhānādyupapate ye tadapekṣaṇepi 
tannirgamābhyupagamovyarthaḥ | parokṣasthala ivānirgatavṛtyavachinna 
sākṣiṇaiva ghaṭādairapi prakāśopapateḥ | na ca tathā sati 
parokṣāparokṣa vailakṣiṇyānupapatiḥ | 
śābdānumityorivakaraṇaviśeṣaprayuktavṛtivaijātyādeva tadupapateḥ | 
atra kecidāhuḥ | pratyakṣasthale viṣayādhiṣṭhānatayā tadavachinnameva 
caitanyaṃ viṣayaprakāśaḥ sākṣātādātmyarūpasaṃbaṃdha saṃbhave 
svarūpasaṃbaṃdhasyānyasya vā kalpanā yogāditi tadabhivyaktyarthaṃ 
yukto vṛti nirgabhābhyupagamaḥ parokṣasthale ||

evaṃ bāhyagocarāparokṣavṛtīnāmevāvaraṇābhibhāvakatvamiti niyamasya 
bhramasthalīyedamākāravṛtau vyabhicāraśaṃkāyāṃ satyāṃ 
tadvṛtyabhyugamānabhyupagamābhyāṃtāparihṛtyaprasaṃgāt 
jñānadvayapakṣe kicidvicārya pūrvoktavṛtitirgamamākṣipati | nanviti | kiṃ 
vṛtyeti | vṛtirevamāstu tannirgamo dūrāpāsta evetyāśayaḥ | nanu kevalasākṣiṇa 
eva viṣayānubhavarūpatve kālāṃtare viṣayānusaṃdhānaṃ

p. 209b) 
na syādanubhavanāśalakṣaṇasaṃskārābhāvā tathā āgaṃtuka 
vṛtyanaṃgīkāre cakṣurādyanuvidhānaṃ na syānnityasākṣiṇi 
cakṣurāderanupayogādato vṛtirādartavyetyāśaṃkyatāmaṃgī karoti | ghaṭādīti 
| nanu viṣayaprakāśa eva tannirgamaphalamiti netyāha | parokṣasthala iveti | nanu 
pratyakṣaparokṣajñānayorvailakṣiṇyamanubhavasiddhaṃ | tacca pratyakṣasthale 
vṛtinirgamābhyupagame nirvahatiḥ | 
vahirnirgatavṛtyavachinnacaitanyama'parokṣajatānamanirgata 
vṛtyavachinnacaitanyaṃ parokṣajñānamiti netyāha | na ca tathā satītyādinā | 
vṛtyanirgamane'satītyarthaḥ | iṃdriyajanyajñānaṃ pratyakṣaṃ tadanyaṃ 
jñānaṃ parokṣamiti vailakṣaṇyopapaterityarthaḥ | yathāśābdajñāne 
śabdarūpakaraṇaviśeṣaprayuktaṃ śābdatvarūpaṃ vai jātyaṃ yathā vā 
anubhitāvanumitāvanumiti tvaṃ tathetyarthaḥ | karaṇaviśeṣaḥ 
iṃdriyamanumānādi ca | tatprayuktaṃ vṛtiṣu vai jātyaṃ 
pratyakṣatvāditarūpamupādhirūpamupādhirūpaṃ vā tasmādevetyarthaḥ | 
vṛtinirgamaṃ sādhayati | atra kecidāhuriti | viṣayādhiṣṭhānatayā 
viṣayāvachinnaṃ yaccaitanyaṃ tadevaviṣayaprakāśaḥ na jīvacaitanyaṃ tasya 
viṣayaṃ pratyupādānatvābhāvena sākṣāt tādātmya 
saṃbaṃdhābhāvādityarthaḥ | anyasyaveti | paraṃparāsaṃbaṃdhasya vetyarthaḥ 
| tādātmyarūpasaṃbaṃdhasaṃbhave svarūpasaṃbaṃdhakalpanā yogāt | 
sākṣātsaṃbaṃdhasaṃbhave anyasya saṃbaṃdhasya kalpanā yogāditi vibhāgaḥ 
| tataḥ kiṃ tatrāha | iti tadabhivyaktyarthamiti |

p. 210a) 
viṣayāvachinna brahmacaitanyasyaiva viṣayaprakāśakatvā tasya ca 
āvṛtatvādāvaraṇābhibhavarūpābhivyakti siddhyarthamityarthaḥ | nanūkta 
yuktyāparokṣasthalepi viṣayāvachinna brahmacaitanyameva viṣayāvabhāsakasyā 
tataśca tatrāpi tannirgamaḥ prasajyeteti netyāha | parokṣasthala iti ||

vyavahite vahnyādau vṛtisaṃsargāyogādiṃdriyavadanvayavyatireka śālino 
vṛtinirgamadvārasyānupalaṃbhāccānirgatavṛtyavachinnacaitanyameva 
svarūpasaṃbaṃdhena viṣayagocaramagatyābhyupagamyata iti | anye 
tvahaṃkāra sukhaduḥkhādiṣvāparokṣyaṃ sākṣāccaitanyasaṃsargiṣu 
kḷptagniti ghaṭādāvapi viṣayasaṃsṛṣṭameva caitanyamāparokṣya heturiti 
tadabhivyaktaye vṛtinirgamaṃ samarthayaṃte | itare tu 
śabdānubhānāvagatebhyaḥ pratyakṣāvagate spaṣṭatānāvadanubhūyate 
| na hi rasālaparipalādiviśeṣe śatavāramāptopadiṣṭepi pratyakṣāvagata 
iva spaṣṭatīsti tadanaṃtaramapi kathaṃ taditi jijñāsānuvṛteḥ na ca 
śabdānmādhuryādimātrāvagamepi rasālamādhuryādivṛtyavāṃtara 
jātiviśeṣavāci śabdābhāvā tatsatvepiścotrāttasyāgṛhīta saṃgati 
katvācchabdādasādhāraṇājāti viśeṣāvachinnaptādhuryāvagamo 
nāstīti

p. 210b) 
jijñāsānuvṛtiryukteti śaṃkyaṃ | rasāle sarvātiśāyī mādhurya 
viśeṣostītyasmācchabdāt ||

vṛtinirgamana hetu sannikarṣābhāvādityāśayenāha | vyavahita iti | vṛtinirgamane 
upapatyaṃtaramāha | anye tviti | saṃsargiṣu kḷptamitīti | saṃsargastādātmyaṃ 
viṣayāparokṣe kvacit kḷptaprayojakasya saṃsargasyaivānyatrāpi saṃbhave 
tattyāgāyogāditibhāvaḥ | viṣayasaṃsṛṣṭameveti na tu tadasaṃsṛṣṭaṃ 
jīvacaitanyamityevakārārthaḥ | taditi | viṣayāvachinna brahmacaitanyābhivyaktaya 
ityarthaḥ | pratyakṣe vastunyāvaraṇābhibhavasyāvaśyakatā 
pratipādanapūrvakaṃ tadabhibhavārthaṃ | vṛtinirgamanamiti pratipādayati | itare 
tviti | nanu śabdādyavagatepyarthe spaṣṭatā kiṃ na syāditi | netyāha nahīti | 
parimalaṃ sugaṃdha ādipadaṃ rasālagata rasasaṃgrahārthamāmraphale 
madhurarasādirastītyevaṃ rūpādāpta vākyācchatavāramuktādapi 
madhuratvādi sāmānyaviśiṣṭatayaivarasādi jñānaṃ bhavati na tu 
madhuratvavyāpya jāti viśeṣaviśiṣṭarasādi jñānaṃ tathā ca rasādigata 
jātiviśeṣajñānābhāvādeva jātiviśeṣajijñāsā upapadyate na tu 
śabdādavagatepi spaṣṭatvābhāvādityāśayena śaṃkate | na ca śabdāditi | 
mādhuryaṃ madhurarasaṃ mādhuryādimātrāvagamepi 
śabdādasādhāraṇyajātiviśeṣāvachinna

p. 211a) 
mādhuryāvagamo nāstīti saṃbaṃdhaḥ āsādhāraṇo yo 
jātiviśeṣastadavachinnatayā mādhuryāvargamo nāstītyarthaḥ 
jātiviśeṣāvagamābhāve upāyābhāvaṃ hetumāha | rasāletyādinā rasālasya 
yanmādhuryādi tadvṛtiryo 
avāṃtarajātiviśeṣastadvāvakaśabdābhāvādityarthaḥ 
tadbodhakaśabdamaṃgīkṛtyāpi śaktigrahābhāvā tadavagamo na 
saṃbhavatītyāha | tatsatvepīti | tasyaiti | 
avāṃtarajātiviśeṣavācakaśabdasyetyarthaḥ | na ca śaṃkyamiti saṃbaṃdhaḥ 
tadvācakapadābhāvepi tadbodhako vākyarūpaśabdosti tena ca 
jātiviśeṣāvagamopyasti tathā cāvagate jātiviśeṣe spaṣṭatvābhāvādeva 
jijñāsetyāśayevāha | rasāsta ityādinā

tadgatāvāṃtarajātiviśeṣasyāpyavagamāt na hyayaṃ 
viśeṣaśabdastadgataṃ viśeṣe vihāyānyagataṃ viśeṣaṃ tatra bodhayati 
aprāmāṇyāpateḥ | na ca tadgatameva viśeṣaṃ viśeṣatvena sāmānyena 
rūpeṇa bodhayati na viśiṣyeti jijñāseti vācyaṃ | pratyakṣeṇāpi 
madhurarasaviśeṣasya jātiviśeṣasya svarūpata eva viṣayīkaraṇena 
jātiviśeṣagataviśeṣāṃtarāviṣayīkaraṇājjijñāsānuvṛtiprasaṃgāt | 
tasmāt pratyakṣagrāhyebhivyaktāparokṣaikara sa caitanyāvaguṃṭhanāt

p. 211b) 
spaṣṭatā jijñāsā nivartana kṣamāśabdādigamye tadabhāvādaspaṣṭateti 
vyavasthābhyupagaṃtavyā | ata eva sākṣi vedyasya sukhādaiḥ spaṣṭatā ||

ayaṃśabdaḥ kiṃ tadgatajātiviśeṣaṃ bodhayati kiṃ vānyagateṃ | ādyamaṃgī 
karoti | tadgatāvāṃtareti | dvitīyaṃ dūṣayati | nahyadyamiti | tatreti 
rasālāmādhuryādāvityarthaḥ | tātparthya viṣaya eva śabdasya 
prāmāṇyābhyupagamāditi bhāvaḥ | na cāprāmāṇye iṣṭāpatiriti vācyaṃ | 
āptavākyasya tadaṃgīkārā yogāditibhāvaḥ | 
mādhuryagatajātiviśeṣabhāvamaṃgīkṛtyaśaṃkate | na ca tadgatameveti | 
sāmānyeneti | viśeṣatvaṃ rasālamādhuryagate jātiviśeṣa iva 
phalāṃtaramādhuryagateṣu jātiviśeṣvapi satvāt sāmānyarūpamitibhāvaḥ | na 
viśeṣyeti | jātiviśeṣagataviśeṣaviśiṣṭatayā jātiviśeṣanna bodhayati | tathā ca 
rasālamādhuryagata jātiviśeṣasya svarūpeṇa śabdādavagatatvepi 
svamatāsādhāraṇaviśeṣaviśiṣṭatayānavagatatvādevajijñāsyatvamitibhāvaḥ | 
jātiviśeṣagato sādhāraṇaviśeṣaḥ kiṃ jātirūpaḥ | kiṃ vā 
jātiviśeṣāśrayetarāvṛtitve sati jātiviśeṣāśrayavṛtitvarūpopādhirvā nādyaḥ 
jātautaṃdanaṃgīkārāt | na dvitīyaḥ rasālamādhuryagatajātiviśeṣe 
pratyakṣeṇāpi

p. 212a) 
tadagrahaṇena pratyakṣāvagatepi jātiviśeṣajijñāsānuvṛti prasaṃgāt | tasmāt 
pratyakṣeṇāpi sa jāti viśeṣaḥ svarūpeṇaiva gūhyate | iti vaktavyaṃ | svarūpeṇa 
tadavagamaścokta śabdādapyastyeveti śabdāvagatasyāpi spaṣṭatve tatra 
jijñāsānuvṛtirna syādityāśayenāha | pratyakṣeṇāpīti | tasmāditi | 
pratyakṣāvagata iva śabdādi gamyerthe spaṣṭatvābhāvādityarthaḥ | 
anubhavasiddhāyāḥ spaṣṭatāyāḥ prayojakamāha | abhivyakteti | aparokṣatvaṃ 
svaprakāśatvamekarasameka rūpatvaṃ | abhivyaktaṃ yadaparokṣaikara sa 
caitanyaṃtatādātmyāt pratyakṣagrāhye spaṣṭatāviṣayatāviśeṣarūpetyarthaḥ | 
anena viṣayagataspaṣṭatā prayojakī bhūtāviṣayacaitanyaṃ tatākti 
savaraṇanivṛtirūpā tasyāssiddhaye vṛtinirgamanamapekṣitamiti sūcitaṃ | 
āvaraṇanivṛteḥ spaṣṭatāprayojakatve anvayavyatirekau darśayati | ata evetyādinā 
| abhivyaktacaitanyasaṃsargādevetyarthaḥ ||

śābdavṛtivedyasyāpi brahmaṇo mananādeḥ 
prāgajñānānivṛtāvaspaṣṭatā tadanaṃtara tannivṛtau spaṣṭateti 
vṛtinirgamamupapādayaṃti | nanvetāvatāpi 
viṣayāvarakājñānanivṛtyarthaṃ vṛtinirgama ityuktaṃ | tadayuktam | 
viṣayāvachinnacaitanyagatasya 
tadāvarakājñānasyānirgatavṛtyānivṛtyupagamepyanati prasaṃgāt | na ca 
tathā sati devadatīya ghaṭajñānena yajñadatīya

p. 212b) 
ghaṭājñānasyāpi nivṛtiprasaṃgaḥ samānaviṣayatvasya satvāt | 
ahamarthaviṣayacaitanyaniṣṭhayorjñānājñānayorbhinnāśrayatvena 
taryorvirodhe samānāśrayatvasyātvaṃtratvāditi vācyaṃ 
samānāśrayaviṣayatvaṃ 
jñānājñānayorvirodhaprayojakamaṃgīkṛtyavṛtinirgamābhyupagamepi 
devadatīya ghaṭavṛteryajñadatīya ghaṭājñānasya ca 
ghaṭāvachinnacaitanyaikāśrayatvaviṣayatva 
prāptyātiprasaṃgatādavasthena ||

śābdavṛtīti | śabdajanyāvṛtirmananādyanuṣṭhānāt prāgasaṃbhāvanā 
viparītabhāvanābhyāṃ pratibaddhatvādajñānānivartikā 
tadanuṣṭhānātaṃtaramapratibaddhatvāvajñānanivartiketi bhāvaḥ | 
nanvetāvatāpīti | atra kecidāhurityādināmatatrayopanyāsātmaka 
graṃthenāpītyarthaḥ | viṣayāvarakājñānasya puruṣagatatvamate | 
anirgatavṛtyānivṛtisaṃbhavepi tasya viṣayāvachinnacaitanyagatatvapakṣe 
tannirgamāpekṣāsyādityāśaṃkyānirgatavṛtyaivaviṣayagatājñānasyāpi 
nivṛtau nāsti bādhakamityāśayenā'jñānaṃ 
viśinaṣṭiviṣayāvachinnacaitanyagatasyeti | nanu 
jñānājñānayornivartyanivartakabhāvalakṣaṇe virodhe samānāśrayatve sati 
samānaviṣayakatvaṃ | taṃtraṃ samānāśrayatvaṃ ca vṛtinirgamane sati 
saṃbhavati | ajñānāśraye 

p. 213a) 
viṣayacaitanye vṛtirūpajñānasthāpi sthitilābhāt tannirgamābhāve tu 
tayossamānāśrayatvāsaṃbhavāt | samānaviṣayakatvamātraṃ 
virodhaprayogajaṃ paryavasyati | tathā cāti prasaṃga iti śaṃkate | na ca tathā 
satīti | vṛtinirgamānupagame satītyarthaḥ | satvāditi | devadatīya 
ghaṭajñānayajñadatīya ghaṭājñānayoriti śeṣaḥ | ahamartheti | 
vṛtinirgamābhāve sati jñānamahamarthaniṣṭameva na viṣayacaitanyaniṣṭaṃ 
viṣayāvarakājñānaṃ ca viṣayacaitanyaniṣṭhameva natvahamarthaniṣṭhaṃ | 
tathā ca samānāśrayatvaṃ vāpi tatvānnaprayojakakoṭipraviṣṭamityarthaḥ | 
samānāśrayaviṣayatvamiti jñānājñānayorvirodhe samānāśrayatve sati 
samānaviṣayakatvaṃ prayojakaṃ parikalpya tannirvāhāyavṛtinirgame 
svīkṛtepyuktadoṣatādavastho na tayorvirodhe ukta prayojakādanyadevaprayojakaṃ 
kalpanīyaṃ tacca vṛtinirgamaṃ vinaiva sidhyati | ato 
virodhaprayojakopapādakatayāpi vṛtinirgamo na sidhyatīti samudāyārthaḥ | 
devadatīyeti | yajñadatīya ghaṭājñānāśraye ghaṭāvachinnacaitanye devadatīya 
ghaṭajñānarūpavṛternirgamanadvārāsaṃbaṃdhe sati devadatīya 
ghaṭajñānayajñadatīya ghaṭājñānayossamānayossamānāśrayatve sati 
samānaviṣayakatvaṃ labhyate na ca devadatīya ghaṭavṛtyāyajñadatīya 
ghaṭājñānanivṛtirastītyuktadoṣatādavasthyamityarthaḥ ||

p. 213b) 
yadajñānaṃ yaṃ puruṣaṃ prati yadviṣayāvarakaṃ tatadīya 
tadviṣayakajñānanivartyamiti pṛthageva virodhaprayojakasya vaktavyatayā 
sāmānāśrayatvasyānapekṣaṇāt | atrāhuḥ vṛtinirgamānupagame 
jñānājñānayorvirodhaprayojakamevadurnīrūpyaṃ yadajñānaṃ yaṃ 
puruṣaṃ pratītyādyuktamiti cenna parokṣajñānenāpi 
viṣayagatājñānanivṛtiprasaṃgāt aparokṣatvamapi nivartakajñānaṃ 
viśeṣaṇamiti cet | kiṃ tadaparokṣatvaṃ na tāvajjātiḥ daṃḍyayamāsīditi 
saṃskāropanīta daṃḍaviṣiṣṭapuruṣaviṣayasya cākṣuṣajñānasya 
daṃḍāṃśepi tatsatve tatrāpi viṣayagatājñānanivṛtyāpātāt | 
daṃḍaṃsākṣātkaromīti tadaṃśepyāparokṣyānubhavāpateśca | 
ananubhavepi saṃskāraṃ sannikarṣaṃ parikalpyeṃdriya 
sannikarṣajanyatayā tatra kālpanikāparokṣyopagamenumityādāvapi 
liṃgajñānādikaṃ sannikarṣaṃ parikalpyatadaṃgīkārāpateḥ | 
daṃḍāśe āparokṣā satve tu tasya 
jātitvāyogājjātervyāpyavṛtitvaniyamāt ||

p. 214a) 
yadīdaṃ prayojakaṃ na bhavati | kiṃ tarhi tatprayojakaṃ vṛtinirgamananirapekṣaṃ 
pūrvavādinastavābhipretaṃ | tatrāha | yadajñānamiti | taditi | tadajñānaṃ 
tatpuruṣīya tadviṣayakajñānanivartyamityarthaḥ | tathā ca prayojaka śarīre yaṃ 
puruṣaṃ pratītyanena tadīyetyanena ca yajñadataṃ prativiṣayāvarakājñānasya 
yajñadatīya jñānenaiva nivṛtirna devadata jñāneneti niyamalābhānnoktāti 
prasaṃga iti sūcitaṃ | vṛtinirgamaṃ sādhayitumupakramete | atrāhurityādinā 
kiṃ taditi | aparokṣatvaṃ jātirupādhirveti kiṃ śabdārthaḥ ādyaṃ dūṣayati | na 
tāvaditi | pūrvaṃ daṃḍaviśiṣṭatayā gṛhīte viṣṇumitre vartamānakāle 
daṃḍaviyukte pratyakṣapratyabhijñānaṃ 
saṃskārarūpopanāyakasahitādiṃdriyājjāyate | ayaṃ viṣṇumitrodaṃḍyāsīditi 
| tatra daṃḍāṃśe pratyakṣatvamasti na vā ādye doṣamāha | deḍāṃśepīti | 
nivṛtyāpātāditi | na cātreṣṭāpatirvaktuṃ śakyāsadaṃḍa idānīṃ kīdṛśa iti 
jijñāsānudayaprasaṃgāditibhāvaḥ | nanvajñānanivṛtyanubhavayorabhāvepi 
daṃḍāṃśe pratyakṣaṃ tvaṃ kalpyate kalpakaṃ ca iṃdriya sannikarṣa janyatvaṃ 
sannikarṣaśca sa viṣayapratyāsatiriti matamanusvatyasaṃskāraḥ kalpyate 
ityāśaṃkya atiprasaṃgamāha | ananubhavepītyādinā 

p. 214b) 
anumitau liṃgajñānaṃ sannikarṣaḥ upamitau sādṛśyajñānaṃ sannikarṣaḥ 
śābde padārthopasthitissannikarṣaḥ | 
arthāpatāvanupapadyamānapadārthajñānaṃ sannikarṣaḥ abhāvajñāne 
pratiyogijñānaṃ sannikarṣa iti kalpanayā 
pratyakṣapramāṇapariśeṣāpateritibhāvaḥ | tadaṃgīkāreti 
aparokṣatvāṃgīkārāpaterityarthaḥ | daṃḍāṃśepi pratyakṣatvaṃ nāstīti | 
dvitīya kalpaṃ dūṣayati | daṃḍāṃśa iti vyāpyavṛtitvaniyamāditi | anyathā 
ekasyāmeva pratyabhijñāyāṃ tatāṃśe saṃskārajatayā smṛtitvāpatau 
jātisaṃkarāpateritibhāvaḥ ||

tadaniyamepyavachedakopādhibhedānirūpaṇena 
tasyāvyāpyavṛtijñātitvāyogācca | nāpyupādhistadanirvacanāt | 
iṃdriyajanyatvamiti cenna | sākṣi pratyakṣā vyāpanāt | anumiti 
śābdajñānopanīta gurutvādiviśiṣṭaghaṭapratyakṣe 
viśeṣaṇāṃśātivyāpanācca | kāraṇāṃtarābhāvena tadaṃśe 
parokṣepyupanaya sahakārisāmarthyādriṃdriyasyaiva 
janakatvādanugatajanyatāvachedakā graheṇānekeṣviṃdriyajanyatvasya 
durgrahatācca | tat grehe ca tasyaiva 
prathamapratītasyāparokṣarūpatvopapatau pratyakṣānubhavā

p. 215a) 
yogyasyeṃdriyajanyatvasya tadyogyāparokṣarūpatva kalpanāyogāt ||

tadaniyamepīti | jātervyāpyavṛtitvaniyamābhāvepi prakṛte pratyabhijñāyāḥ 
viṣṇumitrāṃśe pratyakṣatvaṃ daṃḍāṃśeta pratyakṣatvaṃ daṃḍāṃśe 
tadabhāvaścāstīti vaktavyaṃ | tataścāvachedakabhedaṃ vinā pratiyogi 
tadabhāvayorekatra vṛtyayogādupādhibhedo vācyassa ca 
durnirūpastasmādaparokṣatvajāteḥ svasamānādhikaraṇātyaṃtābhāva 
pratiyogitvarūpāvyāpyavṛtitvāyogādvyāpyavṛtijātitvameva vācyaṃ | tatra ca 
dūṣaṇamuktamitibhāvaḥ | nanu prakṛte upādhibhedānirūpaṇamasiddhaṃ 
laukikasannikarṣajanyatvataḥdabhāvayorvāsaṃskārājanya jñānatva 
tadabhāvayorvā viṣṇumitraviṣayakatva tadabhāvayorvāparoparokṣatva 
tadabhāvau pratyupādhitva saṃbhavāditi cet na | uktopādho nāmapi 
bhāvābhāvarūpatayā tadarthamupādhyaṃtarāpekṣāyāmanavasthā 
prasaṃgāditi bhāvaḥ | aparokṣatvamupādhiriti pakṣaṃ dūṣayati | nāpīti | 
anirvacanamasiddhamiti cettanna vyūktavyaṃ kimidriyajanyatvamaparokṣatvaṃ kiṃ 
vā tatsannikarṣajanyatvaṃ siddhāṃtyabhimataṃ vā tatrādyamanūdyadūṣayati | 
iṃdriyeti | sukhādi pratyakṣarūpe nityasākṣiṇyavyāptimuktāti vyāptimapyāha | 
anumitīti | yasmin ghaṭe anumānena vā śabdena vā gurutvamanubhūtaṃ tasmin 
iṃdriyasannikarṣe sati ghaṭoyaṃ

p. 215b) 
gururiti pratyakṣaṃ bhavati | tatra viśeṣaṇībhūtagurutvāṃśeti vyāptirityarthaḥ | 
nanu gurutvasya iṃdriyāyogyatayāparokṣe tadaṃśajñāne 
tajjanyatvamasiddhamityata āha | kāraṇāṃtareti | yathā rucidatamate anumitau 
manasaḥ karaṇatvaṃ tatheti bhāvaḥ | na 
ceṃdriyatveneṃdriyajanyatvamaparokṣatvaṃ gurutvāṃśajñāne ca na tathā 
tajjanyatvamiti nāti vyāptiriti vācyaṃ | tathāpi sākṣipratyakṣā  
vyāptyanirāsāditibhāvaḥ | anekeṣurūpādi sākṣātkāreṣu tajjanyatvaṃ 
durgrahamanugata janyatāvachedakābhāve na tadjñānaṃ vinā 
janyatvajñānāsaṃbhavādityāha | anugateti | nanu sākṣātkaromi 
ityanubhavasiddhaḥ kaścidakhaṃḍopādhireva janyatāvachedakostityāśaṃkya 
tarhi | sa evāparokṣatvaṃ bhavennānyadityāha | tadgrahe ceti avachedya 
janyatvagrahātpūrvamevāvachedaka 
grahasyāvaśyakatvātsākṣātkaromītyanubhavayogyasyāparokṣatvasya tadayogya 
dharmarūpatvāyogoccetyarthaḥ ||

eteneṃdriya 
sannikarṣajanyatvamāparokṣyamupanayasahakṛteṃdrijanyaparokṣāṃśe ca 
na sannikarṣajanyatvamanumitāvapyupanītabhānasatvena 
pramāṇāṃtarasādhāraṇasyopanayasyāsannikarṣatvādityapi 
śaṃkānirastā 

p. 216a) 
saṃyogādi sannikarṣāṇāmananugamenānunugamācca | 
yattavābhimatamāparokṣyaṃ tadeva mamāpyastviti cenna tasya 
śabdāparokṣanirūpaṇaprastāve pratipādanīyasya tatraiva 
darśanīyayārityā ||

asta tarhi uktāvachedakopādhirevāparokṣanaṃ sa kiṃ 
vyāpyavṛtiravyāpyavṛtirvānādyaḥ daṃḍya'yamāsīditi pratyakṣe 
daṃḍāśātivyāpterna dvitīyaḥ avachedakabhedānirūpaṇāt | na ca 
viṣṇumitraviṣayakatvāvachedena tatrāparokṣatvarūpopādhirasti 
daṃḍaviṣayakatvāvachedena tatraiva tadabhāvopyastīti vācyaṃ | tathā sati 
daṃḍāṃśe viṣṇumitraviṣayakatvābhāvasya vaktavyatayā tatra pratyakṣe 
viṣṇumitraviṣayakatva tadabhāvayoravirodhāyāvachedakāṃtarāpekṣāyāṃ 
pūrvoktānavasthāprasaṃgādakhaṃḍopādhisvīkāre 
jātimātravilayaprasaṃgācca noktopādhipakṣaḥ saṃbhavatīti bhāvaḥ | 
upādhipakṣe dvitīyavikalpaṃ nirācaṣṭe | eteneti | 
avyāptyādidoṣaprasaṃgenetyarthaḥ | iṃdriyajanyatvamaparokṣatvamiti pakṣe yā 
ativyāptiruktā sā tatsannikarṣajanyatvaṃ taditi pakṣe nāstītyāha śaṃkikaḥ 
upanayeti | kāraṇāṃtarā bhāvena iṃdriyajanyatva satvepi tatsannikarṣajanyatvaṃ 
nāsti | upanayasya sannikarṣatvābhāvāt | sannikarṣātarābhāvācceti bhāvaḥ | 
dūṣaṇāṃtaramāha | saṃyogādīti | saṃyogasaṃyukta sasamavādi

p. 216b) 
sannikarṣāṇāmananugamena saṃyogādiṣvanugatasannikarṣatvasyābhāveneti 
yāvat | ananugamācceti | iṃdriya sannikarṣa janyatvasyeti śeṣaḥ | tathā ca ghaṭa 
tadrūparūpatva śabdaśabdatvasukhādigocarasākṣātkāreṣu 
sākṣatkaromītyanugata pratyakṣaṃ na syāditibhāvaḥ | upādhipakṣe 
tṛtīyamupādhimāśaṃkate | yatavābhimatamiti | tavasiddhāṃtino 
yadjñānagatamaparokṣatvaṃ saṃmataṃ tadeva mama matepyasta tathā 
cāparokṣatvasyājñānanivartaka jñānaviśeṣaṇatvaṃ saṃbhavānna 
parokṣajñānena tannivṛtiprasaṃga iti bhāvaḥ | madabhimatāparokṣatvasya 
jñāne tannivṛtiprayojakatvaṃ na saṃbhavatīti siddhāṃtī dūṣayati | na tasyeti | 
maḍabhimatāparokṣatvasyetyarthaḥ | prastāvaḥ prakaraṇaṃ tacca tṛtīya 
parichedovasāne draṣṭavyaṃ | tatraiva darśanīyayeti | jñānasyāparokṣatvaṃ hi 
na karaṇaviśeṣaprayuktaṃ kiṃ tvaparokṣārthā bhinnatvamidaṃ cāparokṣatvaṃ 
viṣayāvabhāsakacaitanyarūpajñānaniṣṭhamato na sākṣipratyakṣā vyāptiḥ 
arthāparokṣyaṃ ca svavyavahārānukūlacaitanyābhi ||

ajñānanivṛti prayojyatvena tannivṛtiprayojakaviśeṣaṇabhāvāyogāt | 
tasmātarati śokamātmaviditi śrutasya brahmajñānasya 

p. 217a) 
mūlājñānāścaya bhūtasarvopādāna brahmasaṃsarganiyatasya 
mūlājñānanivartakatvādaiṃdriyakavṛtayaḥ ||

nnatvaṃ svapadamarthaparaṃ tadvyavahārānukulaṃ ca caitanyaṃ nivṛtāvaraṇaṃ 
tatadadhiṣṭhānacaitanyameva tathā ghaṭādyarthasya svavyavahārānukūlena 
svādhiṣṭhānacaitanyena svagocaravṛtyabhivyaktena tādātmyalakṣaṇābheda sa 
tvāt | svavyavahārānukūlacaitanyābhinnatvarūpama'parokṣatvamupapannaṃ 
tathā ahaṃkārādiṣu tadadhiṣṭhānabhūtasya kevalasākṣirūpa tatpratyakṣa 
jñānasya bāhyaghaṭādiṣu tattadākāravṛyupahitasya'ghaṭādi 
pratyakṣajñānarūpasya ghaṭādyadhiṣṭhānacaitanyasya ca tena tena viṣayeṇa 
tādātmaḥ satvādaparokṣārthābhinnarūpamaparokṣatvamupapannaṃmiti hi tatra 
darśanīyārītiḥ | prayojya tveneti | viṣayacaitanyagatājñānanivṛttau satyāṃ 
viṣayasya ghaṭādeḥ svavyavahārānukūlacaitanyābhinnatvarūpamaparokṣatvaṃ 
labhyate | viṣayasya tallābhe sati tadjñānasyāparokṣārtho 
bhinnatvarūpamaparokṣatvaṃ labhyate | tathā ca viṣayacaitanyagatā 
jñānanivṛteḥ pūrvaṃ jñānasyāparokṣatvālābhena siddhāṃtyabhimatasya 
jñānagatāparokṣatvasya viṣayacaitanyagatājñānanivṛti 
prayojyasyājñānanivṛtiṃ pratiprayojakatvāsaṃbhavādityarthaḥ | 
tannivṛtirpratiprayojakatayā nivartaka

p. 217b) 
jñānaviśeṣaṇatvāyogādityakṣarārthaḥ | tasmāditi | yadajñānaṃ yaṃ 
puruṣaṃ pratītyādirūpe nirukte virodhaprayojake aparokṣatvasya nivartaka jñāna 
viśeṣaṇatvāsaṃbhavādityarthaḥ | 
tasmādajñānāśrayacaitanyasaṃsarganiyatatvaṃ nivartakajñānaviśeṣaṇaṃ 
vācyamiti saṃbaṃdhaḥ parokṣajñānasyājñānanivartakatva 
prasaṃgavāraṇāyeti śeṣaḥ | nanu viṣayasaṃsṛṣṭasya vṛtijñānasya viṣayagato 
jñānanivartakatvaṃ kvacidapyakḷptamityāśaṃkya brahmagocaravṛti jñāne 
kḷptamityāśayenāha | brahmajñānasyeti | mūlājñānāśraya 
bhūtasarvopādāne brahmaṇi saṃsarganiyatasyetyarthaḥ | yadā 
brahmagocaravṛtijñānamudeti tadā niyamena brahmasaṃsṛṣṭamevodetvītyatra 
hetutvena sarvopādānatvamupātaṃ kāryamātrasya 
janmaprabhṛtyupādānabhūtabrahmaṇā sahasaṃsarganiyame sati 
brahmagocavṛtijñānasyāpi svanivartyamūlājñānāśrayabhūte brahmaṇi 
saṃsarganiyamopyartha siddha iti bhāvaḥ | brahmajñānasyājñānanivartakatve 
mānamāha | tarati śokamiti | śokapadamijñānaparammatmapadaṃ pratyagabhinna 
brahmaparaṃ śrutasyeti padātpūrvamajñānanivartakatveneti śeṣaḥ ||

p. 218a) 
tatadiṃdriya sannikarṣa sāmarthyāttattadviṣayāvachinnacaitanyasaṃsṛṣṭā 
evotpadyaṃta iti niyamamupetyājñānāśrayacaitanya saṃsarganiyatatvaṃ 
nivartakajñānaviśeṣaṇaṃ vācyaṃ | tathā ca padajñānaṃ yaṃ 
puruṣaṃ pratiyadviṣayābarakaṃ tattadītadviṣaya 
tadajñānāśrayacaitanyasaṃsarganiyatātmalābhajñānanivartyamiti 
jñānājñānayorvirodhaprayojakaṃ nirūpitaṃ bhavati | na caivaṃ sati 
nāḍīhṛdayasvarūpagocaraśābdajñānasyāpyajñānanivartakatva 
prasaṃgaḥ ||

parokṣavṛtīnāṃ viṣayacaitanyasaṃsargābhāvādaiṃdriyakavṛtīnāṃ 
tatsaṃsarge ko hetustatrāha | tatadriṃdriyasānnikarṣasāmarthyāditi | 
anenaparokṣavṛtīnāmajñānāśrayaviṣayacaitanyasaṃsarganiyatatva 
rūpaviśeṣaṇābhāvādyadajñānaṃ yaṃ pratītyādyaṃśa satvepi na tatrāti 
prasaṃga iti sūcitaṃ | paryavasitaṃ prayojakaṃ darśayati | tathā ceti | 
uktaviśeṣaṇe satītyarthaḥ | ghaṭāvachinnacaitanye tadāvarakājñānāni bahūni 
saṃti | teṣāṃ madhye kānicidradevadataṃprati tadāvarakāṇikāni 
ciccayajñadatāddikaṃ pratitadāvarakāṇi evaṃ prativiṣayaṃ puruṣabhedenāneko 
jñānanisaṃti | tathā ca viṣayāvarakājñānānāṃ

p. 217b) 
madhye yadajñānaṃ yaṃ puruṣaṃ devadataṃ prati yadviṣayāvarakaṃ yasya 
viṣayasya ghaṭasyāvarakaṃ tadajñānaṃ tadīpena devadatīyena tadviṣayeṇa 
tadvaṭaviṣayakeṇa tadajñānāśrayacaitanyasaṃsarganiyatātmalābhajñānena 
nivartyamityarthaḥ | tadajñāneti yaddecadataṃ 
pratighaṭāvarakājñānamabhidhīyate | tadajñānāśrayacaitanyaṃ 
ghaṭāvachinnacaitanyaṃ | tatra yaḥ saṃsargaḥ tanniyataḥ tadvyāpya ātmalābho 
yasya ghaṭagocaravṛtijñānasya tadjñānaṃ tadajñānāśrayacaitanya 
saṃsarganiyatātmalābhaṃ | tacca tadjñānaṃ ceti vigrahaḥ ātmalābhaḥ utpatiḥ 
niyamaśca yadā yadā ghaṭagocaravṛtijñānasya ghaṭeṃdriya 
sannikarṣajanyasyātmalābhastadā tadā ghaṭāvachinnacaitanye tasya 
ghaṭagocaravṛtijñānasya saṃsarga ityevamātmakaḥ taduktaṃ 
prāgaiṃdriyakavṛtayastatadviṣayāvachinnacaitanyasaṃsṛṣṭā evotpadyaṃta iti 
niyamamupetyeti | atra yadā yadā aiṃdriyakavṛtīnāṃ mutpatistadā tadā 
viṣayacaitanye tāsāṃ saṃsarga iti hi niyamaḥ spaṣṭaṃ bhāsate | evaṃ 
viṣayāṃtareṣu puruṣāṃtareṣvajñānāṃtareṣu ca idaṃ prayojakaṃ 
viśiṣyaviśiṣya yojanīyaṃ | nanu parokṣavṛtīnāṃ 
viṣayacaitanyasaṃsargābhāvenokta prayojakānākrāṃtatvādajñānanivartakatva 
prasaṃgo nāstītyuktamayuktaṃ | kadācit parokṣavṛterapi viṣayasaṃsarga sa tvāt | 
tathā hi | hṛdayapuṃḍarīke nāḍyaḥ saṃtīti 

p. 219a) 
vākyājāyamānāyāvṛteḥ | kadācidaṃtaḥkaraṇe hṛdayapuṃḍarīkasthe 
nāḍīhṛdayānyataravastvavachedena janane sati 
tasyāvṛtastadanyataravastvavachinnacaitanye saṃsargasatvā tadāvaraṇanivartakatva 
pra ||

tasya kadācidarthasaṃpannanāḍīhṛdayānyataravastasaṃsarga saṃbhavepi 
viṣayasaṃsargaṃ vināpi śābdajñānasaṃbhavena 
tatsaṃsarganiyatātmalābhatvālābhāt | tasmādajñāna 
jñānavirodhanirvāhāyavṛtinirgamo vaktavya iti | anye tu 
viṣayagatājñānasya lāghavāt | samānādhikaraṇajñānanivartyatva 
siddhau vṛtinirgamaḥ phalatītyāhuḥ | apare tu bāhyaprakāśasya 
bāhyatamo nivartakatvaṃ sāmānādhikaraṇye satyeva dṛṣṭamiti 
dṛṣṭānurodhāt | vṛtinirgamaḥ siddhyatītyāhuḥ |

saṃgaḥ na ceṣṭāpatistadā tadanyataravastaninnijñāsānudayaprasaṃgāditi 
śaṃkāniyatapadena nirastetyāha | na caivaṃ satīti virodhaprayojakasya 
niyatagarbhatve sati śābdajñānasyāpyajñānanivartakatvaprasaṃgo na ceti 
saṃbaṃdhaḥ | yadā yadā hṛdayādi 

p. 219b) 
gocaraśābdavṛtirudayastadā tadā 
tasyāvṛterhṛdayādyanyataravastvavachinnacaitanye saṃsarga iti niyamo nāstīti 
hetumāha | tasyeti | tādṛśaśābdajñānasyetyarthaḥ | aiṃdriyakavṛtīnāṃ hi 
tatadiṃdriyagolakāvachinnāṃtaḥkaraṇapradeśeṣūtpati niyamassaṃbhāvyate | 
iṃdriyanirapekṣavṛtīnāṃ tvaṃ taṣkaraṇe jāyamānānāṃ pradeśaniyame 
kāraṇābhāvāddhṛdayādigocaraśābdavṛtiḥ 
kadāciddaivayogāddhṛdayādyavachedenāṃtaṣkaraṇe jāyate kadācitu hṛdayādi 
pradeśaṃ vihāya pradeśāṃtarāvachedena sā tatra jāyata iti niruktaniyamo 
nāstītyarthaḥ | atra tasyeti ṣaṣṭyāḥ saptamyāpaṃcamyā ca saṃbaṃdhaḥ | 
tasmāditi vṛtijñānasyājñānāśrayaviṣayacaitanya saṃsargaṃ vinā 
tannivartakatvāsaṃbhavādityarthaḥ | evaṃ 
jñānājñānayorvirodhaprayojakanirvāhakatvena vṛtinirgamanaṃ 
prasādhyatetraiva hetvaṃtarāṇi matabhedenāha | anye tvityādinā | lāghavāditi 
viṣayagatājñānasyānvayavyatirekābhyāṃ jñānanivartyatvagrahadaśāyāṃ 
lāghavāt samānādhikaraṇajñānanivartyatvaṃ gṛhyatena tu 
vyadhikaraṇajñānanivartyatvamityarthaḥ | etaduktaṃ bhavati | ajñānasya 
viṣayacaitanyagatatvātannivṛtilakṣaṇaṃ jñānakāryamapi tadgatameva tathā 
cājñānanivṛtirūpakāryasya 

p. 220a) 
svakāraṇabhūtajñānena saheṃdriya sannikarṣa sāmarthyāt | 
sāmānādhikaraṇya lakṣaṇasaṃbaṃdha saṃbhaveta tyāgāyogāt | 
kāryakāraṇayossāmānādhikaraṇyasyautsargikāditi | bāhyatama iti | 
aṃdhakāretyarthaḥ | satyeveti | anyatra vidyamānādālokādanyatratamonāśo na 
dṛṣṭa ityevakārārthaḥ | ajñānasyāpi viṣayāvarakatvaina 
bāhyatamassadṛśatvāddhṛtirūpasya vṛtyārūḍhe cetanyarūpasya vā 
prakāśasyāvaraṇanivartakatvenāloka sadṛśa tvāt 
jñānājñānayorapyaṃdhakārālokayoriva sāmānādhikaraṇayoreva 
nivartyanivartaka bhāvaḥ | kalpyate tacca 
sāmānādhikāṇyamajñānāśrayaviṣayacaitanye vṛtijñānasya 
saṃsargarūpaṃ sa ca saṃsargo vṛtinirgamādhīna iti bhāvaḥ |

kecitvāvaraṇābhibhavārthaṃ vṛtinirgamānapekṣāyāmapi 
ciduparāgārthaṃ | pramātṛcaitanyasya 
viṣayaprakāśabrahmacaitanyābhedābhivyaktyarthaṃ vā 
tadapekṣetyāhuḥ | atha kiṃ pramāṇako yaṃ jīvabrahmaṇorabhedaḥ | yo 
vṛtyābhivyajyeta vedāṃta pramāṇaka iti ghaṃṭā ghoṣaḥ | sarvepi 
vedāṃtā upakramopasaṃhāraikarūpyādi tātparya 
liṃgairvimṛśyamānāḥ | pratyaminne

p. 220b) 
brahmaṇya dvitīye samanvayaṃti | yathā cāyamarthastathā śāstrāthā 
samanvayādhyāye prapaṃcitaṃ visturabhayānneha pradarśyate || 

iti śrīśāstrasiddhāṃtaleśasaṃgrahe apyaidīkṣitaviracite prathamaḥ 
parichedaḥ || 

śubhaṃmastuḥ ||

evaṃ viṣayacaitanyagatājñānanivṛtiranirgatavṛtyāpi saṃbhavatyato 
vṛtinirgamanābhyupagamo vyarthadatyākṣepe tannirgamaṃ vinā tannivṛtirna 
saṃbhavatīti tadabhyupagamassaphala iti | samādhānaṃ darśitamidānīṃ 
viṣayacaitanyagatājñānanivṛtyarthaṃ vṛtinirgamanaṃ nāpekṣitamiti 
pūrvapakṣyuktamaṃgīkṛtyāpi vṛtinirgamanaṃ sādhayati | kecitviti | idaṃ ca 
prakāradvayaṃ prāgeva prapaṃcitumiti neha prapaṃcyata iti bodhyaṃ | 
pramātracaitanyaśabdita jīvasya brahmābhede nāsti pramāṇāmiti śaṃkate | 
atheti | ayamabhedaḥ kiṃ vedāṃtapramāṇakaḥ kim vā tadanyapramāṇakastatra 
na tāvadādyaḥ kalpaḥ saṃbhavati vedāṃtānāmupāsanādiparatvapratīterna 
dvitīyaḥ jīvabrahmābhaidasyaupaniṣadatva śrutivirodhāditi bhāvaḥ | tatrādyaṃ 
kalpaṃ parigṛhyasamādhate | vedāṃteti | teṣāmupāsanādi |

p. 221a) 
paratvaṃ dūṣayati | sarvepīti | vedāṃtānāṃ kva tātparyamiti vimṛśyamāne 
sarvepi vedāṃtā advaye jīvābhinne brahmaṇi samanvayaṃti samanvayaṃ 
tātparyaṃ labhaṃte | tātparyajñāpakāni liṃgāni kathayati | upakrameti 
ādipadamabhyāsādisaṃgrahārthaṃ ke te vedāṃtāḥ | kathaṃ vā 
teṣūktaliṃgānāṃ satvaṃ ko vā tairliṃgaistātparyāvagama prakāra 
ityākākṣāyāmāha | yathā ceti | sarveṣāṃ vedāṃtānāmayameva 
paramatātparyaviṣayībhūtorthaḥ | na tūpāsanādiriti prapaṃcita ityarthaḥ | atrāpi 
kuto na prapaṃcate tatrāha | vistareti | graṃthavistārabhayādityarthaḥ | 

iti śrīmatparamahaṃsaparivrājakāvārya 
śrīmatsvayaṃprakāśakānaṃdasarasvatī caraṇārabiṃdasaṃlagnarajo bhūtasya 
acyutakṛṣṇānaṃdatīrthasya kṛtau 
śāstrasiddhāṃtaleśasaṃgrahavyākhyāyāṃ 
śrībālamukuṃdānaṃdatīrthapādapūjyaśiṣyaśrīviśvanāthatīrthasya 
pustakoddhāraṇaḥ prathamaḥ parichedassamāptaḥ ||
oṃ śrīgaṇeśāya namaḥ ||

atha kathamadvitīye brahmaṇī vedāṃtāṃnāṃ samanvayaḥ | pratyakṣādi 
virodhāditi cenna | āraṃbhaṇādhikaraṇodāhṛta śruti yuktibhiḥ | 
pratyakṣādhigamyasya prapaṃcasya brahmavivartarūpatayā mithyā 
tvāvagamāt | nanu na śrutiyuktibhiḥ prapaṃcasya mithyātvaṃ 
pratyāyayituṃ śakyate | ghaṭaḥ sannityādi ghaṭādi satvagrāhi 
pratyakṣādi virodhāt | atrārūstatvaśuddhikārāḥ | na pratyakṣaṃ 
ghaṭapaṭādi tatsatvaṃ vā gṛhṇāti | kiṃ tvadhiṣṭhānatvena 
ghaṭādyanugataṃ sanmātraṃ tathā ca pratyakṣamapi 
sadrūpabrahmādvaita siddhānukūlameva 

oṃ śrīmahāgaṇapataye namaḥ ||

oṃ yo me viśveśvara kṣetraṃ viśveśvara samo guruḥ samadhyāste svayaṃ 
jyotirvāṇī saṃjño bhajāmitaṃ | svayaṃ prakāśa sarasvatī saṃjña ityarthaḥ | 
ācāryacaraṇadvaṃdvasmṛtirlekhakarūpiṇaṃ māṃ kṛtvā kurute vyākhyāṃ 
nāhamatra prabhuryataḥ | atra vyākhyāne prabhuḥ samartha ityarthaḥ | 
prathamaparichede brahmalakṣaṇavicārāvasarestakṣaṇasya matabhedena jñeya 
brahmaniṣṭhatvanirūpaṇena

p. 1a) 
īśvararūupabrahmaniṣṭhatvanirūpaṇena ca tatpadalakṣyārtha vācyārthau 
nirūpitau tathā tadanaṃtaraṃ jīva tatsākṣiṇornirūpaṇena tvaṃ 
padavācyārthalakṣyārthau nirūpitau tathā cārthādvākyārtharūpābhedopi 
nirūpito bhavati | vākyārthasya tatvaṃ padalakṣyārthānatirekāt | tathā ca 
jīvābhinne nirviśeṣe brahmaṇi vedāṃtasamanvayarūpaḥ prathamādhyāyārthaḥ 
| tātparyataḥ pūrvaparichede nirūpito bhavati | idānīṃ 
dvitīyādhyāyārtharūpaṃ vedāṃta samanvayasya mānāṃtarāvirodhaṃ 
nirūpayituṃ parichedāṃtaramārabhate | atha kathamiti | samanvayastātparyaṃ | 
pratyakṣeti | brahmāpekṣayā dvitīyasya prapaṃcasya 
pratyakṣasiddhatvādadvitīyatvaṃ tasya bādhitaṃ tathā ca bādhiterthe kathaṃ 
śrutestātparthamaprāmāṇyaprasaṃgāditi bhāvaḥ | prapaṃcasya raju sarpādivat 
brahmaṇi kalpitatvādvāstavamadvitīyatvamavādhitamiti samādhate | neti | 

śruti yuktibhiriti | etāḥ śruti yuktayo 
vivartalakṣanirūpaṇāvasare'smābhirdarśitā iti nātra padarśyaṃte | 
pratyakṣavirodhe śrutiyuktīnāmeva bādho nyāyya iti manyamāna ākṣipati nanu 
neti 'ghaṭaḥ saṃnnityādinā ghaṭādi satvagrāhi pratyakṣeṇa

p. 1b) 
sahaprapaṃcamithyātva pratyāyaka śruti yuktīnāṃ virodhatvādityarthaḥ | 
śrutyādibhirgamyamithyātva viruddhaṃ satvaṃ pratyakṣagrāhyameva na bhavati | 
atastadvirodhaśaṃkaiva nirālaṃbaneti paṃcabhirmataiḥ | pratipādayati | 
atrāhurityādinā | pratyakṣaṃ ghaṭādi na gṛhṇāti ghaṭādeḥ satvaṃ vā na 
gṛhṇāti cetarhi nirviṣayaṃ tatprasajyeteti śaṃkate | kiṃ tviti | uttaraṃ | 
adhiṣṭhāneti | sanmātramiti | sadrūpabrahmaiva pratyakṣaprameyamityarthaḥ | 
evaṃ sthitena kevalaṃ pratyakṣaṃ virodhā bhāvaḥ | kiṃ tu lābhopyastītyāha | 
tathā ceti ||

tathā sati satsadityeva pratyakṣaṃ syānna tu ghaṭaḥ sannityādi 
pratyakṣamiṃdriyānvayavyatirekānuvidhāyīti cenna | yathā 
bhrameṣvidamaṃśasyādhiṣṭhānasya pratyakṣeṇa grahaṇaṃ | 
iṃdriyānvaya vyatirekayostatraivopakṣayaḥ rajatāṃśasyāropitasya 
bhrāṃtyāpratibhāsastathā sarvatra sanmātrasya pratyakṣeṇa gṛhaṇaṃ | 
tatraiveṃdriya vyāpāraḥ ghaṭādibhedavastu pratibhāso 
bhrāṃtyetyupagamāt | na tu tadvadiha bādhādarśanāt tathā bhyupagama 
eva

p. 2a) 
nirmūla iti cenna bādhā darśanepi deśakālavyavahita vastavat 
ghaṭādibhedavastunaḥ pratyakṣāyogyatvasyaiva tatra mūlatvāt | tathāhi | 
iṃdriyavyāpārānaṃtaraṃ pratīyamānī ghaṭādiḥ sarvato bhinna eva 
pratīyate | tadā tatra ghaṭādibhede saṃśaya viparyā darśanāt | yatrāpi 
sthāṇvādai puruṣatvādi saṃśayastatrāpi tadvyatiriktebhyo 
bhedo'saṃdigdhāviparyastatvātprakāśata eva ||

ghaṭādriyakatvavādī śaṃkate | tathā satīti | tasya sanmātraviṣayakatve 
satītyarthaḥ | iṃdriyeti | na ca sanmātra pratyakṣa eva 
iṃdriyānvayādyanuvidhānopapate | pratyakṣasya ghaṭādi viṣayakatvābhāve 
taidanavidhānaṃ na syāditye tadabhiprāyakaṃ viśeṣaiṇamayuktamiti vācyaṃ | 
svaprakāśasya sanmātrasya prakāśanāya iṃdriyāpekṣānupapateriti bhāvaḥ | 
atrākṣeptā kiṃ siddhāṃtyeka deśī kiṃ vā bhedavādī ādye tatsaṃmata 
dṛṣṭaṃti na sanmātrasya pratyakṣaprameyatvamāha | yatheti | tatraiveti | 
adhiṣṭhānagrahaṇa evetyarthaḥ | bhrāṃtyeti sākṣirūpayetyarthaḥ | sanmātrasyeti 
| tasya svaprakāśatvepyāvṛtatvādāvaraṇanivartakavṛtyutpataye iṃdriyāpekṣiti 
bhāvaḥ | ghaṭādīti | ghaṭādestadbhedarūpasya ca vastunaḥ pratibhāsau 
bhrāṃtyā aiṃdriyakavṛtyabhivyakta 
sanmātrarūpasākṣicaitanyalakṣaṇayetyabhyupagamādityarthaḥ | etena satsadityeva 
pratyakṣaṃ syādityākṣeptā

p. 2b) 
bheda vācapi nirastaḥ | siddhāṃtinā ghaṭādau tatsatve ca pratyakṣasya 
prāmāṇyānaṃgīkārepi ghaṭādeḥ | pratyakṣajñāne 
sākṣirūpebhānāṃgīkārāt | bhedavādīśaṃkate | nanviti 
śuktirajatāderbādhadarśanādyuktaṃ tasya bhrāṃtyāpratibhāsāṃgīkaraṇaṃ | 
tathā ghaṭādi dvaitasya bādhādarśanā tasya 
bhrāṃtimātrasiddhatvamanupapannamityarthaḥ | kiṃ śrauta bādhādarśanaṃ 
vivakṣitaṃ kiṃ vā pratyakṣabādhādarśanaṃ yauklikabādhādarśanaṃ vā 
ādyamasiddhaṃ | dṛśyamātrasya brahmaṇi neha nānāstītyādi 
śrutyābādhadarśanādityāśayenāha | neti dvitīyamaṃgīkaroti | 
bādhādarśanepīti | tṛtīyamasidhyādūṣayati | deśakāleti | ghaṭādīti | 
ghaṭādestaddharmikabhedarūpasya ca vastuna ityarthaḥ | pratyakṣāyogyatvameva 
darśayituṃ prathamaṃ saṃmatamarthaṃ darśayati | iṃdriyeti | tatreti | 
padavyākhyā ghaṭādibheda iti ghaṭādi dharmibheda ityarthaḥ | sarvatobhinna eva 
pratīyata ityayuktaṃ | iṃdriya sannikṛṣṭe sthāṇvādau kvacityuruṣīdi 
pratiyogikabhedasyāpratīteḥ | pratītau vā saṃśayābhāvāpaterata āha | yatrāpīti 
||

bhedasya ca pratiyogi sahopalaṃbhaniyamavato na pratyakṣeṇa grahaṇaṃ 
saṃbhavati | deśakālavyavadhānenāsannikṛṣṭānāmapi pratiyogināṃ 
saṃbhavāt | bhedajñānaṃ pratiyogyaṃśe saṃskārāpekṣaṇāt 
smṛtirūpamastu

p. 3a) 
pratyabhijñānamivatatāṃ(śa iti cenna | tathāpi bhe)dagata pratiyogi 
vaiśiṣṭyāṃśe tadabhāvāt | na ca kanakā ca lobhedapratiyogīvastutvāditi 
bhedaprativaiśiṣṭyagocarānumityā tatsaṃskārasaṃbhavaḥ | 
bhedajñānaṃ vinā'numityabhāvenātmāśrayāpateḥ | pakṣasādhya 
hetupakṣatādyabhedabhrame sati siddha sādhanādinānumānā pravṛtyā 
tadabhedajñānavighaṭanīyaspatedbhedajñānasyāpekṣitvāt | astu tarhi 
bhedāṃśa iva pratiyogi vaiśiṣṭyāṃśepi pratyakṣatvamiti cenna 
pratiyogino'pratyakṣatve tadvaiśiṣṭya pratyakṣāyogāt | saṃbaṃdhi dvaya 
pratyakṣaṃ vinā saṃbaṃdha pratyakṣaṃ vinā saṃbaṃdha pratyakṣā 
saṃbhavāt | tasmāt pratyakṣāyogyasya pratiyogino bhrāṃtirūpa eva 
pratibhāsa iti tadekaviti vedyatva niyatasya bhedasya bhedaikaviti 
vedyatvaniyamaghaṭādeśca bhramaikaviṣayatvātpratyakṣaṃ 
nirviśeṣasanmātragrāhyadvaita siddhyanukūlamiti ||

tataḥ kiṃ tatrāha | bhedasya ceti | pratiyogi sahopālaṃbhaniyamavata

p. 3b) 
iti | sasaṃbaṃdhika padārthapratyakṣe yāvat saṃbaṃdhiviviṣayakatvasya yāvat 
saṃbaṃdhi pratyakṣajanyatāyāśca saṃyogādi pratyakṣe kḷptatvādbheda 
patyakṣepi yāvat pratiyogiviṣakatvaṃ yāvat pratiyogipratyakṣajanyatvaṃ ca 
vācyaṃ bhedapratyakṣasyāpi sasaṃbaṃdhika padārthapratyakṣatvā tathā ca 
yāvaṃtaḥ pratiyoginastāvatāṃ pratiyogināṃ pratyakṣāsaṃbhavena kḷpta 
sāmagryabhāvānrabhedaḥ pratyakṣapramāyogya iti tasya bhrāṃtimātra 
siddhatvaṃ yuktaṃ | siddhāṃte tu bhedapratyakṣasya 
nityasākṣirūpatvānnākāraṇāpekṣetibhāvaḥ | sahopalaṃbhati yamamātrasya 
bhedasatyatvamate kathaṃciduddhāraṃ śaṃkate | bhedajñānamiti | 
saṃskārāpekṣaṇāditi | tajjanyatva saṃbhavādityarthaḥ | bhedajñāne hi 
pratiyogināṃ pratiyogitāvachedakarūpeṇaivabhānaṃparairupeyate tena rūpeṇa 
sakalapratiyogigocarapūrvānubhavāsaṃbhavena 
saṃskārābhāvādasaṃnikṛṣṭapratiyogyaṃśe smṛtirūpatvamapi na saṃbhavati | 
tadabhyupagamyāpyāha siddhāṃtī | na tathāpīti | kanakācalādipadārthānāṃ 
sannikṛṣṭaghaṭaniṣṭabhedapratiyāgitvena pūrvamananubhūtatvāditibhāvaḥ | 
vaiśiṣṭyāṃśe pūrvānubhavaṃ śaṃkate | kanakācala iti | 
evamitarapadārtheṣvapyanumānaṃ draṣṭavyamitibhāvaḥ | ātmāśrayāpateriti | 
bhedajñānasya bhedajñānādhīnatvena na kiṃcidbhedajñānaṃ 
sidhyeditibhāvaḥ | apravṛtyeti | tathā ca pakṣādyabhedajñānasyanumiti

p. 4a) 
pratibaṃdhakatayā tadvighaṭakaṃ pakṣādibhedajñānamāvaśyakamitibhāvaḥ | 
tarhīti | pratiyogi vaiśiṣṭyāṃśajñānasya smṛtirūpatvāsaṃbhave satītyarthaḥ | 
tadeketi tatpadaṃ pratiyogi paraṃ niyamena pratiyogi jñānaviṣayasyetyarthaḥ | 
vitipadaṃ pratyakṣaparaṃ bhedapadajanyabhedajñānasya 
pratiyogiviṣayatvādarśanāditi bodhyaṃ | bhramaikaviṣayatvāditi | 
adhiṣṭhānasyāpi bhramaviṣayatvātkalpitatvaprasaṃgavāraṇāya 
ekapadamadhiṣṭhānasya ca samyagdarśanaṃ pratyapi viṣayatvāt | 
bhrāṃtyaikaviṣayatvamasidaṃ | tathā ca pratyakṣaṃ sadvastunyeva pramāṇaṃ 
sacchrutyanukūlamityarthaḥ ||

nyāyasudhākṛtastvāhuḥ | ghaṭādairaiṃdriyakatvepi san ghaṭa 
ityādiradhiṣṭhāna satvānuvedha iti na virodhaḥ | evaṃ nīlo ghaṭa 
ityādiradhiṣṭhānanailyādyanubhavedhaḥ | kiṃ na syāditi cenna | śrutyā 
sadrūpasya vastuno jagadupādānatvamuktamavirodhāt | sarva saṃmatamiti 
tadanuvedhenaiva san ghaṭa ityādi pratibhāsopapatau ghaṭādāvapi sattā 
kalpane gauravaṃ | tasya rūpādi hīnatvānnailyādikaṃ ghaṭādāveva 
kalpanīyamiti vaiṣamyāditi saṃkṣepa śārīrakācāryāstvāhuḥ | 
pratyakṣasya ghaṭādi

p. 4b) 
satvagrāhitvepi parāgviṣayasya pratyakṣādeḥ 
tatvāvedakatvalakṣaṇaprāmāṇyābhāvānna tadvirodhenādvaita 
śrutyādi bādhaśaṃkā akṣāta bodhakaṃ hi pramāṇaṃ na ca 
pratyakṣādi viṣayasya ghaṭādirajñātatvamasti jaḍe 
āvaraṇakṛtyābhāvenājñānaviṣayatvānupagamāt | svaprakāśatayā 
prasaktaprakāśaṃ brahmaivājñānaviṣaya iti tadbodhakameva 
tatvāvedakaṃ pramāṇaṃ tadeva pramiti viṣayaḥ ||

astu vā ghaṭādeścākṣuṣatvādyanubhavānurodhena cakṣurādi gamyatvaṃ | 
tathāpi prapaṃcamithyātvasādhaka śrutiyuktīnāṃ na pratyakṣavirodhaḥ | 
pratyakṣasyāpi ghaṭādau pṛthak satvagrāhitvābhāvādityāha | 
nyāyasudhākṛtastvāhuriti | san ghaṭa ityādirghaṭādeḥ satyapratibhāsodhiṣṭhāṃ 
na satvāsaṃbaṃdhaviṣayaka eva ato na virodha na ityarthaḥ | ghaṭādau 
pratīyamānasatvasyādhiṣṭhānagatatvasvīkāreti prasaṃgaṃ śaṃkate | evamiti | 
nīlo ghaṭa ityādirghaṭādau nailyapratibhāsopyadhiṣṭhāna 
nailyasaṃbaṃdhagocaraḥ | kiṃ na syādityarthaḥ | tathā ca brahmarūpavat 
syāditibhāvaḥ | nailyādaiḥ satāṃ vaiṣamyeṇa pariharati neti | śrutyeti | 
sadevetyādi śrutyetyarthaḥ | sarvasaṃmatamiti | sarvaireva svīkartavyamityarthaḥ | 
na tu yathā śrutaṃ vaiśeṣikādibhiranaṃgīkārādavirodhāditi

p. 5a) 
rajvādeḥ sarpādyupādānatvavatkūṭastha 
brahmaṇopyupādānatvāvirodhādityarthaḥ | tadanviti | tatpadaṃ adhiṣṭhāna 
satāparaṃ | tasyeti | jagadadhiṣṭhāna bhūtabrahmaṇa ityarthaḥ | ghaṭādāveveti | 
na brahmaṇi tatkalpayituṃ śakyaṃ śrutivirodhāditibhāvaḥ | pratyakṣasya 
ghaṭādau pṛthaksatva grāhitvepi tasya pramāṇābhāsatvānna tena 
śruterbādhaśaṃkāśa ityāha | saṃkṣepaśīrīrakācāryāstviti | 
parāgaviṣayasyeti | jaḍamātraviṣayakasyetyarthaḥ | tatveti | anadhigatatve 
satyabādhitaṃ tatvaṃ tadā vedakaṃ tadbodhakaṃ pramāṇalakṣaṇamiti 
bahuvādisaṃmataṃ | tacca pratyakṣasya nāstīti pramāṇābhāsarūpaṃ 
pratyakṣamitibhāvaḥ | ghaṭāderiti | tasyābādhitatve satyapi ajñātatvaṃ 
nāstityabhiprāyaḥ | anyathā tadabhāvādapi pratyakṣaghaṭādekṣasya 
pramāṇābhāsatvapratipādana saṃbhave ajñātatvābhāvamātra 
pratipādanāyogādato bādhitā cāsaṃbhavamupetya tasyābhāsatva 
pratipādanamiha vivakṣitamiti bodhyaṃ kṛtyaṃ kāryaṃ phalamiti yāvat ||

ata eva śrutirapyātmāvāre draṣṭavya ityātmana eva prameyatvamiti 
nipachati | na hi draṣṭavya ityanena darśanaṃ vidhīyate | 
pramāṇaparataṃtrasya tasya vidhyagocaratvāt | kiṃ tvātmādarśanāhaṃ 
iti ajñātatvādātmana eva prameyatvamucitaṃ nānyasyeti 

p. 5b) 
niyamyata iti kecit tu ghaṭādi satvagrāhiṇaḥ pratyakṣasya prāmāṇye 
brahmapramāṇā'nyūnatāvagamepi tadgrāhyaṃ satvamanugatapratyayāt 
satā jātirūpaṃ vā ihedānīṃ ghaṭostīti 
deśakālasaṃbaṃdhapratītestattaddeśakālasaṃbaṃdharūpaṃ cā nāsti 
ghaṭa iti svarūpaniṣedha pratītirghaṭādi svarūpaṃ vā paryavasyati | tacca 
mithyātvaina na virudhyate | na hi mithyātvavādināpi  ghaṭādeḥ svarūpaṃ 
vā tasya deśakālasaṃbaṃdho vā tatra jātyādikaṃ vā nābhyupagamyate 
| kiṃ tu teṣāmabādhyatvaṃ na cābādhyatvameva satyatvaṃ 
pratyakṣagrāhyamastviti vācyaṃ kālatrayepi nāsya bādha iti vartamāna 
mātra grāhiṇāpratyakṣeṇa gṛhītumaśakyatvādityāhuḥ |

svaprakāśātmana eva prameyatve śrutimapi pramāṇayati | ata eveti | 
ajñātatvādevetyarthaḥ | nanu draṣṭavya iti śrutirātmadarśanaṃ vidhatte netyāha 
| nahīti | agocaratvāditi | puruṣayatnasādhyakriyāyā eva vidhiyogyatvāditibhāvaḥ 
| vidhipratyayasya gatiṃ pṛchati | kiṃ tviti | arhārthastavyapratyaya ityāha | ātmeti | 
pratyakṣaviṣaya jaḍasyājñātatvamupetya jaḍabodhaka pratyakṣasya 
śrutitulyapramāṇatva svīkārepi pratyakṣagrāhyaghaṭādi satvasya 
mithyātvāviruddha

p. 6a) 
tvā ca mithyātvabodhaka śrutyādīnāṃ pratyakṣavirodhaśaṃketyāha | kecitviti | 
pratyakṣagrāhyaṃ satvaṃ satā jātirūpaṃ vā tataddeśakālasaṃbaṃdharūpaṃ 
vā ghaṭādi svarūpaṃ vā paryavasyatīti saṃbaṃdhaḥ | jātirūpatvemānamāha | 
anugateti | san ghaṭaḥ san pada ityādirūpādityarthaḥ | dvitīye mānamāha | iheti | 
ihedānīṃ ghaṭa iti pratītirghaṭe pretīyamānadeśakālasaṃbaṃdhameva 
sattārūpatayā viṣayī karotīti bhāvaḥ | tṛtīye mānamāha | nāsti ghaṭa itīti | 
ghaṭo nāstīti ghaṭāstitā niṣedhatvena rūpeṇa 
ghaṭasvarūpaniṣedhasyaivānubhavāt ghaṭāstitvaṃ ghaṭasvarūpaṃ 
paryavasyatītyarthaḥ | tataḥ kiṃ tatrāha | tacceti nahīti | tuchavilakṣaṇaprapaṃca 
svarūpāṃgīkārāditibhāvaḥ | ghaṭādeḥ svarūpaṃ vā nābhyupagamyata iti 
nahīti saṃbaṃdhaḥ | tathā tasya deśakālasaṃbaṃdho vā nābhyupagamyata iti 
nahīti saṃbaṃdhaḥ | tatra jātyādikaṃ vā nābhyupagamyata iti nahīti 
saṃbaṃdhaḥ | etatsarvaṃ jaganmithyātvavādinābhyupagamyata eva 
virodhābhāvāditibhāvaḥ | tarhi kīdṛśaṃ satvaṃ 
mithyātvavirodhiyatvatvayānābhyupeyate jagatīti pṛchati | kiṃ tviti | uttaraṃ 
teṣāmiti | ghaṭādīnāmityarthaḥ | kiṃ tu teṣāmubādhyatvaṃ vā bhyupagamyata 
iti saṃbaṃdhaḥ mithyātvasya bādhyarūpatvā 
tadviruddhasatvamabādhyarūpameva cetarhīdameva satyapratyakṣaviṣayostu tathā 
ca pratyakṣavirodhaśaṃkāsyādevetyāśayavatīṃ śaṃkāmudbhāvyanirācaṣṭe 
| na cetyādinā | nāsyeti jagata ityarthaḥ ||

p. 6b) 
anye tu abādhyatvarūpasatyatvasya pratyakṣagrāhyatvepi prāṇā vai satyaṃ 
teṣāṃ eṣa satyamiti śrutyāpradhānabhūtaprāṇagrahaṇopalakṣitasya 
kṛtsna prapaṃcasya brahmaṇaśca satyatvotkarṣāpakarṣapratīteḥ | satyatve 
cābādhyatvarūpe sarvadaivābādhyatvaṃ 
kiṃcitkālamabādhyatvamityevaṃ vidhotkarṣāpakarṣaṃ vinā 
rājarājomanmathamanmatha 
ityādiśabdatātparyagocaraniyaṃtṛtvasaudaryādīnāmivabhūyo 
viṣayatvālpaviṣayatvādirūpotkarṣāpakarṣāsaṃbhavāt 

abādhyatvarūpameva satvaṃ pratyakṣaviṣaya ityupetyāpi 
pratyakṣavirodhābhāvamāha | anye tviti | abādhyatvarūpasatvasya 
pratyakṣagrāhyatvepi na mithyātva śrutivirodha iti saṃbaṃdhaḥ | kālatrayā 
bādhyatvarūpaṃ satvaṃ mithyātvavirodhi tacca brahmaṇa eva prapaṃcasya tu 
yāvatatvajñānamabādhyatvarūpaṃ satvametacca na mithyātvavirodhīti na 
pratyakṣavirodha iti vaktuṃ prapaṃca brahmaṇoḥ | satva vailakṣaṇye 
pramāṇaṃmāha | prāṇā iti prāṇagrahaṇaṃ kṛtsnaprapaṃcopalakṣaṇārthaṃ 
eṣaḥ paramātmā teṣāṃ satyaṃtānana pakṣyasatya ityarthaḥ | tathā ca śrutau 
prapaṃcasya satyatvaṃ nikṛṣṭaṃ brahmaṇaḥ satyatvamutkṛṣṭamityuktaṃ bhavati | 
tatra prāṇapadena prapaṃcopalakṣaṇe niyāmakamāha | pradhānabhūtati 
sūtrātmarūpasya prāṇasya jagadvidhārakatvātprādhānyaṃ draṣṭavyaṃ | na 
copalakṣaṇamonānnāvaḥ śaṃkanīyaḥ |

p. 7a) 
brahmasvarūpapratipādanapare vākye prapaṃcaika deśabhūtaprāṇagrahaṇe 
prayojanābhātkṛtsnopalakṣaṇe tu satyatvena prasiddhaprapaṃcādhiṣṭhānatayā 
brahmaiva paramārtha satyaṃ na tu prapaṃcastasya śrutibādhitvena paramārtha 
satyatvāyogāditi brahmapramiti rūpaprayojanasatvāditibhāvaḥ | kiṃ tatrāha | 
satyatve ceti | rājeti rājatvaṃ pālakatvarūpaṃ niyaṃtṛtvaṃ tacca 
pālyadeśasāpekṣyaṃ tathā ca viṣṇuśarmā rājarāja iti prayoge viṣṇuśarmaṇa 
itararājāpekṣayā utkarṣaḥ pratīyata itireṣāṃ ca vikarṣaḥ tauca pālanasya 
bhūyo deśaviṣayakatvālpadeśaviṣakatvarūpau 
manmathastāvannārāyaṇaputraḥ suṃdara iti prasiddhiḥ | purāṇeṣu tathā cāti 
suṃdaroyamiti tātpartheṇamanmathamanmatha śrīrāma iti prayogo dṛśyate | tatra 
sauṃdaryaṃ nāma utkṛṣṭarūpādimatvamati sauṃdaryyaṃ | 
tatopyutkṛṣṭarūpādimatvamiti bodhyaṃ | asaṃbhavāditi | niyaṃtṛtva 
sauṃdaryādi vilakṣaṇe bādhābhāvarūpepatve bhūyo 
viṣayatvālpaviṣayatvarūpotkarṣāpakarṣayorjātiviśeṣarūpayoścā-
saṃbhavādityarthaḥ | nanva bādhitatvarūpepi satve prakārāṃtareṇotkarṣo 
saṃbhavata tathāhi prapaṃca brahmaṇoḥ kālatrayā bādhyatvarūpe satve 
samānepi brahmagataṃ satvaṃ śrutigamyatvādutkṛṣṭaṃ itaratu 
laukikapramāṇagamyatvānnikṛṣṭamitimiti śrutyartho ||

vidhāṃtareṇa tatsaṃbhavepi prapaṃcasya brahmajñānabādhyatva

p. 7b) 
śrutyaṃtaraikārthyāduktotkarṣāpakarṣa eva paryavasānācca pratyakṣa 
grāhyaṃ ghaṭāṭi satyatvaṃ yāvat brahmajñanamabādhyatvarūpamiti na 
mithyātva śrutivirodha ityāhuḥ | apare tu prapaṃcasya 
satthatvamitthyātvagrāhiṇoḥ | śrutipratyakṣayorvirodhepi doṣaśaṃkā 
kalaṃkitāt | prathamapravṛtātpratyakṣānnirdoṣatvādayachedanyāyena 
paratvācca śrutireva balīyasī | prāvalyamāgamasyaiva jātyā teṣu 
triyusmṛtamiti smaraṇācca | na ca vedaikagamyārthaviṣayakamidaṃ 
smaraṇaṃ | tatra pratyakṣavirodhaśaṃkābhāvena śaṃkita 
pratyakṣavirodha eva vedārthe vedasya prāvalyoktyau cityāt ||

papādanasaṃbhavā tathā ca mithyātvaviruddhasatvagrāhi 
laukikapramāṇavirodhaśaṃkāsyādeveti netyāha | vidhāṃtareṇeti | prāṇā vai 
satyamiti śrutau satyaśabdaḥ prapaṃcasya yadi kālatrayā bādhyatvarūpaṃ 
satyatvaṃ pratipādaye tadā nikhilaprapaṃcasya 
brahmajñānabādhyatvapratipādaka śrutyaṃtareṇa sahaprāṇā vai satyamiti 
śrutervirodhaḥ | syānna cāvirodhena śrutidvayaprāmāṇyasaṃbhave virodhena 
prāmāṇyaṃ hātavyaṃ tasmācchrutyukta satvotkarṣāryoḥ kālatrayā 
bādhatvādāvevaparyavasānaṃ vācyaṃ 

p. 8a) 
nānyatretyarthaḥ | evamatrāhurityādinā prapaṃcamithyātva 
sādhakaśrutiyuktīnāṃ pratyakṣaṃ virodhi na bhavatīti pratipāditamidānīṃ 
pratyakṣasya kālatrayābādhyatvarūpasatvagrāhitvena śrutivirodhitvepi na 
mithyātvasiddhyanupapatiḥ | śrutyā pratyakṣasya bādhopapaterityāha | apare tviti | 
śrutireva pratyakṣādvalīyasīti saṃbaṃdhaḥ śruteḥ prāvalye hetudvayamāha | 
nirdoṣatvāditi | apachaidanyāyo vakṣyate pratyakṣasyāpi nirdoṣatvādikaṃ 
tulyamiti śaṃkāṃcārayati | doṣeti | etaccāgre spaṣṭaṃ bhaviṣyati | śruteḥ  
prāvalye manuvacanamapi niyāmakamityāha | prāvalyamiti | jātyā āgamatvenaiva 
teṣu prakṛteṣu pratyakṣānumānāgameṣu smṛtaṃ vaidikeṣu prasiddhamityarthaḥ | 
nanu vedaika gamye svargasādhanatvādau vedasya prāvalyapratipādakaṃ 
tadvacanaṃ mithyātvaṃ tu na vaidaika gamyaṃ | tasyānumānādi nāpi 
siddhyupagamādatastatra śruteḥ | prāvalye tadvacanaṃ na pramāṇamiti 
matvāśaṃkate | na ceti | nirākaroti | trateti | vedaikagamyārtha ityarthaḥ | tathā ca 
vacanasya tadviṣayatve vaidyarthyaṃ syāditi bhāvaḥ | vacanasya 
mithyātvapratipādakaśrutiprāvalyaparatve tu sārthakyamityāha | śaṃkiteti | 
śaṃkitaḥ pratyakṣeṇa saha virodhopasya mithyātvarūpasya vedārthasya sa tathā | 
etaduktaṃ bhavati | yasminnarthe veda taditara pramāṇayorvirodhaḥ

p. 8b) 
prasaktastasminnarthe dvayoḥ prāmāṇyāyogādanyatara bādhe kartavye sati tatra 
pravalena durbalasya vādha iti ca sthite kasya prāvalyamiti bhavatyapekṣā tathā ca 
vacanasyāpekṣitārtha samarpakatvātsārthakyamiti |

talavadṛśyate vyomasvadyoto havyavāḍiva na talaṃ vidyate vyomni na 
khadyoto hatāśanaḥ | tatsmātpratyakṣadṛṣṭepi yuktamarthe parikṣituṃ 
parīkṣyajñāpayannarthānna dharmātparihīyata iti nārada smṛtau sākṣi 
prakaraṇe pratyakṣadṛṣṭasyāpi pratyakṣamaviśvasya 
pramāṇopadeśādibhiḥ parīkṣiṇīyatvapratipādanācca | na hi nabho 
nailyapratyakṣaṃ nabhasaḥ śabdādiṣu paṃcasu 
śabdaikaguṇatvapratipādakāgamopadeśamaṃtareṇa 
pratyakṣādināśakyamapavadituṃ | na ca nabhasi samīpe 
nailyānupalaṃbhāt ||

nanu pratyakṣasya kvacidaprāmāṇo dṛṣṭe sati prapaṃca satvagrāhi pratyakṣepi 
mithyātvavirodhi koṭyanusaṃdhānavatāṃsyādaprāpāṇyarūpadoṣaśaṃkā 
tataśca śaṃkita doṣa pratyakṣaṃ mithyātvaśrutyānirdoṣatvena pravalayā 
bādhyata iti vaktavyaṃ | tacca na saṃbhavati kvacidapi 
pratyakṣāprāmāṇyādarśanāditi sat vyātivādinaḥ | śaṃkāṃ 
nāradavacanodāharaṇena

p. 9a) 
nirākaroti | talavaditi | talamiṃdranīlamaṇimayakaṭāhākāratvaṃ | tasmāditi | 
sarvajanaprasiddhasyāpi vyomādau talādi pratyakṣasyāprāmāṇya 
darśanādityarthaḥ | artha iti | pratyakṣadṛṣṭepyartha ityarthaḥ | jñāpayanniti | 
ācāryaḥ śiṣyānprati śāstrārthān bodhadhayan dharmāt śreyaḥ 
sādhanabhūtāt na pracyavata ityarthaḥ | ātmanaḥ śrutyuktaṃ 
sākṣitvamanupapannaṃ | tasya boddhṛtvepi kartṛtvenodāsīnatvā bhāvāditi 
pūrvapakṣe prāptai ahaṃkaromīti pratyakṣamātreṇātmani kartṛtvaṃ 
vāstavamiti sahasā viśvāso na kartavyaḥ loke pratyakṣa dṛṣṭasyāpi 
bādhadarśanādataḥ pratyakṣadṛṣṭasapi ātmani kartṛtvaṃ kiṃ 
caitanyavadvāstavaṃ kiṃ vā kalpitamiti samyagvicārya śruti nyāyābhyāṃ 
kalpitameva tadato na sākṣitvasyānupapatiriti śiṣyānpratibodhayannācāryo 
dharmānna parihīyata ityetadviṣayakaṃ nāradavacana dvayamiti sūcayati | 
sākṣiprakaraṇa iti | evaṃ pratyakṣadṛṣṭamapi prapaṃca satvaṃ kiṃ tasya 
vāstavaṃ kiṃ vā kālpanikamiti parīkṣāyuktetyāśayena nāradavacanasya 
prakṛtasādhāraṇaṃ tātparyaṃ kathayati | pratyakṣadṛṣṭasyāpīti | 
pramāṇapadamāgamaparamanumānārthāpattyādaya ādipadagrāhyāḥ 
pratipādanācca pratyakṣāpekṣayā śrutirvalīyasīti saṃbaṃdhaḥ | pratyakṣasya 
doṣaśaṃkā kalaṃkitatvaṃ pradarśya tasyāgamena bādhaṃ prakṛtopayogitayā

p. 9b) 
pratipādayati | nahītyādinā | nabhonailyapratyakṣaṃ pratyakṣādinā na hi 
śakyamapavaditumiti saṃbaṃdhaḥ | āgamaṃ vināpi nīlaṃ nabha iti pratyakṣasya 
bādhakamastīti śaṃkate | na ceti | samīpe gagane rūpānupalaṃbhena samīpe 
rūpābhāvaniścaye sati dūrepi tatra rūpaṃ nāstīti niśrīyate rūpasya 
vyāpyavṛtitvaniyamena tadekadeśavṛtitvāyogādityarthaḥ ||

dūre taddhīrdūratvadoṣajanyeti niścayena tudbādhadūre nailyadarśanāt 
samīpe tadanupalaṃbhaḥ tuṃhināvakuṭhanānupalaṃbhavatsamīpatva 
doṣajanma ityapi saṃbhavāt | anubhavabalānnabho 
nailyamavyāpyavṛtītyupapateśca | nāpi dūrasthasya puṃso yatra 
bhūsaṃnihite nabhaḥ pradeśe nailyadhīstatraiva samipa gatasya tasya nailya 
buddherabhāvātpratyakṣeṇa bādhaḥ | uparisthitasyaiva 
nailyasyābhranakṣatrāderivadūratva doṣādbhūsaṃnidhānāvabhāsa 
ityupapateḥ | pṛthivyādiṣu saṃkīrṇatayā pratīyamānāṃnāṃ 
gaṃdhādīnāṃmupalabhyāpsu vāyau ca cedgaṃdhaṃ 
kecidbhūpuranaipuṇāḥ | pṛthivyāmeva taṃ vidyādayo vāyuṃ ca 
saṃśritamityādibhirāgamaireva vyavasthāyā

p. 10a) 
vaktavyatvena pratyakṣādāgamaprāvalyasya nirviśaṃkatvācca ||

kathaṃ tarhyati dūre nīlaṃ nabha iti dhīstatrāha | dūre taddhīriti | tadbādha iti | 
tasya nabho nailyapratyakṣasya iti niścayena bādho | na cetyatra hetumāha | dūre 
nailyadarśanāditi | tuhināvakuṃṭhanaṃ himarūpamāvaraṇaṃ tadvisamīpe 
sadapi na dṛśyate | dūre tu vṛkṣādyāvaraṇarūpatvena dṛśyate tadvat | sarvatra 
gagane vidyamānamapi rūpaṃ samīpena dṛśyata ityarthaḥ | doṣajanya iti | 
doṣādhīna sthitika ityarthaḥ | yathā ca ścate'nupalaṃbhasya 
upalaṃbhaprāgabhāvarūpasyā'janyarūpasya janyatvābhāvādasaṃgataṃ 
syātsāmīpyadoṣeṇa tadupalaṃbhe niruddhe tatprāgabhāvasya 
nāśābhāvāddoṣādhīnasthitikatvamastīti nāsaṃgatiriti maṃtavyaṃ | rūpasya 
vyāpyavṛtitvaniyamamupetyasamīpe tadanupalaṃbhasya gatiruktā idānīṃ 
vyāpyavṛtitvaniyamasyāsiddhimāha | anubhavabalāditi | nabho nailya pratyakṣasya 
yauktika niścaya bādhyatvaṃ nirasya pratyakṣabādhyatvamāśaṃkyanirākaroti | 
nāpītyādinā | bhūsaṃnihita gaganabhāge kutrāpi nailyaṃ nāstyeva tatra 
tatpratītistu dūratvadoṣātsaṃbhavatītyāha | uparisthitasyeti tathā ca 
gagananailyapratyakṣamāgamaika bādhyamiti

p. 10b) 
sthitaṃ | pratyakṣasyāgamena bādhe udāharaṇāṃtaramāha | pṛthivyādiṣviti | 
apsuvāyau ca pṛthivyāmiva gaṃdhamupalabhya kecidanaipuṇābrūyuḥ | tayorapi 
gaṃdhaḥ svābhāvika iti tatra tathā grāhyaṃ kiṃ tvapo vāyuṃ ca saṃśritaṃ 
gaṃdhaṃ tadaṃtargata pṛthivyāmeva sthitaṃ vidyāditi vacanārthaḥ | ityādibhiriti 
| ādipadenarasojalamātraguṇaḥ rūpaṃ tejomātraguṇaḥ sparśo 
vāyumātraguṇaḥ śabda ākāśamātraguṇaḥ pṛthivyādiṣu rasādyupalabdhirapi | 
pṛthivyādyaṃtargata jalādyāśritarasādiviṣayeti vyavasthāpratipādaka 
purāṇavacanāni grāhyāṇi ||

nahyājānasiddhajalopaṣṭaṃbhādigataṃ gaṃdhādi pṛthivī guṇa eva na 
jalādi guṇa ityādi rūpeṇāsmadādibhiḥ | pratyakṣeṇa śakyaṃ 
vivecayituṃ | pṛthivyādīnāṃ prāyaḥ parasparasaṃsṛṣṭa 
tathānyaguṇasyānyatrāpyavabhāsaḥ saṃbhavatīti 
śaṃkitadoṣapratyakṣaṃ tatrāgamena śikṣyata iti cet | tahīhāpi 
brahmaprapaṃcayorupādānopādeya bhāvena 
parasparasaṃsṛṣṭatayā'nyadharmasyānyatrāvabhāsaḥ | saṃbhāvyata iti 
śaṃkitadoṣaṃ pratyakṣamastibhāti priyaṃ rūpaṃ nāmacetyaṃśa 
paṃcakaṃ

p. 11a) 
ādyaṃ trayaṃ brahmarūpaṃ jagadrūpaṃ tato dvayamiti | vṛddhokta 
prakāreṇāgamena vyavasthāpyatāmiti tulyaṃ na caiva mupajīvyavirodhaḥ ||

nanu jale puṣpādirūpapārthivāṃśa saṃsarge sati  
gaṃdhopalabdhirastitānyathetyanvayavyatirekābhyāmeva gaṃdhasya 
pṛthivīmātraguṇatva nirṇaya saṃbhavāt | kimāgameneti cet netyāha | nahīti | 
ājānasiddho yo jalopaṣṭaṃbhaḥ pārthivadravyaviśeṣastadādigatamityarthaḥ | jala 
eva gaṃdhaḥ kvacit svābhāvikaḥ kvacidaupādhika iti kalpanopapatteścetibhāvaḥ 
| nanu jalādau gaṃdhādi pratyakṣamaprāmāṇyarūpadoṣaśaṃkā | 
kalaṃkitatvādāgamena śikṣyata iti yuktaṃ prapaṃca satvagrāhi pratyakṣaṃ tu 
tacchaṃkā śūnyamiti kathaṃ tasyāgamena bādha ityāśayena śaṃkate | 
pṛthivyādīnāmiti | tasya tacchaṃkāśūnyatvamasiddhamiti 
tasyāgamabādhyatvaṃ yuktamityāha | tahīṃti | saṃsṛṣṭatayeti | 
saṃsargastādātmyaṃ | anya dharmasyeti | jagadupādānatvena śrutisiddhasya 
sadvastuno dharmaḥ satā tasyā eva prapaṃce pratītiḥ saṃbhāvyate | ataḥ 
prapaṃca satvagrāhi pratyakṣamanyasatāviṣayakatvena bhrāṃtirūpaṃ vā 
prapaṃcasya svābhāvikāsatāviṣayakatvena pramārūpaṃ veti | śaṃkā 
kalaṃkitamityarthaḥ | pratyakṣa bādhaprakāraṃ vṛddhavacanena darśayati | astīti | 
asti ghaṭo bhāti ghaṭaḥ | priyo ghaṭa iti ghaṭe 
satvacaitanyānaṃdāstāvadanubhūyaṃtai priyaśabdasyānaṃde

p. 11b) 
mukhya tvāt ghaṭasyānaṃda tādātmya pratītirūpapadyata | evaṃ padādiṣvapi 
draṣṭavyaṃ | nāmaghaṭaśabdādi kaṃbugrīvādyātmakaṃ 
vasturūpamaṃśapaṃcakamaṃśapaṃcakamaṃśāḥ paṃcayasya jagataḥ 
tadaṃśapaṃcakamanubhūyate | na ca kṛtsnepi jagati paṃcātmakatvānubhavo 
nāsti duḥkhaṃ priyamityanubhavādarśanāditivāvyaṃ | keṣāṃcit parakīye 
duḥkhe tadanubhavasyāpi satvā tathā ca sarvatrānugataṃ saccidānaṃdarūpaṃ 
vastubrahmaiva brahmaṇastadrūpatāyāḥ 
śrutisiddhatvānnāmarūpātmakarūpamatratāyāḥ sarvāṇi rūpāṇi viciṃtya   
dhīra ityādi śrutisiddhatvādityanena prakāreṇa prapaṃca satvagrāhi pratyakṣaṃ 
jagataḥ svābhāvikasatāviṣayakaṃ na bhavati | kiṃ tvadhiṣṭhānatayā 
jagatyanugatabrahmasatāviṣayakameveti vyavasthāpyate śrutyetyarthaḥ | evaṃ 
pratyakṣasyāgamāpekṣayāsvataḥ prāvalyaṃ nirasya upajīvyatvaprayuktaṃ 
nirasyati | na caivamiti | pratyakṣasyāgamena bādhāṃgikāra ityarthaḥ | 
varṇapadavākyātmakaśabdapratyakṣaṃ hi śrutijanyamithyātvabodhaṃ 
pratyupajīvyaṃ śabdajñānaṃ vināśābdabodhānudayā tathā ca 
śutyāpratyakṣamātrabādhe śabdapratyakṣasyāpibādhaḥ prasajyeta tathā 
copajīvyabādhaḥ syādityarthaḥ ||

agamapramāṇena varṇapadavākyādi svarūpāṃśa 
pratyakṣyamupajīvyānupatrīvyatatsatvāṃśopamardanādityāhaḥ | 
nanvāgamasya pratyakṣāt valīyastve yajamānaḥ

p. 12a) 
prastara ityatra pratyakṣāvirodhāya yajamānaśabdasya prastare 
gauṇīṣṭatirna kalpanīyā | tathā somena yajetetyatra 
vaiyyadhikaraṇyenānvaye yāge iṣṭasādhanatvaṃ somalatāyāṃ 
yāgasādhanatvaṃ ca bodhanīyamiti vyāpārabhedena vākyabhedāpateḥ 
sāmādhikaraṇyenānvaye vaktavye pratyakṣāvirodhāya somavatāyāgeneti 
matvarthalakṣaṇā na kalpanīyā | ubhayatrāpi satpakṣavirodhe 
tadanādṛtyāgamena valiyasā prastare yajamānābhedasya yāge 
somābhedasya ca siddhisaṃbhavāditi cet | atroktaṃ bhāmatītibaṃdhe | 
tātparyavatī śrutiḥ pratyakṣādvalavatī na śrutimātraṃ 
maṃtrathivādānāṃ stuti dvārabhūterthe vākyārthadvārabhūte 
padārthe iva na tātparyaṃ ||

śrotreṃdriyeṇa jāyamānaṃ pratyakṣaṃ śabdasvarūupaṃ tasya satvaṃ ca 
viṣayī karoti śrutyā ca satvāṃśaya pratyakṣameva bādhyate tacca na śrute 
rūpajīvyaṃ kalpitaśabdasyāpi bodhakatva saṃbhavena śābdabodhārthaṃ 
tatsatvasyānapekṣitatvādyacca śabdasvarūpāṃśa pratyakṣamupajīvyaṃ tanna 
bādhyate virodhābhāvādato nopajīvyavirodha iti pariharati | āgamapramāṇeneti | 
āgamamātrasya pratyakṣātprāvalyamuktamākṣipakṣipatvi nanvāgamasyeti | 
gauṇiti kratu nirvartakaṃ

p. 12b) 
guṇastatheti siddhāṃte iṣṭasādhanatvaṃ vidhyarthaḥ | tataśca 
somayajipadayorvaipyadhikaraṇyenānvaye svīkriyamāṇe yāga iṣṭasādhanaṃ 
somo yāgarūpeṣṭasya sādhanamiti sakṛt chrutasya vidhi pratyayasya 
vyāpārabhedāpatyā tadghaṭitavākyasyāpi 
vyāpārabhedāpatestatparihārāyatayoḥ sāmānādhikaraṇyenānvayo vaktavya iti 
siddhāṃte sthite satītyarthaḥ | pratyakṣāvirodhāyaiti | sāmānādhikaraṇyapakṣe 
somayāgayorabhedo vaktavyaḥ | soyamityādi sthale samānādhikaraṇapadadvayasya 
padārthadvayābhedārthakatāyāḥ kḷptatvātsa ca pratyakṣaviruddha iti 
tatparihārāyetyarthaḥ | somavataiti somapadasya matvarthe lakṣaṇā tathā ca 
somavatāyāge neṣṭaṃ bhāvayediti mīmāṃsakarītyāvākyārthaḥ | 
siddhāṃtarītyā tu somavadabhinno yāga iṣṭasādhanamiti vākyārtho draṣṭavyaḥ 
| somasya yāgena sahamatvartha saṃbaṃdhaśca vastugatyā 
kriyākārakabhāvalakṣaṇa iti jñāpanārthā someneti tṛtīyā bhāmatīti | bhāsatī 
saṃjñaka graṃthe vācaspati miśrairuktamityarthaḥ | na śrutimātramiti | tathā ca 
somena yajetetyatra somayāgasaṃbaṃdhe śrutestātparyā bhāvācchrutyapekṣayā 
pratyakṣa me valavaditi tadavirodhāpalakṣaṇā kalpanamucitaṃ | tathā yajamānaḥ | 
prastara ityādyartha vādānāmapi svārthe tātparyā bhāvāt | 
pratyakṣaprāvalyamiti tatrāpi tadavirodhāya gauṇyādikalpanaṃ yuktaṃ 
prapaṃcamithyātva bodhaka śrutīnāṃ tu tātparya satvāt | pratyakṣāpekṣayā

p. 13a) 
prāvalyamiti tāsāṃ tadbādhakatuṃ niṣṭyatyūhamiti samādhāna graṃthārthaḥ 
| nanu maṃtrārthavādānāmapi svārthe tātparyaṃ kiṃ na syā tatrāha | maṃtreti 
| teṣāṃ svārthai phalābhāvādgauravācca tātparyaṃ na kalpata iti bhāvaḥ | 
devasya tvetyādibhirmaṃtrairyajamānaḥ prastara ityādyartha vādaiśca vidheya 
yāgastutirlakṣaṇīyā tat śca maṃtrādi vākyārthasya ||

tātparyābhāve mānāṃtarāvikadvaṃdevatāvigrahādi kathaṃ tebhyaḥ 
siddhyet | tātparyavatyeva śabdasya prāmāṇyaniyamāditi cenna ait 
syaivarevatīṣu vāravaṃtīyamagniṣṭomasāmakṛtvā paśukāmo hyetena 
yajeteti viśiṣṭavidhestātparyāgocare viśeṣaṇa svarūpe 
prāmāṇyadarśanenoktaniyamāsiddheḥ | atra hi revatī ṛgādhāraṃ 
vāravaṃtīyaṃ sāmaviśeṣaṇaṃ na caitatsomādiviśeṣaṇevat lokasiddhaṃ 
yena tadviśiṣṭayāgavidhimātre prāmāṇyaṃ vākyasya syāt 

dravyadevatādirūpasya lakṣaṇīyayāstatyāsahasaṃbaṃdho vācyaḥ 
itarathāmaṃtrādīnāṃ svajñāpyasaṃbaṃdhābhāvena 
stutilakṣakatvānvayayajeratastutau lakṣaṇīyāyāṃ maṃtrādivākyārtho 
dvārabhūtaḥ

p. 13b) 
pathāgaṃgāpadena tīre lakṣaṇīye pravāhaḥ | atopi na tatra teṣāṃ tātparyaṃ 
lakṣaṇāsthale dvārabhatārthe tātparyādarśanādityāśayenāha | 
stutidvārabhūta iti | tatra svayaṃ dṛṣṭāṃtamāha | vākyārthadvārabhūta iti 
vākyārtha tātparyeṇa prayuktānāṃ padānāṃ 
vākyārthapratipatidvārabhūteṣu smāritapadārtheṣu yathā tātparyaṃ nāsti 
tathetyarthaḥ | vidhiparamaṃtrārthavādānāṃ svārthe tātparyā bhāve 
devatāvigrahādi pratipādikānāṃ vajrahastaḥ puraṃdara ityādīnāmapi 
devatāvigrahādau svārthe tātparyābhāvāpatyā teṣāṃ devatāvigrahādi pramiti 
janakatvaṃ na syādveda tātparyaviṣayatvasya vedajanya pramiti viṣayatvaṃ 
prativyāpakatvādvyāpakanivṛtyātannivṛterāvaśyakatvā tadāhuḥ | yatparaḥ 
śabdaḥ saśabdārtha iti tathā ca devatādhikaraṇavirodhaḥ tatrānyaparebhyopi 
maṃtrādinyo devatā vigrahādi siddhipratipādanādityāśayena śaṃkate 
tātparyābhāva iti mānāṃtarāviruddhatvaviśeṣaṇaṃ yajamānaḥ | prastara 
ityādivāraṇāya | idamupalakṣaṇaṃ mānāṃtarāprāptasyāpi yatacca 
viśeṣaṇamagnirhimasya bheṣajamityādi vāraṇāya | adyerhimabheṣajatvasya 
pratyakṣatyakṣa siddhatvena tasyarthavādataḥ siddhya na pekṣaṇā tathā ca 
mānāṃtareṇa virodhaprāptyorabhāve satyanyaparebhyopi 
maṃtrādibhyovagamyamānorthaḥ | siddhyatyeva devatāvigrahādiśca tathāvidha 
iti tatsiddhirapratyūheti pratipāditaṃ devatādhikaraṇa iti bhāvaḥ | pariharati | neti 

p. 14a) 
etasyaivaiti idametadvyatyeva devatāvigrahādiśca tathāvidha iti 
tatsiddhirapratyūheti pratipāditaṃ devatādhikaraṇa iti bhāvaḥ | pariharati 
tpadaprakṛtāgniṣṭaddharmāti deśakaṃ tathā 
carevatyoyārakavāravaṃtīyākhyaṃ sāmāgniṣṭomasāmakṛtvā 
prakṛtāgniṣṭaddharmakeṇānetayāgena paśūn bhāvayet iti śrutyarthaḥ | 
viśiṣṭavidheritirevatyādhārakavāravaṃtīpasāmādi viśeṣaṇa viśiṣṭa kratu 
bhāvanāvidherityarhtaḥ | ukteti | śabdatātparyaviṣayatvasya 
śābdapramitiviṣayatvaṃ prativyāpakatvarūpaniyamāsiddherityarthaḥ | 
uktamarthaṃ vivṛṇoti | atra hīti | na caitaditi | yadi vāracaṃtīyaṃ 
sāmarevatīṣu ṛttvadhyayanasiddhaṃ bhave tadā tasya viśeṣaṇasya 
dadhyādivallokana evāvagatatvādvākyasya tadvyatirekārtha eva 
pramitijanakatvarūpaṃ prāmāṇyaṃ bhavennatve tadasti | vāravaṃtīya 
sāmna ṛgaṃtareṣvevādhyayanamidvatvādato 
vākyādevarevatyādhārakavāravaṃtīyākhyaviśeṣaṇasya 
pramitirvaktavyetyarthaḥ ||

nāpi viśiṣṭavidhināviśeṣaṇākṣepaḥ | ākṣepādviśeṣaṇa pratipatau 
viśiṣṭagocaro vidhistasmiṃśca sati tena viśeṣaṇākṣepa iti 
parasparāśrayāpateḥ | ato viśiṣṭavidhiparasyaiva vākyasya 
viśeṣaṇasvarūpepi prāmāṇyaṃ vaktavyaṃ

p. 14b) 
atha ca tatra na tātparyamubhayatra tātparye vākyabhedāyateḥ | 
evamarthavādānāmapi vidheya stuti parāṇāṃ stuti dvārabhūtairthena 
tātparyamiti tebhyaḥ pratyakṣasyaiva calavatvāt tadavirodhāyateṣu 
vṛtyaṃtarakalpanaṃ somena yajetetyatra viśiṣṭavidhipare vākye 
somadravyābhinnatayā yāgarūpaṃ viśiṣṭaṃ vidheyamityupagame tasya 
vidheyasya dadhnājuhītītyādau vidheyasya dadhyāderiva 
lokasiddhatvābhāvena 
viśiṣṭavidhiparādvākyādevarevatyādhāravāravaṃtīyādi 
viśeṣaṇasyeva | vinā tātparyaṃ siddhiraṣṭavyānaṣa 
tātparyarahitādāgamādyāga somalatābhedagrāhi 
pratyakṣaviruddhārthaḥ siddhyatīti hetoḥ | tatrāpi 
tadavirodhāyamatvarthalakṣaṇāśrayaṇaṃ ||

nanu viśiṣṭaviṣayako vidhiraprasiddhaviśeṣaṇasvarūpapramiti janakaṃ 
revatīṣuvāravaṃtīyaṃ sāmakuryādityevamātmakaṃ viśeṣaṇavidhimākṣipati 
tathā ca tasya viśeṣaṇasya naitadvākyaprameyatvamiti netyāha | nāpīti | 
viśeṣaṇagocaravidhikalpanāt | pūrvaṃ viśiṣṭavidhināviśeṣaṇasvarūpaṃ 
pramitaṃ vā na ādye tatkalpanaṃ vyarthaṃ dvitīye vidhyākṣepo na sidhyati 
pramitasyaivaddavyadevatāsaṃbaṃdhasya

p. 15a) 
yāgavidhyākṣepakatvadarśanā tathā ca viśiṣṭavidhināniśeṣaṇavidhirākṣipyat 
iti vadatā ākṣepāt prāgviśeṣaṇasya pramitatvaṃ vācyaṃ tatpramāpakaśca 
kastyitavidhiriti | vaktavyaṃ tataścākṣiptavidhināviśeṣaṇa svarūpe pramite sati 
prakṛtavidhirviśiṣṭagocaraḥ sidhyati | tasmiṃśca prakṛtavidhauviśiṣṭagocare sati 
tena viṣṭavidhināviśeṣaṇavidhyākṣepa iti | 
parasparāśrayāpatyāviśeṣaṇavidhyākṣepāsiddherityarthaḥ | ata iti 
revatyādhārakavāravatīya sāmākhyaviśeṣaṇasya prakṛtavākyādanyataḥ 
pramityabhāvādityarthaḥ | tarhi tatrāpi tātpryamastu netyāha | atha ceti gauravyaditi 
bhāvaḥ | na ca yatparaḥ śabdaḥ saśabdārtha iti nyāyavirodhaḥ | śaṃkanīyaḥ | 
tasyautsargikatvopapatteḥ prakṛte ca gauravalakṣaṇa bādhakasatvānna tasyeha 
prasaktiḥ | evamiti viśiṣṭavidherviśeṣaṇarūpa ivetyarthaḥ | na tātparyamiti | tathā 
ca tātparyāviṣayepi revatīvāravaṃtīya viśeṣaṇasvarūpe śruteḥ | pramiti 
janakatvavadanyapasaṇāmapi maṃtrādīnāṃ devatāvigrahādi pramiti janakatvaṃ 
saṃbhavatīti na devatādhikaraṇavirodha iti bhāvaḥ | prakṛtamāha | tebhya iti | 
maṃtrārtha vādebhyastotparyarahita śrutivākyebhya iti yāvat | somena 
yajetetyatrasāmānādhikaraṇye nānvaya iti siddhāṃte kathaṃ pratyakṣavirodhaḥ 
kathaṃ vā tadavirodhāvalakṣaṇā

p. 15b) 
kalpanamityākāṃkṣāyāmāha someneti | tatrāpīti | yajamānaḥ yastara 
ityatraivetyayi śabdārthaḥ | pratyakṣāvirodhāya 
vṛtyaṃtarakalpanamātraidṛṣṭāṃtaḥ na tu matvarthalakṣaṇāṃśepīti bodhyaṃ ||

advaitaśrutistūpakramopasaṃhāraikarūpyādi ṣadbhidhirligāvagamitā-
dvaita tāparyāpratyakṣādvalavatīti tataḥ pratyakṣasyaiva vādhaḥ | na 
tadavirodhāya śruteranyathā nayanamiti | vivaraṇavārtike tu pratipāditaṃ 
na tātparyavatvena śruteḥ pratyakṣātprāvalyaṃ kṛṣṇalaṃ śrayayerditi 
vidheḥ śrapaṇasya kṛṣṇalārthatva pratipādane tātparyepi kṛṣṇale 
rūparasaparāvṛtiprādurbhāvaparyaṃta sukhyaśraṣaṇasaṃbaṃdhaḥ 
pratyakṣaviruddha iti tadavirodhāya śrayaṇaśabdasyoṣṇīkaraṇamātre 
lakṣaṇābhyupagamāt | tatvamasīti vākyasya jīvabrahmābhedapratipādane 
tātparyepi tvaṃ padavācyasya tatpadavācyābhedaḥ pratyakṣaviruddha iti | 
tadavirodhāya niṣkṛṣṭacaitanyalakṣaṇābhyupagamācca 

nanu dvaitasya mithyātvabodhakādvaitaśruterapi na svārthe mithyātve tātparyaṃ 
mānābhāvā tathā ca dvaitasatvagrāhi pratyakṣa

p. 16a) 
virodhaparihārāyādvaitaśruterapyanyathānayanameva nyāyyamiti | netyāha | 
advaita śrutistviti | tātparyaliṃgyāni ca śāstre vyaktāni tata ityadvaitaśrateḥ 
sakāśādityarthaḥ | vācasyatyuktaṃ tātparyasya prāvalyaprayojakatvaṃ dūṣayati 
| vivaraṇavārtike tviti | kṛṣṇalāḥ suvarṇavikārānūtāmāṣāḥ kṛṣṇala 
śeṣatvena śrayaṇaṃ vidhīyata iti śrutestatra tātparyaṃ siddhamiti bhāvaḥ | 
rūparasaparāvṛti prādvarbhāvonāmapūrvarūparasādināśapūrvakaṃ 
rūparasādyaṃtarotpatiḥ tatparyaṃto yodhi śrayaṇādi vyāpāraḥ sa eva 
śrayaṇaśabdasya mukhyorthaḥ tatsaṃbaṃdha ityarthaḥ | 
kṛṣṇalānāmadhiśrayaṇajvālādisaṃpādanarūpe pāke kṛtepi 
rūparasādiparāvṛti prādurbhāvo nāstīti pratyakṣasiddhamitibhāvaḥ | nanvatra 
śrayaṇaṃ vidhīyate | tacca na pratyakṣa bādhitaṃ jvālādhiśrayaṇādi 
kriyārūpapākasyaiva śrayaṇaśabdārthatvena tasya tatrāpi saṃbhavāt | 
rūparasādi parāvṛtti prādurbhāvastu na dhātvarthaḥ | tasya pākaphalasya 
karmatvarūpasya dvitīyārthatvāt | phalasāvidhya yogyatvena vidheya 
śrapaṇarūpatvāyogācca | tathā ca vidheya śrapaṇasya 
dṛṣṭaprayojanābhāvādadṛṣṭārthavidhiḥ paryavasyatītiścati 
tātparyaviṣayaśrapaṇasya pratyakṣabādhābhāvāduṣṇīkaraṇamātre 
śrayaṇapadasya lakṣaṇā na saṃpannetyasvarasodāha | tatvamasīti vākyasyeti | 
niṣkṛṣṭeti niḥkṛṣṭaṃ viśiṣṭarūpādvāvyārthāt | pṛthakṛṃtaviśeṣyamātraṃ 
yaccaitanye tatretyarthaḥ | atredaṃ bodhyaṃ mahāvākyānāma

p. 16b) 
khaṃḍaikarasacaitanyarūpavastumātrabodhane tātparyaṃ | kutaḥ tamevaikaṃ 
jānatha ātmānaṃ tameva viditvāti mṛtyumeti | ekadhaivānudūṣṭavyamityādi 
śrutisahasreṇa muktisādhanībhūtamahāvākyārtha jñānaṃ 
pratitādṛśavastumātrasyaiva viṣayatve na niyamanāt | śrutīnāmeṣorthaḥ | yasmin 
kṛtsnaṃ jagadadhyastaṃtamātmānaṃ jānatha he mumukṣavaḥ atrādheyasya 
kṛtsnasya jagataḥ jñe ||

arthavādānāmapi prayājādyaṃgavidhivākyānāmiva 
svārthapramitāvananyārthatayā pramitānāmevārthānāṃ 
prayojanavaśādanyārthateti 
prayājādivākyavateṣāmapyavāṃtarasaṃsarge tātparyamastyeva 
vākyaika vākya tvāt ||

yatvaniṣedhārthamavadhāraṇamekapadaṃ ca ekarasatva pratipādanaparaṃ 
mumukṣujñeyasyātmano nānārasatve ekapadamanarthakaṃ syādekatva 
saṃkhyāyogyasyātmana ekavacanādevasiddhatvādasyāḥ śruteridaṃ 
tātparyadyubhvādyadhikaraṇabhāṣye sphuṭaṃ dārśitaṃ tameva prakṛtaṃ 
paramātmānameva na tu tadvyatiriktamaṇvapītyeva kārārthaḥ | viditvā 
sākṣātkṛtya mṛtyuśabditaṃ saṃsāramutyeti ekadhaiva ekarūpeṇaiva 
śāstrācāryopadeśamanudraṣṭavyamiti | taccākhaṃḍaikarasavastumātre bodhane 
tātparyaṃ mahāvākyeṣu tatvamādipadānāṃ lakṣaṇāṃ vinā natirvahatīti 
teṣu tātparyānusāreṇaiva

p. 17a) 
lakṣaṇābhyupagamaḥ na tu pratyakṣavirodhaparihārāya paraṃ tu tatvaṃ 
padayoścaitanyamātre lakṣaṇāṃ svīkṛtyavākyārthabodhābhyupagame 
pratyakṣavirodhopi parihṛto bhavatītye tāvanmātreṇa pratyakṣavirodhaparihārāya 
mahāvākyeṣu lakṣaṇeti nibaṃdhaneṣu vyavahāraḥ | tathā ca satyapi tātparye 
tadanādṛtya pratyakṣavirodhaparihārāyaiva mahāvākyeṣu lakṣaṇābhyupagamā 
tātparyasya prāvalyaprayojakatvaṃ nāstiti pratipādanaṃ maṃdamiti | yatu 
maṃtrārtha vādānāṃ stuti dvārabhūte svārthe tātparyaṃ nāstītyuktaṃ 
tadūṣayati | arthavādānāmapīti ananyārthatā svārthaparatetyarthaḥ | tarhyartha 
vādānāṃ vidhiśeṣatvaṃ na syādityāśaṃkyāha | pramitānāmeveti 
mānāṃtarasaṃvādavisaṃvādarahitārthavādādibhiritiśeṣaḥ | teṣāṃ 
svārthapramitimātreṇa phalābhāvādvidheyastāvakatvena vidhyekavākyaṃ tvaṃ 
kalpyata ityarthaḥ | yathā prayājvādikarmaṇāṃ prayojanākāṃkṣāvaśe 
prayājādivākyānāṃ phalavaddarśapūrṇamāsavidhivākyairekavākyatvaṃ 
tatheti bhāvaḥ | avāṃtarasaṃsarga iti | arthavāvānāmapi vidhyanvayātprāk 
svarasataḥ pratīyamāne devatāyā vigrahādi saṃsarge 
avāṃtaratātparyamastītyarthaḥ | prayājādivākyānāmarthavādādi 
vākyānāṃ ca svārthapramitau tātparye hetumāha | vākyaika vākyatvāditi | 
vākyānāṃ satāmevataiṣāṃ vidhivākyairekavākyatvābhyupagamāt |

p. 17b) 
vākyānāṃ ca vākyārthe tātparyasya sāmānyataḥ siddhatvādityarthaḥ ||

paraikavākyatāyāmeva paramavāṃtaratātparyānabhyupagamāditi 
vivaraṇācāryairnyāyanirṇaye vyavasthāpanena | yajamānaḥ prastara 
ityādināmapi mukhyārtha tātparya prasaktau 
pratyakṣāvirodhāyaivalakṣaṇābhyupagamācca | kathaṃ tarhi śrutaiḥ 
prāvalyamucyate | nirdoṣatāt paratvācca śrutimātraṃ 
pratyakṣātpravalamityutsargaḥ | kiṃ tu śrutibādhitamapi pratyakṣaṃ 
kathaṃ citsvocitīvaṃṣayopahāreṇa saṃbhāvanīyaṃ 
nirviṣayajñānāyogāt | ata evādvaita śrutivirodhena 
tatvāvedanātpracyāvitaṃ 
pratyakṣamarthakriyāsamarthavyāvahārikaviṣayasamarpaṇenopapādyate ||

yattu vākyārthadvārabhūte padārtha iveti stuti dvārabhūterthe tātparyābhāve 
dṛṣṭāṃtapradarśanaṃ tadvighaṭayati | padaikavākyatāyāmeveti | padānāṃ 
satāmekavākyārthabodhanenaikavākyatvamityarthaḥ | tatra padārthānāṃ 
vākyārthasyevāpūrvatvābhāvānna teṣṭavāṃtaratvāpiryamapīti svīkriyata 
ityarthaḥ | etena revatyādhārakavāravaṃtīyasmamākhyaviśeṣaṇepi tātparyaṃ 
vyākhyātaṃ | vākyasya vākyārthe tātparyasyotsargataḥ

p. 18a) 
siddhatādviśiṣṭavidherviśiṣṭabhāvanāyāṃ tātparyavatvānnu tasya 
viśeṣaṇeṣu tātparyaṃ sidhyati viśiṣṭavidhitātparyaviṣayatvasya 
viśeṣyamātravṛtitveta tātparyasya viśiṣṭaviṣayakatvānupapateḥ 
sīmāṃsakānāṃ viśiṣṭavidhirviśeṣaṇeṣu tātparyābhāvavyavahārasya 
viśeṣaṇeṣu pratyekaṃ tātparyābhāvaparatvā tasmāt tātparyaviṣaya evevedasya 
pramiti janakatvamiti niyamasya nyāyaniyamasya 
nyāyanirṇayavivarṇāṃcāryairvyavasthāpitatvenetyarthaḥ | tataḥ kiṃ tatrāha 
yajamānaḥ prastaraṃ ityādīnāmiti | uktarītyātuṣāmapi 
yajamānaprastarābhedādau tātparye syādeva tacca pratyakṣeṇa bādhyata iti 
vaktavyasatastātparyavatvaṃ śruteḥ | prāvalyaprayojakaṃ na bhavatītyarthaḥ | atra 
maṃtrārthavādānāmapi prayājādivākyānāmiva stutiddhārabhūterthe 
yadyavāṃtaratātparyamavaśyakalpanīyaṃ tarhyastuta tātparyasya na prāvalye 
prayojakatvakṣatiḥ | mahātātparyasya tatprayojakatva 
saṃbhavādadvaitaścatīnāṃ prapaṃca mithyātve mahātātparyābhyupagamena 
tatra prapaṃca satvagrāhipratyakṣasya mithyātva 
śrutyābādhopapaterityādikamālocanīyaṃ | tahīti | tātparyasya 
prāvalyaprayojakatvābhāve satītyarthaḥ | nanu śruti mātrasya prāvalye siddhe 
tasyautsargikatvaṃ vaktavyaṃ syātadeva kuta iti cenna prāvalye anyadapi 
hetudvayaṃ darśayatiti dvoṣatvātparatvācceti | utsarga iti | śruti 
taditarapramāṇayorvirodhe sati 

p. 18b) 
śrutirevabādhikā bhavati | yatra ca śrutibādhitaṃ pratyakṣādi niravakāśaṃ 
bhavati | tvanna niravakāśena tena śrutireva bādhyate | sāvakāśa niravakāśayo 
niravakāśaṃ valavaditi nyāyādityarthaḥ | nanu śrutibādhitasya 
pratyakṣāderniravakāśatva sthale tena śruterbādhaḥ | kimarthamupeyate tatrāhai 
kiṃ tvityādinā | saṃbhāvanīyamupapādanīyamityarthaḥ | atadaveti | 
nirviṣayapratyakṣāyomādevetyarthaḥ | pracyāvitamiti śruti bādhitasya dvaitasya 
tatvarūpatvā yogādadvaitabādhakapratyakṣasya tatvāvedakatvarūpāt | 
prāmāṇyāt pracyāvitatvaṃ bodhyaṃ upapādyate bhāṣyādiṣvitiśeṣaḥ ||

kiṃ bahunānedaṃ rajatamiti sarvasiddhapratyakṣabādhitamapi 
śuktirajatapratyakṣamanubhavānurodhātyurodeśe 
śuktisaṃbhinnarajaṇepagamenaina samarthyatena tu tadvirodhena 
vyavahitamāṃtaramasadevavārajataṃ viṣaya iti kalpyate | evaṃ ca prastare 
yajamānabhedagrāhiṇo yāvat 
brahmajñānamarthakriyāsaṃvādenānuvartamānasya pratyakṣasya 
prātibhāsikaviṣayatvābhyapagamainopapādanāyogādyajamānaḥ prastara 
iti śruti bādhyatve sarvathā nirviṣayatvaṃ syāditi 
tatparihārāyotsargamapaudya śrutireva ||

p. 19a) 
śrutibādhitapratyakṣādīnāṃ siddhāṃte vyāvahārika prāmāṇyoyagamena 
pratyakṣajñānasya nirviṣayatvarūpaṃ niravakāśatvaṃ siddhāṃta saṃsataṃ na 
bhavatītyupapādyatatrakaimutika nyāyamāha | kiṃ bahuneti | advaita śruti bādhita 
ghaṭādi pratyakṣasya nirviṣayatvopagame sarvavyavahāro 
chedaprasaṃgalakṣaṇaṃ bādhakaṃ yathā vidyate na tathā śuktirajatāṃdi 
pratyakṣasya nirviṣayatvopagame bādhakamastikaiśridasatopi 
rajatāderbhānopagamā tathāpi tasya tatkālotyatra rajatādi viṣayakatvaṃ 
siddhāṃte svīkriyate anubhavasya nirviṣayatvā yogātasmācchati bādhitasya 
pratyakṣasya niravakāśatvaṃ yatra prasajjate | tatra tena śruti vāyo yuktaḥ 
siddhāṃtasaṃmataśceti śruteḥ | prāvalyamautsargikamitye tatsiddhamitibhāvaḥ | 
śuktisaṃbhinneti | śukti tādātmyāpannetyarthaḥ | vyavahitamiti | 
bāhyadeśāṃtarasthāmityarthaḥ | āṃtaramiti jñānākārarūpamityarthaḥ | na 
kalpyata itya ca heḥ tadvirodheneti | rajatasyedamarthyā 
bhinnatvānubhavavirodhenetyarthaḥ | vyavahitarajatādīnāmidamartha 
tādātmyāsaṃbhavāditibhāvaḥ | evaṃ ceti virodhasthale 
niravakāśamānāṃtareṇa śrutibādhe nyāyye satītyarthaḥ | nanu prastara 
yajamānayorabhedaśrutibādhitasya tayorbheda pratyakṣasya śuktirajatapratyakṣavat 
prātibhāsikaviṣayasaṃbhavānna tatraitena śrutibādhaḥ kalpanīya iti netyāha | 
prātibhāsikaviṣayatvābhyupagameneti | pratyakṣaviṣayasya prastare 
yajamānabhedasya 

p. 19b) 
prātibhāsikatvāsaṃbhave yukti sūcayati | yāvaditi | yathā śuktirajatasya 
brahmajñānātyāgevamedaṃ rajatamiti pratyakṣeṇa nivṛtiḥ svocitārtha 
kriyā'bhāvaśca | tasya prātibhāsikatva haturastita tathā prastarayajamānamedasya 
prākṛbrahmajñānādbādha arthakriyāsāmarthyābhāvaśca 
prātibhāsikatvaheturastītyarthaḥ | yāvadbrahmajñānamanuvartamānasyetyasya 
brahmajñānātprāk bādharahitasyetyarthaḥ | arthakriyāsaṃvādenetyasyārtha 
kriyāsamarthabhedaviṣayakatvenetyarthaḥ | bādhyatva iti prastare yajamāna bheda 
grāhiṇaḥ pratyakṣasyetyanuṣaṃgaḥ sarvatheti ayamarthaḥ | 
prātibhāsikabhedaviṣayakatvaṃ tasya pratyakṣasya na saṃbhavatītyuktaṃ tathā 
vyāvahārikabhedaviṣayatvaṃ tasya na saṃbhavatītyanupadameva vakṣyate | 
pāramārthika bhedaścādvaita śrutivirodhādevanābhyupagaṃtuṃ śakyate | 
tathā ca tasya nirviṣayatvarūpaṃ niravakāśatvaṃ syādeveti śrutirevānyathā 
nīyata iti saṃbaṃdhaḥ ||

tatsiddhyadhikaraṇādi pratipāditaprakāreṇānyathā nīyate na 
cādvaitaśruti pratyakṣayoriveha śruti 
pratyakṣayostātvikavyāvahārikaviṣayopagamena pratyakṣopapādanaṃ 
kartuṃ śakyaṃ brahmātiriktasakalamithyātvapratipādaka ṣadvidha 
tātparyaliṃgoyapannāneka śrutiviruddhenaikenārthavādena prastare 
yajamāna tādātmyasya tātvikasya pratipādanāsaṃbhavāt ||

p. 20a) 
anyathā nayanaprakāramāha | tatsiddhīti | mukhyārthasyābhedasya 
pratyakṣavirodhenāsaṃbhavāt | prastare yajamāna śabdasya gauṇavṛtau 
kalpanīyāyāṃ ko guṇa ityākāṃkṣāyāṃ sūtrakāreṇa guṇo darśitaḥ | 
tatsiddhīti | tasya kratoḥ siddhirupakāro yajamāna prastarasādhyo guṇaḥ tayoḥ 
kratu nirvartakatvarūpaṃ sādṛśya guṇa iti yāvat | 
evamanyevāmapyarthavādānāṃ pratyakṣavirodhaparihārāya yathā 
saṃbhavamālaṃbamāni jaimininā bhagavatā adhikaraṇāṃtareṣu 
kalpitānītyarthaḥ | nanvadvaita śruti pratyakṣayorvirodhasthale 
pāramārthikamadvaitaṃ śruti viṣayaḥ vyāvahārika dvaitaṃ pratyakṣa viṣaya iti 
vyavasthā yathā kalpyate | tathā prakṛtepi yajamānaprastarayorvāstavābhedaḥ 
śrutiviṣayaḥ kalpita bhedaḥ pratyakṣaviṣaya iti vyavasthākalpyatāmiti netyāha | 
nadeti | iheti | yajamāḥ na prastara ityatretyarthaḥ | yajamānaḥ prastara 
ityarthavādena tayostātvika tādātmyaṃ pratipādayituṃ na śakyaṃ brahmādveta 
śrutibhirvirodhānna cādvaita śrutīnāmapi vidhirūpatvābhāvenārthavādatvā 
viśeṣādvinigamanāciraha iti vācyaṃ | tathāpi tāsāṃ bahutvena 
vinigamanāvirahānavatārādityāśayenāha | anaiketi | kiṃ ca yajamāna 
prastarānede tasyārtha vādasya tātpartha nāsti tadgrāhakaliṃgābhāvādadvaita 
śrutīnāṃ ca svārthe tātparyagrāhakaliṃgāniṣadvidhānyapi saṃti |

p. 20b) 
tathāhi chāṃdoge ṣaṣṭadhyāye sedevasaumyedamagra 
āsīdekamevādvitīyamityupakramya aitadātmyamidaṃ sarvamiti 
sarvātmakamadvitīyaṃ vastūpasaṃharati śrutirata 
upakramopasaṃhārayoraikarūpyalakṣaṇena liṃgena tasyādhyāyasyā dvitīye 
vastuni tātparyaṃ niścīyate | he somya idaṃ paridṛśyamānaṃ jagatsṛṣṭeḥ 
prāgadvitīyamekarūpaṃ brahmaivāsīditiścekai tuṃ putraṃ prati 
uddālakavacanamidaṃ sarvamaitadātmya me tadātmakaṃ 
prakṛtasadvastvātmakamityarthaḥ | bhāvapratyayo avivakṣita ityarthaḥ | 
aitadātmyamidaṃ sarvaṃmiti vākyasyā sakṛtyāvādabhyāsa 
siddhiradvitīyavastuno mānāṃtarāyogyatvādapūrvatvasiddhiḥ ācāryavān 
puruṣo vedeti vākyena prakṛtādvaita sadvastujñānaṃ prakṛtyasaṃpati vākyena 
tasya muktilakṣaṇaphala śravaṇāt | phalamapi tatra tātparyagrāhakamasti 
pitṛputrākhyāpikādi rūpārthavādaśca tatātmaryagrāhakastatrāstimṛdādi 
dṛṣṭāṃtaiḥ prapaṃcasya brahmakāryatvapratipādanapūrvakaṃ brahmānanyatva 
pratipādanamupayatistatrāsti tathā ca ṣadvidhaistātparyaliṃgairadvitīyavastu 
paratvaṃ tasyādhyāyasya siddha evamadhyāyāṃ ||

evaṃ tatvamasivākyena tvaṃ padavācyasya sarvajñatvā bhoktṛtvādi 
viśiṣṭabrahmarūpatva bodhane tatrāsarvajñatvabhoktṛtvādi 
pratyakṣamatyaṃta nirālaṃbanaṃ

p. 21a) 
syāditi tatparihārāyāhaṃkāraśaṃbalitasya bhoktṛtvādi tato 
niṣkṛṣṭasya śuddhasyodāsīna brahmarūpatvamiti 
vyavasthāmāthityabhāgatyāgalakṣaṇā śrīyate | evaṃ kṛṣṇalaṃ 
śrayayedityādāvapi pratyakṣasyātyaṃta nirviṣayatvaprasaktau 
tatparihārāya śrutau lakṣaṇā ||

tareṣu śrutyaṃtareṣu ca tātparyaliṃgāni draṣṭavyāni | tathā ca ukta 
tātparyaliṃgairupe tatvādadvaitaśrutīnāṃ prāvalyamitvāśayenāha | ṣadvidheti 
| nanu tarhi vyāvahāriko yajamāna prastarayorabhedaḥ | śrutyarthostu tataśca 
vyāvahārika tadameda pratipādakaśrutibādhitaṃ tayorbhedapratyakṣamapi 
vyāvahārikabhedaviṣayakamastu | tathā ca pratyakṣasya niravakāśatvā 
bhāvānna śrutibādhakatvamiti cenna samāna 
satākayorbhedābhedayorekatrāsaṃbhavena | tathā kalpanāyogādastu tarhi 
prātibhāsikastayorabhedaḥ | śrutyartha na śukto rajatābhedasyaiva prastare 
yajamānābhedasya pratyakṣapratibhāsya bhāvāditibhāvaḥ | śrute 
pratyakṣātprāvalyamityutsargasya yajamānaḥ prastara ityatrāpavādasthalaṃ 
darśaṃyitvā apavādasthalāṃtaramāha | evaṃ tatvamasīti | tatvamasīti vākyena 
hi svarasataḥ kiṃ cihnatvaṃ kartṛtvabhoktṛtvādiviśiṣṭacaitanyarūpa jīvasya 
tadviparītena sarvajñatvā bhoktṛtvā bhoktṛtvā kartṛtvādiviśiṣṭa 

p. 21b) 
caitanyarūpeṇa brahmaṇā sahābhedaḥ sārvakālikaḥ pratipādyate | tadanurodhena 
jīve sadāsarvajñatvādi dharmāṃgīkāreṃ jīve tadviruddhā sarvajñatva 
kartṛtvādirūpasaṃsārovagāhi pratyakṣaṃ nirālaṃbanaṃ syādato 
niravakāśasaṃsārapratyakṣeṇa śruterbādhaḥ svīkartavyaḥ sa ca bādho 
viśeṣyacaitanyāṃśamātrābhedapratipādakatvena śruteḥ | saṃkocarūpa eva na 
tu yajamānaḥ prastura ityatreva kārtsyena mukhyārthaṃ 
tyaktvāgauṇārthakalpanarūpa iti viśeṣa ityarthaḥ | ahaṃkāraśabali tasyeti | 
aṃtaḥkaraṇaviśiṣṭacaitanyasyetyarthaḥ | bhāgatyāgeti | tvaṃ padavācyasya 
dvaubhāgaustaḥ viśeṣaṇabhāgo viśeṣyabhāgaśceti tatra viśeṣaṇarūpasya 
bhāgasya tyāgapūrvakaṃ tvaṃ padasya viśeṣyabhāge caitanyamātre lakṣaṇā 
svīkriyate | evaṃ tatpadārthepi draṣṭavyaṃ apavādasthalāṃtaramāha | evaṃ 
kṛṣṇalamiti | prasaktāviti | śrutivalātkṛṣṇaleṣu 
rūparasaparāvṛtiprādurbhāvaparyaṃtayākarūpasāśrapaṇasyāṃgīkāre teṣu 
prapaṇābhāvapratyakṣasya viṣayo na labhyate | advaita śrutivirodhena 
teṣvapāramārthikasya śrapaṇābhāvasyāsaṃbhavāt | śrutyakta śrapaṇasya teṣu 
vyāvahārikasyaiva vaktavyatayā teṣu tadabhāvasyāpi 
vyāvahārikasyāsaṃbhavāt | vyāvahārakāle bādharahitasya śrapaṇābhāvasya 
prātibhāsikatvāsaṃbhavācca tasmāt prarkṣanirviṣayaṃ syādityarthaḥ | evaṃ 
saumeṃ na yajetetyatrāpi somena yāgeneṣvaṃ

p. 22a) 
bhāvayaiditi vākyārthe sthite śrutivalātsomayāgayorabhedāṃgīkāre 
tayorbhedagrāhi pratyakṣaṃ niravakāśaṃ syāditi tadvirodhaparihārāya 
somapadasya matvarthalakṣaṇā svīkriyata iti dṛṣṭavyaṃ ||

neha nānāsti kiṃcanetyatra kathaṃcidviṣayopapādanasaṃbhave tu na 
pravalāyāḥ | śruteranyathā nayanamiti na kaścidapyavyavasthā 
prasaṃgaḥ | atha vā kṛṣṇalaṃ śrayayetsomena yajetetyādau na 
pratyakṣānurodhenalakṣaṇāśrayaṇaṃ kiṃ tvanuṣṭānāśaktyā na hi 
kṛṣṇale uṣṇīkaraṇamātramiva mukhyaḥ pākonuṣṭātuṃ śakyate na vā 
somadravyakaraṇayo yāga iva tadabhinno yāgaḥ kena cidanuṣṭātuṃ 
śakyate | na cānuṣṭeyatvābhimatasya 
pratyakṣavirodhayavānuṣṭānāśaktiriti śabdāṃtareṇa vyavahriyata iti 
vācyaṃ | śaśimaṃḍalaṃ kāṃtimatkuryāditi 
vidhāvanuṣṭeyatvābhimatasya śaśimaṃḍale kāṃtimatvasya 
pratyakṣāvirodhepyanuṣṭhānāśaktidarśanena tasyāstatobhinnatvāt | 
tathā ca tata eva tatra lakṣaṇāśrayaṇaṃ | tasmādapachedanyāyādi 
siddhasya śruti ca līyastvasya na kaściddhādha iti | atha 
kathamatrāpachedanyāyapravṛtiḥ ucyate ||

p. 22b) 
evaṃ niravakāśa pratyakṣeṇa śrutibādhamutsargasyāpavādarūpaṃ darśayitvā 
śrausargikaṃ śruti prāvalyaṃ prakṛtābhiprāyeṇa darśayati | kathaṃciditi | 
dvaitamithyātva śrutīnāṃ tatsatyagrāhipratyakṣasya ca virodha sthale pratyakṣasya 
śrutibādhitasyāpi na niravakāśataṃ | kalpita dvaita tadgata satā 
jātyādiviṣayakatvena sāvakāśatvādatotra śrutyāpratyakṣasyaiva bādha iti 
bhāvaḥ | kathaṃcidityasya kalpita dvaitādi samarpaṇena vetyarthaḥ | 
kathaṃcicchabdāt pūrvaṃ pratyakṣasyeti śeṣaḥ | na kaścidapīti | tātparyasya 
prāvalyaprayojakatvapakṣe yathā tātparyaviṣayasyāpi śrayaṇāderbādha 
darśanarūpā avyavasthā prasaktā na tathā śruti prāvalyautsargikatva pakṣe 
sāprasajyate anupalaṃbhādityarthaḥ | nanu pratyakṣeṇa śrutibādhe 
bahnanyudāharaṇāni darśitāni śrutyā pratyakṣabādhodāharaṇaṃ tvekameva 
darśitaṃ tathā ca pratyakṣasya śrutyapekṣayā prāvalyamatsarga iti vaktavya na tu 
vaiparītyamityasvarasādāha | athaveti | tadabhinna iti | somābhinna ityarthaḥ | tasyā 
iti | anuṣṭānāśakterityarthaḥ | tata iti pratyakṣavirodhādityarthaḥ | tata eveti | 
anuṣṭānāśaktereva na tu pratyakṣavirodhādato na 
pratyakṣaprāvalyasyautsargikatvaṃ āgamabādhyānāṃ gagananailya 
pratyakṣādīnāṃ bhūyasāṃ prāgdarśitatvādityarthaḥ | tasmāditi | 
āgaprāvalyasyautsargikatva saṃbhavādityarthaḥ | na kaścidbādha iti | āgamasya 
pratyakṣātprāvalye yajamānaḥ prastara ityādāvapi yajamāna prastarābhedādi 
siddhiprasaṃga iti yo bādha āśaṃkitaḥ

p. 23a) 
pūrvaṃ sa nāsti tasya bahubhiḥ prakāraiḥ parihṛtatvādityarthaḥ 
apachedanyāyaṃ prakṛte yojayitumākṣipati | atha kathamiti | kathaṃ 
śabdasūcitasyākṣepasya vivaraṇaṃ tannirākaraṇaṃ ca yatvityādinā bhaviṣyati 
prathamaṃ taṃ nyāyaṃ prakṛte yaujayati | ucyata iti ||

yathā jyotiṣṭomevahiṣyavamānaṃ sarṣatāmadjñāturapachede sati 
yadyudjñātāpachidyetādakṣiṇaṃ yajñamiṣṭvā tena punaryajeteti 
śrutinirīkṣaṇena jātodrātra'pachedanimita prāyaścitta 
kartavyatābuddhiḥ paścāt pratihartra'pachede sati yadi 
pratihartāpachidyeta sarvavedasaṃdadyāditi śruti nirīkṣaṇena jātayā 
tadviruddhapratihartra'pacheda nimita prāyaścitta kartavyatā buddhyā 
bādhyate | evaṃ ghaṭādi satyatva pratyakṣaṃ parayā tanmithyātva 
śrutijanya buddhyā bādhyate | na codāhṛtasthule | 
pūrvanaimitakakartavyatā buddheḥ paranaimitika kartavyatā buddhyā 
bādhepi pūrvanaimittaka kartavyatābuddhijanakaṃ śāstraṃ 
yatrodjñātṛmātrāpacheda ubhayorapi yugapadapachedo vā 
udgātra'pachedasya paratvaṃ vā tatra sāvakāśaṃ | pratyakṣaṃ tvadvaita 
śrutyāvādhe viṣayāṃtarābhāvānnirālaṃbanaṃ syāditi vaiṣasyaṃ 
śaṃkanīyaṃ ||

p. 23b) 
bahiṣyavamānaṃ stotramuddiśyānvārabdhatayāgachatā mṛtvijāṃ madhye 
udgāturapachede sati ārabdhaṃ kratumadakṣiṇatayā samāpya punaḥ sa eva 
kraturanuṣṭeya iti tadapachedanimitakamāracye kratoradakṣiṇatayā samāpanaṃ 
prāyaścitatayāvihitaṃ | tathā pratihartraḥpachedanimitakaṃ 
sarvasvadānarūpadakṣiṇādānaviśiṣṭatayā ārabdhasyaiva kratoḥ 
samāpanarūpaṃ prāyaścitaṃ vihitaṃ | tathā ca ekasmin prayoge daivāt 
krameṇobhayorapachede sati viruddhayorukte 
prāyaścitayoranuṣṭātumaśakyatvādanyatarasyānuṣṭeyatve sthite sati kiṃ 
pūrvanimitaka prāyaścitamanuṣṭeyaṃ kiṃ vā uttaranimitakamiti viṣaye 
niṇaiyamāha | udgāturapacheda ityādinā | yatra prayoge 
prathamamudgāturapachedo bhavati tatprayogābhiprāyoyaṃ graṃthaḥ | 
śrutinirīkṣaṇeneti | nimitohuyajananānaṃtarameva naimitakaśāstrasya 
buddhisthatvāditi bhāvaḥ | apachedanimitakartavyatābuddhiriti | udgātra'pachedo 
nimitaṃ yasya prāyaścitasya tadudgātra'pachedanimitaṃ tasya kartavyatā 
buddhirityarthaḥ | tadviruddheti udgātrayachedanimita kartavyatā tacchabdārthaḥ 
tadviruddhatvaṃ ca kartavyatāviśeṣaṇamevamiti | ekasmin prayoge adakṣiṇatva 
sarvasvadakṣaṇākatvayoriva ekatraghaṭādi prapaṃca satyatvamithyātvayorapi 
viruddhatvātadbuddhyorbādhya bādhakatva iti bhāvaḥ | na codāhṛta 

p. 24a) 
sthala iti | yatra prathamamudgātra'pachedastatretyarthaḥ | śāstramiti | 
yadyudgātāpachidyeteti śāstramityarthaḥ | yugapaditi | udgātā pratihartraḥ 
pachedayoryaugapadyasthale udgātraḥpachedanimitakameva 
prāyaścitamanuṣṭeyamityāthastaṃ vācāryairuktatvāditibhāvaḥ | pratyakṣaṃ 
tviti dvaita satyatva pratyakṣamityarthaḥ | advaita śrutyeti | dvaitamithyātva 
śrutyetyarthaḥ | viṣayāṃtarābhāvāditi | dvaita prapaṃce pratīyamāna satvasya 
śrutvābādhe sati tatra satvāṃtarā bhāvāt satva prakṣaṃ nirviṣayaṃ syānna 
caitadyujyate pratyakṣa jñānasya nirviṣayatvādarśanā tadanupagamācceti 
bhāvaḥ ||

yatra ghaṭādau śrutibādhyaṃ pratyakṣaṃ pravartate tatraiva 
vyāvahārikaṃ viṣayaṃ labdhā kṛtārthasya tasya 
parāpachedasvalemarvathā bādhitasya pūrvāpachedaśāstrasyeva 
viṣayāṃtarānveṣaṇābhāvadihāpi sarvapratyayavedya brahmasatāyāṃ 
sāvakāśaṃ pratyakṣamiti vaktuṃ śakyatvācca yatvekasminnapi prayoge 
kramikābhyāṃ nimittābhyāṃ kratau tatat naimitika kartavyatayoḥ 
vadaraphaleśyāmaraktarūpavoriva 
krameṇotpādādūpadvajñānavatkartavyatājñānadvayamapi 
pramāṇameveti na pareṇa pūrvajñānabādheḥpachedatyāya 
udāharaṇaṃ | ata evāpachedādhikaraṇenai

p. 24b) 
mikaśāstrasya hyayamarthaḥ | nimito yajananānprāganyathā kartavyopi 
kraturnimite satyanyathā kartavya iti śāstradīpikāvacanamiti |

dvaita prapaṃce pāramārthikasya satvasya śrutyā apahṛtatvepi vyāvahārikasya 
tatsatvasya tayānuyahṛtatvāt | satva pratyakṣasya na niravakāśatvamiti pariharati | 
yatreti | viṣayamiti satvarūpamitiśeṣaḥ | nanu brahmaṇi satvaṃ pāramārthikaṃ 
ghaṭādi prapaṃce satvaṃ vyāvahārikaṃ śuktirajatādau satvaṃ 
prātibhāsikamiti sattātraividhyapakṣe ghaṭādi satvaprakṣasya viṣayāṃtaraṃ 
nānveṣaṇiyaṃ vyāvahārika satvasya ghaṭādau vidyamānasyaiva tadviṣayasya 
viviruddhāpachadasthale sarvathā bādhitasya pūrvāpachedanimitaka 
prāpaśritaśāstrasyaityāśaṃkyāha | ihāpīti dvaitasatvapratyakṣaṃ ghaṭādi 
dvaite satāmalabhamānemapi na niracakāśaṃ pūrvāpachedanimitaka 
prāyaścitaśāstrasya prayogāṃtare sāvakāśatvavadihāpi ghaṭādi 
dvaitādanyatra tadadhiṣṭhānabhūtabrahmasatāyāṃ sāvakāśatva 
saṃbhavādityarthaḥ brahmasvarūpasatāyāḥ pratyakṣaviṣayatvekaiyutika 
nyāyamabhipretyāha | sarveti | sarvapratyayavedyatvaṃ satā viśeṣaṇaṃ loke hi 
yadyadvastumanasiskulābhādekaiva sarvatra sateti pakṣe vyāvahārika satva 
prātibhāsika satvayorabhāvāt satvapratyakṣasya viṣayāṃtaramanveṣaṇiyameva 
yathā utarabhāra rati tatsarvaṃ sadityeva pratīyate | ataḥ sarvasya jagataḥ satā 

p. 25a) 
sarvapratyayavedyāsā ca sarvādhiṣṭhāna brahmasataiva na tu 
tadatiriktākalpanāgauravāditibhāvaḥ | pūrvaṃ kathaṃ 
śabdasūcitamākṣepamidānīmudbhāvayati | yatviti | vadaraphala iti | yathā tatra 
pūrvaṃ śyāmarūpamutpadyate tatraiva praścāt pūrvarūpanāśapūrvakaṃ 
raktarūpamutpadyate tathā pūrvanimitena jātamātre pūrvanaimitika kartavyatā 
jāyate yāścātye na ca nimitena 
pūrvakartavyatānāśapūrvakamuttaranaimitakakartavyatotpādyata ityarthaḥ | tataḥ 
kiṃ tatrāha | rūpadvayajñānavaditi | tathā cotarabhāvi viruddhāpachedavatyapi 
kratau pūrvanaimitika śāstrasya nāprāmāṇyamiti tatprāmāṇya 
saṃrakṣaṇameva tathā kalpakamiti bhāvaḥ | utaranimito yajananātprāka 
pūrvanaimitika kartavyatā vastu tatrāsīdityatra saṃmatimāha | ata aivati pūrvaṃ 
vastutastadabhyupagamādevetyarthaḥ | 
utarabhāvipratihartraḥpachedajananātprāganyathā adakṣiṇatayā vastutaḥ 
kartavyopi kratuḥ paścāt pratihartra'pachedarūpe nimite satyatthathā sarvave 
dakṣiṇatayā kartavya iti śaṃkakābhiprāyānusāreṇavanārthaḥ ||

tatra aṃgasya sataḥ kartavyatvaṃ na ca paścādbhāvi 
pratihartra'pachedavati kratau pūrvapravṛtodgātraḥpachedanaimitakasya 
prāyaścitasyāṃgatvamasti | āhavanīpaśāstrasya pada homātirikta 
homaviṣayatvavadyudgāteti śāstrasya paścādbhavi 
pratihartraḥpachedarahita

p. 25b) 
kratu viṣaya tvāt | uktaṃ hi nyāyaratnamālāyāṃ | sādhāraṇasya 
śāstrasya viśeṣaviṣayādinā saṃkocaḥ kḷptarūpasya prāptavādho 
vidhīyata ityukta lakṣaṇa prāptavādha vivecane | tatraivaṃ sati śāstrārtho 
bhavati paścādbhāvyudgātra'pachedavidhura pratihartraḥpachedayataḥ 
kratoḥ sarvaveda sadānamaṃgameva mudgātra'pachedepi draṣṭavyamiti | 
yatu śāstradīpīkāvacanamudāhṛtaṃ | tadapi tenotpannamapi 
pūrvaprāyaścita jñānaṃ mithyā bhavati bādhitatvāt | uttarasya tu na 
kiṃcidbādhakamastīti pūrvakartavyatā bādhyatva pratipādaka 
graṃthopasaṃhārapaṭhitatāt ||

krameṇa viruddhāpacheda dvayavati kratau pūrvanaimitikasya kartavyatāni 
vyātaumānaṃ nāstīti tatra pūrva prāyaścitasyānaṃgatvādanaṃgatvaṃ ca 
dbodhakamānābhāvātanna ca pūrvanaimitikaśāstraṃ tatṛmānaṃ | tasya 
prayogāṃtareṣu sāvakāśatvena tatrāpyaṃgabodhakatvā bhāvādityāśayena 
dūṣayati | tatreti | āhavanīyeti | āhavanīya juhotīti homamātre āhavanīyaṃ 
vidhātuṃ pravṛtasya sāmānyaśāstrasya homaviśeṣe padarūpādhikaraṇa 
vidhāyakaviśeṣaśāstravaśena padahomātirikta homeṣvāhavanīya 
vidhāyakatvavadityarthaḥ | kratu viṣayatvāditi | tādṛśa kratāveva 
udgātra'pachedanimitaka 

p. 26a) 
prāyaścitasyāgatva bodhakatvādityarthaḥ | uktārthe saṃmatimāha | uktahīti | 
kḷptarūpasya pratyakṣasiddhasya sādhāraṇasya homamātre prāptasyāhavanīye 
juhotīti śāstrasya viśeṣaśāstreṇa yaḥ saṃkocaḥ saḥ prāptabādhobhidhīyate | 
yathā sāmānyaśāstrayoreva kvacidviṣaye virodhe sati pūrvaprāptasya paścāt 
prāptaṃ paratvāhādhakaṃ bhavati yathā virudhāpachedanimitaka 
śāstrayostathā ca viśeṣaviṣayādi netyādi parde paratvādi saṃgrahārthamiti 
ślokārthaḥ | tatraivaṃ sutīti | apacheda sthale utarajñānena pūrvajñānabādhe 
satītyarthaḥ | draṣṭavyamiti | paścādbhāvi pratihartrajyachedavidhurasya 
udgātra'pachedavataḥ | kratoradakṣiṇatayā kratu samāpanamaṃgamiti 
jñātavyamityarthaḥ | śāstradīpikāvacanamapi na tvadabhimatārtha paraṃ 
tatpūrvagraṃthavirodhāt pūrvagraṃthārthanigamanarūpasya 
tvadvarāhṛtavacanasya pūrvagraṃthānusāreṇaiva netavyatvāccetyāha tadapīti | 
tadapi kṛtvā ciṃtāmātra paramiti saṃbaṃdhaḥ | kṛtvā ciṃtā paratve hetumāha 
| tenetyādinā | tenetyasya kḷpta pūrvapravṛti naimitika śāstreṇetyarthaḥ ||

nimito yajananātprā"nnimitopajananaṃ vinā nimitopajananābhāve 
satyanyathā kartavyopīti kṛtvā ciṃtāmātraparaṃ na 
tūtaranimitopajananātprāk pūrvanaimitika kartavyatā vastutaḥ 
āsīdityevaṃ

p. 26b) 
paraṃ | pūrvagraṃthasaṃdarbhavirodhāpateḥ | 
āstāṃmīmāṃsakamaryyādā śyāmaraktarūpe nyāyena kramika 
kartavyatā dvayotyatyupagame ko viraudhaḥ | ucyate kiṃ tatkartavyatvaṃ 
yatparanaimitika kartavyatotpatyānivartate | na tāvat pūrvanaimitikasya kṛti 
sādhyatvayogyatvaṃ | tasya paścādapyanapāyāt | nāpi kalamukhaṃ kṛti 
sādhyatvaṃ | tasya pūrvamapyajananāt | nāpi yadananuṣṭāne 
kratorvaikalpaṃ tattvamaṃgatvaṃ vā ||

parodāhṛtavacanasya śāstradīpikāgatapūrvagraṃthānusāriṇamarthamāha | 
nimitopajananaṃ vineti | krameṇavirudhāpachedadvadvayavati kratau yadi 
dvitīyamitopajananaṃ na syā tadā pūrvatimitavaśādanyathā kartavyo 
bhavedapyayaṃ kraturna tvetadastītye tadartha paroyaṃ graṃtha ityarthaḥ | 
parābhimataṃ tadvacanārthaṃ niṣedhati | nanviti | tiṣṭhaṃ tu mīmāṃsakāḥ 
darśita darśinaḥ kuśalairasmābhiḥ kalpitasya śrutyarthasya kānupapatiriti 
śaṃkate | āstāmiti | utaranaimitika kartavyatotpattyānāśyatvena parādhimataṃ 
pūrvanimitikasya kartavyatva me vivatāvaddarnirūpaṃ tathā hi tatkiṃ 
kṛtisādhyatvayogyatvaṃ kiṃ vā phalamukhaṃ kṛti sādhyatvaṃ kratu 
vaikalpaprayojakānanuṣṭhānapratiyogyanuṣṭhāna śālitvaṃ

p. 27a) 
vā aṃgatvaṃ vā anyadvā kiṃciditi vikalpaṃ manasiti dhāyādyaṃ dūṣayati | na 
tāvaditi | anupāyāditi | tathā cottaranaimitika kartavyatā 
kālepyanuvartamānāyāḥ pūrvakartavyatāyāḥ 
tannāśyatvāvyāronavadaraphalagataśyāmutāraktarayorivatayoḥ 
kramikatvābhyupagamavirodha iti bhāvaḥ | dvitīyaṃ dūṣayati | nāpi phaleti 
ajananāditi | tathā ca pūrvanaimitika kartavyatājñānasya 
mīmāṃsakamaryyādāsiddhaṃ bhrāṃtitvamevāyātitanatvadabhimataṃ 
śyāmatājñānasyeva prāmatvamitibhāvaḥ | tṛtīyacaturthāvanudati | nāpi yaditi | 
yasyānuṣṭhānābhāve kratorvaikalpaṃ bhavati 
tatkratukaikalpaprayojakānanuṣṭhāna pratiyogyanuṣṭhānaśālitvaṃ paryavasyati 
tatvamityarthaḥ | yatra prathamamudgātraḥpachedaḥ paścātpratihartra'pachedaḥ 
tatra udgātra'pachedaprāyaścitānanuṣṭhānaṃ kratu vaikastyaprayojakaṃ 
tatprāyaścitaṃ tasya kratoraṃgamiti ca vadatā vaktavyaṃ | 
pūrvaprāyaścitānanuṣṭhānasya kratu vaikalpaprayojakatvaṃ kiṃ 
vaikalpotpādakatvaṃ kiṃ vā tadvyāpakatvaṃ tadvyāpyatvaṃ vā nādyaḥ | 
abhāvarūpasyānanuṣṭhānasya utpādakatvāsaṃbhavāt | kratu vaikalpasyāpi 
kratūpakāraprāgabhāvarūpatayā tadutpādyatvāyogācca na dvitīyaḥ | 
yatrodgātṛmātrāpachedavati kratau tatprāyaścitaṃ kṛtaṃ 
kāraṇāṃtarādvaikalpaṃ ca tatra kratu vaikalpa satvepi 
udgātra'pachedaprāyaścitānanuṣṭhānābhāvena vyabhicārā tasmāt tṛtīyaḥ 
pariśiṣyata ityāśayenāha ||

p. 27b) 
ananuṣṭhāne kratu vaikalpaprayojakatvasya niyamaviśeṣarūpatvena 
karmāṃgatvasya phalopakāritayāsannipatitayā vā 
kāraṇatvaviśeṣarūpatvena ca tvayoḥ kādācitkatvāyogena 
svābhāvikatvanirvāhāya paścādbhāviviruddhāpachedābhāvavataḥ 
kratoḥ pūrvāpachedanaimitikaṃ maṃgaṃ tatraiva tadanuṣṭhānaṃ kratu 
vaikalpaprayojakaṃ iti viśeṣaṇīyatapāpāścātpāpachedavati kratau 
pūrvāpachedanaimitike kratvaṃ gatvasya tadananuṣṭhāne kratu 
vaikalpaprayojakatvasya vā pāścātpāpachedotpateḥ pūrvamasaṃbhavāt | 
jahi vastu kiṃcitkālaṃ vyāpyaṃ paścānneti vā kiṃcitkālaṃkāraṇaṃ 
paścānneti vā kvacidṛṣṭaṃ yuktaṃ vā nāpi kartavyatvaṃ 
nāmadharmāṃtaramevāgamāpāyayogyaṃ kalpanīyaṃ mānābhāvāt ||

niyamaviśeṣarūpatveneti | vyāpyatvarūpatvenetyarthaḥ | phalopakāritvaṃ 
paramāpūrvarūpaphalaṃ pratyadṛṣṭadvārākāraṇatvaṃ yathā 
prayājādīnāṃ sannipatyopakārakatvaṃ ca yāgasvarūpotpādakatvaṃ yathā 
dravyadevatvāderastutayo ruktarūpatvamiti cetatra vaktavyaṃ | 
kramikaviruddhāpachedadvayavati kratau pūrvapāpaścitānanuṣṭhānagataṃ

p. 28a) 
kratu vaikalpavyāpyatvarūpaṃ tu vaikalpaprayojakatvaṃ pūrvaprāyaścita 
gatamaṃgatvaṃ ca dvitīya nimita jananānaṃtaramapyanuvartatenaveti | ādye kratu 
vaikalpaprayojakānanuṣṭhāna pratiyogyanuṣṭhānaśālitvarūpāḥ 
pūrvaprāyaścita kartavyatāyāḥ 
tatprāyaścitagatāṃgatvarūpakartavyatāyāśca utaranaimita 
kartavyatānāśyatvābhyupagamabhaṃgāpateḥ | dvitīya kalpe ca 
pūrvaprāthaścitānanuṣṭhānasya kratu vaikalpāvyāpyatvaṃ dvitīya nimita 
jananāt prāgevāsti tajjananānaṃtaraṃ tu nāstīti paryavasyati | tathā 
pūrvaprāyaścita gatāgatvarūpā kartavyatā pūrvaprāyaścitasya dvitīya 
nimitajananātprāgevāsti paścāt tu nāstīti paryavasyati | tathā ca 
vyāpyatvakāraṇātvayoḥ svāśraye kādācitkatvamabhyupagaṃtavyaṃ syā tacca 
na saṃbhavatītyanupadameva vakṣyati | na hītyādinā | tasmātayoryāvadāśraya 
bhāvitvarūpasvābhāvikatvanirvāhāyakramikaviruddhāpachedavaktra tu 
vyāvartakaviśeṣaṇamubhayatrāpi deṣamityāha | paścādbhāvīti | asaṃbhavāditi 
| tathā ca kramikaviruddhāpachedavati kratau pūrvanaimitika kartavyatājñānaṃ 
bhrāṃtireveti bhāvaḥ | tayoḥ kādācitkatvāyoge hetumāha | na hīti | dhūmādau 
vahnyādi vyāpyatāpāḥ vahnyādau dhūmādikāraṇatāyāśca 
kādācitkatvādarśanādityarthaḥ | nanvadṛṣṭasapi yuktaṃ cetsaṃgrāhyameva 
netyāha yuktaṃ veti | vākāro na janukarṣaṇārthaḥ | tayoḥ kādācitkatvapakṣe 
dhūmādau kadācidvahnyādeḥ vyāpyatvābhāvāpatyā 
tadabhāvaprayojakopādhimatvaprasaṃgaḥ syādvahnyādeḥ

p. 28b) 
kadācidrūmādikāraṇatvābhāpatyādhūmādikāryārthino vahnyādyupādāne 
tatkāraṇakatvābhāvaśaṃkayāniṣkaṃpapravṛtiśca na syādatastayoḥ 
kādācitkatvamayuktamityarthaḥ | paṃcamaṃ nirākaroti | nāpīti | 
prathamanimitajananānaṃtaramevā mama yogyaṃ 
dvitīyanimitajananānaṃtaramevāpāyayogyaṃ cetyarthaḥ ||

viruddhāpachedaśāstrayoḥ padāhavanīya śāstravadvyavasthopapateḥ | 
tasmānnirālaṃbanaṃ kramika kartavyatā dvayotpati vacaḥ | nanu 
copakramādhikaraṇanyāyenāsaṃjātavirodhitvātpratyakṣamevā-
gamādvalīyaḥ kiṃ na syāt | ucyate | yatraika vākyatā pratīyate 
tatraikasminnarthe paryavasānena bhāvyaṃ arthabhede 
pratitaikavākyatābhaṃgaprasaṃgāt | atastatra prathamasaṃsaṃjāta 
pratipakṣeṇa prajāpatirvaruṇā 
amanayadityādyupakrameṇaparakṛtisarūpārtha vādena dāturiṣṭau 
buddhimadhiropitāyāṃ tadviruddhaṃ yāvatoścātpratigṛhṇīyā tāvatī 
vāruṇāṃścatuḥ kapālānnirvapedityupayaṃ hyaṃhāragataṃ 
padajātasupasaṃjāta pratipakṣatvādyathā śrutārthasamarpaṇena tadeka 
vākyatāmapratipadyamānasekavākyatānirvāhāyaṇijartha-
maṃtarbhāvya

p. 29a) 
tadānuguṇyenaivātmānaṃ labhata ityupakramasya prāvalyaṃ yatra tu 
parasparamekavākyatā na pratīyate tatraiva 
pūrvavṛttamavigaṇapyalabdhātmakaṃ viruddhārthakaṃ vākyaṃ 
svārthaṃ bodhayatye veti na taḥ tvapūrvavṛtasya prāvalyaṃ | ata 
eva ṣoḍaśi grahavākyaṃ pūrvavṛtamavigaṇayya tada grahavākyasyāpi 
svārthabādhakatvamupaiyate ||

pūrvanaimitikaśāstragrāvahanīyādi śāstravadanyatra sāvakāśatāyāḥ | ukta 
tvena tasyai tādṛśa dharme mānatvāyogāditvāśayenāha | viruddheti | 
kramikaviruddhāpachedavati kratau pūrvanimitikakartavyatvajñānasya 
pramātvāsaṃbhavāt sati virodhe utarajñānena pūrvajñānabādhe 
apachedanyāya udāharaṇaṃ bhavatyevetyāśayenopasaṃharati | tasmāditi | 
nanvapacheda nyāyena śruteḥ pratyakṣāpekṣayā prāvalyāvagati 
vadupakramādhikaraṇanyāyena pratyakṣasyāpi śrutyapekṣayā 
prāvalyāvagamājayorbādhya bādhakabhāve vinigamanāviraha ityāśayena 
śaṃkate | nanuvati | ajñaṃjātiti | yathā upakramavākyārtha jñānakāle 
upasaṃhāravākyārtha jñānābhāvena 
virodhasphuraṇābhāvādupakramasyāsaṃjātavirodhitvaṃ tathā dvata 
satvapravṛtikāle dvaita mithyātvabodhaka śrutyarthānubhavā bhāvena 

p. 29b) 
virodhasphūrtyabhāvāt | pratyaḥkṣasyāsajātavirodhitva mityarthaḥ | dṛṣṭāṃta 
vaiṣamyeṇa pariharati | ucyata iti | atha manaya yaditi | aścaṃdatavān ityarthaḥ 
parasya prajāpateḥ kṛtiranuṣṭhānaṃ parakṛtiḥ parakṛtipadaṃ 
tatpratipādakavākyaparaṃ tatsadṛśārthavādenetyarthaḥ | prajāpateḥ 
karmādhikārābhāvena vastu tastutpratipādakatvānnāvāditi sa rūpetyuktaṃ | 
dāturiti | sa etaṃ vāruṇaṃ catuṣkapālamapaśyattanniravapadityupakrame 
śravaṇāditi bhāvaḥ | sa ityanena prakṛtaḥ prajāpatiḥ parāmṛśyate 
upakramopasaṃhārayorvaruṇeṣṭirūpaikārthasparśitvātayoratraika 
vākyatvamavagataṃ tatsaṃrakṣaṇāyānayorekārthaparyavasānaṃ vaktavyaṃ | 
upakramodāturirṣṭaṃ vidhe upasaṃhāraḥ pratigṛhīturiti yathā 
śrutavākyārthābhyupagame pratitaikavākyatvaṃ na syādityarthaḥ | ṇijarthamiti 
pratigṛhṇīyādityasya pratigrāhāyedityarthaḥ | ekavākya tu pratīti sthala evotarasya 
pūrvāpekṣetyuktvārtha dārḍhyāya ekavākyatvapratītyabhāvasthale utareṇa 
pūrvaṃ nādarttavyamityāśayenāha | yatra tviti ||

kiṃtūbhayorviṣayāṃtarābhāvādagatyā tatraiva 
vikalpānuṣṭhānamiṣyate | evaṃ cādvaitāgamasya 
pratyakṣeṇaikavākyatāśaṃkyabhāvātpūrvavṛtamapi tadavigaṇayya 
svārthabodhakatvamapratihataṃ | tadartha bodhajanane ca pūrvaṃ 
paramajātatvādabādhitvaiva jāyate | 
parasyānanyathotpādānnā'dyā'bādhaina saṃbhava ityapa

p. 30a) 
chedanyāyasyaiva pravṛtirnopakramanyāyasya | ata eva lokepi | 
prathamapravṛtaṃ śuktirūpyapratyakṣamāptopadeśena bādhyata iti | nanu 
tathāpyupajīvyatvena pratyakṣasyaivalyaṃ durvāramapachedaśāstrayorhi 
na pūrvaṃ parasyopajīvyamiti yuktaḥ pareṇa pūrvasya bādha iha tu 
varṇapadādi svarūpagrāhakatayā mithyātvabodhakamāgamaṃ 
pratipratyakṣasyopajīvyatvādāgamasyaiva tadviruddhamithyātvāḥ 
bodhakatvarūpo bādho yujyate | na ca mithyātva śrutyāvarṇapadādi 
satyatvāṃśopamarddepyupajīvyasvarūpāṃśopamarddābhāvānnopa-
jīvyavirodha iti vācyaṃ | neha nānāsti kiṃcanetyādi śrutibhiḥ 
svarūpeṇaiva prapaṃcābhāvabodhanāt ||

natvekasminnati rātra kratau ṣoḍaśi graha 
tadabhāvayorviruddhatvādvākyadvayaṃ kathaṃ pramāṇaṃ syāditi śaṃkate | 
kiṃ tviti | prayogabhedena virodhasamādhānamāha | ubhayoriti | nanu 
grahaṇavākyaṃ tanniṣedhavākyaṃ vakratu bhedena vyavasthāpitaṃ kiṃ na 
syādityata āha | viṣayāṃtarābhāvāditi 
tayorvākyayāraikaprakaraṇagatatvādityarthaḥ | agatyeti | 
samuccayasyāpyasaṃbhavenetyarthaḥ | tatraiveti | atirātra evetyarthaḥ | evaṃ ceti | 
upakrama nyāyasyaika vākyatāka graṃthaviṣayatve satītyarthaḥ | 
śaṃkābhāvāditi | tathā ca tvapratyakṣasya śrutyupekṣayā prāvalyaśaṃketi 
bhāvaḥ  

p. 30b) 
apachedanyāyapravṛtiṃ śaṃkāsamādhānābhyāṃ nirūpyanigamayati | 
tadartheti | pūrvamiti | kramikaviruddhāpachedavati kratau 
prathamāpachedanimitakaprāyaścita kartavyatā jñānaṃ pūrvaśabdārthaḥ | 
uttaranaimitika kartavyatājñānaṃ paraśabdārthaḥ pūrveṇa parasya 
bādhābhāve hetumāha | ajātatvāditi parasyānanyathā pūrvajñāna 
bādhamaṃtareṇa utpatyayogyatvādādyasyābādhena parasya saṃbhavo nāstīti 
ślokārthaḥ | pūrvapravṛtasya pratyakṣasyāpi pareṇaśabdena bādhe 
udāharaṇamāha | ata eveti | paratvādevetyarthaḥ | nanviti | yadyapīyaṃ śaṃkā na 
caivamupajīvya pratyakṣavirodha ityādinā nirākṛtāpūrvameva | tathāpi 
takroktaṃ parihāramākṣeptuṃ tacchaṃkāparihārī punarlikhitau | tathāpīti | 
āgamavatpratyakṣasya svataḥ prāvalyo bhāvepi ityarthaḥ | nanvapacheda nyāyena 
śruterapi prāvalyaṃ durvāraṃ tathā ca bādhakabhāve vinigamanāviraha eveti 
śaṃka kasya neṣṭa siddhiḥ pratyakṣeṇa śruti bādhasya 
tadiṣṭatvādityāśaṃkyāpachedanyāyānavatāraṃ śaṃkakaḥ | prakṛte darśayati 
| apachedaśāstrayorhīti | upajīvyavirodhaśaṃkāyāṃ pūrvoktaṃ parihāraṃ 
smārayati | na ca mithyātva śrutyeti | śrutyā prapaṃca satyatva mātrapratiṣedhe 
sati tathā parihāro yujyate sā tu prapaṃca svarūpameva niṣedhati | tathā ca 
varṇapadādi svarūpasyaivābhāvādupajīvyavirodho durvāra ityāha | neheti | iha 
brahmaṇi nānābhinnaṃ vastu kiṃcidapi nāsti ityarthaḥ ||

atra kecidāhuḥ | vṛṣamānayetyādi vākyaṃ śravaṇa

p. 31a) 
doṣādvṛṣabhamānayetyādirūpeṇa śrutavatopi śābdapramiti darśanena 
śābdapramitau varṇapadādi pratyakṣaṃ pramā 
bhramasādhāraṇamevāpekṣitamityadvaitāgamena varṇapadādi 
pratyakṣamātramapajīvyasvarūpopamarddepi nopajīvyavirodha iti | anye 
tvāhuḥ | śābdapramitau varṇapadādi svarūpasiddhyanapekṣāyāmapi 
ayogyaśabdātpramityanudayādyogyatāsvarūpasiddhyapekṣāsti | 
tadapekṣāyāmapi nopajīvyavirodhaḥ | neha nānāstīti 
śrutyānānātvaniṣedhepi yāvad brahmajñānamanuvartamānasyārtha 
kriyāsaṃvādino'sadvilakṣaṇaprapaṃcasvarūpasyāṃgīkārāt | anyathā 
pratyakṣādīnāṃ vyāvahārikapramāṇānāṃ nirviṣayatva prasaṃgāt | 
na ca svarūpeṇa niṣedhe kathaṃ prapaṃca svarūpasyātmalābhaḥ 
niṣedhasya pratiyogi pratikṣeparūpatve vyāghātāditi vācyaṃ ||

svarūpo mardamupetyaivopajīvyavirodhaṃ pariharati | atra kecidāhuriti | prapaṃca 
satyatvapakṣepi vṛṣamānayetyudāharaṇānurodhena 
bhramapramāsādhāraṇameva śabdapratyakṣaṃ śābdabodhopajīvyamiti 
vaktavyamasmākaṃ tu miṣedha śruti prāmāṇyāt | sarvatra bhramarūpameva 

p. 31b) 
pratyakṣaśābdabodhe vyavahorāṃtareṣu ca kāraṇamiti viśeṣa iti 
nopajīvyavirodhaḥ śabdasvarūpasyānupajīvyatvādityarthaḥ | upajīvyavirodhaṃ 
prakārāṃtareṇa pariharati | anye tvāhariti | prathamaṃ pūrvamate 
asvarasaṃdarśayati | śābdapramitiviti | anapekṣāyāmayīti | atrāpi śabdena | 
vastuto na pekṣānāstīti sūcitaṃ | tathā hi pūrvamate 
pratyakṣajñānamātrasupajīrvyaviṣayovarṇapadādilakṣaṇo nopajīvya ityukta 
tadayuktaṃ nirviṣaya pratyakṣajñānāyogādato varṇapadādi svarūpamapi 
svīkartavyameva tathā ca upajīvyavirodhe pūrvasamādhānaṃ na sādhiti bhāvaḥ 
| astīti | tathā ca yogyatāyā upajīvyatvamavarjjanīyamiti tadvirodhaḥ pūrvamate 
āvaśyaka iti bhāvaḥ | na caitvāvatā pūrvavādyabhimatasya kṛtsnaprapaṃcasya 
rūpaṃ na sidhyatīti vācyaṃ | śābdapramiti lakṣaṇakāryānurodhena 
brahmātiriktayogyatā svarūapasiddhautadvadevajalāharaṇādi kāryānurodhena 
ghaṭādi svarūpamapi sidhyatyevetyāśayāt | nanu yadi caitanya vyatiriktaṃ 
kṛtsnaṃ jagadupeyate tarhi tadgrāhi pratyakṣādeḥ saviṣayasyopajīvyatvā 
tadvirodha ityata āha | tadapekṣāyāmapīti niṣedha śrutyarthā viruddhasya 
prapaṃcasvarūpasyāsmābhirapyaṃgīkārānnāsmākaṃ mate upajīvyavirodha iti 
bhāvaḥ | asadvilakṣaṇasvarūpānaṃgīkāre bādhakaṃ pūrvamatānuvartinaṃ 
pratyāha anyatheti | prapaṃcasatyatvavādī śaṃkate | na ceti | nanu brahmaṇi 
prapaṃcastanniṣedhaśca yupadāstāṃ ko doṣa ityāśaṃkyāha | niṣedhasyeti | 
bhūtalādau ghaṭādyabhāvasya pratiyogi sthiti

p. 32a) 
virodhitvadarśanāditibhavaḥ | vyāghātāditi niṣedhatvavyāghātādityarthaḥ ||

śuktā ca pīdaṃ rajataṃ nedaṃ rajatamiti pratīti 
dvayānurodhenādhiṣṭhāna gatādhyastābhāvasya 
bādhaparyaṃtānuvṛtikā 
sadvilakṣaṇapratiyogisvarūpasahiṣṇutvābhyupagamāt | etena prapaṃcasya 
svarūpeṇa niṣedhe śaśaśṛṃgavadasatvameva syāditi nirastaṃ | 
brahmajñānanivartyasvarūpāṃgīkāreṇa vaiyyamyāt | na 
cāsyādhyastasyādhiṣṭhāne svarūpeṇa niṣedhe'nyatra tasya 
svarūpaiṇaniṣedhaḥ svataḥ sidha iti tasya sarvadeśakālasaṃbaṃdhi 
niṣedhapratiyogitvāpatyā'satvaṃ durvāraṃ 
sarvadeśakālasaṃbaṃdhiniṣedha 
pratiyogitvamasatvamityevāsatvanirvacanāt | vidhāṃtareṇa 
tannivaṃcanāyogāditi vācyaṃ | asataḥ 
sarvadeśakālasaṃbaṃdhiniṣedhapratiyogitvamupagachatā tasya tathātve 
pratyakṣasya sarvadeśakālayoḥ pratyakṣīkaraṇāyogena āgamasya 
tādṛśāgamānupalaṃbhena ca pramāṇayitumaśakyatayā anumānameva 
pramāṇayitavyamiti | tadanumāne yatsadvyāvṛtaṃ

p. 32b) 
liṃgaṃ vācyaṃ | tasyaiva prathamapratītasyāsatvanirvacanopapaterityāhuḥ 
||

kalpitapadārthapratiyogikābhāvasyādhiṣṭhānādanyatra 
sadāpratiyogivirodhitveṣvadhiṣṭhāne kaṃcitkālaṃ pratiyogi sthiti sahiṣṇutvaṃ 
svabhāvaḥ kalpyate | na ca tathā kalpakābhāvaḥ | dvaitagrāhipratyakṣāde 
niṣedha śruteśca mānatvādyathāparamate ghaṭātyaṃtābhāvasya 
svādhikaraṇamātre pratiyogi pratikṣepakatvepi saṃyogādyatyaṃtābhāvasya 
kvacitsvādhikaraṇe pratiyogyapratikṣepakatā pratīti balāt svīkriyate | tadvaditi | 
samādhānābhiprāyaṃ manasi nidhāya svamatasiddhaṃ dṛṣṭāṃtaṃ 
sopapatikamāha | śuktāviti | etacchabdārthamāha | brahmajñāneti | vaiṣamyāditi | 
śaśaśṛṃgādi vaiṣamyādityarthaḥ | anyatreti | adhiṣṭhānādanyatradeśe kāle 
vetyarthaḥ | nanu prakārāṃtareṇāsatvanirvacanamastu tathā ca prapaṃce 
tadabhāvānna tasyā satva prasaktiriti netyāha | vidhāṃtareṇeti | prasiddhā'sataḥ 
śaśaśṛṃgāderuktalakṣaṇe siddhe sati prapaṃcepi tallakṣaṇa satvā 
tasyāpyasatvāpatyātadvilakṣaṇatvābhyupagamapūrvakavaiṣamyoktirayukteti 
śaṃkituṃ śakyaṃtadevāṃ siddhaṃ mānābhāvāt | kathaṃ mānābhāvaḥ | iti 
cet tatra vaktavyaṃ kimasataḥ | uktalakṣaṇayoge pratyakṣaṃ pramāṇaṃ kiṃ vā 
āgamaḥ | athavānumānamiti vikalpaṃ manasi nidhāyādyadvitīyayornirākaraṇa 
pūrvakaṃ tṛtīyaṃ pariśeṣayati | asata ityādinā | pratyakṣasyāgamasya ca 
pramāṇayitumaśakyatayeti saṃbaṃdhaḥ | tādṛśeti śaśaśṛṃgādikaṃ

p. 33a) 
sarvadeśakālasaṃbaṃdhi niṣedha pratiyogītyevamākārakāgamānupalaṃbhena 
cetyarthaḥ | astu tarhi pariśiṣṭamanumānameva tatra mānamiti netyāha | 
tadanumāna iti | yaditi | niḥsvarūpatvamityarthaḥ | vācyamiti | tvayeti śeṣaḥ 
vinigamanā virahaṃ pariharati | prathama pratītasyeti | upapateriti | tathā ca 
prapaṃcasya jñānanivartya svarūpāṃgīkārāt | 
niḥsvarūpatvalakṣaṇā'satvaṃ nāstīti tasya śaśaśṛṃgādi 
vaiṣamyoktirmuktetibhāvaḥ ||

apare tu neha nānāstītyādi śruteḥ satvatvena prapaṃca niṣedhe eva 
tātparyaṃ na svarūpeṇa niṣedhasya svarūpā pratikṣepakatve tasya 
tanniṣedhatvāyogāt | tatpratikṣepakatve pratyakṣa virodhāt | na ca 
satyatvasyāpi san ghaṭa ityādi pratyakṣasiddhatvānna tenāpi svarūpeṇa 
niṣedho yukta iti vācyaṃ | pratyakṣasya śrutyavirodhāya 
satyatvābhāsarūpa vyāvahārika satyatvaviṣayatvopapatteḥ | na caivaṃ sati 
pāramārthika satya tvasya brahmagatasya prapaṃce prasaktyābhāvā tena 
rūpeṇa prapaṃcaniṣedhānupapatiḥ | yathā śuktau rajatābhāsapratītireva 
satya rajataprasaktiriti tanniṣedhaḥ | ata eva nedaṃ rajataṃ kiṃtu tat 
neyaṃmadīyāgauḥ | kiṃtu saiva nātra vartamānaścaitraḥ kiṃtvapavaraka 

p. 33b) 
iti niṣidhyamānasyānyatra satvamavagamyate | evaṃ 
satyatvābhāsapratītirevasatyatva prasaktiriti tanniṣedhopapateḥ | ato 
varṇapadayogyatādi svarūpopamarddaśaṃkābhāvānnopajīvyavirodha 
ityāhuḥ ||

upajīvyavirodhaṃ prakārāṃtareṇa pariharati | apare tviti | ayogāditi | tathā 
cātrāvādhikaraṇamātre pratiyogi sthityayogāt | prapaṃcādhikaraṇe brahmaṇi 
tadabhāvo na niṣedha śrutigamya iti bhāvaḥ | nanu satyatvena brahmaṇi prapaṃca 
niṣedha iti matepi kiṃ satyatvaviśiṣṭaprapaṃcābhāvo brahmaṇi vivakṣitaḥ kiṃ 
vā satyatva dharmāvachinnāpratiyoginā kaḥ prapaṃcamātra pratiyogiko niṣedho 
brahmaṇi vivakṣitaḥ | nobhayathāpi saṃbhavati pratiyogyadhikaraṇe 
tadabhāvānaṃgīkārāt prapaṃce satyatvasyānaṃgīkāreṇa tasya pratiyogi 
koṭipraveśapratiyogitāvachedakatvayorasaṃbhavācceti ceducyate | prapaṃce 
dharmaṇi satyatva niṣedhe śrutestātparyamitye tatmatābhiprāyaḥ | na tu yathā 
śrutārthe tātparyamasya matasyāta eva vakṣyati satyatvābhāsapratītireva 
satyatvaprasaktiriti tanniṣedhopapateriti | atra hi vākye prapaṃca eva satyatva 
niṣedhaḥ spaṣṭaṃ pratīyate ato nāsminmate pratiyogi 
tadabhāvayorekādhikaraṇatvaśaṃkāvakāśaḥ | nanu brahmaṇi prapaṃca 
svarūpaṃ yathā pratyakṣādi siddhamasti tathā prapaṃce satyatvamapi 
pratyakṣādi siddhamastyeveti

p. 34a) 
tanniṣedhepi śrutestātparyaṃ kalpayituṃ na śakyamiti śaṃkate | na ceti | 
pratyakṣādi grāhyaṃ prapaṃca satyatvaṃ brahmasatyatvavat | pāramārthaṃ na 
bhavati | tathā sati upakramādyavagata svārthatātparyavatīnāṃ bhūyasīnāṃ 
niṣedha śrutīnāṃ nirviṣayatvaprasaṃgāt kiṃtu vyāvahārika satyatvādirūpaṃ 
tatkalpyate tato na satyatvaniṣedhānupapatiriti pariharati pratyakṣasyeti | na caivaṃ 
satīti | prapaṃca satyatvasya vyāvahārikatvāṃgīkāra ityarthaḥ | 
dṛṣṭāṃtapūrvakaṃ prasāktimāha | yathāpyuktāviti | nedaṃ rajatamiti niṣedha 
pratyakṣasya satyarajataniṣedhaviṣayakatvaṃ vaktavyaṃ 
prātibhāsikarajatādhikaraṇe śukti śakale kalpitarajatābhāvasyāsminmate 
naṃgīkāreṇa bādhapratyakṣasya tadviṣayatvāyogāditibhāvaḥ | śuktyādau 
niṣidhyamānasya deśāṃtarasthatve niyāmakamāha | ata eveti ||

anye tu brahmaṇi pāramārthika satyatvaṃ prapaṃce vyāvahārika 
satyatvaṃ satyatvānnābhāsarūpaṃ | śuktirajatādau prātibhāsika 
satyatvaṃ tatopi nikṛṣṭamiti satā traividhyaṃ nopeyate | adhiṣṭhāna 
brahmagatapāramārthikasatānuvedhādevaghaṭātpadā-
satyatvābhimānopapatyāsatyatvābhāsakalpanasya niḥpramāṇakatvāt | 
evaṃ ca prapaṃce satyatvaḥ 

p. 34b) 
pratītyabhāvātatādātmyāpanne brahmaṇi tatpratīterevā'vivekena 
prapaṃce tatprasaktyupapateśca satyatvena 
prapaṃcaniṣedhenopajīvyavirodho na vā prasaktaniṣedhatā na ca 
brahmagatapāramārthika satātirekeṇa prapaṃce satvābhāsānupagame 
vyavahita satyarajatātirekeṇa śuktau rajatābhāsotpatiḥ kimarthamupeyate iti 
vācyaṃ vyavahitasyāsannikṛṣṭasyāparokṣyāsaṃbhavātannirvāhāya 
tadupagamāt | nanvavaṃ pratibiṃbabhramasthalepi 
grīvāsthamukhātirekaṇa darpaṇe mukhābhāsotpatirupeyā syāt | svakīye 
grīvāsthe mukhenāsādyavachinnapradeśāparokṣyasaṃbhavaipi 
nayanagolakalalāṭādi pradeśāparokṣyāyogāt | pratibiṃba bhrame 
nayanamolakādi pradeśāparokṣyadarśanācca ||

prapaṃce pāramārthika satyatvasya prasaktyabhāvānniṣedhānupapatiriti 
śaṃkāyāṃ satvatraividhyamatamālaṃvya parihāro darśitaḥ | idānīṃ sarvatra 
sataikyapakṣe prasaktyabhāvaśaṃkāṃ pariharati | anye tviti | prathasaṃsatā 
traividhyapakṣaṃ dūṣayati | brahmaṇītyādinā | brahma gateti | pāramārthika 
satāyāḥ brahmarūpatvepi bhedakalpanayā tadgata tvoktiḥ | anuvedhā deveti 

p. 35a) 
pratīterevetyarthaḥ | evaṃ ceti san | ghaṭa ityādi pratīterghaṭādi tādātmyāpanne 
sanniti pratiyamāne sadvastvaṃśarūpe brahmaṇyeva satā viṣayakatvaṃ mṛdvaṭa 
iti pratīteriva sṛdaṃśe mṛtvaviṣayakatvaṃ brahmaṇi satāpratīti vaśādeva 
ghaṭādau satva vyavahāra iti sthite satītyarthaḥ | yattu bhedavādibhirucyate 
prapaṃce śrutyāsatyatvaniṣedho na saṃbhavati prapaṃce satyatva 
gocarapratyakṣapratīti virodhāditi | tatra hetvasiddherityāha | prapaṃca iti 
yaccoktatta?hyāprasaktapratiṣedha iti tatrāha | tatādātmyeti | tatpadaṃ ghaṭādi 
paraṃ prapaṃcabrahmaṇorbhedāgraheṇa brahmaṇi yā satā pratītiḥ saiva 
prapaṃce saṃtva prasaktirbhavati | nanmūlaśca tatra vyavahāra ityarthaḥ | 
nopajīvyavirodha iti | śrauta mithyātvabodhaṃ pratyupajīvyasya varṇapadādi 
pratyakṣasya sālaṃbanatvābhyupagamātadabādhācceti bhāvaḥ | nanu yadi 
ghaṭādi prapaṃce brahmasatayaiva satva vyavahāra siddhau pṛthak satvaṃ na 
kalpyate tatkalpane mānābhāvāllāghavācca tarhyati prasaṃga iti śaṃkate | na 
ceti | kimarthamiti tatkalpane gauravā tathā cānirvacanīyarajatādyasiddhiriti 
śaṃkābhiprāyaḥ | gauravaṃ prāmāṇikatvānna doṣāyetyāśayena pariharati | 
vyavahitasyeti asannikṛṣṭasyeti | abhivyaktacaitanyatādātmya śūnyasyeti yāvat | 
nanvevamiti | āparokṣyāparajatābhāsotpatyabhyupagama ityarthaḥ | pratibiṃbasya 
biṃbābhinnatvepi pratibiṃbāparokṣyaṃ saṃbhavatīti na sā svīkāryetyata āha | 
svakīya iti mukha iti biṃbatvenopeta iti śeṣaḥ | nāsādīti tadaṃśe sannikarṣa 
saṃbhavādityarthaḥ ||

35b) 
na ca biṃbātiriktapratibiṃbābhyupagame | iṣṭāpatiḥ | brahmapratibiṃba 
jīvasyāpi tato bhedena mithyātvāpate | atra vicaraṇānusāriṇaḥ prāhuḥ | 
grīvāstha eva mukhe darpaṇopādhi sannidhānadoṣāddarpaṇasthatva 
pratya"namukhatvabiṃbabhedānāmadhyāsasaṃbhavānna darpaṇe 
mukhādhyāsaḥ kalpanīyo mauravot | darpagiṃ mukhaṃ nāstīti 
saṃsargamātra bādhāt mithyāvastvaṃtaratve cedaṃ mukhamiti 
svarūpabādhāpateḥ | darpaṇe mama mukhaṃ bhātīti 
svamukhābhedapratyabhijñānācca | na ca 
grīvāsthamukhasyādhiṣṭhānasyāparokṣyāsaṃbhavaḥ ||

yadi biṃbapratibiṃbayorabhede pratibiṃbāparokṣyaṃ svamukhapratibiṃba 
sthalena saṃbhavati | tarhi pratibiṃbo biṃbāt | bhinnaḥ mithyābhūta 
evāstukāhātiradvaita vādina iti śaṃkate | na ceti | tasya hāniṃ pūrvavādī 
darśayati | brahmapratibiṃbeti | jīvo brahmaṇaḥ sakāśāt | svarūpatobhi ca te 
brahmapratibiṃbatvāt | sāmānya vyāptau mukhapratibiṃbavatataśca jīvo mithyā 
brahmabhinnatvāt | ghaṭādivadityarthaḥ | biṃbapratibiṃbayorloke 
bhedābhāvānnoktadoṣa iti pariharati | atra vivaraṇeti | nanu darpaṇe 
mukhasyāpyadhyāso na kalpanīyaḥ gauravādityayuktaṃ pratibiṃbamukhe darpaṇe 
mukhamiti darpaṇasthatvā yaugā tathā pratibiṃbamukhasya grīvāsthamukhaṃ 
pratiśrābhimukhyānubhavāt | mukhapratimukhayorabhedapakṣe

p. 36a) 
tasyaiva tadābhimukhyāyogāt | tayorbhedasyaiva sphuṭamunubhavācca | 
tasmādanubhavatrayānugedhenopādhāvanirvacanīya pratibiṃbādhyāsa upeyaḥ | 
gauravaṃ ca prāmāṇikatvānnadoṣāvahamityāśaṃkya 
tadanubhavatrayasyānyathā siddhimāha | grīvāstha eveti | dharmikalpanāpekṣayā 
vahadharmakalpanayapistatvitibhāveḥ | nanu pratibiṃbasya 
bādhadarśanānmithyātvamityāśaṃkā hetu siddhimāha | darpaṇa iti | mātra 
padaṃ pratibiṃbasvarūpabādhābhāvārthakaṃ bādhādityanaṃtaraṃ 
darpaṇasthatvarūpasaṃsargasya mithyātvaṃ pratibiṃbasya satyatvaṃ ceti śeṣaḥ | 
vipakṣe doṣamāha | mithyāvastvaṃtaratva iti | nanvevaṃ bhūtale ghaṭo 
nāstityatrāpi ghaṭasaṃsargābhāva eva pratīyeteti cenna iṣṭāpate | nanu tarhi 
bhūtale ghaṭābhāvo na siddhyediti | canna ghaṭābhāvavadbhūtalamiti pratītyā 
tatsaṃbhavāditibhāvaḥ | biṃbapratibiṃbayorbhedamātrakalpanāyāṃ 
svarūpābhedapratyabhijñānamapyanukūlayati | darpaṇe mameti | 
lāghavasamuccayārthaścakāraḥ | yadvā pratibiṃbasya satyatveti 
biṃbābhinnatvaṃ hetumabhipretya tatra mānamāha | darṣaṇe mameti | cakāro 
bādhānnābasamuccayārthaḥ | tathā ca na pratibiṃbasya mithyātvaṃ 
bādhābhāvāt | biṃbābhinnatvāccetyarthaḥ | evaṃ loke pratibiṃbasya 
biṃbābhinnatva satya tvayoḥ | prasādhanena brahmapratibiṃbasya jīvasya 
brahmabhinnatva mithyātvaprasaṃgo nirastaḥ | yatu tayorabhedapakṣe grīvāstha 
sukhasya nayanagolakādi pradeśeṣu svacakṣaḥ sannikarṣābhāvena pratibiṃbasya 
sākalpena pratyakṣatvaṃ | na saṃbhavatītyuktaṃ tadanūdya nirākaroti | na cetyā

p. 36b) 
nā adhiṣṭhānasyeti | pratibiṃbatva pratya"nmukhatvadarpaṇasthatva 
pratibiṃbabhedānāṃ kalpanādhiṣṭhānasyetyarthaḥ ||

upādhi pratihata nayanaraśmīnāṃ parāvṛtyabiṃbagrāhakatva 
niyamābhyupagamāllatādivat | tanniyamānabhyupagame paramāṇoḥ 
kuḍyādi vyavahitasthūlasyāpi cākṣuṣa pratibiṃbabhramaprasaṃgāt | na 
cāvyavahitasthūlodbhūtarūpavat eva cākṣuṣapratibiṃbo bhramo 
nānyasyeti niyama iti vācyaṃ biṃbasthaulyodbhūtarūpayo kḷptena 
cākṣuṣa jñānajananenopayogasaṃbhavepi | 
vidhāṃtareṇopayogakalpanānupapateḥ ||

asaṃbhavo na cetyatra hetumāha | upādhi pratihateti | nayana raśmayaḥ 
cakṣurgolakādvahirnnirgatya darpaṇādyupādhiṃ prāpyate na pratihatāḥ 
punarāvṛtyagrīvāsthamukha tadavayavaiḥ saṃsṛjyaṃte tataścābhimukha 
puruṣāṃtaramukhasākṣātkārat sākalpena svagrīvāsthamukhasākṣātkāraḥ 
saṃbhavati | na ca parāvṛttanayanaraśmīnāṃ golakadvārāṃ 
tatpraveśasyaivānyatrakḷptatvādatra tathā kalpanaṃ gauravagrastamiti vācyaṃ | 
pratibiṃbotpati vādināpi cakṣuḥ sannikṛṣṭasyaiva biṃbatāyā vaktavyatvena 
uktaniyamasya tenāpi svīkāryatvādataḥ saṃpratipannatvāt gauravaṃ na 
doṣāyetibhāvaḥ |

p. 37a) 
nanu pratibiṃbādhyāsavādinā sannikṛsyaiva biṃbatvaṃ nāṃgīkriyate | ato 
grīvāsthamukhasya biṃbatvanirvāhāya svacakṣuḥ sannikarṣā 
pekṣābhāvānnāyaṃ niyamastenādartavya ityata āha tanniyamānabhyupagama iti 
| biṃbasannikarṣasya cākṣuṣa pratibiṃbādhyāsā hetutve vyavahitasyāpi 
cākṣuṣa pratibiṃbaprasaṃgaḥ | vinānena viśeṣaṇena yasya kasyāpi 
pratibiṃbāpatyā paramāṇorvāyośca tatprasaṃgādityarthaḥ | pratibiṃbādhyāse 
biṃbasannikarṣasya hetutvaṃ vinaiva uktāti prasaṃgaṃ pariharati 
pratibiṃbādhyāsavādī na cāvyavahiteti | tathā ca kuḍyādi vyavahitamukhādeḥ 
paramāṇorvāyośca na cākṣuṣa pratibiṃbāpatiriti nāvaḥ | dravyacākṣuṣaṃ 
pratidravyagatamahatvodbhūtarūpayoḥ kāraṇatvaṃ kḷptaṃ tathā kuḍyādeḥ 
sannikarṣa vighaṭana dvārābāhyavastu gocara pratyakṣa pratibaṃdhakatvaṃ 
kḷptaṃ tathā ca biṃbapratibaṃbayorabhedapakṣe biṃbacākṣuṣasyaiva 
pratibiṃbacākṣuṣatvāt | biṃbabhūtamukhādi gatayo sthūlatvodbhūtarūpayoḥ 
kḷptacākṣuṣa pratyakṣādanyatrakāraṇatvaṃ na kalpanīyamiti lāghavaṃ 
śuktirajatādivatā sākṣibhāsya pratibiṃbādhyosotpati pakṣe tu 
biṃbasannikarṣasya pratibiṃbādhyāsa hetutvānupagamena 
vāyuparamāṇvoścākṣuṣa pratibiṃbavāraṇāya 
biṃbabhūtadravyagatayormahatvodbhūtarūpayoḥ svāśrayagocaracākṣuṣa iva 
svāśrayadravyarūpa biṃba hetuka pratibiṃbādhyāsotpattāvapi hetutvaṃ 
kalpanīyamiti gauravaṃ | tathā biṃbaprati

p. 37b) 
biṃbābheṣṭapakṣe nayanaraśmīnāṃ 
parāvṛtyabiṃbasaṃbaṃdhābhyupagamena pratibiṃbabhramasthalepi 
biṃbasannikarṣasya hetutva satvāt | ghaṭādi cākṣuṣa iva pratibiṃba cākṣuṣepi 
kuḍyādeḥ sannikarṣa vighaṭana dvāraiva pratibaṃdhakatvaṃ kalpanīyamiti 
lāghavaṃ pratibaṃbādhyāsa pakṣe tu biṃbasannikarṣasya hetutvānupagamena 
kuḍyādeḥ sannikarṣavighaṭakatvasya kḷptasya pratibiṃbabhramasthale 
vaktumaśakyatayā pratibiṃbādhyāsaṃprati sākṣādeva pratibaṃdhakatvaṃ 
vyavahitasya pratibiṃbavāraṇāya kalpanīyamiti gauravamityāśayena dūṣayati | 
biṃbasthaulyyeti | vidhāṃtareṇeti | 
svāśrayabhūtadravyadvārāpratibiṃbādhyāsotpatāvupayogakalpanānu-
papatterityarthaḥ ||

kuḍyādi vyavadhānasya pratihata nayanaraśmisaṃbaṃdha vighaṭanaṃ 
vinaiveha pratibaṃdhakatve tathaiva ghaṭapratyakṣādi sthalepi tasya 
pratibaṃdhakatvasaṃbhavena cakṣuḥ sannikarṣamātrasya 
kāraṇatvalopaprasaṃgācca darpaṇe mithyāmukhādhyāsavādināpi 
kāraṇatrayāṃtargata saṃskārasiddhyarthaṃ nayanaraśmīnāṃ kadācit 
parāvṛtya svamukhagrāhakatva kalpanayaiva pūrvānubhavasya 
samarthanīya tvācca | na ca nāsādi pradeśāvachinna pūrvānubhavā

p. 38a) 
devasaṃskāropapatiḥ | tāvatānayanagolakādi 
pratibiṃbādhyāsānupapateḥ | taṭāka salile tadavicapi 
samārūḍhādṛṣṭacarapuruṣapratibiṃbādhyāsasthale kathamapi 
pūrvānubhavasya durvacatvāt | evaṃ copādhipratihata nayanaraśmīnāṃ 
biṃbaṃ prāpyatadgrāhakatve vaśya vaktavye | 
phalavalādarpaṇādyabhihatānomavabiṃbaṃ prāpyatadgrāhakatvaṃ | na 
śilādipratihatā nāmanati svachatāmrādi pratihatānāṃ 
malinopādhisaṃbaṃdhadoṣānmukhasaṃsthānaviśeṣāgrāhakatvaṃ | 
sākṣāt sūryaṃ prepsūnāmivopādhiṃ prāpyanivṛtānāṃ na tathā 
sauratejasā pratihatiti biṃbasūryāvalokane sākṣātadavalokana iva 
nāśakyatvaṃ ||

iheti pratibiṃbabhramasthala ityarthaḥ | na kevalamakḷptakalpanāgauravadoṣaḥ 
doṣāṃtaramapi prasajyata ityāha | tathaivaiti | sannikarṣavighaṭanaṃ 
vinaivetyarthaḥ | tathā cokta gauravādi doṣaparihārāya parāvṛtyeti niyama upeyaḥ 
biṃbasannikarṣāyeti bhāvaḥ | cākṣuṣapratibiṃbabhramasthale 
biṃbasannikarṣasya tvayāpi vācya tvāt | parāvṛtyeti niyamonāprayojaka ityāha | 
darpaṇe mithyeti | kāraṇatrayeti | doṣasaṃprayoga

p. 38b) 
saṃskārarūpakāraṇatrayetyarthaḥ | svamukhasya svacakṣuḥ sannikarṣānupagame 
darpaṇādāvāropya pratimukhasajātīiya svamukhasākṣātkārasya 
kadāpyasaṃbhavenādhyāsakāraṇabhūtasyāropya sājātīya gocara 
pūrvānubhavajanya saṃskārasyālābhāt | pratibiṃbarūpādyadhyāsasyotpatirna 
syādataḥ svamukhasya svacakṣuḥ sannikarṣalābhāya uktaniyama ādartavya iti 
bhāvaḥ | tāvateti | nāsadipradeśāvachinnapūrvānubhavamātreṇetyarthaḥ | 
idamapi kvaciddurllabhamityāha | taṭāketi | adṛṣṭa careti kadāpyadṛṣṭetyarthaḥ | 
evaṃ ceti uktaprakāreṇetyarthaḥ | ukta niyamasyāti prasaṃgaṃ pariharati | 
phalavalāditi | darpaṇādau 
pratibiṃbabhramadarśanalakṣaṇaphalākṣurodhādityarthaḥ | evakāra 
vyavachedyamāha | na śilādīti | śilādau pratibiṃbādarśanāditibhāvaḥ | nanva 
svachatāmrādeḥ pratibiṃbagrāhitvena śilādi vailakṣyaṇya satvā 
tatpratihaṃtānāṃ darpaṇādi pratihatānāmiva nayanaraśmīnāṃ sākalpena 
mukhādi grāhakatvaṃ syādata āha | malinopādhīti | saṃsthānaviśeṣaḥ 
nayanagolakādiḥ phalavalānusāripadārtha svabhāvakalpanena doṣāṃtarāṇyapi 
nirastānītyāha | sākṣādityādinā | sākṣā taditi | sākṣātsūryāvalokana 
ityarthaḥ | nanu pratibiṃbopādhibhūtajalena pratihatānāṃ nayanaraśmīnāṃ 
biṃbadeśaprāptyupagameja ||

p. 39a) 
jalādyupādhisannikarṣe keṣāṃcidupādhipratihatānāṃ 
biṃbaprāptāvapi keṣāṃcitadaṃtargatasikatādi grahaṇamityādi 
kalpanānna kaściddoṣa iti | advaita vidyā kṛtastu pratibiṃbasya 
mithyātvamabhyupagachatāṃ trividhajīvavādināṃ vidyāraṇya 
guruprabhṛtīnāmevamabhiprāyamāhuḥ | caitramukhādbhedena 
tatsadṛśatvena pārśva sthitaiḥ spaṣṭaṃ nirīkṣyamāṇaṃ darpaṇe 
tatpratibiṃbatatobhinnaṃ svarūpato mithyaiva 
svakaragatādivarajatācchruktirajataṃ | na ca darpaṇe mama mukhaṃ 
bhātīti biṃbābhedajñānavirodhaḥ spaṣṭabheda dvitva 
pratya"nmukhatvādijñānavirodhenā'bhedāsaṃbhavāt | darpaṇe mama 
mukhamiti vyapadeśasya svachāyā mukhe svamukhavyapadeśavat | 
gauṇatvācca | na cābhedajñānavirodhādbhedavyapadeśa evagauḥ kiṃ na 
syāditi śaṃkyaṃ 

lāṃtargata sikatādi pratyakṣaṃ na syāt | sannikarṣābhāvāditi dūṣaṇamapi 
nirastamityāha | jalādyupādhāti | nanūpādhi pratihatānāṃ 
biṃbadeśaprāptyapagame pṛṣṭabhāga vyavahita padārthasyāpi 
pratibiṃbaprasaṃga iti cet | nāyaṃ doṣaḥ phalavalena śarīrāvayavānānāṃ 
sannikarṣatvakalpanādityabhipretyāha

p. 39b) 
ityodi kalpanāditi | nayanaraśmīnāparāvṛtya biṃbagrāhitvaṃ 
sureśvarācāryairuktaṃ | darṣaṇābhihatādṛṣṭiḥ parāvṛtyasvamānanaṃ 
vyāpnuvatyābhimukhena vyatyastaṃ darśayenmukhamiti | 
biṃbapratibiṃbayorbhedapakṣanirākaraṇapūrvakaṃ tadabhedapakṣo nirūpitaḥ | 
idānīṃ tadabhedanirākaraṇa pūrvakaṃ bhedapakṣanirūpayati | 
advaitavidyākṛtastviti | trividheti | pāramārthika vyāvahārika prātibhāsika 
bhedena jīvastrividha iti pakṣaḥ | prathama parichede nirūpita iti bodhyaṃ | evamiti 
vakṣyamāṇaprakāreṇotyarthaḥ | caitreti | caitro yadā darpaṇe svamukhaṃ paśyati 
tadā pārthasthaiścaitragrīvāyāṃ biṃbabhūtaṃ mukhaṃ darpaṇe 
caitramukhapratibiṃbaṃ ca parasparaṃ bhinnatvena parasparaṃ sadṛśatvena 
cāsaṃdigdhā viparyayastamanubhūyata ityarthaḥ | sveti svahastagatāt 
satyarajatādbhinnatvena tatsadṛśetvena cānubhūyamānaṃ śuktirajataṃ yathā 
tadbhinnaṃ mithyā ca tadvadityarthaḥ | abhedajñānamasiddhamityāha | spaṣṭeti 
udāhṛtarajatayorabhedajñānādarśanāditibhāvaḥ | ādipadaṃ prā"nmukhatva 
grīvāsthatvadarpaṇasthatva svātaṃtryapārataṃtryāditra hyarthe | tarhi 
sarvānubhavasiddhasyābhedavyapadeśasya kā gatiḥ | 
jñānapūrvakatvādyapadeśasyetyāśaṃkyanāyamabhedavyapadeśa ityāha | 
darpaṇe mameti | sphuṭabhedajñāne sati abheda vyapadeśāyogāditi bhāvaḥ | nanu 
darpaṇe mama mukhaṃ bhāti mama mukhaṃ malinaṃ bhāti mama mukhaṃ 
dīrghaṃ bhāti mukhaṃ grāvāsthameva na darpaṇādāviti | 
abhedānubhavānāmapi sphuṭānāṃ bhūyasāṃ satvādabhedavyapadeśo 
mukhyaḥ abhedānubhavavirodhena bhedānubhavasyaivāsaṃbhavāt | 
bhedavyapadeśamātramaviśiṣyate tacca biṃbapratibiṃbayorvastu gatyābhedā

p. 40a) 
bhāvepi kalpita bhedasatvādupapadyata iti vaiparītyamāśaṃkya niṣedhati | na 
cetyādinā ||

bālānāṃ pratibiṃbe puruṣāṃtarabhramasya hānopādit sādyartha 
kriyāparyaṃtasyāpalayitumaśakyatvāt na ca prekṣāvatāmapi 
svamukhaviśeṣaparijñānāyadarpaṇādyupādāna 
darśanādabhedajñānamapyartha kriyāparyaṃtamiti vācyaṃ | bhedepi 
pratibiṃbasya biṃbasamānākāratva niyamaviśeṣaparijñānādeva 
tadupādānopapateḥ ||

pratibiṃbagocara pravṛtyādidarśanaṃ tasya biṃbādbhedaṃ vinā na sidhyatīti 
vinigamakamāha | vālāvāmiti | vālājalāśayādau bhayaṃkaraṃ pratibiṃbaṃ 
dṛṣṭvā taṃ vihāya palāyaṃte somyaṃ prītikaraṃ pratibiṃbaṃ 
dṛṣṭvātamupādātumichaṃti pratibiṃbadeśaṃ gachaṃti ceti 
sarvānubhavasiddhaṃ | taduktaṃ karṇāmṛtācāryaiḥ | ratnasthale jānucaraḥ 
kumāraḥ saṃkrāṃtamātmīya mukhārabiṃdaṃ | ādātu kāmastadalābha 
khedādvilokyadhātrī vadanaṃ ruroda iti | humāraḥ śrīkṛṣṇarūpaḥ śiśuḥ 
nirmalaratnamayavedikāyāṃ jānubhyāṃ saṃcaran tatra saṃkrāṃtaṃ 
pratibiṃbitaṃ viviṃdhaiḥ | kuṃḍalādi bhūṣaṇairbhūṣitaṃ 
niḥsīmasauṃdaryaupetaṃ gopījana manoharaṃ brahmādibhirapi sadā 
spṛhaṇīyaṃ svakīyamukhāraviṃdamupalabhya lokasiddhāṃ vāla 
ceṣṭyamanuvartamānaḥ | tadā dānechayā cirakālaṃ hastavyāpāraṃ kṛtvāpi | 
yadā tanna labdhavān | tadā tadalpabhakhedena dhātryā mukhaṃ dṛṣṭvā tvayā 
idaṃ gṛhītvāmahyaṃ deyamiti |

p. 40b) 
abhisaṃdhimān | muktakaṃthatayārodanaṃ kṛtavānityarthaḥ | 
abhedajñānasyāpyartha kriyāparyaṃta tvaṃ samānamityāśaṃkyaniṣedhati | na 
cetyādinā | yadi biṃbapratibiṃbayorvastuto bheda eva tadā parikṣakāṇāṃ 
tadvedanirṇaya āvaśyaka iti teṣāṃ svamukhagataviśeṣanirṇayāya 
darpaṇādyādānaṃ nasyā teṣāṃmapi taddarśanādabhedaniścayasteṣāṃ 
vācya ityarthaḥ | teṣāṃ pravṛteranyathā siddhimāha | bhedepīti 
biṃbapratibiṃbayoḥ svarūpato bhede satyapītyarthaḥ | parīkṣakatvādeva 
teṣāmuktopapatibhiḥ | bheda niścayavatvaṃ niyamaviśeṣajñānavatvaṃ ca 
saṃbhavatīti bhāvaḥ | nanu bālānāṃ pratibiṃbagocarahānādi kriyāpi 
biṃbasya upādhisthatva bhramādeva saṃbhavatītyanyathā siddhiḥ | tatrāpi tulyā 
tathā ca biṃbapratibiṃbayorbhedābhedānubhavānāṃ bhedābheda prayuktārtha 
kriyāṇāṃ ca tulyatve satyabhedasya svābhāvikatva kalpanameva yuktaṃ 
lāghavādbiṃbapratibiṃbabhāvāpannatayā śruti siddha jīvabrahmābheda 
pratipatyupayogitayā laukika 
biṃbapratibiṃbābhedakalpanasyābhedaśrutyupodbalitatvācca pratibiṃba 
jīvasyaiva brahmābhedasaṃbhave tadatirikta 
pāramārthikāvachinnajīvakalpanāyāḥ gauravagrastatvācca | yathā hyayaṃ 
jyotirātmāvivasvānityādi maṃtrasya tayorabhedapakṣa eva svārasyācca tatra hi 
yathā vivasvadādervahuṣūpādhiṣu pratibiṃbitatvaprayuktaṃ nānātvaṃ svata 
ekatvaṃ tathā caitanyasya bahuṣupādhiṣu pratibiṃbitatvaprayuktaṃ nānātvaṃ 
svata ekatvamiti pratipādyate tacca biṃbapratibiṃbayorbhedapakṣena

p. 41a) 
saṃbhavati tatpakṣe hi biṃbacaitanyasyaikatvaṃ pratibiṃbānāṃ nānātvamiti 
paryavasānenaikasyaivopādhika nānātva paryavasānā sabhavā tasmāccaitanya 
pratibiṃbāṃgīkārapakṣe loke caitra prati ||

yattu nātramukhamiti darpaṇe mukhasaṃsargamātrasya bādho na 
mukhasyeti | tatra nedaṃ rajatamityatrāpi idamarthe 
rajatatādātmyamātrasya bādho na rajatasyetyāpateḥ | yadi cedamaṃśe 
rajatasya tādātmyenāḍyāsānnedaṃ rajatamiti tādātmyena rajatasyaiva 
bādho na ca tādātmya mātrasya tadā darpaṇe mukhasya 
saṃsargitayādhyāsānnātra mukhamiti saṃsargitayā mukhasyaiva bādho 
na saṃsargamātrasyeti tulyaṃ | yattu dharmiṇopyadhyāsakalpanaigauravamiti 
tadrajatābhāsakalpanā gaurava ca tprāmāṇika tvānna doṣaḥ svanetra 
golakādi pratibiṃbabhramasya lepi biṃbāparokṣya kalpanīyā yā bhāvāt | 
nayanaraśmīnānāmupādhipratihatānāṃ biṃbaprāpti kalpane hi dṛṣṭi 
viruddhaṃ vahvā padyete | kathaṃ hi jalasannikarṣe keṣu keṣu 
cinnayanaraśmiṣvapratihatamaṃtargachatsvanye jalasaṃbaṃdhenāpi 
pratihanyamānā nitāṃtaṃ mṛdavaḥ sakalanayanaraśmipratighātinaṃ

p. 41b) 
kiraṇasamūhavijityatanmadhyagataṃ pūryamaṃḍalaṃ praviśeyuḥ ||

biṃbasthale ca biṃbapratibiṃbayorabhedapakṣa eva vivaraṇādyabhimataḥ 
śreyāniti cet satyaṃ sūkṣmadṛṣṭyā evameva ata eva bhāmatī nibaṃdhanādiṣu 
jīvabrahmaṇorabhedepi laukika biṃbapratibiṃbayoriva kalpita bheda satvāddharma 
vyavastheti sārvatriko vyavahāraḥ | śrīvidyāraṇya guruprabhṛtibhistu 
maṃdādhikāriṇāṃ tatve budhyārohāya pratibiṃbotpati prakriyā upapāditā 
maṃdādhikāriṇāṃ hi yathā kartṛtva bhoktṛtvādi saṃsārāśrayaścidābhāso 
mithyābhūtaḥ sa cātmāna bhavati | ātmā tvasaṃgacaitanyarūpaḥ na 
saṃsārāśraya iti prakriyayā tatvaṃ buddhāṃ vā rohati | na tathātmano 
brahmapratibiṃbasya svataḥ siddhaṃ brahmatvamaṃtaḥkaraṇa tādātmyāt 
saṃsārāśrayatvamiti | prakriyayātva tvaṃ buddhā vā rohati | loke 
viruddhadharmā sāṃkaryasya dharmibhedasthala iva dharmyabhedasthale 
sphuṭatvābhāvādayaṃ ca teṣāṃmabhiprāyaḥ | kūṭastha dīpe yayā yayā 
bhavetyuṃsāmiti vārtikavacanodāharaṇena spaṣṭaḥ | tacca 
vacanamādāvevodāhṛtyavyākhyānamiti saṃkṣepaḥ | pratibiṃbasthale 
darpaṇasthatvādirūpasaṃsargamātracādhamuktamanūdya prativaṃdyā 
pratibiṃba svarūpa bādhaṃ sādhayati | yatvityādinā | āpateriti | tathā ca 
śuktirajatasyānirvacanīyatvaṃ siddhāṃtābhimataṃ na syāditi bhāvaḥ | atra 
yadyapi tādātmya mātrasya bādhyatvepi 
rajatasyānirvacanīyasyotpatiranivārvyādeśāṃtarastharajatādeḥ

p. 42a) 
saṃvidabhinnatvābhāvena purovartyabhinnatayā pratyakṣānupapatityuktatvā 
tathāpi śuktirajatasya bādhopyupapādayituṃ śakyata iti matvādi 
pratibiṃbābhedavādī śaṃkate | yadi ceti saṃsargituyeti | ādheya tayetyarthaḥ 
prāmāṇikatvāditi | bādhaka pramāṇasya śuktirajata iva pratibiṃbe 
saṃtvenādhyāsakalpanā gauravasya tanmūlakatvāviśeṣādityarthaḥ | 
abhedapakṣe svamukhagata nayanagolakādi pratibiṃbasyāparokṣāsaṃbhavācca 
tadadhyāsakalpanā gauravaṃ prāmāṇikamityāha | svanetreti pūrvokto 
yāyamanūdyanirākaroti | nayana raśmīnāmiti | kiraṇasamūhamiti | 
sūryakiraṇasamūhamityarthaḥ ||

kathaṃ ca caṃdrālokana iva tatpratibiṃbālokanepi 
amataśītalatadbiṃbasannikarṣāviśeṣe locanayoḥ śaityābhivyaktā 
āpyāyanaṃ na syāt | kathaṃ ca jalasaṃbaṃdhenāpi 
pratihanyamānā'śilādisaṃbaṃdhena na pratihanyeran | tatpratihanya 
parāvṛtau vā nayanagolakādibhirna saṃsṛjyeran tatsaṃsarge vā 
saṃsṛṣṭaṃ kiṃ na sākṣātkārayeyuḥ doṣeṇāpi hi 
viśeṣāṃśagrahaṇamātraṃ pratibadhyamānaṃ dṛśyate na tu 
sannikṛṣṭadharmisvarūpagrahaṇamapi | pratimukhādhyāsapakṣe tu na 
kiṃcid dṛṣṭaviruddhaṃ

p. 42b) 
kalpanīyaṃ tathā hyavyavahita sthūlodbhūtarūpasyaiva 
cākṣuṣādhyāsadarśanādbiṃbagatasthaulyodbhūtarūpayoḥ 
svāśrayasākṣātkārakāraṇa tvena kḷptayoḥ svāśraya 
pratibiṃbādhyāsepi kāraṇatvaṃ ||

nanvatra jalasya pratighātakatvaṃ na kalpyate | kiṃtu jalāṃtargata sikatādīnāmato 
na nitāṃtamṛdutvaṃ yathā sūryādikiraṇā tāṃ svatastṛṇādi dāhakatvā 
bhāvepi sūryakāṃtamaṇi pratihatānāṃ taddāhakatvaṃ tathā 
nayanakiraṇānāsvataḥ | sūryakiraṇapratighātakatvā bhāvepi 
pratibiṃbopādhipratihatānāṃ tadvijaye sāmarthyātiśaya kalpanopapadyate | 
tathā ca noktadoṣa ityasvarasādāha | kathaṃ ceti | kathaṃ cāpyāyanaṃ na syāditi 
saṃbaṃdhaḥ | amṛtamivaśītalaṃ yatasya caṃdrasya biṃbaṃ 
tatsannikarṣāviśeṣa ityarthaḥ | āpyāyanaṃ auṣṇyaśāṃtiḥ | yadā pumānadho 
mukhaḥ san jalāśayādau caṃdramaṃḍastapratibiṃbaṃ nairaṃtaryeṇa paśyati 
tadā locanayoḥ śaityābhivyaktyādikaṃ syāt | biṃbapratibiṃbayorabhedena 
pratibiṃbasannikarṣasyaiva biṃbasannikarṣatvādityarthaḥ | nanu locanayoḥ 
śetyābhivyaktiścaṃdrasannikarṣādikatā na bhavati | kiṃtu 
tayoścaṃdrakiraṇasaṃsargasaṃtati kṛtā tathā cādho sukhasya 
locanayostadabhāvāccaṃdrasannikarṣaddarśanasatvepi na śaityābhivyaktyādi 
prasaktirityasvarasādāha 

p. 43a) 
kathaṃ ca jaleti | kathaṃ ca na pratihanyeranniti saṃbaṃdhaḥ 
pratihanyerannevetyarthaḥ | tataḥ kiṃ tatrāha | tatpratihatyeti | nayana golakādibhiḥ 
kathaṃ na saṃsṛjyeranniti saṃbaṃdhaḥ | tatopi kiṃ tatrāha | tatsaṃsargeveti 
śilādidarśanakāle śilādinā pratihartāḥ nayanaraśmayaḥ 
svamukhagatanayanagolakādibhiḥ saṃsṛṣṭāścet | saṃsṛṣṭaṃ 
nayanagolakādikaṃ kathaṃ na sākṣātkārayeyuḥ sākṣātkārayeyurevetyarthaḥ | 
nanu doṣabalātsaṃsṛṣṭamapi na sākṣātkārayeyuḥ | ato noktadoṣa ityata āha | 
doṣeṇāpi hīti dṛśyate iti | śuktirajatādi bhramasthaleṣvapīti śeṣaḥ | tathā ca 
śilādi sannikarṣakāle mukhatvādi sāmānyarūpeṇa vā svamukha sākṣatkāra 
prasaṃga iti bhāvaḥ | vastu tastu ananyathā siddhaphalavanyat svachadravyasya 
tatsaṃsṛṣṭasya vā pratibiṃbodaya yogyasyaiva pratighātakatvamupeyate | ato 
noktadoṣa iti bodhyaṃ | evaṃ biṃbapratibiṃbabhedapakṣe 
dṛṣṭavirodhabāhulyamāpātato darśayitvā pratibiṃbādhyāsotpati 
pakṣamupapādayati pratimukhādhyāsapakṣe tviti | kāraṇatvaṃ 
pratibaṃdhakatvaṃ ca kalpanīyamiti saṃbaṃdhaḥ svāśrayeti | 
mahatvodbhūtarūpāśraya dravyagocaracākṣuṣatvāvachinnaṃ pratighaṭādi 
cākṣuṣe kḷpte yorityarthaḥ | dvitīyaḥ svapadamapi sthaulyodbhūtarūpaparaṃ | 
adhyāsepīti biṃbabhūtamukhādi cākṣuṣa iva svāśrayamukhāderyaḥ 
pratibiṃbarūpodhyāsaḥ tadutpatāvarpātyarthaḥ |

kuḍyādyāvaraṇadravyasyatvagiṃdriya nyāyena prāpya

p. 43b) 
kāritayāvagatanayanasannikarṣavighaṭanadvārāvyavahita vastu 
sākṣātkārapratibaṃdhakatvena kḷptasya vyavahita pratibiṃbādhyāsepi 
vinaiva dvārāṃtaraṃ pratibaṃdhakatvaṃ ca kalpanīyaṃ | tatra ko virodhaḥ 
kvacitkāraṇatvādinā kḷptasya phalavalādanyatrāpi kāraṇatvādi kalpane 
| etenopādhipratihatanayanaraśmīnāṃ biṃbaprāptyanupagame 
vyavahitasyodbhūtarūpādirahitasya ca cākṣuṣapratibiṃbatamaprasaṃma 
iti nirastaṃ | kiṃ ca tadabhyupagama evokta dūṣaṇaprasaṃgaḥ kathaṃ 
sākṣātsūryāvalokana iva vinā 
cakṣurvikṣepamavanatamolinānirīkṣyamāṇe salile tataḥ pratihatānāṃ 
nayanaraśmīnāṃ ūrddhamutyabiṃbasūryagrāhakatvavatiryaka 
cakṣurvikṣepaṃ vinā ṛjucakṣuṣādarpaṇe vilokyamāne tatpratihatānāṃ 
pārśvasthamukhagrāhakatva vacca 
vadanasācīkaraṇābhāvepyupādhipratihatānāṃ pṛṣṭhabhāga vyavahita 
grāhakatvaṃ tāvat durvāraṃ upādhipratihatanayanaraśmīnāṃ 
pratinivṛtiniyamaṃ vihāya yatra biṃbaṃ tatraiva gamanopagamāt ||

p. 44a) 
yaduktaṃ pratibiṃbādhyāsaṃ pratikuḍyādeḥ sākṣātpratibaṃdhakatvasīkāre 
anyatrāpi tathātvāpatyā sannikarṣamātravilopaprasaṃga iti tanna 
sannikarṣahetutva grāhaṃka pramāṇānurodhena sannikarṣavighaṭana dvāraiva 
tasya pratyakṣapratibaṃdhakatvābhyupagamādityāśayena sannikarṣasya hetutva 
grāhaka pramāṇaṃ sūcayati | tvagiṃdriyeti | tvagiṃdriyasya viṣayaṃ 
prāptasyaiva viṣayapratyakṣa kāritva darśanātadṛṣṭāṃtena nayanāderapi 
prāpyakāritvamavagatamityarthaḥ | vyavahiteti chedaḥ vyavahita pratibiṃbeti | 
kuḍyādi vyavahitasya mukhādeḥ pratibiṃbādhyāse sākṣātpratibaṃdhakatvaṃ 
kalpanīyaṃ | anyathā pratibiṃbotpati pakṣe biṃbasannikarṣasya 
hetutvānupagamena vyavahitasyāpi pratibiṃba prasaṃgasya 
prāgdarśitatatvādityarthaḥ | tatra kalpane ko virodha iti saṃbaṃdhaḥ tasmin 
kalpane ityarthaḥ | avyavahitatva sthūlatvodbhūtarūpāṇāṃ mukhādi 
pratibiṃbādhyāsopayogakalpana prayojanamāha | eteneti | ādipadaṃ 
sthūlyasaṃgrahārthaṃ | ukteti vyavahitādi biṃbaprasaṃga ityarthaḥ | prasaṃga 
prakārānabhijñaḥ pṛchati | kathamiti tamāha sākṣāditi | 
gaganasthasūryāvalokane cakṣurvikṣepaḥ kḷptaḥ taṃ vinetyarthaḥ | 
avanatamaulinā adhomukhena tiryagiti | svābhimukhe darpaṇe 
svapratibiṃbagrahaṇakāle svapārśva sthita puruṣa pratibiṃba grahaṇamapyasti 
pratibiṃbābhāvakāle svapārśvasthitapuruṣagrahaṇāya 
svacakṣuṣastiryagvikṣeposti ṛju cakṣuṣā svābhimukhapuruṣasyeva 
svapārśvāsthitapuruṣasya grahaṇā darśanā tathā ca svābhimukhe darpaṇe

p. 44b) 
svapārśva ca sthita puruṣapratibiṃbagrahaṇāya cakṣuṣastiryakhikṣepaṃ vinā 
darpaṇa pratihatānāṃ svapāśvaṃ sthita puruṣagrāhakātvavadityarthaḥ | vadaneti 
| vadanusācīkaraṇaṃ nāmacakṣuṣā svapṛṣṭhabhāgavyavahita 
padārthagrahaṇānukūlovadanavyāpāraḥ | pratinivṛtiniyamamiti | 
nayanagolakābhimukhaviṣayapratihatānāṃ punargolakadvārā śarīrāṃtaḥ 
praveśaniyamamityarthaḥ ||

tathā malinadarpaṇe śyāmatayāgauramukhapratibiṃbasthale 
vidyamānasyāpi biṃbagatagaurarūpasya 
cākṣuṣajñāne'nupayogitayāpītaśaṃkhabhramanyāyenāropyarūpa-
vaiśiṣṭye naiva biṃbamukhasya cākṣuṣatvaṃ nirvāhyamiti tathaiva 
nirūpasyāpi darpaṇopādhi śyāmatva vaiśiṣṭyena cākṣuṣa 
pratibiṃbabhramaviṣayatvamapi durvāraṃ svatonīrūpasyāpi 
nabhaso'dhyastanailyavaiśiṣṭyena cākṣuṣatva saṃpratipateḥ | tasmāt 
svarūpataḥ pratimukhādhyāsapakṣa eva śreyān ||

nanu pratinivṛtiniyamābhāvapakṣepi biṃbasannikarṣavighaṭaka 
vyavadhānābhāvopekṣāsti avanata mauli nayanaraśmīnāṃ 
sūryaśaptisthale ṛjucakṣuṣādarpaṇe vilokyamāne darpaṇa pratihatānāṃ 
pārśvasthapuruṣaprāptisthale ca sannikarṣavighaṭakābhāvāt | tatprāptiḥ 
saṃbhavati prakṛte ca śarīra

p. 45a) 
tadavayavānāṃ vyavadhāyakānāṃ satvāddarpaṇa pratihatānāṃ na 
pṛṣṭhabhāgavyavahitavastuprāptirityasvarasādāha | tatheti | upādhi pratihata 
nayanaraśmīnāṃ pratinivṛtinivṛtiniyamābhāvapakṣeṣvaṣṭabhāgavyavahitasya 
pratibiṃbāpativannīrūpavāmnāderapi | cākṣuṣa pratibiṃbāpatiriti 
dūṣaṇāṃtara sasuccayārthastathā śabdaḥ | nanu nīrupasyāpi 
vāgvāderdarpaṇadyupādhigatarūpopādānena 
cākṣuṣapratibiṃbabhramaviṣayatvaṃ durvāramityanupapannaṃ dravyasya 
cākṣuṣa pratibiṃbabhrame biṃbarātasya mahatvevadudbhūtarūpasyāpi 
kāraṇatvādityāśaṃkyadravyagocaracākṣuṣa pratibiṃbabhrame 
biṃbiṃvagatarūpasyānupayogānnevamityāha | maliṃneti | malina darpaṇe 
gauramukhasya pratibiṃbe sati pratibiṃbaṃ śyāmatayā gṛhatena gauratayā | tathā 
ca tatra gauramukhe āropyeṇaiva śyāmarūpeṇopahitasya gauramukhasya 
cākṣuṣatvaṃ nirvāhyamityarthaḥ | āropyarūpeṇaivā kvaciddravyasya 
cākṣuṣatve dṛṣṭāṃtamāha | pītaśaṃkheti | kavitā kiṃkamatopapādanāvasare 
śaṃkhasyāropyapītarūpaviśiṣṭatayaiva bhramasthale cākṣuṣatvaṃ 
nānyathetyuktamiti bhāvaḥ | vastu tastu dravyacākṣuṣe 
dravyagatamevodbhūtarūpaṃ kāraṇamiti na nīrūpadravyasya 
cākṣuṣapratibiṃbabhramaviṣayatvaṃ prasajyate malina darpaṇe 
gauramukhapratibiṃbasthale pītaśaṃkhādi bhramasthale ca śyāmaṃ mukhaṃ 
pītaḥ śaṃkha ityādi bhramaprācīna dharmijñāne adhyāsakāraṇabhūtai 
gauraśuklādirūpasya kāraṇatayā upayogābhāvāsiddheḥ dravyacākṣuṣe 
rūpaviṣayakaniyamābhāvasyakavitārkika graṃthavyākhyānāvasare

p. 45b) 
darśitatvena pītaśaṃkhabhramasaṃbhavācceti bodhyaṃ | 
āropyarūpaviśiṣṭatayaiva cākṣuṣatve udāharaṇāṃtaramāha | svata iti | 
saṃpratipaterityāpātataḥ gaganasya cākṣuṣa vṛti viṣayatvaṃ 
kavitārkikamātrasaṃmataṃ na tu pūrvācāryaiḥ pūrvācāryāṇāṃ mate tu 
gaganavyāpi saurālokādigocaracākṣuṣavṛtyā ālokādyavachinna 
caitanyābhivyaktikāle ālokānugata gaganāvachinnacaitanyasyāpyabhivyaktiṃ 
svīkṛtyābhivyakte gaganāvachinne sākṣiṇi nailyādhyāsābhyupagamena 
nailyādiviśiṣṭagaganasya sākṣimātrabhāsyatvāditi dhyeyaṃ | tasmāditi 
dṛṣṭavirodharūpabādhakābhāvāt syadhakatvāccaitibhāvaḥ | śreyāniti 
maṃdādhikāriṇaḥ pratīti vastu gatiḥ ||

na ca tatrāpi pūrvānubhavasaṃskāra daurghaṭyaṃ | 
puruṣasāmānyānubhavasaṃskāramātreṇa 
svapnepyavṛṣṭacarapuruṣādhyāsavanmukha sāmānyānubhava 
saṃskāramātreṇa darpaṇe mukhaviśeṣādhyāsopapateḥ | iyāṃstu 
bhedaḥ svapneṣu śubhāśubhahetu dṛṣṭānurodhena 
puruṣākṛtiviśeṣādhyāsaḥ | iha tu biṃbasannidhānānurodhena 
mukhākṛtiviśeṣādhyāsa iti | na ca pratibiṃbasya svarūpato mithyātve 
brahmapratibiṃbasya jīvasyāpi mithyātvāpatirdoṣaḥ

p. 46a) 
pratibiṃbajīvasya tathātvepyavachinna jīvasya satyatayā 
muktibhāktvopapateriti | yatu pratibiṃbaṃ darpaṇādiṣu 
mukhachāyāviśeṣarūpatayāsatyameveti | kasyacinmataṃ tanna chāyā hi 
nāma śarīrādistatadavayavairālokekisita yaddeśe vyāpini niruddhe 
tattaddeśe laghvātmakaṃ tama eva na ca mauktikamāṇikyādi pratibiṃbasya 
tamo viruddhasitalohitādirūpavatastamorūpachāyātvaṃ yuktai na vā 
tamorūpachāyārahitanayanādi pratibiṃbasya tathātvamupapannaṃ nanu 
tarhi pratibiṃbarūpachāyāyāstamau rūpatvāsaṃbhave 
dravyāṃtaratvamastvakḷptadravyānaṃtarbhāvena tamo vaṭ 
dravyāṃtarakalpanopapateriti cet | kiṃ tat dravyāṃtaraṃ 
pratīyamānarūpaparimāṇasaṃsthā na viśeṣa pratya"namukhatvādi 
vadradharmayuktaṃ tadrahitaṃ vā syāt | atena tena dravyāṃtareṇa 
rūpaviśeṣādi ghaṭite pratibiṃbopalaṃbha nirvāha iti vyartha 
tatkalpaṃnaṃ ||

upādhipratihatānāṃ biṃbaprāptyanupagame adhyasyamānamukha sajātīya 
gocarapūrvānubhavānubhavāsaṃbhavādadhyāsu

p. 46b) 
kāraṇasaṃskārānupapatirityuktamanūdyanirākaroti | na ca tatrāpīti | 
pratibiṃbādhyāsapakṣe svasaṃskāra daurghaṭyamapi na cetyarthaḥ | adṛṣṭa careti 
| kadāpya nanu bhūtetyarthaḥ | nanu mukhasāmānyānubhavajanyasaṃskārasya 
pratimukhyadhyāsahetutve caitra mukhadarpaṇayoḥ sannidhe sati yasya kasyāpi 
mukhasyādhyāsaprasaṃgaḥ | svapnavadeva na tu niyame 
nābhimukhamukhādhyāsa ityāśaṃkya vyavasthāmāha | iyāṃstu bheda iti | 
svapna pratibiṃbādhyāsayoriti śeṣaḥ | ādau trividha jīvavādināmiti viśeṣaṇena 
sūcitaṃ parihāramāviṣkaroti | pratibiṃba jīvasyaiti | muktibhāk taṃ 
brahmābhedaḥ pratibiṃbasya mithyātva dārḍhyāya tatsatyatvamataṃ dūṣayitu 
manubhāṣate | yatviti | nanu vṛkṣādichāyoyāḥ nailya darśanāt | pratibiṃbeṣu 
prāyeṇa nailyādarśanena chāyā vailakṣaṇya satvāt pratibiṃbasya 
chāyārūpatvamanupapannamiti śaṃkānirākaraṇārthaṃ viśeṣa padaṃ tathā 
ca biṃbabhinnopi mukhādyābhāsaḥ | śuktirajatādivat prātibhāsiko na bhavati | 
kiṃtu biṃbavat satyaḥ chāyā viśeṣarūpatvābhyupagamātasyetyarthaḥ | 
chāyāyānīlarūpavatvaniyamā tadviśeṣarūpatvaṃ pratibiṃbasya 
nvasaṃbhavatīti chāyā svarūpa kathana pūrvakaṃ dūṣayati tanneti śarīrādeḥ 
chāyānāmatama eva nānyaditi prasiddhamityarthaḥ | kiṃ yaddeśavyāpinyā loke 
śarīra tadavayavainiruddhe satīti saṃbaṃdhaḥ | na ceti mauktika sphuṭikādi 
pratibiṃbasya sitarūpavataḥ tadviruddhatamorūpachāyātvaṃ na yuktaṃ 

p. 47a) 
tathā māṇikya kanakādi pratibiṃbasya lohitapītarūpādi 
matastadviruddhachāyātvaṃ na yuktamiti vibhajya yojanīyaṃ nayanāde chāyaiva 
nāstiti tatpratibiṃbasya chāyārūpatvamanupapannamevetyarthaḥ | tamo vaditi 
yathā tamaso dravyasya kḷpta dravyānaṃtarbhāve siddhāṃte daśama 
dravyatvaṃ kalpitaṃ tadvadityarthaḥ ||

prathame kathamekasminnalyaparimāṇe darpaṇe yugapadasaṃkīrṇatayā 
pratīyamānānāṃ mahāparimāṇānāmaneka mukhapratibiṃbānāṃ 
satyatā nirvāhaḥ | kathaṃ ca niviḍā vayavānusyūte darpaṇe 
tathaivāvatiṣṭhamāne tadaṃtahinunāsikādyaneka nimnonnata pradeśavato 
dravyāṃtarasyotpatiḥ | kiṃ ca sitaraktapītādyaneka vaṇīdimataḥ 
pratibiṃbasyotpatau darpaṇamadhye sthitaṃ tānsannihitaṃ na tādṛśaṃ 
kāraṇamasti | yadyucyetopādhimadhyaviśrāṃti yogyaparimāṇā nāmeva | 
pratibiṃbānāṃ mehāparimāṇajñānaṃ tādṛśanimnonnatādi 
jñānaṃ ca bhrama eva yathā pūrvaṃ darpaṇa 
tadavayīvāvasthānāvirodhena tādṛk pratibiṃbotpādana samartha ca 
kiṃcit kāraṇaṃ parikalpyamiti tarhi

p. 47b) 
śuktirajatamapi satyamastu | tatrāpi śuktau yathāpūrvaṃ 
sthitāyāmevatatādātmyāpannarajatotpādanasamarthaṃ | 
kiṃcitkāraṇaṃ parikalpya tasya rajatasya 
doṣatvābhimatakāraṇasahakṛteṃdriya grāhyatvaniyama varṇanopapateḥ ||

prathame kathaṃ satyatā nirvāha iti saṃbaṃdhaḥ | yadyekamapi darpaṇaṃ 
viśālaṃ syātadāneka pratibiṃbānāmasaṃkīrṇatayā tatrāvasvānaṃ 
saṃbhavediti śaṃkāvāraṇāyāha | alpeti | alpaparimāṇānāmapi 
darpaṇānāmanekatve satyekaikasmin darpaṇe ekaikaṃ 
pratibiṃbamasaṃkīrṇatayā ca tiṣṭhe tadapi nāstītyāha ekasminniti | 
ekasminnalyaparimāṇepi darpaṇe krameṇāneka pratibiṃbānāma saṃkīrṇatā 
syā tadapi nāstītyāha | yugapaditi | pratibiṃbasya mithyātva tu nāyaṃ doṣo 
bhavati svapna daśāyāṃ svalpepi śarīrasyāṃtarākāśe rathagajādi 
padārthānāṃ taducita vaiśālyasya cādhyāsavadalpaparimāṇepi darpaṇe 
parasparamasaṃkīrṇatayā aneka pratibiṃbānāṃ taducita vaiśālyasya 
cādhyāsasaṃbhavāditibhāvaḥ | kathaṃ ca dravyāṃtarasyotpatiriti saṃbaṃdhaḥ 
satyasyeti śeṣaḥ | sāmagrya bhāvācca na tasyotpatiḥ | saṃbhavatītyāha | kiṃ ceti 
| darpaṇasya yo varṇaḥ sa eva pratibiṃbasyāpīti niyamasutve tadvarṇayuktaṃ 
kiṃcitkāraṇe darpaṇe saṃbhāvye tāpi natve tadasti darpaṇarūpavilakṣaṇa 
nānārūpavatāṃ pratibiṃbā

p. 48a) 
nāmanubhavādityāha | aneketi | sitapītaraktādyanekavarṇayuktānāṃ 
biṃbānāmevakāraṇatvamastu netyāha | darpaṇamadhye sthitamiti | teṣāṃ 
nimitatvepyupādānatvaṃ na saṃbhavati pratibiṃbotpati deśe 
teṣāmabhāvādityarthaḥ | tādṛśamiti | sitapītaraktādyanekavarṇayuktaṃ 
kāraṇaṃ pratibiṃbodayakāle niyamena nāstyanupalaṃbhādityarthaḥ | 
pratibiṃbaṃ hi darpaṇasyāṃtaḥ darpaṇasya pṛṣṭhabhāge 
darpaṇasannihitamanubhūyate na tu darpaṇagatarūpaparimāṇādivaddarpaṇasyo 
paribhāge tatastatkāraṇenāpi tatraiva bhavitavymiti matvā darpaṇamadhye sthitaṃ 
tatsannihitamityuktaṃ madhyaśabdoṃtararthakaḥ pratibiṃbasvarūpamātraṃ 
satyaṃ tatra pratīyamānadharmāstu kalpitā eveti tatsatyatvebhiniveśamānaḥ 
śaṃkate | yadyucyeteti | vastu gatyā upādhi madhye viśrāṃti yogyānyeva 
pratibiṃbānyutpadyaṃte teṣu mahāparimāṇādikaṃ bhrāṃtyābhāsata 
ityarthaḥ | kalpyamiti | nīvārāvayaveṣurbrāhmavayavā yathā mīmāṃsakaiḥ 
kalpyaṃ taṃ tadvaddarpaṇāvayavasaṃsṛṣṭāḥ pratibiṃbāvayavāḥ kalpyā 
ityarthaḥ | pratibaṃdīmāha tahīti pūrvokta dṛṣṭāṃtamanasi nidhāya 
śuktirajatasyāpi kāraṇaṃ kalpayati tatrāpīti | śuktirajatasthalepītyarthaḥ | nanu 
śuktirajataṃ satyamiti svīkāre tasya śuktau sadā satvācchukti pratyakṣakāle 
niyamena tadapi gṛhyeta na ca gṛhyate ato na tasya satyatvaṃ 
saṃbhavatītyāśaṃkāṃ pariharati | tasyeti ||

p. 48b) 
kiṃ śuktirajatamasatyaṃ pratibiṃbaḥ satya ityardhvajaratīya nyāyena na ca 
tathā sati rajatamiti dṛśyamānāyāḥ śukteragnau prakṣepe rajato 
citadravībhāvāpatiḥ | analakastūrikādi 
pratibiṃbasthaulyasaurabhādirāhityavacchukti rajatasya 
dravībhāvayogyatānṛrāhityopapateḥ | athocyeta nedaṃ rajataṃ mithyaiva 
rajatamabhāditi sarvasaṃpratipannabādhānna śuktirajataṃ satyamiti | tarhi 
darpaṇe mukhaṃ nāsti mithyaivātra darpaṇe mukhamannādityādi 
sarvasiddhabādhātpratibiṃbamapi na satyamiti yuktaṃ | tasmādasaṃgataḥ 
pratibiṃbasatyatvavādaḥ | nanu mithyātvavādopyayuktaḥ | śuktirajata iva 
kasyacidanvayavyatireka śālinaḥ kāraṇasyājñānasya tannivartakasya 
jñānasya cānirūpaṇāt | atra kecit ||

tataḥ kiṃ tatrāha | kimiti | ardhajaratīya nyāyeneti | jaratīdbraddhātasyā(?) ardhaṃ 
mukhamātraṃ kāmayate nādhaḥ kāyamitye tadyathopapati 
śranyamevamidamapītyarthaḥ | nanu prasiddharajatamagnau prakṣiptaṃ dravī 
bhavati śuktirajataṃ tu na tatheti | tasya mithyātvameveti matvā śaṃkate | na ca 
tatho satīti tasya satyatve satītyarthaḥ | pratibaṃdīṃ samarthayate | analeti ||

p. 49a) 
yadyapyanneṣṭāpatireva pratibiṃbasatyatvavādimate śuktirajatāderapi 
satyatvasaṃbhavā tathāpi pratibaṃdī vyājena śuktirajatādeḥ api mithyātva 
nirūpaṇe tātparyaṃ bodhyaṃ pratibaṃdyāḥ parihāraṃ śaṃkate 
pratibiṃbasatyatavādī aśvocyeteti | parihārasāmyamāha | tarhīti mithyaivātreti | 
biṃbapratibiṃbābhedapakṣe pratibiṃbamithyātvānubhavaḥ pratibiṃbatva 
viśiṣṭaveṣeṇa pratibiṃbagaucaro na svarūpeṇeti bodhyaṃ | nanu tarhi 
śuktirajatamithyātvānubhavopīdarmartha tādātmyāpannatayaiva rajatayo caraḥ na 
svarūpeṇeti vaktaṃ śakyatayārajatedamarthayostādātmyamātrakalpitaṃ tva 
kalpitamiti prasajyeteti cenna rajatasya śuktāvanutpatau tasya 
saṃvidabhinnatvābhāvena pratyakṣānupapatestasya 
tatrotpatiraparihāryātadutpatau cānvayavyatirekābhyāmanirvacanīyājñānameva 
kāraṇaṃ nānyaditi | prākpratipāditatvena tasya mithyātvopayateḥ | 
pūrvoktarītyā biṃbapratibiṃbā bhedasādhakapramāṇasatvavacchukti rajatatyatva 
sādhakā nanyathā siddhapramāṇo bhāvena śuktirajatamithyātvānubhavasya 
rajata svarūpagocaratvopapateśca tasya mithyātvamiti bhāvaḥ | tasmāditi 
biṃbabhinnasya pratibiṃbasya satyatve mānābhāvādityarthaḥ | nanviti | 
pratibiṃbādhyāsapakṣe hi tasyopādānamajñānaṃ vācyaṃ tacca na saṃbhavati 
| sarvātmanādarpaṇādirūpādhiṣṭhānagocarasākṣātkāreṇa 
darpaṇādyavachinna caitanyaniṣṭhājñānasyati vṛtatvātā

p. 49b) 
dṛśasākṣātkāre satye vānuvartamānasya pratibiṃbādhyāsasya 
tannivartyatvāyogāt | tannivartaka jñānāṃtarānupalaṃbhācca 
jñānaikanivartyatvaṃ vinā tasya mithyānupapateḥ tasmātanmithyātva 
vādopyasaṃgata ityākṣepābhiprāyaḥ yathā śuktirajate śuktyajñanasya 
tatkāraṇasyānvayavyatireka siddhasya pūrve nirūpaṇaṃ kṛtaṃ tathā 
pratibiṃbādhyāse darpaṇādyajñāne sati pratibiṃbādhyāsaḥ | tadabhāve 
tadabhāvaḥ | ityatvayavyatireka śālinastatkāraṇasyājñānasya 
kasyacidanirūpaṇātannivartaka jñānasya cānirūpaṇādityakṣarārthaḥ | 
pariharati | atra keciditi ||

yadyapi sarvātmanādhiṣṭhāna jñānānaṃtaramapi jāyamāne 
pratiṃbiṃbādhyāsenādhiṣṭhānāvaraṇamajñānamupādānaṃ 
nakhādhiṣṭhānaviśeṣyaṃśajñānaṃ nivartakaṃ | 
tathāpyadhiṣṭhānājñānasyāvaraṇaśaktyaṃśena nivṛtāvapi 
vikṣepaśaktyaṃśenānuvṛti saṃbhavātadevopādānaṃ | 
biṃbopādhisannidhinivṛti sacivaṃcādhiṣṭhānajñānaṃ sopādānasya 
tasya nivartakamiti | anye tu jñānasya vikṣepa śaktyaṃśaṃ 
vihāyāvaraṇaśaktyaṃśamātranivartakatvaṃ na svābhāvikaṃ 
brahmajñānena mūlājñānasya śuktyādi jñānenāvasthā jñānasya 
cāvara

p. 50a) 
raṇaśaktyaṃśamātra nivṛtau tasya vikṣepa śaktyā sarvadānuvṛti 
prasaṃgāt | na ca tadbiṃbopādhi saṃnidhirūpaṃ vikṣepaśaktyaṃśa 
nivṛti pratibaṃdhakaprayuktāṃ biṃbopādhi sannidhātātprāgeva biṃbe 
caitramukhe darpaṇasaṃsargādyabhāve darpaṇe caitramukhābhāve vā 
pratyakṣatovagamyamāne vikṣepaśaktyaṃśasyāpi niṃvṛtyavaśyaṃ 
bhāvena tatkālaṃ tayoḥ sannidhāne satyupādānābhāvena 
pratibiṃbabhramābhāvaprasaṃgāt ||

ākṣeyābhiprāyamanuvadati | yadyapīti | sarvātmāneti 
śuktirajatādhyāsātpūrvamidaṃ tvātmanā sākṣātkāra satvepi śuktitvādi 
viśeṣātmanā sākṣātkāro nāstīti 
tatrādhiṣṭhānaviśeṣāṃśāvaraṇamajñānamupādānaṃ labhyate prakṛte tu 
cakṣuḥ saṃnikṛṣṭe darpaṇe pratibiṃbādhyāsātpūrvamidaṃ tvātmaneva 
darpaṇatvādi viśeṣātmanāpi sākṣātkāra satvena sarvātmanādhiṣṭhāna 
sākṣātkārosti tathā ca tenādhiṣṭhāna viśeṣāvaraṇasyājñānasya 
nivṛtatvānna tadupādānaṃ saṃbhavatītye tadyuktamevetyarthaḥ | apiravadhāraṇe 
nivertakamiti | pratibiṃbādhyāsasyeti śeṣaḥ | kathaṃ tarhyupādānādi lābhaḥ 
tatrāha | tathāpīti | tadeveti | adhiṣṭhānā jñānamevetyarthaḥ | 
sarvātmanādhiṣṭhāna sākṣātkāreṇāpyajñānaika deśasyaiva nivṛtirna tu 
kārtsnyeneti

p. 50b) 
phalavalātkalpyata iti bhāvaḥ | nivartaka jñānaṃ ca nirūpayati biṃbeti | 
biṃbopādhyoḥ sannidhinivṛti sahakṛte darpaṇe mukhaṃ nāstīti jñānameva 
pratibiṃbādhyāsasya nivartakamityarthaḥ | darpaṇādyupādānabhūtaṃ 
mūlājñānamekamasti darpaṇādi 
jñānanivartyamavasmyārūpājñānamapyaparamasti tatra mūlā jñānasyaiva 
darpaṇādyupādānatvavat pratibiṃbādhyāsopādānatvamapīti 
parihārāṃtaramāha | anyetviti | nanu pūrvoktamatarītyāśuktirajatādiriva 
pratibiṃbādhyāsasyāpyavasthājñānapariṇāmatvasaṃbhave | kiṃ 
mūlājñānasya tatkalpanayeti netyāha | jñānasyetyādineti | 
jñānasyāvaraṇamātranivartakatvaṃ kiṃ svābhāvikaṃ kiṃ vā 
vikṣepaśaktyaṃśa nivṛti pratibaṃdhaka satva prayuktaṃ nādya ityatra hetumāha | 
brahmajñāneneti | tasyeti | dvidhasyāpyajñānasya nivartakābhāvena vikṣepa 
śakti sahakṛtasya videha kaivalyepyanuvṛti prasaṃgādityarthaḥ | dvitīyamanuvadati 
| na ceti | taditi | āvaraṇamātranivartakatvamityarthaḥ | 
vikṣepaśaktimadajñānāṃśa nivṛti pratibaṃdhaka prārabdha nāśe sati 
brahmajñānasaṃskāraviśiṣṭacaitanyamātrādevavikṣepāṃśa nivṛti 
saṃbhavānna pūrvoktadoṣa iti matvādoṣamāha | 
biṃbopādhisannidhānātprāgiti | 
biṃbopādhyorābhimukhyalakṣṇasannidhānātpūrvakṣaṇa evetyarthaḥ |

p. 51a) 
biṃbapratibiṃbābhedapakṣe pratibiṃbotpatyabhāvepi caitrasya mukhe 
biṃbabhūte biṃba tu pratibiṃbatvadarpaṇasthatvādere 
nirvacanīyasyotpatyupagamena tasya 
caitramukhāvachinnacaitanyaniṣṭhāvasthājñānamevakāraṇaṃ vācyaṃ tacca 
caitra mukhe darpaṇābhimukhyāt prāk viṣṇumitreṇa nirīkṣyamāṇe sati tadā 
pratibaṃdhakābhāvāccaitramukhagocareṇa viṣṇumi ||

ato mūlājñānameva pratibiṃbādhyāsopādānaṃ na 
cātrāpyuktadoṣatolyaṃ | parāgviṣayavṛtipariṇāmānāṃ 
svasvaviṣayāvachinnacaitanyapradeśe 
mūlājñānāvaraṇaśaktyaṃśābhibhāvakatvepi tadīya vikṣepa 
śaktyaṃśā nivartaka tvāt | anyathā tatpradeśa sthita vyāvahārika 
vikṣepāṇāmapi vilayāpateḥ | na ca pratibiṃbasya mūlākṣyāna kāryatve 
vyāvahārikatvāpatiḥ | avidyāti riktadoṣājanya tvasya vyāvahārikatve 
prayojakatvāt | prakṛte ca tadatiriktabiṃbopādhi 
sannidhānadoṣasadbhāvena prātibhāsikatvopapateḥ | na caivaṃ sati 
biṃbopādhisannidhinivṛti saha kṛtasyāpyadhiṣṭhāna jñānasya 
pratibiṃbādhyāsā'nivartakatva prasaṃgastanmūlājñāna 

p. 51b) 
nirvatakatvābhāvāditi vācyaṃ ||

trīya sākṣātkāreṇa vikṣepa śaktyā saha nivartate | utarakṣaṇa eva caitra 
mukhasya darpaṇābhimukhe sati viṣṇumitrasya darpaṇe caitrasya mukhamiti 
pratibiṃba bhramo bhavati | tatra caitramukhe darpaṇasthatvāderutpatirna 
syādupādānābhāvādityāhe | biṃba iti | darpaṇa saṃsargo 
darpaṇasthatvamādipadaṃ pratya"nmukhatvādisaṃgrahārthaṃ | tathā ca 
saṃsargādyabhāve pratyakṣatovagamyamāna iti saṃbaṃdhaḥ | 
caitramukhaidarpaṇasthatvādikaṃ nāstītyavagati prakāro bodhyaḥ | dapaṇe 
pratibiṃbādhyāsotpati pakṣe avagati prakāramāha darpaṇa iti | 
pratibiṃbādhyāsapakṣe saṃsargitayā pratimukhasyaivādhyāsopagamāddarpaṇe 
caitramukhaṃ nāstītyanena prakāreṇa darpaṇe caitramukhābhāve 
pratyakṣatovagamyamāna ityarthaḥ | evaṃ matabhedenādhiṣṭhāna bhede 
tatsākṣātkāra bhedayoḥ pradarśanārthameva caitramukhe darpaṇe ca pṛthak 
saptamī nirdveśaḥ kṛtaḥ satabhedajñāpanārthaśca vākāraḥ tatkālamiti | 
adhiṣṭhāna bhūtacaitramukhe darpaṇe ca vikṣepa śaktyāsahā jñānanivartaka 
sākṣātkārotpaterdvitīyakṣaṇa ityarthaḥ | tayoriti | caitramukhadarpaṇayoḥ 
sannidhāne satyadhiṣṭhāna sākṣātkāravato viṣṇumitrasya darpaṇe caitra 
mukhamiti yaḥ pratibiṃbabhumo bhavati tasyābhāvaprasaṃgādityatra hetumāha 
upādānābhāveneti | tatra hetumāha vikṣepa śaktyaṃśasyāpi

p. 52a) 
nivṛtyavaśyaṃbhāveneti | ata iti avasthājñānasya pratibiṃbādhyāse 
kāraṇatvāyogādityarthaḥ | nanvasmin pakṣepi biṃbopādhisannidhānāt 
pūrvakṣaṇotpannacaitramukhasākṣātkāreṇa 
caitramukhādyavachinnacaitanyāvarakamūlājñānasyāpi 
nivṛtetodupādānābhāva doṣastulyaḥ tena tadanivṛtau ca caitra 
mukhāyanavabhāsaprasaṃgaḥ | yatkiṃcidāvaraṇasya satvādityāśaṃkyāha | na 
cātrāpīti | brahmajñānasyaiva mūlājñānanivartakatvaṃ 
jaḍaviṣayakavṛtirūpāṇāmaṃtaḥkaraṇapariṇāmānāṃ tu 
svasvaviṣayacaitanyasthamūlājñānasya yoyamāvaraṇāṃśaḥ 
tadabhibhāvakatvamātraṃ 
yāvadviṣayasphuraṇamaṃgīkriyatenatvavasthājñānavikṣepāṃśaṃ 
nivartakatvavanmūlājñānavikṣepāṃśanivartakatvamapītyarthaḥ | anyatheti | 
viṣayacaitanyasthasya mūlājñānasya viṣayajñānena nivṛtau darpaṇādīnāṃ 
yāvahārikāṇāṃ vikṣepaśabditakāryāṇāṃ nāśaprasaṃgaḥ 
upādānanāśādityarthaḥ | prātibhāsikavikṣepāṇāmivetyapi śabdārthaḥ | nanu 
mūlājñānakāryasya darpaṇādervyāvahārikatva darśanāt | 
pratibiṃbādhyāsasyāpi tatkāryatve tadāpatirityāśaṃkyaniroti | na 
cetyādināmūlājñānakāryatvaṃ vyāvahārakatvaprayojakaṃ na bhavati 
anādyavidyādau tadabhāvepi vyāvaharikatva satvāt | kiṃ tvanyadeva 
tatprayojakamityāha | avidyātirikteti | anādyavidyādāvavidyājanyatvābhāvepi 
tadatiriktadoṣyajanātvasya satvātryavyāptiritibhāvaḥ | pratibiṃbādhyāsasya 
mūlājñānakāryasyāpi na vyāvahārikatvaṃ tatprayojakābhāvādityāha | 
prakṛte ceti | pratibiṃbādhyāsa

p. 52b) 
ityarthaḥ | na caivaṃ satīti pratibiṃbādhyāsasya mūlājñānakāryatve 
satītyarthaḥ | tanmūleti śuktiranatādi mūlāvidyānivartaka śuktyādi 
sākṣātkārasyaiva rajatādya dhyāsanivartakatva darśanāditi bhāvaḥ ||

virodhābhāvāt | brahmājñānānivartakatvepi tadupādānaka 
pratibiṃbādhyāsavirodhiviṣayakatayādhiṣṭhānayāthātmyajñānasya 
pratibaṃdhakaviraha sacivasya tannivartakatvopapateḥ | 
avasthājñānopādānatvapakṣepi tasya 
prācīnādhiṣṭhānajñānavivartilāvaraṇaśakti kasya 
samānaviṣayatvamaṃgena 
pratibaṃdhakābhāvakālīnādhiṣṭhānajñānena nivartayitumaśakyatayā 
pratibiṃbādhyāsamātrasyaiva tannivartyatvasyopeyatvāt | athavā 
svopādānājñānanivartaka brahmajñānanivartya evāya madhyāsostu 
vyāvahārikatvāpatista vidyātiriktadoṣajanyaṃ tvena pratyuktainatyāhuḥ | 
evaṃ svapnādhyāsasyāpyanavachinnacaitanyehaṃkāropahita 
caitanyevāvasthārūpājñānaśūnyedhyāsāt ||

virodhābhāvāditi | mūlājñānaṃ brahmaviṣayakaṃ 
pratibiṃbādhyāsādhiṣṭvāna bhūtadarpaṇādijñānaṃ tu darpaṇādyavachinna

p. 53a) 
caitanyaviṣayakamiti tayoḥ samānaviṣayakatvasya virodhaprayojakasyābhāvena 
virodhābhāvādadhiṣṭhānayāthātmyajñānasya 
brahmājñānānivartakatvepītyarthaḥ | tatpadaṃ brahmājñānaparaṃ 
virodhiviṣayakatayeti | darpaṇe mukhaṃ nāstītyādi 
rūpasyādhiṣṭhānayāthātmyajñānasya pratibiṃbādhyāsā 
bhāvaviṣayakatayetyarthaḥ | nanu 
pratibiṃbādhyāsasyāvasthājñānopādānakatvapakṣe 
biṃbopādhisannidhinivṛtisahakṛtādhiṣṭhāna jñānasya tadupādānā 
jñānanivartakatvaṃ labhyate | tathā ca jñānamajñānasyaiva 
nivartakamajñānakāryasya tu upādānājñānanivṛtyā nivṛtiriti 
paṃcapādikākāroktaṃ saṃgacchata ityāśaṃkyāha | avasthājñāneti | tasyeti | 
avasthājñānasyetyarthaḥ | prācīneti biṃbādhyāsāt 
prācīnenādhiṣṭhānajñānena darpaṇe mukhaṃ nāstītyādyākāreṇa nivartitā 
āvaraṇaśaktiryasyāvasthājñānasyata tathā tasyetyarthaḥ | 
ajñānaviṣayatvamajñānāvṛtatvamāvaraṇanāśe ca darpaṇādyavachinna 
caitanyasyāvasthājñānaviṣayatvābhāvādadhiṣṭhāna 
jñānasyāvasthājñānagamā na viṣayakatvaṃ virodhe prayojakaṃ 
bhagnamityarthaḥ | pratibaṃdhakapadaṃ biṃbaupādhyoḥ sannidhiparaṃ tasya 
nivartayitumaśakyatayeti saṃbaṃdhaḥ tannivatyeti | 
tatpadamadhiṣṭhānajñānaparaṃ avasthājñānopādānatvapakṣepi 
pratibiṃbādhyāsamātrasyaiva tannivartyatvasyopeyatvāditi saṃbaṃdhaḥ | tathā 
ca paṃcapādikāvirodhaḥ 
pratibiṃbādhyāsasthāvasthājñānopādānatvapakṣepi tulya iti bhāvaḥ 
tadaviruddhaprakāramāha | athaveti | svapadaṃ pratibiṃbādhyāsaparaṃ | nivartya 
eveti | biṃbopādhyoḥ sannidhivigamakāle pratibiṃbādhyāsasya sūkṣmāvasthā

p. 53b) 
lakṣaṇanāśe satyapi vyāvahārikatvāpatiriti netyāha | vyāvahārikatvāpatistviti 
tu śabdovadhāraṇaipratyuktaiveti saṃbaṃdhaḥ | biṃbopādhisaṃnnidhiḥ doṣaḥ | 
ukta nyāyamanyatrāpyati diśati | evamiti | evaṃ svapnādhyāsasyāpi 
mūlājñānakāryatayā avidyātiriktanidrādi doṣajanya tayaiva 
prātibhāsikatvamiti saṃbaṃdhaḥ | natvavasthā jñānakāryatayā prātibhāsika 
tamityeva kārārthaḥ | avasthā jñānasya svapno pādānatvābhāvai hetumāha | 
avasthārūpājñānaśūnye dhyāsāditi | matabhedena svapnādhyāsādhiṣṭhāna 
bhedamāhapi bādharūpānivṛtistathā nāsti sā tu brahmajñānādhīnaiva tasyaiva 
tadupādānamūlājñānanivartakatvāditi bhāvaḥ | nanu brahmajñāna 
bādhyasya ghaṭāderiva tadbādhyasyā anavachinneti ahaṃkārānavachinna 
brahmacaitanyasya mūlājñānamātrāśrayatvādavasthā 
jñānaśūnyatvamahaṃkāropahitasya sākṣi caitanyasya 
sukhādyadhiṣṭhānasyāvaraṇānaṃgīkārāda'vasthā'jñānaśūnyatvamiti 
bhāvaḥ ||

suṣuptyākhyaṃ tamo'jñānaṃ yadbījaṃ 
svapnabodhayorityācāryāṇāṃ svapnajāgratprapaṃcayorekā 
jñānakāryatvokteśca mūlājñānakāryatayā svopādāna nivartaka 
brahmajñānaika bādhyasyāvidyātirikta nidrādi doṣajanya tayaiva 
prātibhāsikatvamiti kecit | anyeta bādhyaṃte caite rathādayaḥ 
svapnadṛṣṭāḥ prabodha iti bhāṣyokteravi cātmaka baṃdha

p. 54a)
pratyanīkatvājjāgradbodhavaditi vivaraṇa darśanādutthitasya 
svapnamithyātvānubhavācca jāgradbodhaḥ svapnādhyāsa nivartaka iti | 
brahmajñānetarajñānabādhyate yaiva tasya prātibhāsikatvaṃ | na 
cādhiṣṭhānayāthātmyāgocaraṃ svopādānājñānānivartakaṃ | 
jñānaṃ kathamadhyāsanivartakaṃ syāditi vācyaṃ rajusarṣādhyāsasya 
svopādānā ajñānanivartakādhiṣṭhānayāthātmyajñāneneva tatraiva 
svānaṃtarotpanna daṃḍabhrameṇāpi nivṛti darśanādityāhuḥ ||

atrājñānakāryasya svapnādhyāsasyāvasthā jñānaśūnyacaitanye 
adhyāsoktyārthānmūlājñānakāryatvamuktaṃ | tatra hetvaṃtaramāha | 
saṣuptyākhyamiti | suṣupterajñānāvasthārūpatva 
vivakṣayāsuṣuptyākhyatvamajñānasyoktaṃ bījamupādānaṃ bodho jāgrat 
prapaṃcaḥ | tasya śuktirajatādi vyatiriktasya mūlājñānakāryatvaṃ 
saṃpratipannamitibhāvaḥ | ācāryāṇāmukteśceti saṃbaṃdhaḥ 
svapadasvapnādhyāsaparaṃbrahmajñānaiketi | prabodhakāle svapnaprapaṃcasya 
sūkṣmāvasthāpati rūpanāśe satyapi bādharūpānivṛtirbrahmajñānaika 
sādhyeti bodhyaṃ | avidyātiriktadoṣajanyatvaṃ prātibhāsikatvaprayojakamiti 
matena svapnādhyāsasya nidrādidoṣajanyasya prātibhāsikatvamupapāditaṃ 
vyavahārakāle bādhyamānatvaṃ prātibhāsikatva prayojakamiti matena tasya 

p. 54b) 
tadupapādayati | anye tviti | bhāṣyagataṃ prabodha padaṃ saptamyaṃtaṃ 
baṃdhasyāvidyākāryatvādavidyātmakatvaṃ pratyanīkatvaṃ nivartakatvaṃ 
paṃcamyanaṃtaraṃ brahmajñānasyeti śeṣaḥ yathā jāgratkālīno 
ghaṭādibodhaḥ svapnabaṃdhanivartakastadvadityarthaḥ | utthitasyeti | mithyaiva 
mayā svapne mahājanasamāgamo dṛṣṭaḥ nahyasti mahājanasamāgama iti tasya 
mithyātvānubhavādityarthaḥ | yadi svapnaprapaṃcasya brahmajñānabādhyatva 
prayuktaṃ mithyātvaṃ tadā svapnādutthitasya tat mithyātvānubhavo na syāt | 
brahmajñānāt pūrvaṃ tadbādhye ghaṭādau mithyātvānubhavādarśanāt | ato 
brahmajñānāditareṇa jāgrat prabodhenaiva bādhaḥ svapnaprapaṃcasya vaktavya 
iti śuktirajatādivat vyavahāra kālīna bādhavaśādeva tasya prātibhāsikatvaṃ 
vyavahārakālaśca brahmatatvajñānāt | pūrvakāla iti bhāvaḥ | jñānamiti 
brahmajñānetara jñānamityarthaḥ | tasya svapnādhyāsanivartakatvābhāve 
hetuṃ sūcayati | sveti | svasya svapnādhyāsasya upādānaṃ mūlājñānaṃ 
tadanivartakamityarthaḥ | tadanivartakatve hetuṃ sūcayati | adhiṣṭhāneti | 
svapnādhiṣṭhānasya pūrvoktasya yadyāthātmyamanavachinna brahmacaitanyādi 
tadaviṣakamityarthaḥ | 
adhiṣṭhānayāthātmyajñānasyaivājñānanivṛtidvārādhyāsa 
nivartakatvaniyamāditi bhāvaḥ | uktaniyamāsidhyā dūṣayati | raju sarpeti | 
svapadaṃ sarpādhyāsaparaṃ jñāneneveti nāyaṃ sarpaḥ rajureṣeti 
jñānenevetyarthaḥ | tatraiveti sarpādhyāsādhiṣṭvāna rajāvevetyarthaḥ

p. 55a) 
sveti sarpabhramānaṃtarotpannena nāyaṃ sarpaḥ daṃḍoyamiti bhrameṇetyarthaḥ | 
nivṛtidarśanāditi bādhadarśanādityarthaḥ ||

apare tu jāgradbhogapradakarmoparame jāgratprapaṃca draṣṭāraṃ 
pratibiṃbarūpaṃ vyāvahārikaṃ jīvaṃta dṛṣṭaṃ 
jāgratprapaṃcamapyāvṛtyajāyamāno nidrārūpo 
mūlājjñānasyāvasthā bhedaḥ svāpnaprapaṃcādhyāsasyopādānaṃ 
na mūlājñānaṃ na ca nidrāyā avasthājñānarūpatve mānābhāvaḥ 
mūlājñānānenāvṛtasya jāgratprapaṃcadraṣṭarvyāvahārika jīvasya 
manuṣyohaṃ brāhmaṇohaṃ devadataputrohamityādināṃ 
svātmānamasaṃdigdhāviparyyastamabhimanyamānasya tadīya 
ciraparicayena taṃ prati sarvadānāvṛtaikarūpasya svapitāmahātyayādi 
jāgratprapaṃcavṛtāṃtasya ca svapnakāle kenacidāvaraṇābhāve jāgrat 
daśāyāmiva svapnepi vyāghrohaṃ śūdrohaṃ 
prajñadattaputrohamityādi bhramasya svapitāmaha jīvaddaśādibhramasya 
cābhāvaprasaṃgena nidrāyā eva tatkālotpanna vyāvahārika 
jagajjivāvarakājñānāvasthābhedarūpatva siddheḥ | na caivaṃ 
jīvasyāpyāvṛtatvāt svapnaprapaṃca dṛṣṭṛtvābhāva prasaṃgaḥ ||

p. 55b) 
adhiṣṭhāna yāthātmyajñānasyaivādhyāsanivartakatva niyamepi 
prakṛtenānupapatiriti matvā tadanuguṇaṃ matāṃtaramāha | apare tviti | asmin 
mate vyāvahārika jīvaḥ svapnaprapaṃca draṣṭaḥ prātibhāsika 
jīvasyādhiṣṭhānaṃ svapnaprapaṃcasya ca jāgratpapaṃca evādhiṣṭhānaṃ 
natva navachinnacaitanyādikaṃ dvividhādhiṣṭhānāvaraṇadvārā ca 
nidrārūpamavasthājñānaṃ dṛṣṭvadṛśyātmaka dvividha 
svapnaprapaṃcopādonaṃ na tu mūlājñānaṃ tasyā 
brahmacaitanyamātrāvarakatvena vyāvahārika jīvādyāvarakatvābhāvāt | 
tataśca vyāvahārika jīva jagadgocarasya prabodhasyādhiṣṭhāna 
yāthātmyajñānarūpatvā te naiva svapnādhyāsabādhaḥ saṃbhavatīti 
tātparyārthaḥ karmo parame sati jāyamāna iti saṃbaṃdhaḥ āvṛtyetyanena 
upādānamityanena ca nidrāyā 
āvaraṇavikṣepaśaktimatvarūpamajñānalakṣaṇamuktamevamajñānatve 
tasyāsiddhe satyutpatimatvāt | tadavasthārūpatvaṃ sidhyati | asminmate 
sarveṣāmevāvasthājñānānāmādimatvasya prathamaparichede uktatvāditi 
bhāvaḥ | saṃgrahaṃṇoktaṃ marthamāśaṃkāpūrvakaṃ prapaṃcayati | na ca 
nidrāyā ityādinā | mūlājñāne nānāvṛtasya vyāvahārika jīvasya 
jāgratprapaṃcavṛtāṃtasya ca svapnakāle kenacidāvaraṇābhāve 
yajñadataputroṃhamityādi bhramasya svapitāmaha jīvadaśānubhavasya 
cābhāve prasaṃgena nidrāyā evabhedarūupatvasiddheriti saṃbaṃdhaḥ | 
jāgratkāle brāhmaṇatvādirūpasatve saṃśaviparyayorabhāvamāha | 
asaṃdigdheti | asaṃdigdhāviparyastaṃ yathā bhavati tathā abhimanyamānasyeti 
saṃdehaviparyāsa-

p. 56a) 
bhinnatvamabhimānakriyāviśeṣaṇaṃ 
svapitāmahātyayāderjāgratprapaṃcavṛtāṃtasya taṃ devadattaputraṃ 
pratisarvadānāvṛtatvenaikarūpatayāvasthāne hetumāha | tadīyeti devadataputro hi 
svapitāmahādimaraṇaṃ prathamamanubhūya paścāt pratimāsaṃvatsaraṃ ca 
śrāddhatarpaṇādikaṃ karoti | tataśca 
tanmaraṇādigocarānubhavasmaraṇābhyāsaḥ ciraparicayastena 
svapitāmahānyapādau saṃśayādinivṛtibhātkalakṣaṇamanāvṛtatvaṃ sadā 
ekarūpeṇa vartata ityarthaḥ | jāgaraṇe yathā devadattaputrasya vyāghrādi 
bhramābhāvaḥ svapitāmaha jīvadaśānubhavā bhāvaśca tathā 
svapnepyabhāvaprasaṃgenetyarthaḥ | tatkāleti | nirākāle utpanno yo vyāvahārika 
jagajjīvayorāvarako jñānāvasthābhedaḥ tadrūpatvaṃ nidrāyā eva sidhyati 
nānyasyāvaraṇavikṣepaśaktimatvena tasyā 
upasthitatvādanyasyānupasthitatvādityarthaḥ na caivamiti | nidrāyā vyāvahārika | 
jīvādyāvarakājñānāvasthāviśeṣarūpatvasiddhau satyāmityarthaḥ ||

svāpnaprapaṃcena sahadraṣṭrarjīvasyāpi prātibhāsikādhyāsāt | evaṃ ca 
punarjāgradbhogapradakarmodbhūte bodhe vyāvahārika 
jīvasvarūpajñānātsvopādānanidrārūpājñānanivartakādeva 
svāpnaprapaṃcabādhaḥ | na caivaṃ tat draṣṭaḥ prātibhāsika jīvasyāpi 
tato bādhe svapne kariṇamanvabhūvamityanusaṃdhānaṃ na syāditi 
vācyaṃ vyāvahārika

p. 56b) 
jīve prātibhāsika jīvasyādhyastatayā tadanubhavādvyāvahārika 
jīvasyānusaṃdhānopagamepyati prasaṃgāditi | 
nanvanavachinnacaitanye'haṃkārāvachinnacaitanyevāsvāpna-
prapaṃcādhyāsa iti prāguktaṃ pakṣadvayamapyayuktaṃ | ādye 
svāpnagajāderahaṃkāropahitasākṣiṇo vichinna deśatvena 
sakhādivadaṃtaḥkaraṇavṛtisaṃsargamanapekṣyatena prakāśanasya 
cakṣurādināmuparatatayāvṛtyudayāsaṃbhavena 
tatsaṃsargamapekṣyataina prakāśanasya cāyogāt | dvitīye idaṃ rajatamiti 
vadahaṃ gaja iti vā ahaṃ sukhīti vadahaṃ gajavāniti vādhyāsaprasaṃgāt 
||

prātibhāsikāṃtaḥkaraṇe citpratibiṃbarūpasya 
jīvāṃtarasyābhyupagamānnaitaccocāvakāśa ityāśayenāha | 
svāpnaprapaṃcena saheti | evaṃ ceti vyāvahārika jīvajagatoreva 
svāpnajīvajagadadhiṣṭhānatve siddhe satītyarthaḥ | karmādbhūte bodha iti | 
karmajanye jāgaraṇa ityarthaḥ | jīvasvarūpajñānāditi manuṣyohaṃ 
brāhmaṇohaṃ devadataputrohamityādirūpādityarthaḥ | upalakṣaṇacaitat 
svapitāmahātyayādi jñānāccetyapi draṣṭavyaṃ svapadaṃ 
svapnaprapaṃcaparaṃ na caimiti evaṃ śabdārthamevāha | tadṛṣṭariti | tasya 
svaprapaṃcasya draṣṭraḥ vyāghrohaṃ śūdrohamityādirūpeṇa svātmānaṃ 
manyamānasyetyarthaḥ |

p. 57a) 
tata iti vyāvahārika jīvasvarūpajñānāvityarthaḥ | na syāditi anyānubhūterthe 
anyasya smaraṇāyogāditibhāveḥ | adhyastayeti | tathā ca vyāvahārika 
prātibhāsika jīvayoradhiṣṭhānāropyayoḥ | tādātmya sa tvāt prātibhāsika 
jīvakartṛkānubhavādvyāvahārika jīvasya svapnapadārthānusaṃdhānaṃ 
saṃbhavatītyarthaḥ | ati prasaṃgeti | yajñadatānubhūtārthe 
viṣṇumitrasyāpyanusaṃdhānaprasaṃgarūpāti prasaṃgābhāvādityarthaḥ | 
tayostādātmyābhāvāditi bhāvaḥ | nanu jīvatraividhyapakṣe draṣṭṛ dṛśyatmaka 
svapnādhyāsādhiṣṭhānatvenopagatasya vyāvahārika jīvādermithyātvena 
jaḍatayā svapnaprapaṃcāvabhāsakatvaṃ na saṃbhavati | na ca caitanyameva 
tadavabhāsakamiti vācyaṃ tathā sati tasyaivādhiṣṭhānatayā 
tatsatāspūrtirūpatvasaṃbhave jaḍasyādhiṣṭhānatvābhyupagamāyogāt | tarhi 
tadevādhiṣṭhānamastviti cenna tatrāpyanupapatisatvādityāha | nanvityādinā | 
anavachinnacaitanyasvādhiṣṭānatvapakṣe svāpnagajāderdehāt | bāhya 
dehasthatvaṃ vaktavyaṃ tathā ca tasya kiṃ sākṣi bhāsyatva maiṃdriyakatvaṃ 
vā nādya ityāha | ahaṃkāreti | sākṣiṇa iti paṃcamī vichedoktyā sākṣiṇaḥ 
svapnagajadināsahasvataḥ saṃsargābhāvo darśitaḥ | 
aṃtaḥkaraṇavṛtisaṃsargamanapekṣyasvāpnagajādestena prakāśasya 
tatsaṃsargamapekṣyatena prakāśasya cāyogāditi saṃbaṃdhaḥ teneti padadvayaṃ 
sākṣi paraṃ yathā sukhādeḥ sukhādi gocarāṃtaḥkaraṇavṛti 
saṃsargamanapekṣyatena prakāśaḥ tathā tena svāpnagajādeḥ 
prakāśāyogādityarthaḥ | dvitīyaṃ nirasyati | cakṣurādīnāmiti | dvitīya iti 
ahamanubhavagocarāhaṃkāropahitacaitanyasya svapnādhyāsādhiṣṭhānatva

p. 57b) 
pakṣa ityarthaḥ | kiṃ gajādestādātmyena tatrādhyāsaḥ kiṃ vā adhārodheya 
bhāvasaṃsargeṇa ādyaṃ dūvayati idaṃ rajatamiti vaditi dvitīyaṃ nirākaroti | 
ahaṃsukhīti | vaditi | dvitīye ahaṃgaja ityahaṃ gajavāniti bādhyāsa prasaṃgāditi 
yojanā ||

atra kecidādyapakṣaṃ samarthayaṃte | ahaṃkārānavachinnaṃ caitanyaṃ 
na dehādbahiḥ svāpnaprapaṃcasyādhiṣṭhānamupeyate kiṃtu tadaṃtareva 
| ata eva dṛśyamāna parimāṇocita 
deśasaṃpatyabhāvānsvāpnagajādīnāṃ māyāmayatvamucyate | evaṃ 
cāṃtaḥkaraṇasya dehādbahirasvātetryā jāgaraṇe 
bāhyaśuktīdamaṃśādi gocaravṛtyutpādāya 
cakṣurādyapekṣāyāmapiṃdahāṃtaraṃ taṣkaraṇasya svataṃtrasya 
svayamevavṛtisaṃbhavāddehāṃtaraṃ 
taṣkaraṇavṛtyabhivyaktasyānavachinnacaitanyasyādhiṣṭhānatvena 
kācidanupayatiḥ | ata eva yathā jāgaraṇaṃ saṃprayogajanyavṛtyabhivyakta 
śuktīdamaṃśāvachinnacaitanyasthitā vidyārūpyākāreṇa vivartate 
tathā svapnepi dehasyāṃtaraṃtaḥkaraṇavṛto 
nidrādidoṣopetāyāmabhivyakta caitanyasthā'vidyā'dṛṣṭodbodhita 
nānāviṣayasaṃskāra sahitā prapaṃcākāreṇavivartatāmiti 
vivaraṇoyanyāse

p. 58a) 
bhāratītīrthavacanamiti | anye tvanavachinnacaitanyaṃ na vṛtyabhivyaktaṃ 
satsvāpnaprapaṃcasyādhiṣṭhānaṃ | 
aśabdamūlakānavachinnacaitanyagocaravṛtyudayāsa bhavāt | mūla

ṭīkā | ahaṃkārānavāchinneti | avidyāyāṃ 
biṃbabhūtamīśvaracaitanyamihānachinnacaitanyaṃ 
vivakṣitamīśvaracaitanyasyaiva sarvādhiṣṭhānatvānnāvidyāpratibiṃbarūpaṃ 
jīvacaitanyaṃ tasyānupādānatvāditi bodhya 
vyāṃtaracaitanyasyaivādhiṣṭhānatve niyāmakamāha | vyata eveti | āṃtaraṃ 
caitanyasyādhiṣṭhānatvopagamādevetyarthaḥ | svapnakāle 
dṛśyamānaparimāṇavatāṃ gajādīnāṃ śarīrasyāṃtarucita deśa 
saṃpatyabhāvāt | prātibhāsikatvamucyate sūtrakārādibhiḥ 
śarīrādbāhyacaitanyasyādhiṣṭhānatve tu jāgradgajādīnāmiva 
svāpnagajādīnāmapi yogyadeśalābhādvyāvahārikatvameva syāt | tathā ca 
sūtrādi virodha ityarthaḥ | evaṃ ceti | āṃtarasyaiva caitanyasya 
svapnādhyāsādhiṣṭhānate pramāṇasiddhe satītyarthaḥ | nanu 
śarīrāṃtagaṃtasyāpi brahmacaitanyasyāvatatvāt | tatrādhyastānāṃ 
svāpnagajādīnāmanavabhāsaprasaṃgaḥ | na cāṃtaḥkaraṇavṛtyāvaraṇanāśe 
sati teṣāmavabhāsaḥ saṃbhavatīti vācyai svapne cakṣurādīnāmuparatatvena 
vṛtyasaṃbhavānna ca svayamaivāṃtaḥkaraṇavṛtistadā saṃbhavatīti vācyaṃ | 
jāgaraṇepi tathā prasaṃgena tadāpi cakṣurādyapekṣābhāvaprasaṃgādityata 
āha | aṃtaḥkaraṇasyeti svayameveti | cakṣurādike manapekṣyevetyarthaḥ | na 
kāciditi abhivyaktacaitanyasyevāṃtarasyaivādhiṣṭhānatvopagamena 
svapnaprapaṃcasyāvabhāsānupapatirvā prātibhāsikatvānupapatirvā 
nāstītyarthaḥ | aṃtaḥkaraṇavṛtyabhivyaktacaitanya

p. 58b) 
syādhiṣṭhānate saṃmatimāha | ata eveti | aṃtaḥkaraṇavṛtyabhivyaktai caitanyai 
sadāsulabhe sadāsvapnādhyāsa prasaṃga ityata āha | nidrādīti | 
pītodrekādirādipadārthaḥ | doṣopaplutāyāṃ vṛtāvabhivyaktaṃ yaccaitanyaṃ 
tatra vidyamānāvidyetyarthaḥ | svapnaprapaṃcavaivicitryaprayojakamāha | 
nānāviṣayeti | jāgaraṇe nānāvidhaviṣayānubhavajanitāḥ saṃskārāḥ 
aṃtaḥkaraṇe tiṣṭhaṃti tairadṛṣṭodbodhitaiḥ sahitā 
vidyāvicitraprapaṃcākāreṇa pariṇamata ityarthaḥ | idānīmavidyāyāṃ 
pratibiṃbabhūtamanavachinna jīvacaitanyamevādhiṣṭhānamiti matāṃtaramāha | 
anye tviti | pūrvamate anupapatimāha | anavachinnacaitanyamiti | 
biṃbabhūtamitiśeṣaḥ aśabdamūlaketi | śuddhabrahmaṇa iva īśvaracaitasyāpi 
śāstraikarāmyatvāditibhāvaḥ ||

ahaṃkārādyavachinnacaitanya evāhamākāravṛtyudaya darśanā tasmāt 
svato parokṣamahaṃkārādyanavachinnaṃ caitanyaṃ tadadhiṣṭhānaṃ | ata 
eva saṃkṣepa śārīrake | 
aparokṣarūpaviṣayabhramadhīraparokṣamāspadamapekṣya bhavet | manasā 
svato nayanato yadi vā svapnabhramādiṣu tathā prathiteḥ | iti 
ślokenāparokṣādhyāsāpekṣitamadhiṣṭhānāparokṣyaṃ 
kvacinmānasavṛtyā kvacidbahiriṃdriyavṛtyetyabhidhāya svato parokṣāviti | 
ratravibhramestathāpi rūpākṛtiratra jāyate | mano nimitraṃ svapane 
muhurmuhurvināpi cakṣurviṣayaṃ svamāspadam | 
manovagamyepyaparokṣatābalāttathāmvaṭe 

p. 59a) 
rūpamupolikhanbhramaḥ sitādibhedairvahudhā samīkṣyate tathākṣigamye 
ijatādi vibhrama ityādyanaṃtaraślokena svapnāpyāse 
svatodhiṣṭhānāparokṣyamudāhṛte na 
cāhakārānavachinnacaitanyamātramāvṛtamiti vṛtimatareṇa na 
tadebhivyaktiriti vācyaṃ 
brahmacaitanyamevāvṛtamavidyāpratibiṃbajīvacaitanyamahaṃkārā-
navachinnamapyanāvṛtamityabhyupagamāt ||

nanva'navachinnepyavidyā pratibiṃbarūpajīvacaitanye 
śabdanirapekṣāhamākāravṛtyudayadarśanāt | brahmacaitanyepi tathā kiṃ na 
syāditi netyāha | ahaṃkārādyavachinnacaitanya iti | iyaṃ viṣaya saptamī 
ādipadaṃ śarīrādi saṃgrahārthaṃ na tvahaṃkārādyanavachinna jīvacaitanya 
ityeva kārārthaḥ | jīvacaitanyasyāpi vyāpakatvaṃ tvaṃ padārthaśodhaka śruti 
tadanukūlanyāyagamya meveti dṛṣṭotā siddhiriti bhāvaḥ | tasmāditi 
biṃbabhūtānavachinnabrahmacaitanyasyābhiṣṭhānatvāsaṃbhavādityarthaḥ | 
svata iti vṛtimaṃtareṇaivābhivyaktamityarthaḥ | caitanyamiti | pūrvamata iva 
āṃtaramevetiśeṣaḥ | ata eveti | svatoparokṣacaitanyasyaiva 
svapnādhyāsādhiṣṭhānatvena svīkārādevetyarthaḥ | aparokṣarūpāviṣayasya 
śuktirajatāderyābhramarūpādhīḥ sā aparokṣādhiṣṭhānamapekṣya bhavati | 
yadvā aparokṣarūpasya viṣayasya śuktirajatādiryā bhramarūpādhīḥ setyarthaḥ | 
taccādhiṣṭhānāparokṣyaṃ kena bhavatītyata āha | manasetyādinā manasā svato 

p. 59b) 
vā yadi vā nayanata iti yojanā | tatra pramāṇamāha | svapnabhramādiṣu tathā 
prathiteriti | anvayādinā tathā pratīterityarthaḥ | tathāhi śuktīdamaṃśasya 
nayanasaṃnikarṣe sati tasya rajatādhyāsāpekṣitamāparokṣyaṃ bhavati 
nānyathetyanvayavyatirekābhyāṃ kvacidadhiṣṭhānāparokṣyaṃ nayanata iti 
prathiteḥ | tathā gagananailyāṣvadhyāsāpekṣitaṃ 
gaganāvachinnacaitanyarūpādhiṣṭhānāparokṣyaṃ manasā saṃbhavatīti 
gamyate | matrasetyanena gaganāvachinnacaitanyavyaṃtikādi gocaracākṣuṣa 
vṛtirvivakṣitānīrūpagaganagocaracākṣuṣa 
vṛterasaṃbhavāccakṣurunmīlanānaṃtarameva nīlaṃ nabha ityādi pratyakṣaṃ 
nānyathetyanvayavyatirekābhyāṃ gaganacaitanyābhivyaktau 
cākṣuṣavṛterupayogāvagamācca tathā ca 
phalabalādanyākāravṛtyāpyanyāvachinnacaitanyābhivyaktiriṣyata idaṃ cādvaita 
dīpikādau prapaṃcitamiti bodhyaṃ udāhṛta ślokasya tātparyamāha | iti ślokeneti 
| atreti | prakṛte vibhrame svapnādhyāsarūpe svatoparokṣa 
caitanyamadhiṣṭhānamityarthaḥ | ata eva saṃkṣepaśārīrake svapnādhyāse 
svatodhiṣṭhānāparokṣyamudāhṛtamiti saṃbaṃdhaḥ 
svapnādhyāsādhiṣṭhānacaitanyāparokṣasya svataḥ siddhatvamākṣepa 
samādhyanābhyāṃ darśayati | na cāhaṃkārānavachinneti | mātrapadaṃ 
kārtsnārthakaṃ tathā ca śarīrāṃtargatamapi caitanyamāvṛtameveti bhāvaḥ 
vṛtimiti vṛtirapyanavachinnagocarāśabdamatareṇa na saṃbhavatīti prāguktamiti 
dhyeyaṃ | anāvṛtamiti | tadeva svapnādhyāsādhiṣṭhānamitibhāvaḥ | nanu 
sarvagatasya jīvacaitanyasyāṃnāvṛtatve tasya ghaṭādiviṣayadeśe sadā satvena

p. 60a) 
cākṣuṣādivṛtimanupekṣya sadāsarvaviṣayāvabhāsaprasaṃga iti cenna sarvatra 
vidyamānasyāpi tasyānupadānatayā ghaṭādi viṣayaiḥ saha saṃvedhā bhāvena 
saṃbaṃdhābhavena saṃbaṃdhārthatayā vṛtyapekṣāyāḥ 
pratikarmavyavasthāyā muktatvāt ||

evaṃ cāhaṃkārānavachinnacaitanyedhyasyamāne svāpna gajādau 
tatsamaniyatādhiṣṭhānagocarāṃtaḥkaraṇādi vṛti kṛtā 
bhedābhivyaktyāpramātṛcaitanyasyāpīdaṃ paśyāmīti vyavahāra 
ityāhaḥ | apare tu dvitīyaṃ pakṣaṃ samarthayaṃte | ahaṃkārāvachinna 
cetanyamadhiṣṭhānamityahaṃkārasya viśeṣaṇabhāvenādhiṣṭhāna 
koṭipraveśonopeyate | kiṃ tvahaṃkāropahitaṃ 
tatpratibiṃbarūpacetanyamātramadhiṣṭhānamityatonāhaṃ gaja 
ityādyanubhavaprasaṃga iti evaṃ śuktirajatamapi śuktīdamaṃśāvachinna 
caidanyapratibiṃbavṛtimadaṃtaḥkaraṇagatedhyasyate 
śuktīdasaṃśāvachinna biṃbacaitanye sarvasādhāraṇe tasyādhyāse 
sukhādi vadananyavedhatvābhāvaprasaṃgāditi kecit ||

nanu vidyāpratibiṃbarūpajīvacaitanye śarīrāṃtargate viśeṣaṇatvenopādhitvena 
vā ahaṃkāranirapekṣe anavachinnaśabdite svapnādhyāsopagame sati tasyaiva 
svapnakāle draṣṭṛtvaṃ syāt 

p. 60b) 
na tu pramātuḥ tasyāhaṃkāra tādātmyāpatyā tadavachinnasya tatobhinna tvāt 
na ceṣṭāpatiḥ svapnakāle ahaṃ śrīkṛṣṇaṃ paśyāmīti pramātuḥ 
svapnapadārthadraṣṭratvānubhavavirodhāpaterityata āha | evaṃ ceti | svato 
parokṣajīvacaitanyasyādhiṣṭhānatvai satītyarthaḥ | tatsamaniyateti | yadā 
gajādiradhyasyate tadaiva tadadhiṣṭhāna gocarāṃtaḥkaraṇavṛtiravidyāvṛtirvā 
jāyate tathā ca svāpnagajādyadhiṣṭhāna caitanyasya 
vṛtidvārāvṛtimadaṃtaḥkaraṇasaṃbaṃdhena pramātṛtva prāptau satyāṃ 
pramātustaddraṣṭṛtvaṃ saṃbhavatītyarthaḥ | abhedābhivyaktyeti | ukta prakāreṇa 
pramātṛviṣayacaitanyayorabhedābhivyaktyetyarthaḥ | dvitīyamiti | 
avachinnacaitanyasvapnādhyāsādhiṣṭhānamiti pakṣamiti pakṣamityarthaḥ | ayaṃ 
gaja iti pratyaya sthāne ahaṃ gaja ityādi 
pratyayaprasaṃgavāraṇāyāhaṃkārāṃśasyādhiṣṭhānataṃ nāṃgīkriyate 
cetarhi anavachinnasyādhiṣṭhānatvamāgatamiti pūrvamatābhede prasaktiriti 
śaṃkate | kiṃ tviti | aṃtaḥkaraṇe caitanyapratibiṃbabhūtaṃ yajjīvacaitanyaṃ 
tanmātramadhiṣṭhānamupeyate tacca parichinnameva upādheḥ parichinnatvāditi 
pariharati | ahaṃkāropahitamiti | ata iti ahamulle svaprayojakasya 
ahaṃkārātmakāṃtaḥkaraṇasyādhiṣṭhānakoṭāvananupraveśādityarthaḥ | 
avidyāyāṃ biṃbabhūtabrahmacaitanyasya tasyāṃ pratibiṃbabhūta 
jīvacaitanyasya vā svapnaprapaṃcādhyāsādhiṣṭhānatvamate tayoḥ 
sarvapramātṛsādhāraṇatvāt | svapnaprapaṃcasyāpi sādhāraṇyaṃ syāt | 
aṃtaḥkaraṇapratibiṃbacaitanyasya tadadhiṣṭhānatve

p. 61a) 
tu sādhāraṇya prasaṃgadoṣo nāstītyāśayenāsya dvitīya pakṣasya pravṛtiriti 
bodhyaṃ | nanvevaṃ | śuktirajatāderasādhāraṇyaṃ na syāt | tadadhiṣṭhāna 
caitanyasya sādhāraṇotvādityāśaṃkyahetvasiddhimāha | evamiti | 
vṛtimadaṃtaḥkaraṇa iti | śuktidamaṃśa saṃsṛṣṭāyāṃ vṛtau 
śuktīdamaṃśāvachinnabrahmacaitanyasya yaḥ pratibiṃbaḥ tasmin na dhyasyate sa 
ca pratibiṃbo vṛtigata aiva tasya vṛtivṛtimatorabhedopacārāt | 
vṛtimadaṃtaḥkaraṇagatatvoktirananya vedyatvasphuṭīkaraṇāyeti bodhyaṃ | 
vṛtigatasya brahmapratibiṃbasya śuktirajatādhiṣṭhānatvānupagame 
sādhāraṇyaprasaṃgatādavasthāmabhipretyāha | śuktīdamaṃśāvachinneti | 
sukhāderiva śuktirajatāderyadananyavedyatvaṃ tasyābhāvaprasaṃgādityarthaḥ | 
devadatta sukhaduḥkharāgadveṣādika devadattādanyasya vedyaṃ pratyakṣaṃ na 
bhavatītyananya vedyaṃtadityarthaḥ ||

kecit tu biṃbacaitanya eva tadadhyāsamupetya yadīyājñānopādānakaṃ 
yata tasyaiva pratyakṣaṃ na jīvāṃtarasyetyananya vedyatvamupapādayaṃti | 
nanu śuktirajatāthāse cākṣuṣatvānubhavaḥ sākṣādvādhiṣṭhāna 
jñānadvārā tadapekṣaṇādvāsamarthyate svāpnagajādi 
cākṣuṣatvānubhavaḥ kathaṃ samarthanīyaḥ | ucyate na 
tāvatatsamarthanāya svāpnadehavadvisayavacceṃdriyāṇāmapi 
prātibhāsiko vivartaḥ

p. 61b) 
śakyate vaktuṃ prātibhāsikasyājñātasatvābhāvāt iṃdriyāṇāṃ 
cātīṃdriyāṇāṃ satve ajñāta satvasya vaśya vācyatvāt | nāpi 
vyāvahārikāṇāmeveṃdriyāṇāṃ svasvagolakebhyo niṣkramya 
svāpnadehamāśritya svasvaviṣayagrāhakatvaṃ vaktuṃ śakyate | 
svapnasamaye teṣāṃ vyāpārarāhityarūpoparati śravaṇāt ||

adhiṣṭhāna caitanyasya sādhāraṇatvepi 
śuktirajatādyupādānājñānasyāsādhāraṇyācchaktirajatādera 
sādhāraṇyamityāha | kecitviti biṃbacaitanya eveti vṛtigata pratibiṃbaṃ 
pratibiṃbacaitanya ityarthaḥ | yadvā avidyāpratibiṃba | pratibiṃbabhūte 
brahmacaitanye śuktīdamaṃśāvachinna ityarthaḥ | na tvasādhāraṇe vṛti 
pratibiṃba ityeva kārārthaḥ | yadīyeti yadrajataṃ yatpururṣāyā 
jñānopādānakaṃ ta vrajataṃ tasyaiva puruṣasyai pratyakṣaṃ nānyasyeti 
kalpanopapateḥ | na śuktirajatādeḥ sādhāraṇya prasaṃga ityarthaḥ | eva 
svapnaprapaṃcādhyāsasyādhiṣṭhānaṃ nirūpya svāpna padārthānubhavaḥ 
kimaiṃdriyakaḥ kiṃ vā sākṣirūpa iti saṃśaye nirṇayāṣākṣepamavatārayati | 
nanviti sākṣādveti | idaṃ ca śuktirajatādiraiṃdriyakatvamiti kavitā 
kiṃkamatānusāreṇeti bodhya śuktirajatādeḥ sākṣibhāṣyatvamatānusāreṇāha 
| adhiṣṭhānajñānadvāreti dharmijñānadvārācakṣura

p. 62a) 
pekṣatvācchuktirajatāderityarthaḥ | kathamiti svāpnagajādi cākṣuṣatvānubhavo 
hi vāsanā mayairiṃdriyairvā vyāvahārikeṃdriyairvā sūkṣmeṃdriyairvā 
āroparūpatayā vā samarthanīyatayā saṃbhāvyate tathā ca sa kena prakāreṇa 
samarthanīya iti praśnārthaḥ | caturthaprakāreṇa tatsamarthanaṃ pratijānīte | 
ucyata iti | ādyaṃ prakāratrayaṃ nirākaroti na tāvadityādinā | vāsanā mayaiḥ 
prātibhāsikaiḥ iṃdrayaiḥ cākṣaṣatvānubhavasamarthanaprakāraṃ prathamaṃ 
dūṣayati svāpnadehavaditi | svāpnāśca viṣayāḥ 
prātibhāsikāścaitanyavivartarūpā yathābhyupagamyaṃ tena tatheṃdriyāṇāṃ 
svarūpabhūtaścaitanyavivartaḥ prātibhāsikobhyupagaṃtuṃ śakyate ityarthaḥ | 
vācyatvāditi | teṣāmajñāta satvaniyamasya darśanād dṛṣṭānusāritvācca 
kalpanāyā iti bhāvaḥ | dvitīyaṃ prakāraṃ nirākaroti | nāpīti | nanu 
vyāvahārikairiṃdriyaiḥ svāpnagajādīnāṃ cākṣuṣatvānubhavasamarthana 
prakārasya utthitireva nāsti teṣāṃ jāgraddehasthatvena 
suptadehasthatvābhāvādityāśaṃkyāha | svasveti śravaṇāditi | yapaṣasupteṣu 
jāgratītyādi śrutiṣviśeṣaḥ śrutau supteṣvityanaṃtaraṃ karaṇeṣvitiśeṣaḥ 
karaṇānāṃ svāyo nāma uparatiḥ sā ca svapnasamaye vyāpāra rāhityarūpaiva 
na tu teṣāṃ svarūpoparatistasyāḥ suṣuptāveva śravaṇāditi bodhyaṃ ||

vyāvahārikasya sparśaneṃdriyasya svocita vyāvahārika deśasaṃpati 
vidhuretaḥ śarīre svādhikaparimāṇakṛtsna svāpnaśarīravyāpitvā 
yogācca

p. 62b) 
tadeka deśāśrayatve ca tasya svāpnajalāvagāha na janya 
sarvāgīnaśītasparśānirvāhāt | ata eva svapne 
jāgradiṃdriyāṇāmuparatāvapi taijasavyavahāropayuktāni 
sūkṣmaśarīrāvayavabhūtāni sūkṣmeṃdriyāṇi saṃtītitaiḥ 
svāpnapadārthānāmaiṃdriyakatvamityupapādana śaṃkāpi nirastā 
jāgradiṃdriya vyatirikta sūkṣmeṃdriyā prasiddheḥ | kiṃ cātrāyaṃ 
puruṣaḥ svayaṃ jyotiriti jāgare ādityādi jyotirvyatikarāccakṣurādi 
vṛtisaṃcārācca durvivekamātmanaḥ svayaṃ jyotiṣṭṭamiti 
svapnāvasthāmadhikṛtya tatrātmanaḥ svayaṃ jyotiṣṭṭaṃ pratipādayati ||

tvagiṃdriyamātre doṣāṃtaramāha | vyāvahārikasyeti | svasya sparśaneṃdriyasya 
ucito yo vyāvahārika deśaḥ tatsaṃpati vidhure śarīrasyāṃtaḥ pradeśe sthitaṃ 
vyāvahārikatvagiṃdriyaparimāṇāpekṣayā 
kadācidadhikaparimāṇavatsvāpnadehaṃ kṛtsnaṃ na vyāpnuyāt | 
tvagiṃdriyamityarthaḥ | vyāvahārika sparśaneṃdriyasyocita deśakālasaṃpati 
vaidhuryaviśeṣaṇena tasya svapna dehapraveśāyāṃtaḥ śarīre gamanameva na 
saṃbhavatīti sūcitaṃ |

p. 63a) 
yadi vyāvahārikasparśaneṃdriyasya kṛtsnasvāpnadehavyāpitvā yogastahi 
svāpnadahaikadeśāśrayatvamevāsta ko doṣastatrāha | tadeka deśeti | tasyeti | 
sparśaneṃdriyasyetyarthaḥ | tṛtīyaṃ prakāraṃ nirākaroti | ata eveti | 
vyāvahārikasparśanaiṃdriyasyaiva svādhikaparimāṇa kṛtsna 
svapnaśarīravyāpitvāyoge sati tadavayavabhūtasūkṣmasparśaneṃdriyasya 
sutarāṃ svapnadehavyāpitvāyogādevetyarthaḥ | taijasaḥ svapnāvasthā gato 
jīvaḥ sūkṣmaśarīraśabdena vyāvahārikāṇyekādaśeṃdriyāṇyucyaṃte | 
sparśaneṃdriyamātre doṣamati deśena darśayitvā sādhāraṇadoṣamāha 
jāgradiṃdriyeti | nanva prasiddhānyapi svapnakāle padārthānāṃ 
cākṣuṣatvādyanubhavānurodhena kalpyaṃta 
ityāśaṃkyaśrutivirodhānnaivamityāha | kiṃ cātreti | śrutāvatreti padena 
svapnāvasthāgrahaṇasya tātparyamāha | jāgara iti | jāgare 
kāryakāraṇasaṃghātānāmāsanamamanāgamanādilakṣaṇavyavahāra 
sādhanatvenādityādi jyotīṃpi vyavahiṣamāṇapadārthaiḥ 
sahasaṃkīrṇāniviṣṭaṃti tathā vyavahārasādhanatvenaiva cakṣurādi 
janyāvṛtayo viṣayadeśaṃ pratigachaṃtītyarthaḥ | vyatikaraḥ svaṃparkaḥ 
saṃsarga iti yāvat | jāgare durvivekamiti saṃbaṃdhaḥ | duḥkhena ṣiveko nirṇayo 
yasya tadurvivekamanāyāsena nirṇetumaśakyamiti yāvat | ātmanaḥ svayaṃ 
jyotiṣṭāṃ nāma anyānavabhāsyatve sati svavyatirikta sakalāvabhāsakatva 
yogyatvaṃ tacca jāgare gṛhītumaśakyaṃtethā hyātmavyatiriktasya 
sarvasyātmamātrāvabhāsyatvaṃ na vaktaṃ śakyate | ādityādi jyotiṣāṃ 
cakṣurādi janyavṛtijñānānāṃ ca loke jagadavabhāsakatvena prasiddhānāṃ

p. 63b) 
satvādātmanopyahamiti jñānaprakāśatvena tasyānyānavabhāsya tvasya 
vaktumaśakyatvācceti śaṃkāyāḥ | jāgare parihartumaśakyatve jāgare svayaṃ 
jyotiṣṭanirṇayāyogāt | svapnāvasthāyāṃ tu jāgaraṇe prasiddhānāmādityādi 
jyotiṣāṃ cakṣurādijanya jñānānāṃ 
cābhāvādātmacaitanyamātrāvabhāsyaṃ svāpnajagaditi nirṇayaḥ saṃbhavati | 
tathāhamiti jñānaṃ vṛtirūpamātmanaḥ prakāśakaṃ na bhavatīti vakṣyate | 
tathā ca anyānavabhāsyatve sati sakalajagadavabhāsakatvayogyatva rūpaṃ 
svayaṃ jyetiṣṭvamātmanaḥ svapnāvasthā sākṣitvena nirṇetuṃ śakyamityarthaḥ 
| nanu svapnadaśāyāmeva tasya svayaṃ jyotiṣṭvaṃ na tvavasthāṃtara iti yathā 
śrutārtha eva śrutestā ||

anyathā tasya sarvadā svayaṃ jyotiṣṭṭaṃḥtreti vaiyarthyāt | tatra yadi 
svapnepi cakṣurādi vṛtisaṃcāraḥ kalpyeta tadā tatrāpi jāgara iva tasya 
svayaṃ jyotiṣṭaṃ durvivavecaṃ syādityudāhṛtā śrutiḥ pīḍyeta | nanu 
svapne cakṣurāyuparamakalpanerpyataḥ | karaṇamanuparatamāsta iti 
pariśeṣā siddherna svayaṃ jyotiṣṭva vivekaḥ maivaṃ kartā 
śāstrārthavatvādityadhikaraṇe nyāyanirṇayoktarītyāṃtaḥkaraṇasya 
cakṣurādikaraṇāṃtara nirapekṣasya jñānāsādhanatvādvā 
tatvapradīpakoktarītyā

p. 64a) 
svapne tasyaiva gajādyākāreṇa pariṇāmena jñānakarmatayāvasthita 
tvena tadānīṃ jñānasādhanatvāyogāt vā pariśeṣopapateḥ | na ca 
svarmetaḥkaraṇavṛtyabhāve utthitasya 
svamadṛṣṭagajādyanusaṃdhānānupapatiḥ suṣupti kḷptayā vidyāvṛtyā 
tadupapateḥ | suṣuptau tadavasthopahitameva 
svarūpacaitanyamajñānasukhādi prakāśaḥ 
utthitasyānusaṃdhānamupādhibhūtāvasthāvināśajanyasaṃskāreṇeti 
vedāṃta kaumudyabhimate suṣuptāvavidyāvṛtyabhāvapakṣe ihāpi 
svāpnagajādibhāsika caitanyopādhibhūta svapnāvasthā vināśajanya 
saṃskārādanusaṃdhānopapateśca ||

tyaryaṃ kiṃ na syāditi netyāha | anyatheti | śruteḥ svapnāvasthāmāśritya 
tatsākṣitvena svayaṃjyotiṣṭvamātmanaḥ | sa vivekamiti tātparyākalpana ityarthaḥ 
| sarvadeti tameva bhātamanubhāti sarvamityādi śruti paryālocanayā tasya sarvadā 
svayaṃjyotiṣṭa niścayāditi bhāvaḥ | atretīti | atreti viśeṣaṇasya vyāvartakatvā 
saṃbhavena vyarthatvaṃ syādato na yathā śrutārthe tātparyaṃ kiṃ tūktārthe 
tātparthemiti bhāvaḥ | evaṃ śruti tātparyaṃ nirūpya svapnakāle cakṣurādi 
vyāpāra kalpanaṃ

p. 64b) 
tadbādhitamityāha | tatreti | svayaṃ jyotiṣṭaṃ svapnāvasthā sākṣitvena 
sugamamityatra śruti tātparyaṃ siddhe satītyarthaḥ | nanu 
svapnajagatovabhāsakāṃtarābhāvādātmamātrabhāsyatvamityuktamayuktamiti 
śaṃkate | nanviti | anuparatamāsta itīti tathā ca manasa eva 
svāpnajagadavabhāsakatva saṃbhavādavabhāsakāṃtarābhāvarūpapariśeṣā 
siddhirityarthaḥ | svapnāvasthāyāṃ sa namojñonakaraṇatvamasiddhamatastasya 
svāpnajagadavabhāsakatvāsaṃbhavāt pariśeṣasiddhiriti pariharati | maivamiti | 
ātmā kartā bhavatu marhati tathā sati kartā vijñānātmāpuruṣa ityādi 
śāstrasyārthavatvopapateriti sūtrārthaḥ | uktarītyeti | manasa upādānatvena svato 
jñānakaraṇatvaṃ nāstītyuktarītyetyarthaḥ | tatvapradīpakoktarītyeti svapne 
manasa eva vividha saskāraviśiṣṭasya svapnaprapaṃcākāreṇa pariṇāmitvaṃ | na 
tvavidyāyāstasyāḥ saṃskārāśrayatvābhāvena 
vicitrapadārthapariṇāmitvāyogādityuktarītyetyarthaḥ | karmatayeti | 
viṣayatvenaivopakṣīṇasya viṣayitva rūpaprakāśakatvābhāvādityarthaḥ | 
tadānīmityanena asta vā jāgaraṇe jñānakāraṇatvaṃ tathāpi svapne tannopeyate 
tasya viṣayatvenaivāvasthitatvāditi sūcita anupapatiriti 
saṃskārābhāvāditibhāvaḥ | nanu suṣuptāvapi avidyāvṛtirna kalpanīyā 
suṣuptyādi sākṣi caitanyasyatityatvepi sākṣi bhāsyāyāḥ suṣuptyavasthāyāḥ 
vināśitvena viṣayabhūtasuṣuptyavasthāviśiṣṭaveṣeṇa tatsākṣiṇo 
nāśalakṣaṇasaṃskārasaṃbhavāt suṣuptisukhādīnāmanusaṃdhānopapatiriti 
cetarhi svapna

p. 65a) 
sākṣiṇopi prātibhāsikaviṣayaviśiṣṭaveṣeṇa nāśalakṣaṇasaṃskāra 
saṃbhavāt | svapnadṛṣṭagajādyanusaṃdhānopapatirityāha | suṣuptāviti | 
tatpadaṃ suṣuptiparaṃ ajñānasukhādi prakāśa iti | ajñānādyanubhava 
ityarthaḥ | ihāpīti | svapnāvasthāyāmapi ityarthaḥ | upādhi bhūteti viṣayatayā 
upādhibhūtetyarthaḥ ||

athavā tadetatsatvaṃ yena svapnaṃ paśyatītyādi śruterastu svapnepi 
kalpatarūktarītyā svāpnagajādigocarāṃtaḥkaraṇavṛtiḥ | na ca tāvatā 
pariśeṣāsiddhiḥ aṃtaḥkaraṇasyāhamiti gṛhyamaṇasya sarvātmanā 
jīvaikyenādhyastatayāloka dṛṣṭyā tasya tadyatirekāprasiddheḥ | 
pariśeṣārtha cakṣurādi vyāpārābhāvamātrasyaivāpekṣitatvāt | 
prasiddhadṛśyamātraṃ dṛgavabhāsayogyamiti niścaya satvena 
pariśeṣārthamanyānapekṣaṇāt | tasmāt svapne sarvathāpi cakṣurādi 
vyāpārāsaṃbhavāt svāpna gajādau cākṣuṣatvādyanubhavo bhrama eva 
nanu svapnepi cakṣurunmīlane gajādyanubhavastannimīlaneneti jāgara iva 
gajādyanubhavasya cakṣurunmīlinādyanuvidhāna pratīyate iti cet 
cakṣuṣārajataṃ paśyāmītyanubhavavadayamapi kaścit svāpna bhramo 
bhaviṣyati yatkevalasākṣirūpe 

p. 65b) 
svāpnagajādyanubhave cakṣurādyanuvidhāna 
tadanuvidhādhinīvṛtirbādhyasyate kimiva hi durghaṭamapi bhramaṃ māyā 
na karoti viśeṣato nidrārūpeṇa pariṇatā yasyā māhātmyāt svapne 
rathaḥ pratītaḥ kṣaṇena manuṣyaḥ pratīyate sa ca kṣaṇena mārjāraḥ 
svapnadraṣṭaśca na pūrvāparavirodhānusaṃdhānaṃ 

jāgara iva svapnepi gajādigocarāṃtaḥkaraṇavṛtirevopeyate | ato na 
saṃskārābhāvaśaṃkāvakāśaḥ | na ca tadaṃtaḥkaraṇavṛtisatve pariśeṣā 
siddhiriti vācyaṃ pariśeṣasyāpi lokadṛṣṭyā upapateriti matāṃtaramāha | 
athaveti satva śabditāṃtaḥkaraṇasya tṛtīyā 
śrutyāsvāpnagajādigocarajñānakaraṇatvaṃ bhāti tathā ca śrutiṃ 
prāmāṇyāt svapne cakṣurādijanya vṛtyabhāvepi mānasavṛtirasti | ato na 
saṃskārānupapatiriti kalpatarūktarītyetyarthaḥ | tāvatā ityasya aṃtaḥkaraṇavṛti 
sadbhāvamātreṇetyarthaḥ | aṃtaḥkaraṇasya sarvātmanā 
jīvacaitanyaikenādhyastatayā ahaṃ paśyāmītyādirūpeṇa draṣṭatayā 
gṛhyamāṇasya tasyāṃtaḥkaraṇasyājña dṛṣṭyā tasmāccidātmanaḥ 
sakāśādbhedā prasiddhyāpariśeṣārthaṃ lokaprasiddha draṣṭṭavyatiriktaṃ 
karaṇādi vyāṃpārābhāvasyaivāpekṣitatvā tāvatā pariśeṣā siddhirna 
cetyarthaḥ | etadukte bhavati aṃtaḥkaraṇavṛtilakṣaṇo vyāpāro vastutaḥkaraṇa 
vyāpāropi pratītito draṣṭavyāpāro bhavati | aṃtaḥkaraṇasya draṣṭatvena 
gṛhītatvāllokairiti svayaṃ jyotiṣṭvanirṇayaprakāraṃ darśayati |

p. 66a) 
prasiddheti | pūrvamucyata ityanena sūcitāṃ svāpna padārtheṣu 
cākṣuṣatvādyanubhavasya gatimidānīṃ prapaṃcayati tasmāditi paṃcamīṃ 
vyācaṣṭe | sarvathati | pūrvokta sarvaprakārairapītyarthaḥ | svapnānubhavasya 
sākṣirūpatve cakṣurādyanuvidhānavirodhamāśaṃkya dṛṣṭāṃtena samādhate 
| svapnetyādinā | tadanuvidhāyinīti | jāgare cakṣurādyanuvidhāyinīyā 
prasiddhāvṛtiḥ sā svapnasākṣiṇyadhyasyata iti yathā śrutārtho na grāhyaḥ 
anyathā khyāti prasaṃgāt | kiṃtu tadetatsatvaṃ yena svapnaṃ paśyatīti 
śrutyanusāreṇa kalpatarukāraiyāṃ gajādigocaramānasavṛtirupetā tasyāṃ 
tadanuvidhāyitvaṃ vāpyasyata ityarthaḥ | tathā ca kevalasākṣirūpe 
svāpnagajādyanubhave cakṣurādyanuvidhāyinī vṛtirvā tatrādhyasyata iti yatacca 
bhramamātramityarthaḥ | nanvai tāvānbhamo durghaṭa ityāśaṃkyāha | 
kiṃmivahāti durghaṭamapi bhramaṃ māyā kimiva na karotīti saṃbaṃdhaḥ | 
kimiva kena dṛṣṭāṃtena na karoti durghaṭākaraṇe māyāyā dṛṣṭāṃto 
nāstītyarthaḥ | pratyuta tasyāstatkāritvamaiṃdrijālika māyādau prasiddhamiti hi 
śabdārthaḥ | viyadādi pradyaṃ ca bhramahetubhūtā māyā durghaṭamapi 
prapaṃca bhramaṃ vyavasthitarūpaṃ ghaṭayati nidrārūpeṇa pariṇatā tu sā tato 
vilakṣaṇameva bhramaṃ kārayatīti matvāviśeṣata ityuktaṃ | yasyā iti 
nidrārūpeṇa pariṇatāyā ityarthaḥ ||

tasmādanvayādyanuvidhānapratīti taulyepi jāgradgajādyanubhava eva 
cakṣurādi janyo na svāpna gajādyanubhavaḥ dṛṣṭi sṛṣṭi vādinastu 
kalpitasyājñātasatvamanupapannamiti kṛtsnasya jāgratprapaṃcasya

p. 66b) 
dṛṣṭi samasamayāṃ sṛṣṭimupetya ghaṭādi dṛṣṭeścakṣuḥ 
sannikarṣānuviyāna pratītiṃ dṛṣṭeḥ pūrve 
ghaṭādyabhāvenāsaṃgachamānāṃ 
svapnavadevasamarthayamānājāgradgajādyanubhavopi na cākṣuṣa 
ityāhuḥ | nanu dṛṣṭi sṛṣṭimavalaṃvyakṛtsnasya jāgratprapaṃcasya 
kalpitatvopagamekaskalpako nirupādhirātmāvā vidyopahito vā nādyaḥ | 
mokṣepi sādhanāṃtara nirapekṣasya kalpakasya satvena prapaṃcānuvṛtyā 
saṃsārāviśeṣaprasaṃgāt | na dvitīyaḥ avidyāyā api kalpanīyatvena 
tatkalpanāt prāgeva kalpakasiddhervaktavyatvāt | atra kecidāhuḥ pūrva 
pūrvakalpitāvidyopahita utarotarāvidyākalpakaḥ | aniṃdaṃ 
prathamatvācca kalpakakalpanāpravāhasya nānavasthādoṣaḥ | na 
cāvidyāyā anāditvopagamācchuktirajatavata kalpitatvaṃ na yujyate ||

svapne cākṣuṣatvādyanubhavasya gatinirūpaṇamupasaṃharati | tasmāditi | svapne 
cakṣurādi vyāpārāsaṃbhavādityarthaḥ | ye tvadhikāriṇo 
bahuvidhajñānakarmānuṣṭhānāsāditaniratiśaya 
parameśvaraprasādamahimnānitāṃta nirmalīkṛtāṃtaḥkaraṇāḥ 

p. 67a) 
saṃtaḥ jāgarepi svapnādviśeṣaṃ na paśyaṃtitā na  
brahmavidyākāmānadhikṛtya pravṛtāṃ kṛtsnasya jagataḥ 
prabodhasvāpāvasthāyoḥ prabhava pralaya pratipadikāṃ śruti manusṛtya dṛṣṭi 
sṛṣṭivādāḥ pūrvācāryai nirūpitaḥ taṃ svapna vicāreṇa buddhimāgataṃ 
darśayati | dṛṣṭi sṛṣṭi vādinastviti dṛṣṭyā saha samaḥ samayo yasyāḥ sā 
tādṛṣṭiṃ kṛtsnasyā jāgratprapaṃcasyopetyetyatra pūrvavākyena hetumāha | 
kalpitasyeti | svāpnaprapaṃcasyevetyarthaḥ | ghaṭādidṛṣṭeryā anuvidhānapratītiḥ 
tāmasaṃgachamānāṃ svapnavade bhramamātrarūpā samarthayamānā iti 
saṃbaṃdhaḥ | asaṃgachamānatve heturdṛṣṭeḥ | pūrvaṃ ghaṭādyabhāveneti | 
tatra hetu dṛṣṭisamasamayāsṛṣṭiḥ na cākṣuṣa iti kiṃ tu svapnānubhavavadeva 
kevalasākṣirūpa ityarthaḥ | kalpitatvopagama iti prātibhāsikatvopagama ityarthaḥ | 
kaṃ śabdasūcitaṃ vikalpaṃ darśayati nirupādhiriti nirapekṣaścidātmaiva 
saṃsārakalpaka iti prathamakalpaṃ dūṣayati | mokṣepīti anuvṛtyeti | 
anuvṛtyāpatyetyarthaḥ | avidyāyā apīti | tasyā api kādācitkatvābhyupagame a 
avidyāsṛṣṭeḥ pūrvamevāvidyopahitasya cidātmano vidyādikalpakasya 
vaktayatvātadabhāvādavidhādi sṛṣṭiṃ na saṃbhavati | tathā ca 
sadāsaṃsārānupalaṃbha prasaṃga iti bhāvaḥ | nanvevamapi 
prathamāvidyāyāḥ kaḥ kalpakaḥ tatrāha anidamiti | idaṃ prathamatvābhāvāt 
prathamāvidyaiva kācinnāsti ato na codyā ca kāśa iti bhāvaḥ | tarhya 
navasthetyośaṃkyasāna doṣāyā vidyopahitātmanaḥ prapaṃca kalpakatvenaścati

p. 67b) 
siddhasya pūrvapūrva avidyāṃ vinā 
tatkalpakatvanirvāhābhāvādityāśayevāha | nānavasthādoṣa iti | nanu jīva īśo 
viśuddhāvit tathā jīveśayorbhidā avidyātaccitoryogaḥ ṣaḍasmākamanādaya iti 
siddhāṃtaviruddhamavidyāyāḥ pravāhānāditva kalpanaṃ tasyāḥ 
svarūpānāditvasyaiva siddhāṃtasaṃgrahaśloke caitanyavat pratīteriti śaṃkate | 
na ceti ||

anyathā sāṣanādi vibhāgānupapateriti vācyaṃ | yathā svapne 
kalpamānaṃ gopurādi kiṃcit pūrvasidhatvena kalpate | kiṃ 
vitadāmīmutpādyatvena evaṃ jāgarepi kiṃcitkalpyamānaṃ sāditvena 
kalpate | kiṃcidanyathetyetāvatā sādyanādi vibhāgopapateḥ | etena 
kāraṇavibhāgopi vyākhyāta iti anye tu vastuto nādyevā vidyādi tatra 
dṛṣṭisṛṣṭirnopeyate | kiṃtu tatonyatra prapaṃcamātra ityāhu | nanvevamapi 
śrutimātra pratītasya viyadādi sargatat kramādeḥ kaḥ kalpakaḥ na kopi 
kimālaṃvanā tarhyātmana ākāśaḥ saṃbhūta ityādi śrutiḥ 
niṣprapaṃca brahmātmaikyāvalaṃvanetyave hi ||

siddhāṃtamullaṃghyapravṛtāvapi doṣamāha | anyatheti | avidyādīnāṃ

p. 68a) 
svarūpānāditvānupagama ityarthaḥ | anupapateriti | uktavibhāgasya 
lokaśāstrasiddhatvāditi bhāvaḥ | śrutyaikasamadhigamya viśuddha caitanya 
vyatiriktamātre dṛṣṭisṛṣṭimupetyaiva sādyanādi vibhāgabodhaka laukika vaidika 
pramāṇāṃ siddhāṃta pravādasya cāvalaṃbanatvena bhramaviśeṣaṃ 
sadṛṣṭāṃtamāha | yathotpādinā | kiṃcidanyatheti | kiṃcida vidyādikamanyathā 
nāditvena kalpāte pūrvapūrvāvidyopahitenātmanetyarthaḥ | etāvatā 
kalpanāmātreṇetyarthaḥ | nanu pratyakṣe viṣayasya kāraṇatayā ghaṭādi dṛṣṭeḥ 
pūrvamajñāto ghaṭādirvācyaḥ | anyathā kāryakāraṇavibhāgomasyā tathā 
avidyopahitasya cidātmana ekasyaiva svasmin saṃsārakalpakatve saṃsāravato 
jīvasyaikatvena guruśiṣyavibhāgo deva tirya"nmanuṣyādi vibhāgaśca na 
syādityata āha | eteneti | sādyanādivibhāgopapati kathanenetyarthaḥ | vyākhyāta 
iti vastutaḥ pratyakṣe viṣayasyākāraṇatvepi saḥ tatkāraṇatvena kalpate | tathā 
anyadapi svapna vadeva sarvamūhyamityarthaḥ | kalpakasyāvidyopahitasyānaṃtya 
parihārāya sādyanādivibhāgāṃjasyāva ca dṛṣṭisṛṣṭeḥ saṃkocamāha | anye 
tviti | vastuta iti svarūpata ityarthaḥ | tarhi dṛṣṭisṛṣṭiḥ kutrāpi 
nopeyāmānābhāvāditi śaṃkate kiṃ tviti svāpaprabodhayoḥ kāryaprapaṃca 
mātrasya pralayaprabhava pratipādaka bahuśrutisiddhatvānnaivamiti pariharati | 
tatonyatreti | avidyādeḥ sakāśāditiśeṣaḥ mātrapadaṃ kṛtsnārthakaṃ | nanu 
dṛṣṭisamaya eva prapaṃca sṛṣṭiriti matepi 

p. 68b) 
dṛṣṭiśabdena pratyakṣapratītireva vivakṣitā na parokṣa pratītiḥ | aparokṣa 
pratītireva viṣayā vinā bhūtatvena prātibhāsika viṣaya sādhakatvāt | parokṣa 
pratiteścā tathā tvāt tathā sthite sati bādhakamāśaṃkate | nanvevamapīti | 
avidyopahitasyātmanaḥ pratyakṣavastukalpakatvepītyarthaḥ | yadi viyadādisargaḥ 
śrutyāpratyakṣeṇa ca pratīto bhave tadā pratyakṣa valādghaṭāderiva tasyāpi 
prātibhāsikatvasya siddhiḥ saṃbhavennatve tadastītyāśayena mātraṃ padaṃ 
dataṃ vāyādisaṃgrahārthaṃ prathamamādipadaṃ viyadādi pralaya 
tatkramasaṃgrāhārthaṃ dvitīyādapadaṃka iti | kalpako na saṃbhavatyevetyarthaḥ 
| kalpakābhāve iṣṭāpatimāha dṛṣṭisṛṣṭi vādīna kopīti | tarhi sṛṣṭyādi 
śrutipratipādyasya viyadādi sṛṣṭi tatkramādeḥ śaśaśṛṃgāyamānatayā 
śruterālaṃbanābhāvādaprāmāṇyāṃ syāditi śaṃkate | kimiti | 
tātparyaviṣayībhūtārthasya satvānnāprāmāṇyāpatiriti pariharati niścayaṃ ceti 
||

adhyāropāpavādābhyāṃ niṣprapaṃcabrahmapratipatirbhavatīti 
tatpratipatyupāyatayā śrutiṣu sṛṣṭipralayopanyāso na tātparyeṇeti 
bhāṣyādyudghoṣaḥ vyarthastarhi tātparyābhāve 
viyatprāṇapādayorviyadādi sarga tatkramādi viṣayaśrutīnāṃ 
parasparavirodhaparihārāya yatnaḥ na vyarthaḥ 
nyāyavyutpatyarthamabhyupetyatātparyaṃ

p. 69a) 
tatpravṛteḥ | uktaṃ hi śāstradarpaṇe śrutīnāṃ sṛṣṭi tātparyaṃ 
svīkṛtyedamiheritaṃ brahmātmaikya paratvāttatāsāṃ tatraiva vidyata iti | 
jyotiṣṭomādiśrutiṃ bodhitānuṣṭhānātphalasiddhiḥ ||

nanu sṛṣṭyādivākyānāṃ śutārthaparityāmenāśrutārthe 
tātparyakalpanamayuktaṃ kiṃtu śrutyanusāreṇa vipadādi sargasya tatkalpakasya 
ca kalpanameva yuktamityata āha | adhyāropeti | yathāloke 
gaganatatvabodhanāpapravṛtaḥ kaścit prathamaṃ 
nailyavaiśālyādyadhyāropaupetaṃ gaganaṃ grāhayitvā paścāt nedaṃ vastuto 
nailyādi yuktamiti tadape vādena nīrūpaṃ vyāpakamudāsīnaṃ gaganatatvamiti 
bodhayati | tathā vedāṃtā api prathamaṃ padvipadādi sargapralayādikāraṇaṃ 
sṛṣṭyādi vākyaiḥ pratīyate tadbrahmetyacyāropitasargādi yuktatayā 
brahmagrāhiyitvā paścāt | niṣedhavākyairadhyāropita sargādyapavādena 
niśrapaṃca brahmātmaikyaṃ pratipādayaṃti | tathā ca sṛṣṭyādi vākyānāṃ 
niṣedhavākyāpekṣitaniṣedhya samarpyakatayā tadeka vākyatāpannānāṃ 
niśrapaṃca brahmapratiprayojanakatvameva na tu svārtha sṛṣṭyādi 
pratipādanamātreṇacāritārthyamarthavādādīnāmiva teṣāṃ 
svārthapratipādane phalābhāvānniṣphalerthe veda tātparyā yogādato yuktameva 
svārthatyāgena niṣprapaṃca brahmātmaikye tātparya kalpanaṃ tahānasya 
muktiphalakatāyāḥ śrutisiddhatvādevaṃ ca prathamamadhyāropeṇa sa prapaṃca 

p. 69b) 
brahmapratipatirbhavati paścātprapaṃcāpavādena tasyaiva brahmaṇo 
niṣprapaṃcatva pratipatirbhavati pūrvapratipatiścotarapratipateḥ śeṣa eva na 
svataṃtreti niṣkarṣaḥ prapaṃcastu bhāṣyādiṣveva dravya ityarthaḥ | śaṃkate | 
vyartha iti | tarhītyasya vyākhyā tātparyābhāva iti viyadādi sarga 
tatkramādāvitiśeṣaḥ | yatnovyarthaḥ sūtrakārabhāṣyakārayoritiśeṣaḥ 
tātparyāviṣaye vidyamānasyāpi śrutivirodhasyā kiṃcitetkaratvāditi bhāvaḥ | 
pariharati | na vyartha iti | nyāyeti | viyatprāṇapādadvayagatādhikaraṇeṣu 
nirūpitāye siddhāṃta nyāyāḥ teṣāṃ bodhārthamityarthaḥ | teṣāṃ 
nyāyānāṃ sṛṣṭyādi vākyārthāvirodhanirṇayāyānapekṣitānāmapi śruti 
tātparya viṣaye kvacidevaṃ virodha prasaktau tatsamādhānāya upayogasteṣāṃ 
bhaviṣyatītyāśayena pravṛtaḥ sūtrakārādi yatnortha vā nityarthaḥ | tatpravṛteriti 
| viyatprāṇa pādayoḥ pravṛterityarthaḥ | sṛṣṭyādi śrutīnāṃ svārthe 
tātparyamabhyupetyaiva viyatpādādi pravṛtirityatrakalpatarukārasaṃmatimāha | 
uktaṃ hīti idamiti | virodhasamādhānamityarthaḥ | iheti | 
viyatprāṇapādayorityarthaḥ | tu śabdovadhāraṇe tāsāṃ sṛṣṭyādi śrutīnāṃ 
brahmātmaikya paratvādeva tat tātparyaṃ nāstyeva tāsāṃ svārthepi tātparye 
vākya bhedaprasaṃgāt | svārthe phalābhāvāccetyarthaḥ | evaṃ dṛṣṭi sṛṣṭi 
vāde sṛṣṭyādi śrutīnāṃ nirālaṃbanatvaṃ parihṛtya 
karmopāsanāvākyānāmapi nirālaṃbanatvaṃ pariharati | jyotiṣṭometyādinā 
jyotiṣṭomādi śrutyā

p. 70a) 
svargādisādhanatvena bodhitasya yāgāderanuṣṭhānāt 
svargādiphalasiddhirityarthaḥ ||

svāpnaśrutibodhitānuṣṭhānaprayuktaphalasaṃvādatulyā jyotiṣṭomādi 
śrutīnāṃ ca satva śuddhidvārābrahmaṇi 
tātparyānnāprāmāṇyamityādi dṛṣṭisṛṣṭivyutpādanaprakriyā 
prapaṃcastvākare eva draṣṭavyaḥ ayameko dṛṣṭisamasamayāviśvasṛṣṭiriti 
dṛṣṭisṛṣṭi vādaḥ anyastadṛṣṭireva viśvasṛṣṭiḥ dṛśyasya dṛṣṭibhede 
pramāṇabhāvāt | jñānasvarūpamevāhurjagadetadvicakṣaṇāḥ 
arthasvarūpaṃ dhvāmyaṃtaḥ paśyaṃtyanye kudṛṣṭaya iti smṛteśceti 
siddhāṃtamuktāvalyadi darśito dṛṣṭisṛṣṭivādaḥ dvividhepi 
dṛṣṭisṛṣṭivāde manaḥ pratyayamalabhamānāḥ kecidācāryāḥ 
sṛṣṭidṛṣṭivādaṃ rocapaṃte ||

svāmeti sva me hi kaścit kadācijjyotiṣṭomādiśrutiṃ kalpayitvā tataḥ 
sādhanaviśeṣamupalabhyatadanuṣṭhānātphalaṃ labhate | tattulyaṃ jāgaraṇepi 
svargādiphalalabhanamityarthaḥ | vastutastu 
śrutimātrapratītaviyadādisargatatkramāderiva 
śrutimātrapratītasvargādiphalasyāpyasatvamaivābhipretaṃ 

p. 70b) 
kalpakābhāvasya tulyatvāditi bodhyaṃ | tarhi tāsāmapramāṇyaṃ syāditi 
netyāha | jyotiṣṭomādi śrutināṃ ceti | karmavākyairupāsanāvākyaiśca 
vihitāni karmopāsanānyanutiṣṭhataḥ | satvaśuddhirbhavati śuddhasatvasya 
cādhikāriṇo vedāṃtaśāstraṃ brahmapramiti janayati tathā ca 
karmopāsanākāṃḍayoradhikārisaṃpādanadvārā brahmaprasiti 
śeṣatvātayostatraiva tātparyaṃ na svārthaṃ svargasādhanatvādāvitinā 
prāmāṇyaprasaṃga iti bhāvaḥ | na ca vedāṃtānāṃ aśeṣato 
brahmapratipatiparatve nāsti mānamiti vācyaṃ | sarve vaikṣya 
yatpadamāmanaṃtitametaṃ vedānuvacanena brāhmaṇāvividiṣaṃtītyādiśruti 
sahasrasya tatra mānatvādityādikamabhipretyāha | ityādi 
dṛṣṭisṛṣṭivyutpādanaprakriyāprapaṃcastviti ayameko dṛṣṭisṛṣṭitvāda iti 
saṃbaṃdaḥ anyastu siddhāṃ tu muktāvalyādi darśitaḥ dṛṣṭisṛṣṭivāda iti 
saṃbaṃdhaḥ dvitīyaṃ nīrūpayati dṛṣṭereveti | dṛṣṭirdarśanaṃ 
svaprakāśajñānasvarūpamityarthaḥ | etaduktaṃ bhavati | dṛśyaprapaṃca 
tādātmyāpannaṃ jñānasvarūpameva prapaṃcasyādyakṣaṇāvachinnaṃ sa 
tasya sṛṣṭirityucyata iti | nanu dṛgdṛśyayorbhinnayorabhinnasatākatvarūpaṃ 
tādātmyamasiddhamityāśaṃkyāha | dṛśyasyeti | dṛṣṭirjñānaṃ tasmādbhede 
bhinnasatvākatve ityarthaḥ | anyathā san ghaṭa ityādi rūpeṇa sadrūpasya 
jñānasya ghaṭādeśca

p. 71a) 
sāmānādhikaraṇya pratyayo na syāditibhāvaḥ | smṛtāve taditi 
pratyakṣasiddhasityarthaḥ | artha svarūpamiti | arthapadaṃ svataṃtraparaṃ 
kudṛṣṭaya iti | kutarka dūṣita jñānā ityarthaḥ | tathā caitajjagadanye kudṛṣṭayo 
bhrāṃtāḥ jñānasvarūpasatā pekṣayābhinnasanākaṃ paśyaṃtītyutarārdhena 
bhedadṛṣṭyapavādācca tayorabhedasatākatvasiddherityarthaḥ | smṛteśceti | 
cakārācchruteścetyarthaḥ cidvīdaṃ sarvamityādi śrutirudāhartavyāmanaḥ 
pratyayo mānaso viśvāsaḥ prāmāṇikatva niścayaḥ tamalabhamānā ityarthaḥ | 
tadalābhe ca hetuḥ | jāgratprapaṃcasyāpi prātibhāsikatvābhyupagamo viyadādi 
sargādyapalāpaḥ karmopāsanākāṃḍārthānuṣṭhānādhīna 
svargalokabrahmalokādyapalāyo jāgrati cakṣurādyanuvidhāna 
pratīterbhramatvaṃ ityādiriti draṣṭavyaṃ ||

śruti darśitena krameṇa parameśvara sṛṣṭamajñātasatāyuktameva 
viśvaṃ tatadviṣayapramāṇāvataraṇe tasya tasya dṛṣṭi siddhiriti | na caivaṃ 
prapaṃcasya kalpitatvābhāve śrutyādi pratipanna sṛṣṭipralayādimataḥ 
pratyakṣādi pratipannārthakriyākāriṇaśca tasya 
satyatvamevābhyupagataṃ syāditi vācyaṃ 
śuktirajatādivatsaṃprayogasaṃskāradoṣarūpeṇādhiṣṭhāna 
jñānasaṃskāradoṣarūpeṇa

p. 71b) 
vā kāraṇatrayeṇājanyatayā kalpanā samasamayatvābhāvepi jñāneka 
nivartyatvarūpasya sadasadvilakṣaṇatvarūpasya pratipannopādhigata 
traikālikapratiṣedha pratiyogitvarūpasya vā mithyātvasyābhyupagamāt | 
satyatvapakṣe prapaṃce uktarūpamithyātvābhāvena tato bhedāt |

sṛṣṭidṛṣṭi padaṃ vyācaṣṭe | śruti darśite netyādinā | aya siddhāṃtaṃ 
śaṃkate | na caivamiti | uktarītyāprāmāṇikatve prapaṃcasya svīkṛte satītyarthaḥ 
| kalpitatvābhāve satvamevābhyupagataṃ syāditi saṃbaṃdhaḥ | prapaṃcaḥ 
satyaḥ śrutisiddhatvāt | brahmavat | na ca tasya pratyakṣa siddhasya śruti 
siddhatvamasiddhamiti vācyaṃ | tasya svarūpeṇa pratyakṣa sidhatve 
sṛṣṭipralayādiviśiṣṭatayā śrutismṛtyādi siddhatvāt | tathā prapaṃcaḥ satyaḥ 
arthakriyākāritvāt | sṛṣṭyādyartha kriyākāribrahmavat | na ca haitvasiddhiḥ 
pṛthivījalādau tasya pratyakṣādi siddhatvāditibhāvaḥ | prapaṃcasya 
brahmavatparamārthasatyatve 
hetudvayamaprayojakamatonāpasiddhāṃtāpatirityāśayena pariharati śukti 
rajatādi vaditi | viyadādi prapaṃce śuktirajatādāvivakalpanāsamasamayatvasya 
dṛṣṭisṛṣṭivādyabhimatasyābhāvepi pāramārthika satyatvaviruddhasya 
mithyātvasyābhyupagamāditi saṃbaṃdhaḥ viyadādi

p. 72a) 
prapaṃce kalpanā samasamayatvābhāve kāraṇatrayājanyatvaṃ hetuḥ 
saṃprayogasya svapnabhamavyāpitvābhāvāt | saṃprayogasthāne 
adhiṣṭhānasāmānyajñānaṃ nikṣipati | adhiṣṭhāna jñāneti | 
mithyātvanirvacanaṃ tredhā darśayati | kṣānaiketyādinā | adhiṣṭhāna 
tatvajñānamātranivartyatva rūpasyetyarthaḥ | sadvilakṣaṇatvamātraṃ asatpati 
vyāptaṃ | asadvilakṣaṇatvamātraṃ sati brahmaṇyati vyāptaṃ ata ubhayo 
pādānaṃ prapaṃcasya tūbhayavilakṣaṇatvaṃ pramāṇasiddhamitibhāvaḥ | 
pratipanneti | brahmaṇi pratipannasya pratītasya āropitasyaiti yāvat | 
brahmopādhiradhiṣṭhānaṃ tatra brahmaṇi tasya traikāliko niṣedhaḥ 
śrutigamyotyaṃtābhāvosti tatpratiśegitvaṃ tasyākṣatamitibhāvaḥ | 
tatrādyastakṣaṇepi ghaṭādikaṃ nāśayāmītyādi jñānanivartyatva satvādeka 
padaṃ dataṃ jñānamātranivartyasya ca satyatva vādibhiranaṃgīkārāt | na 
satyatva pakṣāviśeṣaḥ | tathā prapaṃce paraiḥ sadrūpatvāṃgīkāreṇa 
sadvilakṣaṇatvānaṃgīkārāt | dvitīyalakṣaṇepi na satyatvapakṣāviśeṣaḥ | 
prapaṃcasya tadupādāne brahmaṇi siddhāṃta iva ghaṭādyupādāna vastuni 
ghaṭādestraikālika niṣedhasya parairanaṃgīkārāt | na tṛtīye lakṣaṇepi 
paramatāviśeṣa ityāśayenāha | satyatvapakṣa iti |

nanvevamahaṃkāra taddharmāṇāmapyuktarūpamithyātvaṃ 
viyadādivatkalpitatvābhāvepi sidhyatīti 

p. 72b) 
bhāṣyaṭīkāvivaraṇeṣu tadadhyāse kāraṇatritaya saṃpādanādiśrayo 
vyartha iti cet | ahaṃkārādīnāmapi kevalasākṣivedyatayā śuktirajatavat 
prātibhāsikatvamabhimatamiti citsukhācāryāḥ abhyupetyavādamātre 
tadadvitīyādhiṣṭhāna brahmātmapramāṇasya caitanyasyetyādi 
tatratyakāraṇatritayasaṃpādanagraṃthasya caitanyasya pramākaraṇatve 
vedāṃtakaraṇatvādikalpanārbhagaprasaṃgena prauḍhivādatvasya 
sphuṭatvāditi rāmādvayācāryyāḥ | nanu dṛṣṭisṛṣṭivāde 
sṛṣṭidṛṣṭivāde ca mithyātva saṃpratipateḥ | kathaṃ 
mithyābhūtasyārthakriyākāritvaṃ svapnavaditi brūmaḥ | nanu 
svāpnajalādi sādhyāvagāhanādi rūpārthakriyā asatyaiva kiṃtu 
jāgrajjalādisādhyāsā satyā ||

dṛṣṭisṛṣṭivādyeva śaṃkate | nanvevamiti | jñānaikanivartyatvādeḥ 
mithyātvasvarūpatve satītyarthaḥ | ahaṃkārataddharmāṇāmapi 
uktarūpamithyātvaṃ viyadādivatsidhyatīti saṃbaṃdhaḥ | kalpitatvābhāvepīti | 
prātibhāsikatvābhāvepītyarthaḥ | tatpadamahaṃkārādiparaṃ 
cidātmanodhiṣṭhānatvādi samarthanamādi padārthaḥ | abhimatamiti | 

p. 73a) 
bhāṣyakārādīnāmitiśeṣaḥ | tathā ca tatsaṃpādanādi yatnaḥ | saphala iti 
bhāvaḥ | ahaṃkārataddharmāṇāṃ kevalasākṣivedyatvepi śuktirajatādivat | 
prātibhāsikatvaṃ vaktumayuktaṃ vyavahārakāle bādhānupalaṃbhādato 
vastugatyā teṣāṃ prātibhāsikatvābhāvepi 
tadatyupetyakāraṇatrayasaṃpādanādi yatnaḥ taiḥ kṛta iti parihārāṃtaramāha | 
abhyupetyeti | tadbhāṣyādi prātibhāsikatvamabhyupetyavacanameva na 
vastugatimanurudhyetyarthaḥ | advitīyādhiṣṭhāna brahmātmani pramāṇaṃ 
caitanyamiti pratipādayatiṣṭhīkāvivaraṇādi gatasya graṃthasya prauddhivādatva 
spaṣṭatvāditi saṃbaṃdhaḥ | prauḍhi vādatve upapatimāha | caitanyasya 
pramākaraṇatva iti | brahmapramākaraṇatva ityarthaḥ | aupaniṣadatva 
śrutyanusāraiṇavedāṃtānāmeva brahmapramākaraṇatva kalpanetyarthaḥ | 
vedāṃtajanyabrahmapramāyāḥ aparokṣatvakalpanamādipadārthaḥ prapaṃcasya 
paramārthatve pūrvamarthakiryākāritvamaprayojakamiti sūcitaṃ tadayuktaṃ 
mithyābhūtasya śuktirūpyādeḥ kadakādyartha kriyākāritvā darśanāditi 
matvāśaṃkate | nanviti | arthakriyākāritvaṃ satyatva vyabhicārīti pariharati 
svapnavaditi | svāpnajalādāvavagāhanādirūpārthakriyākāritvamasti tatra 
satyatvaṃ nāstīti vyabhicāra ityarthaḥ | nanvartha | kriyākāritvamātraṃ na hetuḥ 
| kiṃtu satyārthakriyākāritvaṃ tacca svāpnajalādau nāstīti na vyabhicāra iti 

p. 73b) 
śaṃkate | nanviti asatyeva na tu satītyarthaḥ | asatyaiveti pāṭhe asatyā na tu 
satyetyarthaḥ | tarhi prapaṃcaḥ satyaḥ satyārthakriyākāritvādityatra 
hetutvasiddhimāha siddhāṃtī | kiṃtviti | jāgrajjalādi sādhyāsārthakriyāsatyā 
kimiti saṃbaṃdhaḥ tu śabdovadhāraṇe kiṃ śabdaḥ ākṣepārthaḥ sāsatyā na 
bhavatyevetyarthaḥ | ato hetvasaṃpratipati parihārāyārtha kriyākāritvamātraṃ 
satyatva prayojakaṃ vācyaṃ tacca svāpnajalādāvastyeveti 
vyabhicāratādavasthāmitibhāvaḥ ||

aviśiṣṭamubhayannāpi svasamānasatākārthakriyākāritvamiti kecit | 
advaitavidyācāryāstvāhuḥ | svāpnapadārthānāṃ na kevalaṃ 
prabodhabādhyārthakriyāmātrakāritvaṃ svāpnāṃganā 
bhujaṃgamādīnāṃ tadabādhyasukhabhayādi janakatvasyopi darśanāt | 
svāpnaviṣayajanyasyāpi hi sukhabhayādeḥ prabodhānaṃtaraṃ na 
bādhonubhūyate | pratyuta prabodhānaṃtaramapi manaḥ prasāda 
śarīrakaṃ pādināmaha tadanuvṛtidarśanātprāgapi satvamevāvasīyate | 
ata eva prāṇināṃ punarapi sukhajanakaviṣayagocara svapne vāṃchā 
atādṛśe svapne ca pradveṣaḥ saṃbhavati ca svapne 
jñānavaṃdataḥkaraṇavṛtirūpasya sukhabhayāderudayaḥ ||

p. 74a) 
nanu svāpnajalādau satyārthakriyākāritvābhāvepi svasamānasatākārya 
kriyākāritvamastyeva tarhi jāgratprapaṃcasyāpi tadastanaitāvatā 
tvadabhimataparamārtha satyatvaṃ sidhyatītyāśayena pariharati | aviśiṣṭamiti | 
ubhayatrāpīti | jāgratsvapnāvasthā dvayepītyarthaḥ | svapadaṃ arthakriyā 
hetubhūtavastuparaṃ svapna vaditi būma iti samādhāne svapnevadarthakriyāsatyā 
na bhavati jāgare tu sā satyeti vaiṣamyaśaṃkāyāṃ prativaṃdyā keṣāṃcit 
sāmādhānaṃ darśitaṃ | idānīṃ svapnādi padārthānāmapi 
satyārthakriyākāritva darśanānna dṛṣṭāṃta vaiṣamyamiti parihārāṃtaramāha 
| advaiteti | prabodhabādhyā arthakriyāprātibhāsikī prabodhā bādhyārtha 
kriyāsvapnakālīnāpi vyāvahārikasatyaiveti vibhāgastathā ca 
svāpnapadārthānāṃ prātibhāsikārthakriyākāritvamātraṃ kevalaṃ na bhavati 
kiṃtu vyāvahārikārtha kriyākāritvamapyasti 
svapnāṃganādīnāravyāvahārikārtha kriyākāritvaṃ kaimutikanyāya sidhamiti 
mithyātvapakṣenārthakriyākāritvānupapatiritibhāvaḥ | nanu svāpnabhujaṃga 
māṃganādirūpaviṣayāṇāṃ prabodhabādhyatvadarśanāt | 
tatkāryabhayasukhādīnāṃ kathaṃ prabodhā bādhyatvamityāśaṃkyāha | 
svāpnaviṣayeti | na prabodhābādhyasukha janakatvasya svapnabhujaṃgādīnāṃ 
prabodhābādhyabhayākapādijanakatvasya ca darśanādevaṃ ca 

p. 74b) 
vyāvahārika jāgratpadārthānāṃ truṭat hi prabodhānaṃtaraṃ svapnakāle 
sukhabhayādikaṃ samanābhūditi sukhabhayāderbādho anubhūyate ityarthaḥ | 
pratyuteti vartamānasukhānubhavakāryaṃ manaḥ prasādaḥ vartamānabhaya 
duḥkhānubhavakāryaṃ gātrakaṃpādiḥ tataśca 
prabodhānaṃtaramanuvartamānatve gamakaṃ manaḥ prasādatvādi tathā ca 
tadanaṃtaramanuvartamānasya bhayādeḥ | satyatvāt | prabodhātprāgapi tasya 
satyatvaṃ niśrīyata ityarthaḥ | svapnakālīnamapi sukhabhayādikaṃ 
jāgratsukhadivat vyāvahārika satyameva na prātibhāsikaṃ prabodhānaṃtaraṃ 
bādhābhāvāt tadanaṃtaramapyanuvartamānatvācceti niṣkarṣaḥ 
svāpnasukhabhayādeḥ satyatve gamakāṃtaramāha | ata eveti 
svāpnabhayāderaprātibhāsikatvādevetyarthaḥ | rāgadveṣayoḥ 
satyasukhaduḥkhagocaratvaniyamāditibhāvaḥ | nanu svapne sarvasya 
vāsanāmātratvāt | kathaṃ satyasya bhayādeḥ saṃbhava ityata āha | saṃbhavati 
ceti | tadetatsatvaṃ yena svapnaṃ paśyatīti śrutyanusāreṇa 
kalpatarukārairmānasavṛtirūpajñānasya svīkārāt | 
tadvadaṃtaḥkaraṇapariṇāmarūpabhayādervyāvahārikasya saṃbhavaḥ 
tadatiriktapadārthānāmeva vāsanāpariṇāmatvena 
prātibhāsikatvābhyupagamāditi bhāvaḥ ||

p. 75a) 
na ca svapnāṃganādi jñānameva sukhādijanakaṃ tacca sadeveti vācyaṃ | 
tasyāpi darśanasparśanādi vṛtirūpasya 
svapnaprapaṃcasākṣiṇyadhyastasya kalpanāmātra siddhatvāt | na 
hyuparateṃdriyasya cakṣurādi vṛtayaḥ satyābhavaṃti | na ca 
tadviṣayāparokṣyamātraṃ sukhajanakaṃ tacca sākṣirūpaṃ sa deveti 
vācyaṃ | darśenāt sparśanekāminyāḥ padāsparśanāt 
pāṇināsparśane bhujaṃgasyā marmasthale sparśanātmarmasthale 
sparśane ca sukhaviśeṣasya bhayaviśeṣasya cānubhavasiddhatvena svapnepi 
tatatsukhabhayādiviśeṣasya kalpita darśanasparśanādi viśeṣajanyatvasya 
vaktavyatvāditi | tathā jāgare ghaṭādi prakāśanakṣama 
tatratyapuruṣāṃtaranirīkṣyamāṇālokavatpāpūvarake sadyaḥ praviṣṭena 
puṃsā kalpitasya saṃtamasasya prasiddhasaṃtamasocitārtha 
kriyākāritvaṃ dṛṣṭaṃtena taṃ pratighaṭādyāvaraṇaṃ dīpādyānayane 
tadapasaraṇaṃ tannayane punarāvaraṇamityādi darśanādityapi kecit ||

p. 75b) 
nanu svāpnabhayādikaṃ na bhujaṃgamāṃganādi padārthajanyaṃ kiṃtu 
tadgocarajñānajanyaṃ tathā ca jñānasya satyatvādasatyāt satyasyāpi kāryasya 
janyatvaṃ svapne dṛṣṭamityunupapannamiti śaṃkate | na ceti | tacca sadeveti vadatā 
vaktavyaṃ kiṃ tanmano mātrajanyavṛtirūpaṃ kiṃ vā 
cakṣurādijanyavṛtirūpaṃ kevalasākṣirūpaṃ vā ādyepi kiṃ vṛtimātraṃ 
bhayādi heturutasāpnabhujaṃgamādi rūpaviṣayaviśeṣitaṃ | nādyaḥ 
yatkiṃcidgocaravṛtijñānādapi bhayādiprasaṃgāt | na dvitīyaḥ vṛtimātrasya 
satyatvepi viṣayasyāsatyatayā tadviśiṣṭasyāpi prātibhāsikatvā tathā ca 
prātibhāsikajñānādvyāvahārikārtha kriyotpatau tadudāharaṇaṃ bhavatyeveti 
matvā prathamavikalpatrayamadhye dvitīyaṃ dūṣayati | tasyāpīti | 
jñānasyāpītyarthaḥ | nanu cakṣurādijanyameva darśanasparśanādi vṛtirūpaṃ 
satyajñānaṃ kuṃto nopeyate tatrāha | nahīti | tṛtīyaṃ śaṃkate | na ca tadati 
dūṣayati darśanādityādinā | kāminyāḥ darśanāt tasyāḥ sparśane tasyā eva 
padāsparśanāt pāṇināsparśane sukhaviśeṣasyānubhavasiddhetveneneti 
saṃbaṃdhaḥ bhujaṃgamasyāmarmasthale puchādau sparśanāt marmasthale 
śirasi sparśaneva bhayaviśeṣasyānubhavasiddhatveneti saṃbaṃdhaḥ | svapnepīti | 
yathā jāgare sukhaviśeṣabhayaviśeṣāderdarśanasparśanādi 
rūpavṛtiviśeṣaviśiṣṭaviṣayāparokṣyajanyatvaṃ na tu 
viṣayāparokṣyamātrajanyatvaṃ tanmātrasyaikarūpatvena 
kāryaviśeṣāprayojakatvāt |

p. 76a) 
tathā svapnepi tathā ca tattadviṣayāparokṣyamātrasya sākṣirūpasya satyatvepi 
sukhabhayādijanakasya prātibhāsika darśanādi vṛtiviśeṣaviśiṣṭasya 
tattadviṣayāparokṣyasya prātibhāsikatvāt 
prātibhāsikādvyāvahārikasukhabhayādi saṃbhava ityarthaḥ | evaṃ 
svapnāvasthāyāmasatyāt satyārtha kriyāmudāhṛtyajāgarepi tāmudāharati | 
tatheti | prakāśana kṣamo yaḥ tatratyairapavarakasthaiḥ puruṣāṃtaraiḥ 
nirīkṣyamāṇālokaḥ tadvatītyarthaḥ | apavarakaṃ svalpagrahaṃ 
tatratyālokāsatvaśaṃkā vyāvṛtaye puruṣāṃtaranirīkṣyamāṇatva viśeṣaṇaṃ 
dṛṣṭamityetatprapaṃcayati | taineti | saṃtamasenetyarthaḥ | api śabdasya tathā 
jāgarepīti saṃbaṃdhaḥ ||

anye tu pānāvagāhanādyartha kriyāyāṃ 
jalādisvarūpamātramupayogina tadgataṃ satyatvaṃ tasya kāraṇatva 
tadavachedakatvayorabhāvāditi kiṃ tena na caivaṃ sati marumarīcikodaka 
śukti rajatāderapi prasiddhodakādyucitārtha kriyākāritvaprasaṃgaḥ 
marīcikodakādābudakatvādi jātinīstīti | tadviṣayaka 
bhramasyodakaśabdollekhitvaṃ tadullekhi pūrvānubhavasaṃskārajanyatva 
prayuktamiti tatva śuddhikārādimarte

p. 76b) 
tadarthakriyāprayojakodakatvādi jātyābhāvādeva tadaprasaṃgāt | 
tatrāpyudakatvādi jātirastyanyathā 
tadvaiśiṣṭyollekhibhramavirodhādudakādyarthinastatra 
pravṛtyabhāvaprasaṃgācceti ||

anye tviti jagatsatyatvavādibhirapi hi arthakriyākāritvameva satyatvamiti vaktuṃ na 
śakyate arthakriyānutpati daśāyāṃ ghaṭāderasatyatvaprasaṃgāt | kiṃtu 
satvamartha kriyāprayojakamiti vaktavyaṃ tathā ca kiṃ 
satvamarthakriyākāraṇamabhipretaṃ kiṃ vā kāraṇatāvachedakaṃ 
nobhayathāpītyāha | pānetyādinā | jalādipadaṃ jalatvāderapi saṃgrāhakaṃ 
bodhyaṃ | upayogīti | jalādi svarūpaṃ kāraṇatayā jalatvādi svarūpaṃ 
kāraṇatāvachedakatayeti vibhāgaḥ | mātrapadavyavachedyamāha | na tadgatamiti 
satyatvasya jalādi svarūpātiriktatayākāraṇatvābhāvādati prasaktatayā 
kāraṇatāvachedakatvābhāvāccetyarthaḥ | kiṃ teneti satyatvenetyarthaḥ | tathā ca 
satyatvābhāvepi prapaṃcasyārthakriyākāritvaṃ saṃbhavānna mithyātvavirodha 
iti bhāvaḥ | nanu satyatvasya tatadarthakriyākāritāyā sati 
prasaktatvepyarthakriyākāritva sāmānye satvamanati 
prasaktatvādavachedakamevānyathā bādhakamāśaṃkate | na caivaṃ satīti | 
satyatvasya kāraṇatāsāmānyānavachedakatve satītyarthaḥ | evaṃ sati prasaṃga 
iti na 

p. 77a) 
cetyatra hetumāha | marīcikodakādiviti | 
marubhūmisaṃsṛṣṭāsamarīcikāsusamāropitaṃ toyaṃ marīcikodakaṃ tasya 
toyābhāsatvā tatra toyatvaṃ nāsti kathaṃ tarhi toyamidamudakamiti 
śabdollekhipratyayaṃ ityāśaṃkya tasyānyathā siddhimāha | 
tadviṣayakabhramasyeti | marīcikodakaviṣayakabhramasyetyarthaḥ | 
udakaśabdollekhīyaḥ pūrvānubhavaḥ satyodakaviṣayaḥ 
tajanyasaṃskārajanyatvānmrīcikodakasya tatprayuktaṃ 
tacchabdollekhitvamityarthaḥ | prayojaketi | prasiddhodakasya 
ucitārthakriyāyāpānādi rupātasyāmudakatvajātiḥ prayojikā 
udakādanyatrapānāderadarśanā tathā 
prasiddharajatāderucitārthakriyākaṭakādilakṣaṇā tatra ca rajatatvādikaṃ 
prayojakaṃ madodau kaṭakādyarthakriyādarśanāditibhāvaḥ | tadaprasaṃgāditi | 
prasiddhodakādyucitārtha kriyākāritva prasaṃgābhāvādityarthaḥ | 
marīcikodakādāvarthakriyākāritva prayojakajātimabhyupagamyāpyuktāti 
prasaṃgaṃ pariharati tatrāpītyādinā marīcikodakādāvapītyarthaḥ | anyatheti | 
tatra jalatvādi jātyabhāve satītyarthaḥ | tatreti marīcikodakādāviṣṭanāvachedaka 
jalatvādhivaiśiṣṭyabhānaṃ vinā tadarthinastatra pravṛtirna saṃbhavatītibhāvaḥ 
||

prātibhāsike pūrvadṛṣṭasajātīyatva vyavahārānurodhināṃ mate 
kvacidadhiṣṭhānaviśeṣa

p. 77b) 
jñānena samūlādhyāsanivṛti saṃbhavāt | kvacidadhiṣṭhāna 
sāmānyajñānoparameṇa kevalādhyāsanāśāt | kvacidgaṃjādau 
cakṣuṣāvahnyādyadhyāsasthale 
dāhapākādiprayojakasyolasparśāderanudhyāsācca tatra tatrortha 
kriyābhāvopapateḥ | kvacitkāsāṃcidartha kriyāṇāpiṣyamāṇatvācca | 
marīcikodakādivyāvartakasyārtha kriyoyayogirūpasya vaktavyatve ca 
śrutiviruddhaṃ pratyakṣādinā durgrahaṃtrikālābādhyatvaṃ vihāya 
doṣaviśeṣājanyarajatatvādereva rajatādyucitārthakriyopayogirūpasya 
vaktuṃ śakyatvācca | tasmānmithyātvepyarthakriyākāritva 
saṃbhavānmithyaiva prapaṃco na satya iti ||

kiṃ ca śuktirajatādau satyarajatādau ca rajatatvādi jāterekasyā abhāve 
prātibhāsikādhyāseṣu pūrvadṛṣṭasājātyavyavahāro bhāṣyādi gato na syāt 
tadanurodhenāpi tatra jātiraṃgī kartavyetyāśayenāha | prātibhāsike iti | kvaciditi 
| dūre marīcikodakabhramānaṃtaraṃ snānādyartha samīpaṃ gatasyanedaṃ 
jalaṃ 

p. 78a) 
marīcimātramiti viśeṣadarśane sati jalādhyāsasya svamūlājñānena sahaiva 
nāśāt na tatortha kriyotpatirāpādayituṃ śakyetyarthaḥ | kvacidadhiṣṭhāneti | 
śuktyādau rajatā dhyāsānaṃtaraṃ yatra viśeṣadarśanamasti tatra 
pūrvoktārītiryatra tatrāsti tatrādhiṣṭhānasāmānyajñānarūpaṃ 
kāraṇanāśena rajatādhyāsamātra nāśasaṃbhavāt | tatrāpi 
nārthakriyotpatirāpādapādayituṃ śakyetyarthaḥ | svapnavaditi brūmarūtyādi 
pūrvagraṃthe prātibhāsika padārthānāmapi arthaṃ kriyākāritvasya 
darśitatvāduktāti prasaṃge iṣṭāpatirapītyāha | kvacitkāsāṃciditi | idānīṃ 
prātibhāsikeṣvarthakriyākāritvarāhityamupetyāpi satyatvaṃ 
kāraṇatāvachedakaṃ na vaktavyamityāha | marīcikodakādīti | ca śabdopyarthaḥ 
śrutīti mithyātva śrutītyarthaḥ | sadrajatāt kaṭakādi kāryaṃ saṃbhavati 
tadvilakṣaṇāchrakti rajatā tanna saṃbhavatītyanvaya vyatireka saha kṛta 
pratyakṣeṇa hi tvayā satvamartha kriyākāritāyāmavachedakatayā grāhyaṃ 
tādṛśaṃ ca satvaṃ mithyātva viruddhakālatrayā bādhyatvarūpaṃ na bhavati | 
tasya pratyakṣā yogyatvādatonyadeva kiṃcitadavachedakaṃ 
vācyamityāśayenāha pratyakṣādineti | atrādi padamanumānādi 
saṃgrahārthaṃ pratyakṣaśrutivirodhenānumānāderapi prapaṃce kālatrayā 
bādhyatvarūpasatvasādhakasyānudayādevatasthānumānādināpi 
durgrahatvamuktamiti bodhyaṃ |

p. 78b) 
rajatatvāderiti vyavahārakālīta bādharahita sarpatvādikamādipadārthaḥ | 
tasmāditi satyatva syārtha kriyāṃ pratyaprayojakatvādityarthaḥ ||

nanu mithyātvasya prapaṃcadharmasya satyatve brahmā dvaitakṣatestadapi 
mithyaiva vaktavyamiti kutaḥ prapaṃcasya satyatvakṣatiḥ mithyābhūtaṃ 
brahmaṇaḥ sa prapaṃcatvaṃ naniḥ prapaṃcatvāvirodhīti tvaduktarītyā 
mithyābhūtamithyātvasya satyatvāvirodhitvāt | atroktamadvaita 
dīpikāyāṃ viyadādi prapaṃca samāna svabhāvaṃ mithyātvaṃ | tacca 
dharmiṇaḥ satyatva pratikṣepakaṃ dharmasya 
svaviruddhadharmapratikṣepakatve hi ubhayavādi siddhaṃ dharmi 
samasatvaṃ taṃtraṃ na pāramārthakatvaṃ | aghaṭatvādi pratikṣepake 
ghaṭatvādāvasmākaṃ pāramārthikatvā saṃpratipateḥ | brahmaṇaḥ sa 
prapaṃca tvena dharmi samasatākamiti naniḥ prapaṃcatva pratikṣepakaṃ | 
ata eva mithyātvasya vyāvahārikatve tadvirodhino'prātibhāsikasya 
prapaṃca satyatvasya pāramārthikatvaṃ syāditi nirastaṃ ||

p. 79a) 
prakārāṃtareṇa prapaṃcasya satyatvaṃ śaṃkate | nanviti vaktavyamiti | 
siddhāṃti netiśeṣaḥ | nanu mithyā bhūtasyāpi mithyātvasya svāśraye 
prapaṃce svavirodhi satyatva pratikṣepakatvā tasya 
satyatvakṣatiraparihāryetyāśaṃkyasidhāṃti saṃmatadṛṣṭāṃtena pariharati | 
mithyābhūtamiti | saprapaṃcatvaṃ prapaṃca tādātmyaṃ niṣprapaṃcatvaṃ 
prapaṃcātyatābhāvavatvaṃ tacca vāstavaṃ vyāvahārika 
prapaṃcātyaṃtābhāvasya brahmaṇi paramārthatvābhyupayamādataḥ 
saprapaṃcatva niḥprapaṃcatvayoryathā ekatrāvirodhastathā 
mithyātvasatyatvayorapyavirodha iti bhāvaḥ | mithyātvabhumī mithyā bhūta iti 
pakṣameva parigṛhyasamādhate | atroktamiti | samāna svabhāvamiti | 
samānasatākamityarthaḥ | viyadādi prapaṃcasya ca?śca vyāvahārika satā iti 
bhāvaḥ | nanvaropita ghaṭatvāderāropādhiṣṭhānabhūte svāśraye 
svaviruddhāṃ ghaṭatvādi pratikṣepakatvādarśanāt satyameva ghaṭatvādi 
svāśraye saviruddharmapratikṣepakatvena kalpanīyamiti kathaṃ mithyābhūtaṃ 
mithyātvaṃ svadharmiṇi prapaṃce satyatva pratikṣepakaṃ bhavedityāśaṃkyāha 
dharmasyeti | ghaṭatvādau paramatarītyā pāramārthikatvarūpaṃ satyatvamasti 
tathā dharmi samānasatākatvaṃ matadvayasaṃmatamasti tathā ca ghaṭatvādi 
dharmasya svābhāvikāśraye svaviruddhadharmapratikṣepakatve 
prayojakākāṃkṣāyāṃ saṃpratipannameva prayojakaṃ kalpanīyaṃ na 
vipratipannamityarthaḥ | dṛṣṭāṃtaṃ

p. 79b) 
vighaṭayati brahmaṇa iti | nudharmīti | brahmaṇaḥ pāramārthikatvāt 
saprapaṃcasya ca vyāvahārikatvāditibhāvaḥ | nanu prapaṃcagata mithyātvasya 
mithyātvapakṣe tadvyāvahārikamaiva vācyaṃ brahmajñānaika nivartyasya 
mithyā mithyātvadharmasya prātibhasikatva pāramārthikatvayorayogā tasya 
vyāvahārikatve tu prapaṃca gataṃ satyatvaṃ pārimārthikaṃ sidhyati tasyāpi sa 
na ghaṭa ityādi pratyakṣasiddhasya yāvatatvajñānamanuvartamānasya 
prātibhāsikatvāyogāt | vyāvahārika mithyātva dharmavati prapaṃce 
tatsatyatvasya vyāvahārikasyāyogācca tathā ca prapaṃca gatasya satvatva 
dharmasya pāramārthikatva siddhau dharmiṇaḥ prapaṃcasyāpi 
pāramārthikatvamanirvāryamiti | brahmādvaitakṣatiriti kasya ciccodyaṃ 
vakṣyamāṇa hetunā nirastamityāha | ata eveti ||

dharmi samasatā kasya mithyātvasya vyāvahārikatve dharmiṇopi 
vyāvahārikatva niyamāt | atha vāyo yasya 
svāviṣayamākṣātkārānivṛrtyodharmaḥ sa tatra 
svaviruddhadharmapratikṣepakaḥ śuktau śukti tādātmyaṃ 
tadviṣayasākṣātkārānivartyamaśuktitvavirodhi tatraiva rajata 
tādātmyaṃ tannivartyamarajatatvāne virodhīti vyavasthā darśanāt | evaṃ 
ca mithyātvaṃ kalpitamapi

p. 80a) 
prapaṃcasākṣātkārānivartyamiti satvatva pratikṣepakameva brahmaṇaḥ 
saprapaṃcatvaṃ tu brahmasākṣātkāranivartyamiti naniḥ 
prapaṃcatvapratikṣepakamiti | etena śabdagamyasya brahmaṇā satyatve 
śabdayogyatāyāḥ śābdadhī prāmāṇyasya ca satyatvaṃ vaktavyaṃ 
prātibhāsika yogyatāvatāḥ nāptavākyena vyāvahārikārthasya 
vyāvahārikayoṣatāvatāvatāgnihotrādi vākyena tātvikārthasya 
vāmidvyabhāvena yogyatā samānasatākasyaiva śabdārthasya 
siddhiniyamāt ||

niyamāditi mithyātva dharmasya dharmisamānasatākatvaprayuktaṃ 
vyāvahārikatvamupetyamithyātvadharmiṇi prapaṃce satyatva paryavasāyinaḥ 
prapaṃca satyatve pāramarthikatvā pādanasya virodhenāsaṃbhavādityarthaḥ | na 
ca prapaṃce pāramārthikasya satyatvasyābhāve prātibhāsika satyatvayorapi 
prā"nanirastatvā tatra satvānubhavavirodha iti vācyaṃ | vyāvehārikasyaiva 
satvasya prapaṃce svīkāraiṇānubhavavirodhābhāvāt | na ca mithyātva 
satyatvayorvyāvahārikatvena samānasatākayorekatra virodha iti vācyaṃ | 
mithyātvāviruddhasya yā vṛtatvajñānaṃ bādha 

p. 80b) 
rahita svarūpatva lakṣaṇasatvasya pratyakṣādi viṣayasyā sakṛduktatvāditibhāvaḥ 
| sarvatrabrahmasataiva pratīya tena tadatirakerṇavyāvahārikaṃ prātibhāsikaṃ vā 
satvamastīti mate dharmisamasatvaṃ taṃtramiti samādhānaṃ na saṃbhavatīti 
matvāsamādhānāṃtaramāha | athaveti | dharmasya 
svaviruddhadharmapratikṣepakatve hi svāśrayasākṣātkārā nivartyatvaṃ 
prayojakaṃ kalpāte saṃprati pannutvānnatu pāramārthikatvaṃ tasyāsmā 
vāmasaṃpratipateritibhāvaḥ | yo dharmo yasya dharmiṇo dharmi gocara 
sākṣātkārā nivartyaḥ | sa dharmastatra dharmiṇītyakṣarārthaḥ ukta prayojake 
hetvaṃtaramāha | śuktāviti | tatpadaṃ śuktiparaṃ aśuktitvavirodhīti | 
aśuktitvasya pratikṣepakamityarthaḥ | tatraiveti | śuktāveva rajata tādātmyarūpo 
dharmo vartate sa ca svaviruddhasyārajatatvasya rajata bhinnatvasya 
śuktigatasyāvirodhī pratikṣepako na saṃbhavatītyatra hetugarbhaṃ viśeṣaṇaṃ 
tannivartyamiti | śuktisākṣāranivartyamityarthaḥ | evaṃ veti 
svāśrayasākṣātkārānivartya dharmasya svāśraye svaviruddhadharmasthiti 
virodhitve pramāṇena niścite satītyarthaḥ | anivartyamiti yathā śuktisākṣātkāre 
sati śukti tādātmyaṃ na nivartyate tathā ghaṭādirūpaprapaṃca sākṣātkāre sati 
śruti nyāyasiddhaṃ mithyātvaṃ na nivartata ityarthaḥ | codyāṃtaramapi 
vakṣyamāṇa hetunā nirastamityāha | eteneti | śabdagamyasya 

p. 81a) 
brahmaṇaḥ satyatve śabdaniṣṭayogyatāyāḥ satyatvaṃ vaktavyamityatra hetumāha 
| yogyatā samāna satā kasyaiveti | vākyārtha vākyaniṣṭhayogyatayoḥ 
samānasatākatvaniyamaṃ sādhayati | prātibhāsika yogyatāvateti | 
vyāvahārikārthasya sidhyabhāveneti saṃbaṃdhaḥ 

arthā bādharūpaprāmāṇyasyāsatyatverthasya satyatvā yogācca | tathā 
ca brahmātirikta satyavastusatvena dvaitāvaśyaṃbhāva iti viyadādi 
prapaṃcopi satyo'stiti nirastāṃ vyāvahārikasyārtha kriyākāritvasya 
vyavasthāpitatvena vyāvahārikayogyatāyā api satyabrahmasiddhi 
saṃbhavāt | brahmapare vedāṃte satyādi pada 
satvādbrahmasatyatvasiddheḥ | agnihotrādivākye tādṛśapadābhāvā 
tatsatvepi prabalabrahmādvaita śrutivirodhā tadasiddhirityeva 
vaiṣamyopapateḥ | śabdārthayogyatayoḥ samānasatākatva niyamasya 
niḥpramāṇakatvāt ghaṭajñānaprāmāṇyasthā ghaṭatvavat 
satyabhūtabrahmajñānaprāmāṇyasyāpi tadatiriktaghaṭitatvena 
mithyātvopapateśca ||

p. 81b) 
śabdagamyasya brahamaṇaḥ satyatve brahmagocaraśābdajñānaniṣṭasya 
prāmāṇyasya satyatvaṃ vaktavyamityatra hetumāha | arthā bādharūpeti tathā ca 
vedāṃtārthasya brahmaṇaḥ satyatvasaṃrakṣaṇāya tadvīprāmāṇyasya 
satyatvaṃ vaktavyamitibhāvaḥ | nanu brahmavyatirikta niruktayogyatādeḥ satyatva 
siddhāvapi pūrvavādyabhimataṃ nikhiladvaita satyatvaṃ kathaṃ sidhyati tatrāha | 
tathā ceti | dvaitāvaśyaṃbhāva iti | advaitabhaṃgāvaśyaṃbhāva ityarthaḥ | 
vedāṃtaśabdaniṣṭayogyatāyāḥ satyatvaṃ kiṃ tasyāḥ 
śādabodharūpārthakriyākāritvasidhyarthamapekṣyate kiṃ vā brāhmaṇaḥ 
satyatva sidhyarthaṃ nādyata ityāha | vyāvahārikasyeti | prapaṃcasyeti śeṣaḥ | 
yogyatāyā iti paṃcamī satvasya brahmaṇaḥ siddhiḥ śābdabodhaḥ dvitīye 
yogyatāyāḥ satyatvābhāvepi brahmaṇastatsidhyatītyāha | brahmapara iti | atrādi 
padaṃ citpadādi saṃgrahārthaṃ | tarhyagnihotrādi dharmi syāpi satyādi 
yadātsatyatvasiddhiḥ syāditi netyāha | agnihotrādīti | nanu yo vai sa dharmaḥ 
satyaṃ caitaditi dharmepi satyapadaṃ śrutau prayuktamasti tatrāha | tatsatvepīti 
tadasiddhiriti | yo vai sa dharma iti vākyasyāgnihotrādau paramārthatva pratipādane 
tātparyaliṃgānāma bhāvenā tatparasya taṃ syatetparatvaratva na pravalayā 
dvaita śrutyāvādhāddharmasya na brahmavatparamārthatvasiddhirityarthaḥ 
śrutāvagnihovāderavagatyarthatvena

p. 82a) 
satyatvamanuṣṭīya mānāvasthatvena dharmatvaṃ ca vivakṣitvā yo vai sa dharmaḥ 
satyaṃ caitaditi satyadharmayorabheda ukta iti maṃtavyaṃ 
vyāvahārikayogyatāvatā vedāṃtavākyena satyasya brahmaṇaḥ siddhau 
phalitamāha śabdārthayogyatayoriti | brahmaṇaḥ 
satyatvepitahānaniṣṭaprāmāṇyasya na satyatvaṃ sidhyati | tasya 
brahmamātratvābhāvādityāha | ghaṭajñāneti | tadatirikteti | brahmatvavati 
brahmatvaprakārakānubhavatvarūpa tatprāmāṇyasyāpi brahmātirikta brahmatva 
vaiśiṣṭya ghaṭitatvenetyarthaḥ | yadi ca brahmajñānagataṃ 
prāmāṇyamabādhitārthānubhavatvarūpaṃ tacca vivakṣitavivaikena 
bādhāyogyaviṣayasvarūpamātraṃ paryavasyati tanmātraparyavasita 
prāmāṇyasya cākhaṃḍārtha paravedāṃteṣu brahmamātratvameva na tadatirikta 
ghaṭitatvamiti brahmajñānaprāmāṇyasya satyatvaṃ saṃbhavatītyucyeta tarhi 
brahmagocaraśābdadhī prāmāṇyasya satyatvepi na taveṣṭasiddhiḥ | tasya 
brahmamātratvena brahmātirikta satyavastvasiddheritibhāvaḥ ||

tasmādāraṃbhaṇādhikaraṇokta nyāyena kṛtsnasya viyadādi prapaṃsya 
mithyātvaṃ vajralepāyate nanvāraṃbhaṇaśabdādibhiracetanasya 
viyadādi prapaṃcasya mithyātvasiddhāvapi cetanānāmapavargabhājāṃ

p. 82b) 
mithyātvāyogādadvitīya brahmaṇi samanvayo na yuktaḥ | na ca teṣāṃ 
brahmābhedaḥ prāgukto yuktaḥ parasparabhinnānāṃ teṣāmekena 
brahmaṇābhedāsaṃbhavāt | na ca tadbhedāsiddhiḥ sukhaduḥkhādi 
vyavasthayā tatsiddheriti cet | na teṣāmabhedepyupādhibhedādeva 
tadyavasthopapateḥ | nanūpādhibhedepi tadabhedā na pāyāt kathaṃ 
vyavasthā na hyāśrayabhedaṃ nopapādanīyo viruddhadharmā 
saṃkarastadatiriktasya kasyacidbhedopagamena sidhyati | atra kecidāhuḥ 
siddhātyevāṃtaḥkaraṇopādhibhedena sukhaduḥkhādivyavasthā kāmaḥ 
saṃkalpo vicikitsā śraddhā śraddhā 
dhṛtiradhṛtirhrīrdhrīrbhīrityetatsarvaṃ mana eva vijñānaṃ yajñaṃ 
tanuta ityādibhiḥ śrutibhistasyaiva nikhilānarthā 
śrayatvapratipādanādasaṃgo hyayaṃ puruṣaḥ asaṃgo na hi sajata ityādi 
śrutibhiścetanasya sarvātmanaudāsīnya pratipādanācca na caivaṃ sati 
kartṛtvādi baṃdhasya

p. 83a) 
caitanyasāmānādhikaraṇyānubhavavirodhaḥ 

tasmāditi | virodhābhāvādityarthaḥ | prapaṃcasya mithyātvapakṣe pratyakṣādi 
virodhābhāvo nirūpitaḥ | idānīṃ sarveṣu śarīreṣṭātmana ekatvapakṣe 
sukhaduḥkhādi vyavasthāvirodhamāśaṃkyatāṃ nirūpayituṃ prasaṃgamāha | 
nanvityādinā apavargeti | jīvānāṃ svarūpeṇa mithyātvajñānena 
nivṛtyāpatyā teṣāṃ muktibhātkaṃ na syādityarthaḥ | nanu jīvānāṃ 
brahmābhedasya vedāṃtapramāṇakasya prathamaparichedāvasāne uktatvāt | 
brahmāṇenādvitīyatvānupapatirityāśaṃkya nirākaroti | na ca teṣāmiti | 
jīvānāṃ parasya bhedāsiddhimāśaṃkyāha | na ca taditi | ekasya yadāhuḥ khaṃ 
bhavati tadā jīvāṃtarasya sukhaṃ bhavatīti sukhaduḥkhavyavasthā evaṃ 
rāgadveṣādi vyavasthāpyanubhavasiddhā draṣṭavyāṃta tayā teṣāṃ 
parasparabhedaḥ sidhyatītyāha | sukheti nanvāraṃbhaṇetyādinā prāptaṃ 
pratiśarīramātmabhedapakṣaṃ pratikṣipati neti | upapateriti | nātmabhedaḥ 
prāmāṇika ityarthaḥ | tadabhedeti | ātmā bhedetyarthaḥ | kathaṃ 
śabdasūcitāmanupapatimāha na hīti | tadatiriktasyeti viruddha 
sukhaduḥkhādyāśca yāti riktasya kasyacidahamanubhavagocarasyetyarthaḥ | 
aṃtaḥkaraṇameva baṃdhāśrayo ahamanubhavagocaraśca natvātmā

p. 83b) 
tasya kūṭasthatvāt tathā cāśrayabhedādeva dharmavyavastheti samādhate | atra 
kecidāhuriti mana eveti | manoṃtaḥkaraṇaṃ kāmasaṃkalpādīnāṃ 
tatpariṇāmatvāt sāmānādhikaraṇyaṃ vijñānamaṃtaḥkaraṇaṃ tanute karoti 
yajñaṃ śāstrīyaṃ karma ādipadena kāmāye'sya hṛdiśritā 
ityādiśrutirgrāhyācidātmanaḥ kūṭasthatve pramāṇamāha | asaṃgo hyayamiti 
asaṃgo na hi sajjata iti saṃgā yogyatvādityarthaḥ | ādipadena sākṣī cetā kevalo 
nirguṇaṃśca anaśnana'nyo abhicākaśītītyādi śrutisaṃgrahaḥ | na caivaṃ 
satīti aṃtaḥkaraṇasyaiva baṃdhāśrayatve satītyarthaḥ | ahaṃkaromyahaṃ 
sukhyahaṃ duḥkhyahamupalabhe ityādirūpeṇa upalabdhirūpa caitanyasya 
kartṛtvasukhaduḥkhādyātmakabaṃdhasāmānādhikaraṇyamanubhūyate 
tadvirodha ityarthaḥ |

aṃtaḥkaraṇasya caitana tādātmyenādhyastatayā taddharmāṇāṃ 
caitanyasāmānādhikaraṇyānubhavopapateḥ | na cāṃtaḥkaraṇasya 
kartṛtvādi baṃdhāśrayatve cetanaḥ saṃsārīnasyāditi vācyaṃ 
kartṛtvādi baṃdhāśrayāhaṃkāragraṃthi 
tādātmyādhyāsādhiṣṭhānabhāva eva tasya saṃsāra ityuparāmāt

p. 84a) 
tāvataiva bhīṣaṇatvāśraya sarpa tādātmyādhyāsādhiṣṭhāne 
rajādāvayaṃ bhīṣaṇa ityabhimānavadātmanonarthā 
śrayatvābhimānopapateḥ | etadabhiprāyeṇaiva dhyāyatīvalelā smṛtiva 
ahaṃkāra vimūḍhātmā kartāhamiti manyata ityādi śrutidarśanācca na 
caikasminnevātmanivicitrasukhaduḥkhāśrayata 
tadaṃtaḥkaraṇānāmadhyāsādātmanyābhimānika sukhaduḥkhādi 
vyavasthaivamapi na siddhyatīti vācyaṃ ||

yathā idamaṃśa tādātmyenādhyaste rajate rajatatvasya idaṃ tva 
sāmānādhikaraṇyānubhavaḥ | tadvaditi samādhate aṃtaḥkaraṇasyeti | 
taddharmāṇāmityatra tatpadamaṃtaḥkaraṇaparaṃ etaduktaṃ bhavati | 
ātmanaścaitanyarūpatvepi bhedakalpanayā caitanyamātmadharmaḥ | tathā 
cātmyaṃtaḥkaraṇayoraikyādhyāse sati tayordharmāṇāṃ caitanya 
kartṛtvādīnāṃ sāmānādhikaraṇyaṃ saṃpadyata iti na tadanubhavavirodha iti | 
cetana iti | caitanyāśraya ātmā saṃsārī kartṛtvādi dharmavān na syādityarthaḥ | 
cetanasya svataḥ saṃsārāśrayatvābhāvepi buddhiniṣṭasya saṃsārāśrayatvasya 
sākṣiṇānubhūyamānasyātmanyārodhopapateḥ

p. 84b) 
āropita saṃsārāśrayatvamastīti pariharati | kartṛtvādīti | ahaṃkārasya cetanena 
saha graṃthitulyo yastādātmyarūpo dhyāsastadadhiṣṭhānatvamevetyarthaḥ | tasya 
cetanasya ityarthaḥ | saṃsāra iti saṃsārāśrayatva bhrāṃtiprayojaka 
ityupagamādityarthaḥ | tāvataiveti | upādheḥ saṃsārāśrayatvamātreṇetyarthaḥ | 
bhīṣaṇatvaṃ bhaya hetutvaṃ tacca sarpadharmaḥ abhimāno bhrāṃtiḥ na cānya 
niṣṭasaṃsārāśrayatvasyātmanyārope anyathā khyāti prasaṃga iti vācyaṃ | 
anubhūyamānāropasthale āropyādhiṣṭhānayoḥ 
saṃsargasyānirvacanīyasyotpatyupagamena tadaprasaṃgāditi bhāvaḥ | etaditi 
buddhiniṣṭasaṃsārasyātmanyāropābhiprāyeṇaivetyarthaḥ | buddhau 
dhyāyaṃtvāmātmādhyāyatīvabhāti tasyāmevalelāyaṃtyāṃ 
calaṃtyāmātmācalatīva na tu vastuto dhyānādyāśraya iti iva śabdārthaḥ | 
dhyānādigrahaṇamaśeṣabuddhidharmāṇāmupalakṣaṇārthaṃ ahaṃkāreṇa 
kartṛtvāśrayeṇa saha vimohaṃ tādātmyādhyāsamāpannaḥ sa na ātmā 
namahaṃ karteti manyate kartṛtvamananamaśeṣasaṃsāramananopalakṣaṇārthaṃ | 
nanu buddheḥ svataḥ saṃsārāśrayatvaṃ cidātmanastu bhrāṃti siddhaṃ 
saṃsārāśrayatvamiti | vibhāgābhyupagame pratiśarīraṃ 
buddhibhedātaddhermavyavasthāsiddhāvapi pratiśarīramātmabhedābhāvāt | 
tadgatasya baṃdhasya na 

p. 85a) 
vyavasthāsidhyatīti śaṃkate | na caikasminneveti | vicitrāṇāṃ 
sukhaduḥkhānāṃ māśrayabhūtāni tatadaṃtaḥkaraṇāni 
teṣāmekasminnevātmanyadhyāsāddhetorya ātmanyābhimānikaḥ 
sukhaduḥkhādiḥ tasya vyavasthā na sidhyatītyarthaḥ | evamapīti | buddhi 
dharmavyavasthāsiddhāvapītyarthaḥ ||

ādhyāsika tādātmyāpannāṃtaḥkaraṇagatānarthajātasyeva 
tadgataparasparabhedasyāpyabhimānata ātmīya tayātmano 
yādṛśamanarthabhātkaṃ tādṛśena bhedena tadyavasthopapateḥ | etena 
sukhaduḥkhādīnāmaṃtaḥkaraṇadharmatvaṃpi tadanubhavaḥ sākṣirūpa 
iti tasyaikatvāt sukhaduḥkhādyanubhavarūpa bhogavyavasthāna siddhyatīti 
nirastaṃ tanhadrantaḥkaraṇa tādātmyāpattyā tatadaṃtaḥkaraṇabhedena 
bhedevate eva sākṣiṇastamnadaṃtaḥkaraṇa 
sukhaduḥkhādyanubhavarūpatvena tadvyavasthāyā apyupapateriti | anye tu 
jaḍasya kartṛtvādi baṃdhāśrayatvānupapateḥ kartā 
śāstrārthavatvāditi cetanasyaiva 
tadāśrayatvapratipādakasūtreṇāṃtaḥkaraṇe

p. 85b) 
cidābhāsobaṃdhāśrayastasya cāsatyasya biṃbādbhinnasya 
pratyaṃtaḥkaraṇaṃ bhedādvidvadavidvatsukhiduḥkhikartra'kartrādi 
vyavasthā ||

baṃdhāśrayatvasyeva buddhigatasya 
parasparabhedāśrayatvasyāpyātmanyāropābhyupagamānnā vyavastheti pariharati 
| ādhyāsiketi | nanvāropitena bhedena kathaṃ vyavasthetyāśaṃkya 
vyavasthāpanīya syātmanyāropitatvānnā vyavasthāpakatvaṃ tādṛśa 
bhedasyetyāha | yādṛśamiti | ātmasākṣicaitanyayorabhedepi bhedaṃ kalpayitvā 
kalpitabaṃdhāśrayasyātmana ekasukhaduḥkhādeḥ tva prayuktau doṣo nirastaḥ | 
idānīṃ sākṣi caitanyasya sarvaśarīraṣvekatvaprayuktaṃ 
doṣamāśaṃkyanirākaroti | eteneti | vakṣyamāṇahetunetyaryaḥ | tadanubhava iti | 
sukhādyanubhava ityarthaḥ | sukheti devadattasya yaḥ sukhānubhavaḥ sa eva 
cedyajñadatasyāpi tadā devadattasya sukhānubhavakāle tameva 
sukhānubhavamādāya yajñadattasyāpyahaṃ sukhīti bhogaprasaṃga ityarthaḥ | 
yathā aṃtaḥkaraṇagatabhedasyātmanyāropaḥ tathā sākṣi caitanyarūpe 
sukhādyanubhavepi tadgatabhedāropābhyupagamāt | na bhogā vyavastheti 
pariharati te taditi | bhedeneti | tatadaṃtaḥkaraṇa bhedena sākṣiṇyāraupitena

p. 86a) 
bhedaviśiṣṭasyaivetyarthaḥ | dhānyena dhanavānityatraiva tṛtīyā 
sākṣiṇyaṃtaḥkaraṇabhedārope hetuḥ | tādātmyāpatyeti | sarvaśarīreṣvātmana 
ekatve sukhādi vyavasthānasyāditi pūrvavādyākṣepe | anyat samādhānamāha | 
anye tviti pūrvoktaṃ buddherbaṃdhāśrayatvaṃ dūṣayati | jaḍasyeti | anupapateriti 
| baṃdhasya cetanadharmatvaprasiddhivirodhāditibhāvaḥ | buddhereva kartṛtvaṃ na 
cetanasya tasya kūṭastha tvāditi sāṃkhyamata nirākaraṇa pūrvakaṃ cetanasyaiva 
kartṛtva vyavasthāpaka sūtrānusārāccetyāha | karteti | cetanaḥ kartā bhavitu 
marhati tathā satyaiva cetanasya kartṛtva pratipādakaṃ kartā vijñānātmā puruṣa 
iti śāstramarthavadbhavati | anyathā tadanarthakaṃ syāditi sūtrārthaḥ | 
cidābhāsa iti | na tu sākṣāccidātmaiva tasya kūṭasthatvena baṃdha 
pariṇāmitvā yogāditi bhāvaḥ | cidābhāsasya baṃdhā śrayatvepi kathaṃ 
vyavasthā siddhistatrāha | tasya caiti biṃbapati biṃbayore bhedepi 
pratyaṃtaḥkaraṇaṃ pratibiṃbabhedo labhyate upādhi bhedena tannirūpita 
pratibibānāmapi kalpita bhedābhyupagamā tathāpi pratibiṃbamithyātvamata eva 
tasya baṃdhāśrayatvaṃ svābhāvikaṃ bhavatīti tanmithyātvamatamāśritaṃ ||

na caivamasatyasya baṃdhāśrayatve 
baṃdhamokṣayorvaiyadhikaraṇyāpatiḥ

p. 86b) 
asya cidābhāsasyāṃtaḥkaraṇāvachinne svarūpataḥ satyatayā muktya 
nayini pāramārthika jīve'dhyastatayā kartṛtvādyāśraya cidābhāsa 
tādātmyādhyāsādhiṣṭhāna bhāvastasya baṃdha ityupagamādityāhuḥ | 
apare tvātmeṃdriyamenoyuktaṃ bhoktetyāhurmaramīṣiṇa iti saha 
kāritvena deheṃdriyaistādātmyo na manasā ca yuktasya cetanesya bhotkṛtva 
śravaṇādaṃtaḥkaraṇabhedanatedviśiṣṭabhedādvyavasthāna caivaṃ 
viśiṣṭasya baṃdhaḥ śuddhasya mokṣa iti vaiyadhikaraṇyaṃ viśiṣṭagatasya 
baṃdhasya viśeṣye ananvayābhāvāt viśiṣṭasyānatirekādityāhuḥ ||

na caivamiti | biṃbapratibiṃbayorbhedāṃgīkāretyarthaḥ | satyasya 
biṃbacaitanyasya brahmabhāvalakṣaṇamokṣāśrayatve ca satītiśeṣaḥ 
muktyanvapi no biṃbabhūtāvachinnacaitanyasya svataḥ 
saṃsārāśrayatvābhāvepi bhrāṃti siddhasya tadāśrayatvasya saṃbhavānna 
vaiyadhikaraṇya doṣa ityāha asyeti | cidābhāsa gata baṃdhasya cidātmanyadhyāse 
cidātmacidābhāsayostādātmyādhyāsaṃ hetumāha 

p. 87a) 
adhyastatayeti | asya cidābhāsasya paramārtha jīve dhyastanayeti saṃbaṃdhaḥ | 
tasya baṃdha iti baṃdhaḥ | baṃdhārope heturityupagamādityarthaḥ | yathā 
śrutasyādhyāsādhiṣṭhānatvasya baṃdharūpatvābhāvāt sukhādereva 
baṃdharūpatvācceti bodhyaṃ | sarvaśarīreṣu cidātmana ekatvepi tasya kevalasya 
baṃdhāśrayatvaṃ nopeyate | kiṃtu buddhiviśiṣṭasya cidātmanastathā ca 
baṃdhāśrayasya viśiṣṭasya pratiśarīraṃ bhedānna sukhaduḥkādi 
sāṃkāryamiti matāṃtaramāha | apare tviti | viśiṣṭasya bhoktatve mānamāha | 
ātmeti ātmaśabdo dehaparaḥ śrutāvātmānamityadhyāhāraḥ iti śabdo dvitīyā 
samānārthakaḥ | tataśca deheṃdriyāṃtaḥkaraṇayuktamātmānaṃ 
bhoktāramāhurvidvāṃsa ityarthaḥ | nanu dehasya viśeṣaṇatayā bhoktṛ koṭau 
niveśo na saṃbhavati tasyātmani bhogaṃ pratyavachedakatayā upakaraṇaṃ 
tvādiṃdriyāṇāmapi bhoktṛ koṭau niveśau na saṃbhavati | 
teṣāmupakaraṇamātratvāt svapne teṣāmabhāvepi bhogadarśanācca 
tasmāddeheṃdriyairyuktasyātmano bhoktatva śrutiranupapattetyāśaṃkya 
yuktapadoditaṃ yogaṃ yathāyogyaṃ darśayati | saha kāritveneti | ātmani tāvat 
kāmasaṃkalpādayonubhūyaṃte te ca manodharmatvena śruti siddhāstathā ca 
kāmādimanmanastādātmyaṃ vinātmanaḥ

p. 87b) 
kāmādyāśrayatvānupapateḥ | tatādātmyena tadviśiṣṭasya bhoktṛtvaṃ 
yuktamityāśayenāha | tādātmyeneti | nanu buddhiviśiṣṭātmā kevalātmanaḥ 
sakāśādbhinnaḥ viśiṣṭaṃ kevalaṃ na bhavatiti pratīteḥ viśiṣṭavṛti 
kevalapratiyogika bhedasya viśeṣyavṛtitva niyamā tathā ca viśiṣṭātmagata 
baṃdhasya viśeṣyānvapi tvepi muktānvapi kevalacaitanye 
baṃdhānanvayādvaiyadhikaraṇyatādavasthyamiti netyāha | viśiṣṭasyeti | 
viśiṣṭāṃtargataviśeṣyasya kevalādanatirekādityarthaḥ | ayaṃ bhāvaḥ | loke 
daṃḍaviśiṣṭapuruṣe kaivalapuruṣābhedasya pratyabhijñāyamānatāt | 
tatpratyabhijñāyā bādhakā bhāvācca viśiṣṭāṃtargata viśeṣyasya kevalasya 
ca svābhāvikamekatvaṃ viśiṣṭatvāviśiṣṭatvarūpabhedena kālpaniko bhedaśca 
kalpyate tathā ca viśiṣṭagata baṃdhasya viśeṣyānvayinaḥ 
kevalātmanyayyanvayaḥ siddha iti ||

itare tu astu kevalaścetanaḥ kartṛtvādibaṃdhāśrayaḥ sphaṭikalauhitya 
nyāyenāṃtaḥkaraṇasya tadviśiṣṭasya vā kartṛtvādyā apasya 
sannidhānāccetanepi kartṛtvādyaṃtarādhyāsopagamāt | na ca 
tasyaikatvādvyavasthānupapatiḥ | upādhibhedādeva tadupapate | na 
cānyabhedādanyatraviruddha

p. 88a) 
dharmavyavasthānuyujyata iti vācyaṃ | mūlāgrarūpopādhimātreṇa 
vṛkṣe saṃyoga tadabhāvavyavasthā darśanāt | 
tattatpuruṣakarṇapuṭopādhibhedena śrotrabhāvamupagatasyākāśasya 
tatra śabdopalaṃbhakatvānupalaṃbhakatvatāramaṃdeṣṭāniṣṭa 
śabdopalaṃbhakatvādi vaicitryadarśanāccetyāhuḥ | eke tu 
yadyāśrayabhedādevaviruddhadharmavyavasthopapādanīyā tadā cetane 
nikṛṣṭe evopādhivaśādbhedakalpanāstu akalpitāśrayabheda eva 
vyavasthāprayojaka iti kvāpya saṃpratipataiḥ 
maṇimukarakṛpāṇādyupādhikalpitena bhedena mukhe śyāmā 
vadātavartuladīrghabhāvādi dharmāṇāṃ 
aṃgulyupaṣṭaṃbhopādhikalpitena bhedena dīpe 
pāścātyapaurastyabhāvādi dharmāṇāṃ ca 
vyavasthāsaṃpratipaterityāhuḥ ||

aṃjasābaṃdhamokṣayoḥ sāmānādhikaraṇyamāha | itare tviti | sphuṭiketi | yathā 
lohityāśrayasya japākusumādeḥ sannidhānāt sphaṭike 
upādhigatalauhityāpekṣayā tatpratibiṃbabhūtasya lauhityāṃtarasyotpatiḥ tathā 
cidātmani budhyādi gatata baṃdhāpaikṣayā anyasya

p. 88b) 
kartṛtvādibaṃdhasyābhramātmakasyopagamādityarthaḥ | na ca budhyādau 
sākṣiṇānubhūyamānasya baṃdhasya cidātmani 
saṃsargamātrādhyāsopagamena vaiyadhikaraṇya śaṃkā parihārasaṃbhavāt 
tatra budhyādiniṣṭakartṛtvādi sadṛśa kartṛtva pramukha baṃdhotpati kalpanaṃ na 
prāmāṇikamiti vācyaṃ | buddherguṇenārāgramātro hyavara iti 
śrutāvavaraśabdita jīvasyārāgramātraśabditamalpaparimāṇaṃ 
buddhiguṇaśabdita parimāṇa hetukamiti pratipādanena tulyanyāyatayā 
kartṛtvādikamapi buddhidharmasadṛśamātmanyutpadyata iti | asyārthasya śruti 
saṃmatatvena prāmāṇikatvāt | na ca tasyeti | 
kartṛtvādyadhyāsādhiṣṭhānasyātmana ityarthaḥ | mūleti paramate nedaṃ 
dṛṣṭāṃta dvayaṃ siddhāṃte mūlāvachinnavṛkṣasyāgrāvachinnavṛkṣasya ca 
kālpanika bhedābhyupagamenaiva saṃyoga tadabhāvavyavasthopagamāt | 
śrotreṃdriyaspadigārabhyatvopagamācceti yodhyaṃ | tāreti | 
tāraśabdopalaṃbhakatvamaṃdaśabdopalaṃbhakatveṣṭaśabdopalaṃbhakatvā 
niṣṭaśabdopalaṃbhakatvādilakṣaṇasya vaicitryasya darśanādityarthaḥ | yadi 
dṛṣṭāṃtayorupādhibhedena tadupahita vṛkṣādibhedaṃ paro brūyā tadā 
prakṛtepi tathāstvityāśayenāha | eke tviti | nikṛṣṭa iti | 
aṃtaḥkaraṇaviśiṣṭaveṣānnikṛṣṭe tadupahite cidātmanītyarthaḥ | nanu satyabhe 
eva vyavasthā prayojaka iti netyāha | akalpiteti | ghaṭādibhedasyāpi 
satyatvasyāsmākamasaṃmatatvādityarthaḥ |

p. 89a) 
nanu svābhāvikabhede eva vyavasthā prayojako natvaupādhikabheda 
ityāśaṃkyāha | maṇīti | mukhe hi malina maṇi darpaṇa kṛtena bhedena 
śyāmatvāvadātatva vyavasthā saṃpratiyateḥ | kṛpāṇamaṇimayastaṃbhādi 
kṛtena bhedena vartulatva dīrghabhāvādi vyavasthā saṃpratipaterityarthaḥ | na ca 
biṃbapratibiṃbayorabhede svābhāvike khalubheda aupādhika iti sidhyati 
tadvaśādvyavasthāpi sidhyati tayorabheda eva kathaṃ siddha iti vācyaṃ tasya 
prāgeva sādhitatvāditibhāvaḥ | avachedapakṣe aupādhikabhedasya 
vyavasthāpakatva saṃpratipatiṃ darśayati aṃgulīti ||

evamupādhivaśādvyavasthopapādane saṃbhāvite jīvānāṃ 
parasparasukhādyanunusaṃdhānaprayojaka upādhiḥ ka iti nirūpaṇīyaṃ | 
atra kecidāhuḥ bhogāyatanābheda 
tadbhedāvanusaṃdhānānanusaṃdhānaprayojakā upādhī 
śarīrāvachinnavedanāyāstadavachinnenānusaṃdhānāt 
caraṇāvachinnavedanāyā hastāvachinnenānanusaṃdhānācca 
hastāvachinnohaṃ pādāvachinnavedanāmanubhavāmītyapratyayāt | 
kathaṃ tarhi caraṇalagnakaṃṭako dvārāya hastavyāpāraḥ 

p. 89b) 
nāyaṃ hastavyāpāro he stāvachinnānusaṃdhānāt | kiṃ tvava 
evāvayavinośraraṇa śarīrayorabhedasatvena 
varaṇāvachinnavedanāśarīrāvachinnenāhaṃ caraṇe vedanā vā 
nityanusaṃdhīyata iti tadanusaṃdhānāt | evaṃ ca 
caitramaitraśarīrayorabhedābhāvāccaitraśarīrāvachinnavedanāmaitra 
śarīrāvachinnena nānusaṃdhīyate | 
nāpyubhayaśarīrānusyūtāvayavyaṃtarāvachinnenānusaṃdhīyate 
ubhayānusyūtasyāvayavino bhogāyatanasyā bhāvāditi na 
caitraśarīralagnakaṃṭakādvāsaya maitraśarīravyāpāramaprasaṃga iti ||

jīvānāmupādhibhedādvā aupādhikabhedādvāsukhaduḥkhādi 
vyavasthāsiddhau teṣāṃ vastutaḥ paraspara bhede pramāṇābhādādeka 
brahmābhedaḥ sidhyati | tatsiddhauvajīvābhinne niṣprapaṃce brahmaṇi 
vedāṃtasamanvayaḥ siddha iti pratipāditaṃ | saṃprati vicārāṃtaramārabhate | 
evamiti | ukta prakāreṇetyarthaḥ | anusaṃdānānanusaṃdhānayoḥ kiṃ 
bhogāyatanābheda tadbhedau prayojakau kiṃ vā viśliṣṭabhovyāyatanābheda 
tadbhedau | athavā śarīrābhedatadbhedau | aṃtaḥkaraṇābhedatadbhedau vā 
ajñānābheda tadbhedau

p. 90a) 
vā iti praśre prativacanaṃ nirūpaṇīyamityarthaḥ | tatrādyapakṣamādāya 
prativacanaṃ nirūpayati | atra kecidāhuriti tatrānvayavyatirekau pramāṇayati 
śarīrāvachinneti | bhogāyatanaṃ hyavachedakatā sa baṃdhena bhogāśrayaḥ 
sannadehaḥ tadavayavahastādiśca bhavatītyāśayenāha | caraṇeti | 
ananusaṃdhānameva darśayati | hastāvachinna iti hastāvachinnātmanaḥ 
pādāvachinnātma gata duḥkhānusaṃdhātṛtvābhāve bādhakaṃ śaṃkate | 
kathaṃ tarhīti | ayaṃ hastavyāpādo hastāvachinnasyānusaṃdhānānna bhavati | 
kiṃtu tadanusaṃdhānāditi saṃbaṃdhaḥ tasya śarīrovachinnasya 
yaccaraṇāvachinnagata vedanānusaṃdhanaṃ tasmādityarthaḥ | nanu 
caraṇāvachinnagatavedanā kathaṃ śarīrāvachinnenānusaṃdhīyate 
avayavāvayavinorbhedāt | bhedapyanusaṃdhānopagameṃ caitra 
śarīrāvacinnavedanā maitra śarīrāvachinnenāpyanusaṃdhīyeta bhedā viśeṣāt 
| tathā ca caitra śarīralagnakaṃṭako dvārāya maitra śarīrasya svārasikau 
vyāpāraḥ prasajyetāta āha | avayavāvayavinoriti | avayavānāṃ paraspara bhedepi 
śarīra tadavayavayostādātmyopagamādityarthaḥ | evaṃ ceti | śarīrāvachinnasya 
caraṇāvachinnasye caraṇāvacchinavaidanānusaṃdhānaṃ 
pratiśarīracaraṇayostādātmyasya niyāmakatve 

p. 90b) 
satītyarthaḥ | nanu hastāvachinnasya 
caraṇāvachinnagavedanānusaṃdhātṛtvābhāvepi caraṇalagnakaṃṭako dvārāya 
hasta vyāpāra caret maitra śarīvachinnasya 
caitraśarīrāvachinnagatavedanānusaṃdhātṛtvābhāvepi 
caitraśarīralagnakaṃṭako dvārāpamaitraśarīravyāpāraprasaṃgaḥ parihartuṃ na 
śakāte tatrāha nāpīti | caitramaitra śarīradvayānusyūtetyarthaḥ | 
caitraśarīrāvachinnavedanā ubhayāanusyūtā'vayavyaṃtarāvachinnenāpi 
nānusaṃdhīya iti saṃbaṃdhaḥ | ato na dṛṣṭāṃtasya mya?mitibhāvaḥ ||

anye tu viśliṣṭopādhibhedo nanu saṃdhānaprayojakaḥ | tathā ca 
hastāvachinnasya caraṇāvachinnavedanānusaṃdhānābhyupagamepi na 
doṣaḥ | na caivaṃ sati garbhasthasya mātṛsukhānusaṃdhāna prasaṃgaḥ | 
ekasminna vayavinyavayavabhāvenānanupraviṣṭayorviśliṣṭaśabdena 
vivakṣitatvāt | mātṛgarbhaśarīrayostathātvāditvāhuḥ | na ca 
ughadāyudhadordaṃḍāḥ | patita svaśirokṣibhiḥ paśyaṃtaḥ 
yātayaṃtismakabaṃdhā apyarī tan | iheti 
bhāratoktyāviśleṣepyanusaṃdhānamavagamiti vācyaṃ | tatrāpi śiraḥ 
kabaṃdhayorekasminnavayavinya ca yavabhāvenānupraviṣṭa

p. 91a) 
caratvāt | śiraścedānaṃtaraṃ 
mūrchāmaraṇayoranyatarāvaśyaṃbhāve na dṛṣṭaviruddhārthasya 
tādṛśavacanasya keṃmutyanyāyena yoddhutsāhātiśaya praśaṃsā 
paratvāt | tādṛk prabhāva yukta puruṣaviśeṣaviṣayatvena 
bhūtārthavādatvepi niruktasyotsarvāto | nanusaṃdhānataṃtratvā 
vighātācca | ata evokta vakṣyamāṇapakṣeṣuyogināṃ jāti smarāṇāṃ ca 
śarīrāṃtaravṛtāṃtānusaṃdhānena doṣa prasaktiḥ ||

caraṇalagnaṃ kaṃṭako dvārādha hasta vyāpārānurodhena hastāvachinnasyaiva 
caraṇāvachinnavedanānusaṃdhātṛtvamupeyate | na ca tathā sati bhogāyatana 
bhedasyānanusaṃdhānaprayojakatvaṃ na syāccaraṇahastabhede vyabhicārāditi 
vācyaṃ | taddhāraṇāya viśeṣaṇadānopapateriti matvā dvitīyaṃ upādhiṃ 
nirūpayati | anye tviti | upādhi padaṃ bhogāyatanaparaṃ | na doṣa iti | 
bhogāyatanayorhastacaraṇayorbhede satyapi tayorviśliṣṭatvābhāvena 
viśliṣṭabhogāyatana bhedasyānanusaṃdhānaprayojakasyābhāvāt | na tatra 
vyabhicāra doṣa ityarthaḥ | na caivaṃ satīti viśriṣṭatvaviśeṣaṇadāne 
satītyarthaḥ | garbhasya jīvasya yadbhogāyatane tasya mātṛśarīrasya ca 
viśloṣābhāvāditibhāvaḥ | viśliṣṭapadārthā na bhijña spaṃde

p. 91b) 
cādyamiti pariharati | ekasminniti tathātvāditi | ekasminna vayavini avayava bhāve 
nānanupraviṣṭatvādityarthaḥ | tathā ca viśliṣṭopādhibhaidasatvānna garbhastha 
jīvasya hṛsukhānusaṃdhāna prasaṃga iti bhāvaḥ 
niruktānanusaṃdhānaprayojakasya vyabhicāraṃ śaṃkate | na ceti | dordaṃḍāḥ 
ka baṃdhāḥ chinnaśiraskā dehāḥ | iha yuddhe bhūmo vā atra vacane caitra 
maitra śarīrayoriva viśliṣṭayoḥ ka baṃdha śirasorbhedai satyapi śirovachinnasya 
ka caidhāvachinnagatayoddhṛtvānusaṃdhātṛtvamavagamyata iti vyabhicāra 
ityarthaḥ | tatrānusaṃdhānamupetya caitra maitra śarīvailakṣṇyena samādhate | 
tatrāpīti caratvāditi | pūrvamanupraviṣṭatvādityarthaḥ | asya vacanasya svārthe 
mānutvābhāvādvyabhicāra śaṃkaivā yuktetyāśayenābhyupagamaṃ 
parityajati | śiraschedānaṃtaramiti | kabaṃdhā api pātayaṃti kimutānya iti 
yoddhṛṇāmutsāhātiśayaṃ praśaṃsatye tadvacanamityarthaḥ | nanu 
śiraschedānaṃtaramapi yuddhānusaṃdhānādikaṃ yogamahimnātayo mahimnā 
vā caradāna mahimnā vā keṣāṃcit saṃbhavati | tato vidyamānārthakamevedaṃ 
vacanamityāśaṃkāyāṃ punaranusaṃdhānamupetya vyabhicāraṃ paraharati | 
tādṛgiti | viśliṣṭabhogāyatana bhedo nanusaṃdhānaprayojaka ityutsarga

p. 92a) 
ityupagamādudāhṛtānusaṃdhānasthalasya tadapavādasthalatvābhyupagamāt | 
tatra vyabhicāro na doṣāyetibhāvaḥ | ata eveti 
utsargarūpatvābhyupagamādevetyarthaḥ | na doṣa praktiriti bhogāyatana 
bhedāderananusaṃdhānaprayojakatvaniyamābhyupagame hi yogiyujāti smareṣu ca 
bhogāyatanabhedādi prayojaka catuṣṭayasya satvepyananusaṃdhānābhāvena 
vyabhicārarūpa doṣa prasaktirna bhavedityarthaḥ ||

apare tu śarīraikyabhedāvanusaṃdhāna tadabhāvaprayojakopādhīvālya 
bhavāṃtarānubhūtayoranusaṃdhāna tadabhāvadṛṣṭeḥ | na ca 
vālyaiyovanayorapi śarīrabhedaḥ śaṃkanīyaḥ pratyabhijñānāt | na ca 
parimāṇabhedā tadbhedāvagamaḥ ekasmin vṛkṣe mūlāgrabhedeneva 
kālabhedenaikasminnanekaparimāṇānvayopapateḥ | 
nanvavayavopacayamaṃtareṇa na parimāṇabhedaḥ | avayavāśca 
paścādāpataṃto na pūrvasiddhaṃ śarīraṃ pariyujyaṃta iti 
parimāṇabhede śarīrabhede āvaśyaka iti cainna 
pradīpāropaṇakriyāsamasamayasaudhodaravyāpi prabhāmaṃḍalavikāsa 
tatpidhānasamasamayat

p. 92b) 
tsaṃkocādyananurodhiṃ naḥ 
parimāṇuprakriyāraṃbhavādasyānabhyupagamāt | vivartavāde 
ceṃdrajālika darśita śarīravadvinaivāvayavopacayaṃ māyayā śarīrasya 
vṛdyupapaterityāhuḥ | itaretvaṃtaḥkaraṇābhedatadbhedābhyāṃ 
anusaṃdhānānanusaṃdhāna vyavasthāmāhuḥ | ayaṃ ca pakṣaḥ 
prāgupapāditaḥ | kecit tu ajñānāni jīvabhedopādhibhūtāni nāneti 
svīkṛtya tadbhedābhedābhyā anusaṃdhānā nanusaṃdhāna 
vyavasthāmāhuḥ | atra kecit tu ||

adṛṣṭaviśeṣā saha kṛtasya bhogāyatanabhedāderananusaṃdhānaprayojakatvasya 
vivakṣitatvāt na yogyādiṣu vyabhicāra iti tātparyaṃ tṛtīyapakṣamādāya 
prativacanaṃ nirūpayati | apare tviti | tatra mānamāha | bālyeti | 
bālye'nubhūtasya vārdhike anusaṃdhānaṃ dṛśyate bālyavārdhakayoḥ 
śarābhedāt | tat bhedādeva bhavāṃtarānubhūtasyāsmit 
janmanyanusaṃdhānaṃ na dṛśyata ityarthaḥ | śaṃkanīya iti | 
parimāṇabhedāditibhāvaḥ | bālyādyavasthābhedepi tadevedaṃ śarīramiti 
pratyabhijñā darśanāt | na śarīrabheda iti pariharati | pratyabhijñānādi śaṃkā 
bījamarudya anyathā siddhimāha |

p. 93a) 
na cetyādinā | āraṃbhavādamāśrityaśaṃkate | nanviti na pūrvasiddhamiti | 
pūrvasiddhe śarīre upādānatvā yogāt pūrvasiddha śarīranāśapūrvaṃ 
tadavayavairupacitāvayavaiśca militvā 
śarīrāṃtaradvyaṇukatryaṇukādikrameṇārabdhavyamiti parimāṇabhede 
śarīrabheda āvaśyakaḥ pratyabhijñā ca śarīratvasāmānyaviṣayā 
bhaviṣyatītyarthaḥ | samasamayakatvaṃ vikāsa viśeṣaṇaṃ samayaśca 
kṣaṇarūpau bodhyaḥ | tatpadaṃ tadīya dīptiparaṃ upādānā pāde yayoḥ 
sāmānādhikaraṇyānubhavādirādipadārthaḥ | ananurodhina iti 
dyaṣṇukādikrameṇa sthūlāvayavyutpatipakṣe bilaṃbāpateḥ 
samasamayatvānubhavavirodhātparimāṇusaṃyoganāśakrameṇa 
prabhādināśepi bilaṃbāpaterāraṃbhavāde upādāno 
pādeyayoratyaṃtabhedābhyupagamena sāmānādhikaraṇyānubhavavirodhācca 
tadvādasya heyatvamevetyarthaḥ | avayavo pacaya krameṇa 
śarāṃtarāṃraṃbhānupagame kathamekasmin śarīre viruddhaparimāṇayoga 
ityata āha | vivartavādeveti caturthapakṣamādāya prativacanaṃ dadāti | itare tviti 
prāgiti sukhaduḥkhādi vyavasthopapādanagraṃtha ityarthaḥ | 
paṃcamapakṣamāha kecitviti pratijīvamajñānabhede pramāṇaṃ 
brahmalakṣaṇavicārāvasare darśitaṃ evamaikātmyavāde 
vyavasthāmupapādātannānātvavāde vyavasthānupapatimāha | atreti ||

p. 93b) 
aṃśo nānāvyapadeśādityadhikaraṇe adṛṣṭāniyamāta 
abhisaṃdhyādiṣvapi caivaṃ pradeśāditi cennāṃtarbhāvāditi 
sūtratadbhāṣyarīti manusṛtyaikasminnātmanyupādhibhedena 
vyavasthānupagamekaṇabhugādirītyātmabhedavādepi vyavasthānupapati 
taulyamāhuḥ | tathā hi caitracaraṇalagnakaṃṭakena caitrasya vedanotpāde 
samaye'nyeṣāmapyātmanāṃ kuto vedanā na jāyeta | sarvātmanāṃ 
sarvagatvatvena caitraśarīrāṃtarbhāvāviśeṣāt | na ca yasya śarīre 
kaṃṭakavedhādi tasyaiva vedanānānyeṣāmiti vyavasthā 
sarvātmasannidhāvutpadyamānaṃ śarīraṃ kasyacideva nānyeṣāmiti 
niyaṃtumaśakyatvāt na ca yadadṛṣṭotpāditaṃ yaccharīraṃ tatadīyamiti 
niyamaḥ | adṛṣṭasyāpi niyamāsiddheḥ | yadā hi tadṛṣṭotpādāya kena 
cidātmanā saṃyujyate manaḥ saṃyujyata evaṃ tadānyairapi kathaṃ 
kāraṇasādhāraṇyai kvacideva tadṛṣṭamutpadyeta | nanu manaḥ 
saṃyogamātrasādhāraṇyepyahamidaṃ phalaṃ prāpnuyāmityabhi

p. 94a) 
saṃdhiradṛṣṭotpādakakarmānukūlakṛtirityevamādi vyavasthitamiti tata 
evādṛṣṭaniyamo bhaviṣyatīti cenna abhisaṃdhyādīnāmapi sādhāraṇa 
manaḥ saṃyogāditi dhyādyatayā vyavasthityasiddheḥ | nanu svakīyamanaḥ 
saṃyogobhisaṃdhyādikāraṇamiti manasaṃyoga evāsādhāraṇye 
bhaviṣyatīti | na nityaṃ sarvātmasaṃyuktaṃ manaḥ kasyacideva svamiti 
niyaṃtumaśakyatvāt | na cādṛṣṭaviśeṣādātmaviśeṣeṇamanasaḥ 
svasvāmibhāvasiddhiḥ tasyāpyadṛṣṭasya pūrvavadvyasthityasiddheḥ ||

aṃśo brahmaṇo jīvaḥ śrutiṣu jīvabrahmaṇornānātva vyapadeśānna ca 
brahmaṇo niraṃśasya kathaṃ jīva aṃśa iti vācyaṃ | avachinnākāśo 
mahākāśasya yathā aṃśastathā avāchinnamanachinnacaitanyarūpasya 
brahmaṇoṃśa ityupagamāditi sūtrabhāgārthaḥ | adṛṣṭāniyamādi sūtratrayasya 
vyākhyānaṃ bhaviṣyati kāṇabhugādibhirhi pratiśarīramātmabhedābhāve 
vyavasthāna saṃbhavatītyātmabheda āśritaḥ na cātmanaḥ ekatvepi upādhi kṛtā 
vyavasthā saṃbhavatīti | tadbhedāśrayaṇaṃ taiṣāṃ vyarthamiti vācyaṃ | 
upādhi kṛta vyavasthāyāḥ kliṣṭatvāt | atoṃjasā vyavasthā siddhaye 
ātmabhedastairāśrita tadetanmataṃ

p. 94b) 
dūṣayati | kaṇabhugādirītyeti | vyavastheti vyavasthāṃjasyāṃbhāvasya 
tūlyatvamāhurityarthaḥ | yathā caitrasya tathā'nyeṣāmapītyarthaḥ | 
kaṃṭakavedhādītyādipadaṃ khaḍgaghātādi saṃgrahārthaṃ | 
śarīrasthātmaviśeṣaṃ pratyasādhāraṇyasasiddhamiti dūṣayati 
sarvātmasaṃnidhāviti | adṛṣṭāniyamāditi sūtramavatārayati | yada dṛṣṭeti | 
sūtraṃ vyācaṣṭe adṛṣṭasyāpīti | aniyamaṃ sādhayati | yadā hīti | 
tadānyairapyātmabhiḥ saṃyujyata ityarthaḥ | saṃyogamātreti 
mātrapadamabhisaṃdhyādisādhāraṇya vyavachedārthaṃ na tu samavāpi 
kāraṇasya tadvyavachedārthamiti bodhyaṃ | abhisaṃdhiphalechā ādipadena 
kṛtijanakakāryatājñānaciṃkīryayoḥ saṃgrahaḥ abhisaṃdhyādiṣvapi caivamiti 
sūtraṃ yojayannutaramāha | netyādinā manaso 
aṃsādhāraṇyamāśaṃkyanirākaroti | nanu svakīyeti | tathā ca tatsaṃyogā 
samavāyi kāraṇakaṃ sarvamasādhāraṇaṃ bhaviṣyatīti bhāvaḥ | tataḥ kiṃ 
tatrāha kathamiti ātmamamaḥ saṃyogarūpāsamavāyi kāraṇasya samavāyi 
kāraṇarūpātmanaśca sādhāraṇatvādityarthaḥ truṭat 35 ||

nanvātmanāṃ vibhutvepi teṣāṃ pradeśaviśeṣā evabaṃdhabhāja 
ityātmāṃtarāṇāṃ caitra śarīre tatpradeśaviśeṣābhāvāt sakhādi 
vyavasthā bhaviṣyatīti |

p. 95a) 
na yasmin | pradeśe caitraḥ sukhādyanubhūya tasmāt 
pradeśādapakrāṃtastasminneva maitre samāgate tasyāpi tatra 
sukhaduḥkhādi darśanena śarīrāṃtare 
ātmātaṃrapradeśaviśeṣasyāpyaṃtarbhāvāt | tasmādātmabhedepi 
vyavasthādurupapādaiva kathaṃcitadupapādane ca 
śrutyanurodhāllāghavāccaikātmyamaṃgīkṛtya tatraiva tadupapādanaṃ 
kartuṃ yuktamiti | saṃtu tarhyaṇava evātmāno khadi vibhutve vyavasthāna 
sruvacā naivaṃ ātmanāmaṇutve kadācit sarvāṃgīṇa sukhodayasya 
karaśiraścaraṇādhiṣṭhānasya cānupapateḥ | yadatrārvācī na kalpana 
matkrāṃti gatyāgati śravaṇānyathānupapatyā aṇurhyevaiṣa ātmāyaṃ 
vā etesinītaḥ puṇyaṃ ca pāpaṃ ca vālāgra śatabhāgasyetyādi śrutiṣu 
sākṣādaṇudatva śravaṇena cāṇava eva jīvāḥ ||

pradeśāditi cennāṃtarbhāvāditi sūtraṃ vyācakṣāṇa eva pradeśa kṛtāṃ 
vyavasthāmāśaṃkyanirākaroti | nanvātmanāmiti | baṃdhaḥ sukhaduḥkhādiḥ 
tatadātmāsādhāraṇāt pradeśaviśeṣādyavastheti | cediti sautra 

p. 95b) 
śaṃkābhāgākṣarārthaḥ | ekasmin śarīre ekasyaivātmanaḥ 
pradeśonātmāṃtarāṇāmiti niyamo asiddha iti dūṣayati | na yasminniti | 
adṛṣṭasukhāderavyāpyavṛtitvādātmano yaḥ pradeśo adṛṣṭādyāśrayaḥ sa 
evātra pradeśaśabdārthaḥ | tathā ca yasminnāsanādi pradeśe caitra śarīraṃ 
sthitaṃ saccaitrasya sukhādyāyatanaṃ bhavati | tasminneva pradeśe caitra śarīrāya 
kramaṇānaṃtaraṃ maitra śarīramāgatya sthitaṃ sanmaitrasya sukhādyāyatanaṃ 
dṛśyate | atastatra paścādāgatametra śarīre 
caitramaitrātmapradeśayoradṛṣṭāyaśrayoḥ praveśāt | taccharīre 
caitramaitrayorubhayorapi bhogaprasaṃgaḥ | na ca pūrvaśarīrāpakramaṇasamaye 
taccharīragatasya caitrātmapradeśasyāpyapakramaṇamevāstviti vācyaṃ 
pradeśavatvaḥ ātmanaḥ sthira tvena pradeśasya calanānupapatereva 
manyeṣāmapyātmanāṃ pradeśāṃtabhīvaprayuktaṃ bhogasāṃkaryamūhyaṃ 
tasmāditi | ātmanāṃ vyāpakatvābhyupagamādityarthaḥ | nanvātmaikya mate iva 
tannānātvamatepi kathaṃcidvyavasthā svīkriyata ityāśaṃkyāha | śrutīti 
ātmaikyaśrutītyarthaḥ | tatraiveti | ekasminnevātmanītyarthaḥ | jīvāṇutvagamaka 
śrutiyuktyavaṣṭaṃbhena punarjīvabrahmābhedamākṣipati | saṃtviti | nirākaroti 
naivamiti | adhiṣṭhānasya ceti | yugapatkarādi preraraṇasyetyarthaḥ

p. 96a) 
jīvasyāṇutvepi sarvaśarīravyāpi sukhādikaṃ saṃbhavatīti śaṃkate | yadatreti | 
kalpanāprakārasteṣāmaṇutvepītyādinā bhaviṣyati | ādau tasyāṇutve 
mānamāha | utkrāṃtīti | tu mutkrāmaṃtamityādi śrutiṣūtkrāṃtyādikaṃ 
śrūyata iti bhāvaḥ | nanu madhyamaparimāṇasya 
jīvasyotkrāṃtyādyanyathā'nupapatyā cedaṇutvaṃ kalpate tarhi jīvasya 
brahmabhāvaśravaṇānupapatyā tasya vibhutvaṃ kalpyate 
śrutārthāpateraviśeṣādityāśaṃkya śrutimapyāha | aṇurhīti | 
yamātmānametesinītaḥ | vadhnīnaḥ kete tatrāha | puṇyaṃ ca pāpaṃ ca eṣa 
ātmā aṇurhītyarthaḥ | bālaḥ keśaḥ śatadhā kalpitasya ca bhāgo jīvaḥ sa 
vijñeya iti | vākyamādipadena gṛhyate | bālāgrasya yaḥ śata tamo bhāgaḥ 
tasyāpi śatadhā vibhaktasya yo bhāgastulyaparimāṇo jīva ityarthaḥ ||

teṣāmaṇutvepi jñānasukhādīnāṃ 
pradīpaprabhānyāyenāśrayātiriktapradeśaviśeṣavyāpi guṇatayā 
sarvāṃgīṇatayā sarvāṃgīṇasukhādyupalaṃbhaḥ droṇaṃ 
bṛhaspaterbhāgamityādi smṛtyanurodhena jīvānāmaṃśa satvāt | 
karaśiraścaraṇādyanurgateṣu sukhaduḥkhādi 

p. 96b) 
yaugapadyaṃkāya vyūhagateṣu yogināṃ bhoga vaicitryaṃ ceti na 
kācidanupapatiḥ | evaṃ ca jīvānāmaṇutvenāsaṃkarāt 
sukhaduḥkhādivyavasthāvibhorīśvarādbhedaśceti | 
atroktamadvaitadīpikāyāṃ evamapi kathaṃ vyavasthā siddhiḥ | caitrasya 
pādai vedanā śirasi sukhamiti 
svāṃśabhedagatasukhaduḥkānubhavavanmaitragata 
sukhaduḥkhānusaṃdhānasyāpi durvāratvāt | aviśeṣo hi caitra 
jīvātadaṃśayormaitrasya ca bhedaḥ kāyavyūhasthale 
viyujyānyatrasaṃsaraṇasamarthānāmaṃśānāṃ 
jīvādbhedāvaśyaṃbhāvādaṃśāṃśinostvayābhedābhedābhyupa-
gamācca | na ca śuddhabhedo'nanusaṃdhānaprayojaka iti vācyaṃ | 
śuddhatvaṃ hi bhedasyāṃśāṃśibhāvā sahacari tatvamabhedā 
sahacaritvatvaṃ vā syāt |

jīvasyāṇutva sādhakapramāṇānusāriṇamarvācīna kalpanā prakāraṃ 
darśayati | teṣāmaṇutvepīti | yathā prabhāyāḥ svāśrayaṃ pradīpaṃ vihāya 
pradeśāṃtara vyāpitvaṃ tathā jñānādīnāṃ svāśrayamaṇumātmānaṃ 
vihāya kadāciccharīra vyāpitvaṃ kalpata ityarthaḥ | nanvātmanaḥ 
śaśarīravyāpitve sati

p. 97a) 
yugapatsukhaprayatnādaya utpadyamānāḥ tasminnavachedakabhedena saṃbhavaṃti 
tasyāṇutve tu kathaṃ teṣāṃ yaugapadyanirvāhaḥ | tatrāha droṇamiti | 
anugateṣṭityanaṃtaraṃ jīvāṃśeṣvitiśeṣaḥ vyūhaḥ kāya 
vyūhagateṣvityanaṃtaramapi jīvāṃśeṣvitiśeṣaḥ | bhogānāṃ 
bhujyamānasukhādīnāṃ vaicitryaṃ yugapannānā vidhatvaṃ 
yugapadanekaśarīrādhiṣṭhānaṃ ca yogināṃ khāṃśaiḥ saṃbhavatītyarthaḥ | 
jīvāṇutvapakṣena kevalamanupapati sāmānyābhāvaḥ | kiṃ tu 
lābhopyastītyāha | evaṃ ceti | jīvasyāṇutve satītyarthaḥ asaṃkarāditi | ekasmin 
śarīre sarveṣāṃ jīvānāṃ praveśābhāvādityarthaḥ | vibhoriti | jīvasyāpi 
vibhutve lakṣaṇabhedābhāvādīśāt bhedo na sidhyet aṇutvetvatyaṃta 
vailakṣaṇyāt bhedaḥ sugama iti bhāvaḥ | arvācīna kalpanaṃ dūṣayati | 
atroktamiti | evamapīti jīvasyāṇutvasāṃśatva kalpanepītyarthaḥ |  jīvasya 
svāṃśagatasukhādyanusaṃdhānaṃ jīvāṃtaragatasukhādyananusaṃdhānaṃ 
cābhyupagachatātvayābhedo nanu saṃdhānaprayojakaḥ | abhedaśca 
tadanusaṃdhānaprayojaka iti vaktavyaṃ 
tatrānanusaṃdhānaprayojakabhedobhedamātraṃ vā śuddhabhedo vā ādye 
caitraḥ svāṃśagatasukhādikaṃ nānusaṃdhānaprayojakabhedasya satvādyadi 
satyapi bhede svāṃśagatamanusaṃdadhyāt | tadā caitrogetra gata sukhādikaṃ 

p. 97b) 
mapyanusaṃdadhyādityāha | caitrasyeti | 
aṃśāṃ'śinorananusaṃdhānaprayojakabhedāsiddhimāśaṃkyataṃ | sādhayati 
kāyavyūheti viyujyeti | aṃśinaḥ sakāśādvibhāgaṃ prāpyetyarthaḥ | anyatreti | 
yogino nijaśarīrādanyatra kāyavyūha ityarthaḥ | tayorbhedo nāsmābhiḥ 
sādhanīya ityāśayenāha | aṃśāṃśinoriti | nanubhedamātraṃ 
ananusaṃdhānaprayojakatayāneṣyate | yena jīvasvāṃśagamapi sukhādikaṃ 
nānusaṃdadhyāt yadyanusaṃdadhyāt | tadā jīvāṃtaragatamapi 
tadanusaṃdadhyāt ditidoṣaḥ prasajyeta kiṃtu viśeṣato bheda iti dvitīyaṃ 
śaṃkate | na ceti ||

nādyaḥ aṃśo hyeṣa paramasya mamaivāṃśo jīvaloke aṃśo 
nānāvyapadeśāditi śrutismṛti sūtrairjīvasya 
brahmāṃśatvapratipādanaina brahmajīvayorbhogasāṃkarya prasaṃgāt | 
nanu jīvāṃśānāṃ jīvaṃ pratīva jīvasya brahmapratināṃśatvaṃ kiṃ 
tva caṃdrabiṃbasya gurubiṃbaḥ śatāṃśa iti vatsadṛśatve sati tato 
nyūnatvamātramaupacārikāṃśatvamiti cet | kiṃ tadenadatirekeṇa 
mukhyamaṃśatvaṃ jīvāṃśānāṃ jīvaṃ 
pratipadatrānanusaṃdhānaprayojakaṃ śarīre niveśyate |

p. 98a) 
na tāvat paṭaṃ pratijaṃtūnāmivāraṃbhakatvaṃ jīvasyānāditvāt | 
nāpi mahākāśaṃ pratighaṭākāśādīnāmiva pradeśatvaṃ 
ṭaṃkachinnapāṣāṇaśakalādīnāmiva khaṃḍatvaṃ vā aṇutvena 
niḥpradeśatvāt | achedyatvācca 
bhinnābhinnadravyatvamaṃśatvamabhimatamiti cet na tathā sati 
jīveśvarayorjīvāṃśānāṃ ca bhogasāṃkaryaprasaṃgāt | svato 
bhinnānāṃ teṣāṃ cetanatvādinā'bhedasyāpi tvayāṃgīkārāt | 
samūhasamūhinorbhedābhedavādinastavamate ekasamūhāṃtargatānāṃ 
jīvānāṃ parasparamapyabhedasya tvācca ||

ādye kalpe jīveśvarabhedasyāṃśāṃśibhāva saha caritatvena 
śuddhabhedatvānnāvātayoḥ parasparaṃ sukhādyanusaṃdhānaṃ syādityāha | 
nādya iti | jīveśvarayoraṃśāṃśibhāve mānamāha | aṃśohiti | paramasya 
paramātmanaḥ jīvalakṣaṇo loko jīvalokaḥ nanu 
bhedasyāṃśāṃśibhāvamātrā saha caritatvaṃ śuddhatvaṃ na bhavati | kiṃtu 
mukhyāṃśāṃśibhāvā saha caritatvaṃ jīveśvarayoraṃśāṃśitvaṃ tu na 
mukhyamateḥ tayorbhede mukhāśāṃśibhāvā saha caritatvarūpaśuddhatvasya 
satvānnokta doṣa iti śaṃkate |

p. 98b) 
nanviti jīvaṃ pratīti | tathā ca jīva tadaṃśayorbhede mukhyāṃśāṃśibhāva 
saha caritatvasyaiva satvena tada saha caritatvarūpaśuddhatvābhāvādanusaṃdho 
nopapatiritibhāvaḥ | nāṃśatvamityanaṃtaraṃ mukhamitiśeṣaḥ kāṃtimatvaṃ | 
mukhyāṃśāṃśibhāvā saha carita bhedo nanusaṃdhānaprayojaka ityatra 
mukhyāṃśāṃśibhāvo durnirūpa ityāha | kiṃ taditi | 
yanmukhyamaṃśatvamatraprayojakaśarīre niveśyate tadetadatirekeṇa kimiti yojanā 
mukhyamaṃśatvaṃ āraṃbhakāvayavatvaṃ vo pradeśatvaṃ vā khaṃḍatvaṃ 
vā bhinnābhinnadravyatvaṃ veti kiṃ śabdārthaḥ | tatrādyaṃ nirākaroti | na 
tāvaditi | dvitīya tṛtīyau krameṇānūdyadūṣayati | nāpītyādinā | 
jīvasyāṇutvena pradeśāsaṃbhavādaṇutvenaiva dvaidhībhāvā 
yogyatvāccetyarthaḥ | caturthaṃ śaṃkate | bhinnābhinneti | jīvāṃśānāṃ 
jīvena saha bhinnadravyatvaṃ mukhyamaṃśatvamabhimataṃ tadeva 
cānanusaṃdhānaprayojakaśarīre niveśyate | tathā ca bhinnābhinnadravyatvā 
sahacaritabhedaḥ śuddhabhedaḥ sa cānanusaṃdhānaprayojaka iti niṣkarṣaḥ | tatra 
dūṣaṇamāha | tathā satīti | 
jīveśvarayostvayābhinnābhinnadravyatvābhyupagamāt | tayorbhedaḥ 
śuddhabhedo na bhavati | tathā jīvāśānāṃ parasparaṃ 
bhinnābhinnadravyatvasya tvayā svīkārā teṣāṃ bhedopi śuddhabhedo na bhavati 
| tathā cānanusaṃdhānaprayojakā bhāvājjīveśvarayorjīvāṃśānāṃ ca 
bhogasāṃkarya prasaṃga ityarthaḥ | cetanatvādineti satva dravyatva 
saṃgrahārthamādipadaṃ dūṣaṇāṃtaramāha | samūheti | samūhasya 
samūhināṃ ca parasparaṃ bhinnātve satya

p. 99a) 
bhinnatvamaṃgīkurvatastavamate samūhināmapi parasparabhinnatvamāvaśyakaṃ 
| tathā ca utmavādauvekatramilitānāṃ jīvānāṃ bhinnānāṃ 
parasparamabhinnadravyatvasyāpi satvā teṣāṃ parasparaṃ bhedaḥ śuddhabhedo 
na bhavati bhinnābhinnābhinnadravyatva sahacaritatvā tathā ca parasparaṃ teṣāṃ 
sukhādyanusaṃdhāna prasaṃga ityarthaḥ ||

svābhinnasamūhābhinnena svasyāpyabhedasya durvāratvāt | yadi 
saṃyogādīnāṃ jāteścānekāśritatvaṃ syā 
tadāguṇaguṇyāderabhedāt | tadā ghaṭābhinnasaṃyogābhinnapaṭāderapi 
ghaṭābhedaḥ prasajyeta ityādi ca datātvayā tadabhinnābhinnasya 
tadabhedaniyamābhyupagamāt | na ca jīvāṃtarasya dhāraṇa cetanatvādi 
dharmaika rūpyaika samūhāṃtargatyādi 
prayuktābhedavilakṣaṇamabhedāṃtaramaṃśāṃśinorasti 
bhedepyanusaṃdhānaprayojakaṃ yadatrā nati prasaṃgāya vinakṣyeta 
tathā sati tasyaiva viśiṣyanirvaktavyatvāpateḥ | 
dharmaikarūpyādyaprayuktatvamaṃśāśinorabhede viśeṣa iti cet ||

p. 99b) 
nanu samūhināṃ samūhya bhinnatvepi | na teṣāṃ 
parasparamabhinnatvamasmanmate'sti ato noktadoṣa ityāśaṃkyāha | svābhinneti | 
svayamekaḥ samūhī devadataḥ tadabhinnaḥ samūhaḥ tadabhinno yajñadataḥ tena 
sahasvasyāpi devadatasyāpyabhedasya tasya ca mate durvāratvāt | tvayā 
tadabhinnābhinnasya tadabhinnatvaniyamābhyupagamādityarthaḥ paraṃ pratyukta 
niyamābhyupagamaṃ sādhayati | yadītyādinā | guṇaguṇyorjāti 
vyaktyoścābhedavādinaṃ pratidūṣaṇaparoyaṃ jīvāṇutvavādigraṃtho 
yadītyādiḥ | guṇaguṇyorabhedamaṃgīkṛtya yadi guṇasya 
saṃyogavibhāgadvitvāderanekāśritatvamabhyupagamyeta tathā 
jātivyaktyārabhedamupetya yadi jāteranekāśritatvemabhyupagamyeta tadā 
paṭāderapi ghaṭābhedaprasaṃga iti | tatra hetugarbhaṃ viśeṣaṇamāha | 
ghaṭābhinneti | ghaṭābhinnaḥ saṃyogaḥ tadabhinnatvātpaṭādarityarthaḥ | nanu 
jīveśvarayorjīvoṃśānāṃ samūhābhinnajīvānāṃ ca yoyaṃvetanatvādi 
dharmaprayuktābhedaḥ ekasamūhābhedaprayuktābhedaśca tadapekṣayānya 
evābhedo jīva tadaṃyorasti atastayorbhede satyapi parasparamanusaṃdhānaṃ 
jīveśvarayorjīvāṃśānāṃ samūhijīvānāṃ ca 
tādṛśābhedābhāvāccetanatvādi prayuktābhede satyapi na 
parasparamanusaṃdhānamiti 

p. 100a) 
vyavasthā tathā ca bhinnābhinnadravyatvā sahacaritabhedaḥ śuddhe bhedaḥ sa 
cānanusaṃdhānaprayojaka ityatra jīva tadaṃśayoḥ 
parasparānusaṃdhānaprayojakatvābhimato vilakṣaṇābheda eva praviṣṭa iti 
jīveśvarādau tādṛśābhedaghaṭita bhinnābhinnadravyatvā 
sahacaritabhedasatvānnoktāti prasaṃga iti śaṃkāṃ nirākaroti | na ceti | 
jīvatadaṃśayoriva jīvāṃtarāṇāmapi sādhāraṇo yaścetanatvādi 
dharmaikarūpyaprayukta ekasamūhāṃtargatyādiprayuktaścābhedaḥ 
tadvilakṣaṇamityarthaḥ | jīveśvara gatasyāmukhyāṃśāṃśibhāvasya 
saṃgrahārthamādipadaṃ aṃśāṃśinorbhede satyapi 
tayoranusaṃdhānaprayojakabhedāṃtaraṃ ne cāsti yadabhedāṃtaraṃ 
jīveśvarādāvati prasaṃgaparihārāya bhinnābhinnadravyatva 
śarīrapraviṣṭatayā vivakṣyeteti yojanā nanvabhedāṃtaraṃ kuto 
nāstītvāśaṃkyāha tathā satīti vilakṣaṇābhedasyāṃśāṃśinoḥ satva 
ityarthaḥ | jīveśvarādyabhedāpekṣayā jīva tadaṃśayorabhedasya viśeṣaṃ 
viśeṣatau nirvakti dharmaikarūpyādya prayuktatvamiti ||

na jīvatadaṃśayoścotanatvādi 
dharmaikarūpyasatvainekaśarīrāvachedekāyavyūhamelane ca samūha 
satvena ca tayorabhede dharmaikarūpyādi prayuktatvasyāpi saṃbhavāt 
dharmaika

p. 100b) 
rūpyādiprayuktābhedāṃtara satvepi jīva 
tadaṃśayoraṃśāṃśibhāvaprayojakābhedo na tatprayukta iti cet na 
tayorabhedadvayābhāvāt | tvanmate'dhikaraṇaikye sati bhedasyābhedasya 
vā pratiyogibhedena tadākārabhedena vānekatvānabhyupagamāt | 
tasmādādyapakṣe susthoti prasaṃgaḥ | etenaiva dvitīya pakṣopi nirastaḥ | 
abhedā saha caritabhedasyānanusaṃdhānaprayojakatve uktarītyātvanmate 
jīvabrahmaṇo jīvānāṃ cābhedasyāpi satvenāti prasaṃgasya 
durvāratvāt | nanvabhedapratyakṣamanusaṃdhāne taṃtramiti tadabhāveḥ | 
nanusaṃdhānaṃ svasya svābhedaḥ svāṃśābhedaśca pratyakṣa iti 
taddraṣṭrardukhādyanusaṃdhānaṃ jīvāṃtareṇa'bhedasatvepi 
tasyāpratyakṣatvānna taduḥkhādyanusaṃdhānaṃ |

ukta viśeṣāsiddhimāha | na jīveti | jīvasya tadaṃśānāṃ ca cetanatva 
satvadravyatvādi dharmaikarūpyamasti tathā jīvasya tadavayavānāṃ 
caikaśarīrānupraveśakāle 

p. 101a) 
tacharīrāvachedena samūhopyasti tathā yogi jīvāvayanāṃ 
kāyavyūhaśabditānekaśarīreṣu praviṣṭānāṃ kadācit teṣāṃ śarīrāṇāṃ 
melane sati yogi jīvenāṃśinā sahasramūhosmi tathā ca jīvatadaṃśayorabhede 
dharmaikarūpyādiprayuktatva saṃbhavātadaprayuktatvamasiddhamityarthaḥ | nanu 
jīvānāṃ cetanatvādi dharmaikarūpyādiprayuktābhedasatvepi 
teṣāmaṃśāṃśibhāvādaṃśāṃśibhāvaprayojakābhedonya eva sa ca na 
dharmaikarūpyādiprayukta iti śaṃkate | dharmaikarūpyādīti 
jīvāṃtarasādhāraṇābhedasya dharmaikarūpyādi prayuktasyāpya parihāryatvā 
tasyāpyabhyupagame sati jīva tadaṃśayorabhedadvayamabhyupagate parasya mate 
prasajyate | omiti vadaṃtaṃ paraṃ pratyāha | na tayoriti | aṃśāṃśinorityarthaḥ | 
tadā koreti pratiyogyākāretyarthaḥ | pratiyogitāvachedaketi yāvat | 
bhedasyānekatvānabhyupagamopanyāso dṛṣṭāṃtārthaḥ | tasyāditi | 
jīveśvarayoryaḥ pūrvamaṃśāśibhāvo nirūpitā tadatirekeṇa 
jīvatadaṃśayormukhasyāṃśāṃśibhāvasya durnirūpatvādityarthaḥ | tathā ca 
jīvaiśvarayorbhedasya nirūpitāṃśāṃśibhāvasahacaritatvena 
tadasahacaritatvarūpaśuddhatvābhāve satyananusaṃdhānaprayojaka 
śuddhabhedābhāvājjīveśvarayoḥ parasparaṃ bhogasāṃkaryaprasaṃgarūpo 
doṣaḥ sthira ityarthaḥ | ādyapakṣa iti aśāṃśibhāvā sahacaritatvaṃ 
śuddhatvamiti pakṣa ityarthaḥ | abhedāsahacaritatvaṃ śuddhatvaṃ bhedasyeti 
pakṣaṃ

p. 101b) 
vakṣyamāṇa hetunā nirākaroti | etenenaiveti | uktarītyeti | cetanatvādi 
dharmaikarūpyamuktārītiḥ | jīva tadaṃśayoriva jīva brahmaṇorjīvāanāṃ 
cābhedamupetyāpi pūrvoktāti prasaṃgaparihāraṃ śaṃkate nanviti svasyeti 
aṃśino jīvasyetyarthaḥ | jīvāṃtareṇeti | svasyetyinusaṃgaḥ ||

jātismarasya prāgbhavīyātmanāpyabhedasya pratyakṣa satvā 
tadvṛtāṃtānusaṃdhānamanyeṣāṃ tadabhāvānnetyādi sarvaṃ 
saṃgachata iti cet | tarhi aikātmyavādepi 
sarvātmatāvarakājñānāvaraṇāccaitrasya na maitrātmādya 
bhedapratyakṣamiti tata eva sarvavyavasthopapatervyarthaḥ | śruti 
viruddhātmabhedābhyupagamaḥ | na cetthamapi prapaṃcatatvavādinaḥ tava 
vyavasthā nirvāhaḥ sarvajñasyeśvarasya vastu sa 
jīvāṃtarābhedapratyakṣāvaśyaṃbhāve na jīveṣu duḥkhavat svahaṃ 
duḥkhītyanubhavāpateḥ | asmanmate tvīśvaraḥ svābhinne jīve saṃsāraṃ 
pratimukhe mālinyamiva paśyannapi mithyātvaniścayānna śocatīti naiṣa 
prasaṃgaḥ syāde

p. 102a) 
tanmābhūdaṃśa bhedaṃ śaṃkaraśiraścaraṇādīnāṃ kāya vyūhasya 
cādhiṣṭhānamātmadīpasyānapāyinī jñānaprabhāstivyāpinīti tayaiva 
sarvādhiṣṭhānaṃ bhaviṣyatīti cet ||

jātismarasyeti | pūrvajanmasmaraṇavata ityarthaḥ | sarveti sarvātmatāvarakaṃ | 
yadajñānaṃ tatprayuktāvaraṇādityarthaḥ | tata eveti caitra maiṃtrādīnāṃ 
sarveṣāṃ parasparamabheda pratyakṣābhāvādeva vyavasthitatayā 
sukhādyananusaṃdhānopapaterityarthaḥ | 
abhedapratyakṣasyānusaṃdhānaprayojakatvamupetyaparamate 
ātmābhedakalpanāgauravaṃ śrutivirodhaṃ ca darśayitvā paramate tasya 
prayojakatvamapi na saṃbhavatyati prasaṃgādityāha | na cetthamapīti | 
abhedapratyakṣamavusaṃdhānaprayojakamiti kalpanayāpītyarthaḥ | vastusan 
paramārtho yo jīvāṃtarābhedaḥ tatpratyakṣamīśvarasyāvaśyakaṃ | anyathā 
asarvajñatvaprasaṃgaḥ syādityarthaḥ | nanu siddhaṃtepi brahmaṇaḥ 
sarvajñatvajīvābhinnatvayoḥ satvāduktadoṣaprasaṃga iti netyāha | asmatmata iti | 
yattu jīvānāṃ sāvayavatvāt karaśiraścaraṇānugateṣu jīvāṃśeṣu 
sukhaduḥkhādi yaugapadyaṃ saṃbhavati yogināṃ kāyavyūhagateṣu 
yogijīvāvayaveṣu yugapatsukhaduḥkhādibhogavaicitryaṃ ca saṃbhavatīti na 
kācidanupapatiriti tanna jīvaṃ pratijīvāṃśānāṃ

p. 102b) 
sukhyāṃśatvasyāpi nirastatvājjīvaṃ prati tadaṃśānāṃ jīvasadṛśatve sati 
jīvāpekṣayā nyūnaparimāṇatvarūpaupācārikāṃśatvasyāpi jīvāṇutvapakṣe 
bādhitatvācca aṇuparimāṇasyaiva sarvaparimāṇāpekṣayā 
nyūnaparimāṇatvena tatopi nyūnaparimāṇābhāvāt sadṛśatve sati tato 
nyūnatvarūpāṃśatvasya caṃdrabiṃbāṃśa gurubiṃbavajjīvāṃśānāṃ 
jīvāpekṣayātyaṃtabhedaprayojakatvena jīvasya 
svāṃśagatasukhādyanusaṃdhātṛtvāsaṃbhavācca tathā yogi jīvāṃśānāṃ 
kāyavyūhādhiṣṭhātṛtvepi tebhyotyaṃtabhinnasya yogi jīvasya 
kāyavyūhādhiṣṭhātṛtvābhāvaprasaṃgā tathā śarīradhiṣṭhāturjīvasya 
śarīrāvayavaśiraścaraṇādyadhiṣṭhātṝṇāṃ jīvāṃśānāṃ 
cātyaṃtabhinnatvenaikasmin śarīre bhoktṛtānātvaprasaṃgāt jīvasya sāṃśatve 
mānānnāvācca droṇaṃ bṛhaspatebhīgamiti | vacanasya 
varṇitarītyāduktāṃśaparatvābhāvena 
bṛhaspatyāderyogaprabhāveṇabhūtāraharaṇādideva kāryārthaṃ 
śarīrāṃtaraparigrahamātraparatvāt | etena śrīrāmakṛṣṇāderviṣṇuṃśatva 
vyavahāropi vyākhyātaḥ tasmājjīvāṃśaviśeṣasya 
karaśiraścaraṇādyadhiṣṭātṛtvaṃ kāyavyūhādyadhiṣṭhātṛtvaṃ ca na 
saṃbhavatīti pūrvagraṃthasyāśaye sthite śaṃkate syādetaditi adhiṣṭhānamiti | 
preraka ityī bhaviṣyatīti | jīvaḥ svayamaṇutayā śarīraikadeśasthopi 
svasamacaitena vyāpi jñānena karaśiraścaraṇādīn kāyavyūhaṃ cādhi 
tiṣṭhatīti

p. 103a) 
niraṃśasyāpyaṇorjīvasya kṛtsnaśarīrodhiṣṭhātṛtvādikaṃ 
nānupapannamitibhāvaḥ ||

na jñānavadātmasudharmasya sukhaduḥkhabhogasya 
jñānamāśrityotyatyasaṃbhave nara caraṇādyavayavabhedena 
kāyavyūhavataḥ kāyabhedena ca bhogavaicitryābhāvaprasaṃgāt | 
sukhaduḥkhabhogādirjñānadharma evanātmadharma ityupagame 
tadvaicitryeṇa ātmaguṇasya jñānasya bhedasiddhāvapyātmano 
bhedāsiddhyābhogavaicitryādinā ātmābhedapratikṣepā 
yogādbhogādyāśrayasyātmanoṇatvena pratiśarīraṃ vichinnatayā 
tadvyāpitvavāda iva tadabhedavāda ivacanadharmasaṃkarāpatiriti 
matahāneśca tasmājjīvasyāṇutvopagamena vyavasthopapādanena yuktaṃ 
nāpi tena tasyeśvarādbhedasādhanaṃ yuktaṃ 
utkrāṃtyādiśravaṇātsākṣādaṇutva śravaṇāccāṇurjīva iti 
vadatastavamate tatsṛṣṭātadevānuprāviśat aṃtaḥpraviṣṭaḥ 
śāstājanānāṃ guhāṃ praviṣṭau pare me parārddhye ityādi śrutiṣu 
pravaiśādiśravaṇāt sa eṣoṇimā eṣama

p. 103b) 
ātmāṃtaṃ hṛdayoṇīyān brīhervāyavāddheti śruteḥ sākṣādaṇutva 
śravaṇācca paropyaṇureva sidhyediti kutaḥ 
parajīvayorvibhutvāṇutvābhyāṃ bhedasiddhiḥ 
nanvākāśavatsarvagataśca nityaḥ jyāyān 
divojjyāyāṃnaṃtarikṣādityādi śravaṇāt ||

jñānamāśrityeti | jñānadharmatve hi sukhāderjñāne utpatiḥ saṃbhave tataśca 
jñānasya vyāpakatā tadāśrita sukhādirūpabhogasyāpi karaśiraścaraṇādau 
kāyavyūha ca yugapadudayaḥ saṃbhavennatatvayā 
sukhāderjñānadharmatvamiṣyate | tasya 
jñānavadātmadharmatvābhyupagamādaṃśi jñānasya vyāpitvepi na 
karaśiraścaraṇādau kāyavyūhe ca yugapadbhogavaicitryaṃ saṃbhavatītyarthaḥ | 
kāyavyūhavṛta iti | yogina iti śeṣaḥ tasya ca bhogavaicitryaṃ smaryartau kṣipecca 
punastāni sūryoraśmigaṇāniveti | ātmanāṃ śarīrāṇāṃ balaṃ yogajanitaṃ 
sāmarthyaṃ | tarhi jñānadharmatvameva sukhāderastu yadi taddharṣatva 
bhogavaicitryaṃ saṃbhavet tatrāha | sukhaduḥkhabhogādiriti | asiddhyati 
ātmaguṇajñānaniṣṭhasya bhogavaicitryasya vyadhikaraṇatayo ātmabheda 
sādhakatvāsaṃbhavādityarthaḥ | sukhādervyāpi jñānadharmatvaṃ 
svamataviruddhaṃ cetyāha | bhogādyāśrayasyeti | naiyyāyikādi mata 
ivādvaitamata iva cetyarthaḥ | tasmāditi | ātmaguṇasya jñānasukhādervyāpi

p. 104a) 
tvakalpanāyogādityarthaḥ | jīvāṇutvābhyupagamasya parābhimataṃ 
prayojanāṃtaraṃ | ātmanāṃ ca sahasrāṇi bahūni bharatarṣabhayogī kuryāt 
balaṃ prāpyataiśca sarvāṃ sahye caret prāpnuyādviṣayān 
kaiścitkaiścidugraṃta paścaret saṃ 5 truṭit dūṣayati | nāpi tena tasyeti 
jīvasyāṇutve netyarthaḥ | śruti tadarthāpatibhyāṃ jīvasyāṇutvaṃ 
vadatastavamate tābhyāmeveśvarāṇutvasthāpi durvāratvānneśvarasya 
vibhutvasiddhistadasiddhauvanataveṣṭasiddhiriti dūṣayati | utkrāṃtvāditi | 
vadaṃtastavapakṣepyaṇurevasidhyediti saṃbaṃdhaḥ | tatsṛṣṭotyavatatpadadvayaṃ 
jagatparaṃ prakṛtaḥ paramātmāsṛṣṭyādikartā aṃtariti śarīreṣvitiśeṣaḥ 
śāstāniyaṃtāparasyārddhasthānamarhatīti parārddhyaṃ paramamutkṛṣṭaṃ 
hārdākāśaṃ tasmin yā buddhilakṣaṇāguhātāṃ praviṣṭau 
jīveśvarāvityarthaḥ | praveśāditi | śarīrāṃtasthatvādikamādipadārthaḥ sa 
upakrame prakṛta eṣaḥ saṃnihitaḥ aṇimā aṇurbhāva pratyayo na vivakṣiptaḥ me 
hṛdayeṃtareṣaḥ prakṛtobhākrūpatvādiguṇaka ātmāvartate sa ca 
brīhmādyapekṣayāṇutara ityarthaḥ | ananyathā siddhaśutyādi vaśena 
vibhutvamīśvarasya śaṃkate | nanviti | jyāyātmahataraḥrāḥ ||

sarvaprapaṃcopādānatvācca parasya sarvagatvasiddheḥ tadaṇatvaśrutayaḥ 
upāsanārthādurgrahatvābhiprāvā unneyāḥ praveśaśrutayaśca 
śarīrādyupādhinā nirvāhyāḥ | na ca jīvotkrāṃtyādi śrutayopi

p. 104b) 
buddhyā upādhinānirvoduṃśakyā iti śaṃkyaṃ tamutkrāmaṃtaṃ 
prāṇonūtkrāmatīti prāṇākhya budvyutkrāṃteḥ prāveva jīvotkrāṃti 
vacanāt | tathā vidvānnāmarūpādvimuktaḥ parātparaṃ 
puruṣamupaiti ṭivyamiti nāmarūpamokṣānaṃtaramapi gati śravaṇācca ta 
cathānaḥ susamāhitamutsurjanyāyādevamevāyaṃ śārīra 
ātmāprājñe nātmanānvārūḍha utsarjanyātīti 
svābhāvikagatyāśrayaśakaṭa dṛṣṭāṃtokteśceti cet | naitatsāraṃ sa vā 
eṣa mahānaja ātmāyoyaṃ vijñānamayaḥ ghaṭasaṃvṛta ākāśe 
nīyamāne ghaṭe yathā ghaṭoniyetanākāśaṃ tadvajjīvo nabhopama ityādi 
śrutiṣu jīvasyāpi vibhutvaśravaṇāt ||

parasya vibhutve liṃgamāha | sarveti | paramāṇutva śrutīnāmanyuthā siddhimāha 
| tadaṇutveti | upāsanārthā iti aṇīyān brīhervetyā viśrutaya ityarthaḥ | 
durgrahatveti sa eṣoṇimetyādi śrutaya ityarthaḥ | 
āsāmupāsanāprakaraṇagatatvābhāvāditi bhāvaḥ | 
vyavasthitavikalpavācīvākāraḥ praveśādi śravaṇasyānyathā siddhimāha | 
praveśa śrutayaśceti parameśvarasya svechāparigṛhīta

p. 105a) 
śarīreṃdriya praveśopādhikaḥ śarīreṣvaṃtaḥ praveśa ityarthaḥ | nanu 
jīvāṇutva śruti liṃgānāmapyanyathā nayana saṃbhavājjīvasyāpi 
svābhāvikaṃ vibhutvaṃ kiṃ na syāt tathā ca na tasyāṇutvasiddhiriti 
siddhāṃtinaḥ śaṃkā manūdyanirākaroti | jīvāṇutvavādī na 
cetyādinātamutkrāmaṃtamiti | na cātra śrutau prāṇoprāṇotkrāṃteḥ prāgeva 
jīvasyotkrāṃti śravaṇepi na kevalasya tasyotkrāṃti siddhiṃrbuddhi 
viśiṣṭasyotkrāṃti saṃbhavāditi vācyaṃ 
buddhiprāṇayorbhedāsiddhestayorabhedasyaiva śruti siddhatvācca tathā ca 
śrutiryo vai prāṇaḥ sā prajñāyā vā prajñā sa prāṇa iti 
prajñābuddhirityāśayenāha prāṇākhyā buddhyatkrāṃteriti | 
nāmarūpaśabditopādhinivṛtyanaṃtaramapi jīvasya brahma pratigatiḥ śrūyate | 
tathā ca yathā utkrāṃte raupāyikatvaṃ na saṃbhavati tathā 
gaterarapaupādhikatvaṃ na saṃbhavatītya madhyamaparimāṇasya jīvasya 
svābhāvikamaṇutvaṃ svīkartavyamityāśayenāha | tathā vidvāniti 
parāddhiraṇyagarbhāt jīvasyā svābhāvike gatyāśrayatve satyeva 
dṛṣṭāṃtaviśeṣaḥ saṃgachate nyathā tadvairūpyaṃ syādityāśayenāha | 
tadyatheti | tatatra jīvasya pāralokaṃ pratigamane dṛṣṭāṃ tata ucyate | anaḥ 
śakaṭhaṃsusamāhitaṃ gṛhopakaraṇaiḥ pūrṇamutsarjan śabdaṃ kurvan pāyāt | 
gachedyathā evaṃ jīva īśvareṇānvārūḍhaḥ prerito gachati paraloka ityarthaḥ | 
tathā ca jīvasyāṇutve 

p. 105b) 
svābhāvike siddhe satyaṇutvavibhutvābhyāṃ jīveśvarayorbhedasiddhiriti 
bhāvaḥ | siddhāṃtī dūṣaya iti | naitat sāramiti | yathā paramātmaprakaraṇe 
śrutaṃ parasya vibhutvamanyathānetumayuktaṃ tathā jīva prakaraṇe śrutaṃ 
jīvasya vibhutvamapyanyathā netumayuktamityāśayenakatama ātmetyādi 
jīvaprakaraṇa gataṃ vākyaṃ jātamudāharati | sa vā ityādinā vijñānamayo 
jīvo mahān vyāpaka ātmeti jīvasya vyāpakatva śravaṇādityarthaḥ | nabhopama 
ityanena svato jīvasya vibhutvamucyata ityarthaḥ | iyaṃ śrutiḥ prāgeva vyākhyātā 
||

tvanmate prakṛtereva jagadupādānatvena brahmaṇo jagadupādānatvā 
bhāvāt | jīvasya kāyavyūhugata sukhaduḥkhopādānatvavadaṇutvepi 
jagadupādānatvasaṃbhavācca | tatastasya sarvagatvāsiddheḥ | tatpraveśa 
śrutīnāṃ śarīropādhikatvakalpane jīvotkrāṃtyādi śrutīnāmapi 
buddhyupādhikatvopagamasaṃbhavāt | paṃcavṛtirmanovadyaya diśyata iti 
sūtrabhāṣye buddhiprāyoḥ kāryabhedasya pratipāditatvena 
buddhyapādhike jīve prathamamutkrāmati prāṇasyānūtkramaṇopapateḥ

p. 106a) 
nāmarūpamokṣānaṃtaraṃ brahmaprāmiśravaṇasya prāptarijīve iva 
prāpye brahmaṇyapi vibhutvavirodhitvāt | 
prākṛtanāmarūpavimokṣātaṃtaramarpya 
prākṛtatokavigrahādyupādhāne brahmaṇaḥ prāptavyatvavādimane 
prāpturjīvasyāpyaprākṛta dehendriyādi sattvena taduprādhānena 
brahmaprāpti śravaṇāvirodhāt | svābhāvika gatyāśraya śakaṭa 
dṛṣṭāṃtaśravaṇamātrājjīvasya svābhāvika gati siddhau guhāṃ 
pradiṣṭāviti svābhāvika praveśāśraya jīvasamabhivyāhāreṇa 
brahmaṇopi svābhāvika praveśasiddhisaṃbhavāt |

vibhutvena nyathāsiddhaśrutisāmyamuktvāparasparokta vibhutva liṃgaṃ 
vighaṭayati | tanmata iti | prakṛtirmāyā parasya brahmaṇaḥ 
sarvaprapaṃcopādānatvamupetyāpi na tadvibhutvasādhakamiyatyāha | jīvasyeti | 
aṇoritiśeṣaḥ | tataḥ sarvopādāna tvāttasyetyarthaḥ | 
jīvāṇutvaśrutiliṃgānāmanyathā nayanamapi tulyamevaityāha | tatpraveśa 
śrutīti | brahmapraveśetyarthaḥ | paṃcaprāṇāpānādilakṣaṇāvṛtayo yasya 
mukhyaprāṇasya saḥ paṃcavṛtiḥ prāṇaḥ śrutiṣu vyapadiśyatai 
bahuvṛtimatvamātre ca dṛṣṭāṃtaḥ mano vaditi |

p. 106b) 
prāṇāpānādi vṛtīnāṃ cochāsādikaṃ pratyetyekaṃ kāryamiti draṣṭavyaṃ | 
tathā ca dṛṣṭāṃta dārṣṭāṃtika bhāvena sūtre manaḥśabditabuddheḥ 
prāṇasya ca bhedau nirdiṣṭaḥ | sa ca buddhīṃdriya kāryaviṣayo locanāpekṣayā 
vilakṣaṇasyochāsādi kriyārūpakāryasya prāṇe darśanāt | prāṇo 
buddhyādibhyo bhinna ityādiprakāreṇa bhāṣye sādhita ityarthaḥ | yo vai prāṇaḥ 
sā prajñeti śrutau prajñāprāṇayorbhede satyapi prajñāprāṇopahitasya 
pratyagātmana ekatvādupahitātprādhānyena tayorekīkaraṇamaviruddhamiti 
pratardanādhikaraṇabhāṣyo pratipāditatvānna śrutivirodhopītibhāvaḥ | yatu 
nāmarūpopādhi nivṛtyanaṃtaraṃ jīvasya brahmapratigati śravaṇaṃ jīvasya 
vibhutva virodhīti tadayuktaṃ tasya brahmaṇyapi vibhutvavirodhitvena brahmaṇopi 
tadaṃsiddhiprasaṃgāt | loke parichinnasyaiva gaṃtavyatvaniyamadarśanādityāha | 
nāmarūpeti | nanu paramate brahmaṇo vyāpaka svarūpeṇa na muktaprāpyatvaṃ 
kiṃtu lokaviśeṣādyupahitatvena upahitarūpeṇa prāptavya tvaṃ ca na brahmaṇaḥ 
svarūpeṇa vyāpakatvavidodhītyāśaṃkyatulyameva tattavamate jīvasyāpītyāha | 
prākṛteti vidvāmnāmarūpādvimukta iti śrutau prākṛtanāmarūpādvimukta 
ityarthaṃ kalpayatā tvayā viduṣo jīvasyāpyaprākṛtanāmarūpa svīkāreṇa svato 
vibhorapi jīvasyāprākṛtanāmarūpopādhiparichinnasya

p. 107a) 
brahmapratigaṃtṛtva saṃbhavānna vibhutva śrutayo jīvaviṣayāvāyanīyā 
ityarthaḥ ||

brahmajīvobhayānvayi na ekasya praveśa padasya 
ekarūpapraveśaparatvasya vaktavyatvāt tataḥ paramate 
brahmajīvayorvibhutvāṇutvādi vyavasthitya siddherna kutopi bhedasiddhiṃ 
pratyāśā asmatmate brahmātmaikya 
paramahāvākyānurodhenāvāṃtaravākyānāṃ neyatvāt svarūpeṇa 
jīvasya vibhutvamaupādhikarūpeṇa paricheda ityādiprakāreṇa jīva 
brahmabhede prātyāyaka śrutīnāṃmupapādenaṃ bhāṣyādiṣu vyaktaṃ 
tasmādacetanasya prapaṃcasya mithyātvāccetana prapaṃcasya 
brahmābhedācca na vedāṃtānāma dvitīye brahmaṇi vidyaika prāpye 
samanvayasya kaścidvirodha iti | 

iti śāstrasiddhāṃtaleśasaṃgrahe dvitīyaḥ paricchedaḥ || 2 ||

nanu praviṣṭāvityatra praviṣṭapadaṃ jīve svābhāvika praveśārthakaṃ brahmaṇi 
tu śarīrādyupādhikṛtapraveśārthakamityāśaṃkya tathā sati sakṛcchṛtasya 
pratiṣṭapadasyārtha

p. 107b) 
vairūpyaṃ prasajyetetimatvāha | brahmajīvo bhayeti | yadi ca brahmaṇo vibhutva 
śrutyādyavurodhena praveśamānya paratvameva praviṣṭapadasya kalpāte nanu 
tadgataviśeṣaparatvamapi tarhi jīvasyāpi vibhutvaśrutyanurodhena 
śakaṭadṛṣṭāṃte gamanādi sāmyamātraṃ vivakṣyatena tu svābhāvika gatyā 
śrayatvādikamapīti na jīvasya svābhāvikāṇutva siddhiḥ | tasya tatsiddhau vā 
brahmaṇopyaṇutvaṃ durvāraṃ vinigamanāvirahāditi bhāvaḥ | tata iti ukta 
vyavasthiterityarthaḥ | nanu paramate jīveśvarayorapi vibhutvāṇutva 
śrutiliṃgānāmaviśeṣādubhayāṇutva śrutiliṃgānāmanyathā 
siddhyaviśeṣācca tayoraṇutvaṃ vibhutvaṃ vā sasāna tayaiva sidhyennatve kasya 
vibhutvamaparasyāṇutvamiti vyavasthā sidhyediti yathā doṣaḥ prasajyate | tathā 
siddhyaṃtepi jīvasya paricchinnatva vibhutvaśrutiliṃgānāmaviśeṣā tasya 
svānnāvikaṃvibhutvaṃ parichinnatvamaupādhikamiti vyavasthāna sidhyediti 
doṣaḥ | prasajyata eveti netyāha | asmanmata iti | brahmātmaikya jñānasya 
muktisādhanatvātakyānajanakāni tatvamasyādivākyāni mahāvākyāni 
mahāvākyārthajñānakāraṇī bhūtatatvaṃ padārthajñānaṃ 
pratisādhanabhūtāni jīvasvarūpapratipādakavākyānīśvara 
svarūpapratipādakavākyāni cāvāṃtara vākyāni 
mahāvākyaśeṣatvātpadārtha prati

p. 108a) 
pādakavākyānāmiti pradhānavākyānurodhena guṇabhūtavākyānāṃ 
neyatvādityarthaḥ | svarūpeṇeti | jīvasya svarūpeṇāṇutve 
mahāvākyāpratipādya brahmābhedānupapaterbramaṇaśca svarūpeṇa 
pūrṇatvābhāve bahuśrutyādi virodhāditibhāvaḥ | advitīye brahmaṇi 
vedāṃtasamanvayāvirodhasamarthanarūpaṃ parichedārthamupasaṃharati | 
tasmāditi | paṃcamyāṃtaṃ paṃcamībhyāṃ vivṛṇoti | acetanasyeti | iti 
śrīmatparamahaṃsaparivrājikācārya śrīmatsvayaṃprakāśānaṃdasarasvatī 
divyaśrīcaraṇārabiṃdasaṃlagnarajobhūtasyācyuta kṛṣṇānaṃdatīrthasya kṛtau 
śāstrasiddhāntaleśasaṃgrahavyākhyāyāṃ dvitīyaḥ parichedaḥ || 2 ||
oṃ śrīgaṇeśāya namaḥ | 

atha koyamavidyāleśopadanuvṛtyājīvanmuktiḥ 
āvaraṇavikṣepaśaktimatyāmūlāvidyāyāḥ prārabdhakarma 
vartamānadehādyanuvṛti prayojako vikṣepa śaktyaṃśa iti kecit | 
kṣālitalathuna bhāṃḍānuvṛtalathunavāsanā kalpo vidyāsaṃskāra 
ityanyedapi paṭanyāyenānuvṛtāmūlāvidyaivetyapare 
sarvajñātmaguravastu virodhi sākṣātkārodaye 
leśatopyavidyānuvṛtyasaṃbhavāt ||

oṃ śrīgaṇeśāya namaḥ ||

oṃ smṛte sakalakalyāṇabhājanaṃ yanna jāyate | 
puruṣastamajaṃ nityaṃ brajāmi śaraṇaṃ hariṃ || 

yatra yasmin harau smṛte satītyarthaḥ | 
naṃdahastamavalaṃvyapāṇināmaṃdamaṃdamaravidalocanaḥ saṃcaran 
kanakakiṃkiṇīravassaṃtataṃ mama tano tu maṃgalaṃ | 

yasyāḥ smaraṇamātreṃṇa vāmbibhūtirvijṛṃbhate |
sā bhāratī ciraṃ nityaṃ ramatāṃ manmukhāṃ nujeṃ ||

yaśśivo nāmarūpābhyāṃ yā devī sarvamaṃgalā |
tayossaṃsmaraṇāt puṃsāṃ sarvato jayamaṃgalaṃ ||

vighneśa vidhimārteḍa caṃdreṃdropeṃdra vaṃdita |
namo gaṇapate tubhyaṃ brahmaṇāṃ brahmaṇaspate ||

atha kopamiti | 

tṛtīya parichede brahmajñānarūpaṃ muktisādhanaṃ 
saparikarannirūpitamidānīṃ tatphalabhūtāmuktirnirūpyate | tathā ca 
phalanirūpaṇa parasya caturtha 

p. 1b) 
smṛtau tatpadaṃ brahmaparamuktamiti | tenaiti brahmavit puṇyakṛdityādi śrutyeti 
śeṣaḥ | tena brahmaveda na puṇyayoḥ samuccayena eti brahmaprāpnotīti 
śrutyarthaḥ | jñānakarmaṇoḥ samuccayasya brahmaprāpti hetutva 
śravaṇamanumodate | satyamiti | 

brahmaprāptervidyāmātrasādhyatva pratipādaka śrutyaṃtareṇa upapati sahitena 
virodhāt samuccaya śravaṇaṃ tanmūlakasmṛtivacanaṃ cakramasamuccaya 
paratayā netavyamityāśayenāha | nānyaḥ paṃthā iti | brahmajñānāpekṣayā 
anyaḥ jñānakarmasamuccayarūpaḥ kevalakarmarūpo vā paṃthā | upāyo 
mokṣaṃ pratitāstīti śrutyarthaḥ | nityamātmasvarūpatayā siddhasya brahmaṇo 
vāptiraprātyatvabhramādi nivṛtirūpā bhramādi nivṛtiśca 
jñānamātrasādhyatvena lokai dṛṣṭā | yathā kaṃṭhagatāyāmeva 
kanamālāyāṃ vismṛtāyāṃ satyāṃ tasyāmaprāptatvabhrameṇa 
bahuvidhavikṣepaṃ prāptasya āptopadeśajanya 
jñānamātreṇāprāptatvabhramanivṛtirūpā pūrvasiddhakanakamālāvāptiḥ | 
tattulyāyāṃ nityasiddhabrahmāvāptau vidyātiriktasādhanāpekṣābhāvā 
tadatiriktasya bhramādi nivṛtau sāmarthyā bhāvāccetyarthaḥ | paraṃparayā 
muktāvuktaṃ karmaṇāmupayogaṃ prapaṃcayituṃ pṛchati | kvatarhīti | tarhi 
jñānavat sākṣānmukti hetutvābhāve sati kvaci vidiṣāyāṃ vidyāyāṃ vā 
sādhanatvaṃ teṣāmityarthaḥ | tametamiti tachabdaḥ prakṛta paramātma paraḥ 
etachabdaḥ nityāparokṣa jīvaparaḥ | tathā ca jīvābhinnaṃ paramātmānaṃ 
vedānuvacanādibhirveditumichaṃtītyarthaḥ |

p. 2a) 
anaśanādilakṣaṇatayo vyāvṛtaye tapaso viśeṣaṇamanāśakeneti | tathā ca 
hitamitamedhyāśanādirūpaṃ tapa iha vivakṣitamiti labhyate | nanu 
vividiṣāyāmapuruṣārthabhūtāyāṃ kathaṃ viniyogaḥ tatrāha | 
vidyāśaṃpādana dvāreti | tataśca gauṇapuruṣārthatvaṃ tasyāḥ 
saṃbhavatītyarthaḥ | nanu muktiṃ pratipratyāsannatvāt | vidyāyāstasyāmeva 
viniyogaḥ kuto na kalpyate | śrutatvāviśeṣācca kāganāviṣayatvena 
śrutasvargādereva karmaphalatayānyatra svīkārācceti matvāśaṃkate | nanviti | 
svargakāmādivākyeṣu yāgādervidhipratyayena iṣṭasādhanatve bodhite kiṃ 
tadiṣṭamitiviśe ||

na syāt | pratyayārthasya prādhānyāt | vidyāsaṃprayogāt | 
pratyāsannāni vidyāsādhanāniśamadamādīni vividiṣāsaṃprayogā tu 
vāhyatarāṇi yajñādīnīti | sarvāpekṣādhikaraṇabhāṣyācca | nanu 
vividiṣārthaṃ yajñādyanuṣṭhāturvedanagocarechāvatve vividiṣāyāḥ 
siddhatvena tadabhāve vedanopāye vividiṣāyāṃ kāmanā'saṃbhavena ca 
vividiṣārthaṃ yajñādyanuṣṭhānā yogāt | na yajñādīnāṃ 
vividiṣāyāṃ viniyogo yukta iti cenna anna dveṣeṇa

p. 2b) 
kārśyaṃ prāptasya tatparihārāyānna 
viṣayautkaṃṭhyalakṣaṇāyāmichāyāṃ satyāmapyutsukājīrṇādi 
prayuktathā tu vaiṣamya doṣāt tatra pravṛtiparyaṃtārucirna jāyata iti 
tadrocakauṣadha vidhivat ||

ṣākāṃkṣāyāṃ satyāṃ puruṣaviśeṣaṇatvena śrutayoḥ 
kāmanāsvargayoranyatarasyāpi śabdataḥ prādhānyābhāvena tatrārthataḥ 
prādhānyasyaivāśrayaṇīyatve svataḥ puruṣārthatayā svargasyaiva 
phalatvenānvayaḥ svīkṛtaḥ yāgaḥ svargasādhanamiti na tu kāmavāyāḥ | iha tu 
vedanakāmanāyā eva phalatvenānvaya ucitaḥ śabdataḥ pradhānatvādataḥ 
phalapratyāsatyādikamapi akiṃcitkaramiti matvāsamādhate | na syāditi | 
satpratyayaḥ pratyayaśabdārthaḥ vividiṣāyāmeva viniyoga ityatra 
bhāṣyasaṃmatimāha | vidyāsaṃprayogāditi | vidyāsādhanatvādityarthaḥ | 
pratyāsannānīti | yāvadvidyodayamanuṣṭheyānītyarthaḥ | śamādivaiṣamyaṃ 
karmasudarśayati | vividiṣā saṃprayogātviti | tatsāyanatvādevetyarthaḥ | 
vāspatagaṇīti | vividiṣodaya paryaṃtamevānuṣṭheyānīti yāvat | vidyotpatau 
sarvāṇi karmāṇyapekṣitavyānīti pratipādakādhikaraṇetyarthaḥ | 
vividiṣāviniyogaṃ prakārāṃtareṇākṣipati | nanviti | vedanechāyā 
yajñādiphalatve vedanechā gocarechayā yajñādyanuṣṭhānaṃ vācyaṃ | vedane 
chāyāśca svataḥ phalatvābhāvādvedanadvārā

p. 3a) 
muktiphalakatvaṃ vācyaṃ | tathā cāyaṃ kramaḥ prathamaṃ muktau svataḥ 
puruṣārthatvajñānādichā tato vedane muktisādhanatva jñānādichā tato 
vedanechāyāṃ vedana sādhanatva jñānādichātayā ca yajñādyanuṣṭhānamiti 
| tathā ca vedanechārūpavividiṣoddeśena yajñādyanuṣṭhāne pravartamānasya 
brahmavedane vividiṣāphale kimichāsti na vā ādye yajñānuṣṭhāna 
vaiyarthyamityabhipretyāha | vedana gocareti |

vedanagocarechāyā eva vividiṣātvāditibhāvaḥ | siddhatvena vividiṣārthaṃ 
yajñādyanuṣṭhānāyogāditi saṃbaṃdhaḥ | na dvitīyaḥ | vividiṣā phale vedane 
kāmanāyāḥ asatve vividiṣāyāmapi kāmanāyā abhāvādvividiṣoddeśena 
yajñādyanuṣṭhānāyoga ityāha | tadabhāva iti | 

vedanagocare chāyā abhāva ityarthaḥ | vividiṣārthaṃ 
yajñādyanuṣṭhāturastyeva vedanagocarechā na caitāvatā tadanuṣṭhāna 
vaiyarthyaṃ vividiṣāyā dvaividhyopapateḥ | tathā hi vedanechā dvividhā 
vidyāyā maunmukhyalakṣaṇā rucilakṣaṇā ca tatrādyā 
yajñādyanuṣṭhānātprāgapi vedanepi vartata iti tāmādāya 
vedanasādhanabhūtāyāṃ vividiṣāyāṃ kāmanā saṃbhavatīti vidiṣārthaṃ 
yajñādyanuṣṭhānamupapannaṃ dvitīyā tu yajñādi phalabhūtā 
tadanuṣṭhānānaṃtarabhāvinīti yukta eva vividiṣāyāṃ yajñādi viniyoga iti 
samādhānamabhipretyāha | neti vedanechāyāḥ 
dvaivitpreyakṣādyanuṣṭhānādau ca dṛṣṭāṃtamāha | anna dveṣeṇeti | 
tatparihārāyeti kārśyaparihārāyānna bhakṣaṇaviṣayakotkaṭechāyā 
satyāsapītyarthaḥ |

p. 3b) 
utsaketi adhiketyarthaḥ dhātuvaiṣamyaprayojakātyaṃtānaśanādi 
saṃgrahārthamādipadaṃ tatreti annabhakṣaṇa ityarthaḥ | na jāyata iti | 
etaccānubhavasiddhamitibhāvaḥ ||

niratiśayānaṃdarūpaṃ brahma tatprāptauvidyāsādhanamityarthe | 
prācīna bahujanmānuṣṭhitānabhisaṃhitaphalanityanaimitika 
karmopārjitacitaprasādamahimnāsaṃpannaviśvāsasya puruṣasya 
brahmāvāptau vidyāyāṃ ca tadautkaṃṭhyalakṣaṇāyāmichāyāṃ 
satyāmapyanādibhavasaṃcitāneka durita doṣeṇāstika kāmukasya 
heyakarmaṇīva viṣayabhoge prāvaṇyaṃ saṃpādayatā 
pratibaṃdhādvidyāsādhane śravaṇādau pravṛtiparyaṃtā rucinaṃ 
jāyata iti pratibaṃdhanirāsapūrvaṃ tatsaṃpādaka yajñādi 
vidhānopapateriti | vivaraṇānusāriṇastvāhuḥ | prakṛti pratyayārthayoḥ 
pratyayārthasya prādhānyamiti sāmānyanyāyāt ||

adhīta sāṃga svādhyāyaḥ puruṣo vedātaiḥ brāhmaṇo 
niratiśayānaṃdarūpatvaṃ vidyāyāṃ tatprāpti sādhanatvaṃ ca jñātvā 
tasminnarthe saṃpannaviśvāso bhavatītyayuktaṃ | tathā vidhānāmapi 

p. 4a) 
puruṣāṇāṃ bahūnāṃ tasmin narthe 
viśvāsasaṃpateradarśanādityāśaṃkyāha | prācīneti | prācīneṣu bahuṣu 
janmasvanuṣṭitāni phalābhisaṃdhirahitāni ca yāni nityanaimitikāni karmāṇi 
tairupasaṃjātaupaścitaprasādaḥ śuddhiviśeṣastasya mahimnetyarthaḥ | tathā ca 
smṛtiḥ | manuṣyāṇāṃ sahasreṣu kaścidyatati sidhaya iti | kaściditi | 
uktacitaprasāda vā nityarthaḥ | siddhaye vidyālābhāyana sarva iti bhāvaḥ | nanu 
brahmaprāpti tat sādhanavidyāgocarotkaṭechāyāṃ satyāṃ 
tatsādhanaśravaṇādau pravṛtiparyaṃtā rucirna vedeveti kṛtaṃ tasya 
yajñādyanuṣṭhānena tatrāha | anādīti | durita doṣeṇa pratibaṃdhāt rucinaṃ 
jāyata iti saṃbaṃdhaḥ | nanu pūrvokta citaprasādamahimnā brahmavidyādau 
saṃpannaviśvāsasyāstikatamasyānartha bahale viṣayabhoge prāvaṇyaṃ kathaṃ 
saṃbhavatītyāśāṃkyānubhavasiddha dṛṣṭāṃtena tatsaṃbhāvayati | āsnika 
kāmukasyeti | vihitānuṣṭānādaṃ vaśyaṃ śreyo bhavati 
niṣiddhakaraṇāditaścāvaśyaṃ mahānanartho bhavati | śāstraprāmāṇyāditi 
niścaya vā nāstikaḥ | tasyāpi kasyacit kāmodreko niṃditā gamyāgamanādau 
prāvaṇyaṃ ca yathā pāpa viśeṣāt saṃbhavati tathā 
yathoktamumukṣorapītyarthaḥ | pratibaṃdheti | anādibhavasaṃcitāneka durita 
doṣakṛta pratibaṃdhetyarthaḥ | tatsaṃpādaketi | vividiṣāśaditāyā śravaṇādau 
pravṛtiparyaṃtāruciḥ tatsaṃpādaketyarthaḥ | kva tarhi karmaṇāmupayoga ityatra 
praśre vidyāyāṃ viniyoga iti prativacanāṃtaramavatārayati |

p. 4b) 
vivaraṇeti pūrvatra yajñādīnāṃ tṛtīyā śrutyāsādhanatvenāvagatānāṃ 
sādhyākāṃkṣāyāṃ vividiṣaiva sādhyatvenānveti | tasyāḥ śabdataḥ 
pradhāna tvāt śabdataḥ pradhānasyaiva padārthasya rājapuruṣamānayet pādau 
sarvatrasamabhivyāhṛtapadārthāṃtareṇānvayasya vyutpati 
siddhatvādityāśayena yajñādīnāṃ vividiṣāyāṃ viniyogaduktaḥ | 
tatrāsvarasaṃdarśayat vidyāyāṃ teṣāṃ viniyogamupapādayati | prakṛtīti | 
prakṛti pratyayārthayorvedana tadichayormadhye pratyayārthasya vividiṣā 
lakṣaṇasya pratyayārthatvāchabdataḥ prādhānyaṃ | tataśca vividiṣāyā eva 
yajñādiphalatvenānvaya ityatra hetu bhūto yaḥ sāmānya nyāyo 
rājapuruṣamānayetpādau prasiddhaḥ śabdataḥ pradhānasyaiva 
samabhivyāhṛtakriyākārakānvaya ityevaṃ rūpaḥ tasmādityarthaḥ | 
vidhipratyayeneṣṭasādhanatvenāvagatayāgāderiṣṭaviśeṣā kāṃkṣāyāṃ 
satyāṃ śabdataḥ prādhānyābhāvepi svargasya phalatvenānvayaḥ kḷpta 
ityarthaḥ ||

ichāviṣayatayā śabdabodhya eva śābdasādhanatānvaya iti svarga 
kāmādi vākye kḷpta viśeṣa nyāyasya valīyastvādaśvena jigamiṣati 
asinājighāṃsutītyādi laukika prayoge'śvādirūpasādhanasya 
tadanveṣṭavyaṃtadvāvavijijñāsitavyaṃ nididhyāsitavya ityādi vai

p. 5a) 
dikaprayoge tavyārtha bhūtavidheśca sanpratyayābhihitechāviṣaya eva 
gamanādāvanvayasya vyutpannatvācca prakṛtyabhihitāyāṃ vidyāyāṃ 
yajñādīnāṃ viniyogaḥ | nanu tathā sati yāvad vidyodayaṃ 
karmānuṣṭhānāpatestyajataiva hitakarṣaṇājñeyamityādi 
śrutisiddhakarmatyāgarūpasya saṃnyāsasya vidyārthatvaṃ pīḍyeteti 
cenna prāgabījā vā pātkarṣaṇaṃ tadanaṃtaramakarṣaṇamiti 
karṣaṇābhyāṃ brīhyādi niṣpati vadārurukṣormuneryogaṃ 
karmakāraṇamucyate | yogārūḍhasya tasyaiva śamaḥ 
kāraṇamucyatetyādivacanānusāreṇa cetasaḥ śuddhau 
vividiṣādirūpapratyakprāvaṇyodayaparyaṃtaṃ karmānuṣṭhānaṃ tataḥ 
saṃnyāsa iti karma tatsanyāsābhyāṃ vidyā niṣpatyupagamāt ||

śābdaprādhānyābhavāviśeṣe kāmanāyā evayādi phalatvenānvayaḥ kuto na 
kalpitastatrāha | ichāriṣapatayeti | ichāviṣayatvasya phalatva vyaṃjaka tvāt | 
puruṣārthatvena pratītasya svargasyaiva phalatvaṃ na kāmanāyā ityarthaḥ | nanu 
kāmanāviṣayatvasya mukti sādhāraṇa tvāta saiva yāgādiphalaṃ

p. 5b) 
kasmānna kalpyate tatrāha | śabdabodhya iti | śābdī hyākāṃkṣāśabdenaiva 
pūrvata iti nyāyātnāti prasaṃgaḥ | tathā ca icheṣyamāṇa samabhi vyāhāre 
iṣyamāṇasyai ca prādhānyaṃ na tvichāyā iti viśeṣanyāyena ukta 
sāmānyanyāya bādhasya kāmopabaṃdhavākyeṣu 
kḷptatvādvividiṣaṃtītyatrāpi pratyayārthatvaprayuktaṃ vividiṣāyā 
śabdaprādhānyaṃ tyaktā vedanaprādhānyamevādaraṇīyamityarthaḥ | 
ichāvācisanpratyaya samabhivyāhṛteṣveva laukika vaidika prayogeṣu 
pratyayārthatayā pradhānāmapīchāmullaṃghya tadviṣayesveva 
samabhivyāhatapadārthāṃtarānvaya darśanāccetyāha | aśveneti | 
tadanveṣṭavyamiti | taddaharākāśākhyaṃ brahmavicāryamityarthaḥ | 
vijijñāsitavyamiti | tadeva brahmadhyātavyamityarthaḥ | nididhyāsitavya iti | 
ātmādhyātavya ityarthaḥ | nanūdāhṛtaprayogeṣu ichāyā 
aśvādisādhanādyanvayāyogātvā tasyāḥ parityāga iti cetarhi prakṛtepi 
vedanechāyāḥ tadatayogātvāt | brahmavedanasya ca 
brahmānaṃdasākṣātkārarūpatayā phalatvanānvetuṃ yogyatvādvedana eva 
yajñādyanvayo na vividiṣāyāmiti tulyamitibhāvaḥ | vidyāviniyogapakṣe 
vidhyaṃtaravirodhaṃ śaṃkate | na tviti | karmāṇityajataivamumukṣuṇātyaktuḥ 
svasya pratyagātmasvarūpaṃ padaṃ brahmasākṣātkartavyaṃ natvatyajateti 
śrutyarthaḥ | atha parivrāḍityupakramya brahmabhūyāyakalpata ityaṃtena 
śrutyaṃtareṇāpi parivrāṭ śabdopātasaṃnyāsasya brahmabhūyaśabdita 
brahmasākṣātkāra hetutvamuktaṃ | evaṃ śrutyaṃtareṣvityabhipretyādi padaṃ

p. 6a) 
draṣṭavyaṃ | vividiṣāvākyasaṃnyāsavidhyoravirodhaṃ sadṛṣṭāṃtaṃ 
sapramāṇaṃ ca darśayati | na prāgiti | vacane kāraṇapadadvayaṃ 
kartavyārthakaṃ śamaḥ saṃnyāsaḥ 
cittaśuddhivividiṣādirūpapratyakprāvaṇyetye 
tadgītāvacanagatayogapadavyākhyānamitibodhyaṃ ||

uktaṃ hi naiṣkarmasiddhau | pratyak pravaṇatāṃ buddheḥ 
karmāṇyāpādyathuddhitaḥ kṛtārthānyastamāyāṃti prāvṛḍaṃte 
ghanā iveti | karmaṇāṃ vidyārthatvapakṣepi vividiṣāparyaṃtameva 
karmānuṣṭhāne vividiṣārthatvapakṣātko bheda iti cet | ayaṃ bhedaḥ 
karmmaṇāṃ vidyārthatvapakṣe dvārabhūtavividiṣā 
siddhyanaṃtaramuparatāvapi phalaparyaṃtāni 
viśiṣṭagurulābhātnirvighnaśravaṇamanananididhyāsanasādhanāni nivṛti 
pramukhāni saṃpādyavidyotpādakatvaniyamosti vividiṣārthatva pakṣe tu 
śravaṇādipravṛtijananasamarthotkaṭechā saṃpādanamātreṇa 
kṛtārthateti nāvaśyaṃ vidyotpādakatvaniyamaḥ 
yasyaiteṣṭācatvāriṃśatsaṃskārā iti smṛti mūle 
karmaṇāmātmajñānayogyatāpādakamalāpakarṣaṇaguṇādhāna

p. 6b) 
lakṣaṇasaṃskārārthatvapakṣa iveti vadaṃti ||

rāgādirāhityarūpa citaśuddhivividiṣā vairāgyagurudevatādi 
bhaktilakṣaṇapratyak prāvaṇyajanmaparyaṃtaṃ karmānuṣṭhānamityatra 
sureśvarācārya saṃmatimāha | uktaṃ hīti śuddhita iti | śuddhidvāretyarthaḥ | 
astamāyāṃtītityāgamāyāṃti tyaktavyānyeva bhavaṃti | 
kṛtaprayojanatvādityarthaḥ | kṛtaprayojanānāṃ nivṛtau dṛṣṭāṃtamāha | 
prāvṛḍaṃta iti varṣākālāvasāna ityarthaḥ | vividiṣāyāṃ viniyogapakṣe 
vividiṣodaya paryaṃtameva yajñādyanuṣṭhānamitya vivādaṃ vidyāyāṃ 
viniyogapakṣepyevaṃ cetkastayorbheda iti śaṃkate | karmaṇāmiti | anuṣṭhāne 
viśeṣābhāvepi phalato viṣostītyāha | ayaṃ bheda iti | vakṣyamāṇa ityarthaḥ | 
uparatāviti tyāgepītyarthaḥ | adṛṣṭadvāreti śeṣaḥ vividiṣāviniyogapakṣe hi 
yajñādikarmajanitādṛṣṭaṃ śravaṇādiṣu pravṛtiparyaṃtāṃ vividiṣā 
śabditāṃ rucimutpādvya naśyati | phalaikya nāśyatvādadṛṣṭasya 
vividiṣotyatyanaṃtaraṃ ca śravaṇādi pratibaṃdhaka duritābhāve sati 
vividiṣāvalādeva śravaṇādikaṃ saṃpādyavidyāṃ labhate | śravaṇādi 
pratibaṃdhaka durita satve tu tatsatvaṃ yatne kṛtepi śravaṇādyalābhena niścitya 
tannivṛtyupāyamanutiṣṭhati prāyeṇa tannivartakopāyānanuṣṭhāne vā 
tadanuṣṭhānasyāpi vighnabāhulye vā śravaṇādyasaṃbhavāt na jñānodayaḥ | 
yathā auṣadhavīryeṇāt na bhakṣaṇe rucyutpatau satyāmapi 
apratibaṃdhenāvalābhe

p. 7a) 
tadbhakṣaṇena kārśya nivṛtiṃ labhate tadalābhe tu tallābhāya sa patate yatne 
kṛtepi yadyatnaṃ na labhate tadānukārśyanivṛtiṃ labhate 
evamihāpītyabhipretyāha | nāvaśyamiti | vividiṣā viniyogapakṣasya saṃskāre 
karmaṇāṃ viniyogapakṣaṃ dṛṣṭāṃtayati | yasyaiti iti | yasya puruṣasya ete 
śrautasmārtadharmā aṣṭācatvāriṃśatsaṃkhyākāḥ saṃskārāḥ saṃti 
śamādi saṃpatiśca vartate | tasya karmabhiḥ saṃskṛtasya vidyādhikāriṇaḥ 
śravaṇādi saṃpatyāṃ tatvajñānadvārā parabrahmaprāptirbhavati | 
tadasaṃpatau ca puṇyalokāvāptiriti karmaṇāṃ saṃskārakatvapakṣe yathā 
jñānotpādakatvaniyamo nāsti saṃskārajananamātreṇa saṃ ||

nanu keṣāṃ karmaṇāmayamudāhṛta śutyā viniyogo bodhyate | atra 
kaiściduktaṃ vedānuvacaneneti | brahmacāridharmāṇāṃ yajñena 
dāneneti grahasthadharmāṇāṃ tapasā nāśakeneti 
vānaprasthadharmāṇāṃ copalakṣaṇamityāśramadharmāṇāmeva 
vidyopayogaḥ | ata eva vihitatvācca śramakarmāpīti śārīrakasūtre 
vidyārthakarmasvāśramakarmapadaprayoga iti kalpatarau tu 
nāśramadharmāṇāmeva vidyopayogaḥ ||

caritārthānāṃ karmaṇāṃ vidyotpatiparyaṃta vyāpārā bhāvāt 

p. 7b) 
tathā teṣāṃ vividiṣārthatvapakṣepītyarthaḥ | ātmajñānayogyatā 
kāryakāraṇasaṃghātaniṣṭhā tadā pādakau 
yaumalāpakarṣaṇaguṇādhānalakṣaṇau saṃskārau tadarthatvapakṣa ityarthaḥ | 
karmaṇāṃ vividiśārthatvapakṣe saṃskārārthatvapakṣe ca jñānotpatyaniyame 
samānepi vividiṣārthatvapakṣe prāyikī jñānotpatiḥ tīvravubhukṣāyā iva 
dṛḍha vividiṣāyāḥ sarvaprayatnena vidyāsaṃpādanasamarthatvāt | 
saṃskārārthatvapakṣe tu brahmajñānayogyatāmātra siddhāvapi vividiṣāyā 
apyaniyatatvena vidyotpatiḥ prāyikyapi na bhavatīti 
vividiṣāsaṃskārārthatvapakṣayorapi bheda ūhanīya iti bhāvaḥ | keṣāmiti | 
kimāśramakarmaṇāmeva kiṃ vā'nyeṣāmapītyarthaḥ | 
nanvāśramadharmāṇāmapi sarveṣāṃ vividiṣā vākye śravaṇābhāvāt 
teṣāmapi na sarveṣāṃ viniyogo labhyate tatrāha | vedānuvacaneneti | vedasya 
guruvacanamanuśiṣyasya vacanaṃ vedānuvacanaṃ vedādhyayanaṃ tacca 
brahmacāridharmāṇāṃ madhye pradhānaṃ tena taddharmāḥ sarve gṛhyaṃta 
ityarthaḥ | evamuttaratrāpi prādhānyaṃ draṣṭavyaṃ tapaḥ 
kṛchracāṃdrāyaṇādirūpaṃ vānaprasthā sādhāraṇamiha tapaḥ 
śabdarūḍhyābhātītibhāvaḥ | anāśritaḥ karmaphalaṃ kāryaṃ karmakaroti yaḥ 
| ityādi smṛtiṣu nityāśramiṇāṃ kāryaṃ kartavyaṃ yadyatkarmāsti tatsarvaṃ 
phalābhi saṃdhiṃtyaktā yaḥ karoti sa yogapadoditaṃ pūrvokta citaśuddhi 
vividiṣārūpaṃ pratyak prāvaṇyaṃ labhata iti pratipādanā tanmūlabhūte 
vividiṣā vākyepi sarveṣāmāśramakarmaṇāmupalakṣaṇaṃ yuktamiti 
maṃtavyaṃ āśramakarmaṇāmeva 

p. 8a) 
viniyoga ityatra sautraliṃgamāha | ata eveti āśramakarmaṇāmeva 
viniyogābhyupagamādevetyarthaḥ | āśramakarmaṇāṃ vividiṣāvākyena 
vidyādau viniyuktatvā tatkāmanārahite nāśramiṇā svāśramavihitaṃ 
karmanānuṣṭheyamiti śaṃkāyāmutaraṃ sūtre tenāpi kartavyameva taṃ 
prativihitatvādanyathā pratyavāya prasaṃgāditi sūtrārtho bodhyaḥ | anyeṣāmapi 
viniyoga iti pakṣaṃ nityakarmamātraviṣayatayā prathamaṃ darśayati | kalpatarau 
tviti | kalpatarāvuktamiti saṃbaṃdhaḥ | āśramadharmavyatiriktānāmapyasti 
vidyopayoga iti kalpatarukāramatamayuktaṃ sūtre 
vidyārthakarmasvāśramakarmathadaprayogavirodhānna ca 
sautrāśramakarmapadasya varṇadharmeṣvapyajahadallakṣaṇopapaterna tadvirodha 
iti vācyaṃ | lakṣaṇāyāmeva pramāṇābhāvādityāśaṃkya tatra niyāmakaṃ 
darśayati | nāśramadharmāṇāmeva vidyopayoga iti ||

aṃtarā cāpi tu taddṛṣṭerityadhikaraṇe āśrama rahita 
vidhurādyanuṣṭhitakarmaṇāmapi vidyopayoganirūpaṇāt | na ca 
vidhurādīnāmanāśramiṇāṃ prāgjanmādyanuṣṭhita yajñādyutpādita 
vividiṣāṇāṃ 
vidyāsādhanaśravaṇādāvadhikāranirūpaṇamātraparaṃ 
tadadhikaraṇaṃ na tu tadanuṣṭhita karmaṇāṃ vidyopayoga 
nirūpaṇaparamiti śaṃkyaṃ ||

p. 8b) 
āśramadharmavyatiriktānāṃ varṇadharmāṇāmapyasti vidyopayoga ityeva 
kārārthe hetumāha | aṃtarā cāpi tviti | vidyāṃ pratibahiraṃgasādhaneṣu karma 
svaṃtaraṃga sādhaneṣu śravaṇādiṣu cānāśramiṇāmadhikārosti na veti  
saṃdehe sati nāstyadhikāra iti pūrvapakṣaḥ āśramakarmaṇāmeva vidyāyāṃ 
viniyuktatvāteṣāmāśramakarmā bhāvāt | sādhana catuṣṭaya saṃpannasyaiva 
śravaṇādiṣvadhikārācca anāśramiṇāṃ ca sādhana catuṣṭayāṃtargatasya 
uparati śabditasaṃnyāsasyābhāve na tatsvaṃpatyabhāvāditi | siddhāṃtasta 
sūtre tu śabdaḥ pūrvapakṣavyāvṛtyarthaḥ | aṃtarāśabdaḥ 
āśramāṇāmaṃtarālamanāśramitvamāha | tathā cānāśramitve vartamānopi 
puruṣaḥ śravaṇādiṣu vidyārtha karmasu cādhikriyate kutaḥ śrutismṛtiṣuraikva 
vā cakravī prabhṛtīnāmanāśramiṇāmapi vidyāvatvopalabdheḥ paritrājakasya 
śravaṇādiṣu mukhyādhikārepi grahasthādīnāmiva anāśramiṇāmapi 
gauṇādhikāropapateḥ | tathā ca tadadhikaraṇe bhāṣyaṃ dṛṣṭārthā ca vidyā 
pratiṣedhā bhāvamātreṇārthinamamadhikaroti | śravaṇāditi | avidyānivṛtiḥ 
vidyāyāḥ dṛṣṭaṃ phalaṃ 
arthinamavidyānivartakasākṣātkārārthinamadhikāritvena svīkaroti śūdrasyeva 
vedāṃta śravaṇādiṣvanāśramiṇāṃ pratiṣedhā bhāvāt | gauṇādhikāre 
saṃnyāsāpekṣā nāstīti matvāmātra padamiti bhāṣyārthaḥ |

p. 9a) 
aṃtarā cāpi tvityadhikaraṇamanāśramiṇāṃ 
śravaṇādyadhikāramātranirūpaṇa paraṃ na tvanāśramikarmaṇāmapi 
vidyopayoganirūpaṇaparaṃ tathā ca sautrāśramakarmapadasya 
varṇadharmopalakṣaṇatvaṃ na sidhyatīti matvā śaṃkate | na ca vidhurādīnāmiti 
| nanu teṣāṃ vidyārthakarmābhāve vividiṣodayā saṃbhavādanāśramiṇāṃ 
śravaṇādhikāranirūpaṇamayuktamityāśaṃkyāha | prāgjanmeti | 
anāśramiṇopi ye janmāṃtarīyāśramakarmānuṣṭhāna janita vividiṣāvaṃtaḥ 
saṃnyāsahetu tīvravairāgyā bhāvāt mukhyādhikārāt pracyutāśca teṣāṃ 
śravaṇādhikāra nirūpaṇa paraṃ tadadhikaraṇaṃ na tvanāśramimātraviṣayaṃ 
avividiṣūṇāṃ śravaṇādau pravṛtyasaṃbhavādevetyarthaḥ | iti na ca 
śaṃkyamiti saṃbaṃdhaḥ ||

viśeṣānugrahaśceti tadadhikaraṇasūtra tadbhāṣyayoḥ tadanuṣṭhitānāṃ 
japādirūpavarṇamātradharmāṇāmapi vidyopayogasya 
kaṃṭhoktervihitatvāccāśramakarmāpīti sūtre āśramakarmapadasya 
varṇadharmāṇāmapyupalakṣaṇatvādityabhisaṃdhāyokta-
māśrarmadharmāti riktānāmapyasti vidyopayogaḥ | kiṃtu nityānāmeva 
teṣāṃ hi phalaṃ duritakṣayaṃ vidyāpekṣate |

p. 9b) 
na kāmyānāṃ phalaṃ svargādi ||

nanu aṃtarācāpi tviti sūtre vidyārthakarmasu vidhurādī nāmadhikāre 
śrutyādiṣvanāśramiṇāṃ raikva vā cakravī prabhṛtīnāṃ vidyāvatvadarśane 
hetutvenoktaṃ tadayuktaṃ raikva vā cakravī vidura prabhṛtīnāṃ janmāṃtarīya 
vidyāsādhanānuṣṭhāna valādaiva vidyājāteti śaṃkā 
saṃbhavādato'nāśramikarmaṇāṃ vidyopayoga ityatra teṣāṃ 
vidyāvatvadarśanamanyathā siddhaṃ liṃgaṃ na bhavatītya svarasādananyathā 
siddhaṃ hetumanyamabhipretyoktaṃ | viśeṣānugrahaśceti viśeṣaiḥ 
dharmaviśeṣaiḥ japādilakṣaṇaiḥ brāhmaṇatvādi varṇamātrasaṃbaṃdhibhirapi 
vitaśuddhi vividiṣādi dvārā āśramadharmairiva vidyāyā anugrahaḥ upakāraḥ 
saṃbhavatyeva kutaḥ japyenaiva tu saṃsidhyet brāhmaṇo nātrasaṃśayaḥ 
gaṃgāyāṃ snānamātreṇa mucyate nātrasaṃśayaḥ | yasya 
smaraṇamātreṇetyādi vacanaiḥ japatīrthasnāna devatādhyānādi dharmāṇāṃ 
śuddhyādidvārāvidyāsādhanatvasya pratipādanāditi sūtrārthaḥ | 
tadanuṣṭhitānāmiti | anāśramiṇaḥ tachabdārthāḥ 
evamanāśramadharmāṇāmapi sūtrakāreṇaiva spaṣṭaṃ vidyopayogasya 
sādhitatvāttadavirodhāya sautramāśramakarmapadaṃ 
varṇadharmāṇāmapyupalakṣakaṃ vācyamityāśayenāha | sūtra iti | evaṃ 
kalpataru kārāṇāmabhiprāyamupavarṇya tanmatamupapādayati | 
āśramadharmetyādinā | nanu yajñādīnāṃ viniyogaḥ kalpyamānaḥ

p. 10a) 
kiṃ kāmyasādhāraṇaḥ kalpyate kiṃ vā nityānāmeva nādyaḥ 
kāmyakarmaphalasya svargādervidyayānapekṣitatvena teṣāṃ vidyopakārakatvā 
saṃbhavāt | na dvitīyaḥ nityakarmaphalasya duritakṣayasyāpi pramāṇasādhya 
vidyāpekṣitatve mānābhāvena teṣāmapi vidyāviniyogānupapateriti | śaṃkate | 
kiṃ tviti samādhate | nityānāmeveti jñānamutpadyate puṃsāṃ kṣapātpāpasya 
karmaṇaḥ ityādi vacanaṃ nityakarmaphalasya duritakṣayasya vidyayā apekṣitatve 
pramāṇatvena sūcayati hīti | pramāṇajanyāyāmapi vidyāyāṃ duritasya 
pratibaṃdhakatvasaṃbhavāt duritakṣapāpekṣāyuktetibhāvaḥ | 
kāmyakarmaṇāṃ vidyānupakārakatvamaṃgīkaroti | neti | na ca kāmyānāṃ 
nityānāmiva duritakṣayaphalakatvamapyastu tathā ca teṣāmapi vidyāpekṣita 
duritakṣayalakṣaṇopakārajanakatvaṃ saṃbhavatīti vācyaṃ | teṣāṃ 
duritakṣayaphalakatve mānābhāvena vidyopakārakatva syā kḷptatvāditibhāvaḥ 
||

tatra yathā prakṛtau kḷptopakārāṇāmaṃgānāmati deśe sati na 
prakṛtopakārātiriktopakārakalpanamevaṃ jñāne viniyuktānāṃ 
yajñādīnāṃ kḷptanityaphala pāpakṣayātirekeṇa na 
nityakāmyasādhāraṇavidyopayogyupakārakalpana nimiti 
saṃkṣepaśārīrake

p. 10b) 
tu nityānāṃ kāmyānāṃ ca karmaṇāṃ viniyoga uktaḥ 
yajñādiśabdāviśeṣāt | prakṛtau kḷptopakārāṇāṃ padārthānāṃ 
kḷptaprākṛtopakārāti deśamukhenaiva vikṛtiṣvati deśena saṃbaṃdho na 
tu padārthānāmati deśānaṃtaramupakārakalpaneti na tatra 
prākṛtopakārātiriktopakārakalpanā prasaktiḥ | iha tu pratyakṣaśrutyā 
prathamameva viniyuktānāṃ yajñādīnāmupadiṣṭānāmiva paścāt 
kalpanīya upakāraḥ prathamāvagata viniyoga nirvāhāyā kḷptopi 
sāmānyaśabdopāta sakalanityakāmyasādhāraṇaḥ kathaṃ na kalpyaḥ ||

karmaṇāṃ vidyāyāṃ viniyoga vidheḥ kḷptopakāraiḥ nityakarmabhireva 
cāritārthye dṛṣṭāṃtamāha | tatra yatheti | yadvā kāmyānāṃ 
pāpakṣayaphalakatvasyānyataḥ | prāptyabhāvepi yajñādīnāṃ viniyoga 
balādeva teṣāṃ tatkalpyatāmiti netyāha | tatreti | 
kāmyakarmaṇāvidyāpekṣitopakāra hetutvā kḷptau satvāmityarthaḥ | na nityaṃti 
| gauravāditibhāvaḥ | āśramakarmavyatiriktānāmapi viniyoga iti pakṣaṃ 
kāmyasādhāraṇaṃ darśayati | saṃkṣepeti aviśeṣāditi | yajñādiśabdānāṃ 
nityayajñādiṣvivakāmya

p. 11a) 
yajñādiṣvapi rūḍhatvāviśeṣāt | nityānāmiva kāmyānāmapi viniyogaḥ | 
śrutvābhātīti tatsādhāraṇa eva karmaṇāmupakāraḥ kalpyata ityarthaḥ | 
kāmyasādhāraṇyena vidyopayogyupakāra kalpanaṃ na saṃbhavati tatkalpane 
pūrvataṃtra nyāyavirodhāditi matvā vikṛtiṣvati diṣṭānyaṃgāni 
dṛṣṭāṃtatvena kalpatarāvudāhṛtāni na tāni yajñādīnāṃ 
dṛṣṭāṃtatvenodāharaṇe yogyānītyāha | prakṛtāviti | darśapūrṇamāsādiṣu 
prakṛtiyāgādiṣu yaḥ padārthānāṃ kḷpta upakāraḥ | tasya prathamamati deśaḥ 
tatpṛṣṭhabhāvena padārthānāṃ vikṛtiṣu saurya paśuyāgādiṣvati deśaḥ na tu 
prākṛtapadārthānāṃ atideśena vikṛtiṣu viniyogānaṃtaraṃ 
padārthānāmupakārakalpanamiti na tatra 
kḷptopakāraparityāgenopakārāṃtaraprasaktirastītyarthaḥ | etaduktaṃ bhavati 
prakṛte yajñādīnāṃ viniyogānaṃtaraṃ upakārakalpanamati deśasthale tu 
upakṛtāvupakārakalpanānaṃtaraṃ prākṛtapadārthānāṃ vikṛtiṣu viniyogaḥ | 
tato dṛṣṭāṃto viṣama iti | iha tviti | dārṣṭāṃtika ityarthaḥ | prakṛtānuguṇaṃ 
dṛṣṭāṃtamāha | upadiṣṭānāmiti | darśapumāsādiprakaraṇeṣvanyatra vā 
śrutānāṃ padārthānāṃ śrutiliṃgādibhiḥ darśapūrṇamāsādiṣu 
viniyuktānāṃ prathamāvagataviniyoganirvāhāya yathā yogyaṃ 
dṛṣṭādṛṣṭalakṣaṇa upakāraḥ kalpyate yathā tathā upakāronnāpi kalpya

p. 11b) 
eva na tu prathamāvagata viniyogaparityāga ucitaḥ yajñādyaviśeṣaśruti vādha 
prasaṃgādityarthaḥ | sāmānyaśabdeti | nityakāmya sādhāraṇa yajñādi 
śabdetyarthaḥ ||

adhvareṣvaramīmāṃsakairapi hyupakāramukhena padārthānvaya eva 
kḷptopakāraniyamaḥ padārthānvayānaṃtaramupakārakalpane 
tvakḷptopi viniyuktapadārthānuguṇa evopakāraḥ kalpanīya iti 
saṃpratipadyaiva vādhalakṣaṇāraṃbha siddhyarthamupakāramukho 
vikṛtiṣu prākṛtānvayodaśamādye samarthitaḥ ||

yathā kḷptopakārātiriktopakārākalpanaṃ kalpatarukāroktaṃ mimāṃsaka 
saṃmataṃ tathā prathamāvagata viniyogānusāreṇākḷptopakārakalpanamapi 
mīmāṃsaka saṃmatamevetyāha | adhvareṣviti karmamīmāṃsakairapītyarthaḥ | 

adhvaramīmāṃśakairapi saṃpratipadyaiva prākṛtānvayaḥ samarthita iti 
saṃbaṃdhaḥ | padārthānvaya eveti | padārthānvayasthala evetyarthaḥ | 
kḷptopakāra niyamaḥ kḷptopakārātiriktopakārākalpanamityarthaḥ | evakāra 
vyāvartyamāha | padārthānvayānaṃtaramiti | upakārakalpanasthale tvityarthaḥ | 
saṃpratipadyaiveti svīkṛtyaivetyarthaḥ | vādhalakṣaṇeti vādhādhyāyāraṃbha 
sidhyarthamityarthaḥ | prākṛtānvaya 

p. 12a) 
iti prakṛti yāgādau śeṣabhūtāye padārthāḥ | teṣāṃ vikṛti yāgādiṣvati 
deśena prāptirityarthaḥ | etaduktaṃ bhavati pūrvataṃtre daśamādhyāye 
vikṛtāvati diṣṭānāmaṃgānāṃ prakṛtau kḷptasyopakārasyāsaṃbhave vādho 
nirūpyate tacca vādhanirūpaṇaṃ vikṛtiṣvati deśena 
padārthaprāmyanaṃtaramupakārakalpanapakṣye na sidhyati prakṛtau 
śrutyādibhirviniyuktapadārthānāṃ dṛṣṭopakārāsaṃbhave 
adṛṣṭopakārakalpanavat | vikṛtiṣvati deśena viniyuktānāṃ padārthānāṃ 
dṛṣṭopakārāsaṃbhave adṛṣṭopakārakalpanayā tatsidhyarthaṃ 
sarvaṃṣāmevāṃgānāmanuṣṭhānāvaśyaṃbhāvena 
keṣāṃcidaṃgānāmananuṣṭhāna tadati deśāprāmāṇyarūpabādhā 
saṃbhavādato bādhanirūpaṇāsiddhyarthaṃ prakṛti kḷptopakāramukhenaiva 
prākṛtānāmanvayo vikṛtiṣviti daśamādhyāya prathamādhikaraṇe sādhitaṃ 
tathā ca yatra padārthānāṃ viniyogānaṃtaramupakārakalpanaṃ tatra 
tatatpadārthaṃ sāmarthyānusāreṇa prathamāvagata viniyoganirvāhāyā 
kḷptopakārakalpanaṃ mīmāṃsaka saṃmatamiti pratīyate | yadi 
viniyogānaṃtaramukārakalpanāsthalepi kḷptopakārāsaṃbhave 
viniyuktapadārthaparityāga eva na tvakḷptopakārakalpanaṃ tatsaṃmataṃ bhave 
tadā upakāramukhenaiva padārthānāmati deśa iti nirūpaṇaparamadhikaraṇaṃ 
vyarthaṃ syāt | padārthānāmeva śrayaṇāvacātādīnāmati deśensa viniyogepi 
vikṛti gata kṛṣṇalādiṣu śrayaṇādervikliti tuṣa

p. 12b) vimokarūpadṛṣṭopakārasya 
lokasiddhasyābhāvādakḷptopakārakalpanānaṃgīkārācca 
śrayaṇāderananuṣṭhānādilakṣaṇabādhasya daśamādhyāye nirūpaṇīyasya 
saṃbhavena tadarthamupakāramukhenaiva padārthānāmatideśa iti 
nirūpaṇasyānapekṣitatvāt | tasmādvividiṣāvākyenāviśeṣeṇa 
nityakāmyasādhāraṇe viniyoge prathamamavagate sati tannirvohāyā 
kḷtptopakārakalpanaṃ yuktameveti ||

kiṃ ca kḷptopakārālābhānnityānāmevāyaṃ viniyoga ityabhyupagame 
nityebhyoduritakṣayasya tasmādvajñānotpateranyata siddhau vyarthoyaṃ 
viniyogaḥ | anyatastadasiddhau jñānāpekṣitopakārajanakatvaṃ nityeṣu na 
kḷptamityaviśeṣānnityakāmyasādhāraṇaviniyogo durvāraḥ | nanu 
nityānāṃ duritakṣayamātra hetutva syānyataḥ siddhāvapi 
viśiṣyajñānotpati pratibaṃdhaka durita nivarhakatvaṃ na siddhaṃ | kiṃ tu 
asmin viniyoge sati jñānoddeśena nityānyanutiṣṭhato vaśyaṃ jñānaṃ 
bhavati | itarathā śuddhimātramaniyatā jñānotpatiriti sārthakoyaṃ 
viniyoga iti cet | tarhi nityānāmapyakḷptameva

p. 13a) 
niyamatojñānotpati pratibaṃdhaka durita nivarhaṇatvaṃ ||

vastutastu nityakarmasvapi vidyāpekṣitopakārajanakatva kḷptirasiddhetyāha | kiṃ 
cetyādinā | alābhāditi | kāmyeṣviti śeṣaḥ nityānāṃ vidyāpekṣita 
duritakṣayalakṣaṇopakāra dvārāvidyāhetutvaṃ vividiṣā vākyādanyataḥ 
siddhamasiddhaṃ vā tatra nādyaḥ vividiṣā vākyavaiparthyaprasaṃgādityāha | 
nityebhya iti | viniyoga iti | śeṣatvarūpaviniyogabodhaka śabda ityarthaḥ | dvitīye 
nityeṣvapi vidyopakārakatvamakḷptameva kalpanīyamiti 
nityakāmyasādhāraṇopakārakalpanaṃ yuktamevetyāha | anyatastada siddhāviti | 
nityānāṃ vidyopakārakatvāsidhhāvityarthaḥ | anyataḥ siddhipakṣamavalaṃvya 
viniyogārthavatvaṃ śaṃkate | nanviti duritaṃ tāvat dvividhaṃ jñānotpati 
pratibaṃdhakaṃ jñānotpatiṃ pratyudāsīnaṃ san narakādipradaṃ ca tathā ca 
nityānāṃ jñāne viniyogābhāve nityakarmabhijñānapratibaṃdhaka duritasyaiva 
kṣaya ityatramānaṃ nāsti dharmeṇa pāpamapanudati | yajñodānaṃ tapaścaiva 
pāvanāni manīṣiṇāṃ ityādi śrutismṛti vacanānāṃ nityānāṃ 
duritasāmānyakṣaya hetutvabodhanamātraparatvādato niyamena 
jñānapratibaṃdhaka duritakṣaya hetutvaṃ nityakarmaṇāmanyato na prāmamiti 
tatprāptyarthoyaṃ viniyoga ityarthaḥ ||

p. 13b) 
nityaireva yajñādibhirduritakṣayadvārājñānaṃ saṃpādayediti prakāreṇa 
vividiṣāvākyīye nityānāṃ jñāne viniyoge sati vā kathaṃ 
jñānapratibaṃdhaka duritasyaiva kṣayonityānuṣṭhānato labhyata iti pṛchati | kiṃ 
tviti | tallābhaprakāramāha | asminniti avaśyamiti | nityānuṣṭhānāt 
jñānapratibaṃdhaka durita kṣape sati pratibaṃdhaka rahita 
mahāvākyādavaśyaṃ jñānaṃ bhavatītyarthaḥ | itaratheti etadviniyogābhāve 
ityarthaḥ | duritasāmānyakṣayarūpāśuddhirbhavati na tu niyamena 
jñānapratibaṃdhaka durita kṣayarūpaśuddhiviśeṣo bhavati | jñāno deśena 
nityānāmanuṣṭānāt | tathā ca bahujanmasu nityakarmānuṣṭhāna śīlasyāpi 
niyamena jñānaṃ na jāyate kiṃ tu daiva yogāt kadācit jñānapratibaṃdhaka 
durita saṃghasya niḥśeṣaṃ kṣayasaṃbhavāt jñānamapi kadācit 
bhavatītyaniyatājñānotpatirityarthaḥ | jñānāpekṣitopakāro nityeṣu kḷpta iti 
manaṃ nirālaṃbanamityabhipretyakāmyeṣviva nityeṣvapyakḷptopakārakalpanaṃ 
tulyamiti dūṣayati | tahīti nityeṣu jñānopakārakatvaniyamāsiddhāvityarthaḥ ||

jñānasādhanaviśiṣṭagurulābhaśravaṇamananādi saṃpādakāpūrvaṃ 
ca dvāraṃ kalpanīyamityakḷptopakārakalpanāviśeṣānna sāmānya 

p. 14a) 
śrutyā pādito nityakāmyasādhāraṇaviniyogo bhaṃjanīya iti | nanvevamapi 
kathaṃ karmaṇaiva hi saṃsiddhimāsthitā janakādaya 
ityādismaraṇanirvāhaḥ | na ca tasya vidyārthakarmanuṣṭhāna paratvaṃ 
vividiṣāvākye brāhmaṇa grahaṇena brāhmaṇānāmeva 
vidyārthakarmaṇyadhikāra pratīteḥ | ato janakādyanuṣṭhita karmaṇāṃ 
sākṣādevamuktyupayogo vaktavyaḥ maivaṃ vividiṣāvākyai brāhmaṇa 
grahaṇasya traivarṇikopalakṣaṇatvāt ||

nanvevamapi nityānāmeva viniyoga pakṣe vidherlāghavamasti teṣāṃ pakṣe 
jñānapratibaṃdhaka durita nirvahakatvasya vacanāṃtarāt prāptatvena 
niyamamātravidhilabhyatvāt | kāmyeṣu tu 
jñānapratibaṃdhakaduritanivarhakatvaṃ sarvarthā na prāptamiti kāmyānāmapi 
viniyogapakṣe vidhestātparyagauravamaparihāryamiti cet | satyaṃ tathāpi 
yajñādiśrutīnāṃ saṃkocalakṣaṇabādhaparihārāyakāmyānāmapi viniyoga 
āvaśyaka ityatraiva tātparya bodhyaṃ nityebhyo jñānapratibaṃdhaka duritasyaiva 
kṣayarūpaśuddhiviśeṣalābhepi tāvanmātrātna jñānotpatirasti 
pramāṇaprameyāsaṃbhāvanādirūpadṛṣṭapratibaṃdhaka satvādataḥ

p. 14b) 
tannirāsopayogināmutkṛṣṭagurutadadhīnaśravaṇamananadhyānādīnāṃ 
saṃpādako dṛṣṭajanakatvaṃ nityānāma kḷptameva vividiṣā vākyīya viniyoga 
balāt kalpanīyamityāha | jñānasādhaneti | evaṃ vividiṣādvārāvidyāyāṃ 
karmaṇāṃ viniyogaṃ nirūpya teṣu traivarṇikānāmadhikāra iti 
nirūpaṇārthamākṣepa vyājena prasaṃgaṃ darśayati | nanvityādinā evamapīti | 
tatprāptiheturvijñānaṃ karmacoktaṃ mahāmuna iti jñānakarmasamuccaya 
pratipādakasmaraṇasya vividiṣāvākyāvirodhena jñānaṃ 
sākṣādbrahmaprāptisādhanaṃ karma ca vidyā dvārātatprāpti sādhanamiti 
kramasamuccaya paratayā nirvāhaipītyarthaḥ | atrāvadhāraṇena saṃsiddhi 
śabditamuktiṃ pratikarmātiriktopāyaniṣedhāt | janakādyanuṣṭhita karmaṇāṃ 
muktiṃ pratisākṣādevopayogaḥ pratīyate | sa ca vividiṣāvākyaviruddha iti 
samuccaya smaraṇavadasya smaraṇasya nirvāho na sidhyatītyarthaḥ | asyāpi 
vividiṣā vākyāviruddhaṃ siddhāṃtyabhimatamarthamāśaṃkyaniṣedhati | na ca 
tasyeti vidyārtheti | asmin smaraṇe saṃsiddhipadaṃ vidyāparaṃ tathā ca 
śuddhidvārākarmaṇaiva vidyāṃ prāptā iti smaraṇārtha iti bhāvaḥ | tasya 
smaraṇasya vidyārthakarmānuṣṭhāna paratvaṃ na cetyatra hetumāha | vividiṣā 
vākya iti ata iti | vividiṣā vākya bodhye 
vidyāsādhanakarmaṇitraivarṇikānāmanadhikārādityarthaḥ | upalakṣaṇa tvāditi | 
tathā ca bhāṣyaṃ brāhmaṇagrahaṇamupalakṣaṇārthaṃ |

p. 15a) 
aviśiṣṭo hyadhikāraḥ | trayāṇāṃ varṇānāmiti tathā ca vidyārtha 
karmasujanakādīnāmapyadhikārasatvāt | karmaṇaiva hīti smaraṇaṃ 
vidyārthakarmānuṣṭhāna parameveti na tadbalāt | tameva viditvāti mṛtyumeti | 
nānyaḥ yathā ityādi śruti viruddhaḥ sākṣādeva karmaṇāṃ muktyupayogo 
vaktavya iti bhāvaḥ ||

yathāhuratra bhavaṃto vārtikakārāḥ brāhmaṇa grahaṇaṃ cātra 
dvijānāmupalakṣaṇaṃ | aviśiṣṭādhikāritvāt sarveṣāmātmabodhana iti | na hi 
vidyākāmo yajñādī nanu tiṣṭhediti vipariṇamate vidyākāmādhikāra vidhau 
brāhmapadasyādhikāri viśeṣaṇa samarpakatvaṃ yujyate | uddeśye 
viśeṣaṇāyogāt | nāpi rājāsvārājya kāmo rājasūyena yajeteti 
svārājyakāmādhikāre rājasūyavidhau svārājyakāmo rājakartṛkeṇa 
rājasūyena yajeteniti kartṛtayā yāgaviśeṣaṇatvena vidhe yasya rājño 
rājakartṛkarājasūyasyārājñā saṃpādayitumaśakyatvādarthādadhikāri koṭi 
niveśa vadiha yajñādi kartṛtayā vidheyasya brāhmaṇasyārthādadhikāri 
koṭiniveśa iti yujyate ||

p. 15b) 
atra bhavaṃta iti pūjyā ityarthaḥ | ātmabodhana iti | ātmabodhasādhana 
yajñādikarmaṇītyarthaḥ | vidyārthakarmādhikārasyaiva prakṛtatvāditi 
maṃtaṃtavyaṃ | nanu vividiṣā vākye brāhmaṇa padasya 
traivarṇikaupalakṣaṇatve siddhe trayāṇāṃ varṇānāmaviśeṣeṇa vidyārthaṃ 
karmasvadhikāraḥ sidhyati | tatra sarveṣāṃ aviśiṣṭādhikāratve siddhe 
tadanurodhene brāhmaṇa grahaṇasyopalakṣaṇatvaṃ sidhyatīti 
parasparāśrayatvaprasaṃga iti venna vrāṇagrahaṇasya 
dvijopalakṣaṇatvamanupajīvyaiva sarveṣāṃ dvijānāṃ 
vidyārthakarmasvadhikāra siddhervārtikavanaina vivakṣitatvāta | nanu vividiṣā 
vākye brāhmaṇa grahaṇena brāhmaṇasyaiva vidyārthakarmasvadhikāre 
pratīyamāne kathaṃ varṇatra sādhāraṇādhikāraḥ sidhyediti cetanna vaktavyaṃ 
kiṃ brāhmaṇa padasya yajñādi vidhāvuddeśya viśeṣaṇasamarpakatayā 
brāhmaṇamātrādhikāraprāpakatvaṃ kiṃ vā vidheya kartṛsamarpakatayā 
tadubhayasamarpakatvābhāvepi svasaṃnidhimātreṇa tanmātrādhikāra 
prāpakatvaṃ vā gatyaṃtarābhāvā tatra nādya ityāha | nahīti | yajñādīnāṃ 
vidyālakṣaṇaphale viniyogapare vidhau vipākāmasyādhikāraḥ siddha eva tathā 
ca brāhmaṇya viśiṣṭasya vidyākāmasyādhikāro vivakṣita iti svīkṛtya 
brāhmapadasyādhikāriviśeṣaṇa samarpakatvaṃ vaktuṃ na śakyate vidheya 
yajñādi nirūpitoddeśyatāyāḥ vidyākāmamātre paryavasāna saṃbhavena 
brāhmaṇyarūpaviśeṣaṇasyānākāṃkṣitatayā

p. 16a) 
vidyākāmaṃṣvativiśeṣaṇatve nānvayāyogāt | viśiṣṭasyoddeśyatvakalpane 
gauravācca vidyākāmabrāhmaṇyayoḥ pratyekamuddeśyattve ca 
vākyabhedaprasaṃgāt | vidyākāmopajñādīna tu tiṣṭheta brāhmaṇo 
yajñādīnanutiṣṭheditibhāvaḥ | dvitīyaṃ sadṛṣṭāṃtamāśaṃkyaniroti | nāpīti 
| svārājyakāmavākye rājapadasya 
pūrvoktarītyāsvārājyakāmaprativiśeṣaṇatvāyogāt | kartṛvidhāyakatvaṃ 
svīkṛtyarājasūye rājñaḥ sataḥ svārājyakāmasyādhikāraḥ sādhita ityarthaḥ | 
rājñorthādadhikārikoṭi niveśavaditi saṃbaṃdhaḥ | arthāditi 
padoktāmarthāpatiṃ sphuṭayati | rājakartṛketi iheti | vividiṣā vākya ityarthaḥ | 
vidhe yasyeti | vidyākāmo brāhmaṇa kartṛka yajñādīna nanu tiṣṭhet ityevaṃ 
vidhe yasyetyarthaḥ | arthāditi brāhmaṇa kartṛka yajñāderabrāhmaṇena 
saṃpādayitumaśakyatvādityarthaḥ ||

sarvathāpita evobhayaliṃgāditi sūtre'nyatravihitānāmeva yajñāvīnāṃ 
vividiṣā vākye phalaviśeṣasaṃbaṃdhavidhirnāpūrvayajñādi vidhiriti 
vyavasthāpitatvena prāpta yajñādyanuvādenaikasminvākye 
kartṛrūpaguṇavidhiḥ phalasaṃbaṃdhavidhiścetyubhayavidhānāt 
vākyabhedāpateḥ |

p. 16b) 
nāpi rājasūyavākye rājñaḥ kartṛtayā vidheyatvābhāvapakṣe 
rājapadasamabhivyāhāramātrādviśiṣṭakartṛtvalābhavadiha 
vākyābhedāyakartṛtayā brāhmaṇāvidhānepi brāhmaṇapada 
samabhivyāhāramātreṇa brāhmakartṛtvalābhāt | 
tadadhikāraparyavasānamityupapadyate | anyatra traivarṇikādhikārakatvena 
kḷptānāmihāpi traivarṇikārātmavidyārthatvena vidhīyamānānāṃ 
yajñādīnāṃ traivarṇikādhikāritvasya yuktatayā vidhisaṃsargahīna 
brāhmaṇapada samabhivyāhāramātrādadhikārasaṃkocāsaṃbhavena 
brāhmaṇa padasya yathā prāptavidyādhikārimātropalakṣaṇauvityāt

arthādadhikārikoṭiniveśa ityapi na yujyata ityatra dṛṣṭāṃtavaiṣamyamabhipretya 
hetumāha | sarvathāpītyādinā | yajñādīnāmāśramakarmatvapakṣe vidyā 
sahakāritva pakṣe ca yāvajīvādivākyeṣu yegnirhetrādayodharmāvihitāsta 
evānuṣṭheyāḥ kutaḥ śrutismṛtirūpo bhayaliṃgāt | śrutistāvadvividiṣā vākya 
gata yajñādi śrutirevatayā prasiddhayajñādīnāṃ prasiddhadānādīnāṃ

p. 17a) 
ca pratyabhijiñāyamānatvādapūrvayajñādividhāyakatve 
pratyabhijñāvirodhāt | prasiddhayajñādyanuvādena phalasaṃbaṃdhamātra 
bodhane lāghavācca yajñādīnāṃ sruvaṃta 
yajñādipadoṣātatvenātravidheyatvā pratīteśca smṛtiśca 
anāśratākarmaphalamityādyāprasiddhayajñādīnāmeva 
phalābhisaṃdhivinānuṣṭhitānāṃ vidyā hetutvaṃ darśayatīti sūtrārthaḥ | 
anyatreti | vividiṣāvākyādanyatra karmakāṃḍa ityarthaḥ | ubhayavidhānāditi | 
rājasūyavākye tu kartrādiguṇaviśiṣṭasyāpūrvakarmaṇa eva vidhyupagamānna 
vākyabhedaprasaktiriti tatra rājapadasya kartṛ rūpaguṇavidhāyakatvaṃ 
yuktamitibhāvaḥ | tṛtīyamapi sadṛṣṭāṃtamāśaṃkyanirākaroti | nāpīti | rājña 
iti rājñaḥ kartṛtayā vidheyatvābhāvepi rājña eva rājasūyādhikāraḥ sidhyati 
rājapadasaṃnidhānena svārājyakāmapadasya kṣatriya paratvāvagamādanyathā 
rājapadavaiyarthyaprasaṃgāditi tātparyeṇa yeṣāṃ mate rājaḥ 
kartṛtayāvidhirnābhyupagamyate teṣāṃ pakṣe ityarthaḥ | 
brāhmaṇādhikāraparyavasānamityapi nopapadyata ityatra hetumāha | anyatreti | 
karmakāṃḍa ityarthaḥ | ihāpīti | vividiṣāvākyepi ityarthaḥ | 
traivarṇikādhikārātmavidyeti | brāhmaṇe va kṣatriyavaiśyayorapi 
vidyāyāmarthitvalakṣaṇādhikārāviśeṣāt | śūdrasyeva vidyārtha yajñādiṣu 
tayoḥ pratiṣedhābhāvāccetyarthaḥ | yuktatayeti | adhikāriṇāmasaṃkocasya 
vidhigatānaṣṭāpakatvalakṣaṇaprāmāṇyopapādakatvāditibhāvaḥ |

p. 17b) 
anyatra kḷptatvādyupapati traya prāptasyāpi kṣatriya vaiśyayoradhikārasya 
brāhmaṇapadaṃ apavādakamityāśaṃkyāha | vidhisaṃsargahīneti 
uddeśyasamarpakatayā vidheyasamarpakatayā vā 
vidhivākyārthānvayabodhānupayogītyarthaḥ | rājasūyavākye tu 
rājasūyasyātraiva vidheyatvena traivarṇikādhikārikatvenānyatrā 
kḷptatvādyuktaṃ vivisaṃsargahīna 
rājapadasamabhivyāhāramātrādrājakartṛniyama iti bhāvaḥ | nanūkta nyāyena 
brāhmaṇapadābhāvepi kṣatriya vaiśyayoriva brāhmaṇasyāpi 
vidyārthakarmasvadhikāra siddheḥ | brāhmaṇa grahaṇaṃ vyarthameva syāditi 
cenna vidyārtha karmasu brāhmaṇasya mukhyādhikāra jñāpanārthatopapateḥ 
vaiyarthyānavakāṇāditi bhāvaḥ ||

nanu vidyādhikārimātropalakṣaṇatve śūdrasyāpi vidyāyāmarthitvādi 
saṃbhavena tasyāpi vidyārthakarmādhikāra prasaṃga iti cenna | adhyayana 
grahītasvādhyāyajanya tadarthajñānavata eva vaidikeṣvadhikāra 
ityapaśūdrādhikaraṇe adhyayanavedavākya śravaṇādi vidhurasya 
śūdrasya vidyādhikāra niṣedhāt | na śūdrāyamatiṃ dadyāditi 
smṛterāpā tatopi tasya vidyāṃ mahimā   

p. 18a) 
'vagatyupāyā saṃbhavena tadarthitvānupapateśca tasya 
vidyāyāmanadhikārāditi kecit anye tvāhuḥ śūdrasyāpyastyeva 
vidyārthakarmādhikāraḥ tasya vedānuvacanā'gnihotrādyasaṃbhavepi 
kaṃṭhokta sarvavarṇādhikāra śrīpaṃcākṣaramaṃtrarājavidyādi japa 
pāpakṣaya hetutapodānapāka yajñādi saṃbhavāt | vedānuvacanena 
yajñena dānenetyādi pṛthakkaraṇavibhaktiśrutervidhurādīnāṃ 
virthaṃpadānādi mātrānuṣṭhānānumateśca vedānuvacanādi 
samuccayāna pekṣaṇāt ||

brāhmaṇagrahaṇasyopalakṣaṇatvapakṣeti prasaṃgaṃ śaṃkate | nanviti | 
avidheyāyāṃ hi vidyāyāmadhikāro nāmavidyārthitvamātraṃ tacca 
śūdrasyāpi saṃbhavatīti kṣatriyāderiva tasyāpi vidyārthakarmasvadhikāro 
durnivārā ityarthaḥ | śūdrasya śutyukta 
saguṇabrahmavidyāsunirguṇabrahmavidyāsādhana vedāṃtaśravaṇādiṣu 
cādhikāramāśaṃkyanāstyadhkāra iti nirṇītamapaśūdrādhikaraṇe 
tasyādhikārābhāve ca bhāṣye heturupanyastaḥ vedādhyayanābhāvāditi 
śūdrasya vedoccāraṇaśravaṇasādhāraṇa niṣedhena vedādhyayanābhāvepi 
vedārthabhūtopāsanādyanuṣṭhānaṃ kiṃ nasyādityāśaṃkya adhyayana 
vidhināvedajanyavedārtha jñānasya 

p. 18b) 
vedārthānuṣṭhāneṣu niyamitatvādadhyayana śūnyasya tadabhāvāt na 
saguṇanirguṇavidyānuṣṭhāneṣvadhikāra ityuktaṃ | tarthā ca tulyārthatayā 
vidyārthakarmasvapyadhikāro nāstītyarthaḥ | nanu śūdrasya 
vedoktayajñādiṣvadhikārā bhāvepi vakṣyamāṇarītyā tasya 
vidyāsādhanakarmaṇāṃ saṃbhavādvidyākāmanayā śūdrūsyāpi 
teṣāmanuṣṭhānaṃ saṃbhavatītyāśaṃkya tasya vidyā kāmanaiva na 
saṃbhavatītyāha | na śūdrāyeti | matiṃ śāstrārthajñānaṃ 
vidyāmahimāniratiśayānaṃdarū brahmaprāptisādhanatvaṃ śūdrasyāpi 
vidyārthakarmādhikāra prasaṃga ityartra iṣṭāpatirityāha | anye tviti | kaṃṭhata 
uktaḥ sarvavarṇādhikāro yasmin tādṛśa vidyādi jape sa tathoktaḥ 
śrīmatpaṃcākṣarameva maṃtrarājavidyā ādipadaṃ ca 
āgamikapaurāṇikamaṃtrāṃtarasaṃgrahārthaṃ tathā ca brahmotarakhaṃḍe 
kiṃ tasya bahubhirmaṃtraiḥ kiṃ tīrthaiḥ kiṃ tapodhvaraiḥ yasyoṃ namaḥ 
śivāyeti maṃtro hṛdayagocaraḥ maṃtrāadhirājarājo yaḥ 
sarvavedāṃtaśekharaḥ sarvajñānanidhānaṃ ca soyaṃ śaiva ṣaḍakṣaraḥ 
praṇavena nināmaṃtraḥ soyaṃ paṃcākṣara smṛtaḥ strībhiḥ śūdraiśca 
saṃkīrṇai dhīryate muktikāṃkṣibhiriti | pākayajñādītyādipadaṃ 
dvijaśuśruṣānāmakīrtanatīrthasnānadisaṃgrahārthaṃ | nanu vividiṣā vākye 
śūdrasādhāraṇavarṇadharmāṇāmupalakṣaṇepi yajñādīnāmeka 
vākyopādānāteṣāṃ samuccayasya vidyāsādhanatvaṃ bhāti yajñādiṣu 
samuccayaśca śūdre vādhita iti kathaṃ tasya vidyārtha karmādhikā 
ityāśaṃkyahetvasidhyā dūṣayati | vedānuvacaneneti | vedānuvacanena 
vividiṣaṃti

p. 19a) 
yajñena vividiṣaṃtītyādirūpeṇapratyekaṃ sādhanatva pratīteḥ na 
samuccayāpekṣā tadvivakṣāyāṃ hi 
vedānuvacanayajñadānatapobhirvividiṣaṃtīti vākyaṃ syāt pṛthakkaraṇavibhakti 
pravaṇepi vedānuvacanena yajñena ca dānena ca tapasā ceti pratipadārthaṃ 
cakārayuktaṃ vā vākyaṃ syāt yadagnaye ca prajāpataye cetyādi vaditi bhāvaḥ 

na ca śūdrasya vidyāyāmarthitvāsaṃbhavaḥ śrāvayeccaturo varṇāt | 
kṛtvā brāhmaṇamagrata ityādītihāsapurāṇaśravaṇe 
cāturvarṇyādhikārasmaraṇena purāṇādyavagata vidyā māhātmyasya 
tasyāpi vidyārthitvasaṃbhavāt | na śūdrāyamatiṃ dadyāditi smṛteśca 
tadanuṣṭhānānupayogyagnihotrādikarmajñānaniṣedhaparatvāt | anyathā 
tasya svavarṇadharmasyāpyavagatyupāyāsaṃbhavai na śūdraḥ caturtho 
varṇa ekajātistasyāpi satyamakrodhaḥ śaucamācamanārthe 
pāṇipādaprakṣālanamevaikaṃ śrāddhakarmabhṛtyabharaṇaṃ svadāra 
tuṣṭiḥ paricaryācotareṣāmityādi 
taddharmavibhājakavacanānāmananuṣṭhānalakṣaṇāprāmāṇyāpateḥ | 
na caivaṃ satyapaśūdrādhikaraṇasya

p. 19b) 
nirviṣayatvaṃ tasya na śūdre pātakaṃ kiṃcinna ca saṃskāramarhatīti 
smṛtergurūpadanākhya vidyāṃgopanayanasaṃskāravidhurasya śūdrasya 
saguṇavidyāsunirguṇavidyāsādhana vedāṃtaśravaṇādiṣu 
cādhikāraniṣedhaparatvāt || 

yatvāpātato vidyāmahimāvagatyupāyā saṃbhavena 
vidyāyāmarthitvalakṣaṇādhikārānupapatiriti | tadanūdyanirākaroti | na ca 
śūdrasyeti śrāvayediti brāhmaṇa iti śeṣaḥ | yadā kṣatriyādī na śrāvayet tadā 
viśeṣamāha | kṛtyeti | purāṇādibhiḥ sādhanabhūtairavagataṃ 
vidyāmāhātmyaṃ yena śūdreṇa sa tathā tasyetyarthaḥ | mati niṣedhavacanasya 
saṃkocaṃ darśayati | na śūdrāyeti anyatheti | 
śāstrārthajñānamātradānaniṣedhaparatva ityarthaḥ | śūdrasya svataḥ 
purāṇādi paṭhananiṣedhādanyebhyopi purāṇādiśravaṇābhāve 
svadharmāvagatirna saṃbhavatītyarthaḥ | iṣṭāpatimāśaṃkyāha | 
śūdraścaturtho varṇa ityādinā | jātirjanma upanayanākhya dvitīyajanmaśūnya 
ityarthaḥ | prakṣālanameveti natvapāṃprāśanamaṃgasparśanādikaṃ 
vetyevakārārthaḥ | uttareṣāmiti | dvijānāmityarthaḥ | na śūdrāyamati 
daṃdyāditi smṛteḥ śāstrārthajñānamātradānaniṣedhaparatvepi vṛddhau ca 
mātāpitarau bhāryāsādhvīsutaḥ śiśuḥ apyakāryaṃ śataṃ kṛtvā 
bhartavyāmatura

p. 20a) 
bravīdityādivacanadarśanena ye brāhmaṇā uktalakṣaṇamātrādi 
saṃrakṣaṇopayogyarthe lābhāya śūdrān pratipurāṇādi paṭhane pravartaṃte 
tebhyo vidyāmāhātmya svadharmayoravagatisaṃbhavāt na kāpyanupapatiriti 
maṃtavyaṃ | na caivamiti | śūdrasyāpi vidyārthakarmādhikāra svīkāra 
ityarthaḥ | nirviṣayatvamiti | tadadhikaraṇasya śūdrādhikāra 
niṣedhaparatvāditibhāvaḥ | satyaṃ tadadhikaraṇaṃ śūdrādhikāra 
niṣedhaparaṃ kiṃtu vidyārtha karmādhikāra niṣedhaparaṃ na bhavati | 
vedāṃtaśravaṇādhikāraniṣedhaparatvā tasyeti pariharati | tasya na śūdra 
ityāadinā | vedāṃtaśravaṇa saguṇopāsaneṣu adhikārābhāve 
hetugarbhaviśeṣaṇamāha | gurūpasadanākhyeti | śūdrasya 
saṃskāraśūnyatvemānamāha | na śūdra iti | pātakamiti | 
abhakṣyabhakṣaṇādikṛtamityarthaḥ | adhyayanāṃgopanayanalakṣaṇaḥ 
vidyāṃgopanayanalakṣaṇaśca dvividhamapi saṃskāraṃ niṣedhati | na ca 
saṃskāra marhatīti | śiṣyatvena svīkṛtya samīpe sthāpanarūpaṃ 
vidyāṃgopanayanamācāryakartṛkaṃ tacca 
śiṣyakartṛkagurūpasadanapūrvakatvāt | gurūpasadanākhyamityuktaṃ 
gurūpasadanaṃ ca tadvijñānārthaṃ sa gurumevābhigachedityādinā 
vidyāṃgatvemavihitaṃ tathātaṃhopaninye ityādi śrutyā 
vidyāṃgatvenopanayanaṃ ca pratīyata iti bhāvaḥ | taṃ vidyārthinaṃ 
gururupanītavānityarthaḥ ||

nirguṇavidyāyāṃ śūdrasyāpi viṣayasauṃdarya

p. 20b) 
prayuktasyārthitvasya niṣeddhumaśakyatvāt | avidheyāyāṃ ca tasyāṃ 
tadatiriktādhikārā prasaktyā tanniṣedhāyogācca | na ca tasya 
vedāṃtaśravaṇāsaṃbhave vidyārthakarmānuṣṭhāna saṃbhavepi 
vidyānutpateṃ tasya tadartha karmānuṣṭhānaṃ vyarthamiti vācyaṃ | tasya 
vedāṃtaśravaṇādhikārābhāvepi bhagavatpādaiḥ | śrāvayeccaturo 
varṇāniti cetihāsapurāṇādhigame cāturvaṇyādhikāra 
smaraṇādvedapūrvastu nāstyadhikāraḥ śūdrāṇāmiti 
sthitamityapaśūdrādhikaraṇa upasaṃhārabhāṣye brahmātmaikya 
parapurāṇādi śravaṇe vidyāsādhanedhikārasya darśitatvāt ||

nanu śrutyukta saguṇopāsaneṣviva 
nirguṇavidyāsādhanavedāṃtaśravaṇādiṣviva ca 
nirguṇavidyāyāmapyadhikāraniṣedhaparamapaśūdrādhikaraṇaṃ kiṃ na 
syādvinigamakābhāvā tathā ca nirguṇavidyāyāmadhikārābhāve 
tatsādhanakarmasuśūdrādhikāro na sidhyedityata āha | nirguṇa vidyāyāmiti | 
brahmavidyālakṣaṇasya viṣayasya sauṃdaryaṃ muktisādhanatvaṃ 
tadjñānaprayuktasya vidyāyāmarthitvalakṣaṇādhikārasya tadadhikaraṇa nyāye

p. 21a) 
naniṣeddhumaśakyatvādityarthaḥ | nanu śūdrasya 
vidyāyāmarthitvalakṣaṇādhikāra satvepi tadatiriktasya 
adhītavedatvādirūpaviśeṣaṇāṃtarasyābhāvāt | kathaṃ tasyādhikāro 
vidyāyāmityata āha | avidheyāyāmiti | ca śabdaḥ śaṃkā nirāsārthaḥ | 
tadatirikteti arthitvāti riktetyarthaḥ | svargānubhavavat 
brahmānaṃdānubhavarūpāyā nirguṇavidyāyāḥ phalarūpatvādavidheyatvaṃ 
phalasyāvidheyatvā tathā ca yathā svargānubhavādīṃ phale 
tadarthitvamātramadhikārastathā nirguṇavidyāyāmapi 
tadarthitvamātramevādhikāraḥ sa ca niṣeddhumaśakyaḥ 
vidheyeṣvevopāsanādiṣu pūrvoktādhikāri viśeṣaṇāṃtarāpekṣā śāstre 
nirūpiteti viṣamo dṛṣṭāṃta iti bhāvaḥ | asaṃbhava iti | apaśūdrādhikaraṇa 
nyāyena tadasaṃbhave satītyarthaḥ | tasya vedāṃtaśravaṇāsaṃbhavepi 
brahmātmaikya parapurāṇādiśravaṇādhikārasya bhāṣye darśitatvāt 
śūdrasyāpi saṃbhavati vidyotpatirityarthaḥ bhāṣye tu śabdovadhāraṇārthaḥ | 
śrāvayeccaturo varṇāniti vacanena śūdrasya purāṇādiśravaṇābhyanujñānepi 
manananididhyāsanayorabhyanujñānābhāvāt | namananādyanuṣṭhānaṃ tasya 
sidhyati | na ca mananādeḥ śravaṇāṃgatvāt na pṛthagabhyanujñānāpekṣeti 
vācyaṃ | prayājadarśapūrṇamāsāderiva prakṛte śeṣaśeṣibhāvabodhaka 
pramāṇābhāvena śravaṇādiṣvaṃgāṃgibhāvavyavahārasya gauṇatvāt | tathā 
ca śūdrasyādvaitaparapurāṇādibhāgaśravaṇe kṛtepi vidyodayā saṃbhavāt | 
vidyārthakarmānuṣṭhāna vaiyarthye

p. 21a) 
tadavasthamevetyaisvarasādāha | vidyotpati yogyeti | yadvā itihāsapurāṇābhyāṃ 
vedaṃ samupavṛṃhayediti vacanāditihāsādi gata brahmātmaikya parabhāgasya 
vedāṃtaśravaṇājjanita vedāṃtārthajñānopakārakatvamātrameva na tu 
vedāṃtaśravaṇamanapekṣyasvātaṃtryeṇa brahmātmaikyajñānajanakatvamiti 
niścīyate | tathā satyeva tadvacanapūrvārdhaṃ saṃgachate 
vibhetyalpaśrutādvedo māmayaṃ pratareditīti | ayamarthaḥ alpaṃ vedamātraṃ 
śrutaṃ vicāritaṃ yena puruṣeṇa solpaśrutaḥ ||

vidyotpati yogyavimaladevaśarīraniṣpādanadvārā muktyarthaṃ 
bhaviṣyatīti traivarṇikānāṃ kramamuktiphalaka sa guṇavidyārtha 
karmānuṣṭhānavat vedāṃtaśravaṇayogya 
traivarṇikaśarīraniṣpādanadvārā vidyotpatyarthatvaṃ bhaviṣyatīti 
śūdrasya vidyārtha karmānuṣṭhānāvirodhācca tasmādvividiṣā vākye 
brāhmaṇa padasya yathā prāptavidyādhikāri mātropalakṣaṇatvena 
śūdrasyāpi vidyārtha karmādhikāraḥ siddhyatyeveti | nanu astu 
karmaṇāṃ cittaśuddhidvārāvidyopayogaḥ saṃnyāsasya kiṃ 
dvārātadupayogaḥ kecidāhuḥ vidyotpatipratibaṃdhaka duritā

p. 22a) 
nāmanaṃtatvāta kiṃ vidyajñādyanuṣṭhāna nivartyaṃ kiṃcit 
saṃnyāsāpūrvanivartyamiti karmavaccitaśuddhidvāraiva saṃnyāsasyāpi 
tadupayogaḥ 

tasmāt puruṣā tena śruto vedo vibheti | kathaṃti bheti tatrāha māsiti | 
ayamalpaśrutaḥ puruṣaḥ māṃśrutaṃ vedaṃ prataret | madvicārarūpāyāṃ 
mīmāṃsāyāṃ nyāyābhāsatvādi śaṃkayā māmapyarthāṃtara paraṃ 
saṃbhāvayet | iti śabdo hetvarthaḥ | evaṃ pratāraṇasaṃbhavāddhetoḥ 
itihāsapurāṇābhyāṃ vedaṃ saṃmyagupavṛṃhayet | 
itihāsapurāṇavacanairmīmāṃsānusāribhiḥ | tasyāṃ 
dṛḍhanyāyatvaniścayasaṃpādana dvārā mīmāṃsānirṇītārthapavamāṃ 
vedaṃ sthāpayediti | tathā ca śūdrasya vedāṃtaśravaṇarahitasya 
vedāṃtārthopavṛhaṇarūpabrahmātmaikyapare itihāsādiśravaṇe pravajāvapi 
nāsti vidyodayaḥ śrāvayeccaturo varṇāniti vacanamapi 
śūdrasyādvaitaparapurāṇādi śravaṇāṃśe adṛṣṭārthamabhyunujñāparaṃ 
apaśudrādhikaraṇabhāṣyepi śūdrasyādvaitapurāṇasravaṇādi varṇanaṃ 
vibhetyalpaśrutāditi vacanaṃ nāstīti kṛtvākṛtamiti na bhāṣyavirodhāpi tathā ca 
vedāṃtaśravaṇaika sādhyā vidyāt tadabhāve śūdrasya na 
sidhyadaivetyasvarasādāha | vidyotpati yogyeti muktyarthamiti 
suguṇabrahmopāsanamitiśeṣaḥ | vidyotyarthatvamiti śūdrasya 
madanuṣṭhitadyarmāṇyaṃ vidyotpatyarthatvaṃ bhaviṣyanīti

p. 22b) 
niścayena tadanuṣṭhānasaṃbhavādityarthaḥ | tasmāditi | śūdrasya 
vidyārthakarmānuṣṭhāne bādhakābhāvādityarthaḥ | vidyādhikārimātreti | na 
tu brāhmaṇa padasya brāhmaṇamātraparatvaṃ na vā traivarṇikamātraparatvamiti 
mātraśabdārthaḥ brāhmaṇa padasya dvijopalakṣaṇatve vārtika vacane yo 
heturuktaḥ trayāṇāmātmabodhanasādhanakarmasvadhikārāviśeṣāditi tasya 
hetoḥ śūdrasādhāraṇatvāditibhāvaḥ | kiṃ dvāreti | 
kimadṛṣṭadvārāvidyopayogaḥ kiṃ vā dṛṣṭadvārānādyaḥ vidyotpati 
pratibaṃdhaka duritasya yajñādyanuṣṭhāna janitā pūrveṇaiva nivartitatvena 
saṃnyāsa janitā pūrvanivartyaduritālābhe sati saṃnyāsa vaiyarthyaprasaṃgāt | 
na dvitīyaḥ | tadanupalaṃbhādityākṣepābhiprāyaḥ | tatrādyaṃ pakṣaṃ 
samarthayate | kecidāhuriti | nanu saṃnyāsāpūrvasya na vidyodaya hetutvaṃ 
asaṃnyāsināmapi keṣāṃcidvidvyoddeśena śravaṇādyanuṣṭhāna darśanāt | 
keṣāṃcit saṃnyāsaṃ vinaiva vidyodayasya pramāṇasiddhatvāccetyata āha ||

tathā ca gṛhasthādīnāṃ karmachidreṣu śravaṇādyanutiṣṭhatāṃ na 
tasmin janmani vidyāvāptiḥ kiṃ tu janmāṃtare saṃnyāsaṃlabdhaiva 
yeṣāṃ tu gṛhasthānāmeva satāṃjanakādīnāṃ vidyādṛśyate teṣāṃ 
pūrvajanmani saṃnyāsādvidyāvāptiḥ 

p. 23a) 
ato na vidyāyāḥ saṃnyāsāpūrvavyabhicāraśaṃkāpīti | anye tu 
śāṃtodāṃta uparata ityādi śrutau uparataśabdagṛhītatayā 
saṃnyāsasya sādhanacatuṣṭayāṃtargatatvāt | sahakāryāṃtaravidhiriti 
sūtrabhāṣye tadvato vidyāvataḥ saṃnyāsino bālyapāṃḍityāpekṣayā 
tṛtīyamidaṃ maunaṃ vidhīyate | tasmādbrāhmaṇaḥ pāṃḍityamityādi 
śrutau | tataḥ prāk bhikṣācaryaṃ caraṃtīti saṃnyāsādhikārāditi 
pratipādanāt ||

tathā ceti saṃnyāsasya vidyāṃ pratidṛṣṭadvārānupalaṃbhenādṛṣṭa dvāraiva 
vidyā vāpti hetutve saṃnyāsavidhinā siddhe satītyarthaḥ | na ca 
dṛṣṭadvārānupalaṃbho siddhaḥ laukika vaidika vyāpāra vikṣipta citasya 
vidyodayā saṃbhavena sarvakarmasaṃnyāsasya vikṣepanivṛtirūpa 
dṛṣṭadvārāvidyāhetutvasaṃbhavāditi vācyaṃ | laukika vaidika karmavatāmapi 
keṣāṃcit puruṣadhaure yāṇāṃ dainyaharṣa 
krodhabhayādilakṣaṇavikṣepanivṛteranubhavasiddhatvena tadarthaṃse nyāsā na 
pekṣaṇāditibhāvaḥ | saṃnyāsasyādṛṣṭadvārakatvapakṣamevāvalaṃvya 
saṃnyāsā pūrvasya śravaṇādyadhikāri viśeṣaṇatvena vidyopayogaṃ 
sapramāṇamāha | anyetiti śāṃta iti | titikṣuḥ samāhitaḥ 

p. 23b) 
śraddhāvito bhūtvātmanyevātmānaṃ paśyediti śrutiśeṣaḥ śamaḥ 
aṃtariṃdriyanigrahaḥdamo bāhyeṃdriya nigrahaḥ uparatirnityakarmatyāgaḥ | nanu 
śāṃtadāṃtapadābhyāmeva karmamātrasya vāritatvāduparati śrutirvyartheti 
cennaśamadama vidhiśāstrasya sāmānyaśāstratvāt | tasya nityakarmavidhinā 
viśeṣaśāstreṇa nityanaimitikakarmavyatirikta 
bāhyāṃtaḥkaraṇavyāpāranivṛtimātra paratayā saṃkoce sati nityakarmatyāgā 
lābhāt | punaruparati śrutyānityakarmatyāgo bodhyata iti na tasya vaiyarthyaṃ 
titikṣuḥ śītoṣṇādi dvaṃdva sahiṣṇuḥ samāhitaḥ śravaṇādyapekṣita cita 
samādhānavān devatā guruvedāṃteṣu śraddhaivavitaṃ yasya saḥ śraddhāvito 
bhūtvetyasya pratyekamanvayaḥ ātmanyevakāryakāraṇasaṃghāta esaṃghāta 
eva saṃghātasākṣiṇamātmānamahaṃ brahmāsmīti paśyediti śrutyarthaḥ | 
sādhanacatuṣṭayeti nityānityavastuvivekaḥ aihikāmuṣmikabhogavirāgaḥ 
śamādiṣa"nkaṃ mumukṣā ceti sādhanacatuṣṭayaṃ tacca 
śravaṇādyadhikāriviśeṣaṇamiti vyavasthāpitaṃ prathamasūtra iti bhāvaḥ 
saṃnyāsā pūrvasyādhikāriviśeṣaṇatve hetvaṃtaramāha | 
sahakāryataretyādinā pratipādanādityaṃtena saha kāryaṃtarasya vidyāṃ 
pratisādhanāṃtarasya maunasya vidhiratha muniriti śabda iti sūtrabhāgārthaḥ | 
sautra padaṃ tadvata iti tasya vyākhyānaṃ vidyāvata iti 
śravaṇādyanuṣṭhānopayogyāpāta

p. 24a) 
jñānavata ityarthaḥ | tadvataḥ saha kāryaṃtara vidhiriti sūtre saṃnyāsina iti 
kathaṃ labhyate tatrāha | tasmāditi | tasmādityapi śruti padameva yasmādatītāḥ 
brāhmaṇāḥ āpātato brahmātmānaṃ viditvā tatvasākṣātkārārthaṃ 
vyutthāna śabditaṃ saṃnyāsaṃ kṛta cetaḥ tasmādidānīṃ tanopi brāhmaṇo 
mumukṣuḥ saṃnyasya pāṃḍityādikaṃ tatvasākṣātkārārthamanutiṣvediti 
śrutyarthaḥ | pāṃḍityaṃ śravaṇaṃ maunaṃ dhyānaṃ tata iti 
tasmādbrāhmaṇa iti vākyāt pūrvamityarthaḥ ||

tyaktāśeṣa kriyasyaiva saṃsāraṃ prajihāsataḥ jijñāsoreva 
caikātmyaṃtrapyaṃteṣvadhikāriteti vārtikokteśca saṃnyāsāpūrvasya 
vidyāsādhana vedāṃtaśravaṇādyadhikāri viśeṣaṇatvamiti tasya 
vidyopayogamāhuḥ | apare tu śravaṇādyaṃgatayātmajñānaphalatā 
saṃnyāsasya siddheti vivaraṇokterananyavyāapāratayā 
śravaṇādiniṣpādanaṃ kurvatastasya vidyāyāmupayogaḥ | dṛṣṭadvāre 
saṃbhavatya dṛṣṭakalpanāyogāt | yaditvanalasasya dhīmataḥ 
puruṣadhaureyasyāśramāṃtarasthasyāpi 

p. 24b) 
karmachidreṣu śravaṇādisaṃpadyate ||

saṃnyāsāpūrvasyādhikāri viśeṣaṇatve vārtika saṃmatirūpa hetvaṃtaramāha 
| tyakteti | vārtike prathamaviśeṣaṇaṃ saṃnyāsaparaṃ tataśca 
saṃnyāsamumukṣā jijñāsānāṃ samuccayārthena ca kāreṇa 
mumukṣutvāderiva saṃnyāsasyāpi vedāṃtaśravaṇādiṣvadhikāri 
viśeṣaṇatvaṃ bhātītibhāvaḥ | saṃnyāsāpūrvasyeti | saṃnyāsasya 
tyāgalakṣaṇa kriyārūpeṇānuvṛtyayogādapūrvaparyaṃta dhāvanamiti | 
saṃnyāsasya dṛṣṭadvārāvidyopapyoga iti dvitīyaṃ pakṣaṃ samarthayate | apare 
tviti | nanu saṃnyāsasya vidyāṃgatvabodhaka śrutyādi vṛtasya 
śravaṇādyaṃgatvabodhakapramāṇābhāvādvivaraṇoktirayuktetyāśaṃkya 
tasyāstātparyamāha | ananya vyāpāra tayeti kādācitkaṃ śravaṇādikaṃ 
vidyodayadvārānāmṛtatvasādhanaṃ kiṃtu sārvakālikaṃ brahmasaṃstho 
mṛtatvameti | āsupterāmṛteḥ kālaṃ nayedvedāṃtaciṃtayetyādi śrutismṛti 
śatebhyaḥ tathā cānanyavyāpāratayāśravaṇādyanuṣṭhānaṃ 
vidadhatāśāstreṇa saṃnyāsopekṣyate gṛhasthādeḥ 
svāśramavihitakarmavyagrasya sadā śravaṇādyanuṣṭhānāsaṃbhavāt | tathā 
vidyāsādhanatvena saṃnyāsaṃ vidadhatāpi śāstreṇa dvāratayā 
niraṃtaraśravaṇādyanuṣṭhānamapekṣyate saṃnyāsasya 
sākṣādvidyāsādhanatvābhāvāt | dṛṣṭadvārasaṃbhave 
adṛṣṭadvārakalpanānupapateśca | tatrāpi śravaṇādikaṃ 

p. 25a) 
tatvavyaṃjakatvādarthataḥ | pradhānaṃ bhavati saṃnyāsastūkta 
hetvabhāvādgaṇabhūta tayā vyavatiṣṭhate evaṃ śravaṇādi vidheḥ 
saṃnyāsavidheśca parasparāpekṣābalādeka vākyabhāvamāpannābhyāṃ 
vidhibhyāṃ saṃnyāsāṃgakaṃ manananididhyāsana sahitaṃ śravaṇaṃ 
vidhīyata iti siddhāsaṃnyāsasya śravaṇādyaṃgatayā ātmajñānaphalakateti 
bhāvaḥ | yadvā vivaraṇokterayaṃbhāvaḥ śravaṇavidhistāvat 
śravaṇasādhanatayā vikṣepa nivṛtiṃ taddhetu saṃnyāsaṃ cāpekṣate 
vikṣiptasya cetasaḥ śravaṇādyanuṣṭhāne pravṛtyasaṃbhavāt | gṛhasthādeśca 
svāśramakarmakaraṇakālātiriktakālepi bahuviṣayatayāvikṣepāvaśyaṃ 
bhāvāt | saṃnyāsavidherapi vikṣepanivṛtirūpadṛṣṭadvārāśravaṇādikaṃ 
ghaṭayitvāvidyāṃ saṃpādayataḥ saṃnyāsasya vidhānena 
cāritārthyasaṃbhave adṛṣṭadvārāvidyāsādhanasaṃnyāsavidhāyakatvā 
saṃbhavāt | tathā ca pūrvavat saṃnyāsasya śravaṇādyaṃgatayaiva 
vidyāphalakatvaṃ na tvadṛṣṭadvāreti siddhamityasmin vyākhyāne 
ananyavyāpāratayetyasya vikṣepanivṛti dvāretyartho vivakṣitaḥ tasyeti 
saṃnyāsasyetyarthaḥ | nanu saṃnyāsasya vikṣepanivṛtidvārā 
śravaṇādyaṃgabhāvamāpannasya vidyāsādhanatvamuktamanupapannaṃ 
saṃnyāsaṃ vināpi vikṣepanivṛtiḥ keṣucit śravaṇādhikāriṣu saṃbhavāditi 
śaṃkate yadi tviti | analasasyeti | sattvaguṇapradhānasyeti yāvat | dhīmata iti 
viṣayeṣu doṣadarśanaśīlasyeti yāvat | puruṣadhaure yasyeti viṣayebhyaḥ 
sakāśādiṃdriyāṇāṃ nigrahe samarthasyetyarthaḥ ||

tadā caturṣvāśrameṣu saṃnyāsāśramaparigraheṇaiva śravaṇādi 
nivartatīyamiti niyamobhyupeya iti | nanvasmin pakṣadvaye kṣatriyavaisyayoḥ 
kathaṃ vedāṃtaśravaṇādyanuṣṭhānaṃ saṃnyāsasya 
brāhmaṇādhikāratvāt | brāhmaṇo nirvedamāyāt brāhmaṇovyutthāya 
brāhmaṇaḥ pravrajediti saṃnyāsavidhiṣu brāhmaṇagrahaṇāt | adhikāri 
viśeṣasya jñānāya brāhmaṇa grahaḥ na saṃnyāsavidhiryasmāt śrutau 
kṣatriyavaiśyayoriti vārtikokteśceti cet | atra kecidyadi vetarathā 
brahmacaryādeva 
pravrajedgrahādvācanādvetyaviśeṣaśrutyābrāhmaṇaḥ kṣatriyo vāpi 
vaiśyo vā pravrajed grahāt | trayāṇāṃ varṇānāṃ vedamadhītya 
catvāra āśramā iti smṛtyanugṛhītayā kṣatriyavaiśyayorapi 
saṃnyāsādhikārasiddheḥ śrutyaṃtareṣu brāhmaṇagrahaṇaṃ 
śrayāṇāmupalakṣaṇaṃ | ata eva vārtikepyadhikāriviśeṣasyeti ślokena 
bhāṣyābhiprāyamuktvātrayāṇāmaviśeṣeṇa saṃnyāsaḥ | śrūyate 
śrutau yadopalakṣaṇārthaṃ syādbrāhmaṇa grahaṇaṃ 
tadetyanaṃtaraślokena svamate kṣatriyavaiśyayorapi saṃnyāsādhikāro 
darśita

p. 26a) 
iti tayoḥ śravaṇādyanuṣṭhānasiddhiṃ samarthayaṃte | anye tvanekeṣu 
saṃnyāsavidhivākyeṣu brāhmaṇagrahaṇādudāhṛtajāvāla śurtau 
saṃnyāsavidhivākye brāhmaṇa grahaṇābhāvepi śrutyaṃtarasiddha 
brāhmaṇādhikārameva siddhaṃ kṛtvā 
saṃnyāsāvasthāyāmayajñopavītī kathaṃ brāhmaṇa iti 
brāhmaparāmarśācca brāhmaṇasyaiva saṃnyāsādhikāraḥ ||

etairviśeṣaṇairvikṣepa hetūnāmabhāvasūcanāt | vikṣepanivṛtiruktā 
saṃnyāsaphalasya vikṣepābhāvasya saṃnyāsādiva saṃnyāsādanyatopi 
prāptau saṃnyāsasya vidhitsitasya śravaṇādyapekṣitavikṣepa nivṛtiṃ pratipakṣe 
prāptiḥ pakṣe cāprāptiriti labhyate | tathā ca mābhūt 
saṃnyāsāśramavidhirapūrvavidhiḥ niyamavidhistu bhave deveti samāyate | tadeti 
parigraheṇaiveti | vikṣepa nivṛti dvāreti śeṣaḥ nanvasmin pakṣadvaya iti | 
saṃnyāsasyādhikāriviśeṣaṇatvapakṣe śravaṇāṃgatvapakṣe cetyarthaḥ | 
kathamiti | saṃnyāsābhāvāditi bhāvaḥ | tayoḥ saṃnyāsābhāve hetumāha | 
saṃnyāsasyeti | brāhmaṇasyai saṃnyāsādhikāre mānamāha | brāhmaṇa iti 
nirvedaṃ vairāgyaṃ tatpūrvaka saṃnyāsaṃ nyāsaṃ kuryādityarthaḥ 
nirvedaśabditavairāgyasya saṃpratisāmagrītvena tasmina sati 
saṃnyāsasyāvaśyakatvāt | saṃnyāsavidhirevāyamitibhāvaḥ |

p. 26b) 
vyutthāyeti saṃnyasyetyarthaḥ | yasmāchrutāvadhikariviśeṣasya jñānāya 
brāhmaṇagrahaḥ | tasmāt kṣatriyaṃ veśyayoḥ saṃnyāsavidhirnāstīti 
vārtikayojanā | atra kecit tayo śravaṇādyanuṣṭhānasiddhiṃ samarthayaṃta iti 
saṃbaṃdhaḥ brahmacaryaṃ samāpyagṛhī bhavet gvahādvanī bhūtāpravajediti 
pūrvaśrutau ca sturṇīmapyāśramāṇāṃ samuccayaṃ pratipāḍhadyateṣāṃ 
vikalpaṃ darśayati | yadi vetaratheti | yadi vetyasya brahmacaryāśrama eva 
vairāgyamutpannaṃ cedityarthaḥ | tatra tadanutpatāvāha grahādveti grahāśramepi 
tadanutpatāvāha | vanādveti aviśeṣeti | brāhmaṇādiviśeṣagraharahitetyarthaḥ | 
ata eveti varṇatraya sādhāraṇatayā saṃnyāsasya śrutismṛti 
siddhatvādevetyarthaḥ | yadā yadi veti śrutau śrūyate | tadā upalakṣaṇārthaṃ 
syāditi saṃbaṃdhaḥ | anye tviti | bhāṣyānuvartina ityarthaḥ | 
śrutyaṃtarasiddhamiti | brāhmaṇo vyutthāyetyādi śrutyaṃtarasiddhamityarthaḥ 
siddhaṃ kṛtveti | vidyoddeśena saṃnyāsavidhivākyānāṃ sarveśāmeka 
vākyatvāditibhāvaḥ | kathamiti tāṃ | tava 
yajñopavītāderbrāhmaṇatvavyaṃjakattrāta paramahaṃsa saṃnyāse 
catudabhāvādapi ityarthaḥ | yadyatra kṣatriyavaiśyayorapi saṃnyāso vivakṣitaḥ 
syāt tadā kathaṃ brāhmaṇa iti vat kathaṃ kṣatriyaḥ kathaṃ vaiśya ityapi 
śrūyeta na tu śrūyate tasmāt na tayoḥ saṃnyāsaḥ śrutyabhimata iti bhāvaḥ ||

p. 27a) 
virodhādhikaraṇanyāyena śrutyaviruddhasyaiva smṛtyarthasya grāhya tvāt 
| yatu saṃnyārāsya sarvādhikāratve vārtika vacanaṃ 
tadvidvatsaṃnyāsaviṣayaṃ na tvāturavividiṣā saṃnyāse 
bhāṣyābhiprāyaviruddhasarvādhikārapratipādanaparaṃ sarvādhikāra 
vichedi vijñānaṃ cedupeyate kutodhikāra niyamo vyutthāne kriyate 
balādityanaṃtaraślokena brahmajñānodayānaṃtaraṃ jīvanmuktena 
kriyamāṇe vidvatsaṃnyāse evādhikaraniyamanirākaraṇāt | evaṃ ca 
brāhmaṇānāmeva śravaṇāyanuṣṭhāne saṃnyāsoṃgaṃ 
kṣatriyavaiśyayostapri?rapekṣaḥ śravaṇādyadhikāra iti tayoḥ 
śravaṇādyanuṣṭhānanirvāhaḥ na hi saṃnyāsasya 
śravaṇāpekṣitatvapakṣe śravaṇamātrasya tadapekṣāniyatuṃ śakyate 
kramamuktiphalakasaguṇopāsanayādevabhāvaṃ prāptasya śravaṇādau 
saṃnyāsanairapekṣyasyāvaśyaṃ vaktavyatvāt ||

evaṃ saṃnyāsavidhīnāmaikakaṃṭhye sthite sati brāhmaṇaḥ kṣatriyo vāpīti 
smṛti vacanaṃ jāvāla śruti tātparyājñāna

p. 27b) 
mūlatvādapramāṇamityāha | virodhādhikaraṇatyāyeneti | 
pratyakṣaśrutiviruddhasmṛtivacanamapramāṇamiti virodhādhikaraṇanyāsaḥ | 
tasmādbrāhmaṇaḥ pāṃḍityaṃ nirvidyetyādi śrutau 
saṃnyāsādhikārānurodhena brāhmaṇaḥ saṃnyasya 
pāṃḍityādikamanutiṣṭhediti vākyārthalābhāt | vidyārthasaṃnyāse 
vividiṣuṇā kriyamāṇe brāhmaṇasyaivādhikāra iti bhagavato bhāṣyakārasya 
mataṃ yadi vārtikavacanasya pramāṇamūlabhāṣyakāramata viruddherthe 
tātparthe kalpe tat tadā saṃnyāsasya sādhāraṇya 
pratipādakasmṛtivacanavadvārtikavacanamapi heyameva syādato 
bhāṣyāviruddhārtha paraṃ vārtikavacanamityāha | tadvidvatsaṃnyāsa 
viṣayamiti | vividiṣā saṃnyāse sarvādhikārapratipādanaparaṃ na 
saṃbhavatītyatra hetvaṃtaramāha | sarvādhikāreti | 
kṣatriyavaiśyayostatvajñānamapyupeya tena vānāṃtyaḥ janakādīnāṃ 
tatvajñānavatvapratipādakaśāstravirodhānāpaḥ tatvajñānena 
karmādhikāraprayojakavarṇāśramādyadhyāsanivṛtau 
sakalakarmanivṛtirūpavidvatsaṃnyāsasya kṣatriyavaiśyayorapi 
vārayitumaśakyatayā vividiṣā saṃnyāsa iva vidvatsaṃnyāsepi brāhmaṇasyaiva 
adhikāra iti niyamāsaṃbhavāditibhāvaḥ | kuto balānniyamaḥ kriyate tādṛśaṃ 
balaṃ nāstītyarthaḥ | evaṃ ceti śravaṇāṃgatvenāpi kāriviśeṣaṇatvena vā 
vidyā sādhane vividiṣāsaṃnyāse brāhmaṇasyaivādhikāra iti siddhe satītyarthaḥ 
| nanu saṃnyāsasyādhikāriviśeṣaṇatayā aṃgatayā vā 
śravaṇāpekṣitatvapakṣe

p. 28a) 
śravaṇamātrasya saṃnyāsāpekṣatvāvagamāt | 
kṣatriyavaiśyayorvividiṣāsaṃnyāsarahitayoḥ śravaṇānuṣṭhānaṃ nāstītyeva 
paryavasyati na tu tayoḥ śravaṇaṃ saṃnyāsanirapekṣamiti tathā ca kathaṃ tayoḥ 
śravaṇādyanuṣṭhānanirvāhaḥ | tatrāha nahīti | devabhāvaṃ prāptasyeti | na ca 
saguṇopāsakasya brahmalokaṃ gatasya upāsanayādevabhāvaṃ prāptasya 
nirguṇabrahmasākṣātkārāyopāsakena kriyamāṇe śravaṇādau saṃnyāsasya 
vyabhicāra ityayuktaṃ tasya suguṇavidyāsāmarthyādeva 
nirguṇasākṣātkārasaṃbhavena śravaṇādyanuṣṭhānasyābhāvāditi vācyaṃ | 
devatādhikaraṇe saguṇavidyayādevabhāvaṃ prāptamupāsakameva prādhānyena 
viṣayākṛtya śravaṇādau devādyadhikārasya nirūpitatvena tasyāpi 
śravaṇādyanuṣṭhānaṃ vinā vidyānudayasya prāgeva 
śravaṇavidhivicārāvasare darśitatvāt | tathā ca tatra vyabhicārāt | saṃnyāso na 
śravaṇamātrāṃgaṃ kiṃtu brāhmaṇakartṛkaśravaṇasyaivāṃgamiti 
kṣatriyavaiśyayoḥ sanyāsābhāvepi śravaṇādyanuṣṭhāna nirvāha ityarthaḥ ||

devānāṃ karmānuṣṭhānā prasaktyātatyāgarūpasya saṃnyāsasya 
teṣvasaṃbhavādityāhuḥ | apare tu brahmasaṃstho mṛtatvametīti 
śrutyuditā yasya brahmaṇi saṃsthā samāptirananyavyāpāratvarūpaṃ 
tatniṣṭhatvaṃ tasya śravaṇādiṣu mukhyodhikāraḥ 

p. 28b) 
gachatastiṣṭhato vāpi jāgrataḥ svapnopi vā na vicāra paraṃ ceto yasyā 
saumṛta ucyate | āsupterāmṛteḥ kālaṃ nayedvedāṃtaciṃtayetyādi 
smṛtiṣu sarvadāvicāravidhānāt | sā ca brahmaṇi saṃsthā vinā 
saṃnyāsamāśramāṃtarasthasya na saṃbhavati | svasvāśramavihita 
karmānuṣṭhāna vaiyagryāditi saṃnyāsarahitayoḥ kṣatriyavaiśyayorna 
mukhyaḥ śravaṇādyadhikāraḥ ||

nanu devānāmapi kutaḥ saṃnyāsābhāvaḥ tatrāha | devānāmiti | nanu 
devakartṛka śravaṇe saṃnyāsā śramasya yadi vyabhicāraḥ tarhi traivarṇika 
manuṣya kartṛka śravaṇe saṃnyāsāśramasya hetutvamastu na tu 
brāhmaṇamātrakartṛke tathā saṃkoce mānābhāvāt | uktaṃ hi prāgeva 
caturṣvāśrameṣu saṃnyāsāśramaparigraheṇaiva śravaṇādirnirvartanīyamiti sa 
cāśramavibhāgo varṇatraya sādhāraṇa eva na brāhmaṇamātragataḥ tathā ca 
saṃnyāsino brāhmaṇasyeva saṃnyāsahīnayoḥ kṣatriyavaiśyayoḥ śravaṇādau 
nādhikāraḥ saṃbhavatītyasvarasādāha | apare tviti | śratyuditā brahmaṇi 
saṃsthā yasya saṃbhavati tasya mukhyodhikāra iti saṃbaṃdhaḥ | 
saṃsthāpadasyo vyākhyānaṃ samāptistasyāpi vyākhyānamananyeti 
amṛtatvakāmasya nairaṃtaryeṇa

p. 29a) 
vicārakartavyatāyāṃ smṛtivacanānyapyudāharati | gachata iti svapata iti | 
śayānasyetyarthaḥ | sa jīvati mano yasya mananenaiva jīvatītyādi 
vacanasaṃgrahārthamādipadaṃ mananaṃ tatvacitanaṃ tadrahito jīvanneva mṛta 
ityarthaḥ | ayaṃ ca mukhyādhikāraḥ saṃnyāsināmevetyāha | sā ceti | 
vaiyagryāditi | vyagratvādityarthaḥ sārvakālikī vikṣepanivṛtirasaṃnyāsināṃ na 
bhavatīti bhāvaḥ | na mukhya iti śāstrīyodhikāro nāstīrthaḥ | ayaṃ bhāvaḥ 
brahmasaṃsthomṛtaṃtvametīti śrutyāpāṃḍitya śrutyeva 
brahmaniṣṭhādharmakaḥ saṃnyāsāśramo vidhīyate 
brahmasaṃsthāśabditāyāḥ brahmaniṣṭhāyāḥ saṃnyāsāśrame 
saṃbhavādāśramāṃtareṣvasaṃbhavāditi pratipāditaṃ 
saṃnyāsādhikaraṇabhāṣyāṃdau tathā ca brahmaniṣṭhatvasya 
saṃnyāsāśramadharmatvena vihitatvātsaṃnyāsino brāhmaṇasya 
brahmaniṣṭhatvaṃ svadharma iti saṃnyāsinaḥ tatra mukhyodhikāraḥ | tasya 
brahmaniṣṭhatva vyatikrame pratyavāyāvagamācca tathā ca paramahaṃsopaniṣadi 
śrūyate kāṣṭadaṃḍo dhṛto yena sarvāśī jñānavarjjitāḥ sa yāti narakān 
ghorān mahārauravasaṃjñakāniti kāṣṭadaṃḍopalakṣitaḥ 
saṃnyāsāśramodhṛtaḥ parigṛhīto yena saḥ sarvāśī sarve viṣayajātamaśituṃ 
bhoktuṃ śīlamasyāstīti sarvāśī bāhyāṃtaḥkaraṇajayarahitaḥ iti yāvat 
jñānavarjitaḥ jñānābhyāsarahita ityarthaḥ yaḥ saṃnyasya śamādi sahitaṃ 
brahmaniṣṭhatvaṃ nānutiṣṭhati sato vāṃ durgatiṃ gachatītyarthaḥ | yathā 
saṃnyāsino jñānaniṣṭhāvidhāyakāni saṃnyasya

p. 29b) 
śravaṇaṃ kuryāt | gachatastiṣṭhato vāpi āsupterāmṛteḥ kālamityādīni 
smṛtivacanāni sahasraśaḥ saṃti tathā tatparityāge pātityabodhakānyapi 
smṛtivacanāni sahasraśaḥ saṃtitvaṃ padārthavivekāya saṃnyāsaḥ 
sarvakarmaṇāṃ śrutyāvidhīyate yasmātatyāgī patito bhavet | 
nityakarmaparityajya vedāṃta śravaṇaṃ vinā vartamānastu śaṃnyāsī patatyeva 
na saṃśaya ityādīni sarvāśramasādhā ||

kiṃtu dṛṣṭārthā ca vidyāpratiṣedhābhāvamātreṇāpyarthinamadhikaroti 
śravaṇādiṣviti aṃtarācāpi tu taddṛṣṭerityadhikaraṇabhāṣyokta nyāyena 
śūdravada pratiṣiddhayorvidhurādīnāmiva dehāṃtare vidyā prāpakeṇā 
mukhyādhikāramātreṇa śravaṇānumatiḥ na hyaṃtarā cāpi tu 
tadṛṣṭerityadhikaraṇe viṣurādīnāmanāśramiṇāmaṃgīkṛtaḥ 
śravaṇādyadhikāro mukhya iti śakyate ||

raṇyenāpi svadharmasya viguṇasyāpi parityāge mahāna narthaḥ smaryate 
śreyānsvadharmo viguṇaḥ paridharmāt svanuṣṭhitāt | svadharme nidhanaṃ 
śreyaḥ paradharmo bhayāvaha ityādau | saṃnyāsādhikaraṇe bhāṣyakāraireva 
tatsarvamabhipretya saṃnyāsino

p. 30a) 
nanyavyāpāratayā śravaṇāditiṣpādanamakurvataḥ pātityaṃ kaṃṭhata evoktaṃ 
tathā ca bhāṣyaṃ brahmaniṣṭhatvameva hi tasya śamādyupavṛṃhitaṃ 
svāśramavihitaṃ karmayajñādīnīvetareṣāṃ tadvyatikrame ca tasya pratyavāya 
iti tasmāchravaṇāderbhikṣuṃ prativihitatvāt | tadati kramebhikṣīḥ 
pratyavāyāvagamācca saṃnyāsinaḥ śravaṇādau makhyodhikāraḥ 
saṃnyāsarahitān prati tu śravaṇāderavihitatvādakaraṇe pratyavāyā 
navagamācca nāsti | teṣāṃ mukhyodhikāra iti nanu kṣatriyādikaṃ 
pratiśravaṇādividhānābhāve satyadhikāra eva nāstīti kuto nocyate iti śaṃkate | 
kiṃ tviti | nityādhikārarūpamukhyādhikārāsaṃbhavepi 
kāmyādhikārarūpagauṇādhikāra saṃbhavānnaivamiti bhāṣyeṇotaramāha | 
dṛṣṭārthā ceti | kiṃ tvamukhyādhikāramātreṇa śravaṇādyanumitiriti 
saṃbaṃdhaḥ | yathā bhujikriyākṣudvādhā nivṛtirūpadṛṣṭaphalā tathā 
vidyāpi sarvānartha mūlāvidyānivṛtirūpadṛṣṭaphalāśrutisiddhā tathā ca 
tasyāṃ vidyāyāmanartha nivṛtikāmānāṃ 
sarveṣāmevārthitvalakṣaṇādhikāraḥ saṃbhavati | tathā ca vidyādhikāriṇāṃ 
sarveṣāmaviśeṣeṇa vedāṃtaśravaṇādāvadhikāraprasaktau śūdrasya 
vedaśravaṇādi pratiṣedhātnādhikāra ityuktamapaśūdrādhikaraṇe 
kṣatriyādīnāṃ ca tathā pratiṣedhā bhāvādvedāṃtaśravaṇādhikāro 
bhāṣyānumato vidhurāderivetyarthaḥ | nanva mukhyādhikāribhiranuṣṭhita 
śravaṇāderapi vidyotpādakatvamavaśyaṃ

p. 30b) 
vācyaṃ anyathā gauṇādhikāranirūpaṇa parabhāṣya vaiyarthya prasaṃgāt | 
vidyotpādakatvāvaśyaṃbhāve ca na kāmyādhikārasya gauṇatvaṃ 
mukhyagauṇādhikārayoḥ phalatau viśeṣābhāvādityata āha | dehāṃtara iti | 
ayaṃ bhāvaḥ mukhyādhikāriṇāmananyavyāpāratayā pratyahaṃ 
nirvartyamānaṃ śravaṇādikaṃ niraṃkuśabrahmacaryā hiṃsāśamadamādi 
yuktamasminneva janmani prāyeṇa vidyotpādakaṃ saṃpadyate | 
amukhyādhikāriṇāṃ tu śravaṇādikamananyavyāpārarūpatvābhāvāt | 
saṃkucitabrahmacaryādi yuktatvāccāsmin janmani vidyotpādanayogyameva na 
bhavati kiṃtu bahuṣu janmasu kiṃcit kiṃ chravaṇādikaṃ saṃpādyamānaṃ 
saṃbhūya dehāṃtare kvacidevaṃ jñānamutpādayediti mahānphalabhedo 
gauṇamukhyādhikārayoḥ | tathā ca smṛtiḥ | anekajanmasaṃsiddhastato 
pātiparāṃgatimiti anekeṣu janmasukṛtaśravaṇādinā kvacijjanmani saṃsiddhaḥ 
utpannavidyaḥ santataḥ siddhivalānmuktiṃ gachatīti smṛtyarthaḥ | nanu 
kṣatriyavaiśyayorvidhurādīnāmivāmukhyādhikāra ityayuktaṃ | dṛṣṭāṃtā 
saṃpratipaterityata āha | na hīti vaktuṃ hi na śakyata iti saṃbaṃdhaḥ ||

atastvitarajjyāyo liṃgācceti sūtrakāreṇaiva teṣāmamukhyādhikāra 
sphuṭīkaraṇāt | na ca tatra teṣāṃ śravaṇādhikāra eva noktaḥ kiṃtu 
tadīya karmaṇāṃ

p. 31a) 
vidyānugrāhakatvamiti śaṃkyaṃ | dṛṣṭārthā ca vidyetyudāhata 
tadadhikaraṇabhāṣyavirodhāt | na ca kṣatriyavaiśyayoḥ 
saṃnyāsābhāvādamukhyādhikāre tata eva devānāmapi 
śravaṇādiṣuṃ amukhya evādhikāraḥ syāt | tathā ca kramamuktiphalaka 
saguṇavidyayādevabhāvaṃ prāpya śravaṇādyanutiṣṭhatāṃ 
viprāmyarthaṃ saṃnyāsārhaṃ punarbrāhmaṇajanma vaktavyamiti 
brahmamabhisaṃpadyatena sa punarāvartata anāvṛtiḥ śabdādityādi 
śrutirūtravirodha iti vācyadevānāmanuṣṭeya karmavaiyagnyā'bhāvāt 
svata evānanya vyāpāratvaṃ saṃbhavatīti kramaṃ muktiphalaka 
saguṇavidyāvidhāpi śāstraprāmāṇyādvināpi saṃnyāsaṃ teṣāṃ 
mukhyādhikārābhyupagamādityāhuḥ ||

yadyapi saṃnyāsina eva mukhyādhikāra iti pūrvapratipāditatvena vidhurādināṃ 
saṃnyāsābhāvādevagauṇādhikāraḥ siddhastathāpi teṣāṃ gauṇādhikāre 
sūtrasaṃgṛhītāmapyupapatimāha | atastvitaraditi | ataḥ anāśramibhiranuṣṭhita 
vidyāsādhanāpekṣayā itaradāśramibhiranuṣṭhitaṃ vidyāsādhanaṃ 
karmaśravaṇādikaṃ vājyāyaḥ praśastaṃ vidyāsādhanaṃ

p. 31b) 
jyāyastvāvadhāraṇārthastu śabdaḥ śrutiliṃgāt smṛti liṃgācca tenaiti 
brahmavit puṇyakṛditi vākyaṃ śrutiliṃgaṃ | anāśramī na tiṣṭheta 
kṣaṇamekamapi dvija ityādivākyaṃ smṛtiliṃgaṃ tena puṇyalabdhena 
brahmavedanena brahma eti brahmaprāpnotīti śrutyarthaḥ | atra śrutau puṇyatvena 
prasiddhānāmāśramadharmāṇāmeva viśiṣya brahmaprāpti sādhanatva 
pratipādanādanāśramidharmāṇāṃ viśeṣānugrahaśceti sūtrokta nyāyena 
vidyopayogīnāmapi nikarṣo bhāti sa ca nikarṣo vidhurādīnāṃ vidyārtha karmasu 
śravaṇādiṣu ca mukhyādhikārābhāvaprayukta eveti vaktavyaṃ 
hitvaṃtarābhāvādanāśramitvasya niditatvācca na hi 
karmajñānayormukhyādhikārī niṃdārha iti sūtrabhāṣyakārayorabhiprāya 
ityarthaḥ | nanu vidhurādhikaraṇe vidhurādyanuṣṭhitaṃ 
karmavidyāsādhanamityetāvadevoktaṃ na tu vidhurādeḥ śravaṇādhikāropi tatra 
pratipāditaḥ | tathā ca śravaṇādau vidhurādyadhikārasya 
gauṇamukhyatvaciṃtātirālaṃbanetyāśaṃkya pariharati | na ca tatreti | 
vidhurādhikaraṇa ityarthaḥ | tata eveti saṃnyāsābhāvādevetyarthaḥ | astu 
punarbrāhmaṇajanma ityata āha | brahmalokamiti | na sa punariti 
brahmalokamabhisaṃpadya punarimaṃlokaṃ pratināvartata ityarthaḥ | etachruti 
mūlaṃ sūtramudāharati | anāvṛtiriti | anāvṛtirivṛtiriti | brahmalokaṃ 
gatānāmupāsakānāmāvṛtirnāsti | udāhṛta śruterityarthaḥ 
smṛteścetyādisūtrasaṃgrahārthamādi 

p. 312a) 
padaṃ tathā ca smṛtiḥ | brahmaṇā sahate sarve saṃprāpte pratisaṃcare 
parasyāṃte kṛtātmānaḥ praviśaṃti paraṃ padamiti | te brahmalokavāsinaḥ 
brahmopāsakāraḥ pratisaṃcare mahāpralaye parasya hiraṇyagarbhasya brahmaloka 
svāminaḥ āpuṣoṃ te kṛtaḥ sākṣātkṛtaḥ ātmā yeṣāṃ te tathā | 
nanvanyavyāpāratvasaṃbhavepi saṃnyāso nāstīti āśaṃkyāha | kramamuktīti 
manuṣyeṣveva saṃnyāso mukhyādhikāra prayojakaḥ varṇāśramavibhāgasya 
manuṣya viṣayatvāditibhāvaḥ ||

nanvamukhyādhikāriṇādṛṣṭaphalabhūtavākyārthāvagatyarthaṃ avihita 
śāstrāṃtaravicāravakriyamāṇo vedāṃta vicāraḥ kathaṃ 
janmāṃtarīya vidyāvāptāvupayujyate | na khalu vicārasya dināṃtarīya 
vicāryyāvagati hetutvaṃ yujyate | dūre janmāṃtarīya taddhetutvaṃ na ca 
vācyaṃ mukhyādhikāriṇāparivrājakena kriyamāṇamapi śravaṇaṃ 
dṛṣṭārthameva sarvatravicāryyāvagaterdṛṣṭaphalatvā tasya yathā 
prārabdhakarmaviśeṣarūpapratibaṃdhādiha janmani phalamajanayato 
janmāṃtare pratibaṃdhakāpagamena phalajanakatvamaihikamayya prastuta

p. 32b) 
pratibaṃdhe taddarśanādityadhikaraṇe tathā nirṇayāt | 
evamumbukhyādhikārikṛtasyāpi syāditi | yataḥ śāstrīyāaṃga yuktaṃ 
śravaṇamapūrvavidhitvapakṣe phalaparyaṃtamapūrvaṃ 
niyamavidhitvapakṣe niyamādṛṣṭaṃ vā janayati | tacca jāti smaratva 
prāpakā dṛṣṭavat prāgbhavīya saṃskāramudbodhya tanmūla bhūtasya 
vicārasya janmāṃtarīya vidyopayogitāṃ ghaṭayatīti pujyate 
śāstrīyāṃga vidhuraṃ śravaṇaṃ nādṛṣṭotpādakamiti kutastasya 
janmotarī vidyopayogitvamupapadyate | ghaṭakādṛṣṭaṃ vinā 
janmāṃtarīya pramāṇa vyāpārasya janmāṃtarīyāvagati hetvopagameti 
prasaṃgāt ||

avihiteti | nyāyaśāstrādivicāravadityarthaḥ | etajjanmīya 
vedāṃtavicārasyāgāmi janmīyāṃ 
vedāṃtārthāvagartipratihaitutvāsaṃbhavaṃ kaimuti kanyā yena dṛḍhayati | na 
khalviti | mukhyādhikārikṛtavicāradṛṣṭāṃtena gauṇādhikāri śravaṇāderapi 
janmāṃtarīya vidyopayogaṃ śaṃkate | na ca vācyamiti | tataḥ kiṃ tatrāha | 
tasyeti | yathā tasya mukhyādhikārikṛtaśravaṇasya pratibaṃdhādiha janmani 
vidyālakṣaṇaṃ phalamajanayato janmāṃtare phalajanakatvaṃ evaṃ 
amukhyādhikārikṛtamapi

p. 33a) 
śravaṇaṃ janmāṃtare phalajanakaṃ syāditi na ca vācyamitisaṃbaṃdhaḥ | 
mukhyādhikārikṛtaśravaṇasya sati pratibaṃdhake āmuṣmikaṃ vidyājanmetyatra 
mānamāha | aihikamapīti | prastuta pratibaṃdhe asatividyājanma iha janmanyapivati 
| ayi śabdāt sati pratibaṃdhe janmāṃtare bhavati | kutaḥ taddarśanāt | tasya 
pratibaṃdhaka vaśāt janmāṃtare vidyodayasya vāmadevādiṣu 
darśanādityarthaḥ | dṛṣṭāṃta vaiṣamyeṇotaramāha | śāstrīyāṃga yuktamiti 
śāstrīyāṃgaṃ saṃnyāsaḥ tadyuktaṃ saṃnyāsinānuṣṭhīyamānamiti yāvat | 
tathā ca śāstrīyāṃga sahitaṃ śravaṇaṃ śravaṇavidhirapūrvavidhiriti pakṣe 
svayameva vidyālakṣaṇaphalaparyaṃtamadṛṣṭaṃ janayati | 
śravaṇavidhirniyamavidhiriti pakṣe tu mādṛśaṃ śravaṇaṃ niyamaviśiṣṭaṃ sat 
phalaparyaṃtaṃ niyamādṛṣṭaṃ janayatītyarthaḥ | tacceti 
śravaṇajanitādṛṣṭamityarthaḥ | jātīti jātirjanma tataśca yathā jāti smaratva 
saṃpādakamadṛṣṭaṃ pūvajanma tadvṛtāṃtānubhavajanya saṃskāramasmin 
janmanyudbodhya tadvadbodhanadvārā pūrvajanma tadvṛtāṃta smṛtiṃ ghaṭayati 
tathā prācibhave śravaṇādijanataṃ saṃskāramudbodhya 
tatsaṃskārakāraṇabhūtasya śravaṇasya bhāvi janmanividyopayogitvaṃ 
ghaṭayatītyarthaḥ | śāstrīyāṃgavidhuramiti | saṃnyāsarahitakṣatriyayādīnā 
kriyamāṇaṃ śravaṇamadṛṣṭotpādakaṃ na bhavati kṣatriyādikaṃ 
pratyavihitatvāchravaṇāderitibhāvaḥ | nanvavihita 
śravaṇasyādṛṣṭānutpādakatvepi 

p. 33b) 
saṃskārajanakatvasaṃbhavāt | tadvalādevajanmāṃtarīya vidyā hetutvaṃ kuto na 
syādityata āha | ghaṭakādṛṣṭaṃ vineti | atiprasaṃgāditi janmāṃtarānubhūta 
sakalapadārthasmṛtiprasaṃgādityarthaḥ ||

ucyate amukhyādhikāriṇāpyutpannavividiṣeṇa kriyamāṇaṃ śravaṇaṃ 
dvārabhūtavividiṣotpādaka prācīnayajñādyanuṣṭhāna 
janyāpūrvaprayuktamiti tadevāpūrvaṃ vidyārūpaphalaparyaṃtaṃ 
vyāpriyamāṇaṃ janmāṃtarīyāyāmapi vidyāyāṃ svakārita 
śravaṇasyopakārikatāṃ gaṭayatīti nānupapati | śravaṇādau 
vidhyabhāvapakṣe tu saṃnyāsapūrvakṛtasyāpi 
śravaṇasyādṛṣṭānutpādakatvātsati pratibaṃdhe tasya janmāṃtarīya 
vidyā hetutvamitthameva nirvāhyaṃ | ācāryāstu 
niyamavidhipakṣepyayameva nirvāhaḥ śravaṇamabhyasyataḥ 
phalaprāpterarvāk prayāṇe tanniyamādṛṣṭasyānutpatestasya 
phalaparyaṃtā vṛtiguṇaka śravaṇānuṣṭhānaniyamasādhyatvāt | na hi 
niyamādṛṣṭajanakaḥ śravaṇa niyamaḥ phalaparyaṃtamārvartanī

p. 34a) 
yasya śravaṇasyopakramamātreṇa nirvartito bhavati | yena 
tajjanyaniyamādṛṣṭasyāpi phalaparyaṃta śravaṇāvṛteḥ prāgevotpatiḥ 
saṃbhāvyet ||

karmaṇāṃ vidyāyāṃ viniyoga iti pakṣamāśritya pariharati | ucyata iti | 
yajñādibhirvidyāyāṃ saṃpādanīyāyāṃ dvārabhūtāyā vividiṣā tasyā 
utpādakaṃ prācīnaṃ yadvidyārtha yajñādyanuṣṭhānaṃ tajjanyetyarthaḥ | 
svapadaṃ yajñādyanuṣṭhānajanyāpūrvaparaṃ vācaspatimate 
mukhyādhikārikṛtaśravaṇasyāpi yajñādyapūrveṇaiva nirvāha iti 
dṛṣṭāṃtābhiprāyeṇāha | śravaṇādau vidhyabhāvapakṣe tviti | vivaraṇa 
pakṣepyevameva nirvāha ityāha | ācāryo tviti | ayaṃ bhāvaḥ 
pramāṇāsaṃbhāvanā nivṛtiḥ śravaṇaphalaṃ prameyāsaṃbhāvanā nivṛti 
manataphalaṃ viparīta bhāvanā nivṛti | nididhyāsana phalaṃ tathā ca 
trividhapratibaṃdhakanivṛtilakṣaṇaphalaparyaṃtamāvṛtiviśiṣṭāni śravaṇādī 
niyasya mukhyāyikāriṇo niṣpannāni tasya niyamādṛṣṭamutpannameva | evaṃ 
saṃpannavidyāsādhanasyāpi pratibaṃdhavaśāt | yadi vidyā na jātā tadā 
punarjanmalābhena pratibaṃdhakṣaye sati punarvicāramanapekṣyaiva vidyā jāyate 
| yathā vāmadeva hiraṇyagarbhādeḥ yasya tūktapratibaṃdhanivṛtiparyaṃta 
śravaṇādyāvṛtirna jātā madhye mṛtiśca jātā tasya mukhyādhikāriṇopi 
niyamādṛṣṭaṃ

p. 34b) 
na jāyate | sa ca punarjanmāṃtare ukta pratibaṃdhanivṛtiparyaṃta 
śravaṇādikamabhyasya śravaṇādiniyamādṛṣṭavaśena 
vidyāpratibaṃdhakakalmaṣakṣaye sati vidyāṃ labhate | taduktaṃ bhagavatā 
śrīkṛṣṇena tatra taṃ buddhisaṃyogaṃ labhate | paurvadaihikaṃ yatate ca tato 
bhūyaḥ saṃsiddhau kuru naṃdana | iti tatra prāpte sādhujanmani pūrva dehe 
bhavamidāniṃ saṃskārātmanānuvartamānaṃ buddhisaṃyogaṃ śravaṇādi 
kartavyatā budhyā saṃbaṃdhaṃ labhate asminnapi janmani 
pratibaṃdhanivṛtidvārāvidyodayoyamayāśravaṇādikamanuṣṭheyamiti 
budhyāyukto bhavatītyarthaḥ | tataḥ pūrvajanmoya patnīpekṣayābhūyaḥ 
adhikaṃ yattatte saṃsidhyarthamityarthaḥ | tathā ca yoyaṃ 
phalaparyaṃtāvṛtiguṇakaśravaṇādirahito yogabhraṣṭaḥ tasya 
niyamādṛṣṭābhāvādyajñādyadṛṣṭādeva nirvāhaḥ kartavya iti | 
pratibaṃdhanivṛtirūpaphalaprāpteḥ pūrvaṃ niyamādṛṣṭānutpatau hetumāha | 
tasyeti | niyamādṛṣṭasyetyarthaḥ | niyamādṛṣṭaṃ hi na śravaṇamātrajanyaṃ 
kiṃtu śravaṇaniyamajanyaṃ tanniyamaśca śravaṇādereva 
phalaparyaṃtamāvṛtau satyāṃ niṣpadyate | tathā ca phalotpaterarvāk śravaṇādi 
niyamasye vā bhāvāt na niyamādṛṣṭotpatirityarthaḥ | uktaṃ prapaṃcayati | na 
hītyādinā ||

avaghātādivadāvṛtiguṇakasyaiva śravaṇasya

p. 35a) 
phalasādhanatvena phalasādhanapadārthaniṣpateḥ prāk 
tanniyamanirvativacanasya nirālaṃbanatvāt 
śravaṇāvaghātādyupakramamātreṇa niyamaniṣpatau tāvataiva 
niyamaśāstrānuṣṭhānaṃ siddhamiti 
tedaṃnāvṛtāvapyavaikalpaprasaṃgāccetyāhuḥ | kecit tu dṛṣṭārthasyāpi 
śravaṇasya dine dine tu vedāṃtaśravaṇādbhakti saṃyutāt 
guruśuśrūṣayālabdhātkṛchrāśīti phalaṃ labhedityādi 
vacanaprāmāṇyāt svatatrādṛṣṭotpādakatvamapyasti | yathāgni 
saṃskārārthasyādhānasya puruṣasaṃskāreṣu pariganāttadarthatvamapi | 
evaṃ ca vacanavalādubhayārthatvopapateḥ tathā ca pratidina 
śravaṇajanitādṛṣṭamahimnaivāmuṣmika vidyopayogitvaṃ 
śravaṇamananādi sādhanānāmityāhuḥ | evaṃ śravaṇamananādi 
sādhanānuṣṭhānapraṇāḍyā vidyāvāptirityasminnarthe 
sarvasaṃpratipanne sthite bhāratītīrthāḥ dhyāna dīpe 
vidyāvāptāvupāyāṃtaramapyāhuḥ |

p. 35b) 
śravaṇaniyamaḥ śravaṇasyopakramamātreṇa nirvartito na bhavatītyatra hetumāha 
| avaghātādi vaditi | āvṛti viśiṣṭasyaivāvahana nasya 
taṃḍulaniṣpatilakṣaṇaphalasādhanatāyāḥ lokasiddhatvāditibhāvaḥ | prāk taditi 
phalaparyaṃtaṃ śravaṇasyaivāvṛtau 
satyāṃśravaṇasyāprāptāṃśaparipūraṇalakṣaṇa niyamo niṣpanno bhavati na 
tataḥ prāgityarthaḥ śravaṇasyāraṃbhamātre vā katipayāvṛtimātre vā jāte sati 
śravaṇaniyamo niṣpanna iti vacanaṃ viṣayābhāvānnirālaṃbanamityarthaḥ | 
tadanāvṛtāvapīti | śravaṇāvaghātādyanuṣṭhānamupakramya śravaṇādikaṃ 
tyaktābhāṣāprabaṃdhādi vicāre nakhavidalanādaughagravṛtāvapi 
niyamavidhivirodhābhāvaprasaṃgādityarthaḥ | mukhyādhikaribhiranvahaṃ 
kriyamāṇasya vedāṃtaśravaṇasya 
pratibaṃdhakanivṛtirūpadṛṣṭaphalotpādakatvavadadṛṣṭotpādakatvamapyasti 
tathā ca tadbalāt janmāṃtare vidyopayogitvaṃ vicārasya ghaṭata iti 
parihārāṃratamāha kecitviti | phalamiti puṇyarūpamityarthaḥ | vacane tu 
śabdaścārthe | tathā ca vedāṃtaśravaṇasya devatāguruvedāṃtaviṣayabhakti 
guruśuśrūṣābhyāmupātābhyāmanupātaiśca śamadama brahmacaryā 
hiṃsādibhiḥ samuccayārthaḥ tu śabda iti bhāvaḥ | svataṃtreti 
vedāṃtaśravaṇasya svataṃtratayā adṛṣṭotpādakatvamastītyarthaḥ 
svātaṃtryaṃ cādṛṣṭajanane śravaṇasya vidyāyāṃ 
viniyogabodhakaśravaṇavidhinairapekṣyamiti bodhyaṃ | ekasyobhayārthatve 
dṛṣṭāṃtamāha 

p. 36a) 
yathā prīti | agnīnā dadhīteti vacanādādhānasyāhavanī 
pādyagnisaṃskāratvopagamāditibhāvaḥ | puruṣasaṃskāreṣviti | 
agnyādheyamagnihotramityādipuruṣasaṃskārasaṃgrāhaka sūtre 
agnyādhānasyāpi pāvādityarthaḥ | adṛṣṭamahimnaiveti | 
vedāṃtaśravaṇajanitādṛṣṭasya yogyatayā vidyāyāmeva viniyogasya 
vaktavyatayā tadbalājjanmāṃtarīya vidyopayogitvamitibhāvaḥ | evaṃ 
uttamamadhyamādhikāriṇāṃ sāṃkhyamārgaṃ nirūpyatadaśaktānāṃ 
atyaṃtamaṃdādhikāriṇāṃ yogamārgaṃ nirūpayitumupakramate | evamiti | 

sarvasaṃpratipanna iti sarvaśruti smṛtiṣu samyak pratipanne niścita ityarthaḥ | 
āhuriti samyak nirūpitavaṃta ityarthaḥ ||

tatkāraṇaṃ sāṃkhyayogābhipannaṃ yatsākhyaiḥ prāpyate sthānaṃ 
tadyogairapi gamyate iti śrutismṛtidarśanādyathā sāṃkhyaṃ nāma 
vedāṃtavicāraḥ śravaṇaśabdito mananādi sahakṛto vidyāvāpyupāyaḥ 
evaṃ yogaśabditaṃ nirguṇabrahmopāsanapi | na ca nirguṇasyopāsanameva 
nāstīti śaṃkyaṃ | praśnopaniṣadi śaivyapraśneyaḥ punaretaṃ 
trimātreṇoṃkāreṇa paramapuruṣamabhidhyāyīteti 
nirguṇasyaivopāsanapratipādanāt 

p. 36b) 
tadanaṃtaraṃ sa etasmājjīva ghanātparātparaṃ puriśayaṃ 
puruṣamīkṣata ityupāsanāphalavāde īkṣati karmatvena nirdiṣṭaṃ 
yannirguṇaṃ brahmatadevopāsanāvākyepi dhyāyati karmanānyat īkṣati 
dhyānayoḥ kāryakāraṇabhūtayorekaviṣayatva niyamādityasyārthasye 
kṣati karmādhikaraṇe bhāṣyakārādibhiraṃgīkṛtatvāt | 

na tu nūtanatayā kalpitavaṃta iti bhramitavyaṃ tathāpi śrutyādi siddhatvāt | 
tatprakṛtaṃ kāraṇatvopalakṣitaṃ brahmasāṃkhyayogābhyāṃ vidyādvārā 
ābhimukhyena pratyaktena prāptamiti śrutyarthaḥ sāṃkhyaiḥ śravaṇādiparaiḥ 
yogairupāsakaiḥ yatsthānaṃ brahmasvarūpaṃ vidyādvārāgamyate prāpyata 
ityarthaḥ yogairapītyapi śabdādyogamārgasyānukalpatvaṃ bhātīti bodhyaṃ 
apīti | vidyāṃ prāptyupāya ityanuṣaṃgaḥ nirguṇabrahmopāsanaṃ māna 
śūnyamityāśaṃkyapariharati | na cetyādityā nanviyaṃ śaṃkā na yuktā 
tatkāraṇaṃ yatsāṃkhyairiti śrutismṛtyorādāveva tatra 
pramāṇatvenodāhṛtatvāt | na codāhṛta śrutismṛtigatayoga padasya saguṇopāsana 
paratva saṃbhavādāśaṃkāyukteti vācyaṃ | 
bhinnaviṣayorupāsanasākṣātkārayoḥ kāryakāraṇabhāvā saṃbhavena 
nirguṇavidyā hetubhūtasya yogasya nirguṇopāsanarūpatvāvaśyaṃ bhāvānna 
ca sāṃkhyairiti vacanagatayogapadasyopāsti 

p. 37a) 
paratvamevāsiddhaṃ tasya gītābhāṣyakarmayogaparatvena vyākhyā tatvāditi 
vācyaṃ | yatsāṃkhyairiti vacanasya vastuto nirguṇopāsti parasyaiva sato bhagavatā 
śrīkṛṣṇena karmaviṣaye udāhṛtatvena tadanurodhena bhāṣye tathā 
vyākhyānopapateḥ | yoga padasya dhyāne rūḍhatvaina vastutaḥ 
karmaparatvābhāvāt | tadvacana mūlabhūtāyāṃ tatkāraṇamiti śrutau 
yogapadasya dhyānaparatayā śārīrakabhāṣye vyākhyā tatvācca karmayogasya 
mukhayogadvārā brahmaprāptisādhanatvaṃ na tu sākṣāditi jñāpanāyāsya 
vacanasya karmaviṣayatayā bhagavato dāharaṇa saṃbhavācca 
tasmānmānābhāvā śaṃkā na yukteti ccenna | udāhṛta śrutismṛti 
vyatirekeṇānyatra kvāpi nirguṇopāsanaṃ na dṛṣṭamityetābhiprāyeṇa 
śaṃkopapateḥ | ata eva sarvāsu śrutiṣu nirguṇopāsanaṃ dṛṣṭamiti | 
maṃdādhikāriṇamāsaścānāyāha | praśnopasiṣadātyādinā trimātreṇeti 
dvitīyārthe tṛtīyā tisraḥ akārokāramakārākhyāmātrā yasyoṃkārasya sa 
trimātraḥ oṃkāre nirguṇameva brahma tadabhedena dhyeyamityatra bhāṣyādi 
saṃmatimāha | tadanaṃtaramityarthaḥ | jīvarūpaḥ paramātmano ghanaḥ 
ghaṭākāśavadupādhiparichinnacaitanyātmā jīvaghanaḥ tasmāt paraḥ puruṣaḥ 
nirupādhikaḥ paramātmānaṃ saḥ dhyātāpurihārddākāśe buddhi sākṣitvena 
śayaṃ vartamānamīkṣate sākṣātkārotītyarthaḥ | upāsanā vākye paraṃ 
puruṣamamidhyāyīteti vākya ityarthaḥ |

p. 37b) 
kāryeti īkṣaṇa vākyasya dhyānaphalabhūtasākṣātkārapratipādakatvena 
dhyāśavākyaika vākyatvāt | dhyāne kṣaṇayoḥ kāryakāraṇabhāvovagamyata 
iti bhāvaḥ | niyamāditi | anya dhyānādanyasākṣārādananāditi bhāvaḥ | 

anyatrāpi tāpanīya kaṭhavallyādi śrutyaṃtare nirguṇopāsteḥ prapaṃcita 
tvāt sūtrakṛtāpyupāsya guṇaparichedārthamārabdhe guṇopasaṃhāra 
pāde nirguṇepyānaṃdādayaḥ pradhānasyeti sūtreṇa bhāvarūpāṇāṃ 
jñānānaṃdādiguṇānāmakṣaradhiyāṃtvavarodha ityādi 
sūtreṇābhāvarūpāṇāmasthūlatvādi guṇānāṃ copasaṃhārasya 
darśitatvācca | nanu ānaṃdādi guṇopasaṃhāre upāsyaṃ nirguṇameva na 
syāditi cenna 
ānaṃdādibhirasthūlatvādibhiścopalakṣitamakhaṃḍaikarasaṃ 
brahmāsmīti nirgurṇatvānupamardenopāsanāsaṃbhavāt | nanu tadeva 
brahmatvaṃ viddhinaidaṃ yadidamupāsata iti śruterna parabrahmopāsyamiti 
cetana ||

nanu kalpatarau dhyātavyasya sūryāṃtasthatvaṃ sa tejasi sūrye

p. 38a) 
saṃpanna iti sūryasapativacanānusārai viśeṣaṇaṃ dattaṃ tathā coṃkāre 
dhyātavya puruṣasya nirguṇabrahmarūpatvaṃ kalpatarukārairnāṃgīkṛtamiti 
pratīyata iti cenna sūryasaṃpativacanasyārcirādibhārgaprāpti paratāyāḥ 
caturthādhyāye vyavasthāpitatvena sūrya tadaṃtastheśvara prāpti 
paratvābhāvāt | kalpatarukārāṇāmapi tadīyavacanāṃtaraparyālocanayā 
śrutermārgaparatayā ca sūryāṃtasthatva viśeṣaṇa dāne tātparyābhāvasya 
parimale pratipāditatvāccetibhāvaḥ | devāhavai pratipatimabruvan | aṇoraṇīyāṃ 
samimamātmānamoṃkāraṃ no vyācakṣvetpādyātāpanīya śrutiḥ aṇoḥ 
sūkṣmādapi sūkṣmaṃ durvijñeyamimaṃ pratyagrūpaṃ paramātmānaṃ 
oṃkāragamyamityarthaḥ | etaddhevākṣaraṃ brahmetpādyākaṭhavallī śrutiḥ 
omityetadakṣaramidaṃ sarvamityādimāṃḍūkyaśrutiḥ omityevaṃ dhyāyatha 
ātmānamiti muṃḍakaśrutiścādipadārthaḥ nirguṇasyopāsyaci 
sūtrasaṃmatimāha | sūtrakṛtāpīti | sūtrakṛtānirguṇepi 
guṇānāmupasaṃhārasya darśitatvāditi saṃbaṃdhaḥ nirguṇe guṇopasaṃhāro 
nirguṇabrahmapramityartha eva na nirguṇabrahmopāstyartha iti 
śaṃkāvyavachedāya pādaṃ viśinaṣṭi upāsya guṇaparichedārthamiti | parichedo 
nirṇayaḥ nirguṇe guṇopasaṃhāranirūpaṇasya nirguṇopāstirapi phalamiti 
vaktavyaṃ anyathā tannirūpaṇasya pādāsaṃgati prasaṃgāditibhāvaḥ | 
ānaṃdādayaḥ kvacichrutā anyatrāpyupasaṃhartavyāḥ pradhānasya vedyasya 
brahmaṇaḥ 

p. 38b) 
sarvavedāṃteṣvabhedena brahmavidyāyā ekatvāditi sūtrārthaḥ 
bhāvarūpāṇāmiti viśeṣaṇamakṣaradhiyāmityadhikaraṇasyānaṃdādaya 
ityadhikaraṇena paunaruktyaparihārārthamiti bodhyaṃ | akṣare brahmaṇi 
dhīryairasthūlādiśabdavācyārthabhūtairabhāvairbhavatitekṣarayiyaḥ | 
teṣāmavarodha upasaṃhāraḥ itareṣu vedāṃteṣu kartavya eveti sūtrabhāgārthaḥ 
sthaulyādiniṣedhānāṃ niṣprapaṃca brahmapramiti hetutvāditibhāvaḥ | 
vyāghātaṃ śaṃkyate | nanviti | ānaṃdādi guṇānāmupāsya koṭau 
niveśonāṃgīkriyate yenopāsyaṃ brahmasaguṇaṃ syāt kiṃtūpāsya 
nirguṇanirṇayadvārā niguṇopāstāvupayogamātraṃ svīkriyata iti samādhate | 
neti | ānaṃdādi guṇānāmasthūlādi guṇānāṃ ca upasaṃhāro hi 
tadvācakapadānāṃ sahoccāraṇarūpo vivakṣitastathā ca upādhiviśiṣṭa caitanya 
vācakairānaṃdādi padaiḥrsthailyādyabhāvaviśiṣṭa 
caitanyavācakairasthūlādiśabdaiśca sarveṣu vācyārtheṣvanugatamakhaṃḍe 
karasaṃ yadbrahmalakṣaṇayā bodhyate na 
dahamasmītyupāsanasaṃbhavādityarthaḥ | uktaṃ ca dhyāna dīpe | 
ānaṃdādibhirasthūlādibhiścātmātralakṣitaḥ yo khaṃḍaikarasaḥ 
sohamasmītyevamupāsata iti | atreti vedāṃteṣvityarthaḥ | evaṃ śruti 
sūtrābhyāṃ nirguṇasthaupāsyetvaṃ nirūpyanirguṇopāsanasya 
śrutyaṃtaravirodhamāśaṃkyapariharati | nanu tadevetyādinā | tadeveti budhyādi 
sākṣicaitanyamevetyarthaḥ ||

p. 39a) 
anyadeva tadviditādatho aviditāditi śrutestasya vedyatvasyāpyasidhyāpātāt 
| śrutyaṃtareṣu brahmavedana prasiddheravedyatva 
śrutirvāstavāvedyatvaparācedātharvaṇoṃ 
tadupāsanāprasiddhestadanupāsyatva śrutirapi vastuvṛta parāstu | evaṃ ca 
śravaṇāyāpi bahubhiryo na labhya iti śravaṇāt | yeṣāṃ 
buddhimāṃdyānnyāyavyutpādanakuśalaviśiṣṭagurvalābhādvā-śrava.
nādi na saṃbhavati | teṣāmadhyayane gṛhītairvedāṃtairāpātatodhigamita 
brahmātmabhāvānāṃ tadvicāraṃ vinaiva 
praśnopaniṣadādyuktamārṣagraṃtheṣu brāhmavāsiṣṭādi kalpeṣu 
paṃcīkaraṇādiṣu cāneka śākhāviprakīrṇa sarvārthopasaṃhāreṇa 
kalpasūtreṣvagnihotrādivannirdhāritānuṣṭhānaprakāraṃ 
nirguṇoṣāsanaṃ saṃpradāyamātraviddhyo gurubhyovadhārya 
tadanuṣṭhānātkrameṇopāsya bhūtanirguṇabrahmasākṣātkāraḥ 
saṃpadyate ||

upāsyasya brahmatvaniṣedhavadvedyasyāpi brahmatvaniṣedhāt 
parabrahmavedanamapi na sidhyedityāha | anyadeveti | vedanaviṣayādanyat 
brahmetyukte arthādbrahmavedyaṃ na bhavatīti

p. 39b) 
sidhyatītyarthaḥ | astviti vedyatvamupāsyatvaṃ brāhmaṇi paramārthato nāstīti | 
niṣedha śrutīnāṃ tātparyamitibhāvaḥ | nirguṇopāsane adhikāriṇaṃ darśayati | 
evaṃ ceti nirguṇopāsa me pramāṇasiddhe satītyarthaḥ | keṣāṃcit 
mumukṣūṇāṃ śravaṇāsaṃbhave pramāṇaṃmāha | śravaṇāyārpāti 
vahabhirmumukṣubhiryaḥ paramātmāśrotumapi nabhyate | tasyāśrutasyāpi 
sākṣātkārodūrāpāsta ityarthaḥ | bahunāṃ śravaṇā lābhe śrutyabhimattaṃ 
kāraṇaṃ darśayati | yeṣāmiti | buddhīti uktaṃ ca dhyānadīpe | 
atyaṃtabuddhimāṃdyādvāsāmagryāvāpyasaṃbhavāt | yo vicāraṃ na labhati 
brahmopāsitasoniśamiti | tatra sāmagryabhāvaṃ vivṛṇoti | nyāyeti | 
yeṣāmatyaṃtabuddhimāṃdyāt śravaṇādikaṃ | na saṃbhavati yeṣāṃ ca 
kuśalamatī nāmapi sāmagryabhāvāt | śravaṇādikaṃ na saṃbhavatītyarthaḥ | 
viśiṣṭatvaṃ asaṃbhinnāryamaryādatvakāruṇīkatvādilakṣaṇaṃ bodhyaṃ | 
teṣāṃ brahmajijñāsā hetumāha | adhyayaneti | adhigamitaḥ avagamitaḥ 
brahmātmabhāvo yeṣāṃ te tathoktāḥ teṣāmityarthaḥ | taṣāṃ tadvicāraṃ 
vinaiva gurubhyovadhārya tadanuṣṭhānāt | sākṣātkāraḥ saṃpadyate iti 
saṃbaṃdhaḥ | nirguṇabrahmavicāraṃ vinaiva nirguṇabrahmopāsanādityarthaḥ | 
nanu praśnopaniṣidādāvupāsanāmātramuktaṃ na tu 
tadanuṣṭhānaprakāropītyāśaṃkyāha | ārṣagraṃtheṣviti | nanu paṃcīkaraṇe 
vedāṃtalakṣye akhaṃḍaikarase praṇavamātrātmakakṛtsna 
prapaṃcapravilāpanokti pūrvakamahaṃ brahmāsmītyabhedenāvasthānaṃ 
samādhirityuktyāyo khaṃḍaika rasaḥ sohamasmītyevamupāsata

p. 40a) 
ityādyudāhṛta dhyānadīpavacanācca prakṛtaṃ 
nirguṇopāsanamahaṃgraharūpaṃ vivakṣitaṃ | praśnopaniṣidgata śaivyapraśne 
tu oṃkārarūpe pratīke nirguṇabrahmadṛṣṭirvivakṣitā tathā kaṭhavalyāmapi 
tathā ca kathaṃ praśnādi vākyaṃ prakṛtopāsane pramāṇatvenodāhṛtamiti cet | 
na prakṛtopāsane tāpanīya māṃḍūkyamuṃḍaka śrutīnāmeva pramāṇatvena 
vivakṣitatvāt | praśnakaṭhavallī śrutyudāharaṇaṃ tu 
nirguṇasyāpyupāsanamanyatrāpi dṛṣṭamitye tāvanmātraṇeti na virodha iti 
bhāvaḥ paṃcīkaraṇādiṣu ca nirdhāritānuṣṭhānaprakāramiti saṃbaṃdhaḥ | 
tatra dṛṣṭāṃtamāha | anekaśākheti | anekāsu śākhāsu viprakīrṇatayā 
viśakalitatayā sthitānāṃ padārthānāmupasaṃhāreṇa yathā 
agnihotrādikarmanirdhāritānuṣṭhānaprakāraṃ bhavati | tathetyarthaḥ | 
upāsanānuṣṭhānaprakāraḥ saṃpradāyaḥ tanmātravidbhyopi gurubhyaḥ 
sakāśāt niścityetyarthaḥ | uktaṃ ca bhagavatā śrīkrṣṇena nirguṇaprakaraṇe 
śrutvānyebhya upāsata iti krameṇeti upāsanāparipākakrameṇetyarthaḥ ||

avisaṃvādi vibhramanyāyenopāsterapi kvacitphalakāle pramāparyavasāna 
saṃbhavāt | pāṇau paṃcavarāṭakāḥ pidhāya kenacitkare kati varāṭakā 
iti pṛṣṭhe paṃcavarāṭakā iti tadutara

p. 40b) 
vakturvākyaprayoga mūlabhūtasaṃkhyāviśeṣajñānasya mūlapramāṇa 
śūnyasyāhāyīropasyāpi yathārthatvavannirguṇabrahmopāsanasyārtha 
tathātva vivecakanirvicikitsamūlapramāṇanirapekṣasya 
daharādyupāsanāvadupāsanā 
śāstramātramavalaṃvyakriyamāṇasyāpi vastuto yathārthatvena 
daharādyupāsaneneva nirguṇopāsanena janyasya svaviṣayasākṣātkārasya 
śravaṇādi 
praṇāḍyājanyasākṣātkāravadevatatvārthaviṣayatvāvaśyaṃ bhāvācca 
||

nanu nirguṇopāsanasya kathaṃ pramālakṣaṇasākṣātkāraparyavasānamityata 
āha | avisaṃvādīti | ayamarthaḥ kvacidgrahaviśeṣe sthitasya 
śrīkṛṣṇarūpabiṃbasya pratibiṃbaṃ gṛhādbahiḥ paśyato dūre sthitasya 
puruṣasya pratibiṃbe śrīkṛṃṣṇoyamiti bhramo jāyate tena bhrameṇa 
pratibiṃbādhyāsopādhisamīpaṃ gatasya puruṣasya satya 
śrīkṛṣṇagocarapramājāyata iti lokaprasiddhaṃ | tatra pratibiṃbe biṃbabhūta 
śrīkṛṣṇa bhramo visaṃvādībhramaḥ visaṃvādaḥ phalābhāvaḥ 
tadrahito'visaṃvādibhramaḥ phalavadbhrama iti yāvat | yathā tena bhrameṇa 
pravatasya śrīkṛṣṇaprāptilakṣaṇaphalakāle śrīkṛṣṇapramājāyate tathā 

p. 41a) 
nirguṇopāsane pravṛttasyāpi brahmaprāptilakṣaṇaphalakāle nirguṇapramājāyata 
iti | nanu saṃvādibhrama dṛṣṭāṃtena nirguṇopāsteḥ 
pramāparyavasānamuktamanupapannaṃ dṛṣṭāṃta vaiṣamyā tatra hi 
samīpopasarpaṇānaṃtaraṃ satya śrīkṛṣṇasya cakṣuḥ sannikarṣe sati 
śrīkṛṣṇapramājāyatena tu saṃvādibhramamātrāt | prakṛte ca 
nirguṇopāsanasya pramājanane sāmarthyābhāvāt | sāmagryaṃtarābhāvācca 
kathaṃ pramāparyavasānamityāśaṃkyanirguṇopāsanasyaiva 
svasamānaviṣayakapramājanana sāmarthyasaṃbhāvanāya tasya yathārthatvaṃ 
sadṛṣṭāṃtamāha | pāṇāviti pidhāyeti | taduttaravakturaviditamitiśeṣaḥ | 
tadutareti | daivayogāt paṃcaiva varāṭakāstavapāṇau saṃtītyutaravakturityarthaḥ 
nirguṇopāsanasyāpi vastuto yathārthatveneti saṃbaṃdhaḥ | 
akhaṃḍaikarasaṃbrahmāhamasmīti pratyaya saṃtati 
rūpopāsterviṣayabādhābhāvādyathārthatvamitibhāvaḥ | nanu 
prakṛtopāsanasya nirvikitsa tatvajñānapūrvakatvādevaśravaṇamananotarakālīna 
nididhyāsanasyeva yathārthatvasaṃbhavāt | kimiti daivayogādyathārthatvaṃ 
samarthyatai tatrāha | artha tathātveni arthasya brahmaṇaḥ tathātvaṃ 
pratyagrūpatvaniṣprapaṃcatvāditasya vivecakaṃ nirṇāyakaṃ 
yannirvicikitsamanya paratvāśaṃkāśūnyaṃ mūlapramāṇaṃ śrutirūpaṃ 
tannirapekṣasyetyarthaḥ | nididhyāsanasyeva prakṛtanirguṇopāsanasya 
vicārapūrvakatvābhāvāt | na nirvicikitsa tatvanirṇayapūrvakatva prayuktaṃ 
yathārthatvamitibhāvaḥ | 

p. 41b) 
nanu vicārapūrvakaṃ pratyagabhinnabrahmanirṇayābhāve 
kathamahaṃbrahmāsmīti pratyaya saṃtati rūpopāstiranuṣṭhīyate tatrāha | 
daharādīti | yathā saguṇeśvarasya vicārapūrvakaṃ jīvābhinnatva 
nirṇayābhāvepi svasya saguṇeśvarābhedaciṃtanaṃ kartavyamityevaṃ rūpaṃ 
saguṇopāsanāvidhiśāstramavalaṃvyasaguṇopāsanaṃ kriyate tathā 
nirguṇopāsanaṃ kartavyamityevamātmakaṃ śāstramātramavalaṃvya 
nirguṇopāstiranuṣṭhīyate ityarthaḥ | nirguṇopāsanasya sākṣātkāra hetutve 
dṛṣṭāṃtamāha | daharādyupāsaneneveti | avaśyaṃ bhāvāditi | 
samānaviṣayakadhyānasāmarthyādviṣayābādhāccetyarthaḥ ||

iyāṃstu viśeṣaḥ pratibaṃdharahitasya puṃsaḥ śravaṇādipraṇāḍyā 
brahmasākṣātkāro phaṭiti sidhyatīti sāṃkhyamārgo mukhyaḥ kalpaḥ 
upāstyā tu vilaṃbeneti yogamārgonukalpa iti | nanvasminpakṣadvayepi 
brahmasākṣātkāre kiṃ karaṇaṃ kecidāhuḥ pratyayābhyāsarūpaṃ 
prasaṃkhyānameva | yogamārge ādita ārabhyopāsanārūpasya 
sāṃkhyamārge mananānaṃtaranididhyāsanarūpasya ca tasya satvāt | na 
ca tasya brahmasātkārakāraṇatve mānābhāvaḥ tatastutaṃ paśyati 
niṣkalaṃ dhyayamāna iti 

p. 42a) 
śravaṇāt | kāmāturavyavahita kāminī sākṣātkāre prasaṃkhyānasya 
kāraṇaṃ tvakḷpteśca āprāpaṇā tatrāpi hi dṛṣṭamityadhikaraṇe vikalpo 
viśiṣṭaphalatvādityadhikaraṇe ca daharādyahaṃgrahopāsakānāṃ 
prasaṃkhyānādupāsya saguṇabrahmasākṣātkārāṃgīkārācca | nanu 
ca prasaṃkhyānasya pramākaraṇeṣvaparigaṇanātajjanyo 
brahmasākṣātkāraḥ pramā na syāt | na ca kākatālīya 
saṃvādivarāṭaka saṃkhyāviśeṣāhāryajñānavadarthābādhena 
pramāṇatvopapatiḥ pramāṇāmūlakasya pramātvāyogāt āhārya 
vṛteścopāsanāvṛtivat jñānabhinnayāna sakriyārūpatayā 
ichādivadavādhitārthaviṣayatvepi pramātvānabhyupagamāt ||

sāṃkhyayogamārgayostulyakalpatva bhramamapanapati | iyāṃstviti | 
buddhimāṃdyādi pratibaṃdharahitasya viśiṣṭagurvādilābhe sati 
sāṃkhyamārga evānuṣṭheyaḥ tasya tvarayā siddhihetutvāt | sāṃkhyālābhe tu 
yogonuṣṭheya ityanukalpaḥ sa ityarthaḥ | natvasminniti | 
sāṃkhyayogamārgadvayepītyarthaḥ | nanu yogamārge nirguṇopāsanasya 
saguṇopāsana

p. 42b) 
dṛṣṭāṃtodāharaṇena sākṣātkārakāraṇatvasyānupadamuktatvāt | pakṣadvaya 
sādhāraṇyena praśnānupapatiriti cinnaiṣadoṣaḥ upāsanasya 
sākṣātkārakāraṇatve pramāṇābhiprāyeṇai praśnopapaterata eva tatra 
pramāṇaṃ vakṣyati na cetyādinā | athavā pūrvatra saguṇopāsana dṛṣṭāṃtena 
nirguṇopāsanasya hetutvamātramuktaṃ na tu karaṇatvaṃ tathā ca yogamārgepi  
kimupāsanameva karaṇaṃ kiṃ vā anyaditi praśnābhiprāyaḥ saṃgachata iti 
bhāvaḥ | mārgadvayepi sākṣātkārodayakāste prasaṃkhyānasyānuvṛtimāha | 
yogamārga ityādinā | niṣkalaṃ nirviśeṣaṃ paramātmānaṃ dhyāyamānaḥ tato 
dhyānā taṃ paśyatītyarthaḥ | kāmātureti | 
kāmāturasyāsaṃnikṛṣṭakāminīsākṣātkāre ityarthaḥ | tatra 
sannikarṣābhāvena cakṣuṣaḥ karaṇatvāsaṃbhavāt manaso 
bahirasvātaṃtryācca kāminī gocaraprasaṃkhyānameva kāraṇamitibhāvaḥ | 
saguṇopāsanaṃ prāyaṇaparyaṃtamāvartanīyaṃ kutaḥ tatrāpi maraṇakālepi 
yogino brahmaciṃtanasya śrutismṛtisiddhatvāt | sadā pratyabhyāsaṃ vinā 
maraṇakāle tadasaṃbhavāditi sūtrārthaḥ | ahaṃgrahīpāsanānāṃ vikalpaḥ 
upāsya devatā sākṣātkāralakṣaṇasya phalasyāviśiṣṭatvādekārthālāṃ 
vikalpasya prasiddhatvāditi sūtrārthaḥ brahmasākṣātkārasya 
pramākaraṇajanyatvābhāvepi viṣayābādhāt | pramāsvamāśaṃkyaniṣedhati | 
na ca kākatālīyeti | yādṛchiketyarthaḥ | kḷptacānakaraṇā janyasya 
jñānatvameva nāsti

p. 43a) 
pramātvaṃ tu dūrāpāstamityaṃbhiprāyeṇāha | pramāṇāmūlakasyeti | 
avisaṃvādivarāṭakasaṃkhyāviśeṣagocarāhāryavṛterapi 
jñānatvamasiddhamityāha | āhārya vṛteśceti avārdhitārtha jñānatvaṃ hi 
pramātvaṃ natva bādhitārthakatvamātramati prasaṃgāditi matvāha | ichādi 
vaditi ||

maivaṃ kḷptapramākaraṇāmūlakatvepi īśvara 
māyāvṛtivatpramātvopapateḥ | viṣayābādhataulyānmārgadvayepi 
prasaṃkhyānasya vicāritāda 
uvicāritādvāvedāṃtādbrahmātmaikyāvagamamūlakatayā 
prasaṃkhyānajanyasyāpi brahmasākṣātkārasya pramāṇamūlakatvācca 
| uktaṃ hi kalpatarukāraiḥ | 
vedāṃtavākyajajñānabhāvanājāparokṣadhīḥ 
mūlapramāṇadārdvyena na bhramatvaṃ prapadyate | na ca 
prāmāṇyaparatastvāpatistu prasajjyate | 
apavādanirāsāyamūlaśuddhānurodhanāditi | anye tu eṣoṇurātmā 
cetasā veditavyaḥ dṛśyate tvagryayā budhyetyādi śrutermana eva 
brahmasākṣātkāre karaṇaṃ | tasya sopādhikātmanyahaṃ 
vṛtirūpapramākaraṇakḷpteḥ | svapnaprapaṃcaviparītapramātrādi 
jñānasādhana

p. 43b) 
syāṃtaḥkaraṇasyetyādi paṃcapādikā vivaraṇa graṃthenāpi tathā 
pratipādanāt ||

nanu ca prasaṃkhyānasyetyādinā prāptaṃ codyaṃ pariharati | maivamiti | 
māyāvṛtivaditi | na ca māyā vṛterapi māstu jñānatvamiti vācyaṃ | tathā 
satīśvarīya māyāvṛteryaḥ sarvajñaḥ sarvavidityādi śrutiṣu 
jñādhātvarthatvābhāvaprasaṃgāditibhāvaḥ | taulyāditi | na cechādāvati 
prasaṃga iti vācyaṃ tadbhinnatvena viśeṣaṇopapateritibhāvaḥ | prasaṃkhyā na 
janya sākṣātkārasya pramāṇamūlakatvāt | pramāṇatvamiti 
samādhānāṃtaramāha | mārgadvayepīti | avicāritāditi | yogamārgābhiprāyaṃ 
vaidāṃtādyā brahmāvagatiḥ tanmūlakatayetyarthaḥ | na ca vicāritādvā yadi 
brahmāvagatirjātā tarhi kimarthaṃ prasaṃkhyānamiti vācyaṃ | 
prasaṃkhyānātpūrvamavidyānivartakā pratibadhabrahmāvagateralābhātadartha 
tadāvaśyakamitibhāvaḥ | pramāṇājanyasyāpi pramāṇaprayojyatvamātreṇa 
pramātve saṃmatimāha | uktaṃ hīti | jñānabhāvanā jñānābhyāsarūpaṃ 
prasaṃkhyānaṃtajanyamaparokṣajñānamityarthaḥ | mūlapramāṇaṃ 
vedāṃtavākyaṃ tajjanyapramātasya 
dāḍhyāṃnāmāvipratipannaprāmāṇyakatvamiti bodhyaṃ | 
prasaṃkhyānajanyasākṣātkāraniṣṭaprāmāṇyajñaptau 
mūlapramāṇajñaptyapekṣāyāmapasiddhāṃtāpāta iti śaṃkate | na ceti | 
prasaṃkhyānajasākṣātkāraniṣṭamapi prāmāṇyaṃ niyamena 
svāśrayagrāhakasākṣibhāsyameveti na 

p. 44a) 
tatprāmāṇyajñaptyartha mūlapramāṇānusaraṇaṃ kiṃtu prasaṃkhyānajanya 
vyavahitakāminīsākṣātkārasyāpramātvādarśanāt | 
prasaṃkhyānajanyabrahmasākṣātkārepi kadācidaprāmāṇya 
śaṃkāsaṃbhāvyate tatastannirāsāya mūlapramāṇānusaraṇamiti 
nāpasiddhāṃta iti bhāvaḥ | apavādeti | apramāṇyaśaṃkā apavādaḥ | 
prasaṃkhyā na mātraṃ na sākṣātkāre karaṇaṃ kiṃtu tatsahakṛtaṃ 
manastatrakaramitimataṃ darśayati | anye tviti | aṇuḥ durvijñeyaḥ agnyatvaṃ 
prasaṃkhyāna saṃskṛtatvaṃ manasaivānudraṣṭavyamityādi śrutirādipadārthaḥ 
jīvasākṣātkāre manasaḥ karaṇatve saṃmatimāha | svapneti | 
prātibhāsikasvapnaprapaṃcāpekṣayā viparīto vyāvahārikaḥ pramātrādiḥ 
tajjñānasādhanasyetyarthaḥ | ādipadaṃ prameyādisaṃgrahārthaṃ | tatheti 
pramātṛśabdita sopādhikātmasākṣātkāre manasaḥkaraṇatayeti tathā 
śabdārthaḥ ||

ahamevedaṃ sarvaṃ sarvosmīti manyate sosya paramo loka iti śrutyukte 
svāpne brahmasākṣātkāre eva manasaḥ karaṇatva saṃpratipatteśca 
tadākaraṇāṃtarābhāvāt | prasaṃkhyānaṃ tu manaḥ 
sahakāribhāvenopayujyate | 
vākyārthabhāvanāparipākasahitamaṃtaḥkaraṇaṃ 
tvaṃpadārthasyāparokṣasya tat dupādhyākāraniṣedhena 
tatpadārthatāmāvibhīvayatītibhāmatīvacanāt |

p. 44b) 
jñānaprasādena viśuddhe satvastastu taṃ paśyati niṣkalaṃ dhyāyamāna 
iti śrutāvapi jñānaprasādaśabditacitaikāgra hetu tayaiva 
dhyānopādānāt | nanu prasaṃkhyānaṃ svayaṃ karaṇaṃ tasya kvacidapi 
jñānakaraṇatvā kḷpteḥ kāmāturakāminī sākṣātkārādāvapi 
prasaṃkhyāna sahakṛtasya manasa eva 
karaṇatvopapatyā'kḷptajñānakaraṇāṃtarakalpanāyogādityāhuḥ | 
apare tu taddhāsya vijijñautamasaḥ pāraṃ darśayati | ācāryavān puruṣo 
veda tasya tāvadeva ciramityādi śrutiṣu ācāryopadeśānaṃtarameva 
brahmasākṣātkārodaye jīvanmuktiśravaṇādvedāṃtavijñāna 
suniścitārthāḥ iti 
jñānāṃtaranairākāṃkṣyaśravaṇātaṃtvaupaniṣadaṃ puruṣaṃmiti 
brahmaṇa upaniṣadekagamyatva śravaṇāccaupaniṣadaṃ mahāvākyameva 
brahmasākṣātkāre karaṇaṃ na manaḥ yanmanasānamanuta iti tasya 
brahmajñānakaraṇatvaniṣedhāt ||

nirupādhikātmasākṣātkārepi manasaḥ karaṇatvaṃ kḷptamityāha |

p. 45a) 
ahameveti | idaṃ sadrūpeṇa sarvavastuni anubhūyamānaṃ sarvātmakaṃ 
brahmaivāhamasmi tataḥ sarvosmīti svapne brahmavinmanyata ityarthaḥ | nanu 
svapne brahmavido mahāvākyānusaṃdhānasaṃbhavādvākyameva karaṇaṃ 
kiṃ na syādityata āha | tadeti | svapne 
mahāvākyānusaṃdhānasyāniyatatvādvākyasyāparokṣadhī 
hetutvānupagamācceti bhāvaḥ saṃmatimāha vākyārtheti | 
mahāvākyārthetyarthaḥ | sthūlasūkṣmakāraṇopādhīnāṃteti netītyādi | 
vākyairniṣedhadvārāśodhito yaḥ tvaṃ padārthaḥ svaprakāśa caitanyātmakaḥ 
tasya pūrṇatāmāvirbhāva avṛtisākṣātkāra ityarthaḥ | yattu niṣkalaṃ 
dhyāyamānastato dhyānā taṃ paśyati iti yojanāmabhipretya dhyānasya 
sākṣātkāra karaṇatvaṃ śrutisiddhamityuktaṃ taddūṣayati | jñānaprasādeneti | 
karaṇavyutpatyājñānapadaṃ citaparaṃ jñānasya prasādaḥ aikāgryaṃ tathā ca 
dhyāyamāno dhyānāllabdhena jñānaprasādena paśyata iti yojanā vivakṣiteti 
bhāvaḥ | evaṃ yojanāyāṃ vinigamakaṃ pūrvodāhṛtāni manasaḥ karaṇatva 
bodhakavacanānyevetyabhipretyaprasaṃkhyānamātrasya karaṇatvaṃ dūṣayati | 
natviti | mahāvākyameva tatra karaṇamiti matamāha | apare tviti | asya 
piturupadeśāt tadbrahmavijajñau sākṣātkṛtavān hakiletyarthaḥ | 
pāramadhiṣṭhānabhūtaṃ brahma tasya viduṣastāvāneva vilaṃbo videha 
kaivalyaṃ pratiyāvatprārabdhānna vimokṣyata ityarthaḥ | vedāṃteti | atra 
vedāṃtajanya jñānādeva brahmātmaikyalakṣaṇasyārthasya 
suniścitatvoktyāvākyārthāvagatyanaṃtaraṃ prasaṃkhyānānuṣṭhānaṃ 
nāpekṣitamiti pratīyata | idaṃ ca tannirapekṣyaṃ vākyādevāparokṣajñānotpati 
pakṣe saṃgachate | anyathā

p. 45b) 
aparokṣajñānāya tasyāpekṣitatvā tatterapaikṣyaṃ na saṃgachate | ato 
vedāṃtavijñānaśrutyāvākyamevāparokṣajñāne karaṇamiti niścīyata iti 
bhāvaḥ | mahāvākyameveti sāṃkhyamārgānuṣṭhānena 
yogāmārgānuṣṭhāmeta vā dṛṣṭalakṣaṇasakalapratibaṃdhakṣaye sati 
baṃdharahitaṃ sadvākyameva sākṣātkāraṃ janayatīti vākyasya 
karaṇatvapakṣena sāṃkhyayogamārgayorveyarthya śaṃketi maṃtavyaṃ loko 
manasā yaccaitanyaṃ na manute tadevatvaṃ brahmaviddhīti yojanā ||

na cāpakvamanoviṣayamidaṃ yenāhurmanomatamiti vākyaśeṣe 
manomātragrahaṇāt | na caivaṃ yadvācānabhyuditamiti śabdasyāpi 
tatkaraṇatvaṃ niṣidhyata iti śaṃkyaṃ | manaḥkaraṇatvavādināpi 
śabdasya nirviśeṣaparokṣajñānakaraṇatvasyābhyupagatatvena tasya yato 
vāco nivataṃte aprāpyamanasā saheti śrutyanurodhena śabdārtha prāpti 
rūpaśaktimukhena śabdasya tatkaraṇatvaniṣedhe tātparyasya 
vaktavyatayāśakya saṃbaṃdharūpalakṣaṇāmukhena tasya 
tatkaraṇatvāvirodhāt na ca manasaivānudraṣṭavyamiti śrutisiddhaṃ 
manasopi tatra karaṇatva na parākartuṃ śakyamiti vācyaṃ | 
śābdasākṣātkārajananepi tadaikāgryasyāpekṣitatvena

p. 46a) 
hetutvamātreṇa tṛtīyopapateḥ | manasā hyeva paśyati manasā 
śṛṇotītyādau | tathā darśanāt | gītā vivaraṇe bhāṣyakārīya manaḥ 
karaṇatva vacanasya matāṃtarābhiprāyeṇa pravṛterityāhuḥ ||

na manuta iti vākyaṃ aśuddhamanasa eva brahmajñānakaraṇatvaṃ niṣedhatīti na 
cetyatra hetumāha | yenāhuriti yena caitanyena mataṃ prakāśitaṃ mana iti 
vākyaśeṣe apakva mana eva caitanya bhāsyamiti vaktumaśakyatayā tatra mano 
mātragrahaṇamāvaśyakaṃ tadaikarūpyāya na manuta iti pūrvavākyepi 
manomātraṃ grāhyamityarthaḥ | na caivamiti | mano mātrasya brahme 
jñānakaraṇatvaniṣedhopagame ityarthaḥ | anubhuditamiti | aprakāśitamityarthaḥ | 
na ca vā ityasya vedāṃtātiriktaśabdaparatvaṃ svīkriyata iti vācyaṃ | atrāpi yena 
vāgabhyudyata iti vākyaśeṣe śabdamātrasya caitanyaprakāśyatva pratipādanena 
tadaikarūpyāya pūrvavākyepi vā cetyasya śabdamātraparatvādityāśavānāha | 
śabdasyāpīti | manomātrasyeva śabdamātrasyāpītyarthaḥ | satyaṃ 
śabdamātrasya brahmajñānakaraṇatvaṃ niṣedhati tathāpi śabdasya śaktyā 
brahmajñānakaraṇatvaniṣedhaparaṃ tadvacanaṃ na tu lakṣaṇayāpi 
tatkaraṇatvaniṣedhaparaṃ aupaniṣadatva śruternirālaṃbanatva prasaṃgāditi 
samādhānamabhipretyavipakṣe pareṣāmapi bādhakaṃ sūcayati | 
manaḥkaraṇatvavādināpīti | vedāṃtānāṃ lakṣaṇayāpi 
brahmabodhakatvānabhyupagame brahmaṇa 
evāsidhyāpatyāmanaḥkaraṇatvavādibhirapi teṣāṃ 

p. 46b) 
brahmajñānakaraṇatvasyābhyupagaṃtavyatvādityarthaḥ | paraṃtu vākyajanyaṃ 
brahmajñānaṃ parokṣaṃ bhavatāṃ mate asmākaṃ mate tu tadaparokṣamiti 
viśeṣa ityāśayenāha | parokṣeti | vedāṃtānāṃ śaktyā 
brahmabodhakatvaniṣedhaparaṃ yadvā cānabhyuditamiti vacanamiti 
vyavasthāyāṃ śrutyaṃtaramanukūlayati | tasyeti | yadvā cānabhyuditamiti 
niṣedhe vacanasyetyarthaḥ | aprāpyeti śrutyā brahmaṇi viṣayaśabdānāṃ 
prāptirniṣidhyate | sā ca prāptiḥ śaktireva tasyāḥ śabdānāmautsargikatvāditi 
bhāvaḥ | vaktavya tayeti | manaḥ karaṇatvavādibhirapītiśeṣaḥ tasyeti 
śabdasyetyarthaḥ | taditi brahmasākṣātkāretyarthaḥ | brahmagocaravṛtiṃ 
pratikaraṇatvaṃ na tṛtīyā śrutyarthaḥ pūrvodāhṛta śrutivirodhāt | kiṃtu 
ekāgrasya manasaḥ tāṃ pratyupādanatayā hetutvamātraṃ tadartha ityāha | 
śābdasākṣātkārajananepīti | tatheti cākṣuṣajñānādau manasaḥ 
karaṇatvābhāvena hetutva mātreṇāpi tṛtīyādarśanāditi bhāvaḥ | śamadamādi 
saṃskṛtaṃ mana evātmadarśane karaṇamiti gītābhāṣyavacanavirodhe pariharati 
gīteti | matāṃtareti | vṛtikāramatetyarthaḥ | na tu svamatābhiprāyeṇa 
uktapramāṇavirodhāditibhāvaḥ ||

nanu tathāpi śabdasya parokṣajñānajanakatva svabhāvasya 
nāparokṣajñānajanakatvaṃ saṃgachata iti cet | atra kecit svato'samarthopi 
śabdaḥ śāstrīyaśravaṇamananapūrvakapratyayābhyāsajanita 
saṃskārapracayalabdha

p. 47a) 
brahmaikāgryacitadarpaṇānugṛhīto'parokṣajñānamutpādayati 
śāstrīyasaṃskṛtā'gryadhikaraṇa iva homo'pūrvamiti kalpyate | tarati 
śokamātmaviditi śāstraprāmāṇyāt aparokṣasya 
kartṛtvādyadhyāsasyāparokṣādhiṣṭhānajñānaṃ vinā nivṛtyayogāt | 
aupaniṣade brahmaṇi mānāṃtarāpravṛteḥ 
śabdādapyaparokṣajñānānupapatau anirmokṣaprasaṃgādityāhuḥ | anye 
tu bhāvanāpracaya sāhitye sati vahirasamarthasyāpi manaso naṣṭa vanitā 
sākṣātkārajanakatvadarśanānnididhyāsana sāhityena 
śabdasyāpyaparokṣajñānajanakatvaṃ yuktamiti dṛṣṭāṃtānurodhena 
samarthayaṃte ||

nanu tathāpīti | śabdasya brahmasākṣātkārakaraṇatvapakṣe 
śrutibhāṣyavirodhābhāvepi śabdapramāṇasvabhāvavirodhānna mahāvākyaṃ 
brahmasākṣātkāre karaṇamityarthaḥ | śabdasvabhāvamanurudhyaiva 
tasyāparokṣajñānakaraṇatvaṃ sādhayati | atra keciditi | pracayaḥ samūhaḥ 
pracayalabdhaṃ yadbrahmaṇyaikāgryaṃ tadvaccitameva darpaṇaṃ tadanugṛhīta 
ityarthaḥ | yathā cakṣuḥ svataḥ pratibiṃbānubhavajananāsamarthamapi 
darpaṇānugrahītaṃ

p. 47b) 
sat tadanubhavaṃ janayati tadvaditi sūcayati citadarpaṇeti śāstrīyeti | yathā 
ādhānādijanita saṃskārarahitāgryadhikaraṇako homastāvadapūrvaṃ na janayati 
| agryadhikaraṇakahomamātrasyāpūrvajananasvabhāvābhāt 
śāstrīyasaṃskāraviśiṣṭāgryādhikaraṇakahomasvapūrvaṃ janayati 
tadvadityarthaḥ | nanu dṛṣṭāṃte śāstravalā tathā svīkriyate prakṛte tathā 
śāstraṃ nopalabhyata ityata āha | taratīti | nanvanayā śrutyā 
cidātmanyadhyastasya 
śokopalakṣitakartṛtvādyadhyāsasyātmavedanānnivṛtirucyate | na tu 
śabdasyāparokṣajñānakaraṇatvamityata āha | aparokṣasyeti | yathā dṛṣṭāṃte 
homādhikaraṇasyāgrerādhānādi 
saṃskṛtatvaśravaṇānyathānupapatyāśāstrīyasaṃskārasahakṛtagryadhi-
karaṇako homo pūrvaṃ janayatīti kalpyate | tathātmajñanasyāparokṣā
dhyāsanivartakatvaśravaṇānyathānupapatyā ātmajñānajanaka 
vedāṃtānāmevāparokṣajñānakaraṇatvaṃ kalpyata ityarthaḥ | ayogāditi satyapi 
śravaṇajanitaparokṣajñāne kartṛtvādyadhyāsanivṛtyadarśanāt | 
parokṣajñānamātreṇādhyāsanivṛtau mananādividhi vaiyarthya prasaṃgācca 
aparokṣādhyāsarūpadigbhramādigyāthātmyādi sākṣātkāraṃ vinā 
nivṛtyadarśanācceti bhāvaḥ | nanu 
kartṛtvādyadhyāsanivartakamadhiṣṭhānātmatatvasākṣātkararūpaṃ jñānaṃ 
manasaiva saṃbhavati kiṃ śabdasya tatkaraṇatva kalpanayeti tatrāha | aupaniṣada iti 
| aṃtariṃdriyasya manasaḥ pratyakṣapramāṇatvena brahmaṇastadgamyatve 
upaniṣadeka gamyatva

p. 48a) 
pratipādakaśrutibādhaprasaṃga iti bhāvaḥ | nanvaupaniṣadatva śruti virodhena 
brahmaṇi mānāṃtarāpravṛtau śabdasvabhāvavirodhena śabdasyāpi 
brahmasākṣātkārajanane pravṛtirna saṃbhavati | tathā ca 
brahmasākṣātkārakaraṇasyaivālābhāt | māstu tatsākṣātkāra ityata āha | 
śabdādapīti | tathā ca mokṣaśāstraprāmāṇyāya śabdasyaiva 
sākṣātkārakaraṇatvaṃ kalpanīyamitibhāvaḥ | 
śāstraprāmāṇyamanupajīvyāpi śabdasyāparokṣajñānakaraṇatvaṃ sādhayati 
| anye tviti ||

apare tvaparokṣārthaviṣayatvaṃ jñānasyāparokṣyaṃ 
nāmā'nyā'nirukteḥ arthāparokṣatvaṃ tu nāparokṣajñānaviṣayatvaṃ 
yenānyonyāśrayo bhavet | kiṃtu tattatpuruṣacaitanyābhedaḥ 
aṃtaḥkaraṇataddharmāṇāṃ sākṣiṇi kalpitatayā tadabhedasatvāt | 
nāhyacaitanye kalpitānāṃ ghaṭādīnāṃ bāhyacaitanye vṛtikṛta 
tatapuruṣīya caitanyābhedābhivyaktyā tadabhedasatvācca na 
kvāpyavyāptiḥ ||

idānīṃ śabdasya parokṣajñānajananasvābhāvyasevā siddhamato nityāparokṣe 
brahmaṇi vedāṃtānāṃ sākṣātkārakaraṇatvaṃ nirapavādamiti 
matāṃtaramāha | apare tviti | nanviṃdriyajanyajñānatvādikameva 
jñānasyāparokṣatvaṃ brahmagocara

p. 48b) 
śābdajñānasya tadabhāvātnāparokṣyamityata āha | anyānirukteriti | 
iṃdriyajajñānatvādeśca prathamaparichedāvasāne nirastatvāditibhāvaḥ | 
nanvarthasyāparokṣatvamaparokṣajñānaviṣayatvamanyasyānirvacanā tathā 
cānonyāśrayaḥ arthasyāparokṣatva jñaptau jñānasyāparokṣatva jñaptiḥ 
jñānasyāparokṣatva jñaptau ca arthasyāparokṣatva 
jñaptirityāśaṃkyānirvacanamasiddhamityabhipretyāha | arthāparokṣatvaṃ tviti 
tataditi | tatatpramātṛcaitanyābhinnatvaṃ tasya tasya viṣayasya taṃ taṃ 
pramātāraṃ pramātāraṃ pratyaparokṣa 
tatatpramātṛcaitanyābhinnārthaviṣayakaṃ jñānaṃ tatatpramātuḥ | 
tatatpramātṛcaitanyābhinne viṣaye aparokṣajñānamityarthaḥ | na 
cārthāparokṣādāvananugama iti vācyaṃ jñānagatasyānugatā parokṣyatvasya 
jātirūpasya upādhirūpasya vā prā"nnirastatvena 
tadabhāvārthāparokṣyasyāpyanugatasyāsaṃbhavena tasyā doṣatvāditi bhāvaḥ 
| nanu pramātṛcaitanyābhinnatvarūpasyārthāparokṣyasya jaḍarūpāparokṣārthe 
vyāptiḥ caitanyajaḍayīraikyasya bādhitatvādityata āha | aṃtaḥkaraṇeti 
tadabhedasatvāditi sākṣiśabdita pramātṛcaitanyābhedasatvādityarthaḥ | tathā 
cārthāparokṣyanirvacane kalpitā kalpita sādhāraṇābhedasya vivakṣitatvena 
pramātṛcaitanyabrahmacaitanyayoriva 
pramātracaitanyajaḍayorakalpitābhedābhāvepi jaḍaṃ saditi 
sāmānyādhikaraṇyānubhavasiddha kalpitābheda satvātnāvyāptiritibhāvaḥ | 
āṃtarajaḍapadārtheṣu pramātṛcaitanyā bhinnatvamupapādya 
bāhyāparokṣārtheṣu tadupapādayati |

p. 49a) 
bāhyeti aṃtaḥkaraṇa taddharmāṇāṃdabheda satvāt | ghaṭādīnāṃ 
tadabhedasatvācca na kvāpyāṃtarārthe vā'vyāptiritisaṃbaṃdhaḥ | 
ghaṭādīnāṃ tatatpuruṣīya caitanyābhedasatve hetumāha | bāhyacaitanye 
tatatpuruṣīya caitanyābhedābhivyaktyeti | nanu bāhyacaitanyasya tatatpuruṣīya 
caitanyasya ca vastutaḥ sadā abheda satvepi tadabhivyaktiḥ kuta ityata āha | vṛti 
kṛteti | bāhye viṣayāvachinnacaitanye cakṣurādi dvārānirgatāyā vṛteḥ 
saṃsarge sati vṛtti vṛtimatorabhedādvṛtimadaṃtaḥkaraṇasyāpi tatra saṃsargo 
labhyate | tathā ca vṛti saṃsṛṣṭabāhyacaitanyamevāṃtaḥkaraṇasaṃbaṃdhā 
tatatpuruṣīya caitanyaṃ bhavatītyanena prakāreṇa bāhyacaitanye 
vṛtikṛtātapuruṣīya caitanyābhedābhivyaktirbhavatītyarthaḥ | nanūkta prakāreṇa 
bāhya caitanyasya pramātracaitanyābhinnatva siddhāvapi ghaṭādīnāṃ 
pramātṛcaitanyābhinnatvamasiddhamevetyāśaṃkyāha | bāhyacaitanye 
kalpitānāmiti | bāhyacaitanye tāvat ghaṭādīnāmabhedaḥ prāgeva siddhaḥ tatra 
teṣāṃ kalpitatvā tathā ca bāhyacaitanyasya vṛttikṛta tatatpuruṣīya 
caitanyābhedābhivyaktidaśāyāṃ ghaṭādīnāmapi tatatpuruṣīya 
caitanyābhinnatvaṃ sidhyatīnibhāvaḥ ||

na cāṃtaḥkaraṇadharmāṇāṃ 
jñānādīnāmivadharmādharmasaṃskārāṇāmapi sākṣiṇi kalpitatvā 
viśeṣādāparokṣāpatiḥ teṣāmanudbhūtatvāt udbhūtasyaiva

49b) 
jaḍasya caitanyābhedaḥ | āparokṣyamityabhyupagamāt | evaṃ ca 
sarvapuruṣacaitanyābhinnatvādyatsākṣādaparokṣādbrahmeti śrutyāsata 
evāparokṣaṃ brahmetyaparokṣyārthaviṣayatvāchābdasyāpi 
brahmajñānasyāparokṣatva vāco yuktiryuktā evetyāhuḥ | advaita 
vidyācāryāstu nāparokṣārya viṣayatvaṃ jñānasyāparokṣyaṃ 
svarūpasukhāparokṣarūpajñānā vyāpanāt | svaviṣayakatvalakṣaṇa 
svaprakāśatva niṣedhāt | kiṃtu yathā tatadarthasya 
svavyavahārānukūlacaitanyābhedorthāparokṣyaṃ | evaṃ 
tatadvyavahārānukūlacaitatanyasya tattadarthābhedojñānāparokṣyaṃ | 
tathā ca caitanyadharma evedamāparokṣyaṃ na tvanumiti 
tvechātvādivadaṃtaḥkaraṇavṛtidharmaḥ |

arthāparokṣyalakṣaṇasyāti vyāpti māṃ śaṃkya nirākaroti na cetyādinā | 
dharmeti dharmādīnāmapyadhiṣṭhāna bhūtapramātṛcaitanye sahābhinna 
satākatvarūpābhedasatvāditi bhāvaḥ | udbhūtatve sati 
pramātṛcaitanyābhinnatvamarthāparokṣyaṃ udbhūtatvaṃ ca phalavalakalpya 
svabhāvaviśeṣaḥ | sa ca dharmādernāstīti parihārārthaḥ | evaṃ śabdasya 
brahmasākṣātkāre 

p. 50a) 
karaṇatvasidhyarthamupodghātaṃ kṛtvā prakṛta darśayati | evaṃ ceti | 
jñānāparokṣyaprayuktatve satītyarthaḥ | abhinnatvāditi | jīvarūpapramātuḥ 
brahmābhedasya śrutisiddhatvāditi bhāvaḥ | idaṃ ca brahmaṇo jīvābhinnatvaṃ 
jaḍasya pramātṛcaitanyābhinnatvavat kālpanikaṃ na bhavati kiṃtu 
vāstavaikyarūpamityāśayenāha | svata eveti | brahmaṇo 
nityāparokṣapramātṛcaitanyābhede śrutimāha | yatsākṣāditi | brahma jaḍavat 
svavyatiriktapramātṛcaitanyamapekṣyāparokṣaṃ na bhavati | kiṃtu 
sākṣātpramātṛcaitanyasvarūpatvādevāparokṣamityarthaḥ | 
jñānāparokṣyamarthāparokṣyaṃ ca prakārāṃtareṇa nirūpayati | 
advaitavidyācāryāstviti | pūrvoktaṃ jñānāparokṣyalakṣaṇamavyāptyā 
dūṣayati | nāparokṣeti svarūpasukhasyāparokṣyarūpe 
svarūpajñāne'vyāpanādityarthaḥ | nanvātmasvarūpasukhānubhavasya 
sākṣicaitanyarūpasya svaprakāśatvābhyupagamāt | svaprakāśatvasya ca 
svaviṣayakatvarūpatvāt | svarūpasukhaviṣayakatvaṃ tadaparokṣarūpe 
svarūpajñāne nirapavādamityata āha | svaviṣayakatvalakṣaṇeti | ekasmin caitanye 
viṣaya viṣapi bhāvalakṣaṇasaṃbaṃdho na bhavati saṃbaṃdhasya dviniṣṭhatvāt 
svaviṣayatvaṃ vināpi svasattāprayuktasaṃśayādyagocaratvādilakṣaṇasya 
svaprakāśa tasyākareṣu nirūpitatvāditi bhāvaḥ | kiṃ tarhi jñānāparokṣyamiti 
pṛchati | kiṃtviti jñānāparokṣyanirvacanaṃ pratidṛṣṭāṃtavyājena 
prathamamarthāparokṣyaṃ nirvakti | yatheti | arthasya 

p. 50b) 
svavyavahārānukūlacaitanyābhinnatvamaparokṣatvaṃ asti cāṃtaḥkaraṇa 
taddharmāṇāṃ svavyavahārānukūlena sākṣicaitanyenābhinnatvaṃ tatra 
teṣāmadhyastatvāt | tathā ghaṭādīnāmapi svavyavahārānukūlena 
ghaṭādigocara vṛtyupahitena ghaṭādyabhiṣṭānacaitanyenābhinnatvamasti | tathā 
ca brahmaṇopi svavyavahānukūlena svagocaravṛtyupahitena 
sākṣicaitnayenābhinnatvamastīti na kvāpyavyāpti ghaṭādyarthasya caitanye 
kalpitasya caitanyābhinnatvaṃ sadā vartate | aparokṣatvaṃ tu sadā nāstīti 
vyavahārānukūletyuktaṃ ghaṭādigocaravṛti daśāyāmeva 
ghaṭādyadhiṣṭhānacaitanyaṃ ghaṭādivyavahārānukūlaṃ bhavati na sarvadeti 
nāti prasaṃgaḥ nanu tatadvyavahārānukūlacaitanyasya 
tatadarthābhinnatvamaparokṣatvamastunāma tathāpi jñānāparokṣyaṃ noktameva 
vṛtirūpajñānasya caitanyāpekṣā bhinnatvādityata āha | tathā ceti caitanyasyaiva 
tatadarthavyavahārānukūlatve vivakṣite satītyarthaḥ | tathā ca 
jñānāparokṣyamityatra jñānapadaṃ caitanyaparameva na vṛttijñānaparamiti 
nānuktidoṣa iti bhāvaḥ ||

ata eva sukhādiprakāśarūpe sākṣiṇi svarūpasukhaprakāśarūpe 
caitanye cāparokṣyaṃ | na ca ghaṭādyeṃdriyakavṛtau tadanubhavavirodhaḥ | 
anubhavasya vṛtyavachinnacaitanyagatā parokṣya

p. 51a) 
viṣayatvopapateḥ | nanu ujñānārthayorāparokṣyaṃ hṛdayādigocara 
śābdavṛti tadviṣayorati prasaktaṃ | tatra daivāt kadācidvṛtiviṣayasaṃsarge 
sati vṛtyavachinnacaitanyasya viṣayāvachinnacaitanyasya 
cābhedābhivyakteravarjanīyatvāditi cet na 
parokṣavṛterviṣayāvachinnacaitanyagatāḥ jñānanivartanākṣamatayā 
tatrā jñānenāvṛtasya viṣayacaitanyasyānāvṛtena 
vṛtyavachinnasākṣicaitanyenābhedābhivyakterabhāvādāparokṣyā-
prasakteḥ ||

tatadarthavyavahārānukūlatve sati tatadarthābhinnatvarūpaṃ 
jñānāparokṣatvaṃ caitanyadharma evetyatra yuktimāha | ata eveti | 
caitanyadharmatvābhyupagamādevetyarthaḥ | tasya vṛtidharmatve tu 
sukhaduḥkhādigocarāparokṣavṛtyanaṃgīkārāt | 
sukhaduḥkhādibhāsakasākṣicaitanye vṛtidharmasyāparokṣyasyāsaṃbhavācca 
sukhaduḥkhāderaparokṣatvānubhavavirodhaḥ syāditibhāvaḥ lakṣaṇe satyaṃ taṃ 
vahnigocarānumiti vṛtyupahite jīvacaitanyeva hi vyavahārānukūle gatamiti tatrāti 
vyāptivāraṇāya viśeṣyaṃ | anumiti vṛteḥ viṣayadeśe gamanābhāvena 
tadvṛtyavachinnacaitanyasya na vahnyabhirnnatvamiti nāti vyāptiḥ 

p. 51b) 
ghaṭādigocara vṛtyabhāvadaśāyāṃ ghaṭādyavachinnacaitanye 
ghaṭādyaparokṣatva virarhite ghaṭādyarthābhinnatvamastīti taddhāraṇāya 
satyaṃ taṃ tadā tasya caitanyasyāvṛtatvena ghaṭādi 
vyavahārānukūlatvābhāvāt | nāti vyāptiriti maṃtavyaṃ | na ceti | 
jñānāparokṣyasya caitanyadharmatve ghaṭādi gocaravṛtau 
ghaṭasākṣātkaromītyādiprakāreṇāparokṣatvānubhavavirodha ityarthaḥ | 
vṛticaitanyayostādātmyena vṛti sākṣātkāratvānubhavasya caitanya gatā 
parokṣaviṣayakatvopapaterityarthaḥ | nanu 
hṛdayanāḍīdharmādigocaraśābdavṛtiraṃtaḥśarīravyāpinī jāyamānā 
daivayogāt hṛdayanāḍyādyavachinnāṃtaḥkaraṇapradeśe yadi jāyeta tadā 
hṛdayādirūpaviṣayāvachinnacaitanyasya hṛdayādigocaraśābdavṛtyavachinnasya 
cābhedābhivyaktiraparihāryā ghaṭādisthale vṛteḥ viṣayasaṃsarge sati 
vṛtiviṣayāvachinnacaitanyayorabhedābhivyakti svīkārā tathā ca 
hṛdayādigocaraśābdānumityādi vṛtyavachinnacaitanyarūpe parokṣajñāne 
hṛdayādyarthābhinne hṛdayādivyavahārānukūle jñānāparokṣyalakṣaṇamati 
vyāptaṃ | tathā hṛdayādirūpe parokṣārthe 
svavyavahārānukūlaśābdādivṛtyavachinnacaitanyābhinne 
arthāparokṣyalakṣaṇamati vyāptamiti śaṃkate | nanūktamiti | 
yayoścaitanyayorabhedābhivyaktiriṣyate | 
tayorubhayorapyanāvṛtatvamapekṣitamanyataracaitanyasyāvarṇadaśāyāṃ 
tayorabhedasya pratyakṣatvalakṣ'ṇābhivyaktyayogāt tathā ca 
hṛdayādigocaraśābda

p. 52a) 
vṛtisthalenāti vyāptiḥ tatra viṣayacaitanyasyāvṛtatvāditi pariharati | na 
parokṣavṛteriti | āparokṣyāprasakteriti | parokṣahṛdayādiviṣayasya 
hṛdayādigocaraśābdavṛtyavachinnacaitanyarūpaparokṣajñānasya ceti śeṣaḥ 
tathā ca hṛdayādigocaraśābdavṛtyavachinnacaitanyarūpaparokṣajñānasya 
hṛdayādivyavahārānu ||

kūlajñānatve satyapi hṛdayādiviṣayeṇa 
sahābhivyaktyābhedābhāvādabhivyakta tatadarthābhinnatve sati 
tadarthavyavahārānukūlajñānatvalakṣaṇaṃ jñānāparokṣyaṃ nāsti | 
tathā hṛdayādyarthasyāpi 
svavyavahārānukūlaśābdavṛtyavachinnasākṣicaitanyābhedasatvepi 
tadabhedābhivyaktyabhāvena svavyavahārānukūlacaitanyābhedābhivyakti 
śālitvarūpamarthāparokṣyaṃ nāstītyarthaḥ | na cāhaṃ 
sukhīduḥkhītyākārake sukhādisākṣiṇī 
sukhaduḥkhādirūpaviṣayābhedo vidyayābhedo vidyamānopi nābhivyajyate 
| sukhādisākṣiṇo jīvasya sukhādeścādhārādheya bhāvapratīteḥ | tathā 
ca sukhaduḥkhādipratyakṣebhivyaktaviṣayābhedābhāvādavyāptiriti

p. 52b) 
vācyaṃ | ghaṭādi pratyakṣarūpe ghaṭādi sphuraṇe ghaṭasphurati 
paṭasphuratītyākārānubhavamādāya 
ghaṭādyarthābhedābhivyaktimatvasyeva sukhaṃ sphuratiḥ duḥkhaṃ 
sphuratītyākārānubhavamādāyaiva sukhaduḥkhādi pratyakṣe 
sukhādyarthābhedābhivyaktimatva satvāt | na ca ghaṭasphuratītyanubhave 
ghaṭasya sphuraṇāśrayatvameva bhāti | na tu sphuraṇābheda iti vācyaṃ | 
ghaṭasphuratīti prayoge devadatto gachatītyatragamanakartra'bhinno 
devatadata iti vākyārthavatsphuraṇāśrayābhinno ghaṭa iti vākyārthasya 
vaktavya tayā ghaṭaḥ sphuratīti prayogamūlabhūte ghaṭaḥ 
sphuratītyanubhavepi sphuraṇāśrayabhūtacidātmābhinnatayā ghaṭasya 
bhānāvaśyaṃ bhāvāt | naṃ ca ghaṭasya 
sphuraṇāśrayābhedābhivyaktāvapi sphuraṇābhedābhivyaktiradyāpi 
nopayāditaiveti vācyaṃ | ghaṭasya svarūpamiti pratyakṣaṃ hi ghaṭameva 
ghaṭasya svarūpatayā yathā viṣayī karoti | tathā ghaṭasphuratīti 
pratyakṣamapi ghaṭādivṛti daśāyāṃ 
ghaṭādyadhiṣṭhānabhūtamanāvṛtta cidātmānameva

p. 53a) 
svaprakāśacidātmāśrita sphuraṇarūpeṇa viṣayīkarotītyabhyupagamena 
ghaṭe sphuraṇāśrayā bhedabhānasyaiva sphuraṇābhedabhānarūpatvāt | 
etaduktaṃ bhavati ghaṭasya svarūpamiti śabdaprayoga eva ghaṭa 
tatsvarūpayorbhedobhāsatena tu tanmūlabhūte ghaṭasya svarūpamiti 
pratyakṣe anyathā tatpratyakṣasya bhramatva prasaṃgāt 
ghaṭatatsvarūpayorbhedābhāvāt | na ca tasya bhramatvamabhyupagatuṃ 
śakyate bādhakābhāvāt | evaṃ sphuratīti śabdaprayoge eva 
svaprakāśātmanaḥ sphuraṇa tadāśrayanāvena bhedabhānaṃ na tu 
sphuratīti pratyakṣe tatra sphuraṇa dvitvānupalaṃbhāditi | na ca 
brahmagocaraśābdavṛterviṣayasaṃsṛṣṭāyāviṣayagatā 
jñānanivartanakṣamatvadarśanena hṛdayādigocaraśābdavṛterapi 
viṣayasaṃsargāviśeṣe kathaṃ tasyāṃ svaviṣayacaitanyagatā 
jñānanivartana kṣamatvaṃ neti vācyaṃ | hṛdayādigocaraśābdavṛteḥ 
satyapi viṣayasaṃsarge tasyāṃ vṛtau ajñānanivartakatva 
prajakābhāvenājñānanivartakatvasya prathamaparichedāvasāne

p. 53b) 
darśitatvāditibhāvaḥ | ata eva jīvasya saṃsāradaśāyāṃ vastutaḥ satyapi 
brahmābhedena tadā parokṣyaṃ | ajñānāvaṇākṛtabhedasatvāt | na 
caivaṃ brahmaṇopi jīvāparokṣyāsaṃbhavādasarvajñatvāpatiḥ | 
ajñānasyeśvarapratyanāvarakatayā taṃ pratijīvabhedānāpādanāt | 
yadajñānaṃ yaṃ pratyāvarakaṃ tasya taṃ pratyeva 
svāśrayabhedāpādakatvāt | ata eva caitra jñānena tasya ghaṭājñāne 
nivṛte'nivṛtaṃ maitrājñānaṃ maitraṃ pratyeva viṣayacaitanyasya 
bhedāpādakamiti na caitrasya ghaṭāparokṣyānupapatirapi ||

arthasya svavyavahārānukūlacaitanyābhedābhivyaktimatvamevāparokṣyaṃ na tu 
tādṛśā bhedavatvamātramityatra liṃgamāha | ata eveti | 
abhedābhivyakterevāparokṣatvaprayojakatva svīkārādevetyarthaḥ | saṃsāreti | 
tatvasākṣātkārāt pūrvakāla ityarthaḥ | jīvasya brahmābhede satyapītyanena 
brahmaṇaḥ svavyavahārānukūlajīvacaitanyābhinnatve satyapītyapītyartho 
vivakṣitaḥ | tathā ca saṃsāradaśāyāṃ svavyavahārānukūla 
jīvacaitanyābhinnasyāpi brahmaṇo jīvaṃ 
pratyaparokṣatvābhāvastayorabhedābhivyaktya bhāvādeveti 

p. 54a) 
vaktavyatayā abhedābhivyakterāparokṣyaprayojakatvaṃ yuktamitibhāvaḥ | na 
caivamiti ajñānakṛtabhedasyābhedābhivyakti pratibaṃdhakatva ityarthaḥ | 
asaṃbhavāditi | jīvaṃ sākṣātkaromi jīvo mama parokṣa iti 
jīvagocaravyavahārānukūlaṃ jñānaṃ brahmaṇo māyāvṛtyupahitaṃ 
brahmacaitanyameva tathā ca brahmakartṛkavyavahāraviṣayasya jīvasya 
brahmakartṛkavyavahārānukūla tādṛśabrahmacaitanyābhinnatve 
satvepyabhivyaktābhedaśālitvā bhāvāt jīvasya brahmapratyaparokṣaṃ na 
saṃbhavati | na ca brahmaṇo jīvagocarāparokṣajñonāsaṃbhavepi na 
sarvajñatvabhaṃgaḥ jīvagocaraparokṣajñānamātreṇāpi tatsaṃbhavāditi 
vācyaṃ | īśvarasya parokṣajñānānaṃgīkārāditibhāvaḥ | ajñānaṃ hi 
jīvadharmikabrahmapratiyogikabhedaprayojakaṃ jīvasya nāhaṃ brahmeti 
brahmabhedānubhava satvāt | na tu brahmadharmika jīvapratiyogikabhedaprayojakaṃ 
brahmaṇo nāhaṃ jīva ityanubhave mānābhāvāt | tathā ca brahmapratijīvasya 
brahmābhedābhivyakti pratibaṃdhakasyājñānakṛtabhedasyābhāvāt nokta doṣa 
iti pariharati | ajñānasyeti | anāvarakatayeti īśvarasyāhamajña ityanubhave 
mānābhāvādajñānamīśvaraṃ pratijīvāvarakaṃ na bhavati | na ceśvarasyāpi 
līlāvigrahapūrvaka vyavahārakāle tadīye naiva vacanena 
tasyājñatvānubhavostīti gamyata iti vācyaṃ tadīyasya 
tadīyājñatvagamakavacanasyānyathā siddheścaturthaparichede 
vakṣyamāṇatvāditibhāvaḥ | tamiti īśvaraṃ pratijīvapratiyogika 
bhedāprayojakatvādityarthaḥ

p. 54b) 
taṃ pratijīvāvarakasyāpi jīvabhedā pādakaṃ kiṃ na syādityata āha | yaṃ 
pratīti | yaṃ jīvaṃ prati yadajñānaṃ viṣayacaitanyāvarakaṃ taṃ pratyeva 
tasyājñānasya svāśraya bhūtaviṣayacaitanya 
pratiyogikabhedāpādakatvābhyupagamādityarthaḥ | ukta vyavasthāyāṃ 
niyāmakamāha | ata eveti | yaṃ prati 
yadajñānamityādivyavasthābhyupagamādeva caitrasya 
ghaṭāparokṣyānubhavānupapatirapi neti saṃbaṃdhaḥ | ghaṭāvachinnacaitanye 
caitraṃ pratighaṭacaitanyāvarakamajñānaṃ yathā vartate tathā maitraṃ pratyapi 
ghaṭacaitanyāvarakamajñānaṃ tatrāsti | tathā ca caitrīya ghaṭajñānena caitrasya 
ghaṭājñāne caitraṃ pratisvāśraya bhūtaviṣayacaitanyapratiyogika bhedāpādake 
nivṛte sati caitrīya ghaṭajñānenānivṛtaṃ ghaṭacaitanyagataṃ maitraṃ 
pratighaṭāvarakājñānamaitraṃ pratyeva svāśraya bhūta 
ghaṭacaitanyapratiyogikabhedā pādakaṃ | na tu maitrājñānaṃ caitraṃ pratighaṭa 
caitanyānāvarakamapi | caitraṃ pratisvāśrayī bhūtaghaṭa caitanyapratiyogika 
bhedāpādakaṃ | tathā sati caitrīya ghaṭajñānena caitrīyājñāne nivṛte sati 
tatkṛtabhedanivṛtrāvapi caitrasya ghaṭacaitanyasya ca 
maitrājñānakṛtabhedasatvenābhedābhivyaktyabhāvāt caitrasya 
ghaṭāpavokṣyānubhavānupapatirevasyādato maitrājñānaṃ maitraṃ pratīva 
caitraṃ pratisvāśraya bhedāpādakaṃ na bhavati caitraṃ pratisvāśraya 
caitanyānāvarakatvāditi vaktavyaṃ tathā cokta vyavasthāsiddhetyarthaḥ ||

p. 55a) 
nanvevaṃ vṛtiviṣayacaitanyābhedābhivyaktilakṣaṇasyāparokṣasya 
viṣayacaitanyagatājñānanivṛtiprayojyatve tasya 
ajñānanivṛtiprayojakatvāyogāt jñānamātramajñānanivartakaṃ 
bhavediti cet | na yat jñānamutpadyamānaṃ 
svakāraṇamahimnāviṣayasaṃsṛṣṭamevotpadyate 
tadevājñānanivartakamiti viśeṣaṇāt | aiṃdriyaka jñānānāṃ tathā 
tvāt | evaṃ ca śabdādutpadyamānamapi brahmajñānaṃ 
sarvopādānabhūta svaviṣayabrahmacaitanyasaṃsṛṣṭamevotpadyata iti 
tasyājñānanivartakatvamajñānanivṛtau 
tanmūlakabhedapravilayādāparokṣyaṃ cetyupapadyatetarāṃ | 
nanvevamadhyayana gṛhīta vedāṃtajanyenāpi tat jñānena 
mūlājñānanivṛtyā āparokṣyaṃ kiṃ na syāt ||

nanu parokṣajñānamajñānanivartakamitirītyājñānasya ajñānanivartakatve 
aparokṣatvaṃ prayojakamiti | vaktuṃ na śakyate 
jñānagatāparokṣatvasyaivājñānanivṛtyadhīnatvāt | na ca māstu 
jñānāparokṣyasyājñānanivṛtiprayojakatvamiti vācyaṃ | tathā sati 
jñānamātrasyājñānanivartakatvāparokṣajñānasyāpi

p. 55b) 
ajñānanivartakatvaṃ prasaṃgādityāśayena śaṃkate | nanvevamiti | evaṃ 
śabdārthamavāha | vṛtīti vṛtyavachinnacaitanyarūpe jñāne ghaṭādirūpaviṣaye 
ca vṛtyavachinnacaitanyaviṣayāvachinnacaitanyayorabhedābhivyakti 
ghaṭitasyetyarthaḥ | ajñāna nivṛtiṃ prayojyatva iti | pramātāraṃ 
pratiṣayacaitanyāvaraṇadvārāviṣayacaitanyapratiyogika-
bhedāpādakasyājñānasya nivṛtiṃ vinā arthasya jñānasya vā 
aparokṣyāsaṃbhavasyoktatvādāparokṣyasyājñānanivṛtiprayojyatvamityarthaḥ | 
jñānasyājñānanivartakatāyāmāparokṣyasya prayojakatvābhāvepi na hātiḥ | 
prayojakotarasya prathamaparichedāṃte dar śitatvādityāśayena pariharati | neti | 
tathātvāditi saṃnikartṣarūpakāraṇamahimnāviṣayasaṃsṛṣṭatayaiva 
utpadyamānatvādityarthaḥ | anumityādi vṛtīnāma 
tathātvenātiprasaṃgābhāvāccetyapi draṣṭavyaṃ | nanvanu me vahnyādi 
gocarānumiti vṛteriva brahmagocaraśābdavṛterapi | svaviṣayabhūtena 
brahmacaitanyena saṃsargābhāvānmūlājñānanivartakatvaṃ na syā tathā ca 
tatvajñānānaṃtaramapi brahmāparokṣyaṃ na syādityata āha | evaṃ ceti | 
evamevetyarthaḥ | aiṃdrayakavṛtivadeveti yāvat | brahmagocaravṛteḥ  
svaviṣayasaṃsarganiyame kāraṇamāha | sarvopādānabhūteti jāyamānasya 
sarvasya brahmasaṃsarganiyame sati brahmagocaravṛteḥ svaviṣayasaṃsarga niyame 
kiṃ vaktavyamityāśayena sarvopādānetyuktaṃ | 
kāryasyopādānasaṃsarganiyamā

p. 56a) 
tathā ca brahmagocaravṛternānumeya vahnyādigocarānumiti vṛtitulyateti bhāvaḥ | 
āparokṣyaṃ ceti | nanu jñānāparokṣyasyājñānanivṛtāvaprayojakatvamate 
vedāṃtajanya jñānasyāparokṣatva prasādhanamasmin śābdāparokṣavāde 
vyarthamiti cenna ajñānanivartakajñānamaparokṣarūpamiti niyamasya 
cakṣurādijanya jñāneṣu dṛṣṭasya brahmājñānanivartake 
brahmagocaraśābdajñāne vyabhicāravāraṇārthatayā 
tatsādhanasyārthavatvopapateḥ | mūlājñānanivartake 
brahmagocaraśābdajñāne āparokṣyasya tadvaitatpaśyannityādiśrutyā 
brahmasākṣātkaromīti vidvadanubhavena ca sidhasya tatra tatprasādhanaṃ vinā 
anupapateśceti bhāvaḥ | ghaṭādau ghaṭādigocaravṛtikāla evāparokṣyaṃ 
tadvṛtyuparame tu punarajñānāṃtarakṛtabhedaprāptyā svavyavahārānukūla 
caitanyābhedābhivyaktyabhāvānnāparokṣyaṃ brahmaṇi tu mūlājñānanivṛtau 
punarāvaraṇakṛtabhedāprasaktyā brahmajñānānaṃtaraṃ sadaivāparokṣyamiti 
viśeṣaṃ sūcayati | tarāmiti | nanvevamadhyayana gṛhīteti | niyamena yajñānaṃ 
viṣayasaṃsṛṣṭatayodeti | tajjñānamajñānaṃ nivartapatyeveti niyamopagame 
satītyevaṃ śabdārthaḥ | āpāta jñātasyāpi svayabrahmasaṃsargitayaiva 
utpannatvāditibhāvaḥ ||

na ca tat sattā niścayarūpatvābhāvānnājñānanivartakamiti vācyaṃ 
tathāpi kṛta śravaṇasya

p. 56b) 
nirvicikitsaśābdajñānena tannivṛtyāmananādi vaiyarthyāpatiriti cenna 
satyapi śravaṇānnirvicikitsajñāne citavikṣepadoṣeṇa pratibaṃdhāt | 
ajñānānivṛtyātannirākare 
manananididhyāsananiyamavidhyarthānuṣṭānasyārthavatvāt | 
bhavāṃtarīyamananādyanuṣṭhānanirastacitavikṣepasyopadeśamātrāt 
brahmāparokṣyasyeṣyamāṇatvāccetyāhu | athaivamapi 
kṛtanididhyāsanasya vedāṃtajanyabrahmabrahmāneneva 
ghaṭādijñānenāpi brahmājñānanivṛtiḥ kiṃ na syāt | na ca tasya 
brahmāviṣayatvānna tato brahmājñānanivṛtiriti vācyaṃ | ghaṭaḥ 
sannityādibuddhivṛteḥ sadrūpabrahmaviṣayatvopagamāt | na ca tatra 
ghaṭādyākāravṛtyā tadajñānanivṛtau svataḥ sphuraṇādeva 
tadavachinnacaitanyaṃ saditi prakāśatena tasya 
ghaṭādyākāravṛtiviṣayatvamitivācyaṃ | tadabhāve ghaṭaviṣayaṃ 
jñānaṃ tadavachinnacaitanyaviṣayamajñānamiti bhinnaviṣayeṇa jñānena 
tannivṛterayogāt | jaḍe āvaraṇakṛtyābhāvena ghaṭasyājñānā

p. 57a) 
viṣayatvāt | na ca 
ghaṭādivṛtestadavachinnacaitanyaviṣayatvepyakhaṃḍānaṃdākāratvā 
bhāvānna tato mūlājñānanivṛtiriti vācyaṃ ||

satā niścayarūpatvamapi nivartaka jñānaviśeṣaṇamato noktāti prasaṃga iti 
śaṃkate | na ca taditi | vicāraprācīnamadhyayana gṛhīta vedāṃtajanyajñānaṃ 
tacchabdārthaḥ | viśeṣaṇamabhyupagamyāpyati prasaṃgamāha | tathāpīti | 
apratibaddhatvamapi nivartaka jñānaviśeṣaṇamato noktāti prasaṃgopīti 
samādhate | na satyapīti | 

nanu mananādervikṣepa śabditā saṃbhāvanāviparītabhāvanā nivṛtyarthatve 
yasya vidyādhikāriṇo janmāṃtarīya mananādi sahita śravaṇānuṣṭhānena 
samastī vikṣepa doṣo nirastaḥ tasyopadeśamātreṇāpi satā 
niścayarūpamapratibaddhaṃ ca brahmajñānaṃ jāyate | tathā ca tasyeha janmani 
śravaṇamananādyanuṣṭhānaṃ vināpi mūlājñānanivṛtiḥ brahmāparokṣyaṃ 
ca syādityata āha | bhavāṃtarīyeti |

tathā ceṣṭāpatiritibhāvaḥ | athaivamapīti | 
vikṣepadoṣanivṛtyarthamananādyapekṣāyāmapītyarthaḥ | 
kṛtanididdhyāsanasyādhikāriṇī ghaṭādidhyāsanasyādhikāriṇo 
ghaṭādijñānenāpi mūlājñananivṛtiḥ | kiṃ na syādghaṭādivṛterapi 
mūlājñānaviṣayacaitanyaviṣyakatvāviśeṣādityākṣepābhiprāyaḥ 
mūlājñānaghaṭajñānayoḥ samānaviṣayatvamasiddhamiti siddhāṃtitaḥ 
śaṃkāmanūdyanirākaroti | na ca tasyeti | ghaṭādijñānasyetyarthaḥ | tata

p. 57b) 
iti ghaṭādijñānādityarthaḥ | ghaṭaḥ sannityādyākārāyāvṛteḥ 
brahmacaitanyaviṣayakatvābhyupagamo asiddha iti siddhāṃtī śaṃkate | na ca 
tatreti | 

tatretyāditachabdatraye ghaṭādiparaṃ tasyeti brahmaṇa ityarthaḥ | 
ghaṭādyavachinnacaitanyasya ghaṭādivṛtiviṣayatvaṃ pūrvavādī sādhayati | 
tadabhāva ityādinā | caitanyasya ghaṭādivṛtiviṣayatvā bhāve satītyarthaḥ | nanu 
yadi ghaṭamātraviṣayakajñānena 
ghaṭāvachinnacaitanyaviṣayakājñānanivṛtirna saṃbhavati tayoḥ 
samānaviṣayakatvābhāvāt | tarhi ghaṭajñānena sahājñānasya 
samānaviṣayakatvasaṃpataye ajñānamapi ghaṭādijaḍamātraviṣaya me vāstu 
netyāha pūrvavādī | jaḍa iti | 

jaḍasya jaḍatvādevapramāṇānavatāradaśāyāmaprakāśopapatyā 
jaḍasyāprakāśāryāmāvaraṇakalpanāyogādityarthaḥ | kṛtyaṃ phalaṃ tathā ca 
vedāṃtajanya jñānavat ghaṭādijñānasyāpi 
brahmacaitanyaviṣayakatvāvaśyaṃbhāvena mūlājñānasamānaviṣayakatvā 
tenāpi tannivṛtiprasaṃga iti sthitaṃ | tatra siddhāṃtī śaṃkate na ceti ||

vedāṃtajanyasākṣātkārepi tadabhāvāt | na hi 
tatrākhaṃḍatvamānaṃdatvaṃ vā kaścidastiprakāraḥ vedāṃtānāṃ 
saṃsargāgocarapramānanakatvalakṣaṇākhaṃḍārthatvahānāpateḥ | na 
ca vedāṃtajanyajñānādeva tannivṛtiniyama iti vācyaṃ | kḷptā

p. 58a) 
jñānanivartakatva prayojakarūpasya jñānāṃtarepi sadbhāve tathā 
niyaṃtumaśakyatvāt | na ca 
ghaṭādyākāravṛtiviṣayasyāvachinnacaitanyasya kalpitatvena 
yanmūlājñānaviṣayabhūtaṃ satyamanavachinnaṃ caitanyaṃ 
tadviṣayatvābhāvādghaṭādi vṛtīnāṃ nivartyatvābhimatā 
jñānasamānaviṣayatvalakṣaṇaṃ kḷpta prayojakameva nāstīti vācyaṃ | 
tatrāvachedakāṃśasya 
kalpitatvepyavachedyāṃśasyākalpitamūlājñānaviṣayacaitanyarūpatvāt 
| tasya kalpitatve ghaṭavajjaḍatayā'vasthājñānaṃ pratyapi 
viṣayatvāyogenāvasthājñānaviṣayākalpitacaitanyaviṣayatvasya 
vaktavyatayā tannivartaka ghaṭādijñānasyāpi 
tadviṣayatvāvaśyaṃbhavena tatpakṣepi tato 
mūlājñānanivṛtiprasaṃgasyāpariharāt ||

tarhi vedāṃtajanyajñānamapi brahmājñānavivartakaṃ na syāditi pūrvavādī 
dūṣadhāti | vedāṃtajanyeti | akhaṃḍatva manavachinnatvaṃ 
vedāṃtajanyajñānasyākhaṃḍatvādi dharmavaiśiṣṭyāvagāhitvopagame 
bādhakamāha | vedāṃnāmiti mūlājñānanivartakatvānasya 
vedāṃtajanyatvamapi viśeṣaṇaṃ vivakṣitamato

p. 58b) 
ghaṭādijñānenāti prasaṃga ityāśayavatī māśaṃkāmanūdyadūṣayati | 
pūrvavādī | na ca vedāṃtetyādinā |

vedāṃtajanyajñānakḷptasya mūlājñānanivartakatva prayojaka rūpasya 
mūlājñānasamānaviṣayakatva satā niścayarūpatvā pratibaddhatvalakṣaṇasya 
nididhyāsanaparipākakāle cakṣurādijanyaghaṭādijñānepi satve sati 
vedāṃtajanyajñānādevamūlājñānanivṛtiḥ | na tu ghaṭādijñānāditi 
niyaṃtumayuktatvāt | vedāṃtajanyatvasyāpi satā niścayarūpatvāderiva 
prayojaka viśeṣaṇatve gauravānmānābhāvāccetibhāvaḥ | tarhi 
vedāṃtajanyajñāne kḷptaṃ yatprayojakaṃ tadeva ghaṭādijñāne nāstīti 
śaṃkate | na ca ghaṭādyākāreti | 

avachinnatvaṃ kalpitatve hetuḥ | anavachinnatvaṃ satyatve hetuḥ 
ghaṭādivṛrtānāṃ kalpitacaitanyaviṣayakatvena satya 
brahmaviṣayakatvābhāvādityarthaḥ | ghaṭādyavachinnacaitanyaṃ ka 
kalpitamityatra caitanyāṃśasyākalpitatvaṃ kalpitatvaṃ vā vivakṣitaṃ nādya 
ityāha | tatreti | avachinnacaitanya ityarthaḥ | 

avachedyacaitanyāṃśasya ghaṭādivṛtiviṣayasyākalpitaṃ 
yanmūlājñānaviṣayabrahmacaitanyaṃ tadrūpatvādityarthaḥ | tathā ca 
ghaṭādyavachinnacaitanyagocaravṛterapi nivartyatvābhimatamūlājñāna 
samānaviṣayakatvarūpaṃ vedāṃtajanyajñāne kḷptaṃ prayojakamastītibhāvaḥ 
| dvitīya kalpepi ghaṭādivṛtau kḷpta prayojakamastīti darśayan | taṃ kalpaṃ 
dūṣayati | tasya kalpitatva iti | avachedyacaitanyāṃśasyetyarthaḥ | 

vaktavya tayeti avachedyacaitanyāṃśasya kalpitatvapakṣe tasya jaḍatvāpatyā

p. 59a) 
jaḍasya tasyājñānaviṣayatvāsaṃbhavādavasthājñānaṃ 
pratimūlājñānaviṣaya brahmacaitanyameva viṣaya iti vaktavyaṃ 
nirviṣayājñānāsaṃbhavāt | tathā ca 
brahmacaitanyaviṣayakāvasthājñānanivartakatvāya ghaṭādivṛtī nāmapi 
mūlājñānaviṣayabrahmacaitanyaviṣayakatvamaparihāryaṃ ghaṭādi vṛtīnāṃ 
satyabrahmaviṣayakatvābhāve ava ājñānena 
sahasamānaviṣayakatvābhāvātāsāmavasthājñānanivartakatvaṃ na 
syādityarthaḥ | tannivartaketi | avasthājñānaṃ tacchabdārthaḥ tadviṣayatveti 
mūlājñānaviṣayabrahmacaitanyaṃ tachabdārthaḥ tatpakṣepīti 
avachedyāṃśasya kalpitatvamiti dvitīya kalpepītyarthaḥ | tata iti 
ghaṭādijñānādityarthaḥ | aparihārāditi | 

ghaṭādijñānasyāpi vedāṃtajanyajñānasyeva 
mūlājñānasamānaviṣayakatvāditibhāvaḥ ||

atrāhurācāryāḥ | na caitanyaṃ cakṣurādijanyavṛtiviṣayaḥ na saṃdṛśe 
tiṣṭhati rūpamasya na cakṣuṣā paśyati kaścidenaṃ parāṃ 
vikhānivyatṛṇat svayaṃbhūstasmātparā"npaśyati nāṃtarātmannityādi 
śrutyā tasya paramāṇvādi 
vaccakṣurādyayogyatvopadeśādaupaniṣadamiti viśeṣaṇācca | na ca 
sarvapratyayavedyevā brahmarūpe vyavasthita ityādi vārtika virodhaḥ | tasya 
ghaṭāghākāra vṛtyudaye satyāvaraṇābhi bhavāt | svapnabhaṃ

p. 59b) 
sadrūpaṃ brahmaghaṭaḥ sanniti ghaṭavadvyavahāryaṃ 
bhavatītyaupacārika ghaṭādi vṛti vedyatva paratvāt | 
āvaraṇāṃbhibhāvakatvaṃ ca ghaṭādijñānasya 
ghaṭādiviṣayatvādevopapannaṃ ghaṭāderapyajñānaviṣayatvāt | ghaṭaṃ 
na jānāmi ghaṭajñānena ghaṭājñānaṃ naṣṭamityavasthājñānānāṃ 
ghaṭādiviṣayatvānubhavāt | na ca tatrāvaraṇa 
kṛtyābhāvādajñānāṃgīkāro na yuktaḥ | tadbhāsakasya 
tadavachinnacaitanyasyāvaraṇādeva tadaprakāśopapateriti vācyaṃ ||

atrāhuriti | ghaṭādijñānamapi mūlājñānanivartakaṃ 
syāccaitanyaviṣayakatvādvedāṃtajanya jñānavaditi codye hetva 
siddhimāharityarthaḥ | asyātmano rūpaṃ saṃdṛśe saṃdṛśaścakṣuṣo 
yogyatvena na tiṣṭhati rūpādi hīnatvāt | ato na kaścidenamātmānaṃ cakṣuṣā 
paśyati parāṃviparāgviṃṣayāṇikhāni iṃdriyāṇi vyatṛṇat hiṃsitavān | 
īśvaraḥ jaḍārtha viṣayatve naivakaraṇāni sṛṣṭavāniti yāvat | tasmāt tathā 
sṛṣṭatvātparā"nparāṃ caṃ sarvaloka iṃdriyairupalabhate | na aṃtarātmānaṃ 
caitanya svabhāvamityarthaḥ | na cakṣuṣā gṛhyata ityādi śrutirādipadārthaḥ | 
tasyeti caitanyasyetyarthaḥ | nanu yadīṃdriyā yogyatvopadeśābdapaniṣadeka 
gamyatva śravaṇācca

p. 60a) 
caitanyaṃ ghaṭādivṛtiviṣayonubhavamītyupeyate tarhi vārtika virodha iti śaṃkate | 
na ca sarveti | yadyadvastu pratīyate tatsarvaṃ sadityeva pratīyate tathā cānubhava 
valātsadrūpaṃ brahmasarvapratyaya vedyatayā vyavasthitamityarthaḥ | caitanyasya 
sarvapratyaya vedyatvaṃ gauṇameva vārtikakārāṇāmabhimataṃ na 
ghaṭādivanmukhyaṃ udāhṛta śrutivirodhāt | tathā ca na vārtika virodha iti 
samādhate | tasyeti vārtika vacanasyetyarthaḥ | yathā ghaṭasya 
ghaṭagocaravṛtyadhīnavyavahāraviṣayatvaṃ tathā 
ghaṭādyadhiṣṭhānasadrūpabrahmaṇopi ghaṭādivṛtyadhīna 
vyavahāraviṣayatvamastītyanena guṇai na sadrūpaṃ brahmaghaṭādi pratyaya 
vaidyamiti vārtikakārairucyata ityarthaḥ | na caivaṃ 
parokṣavṛtiviṣayeṣṭāvaraṇānubhibhavādukta gatistatra na saṃbhavatīti vācyaṃ 
| vārtike pratyaya padasyāvaraṇābhibhāvakavṛti paratvopapateritibhāvaḥ | nanu 
ghaṭādivṛterghaṭādyavachinnacaitanyaviṣayakatvābhāve 
caitanyāvarakājñānābhibhāvakatvaṃ na saṃbhavati jñānājñānayoḥ 
samānaviṣayakatvābhāvādityata āha | āvaraṇābhibhāvakatvaṃ ceti 
jaḍasyāpyajñānaviṣayatvamanubhavabalāt svīkāryamityāha | ghaṭāderapīti | 
avasthā padaṃ mūlājñānavyavachedāya tasya brahmanujānāmīti 
brahmamātraviṣayakatvānubhavāt | na jaḍaviṣayatvamitibhāvaḥ | na ca tatreti |

jaḍavastutītyarthaḥ | na yukta iti ajñānāśrayatvaṃ jaḍena yuktaṃ 
tatrāvaraṇābhāvat | tadabhāvaśca phalābhāvādityarthaḥ | ghaṭaṃ na 
jānāmītyanubhavastu ghaṭa tadadhiṣṭhāna 
caitanyayostādātmyāccaitanyaviṣayakatvenāpyupapadyata

p. 60b) 
iti bhāvaḥ | nanu jaḍasyāvaraṇābhāve kathaṃ tadaprakāśaḥ saṃbhavati | na ca 
tatprakāśakacaitanyasaṃsargābhāvādevāprakāśo na tvāvaraṇa balāditi 
vācyaṃ | jaḍasya svaprakāśa caitanye adhyastatayā tasya 
sadāvabhāsakacaitanyasaṃsargasatvādato jaḍasyāprakāśa eva 
jaḍāvaraṇaphalamityata āha | tadbhāsakasyeti | 

atra tacchabdatrayaṃ jaḍaparaṃ ||

ukta bhaṃgyājaḍasya sākṣādajñānaviṣayatva pratikṣepepi 
jaḍāvachinnacaitanyaprakāśasyājñānenāvaraṇaṃ tato 
nityacaitanyaprakāśasaṃsargepi jaḍasya nāsti na prakāśata ityādi 
vyavahārayogyatvamiti paraṃparayā'jñānaviṣayatvābhyupagamāt | 
sākṣātparaṃparayā vā yadajñānāvaraṇīyaṃ tadviṣayasyaiva jñānasya 
tadajñānanivartakatva prayojaka śarīre niveśāt | na caivaṃ 
ghaṭādīnāmuktarītyāmūlājñānaviṣayatvamapi syāditi 
ghaṭādisākṣātkārādeva mūlājñānanivṛtyāpātaḥ 
phalabalātadajñānakāryātirikta tadviṣaya viṣayakatvasyaiva tannivartakatve 
taṃtratvāt ||

ukta bhaṃgyeti | tatrāvaraṇakṛtyābhāvādajñānāṃgīkāro na

p. 61a) 
yukta iti vākyena jaḍe sākṣādajñānāśrayatvasya sākṣādajñānaviṣayatvasya 
ca pratikṣepepītyarthaḥ | nanu tadvākyasya jaḍe sākṣādajñānaviṣayatva 
pratikṣepaparatvaṃ kimiti kalpate sākṣātparaṃparā sādhāraṇājñānaviṣayatva 
mātrapratikṣepaparatvaṃ saṃbhavādityāśaṃkya tathā sati tadbhāsakasya 
tadavachinnacaitanyasyāvaraṇādeva tadaprakāśopapaterityutara vākyena jaḍepi 
paraṃparayājñānaviṣayatvābhyupagamavirodhaprasaṃgādityāśayenāha | 
jaḍāvachinnetyādinā śaṃkā graṃthe tadaprakāśopapaterityanenāṃśena jaḍe 
asti | prakāśate priyaṃ 
cetyevamātmakavyavahārāyogyatvalakṣaṇamāvaraṇamabhyupagataṃ 
caitanyasyāvaraṇādevetyanenāṃśena jaḍāvaraṇasya kāraṇatvena 
caitanyāvaraṇamabhyupagatamiti pratipādayati | ajñāneneti tata iti 
caitanyāvaraṇādityarthaḥ | caitanyasya svaprakāśatayā tasya yathā sadā 
prasaktaprakāśatvamāvaraṇakalpakamasti tathā jaḍasyāpi sadā 
caitanyaprakāśasaṃsṛṣṭatayā sadā prasaktaprakāśatvamāvaraṇakalpakaṃ 
tulyamiti sūcayati | nityacaitanyaprakāśasaṃsargepīti | iti śabdaḥ prakāravacanaḥ 
nanūktarītyāvachinnacaitanyaniṣṭhamavasthājñānaṃ jaḍa 
tadavachinnacaitanyayorubhayorapyāvarakamiti labhyate | tathā ca 
ghaṭādijñānasya jaḍamātraviṣayakatva svīkāreṇa tasyājñānena saha sarvāśe 
samānaviṣayakatvābhāvādajñānanivartakatvaṃ na syādityata āha | sākṣāditi 
| jñānasyājñānasamānaviṣayakatvamātraṃ virodhaprayojaka śarīre

p. 61a) 
praviṣṭaṃ na tu sarvāṃśeṣi samānaviṣayakatvaṃ gauravāditibhāvaḥ | na 
caivamiti | jñānājñānayoḥ sarvāṃśe samānaviṣakatvānādara ityarthaḥ | 
uktarītyeti | avachinnacaitanyasya svarūpeṇa satyatayā 
brahmasvarūpasyāvasthājñānaviṣayatvavat mūlājñānaviṣayatvamapyasti | 
tathā cāvasthājñānakṛtacaitanyāvaraṇabalājjaḍasyāpi 
paraṃparayāvasthājñānaviṣayatvamityuktarītyā 
mūlājñānakṛtacaitanyāvaraṇabalāt | mūlājñānaviṣayatvamapi jaḍasya 
ghaṭāderaparihāryaṃ syādityarthaḥ | tataḥ kiṃ tatrāha | ghaṭādīti | 

yathā avasthāparaṃ jñānaṃ pratiparayāviṣayabhūta 
jaḍasākṣātkārādevāvachinna caitanyaniṣṭhāvasthājñānasya nivṛtistathā 
mūlājñānapratyapi paraṃparayāviṣayabhūta jaḍasākṣātkārādeva 
mūlājñānasyāpi nivṛtyāpāta ityarthaḥ | mūlājñānanivṛtyāpāto na cetyatra 
hetumāha | phalabalādityādinā | ghaṭādisākṣātkāre satyapi 
mūlājñānānuvṛtirūpaphalabalādityarthaḥ | mūlājñāna tatkāryātirikto yo 
mūlājñānaviṣayaścinmātraṃ tadviṣayakatvakhyaivajñāne 
mūlājñānanivartakatve taṃtratva kalpanāt | ghaṭādisākṣātkāre ca 
tadabhāvānna mūlājñānanivartakatvāpāta ityarthaḥ ||

atha vā mūlājñānasyaiva jaḍaṃ na viṣayaḥ avasthā jñānānāṃ 
tvavachinnacaitanyāśritānāṃ tata jaḍameva viṣayaḥ anyathā 
cākṣuṣavṛtyācaṃdanakhaṃḍe caitanyābhivyaktau tatsaṃsargiṇo 
gaṃdhasyāparokṣyāpateḥ |

p. 62/63a) 
tadanabhivyaktau caṃdana tadrūpayorapyaprakāśāpateḥ | na ca cākṣuṣa 
vṛtyācaṃdana tadrūpāvachinna caitanyayorabhivyaktyātayoḥ prakāśaḥ 
gaṃdhākāravṛtyabhāvena gaṃdhāvachinnacaitanyasyānabhivyaktyā 
tasyānabhivyaktyā tasyāprakāśaśceti vācyaṃ | caitanyasya 
dviguṇīkṛtyavṛtyabhāvenaika dravyaguṇānāṃ svāśraye sarvatra vyāpya 
vartamānānāṃ pṛthak pṛthak gaganāvachedakatvasyeva 
caitanyāvachedakatva syāpyasaṃbhavā teṣāṃ svāśraya 
dravyāvachinnacaitanyenaiva śuktīdamaṃśāvachinnacaitanyena 
śuktirajatavatprakāśyatayā tasyābhivyaktau gaṃdhasyāpi 
prakāśasyā'nabhivyaktau rūpāderapyaprakāśasyā cāpateḥ | na ca 
gaṃdhākāravṛtyuparakta eva caitanye paṃdhaḥ prakāśata iti niyamaḥ ||

jaḍamātragocaravṛtyā 
kathamavachinnacaitanyāvarakājñānanivṛtirbhinnaviṣayatvāditi 
śaṃkāyāmavasthājñānamavachinnacaitanyāvaraṇadvārā jaḍamapyāvṛṇoti 
ato jaḍamātragocarayāpi vṛtyā avasthājñāna nivṛtiḥ saṃbhavatīti 
pratipāditamidānīṃ tasyāmeva śaṃkāyāṃ prakārāṃtareṇa samādhānaṃ 
darśayati | athaveti | athavā avasthājñānānāṃ tatajjaḍameva viṣaya iti 
saṃbaṃdhaḥ | ghaṭaṃ na jānāmītyādi pūrvoktānubhavādeveti

p. 62/63b) 
bhāvaḥ | tarhyavasthājñānānāmāśrayopi tattajjaḍamevasyā tathā cāpa 
siddhāta ityata āha | avachinnacaitanyāśritānāmiti | 

nanu jaḍasyājñānaviṣayatvopagame jaḍamajñānasya viṣayo na bhavatīti 
siddhāṃtasya kā gatirityata āha | mūlājñānasyaiveti | 
jaḍasyājñānāviṣayatva siddhāṃto mūlājñānamātraviṣaya iti bhāvaḥ | 
anyatheti | jaḍasyānāvṛtatve ityarthaḥ | caṃdanakhaṃḍagocara cākṣuṣa vṛtyā 
tadavachinnacaitanyamabhivyajyatena vā ādye doṣamāha | tatsaṃsargiṇa iti | 

caṃdananiṣṭhagaṃdhasyāpi caṃdanasyevāparokṣyāpatirabhivyakti 
caitanyasaṃsargitvasyobhayatrāviśeṣāt | jaḍasyāvṛtatvapakṣe tu nāyaṃ doṣaḥ | 
cākṣuṣavṛtyāgaṃdhāvaraṇānivṛterityarthaḥ | dvitīye doṣamāha | 
tadanabhivyaktā iti | aprakāśāpateriti | 

caṃdanugocara cākṣuṣavṛtikāle caṃdanadadrūpaprakāśābhāvo niṣṭha iti 
bhāvaḥ | caṃdanakhaṃḍana ghaṭapaṭādi dravyāṇāmivaika 
dravyavṛtiguṇānāmapi caitanyāvachedakatvamastītyabhipretyāśaṃkate | na ceti | 
ekatradravye rūparasagaṃdhādibhedena caitanyabhedo nāsti mānābhāvādityāha 
| caitanyasyeti caitanyasya niravayavatayā dravye 
dravyāvachedenaikāguṇāvachedenāparāvṛtirna saṃbhavatītyarthaḥ | yadyeka 
dravye pradeśabhedena gaṃdhādayaḥ syuḥ tadā tatra davye gaṃdhādibhedena 
caitanyabhedaśaṃkāpi syāt | na tvetadasti gaṃdhādīnāṃ 
vyāpyavṛtitvānubhavādityāśayenāha | vyāpyeti | yathā ghaṭādidravyāṇāṃ 
gaganabhedakatvamasti tathā gaṃdhādīnāṃ gaganabhedakatvaṃ nāsti 
gaṃdhādibhedena gaganabhedā nanu

p. 64a) 
bhavāditibhāvaḥ | gaṃdhādibhedena caitanyabhedābhāve siddhe 
caṃdanacaitanyābhivyaktyanabhivyaktikṛtau pūrvokta doṣau duṣpariharāvityāha | 
teṣāmiti | śuktīti yathā śuktīdamaṃśāvachinnacaitanye rajatasyādhyāsāt 
rajataṃ śuktīdamaṃśa caitanyevāvabhāsyaṃ 
natvidamaṃśāvachinnacaitanyāpekṣayā pṛthagbhūtena 
svāvachinnacaitanyenāvabhāsyaṃ tathā dravyāvachinnacaitanye 
kalpitārūpādayopi dravyāvachinnacaitanyenaiva prakāśyā ityarthaḥ | nanu 
caṃdanagaṃdhasyābhivyaktacaitanyaprakāśasaṃsṛṣṭasyāpi 
gaṃdhagocaravṛtyabhāvādevāparokṣyābhāva iti śaṃkāmanūdyanirākaroti | 
na ca gaṃdhākāreti ||

prakāśasaṃsargasyaiva prakāśamānaśabdārthatvenāsatyāmapi 
tadākāravṛtāvanāvṛta prakāśasaṃsarge'prakāśamānatvakalpanasya 
viruddhatvāt | abhivyaktasya ca gaṃdhopādānacaitanyasya 
gaṃdhāsaṃsargoktya saṃbhavāt | tasmādyathā caitrasya ghaṭavatau taṃ 
pratyāvarakasyaivājñānasya nivṛtiriti tasyaiva viṣayaprakāśo nānyasya 
tathā tattadviṣayākāravṛtyāta tadavarakājñānasyaiva nivṛterna 
viṣayāṃtarasyāparokṣyamanāvṛttārthasyaiva 
saṃvidabhedāparokṣyamityupagamāditi 
pramātṛbhedenavaviṣayabhedenāpyekatra

p. 64b) 
caitanyevasthājñānabhedasya vaktavyatayāvasthājñānānāṃ 
tattajjaḍaviṣayakatvamiti ghaṭādivṛtīnāṃ nāvasthājñānanivartakatve 
kācidanupapatirna vā mūlājñānanivartakatvāpatiḥ ||

niyamo na cetyatra hetumāha | prakāśasaṃsargasyaiveti | 

na tu vṛtyupahitānāvṛtaprakāśasaṃsargasya prakāśamānaśabdārthatvaṃ 
sukhādigocaravṛtyanuyadrita sākṣiprakāśasaṃyasargiṇi sukhādau 
prakāśamāna śabdārthatvābhāvaprasaṃgādityarthaḥ | 
gaṃdhasyābhivyaktacaitanya saṃsarga eva nāstītyāśaṃkyāha | abhivyaktasya 
ceti cakārasyāsaṃbhavādityanena saṃbaṃdhaḥ upādāna padamadhiṣṭhāna 
paraṃ | asaṃbhavāditi | 

tathā ca jaḍasyānāvṛtatvapakṣe caṃdanacaitanyābhivyaktidaśāyāṃ 
gaṃdhasyāpyāparokṣyāpatiraparihāryeti bhāvaḥ | jaḍasyāvṛtatvapakṣe tu 
noktadoṣaprasaktirityāha | tasmāditi | jaḍe āvaraṇasya siddhatvādityarthaḥ | nanu 
jaḍasyāvṛtatvapakṣepi caṃdanagocaracākṣuṣa vṛtyaiva gaṃdhāvaraṇasyāpi 
nivṛtiḥ syāt | guṇaguṇinostādātmyāt | tathā ca caṃdanāparokṣyadaśāyāṃ 
tadgaṃdhāṃ parokṣyadoṣo'trāpi tulya iti śaṃkāṃ dṛṣṭāṃtena pariharati | 
yatheti | nānyaṃ pratyāvarakājñānasyāpi nivṛtirityevakārārthaḥ | tasyaiveti | 
caitrasyaiva ghaṭaprakāśo nānyasya maitrāderityarthaḥ | tatheti 
guṇaguṇinostādātmyepi bhedasyāpi satvāt na 
caṃdanagocaravṛtyāgaṃdhāderāparokṣyaprasaktirityarthaḥ |

p. 65a) 
nanu caṃdana saṃvidabhinnasya gaṃdhasyāvṛtasyāpi kathaṃ 
nāparokṣyamityāśaṃkyānāvṛt sukhādāveva saṃvidabhedasyāparokṣya 
prayojakatvadarśanānmaivamityāha | anāvṛtārthasyaiveti | 
nanvekatracaṃdanāvachinnacaitanye avasthā jñānasya caitraṃ 
praticaṃdanāvarakasyaikatvā tasya ca 
caṃdanagocaravṛtyānivṛtatvāccaṃdanavṛtikāle 
gaṃdhasyāvaraṇamayuktamityāśaṃkāṃ nirākaroti iti pramātṛbhedaneveti | 
yathā pramātṛviṣaye caitramaitrādibhedenājñānamanekamasti tathā ekatrāpi 
caṃdanāvachinnacaitanye gaṃdhādiviṣayabhedenāpyajñānamanekamastīti 
vaktavyaṃ caṃdanāparokṣyadaśāyāṃ gaṃdhāparokṣyādarśanādevetyayaṃ 
hetuḥ prakṛtaparāmarśineti padena samarpyate | tathā ca caṃdanāparokṣyakāle 
gaṃdhāderāvaraṇasaṃbhavātnoktadoṣa iti bhāvaḥ | jaḍaviṣayakatvamitīti | 
jaḍaviṣayakatvādityarthaḥ | na kācidanupapatiriti | ghaṭādivṛtīnāṃ 
caitanyaviṣayakatvābhāve jñānājñānayoḥ samānaviṣayakatvarūpaṃ 
virodhaprayojakaṃ na bhavati | tāsāṃ jaḍamātragocaratvādajñānasya ca 
caitanyamātraviṣayakatvāditi pūrvoktānupapatirnāsti svasthājñānasyāpi 
jaḍamātraviṣayakatvābhyupagamāt | tathā 
jaḍasyāvaraṇābhyupagamepasiddhāṃtāpati rūpānupapatirapi nāsti 
jaḍāvaraṇānabhyupagamasya mūlājñānaviṣayatvāt | tathā ca 
tatajjaḍāvarakājñāna nānātvābhyupagame tadekatva 
siddhāṃtavirodharūpānupapatirapi nāsti tadekatvābhyupagamasyāpi 
mūlājñanaviṣayatvāt | jaḍāvarakājñānānāṃ

p. 65b) 
cāvasthārūpatvādityādikamabhipretya na kācidanupapatirityuktaṃ | 
paramaprakṛtamāha | na ceti | ghaṭādivṛtīnāmapi 
mūlājñānanivartakatvāpatiriti yatpūrvavādinaścodyamādau prakṛtaṃ 
tannāstyeva ghaṭādivṛtīnāṃ 
mūlājñānaviṣayacaitanyaviṣayakatvānabhyupagamādityarthaḥ ||

na caivamapi jīvaviṣayāyā 
ahamākāravṛtermūlājñānanivartakatvāpatistasyāḥ svayaṃ 
prakāśamānacitsaṃvalitā'cidaṃśamātraviṣayatvāt | sohamiti 
pratibhijñāyā api svayaṃ prakāśacaitanyetaḥkaraṇavaiśiṣṭyena saha 
pūrvāparakālavaiśiṣṭyamātraviṣayatvena caitanyaviṣayatvābhāvāditi | 
kecittu ghaṭādivṛtīnāṃ tatadavachinnacaitanyaviṣayatvamabhyupagamya 
sarvamānaprasaktau ca sarvamānaphalāśrayāt | śrotavyeti vacaḥ 
prāhavedāṃtāvarurutsayeti vārtikokteḥ 
śrotavyavākyārthavedāṃtaniyamavidhyanusāreṇa vedāṃtajanyameva 
niyamādṛṣṭa sahitaṃ brahmajñānamapratibaddhaṃ 
brahmajñānanivartakamiti na ghaṭādijñānā tannivṛtiprasaṃga ityāhuḥ | 
anye tu tatvamasyādivākyajanyaṃ jīva brahmā

p. 66a) 
bhedagocarameva jñāna mūlājñānanivartakaṃ mūlājñānasya 
tadabhedagocaratvāditi na caitanya svarūpamātragocarādghaṭādi jñānā 
tannivṛti prasaṃgaḥ ||

na caivamapīti ghaṭādivṛtīnāṃ caitanyaviṣayakatvābhāvepyahamartharūpa 
jīvasya vidacitsaṃbalitarūpatayā ahaṃ vṛteḥ caitanya 
viṣayakatvāvaśyaṃbhāvādityarthaḥ | tasyā iti svaprakāśatayā svayameva 
prakāśamānāyāṃ citi saṃbalitaḥ citādātmyenādhyasto yo yamacidaṃśaḥ 
tanmātraviṣayakatvādahamākāravṛterna caitanyaviṣayakatvamaupaniṣadatva 
śrutivirodhādevetyarthaḥ | nanu yohaṃ svapne śrīkṛṣṇamanvabhūvaṃ sohaṃ 
jāgare taṃ smarāmītyādi 
pratyabhijñāyāścaitanyaviṣayakatvamāvaśyakamanyathā tayā cidātmanaḥ 
sthāyitvaṃ saṃghātavyatiriktatvaṃ ca na sidhyedityata āha | sohamiti | 

pratyabhijñāpi svayameva prakāśamāne caitanye ahamityaṃtaḥkaraṇa 
tādātmyamivatatādivaiśiṣṭyamapi viṣayī karoti | na tu 
svaprakāśacaitanyamasminmate cidātmanaḥ sthāpitvādeḥ śrutivalādeva siddheḥ 
na pratyabhijñāyā iti bodhyaṃ ghaṭādivṛtīnāmapi 
catanyaṃviṣayakatvāviśeṣādvedāṃtajanya 
jñānavanmūlājñānanivartakatvāpatiriti codye hetorevāsatvāt noktāti 
prasaṃga iti samādhānamuktamidānīṃ tāsāṃ 
caitanyaviṣayakatvābhyupagamepi noktāti prasaṃga ityāha | kecitviti | 
abhyupagamyeti | 

na caivamabhyupagame caitanyasya cakṣurādiviṣayatvaniṣedhaśrutināṃ bādhaḥ 
syāditi vācyaṃ tāsāṃ nirupādhika

p. 66b) 
caitanyaviṣayatvābhyupagamenāvachinnacaitanyasya cakṣurādivṛtiviṣayatve 
tadvirodhābhāvāditi bhāvaḥ | ata eva brahmacaitanyasya sarvapratyaya 
vedyatvapratipādakaṃ pūrvodāhṛta vārtikavacanamapi saṃgachate | 
ajñātajñāpakatvaṃ hi prāmāṇyaṃ ajñātaṃ ca vastucaitanyameva tasyaiva 
svaprakāśatayā sadāprasaktaprakāśasyājñānaviṣayatvakalpanaucityāt | 
avabhāsakacaitanyasyāvaraṇe sati jaḍānavabhāsasaṃbhavena tasya 
pṛthagāvaraṇakalpanāyogādajñānasya caitanyāśritatvaniyamena tasya tamasa 
iva svāśrayādanyatrāvaraṇa hetutvānupapateśca tathā ca pratyakṣādīnāmapi 
prāmāṇyasiddhaye ghaṭādyavachinnacaitanyaviṣayakatvameva svīkartavyaṃ na tu 
jaḍamātraviṣayakatvamevaṃ sarveṣāmeva mānānāṃ phalaśabdita 
caitanyaviṣayakatvādamṛtatvasādhane brahmadarśane sarveṣāṃ 
mānānāṃkāraṇatvaprasaktau vedāṃtānāmevāvarodhe chayāniyamanechayā 
śrotavyeti vacaḥvedāṃtānāmeva vicāraḥ kartavya ityamumarthaṃ prāheti 
vārtikārthaḥ ghaṭādivṛtīnāṃ tu caitanyaviṣayakatvepi 
vedāṃtajanyatvābhāvena śrotavyavidhisiddhaniyamādṛṣṭasāhityābhāvānna 
mūlājñānanivartaka prasaṃga iti bhāvaḥ | aprativaddhamiti | 

niyamādṛṣṭena pratibaṃdhaka duritasya kṣīṇatvāditi bhāvaḥ | 
tatvamasyādivākyotthaṃ jñānaṃ mokṣasya sādhanamiti nāradavacana 
darśanāt | tatvamasyādi vākyotthaṃ yajjīvaparamātmanoḥ tādātmyaviṣayaṃ 
jñānaṃ tadidaṃ muktisādhanamiti bhagavatpādīyavacanadarśanācca 
mūlājñānasya jīvabrahmābhedāvarakatvācca jīva brahmaṇoraikyalakṣaṇa 
tādātmyaviṣayakaṃ yadjñānamidameva

p. 67a) 
muktisādhanamatvo noktāti prasaṃga iti samādhānāṃtaraṃ darśayati | anye tviti 
| 

itīti vākyajanyābhedajñānamevājñānanivartakamiti sthite tadabhedāgocarāt 
ghaṭādijñānātna mūlājñānanivṛti prasaṃga ityarthaḥ ||

na cābhedasya tatvāvedakapramāṇabodhyasya caitanyātireke 
dvaitāpateścaitanyamātramabheda iti 
tadgocaraghaṭādijñānamapyabhedagocaramiti vācyaṃ | na 
hyabhedajñānamitiviṣayato viśeṣaṃ brūmaḥ kiṃtu ||

na ceti | jīvabrahmābhedaḥ caitanyāpekṣayātirikta iti vaktuṃ na śakyate tathā sati 
vedāṃta tātparyagocarasyābhedasya satyatvāvaśyaṃbhāvena 
caitanyasyādvitīyatvahānāpatervedāṃta tātparyaviṣayasyābhedasyāsatyatve 
vedāṃtānāṃ tatvāvedakatvalakṣaṇasya prāmāṇyasya siddhāṃta saṃmatasya 
bhaṃgāpaterityarthaḥ | atra tatpadaṃ paramārtha vastuparaṃ nahīti | 
ghaṭādijñāne caitanyaviṣayakepi jīvabrahmābhedo na viṣayaḥ 
mahāvākyārthajñāne tu tayorabhedo viṣaya ityevaṃ ghaṭādijñānāpekṣayā 
mahāvākyajanya jñānasya viṣayato viśeṣaṃ na brūmaḥ | yaṃ noktadoṣa 
tādavasthyaṃ syādityarthaḥ | na tvidaṃ rajatamiti bhrame 
yāvānadhiṣṭhānāśobhāsate tāvadapekṣayā 
adhikapyuktitvādiviśeṣaviṣayakasya śuktyādi jñānasya 
rajatādibhramavirodhitvaṃ dṛṣṭaṃ tathā ca sanghaṭaḥ 

p. 67b) 
sphurati ghaṭa ityādi bhrameṣu yāvadadhiṣṭhānabhūtaṃ caitanyaṃ viṣayaḥ 
tāvadapekṣayā adhikābhedaviṣayakatvasya vākyajanya jñāne'nabhyupagame 
vākyotthajñānasya bhramanivartakatvameva na syādato viṣayatvo 
viśeṣobhyupagaṃtavya iti śaṃkate | kiṃ tviti bhramādhikaviṣayāṇāmeva 
jñānānāṃ bhramanivartakatvamiti niyamo nāsti bhramānadhikaviṣayāṇāmapi 
bhramanivartakatva darśanena vyabhicārāt | tathā hi vastuto ghoṣādhārabhūte 
gaṃgātīre yasya taṭākatīratva bhramaiṇa taṭākatīre ghoṣa iti bhramostitaṃ 
pratigaṃgāyāṃ ghoṣa iti vākyaprayoge sati tasmādvākyā tasya puruṣasya 
gaṃgātīre ghoṣa iti bodho jāyate | tena ca bodhena tasya gaṃgātīre taṭākatīratva 
bhramo nivartateta ca tatra bhramaviṣayagaṃgātīrāṃśe bhramāpekṣayā 
vākyajanyabodhe kaścidviśeṣaviṣayo dṛṣṭaḥ | na ca tatra vākyajanya jñāne 
taṭākatīra vyāvartakasya gaṃgātīratva rūpaviśeṣasya 
viṣayatvadarśanādviśeṣāviṣayakatvamasiddhamiti vācyaṃ | yatra tīratva 
mātraprakāraka tātparyeṇa gaṃgāyāṃ ghoṣa iti prayogaḥ | tathaiva tasya 
bhrāṃtasya tātparya grahaśca tatra gaṃtātīratva prakāraka bodhābhāvepi 
bhramanivṛtidarśanena vyabhicāra dhrauvyāt | tathā yena kenacit kapālena tuṣo 
evāpaḥ kartavya iti bhramavaṃtaṃ puruṣe pratikapālatvamātraprakāraka 
tātparyeṇa prayuktā tanmātra tātparyavatayā gṛhītātpuroḍāśakapālena 
tuṣānu evapatīti vākyātkapālena tuṣopavāpaḥ kartavya ityeva tasya bodho jāyate 
tatra kapālāṃśe kapālāṃtaravyāvartakaviśeṣāgrahaṇepi 
purāḍāśakapālātiriktakapāleṣu

p. 68a) 
tuṣopavādhasādhanatva bhramanivṛtidarśanena tatrāpi vyabhicārāt | tasmāt tīre 
ghoṣa iti śābdabodhasya gaṃgātīratvarūpaviśeṣaviṣayakatvābhāvepi taddhetu 
padārthopasthitikāle tīrasya gaṃgāsaṃbadhitvena upasthiti satvā tadupasthiti 
mahimnāvastugatyāgaṃgātīraviṣakasya bhramānadhikaviṣayasyāpi tasya 
bhramanivartakatvamiti vaktavyaṃ | tathā kapālena tuṣopavāpaḥ kartavya iti 
śābdabodhasya svayaṃ kapālāṃtaravyāvartaka viśeṣaviṣayatvābhāvepi 
tādṛśaśābdabodha hetupadārthopasthitikāle kapālasya puroḍāśa 
saṃbaṃdhitvena upasthiti satvā tadupasthiti mahimnā tasya 
bhramānadhikaviṣayasyāpi bhramanivartakatvamiti vaktavyaṃ tathā ca jñānasya 
bhramavirodhitve sāmagrīviśeṣaprayojyatvaṃ prayojakaṃ na tu 
bhramādhikaviṣayatvaṃ vyabhicārāt ||

tatvaṃ pada 
vācyārthadharmidvayaparāmarśādirūpakāraṇaviśeṣādhīnena 
svarūpasaṃbaṃdhaviśeṣeṇa caitanyaviṣayatvameva tadabhedajñānatvaṃ 
yathā hi viśeṣaṇaviśeṣya tatsaṃbaṃdhagocaratvā viśeṣepi viśeṣepi 
viśiṣṭajñānasya viśeṣaṇajñānādikāraṇaviśeṣādhina 
svarūpasaṃbaṃdhaviśeṣeṇa tattritayagocaratvameva samūhālaṃbana 
vyāvṛtaṃ viśiṣṭajñānatvaṃ yathā vā sthāṇutvaviruddhapuruṣatva vā 
nityāhāryavyāvṛtaṃ saṃśayatvaṃ

p. 68b) 
viṣayatvaṃ viṣayato viśeṣānirūpaṇāt | tathā ghaṭādāvapi soyaṃ ghaṭa 
ityādijñānasya svarūpasaṃbaṃdhaviśeṣeṇa ghaṭādiviṣayatvameva 
laghaṭaśabdādijanya jñānavyāvṛtaṃ 
tadabhedajñānatvamatiriktābhedānirūpaṇāt ||

kiṃ ca mahāvākyajanya jñānasya saṃsāramūlabhramavirodhitvaṃ 
śrutismṛtividvadanubhavaiḥ siddhaṃ mahāvākyānāṃ ca caitanya svarūpamātra 
bodhakatvaṃ dvitīyaparichede muktisādhana mahāvākyajanya jñānaṃ 
praticaitanyamātrarūpaviṣayaniyāmaka śrutyudāharaṇenāsmābhiḥ sādhitaṃ 
prapaṃcitaṃ ca nibaṃdhaneṣve tat tathā ca śuktirajatādi sthale 
bhramādhikaviṣayaka śuktijñānādau bhramavirodhini 
bhramādhikaviṣayatvasyeva doṣābhāvādi ghaṭitasāmagrī viśeṣādhīnatva 
syāpi dṛṣṭatvenākhaṃḍārthaka vedāṃtānusāreṇa pūrvodāhṛta 
vyabhicārasthalānurodhena ca jñānasya bhramavirodhitve sāmagrī 
viśeṣādhīnatvamevānugataṃ prayojakaṃ kalpayituṃ yuktaṃ na tu 
bhramādhikaviṣayatvamityabhipretyamahāvākyārthajñānasya 
bhramānadhikaviṣayasyāpi bhramanivartakatvaṃ saṃbhavatīti samādhate | 
tatvamiti tatvaṃ padayorvācyārtha bhūtau jīveśvarāveva dharmidvayaṃ tasya 
tatvaṃ padābhyāṃ prathamaṃ śaktyāsmṛtirūpaḥ parāmarśastadanaṃtaraṃ 
tatvaṃ padasamānādhikaraṇya balāt | jīva 

p. 69a) 
īśvarābhinna iti tayorviśeṣaṇaviśeṣyabhāvenāvagatiḥ | tadanaṃtaraṃ ca 
viśiṣṭayoraikyaṃ na saṃbhavatīti virodhapratītiḥ | tadanaṃtaraṃ ca tatvaṃ 
padābhyāṃ vācyārtharūpaviśiṣṭāṃtargatayorviśeṣyacaitanyāṃśayorabheda 
yogyayolaṃkṣaṇayā pratīstataśca viśeṣya dvayābhedagocaraśābdabodha iti 
kramamabhipretya ādipadaṃ vākyajanyajñānasya svaviṣayacaitanyena saha yaḥ 
svarūpasaṃbaṃdhaviśeṣaḥ sāmagrīviśeṣādhīnatva prayuktastena 
saṃbaṃdhena caitanyagocaratvaṃ ghaṭajñānādi vyāvṛtaṃ tadeva 
tasyābhedajñānatvaṃ tadbalādeva tasya mūlājñānamithyājñānādi 
virodhitvamityarthaḥ | mahāvākyajanya jñānasya ghaṭādijñānā pekṣayā 
caitanyāṃśe viṣayato viśeṣābhāvepi sāmagrī viśeṣā 
devaghaṭādijñānāpekṣayā abhedajñānatvarūpe vailakṣaṇyai 
dṛṣṭāṃtamāha | yathāhīti | viśiṣṭajñānasyeti |

daṃḍīpuruṣa iti jñānasyetyarthaḥ viśeṣaṇaviśeṣaṇa 
viśeṣyayorasaṃsargāgraha ādipadārthaḥ samūhālaṃbaneti | 

daṃḍapuruṣasaṃyogā iti jñānaṃ ityarthaḥ | taduktaṃ ciṃtāmaṇi 
krtākāraṇakṛta iti viśiṣṭajñānasya samūhālaṃbanāpekṣayā 
viśeṣaṇajñānādirūpa kāraṇakṛto viśeṣa iti tadarthaḥ | sthāṇutveti 
sthāṇutvaviruddhapuruṣatva vāniti niścayaḥ saṃśayasamānaviṣayakoya 
āhāryavṛtirūpaḥ tadvyāvṛtamityarthaḥ 
viśeṣadarśanadaśāyāmanāhāryaniścayā saṃbhavādāhāryetyuktaṃ viṣayata 
iti | viśiṣṭajñāne sthāṇuḥ puruṣoveti saṃśaye ceti śeṣaḥ | na kevalaṃ 
tatvamasi vākyajanyajñānasyābhedajñānatve iyaṃ rītiḥ soyaṃ 

p. 69b) 
ghaṭaḥ soyaṃ devadata ityādivākyajana jñānsyāpi kevala ghaṭaśabdadevadata 
śabdādijanya jñānavyāvṛtābheda jñānatvepīyaṃrītiranusartavyetyāha tathā 
ghaṭādāvapīti | atirikteti | 

kevala ghaṭaśabda devadataśabdādijanyajñānaviṣaya ghaṭasvarūpāpekṣayā 
soyamityādivākyagamyābhedesyātiriktatve mānābhāvāt tathā ca viṣayato 
viśeṣābhāvāt soyaṃ ghaṭa ityādāvapi tatvamasītyatreva soyamiti padadvaya 
vācyārtharūpadharmidvayaparāmarśādi rūpakāraṇaviśeṣādhīna 
svarūpasaṃbaṃdhaviśeṣaṇa ghaṭādi svarūpaviṣayakatvameva 
ghaṭādyabhedajñānatvaṃ nānyaditi vaktavyamitibhāvaḥ ||

abhāvasādṛśyādīnāmadhikaraṇa pratiyogyādibhiḥ svarūpaṃ 
saṃbaṃdhayuktānāmadhikaraṇenādhārādheya 
bhāvarūpasvarūpasaṃbaṃdhaviśeṣaḥ pratiyoginā 
pratiyogyanayogibhāvarūpa ityādi prakāreṇa 
svarūpasaṃbaṃdhe'vāṃtaraviśeṣakalpanavat vṛtīnāṃ viṣayepi 
saṃyoga tādātmyayorati prasaktyāviṣayairviṣayaviṣayibhāva 
rūpasvarūpasaṃbaṃdhavatīnāṃ viṣayaviśeṣanirūpaṇāsaṃbhave | 
kḷpta eva svarūpasaṃbaṃdha 
avāṃtaraviśeṣakalpanenābhedajñānatvādi parasparavailakṣaṇya 
nirvāhācca |

p. 70a) 
evaṃ ca brahmajñānasyābhedākhya 
kiṃcitsaṃsargagocaratvānabhyupagamānna vedāṃtānāma kheḍārthatva 
hānirapītyāhuḥ ||

nanu kevala ghaṭaśabdādijanyajñānasyāpi viṣayeṇa svarūpasaṃbaṃdha eva 
tathā ca kathaṃ svarūpasaṃbaṃdhakṛtā abhedajñānatvādi vyavasthā na ca 
vṛtijñānānāṃ viṣayaiḥ saha viṣayaviṣayībhāvaprayojaka 
svarūpasaṃbaṃdhānāmaviśeṣepi teṣveva viṣaya tadjñānasvarūpātmka 
saṃbaṃdheṣu sāmagrī viśeṣādhīnatva prayuktaṃ parasya 
vailakṣaṇyakalpanayā vyavasthopapādanaṃ kartuṃ śakyata iti vācyaṃ | 
svarūpasaṃbaṃdheṣu vailakṣaṇyasya kvāpyadṛṣṭatvena tathā 
kalpanānupapaterityata āha | abhāva sādṛśyādīnāmiti | 

nanu vṛtīnāṃ viṣayaiḥ saha viṣayaviṣayībhāvaḥ svarūpasaṃbaṃdhakṛta eva na 
bhavati | kiṃtu saṃyogādi kṛtaḥ tathā ca tāsāṃ taiḥ saha 
svarūpasaṃbaṃdhānāmevā siddhatvāt | teṣu 
vailakṣaṇyātmakaviśeṣakalpanādūrāpāstetyata āha | saṃyogeti | 
vṛtisaṃyogasya vṛtiviṣayatvaprayojakatve cakṣurgolakāderapi 
ghaṭādivṛtisaṃyogitvena tadviṣayatvaprasaṃgāvṛti tādātātmyasya 
vṛtiviṣayatvaprayojakatve vṛtyadhiṣṭhānatayovṛti tādātmyāpannasya 
ghaṭādyavachinnacaitanyasya ghaṭādivṛtiviṣayatvasaṃbhavepi ghaṭādervṛti 
tādātmyarahitasya tadaviṣayatva prasaṃgā tadvṛtipariṇāmyataḥ karaṇasya 
ghaṭādivṛtiviṣayatvaprasaṃgācca pariṇāma

p. 70b) 
pariṇāminostādātmyādityarthaḥ | nanu tatvamasyādivākyajanyajñānasya 
viṣayeṇa saha yaḥ svarūpasaṃbaṃdhaścaitanya 
tadgocarajñānobhayasvarūpātmakaḥ tatra sāmagrī viśeṣavalādapi 
viṣayasvarūpātmake saṃbaṃdhe viśeṣo nirūpayituṃ na śakyata ityata āha | 
viṣayaviśeṣanirūpaṇāsaṃbhave iti | viṣaye nirviśeṣa caitanyātmake 
viśeṣādhānā saṃbhavepi svarūpasaṃbaṃdhāṃtargatatayā kḷpta eva 
jñānasvarūpātmake saṃbaṃdhe sāmagrī viśeṣa balādviśeṣādhāna 
saṃbhavānnoktadoṣa iti bhāvaḥ | yadvā vṛtīnāṃ viṣayepi saṃyoga 
tādātmyayorati prasaktyāviṣayaviśeṣanirūpaṇāsaṃbhave 
viṣayairviṣayaviṣayībhāvarūpasvarūpa saṃbaṃdhavatī nāmiti saṃbaṃdhaḥ | 
abhāva sādṛśyādīnāmadhikaraṇādāvivavṛtīnāmapi viṣaye saṃyoga 
tādātmyayorati prasaktatvena tābhyāṃ vṛtīṃ 
prativiṣayaviśeṣaniyamanāsaṃbhave sati 
pariśeṣādviṣayaviṣayībhāvaprayojakasvarūpasaṃbaṃdhavatīnāmityarthaḥ | 
rūpapadaṃ niyāmaka paraṃ viṣayaviṣayibhāvasya svarūpasaṃbaṃdha 
niyamyatvena tayorabhedasya rūpaśabdārthasyāyogāt | nanu saṃyoga 
tādātmyayorviṣayaviśeṣaniyāmakatvābhāvepi vṛtīnāṃ viṣaye 
svarūpasaṃbaṃdhatvaṃ pariśeṣānna sidhyati svarūpasaṃbaṃdhātiriktasya 
saṃbaṃdhāṃtarasya kalpanopapaterityata āha | kḷpta eveti | 

svarūpasaṃbaṃdhasya vṛtyādi svarūpatayā tasya kḷptatvāt | kḷpta eva 
svarūpaṃ baṃdhe viśeṣakalpanāyāṃ lāghavaṃ saṃbaṃdhāṃtara kalpayitvā 
tasmin saṃbaṃdhāṃtare abhedajñānatvādi nirvāhakaviśeṣakalpanāyāṃ

p. 71a) 
gauravaṃ ato vṛtīnaṃ viṣayaiḥ saha svarūpasaṃbaṃdhatvameveti bhāvaḥ | nanu 
tatvamasi vākyāt jīvasya brahmābhedajñānopagame tadabhedasyaiva 
saṃsargavidhayābhānādvedāṃtānāṃ saṃsargāgocara pramiti janakatvarūpā 
khaṃḍārthatvābhyupagamahāniritye taccodyaṃ niravakāśamityāha | evaṃ ceti | 

mahāvākyajanya 
jñānagatābhedajñānatvasyānyathopapāditatvenābhenābheda-
saṃsargabhānānapekṣāyāṃ satyāmityarthaḥ | hānirapīti | 

ghaṭādi vṛtīnāṃ mūlājñānanivartakatvāpatirnnāsti | 
akhaṃḍārthatvahāniśca nāstītyapi śabdārthaḥ ||

nanu ghaṭādijñānavadbrahmajñānasyāpi na mūlājñānanivartakatvaṃ 
yuktaṃ nivartakatve tadavasthānāsahiṣṇutvarūpasya virodhasya taṃtra 
tvāt kāryasya copādānena saha tāṃ dṛśavirodhābhāvāditi cetna 
kāryakāraṇayoranyatra tādṛśa virodhādarśanepyeka 
viṣayajñānājñānaprayuktasya tādṛśa virodhasyātra 
satvātkāryakāraṇayorapyagni saṃyogapaṭayostādṛśavirodha dṛṣṭeśca 
na cāgnisaṃyoge satyavayavavibhāgaprakriyayā 
asamavāyikāraṇasaṃyoganāśādevapaṭanāśonāgnisaṃyogāditi 
vācyaṃ | dagdhapaṭepi pūrvasaṃsthānānuvṛtidarśanena 
mudgaracūrṇīkṛta ghaṭa vadavayavavibhāgā

p. 71b) 
darśanāt | tatrāvayavavibhāgādikalpanāyā aprāmāṇikatvāt nāpi tatra 
taṃtūnāmapi dāhena samavāpi kāraṇa nāśātpaṭanāśa iti yuktaṃ 
aṃśutaṃtvādibhiḥ sahayugapadeva padasya dāhadarśanena 
kramakalpanāyogāt | yato nādhastādavayavanāśastatrāvayavegni 
saṃyogādevanāśasya vācyatvāt | nanvastvetadevaṃ tathāpi 
savilāsājñānanāśakamidaṃ brahmajñānaṃ kathaṃ naśyet 
nāśakāṃtarābhāvāditi cet ||

vedāṃtajanya jñānasyāpi mūlājñānanivartakatvamākṣipati | nanviti tādṛśeti 
| kāryasya loke upādāna sthiti virodhitvā darśanādityarthaḥ 
brahmagocaravṛtipratyaṃtaḥkaraṇasyaiva upādānatvena tāṃ 
pratyajñānasyānupādānatvāt | tannivartakatvaṃ saṃbhavatīti matvāha | neti | 

upādānatvamupetyāpyāha | kāryyeti | 
upādānopādeyayornivartyanivartakabhāvaprayojakavirodho nāstītyutsargaḥ | sa ca 
brahmajñāna tudupādānasthale apodyate nivartakabhāvaprayojakatayā loke 
kḷptasamānaviṣayajñānājñāna bhāvasya viśeṣarūpatayā tena 
sāmānyarūpasya upādānopādeya bhāvaprayuktāvirodhasya 
bādhopapaterityarthaḥ | loke upādānopādeyayornivartyanivartaka bhāvaprayojaka

p. 72a) 
virodhādarśanamasiddhaṃ cetyāha | kāryakāraṇayorapīti | 
agnisaṃyogarūpakāryasya svopādānapaṭanāśakatvadarśanādityarthaḥ | nanu 
tatrāgnisaṃyogasya nāśakatvadarśanaṃ bhrāṃtiriti matvāśaṃkate | na cāgnīti 
prakripayeti | agnisaṃyogātaṃtuṣu kriyātatasteṣāṃ vibhāgastatasteṣāṃ 
paṭāsamavāyikāraṇasaṃyoganāśaḥ tataḥ paṭanāśaḥ iti vaiśeṣika prakriyā 
taṃtuṣu vibhāga prakriyaiva bhrāṃti mūletyāha | dagdhapaṭepīti | 
pūrvasaṃsthānasaṃyuktāvasthā vyatireka dṛṣṭāṃtamāha mudgareti | yathā 
mudgara cūrṇīkṛtasya ghaṭasyāvayaveṣu vibhāgo dṛśyate | tathā 
paṭadāhānaṃtaraṃ dagdhataṃtuṣu vibhāgādarśanenetyarthaḥ | tatreti 
taṃtuṣvityarthaḥ | vaiśeṣika prakriyāṃtaramapi bhrāṃtimūlamevetyāha | 
nāpītyādinā tatreti paṭadāhasthala ityarthaḥ | 

agnisaṃyogasya kvacidupādānadravyanāśakatāyā āvaśyakatvāt 
paṭanāśakatvamapi tasyaivetyāha | yata iti | 

yato dvyaṇukādhastādvyaṇukāvayavasya paramāṇorna nāśaḥ | tatra dvyaṇuke 
vidyamānādagnisaṃyogādevatadupādānabhūtadvyaṇukanāśasya vācya 
tvānna ca tatrāvayavavibhāgaprakriyayā paramāṇu dvaya saṃyoganāśādeva 
dvyaṇukanāśa iti vācyaṃ avayavāvayavivibhāgaprakriyāyā nirastatvāt | tathā 
cāgnisaṃyogasya svopādānapaṭanāśakaśadarśanaṃ na bhrāṃtiriti bhāvaḥ | 
nanvastvetadevamiti | etadbrahmajñānamevamaṃtaḥkaraṇadvārā 
svopādānājñānanāśakamastyityarthaḥ | tathāpīti | brahmajñānasya savilāsā

p. 72b) 
jñānanāśakatvepītyarthaḥ | sakāryājñānanāśakasyājñānanāśakāle 
avaśiṣyamāṇasya brahmajñānasya nāśo na sidhyet svasya svanāśakatvāyogāt 
nāśakāṃtarānavaśeṣāccetyarthaḥ ||

yathā katakarajaḥ salile na saṃyujya pūrvasaṃyuktarajoṃtaraviśleṣaṃ 
janayatsvaviśleṣamapi janayati | yathātmanyadhyasya mānaṃ 
brahmajñānaṃ pūrvādhyasta sarvaprapaṃca nivartayat svātmānamapi 
nivartayatīti kecit | anye tvanyannivartya svayamapi nivṛtau 
dagdhalohapītāṃbunyāyamudāhareti | apare tvatra 
dagdhatṛṇakūṭadahanodāharaṇamāhaḥ | na ca dhvaṃsasya 
pratiyogyatirikta janyatva niyamaḥ | aprayojakatvāt | niraṃdhanadahanādi 
dhvaṃse vyabhicārācca | na ca dhvaṃsasya pratiyogimātrajanyatve'ti 
prasaṃgāt | kāraṇāṃtaraṃ avaśyaṃ vācyaṃ | niriṃdhana dahanādi 
dhvaṃsepi kālādṛṣṭeśvarechādikāraṇāṃtaramastīti vācyaṃ | ati 
prasaṃgāparijñānāt | na ca ghaṭādidhvaṃsasyāpi 
kāraṇāṃtaranirapekṣatvaṃ syadityati prasaṃgaḥ dhvaṃsamātre 
kāraṇāṃtare nairapekṣyā'nabhidhānāt

p. 73a) 
na ca ghaṭadhvaṃsa dṛṣṭāṃtena brahmajñānadhvaṃsasya 
kāraṇāṃtarāpekṣāsādhanaṃ taddṛṣṭāṃtena 
mudgarapatanāpekṣāyā api sādhanāpateḥ ||

prathamaṃ brahmajñānavyatiriktasya sakalasya brahmajñānena nāśaḥ 
paścādavaśiṣṭasya brahmajñānasya nāśaḥ iti kramonopeyate | kiṃtu bra * 
jñānena savilāsājñānanāśakāle savilāsākṣānena sahaiva 
brahmajñānasyāpi nāśa ityupeyate brahmajñānasyaiva svanāśaṃ pratyapi 
hetutvābhyupagamāt | na caikasyaiva svaparavilāpakatvaṃ na dṛṣṭamiti vācyaṃ | 
katakarajasidṛtvāditi pariharati | yatheti pūrveti | 

katakarajaḥ saṃyogātpūrvaṃ jalena saṃyuktarajoṃtarerjalasya viśleṣamityarthaḥ 
| pūrvādhyasteti brahmajñānādhyāsātpūrvetyarthaḥ | anyetiti | yathā 
vahnitamalohapiṃḍe prakṣiptamaṃbulohagatamagniṃ nāśayadātmānamapi 
nāśayati tathā brahmajñānamapītyarthaḥ | brahmajñānasya svātiriktaṃ sarvaṃ 
nivartayataḥ | tadaiva svasyāpi nivartane dagdhalohena pītāṃburūpaṃ 
dṛṣṭāṃtamudāharaṃtītyakṣarārthaḥ | aparetiti | yathā śuṣkatṛṇasamūhe 
prakṣipto dahanastṛṇakūṭaṃ nāśayannātmānamapi nāśayati tathā ajñāna 
tatkāryasamudāye samutpanno brahmapratyayaḥ tannāśayat | ātmānamapi 
nāśayatītyarthaḥ | nanu dagdhadāhyadahanādi nyāyena brahmajñānanāśa 
ityupapādanamayuktaṃ ghaṭādināśe pratiyogi

p. 73b) 
ghaṭādyatiriktamudgarapātādikāraṇāṃtaradarśanena dhvaṃsasya 
pratiyogyatiriktakāraṇajanyatva niyamāditiśaṃkate | na ca dhvaṃsasyeti 
niriṃdhaneti | iṃdhanānāṃ niḥśeṣaṃ nāśānaṃtaraṃ dahanasya 
svatarāvanāśadarśanena niriṃdhanadahanadhvaṃse svāpāvyavahita pūrvaṃ 
kālīna jñānādi dhvaṃse ca pratiyogimātrajanye vyabhicārāccetyarthaḥ | uktaṃ 
vyabhicāraṃ pūrvavādī pariharati | niriṃdhaneti | ati 
prasaṃgasyaivāsidhyādhvaṃse 
pratiyogyatiriktakāraṇajanyatvaniyamasyāprayojakatvamityāśayena dūṣayati 
siddhāṃtī | ati prasaṃgāparijñānāditi | 

nanu kuto parijñānamiti cetanna vaktavyaṃ brahmajñānadhvaṃsasya 
pratiyogyatirikta ajanyatve ghaṭādidhvaṃsopi pratiyogyatiriktakāraṇānapekṣaḥ 
syādityati prasaṃgo vā ghaṭādidhvaṃsavat | brahmajñānadhvaṃsopi 
pratiyogyatiriktakāraṇāpekṣaḥ syādityati prasaṃgo vā brahmajñānadhvaṃvasat 
| ghaṭajñānādidhvaṃsopikāraṇāṃtarānapekṣaḥ syādityati prasaṃgo vā 
brahmajñānasya svotpati dvitīya kṣaṇa eva nāśaḥ syādityati prasaṃgo vā 
vivakṣita iti tatrādya manūdyadūṣayati na ceti | dhvaṃsamātra iti 
dhvaṃsatvāvachinna ityarthaḥ | ata bhidhānāditi | na ca siddhāṃtinā tathā 
nabhidhānepi dhvaṃsatvāviśeṣā tatra tadā pādyata iti vācyaṃ | 
aprayojakatvāditi bhāvaḥ | dvitīyamatiprasaṃgena dūṣayati | na ca ghaṭa dhvaṃsa 
dṛṣṭāṃteneti dhvaṃsatva hetuneti śeṣaḥ ||

p. 74a) 
nāpi jñānadhvaṃsatva sāmyādghaṭajñānādidhvaṃsasyāpi 
kāraṇāṃtaranairapekṣyaṃ syādityati prasaṃgaḥ | 
seṃdhanānaladhvaṃsasya jalasekādi dṛṣṭakāraṇāpekṣatvepi 
niriṃdhanānaladhvaṃsasya tadanapekṣatvavajāgrat jñānadhvaṃsasya 
viśeṣaguṇāṃtarāpekṣatvepi suṣupti pūrvajñānadhvaṃsasya 
tadanapekṣatva vacca mūlājñānanivartaka jñānadhvaṃsasya 
tadanapekṣatvopapateḥ nāpikāraṇāṃtaranairapekṣye svotpatyutarakṣaṇa 
eva nāśaḥ syādityati prasaṃgaḥ | iṣṭāpateḥ tadutpatyutarakṣaṇa eva 
brahmādhyastanikhilaprapaṃcadāhena tadaṃtargatasya tasyāpi tadaiva 
dāhābhyupagamāt | niriṃdhana dahanadhvaṃsanyāyena 
brahmajñānadhvaṃsasyāpi 
kālādṛṣṭeśvarechādikāraṇāṃtarajanyatvepyavirodhācca | 
sarvaprapaṃcanivṛtyutarameka śeṣasya brahmajñānasya 
nivṛtirityananyupagamena yugapatsarvadāhe pūrvakṣaṇe 
cidavidyāsaṃbaṃdharūpasya dravyāṃtararūpasya vā kālasyeśvara 
prasādarūpasyāṃtaḥkaraṇaguṇaviśeṣarūpasya vā dṛṣṭasyānyeṣāṃ 
ca satvāt | na ca tatra jñānātiriktakāraṇāpekṣaṇe brahmajñānasyā

p. 74b) 
mithyātvaprasaṃgaḥ jñānaika nivartyatvaṃ 
mithyātvamityubhyupagamāditi vācyaṃ | jñānāghaṭita sāmagrya 
nivartyatve sati jñānanivartyatvasya tadarthatvāt ||

tṛtīyamanūdyā * * * * jakatvena dūṣayati | nāpi jñānadhvaṃsatva sāmyāditi | 
brahmajñānadhvaṃsadṛṣṭāṃteneti śeṣaḥ suṣuptīti | 
suṣuptipūrvajñānādiguṇasya nāśakaguṇāṃtarāpakṣāyāṃ tasyāpi 
nāśakātmaguṇāṃtarakalpanāpatyā suṣuptyuchedaprasaṃgaḥ syāt 
tatparihārāya suṣuptipūrvajñānādi guṇasya nāśakāṃtarānapekṣatvaṃ 
vaktavyamitibhāvaḥ | mūlājñānanivartaka iti brahmajñāna ityarthaḥ | 
caturthamati prasaṃgamanūdyatasyeṣṭatvamāha | nāpi kāraṇāṃtara 
nainarapekṣya iti | brahmajñānadhvaṃsasyeti śeṣaḥ | nanūdāhṛtaniriṃdhana 
dahanadhvaṃsādau jalasekādiviśeṣakāraṇānāṃ vyabhicāradarśanepi 
sādhārakāraṇānāṃ vyabhicārādarśanena brahmajñānadhvaṃsasyāpi 
sādhāraṇakāraṇāpekṣādurvāretyata āha | 
niriṃdhanadhahanadhvaṃsanyāyeneti | 

nanu prathamakṣaṇe brahmajñānasya janma dvītiyakṣaṇe savilāsājñānanivṛtiḥ 
tṛtīyakṣaṇe brahmajñānasya nivṛtiriti krame sati brahmajñānanāśāt 
pūrvakṣaṇe kālādṛṣṭādīnāmasatvātkathaṃ teṣāṃ brahmajñānanāśa 
hetutvābhyupagame virodhābhāva ityata āha | sarvaprapaṃceti svamatenāha | 
cidavidyati | paramatenāha | dravyāṃtareti | yadvā svamatepīśvarasya 
kālatvamabhipretyāha |

p. 75a) 
dravyāṃtareti svamate naivādṛṣṭasya dviprakāratvamāha | īśvareti | 
prasādagrahaṇamupalakṣaṇaṃ puṇyaṃ īśvara prasādarūpaṃ pāpaṃ 
īśvarakrodharūpamiti draṣṭavyaṃ aṃtaḥkaraṇeti ātmanaḥ svamate 
nirguṇatvāditibhāvaḥ | anyeṣāṃ ceti | īśvaradigādīnāmapītyarthaḥ | na ca 
tatreti | brahmajñānadhvaṃsa ityarthaḥ | jñānaikanivartyatvaṃ hi 
jñānātiriktānivartyatve sati jñānanivartyatvarūpaṃ yathā śrutaṃ na bhavati 
jñānasādhyāyāmajñānanivṛtau jñānātiriktasya pratiyoginopi hetutvāt kiṃ 
tvanyadevatadityāha | jñānāghaṭiteti | jñānāghaṭitāyā sāmagrī 
tadanivartyatve satītyarthaḥ | prapaṃca satyatvamatepi 
ghaṭāderjñānanivartyatvamasti ghaṭaṃ nāśayāmītyādi jñānapūrvakaṃ 
mudgarapātādinā tannāśadarśanāditi taddhāraṇāya satyaṃ taṃ 
ghaṭādināśasya jñānapūrvakatvaniyamābhāvena jñānāghaṭita sāmagrī 
nivartyajātīye ghaṭādau tada ghaṭita sāmānyanivartyatvasyābhāvāt | na ca 
paramate nāśamātresyeśvara jñānaghaṭita sāmagrī sādhyatvā tadīyajñā ||

nānyaḥ paṃthā iti śrutirapi tatraiva tātparyāt | ato yukta eva 
dagdhadāhyadahanādinyāyaḥ kecit tu vṛtirūpaṃ brahmajñānaṃ 
nājñānatanmūlaprapaṃca nivartakaṃ | ajñānasya 
prakāśanivartyatvaniyamena jaḍarūpavṛtinivartyatvāyogāt | kiṃtu tadā

p. 75b) 
rūḍhacaitanyaprakāśastannivartakaḥ svarūpeṇa tasyājñānādi 
sākṣitayā tadanivartakatvepi akhaṃḍākāravṛtyupārūḍhasya 
tannivartakatvopapateḥ | tṛṇāderbhāsikāpyeṣā sūryadīptistṛṇaṃ dehet | 
sūryakāṃtamupāruhyataṃ nyāyaṃ tatra yojayedityabhiyuktokteḥ | evaṃ 
ca yathā kiṃcitkāṣṭamupāruhyagrāmanagarādikaṃ dahan 
vahnirdahatyeva tadapi kāṣṭhaṃ tathā caramavṛtimupāruhyanikhilaṃ 
prapaṃcamunmūlayanna khaṃḍacaitanyaprakāśastannivartanepi 
pragalbhata iti na tannāśe kācidanupapatirityāhuḥ ||

na mādāya kāryamātre jñānāghaṭitasāmagryanivartyatve sati 
jñānanivartyatvamastīti naitanmithyātvanirvacanamiti vācyaṃ | lakṣaṇe 
jñānapadasya jaivajñānaparatvāt | ātmanyativyāptivāraṇāya 
viśeṣyamitibhāvaḥ | nanu kāryamātre kālādṛṣṭādeḥ 
kāraṇatvamityaṃgīkṛnya brahmajñānadhvaṃsepi 
kālādṛṣṭādeḥkāraṇatvābhyupagame mūlājñānadhvaṃsarūpe mokṣepi 
kālādeḥkāraṇatvaṃ syāt kāryatvāviśeṣāt | na ceṣṭāpatiḥ nānyaḥ paṃthā 
iti śruti virodhādityata āha | nānyaḥ pathāṃ iti | asyāḥ śruteḥ jñānamekameva 
mokṣasādhanamityatra na tātparyaṃ kiṃtu mokṣasya jñānāghaṭitaṃ

p. 76a) 
kimapi sādhanaṃ nāstītyatra tātparya | ato na śruti virodha ityarthaḥ | ata iti 
śrutivirodhādirūpabādhakābhāvādityarthaḥ | vṛtirūpasya 
brahmajñānasyāvidyādināśakatvavadevasvanāśakatvamapyastītyuktamidāniṃ 
vṛtirūpabrahmajñānasyāvidyādināśakatvaṃ svanāśakatvaṃ vā nāsti kiṃtu 
tadvṛtyārūḍhacaitanyameva tadvṛti sahita sarvanāśekamiti matamāha | kecitviti | 
nanu caitanyasyājñānādi sādhakatvātkathaṃ tasya nāśakatva sata āha | 
svarūpeṇeti | tatra dṛṣṭāṃtaṃ ślokena darśayati | tṛṇāderiti | 

eṣā pratyakṣā sūryadīptiḥ svarūpeṇa tṛṇādeḥ prakāśikāpi 
sūryakāṃtamaṇimupāruhya tṛṇādikaṃ dahatīti pratyakṣasiddhaṃ tat nyāyaṃ 
tatra caitanye yojayet | caitanyaṃ  svarūpeṇājñānādiprakāśakamapi 
vṛtiviśeṣasaṃsṛṣṭaṃ sadajñānādernāśakamiti niścinuyādeva nanu 
sādhakasya kathaṃ ghātakatvamityasaṃbhāvanayā 
pramāṇasiddhamarthamupekṣeteti ślokatātparyaṃ nanu maṇyārūḍhā 
sūryadīptiḥ maṇivyatiriktameva tṛṇādikaṃ dahati na tu maṇimapi tathā ca 
vṛtyārūḍhaṃ caitanyaṃ vṛti vyatiriktamevājñānādikaṃ nāśayenna vṛtimapi | 
tathā ca brahmajñānaṃ kathaṃ naśyet nāśakāṃtarābhāvāditi śaṃkāyāḥ 
samādhānaṃ kathaṃ labdhaṃ tatrāha | evaṃ ceti | caitanyasya vṛtyārūḍhasya 
nāśakatve prakāśāprakāśayoreva loke nivartya nivartakabhāvadarśanāt | 
prakāśasyāpi sahakāri viśeṣa ca śena nāśakatvāvirodhācceti yukta dvayena 
siddhe satītyarthaḥ | unmū * * * * nneti mūlabhūtājñānena saha

p. 76b) 
nāśayannityarthaḥ | pragalbhata iti bhavatītyarthaḥ | tannāśa iti caramavṛtināśa 
ityarthaḥ ||

anye tu brahmajñānamajñānasyaiva nivartakaṃ jñānājñānayoreva 
sākṣādvirodhāt | prapaṃcasya tūpādānanāśātnāśa iti 
prapaṃcāṃtargatasya brahmajñānasyāpi tata eva nāśaḥ na ca 
prapaṃcasya jñānānivartyatve mithyātvānupapatiḥ | prapaṃcanivṛteḥ 
sākṣātjñānajanyatvābhāvepi jñānajanyā jñānanāśajanyatvāt 
sākṣātparaṃparayā vā jñānaikanivartyatvaṃ 
mithyātvamityaṃgīkārāt | evaṃ ca tatvasākṣātkārodayepi 
jīvanmūktasya dehādipratibhāsa upapadyate | prārabdhakarmaṇā 
pratibaṃdhena tatvasākṣātkārodayepi prārabdhakarma 
tatkāryadehādipratibhāsānuvṛtyupādānāvidyaleśānivṛtyupapateḥ | 
ajñānavatprapaṃcasyāpi 
sākṣādbrahmasākṣātkāranivartyatvenāyamupapadyate'tivirodhini 
brahmasākṣātkāre sati prārabdhakarmaṇaḥ 
svayamavasthānāsaṃbhavenāvidyāleśanivṛtipratibaṃdhakatvā-
yogādityāhuḥ | 

p. 77a) 
iti śrīśāstrasiddhāṃtaleśasaṃgrahe tṛtīyaḥ parichedaḥ || 3 ||

ajñānanāśa * * brahmajñānanāśaheturitimataṃ darśayati | anye tviti | 

ajñānasyaiveti | uktaṃ ca paṃcapādikāyāṃ jñānamajñānasyaiva 
nivartakamiti sākṣāditi virodha prayojakasya samānaviṣayatvāderajñāna eva 
saṃbhavādityarthaḥ | tata eveti | upādāna nāśādevetyarthaḥ | 
sākṣātparaṃparayāveti mūlājñānamātrasya jñānaikanivartyatayā 
mithyātvasiddhau mūlājñānātirikta jaḍamātrasya tadadhīnatayā svayaṃ 
sākṣāt jñānanivartyatvābhāvepi kṛtsna prapaṃcasya 
mithyātvasiddhirapratyuhetyapi maṃtavyaṃ | asya matasya 
jīvanmuktiśāstrānugṛhītatvaṃ darśayati | evaṃ cetyādinā | ajñānātiriktasya 
jaḍasya jñānena saha sākṣādvirodhābhāve satītyarthaḥ | nanu 
tatvasākṣātkāreṇājñānanāśe satyupādānābhāvāt 
dehāderavasthānāsaṃbhave sati kathaṃ vidyodaye dehādi pratibhāsaḥ | ityata 
āha | prārabdheti | tatvasākṣātkārodaye satyajñānasya niḥśeṣeṇa 
nivṛtiprasaktau prārabdhakarmakṛtapratibaṃdhavaśādajñānaleśasya nivṛtirna 
saṃbhavati talleśānuvṛtau ca tatvajñānānaṃtaramapi prārabdhakarmaṇaḥ 
tatkāryasya dehādi pratibhāsasyāpi anuvṛtiryujyate 
dehādyupādānabhūtasyāvidyāleśasyānuvṛterityarthaḥ | pūrvamate 
jīvanmuktyasiddhimāha |

p. 77b) 
ajñānavaditi jīvanmuktasya dehādi pratibhāsa ityarthaḥ | virodhinīti | 
ajñānasyeva prārabdhakarmaṇopi sākṣādvirodhinītyarthaḥ | śrīkṛṣṇaṃ 
manasā dhyātvā śrīkṛṣṇaṃ saṃpraṇamya ca vyākhyāto yaṃ parichedaḥ 
śrīkṛṣṇa parituṣṭaye || ||

iti śrīmatparamahaṃsaparivrājikācārya 
śrīmatsvayaṃprakāśānaṃdasarasvastī divya 
śrīcaraṇāraviṃdasaṃlagnarajobhūtasya acyutakṛṣṇānaṃdatīrthasya kṛtau 
śāstrasiddhāṃtaleśasaṃgrahavyākhyāyāṃ śrīkṛṣṇālaṃkārākhyāyāṃ 
tṛtīyaḥ parichedaḥ || 3 || samāptam ||




###########   END OF FILE  #######
