####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00077
Uniform title: śāradātilaka
Main title: śāradātilakam with the commentary of rāghavabhaṭṭa
Author : lakṣmaṇadeśikendra
Commentator : raghavabhaṭṭa
Editor : Avalon, A
Alternate name : Woodroffe, John

Description: 
This e-text was converted into roman transliteration from electronic devanagari typesetting files of Dr. S. Malaviya  by computer programs written by the staff of Muktabodha.


Notes: 
Revision  1: July 2, 2006 (reformatted)

Publisher : Electronic publisher: Muktabodha Indological Research Instit
Publication year : 2005
Publication city : 
Publication country : United States
####################################################



|| śrīḥ ||
śrīlakṣmaṇadeśikendraviracitaṃ
śāradātilakam
śrīmadrāghavabhaṭṭakṛta " padārthādarśa " ṭīkāsahitam

atha prathamaḥ paṭalaḥ

nityānandavapurnirantaragalatpañcāśadarṇaiḥ kramād
      vyāptaṃ yena carācarātmakamidaṃ śabdārtharūpaṃ jagat      |
śabdabrahma yadūcire sukṛtinaścaitanyamantargataṃ
      tadvo'vyādaniśaṃ śaśāṅkasadanaṃ vācāmadhīśaṃ mahaḥ      || 1 ||
 "  padārthādarśaḥ  " 
                  śrīkaṇṭhaṃ      nijatāṇḍavapravaṇatāproddāmamododayaṃ
                        paśyantyāḥ  kutukādbhutapriyatayā  sañjātabhāvaṃ  muhuḥ       |
                  mandāndolitadugdhasindhulaharī līlālasaṃ locana-
                        prāntālokanamātanotu  bhavatāṃ bhūtiṃ bhavānyāḥ śubham       || 1 ||
      saṃsevyamānamṛṣibhiḥ sanakādimukhyai-
            ryegena  gamyamavinaśvaramādibhūtam      |
      saṃsārahṛnnigamasāravicārasāraṃ
            śaivaṃ maho  manasi me mudamādadhātu      || 2 ||
      bhadrāya bhavatāṃ  bhūyād bhāratī  bhaktibhāvitā      |
      smṛtirujjṛmbhate yasyā vāgvilāso'tidurlabhaḥ       || 3 ||
      śāradātilake     tantre    gurūṇāmupadeśataḥ       |
      padārthādarśaṭīkeyaṃ      rāghaveṇa    viracyate       || 4 ||
      sampradāyāgataṃ  kiñcid  gaṇitāgamasammatam       |
      yaduktamatra   tat   santo   vicārayitumarhatha       || 5 ||
      piśuno  dūṣakaścet  syānna taddoṣāya  dūṣaṇam       |
      doṣāvahā hi vikṛtirna svabhāvo hi dustyajaḥ       || 6 ||
      atheśvaraḥ sarvā api śrutīrbhavapāśabaddhānāṃ jantūnāṃ svargāya muktaye ca samupadiśati sma |
 anyeṣāṃ tu smṛtiśāstrādīnāṃ tanmūlakattvena tadarthapratipādakattvena ca prāmāṇyamiti suprasiddhataram |
 asyāstvāgamasmṛteḥ kathaṃ tanmūlakattvam |
 anyacca taireva viśeṣeṇa paryālocitaiḥ svarge'thavā muktirapi bhaviṣyatīti kimanayeti prāpte brūmaḥ |
 " sa ekṣata bahu syāṃ prajāyeya "  iti |
      tathā ca  " yato vā imāni bhūtāni jāyante, yena jātāni jīvanti, yat prayantyabhisaṃviśanti tadvijijñāsasva "  
ityupakramya  " ānandāddhyeva khalvimāni bhūtāni jāyante, ānandena jātāni jīvanti, ānandaṃ prayantyabhisaṃviśanti "  ityādi |
  " idaṃ sarvaṃ yadayamātmā eva "  ityantenopasaṃhṛtam |
 atha----
   upakramopasaṃhārāvabhyāso'pūrvatāphalam  |
   arthavādopapattī ca liṅgaṃ tātparyanirṇaye ||
      ityuktattvādupakramopasaṃhārābhyāṃ svalīlārūpānādyanirvācyāvidyāsahāyasampannaṃ paramānandasvarūpaṃ 
nityaśuddhabuddhasvabhāvaṃ parabrahmaiva svātmavivarttarūpaṃ sakalaṃ jagat sasarjeti śrutivākyapratipādito'rthaḥ |
      nanvastu jagatsṛṣṭikarttṛtvaṃ brahmaṇaḥ anādyavidyāṅgīkaraṇaṃ kimartham iti cenna |
 tayā vinā asaṅgasya tasya kāraṇataivānupapannā |
 tathemamarthaṃ śrutyāgamāvapi vadataḥ |
 " indro māyābhiḥ pururūpa īyate "  iti |
       " śivo hi śaktirahitaḥ śaktaḥ karttuṃ na kiñcana "  iti |
 evaṃ jāte jagati nijakarmapāśabaddhā jantavo'nātmajñā utpattimaraṇapravāhapatitā nāśaknuvan 
saṃsārasindhuṃ tarītum |
 evaṃ bhūtān tānavalokya paramakaruṇatayā kiñcidupādhiviśiṣṭaḥ sarvāḥ śrutīḥ samupadiśati sma |
      tatra sarvāsu śrutiṣu kāṇḍatrayaṃ karmepāsanābrahmabhedena |
 tatra karmakāṇḍaṃ jaiminiprabhṛtibhiḥ samyaktayā vivṛtam |
 idamupāsanākāṇḍaṃ nāradādibhiḥ brahmakāṇḍaṃ bhagavadvyāsādibhirapi |
 śrutimūlakatā'sya pratyakṣopalabdhaśrutimūlakatā apratyakṣo- palabdhaśrutimūlakatā ca |
 rāmapūrvettaratāpanīya nṛsiṃhapūrvettaratāpanīyasaurāṣṭākṣaraśaiva- pañcākṣarātmikā tu sākṣātśrutirūpalabhyata eva |
 tatra karmakāṇḍe sarve'pyadhikārī |
 mumukṣorapi tattvajñānaparyantaṃ svacittaśuddhyarthaṃ pratyavāyaparihārārthañca karmakaraṇe'dhikāra- sambhavāt |
 tadvadupāsanākāṇḍe'pi |
      yataḥ sākāropāsanātaḥ svargādibahuphalaṃ bhavati kramato muktiśca |
 karma- kāṇḍāttu svargādikaṃ bahutaravyayāyāsena bhavati |
 brahmakāṇḍānmuktirapi ādaranairantarya- dīrghakālābhyāsasādhyānekeṣu janmasu tādṛśeṣu eva gateṣu bhavati |
  " anekajanma- saṃsiddhastato yāti parāṃ gatim "  iti vacanāt |
 ata etadupāsanākāṇḍamevāgama- śāstrātmakaṃ garīya iti siddham |
      tatrotpalācāryapūjyapādaśiṣyaḥ śrīlakṣmaṇācāryaḥ pūrvatantrāṇāmanekeṣāmekaika- mantravidhānakathanapravṛttānāmativitatānāṃ 
gambhīrāṇāmidānīntanānāmalpabuddhīnāmalpāyu- ṣāmekasmin sarvamantravidhānamabhīpsūnāṃ 
puṃsāmaśaktyā duravagāhatvamatrāvalokyāti- kṛpāluḥ śāradātilakaṃ tantraṃ cikīrṣuścikīṣītasyāvighnena 
samāptyarthaṃ pracayagamanārthañca sakalaśiṣṭaikavākyatayā'bhimatakarmabhārambhasamaye 
tatsamāptikāmairmmaṅgalamācaraṇīya- miti sadācārānumitaśrutibodhitaparadevatānusmaraṇalakṣaṇaṃ 
maṅgalaṃ śiṣyaśikṣārthamupani- badhnannāha----nityeti |
 tanmaho'niśaṃ vo'vyādityanvayaḥ |
 tanmaha etāvataiva paradevatānu- smaraṇasya siddhau satyāmapyasya padasya yatkiñcit kriyāpekṣāyāṃ 
vighnopaśamanadvārā'- bhilaṣitaphalavitaraṇarūpāvanakriyānirdeśena devatāsāmmukhyaṃ daśītam  |
 tatra sāmānya karmasambandhe prāpte kriyamāṇasya granthasya nivīghnaṃ pāṭhamabhiprepsoḥ śiṣyopari kṛpāṃ 
sūcayato va iti karmaṇo nirdeśaḥ |
 vo yuṣmān śiṣyānityarthaḥ |
 eṣāmevātra sambodhanayogyattvāt sambodhanapradhānattvācca yuṣmacchabdasya |
 yataḥ śiṣyakṛpayaiva vidita- vedya ācārye granthakaraṇe pravṛttaḥ |
 teṣāṃ kañcitkālamavane siddhe svaśiṣyāṇāṃ tacchiṣyāṇāmapi nivīghnaṃ pāṭhasiddhyasambhavena granthapracāro na 
bhavatītyuktamaniśamiti |
 tathā ca teṣāṃ cirakālāvane siddhe svaśiṣyāṇāṃ tacchiṣyāṇāmapi nivīghnaṃ pāṭhasiddhau granthapracāro 
bhaviṣyatītyāśayaḥ |
      kiṃ tanmaha ityapekṣāyāmāha----nityānandavapuriti |
 nityo yo'yamānandaḥ sa vapuryasya etena śaktyabhinnaṃ paraśivasvarūpamuktam |
 nanu  " śaktyā vinā śive sūkṣme nāma dhāma na vidyate "  ityukternirguṇasyā'saṅgasya nirākārasya tasya 
kathamavanakriyā- karttṛttvam ityāha----vācāmadhīśamiti |
 anena śaktyupahitaṃ sadāśivātmakaṃ rūpaṃ vāgupadeṣṭṛttvenoktam |
 nanu vāgupadeṣṭṛttvaṃ caturmukhopādhyupahitasyāpi varttate tannivṛttyarthamāha ----śaśāṅkasadanamiti |
 śaśāṅkasya candrasya sadanaṃ sthānaṃ candrakalāvataṃsamityarthaḥ |
 śabdasṛṣṭeratra mukhyatvāt mantramayaṃ tatsvarūpaṃ sūcayati |
 yadābhyāmaḥ viṣṇustena saṅkarṣaṇaḥ tena au etena sahitā niśā hakāro yatretyuttarapadalopī 
bahuvrīhistena hāviti siddham |
 śaśāṅketyādinā binduruktaḥ |
 tatra vāgaiśvaryamupabṛṃhayan vakṣyamāṇāṃ śabdārthasṛṣṭiṃ sūcayan vyāpakatāmāha----yena carācarātmakamidaṃ 
sthāvarajaṅgamātmakaṃ śabdārtharūpaṃ jagat kramād vyāptam |
 kaiḥ nirantaragalatpañcāśadarṇaiḥ nirantaramanavarataṃ galanto vyaktībhavantaḥ pañcāśadarṇā varṇāstaiḥ |
      atra samāse varṇaśabdasya vāvalopo vaktavya iti svarṇaśabda iva valope arṇaśabdo varṇavācī |
 kecittu nityetyādyarṇairityantamekameva padamityāhuḥ |
 atra varṇānāmekapañcāśattve'pi sāmīpyasambandhena lakṣaṇayā pañcāśattvamuktam |
 anvayā- nupapattivattātparyā-nupapatterapi lakṣaṇābījasyābhyupagatatvāt |
 athavā  " makāraḥ puruṣo yataḥ "  ityukteḥ tasya svasvarūpatvāt pañcāśadityuktiḥ |
 yadvā kṣakārasya ka-ṣa saṃyogātmakatvāt tayorupadeśenaivāsyopadeśa ityapunaruktaṃ pañcāśadgrahaṇam |
 yadvā visargasya kevalaṃ śaktitvāt pañcabhūtātmakatvābhāvāt sarvavarṇetpattihetutvācca taṃ tyaktvā tathoktiḥ |
 taduktam----
 " amāyo'nantya eva vā "  iti |
      kvacidvāhye'pi tāvatāmevopayogādvā tathoktiḥ |
 yadvā mūlādhārādi ājñāparyantaṃ ṣaṭcakreṣu pañcāśadvarṇānāmeva sthitatvāt pañcāśadityuktiḥ |
 anayorvyākhyānayoḥ bahi- rāntarabhedena vyavasthā jñeyā |
 āntarasya ca mukhyatvāt śāstre sarvatra mukhyena vyavahāra iti jñeyam |
 anenāntarmātṛkānyāso'pi sūcitaḥ |
 sa cāntyapaṭale (25) kuṇḍalī- prastāve sphuṭībhaviṣyati |
 ataeva dvitīyādicatuvīṃśatipaṭalāntaṃ yat prapañcitaṃ tat sarvaṃ mātṛkāvikāra ityapi sūcitam |
      nanu  " sarvavyāpī sadāśivaḥ "  (śā. 1. 15) iti vakṣyamāṇatvāt tasya svata eva sarvavyāpitve kutaḥ kairiti 
kāraṇāpekṣā iti cet, satyam|
 tasya svata eva sarvavyāpitvaṃ 
kintu atra śāstre śabdasṛṣṭeḥ mukhyatvadyotanāya nirantaragalatpañcāśadarṇai- riti kāraṇatoktiḥ |
 kiñca pūrvamapi yatkiñcicchaktyupādhiviśiṣṭatve vaktavye yā vācāmadhīśamityuktiḥ sā atra ca 
varṇānāmartharūpavyāpakatoktirapi |
 tatra śabdasvarūpa- mabhivyāpya eva artharūpaṃ vyāpnotīti kramādityuktiḥ |
 teṣāṃ śabdarūpavyāpakatā sambhavatyeva |
 artharūpavyāpakatā tu sarvasyāpyarthasya śabdaprakāśyatvaniyamāt jñeyā |
 taduktaṃ bhagavatā bharttṛhariṇā----
                  na so'sti pratyayo loke yaḥ śabdānugamādṛte       |
                  anuviddhamidaṃ   jñānaṃ   sarvaṃ  śabdena  gṛhyate       || iti |
 (vā.)
      athavā yeṣāṃ mate śabdārthayorabhedastanmatamālambyoktam |
 taduktaṃ tenaiva----
ekasyaivātmano bhedaḥ śabdārthāvapṛthaksthitau |
 iti |
 (vā.)
      ataeva mantradaivatayoraikyāṃ mantraśāstre |
 ataeva pūrvaṃ sadāśivamantroddhāraḥ |
 yadvā śaktisambhinnatvāttasya śaktyaṃśatvena śabdarūpavyāpakatvaṃ śivāṃśatvena artharūpa- 
vyāpakatvaṃ jñeyam |
 taduktaṃ vāyavīyasaṃhitāyām----
                        śabdajātamaśeṣantu dhatte śaṅkaravallabhā       |
                        arthasvarūpamakhilaṃ dhatte mugdhenduśekharaḥ       || iti |
      etatpakṣe tṛtīyā upalakṣaṇatvena jñeyā |
 upalakṣaṇatvantu tadutpannatvātteṣām |
 śabdasṛṣṭiprādhānyamevopabṛṃhayannāha----sukṛtino yadantargataṃ caitanyaṃ śabdabrahma ityūcire |
 sukṛtinastattvajñā ityarthaḥ |
  " caitanyaṃ sarvabhūtānāṃ śabdabrahmeti me matiḥ "  (śā. 1. 13) iti vakṣyamāṇatvāt |
 tasya sarvavyāpitvāt tadaṃśasyaiva sarvajantucaitanyarūpatvāt śuddhabrahmaṇaḥ śabdabrahmatvaṃ sambhavatyeva |
 kiñca yasmād bindoḥ śabdabrahmaṇa utpatti- stasmādeva bindoḥ sadāśivasyāpyutpattirityapi sambhavati |
 tatra śabdasṛṣṭau śabda- brahmetyuktiḥ arthasṛṣṭau sadāśiva iti paraṃ viśeṣaḥ |
                  bhidyamānāt parādvindoravyaktātmā ravo'bhavat       |
                  śabdabrahmeti   taṃ  prāhuḥ  sarvāgamaviśāradāḥ       || (śā. 1. 11, 12)
                  atha bindvātmanaḥ śambhoḥ kālabandhoḥ kalātmanaḥ      |
                  ajāyata   jagatsākṣī   sarvavyāpī  sadāśivaḥ       ||    (śā. 1. 15)
      iti vakṣyamāṇatvāt |
      athavā hetu-hetumadbhāvena yojanā kāryā |
 yataḥ sukṛtinaḥ yat antargataṃ caitanyaṃ śabdabrahma ityūcire ato yena nirantaragalatpañcāśadarṇaiḥ jagat vyāptamiti |
                  tat prāpya kuṇḍalīrūpaṃ prāṇināṃ dehamadhyagam       |
                  varṇātmanā''virbhavati     gadyapadyādibhedataḥ       ||      (śā. 1. 14)
      iti vakṣyamāṇatvāt |
      anye tvanyathā yojayanti |
 yat paramaśivasvarūpaṃ sukṛtino vedāntinaḥ tat śabdena brahma ityūcire |
 ayamarthaḥ----asmābhiḥ paramaśiva ityucyate, taistu brahma ityucyata iti śabdamātreṇa paraṃ bhedaḥ |
 vastutastu nityānandādisvarūpatvaṃ tairivāsmābhi- rapi aṅgīkriyata eva |
 tat kīdṛk vācāmadhīśam  " yasya niḥśvasitaṃ vedāḥ "  ityādi- śruteḥ vācāmadhīśatvaṃ prasiddhameva |
 yato vācāmadhīśamataeva nirantaragalatpañcāśadarṇairyena jagadvyāptamiti yathāsambhavaṃ tatrāpi yojanīyam |
 yato vedasya varṇamayatvāt |
      yadvā'tra śāstre śabdasṛṣṭerarthasṛṣṭerapi kuṇḍalinyā evotpattestasyā eva  " kuṇḍalī paradevatā "  (śā. 1. 
57) iti paradevatātvoktestadanusmaraṇamevocitamiti mahaḥśabdena tejorūpā kuṇḍalinītyucyate |
  " ādityendvagnitejomadyadyattattanmayī vibhuḥ "  ityukteḥ|
 sā kīdṛśī nityānandavapuḥ |
 asāvevāntyapaṭale kuṇḍalīsvarūpaṃ vakṣyati  " nityānanda- mayī galatparasudhāvarṣaiḥ "  (śā. 25. 69) ityādinā |
 yayā kuṇḍalyā śabdārtharūpaṃ parā-paśyantī-madhyamā-vaikharī-rūpatvena śabdajanakatvāt kārye kāraṇopacārāt 
śabda- rūpaṃ viṣayatvāt artharūpasvabhāvena caram pṛthivyaṃśādhikyāt kārye kāraṇopacārāt acaram, evambhūtaṃ 
gacchatīti jagad vinaśvaraṃ śarīraṃ vyāptam |
      yadvā, yayā śabdārtharūpaṃ carācarātmakaṃ jagad viśvaṃ vyāptam |
  " sarvagā viśva- rūpiṇī, dikkālādyanavacchinnā "  (śā.1. 53) ityagrata ukteḥ|
 kaiḥ nirantaragalatpañcā- śadarṇaiḥ  " pañcāśadvāraguṇitā pañcāśadvarṇamālikāṃ sūte "  (śā. 1. 111) 
iti vakṣyamāṇatvāt |
 sukṛtinaḥ puṇyātmānastattvajñā ityarthaḥ |
 yāṃ śabdabrahmamayīmāhuḥ  " sā prasūte kuṇḍalinī śabdabrahmamayī vibhuḥ "  (śā. 1. 108) iti vakṣyamāṇatvāt|
 caitanyaṃ cicchaktisvarūpā |
 ayameva vakṣyati  " tataścaitanyarūpā sā "  (śā. 1. 51) iti |
 antargataṃ suṣumnāntargatamityarthaḥ|
  " yā mūlādhāradaṇḍāntaravivaragatā "  ityukteḥ|
 śaśāṅkasadanaṃ sahasrāragamane candramaṇḍalagatatvāt |
 vācāmadhīśaṃ sarvaśabdotpādakatvāt sarvamantrotpādakatvācca |
 tathāyameva vakṣyati---- " viśvātmanā prabuddhā sā sūte mantramayaṃ jagat "  (śā. 1. 57) iti |
 yadvā, vācāmadhīśaṃ vāgdevatārūpetyarthaḥ |
  " śaktiḥ kuṇḍalinīti yā nigaditā āīmasaṃjñā "  ityukteḥ |
 yadvā granthārambhe prakṛte sarasvatī devatā tasyā eva smaraṇād grantharūpā sphūttīrbhavitrī |
 kiñcātra granthe prathamataḥ sarasvatīmantrāṇāmeva vakṣyamāṇatvāt |
 tena sarasvatīdevatānusmaraṇamevocitamiti |
 tadvācāmadhīśaṃ mahaḥ sārasvataṃ tejaḥ vo'vyāt |
 atha vācāmadhīśamityanena kevalaṃ vāgbhavasya sarasvatīmantratvamuktam |
                        etajjapannaravaro   bhuvi  vāgbhavākhyaṃ       |
                        vācāṃ sudhārasamucāṃ labhate sa siddhim       ||
      ityukteḥ |
 tat kīdṛk śaśāṅkasadanam anena candrakalāvataṃsatvena dhyānamuktam |
        yadāhuḥ----      dhṛtaśaśadharakhaṇḍollāsikoṭīracūḍā   |
                  bhavatu sapadi vācāmīśvarī bhūtaye vaḥ || iti |
      punaḥ kīdṛk nityaṃ sarvadā ānandayatītyānandaṃ ānandajanakaṃ vapuryasya tat |
      sādhakānāṃ sudhārasasahodarasarasasūktisaṃsphuraṇādāhlādajanakamityarthaḥ |
 tathā ca sarasvatīstave ācāryāḥ----
kṣaumāmbaraparīdhāne muktāmaṇivibhūṣaṇe, mudāvāse |
 iti |
punaḥ kīdṛk caitanyamantargatam anena sūkṣmā paraparyāyā parākhyā uktā |
 yadāhuḥ----
                  svarūpajyotirevāhuḥ sūkṣmā vāganapāyinī |
 iti |
      anyatrāpi----sūkṣmā kuṇḍalinī madhye jyotirmātrā parā matā |
 iti |
      yena mahasā nirantaragalatpañcāśadarṇaiścarācarātmakaṃ śabdārtharūpaṃ jagad vyāptam |
 atra pañcāśadarṇairityanena varṇarūpā paśyantī uktā |
 śabdārtharūpamityanena padarūpā madhyamā uktā |
 yat sārasvataṃ mahaḥ sukṛtinaḥ śabdabrahmetyūcire |
 atra śabdabrahmaśabdena vedā ucyante |
 tena vedātmakamityarthaḥ |
 taduktaṃ vāttīkakārapādairgrahādhikaraṇe----
                  śabdabrahmeti yad vedaśāstraṃ vedākhyamucyate |
 iti |
      anena vākyarūpā vaikharī uktā |
 yadāhuḥ----
                  dhvanirvarṇāḥ padaṃ vākyamityāspadacatuṣṭyam       |
                  yasyāḥ  sūkṣmādibhedena  vāgadhīśāmupāsmahe       || iti |
      anyatrāpi----      ādikṣāntavilāsalālasatayā tāsāṃ turīyā tu yā
                  kroḍīkṛtya jagattrayaṃ vijayate vedādividyāmayī |
 iti |
      apare tvatra granthakṛtā bhairavīmantroddhāraḥ kṛta iti vadanti |
 tad yathā |
 tat traipuraṃ maho vo'vyāt |
 kīdṛk agalat avinaśvaram |
 punaḥ kīdṛk nityānandavapuḥ nityaḥ puruṣaḥ tena hakāraḥ ānandamayītvāt ānandotpādakatvāt vā ānandaḥ śaktiḥ 
tena saḥ etau vapuḥ śarīraṃ yasya |
 etenaitayoḥ bījatraye'pi sattvamuktambhavati |
 antaḥ madhyaṃ madhyabījamityarthaḥ |
 tat kīdṛk kramāt kaśca raśca maśca karamāḥ tān atti lakṣaṇayā gṛhṇātīti kramāt |
 tena kakāraḥ tadadho lakāraḥ |
 atra repheṇa lakārasya grahaṇaṃ vyākaraṇaparibhāṣayā |
 uktañca  " reṇa lo'pīṣyate grahaṇaṃ tena "  iti |
 saṃhitāyāmapi---- " ataeva maheśāni ra-layoḥ samatā bhavet |
 "  iti |
 tadadho makāraḥ puruṣaḥ tena haḥ|
 punaḥ kīdṛk antargataṃ ante ro rephaḥ gataḥ saṅgato yatra tat |
 punaḥ kīdṛk vyāptaṃ viḥ catuḥsaṃkhyā caturthasvaraḥ tenāptaṃ gṛhītam |
 atra granthakṛto vārarucaḥ saṅketo'bhipretaḥ |
 sa dvitīyapaṭale sphuṭībhaviṣyati |
  " nañi ca śūnyaṃ jñeyam "  iti vārarucaḥ saṅketaḥ |
 tena śūnyaṃ tasya bindurūpatvāt binduruddhṛtaḥ |
 etena ṣaṭkūṭaṃ madhyabījamuddhṛtam |
 ataeva vakṣyate  " ṣaṭkūṭaṃ tripurāmantram "  iti || evaṃ madhyamaṃ bījamuktvā prathamabīje hakārasakārayoḥ 
pūrvamevoktatvāt evam ekāro'pi yojanīyaḥ |
 kīdṛk prathamaṃ śaśāṅkasadanam etena bindustham |
 evaṃ prathamabījamuddhṛtam |
 antyaṃ kīdṛk śabdārtharūpam atra śabdaśabdena śabdādayo gṛhyante, arthaśabdo viṣayavācī |
 tena śabdādayo viṣayāste ca daśeti daśasaṃkhyā tayā aukāraḥ tadrūpaṃ yatra tattathā |
 anyacca  " aṅkānāṃ vāmato gatiḥ "  ityukteḥ vārarucena saṅketena takārasya ṣaṭsaṃkhyā |
  " piṇḍāntyairakṣarairaṅkāḥ "  ityukteḥ nyakārāntayakārasya ekāṅkaḥ |
 evaṃ ṣoḍaśa tena visargaḥ |
 evaṃ tṛtīya- bījamuddhṛtam |
 taduktaṃ siddheśvarīmate----
            haṃsāstrayo  dantyasakārayuktā  vasvabdhipaṃktisvarasaṃvibhinnāḥ       |
            antyo visargī itarau sabindū madhyo viriñcīndraharāgniyuktaḥ       || iti |
      asyāyamarthaḥ----vasu aṣṭasaṃkhyā |
 abdhiścatuḥsaṃkhyā |
 paṃktirdaśasaṃkhyā |
 tathā ca  " paṃktirdaśākṣaracchando daśasaṃkhyāvalī api "  ityamaraḥ |
 haṃsā hakārāstrayaḥ |
 kīdṛśāḥ dantyasakārayuktāḥ |
 tathā kramād vasvabdhipaṃktisvaraiḥ klīvān vinā aṣṭama e caturtha ī daśama au tairyuktāḥ |
 ṛkārādi svaracatuṣṭayaṃ napuṃsakaṃ  " svarāṇāṃ madhyakaṃ yattu taccatuṣkaṃ napuṃsakam "  (śā. 2. 6) ityuktatvāt |
 napuṃsakasvaraparityāgena bindu- visargasahitānāṃ svarāṇāmaṣṭama ekāraḥ daśama aukāra iti bodhyam |
 viśeṣamāha tṛtīyo visargayuktaḥ, itarau prathamadvitīyau sānusvarau |
 madhyaḥ punaḥ viriñcyādiyutaḥ viriñciḥ kaḥ indro laḥ, haro haḥ, agnī rephaḥ etairyutaḥ |
 idaṃ ṣaṭkūṭaṃ madhyabījam |
 iyaṃ tribījā bhairavī |
      atha ca eceti svatantratayā nirddeśāt vyāptamityāptaśabdagrahaṇāt śabdārtha- rūpamiti rūpaśabdopādānāt 
kevalāstrayaḥ svarā evāsya mantrasya cetanīmantra iti sūcitam  |
 yadāhuḥ----
                  śivāṣṭamaṃ kevalamādibījaṃ bhagasya pūrvāṣṭamabījamanyat       |
                  paraṃ śiro'ntaṃ gaditā trivargā saṅketavidyā guruvaktragamyā       || iti |
      śiva ukāraḥ, tasyāṣṭama ekāraḥ |
 bhagam ekāraḥ, tasya pūrvāṣṭamaścaturthaḥ svaraḥ|
 śiro binduḥ so'nte yasya śiro'nta aukāraḥ |
      uktabījānāṃ krameṇa vāgbhava-kāmarāja-śāktatvamāha |
 vācāmadhīśamityane- nādyasya vāgbhavatvamuktam |
 carācarātmakaṃ maithunasṛṣṭajagataḥ kāmotpannatvāt madhyama- bījasya kāmarājatoktā |
 sukṛtinaḥ yadantyabījaṃ śabdabrahmetyūcire ityanenāntyasya śāktatvamuktam |
  " tridhāmajananī devī śabdabrahmasvarūpiṇī "  (śā. 1. 56) iti vakṣya- māṇatvāt |
 yaduktaṃ siddheśvarīmate----
                        vāgbhavaṃ prathamaṃ bījaṃ kāmarājaṃ dvitīyakam       |
                        śaktibījaṃ   tṛtīyantu   caturvargaphalapradam       || iti |
      atha ca---- " oṃ tatsaditi nirddeśo brahmaṇastrividhaḥ smṛtaḥ "  ityukteḥ śabdātmakaṃ brahma 
śabdabrahmeti praṇavam |
 carācarātmakaṃ jagad yeneti maithunasṛṣṭeḥ kāmādutpatteḥ kāmabījam |
 vācā nakāraḥ |
 bṛhattattvanyāse nakāreṇa saha śabdatattvanyāsāt |
 maśca 1|
 dhīḥ śaktirūpaḥ |
 īśaḥ prabhuḥ anena visargaḥ |
  " māyāśaktyabhidhaḥ sargaḥ sarvabhūtātmakaḥ prabhuḥ "  ityukteḥ |
 evaṃ namaḥ śabdaḥ |
 evamasya mantrasya hlādinī mantra uktaḥ |
 yadāhuḥ----
                  kamalaṃ pariluptamadhyamāntyasvaramīśādiyutaṃ sabindunādam       |
                  nigamādinamo'ntare virājadbhuvi devīhṛdayaṃ pradiṣṭametat       || iti |
      trayāṇāṃ bījānāṃ sāmānyena viśeṣaṇamāha----aniśamiti |
 na vidyate niśā hakāro yatra ādāviti śeṣaḥ |
 keśavādinyāse niśā hakāraḥ śaktiḥ |
 tenādau hakā- rābhāve sakārasyāditvamuktam |
 tenādau sakāraḥ paścāt hakāraḥ |
 yadvā, nirityanenaiva ādyabījasyāpi bindoruddhṛtatvāt aniśaṃ hakārarahitaṃ śaśāṅkasadanam śaśāṅkaḥ sakāraḥ 
sadane sthāne yasya |
 anena hakārasya sthāne sakāraḥ tadadho hastvarthāyātaḥ |
 uktañca----
            bhairavīyamuditā'kulapūrvā  deśikairyadi  bhavet  kulapūrvā       |
            saiva śīghraphaladā  bhuvi  vidyetyucyate paśujaneṣvatigopyā       || iti |
      anenāsya mantratvaṃ vidyātvamapyuktam |
 yat piṅgalāmate----
                  śaktyādyā tu bhaved vidyā śivādyo mantra ucyate       |
                  dīkṣābhiṣekapūjā   tu   prāṇināṃ  bhuktimuktidā       || iti |
      anyadapi bījatrayasāmānyaviśeṣaṇamāha pañcāśadarṇairupalakṣitamityarthaḥ |
 anena sarvasya mantrasya mātṛkāntaritatvena japa uktaḥ |
 yadāhuḥ----
                  mantrarājamamuṃ     samastajagadvimohanakāraṇaṃ       |
                  mātṛkāntaritaṃ japedanulomato'pi vilomataḥ       || iti |
      athavā anena viśeṣaṇena ca hahasaiṃ sahasaiṃ ityādi  " hasakalahrīÁ sahakalahrīÁ "  ityādi ahasauḥ āhasauḥ 
ityādyantarmātṛkānyāso'pi sūcitaḥ |
 yadāhuḥ----
                  krameṇa ṣaṭcakravarṇān taddaleṣu pravinyaset       |
                  cakradvayakrameṇaiva   devīruddhāṃśca  mantravit       || iti |
      anyatrāpi mūlādhārakathanaprastāve
            caturṣvabjapatreṣu devīniruddhān jalendrāgnivāyūn nyaset kevalān vā |
            sabindūnamandaprabhāvān prasiddhān |
 iti |
      athavā pañcāśacchabdena sāmīpyasambandhena lakṣaṇayā ekapañcāśadgrahaṇe tairūpa- lakṣitamityanena 
bījatrayasyāpi dīpinyuddhāraḥ sūcitaḥ |
 tatra prathamabījadīpinī tu vyañjanasvaraiḥ pṛthakkṛtaiḥ saptadaśavarṇātmikā |
 dvitīyabījadīpinī tu pūrvavadeva pañcaviṃśatyakṣarā|
 tṛtīyabījadīpinī pūrvavannavākṣarā |
 evamekapañcāśadvarṇātmikā |
 tatra dvitīyatṛtīyayoḥ kṣakārasya sattvāt tasya caikameva vyañjanaṃ gṛhītam |
 mātṛkāyāṃ pṛthagupadeśāt |
 yadyayaṃ vyañjanadvayātmaiva syāt tadā kṣavadasyāpi pṛthagupadeśo na syāt|
 tayoreva bindudvayamasti tadapi na pṛthaggaṇitam |
 tādṛśasyaiva pañcadaśasvaratvāt |
 praṇave'pi binduḥ praṇavāntargata eveti na pṛthaggaṇita iti sarvamanavadyam |
 ayañca dīpinyuddhāro granthakṛtā'tra sūcitaḥ |
 mayā tu bhairavīpaṭale (12) sphuṭīkariṣyate |
      athavā bālāmantroddhāro grasthakṛto'bhipreta iti |
 yato bhairavyādīnāmapi sa eva mūlabhūtaḥ |
 yadāhuḥ bālāmuktvā----
            vidyāmūlotpattireṣā mayoktā jñātavyeyaṃ deśikaiḥ siddhikāmaiḥ |
 iti |
      tadyathā----vācāmadhīśamiti vāgbhavam |
 antarmadhyaṃ madhyastham |
 kramāt kaśca raśca mā lakṣmīḥ tena īkāraḥ |
 reṇa pūrvavallasya grahaṇam |
 niriti binduḥ |
 evaṃ madhyamaṃ bījam, śaśāṅkaḥ sakāraḥ, sat oṃkāraḥ |
 akāro nakāraśca śūnyadvayaṃ tena visargaḥ |
  " neñe ca śūnyaṃ jñeyaṃ tathā svare kevale kathite "  ityukteḥ |
 sacchabdena kathamoṃkāragrahaṇamiti ceducyate |
 oṃkārasya tāvat  " oṃ tatsaditi nirddeśo brahmaṇa- strividhaḥ smṛtaḥ "  ityubhayoḥ brahmavācakatvāt  " sadoṃkāro 
nigadyate "  ityukteśca sacchabda- vācakatā, so'trākṛtapararūpa eva kevalaṃ vivakṣitaḥ |
 sa ca sāmīpyasambandhena agrimasya lakṣakaḥ|
      yadvā  " tasyaivokārayogena syādaukārākṣaraṃ tathā "  iti ācāryekteḥ okāra eva svajanyasya 
aukārasya lakṣakaḥ |
 yadvā śaśo rūpamasmin iti matvarthīyo'c |
 tena śaśaścandraḥ, tena saḥ, śaśan gamanaśīlaḥ, śaśo haṃsaḥ, tena vā saḥ |
 aṅkaśabdena piṇḍanyāyāt akāraḥ |
 yathā  " sa vāmadṛk pavanaguṇānvitaḥ karaḥ "  ityatra karaśabdena kakāraḥ |
 yathā  " harihayaṣaṣṭhavat "  vanam ityatra vanaśabdena vakāraḥ |
 sacchabdena okāra eva |
 tasya pūrvena saha sandhau aukāraḥ |
 anābhyāṃ visargaḥ |
 nanu praṇavasya sabindu- katvāt bālāntyabīje granthakāro visargamātraṃ vakṣyati |
 atra ca binduvisargāvuddhṛtāviti virodha iti cenna |
 bālāyā mantrabhedeṣu kvacid binduḥ kvacid visargaḥ kvacidvindu- visargāvapyuddhṛtau |
 tadapi sūcayitumatredṛśa uddhāraḥ kṛtaḥ |
 yadāhuḥ sanatkumāre----
                        aṣṭamasya  tṛtīyantu  caturddaśasamanvitam |
                        daṇḍakuṇḍalametaddhi  sārasvatamudāhṛtam || iti |
      anyatra tu----dantāntena yutaṃ tu daṇḍisakalaṃ sammohanākhyaṃ kulam |
 iti |
      anyat pūrvavaditi saṃkṣepaḥ |
 etacca vyākhyānadvayaṃ guruvacananiyantritena mayā kṛtamiti kṣantavyaṃ deśikendraiḥ || 1 ||
  antaḥsmitollasitamindukalāvataṃsa-
        mindīvarodarasahodaranetraśobhi      |
  hetustrilokavibhavasya navendumaule-
        rantaḥpuraṃ diśatu maṅgalamādarād vaḥ      || 2 ||
      yadupahitasya śivasya sṛṣṭikarttṛtvaṃ tāmupastauti----antariti |
 navendumaulerantaḥpuraṃ vo maṅgalamādarād diśatviti yojanā |
 atrāpi vo maṅgalaṃ diśatu ityanena śiṣyakṛpā sūcitā |
 yadyapi tattvataḥ śaivadarśane----
                        na śivena vinā śaktirna śaktirahitaḥ śivaḥ       |
                        na      tattvatastayorbhedaścandracandrikayoriva       || iti
      śakti-śivayoraikyameva tathāpi dvitīyena vinā sṛṣṭyanupapatteḥ līlāgṛhītaṃ rūpaṃ strīsvarūpaṃ varṇyate |
 etena maithunasṛṣṭiḥ sūcitā |
 tasyā jagatkāraṇatāmāha----trilokavibhavasya heturiti |
 carācarātmakatvena vistāro vibhavaḥ |
 kīdṛśaṃ antaḥ- smitollasitaṃ kalpitamidaṃ jagad vilasatīti hāsyakāraṇam |
 īśvare sābhilāṣatayā vā hāsaḥ |
 etenāsyā īśvarakṣobhakatā sūcitā |
 kiñca  " yatrānukūlyaṃ dampatyostri- vargastatra varddhate " 
      iti smṛteḥ dampatyānukūlyato vicitrajagannirmāṇaṃ sūcitam |
 punaḥ kīdṛk indukalāvataṃsam |
 atrāvataṃsaśabdena mukuṭābharaṇamucyate |
 tathā nāmaliṅgānuśāsane----
 " puṃsyuttaṃsāvataṃsau dvau karṇapūre'pi śekhare "  iti |
      punaḥ kīdṛk |
 indīvarodarasahodaranetraśobhi |
 etena sarvātiśāyi saundaryaṃ vaṇītam  |
 yadvā navendumaulerityanena bhuvaneśīmantra uktaḥ |
 viśeṣaṇaistaduddhāraḥ |
 trilokavibhavasya hetuḥ śivastena hakāraḥ |
 antaḥ smitaṃ prakāśo yasyāsāvantaḥ- smito'gniḥ rephaḥ tenollasitaṃ yutam |
 indukalāvataṃsamiti binduḥ |
 indīvarodara- sahodare netre yasyāḥ sā lakṣmīḥ tena dīrgha īkāraḥ |
 yadvā indīvarodarasya sahodaraṃ suhṛt yannetraṃ candrarūpaṃ tacca vāmamiti dīrgha īkāraḥ tena śobhi yuktam |
 evaṃ militvā bhuvaneśībījam || 2 ||
  saṃsārasindhostaraṇaikahetūn
            dadhe gurūn mūdhnī śivasvarūpān      |
  rajāṃsi yeṣāṃ padapaṅkajānāṃ
            tīrthābhiṣekaśriyamāvahanti      || 3 ||
                  yasya deve  parā bhaktiryathā  deve tathā  gurau |
                  tasyaite kathitā hyarthāḥ prakāśante mahātmanaḥ ||
      ityāgamāt paradevatābhaktivad gurubhakterapi vidyāprāptāvantaraṅgasādhanatvāvagamāt paradevatāyāḥ 
smaraṇānantaraṃ gurunamaskāramāha----saṃsāreti |
 śivasvabhāvān gurūn mūdhnī dadhe ityanvayaḥ |
 śivasvabhāvān śivasvarūpānityarthaḥ |
 etena gurudhyānaṃ tattaddevatā- rūpatayā karttavyamityuktaṃ bhavati |
 taduktam----
                  guruṃ na marttyaṃ budhyeta yadi budhyeta tasya tu |
                  kadāpi ca bhavet siddhirna mantrairdevapūjanaiḥ || iti |
      anyatrāpi----      tasmādevaṃ viditvā tu guruṃ devañca nānyathā       |
                  trikālapraṇipātena   dhyānayogena   saṃyajet       || iti |
      anyatrāpi----      lalāṭe nayanaṃ cāndrīṃ kalāmapi ca dordvayam       |
                  antarnidhāya  vakṣyāmi  gururmarttye   mahīyate       || iti |
                  mūdhnī dadhe ityanena gurudhyānaṃ mūrddhani karttavyamityuktaṃ bhavati |
        taduktam----      prātaḥ śirasi śukle'bje dvinetraṃ dvibhujaṃ gurum       |
                  prasannavadanaṃ     śāntaṃ     smarettannāmapūrvakam       || iti |
   anyatrāpi----      śrīmadgurupadāmbhojaṃ      mūrddhanyeva     sadāsthitam       |
                  yaḥ smaret sāttvikairbhāvaiḥ so'cirāt khecaro bhavet       || iti |
      gurūniti bahuvacanaṃ pūjārthaṃ guru-paramaguru-parāparaguru-parameṣṭhigurvapekṣayā vā |
 tathā ca granthakṛdgurupaṅktiḥ |
  " śrīkaṇṭhaṃ vasumantaṃ śrīsomānandamutpalācāryān "  iti |
  " lakṣmaṇamabhinavaguptaṃ vande śrīkṣemarājañca "  iti tacchiṣyāḥ |
 kīdṛśān saṃsārasindhosta- raṇaikahetūn |
 anena vinā gurūpadeśaṃ saṃsārataraṇamaśakyamityapyuktam |
 tathāca śrutiḥ----
 " ācāryavān puruṣo veda "   " sa gurumevābhigacchet "  iti |
                  āgamaścaajñānatimirāndhasya jñānāñjanaśalākayā      |
                  cakṣurunmīlitaṃ   yena   tasmai   śrīguruve   namaḥ       || iti |
      gurupraṇāmamāhātmyamāha rajāṃsīti |
 etena pādopasaṃgrahaṇapūrvakaṃ gurunamaskāraḥ karttavya ityuktaṃ bhavati || 3 ||
sāraṃ vakṣyāmi tantrāṇāṃ śāradātilakaṃ śubham       |
dharmārthakāmamokṣāṇāṃ  prāpteḥ  prathamakāraṇam       || 4 ||
śabdārthasṛṣṭirmunibhiśchandobhirdaivataiḥ     saha       |
vidhiśca  yantramantrāṇāṃ  tantre'sminnabhidhīyate       || 5 ||
                    siddhārthaṃ  siddhasambandhaṃ  śrotuṃ  śrotā pravarttate       |
                    śāstrādau tena vaktavyaḥ sambandhaḥ saprayojanaḥ       ||
      ityukteḥ śiṣyabuddhyanukūlanārthaṃ granthamāhātmyaṃ prakāśayan śrotṛpravṛttinimitta- bhūtān 
viṣaya-prayojana-sambandhādhikāriṇo darśayati sāramityādiślokadvayena |
 tantrāṇāṃ sāraṃ śreṣṭhaṃ saṃgraharūpañca ityanenāsyopādeyatā'tisaṃkṣiptatā coktā |
 tatra tantrāṇāmiti vaiṣṇava-śaiva-śākta-gāṇapatya-saurāṇāṃ yataḥ sāram ataeva śubham |
 śabdasaṃkṣepe'pyākāṃkṣita sakalārthapratipādakatvameva śubhatvam |
 dharmārthakāmetyādi vakṣyati |
 tadupayiko nāmanirddeśaḥ śāradātilakamiti |
 śīryata iti śāraṃ sthūlaṃ karmaphalaṃ taddadātīti śāradā|
 tattatkāraṇatvena brahmavidyādhirūḍhā satī dyati khaṇḍayatīti vā śāradā cicchaktiḥ |
 yadvā śaraḥ svatantraṃ tasya bhāvaḥ śāraṃ svātantryāṃ taddadātīti anādyavidyāṃ parichedyajīvabhāvanirāsena 
paramaiśvaryapradāyikā |
 taduktaṃ gautamena tantravyākaraṇe----
                  śaraḥ   svatantraṃ  hṛdayaṃ   sphurattā  parameśitā       |
                  śāraścetyuditāḥ śabdāḥ paryāyāḥ svārthavācakāḥ       || iti |
      tasyāstilako bhūṣaṇam |
 anenotkṛṣṭatā daśītā |
 tatrāpi bhūṣaṇāntaraṃ na bhavati kintu tilakarūpaḥ |
 tena yathā mukhe varttamānastilakāḥ sarvataḥ prathamaṃ dṛśyo bhavati tadvadayamapītyabhiprāyaḥ |
 prathamaṃ kāraṇaṃ mukhyakāraṇam |
 yathā cāsya mukhyatvaṃ tathā granthasaṅgatikathanaprastāve'smābhiḥ pūrvameva prapañcitam |
 śabdārthasṛṣṭyādi viṣayaḥ |
 caturvargaḥ phalam |
 anayoḥ pratipādya-pratipādakabhāvaḥ sambandhaḥ |
 tadarthī cādhikārī |
 asya śāstrasya ca vyutpādya-vyutpādakabhāvaḥ sambandhaḥ |
 śāstraviṣayasya phalasya ca sādhyasādhanabhāvaḥ sambandhaḥ |
 ityādyanyo'pi yathāyathamūhanīyaḥ |
 saheti tribhiḥ sambadhyate |
 munibhiḥ tapoyogabalena mantraprathamajñātṛbhiḥ prathamārādhakaiḥ |
      taduktaṃ gautamena----maheśvaramukhājjñātvā  gururyastapasā manum       |
                        saṃsādhayati śuddhātmā pūrvaṃ ca ṛṣirīritaḥ      || iti |
         tathā'nyatra----      yena yadṛṣiṇā dṛṣṭaṃ siddhiḥ prāptā ca yena vai             |
                        mantreṇa tasya  tat  proktamṛṣerbhāvastadārṣakam       || iti |
      chandaḥ śabdavyutpattiruktā'nyatra----
                        chādanācchanda  uddiṣṭaṃ  vāsasī iva cākṛteḥ       |
                        ātmanācchādito  devairmṛtyorbhītaistu vai purā             |
                        ādityairvasubhī rudraistena cchandāṃsi tāni vai       || iti |
      tathā'nyatrāpi----      mṛtyubhītaiḥ  purā  devairātmanaśchādanāya   ca             |
                        chandāṃsi saṃsmṛtānīha chāditāstaistato'marāḥ       |
                        chādanācchanda  uddiṣṭaṃ  sarvaṃ  chandobhirāvṛtam       || iti |
      tattu gāyatryādi prasiddham |
 daivataṃ tattanmantroddiṣṭam |
 yadāhuḥ----
                        yasya yasya ca mantrasya uddiṣṭā yā tu devatā       |
                        tadākāraṃ   bhavettasya  devatvaṃ   devatocyate       || iti |
      daivatairiti viniyogasyāpyupalakṣaṇam |
      tatsvarūpamuktamanyatra----
                        purākalpe  samutpannā mantrāḥ  karmārthameva ca       |
                        anena cedaṃ  karttavyaṃ  viniyogaḥ  sa ucyate       || iti |
         anyatrāpi----      dharmārthakāmamokṣeṣu   śāstramārgeṇa yojanam       |
                        siddhamantrasya samprokto viniyogo vicakṣaṇaiḥ       || iti |
      tajjñānābhāve doṣa ukto'nyatra----
                  daurbalyaṃ yāti tanmantro viniyogamajānataḥ || iti |
      chanda-ṛṣi-devatājñānaṃ mantrasāphalyārthamavaśyamapekṣitam |
      taduktaṃ chandogānāmārṣeyabrāhmaṇe----
      yo ha vā aviditārṣeyacchandodaivatabrāhmaṇena mantreṇa yājayati vādhyāpayati vā sthāṇuṃ varchati garttaṃ 
vā padyati pra vā mīyate pāpīyān bhavati |
 yātayāmānyasya chandāṃsi bhavanti |
 atha yo mantre mantre veda sarvamāyureti śreyān bhavati ayātayāmānyasya chandāṃsi bhavanti |
 tasmādetāni mantre mantre vidyādṛṣīṇāṃ saṃsthāno bhavati saṃsthāno bhavati brahmaṇaḥ svarge loke mahīyate 
smaranna jāyate punariti |
      kātyāyano'pi----etānyaviditvā yo'dhīte'nubrūte japati juhoti yajate yājayati vā tasya brahmavīryaṃ yātayāmaṃ bhavati |
 anuvijñāyaitāni yo'dhīte vīryavattaraṃ yo yathārthavit tasya vīryavattamaṃ bhavati |
 japitvā hutveṣṭvā phalaṃ prāpnotīti |
             " yaśca jānāti tattvena ārṣaṃ chandaśca daivatam |
 "  ityādinā āgame'pi |
             yājñavalkyo'pi----      ārṣaṃ chandaśca daivatyaṃ viniyogastathaiva ca       |
                              veditavyaṃ  prayatnena  brāhmaṇena  viśeṣataḥ       ||
                  aviditvā   tu    yaḥ   kuryādyajanādhyayanaṃ  japam       |
                  homamanyacca yat  kiñcit  tasya cālpaṃ phalaṃ bhavet       || iti |
      vidhiriti |
 nyāsa-japa-pūjā-homa-tarpaṇābhiṣekasampātapātādiḥ |
 cakāraḥ śabdasṛṣṭyādeḥ pradhānāpradhānasya samuccaye |
 mantrayantrāṇāmityekapadopādāne'pi munyā- dīnāṃ yathāyogaṃ sambandhaḥ |
 tatra municchandasī homatarpaṇe ca mantra eva |
 devatādīni anyānyubhayatrāpi |
 sampātapātastu yantre tadupalakṣiteṣu pratikṛtikumbhaśilāprati- māṅgulikātailaghṛtādiṣu sambadhyate |
 etāni devatopāsakasya sthūlarūpatayoktāni |
 yeṣāṃ sūkṣmarūpaṃ yathā |
 yadāhuḥ----
                  svātmaiva  devatā  proktā  manojñā viśvavigrahā       |
                  nyāsastu  devatātmatvāt  svātmano dehakalpanā       ||
                  japastanmayatārūpabhāvanaṃ         samyagīstim       |
                  pūjā  tu   cañcalatve'pi   tanmayatvāpramattatā       ||
                  homo   viśvavikalpānāmātmanyastamayo  mataḥ       |
                  eṣāmanyonyasammelabhāvanaṃ     tarpaṇaṃ   smṛtam       ||
                  abhiṣekastu vidyā syādātmaiva svāśrayo mahān       |
                  prayogāḥ syurupādhīnāṃ  hetoḥ  svātmavimarśanam       ||
                  sandhyāsu   bhajanaṃ   tāsāmādimadhyāntavarjanam       |
                  mohājñānādiduḥkhānāmātmanyastamayo      dṛḍham       || iti || 4-5 ||
nirguṇaḥ saguṇaśceti  śivo  jñeyaḥ  sanātanaḥ      |
nirguṇaḥ prakṛteranyaḥ saguṇaḥ sakalaḥ smṛtaḥ      || 6 ||
      sṛṣṭiṃ vaktumupodghātamāha nirguṇa iti |
 sanātano nityaḥ śivo nirguṇaḥ saguṇaśca jñeyaḥ |
 ādyasya svarūpamāha niriti |
 prakṛteranyaḥ tatsambandhaśūnyaḥ |
 ṣaṣṭhyā evātra       prādhānyenoddeśyatvāt |
 tena sūkṣma ityarthaḥ |
 ataevānyaśabdārthābhāvāt na pañcamīyam |
 tathā satyanuvāde paryavasānaṃ syāt |
 yaduktaṃ prayogasāre----
                  nityaḥ sarvagataḥ sūkṣmaḥ  sadānando nirāmayaḥ       |
                  vikārarahitaḥ sākṣī śivo  jñeyaḥ  sanātanaḥ       || iti |
      nārāyaṇīye'pi----      niṣkriyaṃ  nirguṇaṃ  śāntamānandamajamavyayam       |
                        ajarāmaramavyaktamajñeyamacalaṃ      dhruvam       ||
                        jñānātmakaṃ paraṃ brahma svasaṃvedyaṃ hṛdisthitam       |
                        satyaṃ buddheḥ paraṃ nityaṃ nirmalaṃ niṣkalaṃ smṛtam       || iti |
      dvitīyasya svarūpamāha sa iti |
 saguṇaḥ sakalaḥ kalā prakṛtiḥ tatsaṃhitaḥ |
 sāṃkhyamate sattvarajastamasāṃ sāmyāvasthā pradhānā paraparyāyā prakṛtiḥ |
 ataeva saguṇa ityuktiḥ |
 vedāntanaye tu avidyā |
 śivatantre śaktiḥ |
uktañca nārāyaṇīyaprayogasārayoḥ----
                  tacchaktibhūtaḥ sarveśo  bhinno brahmādimūttībhiḥ |
                  karttā bhoktā ca saṃharttā sakalaḥ sa jaganmayaḥ || iti || 6||
 saccidānandavibhavāt  sakalāt  parameśvarāt       |
 āsīcchaktistato nādo nādād bindusamudbhavaḥ       || 7 ||
      sṛṣṭimāha saditi |
 tasyāvidyāśabalitatvena jaḍatve kathaṃ sṛṣṭikarttṛtvam iti śaṅkāṃ vārayati saccidānandavibhavāditi |
 anenāvidyopahitatve'pi tasya na svarūpahā- nirityarthaḥ |
 sakalācchaktirāsīditi yojanā |
 śaktisahitādeva punaḥ śaktiḥ kathamāsīditi cet satyam |
 yā anādirūpā caitanyādhyāsena mahāpralaye sūkṣmā sthitā tasyā 
guṇavaiṣamyānuguṇatayā sāttvika-rājasa-tāmasasraṣṭavyaprapaścakārya sādhane ucchūnā- vasthātvameva upacārādutpattiḥ|
 iyañca sadutpattivādisāṃkhyamatamāśritya granthakārasyokti- riti jñeyam |
 taduktaṃ prayogasāre----
                  tasmād vinirgatā nityā sarvagā viśvasambhavā |
 iti |
vāyavīyasaṃhitāyāmapi----śivecchayā parāśaktiḥ śivatattvaikatāṃ gatā |
                     tataḥ parisphuratyādau sarge tailaṃ tilādiva || iti |
      pañcarātre'pi----evamālokya sargādau saccidānandarūpiṇīm |
                  samastatattvasaṅghātmasphurttyādhiṣṭhānarūpiṇīm |
                  vyaktāṃ karoti nityāṃ tāṃ prakṛtiṃ paramaḥ pumān || iti |
                  tasyā eva nādabindū sṛṣṭyupayogāvasthārūpau |
taduktaṃ prayogasāre----
                  nādātmanā prabuddhā sā nirāmayapadonmukhī |
                  śivonmukhī yadā śaktiḥ puṃrūpā sā tadā smṛtā ||
                  saiva sargakṣamā tena |
 iti |
                  ācāryāstu-sā tattvasaṃjñā cinmātrajyotiṣaḥ sannidhestadā |
                  vicikīrṣurghanībhūtā kvacidabhyeti bindutām || iti |
      anyatrāpi----      abhivyaktā parā śaktiravinābhāvalakṣaṇā |
                  akhaṇḍaparacicchaktirvyāptā cidrūpiṇī vibhuḥ ||
                  samastatattvabhāvena vivarttecchāsamanvitā |
                  prayāti bindubhāvañca kriyāprādhānyalakṣaṇam || iti |
      ataeva vakṣyamāṇaśaivatattveṣu śuddhānāṃ pañcānāmeva grahaṇam|
 atra yadyapyanyairgrantha- kṛdbhirnādāvasthā noktā tathāpi granthakṛtā tārasya saptātmakatvaṃ 
sūcayitumetaduktiḥ kṛtā |
 kālaṃ prastuvadbhirācāryaiḥ sūcitaiva nādāvasthā |
 yadāhuḥ---- " ravātmanyatho kāla- tattve "  iti |
 bhuvaneśīstutāvapyācāryāḥ  " namaste ravatvena tattvābhidhāne "  iti || 7 ||
paraśaktimayaḥ sākṣāt  tridhā'sau bhidyate punaḥ       |
bindurnādo bījamiti tasya  bhedāḥ samīritāḥ       || 8 ||
binduḥ śivātmako bījaṃ śaktirnādastayomīthaḥ       |
samavāyaḥ   samākhyātaḥ   sarvāgamaviśāradaiḥ       || 9 ||
      icchāśaktyā(sattvā)dirūpatayā bindostraividhyamāha pareti |
 sākṣāt paraśakti- mayaḥ ataḥ paścāttadavasthātmakatvamevoktam |
 athavā paraḥ śivaḥ tanmayaḥ śaktimayaḥ evamubhayātmakaḥ |
  " binduḥ śivātmakaḥ "  iti vakṣyamāṇatvāt |
 asau tridhā bhidyate |
 etau nādabindū prathamoktanādabindubhyāmanyau tatkāryarūpau jñeyau |
 taduktaṃ  " sa bindurbhavati tridhā "  iti || 8 ||
      bindvāderbhedatrayasya paramparāsvarūpamāha binduriti |
 dhamīṇāvuktvā tat
sambandho vācya ityabhiprāyeṇa vyutkramaḥ śaktyutpattyanurodhāt pūrvatra tathākramaḥ |
 samavāyaḥ sambandhaḥ kṣobhyakṣobhakarūpaḥ sṛṣṭihetuḥ |
 ukte'rthe pramāṇamāha sarvāgama- viśāradairiti || 9 ||
raudrī bindostato nādājjyeṣṭhā bījādajāyata       |
vāmā   tābhyaḥ  samutpannā   rudrabrahmaramādhipāḥ       || 10 ||
      raudrīti |
 tatastasmād bindo raudrī yatastasya śivamayatvam ato'nvarthatāpi |
 nādāt jyeṣṭhā iti madhyoccāritatve tattvenānvarthatvaṃ jñeyam |
 bījād vāmā ajāyateti sambandhaḥ |
 tasya śaktimayatvādanvarthatvam |
 taduktaṃ prayogasāre----
                  binduḥ śivātmakastatra bījaṃ śaktyātmakaṃ smṛtam |
                  tayoryege bhavennādastebhyo jātāstriśaktayaḥ ||
                  raudrī bindoḥ samudbhūtā jyeṣṭhā nādādajāyata |
                  vāmā bījādabhūcchaktistābhyo devāstrayo'bhavan || iti || 10 ||
saṃjñānecchākriyātmāno    vahnidvarkasvarūpiṇaḥ       |
bhidyamānāt parād bindoravyaktātmā ravo'bhavat       || 11 ||
      saṃjñāne iti |
 saṃjñāne icchākriyo tadātmānaḥ tena rudrabrahmaramādhipāḥ krameṇa icchāśakti-kriyāśakti-jñānaśaktisvarūpāḥ |
 kvacit te jñāneccheti pāṭhaḥ saḥ asāmpradāyika eva |
 ete vahnīndvarkasvarūpiṇo rudrabrahmaramādhipāḥ śabdasṛṣṭyantargatāḥ nirodhikārddhendu bindurūpāḥ 
śakterevāvasthāviśeṣā jñeyāḥ |
 eṣāmicchākriyājñānātmatvaṃ śaktita utpannatvāt |
 vakṣyati ca---- " icchājñānakriyātmā'sau "  iti |
īśvarapratyabhijñāyāmapi----
                  yata icchanti tajjñātuṃ karttuṃ vā svecchayā kriyāḥ |
                  anantaraṃ hi tatkāryajñānadarśanaśaktitā ||
                  jñānaśaktistadarthaṃ hi yo'sau sthalaḥ samudyamaḥ |
                  sā kriyāśaktiruditā tataḥ sarvaṃ jagat param || iti |
      yataḥ punasteṣāṃ vakṣyamāṇatvāt tato rudrasamudbhavastato viṣṇustato brahmā iti |
 anyathā pūrvāparavirodho'pi syāt |
 yato granthakṛt tasyāṃ sūryendupāvakān  " praṇavasya tribhirvarṇairiti "  vakṣyati |
 tatra praṇavāṃśā akārokāramakārā brahmaviṣṇu rudrātmakāḥ |
  " akārād brahmaṇotpannaḥ "  ityādervakṣyamāṇatvāt |
 āgamāntare ca----brahmaviṣṇvīśvarā- stattanmaṇḍaleṣu vyavasthitāḥ |
 iti |
      tena tatra sūryarūpaḥ akāro brahmā atra ca sūryarūpo viṣṇuriti |
 ato vakṣyamāṇakramo'rthasṛṣṭyanusāreṇānusandheyaḥ |
 granthakṛcca vakṣyati----
      śabdārthabhāvibhuvanaṃ sṛjatīndurūpā yā tadvibhattī punararkatanuḥ svaśaktyā |
 vahnyātmikā harati tat sakalaṃ yugānte tāṃ śāradāṃ manasi jātu na vismarāmi || iti|
 gorakṣasaṃhitāyāmapi----
                  icchā kriyā tathā jñānaṃ gaurī brāhmī tu vaiṣṇavī |
                  tridhā śaktiḥ sthitā yatra tatparaṃ jyotiromiti ||
                  ācāryā api----ādyaistribhedai stapanāntikairyat |
 iti----
      śabdabrahmaṇa utpattimāha bhidyamānāditi |
 parād vindorityanena śaktyavasthā- rūpo yaḥ prathamo bindustasmādavyaktātmā varṇādiviśeṣarahito'khaṇḍo nādamātra
utpannaḥ || 11 ||
śabdabrahmeti  taṃ  prāhuḥ sarvāgamaviśāradāḥ       |
śabdabrahmeti  śabdārthaṃ  śabdamityapare jaguḥ       || 12 ||
na hi teṣāṃ tayoḥ siddhirjaḍatvādubhayorapi       |
caitanyaṃ  sarvabhūtānāṃ śabdabrahmeti  me matiḥ       || 13 ||
      tatsvarūpamāha śabdeti |
 sarvāgamaviśāradāḥ sarvaśrutyarthavidaḥ|
 taduktamācāryaiḥ----
      sa ravaḥ śrutisampannaiḥ śabdabrahmeti kathyate|
 iti |
 sṛṣṭyunmukhaparamaśivaprathamo- llāsamātram akhaṇḍo'vyakto nādabindumaya evaṃ vyāpako brahmātmakaḥ śabdaḥ 
śabdabrahmetyarthaḥ || uktañca----
                  kriyāśaktipradhānāyāḥ śabdaḥ śabdārthakāraṇam |
                  prakṛtevīndurūpiṇyāḥ śabdabrahmā'bhavat param ||
      athāntarasphoṭavādimataṃ jātivyaktisphoṭātmakaṃ vā bāhyasphoṭamatañca dūṣayitu- mupakramate śabdeti |
 eke ācāryāḥ śabdārthamāntarasphoṭaṃ śabdabrahmetyāhuḥ |
 yathāhi----
       " niraṃśa evābhinno nityo bodhasvabhāvaḥ śabdārthamayāntaraḥ sphoṭaḥ "  iti |
apare vaiyākaraṇāḥ pūrvavarṇeccāraṇābhivyaktaṃ tattatpadasaṃskārasahāyacaramapadagrahaṇodbuddhaṃ 
vākyasphoṭalakṣaṇaṃ śabdamakhaṇḍaikārthaprakāśakaṃ śabdabrahmeti vadanti |
 yadāha----
       " eka eva nityo vākyābhivyaṅgyo'khaṇḍo vyaktisphoṭo jātisphoṭo vā vahorūpaḥ "  iti || 12 ||
      tadubhayamataṃ dūṣayan svamatamāha nahīti |
 teṣāṃ vādināṃ mate tayoḥ śabda- śabdārthayoḥ siddhiḥ śabdabrahmatvasiddhirna |
 ubhayostayorjaḍatvāt |
 yadi śabdārthaḥ śabdo vā śabdabrahmetyucyate tadā brahmapadavācyatvaṃ nopapadyate |
 yataḥ saccidānandarūpo brahma- padārthaḥ |
 tau ca jaḍau |
 taduktaṃ bharttṛhariṇā----
                  anādinidhanaṃ brahma śabdatattvaṃ yadakṣaram |
                  vivarttate'rthabhāvena prakriyā jagato yataḥ || iti |
      anyatrāpi----      śabdabrahmeti śabdāvagamyamarthaṃ vidurbudhāḥ |
                  svato'rthānavabodhatvāt prokto naitādṛśo ravaḥ ||
                  sa tu sarvatra saṃsyūto jāte bhūtākare punaḥ |
                  āvirbhavati deheṣu prāṇināmarthavistṛtaḥ || iti |
      tena sarvāgamaviśāradā ityanena sahaikavākyataivāsya |
 tadbandurūparavasyaiva sarvaśarīreṣvāvirbhūtatvena vakṣyamāṇatvāt |
      yaduktaṃ prayogasāre----
                  so'ntarātmā tadā devī nādātmā nadate svayam |
                  yathāsaṃsthānabhedena sa bhūyo varṇatāṃ gataḥ |
                  vāyunā preryamāṇo'sau piṇḍād vyaktiṃ prayāsyati || iti |
      kecittu śabdabrahmeti śabdasyārthaṃ śabdamevāhuriti yojanāṃ kṛtvā sarvāgama- viśāradā ityekaḥ pakṣaḥ |
 apare binduriti dvitīyaḥ, tayordūṣaṇamityāhuḥ |
 tanna |
 jaḍatvāditi hetuḥ prathamapakṣe na sambhavati ācāryamatavirodhaścāpadyeta |
 tena sarvāgama- viśāradā ityayamevapakṣo granthakṛdabhimata iti || 13 ||
tat prāpya kuṇḍalīrūpaṃ prāṇināṃ dehamadhyagam        |
varṇātmanā'virbhavati      gadyapadyādibhedataḥ       || 14 ||
      evaṃ parāṃ tāṃ śabdasṛṣṭimuktvā sāmānyataḥ samāpayati tat prāpyeti |
 prāṇināṃ
dehamadhyagaṃ kuṇḍalīrūpaṃ kuṇḍalinīsvarūpaṃ taccaitanyaṃ gadyapadyādibhedato varṇātmanā āvirbhavatīti sambandhaḥ |
 kiṃ kṛtvā |
 prāpya kaṇṭhādikaraṇānīti śeṣaḥ |
 ataeva vakṣyamāṇā sṛṣṭiḥ kuṇḍalinīta iti jñeyam || 14 ||
atha bindvātmanaḥ śambhoḥ kālabandhoḥ kalātmanaḥ       |
ajāyata jagatsākṣī  sarvavyāpī sadāśivaḥ       || 15 ||
sadāśivād  bhavedīśastato  rudrasamudbhavaḥ       |
tato  viṣṇustato  brahmā teṣāmevaṃ samudbhavaḥ       || 16 ||
      evaṃ prādhānyadyotanāya prathamoddiṣṭāṃ parāṃ tāṃ śabdasṛṣṭimuktvā paśyantyādīnāṃ śarīrasṛṣṭivyatirekeṇa 
vaktumaśakyatvāt tāṃ vaktumarthasṛṣṭimārabhate atheti |
 kalā māyā tadātmanaḥ tata utpannatvāt |
 bindurapi tasyaivāvasthāntaram |
 tadātmana ityubhayatra kārye kāraṇopacārāt |
 taduktam----
                  sarvajñādiguṇopetāmabhinnāmātmanaḥ sadā |
 iti |
      yadvā kalā nivṛttyādyā adhiṣṭhātṛsadāśivādīnāṃ prātilomyenotpādikāḥ tadātmanaḥ|
 kālabandhoriti |
 anādyanante kāle sṛṣṭirūpakālasahāyānnādātmana ityarthaḥ|
 śambhoḥ paramaśivāt sṛṣṭisthitidhvaṃsanigrahānugrahakāryapañcakakarttā, ataeva jaga- nnirmāṇabījarūpo 
jagatsākṣī sadāśivo jātaḥ |
 atha ca kālabandhoḥ, ataeva kālātmana iti hetuhetumadbhāvena yojanā |
       " sā tu kālātmanā samyak mayaiva jñāyate sadā "  iti ācāryekteḥ |
      anena viśeṣaṇadvayena prakṛteḥ kālasya ca mahāpralaye'pyavasthānamuktam |
 ataeva anayorāpekṣakanityatā |
 svato nityatvaṃ puruṣasyaiva |
 sarvavināśasya puruṣāvadhitvāda- nyathā'navasthānādityādiyuktiḥ draṣṭavyā |
 atha ca kālabandhoriti bandhuśabdena kālasya nimittatvaṃ sūcitam |
 yadāhuḥ----
                  lavādipralayānto'yaṃ tamaḥ śaktivijṛmbhitaḥ |
                  nimittabhūtaḥ kālo'yaṃ bhāvānāṃ janmanāśayoḥ || iti |
      anyatrāpi----anādirbhagavān kālo nānto'sya dvija vidyate |
                  avyucchinnāstatastvete sargasthityantasaṃyamāḥ || iti |
      kālabandhorityanena aparo lavādipralayāntaḥ kālo'pi sūcitaḥ |
 tenaiva parakālasyoktatvāt |
 sa ca----
                   " nalinīpatrasaṃhatyā sūkṣmasūcyabhivedhane |
                  dale dale tu yaḥ kālaḥ sa kālo lavasaṃjñakaḥ ||
                  lavaistruṭiḥ syāt triṃśadbhiḥ "  ityādinā
                   " tavāyurmama niśvāsaḥ kālenaiva pracodyate |
 " 
      ityantena granthasandarbheṇācāryaiḥ vivecitaḥ |
 asmābhistu granthagauravabhayāt noktaḥ |
 anye tvevaṃ vyācakṣate kālabandhoḥ kālātmanaḥ kaśca laśca iti pratyāhāreṇa vyañjanāni gṛhītāni |
 aścetyanena svarā api gṛhītāḥ |
 tadātmana iti |
 anye tvanyathā vyācakṣate----kaśca laśca ātmā dīrghekāraḥ |
 caturṇāmātmanāṃ caturtha ityukteḥ |
 kālaśabdenārkastena maḥ |
 yadvā kālaśabdena mahākālo makārasya rudramūttīgṛhītā |
 bhīmo bhīmasena itivat |
 tena makāraḥ|
 evaṃ militvā kāmabījamuddhṛtam |
 tasmādityuktaṃ bhavati |
 tasya jaganmūlatvāt śambhoḥ bhramantaṃ 
yonyantaḥsphuradaruṇabandhakakusumaprabhaṃ kāmaṃ dhyāyejjaṭharaśaśabhṛtkoṭiśikharam |
      ityādinā śarīre mūlādhāre tejastrayarūpasya tasyaivoktatvāt śaktirūpatvācca bindvātmana iti |
 taduktam----
            viśvaṃ bhūtendriyāntaḥkaraṇamayaminendvagnirūpaṃ samastaṃ
            varṇātmaitat pradhāne kamalanayanamaye bījarūpe krameṇa |
            nītvā tāṃ puṃsi bindvātmani tamapi ravātmanyatho kālatattve
            taṃ vai śaktau cidātmanyapi nayatu ca tāṃ kevale dhāmni śānte || iti |
      anye tu śambhoḥ hakārāt kalā'rddhendurātmā īkāraḥ binduḥ bindureva kālo'gniḥ pralaye sarvavināśakatvāt |
 evaṃ māyābījamuddhṛtam |
 tasmādityuktam asya jaganmūlabījabhūtatvaṃ prasiddhameva |
 idañca vyākhyānamācāryacaraṇasammatamiti |
 taduktamācāryaiḥ----
                  svāmin prasīda viśveśa ke vayaṃ kena bhāvitāḥ |
                  kiṃ mūlāḥ kiṃ kriyāḥ sarvamasmabhyaṃ vaktumarhatha |
                  iti pṛṣṭaḥ paraṃ jyotiruvāca pramitākṣaram ||
      ityasya padyasya vyākhyāne padmapādācāryairvyākhyātam----sarveśvara upādānādikaṃ saṃgraheṇoktavān 
ityāha----iti pṛṣṭeti |
 prakarṣeṇa mīyate jñāyate iti pramitā prakṛtiḥ praminoti jānātīti pramitaḥ puruṣaḥ praminoti 
paricchinattīti pramitaḥ kālaḥ |
 teṣāṃ pramitānāṃ vācakamakṣaraṃ tadabhinnaṃ pramitākṣaram |
 parā vāk satattvaṃ hakāra ityarthaḥ |
 tasya bījabindunādarūpeṇa prakṛtyādivācakatvaṃ draṣṭavyam |
 etena ityuttaramuvācetyarthaḥ |
 saṃgraheṇoktasyāpratipattimālakṣya tadeva vivṛṇoti----
                  yūyamakṣarasambhūtāḥ sṛṣṭisthityantahetavaḥ |
 iti |
      na kṣaratyaśnute veti vyutpattyā  " akṣarāt sambhavatīha viśvam "  ityādinā |
 teṣāmiti |
 śabdasṛṣṭau teṣāmudbhava ukta eva |
 teṣāmevaṃ samudbhavaḥ arthasṛṣṭā
vityarthaḥ || 15-16 ||
mūlabhūtāt  tato'vyaktād  vikṛtāt  paravastunaḥ       |
āsīt kila mahattattvaṃ  guṇāntaḥ karaṇātmakam       || 17 ||
      evaṃ prakṛtāyāmarthasṛṣṭau tattvasṛṣṭiṃ vaktumārabhate mūleti|
 mūlabhūtāt sarvasṛṣṭimūla- rūpādataeva paravastunaḥ avyaktād bindurūpāt |
 yadvā śabdabrahmaṇaḥ vikṛtāt sṛṣṭyunmukhāt mahattattvaṃ mahannāmapadārthaḥ āsīt utpannaḥ |
 yasya śaivamate buddhitattvamiti saṃjñā |
 kiṃ rūpaṃ satvarajastamoguṇātmakam manobuddhyahaṅkāracittasvarūpam |
 antaḥ- karaṇacatuṣṭayātmakatā tu tatkāraṇatvena kārye kāraṇopacārāt |
 evaṃ śaiva- siddhāntavidaḥ |
 taduktamīśānaśivena----
                  boddhavyalakṣaṇā saiva prakṛtiḥ śaktijṛmbhitā |
                  buddhitattvaṃ bhavedvyaktaṃ sāttvikaṃ guṇamāśritā |
                  saiva buddhirmahannāma tattvaṃ sāṃkhye nigadyate || iti |
      vāmakeśvare'pi----
                  avyaktavigrahācchabdabrahmaṇaḥ sarvakāraṇam |
                  vyaktasattvaguṇaṃ vyaktaṃ buddhitattvamajāyata || iti |
      sāṃkhyamate tu----sattvarajastamasāṃ sāmyāvasthārūpaṃ prakṛtiḥ pradhānāparaparyāyama- vyaktaśabdenocyate |
 tat paravastu sarvamūlabhūtam |
 guṇanyūnātirekeṇa vikṛtāttasmāt mahānutpannaḥ |
 sa kīdṛśaḥ |
 guṇāntaḥkaraṇātmā |
 guṇāḥ śabdasparśarūparasagandha- tanmātrāṇi |
 yeṣāmantaḥkaraṇacatuṣṭyasyāpi kāraṇarūpaḥ |
 upacārādubhayātmakaḥ |
 tathā tatsṛṣṭikramo'pi prakṛtermahān mahato'haṅkāra iti || 17 ||
abhūttasmādahaṅkārastrividhiḥ     sṛṣṭibhedataḥ       |
vaikārikādahaṅkārāddevā   vaikārikā  daśa       || 18 ||
digvātārkapraceto'śvivahnīndropendramitrakāḥ      |
taijasādindriyāṇyāsaṃstanmātrākramayogataḥ       || 19 ||
      abhūditi |
 tasmānmahatastrividho'haṅkāraḥ sṛṣṭibhedato jātaḥ |
 vaikārikā- staijaso bhūtādiśceti |
 taduktam----
                  avyaktameva tu vyaktaṃ tanmahannāmalakṣaṇam |
                  tato'haṅkāratattvaṃ syāt sattvādiguṇabhedakam ||
                  so'haṅkārastribhedaḥ syāt pṛthak sattvādibhedataḥ |
                  vaikāraḥ sātviko nāma taijaso rājasaḥ smṛtaḥ |
                  bhūtādistāmasaste'pi pṛthak tattvānyavāsṛjan || ityādi |
      tattatkāryaṃ vadannevaṃ traividhyamunmīlayati vaikārikādityādinā|
 śaktisāmarasya- vikṛtaparameśvarādutpannatvāt vaikārikatvamasya |
 tadutpannatvād devānāmapi tathātvam |
 sāṃkhyamate'pi guṇodrekavikṛtapradhānotpattestādṛktvam || 18 ||
      tānevāha digityādi |
 aśvītyaśvinīkumārau yadyapyetau dvau tathāpi saha- cāritvāt sahajātatvādekatvenoktiḥ |
 upendro viṣṇorekāmūttīḥ |
 mitrastṛtīyaḥ sūryaḥ |
 taduktaṃ  " mitro bhānustṛtīyakaḥ "  iti |
 ko brahmaṇa ekā mūttīḥ |
 candro'pi jñeyaḥ |
 ete indriyādhiṣṭhātṛdevā iti jñeyam |
 yadāhuḥ----
                  vaikārikā digādyā ye candreṇaikādaśa smṛtāḥ |
                  indriyāṇāmadhiṣṭhātṛdevāste parikīttītāḥ || iti |
      taijasāditi |
 taijasādahaṅkārādindriyāṇi karmendriyāṇi jñānendriyāṇi manaśca |
 taduktam----
                  yaccāparaṃ manastattvaṃ sasaṅkalpavikalpakam |
                  taijasādeva sañjātam |
 iti |
      anyatrāpi----taijasatastatra mano vaikārito bhavanti cākṣāṇi |
                  bhūtādestanmātrāṇyeṣāṃ yat sarge'yametasmāt || iti |
      akṣāṇi akṣādhiṣṭhātṛdevatāḥ |
 sāṃkhyamate vaikārikādahaṅkārāt taijasāhaṅkāra- militāt indriyāṇyāsanniti |
 evaṃ taijasāhaṅkārasahitād bhūtāderapi tanmātrotpattiḥ |
 taduktam----
                  sāttvika ekādaśakaḥ pravarttate vaikārikādahaṅkārāt |
                  bhūtādestanmātraḥ sa tāmasaḥ taijasādubhayam || iti || 19 ||
bhūtādikādahaṅkārāt      pañcabhūtāni     jajñire       |
śabdāt pūrvaṃ viyat sparśād vāyū rūpāddhutāśanaḥ       || 20 ||
rasādambhaḥ  kṣamā  gandhāditi  teṣāṃ samudbhavaḥ       |
svacchaṃ viyanmarut kṛṣṇo rakto'gnivīśadaṃ payaḥ|| 21 ||
pītā  bhūmiḥ  pañcabhūtānyekaikādhārato  viduḥ       |
śabdasparśarūparasagandhā   bhūtaguṇāḥ   smṛtāḥ       || 22 ||
      bhūteti |
 bhūtādikādahaṅkārāttanmātrākramayogataḥ pañcabhūtāni jajñire iti sambandhaḥ |
 kaḥ svāthīkaḥ |
 tatrādau ākāśādīnāṃ kāraṇabhūtāḥ pañcatanmātrā jātāḥ |
 śabdatanmātrāsparśatanmātrā-rūpatanmātrā-rasatanmātrā-gandhatanmātrāḥ |
 etābhya ākāśa- vāyutejojalapṛthivīrūpāṇi pañcabhūtānyutpannāni |
 uktañca----
                  śabdaḥ sparśaśca rūpañca raso gandhaśca pañcamaḥ |
                  tanmātrāṇyeva viṣayā bhūtāderabhavan kramāt ||
                  tataḥ samabhavadvyoma śabdatanmātrarūpakam |
                  sparśātmakastato vāyustejorūpātmakaṃ tataḥ ||
                  āpo rasātmikāstasmāt tābhyo gandhātmikā mahī |
                  tataḥ sthūlāni bhūtāni pañca tebhyo virāḍapi || iti |
      tatra bhūtotpattiprakāramāha śabdāditi |
 śabdatanmātrāt ākāśaḥ sparśatanmātrāto vāyuḥ rūpatanmātrāto'gniḥ rasatanmātrāto jalaṃ gandhatanmātrātaḥ pṛthivī |
 kecit pūrvapūrvānuvidvānāmeṣāṃ kāraṇatvamāhuḥ pūrvaśabdasāmarthyāt |
 taduktam----
                  śabdādvyoma sparśatastena vāyustābhyāṃ rūpādvahnirebhyo rasācca |
                  ambhāṃsyebhirgandhato bhūḥ |
 iti |
      pañcabhūtavarṇānupadiśati svacchamiti |
 svacchaṃ śvetam |
 atra keṣāñcidarūpi dravyāṇāṃ varṇakathanam upāsanārthaṃ svaśāstrānurodhena |
 teṣāṃ svarūpamanyatroktam----
            khamapi suṣiracihnamīraṇaḥ syāccalanaparaḥ paripākavān kṛśānuḥ |
            jalamapi rasavad ghanā dharā |
 iti |
            etaistāni jñāyante ityarthaḥ |
 ekaikādhārata iti |
 svasvakāraṇā- dhārāṇītyarthaḥ |
       taduktam----      parasparānupraviṣṭairmahābhūtaiścatuvīdhaiḥ |
                  vyāptākāśairjagat sarvaṃ dṛśyaṃ niṣpādyate'khilam || iti |
      anyatrāpi----vyomni marudatra dahanastatrāpastāsu saṃsthitā pṛthvī |
 iti |
      bhūtaguṇāḥ tattadviśeṣaguṇā iti naiyāyikāḥ |
 yadvā śabdo guṇo viyataḥ |
 śabdasparśau vāyoḥ |
 tau rūpañcāgneḥ |
 rasena saha tāni jalasya |
 gandhena saha pañca pṛthivyā iti sāṃkhyāḥ |
 idameva sphoṭayitumekaikādhārata ityuktiḥ |
 uktañca īśāna- śivenaśabdaikaguṇa ākāśaḥ śabdasparśaguṇo marut |
                  śabdasparśarūpaguṇaistriguṇaṃ teja iṣyate ||
                  śabdasparśarūparasaguṇairāpaścaturguṇāḥ |
                  śabdasparśarūparasagandhaiḥ pañcaguṇā mahī || iti || 20-22 ||
vṛttaṃ divastat ṣaḍbindulāñchitaṃ mātariśvanaḥ|
trikoṇaṃ svastikopetaṃ  vahnerardhendusaṃyutam       || 23 ||
ambhojamambhaso  bhūmeścaturasraṃ  savajrakam       |
tattadbhūtasamābhāni  maṇḍalāni  vidurbudhāḥ       || 24 ||
      bhūtamaṇḍalānyāha----vṛttamiti |
 divaḥ ākāśasya vṛttam |
 taddhṛttameva samabhāgena vṛttaparidhirekhāmadhye ṣaḍbindulāñchitaṃ mātariśvanaḥ vāyoḥ |
 trikoṇamūrddhāgram |
  " ūrddhaṃ vahniradhaḥ śaktiḥ "  ityuktvāt |
 anyatrāpi----
      indrarākṣasavāyavyakoṇaistadvahnimaṇḍalam |
 iti |
      svastikopetaṃ trikoṇasampātarekhāḥ samvarddhya tatra svastikākāraṃ kuryādityarthaḥ |
      taduktam----hṛdi trikoṇaṃ nirgacchat svastike raktatejasi |
 iti |
      svastikaṃ nāma parasparasambaddhaṃ vidiggatacaturvaktraṃ rekhādvayam |
 vahneriti pūrveṇānvayeti |
 arddhendusaṃyutam ambhojamambhasa iti sambandhaḥ |
 arddhendau saṃyutam arddhendusaṃyutamiti |
 saptamīti yogavibhāgāt samāsaḥ |
 yadvā arddhendu ambhojaṃ saṃyutam ubhayaṃ militam ambhaso maṇḍalaṃ tenārddhendu kṛtvā tadubhayabhāge 
sarojadvayaṃ kuryāditi |
yaduktamācāryaiḥ----abjopetārddhendumad bimbamāpyam |
 iti |
      anyatrāpi----arddhacandraṃ dravaṃ saumyaṃ śubhramambhojasaṃyutam |
 iti |
      prayogasāre'pi----abjāṅko'rddhendurambhasaḥ |
 iti |
      anyatrāpi----      teṣāṃ krameṇa śaśibimba samantadeva
                  ṣaḍ bindumaddahanaśastrayutaṃ trikoṇam |
                  ambhojayugmaśaśikhaṇḍa samānarūpaṃ
                  vedāsrakaṃ sadaśanantviha maṇḍalāni || iti |
      mantratantraprakāśe'pi----candrārddhamaṇḍalaṃ vāpi śvetaṃ paṅkajayugmayuk |
 iti |
      svāyambhuve nārasiṃhe'pi----āpyamarddhendupadmāṅkitam |
 iti |
      yastu aṣṭadalapadmaṃ kṛtvā taddalāgreṣu arddhacandrākārān kuryāt iti vadati sma sa bhrānta eva |
 anye tu arddhacandraṃ kṛtvā tanmadhye padmaṃ likhediti vadanti |
 tadapi bhūtalipipaṭale vakṣyamāṇatvāt atra na vācyam |
 savajrakaṃ caturasraṃ bhūmeriti sambandhaḥ|
 caturasrasampātarekhāḥ samvarddhya aṣṭavajrāṇi kuryāditi kecit |
 sampradāyavidastu caturasrarekhāsveva aṣṭavajrāṇi kāryāṇīti vadanti |
 taduktam śaunakakalpe----
                  bhūgrahaṃ caturasraṃ syādaṣṭavajravibhūṣitam |
 iti |
      hiraṇyagarbhasaṃhitāyāmapi----bāhye vajrāṣṭabhūṣitaṃ catuṣkoṇaṃ śubhamatho |
 iti |
 ācāryāstu---- " vasukuliśagam "  iti |
 granthakāro'pi---- " vajreṣvaṣṭasu "  iti |
      anyonyābhimukhatayā trivakttraṃ rekhādvayaṃ parasparasaṃbaddhaṃ vajram |
 parasparasambaddhamadhyaṃ rekhādvayamiti kecit |
 maṇḍaladhyānamāha tattaditi |
 anena bhūmyādau maṇḍalalikhane tattadvarṇarajobhiśca pūraṇamapyuktaṃ bhavati || 23-24 ||
varṇaiḥ   svairañcitānyāhuḥ  svasvanāmāvṛtānyapi       |
dharādipañcabhūtānāṃ  nivṛttyādyāḥ kalāḥ  smṛtāḥ       || 25 ||
nivṛttiḥ sapratiṣṭhā syād vidyā śāntiranantaram       |
śāntyatīteti     vijñeyā    nādadehasamudbhavāḥ       || 26 ||
      varṇaidvītīye vakṣyamāṇabhūtavarṇaiḥ |
 svasvanāmāvṛtānyapītyasyāpyayamarthaḥ |
 vakṣya- māṇabhūtalipiyantreṣu yaḥ kaṇīkālikhito mantrastenāvṛtānīti |
 sāmpradāyikāścaivaṃ manyante |
  " kalātmanaḥ "  iti pūrvamukteḥ bhūtakāraṇabhūtāḥ bindutattvanirgatāḥ śaktīḥ |
 saṃhārakrameṇa prayogādyarthamāha dhareti |
 dharādipañcabhūtānāmutpādikā iti śeṣaḥ |
 taduktaṃ vāyavīyasaṃhitāyām----
                  śaktiḥ prathamasambhūtā śāntyatītapadottarā |
                  śāntyatītapadaṃ śaktestataḥ śāntipadaṃ kramāt ||
                  tato vidyāpadaṃ tasmāt pratiṣṭhāpadasaṃgrahaḥ |
                  nivṛttipadamutpannaṃ pratiṣṭhāpadataḥ param ||
                  evamuktā samāsena sṛṣṭirīśvaracoditā |
                  ānulomyādathaiteṣāṃ prātilomyena saṃhṛtiḥ ||
                  asmāt pañcapadoddiṣṭānna sṛṣṭyantaramiṣyate |
                  kalābhiḥ pañcabhirvyāptaṃ yasmād viśvamidaṃ jagat || iti |
      nādeti |
 nādād deho yasya sa nādadeho binduḥ tatsamudbhavā iti |
 yadvā tāsāṃ sthūlavācakāṃśamāha nādadehasamudbhavā iti |
 nādo hakāraḥ nādasya dhvanerdeha utpatti- ryasmāt sa nādadeho vāyustena yaḥ |
 dharmadhamīṇorabhedāt dehaśabdenotpattiruktā |
  " māruta- stūrasi caran mandraṃ janayati dhvanim "  ityukternādotpattihetutvaṃ tasya |
 samuddīpyamānā bhā dīptiryasyeti samudbho'gnistena raḥ |
 va svarūpam |
 tatra hayaravalānāṃ krameṇa grahaṇe karttavye yaccaturṇāmeva grahaṇaṃ kṛtavān tena lakāro'pyastīti jñeyam |
 prathamato nādagrahaṇād binduyogo'pyeṣāṃ jñeyaḥ |
 etāni vilomena tanmātrābījāni |
 athavā nādo hakārastasya dehaḥ svarūpaṃ tatra samudbhavaḥ sthitiryeṣāṃ evambhūtā āīkārādayaḥ ā ī ū e aukārāḥ |
 eṣāṃ sabindukatvañca jñeyam |
 taduktaṃ trikoṇottare----
                  nādākhyaṃ yat paraṃ bījaṃ sarvabhūteṣvavasthitam |
                  mūttīdaṃ paramaṃ divyaṃ sarvasiddhipradāyakam |
                  śāntaṃ sarvagataṃ śūnyaṃ mātrāpañcakasaṃsthitam || iti |
      kecana krameṇa eṣāṃ la va ra ya ha yogamāhuḥ |
 tadyathā----hrāÁ hrīÁ hrūÁ hraiÁ hrauÁ |
 etāni apañcīkṛtabhūtabījāni |
 athavā nādo hakāraḥ |
 śarīrasya pṛthivyaṃśādhikyād dehaśabdena lakārastasya samudbhavaḥ sthitiryatra sa nādadehasamudbhavaḥ |
 yeṣu ākārādiṣu te nādadehasamudbhavāḥ |
 atra krameṇa lavarayaha yogamāhuḥ |
 tadyathā----hlāṃ hlvīṃ rhlaṃ hlyaiṃ hlauṃ |
 etāni pañcīkṛtabhūtabījāni |
 bhūtabījānāmeva tadabhimāninivṛttyādibījatvaṃ jñeyam |
 taduktamācāryaiḥ  " nādakalādibhūtā "  iti || 25-26 ||
pañcabhūtātmakaṃ sarvaṃ carācaramidaṃ jagat       |
acarā bahudhā bhinnā girivṛkṣādibhedataḥ       || 27 ||
      evaṃ bhūtānyuktvā jagatastadātmakatvamāha pañceti |
 etena trivṛtkaraṇapakṣaḥ pañcīkaraṇapakṣo'pi sūcitaḥ |
 tatra ye taijasā devāḥ teṣāmapi śarīrārddhe bhāgaḥ taijasaḥ pṛthivyāścaturthāṃśaḥ caturthāṃśo jalasyeti 
trivṛtkaraṇapakṣaḥ |
 pañcīkaraṇapakṣe tu pṛthivyāścatvāroṃ'śā anyeṣāmaṣṭamo'ṣṭamoṃ'śaḥ |
 evamanyatrāpi |
 taduktam----
                  dvidhā vidhāya caikaikaṃ caturdhā prathamaṃ punaḥ |
                  svasvetara dvitīyāṃśairyejanāt pañca pañca te || iti |
      athavā----ṣaḍaṃśāstejasaḥ pṛthivījalavāyvākāśānāṃ daśamo daśamoṃ'śaḥ |
 evaṃ pāthīve asmadādiśarīre'pi ṣaḍbhāgāḥ pṛthivyāḥ anyeṣāṃ daśamo daśamoṃ'śaḥ |
 evaṃ varuṇādilokanivāsināmāpyādiśarīrāṇāmapi avagantavyam |
 taduktam----
                  pṛthivyādīni bhūtāni pratyekaṃ vibhajed dvidhā |
                  ekaikaṃ bhāgamādāya pañcadhā vibhajet punaḥ ||
                  ekaikabhāgamekaikaṃ bhūte saṃveśayet kramāt |
                  tata ākāśabhūtasya svabhāgāḥ ṣaḍ bhavanti hi ||
                  vāyvādibhāgāścatvāro vāyvādiṣvevamādiśet |
                  pañcīkaraṇa metatsyādityāhustattvavedinaḥ || iti |
      anyatra viśeṣaḥ----
                  asthi māṃsaṃ tvacaṃ snāyu roma eva tu pañcamam |
                  iti pañcavidhā proktā pṛthivīṃ kaṭhinātmikā ||
                  lālā mūtraṃ tathā śukraṃ śoṇitaṃ majja pañcamam |
                  apāṃ pañca guṇā ete dravarūpāḥ prakīttītāḥ ||
                  kṣudhā tṛṣṇā bhayaṃ nidrā ālasyaṃ kṣāntireva ca |
                  ūṣṇātmakā guṇā ete tejasaḥ parikīttītāḥ ||
                  dhāvanaṃ valganaṃ bhuktirākuñcanaṃ prasāraṇam |
                  ete pañca guṇā vāyoḥ kriyārūpā vyavasthitāḥ ||
                  rāgadveṣau tathā lajjā bhayaṃ mohastathaiva ca |
                  vyomnaḥ pañcaguṇā ete śūnyākhye suṣirātmani || iti |
      caraṃ jaṅgamam |
 acaraṃ sthāvaram |
 careṣu bahuvaktavyatvāt prathamoddiṣṭaṃ taṃ vihāyācarānāha acarā iti |
 tatra te carāḥ svedāṇḍajajarāyujā iti vakṣyati |
 tena śiṣṭatvādeṣāmaudbhidatvamuktam |
 yadāhuḥ----
                  dehaścatuvīdho jñeyo jantorutpattibhedataḥ |
                  udbhijjaḥ svedajo'ṇḍotthaścaturthastu jarāyujaḥ |
                  udbhidya bhūmiṃ nirgacchedaudbhidaḥ sthāvarastu saḥ || iti |
eṣāmutpattiprakāro'nyatroktaḥ----
                  udbhidaḥ sthāvarā jñeyāstṛṇagulmādirūpiṇaḥ |
                  tatra siktā jalairbhūmirantarūṣmavipācitā ||
                  vāyunā vyūhyamānā tu bījatvaṃ pratipadyate |
                  tathā coptāni bījāni saṃsiktānyambhasā punaḥ ||
      ucchūnatvaṃ mṛdutvañca mūlabhāvaṃ prayānti ca |
 tanmūlādaṅkurotpattistasmāt parṇasamudbhavaḥ |
 parṇātmakaṃ tataḥ kāṇḍaṃ kāṇḍācca prasavaḥ punaḥ || iti || 27 ||
carāstu trividhāḥ proktāḥ svedāṇḍajajarāyujāḥ       |
svedajāḥ krimikīṭādyā aṇḍajāḥ pannagādayaḥ       || 28 ||
      vibhāgapūrvakaṃ carānuddiśati carāstviti |
 janeḥ pratyekaṃ sambandhaṃ darśayan tadviśeṣānāha khedajā ityādinā |
 kṛmikīṭādyā iti ubhayorapidaṃśakatvādaṃśakatvābhyāṃ bhedaḥ |
 ādiśabdena pataṅgādīnāṃ grahaṇam |
      yadāhuḥ----kṛmikīṭapataṅgādyāḥ svedajā nāma dehinaḥ |
 iti |
      tadutpattiprakāro'nyatra daśītaḥ----
                  svedajaṃ svidyamānebhyo bhūvahnyadbhyaḥ prajāyate |
 iti |
      tenaiṣāmayonijatvamuktam |
 yaduktaṃ prayogasāre-
                  kintvatra svedajā ye tu jñeyāste cāpyayonijāḥ |
                  sthirā vivāyavo bhinnāścatvāriṃśatsahasradhā || iti |
      pannagādaya ityādiśabdena pakṣikacchapādigrahaṇam |
 yadāhuḥ----
                  aṇḍajāḥ pakṣiṇaḥ sarve nakramatsyāśca kacchapāḥ |
 iti |
      tadutpattiprakāro'pi----
                  aṇḍajo varttulībhūtācchukraśoṇitasaṃyutāt |
                  kālena bhinnātpūrṇātmā nirgacchan prakramiṣyati || iti || 28||
jarāyujā   manuṣyādyāsteṣu   nṝṇāṃ   nigadyate       |
udbhavaḥ paṃstriyoryegāt śukraśoṇitasaṃyutāt       || 29 ||
bindureko  viśed  garbhamubhayātmā  kramādasau       |
rajo'dhike bhavennārī bhavedreto'dhikaḥ pumān       |
ubhayoḥ  samatāyāntu  napuṃsakamiti   sthitiḥ       || 30 ||
      jarāyurgarbhāśayo jālikārūpaḥ |
 manuṣyādyā ityādiśabdena paśvādayaḥ |
 eṣāṃ saṃkhyoktā prayogasāre----
                  yonijāḥ prāṇino bhinnāścatuḥṣaṣṭisahasradhā |
 iti |
      teṣu nṛṇāṃ nigadyate udbhava iti sambandhaḥ |
 yataḥ sarvaśāstrasya manuṣyā- dhikāritvāt |
 śoṇita saṃyutādityanena tasyāpradhānatoktā |
 ataḥ putraḥ pitṛjātyādiyuktaḥ |
      tathāca mahābhārate----mātā bhastrā pituḥ putro yena jātaḥ sa eva saḥ |
 iti |
 bhastrā vāyvādhāraṃ carmamayam |
 ubhayātmā śukraśoṇitātmā ataevāgnīṣomātmā eko bindurgarbhaṃ viśet |
 kramādasāvityuttareṇa sambadhyate |
 asau binduḥ rajo'dhikaḥ kramānnārī bhavet |
 reto'dhikaḥ kramāt pumān bhavediti yojanā |
 atrādhikyamukta pramāṇato jñeyam |
 uktapramāṇasāmye napuṃsakotpattirityapi jñeyam |
 yadāhuḥ----
                  dvāviṃśatī rajobhāgāḥ śukramātrāścaturddaśaḥ |
                  garbhasañjanane kāle puṃstriyoḥ sambhavanti ca ||
                  nārī rajo'dhikeṃ'śe syānnaraḥ śukrādhikeṃ'śake |
                  ubhayo ruktasaṃkhyāyāṃ syānnapuṃsakasambhavaḥ || iti |
      kramādityanena naitaduktaṃ bhavati |
 sa evaṃ bindurvāyunā pṛthag bhinnaḥ bahvapatyatāṃ janayatīti |
 yadāhuḥ----vāgbhaṭe śārīrasthāne----śukrārttave punaḥ punaḥ |
                  vāyunā bahuśo bhinne yathāsvaṃ bahvapatyatā ||
                  viyonivikṛtākārā jāyante vikṛtairmalaiḥ |
                  pūrṇaṣoḍaśavarṣā strī pūrṇaviṃśena saṃgatā ||
                  śuddhe garbhāśaye mārge rakte śukre'nile hṛdi |
                  vīryavantaṃ sutaṃ sūte tato nyūnābdayoḥ punaḥ ||
                  rogyalpāyuradhanyo vā garbhe bhavati naiva vā || iti || 29-30||
pūrvakarmānurūpeṇa    mohapāśena    yantritaḥ       |
kaścidātmā tadā tasmin jīvabhāvaṃ prapadyate       || 31 ||
      tasmin bindau jīvasañcāramāha pūrveti |
 pūrvajanmaśatasañcitakarmaṇāṃ madhye phaladānonmukhaṃ prabalamekaṃ 
 puṇyapāpātmakaṃ sukhaduḥkhobhayātmakaphalakaṃ manuṣyaśarīro- pabhogayogyaṃ 
 yat karma tadanurūpeṇa mohapāśena avidyārūpeṇa yantrito baddhaḥ utpadyate |
 etena nityasyātmano'nutpattiruktā |
 gṛhamiva dehamātmā praviṣṭa ityarthaḥ |
 kaściditi |
  " nānātmāno vyavasthātaḥ "  iti kaṇādasūtrānusārāt |
  " puruṣabahutvaṃ siddham "  iti sāṃkhyokteśca |
 vedāntanaye tu avidyākalpito bhedo'ṅgīkarttavyaḥ |
 anyathā yadyātma- jñānenāvidyā naṣṭā tadā----
                  jñānāgniḥ sarvakarmāṇi bhasmasāt kurute'rjuna |
      iti vacanāt pūrvasañcitakarmaṇāṃ phaladānāsāmarthyādagrimakarmanirlepa eva nāsti |
                  na lipyate karmabhiḥ sa padmapatramivāmbhasā |
      iti vacanāt tasyaikatvāt muktatvācca avatāra eva na syāt |
 ityavatāra- kāraṇaṃ mohapāśenetyuktam |
 taduktamadhyātmaviveke----
                  asti brahma cidānandaṃ svayaṃjyotirnirañjanam |
                  sarvaśaktiḥ ca sarvajñaṃ tadaṃśā jīvasaṃjñakāḥ ||
                  anādyavidyopahitā yathāgnevīsphuliṅgakāḥ |
                  dīrghādyupādhisaṃbhinnāste karmbhabhiranādibhiḥ ||
                  sukhaduḥkhapradaiḥ puṇyapāparūpairniyantritāḥ  |
                  tattajjātiyutaṃ dehamāyurbhegañca karmajam ||
                  pratijanma prapadyante |
 iti || 31 ||
atha   mātrāhṛtairannapānādyaiḥ  poṣitaḥ   kramāt       |
dināt pakṣāt tato māsād varddhate tattvadehavān       || 32 ||
atheti |
 atra prakāro yogārṇave----
            āviśya bhuktamāhāraṃ sa vāyuḥ kurute dvidhā |
            saṃpraviśyāntramadhyasthaṃ pṛthak kiṭṭaṃ pṛthag jalam ||
            agnerūrddhaṃ jalaṃ sthāpya tadannañca jalopari |
            jalasyādhaḥ svayaṃ prāṇaḥ sthitvāgniṃ dhamate śanaiḥ ||
            vāyunā vyūhyamāno'gniratyuṣṇaṃ kurute jalam |
            annaṃ taduṣṇatoyena samantāt pacyate punaḥ ||
            dvidhā bhavati tat pakvaṃ pṛthak kiṭṭaṃ pṛthag rasam |
            rasena tena tā nāḍīḥ prāṇaḥ pūrayate punaḥ ||
            pratarpayanti sampūrṇāstāśca dehaṃ samantataḥ |
            mātū rasavahā nāḍī manuviddhā parābhidhā ||
            nābhisthanāḍīgarbhasya mātrāhṛtarasāvahā |
 iti |
dināditi |
 taduktam----
            trasareṇudvayaṃ jantuḥ kṣaṇamātreṇa varddhate |
            nāḍikāmātrato yūkā yugalañca muhūrttataḥ |
            yūkānāṃ vedasaṃkhyañca dinamātrād yavadvayam || iti |
yogārṇave ca----      kalalaṃ caikarātreṇa pañcarātreṇa budbudam |
            śoṇitaṃ daśarātreṇa māṃsapeśī caturdaśe ||
            ghanamāṃsañca viṃśāhe piṇḍībhāvopalakṣitam |
            pañcaviṃśati pūrṇāhe palaṃ sarvāṅkurāyate ||
            ekamāse tu sampūrṇe pañcabhūtāni dhārayet |
            māsadvaye tu samprāpte śiromedaḥ prajāyate ||
            majjāsthi ca tribhirmāsaiḥ keśāṅgulyaścaturthake |
            karṇākṣināsikānāñca randhraṃ māse tu pañcame ||
            āsyarandhrodaraṃ ṣaṣṭhe pāyurandhrañca saptame |
            sarvāṅgasandhi sampūrṇaṃ māsairaṣṭabhiriṣyate || iti |
adhyātmaviveke tu viśeṣaḥ----
            dravatvaṃ prathame māse kalalākhyaṃ prajāyate |
            dvitīye tu ghanaḥ piṇḍaḥ peśī ṣaḍghanamarvudam ||
            puṃstrīnapuṃsakānāṃ tu prāyo'vasthāḥ kramādimāḥ |
            tṛtīye tvaṅkurāḥ pañca karāṅghiraśiraso matāḥ ||
            aṅgapratyaṅgabhāgāśca sūkṣmāḥ syuryugapattadā |
            vihāya śmaśrudantādīn janmānantarasambhavān ||
            eṣā prakṛtiranyā tu vikṛtiḥ sammatā satām |
            caturthe vyaktatā teṣāṃ bhāvānāmapi jāyate ||
            mātṛjañcāsya hṛdayaṃ viṣayānabhikāṅkṣati |
            ato māturmano'bhīṣṭaṃ kuryād garbhavivṛddhaye ||
            tāñca dvihṛdayāṃ nārīmāhurdehadinīṃ budhāḥ |
            adānāddohadānāṃ syurgarbhasya vyaṅgatādayaḥ ||
            māturyadviṣayālābhastadārtte jāyate sutaḥ |
            garbhaḥ syādarthavān bhogī dohadād rājadarśane ||
            alaṅkāre sulalito dhamīṣṭhastāpasāśrame |
            devatādarśane bhakto hiṃsro bhujagadarśane ||
            godhāśane tu nidrālurbalī gomāṃsabhakṣaṇe |
            māhiṣeṇa tu raktākṣaṃ lomaśaṃ sūyate sutam ||
            pravṛ(bu)ddhaṃ pañcame piṇḍaṃ (ttaṃ) māṃsaśoṇitapuṣṭatā |
            ṣaṣṭhe'sthisnāyunakharakeśaromaviviktatā ||
            balavarṇau copacitau saptame tvaṅgapūrṇatā |
            aṣṭame tvakśrutī syātāmojaścetaśca hṛdbhavam ||
            śuddhamāpītaraktañca nimittaṃ jīvite matam |
            punarambāṃ punargarbhaṃ cañcalaṃ tat pradhāvati ||
            ato jāto'ṣṭame māse na jīvatyojasojjhitaḥ || iti |
yājñavalkyo'pi----      punardhātrīṃ punargarbhamojastasya pradhāvati |
                  aṣṭame māsyato garbhe jātaḥ prāṇaivīyujyate || iti |
evaṃ yadā ojo bāle bhavettadā mātā na jīvatīti jñeyam |
 yadā tūbhayorhṛdi tadojo na syāt tadobhayorapi jīvanaṃ neti jñeyam |
 tattvadehavān catuvīṃśati tattvātmakaśarīraḥ |
 tattvānyanantarameva vakṣyati || 32 ||
doṣairdūṣyaiḥ sukhaṃ  prāpto  vyaktiṃ yāti  nijendriyaiḥ       |
vātapittakaphā  doṣā  dūṣyāḥ  syuḥ sapta dhātavaḥ       |
tvagasṛṅmāṃsamedo'sthimajjāśukrāṇi tān viduḥ       || 33 ||
      doṣairiti |
 sukhaṃ yathā syāt tathā doṣaiḥ dūṣyaiḥ prāptaḥ nijendriyairvyaktiṃ yāti |
 anenāṣṭamamāsaparyantaṃ vṛddhiruktā |
 doṣādīnevāha vāteti |
 tāniti dhātūn |
 eṣāṃ pūrvapūrvasyottarottaraṃ prati kāraṇatā jñeyā |
 taduktaṃ suśrute----
                  rasāsṛṅmāṃsamedo'sthimajjaśukrāṇi dhātavaḥ |
                  bhavantyanyonyataḥ sarve pracitāḥ pittatejasā || iti |
nanu kathaṃ tvaco'sṛjaṃ prati kāraṇatā iti cet satyam |
 tvagasṛjī tu rasata utpanne |
        taduktam----      rasaḥ na nāḍīmadhyasthaḥ śārīreṇoṣmaṇā bhṛśam |
                  pacyate pacyamānācca bhavet pākadvayaṃ punaḥ |
                  carmāveṣṭya samantācca rudhirañca prajāyate || iti |
      anyatrāpi----      tvagasṛṅmāṃsamedo'sthiḥ majjaśukrāṇi dhātavaḥ |
                  sapta syustatra coktā tvak raktaṃ jāṭharavahninā ||
                  pakvādbhavedannarasādevaṃ raktādibhistathā |
                  svasvakośāgninā pakvairjanyante dhātavaḥ kramāt || iti |
nārāyaṇīye tu tvagityādi paṭhitvā rasāsṛgiti paṭhantyeke ityuktam || 33 ||
jñānendriyāṇi śrotraṃ tvag dṛg jihvā nāsikā viduḥ       |
jñānendriyārthāḥ  śabdādyāḥ  smṛtāḥ  karmendriyāṇyapi       || 34 ||
vākpāṇipādapāyvandhusaṃjñānyāhurmanīṣiṇaḥ       |
vacanādānagatayo        visargānandasaṃyutāḥ       || 35 ||
karmendriyārthāḥ saṃproktā antaḥkaraṇamātmanaḥ       |
manobuddhirahaṅkāraścittañca       parikītītam       || 36 ||
      vyaktiṃ yāti nijendriyairityuktam |
 tānīndriyāṇi tatprasaṅgātteṣāṃ viṣayānapyāha jñāneti |
 arthaśabdo viṣayavācī ubhayatrāpi |
 śabdādyāḥ śabdasparśarūparasagandhāḥ |
 pūrvaṃ bhūtaguṇeṣu ukteratrādinoktiḥ ityavadheyam |
 andhu liṅgam |
 ātmanaḥ grāhakamiti śeṣaḥ|
 tena manaso viṣaya ātmā ityuktaṃ bhavati |
 antaḥkaraṇasyaiva cātuvīdhyamāha mana ityādinā |
 tatra saṅkalpavikalpātmakaṃ manaḥ |
 sarvabhāvaniścayakāriṇī buddhiḥ |
 jñātrabhimānayukto'haṅkāraḥ |
 nivīkalpakaṃ cittam |
 ityeteṣāṃ bhedaḥ |
 taduktam----
                  eṣā śaktiḥ parā jīvarūpiṇī proktalakṣaṇā |
                  saṅkalpañca vikalpañca kurvāṇā tu mano bhavet ||
                  buddhirūpā tathā sarvabhāvaniścayakāriṇī |
                  jñātryasmītyabhimānādyā saivāhaṅkārasaṃjñitā ||
                  nivīkalpātmikā saiva khalu cittasvarūpiṇī |
                  evamekaiva bahudhā narttakīva pratīyate || iti || 34-36 ||
daśendriyāṇi  bhūtāni   manasā   saha  ṣoḍaśa      |
vikārāḥ syuḥ prakṛtayaḥ pañca bhūtānyahaṅkṛtiḥ       || 37 ||
avyaktaṃ   mahadityaṣṭau    tanmātrāśca   mahānapi       |
sāhaṅkārā   vikṛtayaḥ  sapta  tattvavido  viduḥ       || 38 ||
      evaṃ pūrvaṃ bhūtāni indriyāṇyapyuktvā teṣāṃ militānāṃ saṃjñāntarāṇyapyāha daśeti ślokadvayena |
 athavā tattvadehavānityuktaṃ tāni tattvānyāha daśeti |
 vikārādi saṃjñāstatprasaṅgasaṅgatyā uktā iti jñeyam |
 yadvā sūcīkaṭāhanyāyena doṣān dūṣyānuktvā tattvadehavānityuddiṣṭāni tattvāni |
 tāni kānītyapekṣāyāmāha jñānetyādi |
 karmendriyārthāḥ samproktāḥ pṛthivyādaya ityarthaḥ |
 tena pañcabhūtāni daśendriyāṇi daśendriyārthā evaṃ pañcaviṃśatitattvāni |
 yadāhuḥ----
                  bhūtendriyendriyārthairuddiṣṭastattvapañcaviṃśatikaḥ |
 iti |
      athaca visargānandasaṃyutā iti bhinnapadakaraṇena pāyūpasthayoḥ visargasyaiva kāryatvāt 
ānandarahitatvena catuvīṃśatireva tattvamuktaṃ bhavati |
 yadāhuḥ----
                  vyānandakaiśca tairapi tattvacatuvīṃśatistathā proktā |
 iti |
      manobuddhirahaṅkāraścittañca ityanena vacanādivyāvarttanena etaccatuṣṭayayuktatvena catuvīṃśatirvā 
tattvāni ityuktaṃ bhavati |
 yadāhuḥ----
                  karaṇopetairetaistattvānyuktāni rahitavacanādyaiḥ |
 iti |
      sāṃkhyamatoktacatuvīṃśatitattvāni vadan teṣāṃ kiyatāmapi tatprasiddhāḥ saṃjñā apyāha daśeti |
 anena daśendriyāṇi pañcabhūtāni pañcatanmātrāḥ manaḥ ahaṅkāraḥ buddhiḥ pradhānaṃ prakṛtiriti 
catuvīṃśatitattvāni ityuktam |
 granthakṛdeva pañcame vakṣyati----
                  pañca bhūtāni tanmātrā indriyāṇi manastathā |
                  garve buddhiḥ pradhānañca maitrāṇīti vidurbudhāḥ || iti |
      vikārāḥ syurityeṣāṃ nityakāryarūpatvena vikāratā |
 aṣṭau prakṛtaya iti sambandhaḥ |
 uttarottaraṃ pratikāraṇatvādeṣāṃ prakṛtitvam |
 atra bhūtānīti bhūtaśabdena tanmātrā ucyante |
 kāraṇe kāryepacārāt |
 bhūtānāṃ kevalakāryatvena vikāreṣūktatvāt |
 agre tanmātrā iti parāmarśācca |
 yadāhuḥ----
                  aprākṛtikāni sapta prakṛtivikṛtisaṃjñakāni syuḥ |
 iti |
      avyaktaṃ pradhānāparaparyāyā prakṛtirityarthaḥ |
 avyaktaṃ mahaditi |
 chando'nurodhād gopanārthaṃ vā vyatyayaḥ |
 sāvyaktaṃ mahaditi vā pāṭhaḥ |
 yato'tra saṃhārakramo vivakṣitaḥ|
      yadāhuḥ----catuvīṃśatitattvāni prakṛtyantāni saṃjaguḥ |
 iti |
      anyatra sṛṣṭikramāpekṣayoktam avyaktaṃ mahadahaṅkṛtibhūtānīti |
 tanmātrāśca iti|
 sāhaṅkāra iti tanmātraviśeṣaṇaṃ tena vyatyayaḥ |
 cakāreṇa prakṛtaya ityasya samuccayaḥ |
 tenaite saptaprakṛtivikṛtiśabdavācyā ityarthaḥ |
 uttarottaraṃ prati pūrvapūrvasya prakṛtibhūtatvāt 
 pūrvapūrvaṃ prati uttarottarasya vikṛtibhūtatvādeṣāṃ prakṛtivikṛtitvam |
      yadāhuḥ----      mūlaprakṛti ravikṛtirmahadādyāḥ prakṛtivikṛtayaḥ sapta |
                  ṣoḍaśakastu vikāro na prakṛtirna vikṛtiḥ puruṣaḥ || iti |
      upasaṃharati tattvavido viduriti|
 ayamarthaḥ |
 jñānendriyāṇītyādi etadantaṃ yattattvanirūpaṇaṃ mayā kṛtaṃ tat tattvavidāmapi sammatamiti |
 atha vā tattvavido vidurityanena pūrvaprakāratrayoktatattvāni nāsmatsammatāni |
 apitu etāni prakṛtyantānyeva catuvīṃśatitattvāni |
 puruṣāntāni pañcaviṃśatiḥ |
 parāntāni ṣaḍviṃśatiḥ asmatsamma- tānītyuktaṃ bhavati |
 iyaṃ yojanā sāmpradāyikī |
 taduktaṃ vāyavīyasaṃhitāyām----
                  trayoviṃśatitattvebhyaḥ parā prakṛtirucyate |
                  prakṛtestu paraṃ prāhuḥ puruṣaṃ pañcaviṃśakam ||
                  tasya prakṛtilīnasya yaḥ paraḥ sa maheśvaraḥ |
                  tadadhīnapravṛttittvāt prakṛteḥ puruṣasya ca || iti |
      kecanānyathā yojayanti |
 bhūtādikāhaṅkārasṛṣṭimuktvā taijasādindriyāṇyāsan ityuddiṣṭānīndriyāṇi tatprasaṅgātteṣāṃ viṣayānapyāha 
jñānetyādi parikīttītamityantena |
 uttaravyavahāraśeṣatayā keṣāñcinmantrāṇāṃ varṇatattvanyāsayogādiśeṣatayā ca vikārādi darśayati daśetyādi |
 tattvavida idaṃ viduḥ |
 eṣāṃ tatrāntarbhāvāt tattvavidbhiretāḥ saṃjñāḥ kṛtā ityarthaḥ || 37-38 ||
agnīṣomātmako   deho   binduryadubhayātmakaḥ       |
dakṣiṇāṃśaḥ smṛtaḥ sūrye vāmabhāgo niśākaraḥ       || 39 ||
      evaṃ prāsaṅgikamuktvā prakṛtamāha agnīti |
 dehaḥ agnīṣomātmakaḥ |
 kuta ityapekṣāyāṃ hetumāha yad yasmāt kāraṇādubhayātmako binduḥ |
 śukramagnirūpaṃ raktaṃ somarūpam etadātmakaḥ |
 yadāhuḥ----
                  kalāṣoḍaśakaścandraḥ syād dvādaśakalo raviḥ |
                  kalādaśayuto vahniḥ kalāṣṭatriṃśadaṃśabhuk ||
                  sapta(aṣṭa)triṃśad bhavantīha garbhādhānasya hetave |
                  agnīṣomātmakaṃ tena gīyate sacarācaram ||
                  kalāṃśakena yogena bhūyād garbhasya sambhavaḥ || iti |
      evamapyagnīṣomātmakatvamityarthaḥ |
 agnīṣomātmako dehaḥ ityuktam |
 tayoḥ prayogādiviśeṣatayā deśaviśeṣe vyavahārāya sthitimāha dakṣiṇāṃśa iti |
 atra śāstre dakṣiṇabhāgaḥ kvacidagniśabdena kvacit sūryaśabdenāpi vyavahriyate |
  " agnerye dakṣiṇo bhāgaḥ "  ityukteḥ |
 vāyavīyasaṃhitāyāmapi----
                  dvidhā vai taijasī vṛttiḥ sūryātmā cānalātmikā |
 iti || 39 ||
nāḍīrdaśa vidustāsu mukhyāstisraḥ prakīttītāḥ       |
iḍā  vāme  tanormadhye  suṣumṇā  piṅgalā  pare       || 40 ||
      pūrvektasūryaniśākarayoḥ sthitimupapādayituṃ śarīre nāḍīrāha nāḍīriti |
 tāsu anantāsu daśanāḍīḥ mukhyā vidurityanvayaḥ |
 nāḍyo'nantā iti vakṣyamāṇatvāt |
 tāsu daśasvapi tisro mukhyāḥ prakīttītāḥ |
 tāsu mukhyā iti padasya cāvṛttyā yojanā |
 prakīttītā ityasyopādānamanyathā vidurityanenaiva gatārthatvāt |
 uktañca tatrādyāstisraḥ |
 atrāvṛttikaraṇaṃ mukhyatamāḥ smṛtā iti |
 tāsāmeva sthitimāha iḍeti |
 tanoriti triṣu sthāneṣu sambadhyate |
 vāme iḍā vāmamuṣkotthā dhanurvakrā satī vāmanāsāparyantaṃ gatetyarthaḥ|
 tanormadhye pṛṣṭhavaṃśāntargatā suṣumṇā |
  " yā muṇḍādhāradaṇḍāntaravivaragatā "  ityukteḥ |
 pare dakṣiṇe dakṣiṇamuṣkotthā dhanurvakrā dakṣiṇanāsāparyantaṃ gatetyarthaḥ |
 yadāhuḥ----
                  yā vāmamuṣkasambaddhā sā śliṣantī suṣumṇayā |
                  dakṣiṇaṃ bṛkkamāśritya dhanurvakrā hṛdi sthitā ||
                  vāmāṃśajatrvantaragā dakṣiṇāṃ nāsikāmiyāt |
                  yathā dakṣiṇamuṣkotthā nāsāyā vāmarandhragā || iti |
tantrāntare'pi----      suṣumṇākalpitā yātā muṣkaṃ dakṣiṇamāśritā |
                  hṛdgatā vāmabhāgasya jatrumadhyaṃ samāśritā ||
                  dakṣiṇaṃ nāsikādvāraṃ prāpnoti girijātmaje |
                  vāmamuṣkasamudbhūtā tathā'nyā savyanāsikām || iti |
anayoḥ svarūpamuktaṃ yogārṇave----
                  iḍā ca śaṅkhakundābhā tasyāḥ savye vyavasthitā |
                  piṅgalā sitaraktābhā dakṣiṇaṃ pārśvamāśritā || iti |
anena piṅgaleḍayoḥ krameṇa sūryācandramasoḥ sthitiruktā bhavati |
                   " iḍāyāṃ sañcareccandraḥ piṅgalāyāṃ divākaraḥ " ----ityukteḥ || 40 ||
madhyā tāsvapi  nāḍī  syādagnīṣomasvarūpiṇī       || 41 ||
      suṣumṇāyā mukhyatvaṃ vadan tatsvarūpamāha madhyeti |
 tāsvapītyapiśabdāt mukhyetyanuṣajyate |
 tāsu tisṛṣu madhyā suṣumṇā mukhyā |
  " suṣumṇaiva ca tāsu nāḍī "  ityukteḥ |
 sā kīdṛśī agnīṣomasvarūpiṇī |
 mukhyatve hetutvena yojyam |
 yataḥ pūrvektasomāgnirūpayoriḍāpiṅgalayoḥ atraiva layāt |
 taduktaṃ---- " rāhorāsyagataḥ "  iti|
 anenāsyā brahmarandhraparyantaṃ sthitirityapyuktam |
 yadāhuḥ----
            tayoḥ pṛṣṭhavaṃśamāśritya madhye suṣumṇā sthitā brahmarandhraṃ tu yāvat |
      iti || 41 ||
gāndhārī  hastijihvā  ca supūṣālambuṣā matā       |
yaśasvinī śaṅkhinī ca kuhūḥ syuḥ saptanāḍayaḥ       || 42 ||
      śiṣṭānāṃ saptānāṃ nāmānyāha gāndhārīti |
 āsāṃ sthitisvarūpañcoktam yogārṇave----
                  iḍāpṛṣṭhe tu gāndhārī mayūragalasannibhā |
                  savyapādādinetrāntā gāndhārī parikīttītā ||
                  hastijihvotpalaprakhyā nāḍī tasyāḥ puraḥsthitā |
                  savyabhāgasya mūrddhādipādāṅguṣṭhāntamāśritā ||
                  pūṣā tu piṅgalāpṛṣṭhe nīlajīmūtasannibhā |
                  yāmyabhāgasya netrāntād yāvat pādatalaṃ gatā ||
                  alambuṣā pītavarṇā kaṇṭhamadhye vyavasthitā |
                  yaśasvinī śaṅkhavarṇā piṅgalāpūrvadeśagā ||
                  gāndhāryāśca sarasvatyā madhyasthā śaṅkhinī matā |
                  suvarṇavarṇā pādādi karṇāntā savyabhāgake ||
                  pādāṅguṣṭhādimūrddhāntaṃ yāmyabhāge kuhūrmatā |
 iti |
anyaistu vāraṇā sarasvatī viśvodarā payasvinī etā api mukhyatvenoktāḥ |
 yadāhuḥ----
                  tāśca bhūritarāstāsu mukhyāḥ proktāścaturdaśaḥ |
                  suṣumṇeḍāpiṅgalā ca kuhūratha sarasvatī ||
                  gāndhārī hastijihvā ca vāraṇā ca yaśasvinī |
                  viśvodarā śaṅkhinī ca tataḥ pūṣā payasvinī ||
                  alambuṣā |
 iti |
      anyatrāpi----caturdaśātra yaddehe prādhānā nāḍayaḥ smṛtāḥ |
 iti |
āsāṃ dhyānaṃ saṃsthānañca granthagauravabhayānnoktam |
 mukhyā ityanenaiva sūcitāḥ || 42 ||
nāḍyo'nantāḥ samutpannāḥ suṣumṇāpañcaparvasu       |
mūlādhārodgataprāṇastābhirvyāpnoti  tattanum       || 43 ||
      evaṃ mukhyā nāḍīruktvā sāmānyā āha nāḍya iti |
 suṣumṇāpañcaparvasu anantānāḍyaḥ samutpannāḥ |
 pañcaparvāṇi svādhiṣṭhānamaṇipūrakānāhataviśuddhājñāntāni |
 tatrādhodhogranthimārabhyorddherddhagranthiparyantaṃ parvasamāptiḥ |
 yadyapi  " granthirnā parvaparuṣī "  iti kośaḥ  " ikṣuparvāvadhiḥ smṛtaḥ "  iti vyavahāraśca tathāpyatra ṣaṇṇāṃ 
granthīnāṃ sattvādevaṃ vyākhyātam |
 āśvalāyanaśrautasūtrabhāṣyakāreṇa  " parvaṇyaṃ japet "  ityatra parvaśabdasyaivaṃ vyākṛtatvāt |
 etadabhiprāyeṇaiva vakṣyati  " madhvamāṅguliparvaṇi "  iti |
 suṣumṇāyāmeteṣu parvasu iḍāpiṅgalayoryego bhavatīti jñeyam |
 anantā iti gaṇayitumaśakyatvādānantyam |
 yadāhuḥ----
                  pūrvektāyāḥ suṣumṇāyā madhyasthāyāḥ sulocane |
                  nābhihṛtkaṇṭhadeśabhrū madhyaparvasamudbhavāḥ ||
                  adhomukhyaḥ śirāḥ kāścit kāścidūrddhamukhāstathā |
                  parāstiryaggatāsyāśca tatra lakṣatrayādhikāḥ
                  nāḍyo'rddhalakṣasaṃkhyātāḥ pradhānāḥ samudīritāḥ |
                  tāsu sarvāsu balavān prāṇo vāyuḥ samantataḥ ||
                  saṃsthitaḥ sarvadā vyāptaḥ |
 iti |
adhyātmaviveke tu viśeṣaḥ----
                  asthnāṃ śarīre saṃkhyā syāt ṣaṣṭiyutaṃ śatatrayam |
                  trīṇyevāsthiśatānyatra dhanvantarirabhāṣata ||
                  dve śate tvasthisandhīnāṃ syātāmatra daśottare |
                  peśīsnāyuśirāsandhiḥ sahasradvitayaṃ matam ||
                  nava snāyuśatāni syuḥ pañcapeśīśatānyapi |
                  adhikā viṃśatiḥ strīṇāṃ stanayodīg bhage daśa ||
                  śirādhamanikānāntu lakṣāṇi navaviṃśatiḥ |
                  sārddhānisyurnavaśatī ṣaṭpañcāśadyutā tathā || iti |
      tannāḍīnāṃ phalamāha mūleti |
 vakṣyamāṇebhyo bhinno mukhyo dehadhārakaprāṇābhidho vāyuḥ |
 yadāhuḥ----
                  rājasaḥ prāṇasaṃjñasyānmukhyo dehasya dhārakaḥ |
                  tadbhedā daśa vikhyātā yairvyāptaṃ syāccharīrakam || iti |
sā cāsau tanuśca tām pūrvektaṃ śarīram || 43 ||
vāyavo'tra daśa  proktā vahnayaśca  daśa smṛtāḥ       |
prāṇādyā  marutaḥ pañca  nāgaḥ kūrme  dhanañjayaḥ       || 44 ||
kṛkalaḥ syād  devadatta iti  nāmabhirīritāḥ       |
agnayo   doṣadūṣyeṣu   saṃlīnā   daśa  dehinaḥ       || 45 ||
      tadbhedān vadan prasaṅgādagnīnapyāha----vāyavo'treti |
 tannāmānyevāha prāṇādyā iti |
 ādiśabdenāpānavyānodānasamānāḥ prasiddhatvenādinoktiḥ |
 tatra viśeṣo yogārṇave----
                  indranīlapratīkāśaṃ prāṇarūpaṃ prakīttītam |
                  āsyanāsikayormadhye hṛnmadhye nābhimadhyage ||
                  prāṇālaya iti prāhuḥ pādāṅguṣṭhe'pi kecana |
                  apānayatyapāno'yamāhārañca malāyitam ||
                  śukraṃ mūtraṃ tathotsargamapānastena mārutaḥ |
                  indragopapratīkāśaḥ sandhyājaladasannibhaḥ ||
                  sa ca meḍhre ca pāyau ca ūruvaṅkṣaṇajānuṣu |
                  jaṅghodare kṛkāṭyāñca nābhimūle ca tiṣṭhati ||
                  vyāno vyānaśayatyannaṃ sarvavyādhiprakopanaḥ |
                  mahārajatasuprakhyo hānopādānakārakaḥ ||
                  sa cākṣikarṇayormadhye kāṭyāṃ vai gulphayorapi |
                  ghrāṇe gale sphiguddeśe tiṣṭhatyatra nirantaram ||
                  spandayatyadharaṃ vaktraṃ gātranetraprakopanaḥ |
                  udvejayati marmāṇi udāno nāma mārutaḥ ||
                  vidyutpāvakavarṇaḥ syādutthānāsanakārakaḥ |
                  pādayorhastayoścāpi sa tu sandhiṣu varttate ||
                  pītaṃ bhakṣitamāghātaṃ raktapittakaphānilān |
                  samaṃ nayati gātrāṇi samāno nāma mārutaḥ ||
                  gokṣīrasadṛśākāraḥ sarvadehe vyavasthitaḥ |
                  udgāre nāga ityukto nīlajīmūtasannibhaḥ ||
                  unmīlane sthitaḥ kūrmmā bhinnāñjanasamaprabhaḥ |
                  kṛkarastu kṣute caiva javākusumasannibhaḥ ||
                  vijṛmbhane devadattaḥ śuddhasphaṭikasannibhaḥ |
                  dhanañjayastathā ghoṣe mahārajatavarṇakaḥ ||
                  lalāṭe corasi skandhe hṛdi nābhau tvagasthiṣu |
                  nāgādyā vāyavaḥ pañca sahaiva pariniṣṭhitāḥ || iti |
ācāryāstudhanañjayākhyo dehe'smin kuryāt bahuvidhān ravān |
                  sa tu laukikavāyutvānmṛtañca na vimuñcati || iti |
anyaistu catvāro vāyavo'dhikā uktāḥ |
                  vairambhaṇaḥ sthānamukhyaḥ pradyotaḥ prakṛtastathā |
                  vairambhaṇādayastatra sarvavāyuvaśaṅgatāḥ || iti
agnīnāṃ sthitimāha agnaya iti |
 teṣāṃ nāmānyanyatroktāni----
                  te jātavedasaḥ sarve kalmāṣaḥ kusumastathā |
                  dahanaḥ śoṣaṇaścaiva tapanaśca mahābalaḥ ||
                  piṭharaḥ patagaḥ svarṇastvagādho bhrāja eva ca |
 iti |
anyatra tu nāmāntarāṇyuktāni----
                  jṛmbhako dīpakaścaiva vibhramabhramaśobhanāḥ |
                  āvasthyāhavanīyau ca dakṣiṇāgnistathaiva ca ||
                  anvāhārye gārhapatya ityete daśa vahnayaḥ |
 iti |
anyairanyathoktāni----      bhrājako rañjakaścaiva kledakaḥ snehakastathā |
                  dhārako randhakaścaiva drāvakākhyaśca saptamaḥ ||
                  vyāpakaḥ pāvakaścaiva śleṣmako daśamaḥ smṛtaḥ |
 iti |
doṣā vātapittakaphāḥ |
 dūṣyāḥ sapta dhātava iti prāgevoktam || 44-45 ||
bubhukṣā ca pipāsā ca prāṇasya manasaḥ smṛtau       |
śokamohau   śarīrasya   jarāmṛtyū  ṣaḍūrmayaḥ       || 46 ||
      evaṃ prāṇamuktvā tasya viśiṣṭe avasthe vadan prasaṅgāt manaḥśarīrayorapyāha bubhukṣeti |
 ūmīrnāma ārttyutpādakaḥ avasthāviśeṣaḥ || 46 ||
snāyvasthimajjā śukrāt tvaṅmāṃsāsrāṇi śoṇitāt |
ṣāṭkauśikamidaṃ    proktaṃ    sarvadeheṣu    dehinām       || 47 ||
      ṣaḍūmīprasaṅgāt ṣāṭkauśikaṃ vadan śukraśoṇitakāryāṇi vivicyācaṣṭe snāyviti|
 śukrāt pituḥ śukrāt snāyvādi |
 śoṇitāt mātuḥ śoṇitāt tvagādi |
      taduktam----            mātṛtastrīṇi pitṛtastrīṇi |
 iti |
      anyatra tu----      mṛdavaḥ śoṇitaṃ medo-māṃsaṃ-plīhā-yakṛd-gudaḥ |
                  hṛnnābhītyevamādyāstu bhāvā mātṛbhavā matāḥ ||
                  śmaśrulomakacāḥ snāyuśirādhamanayonakhāḥ |
                  daśanāḥ śukramityādi sthirāḥ pitṛsamudbhavāḥ || iti || 47 ||
itthambhūtastadā    garbhe   pūrvajanmaśubhāśubham       |
smaraṃstiṣṭhati  duḥkhātmā cchannadeho jarāyuṇā       || 48 ||
      garbhāśaye tatsthiti prakāramāha itthambhūta iti |
 itthambhūta ūrvantaritahastabaddhaśrotraḥ mātṛpṛṣṭhamāśrito mokṣopāyamabhidhyāyannityarthaḥ |
 yadāhuḥ----
                  pālyantaritahastābhyāṃ śrotrarandhre pidhāya saḥ |
                  udvigno garbhasaṃvāsādāste garbhe bhayānvitaḥ ||
                  smaran pūrvānubhūtāḥ sa nānāyonīśca yātanāḥ |
                  mokṣopāyamabhidhyāyan varttate'bhyāsatatparaḥ || iti |
 anyatra viśeṣaḥ----      kṛtāñjalirlalāṭe'sau mātṛpṛṣṭhamabhiśritaḥ |
                  adhyāste saṅkucadgātro garbhe dakṣiṇapārśvagaḥ ||
                  vāmapārśvāśritā nārī klībaṃ madhyāśritaṃ matam |
 iti || 48||
kālakrameṇa  sa   śiśurmātaraṃ  kleśayannapi       |
sampiṇḍitaśarīro'tha   jāyate'yamavāṅmukhaḥ       || 49 ||
kṣaṇaṃ  tiṣṭhati  niśceṣṭo bhītyā roditumicchati       || 50 ||
      kālakrameṇeti |
 kālakramamāha yājñavalkyāḥ---- " navame daśame vāpi "  iti |
      anyatrāpi----samayaḥ prasavasyātha māseṣu navamādiṣu |
 iti |
      sampiṇḍitaśarīraḥ saṅkucadgātraḥ avāṅmukhaḥ adhomukhaḥ san jāyate utpadyate|
 sūtimārutairnūnna iti śeṣaḥ |
 yadāhuḥ----
                  navame daśame māsi prabalaiḥ sūtimārutaiḥ |
                  niḥsāryate vāṇa iva jantuśchidreṇa sajvaraḥ || iti |
      anyatrāpi----      kriyate'dhaḥśirāḥ sūtimārutaiḥ prabalaistataḥ |
                  niḥsāryate rujadgātro yonicchidreṇa bālakaḥ || iti |
      kṣaṇaṃ niśceṣṭastiṣṭhati bhūmāviti śeṣaḥ || 49-50 ||
tataścaitanyarūpā sā sarvagā viśvarūpiṇī       |
śivasannidhimāsādya  nityānandaguṇodayā       || 51 ||
      evaṃ śarīrotpattiparyantāmarthasṛṣṭimuktvā  " tat prāpya "  (1. 14) iti sāmānyata uktāṃ śabdasṛṣṭiṃ vivicya 
vaktuṃ bhītyā roditumicchati ityuktarodanasyāpyavyakta- varṇātmakatvād varṇetpattiprakārañca vadan 
sarvamantrāṇāṃ sāmānyataḥ kuṇḍalīta utpattimāha tata ityādi |
 taduktam----
                  mūlādhārāt prathamamudito yastu bhāvaḥ parākhyaḥ
                  paścāt paśyantyatha hṛdayago buddhiyuṅmadhyamākhyaḥ |
                  vaktre vaikharyatha rurudiṣorasya jantoḥ suṣumṇā
                  baddhastasmādbhavati pavanaprerito varṇasaṅghaḥ ||
                  srotomārgasyāvibhaktatvahetostatrārṇānāṃ jāyate na prakāśaḥ |
 iti |
      tatra tataḥ śarīrotpattyanantaraṃ caitanyarūpā, ataeva śabdabrahmamayī sā devī kuṇḍalī paradevatā 
sarvagātreṇa guṇitā, ataeva viśvātmanā sarvātmanā prabuddhā jātaprabodhā mantramayaṃ jagat sūte 
iti dūreṇa sambandhaḥ |
 tatra mūlādhāre kuṇḍalībhūta- sarpavannāḍī varttate|
 tanmadhye vāyuvaśādasyāḥ sañcaraṇameva guṇanam |
 tatra caitanyarūpā iti svarūpākhyānam |
 sā prasiddhāḥ |
 sarvageti sāmānyato vyāptirdaśītā |
 viśvarūpiṇīti viṣayavyāptiḥ |
 śivasannidhimāsādya sthiteti śeṣaḥ |
 anena śaivasiddhānte śakti- śabdavācyeyamityuktam |
 sannidhiśabda aupacārikaḥ|
 tanmate śivaśaktyorabhedāt |
 taduktamabhinavaguptapādācāryaiḥ-
                  śaktiśca śaktimadrūpād vyatirekaṃ na vāñchati |
                  tādātmyamanayornityaṃ vahnidāhikayoriva || iti |
      yadvā samyaṅnidhiḥ svarūpaṃ śivasvarūpaṃ prāpya ityarthaḥ |
 vakṣyati ca---- " piṇḍaṃ bhavet kuṇḍalinī śivātmā "  iti |
 guṇānāṃ sattvarajastamasāṃ udayo yasyāṃ sā |
 nityānandā cāsau guṇodayā ca sā |
 nityānandetyanena kuṇḍalinīsvarūpamuktam |
 guṇodayetyanena sāṃkhyamate prakṛtivācyetyuktam |
 yadāhuḥ----
      pradhānamiti yāmāhuryāśaktiriti kathyate |
 iti || 51 ||
dikkālādyanavacchinnā sarvadehānugā śubhā       |
parāparavibhāgena    paraśaktiriyaṃ     smṛtā       || 52 ||
yogināṃ  hṛdayāmbhoje nṛtyantī nityamañjasā       |
ādhāre sarvabhūtānāṃ sphurantī vidyudākṛtiḥ       || 53 ||
śaṅkhāvarttakramād devī  sarvamāvṛtya tiṣṭhati       |
kuṇḍalībhūtasarpāṇāmaṅgaśriyamupeyuṣī       || 54 ||
sarvadevamayī   devī   sarvamantramayī   śivā       |
sarvatattvamayī sākṣāt sūkṣmāt sūkṣmatarā vibhuḥ || 55 ||
      idānīmādhyātmādhibhūtādhiguṇādhiviṣayādhijyautiṣakrameṇa tasyā vyāptimāhadi- kkāleti |
 sarvadehānugeti dehavyāptiḥ |
 parāparavibhāgaḥ |
 kācana paraśaktiḥ tadvibhāgenāpi iyaṃ paraśaktireva |
 yadāhuḥ----
                  bhūmirāpo'nalo vāyuḥ khaṃ mano buddhireva ca |
                  ahaṅkāra itīyaṃ me bhinnā prakṛtiraṣṭadhā ||
                  apareyamitastvanyāṃ prakṛtiṃ viddhi me parām |
                  jīvabhūtāṃ mahābāho yayedaṃ dhāryate jagat || iti
      yadvā paraḥ sthūlaḥ aparo mahāsthūlaḥ mahadādiḥ tadvibhāgena paraśaktiḥ sthūlā śaktiḥ|
  " sthūlāt sthūlā "  ityukteḥ |
 anena mahadādivyāptiḥ |
 yadvā sarvadehānugetyanena śabdato'rthataśca puṃstrīnapuṃsakaliṅgavyāptirdaśītā |
 śabdato yathā śiva ityucyate kuṇḍalinītyucyate pradhānamityucyate |
 evambhūtāpi sā strītvenaiva nidīśyate ityāha parāpareti |
 parā prakṛtiḥ aparaṃ puṃnapuṃsakaprakṛtiḥ tadvibhāgena tattyāgena iyaṃ paraśaktiḥ smṛtā |
 ayamarthaḥ |
 yadyapi liṅgatrayavācyā tathāpi tūrṇamevācalabhaktibhārapariśrānta- bhaktajanasamastākāṅkṣākalpavallī 
paraśaktiśabdavācyeti |
 ata eva śubhā ramaṇīyā |
 yadāhurācāryāḥ----
                  puṃnapuṃsakayostulyā'pyaṅganāsu viśiṣyate |
 iti |
nityaklinnāmnāye'pi----
                  sarvatrāpi sthitā hyeṣā kāminīṣu viśeṣataḥ |
                  prakāśate tatastāsāmativṛttiṃ na kārayet || iti |
      añjasā tattvena |
 yogināṃ hṛdayāmbhoje nṛtyantī nityamityanena taireva gurūpadeśena jñāyata ityarthaḥ |
  " dṛśyā deśikadeśitaiḥ "  ityukteḥ |
 sarvabhūtānāṃ sarvajantūnāṃ ādhāre mūlādhāracakre sphurantītyanena sthānanirdeśaḥ |
 vidyudākṛtirityanena dhyānamuktam |
 yadāhuḥ----            taḍitkoṭiprakhyāṃ svarucijitakālānalarucim |
 iti |
      athavā anenānekaśabdotpattihetutvenānekavilāsavatītyuktam |
 śaṅkhamadhye ya āvarttaḥ sa yaśā śaṅkhamāvṛtya tiṣṭhati tadvadiyamapi devītyarthaḥ |
 idamavāntaravākyaṃ bhinnameva |
 śaṅkheti kuṇḍalītyanayoḥ hetuhetumadbhāvena yojanā |
 kuṇḍalībhūtāḥ kuṇḍalākāratāṃ prāptā ye sarpāsteṣām |
 kecana kuṇḍalīti bhinnaṃ padaṃ varṇayanti |
 bhūtāni sarpāśca ete tathā kuṭilagatayaḥ tadvadiyamapītyartha iti |
 tanna |
 kuṇḍalī paradevatetyanena punarukteḥ |
 sarvadevamayīti devavyāptiḥ |
 divyatīti devī tejorūpetyarthaḥ|
 anena tejovyāptiḥ |
 sarvamantramayīti mantravyāptiḥ |
 śivā śivarūpetyarthaḥ |
 yadvā śivā kalyāṇarūpā |
 anena kalyāṇavyāptiḥ |
 sākṣāt sarvatattvamayīti tattvavyāptiḥ |
 sūkṣmāt sūkṣmatarā vibhuḥ iti virodha parihārastu sūkṣmatarā durjñānā |
 yadvā sūkṣmāt trasareṇorapi sūkṣmatarā antaḥsthitatvāt sūkṣmatarā aṇutarā |
 anena aṇvādivyāptirdaśītā |
 taduktam----
                  bālāgrasya sahasradhā vidalitasyaikena bhāgena yā
                  sūkṣmatvāt sadṛśī trilokajananī |
 iti |
vibhuḥ iyattayā jñātumaśakyā || 52-55 ||
tridhāmajananī    devī    śabdabrahmasvarūpiṇī       |
dvicatvāriṃśadvarṇātmā     pañcāśadvarṇarūpiṇī       || 56 ||
guṇitā    sarvagātreṣu   kuṇḍalī   paradevatā       |
viśvātmanā prabudvā sā sūte mantramayaṃ jagat       || 57 ||
      tridhāmeti somasūryāgnirūpam |
 yadvā tridhāmeti sthānatrayam |
 pātālabhūsvarga- rūpam |
 anena sthānavyāptirdaśītā |
 dvicatvāriṃśadvarṇātmeti bhūtalipimantramayī |
 pañcāśadvarṇarūpiṇīti mātṛkāmayī || 56-57 ||
ekadhā guṇitā śaktiḥ sarvaviśvapravattīnī       |
vedādibījaṃ śrībījaṃ  śaktibījaṃ manobhavam       || 58 ||
prāsādaṃ tumburuṃ piṇḍaṃ cintāratnaṃ gaṇeśvaram       |
mārttaṇḍabhairavaṃ    daurgaṃ    nārasiṃhavarāhajam       || 59 ||
vāsudevaṃ  hayagrīvaṃ   bījaṃ   śrīpuruṣottamam       |
anyānyapi ca bījāni tadotpādayati dhruvam || 60 ||
      evaṃ sāmānyata utpattimuktvā ekadvayādiviśeṣākāreṇa śabdasṛṣṭiṃ vadan prasaṅgādantaraṃ 
tajjagacchabdasūcitāmarthasṛṣṭimapyabhidhātumupakramate ekadheti |
 sarvaṃ viśvaṃ śabdārtharūpaṃ tatpravattīnī tadutpādikā śaktiḥ |
 ekadhā guṇitā vedādibījamutpādayatīti sambandhaḥ |
 evamagre'pi boddhavyam |
 vedādibījaṃ praṇavam antye vakṣyati |
 śrībījam aṣṭame |
 śaktibījaṃ navame|
 manobhavaṃ saptadaśe|
 prāsādam aṣṭādaśe |
 tumburumekonaviṃśe|
 piṇḍamupāntye |
 cintāratnamekonaviṃśe |
 gaṇeśvaraṃ trayodaśe |
 mārttaṇḍabhairavaṃ caturdaśe |
 daurgam ekādaśe |
 nārasiṃhaṃ ṣoḍaśe |
 vārāhaṃ pañcadaśe |
 vāsudevaṃ glauṃ |
 idaṃ gopāla- bījatvenoddhṛtam |
 tadvāsudevaśabdenoktam |
 tat saptadaśe |
 nāradapañcarātroktaṃ viyanmātraṃ vāsudevabījaṃ vā |
 hayagrīvaṃ pañcadaśe |
 śrīpuruṣottamamiti śrīyuktapuruṣottamamityuktatvāt śaktiśaktimatorabhedāt puruṣottamaśaktibījaṃ 
śrīpuruṣottamabījaśabdenoktam |
 tat saptadaśe |
 atra kāmabījameva puruṣottamabījatvenoktam |
        yadāhuḥ----      dharayāliṅgito brahmā māyābinduvibhūṣitaḥ |
                  puruṣottamasaṃjño'tra devo manmathavigrahaḥ || iti |
      anyānyapīti candrabījabimbabījādīni || 58-60 ||
yadā bhavati sā saṃvit  dviguṇīkṛtavigrahā       |
haṃsavarṇau  parātmānau  śabdārthau  vāsarakṣape       || 61 ||
sṛjatyeṣā  parā   devī  tadā  prakṛtipuruṣau       |
yadyadanyajjagatyasyāṃ   yugmaṃ   tattadajāyata       || 62 ||
triguṇīkṛtasarvāṅgī   cidrūpā  śivagehinī       |
prasūte traipuraṃ mantraṃ mantraṃ traipuṭaṃ caṇḍanāyakam       || 63 ||
sauraṃ mṛtyuñjayaṃ  śaktisambhavaṃ  vinatāsutam       |
vāgīśītryakṣaraṃ mantraṃ nīlakaṇṭhaṃ viṣāpaham       || 64 ||
      haṃsavarṇau caturdaśe |
 parātmānau varṇāviti sambadhyate |
 paramātmavācakāvityarthaḥ |
 tau sohaṃrūpāvantye |
 prakṛtipuruṣāviti |
 yadyapi puruṣo'nādistathāpi māyāśabali- tatvenātra prādurbhāva upacārāt |
 anyadyugmaṃ yadjagati asyāḥ sakāśādajāyateti sambandhaḥ |
 tacca jyotirmantrādi |
 traipuraṃ mantradvayaṃ dvādaśe |
 śaktivināyakaṃ trayodaśe |
 yadyapyagre navākṣarayogād dvādaśākṣarastathāpi bījatrayātmakatvaṃ trayāṇāṃ bījarūpatvena prādhānyāt |
 hrīÁ śrīÁ hrīÁ iti tantrāntarokto vā |
 pāśādyaṃ navame |
 tryakṣaramiti trikaṇṭakīdvayaṃ daśame |
 viśeṣaṇaviśeṣyabhāvo vā |
 traipuṭaṃ daśame |
 caṇḍanāyakaṃ caṇḍeśvaraṃ viṃśe |
 sauraṃ caturdaśe |
 mṛtyuñjayamaṣṭādaśe |
 śaktisambhavaṃ mantradvayaṃ navame |
 śāktaṃ śāmbhavamiti pāṭhe śāmbhavaṃ tantrāntaroktaṃ praṇavamāyābījaprāsādātmakam |
 vinatāsutaṃ kṣipa oṃ iti tantrāntaroktam |
 vāgīśītryakṣaraṃ saptame |
 vāgīśamiti pāṭhe tryakṣaramiti navamasthaṃ śāktamekam |
 viṣāpahaṃ nīlakaṇṭhamekonaviṃśe || 61-64 ||
yantraṃ  triguṇitaṃ  devyā  lokatrayaṃ  guṇatrayam       |
dhāmatrayaṃ  sā  vedānāṃ  trayaṃ  varṇatrayaṃ  śubham       || 65 ||
tripuṣkaraṃ svarān devī brahmādīnāṃ trayaṃ  trayam       |
vahneḥ  kālatrayaṃ śaktitrayaṃ  vṛttitrayaṃ  mahat       |
nāḍītrayaṃ trivargaṃ sā yadyadanyat tridhā matam       || 66 ||
      yantraṃ navame |
 guṇatrayaṃ dhāmatrayaṃ caturthe |
 yadyapyatharvavedo'sti tathāpi hotra- dhvaryūdgātṛrūpapadārthatrayeṇa yajñaniṣpādanāt vedatrayamityuktam |
 śrutirapi---- " saiṣā trayī vidyā yajñe "  iti |
 varṇatrayaṃ praṇavasya akārokāramakārāḥ |
 tripuṣkaraṃ tīrthatrayam |
 tasya jyeṣṭhamadhyamakanīyastvena tritvam |
 svarān udāttānudāttasvaritān |
 devyaḥ gāyatrī- sarasvatīsāvitryaḥ |
 brahmādīnāṃ brahmaviṣṇumaheśvarāṇāṃ trayaṃ navame |
 devīti bhinne pade kuṇḍalīviśeṣaṇam |
 vahnestrayaṃ dakṣiṇāgnigārhapatyāhavanīyam |
 kālatrayaṃ atīta- varttamānabhaviṣyadrūpam, prātarmadhyāhnasāyaṃkālarūpaṃ vā |
 śaktitrayaṃ raudrījyeṣṭhāvāmātmakaṃ tadādye |
 prabhāvotsāhamantrarūpaṃ vā |
 vṛttitrayaṃ yajanādhyāpanapratigraharūpam |
  " trīṇi karmāṇi jīviketi "  smaraṇāt |
 kṛṣipāśupālyavāṇijyaṃ vā vṛttitrayam |
 mahaditi pāṭhe nāḍītrayasya viśeṣaṇatvena mahaditi yojyam |
 nāḍītrayaṃ iḍāpiṅgalāsuṣumṇā- rūpamādye |
 trivargaṃ dharmārthakāmāḥ |
  " trivargī dharmakāmārthaiḥ "  ityukteḥ |
 anyaditi doṣatrayādi || 65-66 ||
catuḥ prakāraguṇitā śāmbhavī śarmadāyiṇī       |
tadānīṃ  padminībandhoḥ  karoti caturakṣaram       || 67 ||
caturarṇaṃ    mahādevyā    devītattvacatuṣṭayam       |
caturaḥ   sāgarānantaḥkaraṇānāṃ  catuṣṭaya       || 68 ||
      padminībandhoriti |
 tantrāntaroktaḥ praṇavamāyāhaṃsavarṇātmakaḥ |
 mahādevyā mahā- lakṣmyā aṣṭame |
 devītattvacatuṣṭayam ātmatattvaṃ vidyātattvaṃ śivatattvaṃ sarvatattvañceti|
 caturaḥ sāgarāniti |
 prāgādidigapekṣayā catuṣṭyaṃ vastutastasyaikatvāt |
 antaḥkaraṇāni manobuddhyahaṅkāracittarūpāṇi || 67-68 ||
sūkṣmādīṃścaturo  bhāvān viṣṇormūttīcatuṣṭayam       |
catuṣṭayaṃ   gaṇeśānāmātmādīnāṃ    catuṣṭayam       || 69 ||
ojāpūkādikaṃ  pīṭhaṃ  dharmādīnāṃ catuṣṭayam       |
damakādīn gajān devī yadyadanyaccatuṣṭayam       || 70 ||
      sūkṣmādīniti ādye----sūkṣmā parā |
 ādiśabdena paśyantīmadhyamāvaikharyaḥ |
       taduktam----      vaikharī madhyamā caiva paśyantī cāpi sūkṣmayā |
                  vyutkrameṇa bhavantyetāḥ kuṇḍalinyāditaḥ kramāt || iti |
      bhāvān avasthāviśeṣān jāgratsvapnasuṣuptiturīyān |
 viśeṣaṇaviśeṣyabhāvo vā |
 viṣṇumūttīraṣṭame |
 gaṇeśānāmiti trayodaśe |
 ātmādīnāmiti caturthe |
 pīṭhamiti oḍaḍīyānajālandharapūrṇagirikāmarūpāṇi |
 dharmādīnāmiti caturthe |
 adharmādīnāmapyupa- lakṣakam |
 dharmārthādīnāṃ vā tadādye |
 gajān ityaṣṭame |
 anyaditi siddhādimaṇḍaladīkṣā herambamantra devīdūtībījādi || 69-70 ||
pañcadhā  guṇitā  patnī  śambhoḥ sarvārthadāyinī       |
tripurāpañcakūṭaṃ    sā   tasyāḥ   pañcākṣaradvayam       || 71 ||
pañcaratnaṃ     mahādevyāḥ     sarvakāmaphalapradam       |
pañcākṣaraṃ     maheśasya     pañcavarṇaṃ    garutmataḥ       || 72 ||
sammohanān pañca kāmān bāṇān pañca suradrumān      |
pañca prāṇādikān vāyūn pañca varṇān maheśituḥ       || 73 ||
mūrttīḥ pañca kalāḥ pañca pañca brahmaṛcaḥ kramāt       |
sṛjatyeṣā           parāśaktirvedavedārtharūpiṇī       || 74 ||
      pañcadheti |
 kramāt pañcakūṭādikam eṣā sṛjatīti |
 kramastu vakṣyamāṇaḥ śaktidhvanyādikaḥ |
 evamagre'pi ṣaṭkramāditi padāni śabdasṛṣṭau saṃyojya ayamevārtha- steṣāṃ vyākhyeyaḥ |
 pañcakūṭamiti |
 ha sa ka la ra ete pañcavarṇāḥ ekīkṛtāḥ kūṭa śabdenocyante |
 tasyāḥ pañcākṣaradvayamiti |
 ekaḥ pañcakāmairapare vāṇabījairetāni dvādaśe|
 taduktaṃ dakṣiṇāmūttīsaṃhitāyām----
                  tripureśī mantramadhye vāṇāḥ proktā maheśvariḥ |
                  taireva pañcabhirvāṇaivīdyā pañcākṣarī bhavet ||
                  pūrvektapañcakāmaistu pañcakāmeśvarī bhavet |
 iti |
      pañcaratnamiti |
 gluṃ sluṃ mluṃ pluṃ nluṃ iti mantrapañcakaṃ tantrāntaroktam |
                  siddhādyā vijayā śyāmā vārāhī sundarītyapi |
 iti |
      maheśasyetyaṣṭādaśe |
 garutmata iti catuvīṃśe |
 samohanāniti bahuvacanamādyarthaṃ samohanādīn |
 kāmān vāṇān dvādaśe |
 suradrumān mandārapārijātasantānakalpa-
drumaharicandanān |
 vāyūn ādye |
 varṇān śuklādīn tṛtīye |
 maheśituriti
agrimeṇa sambadhyate  |
 mūrttīraṣṭādaśe |
 kalā nivṛttyādyā ādye |
 brahmaṛca īśānādyā aṣṭādaśe |
 anyaditi jñeyam |
 tacca bhūtapraṇavabhedādityamūttīpañcagavyādi dhatte vidhatte karotītyarthaḥ || 71-74 ||
ṣoḍhā  sā  guṇitā  devī  dhatte mantraṃ ṣaḍakṣaram       |
ṣaṭkūṭaṃ   tripurāmantraṃ   gāṇapatyaṃ   ṣaḍakṣaram       || 75 ||
ṣaḍakṣaraṃ       himarucernārasiṃhaṃ     ṣaḍakṣaram       |
ṛtūn  vasantamukhyān  ṣaḍāmodādīn  gaṇādhipān       || 76 ||
kośānūrmīn rasān śaktīḥ śākinyādyāḥ ṣaḍadhvanaḥ|
yantraṃ  ṣaḍguṇitaṃ  śakteḥ  ṣaḍādhārānajījanat       |
ṣaḍvidhaṃ yajjagatyasmin  sarvaṃ tat parameśvarī       || 77 ||
      ṣaḍakṣaraṃ rāmamantraṃ pañcadaśe |
 ṣaṭkūṭamiti tripurārṇavoktam |
 ṣaṭkūṭaṃ madhyabījam|
  taduktam----
                kāntāntavāntākulalāntavāma netrānvitaṃ daṇḍikulaṃ sanādam |
                ṣaṭkūṭametat  tripurārṇavoktamatyantaguhyaṃ  smara  eva  sākṣāt || iti |
      gāṇapatyaṃ tantrāntaroktaṃ caturthyantaṃ vakratuṇḍaṃ varmāntam |
 ṣaḍakṣaraṃ śaivamaṣṭādaśe |
 ṣaḍakṣaraṃ kṛṣṇamantraṃ saptadaśe |
 viśeṣaṇaviśeṣyabhāvo vā |
 himaruceḥ ṣaḍakṣaraṃ caturdaśe |
 nārasiṃhaṃ ṣoḍaśe |
 ṣaḍakṣaraṃ pāśupatāstraṃ viṃśe |
 viśeṣaṇaviśeṣya bhāvo vā |
 ṛtūniti trayoviṃśe |
 āmodādīniti trayodaśe |
 kośānūrmīnādye |
 rasān madhurādīn |
 śaktīrāmo- dādīnāṃ trayodaśe |
 śākinyādyā iti viṃśe |
 śaktiḥ śākinyādyā iti viśeṣaṇa- viśeṣyabhāvo vā |
 ṣaḍadhvanaḥ pañcame |
 yantraṃ navame |
 ādhārān pañcame |
 jagati yat sarvaṃ ṣaḍvidhaṃ ṣaḍaṅgasītāmantraṣaṭkarmāsanādi || 75-77 ||
saptadhā   guṇitā  nityā   śaṅkarārdhaśarīriṇī       |
saptārṇaṃ   tripurāmantraṃ   saptavarṇaṃ  vināyakam       || 78 ||
saptakaṃ  vyāhṛtīnāṃ  sā  saptavarṇaṃ  sudarśanam       |
lokān girī svarā dhātū munī dvīpā grahānapi ||79||
samidhaḥ sapta saṃkhyātā sapta jihvā havirbhujaḥ       |
anyat saptavidhaṃ yadyat  tadasyāḥ samajāyata       || 80 ||
      saptārṇamiti |
 saptavarṇaṃ padmāvatīmantraṃ daśame |
 tripurāmantramiti māyābījā- dyanulomavilomabhairavīmantraḥ |
 saptavarṇaṃ śaṅkhamantraṃ saptadaśe |
 vināyakaṃ subrahmaṇyaṃ trayodaśe|
 yadvā saptārṇaṃ tripurāmantraṃ vināyakaṃ saptavarṇamiti viśeṣaṇaviśeṣya bhāvaḥ |
 vyāhṛtīnāmiti ekaviṃśe |
 saptavarṇamiti aṅkuśamantraṃ saptadaśe |
 sudarśanaṃ ṣoḍaśe |
 viśeṣaṇaviśeṣyabhāvo vā |
 lokān bhūrādikān |
 girīn vindhyapāriyātrasahyaṛkṣa- malayamahendraśuktimataḥ |
 svarān ṣaḍjaṛṣabhagāndhāra madhyamapañcamadhaivataniṣādān |
 dhātūn tvagādīn ādye |
 munīn vaśiṣṭhakaśyapātrijamadagnigautamaviśvāmitrabharadvājān vaivasvatamanvantare ata eva ṛṣayaḥ saptaḥ |
 dvīpān jambūplakṣaśālmalīkuśa- krauñcaśākapuṣkarān |
 grahāniti |
 keṣāñcinmate rāhuketvorgrahatvābhāvāt saptetyuktāḥ tān ṣaṣṭhe |
 tathā ca varāhamihirācāryaiḥ----
                  amṛtāsvādaviśeṣāt chinnamapi śiraḥ kilāsurasyedam |
                  prāṇairaparityaktaṃ grahabhāvaṃ naivamāpnoti ||  ityādinā |
                  evamuparāgakāraṇamuktamidaṃ divyadṛgbhirācāryaiḥ |
                  rāhurakāraṇamasminnityuktaḥ śāstrasadbhāvaḥ ||
                  yo'sāvasuro rāhustasya varo brahmaṇā purā dattaḥ |
                  āpyāyanamuparāge dattahutāṃśena te bhaviteti ||
      ityādinā ca bahunā granthasandarbheṇa rāhuketvoḥ grahatā nirastā |
 apiśabdādajī- janaditi kriyā'nuṣajyate |
 samidha ityuttarapadamuttarakriyayā'nveti |
 havirbhūjaḥ samidhaḥ sapta śrutyuktāḥ |
 tathāca śrutiḥ----
            sapta te agne samidhaḥ saptajihvāḥ saptaṛṣayaḥ saptadhāma priyāṇi |
 iti |
saptagrahāṇāṃ vā----
      arkaḥ palāśaḥ khadiro'pyapāmārge'tha pippalaḥ |
 auḍumbaraḥ śamī |
 iti |
 tadā havirbhuja ityatra na sambadhyate |
 saptajihvāstrividhā api pañcame |
 anyaditi prakṛtivikṛtitripurātattvagaruḍamantrayantrapaṭalamantradvayavaivasvatamantrādi || 78-80 ||
aṣṭadhā  guṇitā  śaktiḥ  śaivamaṣṭākṣaradvayam       |
viṣṇoḥ  śrīkaranāmānaṃ  mantramaṣṭākṣaraṃ  param       || 81 ||
aṣṭākṣaraṃ    hareḥ   śakteraṣṭākṣarayugaṃ   param       |
bhānoraṣṭākṣaraṃ     daurgamaṣṭārṇaṃ     paramātmanaḥ       || 82 ||
aṣṭārṇaṃ  nīlakaṇṭhasya  vāsudevātmakaṃ manum       |
yantraṃ  kāmārgalaṃ divyaṃ  devīyantraṃ  ghaṭārgalam       || 83 ||
gandhāṣṭakaṃ   śubhaṃ   devīdevānāṃ   hṛdayaṅgamam       |
brahmādyā bhairavān sarpān  mūrttīrāśā vasūnapi       || 84 ||
aṣṭapīṭhaṃ    mahādevyā   aṣṭāṣṭakasamanvitam       |
aṣṭau sā prakṛtīvīghnavakratuṇḍādikān kramāt       || 85 ||
aṇimādiguṇān nāgān vahnermūrttīryamādikān       |
aṣṭātmakaṃ  jagatyasmin sarvaṃ  vitanute  yadā       || 86 ||
      śaivaṃ dvayamapyekonaviṃśe |
 viṣṇoḥ śrīkaranāmānaṃ paramaṣṭākṣaraṃ kṛṣṇasya dvāvapi saptadaśe |
 hareriti pañcadaśe |
 śakteriti navame yugalamapi |
 bhānoriti caturdaśe |
 daurgadvayamapyekādaśe |
 paramātmana iti ṣaṣṭhe |
 nīlakaṇṭhasyeti |
 nīlakaṇṭhaśabdena kṣetrapālamantro gṛhītaḥ, sa viṃśe |
 tantrāntarokto vā  " oṃ nīlakaṇṭhāya svāhā "  iti |
 vāsudevātmakaṃ manuṃ mantram |
 āgamaśāstre manuśabdo mantrasya saṃjñā |
  " oṃ namo vāsudevāya "  iti tantrāntaroktam |
      kāmārgalaṃ saptadaśe |
 tasya kāmārgalatvena prasiddhyabhāvāt tantrāntaroktaṃ kāmārgalam |
                  vyoma brahmendralokeśavahnivāmākṣibindumat |
                  kaṇīkāyāṃ likhet sādhyaṃ kāminīñca dalāṣṭake ||
                  mūlaṃ māsakalāpatreṣvālikhet svarabheditam |
                  dantapatreṣu tadbhinnavarṇaiḥ sāntaiśca kādibhiḥ ||
                  veṣṭayenmandireṇaitat vahiḥ śaktyāṅkuśena ca |
                  yantraṃ ghaṭārgalenaitattulyaṃ kāmārgalaṃ viduḥ || iti |
      divyaṃ yamārgalamityarthaḥ |
  " divyaṃ yamārgalaṃ yantram "  ityukteḥ |
 idaṃ catuvīṃśe |
 devī bhuvaneśī |
  " hṛllekhā śaktidevyākhyā "  ityukteḥ |
 tasyā yantraṃ ghaṭārgalaṃ navame |
      gandhāṣṭakaṃ trividhamapi tūrye |
 devo viṣṇuḥ devaḥ śivaśca devau |
 devī ca devau ca devāḥ teṣām |
 kvacid divyamiti pāṭhaḥ |
 tadā devānāmiti sāmānyena |
 brāhmyādyāḥ ṣaṣṭhe |
 aṣṭau bhairavān navame |
 sarpāṃstrayoviṃśe |
 aṣṭamūrttīvīṃśe |
 āśāḥ pūrvādidiśaḥ |
 vasūniti----
                  dharo dhruvaśca somaśca āpaścaivānilo'nalaḥ |
                  pratyūṣaśca prabhāsaśca aṣṭau te vasavaḥ smṛtāḥ || iti |
      aṣṭāṣṭakasamanvitamaṣṭapīṭhaṃ catuḥṣaṣṭividhaṃ yathā----
                  māyāmaṅgalanāgavāmanamahālakṣmīcaritrābhṛgu-
                        cchāyāchatrahiraṇyahastinamahendroḍaḍīśa campāpuram |
                  ṣaṣṭhakṣīraka mañjaneśvarapurailāścandrapūḥ śrīgiriḥ
                        kolākullaka pūrṇaparvata kurukṣetraikaliṅgārbudāḥ ||
                  kāśmīraikāmrakāñcīmalayagirivaraikārakandhūtadevī
                        koṭṭāmrāteśajālandharasurabhimanīṣādrikāśīprayāgāḥ |
                  trisrotaḥ kāmakoṭṭojjayini samathuraṃ kośalākānyakubjo-
                        ḍyānauṅkārāṭṭahāsāviraja iha tataḥ kuṇḍinaṃ rājageham ||
                  nepālapuṇḍravarddhanamālavaparasīra kāmarūpakedārāḥ
                        vindhyamahāmaṭhagośruti kāmpilyaśrīpīṭhamarudīśāḥ || iti |
      prakṛtīrādye |
 vighnān vakratuṇḍāṃśca trayodaśe |
 aṇimādīti |
                  aṇimā mahimā caiva garimā laghimā tathā |
                  īśitvañca vaśitvañca prākāmyaṃ prāptireva ca || iti |
      nāgān gajān aṣṭame |
 vahneriti pañcame |
 yamādikān antye |
 anyaditi śrīvāṇaratipriya dhūmāvatīmantrādi || 81-86 ||
guṇitā navadhā  nityā sūte mantraṃ navātmakam       |
navakaṃ  śaktitattvānāṃ  tattvarūpā   maheśvarī       || 87 ||
navakaṃ pīṭhaśaktīnāṃ  śṛṅgārādīn  rasān nava       |
māṇikyādīni  ratnāni  navavargayutāni  sā       || 88 ||
navakaṃ  prāṇadūtīnāṃ   maṇḍalaṃ  navakaṃ  śubham       |
yadyannavātmakaṃ   loke  sarvamasyā   udañcati       || 89 ||
      navadheti |
 jagati yāvān navātmako navākṣaro mantrastaṃ sūte |
 saśārṅga- navārṇagopālamantrādi |
 setyantaṃ pūrvakriyayā uttarapadyamuttarakriyayā sambadhyate |
 śakti- tattvānāmiti prakṛtirnādo binduḥ bindurnādo bījaṃ raudrī jyeṣṭhā vāmeti navaśaktitattvāni ādye |
 vakṣyamāṇāni daśa sadāśivavyatiriktāni navetyanye |
 pīṭhaśaktīnāmiti tatta- nmantreṣvapi tatra tatra |
 śṛṅgārādīn |
                  śṛṅgāravīrakaruṇādbhutahāsyabhayānakāḥ |
                  bībhatsaraudraśāntāśca nava kāvye rasāḥ smṛtāḥ || iti |
      ratnāni nava vargāśca ṣaṣṭhe |
 prāṇadūtīnāmiti trayoviṃśe |
 maṇḍalaṃ navanābhaṃ tṛtīye |
 yadyaditi |
 navakuṇḍanavagrahakūrmacakranavakoṣṭhādi || 87-89 ||
daśadhā  vikṛtā  śambhorbhāminī bhavaduḥkhahā       |
daśākṣaraṃ   gaṇapatestvaritāyā     daśākṣaram       || 90 ||
daśākṣaraṃ sarasvatyā yakṣiṇyāḥ sā daśākṣaram       |
vāsudevātmakaṃ      mantramaśvārūḍhādaśākṣaram       || 91 ||
tripurādaśakūṭaṃ   sā    tripurāyā  daśākṣaram       |
nāmnā  padmāvatīmantraṃ    ramāmantraṃ  daśākṣaram       || 92 ||
daśakaṃ   śaktitattvānāṃ  tattvarūpā   maheśvarī       |
nāḍīnāṃ daśakaṃ viṣṇoravatārān daśa kramāt       |
daśakaṃ  lokapālānāṃ  yadyadanyat sṛjatyasau       || 93 ||
      gaṇapateriti |
 kṣipraprasādanasya trayodaśe |
 tvaritāyā iti daśame māyāhīnam |
taduktam----      varma khe ca tadantyaḥ śivayuk caramo'ṅganādyu sāvīlavam |
                  antyaḥ sayonirastrāntikaḥ satāro manurdaśārṇayutaḥ || iti |
      varmeti |
 varma huṃ |
 khe svarūpam |
 ca svarūpam |
 tadantyaḥ chaḥ śivayugekārayutaḥ che |
 caramaḥ kṣaḥ |
 aṅganā strīÁ |
 dyu hakāraḥ sāvīlavaṃ ukārānusvārayutaṃ tena huṃ |
 antyaḥ kṣaḥ sayonireyutaḥ kṣe |
 astraṃ phaṭ tadantaḥ |
 satāraḥ praṇavayuk ādau |
 iti tvaritādaśākṣaroddhāraḥ |
 nārāyaṇīye'pi----
                  bhuvaneśo bhūtadaṇḍī kalāntāntyaṃ sayonikam |
                  tatpañcamaṃ tadantaṃ sarudraṃ sāmantāntālayam ||
                  vāmākhyā dīrghamādyañca kopatattvaṃ harāntayuk |
                  etat phaḍantaṃ tārādi mantraṃ vidyāddaśākṣaram || iti |
      bhuvaneti |
 bhuvaneśo haḥ bhūta uḥ daṇḍo'nusvāraḥ tena huṃ |
 kalāḥ svarāḥ tadantaḥ kaḥ tadantyaḥ khaḥ sayonikam ekārayutaṃ tena khe |
 tatpañcamaṃ ca tadantaṃ chaḥ |
 sarudram ekārayutaṃ tena che |
 sāmantāntaḥ visargāntaḥ |
 ālayaṃ kṣakāraḥ |
 vāmākhyā strīÁ |
 ādyaṃ huṃ taddīrghaṃ hūṃ |
 kopatattvaṃ kṣaḥ |
 hareṇa ekāreṇa ante yuk kṣe |
 etat phaḍantaṃ praṇavādikaṃ daśavarṇam |
      sarasvatyā iti saptame |
 yakṣiṇyā iti tantrāntaroktaṃ  " śrīÁ śrīÁ yakṣiṇi haṃ haṃ haṃ svāhā "  iti |
 vāsudevātmakamiti gopālaṃ saptadaśe |
 aśvāruḍheti bījatrayaṃ muktvā daśame |
 tantrāntare daśākṣaryā eva uddhṛtatvāt |
 taduktam----
                  ādyastrayodaśo daṇḍī tatastvekādaśaḥ param |
                  aṣṭamasya tṛtīyaṃ syādādyatārttīyasaṃyutam ||
                  ṣaṣṭhādyaṃ saptamasyāpi dvitīyaṃ ṣaṣṭhapañcamam |
                  ādyaikādaśasaṃyuktaṃ paścāt saptama pañcamam ||
                  tattūryeṇa yutaṃ paścāt saptamasya dvitīyakam |
                  ādyatārttīyasaṃyuktaṃ dviṭhaḥ proktā daśākṣarī || iti |
      daśakūṭamiti madhyabījasya ṣaṭkūṭatvamādyantabījayoḥ krameṇa kūṭadvayam |
 kūṭadvayamiti militvā daśakūṭaṃ tripurāyā iti tantrāntaroktam  " eÁ shaiṃ shīṃ shauṃ tripurāyai namaḥ "  iti |
 padmāvatīmantraṃ tantrāntaroktaṃ  " oṃ hneṃ padme padmāvati svāhā " 
iti |
 ramāmantramaṣṭame |
 rāmamantramitipāṭhe pañcadaśe |
 śaktitattvānāmiti pañcame |
 nāḍīnāmityādye |
 avatārāniti saptadaśe |
 lokapālānāmiti tūrye |
 anyaditi agnimantrasaṃskāra jayadurgāmantrādi || 90-93 ||
ekādaśakramāt saṃvid guṇitā sā jaganmayī       |
rudraikādaśanīmādyaśakterekādaśākṣaram       |
ekādaśākṣaraṃ  vāṇyā  rudrānekādaśa kramāt       || 94 ||
      rudraikādaśanīmiti |
                  ṣaḍaṅgarudraikāvṛttī rudrādhyāyasya tādṛśaḥ |
                  ekādaśa tu rudrasya rudraikādaśanī tviti ||
      ṣaḍaṅgarudrastu---- " yajjāgrataḥ ṣaṭ "  sahasraśīrṣā dvāviṃśatiḥ "  tataḥ  " āśuḥśiśāno "   " vibhrāṭ "  
ityanuvākdvayam śatam|
 sahasraśīrṣeti ṣoḍaśabhidvītīyam|
 ṣaḍbhistṛtīyam|
 śatamiti |
 śatarudrīyeṇāstram |
 śatarudrastu----
                  ṣaṭṣaṣṭirnīlasūktañca punaḥ ṣoḍaśaṛgjapaḥ |
                  eṣa te he namaste dve nataṃ vidvayameva ca ||
                  mīḍhuṣṭamacatuṣkañca etattu śatarudrīyam |
 iti |
      ādyaśakteḥ sarasvatyā ekādaśākṣaraṃ saptame |
 yadvā ādyaśakteḥ nityaklinnā- yāstantrāntaroktam |
  " hrīÁ nityaklinne madadrave svāhā "  iti |
 ādyā iti pāṭhe devīviśeṣaṇam |
 vāṇyā ayamapi saptame |
 rudrāniti----
                  haraśca bahurūpaśca tryambakaścāparājitaḥ |
                  vṛṣākapiśca śambhuśca kapardī raivatastathā ||
                  mṛgavyādhaśca śarvaśca kāpālīti śivā matāḥ |
 iti |
atrāpyanyaditi jñeyam |
 tacca śaktivināyakamantrādi || 94 ||
samudgarati  sarvātmā  guṇitā dvādaśakramāt       |
nityāmantraṃ  maheśānyā  vāsudevātmakaṃ  manum       || 95 ||
rāśīn bhānūn harermūrttīryantraṃ sā dvādaśātmakam       |
anyadetādṛśaṃ    sarvaṃ    yat  tadasyāmajāyata       || 96 ||
      samudgiratīti kriyā kākākṣigolakanyāyena pūrvettaravākyayoḥ sambadhyate|
 antyādyo nirbandhanāt sarvettaravākye anyadityantaṃ sambadhyate |
 ita uttaraṃ bhinnameva vākyam |
 nityāmantraṃ maheśānyā vajraprastāriṇyāśca daśame |
 vāsudevaṃ pañcadaśe |
 rāśīnaṣṭame |
 bhānūn harermūrttīśca pañcadaśe |
 yantraṃ navame |
      anyaditi khaḍgamantrādi |
 etādṛśamityanenaitaduktaṃ bhavati |
 trayodaśadhāguṇitā vāgīśvaryaśvārūḍhāmantraṃ viśvedevādikam |
 caturdaśadhā lakṣmīvāsudevagopālamantra- bhuvanādikam |
 pañcadaśadhā nityāśūlinīmantratithyādikam |
 ṣoḍaśadhā cakramantrasvara- kalādikam |
 saptadaśadhā laghupañcamītārādividyāmantrādikam |
 aṣṭādaśadhā kṛṣṇavāmanamantramagnisaṃskārādikam |
 ūnaviṃśatidhā kṛṣṇadharāmantrādikam |
 viṃśatidhā hala- dharomāmahesvaramantrādikam |
 ekaviṃśatidhā vaṭukanāmamantratadyantrādikam |
 dvāviṃśatidhā kṛṣṇānnādhipatisumukhīmantrādikam |
 trayoviṃśatidhā laghuśyāmā puruṣottamahṛdaṅga- mantrādikaṃ sūta iti || 95-96 ||
catuvīṃśatitattvā  sā   yadā  bhavati  śobhanā       |
gāyatrīṃ savituḥ śambhoḥ gāyatrīṃ madanātmikām      || 97 ||
gāyatrīṃ  viṣṇugāyatrīṃ  gāyatrīṃ  tripadātmanaḥ       |
gāyatrīṃ   dakṣiṇāmūrttergāyatrīṃ   śambhuyoṣitaḥ       || 98 ||
catuvīṃśatitattvāni  tasyāmāsan  parātmani       || 99 ||
      yadyapi trayodaśaviśvedevātmikā caturdaśabhuvanātmikā pañcadaśatithyātmikāpi sṛṣṭerbhagavatyutpāditaiva 
tathāpi parārddhaparyantaṃ tasyāḥ sattvāt vahvīnāṃ vaktumaśakyattvāt pradhānabhūtā āha caturiti |
 catuvīṃśatistattvasvarūpaṃ tadrūpa ātmā yasyāḥ sā catuvīṃśatidhā guṇitetyarthaḥ |
 saviturityekaviṃśe |
 śambhoriti tantrāntaroktā |
 tat  " maheśāya vidmahe vāgviśuddhāya dhīmahi |
 tannaḥ śivaḥ pracodayāt "  iti |
 madanātmikā saptadaśe || 97 ||
      viṣṇugāyatrī api saptadaśe |
 puruṣottamagāyatrī ca viṣṇugāyatrīśabdenoktā tantrāntaroktā vā |
       " nārāyaṇāya vidmahe vāsudevāya dhīmahi |
 tanno viṣṇuḥ pracodayāt "  iti |
      tripadātmanastripurāyāḥ sā dvādaśe |
 dakṣiṇāmūrtteriti |
  " dakṣiṇāmūrttaye vidmahe dhyānasthāya dhīmahi |
 tanno ghoraḥ pracodayāt "  iti |
 śambhuyoṣita iti |
  " sarvamohinyai vidmahe viśvajananyai dhīmahi |
 tannaḥ klinne pracodayāt "  iti |
 tattvāni ādye |
 etā gāyatryastattvānyapyasyāmāsannutpannāni |
 atrāpyanyaditi jñeyam |
 taccāgnisamṛddhāgni- dakṣiṇāmūttīciṭimantravakratuṇḍadurgātvaritāgninṛsiṃhagaruḍahayagrīvagāyatryādi || 97-99 ||
dvātriṃśadbhedaguṇitā   sarvamantramayī  vibhuḥ       |
sūte  mṛtyuñjayaṃ   mantraṃ  nārasiṃhaṃ  mahāmanum       || 100 ||
lavaṇākhyaṃ  manuṃ mantraṃ  varuṇasya mahātmanaḥ       |
hayagrīvaṃ  manuṃ daurgaṃ  vārāhaṃ vahnināyakam       || 101 ||
gaṇeśiturmahāmantraṃ   mantramannādhipasya   sā       |
mantraṃ   śrīdakṣiṇāmūrttermālāmantraṃ   manobhuvaḥ       || 102 ||
triṣṭubhaṃ  vanavāsinyā aghorākhyaṃ mahāmanum       |
bhadrakālīmanuṃ lakṣmyā mālāmantraṃ yamātmakam || 103 ||
mantraṃ  sā  devakīsūnormantraṃ  śrīpuruṣottamam       |
śrīgopālamanuṃ  bhūmermanuṃ   tārāmanuṃ  kramāt       || 104 ||
mahāmantraṃ mahālakṣmyā mantraṃ bhūteśvarasya sā       |
kṣetrapālātmakaṃ   mantraṃ   mantramāpannivāraṇam       |
sūte mātaṅginīṃ  vidyāṃ siddhavidyāṃ śubhodayām       || 105 ||
      mṛtyuñjayaṃ vaidikaṃ trayoviṃśe |
 nārasiṃhaṃ ṣoḍaśe |
 mahāmanuṃ mantrarājamiti pūrvaviśeṣaṇam |
 lavaṇākhyaṃ dvāviṃśe |
 varuṇasyeti śrutyuktam |
 mahātmana iti viśeṣaṇam, tena mahāvāruṇamityarthaḥ |
 hayagrīvaṃ pañcadaśe |
 daurgaṃ śrutyuktam |
  " ambike ambālike "  ityādikam |
 vārāhaṃ pañcadaśe |
 vahnināyakam agnyupasthānamantraṃ pañcame |
 gaṇeśiturharidrāgaṇeśasya  " oṃ huÁ gaṃ glauṃ haridrāgaṇapataye varavarada sarvajanahṛdayaṃ 
stambhaya stambhaya svāhā "  |
 ātharvaṇiko vakratuṇḍasya vā----
                  rāyaspoṣapradātā ca nidhido ratnado mataḥ |
                  rakṣohaṇo valāhano vakratuṇḍāya hūṃ namaḥ ||
      mahāmantramityukteḥ atraiva vakṣyamāṇo mahāgaṇapatimantro vā |
 sampradāyena tasya dvātriṃśadakṣaratvāt |
 annādhipasya tantrāntaroktaḥ  " oṃ hrīÁ annarūpa rasacatuṣṭayarūpa namo namaḥ annādhipataye mamānnaṃ prayaccha 
svāhā "  iti dakṣiṇāmūrtterekonaviṃśe |
 mālāmantraṃ dvātriṃśadakṣaraṃ manobhuvastantrāntaroktam |
 triṣṭubhamiti tadantargatoktopacārāt dvātriṃśadakṣara ucyate|
 tadantardvāsaptatimantrāṇāmuddhṛtatvāt |
 tanmadhye dvātriṃśadakṣarāṇāmapi sattvāt |
 aghorākhyaṃ tantrāntaroktam |
 granthakāroktasyaikapañcāśadakṣaratvāt |
 yadāha----
            nakārastato dantasambhinnakālaṃ bhagasyāntato vātha te tasya cānte |
            tato'ghorarūpā yakārasya cānte hanadvandvato'tho dahadvandvataśca ||
            pacābhyāsamuktvā tathā bhrāmaya syāt śiro'ntañca varmādikaṃ phaṭpadañca |
      iti |
      nakāreti |
  " namo bhagavate aghorarūpāya hana hana daha daha paca paca bhrāmaya bhrāmaya huÁ phaṭ svāhā "  |
 catustriṃśadarṇe'ghoramantraḥ aghorānuṣṭup aghorāmunādyāḥ (6, 6, 8, 10, 2, 2=34) ṣaḍaṅgam |
 bhadrakālīmanaṃ catuvīṃśe |
 mahālakṣmyā daśame |
 sarvatobhadrarūpaṃ yamātmakamiti mantradvayaṃ catuvīṃśe |
 devakīsūnoriti sukīrttyādikaṃ saptadaśe |
 śrīpuruṣottamamantraṃ tantrāntaroktam---- " oṃ namo bhagavate vāsudevāya puruṣottama āyurme dehi viṣṇave 
prabhaviṣṇave namaḥ "  |
 śrīgopālamanuṃ yantrāṅgadvayamapi saptadaśe |
 bhūmermanum----
                  uddhṛtā'si varāheṇa kṛṣṇena śatabāhunā |
                  mṛttike hara me pāpaṃ yanmayā duṣkṛtaṃ kṛtam ||
      iti tantrāntaroktam |
 tārāmanuṃ tantrāntaroktam---- " oṃ hrīÁ hauṃÁ hūṃ namastārāyai mahātārāyai sakaladustarāṃstāraya tāraya 
tara tara svāhā "  iti |
 mahālakṣmyā mahāmantraṃ śrīsūktalakṣaṇam |
 bhūteśvarasya mantraṃ tantrāntaroktam----
  " oṃ namo bhagavate rudrāya sarvabhūtādhipataye bhūtapretapiśācinīrnāśaya nāśaya "  iti |
 kṣetrapālātmakaṃ tantrāntaroktam ---- " ehyehi viduṣi vimukhi narttaya narttaya 
 vighnamahābhairava kṣetrapāla 
imaṃ baliṃ gṛhṇa gṛhṇa svāhā "  iti |
 āpannivāraṇaṃ tantrāntaroktam |
 atra ekaviṃśatyakṣarasya vakṣyamāṇatvāt|
 mātaṅginīṃ tantrāntaroktam---- " oṃ hrīÁ eÁ śrīÁ namo bhagavati ucchiṣṭacāṇḍāli śrīmātaṅgeśvari 
sarvajanavaśaṅkari svāhā "  iti |
 siddhavidyāṃ tantrāntaroktām |
 pūrvektāyā eva siddhetyādi viśeṣaṇadvayaṃ vā |
 anyadityapi jñeyam |
 tacca vaiṣṇavatattvaśaivavyāpaka- mantrādi || 100-105 ||
anena  kramayogena  guṇitā  śivavallabhā       |
ṣaṭtriṃśatañca  tattvānāṃ  śaivānāṃ racayatyasau       || 106 ||
      aneneti |
 anena kramayogena guṇitā ṣaṭtriṃśadvāraguṇitā ityarthaḥ |
 śaivānāmiti pañcame || 106 ||
anyān mantrāṃśca  yantrāṇi  śubhadāni prasūyate       |
dvicatvāriṃśatā  mūle  guṇitā viśvanāyikā       || 107 ||
      anyānmantrāniti |
 tantrāntaroktocchiṣṭagaṇapati puruṣottamavyāpaka mantrādīn |
 pūrve yathā----- " oṃ namo bhagavate ekadaṃṣṭrāya hastimukhāya lambodarāya ucchiṣṭamahātmane kroÁ ṣṭuṃ hrīÁ hūṃ 
ghe ghe svāhā "  iti |
 tṛtīyaṃ saptadaśe |
 yantrāṇīti yantrapaṭala- proktakoṣṭātmakayantrāṣṭamapaṭalaproktamahālakṣmīyantrādīni |
 anena kramayogeneti sāmā- nyoktermantrān yantrāṇīti ca tathokteraṣṭatriṃśatā guṇitā aṣṭatriṃśatkalā 
mantrāstad- bījādi |
 (vana) navadurgāpuruṣottamanetrāṅgamantrādīn yantrāṇi vṛddhaśyāmā varāhanṛsiṃha- yantrādīni sūte iti sūcitam ||
      dvicatvāriṃśateti |
 mūle mūlādhāre dvicatvāriṃśatā guṇitā viśvanāyikā kuṇḍalinī anena krameṇa akārādisakārāntāṃ 
dvicatvāriṃśadātmikāṃ bhūtalipi- mantrātmikāṃ varṇamālikāṃ sṛjatīti sambandhaḥ || 107 ||
sā  prasūte  kuṇḍalinī  śabdabrahmamayī  vibhuḥ       |
śaktiṃ tato dhvanistasmānnādastasmānnirodhikā || 108 ||
tato'rdhendustato  bindustasmādāsīt parā tataḥ       |
paśyantī  madhyamā vāci vaikharī  śabdajanmabhūḥ       |
icchājñānakriyātmā'sau tejorūpā guṇātmikā       || 109 ||
krameṇānena  sṛjati  kuṇḍalī varṇamālikām       |
akārādisakārāntāṃ  dvicatvāriṃśadātmikām       || 110 ||
pañcāśadvāraguṇitā      pañcāśadvarṇamālikām       |
sūte tadvarṇato'bhinnā kalā rudrādikān kramāt       || 111 ||
      tameva kramamāha śaktimiti |
 sā kuṇḍalinī śaktiṃ prasūte |
 ( śaktirnāma mūlakāraṇasya śabdasyonmukhīkaraṇāvastheti gūḍhārthadīpikākāraḥ)|
 tataḥ śakterdhvaniḥ |
 tataḥ tasmād dhvanerityādi jñeyam |
 ayañca kramo granthakṛtā sarvaśeṣe ukto'pi ekādya- kṣarotpattāvapyanusandheyaḥ |
 tatra sattvapraviṣṭā cicchaktivācyā paramākāśāvasthā, saiva sattvapraviṣṭā rajo'nuviddhā satī 
dhvaniśabdavācyā akṣarāvasthā, saiva tamo'nuviddhā nāda śabdavācyā avyaktāvasthā, 
saiva tamaḥprācuryānnirodhikāśabdavācyā, saiva sattvaprācuryā- darddhendu 
śabdavācyā tadubhayasaṃyogād binduśabdavācyā |
 yadāhuḥ----
                  icchāśaktibalotkṛṣṭo jñānaśaktipradīpakaḥ |
                  puṃrūpiṇī ca sā śaktiḥ kriyākhyāṃ sṛjati prabhuḥ || iti |
      asāveva binduḥ sthānāntaragataḥ parādyākhyo bhavati |
 tasmāditi bindoḥ |
 parā mūle, paśyantī svādhiṣṭhāne, madhyamā hṛdaye, vaikharī mukhe |
 taduktam----
                  sūkṣmā kuṇḍalinīmadhye jyotirmātrātmarūpiṇī |
                  aśrotraviṣayā tasmādudgacchatyūrddhagāminī ||
                  svayaṃprakāśā paśyantī suṣumṇāmāśritā bhavet |
                  saiva hṛtpaṅkajaṃ prāpya madhyamā nādarūpiṇī ||
                  tataḥ saṃjalpamātrā syādavibhaktorddhagāminī |
                  saivoraḥ kaṇṭhatālusthā śiroghrāṇaradasthitā ||
                  jihvāmūlauṣṭhanisyūtasarvavarṇaparigrahā |
                  śabdaprapañcajananī śrotragrāhyā tu vaikharī || iti |
   kādimate'pi----      svātmecchāśaktighātena prāṇavāyusvarūpataḥ |
                  mūlādhāre samutpannaḥ parākhyo nāda uttamaḥ ||
                  sa evorddhaṃ tayā nītaḥ svādhiṣṭhāne vijṛmbhitaḥ |
                  paśyantyākhyāmavāpnoti tayaivorddhaṃ śanaiḥ śanaiḥ ||
                  anāhate buddhitattvasameto madhyamābhidhaḥ |
                  tathā tayorddhaṃ nunnaḥ san viśuddhau kaṇṭhadeśataḥ ||
                  vaikharyākhyastataḥ kaṇṭhaśīrṣatālvoṣṭhadantagaḥ |
                  jihvāmūlāgrapṛṣṭhasthastathā nāsāgrataḥ kramāt ||
                  kaṇṭhatālvoṣṭhakaṇṭhauṣṭhāddantauṣṭhadvayatastathā |
                  samutpannānyakṣarāṇi kramādādikṣakāvadhi ||
                  ādikṣāntaratetyeṣāmakṣaratvamudīritam || iti |
   tathāca śrutiḥ----
              catvāri vākparimitā padāni tāni vidurbrāhmaṇā ye manīṣiṇaḥ |
              guhā trīṇi nihitā neṅgayanti turīyaṃ vāco manuṣyā vadanti ||
            iti |
      atha vā cicchaktireva parākhyā caitanyābhāsaviśiṣṭatayā prakāśikā māyā niṣpandā parā vāgityarthaḥ |
 saspandāvasthāḥ paśyantyādyāḥ |
 tatra sāmānyapraspanda- prakāśarūpiṇīṃ bindutattvātmikāṃ mūlādhārādinābhyantaravyaktisthānāṃ 
paśyantīmāha paśyantīti |
 jñānātmakatvāt paśyantītyarthaḥ |
 bāhyāntaḥkaraṇātmikāṃ hiraṇyagarbha- rūpiṇīṃ nādabindumayīṃ nābhyādihṛdayāntābhivyaktisthānāṃ 
viśeṣasaṅkalpādisatattvāṃ madhyamāmāha madhyameti |
 madhye mā buddhiryasyā iti vigrahaḥ |
 virāḍrūpiṇīṃ bījātmikāṃ hṛdayādyāsyāntābhivyaktisthānāṃ śabdasāmānyātmikāṃ vaikharīmāha vācīti |
 viśeṣeṇa kharatvāt vaikharītyarthaḥ |
 tadvarṇata iti |
 te ca te varṇāśca taḥ abhinnā yāḥ kalāḥ tāḥ sūte |
 rudrādikān sūte |
 ādiśabdena tacchaktayaḥ viṣṇavaḥ viṣṇuśaktayaḥ pañcāśadoṣadhayaśca pañcāśat kāmāḥ tacchaktayaśca 
pañcāśadgaṇeśāstacchaktayaḥ pañcāśat kṣetrapālāstacchaktayaśca |
 atra pañcāśadoṣadhayo yathā----
                  candanakucandanāgurukarpūrośīrarogajalaghusṛṇāḥ |
                  kakkolajātīmāṃsīmuracoragranthirocanāpatrāḥ ||
                  pippalabilvaguhāruṇatṛṇakalavaṅgāhvakumbhivandinyaḥ |
                  saudumbarī kāśmarikā sthirābjadarapuṣpikāmayūraśikhāḥ ||
                  plakṣāgnimanthasiṃhī kuśāhvadarbhāśca kṛṣṇadarapuṣpī |
                  rohiṇaḍhuṇḍhu kabṛhatī pāṭalicitrā tulasyapāmārgāḥ ||
                  śatamakhalatā dvirephā viṣṇukrāntāmusalyathāñjalinī |
                  dūrvāśrīdevisahe tathaiva lakṣmīsadābhadre ||
                  ādīnāmiti kathitā varṇānāṃ kramavaśādathauṣadhayaḥ |
                  gulikākaṣāyabhasitaprabhedato nikhilasiddhidāyinyaḥ || iti |
āsāmoṣadhīnāṃ prayojanāntaramapyuktaṃ kādimate----
                  yo yo mantrastasya tasya varṇauṣadhivinimītāḥ |
                  tattadvarṇetthasaṃkhyābhirgulikā mantrasiddhidā ||
                  tayābhiṣekastaddhāraṇaṃ tatsvādastadvilepanam |
                  tatpūjā ca tathā siddhilābhāya syānna cānyathā || iti |
pañcāśat kāmāstacchaktayaśca yathā----
                  kāmakāmadakāntāśca kāntimān kāmagastathā |
                  kāmācāraśca kāmī ca kāmukaḥ kāmavarddhanaḥ ||
                  rāmo ramaśca ramaṇo ratinātho ratipriyaḥ |
                  rātrinātho ramākānto ramamāṇo niśācaraḥ ||
                  nandako nandanaścaiva nandī nandayitā punaḥ |
                  pañcavāṇo ratisakhaḥ puṣpadhanvā mahādhanuḥ ||
                  bhrāmaṇo bhramaṇaścaiva bhramamāṇo bhramo'paraḥ |
                  bhrāntaśca bhrāmakaścaiva bhrāntācāro bhramāvahaḥ ||
                  mohako mohano moho mohavarddhana eva ca |
                  madano manmathaścaiva mātaṅgo bhṛṅganāyakaḥ ||
                  gāyano gītijaścaiva narttakaḥ khelakastathā |
                  unmatto mattakaścaiva vilāso lobhavarddhanaḥ ||
                  dāḍimīkusumābhāśca vāmāṅke śaktisaṃyutāḥ |
                  saumyā raktāmbarāḥ sarve puṣpabāṇekṣukārmuke ||
                  vibhrāṇāḥ sarvabhūṣāḍhyāḥ kāmāḥ pañcāśadīritāḥ |
                  ratiḥ prītiḥ kāminī ca mohinī kamalapriyā ||
                  vilāsinī kalpalatā (kā) śyāmalā ca śucismitā |
                  vismitākṣī viśālākṣī lelihānā digambarā ||
                  vāmā kubjā dharā nityā kalyāṇī mohinī tathā |
                  madanā ca suraśreṣṭhā lāpinī madīnī tathā ||
                  kalahapriyā caikākṣī sumukhī nalinī tathā |
                  japinī pālinī caiva śivā mugdhā rasā bhramā ||
                  cārulolā cañcalā ca dīrghajihvā ratipriyā |
                  lolākṣī bhṛṅgiṇī caiva pāṭalā mādanī tathā ||
                  mālā ca haṃsinī viśvatomukhī nandinī tathā |
                  ramaṇī ca tathā kāntiḥ kalakaṇṭhī vṛkodarī ||
                  meghaśyāmā madonmattā etāḥ pañcāśadīritāḥ |
                  śaktayaḥ kuṅkumanibhāḥ sarvābharaṇabhūṣitāḥ |
                  nīlotpalakarā dhyeyāstrailokyākarṣaṇakṣamāḥ || iti |
pañcāśadgaṇeśāstacchaktayaśca yathā----
                  vighneśo vighnarājaśca vināyakaśivottamau |
                  vighnakṛd vighnaharttā ca gaṇaikadvisudantakāḥ ||
                  gajavaktranirañjanau kapardī dīrghajihvakaḥ |
                  śaṅkukarṇaśca vṛṣabhadhvajaśca gaṇanāyakaḥ ||
                  gajendraḥ sūrpakarṇaśca syāt trilocanasaṃjñakaḥ |
                  lambodaramahānandau caturmūttīḥ sadāśivaḥ ||
                  āmodadurmukhau caiva sumukhaśca pramodakaḥ |
                  ekarado dvijihvaśca śūravīrasaṣaṇmukhāḥ ||
                  varado vāmadevaśca vakratuṇḍo dviraṇḍakaḥ |
                  senānīrgrāmaṇīrmatto vimatto mattavāhanaḥ ||
                  jaṭī muṇḍī tathā khaḍgī vareṇyo vṛṣaketanaḥ |
                  bhakṣapriyo gaṇeśaśca meghanādakasaṃjñakaḥ ||
                  vyāpī gaṇeśvaraḥ proktāḥ pañcāśad gaṇapā ime |
        (dhyānam)      taruṇāruṇasaṅkāśā gajavaktrāstrilocanāḥ ||
                  pāśāṅkuśavarābhītihastāḥ śaktisamanvitāḥ |
   (50 śaktayaḥ)      śrīrhnīśca puṣṭiśāntī ca svastiścaiva sarasvatī ||
                  svāhāmedhākāntikāminyo mohinyapi vai naṭī |
                  pārvatī jvālinī nandā supāśā kāmarūpiṇī ||
                  umā tejovatī satyā vighneśā vighnarūpiṇī |
                  kāmadā madajihvā ca bhūtiḥ syādbhautikā sitā ||
                  ramā ca mahiṣī proktā bhañjinī ca vikarṇapā |
                  bhrūkuṭiḥ syāttathā lajjā dīrghaghoṇā dhanurdharā ||
                  yāminī rātrisaṃjñā ca kāmāndhā ca śaśiprabhā |
                  lolākṣī cañcalā dīptiḥ subhagā durbhagā śivā ||
                  bhargā ca bhaginī caiva bhoginī subhagā matā |
                  kālarātriḥ kālikā ca pañcāśacchaktayaḥ smṛtāḥ ||
                  sarvālaṅkaraṇoddīptāḥ priyāṅkasthāḥ sulocanāḥ |
                  raktotpalakarā dhyeyā raktamālyāmbarāruṇāḥ || iti |
      pañcāśat kṣetrapālāḥ kṣetrapālamantre vakṣyante || 108-111 ||
nirodhikā   bhavedvahnirarddhenduḥ   syānniśākaraḥ       |
arkaḥ syādubhayoryege bindvātmā tejasāṃ nidhiḥ      || 112 ||
jātā varṇā yato  bindoḥ śivaśaktimayādataḥ       |
agnīṣomātmakāste syuḥ śivaśaktimayādraveḥ       |
yena   sambhavamāpannāḥ   somasūryāgnirūpiṇaḥ       || 113 ||
|| iti śrīmadlakṣmaṇadeśikendraviracite śāradātilake
prathamaḥ paṭalaḥ samāptaḥ || 1 ||


      varṇānāmagnīṣomātmakatvaṃ somasūryāgnirūpatvañca agre upayogīti tadvivikṣyāha nirodhiketi |
 nirodhikāyā agnirūpatvāt śivasvarūpatvam |
 arddhendoḥ somarūpatvāt śaktisvarūpatvam |
 yena kāraṇena śivaśaktimayādraveḥ sambhavamāpannāḥ |
 raveḥ śiva- śaktimayatvam |
 arkaḥ syādubhayoryege ityukteḥ |
 tena somasūryāgnirūpiṇo bhavanti |
 kāryakāraṇayorabhedāt || 112-113 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ prathamaḥ paṭalaḥ || 1 ||


atha dvitīyaḥ paṭalaḥ

tato  vyaktiṃ  pravakṣyāmi  varṇānāṃ  vadane  nṝṇām       |
preritā    marutā    nityaṃ    suṣumṇārandhranirgatāḥ       || 1 ||
kaṇṭhādikaraṇairvarṇāḥ      kramādāvirbhavanti      te       |
eṣu svarāḥ smṛtāḥ saumyāḥ sparśāḥ saurāḥ śubhodayāḥ       || 2 ||
āgneyā  vyāpakāḥ  sarve   somasūryāgnidevatāḥ       |
svarāḥ ṣoḍaśa vikhyātāḥ sparśāste pañcaviṃśatiḥ       || 3 ||
      evamarthasṛṣṭiṃ śabdasṛṣṭiñca madhyamāntāmabhidhāya uktānuvādapūrvakaṃ vaikharīsṛṣṭiṃ vaktuṃ 
pratijānīte tata iti |
 preritā maruteti |
 marutā kramāt preritāḥ paśyantīsthānaṃ prāpitāḥ utpattyunmukhīkṛtā iti yāvat |
 ataeva suṣumṇārandhranirgatā varṇāḥ kaṇṭhādi- karaṇaiḥ kramādāvirbhavanti iti sambandhaḥ |
 suṣumṇārandhrāṇyanāhataviśuddhayoḥ |
 ekadoccāraṇābhāvāt kramādityuktam |
 taduktaṃ bhagavatā bharttṛhariṇā----
                  ātmā buddhyā sametyārthānmano yuṅkte vivakṣayā |
                  manaḥ kāyāgnimāhanti sa prerayati mārutam |
                  mārutastūrasi caran mandraṃ janayati svaram || iti |
      kaṇṭhādītyādiśabdena tālvādiparigrahaḥ |
 taduktam----
                  aṣṭau sthānāni varṇānāmuraḥkaṇṭhaśirastathā |
                  jihvāmūlañca dantāśca nāsikauṣṭhañca tālu ca || (vā0 iti |
      yat sarvavarṇānāṃ somasūryāgnirūpatvamuktaṃ tasyaivāgre prayogārtham aṣṭatriṃśa- tkalādivyavahārāya ca 
vyavasthayā traividhyamāha eṣviti |
 eṣu varṇeṣu svarāḥ akārādivisargāntāḥ sparśāḥ kakārādimakārāntāḥ vyāpakāḥ yakārādikṣakārāntāḥ|
 śubhodayāḥ sarve evaṃ somasūryāgnidevatāḥ |
 tatra svarāṇāmudayamanantarameva vakṣyati |
 anyeṣāmudayastu antimapaṭale vakṣyamāṇabhūtodayeneti jñeyam |
  " bhūtakalābhistadudayaḥ "  iti ācāryekteḥ |
 tadatraiva bhūtavarṇakathanena sūcayiṣyati  " vinā svaraiḥ "  (śā0 2.8) iti vakṣyamāṇaprakāreṇa |
 svarādayaḥ kiyanta ityapekṣāyāmāha svarā iti |
 vikhyātāḥ viśeṣeṇa khyātāḥ svatantrā ityarthaḥ |
      yadāhuḥ---- " teṣu svarāḥ svatantrāḥ syuḥ "  iti || 1-3 ||
tattvātmānaḥ smṛtāḥ sparśā makāraḥ puruṣo yataḥ       |
vyāpakā    daśa    te   kāmadhanadharmapradāyinaḥ       || 4 ||
      tattvātmāna iti |
 prakṛtyādicatuvīṃśatitattvamayā iti svarūpakathanam |
 nanu teṣāṃ pañcaviṃśatisaṃkhyakatvāt kathaṃ catuvīṃśatitattvamayatvamata āha makāraḥ puruṣo yata iti|
 yataḥ kāraṇānmakāraḥ puruṣaḥ paramātmā ca viśvarūpa ityarthaḥ |
 bhādayaḥ prakṛti- buddhyāhaṅkāramanāṃsi tanmātrāḥ śrotravāgākāśādayaḥ itarā varṇāḥ |
 idañca śaktitattvādi- nyāseṣūpayogītyuktaṃ dvidvivarṇakramoktadvādaśasūryakalāsu antyatyāga ityapi sūcitam |
 evaṃ te catuvīṃśatitattvamayāḥ |
  " antya ātmā raviḥ smṛtaḥ "  ityācāryekteḥ |
 ata eva sarvabījeṣu bindurūpamakārayogāt puruṣaikyaṃ teṣāmiti mantavyam |
 makārasya bindu- rūpatvāt  " binduḥ pumān raviḥ proktaḥ "  iti vakṣyamāṇatvācca |
 svāvayaveṣu kakārādiṣu anugatatvāt sūryarūpabindvātmanā makāreṇa spṛśyamānatvāt sparśāḥ ataeva saurāḥ |
 yadvā evaṃ yojanā |
 makāraḥ puruṣaḥ anye sparśāstattvātmānaḥ |
 yata ityagrimena sambadhyate |
 yataḥ yakārāddaśa vyāpakāḥ |
 eṣāṃ doṣadūṣyeṣu varttamānatvād vyāpakatvam |
 tatrāgnīnāmapi sattvādāgneyā ityapi nṛsiṃhākhyakālāgnirūpakṣakārāntatvena vā āgneyā ityapi draṣṭavyam |
 te kāmadhanadharmapradā iti krameṇa trayāṇāṃ phalam |
 ataevāgre  " kāmadāyinyaḥ svarajāḥ "  ityādi vakṣyati || 4 ||
hrasvaḥ svareṣu pūrvektaḥ paro dīrghaḥ kramādime       |
śivaśaktimayāstesyubīndusargāvasānikāḥ       || 5 ||
      svarāṇāmeva pṛthagvyaktiṃ darśayan teṣāmaṣṭamūttītacchaktivācakatvāya agre vyavahārāya ca 
prakāradvayamāha hrasva iti |
 ekāraukārayoḥ dīrghatve'pyatra pāribhāṣikaṃ hrasvatvam |
 ime hrasvadīrghāḥ kramāt śivaśaktimayāḥ |
 hrasvāḥ a i u ṛ ḹ e au ete śivamayāḥ puṃrūpāśca ityarthaḥ |
 bindusargāvajapāyāṃ puruṣaprakṛtirūpau pṛthagbhūtāvetā- viti vivakṣannāha te syuḥ bindusargāvasānikā iti |
 te hrasvāḥ ante binduyuktāḥ dīrghā ante visargayuktāḥ hrasveṣu binduraṣṭamo dīrgheṣu visarge'ṣṭama ityarthaḥ || 5 ||
binduḥ pumān raviḥ proktaḥ sargaḥ śaktirniśākaraḥ       |
svarāṇāṃ   madhyamaṃ  yacca   taccatuṣkaṃ  napuṃsakam       || 6 ||
      ata evāha binduḥ pumāniti |
 niśākara ityuktiritarasvarāṇāṃ tatkalārūpa- tithyātmakatvāt |
 śaśirūpaṃ visarjanīyaṃ svakīyaṣoḍaśasaṃkhyāpūttīkāraṇatayā |
 svarante kathayantīti svarāḥ ataeva saumyāḥ |
 ayameva pakṣo granthakṛdabhimataḥ |
 yato mātṛkā- ṣaḍaṅgakathanādyavasare aklībahrasvadīrghāntargataiḥ ṣavargakaiḥ kramāt ityādivyavahāra- darśanāt |
 kaścittu svareṣu pūrvektaḥ a i u ṛ ḷ ekamātro hrasvaḥ, pare ā ī ū ṝ ḹ e e o au bindusargāvasānikāḥ 
saṃyogaparaśca dīrgha iti manyate sa kevalaṃ namasya eva |
 napuṃsakamiti napuṃsakatvaṃ dharmaḥ sa eṣāmastīti |
 arśaāditvādac || 6 ||
piṅgalāyāṃ sthitā hrasvā iḍāyāṃ saṅgatā pare       |
suṣumṇāmadhyagā  jñeyāścatvāro  ye napuṃsakāḥ       || 7 ||
      svarāṇāmudayamāha piṅgalāyāmiti |
 hrasvāḥ a i u e o |
 pare dīrghāḥ ā ī ū e au bindusargayoḥ ravirniśākara ityanenaivodayasyoktatvāt |
 etatprayojanamuktaṃ gautamena----
                  ṣaṭsvarodayaje karma prathitaṃ māraṇādikam |
                  phaladaṃ krūrakarmāśu hrasvai rdīrghedaye'nyathā || iti |
      suṣumṇeti |
 tatra prakāraḥ uttarabhāgāddakṣiṇabhāgapraveśārambhasamaye kañcitkāla- mubhayatra vahati dehavāyuḥ |
 sa dakṣiṇāyanaprārambhasamayaḥ |
 tadā ṛ ḷ kārātmakaṃ hrasvadvandvamudeti |
 evaṃ dakṣiṇāduttarabhāgapraveśaprārambhasamaye kañcitkālamubhayatra vahati dehavāyuḥ |
 sa uttarāyaṇasaṃkramakālaḥ |
 tadā ṝḹ dīrghadvandvamudeti |
 yat prayogasāre----
                  svaraṃ saptamamārabhya catvāro ye napuṃsakāḥ |
                  te suṣumṇāśrite prāṇe prodyantyayanasaṃkrame || iti |
      anye tvanyathā manyante hrasvāḥ a i u ṛ ḷ pare dīrghāḥ ā ī ū ṝ ḹ iti|
 taduktaṃ prayogasāre----
                  dakṣiṇastho yadā prāṇastadā syāddakṣiṇāyanam |
                  pañcabhūtātmakāstatra hrasvāḥ pañcodayanti te ||
                  vāmāśrito yadā prāṇastadā syāduttarāyaṇam |
                  pañcabhūtāstadā dīrghāstatrodyanti pṛthak pṛthak || iti |
     anyatrāpi----      prāṇe dakṣiṇanāḍīsthe parā caiva tu recikā |
                  indhikākhyā ca vidyākhyā nivṛttiśca yathā kramāt ||
                  pratiṣṭhā śāntisaṃjñā ca dīpikā mocikā tathā |
                  sūkṣmā ceti svarāḥ prāṇe prodyantīḍāśraye priye || iti |
      eṣāṃ mate yadyapi ekārādīnāmudayo noktaḥ syāt tathāpi teṣāṃ sandhyakṣaratvāt tadudayenaivodayo jñeyaḥ |
 padmapādācāryāstu---- " bāhyaghaṭikāpañcakena ādhyātmikamayanam |
 uktavidhivilambasyāpyanupapattau śvāsocchvāsānāṃ kālāvayavasampādanaṃ draṣṭavyam |
 tatrā- horātrātmakau vā pakṣātmakau vā ayanātmakau ca icchāvaśena jñātavyau "  iti || 7||
vinā  svaraistu  nānyeṣāṃ   jāyate  vyaktirañjasā       |
śivaśaktimayān prāhustasmād varṇān manīṣiṇaḥ       || 8 ||
      vyañcanaśabdavyutpattiṃ darśayan teṣāmapi śivaśaktimayatvamāha vineti |
 svaraivīnā anyeṣāṃ kakārādīnāṃ vyaktiḥ añjasā prākaṭyena na bhavati |
 tasmāt sarve varṇāḥ śivaśaktimayāḥ |
 vyaktirañjaseti vyutpattirdaśītā |
 yadāhuḥ---- " tairvyaṅgādvyañjanaṃ bhavet "  iti |
 etaduktaṃ bhavati |
 svarāṇāṃ pūrvaṃ śivaśaktimayatvamuktam |
 halāñca vinā svarairuccāraṇasyāśakyatvāt svarasahitoccāraṇe śivaśaktimayatvamiti |
 evaṃ svarodayenaiva tatpradhānatvāt vyañjanānāmudayo jñeyaḥ |
 uktañca mantramuktāvalyām---- " tatpradhānāśca mantrāḥ "  iti || 8 ||
      kh anye tvanyathā yojayanti somasūryāgnirūpiṇaḥ iti yaduktaṃ tadvibhajate eṣviti |
 atra sūryarūpabindoḥ sarvatra vyāpakatvāt śubhodayā iti sauraviśeṣaṇamuktam |
 nanu yadyayaṃ vibhāgastadā pūrvekto yeneti hetuḥ sarvavarṇasāmānyenokto na ghaṭate ityāśaṅkyāha sarve 
somasūryāgnidevatā iti |
 nanu tathāpi virodhastadavastha eveti cet |
 na |
 idantu tāttvikam vibhāgastu prayogādyartha iti jñeyam |
 svarāḥ sparśā vyāpakā iti yaduktaṃ te ke kiyanta ityapekṣāyāmāha svarā ityādi |
 viśeṣeṇa khyātā anena svarā viṃśatirekaśceci śikṣādau saṃkhyāntaraśrutiryā sā nirastā |
 vyāpakeṣu kṣavadatrāpi saṃyuktasya jñasya grahaṇaṃ syāditi śaṅkāṃ vārayati pañcaviṃśatiriti || 1-3 ||
      tattvadehavāniti pūrvapaṭalokto yaḥ puruṣaḥ taṃ vadan (prakṛtyāditattvānāmetadudaye- naivodaya iti 
sacayitum) tattvāni āha tattvātmāna iti |
 daśetyanena mūrddhanyasya lasya grahaṇaṃ sūcayati |
 kāmeti krameṇa trayāṇāṃ phalam || 4 ||
      sarve somasūryāgnidevatā iti yaduktaṃ tadeva vivṛṇoti hrasva iti |
 hrasvānāṃ puruṣarūpatvādagni----sūryarūpatvam svaratvāt somarūpatvam |
 dīrghāṇāṃ svaratvena somatvaṃ hrasvotpannatvāt sūryāgnirūpatvam |
 śāstrāntarānusāreṇa daśānāmevaite saṃjñe syātāmityata āha te syuriti |
 teṣāṃ prakārāntareṇa tadrūpatvamāha svarāṇāmiti |
 madhyagamityanena rephādutpattireṣāmuktā |
 yadāhurācāryāḥ----
                  ṛkārādyāstu catvāro rephotthā ḷparāḥ smṛtāḥ |
 iti |
      etena hrasvaṣaṭkaṃ hakārotthaṃ dīrghaṣaṭkam īkārottham |
 tatra hakārasya puṃrūpatvādarkatvam |
 īkārasya śaktirūpatvāt somatvam |
 rephasyāgnirūpatvādagni- rūpatvam |
 atra yadyapi hakārasya hrasvaṣaṭkahetutvamiti vibhāgo nāsmābhirucyate 
 tathāpi kevalasyotpattihetutvamaśakyamiti tadubhayānuvṛttiravaśyamapekṣaṇīyā |
 evamita- rayorapyanusandheyam |
 tena pratyekaṃ somasūryāgnirūpatvam |
 taduktamīśvarapratyabhijñāyām----
                  yadekataranirmāṇe kāryaṃ jātu na ( tattvena) jāyate |
                  tasmāt sarvapadārtheṣu sāmarasyaṃ vyavasthitam || iti |
sāmarasyaṃ tritayasattvam || 5-6 ||
      prakārāntareṇa tadevāha piṅgalāyāmiti |
 suṣumṇāyāṃ napuṃsakodaye iḍāpiṅgala- yorapi tatrāntarbhāvāt tadvarṇā api tatrāntarbhavanti |
 tābhyāṃ vinā tadudayābhāvāt |
 ataevoktam prāk  " agnīṣomasvarūpiṇī "  iti || 7 ||
      vyañjanānāṃ pratyekaṃ somasūryāgnirūpatvaṃ darśayati vinā svarairiti |
  " śivaśakti- mayād raveḥ yena sambhavāmāpannā "  ityupakramya  " sarve somasūryāgnidevatāḥ "  ityādinokta- 
mupasaṃharati śiveti |
 tasmāditi pūrvektahetutrayānuvādaḥ |
 śivaḥ sūryāgnirūpaḥ śaktiḥ somarūpā |
 athavā ya eva śivaḥ saiva śaktiḥ |
 śivaśaktyorabhedāt bhuvaneśī- bījātmikā ityapyuktam |
 yadāhurācāryāḥ----
      yathā svarebhyo nānye syurvarṇāḥ ṣaḍvargabheditāḥ |
 tathā savitrānusyūtam || iti |
      evaṃ trivṛtkaraṇaprakriyāṃ bhuvaneśībījādutpattiṃ ca sūcayatā tejastrayataḥ sṛṣṭi
ruktā || 8 || ,
kāraṇāt   pañcabhūtānāmudbhūtā  mātṛkā  yataḥ       |
tato  bhūtātmakā  varṇāḥ pañca  pañca  vibhāgataḥ       || 9 ||
      atha pañcīkaraṇaprakriyāṃ praṇavādutpattiṃ 
      ca sūcayan bhūtānāṃ pṛthakprayogārthaṃ punarvarṇavibhāgamāha kāraṇāditi |
 athavā  " svasvavarṇayutāni "  ityuktaṃ te ke varṇā ityapekṣāyāmāha kāraṇāditi |
 kāraṇāt śivaśaktisamavāyāt bindoḥ |
 mātṛketi akārādikṣakārāntavarṇasamudāyasya saṃjñā |
 yat prayogasāre----
                  prasiddhā varṇamālā sā mātṛketyucyate parā |
 iti |
      pañca pañca vibhāgataḥ daśavibhāgataḥ atha ca pūrvaṃ kramāt pañcato'pi pañceti vīpsāpi || 9 ||
vāyvagnibhūjalākāśāḥ   pañcāśallipayaḥ  kramāt       |
pañca  hrasvāḥ pañca  dīrghā bindvantāḥ sandhisambhavāḥ       || 10 ||
 pañcaśaḥ kādayaḥ ṣakṣalasahāntāḥ samīritāḥ       |
 somasūryāgnibhedena     mātṛkāvarṇasambhavāḥ       || 11 ||
      tadeva uddiṣṭaṃ kathayati vāyviti |
 vāyvākāśayorādyantatvena nidīṣṭatvāt vyutkramoktiḥ |
 pañcīkaraṇaprakriyāyāṃ mukhyatvadyotanāya 
 tatra kḷptākṣarāṇāṃ tattad- bhūtattvā (tatratatrā)ntarbhāvāya ca pañcāśaditi |
 visargānantarbhāvena tena na gauṇatvam |
 pañcahrasvāḥ pañcadīrghāḥ iti prasiddhāḥ |
 atra sandhisambhavānāṃ pṛthagupādānāt na pāribhāṣikahrasvadīrghagrahaḥ |
 vindvantā iti sandhisambhavaviśeṣaṇam |
 te ca e e o au |
 teṣāṃ yathā sandhisambhavatvaṃ tathoktamācāryaiḥ----
                  akārekārayoryegādekāro varṇa iṣyate |
                  tasyaivaikārayogena syādaikārākṣaraṃ tadā ||
                  ukārayoge tasyaiva syādokārāhvayaḥ svaraḥ |
                  tasyaivaukārāyogena syādaukārāhvayaḥ svaraḥ ||
                  sandhyakṣarāḥ syuścatvāro mantrāḥ sarvārthasādhakāḥ |
 iti |
      nanu kathamatra visarge na gaṇitaḥ |
 ucyate |
 mūlādhārāt sañjātavivakṣotpanna- prayatnaprāṇapavanapreritaḥ sthānāntaramaprāpya kaṇṭhādeva niḥsaran 
prakṛtyātmakaḥ sarge'tra bhūteṣu na gaṇitaḥ |
 ata evācāryaiḥ---- " kaṇṭhāttu niḥsaran sargaḥ "  ityādinā  " naśvaraḥ sarga eva syāt "  ityantena sargādevakakārādīnāmutpattiruktā |
 kādimate'pi----
                  prāṇāgnīlāmbukhātmānaḥ paṅktayaḥ pañca kīttītāḥ |
                  māyāśaktyabhidhaḥ sargaḥ sarvabhūtātmakaḥ prabhuḥ ||
                  tasmāt tasyātra vinyāso naikadeśe śivātmani || iti |
      kādayaḥ śāntā iti śeṣaḥ |
 etena a ā e ka ca ṭa ta pa ya ṣā vāyavyāḥ |
 evaṃ i ī e kha cha ṭha tha pha ra kṣā āgneyāḥ |
 evaṃ bhvādīnāmapi jñeyam |
 taduktamācāryaiḥ----
                  ūdadgadādilalā korṇasaucaturthārṇakāvasau vāraḥ |
                  dṛṣṭyaiva dvitīyarakṣā vahneradvandva yonikādivarṣāḥ |
                  marutaḥ kapolabindukapañcamavarṇāḥ śahau tathā vyomnaḥ |
 iti |
      atra mantraśodhanaprakaraṇe svakulānyakulalakṣaṇaḥ śodhanaprakāro noktaḥ |
 sa bhūtavarṇakathanena sūcitaḥ |
 phalantu piṅgalāmatoktam |
 yathā----
                  catvāriṃśattathā pañca varṇasaṃkhyā prakīttītā |
                  gaṇastu navabhirjñeyaḥ pāthīvādiṣu pañcasu ||
      atra hrasvaireva dīrghāṇāṃ grahaṇānnavabhirityuktiḥ |
                  mantrasādhakayorādyo varṇaḥ syāt pāthīvo yadi |
                  tat kulaṃ tasya tat proktamevamanyeṣu lakṣayet ||
                  pāthīve vāruṇaṃ mitramāgneye mārutaṃ tathā |
                  endravāruṇayoḥ śatrurmārutaḥ parikīttītaḥ ||
                  āgneye vāruṇaṃ śatrurvāruṇe taijasaṃ tathā |
                  sarveṣāmeva tattvānāṃ sāmānyaṃ vyomasambhavam ||
                  parasparaviruddhānāṃ varṇānāṃ yatra saṅgatiḥ |
                  sa mantraḥ sādhakaṃ hanti kiṃvā nāsya prasīdati || iti |
   tantrāntare'pi----      varṇāṃśakaṃ vadiṣyāmi caturmātravyavasthitam |
                  svakulaṃ mitramadhyasthe amitrañca caturthakam ||
                  vāyavyāgneyavāruṇyāḥ pāthīvañca prakīttītam |
                  uttarottarasaṃsiddhiḥ samatāvyādhimṛtyavaḥ ||
                  prāpnuvanti samāsādya mantriṇo'tra nibodhatān |
                  mitre siddhiḥ samākhyātā udāsīne na kiñcana ||
                  mṛtyurvyādhiramitre ca svakule siddhiruttamā |
                  nāmādivarṇaṃsādhyasya sādhakasya yathākramam ||
                  ūrddhādhasthaṃ samālekhya aṃśakañca nirūpayet |
                  vāyavye taijasaṃ mitramudāsīnantu vāruṇam ||
                  śatruñca pāthīvaṃ vidyāt svakulaṃ vāyavaṃ punaḥ |
                  taijase vāruṇaṃ śatru rudāsīnantu pāthīvam ||
                  vāyavyaṃ mitramākhyātaṃ svakulaṃ taijasaṃ punaḥ |
                  vāruṇe pāthīvaṃ mitramudāsīnantu vāyavam ||
                  taijasantu ripuṃ vidyāt svakulaṃ vāruṇaṃ punaḥ |
                  pāthīve vāruṇaṃ mitraṃ taijasaṃ śatrurīritam ||
                  udāsīnaṃ vāyavantu svakulaṃ pāthīvaṃ punaḥ |
                  eṣa varṇāṃśako nāma sānvayaste nirūpitaḥ || iti || 10-11 ||
aṣṭatriṃśat   kalāstattanmaṇḍaleṣu   vyavasthitāḥ       |
amṛtā   mānadā   pūṣā   tuṣṭiḥ  puṣṭī  ratirdhṛtiḥ       || 12 ||
śaśinī candrikā kāntirjyetsnā  śrīḥ prītiraṅgadā       |
pūrṇā  pūrṇāmṛtā kāmadāyinyaḥ svarajāḥ  kalāḥ       || 13 ||
      aṣṭatriṃśatkalādyarthaṃ pūrvaṃ vibhāgaḥ kṛtaḥ |
 tāḥ kalā evāha someti |
 anena praṇavasya tribhyo bhedebhyo'kārokāramakārebhya eva aṣṭatriṃśatkalotpattiruktā |
 tatra prathamākṣarasya visargarūpatvāt somatvam |
 ukārasya visarjanīyasya rephādutpatteragnyātma- katvam |
 makārasya sūryarūpatvaṃ prasiddhameva |
 nanu prathamadvitīyayoḥ kathaṃ somāgni- rūpatvam |
 iti ceducyate |
 antyapaṭale ajapātaḥ praṇavasyotpattiṃ vakṣyati |
 tatra vilomīkṛtā ajapā so'haṃ bhavati |
 sakārahakāralope pūrvavat kṛte praṇavasiddhiḥ |
 tatra prathamo varṇe visargātmakaḥ |
  " sargaḥ śaktirniśākaraḥ "  ityukteḥ |
 tasyaiva visargasya sakārādeśe utve ca kṛte ukārādeśo bhavatīti agnitvam |
 yadvā tasyāṃ sūryendu- pāvakāt  " praṇavasya tribhirvarṇaiḥ "  iti vakṣyamāṇatvāt teṣāṃ tathātvam |
 tenaitaduktaṃ bhavati |
 praṇavasya tribhirbhedaiḥ aṣṭatriṃśatkalotpattiḥ pañcabhedebhyaḥ pañcāśatkalotpattiḥ |
 vāyavīyasaṃhitāyāntu----
                  lokavṛttipravṛttyarthamākāśamarudāśrayāt |
                  sañcaranti trayo bhūtā vahnisūryendurūpiṇaḥ ||
                  tejo rudrātmakaṃ yattu sa vahnistriguṇaḥ smṛtaḥ |
                  bhinnāstamorajaḥ satvaistadguṇā navadhā'bhavan ||
                  vahneḥ kalā daśa proktā bindunā saha dharmadāḥ |
                  brahmātmako raso yastu sa sūryaḥ sa caturguṇaḥ ||
                  tadguṇā guṇabhedena punardvādaśatāṃ gatāḥ |
                  tena dvādaśa vikhyātāḥ sūryasya dhanadāḥ kalāḥ ||
                  nahi nādakaletyevamamūrttatvāt pradarśyate |
                  yā ca viṣṇvātmikā pṛthvī somo'sau guṇapañcakaḥ ||
                  te'pi pratyekabhedena guṇāḥ pañcadaśā'bhavan |
                  tāḥ kalāḥ saha bījena ṣoḍaśendoranaṅgadāḥ || iti |
      tattanmaṇḍaleṣviti somamaṇḍalasūryamaṇḍalāgnimaṇḍaleṣu |
 svarajā ityanenāmṛtā- dīnāṃ pūjane svaramādau kṛtvā pūjetyuktaṃ bhavati |
 tatra prayogaḥ |
 aṃ amṛtāyai namaḥ ityādi || 12-13 ||
tapinī tāpinī  dhūmrā  marīcirjvālinī  ruciḥ       |
suṣumṇā bhogadā viśvā bodhinī dhāriṇī kṣamā       || 14 ||
kabhādyā   vasudāḥ   sauryaṣṭhaḍāntā   dvādaśeritāḥ       |
dhūmrāccīruṣmā jvalinī jvālinī visphuliṅginī       |
suśrīḥ   surūpā   kapilā  havyakavyavahe  api       || 15 ||
 yādīnāṃ   daśavarṇānāṃ  kalā  dharmapradā  imāḥ       |
 abhayeṣṭakarā dhyeyāḥ śvetapītāruṇāḥ kramāt       || 16 ||
      kabhādyā iti |
 kakārādanulomena dvādaśa ṭhakāraparyantaṃ bhakārād vilomena dvādaśa ḍakāraparyantamityarthaḥ |
 tatra prayogo yathā----kaṃ bhaṃ tapinyai namaḥ |
 khaṃ baṃ tāpinyai namaḥ ityādi |
 havyakavyavahe iti |
 havyakavyaśabdayoḥ dvandvaḥ tato vahaśabdena samāsaḥ |
 tena  " dvandvāt paraḥ śrūyamāṇaḥ śabdaḥ pratyekamabhisambadhyate "  iti nyāyāt havyavahā kavyavahā iti śaktidvayam |
 yādīnāmityanena dhūmrāccīrādīnāṃ yāditvamuktam |
 prayogastu ----yaṃ dhūmrāccīṣe namaḥ ityādi || 14-15 ||
      abhayeṣṭeti |
 iṣṭo varaḥ |
 tatra dakṣiṇahaste abhayaṃ vāmahaste vara iti sampradāyavidaḥ |
 uktañca----
                  ūrddhīkṛto dakṣahastaḥ prasṛto'bhayamudrikā |
                  adhomukho vāmahastaḥ prasṛto varamudrikā || iti |
daśamapaṭalyāmapi bhuvaneśīdhyāne----
                  dakṣe'ṅkuśābhaye prokte vāme pāśamatheṣṭadam |
 iti |
tantrāntare sarasvatīdhyāne----
                  sākṣasrakkalaśorddhabāhuyugalāñcādhaḥ samudrābhayaṃ |
                  hastaṃ dakṣiṇamanyataḥ savaradaṃ yasyāḥ kare pustakam || iti |
sautrāmaṇītantre pañcamīdhyāne----
                  cakraṃ khaḍgaṃ muṣalamabhayaṃ dakṣiṇābhirbhujābhiḥ |
                  śaṅkhaṃ kheṭaṃ halamapi varaṃ bibhratī vāmadobhīḥ || iti |
tantrāntare nityādhyāne----kapālamabhayantathā |
 dadhānāṃ dakṣiṇairhastaiḥ |
 ityādi |
      anyatrāpi----      pāśaṃ patākāṃ carmā'pi śārṅgaṃ cāpaṃ varaṃ karaiḥ |
                  dadhānāṃ vāmapārśvasthaiḥ sarvābharaṇabhūṣitaiḥ ||
                  aṅkuśañca tato daṇḍaṃ khaḍgaṃ vāṇaṃ tathā'bhayam |
                  dadhānāṃ dakṣiṇairhastairāsīnāṃ padmaviṣṭare || iti |
   kādimate'pi----      brūhi deva maheśāna sthūlasūkṣmasvarūpayoḥ |
                  dhyānayoḥ karmaṇāṃ siddhiṃ vividhāṃ phalayogataḥ ||
                  tāsāṃ tattatkareṣūkteṣvāyudhānyatha śeṣataḥ |
                  śṛṇu vakṣye maheśāni krameṇa tvaṃ hi sāmpratam ||
                  vāmadakṣiṇayoḥ syātāṃ dvibhuje tu varābhayau |
                  pāśāṅkuśau caturbāhau ṣaḍbhuje cāpasāyakau ||
                  carmakhaḍgāvaṣṭabhuje gadāśūle daśodite |
 iti |
      ato yatra yatra śaktidhyāne varābhaye tatra tatra prāyo'bhayaṃ dakṣiṇe vāme varamiti jñeyam |
 yattūttaraṣaṭke----
                  vāmenābhayasaṃyuktāṃ varadāṃ dakṣiṇena tu |
 iti |
      anyatrāpi----
                  pustakañcābhayaṃ vāme dakṣiṇe cākṣamālikām |
                  varadānaratāṃ devīm |
 iti |
      etat svasvagurusampradāyānusāreṇa tattaddevatāviśeṣe boddhavyamityalam |
 kramāditi  |
 saumyakalādīnāṃ śvetādayaḥ |
 anena varṇavastramālyabhūṣāṇāṃ grahaṇam |
 evamagre'pi jñeyam || 16 ||
tārasya  pañcabhedebhyaḥ  pañcāśadvarṇagāḥ  kalāḥ || 17 ||
      yadarthaṃ pañcabhūteṣu vibhāga uktastāḥ kalā uddiśati |
 yadvā  " tadvarṇato'bhinnāḥ kalāḥ "  iti (1.111) pūrvapaṭalānte uddiṣṭāstā nidīśati tārasyeti |
 tārasya praṇavasya pañcabhedā iti akārokāramakārabindunādāḥ |
 yadyapi śaktiśāntāviti praṇavasya ṣaṣṭhasaptamabhedau tathāpi tayoreṣu gaṇanā nāsti |
 paratvāt |
 taduktam----
                  saptātmakasya tārasya parau dvau tu parau yataḥ |
                  tatastu śaktiśāntākhyau na paṭhyete paraiḥ saha || iti |
      pañcāśacchabdo'tra lākṣaṇikaḥ |
 kalāḥ kramādutpannā iti śeṣaḥ |
 kākākṣi- golakanyāyenobhayatra kramāditi sambadhyate || 17 ||
sṛṣṭirbuddhiḥ smṛtirmedhā  kāntirlakṣmīrdhṛtiḥ sthirā       |
sthitiḥ siddhiriti proktāḥ kacavargakalāḥ kramāt || 18||
akārād       brahmaṇotpannāstaptacāmīkaraprabhāḥ       |
etāḥ        karadhṛtākṣasrakpaṅkajadvayakuṇḍikāḥ       || 19 ||
jarā ca pālinī śāntirīśvarī ratikāmu(mi)ke       |
varadā''hlādinī     prītirdīrghā    syuṣṭatavargajāḥ       || 20 ||
ukārād       viṣṇunotpannāstamāladalasannibhāḥ       |
abhītidaracakreṣṭabāhavaḥ            parikīttītāḥ       || 21 ||
tīkṣṇā raudrī bhayā nidrā tandrī kṣut krodhinī kriyā |
utkārī  mṛtyuretāḥ  syuḥ  kathitāḥ  payavargajāḥ       || 22 ||
rudreṇa      mārṇādutpannāḥ     śaraccandranibhaprabhāḥ       |
udvahantyo'bhayaṃ    śūlaṃ   kapālaṃ   bāhubhirvaram       || 23 ||
      tameva kramamāha sṛṣṭirityādinā iti pañcāśadākhyātā ityantena |
 akārāt praṇavāṃśādutpannāḥ |
 tadvācyena brahmaṇā cotpannā iti jñeyam |
 vācyavācakayorabhedāt |
 taduktamācāryaiḥ---- " akāraprabhavā brahmajātāḥ "  iti |
 evamagre'pi |
 akṣasrak akṣamālā |
 āyudhadhyānaṃ dakṣādhastalādvāmādhastalaparyantam |
 āhlādinīti padacchedaḥ |
 daraḥ śaṅkhaḥ |
 śaraccandrasya nibhā kāntiḥ tadvat prabhā yāsāṃ tāḥ |
 nibhaśabdaḥ sadṛśavācī vā || 18-23 ||
īśvareṇoditā bindoḥ pītā śvetā'ruṇā'sitā       |
anantā   ca   ṣavargasthā   javākusumasannibhāḥ       || 24 ||
abhayaṃ  hariṇaṃ   ṭaṅkaṃ  dadhānā  bāhubhirvaram       |
nivṛttiḥ sapratiṣṭhā  syādvidyā  śāntiranantaram       || 25 ||
indhikā dīpikā caiva recikā mocikā parā       |
sūkṣmā sūkṣmāmṛtā  jñānāmṛtā cāpyāyinī tathā       || 26 ||
vyāpinī  vyomarūpā   syuranantā  svarasaṃyutāḥ       |
sadāśivena   sañjātā  nādādetāḥ   sitatviṣaḥ       || 27 ||
akṣasrakpustakaguṇakapālāḍhyakarāmbujāḥ       |
nyāse tu yojayedādau  ṣoḍaśa  svarajāḥ kalāḥ       |
iti  pañcāśadākhyātāḥ kalāḥ sarvasamṛddhidāḥ       || 28 ||
      bindukalā āha īśvareṇeti |
 bindoriti |
 asiteti padacchedaḥ |
 hariṇaṃ hariṇamudrām |
 anye mṛgaśiśuṃ manyante |
 ṭaṅkaḥ paraśuḥ |
 sapratiṣṭheti pratiṣṭhākalā sahitā |
 pareti kalānāma |
 sūkṣmāmṛtetyekā jñānāmṛtetyekā |
 ananteti ṣoḍaśī
kalā |
 guṇaḥ śūlam |
 karāmbujamityupamāsamāsaḥ |
 ādye ūrddhayordakṣavāmayorantye adha ityāyudhadhyānam |
 vaiparītyañca kecana icchanti |
 śaṅkhapūjāyāmayaṃ krama uktaḥ |
śarīre nyāsakramamāha nyāse tviti |
 tu pūrvasmād viśeṣe |
 sarvasamṛddhidā iti nyāsaphalam || 24-28 ||
śrī  kaṇṭhānantasūkṣmāśca   trimūttīramareśvaraḥ       || 29 ||
arghīśo bhārabhūtīśastithīśaḥ sthāṇuko haraḥ |
jhiṇṭīśo bhautikaḥ sadyojātaścānugraheśvaraḥ || 30 ||
akrūraśca     mahāsenaḥ    ṣoḍaśasvaramūrttayaḥ       |
paścāt krodhīśacaṇḍeśapañcāntakaśivottamāḥ      || 31 ||
athaikarudrakūrmaikanetrāhvacaturānanāḥ       |
ajeśaśarva someśāstathā  lāṅgalidārukau       || 32 ||
arddhanārīśvaraścomākāntaścāṣāḍhi  daṇḍinau       |
syuradrimīnameṣākhyalohitāśca  śikhī  tathā       || 33 ||
chagalaṇḍadviraṇḍeśau   mahākālākhyavālinau       |
bhujaṅgeśapinākīśakhaḍgīśākhyavakāstathā       || 34 ||
śvetabhṛgvīśalakulīśivāḥ  samvarttakastataḥ       |
ete rudrāḥ smṛtā  raktā dhṛtaśūlakapālakāḥ       || 35 ||
      rudrādikāniti pūrvaprakṛtān rudrān uddiśati śrīkaṇṭheti |
 sthāṇuka iti kaḥ svārthe sthāṇuriti nāma |
 ekarudraśca kūrmaśca ekanetrāhvaśca caturānanaśceti dvandvaḥ |
 āhvaśabdasya na saṃjñāyāmantarbhāvaḥ |
 evamagre'pi ākhyādeḥ |
 chagalaṇḍadviraṇḍe-
śāviti īśaśabda ubhayatra sambadhyate |
 āyudhadhyānaṃ vāmadakṣiṇayoḥ |
 evamuttaratrāpi |
 idaṃ sāmānyam |
 vakṣyamāṇaṃ vandhūketyādi śaktisambhinnatve jñeyam |
 evaṃ viṣṇuṣvapi |
 yattu kvacit  " taptahemāvadātam "  iti tacchaktiśaktimatorabhede śaktiprādhānyādi- tyavadheyam || 29-35 ||
pūrṇedarī syād  virajā śālmalī tadanantaram       |
lolākṣī varttulākṣī  ca  dīrghaghoṇā samīritāḥ       || 36 ||
sudīrghamukhigomukhyau   dīrghajihvā  tathaiva  ca       |
kuṇḍodaryūrddhakeśī  ca   tathā  vikṛtamukhyapi       || 37 ||
jvālāmukhī tato jñeyā  paścādulkāmukhī tataḥ       |
suśrīmukhī ca vidyāmukhyetāḥ syuḥ svaraśaktayaḥ|| 38 ||
mahākālīsarasvatyau      sarvasiddhisamanvitā       |
gaurī trailokyavidyā syānmantraśaktistataḥ param || 39 ||
ātmaśaktirbhūtamātā  tathā   lambodarī  matā       |
drāviṇī nāgarī  bhūyaḥ  khecarī  cāpi mañjarī       || 40 ||
rūpiṇī vīriṇī  paścāt  kākodaryapi pūtanā       |
syādbhadrakāliyoginyau śaṅkhinī gajīnī tathā       || 41 ||
kālarātriśca  kubjinyā kapadīnyapi vajriṇī       |
jayā  ca  sumukheśvaryā  revatī  mādhavī  tathā       || 42 ||
vāruṇī  vāyavī  proktā  paścādrakṣovidāriṇī       |
tataśca  sahajā lakṣmīrvyāpinī  māyayā'nvitā       || 43 ||
etā    rudrāṅkapīṭhasthāḥ   sindūrāruṇavigrahāḥ       |
raktotpalakapālābhyāmalaṃkṛtakarāmbujāḥ       || 44 ||
      ādipadavācyā etacchaktīruddiśati pūrṇedarīti |
 viṣṇuviṣṇuśaktiṣvapi idamevānusandheyam |
 sudīrghamukhigomukhyau bhadrakāliyoginyau ityatra  " ṅyāpoḥ saṃjñācchandasorbahulam "  iti bahulagrahaṇāt 
pūrvapadasya hrasvaḥ |
 prayoge tu dīrgha eva |
 sarvasiddhisamanviteti gaurīviśeṣaṇam |
 tena sarvasiddhigaurīti śaktināma |
 apekṣitārthadyotanikākārādibhiḥ tathaivokteḥ |
 anyatrāpi  " sarvasiddhiyābhidhā gaurī "  ityuktam |
 rudrāṇāṃ śrīkaṇṭhādīnāṃ |
 aṅkaḥ utsaṅgaḥ || 36-44 ||
keśavanārāyaṇa  mādhava  govinda  viṣṇavaḥ       |
madhusūdanasaṃjño'nyaḥ syāt trivikramavāmanau       || 45 ||
śrīdharaśca  hṛṣīkeśaḥ  padmanābhastataḥ  param       |
dāmodaro   vāsudevaḥ  saṅkarṣaṇa   itīritāḥ       || 46 ||
pradyumnaścāniruddhaśca    svarāṇāṃ   mūrttayaḥ    kramāt       |
paścāccakrī  gadī śārṅgī  khaḍgī  śaṅkhī halī punaḥ       || 47 ||
muṣalī śūlisaṃjño'nyaḥ pāśī  syādaṅkuśī  punaḥ       |
mukundo   nandajo    nandī   naro   narakajiddhariḥ       || 48 ||
kṛṣṇaḥ satyaḥ sātvataḥ syāt śaurī śūro janārdanaḥ|
bhūdharo     viśvamūttīśca    vaikuṇṭhaḥ   puruṣottamaḥ       || 49 ||
balī  balānujo   bālo   vṛṣaghnaśca   vṛṣaḥ   punaḥ       |
siṃho  varāho  vimalo  nṛsiṃho   mūrttayo   halām       || 50 ||
keśavādyā    ime    śyāmāścakraśaṅkhalasatkarāḥ       |
kīttīḥ kāntistuṣṭipuṣṭī dhṛtiḥ śāntiḥ kriyā dayā       || 51 ||
medhā saharṣā śraddhā  ca  lajjā lakṣmīḥ  sarasvatī       |
prītī  ratirimāḥ  proktāḥ  krameṇa   svaraśaktayaḥ       || 52 ||
jayā durgā prabhā satyā  caṇḍā  vāṇī vilāsinī       |
vijayā  virajā  viśvā  vinadā  sunadā  smṛtiḥ       || 53 ||
ṛddhiḥ samṛddhiḥ śuddhiḥ syād bhaktirbuddhiḥ smṛtiḥ kṣamā       |
ramomā  kledinī  klinnā vasudā  vasudhā'parā       || 54 ||
parā  parāyaṇā  sūkṣmā  sandhyā  prajñā prabhā niśā       |
amoghā vidyutā  ceti  kīrtyādyāḥ  sarvakāmadāḥ       || 55 ||
etāḥ   priyatamāṅkeṣu   niṣaṇṇāḥ   sasmitānanāḥ       |
vidyuddāmasamānāṅgāraḥ          paṅkajābhayabāhavaḥ       || 56 ||
      ādiśabdasaṃgṛhītān keśavādyān tacchaktīrapyuddiśati keśavetyādi |
 halāmiti vyañjanānāṃ vaiyākaraṇaparibhāṣayā |
 āyudhadhyānaṃ vāmadakṣiṇayoḥ |
 evamuttaratrāpi |
 vasudhāpareti aparā vasudhetyanvayaḥ |
 pareti kalānāma || 45-56 ||
mātṛkāvarṇabhedebhyaḥ   sarve    mantrāḥ  prajajñire       |
mantravidyāvibhāgena      trividhā   mantrajātayaḥ       || 57 ||
puṃstrīnapuṃsakātmāno  mantrāḥ  sarve  samīritāḥ       |
mantrāḥ paṃdevatā jñeyā vidyāḥ strīdevatāḥ smṛtāḥ       || 58 ||
      tataścaitanyetyārabhya pañcāśadvarṇarūpiṇītyantena mātṛkāsvarūpatvamuktaṃ kuṇḍalyāḥ |
 tasyā eva mantrā utpannā ityapi |
 tat prayogādyarthaṃ manūnāṃ prakāratraye vakṣyamāṇe hetutvenopanyasyati |
 mātṛketi |
 yata iti śeṣaḥ |
 pūrvaṃ śivaśaktimayādityanena tadutpattiruktā |
 tadeva mantreṣvapi darśayati mantreti |
 mātṛketi tata iti yojyam |
 anena somasūryātmakatvaṃ sarveṣāmuktaṃ bhavati |
 yat prayogasāre----
                  dvidhā proktāśca te mantrāḥ saumyasauravibhāgataḥ |
                  saurāḥ puṃdevatā mantrāste ca mantrāḥ prakīttītāḥ ||
                  saumyāḥ strīdevatāstadvadvidyāste iti viśrutāḥ |
 iti |
anayorudayena sarveṣāmudayo'pyukto bhavati || 57 ||
      prayogaviśeṣasiddhyarthaṃ mantrāṇāṃ traividhyamāha puṃstrīti |
 atrāpi śivaśakti- mayatvāt madhyamacatuṣkasya napuṃsakatvāt svarāṇāṃ traividhye tān vinā anyeṣāmapi 
uccāraṇābhāvāt tadātmakatvena hetutvaṃ yojyam |
 atra sarva ityukterna pāribhāṣika mantragrahaṇam |
 evamuttaratrāpi |
 nanu niṣkalacaitanyākhaṇḍānandavācyasya mantrasya kathaṃ puṃstryādikalpanamiti cet satyam |
 vastuto nāstyeva |
 upāsakānāmarthe kalpanāmātram |
 yadāhuḥ----
                  cinmayasyādvitīyasya niṣkalasyāśarīriṇaḥ |
                  upāsakānāṃ kāryārthaṃ brahmaṇo rūpakalpanā ||
                  rūpasthānāṃ devatānāṃ puṃstrayaṅgādiprakalpanā |
 iti |
 58 ||
puṃmantrā huṃphaḍantāḥ syudvīṭhāntāśca striyo matāḥ       |
napaṃsakā namo'ntāḥ syurityuktā manavastridhā       || 59 ||
      gārgyābhiprāyeṇaiṣāṃ lakṣaṇamāha pumiti |
 huÁphaḍantā iti sampradāyād vyastasamastatadantāḥ |
 dviṭhāntā iti svāhāntāḥ |
 ṭhaśabdena sāmyāt arthād vā bindurucyate |
  " ṭhaḥ śūnye ca bṛhaddhūnau "  iti kośāt |
 śūnyaṃ bindurūpameva |
 tasya dvitvaṃ tena visargaḥ |
 sa ca śaktirūpa iti |
 tena dviṭhaśabdenāgniśaktiḥ svāhoktā |
   prayogasāre tu----      vaṣaṭphaḍantāḥ puṃliṅgā vauṣaṭsvāhāntagāḥ striyaḥ |
                  napuṃsakā huÁ nāmo'ntā iti mantrāstridhā smṛtāḥ ||
                  tāreṇāpyanumīyante     mantrāḥ  svādyantamadhyataḥ |
                  pratyāsannātmabhāvena   yathā     puṃstrīnapūṃsakāḥ |
                  bindusargendukhaṇḍāntāstadvadeva      prakīttītāḥ || iti || 59 ||
śastāste trividhā  mantrā vaśyaśāntyabhicārake       |
agnīṣomātmakā mantrā  vijñeyāḥ krūrasaumyayoḥ       || 60 ||
karmaṇorvahnitārāntyaviyatprāyāḥ    samīritāḥ       |
āgneyā  manavaḥ  saumyā  bhūyiṣṭendvamṛtākṣarāḥ       || 61 ||
āgneyāḥ  saṃprabudhyante   prāṇe  carati  dakṣiṇe       |
bhāge'nyasmin sthite prāṇe saumyā bodhaṃ prayānti ca || 62 ||
nāḍīdvayaṃ  gate   prāṇe  sarve  bodhaṃ  prayānti  ca       |
prayacchanti  phalaṃ  sarve  prabuddhā  mantriṇāṃ  sadā       || 63 ||
      trividhānāṃ krameṇa prayojanamāha śastā iti |
 uktantu nārāyaṇīye----
                  śeṣāḥ pumāṃsaḥ śastāste vaśyoccāṭe viśeṣataḥ |
                  kṣudrakriyāmayadhvaṃse striyo'nyatra napuṃsakāḥ || iti |
      pūrvaṃ mātṛkāyāḥ kuṇḍalyā utpatteruktatvāt tasyā agnīṣomātmakatvāt mantrāṇāmapi taddarśayati agnīti |
 karmaṇoriti pūrvatrānveti |
 vahnī rephaḥ |
 tāraḥ oṃkāraḥ |
 antyaḥ kṣakāraḥ |
 viyat hakāraḥ |
 prāyaḥ śabdo bāhulyavācī |
  " prāyo mūmnyadrute śanaiḥ "  ityamaraḥ |
 āgneyā iti pūrveṇa sambadhyate |
 induḥ saḥ |
 tattvanyāse indumaṇḍalasya sakārāditvena nyastatvāt |
 amṛtaṃ vaḥ |
 atraikasya bāhulye tattvam |
 taduktamīśānaśivena----
            tārākāśādyantyavādyantavarṇā āgneyāḥ syuḥ saumyavarṇāstato'nye |
            āgneyo'pi syāttu saumyo namo'ntaḥ saumyo'pi syādagnimantraḥ phaḍantaḥ|
            syādāgneyaiḥ krūrakāryaprasiddhiḥ saumyaiḥ saumyaṃ karma kuryād yathāvat || iti |
 nārāyaṇīye'pi----      tārāntyāgniviyat prāyo mantra āgneya iṣyate |
                  śiṣṭaḥ saumyaḥ praśastau tau karmaṇoḥ krūrasaumyayoḥ ||
                  āgneyamantraḥ saumyaḥ syāt prāyaśo'nte namo'nvitaḥ |
                  saumyamantrastathāgneyaḥ phaṭkāriṇānvito'ntataḥ || iti |
  piṅgalāmate'pi----      raudro'pi śāntatāmeti śāntajātisamanvitaḥ |
                  mantraḥ śānto'pi raudratvaṃ huÁ phaṭ pallavito yadi || iti |
tatra viśeṣo nārāyaṇīye----
                  mantrāvāgneyasaumyākhyau tārādyantau dvayorjapet |
 iti |
      apekṣitārthadyotanikāyāṃ vyākhyātam |
 ekaṃ nakṣatramaṃśakacatuṣṭayaṃ bhavati |
 tatra āgneyānāṃ nakṣatrāṇāṃ pūrvāṃśadvayamagram itarat puccham |
 saumyānāṃ uttarāṃśakadvayamagrami- tarat puccham |
 pucchakāle prayogo na kārya iti gārgyaḥ |
 āgneyasaumyanakṣatrāṇi ahicakre vakṣyante |
 tatra sūryanakṣatrāṇi agninakṣatrāṇi |
 bodhaphalamāha prayacchantīti |
 anyathā doṣadarśanāt |
 yaduktaṃ nārāyaṇīye----
                  suptaḥ prabuddhamātro vā mantraḥ siddhiṃ na yacchati |
                  svāpakālo vāmavaho jāgaro dakṣiṇāvahaḥ ||
                  āgneyasya manoḥ saumyamantrasyaitadviparyayaḥ |
                  prabodhakālaṃ jānīyādubhayorubhayorvaham || iti |
      anyatrāpi----      svāpakāle tu mantrasya japo nārthaphalapradaḥ |
 iti |
anyatrānyathā svāpakāla uktaḥ |
 yadāhuḥ----
                  prāṇāyāma ( pāna) samāyogācchivaśaktyostu melanam |
                  prabodhakālo vijñeyaḥ svāpakālastataḥ param || iti |
anyatra tu prabodhārthaṃ prakārāntaramuktam----
                  sampuṭīkṛtya yatnena lāntānādyān sabindukān |
                  punaśca savisargāntān kṣakāraṃ kevalaṃ paṭhet |
                  evaṃ japtvolpadiṣṭaścet prabuddhaḥ śīghrasiddhidaḥ || iti |
puṃstrītyādisvarūpakathanenaiṣāṃ virodho'pi sūcitaḥ |
 yadāhuḥ----
                  strīdaivatyā vairiṇaḥ syuḥ puṃdaivatyasya bhūyasā |
                  strīdaivatyeṣu saumyānāṃ krūrāṇāṃ syāt parasparam ||
      tathaiva puṃdevatānām |
 iti |
 pūrvavaiparītyenottarasya saṅgatiḥ || 62-63 ||

chinnādiduṣṭā ye mantrā  pālayanti na sādhakam       |
chinno ruddhaḥ śaktihīnaḥ parāṅmukha  udīritaḥ       || 64 ||
badhiro  netrahīnaśca  kīlitaḥ  stambhitastathā       |
dagdhastrastaśca  bhītaśca   malinaśca  tiraskṛtaḥ       || 65 ||
bheditaśca    suṣuptaśca   madonmattaśca   mūcchītaḥ       |
hṛtavīryaśca  hīnaśca  pradhvasto  bālakaḥ  punaḥ       || 66 ||
kumārastu yuvā prauḍho  bṛddho  nistriṃśakastathā       |
nirbījaḥ siddhihīnaśca  mandaḥ kūṭastathā  punaḥ       || 67 ||
niraṃśaḥ  satvahīnaśca   kekaro   bījahīnakaḥ       |
dhūmitāliṅgitau   syātāṃ  mohitaśca  kṣudhāturaḥ       || 68 ||
atidṛpto'ṅgahīnaśca   atikruddhaḥ   samīritaḥ       |
atikrūraśca   savrīḍaḥ  śāntamānasa  eva  ca       || 69 ||
sthānabhraṣṭaśca  vikalaḥ so'tivṛddhaḥ prakīttītaḥ      |
niḥsnehaḥ  pīḍitaścāpi vakṣyāmyeṣāñca lakṣaṇam       || 70 ||
      tatra śaktiśivātmakamātṛkāto mantrotpatteruktatvāt tadutpattinimittāścāṇavādi- doṣāḥ 
tadantargatacchinnādidoṣasambandhā mantrā viruddhaphalā ityāha chinneti |
 chinnādi- doṣairduṣṭāḥ sādhakaṃ na pālayantīti sarveṣāṃ sāmānyaphalam |
 vakṣyamāṇaṃ kvacittattadviśeṣa- phalaṃ jñeyam |
 ādiśabdārthamāha chinneti |
 tathā punarityanena kūṭa eva niraṃśasūcaka ityāha |
 so'tivṛddha iti niḥsnehaviśeṣaṇam tena niḥsnehānantaramativṛddhastataḥ pīḍita iti || 64-70 ||
manoryasyādi  madhyānteṣvānilaṃ   bījamucyate       |
saṃyuktaṃ vā viyuktaṃ vā kharākrāntaṃ tridhā punaḥ       |
caturdhā pañcadhā vā syuḥ samantraśchinna saṃjñakaḥ       || 71 ||
      manoriti |
 anilaṃ yaṃ |
 ādimadhyānteṣviti samuccayaḥ |
 saṃyuktaṃ vā akṣarāntarayuktaṃ viyuktaṃ vā kevalaṃ vā ityekaikaṃ dvidvīḥ sambadhyate |
 viśiṣṭamanilaṃ vā viśiṣṭaṃ bījaṃ vā yasya sacchinnasaṃjñaka iti anvayaḥ |
 bījaṃ śaktibījam |
 svarākrāntaṃ dīrghasvarākrāntam |
 ā ī ū e au etat svarayuktamiti sampradāyavidaḥ |
 bījaśabdena māyābījaṃ kathamiti ceduktaṃ śaive----
                  māyābījasya nāmāni mālinī śivavallarī |
                  vātāvattīḥ kalā vāṇī bījaṃ śaktiśca kuṇḍalī || iti |
taduktaṃ piṅgalāmate----      ādimadhyāvasāneṣu yasya mantrasya dṛśyate |
                  caturdhā  pañcadhā dvaidhamekavīraṃ svarānvitam |
                  vāyubījamasau mantraścheditaḥ parikīttītaḥ || iti |
      tatraiva atha mantrāṃśakabījavivaraṇamityupakramya vyākhyātam |
 vāyubījaṃ yakāraḥ |
 ekavīro hnaḥ |
 svarākrānto dīrghasvarayuktaḥ |
 yathākramaṃ hrāṃ hrīÁ hrūṃ hraiṃ hrauṃ udāharaṇañca tatraiva pradaśītam |
  " aghorebhyo'tha hrāṃ ghorebhyo hrīÁ ghoratarebhyaḥ hrūṃ sarvataḥ sarvaśarvebhyo hraiṃ namaste'stu 
rudrarūpebhyo hrauṃ "  iti |
 mantramuktāvalyāñca---- " ekavīraṃ vā svarākrāntaṃ viśeṣataḥ "  iti |
 granthāntare tu---- " arddhagraho manuśchinnaḥ "  ityuktam |
 arddhaṃ grahaḥ ṛci śloke vā madhye vicchinnaḥ |
      anyatra tu----       " ādimadhyāntabījānāṃ lopaiśchinnāḥ "  iti || 71 ||
ādimadhyāvasāneṣu   bhūbījadvandvalāñchitaḥ       |
ruddhamantraḥ sa vijñeyo bhuktimuktivivajītaḥ       || 72 ||
      ādītyeṣāṃ samuccayaḥ |
 bhūvījaṃ laṃ |
 dvandveti pratyekam |
 bhuktiraihikaṃ phalam |
 taduktaṃ piṅgalāmate----
                  ādau dvidhā tridhā madhye punaścānte dvidhā bhavet |
                  indrabījamasau mantro ruddha ityabhidhīyate || iti |
      anyatra ca----      dvidhā pūrvaṃ tridhā madhye dvidhānte ca punaḥ priye |
                  vajrayuktastu yo mantraḥ sa niruddhaḥ prakīttītaḥ || iti |
      vajjraṃ lakāraḥ|
 ubhayatra tridheti śeṣaḥ |
 cakāreṇobhayatra samuccayo'pi daśītaḥ|
 etena kecana bhūbījaśabdena glomiti vadanti tadapi parāstam |
 granthāntare tvanyaḥ prakāraḥ---- " ruddho niḥsandhikaḥ smṛtaḥ "  iti |
 svarasandhirvyañjanasandhirvyākaraṇokto yatra nāsti sa niḥsandhikaḥ |
 tantrāntare---- " ruddhāḥ parivārasamanvitāḥ "  iti || 72 ||
māyātritattvaśrībījarāvahīnastu    yo    manuḥ       |
śaktihīnaḥ sa  kathito yasya madhye na vidyate       || 73 ||
kāmabījaṃ mukhe māyā śirasyaṅkuśameva  vā       |
asau parāṅmukhaḥ  prokto hakāro bindusaṃyutaḥ       || 74 ||
ādyantamadhyeṣvindurvā  na bhaved badhiraḥ smṛtaḥ       || 75 ||
      māyeti |
 māyā bhuvaneśīvījam |
 tritattvaṃ hūÁkāraḥ praṇavo vā |
 rāvaḥ phreṃkāraḥ|
 eṣāṃ na samuccayaḥ |
 yaduktam----
                  māyābījaṃ yatra nāsti tritattvaṃ rāvameva vā |
                  śrīgṛhaṃ vāpi mantro'sau śaktihīnaḥ prakīttītaḥ || iti |
  piṅgalāmate'pi----      māyābījaṃ tritattvaṃ vā śrīgṛhaṃ yatra nāsti cet |
                  śaktihīna iti khyātaḥ sāmarthyaṃ hanti mantriṇaḥ || iti |
      atha mantrāṃśakabījavivaraṇamityupakramya tritattvaṃ hūÁ śrīgrahaṃ śrīmiti tatraiva vyākhyātam |
      yasyeti |
 mukhe ādau |
 śirasi ante |
 aṅkuśaṃ kroṃkāraḥ |
 vāśabdaḥ samuccaye|
 kvacideva ceti pāṭhaḥ |
 taduktaṃ piṅgalāmate----
      kāmabījaṃ na yanmadhye māyādāvantimo'ṅkuśaḥ |
 parāṅmukha iti proktaḥ |
 iti|
 mantramuktāvalyāmapi----
                  yasya kāmakalābījaṃ madhyasthāne na vidyate |
                  ādau māyāṅkuśaścānte vijñeyo'sau parāṅmukhaḥ || iti |
      hakāra iti |
 induḥ saḥ |
 bindusaṃyuta ityatrāpi sambadhyate |
 ādyantamadhyeṣviti na samuccayaḥ |
 taduktam----
                  śūnyaṃ bindusamāyuktaṃ ādyante vātha madhyataḥ |
                  na bhavejjīvabījaṃ vā yasyāsau badhiraḥ smṛtaḥ || iti |
      etena kecidinduśabdena ṭhakārākhyamācakṣate |
 tadapi parāstam || 73-75 ||
pañcavarṇe manuryaḥ syād rephārkenduvivajītaḥ       |
netrahīnaḥ  sa  vijñeyo  duḥkhaśokāmayapradaḥ       || 76 ||
      pañceti |
 arke hakāraḥ |
 vaiṣṇavavṛhattattvanyāse'rkamaṇḍalatattvasya hakārāditvena nyastatvāt |
 hakārasya puṃrūpatvād vā arkatvam |
 induḥ sakāraḥ |
 pañcetyādi ubhayaṃ doṣabījam |
 duḥkhaśokamayaprada iti krameṇa phalam |
 yato'gnisūryacandrāṇāṃ netratrayātma- katvāt ekadvihānataḥ kāṇatāpi jñeyā |
 taduktaṃ piṅgalāmate----
                  pañcākṣarastu yo mantro vahnicandrārkavajītaḥ |
                  netrahīna iti jñeyo duḥkhaśokāmayāvahaḥ || iti |
      atha mantrāṃśakavījavivaraṇamityupakramya candraḥ saḥ arke haḥ iti tatraiva vyākhyātam || 76 ||
ādimadhyāvasāneṣu          haṃsaprāsādavāgmavāḥ       |
hakārobindumān  jīvo  rāvaṃ  vāpi  catuṣkalam       |
māyā namāmi ca padaṃ nāsti yasmin sa kīlitaḥ       || 77 ||
      ādīti |
 eṣāṃ samuccayaḥ haṃsaādīnāṃ na samuccayaḥ |
 rāvaṃ vā ityuktatvāt |
 granthāntarepi---- " haṃsaṃ māyātmakaṃ vāpi "  iti |
 haṃsaḥ kharūpam |
 prāsādabījaṃ hauṃ |
 vāgbhavam eÁ |
 hakārobindumān |
 jīvaḥ saḥ |
 rāvaḥ phreṃ |
 catuṣkalo hūÁ |
 māyā śaktibījam namāmīti padañca yatra nāsti sa kīlita iti |
 atra hakārobindumānityekaṃ padam |
 jīva ityekam |
 tatra jīvaḥ kīdṛśaḥ hakāraśca akāraśca ukāraśca binduśca tadvān|
 tena shoṃ iti siddham |
 atra akāra ukāra bindurityanena oṃkāraḥ |
 yathā  " aumāḥ syuḥ "  ityatra |
tathā ca piṅgalāmate----
                  navamasvarasaṃyukto jīvārūḍhaḥ sabindukaḥ |
                  yasyātmā dṛśyate naiva kiṃvā rāvaścatuṣkalaḥ ||
                  prāsādo vāgbhavo haṃso māyā vā yatra dṛśyate |
                  ādimadhyāntadeśeṣu kīlitaṃ taṃ pracakṣate || iti |
      atha mantrāṃśakabījavivaraṇamityupakramya tatraiva vyākhyātam----navamasvara okāraḥ |
 ātmā haḥ |
 rāvaḥ phreṃ |
 catuṣkalaḥ hūÁ |
 tantrāntare tu---- " haṃsamāyātmakaṃ vāpi "  iti paṭhitvā hrīmiti vyākhyātam |
 anye haṃso māyeti piṅgalāvākye'pyaya- mevārtha ityāhuḥ |
 anyatra tu---- " antaranyena bījena vyāptaḥ kīlita ucyate |
 "  iti |
 granthāntare---- " kīlito bījavajītaḥ  "  iti || 77 ||
ekaṃ   madhye   dvayaṃ   mūddhna   yasminnastrapurandarau       |
vidyete sa tu mantraḥ syāt stambhitaḥ siddhirodhakaḥ       || 78 ||
      ekamiti |
 mūddhnī ante |
 astraṃ phaṭkāraḥ |
 purandaro laḥ |
 madhye ekaḥ phaṭkāro lakāro vā |
 ante phaṭkāradvayaṃ lakāradvayaṃ vā |
 kecana madhye phaṭkāraḥ ante ladvayamiti vyācakṣate |
 tadasat |
 granthāntaravirodhāt |
 tathā ca piṅgalāmate----
                  sakṛnmadhye dvidhā prānte śakrabījaṃ bhaved yadi |
                  stambhitaṃ taṃ vadantītthaṃ mantraṃ mantravido budhāḥ || iti |
    granthāntare ca----      dvidhā tridhā'ṣṭadhā ṣoḍhā mantrānte yatra dṛśyate |
                  mahāstraṃ stambhito mantraḥ saḥ śrīśena prakīttītaḥ ||
      iti granthadvayavirodhāt |
  " na vidyete sa mantraḥ "  iti prāmādikaḥ pāṭhaḥ |
  " vidyete sa tu mantraḥ syāt "  iti tu sāmpradāyikaḥ pāṭhaḥ |
 anyatra tu----
                  stambhitosau kriyāyāṃ yo niyukto nāpi yuñjati |
 iti || 78 ||
vahnivāyusamāyukto  yasya mantrasya  mūrddhani       |
saptadhā dṛśyate taṃ tu dagdhaṃ  manyeta mantravit       || 79 ||
      vahniriti |
 vahnī rephaḥ vāyuryakāraḥ tena samavetaḥ adha ūrddhaṃ vā |
 mūrddhani ādau|
 taduktaṃ piṅgalāmate----
                  ādisthaiḥ saptabhirbījairmārutaiḥ pāvakākṣaram |
                  dīpitaṃ yatra taṃ mantramāryā dagdhaṃ pracakṣate || iti |
granthāntare prakārāntareṇoktaḥ---- " ṣaṭkarṇākaṇīto dagdhaḥ "  iti |
      anyatra tu---- " agnibījādhikā dagdhāḥ "  iti || 79 ||
astraṃ  dvābhyāṃ tribhiḥ  ṣaḍbhiraṣṭābhirdṛśyate'kṣaraiḥ       |
trastaḥ so'bhihito yasya mukhe na praṇavaḥ sthitaḥ       |
śivo vā śaktirathavā bhītākhyaḥ  sa prakītītaḥ       || 80 ||
      astramiti |
 dvābhyāmakṣarābhyāṃ tribhiḥ ṣaḍbhīraṣṭabhirakṣarairvā yasya astra phaṭkāro dṛśyate |
 piṅgalāmate bhītanāmnāyamuktaḥ |
      ādimadhyāntadeśeṣu yadi mantro'strasaṃyutaḥ |
 bhīta ityucyate tantre |
 iti |
 anye tu  " trastaḥ so'bhihito mantraḥ "  iti pāṭhamapaṭhan |
 tantrāntare---- " trāsitāḥ siddhi- bhīṣitāḥ "  iti |
      yasyeti |
 mukhe ādau |
 śivaḥ haḥ śaktiḥ sa iti sāmpradāyikāḥ |
 kecana śivaśabdena binduṃ śaktiśabdena visargamāhuḥ |
 tadayuktam |
 mantrādau kevalabindoḥ kevalavisargasya vā asattvāt |
 akṣarāntarayukto grāhya iti cet |
 tadvaraṃ sāmpradāyikārthānusaraṇameva |
      granthakṛdante vakṣyati----
                  haṃsau tau puṃprakṛtyākhyau haṃ pumān prakṛtistu saḥ |
 iti |
ayameva doṣo nāmāntareṇoktaḥ piṅgalāmate----
                  śivaḥ śaktistathauṃkāro yasyādau nāsti taṃ manum |
                  vadanti mātṛkāhīnaṃ hīnasiddhipradāyakam || iti |
      atha mantrāṃśakabījavivaraṇamityupakramya tatraiva vyākhyātaṃ śivo haṃ śaktiḥ
sa iti || 80 ||
ādimadhyāvasāneṣu        bhavenmārṇacatuṣṭayam       |
yasya mantraḥ sa malino mantravit taṃ vivarjayet       || 81 ||
      ādīti |
 eṣāṃ samuccayaḥ |
 mārṇacatuṣṭayamityapi samuccayaḥ |
 tena sthānatraye militvā mārṇacatuṣṭayamapekṣitam |
 taduktaṃ piṅgalāmate----
                  ādimadhyāntadeśeṣu caturdhā yatra dṛśyate |
                  makāro malinaṃ vidyāt taṃ mantraṃ mantravit tyajet || iti |
anyatra tu----      ādau madhye'tha hṛdaye tridhā vai yasya dṛśyate |
                  mantro makāra īśena malinaḥ sa samīritaḥ || iti |
      matāntaratvādbhedaḥ |
 hṛdayaśabdo'ntavācī |
 anyatra tu  " malaistribhiḥ sahajāgantukamāyākhyairmalināḥ "  iti || 81 ||
yasya madhye dakāro'tha krodho vā mūrddhani dvidhā       |
astraṃ  tiṣṭhati  mantraḥ  sa  tiraskṛta  udāhṛtaḥ       || 82 ||
      yasyeti |
 krodho hūÁ bījaṃ madhye dakārakrodhayovīkalpaḥ |
 mūrddhani ante |
 dvidhā astramiti sambandhaḥ |
 madhyāntayoḥ samuccayaḥ |
 taduktaṃ piṅgalāmate----
                  dakāraḥ krodhabījaṃ vā yasya madhye vyavasthitam |
                  phaḍ dvayañca sthitaṃ prānte yasyāṇoḥ sa tiraskṛtaḥ || iti |
      anyatrāpi----      yasya madhye dakārastu krodhabījaṃ hradi sthitam |
                  dvidhā cānte ca phaṭkāraḥ syād yasya sa tiraskṛtaḥ || iti |
tantrāntare  " parābhūtāstiraskṛtāḥ "  iti || 82 ||
bhyodvayaṃ  hnadaye  śīrṣe  vaṣaḍasrañca  ca  madhyataḥ       |
yasyāsau bhedito mantrastyājyaḥ siddhiṣu sūribhiḥ       || 83 ||
      bhyodvayaṃ pramukhe śīrṣe vaṣaḍasrañca madhyata iti |
 śīrṣe ante vaṣaṭ |
 astraṃ hraḥ madhyataḥ |
 yanmantramuktāvalyām----
                  astravarṇadvayaṃ madhye vaṣaḍante tathaiva ca |
                  yasya mantrasya bhinno'sau vijñeyaḥ siddhivajītaḥ || iti |
  piṅgalāmate'pi----      astravarṇadvayaṃ madhye vaṣaḍante tathāditaḥ |
                  aumāḥ syurasau mantro bheditaḥ parikīttītaḥ || iti |
      atha mantrāṃśakabījavivaraṇamityupakramya tatraiva vyākhyātam |
 astraṃ hraḥ |
 aumāḥ oṃkāraḥ |
 kecana  " bhyodvayaṃ hṛdaye śīrṣe vaṣaḍābū ca madhyataḥ "  iti paṭhanti |
 anye ca  " vaṣaṭ vauṣaṭ ca madhyataḥ "  iti paṭhanti |
      anyatra---- " bhinnatāṃ nītā bheditāḥ "  iti || 83 ||
trivarṇe haṃsahīno yaḥ suṣuptaḥ sa udāhṛtaḥ || 84 ||
      trivarṇa iti |
 trivarṇatvaṃ haṃsahīnatvamekasyaiva |
 taduktaṃ piṅgalāmate----
                  varṇatrayaṃ bhaved yatra haṃsahīnaṃ sa śambhunā |
                  suṣupta iti siddhānte prokto'bhīṣṭaphalāpahaḥ || iti |
mantramuktāvalyāmapi----varṇatrayātmako mantro yastu haṃsavivajītaḥ |
                  prasuptaḥ sa tu vijñeyaḥ sarvasiddhiphalāpahaḥ || iti |
       " ajñātadīpakaḥ suptaḥ "  ityeke |
 anyatra tu---- " māyayā hatasāmarthyāḥ suptāḥ "  iti |
 anyatra tu---- " suptaḥ syādāsanaṃ vinā "  iti || 84 ||
mantro  vā'pyathavā  vidyā saptādhikadaśākṣaraḥ       |
phaṭkārapañcakādirye     madonmatta    udīritaḥ       || 85 ||
tadvadastraṃ  sthitaṃ madhye yasya  mantraḥ sa mūcchītaḥ      |
virāmasthānagaṃ   yasya   hṛtavīryaḥ  sa  kathyate       || 86 ||
      mantra iti |
 saptādhikāni aṣṭau daśa ca akṣarāṇi yatra saḥ |
 evamaṣṭādaśākṣaraḥ|
 phaṭkārāṇāṃ pañcakamādau yasminniti vahubrīhiḥ |
 taduktam----
                  vidyā vā yadi vā mantro yadyaṣṭādaśavarṇakaḥ |
                  pañcaphaṭkārapūrvaḥ syānmadonmattaḥ sa ucyate || iti |
piṅgalāmate'pi----      vidyā vā mantrarājo vā yaḥ syāt saptadaśādhikaḥ |
                  phaṭkārāḥ pañca pūrvañcedunmattaḥ sa prakīttītaḥ || iti |
      atrāpi viśeṣaṇadvayaviśiṣṭatve doṣaḥ |
 tadvaditi pañcavāram |
 granthāntare prakārāntaram---- " samūcchītāḥ punavīcaitanyāḥ "  iti |
      virāmeti |
 yasyāstramiti sambadhyate |
 yasyānte astramityarthaḥ |
       " virāmago'strī yo mantraḥ "  iti pāṭhaḥ kvacit |
      taduktaṃ piṅgalāmate----
                  astramantro bhaved yasya madhye prānte ca śambhunā |
                  hṛtavīrya iti khyātaḥ sa mantro naiva siddhidaḥ || iti |
      anyatrāpi----virāmasthānagaṃ yasya hṛtavīryaḥ sa ucyate |
 iti |
      kecana pañcadhā ityapyanuvarttayanti |
 tadetadviruddham |
 anye tu  " sāmarthyavajīto hīnavīryaḥ "  ityāhuḥ |
 anyatra tu  " nirbīryaścādhikākṣaraḥ "  iti || 85-86 ||
ādau  madhye tathā  mūrddhna  caturasrayuto manuḥ       |
jñātavyo hīna  ityeṣa  yaḥ  syādaṣṭādaśākṣaraḥ       || 87 ||
ekonaviṃśatyarṇe  vā  yo  mantrastārasaṃyutaḥ       |
hṛllekhāṅkuśabījāḍhyastaṃ pradhvastaṃ pracakṣate       || 88 ||
      ādāviti samuccayaḥ |
 caturdhāstramityapi |
 sthānatraye militvā astracatuṣṭayam|
 tantrāntare tu bhītanāmnā ayamuktaḥ |
                  ādāvante tathā madhye caturdhā'streṇa saṃyutam |
                  aṣṭādaśākṣaraṃ mantraṃ bhītaṃ taṃ bhairavo'bravīt || iti |
      aṣṭādaśākṣaratve viśeṣaḥ |
 atrāpi  " yaḥ syādaṣṭādaśākṣaraḥ "  iti caraṇaḥ kākākṣigolakanyāyenobhayatra sambadhyate iti vā |
 kvacit  " jñātavyo bhīta ityeṣaḥ "  iti pāṭhaḥ |
 granthāntare tu prakārāntaram |
  " atha vajitāḥ susiddha siddha sādhyākhyairaṃśai- rhīnāḥ "  iti |
 anyatra tu  " hīno duṣṭādavāpto yaḥ "  iti |
      yaḥ syāditi |
 tāraḥ praṇavaḥ |
 kecana tāraṃ preṃ iti vadanti |
 tadayuktam |
 granthāntaravirodhāt |
 yanmantramuktāvalyām----
                  ekonaviṃśatyarṇe yo yo mantraḥ praṇavānvitaḥ |
                  mahāmāyāṅkuśairyuktastaṃ pradhvastaṃ pracakṣate || iti |
   piṅgalāmate'pi----                yadi so'ṣṭādaśākṣaraḥ |
                  viṃśatyekonavarṇe vā māyauṅkārāṅkuśānvitaḥ |
                  pradhvasta ityasau mantraḥ śambhudevena kīttītaḥ || iti
      kecanaitat parihārāya  " yo mantraḥ praṇavānvitaḥ "  iti pāṭhaṃ paṭhanti |
 hṛllekhā māyā |
 taduktaṃ bhuvaneśīpārijāte----
                  māyābījamidaṃ proktaṃ bhuvanatrayamakṣaram |
                  hṛllekheyañca yogeśī bhuvaneśī ca yoginī || iti || 87-88 ||
saptavarṇe manurbālaḥ kumāro'ṣṭākṣarastu yaḥ       |
ṣoḍaśārṇe yuvā prauḍhaścatvāriṃśallipirmanuḥ       || 89 ||
      saptavarṇa iti |
 catvāriṃśallipiścatvāriṃśadakṣaraḥ |
 taduktam----
                  saptākṣaro bhaved bālaḥ kumāraścāṣṭavarṇakaḥ |
                  catvāriṃśākṣaraḥ prauḍhastaruṇaḥ ṣoḍaśākṣaraḥ || iti |
      anyatra---- " bālo laghvakṣarātmakaḥ "  iti |
      granthāntare tu---- " adṛḍhā bālakāḥ kārye "  iti |
      anyatra----gurorapyavidhānena prāpto yovanagavītaḥ |
 iti |
      granthāntare tu---- " taruṇā atidapītāḥ "  iti |
      anyatra tu---- " prauḍhāḥ prabhotkaṭāḥ "  iti || 89 ||
triṃśadarṇaścatuḥ ṣaṣṭivarṇe mantraḥ śatākṣaraḥ       |
catuḥ śatākṣaraścāpi  vṛddha ityabhidhīyate       || 90 ||
      triṃśaditi |
 catuḥśatākṣaraḥ caturadhikaśatākṣaraḥ madhyapadalopī |
 kecit catuḥśatākṣara iti catvāri śatāni akṣarāṇi yasya iti vyācakṣate |
 tanna |
 granthāntara- virodhāt |
                  triṃśadarṇaṃ śatārṇaṃ vā catuḥṣaṣṭyakṣarantathā |
                  caturūrddhaśataṃ vāpi vṛddha ityabhidhīyate || iti |
  piṅgalāmate'pi----      triṃśad yatra śatārddhaṃ vā catuḥṣaṣṭiśataṃ catuḥ |
                  śatāni santi varṇānāṃ sa mantro vṛddhasaṃjñakaḥ || iti |
asāvevāgre vakṣyati ativṛddhalakṣaṇe----
                  catuḥśatānyathārabhya yāvadvarṇasahasrakam |
 iti |
 ta
      na ca virodhaḥ syāt |
      granthāntare ca---- " kṣudrakarmaiva kurvanti vṛddhāste |
 "  iti || 90 ||
navākṣaro dhruvayuto  manurnistriṃśa īritaḥ       |
yasyāvasāne hṛdayaṃ śiromantraśca madhyataḥ       || 91 ||
śikhā varma ca na syātāṃ vauṣaṭ phaṭkāra eva ca       |
śivaśaktyarṇahīno  vā sa  nirbīja  iti  smṛtaḥ       || 92 ||
      naveti |
 dhruva oṃkāraḥ |
 navākṣaratvaṃ dhruvayuktatvamekasyaiva |
 nistriṃśo dhātuka ityarthaḥ |
 piṅgalāmate----navākṣarastu nistriṃśo dhruvayukto'pamṛtyudaḥ |
 iti |
      yasyeti |
 hṛdayamantraḥ namaḥ |
 śiromantraḥ svāhā |
 śikhā vaṣaṭ |
 varma huÁ |
 śivo haṃ |
 śaktyarṇaḥ sa iti |
 vikalpadvayamadhya eva |
 atra  " saṃsyātām "  iti prāmādikaḥ pāṭhaḥ |
  " na syātām "  iti sāmpradāyikaḥ |
 taduktam----
                  hṛcchiro'nte śikhā varma madhye netrāstrake'thavā |
                  śivaśaktyātmakau varṇau na stau yastha sa mantrarāṭ |
                  nirbīja iti samproktaḥ sarvakarmasu gahītaḥ || iti |
      tantrāntare tu----nirbījastu samākhyāta ādāvoṅkāravajītaḥ |
 iti || 91-92 ||
eṣu sthāneṣu  phaṭkāraḥ ṣoḍhā yasmin pradṛśyate       |
sa mantraḥ siddhihīnaḥ syānmandaḥ paṅktayakṣaro manuḥ       || 93 ||
      eṣviti nirbījalakṣaṇe tantrāntaroktādigrahaṇasūcanārtham |
 tadāha eṣviti |
 ādimadhyāvasāneṣu eṣāṃ samuccayaḥ |
 ṣoḍhetyatrāpi sthānatraye militvā ṣaṭ |
      manda iti |
 paṅktyakṣaro daśākṣaraḥ |
 taduktam---- " daśākṣaro bhavenmandaḥ "  iti |
 tantrāntare---- " prabhāhīnā mandāḥ "  iti || 93 ||
kūṭa ekākṣaro mantraḥ sa evokto niraṃśakaḥ       |
dvivarṇaḥ satvahīnaḥ syāccaturvarṇastu kekaraḥ       || 94 ||
      kūṭa iti |
 taduktam---- " kūṭa ekākṣaro'thavā niraṃśaḥ sa bhavenmantraḥ "  iti |
 dvivarṇa iti |
 taduktam |
  " dvyakṣaraḥ sattvavajītaḥ "  iti |
      anyatra tu---- " sattvavajītāstamasotkaṭāḥ "  iti |
      caturvarṇa iti caturbījaḥ |
 piṅgalāmate viśeṣaḥ----
                  dhruvahīnaścaturbījaiḥ ṣaḍbhirvā kekaro mataḥ |
 iti || 94 ||
ṣaḍakṣaro   bījahīnastvarddhasaptākṣaro    manuḥ       |
sārddhadvādaśavarṇe vā dhūmitaḥ sa tu ninditaḥ       || 95 ||
sārddhabījatrayastadvadekaviṃśativarṇakaḥ       |
aviṃśatyarṇastriṃśadarṇe yaḥ syādāliṅgitastu saḥ       || 96 ||
dvātriṃśadakṣaro  mantro  mohitaḥ parikīttītaḥ       |
catuvīṃśativarṇe   yaḥ  saptaviṃśativarṇakaḥ       || 97 ||
kṣudhārttaḥ  sa  tu   vijñeyaścatuvīṃśativarṇakaḥ       |
ekādaśākṣaro   vāpi   pañcaviṃśativarṇakaḥ       || 98 ||
trayoviṃśativarṇe  vā  mantro dṛpta  udāhṛtaḥ       || 99 ||
      ṣaḍakṣara iti |
 anyatra---- " bījavajītā oṃkārarahitāḥ "  iti |
 sārddheti |
 atrārddhasaptākṣaratvam arddhadvādaśavarṇatvañca ante vyañjanasattvād jñeyam |
      sārddhabījatrayastadvaditi |
 bījaṃ varṇaḥ |
 tadvaddhūmita ityarthaḥ |
 taduktam----
                  arddhasaptākṣaro mantraḥ sārddhadvādaśavarṇakaḥ |
                  dhūmitaḥ sa samākhyātaḥ sārddhavarṇatrayo'thavā || iti |
      triṃśadvarṇasya vṛddhatvamāliṅgitatvañca tathaiva |
      dṛpta iti |
 uddeśāvasare atidṛptasyoddiṣṭatvāt lakṣaṇāvasare dṛptalakṣaṇaṃ kathaṃ kriyate iti na mantavyam |
 satyapyupasarge'pyarthabhedāt |
 taduktam----
                  dhātvarthaṃ vādhate kaścit kaścittamanuvarttate |
                  tameva viśinaṣṭyanyo'narthako'nyaḥ prayujyate || iti |
mantramuktāvalyāṃ tathoktam----
                  catuvīṃśākṣaraṃ vātha mantramekādaśākṣaram |
                  śatārddhārddhaṃ trayoviṃśa matidṛptantu taṃ viduḥ || iti || 95-99 ||
ṣaḍviṃśatyakṣaro mantraḥ ṣaṭtriṃśadvarṇakastathā       |
triṃśadekonavarṇe   vā'pyaṅgahīno'bhidhīyate       || 100 ||
aṣṭāviṃśatyakṣaro  vā  ekatriṃśadathāpi vā       |
atikruddhaḥ sa kathito ninditaḥ sarvakarmasu       || 101 ||
triṃśadakṣarako   mantrastrayastriṃśadathāpi  vā       |
atikrūraḥ sa kathito ninditaḥ  sarvakarmasu       || 102 ||
      ṣaḍviṃśatīti |
 triṃśataḥ eka ūno yeṣu paścād vahubrīhiḥ |
 aṅgahīno mantramuktāvalyām---- " aṣṭatriṃśadakṣaraḥ "  iti caturthe'pyuktaḥ || 100-102 ||
catvāriṃśatamārabhya       triṣaṣṭiryāvadāpatet       |
tāvatsaṃkhyā nigaditā mantrāḥ savrīḍasaṃjñakāḥ       || 103 ||
      catvāriṃśatamiti |
 catvāriṃśadakṣaramārabhya ekaikākṣaravṛddhyā catuvīṃśatiprakāraḥ sabrīḍaḥ |
 mantramuktāvalyām---- " catuḥṣaṣṭyakṣaraṃ yāvat "  iti || 103 ||
pañcaṣaṣṭyakṣarā ye  syurmantrāste śāntamānasāḥ       |
ekonaśataparyantaṃ        pañcaṣaṣṭyakṣarāditaḥ       || 104 ||
ye mantrāste nigaditāḥ sthānabhraṣṭāhvayā budhaiḥ|
trayodaśākṣarā  ye  syurmantrāḥ pañcadaśākṣarāḥ       || 105 ||
      ekoneti |
 pañcaṣaṣṭyakṣara ādiryasyetyetadguṇasaṃvijñāno vahubrīhiḥ |
 itaḥ pañcaṣaṣṭyakṣarāditi vā chedaḥ |
 tasya pūrvaṃ śāntamānasatoktā |
 mantramuktāvalyāmapi----
                  pañcaṣaṣṭyuttarā ye ca yāvadekonakaṃ śatam |
 iti |
      tena sthānabhraṣṭa ekaikākṣaravṛddhyā catustriṃśat prakāraḥ || 104-105 ||
vikalāste'bhidhīyante  śataṃ  sārddhaṃ  śataṃ tu vā       |
śatadvayaṃ       dvinavatirekahīnāthavāpi      sā       || 106 ||
śatatrayaṃ vā  yatsaṃkhyā  niḥsnehāste samīritāḥ       |
catuḥśatānyathārabhya         yāvadvarṇasahasrakam       || 107 ||
ativṛddhaḥ  prayogeṣu   parityājyaḥ  sadā   budhaiḥ       |
sahasrārṇādhikā  mantrā  daṇḍakā  pīḍitāhvayāḥ       ||108||
dvisahasrākṣarā  mantrā  khaṇḍaśaḥ  śatadhā  kṛtāḥ       |
jñātavyāḥ stotrarūpāste mantrā ete yathā sthitāḥ       || 109 ||
      śatamiti |
 śatadvayaṃ dvinavatirityekaḥ sārddhaśatadvayaṃ dvinavatirekahīnā tenaikādhikā navatiḥ śatatrayañca |
 evaṃ pañca pañca prakārāḥ |
 piṅgalāmate tu----
                  ekadvitriṃśatairvarṇairyuktā niḥsnehavṛttayaḥ |
 iti
      triprakāra eva |
 mantramuktāvalyāṃ ṣaṣṭho'pyuktaḥ  " triśataṃ tvekavajītam "  iti |
 kecana śatadvayamityekaḥ prakāraḥ |
 dvinavati rityanyaḥ |
 sā ekahīnā ekādhika navati rityaparaḥ prakāra ityūcuḥ |
 tanna |
 ṣaṭṣaṣṭiprabhṛtīnāṃ ekonaśata paryantaṃ sthānabhraṣṭāhvayatva- syoktatvāt |
 triṃśadvarṇavat ekasyaiva doṣadvayaduṣṭatvaṃ bhaviṣyatīti cet tanna |
 tatra śatādārabhyādhikasyaiva śatatraya paryantamuktatvāt |
 yatsaṃkhyeti sarvatra sambadhyate |
 yeṣāṃ mantrāṇāṃ saṃkhyā śatādhikāste niḥsnehā iti sambandhaḥ |
      yogeṣu prayogeṣu ye daṇḍakāste stotrarūpāste pīḍitāhvayā jñātavyā iti
sambandhaḥ || 106-109 ||
tathā vidyāśca boddhavyā mantribhiḥ kāmyakarmasu       |
doṣānimānavijñāya   yo  mantraṃ  bhajate   jaḍaḥ       |
siddhirna   jāyate  tasya   kalpakoṭiśatairapi       || 110 ||
      nanu mantrāṇāmevaite doṣā uktā vidyāstu nirdeṣā iti āśaṅkya āha mantrā ete iti |
 yathā mantrā ete sthitāḥ sadoṣāḥ tathā mantribhivīdyā api boddhavyāḥ |
 taduktam----yathā mantrāstathā vidyā bhedabhinnāḥ parasparam |
                  jñātavyā deśikendreṇa nānātantreṣu bhāṣitāḥ || iti |
      kāmyakarmasvityanena muktyarthaṃ mantrajape eta'ddoṣābhāvāddaśasaṃskārā api na karttavyāḥ |
 etaccopalakṣaṇaṃ |
 tena vakṣyamāṇalakṣaṇaṃ śodhanādikaṃ muktyarthaṃ na   karttavyamiti || 110 ||
ityādi doṣaduṣṭāṃstān mantrānātmani yojayet       |
śodhayedūrddhapavano     baddhayā     yonimudrayā       || 111 ||
      ityādītyādiśabdāt mīlitavipakṣasthadāritamūkanagnabhujaṅgamaśūnyahatādayodoṣā jñeyāḥ |
 tallakṣaṇāni yathā----
       " mīlitāḥ karmaṇyatijaḍā mantrā mantriṇā yojitā api "  || iti |
                   " vipakṣasthā ripoḥ pakṣamāśritāḥ "  iti |
                   " ādimadhyāvasāneṣu dhruvo yasya na vidyate |
                   sa dārita iti khyātaḥ tantre'smin kṛttivāsasā || "  iti |
 " nyāsaṃ vinā bhavenmūkaḥ "  |
  " pallavena vinā mantro nagnaḥ saṃparikīttītaḥ |
 "  iti |
                   " ṛṣidaivatacchandobhiḥ parityakto bhujaṅgamaḥ |
 "  iti |
 " yasya jāpaṃ śṛṇotyanyaḥ sa mantraḥ śūnya ucyate |
 "   " śirohīno hataḥ proktaḥ "  iti |
      śodhanaprakāramāha mantrānātmanīti |
 kāryaṃ kāraṇādananyadeveti yā bhāvanā sā ātmani yojanā |
 kvacinmantrān svātmani yojayediti pāṭhaḥ |
      prakārāntareṇa śodhanamāha śodhayediti |
 vakṣyamāṇalakṣaṇāṃ yonimudrāṃ vaddhā mūlādhārotpannān mantravarṇān brahmarandhraparyantaṃ gatāgatāni kurvato 
dhyātvā vāyudhāraṇaṃ kṛtvā sahasraṃ japediti śodhanaprakāramāhuḥ |
      taduktam---- " yoniṃ baddhā bījaṃ bindvādipathena conmanīṃ prāpya tatra sahasraṃ mantraṃ japet sa mantraḥ 
prabuddhaḥ syāt "  iti |
 yonimudrālakṣaṇaṃ yathā----
                  pāṣṇībhāgāt susaṃpīḍya yonimārgaṃ tathā gudam |
                  apānamūrddhamākarṣenmūlabandho nigadyate ||
                  gudameḍhrāntaraṃ yonistāmākuñcya prabandhayet |
                  yuvā bhavati vṛddho'pi satataṃ mūlabandhanāt || iti |
yonisthānamudraṇāt yonimudrātvamasyāḥ |
 tadāhuḥ----
            seyaṃ mayoktā khalu yonimudrā bandhaśca devairapi durlabho'syāḥ |
            anena bandhena na sādhyate yannāstyeva tat sādhakapuṅgavasya ||
            chinnā ruddhāḥ kīlitāḥ stambhitā ye suptā mattā mūcchītā hīnavīryāḥ |
            dagdhāstrastāḥ śatrupakṣe sthitā ye bālā vṛddhā gavītā yauvanena ||
            ye nirbījā ye ca sattvena hīnā khaṇḍībhūtāścāṅgamantraivīhīnāḥ |
            ete mudrābandhanenaiva yonyā mantrāḥ sarve vīryavanto bhavanti || iti || 111 ||
mantrāṇāṃ daśasaṃskārāḥ kathyante siddhidāyinaḥ      |
jananaṃ  jīvanaṃ   paścāt   tāḍanaṃ  bodhanantathā       || 112 ||
athābhiṣeko    vimalīkaraṇāpyāyane   punaḥ       |
tarpaṇaṃ   dīpanaṃ  guptirdaśaitā   mantrasaṃskriyāḥ       || 113 ||
      evaṃ na ye yogino yonimudrānabhijñāḥ pavanadhāraṇāśaktāśca tān prati daśasaṃskāraiḥ śodhanamāha mantrāṇāmiti |
 piṅgalāmate'pi----
                  ityādidoṣasaṃyuktā vijñeyā mantriṇāṇavaḥ |
                  tasmāt taddoṣanāśāya kramaḥ ko'pi nigadyate ||
                  jananaṃ jīvanaṃ bodhastāḍanaṃ nirmalīkṛtiḥ |
                  āpyāyanābhiṣekau ca kriyāṅgaiḥ saptabhirdhruvam ||
                  śodhitāḥ sakalā mantrā bhavanti kila kāmadāḥ |
 iti |
mantratantraprakāśe'pi----athāsmai pravadenmantraṃ saṃskṛtaṃ sumuhūrttake |
                  saptaite mantrasaṃskārāḥ durlabhā bhuvi mānavaiḥ ||
                  jananaṃ jīvanañcaityādinā |
      atra tarpaṇadīpanagopanalakṣaṇāstrayaḥ saṃskārāḥ sāmānyataḥ prasiddhā iti tān vihāya saptetyuktiriti 
jñeyam || 112-113 ||
mantrāṇāṃ mātṛkāmadhyāduddhāro jananaṃ smṛtam || 114 ||
      mantrāṇāmiti |
 mātṛkāmadhyādityanenaitaduktaṃ bhavati |
 śubhe pīṭhādau kuṅkumarocanādinā mātṛkābjaṃ vilikhya deyamantrasyaikaikamakṣaraṃ mātṛkābjata uddharaṇīyamiti |
      taduktam----varṇābjañca saṃlikhya samuddharenmantrajanmaitat |
 iti || 114 ||
praṇavāntaritān kṛtvā mantravarṇān japet sudhīḥ      |
etajjīvanamityāhurmantratantraviśāradāḥ       || 115 ||
      praṇaveti |
 tatra praṇavāntaritatvamevam oṃrāṃ oṃrā oṃmā oṃya oṃna oṃmaḥ |
 sudhīrityanena śatāvṛttyetyuktam |
 taduktam----
      praṇavasahitāṃstu mantrajavarṇān prajapecchatāvṛttyā |
 etajjīvanamuktam |
 iti |
 mantratantraviśāradāḥ ityanenānye'sya bījanamiti nāma āhurityuktaṃ bhavati |
 yat piṅgalāmate----praṇavo bījamityuktaṃ bījānte taṃ niyojayet |
      akṣarāntaritaṃ kṛtvā mantro'sau bījito mataḥ || iti || 115 ||
mantravarṇān samālikhya tāḍayeccandanāmbhasā      |
pratyekaṃ  vāyunā   mantrī  tāḍanaṃ  tadudāhṛtam      || 116 ||
      mantreti |
 mantrītyanena bhūrjje kuṅkumagorocanādinā mantravarṇān vilikhedityuktam|
 vāyunā yamiti bījena |
 pratyekaṃ śatavāraṃ tāḍayet |
 taduktam----
                  bhūrjje mantrākṣarāṇi saṃlikhya śatamapyekaikaṃ candanāmbunā |
                  vāyubījena tāḍayet etattāḍana muktam || iti || 116 ||
vilikhya mantraṃ taṃ mantrī prasūnaiḥ karavīrajaiḥ       |
tanmantrākṣarasaṃkhyātairhanyādyāntena  bodhanam      || 117 ||
      vilikhyeti |
 mantrītyanena bhūrjje kuṅkumarocanādinā lekhanamityuktam |
 karavīrajairiti raktakaravīrajapuṣpaiḥ |
 yāntena ramiti bījena |
 taduktam----
                  etasmin vilikhita mantravarṇasaṃkhyākaraktakaravīraiḥ |
                  etadvodhanamuktaṃ yaddhanyādvahnibījena || iti || 117 ||
svatantroktavidhānena mantrī mantrārṇasaṃkhyayā      |
aśvatthapallavairmantramabhiṣiñced   viśuddhaye      || 118 ||
      svatantreti |
 svatantroktavidhānena |
 śaivamantre śivatantrānusārāt śaktimantre śaktitantrānusārāt viṣṇumantre vaiṣṇavatantrānusārāt iti jñeyam |
 pūrvavad bhūrjje mantravarṇān vilikhyā'bhiṣiñcediti |
 mantrītyanena amuṣya mantrasyāmukamakṣarama- bhiṣiñcāmi namaḥ iti prayoga uktaḥ |
 taduktam----
                  nijatantreritamārgādabhiṣiñcet pippalapravālena |
                  bhūrjje vilikhitamantraṃ śatamaṣṭau cābhiṣeko'yam || iti |
piṅgalāmate viśeṣaḥ----
                  mālatīkalikābhistu nyasyāṇuṃ (rṇaṃ) kaṇīkopari |
                  aśvatthapallavaiḥ śuddhaistanmantrākṣarasamitaiḥ |
                  abhiṣekaṃ prakurvīta svatantre vihitaṃ yathā || iti |
      mālatīkalikābhirmantrākṣarāṇi vilikhyābhiṣekaṃ kuryāt || 118 ||
sañcintya manasā  mantraṃ jyotirmantreṇa nirdahet       |
mantre  malatrayaṃ  mantrī  vimalīkaraṇantvidam      || 119 ||
      sañcintyeti |
 jyotirmantreṇa vakṣyamāṇena |
 mantrītyanena mūlādhārāt kuṇḍalinī- mutthāpya taddvārā (tadvahninā) doṣadāha ityuktam |
 malatrayaṃ sahajamāgantukaṃ māyīyamiti|
 piṅgalāmate'pyuktam----
                  sahajāgantumāyākhyaṃ jyotirūpeṇa nirdahet |
                  mantre malatrayaṃ mantrī tato'sau nirmalo bhavet || iti || 119 ||
tāraṃ vyomāgnimanuyug daṇḍī jyotirmanurmataḥ      |
kuśodakena  japtena  pratyarṇaṃ  prokṣaṇaṃ  manoḥ      || 120 ||
tena  mantreṇa   vidhivadetadāpyāyanaṃ   matam      |
mantreṇa  vāriṇā mantre tarpaṇaṃ  tarpaṇaṃ smṛtam      || 121 ||
      jyotirmantramāha tāramiti |
 tāraḥ praṇavaḥ |
 vyoma hakāraḥ |
 agnī rephaḥ |
 manuḥ au|
 etadyug daṇḍī anusvārayukta iti mantraviśeṣaṇam |
  " daṇḍi "  iti pāṭhe vyomaviśeṣaṇam |
 taduktaṃ nighaṇṭumātṛkāyām----
                  amakrūreśako daṇḍī bindukaḥ kāmaguhyakaḥ |
                  kañcuḥ prācīnayoniśca saukhyaduḥkhaprabandhakaḥ || iti |
evamagre'pi daṇḍaśabdavācyatvaṃ bindorjñeyam |
 kuśeti |
 japtenāṣṭottaraśatamiti |
 lekhanaṃ pūrvavadeva |
 tenetyubhayatra sambadhyate |
 taduktaṃ piṅgalāmate----
                  aṣṭottaraśatālabdhaṃ viśuddhaṃ kuśavāriṇā |
                  āpyāyito bhavenmantraḥ pratyarṇaṃ prokṣito yadi || iti |
      vidhivaditi pratyarṇaṃ saptadhā |
 kecana tena mantreṇeti jyotirmantreṇa iti vyācakṣate |
 tadasat |
 granthāntaravirodhāt |
 taduktam----
                  āpyāyanaṃ svajaptaiḥ pratyarṇaṃ kuśapayobhiḥ syāt |
 iti |
      tena mūlamantreṇetyarthaḥ |
 tatra prakāraḥ |
 deyamantramuccārya amuṃ mantraṃ tarpayāmi namaḥ iti jalena tarpaṇaṃ kuryāditi |
 idameva mantratarpaṇamityarthaḥ |
 taduktam----
      tarpayāmi padaṃ yojyaṃ mantrānte tviṣṭa (ṣveṣu) nāmasu |
 dvitīyānteṣu tu punaḥ |
 iti|
      anyatrāpi sarvatra tarpaṇe'yameva prakāro draṣṭavyaḥ |
      idamapyaṣṭottaraṃ śatam || 120-121 ||
tāramāyāramāyoge             manordīpanamucyate      |
japyamānasya    mantrasya    gopanantvaprakāśanam      || 122 ||
saṃskārā daśa saṃproktāḥ sarvat(ma)ntreṣu gopitāḥ      |
yān kṛtvā  sampradāyena  mantrī  vāñchitamaśnute      || 123 ||
      tāreti |
 tāraḥ praṇavaḥ oṃ |
 māyā śaktiḥ |
 ramā śrīÁ |
                      mantrasyānte bhavennāmayogaḥ proccāṭane mataḥ |
      iti yogalakṣaṇasyoktatvādatra mantra eva nāmasthānīyaḥ |
 tena  " imāni bījānyādau kṛtvā mantraṃ japet saptavāram "  ityācāryāḥ |
 sampradāyeneti |
 sampradāyaḥ prati saṃskāraṃ mayokto'nusandheyaḥ || 122-123 ||
svatārārāśikoṣṭhānāmanukūlaṃ    bhajenmanum      |
prāpalobhātpaṭuḥ prājyaṃ rudrasyādri ruruḥ karam      || 124 ||
lokalopapaṭuḥ grāma khalau  dyo  bheṣu bheditāḥ      |
varṇāḥ kramāt svarāntyau tu revatyaṃśagatau sa(ta)dā ||125||
      atha nirguṇopāsanāṅgabhūtasaguṇopāsanāyāṃ pravṛttasya avāntaravicāraṃ darśayati svatāreti |
 svaṃ nāma tasya tārā nakṣatram |
 evamagre'pi----
                  duṣṭarkṣarāśibhūtārivarṇapracuramantrakam |
                  samyak parīkṣya taṃ yatnādvarjayenmatimānnaraḥ ||
      ityukteḥ tatra tārāmaitrījñānāya akṣareṣu nakṣatrāṇi kathayati prāpeti |
 atra granthakārasya vārarucaḥ saṅketo'bhipretaḥ |
 sa yathā----
                  kaṭapayavargabhavairiha piṇḍāntyairakṣarairaṅkāḥ |
                  nañi ca śūnyaṃ jñeyaṃ tathā svare kevale kathite || iti |
      atra kaṭau navavarṇau pādyaḥ pañcārṇaḥ yo'ṣṭārṇe hāntaḥ |
 piṇḍaṃ saṃyuktākṣaram |
 tatrāntyenāṅkaḥ |
 prā 2 pa 1 lo 3 bhā 4 tpa 1 ṭu 1 prā 2 jyaṃ 1 ru 2 dra 2 syā 1 ṭira 2 ru 2 ruḥ 2 ka 1 raṃ 
2 lo 3 ka 1 lo 3 pa 
1 pa 1 ṭu 1 prā 2 pa 1 kha 2 lau 3 dyo 1 |
 evamuktadvyādyakṣareṣu aśvinyādayo jñeyāḥ |
 bheṣu nakṣatreṣu kramād varṇā bheditāḥ vibhāgena daśītā ityarthaḥ |
 tadetyuttaratra sambadhyate |
 atra ghakāradyakārayornāgaralipau samānatvāt bhrāntikṛto ghakārapāṭhaḥ |
 tena dya iti ekāṅkaḥ saṃgṛhītaḥ |
 svarāntyau aṃ aḥ revatyaṃśagatau |
 ato revatyāṃ aṃ aḥ la ityakṣaratrayam |
 revatyaṃśagatāvitipadenaivokteraṅkeṣu na saṃgṛhītam |
 yathā vakṣyamāṇe rāśyakṣarakathane vālaṃ gauraṃ khuramiti |
 repheṇa kanyāyāmakṣaradvayamevoktam |
 anyeṣāṃ kanyāyāṃ śādaya iti padenaivokteḥ |
 tadvadatrāpītyavadheyama |
 uttarabhādrapadanakṣatre lakāreṇāṅkatrayaṃ gṛhītam |
 tena ṣasahākṣarāṇi |
 tatra ṣakārasya kṣakārāṃśatvāt kṣakāro'pi tenaiva gṛhītaḥ |
 tenātrākṣaracatuṣkam |
 taduktamācāryaiḥ----
                  tataḥ kṣakāraḥ sañjāto nṛsiṃhastasya devatā |
                  sa punaḥ ṣasahaiḥ sārddhaṃ paraproṣṭhapadaṃ gataḥ || iti |
  īśānaśive'pi----      priyalavakaṭaramyā śrī priyā rātriranyā
                  khagakulakaṭakastrī pātravāletisaṃkhyān |
 iti |
      nārāyaṇīye tu----rājyetyādi ṣaḍviṃśatibheṣu varṇānuktvā amasāvantyabhe uktau |
 tatra kecittu lvāviti paṭhitvā vyākhyānti lakāreṇāṅkatrayaṃ vakāreṇāṅkacatuṣṭayamiti |
 tadasat |
 saṅketavirodhāt |
 saṅkete hi piṇḍāntyairakṣarairaṅkā ityuktam |
 etadabhiprāyeṇaiva dvivacanakalpanam |
 tadapi bhrameṇaiva |
 yataḥ saṅketākṣareṣu sādhutvārthaṃ prathamaikavacanameva yuktam |
 natu saṃyogaṃ kṛtvā dvivacanam |
 tathā kutrāpyadarśanāt |
 ataevāyaṃ pāṭho'- pekṣitārthadyotanikādibhiṣṭīkābhirūpekṣitaḥ |
 apare bavāviti paṭhitvā vadanti----pavargīyabakāreṇāṅkatrayam uttareṇāntasthīyavakāreṇāṅkacatuṣṭayamiti |
 tadapi prapañcasāre- śānādigranthaviruddham |
 tato'yameva pāṭho nārāyaṇīye'pi |
 parantu vyākhyātustatra bhramaḥ|
 prathamo'ntastho vakārastena catuḥsaṃkhyā dvitīyaḥ pavargī tena trisaṃkhyeti sarvaṃ samañjasam|
 devadeveśīkāreṇa tu prapañcasārādivirodhaparihārārthaṃ phullā iti paṭhitvā tatra prathama- lakāreṇāṅkatrayam 
uttaralakāreṇāṅkatrayaṃ gṛhītamiti vyākhyātam |
 tadapi saṅketaviruddham |
 saṅkete piṇḍenāṅkadvayasyāgṛhītatvāt |
 etena a ā aśvinī |
 i bharaṇī |
 ī u ū kṛttikā |
 ityādi jñeyam || 124-125 ||
janmasampadvipat kṣemaḥ pratyariḥ sādhako vadhaḥ      |
mitraṃ   paramamitrañca   janmādīni   punaḥ   punaḥ      || 126 ||
      svanāmādyakṣarādita iti vakṣyamāṇamatrāpi yojanīyam |
 tenāyamanvayaḥ tadā varṇabhede svanāmādyakṣarāditaḥ 
 janmādīni punaḥ punaḥ prādakṣiṇyena mantrādyakṣarāvadhi gaṇayediti śeṣaḥ |
 tena yasminnakṣatre sādhakanāmādyakṣaraṃ tadārabhya 
 mantrādyakṣaranakṣatraṃ yāvat prādakṣiṇyena gaṇanaṃ kṛtvā 
phalaṃ vicārayet ityarthaḥ |
 taduktam----
                  prādakṣiṇyena gaṇayet sādhakākhyākṣarāt sudhīḥ |
 iti |
      anyatrāpi----      ekādinavaparyantaṃ svākhyādyarṇaprapūrvakam |
                  yāvanmantrākṣaraṃ dhiṣṇyaṃ phalaṃ tāvad vicārayet || iti |
      anyatrāpi----      evaṃ vibhaktavarṇeṣu nakṣatrāṇi prakalpya ca ||
                  ārabhya janmanakṣatraṃ mantratārāvasānakam |
idaṃ tu rāśināmaprasiddhanāmnoraikye jñeyam |
                  vibhajya navaśo rāma viśikhācalamantrakāḥ |
                  varjyāḥ śiṣṭāḥ samiṣṭārthasiddhidāḥ syurjapādibhiḥ |
 iti |
      ādyatṛtīya pañcamasaptamān varjayitvā śeṣaṃ śubham |
      taduktam---- " tyaktvā tripañcādimasaptatārāḥ "  iti |
      anyatrāpi----rasāṣṭanava bhadrāṇi yugayugmagatānyapi |
                  itarāṇi na bhadrāṇi jñātavyaṃ tantrakovidaiḥ || iti |
kecanādyamapi śubhamicchanti |
 taduktam----
                  vipad badhaḥ pratyariśca parityājyā maṇīṣibhiḥ |
 iti |
      idantvādyajanmaviṣayam |
 atra tārāmaitrīvicāre yonimaitrī gaṇamaitrī cāvaśyaṃ vicāraṇīyā|
 yatastayorapi nakṣatrātmakatvāt |
 svakulānyakulavicāro'pi |
      piṅgalāmate----tathaikagaṇanakṣatraṃ svakulaṃ hyakulaṃ param |
 ityukteḥ |
      tathā mantramuktāvalyāmapi svakulānyakulavibhāgakathane tathaikagaṇanakṣatramapi svakulamityuktam |
tatra yonimaitrī yathā----aśvemāja phaṇidvayaṃ śvavṛṣabhuṅmeṣautavo mūṣika----
                  ścākhurgauḥ kramaśaḥ stato'pi mahiṣī vyāghraḥ punaḥ sairibhaḥ |
                  vyāghraiṇau mṛgamaṇḍalau kapiratho vabhrudvayaṃ vānaraḥ
                  siṃhāśvau mṛgarāṭ paśuśca karaṭī yonistu bhānāmiyam || iti |
      atrābhijidapi gṛhīta iti kṛtvā aṣṭāviṃśatiḥ |
 aśva 1 hastī 2 meṣaḥ 3 sarpaḥ 4|
 5 śvā 6 mārjāraḥ 7 meṣaḥ 8 marjāra 9 mūṣikaḥ 10|
 11 gauḥ 12 mahiṣī 13 vyāghraḥ 14 mahiṣī 15 vyāghraḥ 16 mṛgaḥ 17|
 18 śvā 19 vānaraḥ 20 nakulaḥ 21|
 22 vānaraḥ 23 siṃhaḥ 24 aśvaḥ 25 siṃhaḥ 26 gauḥ 27 hastī 28 |
      virodhastu----      govyāghraṃ gajasiṃhamaśvamahiṣaṃ śvaiṇañca vabhrūragaṃ
                  vairaṃ vānarameṣakaṃ ca sumahat tadvadviḍālonduram |
 iti |
                  janmanakṣatrayonyā vai māraṇāni yathātatham |
                  kṛtāni na cireṇaiva siddhidāni maheśvari || iti |
      kāryāntaropayogitā'pyasyoktā'nyatra |
 gaṇamaitrī yathā |
 tatra manuṣyādigaṇa- nakṣatrāṇi ekaviṃśe vakṣyati |
 phalantu yathā----badhyaghātakatā matā |
                  manuṣyarākṣasānāntu virodho devarakṣasām |
                  prītirdevamanuṣyāṇāṃ svena svenāpi sāmyatā || iti || 126 ||
vālaṃ gauraṃ khuraṃ  śoṇaṃ  śamī  śobheti  rāśiṣu      |
krameṇa bheditā varṇāḥ kanyāyāṃ śādayaḥ smṛtāḥ      || 127 ||
      athākṣareṣu rāśivibhāgamāha vālamiti |
 vā 4 laṃ 3 gau 3 raṃ 2 khu 2 raṃ 2 śo 5 ṇaṃ 5 śa 5 mī 5 śo 5 bhā 4 iti rāśiṣu varṇā bheditāḥ vibhāgenoktāḥ |
 kanyāyāṃ svarāntyau varttete śādayaśca sthitāḥ |
 atrādiśabdena śaṣasahalā gṛhyante |
 kṣakārasya mīne praveśaḥ |
      yadāhurācāryāḥ----amaḥ śavargalebhyaśca sañjātā kanyakā matā |
 iti |
      tathā----catubhīryādibhiḥ sārddhaṃ syāt kṣakārastu mīnagaḥ |
 iti |
 anena a ā i ī meṣaḥ ityādi jñeyam || 127 ||
lagnaṃ dhanaṃ bhrātṛbandhuputraśatrukalatrakāḥ      |
maraṇaṃ dharmakarmāyavyayā dvādaśarāśayaḥ      || 128 ||
      dvādaśarāśaya iti phalaphalinoraikyopacārāt |
 atra prakāraḥ |
 sādhaka- nāmādyakṣaraṃ yatra rāśau taṃ rāśimārabhya mantrādyakṣaraṃ yatra rāśau tatparyantaṃ gaṇanīyam |
 ṣaṣṭhāṣṭamadvādaśasthānāni nindyāni |
 taduktam----
                  sādhyākhyākṣararāśyantaṃ gaṇayet sādhakākṣarāt |
                  naidhanārivyayādhīnā ye varṇāste na śobhanāḥ || iti |
          yattu----      ekapañcanava bāndhavāḥ smṛtā yugmaṣaṣṭhadaśamāstu sevakāḥ |
                  poṣakāstrimunirudrasamitā dvādaśāṣṭacaturastu ghātakāḥ ||
      iti vacanaṃ tadrāśiphalaprakaraṇapaṭhitaṃ cet tadā svajanmarāśimārabhya mantrarāśi- paryantaṃ 
gaṇanīyamiti bhinna eva prakāraḥ |
 taduktam----
                  rāśyarṇādikamantrāṇāṃ sarāśirjanmarāśitaḥ |
                  vicārya manurāśyantaṃ ripuhīnaṃ manuṃ japet || iti |
      yadi rāśiprakaraṇapaṭhitaṃ na bhavati tadā vakṣyamāṇaakaḍamacakraphalatvena vyākhyeyamiti rahasyam || 128 ||
caturasre    likhedvarṇāṃścatuḥkoṣṭhasamanvite      |
akārādikṣakārāntān svanāmādyakṣarāditaḥ      || 129 ||
siddhādīn  kalpayenmantrī kuryāt siddhādibhiḥ  punaḥ      |
siddhādīn siddhidaḥ siddho japāt sādhyo hutādibhiḥ      |
susiddhaḥ    prāptimātreṇa     sādhakaṃ    bhakṣayedariḥ      ||130||
siddhārṇā bāndhavāḥ proktāḥ sādhyāste sevakāḥ smṛtāḥ      |
susiddhāḥ  poṣakā   jñeyāḥ  śatravo  ghātakā  matāḥ||131||
      siddhādimantraśodhana prakāramāha caturasra iti |
 mantrī mantraśāstrasampradāyābhijñaḥ |
 kuryāt siddhādibhiḥ punaḥ siddhādīn iti vakṣyamāṇatvāt ṣoḍaśakoṣṭhoddhāraḥ sūcitaḥ |
 tatra prāgaparottaradakṣiṇāyatāḥ pañca rekhāḥ kuryāt |
 tadā ṣoḍaśakoṣṭhāni sampadyante |
 tatra varṇān likhet |
 ekaikāntaritamiti śeṣaḥ |
 lekhanaprakāraśca prathamacatuṣkaprathame prathamam|
 prādakṣiṇyena dvitīyaprathame dvitīyam |
 prādakṣiṇyena tṛtīyaprathame tṛtīyam |
 caturthaprathame caturtham |
 evaṃ prādakṣiṇyena prathamadvitīye pañcamam |
 dvitīyadvitīye ṣaṣṭham |
 tṛtīyadvitīye saptamam |
 caturthadvitīye'ṣṭamam |
 evaṃ prākṣiṇyena prathamatṛtīye navamam |
 dvitīyatṛtīye daśamam |
 tṛtīyatṛtīye ekādaśam |
 caturthatṛtīye dvādaśam |
 evaṃ prathamacaturthe trayodaśam|
 dvitīya caturthe caturdaśam |
 tṛtīyacaturthe pañcadaśam |
 caturthacaturthe ṣoḍaśaṃ nyaset |
 evaṃ svaralikhanaṃ kṛtvā tenaiva krameṇa kādyakṣarāṇyapi likhet |
 tudaktaṃ kādimate----
                  prathamaprathame tvādyaṃ dvitīyaprathame tathā |
                  dvitīyamanyataścānyat tathānyadapi kalpayet |
                  tattatkoṣṭheṣu vilikhet tattatpañcamamakṣaram || iti |
    tantrāntare ca----      koṣṭhacatuṣkacatuṣṭayaīśādyaiśeṣu likhatu caturo'ntaḥ |
                  āgneyeṣu tathaiva nairṛtyeṣvevamānileṣu punaḥ ||
                  kādīn varṇān koṣṭheṣu ca teṣvevameva likhatu sudhīḥ |
                  āvṛttyā tu caturthyāṃ nairṛtyaiśe samāpayenmatimān ||
                  yasya ca nāmādyarṇaṃ yatra catuṣke tadādi tasyaiva |
                  tasmāścatuścatuṣkaṃ vijñeyaṃ kramaśa eva siddhādi ||
                  siddhādiṣu ca caturṣvapyevaṃ siddhādi teṣu vijñeyam || iti |
      asya prayojanamāha svanāmeti |
 svanāmādyakṣarakoṣṭhamārabhya mantrādyakṣarakoṣṭhaṃ yāvaditi śeṣaḥ |
 siddhādīnityādi |
 śabdārthaphalakathanāvasare svayameva prakaṭayiṣyati|
 kalpayediti |
 evaṃ yatra catuṣke svanāmādyakṣaraṃ tatsiddhacatuṣkam |
 tataḥ prādakṣiṇyena sādhyādicatuṣkatrayamiti |
 mantrī kuryāt siddhādibhiḥ punaḥ siddhādīn iti |
 yatra catuṣkakoṣṭhe svanāmādyakṣaraṃ tat siddhasiddhakoṣṭham |
 tatastasminneva catuṣke prādakṣiṇyena koṣṭhatraye siddhasādhya----siddhasusiddha----siddhārīniti kalpayet |
 asminneva catuṣke yadi mantrādyakṣaramapi syāt tadā anayaiva gaṇanayā siddham |
 yadyasmin catuṣke svanāmādyakṣaraṃ prādakṣiṇyena dvitīyacatuṣke mantrādyakṣaraṃ tadā pūrvacatuṣke yasmin 
koṣṭhe nāmādyakṣaram atra dvitīyacatuṣkepi tadeva koṣṭhamārabhya 
prādakṣiṇyena sādhyasiddha----sādhyasādhya----sādhyasusiddha----sādhyārīn iti kalpayet |
 yadi punaḥ svanāmādyakṣara- catuṣkāt prādakṣiṇyena tṛtīyacatuṣke mantrādyakṣaraṃ tadā pūrvavat tat koṣṭhādeva 
prādakṣiṇyena susiddhasiddhasusiddhasādhyasusiddhasusiddhasusiddhārīn iti kalpayet |
 yadi punaḥ svanāmādyakṣaracatuṣkāt prādakṣiṇyena caturthacatuṣke mantrādyakṣaraṃ tadā pūrvavat tat koṣṭhādeva 
prādakṣiṇyena arisiddhaarisādhya----arisusiddha----aryarīn iti kalpayet |
 nanvatra dvitīyādi catuṣke tameva koṣṭhamārabhya gaṇanamityatra kiṃ niyāmakamiti cet ucyate|
 prakṛtikrama eva niyāmakaḥ |
 sa ca pañcamādhyāye prathamacaraṇe |
                  prāptānāṃ hi padārthānāṃ vikṛtau kramacintanam |
                  te ca sakramakā eva prāpyante nodakādiha |
                  nairākāṃkṣayāt kramasteṣāṃ na bhūyo'nyaḥ prakalpate |
      ityādinoktam |
tatra kiṃ nāma grāhyamityapekṣāyāṃ piṅgalāmate----
                  prasiddhaṃ yadbhavennāma kiṃvāsya janmanāma ca |
                  yatīnāṃ puṣpapātena guruṇā yat kṛtaṃ bhavet |
                  nāmnastasyaiva varṇāni vibhaktāni ca kārayet || iti |
      anyatrāpi----      loke prasiddhanāmātha mātrā pitrā tathā kṛtam |
 iti |
      anyatrāpi----      supto jāgattī yenāsau dūrasthaśca prabhāṣate |
                  vadatyanyamanasko'pi tannāma grāhyamatra tu || iti |
      anyatrāpi----      mātrā pitrā kṛtaṃ nāma śodhanīyaṃ prayatnataḥ |
 iti |
anye tvatra janmanāmaiva grāhyamityūcuḥ |
 taduktam----
                  janmarkṣākṣarato vīkṣyaṃ tatra mantrādimākṣaram |
                  catubhīḥ koṣṭhakaistveka iti koṣṭhacatuṣṭayam ||
                  punaḥ koṣṭhakakoṣṭheṣu savyato janmabhākṣarāt |
                  siddhasādhyasusiddhāri kramājjñeyaṃ vicakṣaṇaiḥ || iti |
      janmani janmakāle yadṛkṣamaśvinyādi teṣāmakṣarāṇi  " cucecolā aśvinī proktā "  ityādīni tasmāt tadārabhya 
tena janmanāmādyakṣaramārabhyetyarthaḥ |
 evaṃ janmabhākṣarāditya- trāpi jñeyam |
 ayañca janmanāmaprasiddhanāmnoḥ vikalpo jñeyaḥ |
 kiṃvāsyetyukteḥ |
 siddhida iti japāt siddhaḥ |
 hutādibhiḥ sādhyaḥ siddhidaḥ |
 prāptimātreṇa susiddhaḥ siddhida iti sambandhaḥ |
 ādiśabdena tarpaṇādi |
 siddhasiddhādiphalam piṅgalāmatoktaṃ yathā----
                  yathoktāt siddhasiddhastu tatsādhyo dviguṇājjapāt |
                  japārddhāt tatsusiddhastu tadarirbāndhavāpahaḥ ||
                  dvighnājjapāt sādhyasiddhastatsādhyastu nirarthakaḥ |
                  tatsusiddhaḥ sārddhajapāt tadarirgetrajāpahaḥ ||
                  susiddhasiddho'rddhajapāt tatsādhyo dviguṇājjapāt |
                  tatsusiddho grahādeva tadarirjñātijātihā ||
                  arisiddhaḥ sutaṃ hanyādarisādhyastu kanyakām |
                  tatsusiddhastu patnīghnastadariḥ sādhakāpahaḥ || iti |
piṅgalāmate pratyakṣaraṃ siddhādigaṇanoktā |
                  mātāpitṛkṛtaṃ nāma yaccāpyabhijanaiḥ kṛtam |
                  viśliṣya tasya vai varṇān svaravarṇavibhedataḥ ||
                  tathaiva mantrabījāni tataḥ śodhanamārabhet |
                  bindudvibindukopaghmānīya jihvāṅghisambhavān ||
                  saṃhatoccāraṇaprāptamadhikākṣarameva ca |
                  apabhraṃśākṣaraṃ lakṣau tyaktvā ṣaṇḍhacatuṣṭayam ||
                  mantrākṣaraiḥ sahaikaikaṃ nāmavarṇān viśodhayet |
                  vyañjanairvyañjanānyeva svaraiḥ sārddhaṃ svarāṃstathā ||
                  ādyamādyena saṃśodhya dvitīyena dvitīyakam |
                  mantre vā'pyathavā nāmni varṇāḥ syuvīṣamā yadā ||
                  tadā mantraṃ samārabhya samaṃ yāvat prayojayet |
                  ādyantayoḥ siddhavarṇau mantre yasmin varānane ||
                  acireṇaiva kālena sa bhavet sarvasiddhidaḥ |
                  sādhyāntādiyuto yastu so'tikṛcchreṇa sidhyati ||
                  ādāvante susiddhastu sarvakāmavibhūtidaḥ |
                  ādāvante ripuryasya bhavet tyājyaḥ sa mantrakaḥ ||
                  ādau siddho'ntyasādhyo yo dviguṇena sa siddhyati |
                  ādau siddhaḥ susiddhāntyo yathoktāt siddhyate japāt ||
                  ādau siddho'ntyaśatruryaḥ sa tyājyo mantravittamaiḥ |
                  sādhyādiścaiva siddhāntyaḥ triguṇāt siddhyate japāt ||
                  ādau sādhyaḥ susiddhāntyaḥ proktamārgeṇa siddhyati |
                  ādau sādhyo'ntyaśatruryastaṃ yatnāt parivarjayet ||
                  susiddhādistu siddhāntyo yathoktādeva siddhyati |
                  susiddhādistu sādhyāntyaścaturgaṇamapekṣate ||
                  susiddhādiścāntaśatrurmadhyamaḥ parikīttītaḥ |
                  ādyāristvantasiddhādiḥ so'pi tyājyo'trakarmaṇi ||
                  ādau madhye tathā cānte siddhaḥ śubhaphalapradaḥ |
                  sarvasādhya udāsīnaḥ proktastantre svayambhuvā ||
                  sthānatritayasusiddhaḥ sarvānarthāṃśca sādhayatyeva |
                  sthānatritayagatārirmantro mṛtyurna sandehaḥ ||
                  siddhādiḥ sādhyayugmānto vyartha ityucyate budhaiḥ |
                  siddhādidvīsusiddhāntaḥ sarvakāryārthasādhakaḥ ||
                  siddhādirariyugmānto nāśakaḥ samprakīttītaḥ |
                  śatrurbhavati yadādau madhye siddhastadantake sādhyaḥ ||
                  kaṣṭena kāryasiddhistasya phalaṃ svalpameva bhavet |
                  ante yadi bhavati ripuḥ prathame madhye ca bhavati sādhyayugam ||
                  kāryaṃ vilambitaṃ syāt praṇaśyati kṣipramevānte |
                  ādyantayoryadā sādhyo madhye siddhaḥ prajāyate ||
                  ādyantayoryadā siddho madhye sādhyaḥ prajāyate |
                  tāvubhau sādhyasiddhau hi japādhikyena siddhyataḥ ||
                  arisampuṭitaḥ siddhaḥ susiddho'pi tathā bhavet |
                  sarvanāśakaro jñeyaḥ sādhakasya na saṃśayaḥ ||
                  siddhāntaritasādhyastu susiddhāntarito'thavā |
                  śīghraṃ siddhyati mantro'yamīśānaḥ svayamabravīt ||
                  siddhāntaritaśatrustu susiddhenāpi cedbhavet |
                  nāsau ripurbhavenmantraḥ kintu kṛcchreṇa siddhyati ||
                  sādhyāntaritasiddhastu susiddho'pi tathā yadi |
                  siddhyatyatīvakaṣṭena sādhakasya na cānyathā ||
                  ripuṇā'ntaritaḥ siddhaḥ susiddhopi tathā yadi |
                  īdṛśaṃ lakṣaṇaṃ dṛṣṭvā dūrataḥ parivarjayet ||
                  ripuṇā dūṣito (ntarito) mantro naiva deyaḥ kadācana || iti |
      nārāyaṇīye'pi----duṣṭārṇapracuro mantro yaḥ syāt sa vininditaḥ |
 iti |
      apekṣitārthadyotanikāyāṃ vyākhyātam |
 tatra pūrvavanmātṛkākṣarāṇi saṃlikhya tatsamīpe mantraṃ nāma ca likhitvā prathamākṣareṇa prathamākṣaraṃ 
śodhayitvā punadvītīyākṣareṇa dvitīyākṣaraṃ śodhayitvā nāmaparisamāptau punarnāma likhitvā 
yāvanmantraparisamāptistāva- cchodhayitvā yasmin mantre duṣṭārṇāḥ sādhyārṇā vairiṇaśca itarebhyo bahavo 
bhavanti tadā tanmantraṃ varjayedityarthaḥ |
 atra keṣāñcidvarṇānāṃ śodhanaṃ nāstītyāhuḥ |
                  namaḥ praṇavasaṃyogāvapabhraṃśākṣarāṇi ca |
                  varjayitvaiva gaṇanaṃ karttavyañca sureśvariḥ || iti |
tattvasāgaravādinā tatraiva prakārāntareṇa siddhādikalpanamuktam |
                  dvādaśāre'thavā cakre kūṭaṣaṇḍhavivajītān |
                  ādihāntān likhedvarṇān pūrvato yāvadīśvaram ||
                  aṅkānekādibhānvantān likhet pūrvāditaḥ kramāt |
                  siddhaḥ sādhyaḥ susiddho'riścaturddhāṇuḥ sphuṭībhavet ||
                  navaikapañcake siddhaḥ sādhyaḥ ṣaḍ daśayugmake |
                  trisaptaikādaśe mitraṃ vedāṣṭadvādaśe ripuḥ ||
                  athavā'nyaprakāreṇa vacmi mantrāṃśakaṃ manāk |
                  akārādihakārāntaṃ mātṛkākṣarasañcayam ||
                  ekaikārṇakramān nyasya catuḥkoṣṭheṣu mantravit |
                  siddhaṃ sādhyaṃ susiddhañca vairiṇaṃ gaṇayet kramāt ||
                  yatra yatra bhavantvarṇā nāmamantrasamudbhavāḥ |
                  siddhasādhyādibhedena varṇaistairmantramādiśet ||
                  athavā mantranāmnostu (mārṇa) kṛte rāśau caturhṛte |
                  siddhaḥ sādhyaḥ susiddho'rirmantra ekādito bhavet || iti |
mahākapilapañcarātre tu----
                  trividhaḥ kīttīto mantraḥ siddhaḥ sādhyaḥ susiddhakaḥ |
                  alpākṣaro bhavet siddhaḥ sādhyo mālārddhamālakau |
                  ata ūrddhaṃ susiddhaḥ sa kavitve cātininditaḥ || iti |
anyo'pi viśeṣaḥ----      śucirārādhayenmantraṃ dṛṣṭādṛṣṭaphalapradam |
                  sakalaṃ niṣkalaṃ sūkṣmaṃ tathā sakalaniṣkalam ||
                  kalābhinnaṃ kalātītaṃ ṣoḍhā mantraṃ śivo'bravīt |
                  sakalaṃ brahmarandhrasthaṃ tadadho viddhi niṣkalam ||
                  mānasaṃ sūkṣmanāmānaṃ hṛtasthaṃ sakalaniṣkalam |
                  bindusthitaṃ kalābhinnaṃ kalātītaṃ tadūrddhataḥ |
                  kalā kuṇḍalinī saiva nādaśaktiḥ śivoditā || iti |
      eṣu ṣaṭsu sthāneṣu cintito mantraḥ sthānasthaḥ phalaprado nānyathā |
 yaduktam mālinīvijaye----
                  sthānasthā varadā mantrā dhyānasthāśca phalapradāḥ |
                  dhyānasthānavinirmuktāḥ susiddhā api vairiṇaḥ || iti |
yadyajñānādarimantragrahaṇaṃ syāt tadā tattyāgaprakāra ucyate----
                  athārimantrasaṃtyāgavidhiḥ samyak prakāśyate |
                  śuciḥ samāhito bhūtvā prārabhet pravare dine ||
                  aśeṣaduḥkhanāśāya deśikaḥ pravaraṃ vidhim |
                  tatrādau ramyabhavane kumbhaṃ dīkṣāvidhikramāt ||
                  maṇḍale sthāpayed vidvān purayet taṃ jalaiḥ śubhaiḥ |
                  vilomamantrapāṭhena tatrāvāhya tu devatām ||
                  sakalīkṛtya sampūjyā''varaṇāni prapūjayet |
                  evaṃ sāvaraṇāmiṣṭvā mantrī mantrasya devatām ||
                  hutvā vilomamantreṇa sapīṣā gorapi dvijaḥ |
                  aṣṭottarasahasraṃ vā tathaivāṣṭa śataṃ sudhīḥ ||
                  brahmārpaṇena manunā tathānte tarpayet prabhum |
                  tato yathāvad dugdhānnai rdevatābhyo baliṃ haret ||
                  vidikṣu dikṣu ca tathā vakṣyamāṇairmanūttamaiḥ |
                  āyāhīndra surādhīśa śatamanyo śacīpate ||
                  namastubhyaṃ gṛhāṇemaṃ puṣpadhūpādikaṃ balim |
                  āyāhi tejasāṃ nātha havyavāha varaprada ||
                  gṛhāṇa puṣpadhūpādi balimenaṃ supūjitam |
                  pretarāja samāyāhi bhinnāñjanasamadyute ||
                  baliṃ dattaṃ gṛhītvemaṃ suprīto varado bhava |
                  namaste rakṣasāṃ nātha nirṛte tvamihāgataḥ ||
                  gṛhāṇa balipūjādi mayā bhaktyā niveditam |
                  ehi paścimadikpāla jala (loka) nātha namo'stu te ||
                  bhaktyā niveditāṃ pūjāṃ gṛhītvā prītimāpnuhi |
                  prabhañjana prāṇapate tvamehi saparicchadaḥ ||
                  mayā prayuktaṃ vidhivata gṛhāṇa balimādarāt |
                  kuveratārakādhīśāvāgacchetāṃ surottamau ||
                  puṣpadhūpādibhiḥ prītau bhavetāṃ varadau mama |
                  īśa tvameva bhagavan sarvavidyāśraya prabho ||
                  pūjitaḥ puṣpadhūpādyaiḥ prīto bhava vibhūtaye |
                  āyāhi sarvalokānāṃ nātha brahman samarcanam ||
                  gṛhāṇa sarvavighnān me nivarttaya namo'stu te |
                  āgaccha varadā'vyakta viṣṇo viśvasya nāyaka ||
                  pūjitaḥ parayā bhaktyā bhava tvaṃ sukhado mama |
                  tataḥ saparivārāñca pūjayenmantradevatām ||
                  mantreṇa viparītena puṣpadīpopacārakaiḥ |
                  tatastu prārthayed vidvān pūjitāṃ mantradevatām ||
                  ānūkūlyamanālocya mayā taralabuddhinā |
                  yadupāttaṃ pūjitañca prabho mantrasvarūpakam ||
                  tena me manasaḥ kṣobhamaśeṣaṃ vinivarttaya |
                  pāpaṃ pratihatañcāstu bhūyācchreyaḥ sanātanam ||
                  tanotu mama kalyāṇaṃ pāvanī (māvinī) bhaktireva te |
                  iti saṃprārthya mantreśīṃ mantraṃ patre vilomataḥ ||
                  likhitvā'malakarpūracandanena samarcayet |
                  kalasopari saṃsthāpya bhaktyā paramayā yutaḥ ||
                  tatpatraṃ matimān paścād baddhvā nijaśirasyatha |
                  snāyāt pūjitakumbhasthatoyairmantramayaiḥ śubhaiḥ ||
                  punaścānyena toyena kumbhamāpūrya saṃyataḥ |
                  tanmadhye mantrapatrañca nikṣipyātha prapūjayet ||
                  taṃ kumbhaṃ nimnagātīre śuddhe vā'nyajalāśaye |
                  nikṣipedatha viprāṃśca yathāśaktyā prabhojayeta ||
                  itthaṃ kṛtavidhānasya ripumantrodbhavā rujaḥ |
                  naśyantyeva na sandehaḥ kramāccittaprasannatā |
                  jāyate'tīvasampanno varddhate tatkulaṃ kramāt || iti |
atha mantramuktāvalyukta ṛṇadhanaśodhanaprakāro likhyate |
      indra 14 rkṣa 27 netra 2 ravi 12 pañcadaśa 15 rttu 6 veda 4 vahnyā 6 yudhā 8 ṣṭa 8 navabhi 9 
rguṇitāṃśca sādhyān |
 dig 10 bhū 1 giri 7 śruti 4 gajā 8 gni 3 munī 7 ṣu 5 veda 4 ṣaḍ 6 vahni 3 bhiśca guṇitānatha sādhakārṇān ||
                  nāmājjhalādakaṭhavādgaja 8 bhaktaśeṣaṃ
                  jñātvobhayoradhikaśeṣamṛṇaṃ dhanaṃ syāt |
                  mantro ṛṇī śubhaphalo'pyaśubho dhanī ca
                  tulyo yadā samaphalaḥ kathito munīndraiḥ || iti |
      tatra prakāraḥ |
 sādhyasya mantrasya sādhakasya śiṣyasya nāmākṣarāṇi svaravyañjana- rūpeṇa pṛthakkṛtvā sthāpayet |
 tato mātṛkāyā a-ka-ṭha-bātmakam ekādaśaikā- daśākṣaraṃ vargacatuṣṭayaṃ kṛtvā mantrākṣarāṇi 
svaravyañjanarūpeṇa pṛthakkṛtāni indrādibhi- raṅkairgaṇayet |
 sādhakanāmākṣarāṇi svaravyajanarūpeṇa pṛthakkṛtāni digādibhiraṅkai- rguṇayet |
 tatra guṇanaprakāraḥ |
 yasmin sthāne yo varṇaḥ taṃ varṇaṃ tenāṅkena guṇayet |
 tatsthānamitāṅkaṃ guṇayedityarthaḥ |
 tadyathā |
 prathamakoṣṭhastho varṇe'kārastaṃ caturdaśabhiḥ guṇayet tatraikaścaturdaśaguṇitaścaturdaśaiva |
 tathā dvitīyakoṣṭhastho varṇa ikārastaṃ saptaviṃśatyā guṇayet |
 tena dvābhyāṃ saptaviṃśatiḥ guṇitā catuḥpañcāśat |
 evaṃ tṛtīyasthānastho varṇa ukāro dviguṇitaḥ ṣaṭ bhavati |
 evaṃ sādhakanāmākṣarāṇyapi digādibhiḥ guṇayet |
 sādhakanāma----mantrākṣareṣu ā ī ū ṝ ḹ eṣāmaṅkā laghvakṣarāṇāmevāṅkā jñeyāḥ |
 tataḥ sarve'pyaṅkaekīkṛtaḥ aṣṭabhiḥ vibhājyaḥ |
 yo rāśiradhikaḥ sa ṛṇī adhamarṇaḥ |
 ūno rāśirdhanī uttamarṇaḥ |
 tatra mantraścedadhamarṇastadā grāhyaḥ |
 na cenna grāhyaḥ |
 atha kādimatokta ṛṇadhanaśodhanaprakāro yathā----
                  nāmādyakṣaramārabhya yāvanmantrādivarṇakam |
                  tridhā kṛtvā svaraibhīndyāt tadanyad viparītakam || iti |
      asyārthaḥ |
 sādhakanāmno yadādyakṣaraṃ tata ārabhya mantrādyakṣaraparyantaṃ mātṛkā- krameṇa gaṇayitvā 
tamaṅkaṃ triguṇitaṃ 
kṛtvā svaraiḥ saptabhirharet iti |
 ayaṃ sādhaka- rāśiḥ |
 evaṃ mantrādyakṣaramārabhya sādhakanāmādyakṣaraparyantaṃ mātṛkākrameṇa gaṇayitvā tamaṅkaṃ triguṇitaṃ kṛtvā 
saptabhirharet iti mantrarāśiḥ |
 anyat pūrvavat |
 tantrāntarokto vā ṛṇadhanaśodhanaprakāro yathā----
                  sādhyanāma dviguṇitaṃ sādhakena samanvitam |
                  aṣṭabhiśca hareccheṣaṃ tadanyad viparītakam || iti |
      asyārthaḥ |
 mantrākṣarāṇi svaravyañjanarūpeṇa pṛthakkṛtāni dviguṇayet |
 sādhaka- nāmākṣarāṇyapi svaravyañjanarūpeṇa pṛthakkṛtāni teṣu saṃyojayet |
 tato'ṣṭabhirharet |
 ayaṃ mantrarāśiḥ|
 evaṃ sādhakanāmākṣarāṇi 
 svaravyañjanarūpeṇa pṛthakkṛtāni dviguṇitāni svaravyañjanarūpeṇa 
 pṛthakkṛtamantrākṣaraiḥ saṃyojitānyaṣṭabhirharet |
 evaṃ sādhakarāśiḥ |
 anyat pūrvavat |
 evamukteṣvanyatamenāvaśyaṃ ṛṇadhanaśodhanaṃ mantreṣu karttavyam |
 tatra kathaṃ mantrāṇāṃ ṛṇitvaṃ taduktaṃ kādimate----
                  pūrvajanmakṛtābhyāsāt pāpādasyāphalāptikṛt |
                  pāpe naṣṭe phalāvāptiḥ kāle dehakṣayādṛṇī ||
                  mantraḥ samprāptimātreṇa prāktanaḥ (prākpūtaḥ) siddhaye bhavet |
                  siddhamantrād gurorlabdhamaṃntro yaḥ siddhibhāṅ naraḥ ||
                  lakṣmīmadādanādṛtya (vān sa sadā pūjyaḥ) mantrabhogamavāptavān |
                  sa mantro'sya ṛṇī jñeyo bhajanaṃ tasya pūrvagam |
                  tasmādṛṇaviśuddhistu kāryā sarvaistu sarvataḥ || iti |
granthāntare mantraśodhane prakārāntaramuktam----
                  ṣaḍdalaṃ cakramālikhya prāgādiṣu daleṣu tu |
                  akārādivarṇānekaikaṃ likhenniḥ ṣaṇḍhakūṭakān ||
                  svanāmādyakṣaraṃ yatra tadārabhya vicārayet |
                  udite sampaduddiṣṭā dvitīye sampadāṃ kṣayaḥ ||
                  tṛtīye tu dhanaṃ (dhṛtiṃ) vidyāt caturthe bandhuvigrahaḥ |
                  pañcame saṃśayātmā syāt ṣaṣṭhaḥ sarvavināśakaḥ || iti
atra sarvatra siddhādiśodhanāpavādo granthāntaroktaḥ |
                  piṇḍe tāre svapnalabdhe ṣaḍarṇe prāsādārkatraipure nārasiṃhe |
                  mālā māyāmātṛvārāha kāmāstre no doṣaḥ stryāptavedeṣu ratne ||
      iti |
mālāmantrasvarūpamuktaṃ mahākapilapañcarātre----
                  bahuvarṇāstu ye mantrā mālāmantrāstu te smṛtāḥ |
                  daśādhikākṣarā mālā pañcādhikārddhamālikā ||
                  na mālā pañcaparyantā vṛddhāsthavirabālakāḥ |
                  vārddhake siddhidā mālā arddhamālā tu yauvane ||
                  vālye pañcākṣarādhastu mantraḥ siddhipradāyakaḥ || iti |
   prayogasāre tu----      navākṣarāntā ye mantrā bījamantrāḥ prakīttītāḥ |
                  punavīṃśati varṇāntā mantrā mantrāstathoditāḥ ||
                  tato'dhikākṣarā mantrā mālāmantrāḥ prakīttītāḥ |
                  vālye prasiddhidā bījamantrā mantrāśca yauvane ||
                  mālāmantrāśca vārddhakye viśeṣeṇa prasiddhidāḥ |
 iti |
 nārāyaṇīye'pi----      viṃśatyarṇādhikā mantrā mālāmantrā iti smatāḥ |
                  daśākṣarādhikā mantrāstadarvāg bījasaṃjñitāḥ ||
                  vārddhake siddhidā mālāmantrā mantrāstu yauvane |
                  pañcākṣarādhikā vālye siddhidāḥ sarvadā'pare || iti |
      apekṣitārthadyotanikāyāmuktam  " uktāvasthāvyatiriktāvasthāsu bījamantramālā- mantrasiddhyarthaṃ 
dviguṇaṃ japet "  iti |
 tathā----
                  haṃsasyāṣṭākṣarasyāpi tathā pañcākṣarasya tu |
                  ekadvitrayādibījasya siddhādīn naiva śodhayet ||
          tathā----      ekatripañcasaptārṇanavarudraṣaḍarṇake |
                  dvātriṃśatyakṣare mantre nāṃśakaṃ parigaṇyate ||
                  gāruḍādiṣu saureṣu vaiṣṇave bauddhajainayoḥ |
                  mahākūṭeṣu mantreṣu naiva siddhādiśodhanam ||
                  catvāriṃśākṣarasyorddha mekaikākṣaravṛddhitaḥ |
                  triṣaṣṭivījaparyantaṃ mantro'neka (naika) phalapradaḥ || iti |
            tathāca----      ājñāsiddhāstu ye mantrā yoginīnāṃ prasādataḥ |
                  labdhā ye ke'pi te mantrāḥ sarvakāmaphalapradāḥ || iti |
etadvyatirikteṣvāvaśyakaṃ śodhanam |
 yaduktam----
                  mantro vā yadi vā vidyāstavo vā sūktameva vā |
                  arthabandhuśarīrasya nāśako bhavati kṣaṇāt ||
                  tasmāt sarvaprayatnena duṣṭaṃ sarvatra varjayet |
                  na kevalantu mantrāṇāṃ viśeṣeṇa tu dehinām |
                  parasparaṃ samīkṣyaḥ syāt sambandho nānyathā bhavet || iti |
yastu siddhādibhirmantro na milati tatra prakārāntaramuktam |
 yadāhuḥ----
                  eṣu doṣeṣu sarvatra māyāṃ kāmamathāpi vā |
                  kṣiptvā cādau śriyaṃ dadyāt taddūṣaṇavimuktaye || iti |
          tathā----      tārasampuṭito vāpi duṣṭamantro'tha siddhyati |
                  yasya yatra bhavedbhaktiḥ so'pi mantro'sya siddhayati || iti |
tathā bhuvaneśīpārijāte----
                  māyābījasamāyuktaḥ kṣipraṃ siddhiprado bhavet |
                  piṇḍastu kevalo mantro māyābījojjvalīkṛtaḥ |
                  māyābījādbhavet prāṇo bījaṃ caitanyavīryavat || iti |
          tathā----      anulomavilomastha kḷptā varṇamālayā |
                  pratyekavarṇayuṅmantrā japtāḥ syuḥ kṣiprasiddhidāḥ |
                  vairimantrā api nṛṇāmanye mantrāśca kiṃ punaḥ || iti |
agre vyavahārāya siddhādyakṣarāṇāṃ saṃjñāntarāṇyāha siddhārṇā iti || 129-131 ||
dīpasthānaṃ samāśritya  kṛtaṃ karma phalapradam      || 132 ||
      phalasya pūrvamuktatvāt mantrajapasthānamāha dīpeti |
 dīpaśabdārthe'nyatroktaḥ----
                  dīpyate puruṣo yatra dīpasthānaṃ taducyate |
 iti |
          tathā----      dīpaughaṃ sampravakṣyāmi yaduktaṃ brahmayāmale |
                  prāsādagrāmagehādyā jñeyā yena śubhāśubhāḥ ||
                  kakārādikṣakārāntā varṇāḥ syurdīpasaṃjñakāḥ |
                  svarāḥ ṣoḍaśapīṭhākhyā jñātavyā mantriṇāṃ varaiḥ || iti |
          tathā----      pīṭhasaṃjñā svarāṇāñca dīpāḥ syurvyañjanāni hi |
                  sthānaṃ dīpākṣaraṃ yasmin koṣṭhe tiṣṭhati tadbhavet ||
                  dīpasthānaṃ tadetat syāt kūrmacakre na saṃśayaḥ || iti |
      tasya dīpasthānamiti |
 karma japādikam |
 ataeva vakṣyati  " mantrāṇāṃ siddhisādhanam "  iti || 132 ||
caturasrāṃ bhuvaṃ bhittvā koṣṭhānāṃ navakaṃ likhet      |
pūrvakoṣṭhādi   vilikhet  saptavargānanukramāt      || 133 ||
      dīpasthānajñānārthaṃ kūrmacakramāha caturiti |
 tatra dve rekhe pūrvāparāyate dve dakṣiṇottarāyate caturasramadhye kuryāt |
 tadā navakoṣṭhāni sampadyante |
 teṣu navasu koṣṭheṣu nava kṣetrapālāḥ pūjyāḥ |
 yaduktam----
                  kṣetrapālā  navaiteṣu  dīpeśā  navakoṣṭhake |
                  amṛto vṛṣabhaḥ śailarājo vāsukirarthakṛt ||
                  śaktikṛt (pūḥ) padmayoniśca mahāśaṅkhaśca te nava |
                  chāyāchatragaṇopetān madhyāt pūrvādito yajet || iti |
      pūrvakoṣṭhādi pūrvadikkoṣṭhamārabhya ityarthaḥ |
 saptavargāniti kacaṭatapayaśān |
 anukramād vilikhet iti uttarāntam |
 atra yathāsambhavaṃ madhyata ārabhya pratikoṣṭham |
       yaduktam----      pūrvakoṣṭhe kavargasya pañcakaṃ madhyataḥ kramāt |
                  madhyato'nyatra cāgneye cavargañcaivameva hi || iti || 133 ||
lakṣamīśe madhyakoṣṭhe svarān yugmakramāllikhet      |
dikṣu    pūrvādito   yatra   kṣetrākhyādyakṣarasthitam      || 134 ||
mukhaṃ  tat  tasya  jānīyāddhastāvubhayataḥ sthitau      |
koṣṭhe kukṣī  ubhe  pādau dve  śiṣṭaṃ pucchamīritam      |
krameṇānena      vibhajenmadhyasthamapi      bhāgataḥ      || 135 ||
madhyakoṣṭhe svarān yugmakramāllikhediti |
 tatra lekhanaprakāra ukto'nyatra----
                  madhyakoṣṭhe purobhāge akāradvayamālikhet |
                  āgneyāmidvayaṃ vindyāt yāmye tūdvayamālikhet ||
                  naiṛrratye ṛdvayaṃ vindyādvāruṇe ḷdvayantathā |
                  vāyavyāmedvayaṃ vindyāt saumyāmodvayamiṣyate ||
                  īśe cāntyayugaṃ vindyādevaṃ nyasya vicārayet |
 iti |
ayaṃ lekhanakramaḥ krameṇānena vibhajet iti vakṣyamāṇena sūcita eva |
      kṣetrākhyeti |
 atra kṣetraśabdo grāmādīnāmupalakṣakaḥ |
      yaduktam----pīṭhaṃ kṣetraṃ purañcāpi nagaraṃ grāmameva ca |
 iti |
tallakṣaṇamanyatroktam----kādināntaṃ bhavet kṣetraṃ grāmaḥ syāt pādimāntakaḥ |
                    yādiṣāntaṃ puraṃ samyak proktaṃ deśikasattamaiḥ |
                    sahāntaṃ nagaraṃ proktametat kṣetrasya lakṣaṇam || iti |
      pīṭhalakṣaṇantu prāguktam---- " svarāḥ ṣoḍaśa pīṭhākhyāḥ "  iti |
 kvacittu  " vanādri- pattanagrāma devagehahnadādiṣu "  ityapyuktam |
 ubhayataḥ sthitāviti pratyekaṃ hastakukṣipāde- ṣvanveti |
 tenādyādyamabhito'grimāgrimama pucchaṃ śiṣṭam || 134-135 ||
mukhastho labhate  siddhiṃ karasthaḥ svalpajīvanaḥ      |
udāsīnaḥ kukṣisaṃsthaḥ pādastho duḥkhamāpnuyāt      || 136 ||
pucchasthaḥ pīḍyate mantrī  bandhanoccāṭanādibhiḥ      |
kūrmacakramidaṃ   proktaṃ  mantrāṇāṃ  siddhisādhanam      || 137 ||
      asya phalamāha mukhastha iti |
 mantrītyākṛṣyate |
 tasya tantroktadīkṣāprakāreṇa svīkṛtamantra ityarthaḥ |
 agre'pi mantriṇām iti padadvaye ayamevārthe'nusandheyaḥ |
 jīvyate'neneti jīvanaṃ bhogaḥ svalpaṃ jīvanaṃ yasya sa svalpajīvanaḥ |
 taduktam----mukhasthaḥ śubhayugjñeyaḥ karasthaḥ svalpabhuktimān |
 ityādinā |
          tathā----      mukhe sarvārthasiddhiḥ syāt karayoralpasiddhikṛt |
 ityādinā |
          tathā----      tasmānmukhaṃ samāśritya sarvakarma samārabheta |
                  tadalābhe karaṃ vāpi kūrmasyānyaṃ na saṃśrayet || iti |
atra viśeṣo granthāntaroktaḥ----
      sthānasādhakayornāmnoraritvaṃ yatra vidyate |
 tattacca (tadakṣa) śāstrato jñātvā tattat samyak parityajet ||
                  aritvamadvayasyoktaṃ gakāreṇa parasparam |
                  ṛyugmasya ṭha (ca) kāreṇa ṭha (ca) kārasyāpi tena ca ||
                  ḷdvayasya pakāreṇa pakārasyāpi ḷdvayam |
                  oyugmasya ṣakāreṇa ṣakārasyauyugena ca ||
                  jakārasya ṭakāreṇa jha (ū) kārasya khakārataḥ |
                  ukārasya takāreṇa phakārasya dhakārataḥ ||
                  bhakārasya tu repheṇa yakārasya sakārataḥ |
                  aritvameṣāṃ varṇānāmanyeṣāṃ mitrabhāvanā ||
                  kūrmacakre ripusthānaṃ sādhako yatnatastyajet || iti |
udāharaṇañca tatraiva daśītam----
                  yathā gargasya vairi syādaṭṭahāsaṃ mahat puram |
                  gayā'mareśvarasyaivamakārādyeṣu yojayet ||
                  ṛṣabhasya cakārākhyaṃ ḷtakasyāpi padmakam |
                  oḍḍiyānaṃ ṣaṇmukhasya auḍraṃ ṣaṅguṇakasya ca ||
                  jayantī ṭaṅkanasyāriḥ khandhāraṃ jhaṃjhabhaṭṭataḥ |
                  ḍakadevasya taraṇiḥ (tārākhyaṃ) dhūmākhyaṃ phañjakasya ca ||
                  bhaṭṭasya ramyakaṃ vairi yajñamitrasya vai saraḥ |
                  evaṃ krameṇa saṃśodhya vairisthānaṃ tyajedvudhaḥ || iti |
              tathā----      teṣāmādyānvitaṃ varṇaṃ pūrvamārgeṣu yojayet |
                  yadi tadvyañjanāpiṇḍaṃ yadyādyaṃ pīṭhavajītam ||
                  nāmākṣarāṇi sarvāṇi pīṭhayuktāni varjayet |
                  tadādikāni mārgeṇa tadgṛhītvā svaraṃ tyajet ||
                  grāmanāmākṣareṣvādimadhyāntārṇān vihāya ca |
                  dvitīyamakṣaraṃ yatra koṣṭhe tiṣṭhati tanmukham || iti |
      anyatrāpi----      tattannāmadvitīyārṇe yatra tiṣṭhati tanmukham |
 iti |
idantu svarādināmaviṣayam |
 nāmādī saṃyogākṣare sati viśeṣamāha----
                  akṣaratritayaṃ yatra grāmanāmādiṣu kvacit |
                  svaro madhyākṣarārūḍho yatra tiṣṭhati tanmukham ||
                  bhavato yadi varṇau dvau grāmanāmādiṣu sphuṭam |
                  ādyasvaroḥ yatra tiṣṭhatyado vadanamiṣyate || iti |
       tathā ca----      kṣetrasādhakamantrāṇāmekamevādyamakṣaram |
                  yadi syāt sa dhruvaṃ mantraḥ sarvasiddhiphalapradaḥ || iti |
phalaviśeṣamāhā'nyaḥ----
                  mokṣārthaṃ vadane kuryāddakṣiṇe tvābhicārikam |
                  śrīkāmaḥ paśccime bhūtvā uttare śāntido bhavet ||
                  īśāne śatrunāśaḥ syādāgneyaḥ śatrudāyakaḥ |
                  nairṛte śatrubhītiḥ syād vāyavye tu palāyanam ||
                  kūrmacakramavijñāya yaḥ kuryājjapayajñakam |
                  tajjapasya phalaṃ nāsti sa cānarthāya kalpate || iti |
kādimate viśeṣaḥ----saṃvarddhyāyāmavistāraṃ hṛtvā'ṣṭābhistu śeṣataḥ |
                  vijñāya vargaṃ teṣvekamādyaṃ nāmni prakalpayet ||
                  vāstuṣvajñātarūpeṣu prasiddhaṃ nāmato bhavet |
                  vyañjanaṃ deśakūrme syād gṛhakūrme svarāstathā ||
      iti || 136-137 ||
puṇyakṣetraṃ    nadītīraṃ   guhā   parvatamastakam       |
tīrthapradeśāḥ  sindhūnāṃ  saṅgamāḥ pāvanaṃ vanam       || 138 ||
udyānāni viviktāni  vilvamūlaṃ  taṭaṃ  gireḥ       |
devatāyatanaṃ  kūlaṃ   samudrasya   nijaṃ   gṛham       |
sādhaneṣu  praśasyante sthānānyetāni mantriṇām       || 139 ||
      puraścaraṇajapasya sthānāni vadan kūrmacakraviṣayamāha puṇyeti |
 nadītīraṃ puṇyanadītīram |
 sāmānyanadītīrasya niṣiddhatvāt |
 pāvanaṃ vanamiti viśeṣaṇa viśeṣyabhāvaḥ|
 udyānāni viviktāni pūtānītyatrāpi |
  " viviktau pūtavijanau "  iti koṣaḥ |
 sthānānyetānītyanena tantrāntaroktamapi sūcitam |
 yadāhuḥ----
                  pratyaṅmukhaśivasthāne vṛṣabhādivivajīte |
                  aśvatthavilvatulasīvane puṣpāntarāvṛte |
                  gavāṃ goṣṭhe'śvatthamūle puṇyakṣetreṣu śasyate || iti |
vāyavīyasaṃhitāyāmapi----
                  sūryasyāgnergurorindordīpasya ca jalasya ca |
                  viprāṇāñca gavāñcaiva sannidhau śasyate japaḥ ||
                  athavā nivaset tatra yatra cittaṃ prasīdati || iti |
tatraiva sthānaviśeṣe phalaviśeṣo'pyuktaḥ |
                  gṛhe japaḥ samaḥ prokto goṣṭhe śataguṇastu saḥ |
                  ārāme ca tathā'raṇye sahasraguṇa ucyate ||
                  ayutaṃ parvate puṇye nadyāṃ lakṣaguṇastu saḥ |
                  koṭirdevālaye prāhuranantaṃ śivasannidhau || iti |
evaṃ śaktiviśeṣamantreṣu aṣṭāṣṭakapīṭhādyapi jñeyam |
 anyatra----
                  mlecchaduṣṭamṛgavyālaśaṅkātaṅkādivajīte |
                  ekānte vā vane nindārahite bhaktisaṃyute ||
                  sudeśe dhāmīke rāṣṭre subhikṣe nirupadrave |
                  ramye bhaktajanasthāne nivasenna parāśraye ||
                  rājānaḥ sacivā rājapuruṣāḥ prabhavo janāḥ |
                  caranti yena mārgeṇa na vaset tatra tattvavit ||
                  jīrṇadevālayodyānagṛhavṛkṣataleṣu ca |
                  nadīkūlādrikuñjeṣu bhūcchidrādiṣu no vaset ||
      iti || 138-139 ||
bhaikṣyaṃ haviṣyaṃ śākāni vihitāni phalaṃ payaḥ       |
mūlaṃ śakturyavotpanno bhakṣyāṇyetāni mantriṇām       || 140 ||
      puraścaraṇakartturmakṣyāṇyāha bhaikṣyamiti |
 etadbrahmacāriyatiparam |
 bhikṣāsvarūpa- muktamanyatra----
                  vaidikācārayuktānāṃ śucīnāṃ śrīmatāṃ gṛhe |
                  satkulasthānajātānāṃ bhikṣā syādagrajanmanām || iti |
haviṣyamiti vratahaviṣyaṃ na tu śrāddhahaviṣyādi |
 tacca smṛtyantare
                  haimantikaṃ sitāsvinnaṃ dhānyamudgayavāstilāḥ |
                  kalāyakaṅgunīvārā vāstukaṃ hilamocikā ||
                  ṣaṣṭikā kālaśākañca mūlakaṃ kemuketarat |
                  kandaṃ (loṇaṃ) saindhavasāmudre gavye ca dadhisapīṣī ||
                  payo'nuddhṛtasārañca panasāmraharītakī |
                  tintiḍī (pippalī) jīrakañcaiva nāgaraṅgakameva ca ||
                  kadalī lavalī dhātrī phalānyaguḍamaikṣavam |
                  atailapakvaṃ munayo haviṣyānnaṃ pracakṣate || iti |
phalaṃ payo mūlaṃ vihitamityanuṣajyate || 140 ||
puruṣārthasamāvātyai   sacchisyo   gurumāśrayet       |
mātṛtaḥ  pitṛtaḥ śuddhaḥ śuddhabhāvo  jitendriyaḥ       || 141 ||
      sacchiṣyo gurumāśrayedityuktam || ato gurulakṣaṇamāha mātṛta ityādinā |
 mātṛtaḥ pitṛtaḥ śuddhaḥ śuddhapitṛmātṛprasūta ityarthaḥ |
 sā ca śuddhirlekaprasiddhitaḥ śīlānveṣaṇataśca jñeyā |
 yaduktam----
                yadakāri karma guptaṃ yauvanasamaye madāndha (ndadhi) yā mātrā |
                tat prakaṭayanti tanayā vigatanayāḥ svadharmamutsṛjya || iti |
      śuddhabhāvaḥ śuddhacittavṛttirityarthaḥ |
 anyathā khalatvāt śuśrūṣārha eva na syāt |
 jitendriyaḥ |
 ajitendriyasya devatāparāṅmukhatvāt || 141 ||
sarvāgamānāṃ sārajñaḥ sarvaśāstrārthatattvavit       |
paropakāranirato         japapūjāditatparaḥ       || 142 ||
      sarvāgamānāṃ sārajñaḥ |
 anyathā śaivāditattatsampradāyānabhijñatā syāt |
 sarvaśāstrārthatattvavit |
 anyathā āgamaśāstravicārānupapatteḥ |
 paropakāranirataḥ |
 anyathā śiṣyopari kṛpaiva na syāt |
 tat kṛpāṃ vinā mantro'pi parāṅmukho bhavati |
 japapūjāditatparaḥ |
 ādiśabdena dhyānahomau |
 anyathā luptasamayācārasya devatāsānnidhyābhāvāt |
 taduktaṃ piṅgalāmate----
                  nādhyāto'nacīto mantraḥ susiddho'pi prasīdati |
                  nājaptaḥ siddhidānecchurnāhutaḥ phalado bhavet ||
                  pūjāṃ dhyānaṃ japaṃ homaṃ tasmāt karmacatuṣṭayam |
                  pratyahaṃ sādhakaḥ kuryāt svayañcet siddhimicchati || iti ||142||
amoghavacanaḥ  śānto   vedavedārthapāragaḥ       |
yogamārgānusandhāyī     devatāhṛdayaṅgamaḥ       || 143 ||
ityādiguṇasampanno     gururāgamasammataḥ       || 144 ||
      amoghavacanaḥ anugrahakṣamaḥ |
 śāntaḥ |
 anyathā lokagahītasyā'sevyatvāt |
 vedavedārthapāragaḥ |
 anena svācāraniṣṭhatoktā |
 yaduktam----
                  varṇāśramācāravatā puruṣeṇa paraḥ pumān |
                  viṣṇurārādhyate panthā nānyastattoṣakārakaḥ || iti |
      anyatrāpi----      vinā svadharmaṃ yat kiñcit devatārādhanādikam |
                  paribhraṃśyeta tad yasmāt kṣaṇāt saikataharmyavat || iti |
      yogamārgānusandhāyī |
 anyathā dīkṣādidāna evāśaktiḥ syāt |
 devatāhṛdayaṅgamaḥ devatāvaddhṛdayaṅgamo manoharaḥ prasannākāra ityarthaḥ |
 yathā devatādarśanena manasi santoṣastathā taddarśanenāpi manasi santoṣotpādāt |
 taduktam----
                  kāryānugataṃ śīlaṃ śīlānugataṃ nṛṇāṃ bhavati cittam |
                  cittānugataṃ rūpaṃ rūpānugatā guṇāḥ prāyaḥ || iti |
      yatra ca manasaḥ santoṣastatra phalāvaśyambhāvaḥ |
      taduktam---- " yasminmanaścakṣuṣorabhiratistasminnabhyudayaḥ "  iti |
      yathā'bhiyuktakālidāsasmaraṇamapi---- " mano hi janmāntarasaṅgatijñam "  iti |
ādiśabdānmahākapilapañcarātroktam----
                  nātibālo na vṛddhaśca na khañjo na kṛśastathā |
                  nādhikāṅgo na hīnāṅgo na khalvāṭo na danturaḥ ||
                  kula (kṛta)jñaṃ vāgminaṃ śūraṃ pratiṣṭhāgamapāragam |
                  vāstuvidyākṛtābhyāsaṃ śalyodvāravivekinam |
                  kriyānukramavettāraṃ mudrātantravivekinam || iti |
                  śuciḥ suveśastaruṇaḥ sarvabhūtasamānadhīḥ |
                  dhīmānanuddhatamatiḥ kṛtajñaḥ śiṣyavatsalaḥ |
                  śraddhāvānanasūyaśca gṛhastho gururucyate ||
ityādigranthāntaroktañca draṣṭavyam |
      ācāryamātulau ṛtvik pitṛvyaḥ śvaśuro nṛpaḥ |
 iti ṣaṅguravo'pyete |
 ityanyatrokteratra āgamasamataḥ iti viśeṣaṇam |
                  saṃsārasāgare magnān yastārayati dehinaḥ |
                  tattvaplavapradānena sa eveha guruḥ smṛtaḥ |
 ityukteḥ |
pratiṣṭhāsārasvate tu viśeṣaḥ----
                  āryāvarttedbhavo'nyo vā kakārāṣṭakavajītaḥ |
                  śaivasiddhāntanipuṇaḥ pratiṣṭhāmantrapāragaḥ || iti |
    vīrāgame ca----      kumārīhimavanmadhye svataḥ kṛṣṇamṛgānvite |
                  deśe jātastu yo vidvān ācāryatvamathārhati || iti |
yogaśivapaddhatāvapi----madhyadeśakurukṣetranābhojjayinisambhavāḥ |
                  antarvedipratiṣṭhānādāvantyāśca gurūttamāḥ ||
                  gauḍadeśodbhavāścaulā māgadhāḥ keralāstathā |
                  kauśalāśca daśārṇāśca guravo madhyamā matāḥ ||
                  karṇāṭakoṅkaṇākīra (ścaiva) kacchatīrodbhavāstathā |
                  kāliṅgāḥ kāmarūpāśca kāmbojāścādhamāḥ smṛtāḥ || iti |
     devīmate ca----      ācāryaḥ śaivaśāstrajñaḥ śivadeśasamudbhavaḥ |
                  brahmacārī gṛhastho vā śivabhaktiparāyaṇaḥ |
                  yajamānānukūlarkṣajanmā deśika ucyate || iti |
hayaśīrṣapañcarātre'pi----gṛhasthaṃ brahmacaryasthaṃ kakārā (pāṭā)ṣṭakavajītam |
                  guruṃ kurvīta satatamupavāsavrate ratam || iti |
          tathā----      sarvatra vyatiriktantu ātmānaṃ vetti yo dvijaḥ |
                  sarvalakṣaṇahīno'pi sa gururnātra saṃśayaḥ ||
                  pañcarātraprabuddhastu siddhāntārthasya tattvavit |
                  sarvalakṣaṇahīno'pi ācāryaḥ sa nigadyate ||
                  yasya viṣṇau parā bhaktiryathā viṣṇau tathā gurau |
                  sa eva deśiko jñeyaḥ satyametadbravīmi te || iti |
śaivadīkṣāyām atītāgame viśeṣaḥ----
                  jaṭī muṇḍī śikhī vāpi śastadeśasamudbhavaḥ |
                  śivaśāstrārthatattvajñaḥ śrutavṛttānvito dvijaḥ ||
                  śivamevāśrito nityaṃ vāṅmanaḥ kāyakarmabhiḥ |
                  ācāryaḥ sa sadoddiṣṭaḥ śivadīkṣādikarmasu || iti |
    śāntike ca----      anūcānaḥ prasannātmā śivadīkṣābhiṣecitaḥ |
                  śivāgamajño matimān śivapūjāparāyaṇaḥ ||
                  rudrākṣamālāṃ vibhrāṇastriśūlāṅkitavigrahaḥ |
                  viśuddhadeśakulajaḥ śīlācārasamanvitaḥ |
                  vedaśāstrārthatattvajño jñānavān gururucyate || iti |
pratiṣṭhāpaddhatāvapi----      liṅgī vi(ṅgādi) lakṣaṇajñānī nipuṇaḥ karmasantatau |
                  devatāvyāptitattvajñaḥ ṣaḍvidhādhvaviśāradaḥ ||
                  śubhāśubhanimittajñastvathavā vistareṇa kim |
                  samyagjātiparijñānaṃ vṛttantvādyāstrayo guṇāḥ |
                  yasyaite sa guruḥ śreṣṭhaḥ sarvakāmaphalapradaḥ || iti |
yaterapi gurutoktā mohaśūrottare----
                  cīrṇā (tīrthā) cāravrato mantrī jñānavān susamāhitaḥ |
                  nityaniṣṭho yatiḥ khyāto guruḥ syād bhautiko'pi ca || iti |
  bātulottare'pi----      vidyayā'bhayadātāraṃ laulyacāpalavajītam |
                  evaṃvidhaṃ guruṃ prāpya ko na mucyeta bandhanāt || iti |
     pauṣkare tu----      sarvalakṣaṇahīno'pi jñānavān gururucyate |
                  jñānañca tattvavijñānaṃ ṣaḍadhvajñānasaṃśrayam || iti || 143-144 ||
śiṣyaḥ  kulīnaḥ  śuddhātmā  puruṣārthaparāyaṇaḥ       |
adhītavedaḥ     kuśalo      dūramuktamanobhavaḥ       || 145 ||
hitaiṣī prāṇināṃ nityamāstikastyaktanāstikaḥ       |
svadharmmanirato   bhaktyā    pitṛmātṛhitodyataḥ       || 146 ||
vāṅmanaḥ    kāyavasubhirguruśuśrūṣaṇe     rataḥ       |
tyaktābhimāno   guruṣu   jātividyādhanādibhiḥ       || 147 ||
gurvājñāpālanārthaṃ     hi     prāṇavyayaratodyataḥ       |
vihatya  ca  svakāryāṇi  gurukāryarataḥ sadā       || 148 ||
dāsavannivased yastu gurau bhaktayā sadā śiśuḥ       |
kurvānnājñāṃ    divārātrau    gurubhaktiparāyaṇaḥ       || 149 ||
ājñākārī guroḥ śiṣyo manovākkāyakarmabhiḥ      |
yo bhavet  sa tadā  grāhyo netaraḥ śubhakāṅkṣayā      || 150 ||
mantrapūjārahasyāni   yo    gopayati   sarvadā       |
trikālaṃ   yo  namaskuryādāgamācāratattvavit       || 151 ||
sa eva  śiṣyaḥ karttavyo netaraḥ svalpajīvanaḥ       |
etādṛśaguṇopetaḥ   śiṣyo    bhavati   nāparaḥ       || 152 ||
      śiṣyalakṣaṇamāha śiṣya iti |
 kulīnaḥ śuddhamātṛpitṛjaḥ |
 anyathā kuṇḍagolāderaśucitvāt sarvadā spaṣṭavyatvābhāvāt |
 śuddhātmā akrūracittaḥ |
 krūrasya vidyānupadeśāt |
 yat śrutiḥ----
            vidyā ha vai brāhmaṇamājagāma |
 gopāya mā śevadhiṣṭe'hamasmi |
            asūyakāyā'nṛjave'yatāya na mā brūyā |
 vīryavatī tathā syām || iti |
      puruṣārthaparāyaṇaḥ |
 anenāsya vyasanahīnatoktā |
 anyathā upadeśānarthakyāt |
 adhītaveda ityanenāsya śuddhatoktā |
 yaduktam----
                  yo'nadhītya dvijo vedamanyatra kurute śramam |
                  sa jīvanneva śūdratvamāśu gacchati sānvayaḥ || iti |
      kuśalaḥ amugdhaḥ |
 mugdhasya mantrabodhanākṣamatvāt |
 dūramuktamanobhavaḥ |
 kāminaḥ sapāpatvādaśuddhacittatvāt mantrārādhanānadhikāraḥ |
 hitaiṣī prāṇināṃ nityam iti |
 anyathā upadiṣṭamantrāt abhicārādikarmaratasya tasya pāpaṃ gurumapi spṛśet |
 āstikaḥ asti paraloka iti buddhiryasya |
 anyathā nāstikatāyāṃ mantradevatā- nārādhanāt gurau devatākopo bhavet |
 tyaktanāstikaḥ nāstikasaṃsargatyāgī |
 anyathā saṃsargajo doṣaḥ syāt |
 svadharmanirataḥ ācāravān |
 anācāriṇo'nadhikārāt |
 bhaktyā mātṛpitṛhitodyato na tu dambhādinā |
 asāvevāsya paramo dharmaṃ ukto vyāsādibhiḥ |
 vāṅmana ityādinā avañcakatoktā |
 etādṛśa ityanena
                        yuvā vinayatāśeṣakaraṇaḥ karuṇālayaḥ |
ityādi granthāntaroktaṃ draṣṭavyam |
 yat prayogasāre----
                  tatrāpi bhaktiyuktāya putrāya vasudāya ca |
 iti
nārāyaṇīye'pi----      kurvannācāryaśuśrūṣāṃ manovākkāyakarmabhiḥ |
                  śuddhabhāvo mahotsāho boddhā śiṣya iti smṛtaḥ ||
                  na tūpadeśyaḥ putraśca vyatyayī vasudastathā |
 iti |
nāpara ityanenā'nyasya niṣedha uktaḥ |
 tathā cānyatra śiṣyadoṣānuktvā----
                  evamādiguṇairyuktaṃ na śiṣyantu parigrahet |
                  gṛhṇīyād yadi taddoṣaḥ prāyo gurumapi spṛśet ||
                  amātyadoṣo rājānaṃ patiṃ jāyākṛto yathā |
                  tathā śiṣyakṛto doṣo guruṃ prāpnotyasaṃśayaḥ ||
                  snehādvā lobhato vāpi yadi gṛhṇāti dīkṣayā |
                  tasmina gurau saśiṣye tu devatāśāpa āpatet |
                  tasmācchiṣyaṃ gururnityaṃ parīkṣya tu parigrahet || iti |
bhuvaneśīparijāte'pi----aśiṣye kathayed yastu sa mahāpātakī bhavet |
 iti |
granthāntare tu viśeṣaḥ----gurūcyamāne vacane vadeditthaṃ vacastadā |
                  prasīda nātha deveti tatheti ca kṛtādaram ||
                  praṇamyopaviśet pārśve tathā gacchedanujñayā |
                  mukhāvalokī seveta kuryādādiṣṭamādarāt ||
                  asatyaṃ na vadedagre na bahu pralapedapi |
                  kāmaṃ krodhaṃ tathā lobhaṃ mānaṃ prahasanaṃ stutim ||
cāpalāni ca jihmāni kāryāṇi ( nirmāṇi) paridevanam |
 ṛṇadānaṃ tathā''dānaṃ vastūnāṃ krayavikrayam |
 na kuryād guruṇā sārddhaṃ śiṣyo bhūṣṇuḥ kadācana || iti |
  prayogasāre'pi----      gururmātā pitā svāmī bāndhavāḥ suhṛdaḥ śivaḥ |
                  ityādhāya mano nityaṃ bhajet sarvātmanā gurum ||
                  asatyaṃ na gurau brūyād gurunindāṃ na kārayet |
                  prārabdhāṃ vārayedanyairaśaktastatpadaṃ tyajet ||
                  gurau yathaiva śūśrūṣā gurubhāryāsu tāñcaret |
                  jyeṣṭhāṃśca guruvat paśyet ātmavacca kanīyasaḥ ||
                  guruṇā yadyadādiṣṭamiṣṭaṃ vā'niṣṭameva vā |
                  tadā tadāśu santiṣṭhedakauṭilyena cetasā ||
                  manovākkarmabhirnityaṃ pūjayed bhāvinaṃ gurum |
 iti |
devyāgame'pi śivavākyam----      guroragre pṛthak pūjāmauddhatyañca vivarjayet |
                  dīkṣāṃ vyākhyāṃ prabhutvādi guroragre vivarjayet || iti |
         tatraiva----      āsanaṃ śayanaṃ vastraṃ bhūṣaṇaṃ pādukāṃ tathā |
                  chāyāṃ kalatramanyacca yattatspṛṣṭaṃ tu pūjayet || iti |
      anyatrāpi----      yathā deve tathā mantre yathā mantre tathā gurau |
                  yathā gurau tathā svātmanyevaṃ bhaktikramaḥ smṛtaḥ ||
      iti || 145-152 ||
ekābdena bhaved yogyo brāhmaṇo'bdadvayānnṛpaḥ       |
vaiśyo   varṣaistribhiḥ   śūdraścatubhīrvatsarairguroḥ       |
sa   śuśrūṣuḥ  parigrāhyo   dīkṣāyāgavratādiṣu       || 153 ||
|| iti śrīmadlakṣmaṇadeśikendraviracite śāradātilake
dvitīyaḥ paṭalaḥ samāptaḥ || 2 ||

      śiṣyasya parīkṣāvadhikālamāha eketi |
 guroryegyo bhavediti sarvatra sambaddhyate|
 śudraścatubhīriti |
 nanu śūdrasya dīkṣādau kathamadhikāra iti cet |
 maivam |
 vedādhyayana- tadukta karmasveva smṛtāvanadhikārapratipādanādanyatrādhikārāt |
 ataeva śūdraprakaraṇe
      smṛtiḥ----namaskāreṇa mantreṇa pañcayajñān na hāpayet |
 iti |
 mantrāstvīśvara- proktāstatra bhagavataiva yathāyathamadhikāritā daśītā |
 yathāprāsāda mantraprakaraṇe bhagavānāha----
                  strīśūdrāṇāmayaṃ mantro namo'ntastu śubhāvahaḥ |
                  etajjñātvā mahāsena cāṇḍālānapi dīkṣayet || iti |
  piṅgalāmate'pi----      caturṇāṃ brāhmaṇādīnāṃ dīkṣāṃ kurvīta mantravit |
 iti |
      anyatrāpi----      brahmakṣatraviśaḥ śūdrā arcāyāṃ śuddhabuddhayaḥ |
                  gurudevadvijārcāsu ratāḥ syuradhikāriṇaḥ || iti |
      tena sākṣādvaidikeṣu mantreṣu rāmaṣaḍakṣarasaurāṣṭākṣaramantrarājaprabhṛtiṣu praṇavādiṣu 
ca na tasyādhikāraḥ |
 tathā ca padmapādācāryaiḥ praṇavavyākhyāne----
      akārokāramakārātmetyanena bhedatrayeṇa praṇavādimantreṣu traivaṇīkā evādhi- kāriṇo na strīśūdrā 
ityapi sūcitam ityuktam |
      tathā ca nṛsiṃhatāpanīye----
      sāvitrīṃ praṇavaṃ yajurlakṣmīṃ strīśūdrāya necchanti |
 sāvitrīṃ lakṣmīṃ yajuḥ praṇavaṃ yadi jānīyāt strīśūdraḥ smṛto'dho gacchati |
 iti |
      mahākapilapāñcarātre nārāyaṇāṣṭākṣaramadhikṛtyoktam----
                  na vedaḥ praṇavaṃ tyaktvā mantro vedasamucchirataḥ |
                  tasmād vedaparo mantro vedāṅgaścāgamaḥ smṛtaḥ ||
                  vaśyākarṣādikaṃ kāmyaṃ dṛṣṭādṛṣṭaphalapradam |
                  vedena sādhyate sarvaṃ grahayajñādibhiḥ kila ||
                  na vedena vinā yajñā na yajñā veda (mantra) vajītāḥ |
                  tasmād vedaḥ paro mantro na mantro vedamujjhitaḥ ||
                  na mantre cādhikāro'sti śūdrāṇāṃ niyamaḥ paraḥ |
                  mantrābhāvādamantreṇa bhāṣitaṃ sarvakarma hi || iti |
nāradapañcarātre nārāyaṇāṣṭākṣaramadhikṛtyoktam----
                  brāhmaṇakṣatriyaviśāṃ pañcarātraṃ vidhīyate |
                  śūdrādīnāṃ na tat śrotrapadavīmapi gacchati || iti |
      tathā śravaṇe trapujatubhyāṃ karṇapūraṇaṃ uccāraṇe jihvācchedaḥ dhāraṇe śarīrabhedaḥ iti vedaviṣaye 
tasya smṛtiṣu daṇḍopadeśādityalam |
 anyatra vatsaramātraṃ sāmānyata uktam----            gurutā śiṣyatā vāpi tayorvatsaravāsataḥ |
 iti |
   sārasaṃgrahe'pi----      sadguruḥ saṃśritāṃ śiṣyaṃ varṣamekaṃ parīkṣayet |
 iti |
ke cana idaṃ brāhmaṇaviṣayamityūcuḥ |
 daśapaṭalyāntu----
                  abdaṃ parīkṣya cārddhaṃ vā anyathā na kadācana |
 iti |
   prayogasāre tu----      varṣeṣu triṣu viprasya ṣaṭsu varṣeṣu bhūbhṛtaḥ |
                  viṃśo navasu varṣeṣu parīkṣā tatra śasyate ||
                  samāsvapi dvādaśasu teṣāṃ ye vṛṣalādayaḥ |
 iti |
siddhāntasārasaṃgrahe viśeṣaḥ----
                  yathoktāṃ dakṣiṇāṃ dadyād brāhmaṇaḥ kṣatriyastathā |
                  dviguṇāṃ vaiśyavaryastu triguṇāṃ śūdrasattamaḥ |
                  caturguṇāṃ prayaccheta mantrasiddhividhīcchayā || iti || 153 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ dvitīyaḥ paṭalaḥ || 2 ||




atha tṛtīyaḥ paṭalaḥ

 tato vakṣyāmi dīkṣāṅgaṃ vāstuyāgapuraḥsaram       |
 kṛtena yena  mantrajño  dīkṣāyāḥ phalamaśnute       || 1 ||
      evaṃ pūrvektarītiprapañcitasvarūpasarvapuruṣārthapradamantrasya grahaṇopāyau dīkṣā |
 tāṃ vaktuṃ tadaṅgabhūtavāstuyāgādikaṃ prapañcayituṃ pratijānīte----tata iti |
  " aṅgāpūrvasahakṛtaṃ pradhānāpūrvaṃ phalaṃ sādhanakṣamaṃ janayati "  iti bhaṭṭanyāyamāśrityāha----kṛteneti |
 tatra prasaṅgādanyat kiñcid dīkṣāṅgaṃ tantrāntaroktamucyate----
                  asiddhirbhūmisampattirmaraṇaṃ bandhu(buddhi)nāśanam |
                  āyurvaddhiḥ prajānāśaḥ sampattī ratnasañcayaḥ ||
                  śubha(putra)prāptiḥ sthānanāśo medhārthañca vaśīkṛtiḥ |
                  caitrādīnāṃ phalaṃ jñeyaṃ malamāsantu varjayet ||
anyatra tu āṣāḍhasyāpi samyakphalatoktā----
                  vaiśākhapūrvaje māse mantrārambhaḥ suduḥsahaḥ (duḥkhakṛt) |
                  vaiśākhe dhanadāyī ca jyeṣṭhe mṛtyuprado bhavet ||
                  āṣāḍhe putralābhāyā śrāvaṇe śubhado mataḥ |
                  bhādre caiva jñānahānistathā sadbhiḥ prakīttītā ||
                  āśvine sarvasiddhiśca kāttīke jñānasiddhidaḥ |
                  śubhakṛnmārgaśīrṣe syāt pauṣo duḥkhavidhāyakaḥ |
                  māghe medhāvivṛddhiśca phālgune sarvavaśyatā || iti |
siddhāntaśekhare tu viśeṣaḥ----
                  śaratkāle ca vaiśākhe dīkṣā śreṣṭhaphalapradā |
                  phālgune mārgaśīrṣe ca jyaiṣṭhe dīkṣā tu madhyamā ||
                  āṣāḍhe śrāvaṇe māghe kaniṣṭhā sadbhirīritā |
                  ninditaścaitramāsastu pauṣo bhādrapadastathā |
                  ninditeṣvapi māseṣu dīkṣoktā grahaṇe śubhā || iti |
      tatrāṣāḍhasya uttamānantargatatvānniṣedhaḥ kaṣṭānantargatatvācca grahaṇam |
 evaṃ jyaiṣṭhasyāpi niṣedha uttamānantarbhāvādeveti jñeyam |
 tathā ca kālottare----
                  śaradvasantayoryego dīkṣākarmavidhau smṛtaḥ |
                  tayorasambhave varṣāṃ vinā'nyatra praśasyate || iti |
kriyākāṇḍaśekhare'pi----na vinā parva dīkṣā syād varṣāsu madhupauṣayoḥ |
 iti |
      āṣāḍhaśrāvaṇaniṣedha uttamamadhyamānantarbhāvāt |
            kāraṇe----      āṣāḍhapūrvamāse ca āṣāḍhe mārgaśīrṣake |
                  dīkṣāṃ na kārayeddhīmānanyamāse tu kārayet || iti |
mārgaśīrṣaniṣedha uttamānantarbhāvādeveti jñeyam |
 agastyasaṃhitāyām----
                  śuklapakṣe'tha kṛṣṇe vā dīkṣā sarvaśubhāvahā |
 iti |
    kālottaraṃ tu----      bhūtikāmaiḥ site muktikāmaistu kṛṣṇapakṣake |
 iti viśeṣaḥ |
     saṃhitāyām----      pūṇīmā pañcamī caiva dvitīyā saptamī tathā |
                  trayodaśī ca daśamī praśastā sarvakāmadāḥ || iti |
      anyatra tu----      kṛṣṇāṣṭabhyāṃ caturdaśyāṃ pañcaparvadine'thavā |
 iti |
mantrasārasaṃgrahe'pi----      dvitīyā pañcamī vāpi ṣaṣṭhī vāpi viśeṣataḥ |
                  dvādaśyāmapi karttavyaṃ trayodaśyāmathāpi vā || iti |
mantraratnāvalyāntu----      caturthīṃ navamīṃ ṣaṣṭhīmaṣṭamīñca caturdaśīm |
                  paurṇamāsīṃ vinā śeṣā hitā uktā mumukṣuṣu || iti |
tattvasāgarasaṃhitāyāntu----tāṃ tāṃ tithiṃ samālocya tadbhaktāṃstatra dīkṣayet |
              indraḥ----       kasya kā tithiruddiṣṭā viśeṣād vada nārada |
        nāradaḥ----       brahmaṇaḥ paurṇamāsyuktā dvādaśī cakradhāriṇaḥ |
                  caturdaśī śivasyoktā vācaḥ proktā trayodaśī ||
                  dvitīyā tu śriyaḥ proktā pārvatyāśca tṛtīyikā |
                  caturthī gaṇanāthasya bhānoḥ proktā tu saptamī |
                  nityā mārgeṣu pārvatyā aṣṭamī ca caturdaśī || iti |
viṣṇudīkṣāyāṃ pañcarātre tu viśeṣaḥ----dvādaśyāṃ śulkapakṣasya sūryasaṃkramaṇe tathā |
 iti |
saṃkramā viṣṇupadivyatiriktāḥ |
 kālottare ca----
                  dinacchidrāṇi muktvā ca yāśca syustridinaspṛśaḥ |
 iti |
   ratnāvalyāntu----      ādityaṃ maṅgalaṃ sauriṃ tyaktvā vārāṃstu bhūtaye |
 iti |
saṃhitāyām----ravau gurau site some karttavyaṃ budhaśukrayoḥ |
 iti |
 site pakṣe ityarthaḥ |
        anyatra----      uttarātrayarohiṇyo revatī puṣyavāsavam |
                  dhaniṣṭhā vāyumitrāśvipitryaṃ tvāṣṭrañca nairṛtam |
                  eśavaiṣṇavahastāśca dīkṣāyāntu śubhāvahāḥ || iti |
      vāsavaṃ jyeṣṭhā |
 vāyuḥ svātī |
 mitram anurādhā |
 aśvi aśvinī |
 pitryaṃ maghā |
 tvāṣṭraṃ citrā |
 nairṛtaṃ mūlā |
 eśam ārdrā |
 vaiṣṇavaṃ śravaṇam |
   saṃhitāyāmapi----      aśvinīrohiṇīsvātīviśākhāhastabheṣu ca |
                  jyeṣṭhottarātrayeṣvevaṃ kuryānmantrābhiṣecanam || iti |
    ratnāvalyām----      trīṇyuttarāṇi rohiṇyaḥ puṣyakaṃ mṛgaśīrṣakam |
                  hastā svātiranurādhā maghā mūlañca revatī ||
                  abhijit śravaṇañca |
 iti |
     kāraṇe ca----      pauṣṇaṃ rohiṇyathādityaṃ śravaṇañcāśvinī tathā |
                  sāvitraṃ tvāṣṭravāyavyamaindraṃ nairṛtameva ca ||
                  tiṣyaṃ triruttarārdrā ca saumyaṃ śiṣyatrijanmabham |
                  nakṣatrāṇi praśastāni dīkṣākarmaṇi suvrate || iti |
pauṣṇaṃ revatī |
 ādityaṃ punarvasu |
 sāvitraṃ hastā |
 saumyaṃ mṛgaḥ |
    nīlatantre'pi----      rohiṇī śravaṇārdrā ca dhaniṣṭhā uttarātrayam |
                  puṣyaḥ śatabhiṣā caiva dīkṣānakṣatramucyate || iti |
   ratnāvalyāntu----      pratipat pūrvāṣāḍhā ca pañcamī kṛttikā tathā |
                  pūrvabhādrapadā ṣaṣṭhī daśamī rohiṇī tathā ||
                  dvādaśī sārpanakṣatramaryamṇā ca trayodaśī |
                  nakṣatraluptā ityete devānāmapi nāśakāḥ || iti |
anyad vārādisaṃyogāt tithinakṣatraduṣṭatvaṃ jyotiḥśāstrādavaseyam |
          tathā----      śubhayogeṣu sarveṣu dīkṣā sarvaśubhapradā |
 iti |
    ratnāvalyām----      yogāśca prītirāyuṣmān saubhāgyaḥ śobhanaḥ śubhaḥ |
                  sukarmā ca dhṛtirvṛddhirdhruvaḥ siddhiśca harṣaṇaḥ ||
                  varīyāṃśca śivaḥ siddho brahmā endraśca ṣoḍaśa |
 iti |
          tathā----      śubhāni karaṇānyāhurdīkṣāyāñca viśeṣataḥ |
                  śakunyādīni viṣṭiñca viśeṣeṇa vivarjayet || iti |
     saṃhitāyām----      pañcāṅgaśuddhidivase svodaye tithivārayoḥ |
                  guruśukrodaye śuddhalagne dvādaśaśodhite ||
                  pravṛddhe valasaṃyukte śukre devagurau tathā |
                  śubhe vidhusamāyoge śubhavarge śubhodaye |
                  ityādau sarvamantrāṇāṃ saṃgrahaḥ sarvasaukhyakṛt || iti |
tathā ca jyotiḥśāstre----nīcasthe vakrasaṃsthe'pyaticaraṇagate vālabṛddhe'stage vā
                  sannyāso devayātrā vrataniyamavidhiḥ karṇavedhaśca dīkṣā |
                  mauñjīvandho gaṇānāṃ pariṇayanavidhirvāstudevapratiṣṭhā
                  varjyāḥ sadbhiḥ prayatnāt tridaśapatigurau siṃharāśisthite ca || iti|
          tathā----      caraḥ sarvai vīvarjyaḥ syāt sthirarāśiṣu saukhyadā |
                  triṣaḍāyagatāḥ pāpāḥ śubhāḥ(saumyāḥ)kendratrikoṇagāḥ |
                  dīkṣāyāntu śubhāḥ proktā randhrasthāḥ sarvanāśakāḥ || iti |
      āya ekādaśasthānam |
 kendretyanena prathamacaturthasaptamadaśamasthānāni |
 trikoṇeti pañcamanavamasthāne |
 randhram aṣṭamasthānam |
          tathā----      śiṣyatrijanmadivase saṃkrāntau viṣuve'yane |
                  anyeṣu puṇyayogeṣu grahaṇe candrasūryayoḥ |
                  śiṣyānukūle kāle vā dehaśuddhiḥ śubhāvahā || iti |
mahākapilapañcarātre'pi----etannakṣatratithyādau karaṇe yogavāsare |
                  mantropadeśo guruṇā sādhanañca śubhāvaham || iti |
kriyākāṇḍaśekhare'pi tithyādisarvamuktvoktam----
                  ityādinipuṇaṃ vīkṣya dīkṣāṃ kurvīta deśikaḥ |
                  maumukṣavīṃ pratyayaṃ na kālādiniyamaḥ smṛtaḥ || iti |
    ratnāvalyāñca----      nindyāni tāni sarvāṇi praśastāni vimuktaye |
 iti |
etacca vakṣyamāṇāgnicakramavalokya dinaṃ karttavyamiti |
   apavādo'pi----      śaśidinakarayorgrahaṇe janmani śiṣyasya makarasaṃkrāntau |
                  karuṇāsamaye ca guroḥ nakṣatrādīṣyate na dīkṣāyām || iti |
          tathā----      śiṣyajanmadivaseṣu saṃkrame pragrahe śaśidineśayorapi |
                  puṇyayogayuji vā śubhe nṛṇāṃ mantrasiddhirabhidhīyate parā || iti |
siddhāntaśekhare'pi----viṣuve'pyayanadvandve āṣāḍhyāṃ (saṃkrāntyāṃ) dama(dama)notsave |
                  dīkṣā kāryā tu kāleṣu pavitrāropakarmaṇi || iti |
   kālottare ca----      dīkṣāyāmabhiṣeke ca tathā mantraparigrahe |
                  vratagrahaṇamokṣe ca dravyārambhaṇakarmaṇi ||
                  kāttīkyāñcaiva vaiśākhyāṃ svarbhānorapi darśane |
                  candrasūryeparāge ca ṣaḍaśītimukheṣu ca ||
                  grahanakṣatrayogeṣu viṣuveṣutsaveṣu ca |
                  ayaneṣu ca sarveṣu yogaḥ sarvārthasiddhidaḥ || iti |
   rudrayāmale'pi----      sattīrthe'rkavidhugrāse taṃ tu dāmanaparvaṇoḥ |
                  mantradīkṣāṃ prakurvāṇo māsarkṣādīn na śodhayet || iti |
agastyasaṃhitāyāñca----sūryagrahaṇakāle tu nānyadanveṣitaṃ bhavet |
                  sūryagrahaṇakālena samo'nyo nāsti kaścana ||
                  tatra yadyatkṛtaṃ sarvamanantaphaladaṃ bhavet |
                  na māsatithivārādiśodhanaṃ sūryaparvaṇi ||
                  dadātīṣṭaṃ gṛhītaṃ yat tasmin kāle gurornṛṣu |
                  siddhirbhavati mantrasya vināyāsena vegataḥ ||
                  karttavyaṃ sarvayatnena mantrasiddhimabhīpsubhiḥ || iti |
    tathānyatrāpi----      puṇyatīrthe kurukṣetre devīpīṭhacatuṣṭaye |
                  prayāge śrīgurau kāśyāṃ kālākālaṃ na śodhayet || iti |
tattvasāgarasaṃhitāyām----tithiṃ vināpi dīkṣāyāṃ viśiṣṭāvasaraṃ śṛṇu |
                  durlabhe sadgguruṇāntu sakṛtsaṅga upasthite ||
                  tadanujñā yadā labdhā sa dīkṣāvasaro mahān |
                  grāme vā yadivā'raṇye kṣetre vā divase niśi |
                  āgacchati gururdaivād yadā dīkṣā tadā bhavet || iti |
          tathā----      yadaivecchā tadā dīkṣā gurorājñānurūpataḥ |
                  ni tithirna vrataṃ homo na snānaṃ na japakriyā |
                  dīkṣāyāḥ kāraṇaṃ kintu svecchāvāpte tu sadgurau || iti || 1 ||
rākṣasaṃ   vāstunāmānaṃ  hatvā'dhiṣṭhāya  tattanum       |
sthitāstripañcāśaddevāstebhyaḥ  pūrvaṃ baliṃ haret       || 2 ||
vāstuyāgotpattimāha rākṣasamiti |
 hatveti |
 yaduktam----
                  kaśyapasya gṛhiṇī tu siṃhikā rāhuvāstutanayāvajījanat |
                  pūrvajo harinikṛttakandharo daivatairavarajo nipātitaḥ || iti |
mahākapilapañcarātre'pi----pūrvamāsīnmahānugraḥ sarvabhūtabhayaṅkaraḥ |
                  sadevairnihato bhūmau sa vāstupuruṣaḥ smṛtaḥ ||
                  yāvad bhūmiḥ sthirā loke tāvad vāstvasuraḥ sthitaḥ |
                  saṃhāre tu layaṃ yāti devaiḥ sarvagrahādibhiḥ ||
                  vistāro'sya samantācca śatakoṭistu yojanaḥ |
                  saṃsthito'sau dharāṃ vyāpya proktānaḥ kṛṣṇavarṇakaḥ ||
                  jānukūrparakau vāstorvahnivāyuprakoṣṭhagau |
                  pitṛpādapuṭaścāyamīśamūrddhā hṛdañjaliḥ ||
                  ūrddhakeśaḥ supīnaśca varttulākṣo'surākṛtiḥ || iti |
anyatrādhomukhatoktā |
 vāstvīśanāmā hyasuro'tikāyo devaiḥ purā dattavaro'bhipūjyaḥ |
                  śete sa bhūmyāṃ pravisārya pādau hastau tathā'dhovadanaḥ sadaiva ||
                  īśāne'sya śiro niveśitamabhūdvāstoṣpate rmārute
                  vahnau cāpi karadvayaṃ padayugaṃ naktañcarāśāsthitam |
 iti |
vāstusvarūpamāhānyatra----andhakāsurasaṃgrāme purā kruddhasya śūlinaḥ |
                  apatat svedapānīyaṃ lalāṭād bhuvi bhīṣaṇam ||
somaśambhunā tu vyavasthoktā----ākuñcitakaraṃ vāstumuttānamasurākṛtim |
                  smaret pūjāsu kuḍyādiniveśe tvadharānanam ||
                  jānunī kūrparāsakte diśi vātahutāśayoḥ |
                  paitryāṃ pādapuṭau raudyrāṃ śiro'sya hṛdaye'ñjaliḥ || iti|
sthitā iti punarutthānaśaṅkayā |
 taduktaṃ mahākapilapañcarātre----
                  sarvān devāstu kāryeṣu pūjayed vāstusaṃsthitān |
                  tenā'sau varttate no cet uttiṣṭhenmādhavājñayā || iti |
tebhyaḥ pūrvaṃ valiṃ harediti |
       taduktam----      tataśca teṣāṃ ye pūjāvimukhāstaiḥ kṛtāni tu |
                  sukṛtāni samādadyurduṣkṛtāni ca kurvate ||
                  tatasteṣāmarcayantu pratyabdaṃ kurvatāṃ satām |
                  śubhānyevāśu jāyante naivā'śubhakathāpi ca || iti |
   mayenāpyuktam----      gṛhādikaraṇe yatra nācīto vāstudaivataḥ |
                  tatra śūnyaṃ bhavet sarvaṃ rakṣovighnādibhirhatam ||
                  tasmādvāstvarcanaṃ kārya samyak sampadamīpsubhiḥ || iti |
       tathā ca----      śubhakarmaṇi dīkṣāyāṃ maṇḍapakaraṇe gṛhādividhiṣu tathā |
                  vihito vāstubaliḥ syādrakṣovighnopaśāntisampadbhyaḥ || iti |
mahākapilapañcarātrepi----bhūmeḥ parigrahe pūrvaṃ śilānāṃ sthāpane tathā |
                  jalādhāragṛhārthañca yajedvāstuṃ viśeṣataḥ ||
                  apareṣvapi kāryeṣu yāgahomādikeṣu ca |
                  vāstumaṇḍalakaṃ kuryāt sūtrayitvā samaṃ guruḥ ||
                  susamaṃ sukhadaṃ vāstu viṣamaṃ na sukhāvaham |
                  brahmādyaditiparyantāḥ pañcāśat trayasaṃyutāḥ ||
                  sarveṣāṃ kila vāstūnāṃ nāyakāḥ parikīttītāḥ |
                  asaṃpūjya(gṛhya)hi tān sarvān prāsādādīn na kārayet ||
                  aniṣpattivīnāśaḥ syādubhayordharmadhamīṇoḥ |
 iti || 2 ||
balimaṇḍalameteṣāṃ   yathāvadabhidhīyate       |
pūrvāparāyataṃ  sūtraṃ   vinyaseduktamānataḥ       || 3 ||
      yathāvat sākalyena maṇḍalārthaṃ catuḥṣaṣṭi koṣṭhotpādanamāha pūrveti |
 vinyasediti|
  " asa gatidīptyādāneṣu "  ityasau bhauvādikasya prayogaḥ |
 uktamānataḥ |
 uktaṃ vāstuśāstre yanmānaṃ tena mānena ityarthaḥ |
 kvaciddhastamānata iti pāṭhaḥ |
 mahākapilapañcarātre tu viśeṣaḥ----
                  gṛhaprāsādakūpānāṃ maṇḍapasya jalasya ca |
                  vāstumaṇḍalakaṃ kāryamaṣṭahastantu nāparam || iti || 3 ||
tanmadhyaṃ kiñcidālabya matsyau dvau parito likhet       |
tayormadhye  sthitaṃ  sūtraṃ  vinyased   dakṣiṇottaram       || 4 ||
      tanmadhyamiti |
 tasya madhyaṃ kiñcidālambyā madhyāt kiñcidadhikaṃ cihnamālambyetyarthaḥ |
 kuta ityapekṣāyāṃ sūtrāgrāditi śeṣaḥ |
 evaṃ parita ubhayataḥ uttaradakṣiṇayoḥ prācīsūtrasyeti śeṣaḥ |
 matsyau dvau cihnadvayaṃ sampādayet |
 tatra prakāraḥ|
 prācīsūtraprāgagre sūtrādiṃ nidhāya madhyacihnāt sūtrāgraṃ bhrāmayet |
 evamaparāgrādapi |
 tata eko matsyaḥ |
 evamaparatrāpīti dvitīyo matsyaḥ |
 taduktaṃ siddhāntaśekhare----
                  somasūtraprasiddhyarthaṃ sūtrāgrabhramaṇaṃ tataḥ |
                  prāgaṅke pratyagaṅke ca hastaṃ dattvā samācaret ||
                  udagdakṣiṇago matsyo rekhāyāṃ jāyate kramāt |
                  śapharasya mukhe pucche madhyacihne prasāritam ||
                  samantāt somasūtraṃ syāt |
 iti || 4 ||
dvābhyāṃ dvābhyāṃ tathā'grābhyāṃ koṇeṣu makarān likhet       |
matsyamadhye   sthitāgrāṇi   tatra   sūtrāṇi   pātayet       || 5 ||
      dvābhyāmiti |
 tatra dvābhyāṃ dvābhyām agrābhyāmekaiko matsyaḥ tathā pūrvavat |
 tadyathā|
 prācīsūtrārddhamitena prācīsūtrāgrasthitena sūtreṇa īśe āgreye cārddhacandraṃ kuryāt |
 tatastenaiva sūtreṇa uttarasūtrāgrasthitena īśe vāyavye cārddhacandraṃ kuryāt |
 evamīśe matsya utpannaḥ |
 tathā pūrvavat tatsūtreṇa paścimāgrasthitena vāyavye nairṛtye cārddhacandraṃ kuryāt evaṃ vāyavye matsya utpannaḥ |
 tat sūtreṇa paścimāgrasthitena vāyavye nairṛtye cārddhacandraṃ kuryāt evaṃ vāyavye matsya utpannaḥ |
 tatsūtreṇa dakṣiṇāgrasthitena naiṛrratye āgneye arddhacandraṃ kuryāt |
 tata ubhayatrāpi matsyadvayaṃ jāyate |
 taduktaṃ siddhāntaśekhare----
                  kṣetrārddhamānasūtreṇa dikṣu cihnaṃ samālikhet |
                  dikṣu cihnaṃ samāśritya koṇeṣvaṅkān samālikhet |
                  kṣetrārddhamānasūtreṇa pratilomānulomataḥ || iti |
evaṃ matsyacatuṣke jāte tanmadhyamāgraṃ sūtracatuṣkaṃ dadyādityāha matsyetyādi || 5 ||
caturasraṃ bhavettatra  catuḥkoṣṭhasamanvitam       |
tat punavībhajenmantrī catuḥṣaṣṭipadaṃ yathā       || 6 ||
      caturasramiti vāstuśarīrasya caturasratvāt |
 taduktam----
                  catusrākṛtiḥ kaścidasuraḥ sarvanāśakaḥ |
 iti |
mahākapilapañcarātre'pi----devaiḥ sa vāstupuruṣaḥ sthāpitaścaturasrakaḥ |
 iti |
      ācāryā api----caturasrasaṃsthitirasau |
 iti |
      prayogasāre'pi----jñeyaḥ sa vāstupuruṣaścaturasrasaṃsthaḥ |
 iti |
      catuṣkoṣṭhasamanvitamiti |
 caturasramadhye adhaśca koṇacatuṣke vahiḥ koṣṭha- catuṣkamaparaṃ gurugaṇeśadurgākṣetreśapūjanārthamuktam |
 taditi |
 yathācatuḥṣaṣṭipadaṃ bhavet tathā tad vibhajedityanvayaḥ || 6 ||
īśānādrakṣaso  yāvad  yāvadagneḥ  prabhañjanaḥ       |
evaṃ   sūtradvayaṃ  dadyāt  karṇasūtraṃ  samāhitaḥ       || 7 ||
      īśānāditi |
 prabhañjano vāyustaddaivatyaḥ koṇastacchabdavācyaḥ taṃ yāvat |
 evaṃ karṇasūtraṃ karṇasūtrasaṃjñakaṃ sūtradvayaṃ dadyāt |
 śilpaśāstre koṇasūtrasya karṇasūtramiti saṃjñā|
 samāhita iti kākākṣigolakanyāyenobhayatra sambaddhyate |
 tatra samāhitaḥ sāvadhāno mantrī sampradāyena mantraśāstrābhijñaḥ pūrvāparāyataṃ sūtraṃ vinyasedityādi 
saptasu kriyāsu karttṛtvenānveti |
 ante upākṛtatvāt |
 tatra catuḥṣaṣṭikoṣṭhotpādanaprakāro yathā----caturṣu koṣṭheṣu koṇasūtracatuṣṭayamanyaddadyāt |
 tanmadhyotpannamatsyeṣu pūrvāparāyate dve sūtre dakṣiṇottarāyate ca dve sūtre pātayet |
 evaṃ ṣoḍaśakoṣṭhāni sampadyante |
 tataḥ caturṣu koṇakoṣṭheṣu punaḥ karṇasūtracatuṣṭayaṃ dadyāt |
 tadutpannamatsyeṣu pūrvāparāyate dve dakṣiṇottarāyate dve ca sūtre pātayet |
 evañca kṛte madhyakoṣṭhadvaye matsyā utpannāḥ teṣu matsyeṣu dve sūtre prāgaparāyate dve dakṣiṇottarāyate ca dadyāt |
 evaṃ catuḥṣaṣṭikoṣṭhāni sampadyante |
tatra granthāntarokta----      karṇasūtradvayātiriktakarṇasūtrāṇi mārjaye |
tatra īśānaśivokto viśeṣaḥ----
                  pūjyāścatuḥṣaṣṭipadeṣu viprairekottarāśīpade nṛpādyaiḥ |
 iti |
hayaśīrṣapañcarātre tu----ekāśītipadaṃ vāstu gṛhakarmaṇi śasyate |
                  catuḥṣaṣṭipadaṃ vāstu prāsādeṣu praśasyate || iti |
  somaśambhāvapi----      kuryāt koṣṭhacatuḥṣaṣṭi prāsāde vāstumaṇḍalam |
                  gṛhe'pi varttayed vāstuṃ kintvekāśītikoṣṭhakaiḥ || iti |
mahākapilapañcarātre----prāsādārthaṃ catuḥṣaṣṭirekāśītigṛhe tathā |
 iti |
   tathā'nyatrāpi----      ekāśītipadaṃ kṛtvā vāstuñcaiva gṛhādiṣu |
                  catuḥṣaṣṭipado vāstuḥ prāsāde brahmaṇā smṛtaḥ ||
                  ityuktavā maṇḍapān pravarān vakṣye prāsādasyānurūpataḥ |
                  ityuktam tenāti deśikamaṇḍape idaṃ vāstumaṇḍalam || 7 ||
brahmāṇaṃ  pūjayedādau  madhye  koṣṭhacatuṣṭaye       |
dikcatuṣkeṣu  pūrvādi  yajedāryamanantaram       || 8 ||
vivasvantaṃ  tato  mitraṃ  mahīdharamataḥ  param       |
      brahmāṇamiti |
 samāhita iti ādau madhye koṣṭhacatuṣṭaye brahmāṇaṃ pūjayediti sambandhaḥ |
 koṣṭhacatuṣṭaye ekākāreṇa mājīte ityarthaḥ |
 tatra padmaṃ vilikhet |
 taduktaṃ mahākapilapañcarātre----pañcaviṃśatpade madhye brahmāṇantvarcayet kaje |
 iti |
   kādimate'pi----      sarvamadhye yajet samyak brahmāṇaṃ kamalāsanam |
                  hemābhañca caturvaktraṃ vedādhyayanaśālinam || iti |
ādāviti sarasvatīsāhityamuktam |
 samāhita ityanenaitaduktaṃ bhavati |
 pūrvaṃ pīṭhamabhyarcya paścāt tatra brahmāṇaṃ pūjayediti |
 tatra maṇḍūkādiparatattvāntaṃ sampūjya aṇimādi sarva- siddhyantā nava pīṭhaśaktīḥ sampūjya |
 oṃ sarvajñānakriyāvyaktakamalāsanāya yogapīṭhāya namaḥ iti pīṭhamantraḥ |
 oṃ namo brahmaṇe iti mūlamantraḥ |
 prajāpatiḥ ṛṣiḥ |
 paṃktiśchandaḥ|
 brahmā devatā |
 akṣarairaṅgāni |
 akṣasraksruva(k)----daṇḍakamaṇḍaludharo brahmā dhyeyaḥ |
 aṇimādīnāṃ dhyānamuktaṃ kulaprakāśatantre----
                  sindhurasthā'ṇimā pūjyā pītavarṇā caturbhujā |
                  varavajradharā dakṣe vāme'bhayanidhānabhṛt ||
                  mahimāṃ mahiṣārūḍhāṃ pūjayet kajjvalaprabhām |
                  daṇḍābhayadharāṃ vāme dakṣe śaktyakṣamālinīm ||
                  nakrasthā laghimā śyāmā pūjanīyā caturbhujā |
                  nāgapāśadharā dakṣe tadvāme'bhayavārije ||
                  kanakādrinibhā pūjyā kūrmasthā garimā tathā |
                  gadāvaradharā dakṣe vāme'bhayanidhānabhṛt ||
                  pūjyā pretagatā nīlavidyutpuñjanibheśitā |
                  varakhaḍgadharā dakṣe vāme sābhayakarttṛkā ||
                  pūjyā yā vaśitā dhūmrā mṛgasthā sā caturbhujā |
                  sāravindadhvajā dakṣe vāme varasarojinī ||
                  chāgalasthā'tiraktāṅgī syāt pūjāyāṃ prakāmatā |
                  śaktyakṣamālinī dakṣe vāme savarakuṇḍikā ||
                  pūjanīyā vṛṣārūḍhā prāptistuhinasannibhā |
                  satri(śakti)śūlavarā dakṣe vāme sābhayavārijā ||
                  sarvasiddhiḥ padmarāgaprabhā pūjyā caturbhujā |
                  sākṣamālāravindā ca bījapūrasarojinī || iti |
      digiti |
 dikcatuṣkeṣu pūrvādi yajet |
 prādakṣiṇyeneti śeṣaḥ |
 koṣṭhacatuṣṭaye idamatrā'pyanveti |
 ekākāreṇa mājīte ityarthaḥ |
 tena āryaḥ pūrvadiśi vivasvān dakṣiṇadiśi mitraḥ paścimadiśi mahīdharaḥ uttaradiśi pūjyaḥ |
 taduktamācāryaiḥ----
            prāgyābhyavāruṇodagdikkoṣṭhacatuḥpadeṣu samabhiyajet |
 iti || 8 ||
koṇārddhakoṣṭhadvandveṣu vahnyādiparitaḥ punaḥ       || 9 ||
sāvitraṃ   savitārañca  śakramindrajayaṃ  punaḥ       |
rudraṃ  rudrajayaṃ vidvānāpaṃ cā'pyāpavatsakam       || 10 ||
      koṇeti |
 koṇe brahmapadasya koṇabhāge arddhe adhaūrddhakoṣṭhe |
 karṇasūtreṇa bheditatvāt |
 yatra tadarddhakoṣṭhaṃ tasya dvandvāni teṣu vahnyādi āgneyādi uparikoṣṭhe sāvitraṃ adhaḥkoṣṭhe savitāraṃ yajet |
 parita iti catudīkṣu |
 taduktam----
    somaśambhunā----      madhye navapado brahmā śeṣāstu padikāḥ smṛtāḥ |
                  ṣaṭpadāstu marīcyādyā dikṣu pūrvādiṣu kramāt |
                  aṣṭau koṇādhipāstatra koṇārddheṣvaṣṭasu sthitāḥ || iti |
      atra yadyapi uparyadho vetipadaṃ nāsti tathāpi 
mahākapilapañcarātroktavāstu- śarīrāvasthitinirupaṇenoparikramo labhyate |
 tad yathā----
                  mastake saṃsthito rudraḥ karṇayostasya saṃsthitau |
                  parjjanyaścāditiścaiva mukhe cāpaḥ susaṃsthitaḥ ||
                  āpavatsaḥ sthitaḥ kaṇṭhe jayantaśca ditiḥ punaḥ |
                  skandhayoḥ pañcārgalādyā mahendrādyā bhujadvaye ||
                  vakṣaḥsthau rudrasāvitrau dāsastu savitā tathā |
                  hastau tu hṛdgatau tasya brahmā nābhau vyavasthitaḥ ||
                  pṛthvīdharo marīciśca stanayoḥ kukṣigau punaḥ |
                  vivasvān mitranāmā ca pādayoḥ pitaraḥ sthitāḥ ||
                  pāpādyāścaiva pūṣādyāḥ sapta saptorujaṅghake |
                  indro meḍhre sthitastasya jayo vṛṣaṇasaṃsthitaḥ || iti |
      rudra īśānaḥ |
 dāso rudrajayaḥ |
 pṛthvīdharo mahīdharaḥ |
 marīcirāryaḥ |
 pitaraḥ nirṛtiḥ |
 pāpo rogaḥ |
 indraḥ śakraḥ |
 iti jñeyam |
       yaduktam----      īśaśceśānarudro'sau tajjayo rudradāsakaḥ |
                  marīcirāryakaḥ khyātaḥ pitā syādrākṣasādhipaḥ ||
                  pāpo roga iti khyātaḥ |
 iti |
      anyatrāpi----      dhātṛvahnī samāśritya kṛtvā cādhaḥ padatrayam |
                  sāvitramarcayettatra pade vāsavasaṃjñake ||
                  vidhisāvitrayormadhye savitāraṃ padatra(dva)ye |
                  āśritya pitṛdhātārau kṛtvā cādhaḥ padatra(dva)yam ||
                  yajedindraṃ mahābhāgaṃ pade lokasusaṃjñake |
                  tathā cendrajayaḥ pūjyo brahmaśakrasumadhyagaḥ ||
                  āśritya vāyudhātārau kṛtvā cādhaḥ padatrayam |
                  tatra devaṃ yajedrudraṃ pade bhuvanasaṃjñake ||
                  tatheśavedhasormadhye tajjayañca padatraye |
                  eśānyāmāpakaṃ kāmapadatrayasusaṃsthitam ||
                  tadāpavedhasormadhye yajed vatsaṃ padatraye || iti |
  somaśambhāvapi----      sāvitre raktapuṣpāṇi vahnyadhaḥ koṇakoṣṭhake |
                  tadadhaḥkoṣṭhake dadyāt savitre ca kuśodakam ||
                  haridraudanamindrāya rakṣo'dhaḥkoṇakoṣṭhake |
                  indrajayāya miṣṭānnamindrādhastānnivedayet ||
                  rudrāya ghṛtasiddhānnaṃ vāyukoṇādhare pade |
                  tadadho rudrajayāya māṃsamārdraṃ nivedayet ||
                  āpo'tha śivakoṇādhastadvatsāya ca tattale |
 iti ||
            agre tatkarṇasūtrobhayataḥ iti karṇasūtrasya prayojanatvādatra koṇārddha- koṣṭhetyuktam || 9-10 ||
tatkarṇasūtrobhayataḥ     koṣṭhadvandveṣu      deśikaḥ       |
śarvaṃ   guhaṃ   cāryamaṇaṃ   jṛmbhakaṃ  pilapicchakam       || 11 ||
carakīñca    vidārīñca   pūtanāmarcayet    kramāt       |
arcayed   dikṣu   pūrvādi    sārddhādyantapadeṣvimān       || 12 ||
aṣṭāvaṣṭau    vibhāgena    devān    deśikasattamaḥ       |
kramādīśānaparjanyajayantāḥ         śakrabhāskarau       || 13 ||
satyo  vṛṣāntarikṣau  ca  diśi  prācyāmavasthitāḥ      |
agniḥ  pūṣā  ca   vitatho   yamaśca   gṛharakṣakaḥ       || 14 ||
gandharve    bhṛṅgarājaśca    mṛgo    dakṣiṇadiggatāḥ       |
nirṛti   daurvārikaśca    sugrīvavaruṇau     tataḥ       || 15 ||
puṣpadantāsurau śe(śo)ṣarogau pratyagdiśi sthitāḥ       |
vāyurnāgaśca  mukhyaśca   somo  bhallāṭa  eva  ca       |
argalākhyo dityaditī  kuverasya  diśi sthitāḥ       || 16 ||
      taditi |
 diśatyupadiśati śiṣyebhyo mantrāniti deśiko māntrikaḥ |
      sarvatra kramāditi vahnyādiparitaḥ iti kramo'nusandheyaḥ |
 sārddhādyanteti |
 arddhe ca te ādyante ca arddhādyante arddhādyantābhyāṃ saha varttamānāni yāni padāni teṣu |
 idañca karṇasūtreṇā'rddhīkṛtakoṇakoṣṭhato labhyate || 11-16 ||
uktānāmapi    devānāṃ    padānyāpūrvapañcabhiḥ       |
rajobhisteṣvathaitebhyaḥ  pāyasānnairbaliṃ   haret       || 17 ||
ayaṃ vāstubaliḥ proktaḥ sarvasampat samṛddhidaḥ       || 18 ||
      balividhānamāha uktānāmiti |
 pañcamī rajobhiḥ sarvatobhadramaṇḍale vakṣyamāṇaiḥ|
 tatra kamalāni vakṣyamāṇaprakāreṇaiva pūrayet |
 tatra madhyapadmaṃ śvetamanyāni raktāni |
 taduktaṃ divyasārasvate----madhye padānāṃ navakaṃ mārjayitvā prapūrayet |
                  sitena rajasā bhūyastaddikṣu ca catasṛṣu ||
                  ṣaṭkaṃ sammārjya rajasā raktena paripūrayet |
                  śiṣṭāni ca padānyatra yathāsthānaṃ prakalpayet ||
                  vicitrāṇi tato madhye brahmāṇaṃ saṃprapūjayet || iti |
      padasīmārekhāḥ śvetāḥ padāni ca vicitrāṇi |
 vāstudevānāṃ dhyānaṃ tantrāntaroktaṃ likhyate----      uktānāṃ sarvadevānāṃ svarūpañca nigadyate |
                  akṣamālāṃ srucaṃ(vaṃ)dakṣe vāme daṇḍakamaṇḍalum ||
                  dadhānamaṣṭanayanaṃ yajenmadhye'mbujāsanam |
                  sarve caturbhujā devā vāstudehe vyavasthitāḥ ||
                  kṛtāñjalipuṭāḥ sarve khaḍgakheṭakapāṇayaḥ |
                  brahmāṇaṃ saṃnirīkṣante tadvaktrābhimukhāśca te ||
                  svasvasthāne sthitāścaiva sādhāraṇamudāhṛtam |
                  marīciḥ śvetavarṇaḥ syād vivasvān rakta(abhra)varṇakaḥ ||
                  śātakumbhasamo(nabho)mitraḥ kṛṣṇavarṇastu bhūdharaḥ |
                  savitā nīlavarṇābhaḥ sāvitro dhūmravigrahaḥ ||
                  indraścāruṇavarṇābhaḥ śuklaścendrajayastathā |
                  rudraḥ pravālasadṛśaḥ pīto rudrayastathā ||
                  āpo gokṣīradhavala āpavatso japādyutiḥ |
                  īśānaḥ kṣīradhavalaḥ parjanyo'ñjanasannibhaḥ ||
                  jayanto'ñjanasaṅkāśo mahendraścāḥ(śyā)maladyutiḥ |
                  ādityo raktavarṇaḥ syāt satyakaścitravarṇakaḥ ||
                  vṛṣo vandhūkapuṣpābhaḥ kundābhaścāntarikṣakaḥ |
                  udyaddinakarābho'gniḥ pūṣā raktābjasannibhaḥ ||
                  vitathaścendracāpābho vidyudvarṇe gṛhakṣataḥ |
                  yamaścāñjanasaṅkāśo gandharvaḥ padmarāgavat ||
                  bhṛṅgarājaśca bhṛṅgābho mṛgo jīmūtasannibhaḥ |
                  nirṛtiḥ pāvakābhaśca pīto dauvārikaḥ smṛtaḥ ||
                  sagrīvo nīlakaṇṭhābhaścandrābhaḥ puṣpadantakaḥ |
                  varuṇaḥ sphaṭikabhāṅgo bhṛṅgābhaścāsuro mataḥ ||
                  śe(śo)ṣaścotpalasaṅkāśaḥ pāpayakṣme(rogaścaive)ndranīlavat |
                  vāyuḥ kṛṣṇābhavarṇaḥ syānnāgaḥ śaṅkhendusannibhaḥ ||
                  mukhyo mauktikasaṅkāśo bhallāṭaḥ śvetapadmavat |
                  somaḥ sphaṭikasaṅkāśo'rgalo raktotpaladyutiḥ ||
                  ditiḥ kundendudhavalā kapilā cāditiḥ smṛtā |
                  carakī śaṅkhasaddaśī vidārī pāvakadyutiḥ ||
                  pūtanā himasaṅkāśā meghābhā pilapicchikā |
                  khaḍgañca pānapātrañca churikāṃ karttarīṃ tathā ||
                  dadhānā bhīmarūpāstā rākṣasyaḥ parikīttītāḥ |
                  sito raktaśca pītaśca kṛṣṇaḥ skandādikā grahāḥ ||
                  vajraṃ śaktiñca khaḍgañca pāśañca vikṛtānanāḥ |
                  dadhānā bhīṣaṇāḥ proktā grahāḥ skandādikāśca te || iti |
aṣṭādaśarekhā nāḍītvena tattaddevatātvena ca dhyeyāḥ |
       taduktam----      lakṣmī yaśovatī kāntā supriyā sukalā śivā |
                  subhagā sumukhī nandā nāḍyaḥ prācīmukhodgatāḥ ||
                  dhanyā prāṇā viśālā ca sthirā bhadrā jayā niśā |
                  virajā vibhavā caitā nāḍyaḥ saumyamukhāḥ smṛtāḥ || iti |
      pāyasānnairiti bahuvacanamādyartham |
 tena vakṣyamāṇāni lājādidravyāṇi saṃgṛhītāni |
 tatra pratidaivataṃ balidravyabhedā mantrāścoktāḥ mahākapilapañcarātre----
                  pāyasaudanalājaiśca yuktaṃ dhūpaiḥ prasūnakaiḥ |
                  akṣataṃ tilasaṃyuktaṃ māṣabhaktādimaṇḍitam |
                  gṛhaṇemaṃ baliṃ brahman vāstudoṣaṃ praṇāśaya ||
                  gandhādiśarkarāpūpaṃ pāyasopari saṃsthitam |
                  āryakākhya gṛhāṇemaṃ sarvadoṣaṃ praṇāśaya ||
                  candanādyacītaṃ nātha karpūrāgurumaṇḍitam |
                  vivasvan vai gṛhāṇemaṃ sarvadoṣaṃ praṇāśaya ||
                  saguḍaṃ pāyasaṃ nātha puṣpādisusamanvitam |
                  gṛhāṇemaṃ baliṃ hṛdyaṃ mitra śāntiṃ prayaccha me ||
                  māṣaudanaṃ samāṃsañca gandhādikṣīrasaṃyutam |
                  gṛhāṇemaṃ mahībhṛt tvaṃ sarvadoṣaṃ praṇāśaya ||
      evamantarbaliṃ dattvā sarveṣāmanyeṣāṃ yadyapyarcā āgneyādi tathāpi īśānādi baliṃ dadyāt|
 vacanānurodhāt |
 vacanaṃ yathā----
                  īśādidakṣiṇāvartte baliḥ sāmānyabhāṣitaḥ |
                  sarveṣāṃ khalu vastūnāṃ viśeṣaḥ padanirṇaye || iti |
anyatra pūjāpi īśādye coktā |
                  īśakoṇādiṣu surān pūjayecca vidhānataḥ |
 iti |
      anyatrāpi----      īśānādicatuṣkoṇasaṃsthitān pūjayed budhaḥ |
 iti |
          tathā----      kṣīraṃ khaṇḍasamāyuktaṃ puṣpādibhiralaṅkṛtam |
                  gṛhāṇemaṃ baliṃ hṛdyamāpa śāntiṃ prayaccha me ||
                  dadhīdaṃ guḍasaṃmiśraṃ gandhādivastumaṇḍitam |
                  gṛhāṇemaṃ baliṃ vatsa vighnamatra praṇāśaya ||
                  puṣpādikuśapānīyaṃ karpūrāguruvāsitam |
                  sāvitra vai gṛhāṇemaṃ śāntimatra prayaccha me ||
                  piṣṭakaṃ saguḍaṃ nātha raktagandhādiśobhitam |
                  gṛhāṇemaṃ baliṃ sūrya vighnamatra praṇāśaya ||
                  śītamannaṃ tathā puṣpaṃ kuṅkumādisamanvitam |
                  gṛhāṇemaṃ baliṃ hṛdyaṃ śakradeva namo'stu te ||
                  odanaṃ ghṛtasaṃyuktaṃ vastragandhādimaṇḍitam |
                  gṛhāṇemaṃ baliṃ hṛdyamindrajaya namo'stu te ||
                  pakvāpakvamidaṃ māṃsaṃ vastrapuṣpādisaṃyutam |
                  gṛhāṇemaṃ baliṃ hṛdyaṃ rudradeva namāmyaham ||
                  hṛnmāṃsaṃ(samāṃsaṃ) saghṛtaṃ pakvaṃ gandhapuṣpādisaṃyutam |
                  gṛhāṇemaṃ baliṃ rudrajaya svasti prayaccha me ||
                  raktapuṣpaṃ samāṃsaṃ vai raktavastrādisaṃyutam |
                  vidāri vai gṛhāṇemaṃ rakṣovighnaṃ vināśaya ||
                  pittaṃ raktāsthisaṃyuktaṃ raktagandhādimaṇḍitam |
                  gṛhāṇemaṃ baliṃ pāpe (pūtane tvaṃ) rakṣovighnaṃ praṇāśaya ||
                  saghṛtaṃ māṣa(māṃsa) bhaktañca vastragandhādyalaṅkṛtam |
                  baliṃ gṛhāṇa śarvemaṃ rakṣovighnaṃ praṇāśaya ||
                  māṃsaṃ puṣpādisaṃyuktaṃ māṣabhaktopaśobhitam |
                  gṛhāṇemaṃ baliṃ skanda rakṣovighnaṃ praṇāśaya ||
                  śvamāṃsa (surasaṃ) piṣṭakairyuktaṃ pakvamāṃsodakānvitam |
                  aryaman vai gṛhāṇemaṃ rakṣovighnaṃ praṇāśaya ||
                  raktamāṃsaudanaṃ matsyaṃ gandhadhūpasamanvitam |
                  jṛmbhaka tvaṃ gṛhāṇemaṃ rakṣovighnaṃ praṇāśaya ||
                  chāgakarṇānvitaṃ māṃsaṃ vastragandhādisaṃyutam |
                  pilipiccha gṛhāṇemaṃ rakṣovighnaṃ praṇāśaya ||
                  ghṛtena sādhitaṃ māṃsaṃ vastragandhādisaṃyutam |
                  caraki vai gṛhāṇemaṃ rakṣovighnaṃ praṇāśaya ||
                  saghṛtaṃ cākṣatānnañca vastragandhādyalaṅkṛtam |
                  gṛhāṇemaṃ balintvīśa vāstudoṣāpahārakam ||
                  utpalaṃ pāyasairyuktaṃ vastrādikasamanvitam |
                  gṛhāṇemaṃ baliṃ hṛdyaṃ deva(megha)rāja namo'stu te ||
                  pañcahastaṃ supītañca dhvajaṃ bhaktādimaṇḍitam |
                  gṛhāṇemaṃ baliṃ hṛdyaṃ jiṣṇusuta namo'stu te ||
                  odanaṃ ghṛtasampūrṇaṃ pañcaratnādimaṇḍitam |
                  gṛhāṇemaṃ baliṃ hṛdyaṃ (deva) devarāja namo'stu te ||
                  raktapuṣpayutaṃ bhaktaṃ raktagandhādibhiryatam |
                  gṛhāṇemaṃ baliṃ hṛdyaṃ bhāskara tvaṃ namo'stu te ||
                  vitānaṃ dhūmravarṇābhaṃ gandhādikasuśobhitam |
                  vastrayuktaṃ (raktapuṣpaṃ) gṛhāṇemaṃ baliṃ satya namo'stu te ||
                  idantu māṃsabhaktaṃ vai vastragandhādipūjitam |
                  gṛhāṇemaṃ vṛṣa baliṃ vāstudoṣaṃ praṇāśaya ||
                  idantu śādvalaṃ māṃsaṃ naivedyādisusaṃyutam |
                  gṛhāṇemaṃ baliṃ hṛdyaṃ vyoma śāntiṃ prayaccha me ||
                  suvarṇaṃ piṣṭakañcātha vastragandhādibhiryatam |
                  ghṛtānvitaṃ gṛhāṇemaṃ saptajihva namo'stu te ||
                  kṣīraṃ lājasamāyuktaṃ raktapuṣpādimaṇḍitam |
                  gṛhāṇemaṃ baliṃ hṛdyaṃ pūṣadeva namo'stu te ||
                  dadhigandhādibhiryuktaṃ pītapuṣpasamanvitam |
                  baliṃ vitatha gṛhṇemaṃ vighnamatra praṇāśaya ||
                  bhaktaṃ madhuplutaṃ caiṇaṃ raktavastrādimaṇḍitam |
                  gṛhāṇemaṃ baliṃ hṛdyaṃ yamadeva namo'stu te ||
                  pakvamāṃsaudanaṃ navanītaṃ vastrādimaṇḍitam |
                  prītikaraṃ gṛhāṇemaṃ gṛharakṣa namo'stu te ||
                  nānāgandhasamāyuktaṃ raktapuṣpādibhiryutam |
                  baliṃ gṛhāṇa gandharva sarvadoṣaṃ praṇāśaya ||
                  imāntu śākunīṃ jihvāṃ māṣabhaktoparisthitām |
                  gṛhāṇemaṃ baliṃ bhṛṅgarāja śāntiṃ prayaccha me ||
                  yavaṃ ghṛtatilopetaṃ gandhapuṣpādisaṃyutam |
                  gṛhāṇemaṃ baliṃ hṛdyaṃ mṛgadeva namo'stu te ||
                  śarkarāsaṃyutaṃ khaṇḍaṃ vastragandhādimaṇḍitam |
                  prīti baliṃ gṛhāṇemaṃ rakṣorāja namo'stu te ||
                  candanāgurukāṣṭhañca gandhapuṣpādibhiryutam |
                  gṛhāṇemaṃ baliṃ hṛdyaṃ dauvārika namo'stu te ||
                  idantu pāyasaṃ nātha gandhapuṣpādimaṇḍitam |
                  sugrīva vai gṛhāṇemaṃ baliṃ śāntiṃ prayaccha me ||
                  yavā(grāṇi)nnāni ca godugdhaṃ bhaktopari suropitam |
                  gṛhāṇemaṃ baliṃ hṛdyaṃ jalarāja namo'stu te ||
                  māṣabha(yu)ktaṃ kuśastambaṃ ghṛtagandhādisaṃyutam |
                  puṣpadanta gṛhāṇemaṃ sarvadoṣaṃ praṇāśaya ||
                  madhunā sādhitaṃ piṣṭaṃ gandhādyairupaśobhitam |
                  baliṃ gṛhāṇāsurendra sarvadoṣaṃ praṇāśaya ||
                  ghṛtañcā'nnasamāyuktaṃ karpūrādisuvāsitam |
                  gṛhāṇemaṃ baliṃ śeṣa(śoṣa)sarvaśāntiṃ prayaccha me ||
                  yavajaṃ taṇḍulaṃ nātha gandhapuṣpādiśobhitam |
                  gṛhāṇemaṃ baliṃ roga sarvadoṣaṃ praṇāśaya ||
                  saghṛtaṃ maṇḍaka(modaka)ñcedamannādyairupaśobhitam |
                  gṛhāṇemaṃ baliṃ hṛdyaṃ mṛgavāha namo'stu te ||
                  idañca kṛśaraṃ cānnaṃ puṣpagandhādimaṇḍitam |
                  pātāleśa gṛhāṇemaṃ vighnamatra praṇaśyatu ||
                  nārikelodakaṃ bhaktaṃ pītavastrādisaṃyutam |
                  gṛhāṇemaṃ baliṃ mukhya vāstudoṣaṃ praṇāśaya ||
                  pāyasaṃ madhunā miśraṃ nānāpūjo(pītapuṣpo)paśobhitam |
                  gṛhāṇemaṃ baliṃ soma sarvadoṣaṃ praṇāśaya ||
                  odanaṃ ghṛtasaṃmiśraṃ gandhapuṣpasamanvitam |
                  gṛhāṇemaṃ baliṃ hṛdyaṃ bhallāṭa tvaṃ namo'stu te ||
                  māṣānnañca ghṛtābhyaktaṃ puṣpagandhādimaṇḍitam |
                  gṛhāṇemaṃ baliṃ hṛdyamargalākhya namo'stu te ||
                  kṣīraṃ khaṇḍasamāyuktaṃ nānāpūjo(puṣpo)paśobhitam |
                  daityamātargṛhāṇemaṃ sarvadoṣaṃ praṇāśaya ||
                  polikāṃ madhusaṃyuktāṃ gandhavastrādisaṃyutām |
                  gṛhāṇemaṃ baliṃ hṛdyaṃ devamātarnamo'stu te ||
                  svargapātālamartyeṣu ye devā vāstusambhavāḥ |
                  gṛhṇantvamuṃ baliṃ hṛdyaṃ tuṣṭā yāntu svamandiram ||
                  mātaro bhūtavetālā ye cānye balikāṃkṣiṇaḥ |
                  viṣṇoḥ pariṣadā ye ca te'pi gṛhṇantvimaṃ balim ||
                  pitṛbhyaḥ kṣetrapālebhyo baliṃ dattvā prakāmataḥ |
                  abhāvāduktamārgasya kuśapuṣpādibhiryajet || iti |
sarvasampadityanena diśāṃ balirapyuktaḥ |
 taduktaṃ prayogasāre----
                  vāstuśeṣa kriyābhūtaḥ sarvarakṣāvibhūtikṛt |
                  bhūtaprītipradaścā'smin diśāṃ balirudīryate ||
                  dikpālapariṣatsarvabhūtānuddiśya nāmabhiḥ |
                  pūjā visarjanānto yaḥ sa vijñeyo diśāṃ baliḥ ||
                  dadhyamburajanīpuṣpalājaśaktutilāndhasā |
                  dravyeṇa vitareddikṣu baliṃ dikkramayogataḥ ||
                  surāṇāṃ tejasāñcaiva pretānāṃ (prajānāṃ)rakṣasāmapi |
                  tathā jalānāṃ prāṇānāṃ nakṣatrāṇāñca yat punaḥ ||
                  vidyānāmadhipānāñca tānyathoktvā(ktān)baliṃ haret |
                  savāhanapadaṃ proktvā parivārāya śaktaye ||
                  tatpārṣadebhyaśca tataḥ sarvebhya iti saṃyutam |
                  bhūtebhyaśca kramādbhūyaḥ prādakṣiṇyāt kṣipedvalim ||
                  dviṣatpiśācavetālarakṣorakṣābhayāttīhā |
                  diśāṃ balivīśeṣeṇa sarvasampatsamṛddhidaḥ ||
                  vāstau gehe prarohe(pradrohe) bhūtadrohe gṛhapraveśe ca |
                  vitate ca śāntihome diśāṃ baliḥ siddhaye prayoktavyaḥ || iti|
      tatra yathopadeśaṃ prayogo likhyate |
 atha yajamāna ācāryaṃ vṛṇuyāt |
 tata ācārye vakṣyamāṇalakṣaṇāṃ bhūmiṃ parigṛhya vakṣyamāṇamārgeṇa tacchuddhiṃ vidhāya pañca- brahmabhiḥ 
pañcagavyairbhūmiṃ siñcet |
 tanmadhye kanakaśalākayā ratnena vā tadabhāve rajata- phalapuṣpadhānyānāmanyatamena vā----
                  śāntā yaśovatī kāntā viśālā prāṇavāhinī |
                  satī ca sumanā nandā subhadrā navamī matā ||
iti nava rekhāḥ prāgaparāyatāḥ dakṣiṇopakramā udagapavargā vilikhya----
                  hiraṇyā suvratā lakṣmīvībhūtivīmalā priyā |
                  jayā kalā viśokā ca navamī saṃsmṛtā budhaiḥ ||
      iti nava rekhā dakṣiṇottarāyatāḥ paścimopakramāḥ pūrvasamāptikā vilikhya tataḥ śulkaḍorakādinā tāḥ 
samyaknirmāya pūrvektaprakāreṇa pañcarajobhirmaṇḍitaṃ pūrvekta- koṇakoṣṭhacatuṣṭayopetaṃ vicitraṃ maṇḍalaṃ racayet |
 tatpaścimadiśi hastamātraṃ trimekhalaṃ kuṇḍaṃ sthaṇḍilaṃ vā vidadhyāt |
 tato bahiḥ koṇakoṣṭhasthān gurugaṇeśadurgākṣetrapālān catuṣpadaṃ nābhigaṃ brahmāṇaṃ tatpūrvadiśi catuṣpadaṃ 
vāmastanagamāryakam ityādi arddhapada- gāmaditiṃ karṇagāmityantaṃ pūrvektatattatpadatadaṅgasthitān 
tripañcāśaddevān padārthānusamayena brahman ihāgaccha iha tiṣṭheti sarvānāvāhya praṇavādinamo'ntena 
caturthyantasvasvanāmamantreṇa pādyādibhirupacāraiḥ prapūjayet |
 tato maṇḍalādīśānakoṇe avraṇamakṛṣṭamūlaṃ bahi- rdadhyakṣatavibhūṣitaṃ 
 cūtāśvatthanyagrodhoḍumbaraplakṣapallavasaṃcchannamukhaṃ vastrayugānvitam 
antarnikṣiptapañcaratnavividhaphalaṃ nirmalajalapūrṇaṃ dṛḍhaṃ kalasam akṣatānāmupari sthāpayet|
 tata imaṃ me varuṇa iti varuṇagāyatryā varuṇaṃ kalase nyaset|
                  gaṅgādyāḥ saritaḥ sarvāḥ samudrāśca sarāṃsi ca |
                  āyāntu yajamānasya duritakṣayakārakāḥ ||
ityanena tīrthānyāvāhya aśvasthānagajasthānavalmīkanadīsaṅgamahnadagokularathyātaḥ sapta- mṛttikā ānīya kalase 
nikṣipya  " vaṃ varuṇāya namaḥ "  iti mantreṇa tatra kalase pañcopacāraiḥ varuṇaṃ pūjayet |
 tataḥ----
      murā māṃsī vacā kuṣṭaṃ śaileyaṃ rajanīdvayam |
 śaṭī campakamustañca iti sarvauṣadhīśca prakṣipet |
 tataḥ kuṇḍādisamīpametya saṃskārādi agnimukhāntaṃ karma kṛtvā brahmāditripañcāśaddevebhyaḥ 
aṣṭottarasahasramaṣṭottaraśatamaṣṭāviṃśatimaṣṭau vā pratyekaṃ yavairvā kṛṣṇatilairvā 
udumbaratadatiriktakṣīravṛkṣīyapālāśakhadirāpāmārga kuśadūrvāṇāmanyatama- samidbhiḥ vā āhutīrjuhuyāt |
 kecittu brahmaṇa āhutiśataṃ anyeṣāṃ daśadaśāhutaya ityāhuḥ |
 tata oṃ vāstoṣpataye namaḥ anena vaidikairvā talliṅgaiḥ pañcamantraiḥ pañcavilva- phalāni 
vilvabījāni vā juhuyāt |
 tata uttaratantraṃ samāpya vauṣaḍantenā'gnimantreṇa varuṇamantreṇa vā pūrṇāhutiṃ hutvā tantroktadravyaiḥ 
tattanmantraiśca tripañcāśaddevatābhyo baliṃ dattvā diśāṃ baliñca vidhāya ācāryaḥ pratyaṅgamukho bhūtvā 
prāṅmukhaṃ sādhyaṃ śāntikalasodakena----oṃ surāstvāmabhiṣiñcantu brahmaviṣṇumaheśvarāḥ |
      ityādibhiḥ vaśiṣṭhasaṃhitoktamantraiḥ vaidikaiśca mantraiḥ maṅgalābhiṣekaṃ kṛtvā sarvauṣadhijalaiḥ snāpayet |
 tata ācāryaḥ punaḥ brahmādidevān pañcopacāraiḥ sampūjya tataḥ----                   yāntu devagaṇāḥ sarve 
pūjāmādāya pāthīvīm |
                  iṣṭakāmaprasiddhyarthaṃ punarāgamanāya ca ||
iti paṭhet |
 tataḥ śiṣya ācāryāya dakṣiṇāṃ dadyāt |
 tata ācārye maṇḍapasya paścimabhāge sthaṇḍilaṃ kṛtvā tasmin sādhyaṃ saṃsthāpya sudarśanenā'ghoreṇa vā taṃ 
sakalīkṛtya svayamapi tanmūttīrbhūtvā raktoṣṇīṣavastrottarīya mālyacandanādinā'- laṅkṛtya sādhyasya dakṣiṇe 
bhāge udaṅmukhaḥ sthitvā sauvarṇarājatatāmrādīnāmanyatamaṃ pātramādāya tatra tān brahmādidevatānivedita piṇḍān 
yathāsthānaṃ nidhāya tattaddevatāśca vāstupuruṣeṇa sārddhaṃ tatraiva saṃsthāpya pratyekaṃ piṇḍeṣu ghṛtadīpaṃ 
nidhāya raktapuṣpairalaṅkṛtya sādhyaṃ samprokṣya tatpātraṃ karābhyāmādāya----
            bhūtāni yānīha vasanti tāni baliṃ gṛhītvā vidhivat prayuktam |
            anyatra vāsaṃ parikalpayantu kṣamantu tānyatra namo'stu tebhyaḥ ||
iti mantreṇa sādhyaṃ nīrājya anyasmin pātre āḍhakaparimitaṃ raktodakaṃ bhūtakrūrañca niṣpādya tatrāpi nava 
dīpān nidhāya tena nīrājya khaḍgapāṇiḥ svayaṃ khaḍgahastairanekaiḥ parivṛto dīpikāśataiśca parivṛtaḥ 
pañcavidhavādyaghoṣa svastisūktasaṃghuṣṭa digbhāgaḥ catvaraṃ mahāvṛkṣamūlaṃ 
vā taḍāganadīdevālayānāmanyatamadeśaṃ gatvā tatra sthaṇḍilaṃ gomayenopalipya prāṅmukhastattaddevatāḥ 
saṃsthāpya piṇḍānapi tatra tatra nidhāya catudīkṣu bhūtakrūreṇa pūrvektamantreṇa balidānaṃ kṛtvā raktodakaṃ 
tatra niḥkṣipya pradakṣiṇaṃ parikramya prakṣālitapāṇipādanayanaḥ punaḥ punarapaśyanneva tatsarvaṃ parivārān |
 agrataḥ prasthāpya svayaṃ dhyānaniṣṭhaḥ san sādhyaṃ samāgatya tasya rakṣāṃ kuryāt |
 iti mukhyaprakāraḥ |
        yadāhuḥ----      vāstūpaśamanaṃ kuryāt samidbhirbalikarmaṇā |
                  homastrimekhale kāryaḥ kuṇḍe hastapramāṇake ||
                  yavaiḥ kṛṣṇatilaistadvat samidbhiḥ kṣīravṛkṣajaiḥ |
                  pālāśaiḥ khādirairvā'pāmārgeḍumbarasambhavaiḥ ||
                  kuśadūrvāmayairvāpi madhusapīḥ samanvitaiḥ |
                  kāryastu pañcabhivīlvaivīlvabījairathāpi vā ||
                  homānte bhakṣyabhojyaiśca vāstudeśe baliṃ haret |
                  tattadviśeṣanaivedyamidaṃ dadyāt krameṇa tu || ityādinā |
anyatrā'sya pratyabdaṃ kālaviśeṣe karttavyatoktā |
 yadāhuḥ----
                  evaṃ siṃhagate bhānau pūrṇāyāṃ prativatsaram |
                  svagehe vāstupūjāyā maṇḍale sahutakramāt ||
                  evaṃ vidadhato gehe nā'kalyāṇaṃ kadācana ||
                  akāla(āvāla)maraṇaṃ vyādhibhūtapretādikāni ca |
                  na sarpapīḍā nānyonyakalahānyaśubhāni ca ||
                  putrapautradhanārogyapaśudāsīsamṛddhibhāk |
                  arogī vijayī khyātaściraṃ jīvati tadgṛhe ||
                  rājaveśmasu sarvatra tathā ca mahiṣīgṛhe |
                  sacivāmātya senānībhavaneṣu pure tathā ||
                  vidadhyāt prativarṣantu proktasiddhyai tu deśikaḥ |
                 na ceduktānyathārūpaphalaiḥ kleśo'niśaṃ bhavet || iti || 17-18 ||
nakṣatrarāśivārāṇāmanukūle   śubhe'hani       |
tato  bhūmitale  śuddhe  tuṣāṅgāravivajīte       || 19 ||
      maṇḍapamāha nakṣatreti |
 jyotiḥśāstrasamuktaprakāreṇa nakṣatrarāśivārāṇāṃ madhye sādhyānukūlanakṣatre sādhyānukūlarāśau anukūlavāre 
śubhe'hani jyotiḥśāstrasamukta- śubhatithau tato maṇḍapaṃ racayediti sambandhaḥ |
 tathā ca rājamārttaṇḍe----
                  ādityadvayarohiṇīmṛgaśirohastādhaniṣṭhottarā-
                  puṣyāviṣṇumaghānurādhapavanaiḥ śuddhaiḥ sutārānvitaiḥ |
                  saumyānāṃ divaseṣu pāparahite yoge virikte tithau
                  viṣṭityaktadine vadanti munayo veśmādikāryaṃ śubham || iti |
bhūmitale śuddhe iti |
 tatra bhūmiparīkṣoktā mahākapilapañcarātre----
                  tatra bhūmiṃ parīkṣeta vāstujñānaviśāradaḥ |
                  sphuṭitā ca saśalyā ca valmikā rohiṇī tathā ||
                  dūrataḥ parivarjyā bhūḥ kartturāyurdhanāpahā |
                  sphuṭitā maraṇaṃ kuryādūṣarā dhananāśinī ||
                  saśalyā kleśadā nityaṃ viṣamā śatruto bhayam |
                  īśakoṇaplavā sā ca karttuḥ śrīdā suniścitam ||
                  pūrvaplavā vṛddhikarī varadā(baladā)tūttaraplavā |
                  vidveṣaṃ maraṇaṃ vyādhiṃ kuryād vahniplavā mahī ||
                  yā dakṣiṇaplavā(dharmarājaplavā)bhūmirnityaṃ mṛtyubhayapradā |
                  gṛhakṣayakarī sā ca bhūmiryā nairṛtaplavā ||
                  dhanahānikarī pṛthvī kīttītā varuṇaplavā |
                  vātaplavā tathā bhūmirnityamudvegakāriṇī ||
                  śvetā tu brāhmaṇī pṛthvī raktā vai kṣatriyā smṛtā |
                  vaiśyā pītā ca vijñeyā kṛṣṇā śūdrā prakīttītā ||
                  brāhmaṇī ghṛtagandhā syāt kṣatriyā rakta(rasa)gandhakṛt |
                  kṣīragandhā bhaved vaiśyā śūdrā viṅgandhinī kṣitiḥ ||
                  madhurā brāhmaṇī bhūmiḥ kaṣāyā kṣatriyā smṛtā |
                  vaiśyā tiktā'tha vijñeyā śūdrā syāt kaṭukā mahī ||
                  brāhmaṇī bhūḥ kuśopetā kṣatriyā syāccharākulā |
                  kuśakāśākulā vaiśyā śūdrā sarvatṛṇākulā ||
                  sitā pītā tathā raktā kṛṣṇavarṇasamanvitā |
                  sthirodakā dṛḍhā snigdhā bhūmiḥ sarvasukhāvahā ||
                  śītasparśeṣṇakāle ca vahnisparśā himāgame |
                  varṣāsu cobhayasparśā sā śubhā parikīttītā || iti |
hayaśīrṣapañcarātrepi----surabhīṇāṃ ratiryatra savatsānāṃ vṛṣaiḥ saha |
                  sundarīṇāṃ ratiryatra puruṣaiḥ saha sattama ||
                  kāśmīracandanāmoda karpūrāgurugandhinī |
                  kamalotpalagandhā ca jāticampakagandhinī ||
                  pāṭalāmallikāgandhā nāgakeśaragandhinī |
                  dadhikṣīrājyagandhā ca madirāsavagandhinī ||
                  sugandhibrīhigandhā ca śubhagandhayutā ca yā |
                  sarveṣāmeva varṇānāṃ bhūmiḥ sādhāraṇī matā || iti |
              tathā----      jñātvā bhūmiṃ parīkṣeta pūrvedakplavanāṃ śubhām |
                  asaṅkaṭāṃ tathācchannāṃ tṛṇaistoyapariplutām ||
                  saṃpūryamāṇe khāte tu tathā'dhikamṛdāṃ śubhām |
                  kusumaprakarastadvat yasyāmamlānimṛcchati ||
                  na nirvāti tathā dīpastoyaṃ śīghraṃ na jīryati |
                  śvetāruṇā pītakṛṣṇā viprādīnāṃ praśasyate ||
                  ājyāsṛggandhamadyānāṃ tulyagandhā tu yā bhavet |
                  madhurā ca kaṣāyā ca amlā ca kaṭukā ca yā ||
                  kuśaiḥ śaraistathā kāśairdūrvābhiryā ca saṃbhṛtā |
 iti |
  prayogasāre'pi----      vitastimātravistāraṃ nirmāya vivaraṃ bhuvi |
                  niḥkṣipet tāṃ mṛdaṃ tasmin tāsu śiṣṭāsu śobhanam ||
                  samāsu madhyamaṃ vidyānnyūnāsvadhamamucyate |
                  parīkṣyaivaṃ prayatnena tyaktvā bhūmiṃ kanīyasīm ||
                  aṅgāratuṣakeśāsthihīnaṃ kṛtvā'tha bhūtalam |
 ityādinā |
      tuṣeti |
 tuṣā dhānyatvacaḥ aṅgāro nirvāpitamulmukam |
 ādiśabdāt asthikeśapāṣāṇabhasmādiśalyaṃ tadvajīte |
 anyathā doṣadarśanāt |
 yaduktam----
    vāśiṣṭhyām----      khanyamāne yadā kuṇḍe pāṣāṇaḥ prāpyate bhuvi |
                  tadā'pamṛtyave cāsthikeśāṅgārairdhanakṣayaḥ ||
                  bhasmanā'gnibhayaṃ proktaṃ tuṣaiḥ proktā daridratā |
 iti |
tatra śalyajñānamādiyāmaloktāhibalacakrād jñeyam |
 tadyathā----
                  ahicakraṃ pravakṣyāmi yathā sarvajñabhāṣitam |
                  dravyaṃ śalyaṃ tathā śūnyaṃ yena jānanti sādhakāḥ ||
                  ūrddhaṃ rekhāṣṭakaṃ lekhyaṃ tiryak pañca tathaiva ca |
                  ahicakre bhavantyevamaṣṭāviṃśatikoṣṭhakāḥ ||
                  tatra pauṣṇāśvinīyāmya kṛttikāmaghabhāgyabham |
                  uttarāphālgunī lekhyā paṅktau tatsaptakaṃ dhruvam ||
                  ahirbudhno'japādarkṣaṃ śatabhaṃ brāhmasarpabham |
                  puṣyaṃ hastaṃ samālekhyaṃ dvitīyāṃ paṅktimāsthitam ||
                  abhijidviṣṇū dhaniṣṭhā saumyaṃ raudraṃ punarvasum |
                  citrabhañca tṛtīyāyāṃ paṅktyāṃ dhiṣṇasya saptakam ||
                  viśvarkṣaṃ toyabhaṃ mūlaṃ jyeṣṭhā maitraviśākhabhau |
                  svātī paṅktyāṃ caturthyantu kṛtvā cakraṃ vilokayet ||
      revatyaśvinī bharaṇī kṛttikā maghāpūrvettarāḥ prathamapaṅktau |
 uttarabhādrapadā pūrvabhādrapadā śatabhiṣā rohiṇī aśleṣā puṣyā hastā dvitīyapaṅktau |
 abhijit śravaṇā- dhaniṣṭhāmṛgaśiraārdrāpunarvasucitrāḥ tṛtīyapaṅktau |
 tata uttarāṣāḍhāpūrvāṣāḍhāmūlajyeṣṭhā- nurādhāviśākhāsvātyaḥ caturthapaṅktau |
                  evaṃ prajāyate cakre prastāraḥ pannagākṛtiḥ |
                  dvāraśākhā maghā yāmyā dvārastha kṛttikā matā ||
                  aśvīśapūrvāṣāḍhādi trikapañcacatuṣṭayam |
                  revatīpūrvabhādrendorbhāni śeṣāṇi bhāsvataḥ ||
                  udayādigatā nāḍyo bhaghnāḥ ṣaṣṭyāptaśeṣake |
                  dinendubhuktayukto'sau bhavet tatkālacandramāḥ ||
                  candravat sādhayet sūryaṃ ṛkṣasthaṃ ceṣṭakālikam |
                  paścād vilokayet tau ca svaṛkṣe'thā'nyabhe sthitau ||
                  candraṛkṣe yadā'rkendū tadā syānniścito nidhiḥ |
                  bhānuṛkṣe sthitau tau cet tadā śalyaṃ na cā'nyathā ||
                  svasvabhe dvitīyaṃ jñeyaṃ nāsti kiñcid viparyaye |
                  bhuktarāśyaṃśamānena bhūmānaṃ kāmbikaiḥ karaiḥ || iti |
        tathāca----      candrasthāne nidhirjñeyaḥ sūryasthāne tu śalyakam |
 iti |
      idaṃ cakraṃ gurumukhād jñātvā śalyoddhāraṃ kuryāditi |
 idañca nivarttanaparimitabhūmau ekameva kuryāt |
 nivarttanasvarūpañca----
      daṇḍastu daśahastaḥ syāt triṃśaddaṇḍairnivarttanam |
 iti |
      tanmadhye vāradvayaṃ anyaccakraṃ lekhanīyam |
 tata ūrddhaṃ neti sampradāyavidaḥ |
 athavā mahākapilapañcarātrokta prakāreṇa śalyoddhāraḥ karttavyaḥ |
 tadyathā----
                  prāsādārambhakāle ca gṛhādau ca viśeṣataḥ |
                  śalyoddhārastu karttavyo yadīcchecchubhamātmanaḥ ||
                        prāsādārambhakāle ca yadaṅgaṃ spṛśate pumān |
                        vāstudehe dṛḍhaṃ tatra śalyaṃ vidyādvicakṣaṇaḥ ||
                        kaṇḍūyati śiraḥ puṃsi śiraḥ śalyaṃ samuddharet |
                        śalyaṃ tatrā'sthi(sti) vijñeyaṃ khanyamāne karatraye ||
                        agnidāhaśca roga(dha)śca dhanahāniśca jāyate |
                        yatnenotpāṭayecchalyaṃ yadīcchedbhadramātmanaḥ ||
                        bāhū kaṇḍūyamāne tu nidīśellohaśṛṅkhalam |
                        hastadvayena santiṣṭhellakṣaṇaṃ kathitaṃ tava ||
                        svāmino maraṇaṃ vidyād videśe gamanaṃ tathā |
                        yatnenotpāṭayecchalyaṃ yadīcchet siddhimātmanaḥ ||
                        ūrū kaṇḍūyamāne tu kāṃsyaśalyaṃ vinidīśet |
                        hastenaikena santiṣṭhellakṣaṇaṃ kathitaṃ tava ||
                        asatī ca bhaved bhāryā yaśohāniśca jāyate |
                        yatnenotpāṭayecchalyaṃ yadīcchecchubhamātmanaḥ ||
                        hastau kaṇḍūyamāne tu kaṅkālañca vinidīśet |
                        trihastena ca santiṣṭhet khanyamāne na cānyathā ||
                        agnidāhaśca rogaśca saśalyaṃ maraṇaṃ bhavet |
                        yatnenotpāṭayecchalyaṃ yadīcchedbhadramātmanaḥ ||
                        pṛṣṭhaṃ kaṇḍūyamāne tu bāhuśalyaṃ vinidīśet |
                        hastenaikena santiṣṭhennātra kāryā vicāraṇā ||
                        svāmināśo bhavettatra bhāryā vā jāyate'satī |
                        pādau kaṇḍūyamāne tu hastaśalyaṃ vinidīśet ||
                        sārddhahastena santiṣṭhellakṣaṇaṃ gaditaṃ tava |
                        gonāśo rājadaṇḍaśca śasyahāniśca jāyate ||
                        yatnenotpāṭayecchalyaṃ yadīcchet siddhimātmanaḥ |
                        kukṣiṃ kaṇḍūyamāne tu pāṣāṇaṃ tatra nidīśet ||
                        hastadvitayamānena lakṣaṇaṃ gaditaṃ tava |
                        bhujaṅgadaṃśastatra syāttasmācchalyaṃ samuddharet ||
                        jānū kaṇḍūyamāne tu bhasma tatra vinidīśet |
                        hastadvayena santiṣṭhellakṣaṇaṃ gaditaṃ tava ||
                        agnidāho manastāpaḥ kleśaduḥkhabhayāni ca |
                        karotyevaṃvidhaṃ karma tasmāt taṃ vai samuddharet ||
                        gośṛṅgaṃ pītamaṇḍūkaḥ śaṅkhaḥ śuktiśca kacchapaḥ |
                        śambukaśca praśastāḥ syuryāścānyā ratnajātayaḥ ||
                        aṅgāraṃ vai tuṣaṃ keśamasthiśalyaṃ vicārayet |
                        khandhamāne jalaṃ yāvacchalyadoṣo vinaśyati ||
                        dūranīcasthitaṃ vāri khanituṃ naiva śakyate |
                        pañcahastaṃ prakhātavyaṃ śalyadoṣopaśāntaye ||
                        śalyoddhāraṃ tataḥ kṛtvā pūrayet susamaṃ yathā || iti |
hayaśīrṣapañcarātre'pi----prāsāde doṣadaṃ śalyaṃ bhaved yāvajjalāntakam |
                  tasmāt prāsādikī bhūmiḥ śodhyā yāvajjalāntikā |
                  śilāntaṃ karkarāntaṃ vā yāvad vā śuddhatāṃ brajet || iti || 19 ||
puṇyāhaṃ vācayitvā  tu  maṇḍapaṃ racayecchubham       |
pañcabhiḥ  saptabhirhastairnavabhirvā  mitāntaram       || 20 ||
      puṇyāhaṃ vācayitveti |
 puṇyāhavācanaṃ vahvṛcānāṃ prasiddhataram |
 athavā asya yajamānasya puṇyāhaṃ bhavanto bruvantu evaṃ svasti bhavantaḥ evam ṛddhiṃ bhavantaḥ "  iti 
triḥ puṇyāhavācanam |
 taduktaṃ vodhāyanena----
 " puṇyāhaṃ vākyaṃ svastyṛddhimityoṅkārapūrvaṃ tristrirekaikāmāśiṣaṃ vācayitvā "  iti |
      tatra pūrvādidigjñāna----niścayapūrvakameva maṇḍapādi kuryāt |
 anyathā doṣadarśanāt |
       taduktam----      yadi kuryād yathādṛṣṭaṃ vipanno nirayaṃ vrajet |
                  bhānorgatyā diśo(dikaṃ) jñātvā kūryāt karmāṇi deśikaḥ || iti|
      anyatrāpi----      vāstuvaiṣamyato yatra samyaṅ na jñāyate kakup |
                  tatra śaṅkuṃ pratiṣṭhāpya jānīyācchuddhadiksthitim || iti |
tadvijñānopāyastatraivoktaḥ----tadgatyā dikparijñānaṃ śṛṇu vakṣye yathāvidhi |
                  susame bhūtale kṛtvā vṛttaṃ bhramaṇarūpataḥ ||
                  tanmadhyabindau śaṅkuntu sthāpayed dvādaśāṅgulam |
                  agracchāyādvayavaśād vṛtte pūrvāparadvaye ||
                  pūrvāparāhṇayoḥ kṛtvā cihne tamabhitastathā |
                  sasamāna paribhrāntyā kṛtvā vṛttadvayaṃ punaḥ ||
                  tayoḥ saṃśleṣasaṃjātamadhyadakṣottarasthite |
                  sandhidvaye ca prāk pratyak sūtraṃ madhye tu vinyaset ||
                  sūtraṃ dakṣottaraṃ teṣāmagraiḥ prāgādi kalpayet || iti |
  kriyāsāre'pi----      kṛtvā bhūmiṃ samāṃ tatra vṛttaṃ hastamitaṃ samam |
                  dvādaśāṅgulamānoccaṃ śaṅkuṃ khādiranimītam ||
                  alābhe yajñavārkṣaṃ vā tatra saṃsthāpayet sudhīḥ |
                  tacchāyā saṃspṛśed yatra tanmadhye madhyamaṃ smṛtam ||
                  tiryak prasārayet sūtraṃ madhyaṃ yāmyottare smṛte |
                  koṇāḥ syuranye catvāraścatuḥsūtraprasāraṇāt ||
                  evamāśāparijñānaṃ samākhyātaṃ yathā sphuṭam |
                  jñātvaivaṃ maṇḍapādīni kuryāt samyag vicakṣaṇaḥ || iti |
tatra mahākapilapañcarātre tu viśeṣaḥ----
                  viṣuve tu gate sūrye śaṅkumānaṃ samācaret |
                  khādiraṃ vinyasecchaṅkuṃ dvādaśāṅgulavistṛtam ||
                  niścalīkṛtya hantavyaṃ gṛhītvā lohamudgaram |
                  aṣṭadhā ca svayaṃ hanyāt praśastaṃ kramato laghu ||
                  hanyamāne yadā śaṅkau hastāt patati mudgaraḥ |
                  tadā tāḍayituḥ śoko jāyate dustaro mahān ||
                  mauñjakauśeyakārpāsaṃ prāṇivālajameva vā |
                  caturyavaparīṇāhaṃ sūtraṃ śaṅkau tu veṣṭayet ||
                  veṣṭyamānaṃ yadā sūtraṃ śaṅkuṃ muñcati tatkṣaṇam |
                  putrasya maraṇaṃ vidyācchinne vai svavināśanam ||
                  tatrāpi nārasiṃhena homenā'śubhanāśanam || iti |
mayenā'pyuktam----      śaṅkuḥ sāradrumaiḥ proktastasyāgraṃ citravṛttakam |
                  samyak kṛtvā dinādau tu sthāpayet samabhūtale ||
                  śaṅkudviguṇamānena tanmadhye varttulaṃ likhet |
                  pūrvāparāhṇayośchāyā yadā tanmaṇḍalāntagā ||
                  tadvindudvayagaṃ sūtraṃ pūrvāparadigiṣyate |
                  bindudvayāntarabhrānta śapharadvayapucchagam ||
                  dakṣiṇottaragaṃ sūtramevaṃ sūtradvayaṃ nyaset |
                  tadagrāṇyaparāntāni sūtrāṇi ca vinikṣipet |
                  sūtrāṇi sthapatiḥ prājñaḥ prāguttaramukhāni ca || iti |
hayaśīrṣapañcarātre'pi----bhūmiṃ toyasamāṃ kṛtvā darpaṇodarasannibhām |
                  dvādaśāṅgulamānena tatra vṛttantuṃ bhrāmayet ||
                  madhye tu niścalaṃ śaṅkuṃ sthāpya cchāyāṃ nirīkṣayet |
                  vṛttarekhā tu yā bāhyaśaṅkucchāyā prakalpitā ||
                  praveśanirgame tasyāṃ śaṅkucchāyāṃ nirūpayet |
                  śaṅkucchāyāgracihnābhyāṃ prākpratīcyoḥ prasādhayet ||
                  prākpratīcīgate sūrye udagyāmye tu sādhayet |
                  viṣuve vimalavyomni śaṅkunā sādhayed diśam |
                  śaradvasantayorevamādityāt sādhayed diśam |
                  prācīṃ vā puṣyavedhena citrāsvātyantareṇa vā || iti |
     nyatrāpi----yathaiva pūrvāparadigvibhāgaviśeṣavijñānamihopadiṣṭam |
                  samāsatastaṃ viṣayaṃ vivicya kāryāṇi karmāṇi yathopadiṣṭam || iti |
rātrau tu prācīsādhanaṃ yathā----
                  kṛttikā śravaṇaḥ puṣyaścitrāsvātyoryadantaram |
                  etat prācyā diśo rūpaṃ yugamātrodite pure || iti |
trikāṇḍamaṇḍane'pi----śravaṇasyodaye prācī kṛttikāyāstathodaye |
                  citrāsvātyantare prācī na prācī candrasūryayoḥ || iti |
      sūkṣmapūrvadigānayanaṃ trairāśikena karttavyam |
 tadyathā |
 dvitīyadivase'pi tathaiva śaṅkuṃ saṃsthāpya pūrvāparāhṇayościnhe kuryāt |
 tatra pūrvāparadivasadvayacihnamadhyabhuvaṃ tilādinā vibhajet |
 tatastrairāśikakalpanā ṣaṣṭighaṭikābhiretadantarañcellabhyata pūrva- 
 dinapūrvāparacihnayorantarālaghaṭikābhistadā kiyaditi trairāśikam |
 tatra trairāśikasūtraṃ yathā----                  ādyantayostrirāśāvabhinnajātī pramāṇamicchā ca |
                  phalamanyajāti madhye tadantyaguṇamādinā vibhajet || iti |
      anena prakāreṇa yā āgatā tilādipramāṇikā antarabhūstām udagayane uttarato dakṣiṇāyane dakṣiṇataḥ 
prāgaṅka evaṃ varddhayet |
 tatra rekhāṃ kuryāt |
 eṣā sūkṣmā prācīti |
 maṇḍapaṃ racayedityanenottamamadhyamakanīyobhedena trividho'pi maṇḍapa uddiṣṭo bhavati |
 tatra maṇḍapatraividhyaṃ mantramuktāvalyāmuktam----
                  atha maṇḍapanirmāṇaṃ brumahe brahmaṇoditam |
                  śreṣṭhamadhyamahīnaistu mānaistacca tridhā matam || iti |
anena mānādhiko'thavā nyūnaḥ ityādi kriyāsāroktadoṣaparihāraḥ sūcitaḥ |
      trividhasyāpi maṇḍapasya pramāṇamāha mañcabhiriti |
 tatra yathāśruta vyākhyānaṃ tu pañcahastavistārāyāmavān pañcaviṃśatihastakṣetraphalaḥ kanīyān maṇḍapaḥ |
 madhyamastu saptahastavistārāyāmavān ekonapañcāśaddhastakṣetraphalaḥ |
 uttamastu navahastāyāma- vistāravān ekottarāśītikarakṣetraphalaḥ |
 tatrottamamaṇḍape tāvadvicāryate |
 granthakṛdevāgre navakuṇḍīyapakṣamasminneva maṇḍape vakṣyati |
 teṣu ca kuṇḍeṣu vakṣyamāṇaprakāreṇa vedyāḥ pādāntaraṃ tyaktvā ekā tisraḥ pañca vā mekhalāḥ kāryāḥ |
 taduktaṃ piṅgalāmate----
                  mekhalaikā'thavā tisro bhūtasaṃkhyā'thavā priye |
 iti |
tantrāntare'pi----mekhalāḥ pañca vā tisro vaikā vā'tha sureśvari |
 iti |
siddhāntaśekhare'pi----sarveṣāmeva kuṇḍānāmekā vā tisra eva vā |
                  pañca vā mekhalāstāḥ syuḥ |
 iti |
pratiṣṭhāsārasaṃgrahe'pi---- " mekhalāḥ pañca vā kāryāḥ "  iti |
 tatra pañcamekhalāpakṣe kuṇḍānāmeva na samāveśaḥ |
 trimekhalāpakṣastu granthakāroktaḥ |
 tatpakṣe yathākathañcit kuṇḍānāmeva samāveśaḥ |
 homakartrādīnāṃ pracārasthalameva nāsti atisaṃṅkīrṇatvāt |
 kiñca vaiśvadevārthaṃ vakṣyamāṇasthaṇḍilasya vedyāṃ śayīteti vakṣyamāṇaśayanasyāpi samā- veśo nāsti |
 karmāntare homadravyādhikye vā kuṇḍādhikyaṃ tadāpi kuṇḍasamāveśo nāsti|
 madhyamādhamayostu kā kathā |
 tatra pañcakuṇḍīpakṣasyāpi samāveśāyogāt |
 granthakāreṇa tatrāpi navakuṇḍīpakṣa upanyastaḥ |
 sa tvatyantāsaṅgata eva syāt |
 tasmānna yathāśrutavyākhyānam |
 kecittu vakṣyamāṇaṃ vedyākhyaṃ madhyamantaraśabdārthamāhuḥ |
 tanmate pañcadaśahastavistārāyāmaḥ pañcaviṃśatyadhikadviśatakarakṣetraphalaḥ kanīyān maṇḍapaḥ |
 madhyamastu ekaviṃśatihastavistārāyāmaḥ ekacatvāriṃśadadhikacatuḥśatakarakṣetraphalaḥ |
 uttamastu saptaviṃśatihastāyāmavistāraḥ ekonatriṃśadadhikasaptaśatakarakṣetraphalaḥ|
 tadapi satāṃ na samatam |
 yato granthāntare etādṛśamānasyānuktatvāt |
      mantramuktāvalyādau paramapi mānam----
                  catuvīṃśatihastaṃ vā hastaviṃśatikaṃ tathā |
 iti |
      anyatrāpi----      viṃśahastapramāṇena maṇḍapaṃ kūṭameva ca |
 iti |
      viṃśatihastaṃ catuvīṃśatihastameva coktam |
 tenāsya śāradīyapadyasyaivamarthe vyākhyeyaḥ |
 pañcabhiḥ saptabhiriti samuccitam |
 tena dvādaśahastāyāmavistāraḥ sa catu- ścatvāriṃśadadhikaśatakarakṣetraphalaḥ kanīyān maṇḍapaḥ |
 tataḥ pañcabhirnavabhirityanveti |
 tena caturdaśahastāyāmavistāraḥ caturūnadviśatahastakṣetraphalaḥ madhyamo maṇḍapaḥ |
 tataśca saptabhirnavabhirityanveti |
 tena ṣoḍaśahastāyāmavistāraḥ ṣaṭpañcāśadadhikadviśatakara- kṣetraphala uttamo maṇḍapaḥ |
 iti trividho'pi maṇḍapa ukto bhavati |
taduktaṃ pratiṣṭhāsārasaṃgrahe----svalpo dvādaśahasto'yaṃ dvidvivṛddhyā tataḥ kramāt |
 iti |
etena caturdaśahastasya madhyamatoktā ṣoḍaśahastasyottamatā ca |
siddhāntaśekhare'pi----                  maṇḍapo'rkakaro'pivā |
                  karttavyā maṇḍapāścānye dvidvihastapravṛddhitaḥ || iti |
  somaśambhunāpi----                             maṇḍapo'rkakaro'thavā |
                  dvihastottarayā vṛddhyā śeṣāḥ syurmaṇḍapāḥ śubhāḥ || iti |
mahākapilapañcarātre'pi----hastācca dvādaśārabhya kramād dvau dvau pravarddhya ca |
 iti|
      anyatrāpi----      gṛhasyeśānabhāge tu maṇḍapaṃ kārayed budhaḥ |
                  dvādaśairaṣṭaṣaḍḍhastaiḥ ṣoḍaśairvā samantataḥ || iti |
  kriyāsāre'pi----      atha dvādaśavistāraḥ kaniṣṭho maṇḍapaḥ smṛtaḥ |
 iti |
    pañcarātre'pi----      tathā ṣoḍaśabhirhastairmaṇḍapaḥ syādihottamaḥ |
 iti |
mantramuktāvalyāmapi----uttamaṃ mānamityāhurhastaṣoḍaśakaṃ tathā |
 iti |
      ayañca maṇḍapaścaturasraḥ karttavyaḥ |
      yaduktaṃ pariśiṣṭe kātyāyanena---- " pramāṇaṃ caturasramādeśādanyat "  iti |
      siddhāntaśekharepi---- " caturasraṃ caturdvāram "  iti |
 samacaturasratā tu vāstumaṇḍala- proktavidhānena vidhātavyā |
atra viśeṣaḥ siddhāntaśekhare----sthalādarkāṅgulocchrāyaṃ maṇḍapasthalamīritam |
 iti |
mahākapilapañcarātre maṇḍapaṃ prakṛtyoktam----
                  ucchrāyo hastamānaṃ syāt susamaṃ ca suśobhanam |
 iti |
anyatrāpi---- " kṣmāsraṃ maṇḍapamunnatam "  iti |
 nanvatra maṇḍapatraye kanīyasaiva phalasiddhe- rmadhyamottamayo----rananuṣṭhānameva syāditi cenna |
 phalasya karmaniṣpattesteṣāṃ lokavat parimāṇataḥ phalaviśeṣaḥ syāt iti nyāyena phalatāratamyakalpanādadoṣaḥ |
 tathāhi agnihotrajyotiṣṭomayoḥ svargaḥ phalatvena śrūyate tatrādyenaiva tatsiddhau dvitīye mahati ko'pi na 
pravartteta ityāśaṅkya phale tāratamyakalpanamākare parihṛtam |
 arthādvā kalpanaikadeśatvāt ityanena kalpanāyā api śrutyekadeśatvenokteḥ |
 kiñca vāttīkakṛtā sthānapramāṇādapyetat siddhyati ityuktam |
                  karmaṇāmalpamahatāṃ phalānāñca svagocare |
                  vibhāgasthānasāmānyādaviśeṣe'pi coditaḥ || iti |
etasya vyākhyāvyavasthā karmaṇāṃ sthānasāmānyāduditā |
 yathā----
                  madhye svasamudāyasya phalānāmapi sā tathā |
                  parimāṇasya sāmānyādanukte'pi viśeṣataḥ || iti |
      yattu kenacit  " daśaravikarāyāmāvalpau matāvatha 
      madhyamau ravimanukarāyāmau "  iti dvādaśahastasyobhayarūpatvamuktam |
 tadasat |
 stambhādipramāṇasaṅkarāpātāt |
 (yathāśrutavyākhyānamapi ekakuṇḍapakṣe pañcakuṇḍīpakṣe 
yathāsambhavaṃ yojanīyaṃ natu granthakāroktanavakuṇḍīpakṣe) || 20 ||
ṣoḍaśastambhasaṃyuktaṃ    catvārasteṣu    madhyagāḥ       |
aṣṭahastasamucchrāyāḥ saṃsthāpyā  dvādaśā'bhitaḥ       || 21 ||
      maṇḍape stambhaniveśanaprakāramāha ṣoḍaśeti |
 catvāra iti teṣu stambheṣu madhye catvāro madhyagā vedikoṇeṣu sthāpyāḥ |
 taduktam siddhāntaśekhare----
                  madhye stambhacatuṣkaṃ syāttanmadhye vedikā matā |
 iti |
      anyatrāpi----      vedikoṇeṣu vinyasyet stambhān vedasvarūpakān |
                  āgneyādikrameṇaiva |
 iti |
tena bahirdvādaśastambhasthāpanamapi āgneyādikrameṇeti jñeyam |
 taduktam----
                  stambhocchrāye śilānyāse sūtrayojanakīlake |
                  khananāvaṭa saṃskāre prārambho vahnigocare || iti ||
      te ca aṣṭahastasamucchrāyāḥ |
 stambhoccatvaṃ vadatā granthakṛtā ṣoḍaśahastasyaivotta- matvamuktam |
      yat pañcarātre----maṇḍapārddhecchiratān vedasaṃkhyāṃścūḍānvitāṃstathā |
 iti |
      abhita iti |
 madhyastambhānabhita ityarthaḥ |
 taduktaṃ kriyāsare----
                  bhūmiṃ samasthalīkṛtya paricchidya ca sūtrataḥ |
                  stambhān samañca saṃsthāpya |
 iti |
    pañcarātre'pi----                 stambhadvādaśakaṃ punaḥ |
                  bāhyepyuktapramāṇena tatra tatra vibhāgataḥ || iti || 21 ||
pañcahastapramāṇāste  vicchidrā ṛjavaḥ śubhāḥ       |
tatpañcamāṃśaṃ   nikhanen   medinyāṃ  tantravittamaḥ      || 22 ||
      kīdṛśāḥ ṣoḍaśastambhāḥ |
 niśchidrāḥ chidravajītāḥ |
 etena dṛḍhatvamuktam |
 ṛjavaḥ avakrāḥ |
 kvacidapi na sthūlā na kṛśā ataeva śubhā ityarthaḥ |
 evaṃ vidhatvañca teṣāṃ sāravṛkṣodbhavatvaṃ vinā na sambhāvyate |
 sāradrumottham idamapyarthāduktam |
 yat pañcarātre----sāradārubhavān stambhān dṛḍhān kuryādṛjūn samān |
 iti |
kriyāsāre tu viśeṣaḥ----yajñīyavṛkṣo veṇurvā kramukaḥ stambhakarmaṇi |
                  anye viśuddhavṛkṣā vā bhaveyurnānyabhūruhāḥ ||
                  gṛhaśalyaḥ svayaṃ śuṣkaḥ kuṭilaśca purātanaḥ |
                  asaumyabhūmijanitaḥ saṃtyājyaḥ stambhakarmaṇi || iti |
      madhyamādhamayordvādaśastambhapramāṇaṃ trairāśikenāneyaṃ |
 tatpañcamāṃśamiti |
 stambho- cchrāyaṃ pañcadhā vibhajya pañcamāṃśaṃ bhuvi nikhanedityarthaḥ || 22 ||
nārikeladalairvaṃśaiśchādayet         tatsamantataḥ      |
dvāreṣu  toraṇāni  syuḥ kramāt  kṣīramahīruhām      || 23 ||
      tatsamantata iti |
 tasya maṇḍapasya samantataḥ sarvatra dvāravarjyam vaṃśairnārikela- dalaiśchādayet |
 nārikeladalābhāve kaṭairveṣṭayet |
yad vāstuśāstre----kaṭaiḥ sadbhistu saṃchādyā vijayādyāśca maṇḍapāḥ |
 iti |
hayaśīrṣapañcarātre----maṇḍapaṃ maṇḍayedārdraśākhābhistu samantataḥ |
 iti |
yattu kriyāsāre---- " bhittiñca paritaḥ kṛtvā "  iti tattu sthirapratimādimaṇḍapeṣviti jñeyam |
  " niyamo'yaṃ samākhyātaḥ sthiraliṅgakriyāsu ca "  iti tatraiva vakṣyamāṇatvāt |
      toraṇasthāpanamāha dvāreṣviti |
 nanu dvārāṇāmevānuktatvāt kathaṃ dvāreṣvityuktiḥ |
 satyam |
 dvāreṣvityanenaiva dvārākṣepaḥ |
      tatpramāṇaṃ tatsthānañcoktaṃ mantramuktāvalyām----
                  dikṣu dvārāṇi catvāri vidadhyāt pañcamāṃśataḥ |
 iti |
  kriyāsāre'pi----                        dikṣu dvārāṇi madhyataḥ |
                  toraṇāni ca teṣveva dvāreṣu sthāpayedbudhaḥ || iti |
pañcarātre pramāṇamuktam----      kanīyasi syād dvikaraṃ caturaṅgulivṛddhitaḥ |
                        madhyamottamayorddhāram |
 iti |
      nyasyediti nikhanet pañcamāṃśenaiva |
  yadvāstuśāstre----      pañcamāṃśaṃ nyasedbhūmau sarvasādhāraṇo vidhiḥ |
 iti |
siddhāntaśekhare toraṇastambhamadhikṛtyoktam----
                  pañcamāṃśena vā khātaṃ sarveṣāñca śivoditam |
 iti |
      kramāditi |
 pūrvadakṣiṇapaścimottaradiśi |
 kṣīramahīruhāmiti vaṭoḍumbarāśvattha- plakṣāṇām |
  " nyagrodhoḍurāśvatthaplakṣāḥ kṣīramahīruhāḥ "  iti paribhāṣaṇāt |
 taduktaṃ  siddhāntaśekhare----            nyagrodhatoraṇaṃ pūrve yāmye tvauḍumbaraṃ matam |
                        paścime'śvatthasambhūtamuttare plakṣatoraṇam ||
                        pūrve vā plakṣasambhūtaṃ nyagrodhaścottare mataḥ || iti |
  kriyāsāre'pi----      plakṣoḍumbarabodhidruvaṭāḥ pūrvāditaḥ kramāt |
                        toraṇāni ca catvāri |
 iti |
   somaśambhurapi----      plakṣoḍumbarakāśvatthavaṭajāstoraṇāḥ kramāt |
                        pūrvādito vidhātavyā yadvādyantaviparyayaḥ |
                        alābhādekamevaiṣāṃ sarvāśāsu niveśayet || iti |
mantramuktāvalyāmapi----athāgnimīleti mantreṇa vinyaset pūrvatoraṇam |
                        iṣetvorjetvā mantreṇa dakṣiṇaṃ toraṇaṃ nyaset ||
                        agna āyāhi mantreṇa paścimasya niveśanam |
                        śanno devīti mantreṇa dadyāduttaratoraṇam || iti |
mahākapilapañcarātre'pi----devāstoraṇarūpeṇa saṃsthitā yajñamaṇḍape |
                        vighnavidhvaṃsanārthāya rakṣārthantvadhvarasya ca ||
                        nyasen nyagrodhamaindryāntu yāmyāñcoḍumbaraṃ tathā |
                        vāruṇyāṃ pippalañcaiva kauveryāṃ plakṣakaṃ nyaset ||
                        suśobhanantu pūrvasyāṃ ṛgvedādisumantritam |
                        iṣe tvorjetvā mantreṇa subhadrākhyantu dakṣiṇe ||
                        sukarmākhyantu vāruṇyāṃ sāmavedādikena tu |
                        śanno devīti mantreṇa suhotrantūttare nyaset || iti |
      yattu kenacit aśvatthoḍumbarajaṭivaṭairityeṣāṃ pūrvādiniveśanamuktaṃ tadasambaddham |
 likhitanānāvacanavirodhāt |
 idañca toraṇastambhaniveśanaṃ maṇḍapādbahirhastamāneneti jñeyam |
 taduktam----      maṇḍapadvārabāhye ca vedimānena dikkramāt |
                        plākṣamauḍumbarāśvatthavaṭotthaṃ toraṇaṃ nyaset || iti |
  vāstuśāstre tu----      aśvatthoḍumbaraplakṣavaṭaśākhākṛtāni tu |
                        maṇḍapasya pratidiśaṃ dvārāṇyetāni kārayet || iti |
      dvāreṣu kriyamāṇatvāt toraṇeṣu dvāranirdeśaḥ |
 idantu paścimadakṣiṇottarapūrveṣu apasavyena vā paścimadvārāditi jñeyam |
 atra viśeṣaḥ siddhāntaśekhare----
                        ekameṣāmalābhe syāttadabhāve śamīdrumaḥ |
                        jambūkhadirasārāśca tālo vā toraṇe smṛtāḥ || iti |
   kriyāsāre tu----      avakrā satvacaḥ sārdrā daṇḍāḥ syustoraṇe śubhāḥ |
 iti ||23||
stambhocchrāyaḥ smṛtasteṣāṃ saptahastaiḥ pṛthak pṛthak |
daśāṅgulapramāṇena      tatparīṇāha     īritaḥ      || 24 ||
      stambheti |
 saptahastairiti uttamamaṇḍape yato granthakṛt sarvaṃ mānamuttamasyaivāha |
 pṛthak pṛthagiti madhyamādhamayobhīnnaṃ bhinnaṃ mānamityarthaḥ |
 tena madhyame ṣaḍḍhastāḥ |
 adhame pañcahastāḥ |
 toraṇastambhamadhikṛtya vāstuśāstre----
                        pañcahastapramāṇāste vistāreṇa dvihastakāḥ |
                        ṣaḍaṅgulāni varddhante saptahastāstathottamāḥ || iti |
      atra vistāreṇeti tiryakphalakamānam |
 madhyamasya ṣaḍḍhastatā anuktā'pi nyāyād gamyate |
 taduktaṃ kātyāyanena---- " aucityādarthāt parimāṇam "  iti |
 teṣāṃ toraṇastambhānāṃ parīṇāho viśālatā sa ca paridhyānayanena jñātavyaḥ |
 tatra sthūla- paridhānayanaṃ bhāskarācāryeṇoktam----
      dvāviṃśatighne vihṛte'tha śailaiḥ sthūlo'thavā syād vyavahārayogyaḥ |
 iti |
 vyāsaḥ 10 dvāviṃśatighnaḥ 220 śailai ḥ 7 hṛtaḥ 31 labdhaḥ etāvān paridhiryasya kāṣṭhasya tasya 
daśāṅgulo viṣkambhaḥ || 24 ||
tiryakphalakamānaṃ syāt stambhānāmarddhamānataḥ       |
śūlāni  kalpayenmadhye   toraṇe  hastamānataḥ       || 25 ||
      tiryagiti |
 ubhayastambhamadhye dehalīrūpeṇa upari yat tiryakphalakaṃ tasya mānaṃ stambhānāṃ pañcahastamitānāṃ 
toraṇastambhānāmarddhamānataḥ|
 tena sārddhahastadvayaṃ pramāṇamuktam|
 stambhānāmiti bahuvacanaṃ dvārabahutvāt toraṇastambhānāmapi bahutvamiti yojyam |
 anena kaniṣṭhamaṇḍape pañcahastatoraṇastambhatvamapi sūcitam |
 idaṃ tiryakphalakamānam uttamasyaiva |
 anyayoḥ ṣaṭṣaḍaṅgulanyūnatā jñeyā |
 vāstuśāstre tathokteḥ |
 śūlānīti bahuvacanaṃ catuḥsaṃkhyāparam |
 toraṇa ityekavacanaṃ jātau |
 tena pratitoraṇamekamekaṃ śūlaṃ kāryam |
 tacca hastapramāṇa |
 tatrāṅgulatrayaṃ niveśaḥ ṣaḍbhāgaḥ parīṇāha |
 etacca maṇḍapatraye samānam |
 tatra śūlasvarūpaṃ madhyakīlaḥ tīkṣṇāgraḥ ṛjuḥ tamabhito dvau tīkṣṇāgrau vakrau |
 madhyakīladeśagatavakrabhāgāviti |
 taduktaṃ kriyāsāre----toraṇaṃ ghaṭayitvaivamūrddhaṃ śūlatrayaṃ nyaset |
 śūlaṃ hastāyataṃ teṣām |
 iti |
  piṅgalāmate'pi----      śūlena cihnitāḥ kāryā dvāraśākhāḥ svamastake |
                        ṛju vai madhyaśūlaṃ syāt kiñcidvakrantu pakṣayoḥ ||
                        ubhayaṃ tat samākhyātaṃ aṅgulaṃ ropayet tadā |
 iti |
      yadā tu toraṇe ityekavacanaṃ vivakṣitaṃ tadā śūlānīti bahuvacanaṃ kapiñcalādhi- karaṇanyāyena 
tritve paryavasyati |
 hastamānata iti trayāṇāṃ militvā mānam |
taduktaṃ kriyāsāre----      toraṇaṃ ghaṭayitvaivaṃ mūrddhna śūlatrayaṃ nyaset |
                        śūle navāṅgulaṃ dairdhyaṃ turīyāṃśena vistṛtiḥ |
                        śeṣāṇāṃ dvyaṅgulā vṛddhiḥ veśaścā'ṅgulavṛddhitaḥ || iti |
tena kaniṣṭhe dvyaṅgulapraveśaḥ |
 mantramuktāvalyāmapi----
                  agrayormadhyabhāge ca paṭṭikāyāṃ triśūlakān |
 iti |
etāni tatkāṣṭhamayānyeva śaiva eva karttavyāni iti jñeyam |
 vaiṣṇave tu viśeṣaḥ |
     vāstuśāstre----      mastake dvādaśāṃśena śaṅkhacakragadāmbujam |
                        prāgādikramayogena nyaset teṣāṃ svadārujam || iti |
      eṣāṃ svadārujatvokteḥ śaive etatsthānīyānāṃ śūlānāṃ nyāyādeva svadārujatvaṃ prāptam |
 tatra dvādaśāṃśaḥ toraṇastambhānāmeva |
 pūrvavākyaśeṣe  " saptahastāstathottamāḥ "  iti teṣāmeva prakṛtatvāt tena caturdaśadvādaśāṅgulāni 
krameṇottamādiṣu śākhādīnāṃ mānāni |
 vistārastu svaturyāṃśenaiva |
 yattu kenacit phalaka dvādaśāṃśena caturaṅgulādi- mānamuktam |
 tadasat |
 tasyā'prakṛtatvāt |
 śūlamānasya navāṅgulokteśca |
 eṣāṃ niveśa- namapi pūrvavaj jñeyam |
 tataḥ pratitoraṇam ekaikaḥ kalasaḥ sthāpyaḥ pratidvārapārśve dvau dvau pratikoṇañcaikaikaḥ |
 taduktam----
                        gandhapuṣpāmbaropetān kumbhāṃsteṣu vinikṣipet |
                        dhruvaṃ dharāṃ vākpatiñca vighneśaṃ teṣu pūjayet ||
                        maṇḍapasya tu koṇasthakalaseṣu kramādamī |
                        amṛto durjayaścaiva siddhārthe maṅgalastathā ||
                        pūjyā dvārasthakumbheṣu śakrādyāstanmanūttamaiḥ |
 iti |
      anyatrāpi----      maṇḍape kalasau dvau dvau dvāre dvāre niveśayet |
                        gālitodakasampūrṇāvāmrapallavaśobhitau || iti || 25 ||
dikṣu dhvajānnibadhnīyāllokapālasamaprabhān       |
vitānadarbhamālādyairalaṅkurvīta     maṇḍapam       || 26 ||
      dikṣu dhvajāniti |
 dhvajasvarūpaṃ pratiṣṭhāsārasaṃgrahe----
                        pītaraktādivarṇāśca pañcahastā dhvajāḥ smṛtāḥ |
                        dvipañcahastairdaṇḍaiste vaṃśajaiḥ saṃyutā matāḥ || iti |
dvipañcahastairdaśahastaiḥ |
 anyatrāpi----
                        pañcahastā dhvajāḥ kāryā vaikalpe tu dvihastakāḥ |
                        daṇḍaśca daśahastaḥ syādaṣṭadikṣu ca tān nyaset || iti |
kriyāsāre tu viśeṣaḥ----dhvajānāṃ lakṣaṇaṃ samyagucyate tu yathātatham |
                        maṇḍapasya bahirdaṇḍairdaśahastāyataiḥ saha ||
                        pūrvādyaṣṭaharitsvaṣṭau dhvajān saṃsthāpayet kramāt |
                        teṣāṃ hastadvayaṃ vyāso madhyaḥ svakarasamitaḥ ||
                        vyāsārddhaṃ śikharaṃ pucchaṃ hastatritayamānakam |
                        matsyābhaṃ śikharaṃ pucchaśikharantu trikoṇakam ||
                        tayormadhye catuṣkoṇaṃ dhvajānevaṃ prakalpayet |
                        mātaṅgavastamahiṣa siṃhamatsyaiṇavājinaḥ ||
                        vṛṣabhañca yathānyāyaṃ dhvajamadhye kramāllikhet |
                        athavā diggajānaṣṭāvairāvatapuraḥsarān ||
                        dhvajeṣu vilikheduktadhātubhiśca sa(su)lakṣaṇam |
                        evaṃ dhvajānāṃ kathitaṃ lakṣaṇantu śubhāvaham || iti |
dhvajānāmāvaśyakatvamuktaṃ hayaśīrṣapañcarātre----
                        ataḥ paraṃ pravakṣyāmi dhvajāropaṇamuttamam |
                        yat kṛtvā puruṣaḥ samyak samastaphalamāpnuyāt ||
                        yātudhānā guhyakāśca kuṣmāṇḍāḥ khecarāstathā |
                        cintayantyasuraśreṣṭhā dhvajahīnaṃ surālayam ||
                        dhvajena rahite brahman maṇḍape tu vṛthā bhavet |
                        pūjāhomādikaṃ sarvaṃ japādyaṃ yat kṛtaṃ budhaiḥ ||
                        rakṣaṇena vinā yadvat kṣetraṃ naśyati kṣetriṇaḥ |
                        dhvajaṃ binā devagṛhaṃ tathā naśyeta sarvathā ||
                        viṣṇupāriṣadāḥ krūrāḥ kuṣmāṇḍādyāśca ye smṛtāḥ |
                        pūjādikantu gṛhṇanti devaṃ dṛṣṭvā na rakṣitam ||
                        dṛṣṭvā dhvajāṃstu devasya maṇḍape jvalanaprabhān |
                        naśyanti sarve te cārkaraśmikṣiptaṃ tamo yathā || iti |
lokapālasamaprabhāniti |
 lokapālavarṇāṃścaturthe vakṣyante |
 patākā niveśanamapyuktam----
      sārasaṃgrahe----      pratikuṇḍaṃ patākāstu proktāḥ śāstrārthakovidaiḥ |
                        saptahastāḥ patākāḥ syuḥ saptamāṃśena vistṛtāḥ ||
                        lokapālānuvarṇena navamī tuhina (tu hīna) prabhā |
 iti |
siddhāntaśekharepi----patākādhvajasaṃyuktam |
 iti |
   somaśambhurapi----      saptahastāḥ patākāḥ syuvīṃśatyaṅgulavistṛtāḥ |
                        daśahastāḥ patākānāṃ daṇḍāḥ pañcāṃśaveṣṭitāḥ |
                        patākā āyudhāṅkāśca puṣpagandhasamanvitāḥ |
 iti |
maṇḍapālaṅkāramāha vitāneti |
 vitānaścandrātapaḥ |
 darbhamālā rajjugrathitā darbhāḥ |
 ādiśabdena dukūlena stambhaveṣṭanaṃ cūtapallavamālābandhanamityādi jñātavyam |
 taduktaṃ siddhāntaśekhare----            cūtapallavamālāḍhyaṃ vitānairupaśobhitam |
                        vicitravastrasaṃchannaṃ tulāstambhavibhūṣitam |
                        saphalai kadalīstambhaiḥ kramukairnārikelajaiḥ |
                        phalairnānāvidhairbhejyairdarpaṇaiścāmarairapi ||
                        bhūṣitaṃ maṇḍapaṃ kuryād ratnapuṣpasamujjvalam |
 iti |
hayaśīrṣapañcarātre'pi----darpaṇaiścāmarairghaṇṭaiḥ stambhān vastraivībhūṣayet |
                        kalasairghaṭikābhiśca sādhāraiḥ karkaraistathā || iti |
maṇḍapānyathābhāve doṣa uktaḥ kriyāsāre----
                        anuktasādhanaiḥ kḷpto yadi vā kuṭilākṛtiḥ |
                        mānādhiko'thavā nyūno maṇḍapaḥ karttṛnāśanaḥ ||
                        ākhyātasādhanaiḥ kḷptaḥ śobhanaḥ samamānakaḥ |
                        manojño maṇḍapo yo'sau karmakarttaḥ śubhāvahaḥ || iti || 26 ||
tattribhāgamite    kṣetre'ratrimātrasamanvitām       |
caturasrāṃ tato  vedīṃ  maṇḍalāya  prakalpayet       || 27 ||
      vedanirmāṇamāha taditi |
 tasya maṇḍapamadhyasūtrasya yastribhāgaḥ tṛtīyabhāgaḥ tanmite kṣetre |
 anyathā kṣetraphalasya tṛtīyāṃśagrahaṇe yatkiñcideva syāt |
      taduktam----      tato maṇḍapasūtrantu triguṇaṃ parikalpayet |
                        pūrvādiṣu kramāt tasya madhyabhāgena vedikā || iti |
phalataśca navamabhāgena vedikā bhavati |
 taduktaṃ siddhāntaśekhare----
                        navāṃśaṃ maṇḍapaṃ kṛtvā madhyāṃśe vedikā matā |
 iti |
      aratrimātrasamunnatāṃ hastamātrasamunnatāṃ caturasrāṃ vediṃ maṇḍapamadhye 
      maṇḍalāya vakṣyamāṇasarvatobhadramaṇḍalāya kalpayet |
 maṇḍapakathane taduktam----
                  caturddhārayuktaṃ tatastasya madhye budhastribhāgaikabhāgena vedīm |
                  aratnipramāṇonnatāṃ darpaṇāntarnibhāṃ manohāriṇīṃ cāpi kuryāt || iti |
      bahubhirgranthakārairaratniśabdo haste'pi prayuktaḥ |
 yathā kādimate aṅgula- lakṣaṇamuktvā----            taiścatubhīrbhavenmuṣṭi vītastistaistribhirguṇaiḥ |
                        aratnistaddvayena syāddhastaḥ taddvayataḥ śive || iti |
      kātyāyanenāpi śulve bahuṣu sthaleṣu aratniśabdo haste prayuktaḥ |
 mantramuktāva- lyāmapi ayutahomārthaṃ dvihastakuṇḍakathane  " daśāṅgulādhikā'ratniḥ "  ityuktam |
 tatraiva lakṣahome ca caturhastoktau  " catuvīṃśatyaṅgulādhikā'ratniḥ "  iti |
 tenātrā'pyaratni śabdo hastamātre vyākhyātaḥ |
 taduktaṃ vaśiṣṭhasaṃhitāyām----
                        hastonnatāñca vistīrṇāṃ caturhastaiḥ samantataḥ |
 iti |
mantramuktāvalyāmapi----iṣṭakābhirmṛdā vā'pi vedī darpaṇasannibhā |
                        rājahastocchrayā kāryā viduṣā siddhimicchatā || iti |
rājahasto madhyamāṅgulyantaḥ |
 pañcarātre'pi----
      vedī maṇḍapasya tribhāgataḥ |
 caturthāṃśocchiratistasyāḥ |
 iti |
  kriyāsāre'pi----      tribhāgaṃ maṇḍapaṃ kṛtvā madhyabhāgastu vedikā |
                        hastamānaṃ tadutsedhaṃ caturasraṃ samaṃ yathā ||
                        pakvābhirvā'pyapakvābhiriṣṭakābhirdṛḍhaṃ yathā |
                        karttavyā vedikā śreṣṭhā tadabhāve mṛdā'pi vā ||
                        avakrapārśvā susnigdhā darpaṇodarasannibhā |
 iti |
utsedha aunnatyam |
 siddhāntaśekhare tu viśeṣaḥ----
                        vedī catuvīdhā tatra caturasrā ca padminī |
                        śrīdharī sarvatobhadrā dīkṣāsu sthāpanādiṣu ||
                        caturasrā catuṣkoṇā vedī sarvaphalapradā |
                        taḍāgādipratiṣṭhāyāṃ padminī padmasannibhā ||
                        rājñāṃ syāt sarvatobhadrā caturbhadrā'bhiṣecane |
                        vivāhe śrīdharī vedī viṃśatyasrasamanvitā |
                        darpaṇodarasaṅkāśā nimnonnatavivajītā || iti |
vedikāyā anyathābhāve doṣa uktaḥ kriyāsāre----
                        vakrapārśvā klinnamadhyā parūṣā dṛgaśobhanā |
                        mānahīnādhikā yā sā karttuḥ karmavināśinī || iti |
vāyavīyasaṃhitāyāṃ tu maṇḍapādyuktvā----
                  kṛtvā pūrveditaṃ sarvaṃ vinā vā maṇḍapādikam |
                  maṇḍalaṃ pūrvavat kṛtvā sthaṇḍilañca viśeṣataḥ || iti || 27 ||
prāgeva   dīkṣādivasāt saptabhivīdhivaddinaiḥ       |
sarvamaṅgalasampattyai    vidadhyādaṅkurārpaṇam       || 28 ||
      aṅkurārpaṇakarmāha prāgeveti |
 dīkṣādivasāt prāk saptabhidīnairetena dīkṣādi- namaṣṭamaṃ yathā bhavati tathā karttavyamityuktam |
 vidhivadityanena navabhiḥ pañcabhistribhiḥ sadyo vetyuktam |
 taduktaṃ siddhāntaśekhare----
                        pratiṣṭhāyāñca dīkṣāyāṃ sthā(strā)pane cotsave tathā |
                        samprokṣaṇe ca śāntyarthaṃ vivāhe mauñjibandhane ||
                        sarvamaṅgalakāryeṣu kārayedaṅkurārpaṇam |
                        pratiṣṭhādivasād pūrvaṃ navame saptame dine |
                        pañcame vā tṛtīye vā sadyo vā cā'ṅkurārpaṇam || iti |
mahākapilapañcarātre'pi----puṇyāhaghoṣaṇaṃ kṛtvā brāhmaṇaiḥ saha deśikaḥ |
                        maṅgalāṅkurayajñañca kuryāttatraiva cāhani ||
                        saptamānnavamādvā'pi prāgeva yajñakarmaṇaḥ || iti |
      anyatrāpi----      utsaveṣu vividheṣvapi dīkṣāsthāpanādiṣu pavitravidhau ca |
                        maṅgalāṅkuraviropaṇapūrvaṃ maṅgalaṃ bhavati karmakṛtastataḥ ||
                        śastayogadivasāttu purastāt saptame'hani śubhe navame vā |
                        pañcame'tha sudine sumuhūrtte maṅgalāṅkuravidhiṃ vidadhīta || iti|
tatra pūrvedyurupavāsaṃ kṛtvā svagṛhyoktavidhinā nāndīśrāddhaṃ kṛtvā aṅkurārpaṇamārabhet |
 taduktam----            guruvīśuddhaḥ prāgeva śuddhāhāt saptame'hani |
                        saṅkalpyopoṣya karttavyamaṅkurāropaṇaṃ śubham ||
                        kuryānnāndīmukhaśrāddhaṃ pūrvedyuḥ svastivācanam |
                        svagṛhyoktaprakāreṇa tadetadvidadhīta vai || iti |
   saṃhitāyāmapi----      sarvatrābhyudayaśrāddhamaṅkurotpādanaṃ tathā |
                        ādāveva prakurvīta karmaṇo'bhyudayātmanaḥ || iti || 28 ||
maṇḍapasyottare  bhāge śālāṃ  pūrvāparāyatām       |
gūḍhāṃ kuryāt tatastasyāṃ maṇḍalaṃ racayet sudhīḥ || 29 ||
śālāmiti |
 tatra----viṃśatyā tu karairmānaṃ daśāyāmena vistṛtiḥ |
 śālāyā uttamaṃ mānam|
      atraitāvatyāḥ prayojanābhāvādetadarddhena madhyamamānena śālā kāryā |
 tena daśahastadīrghā pañcahastāyāmā atra karttavyā |
 tāmevāha pūrvāparāyatāmiti |
 dīrgha caturasrarūpāṃ gūḍhāṃ paritaḥ kaṭādiparivṛtāṃ dakṣiṇaikadvāravatīṃ nivātāñca kuryāt |
 taduktaṃ prayogasāre----avāgudaksthitāṃ kṛtvā nivātāṃ tāṃ kuṭīṃ dṛḍhām |
 iti |
 tasyāṃ vakṣyamāṇaṃ maṇḍalaṃ racayet || 29 ||
pañcahastapramāṇāni   pañca   sūtrāṇi  pātayet       |
pūrvāparāyatānyeṣāmantaraṃ         dvādaśāṅgulam       || 30 ||
dakṣiṇottarasūtrāṇi       tadvadekādaśā'rpayet       |
padāni  tatra jāyante  catvāriṃśat  pramārjayet       || 31 ||
paṅktayāṃ vīthīścatasro'ntaścatuṣkobhayapārśvayoḥ      |
vīthyau  dve  ca  catuṣkoṣṭhatrayamatrā'vaśiṣyate       || 32 ||
padāni     rañjayettāni    śvetapītāruṇāsitaiḥ       |
rajobhiḥ śyāmalenā'tha vīthīrāpūrayet sudhīḥ      || 33 ||
      maṇḍalamevāha pañcahasteti|
 śālāvistāramadhyabhāge prāgaparāyatamekaṃ sūtraṃ pañca- hastapramāṇaṃ dattvā tatsūtrasya dakṣiṇottarabhāgayoḥ 
dvādaśa dvādaśāṅgulāntare dve dve sūtre dadyāt |
 tatastatpañcasūtravyatibhedīni ekādaśasūtrāṇi arpayet |
 tadvaditi dvādaśāṅgu- lāntarāṇītyarthaḥ |
 evaṃ pañcāpi hastāḥ saṃgṛhītāḥ |
 taduktaṃ prayogasāre----
                        prasārya sphoṭayet sūtraṃ yathā yāmyottarāyatam |
                        pañcahastapramāṇena dve dve pārśve ca pātayet ||
                        tadvat pūrvektamānena dvādaśadvādaśāṅgule |
                        prāk pratyak ca samaṃ paścāt sūtrāṇyekādaśa kramāt |
                        pātayet tāsu rekhāsu pūrvasūtrāntarāntaram || iti |
      pramārjayedityuttaratrānveti |
 paṅktyā catasro vīthīrmārjayet |
 bāhya ityarthaḥ |
 antariti vakṣyamāṇatvāt |
 pūrvataścatuṣkoṣṭhāmekāṃ vīthīm aṣṭakoṣṭhāṃ dakṣiṇavīthīṃ punaścatuṣkoṣṭhāṃ paścimavīthīm 
aṣṭakoṣṭhāmuttaravīthīṃ mārjayet |
 tato'ntaścatuṣkasya madhyacatuṣkasya ubhayoḥ pārśvayoḥ pārśvadvaye dve vīthyau dvidvikoṣṭharūpe cātra 
mārjayedityasyānuṣaṅgaḥ |
 tataḥ phalitamāhātreti |
 atra maṇḍale catuṣkoṣṭhatrayamavaśiṣyate iti |
 tāni śiṣṭāni catuṣkoṣṭhatrayasthāni padāni dvādaśa |
 pratyekacatuṣkoṣṭhe śvetādibhī rajobhī rañjayet |
 tatra śvetaṃ vāyupade |
 pītamāgneye |
 aruṇaṃ rakṣaḥpade |
 asitamīśapade iti sudhīrityanenoktam |
 taduktamācāryaiḥ----
                        pītaraktasitāsitaṃ pratipadaṃ vahnyādi śarvāntakam |
 iti |
      atha anantaraṃ śyāmalena haritena vīthīrāpūrayet || 30-33 ||
pātrāṇi       trividhānyāhuraṅkurārpaṇakarmasu       |
pālikāḥ pañcamukhyaśca  śarāvāśca catuḥkramāt      || 34 ||
proktāḥ  syuḥ    sarvatantrajñairharibrahmaśivātmakāḥ       |
eṣāmucchrāya     unneyaḥ     ṣoḍaśadvādaśāṣṭabhiḥ       || 35 ||
      aṅkurārpaṇapātrāṇyāha pātrāṇīti |
 sthūlāni uccāni śarāvāṇyeva pālikā- śabdenocyante |
 pālikā eva kiñcinnīcāḥ pañcamukhayuktāḥ pañcamukhya ucyante |
 śarāvāḥ prasiddhāḥ |
 sarvatantrajñairityanena pañcadevatādīkṣādikarmasu pātrabhedo nāstītyuktam |
 prathamā harirūpāḥ |
 dvitīyā brahmarūpāḥ |
 tṛtīyāḥ śivarūpāḥ |
 etena haribrahmeśā eṣu pātreṣu pūjyā ityuktaṃ bhavati |
 taduktaṃ sārasvatamate----
                        prokteṣu teṣu pātreṣu brahmaviṣṇuśivān yajet |
 iti |
siddhāntaśekhare'pi---- sampūjayeccharāveṣu rudraṃ candanapuṣpakaiḥ |
                  pālikāsu tathā viṣṇuṃ brahmāṇaṃ ghaṭikāsu ca || iti || 34-35 ||
aṅgulaiḥ kramaśastāni śubhānyāveṣṭya tantunā       |
prakṣālya   deśikasteṣu   padeṣvāhitaśāliṣu       || 36 ||
sagandhadarbhakūrcceṣu   paścimādi    niveśayet       |
karīṣavālukāmṛdbhastāni  pātrāṇi pūrayet       || 37 ||
aṅgulaiḥ kramaśaḥ iti pūrveṇa sambaddhyate |
 mahākapilapañcarātre tu viśeṣaḥ----
                        pālikāvaktravistāraḥ ṣoḍaśāṅgula ucyate |
                        bhavet kaṇṭhavilaṃ vā syāt tadaṣṭāṅgulavistṛtam ||
                        pādapīṭhasya vistāraṃ ṣaḍaṅgulamudāhṛtam |
                        caturaṅgula utsedhastatsandhiścā'ṅgulaṃ bhavet ||
                        tatsandheśca bhavennāhaṃ pādapīṭārddhameva ca |
                        bhavet pañcamukhī caivaṃ ghaṭikā sarvakāmadā ||
                        caturaṅgulavistārāṇyāhurvaktrāṇi pañca vai |
                        catvāri ca catudīkṣu ūrddhamekaṃ yathāvidhi ||
                        ghaṭikāyāmavistāro dvādaśāṅgula ucyate |
                        ācāryāḥ kathayantyeke ṣoḍaśāṅgulameva vā ||
                        dvādaśāṅgulavistāraṃ śarāvasya mukhaṃ smṛtam |
                        caturaṅgulavistāramadhastānmūlamucyate || iti |
   anyatrāpi----      tālamātramiha pañcamukhī syād vyāsatocchrayamitā ghaṭikā syāt |
                  dikṣu tanmukhacatuṣṭayamekaṃ madhyatastu samavattītabhāgam ||
                  tālavistṛtamukhantu śarāvaṃ vyāsatocchrayagatārddhamitāṅghra |
                  daṇḍamasya caturaṅgulanāhaṃ kaṇṭhamasya vilavarjamudagram ||
                  sambhave kanakarūpyatāmrato māttīkānyabhinavānyathavā syuḥ |
 iti |
siddhāntaśekhare tu----      yathāsambhavamānaṃ vā pālikādi samācaret |
 iti |
      tānīti pātrāṇi|
 śubhānīti kṛṣṇavarṇavraṇādirahitāni|
 tantuneti triguṇena |
 tatra pūrvaṃ prakṣālanaṃ paścāttantuveṣṭanamiti jñeyam |
 darbhakūrcam agre vakṣyamāṇam |
 paścimādīti |
 paścimacatuṣke pālikācatuṣṭayaṃ madhyamacatuṣke pañcamukhīcatuṣṭayaṃ pūrvacatuṣke śarāva- 
catuṣṭayaṃ niveśayet |
 tanmadhye āgneyādi sthāpanamiti jñeyam |
 taduktaṃ prayogasāre----                                             teṣu pātrāṇi vinyaset |
                        vahnyādīśānarrpayyantaṃ catuṣkeṣu pṛthak pṛthak || iti |
      karīṣeti |
 karīṣaṃ śuṣkagomayacūrṇam |
 etairuttarottaraṃ sarvāṇyeva pātrāṇi pūrayet|
 uktañca hayaśīrṣapañcarātre----pūrayeduttarottaram |
 iti |
prayogasāre'pi----      mṛdvālukākarīṣaiścorddhataḥ pātrāṇi pūrayet |
 iti |
tatra viśeṣaḥ siddhāntaśekhare----
                  gandhādibhiśca kuddālaṃ pūjayitvā dināntare |
                  gītanṛtyasamāyuktaṃ gajavājisamanvitam ||
                  gurvādayo rathārūḍhā gajārūḍhāstathā pare |
                  gatvā tīraṃ taḍāgasya nadyāḥ puṣpavanasya vā ||
                  tatra śuddhaṃ bhuvo bhāgaṃ darbhaiḥ saṃmṛjya cāstrataḥ |
                  abhyukṣya cārghyatoyena tattanmantramanusmaran ||
                  hṛdā bhūmiṃ samāvāhya gandhapuṣpaiḥ samarcayet |
                  kuddālīmastramantreṇa khātvā bhūmimatho mṛdam ||
                  gṛhītvā vāmadevena pūrayet kāṃsyapātrake |
                  hṛdā mṛdañca saṃmṛjya vastreṇācchādya dhārayet ||
                  puraṃ vā nilayaṃ vāpi sarvamaṅgalaniḥsvanaiḥ |
                  guruḥ pradakṣiṇaṃ kṛtvā maṇḍapaṃ tvānayettataḥ ||
                  etatkarma divākāle kuryād rātrau na buddhimān |
 iti || 36-37 ||
sudhābījena bījāni dugdhaiḥ prakṣālya tantravit       |
mūlamantrābhijaptāni   pañcaghoṣapuraḥ   saram       || 38 ||
āśīrvāgbhidvījātīnāṃ maṅgalācāra pūrvakam       |
nirvapetteṣu    pātreṣu   deśiko    yatamānasaḥ       || 39 ||
      teṣu bījāvāpamāha sudheti |
 sudhābījena vamityanena |
 dugdhaiḥ godugdhaiḥ prakṣālyeti |
 mahākapilapañcarātre tu viśeṣaḥ----
                        dvādaśākṣaramantreṇa kṣālayitvā tu vāriṇā |
 iti |
sārasvatamate'pi----bījāni tāni prakṣālya jalakṣīreṇa ca kramāt |
 iti |
      etat tantravit ityanena sūcitam |
 mūleti mūlamantreṇa dātavyamantreṇa abhijaptāni aṣṭottaraśatamiti |
 taduktaṃ mahākapilapañcarātre----
                        saṃkhyānuktau śataṃ sāṣṭaṃ sahasraṃ vā japādiṣu |
 iti |
      pañcaghoṣāstu paṭahaḍhakkāmṛdaṅgamukhavādyaśaṅkhāḥ |
 maṅgalācāreti tattaddeśaprasiddhyā ulūlūdhvanyādipūrvakam |
 deśiko yatamānasa ityanena tāni bījāni ekīkṛtya rātrau mūlamantreṇa prāṅmukha udaṅmukho vā 
pālikādiṣu nirvapedityuktam |
taduktaṃ siddhāntaśekhare----
                        bījamukhyena mūlena prāṅmukho vāpyudaṅmukhaḥ |
                        vāpayet sarvabījāni pālikādiṣvanukramāt |
                        bījānāmadhipaḥ somastasmādrātrī tu nirvapet || iti |
sārasvatamate'pi----      bījebhyo daivatebhyaśca sa rātrau kāntimān yataḥ |
                  tasmād gurustu bījāni niśāyāmeva vāpayet || iti || 38-39 ||
śāliśyāmāḍhakīmugdatilaniṣpāvasarṣapāḥ       |
kulatthakaṅgumāṣāśca  bījānyaṅkurakarmaṇi       || 40 ||
      bījānyāha śālīti |
 śālayo haimantikāḥ |
 śyāmaḥ śyāmākaḥ kānyakubja- bhāṣāyāṃ sāvā iti prasiddhaḥ |
 āḍhakī tūvarī |
 niṣpāvā rājamāṣāḥ |
 viṣṇupurāṇa- ṭīkāyāṃ śrīdharyāṃ tathā vyākhyātatvāt |
  " niṣpāvān rājamāṣāṃśca supte deve vivarjayet "  iti pṛthagukterna tatra vādhā |
 sārasvatamate pratyekaṃ bījeṣu devatāpūjoktā |
                        skandaṃ priyaṅgau niṣpāve vāyumagniṃ kulatthake |
                        āḍhakyāṃ nirṛtiṃ somaṃ mudge vaivasvataṃ tile ||
                        prajāpatiṃ śālibīje(dhānye)tvanantaṃ sarṣape'rcayet |
                        indraṃ śyāme ca māṣe tu varuṇantu nagātmaje || iti |
siddhāntaśekhare tu pratyahaṃ somapūjāpyuktā |
                        somaṃ sampūjayennityamadhivāsadināvadhi |
                        adhivāsadine prāpte somamudvāsayed guruḥ || iti || 40 ||
haridrādbhaḥ samabhyukṣya vastrairācchādya deśikaḥ |
balitrividhapātrāṇāṃ  dikṣu  pūrvādito haret       || 41 ||
haridreti |
 tatra mantra uktaḥ prayogasāre----
                        triyambakāya śarvāya śaṅkarāya śivāya ca |
                        sarvalokapradhānāya śāśvatāya namo namaḥ ||
                        vikīryā'nena mantreṇa haridrācūrṇamiśritam |
                        toyaṃ pravarṣayetteṣu siñcettoyaidīnaṃ prati || iti |
      idaṃ deśika ityanena sūcitam |
 vastrairnūtanavastraiḥ bahuvacanaṃ kapiñjalādhikaraṇa- ndhāyena tritve paryavasyati |
 ācchādyeti pātracatuṣṭayamekaikena |
 rātrau baliṃ kṣipedi- tyanvayaḥ |
 prātaḥ punaḥ sthalamārjanādikaṃ kṛtvā dvitīyarātryādau balidānam || 41 ||
praṇavādyairnamo'ntaiśca  rātrau  rātrīśanāmabhiḥ       |
bhūtāni pitaro yakṣā nāgā brahmā śivo hariḥ|| 42 ||
      praṇavādyairiti|
 tatra mantraḥ oṃ bhūtebhyo namaḥ (gandhapuṣpadhūpadīpanaivedyatāmbūlasahitaṃ baliṃ gṛhṇantu svāhā) iti |
 evamanyatrāpi mantraḥ |
 mahākapilapañcañcarātre tu viśeṣaḥ----            tato gandhavimiśreṇa siñcedvai śuddhavāriṇā |
                        trirātrantu yathānyāyaṃ pañcarātramathāpi vā || iti |
  sārasvatamate tu----      prarūḍhānyaṅkurāṇyanyo na vīkṣeta kadācana |
                        ācārya eva praviśettacchiṣyo vā tadājñayā || iti |
   siddhāntaśekhare'pi----vastrairācchādya yatnena suguptāni ca kārayet |
 iti || 42 ||
saptānāmapi  rātrīṇāṃ  devatāḥ  samudīritāḥ       |
bhūtebhyaḥ      syurlājatilaharidrādadhisaktavaḥ       || 43 ||
sānnāḥ pitṛbhyaḥ satilāstaṇḍulāḥ parikīttītāḥ|
karambhalājā yakṣebhyo nārikelodakānvitāḥ       || 44 ||
saktupiṣṭañca  nāgebhyo  brahmaṇe  paṅkajākṣatam       |
sāpūpamannaṃ  śarvāya   viṣṇave   tu  guḍaudana       || 45 ||
      saptasu rātriṣu pṛthak pṛthak balidravyāṇyāha bhūtebhya iti |
 sānnā ityantaṃ ṣaṭ prathamarātrau |
 asyaiva bhūtakrūreti nāma |
 taduktam----
                   " lājatilaraktarajodadhisaktavannāni bhūtakrūrākhyam "  iti |
      karambhā dadhisaktavaḥ |
 akṣatā akhaṇḍataṇḍulāḥ |
 yadā navasu rātriṣu balidānaṃ tadā rātridvaye balidravyaṃ devatā coktācāryaiḥ  " vaiṣṇavañca daugdhānnaṃ "  
kṛśarañca vaiṣṇaveyaṃ yadi navarātraṃ krameṇa baliruktaḥ "  iti || 43-45 ||
tato  lokeśvarebhyo'pi  vitaredvidhivadbalim       |
dīkṣāyāmabhiṣekeṣu             navaveśmapraveśane       |
utsaveṣu   ca   sampattyai  vidadhyādaṅkurārpaṇam       || 46 ||
      tata iti |
 tattaddiśi pāyasādinā balivīdheyaḥ |
 tatra nairṛtyapratīcyayormadhye anantasya īśapūrvayormadhye brahmaṇaḥ iti |
 vidhivadityanena pūrvekto diśāṃ baliratrāpi karttavya iti sūcitam |
 eṣāṃ pātrāṇāṃ viniyogamagre vakṣyati |
 aṅkuraparīkṣoktā siddhāntaśekhare----            yajamānābhivṛddhyarthaṃ aṅkurāṇi parīkṣayet |
                        samyagūrddhaṃ prarūḍhāni komalāni sitāni ca ||
                        dhūmravarṇānyapūrṇāni tathā tiryaggatāni ca |
                        śyāmalāni ca kubjāni varjayedaśubhāni tu ||
                        avṛṣṭiṃ kurute kṛṣṇaṃ dhūmrābhaṃ kalahantathā |
                        apūrṇaṃ jananāśañca dubhīkṣaṃ śyāmalāṅkuram ||
                        tiryaggate bhaved vyādhiḥ kubje śatrubhayaṃ tathā |
                        aśubhe cāṅkure jāte śāntihomaṃ samācaret ||
                        mūlamantreṇa juhuyād gururmūttidharaiḥ saha |
                        aghorāstreṇa vāstreṇa śataṃ vā'tha sahasrakam || iti |
 sārasvatamate'pi----      prarūḍhairaṅkuraiḥ kartturnidiśecca śubhāśubham |
                        śyāmaiḥ kṛṣṇairaṅkurairarthahānistiryagrūḍhairvyādhirāndolitaistaiḥ |
            kubjairduḥkhaṃ duṣprarūḍhairmṛtiśca rogā bhugnaiḥ sthānadeśeṣṭahāniḥ || iti || 46 ||
prāk prokte maṇḍape vidvān vedikāyā bahistridhā       || 47 ||
kṣetraṃ  vibhajya  madhyāṃśe  pūrvādi  parikalpayet       |
aṣṭāsvāśāsu kuṇḍāni ramyākārāṇyanukramāt       || 48 ||
      kuṇḍasthānamāha prāgiti |
 vedikāyā bahiḥ sarvataḥ kṣetraṃ kṣetramadhyasūtraṃ tridhā vibhajya tattanmadhyabhāge prādakṣiṇyena pūrvādi 
aṣṭāsvāśāsu ramyākārāṇi kuṇḍāni anukramāt parikalpayediti sambandhaḥ |
 vidvān pañcamekhalādikamapi jānannityarthaḥ |
 āśāsu dikṣu īśānāntāsvityarthaḥ |
  " pūrrvādyuktāvadhicchedāt krama eva vivakṣitaḥ "  iti paribhāṣaṇāt |
 tena vedyāḥ pādamātraṃ tyaktvā vakṣyamāṇamekhalāyogyañca tatra sthānaṃ tyaktvā kuṇḍāni kāryāṇītyarthaḥ |
 sampanno bhavati |
      taduktaṃ somaśambhunā----vedīpādāntaraṃ tyaktvā |
 iti |
       siddhāntaśekhare'pi----      tyaktvā vedicaturbhāgam |
 iti |
    nāradīye'pi----      kuṇḍavedyantarañcaiva sapādakarasamitam |
 iti |
                        atra pādaśabdaḥ kiñcidadhikopalakṣakaḥ |
                        tena madhyamottamamaṇḍapaviṣayatvamasya |
   kriyāsāre'pi----      vedikākuṇḍayormadhye hastadvitayamantaram |
 iti |
      idaṃ catuvīṃśati hastamaṇḍapaviṣayam |
vāśiṣṭhasaṃhitāyāntu----
                        trayodaśāṅgulaṃ tyaktvā vedikāyāścatudīśam |
                        kuṇḍāni svāgamoktāni vidadhyādvidhivadbudhaḥ || iti |
atra kuṇḍānīti samekhalāni || 47-48 ||
caturasraṃ   yonimarddhacandraṃ  tryasraṃ   suvarttulam       |
ṣaḍasraṃ   paṅkajākāramaṣṭāsraṃ   tāni   nāmataḥ       || 49 ||
      tameva kramamāha caturasramiti |
 taduktamāmnāyarahasye----
                        navakuṇḍavidhāne tu dikṣu kuṇḍāṣṭakasthite |
 iti || 49 ||
ācāryakuṇḍaṃ  madhye syād gaurīpatimahendrayoḥ       |
hastamānamitāṃ   bhūmiṃ  pūrvavat  parikalpayet       || 50 ||
samantāt kuṇḍametat syāccaturasraṃ śubhāvaham       |
catuvīṃśatyaṅgulāḍhyaṃ  hastaṃ  tantravido   viduḥ       || 51 ||
kartturdakṣiṇahastasya        madhyamāṅguliparvaṇaḥ       |
madhyasya     dīrghamānena    mānāṅgulamudīritam       || 52 ||
      ācāryakuṇḍamiti |
 gaurīpatimahendrayormadhye īśapūrvadiṅmadhye ācāryakuṇḍaṃ syāt |
 taduktaṃ tatraiva----
      navamaṃ kārayet kuṇḍaṃ pūrveśānadigantare|
 tadvṛttaṃ caturasraṃ vā syāt |
 iti|
 taduktaṃ siddhāntaśekhare----purandareśayormadhye vṛttaṃ vā caturasrakam |
 tadācāryasya nidīṣṭam |
 iti|
      anyatrāpi----      madhye vṛttañca gaurīpatisurapadiśoḥ paṇḍitāḥ kecidāhuḥ |
 iti |
  kriyāsāre'pi----      vṛttaṃ vā caturasraṃ syānmadhyasthānaṃ vṛṣeśayoḥ |
 iti |
      tatra sarvakuṇḍaprakṛtibhūtatvādāditaścaturasrakuṇḍalakṣaṇamāha hasteti |
 pūrvavaditi vāstumaṇḍalacaturasrakaraṇarītyā |
 samantāccatudīkṣu parikalpayediti sambandhaḥ|
 caturasra- kuṇḍalakṣaṇe hasta uktaḥ tallakṣaṇanirvāhārtham aṅgulalakṣaṇamapyāha caturiti |
 karttuḥ saṃskāryasya śiṣyasya natvācāryasya |
 prayojakakarttṛtvena śiṣyepi karttṛśabda prayogāt |
 nanu mukhyakarttṛpadavācya ācārya evātra kimiti na gṛhyate |
 iti ceducyate |
  " dāna- vācanānvārambhaṇavaravaraṇavrata pramāṇeṣu yajamānaṃ pratīyāt "  iti kātyāyanavacanāt |
 nanvidaṃ śrautaṃ prakṛtaṃ tāntrikaṃ tat kathamekavākyatvamiti cet |
 tanna |
  " paroktamavirodhi ca "  ityukteḥ |
 yathā śraute somayāgādau----
         yajñopavītinā kāryaṃ sadā baddhaśikhena ca |
 śucinā karma karttavyam |
      ityādyaviruddhaṃ smārttamapi gṛhyate |
 tadvadihāpi |
 ataevokta  " sarvaśākhā- pratyayamekaṃ karma "  iti |
 tantravida ityanena tattattantroktanānāvidhāṅgulalakṣaṇābhijñā ityuktam |
 madhyamāṅguliparvaṇa iti |
 parvaśabdena madhyamaparvecyate |
 tanmadhyasya dairdhyamānaṃ yattadaṅgulaṃ |
 athavā madhyasya madhyamāṅguliparvaṇaḥ dairghyamānaṃ yattadaṅgula- miti sambandhaḥ || 50-52 ||
yavānāmaṣṭabhiḥ  kḷptaṃ  mānāṅgulamudīritam       |
caturasrīkṛtaṃ   kṣetraṃ  pañcadhā  vibhajet  sudhīḥ       || 53 ||
      agre granthakṛd yavadvayakrameṇaiva ityādi yavavyavahāraṃ kariṣyati tatsiddhyarrtha- maṅgulasyāṣṭamo 
bhāgo yava ityāha yavānāmiti |
 mānāṅgulamiti tasyaiva saṃjñāntaram natvaṅgulasyedaṃ pṛthaglakṣaṇam |
 vā śabdādiprayogābhāvāt |
 granthāntare ca----
                        jālāntaragate bhānau yat sūkṣmaṃ dṛśyate rajaḥ |
                        prathamaṃ tat pramāṇānāṃ trasareṇuṃ pracakṣate ||
                        trasareṇustu vijñeyo hyaṣṭau te paramāṇavaḥ |
                        trasareṇava ete syuraṣṭareṇustu saṃsmṛtaḥ ||
                        te reṇavastathā tvaṣṭau bālāgraṃ tat smṛtaṃ budhaiḥ |
                        bālāgrāṇyaṣṭa likhyā tu yūkā likhyāṣṭakaṃ smṛtam ||
                        aṣṭau yūkā yavaṃ prāhuraṅgulantu yavāṣṭakam |
                        ratnistvaṅgulaparvāṇi vijñeyastvekaviṃśatiḥ ||
                        catvāri viṃśatiścaiva hastaḥ syādaṅgulāni tu || iti |
aṅguladvayamekatayaivoktam |
 trailokyasāre'pi----
                        kartturmadhyāṅgulermadhyaparvaṇoraṅgulapramā |
                        tiryagyavodarāṇyaṣṭāvūrddhāgrā brīhayastrayaḥ || iti |
siddhāntaśekhare'pi mātrāṅgulenaiva kuṇḍaṃ karttavyamityuktam |
 tad yathā----
                        mātrāṅgulena hastaḥ syāt kuṇḍamāne śiveritaḥ |
                        madhyamāṅgulimadhyasthaparvadairghyeṇa cottamam ||
                        mātrāṅgulena cānena mekhalākaṇṭhanābhayaḥ |
                        karttavyāḥ kuṇḍayoniśca |
 iti |
      mayenāpi----      paramāṇukramād vṛddhaṃ mānāṅgulamitīritam |
 ityādinā----
                                    yavo'ṣṭaguṇito'ṅgulam |
                        aṅgulantu bhavenmātraṃ vitastirdvādaśāṅgulaḥ || ityantena |
hayaśīrṣapañcarātre'pi----
                        yavāṣṭakairaṅgulaṃ syāccatuvīṃśāṅgulaḥ karaḥ |
                        catuvīṃśāṅgulaścānyaḥ svāṅguṣṭhena tu samitaḥ || iti |
      tatrāṅguṣṭharekhāmadhyaparvaṇorapi samataiva |
 nanu yadyapi vāśabdādiprayogo nāsti tathāpi mātrāṅgulamānāṅgula śabdābhyāmeva vikalpo bhaviṣyatīti cet |
 tanna |
 tathāgre'pi bhinnatayā vyavahārābhābāt |
 yatra tu pañcarotre pañcadhā'ṅgulalakṣaṇamuktaṃ tatra tu teṣāṃ vyavasthā'pyuktā |
 atra tu vyavasthāyā noktatvāt paryāyataiva |
 tattu yathā pañcarātre----
                        vātāyanapathaṃ prāpya ye yānti raviraśmayaḥ |
                        teṣu sūkṣmā visarpante reṇavastrasareṇavaḥ ||
                        paramāṇavaste'ṣṭau syūreṇavastu tadaṣṭabhiḥ |
                        te'ṣṭau bālāgrakaṃ te'ṣṭau likṣā yūkā tadaṣṭakam ||
                        tadaṣṭakaṃ yavāste'ṣṭāvaṅgulaṃ samudāhṛtam |
                        sā tūttamāṅguliḥ sapta yavāḥ saiva tu madhyamā ||
                        ṣaḍyavāḥ sādhamā proktā mānāṅgulamitīritam |
                        vinyastaistiryagaṣṭābhiryavairmānāntarāṅgulam ||
                        śiṣyadakṣiṇahastasya madhyamāṅgulimadhyataḥ |
                        parvaṇorantarā dairdhyaṃ mātrāṅgulamudāhṛtam ||
                        vinā'ṅguṣṭhena śeṣābhirmuṣṭi maṅgulibhiḥ kṛtam |
                        caturddhā vibhajedeko bhāgo muṣṭyaṅguliḥ smṛtā ||
                        yaṃ kañcit puruṣāyāmaṃ vibhajya daśadhā punaḥ |
                        ekaṃ dvādaśadhā bhāgaṃ kṛtvā teṣvekamaṅgulam ||
                        dehalabdhāṅgulaṃ nāma jānīyāt tasya tat punaḥ |
                        ucchrāyaḥ pratimāyāḥ syānmahāmānāṅgulāśrayaḥ ||
                        mahāmānāṅgulaṃ yattanmātrāṅgulamitīritam |
                        mānāntarāṅgulenaiva pratimāṅgāni kalpayet ||
                        prāsādādīṃśca tenaiva kṛryānmānāntareṇa vā |
                        vedikāpīṭhaśivikārathādīnāṃ vidhiḥ punaḥ ||
                        mānāntarāṅgulenaiva bhavennānyena kenacit |
                        yāgopakaraṇānyatra kuryānmānāṅgulena vai ||
                        homāṅgāni sruvādīni kuṇḍaṃ muṣṭyaṅgulāśrayam |
                        dehalabdhāṅgulenāpi kuṇḍādīni prakalpayet || iti |
      bahuṣu pustakeṣu ubhayatra mānāṅgulamityeva pāṭhaḥ |
 ekatra mānāṅgulaśabdaḥ pāribhāṣikaḥ anyatra mānena pramāṇenā'ṅgulamiti yaugiko vyākhyeyaḥ |
      caturasrakuṇḍakṣetraphalaṃ tallakṣaṇenoktam |
 tasyāṅgulātmakatvāt tadajñāne vaktu- maśakyatvāt ityadhunocyate |
 tattu līlāvatyāṃ bhāskarācāryaḥ----
      samaśrutau tulyacaturbhuje ca tathāyate tadbhujakoṭighātaḥ |
 iti |
triśatyāṃ śrīdharācārye'pi----
                  samalambakacaturasre tryasrikṣetre ca jāyate karaṇam |
                  bhūvadanasamāsārddhaṃ madhyamalambena saṃguṇayet ||
      ityanena prakāraṇa catuvīṃśatiścatuvīṃśatyā guṇitā pañcaśatāni ṣaṭsaptatyadhi- kāni aṅgulāni kṣetraphalam |
 etadeva kṣetraphalamaṣṭasvapi kuṇḍeṣu jñeyam |
 ataḥ sarveṣāmeva kuṇḍānāmidameva prakṛtibhūtam |
      tantrāntare'pyasyaiva prakṛtitoktā caturasramuktvā----
                  tasminnanyāni kuṇḍāni vadāmi tava nāmataḥ |
 iti |
      anyatrāpi----kṣetraṃ syāccaturasramatra janayedanyāni kuṇḍānyapi |
 iti |
siddhāntaśekhare'pi----yonyādisarvakuṇḍāni caturasrādbhavanti hi |
                        lakṣaṇaṃ caturasrasya pūrvaṃ tasmānmayocyate ||
                        ityādinā caturasramidaṃ proktaṃ sarvakuṇḍeṣu kāraṇam || ityantena |
  kriyāsāre'pi----      catuṣpadaṃ catuṣkoṇametat kṣetrāhvayaṃ bhavet |
                        caturasrādikuṇḍānāṃ sarveṣāmatra sambhavaḥ || iti |
      caturasraprakṛtitayā yonikuṇḍamāha caturasrīkṛtamiti |
 caturasrīkṛtaṃ kṣetraṃ pañcadhā vibhajet |
 tatra sarvasya kṣetraphalasya vibhāge prayojanābhāvānmadhyasūtrasyaiva vibhāgaḥ kārya iti 
sudhīrityanenoktam |
 tatrāyaṃ pañcamaḥ aṃśaḥ caturaṅgulāni sārddhaṣaḍyavāḥ kiñcidūnāḥ || 53 ||
nyaset  purastādekāṃśaṃ  koṇārddhārddhapramāṇataḥ       |
bhramayet koṇamānena tathā'nyadapi  mantravit       |
sūtrayugmaṃ tato dadyāt kuṇḍaṃ yoninibhaṃ bhavet       || 54 ||
      evambhūtamaṃśaṃ purastāddakṣiṇodaggatasūtrasyottarabhāge nyased varddhayet iti mantravidityanenoktam |
 tataḥ koṇārddhārddhapramāṇataḥ koṇamānena bhramayet |
 atra koṇaśabdena koṇasūtraṃ gṛhyate |
 tasyārddhaṃ karṇasūtradvayamadhyasampātasthānam tadarddham |
 aparakoṣṭhayugale dvitīyakarṇasūtrayogasthānam |
 tatpramāṇataḥ tasmānmānāt koṇamānena koṇasaṃlagnatayā bhramayet|
 prakārastu aparaikakoṣṭhakarṇasūtradvayasampātasthāne sūtrādi saṃsthāpya madhyatiryaksūtrāgrāt 
tatkoṇasaṃlagnaṃ dakṣiṇodaggatasūtrasya dakṣiṇāgrāvadhi sūtrāgraṃ bhramayet mantravidanyadapi tathā 
bhramayedityarthaḥ |
 tatrāpi prakāraḥ |
 dvitīyāparakoṣṭhakarṇasūtradvayasampātasthāne sūtrādiṃ saṃsthāpya madhyama tiryaggatasūtrasya dvitīyāgrāt 
tatkoṇasaṃlagnaṃ dakṣiṇodaggatasūtrasya dakṣiṇāgrāvadhi sūtrāgraṃ bhramayet |
 tataḥ sūtrayugmaṃ dadyāt |
 pārśvadvayasthavṛttāgrābhyāṃ purovarddhīta sūtrāgrāvadhi sūtradvayaṃ pātayet |
 evaṃ yoninibhamuttarābhimukhaṃ kuṇḍaṃ bhavet |
 taduktaṃ kādimate----
                        tanmadhyapañcamāṃśena vikāśya brahmasūtrakam |
                        pūrvataḥ paścimadvandvakoṣṭhayormadhyadeśataḥ ||
                        tatkoṇamānena tathā bhrāmayet paścimāgrakān |
                        uttarāgrāvadhi tathā dakṣiṇāgrāvadhi priye ||
                        tanmadhyatiryaksūtrāgra( trāṃśa)dvayāvaṣṭambhatastathā |
                        vikāśitabrahmasūtrāvadhi sūtradvayaṃ kṣipet ||
                        yonikuṇḍamidaṃ bhadre (bhadrama) |
 iti |
    kāmike'pi----      pañcamāṃśaṃ puro nyasya madhye vedāṃśamānataḥ |
                        bhramādaśvatthapatrābhaṃ kuṇḍamāgneyamīritam || iti |
  kriyāsāre'pi----      kṣetraṃ pañcāṃśakaṃ kṛtvā pūrvasyāmekamaṃśakam |
                        nyasya tasmānyaset sūtre pārśvayormadhyamāvadhi ||
                        tataḥ pratyakpadadvandvaṃ bhrāmayet tattadarddhataḥ |
                        pṛthak pṛthak yathā samyak tathā koṇatrayāvadhi ||
                        evaṃ kṛte sthiraṃ kuṇḍaṃ bhavedaśvatthapatravat || iti |
siddhāntaśekhare'pi----yonyākhyamucyate kuṇḍamāgneyāmuttarāmukham |
                        prajāvṛddhau(ttau)pra(ca)tāpe ca śastaṃ tatrāpi pūrvavat ||
                        catuṣkoṣṇaṃ(ṇaṃ) samaṃ kuryādaṃśaṃ kṣetrasya pañcamam |
                        somasūtrasya bāhyāgre yojayet saumyabhāgake ||
                        agrayorgarbhasūtrasya nyasedaṃśe ca sūtrakam |
                        siddhyatyanena patrāgraṃ dakṣakoṣṭhadvayasya tu ||
                        madhyakoṣṭhasya cānte ca bhrāmayettadbhramādbhavet |
                        patrapṛṣṭhaṃ susaṃsiddhaṃ patramaśvatthapatravat ||
                        itīdaṃ yonikuṇḍaṃ syāt |
 iti |
      atra kṣetropapattirucyate |
 tatraikapārśve arddhaṃ vṛttam |
 dvitīyapārśve arddhaṃ vṛttam |
 evamekaṃ vṛttakṣetram |
 vṛttārddhadvayamadhyasthamadhomukhaṃ trikoṇamekam |
 taduparyūrddhamukhaṃ trikoṇamekamiti trīṇi kṣetrāṇi |
 tatra trayāṇāmapi pṛthak pṛthak phalamānīyaikīkṛtaṃ yonikuṇḍakṣetraphalaṃ bhavati |
 tatra vṛttakṣetraphalaṃ tāvaducyate |
            vyāsasya varge bhanavāgni (3927) nighne sūkṣmaṃ phalaṃ pañcasahasrabhakte |
iti bhāskarācāryektaprakāreṇa vṛttakṣetraphalānayane śrīdharācāryektiḥ  " triṃśatyāṃ sthūlā "  ityupekṣitā |
 tatraikāṅgulasya catustriṃśāṃśenonāni saptadaśāṅgulāni vyāsaḥ |
 tadupapattirevaṃ  " tatkṛtyoryegapadam "  ityanena karṇapramāṇamānīya tadarddhaṃ vyāso bhavati |
 idañcāgre dvihastakuṇḍakaraṇīkathanaprastāve sphuṭīkariṣyate |
 tatra vyāsasya nyāso yathā 16 savaṇītaḥ  asya yathoktakaraṇena jñātaṃ kṣetraphalaṃ 226 ekoyavaśca- tastro 
yūkāstistro likhyāḥ |
 nyāsāṃśasavarṇanādiprakārastu granthagauravabhayānnoktaḥ |
 sa tu pāṭīgaṇite līlāvatyādau draṣṭavyaḥ |
 tato'dhasryasrasya phalam |
  " lambaguṇaṃ bhūmyarddhaṃ spaṣṭaṃ tribhuje phalaṃ bhavati "  iti bhāskarācāryektamārgeṇa |
 tatra bhūḥ 24 aṅgulāni lambaḥ 12 aṅgulāni |
 tato bhūmyarddhaṃ 12 lambaḥ 12 guṇaṃ 144 |
 idaṃ madhyatyrasrasya phalam |
 tata ūrddhatryasrasya phalam tasya bhūḥ 24 aṅgulāni 
granthakṛduktaprakāreṇa lambaḥ tatra madhyasūtrārddhaṃ 12 aṅgulāni |
 tato vaddhītapañcamoṃ'śaḥ  ubhayoḥ samacchedārthaṃ nyāsaḥ   samacchedau   yogaḥ |
 tato yathoktakaraṇena jātaṃ kṣetraphalaṃ 201 kiñcinnyūna- pañcayavādhikam |
 tena kṣetraphalamadhye sayavadvayacaturaṅgulāni nyūnāni bhavanti |
 udāhṛta kādimatādilakṣaṇeṣvapi idameva phalaṃ jñeyam |
 tatra kaścit kāmikavacanaṃ 469 etāvata phalamānīya dūṣitavāniti mahābhrānta eva |
 evaṃ sarveṣāmekavākyatve satyapi ca  " mānahīne daridratā "  ityādi  " nyūnādhikapramāṇaṃ yad yajamānavināśakṛt "  
ityādi doṣāpatteriti kṣetraphalasāmyamatrāvaśyamapekṣitam |
 yato bhāskarācāryaśrīdharācāryaprokta- gaṇitamārgeṇa kṣetraphalānayanadvāraivāvaśyaṃ kuṇḍāni vaktavyāni |
 yat kriyāsāre----
                        prākkuṇḍe yat pramāṇaṃ tadanyeṣāṃ kṣetramānakam |
 iti |
      granthakṛtā'pi tulyakṣetraphalānayanārthameva samacaturasrasya prakṛtitā nirūpitā |
 pañcadaśaśākhopari kalpasūtraṃ praṇītavato bhagavataḥ kātyāyanasyāpi pariśiṣṭe śulve kuṇḍaṃ vaktumicchoḥ 
śrīdharācāryabhāskarācāryaproktamārgeṇa kṣetraphalānayanadvāraiva pravṛtti- rdṛśyate |
 ato'vaśyaṃ kṣetraphalasāmyaṃ vaktavyam |
 tadācāryeṇātisūkṣmagaṇanāyāṃ śiṣya- buddhikleśo bhaviṣyatītyupekṣitam |
 sāmpradāyikāstadarthaṃ yavatrayaprakṣepamāhuḥ ekahaste mayā kṣetraphalasamatārthaṃ sarvānugataprakārastūcyate |
                        catuvīṃśatidhā madhyasūtraṃ bhuṅktvā puro nyaset |
                        pañcāṃśāṃścaikaikasya trīn viṃśāṃśān koṇapādataḥ ||
                        vṛttārddhesto madhyatiryaksūtrāntañca tato'rpayet |
                        purovaddhītasūtrāntaṃ sūtre dve syād bhagākṛti ||
      anena prakāreṇa kṣetraphalamavyabhicārīti jñeyam |
 atra pañcāṅgulāni sayavāni yūkāsārddhalikhyācatuṣṭayasahitāni madhyasūtraṃ varddhayet |
 tadā lambaḥ 17 savaṇītaḥ  uktakrameṇa jātaṃ kṣetraphalaṃ 205 ṣaḍyavāstisro yūkāḥ pañca likhyāḥ |
 evamekīkṛtaṃ sarvaṃ kṣetraphalaṃ 576 |
 etat sūkṣmamiti jñeyam |
 yattu
      kādimate----      caturasrābhito yā tu tyaktvā bhūḥ sānya(gra)taḥ sthitā |
                        labhyate sarvakuṇḍeṣu tena sarvāṇi sarvataḥ |
                        tatsamānyeva jāyante ṣasmavatyuṅgulātmanā || iti |
siddhāntaśekhare'pi----kṣetrasya caturasrasya samaṃ sūtraṃ caturguṇam |
                        yonyādisarvakuṇḍānāṃ paryanteṣu niyojayet ||
                        caturasraṃ samaṃ taccecchubhaṃ yonyādikuṇḍakam || iti |
tadatrāsmaduktaprakāreṇa saṃvadati |
                        vyāse bhanandāgni 3927 hate vibhakte
                        khavāṇasūryaiḥ 1250 paridhiḥ sa sūkṣmaḥ |
      iti prakārād vṛttaparidhiḥ sūkṣmaḥ 160|
 30|
 sthūlastu 54 aṅgulāni karṇasūtradvayaṃ 21|
 21 aṅgulāni  " tatkṛtyoryegapadam "  ityanena prakāreṇa jātam |
 militvā ṣasmāvatyaṅgulātmatā |
 parantvatisthūlamānatvād bahuṣu sthaleṣu vyabhicaratīda- mityupekṣitam |
 yato'rddhacandre 98 aṅgulāni yavatrayādhikāni paridhiḥ |
 tryasre 90 aṅgulāni 3 yavāḥ 2 yūkāḥ |
 vṛtte 85 aṅgulāni kiñcidadhikāni |
 ṣaḍasre 88 aṅgulāni 4 yavāḥ 7 yūkāḥ |
 aṣṭāsre 87 aṅgulāni 4 yavāḥ |
 evaṃ kutrāpi na milatīti yatkiñcidetat |
      kaiścicchāradāpadyamidamanyathā vyākhyātam |
 pañcamāṃśena prācīsūtraṃ varddhayet |
 tataḥ koṇayoḥ pratīcītiryaksūtrotpannanairṛtyavāyavyayoḥ arddhārddhapramāṇena ekatra koṇe 
pañcamāṃśasyārddham 
aparatra koṇe'pi pañcamāṃśasyārddhaṃ varddhayet |
 koṇamānena vaddhīta- vāyavyakoṇāt prācīsūtrapaścimāgrāvadhi bhramayet |
 tadvadvaddhītanairṛtyakoṇāt prācīsūtra- paścimāgrāvadhi bhramayet |
 vaddhītābhyāṃ vāyavyanairṛtyakoṇābhyāṃ vaddhītaprācīsūtrāgrāvadhi sūtradvayaṃ dadyāditi |
 tadasāṃpradāyikatvāt etadarthapratipādakaśabdābhāvāt likhita- kādimatādivirodhāt svakapolakalpitam |
 sūkṣmagaṇanāyāṃ kṣetraphalasyāpyādhikyād yatkiñcidetat |
 yadatigaṇitajñābhimāninaḥ āgamajñābhimāninaśca lakṣaṇam |
                        aṣṭonadviśatāṃśasūtrakacatuḥkoṇe purastāddada----
                        tvaṣṭatriṃśatamedhayatvatha lavān śroṇyorimānarddhaśaḥ |
                        aṃgrāt sūtrayuge trikoṇamiti tacchroṇyostato'rddhabhramāt
                        vṛttārddhe bahirālikhediti bhavet kuṇḍottamaṃ yonivat || iti |
      caturasraśroṇyorapi paścimatiryaksūtramubhayataḥ tānaṣṭatriṃśadaṃśān arddhārddhatayā varddhayet |
 ekonaviṃśatirdakṣiṇataḥ ekonaviṃśatiruttarata iti yat tat svakapola- kalpitam |
 kriyāsāra-kādimata-kāmika-siddhāntaśekharādivirodhāt |
 kṣetraphalamadhye ca kiñcidadhikaṃ kṣetraphalamiti (caturdaśāṅgelāni nyūnānīti) jñātvā mahadbhiḥ santoṣṭa- vyam |
 atra bhrāmayediti lekhakadoṣavaśāt apapāṭhaḥ |
 mitvāt  " mitāṃhrasvaḥ "  iti hrasvatvāt bhramayedityeva pāṭhaḥ || 54 ||
caturasrīkṛtaṃ kṣetraṃ daśadhā vibhajet  punaḥ       |
ekamekaṃ tyajedaṃśamadha  ūrddhañca tantravit       || 55 ||
jyāsūtraṃ pātayedagre  tanmānād  bhramayettataḥ       |
arddhacandranibhaṃ kuṇḍaṃ ramaṇīyamidaṃ bhavet       || 56 ||
      caturasraprakṛtitayā arddhacandrakuṇḍamāha caturasrīkṛtamiti |
 kṣetraśabdena pūrvava- nmadhyasūtraṃ gṛhyate |
 tad daśadhā vibhajet |
 tata ekaṃ bhāgamadha uttarataḥ ekamūrddhato dakṣiṇataśca tyaktvā agre agracihne uttarabhāge jyāsūtraṃ 
svecchāpramāṇaṃ pātayet iti
ta(ma)ntravidityanena sūcitam |
 tatastanmānānmadhye vyāsamānād bhrāmayet |
 tatra prakāraḥ|
 jyāsūtramadhyasūtrasannipāte sūtrādiṃ saṃsthāpya ūrddhabhāge yacchihnaṃ kṛtaṃ tato jyāsūtrāntaṃ bhrāmayet |
 tadarddhacandranibhaṃ uttarābhimukhaṃ kuṇḍaṃ bhavet |
 taduktaṃ siddhāntaśekhare----
            arddhacandramathocyate |
 yāmye tanmāraṇe śastamuttarābhimukhaṃ sadā || iti |
      atra kṣetropapattiḥ |
 tata ubhayato daśāṃśatyāgena sarvasya pañcamāṃśatyāgo bhavati|
 sa ca 4 aṅgulāni 6 yavāḥ 3 yūkāḥ 1 likhyāḥ 4 bālāgrāṇi 6 reṇavaḥ 3 trasaṇavaḥ 1 paramāṇuḥ |
 tadāyaṃ śiṣṭo vyāsaḥ 19 aṅgulāni 1 yavaḥ 4 yūkāḥ 6 likhyāḥ 3 bālāgrāṇi 1 reṇuḥ 4 trasareṇavaḥ 7 paramāṇavaḥ |
 tena pañcamāṃśādhikai- konaviṃśatyaṅgulāyāmaḥ 19 kṣetraphalānayanārthaṃ savaṇītaḥ  etadvyāsena phalānayane 
yavārddhādhikamaṅgulatrayamadhikaṃ kṣetraphalaṃ bhavati |
 tadācāryeṇopekṣitam alpatvāt |
 kṣetraphalāvyabhicārī sarvānugataprakārastūcyate |
                        catuvīṃśatidhā bhakte sūtre vyāso'rddhacandrake |
                        viṃśāṃśatrayamekasya bhāgā ekonaviṃśatiḥ |
                        etanmānārddhabhrameṇa dalendvagre guṇāṅkanāt ||
      tadāyaṃ vyāsaḥ 19 aṅgulāni 1 yavaḥ 1 yūkā 4 likhyāḥ 5 bālāgrāṇi 3 reṇavaḥ 1 trasareṇuḥ 4 paramāṇavaḥ |
 tadā 2 aṅgule 3 yavāḥ 3 yūkāḥ 1 likhyā 5 bālāgrāṇi 2 reṇū 3 trasareṇavaḥ 2 paramāṇū imamaṃśamūrddhatastyajet |
 etādṛśamevāṃśamadhastyajet |
 tatra kṣetraphalānayanāya vyāsasya nyāsaḥ 19|
 tena ekonaviṃśatyaṅgulāni ekāṅgulasya viṃśatidhā bhaktasya trayo bhāgāḥ savaṇīto yathā  tatra 
vṛttaphalānayanārthamayaṃ dviguṇīkṛtaḥ |
 tatra chedasyaivārddhīkaraṇena upari tato dviguṇo bhavatyeva tenāyaṃ  sampūrṇavṛttavyāsaḥ |
 tato  " vyāsasya varge bhanavāgni "  ityādinā ānītaṃ kṣetraphalaṃ sarvavṛttasya 1152 etadaddhī kṛtam 
arddhacandrasya kṣetraphalaṃ 576 sūkṣmaṃ jñeyam |
 athavā dvihastakuṇḍe etadvyāsavargaṃ dviguṇīkṛtya tanmūlamāneyam |
 tatra eva vyāsaḥ |
 sa evamagre'pyūhyam |
 yat kasyacidatigaṇitajñābhimānino lakṣaṇam |
                        caturasrīkṛtaṃ kṣetraṃ catuvīṃśatidhā bhajet |
                        ekonaviṃśatyā viṃśadvādaśāṃśāḍhyā lavaiḥ ||
                        prācyantād vibhajet vṛttaphalaṃ pratyagdhanuḥsthiti |
                        tadavadhyedhayet prācyāṃ tiryaksūtraṃ tato bhavet ||
                        kuṇḍamarddhendusadṛśaṃ samyagdṛṣṭimanoharam || iti |
      atrāpi sūkṣmagaṇanayā aṅgulatrayanyūnam |
 yatastena  " vyāsārddhatraya( varga)vargāt kṣetraphalaṃ daśaguṇānmūlam "  iti śrīdharācāryektena prakāreṇa 
kṣetraphalamānītam |
 tacca sthūlam |
 yato gaṇitagrranthānāmiyaṃ śailī yat sthūlaṃ sūkṣmamapi phalānayanamucyate |
 tatra bhagavatā śrīdharācāryeṇa bṛhatpāṭyāṃ prakāradvayamapyuktvā tatsaṃgrahe triśatīgranthe sthūlā 
eka prakārā likhitāḥ |
 bhāskarācāryeṇa tu līlāvatyāṃ sthūlā eva sūkṣmā api prakārā uktāḥ |
 tāṃ bṛhatpāṭīñcāvalokya mayā sūkṣmaṃ phalamidamānītam |
 tadeva sūkṣmamiti manyate cettadā mūle atyantaṃ phalādhikyaṃ syāt |
 anyacca asyottarābhi- mukhatvāt prācyantāt sūtraṃ varddhayet |
 pratyagdhanuḥsthitītyantamevāsaṅgatam |
 svagrranthe svayaṃ yonilakṣaṇaṃ vadannāha sma----
            maghava-śikhi-kṛtānta-diksthakuṇḍeṣviyamadhimekhalameva madhyabhāge |
                  yamadiśi śaśidiṅmukhā niveśya |
 iti |
      tena svagranthe pūrvāparavirodho'pi nopalakṣita iti yatkiñcidetat |
 yattu śulve kātyāyanavacanam---- " maṇḍalaṃ caturasraṃ cikīrṣan viṣkambhaṃ pañcadaśabhāgān kṛtvā 
dvāvuddhareccheṣaḥ karaṇī "  iti |
 tadapi sambhavābhiprāyaṃ natu samyaggaṇanābhi prāyam |
 evamapi cet kasyacinmahāpuruṣasya manasi sandeha utpadyate |
 tena pratyakṣaṃ parīkṣā kāryā|
 dhātukāṣṭhamṛṇmayaṃ vā ekahastamitaṃ samaṃ caturasraṃ pātraṃ kārayitvā taduktamānena- maduktamānena ca ekaṃ 
hastamitaṃ vṛttaṃ pātraṃ kārayitvā caturasrapātraṃ samyag jalenāpūrya tajjalenaiva vṛttaṃ pātraṃ pūrayet |
 yadeva vṛttaṃ pātraṃ samyak pūrṇatāmeti tadeva śuddhamiti mantavyam |
 etasyaiva yallakṣaṇāntaram----
                        catuṣkoṇakṣetre jinalavakamadhyasthitaguṇe
                        vihāyādhaḥ sārddhadvayamupari tāvacca matimān |
                        kalāṃśenāṃśasyonitamupari tiryak kuru guṇaṃ
                        bhramārddhaṃ tanmānādapi śaśidalaṃ kuṇḍamiti tu || iti |
      atra ekonaviṃśatyaṅgulāni sārddhayavāni vyāsaḥ |
 tatra sūkṣmagaṇanāyāṃ pañcāṅgulāni nyūnāni |
 tatkṛtasthūlagaṇanāprakāreṇāpi sārddhamaṅgulaṃ nyūnaṃ bhavati |
 yattu tenoktaṃ  " maṇḍalaṃ caturasram "  iti kātyāyanavacanena saṃvādyamiti tadapyasiddhaṃ saṃvādābhāvāt |
siddhāntaśekhare tu----      navadhā bhājite kṣetre caturasre same tadā |
                        dakṣiṇe cottare cāṃśamekaikantu parityajet |
                        saptāṃśamadhyasūtreṇa bhramaṇādarddhacandrakam || iti |
    kāmike'pi----      caturasre grahairbhakte tyaktvāntyādyau tadaṃśakau |
                        madhyasaptāṃśamānena kuṇḍaṃ khaṇḍenduvad bhramāt || iti |
      atrobhayatra aṣṭādaśāṅgulāni ekasya dvau tṛtīyāṃśau vyāsaḥ |
 ato'tyantaṃ nyūnaṃ kṣetraphalam || 55-56 ||
caturddhā   bhedite  kṣetre   nyasedubhayapārśvayoḥ       |
ekaikamaṃśaṃ    tanmānādagrato   lāñchayettataḥ       |
sūtradvayaṃ tataḥ kuryāt tryastraṃ kuṇḍamudāhṛtam       || 57 ||
      caturasraprakṛtitayā tryasrakuṇḍamāha caturddheti |
 kṣetre caturasramadhyasūtre caturddhā bhedite |
 ubhayapārśvayostiryakpratīcīsūtrapārśvayorekaikamaṃśaṃ varddhayet |
 tanmānāt caturthāṃśamānena agrato lāñchayet |
 tataḥ sūtratrayaṃ dadyāt |
 tatra prakāraḥ |
 tiryakpratīcī- sūtrapārśvayorye lāñchane tadavadhi pratīcīsūtraṃ varddhayedityekam |
 vaddhītanairṛtyakoṇāt madhyasūtrāgradattalāñchanaṃ yāvat sūtraṃ pātayediti dvitīyam |
 tato vaddhītavāyavyakoṇāt madhyasūtrāgradattalāñchanaṃ yāvat sūtraṃ pātayediti tṛtīyam |
 evamūrddhāgraṃ pūrvābhimukhaṃ tryasri kuṇḍaṃ bhavati |
taduktaṃ siddhāntaśekhare----                      trikoṇaṃ kuṇḍamucyate |
                           nairṛtye daśītaṃ kuṇḍaṃ vidveṣe pūrvavat kramam || iti |
      atra kṣetropapattiḥ |
 bhūḥ 36 lambaḥ 30 tato  " lambaguṇaṃ bhūmyarddham "  ityādinā jātaṃ kṣetraphalaṃ 540 |
 ṣaṭtriṃśadaṅgulāni nyūnāni kharvañca tryasram |
 yataḥ ṣaṭtriṃśadbhūḥ bhujau tu  " tatkṛtyoryegapadaṃ karṇa "  iti prakāreṇānītau pañcatriṃśadātmakau |
 tryasrakuṇḍe tu bhujatrayasāmyañcāpekṣitam |
 tadarthaṃ kecana anyathā vyācakṣate |
 caturddhā kṣetre bhedite ekaikamaṃśaṃ pārśvayorvarddhayet |
 tanmānena vaddhītānantaraṃ yat ṣaḍtriṃśanmānaṃ tanmānenāgrato lāñchayet |
 tatra lāñchanaprakāraḥ |
 vaddhītapārśvayoḥ ṣaṭtriṃśadaṅgulamitasūtrasyādi nidhāya prācīsūtrāgre lāñchayediti |
 tataḥ pūrvavat sūtratrayaṃ dadyāditi |
 evaṃ ca sati bhujatrayasāmyaṃ bhavati |
 ubhayapārśve militvā yavacatuṣṭayaprakṣepādeka hastakṣetraphalasāmyaṃ bhavatīti budha ityanena 
sūcitamiti te vadanti |
 mayā tu samatribhujatā anyūnānatirikta- kṣetraphalatā ca yathā bhavati tathā sarvānugataprakāra ucyate |
                        catuvīṃśatidhā bhakte sūtre'thobhayapārśvayoḥ |
                        dvādaśāṃśānnavaikasya bhāgānekonaviṃśatim |
                        arddhaśo varddhayet tryasri bhavet sūtratrayāt samāt ||
      asyāyamarthaḥ sampannaḥ |
 ṣaḍaṅgulāni yūkonayavadvayādhikāni ekapārśve varddhayet |
 evaṃ dvitīyapārśve |
 tadā saptāṅgulāni catvāro yavāḥ ṣaḍyūkādhikāḥ prāksūtraṃ vaddhītaṃ bhavati |
 tato bhūḥ 36 aṅgulāni 3 yavāḥ 6 yūkāḥ sārddhalikhyā- dvayama |
 lambaḥ 31 aṅgulāni 4 yavāḥ 6 yūkāḥ |
 tatra  " lambena nighnaṃ kumukhaikya- khaṇḍam "  iti prakāreṇa kṣetraphalānayanāya lambasya nyāso 
yathā 31 savaṇītaḥ 10 |
 bhūḥ 36 savaṇīta  mukhaṃ śūnyamata ekyamidameva tadarddhaṃ chedasya dvaiguṇyāt  tato  " lambena nighnaṃ 
kumukhaikyakhaṇḍam "  iti kṛte chedena bhakte labdhaṃ kṣetraphalaṃ yathā 576 |
 atra bhujatrayaṃ samameva |
 kriyāsāre'pi samabhujatoktā----
                        kṣetramaṣṭāṃśakaṃ kṛtvā pārśvayoraṃśakau bahiḥ |
                        nyastvā tanmānasūtreṇa nyaset sūtratrayaṃ samam || iti |
      kṣetraphalamatrāpi vyabhicaratyeva |
 yato 26 lambaḥ kṣetraphalaṃ 390 |
 atinyūna- tvādanye evaṃ vyācakṣate |
 pārśvayoraṃśakāviti ekasmin pārśve aṃśadvayaṃ dvitīyapārśve aṃśadvayam |
 tena pañcadaśāṅgulāni nyūnāni kṣetraphalamadhye bhavanti |
 dvitīyamata vyākhyātaśāradāpadyārthena saṃvādaśca bhavati |
 mahākapilapañcarātre'pi samabhujatoktā |
                        dvātriṃśadaṅgulaṃ sūtraṃ tridhā tat pātayed dhruvam |
                        pūrvāgraṃ kuṇḍakaṃ kṛtvā trikoṇaṃ tu prakārayet || iti |
      atrāpi kṣetraphalaṃ vyabhicaratyeva |
 yataḥ 27 aṅgulāni 5 yavāḥ lambaḥ kṣetraphalaṃ 440 |
 anyatrāpi----
            śarvarī 16|
 8 sārddhabhāgīkṛtakṣetrataḥ pārśvayornyasya bhāgadvayaṃ paṇḍitaḥ|
      tena mānena sūtradvayaṃ vinyaset kuṇḍametadbhavedrudranetrāstrakam || iti |
 idaṃ lakṣaṇadvayaṃ ṣaṇavatiparidhirekhābhiprāyeṇa |
 agre likhitakādimate'pi samabhujatoktā |
 mayā'tra lambastu gaṇitāpaṭūn pratyuktaḥ |
 gaṇitajñaistu----
                        svābādhābhujakṛtyorantaramūlaṃ prajāyate lambaḥ |
iti lambamānīya kṣetraphalaṃ sampādya santoṣṭavyam |
 athavā lambaṃ vinaiva
                        sarvadoryutidalaṃ catuḥsthitaṃ bāhubhivīrahitañca taddhateḥ |
                        mūlamasphuṭaphalaṃ caturbhuje spaṣṭametaduditaṃ tribāhuke ||
iti prakāreṇānīya santoṣṭavyam |
 mūlaśeṣādyābādhānayanārthaṃ prakāra ucyate |
                        mūlaśeṣaṃ tvavayavasaṃkhyānighnamatho bhajet |
                        dvighnasyaikena mūlena phalaṃ tvavayavā matāḥ ||
athavā bhāskarācāryekta mārgeṇa----
                        vargeṇa mahateṣṭena vadhāt chedāṃśayorhatāt |
                        padaṃ guṇapadakṣuṇachidbhaktaṃ nikaṭaṃ bhavet ||
      ityāneyamāsannamūlam |
 yat kasyacidatigaṇitajñābhimāninaḥ āgamajñābhimāni- naśca lakṣaṇadvayam |
                        kṣetratryaṃśaṃ purasturyamadhaścobhayapārśvayoḥ |
                        varddhayitvā kṛtaiḥ sūtraiḥ kuṇḍaṃ tryasraṃ tribhirbhavet || iti |
                        kṣetrasya madhyamaguṇe jinabhāgabhakte
                        śroṇyoḥ pṛthak śaralavān parivarddhya dhīmān |
      agre vinā'ṣṭamalavena daśātha sūtrai----
                        tryasri tribhirbhavati kuṇḍamiha prayuktaiḥ || iti |
      atra pūrvektalakṣaṇaṃ kiñcillambaṃ tryasraṃ dvitīyantu mahālambam |
 kṣetraphale ca ekayavanyūnatā |
 tena yat kiñcidetat |
 atra kṣetraphalasāmyāt tryasrākāratvācca trikoṇakuṇḍateti cet tadā kuṇḍasvarūpamananugataṃ syāt |
 yadā 31 aṅgulāni 6 yavāḥ lambaḥ |
 bhūḥ 36 aṅgulāni 2 yavau |
 atrāpi kṣetraphalaṃ samānameva |
 evaṃ sahasradhā tryasraṃ kuṇḍaṃ syāt |
 atastryasrikuṇḍe kṣetraphalānayanameva na pramāṇam |
 samatribhujatā cāvaśyamapekṣitetyalam |
      atha śulve kātyāyanaḥ----prauge yāvānagniḥ sapakṣapucchaviśeṣaḥ tāvad dviguṇaṃ caturasraṃ kṛtvā yaḥ 
purastāt karaṇīmadhye śaṅkuḥ yau ca śroṇyoḥ so'gniḥ |
 iti |
      asyārthaḥ saṃkṣipta ucyate |
 yāvataḥ kṣetrasya tryasratā karttumiṣṭā tat kṣetraṃ dviguṇitaṃ nyaset |
 tataḥ pratīcīsūtrakoṇobhayataḥ sakāśāt madhyasūtrāgrāvadhi sūtradvayaṃ dadyāt iti |
 asya kṣetraphalamaṅguladvayamadhikam |
 idantu ṛṣiṇā śiṣyabuddhikleśo mābhūt ityupekṣitamiti tadvṛttikāraireva vyākhyātam |
 iyaṃ lambatā tu tatreṣṭakāciti- sampādanārtham |
 na tu kuṇḍākāratāsampādanārtham |
 nanvidameva kalpakṛdvacanaṃ kuṇḍākāratāsampādanārthaṃ pramāṇastu iti cet |
 tadā śāradātilakakārādimata- kādimata-pañcarātra-kāmika-kriyāsāra-siddhāntaśekharaāmnāyarahasyamahākapila- 
pañcarātrādiṣu anyeṣvapi bahuṣu grantheṣu munipraṇīteṣvapi virodho dṛśyate |
 tatra kiṃ grāhyamiti saṃśaya eva syāt |
 na ca vācyaṃ kalpasūtrāṇāṃ sākṣādupalabhyamānaśruti- mūlānām anumitiśrutimūlābhyaḥ smṛtibhyo'dhikaṃ prāmāṇyam |
 nānāśākhāgataliṅgādi- kalpitaśrutyarthepasaṃhāropanibaddhasya kalpasvarūpatvāt |
 prayogaśāstramiti cedityasmi- nnadhikaraṇe bhāṣyakṛtā kalpaprāmāṇyasya vyavasthāpitatvāt iti|
 vāttīkakāreṇā- 'nyathādhikaraṇaracanāyāḥ kṛtatvāt |
 tathāhi iha kalpānāṃ prāmāṇyāprāmāṇyacintā na kriyate |
 kiṃ tahī kalpasūtrāṇyudāhṛtya idaṃ cintyate|
 ki teṣāṃ svatantrāṇāmeva vedavat prāmāṇyam uta smṛtivat |
 śrutiparatantrāṇāmiti tatra śrutipāratantryeṇa smṛtivadeva prāmāṇyaṃ sthāpitam |
 kiñca virodhādhikaraṇe  " auḍumbarīṃ spṛṣṭavodgāyet "  iti pratyakṣaśrutivirodhāt  " auḍumbarī sarvā veṣṭayitavyā "  
iti kalpakṛdvacanaṃ lobhamūlamiti bhāṣyakāraiḥ siddhāntitam |
 ataḥ sarvāsāṃ smṛtīnāṃ viruddhatvāt  " śrutidvaidhaṃ tu yatra syāt tatra dharmāvubhau smṛtau "  iti 
vacanasyātrānavakāśāt a(spa)ṣṭadoṣaduṣṭatvācca vikalpā- bhāvāt sandeha eva sthitaḥ |
 tathā ca tatra vihitasya karmaṇo'nanuṣṭhānameva syāt |
 tasmād yatra samatribhujatā tulyakṣetraphalatvañca bhavati tadeva trikoṇakuṇḍamiti siddhāntaḥ|
 sarveṣu lakṣaṇavacaneṣu kānicit kṣetraphalavyabhicārīṇi kānicit sama- bhujatāvyabhicārīṇīti |
 atastāni tryasrākāratāmātrasampādanaphalānīti jñeyam |
    granthāntare tu----      pañcabhāgīkṛte kṣetre dvau bhāgau bāhyatastyajet |
                        na dvayoḥ pārśvatastyaktvā tasmānmadhyaṃ vigṛhya ca |
                        karṇasūtradvayaṃ dadyāt trikoṇaṃ bhavati sphuṭam || iti |
      atra dvinavatyaṅgulāni nyūnāni bhujatrayasāmyam |
siddhāntaśekhare'pi----caturasrīkṛte kṣetre kṣetramaṣṭāṃśakaṃ bahiḥ |
                        vinyased garbhasūtrāgre pratīcīsūtrapārśvayoḥ |
                        sūtrāṇāṃ tritayaṃ nyasyet trikoṇaṃ kuṇḍamīritam || iti|
atra ca saptatyadhikaśatāṅgulāni nyūnāni viṣamabhujatā ca |
                        tasyaiva ṣaṣṭhamaṃśantu pārśvayoḥ pravikāśayet |
                        pratyekaṃ paścimaṃ sūtraṃ tammānenātha sūtrayoḥ ||
                        vinyāsād brahmasūtrāntāt tadagrāvadhilambanāt || iti
      kādimate ṣaṭtriṃśadadhikaśatāṅgulāni nyūnāni samabhujatā'sti |
 ṣaṇavati- paridhi rekhābhiprāyaṃ cedaṃ lakṣaṇam |
       " tribhāgavṛddhito matsyaistribhirnaiśācaraṃ bhavet "  iti kāmike'pi |
 tatra caturvarga- cintāmaṇikāraiḥ sthānatraye bhāgatrayavṛddhiriti vyākhyātam |
 tanmate catuḥṣaṣṭya- ṅgulānyadhikāni |
 anyaistu agre tryaṃśavṛddhiḥ ubhayapārśve arddhārddhatayā ekāṃśavṛddhi- riti vyākhyātam |
 tanmate catuḥṣaṣṭyaṅgulāni nyūnāni |
 ubhayamate'pi viṣama- bhujataivetyalam || 57 ||
aṣṭādaśāṃśe  kṣetre  ca  nyasedekaṃ bahirbudhaḥ       |
bhramayettena   mānena   vṛttaṃ  kuṇḍamanuttamam       || 58 ||
      caturasraprakṛtitayā vṛttaṃ kuṇḍamāha aṣṭādaśeti |
 kṣetre pūrvavaccaturasramadhyasūtre aṣṭādaśāṃśe'ṣṭādaśadhā vibhakte ekamaṃśaṃ bahiḥ kasminnapi sūtre varddhayet |
 tena mānena madhyāt tanmānena vaddhītamānena bhramayet tadā vṛttaṃ pūrvābhimukhaṃ kuṇḍam |
 na vidyate uttamaṃ yasmādityanuttamam |
      atra kṣetropapattiḥ |
 tatrāṣṭādaśāṃśaḥ 1 aṅgulaṃ 2 yavau 5 yukāḥ |
 tatra vṛtte kṛte vyāse etadviguṇaṃ 2 aṅgule 5 yavāḥ 2 yūke etāvadvarddhate tadā 26 aṅgulāni 
ekāṅgulasya dvau tṛtīyāṃśau |
 ayaṃ vyāsaḥ 26 savaṇītaḥ  |
 athavā grantha- kṛduktaprakāreṇaiva nyāsaḥ |
 tatra dvau aṣṭadaśāṃśau tena eko navamāṃśaḥ tasya samacchedārthaṃ nyāsaḥ   samacchedau   yogaḥ  
tribhirapavattītaḥ sa evāṅkaḥ |
 tato  " vyāsasya varga "  ityādiprakāreṇa labdhaṃ kṣetraphalaṃ pañcaśatī aṣṭādhikāni pañcāśad aṅgulāni |
 tenāṣṭādaśāṅgulaṃ kṣetraṃ nyūnaṃ bhavati |
 tena kṣetraphalāvyabhicārī- sarvānugataprakārastūcyate----
                        vṛttakuṇḍe madhyasūtraṃ catuvīṃśatidhā bhajet |
                        ekāṃśapañcaviṃśāṃśasahitaṃ sārddhamaṃśakam |
                        bahirnyasya bhramānmadhyād vṛttaṃ kuṇḍamitīritam ||
      atra sārddhāṃśamekamaṅgulaṃ catvāro yavāḥ ekasya pañcaviṃśāṃśāḥ 2 yūke 4 likhyā arddhasahitāḥ |
 vṛtte kṛte etadviguṇaṃ 3 aṅgulāni 0 yavāḥ 5 yūkāḥ 1 likhyā |
 tena sarvasya vyāsasya nyāsaḥ 27 ayaṃ savaṇītaḥ   " vyāsasya varge bhanavāgni "  ityādinā labdhaṃ kṣetraphalaṃ 576 |
 idaṃ sūkṣmagaṇanayā kṣetraphalam |
 śulve tu kātyāyanaḥ----
      caturasraṃ maṇḍalaṃ cikīrṣan madhyādaṃśe nipātya pārśvataḥ parilikhya tatra yadatiriktaṃ bhavati tasya 
tṛtīyena saha maṇḍalaṃ parilikhet samādhiḥ |
 iti |
      atrāṃśaśabdena koṇaḥ |
 tatkarṇasūtrārddhaṃ 17 aṅgulāni yūkādvayonāni |
 tacca madhyasūtrāt pañcāṅgulāni yūkādvayanyūnāni |
 adhikaṃ tasya tṛtīyoṃśo'ṅgulamekam ekāṅgulasya dvau tṛtīyāṃśau tena 13 aṅgulāni ekasya dvau 
tṛtīyāṃśau vyāsārddham |
 ayaṃ dviguṇito vyāsaḥ 27 savaṇīto yathā  |
 asya kṣetraphale daśāṅgulāni varddhante |
 yattu gaṇitajñābhimānino lakṣaṇaṃ ṣoḍaśadhā kṛtamadhyamasūtrakṣetrapuraḥ parivaddhītabhāge |
 ekaika eva tato'ntaracihnān maṇḍalakuṇḍamiha bhramaṇāt syāt iti |
 atra saptaviṃśatyaṅgulāni vyāsaḥ |
 tasya kṣetraphalaṃ 572 aṅgulāni |
 atra catvāryaṅgulāni nyūnāni bhavanti iti na tadapi samyak |
 kāmike tu----
                        karṇārddhāṣṭāṃśasaṃnyāsād vṛttaṃ kuṇḍamihoditam |
 iti |
      purastāt samyak nyāsaḥ saṃnyāsaḥ |
 atra sāṣṭamāṃśacaturdaśāṅgulāni vyāsārddha- miti mahān vyabhicāraḥ |
 granthāntare tu----
                        caturasraṃ purā kṛtvā kuṇḍakṣetrapramāṇat |
                        navabhāgaṃ purā kṛtvā caikabhāgaṃ bahirnyaset ||
                        tasmānmadhyaṃ gṛhītvaivaṃ bhramāttadvarttulaṃ bhavet || iti |
      atraikasya tṛtīyāṃśasahitāni ekonatriṃśadaṅgulāni vyāsaḥ |
 tena mahattara- mantaram |
 kecana ekaṃ bhāgaṃ bahirnyasedarddhārddhatayeti śeṣaḥ |
 tadā mūlapadyena sahaika- vākyatā bhavati iti vadanti |
 siddhāntaśekhare tu----
                        caturasre susaṃsiddhe tadbāhye bhāgamaṣṭamam |
                        kṣetrasya vinyaseddikṣu madhyāttanmānasūtrataḥ |
                        bhramaṇabhrāmaṇenaivaṃ vṛttaṃ kuṇḍamudīritam || iti |
      atra triṃśadaṅgulāni vyāsaḥ tena mahattamamantarama |
 ataḥ siddhāntaśekharavacanaṃ kaiścidanyathā vyākhyāyate |
 kṣetrasyāṣṭamaṃ bhāgaṃ bāhye dikṣu vinyasedarddhārddhatayeti śeṣaḥ |
 tenobhayapārśve militvā aṣṭamo bhāgo bhavati |
 tadā vyāsaḥ 27 kṣetraphalaṃ caturaṅgulaṃ nyūnam |
 sūkṣmagaṇanayeti jñātavyam |
 sthūlagaṇanāyāmaṅgīkriyamāṇāyāṃ likhita- kātyāyanavacanena mahadantarameva syādityalam || 58 ||
aṣṭadhā vibhajet kṣetraṃ madhyasūtrasya pārśvayoḥ|
bhāgaṃ nyasedekamekaṃ bhāgenā'nena  madhyataḥ       || 59 ||
kuryāt pārśvadvaye matsyacatuṣkaṃ tantravittamaḥ       |
sūtraṣaṭkaṃ tato dadyāt ṣaḍasraṃ kuṇḍamuttamam       || 60 ||
      caturasraprakṛtitayā ṣaḍasraṃ kuṇḍamāha aṣṭadheti |
 kṣetraṃ caturasramadhyasūtram aṣṭadhā vibhajet |
 madhyasūtrasyetyatra madhyasūtrapadena dakṣiṇodaggatasūtraṃ gṛhyate |
 pārśvayoriti vacanāt |
 anyathā adha ūrddhamityeva brūyāt |
 tasya pārśvayordakṣiṇottarāgrayoḥ ekamekaṃ bhāgaṃ nyased bahirvarddhayet |
 tato'nena mānena vaddhītamānena vaddhītacihnena madhyato madhyācca pārśvayuge 
vaddhītadakṣiṇodaggatasūtramadhyasya dakṣiṇapārśve vāmapārśve ca pūrvāparabhāgayoḥ matsyacatuṣkaṃ kuryāt |
 tantravittama ityanena sampradāyenaivāyamarthe jñeya ityuktam |
 tatra matsyotpādanaprakāraḥ |
 kṣetramadhyāduttarakṛtacihnaparimitasūtrasyādiṃ kṣetramadhye nidhāya pūrveśānayorantarāle vṛttārddha kṛtvā 
tata uttarakṛtacihne tatsūtrādiṃ nidhāya tadarddhavṛttabhedi vṛttārddhaṃ kuryāt |
 evaṃ pūrveśānayodīśorantarāle matsyasiddhiḥ |
 evameva kṣetra- madhyāddakṣiṇakṛtacihnācca pūrvāgneyadiśorantarāle ca matsyaṃ kuryāt |
 evameva krameṇa paścimavāyavyayorantarāle paścimanairṛtyayorantarāle ca matsyadvayaṃ kuryāt |
 tata uttara- cihnāt pūrveśānāntarālamatsyaṃ yāvat ekaṃ setraṃ paścimavāyavyāntarālamatsyaṃ yāvad 
dvitīyaṃ sūtraṃ dadyāt |
 tato dakṣiṇacihnāt pūrvāgneyāntarālamatsyaṃ yāvat ekaṃ sūtraṃ paścimanairṛtyāntarālamatsyaṃ yāvad 
dvitīyaṃ sūtraṃ dadyāt |
 evaṃ sūtracatuṣṭayadānam |
 tataḥ pūrvamatsyayomītha ekaṃ tadvat paścimamatsyayomītha ekaṃ sūtraṃ dadyāt |
 evaṃ ṣaṭsūtrasampātena pūrvābhimukhaṃ ṣaḍasraṃ kuṇḍaṃ bhavati |
 taduktaṃ kriyāsāre----
                        kṣetraṃ vasvaṃśakaṃ kṛtvā bahiḥ pārśvadvaye'ṃśakau |
                        nyastvā'nena pramāṇena madhyāttulyaṃ yathā nyaset ||
                        koṇānyanyāni catvāri pārśvayośca dvayaṃ dvayam |
                        ṣaṭsūtrāṇi nyasetteṣu tat syāt ṣaṭkoṇakuṇḍakam || iti ||
siddhāntaśekhare'pi----caturasre same siddhe kṣetramaṣṭāṃśakaṃ bahiḥ |
                        agrayorgarbhasūtrasya yojayettatpradeśataḥ ||
                        garbhamadhyapramāṇena sūtreṇa bhrayantrakam |
                        garbhamadhye bahirbhāge vinyasya bhramaṇādbhavet ||
                        uttare dakṣiṇe bāhye matsyayoddhītayaṃ tataḥ |
                        mīne bāhyāṃśake mīne mīnayugme tataḥ kramāt |
                        sūtraṣaṭkaṃ nyaset tattu kuṇḍaṃ ṣaṭkoṇamīritam || iti |
      atra garbhasūtrasyeti dakṣiṇodaggatasūtrasya uttare dakṣiṇe iti vaddhītadakṣiṇoda- ggatasūtramadhyasya 
uttarapārśve dakṣiṇapārśve ityarthaḥ |
      atra kṣetropapattiḥ |
 viṣamacaturasradvayaṃ kalpayet |
 tata ekasya bhūḥ 30 aṅgulāni mukhaṃ 15 lambaḥ 13 |
 tataḥ  " lambena nighnaṃ kumukhaikyakhaṇḍam "  ityanena prakāreṇa labdhaṃ kṣetraphalaṃ 292 yavacatuṣṭayādhikam |
 evaṃ dvitīyacaturasrasyāpi 292 yavacatuṣṭayādhikam |
 ekatra militaṃ 585 |
 evaṃ navāṅgulānyadhikāni bhavanti |
 ṣaḍbhujasamatā bhavatyeva |
 atra  " svābādhābhujakṛtyorantaramūlaṃ prajāyate lambaḥ "  ityanena lambamānasādhanaṃ jñeyam |
 yadvā kṣetratrayaṃ kalpayet |
 madhye āyatacaturasraṃ pārśvayostryasra- dvayam |
 tatrāyatacaturasrasya phalaṃ 390 |
 ekasya tryasrasya phalaṃ 97 yava- catuṣṭayādhikam |
 evaṃ dvitīyasyāpi |
 militvā kṣetraphalaṃ 585 |
 evaṃ viṣama- caturasracatuṣṭayaṃ parikalpyā 146 yavadvayam etāvadekaikasya phalamānīya santoṣṭavyam|
 yadvā tryasraṣaṭkaṃ parikalpyā ekaikasya 97 yavacatuṣṭayādhikaṃ phalamānīya saṃvādyam |
 evamanyaprakāreṇāpi phalasaṃvāda ūhanīyaḥ |
 anye tvanyathā varṇayanti |
 kṣetra- caturasramadhyasūtramaṣṭadhā vibhajet |
 madhyasūtrasya prācīsūtrasya pārśvayoradha ūrddhañca ekaṃ bhāgaṃ nyaset |
 madhyasūtrasya dakṣiṇodaggatasya ca pārśvayoradhaḥ ūrddhamekaṃ bhāgaṃ nyaset |
 tato madhyato'nene mānena pārśvayuge matsyacatuṣkaṃ kuryāt |
 tatra matsyakaraṇaprakāraḥ |
 pūrvāparāyatasūtracihnadvayasya dakṣiṇottaratastena mānena matsyadvayaṃ kuryāt |
 tatra caturasrapūrvaparidhirekhā dakṣiṇottarayā prācīsūtrasya yatra sampātaḥ tata uparyadhaśca tryaṅgulena 
tāṃ paridhirekhāmaṅkayitvā pūrvataḥ kṛtacihnadakṣiṇabhāge arddhavṛttaṃ kṛtvā paridhirekhāgatadakṣiṇacihnāt 
tadvyaktibhedi arddhavṛttaṃ kuryāt |
 evaṃ dakṣiṇabhāge matsyasiddhiḥ |
 evamuttarabhāge'pi |
 evamuktāprakāreṇa caturasrapaścimaparidhirekhāyāmapi aṅkadvayaṃ kṛtvā paścimadiśi kṛtacihnasya 
dakṣiṇottarabhāgayormatsyadvayaṃ kuryāt |
 tato vaddhītadakṣiṇacihnāt pūrvadakṣiṇabhāgamatsyaṃ yāvadekaṃ sūtraṃ paścimadigdakṣiṇabhāgamatsyaṃ yāvad 
dvitīyaṃ sūtraṃ dadyāt |
 evaṃ vaddhītottaracihnāt pūrvadiguttarabhāgamatsyaṃ yāvadekaṃ sūtraṃ paścimadiguttarabhāgamatsyaṃ 
yāvad dvitīyaṃ sūtram |
 evaṃ sūtracatuṣṭayadānam |
 tataḥ pūrvamatsyayomītha ekaṃ sūtraṃ paścimamatsyayomītha ekaṃ sūtram |
 evaṃ ṣaṭsūtrasya sampātāt ṣaḍasraṃ kuṇḍamiti |
 atra viṣamacaturasradvayaṃ prakalpya ekasya kṣetraphalaṃ 270 |
 evaṃ dvitīyasyāpi |
 militvā 540 |
 tanmate madhyasūtrasya pārśvayorityasyāvṛttirbhavati |
 kiñca kvacinmadhyasūtraśabdena prācīsūtraṃ gṛhyate kvaciddakṣiṇodaggatasūtraṃ tadasambaddhama |
 pramāṇābhāvāt |
 madhyata iti padaṃ vyarthameva syāt |
 matsyotpādanārthaṃ caturasraparidhi- rekhayoryadaṅkanaṃ tadapi svakapolakalpitam |
 kṣetraphalamadhye ṣaṭtriṃśadaṅgulāni nyūnāni viṣamabhujatā cetyajñānavijṛmbhitam |
 yat tvasyaiva vyākhyāne prācīsūtrapūrvāparabhāgayoḥ koṇapātamicchanti tena matsyā eva atha tatra 
kṣetraphalasāmyāpādanāya bahavaḥ prakārāḥ sambhāvyante |
 tatra kaścit----
                        aṣṭadhā vibhajet kṣetraṃ madhyasūtrādadhopari |
                        bhāgaṃ nyasedekamekaṃ pārśvayostu digaṅkataḥ ||
                        saṃmvarddhya kṣetreṣvaṣṭāṃśaṃ tata ūrddhādharau timī |
                        kṣetrāṣṭamāṃśataḥ kuryād diksūtre tāvadaṅkataḥ ||
                        saṃbhedya kṣetraṣaṣṭhāṃśaṃ guṇenaivamudak timī |
                        ṣaṭsūtrīṃ pātayetteṣu ṣaḍasrakuṇḍamuttamam || iti |
      atra dakṣiṇodaggatamadhyasūtramaṣṭāṅgulaṃ vaddhītaṃ kṣetraphalamanyūnānatiriktameva |
 ṣaḍa bhujasāmyaṃ nāsti |
 tathā ca----
                  aṣṭonadviśatāṃśake'ntaraguṇe kṣetrasya tiryaksthitā-
                        ntaḥ sūtrobhayato bha 27 varddhanabhavāṅkorddhādhare cihnayet |
                  tattvāṃ 25 śeṣu jhaṣaiḥ puro'pyadharato'ṅkadvyaṃśa 29 vṛddhau jhaṣa-
                        dvandvā dvidviguṇaidvīpārśvaguṇatastibhyoḥ ṣaḍasrīritam || iti
      atrāpi kṣetraphalamanyūnānatiriktameva |
 śaḍbhujasāmyañca nāsti |
 anyacca idaṃ vāyavyakuṇḍaṃ tacca pūrvāgram |
 atra ca pūrvapaścimayoreva koṇapātād yonisthāpanānava- kāśāt |
  " na kuryāt kuṇḍakoṇeṣu yoniṃ tāṃ tantravittamaḥ "  iti |
 koṇe yonisthāpanasya niṣedhāt |
 kuṇḍasya pūrvāgratā vyāhanyate |
 etallakṣaṇayakṛtā ca svagranthe kuṇḍānyuktvoktam----prāgādi kuṇḍatrayamuttarāgraṃ yāmyasthayonītarapañcakuṇḍī |
prāgagrikā paścimayoniratra |
 iti yonilakṣaṇaṃ vadatā coktam----
            maghavaśikhikṛtāntadiksthakuṇḍeṣviyamadhimekhalameva madhyabhāge |
            yamadiśi śaśidiṅmukhī niveśyā varuṇadiśītarakuṇḍa endravakttrā || iti |
      tena svagranthe pūrvāparavirodho'pi nopalakṣita iti yat kiñcidetat |
 tathā ca |
 prācīmadhyasūtramaṅgulatrayaṃ varddhayet |
 tato vaddhītacihnāt dakṣiṇottarataḥ caturaṅgulamānena caturasrapūrvaparidhirekhāṅkābhyāṃ matsyadvayaṃ kuryāt |
 evaṃ paścimadiśyapi dakṣiṇodaggata- sūtram aṅgulatrayam aṅgulasya ṣaṣṭhāṃśasahitaṃ varddhayet |
 evamapi kṣetraphalamanyūnameva |
 ito'pi bahavaḥ prakārāḥ sambhāvyante |
 kṣetraphalasāmyāpādanāya natu ṣaḍbhujasāmyā- pādanāya |
 evaṃ kuṇḍasyānanugatatā prasajyate |
 tena ṣaḍasrakuṇḍe ṣaṇāmapi bhujānāṃ sāmyaṃ kṣetraphalasāmyam avaśyamapekṣitam |
 yato'tra kriyāsāre kādimate kāmike siddhānta- śekhare'pi ṣaḍbhujasamatāyā uktatvāt |
 tatra sarvānugata prakārastūcyate----
                  ṣaḍasre madhyasūtrantu catuvīṃśatidhā bhajet |
                  taccaikaikanavāṃśonatryaṃśaiḥ samvarddhya madhyataḥ ||
                  bhramayet tena sadvṛttaṃ tadvyāsārddhena lāñchayet |
                  ṣaṭsu sthāneṣu ṣaṭsūtrapātanāt tat ṣaḍasrakam || iti |
      asyārthaḥ |
 trayo'ṃśā aṅgulatrayam |
 tat kīdṛk |
 ekasya navamo'ṃśaḥ tenonam |
 tenāyaṃ vṛttavyāsaḥ 29 aṅgulāni 6 yavāḥ 2 yūke kiñcidūne |
 tasya savarṇanārthaṃ nyāsaḥ 29 savaṇītaḥ  vyāsārddhaṃ  vyāsacaturthāṃśaḥ  iyamevābādhā |
 tataḥ  " svābādhābhujakṛtyoḥ "  ityanenānīya lambaḥ |
 kumukhaikyakhaṇḍe lambena guṇite chedena bhakte labdham ekaviṣamacaturasrasya kṣetraphalaṃ 288 |
 evaṃ dvitīya- syāpi |
 militvā kṣetraphalaṃ 576 |
 athavā madhye āyatacaturasraṃ pārśvayostryasradvayaṃ kalpayet |
 tatra vyāsacaturthāṃśaḥ śaraḥ ayamevobhayatryaṃsrasya lambaḥ |
 tataḥ
                  vyāsāccharonāccharasaṃguṇācca mūlaṃ dvinighnaṃ bhavatīha jīvā |
      iti ānītā jyā 26 kiñcidūnā |
 tato madhyāyatacaturasrasya  " tathāyate tadbhujakoṭighātaḥ "  ityanena pūrvavacca tryasradvayasyāpi phalamānīya 
sarvamekīkṛtaṃ kṣetraphalaṃ 576 |
 evaṃ viṣamacaturasracatuṣṭayaṃ tryasraṣaṭkaṃ vā kalpayitvā phalasaṃvāda ūhanīyaḥ |
 atra ṣaṇāṃ bhujānāmapi sāmyamasti |
 tattu----
                        khakhakhābhrarasairaṅkai 60000 rvṛttavyāse samāhate |
                        khakhakhābhrārka 120000 saṃbhakte labhyante kramaśo bhujāḥ ||
iti bhāskarācāryektaparipāṭyā bhujānayanena samūhyam |
 yattu kādimate
                        tanmadhyadvādaśāṃśena vikāśya brahmasūtrakam |
                        tena mānena ca tathā kṛtvā vṛttamapi sphuṭam ||
                        tadvṛtte vṛttamadhyasya kuryādarddhena cāṅkanam |
                        tatra ṣaṭsūtrapātena bhavet kuṇḍaṃ ṣaḍasrakam || iti |
      atra kṣetraphalamadhye pañcaśataṣaṭsaptatyaṅgulamadhye dvisaptatyaṅgulāni nyūnāni |
 bhujasāmyamastyeva |
                        ṣaḍbhāgavṛddhito matsyaiścatubhīḥ syāt ṣaḍasrakam |
 iti
      kāmike tu mahān vyabhicāraḥ |
 bhujasāmyamastyeva |
 ṣaṇavatiparidhirekhābhi- prāyeṇedaṃ lakṣaṇam |
 yattu tatastanmatsyacatuṣṭayānusāreṇa caturasrasambandhi pūrvapaścima- paridhirekhāyāṃ lāñchanacatuṣṭayaṃ 
vidadhyāditi catuvargacintāmaṇikāravyākhyānam tattu kṣetraphalānusāreṇa kalpitamiti upekṣaṇīyam |
 tādṛśaśabdābhāvāt bhuja sāmyā- bhāvācca || 59-60 ||
caturasrīkṛtaṃ   kṣetraṃ    vibhajyā'ṣṭādaśāṃśataḥ       |
ekaṃ   bhāgaṃ  bahirnyasya  bhrāmayettena  varttulam       || 61 ||
vṛttāni kaṇīkādīnāṃ bahistrīṇi prakalpayet       |
padmakuṇḍamidaṃ    proktaṃ    vilocanamanoharam       || 62 ||
      caturasraprakṛtitayā padmakuṇḍamāha caturasrīkṛtamiti |
 idaṃ vṛttakuṇḍe vyākhyātam|
 tatra kaṇīkādīnāṃ vṛttāni trīṇi bahiḥ prakalpayediti |
 tatra kṛtavṛttādbahistrīṇi vṛttāni kriyante cet tadā----
                        yāvān kuṇḍasya vistāraḥ khananaṃ tāvadīritam |
      iti vacanāt na jñāyate kiyaddhastaṃ kuṇḍaṃ syāditi naitadvyākhyātam |
 kiṃ tahī bahiriti vīpsā madhyāditi śeṣaḥ |
 tena vṛtte kṛte madhyādbahiḥ bahiḥ kaṇīkādīnāṃ trīṇi vṛttāni kuryādityarthaḥ |
 taduktaṃ kriyāsāre----
                  kṛtvaivaṃ pūrvavadvṛttaṃ tanmadhye varttulatrayam |
                  bhrāmyaivaṃ paṅkajākāraṃ kārayet kaṇīkādibhiḥ || iti |
      tadā yat kṛtaṃ sarvabāhyavṛttaṃ tadeva dalāgravṛttaṃ syāt |
 tadā dalāgrakaraṇe yat kṣetraṃ tyajyate tenātyantaṃ kṣetrasya nyūnatā syāt |
 pūrvaṃ vṛttakuṇḍe aṣṭādaśāṅgulanyūnatā daśītā |
 atra tato'pi nyūnatā syāt |
 tenaivaṃ kaiścid vyākhyāyate |
 idaṃ granthakṛtā yadvṛttamuktaṃ tattu kṣetrasaṃgrahamātraṃ kṛtaṃ kṣetrasīmāvṛttamityarthaḥ |
 vakṣyamāṇapadmakaraṇe----
                        padmakṣetrasya saṃtyajya dvādaśāṃśa bahiḥ sudhīḥ |
                        tanmadhyaṃ vibhajed vṛttaistribhiḥ samavibhāgataḥ ||
      ityuktatvāt |
 atra vyāsadvādaśāṃśaḥ aṅguladvayaṃ sapādaṃ tatra yat sīmāvṛttaṃ tasyādha ekāṅgulam eko yavastatra vṛttaṃ kuryāt |
 taduparyapi tenaiva mānena vṛttaṃ kuryāt |
 tena madhye sīmāvṛttaṃ jātam |
 tatrāntarvṛttasya catuvīṃśatyaṅgulāni yavatrayaṃ ca vyāsaḥ |
 tatra samavibhāgatastrīṇi vṛttāni kuryāt |
 tato vaddhītadvādaśāṃśena dalāgrāṇi kuryāt |
 tatra bahirvṛttasya aṣṭāviṃśatyaṅgulāni saptayavā vyāsaḥ |
 tatrobhayavṛttakṣetraphalamekī- kṛtyārddhamasya kṣetraphalam |
 atrāpi vyabhicāraḥ |
 yato'dhovṛttasya kṣetraphalaṃ 467 sarveparivṛttasya kṣetraphalaṃ 659 ekīkṛtaṃ 1126 etadarddhaṃ 563 tena 
trayodaśāṅgulāni nyūnāni bhavanti |
 vastutastu padmakṣetrasyotpādako yaḥ padmakaraṇa- prakāraḥ sa sarvatobhadramaṇḍalādāveva jñeyaḥ |
 navakuṇḍakaraṇe tatra kṣetrasyādhikyaṃ syāt |
 yattu granthakāreṇa  " vṛttāni kaṇīkādīnāṃ bahistrīṇi "  iti kriyāsāre'pi  " varttulatrayam "  iti tattu 
patrorddhabhūvṛttābhiprāyeṇaiveti dhyeyam |
 patrāgre vṛttamadhikaṃ kuryāt iti sūcayituṃ tenāpi kṣetraphalamadhikaṃ kiñcit |
 tena padmakuṇḍakaraṇe pañcavṛttānyeveti jñeyam |
 tenātra tadvadarddhaniśākarakaraṇamapi nāsti |
 atra kṣetraphalāvyabhicārī sarvānugataprakārastūcyate |
                        padmakuṇḍe madhyasūtraṃ catuvīṃśatidhā bhajet |
                        bhramayet kaṇīkāvṛttaṃ tyaṃśavṛttārddhamānataḥ ||
                        ṣaḍaṃśavṛttārddhamānabhramivṛtte tu keśarāḥ |
                        navāṃśavṛttārddhamāne vṛtte syāt patramadhyabhūḥ ||
                        dvādaśāṃśāttu vṛttārddhāttaṃ patrorddhabhūḥ smṛtā |
                        dalāgrāṇāntu vṛttārddhaṃ kṛtvā pañcadaśāṃśakaiḥ ||
                        nyūnaiḥ pañcabhirekāṃśaścatuṣaṣṭyaṃśakairbhramāt |
                        rekhāgrebhyaḥ patrasīmno dalāgrāṇi prakalpayet ||
      atra madhye ṣaḍaṅgulavyāsā kaṇīkā |
  " yāvān kuṇḍasya vistāraḥ khananaṃ tāvadīritam "  iti vakṣyamāṇatvāt |
 tena kaṇīkākhananamapi prāptam |
 tatra kaṇīkā kiñciduccā rakṣaṇīyā |
 taduccatā yadyapyatra noktā tathāpi nābhikathane ekahastasya nābhiṃ netravedāṅgulopetām iti vakṣyati |
 tena sā caturaṅgulavyāsā dvyaṅgula utsedhaḥ tadā ṣaḍaṅgulavyāsāyāḥ kiyānutsedha iti trairāśikenoccatā āneyā |
 tatra trairāśikasūtram----
                  pramāṇamicchā ca samānajātī ādyantayo staḥ phalamanyajāti |
                  madhye tadicchāhatamādyahṛt syādicchāphalaṃ vyastavidhivīlome || iti |
      tatra trairāśakasya nyāsaḥ 4 |
 2|
 6 tato'ntyena 6 madhyasthaṃ 2 guṇitaṃ 12 |
 ādinā 4 bhaktaṃ labdhoccatā 3 |
 taduktaṃ kāmike----
                        utsedhantu tataḥ kuryāt kaṇīkārddhāṃśamānataḥ |
 iti
      ato granthakṛdagre yonikuṇḍe yonim abjakuṇḍe nābhiñca varjayet iti vakṣyati |
siddhāntaśekhare'pi----yonau yoniṃ na kurvīta padme padmaṃ na kārayet |
 iti |
kriyāsāre'pi----                          yonyāmambujakuṇḍayoḥ |
                        krameṇa yoniṃ nābhiñca na kurvīta caturmukha || iti |
      tasmāt tryaṅgulaṃ kaṇīkoccatāṃ saṃsthāpyā'nyat khananīyam |
 keśarasthānamapi khanitvā adhobhāge keśarāṇi sthāpayet |
 dalāgrākāratayā dalamadhyaḥ sarve'pi khananīyaḥ |
 tatra catuvīṃśativyāsavṛttādbahiryadvṛttaṃ 
tasyārddhameva yathā gṛhyate tathā kuśalatayā bāhyastena dalāgrāṇi racayet |
 yasta hastata eva patrāṇāṃ vakratā sā ca patrasīmārekhā |
 patrorddhabhūvṛttasampātāt patramadhye rekhāṃ yāvadubhayato rekhādānāt |
 idaṃ padmakuṇḍam |
      atra kṣetropapattiḥ |
 catuvīṃśativyāsavṛtte pūrvavat phalaṃ 452 aṅgulāni 3 yavāḥ 4 yūkāḥ |
 bahirvṛttasya ekāṅgulasya daśabhiścatuḥṣaṣṭyaṃśairūnatriṃśadaṅgula vyāsasya kṣetraphalaṃ 699 
aṅgulāni 4 yavāḥ 4 yūkāḥ |
 militaṃ 1152 |
 etadarddhaṃ kṣetraphalaṃ 576 |
 idamatisūkṣmaṃ phalam |
 taduktaṃ kāmike----
                        caturastrāṣṭabhāgena kaṇīkā syādvibhāgaśaḥ |
                        tadbahistvekabhāgena keśarāṇi prakalpayet ||
                        tṛtīye dalamadhyāni caturthe dalakoṭayaḥ |
                        caturasrādbahiḥ kuryāddalāgrāṇyapi yatnataḥ || iti |
      atra kṣetraphalaṃ caturaṅgulamadhikam |
      yattu atigaṇitajñābhimānino lakṣaṇe----
                        kṣetre'ntaścaturasrake vitativasvaṃśena vṛttaṃ kṛtaṃ
                        vyāsārddhena tu kaṇīkā punariyadvṛddhyā bhramāt keśarāḥ |
                        tadvṛddhyā dalamadhyabhūḥ punariyadvṛddhyā bhrameṇorddhabhūḥ
                        kṣetravyāsajināṃśakasya viśikhairūnaṃ kalāṃśaiḥ punaḥ ||
                        tat sambarddhya dalāgrakāṇi racayet kṣetrārddhamujjhan vinā
                        syāt triṃśallavavistṛtīyamiyatā dvighnena vṛttaṃ bahiḥ |
                        svavyāsārddhamitoccatāmiha khanet tyaktvāntarā kaṇīkāṃ
                        kurvan keśaracihnamaṣṭadalakaṃ yadvā catubhīrdalaiḥ || iti |
      atra kṣetraphale ekādaśāṅgulāni nyūnāni bhavanti |
              tathā----      bhāṃśantu vṛttavyāsasya svāṣṭāṃśenādhikaṃ bahiḥ |
                        sambarddhya madhyādvilikhed bāhyavṛttaṃ dvitīyakam ||
                        tṛtīyaṃ tāvataivānyat sīmāvṛttāntarā likhet |
                        aṣṭasūtyrā ṣoḍaśadhā tatkṣetraṃ vibhajettataḥ ||
                        patramadhyasthasūtrāntād yathā bāhyakarastathā |
                        tatpārśvasūtrāntarasthavṛttaṃ sampātato likhet ||
                        vattārddhe dve dalāgrārthamantarvīthyāṃ hi yāvatī |
                        tyaktvā bhūḥ syādbahirvīthyāṃ tāvatī gṛhyate yathā ||
                        kṣetratryaṃśena madhye syāt kaṇīkā svadalonnatā |
                        patrāgrāṇi tadākārāt khanedakhilamantaram ||
                        evamaṣṭadalābjābhaṃ jāyate kuṇḍamuttamam || iti ||
      atra mahān vyabhicāraḥ |
 kāmike'pi caturdalatāpyuktā |
                        avaśiṣṭadalaṃ vedadalamaṣṭadalantu vā |
 iti |
      anyatrāpi----      daśāṃśe ca vinyasya bāhye'ṃśamekaṃ paribhrāmya tenaiva vṛttaṃ dalānām |
            bahirmadhyame kaṇīkāṃ vāpi kuryāt bhavedaṣṭapatraṃ budhaḥ padmakuṇḍam || iti |
atrālpamantaram |
 siddhāntaśekhare----
                        caturasre'ṣṭadhā bhakte kuryādvṛttacatuṣṭayam |
                        kaṇīkākeśare vṛtte tṛtīye patrasañcayaḥ ||
                        dalāgrāṇi caturthe syurvṛttānyevaṃ prakalpayet |
                        koṣṭhayugmasya madhye'pi bhramayantraṃ nidhāya ca ||
                        bhramaṇāt sandhimārabhya patrāgraṃ bāhyato bhavet |
                        catudīkṣu catuṣpatraṃ padmābhaṃ kuṇḍamīritam ||
                        athavā'ṣṭadalaṃ padmaṃ kuryācchāstroktamārgataḥ || iti |
atra tu atyantaṃ nyūnaṃ kṣetraphalam || 61-62 ||
pūrvektaṃ  vibhajet  kṣetraṃ   catuvīṃśatibhāgataḥ       |
ekaṃ  bhāgaṃ  bahirnyasya  caturasraṃ prakalpayet       || 63 ||
antastha   caturasrasya  koṇārddhārddhapramāṇataḥ      |
bāhyasya caturasrasya koṇābhyāṃ parilāñchayet      || 64 ||
diśaṃ  prati  yathānyāyamaṣṭasūtrāṇi   pātayet       |
aṣṭāsraṃ   kuṇḍametaddhi  tantravidbharudāhṛtam       || 65 ||
      caturasraprakṛtitayā aṣṭāsraṃ kuṇḍamāha pūrvektamiti |
 pūrvektaṃ kṣetraṃ pūrvekta caturasramadhyasūtraṃ catuvīṃśatibhāgato vibhajet |
 ekaṃ bhāgaṃ catudīkṣu bahirnyasya ṣa- viṃśatyaṅgulāyāmavistāraṃ caturasrāntaraṃ bahiḥ kuryādityarthaḥ |
 atra koṇaśabdena koṇasūtram |
 antaḥsthacaturasrasya yat koṇasūtraṃ yūkācatuṣṭayonacatustriṃśadaṅgulāni |
 tadarddhaṃ yūkādvayonasaptadaśāṅgulāni |
 tadarddhaṃ yūkonasārddhāṣṭāṅgulāni |
 tatpramāṇataḥ bāhyasya caturasrasya koṇābhyāṃ sakāśāt parilāñchayet |
 bāhyacaturasraparidhirekhāstha- mityarthaḥ |
 koṇābhyāmitīśāgneyābhyām |
 evamāgneyanairṛtābhyāmityādi |
 tato diśaṃ prati aṣṭasūtrasampātādaṣṭāsraṃ kuṇḍam |
      tatra sūtrapātanaprakāraḥ |
 koṇapārśvayorye lāñchane tayomītha ekam evaṃ dikṣu sūtracatuṣṭayam |
 bāhyacaturasrarekhāstu lāñchanadvayamadhyasūtrāṇyeva |
 catudīk sūtrāṇi evamaṣṭasūtrāṇi |
 tatrāṣṭasūtrāṇāṃ sambhavāt aṣṭasūtrāṇi pātayedityuktiḥ |
 idameva yathānyāyamityanenoktam |
      atra kṣetropapattiḥ |
 tatra trīṇi kṣetrāṇi madhye āyatacaturasraṃ pārśvayovīṣama- caturasre |
 tatrāyatasyaiko bhujaḥ 9 savaṇītaḥ  |
 dvitīyo bhujaḥ 26 |
  " tathā''yate tadbhujakoṭighātaḥ "  iti |
 anena labdhaṃ kṣetraphala 234 aṅgulāni 3 yavāḥ 2 yūke |
 tato viṣamacaturasradvayasya bhūḥ 26 mukhaṃ savaṇītaṃ  tayorlambaḥ 8 savaṇītaḥ  |
  " lambena nighnaṃ kumukhaikyakhaṇḍam "  iti labdhaṃ kṣetraphalam 148 aṅgulāni 5 yavāḥ 3 yūkāḥ |
 evaṃ dvitīyasyāpi |
 sarvaṃ militaṃ 531 aṅgulāni 6 yavāḥ |
 tena yavadvayādhikacatuścatvāriṃśadaṅgulāni nyūnāni |
 aṣṭabhujasamatā ca nāsti |
 anyūnānatiriktakṣetraphalānayanenaiva kuṇḍasiddhiriti cet tadā aṣṭāsrāṇi anekāni kuṇḍāni syuḥ |
 tathāhi ṣaḍviṃśati vistārāyāme bāhyacaturasre arddhayavasahitasaptāṅgulaiḥ koṇapārśvayoḥ lāñchite sati 
madhyāyatacaturasrasyaiko bhujaḥ 26 aparo bhujaḥ 11 aṅgulāni 7 yavāḥ |
 asya kṣetraphalaṃ 308 aṅgulāni 4 yavāḥ |
 viṣamacaturasradvayasya bhūḥ 26 mukhaṃ 11 aṅgulāni 7 yavāḥ |
 lambaḥ arddhayavasahitasaptāṅgulāni |
 asya kṣetraphalaṃ 133 aṅgulāni 6 yavāḥ |
 evamanyasyāpi |
 sarvaṃ militvā kṣetraphalaṃ 576 |
 tathā saptaviṃśativistārāyāme bāhyacaturasre ṣayavāṣṭāṅgulaiḥ koṇapārśvato'ṅkite āyatacaturasrasya bhujaḥ 27 
aparaḥ sārddhanavāṅgulāni tasya kṣetraphalaṃ 256 |
 viṣama caturasradvayasya bhūḥ 27 bhukhaṃ sārddhanavāṅgulāni lambo'ṣṭāṅgulāni ṣayavāḥ |
 ekasya kṣelaphalaṃ 160 |
 etāvadanyasyāpi |
 militvā kṣetraphalaṃ 576 |
 evamaṣṭāviṃśatyāyāmavistāre bāhya- caturasre sārddhayavasahita daśāṅgulaiḥ koṇapārśvato lāñchite 
madhyāyatacaturasrasyaiko bhujaḥ 28 aparaḥ saptāṅgulāni pañcayavāḥ tat phalaṃ 213 viṣamacaturasradvayasya bhūḥ 
28 mukhaṃ saptāṅgulāni pañcayavāḥ |
 lambo daśāṅgulāni sārddhe yavaḥ |
 asya phalaṃ 181 aṅgulāni 4 yavāḥ |
 etāvadanyasyāpi |
 militvā kṣetraphalaṃ 576 |
 etādṛśāḥ sahasraśaḥ prakārāḥ sambhāvyante |
 nahi tāvantyapi sarvāṇyaṣṭāsrakuṇḍāni |
 yataḥ kuṇḍasyānanugatatā prasajyate |
 tena yatra tulyāṣṭabhujatvaṃ tulyakṣetraphalatvañca tadevāṣṭāsraṃ kuṇḍamiti sampradāyavidaḥ |
 tasya sarvānugata prakāra stūcyate |
                        kuṇḍe'ṣṭāsre madhyasūtraṃ catuvīṃśatidhā bhajet |
                        ekasārddhāṣṭamāṃśāḍhyamaṃśamekaṃ bahirnyaset ||
                        catudīkṣvatha tanmānāccaturasrāntaraṃ bhavet |
                        ṣaṭcatvāriṃśadekāṃśa catuḥ ṣaṣṭyaṃśasaṃyutaiḥ ||
                        saptāṃśairlāñchayedbāhyacaturasrāstripārśvataḥ |
                        dikṣvaṣṭasūtrasampātā daṣṭāsraṃ samabāhukam ||
      atra ṣaḍaviṃśatyaṅgulāni yavatrayam etadvistārāyāmaṃ bāhyacaturasram tattu saptāṅgulāni 
pañcayavāḥ ṣaḍyūkāḥ|
 etamānena koṇapārśvayorlāñchitam|
 tenātra madhyāyatacaturasrasyaiko bhujaḥ 26 savaṇītaḥ  |
 aparo bhujaḥ 23 savaṇītaḥ  pūrvavallabdhaṃ kṣetraphalaṃ 288 |
 tata ūrddhādho viṣamacaturasradvayasya savaṇītā bhūḥ |
 savaṇītaṃ mukhaṃ  |
 lambaḥ 7 savaṇītaḥ  atraikasya phalaṃ 144 |
 etāvadaparasyāpi |
 militvā kṣetraphalaṃ 576 |
 evamatrāṣṭānāṃ bhujānāṃ sāmyaptapīti |
 idamevāṣṭāsraṃ kuṇḍamiti mantavyam |
 caturṇāṃ bhujānāṃ sāmyaṃ pratyakṣataḥ siddham |
 anyeṣāntu caturṇāṃ  " tatkṛtyoryegapadaṃ karṇa "  ityanena prakāreṇāneyam |
 tacchabdena koṭibhujau bahiścaturasragau tatkarṇeparisthitau tāvatraitau  |
 athavā sugama prakārāntaramucyate |
                        kuṇḍe'ṣṭāsre madhyasūtraṃ catuvīṃśatidhā bhajet |
                        ekatridaśamāṃśāṭyaṃ hyaṃśavṛddhyā tu varttulam |
                        tanmadhye dikṣvaṣṭasūtradānādaṣṭāsrakaṃ samam ||
atrāpi aṣṭānāmapi bhujānāṃ samatā |
 sā tu----
                        dvidvinandeṣuvedaiśca 45922 vṛttavyāse samāhate |
                        khakhakhābhrārka 120000 saṃbhakte labhyante kramaśo bhujāḥ ||
iti bhāskarācāryektaprakāreṇāneyā |
 ye tu gaṇitajñasya lakṣaṇe----
                        caturasre madhyasūtraṃṣaṣṭhāṃśena vivarddhayet |
                        svajināṃśādhikenā'tha tāvanmānaṃ bahirgatam ||
                        caturasrāntaraṃ kṛtvā koṇārddhārddheṣu lāñchayet |
                        sthānāṣṭake tataḥ sūtrānyekaikaṃ syāttu cihnataḥ ||
                        nayettārttīyatārttīyaṃ cihnaṃ pratyaṣṭa buddhimān |
                        tatsampātāntaraṃ mṛṣṭvā caturasre tathā ubhe ||
                        aṣṭāsraṃ darśayet kuṇḍaṃ tulyakṣetraphalaṃ samam |
 iti |
              tathā----      kṣetravyāsajināṃśakeṣu caturaḥ saṃvarddhya sākaṃ tathā
                        ṣaṭtriṃśena lavena caikalavakasyaitadvitatyā vahet |
                        vedāstrityadudāradigguṇayutaṃ dikkoṇamadhye kṛtā-
                        ṣṭāṅkeṣvaṣṭhaguṇaistṛtīyamilitairaṣṭāstrikuṇḍaṃ bhavet || iti |
      ete api na sāmpradāyike |
 yataḥ kṣetraphalaṃ yathākathañcit saṃvadanti |
 ekalāñchanata stṛtīyalāñchanaparyantaṃ sūtrapātaḥ kvacidapyanukta iti svakapolakalpita- metat |
 kiñca evambhūte aṣṭāsrakuṇḍe sati yonisthāpanasthānameva nāsti |
 sarvatra koṇarūpatvāt kuṇḍasya |
 granthakṛdeva vakṣyati----
                        nārpayet kuṇḍakoṇeṣu yoniṃ tāṃ mantravittamaḥ |
 iti |
     kāmike tu----      kṣetrād dvādaśakaṃ bhāgaṃ catudīkṣu tadantare |
                        vinyasya tatprramāṇena turyāṃśamapare nayet |
                        tasya karṇapramāṇena tadbhujāsvapi lāñchayet ||
                        tatrāṣṭhasūtrasampātādaṣṭāsraṃ kuṇḍamucyate |
 iti |
      atra mahān vyabhicāraḥ |
 atra caturvargacintāmaṇikāraḥ karṇaśabdasya karṇārddha- marthamuktā koṇayorānukūlyaprātikūlyenāṣṭau 
lāñchanānīti vyākhyāti sma |
 tadayuktam |
 tatpratipādakavacanābhāvāt ativiṣamabhujatvāt kṣetraphalavyabhicārācca |
 atra sarvatra kṣetrotpattivāsanāḥ granthagauravabhayānna prapañcitāḥ |
 tāstu matkṛtāyāṃ līlāvatīgaṇita- ṭīkāyāṃ subodhinyāṃ draṣṭavyāḥ |
                        nopayoga iha matkṛte śrame kevalāgamavidāntu yadyapi |
                        āgamaṃ gaṇitamapyavaiti yastuṣyatu priyaguṇaḥ sa kaścana ||
      ayamuttamo navakuṇḍikāgaṇitapakṣaḥ |
 etatkuṇḍakaraṇāśaktaḥ sarvāṇi kuṇḍāni caturasrāṇi vṛttāni vā kuryāt |
 taduktamāmnāyarahasye----
                        kuṇḍāni caturasrāṇi vṛttanāmākṛtāni ca |
 iti |
  somaśambhunāpi----      śastāni tāni vṛttāni caturasrāṇi vā sadā |
 iti |
      anyatrāpi----      vedāstrāṇyeva tāni syurvṛrttulānyathavā kvacit |
 iti|
madhyamastu pañcakuṇḍīpakṣaḥ |
 taduktamāmnāyarahasye----
                        nava pañcāthavaikaṃ vā karttavyaṃ lakṣaṇānvitam |
 iti |
 somaśambhunā'pi----      vedīpādāntaraṃ tyaktvā kuṇḍāni nava pañca vā |
 iti |
siddhāntaśekhare'pi----tyaktvā vedicaturbhāgaṃ kuṇḍāni nava pañca vā |
 iti |
tanniveśanamapyāmnāyarahasya evoktam----
                        vidhāne pañcakuṇḍānāmīśāne pañcamaṃ bhavet |
 iti |
jñānaratnāvalyāmapi----dikṣu vedāstravṛttāni pañcamantvīśagocaram |
 iti |
atra vṛttaśabdena vṛttārddhacandrapadmāni gṛhyante |
 uktacaturasravṛttavikalpābhiprāyeṇa vā |
   somaśambhurapi----      kuryāt kuṇḍaṃ kramādīśe pañcamam |
 iti |
    nāradīye'pi----      yatropadiśyate kuṇḍacatuṣkaṃ tatra karmaṇi |
                        vedāstramarddhacandrañca vṛttaṃ padmanibhaṃ tathā ||
                        kuryāt kuṇḍāni catvāri prācyādiṣu vicakṣaṇaḥ |
                        pañcamaṃ kārayet kuṇḍamīśadiggocaraṃ dvija || iti |
              yattu----      pañcakuṇḍī cenniveśyā dikṣvantaśceśapūrvayoḥ |
      iti kasya cidvacanaṃ tadasambaddham |
 likhitagranthavirodhāt |
 ekakuṇḍapakṣaḥ kanīyān |
 tanniveśanamuktamācāryaiḥ----
      athavā diśi kuṇḍamuttarasyāṃ pravidadhyāccaturasramekameva |
 iti |
 kvacit pratīcyāmapi tanniveśanamuktam |
                        bhuktau muktau tathā puṣṭau jīrṇeddhāre viśeṣataḥ |
                        dīkṣāhome tathā śāntau vṛttaṃ varuṇadiggatam || iti |
   somaśambhurapi----      ekaṃ vā śivakāṣṭhāyāṃ pratīcyāṃ kārayedbudhaḥ |
 iti |
tatraikakuṇḍapakṣe caturasraṃ vṛttaṃ vā tat kāryam |
 taduktaṃ kriyāsāre----
                        caturasraṃ bhavet kuṇḍaṃ vṛttaṃ kuṇḍamathāpi vā |
                        sthirārccane carārccāyāṃ nitye havanakarmaṇi || iti |
  piṅgalāmate'pi----      kuṇḍamekakaraṃ vṛttaṃ mekhalākaṇṭhanābhimat |
                        nityakarmaṇi dīkṣāyāṃ śāntau puṣṭau samaṃ śubham || iti |
evaṃ hastamātraṃ kuṇḍamuktam |
 yaduktaṃ siddhāntaśekhare----
                        hastamātrāṇi sarvāṇi dīkṣāsu sthāpanādiṣu |
                        nityahome ca sāhastre kuryāt kuṇḍāni sarvadā || iti |
      dvihastādiprakārastūcyate |
 ekahastakṣetraphalaṃ dviguṇaṃ dvihastasya, triguṇaṃ trihastasya, caturguṇaṃ caturhastasyeti 
daśahastāntaṃ jñeyam |
 tatra tanmūlañca tattadāyāma- sūtrañca tasyaiva nāmāntarāṇi karaṇīmadhyasūtrādīni |
 tatra bhāskarācāryaprokta- sūtrānusāreṇa mūlānayanaṃ jñeyam |
 tadyathā----
                  tyaktvāntyādviṣamāt kṛtiṃ dviguṇayenmūlaṃ same taddhṛte
                  tyaktvā labdhakṛtiṃ tadādyaviṣamāllabdhaṃ dvinighnaṃ nyaset |
                  paṃktyāṃ paṃktihṛte same'ntyaviṣamāt tyaktvāptavargaṃ phalaṃ
                  paṃktyāṃ taddviguṇaṃ nyasediti muhuḥ paṃkterdalaṃ syāt padam || iti |
      asyārthe granthagauravabhayānnoktaḥ |
 sa tu matkṛtāyāṃ līlāvatīṭīkāyāṃ subodhinyāṃ sodāharaṇo draṣṭavyaḥ |
 athavā ekahastasya yat koṇasūtraṃ tadeva dvihasta- kuṇḍāyāmasūtram |
 evaṃ dvihastakoṇasūtraṃ caturhastakuṇḍasyāyāmasūtraṃ trihastakuṇḍakarṇa- sūtraṃ ṣaṭhastasya |
 caturhastakarṇasūtram aṣṭahastasya |
 pañcahastakarṇasūtraṃ daśahastasyeti jñeyam |
 atha gaṇitāpaṭūn prati daśahastāntaṃ karaṇyo likhyante |
                        ekasaptadaśāṃśonacatustriṃśad dvihastake |
etena 33 aṅgulāni 7 yavāḥ 4 yukāḥ 2 likhye iyatī dvihastakaraṇī |
                        ekāṣṭāviṃśatiśatāt trisaptatyā'tha saṃyutāḥ |
                        ekacatvāriṃśadaṅgulayastu syustrihastake ||
etena 41 aṅgulāni 4 yavāḥ 4 yūkāḥ 4 likhyāḥ iyatī trihastakaraṇī |
                        aṣṭacatvāriṃśatā syāccaturhaste karaṇyatha |
                        tṛtīyāṃśanyūnacatuḥ pañcāśat pañcahastake ||
etena 53 aṅgulāni 5 yavāḥ 2 yake 4 likhyāḥ iyatī pañcahastakaraṇī |
                        caturekonaviṃśonā ūnaṣaṣṭistaduttare |
etena 58 aṅgulāni 6 yavāḥ 3 yūkāḥ 4 likhyāḥ iyatī ṣaḍḍhastakaraṇī |
                        saptahaste hyarddhayutā triṣaṣṭiḥ karaṇī matā |
                        aṣṭahaste hyaṣṭaṣaṣṭiryugmasaptadaśonitā ||
etena 67 aṅgulāni 7 yavāḥ 7 yūkāḥ 4 likhyāḥ iyatī aṣṭahastakaraṇī |
                        dvāsaptatyaṅgulā kāryā karaṇī navahastake |
                        dvābhyāmekonaviṃśābhyāmūnā ṣaṭsaptatidīśi ||
etena 75 aṅgulāni 7 yavāḥ 1 yūkā 2 likhye iyatī daśahastakaraṇī |
                        kṛtveṣṭacaturasrantu syādyonyādyuktamārgataḥ |
                        evaṃ daśāntaṃ kuṇḍānāṃ karaṇyuktā mayā sphuṭā || 63-65 ||
yāvān kuṇḍasya vistāraḥ khananaṃ tāvadīritam       || 66 ||
      atha kuṇḍe khātamāha yāvāniti |
 kuṇḍasya yāvān vistāro madhyasūtraṃ tāvatpramāṇaḥ khātaḥ kārya ityarthaḥ |
 hastamātrāṇi sarvāṇi kuṇḍānyuktvā
      kādimate----      proktānāṃ sarvakuṇḍānāmaratniḥ khatamānakam |
 iti |
      aratnihastayoḥ paryāyatā tenaivoktā yathā tathā pūrvameva daśītam |
anyatrāpi----yāvanmānaṃ kuṇḍavistāra uktastāvat khātasyāpi mānaṃ pradiṣṭam |
 iti |
   ācāryāśca----      viṃśadbhiścaturadhikābhiraṅgulībhiḥ
                        sūtreṇāpyatha parisūtrya bhūmibhāgam |
                        tābhiśca prakhanatu tāvatībhiḥ |
 iti |
vāyavīyasaṃhitāyāmapi----kuṇḍaṃ vistāravannimnam |
 iti |
divyasārasvate'pi----caturasraṃ catuḥkoṣṭhaṃ sūtraiḥ kṛtvā yathā purā |
                        hastamānena tanmadhye tāvannimnāyataṃ khanet || iti |
gaṇeśvaravimaśīnyāmapi----catuvīṃśāṅgulāyāmaṃ tāvat khātasamanvitam |
 iti |
anye tu mekhalāya saha khātamāhuḥ |
 taduktaṃ mohaśūrottare----
                        hastamātraṃ khanettiryagūrddhaṃ mekhalayā saha |
 iti |
pratiṣṭhāsārasaṃgrahe'pi----pañcatrimekhalocchrāyaṃ jñātvā śeṣamadhaḥ khanet || iti |
 viśvakarmāpyāha----      vyāsāt khātaḥ karaḥ prokto nimnaṃ tithyaṅgulena tu |
                        unnatā vā navāḍṛgulaiḥ |
 iti |
sa eva vakṣyati |
 prathame'pi----kuṇḍaṃ jināṅgulaistiryagūrddhaṃ mekhalayā saha |
 iti |
      siddhāntaśekhare'pi----khātaṃ kuṇḍapramāṇaṃ syādūrddhaṃ mekhalayā saha |
 iti |
etatpakṣadvayamadhye prathamapakṣa eva yuktiyukto bhāti |
 yataḥ----
                        kuṇḍasvarūpaṃ jānīyat paramaṃ prakṛtervapuḥ |
 ityādinā
      mekhalānāmaṅgatvābhidhānāt |
 tāsāṃ bhūṣaṇarūpatvāt tayā saha khāto nopapadyate |
 bhūṣakatve kadācidakarttavyatāpi syāditi cenna |
                        śṛṅgārarahitaṃ yacca yajamānavināśakṛt |
      ityukterbhūṣaṇasyāpyāvaśyakatvāt |
 atha  " maraṇaṃ chinnamekhale "  iti |
 tathā  " kuṇḍaṃ jarjarakhamekhalam "  iti |
 tathā  " mānenādhikamekhale vyādhayaḥ saṃpravarddhante "  ityādinā ca tadvaikalpe doṣasyoktatvādaṅgatvamiti cet |
 astu nāmāṅgatvaṃ tathāpi tayā saha khāto'nupapannaḥ |
 pradhāne kāryasaṃpratyayasya nyāyatvāt |
 kiñca khātena vinā kuṇḍasvarūpaprāptyasambhavādeva dṛṣṭadvārāsannipatyopakārakāṅgasya tasyādṛṣṭadvārā ārādu- 
pakārakāṅga mekhalayā saha siddhirapyayuktā |
 uktañca yoginīhṛdaye----
                        khātaṃ kuṇḍāyatestulyamaṅgatvaṃ tasya kīttītam |
                        sannipatyopakāreṇa mekhalādevīśiṣyate || iti ||
      na ca brīhīṇāṃ prokṣaṇādivat khātāṅgatvaṃ mekhalānāmiti vācyam |
  " kuṇḍānāṃ mekhalāstistraḥ "  ityādinā kuṇḍāṅgatvenaiva vidhānāt |
 kiñca pradhāne kāryasaṃpratyayaścet nāṅgīkriyate tadā dvihastādikuṇḍeṣvapi kṣetradvaiguṇyaṃ na prāpyeta |
 tatrāpi ekahastādi- khātaghanahastaphalasya yad dvaiguṇyādikaṃ tanmūlapramāṇāt tatkaraṇī syāt |
 taccāniṣṭaṃ tava mate ca khātasyānanugatatā prasajyate |
 trimekhalāpakṣe anyaḥ khātaḥ |
 pañcamekhalā- pakṣe anyaḥ |
 dvādaśāṅgulamekhalāpakṣe anya iti |
 anyacca---- " nimnaṃ tithyaṅgulena tu unnatādyā navāṅgulaiḥ "  iti viśvakarmavacanam |
 pratiṣṭhāsārasaṃgrahe'pi----
                        pañcatrimekhalocchrāyaṃ jñātvā śeṣamadhaḥ khanet |
 iti |
      viśeṣavākyadvayaikavākyatayā  " ūrddhaṃ mekhalayā saha "  ityanyāni sāmānyavacanāni vyākhyeyānyavaśyam |
  " āgneyaṃ caturddhā karoti "  iti viśeṣavidhiviṣaye |
  " puroḍāśaṃ caturddhā karoti "  iti sāmānyavidhivat |
  " sāmānyavidhiraspaṣṭaḥ saṃhriyeta viśeṣataḥ "  iti vāttīkakṛdukteḥ|
 tenānicchatāpi tvayā ekamekhalakuṇḍe mekhalayā vinā khāto'ṅgī- karttavyaḥ |
 mekhalayā saha vidhāyakābhāvāt |
 ato mekhalayā vinaiva khāta iti siddhāntaḥ |
 mekhalayā saha khātavacanāni caturaratnyekahastādikuṇḍeṣu |
 pañcāśadādihomavidhāne khātādhikyasya prayojanābhāvāt tadviṣayāṇi iti jñeyam |
                        śrutidvaidhantu yatra syāttatra dharmābubhau smṛtau |
                        smṛtidvaidhe tu viṣayaḥ kalpanīyaḥ pṛthak pṛthak || ityukteḥ |
etadabhiprāyeṇaiva prayogasāre uktam----
                        kārayenmekhalāstistraścatustridvyaṅgulāḥ kramāt |
                        athavā mekhalāmekāṃ kuryāt saṃkṣepakarmasu || iti
      yattu tenaivoktam atra pakṣe bahuvacanasamate bahunāmanugraho nyāya iti tadapi na samyak |
 asmanmata eva bahūktasattvāt sa eva pakṣo grāhyaḥ |
      uktañca jaimininā----
                        vipratividdhadharmasamavāye bhūyasāṃ syāt sadharmatvam |
 iti |
      tatra prathamapakṣe asya ghanahastaphalaṃ 13824 aparapakṣe 14724 || 66 ||
kuṇḍānāṃ  yādṛśaṃ  rūpaṃ   mekhalānāñca  tādṛśam       || 67 ||
kuṇḍānāṃ mekhalāstisro muṣṭimātre tu tāḥ kramāt       |
utsedhāyāmato   jñeyā    dvyekārddhāṅgulasammitāḥ       || 68 ||
aratnimātre kuṇḍe syustāstri dvyekāṅgulātmikāḥ       |
ekahastamite      kuṇḍe    vedāgninayanāṅgulāḥ       || 69 ||
      atha mekhalā āha kuṇḍānāmiti |
 kuṇḍānāṃ caturasrayonyādīnāṃ yādṛśaṃ rūpaṃ caturasratvādi mekhalānāṃ tādṛśaṃ rūpam |
 caturasre caturasrarūpā mekhalā yonau yonirūpā mekhalā kāryetyarthaḥ |
 etena mekhalāḥ kuṇḍākārāḥ kāryāḥ |
 mekhalānāṃ svarūpe caturasratvahānirnāstītyuktam |
 tistra iti madhyamaḥ pakṣaḥ |
 pañcamekhalāpakṣa uttamaḥ |
 ekamekhalāpakṣaḥ kanīyāniti |
 yadā tu granthakāroktatrimekhalāpakṣa eva uttamaḥ pakṣaḥ |
 tadā dvimekhalāpakṣo madhyamaḥ |
 ekamekhalāpakṣaḥ kanīyāniti |
 yadvāyavīya- saṃhitāyām----            mekhalānāṃ trayaṃ vāpi dvayamekamathāpi vā |
 iti |
  kriyāsāre'pi----      nābhiyonisamāyuktaṃ kuṇḍaṃ śreṣṭhaṃ trimekhalam |
                        kuṇḍaṃ dvimekhalaṃ madhyaṃ nīcaṃ syādekamekhalam || iti |
   anyatrāpi----      tisraḥ kuṇḍe mekhalā mekhale dve yadvā vidvānekikāṃ mekhalāṃ vā |
 iti
   somaśambhau tu----      trimekhalaṃ dvije kuṇḍaṃ kṣatriyasya dvimekhalam |
                        mekhalaikā tu vaiśyasya |
 iti |
      tatra sarvakuṇḍaprakṛtibhūtaikahastakuṇḍamupakramya vedāgninayanāṅgulāḥ ityukta- tvāt sarvatra 
karaṇīṣaṣṭhāṣṭadvādaśāṃśaiḥ kramānmekhalāḥ syuriti gamyate |
  " prakṛtivadvi- kṛtiḥ kāryā "  iti bhāṭṭanyāyāt |
 taduktaṃ somaśambhunā----
                        kuṇḍānāṃ yaścatuvīśo bhāgaḥ so'ṅgulasaṃjñakaḥ |
                        vibhajyānena karttavyā mekhalākaṇṭhanābhayaḥ || iti |
mahākapilapañcarātre tu spaṣṭameva----
                        kuṇḍaṣaḍbhāgikā tvādyā dvitīyā'ṣṭāṃśakā smṛtā |
                        tṛtīyā dvādaśāṃśā syāt |
 iti ||
yoginīhṛdaye'pi----      mekhalāḥ śṛṇu me devi hastādiṣu viśeṣataḥ |
                        ṣaṭnāgārkāṃśasambhāgaimītāḥ syurgepitāḥ śubhāḥ || iti |
      yattu muṣṭyādikuṇḍe dvihastādāvapi granthakṛduktaṃ tat sthūlamāneneti jñeyam |
 muṣṭimātre tviti |
 utsedhāyāmata iti |
 ekahastaparyantaṃ sarvatrānveti |
 tatroktāṅgula- mānena ekaviṃśatyaṅgulaṃ muṣṭimātraṃ kuṇḍaṃ muṣṭiratnyoḥ paryāyatvāt tatra muṣṭikuṇḍe 
sārddhatryaṅgulā''dyā |
 sapañcayavaddhyāṅgulā madhyā |
 pādonadvyāṅgulā tṛtīyā |
 aratnimātraṃ kuṇḍamuktāṅgulamānena sārddhadvāviṃśatyaṅgulam |
  " aratniḥ sakaniṣṭhaḥ sa ṣoḍaśāṃśaviyukkaraḥ "  ityukteḥ|
 tatra pādonacaturaṅgulā''dyā|
 sasārddhaṣaḍyavadvyāṅgulā madhyā |
 yavonadvyaṅgulā tṛtīyā |
      atra mekhalākaraṇaprakāraḥ |
 ekahaste dvyaṅgulotsedhā navāṅgulavistṛtā kaṇṭhāt prabhṛti ādyā mekhalā kāryā |
 tadupari dvitīyā tryaṅgulotsedhā saptāṅgula- vistṛtā |
 tadupari caturaṅgulotsedhā caturaṅgulavistṛtā |
 evaṃ phalato vedāgninayanā- ṅgulatvaṃ bhavatyeva |
 uktañca----
                        yā yā tu mekhalā pūrvā sā sā bhūmirudāhṛtā |
 iti |
      tena prathamā antarnavāṅguloccā caturaṅgulavistārā bahiścaturaṅguloccā |
 dvitīyā antaḥ pañcāṅgulocca tryaṅgulavistārā bahistryaṅguloccā |
 tṛtīyā tu ubhayatra dvyaṅguloccā dvyaḍagulavistārā |
taduktaṃ mohaśūrottare---- " koṇa4rāma3yamā2ṅgulaiḥ "  iti koṇāścatvāraḥ|
      anyatrāpi----      catustridvyaṅgulā yadvā tistraḥ sarvatra śobhanā |
 iti |
 viśvakarmāpyāha----      unnatādyā navāṅgulaiḥ |
 iti |
  kriyāsāre'pi----      pradhānamekhalotsedhamuktamatra navāṅgulam |
                        tadbāhyamekhalotsedhaṃ pañcāṅgulamiti smṛtam ||
                        tadbāhyamekhalotsedhamaṅguladvitayaṃ kramāt |
                        catustridvyaṅgulo vyāso mekhalātritayānvitaḥ || iti |
 lakṣaṇasaṃgrahe'pi----      prathamā dvyaṅgulāyāmā unnatā sā navāṅgulaiḥ |
                        madhyā tu tryaṅgulā bāhye tṛtīyā tu yamāṅgulaiḥ || iti |
siddhāntaśekhare'pi----catuvīśaṃtimo bhāgaḥ kuṇḍānāmaṅgulaṃ smṛtam |
 iti |
punarapyaṅgulaparibhāṣāṃ kṛtvā----catubhīśca tribhirdvābhyāmūrddhā madhyā tvadhogatā |
                              tistraḥ proktāḥ kramādevaṃ vistārāducchrayādapi || iti |
      etena prathamā caturaṅgulā tadupari tryaṅgulā tadupari dvyaṅguleti |
 bahiścaturaṅgulā tadantarmadhyamā tryaṅgulā dvyaṅgulā kaṇṭhalagneti ca vyākhyānadvayaṃ nirastam |
 yattu kasyacillakṣaṇaṃ----
            vyāse catuvīṃśatidhā vibhājite vistraścatustrīkṣaṇabhāgavistṛtāḥ |
            samantataḥ kaṇṭhabahistu mekhalā navartturāmāṃśakatuṅgutā matā || iti |
      atra dvitīyatṛtīyayoḥ ṣaḍbhāgatribhāgata uccatoktā |
 tadasambaddham |
 likhita- bahugranthavirodhāt etatpratipādakavacanābhāvācca |
  " vistāratulyonnatayaśca kaiściduktā imāḥ "  iti yattenaivoktaṃ tadapyajñānavijṛmbhitam |
 likhitatattatpratipādakavacanārthā navabodhāt |
 yacca  " koṇarāmayamāṅgulaiḥ "  ityādīnaṃ vacanānāṃ vistāramātre paryavasānaṃ kṛtaṃ so'pyabodha eva |
 yadācāryaistu----
                  sattvapūvīkaguṇānvitāḥ kramāt dvādaśāṣṭacaturaṅgulocchiratāḥ |
                  sarvato'ṅgulacatuṣkavistṛtā mekhalāḥ sakalasiddhidā matāḥ || iti |
      tanmatānusāribhiranyairapi sarveṣāṃ mekhalāmānaṃ  " vitastyaṣṭatadarddhakaiḥ "  ityuktam |
 tattu sākṣāt  " sakalasiddhidā matā "  itayuktatvāt phalaviśeṣatā jñeyā |
 tatrāpi kaṇṭhādbahiḥ prathamamekhalā dvādaśāṅgulavistārā caturaṅguloccā |
 tadupari dvitīyā- 'ṣṭāṅgula vistṛtā caturaṅguloccā |
 tadupari caturaṅguloccā caturaṅgulavistāreti jñeyam |
 evaṃ kuṇḍabhāge dvādaśāṅguloccatvaṃ bhavati |
 taduktaṃ vaśiṣṭhasaṃhitāyām----
                        prathamā mekhalā tatra dvādaśāṅgulavistṛtā |
                        catubhīraṅgulaistasyādrāśconnatiśca samantataḥ ||
                        tasyāścopari vapraḥ syāccaturaṅgulamunnataḥ |
                        aṣṭābhiraṅgulaiḥ samyak vistīrṇastu samantataḥ ||
                        tasyopari punaḥ kārye vapraḥ so'pi tṛtīyakaḥ |
                        caturaṅgulavistīrṇaśconnataśca tathāvidhaḥ || iti |
pañcamekhalāpakṣe tanmānamuktaṃ lakṣaṇasaṃgrahe----
                  mekhalāḥ pañca vā kāryāḥ ṣaṭpañcābdhitripakṣakaiḥ |
 iti |
siddhāntaśekhare'pi----ṣaḍvāṇābdhivahninetramitāḥ syuḥ pañca mekhalāḥ |
 iti |
dvimekhalāpakṣe tallakṣaṇamuktaṃ tantrāntare----
                        ṣaṣṭhāṃśenāṣṭamāṃśena mekhalādvitayaṃ matam |
 iti |
ekamekhalāpakṣe'pi----ṣaṭcaturdvyaṅgulāyāmavistāronnatiśālinī |
iti yonilakṣaṇaṃ vadatā granthakṛtā sūcita eva |
 tanmānamuktaṃ piṅgalāmate----
                        ekā ṣaḍaṅgulotsedhavistārā mekhalā matā |
 iti |
mahākapilapañcarātre'pi----mekhalaikā'thavā smṛtā sā caturthāṃśavistārā |
 iti |
      prathame'pi----      kaṇṭhāṅgulād bahiḥ kāryā mekhalaikā ṣaḍaṅgulā |
 iti |
siddhāntaśekhare'pi----kuṇḍānāṃ mekhalāṃ kuryādekāñcet ṣaḍbhiraṅgulaiḥ |
 iti |
   somaśambhurapi----      aṅgulaiḥ ṣaḍbhirekā ca |
 iti |
      anyatrāpi----      ṣaḍaṃśavistṛtonnatāthavaikikaiva mekhalā |
 iti |
kāmike tu viśeṣaḥ----                        syāttadvedarttubhāgataḥ |
                  mekhalāpṛthutocchrāyaḥ kuṇḍākārā tu mekhalā ||
                  sarveṣāntu prakarttavyā mekhalaikā'tra lāghavāt || iti || 67-69 ||
mekhalānāṃ    bhavedantaḥ    parito   nemiraṅgulāta       |
ekahastasya kuṇḍasya varddhayet tat kramāt sudhīḥ       |
daśahastāntamanyeṣāṃ   arddhāṃṅgulavaśāt     pṛthak       || 70 ||
      kaṇṭhamānamāha mekhalānāmiti |
 mekhalānāmantaḥ paritaḥ sarvataḥ aṅgulā- daṅgulamānāt nemirekahastasya kuṇḍasya bhavediti sambandhaḥ |
 aṅgulādaṅgulaṃ vyāpyetyarthaḥ |
 lyablope pañcamī |
 kvacidaṅguleti pāṭhaḥ |
 tadā sāmānādhikaraṇyena yojanīyam |
 etena kuṇḍa vyāsa catuvīṃśāṃśo nemirityuktaṃ bhavati |
 dvihastādāvapi tatkaraṇyāścatuvīṃśāṃśa eva nemiḥ |
 yadarddhāṅgulavaśāddaśahastāntamanyeṣāṃ kramāttāṃ varddhayedityuktam |
 tattu taddvihastābhiprāyeṇa |
 dvihaste ca ekamaṅgulaṃ yavatrayaṃ dve
yūke catastro likhyāḥ pañca reṇavaḥ catvārastryasareṇavaḥ iti |
taduktaṃ mahākapilapañcarātre----catuvīṃśatibhāgena kaṇṭho vai parikīttītaḥ |
 iti |
tena ratnimātre saptayavaḥ kaṇṭhaḥ aratnimātre sārddhasaptayavaḥ|
 taduktaṃ mantramuktāvalyām----
                  kaṇṭho'ṣṭayavairhastamāneṣu kuṇḍeṣu aratnimiteṣu ca sārddhasaptabhiryavaiḥ
                  ratnimiteṣu ca saptabhiryavaiḥ |
 iti |
kāmike tvanyathoktam----kṣetrārkāṃśena tasyauṣṭhaḥ |
 iti |
   somaśambhurapi----      bahirekāṅgulaḥ kaṇṭho dvyaiṅgulaḥ kvacidāgame |
 iti |
sāmpradāyikāstu prathamapakṣameva manyante bahutantrasamateḥ |
 taduktam ekahastamupakramya----
                  khātādbāhye'ṅgulaḥ kaṇṭhastadbāhye mekhalāḥ kramāt |
 iti |
  piṅgalāmate'pi----      khātādekāṅgulaṃ tyājyaṃ mekhalānāṃ sthitirbhavet |
 iti |
     anyatrāpi----      kaṇṭho'ṅgulādbahiḥ kāryaḥ |
 iti |
siddhāntaśekhare'pi----kuṇḍe hastamite kaṇṭhaṃ kuryādekāṅgulaṃ tataḥ |
 iti |
   kālottare ca----      khatādbāhye'ṅgulaḥ kaṇṭhaḥ sarvakuṇḍeṣvayaṃ vidhiḥ |
                        catuvīṃśatimaṃ bhāgamaṅgulaṃ parikalpayet || iti |
taṭṭīkākārairvyākhyātam----yavo'ṣṭaguṇito'ṅgulamityādinā prasiddhenaiva hastāṅgula- vyavahāreṇe 
homānusārāt kuṇḍamuktam |
 iyantu khātādimānakathanārthaṃ paribhāṣā kriyate|
 cikīṣītakuṇḍakṣetraṃ catuvīṃśatidhā vibhajya yāvāṃścatuvīṃśatimo bhāgastāvatparimāṇa- maṅgulaṃ parikalpayediti |
 ataeva sarvakuṇḍeṣvayaṃ vidhirityuktam |
      anyatrāpi----kaṇṭho'ṣṭayavamātraḥ syāt kuṇḍe tu karamātrake |
 iti |
      anyatrāpi----kuṇḍasyaikakarasya bāhyaparito nemirbhavedaṅgulam |
 iti || 70 ||
kuṇḍe dvihaste  tā  jñeyā  rasavedaguṇāṅgulāḥ       |
caturhasteṣu    kuṇḍeṣu    vasutarkayugāṅgulāḥ       || 71 ||
kuṇḍe rasakare tāḥ syurdaśāṣṭartvaṅgulānvitāḥ       |
vasuhastamite  kuṇḍe  bhānupaṅktyaṣṭakāṅgulāḥ       || 72 ||
daśahastamite   kuṇḍe    manubhānudaśāṅgulāḥ       |
vistārotsedhato jñeyā mekhalāḥ sarvato budhaiḥ       || 73 ||
      dvihastādikuṇḍānāṃ vistārāyāmaṃ sūcayan mekhalā āha kuṇḍa iti |
 atra sarvatra ṣaṣṭhāṣṭamadvādaśāṃśaiḥ pūrvektavanmekhalāḥ kāryāḥ |
 vistārotsedhato jñeyā iti vakṣyamāṇaṃ pūrvavat sarvatra sambaddhyate |
 rasavedaguṇāṅgulā iti |
 alpamantaramācāryairu- pekṣitaṃ pañca yavāḥ dve yūke itīyaṃ prathamā |
 caturaṅgulāni dvau yavau madhyā |
 dve aṅgule ṣaḍ yavāḥ pañca yūkāḥ antyā |
 atra yadyapi tripañca saptanavahastānāṃ mekhalā noktāstathāpi agre----
                        ekahastamitaṃ kuṇḍamekalakṣe vidhīyate |
                        lakṣāṇāṃ daśakaṃ yāvattāvaddhastena varddhayet ||
      iti trihastādīnāṃ viniyoga uktaḥ |
 atastamekhalāmānamapi pūrvavat ṣaṣṭhāṣṭama- dvādaśāṃśo jñeyaḥ |
 tatra trihaste ṣaḍaṅgulāni sapta yavāḥ tisro yūkāḥ tisro likhyāḥ ādyā |
 pañcāṅgulāni eko yavaḥ catasro yūkāḥ catasro likhyāḥ arddhasahitāḥ madhyā |
 trīṇyaṅgulāni trayo yavaḥ pañca yūkāḥ ṣaḍlikhyāstryaṃśonāḥ antyā |
 caturhasta iti |
 vasavo'ṣṭau tarkāḥ ṣaṭ yugāni catvāri |
 atra ṣaṣṭhāṣṭamadvādaśāṃśatā granthakṛtaiva prakaṭīkṛtā |
 evaṃ pañcahastādāvapi jñeyam || 71-73 ||
hoturagre    yonirāsāmuparyaśvatthapatravat       || 74 ||
      yonimāha hoturiti |
 āsāṃ mekhalānāmupari madhyabhāge hoturagre aśvatthapatravad yoniḥ kāryā |
 taduktaṃ somaśambhunā----
                        tāsāmupari yoniḥ syānmadhye'śvatthapalāśavat |
 iti |
      iyañca pūrvektayoniḥ kuṇḍākārā kāryā |
 hoturagre ityanenaitaduktaṃ bhavati |
 vedī yathā pṛṣṭhabhāge na patati hotuśca prāṅgamukhatā udaṅmukhatā vā bhavati tathā |
 keṣāñcit paścimamekhalopari keṣāñciddakṣiṇamekhalopari yoniḥ sthāpanīyeti |
taduktam svāyambhuve----prāgagniyāmyakuṇḍānāṃ proktā yonirudaṅmukhā |
                        pūrvā mukhāḥ smṛtāḥ śeṣā yathāśobhaṃ vyavasthitāḥ || iti |
trailokyasāre'pi----      dakṣiṇasthā pūrvayāmye jalasthā paścimottare |
                        navamasyāpi kuṇḍasya yonirdakṣajalasthitā || iti |
                  (atra pūrvaśabdenāgneyī jalastheti nairṛte vāyavye uttaretīśāne (?) |
)
siddhāntaśekhare'pi----indrāgniyamadikkuṇḍayoniḥ saumyamukhī smṛtā |
                        yoniḥ pūrvāmukhānyeṣu pūrvaiśānyuttarā smṛtā || iti |
  kriyāsāre'pi----      homakṛtpurataḥ sthāpyā dakṣiṇe paścime'pi vā |
 iti |
   somaśambhurapi----      pūrvāgniyāmyakuṇḍānāṃ yoniḥ syāduttarānanā |
                        pūrvānanā tu śeṣāṇāṃ eśānye'nyatarā tayoḥ || iti |
      atraiśānya iti ekadeśena navamaṃ kuṇḍaṃ gṛhītam |
 etena pūrvāgneyadakṣiṇa- kuṇḍāni navamañca kuṇḍamuttarāgram anyāni pañcakuṇḍāni prāgagrāṇīti || 74 ||
muṣṭyaratryekahastānāṃ kuṇḍānāṃ yonirīritā       |
ṣaṭcaturdvyaṅgulāyāmavistāronnatiśālinī       || 75 ||
      tasyāḥ pramāṇamāha muṣṭīti |
 ekahastaprakṛtikatvāt sarvakuṇḍānāṃ catuḥṣaḍ- dvādaśāṃśairāyāmavistāronnatiyuktā sarvatra yoniḥ kāryā |
 taduktaṃ tantrāntare----
                        tūryaṣaṣṭhadvādaśāṃśairyeniḥ kuṇḍāyaterbhavet |
                        āyatā vistṛtā tuṅgā jināṃśena tadagrakam || iti |
     kriyāsāre----      tatṣaḍaṅgulamāyāmaṃ vistāraṃ caturaṅgulam |
 iti |
idantu ekamekhalāpakṣe |
 anye tvanyathā varṇayanti |
 ṣaṭcaturdvyaṅgulāyāmeti ṣaḍ- dvyaṅgulāyāma dvādaśāṅguladairghyā ṣaḍdvyaṅgulavistāreti |
 aṣṭāṅgulavistārā dvyaṅgulocchiratiriti |
 taduktaṃ----
     svāyambhuve----      mekhalāmadhyato yoniḥ kuṇḍārddhatryaṃśavistṛtā |
 iti |
siddhāntaśekhare'pi----dīrghārkaparvabhiryenivīstāreṇā'ṣṭakāṅgulā |
                        unnatirdvyaṅgulenāsyāḥ |
 iti |
  prayogasāre'pi----      tribhāgāṃ madhyato yonimāyāme dvādaśāṅgulām |
                        dvādaśāṃśocchiratāṃ kuryāt kiñcit kumbhaniveśinīm || iti |
kvacidekāṅgulo'pyucchrāya uktaḥ |
      yannāradīye----      kuṇḍatryaṃśena vistāro yonerucchrāyato'ṅgulā |
                        kuṇḍārddhena tu dīrghā syāt |
 iti |
trailokyasāre'pi----      dairghyāt sūryāṅgulā yonistryaṃśonā vistareṇa tu |
                        ekāṅgulocchiratā sā tu |
 iti |
  piṅgalāmate'pi----      vistāro'ṣṭāṅgulo yonerucchrāyo'ṅgulasammitaḥ |
 iti |
      anyatrāpi---- " utsedhamaṅgulam "  iti |
 tena dvyaṅgulocchrāyaikāṅgulocchrāyayo- vīkalpaḥ |
 aṣṭāṅgulo vistārastvādibhāge |
 agre saṅkucitatvāt aśvatthapatravadi- tyukteḥ yonimadhye kiñcin nimnaṃ kāryam |
 taduktaṃ trailokyasāre  " madhye tvājyadhṛtistathā "  iti |
 sāmpradāyikā api etādṛśīmeva yoniṃ manyante |
 anye tu ṣaṭcaturdvyaṅguleti samucchiratamāyāmādiṣu sambaddhyate tena dvādaśāṅgulavistārā dvādaśāṅguladīrghā 
dvādaśā- ṅgulocchrāyā yoniḥ kāryetyāhuḥ |
 taduktaṃ pañcarātre----
                        arkāṅgulocchrayāṃ yoniṃ vidadhyāttāvadāyatām |
 iti |
      anyatrāpi----      dvādaśasvararūpatvād yoniḥ syād dvādaśāṅgulā |
                        utsedhāyāmatastulyā |
 iti |
      etatpakṣadvayamapi yathā svagurusampradāyamūhanīyam |
 idantūktapramāṇaṃ trimekhalāpakṣe|
 yadā dvādaśāṅgulamekhalāpakṣastanmate yoniruktā |
     prayogasāre----      sāttvikī mekhalā pūrvā vistṛtyā dvādaśāṅgulā |
                        dvitīyā rājasī proktā mekhalā'ṣṭāṅgulaistataḥ ||
                        tṛtīyā mekhalā khyātā tāmasī caturaṅgulā |
                        pṛthagvistārametāsu caturaṅgulamānataḥ ||
                        sthitāṃ pratīcyāmāyāme samyak pañcadaśāṅgulām |
                        dvipañcāṅgulavistārāṃ ṣaṭcaturdvyāṅgulāṃ kramāt ||
                        vyaktāśvatthadalākārāṃ nimnāṃ kuṇḍe niveśitām |
                        trayodaśāṅgulotsedhāṃ yoniṃ kuṇḍasya kārayet || iti |
      pratīcyāmiti ekakuṇḍapakṣānusāreṇeti jñeyam || 75 ||
ekāṅgulantu  yonyagraṃ   kuryādīṣadadhomukham       |
ekaikāṅgulato yoniṃ kuṇḍeṣvanyeṣu varddhayet       |
yavadvayakrameṇaiva    yonyagramapi    varddhayet       || 76 ||
      ekāṅgulamiti |
 etena catuvīṃśāṃśena sarvatra yonyagramapi īṣadadhomukhaṃ kuṇḍa- praviṣṭaṃ kuryādityuktam |
  taduktaṃ nāradīye----       " kuṇḍauṣṭhau bodhipatravat "  iti |
      oṣṭho yonyagraṃ kuṇḍapraviṣṭāgretyarthaḥ |
trailokyasāre'pi----                        praviṣṭābhyantare tathā |
                        kumbhadvayasamāyuktā cāśvatthadalavanmatā || iti |
vāyavīyasaṃhitāyāmapi----mekhalā madhyataḥ kuryāt paścime dakṣiṇe'pi vā |
                        śobhanāmagrataḥ kiñcinnimnāmunmūlikāṃ śanaiḥ ||
                        agreṇa kuṇḍābhimukhīṃ kiñcidutsṛṣṭamekhalām |
 iti|
atra granthagauravabhayāddaśahastakuṇḍāntaṃ pratyekaṃ yonitadagrādīnāṃ mānaṃ noktam |
tathāpi kiñciducyate----āyāmaḥ sā(śca)rddhavistatyā ṣaṣṭhāṃ(satyaṃ)śenātha vistṛtiḥ|
                        vistārārddhādunnatiḥ syādunnatyarddhāttadagrakam ||
                        ekaikāṅgulato yoniṃ kuṇḍeṣvanyeṣu varddhayet |
                        yavadvayakrameṇaiva yonyagramapi varddhayet ||
iti tu gaṇitāpaṭūn prati sthalamānenoktam |
 natu samyaggaṇanābhiprāyamiti || 76 ||
sthalādārabhya nālaṃ syād yonyā madhye sarandhrakam       |
nārpayet  kuṇḍakoṇeṣu   yoniṃ   tāṃ  tantravittamaḥ       || 77 ||
      nālamāha sthalāditi |
 sthalādārabhya yonyā nālaṃ syāt |
 sthalādārabhyetyanena bāhyamekhalālagnaṃ nālaṃ karttavyamityuktam |
 tena caturaṅgulotsedhavistārāṃ bāhya- mekhalāsandaṣṭāṃ vediṃ kṛtvā tadupari nālaṃ sthāpayedityarthaḥ |
 katham madhye sarandhrakaṃ yathā bhavati tathā madhye madhyamekhalopari paridhiparistaraṇārthaṃ randhraṃ 
vidhāya anyo madhyabhāgaḥ pūraṇīya ityarthaḥ |
 taduktaṃ pañcarātre----
                        sthalādārabhya yoniḥ syādbāhyamekhalayā samā |
 iti |
      yastu madhye sarandhrakamiti nālaviśeṣaṇamityavadat sa bhrānta eva |
 yataḥ sarandhrasyaiva nālaśabdavācyatvāt |
 tasya sarandhrakathane tasyādṛṣṭārthāpatteśca |
 na ca nālādbāhye paridhyādisthāpanamiti vācyam |
 dṛṣṭenādṛṣṭabādhāyogāt |
 paridhiparistaraṇa- sthalābhāvācca |
   prayogasāre tu----yonyāḥ paścimato nālamāyāme caturaṅgulam |
                        tridvyekāṅgulavistāraṃ kramānnyūnāgramiṣyate || iti || 77 ||
kuṇḍānāṃ kalpayedantarnābhimambujasannibhām       |
tattat  kuṇḍānurūpaṃ vā  mānamasya nigadyate       || 78 ||
muṣṭyarantyekahastānāṃ    nābhirutsedhatārataḥ       |
dvitrivedāṅgulopetā  kuṇḍeṣvanyeṣu   varddhayet       || 79 ||
yavadvayakrameṇaiva     nābhiṃ    pṛthagudāradhīḥ       |
yonikuṇḍe yonimabjakuṇḍe nābhiṃ vivarjayet || 80 ||
nābhikṣetraṃ tridhā bhitvā madhye kurvīta kaṇīkām |
bahiraṃśadvayenāṣṭau   patrāṇi    parikalpayet       || 81 ||
      nābhimāha kuṇḍānāmiti |
 kuṇḍānāmantarnābhiṃ kalpayet |
 kuṇḍākāraṃ padmākāraṃ vā nābhiṃ kṛtvā khātamadhye sthāpayedityarthaḥ |
  " ātape kṣatriye nābhiḥ prāṇyaṅge'pi dvayoḥ "  iti nābhiśabdapuṃliṅgo'pyasti |
 utsedhatārataḥ uccatvavistārābhyām atrāpi prāgvadekahastasya 
sarvakuṇḍaprakṛtibhūtatvāt kuṇḍavistāraṣaṣṭhāṃśena vistṛtā tadarddheccā ityuktaṃ bhavati |
 ambujasādṛśyamevāha nābhiriti |
 kurvīteti aṃśeneti śeṣaḥ |
      uktañca nārāyaṇīye----pārśve yāgabhuvaḥ khāte kuṇḍe sannābhimekhalā |
      iti || 78-81 ||
muṣṭimātramitaṃ  kuṇḍaṃ  śatārddhe  saṃpracakṣate       |
śatahome'ratnimātraṃ  hastamātraṃ   sahasrake       || 82 ||
dvihastamayute   lakṣe   caturhastamudīritam       |
daśalakṣe tu ṣaḍḍhastaṃ koṭyāmaṣṭakaraṃ smṛtam       || 83 ||
      uktamuṣṭyādikuṇḍānāṃ viniyogamāha muṣṭītyādi koṭyāmaṣṭakaramityantena |
 śatahome aratnimātram iti chedaḥ |
 taduktam----
                        muṣṭimānaṃ śatārddhe tu śate cāratnimātrakam |
 iti |
saṃhitāyāntu----kuṇḍañca koṭihome'pi tadarddhe'pi karāṣṭakam |
 iti || 82-83 ||
ekahastamitaṃ  kuṇḍamekalakṣe  vidhīyate       |
lakṣāṇāṃ daśakaṃ yāvattāvaddhastena varddhayet       |
daśahastamitaṃ kuṇḍaṃ koṭihome vidhīyate       || 84 ||
      pakṣāntaramāha eketi |
 idantu puṣpājyādyalpadravyaviṣayam ekakarttṛkahomaparaṃ vā pañcakaraparyantam |
 tadūrddhantu bṛhaddravyaviṣayamanekakarttṛkaviṣayaṃ vā jñeyam |
 koṭyāmaṣṭa- karamityanena vikalpo daśahastamityasya |
      siddhāntaśekhare tu viśeṣaḥ----
                        lakṣārddhe trikaraṃ kuṇḍaṃ lakṣahome catuṣkaram |
                        kuṇḍaṃ pañcakaraṃ proktaṃ daśalakṣāhutau kramāt ||
                        ṣaḍḍhastaṃ lakṣaviṃśatyāṃ koṭyarddhe saptahastakam |
 iti |
      anyatrāpi----keciddhastaṃ lakṣahome dvihastaṃ lakṣadvandve vahnihastaṃ trilakṣe |
                        home kuṇḍaṃ vedalakṣe'bdhihastaṃ prāhurdeṣṇāṃ pañcakaṃ pañcalakṣe ||
                        rasahastaṃ rasalakṣe saptakaraṃ saptalakṣe syāt |
                        vasulakṣe vasuhastaṃ navalakṣe navakaraṃ kuṇḍam ||
                        daśalakṣe daśahastaṃ daśakarameveha koṭihome'pi |
                        daśahastānna hi kuṇḍaṃ paramasti mahītale'muṣmin || iti || 84 ||
sarvasiddhikaraṃ    kuṇḍaṃ     caturasramudāhṛtam       |
putrapradaṃ    yonikuṇḍamarddhendvābhaṃ    śubhapradam       || 85 ||
śatrukṣayakaraṃ   tryasraṃ    varttulaṃ  śāntikarmaṇi       |
chedamāraṇayoḥ   kuṇḍaṃ   ṣaḍasraṃ   padmasannibham       || 86 ||
vṛṣṭidaṃ     rogaśamanaṃ    kuṇḍamaṣṭāsramīritam       |
viprāṇāṃ   caturasraṃ   syādrājñāṃ   varttulamiṣyate       || 87 ||
vaiśyānāmarddhacandrābhaṃ   śūdrāṇāṃ  tryasramīritam       |
caturasrantu  sarveṣāṃ  kecidicchanti  tāntrikāḥ       |
kuṇḍarūpantu   jānīyāt   paramaṃ   prakṛtervapuḥ       || 88 ||
prācyāṃ śiraḥ samākhyātaṃ bāhū dakṣiṇasaumyayoḥ       |
udaraṃ  kuṇḍamityuktaṃ  yoniḥ pādau  tu  paścime       || 89 ||
      atha kuṇḍānāṃ phalaviśeṣānāha sarveti |
 chedaḥ ucchedaḥ uccāṭanamiti yāvat |
 ayañca phalaviśeṣaḥ pūrvektatattaddiśi kuṇḍakaraṇa eva jñeyaḥ |
taduktam kāmike----      endryāṃ stambhe catuṣkoṇamagnau bhāge bhagākṛti |
                        candrārddhaṃ māraṇe yāmye dveṣe nirṛtikoṇakam ||
                        vāruṇyāṃ śāntike vṛttaṃ ṣaḍasryuccāṭane'nile |
                        udīcyāṃ pauṣṭike padmaṃ raudryāmaṣṭāsri muktidam || iti |
  piṅgalāmate'pi----      kuṇḍaṃ kuśeśayākāraṃ uttare vaśyakarmaṇi |
                        ṣaḍasryuccāṭane vāyāvarddhendu māraṇe yame ||
                        vedāsraṃ stambhane prācyāmākarṣe'gnau bhagākṛti |
                        vāruṇyāṃ śāntike vṛttamīśe tvaṣṭāsri muktidam || iti |
siddhāntaśekhare'pi----yonyākhyamucyate kuṇḍamāgneyāmuttarāmukham |
                        prajāvṛddhau ca tāpe syādarddhacandramathocyate ||
                        yāmye tanmāraṇe śastamuttarābhimukhaṃ sadā |
                        nairṛte tryasrikuṇḍaṃ syād vidveṣe pūrvavaktrakam ||
                        vṛttaṃ kuṇḍamato vakṣye vāruṇyāṃ śāntike hitam |
                        ṣaḍasramucyate kuṇḍaṃ vāyāvuccāṭane paṭu ||
                        padmakuṇḍamatho vakṣye saumye tat puṣṭivarddhanam |
                        vakṣye kuṇḍamathāṣṭāsramīśāne sarvakāmadam || iti |
      atra dīkṣāṅgatayā kriyamāṇayā'ṣṭakuṇḍyā saṃyogapṛthaktvanyāyena tattat- kuṇḍoktaphalasiddhirapi jñeyā |
  kriyāsāre'pi----      pūrvektalakṣaṇairyuktaṃ kuṇḍaṃ tālapramāṇakam |
                        uktaṃ carārccane caiva na sthire tu caturmukha ||
                        kuṇḍamatroktamārgeṇa nirmāyā'tha salakṣaṇam |
                        kṣatriyo'pi samṛddho vā śūdrastāmreṇa bandhayet ||
                        tadalābhe tviṣṭakābhiḥ saṃbaddhya sudṛḍhaṃ yathā |
                        pūrveditaprakāreṇa mṛtsnayā lepayettathā ||
                        tāmreṇa lakṣaṇopetaṃ kuryānmṛttikayā'pi vā |
                        etat kuṇḍaṃ carārcāyāṃ gṛhṇīyānna sthirārcane ||
atra ca pūrvavākyaikavākyatayā tālapramāṇatvaṃ jñeyam |
                        amlena tāmrakaṃ kuṇḍaṃ mṛṇmayaṃ gomayāmbhasā |
                        saudhañca sudhayā samyak śodhayedamararṣabha ||
                        mṛṇmayānāntu kuṇḍānāṃ paritaḥ sandhibhiḥ saha |
                        raktamṛcchālipiṣṭābhyāṃ bhūṣayeddṛkpriyaṃ yathā || iti |
atrokta kuṇḍānāṃ nyūnatve ādhikye anyathābhāve vā doṣamāha----
     viśvakarmā----      khātādhike bhavedrogī hīne dhenudhanakṣayaḥ |
                        vakrakuṇḍe tu santāpo maraṇaṃ chinnamekhale ||
                        mekhalārahite śoko'bhyadhike vittasaṃkṣayaḥ |
                        bhāryāvināśanaṃ kuṇḍaṃ proktaṃ yonyā vinā kṛtam ||
                        apatyadhvaṃsanaṃ proktaṃ kuṇḍaṃ yat kaṇṭhavajītam || iti |
  āgamāntare'pi----      mānādhike bhavenmṛtyurmānahīne daridratā |
 ityādi |
  kriyāsāre'pi----      nyūnādhikapramāṇaṃ yat kuṇḍaṃ jarjaramekhalam |
                        śṛṅgārarahitaṃ yacca yajamānavināśakṛt || iti |
vaśiṣṭhasaṃhitāyāmapi----anekadoṣadaṃ kuṇḍamatra nyūnādhikaṃ yadi |
                        tasmāt samyak parīkṣyedaṃ karttavyaṃ śubhamicchatā || iti |
siddhāntaśekhare'pi----mānahīne mahāvyādhiradhike śatruvarddhanam |
                        yonihīne tvapasmāro vāgdaṇḍaḥ kaṇṭhavajīte || iti |
jayadrathayāmale'pi----sūtrādhike suhṛddveṣo mānahīne daridratā |
                        vāgrodhaḥ kaṇṭhahīne syādasiddhirnyūnakhātake ||
                        adhike cāsuro bhogo mānenādhikamekhale |
                        vyādhayaḥ saṃpravarddhante vibhāge syādapasmṛtiḥ ||
                        uccāṭaḥ sphuṭite chidrasaṅkule vācyatā bhavet || iti |
asyāpi kriyāsāre āvaśyakatoktā----
                        digdeśakuṇḍanirmukto yo'nalo laukiko hi saḥ |
                        tasmāddigdeśakuṇḍāni saṃgrāhyaṇyuktalakṣaṇaiḥ ||
                        kuṇḍamevaṃvidhaṃ na syāt sthaṇḍilaṃ vā samāśrayet |
 iti |
      kuṇḍaṃ khātarūpaṃ yoniḥ paścimataḥ iti nityābhiprāyeṇa ekakuṇḍābhiprāyeṇa ca granthakṛduktiḥ || 85-89 ||
nityaṃ naimittikaṃ kāmyaṃ sthaṇḍile vā samācaret       |
hastamātreṇa tat kuryāt bālukābhiḥ suśobhanam       || 90 ||
aṅgulotsedhasaṃyuktaṃ      caturasraṃ     samantataḥ       |
evaṃ proktāni kuṇḍāni kathyate sruksruvau tataḥ       || 91 ||
      kuṇḍānukalpamāha nityamiti |
 aṅgulotsedhasaṃyuktam |
 aṅgulaṃ pūrvekta- lakṣaṇam |
 yadvā aṅgulānāṃ hastaśākhānāṃ catasṛṇāṃ ya utsedhastadyuktam |
      yadāhuḥ sthaṇḍilaṃ ratnimātrāyāmaṃ cāṅguṣṭhaparvennatamapi suṣamaṃ nimītaṃ vālukā- bhiścatuṣkoṇaṃ 
dvyaṅgulotsedhameke budhā hastavistārayuktaṃ tadāhuḥ iti |
 idamalpahoma- viṣayamiti jñeyam |
taduktaṃ vaśiṣṭhasaṃhitāyām----iṣumātraṃ sthaṇḍilaṃ vā saṃkṣipte homakarmaṇi |
 iti |
kriyāsāre tu sthaṇḍile deśaviśeṣo'pyuktaḥ----
                        homo'ṣṭadikṣu prākprahvaḥ(pucchaḥ)prāgudakpravaṇo'thavā |
                        udakprahvaḥ(pucchaḥ)pradeśo vā sthaṇḍilasya sthalaṃ smṛtam || iti |
piṅgalāmate tu viśeṣaḥ----home praśasyate kuṇḍaṃ sthaṇḍilaṃ vā hasantikā |
 iti |
vāyavīyasaṃhitāyāmapi----athāgnikāryaṃ vakṣyāmi kuṇḍe vā sthaṇḍile'pi vā |
                           vedyāṃ vā'thāyase pātre mṛṇmaye vā nave śubhe || iti |
      sthaṇḍilaṃ vālukābhirvā raktamṛdrajasāpi vā |
 iti kriyāsāre viśeṣaḥ |
 home agnicakramapi vilokanīyam |
 taduktamanyatra----
                        navakoṣṭhaṃ samālikhyā'theśanirṛtayoḥ kramāt |
                        vārīndraindre vāyuvahnyordakṣiṇottarayornyaset ||
                        sūryādīn madhyakoṣṭhe tu ketuṃ nyasya phalaṃ diśet |
                        āditye ca bhavecchoko budhe dhanasamāgamaḥ ||
                        śukrasthāne'rthalābhaḥ syāt śanirhānikaro bhavet |
                        candre lābhaṃ vijānīyād bhaume ca vadhabandhanam ||
                        guruḥ syādarthalābhāya rāhurhānikaro mataḥ |
                        ketunā mṛtyumāpnoti hyagnicakre sadaiva hi ||
                        trayaṃ trayañca gaṇayet sūryarkṣāddinabhāvadhi |
                        nitye naimittike durgāhomādau na vicārayet || iti |
      uktamupasaṃharan vakṣyamāṇamavatārayati evamiti |
 sthaṇḍilasyāpi kuṇḍānu- kalpatvenoktatvāt kuṇḍānāmevopasaṃhāraḥ kṛta iti jñeyam || 90-91 ||
prakalpayet  srucaṃ   yāge  vakṣyamāṇena  vartmanā       |
śrīparṇī  śiṃśapākṣīraśākhiṣvekatama(mayaṃ)guruḥ       || 92 ||
gṛhītvā  vibhajeddhastamātraṃ  ṣaṭtriṃśatā   punaḥ       |
viṃśatyaṃśairbhaveddaṇḍo   vedī   tairaṣṭabhirbhavet       || 93 ||
ekāṃśena mitaḥ kaṇṭhaḥ saptabhāgamitaṃ mukham       |
vedītryaṃśena vistāraḥ kaṇṭhasya  parikīttītaḥ       || 94 ||
      sruco lakṣaṇamāha prakalpayediti |
 śrīparṇī kāśmarī |
 kṣīraśākhino nyagrodhādayaḥ |
      taduktaṃ prayogasāre----nyagrodhodumbarāśvatthaplakṣāḥ kṣīramahīruhāḥ |
 iti |
      veditryaṃśeneti pādonatryaṃśaiḥ kaṇṭhāntastho viṣkambha ityarthaḥ |
 sa ca tatparidhyā- nayanena jñeyaḥ || 92-94 ||
agraṃ kaṇṭhasamānaṃ syānmukhe mārgaṃ prakalpayet       |
kaniṣṭhāṅgulimānena   sapīṣo   nirgamāya  ca       || 95 ||
      agramiti |
 agraṃ mukhaṃ kaṇṭhasamānaṃ vedītṛtīyāṃśavistāram |
 sarveṣāṃ dairghyasyoktatvāt |
 sapīṣo nirgamāyetyukteḥ mārgamiti kaṇṭhavedīparidhibhedinam |
      taduktaṃ mantramuktāvalyām----
                        kaṇṭhādhaḥ kārayenmārgaṃ vidvānājyasya nirgame |
                        vedhañca mukhataḥ kuryāttaptalohaśalākayā || iti |
      vaśiṣṭhasaṃhitāyāmapi----
                  suṣiraṃ kaṇṭhadeśe syād viśed yāvat kanīyasā |
 iti || 95 ||
vedimadhye  vidhātavyā  bhāgenaikena  kaṇīkā       |
vidadhīta bahistasyā ekāṃśenā'bhito'vaṭam       || 96 ||
tasya  khāta  tribhirbhāgairvṛttamarddhāṃśato   bhavet       |
aṃśenaikena   parito   dalāni   parikalpayet       |
mekhalā mukhavedyoḥ syāt parito'rddhāṃśamānataḥ       || 97 ||
      uddiṣṭavedyā racanāprakāramāha vedīti |
 kaṇīkā tu khātamadhye uccā rakṣaṇīyā |
 tasyā kaṇīkāyā bahiḥ abhitaḥ sarvataḥ |
 tenāṃśadvayaṃ saṃgṛhītam |
 avaṭo garttaḥ |
 tribhirbhāgairaṅguladvayenetyarthaḥ |
 bahirityavaṭasya parita itivṛttaṃ paritaḥ tenāṃśadvayaṃ saṃgṛhītam |
 mukhavedyoḥ paritaḥ arddhāṃśamānato mekhalā syādityanvayaḥ |
 tenārddhāṃśena mukhe'pi mekhalā kāryā |
 sā ca vṛttākārā bhavati |
 tatra ekena kaṇīkā dvābhyāmavaṭaḥ ekena vṛttam aṃśadvayena dalāni ekāṃśena mekhalā |
 arthādarddhabhāgena paritaḥ samacaturasra sīmāghaṭanā kāryā |
 taduktaṃ mantramuktāvalyām----
                        arddhāṅgulā bhavecchobhā samā vā citritāpi vā |
 iti |
      atrāṅgulaśabdo'ṃśavācī |
 evamaṣṭāpi bhāgā upayuktāḥ |
 sīmnaḥ koṇeṣu valyādicitraṃ kāryamupadeśāt || 96-97 ||
daṇḍamūlāgrayoḥ kumbhau  guṇavedāṅgulaiḥ kramāt       |
gaṇḍīyugaṃ  yamāṃśaiḥ syāddaṇḍasyānāha  īritaḥ       || 98 ||
ṣaḍbhiraṃśaiḥ pṛṣṭhabhāgo  vedyāḥ kūrmākṛtirbhavet       |
haṃsasya vā hastino vā potriṇo vā mukhaṃ likhet       |
mukhasya pṛṣṭhabhāge'syāḥ saproktaṃ lakṣaṇaṃ srucaḥ       || 99 ||
      daṇḍeti |
 atrāṃśaprakaraṇāt aṅgulaśabdo'ṃśavācī |
 tena mūle tryaṃśena mūlabhāgamukhaḥ agre tu caturaṃśena vedilagnamukhaḥ kāryaḥ |
 kramādityagre'pyanveti |
 tatra mūlakumbhalagnā dvyaṃśā anyatra lagnāpi dvyaṃśā gaṇḍī kaṅkaṇākārā kāryā |
 yugaśabdasya  " yugaṃ yugme kṛtādiṣu "  iti kośāt vācye dvitvārthe sambhavati |
 lakṣaṇāṅgī- karaṇe pramāṇābhāvāt |
 taduktaṃ somaśambhunā----
                        mūle cāgre ca daṇḍasya gaṇḍī kaṅkaṇavadbhavet |
 iti |
etenaikādaśāṃśā jātāḥ |
 madhye navāṃśamito dhāraṇārthaṃ daṇḍo'vaśiṣyate |
      taduktaṃ mahākapila pañcarātre----rasāṅgulai(ṣṭhai)rbhaveddaṇḍaḥ |
 iti |
      atra yadyaṅgulaśabdenāṅgulāni gṛhyeran tadā sārddhāstrayo'ṃśā daṇḍe'vaśiṣyante |
 tato dhāraṇārthamavakāśa eva na syāt |
 daṇḍasyānāho viśālatā ṣaḍbhiraṃśaiḥ kāryaḥ |
 vedyāḥ pṛṣṭhabhāgaḥ kūrmākṛtiriti pṛthageva |
 ye tu daṇḍasyānāho dairghyamīritamiti pṛthag yojayanti ṣaḍbhiraṃśairvedyāḥ pṛṣṭhabhāgaḥ kūrmākṛtiriti ca 
yojayanti te babhramureva |
 ānāhaśabdasya dairghyavācitvābhāvāt dairghyasya ca prāguktatvāt |
      taduktaṃ mantramuktāvalyām----
                        ṣaḍaṅgulaparīṇāho daṇḍamadhya udāhṛtaḥ |
 iti |
      kūrmākṛtirityatra ṣaḍbhiraṃśairityasyānarthakyācca asyāḥ sruco mukhasya pṛṣṭhabhāge haṃsādermukhaṃ 
likhediti sambandhaḥ |
 potriṇo varāhasya || 98-99 ||
srucaścatuvīṃśatibhirbhāgairāracayet         sruvam       |
dvāviṃśatyā     daṇḍamānamaṃśairetasya   kīttītam       || 100 ||
catubhīraṃśairānāhaḥ    karṣājyagrāhi     tacchiraḥ       |
aṃśadvayena     nikhanet    paṅke    mṛgapadākṛti       || 101 ||
daṇḍamūlāgrayorgaṇḍī    bhavet    kaṅkaṇabhūṣitā       |
sruvasya  vidhirākhyātaḥ kīrtyante maṇḍalānyatha       || 102 ||
      sruvalakṣaṇamāha sruca iti |
 catubhīraṃśairānāho vistāraḥ |
 etasyeti sambandhaḥ |
 yanmantramuktāvalyām  " daṇḍo vedāṅgulairbhavet "  iti |
 karṣeti |
 karṣalakṣaṇantu----
                  māṣo daśaguñjaḥ syāt ṣoḍaśamāṣo nigadyate karṣaḥ |
 iti |
      aṃśadvayena tacchiraḥ kuryāt |
 tat karṣājyagrāhi yathā syāt evaṃ paṅke mṛgapadākṛti khanediti sambandhaḥ |
 kaṅkaṇabhūṣitā ityuktergaṇḍīśabdo'tra ghaṭaparyāyaḥ |
taduktaṃ mantramuktāvalyām----mūlāgrayoḥ kārayed dvau kumbhau cātimanoharau |
 iti |
      tau ca viśeṣānabhidhānāt prāgvat kāryau |
 kaṅkaṇamapi prāgvat kāryam |
      anyatra viśeṣaḥ----
                  tadalābhe palāśasya parṇābhyāṃ hūyate haviḥ |
 iti |
      atra parṇābhyāmiti madhyamaparṇābhyāmiti jñeyam |
  " madhyamena parṇena juhoti "  iti śruteḥ |
 vāyavīyasaṃhitāyāmapi----
                        sruksruvau tejasau grāhyau na kāṃsyāyasasīsakau |
                        yajñadārumayau vāpi tāntrikaiḥ (smārttau vā) śilpisammatau ||
                        parṇe vā brahmavṛkṣāderacchidre madhya utthite |
 iti |
      anyatra tu----      palāśaparṇābhāve tu parṇairvā pippalodbhavaiḥ |
 iti |
saṃhitāyāmapi----palāśapatre niśchidre rucire sruksruvau mune |
vidadhyādvā'śvatthapatre saṃkṣipte homakarmaṇi || iti || 100-102 ||
caturasre    catuḥkoṣṭhe    karṇasūtrasamanvite       |
caturṣvapi  ca   koṣṭheṣu  koṇasūtracatuṣṭayam       || 103 ||
madhye madhye yathā  matsyā bhaveyuḥ pātayettathā       |
pūrvāparāyate  dve   dve   mantrī   yāmyottarāyate       || 104 ||
pātayetteṣu    matsyeṣu    samaṃ   sūtracatuṣṭayam       |
pūrvavat koṇakoṣṭheṣu  karṇasūtrāṇi pātayet       || 105 ||
tadudbhūteṣu    matsyeṣu    dadyāt    sūtracatuṣṭayam       |
tataḥ koṣṭheṣu matsyāḥ syusteṣu sūtrāṇi pātayet       || 106 ||
      atha vedikāyāṃ sarvatobhadrādimaṇḍalaracanāmāha caturasra iti |
 vāstumaṇḍalokta- prakāreṇa karṇasūtradvayasahitaṃ catuṣkoṇayuktaṃ caturasraṃ kuryādityarthaḥ |
      ślokadvayena ṣoḍaśakoṣṭhotpādanaprakāramāha catuṣvīti |
 caturṣu koṣṭheṣu koṇa- sūtracatuṣkaṃ tathā dadyād yathā madhye madhye matsyā bhaveyuḥ |
 mantrī teṣu matsyeṣu dve prāgaparāyate dve yāmyottarāyate idaṃ samaṃ sūtracatuṣṭayaṃ pātayediti sambandhaḥ |
 evaṃ ṣoḍaśakoṣṭhīsampannā bhavati |
      catuḥṣaṣṭikoṣṭhotpādanaprakāraṃ sārddhapadyenāha pūrvavaditi |
 idaṃ triṣu sthāneṣvanveti|
 tatra prakāraḥ |
 koṇagatacatuḥkoṣṭheṣu pūrvavat karṇasūtracatuṣkaṃ dattvā tadutpannamatsya- catuṣkeṣu pūrvavat dve prāgagre 
dve udagagre sūtre idaṃ sūtracatuṣṭayaṃ dadyāt |
 etat sūtracatuṣkapātotpannāntarālakoṣṭhamatsyacatuṣke punaḥ dve prāgagre dve udagagre sūtre dadyāt |
 evaṃ catuḥṣaṣṭikoṣṭhāni sampadyante || 103-106 ||
yāvacchatadvayaṃ  mantrī  ṣaṭpañcāśat padānyapi       |
tāvattenaiva  vidhinā   tatra  sūtrāṇi  pātayet       || 107 ||
      tenaiva vidhinā ityasyāyamarthaḥ |
 koṇakoṣṭhacatuṣke pūrvavat karṇasūtracatuṣṭayaṃ dattvā tadutpannamatsyacatuṣke dve prāgagre dve 
udagagre sūtre dadyāt |
 tata etatsūtra catuṣkapātotpannāntarālakoṣṭhamatsyeṣu ṣaṭ prāgagrāṇi ṣaḍudagagrāṇi sūtrāṇi dadyāt |
 evaṃ dve śate ṣaṭpañcāśat koṣṭhāni sampadyante || 107 ||
ṣaṭtriṃśatā padairmadhye likhet padmaṃ sa(su)lakṣaṇam       |
bahiḥ paṅktyā bhavet pīṭhaṃ paṅktiyugmena  vīthikā       || 108 ||
dvāraśobhopaśobhāstrān śiṣṭābhyāṃ parikalpayet       |
śāstroktavidhinā  mantrī tataḥ padmaṃ samālikhet       || 109 ||
      koṣṭhānāṃ viniyogamāha ṣaṭtriṃśateti |
 padmalikhanaprakāramanantarameva vakṣyati |
 bahiriti triṣu sthāneṣvanveti |
 bahiḥ paṅktyā paritaḥ aṣṭāviṃśatikoṣṭhātmikayā vakṣyamāṇarītyā pīṭhaṃ kuryāt |
 tadbahiḥ paṅktiyugmena paritaḥ aśītikoṣṭhātmakena vakṣyamāṇarītyā vīthikāṃ kuryāt |
 tadbahiḥ paritaḥ śiṣṭābhyāṃ paṅktibhyāṃ dvādaśottaraśatakoṣṭhābhyāṃ dvārāṇi śobhā upaśobhā astrān koṇān 
vakṣyamāṇarītyā kuryāt || 108-109 ||
padmakṣetrasya  santyajya  dvādaśāṃśaṃ  bahiḥ  sudhīḥ       |
tanmadhyaṃ  vibhajed   vṛttastribhiḥ  samavibhāgataḥ       || 110 ||
ādyaṃ syāt kaṇīkāsthānaṃ keśarāṇāṃ dvitīyakam |
tṛtīyaṃ   tatra(padma)patrāṇāmuktāṃśena  dalāgrakam       || 111 ||
      padmakaraṇaprakāramāha padmeti |
 tatra ṣaṭtriṃśatpadātmakaṃ padmakṣetraṃ taddik sūtradvayena karṇasūtradvayena cāṣṭadhā bheditaṃ varttate |
 tānyeva sūtrāṇi patramadhyasūtrāṇi |
 tatra prakāraḥ |
 padmakṣetrāyāmaṃ dvādaśadhā vibhajya ekāṃśaṃ sarvato bahistyajet |
 tato daśabhāgān ṣoḍhā vibhajya madhye sūtrādiṃ saṃsthāpya aṃśadvayenaikaṃ vṛttaṃ taduparyaṃśadvayenāparaṃ 
taduparyaṃśa- dvayenānyaditi vṛttatrayaṃ kuryāt |
 ādyamityādyuktistu vakṣyamāṇāṅgāvaraṇādīnāṃ sthāna- sūcanāyetyavadheyam |
 muktāṃśeneti dvādaśāṃśena tatra vṛttamagre vakṣyati || 110-111 ||
bāhyavṛttāntarālasya mānaṃ yad vidhinā sudhīḥ       |
nidhāya   keśarāgreṣu    parito'rddhaniśākarān       || 112 ||
likhitvā saṃndhisaṃsthāni  tatra sūtrāṇi pātayet || 113 ||
      bāhyeti |
 bāhyaṃ yat patravṛttaṃ tasya yadantarālaṃ tasya mānena sudhīḥ keśarāgreṣu keśaravṛttāgre nidhāya sūtrādimiti śeṣaḥ |
 vidhinā parita ubhayataḥ padmamadhyasūtrāṇāmiti śeṣaḥ |
 arddhaniśākarān likhitvā sandhisaṃsthāni arddhaniśākara sandhisaṃsthāni catvāri sūtrāṇi tatra 
pātayediti sambandhaḥ |
 mānaṃ yadvidhineti pāṭhe bāhyavṛttāntarālasya yanmānaṃ tena vidhinā tena mānenetyarthaḥ |
 tatrāyaṃ vidhiḥ |
 tatra vṛttāntarālamitasūtraṃ keśaravṛttadiksūtrasampāte 
saṃsthāpya taddiksūtrobhayataḥ patravṛttaspaśīkeśaravṛttalagnānta- dvayam arddhacandraṃ likhet |
 evaṃ caturṣu diksūtreṣu caturṣu koṇasūtreṣu ca kṛte aṣṭārddhacandrā jāyante |
 etacca keśarāgreṣviti bahuvacanādeva labhyate |
 yato'ṣṭapatramadhye aṣṭau keśarasthānāni tato'ṣṭadalasiddhiriti |
 tato'rddhacandrayoḥ parasparasampātarūpāṣṭasandhiṣu sammukhīnayorddhayorddhayorekaikaṃ sūtraṃ dadyāt |
 evamaṣṭapatrāṇāmapi aṣṭau sīmārekhā utpadyante|
 sandhyadhovattī sīmārekhobhayataḥ sthito'rddhaniśākarāṃśo mārjanīyaḥ |
      taduktaṃ----
                  dalaprasiddhyai dalamadhyasandhau nidhāya sūtrantu dalāntarālam |
                  dalāntarālobhayasadbhramotthaiḥ śaśāṅkakhaṇḍaistu dalaṃ prasiddhyet || iti |
   anyatrāpi----      uktakṣetrasya diksūtre saṃsthāpyānyadvimṛjya tu |
                  prasārya koṇasūtre dve vṛttadikmatsyamānataḥ ||
                  nidhāya keśarāgreṣu dalasandhīṃstu lāñchayet |
                  pātayitvā tu sūtrāṇi tatra patrāṣṭakaṃ likhet || iti || 112-113||
dalāgrāṇāñca yanmānaṃ tanmānaṃ  vṛttamālikhet       |
tadantarāle   tanmadhya  sūtrasyobhayataḥ  sudhīḥ       |
ālikhedbāhyahastena  dalāgrāṇi   samantataḥ       || 114 ||
      caturthaṃ vṛttamāha daleti |
 dalāgrāṇāṃ yanmānaṃ bahiḥ tyaktvā dvādaśāṃśarūpaṃ tanmānaṃ caturthaṃ vṛttaṃ kuryāt |
 dalāgrakaraṇaprakāramāha taditi |
 tadantarāle kṛtadalāgravṛttāntarāle tanmadhyasūtrasya patramadhyasūtrasyobhayataḥ bāhyahastena samantato 
dikṣu vidikṣvapi dalāgrāṇi sudhīrālikhediti sambandhaḥ |
 tatra prakāraḥ |
 caturthaṃ vṛtāntarāle patramadhyasūtrasyobhayataḥ sandhisūtrasyāgre sūtrādiṃ nidhāya madhyavṛttataḥ 
dalāgravṛtta patramadhyasūtrasampātaparyantaṃ sūtradvayaṃ dadyāt |
 tatra sūtraprānta ekaḥ patrasparśī dvitīyo dalāgramadhyasūtrasampātasparśī |
 sūtradvayāgrabhāgaśca parasparābhimukho yathā syādityetadarthaṃ bāhyahastenetyuktam |
 tataḥ kaṇīkāvṛttaṃ tyaktvā bāhyasthatrīṇi vṛttāni padmapatramadhya rekhāśca sarvaṃ samyak mārjayet 
yathā'ṣṭadalaṃ padmaṃ dṛṣṭimanoharaṃ dṛśyate || 114 ||
dalamūleṣu   yugaśaḥ  keśarāṇi  prakalpayet       |
etat sādhāraṇaṃ  proktaṃ  paṅkajaṃ  tantravedibhiḥ       || 115 ||
      keśaraprakāramāha daleti |
 kaṇīkāvṛttasparśī sandhigatapatrasīmāsūtrāntarāle patramadhyasūtrasyobhayataḥ ekaikasmin patre dvau dvau 
keśarau kaṇīkāvṛttalagnamūlau keśaravṛttalagnāgrau agre kiñcit sthūlau parasparasammukhau kuryāt |
 upasaṃharati etaditi |
 yatra kutrāpi paṅkajaṃ kuryāditi vakṣyati |
 tatrāyaṃ prakāro jñeyaḥ || 115 ||
padāni trīṇi  pādārthaṃ  pīṭhakoṇeṣu mārjayet       |
avaśiṣṭaiḥ padaivīdvān gātrāṇi parikalpayet       || 116 ||
padāni vīthisaṃsthāni  mārjayet paṅktyabhedataḥ       |
dikṣu  dvārāṇi racayed dvicatuḥkoṣṭhakaistataḥ       || 117 ||
      pīṭhaṃ kuryāditi yaduktaṃ tatprakāramāha padānīti |
 pīṭhārthaṃ sthāpitapaṅktau
ekaikaṃ koṇakoṣṭhaṃ tadubhayapārśvavattī koṣṭhadvayañca evaṃ ca trīṇi koṣṭhāni pādārthaṃ mārjayet |
 avaśiṣṭaiścatubhīḥ padaiḥ pīṭhagātrāṇi kalpayet |
 vīthyarthaṃ sthāpitapaṅktidvaya- syaikākāreṇa mārjanaṃ kāryam |
 dvārāṇyāha dikṣviti |
 dvārādyarthaṃ paritaḥ sthāpita- paṅktidvayamadhye catudīkṣu dvāracatuṣṭayārtham āntarapaṅktisthaṃ 
madhyasūtrobhayapārśvavattī koṣṭha- dvayaṃ tathā bāhyapaṅktisthaṃ madhyasūtrapārśvavattī koṣṭhacatuṣṭayaṃ 
dvārārthaṃ mārjayet |
 evaṃ catvāri dvārāṇi syuḥ || 116-117 ||
padaistribhirathaikena  śobhāḥ  syurdvārapārśvayoḥ       |
upaśobhāḥ syurekena  tribhiḥ koṣṭhairanantaram       |
avaśiṣṭaiḥ padaiḥ ṣaḍbhiḥ koṇānāṃ syāccatuṣṭayam       || 118||
      śobhā āha padairiti |
 antaḥ paṅktisthāni dvārapārśvadvayagatāni trīṇi trīṇi 
koṣṭhāni bāhyapaṅktisthaṃ dvārapārśvadvayagamekaikaṃ koṣṭhaṃ mārjayet |
 evamaṣṭau śobhāḥ syuḥ|
 upaśobhā iti |
 antaḥ paṅktistham ubhayataḥ śobhālagnamekaikaṃ koṣṭhaṃ trīṇi trīṇi bāhyapaṅktikoṣṭhāni mārjayet |
 evamaṣṭāvupaśobhāḥ syuḥ |
 avaśiṣṭairiti |
 ubhayata upaśobhālagnānyantaḥ paṅktisthāni trīṇi koṣṭhāni bāhyapaṅktisthāni ca trīṇi koṣṭhāni mārjayet |
 evaṃ catvāraḥ koṇāḥ syuḥ || 118 ||
rañjayet     pañcabhirvarṇairmaṇḍalaṃ     tanmanoharam       |
pītaṃ haridrācūrṇaṃ  syāt  sitaṃ  taṇḍulasambhavam       || 119 ||
kusumbhacūrṇamaruṇaṃ     kṛṣṇaṃ   dagdhapulākajam       |
vilvādipatrajaṃ   śyāmamityuktaṃ   varṇapañcakam       || 120 ||
aṅgulotsedhavistārāḥ sīmārekhāḥ sitāḥ śubhāḥ|
kaṇīkāṃ    pītavarṇena   keśarāṇyaruṇena   ca       || 121 ||
śuklavarṇena  patrāṇi  tatsandhiṃ  śyāmalena  ca       |
rajasā   rañjayenmantrī  yadvā   pītaiva  kaṇīkā       || 122 ||
keśarāḥ   pītaraktāḥ    syuraruṇāni     dalānyapi       |
sandhayaḥ kṛṣṇa(śukla)varṇāḥ syuḥ pītenā'pyasitena vā ||123||
rañjayet   pīṭhagarbhāṇi   pādāḥ  syuraruṇaprabhāḥ       |
gātrāṇi tasya  śuklāni vīthīṣu  ca  catasṛṣu       || 124 ||
ālikhet  kalpalatikā dalapuṣpaphalānvitāḥ       |
varṇairnānāvidhaiścitraiḥ           sarvadṛṣṭimanoharāḥ       || 125 ||
dvārāṇi śvetavarṇāni śobhā  raktāḥ  samīritāḥ       |
upaśobhāḥ  pītavarṇāḥ  koṇānyasitabhāni  ca       || 126 ||
      maṇḍalarañjanārthaṃ pañcavarṇānāha rañjayediti |
 kusumbheti |
 anyatrāruṇāntaramuktam |
                        tathā doṣārajaḥ kṣārasaṃyuktaṃ raktamucyate |
 iti |
      pulākajaṃ tucchadhānyajam |
  " pulākastucchadhānyaṃ syāt "  iti trikāṇḍe |
 tatprakriyā yathā |
 tucchadhānyasyārddhadāhāvasare dugdhādinā siktvā tato vastragālitaṃ cūrṇaṃ kuryāt |
 ādiśabdenā'nyaddharitapatrādi |
      taduktaṃ prayogasāre----
                  śyāmaṃ śyāmacchadodbhūtaṃ rajaḥ proktaṃ svakarmasu |
 iti |
      śyāmaśabdenātra haridvarṇe gṛhyate |
      mahākapilapañcarātre tu asyāvaśyakatoktā----
                        pītaṃ kṣitistu vijñeyā śuklamāpaḥ prakīttītāḥ |
                        tejo vai raktavarṇaṃ syācchyāmaṃ vāyuḥ prakīttītaḥ ||
                        ākāśaṃ kṛṣṇavarṇañca pañcamantu mahāmune |
                        site'dhidevatā rudro rakte brahmā'dhidevatā ||
                        pīte'dhidevatā viṣṇuḥ kṛṣṇe caivā'cyutaḥ smṛtaḥ |
                        śyāme'dhidevatā nāgaḥ samākhyāto mayā'nagha ||
                        śuklaṃ grahāya dohanti raktaṃ krūragaṇodbhavam |
                        kṛṣṇaṃ sarvāsurotsāhaṃ nīlaṃ vaināyakīntathā ||
                        paiśācīṃ rākṣasīñcaiva nihanti haritaṃ rajaḥ |
                        tasmāddhome'bhiṣeke ca yāge caiva viśeṣataḥ |
                        varttayenmaṇḍalaṃ taistu devasantuṣṭikārakam || iti |
      tantrāntare tu viśeṣaḥ----
            śaktastu vāñched yadi siddhimugrāṃ tadvarṇaratnairiha maṇḍalāni |
            ābhūṣayenmauktika   puṣparāgamāṇikyanīlairharitaiśca  ratnaiḥ || iti |
      sīmārekhā iti sarvāḥ |
 pūrvaṃ śvetakamalamuktvā raktakamalamāha yadveti |
 viṣṇuśāktaśaivadīkṣādau tu vyavasthitavikalpo jñeyaḥ |
 pītaiveti dvitīyapakṣe'pi |
 pakṣāntaraṃ samāpya prakṛtamāha pīteneti |
 svecchayā vikalpo'yam |
 pīṭhagarbhāṇīti kamalakṣetrakoṇān |
 atra garbha eṣāmastīti garbhaṃ koṇasthānam |
 arśāditvādac |
 tato napuṃsakatā |
 tasyeti pīṭhasya kalpalatikālekhanamupadeśato jñeyam || 119-126 ||
tisro rekhā bahiḥ kuryāt sitaraktāsitāḥ kramāt |
maṇḍalaṃ   sarvatobhadrametat   sādhāraṇaṃ   smṛta       || 127 ||
      bahiriti sarvabāhyakṛtasīmārekhāyā bāhye ityarthaḥ |
      vaśiṣṭhasaṃhitāyāntu viśeṣaḥ----
                        pītaṃ pūrve sitaṃ deyaṃ paścime'pyuttare tathā |
                        raktantu dakṣiṇe kṛṣṇaṃ pāṭalaṃ vahnisaṃsthitam ||
                        nairṛtye nīlavarṇantu vāyavye dhūmravarṇakam |
                        īśe gauraṃ vinidīṣṭamaṣṭapatreṣvayaṃ kramaḥ || iti || 127 ||
caturasrāṃ bhuvaṃ bhitvā digbhyo  dvādaśadhā sudhīḥ       |
pātayettatra  sūtrāṇi  koṣṭhānāṃ  dṛśyate  śatam       || 128 ||
catuścatvāriṃśadāḍhyaṃ paścāt ṣaṭtriṃśatā'mbujam       |
koṣṭhaiḥ prakalpayet pīṭhaṃ paṅktayāṃ naivātra vīthikāḥ||129||
dvāraśobhe    yathāpūrvamupaśobhā    na    dṛśyate       |
avaśiṣṭaiḥ padaiḥ kuryāt ṣaḍbhiḥ koṇāni tantravit |
vidadhyāt  pūrvavaccheṣamevaṃ  vā  maṇḍalaṃ  śubham       || 130 ||
      maṇḍalāntaramāha caturasrāmiti |
 atra matsyotpādanaprakārāsambhavāt digbhyo dvādaśadhetyuktiḥ |
 tatra catudīkṣu dvādaśadhā bhūmiṃ vibhajya tatra sūtrāṇi pātayediti |
 tatra prakāraḥ |
 pūrvavat ṣoḍaśakoṣṭhāni kṛtvā teṣvekaṃ koṣṭhaṃ samāṃśena tridhā vibhajya taccihnadvaye prāgagraṃ 
sūtradvayaṃ dadyāt |
 etatsūtradvayasampātotpannapratikoṣṭhamatsyadvandveṣu prāgagre dve dve evaṃ prāgagrāṃ ṣaṭsūtrīṃ dadyāt |
 evamekaśatacatuścatvāriṃśat koṣṭhāni jāyante |
 koṣṭhairiti pūrvatrānveti |
 ambujamuktaprakāreṇaiva |
 paṅktyāṃ pīṭhaṃ pūrvavadeva |
 avaśiṣṭai- riti |
 tatraikaṃ padamantaḥpaṅktisthaṃ pañcakoṣṭhāni bāhyapaṅktisthāni |
 evaṃ ṣaḍbhirityarthaḥ |
 śeṣamiti rañjanabāhyarekhātrayakaraṇādi || 128-130 ||
caturasre    catuḥṣaṣṭipadānyāracayet    sudhīḥ       |
padaiścatubhīḥ  padmaṃ syānmadhye  tatparitaḥ  punaḥ       || 131 ||
vīthīścatasraḥ kurvīta maṇḍalāntāvasānikāḥ       |
diggateṣu  catuṣkeṣu  paṅkajāni  samālikhet       || 132 ||
vidiggatacatuṣkāṇi bhitvā ṣoḍaśadhā sudhīḥ       |
mārjayet svastikākāraṃ śvetapītāruṇāsitaiḥ       || 133 ||
rajobhiḥ pūrayettāni svastikāni śivāditaḥ       |
prāk proktenaiva mārgeṇa śeṣamanyat samāpayet       |
navanābhamidaṃ  proktaṃ  maṇḍalaṃ  sarvasiddhidam       || 134 ||
      navanābhamaṇḍalamāha caturasra iti |
 tatra pūrvavat catuḥṣaṣṭikoṣṭhāni kṛtvā tatra madhyacatuṣke pūrvavat padmam |
 tataścatudīkṣu aṣṭāṣṭakoṣṭhikāścatastro vīthīḥ kuryāt |
 evamaṣṭadikṣu catuḥkoṣṭhāṣṭakamavaśiṣyate |
 tadbhitvā ṣoḍaśadheti pūrvavadeva mārjayediti |
 mārjanaprakārastu ṣoḍaśadheti koṣṭheṣu madhyacatuṣkasyaikaikaṃ koṣṭhaṃ parasparaviruddhaikaika- diśi 
sammārjya tatsaṃlagnabāhyavīthyāḥ koṇakoṣṭhādikoṣṭhatrayaṃ taddiksthameva mārjayet  |
 evamupaśobhākāravaccatvāri catvāri koṣṭhāni mājītāni svastikā- kārāṇi sampadyante |
 kecittvanyathā mārjanamāhuḥ |
 madhyacatuṣkasya pūrvadiggatakoṣṭhadvayaṃ pūrvadiśi sammārjya tallagnaṃ bāhyavīthīsthaṃ dakṣiṇadikparyantaṃ 
koṣṭhadvayaṃ mārjayet |
 evaṃ dakṣiṇadiggatakoṣṭhadvayaṃ dakṣiṇadiśi sammārjya tallagnaṃ bāhyavīthīsthaṃ paścimadikparyantaṃ 
koṣṭhadvayaṃ mārjayet |
 evaṃ paścimakoṣṭhadvayaṃ paścimadiśi sammārjya tallagnaṃ bāhyavīthīstham uttarāntaṃ koṣṭhadvayaṃ mārjayet |
 tata uttarasthaṃ koṣṭhadvayaṃ uttaradiśi sammārjya tallagnaṃ bāhyavīthīsthaṃ pūrvadikparyantaṃ 
koṣṭhadvayaṃ mārjayet |
 pakṣadvayamapi sāmpradāyikameva |
 śivādita īśānādi vāyavyāntam |
 śeṣamiti padmarañjanādi vīthīṣu kalpalatikālikhanaṃ rekhātrayañca || 131-134 ||
pañcābjaṃ maṇḍalaṃ proktametat svastikavajītam       |
dīkṣāyāṃ   devapūjārthaṃ   maṇḍalānāṃ   catuṣṭayam       |
sarvatantrānusāreṇa     proktaṃ     sarvasamṛddhidam       || 135 ||
|| iti śrīmadlakṣmaṇadeśikendraviracite śāradātilake
tṛtīyaḥ paṭalaḥ samāptaḥ || 3 ||

      svastikavajītamiti svastikacatuṣkaṃ mārjayedityarthaḥ |
 catuṣṭayamiti |
 eṣāṃ viṣaya uktaḥ prayogasāre navanābhamuktvā----
                        kalaśānāṃ navānāntu proktametat paraṃ padam |
                        tathā prāk prastute sthāne padmaṃ saṅkalpya pūrvavat ||
                        vīthīstadvacca saṃyojya catuṣṭayacatuṣṭaye |
                        svastikānyālikheddikṣu koṇakoṣṭhāni mārjayet ||
                        pañcānāṃ kalaśānāñca padaṃ syādetaduttamam |
                        caturasroditasthāne tathā padmaṃ samālikhet ||
                        kalaśasyaikadeva(tadeka)sya proktaṃ sādhāraṇaṃ padam |
      iti || 135 ||

|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ tṛtīyaḥ paṭalaḥ || 3 ||



atha caturthaḥ paṭalaḥ

atha dīkṣāṃ pravakṣyāmi mantriṇāṃ hitakāmyayā       |
vinā  yayā  na  labhyeta  sarvamantraphalaṃ  yataḥ       || 1 ||
                  mantrī yaḥ sādhayedekaṃ japahomārcanādibhiḥ |
                  kriyābhirbhūribhistasya siddhyantyanye'lpasādhanāt ||
                  samyaksiddhaikamantrasya nā'sādhyamiha kiñcana |
                  bahumantravataḥ puṃsaḥ kā kathā harireva saḥ ||
                  ityādinā mahākapilapañcarātranārāyaṇīyayoḥ |
     anyatrāpi----      pustakāllikhito mantro yena sundari japyate |
                  na tasya jāyate siddhirhānireva pade pade || iti |
   tathā'nyatrāpi----      dvijānāmanupetānāṃ svakarmādhyayanādiṣu |
                  yathā'dhikāro nāstīha syāccopanayanādanu ||
                  tathā'trā'dīkṣitānāñca mantradevārcanādiṣu |
                  nādhikāro'styataḥ kuryādātmānaṃ śivasaṃskṛtam || iti |
  nārāyaṇīye ca----      yadṛcchayā śrutaṃ mantraṃ chalenāpyachalena vā |
                  patrekṣitaṃ vā gāthāvat tajjaped yadyanarthakṛt || iti |
         tatraiva----      praviśya vidhivaddīkṣāmabhiṣekāvasānikām |
                  śrutvā tantraṃ gurorlabdhaṃ sādhayedīpsitaṃ manum || iti |
      anyatrāpi----      gurumukhyāḥ kriyāḥ sarvā bhuktimuktiphalapradāḥ |
                  tasmāt sevyo gururnityaṃ muktyarthaṃ susamāhitaiḥ |
                  gurvanuktāḥ kriyāḥ sarvā niṣphalāḥ syuryato dhruvam || iti |
      anyatrāpi----      japo devārcanavidhiḥ kārye dīkṣānvitairnaraiḥ |
                  nāsti pāpaṃ yatasteṣāṃ sūtakaṃ vā yatātmanām ||
      ityādinā dīkṣāgṛhītamantraphalasyoktatvāt tāṃ vinā avidhiprāptebhyastebhyaḥ phalaṃ na siddhyatīti 
avaśyavaktavyadīkṣāṃ vaktuṃ pratijānīte atheti |
 atha maṇḍala- kathanānantaraṃ mantrāṇāṃ dīkṣāṃ pravakṣyāmi |
 hitakāmyayā pūrvaprakṛtaśiṣyāṇāmiti śeṣaḥ |
 yadvā vaidikajanānāmiti śeṣaḥ |
 ayameva sāmpradāyikaḥ pāṭhaḥ |
 etena sarvasāmānyarūpā mantradīkṣocyate ityuktam |
 taduktamīśānaśivena----
sā tu mantra-śiva-śakti-viṣṇubhedāccatuvīdhā |
            sāmānyabhūtā khalu māntrikī syād dīkṣā smṛtā mantragaṇeṣu tadvat |
            varṇeṣu cāpi dvija pūrvakeṣu syācchaivaśākteṣvapi vaiṣṇaveṣu || iti |
  prayogasāre'pi----      mantramārgānusāreṇa sākṣātkṛtveṣṭadevatām |
                  guruścobdodhayecchiṣyaṃ mantradīkṣeti socyate || iti |
ṣaḍanvayamahāratne'pi----trividhā sā bhaved dīkṣā prathamā tvāṇavī parā |
                  śākteyī śāmbhavī cānyā sadyomuktividhāyinī ||
                  mantrārcanāsanasthāna dhyānopāyādibhiḥ kṛtā |
                  dīkṣā sā tvāṇavī proktā yathāśāstroktarūpiṇī ||
                  siddhau svaśaktimālokya tayā kevalayā śiśoḥ |
                  nirupāyaṃ kṛtā dīkṣā śākteyī parikīttītā ||
                  abhisandhiṃ vinā cāryaśiṣyayorubhayorapi |
                  deśikānugraheṇaiva śivatāvyaktikāriṇī ||
                  seyantu śāmbhavī dīkṣā śivāveśanakāriṇī || iti |
      ataeva granthakṛd bhairavīpaṭale vakṣyati  " dīkṣāṃ prāpya "  (12.26) iti |
 tatra śaktidīkṣāṃ prāpyetyarthaḥ|
 tathā dvādaśākṣare  " dīkṣito vijitendriyaḥ "  iti |
 tatra vaiṣṇava- mārgeṇa dīkṣita ityarthaḥ |
 tathā śaivapañcākṣare'pi  " dīkṣitaḥ śaivavartmanā "  iti |
 tatra śaktiviṣṇuśivadīkṣāstattattantre jñeyāḥ |
 mantriṇāmiti pāṭhe mantriṇāṃ hitakāmyayā dīkṣāṃ pravakṣyāmi |
 uttarārddhe sarvamantraphalamiti mantraśabdasyoccāritatvāt atra mantrāṇāmiti sambaddhyate iti vadanti|
 parantu mukhyamantrapadasyaiva sambandhābhāvāt yadapi mantrapadaṃ tadapi vṛttigabhītamiti 
na samañjasaḥ pāṭhaḥ |
 ācāryā api----
      atha pravakṣye vidhivanmanūnāṃ dīkṣāvidhānaṃ jagato hitāya |
 iti |
vāyavīyasaṃhitāyām----
                  śāmbhavī caiva śāktī ca māntrī caiva śivāgame |
                  dīkṣopadiśyate tredhā śivena paramātmanā ||
                  gurorālokamātreṇa sparśāt sambhāṣaṇādapi |
                  sadyaḥ saṃjñā bhavejjantordīkṣā sā śāmbhavī matā ||
                  śāktī jñānavatī dīkṣā śiṣyadehaṃ praviśya tu |
                  guruṇā yogamārgeṇa kriyate jñānacakṣuṣā ||
                  māntrī kriyāvatī dīkṣā kuṇḍa(mbha) maṇḍalapūvīkā |
 iti |
      yato yasmāt kāraṇāt |
 yayā dīkṣayā vinā |
 sarve ca te mantrāśca yeṣāṃ yat phalaṃ tanna labhyate na prāpyate |
 etenaitaduktam |
 yaḥ kaścana mantro dīkṣayaiva śiṣyeṇa gurubhyo grāhyaḥ |
 anyasya phaladāyakatvaniyamābhāvāt |
 kiñca śivādidīkṣayā tatta- nmantrāṇāmeva phaladāyakatvam anayā tu sarvamantrāṇām |
 ayañca sarvañca tanmantraphalamiti phalaviśeṣaṇatvenāpi vyākhyeyam |
 tenopadeśādimātreṇa sakalaṃ phalaṃ na prāpyate |
 anayā tu sarvamapītyarthaḥ |
 upadeśasyāpi tantrāntare vihitatvāditi |
 mantraśabdavyutpattiruktā piṅgalāmate----      mananaṃ viśvavijñānaṃ trāṇaṃ saṃsārabandhanāt |
                  yataḥ karoti saṃsiddho mantra ityucyate tataḥ || iti |
   rudrayāmale ca----      mananāt trāṇanāccaiva madrūpasyāvabodhanāt |
                  mantra ityucyate samyak madadhiṣṭhānataḥ priye || iti |
      anyatrāpi----      guptopadeśato mantro mananāt trāṇanādapi |
 iti || 1 ||
divyaṃ jñānaṃ yato dadyāt kuryāt pāpasya saṃkṣayaḥ       |
tasmād dīkṣeti  saṃproktā  deśikaistantravedibhiḥ      || 2 ||
catuvīdhā   sā  sandiṣṭā   kriyāvatyādibhedataḥ       |
kriyāvatī   varṇamayī   kalātmā  vedhamayyapi       || 3 ||
tāḥ krameṇaiva kathyante tantre'smin sampadāvahāḥ       || 4 ||
deśiko vidhivat snātvā kṛtvā paurvāhṇikīḥ kriyāḥ |
yāyādalaṅkṛto  maunī  yāgārthaṃ  yāgamaṇḍapam       || 5 ||
      dīkṣāśabdavyutpattimāha jñānamiti |
 dadyāt----kṣayamityanayorādyarṇamādāyeyaṃ niruktiḥ |
  " apyakṣarasāmyānnirbrūyāt "  iti yāskokteḥ |
 taduktaṃ----
            dadāti yasmādiha divyabhāvaṃ māyāmale karma ca saṃkṣiṇoti |
            phalaṃ caturvargabhavañca yasmāttasmāttu dīkṣetyabhidhānamasyāḥ || iti |
  prayogasāre'pi----      dīyate jñānasadbhāvaḥ kṣīyate pāpasañcayaḥ |
                  tena dīkṣeti sā jñeyā pāśacchedāhvayā kriyā || iti |
      atra dīkṣāyāmeva tantreṇa nityapūjāyā api vakṣyamāṇatvāt deśikairityanena sūcitam |
 snānāt pūrvaṃ nityakṛtyaṃ kiñciducyate |
 brāhme muhūrtte utthāya smṛtyuktavidhānena śaucādikaṃ dehaśuddhiñca vidhāya rātrivāsaḥ parityajya vāso'ntaraṃ 
paridhāya mantrasnānaṃ kṛtvā devagṛhamāgatya sammārjanopalepanādikaṃ kṛtvā devasya nirmālyamapasārya 
pūrvadinā- vaśiṣṭapatrādinā'bhyarcya namaskuryāt |
 anyathā doṣadarśanāt |
        yadāhuḥ----      tṛṣākrāntaḥ paśurbaddhaḥ kanyakā ca rajasvalā |
                  devatā ca sanirmālyā hanti puṇyaṃ purākṛtam || iti |
taduktaṃ mantratantraprakāśe----smṛtyuktena vidhānena samyak śaucaṃ vidhāya ca |
                  prakṣālya pādāvācamya kṛtvā nyāsaṃ yatātmavān ||
                  praviśya devatāsthānaṃ nirmālyamapakṛṣya ca |
                  dadyāt puṣpāñjaliṃ vidvānarghyapādye tathaiva ca ||
                  mukhaprakṣālanaṃ dadyād dadyādvai dantadhāvanam |
                  dadyādācamanīyañca dadyādvāso'malaṃ śubham || iti |
tato yathoktāsane upaviśya gurun mūrddhani dhyāyet |
                  prātaḥ śirasi śukle'bje dvinetraṃ dvibhujaṃ gurum |
                  prasannavadanaṃ śāntaṃ smarettannāmapūrvakamṃ
                  ahaṃ devo na cānyo'smi brahmaivā'haṃ na śokabhāk |
                  saccidānandarūpo'haṃ nityamuktasvabhāvavān ||
iti gurudevatātmanāmaikyaṃ bhāvayitvā prārthayet----
                  trailokyacaitanyamayādideva śrīnātha viṣṇo bhavadājñayaiva |
                  prātaḥ samutthāya tava priyārthaṃ saṃsārayātrāmanuvarttayiṣye ||
jānāmi dharmaṃ na ca me pravṛttirjānāmyadharmaṃ na ca me nivṛttiḥ |
      kenāpi devena hṛdi sthitena yathā niyukto'smi tathā karomi || iti |
      atra śrīnātha viṣṇo iti śivādāvūhaḥ kāryaḥ |
 caṇḍīśa śambho ityādi tato devatāguṇanāmādi kīrttayan snānārthaṃ nadyādau gacchet |
 snātveti snānādikopadeśo'- nukramakathanāya |
      yataśca----aśucivastramasnātamanalaṅkāraṃ puruṣaṃ devatā nā'dhitiṣṭhanti |
 iti |
anena majjanasnānāśaktaḥ snānāntaramapi kuryādityuktaṃ bhavati |
 yadāhuḥ----
      bhūtyā vā gorajobhirbhavati vipadi tat kevalairvā'pi mantraiḥ |
 iti |
      athaca vidhivat snātvā pūrvāhṇikīḥ kriyāḥ kṛtvā iti mantrasnānaṃ mantrasandhyāṃ mantratarpaṇañca 
karttavyamiti sūcitam |
                  atha snānaṃ pravakṣyāmi sarvapāpaharaṃ śubham |
                  yat kṛtvā sādhakaḥ samyak sarvakarmārhako bhavet ||
ityādinā mahākapilapañcarātre |
vaśiṣṭhasaṃhitāyāmapi----kṛtvādau vaidikaṃ snānaṃ tatastāntrikamācaret |
      ityādinā ca mantrasnānādividhiruktaḥ |
 tatra mantrasnānaṃ dvividham----āntaraṃ bāhyañca |
 tatra vaiṣṇavasnānamāntaramuktaṃ vaśiṣṭhasaṃhitāyām----
                  anantādityasaṅkāśāṃ vāsudevaṃ caturbhujam |
                  śaṅkhacakragadāpadmamukuṭaṃ vanamālinam ||
                  tatpādodakajāṃ dhārāṃ nipatantīṃ svamūrddhani |
                  cintayed brahmarandhreṇa praviśantīṃ svakāṃ tanum ||
                  tayā saṃkṣālayet sarvamantarddeha(metaddeha)gataṃ malam |
                  tatkṣaṇādvirajā mantrī jāyate sphaṭikopamaḥ ||
                  idaṃ snānaṃ varaṃ mantrāt sahasrama(strāda)dhikaṃ smṛtam |
 iti |
      śāktamābhyantaraṃ snānamuktaṃ śrīpañcamīmate----
                  snānaprakāro dvividho bāhyābhyantarabhedataḥ |
                  āntaraṃ snānamatyantarahasyamapi sādarāt ||
                  kathayāmi bhavadhvastyai caturvargāptaye'pi ca |
                  saṃvittrayamanusmṛtya caraṇatrayamadhyataḥ ||
                  sravantaṃ saccidānandapravāhaṃ bhāvagocaram |
                  vimuktisādhanaṃ puṃsāṃ smaraṇādeva yoginām ||
                  tenāplāvitamātmānaṃ bhāvayedbhavaśāntaye |
      evamābhyantaraṃ snānam |
 iti |
 śaivāgame ābhyantaraṃ snānamuktaṃ----
                  manasā mūlamantreṇa prāṇāyāmapuraḥsaram |
                  kurvīta mānasaṃ snānaṃ sarvatra vihitañca tat || iti |
bāhyaprakārastūcyate |
 svaśākhoktavidhinā snātvā prāṇāyāmapuraḥsaramaṅge ṣaḍaṅgāni vinyasya----      brahmāṇḍodaratīrthāni 
karaiḥ spṛṣṭāni te rave |
                  tena satyena me deva tīrthaṃ dehi divākara ||
                  gaṅge ca yamune caiva godāvari sarasvati |
                  narmade sindhu kāveri jale'smin sannidhiṃ kuru ||
                  āvāhayāmi tvāṃ devi snānārthamiha sundari |
                  ehi gaṅge namastubhyaṃ sarvatīrthasamanvite ||
      iti mantrairaṅkuśamudrayā''dityamaṇḍalāttīrthamākṛṣya āvāhya vamiti ambhasi niyojya 
      somasūryāgnimaṇḍalāni tatra sañcintya vaṃ ityamṛtabījena dvādaśadhā'bhimantrya 
      kavacenāvaguṇṭhya astreṇa saṃrakṣya mūlamantreṇaikādaśavāramabhimantrya----
                  oṃ ādhāraḥ sarvarūpa(bhūta)sya viṣṇoratulatejasaḥ |
                  tadrūpāśca tato jātā āpastāḥ praṇamāmyaham ||
ityupasthāya nimajjet |
                  anenopasthāya tīrthaṃ nimajjeccintayan harim |
      iti mantratantraprakāśokteḥ |
 tatra mūlamantraṃ devatākṛtiñca sañcintya unmajya mūla- mantreṇa 
 saptakṛtvo dvādaśakṛtvo vā śaṅkhamudrayā 
kalaśamudrayā vā ātmānamabhiṣicya----
                  sisṛkṣornikhilaṃ viśvaṃ muhuḥ śukraṃ prajāyate |
                  mātaraḥ sarvabhūtānāmāpo devyaḥ punantu mām ||
                  tāravāruṇabījena puṭitatvenamuccaret |
                  alakṣmīṃ malarūpāṃ yāḥ sarvabhūteṣu saṃsthitām |
                  kṣālayanti nijasparśādāpo nityaṃ punantu mām ||
      iti mantrābhyāñcābhiṣicya----
                  yanme keśeṣu daurbhāgyaṃ sīmante yacca mūrddhani |
                  lalāṭe karṇayorakṣṇorāpastadaghnantu vo namaḥ ||
                  āyurārogyamaiśvaryamaripakṣakṣayaṃ sukham |
                  santoṣaḥ kṣāntirāstikyaṃ vidyā bhavatu vo namaḥ ||
ityabhiṣiñcet |
 iti bāhyaṃ mantrasnānam |
                  abhiṣiñcedathātmānaṃ vāruṇairmūlavidyayā |
iti mantratantraprakāśe ukteḥ |
 taduktam----
                  vihitāvaśyakaḥ śaucamācāmaṃ dantadhāvanam |
                  mukhaprakṣālanādīni kṛtvā snānaṃ samācaret ||
                  hṛnmudrā(nmantrā)ṅkuśamudrābhyāṃ tīrthamākṛṣya maṇḍalāt |
                  āvāhyā'mbhasi saṃyojya somasūryāgnimaṇḍalam ||
                  sañcintya mantrī tanmadhye nimajjet susamāhitaḥ |
                  mūlamantraṃ samāvarttya manasollikhya cākṛtim ||
                  utthāyā''camya tatpaścāt ṣaḍaṅganyāsasaṃyutaḥ |
                  ātmānaṃ mūlamantreṇa mudrayā kalaśākhyayā ||
                  saptakṛtvo'bhiṣicyā'tha manunā mantritairjalaiḥ |
 iti |
vaśiṣṭhasaṃhitāyāmapi----
      vinyasyāṅge ṣaḍaṅgāni prāṇāyāmapuraḥsaram |
      śrīsūryamaṇḍalāttīrthamākṛṣyā'ṅkuśamudrayā ||
      vamityanena cāplāvya kavacenāvaguṇṭhayet |
      saṃrakṣyāstreṇa mūlena mantrayedrudra(drasa) saṃkhyayā ||
      nimajya tasmin śrīdevaṃ dhyāyecchaktyā japanmanum |
      unmajya kumbhamudrāñca baddhā snāyād dviṣaṭ tataḥ ||
      śālagrāmaśilātoyaṃ tulasīgandhamiśritam |
      kṛtvā śaṅkhe bhrāmayaṃstriḥ prakṣipennijamūrddhani ||
      śālagrāmaśilātoyamapītvā yastu mastake |
      prakṣepaṇaṃ prakurvīta brahmahā sa nigadyate ||
      viṣṇupādodakāt pūrvaṃ viprapādodakaṃ pibet |
      viruddhamācaranmohādātmahā sa nigadyate ||
      pṛthivyāṃ yāni tīrthāni tāni tīrthāni sāgare |
      sasāgarāṇi tīrthāni pāde viprasya dakṣiṇe ||
      tataḥ saṃkṣepato devān manuṣyāṃstarpayet pitṛn
      pīḍayitvāmbaraṃ corū prakṣālyācamya yatnataḥ ||
      dhārayedvāsasī śuddhe paridhānottarīyake |
      acchinne sudṛśe śukle ācamet pīṭhasaṃsthitaḥ ||
      ūrddhapuṇḍraṃ tripuṇḍraṃ vā kṛtvā sandhyāṃ samācaret || iti |
aṅkuśa-kumbha-śaṅkhamudrālakṣaṇāni yathā----
      dakṣamuṣṭigṛhītasya vāmamuṣṭestu madhyamām |
      prasārya tarjjanyākuñcet seyamaṅkuśamudrikā ||
      dakṣāṅguṣṭhe parāṅguṣṭhaṃ kṣiptvā hastadvayena tu |
      sāvakāśātmakaṃ muṣṭiṃ kuryāt kumbhasya mudrikā ||
      vāmāṅguṣṭhantu saṃgṛhya dakṣiṇena tu muṣṭinā |
      kṛtvottānaṃ tathā muṣṭimaṅguṣṭhantu prasārayet ||
      vāmāṅgulyastathā śiṣṭāḥ saṃyuktāḥ suprasāritāḥ |
      dakṣiṇāṅguṣṭhasaṃspṛṣṭā mudrā śaṅkhasya coditā ||
tatra vaiṣṇavatilake viśeṣaḥ----
      lalāṭe tu gadā kāryā mūrddhna cāpaṃ śarantathā |
      nandakañcaiva hṛnmadhye śaṅkhaṃ cakraṃ bhujadvaye ||
      śaṅkhacakrāṅkito vipraḥ śmaśāne mirayate yadi |
      prayāge yā gatiḥ proktā sā gatistasya nārada || iti |
      śaivaistūrddhapuṇḍradhāraṇānantarameva bhasmanā tripuṇḍradhāraṇamapi kāryam |
 yato dvijānāmūrddhapuṇḍrasyāvaśyakatvam |
 taduktaṃ brahmāṇḍapurāṇe----
      ūrddhapuṇḍramṛjuṃ saumyaṃ lalāṭe yasya dṛśyate |
      sa cāṇḍālo'pi śuddhātmā pūjya eva na saṃśayaḥ ||
      aśuciścāpyanācāro manasā pāpamācaran |
      śucireva bhavennityamūrddhapuṇḍrāṅkito naraḥ ||
      matpriyārthaṃ śubhārthaṃ vā rakṣārthaṃ caturānana |
      madbhakto dhārayennityamūrddhapuṇḍramatandritaḥ || iti |
tatra tripuṇḍradhāraṇavidhānaṃ yathā----
      bhasmāgnihotrasambhūtamānayecchodhitaṃ budhaḥ |
      yadvā dharāmasaṃspṛṣṭaṃ sadyenānīya gomayam ||
      vāmena pātre saṃśoṣya (yojya) aghoreṇa vinirddahet |
      tatpuruṣeṇa samuddhṛtyeśānena viśodhayet ||
      itthantu saṃskṛtaṃ bhasma agnirityādimantrataḥ |
      vimṛjyāṅgāni saṃspṛśya punarādāya mantrataḥ ||
      tadrudrāye(smādbrahme)ti yajuṣā mantrayed rudrasaṃkhyayā |
      praṇavādyaiścaturthīhṛdantairnāmabhiraṃśakaiḥ ||
      pañcavarṇākṣarādyaiśca bhālāṃsodarahṛtsu ca |
      tripuṇḍradhāraṇaṃ kuryānmūddhrna pañcākṣareṇa ca ||
      tripuṇḍraṃ dhārayanmantrī sākṣācchiva ivāparaḥ || iti |
      mantrastu |
  " agniriti bhasma, vāyuriti bhasma, jalamiti bhasma, sthalamiti bhasma, vyometi bhasma sarvaṃ ha vā idaṃ 
bhasma mana etāni cakṣūṃṣi bhasmāni tasmādvad vratametat pāśupataṃ yadbhasmanāṅgāni saṃspṛśet |
 tasmāt brahma tadetat pāśupataṃ paśupāśavimokṣāya "  |
 yajuṣā pañcākṣareṇetyarthaḥ |
prakārāntareṇa vā----      lalāṭe brahmā(hma) vijñeyo(yaṃ) hṛdaye havyavāhanaḥ |
      nābhau skando gale pūṣā rudro dakṣiṇabāhuke ||
      ādityo bāhumadhye ca śaśī ca maṇibandhake |
      vāmadevo vāmabāhau bāhumadhye prabhañjanaḥ ||
      maṇibandhe ca vasavaḥ pṛṣṭhadeśe haraḥ smṛtaḥ |
      śambhuḥ kakudi saṃproktaḥ paramātmā śiraḥ smṛtaḥ || iti |
vāyavīyasaṃhitāyāmamantrakameva tripuṇḍradhāraṇamuktam |
      punarnyastakaro mantrī tripuṇḍraṃ bhasmanā likhet |
 iti |
bhasmagrahaṇamapi tatraivoktam |
      śivāgnerbhasma saṃgrāhyamagnihotrodbhavantu vā |
      vaivāhyāgnyudbhavaṃ vāpi pakvaṃ śuci sugandhi ca ||
      kapilāyāḥ śakṛcchastaṃ gṛhītaṃ gagane patat |
      na klinnaṃ nāti kaṭhinaṃ na durgandhi na coṣitam ||
      uparyadhaḥ parityajya gṛhṇīyāt patitaṃ yadi |
      piṇḍīkṛtya śivāgnau tu tat kṣipenmūlamantrataḥ ||
      apakvamatipakvañca santyajya bhasitaṃ sitam |
      ādāya vāsasā''loḍya bhasmādhāre vinikṣipet ||
      bhasmasaṃgrahaṇaṃ kuryād deve'nudvāsite sati |
      udvāsane kṛte yasmāccaṇḍabhasma prajāyate || iti |
      tataḥ svaśākhoktasandhyāṃ kṛtvā mantrasandhyāṃ kuryāt |
 tadyathā |
 prāṇāyāmatrayaṃ kṛtvā tīrthajalaṃ dakṣahaste gṛhītvā mūlamantreṇa triḥ saṃjapya tena mūlena trirācamya 
punastīrthajalaṃ dakṣahastena savyahaste nidhāya mūlena tridhā'bhimantrya tadgalitodaka- bindubhiḥ saptadhā 
mūlenātmānaṃ sammārjya avaśiṣṭaṃ jalaṃ dakṣahaste gṛhītvā nāsikāsamīpaṃ nītvā iḍayā dehāntarākṛṣya kṣālitaiḥ 
pāpasañcayaiḥ kṛṣṇavarṇaṃ tadudakaṃ dakṣanāḍyā virecitaṃ dhyātvā puraḥkalpitavajraśilāyāmantramantreṇa prakṣipet |
 idamaghamarṣaṇam |
 puna- rañjalinā jalamādāya sūryamaṇḍalasthāya devāyā'rghyaṃ kalpayāmīti tattadgāyatryā mūlena vā trirarghyaṃ 
dattvā sūryamaṇḍalasthaṃ devaṃ dhyāyan mūlamantreṇopasthāya tattanmantragāyatrīṃ mūla- mantraṃ 
vā'ṣṭāviṃśativāraṃ japet |
 tato mūlamantramuccārya devaṃ tarpayāmīti aṣṭāviṃśativāraṃ tarpayitvā sūryamaṇḍale devatāṃ sañcintya 
sūryāyārdhyaṃ dattvā saṃhāramudrayā tīrthaṃ visṛjya sūryādikaṃ namaskṛtya devatāstutiṃ paṭhan 
yāgamaṇḍapaṃ gacchediti |
datuktaṃ mantratantraprakāśe---- kṛtvā sandhyāṃ japan stotraṃ yāyādvai yāgamandiram |
 iti |
          tathā----      uktenaiva vidhānena kṛtvā snānantu tāntrikam |
                  vaidikīṃ tāntrikīṃ sandhyāṃ kṛtvā tarpaṇameva ca ||
                  japan stotrāṇi nāmāni yāyāddevaniketanam |
 iti |
maunītyanenānyajanasambhāṣāniṣedhaḥ |
 saṃhāramudrālakṣaṇaṃ yathā----
                  adhomukhe vāmahaste ūrddhāsyaṃ dakṣahastakam |
                  kṣiptvā'ṅgulīraṅgulibhiḥ saṃyojya parivarttayet ||
                  proktā saṃhāramudreyamarpaṇe tu praśasyate |
 iti |
taduktaṃ mahākapilapañcarātre----
                  upaviśya śucau deśe prāṇāyāmatrayaṃ kramāt |
                  paratattvena kṛtvā vai dehe kurvīta mārjanam ||
                  nāsāmāśliṣya toyena tatastenā'ghamarṣaṇam |
                  samastena samuddiṣṭaṃ arghyaṃ pāpaharaṃ śubham ||
                  upasthānaṃ tataḥ kuryāt paścāttattvena mantravit |
                  smṛtvā jyotirmayaṃ viṣṇuṃ maṇḍalasthaṃ mahātmakam ||
                  japaṃ paścāt prakurvīta mūlamantreṇa sādhakaḥ |
                  gāyatryā vā'tha vaiṣṇavyā praṇavādyantakadvayam ||
                  upaviśya śucau deśe tatastarpaṇamācaret |
                  viṣṇvādyā devatāstatra pitṛṃśca manujānatha ||
                  tarpayettān prayatnena tatastīrthaṃ kṣamāpayet |
                  mūlamantraṃ japan gacched yāvat prāpnoti vai gṛham ||
                  prāpya hastau ca pādau ca prakṣālyācamya yatnataḥ ||
                  yāgamaṇḍapamāsādya viśet kṛtvā pradakṣiṇam || iti |
      anyatrāpi----      punarācamya vinyasya ṣaḍaṅgamapi pūrvavat |
                  vāmahaste jalaṃ gṛhya galitodakabindubhiḥ ||
                  saptadhā prokṣaṇaṃ kṛtvā mūddhrna mantraṃ samuccaran |
                  avaśiṣṭodakaṃ dakṣahaste saṃgṛhya buddhimān ||
                  iḍayā''kṛṣya dehāntaḥ kṣālitaiḥ pāpasañcayaiḥ |
                  kṛṣṇavarṇaṃ tadudakaṃ dakṣanāḍyā virecitam ||
                  dakṣahaste'tha tanmantrī pāparūpaṃ vicintya ca |
                  purato vajrapāṣāṇe prakṣipedastramantrataḥ ||
                  dineśāyotkṣipet tiṣṭhan vāriṇā cā'ñjalitrayam |
                  aṣṭottaraśatāvṛttyā gāyatrīṃ prajapet sudhīḥ ||
                  ravimaṇḍalagaṃ devaṃ praṇipatya kṣamāpayet |
                  saṃhāramudrayā tīrthamudvāsyācamya vāgyataḥ ||
                  evaṃ sandhyāṃ samāpyātha nyāsakarma samārabhet || iti |
     śaivāgame tu----      tataḥ śivātmakairmantraiḥ kṛtvā tīrthaṃ śivātmakam |
                  mārjanaṃ saṃhitāmantraistattoyena samācaret ||
                  vāmapāṇipatattoyayojanaṃ savyapāṇinā |
                  uttamāṅge kramānmantrairmārjanaṃ samudāhṛtam ||
                  nītvā tadupanāsāgraṃ dakṣapāṇipuṭe sthitam |
                  bodharūpaṃ sitaṃ toyaṃ vāmayākṛṣya kumbhayet ||
                  tatpāpaṃ kajjalābhāsaṃ piṅgayā recya vartmanā (viṣṭinā) |
                  kṣiped vajraśilāyāṃ yattadbhavedaghamarṣaṇam ||
                  svāhāntaśivamantreṇa kuśapuṣpākṣatānvitam |
                  śivāyā'rghyāñjaliṃ dattvā gāyatrīṃ śaktito japet ||
                  samācamya vidhānena tryañjalenā'rghyamuddharet |
                  raktapuṣpāditoyena mūlamantreṇa bhānave || iti |
vāyavīyasaṃhitāyāmapi----ācared brahmayajñāntaṃ kṛtvā devāditarpaṇam |
                  maṇḍalasthaṃ mahādevaṃ dhyātvā'bhyarcya yathāvidhi |
                  dadyādarghyaṃ tatastasmai śivāyādityarūpiṇe || iti |
 śivasaṃhitāyāntu----      vyomavyāpīti yo mantraḥ pañcabrahmāṇi yāni ca |
                  ye mantrāḥ śivagāyatryā rudrañceti yathākramam ||
                  sarvapāpāpahā proktā vidyeyaṃ śivasaṃhitā |
 iti |
                  āmīmūmādyato vyomavyāpine ca prakīrttayet |
                  praṇavādyantaruddho'yaṃ vyomavyāpī prakīttītaḥ || iti |
      ayaṃ sāmānyavidhiḥ |
 mantraviśeṣe ācamanādau mantraviśeṣāstattatkalpoktā anusandheyāḥ |
 iyañca sandhyā trikālaṃ kāryā |
 yadagastyasaṃhitāyām----
      rāmātmānaṃ guruṃ dhyātvā rāmasandhyāmathācaret |
 sāyaṃ prātaśca madhyāhne |
 iti |
 śaivāgame'pi----prātarmadhyāhnasāyāhne sandhyāṃ kuryācca mantravit |
 iti || 2-5 ||
ācamya vidhinā tatra sāmānyārdhyaṃ vidhāyaca      |
dvāramastrāmbubhiḥ  prokṣya  dvārapūjāṃ samācaret       || 6 ||
      ācamyeti |
 tatra yāgamaṇḍapabāhyadeśe |
 mahākapilapañcarātre tathokteḥ |
 vidhineti smṛtyuktavidhinā vaiṣṇavādividhinā ca |
 yadāhuḥ----
      prāṅmukho vodaṅmukhaḥ sūpavīto baddhvā cūḍāṃ jānumadhyasthabāhuḥ |
      toyaṃ cekṣan sūpaviṣṭo'tha maunī syādaprahvastvekadhīrācamiṣyan ||
                  aduṣṭarasagandhādyairakīṭāpheṇavudvudaiḥ |
                  anuṣṇairambubhiḥ śuddhairācāmedapi vīkṣitaiḥ ||
            hṛtkaṇṭhāsyagatāḥ punanti vibu(vi)dhānāpo dvijātīn kramāt
                  triḥ pītā vṛṣala-striyāvapi sakṛt kuṇḍānulomādikān |
            ācamya trirapastrivedapuruṣāḥ prīṇanti nirmāṣṭī yat
                  dviḥ sātharva ṣaḍaṅgayajñapuruṣāḥ prītāḥ syuraṅguṣṭhataḥ ||
            prīṇātyarkamanāmikānayanayoḥ sparśāt tathā'ṅguṣṭhayuk
                  sāṅguṣṭhā tvatha tarjanī samamitā ghrāṇadvaye mārutam |
            aṅguṣṭhena kaniṣṭhikā śravaṇayorāśāśca nābhervasūn
                  ātmānantu hṛdaṃsayogīramṛṣīn mūrddhanaḥ samastāṅgulaiḥ || iti |
yadvā vaiṣṇavācamanaṃ yathā----keśavādyaistribhiḥ pītvā dvābhyāṃ prakṣālayet karau |
                  dvābhyāmoṣṭhau tu saṃmṛjyet dvābhyāṃ mṛjyānmukhantathā ||
                  ekena hastaṃ prakṣālya pādāvapi tathaikataḥ |
                  saṃprokṣyaikena mūdrdhnaḥ tataḥ saṅkarṣaṇādibhiḥ ||
                  āsyanāsākṣikarṇāṃśca nābhyuraḥ kaṃ bhujau spṛśet |
                  evamācamanaṃ kṛtvā sākṣānnārāyaṇo bhavet ||
                  keśavādyāḥ purā proktā vakṣye saṅkarṣaṇādikān |
                  saṅkarṣaṇo vāsudevaḥ pradyumnaścāniruddhakaḥ ||
                  puruṣottamādhokṣajanṛsiṃhāśca tathā'cyutaḥ |
                  janārdanopendrahariviṣṇavo dvādaśaiva te || iti |
śāktamācamanaṃ piṅgalāmate----ācamya cātmatattvādyaiḥ praṇavādyaiḥ svadhāntimaiḥ |
                  mantraistredhā tato vaktraṃ nāsākṣiśrotranābhihṛt ||
                  mastakāṃsān spṛśeduktaṃ hṛdā śrotrābhivandanam |
                  ātmavidyāśivāstattvāḥ praṇavo vāgbhavaṃ matam || iti |
     śaivāgame tu----      saṃvīkṣya triḥ pibedambu brahmatīrthena śambaraiḥ |
                  svadhāntairātmatattvādyairātmavidyāśivātmakam |
                  kramāt tattvatrayaṃ vidyāt hrāṃ hrīÁ hrūṃ śambarāḥ kramāt || iti |
      sāmānyārghyaṃ vidhāya ceti bahireva |
 sāmānyārgha ukto mantramuktāvalyām----
                  pātramastreṇa saṃśodhya hṛnmantreṇābhipūrayet |
                  tīrthamāvāhya gandhādīn niḥkṣipet praṇavena tu |
                  dhenumudrāṃ darśayecca sāmānyārgha udāhṛtaḥ || iti |
      atra praṇavaśabdena yathāyathaṃ pañcapraṇavānāmapi grahaṇaṃ jñeyam |
 tatra prakāraḥ |
 sādhāraṃ pātraṃ dvārābhimukhaṃ saṃsthāpya oṃ hraḥ dvārārghyaṃ sādhayāmīti kṛtvā |
 pātramastreṇeti ślokoktakramo'nusandheyaḥ |
 dvāramiti |
 astramantramuccārya sāmānyārghyajalena dvāraṃ prokṣayet |
 sāmānyāstrā(rghyā)dyagre vakṣyati |
 atra sarvatrāgre'pi astrādiprastutadeya- mantrāstrānte astrāya phaṭ iti sāmānyāstraṃ yojayet |
 evaṃ sarvāṅgamantreṣu |
 kecanāstrādiṣu phaṭkārādyāḥ kevalajātīrevāhuḥ || 6 ||
ūrddheḍumbarake vighnaṃ  mahālakṣmīṃ  sarasvatīm       |
tato  dakṣiṇaśākhāyāṃ  vighnaṃ  kṣetreśamanyataḥ       || 7 ||
tayoḥ   pārśvagate  gaṅgāyamune  puṣpavāribhiḥ       |
dehalyāmarcayedastraṃ    pratidvāramiti   kramāt       || 8 ||
      dvārapūjāmevāha ūdrdhveti |
 dvāraśākhoparitanatiryakkāṣṭhamūrddheḍumbarakaṃ dehalyā- muḍumbaraśākhābhidheyā pravarttate |
 sā'pyūrddhasthadehalī ceti sāmyāttatra lakṣaṇayoḍumbara- śabdaprayogaḥ |
 tatra madhye mahālakṣmīmiti dvāraśriyam |
 puṣpavāribhiḥ arghyajalapuṣpaiḥ prapūjayediti sambandhaḥ |
             taduktaṃ----       " ūrddhaṃ dvāraśriyaṃ ceṣṭvā "  iti |
      anyatrāpi----       " dvāropari namo dvāraśriyai taddakṣavāmayoḥ |
 vighnaṃ sarasvatīñca "  iti |
      tata ūrddhasthakoṇadvaye dakṣiṇādi vighnaṃ sarasvatīṃ ca pūjayet |
 dakṣiṇaśākhāyā- miti dakṣiṇaśākhādhaḥ |
 atra kecana durgāpūjāmāhuḥ |
 anyata iti vāmaśākhādhaḥ |
 kṣetreśamiti sambandhaḥ |
 taduktaṃ----
                  koṇeṣu vighnaṃ durgāñca vāṇīṃ kṣetreśamarcayet |
 iti |
      tayoriti vighnakṣetreśayoḥ |
 pārśvagate gaṅgāyamune ityanena pūrvavat dvārādipūjā sūcitā |
 saiva kramādityanenāgre uktā |
 vāri sāmānyārghyajalam |
 tārasabindusvanā- mādyakṣarādi ṅe'nta-svanāmanamo'nvitā eteṣāṃ mantrāḥ |
 oṃ dvāṃ dvāraśriyai namaḥ ityādiprayogaḥ |
    taduktaṃ ḍāmare----      oṃkārabindumadhyasthaṃ nāmadheyādyamakṣaram |
                  devatānāṃ svabījaṃ tat pūjāyāmṛddhisiddhidam || iti |
      granthakṛdapi vakṣyati  " svanāmādyakṣarādikāḥ "  iti |
 etacca yatra bījaṃ noktaṃ tadviṣayaṃ jñeyam |
 dehalyāmiti oṃ hnaḥ astrāya phaṭ namaḥ ityastrapūjā |
 puṣpavāribhirityeva |
 taduktaṃ----      hakārarephau ca visargavantāvastrāya phaṭkāravacastadante |
            uktvāntare sarṣapamakṣatān vā puṣpāṇi muñcedatha cātra vidvān || iti |
      anye tu vāstupuruṣapūjāmatrecchanti |
 taduktaṃ----
                  pūjyo vāstupumāṃstatra tatra dvāḥ pīṭhamadhyataḥ |
 iti |
      eṣāṃ dhyānaṃ tattatprakaraṇe jñeyam |
 ataevātra mahālakṣmīpadaprayogaḥ |
 pratidvāramityanenaitaduktambhavati |
 yadāhuḥ----
                  dvārasya śobhanasyātha śākhayordakṣavāmayoḥ |
                  dhātre vidhātre gaṅgāyai yamunāyai ca pūrvataḥ ||
                  oṃ bhadrāya subhadrāya godāṃ kṛṣṇāñca dakṣiṇe |
                  caṇḍāya ca pracaṇḍāya revāṃ tāpīñca paścime ||
                  oṃ śaṅkhapadmanidhaye vāṇīṃ veṇīṃ tathottare || iti |
   somaśambhurapi----      svanāmabhiścaturthyantaiḥ sravantīnāṃ dvayaṃ dvayam |
 iti |
      anyatra tu----      bhadraṃ subhadraṃ gaṅgāñca yamunāṃ dvāraśākhayoḥ |
                  caturthyantaṃ namo'ntañca prāgdvāre samprapūjayet ||
                  balaprabalacicchaktimāyāśaktistathaiva ca |
                  caturthyantaṃ namo'ntañca dakṣiṇadvāri pūjayet ||
                  caṇḍaṃ pracaṇḍaṃ gaurīñca śriyañca dvāraśākhayoḥ |
                  caturthyantaṃ namo'ntañca paścime samprapūjayet ||
                  jayañca vijayañcaiva śaṅkhapadmanidhī tathā |
                  caturthyantaṃ namo'ntañca uttare samprapūjayet || iti |
      kecana vakṣyamāṇadvārapālapūjāmapi nityamāhuḥ |
 etatsarvaṃ nityapūjāyāmapi samānaṃ jñeyam |
 yadāhuḥ----vidheyametat sarvatra sthāpiteṣu viśeṣataḥ |
 iti |
dīkṣāyāntu viśeṣastantrāntaroktaḥ |
                  vaiṣṇavādiprabhedena dvārapālān samarcayet |
                  pratidvāraṃ pārśvayostu dvau dvāvaṣṭāviti kramāt ||
                  nandaḥ sunandaścaṇḍākhyaḥ pracaṇḍo balanāmakaḥ |
                  prabalo bhadranāmā ca subhadro vaiṣṇavā matāḥ ||
                  atha nandimahākālau gaṇeśavṛṣabhau punaḥ |
                  tato bhṛṅgiriṭiḥ skandaḥ pārvatīśaśca saptamaḥ ||
                  caṇḍeśvaro'ṣṭamaḥ śaivā dvārapālāḥ kramādamī |
                  vakratuṇḍaikadaṃṣṭrau ca mahodaragajānanau ||
                  lambodarākhyavikaṭau vighnarājaśca saptamaḥ |
                  dhūmrarājo'ṣṭamo jñeyo gāṇapatyā iti kramāt ||
                  brāhmyādyā mātaraḥ proktāḥ śākteyā dvārapālakāḥ || iti |
anye tu gopālarāmacandradvārapālānanyānāhuḥ----
                  caṇḍapracaṇḍau prāg dhātṛvidhātārau ca dakṣiṇe |
                  jayaśca vijayaḥ paścād balaḥ prabala uttare |
 iti || 7-8 ||
anantaraṃ   deśikendro    divyadṛṣṭyavalokanāt       |
divyānutsārayed vighnānastrādbhiścāntarīkṣagān       || 9 ||
      ayañcānantaramityanena sūcitaḥ |
 deśikendra ityanena sadāśivamātmānaṃ vicintyetyuktam |
 sadāśivarūpasvadṛṣṭyavalokanameva divyadṛṣṭyavalokanam |
 adbhiriti sāmānyārghya jalaiḥ || 9 ||
pāṣṇīghātaistribhirbhaumāniti    vighnānnivārayet       || 10 ||
pāṣṇīghātairiti |
 tatrāyaṃ mantraḥ----
                  apasarpantu te bhūtā ye bhūtā bhūmisaṃsthitāḥ |
                  ye bhūtā vighnakarttāraste naśyantu śivājñayā ||
                  apakramantu bhūtāni piśācāḥ sarvato diśam |
                  sarveṣāmavirodhena brahmakarma samārabhe || iti |
      vaśiṣṭhasaṃhitāyāmapasarpantvityādi paṭhitvoktam----
                  pāṣṇīghātatrayaṃ kṛtvā mantreṇānena mantravit |
                  bhūtasaṅghān samutsāryaṃ saṃviśedāsane budhaḥ || iti |
   somaśambhau tu----      dakṣa pārṣṇestribhirghātairbhūmiṣṭhāṃstrividhānapi |
 iti |
      ityevaṃ prakāreṇa vighnān trividhānapīti || 10 ||
kiñcit spṛśan vāmaśākhāṃ dehalīṃ laṅghayed guruḥ       |
aṅgaṃ     saṅkocayannantaḥ    praviśeddakṣiṇāṅghraṇā      || 11 ||
            aṅgamiti vāmāṅgam |
 saṅkocayanniti niḥsaradvighnāvakāśadānāya |
         taduktaṃ----      utsāritānāṃ vighnānāṃ dadadvartma tu vāmataḥ |
 iti |
      anyatrāpi----      nirgacchatāṃ vighnakṛtāmathaiṣāṃ vāmāṅgasaṅkocanaceṣṭitena |
                  pradāya mārgam |
 iti |
    tathānyatrāpi----      vāmataḥ niḥsārya vighnasaṅghañca |
 iti |
 antaḥ spṛśannityāditrayaṃ dṛṣṭārthaṃ dehalyāmapi devasya pūjitatvāt || 11 ||
nairṛtyāṃ diśi  vāstvīśān brahmāṇañca samarcayet       |
pañcagavyārghyatoyābhyāṃ    prokṣayed   yāgamaṇḍapam       || 12 ||
      vāstvīśamiti tattatkṣetrasya kṣetrapālam |
 te ca mayā kṣetrapālamantre vakṣyante |
 divyadṛṣṭītyādibrahmārcanāntaṃ nityapūjāyāmapi samānam |
 pañcagavyeti |
 pañcagavyaprakāra- mekaviṃśe vakṣyati |
 arghyatoyaṃ sāmānyārghyajalam |
 prokṣayediti deyamantreṇa |
      taduktam nārāyaṇīye----gavyena prokṣayeddīkṣāsthānaṃ mantreṇa śodhitam |
      iti || 12 ||
catuṣpathāntaṃ  tacchuddhiṃ vidadhyād vīkṣaṇādinā       |
vīkṣaṇaṃ   mūlamantreṇa  śareṇa  prokṣaṇaṃ  matam       || 13 ||
tenaiva   tāḍanaṃ   darbhairvarmaṇā'bhyukṣaṇaṃ   matam       |
candanāgurukarpūrairdhūpayedantaraṃ            sudhīḥ       || 14 ||
vikirān vikiret tatra saptajaptāṃścharāṇunā      |
lājācandanasiddhārthabhasmadūrvāṅkuśākṣatāḥ       || 15 ||
vikirā  iti sandiṣṭāḥ sarvavighnaughanāśanāḥ       |
astrajaptena darbhāṇāṃ muṣṭinā mārjayecca tān       || 16 ||
      catuṣpathāntamiti pūrveṇa sambadhyate |
 tatra maṇḍapādbahiḥ ātoraṇastambhahastamātrā vyavahārabhūścatuṣpathaśabdavācyā |
 vīkṣaṇādibhiścatubhīstacchuddhiṃ maṇḍapaśudviṃ kuryāt  |
 atrāpi catuṣpathāntamityanveti |
 vīkṣaṇādīnevāha vīkṣaṇamiti |
 mūlamantreṇeti deya- mantreṇa |
 śareṇetyastramantreṇa |
 varmaṇeti kavacamantreṇa |
 prokṣaṇābhyukṣaṇasvarūpamagre vaktavyam |
 te ca sāmānyārghyajalenaiva |
 antaramiti maṇḍapamadhyam |
 sudhīrityagrimeṇa sambadhyate |
 anena ca somaśambhūkto viśeṣaḥ sūcitaḥ |
      tatreti maṇḍapamadhye |
 śarāṇunetyastramantreṇa |
 aṇuśabdo mantraparyāya āgamaśāstre|
 siddhārthā gaurasarṣapāḥ |
 bhasma gomayabhasma |
 sarvavighnaughanāśanā iti dhyānam |
      astrajapteneti saptetyanuṣajyate |
 mārjayecceti cakāreṇa vikirānityanuṣajyate |
 tānityuttareṇa sambadhyate |
 somaśambhau tu viśeṣaḥ----
                  vikirān śuddhalājān vā saptaśastrābhimantritān |
                  astrāmbuprokṣitānetān kavacenāvaguṇṭhitān ||
                  nānā praharaṇākārān vighnaughavinivārakān |
                  darbhāṇāṃ tālamānena kṛtān ṣaṭtriṃśatā dalaiḥ |
                  saptajaptān śivāstreṇa muṣṭiṃ tena tu mārjayet (bodhāsimuttamam) ||
            iti |
 vikiraṇamārjane deyamantreṇa || 13-16 ||
īśasya diśi varddhanyā āsanāya prakalpayet       |
puṇyāhaṃ vācayitvā tu brāhmaṇān paritoṣya ca       || 17 ||
ukteṣu maṇḍaleṣvekaṃ  vedikāyāṃ samālikhet       |
viśenmṛdvāsane mantrī prāṅmukho vāpyudaṅmukhaḥ       || 18 ||
      īśasyeti |
 sanālaṃ pātraṃ varddhanī tasyā āsanāya |
 īśasya diśīti eśānyām |
 tān vikirān prakalpayet sthāpayediti sambandhaḥ |
 puṇyāhamiti |
 puṇyāhavācanaṃ tṛtīyapaṭaloktam || 17 ||
      ekamiti maṇḍalam |
 etāvaddīkṣāyāmeva |
 viśedityupaviśet |
 mṛdvāsana iti anudvegāya iti dṛṣṭārtham |
 udvege sati tatraiva manoyāti na tu japapūjādau |
 mantrītyanenaitaduktam |
 anantāsanāya namaḥ |
 vimalāsanāya namaḥ |
 padmāsanāya namaḥ iti japtān kuśānāsane dattvā āsanaṃ sampūjya |
 āsanamantrasya merupṛṣṭha ṛṣiḥ sutalaṃ chandaḥ kūrme devatā āsanopaveśane viniyogaḥ |
                oṃ pṛthvi tvayā dhṛtā lokā devi tvaṃ viṣṇunā dhṛtā |
                  tvañca dhāraya māṃ nityaṃ (devi) pavitraṃ kuru cāsanam ||
iti āsanamantreṇopaviśediti |
 taduktam----
            tadāsanasyaṣī muśanti kūrmaṃ chandastathā syāt sutalaṃ sudhīśaḥ |
            proktā tu pṛthvī kila devatā'sya japādikarmaṇyupayoga uktaḥ || iti |
tatrāsanāni tantrāntaroktāni----
                  kauśeyaṃ vā'tha cailaṃ vā cārmaṃ taulamathāpi vā |
                  vetrajaṃ tālapatraṃ vā kāmbalaṃ dārbhamāsanam ||
                  vaṃśāśma-dāru-dharaṇī-tṛṇa-pallavanimītam |
                  varjayedāsanaṃ mantrī dāridrya-vyādhi-duḥkhadam ||
                  dharmārthakāmamokṣāptiścailājinakuśottare || iti |
dārvāsane'nyatra viśeṣa uktaḥ----
                  yatīnāmāsanaṃ ślakṣṇaṃ kūrmākārantu kārayet |
                  anyeṣāntu catuṣpādaṃ caturasrantu kārayet ||
                  gośakṛṇmṛṇmayaṃ bhinnaṃ tathā pālāśapippalam |
                  lohaviddhaṃ sadaivārkaṃ varjayedāsanaṃ budhaḥ ||
                  dānamācamanaṃ homaṃ bhojanaṃ devatārcanam |
                  prauḍhapādo na kurvīta svādhyāyañcaiva tarpaṇam ||
                  āsanāruḍhapādastu jānunorvā'tha jaṅghayoḥ |
                  kṛtāvasakthiko yastu prauḍhapādaḥ sa ucyate || iti || 18 ||
baddha   padmāsano  maunī   samāhitajitendriyaḥ       |
sthāpayeddakṣiṇe bhāge pūjādravyāṇi deśikaḥ       || 19 ||
      baddhapadmāsana iti |
 padmāsanamantye vakṣyati |
  " aṅguṣṭhau ca nibaghnīyāddha- stābhyām "  ityayaṃ bhāgo yoga evopayuktaḥ so'tra nāsti |
 tantrāntare padmāsanalakṣaṇasya tathaivoktatvāt----      savyaṃ pādamupādāya dakṣiṇopari vinyaset |
                  tathaiva dakṣiṇaṃ savyasyopariṣṭānnidhāpayet ||
                  viṣṭabhya kaṭyoḥ pārṣṇī tu nāsāgranyastalocanaḥ |
                  padmāsanaṃ bhavedetat sarveṣāmapi pūjitam ||
padmāsana ityupalakṣaṇam |
 yadāhuḥ----
                  padma-svastika-vīrādiṣvekāsanasamāsthitaḥ |
                  japārcanādikaṃ kuryādanyathā niṣphalaṃ bhavet || iti |
maunamityanena rāgaprāptasambhāṣaṇaniṣedhaḥ |
 taduktam----
                  sabhyairapi na bhāṣeta japahomārcanādiṣu |
 iti |
      samāhitaḥ sāvadhānaścāsau jitendriyaśceti viśeṣaṇasamāsaḥ |
 pūjādravyāṇi puṣpādīni |
 deśika ityuttareṇa sambadhyate |
 anenārghyapādyācamanamadhuparkācamanapātrāṇyapi savye sthāpayedityuktam || 19 ||
suvāsitāmbusampūrṇaṃ savye  kumbhaṃ suśobhanam       |
prakṣālanāya  karayoḥ paścāt pātraṃ niveśayet       || 20 ||
ghṛtaprajjvālitān dīpān sthāpayet paritaḥ śubhān |
darpaṇaṃ   cāmaraṃ   chatraṃ  tālavṛntaṃ   manohara       || 21 ||
maṅgalāṅkura pātrāṇi sthāpayeddakṣu deśikaḥ|
kṛtāñjalipuṭo  bhūtvā  vāmadakṣiṇapārśvayoḥ       || 22 ||
natvā  gurūn gaṇeśānaṃ bhūtaśuddhiṃ  samācaret       |
karaśuddhiṃ   samāsādya   paścāttālatrayaṃ   tataḥ       || 23 ||
urddherddhamastramantreṇa   digbandhamapi   deśikaḥ       |
tena sañjanitaṃ tejo  rakṣāṃ  kuryāt  samantataḥ       || 24 ||
      suvāsitamiti karpūrādinā || 20 ||
      manoharamiti darpaṇādīnāṃ caturṇāmapi viśeṣaṇam |
 darpaṇaṃ sthāpayedityādi- ranvayaḥ |
 viśedityādi |
 etadantaṃ nityapūjāyāmapi samānam || 21 ||
      maṅgaleti |
 maṅgalāni maṅgalarūpāṇi yāni aṅkurapātrāṇi uktarītyā upta- bījāni tāni dikṣu sthāpayet |
 deśika ityanenaitaduktaṃ bhavati |
 uktakrameṇa pūrvādidiśi evaṃ trirāvṛttyeti |
 teṣāmidameva pratipattikarma idaṃ dīkṣāyāmeva |
 kṛtāñjalipuṭo bhūtvā vāmadakṣiṇapārśvayoḥ |
 guruṃ gaṇeśānaṃ natveti sambandhaḥ |
 tatra prayogaḥ |
 oṃ guṃ gurubhyo namaḥ |
 oṃ gaṃ gaṇapataye namaḥ |
      taduktamācāryaiḥ----gurvādyāstārādikā yāga(ye'ṅga) mantrā lokeśāntāste caturthī- namo'ntāḥ |
 pūjāyāṃ syurvahnikārye dviṭhāntāḥ |
 iti |
      atra vahnikārye dviṭhāntā ityukteḥ vakṣyamāṇāgnijihvādīnāmapi saṃgrahaḥ |
 tadanantaraṃ lokeśamantrairhemavidhānāt || 22 ||
      gurūniti bahūktyā guruparamaguruparāparaguruparameṣṭiguravo gṛhyante |
 yadāhuḥ----
      tata ādita ārabhya named guruparamparām |
 iti |
tata imāṃ ṛcaṃ paṭhet----
       " oṃnamo mahadbhyo namo'rbhakebhyo namo yuvabhyo nama āśinebhyaḥ |
      yajāma devān yadi śaknuvāma mā jyāyasaḥ śaṃ samāvṛkṣi(cakṣva) devāḥ |
 "  iti|
      karaśuddhimiti |
 atra karaśuddhyādiṣu triṣu astramantreṇeti sambaddhyate |
 tatra karaśuddhirnāmā'ṅguṣṭhādiṣvaṅguliṣu ubhayakarāntaḥ ubhayakarabāhyayorubhayakarapārśvadvaye 
astramantrasya vyāpakatvena nyāsaḥ |
 taduktam----
      vyāpyavyāpakayorhastayormantramantarbāhye pārśve |
 iti || 23 ||
digbandhamiti |
 nārācamuṣṭyuddhṛtatarjjanyā daśadiśi astramantranyāsaḥ |
taduktaṃ prayogasāre----ācchādya dikṣu tarjjanyā jyeṣṭhāgraskhalitāgrayā |
 iti |
      anyatrāpi----      aṅguṣṭhamagraṃ yadi madhyamāgraṃ spṛśet syuranyāṅgulayastvalagnāḥ |
                  tadā bhavet bhūtaniṣūdanasya nārācanāmno'stravarasya mudrā || iti |
 anyatra viśeṣaḥ----      praṇavahṛdoravasāne sacatuthī sudarśanaṃ tathā'strapadam |
                  uktvā phaḍantamanunā kalpayecca daśaharitaḥ || iti |
      deśika ityanena sudarśanamantreṇa vakṣyamāṇāgniprākāramantreṇāpi agniprākāraṃ kuryāditi sūcitam |
 agniprākāramudroktā prayogasāre----
                  triśūlāgrau karau kṛtvā vyatyastāvabhito nayet |
                  astramudreyamākhyātā vahniprākāralakṣaṇā |
                  paradrohopaśamanī nāgāśanibhayāpahā || iti |
      taduktaṃ----tato'stramantreṇa viśodhya pāṇitritāladigbandhahutāśaśālām |
 iti |
 eṣāṃ phalamāha teneti || 24 ||
suṣumṇāvartmanātmānaṃ   paramātmani   yojayet       |
yogayuktena   vidhinā  cinmantreṇa  samāhitaḥ       || 25 ||
kāraṇe sarvabhūtānāṃ tattvānyapi ca  cintayet       |
bījabhāvena līnāni  vyutkramāt paramātmani       || 26 ||
      suṣumṇeti |
 samāhitaḥ suṣumṇāvartmanā kuṇḍalinyā ātmānaṃ yogayuktena vidhinā cinmantreṇa paramātmani yojayediti sambandhaḥ |
 tatrātmānaṃ jīvātmānaṃ hṛdayakamalasthita- mityarthaḥ |
            yadāhuḥ----      hṛdambuje brahmakandasambhūte jñānanālake |
                  ārāgramātro jīvastu cintanīyo manīṣibhiḥ || iti |
      yogayuktena vidhinā ityasyāyamarthaḥ |
 gurūpadiṣṭamārgeṇa hūÁkāreṇa kuṇḍalinī- mutthāpya tāṃ hṛdayakamalagatāṃ vibhāvya tato jīvaṃ mukhe gṛhītvā 
sahasrāragatāṃ vibhāvayet |
 ata eva samāhita ityuktiḥ |
 cinmantreṇa vakṣyamāṇātmamantreṇa |
        yadāhuḥ----      netavyo haṃsamantreṇa dvādaśānte sitaḥ paraḥ |
 iti |
      anyatrāpi----      jīvaṃ svābje svanāḍyā svanilayata udanīya taṃ haṃsena |
 iti |
anyatrāpi----saṃyojya jīvamatha durgamamadhyanāḍīmārgeṇa puṣkaraniviṣṭaśive sūsūkṣme |
              haṃsena |
 iti |
 paramātmani sahasrārakaṇīkāgate ityarthaḥ || 25 ||
      kāraṇa iti |
 sarvabhūtānāṃ kāraṇe paramātmani bījabhāvena vyutkramāt līnāni tattvāni pṛthivyādīni cintayedityanvayaḥ |
 tatra sṛṣṭyapekṣayā vyutkramaḥ |
 sarvatra kāryasya kāraṇe layo dṛṣṭaḥ |
 ata eva prathamapaṭale sṛṣṭyuktiḥ |
 vinā sṛṣṭiṃ kāryakāraṇājñānāt|
 ataeva sarvabhūtānāṃ kāraṇa iti viśeṣaṇoktiḥ |
 apiśabdādvarṇānapi |
      yaduktam----saṅkalpyaivaṃ tato nyāsasthānād varṇāṃśca saṃharet |
      tatkramaśca tantre----
                  pratilomena kṣalayo lakāre'sya hakārake |
                  hakārasya sakāre'tha sakārasya ṣakārake ||
                  krameṇā'kāraparyantaṃ layamutpādya yatnataḥ |
                  akāraṃ brahmarandhre ca sahasrāre niyojayet || iti |
      cakāraḥ pūrvasamuccaye || 26 ||
tataḥ  saṃśoṣayed   dehaṃ  vāyubījena  vāyunā       |
vahnibījena  tenaiva  saṃharet  sakalāṃ  tanum       || 27 ||
viśleṣayet    tadā   doṣānamṛtenāmṛtāmbhasā       |
āplāvyāplāvayed  dehamāpādatalamastakam       || 28 ||
      tata iti |
 vāyubījena yakāreṇa |
 vāyunā tadutthenetyarthaḥ |
 anena pūraka uktaḥ|
 vahnibījena repheṇa |
 tenaivetyagnibījotthāgninā sakalāṃ svakaluṣarūpapāpapuruṣasahitāṃ tanuṃ nirdahet |
 pāpapuruṣadhyānaṃ yathā----
                  brahmahatyāśiraskañca svarṇasteyabhujadvayam |
                  surāpānahṛdā yuktaṃ gurutalpakaṭidvayam ||
                  tatsaṃyogipadadvandvamaṅgapratyaṅgapātakam |
                  upapātakaromāṇaṃ raktaśmaśruvilocanam ||
                  khaḍgacarmadharaṃ pāpamaṅguṣṭhaparimāṇakam |
                  adhomukhaṃ kṛṣṇavarṇaṃ dakṣakukṣau vicintayet || iti |
      anena kumbhaka uktaḥ || 27 ||
      tadā dāhe jāte doṣān doṣasvarūpapāpapuruṣabhasma viśleṣayedityanena recaka uktaḥ |
 tatra bhasmaviśleṣo'pi vāyubījeneti jñeyam |
 yadāhurācāryāḥ----pūrvavidhinā muñcet |
 iti |
   nāgabhaṭṭo'pi----      sāsyādināthamarutā'panayannaśeṣaṃ tadbhasmarāśim |
 iti |
gaṇeśvaravimaśīnyāmapi----tadbhasmakūṭamakhilaṃ vāyubījotthavāyunā |
 vikīrya |
 iti |
      anyatrāpi----      tadudyadvasuvapuranalapluṣṭadeho'nilena tadbhasmotkṣipya |
 iti |
      atra sthānatraye ṣoḍaśacatuḥṣaṣṭidvātriṃśatsaṃkhyākrameṇeti kecit |
 anye dvādaśa pañcāśat pañcaviṃśatisaṃkhyetyūcuḥ |
 taduktaṃ saṃhitāyām----
                  marudagnisudhābījaiḥ pañcāśanmātramātrakam |
 iti |
     ācāryāśca----      athavā śoṣaṇadahanaplāvanabhedena śodhite dehe |
                  pañcāśadbhirmātrābhedaivīdhivat samānaye(yame)t prāṇān ||
                  pañcāśadātmako'pi ca kalāprabhedena tāra uddiṣṭaḥ |
                  tāvanmātrāyamanāt kalāśca vidhṛtā bhavanti tattvavidā || iti |
      kecittu sthānatraye'pi pratyekaṃ trividhaṃ prāṇāyāmamapīcchanti |
 amṛtenāmṛtabījena vaṃ ityanena |
 amṛtāmbhasā tadutthenāmṛtena āpādatalamastakaṃ dehamāplāvyāplāvayediti sambandhaḥ || 28 ||
ātmalīnāni tattvāni  svasthānaṃ  prāpayettadā       |
ātmānaṃ   hṛdayāmbhojamānayet   paramātmanaḥ       || 29 ||
      svasthānamiti sṛṣṭikrameṇa prathamapaṭaloktarītyā |
 tadetyanena akārādikṣāntān varṇān api sṛṣṭikrameṇa svasthānaṃ prāpayedityuktam |
 taduktaṃ----
                  amutaḥ sakalārṇamayīṃ laparajapānnipātya racayecca tayā |
      sakalaṃ vapuramṛtaughavṛṣṭimiti |
 ityāracayya vapurarṇaśatārddhakeneti |
      paramātmanaḥ sakāśāt haṃsadevasya manunā ātmānaṃ hṛdayāmbhojamānayediti sambandhaḥ |
 haṃsasya jīvasya devaḥ paramātmā upāsyatvāt |
 tena mantreṇa so'ham ityanena|
 yadvā paramātmanaḥ manunā iti sambadhyate iti pūrvaṃ paramātmani yojayedityuktam |
 tata ityarthāllabhyate |
 haṃsadevasya ityagrimeṇa saha sambadhyate |
taduktaṃ vaśiṣṭhasaṃhitāyām----
                  sohaṃ mantreṇa tāmādyāṃ(maṇvī) nādānte siddhabhāvitām |
                  dhvātvaivaṃ brahmarandhrācca hṛdi jīvakalāṃ nyaset || iti |
gaṇeśvaravimaśīnyāmapi----so'haṃdhiyā''tmacaitanyaṃ samānīya cidambarāt |
 iti |
      tatra gurūpadeśataḥ prakāro likhyate----śrīdevapūjādyadhikārasiddhaye bhūta- śuddhyādikaṃ kariṣye iti 
saṅkalpya mūlādhārādutthitāṃ vidyutsahasraprabhābhāsurāṃ bisa- tanturūpāṃ suṣumṇāmārgeṇa hṛdayakamalamāgatāṃ 
kuṇḍalinīṃ vibhāvya hṛdayakamalājjīvaṃ pradīpakalikākāraṃ gṛhītvā dvādaśāntāmbujāt sahasradalaṃ gatāṃ vibhāvya 
tatra jīvātmānaṃ haṃsamantreṇa paramātmani yojayet |
 tataḥ pādādijānuparyantaṃ caturasraṃ pītaṃ pṛthivīmaṇḍalaṃ tatra 
 pādagamanakriyāgantavyagandhaghrāṇapṛthivībrahmanivṛttisamānavāyūn 
 saṃsmṛtya oṃ hrāṃ brahmaṇe pṛthivyadhipataye nivṛttikalātmane huṃ phaṭ svāhā ityamuṃ 
 mantramuccārya tān sarvān kuṇḍalinīdvārā apsu pravilāpayāmītyapāṃ sthāne saṃharet |
 jānvādinābhiparyantaṃ śuklamarddhacandrākāraṃ jalamaṇḍalaṃ tatra 
 hastādānādātavyarasarasanājalaviṣṇupratiṣṭhodānān smṛtvā oṃ hrīÁ viṣṇave jalādhipataye pratiṣṭhākalātmane haṃ 
 phaṭ svāhā ityamuṃ mantramuccārya tān sarvān kuṇḍalinīdvārā agnau pravilāpayāmītyagnisthāne saṃharet |
 nābhyādihṛdayaparyantaṃ trikoṇaṃ vahnimaṇḍalaṃ raktavarṇaṃ tatra pāyuvisargavisarjanīyarūpa- 
cakṣustejorudravidyāvyānān saṃsmṛtya oṃ hrūṃ rudrāya tejo'dhipataye vidyākalātmane huṃ phaṭ svāhā ityamuṃ 
mantramuccārya tān sarvān kuṇḍalinīdvārā vāyau pravilāpayāmīti vāyusthāne saṃharet |
 tato hṛdayādibhrūparyantaṃ kṛṣṇaṃ varttulaṃ ṣaḍbindulāñchitaṃ vāyumaṇḍalaṃ 
 tatropasthānandatadviṣayasparśaspṛṣṭavyavāyvīśvaraśāntyapānān saṃsmṛtya oṃ hnaiṃ īśānāya 
 vāyvadhipataye śāntikalātmane huṃ phaṭ svāhā ityamuṃ mantramuccārya tān sarvān 
 kuṇḍalinīdvārā ākāśe pravilāpayāmītyākāśasthāne saṃharet |
 tato bhrūmadhyād brahmarandhraparyantaṃ svacchaṃ varttulam ākāśamaṇḍalaṃ tatra 
 vāgvadanavaktavyaśabdaśrotrākāśa sadāśivaśāntyatītāprāṇān saṃsmṛtya oṃ hnauṃ 
 sadāśivākāśādhipataye śāntyatītā- kalātmane huṃ phaṭ svāhā ityamuṃ mantramuccārya 
 tān sarvān ahaṅkāre pravilāpa- yāmītyahaṅkāre pravilāpya tamahaṅkāraṃ mahattattve 
 pravilāpya mahattattvaṃ mātṛkāsaṃjñaka- śabdabrahmasvarūpāyāṃ 
 hṛllekhārthabhūtāyāṃ prakṛtau pravilāpayāmīti pravilāpya tāṃ tathāvidhāṃ 
 nityabuddhaśuddhasvabhāve svaprakāśe satyajñānānantānandalakṣaṇe 
 paramakāraṇe parabrahmaṇi pravilāpayāmīti pravilāpayet |
 tudaktaṃ mantratantraprakāśe----
                  gandhādi ghrāṇasaṃyuktāṃ pṛthivīmapsu saṃharet |
                  rasādi jihvayā sārddhaṃ jalamagnau vilāpayet ||
                  rūpādi cakṣuṣā sārddhamagniṃ vāyau vilāpayet |
                  samīramambare vidvān sparśādi tvaksamanvitam ||
                  ahaṅkāre hared vyoma saśabdaṃ taṃ mahatyapi |
                  mahacca sarvaśaktīnāmavyakte kāraṇe pare ||
                  saccidānandarūpaṃ yat vaiṣṇavaṃ paramaṃ padam |
                  pṛthivyādikramāt sarvaṃ tatra līnaṃ vicintayet || iti |
      tataḥ śarīrasyā'ntaryāmī ṛṣiḥ, satyaṃ devatā, prakṛtipuruṣaṃ chandaḥ, saśarīra- pāpapuruṣasya śodhane 
viniyogaḥ ityuktvā dakṣakukṣisthaṃ śuklarūpaṃ pāpapuruṣaṃ vicintya yamiti vāyubījasya kiṣkindha ṛṣiḥ, 
vāyurdevatā, jagatī chandaḥ saśarīrapāpapuruṣa- śodhane viniyogaḥ ityuktvā 
nābhimūle ca ṣaḍbindumaṇḍale yaṃ vicintayet |
                  tadvāyubījaṃ dhūmrañca cañcaladhvajasaṃyutam |
                  dhūÁ dhūÁ śabdayutaṃ sarvaśodhanantvīśadaivatam ||
      iti dhyātvā pūrakaprayogena ṣoḍaśavāraṃ dvādaśavāraṃ vā bījamāvarttya bījotthavāyunā saśarīraṃ 
pāpapuruṣaṃ śoṣitaṃ vibhāvayet |
 tato ramityagnibījasya kaśyapaṛṣiragnirdevatā triṣṭup chandaḥ taddāhe viniyogaḥ ityuktvā----
                  cintayeddhṛdaye raktaṃ trikoṇaṃ vahnimaṇḍalam |
                  vidyākalāyutaṃ rudradaivatañca samīritam ||
      iti dhyātvā kumbhakaprayogena catuḥṣaṣṭivāraṃ pañcāśadvāraṃ vā bījamāvarttayet |
 tadbījotthāgninā tad bhasmībhūtaṃ vibhāvayet |
 tato recakena dvātriṃśanmātrayā pañcaviṃśatimātrayā vā pūrvektarūpaṃ vāyubījamāvarttya pāpapuruṣabhasma recayet |
 tato vamiti varuṇabījasya hiraṇyagarbha ṛṣirhaṃso devatā triṣṭup chandaḥ plāvane viniyogaḥ ityuktvā----       
vāruṇaṃ maṇḍalaṃ mūrddhna śubhraṃ candrārddhasannibham |
                  sitapaṅkajayugmasthaṃ vaṃ syād varuṇadaivatam ||
      iti dhyātvā tadbījasrutāmṛtena taccharīrabhasma piṇḍībhūtaṃ vibhāvayet |
 tato lamiti pṛthivībījasya brahmā ṛṣirindro devatā gāyatrī chandaḥ kaṭhinīkaraṇe viniyogaḥ ityuktvā----      
ādhāramaṇḍale pṛthvīmaṇḍalaṃ vajralāñchitam |
                  catuṣkoṇañca kaṭhinaṃ pītavarṇendradaivatam |
                  laṃ bījena samāyuktaṃ dhyāyenmanasi pūrvavat ||
      iti dhyātvā tadbījotthakāṭhinyena tanuṃ dṛḍhā bhāvayet |
 tato hamityākāśa- bījasya brahmā ṛṣirākāśaṃ devatā paṃktiśchandaḥ vyūhane viniyogaḥ ityuktvā----
                  ākāśamaṇḍalaṃ vṛttaṃ dvādaśānte hamujjvalam |
                  śāntyatītākalāyuktaṃ cintyamākāśadaivatam ||
iti dhyātvā tadutthenākāśenāvakāśaṃ bhāvayet |
 taduktam----
                  glaumiti pṛthvībījena tañca sahanatāṃ nayet |
                  oṃ haṃ vamiti bījenā'vayavīkaraṇaṃ bhavet || iti |
      evaṃ svaśarīraṃ vicintya paramātmanaḥ sakāśāt sṛṣṭikrameṇa tattvāni svasvasthānaṃ prāpayediti |
 tataḥ paramātmanaḥ sakāśājjīvaṃ so'haṃ mantreṇa hṛtpadmamānayediti saṃkṣepaḥ |
 iyañca bhūtaśuddhirāvaśyakīyā |
            bhūta(pañca) śuddhivihīnena kṛtā pūjā'bhicāravat (japādikam) |
            viparītaṃ phalaṃ dadyādabhaktyā cārcanaṃ tathā ||
            niṛrrativīdhihīnānāṃ phalaṃ hanti hi karmaṇām |
            niśācarādhipatyañca kurute śaṅkarājñayā ||
iti śaivāgama ukteḥ |
      anyatrāpi----      śarīrākārabhūtānāṃ bhūtānāṃ yad viśodhanam |
                  avyayabrahmasamparkād bhūtaśuddhiriyaṃ matā ||
                  bhūtaśuddhiṃ vinā karma japahomārcanādikam |
                  bhavettanniṣphalaṃ sarvaṃ prakāreṇāpyanuṣṭhitam || iti |
      vakṣyamāṇaprāṇapratiṣṭhāmantreṇa etadanantaraṃ svaprāṇapratiṣṭhā'vaśyaṃ karttavyā |
 sampradāyād gurūpadeśācca |
 atra viśeṣo vaśiṣṭhasaṃhitāyām----
                  hṛdi hastaṃ sannidhāya prāṇasthāpanamācaret |
                  tato janmādikadvyaṣṭakriyā saṃskārasiddhaye |
                  ṣoḍaśapraṇavāvṛttīḥ kṛtvā śaktiṃ parāṃ smaret || iti || 29 ||
manunā   haṃsadevasya   kuryānnyāsādikaṃ  tataḥ       |
ṛṣicchandodaivatāni nyaset mantrasya mantravit       || 30 ||
ātmano mūddhna  vadane hṛdaye ca yathākramāt       |
vidhāya   mūlamantreṇa  prāṇāyāmaṃ  yathāvidhi       || 31 ||
      anantarakarttavyamāha haṃsadevasyeti |
 tato mūlamantreṇa yathāvidhi prāṇāyāmatrayaṃ vidhāya haṃsadevasya nyāsādikaṃ kuryāditi sambandhaḥ |
 tatra yathāvidhītyasyāyamarthaḥ |
 yadā ajapānyāsastadā ajapayā yadā praṇavanyāsastadā praṇavena yadā bahirmātṛkā- nyāsastadā mātṛkayā |
 evaṃ yadā bhuvaneśīnyāsastadā tayā yadā mūlamantrasya nyāsastadā japyamānamantreṇeti |
 tatra mātṛkāprāṇāyāme viśeṣaḥ |
 yadāhuḥ----
                  iḍayā pūrayet prāṇaṃ svaraiḥ sparśaiśca kumbhayet |
                  recayed yādikairūṣmaistataḥ piṅgalayā punaḥ ||
                  tathaiva pūraṇaṃ vāyoḥ kumbhanaṃ recanaṃ punaḥ |
                  iḍayā syāttato dvābhyāṃ pūraṇāditrayaṃ punaḥ ||
                  prāṇāyāmatrayaṃ kṛtvā paścād vyāpakamācaret |
                  akārādyaiḥ kṣāntavarṇairāpādatalamastakam || iti |
      japyamānamantre tu mantramukhyaikena bījena prāṇāyāmaḥ kāryaḥ |
 sarveṇa vā |
 tatraikena cet kumbhake catuḥṣaṣṭyāvṛttiḥ aṣṭākṣaraiśced dvātriṃśadvāram ityādi jñeyam |
yadāhuḥ----      aṣṭāviṃśativāramiṣṭaphaladaṃ mantraṃ daśārṇaṃ japa-
                  nnāyacchet pavanaṃ suśaṃsitamiti tvaṣṭādaśārṇena cet |
            abhyasyanmunivāra(nnavicāra) manyamanubhirvarṇānurūpaṃ japan
                  kuryādrecakapūrvakarmanipuṇaḥ prāṇaprayogaṃ naraḥ || iti |
      nyāso yathā |
 ajapāyā ādyaṃ mūle paraṃ śirasi |
 tathā dakṣavāmabhāgayoḥ |
 tatrāyaṃ prayogaḥ----haṃ puruṣātmane namaḥ, saḥ prakṛtyātmane namaḥ |
 haṃsaḥ prakṛtipuruṣātmane namaḥ |
 iti vyāpakam |
 tadrūpeṇāntarmātṛkānyāso'pi |
 ādiśabdāt pūjāpūrvadina- japanivedanaṃ taddinajapasaṅkalpaśca |
 etadanantaraṃ haṃsamantrotpannatvāt praṇavasya nyāsaḥ |
 so'pi oṃ aṃ brahmaṇe namaḥ, oṃ āṃ viṣṇave namaḥ ityādi mātṛkāsthāneṣu nyaset |
 nāmāni tu antyapaṭale praṇavotpattau mayā vakṣyante |
 tajjanyacaturnavatikalā nyāso'pi sūcitaḥ |
 tannyāsasthānaṃ yathā----
                  mūlādhāratrikoṇeṣu vinyasedagnijāḥ kalāḥ |
                  hṛtpaṅkajadaleṣvarkakalā dvādaśasaṃkhyakāḥ ||
                  mūddhrnaṣoḍaśapatrāṇāṃ madhye somabhavāḥ kalāḥ |
                  nādajāstu svarasthāne bindujāḥ pañcavaktrake ||
                  pūrvadakṣiṇasaumyeṣu paścimorddhamukheṣu ca |
                  hṛdgalāṃseṣu nābhau ca sodare pṛṣṭhavakṣasoḥ ||
                  urojayornyaseccāpi kalā mākṣarasambhavāḥ |
                  pāde guhye sorujānujaṅghāsphikṣu ukārajāḥ ||
                  pādahastatalaghrāṇakeṣu bāhvośca pāda(rśva)yoḥ |
                  nyasedakārajā guptakalāḥ pañca pravinyaset ||
                  kāsyahṛdguhyapādeṣu |
 iti |
      uktavakṣyamāṇānāṃ sāmānyataḥ ṛṣyādinyāsamāha ṛṣīti |
 ata eva mantrasyeti sāmānyagrahaṇam |
 atra devatāyā api prāptatvādātmana ityuktiḥ |
 tenā'japānyāse ajapāyāḥ praṇavanyāse praṇavasya bahirmātṛkānyāse mātṛkāyā bhuvaneśīnyāse tasyā 
mūlamantranyāse japyamānasya mantrasyeti |
 mantravid yathākramād ityanena bījaśaktīnāmapi nyāsa uktaḥ |
 sadakṣiṇavāmakośa(koṇa)yorityeke |
 guhyapādayorityanye |
 stanayorityapare |
 ṛṣyādinyāsasyāvaśyakatoktā'nyatra----
            ṛṣicchandodevatānāṃ vinyāsena vinā yadā |
            japyate sādhito'pyeṣa tasya tucchaphalaṃ bhavet |
 iti || 30-31 ||
vidadhyānmātṛkānyāsaṃ    mantranyāsamanantaram       |
aṅguṣṭhādiṣvaṅgulīṣu   nyasedaṅgaiḥ  sajātibhiḥ       || 32 ||
astraṃ  tattalayornyasya  kuryāttālatrayādikam       |
diśastenaiva  badhnīyācchoṭikābhiḥ samāhitaḥ       || 33 ||
      bahirmātṛkānyāsamāha vidadhyāditi |
 mātṛkānyāsaṃ vakṣyamāṇaṃ prapañcayāgānta- mityarthaḥ |
 anantaraṃ mantranyāsaṃ bhuvaneśīnyāsaṃ vidadhyāditi sambandhaḥ |
        yadāhuḥ----      praṇavo mātṛkādevī hṛllekhetyamṛtatrayam |
                  dīpanaṃ sarvamantrāṇāmityāha bhagavān śivaḥ || iti |
vāyavīyasaṃhitāyām----haṃsanyāsastu tatrādyaḥ praṇavanyāsa eva ca |
                  tṛtīyo mātṛkānyāso brahmanyāsastataḥ param ||
                  pañcamaḥ kathyate sadbhirnyāsaḥ pañcākṣarātmakaḥ |
                  eteṣvekamanekaṃ vā kuryāt pūjādikarmasu || iti |
      uktavakṣyamāṇānāṃ karanyāsamāha anantaram aṅguṣṭheti |
 anantaramityanena mūlamantreṇa karaśuddhiḥ karttavyetyuktam |
 ataeva lakṣmīpaṭale vakṣyati  " hastau saṃśodhya mantreṇa "  iti |
 taduktam----
            vyāpyavyāpyorhastayormantramantarbāhye pārśve tārarudraṃ budhena |
 iti |
aṅgaistattatkalpoktāṅgamantraiḥ |
 tatra hṛnmantramuccārya aṅguṣṭhābhyāṃ nama ityādi prayogaḥ |
  taduktamācāryaiḥ----      aṅgulīṣu kramādaṅgairaṅguṣṭhādiṣu vinyaset |
 iti |
      sajātibhirityagrimeṇa sambadhyate |
 tattalayoriti tacchabdena prakṛtatvādaṅgulaya ucyante |
 tābhiḥ karo lakṣyate |
 talaśabdenāntarbāhyamapi talaṃ gṛhyate |
 tenāstramantra- muccārya karatalapṛṣṭhābhyāṃ nama iti astramantraprayogaḥ |
 taduktam----
                  aṅguṣṭhābhyāṃ namo hrāṃ hrīÁ tarjanībhyāṃ namastataḥ |
                  madhyamābhyāṃ namo hrūṃ hraiṃ anāmikābhyāṃ namastataḥ ||
                 oṃ hrauÁ kaniṣṭhikābhyāṃ ca namo hrastalapṛṣṭhayoḥ |
 iti |
kuryāttālatrayādikamiti aṅgāstraviniyogaḥ |
 tasya svarūpamuktamanyatra----
                  prasāritatalābhyāntu tālatrayamudīrayet |
 iti |
      tālatrayādikamityādiśabdoktaṃ viśadayati diśa iti |
 tenaivetyastramantreṇa |
 choṭikā nārācamudrārūpā |
                  aṅguṣṭhatarjjanyagrābhyāṃ sphoṭo nārācamudrikā |
      iti tallakṣaṇāt |
 samāhita ityagrimeṇa sambadhyate |
 tatraivaṃ sambandhaḥ |
 tataḥ samāhitaḥ sudhīrjātibhiḥ aṅgamantrān hṛdādiṣu ca vinyasediti |
 cakāro'ṅguṣṭhā- diṣviti pūrvektasamuccayārthaḥ |
 tata iti vakṣyamāṇatattatkalpoktatattanmantranyāsānantara- mityarthaḥ |
        yadāhuḥ----      ādāvṛṣyādivinyāsaḥ karaśuddhistataḥ param |
                  aṅgulivyāpakanyāsau hṛdādinyāsa eva ca ||
                  tālatrayañca digbandhaḥ |
 iti |
      anyatrāpi----      karanyāsaṃ purā kṛtvā dehanyāsamataḥ param |
                  aṅganyāsaṃ nyaset paścādeṣa sādhāraṇo vidhiḥ || iti |
ācāryā api ṣaḍaṅganyāsāntamuktvā----
                  japārambhe manūnāṃ hi sāmānyeyaṃ prakalpanā |
 iti |
samāhitaḥ sudhīrityanena ṣaḍaṅgamudrāḥ sūcitāḥ |
 taduktamāgamāntare----
                  prasāritatalenaiva pāṇinā hṛdayaṃ śiraḥ |
                  proktā śikhā tathā samyagadho'ṅguṣṭhena muṣṭinā ||
                  tathāvidhābhyāṃ pāṇibhyāṃ varmaskandhādinābhigam |
                  tarjanīmadhyamānāmāḥ proktā netratraye kramāt ||
                  yadā netradvaye prokte tadā tarjanīmadhyame || iti |
atra prasāritatalenetyatra aṅguṣṭhavarjamaṅgulīcatuṣṭayenetyarthaḥ |
      taduktam----
                  aṅguṣṭhavarjamaṅgulyaścatasro hṛdi mūrddhani |
                  śikhāyāṃ muṣṭireva syādaṅguṣṭhakṛtanālikā ||
                  sarvāṅgulaya ānābheḥ pāṇyoḥ kavacabandhanam || iti |
śaktiṣaḍaṅgamudrāstantrāntare----
                  hṛdayaṃ madhyamānāmātarjanībhiḥ smṛtaṃ śiraḥ |
                  madhyamātarjanībhyāṃ syādaṅguṣṭhena śikhā smṛtā ||
                  daśabhiḥ kavacaṃ proktaṃ tisṛbhirnetramīritam |
                  proktāṅgulībhyāmastraṃ syādaṅgakḷptiriyaṃ matā || iti |
śaivaṣaḍaṅgamudrāḥ śaivāgame----
                  kṛtamuṣṭipadau (puṭau) hastau kṛtvā'ṅguṣṭhau hṛdi nyaset |
                  hṛnmudreyaṃ samākhyātā śiromudrā prakīrttyate ||
                  lalāṭāgre samādhāya kṛtamuṣṭipuṭau karau |
                  kuryādūrddhaprasaktāgrau tarjanyau jyeṣṭhabāhyataḥ ||
                  karau śikhāyāṃ saṃyojya kṛtamuṣṭipuṭākṛtī |
                  jyeṣṭhāvadhaḥprasaktāgrau kaniṣṭhāvūrddhatastathā ||
                  kuryāt seyaṃ śikhāmudrā sarvepadravanāśinī |
                  kṛtvā'ṅguṣṭhau prasaktāgrau tarjanyau ca trikoṇavat ||
                  mūddhrna paścānmukhaṃ kṛtvā nayedubhayapārśvataḥ |
                  karau hṛdanta mudreyaṃ kavacasyā'bhayapradā ||
                  kṛtvā netronmukhaṃ hastaṃ saktāṅguṣṭhakaniṣṭhikam |
                  prasārya madhyamāṃ kiñcinnamayeditarāṅgulīḥ ||
                  netramudreyamuddiṣṭā rakṣobhūtāttībhañjini |
                  parasparataladvandvaṃ punarāsphoṭayed bhṛśam || iti || 32-33 ||
hṛdayādiṣu    vinyasyedaṅgamantrāṃstataḥ   sudhīḥ       |
hṛdayāya  namaḥ  pūrvaṃ  śirase  vahnivallabhā       || 34 ||
śikhāyai  vaṣaḍityuktaṃ  kavacāya  humīritam       |
netratrayāya vauṣaṭ syādastrāya phaḍiti kramāt       || 35 ||
ṣaḍaṅgamantrānityuktān   ṣaḍaṅgeṣu   niyojayet       |
pañcāṅgāni  manoryasya  tatra  netramanuṃ  tyajet       || 36 ||
      jātibhirityuktestāḥ kā ityapekṣāyāmāha hṛdayeti |
 pūrvaṃ prathamo mantraḥ
śirase etadanantaraṃ vahnivallabhā svāheti uccaredityarthaḥ || 34 ||
netratrayāyetyupalakṣaṇam |
 tena dvinetre viṣṇvādau netrābhyāṃ vauṣaḍiti prayogaḥ ||35||
      ṣaḍaṅgamantrān tattatkalpoktānityevaṃ prakāreṇoktān jātimantrāṃśca militvā ṣaḍaṅgeṣu hṛdayādiṣu 
uktamudrābhirniyojayennyasedityarthaḥ || 36 ||
aṅgahīnasya mantrasya  svenaivāṅgāni kalpayet       |
tattatkalpoktavidhinā nyāsānanyān samācaret || 37 ||
      aṅgeti |
 aṅgahīnatvaṃ nāma nārāyaṇāṣṭākṣarādivanmantroddhārābhāvaḥ |
 svenaivetyā- vṛttyā chedena vā |
 etenāṅgānāmāvaśyakatvamuktam |
 yadāhuḥ----
                  pūjājapārcanāhomāḥ siddhamantrakṛtā api |
                  aṅgavinyāsavidhurā na dāsyanti phalānyamī || iti |
gautamena ṣaḍaṅgakaraṇaprayojanamapyuktam----
                  ijyamāno hṛdātmā'yaṃ hṛdaye syāccidātmakaḥ |
                  kriyate tatparatvantu (parātmā ca) hṛnmantreṇa tataḥ param ||
                  sarvajñādiguṇopete (ttuṅge) saṃvidrūpe parātmani |
                  kriyate viṣayāhāraḥ śiromantreṇa dhīmatā ||
                  hṛcchirorūpaciddhāmamayatā (niyatā) bhāvanā dṛḍhā |
                  kriyate nijadevasya śikhāmantreṇa sādaram ||
                  mantrātmakasya devasya mantravācyena (vyāptena) tejasā |
                  sarvato varmamantreṇa kriyate nyāsasaṃbhṛtiḥ ||
                  yaddadāti paraṃ jñānaṃ saṃvidrūpe parātmani |
                  hṛdayādimayaṃ tejaḥ syādetannetrasaṃjñakam ||
                  ādhyātmikādirūpaṃ yat sādhakasya vināśayet |
                  avidyājātamastraṃ tat paraṃ dhāma samīritam || iti |
      pūrvaṃ tata iti mantranyāsānantaramiti vyākhyātam |
 tatra ko mantranyāsa ityapekṣayāmāha tattaditi |
 nyāsān mantranyāsān |
 eṣāmapyāvaśyakatoktā'nyatra----
                  nyāsaṃ vinā japaṃ prāhurāsuraṃ viphalaṃ budhāḥ |
                  nyāsāttadātmako bhūtvā devo bhūtvā tu taṃ yajet || iti |
kulaprakāśatantre'pi----āgamoktena mārgeṇa nyāsān nityaṃ karoti yaḥ |
                  devatābhāvamāpnoti mantrasiddhiḥ prajāyate ||
                  akṛtvā nyāsajātaṃ yo (jālāni) mūḍhātmā prabhajenmanūn |
                  sarvavighnaiśca bādhyeta vyādhrairmṛgaśiśuryathā ||
                  yo nyāsakavacacchanno mantraṃ japati taṃ priye |
                  vighnā dṛṣṭvā palāyante siṃhaṃ dṛṣṭvā yathā gajāḥ || iti |
vāyavīyasaṃhitāyāmapi----nāśivaḥ śivamabhyasyennāśivaḥ śivamarcayet |
                  nāśivastu śivaṃ dhyāyennāśivaḥ śivamāpnuyāt || iti |
     granthakṛdapi----      mantrākṣarāṇi vinyasyeddevatābhāvasiddhaye |
 iti |
etena yatra mantre akṣaranyāso vācaniko noktastatrāpi karttavya ityuktam || 37 ||
kalpayedātmano dehe pīṭhaṃ dharmādibhiḥ kramāt       |
aṃsoruyugmayovīdvān  prādakṣiṇyena  deśikaḥ       || 38 ||
dharmaṃ jñānañca vairāgyamaiśvaryaṃ nyasya tu  kramāt       |
mukhapārśvanābhipārśve'dharmādīṃśca  prakalpayet       || 39 ||
dharmādayaḥ smṛtāḥ  pādāḥ pīṭhagātrāṇi cāpare       |
anantaṃ  hṛdaye   padmamasmin  sūryendupāvakān       || 40 ||
      ātmayāgārthaṃ dehe pīṭhakalpanāmāha kalpayediti |
 ātmano dehe nyastairdharmādibhiḥ pīṭhaṃ kalpayedityarthaḥ |
 atra kramādityanenaitaduktaṃ bhavati |
 maṇḍūkāya nama ityādhāre |
 kālāgnirudrāya namaḥ iti svādhiṣṭhāne |
 kūrmāya nama iti nābhau |
 tato hṛdi ādhāraśaktyādinyāsaṃ kṛtvā paścāddharmādinyāsa iti |
 yadāhuḥ----
                  nyasedādhāraśaktiprakṛtikamaṭhaśeṣakṣamākṣīrasindhūn
                  śvetadvīpañca ratnojjvalamahita mahāmaṇḍapaṃ kalpavṛkṣam |
      hṛddeśe |
 iti |
 aṃseti |
 prādakṣiṇyena dakṣiṇāvarttakrameṇa |
 vidvān deśikaḥ ityanena dakṣiṇāṃsamārabhya dakṣoruparyantaṃ nyāsa ityuktam |
 ayaṃ pakṣaḥ sāmpradāyikaḥ |
 tūktamīśānaśivena----ādhārākhyāṃ yajecchaktiṃ hṛdayeṃ'se ca dakṣiṇe |
                  dharmaṃ jñānañca savyāṃse ūrvervāmānyayorapi ||
                  vairāgyasaṃjñamaiśvaryam |
 iti |
      kramādityuttareṇa sambadhyate ||
      mukheti |
 atrāpi prādakṣiṇyenetyanuṣañjanīyam |
 kramādityanenaitaduktam |
 mukhaṃ tato vāmapārśvaṃ tato nābhistato dakṣiṇapārśvam |
 taduktam----
                  mukhe ca vāmapārśve ca nābhau dakṣiṇapārśvake |
                  adharmañcāpyathājñānamavairāgyamanaiśvaram || iti |
īśānaśivenāpyuktam----                        adharmaṃ vadane tataḥ |
                  ajñānaṃ savyapārśve ca nābhau pārśve ca dakṣiṇe ||
                  avairāgyamanaiśvaryam |
 iti |
      yattvācāryavacanam---- " ānananābhimūlapārśvadvayaiḥ "  iti tadapi taṭṭīkākārairānana- pārśva 
nābhimūlapārśvairityeva vyākhyātam |
 adharmādīn tāneva nañpūrvānityarthaḥ ||
      apara iti adharmādayaḥ |
 asminnityanante |
 padmamiti vakṣyamāṇalakṣaṇam |
 etena pūtena (?) pūrvapūrvasyottarottaraṃ pratyādhāratoktā |
 asmin padme sūryendupāvakāniti yojyam || 38-40 ||
eṣu  svasvakalā  nyasyennāmādyakṣarapūvīkāḥ       |
sattvādīṃstrīn guṇān nyasyettathaivātra gurūttamaḥ       || 41 ||
ātmānamantarātmānaṃ    paramātmānamatra     tu       |
jñānātmānaṃ pravinyasya  nyaset  pīṭhamanuṃ  tataḥ       || 42 ||
      eṣviti triṣu maṇḍaleṣu |
 nāmādau yadakṣaraṃ kabhādi ādi ādi tatpūvīkāḥ |
 tatra kramaḥ |
 sūryamaṇḍalaṃ vinyasya tatra tatkalāḥ tataḥ somamaṇḍalaṃ tatra tatkalāḥ tato vahnimaṇḍalaṃ tatra 
tatkalāḥ nyasediti |
 tathaiveti pūrvapūrvasyopari |
 nāmādyakṣarapūrvakā- niti padamevā'trākṛṣyate |
 tena nāmno yadādyakṣaraṃ tatpūrvakān nyasediti |
 atra guruttama ityuttareṇa sambadhyate |
 tataḥ oṃ saṃ sattvāya namaḥ ityādiprayogaḥ |
      taduktam---- " ādyakṣaraiḥ sattvarajastamāṃsi "  iti |
 etacca dikpradarśanamātram |
 pūrvaṃ sarvatra tathokteḥ |
 atra paramātmani tuśabdo vyatireke |
 tenāyamarthaḥ |
 ātmāditraye'- pyādyakṣarameva bījam |
 jñānātmani tu māyābījamiti gurūttamapadenoktam |
      nyaset pīṭhamanuṃ tataḥ ityanenaitaduktaṃ bhavati |
 māṃ māyātattvāya namaḥ, kaṃ kalātattvāya namaḥ, viṃ vidyātattvāya namaḥ, paṃ paratattvāya namaḥ |
 hṛtpadmāgrādyaṣṭadala- mūleṣu madhye ca pīṭhaśaktinavakaṃ nyasediti |
       taduktam----      māyātattvaṃ kalātattvaṃ vidyātattvaṃ paraṃ tathā |
                  vinyasya pīṭhaśaktīśca tataḥ pīṭhamanuṃ nyaset || iti |
anyatrāpi----athāṣṭadikṣu parito madhye ca śaktīrnava |
      nyastvā pīṭhamahāmanuṃ ca vidhivattatkaṇīkāmadhyagam || iti || 41-42 ||
evaṃ   dehamaye    pīṭhe    cintayediṣṭadevatām       |
mudrāḥ   pradarśya   vidhivadarghyasthāpanamācaret       || 43 ||
      mudrā iti |
 tattadviśeṣamudrāśca tattatkalpoktāstattatpaṭale mayā vakṣyante |
 vidhivadityanenaitadanantaraṃ mānasīṃ pūjāṃ kṛtvā devamabhyarthayedityuktam |
 tatrābhyarthanamantraḥ----      oṃ svāgataṃ devadeveśa sannidhībhāva keśava |
                  gṛhāṇa mānasīṃ pūjāṃ yathārthaparibhāvitām || iti |
atra keśavetyatra tattaddevatānāmnāmūhaḥ kāryaḥ |
 taduktam----
                  iti dhyātvātmānaṃ paṭuviśadadhīrnandatanayaṃ
                  purobuddhyaivārghyaprabhṛtibhiranindyopahṛtibhiḥ |
 yajet |
 iti |
      anyatrāpi----      dhyātvā devaṃ pradarśyā'tha mudrā api vidhānataḥ |
                  pūjāñca mānasīṃ kuryāttatorghyasthāpanañcaret || iti || 43 ||
                   " oṃ svāgataṃ devadeveśa sannidhībhāva keśava |
                   gṛhāṇa mānasīṃ pūjāṃ yathārthaparibhāvitām || "  iti |
      isa mantra meṃ sambodhana pada keśava ke sthāna para tattad devoṃ kā nāma rakhanā cāhie || 43 ||
śaṅkhamastrāmbunā prokṣya  vāmato vahnimaṇḍale       |
sādhāraṃ sthāpayed vidvān  bindusrutasudhāmayaiḥ       || 44 ||
toyaiḥ   sugandhipuṣpādyaiḥ  pūrayettaṃ  yathāvidhi       |
ādhāraṃ pāvakaṃ  śaṅkhaṃ sūryaṃ  toyaṃ  sudhāmayam       || 45 ||
smaredvahnyarkacandrāṇāṃ  kalāstāsteṣvanukramāt       |
mūlamantraṃ  japet  spṛṣṭvā  nyasettasyāṅgamantravit       || 46 ||
hṛnmantreṇābhisampūjya  hastābhyāṃ  chādayannapaḥ       |
japedvidyāṃ  yathānyāyaṃ  deśiko  devatādhiyā       || 47 ||
      arghyasthāpanamācaredityuktam |
 tadvidhimāha śaṅkhamiti |
 vāmato vāmabhāge svāgrata iti jñeyam |
 yaduktam---- " ātmanaḥ purataḥ śaṅkham "  iti |
 vahnimaṇḍale ūrddhāgre trikoṇe sādhāraṃ śaṅkhamityanvayaḥ |
 vidvānityanenātra vahnimaṇḍala ityupalakṣaṇam ityuktam |
 tena trikoṇaṣaṭkoṇavṛttacaturasrarūpe śaṅkhamudrāvaṣṭabdhe pūjitaṣaḍaṅge iti jñeyam |
 taduktam----
                  agre trikoṇamālikhya ṣaṭkoṇañca tato bahiḥ |
                  varttulaṃ caturasrañca madhye māyāṃ vilikhya ca |
                  śaṅkhamudrāṃ pradarśyā'tha koṇadikṣvaṅgapūjanam || iti |
      anyatrāpi----      trikoṇaṣaṭkoṇavṛttacaturasrāṇi kārayet |
                  śaṅkhamudrāmavaṣṭabhya ṣaḍaṅgāni prapūjayet || iti |
      bindurbhrūmadhyam |
 kecana brahmarandhramiti vadanti |
 tatra candramaṇḍalasya sattvāditi |
 bindusrutasudhāmayairiti jaladhyānam |
 yat somaśambhau----
                  binduprasūta pīyūṣarūpatoyākṣatādinā |
                  hṛdāpūrya ṣaḍaṅgena pūjayitvā'bhimantrayet || iti |
      pūrayettaṃ yathāvidhītyanenaitaduktam |
 bindvantāṃ pratilomamātṛkāṃ vilomamūlamantrañca japanniti |
 taduktam----
              pūrayedvimalapāthasā sudhīrakṣaraiḥ pratigataiḥ śiro'ntakaiḥ |
 iti |
      ādhāramiti |
 ādhāraṃ pāvakamaṇḍalatvena śaṅkhaṃ sūryamaṇḍalatvena toyamindu- maṇḍalatvena |
 teṣu maṇḍaleṣu tattatkalā api smaret |
 kecana pūjayantyapi |
      tatra prayogaḥ----svavāmāgrataḥ caturasravṛttaṣaṭkoṇatrikoṇamaṇḍalaṃ kṛtvā śaṅkha- mudrayā'vaṣṭabhya 
puṣpākṣataiḥ pūjākrameṇa ṣaḍaṅgāni sampūjya ādhāramastramantreṇa prakṣālya  " maṃ vahnimaṇḍalāya daśakalātmane 
amukārghyapātrāsanāya namaḥ "  iti ādhāraṃ pratiṣṭhāpya pūrvādagnerdaśakalāḥ pūjayet |
      tataḥ śaṅkhamantreṇa (puruṣottamapaṭaloktaśaṅkhamantreṇa) śaṅkhaṃ prakṣālya  " aṃ sūrya- maṇḍalāya 
dvādaśakalātmane amukārghyapātrāya namaḥ "  iti pātramādhāre nidhāya prādakṣiṇyena dvādaśasthāneṣu sūryasya 
dvādaśakalāḥ sampūjya vilomamātṛkāṃ viloma- mūlamantrañca japan śuddhodakena śaṅkhamāpūrya  " oṃ somamaṇḍalāya 
ṣoḍaśakalātmane amukārghyāmṛtāya namaḥ "  iti sampūjya somasya ṣoḍaśakalāstatra prādakṣiṇyena pūjayediti |
 tatastatra  " gaṅge ca "  iti mantreṇa sūryamaṇḍalādaṅkuśamudrayā tīrthamāvāhya svahṛtkamalāddevamapyāvāhayet |
 deśiko devatādhiyeti vakṣyamāṇatvāt |
 taduktam----
                  tatra tīrthamanunābhivāhayet tīrthamuṣṇarucimaṇḍalāt punaḥ |
                  svīyahṛtkamalato hariṃ yathā |
 iti |
aṅkuśamudrālakṣaṇaṃ snānaprasaṅge uktam |
 yadveyamaṅkuśamudrā |
 yadāhuḥ----
                  ṛjumadhyā madhyaparvākrāntā tarjanyadhomukhī |
                  vijñeyā'ṅkuśamudreyaṃ kuñcitā madhyaparvataḥ || iti |
      spṛṣṭveti |
 apa iti sambadhyate |
 nyasediti apsviti sambadhyate |
 tasyeti mūlamantrasya |
 aṅgamantravidityanena vakṣyamāṇadikkramapūjanenaiva nyāsa ityuktam |
      abhisampūjyeti apa iti sambandhaḥ |
 hastābhyāṃ chādayanniti deśika ityanena matsyamudrayetyuktam |
 tallakṣaṇantu----
                  adhomukhāvubhau hastau svasyopari ca saṃsthitau |
                  pārśvadvayagatāṅguṣṭhau matsyamudreyamīritā ||
      atra mūlamantravidyāśabdābhyāmevamādividhau puṃstrīdevatākatvamavivakṣitamityuktam|
 anyathaikagrahaṇe itaragrahaṇaṃ na syāt |
 yathānyāyamiti saptakṛtvo'ṣṭakṛtvo vā |
 iyaṃ saṃkhyā (vyavasthā) pūrvamapi jñeyā |
 taduktam----
                  saṃspṛśan japatu mantramaṣṭaśaḥ |
 iti || 44-47 ||
astramantreṇa  saṃrakṣya  kavacenāvaguṇṭhya  ca       |
dhenumudrāṃ   samāpādya   rodhayettat  svamudrayā       || 48 ||
      saṃrakṣyeti |
 taditi sambandhaḥ |
 tacca saṃrakṣaṇaṃ choṭikābhiriti jñeyam |
 avaguṇṭhyetyatrāpi taditi sambadhyate |
 taccāvaguṇṭhanamudrayā |
 samāpādyetyamṛtabījena |
 svamudrayeti sannirodhinyā |
 avaguṇṭhanadhenusannirodhanamudrāstrayoviṃśe vakṣyante |
 tataḥ śaṅkhopari śaṅkhamuṣalacakramahāmudrāyonimudrāḥ pradarśayet |
 yadāhuḥ----
                  cinmayaṃ cintayettīrthamānīyā'ṅkuśamudrayā |
                  brahmāṇḍodaratīrthebhyo dhenumudrāṃ pradarśya ca ||
                  śaṅkhamudrāṃ cakramudrāṃ muṣalākhyāñca darśayet |
                  paramīkṛtya yatnena guhyākhyāñcaiva darśayet || iti |
      kṛṣṇamantre gālinīpradarśanaṃ rāmamantre garuḍamudrāpradarśanam ityādiviśeṣo'nu- sandheyaḥ |
 śaṅkhamudrālakṣaṇamuktaṃ prāk |
anyāsāṃ lakṣaṇāni tu----
                  muṣṭiṃ kṛtvā tu hastābhyāṃ vāmasyopari dakṣiṇam |
                  kuryānmuṣalamudreyaṃ sarvavighnapraṇāśinī ||
                  mithaḥ kaniṣṭhike baddhā tarjanībhyāmanāmike |
                  anāmikorddhagāśliṣṭadīrghamadhyamayoradhaḥ |
                  aṅguṣṭhāgradvayaṃ nyasyed yonimudreyamīritā || iti |
                  viparyaste tale kṛtvā vāmadakṣiṇahastayoḥ |
                  aṅguṣṭhau grathayeccaiva kaniṣṭhānāmikāntare |
                  cakramudreyamuddiṣṭā sarvasiddhikarī śubhā || iti |
mahāmudrālakṣaṇaṃ trayoviṃśa vakṣyate |
                  kaniṣṭhāṅguṣṭhakau saktau karayoritaretaram |
                  tarjanīmadhyamānāmāḥ saṃhatā bhugnavajītāḥ (sajjitāḥ) |
                  mudraiṣā gālinī proktā śaṅkhasyopari cālitā || iti |
                  hastāvabhimukhau kṛtvā racayitvā kaniṣṭhike |
                  mithastarjanike śliṣṭe śliṣṭāvaṅguṣṭhakau tathā ||
                  madhyamānāmike dve tu dvau pakṣāviti kuñcayet |
                  eṣā garuḍamudrā syādaśeṣaviṣanāśinī || iti || 48 ||
dakṣiṇe  prokṣaṇīpātramādhāyā'dbhaḥ   prapūrayet       |
kiñcidarghyāmbu saṃgṛhya  prokṣaṇyambhasi yojayet       || 49 ||
      dakṣiṇa iti |
 pātraṃ tāmrādijaṃ |
 yadāhuḥ----
                  ratnaṃ raukmaṃ raupyamabjaṃ tāmraṃ mṛddārupaittalam |
                  pādmaṃ pālāśamutkṛṣṭānyamantrāṇyacyutārcane |
                  sarvetkṛṣṭau tāmraśaṅkhāvarghyāyā'bjo'tiśasyate || iti || 49 ||
arghyasyottarataḥ kāryaṃ  pādyaṃ  sācamanīyakam       |
ātmānaṃ  yāgavastūni  maṇḍalaṃ  prokṣayed guruḥ       || 50 ||
prokṣaṇīpātratoyena   manunā'nyānyapi  kramāt       |
nyāsakrameṇa  dehe   sve  dharmādīn  pūjayettataḥ       || 51 ||
      arghyasyetyarghyapātrasya |
 śaktau satyāṃ etāni bhinnāni |
 aśaktau ekenaiva sarvam |
 yadāhuḥ----ekasminnathavā pātre pādyārghyādīni kalpayet |
 iti |
      manuneti mūlamantreṇa prokṣayediti sambandhaḥ |
 idañca sāmānyavidhānam |
 anyatra tu mantraviśeṣe prokṣaṇamantra uktaḥ |
 tatra tenaiva prokṣaṇamiti jñeyam |
 gururityanenedaṃ prokṣaṇaṃ trirityuktaṃ bhavati |
 yadāhuḥ----
                  prokṣayennijatanuṃ tato'munā triḥ kareṇa manunā'khilaṃ tathā |
                  sādhanaṃ kusumacandanādikam |
 iti |
anyānyapi yāgavastūni pūjādravyāṇi kramāt prokṣayediti sambandhaḥ ||
āntaraṃ yāgamāha nyāseti |
 taduktam----
                  dvividhaṃ syāllabdhamanorbāhyāntaramupāsanam |
                  nyāsināñcāntaraṃ proktamanyeṣāmubhayaṃ tathā || iti |
vāyavīyasaṃhitāyāmapi----ādāvābhyantaraṃ yāgamagnikāryāvasānakam |
                  vidhāya mānavaḥ paścād bahiryāgaṃ samācaret || iti |
tathā saṃhitāyāṃ śambhuvākyamapi----
                  na gṛhī jñānamātreṇa paratreha ca maṅgalam |
                  prāpnoti candravadane dānahomādibhivīnā ||
                  gṛhastho yadi juhuyānna dadyādapi neśvari |
                  pūjayed vidhinā naiva kaḥ kuryādetadanvaham ||
                  na brahmacāriṇo dātumadhikāro'sti bhāmini |
                  gurubhyo'pi ca sarvebhyaḥ ko vā dāsyatyapekṣitam ||
                  nā'raṇyavāsināṃ śaktirna te santi kalau yuge |
                  parivrāḍ jñānamātreṇa dānahomādibhivīnā ||
                  sarvaduḥkhapiśācebhyo mukto bhavati nānyathā |
                  parivrāḍviraktaśca viraktaśca gṛhī tathā ||
                  kumbhīpāke nimajjete dvābubhau kamalānane |
                  puṇyāḥ striyo gṛhasthāśca maṅgalairmaṅgalāthīnaḥ ||
                  pūjopakaraṇaiḥ kuryurdadyurdānāni cārhaṇām |
                  vānaprasthāśca yatayo yadyevaṃ kuryuranvaham ||
                  saṃsārānna nivarttante vidhyatikramadoṣataḥ |
                  ārūḍhayatitā hyete bhaveyurduḥkhabhājanam || iti |
      atra nyāsakrameṇetyanenaitaduktaṃ bhavati |
 maṇḍūkakālāgnirudrakūrmān ādhāra- svādhiṣṭhānanābhideśeṣu tata ādhāraśaktyādīn hṛdi paścāddharmādīnaṣṭau 
yathāsthānaṃ sampūjya punarhṛdi śeṣādiparatattvāntā pūjā |
 taduktaṃ rāmapūrvatāpanīye----
      māyāvidye ye kalāpare tattve sampūjayedvimalādīśca śaktīḥ |
 iti || 50-51 ||
puṣpādyaiḥ  pīṭhamanvantaṃ  tasmiṃśca   paradevatām       |
pañcakṛtvaḥ punaḥ kuryāt puṣpāñjalimananyadhīḥ       || 52 ||
uttamāṅgahṛdādhārapādasarvāṅgake        kramāt       |
vinā   nivedyaṃ  gandhādyairupacāraiḥ  samarcayet       || 53 ||
      puṣpasyādyaṃ gandhaḥ |
 bahuvacanamādyarthaṃ tena gandhādyairityarthaḥ |
 etādṛśayuktistu ādiśabdena puṣpamātragrahaṇārthā |
 yadvā puṣpāṇi ca ādyo gandhaśca puṣpādyaiḥ |
 upacāreṣu gandhānantaraṃ puṣpasyoddiṣṭatvāt |
 pīṭhamanvantamiti |
 pīṭhaśakti pīṭhamantraparyantamityarthaḥ |
 tasminniti |
 evambhūte dehamaye pīṭhe paradevatāṃ gandhādyairupacāraiḥ samarcayedityagrimeṇa sambandhaḥ |
 ādyena puṣpam |
 tatra viśeṣamāha pañceti |
      ananyadhīrityanena triṃśo vā ityuktam |
 taduktamācāryaiḥ----
                  kuryāt puṣpāñjalimapi nijadehe pañcaśo'thavāpi triṃśaḥ |
 iti |
      vinā nivedyamiti |
 asyāyamabhiprāyaḥ |
 āsanādidīpāntānupacārān pradarśya bāhye naivedyaṃ na deyam |
 tato gurūpadiṣṭavidhinā kuṇḍalinīmutthāpya dvādaśāntaṃ nītvā tatratyaśivena samāgamaya tadutthāmṛtadhārayā 
devaṃ prīṇayediti || 52-53 ||
gurūpadiṣṭavidhinā    śeṣamanyat   samāpayet       |
sarvametat  prayuñjīta  prokṣaṇīsthena  vāriṇā       || 54 ||
visṛjya toyaṃ  prokṣaṇyāḥ pūrayettāṃ yathā  purā       |
tatastanmaṇḍalaṃ mantrī gandhādyaiḥ  sādhu pūjayet       || 55 ||
      gurūpadiṣṭeti |
 anyat śeṣaṃ mānasau dhūpadīpau mantrajapaḥ japanivedanaṃ brahmārpaṇaṃ kṣamāpanādi visarjanavarjam |
 yadāhuḥ----
                  dhyātvā yajeccandanādyairmānasairdhūpadīpakaiḥ |
                  bhojanāvasare kiñcijjapaṃ kṛtvā nivedayet || iti |
      aśaktaṃ pratyāha sarvamiti |
 natvā gurūnityādi etadantaṃ nityapūjāyāmapi samānam |
 viśeṣastvayaṃ nityapūjāyām |
 etacchaṅkhajalameva varddhanyāṃ nikṣipediti |
 tataḥ prāṇāyāmatrayaṃ kṛtvā aṣṭottarasahasraṃ nityajapaṃ kṛtvā punaḥ prāṇāyāmatrayañca kuryāt |
 kiñcana  " kṣipatu varddhanījale "  iti purato japasya parato'pi  " vihitamatha tattrayaṃ budhaiḥ "  iti cokteḥ |
 taduktaṃ mantratantraprakāśe----
                  aṣṭottarasahasrantu kṛtvā'ntaryāgamādarāt |
                  japet pratidinaṃ yattu nitya eṣa japaḥ smṛtaḥ ||
                  ayane viṣuve caiva grahaṇe candrasūryayoḥ |
                  dvādaśyāṃ pūṇīmāyāñca teṣu naimittiko japaḥ ||
                  nityāt triguṇitaḥ so'tha pūjā caiva harestathā || iti |
      āntaraṃ yāgamuktvā bahiryāgamāha tata iti |
 tatastadanantaraṃ mantrī sādhu śobhanatvena sarvatobhadratvamuktam |
 tanmaṇḍalaṃ vedimadhyalikhitaṃ sarvatobhadramaṇḍalaṃ gandhādyaiḥ pūjayediti sambandhaḥ |
 ādiśabdena puṣpam |
 mantrītyanena śrīsarvatobhadra- maṇḍalāya namaḥ iti pūjāmantraḥ sūcita iti jñeyam || 54-55 ||
śālibhiḥ kaṇīkāmadhyamāpūryepari taṇḍulaiḥ       |
alaṃkṛtya  punasteṣu  darbhānāstīrya  tantravit       || 56 ||
kūrccamakṣatasaṃyuktaṃ         nyasetteṣāmathopari       |
ādhāraśaktimārabhya   pīṭhaṃ  mantramayaṃ  yajet       || 57 ||
      śālibhiriti |
 upari śālyupari taṇḍulairalaṅkṛtya taṇḍulān tatra nikṣipyetyarthaḥ |
 punaranantaram |
 teṣu taṇḍuleṣu |
 tat pramāṇamanyatroktam----
                  śālīṃstu kaṇīkāyāñca nikṣipyāḍhakasammitān |
                  taṇḍulāṃśca tadaṣṭāṃśān kūrccañcopari vinyaset || iti |
      āḍhakalakṣaṇantu---- " kuḍavaścatuḥpalaḥ syāt |
 prasthaḥ kuḍavaiścatubhīḥ syāt |
 prasthaiścatubhīrāḍhakaḥ |
 "  iti |
 tadaṣṭāṃśāniti kuḍavadvayamitān |
 śāstroktatolakāṣṭakaṃ palam |
 saptaviṃśatisāgradarbhapatramayaṃ veṇyākāreṇa grathitaṃ viṣṭarāparaparyāyaṃ kūrcam |
   taduktaṃ ḍāmare----      saptaviṃśatidarbhāṇāṃ veṇyagre granthibhūṣitam |
                  viṣṭare sarvayajñeṣu lakṣaṇaṃ parikīttītam || iti |
      atra ātmāditattvatrayeṇa devaṃ sampūjya bāhyapūjāmārabhediti sampradāyavidaḥ |
      ādhāraśaktīti |
 atra prathamaṃ gurugaṇapatipūjanaṃ kuryāt |
 taduktam----
      vāyavyāstrādīśaparyantamarcāpīṭhasyodaggauravī paṅktirādau |
      pūjyo'nyatrāpyāmbikeyaḥ karābjaiḥ pāśaṃ daṇḍaṃ śṛṇyabhīti dadhānaḥ || iti |
      anyatrāpi----      pīṭhasyottare bhāge gurupaṅktiṃ pūjayecca mantravit |
                  yāvad girīśakoṇaṃ vāyoḥ koṇaṃ samārabhya ||
                  atha guruparamagurū dvau parameṣṭiguruṃ tathā'bhyarcya |
                  paramācāryaguruñcādisiddhigurumathārcayet svagurum || iti |
      atra paramācāryagurvanantaraṃ parāparaguruḥ paramasiddhigururapi jñeyaḥ |
 teṣāṃ dhyānaṃ mantratantraprakāśe uktam----
                  śvetāmbaradharā gaurā guravaḥ pustakānvitāḥ |
                  vyākhyānamudrayā yuktā dhyāyanto vā hariṃ nijam |
                  dhyātavyāḥ pūjanādau ca taddhyānāj jñānavān bhavet || iti |
śāktādau tu viśeṣastantrāntare----
            te raktamālyāmbaragandhabhūṣāḥ svalaṅkṛtā paṅkajaviṣṭarasthāḥ |
            sarve ca sālambanayoganiṣṭhāḥ prāptākhilaiśvaryaguṇāṣṭakārthāḥ || iti |
tatra śrīgurubhyo namaḥ ityādi prayogaḥ |
                  devaṃ guruṃ gurusthānaṃ kṣetraṃ kṣetrādhidevatāḥ |
                  siddhaṃ siddhādhikārāṃśca śrīpūrvaṃ samudīrayet ||
ityukteḥ arcayedityuktam || 56-57 ||
adhaḥ kūrmaśilārūḍhāṃ  śaraccandranibhaprabhām       |
ādhāraśaktiṃ  prayajet   paṅkajadvayadhāriṇīm       || 58 ||
mūdhnī  tasyāḥ samārūḍhaṃ kūrmaṃ nīlābhamarcayet       |
ūrddhaṃ   brahmaśilāsīnamanantaṃ   kundasannibham       || 59 ||
yajeccakradharaṃ  mūdhnī  dhārayantaṃ  vasundharām       |
tamālaśyāmalāṃ   tatra  nīlendīvaradhāriṇīm       || 60 ||
abhyarcayedvasumatīṃ      sphuratsāgaramekhalām       |
tasyāṃ ratnamayaṃ dvīpaṃ  tasmiṃśca  maṇimaṇḍapam       || 61 ||
yajet kalpatarūṃstasmin sādhakābhīṣṭasiddhidān       |
adhastāt  pūjayetteṣāṃ vedikāṃ maṇḍapojjvalām       || 62 ||
paścādabhyarcayettasyāṃ  pīṭhaṃ  dharmādibhiḥ  punaḥ       |
raktaśyāmaharidrendranīlābhān    pādarūpiṇaḥ       || 63 ||
      tadevāha adha iti |
 anenaitaduktaṃ bhavati |
 kaṇīkāyāṃ mahākāyaṃ raktaṃ maṇḍūkaṃ maṇḍūkāya namaḥ iti yajet |
 tadūrddhaṃ daśabhujaṃ pañcavaktraṃ raktakṛṣṇadakṣiṇavāmapārśvaṃ kālāgnirudraṃ kālāgnirudrāya nama iti |
 tadupari mahākāyaṃ kūrmaṃ kūrmāya nama iti |
 taduktaṃ śaunakakalpe----
                  maṇḍūkādi pṛthivyādi kaṇīkāyāṃ yajet kramāt |
 iti |
nārasiṃhakalpe'pi----      padme'ṣṭapatre maṇḍūkaṃ paratattvāntamarcayet |
 iti |
      kūrmaśileti |
 kūrmākārā śilā kūrmaśilā tāmārūḍhām |
 pūrvaṃ pūjitaḥ kūrma eva kūrmaśileti jñeyam |
 vakṣyamāṇastu kūrmastadbhinna eva |
      taduktaṃ tāpanīye---- " śaktiṃ cādhārākhyakāṃ kūrmanāgau "  iti |
 śaraccandrasyetya- syārthaḥ pūrvavaj jñeyaḥ |
 brahmaśileti mūlapratimādhastana śilāyāḥ saṃjñā |
 taduktaṃ vāyavīyasaṃhitāyām----
                  śodhitāṃ candanāliptāṃ śvabhre brahmaśilāṃ kṣipet |
                  ratna (tattva) nyāsaṃ tataḥ kṛtvā navabhiḥ śaktināmabhiḥ ||
                  haritālādi dhātūṃśca bījaṃ gandhauṣadhīrapi |
                  śivaśāstroktavidhinā kṣipedbrahmaśilopari || ityādinā
                   " liṅgaṃ brahmaśilopari |
 prāgudakplavanaṃ kiñcit "  ityantena |
      anantamiti |
  " nābhyūrddhaṃ narākṛtimadhastvahyākṛtimekakuṇḍalaṃ sahasraphaṇam "  iti tat svarūpam |
 anyatra taddhyānamuktam----
            dvātriṃśadbhiḥ khalu tattvairdharādyaivīdyāntaiḥ svairmahitaṃ viṣṇutejaḥ |
            ānantyaṃ tatkathitaṃ hyāsanaṃ syāt pīṭhākāraḥ sa tu nāgo'hyanantaḥ || iti |
      anyatrāpi----      tattvairdharādividyāntairdvātriṃśatsaṃkhyakairiha |
                  pīṭhākāro'hyanantaḥ syādanantāsanamīritam || iti ||
      nīlendīvare dhārayatīti samāsaḥ |
 vakṣyati  " indīvare dve "  iti |
sphuratsāgaramekhalāmityanena pṛthivyanantaraṃ sāgarāya nama iti samudraḥ pūjya ityarthaḥ |
      tatra sarasvatīmantre vidyābdhiḥ lakṣmīviṣṇumantre kṣīrābdhiḥ gaṇeśamantre ikṣurasaḥ samudraḥ |
 anyatrāmṛtasamudra ityādi jñeyam |
 tasyāṃ viśiṣṭāyām || 58-63 ||
vṛṣakeśaribhūtebharūpān  dharmādikān  yajet       |
gātreṣu    pūjayettāṃstu  nañpūrvānuktalakṣaṇān       || 64 ||
      vṛṣeti |
 keśarī siṃhaḥ |
 bhūto devayoniḥ |
 tatsvarūpamuktamanyatra----
                  raktavastradharāḥ kṛṣṇā nakhadaṃṣṭrāḥ sudaṃṣṭirakāḥ |
                  kartrīkhaṭvāṅgahastāśca rākṣasā ghorarūpiṇaḥ ||
                  bhūtāstathaiva dīnāsyāḥ |
 iti |
      ibho hastī |
 nañpūrvān adharmājñānāvairāgyānaiśvaryān |
 uktalakṣaṇāniti raktādivarṇān vṛṣabhādirūpān |
 uktañca----
      dharmaṃ  raktaṃ  vṛṣarūpañca siṃhaṃ jñānaṃ  śyāmaṃ duṣṭabhūtañca pītam |
      vairāgyaṃ syād gajarūpāsitāṅgamaiśvaryañca kramataḥ pīṭhapādāḥ ||
      pīṭhasyeśā syuradharmādayo ye ye catvāraste hyuditākāraramyāḥ |
 iti || 64 ||
āgneyādiṣu koṇeṣu dikṣu cāthāmbujaṃ yajet       |
ānandakandaṃ    prathamaṃ    saṃvinnālamanantaram       || 65 ||
      āgneyādiṣviti |
 ādiśabdena nirṛtivāyvīśakoṇānāṃ grahaṇam |
 dikṣu prāg- dakṣiṇapaścimottarāsu |
 caḥ samuccaye |
  " āśāścatasro labhyante dikśabdena vṛṣādayaḥ "  iti paribhāṣaṇāt |
 vāyavīyasaṃhitāyāmapi----
                  adharmādīṃśca pūrvādīnuttarāntānanukramāt |
 iti |
iha devatāpurobhāgasya pūrvatvamityācāryāḥ |
 tathā cāgame----
                  devasādhakayorantaḥ pūrvā sā digihocyate |
 iti |
      anyatrāpi----      devāgre svasya cāpyagre prācī proktā tu deśikaiḥ |
                  prācyeva prācī coddiṣṭā muktvā tu devatārcanam || iti |
    tantrāntare'pi----yatraiva bhānustu viyatyudeti prācīti tāṃ vedavido vadanti |
                  tathā parā pūjakapūjyayośca sadāgamajñāḥ pravadanti tāntu || iti |
anyatrāpi dvārapūjāvasare----devasya mukhamārabhya diśaṃ prācīṃ prakalpayet |
                      tadādiparivārāṇāmaṅgādyāvaraṇasthitiḥ || iti |
      atra yuktirapi |
 dehe pīṭhadevatānyāsāvasare mukhe adharmanyāsa uktaḥ |
 sa cāgrabhāgaḥ |
 mahāgaṇapatipūjāvasare granthakṛdapi trikoṇabāhye 
 pūrvādicatudīkṣu samarcaye- dityuktvā agrasthabilvavṛkṣādhaḥ ityuktavān |
 tathā rāmapūjāyāṃ dvitīyāvaraṇe  " hanūmantaṃ sasugrīvam "  
 ityuktvā punarāha  " vācayantaṃ hanumantamagrato dhṛtapustakam |
 "  iti |
 anyacca uttarābhimukhatvenāpi pūjā vihitā |
 karmāntare ca pratīcyādimukhatvena ca |
 tatra cādharmādipūjanam aṅgādipūjanaṃ ca kadācit kramāntareṇa syāt |
 anyadā krameṇa syādityādi viruddham |
 tantrāntare ca----
            hotuḥ pūrvaṃ pūrvabhāgaṃ pradiṣṭaṃ savyaṃ bhāgaṃ dakṣiṇantvāgamajñaiḥ |
            dakṣaṃ vidyāduttaraṃ bhāgamagryaṃ prajñāvadbhiḥ paścimaṃ bhāgamuktam || iti |
  nṛsiṃhakalpe ca----      athāvaraṇapūjāyāṃ puraḥ prācīṃ prakalpayet |
                  tadādiparivārāṇāṃ prādakṣiṇyena pūjanam || iti |
  nārāyaṇīye'pi----      śaktīragrādipatreṣu lakṣmyādyā dhṛtacāmarāḥ |
 iti |
      ata eva pīṭhaśaktyādipūjane agradalādīti vyākhyāsyate |
 tenodaṅmukha- pūjādāvapi svāgrabhāgasya pūrvatvamākalpyā dharmādipūjanamaṅgādipūjanamiti jñeyam |
 tena yantrādāvapi daleṣvakṣaralekhane agradalāt prabhṛti lekhanīyamiti jñeyam |
 iyaṃ dik carārcāyām |
 athāmbujaṃ yajediti vakṣyamāṇakrameṇa |
 atrāmbujāt pūrvamanantāya namaḥ ityanantaṃ pūjayedityathaśabdenoktam |
 taduktam----hṛdyatha śeṣamambujam |
 iti |
śarīre nyāsāvasare granthakṛdapyuktavān----
                   " anantaṃ hṛdaye padmamasmin |
 "  iti || 65 ||
sarvatattvātmakaṃ    padmamabhyarcya   tadanantaram       |
mantrī   prakṛtipatrāṇi  vikāramayakesarān       || 66 ||
pañcāśadbījavarṇāḍhyāṃ   kaṇīkāṃ   pūjayettataḥ       |
kalābhiḥ pūjayet sārddhaṃ tasyāṃ sūryendupāvakān       || 67 ||
praṇavasya tribhirvarṇairatha sattvādikān guṇān       |
ātmānamantarātmānaṃ       paramātmānamarcayet       || 68 ||
jñānātmānañca  vidhivat pīṭhamantrāvasānakam       |
pīṭhaśaktīḥ kesareṣu  madhye  ca  savarābhayāḥ       || 69 ||
      kalābhiriti |
 tatra dvādaśakalātmakasūryamaṇḍalāya ṣoḍaśakalātmakacandra- maṇḍalāya daśakalātmakavahnimaṇḍalāya iti kecana 
kalābhiḥ sārddhamityasyārthaṃ vyācakṣate |
 anye tvanyathā varṇayanti |
 dvādaśakalāditvamanuktamapi labhyate |
 tena sūryamaṇḍalaṃ sampūjya tatra dvādaśakalāḥ tataḥ somamaṇḍalaṃ tatṣoḍaśakalāḥ tataḥ agnimaṇḍalaṃ 
taddaśakalāḥ pūjayediti |
 ayaṃ sāmpradāyikaḥ pakṣaḥ |
 tasyāmiti kaṇīkāyām |
 praṇavasya tribhirvarṇairakārokāramakāraiḥ |
 kalābhiḥ sārddhaṃ sūryendu- pāvakān pūjayediti sambandhaḥ |
       taduktam----       " sūryenduvahnīn praṇavāṃśayuktān "  iti |
etena tattanmaṇḍalādhiṣṭhātṛdevatā brahmaviṣṇvīśāstattanmaṇḍale pūjanīyā iti sūcitam |
yadāhuḥ----      saure bimbe caturāsyaḥ kirīṭīṃ haṃse saudhaṃ kalaśaṃ cākṣamālām |
            brahmā vibhradvaradañcābhayākhyaṃ hastairdhyeyaḥ sitavastraścatubhīḥ ||
            saumye bimbe garuḍe meghanīlaścakraṃ śaṅkhaṃ sagadābjaṃ dadhānaḥ |
            hārī mālī kaṭakī satkirīṭī viṣṇuḥ pītaṃ vasanaṃ kaustubhañca ||
            agnebīmbe vṛṣabhe candramauliḥ śveto rudro daśabāhustrinetraḥ |
            ṭaṅkaiṇāgnitriśikhāhyutkapāla mudrākṣasragvaradābhītipāṇiḥ || iti |
anyatrāpi----brahmaviṣṇvīśvarāstvarcyāḥ kramādvai maṇḍalatraye |
 iti |
atha sattvādikāniti |
 śuklaraktakṛṣṇarūpān |
 taduktam----
                  sitaraktāsitāḥ proktā guṇāḥ pīṭhopari sthitāḥ |
 iti |
vidhivadityanaitaduktaṃ bhavati |
 etadanantaraṃ māyākalāvidyāparatattvāni sampūjayediti |
                  ātmādi paratattvāntamiṣṭvā śaktīḥ prapūjayet |
 ityukteḥ |
vaihāyasīmantraprakāśe'pi----
                  sattvaṃ rajaḥ śārvarasaṃjñakañca bimbāni cārkenduhutāśanānām |
                  sampūjayedātmacatuṣṭayānte vidyādikaṃ tattvacatuṣṭayañca || iti |
vāyavīyasaṃhitāyāmapi----trimaṇḍaloparyātmāditattvatritayamāsanam |
 iti |
      pīṭhamantrāvasānakamityanenākṣiptānāṃ pīṭhaśaktīnāṃ pūjāsthānamāha pīṭheti |
 kesareṣu pūjitapadmakesareṣu |
 tatra agradalādyaṣṭasu prādakṣiṇyena madhye ca pīṭhaśaktipūjāṃ kṛtvā pīṭhamantrapūjanamityarthaḥ |
      asavyenāviśeṣoktau kramaḥ sarvatra gṛhyate |
 iti paribhāṣaṇāt |
 ata eva dehe pīṭhadevatānyāsāvasare pīṭhaśaktinyāsa ukto mayā |
 pīṭhaśaktayaḥ pīṭhamantrāśca tattanmantre vakṣyante |
 savarābhayā iti dhyānam |
 āsāṃ varṇā apyuktā ācāryaiḥ----
                  śvetā kṛṣṇā raktā pītā śyāmā'nalopamā śuklā |
                  añjanajapāsamāne tejorūpāśca śaktayaḥ proktāḥ || iti |
maṇḍūkādi etadantaṃ nityapūjāyāmapi samānam || 67-69 ||
hemādiracitaṃ kumbhamastrādbhaḥ kṣālitāntaram       |
candanāgurukarpūradhūpitaṃ        śobhanākṛtim       || 70 ||
āveṣṭitāṅgaṃ   nīrandhraṃ  tantunā  triguṇātmanā       |
acītaṃ  gandhapuṣpādyaiḥ  kūrccākṣatasamanvitam       || 71 ||
      evaṃ pūjite pīṭhe kumbhasthāpanamāha hemādīti |
 ādiśabdena rājatatāmramṛṇmayāḥ śaktyanusāreṇa jñeyāḥ |
 kumbhaṃ kalaśam |
 taduktaṃ mahākapilapañcarātre----
                  sauvarṇaṃ kalaśaṃ ramyaṃ raupyaṃ tāmramathāpi vā |
                  nirdeṣaṃ mṛṇmayaṃ vāpi candanena vilepitam || iti |
      anyatrāpi----      sauvarṇaṃ rājataṃ vāpi māttīkaṃ vā yathoditam |
                  kṣālayedastramantreṇa kumbhaṃ samyak sureśvari || iti |
anyatra kalaśaśabdavyutpattiḥ pramāṇañcoktam----
                  kalāṃ kalāṃ gṛhītvā vai devānāṃ viśvakarmaṇā |
                  nimīto'yaṃ surairyasmāt kalaśastena ucyate ||
                  pañcāśadaṅgulavyāsa utsedhaḥ ṣoḍaśāṅgulaḥ |
                  kalaśānāṃ pramāṇantu mukhamaṣṭāṅgulaṃ bhavet || iti |
      padmapādācāryaistu kalāḥ śerate iti vyutpattiḥ kṛtā |
 astrādbhiḥ astramantra- japtodakaiḥ |
 triguṇātmanā triguṇena sattvādiguṇarūpeṇa ca tantunā āveṣṭitāṅgam |
 tena kaṇṭhe sūtraveṣṭanaṃ kurvanti |
 nīrandhramiti kumbhaviśeṣaṇam |
 taduktaṃ vāyavīya- saṃhitāyām----
                  sauvarṇaṃ rājataṃ vāpi tāmraṃ mṛṇmayameva vā |
                  gandhapuṣpākṣatākīrṇaṃ kuśadūrvāṅkurācītam |
                  sitasūtrāvṛtaṃ kaṇṭhe navavastrayugāvṛtam || iti |
      kecittu nīrandhraṃ yathā sthāttathā tantunā āveṣṭitāṅgamiti yojayanti |
 tanmate sarve'pi ghaṭaḥ tantuveṣṭito bhavati |
 tadātrāṅgaśabdavaiyarthyaṃ syāt |
 anyatra viśeṣaḥ----
                  kanyākattītasūtreṇa triguṇena ca karmaṇā |
                  guṇatrayātmakenaiva veṣṭayedabhitaḥ samam || iti |
ādiśabdena dhūpaḥ || 70-71 ||
navaratnodaraṃ       mantrī      sthāpayettāramuccaran       |
ekyaṃ saṅkalpya kumbhasya pīṭhasya ca vidhānavit       || 72 ||
      navaratnodaramiti |
 navaratnāni ṣaṣṭhe vakṣyante |
 evambhūtaṃ kumbhaṃ tāramuccaran sthāpayedityanvayaḥ |
 atra tāraśabdena yathāsvaṃ tattanmantreṣu pañcapraṇavānāmapi grahaṇamiti jñeyam |
 mantrītyanena mūlamantroccāro'pyuktaḥ |
 vidhānavidityanena vināpi pañcāśa- dauṣadhikvāthaiḥ tajjanya sāmarthyepapādanakṣama ityuktam || 72 ||
kṣīradrumakaṣāyeṇa   palāśatvagbhavena   vā       |
tīrthedakairvā      karpūragandhapuṣpasuvāsitaiḥ       || 73 ||
ātmābhedena  vidhivanmātṛkāṃ  pratilomataḥ       |
japanmūlamanuṃ  tadvat   pūrayed  devatādhiyā       || 74 ||
      kṣīreti |
 kṣīradrumakaṣāyeṇa aśvatthodumbaraplakṣavaṭatvakkaṣāyeṇa ityarthaḥ |
 āyurvedoktarītyā caturthāṃśāvaśeṣaḥ kaṣāyo grāhyaḥ |
 vidhivaditi sabindukam |
 tadvaditi vilomena |
 ātmābhedena devatādhiyā pūrayediti sambandhaḥ |
 ātmadevatājalānāmaikyaṃ bhāvayannityarthaḥ || 73-74 ||
śaṅkhe   kvāthāgbusampūrṇe  gandhāṣṭakamabhīṣṭadam       |
viloḍya pūjayettasminnāvāhya  sakalāḥ kalāḥ       || 75 ||
daśa  vahneḥ  kalāḥ pūrvaṃ  dvādaśa  dvādaśātmanaḥ       |
kalāḥ ṣoḍaśa somasya paścāt pañcāśataṃ kalāḥ       || 76 ||
japitvā   pratilomena   mūlamantrañca   mantravit       |
samāhitena   manasā   dhyāyanmantrasya   devatām       || 77 ||
      śaṅkha iti sthāpitaśaṅkhādanyasmin |
 tatra śaṅkhasthāpanāntaṃ karma pūrvavat kāryam |
 kvāthāmbuneti kalaśapūraṇāvaśiṣṭena sampūrṇa iti |
 samūlena hṛdayena gandhāṣṭakaṃ viloḍya iti piṣṭagandhāṣṭakam |
 taduktam----
aṣṭamūrttyātmakaṃ piṣṭamaṣṭagandhaṃ viloḍya ca |
 iti |
      abhīṣṭadamityanena gandhadvārāmityasya japa uktaḥ |
 pūjayediti śirasā dhenumudrāṃ pradarśyeti jñeyam |
 sakalāḥ caturnavati |
 dvādaśātmana iti sūryasya |
 paścādityanenai- taduktam |
 akārajakalānantaraṃ haṃsa iti |
 ukārajānantaraṃ pratadviṣṇuriti |
 makāra- jānantaraṃ tryambakamiti |
 bindujānantaraṃ tatpadādikam |
 nādajānadvāraṃ viṣṇuryenimiti ṛcaṃ paṭhet |
 pañcāśat ekapañcāśatkalāḥ tārapañcabhedotpannāḥ |
 atrāṣṭatriṃśatkalāḥ tata ekapañcāśatkalāḥ paścāt pañcaguptakalāśca śaṅkhajale pūjanīyāḥ |
 tāśca icchājñānā- kriyācidātmānandātmikāḥ |
 evañcāṣṭatriṃśatkalāḥ pañcāśatkalā ekādhikāḥ pañca guptakalāśceti caturnavatidevatātmakatvam |
  yadāhurācāryāḥ----      prathamaṃ prakṛterhaṃsaḥ pratadviṣṇuranantaram |
                  triyambakastṛtīyaḥ syāccaturthastatpadādikaḥ ||
                  viṣṇuryenimitītyādi pañcamaḥ kalpyatāṃ manuḥ |
                  caturnavatimantrātmadevamā (tā) vāhya pūjyatām ||
                  atra yāḥ pañca saṃproktā ṛcastārasya pañcabhiḥ |
                  kalāprabhedaiśca mitho yujyante tāḥ pṛthak pṛthak || iti |
        anyatrāpi----      caturnavati saṃkhyāśca samāvāhya kalāḥ kramāt |
 iti |
      samāhiteneti |
 mantrasya devatāṃ samāhitena manasādhyāyan pratilomena mūlamantraṃ japitvā tāmevāvāhya pūjayediti sambandhaḥ |
 idaṃ cakārānamantravitpadācca labhyate |
        yadāhuḥ----      mūlamantra samuccārya devamāvāhya mantravit |
                  abhyarcya śaṅkhasalilaṃ divyakumbhe vinikṣipet || iti |
      samāhitena manaseti prasaṅgasaṅgatyā'troktaṃ paraṃ sarvatra dhyāne idaṃ viśeṣaṇaṃ jñeyam |
 anyathā dhyānasyaiva karttumaśakyatvāt || 75-77 ||
prāṇapratiṣṭhāṃ   kurvīta   tatra   tatra   vicakṣaṇaḥ       |
kalātmakaṃ śaṅkhasaṃsthaṃ kvāthaṃ kumbhe vinikṣipet       || 78 ||
      prāṇeti |
 pratiṣṭhāśabdavyutpattiruktā mahākapilapañcarātre----
                  pratiṣṭhāśabdasaṃsiddhiḥ pratipūrvāttu tiṣṭhateḥ |
                  bahvarthatvānnipātānāṃ saṃskārādī prateḥ sthitiḥ ||
                  arthastadayametasya gīyate śābdikairjanaiḥ |
                  viśeṣasannidhiryā tu kriyate vyāpakasya hi ||
                  sanmūrttau bhāvanā mantraiḥ pratiṣṭhā sā'bhidhīyate |
 iti |
      tatra prayogaḥ |
 dhūmrācīrāhūtā bhavetyāvāhanyādyaṣṭamudrāḥ pradarśya yaṃ dhūmrācīṣe nama iti sampūjya prāṇapratiṣṭhāmantre 
amuṣyapadasthāne ṣaṣṭhyantaṃ dhūmrācīḥpadaṃ prakṣipya prāṇapratiṣṭhāṃ kuryāt |
 evaṃ sarvāsvapi kalāsu |
 athavā daśānāmapyagnikalānām ekadaivāvāhanādi kṛtvā pratyekaṃ pūjāṃ kṛtvā prāṇapratiṣṭhāmantre 
amuṣyapadasthāne sarvāsāṃ ṣaṣṭhyantaṃ nāmoccārya prāṇapratiṣṭhāṃ kuryāt |
 kalādhyānaṃ dvitīyapaṭaloktamanusandheyam |
 tatra tatretyasyāyamarthaḥ |
 prathamaṃ daśavahnikalānāṃ tato dvādaśasūryakalānāṃ tataḥ ṣoḍaśasomakalānāṃ tato daśākārajānāṃ tadṛcastato 
daśokārajānāṃ tadṛcastato daśa makārajānāṃ tadṛcastataḥ pañcānāṃ bindujānāṃ tadṛcastataḥ ṣoḍaśanādakalānāṃ 
tadṛcastataḥ pañcaguptakalānām |
 vicakṣaṇa ityanena sarvatra triḥ prāṇapratiṣṭhāmantraṃ japedityuktam |
 anye tu pratilomeneti sarvatra yojayanti |
 yattu ābhicārikābhiṣekaviṣayam |
 tadā prathamaṃ nādakalāstādṛk tato bindukalāstādṛk tato makārakalāstādṛk tata ukārakalāstādṛk 
tato'kārakalāstādṛk tataḥ somasūryāgnīnām |
 yadāhuḥ----
                  sthaṇḍilādhāragaṃ śaṅkhaṃ pūrayitvā tadambunā |
                  aṣṭamūrttyātmakaṃ piṣṭamaṣṭagandhaṃ viloḍya ca ||
                  kalānādakrameṇaiva svasvanāmasamāyutāḥ |
                  hṛllekhāṅgāni vinyasya pratyekaṃ tāḥ prayojayet ||
                  atra nādakalānte ca viṣṇuryenyādikāṃ kalām |
                  sarvāsāṃ vyāpinīṃ vyāptāṃ samyagāvāhya pūjayet ||
                  spṛṣṭvā susthāpanamanuṃ dakṣiṇenaiva pāṇinā |
                  yuktanādakalānāmnetyādinā yojayet triśaḥ ||
                  bindvāditāramedānāṃ kalāḥ saumyā dineśituḥ |
                  agnerapi samāvāhya tathaivābhiyajet kramāt || iti |
vinikṣipediti mūlamantreṇeti śeṣaḥ |
 taduktam----
                              punastoyaṃ kalātmakam |
                  uccārayenmūlamantraṃ kalaśe sannidhāpayet || iti |
      anyatrāpi----      kalaśe tat kṣipenmūlamantramuccārya mantravit |
 iti || 78 ||
gandhāṣṭakaṃ tat trividhaṃ śaktiviṣṇuśivātmakam       |
candanāgurukarpūracorakuṅkumarocanāḥ       || 79 ||
jaṭāmāṃsīkapiyutāḥ   śaktergandhāṣṭakaṃ  viduḥ       |
candanāguruhnīverakuṣṭhakuṅkumasevyakāḥ       || 80 ||
jaṭāmāṃsīmuramiti   viṣṇorgandhāṣṭakaṃ   viduḥ       |
candanāgurukarpūratamālajalakuṅkumam       |
kuśītakuṣṭha saṃyuktaṃ  śaivaṃ  gandhāṣṭakaṃ smṛtam       || 81 ||
      gandhāṣṭakaṃ viloḍya iti yaduktaṃ tadāha gandhāṣṭakamiti |
 śaktiviṣṇu- śivātmakamiti tadātmakatoktyā atyantapriyatvaṃ sūcitam |
 cora iti bhaṭiūra iti kānyakubjabhāṣāyām |
 rocanā gorocanā |
 kapi gaṇṭhivaneti prasiddham |
 hrīvero vālakam |
 kuṣṭhaṃ kūṭha iti prasiddham |
 sevyakamuśīram |
 jaṭāmāṃsīmuramiti samāhāradvandvaikatvena napuṃsakatvam |
 surā svanāmnā prasiddhāḥ |
 tamālaṃ patrajam |
 jalaṃ vālakam |
 kuśītaṃ raktacandanam |
 etāni samabhāgāni grāhyāṇi |
 gaṇapatisaṃhitāyāṃ gaṇeśagandhāṣṭakamapyuktam----
                  svarūpaṃ candanaṃ coraṃ rocanāgurumeva ca |
                  madaṃ bhṛgadvayodbhūtaṃ kastūrīcandrasaṃyutam |
                  aṣṭagandhaṃ vinidīṣṭaṃ gaṇeśasya mahāvibhoḥ || iti || 79-81 ||
pāśādittryakṣarātmānte        syādamuṣyapadantataḥ       |
kramāt prāṇā iha prāṇāstathā jīva iha  sthitaḥ       || 82 ||
amuṣya   sarvendriyāṇi  bhūyo'muṣyapadaṃ   bhavet       |
vāṅmanonayanaśrotraghrāṇaprāṇapadānyatha       || 83 ||
paścādihāgatya  sukhaṃ  ciraṃ  tiṣṭhantu  ṭhadvayam       |
ayaṃ   prāṇamanuḥ  proktaḥ  sarvajīvapradāyakaḥ       || 84 ||
      prāṇapratiṣṭhāṃ kurvītetyuktamatastanmantramāha pāśādīti |
 pāśāditryakṣaro navame vakṣyate |
 ātmā jīvamantraḥ |
 atra pāśāditryakṣara ādau ātmamantraḥ anta ityanena yaṃ raṃ laṃ vaṃ śaṃ ṣaṃ saṃ hauṃ ityetānyaṣṭabījāni 
trayoviṃśe vakṣyamāṇāni saṃgṛhītāni iti sampradāyavidaḥ |
 atra pāśādyātmāntānāṃ pratyamuṣyapadam āvṛttirapi jñeyā |
 trayoviṃśe tathā vakṣyamāṇatvāt |
 amuṣyapadasyāyamarthaḥ |
 sādhyadevatāyantrādeḥ ṣaṣṭhyantaṃ nāmapadaṃ prayoktavyamiti |
 tathā ca  " imamamuṣya putramamuṣyāḥ putramasyai viśa eṣa vaḥ kuravo rājā "  ityasyāḥ śruteḥ prayogakathane kalpa 
(śrauta) sūtre kātyāyanaḥ  " asāvityapanode "  iti |
 tadbhāṣyañca apanodaḥ adaḥpadamapanodya nāma prayoktavyamityartha iti |
 nārāyaṇīye'pi----
                  amukapadaṃ yadrūpaṃ yatra mantreṣu dṛśyate |
                  sādhyābhidhānaṃ tadrūpaṃ tatra sthāne niyojayet || iti |
      taṭṭīkāyāmapekṣitārthadyotanikāyāmevamuktam |
 etacca puruṣottamamantravyatirikta- sthāne'vagantavyam |
 tatrāmukaśabde duritapadasyālakṣmīpadasya vā prayogāditi |
 tatheti amuṣyapadaṃ vadedityarthaḥ |
 vāṅmanonayanamiti nayanapadaparyāyasya cakṣuḥpadasyopalakṣakam |
 kevalaṃ chandonurodhāttathopadeśaḥ |
 tathā ca trayoviṃśe asāveva  " sarvendriyāṇyamuṣyānte vāṅmanaścakṣurantataḥ "  iti |
 mantravidāmapyupadeśe cakṣuḥpadamevopadiṣṭamupalabhyate sampradāya- vidām |
 tathā cācāryavacanaṃ dīkṣāpaṭale----
                  tadvadvāṅmanasī udīrya tadanuprāṇā ihāthāyāntviti |
      taṭṭīkākārāḥ padmapadācāryā vyākhyātavantaḥ  " vāṅmanaso grahaṇaṃ cakṣuḥśrotra- ghrāṇaprāṇānāmupalakṣaṇārthamiti "  |
 tathā prāṇapratiṣṭhāpaṭale ācāryāḥ----
      tadvadvāṅmanasaṃ dṛśaṃ śrutimatho ghrāṇañca saprāṇakam |
 iti |
 atrāpi ṭīkākārai- rvyākhyātam  " dṛkapadena cakṣuḥpadaṃ gṛhyate "  iti |
 evañcenna syāt kvacinnayanapadaṃ kvaccikṣuḥpadaṃ kvaciddṛkpadaṃ tadvat kvacillocanapadamapi syāt |
 taccāyuktam |
 nahi paryāyeṇoccārito mantraḥ sa mantro bhavati anyathā mantroddhāraślokā eva mantrā bhaveyuḥ|
 tasmānnayanapadaṃ cakṣuḥ padopalakṣakamiti sthitam |
 ghrāṇaprāṇapadānīti |
 atra mantre prāṇā iti bahuvacanāntatā jñeyā |
 vāgādīnāṃ bahūnāṃ padānāṃ dvandvasamāsāt |
 trayoviṃśe vakṣyati  " vāyaṃ śrotraghrāṇapade prāṇāḥ "  iti |
 ṭhadvayaṃ svāhā |
      nanvatra mantre yadamuṣyasthāne sādhyadevatāyantrādernāmapadaprayogaḥ tasya kathaṃ mantratvamiti cet |
 mīmāṃsādhikaraṇasiddhāntasiddhamiti brūmaḥ |
 tathāhi dvitīye'dhyāye bhāvārthacaraṇe  " anāmnāteṣvamantratvamāmnāteṣu hi vibhāgaḥ syāt "  ityatrādhikaraṇe ūha- 
pravaranāmadheyānāṃ mantratvamamantratvaṃ veti saṃśaya teṣāmamantratvaṃ siddhāntitam |
 tatprasaṅge- nedamapi vicāritaṃ yadūhapravaranāmadheyānāṃ prakṣepe sarvasyaivāmantratvam uta prakṣiptasyaiveti |
 tatra prakṣiptasyaivāmantratvaṃ siddhāntitam |
 tatprasaṅgānuprasaṅgenedamapi cintitam |
 yatra mantre  " imamamuṣya putramamuṣyāḥ putramasyai viśa eṣa vo rājā "  ityādau yat sarvanāmasthāne 
rājādiśabdaprayogaḥ tasyāmantratvamuta mantratvamiti |
 tatrāmnātasya sarvanāmno rājādi- padaprayoge |
 prāmāṇyasamarpakatvamātramiti |
 ūhādivadamantratvamiti pūrvaḥ pakṣaḥ |
 siddhāntastu |
 bhavedevaṃ yadyāmnātasya sarvanāmno rājādipadaprayoge prāmāṇyasamarpakatvaṃ syāt |
 kintu sarvanāmnāṃ tatsthāne śabdāntarasamarpakatvameva |
 tathāhi |
 ūhe tu  " agnaye tvājuṣṭaṃ nirvapāmi "  iti prakṛtau śrutau ca mantraḥ |
 vikṛtau tu sūryadevatāke carau nyāyāt sūryāyeti padamūhyate iti |
 bhavatu tasyāmantratvam |
 evaṃ pravaraśabdenāsitadevalaśāṇḍilya- pravarābhidhāyipadakīrttanam, nāmadheyaśabdena ca yajamānābhidhāyi 
viṣṇuśarmādi nāma- kīrttanamabhimatam |
 teṣāñca vede anāmnānāt  " pravaranāmadheyāni kīrttayet "  
 iti vākyena ca mantraprayojya viśeṣarūpeṇāmnānābhāvānna mantratvam |
 sarvanāmnāmāmnānantu rājādi- viśeṣanāmnām ānantyāt āmnātumaśakyatvāt 
 rājādiviśeṣārthapratipādanārtham |
 na cāsya svatastatpratipādanasāmarthyamastīti |
 svayaṃ prayogānarhaṃ sat viśeṣaśabdāneva prayogārhānupalakṣayati |
 yathā tasyāpatyamityādau |
 ato vivakṣitasvarūparājādyartha- viśeṣaviṣayāneva śabdān mantravākyaniveśino darśayati |
 ityetadarthameva sarvanāmapadaṃ dṛṣṭārthenā'dhyayanavidhinā'dhyāpitamiti niścīyate |
 tasmādrājādināmnāmapyāmnāta- prāyatvānmantratvameveti || 82-84 ||
paścādaśvatthapanasacūtakomalapallavaiḥ                   |
indravallīsamābaddhaiḥ     suradrumadhiyā       guruḥ       |
kumbhavaktre   pidhāyāsmiṃścaṣakaṃ   saphalīkṛtam       || 85 ||
saṃsthāpayet phaladhiyā vidhivat kalpaśākhinām       |
tataḥ   kumbhaṃ   nirmalena   kṣaumayugmena   veṣṭayet       || 86 ||
      indravallīti indravāruṇī latāviśeṣaḥ |
 caṣakaṃ kalaśajātīyaṃ śarāvādi |
 vidhivadityanena mūlamantroccāraṇamuktam |
 kṣaumamityatasīsambhavam |
 tadabhāve paṭṭa- vastrādi |
 anyatra ekavastraveṣṭanamapyuktam |
                  atisūkṣmatareṇaiva viśuddhena navena ca |
                  māyātattvasvarūpeṇa veṣṭayedvāsasā ghaṭam || iti || 85-86 ||
mūlena mūttīṃ kḷptāsmiṃśchāyāyāṃ kalpaśākhinām |
āvāhya  pūjayettasyāṃ   mantrī  mantrasya  devatām       || 87 ||
      mantrasya devatāmityekamantradīkṣāyām |
 pañcāyatanadīkṣāpakṣe pañcakalaśān saṃsthāpya tattatkalaśe tattaddevatāmāvāhayediti mantrītyanenoktam |
  taduktamācāryaiḥ----      proktenaivaṃ kalaśavidhinaikena vānekakumbhaiḥ |
 iti |
pañcāyatanadīkṣāyāṃ devatāsthāpanakrama ukto jñānamālāyām----
      yadā tu śaṅkaraṃ madhye eśānyāṃ śrīpatiṃ yajet |
      āgneyāñca tathā haṃsaṃ nairṛtyāṃ pārvatīsutam ||
      vāyavyāñca sadā pūjyā bhavānī bhaktavatsalā |
      yadā tu madhye govindamaiśānyāṃ śaṅkaraṃ yajet ||
      āgneyāṃ gaṇanāthañca nairṛtyāṃ tapanantathā |
      vāyavyāmambikāñcaiva yajenmantrī samāhitaḥ ||
      sahasrāṃśuṃ yadā madhye eśānyāṃ pārvatīpatim |
      āgneyāmekadantañca nairṛtyāmacyutaṃ yajet ||
      vāyavyāṃ pūjayed devīṃ bhogamokṣaikabhūmikām |
      bhavānīntu yadā madhye eśānyāṃ mādhavaṃ yajet ||
      āgneyāṃ pārvatīnāthaṃ nairṛtyāṃ gaṇanāyakam |
      pradyotanantu vāyavyāmācāryastu prapūjayet ||
      herambantu yadā madhye eśānyāmacyutaṃ yajet |
      āgneyāṃ pañcavaktrantu nairṛtyāṃ jagadambikām ||
      vāyavyāṃ dyumaṇiñcaiva yajenmantrī hyatendritaḥ |
      svasthānavajītā devāḥ śokaduḥkhabhayapradāḥ |
      tanmaṇḍalasthito rājā sādhakaśca vinaśyati || iti |
  anyatrāpi----      śambhau madhyagate harīnaharabhūdevyo harau śaṅkare-
                        bhāsyenāgasutā ravau haragaṇeśājāmbikāḥ sthāpitāḥ |
                  devyāṃ viṣṇuharaikadantaravayo lambodare'jeśvarā-
                        ryenāḥ śaṅkarabhāgato'tiśubhadā vyastāstu te hānidāḥ || iti |
   paṇḍitā api----       " śaṃ nā raga de madhyānnā śaṃ garabheśataḥ sūśaṃ
                  ga nāde de nā śaṃ gara ga nāśaṃ bhasū vidik pūjyāḥ || "  iti |
      anyatrāgneyādikrameṇa sthāpanamuktam |
              sūryaikadantācyutaśaktirudrā vighneśvareśādrisūtārkakṛṣṇāḥ |
              śrīnāthavighneśabhagāmbikeśāścaṇḍīśaherambapataṅgakṛṣṇāḥ ||
              śrīśambhusūryākhurathāmbakṛṣṇāḥ pradakṣiṇaṃ madhyavidikṣu pūjyāḥ |
              svasthānagāḥ sarvamanorathāptyai arthaṃ vinighnanti paratra saṃsthāḥ || iti |
      anyatrāpi----      madhye'bhyarcya hariṃ gaṇenanagajāśarvā gaṇaṃ madhyataḥ
                  śaṃbhvāryāraviviṣṇavo ravimatho vighnājaśaktīśvarāḥ |
                  madhye śaktimatheśavighnaravayo viṣṇuśca madhye haraṃ
                  sūryebhāsyaśivācyutā hi vihitā āgneyakoṇādimāḥ || iti |
      atrobhayatra sthāpanakrame phalataḥ sāmyameva |
 pūjā tu gaṇapatimārabhya |
 yatra gaṇapatermukhyatvaṃ tatra sūryamārabhyeti jñeyam |
 yadāhuḥ----
                  mukhye puṣpāñjaliṃ dattvā gaṇeśādyarcanaṃ bhavet |
                  gaṇeśa eva mukhyaścet yatra sūryakramādbhavet || iti |
      etadvyākhyānamubhayathā kurvanti |
 puṣpāñjalimiti mukhye prathamataḥ puṣpāñjali- mātraṃ kṛtvā paścād gaṇeśādyarcanaṃ kṛtvā mukhyapūjeti |
 apare tu----puṣpāñjaliśabdena pūjāsamāptau yaḥ puṣpāñjaliḥ sa saṃgṛhītaḥ |
 tena mukhyadevapūjānantaraṃ gaṇeśādyarcanamiti |
 etacca svasvagurusampradāyānusāreṇa jñeyam |
 ayameva devatāsthāpanakramo nityapūjāyā- mapi samānaḥ |
 tatra nityapūjā śālagrāme maṇau yantre vā pāṣāṇādipratimāyāṃ vā kāryā |
taduktaṃ jñānamālāyām----girijāratasaukhyāya jātā vighnaparāḥ surāḥ |
                  tacchrutvā caritaṃ devyā śāpo datto'tidāruṇaḥ ||
                  pārvatīśāpasaṃyuktā devā aśmatvamāgatāḥ |
                  viṣṇunā śaṅkareṇāpi tathā'nyaiḥ surasattamaiḥ ||
                  saṃstutā varadā jātā pāṣāṇatve'pi bho surāḥ |
                  svasthāne pūjayiṣyanti puruṣārthacatuṣṭayam ||
                  dātuṃ samarthā madvākyādeṣa eva varo'pītaḥ |
                  tasmāt pūjā vidhātavyā pāṣāṇapratimāsu ca || iti |
 hayaśīrṣapañcarātre----      mṛṇmayī dārughaṭitā lohajā ratnajā tathā
                  śailajā gandhajā caiva kausumī saptadhā smṛtā ||
                  kausumī gandhajā caiva mṛṇmayī pratimā hitā |
                  tatkālapūjitāścaitāḥ sarvakāmaphalapradāḥ || iti |
mahākapilapañcarātre'pi----śailajā lohajā vāpi ratnajā vātha dārujā |
                  mṛṇmayī ceti pañcaitāḥ pratimāḥ parikīttītāḥ ||
                  sarveṣāmeva devānāṃ mahānīlā yaśaḥpradā |
                  dārujā kāmadā proktā sauvarṇī bhuktimuktidā ||
                  rājatī svargaphaladā tāmrī hyāyuvīvadhīnī |
                  kāṃsyā bahvāpadaṃ hanti raitikī śatrunāśinī ||
                  sarvabhogapradā śailī sphāṭikī dīptikārikā |
                  mahābhogapradā khyātā mṛṇmayī khalu śobhanā ||
                  mānāṅgulapramāṇena daśapañcāṅgulātmikā |
                  gṛhe tu pratimā pūjyā nādhikā hi praśasyate || iti |
      anyatrāpi----      aṅguṣṭhaparvādārabhya vitastiryāvadeva tu |
                  gṛhe tu pratimā kāryā nādhikā śasyate budhaiḥ || iti |
           yattu----      saumyā tu hastamātrā vasudā hastadvayocchiratā pratimā |
                  kṣemasubhikṣāya bhavet tricaturhastapramāṇoccā || iti |
tat sthāpitapratimāviṣayaṃ jñeyam |
 mṛṇmayāṃ tatraiva viśeṣa uktaḥ----
            mṛṇmayīṃ pratimāṃ vakṣye yathāvattāṃ nibodha me |
            pakvāpakvā dvidhā proktā mṛṇmayī pratimā kramāt ||
            sarve lokā na śaṃsanti pratimāṃ dagdhamṛṇmayīm |
            apakvā pratimā śastā saiva kāryā vicakṣaṇaiḥ ||
            sudhayā naiva karttavyā nāśmacūrṇaiḥ kadācana |
            mṛdaiva mṛṇmayīṃ kuryād yathāvadanupūrvaśaḥ ||
            brāhmaṇasya sitā mṛdvai kṣatriyasyā'ruṇā smṛtā |
            viśāṃ pītā bhavenmṛdvai kṛṣṇā śūdrasya kīttītā || iti |
  anyatra viśeṣaḥ----      nṛpabhayamatyaṅgāyāṃ hīnāṅgāyāmakalpatā karttuḥ |
            kṣāmodaryāṃ kṣudbhayamarthavināśaḥ kṛśāṅgāyām ||
            maraṇantu sakṣatāyāṃ śastranipātena nidīśet karttuḥ |
            vāme vinatā patnīṃ dakṣiṇavinatā hinastyāyuḥ ||
            andhatvamūrddhadṛṣṭau karoti cintāmadhomukhī dṛṣṭiḥ |
            sarvapratimāsvevaṃ śubhāśubhaṃ bhāskaroktamavagacchet || iti |
      anyatrāpi----      nādhikāṅgī na hīnāṅgī karttavyā devatā kvacit |
            adhikā śilpinaṃ hanyāt kṛśā caivārthanāśinī ||
            kṛśodarī tu dubhīkṣaṃ nirmāṃsā dhananāśinī |
            vakranāsā tu duḥkhāya saṅkṣiptāṅgī bhayaṅkarī ||
            cipiṭā duḥkhaśokāya anetrā netranāśinī |
            duḥkhadā hīnavaktrā tu pāṇipādakṛśā tathā ||
            hīnāṃsā hīnajaṅghā ca bhramonmādakarī nṛpa |
            śuṣkavaktrā ca rājānaṃ kaṭihīnā ca mārayet ||
            pāṇipādavihīnāyāṃ jāyate narako mahān |
            jaṅghāhīnā ca yā mūttīḥ śatrukalyāṇakāriṇī ||
            putramitravināśāya hīnā vakṣaḥsthalena yā |
            sampūrṇāvayavā yā tu āyurlakṣmīpradā sadā ||
            evaṃ lakṣaṇamāsādya karttavyā mūttīruttamā || iti |
  anyatra viśeṣaḥ----      khaṇḍite sphuṭite bhraṣṭe dagdhe mānavivajīte |
            yāgahīne'thavocchiṣṭe patite duṣṭabhūmiṣu ||
            anyamantrācīte caiva patitasparśadūṣite |
            daśasveteṣu no cakruḥ sannidhānaṃ divaukasaḥ ||
            iti sarvagato viṣṇuḥ paribhāṣāṃ cakāra ha || iti |
        anyatra----      khaṇḍitāṃ sphuṭitāṃ jīrṇāmavalīḍhāñca vahninā |
            pratimāṃ varjayed yatnād bhagnāṃ svāllakṣaṇāccyutām ||
            nikṣipeddārujāmagnau tathā'nyāmapsu nikṣipet || iti |
          tathā----      ekāhapūjāvihatau kuryād dviguṇamarcanam |
            trirātre tu mahāpūjāṃ saṃprokṣaṇamataḥ param ||
            māsādūrddhamanekāhaṃ pūjā yadi vihanyate |
            pratiṣṭhaiveṣyate kaiścit kaiścit saṃprokṣaṇakramaḥ ||
saṃprokṣaṇalakṣaṇaṃ yathā tatraiva----
            saṃprokṣaṇantu devasya devamudvāsya pūrvavat |
            pañca pañca krameṇaiva snāpayitvā mṛdambhasā ||
            gavāṃ rasaiśca saṃsnāpya darbhatoyaivīśodhya ca |
            prokṣayet prokṣaṇītoyairmūlenāṣṭottaraṃ śatam ||
            sapuṣpaṃ sakuśaṃ pāṇiṃ nyasya devasya mastake |
            pañcavāraṃ japenmūlamaṣṭottaraśatottaram ||
            tato mūlena mūrddhādi pīṭhāntaṃ saṃspṛśedapi |
            tattvanyāsaṃ lipinyāsaṃ mantranyāsañca vinyaset ||
            prāṇapratiṣṭhāmantreṇa pratiṣṭhāpanamācaret |
            pūjāñca mahatīṃ kuryāt svatantroktāṃ yathāvidhiḥ ||
            yāgahīnādiṣu prāyaḥ saṃprokṣaṇavidhiḥ smṛtaḥ || iti |
      anyatrāpi----      śālagrāme maṇau yantre maṇḍale pratimāsu vā |
            nityapūjā hareḥ kāryā na tu kevala bhūtale || iti |
rāmapūrvvatāpanīye'pi----sobhayasyā'sya devasya vigraho yantrakalpanā |
            vinā yantreṇa cet pūjā devatā na prasīdati || iti |
   saṃhitāyāmapi----      yantraṃ mantramayaṃ prāhurdevatā mantrarūpiṇī |
            yantreṇā'pūjito devaḥ sahasā na prasīdati ||
          tathā----      sarveṣāmapi mantrāṇāṃ yantre pūjā praśasyate |
 iti |
īśānaśivenāpyuktam----śaktiṃ nijaikyena tathaiva cakre citre paṭe vā yajanaṃ na bhūmau |
      mohādasau sthaṇḍilagāṃ yajecced bhraṃśyet trivargāditi mantrasiddhāḥ || iti |
      śivapūjā tu śivamūrttau śivaliṅge sthire cale vā kāryā |
 tatra cale pāṣāṇādiliṅge yat pañcasūtrādilakṣaṇamuktaṃ tadavaśyaṃ draṣṭavyam |
 ratnaliṅgādau tu tattalakṣaṇābhāve'pi na doṣaḥ |
 taduktaṃ hayaśīrṣapañcarātre----
            na kuryāllakṣaṇoddhāraṃ ratnajānāṃ calātmanām |
            su(sva)prabhā lakṣaṇantveṣāṃ svarṇajānāmapi dvija ||
            tasmānna lakṣaṇoddhāraṃ kuryāt pāṣāṇaliṅgavat |
            acalānāṃ taijasānāṃ kvacidiṣyeta lakṣaṇam ||
            lakṣaṇaṃ kalpanīyantu sthāpyaliṅge yathāvidhi |
            calaliṅge kuśā ('ṅgulā) greṇa lakṣaṇaṃ kalpayed guruḥ |
            manasā cintayedvāpi lakṣaṇaṃ liṅgasaṃsthitam || iti |
 somaśambhunā'pi----      ratnaje lakṣaṇoddhāro na lauhe na saridbhave |
            liṅgeṣu ca na lauheṣu na dṛṣṭaṃ kvacidāgame ||
            svarūpaṃ lakṣaṇaṃ teṣāṃ prabhā ratneṣu nirmalā |
 iti |
anyatra tu viśeṣaḥ----gṛhe liṅgadvayaṃ nārcyaṃ gaṇeśadvayameva ca |
            śaktitrayaṃ tathā śaṅkhaṃ matsyādidaśakāṅkitam ||
            dvau śaṅkhau nārcayeccaiva śālagrāmaśilādvayam |
            dve cakre dvārakāyāstu tathā sūryadvayaṃ budhaḥ ||
            eteṣāmarcanānnityamudvegaṃ prāpnuyād gṛhī |
 iti || 87 ||
mūlamantraṃ   samuccārya suṣumṇāvartmanā  sudhīḥ       |
ānīya tejaḥ svasthānānnāsikārandhranirgatam       || 88 ||
karasthamātṛkāmbhoje   caitanyaṃ   puṣpasañcaye       |
saṃyojya brahmarandheraṇa  mūrtyāmāvāhayet  sudhīḥ       || 89 ||
      āvāhma pūjayedityuktam |
 tatrāvāhanaprakāramāha mūleti |
 svasthānād hṛdayakamalāt |
 anye sūryamaṇḍalādityāhuḥ |
 taduktaṃ vaihāyasīmantrakoṣe----
      athārkato vā hṛdayāravindādāvāhayennandasutaṃ suveśam |
 iti |
      anyatrāpi----      āvāhayenmahādevīṃ hṛdayāmbujagahvarāt |
            sūryamaṇḍalato vāpi svīyādvā dvādaśāntataḥ || iti |
      brahmarandhreṇeti brahmarandhradvārā |
 karasthamātṛkāmbhoje puṣpasañcaye iti vyadhikaraṇasaptamyau |
 sudhīḥ mūlamantramucārya svasthānāttejaḥ suṣumṇāvartmanā ānīya brahmarandhradvārā nāsikārandhranirgataṃ 
taccaitanyaṃ karasthamātṛkāmbhoje puṣpasañcaye saṃyojya mūrttāvāvāhayediti sambandhaḥ |
 taduktam----
            devaṃ suṣumṇāmārgeṇa ānīya brahmarandhrakam |
            vāmanāsāpuṭe dhyātvā niryāntaṃ svāñjalisthitam |
            puṣpamāropya tat puṣpaṃ pratimādau nidhāpayet || iti |
      atrāvāhanamāhvānam |
 tadāvāhinyā |
 tacca mūlamantrānte āvāhito bhava namaḥ iti prakāreṇa āgamoktaślokānte vā |
 yadvā mūlamantrānte āgamaślokamuccāryeti sudhīrityanenoktam |
 ayameva mukhyaḥ prakāraḥ |
 saṃhitāyāmapi dhūpamantramuktvā----
      evamitthantu bījānte dhūpamantra udāhṛtaḥ |
 ityādinoktam |
 evamagre'pi sthāpanādiṣūhyam |
 ślokastu----
            ātmasaṃsthamajaṃ śuddhaṃ tvāmahaṃ parameśvara |
            araṇyāmiva havyāśaṃ mūrttāvāvāhayāmyaham || iti |
idamāvāhanādi śālagrāmādau na kāryam |
 yadāhuḥ----
            śālagrāme sthāvare vā''vāhanaṃ na visarjanam |
            śālagrāmaśilādau yannityaṃ sannihito hariḥ || iti |
      anyatrāpi----      udvāsāvāhane na staḥ sthirāyāmuddhavārcane |
            asthirāyāṃ vikalpaḥ syāt sthaṇḍile tu bhaved dvayam ||
            śālagrāmārcane naiva hyāvāhanavisarjane |
 iti |
      atra pañcāyatanapakṣe pratyekaṃ devatānāmāvāhanaṃ tataḥ pratyekaṃ devatānāṃ sthāpanamiti 
padārthānusamayo vā utāvāhanādi naivedyāntam ekatra samāpya paścādevamanyatreti kāṇḍānusamaya iti saṃśaye atra 
kāṇḍānusamaya iti siddhāntaḥ |
      yataḥ----mukhye puṣpāñjaliṃ dattvā gaṇeśādyarcanaṃ bhavet |
 ityuktam |
      tatrārcanaśabdaḥ pūjāvācakaḥ sā cā''vāhanādinaivedyāntā |
 idañca pañcamādhyāye dvitīyacaraṇe  " vacanāttu parivyāṇāntam "  ityadhikaraṇe siddhāntitam || 88-89 ||
saṃsthāpanaṃ    sannidhānaṃ    sannirodhamanantaram       |
sakalīkaraṇaṃ  paścād  vidadhyādavaguṇṭhanam       || 90 ||
amṛtīkaraṇaṃ  kṛtvā   kurvīta  paramīkṛtim       |
kramādetāni  kurvīta  svamudrābhiḥ  samāhitaḥ       || 91 ||
      sudhīḥ saṃsthāpanaṃ vidadhyāditi sambandhaḥ |
 saṃsthāpanaṃ sthāpanam |
 tat sthāpinyā|
 ślokastu----
            taveyaṃ mahimāmūttīstasyāṃ tvāṃ sarvagaṃ prabho (vibho) |
            bhaktisnehasamākṛṣṭaṃ dīpavat sthāpayāmyaham || iti |
      sudhīrityanenāsanopaveśane karttavye ityuktaṃ bhavati |
 tad yathā mūlamantrānte----
            sarvāntaryāmiṇe deva sarvabījamayaṃ śubham |
            svātmasthāya paraṃ śuddhamāsanaṃ kalpayāmyaham ||
āsanaṃ gṛhāṇa namaḥ |
 tato mūlamantrānte----
            asmin varāsane deva sukhāsīno'kṣarātmaka |
            pratiṣṭhito  bhaveśa  tvaṃ  prasīda  parameśvara ||
      upaviṣṭo bhava namaḥ |
 sannidhānaṃ naikaṭyāvasthānaprārthanam |
 tat sannidhāpinyā |
 ślokastu----
            ananyā tava deveśa mūttīśaktiriyaṃ prabho |
            sānnidhyaṃ kuru tasyāṃ tvaṃ bhaktānugrahatatpara || iti |
sannirodhaḥ sannirodhanam ananyacittaprārthanam |
 tat sannirodhinyā |
 ślokastu----
            ājñayā tava deveśa kṛpāmbhodhe guṇāmbudhe |
            ātmānandaikatṛptaṃ tvāṃ niruṇadhmi pitarguro || iti |
siddhāntasāgare āvāhanādīnāmanyathā lakṣaṇamuktam |
            svata evābhipūrṇasya tattvasyehārcanādiṣu |
            sādaraṃ sammukhībhāvastadāvāhanamucyate ||
            śivasyā''vāhitasyāsya vidyādehe tu santatam |
            sthirīkaraṇamuddiṣṭaṃ sthāpanaṃ bhaktito'rcane ||
            pūjāṃ prayojyamānāntu gṛhītvā'nugrahādikam |
            karttuṃ sāmarthyamasyeha tat sānnidhyaṃ pracakṣate ||
            āsamāptestu pūjāyāḥ sānnidhyaṃ hi śivasya yat |
            sa sannirodha uddiṣṭo vibhorasyāpi śaktitaḥ || ityādinā |
anantaramityanena sammukhīkaraṇaṃ prārthanañca mudrādvayenoktam |
 ślokau tu----
            ajñānād durmanastvādvā vaikalyāt sādhanasya ca |
            yadā'pūrṇaṃ bhavet kṛtyaṃ tadā'pyabhimukho bhava ||
            dṛśā pīyūṣavaṣīṇyā pūrayan yajñaviṣṭaram |
            mūrttā vā yajñasampūrtteḥ sthiro bhava maheśvara || itiṃ
 mudrālakṣaṇaṃ yathā----      muṣṭidvayasthitāṅguṣṭhau sammukhau ca parasparam |
            saṃśliṣṭāvucchiratau kuryāt seyaṃ sammukhamudrikā ||
            prasṛtāṅgulikau hastau mithaḥ śliṣṭau ca sammukhau |
            kuryāt svahṛdaye seyaṃ mudrā prārthanasaṃjñikā || iti |
      sakalīkaraṇaṃ pūrṇarūpatvenāvasthitiprārthanam |
 tacca devatāṅge ṣaḍaṅganyāsāt |
 avaguṇṭhanam ayogyadṛṣṭyaviṣayatvāpādanam |
 tadavaguṇṭhanyā |
 ślokastu----
            abhaktavāṅmanaścakṣuḥ śrotradūrāmitadyute |
            svatejaḥ pañjareṇā''śu veṣṭito bhava sarvataḥ || iti |
      amṛtīkaraṇamānandapūrṇatāvasthititvam |
 tad dhenumudrayā |
 paramīkaraṇaṃ sarvāparādhasahiṣṇutvam |
 tanmahāmudrayā |
 svamudrābhiriti trayoviṃśe vakṣyamāṇābhiḥ |
 samāhita ityanena mūlamantrapuṭitamātṛkākṣarāṇi devadehe vinyasedityuktam |
 pūjāyāṃ vakṣyamāṇatvāt || 90-91 ||
athopacārān kurvīta mantravit svāgatādikān       |
svāgataṃ    kuśalapraśna    nigadedagrato    guruḥ       || 92 ||
      atheti |
 upacāraśabdārthe jñānamālāyāmuktaḥ----
                  bhaktyā caite kṛtā deve sādhakaṃ devasannidhim |
                  cārayanti yatastasmāducyante hyupacārakāḥ ||
                  samīpe cāraṇādvā'pi phalānāṃ te tathoditāḥ || iti |
mūle ṣoḍaśa uktā jñānamālāyāmanye'pi |
 tad yathā----
                  aṣṭatriṃśatṣoḍaśārkadaśapañcopacārakāḥ |
                  tān vibhajya pravakṣyāmi ke ke te taiḥ kṛtaiśca kim ||
                  āsanaṃ prathamaṃ teṣāmāvāhanamupasthitiḥ |
                  sānnidhyamābhimukhyañca sthirīkṛtiḥ prasādhanam ||
                  arghyañca pādyācamane madhuparkamupaspṛśam |
                  snānaṃ nīrājanaṃ vastramācāmaṃ copavītakam ||
                  punarācāmabhūṣe ca darpaṇālokanaṃ tataḥ |
                  gandhapuṣpe dhūpadīpau naivedyañca tataḥ kramāt ||
                  pānīyaṃ toyamācāmaṃ hastavāsastataḥ param |
                  tāmbūlamanulepañca puṣpadānaṃ punaḥ punaḥ ||
                  gītaṃ vādyaṃ tathā nṛtyaṃ stutiñcaiva pradakṣiṇam |
                  puṣpāñjalinamaskārāvaṣṭatriṃśat samīritāḥ || iti |
mantratantraprakośe'pi----āsanaṃ prathamaṃ teṣu tataścāvāhanaṃ matam |
            upasthānañca sānnidhyam |
 ityādinā----
                  puṣpāñjalinamaskārau viṣṇuprītyai bhavantyamī |
                  triṃśacāṣṭau samākhyātā upacārā manīṣibhiḥ || ityantena |
ṣoḍaśa mūle spaṣṭāḥ |
 tathā----āsanasvāgate vastrabhūṣe tyaktvā tu dvādaśa |
                  arghyapādyācamānyeva madhuparkācamānyapi ||
                  gandhādayo naivedyāntā upacārā daśa kramāt |
                  gandhapuṣpe dhūpadīpau naivedyaṃ pañca saṃsmṛtāḥ ||
                  saparyā pañcadhā proktā tāsāmekāṃ samācaret |
 iti |
      prayogasāre ṣaṣṭhī apyuktāḥ |
                  arghyaṃ gandhaṃ tataḥ puṣpamakṣataṃ dhūpameva ca |
                  dīpo naivedyaṃ saptāṅgī saparyetyapare jaguḥ || iti |
svāgatamiti |
 kuśalapraśnamiti svāgatamityasyārthakathanam |
 ślokastu----
                  yasya darśanamicchanti devāḥ svābhīṣṭasiddhaye |
                  tasmai te parameśāya svāgataṃ svāgatañca me || iti |
      etadanantaraṃ susvāgatamapi mūlamantrānte |
 ślokastu----
                  kṛtārthe'nugṛhīto'smi saphalaṃ jīvitaṃ mama |
                  āgato devadeveśa sukhāgatamidaṃ punaḥ || iti || 92 ||
pādyaṃ pādāmbuje  dadyād  devasya  hṛdayāṇunā       |
etacchyāmākadūrvābjaviṣṇukrāntābhirīritam       || 93 ||
pādyamiti |
 hṛdayāṇunā namomantreṇa |
 ślokastu----
                  yadbhaktileśasamparkāt paramānandasambhavaḥ |
                  tasmai te caraṇābjāya pādyaṃ śuddhāya kalpaye || iti |
      atra namomantramuccārya ślokamuccārya pādyaṃ gṛhāṇa namaḥ iti śaṅkhasthajalamutsṛjet |
 evamagre'pi |
 yatra mantraviśeṣo noktastatra mūlamantra eva jñeyaḥ |
      etaditi |
 śyāmākaḥ śyāmā iti prasiddhaḥ |
 mahākapilapañcarātre'pi----
                  dūrvā ca viṣṇupatnī ca śyāmākaṃ padmameva ca |
                  pādyāṅgāni ca catvāri kathitāni samāsataḥ || iti || 93 ||
sudhāmantreṇa     vadane    dadyādācamanīyakam       |
jātīlavaṅgakakkolaistaduktaṃ      tantravedibhiḥ       || 94 ||
sudhāmantreṇa vamityanena |
 ślokastu----
                  vedānāmapi vedāya devānāṃ devatātmane |
                  ācāmaṃ kalpayāmīśa śuddhānāṃ śuddhihetave || iti |
      jātī jātīphalam |
 kakkolaṃ kośaphalam kavāva iti kānyakubja- bhāṣāyām |
 taduktamagastisaṃhitāyām----
                  tathā''camanapātre'pi dadyājjātīphalaṃ mune |
                  lavaṅgamapi kakkolaṃ śastamācamanīyakam || iti |
                  mahākapilapañcarātre ācamanīyadravyāṇyanyathoktāni |
                  karpūramaguruṃ puṣpaṃ dravyāṇyācamanīyakam |
 iti |
  anyatra viśeṣaḥ----      arghyaṃ trirdadāti, pādyaṃ trirdadāti, ācamanīyaṃ ṣaḍdadāti |
 iti |
                  āgatāya tathārcāyāṃ snātumāsanagāya ca |
                  pūjāto gantukāmasya dadyādarghyaṃ vicakṣaṇaḥ ||
                  āgate snānakāle ca naivedyopakrame tathā |
                  pādyasyāpi samuddiṣṭaḥ samayastrividho budhaiḥ |
 iti || 94 ||
arghyaṃ diśettato  mūddhna śiromantreṇa deśikaḥ       |
gandhapuṣpākṣatayavakuśāgratilasarṣapaiḥ       || 95 ||
sadūrvaiḥ         sarvadevānāmetadarghyamudīritam       |
sudhāṇunā   tataḥ  kuryānmadhuparkaṃ  mukhāmbuje       || 96 ||
ājyaṃ    dadhimadhūnmiśrametaduktaṃ   manīṣibhiḥ       |
tenaiva     manunā    kuryādadbhirācamanīyakam       || 97 ||
      śiromantreṇa svāhetyanena |
 mahākapilapañcarātre kuśāgrasthāne phalamuktam |
                  siddhārthamakṣatañcaiva dūrvā ca tilameva ca |
                  yavaṃ gandhaṃ phalaṃ puṣpamaṣṭāṅgantvarghyamucyate || iti|
sarvadevānāmiti sarvatra sambadhyate |
 pādyādyuktadravyāṇi sarvadevatāsu samānānītyarthaḥ |
      ślokastu----      tāpatrayaharaṃ divyaṃ paramānandalakṣaṇam |
                  tāpatrayavinirmuktaṃ tavārghyaṃ kalpayāmyaham || iti |
madhuparkamiti |
 ślokastu----
                  sarvakāluṣyahīnāya paripūrṇasukhātmaka |
                  madhuparkamimaṃ deva kalpayāmi prasīda me || iti |
atrārghyādiproktadravyābhāve kevalataṇḍulāneva nikṣipet |
 taduktaṃ mantratantraprakāśe----
dravyābhāve pradātavyāḥ kṣālitāstaṇḍulāḥ śubhāḥ |
 iti |
      anyatrāpi----      taṇḍulān prakṣipetteṣu dravyālābhe tu tatsamān |
 iti |
tenaiva manunā sudhāṇunetyarthaḥ |
 ślokastu----
                  ucchiṣṭo'pyaśucirvā'pi yasya smaraṇamātrataḥ |
                  śuddhimāpnoti tasmai te punarācamanīyakam || iti |
      madhuparkānte ācamanamupalakṣaṇam |
 tena smṛtyuktanimitte'pyācamanaṃ dadyāt |
 snānānte vāsodānānte upavītadānānte naivedyānte |
 taduktaṃ mahākapilapañcarātre----
                  snāne vastre tathā bhakṣye dadyādācamanīyakam |
 iti |
evaṃ ṣaḍapyācamanīyāni |
 taduktaṃ jñānamālāyām----
                  pādye ca madhuparke ca snāne vastropavītayoḥ |
                  bhojane cācamanaṃ deyam |
 iti |
snānāt pūrvaṃ mahākapilapañcarātre tu viśeṣaḥ----
                  gandhaṃ tailamatho dadyād devasyāpratimaṃ tataḥ |
 iti |
      ślokastu----      snehaṃ gṛhāṇa snehena lokanātha mahāśaya |
                  sarvalokeṣu śuddhātman dadāmi snehamuttamam || iti |
tata udvarttanam----mahākapilapañcarātre----
                  rajanī sahadevī ca śirīṣo lakṣmaṇāpi ca |
                  sadābhadrā kuśāgrāṇi udvarttanamihocyate || iti |
      anyatrāpi----      abhyaṅgodvarttane cāpi mahāsnānaṃ samācaret |
 iti || 95-97 ||
gandhādbhiḥ kārayet snānaṃ vāsasī paridhāpayet       |
dadyād  divyopavītañca   hārādyābharaṇaiḥ  saha       || 98 ||
gandhādbhiriti |
 taduktaṃ mantratantraprakāśe----
                  śuddhatoyād gandhatoyaṃ śreṣṭhaṃ śataguṇottaram |
                  gaṅgāditīrthatoyānāṃ phalaṃ śāstrapraṇoditam ||
tatra tatrādhigantavyam |
 iti |
 tathā----
                  nāharenmalinaṃ toyaṃ keśakīṭādidūṣitam |
                  malinenāpi bhāṇḍena vyaṅgenā'śucinā tathā || iti |
   tatraiva viśeṣaḥ----      akṣatā gandhapuṣpāṇi snānapātre tathā trayam |
 iti |
      ślokastu----      paramānandabodhābdhinimagnanijamūrttaye |
                  sāṅgopāṅgamidaṃ snānaṃ kalpayāmyahamīśa te || iti |
etadanantaraṃ śaṅkhajalena devatāyā'bhiṣekaṃ kuryāt |
 yadāhuḥ----
                  śataṃ sahasramayutaṃ śaktyā caivābhiṣecayet |
                  śaṅkhaṃ sampūrya tenaiva sapuṣpeṇa ca devatām || iti |
      anyatrāpi----      a(sva)śaktyā gandhatoyena saṃsnāpya jagadīśvaram |
 iti |
    atra viśeṣaḥ----      mahābhiṣekaṃ sarvatra śaṅkhenaiva prakalpayet |
                  sarvatraiva praśasto'bjaḥ śivasūryārcanaṃ vinā || iti |
tatra viśeṣastu tantrāntare----pratimāpaṭayantrāṇāṃ nityaṃ snānaṃ na cācaret |
                  kārayet parvadivase tathā malanivāraṇam || iti |
vāsasīti dvivacanenottarīyaṃ gṛhītam |
 ślokau tu----
                  māyācitrapaṭācchanna nijaguhyorutejase |
                  nirāvaraṇavijñāna vāsaste kalpayāmyaham ||
                  yamāśritya mahāmāyā jagatsammohinī sadā |
                  tasmai te parameśāya kalpayāmyuttarīyakam || iti |
tatra viśeṣo mantratantraprakāśe----
                  pītaṃ kauśeyavasanaṃ viṣṇoḥ prītyai prakīttītam |
                  raktaṃ śaktyarkavighneṣu īśvarasya sitaṃ priyam |
                  malahīnaṃ tathā'cchidraṃ kṣaumaṃ kārpāsameva vā ||
                  tailādidūṣitādrogaḥ sacchidrādvācyatā bhavet |
                  jīrṇāddaridratā kartturmalināt kīttīhīnatā || iti |
yajñopavītamiti |
      ślokastu----      yasya śaktitrayeṇedaṃ saṃprotamakhilaṃ jagat |
                  yajñasūtrāya tasmai te yajñasūtraṃ prakalpaye || iti |
hārādyābharaṇairiti |
      ślokastu----      svabhāvasundarāṅgāya nānāśaktyāśrayāya te |
                  bhūṣaṇāni vicitrāṇi kalpayāmyamarācīta || iti || 98 ||
nyāsakrameṇa    manunā    puṭitairmātṛkākṣaraiḥ       |
abhyarcya devīṃ gandhādyairaṅgādīn pūjayet tataḥ       || 99 ||
      nyāseti |
 upacārāt pūrvaṃ kṛto yo devadehe nyāsaḥ tatkrameṇa mūlamantra- puṭitamekaikamakṣaraṃ kṛtvetyarthaḥ |
      varṇairmanuprapuṭitaiḥ kramaśaḥ śatārddhairnyāsakramādabhiyajet sakalāsu mantrī |
      gandhādibhiḥ prathamato manudevatāsu trailokyamohana iti prathitaḥ prayogaḥ ||
ityācāryekteḥ |
      abhyarcya devīmiti |
 atra devīmityupalakṣaṇaṃ sveṣṭadevatāmityarthaḥ |
 kvaci- ddevamiti pāṭhaḥ |
 puṭitalakṣaṇaṃ trayoviṃśe vakṣyati |
 tato gandhādyairabhyarcya punaranta- ramaṅgādīnāvaraṇāni cārcayet |
 iti kramavidhāyakam |
 gandhādyairityādiśabdena puṣpam |
 aṅgādīniti tattatkalpoktāṅgāvṛtyādi |
 asyāyamāśayaḥ |
 mukhyadeve gandhapuṣpe dattvā aṅgādilokapālān sampūjya dhūpādi dadyāditi || 99 ||
gandhaścandanakarpūra       kālāgurubhirīritaḥ       |
kamale  karavīre   dve  kumude  tulasīdvayam       || 100 ||
jātīdvayaṃ ketake  dve kahlāraṃ campakotpale       |
kundamandārapunnāgapāṭalā     nāgacampakam       || 101 ||
āragvadhaṃ kaṇīkāraṃ pārantī navamallikā       |
saugandhikaṃ sakoraṇṭaṃ palāśāśokamallikāḥ|| 102 ||
dhūstūraṃ sarjakaṃ bilvamarjunaṃ munipuṣpa(patra)kam |
anyānyapi  sugandhīni patrapuṣpāṇi deśikaiḥ       || 103 ||
upadiṣṭāni    pūjāyāmādadīta    vicakṣaṇaḥ       |
malinaṃ  bhūmisaṃspṛṣṭaṃ  kṛmikeśādi  dūṣitam       || 104 ||
aṅgaspṛṣṭaṃ  samāghrātaṃ  tyajet  paryuṣitaṃ  guruḥ       |
devasya mastakaṃ  kuryāt  kusumopahitaṃ sadā       || 105 ||
      gandhādyairityuktaṃ tatsvarūpamevāha gandha ityādinā |
 ślokastu----
                  paramānandasaurabhyaparipūrṇadigantara |
                  gṛhāṇa paramaṃ gandhaṃ kṛpayā parameśvara || iti |
      idaṃ gandhadānaṃ kaniṣṭhikayeti jñeyam |
 yadāhuḥ----
                  śaṅkhapātrasthitaṃ gandhaṃ mantrairdadyāt kaniṣṭhayā |
 iti |
      tato gandhamudrāṃ pradarśayet |
 tallakṣaṇantu----
                  kaniṣṭhāṅguṣṭhasaṃyuktā gandhamudrā prakīttītā |
 iti |
      kamale iti |
 dve iti śvetarakte |
 ślokastu----
                  turīyavanasambhūtaṃ nānāguṇamanoharam |
                  amandasaurabhaṃ puṣpa gṛhyatāmidamuttamam || iti |
      tataḥ puṣpamudrāṃ pradarśayet |
      ketake dve iti śvetapīte |
 mandāro'rkaḥ |
 punnāgo nāgakeśaraḥ |
 āragvadho rājavṛkṣaḥ ghanavadara iti kānyakubjabhāṣāyām |
 pārantī latābhedaḥ |
 saugandhikaṃ kahlārabhedaḥ |
 deśikaiḥ pūjāyāmupadiṣṭānītyanenānyeṣu puṣpādhyāyeṣu vihitāni grāhyāṇi tattaddevatānāṃ niṣiddhāni tyājyānītyuktaṃ |
 jñānamālāyām----
                  nākṣatairarcayed viṣṇuṃ na tulasyā vināyakam |
                  na dūrvayā yajed durgāṃ bilvapatraidīvākaram ||
                  unmattamarkapuṣpañca viṣṇau varjyaṃ sadā budhaiḥ |
                  devīnāñcārkamandārāvāditye tagaraṃ yathā ||
                  gaṇeśāya ca sūryāya raktapuṣpamati priyam |
                  śive kundaṃ na (ma)dantīñca yūthīṃ bandhūkaketake ||
                  javāṃ raktāṃ trisandhye dve sindūraṃ kūṭajāni ca |
                  mālatīṃ ghusṛṇaṃ raktaṃ hayāriṃ barbarāṃ tyajet ||
                  ugragandhamagandhañca kṛmikeśādidūṣitam |
                  aśuddhapātrapāṇyaṅgavāsobhiḥ kutsitātmabhiḥ ||
                  ānītaṃ nārpayecchambhoḥ pramādādapi doṣakṛt |
                  kalikābhistathā nejyaṃ vinā campakapaṅkajaiḥ ||
                  śuṣkairna pūjayedviṣṇuṃ patraiḥ puṣpaiḥ phalairapi |
                  snātvānītaiḥ paryuṣitairyācitaiḥ kṛṣṇavarṇakaiḥ ||
                  sāyaṃ vikāśitaiḥ puṣpaiḥ svayañca patitairbhuvi |
                  varjayedbṛhatīdvandvaṃ kāñcanāraṃ kuruṇṭakam ||
                  sarvapuṣpaiḥ sadā pūjā vihitā vihitairapi |
                  karttavyā sarvadevānāṃ bhaktiyogo'tra kāraṇam ||
                  puṣpaṃ vā yadi vā patraṃ phalaṃ neṣṭamadhomukham |
                  duḥkhadaṃ tat samākhyātaṃ yathotpannaṃ tathā'rpaṇam ||
                  citrapūjāsu sarvāsu na viddhasyāpi dūṣaṇam |
                  adhomukhārpaṇaṃ neṣṭaṃ puṣpāñjalividhau na tat ||
                  lakṣapūjāsu sarvāsu puṣpamekaikamarpayet |
                  samudāyena cet pūjā lakṣapuṣpārpaṇantu tat || iti |
mantratantraprakāśe'pi----puṣpaṃ pañcavidhaṃ proktaṃ munibhirnāradādibhiḥ |
                  parāparottamañcaiva madhyamañca tathā'dhamam ||
                  sauvarṇantu paraṃ proktamaparaṃ citravastrajam |
                  vṛkṣagulmalatāpuṣpamuttamaṃ parikīttītam ||
                  adhamaṃ patratoyādi madhyamantu phalātmakam |
                  utsṛṣṭaṃ na kriyāyogyaṃ sadāyogye parāpare ||
                  patreṣu tulasī śreṣṭhā bilvamāmalakaṃ śubham |
                  maruko devakahlārī viṣṇukrāntā tathaiva ca ||
                  apāmārge'tha gāndhārī patrī surabhisaṃjñikā |
                  nāgavallīdalaṃ dūrvā kuśapatraṃ tathā matam ||
                  patrañcāgastyavṛkṣasya puṇyaṃ dhātrīdalaṃ tathā |
                  phale'pyāmalakaṃ śreṣṭhaṃ vādaraṃ tintiṇībhavam ||
                  dāḍimaṃ mātuluṅgañca jambīraṃ panasodbhavam |
                  kadalī cūtasambhūtaṃ śreṣṭhaṃ jambūphalantathā ||
                  yajedetaiḥ sadā viṣṇuṃ patraiḥ puṣpaiḥ phalaistathā |
 iti |
          tathā----      divase divasotphullaiḥ puṣpaiḥ pūjā tathā niśi |
                  puṣpābhāve pravālairvā pūjayecca na korakaiḥ || iti |
                  anyārthamāhṛtaṃ duṣṭaṃ tathaivānyopabhuktakam |
 iti |
gururityanena keṣucit paryuṣiteṣu doṣābhāva ityuktam |
 yat jñānamālāyām----
                  na paryuṣitadoṣo'sti jalajotpalacampake |
                  tulasyagastyavakule bilvagaṅgājale tathā || iti |
paṇḍitaidīnasaṃkhyayā keṣāñcit paryuṣitadoṣābhāva uktaḥ |
                  bilvāpāmārgajātītulasiśamiśatā ketakībhṛṅgadūrvā
                  mandāmbhojāhidarbhā munitilatagarā brahmakahlāramallī |
                  campāśvārātikumbhīmaruvakadamanā viśvato'hāni ca syuḥ
                  triṃśattryekāryarīśodadhinidhivasubhūbhūyamā bhūya evam || iti |
      śatā śatapatram |
 bhṛṅgaṃ bhṛṅgarājaḥ |
 mando mandāraḥ |
 ahi droṇakalaśaḥ |
 brahma palāśaḥ|
 aśvārātiḥ karavīraḥ |
 eṣāṃ yathāyogyaṃ patrapuṣpāṇi grāhyāṇi |
 arayaḥ ṣaṭ |
 yamo dvayam |
 evam ekāvṛttyā āhṛtānāṃ dinasaṃkhyā |
 bhūya evamasyārthaḥ |
 dvitīyāvṛttyā darbhādīnāmiyaṃ dinasaṃkhyeti |
 smṛtyantare'pi----
                  paṅkajaṃ pañcarātraṃ syāt daśarātrañca bilvakam |
                  tulasyaikādaśāhāttu punaḥ prakṣālya pūjayet || iti |
tulasyāṃ nirmālyadoṣo'pi nāsti |
 yadāhuḥ----
                  sadyaḥ paryuṣitā vāpi nirmālyā naiva dūṣyati |
                  tathānyairna harestuṣṭistulasyā tuṣyate yathā || iti ||100-105||
pūjākāle devatāyā nopari bhrāmayet karam        |
agurūśīragugguluśarkarāmadhucandanaiḥ        || 106 ||
dhūpayedājya   saṃmiśrairnīcairdevasya   deśikaḥ        |
varttyā karpūragabhīṇyā sapīṣā  tilajena vā       || 107 ||
āropya darśayeddīpānuccaiḥ saurabhaśālinaḥ       |
svādūpadaṃśaṃ   vimalaṃ   pāyasaṃ  sahaśarkaram       || 108 ||
      uddiṣṭamuktvā prakṛtamāha dhūpayediti |
 vāmahastena ghaṇṭāmantreṇācītāṃ ghaṇṭāṃ vādayan dhūpaṃ dadyādityarthaḥ |
 deśika ityanena ghaṇṭāmantreṇa tatpūjanamapyuktam |
        yadāhuḥ----      jayadhvani tato mantramātaḥ svāhetyudīrya ca |
                  abhyarcya vādayan ghaṇṭām |
 iti |
     śaivāgame tu----      dhūpabhājanamastreṇa prokṣyā'bhyarcya hṛdāṇunā |
                  astreṇa pūjitāṃ ghaṇṭāṃ vādayan gugguluṃ dahet || iti |
      ślokastu----      vanaspatirasopeto gandhāḍhyaḥ sumanoharaḥ |
                  āghreyaḥ sarvadevānāṃ dhūpo'yaṃ pratigṛhyatām || iti |
        taduktam----      ghaṇṭāṃ gandhākṣatakusumakairacītāṃ vādayānaḥ |
 iti |
      anyatrāpi----      tataḥ samarpayeddhūpaṃ ghaṇṭāṃ vādya jayasvanaiḥ |
 iti |
      atra prayogaḥ----dhūpapātramastreṇa prokṣya namomantreṇa puṣpaṃ dattvā vāmayā tarjanyā saṃspṛśan 
mūlamantraṃ ślokaśca paṭhitvā sāṅgāya saparivārāya devāya dhūpaṃ samarpayāmi namaḥ iti śaṅkhajalamutsṛjya 
dhūpamudrāṃ pradarśya ghaṇṭāmantreṇācītāṃ ghaṇṭāṃ vāmahastena vādayan devatāguṇanāmayaśaḥ stutyādi 
kīrttayan devaṃ dhūpayet |
 uktañca----
                  dhūpasthānaṃ samabhyarcya tarjanyā vāmayā spṛśan |
                  saṅkalpyaivaṃ tataḥ puṣpāñjaliṃ dattvā yaśaḥ paṭhet ||
bahvṛca pariśiṣṭe'pi----dhūpasya vyajanenaiva dhūpenāṅgavidhūpane |
                  nīrājaneṣu sarveṣu deva (guṇa) nāmādi kīrttayan ||
                  jayaghoṣaṃ prakurvīta kāruṇyañcāpi kīrttayet |
                  tathā maṅgalaghoṣañca jagadbījasya ca stutim || iti |
mantratantraprakāśe tu----na dahed dūṣitaṃ dhūpaṃ kārpāsāsthiśiroruhaiḥ |
 iti |
      evaṃ dīpadāne'pi ghaṇṭāvādanādi sarvaṃ pūrvavat kuryāt |
 viśeṣastvayaṃ utsarge vāmamadhyamayā dīpapātrasparśaḥ |
 dīpamudrādarśanañca |
      ślokastu----      suprakāśo mahādīpaḥ sarvatastimirāpahaḥ |
                  sabāhyabhyantaraṃjyotirdīpo'yaṃ pratigṛhyatām || iti |
uktañca jñānamālāyām----sarvanādapriyā devā naikaḥ karttuñca tān kṣamaḥ |
                  sarvanādamayī ghaṇṭā ravātmā(rthā)sarvanādakṛt || iti |
      nīcairiti devatānābhideśe uccairiti netradeśe ityācāryāḥ |
  " dṛṣyādyati viśa- dadhīḥ pādaparyantamuccaiḥ "  ityukteḥ |
 bahuvattīdīpapakṣe viṣamā eva vattīsaṃkhyā grāhyā |
        yadāhuḥ----      ārātīkantu viṣamabahuvattīsamanvitam |
 iti |
    prayogasāre tu----      tailena kapilājyena sikthakenāpareṇa vā |
                  snehena vattīsaṃyuktaṃ dīpamuccaiḥ pradarśayet || iti |
      tatra sapīṣā ceddīpaḥ tadā dakṣiṇataḥ tailena cettadā vāmata iti sampradāyaḥ |
 evañca sitāvattīśceddakṣiṇataḥ raktā cedvāmato nivedanamiti || 107-108 ||
kadalīphalasaṃyuktaṃ  sājyaṃ mantrī nivedayet       |
tatra   tatra    jalaṃ   dadyādupacārāntarāntarā       || 109 ||
      mantrītyanenaitaduktaṃ bhavati naivedyam astramantrajaptajalena samprokṣayet |
      śaivāgame tu----tato mṛtyuñjayenaiva vauṣaḍantena saptadhā |
                   japtaiḥ sadarbhaśaṅkhasthaiḥ siñcet tattoyabindubhiḥ || iti |
      tataścakramudrayā'bhirakṣya vāyubījena dvādaśavārābhimantritajalena haviḥ samprokṣya tadutthavāyunā 
taddoṣaṃ saṃśoṣya (dhya) dakṣiṇakaratale'gnibījaṃ vicintya tatpṛṣṭhalagnaṃ vāmakaratalaṃ kṛtvā naivedye 
pradarśya tadutthāgninā taddoṣaṃ dagdhvā vāmakaratale'mṛtabījaṃ vicintya tatpṛṣṭhalagnaṃ dakṣiṇakaratalaṃ 
kṛtvā naivedye pradarśya tadutthāmṛtadhārayā plāvitaṃ vibhāvya mūlamantrajaptajalena samprokṣya 
tadakhilamamṛtātmakaṃ dhyātvā tat spṛṣṭvā mūlamantramaṣṭadhā japtvā dhenamudrāṃ pradarśya 
jalagandhapuṣpairabhyarcya devatāyai puṣpāñjaliṃ samarpya tanmukhāttejo nirgatamiti dhyātvā 
vāmāṅguṣṭhena mukhyaṃ naivedyapātraṃ spṛṣṭvā dakṣiṇakareṇa jalaṃ gṛhītvā svāhāntaṃ mūlamantram
                  satpātrasiddhaṃ suhavivīvidhānekabhakṣaṇam |
                  nivedayāmi devāya sānugāya gṛhāṇa tat ||
      iti ślokañca japitvā sāṅgāya saparivārāya devāya naivedyaṃ samarpayāmi namaḥ iti jalamutsṛjya 
naivedyamudrāṃ pradarśayet |
 tataḥ sapuṣpābhyāṃ hastābhyāṃ naivedyapātraṃ triḥ proddharan---- " nivedayāmi bhavate juṣāṇedaṃ 
havirhare "  iti japet |
 tatra hare iti padasthāne tattaddevatānāmohyam |
 yadāhuḥ----
      astrokṣitaṃ tadarimudrikayā'bhirakṣya vāyavyatoyapariśoṣitamagnidoṣṇā |
      saṃdahya vāmakarasaudharasābhipūrṇaṃ mantrāmṛtīkṛtamathābhimṛśan prajapyāt ||
                  manumaṣṭaśaḥ surabhimudrikayā paripūrṇamarcayatu gandhamukhyaiḥ |
                  harimarcayedatha kṛtaprasarāñjalirāsyato'sya visarecca mahaḥ ||
                  vītihotradayitāntamuccaran mūlamantramatha nikṣipejjalam |
                  arpayettadamṛtātmakaṃ havirderyujā sakusumaṃ samuddharan ||
                  nivedyārpaṇamantro'yaṃ sarvārcāsu nijākhyayā |
 iti |
      tato vāmakareṇa grāsamudrāṃ dakṣiṇakareṇa prāṇādimudrāśca darśayan prāṇāya svāhetyādi mantrān japet |
 yadāhuḥ----
                  grāsamudrāṃ vāmadoṣṇā vikacotpalasannibhām |
                  pradarśayan dakṣiṇena prāṇādīnāñca darśayet ||
                  spṛśet kaniṣṭhopakaniṣṭhike dve svāṅguṣṭhamūddhrnā prathamehamudrā |
                  tathā parā tarjanimadhyame syādanāmikāmadhyamike ca madhyā ||
                  anāmikātarjanimadhyamā syāttadvaccaturthī sakaniṣṭhikāstāḥ |
                  syāt pañcamī tadvadihopadiṣṭāḥ prāṇādimudrā nijamantrayuktāḥ ||
                  prāṇāpānodānavyānasamānāḥ kramāccaturthyā yuktāḥ |
                  tārādhārā vadhvā cedvāḥ kṛṣṇādhvanasta ete manavaḥ || iti |
puṣpādimudrālakṣaṇāni ca----
                  jyeṣṭhāṅguṣṭhasya puṣpasya yuktā dhūpasya tarjanī |
                  dīpasya madhyamānāmā naivedyasya prakīttītā ||
                  itarāṅgulisaṃyogāt pañcamudrāḥ prakīttītāḥ |
                  gandhādiṣvapi datteṣu (bhedeṣu) mudrāścemāḥ pradarśayet ||
                  mudrayā yat kṛtaṃ karma tadakṣayaphalapradam || iti |
      tatreti |
 upacārāṇām antarāntarā puṣpāñjaliṃ dattvā jalaṃ dattvā svahastaṃ prakṣālayediti paramaguravaḥ |
 idānīṃ tantrāntarokto viśeṣo likhyate |
                  anirmālyaṃ sanirmālyamarcanaṃ dvividhaṃ smṛtam |
                  divyairmanobhavairdravyairgandhapuṣpaiḥ sragādibhiḥ ||
                  yadarcanamanirmālyaṃ divyabhogāpavargadam |
                  grāmyāraṇyādisambhūtairyāgadravyairmanoramaiḥ ||
                  bhaktairyat kriyate samyak sanirmālyaṃ tadarcanam |
tatra tattvasāgarasaṃhitāyāṃ nirmālyatvamuktam----
                  jātamātrāṇi puṣpāṇi ghrātānyeva nisargataḥ |
                  pañcabhiśca mahābhūtairbhānunā śaśinā tathā ||
                  prāṇibhiśca dvirephādyaiḥ pauṣpaireva na saṃśayaḥ |
                  ato nirmālyamityuktam |
 iti
nirmālyañcet anena phalaṃ kathamityāśaṅkya tatraivoktam----
                  ghrātapuṣpāt phalaṃ sidhyedalpaṃ no mānasād yathā |
                  tasmādaparihāryatvādanyathā cānupāyataḥ ||
                  alpabuddhitvato nṝṇāṃ bāhyapuṣpairbhavet kriyā || iti |
          tathā----      punastridhā matā pūjā uttamādhamamadhyamā |
                  adhikārinimittābhyāṃ bhidyate śatadhā punaḥ ||
                  yāgopakaraṇaiḥ kṛtsnaiḥ kriyamāṇottamā matā |
                  yathālabdhaivīniṣpādyā dṛṣṭaiḥ pūjā tu madhyamā ||
                  patrapuṣpāmbuniṣpādyā pūjā cādhamasaṃjñitā |
                  viditākhilavedārthairbrahmaṣībhirakalmaṣaiḥ ||
                  kriyamāṇā tu yā pūjā sāttvikī sā vimuktidā |
                  rājaṣībhistaponiṣṭhairbhagavattattvavedibhiḥ ||
                  yā pūjā kriyate samyak rājasī sā sukhapradā |
                  strībālavṛddhamūrkhādyairbhaktaiśca(ra) kṣudramānasaiḥ ||
                  yā pūjā kriyate nityaṃ tāmasī sā prakīttītā |
                  āturī sautakī caiva trāsī daurbedhikī tathā ||
                   sādhanābhāvinī ceti pañcadhā bhidyate punaḥ |
                  yadi laṅghanaparyanto vyādhirātmani dṛśyate ||
                  tadā pūjā na karttavyā sthaṇḍile pratimāsu ca |
                  na snānaṃ dantakāṣṭhaṃ vā kuryāddhomamathāpi vā ||
                  ravimaṇḍalamālokya pratimāmathavā punaḥ |
                  mūlamantraṃ sakṛjjaptvā puṣpaṃ sākṣatamutkṣipet ||
                  śrānto vyādhibhiratyugraiḥ klāntaścaivopavāsakaiḥ |
                  nijasāmayikairvāpi svakarttavyaṃ samāpayet ||
                  snātvā (stuttvā) devamathāgnīṃśca gurūn viprān prapūjya ca |
                  etāvatkālavicchinnā pūjā yuṣmatprasādataḥ ||
                  na doṣo me'stviti prārthya punaḥ pūrvavadācaret |
                  atha sūtakinaḥ pūjāṃ vadāmyāgamacoditām ||
                  snātvā nityañca nirvarttya mānasyā kriyayā tu vai |
                  bāhyapūjākrameṇaiva sthāna (dhyāna) yogena pūjayet ||
                  yadi kāmī na cet kāmī nityaṃ pūrvavadācaret |
                  trāsino vakṣyate pūjā yathaivāgamacoditā ||
                  labdhaṃ vā yadivā'labdhamarghyapātrādi sādhanam ||
                  pūjodakena karttavyā na cettoyañca vidyate ||
                  yadi sampūjayeddevaṃ bhāvanākusumādibhiḥ |
                  daurbedhikīṃ pravakṣyāmi pūjāmāgamacoditām ||
                  mūrkhastrībālavṛddhādyā dūrbedhā iti bhāvitāḥ |
                  ratnamaṇḍapadharmādicatuṣkamuragombujam ||
                  mūlamūrttestathāṅgāni teṣāṃ pūjā vidhīyate |
                  anyeṣāmapi sarveṣāṃ proktā saṃkṣepakarmaṇi ||
                  sarvepacāravastūnāmalābhe bhāvaneva hi |
                  nirmale (rmālye) nodakenātha pūrṇatetyāha nāradaḥ |
 iti |
pūjākaraṇāsamarthaṃ prati----ārādhanāsamarthaśceddadyādarcanasādhanam |
                  yo dātuṃ naiva śaknoti kuryādarcanadarśanam ||
                  naikañca yasya vidyeta so'dho yātyeva nānyathā |
                  yastu bhaktyā prayatnena svayaṃ sampādya cākhilam ||
                  sādhanañcā'rcayedvidvān sa samagraphalaṃ labhet |
                  yo'rcayedvidhivadbhaktyā parānītaiśca sādhanaiḥ ||
                  pūjāphalārddhamevā'sya na samagraphalaṃ labhet |
 iti || 109 ||
aṅgādilokapālāntaṃ     yajedāvaraṇānyapi       |
keśareṣvagnikoṇādi  hṛdayādīni  pūjayet       || 110 ||
      aṅgādīn punararcayedityuktam |
 tatrādyante sāmānye iti |
 tayordhyānasthānaprayogān vaktum ādiśabdārthañca prakaṭayituṃ punaḥ saṃgṛhṇāti |
 tatsvarūpamāha aṅgādīti |
 pūjāvasarasya prāguktatvāt ataeva vakṣyati  " evaṃ sampūjya vidhivannivedyāntam "  (4.118) iti |
 aṅgam aṅgāvṛtirādau yatra tat |
 lokapālāvṛtirante yatra tat |
 aṅgādi- lokapālāntamiti kriyāviśeṣaṇam |
 lokapālaśabdenaiva svāstrāvṛtigrahaṇaṃ jñeyam |
 etacca sambhavābhiprāyaṃ bahuṣu sthaleṣu tathā darśanāt na niyamaḥ |
 apiśabdādatrāpi antarāntarā jalaṃ dadyādityanuṣajyate |
            aṅgapūjāyāḥ sarvasāmānyam arcanasthānamāha keśareṣviti |
agnikoṇādītyādiśabdena nairṛtavāyavyeśānakoṇeṣu |
 taduktam----
                  vahnyadīśāntamaṅgāni hṛdādikavacāntikam |
                  arcayet purato netramantraṃ dikṣu bahiḥ punaḥ || iti |
      anyatrāpi----      hutavahanirṛti samīraṇa śivadikṣu hṛdādivarmāntam |
 iti |
      anye tu āgneyeśānanairṛtavāyavyakoṇeṣviti vyācakṣate |
 yadāhuḥ----
                  iṣṭvā hṛdayamāgneyāmaiśānyāntu śiro yajet |
                  nairṛtyāntu śikhā pūjyā vāyavyāṃ kavacaṃ yajet ||
                  abhyarcya purato netraṃ dikṣu śastramathārcayet |
 iti |
      anyatrāpi----      agnīśāsuravāyavyamadhyadikṣvaṅgapūjanam |
 iti |
      yathāgurūpadeśañca nirṇayaḥ |
 atrāgneyādīni puraḥkalpitapūrvadigapekṣayā na tu prasiddhānīti || 110 ||
netramagre diśāsvastraṃ dhyātavyā aṅgadevatāḥ       |
tuṣārasphaṭikaśyāmanīlakṛṣṇāruṇācīṣaḥ       || 111 ||
      netramagra iti kaṇīkāyāṃ devasya purataḥ |
 śiraḥprabhṛtimantreṣu pūjāyāṃ namo'ntatā jñeyā |
 home tu hṛdayādīnāṃ svāhāntatā |
 ādyadvitīyayostajjātiyuktatvādeva na tatprayogaḥ |
 adhikaraṇasiddhaścāyamarthaḥ |
 tathā hi---- " mantre svavākyaśeṣatvaṃ guṇopadeśāt syāt "  ityatrādhikaraṇe svāhākāreṇa vaṣaṭkāreṇa vā devebhyo 
havirdadātīti sāmānyena vihitayā svāhākārāntatayā pṛthivyai svāhā antarikṣāya svāhetyādiṣu mantreṣu 
na punastasya vādhaḥ |
 sāmidhenīsāptadaśyavadupasaṃhārābhāvānnānya- mantreṣu bādhaśceti sthitam || 111 ||
varadābhayadhāriṇyaḥ     pradhānatanavaḥ     striyaḥ       |
paścādabhyarcanīyāḥ syuḥ kalpoktāvṛtayaḥ kramāt       || 112 ||
      pradhānatanavaḥ striya iti pakṣadvayamiti padmapādācāryāḥ |
      uktañca----varadābhayadhāriṇyo mahilākṛtayo'ṅgadevatāḥ pūjyāḥ |
 iti |
      āvaraṇānītyuktānāṃ sthānamāha paścāditi |
 paścādaṅgāvṛtyanantaramityarthaḥ |
 idamapi prāyikam |
 tatpūrvamapyāvṛtīnāṃ sattvāt || 112 ||
ante yajellokapālān mūlapāriṣadānvitān       |
hetijātyadhipopetān dikṣu pūrvāditaḥ kramāt       || 113 ||
indramagniṃ  yamaṃ  rakṣo  varuṇaṃ  pavanaṃ  vidhum       |
īśānaṃ    pannagādhīśamadha   ūddhrvaṃ   pitāmaham       || 114 ||
pīto rakto sito dhūmraḥ śuklo dhūmraḥ sitāvubhau       |
gauro'ruṇaḥ   kramādete  varṇataḥ  parikītītāḥ       || 115 ||
      anta iti bāhye |
 caturasre āvaraṇāntattvasya pūrvamukteḥ |
 etacca vyākhyānaṃ vaihāyasīmantrakośe vāyavīyasaṃhitāyāñca tathā darśanāt |
 satsampradāyācca |
 pūrvādito dikṣu kramācca |
 ante indramagniṃ ityādīn lokapālān yajediti sambandhaḥ |
 tatra sāmānyata indrāya nama ityādi prayoge prāpte viśeṣamāha mūletyādinā |
 ante ityatrāpi sambadhyate |
 tenedaṃ padaṃ sarvānte deyamevetyarthaḥ |
 tacca prayogalikhane sphuṭībhaviṣyati |
 mūlapāriṣadānvitānityasyāyamarthaḥ |
 yadā śaktyāvaraṇe indrādi pūjā tadā pratyekaṃ śaktipāriṣadāyeti lokapālānāṃ vajrādīnāñca viśeṣaṇaṃ jñeyam |
 evaṃ śivapūjāyāṃ pratyekaṃ śivapāriṣadāyeti |
 evaṃ gaṇeśapūjāyāṃ pratyekaṃ gaṇeśapāriṣadāyeti |
 evaṃ sūryapūjāyāṃ pratyekaṃ sūryapāriṣadāyeti |
 evaṃ viṣṇupūjāyāṃ pratyekaṃ viṣṇupāriṣadāyeti |
 caraṇavyatyayo gopanārthaṃ kṛtaḥ |
 hetītyatrāpi anta iti sambadhyate |
 indrāyetyāderanta ityarthaḥ |
 atrāpi prayoge jātyadhipānāṃ pūrvamuccāraṇaṃ paścāddhetīnām |
 mūle tu hetiśabdasyālpākṣaratvāt pūrvanipātaḥ |
 hetayaḥ āyudhāni |
 jātayaḥ suratejaḥ- pretarakṣojalaprāṇanakṣatrabhūta nāgalokāḥ |
 savāhanān saparivārānityapi jñeyam |
 vāhanāni tu erāvatājamahiṣanaramakaramṛgāśvavṛṣabharathahaṃsāḥ |
 taduktamācāryaiḥ----
                  jātyadhipahetivāhanaparivārāntāḥ krameṇa yaṣṭavyāḥ |
 iti |
vakṣyati ca svayaṃ nityāmantre----
                  lokapālān yajedante vāhanāyudhasaṃyutān |
 iti |
saśaktikāniti jñeyam |
 taduktaṃ vaihāyasīmantrakośe----
            lokeśvarān pāthīvamaṇḍale saśastrān saśaktīn sahavāhanāṃśca |
            sapārṣadāṃścandanapuṣpadhūpairyajet sa mantrī nijavāñchitāya || iti |
      svasvabījādyānityapi jñeyam |
 bījāni tu laṃ raṃ maṃ kṣaṃ baṃ yaṃ śaṃ haṃ naṃ kaṃ |
 taduktaṃ mahākapilapañcarātre----
                  yānulomatṛtīyantu dvitīyaṃ lavilomataḥ |
                  caturthaṃ phānulomena rānulomena cāṣṭamam ||
                  tṛtīyaṃ pānulomena lavilomāt tṛtīyakam |
                  caturthaṃ saptamaṃ varṇaṃ rānulomena saṃsthitam ||
                  caturthaṃ thānulomena tṛtīyaṃ gavilomataḥ |
                  svaropāntyasvanāmābhyāṃ bheditaṃ sarvameva tat ||
                  anupūrveddhataṃ bījaṃ brahmāntaṃ vāsavādimam || iti |
etāni dīrghāṇyapīti kecit |
 anantabrahmaṇormāyāpāśabīja iti kecit |
 taduktam----
                  pṛthvyāgnipavanādyantavaruṇānilaseśvaraiḥ |
                  anantabindusaṃyuktairarcyāḥ pāśena māyayā || iti |
      tatra rakṣa iti nirṛtiṃ pavanaṃ vāyuṃ vidhuṃ somaṃ pannagādhīśam anantaṃ pitāmahaṃ brahmāṇam |
 dikṣu pūrvāditaḥ kramāditi |
 atra prasiddhā eva pūrvādayo grāhyāḥ |
 taduktam----
            prayajet svadikṣvamaladhīḥ svajātyadhīśvarahetivāhaparivārasaṃyutān |
 iti |
  nārāyaṇīye ca----      indrādīṃśca svadikṣu |
 iti |
      granthakṛdapi----indrādikān lokapālān svasvadikṣu samarcayet |
 iti |
 tatrāṣṭadikṣu aṣṭa pūjayitavyāḥ |
 nirṛtivaruṇayormadhye anantam |
 indreśānayormadhye brahmāṇam |
 taduktaṃ vāyavīyasaṃhitāyām----
                              viṣṇuṃ nairṛte vidhimaiśvare |
                  bahiḥ padmasya vajrādyānyabjāntānyāyudhānyapi ||
                  prasiddharūpāsvāśāsu lokeśānāṃ kramād yajet |
 iti |
      atra nairṛte eśvare iti tatsāmīpyalakṣakamiti jñeyam |
 atra kvacid brahmāṇaṃ pūjayitvā anantaṃ pūjayediti kramaḥ |
 sa paurāṇika iti jñeyaṃ na tāntrikaḥ |
 mahākapilapañcarātrahayaśīrṣapañcarātraprapañcasārādibahutantravirodhāt |
 tathā cācāryāḥ----
                  anantabrahmaparyantaiḥ pañcamīndrādibhirmatā |
                  cakrapadmāntikaiḥ ṣaṣṭhī vajrādyaiḥ || iti |
      prayogo yathā |
 oṃ laṃ indrāya surādhipataye sāyudhāya savāhanāya saparivārāya saśaktikāya viṣṇupāriṣadāya namaḥ iti |
 evaṃ oṃ raṃ agnaye tejo'dhipataye ityādi |
 eṣāṃ pūjāyāṃ lokapālamudrā darśanīyā |
 yadāhuḥ----
                  pāṇimūle susaṃlagne śākhāḥ sarvāḥ prasāritāḥ |
                  lokeśānāmiyaṃ mudrā teṣāmarcāsu darśayet || iti ||113-115||
vajraṃ śaktiṃ  daṇḍamasiṃ  pāśamaṅkuśakaṃ  gadām       |
śūlaṃ   cakraṃ    padmameṣāmāyudhāni    kramādviduḥ       || 116 ||
pītaśuklasitākāśavidyudraktasitāsitāḥ       |
karavindapāṭalābhā    vajrādyāḥ   parikītītāḥ       || 117 ||
evaṃ   sampūjya  vidhivannivedyāntaṃ   tato   guruḥ       |
dakṣiṇe sthaṇḍilaṃ kṛtvā tatrā''dhāya hutāśanam       || 118 ||
saṃskṛtya vidhivadvidvān vaiśvadevaṃ samācaret       |
tatra   sampūjya   gandhādyairdevatāmuktavigrahām      || 119 ||
      vajramiti |
 asiṃ khaḍgaṃ |
 ākāśo nīlavarṇaḥ |
 karavindaḥ nīlapuṣpo'tasī- prāyo vṛkṣaḥ |
 tatpuṣpavarṇa ityarthaḥ |
 taduktamācāryaiḥ----karavindāruṇavarṇāḥ |
 iti |
      tatra prayogo yathā oṃ vajrāya vajralāñchitamaulaye sāyudhāya savāhanāya saparivārāya saśaktikāya 
viṣṇupāriṣadāya namaḥ ityādyūhyam |
 taduktamācāryaiḥ----
                  arcā bahirnijasulakṣitamauliyuktāḥ
                  svasvāyudhābhayasamudyatapāṇipadmāḥ |
 iti |
      mūlena mūttīṃ kḷptetyādi nivedyāntamiti nityapūjāyāmapi samānam |
 vidvān vidhivat saṃskṛtyetyanena vīkṣaṇādayaścatvāraḥ saṃskārā ghṛtasaṃskārā agnerājyāhuti- krameṇa 
garbhādhānādi saṃskārāśca karttavyā ityuktaṃ bhavati || 116-119 ||
tāravyāhṛtibhirhutvā   mūlamantreṇa  mantravit       |
sapīṣmatā    pāyasena   pañcaviṃśatisaṃkhyayā      || 120 ||
hutvā  vyāhṛtibhirbhūyo  gandhādyaiḥ punararcayet       |
tāṃ yojayitvā pīṭhasthamūrttau vahniṃ visarjayet || 121 ||
avaśiṣṭena haviṣā vikiret  parito balim      |
devatāyāḥ  pārṣadebhyo  gandhapuṣpākṣatānvitam      || 122 ||
      tāravyāhṛtibhiriti |
 atrādyāścatasraḥ satāravyāhṛtibhiḥ ekā samastena |
 bhūyo'nantaraṃ vyāhṛtibhirhutveti sambandhaḥ |
 pūrvavaditi jñeyam |
 punaranantaraṃ gandhādyaistāṃ devatām arcayet |
 ādipadena puṣpadhūpadīpanaivedyāni |
 pīṭhasthamūrttau yojayitvā tāmityanuṣajyate || 120-122 ||
tato  nivedyamuddhṛtya  śodhayitvā  jalaṃ  punaḥ      |
pañcopacāraiḥ    sampūjya    darśayecchatracāmare      || 123 ||
karpūraśakalonmiśraṃ   tāmbūlañca   nivedayet      |
sahasrāvṛtya    saṃjapya    mūlamantramananyadhīḥ      |
tajjaptaṃ   sarvasampattyai  devatāyai   samarpayet      || 124 ||
      tata ityanenaitaduktaṃ bhavati |
 pānārthaṃ jalaṃ dadyāt |
 mūlamantrānte
      ślokastu----      samastadevadeveśa sarvatṛptikaraṃ param |
                  akhaṇḍānandasampūrṇa gṛhāṇa jalamuttamam || iti |
      tato bhojanaśeṣodakañca dattvā nirgatatejo devamukhe saṃhṛtya naivedyāṃśaṃ viśvak- senādibhyo dadyāditi |
 taduktam----
                  mukhyādīśānātaḥ pātrānnaivedyāṃśaṃ samuddharet |
                  sarvadevasvarūpāya parāya parameṣṭhine |
                  śrīrāmasenāyuktāya viśvaksenāya te namaḥ ||
                  gaṇeśe vakratuṇḍāya sūrye caṇḍāṃśave'rpayet |
                  śaktāvucchiṣṭacāṇḍālyai śive caṇḍeśvarāya ca || iti |
      devatāyāḥ pārṣadebhya ityatrāpi pāriṣadaśabdenaiṣāmeva grahaṇam |
 sarvasampattyai devatāyai iti vyadhikaraṇe caturthyau |
 samarpayediti |
 atra nityapūjāyāṃ tāmbulachatrādarśa- cāmarāṇi samarpya----      buddhiḥ savāsanā kḷptā darpaṇaṃ maṅgalāni ca |
                  manovṛttivīcitrā te nṛtyarūpeṇa kalpitā ||
                  dhvanayo gītarūpeṇa śabdā vādyaprabhedataḥ |
                  chatrāṇi nava padmāni kalpitāni mayā prabho ||
                  suṣumṇādhvajarūpeṇa prāṇādyāścāmarātmanā |
                  ahaṅkāro gajatvena vegaḥ kḷpto rathātmanā ||
                  indriyāṇyaśvarūpāṇi śabdādi rathavartmanā |
                  manaḥ pragraharūpeṇa buddhiḥ sārathirūpataḥ |
                  sarvamanyattathā kḷptaṃ tavopakaraṇātmanā ||
      iti ślokān paṭhitvā yathāśakti mūlamantraṃ japtvā guhyātiguhyagoptā tvaṃ gṛhāṇā'smatkṛtaṃ japam |
                  siddhirbhavatu me deva tvatprasādāttvayi sthite ||
                  ityanenaṃ taṃ japaṃ devatāyai nivedayet |
 taduktaṃ śaivāgame----      mantrī ślokaṃ paṭhitvā tu dakṣahastena śambhave |
                  mūlāṇunā'rghyatoyena dakṣahaste nivedayet || iti |
tataḥ parāṅmukhamarghyaṃ dattvā śaṅkhaṃ pūjayet |
 taduktaṃ mantratantraprakāśe----
                  pūjayed gandhapuṣpādyaiḥ śaṅkhaṃ vai devavad budhaḥ |
 iti
      anyatrāpi----      trailokye yāni tīrthāni vāsudevasya cājñayā |
                  śaṅkhe tiṣṭhanti viprendra tasmācchaṅkhaṃ sadā'rcayet ||
tataḥ pradakṣiṇaṃ kuryāt |
 tatra viśeṣastantrāntare----
                  ekāṃ caṇḍyāṃ ravau sapta tisro dadyād vināyake |
                  catasraḥ keśave dadyāt śivasyārddhaṃ pradakṣiṇam || iti |
tataḥ stutvā natvā nityahomaṃ kuryāt |
 tatra tantrāntare viśeṣaḥ----
                  agnyādhānādikaṃ karma nityahome na vidyate |
 iti |
      tataścullukodakena  " itaḥ pūrva prāṇabuddhidehadharmādhikārato jāgratsvapnasuṣuptya- vasthāsu manasā vācā 
hastābhyāṃ padbhyāmudareṇa śiśnā yat smṛtaṃ yaduktaṃ yat kṛtaṃ tat sarvaṃ brahmārpaṇaṃ bhavatu svāhā |
 māṃ madīyañca sakalaṃ haraye samarpaye oṃ tat sat "  iti brahmārpaṇamantreṇātmānaṃ samarpya svahṛtkamale 
saṃhāramudrayā devamupasaṃharediti viśeṣaḥ |
 saṃhāramudrālakṣaṇamuktameva |
 prasādasvīkāre tattaddevatābhaktena tattaddevatāprasādaḥ svīkarttavya eva |
 pañcadevatāpūjāyāntu viṣṇoreva śālagrāmaśilāsparśādanyeṣāñca |
tathā ca bahvṛcapariśiṣṭe----pavitraṃ viṣṇunaivedyaṃ surasiddhaṣībhiḥ smṛtam |
                  anyadevasya naivedyaṃ bhuktvā cāndrāyaṇaṃ caret ||
                  agrāhyaṃ śivanirmālyaṃ patraṃ puṣpaṃ phalaṃ jalam |
                  śālagrāmaśilāsparśāt sarvaṃ yāti pavitratām || iti |
      anyo viśeṣastantrāntare vikṣepādatha bāliśyājapahomārcanāntarā |
 uttiṣṭhati tadā nyāsaṃ ṣaḍaṅgaṃ vinyaset punaḥ || iti || 123-124 ||
tataḥ    śambhodīśi   guruvīkire   pūrvasañcite       || 125 ||
hemavastrādisaṃyuktāṃ    karkarīṃ    toyapūritām      |
saṃsthāpya tasyāṃ siṃhasthāṃ khaḍgakheṭakadhāriṇīm      || 126 ||
ghorarūpāṃ   paścimāsyāṃ   pūjayedastradevatām      |
calāsanena  sampūjya  tāmādāya  guruḥ punaḥ      || 127 ||
rakṣeti lokapālānāṃ nālamuktena  vāriṇā      |
devājñāṃ  śrāvayannantaḥ parivṛttya  pradakṣiṇam      || 128 ||
astramantraṃ samuccārya  yathāpūrvaṃ  niveśayet      |
abhyarcya bhūyo gandhādyairastraṃ tatra sthirāsane       || 129 ||
      śambhodīśīti eśānyām |
 karkarīṃ sanālaṃ jalapātram |
 tasyāṃ karkaryām evambhūtāmastradevatāṃ pūjayedityanvayaḥ |
 calāsanena ityucchiratāsanena |
 tāmiti |
 gurustāṃ karkarīmādāya nālamuktena vāriṇā lokapālānāṃ rakṣeti devājñāṃ śrāvayan antarmaṇḍa- pāntarvedyāḥ 
paritaḥ pradakṣiṇaṃ parivṛttya yathāpūrvaṃ tāṃ niveśayediti sambandhaḥ |
 tatra karkaryām |
 sthirāsane niścalāsane upaviṣṭa ityarthaḥ || 125-129 ||
tataśca saṃskṛte vahnau gokṣīreṇa caruṃ pacet      |
astreṇa kṣālite  pātre  nave  tāmramayādike      || 130 ||
      tata iti |
 saṃskṛte vahnāviti ācāryeṇa svakuṇḍe saṃskṛte |
 yato'grimapaṭale vakṣyamāṇāgnijananakarma ācāryeṇa asminneva kāle kṛtamasti tasyānuvādaḥ saṃskṛte vahnāviti |
 taduktaṃ prayogasāre----
                  kuṇḍamastreṇa saṃprokṣya tatrādhāya hutāśanam |
                  sānvādhānādikaṃ devaṃ yathāvat pūjayettataḥ ||
                  kṛtvā taṇḍulanirvāpaṃ tasmin kṣīre paceccarum || iti |
  nārāyaṇīye'pi----      tatra sambhṛtasambhāraḥ śivamiṣṭvā vidhānataḥ |
                  mūlamūrttyaṅgavidyābhistaṇḍulakṣepaṇādikam ||
                  kṛtvā caruṃ pacet kṣīre punastadvibhajet tridhā |
                  nivedyaikaṃ paraṃ hutvā saśiṣyo'nyad bhujed guruḥ || iti || 130||
taṇḍulān śālisambhūtān mūlamantrābhimantritān      |
prasṛtīnāṃ  pañcadaśa  kṣiptvā  cā'stramanuṃ  japet       || 131 ||
prakṣālya    pātravadanaṃ    pidhāya   kavacāṇunā      |
prāṅmukho   mūlamantreṇa  deśikendraścaruṃ   pacet      || 132 ||
      taṇḍulāniti |
 prasṛtīnāṃ pañcadaśabhiḥ parimitāniti śeṣaḥ|
 taṇḍulān prakṣālyā- 'stramanuṃ japan kṣiptvā iti sambandhaḥ |
 prasṛtilakṣaṇamagre vakṣyate || 131-132 ||
sruveṇājyena   saṃsvinne  dadyāttaptābhighāraṇam      |
mūlena    paścāttatpātraṃ     kavacenā'vatārayet      || 133 ||
astrajapte kuśāstīrṇe maṇḍale vidhivad guruḥ      |
taṃ vibhajya tridhā bhāgameka  devāya kalpayet      || 134 ||
      sruveṇeti |
 saṃsvinne carau sruveṇa kṛtvā mūlamantreṇa ājyena taptābhi-
ghāraṇaṃ dadyāditi sambandhaḥ |
 vidhivad gururityanena mūlena kuśena samavibhāgaḥ kārya ityuktam || 133-134 ||
anyamagnau prajuhuyādaparaṃ  deśikaḥ svayam      |
śiṣyeṇa sārddhaṃ  bhuñjīta vihitācamanastadā      || 135 ||
      anyeti |
 agnāviti kuṇḍāgnau deśikaḥ prajuhuyādityanenaitaduktam |
  " sājyena caruṇā tathā "  ityagrimapaṭale mūlamantreṇa pañcaviṃśativāramukto homo'trānusandheyaḥ iti |
 bhuñjīteti |
 tatra viśeṣaḥ somaśambhau----
                  carostṛtīyabhāgantu grāsatritayasammitam |
                  aṣṭagrāsapramāṇaṃ vā darśanasparśavajītam ||
                  pālāśe puṭake muktau bhuktau pippalapatraje |
                  hṛdā sambhojayenmantrī pūtairācamayejjalaiḥ || iti || 135 ||
ācāntaṃ  śiṣyamānīya sakalīkṛtya   deśikaḥ      |
tālapramāṇaṃ     hṛjjaptaṃ    kṣīravṛkṣādisambhavam      || 136 ||
dantakāṣṭhaṃ   tadā   dadyācchiṣyāya   niyatātmane      |
dantān viśodhya sa punastat prakṣālya visarjayet      || 137 ||
      sakalīkṛtyeti mantraṣaḍaṅgamasyāṅge nyasyeti |
 tāleti |
 prasṛtapāṇeraṅguṣṭhāgrā- nmadhyamāgraṃ yāvattālaḥ |
 taduktam----
                  aṅguṣṭhamadhyamāṅgulyau ye hastasya prasārite |
                  tadagrayorantarālaṃ tālamāhurmanīṣiṇaḥ || iti |
deśiko dadyādityanena dānamantra uktaḥ |
 yat piṅgalāmate----
                  māyā daṇḍini ṭhadvandvaṃ pradadyādamunā ca tat |
 iti |
visarjanānantaraṃ tatparīkṣā karttavyeti visarjayedityanenoktam |
                  prakṣālya nikṣipedbhūmau vāmato vāmapāṇinā |
 iti |
      prayogasāre viśeṣaḥ |
 sa yathā nārāyaṇīye----
                  dantakāṣṭhaṃ hṛdā japtaṃ kṣīrivṛkṣādisambhavam |
                  sammārjya dantāṃstacchittvā prakṣālyaitadbhuvi kṣipet ||
                  dikṣu pūrvādyadhorddhāsu tasyāgrapatanaṃ kramāt |
                  vṛddhistrapo mṛtivīttaṃ kṣayaṃ śāntirgado dhanam ||
                  sukhavṛddhiḥ paraṃ dukhaṃ phalānyetāni saṃśati |
 iti |
      anyatrāpi----      dhīśrītāpaviyogāpamṛtyuśubhaduḥsthatāśamaiśādau |
                  radadhāvanāgrapāte kuphale mūlāhutistilaidīśati || iti |
      anyatrāpi----      athātra cūtavṛkṣasya dvādaśāṅgulamānataḥ |
                  dantakāṣṭhaṃ pradātavyaṃ taddantāgravicavītam ||
                  ūrddhāsyaṃ kṣepayettatra maṇḍale pīṭhamunnayet |
                  paścimottararudrendre śubhaḥ pāto'nyathā'śubhaḥ ||
                  durnimittavināśāya juhuyācchatamastrataḥ || iti |
vāyavīyasaṃhitāyāntu----tyaktaṃ taddantapavanaṃ dṛśyate guruṇā yadi |
                  prāgudakpaścimeśāgraṃ śivamanyacchivetaram ||
                  aśastāśāmukhe tasmin gurustaddoṣaśāntaye |
                  śatamarddhaṃ tadarddhaṃ vā juhuyānmūlamantrataḥ || iti || 136-137 ||
 yathāvidhi tamācāntaṃ śikhābandhābhirakṣitam       |
 vidhāya   sārddhamamunā  vedyāṃ  darbhāstare  guruḥ       |
 śayīta tasyāṃ  tāṃ  rātrimadhivāsaḥ samīritaḥ       || 138 ||
|| iti śrīmadlakṣmaṇadeśikendraviracite śāradātilake
caturthaḥ paṭalaḥ samāptaḥ || 4 ||



      yathāvidhyācāntaṃ yathāvidhi śikhābandhābhirakṣitaṃ vidhāyeti sambandhaḥ |
 tatrācamane vidhiḥ pūrvaṃ mayokta eva |
 śikhābandhe tu yathāvidhītyanenaitaduktaṃ bhavati |
 mūlamantrasya sajātiśikhāmantreṇa aghorādimantreṇa vā śikhāṃ badhnīyāditi |
      śayīteti |
 gurustasyāṃ vedyāṃ amunā śiṣyeṇa sārddhaṃ darbhāstare tāṃ rātriṃ śayīteti sambandhaḥ |
 vedyāmiti sāmīpyamadhikaraṇārtham |
 taduktaṃ nārāyaṇīye----
                  punastaṃ śiṣyamācāntaṃ śikhābandhābhirakṣitam |
                  kṛtvā vedyāṃ sahā'nena svaped darbhāstare guruḥ || iti |
      gururityanena devadakṣiṇabhāge pūrvaśirasā śiṣyaṃ svāpayedityuktam |
                  svapnamāṇavamāśritya svāpayet pūrvamastakam |
iti piṅgalāmata ukteḥ |
   somaśambhau tu----      gṛhasthān darbhaśayyāyāṃ pūrvaśīrṣāstrarakṣitān |
                  hṛdā sadbhasmaśayyāyāṃ yatīn dakṣiṇamastakān || iti |
vāyavīyasaṃhitāyāntu----devasya dakṣiṇe bhāge śiṣyaṃ tamadhivāyasayet |
                  ahatāstaraṇāstīrṇe sadarbhaśayena śuciḥ ||
                  mantrite ca śivaṃ dhyāyan prākśirasko niśi svapet |
                  śikhābaddhasya sūtrasya śikhayā tacchikhāṃ guruḥ ||
                  āveṣṭyāhatavastreṇa tamācchādya ca varmaṇā |
                  rekhātrayañca parito bhasmanā tilasarṣapaiḥ |
                  kṛtvā'strajaptaistadbāhye digīśānāṃ baliṃ haret || iti |
svapnamāṇavamantro vaiṣṇaveṣu mantratantraprakāśe----
                  oṃ hṛt sakalalokāya viṣṇave prabhaviṣṇave |
                  viśvāya viśvarūpāya svapnādhipataye namaḥ |
                  svapnamāṇavamantroyaṃ kathito nāradādibhiḥ || iti |
śaivaśāktādau tu piṅgalāmate----      tāro hilidvayaṃ śūlapāṇaye dviṭha īritaḥ |
                        svapnamāṇavamantro'yaṃ śambhunā parikīttītaḥ || iti |
tantrāntarokto viśeṣaḥ----namo'jāya trinetrāya piṅgalāya mahātmane |
                  vāmāya viśva(viṣṇu)rūpāya svapnādhipataye namaḥ ||
                  svapne kathaya me tathyaṃ sarvakāryeṣvaśeṣataḥ |
                  kriyāsiddhiṃ vidhāsyāmi tvatprasādānmaheśvara ||
      iti mantreṇa svāpakāle devaṃ saṃprārthya svapet |
      prātaśca svapnaparīkṣā kāryā |
 taduktaṃ piṅgalāmate----
                  svapne śubhāśubhaṃ dṛṣṭaṃ pṛcchet prātaḥ śiśu guruḥ |
                  śubhe śubhaṃ vadettasya juhuyādaśubhe śatam |
                  astreṇeti kramāt prokto vidhiḥ śiṣyādhivāsane || iti |
      anyatrāpi----      krūre'dhamā madhyamā syādadṛṣṭe tūttamottamā(māpi ca) || iti |
mahākapilapañcarātre'pi----gurupādārcanaṃ kṛtvā upavāsī jitendriyaḥ |
                  darbhaśayāṃ gato rātrau dṛṣṭvā svapnaṃ nivedayet ||
                  kanyāṃ chatraṃ rathaṃ dīpaṃ prāsādaṃ kamalaṃ nadīm |
                  kuñjaraṃ vṛṣabhaṃ mālyaṃ samudraṃ phaṇinaṃ drumam ||
                  parvatañca hayaṃ medhyamāmamāṃsaṃ surāsavam |
                  evamādīni sarvāṇi dṛṣṭvā siddhimavāpnuyāt ||
                  cāṇḍālaṃ karabhaṃ kāruṃ garttaṃ śūnyamamaṅgalam |
                  tailābhyaktaṃ naraṃ nagnaṃ śuṣkavṛkṣaṃ sakaṇṭa(napuṃsa)kam ||
                  prāsādamata(na)laṃ dṛṣṭvā naro rogamavāpnuyāt |
                  dṛṣṭvā duḥsvapnakañcaiva homāt siddhimavāpnuyāt || iti |
      atropavāsīti rāgataḥ prāptabhojananiṣedhaḥ na tu vacanavihitacarubhojananiṣedhaḥ |
 mantratantraprakāśe'pi----atha prātaḥ samutthāya svapnaṃ dṛṣṭvā vicārayet |
                  bhadre bhadraṃ vijānīyādabhadre juhuyācchatam || ityādi |
   nārāyaṇīye tu----      svapnān saṃvīkṣitān śiṣyaḥ prabhāte śrāvayed gurum |
      śubhaiḥ siddhiḥ parairbhaktiḥ |
 iti |
      adhivāsaḥ samīrita iti mantragrahaṇapūrvadine |
      piṅgalāmate tu sadyo'dhivāso'pyuktaḥ----
                  sadyo'dhivāsamathavā prakurvīta yathāvidhi |
 iti |
mantratantraprakāśe'pi----dinadvaye naiva kuryāddīkṣākarma vicakṣaṇaḥ |
                  sadyo'dhivāsanaṃ kuryādekasmin divase yadi ||
adhivāsaśabdārtha ukto mahākapilapañcarātre----
                  vasateradhipūrvasya bhāve ghañpratyaye kṛte |
                  adhivāsa iti hyeṣa prayogaḥ siddhimeti ca ||
                  gurvādisahito vāso rātrau niyamapūrvakaḥ |
                  so'syārthe hi nipātānāmanekārthatayā mataḥ || iti || 138 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ caturthaḥ paṭalaḥ || 4 ||




atha pañcamaḥ paṭalaḥ

tato'gnijananaṃ     vakṣye    sarvatantrānusārataḥ       |
ācāryakuṇḍe vidhivat saṃskṛte śāstravartmanā       || 1 ||
      adhivāsadivasa evāstradevatāpūjānantaraṃ ācāryakarttavyakuṇḍasaṃskārādikarmāha tata iti || 
śāstravartmanā vidhivat |
 saṃskṛte ācāryakuṇḍe sarvatantrānusārato'gnijananaṃ vakṣya iti sambandhaḥ || 1 ||
aṣṭādaśa syuḥ saṃskārāḥ kuṇḍānāṃ tantracoditāḥ       |
vīkṣaṇaṃ   mūlamantreṇa   śareṇa    prokṣaṇaṃ  matam       || 2 ||
      tameva vidhimāha aṣṭādaśeti |
 śareṇetyastramantreṇa |
 atra sarvatra astrādimantrā deyamantrasya jñeyāḥ |
 vīkṣaṇaṃ mūlamantreṇeti prathamata ukteḥ kecana jātimantramevāhuḥ |
 tacca sāmpradāyikam |
 prokṣaṇamityuttānena hastāgreṇa |
  " uttānena hastena prokṣayet "  iti sūtraṇāt || 2 ||
tenaiva tāḍanaṃ darbhairvarmaṇā'bhyukṣaṇaṃ smṛtam       |
astreṇa khananoddhārau hṛnmantreṇa prapūraṇam       || 3 ||
      abhyukṣaṇamiti muṣṭibandhena sarvatra secanam |
 uddhāraḥ khātamṛdaḥ pūraṇam anyamṛdā secanamabhyukṣaṇameva |
 abherdhātvarthānuvarttanāt kaścittamanuvarttate ityukteḥ || 3 ||
samīkaraṇamastreṇa secanaṃ  varmaṇā  matam       |
kuṭṭanaṃ  hetimantreṇa  varmamantreṇa  mārjanam       || 4 ||
vilepanaṃ   kalārūpakalpanaṃ  tadanantaram       |
trisūtrīkaraṇaṃ  paścāddhṛdayenā'rcanaṃ  matam       || 5 ||
      hetimantreṇetyastramantreṇa |
 varmamantreṇetyagrimeṣu caturṣu sambadhyate |
 taduktaṃ somaśambhunā----
                  saṃmārjanaṃ samālepaṃ kalārūpaprakalpanam |
                  trisūtrīparidhānañca varmaṇā'bhyarcanaṃ hṛdā || iti |
      kalārūpakalpanamiti candrasūryāgnikalārūpakalpanam |
 trisūtrīkaraṇamiti sūtratrayaveṣṭanam || 4-5 ||
astreṇa  vajrīkaraṇaṃ  hṛnmantreṇa  kuśaiḥ śubhaiḥ      |
catuṣpathaṃ      tanutreṇa      tanuyādakṣapāṭanam       || 6 ||
yāge kuṇḍāni saṃskuryāt saṃskārairebhirīritaiḥ|
athavā   tāni saṃskuryāccatubhīrvīkṣaṇādibhiḥ       || 7 ||
      vajrīkaraṇamiti vajravaddṛḍhacintanam |
 catuṣpathamiti madhyāt kuśaiścatudīkṣu mārgacatuṣṭayakaraṇam |
 tanutreṇeti kavacamantreṇa |
 akṣapāṭanamindriyoccāṭanam ityeke |
 anye tu kṣapāṭanā rākṣasāḥ na vidyante kṣapāṭanā yasmin tat |
 huṃkāreṇa rākṣasanivāraṇaṃ kuryādityarthaḥ |
 anye tu sāmpradāyikāḥ aṭa paṭa gatau gatirjñānam ādikṣāntānāṃ pāṭanaṃ vyāptiḥ |
 aśaktān pratyāha athaveti || 6-7 ||
tisrastisro  likhellekhā hṛdā prāgudagagragāḥ       |
prāgagrāṇāṃ   smṛtā   devā  mukundeśapurandarāḥ       || 8 ||
rekhāṇāmudagagrāṇāṃ         brahmavaivasvatendavaḥ       |
athavā ṣaṭkoṇāvṛtaṃ trikoṇaṃ tatra saṃlikhet       || 9 ||
      tisra iti |
 tisrastisro rekhā likhet |
 gā ityanenaitaduktaṃ bhavati |
 prāgagrāṇām udaksaṃsthatvam udagagrāṇāṃ pūrvasaṃsthatvamiti |
 sarvāḥ prādeśamitāḥ ityapi sampradāyāt |
 taduktaṃ sautrāmaṇitantre----
                  prācīpūrvamudaksaṃsthaṃ dakṣiṇārambhamālikhet |
                  udagagraṃ puraḥsaṃsthaṃ paścimārambhamālikhet |
                  tisrastisro likhitvaivaṃ prokṣayed vāgbhavena ca || iti |
      athavā ṣaṭkoṇāvṛtaṃ trikoṇaṃ likhet |
 atra kecit ṣaṭkoṇavṛttatrikoṇam iti pāṭhamapaṭhan |
 tadajñānavijṛmbhitam |
 tathā ca ācāryāḥ----
                  athavā ṣaṭkoṇāvṛtatrikoṇake gurujanopadeśena |
 iti |
  tathā ca yāmale----      ṣaṭkoṇenāvṛtaṃ devi trikoṇañcātra saṃlikhet |
 iti |
      anyatrāpi----      kṛtvā rekhāśca madhyataḥ |
 ṣaṭkoṇaṃ trikoṇañca |
 iti || 8-9 ||
sarvāṇyabhyukṣya  tāreṇa   yogapīṭhamathārcayet       |
vāgīśvarīmṛtusnātāṃ    nīlendīvarasannibhām       || 10 ||
vāgīśvareṇa     saṃyuktāmupacāraiḥ  prapūjayet       |
sūryakāntādisambhūtaṃ   yadvā   śrotriyagehajam       || 11 ||
ānīya cāgniṃ pātreṇa  kravyādāṃśaṃ  parityajet       |
saṃskuryāt taṃ yathānyāyaṃ deśiko vīkṣaṇādibhiḥ       || 12 ||
      sarvāṇīti |
 etāni praṇavenā'bhyukṣya yogapīṭhaṃ vāgīśīyogapīṭhaṃ maṇḍūkādi paratattvāntaṃ sampūjya navamoktāḥ pīṭhaśaktīḥ 
sampūjya hrīÁ vāgīśvarayoryegapīṭhāya nama iti yogapīṭhaṃ pūjayet |
 atra tāraśabdena yathāsvaṃ tattanmantreṣu pañcapraṇavānāmapi grahaṇaṃ jñeyam |
 prapūjayediti |
 pīṭhe śaktibījena vāgīśīṃ sādhyamantreṇa vāgīśam |
 taduktaṃ gaṇeśvaravimaśīnyām----śaktibījena vāgīśīṃ vāgīśaṃ sādhyamantrataḥ |
 iti |
      anyatrāpi----      sādhyamantreṇa taṃ devam ityādinā |
sūryakāntādītyādiśabdena araṇijanyaḥ |
 taduktam----
      jātaṃ mārttaṇḍakāntāddhutavahamaraṇeḥ śrotriyāgārajaṃ vā |
 iti |
      śrotriyagehajamiti |
 śrotriyatvaṃ vedādhyayanena tatkarmānuṣṭhātṛtvena ca |
 tena sāgnitve tātparyam |
 taduktaṃ vaśiṣṭhasaṃhitāyām----
            pramathya vidhinaivāgnimāhitāgnergṛhādapi |
 ānīya cādadhītātra |
 iti |
pātreṇeti kāṃsyādipātreṇa |
 pātrāntarapihitena ityācāryāḥ |
      anyatra tu----      śrotriyāgārajaṃ vāpi sūryakāntodbhavantu vā |
                  araṇīsambhavaṃ vāpi kṣiptaṃ svarṇādibhājane || iti |
       atrirapi----      pātrāntareṇa pihite tāmrapātrādike śubhe |
                  agnipraṇayanaṃ kuryāccharāve tādṛśe'pi ca || iti |
      anyatrāpi----      kṣetrānnikṣipya pātre varakanakamaye tāmrapātre'tha vāpi
                  mṛtpātre vā pidhāyā'malavipulamatiḥ |
 iti |
  yattu smṛtisāre----      śarāve bhinnapātre vā kapāle volmuke'pi vā |
                  nāgnipraṇayanaṃ kuryād vyādhihānibhayāvaham ||
      iti vacanaṃ tasya mukhyapātrasambhave śarāvo na grāhya ityatra tātparyam |
 kravyādāṃśaṃ parityajediti |
 astramantreṇa nairṛtya iti jñeyam |
       taduktam----      astreṇā'gniṃ samādāya kavacena pidhāya ca |
                  kravyādāṃśantu cā'streṇa nairṛtye saṃtyajet priye || iti |
      anyatra vahnibījena kravyādāṃśatyāgaḥ |
 taduktam----vahnibījena mantrī kravyādāṃśaṃ tyajet taṃ tadanu ca manunā śodhayedastrakena |
 iti |
 mantramuktāvalyāntu viśeṣaḥ----
                  ānīyā'streṇa nairṛtye kravyādāṃśaṃ parityajet |
                  devāṃśaṃ mūlamantreṇa sthāpayet purataḥ sudhīḥ || iti |
      yathānyāyamityanena prokṣaṇābhyukṣaṇe tathā kārye yathā ānīto'gnistiṣṭhatī- tyuktam |
 vīkṣaṇādibhirityādiśabdena saṃskāratrayam || 10-12 ||
audaryabaindavāgnibhyāṃ bhaumasyaikyaṃ  smaran vasoḥ       |
yojayed   vahnibījena   caitanyaṃ  pāvake  tadā       || 13 ||
      audaryeti |
 binduḥ prasiddhaḥ paramātmasvarūpaḥ |
 tasyāgnīṣomasvarūpatvāt |
 tadbhavo vahnirbaindavaḥ |
 anye binduḥ bhrūmadhyamiti |
 bhaumasya pāthīvasya |
vasoragneḥ || 13 ||
tāreṇa  mantritaṃ   mantrī  dhenumudrāmṛtīkṛtam       |
astreṇa  rakṣitaṃ  paścāttanutreṇā'vaguṇṭhitam       || 14 ||
acītaṃ triḥ paribhrāmya kuṇḍasyopari deśikaḥ|
pradakṣiṇaṃ   tadā   tāramantroccāraṇapūrvakam       || 15 ||
ātmano'bhimukhaṃ vahniṃ jānuspṛṣṭamahītalaḥ       |
śivabījadhiyā devyā yonāveva vinikṣipet       || 16 ||
      tāreṇeti |
 pūrvavattāraśabdārthaḥ |
 amṛtīkṛtamityamṛtabījenetyācāryāḥ |
 taduktam----amṛtīkaraṇaṃ tato vidadhyājjalabījena sabindunā kṛśānoḥ |
 iti |
 rakṣitamiti digbandhena |
 pradakṣiṇamiti pūrveṇa sambadhyate |
tāramantroccāraṇeti tārasya praṇavasya mantrasya mūlamantrasyoccāraṇam |
 taduktam----
      yonāvenaṃ vinyaset svābhivaktraṃ paścādagniṃ mūlamantreṇa mantrī |
 iti |
 atrāpi tāraśabdārthaḥ pūrvavat |
  " raṃ vahnicaitanyāya namaḥ "  iti padmapādācāryāḥ |
 anye tu tāraśabdena hūÁkāraṃ mantraśabdena vahnicaitanyāya namaḥ "  ityāhuḥ |
 taduktam----
                  hūÁ vahnipūrvaṃ caitanyaṃ caturthyantaṃ namo'nvitam |
                  mantramucārya paścāttaṃ vahnimutthāpya deśikaḥ ||
                  bhūmiṣṭhajānuko bhūtvā kuṇḍasyorddhaṃ pradakṣiṇam |
                  bhrāmayitvā tridhā tatra vāgīśīgarbhagocare ||
                  śivabījamiti dhyātvā nikṣipedāśuśukṣaṇim || iti |
      śivabījadhiyeti |
 idaṃ śaive |
 śaivatantre tathokteḥ |
 sa eva vakṣyati ca----nāmnāpi śivāgniriti kalpayet |
 iti |
  nārāyaṇīye'pi----      śivāgniṃ janayitvā |
 iti |
ata eva saṃhitāyām----lakṣmīmṛtumatīṃ tatra prabhornārāyaṇasya ca |
                     grāmyadharmeṇa sañjātamagniṃ tatra vicintayet || iti |
      ata eva granthakṛdapi  " vahneḥ pitarau "  iti sāmānyato vakṣyati |
 agre ca----juhuyād vaiṣṇave vahnau |
 iti |
 jānubhyāṃ spṛṣṭaṃ mahītalaṃ yeneti vigrahaḥ |
vāyavīyasaṃhitāyāntu----
                  vahnibījaṃ samuccārya tvādadhītā'gnimāsane |
                  yonimārgeṇa vā tadvadātmanaḥ sammukhena ca || iti || 14-16 ||
paścāddevasya devyāśca  dadyādācamanādikam       |
jvālayenmanunā'nena  tamagnimatha   deśikaḥ       || 17 ||
      ācamanādikamityādiśabdena ācamanottaropacāragrahaṇam |
  " upacāraiḥ prapūjayet "  ityukteḥ |
 jvālayediti |
 anena vakṣyamāṇena |
    tatra viśeṣaḥ----      juhuṣuśca hutāgniśca pāṇisūrpasruvādibhiḥ |
                  na kuryādagnidhamanaṃ na kuryād vyajanādinā ||
                  mukhenaiva dhamedagniṃ mukhādeṣo hyajāyata |
                  nāgniṃ mukheneti tu yat laukike yojayettu tat || iti || 17 ||
citpiṅgalaṃ    hanadahapacayugmānyudīrya    ca       |
sarvajñājñāpaya svāhā  mantro'yaṃ  prāgudīritaḥ       || 18 ||
agniṃ prajvalitaṃ vande  jātavedaṃ  hutāśanam       |
suvarṇavarṇamamalaṃ   samiddhaṃ   viśvatomukham       || 19 ||
      citpiṅgalamiti śabdakarmaṇi dvitīyā mantre tu sambaddhyantam |
 hanetyāditrayāṇāṃ yugmāni |
 jvālayenmanunā'neneti yo mantraḥ prāgudīritaḥ uddiṣṭaḥ sa mantro'yamīrita ityarthaḥ |
 kvacittu samudīrita ityeva pāṭhaḥ |
 atra agnijvālane jvālinīmudrāṃ pradarśayet |
 tallakṣaṇantu----
                  maṇibandhau samau kṛtvā karau tu prasṛtāṅgulī |
                  madhyame milite kṛtvā tanmadhye'ṅguṣṭhakau kṣipet ||
                  iyaṃ sā paramā mudrā jvālinī homakarmaṇi |
 iti || 18-19 ||
upatiṣṭheta   vidhivanmanunā'nena    pāvakam       |
vinyasedātmano  dehe  mantraijīhvā  havirbhujaḥ       || 20 ||
liṅgapāyuśirovaktraghrāṇanetreṣu        sarvataḥ      |
vahnirārghīśasaṃyuktāḥ sādiyāntāḥ sabindavaḥ       || 21 ||
varṇā mantrāḥ samuddaṣṭā jihvānāṃ saptadeśikaiḥ       |
jihvāstāstrividhāḥ proktā  guṇabhedena  karmasu       || 22 ||
      vidhivadityanenaitaduktaṃ bhavati utthāya kṛtāñjalipuṭo bhūtvā mantraṃ japediti |
 anenāgnimityādinā |
 sarvata iti saptamaṃ sthānaṃ sarvāṅge ityarthaḥ |
  " sarvāṅgeṣu jihvāśca "  ityācāryekteḥ |
 idañca nyāsasthānam |
 bahurūpāyāḥ pūjāyāstathārabhya māṇatvāt || uktañca----            saliṅgagudamūrddhāsyanāsānetreṣu ca kramāt |
                  vinyasedatiraktāṃ tāḥ sarvāṅge bahurūpiṇīm || iti |
                  uddeśakramastu bījoddhārasaukaryāyetyavadheyam ||
      vahnīti |
 vahno rephaḥ iro yaḥ ardhīśa ūkāraḥ etadyuktāḥ |
 sādiyāntāḥ sakārādiyakārāntāḥ |
 vaiparītyena ete varṇāḥ sabindavo mantrā bhavanti || 20-21 ||
      jihvānāmiti trividhānāmapi |
 tatra prayogaḥ stryūÁ hiraṇyāyai namaḥ liṅge ityādi  || 22 ||
hiraṇyā gaganā  raktā kṛṣṇā'nyā suprabhā matā |
bahurūpā'tiraktā  ca  sāttvikyo  yāgakarmasu       || 23 ||
padmarāgā    suvarṇānyā    tṛtīyā   bhadralohitā       |
lohitā'nantaraṃ  śvetā  dhūminī  ca karālikā       || 24 ||
rājasyo   rasanā   vahnevīhitāḥ  kāmyakarmasu       |
viśvamūttīsphuliṅginyau    dhūmravarṇā    manojavā       || 25 ||
lohitānyā karālākhyā kālī tāmasya īritāḥ|
etāḥ   sapta  niyujyante  krūrakarmasu  mantribhiḥ       || 26 ||
svasvanāmasamābhāḥ syujīhvāḥ kalyāṇaretasaḥ       |
amartya-pitṛ-gandharva-yakṣa-nāga-piśācakāḥ       |
rākṣasāḥ   saptajihvānāmīritā   adhidevatāḥ       || 27 ||
      kalyāṇaretaso'gneḥ |
 adhidevatā āha amarttyeti |
 atra jihvānāmadhidevatā- kathanaṃ tattatsthāneṣu nyāsārtham |
 tena surebhyo nama ityādi |
 anye tu surādhipatayai hiraṇyāyai namaḥ ityādi |
 kiñca tattaddevatāṃ jihvāmadhyasthāṃ buddhvā tasyāṃ tasyāṃ tattadravyaiḥ tattatkarmaṇi kriyamāṇe 
phalasiddhiriti pradarśanārtham |
 tathā ca ācāryāḥ----
                  jihvāsu tridaśādīnāṃ tattatkāryasamāptaye |
                  juhuyādvāñchitāṃ siddhiṃ dadyustā devatāmayāḥ || iti |
gaṇeśvaravimaśīnyāṃ dravyaviśeṣo'pyuktaḥ----
                  edhāṃsi ca hiraṇyāyāṃ gaganāyāṃ caruṃ ghṛtam |
                  siddhārthaṃ bahurūpāyāṃ raktāyāntu yavāṃstathā ||
                  kṛṣṇāyāntu hunellājaiḥ suprabhāyāntu śaktubhiḥ |
                  tilāṃścaivā'tiraktāyāṃ kanakāyāntu sarvadā |
                  sarvadravyāṇi juhuyāt sādhakaḥ sarvakarmasu || iti |
karmāṇyapi tantrāntare----phalantu kāmabhedena kramādāsāmudīryate |
                  vaśyākarṣaṇyorādyā gaganā stambhane matā ||
                  vidveṣamohayo raktā kṛṣṇā māraṇakarmaṇi |
                  suprabhā śāntike puṣṭau suraktoccāṭane matā |
                  ekaiva bahurūpā tu sarvakāmaphalapradā || iti || 23-27 ||
vahneraṅgamanūn    nyasyettanāvuktena    vartmanā       |
sahasrācīḥ  svastipūrṇa   uttiṣṭhapuruṣaḥ  punaḥ       || 28 ||
dhūmavyāpī saptajihvo  dhanurddhara iti kramāt       |
ṣaḍaṅgamanavaḥ  proktā  jātibhiḥ saha  saṃyutāḥ       || 29 ||
      vahneriti |
 tanau svaśarīre |
 ātmana ityanuṣajyate |
 evamagre'pi |
 uktena pūrvapaṭaloktena |
 sahasrācīrādīnāṃ caturthyantatvaṃ sampradāyāt |
 prayogastu----sahasrācīṣe hṛdayāya nama ityādi || 28-29 ||
mūrttīraṣṭau  tanau  nyasyed  deśiko  jātavedasaḥ       |
mūrddhāṃsapārśvakaṭyandhu   kaṭipārśvāṃsake  punaḥ       || 30 ||
pradakṣiṇavaśān nyasyeducyante  tā yathākramāt       |
jātavedāḥ    saptajihvo   havyavāhanasaṃjñakaḥ       || 31 ||
aśvodarajasaṃjño'nyaḥ     punarvaiśvānarāhvayaḥ       |
kaumāratejāḥ syādviśvamukho devamukhaḥ smṛtāḥ       || 32 ||
tārāgnayepadādyāḥ   syurnatyantā   vahnimūrttayaḥ       |
      mūrttīriti |
 aṃsapārśvakaṭiṣu vāmeṣu |
 andhu gudan |
 kecana liṅgamityāhuḥ |
 paścāt kaṭipārśvāṃsakeṣu dakṣiṇeṣu || 30-32 ||
      tārāgnaya iti |
 tāraḥ praṇavaḥ agnaye iti padaṃ ete ādo yāsāṃ tā iti vigrahaḥ |
 natyantā iti nyāse pūjāyāñca |
 home tu svāhāntatvamityuktam |
 āsāṃ namasā yogāccaturthyantatvam |
 prayogastu huÁ agnaye jātavedase namo mūrddhnītyādi || 33 ||
āsanaṃ kalpayitvā'gnermūttīṃ tasya vicintayet || 33 ||
      iṣṭaṃ śaktiṃ svastikābhītimuccai-
            rdīrghairdebhīrdhārayantaṃ      javābham       |
      hemākalpaṃ padmasaṃsthaṃ trinetraṃ
            dhyāyedvahniṃ baddhamauliṃ jaṭābhiḥ      || 34 ||
pariṣiñcettatastoyaivīśuddhairmekhalopari       |
darbhairagarbhairmadhyasthamekhalāyāṃ      paristaret       || 35 ||
      āsanaṃ kalpayitveti |
 tanāvityanuṣajyate|
 maṇḍūkādiparatattvāntaṃ caturdaśapaṭalo- ktapīṭhaśaktipūrvakam raṃ agnyāsanāya nama iti eṣāṃ dehe 
nyāsa āsanakalpanā ||33||
      dhyānamāha iṣṭamiti |
 iṣṭaṃ varam |
 dakṣādhaḥkarādvāmādhaḥkaraparyantamiṣṭādīni dhyeyāni |
 svastikayuktā abhītiriti madhyapadalopī samāsaḥ |
 ākalpo bhūṣā ||34||
      tata iti |
 antaryāgakrameṇa svahṛdaye vahniṃ sampūjyetyarthaḥ |
 paristarediti |
 prāgudagagratayā |
 taduktaṃ gaṇeśvaravimaśīnyām----
                  pūrvāgrairuttarāgraiśca darbhairagniṃ paristaret |
 iti |
      anyatrāpi----      atha darbhairharidhanadadiśāgraiḥ paristīrya kuṇḍam |
 iti || 35 ||
nikṣipeddakṣu paridhīn prācīvarjaṃ  gurūttamaḥ       |
prādakṣiṇyena  sampūjyāsteṣu  brahmādimūrttayaḥ       || 36 ||
gurūttama ityanena ekamekhalādikuṇḍe'pi paristaraṇādi kāryamityuktam |
 yadāhuḥ----
            ekamekhale kuṇḍe niśitamatirmekhalādhastāt paristareddvamekhale |
            dvitīyamekhalopari  trimekhale  tadantarālamekhalopari  nyaset || iti |
      prācīvarjaṃ dikṣu paridhīn nikṣipedityanvayaḥ |
 paridhayastu kātyāyanoktāḥ |
 paridhīn paridadhātyārdrānekavṛkṣīyān bāhumātrān pālāśavaikaṅkatakāśmaryabailvān |
 iti |
 sthaṇḍile'pi paristaraṇaparidhinikṣepo'vaśyakarttavyaḥ |
 madhyasthamekhalāyāmi- tyuktatvāt |
 sthaṇḍile mekhalānāmabhāvāt paristaraṇādyapi na kāryamiti na mantavyam |
 yatastadagnisthāpanāṅgaṃ na kuṇḍāṅgam |
 granthakṛtā tu svoktatrimekhalakuṇḍe paristaraṇādi karttavyamityapekṣāyāṃ madhyasthamekhalāyāmityuktam |
 yadāhuḥ----
                  bāhye'tha sthaṇḍilaṃ ca triparidhisahitaṃ prāgudagrāstadarbham |
 iti |
      anyatrāpi----      sthaṇḍilake sikatānāṃ bāhye'tha trirnyaset paridhīn |
 iti ||36||
dhyātaṃ  vahniṃ  yajenmadhye  gandhādyairmanunā'munā       |
vaiśvānarajātavedapade             paścādihāvaha       || 37 ||
lohitākṣapadasyānte    sarvakarmāṇi    sādhaya       |
vahnijāyāvadhiḥ prokto mantraḥ pāvakavallabhaḥ       || 38 ||
      madhye iti maṇḍūkādipīṭhamantrāntamantraiḥ pūjite kuṇḍamadhye ityarthaḥ |
taduktaṃ sautrāmaṇitantre----                  kuṇḍamadhye vidhānavit |
                  padmāsanāntamādhāraśaktyādimanubhiḥ kramāt ||
                  uparyupari sampūjya vahnairāsanaśaktayaḥ |
                  pūrvādidalamūleṣu madhye pūjyāḥ krameṇa tu || iti |
agnimantramāha vaiśvānara iti |
 vahnijāyā svāhā || 37-38 ||
madhye ṣaṭsvapi koṇeṣu jihvā jvālāruco yajet |
keśareṣūktamārgeṇa                pūjayedaṅgadevatāḥ || 39 ||
      agnyāvaraṇapūjāmāha madhya iti |
 anena ṣaṭkoṇakaṇīkamaṣṭadalamagni- pīṭhamuktam |
 jvālāruca iti jihvādhyānam |
 taduktaṃ prayogasāre----
                  jihvāḥ sarvāḥ parijñeyā jvālābhāsāḥ svarūpataḥ |
 iti |
apibhīnnakramaḥ |
 tatra ṣaṭṣu koṇeṣu madhye'pi jihvā yajediti sambandhaḥ |
 tatra ṣaṭsu koṇeṣu īśādi vāyukoṇāntaṃ yathānyāsaṃ ṣaḍjihvāḥ sampūjya yathānyastāṃ bahurūpāṃ madhye 
pūjayediti sampradāyavidaḥ |
 taduktaṃ somaśambhau----
                  rudrendravahnimāṃsāda varuṇānilagocare |
                  hiraṇyādyāḥ sthitā vahne rasanāḥ ṣaṭ hyanukramāt ||
                  madhyato bahurūpā tu |
 iti |
gaṇeśvaravimaśīnyāmapi----
                  madhye ca koṇaṣaṭke ca jihvāḥ sampūjayettataḥ |
                  hiraṇyā taptahemābhā śūlapāṇidiśi sthitā ||
                  vaidūryavarṇā gaganā prācyāṃ diśi samāśritā |
                  taruṇādityasaṅkāśā raktā jihvā'gnidik sthitā ||
                  kṛṣṇā nīlābjasaṅkāśā nairṛtyāṃ diśi saṃsthitā |
                  suprabhā padmarāgābhā vāruṇyāṃ diśi saṃsthitā ||
                  atiraktā javābhāsā vāyavyāṃ diśi saṃsthitā |
                  bahurūpā yathārthābhā dakṣiṇottarasaṃsthitā ||
                  etā jvālā rucā pītā varābhayayutā api |
 iti |
      anyatrāpi----      koṇaṣaṭke ca madhye ca jihvā aṅgāni keśare |
 iti |
vāyavīyasaṃhitāyāmapi----hiraṇyā prāgudagjihvā kanakā pūrvataḥ sthitā |
                  raktāgneyī nairṛtī ca kṛṣṇā'nyā suprabhā matā ||
                  atiraktā marujjihvā svanāmānuguṇaprabhā |
                  triśikhā madhyamā jihvā bahurūpā samāhvayā ||
                  tacchikhaikā dakṣiṇato jvalantī vāmataḥ parā |
                  svabījānantaraṃ vācyā |
 iti |
      yathāśrutapāṭhakramādariṇaḥ kecana prathamāṃ madhye tataḥ śivakoṇādi prādakṣiṇyena vāyukoṇāntaṃ 
yathānyastāstāḥ ṣaṭ jihvāḥ pūjayedityāhuḥ |
 teṣāmayamabhiprāyaḥ |
 tattatkarmaṇi tāṃ tāṃ madhyasthāmiṣṭvā īśādiṣu anyā yajediti |
 taduktam----
            kuṇḍasya madhye tvatha yā praśastā jihvā hiraṇyā bhuvi karmaṇādau |
            stambhanādiṣu matā kanakākhyā dveṣaṇādiṣu matā khalu raktā ||
            māraṇe nigaditā bhuvi kṛṣṇā suprabhā budhavarairatha śāntyām |
            uccāṭane'tiraktā |
 iti |
      sampradāyaviduktaṃ tu dīkṣāyāmeva bahurūpāyāḥ sarvakāmaphalapradatvāt |
         uktañca----      sā tanute madhye śubhāni sadā |
 iti |
     tantrāntare tu----      anye tvāgamapāragāmaladhiyaḥ prāhurbudhāḥ suprabhāṃ
                  vṛtrāreḥ kakubhi sthitāṃ pitṛpateḥ kṛṣṇāṃ hiraṇyāṃ punaḥ |
                  vāruṇyāṃ bahurūpikāṃ purabhido raktāmudīcyāṃ sthitā-
                  māgneyāmatiraktikāñca kanakāṃ kuṇḍasya madhye sthitām || iti |
      etadanantaramadhidevatāpūjā'pyeṣu sthāneṣu jñeyā |
 uktamārgeṇeti pūrvapaṭaloktena |
 tatra pūjāprakāraḥ |
 sahasrācīṣe hṛdayāya namaḥ svastipūrṇāya śirase svāhā namaḥ
ityādi || 39 ||
daleṣu pūjayenmūrttīḥ śaktisvastikadhāriṇīḥ       |
lokapālāṃstato dikṣu  pūjayeduktalakṣaṇān       || 40 ||
      mūrttīḥ pūjayediti yathānyastāḥ |
  " etadanantaraṃ mātṛbhairavāvṛtimapīcchanti padmapādācāryāḥ |
 kvacit  " dalāgre mātaraḥ pūjyāḥ sāsitāṅgādibhairavāḥ "  ityadhikaḥ pāṭho'pi |
 dikṣviti mekhalāśritadarbheṣviti prasiddhapūrvādidikṣvityapi jñeyam |
        yadāhuḥ----      madhye ca koṇaṣaṭke ca jihvābhiḥ keśareṣvapi |
                  aṅgamantraistato bāhye aṣṭābhirmūttibhiḥ kramāt ||
                  mekhalāśritadarbheṣu dikpatīn pūrvataḥ kramāt |
 iti |
uktalakṣaṇān prākpaṭaloktasvarūpān || 40 ||
paścādādāya pāṇibhyāṃ sruksruvau tāvadhomukhau       |
triḥ  sampratāpayedvahnau   darbhānādāya  deśikaḥ       || 41 ||
tadagramadhyamūlāni         śodhayettairyathākramāt       |
gṛhītvā   vāmahastena  prokṣayed  dakṣiṇena  tau       || 42 ||
      paścādityanena sūcitaḥ tantrāntarokto'vaśyakarttavyo viśeṣo likhyate |
 svavāma- bhāge prāgagrān kuśānāstīrya teṣāmupari praṇītāprokṣaṇīpātre ājyasthālīcarusthālyau sruksruvau 
vistraṃsitau kuśamūlakau pañcapalāśasamidhaḥ evamuktānyanyānyapi pātrāṇi dvandvaśo'dhomukhāni nidhāya mūlena 
pavitreṇa prokṣitāni pātrāṇi uttānīkṛtya praṇītāpātraṃ jalenāpūrya tatra tīrthānyāvāhya pavitramakṣatādi ca 
nikṣipyotpūya uttarasyāṃ diśi saṃsthāpya tajjalaṃ kiñcit prokṣaṇīpātre nidhāya tena jalena namomantreṇa 
mūlamantreṇa vā sarvaṃ havanīyadravyajātaṃ prokṣya  " atra karmaṇi kṛtākatāvekṣakatvena tvaṃ brahmā bhaveti "  
brahmāṇamāvāhyā'bhyarcyāsane upaveśayediti |
taduktaṃ saṃhitāyām----
                  pātrāṇyāsādya vidhivad dvandvaśaścāpi mantravit |
                  tānyavokṣya pavitreṇa cottānāni vidhāya ca ||
                  punaḥ prakṣālayet pātraṃ paripūrya śubhāmbunā |
                  dattvā'kṣatān pavitrañca tadūtpūya nidhāya tat ||
                  diśyuttarasyāṃ tatpātraṃ praṇītetyucyate budhaiḥ |
                  tataḥ kiñcit praṇītāmbu prokṣaṇyādāya tajjalaiḥ ||
                  yajñasādhanasambhāraṃ prokṣayenmūlamantrataḥ |
                  tato brahmāṇamāvāhya'pyarcayenmūlamantrataḥ || iti |
      tatrādhomukhena hastena secanamavokṣaṇam |
       " avāṅmukhena hastenāvokṣayet "  iti sūtraṇāt |
anyatrāpi----      vāme cāstīrya darbhān balaripuharidagrān tadūrddhaṃ nidhāya
                  pātrāṇi dvandvaśo'dhovadanamatha tathottānavaktrāṇi kṛtvā |
            hṛmantreṇā'bhipūryānyatamamatha jalairmantrapūtairathaibhiḥ
                  abhyukṣyopetakūrcaiḥ sakalamapi hṛdā savyagaṃ havyajātam ||
      anyatrāpi----      svavāmabhāge prāgagrān darbhānāstīrya copari |
                  yathāvittānusāreṇa sauvarṇādīni karmaṇi |
                  adhomukhāni pātrāṇi dvandvarūpeṇa vinyaset |
                  uttānīkṛtya pātrāṇi jalādyaiḥ samprapūrayet || iti |
anyatrāpi----tato vāmabhāge paristīrya darbhān pulomātmajāvallabhāśāgatāgrān |
            tadūrddhaṃ nyased dvandvarūpeṇa pātrāṇyathā'dhogatāsyāni sarvāṇi dhīmān ||
            athottāniteṣveṣu pātreṣu vidvān jalairekamāpūrya tīrthāni tatra |
            susañcintya taiḥ prokṣayet kūrcadarbhaḥ hṛdā savyabhāge sthitaṃ dravyajātam || iti|
      sruksruvasaṃskāramāha ādāyeti |
 ādānam ūrddhamukhayoreveti jñeyam |
 tāvadhomukhau tāpayedityukteḥ |
 pāṇibhyāṃ dakṣiṇavāmābhyāṃ |
 śodhayediti pratyekam |
 yathākramādityasyāyamarthaḥ |
 darbhamūlaistanmūlaṃ darbhamadhyaistanmadhyaṃ darbhāgraistadagramiti |
 dakṣiṇena dakṣiṇahastena |
 prokṣayediti prokṣaṇyudakena || 41-42 ||
punaḥ pratāpya tau  mantrī darbhānagnau  vinikṣipet       |
ātmano  dakṣiṇe bhāge  sthāpayettau  kuśāstare       || 43 ||
      punarityanena pāṇidvayasthāvadhomukhau triśa ityuktam |
 evaṃ darbhānagnau vinikṣipe- diti pratipattikarma |
 mantrītyanena mūlamadhyāgreṣu krameṇa icchājñānakriyāśaktīnāṃ nyāsaḥ |
 namomantreṇa sruci śaktiṃ sruve śambhuṃ vinyasediti jñeyam |
 śaive tu ātmāditattvatrayam |
        yadāhuḥ----      gṛhītvā sruksruvāvūrddhavadanādhomukhau kramāt |
                  pratāpyāgnau tridhā darbhamūlamadhyāgrakaiḥ spṛśet ||
                  punastriṃśaḥ pratāpyā'dhomukhāvagnau kuśān kṣipet |
                  mūlamadhyāgrake nyasyecchaktīricchādikāḥ kramāt ||
                  sruci śaktiṃ sruve śambhuṃ vinyaseddhṛdayāṇunā |
 iti |
     śaivāgame tu----      gṛhītvā sruksruvāvūrddhavadanādhomukhau kramāt |
                  pratāpyā'gnau tridhā darbhamūlamadhyāgrakaiḥ spṛśet ||
                  kuśabhāgapradeśeṣu ātmavidyāśivātmakam |
                  kramāttatvatrayaṃ nyasya hāṃ hīṃ hūṃ śaṃvaraiḥ kramāt ||
                  sruci śaktiṃ sruve śambhuṃ vinyasya hṛdayāṇunā |
                  trisūtraveṣṭitagrīvau pūjitau kusumādibhiḥ ||
                  kuśānāmupariṣṭāttau sthāpayitvā svadakṣiṇe |
 iti |
      evaṃ sruksruvayoraṣṭau saṃskārā uktāḥ |
 tāviti sruksruvau sarvatra puṃstvena pāṭhakrama evānusandheyaḥ || 43 ||
ājyasthālīmathādāya     prokṣayedastravāriṇā       |
tasyāmājyaṃ vinikṣipyaṃ saṃskṛtaṃ vīkṣaṇādibhiḥ      || 44 ||
      ājyasaṃskāramāha ājyeti |
 astravāriṇeti astramantrajaptena prokṣaṇījalena |
 vīkṣaṇādibhiḥ saṃskṛtamājyaṃ tasyām ājyasthālyāṃ vinikṣipyetyanvayaḥ |
 atrājyaṃ gavyādi jñeyam |
 taduktaṃ piṅgalāmate----
                  uttamaṃ  goghṛtaṃ  jñeyaṃ  madhyamaṃ  mahiṣīghṛtam |
                  adhamaṃ chāgalījātaṃ tasmād gavyaṃ praśasyate || iti |
      ata eva granthakṛttatra tatra vakṣyati gavyena sapīṣā iti mahiṣīghṛtasaṃplutā iti meṣīghṛtāktā iti ca || 44 ||
niruhya vāyavye'ṅgārān hṛdā  teṣu niveśayet       |
idaṃ    tāpanamuddaṣṭaṃ    deśikaistantravedibhiḥ       || 45 ||
      niruhyeti |
 kuṇḍāgnitaḥ pṛthakkṛtvā hṛdā niveśayet ityājyasthālīmiti śeṣaḥ |
 tantravedibhirdeśikairidaṃ tāpanamudrddhaṃ paścād diṣṭamuktamityarthaḥ |
 tena pūrvaṃ mūla- mantreṇā'bhimantraṇaṃ svīyabrahyamūttībhāvanamiti saṃskāradvayaṃ sūcitam |
        yadāhuḥ----      gavyamājyaṃ samādāya mūlenaivā'bhimantritam |
                  svakāṃ brahmamayīṃ mūttīṃ sañcintyāgnau pratāpayet || iti |
    śaivāgame'pi----      gavyamājyaṃ samādāya mūlamantrābhimantritam |
                  svakāṃ brahmamayīṃ mūttī sañcintya ca |
 iti |
vāyavīyasaṃhitāyāmapi----nyasya mantraṃ ghṛte mudrāṃ darśayed dhenusaṃjñitām |
 iti |
      evaṃ saṃskāradvayaṃ vakṣyamāṇāśca ṣaṭsaṃskārāḥ |
 evaṃ ghṛte'pyaṣṭasaṃskārāḥ |
yaduktaṃ piṅgalāmate----kuṇḍe cāṣṭādaśa jñeyāḥ saṃskārāḥ śivaśāstrataḥ |
                  ghṛte sruci sruve cāṣṭau |
 iti || 45 ||
sandīpya darbhayugalamājye kṣiptvā'nale kṣipet       |
gururhṛdayamantreṇa        pavitrīkaraṇantvidam       || 46 ||
dīptena darbhayugmena  nīrājyājyaṃ  sa  varmaṇā       |
agnau   visarjayed   darbhamabhidyotanamīritam       || 47 ||
ghṛte prajvalitān darbhān pradarśyā'strāṇunā guruḥ       |
jātavedasi   tā   nyasyedudyotanamidaṃ   matam       || 48 ||
      sandīpyeti |
 darbhayugalaṃ sandīpya hṛdayamantreṇājye kṣiptvā anale kṣipedityanvayaḥ|
 nīrājya ityabhitaḥ paribhrāmya |
 sa iti guruḥ |
 varmaṇeti kavacamantreṇa |
 varmaṇā ājyaṃ sa nīrājya iti sambandhaḥ|
 darbhamiti darbhayugmam |
 atra saṃskāratraye vakṣyamāṇa saṃskāra- dvaye'pi darbhāṇāmagnau prakṣepaḥ pratipattikarma |
 ataeva mantrābhāvopi tatra tataśca kenāpi kāraṇena taddarbhanāśe jāte sati agniprakṣeparūpaṃ karma 
darbhāṇāṃ na prayojakam |
 etaccatu- rthādhyāye pratipāditam |
 agnau tāniti |
 evaṃ sruksruvasaṃskāre'pi || 46-48 ||
gṛhītvā ghṛtamaṅgārān pratyūhyā'gnau jalaṃ spṛśet       |
aṅgaguṣṭhopakaniṣṭhābhyāṃ   darbhau  prādeśasammitau       || 49 ||
ghṛtvotpunīyādastreṇa         ghṛtamutpavanantvidam       |
tadvaddhṛdayamantreṇa        kuśābhyāmātmasammukham       || 50 ||
ghṛte  saṃplavanaṃ  kuryāt  saṃskārāḥ ṣaḍudīritāḥ       |
prādeśamātraṃ    sagranthi      darbhayugmaṃ   ghṛtāntare       || 51 ||
nikṣipya bhāgau dvau kṛtvā pakṣau śukletarau smaret       |
vāme  nāḍīmiḍāṃ  bhāge dakṣiṇe  piṅgalāṃ  punaḥ       |
suṣumṇāṃ madhyato dhyātvā  kuryāddhomaṃ yathāvidhi       || 52 ||
      ghṛtaṃ gṛhītvetyājyasthālīm udvāsyetyarthaḥ |
 pratyūhya saṃyojyetyarthaḥ |
 sa etadanantaraṃ jalasparśaṃ kuryāt |
 aṅguṣṭheti |
 upakaniṣṭhā'nāmā |
 aṅguṣṭhopa- kaniṣṭhābhyāṃ hastadvayasyeti śeṣaḥ |
 utpunīyādityagnisamukhamiti jñeyam |
 uktañca śaivāgame----      prādeśamātradarbhābhyāmaṅguṣṭhānāmikāgrakaiḥ |
                  ghṛtābhyāṃ samukhaṃ vahnerastreṇotpavanañcaret || iti |
      tadvaditi |
 hastadvayasya aṅguṣṭhānāmikāgrābhyāṃ ghṛtvetyarthaḥ |
 atrāpi saṃskāra- dvaye kuśayorvahniprakṣepalakṣaṇaṃ pratipattikarma jñeyam |
      homavidhimāha prādeśeti |
 ghṛtāntare ghṛtamadhye |
 śukletarau vāme śuklapakṣaḥ, dakṣe kṛṣṇapakṣaḥ |
 dhyātveti tisro'pi ghṛta eva || 49-52 ||
sruveṇa dakṣiṇādbhāgādādāyā''jyaṃ  hṛdā  guruḥ       || 53 ||
juhuyādagnaye            svāhetyagnerdakṣiṇalocane       |
vāmatastadvadādāya      vāme       vahnivilocane       || 54 ||
juhuyādatha    somāya     svāheti    hṛdayāṇunā       |
madhyādājyaṃ    samādāya     vahnerbhālavilocane       || 55 ||
juhuyādagnīṣomābhyāṃ     svāheti     hṛdayāṇunā       |
hṛnmantreṇa   sruveṇājyaṃ   bhāgādādāya  dakṣiṇāt       || 56 ||
juhuyādagnaye   sviṣṭikṛte    svāheti    tanmukhe       |
iti sampātayed bhāge svājyasyā'nvāhutikramāt1       || 57 ||
      yathāvidhītyuktaṃ vidhimāha sruveṇeti |
 tadvaditi sruveṇa hṛdayāṇunā vāmata ādāyeti sambandhaḥ |
 hṛdayāṇunā madhyādājyaṃ samādāyeti sambandhaḥ |
 heti sampātayed bhāga iti kecana paṭhanti |
 tatra hetirāhutiśeṣaḥ |
 ye tu iti sampādayediti paṭhanti tanmate  " iti samāptau "  |
 svāhāntahomaṃ vidhāya agninetravakttrāṇāṃ kuryādudghāṭanaṃ guruḥ|
 ye tu heti sampātayediti paṭhanti tanmate svāntaṃ homaṃ vidhāya hā ityasyānte yasmād bhāgād yā 
ājyāhutirgṛhītā tasminneva bhāge tasya sampātaṃ kuryāditi sambandhaḥ |
 sāmpradāyi- kāstvimameva pāṭhamicchanti |
 anvāhuti āhutimanu pratyāhuti ityarthaḥ |
taduktaṃ śaivāgame----                   sruveṇādāya homayet |
            svetyagnau heti tadbhāgaśeṣamājyaṃ kṣipet kramāt || iti || 53-57 ||
ityagninetravaktrāṇāṃ    kuryādudghāṭanaṃ1   guruḥ       |
satārābhirvyāhṛtibhirājyena    juhuyāt    punaḥ       || 58 ||
juhuyādagnimantreṇa     trivāraṃ     deśikottamaḥ      |
garbhādhānādikā vahneḥ kriyā nirvarttayet kramāt       || 59 ||
      ityagnīti |
 tenāhuticatuṣṭayena netratrayavaktrāṇāmudghāṭanam |
 krameṇetyarthaḥ |
 satārābhirvyāhṛtibhiriti vyastasamastābhiḥ |
 ataeva nārāyaṇīye  " pañcabhirmanubhirhunet "  iti |
 punaranantaramiti uttareṇa sambadhyate |
 agnimantreṇeti vaiśvānareti pūrvektena |
 praṇaveneti pañcāpi praṇavā gṛhītāḥ |
 deśikottama ityanena tattanmantreṣu yathāsvaṃ viniyogo vijñeya ityuktam || 58-59 ||
aṣṭābhirājyāhutibhiḥ praṇavena pṛthak pṛthak      |
garbhādhānaṃ    puṃsavanaṃ   sīmantonnayanaṃ    punaḥ       || 60 ||
anantaraṃ   jātakarma   syānnāmakaraṇaṃ   tathā       |
upaniṣkramaṇaṃ          paścādannaprāśanamīritam       || 61 ||
caulopanayane   bhūyo   mahānāmnyaṃ   mahāvratam       |
athopaniṣadaṃ  paścād   godānodvāhakau   mṛtiḥ       || 62 ||
śubheṣu syuvīvāhāntāḥ kriyāstāḥ krūrakarmasu      |
maraṇāntāḥ   samuddaṣṭā   vahnerāgamavedibhiḥ       || 63 ||
      garbhādhānādikā ityādiśabdasaṃgṛhītamevāha garbhādhānamiti |
 punaranantaraṃ jātakarma anantaraṃ tathā nāmakaraṇaṃ syāditi sambandhaḥ |
 anantaramityasyāyamarthaḥ |
 vakṣyamāṇaṃ pañcasamiddhomalakṣaṇaṃ nālāpanayanaṃ karma kṛtvā sūtakaṃ viśodhya tathā tattaddevatānāmnā'- 
gnernāmakaraṇaṃ kuryāt |
 yathā kṛṣṇāgnirnārāyaṇāgnirdurgāgniriti |
 tato'gneḥ pitarāvātmani saṃyojyopaniṣkramaṇādi saṃskārān kuryāt |
 ādiśabdakathanārthameka- prakrameṇoktiḥ |
 taduktaṃ vāyavīyasaṃhitāyām----
                  jātaṃ dhyātvaivamākāraṃ jātakarma samācaret |
                  nālāpanayanaṃ kṛtvā tataḥ saṃśodhya sūtakam ||
                  śivāgniriti nāmā'sya kṛtvāhutipuraḥsaram |
                  pitrovīsarjanaṃ kṛtvā caulopanayanādikam ||
                  athodvāhāvasānañca kṛtvā saṃskāramasya tu |
 iti |
sautrāmaṇitantre'pi----            garbhādhānādikāḥ kriyāḥ |
                  jātakarmāntikā vahnervāgbhavena pṛthak pṛthak ||
                  ājyāhutyaṣṭakaiḥ kṛtvā vārāhyagnirbhaveti ca |
                  nāma kṛtvā tato vahnerannaprāśanapūrvakam ||
                  vivāhāntaṃ vāgbhavena pūrvektāṣṭāhutikramāt |
 iti |
      atra godānānantaraṃ samāvarttanamanuktamapi karttavyamityācāryāḥ |
 taduktaṃ gaṇeśvaravimaśīnyām----samāvarttanamudvāhamādhānañca tataḥ param |
 iti |
      anyatrāpi----      tenaiva samāvarttanavivāhayorāhutīrjuhuyāt |
 iti |
      anyatrāpi----      kurvīta samāvarttanamudvāhaṃ tenaiva vidhinā |
 iti |
      kecittu tathopaniṣadaṃ snānam iti paṭhitvā snānaṃ samāvarttanamiti vyākhyāyanti |
 tanmate samāvarttanānantaraṃ godānam |
 prayogastu oṃ asyāgnergarbhādhānasaṃskāraṃ karomi svāhā ityādi || 60-63 ||
tataśca  pitarau tasya  sampūjyātmani yojayet       |
samidhaḥ   pañca    juhuyānmūlāgraghṛtasaṃplutāḥ       || 64 ||
      tata iti |
 nāmakaraṇānantaraṃ tasya vahneḥ pitarau pūrvektau |
 samidhaḥ pañca juhuyāditi |
 nālāpanodāya jātakarmānantaramityarthaḥ |
 taduktaṃ śaivāgame----
                  vakttrāṇāmastramantreṇa tato nālāpanuttaye |
                  samidhaḥ pañca hotavyāḥ prānte mūle ghṛtaplutāḥ || iti |
vāyavīyasaṃhitāyāntu----tāḥ pālāśyaḥ parā vāpi yajñīyā dvādaśāṅgulāḥ |
                  avakrā na svayaṃ śuṣkāḥ satvaco nirvraṇāḥ samāḥ ||
                  daśāṅgulā vā vihitāḥ kaniṣṭhāṅgulisannibhāḥ |
                  prādeśamātrā vā'lābhe hotavyāḥ sakalā api || iti || 64 ||
mantraijīhvāṅgamūrttīnāṃ    kramādvahneryathāvidhi       |
pratyekaṃ  juhuyādekāmāhutiṃ  ma(ta)ntravittamaḥ       || 65 ||
      mantrairiti nyāsaprastāvoktaiḥ kramāditi nyāsakramāt |
 yathāvidhītyanena home svāhāntatetyuktaṃ smārayati |
 prayogastu----styūṃ hiraṇyāyai svāhetyādi |
 etadanantaraṃ oṃ surebhyaḥ svāhetyādyadhidevatāhome'pi |
 sahasrācīṣe hṛdayāya namaḥ svāhetyādi |
 oṃ agnaye jātavedase svāhetyādi |
 ma(ta)ntravittama ityanena lokapālatadastrāvṛtigrahaṇaṃ jñeyam |
 taduktaṃ gaṇeśvaravimaśīnyām----
                  juhuyādaṅgamantrādyaistārādyaiśca sakṛt sakṛt |
                  tattatsthāneṣu śitadhīḥ svāhāntaiśca yathākramam || iti |
prayogasāre'pi----sarve mantrāḥ prayoktavyāḥ svāhāntā homakarmmasu |
 iti || 65 ||
avadāya sruveṇājyaṃ catuḥ sruci pidhāya tām      |
sruveṇa  tiṣṭhannevā'gnau  deśiko  yatamānasaḥ      || 66 ||
juhuyādvahnimantreṇa      vauṣaḍantena     sampade       |
vighneśvarasya     mantreṇa    juhuyādāhutīrdaśa       || 67 ||
      avadāyeti |
 yatamānaso deśikaḥ sruveṇājyaṃ caturvāraṃ sruci nidhāya tāṃ srucaṃ sruveṇa pidhāya tiṣṭhanneva vauṣaḍantena 
vahnimantreṇā'gnau juhuyādityanvayaḥ |
 yatamānaso deśika ityanena samapādatvaṃ śṛṅgāgravyagralocanādikatvamuktam |
 vauṣaḍanteneti svāhāpadasthāne vauṣaṭpadaprakṣepa iti |
 śaivāgame tu viśeṣaḥ----
                  ghṛtena sruci pūrṇāyāṃ nidhāyā'dhomukhaṃ sruvam |
                  śṛṅgāgre puṣpamāropya paścādvāmena pāṇinā ||
                  punaḥ savyena tau dhṛtvā śaṅkhasannibhamudrayā |
                  samudgatorddhakāyaśca samapādaḥ  samutthitaḥ ||
                  nābhau tanmūlamādhāya śṛṅgāgre vyagralocanaḥ |
                  vāmastanāntamānīya  tayormūlamatandritaḥ || iti |
      vighneśvarasyeti |
 mahāgaṇapaterdaśadhā vibhaktena pūrvapūrvānuviddheneti jñeyam |
 samastenāhuticatuṣṭayaṃ dadyādityapi |
 taduktaṃ gaṇeśvaravimaśīnyām----
                  mahāgaṇeśamantreṇa      pūrvapūrvayutena ca |
                  tārādibījaṣaṭkeṣu karaṇeṣvadrivarṇakaiḥ ||
      bhinneṣu daśadhā hutvā samastena sureśvari |
 iti |
 tathā cācāryāḥ----
                  tārādyairdaśabhirbhedaiḥ     pūrvapūrvasamanvitaiḥ |
                  manunā gāṇapatyena juhuyācca  daśāhutīḥ ||
                  juhuyācca  caturvāraṃ  samastenaiva  tena tu || iti |
      anyatrāpi----      mahāgaṇeśamantreṇa  pūrvapūrvayutena   ca |
                  bhinnena daśadhā hutvā sāmānyena sureśvari || iti || 66-67 ||
sāmānyaṃ sarvatantrāṇāmetadagnima(mu)khaṃ matam       |
tataḥ  pīṭhaṃ  samabhyarcca  devatāyā  hutāśane       || 68 ||
arcayedvahnirūpāṃ   tāṃ  devatāmiṣṭadāyinīm       |
tanmukhe   juhuyānmantrī  pañcaviṃśatisaṃkhyayā       || 69 ||
ājyena mūlamantreṇa vaktraikīkaraṇantvidam       |
vahnidevatayoraikyamātmanā   saha  bhāvayan       || 70 ||
      devatāyā iti |
 prakṛtadeyamantradevatāyā ityarthaḥ |
 devatāmiti sāvaraṇām |
 vaktraikīkaraṇamiti |
 taduktaṃ śaivāgame----
                  itīṣṭavaktre vaktrāṇāmantarbhāvastu caikatā |
                  athavā kuṇḍamānatvaṃ yadīṣṭavadane smaret ||
               antarbhāvyāni vaktrāṇi tadekīkaraṇaṃ matam || iti || 68-70 ||
mūlamantreṇa       juhuyādājyenaikādaśāhutīḥ       |
nāḍīsandhānamuddaṣṭametadāgamavedibhiḥ       || 71 ||
juhuyādaṅgamukhyānāmāvṛtīnāmanukramāt       |
ekaikāmāhutiṃ samyak sapīṣā deśikottamaḥ       || 72 ||
      nāḍīsandhānamiti |
 agnidevatātmanāṃ trayāṇāṃ nāḍyekīkaraṇam |
 aṅgamukhyā- nāmāvṛtīnāmiti prakṛtadeyamantradevatāyā ityarthaḥ |
 atrāpyaṅgetyādi sambhavābhiprāyam |
 samyagityanena yatrāṅgavṛterādyatvaṃ nāsti tatra yathāvṛttistadādīnāmāvṛtīnāmityuktam |
 deśikottama ityanena mūlamantreṇa daśāhutayo hotavyā ityuktam |
 yadāhuḥ----
      parivārasyaikaikāṃ devyāstu daśāhutīrjuhuyāt |
 iti || 71-72 ||
tato'nyeṣvapi kuṇḍeṣu  saṃskṛteṣu yathāvidhi       |
ācārye   viharedagniṃ  pūrvādiṣu  samāhitaḥ       || 73 ||
      saṃskṛteṣviti |
 ṛtvigbhiriti śeṣaḥ |
 tena ṛtvijaḥ sve sve kuṇḍe aṣṭādaśasaṃskārān yathāvidhi kuryuḥ |
 ācārye'gniviharaṇaṃ kuryāt sarvatraivetyarthaḥ |
 pūrvādiṣu īśānte |
 samāhita ityanenāvicchedenāgniviharaṇamuktam || 73 ||
ṛtvijo  gandhapuṣpādyairaṅgādyāvaraṇānvitām       |
tantroktadevatāmiṣṭvā   pañcaviṃśatisaṃkhyayā       |
mūlenājyena  juhuyuḥ sājyena  caruṇā  tathā       || 74 ||
      devatāmiṣṭveti |
 atra pūjānantaraṃ tattaddevatāṅgāvṛtyādīnāṃ pūrvavadekaikāmāhutiṃ hutvā mūladevatāyā daśāhutīrjuhuyuriti jñeyam |
 sājyena caruṇā tatheti |
 pūrvapaṭale yaścarū kāritastasya bhāgatrayaṃ kṛtam |
 eko bhāgo devatāyai niveditaḥ |
 anyamagnau prajuhuyādityuktam |
 tasyaivāyaṃ homaḥ |
 tatheti mūlena pañcaviṃśativāram || 74 ||
prātarutthāya   juhuyuḥ  punarājyānvitaistilaiḥ       |
dravyairvā kalpavihitaiḥ sahasraṃ sāṣṭakaṃ pṛthak       || 75 ||
      dvitīyadinakṛtyamāha prātariti |
 juhuyurityācāryāḥ pratyekamṛtvijaśca |
 tatra viśeṣo vāyavīyasaṃhitāyām----
                  sruveṇājyaṃ samit pāṇyā srucā śeṣaṃ kareṇa vā |
                  tatra divyena hotavyaṃ tīrthenārṣeṇa vā tathā || iti |
      pṛthak pratyekamaṣṭottarasahasraṃ tatra samiddhe'gnau hotavyam |
 anyathā doṣadarśanāt |
 taduktaṃ bahvṛcapariśiṣṭe----andho budhaḥ sadhūme ca juhuyād yo hutāśane |
                  yajamāno bhavedandhaḥ saputra iti ca śrutiḥ || iti |
chandogapariśiṣṭe'pi----yo'nacīṣi juhotyagnau vyaṅgāriṇi ca mānavaḥ |
                  mandāgnirāmayāvī ca daridraścopajāyate ||
                  tasmāt samiddhe hotavyaṃ nāsamiddhe kathañcana |
                  ārogyamicchatāyuśca śriyamātyantikīṃ tathā || iti |
mahākapilapañcarātre'pi----apradīpte na hotavyaṃ madhyame nāpyanindite |
                  pradīpte lelihāne'gnau hotavyaṃ karmasiddhaye || iti || 75 ||
tataḥ sudhautadantāsyaṃ snātaṃ  śiṣyaṃ  samāhitam       |
pāyayitvā pañcagavyaṃ kuṇḍasyā'ntikamānayet       || 76 ||
vilokya divyadṛṣṭyā taṃ taccaitanyaṃ hṛdambujāt       |
gururātmani    saṃyojya   kuryādadhvaviśodhanam       || 77 ||
      homānantaraṃ gurukṛtyamāha tata iti |
 pañcagavyaṃ pāyayitveti maṇḍapabāhya eva |
 pañcagavyaprakāraṃ tu ekaviṃśe vakṣyati |
 taduktaṃ prayogasāre----
                  pañcagavyaṃ yathā proktaṃ pītvā''cāntaṃ yathāvidhi |
                  dvāreṇa dakṣiṇenātha yāgasthānaṃ praveśayet || iti |
      taccaitanyamiti |
 taddhṛdo vahannāḍyā aṅkuśamudrayā caitanyamākṛṣya svavahannāḍī- mārgeṇa svahṛdi saṃyojayedityarthaḥ |
 taduktam----
                  hṛdi sthitaṃ taccaitanyaṃ prasphurattārakākṛti |
                  ādāya sthāpayet svīye hṛdaye'ṅkuśamudrayā || iti |
adhvaviśodhanamiti |
 taduktaṃ ṣaḍanvayamahāratne----
              śodhanaṃ nāma tattvānāṃ kāraṇaikatvacintanam |
              varṇādīnāṃ kalānāñca tasyāṃ bindvaikyacintanam || iti || 76-77 ||
uktaṃ kalādhvā tattvādhvā bhuvanādhveti ca trayam       |
varṇādhvā  ca padādhvā ca  mantrādhvetyaparaṃ trayam       || 78 ||
      uktamiti |
 iti ca trayam iti ca |
 aparaṃ trayam uktaṃ tantravidbhiriti śeṣaḥ |
 ādyāstrayo'rtharūpāḥ, pare trayaḥ śabdarūpāḥ |
 taduktaṃ vāyavīyasaṃhitāyām----
            tatra śabdāstrayo dhātustrayastvarthāḥ samīritāḥ |
 iti |
      anyatrāpi----      mantrādhvā ca padādhvā ca varṇādhvā ceti śabdataḥ |
                  bhuvanādhvā ca tattvādhvā kalādhvā cā'rthataḥ kramāt || iti |
atra tu saṃhārakrameṇoktiḥ mūle tu sṛṣṭikrameṇeti jñeyam || 78 ||
nivṛtyādyāḥ kalāḥ pañca kalādhveti prakīttītaḥ       |
tattvādhvā  bahudhā    bhinnaḥ  śivādyāgamabhedataḥ       || 79 ||
ṣaṭtriṃśacchivatattvāni    dvātriṃśadvaiṣṇavāni   tu       |
catuvīṃśatitattvāni   maitrāṇi   prakṛteḥ    punaḥ       || 80 ||
uktāni  daśa  tattvāni  sapta  ca  tripadātmanaḥ       |
      bahudheti pañcadhā |
 maitrāṇi sāṃkhyāni |
 taduktaṃ vāyavīyasaṃhitāyām----
                  paurāṇāni ca tattvāni tripurāyāśca kāni cit |
                  sāṃkhyayogaprasiddhāni tattvānyapi ca kāni cit |
                  śivaśāstraprasiddhāni tato'nyānyapi kṛtasnaśaḥ || iti |
      tripadātmanastripurāyāḥ || 79-81 ||
tattvāni  śaivānyucyante śivaḥ śaktiḥ sadāśivaḥ       || 81 ||
īśvaro  vidyayā   sārddhaṃ  pañca  śuddhānyamūni  hi       |
māyā kālaśca niyatiḥ kalā vidyā punaḥ smṛtā       || 82 ||
      śuddhānīti |
 āṇavakārmamāyīyamalatrayarahitatvāt śuddhatvam |
 tatrāṇavo nāma sadāśivasya svasyānavamarśaḥ |
 kārme nāma puṇyapāpavānahamiti pratītiḥ |
 māyīyo nāma ahaṅkārādāvātmabuddhiḥ |
 uktañca vāyavīyasaṃhitāyām----
                  śivaḥ śaktistato nādastasmādbinduḥ sadāśivaḥ |
                  tasmānmaheśvaro jātaḥ śuddhā vidyā maheśvarāt || iti || 82 ||
rāgaḥ puruṣa  etāni  śuddhāśuddhāni  sapta  ca       |
prakṛtirbuddhyahaṅkāro   mano    jñānendriyāṇyatha       || 83 ||
karmendriyāṇi  tanmātrāḥ pañcabhūtāni deśikāḥ       |
etānyāhuraśuddhāni          catuvīṃśatirāgame       || 84 ||
śaivānāmiti  tattvānāṃ  vibhāgo'tra  pradaśītaḥ       |
      śuddhāśuddhānīti |
 kāraṇatvena malatrayarāhityācchuddhatvam kāryarūpatvena tadyukta- tvādaśutvam |
 taduktaṃ vāyavīyasaṃhitāyām----
                  sā vācāmīśvarī śakti rvāgīśākhyasya śūlinaḥ |
                  yā sā varṇasvarūpeṇa mātṛketi vijṛmbhate ||
                  athānantasamāyogānmāyāṃ kālamavāsṛjat |
                  niyatiñca kalāṃ vidyāṃ kalāto rāgapūruṣau || ityādi |
            ṣaṭtriṃśat saṃkhyayopetaḥ śuddhāśuddhobhayātmakaḥ |
 ityantena || 83-84 ||
jīvaprāṇadhiyaścittaṃ      jñānakarmendriyāṇyatha       || 85 ||
tanmātrāḥ pañcabhūtāni hṛtpadmaṃ  tejasāṃ trayam       |
vāsudevādayaśceti    tattvānyetāni   śāṅgīṇaḥ       || 86 ||
pañcabhūtāni tanmātrā indriyāṇi  manastathā       |
garve buddhiḥ pradhānañca maitrāṇīti  vidurbudhāḥ       || 87 ||
nivṛtyādyāḥ kalāḥ pañca tato binduḥ kalā punaḥ       |
nādaḥ   śaktiḥ  sadāpūrvaḥ  śivaśca   prakṛtevīduḥ       || 88 ||
ātmavidyā śivaḥ paścācchivo vidyā svayaṃ punaḥ |
sarvatattvañca   tattvāni  proktāni  tripadātmanaḥ       || 89 ||
      jñānakarmendriyāṇīti daśa |
 pañcetyubhayatra sambadhyate |
 tejasāṃ trayamagnīndusūryāḥ |
 vāsudevādayaścatvāro'ṣṭame vakṣyante || 85-86 ||
      indriyāṇi daśa |
 garve'haṅkāraḥ |
 buddhirmahattattvam |
 pradhānaṃ prakṛtiḥ |
svayamātmā |
 svakapolakalpitattvaśaṅkāṃ vārayati tattadāgamavedibhiriti || 87-90 ||
tattvādhvā kathito   hyeṣa   tattadāgamavedibhiḥ       |
īrito   bhuvanādhveti  bhuvanāni   manīṣibhiḥ       || 90 ||
varṇādhveti  vadantyarṇānādikṣāntān manīṣiṇaḥ      |
varṇasaṅghaḥ padādhvā syānmantrādhvā mantrarāśayaḥ       || 91 ||
      bhuvanāni ākāśavāyutaijasāpyapāthīvabhuvanāni pañca |
 vāyavīyasaṃhitāyāntu----
                  ādhārādyunmanyantañca bhuvanādhvā prakīttītaḥ |
 iti |
varṇasaṅghaḥ sabinduvarṇāḥ |
 vāyavīyasaṃhitāyāntu----
                  anekabhedasambhinnaḥ padādhvā padasaṃhatiḥ |
                  mahāmantropamantrāṇāṃ varttate'vayavātmanā ||
                  pradhānāvayavatvena so'dhvā pañcapadātmakaḥ |
 iti |
                  mantrarāśayaḥ akacaṭatapayāḥ sapta mantrāḥ || 90-91 ||
kramādetānadhvanaḥ  ṣaṭ   śodhayed  gurusattamaḥ       |
pādāndhunābhihṛdbhālamūrddhasvapi śiśoḥ smaret       || 92 ||
      mūrddhani brahmarandhre |
 tatrāyaṃ śodhanaprakāraḥ |
 pāde kalādhvānaṃ smaratvā padaguhyahṛdvaktraśiraḥsu svabījādikāḥ kalā vinyasya paścāt kalādhvaviśodhanam |
 evaṃ tattvādhvānam andhau smṛtvā vilomeṣu pūrvvasthāneṣu tān vinyasya paścāt tettvādhvaśodhanam |
 evaṃ bhuvanādhvānaṃ nābhau smṛtvā anantarasthāneṣu svabījādyān vinyasya paścāt tacchodhanam |
 evaṃ hṛdi varṇādhvānaṃ saṃsmṛtya śuddhān varṇān taddehe vinyasya paścādvarṇādhvaśodhanam |
 evaṃ bhāle padādhvānaṃ saṃsmṛtya sabinduvarṇān vinyasya tacchodhanam |
 evaṃ mūrddhani mantrādhvānaṃ saṃsmṛtya sapta mantrān tattatsthāneṣu vyāpya paścāttadadhvaviśodhanamiti 
gurusattama ityanenoktam || 92 ||
tataḥ kūrccena vidhivattaṃ spṛśet juhuyād guruḥ       |
ācāryakuṇḍe     saṃśuddhaistilairājyapariplutaiḥ       || 93 ||
śodhayāmyamumadhvānaṃ    svāheti   pṛthagadhvanā       |
tārādyamāhutīraṣṭau   kramāttān  vilayaṃ  nayet       || 94 ||
      vidhivadityanena śiṣya iti jñeyam |
 taṃ guruṃ spṛśediti bhinnaṃ vākyam |
 taduktaṃ nārāyaṇīye----
                  dhyānenātmani taṃ śiṣyaṃ saṃhṛtya pralayakramāt |
                  punarutpādya tatpāṇau dadyāddarbhāṃśca mantritān || iti |
      kecana taṃ spṛśanniti paṭhanti |
 tadā vidhivadityanena vāmakarastheneti jñeyam |
 gururaṣṭāvāhutīḥ adhvanā tārādyaṃ pṛthak juhuyāditi sambandhaḥ |
 śodhayāmīti amuṣyetyarthaḥ |
 saṃśuddhairiti |
 avakaraṃ dūrīkṛtya prakṣālya saṃśoṣitairityarthaḥ |
 prayogastu ----oṃ amuṣya kalādhvānaṃ śodhayāmi svāhā ityādi || 93-94 ||
śive śivāttān saṃlīnān  janayet sṛṣṭimārgataḥ       || 95 ||
vilokayan divyadṛṣṭyā taṃ śiśuṃ deśikottamaḥ       |
ātmasthitaṃ  taccaitanyaṃ punaḥ śiṣye niyojayet       || 96 ||
      śive sahasrārasthite iti pūrveṇa sambadhyate |
 kramādityagrimam |
 pūrvasminniti śivaparyantam |
 śivāt sṛṣṭimārgatastān janayediti sambandhaḥ |
 sṛṣṭimārgataḥ pūrvasmāda- grimaṃ niyojayediti |
 yathā ānītaṃ tathaivetyarthaḥ |
 anena adhvaviśodhanena śarīraśuddhiḥ kṛtā bhavati |
 yataḥ ṣaḍadhvamayameva śarīram |
 yadāhuḥ----
                  śāntyatītakalāmūrddhā śāntivaktraśiroruhā |
                  nivṛttijānujaṅghāṅghirarbhuvanādhvaśiroruhā   ||
                  mantrādhvamāṃsarudhirā     padavarṇaśirāyutā |
                  tattvādhvamajjamedo'sthidhāturetoyutā śive || iti || 95-96 ||
srucā  pūrṇāhutiṃ  dattvā  mūlamantreṇa  mantravit       |
udvāsya devatāṃ kumbhe  sāṅgāṃ  sāvaraṇāṃ  guruḥ       || 97 ||
punarvyāhṛtibhirhutvā  jihvādīnāṃ  vibhāvasoḥ       |
ekaikāmāhutiṃ hutvā  pariṣicyā'dbharātmani       || 98 ||
pāvakaṃ yojayitvā sve paridhīn saparistarān       |
naimittike  dahenmantrī  nitye  tu  na  dahedimān       || 99 ||
      mūlamantreṇeti |
 deśika ityanena vauṣaḍantenetyuktam |
 taduktaṃ vāyavīya- saṃhitāyām----      tato homāvaśiṣṭena ghṛtenāpūrya vai srucam |
                  nidhāya puṣpaṃ tasyāgre sruveṇā'dhomukhena tām ||
                  sadarbheṇa samācchādya mūlenā'ñjalinotthitaḥ |
                  vauṣaḍantena juhuyāddhārāntu yavasammitām ||
                  itthaṃ pūrṇāhutiṃ kṛtvā |
 iti |
      udvāsya agnita udvāsanaṃ kṛtvā kumbhe ānīya ityarthaḥ |
 deśiko gururityanena devatāyāḥ aṅgāvṛtyādīnām ekaikāmāhutiṃ hutvā udvāsanamityuktaṃ bhavati |
 vyāhṛtibhirvyastasamastābhiḥ |
      sāmpradāyikāstu vyāhṛtiśabdenātra mahāvyāhṛtaya ucyante ityāhuḥ |
 tāśca |
 oṃ bhūragnaye ca pṛthivyai ca mahate ca svāhā |
 oṃ bhūvo vāyave cāntarīkṣāya ca mahate ca svāhā |
 oṃ svarādityāya ca dive ca mahate ca svāhā |
 oṃ bhūrbhuvaḥ svaścandramase ca nakṣatrebhyaśca digbhyaśca mahate ca svāhā iti |
      uktañca----punaḥ samāpayeddhom mahāvyāhṛtipūrvakam |
 iti |
      vibhāvasojīhvādīnām ityādiśabdena adhidevatāṅgamūttīlokapālatadāyudhāni |
 pariṣicyeti pāvakamiti sambadhyate |
 adbhiḥ prokṣaṇyudakairityarthaḥ ||
      sve ātmani pāvakaṃ yojayitveti |
 tatra prārthanamantreṇa saṃprārthya paścādudvāsanam |
 taduktaṃ gaṇeśvaravimaśīnyām----
                  bho bho vahne mahāśakte sarvakarmaprasādhaka |
                  karmāntare'pi samprāpte sānnidhyaṃ kuru sādaram |
                  itimantreṇa saṃprārthya vahnimudvāsayedapi || iti || 97-99 ||
netre   śiṣyasya   baghnīyānnetramantreṇa  vāsasā       |
kare gṛhītvā taṃ śiṣyaṃ kuṇḍato maṇḍalaṃ nayet       || 100 ||
tasyāñjaliṃ punaḥ puṣpaiḥ  pūrayitvā  yathāvidhi       |
kalaśe     devatāprītyai    kṣepayenmūlamuccaran       || 101 ||
      vāsaseti navena śuklena |
 taduktaṃ mahākapilapañcarātre----navena śuklavastreṇa netre baddhvā |
 iti |
 piṅgalāmate tu viśeṣaḥ----netravastreṇa tannetre netramantreṇa bandhayet |
 iti |
 mantratantraprakāśe'pi----atha netreṇa tannetre baddhvā netreṇa deśikaḥ |
 iti |
 nārāyaṇīye tu----netrādyairnetraṃ netreṇa bandhayet |
 iti |
maṇḍalaṃ nayediti |
 prādakṣiṇyena paścimadvāramiti śeṣaḥ |
 taduktaṃ nārāyaṇīye----
                  nyāsaṃ śiṣyatanau kṛtvā taṃ pradakṣiṇamānayet |
                  paścimadvāramānīya kṣepayet kusumāñjalim || iti |
yathāvidhi kṣepayedityanena viśeṣaḥ piṅgalāmatoktaḥ saṃgṛhītaḥ----
                  puṣpairañjalimāpūrya yogapīṭhe pradāpayet |
                  paścimottararudraindre puṣpapātaḥ śubho'śubhe ||
            aṣṭottaraśataṃ śāntyai juhuyādastramantrataḥ || iti || 100-101 ||
vyapohya    taṃ    netrabandhamāsīnaṃ     darbhasaṃstare       |
ātmayāgakramād  bhūyaḥ saṃhṛtyotpādya  deśikaḥ       || 102 ||
tattanmantroditān nyāsān kuryād dehe śiśostadā       |
pañcopacāraiḥ    kumbhasthāṃ    pūjayitveṣṭadevatām       || 103 ||
      ātmayāgakramāditi |
 vakṣyamāṇaprapañcayāgakrameṇeti kecit |
 sāmpradāyikā- stuātmayāgaḥ antaryāgaḥ |
 tatkramāt tatroktabhūtaśuddhikrameṇetyarthaḥ |
 tatra bhūtasaṃhārasya bhūtasṛṣṭeścoktatvāt |
 dehaṃ saṃhṛtya bhūyo'nantaramutpādyetyanvayaḥ |
 taduktaṃ prayogasāre----
                  guṇāṃśena pṛthivyādibhūtāni vilayaṃ nayet |
                  yathāvat piṇḍasaṃsthāni saṃhārakramayogataḥ |
                  tataḥ sṛṣṭikrameṇaiva piṇḍaṃ sambhāvayettadā || iti |
mantratantraprakāśe'pi----upaviśyāsane divye saṃharettasya vigraham |
                  gandhādighrāṇasaṃyuktāṃ pṛthivīmapsu saṃharet ||
                  ityādinā  " utpannaṃ bhāvayettataḥ "  |
 ityantena |
      anyatrāpi----      athābhiṣekamaṇḍape sukhopaviṣṭamāsane |
                  guruvīśodhayedamuṃ pureva śoṣaṇādibhiḥ || iti |
 nārāyaṇīye'pi----      śoṣādinā sukhāsīnaṃ tatra saṃbodhayed guruḥ |
 iti |
atra devatāprārthanamāhurācāryāḥ----
                  kāruṇyanilaye ! devi ! sarvasampattisaṃśraye ! |
                  śaraṇyavatsale mātaḥ ! kṛpāmasmin śiśau kuru ||
                  āṇavapramukhaiḥ pāśaiḥ pāśitasya sureśvari |
                  dīnasyā'sya dayādhāre ! kuru kāruṇyamīśvari ||
                  ehikāmuṣmikairbhegairapi sambardhyatāmayam |
sva(sad)bhaktiḥ sakalā cāsmai dīyatāṃ niṣkalāśraye || iti || 102-103 ||
tasyāḥ tantroktamārgeṇa vidadhyāt sakalīkṛtim       |
maṇḍale'laṃkṛte       śiṣyamanyasminnupaveśayet       || 104 ||
      anyasmin maṇḍala iti |
 maṇḍalādbahiraiśānyām |
 taduktaṃ somaśambhunā----
                  yāgālayāddiśīśasya racite snānamaṇḍape |
                  kuryāt karadvayāyāmāṃ vedimaṣṭāṅgulocchiratām ||
                  śrīparṇyādyāsane tatra vinyasyānantamāsanam |
                  śiṣyaṃ niveśya pūrvāsyaṃ sakalīkṛtya pūjayet || iti |
      prayogasāre----      athaiśānyāṃ diśi yathā mantravinyastavigraham |
                  pīṭhasthaṃ caturasrāyāṃ vedyāṃ darbhāgrapāṇinā ||
                  abhiṣiñcet svayaṃ śiṣyamātmatattvānuvattīnam || iti |
      upaveśayediti bhuktau prāṅmukhaṃ muktāṃvudaṅmukhamiti jñeyam |
 taduktaṃ soma- śambhau----snāne tūdaṅmukhaṃ muktau pūrvavaktrañca bhuktaye |
 ūdrdhvakāyaṃ samāropya |
 iti |
      anyatrāpi----      maṇḍale tvīśadikkṛtvā mumukṣūnuttarānanān |
                  bhuktaye pūrvavaktrāṃśca śiṣyāṃstatra niveśayet || iti || 104 ||
nadatsu   pañcavādyeṣu  sārddhaṃ   viprāśiṣā   guruḥ       |
vidhivat  kumbhamuddhṛtya tanmukhasthān  suradrumān       || 105 ||
śiśoḥ śirasi vinyasya mātṛkāṃ manasā japan       |
mūlena    sādhitaistoyairabhiṣiñcet   tamātmavit       || 106 ||
pūjitāṃ     punarādāya     varddhanīmastrarūpiṇīm       |
tasyāṃ    susādhitaistoyaiḥ   siñcedrakṣārthamañjasā       || 107 ||
      vidhivanmātṛkāṃ manasā japan mūlenā'bhiṣiñcediti sambandhaḥ |
 tatra vidhivaditi vilomapaṭhitāṃ mūlañca tādṛgrūpamiti |
 taduktamācāryaiḥ----
            yathā purā pūritamakṣarairghaṭaṃ sudhāmayaiḥ śiṣyatanau tathaiva taiḥ |
            prapūrayanmantrivaro'bhiṣecayedavāptaye maṅkṣu yatheṣṭasampadām || iti |
      anyatrāpi----      sumatirabhiṣiñcennaro mantrajāpī |
 iti |
      anyatrāpi----                  abhiṣecayatā yathāvat |
                  kṣādyairāntairvarṇairapi pūrṇatunastriruktamantrārṇaiḥ || iti |
      susādhitairityanuvādamātram ubhayatrāpi |
 pūjitāmityapyanuvādaḥ |
 añjasā
tattvena || 105-107 ||
avaśiṣṭena    toyena   śiṣyamācāmayed   guruḥ       |
tatastaṃ       sakalīkuryāddevatātmānamātmavit       || 108 ||
utthāya  śiṣyo  vimale  vāsasī  paridhāya  ca       |
ācamya vāgyato bhūtvā  niṣīdet sannidhau guroḥ       || 109 ||
devatāmātmanaḥ  śiṣye   saṃkrāntāṃ  deśikottamaḥ       |
pūjayed    gandhapuṣpādyairaikyaṃ   sambhāvayastayoḥ       || 110 ||
      avaśiṣṭeneti abhiṣekāvaśiṣṭakalaśasthena |
 devatātmānamabhiṣekena |
 sannidhau samīpe |
 saṃkrāntāmityabhiṣekena |
 deśikottama ityanenādyaśabdena dhūpadīpe eva grāhye ityuktam |
 tayoriti śiṣyadevatayoḥ |
 tata ityanena śiṣyamūrddhani hastaṃ dattvā'ṣṭottaraśataṃ mantraṃ japediti sūcitam |
 taduktaṃ vaśiṣṭhasaṃhitāyām----
                  tatastacchirasi svasya hastaṃ dattvā śataṃ japet |
                  aṣṭottaraṃ tato mantraṃ dadyādudakapūrvakam || iti |
      anyatrāpi----      atha sampādayenmantraṃ hastaṃ śirasi dhārayan |
                  samo'stvityakṣataṃ dadyāt |
 iti |
mantratantraprakāśe'pi----
            viśvātmā svayamācāryastanmūddhnī svakaraṃ nyaset |
 iti || 108-110 ||
dadyādvidyāṃ tatastasmai  vinītāyā'mbupūrvakam       |
gurorlabdhāṃ  punavīdyāmaṣṭakṛtvo  japet sudhīḥ       || 111 ||
dadyāditi dakṣiṇakarṇe trivāraṃ yāvat pāṭhaṃ vā |
 taduktam----
                  ṛṣyādiyuktamatha mantravaraṃ yathāvad
                  brūyāt triśo gururanardhyamavāmakarṇe |
 iti |
ambupūrvakamiti brāhmaṇaviṣayam |
 etadantaram----
                  āvayostulyaphalado bhavatvevamudīrayet |
                  prasannavadanastasmai śiṣyāya munipuṅgavaḥ ||
                  svato jyotirmayīṃ vidyāṃ gacchantīṃ bhāvayed guruḥ |
                  āgatāṃ bhāvayecchiṣyaḥ |
 iti ||
vāyavīyasaṃhitāyāntu----atha gurvājñayā śiṣyaḥ śivāgnigurusannidhau |
                  bhaktyaivamabhisandhāya dīkṣāvākyamudīrayet ||
                  varaṃ prāṇaparityāgaśchedanaṃ śiraso'pi vā |
                  na tvanabhyarcya bhuñjīyaṃ bhagavantaṃ trilocanam || iti |
      vidyādānāntaraṃ gururaṣṭottarasahasraṃ mantraṃ japet |
 taduktam  " aṣṭottaraṃ sahasraṃ svaśaktihānānavāptaye japyāt "  iti |
 nārāyaṇīyamahākapilapañcarātrayorapi----
            mantraṃ dattvā sahasraṃ vai svasiddhyai deśiko japet |
 iti || 111 ||
guruvidyādevatānāmaikyaṃ  sambhāvayan  dhiyā       |
praṇameddaṇḍavadbhūmau  guruṃ  taṃ  devatātmakam       || 112 ||
tasya  pādāmbujadvandvaṃ  nijamūrddhani yojayet       |
śarīramarthaṃ  prāṇañca   sarvaṃ  tasmai  nivedayet       || 113 ||
praṇamediti |
       tvatprasādādahaṃ deva kṛtakṛtyo'smi sarvataḥ |
                  māyāmṛtyumahāpāśād vimukto'smi śivo'smi ca ||
iti mantraṃ paṭhanniti jñeyam |
 tatra aṣṭāṅgaḥ pañcāṅgo vā praṇāmaḥ kārya ityarthaḥ |
        yadāhuḥ----      dorbhyāṃ padbhyāñca jānubhyāmurasā śirasā dṛśā |
                  manasā vacasā ceti praṇāmo'ṣṭāṅga īritaḥ ||
                  bāhubhyāñca sajānubhyāṃ śirasā vacasā dhiyā |
                  pañcāṅgakaḥ praṇāmaḥ syāt sarvatra pravarāvimau || iti |
arthaṃ nivedayedityanena gurave dakṣiṇāṃ kumbhādikañca dadyādityuktam |
 yadāhuḥ----
                  dravyārddhaṃ gurave dadyād dakṣiṇāṃ vā tadarddhakam |
 iti |
mantratantraprakāśe'pi----ācāryādanabhiprāptaḥ prāptaścādattadakṣiṇaḥ |
                  satataṃ japyamāno'pi mantraḥ siddhiṃ na gacchati ||
                  sarvasvaṃ vā tadarddhaṃ vā vittaśāṭhyavivajītaḥ |
                  gurave dakṣiṇāṃ dattvā tato mantragraho mataḥ || iti |
vāyavīyasaṃhitāyām----maṇḍapaṃ gurave dadyād yāgopakaraṇaiḥ saha |
 iti |
      anyatrāpi----      tāṃ vittaśāṭhyaṃ parihṛtya dakṣiṇāṃ
                  dattvā tanuṃ svāñca samarpayet sudhīḥ |
 iti |
      anyatrāpi----      kṛtakṛtyastathā śiṣyaḥ sarvaṃ tasmai nivedayet |
                  yacca yāvacca tadbhaktyā gurorākṛṣṭacetanaḥ ||
                  gobhūhiraṇyaṃ vipulaṃ gṛhakṣetrādikaṃ bahu |
                  na cedarddhaṃ tadarddhaṃ vā taddaśāṃśamathāpi vā ||
                  akleśādannavastrādi dadyād vittānusārataḥ || iti |
          tathā----      kumbhādikañca sakalaṃ gurave tu samarpya ca |
 iti |
      anyatrāpi----      vibhavānurūpato'sau dātavyā dakṣiṇā ca nijagurave |
                  prāṇapradānakartre na ca kāryaṃ vittaśāṭhyamamaladhiyā || iti |
      tato guroḥ kṛtyaṃ tantrāntaroktaṃ likhyate |
                  snānasandhye sadācāraṃ nityaṃ kāmyaṃ tathaiva ca |
                  mantrasiddhiprakārāṃśca śiṣyāyā'bhivaded guruḥ ||
      iti mantratantraprakāśe |
anyatrāpi----abhivandya tataḥ śṛṇotu samyak samayān bhaktibharāvanamramūttīḥ |
 iti |
tatra sadācāra uktaḥ prayogasāre----
                  devasthāne gurusthāne śmaśāne vā catuṣpathe |
                  pādukāsanaviṇmūtramaithunāni parityajet ||
                  devaṃ guruṃ gurusthānaṃ kṣetraṃ kṣetrādhidevatāḥ |
                  siddhaṃ siddhādhikārāṃśca śrīpūrvaṃ samudīrayet ||
                  pramattāmantyajāṃ kanyāṃ puṣpitāṃ patitastanīm |
                  virūpāṃ muktakeśīñca kāmārttāñca na nindayet ||
                  kanyāyoniṃ paśukrīḍāṃ digvastrāṃ prakaṭastanīm |
                  nālokayet paradravyaṃ paradārāṃśca varjayet ||
                  dhānyagogurudevāgni vidyākośanarān prati |
                  naiva prasārayet pādau naitānapi ca laṅghayet ||
                  ālasyamadasammohaśāṭhyapaiśūnyavigrahān |
                  asūyāmātmasammānaṃ paranindāñca varjayet ||
                  liṅginaṃ vratinaṃ vipraṃ vedavedāṅgasaṃhitāḥ |
                  purāṇāgamaśāstrāṇi kalpāṃścāpi na dūṣayet ||
                  yugaṃ muṣalamaśmānaṃ dāma cullīmudūkhalam |
                  śūrpasamārjanīdaṇḍadhvajavaidūryamāyudham ||
                  kalaśaṃ cāmaraṃ chatraṃ darpaṇaṃ bhūṣaṇantathā |
                  bhogayogyāni cānyāni yāgadravyāṇi yāni ca ||
                  mahāsthāneṣu vastūni yāni vā devatālaye |
                  divyoktāni padārthāni bhūtāviṣṭāni yāni vai ||
                  laṅghyejjātu naitāni naitāni ca padā spṛśet |
                  yā goṣṭhī lokavidviṣṭā yā ca svairavisapīṇī ||
                  parahiṃsātmikā yā ca na tāmavataret sadā |
                  pratigrahaṃ na gṛhṇīyādātmabhogavidhitsayā ||
                  devatātithipūjārthaṃ yatnato'pyarjayeddhanam |
                  dhārayedārjavaṃ satyaṃ sauśīlyaṃ samatāṃ dhṛtim ||
                  kṣāntiṃ dayāmanāsthāñca divyāṃ śaktiñca sarvadā |
                  atroktān yaḥ sadā hyetānaihikāmuṣmikocitān ||
                  ācārānācaret śāntiṃ dīkṣitaḥ so'dhigacchati |
 iti |
          tathā----      vibhītakārkakārañjanuhīcchāyāṃ na cāśrayet |
                  stambhadīpamanuṣyāṇāmanyeṣāṃ prāṇināṃ tathā ||
                  nakhāgrakeśaniṣṭhyūtaṃ snānavastraghaṭodakam |
                  etatsparśaṃ tyajed dūraṃ kharaśvājarajastathā || iti |
mantratantraprakāśe somaśambhau tu----na nindet kāraṇaṃ devaṃ na śāstraṃ tena nimītam |
                  na guruṃ sādhakañcaiva liṅgacchāyāṃ na laṅghayet ||
                  nādyāllaṅghenna nirmālyaṃ na dadyācchivadīkṣite || iti |
ṣaḍanvayamahārātre'pi----na laṅghayed gurorājñāmuttaraṃ na vadettathā |
                  rātrau divā ca tasyājñāṃ dāsavat paripālayet ||
                  asatyamaśubhaṃ tadvadbāhuvādaṃ parityajet |
                  apriyañca tathālasyaṃ kāmakrodhau viśeṣataḥ ||
                  apracchannamukho brūyād guroragre kadāpi na |
                  abhimānaṃ na kurvīta dhanajātyāśramādibhiḥ ||
                  gurudravyaṃ na bhoktavyaṃ tenā'dattaṃ kadācana |
                  dattaṃ prasādavad grāhyaṃ lobhato na kadācana ||
                  advaitaṃ devapūjāñca guroragre parityajet |
                  pādukāyogapaṭṭādi gurucihnāni sādhanam ||
                  na laṅghayet spṛśennaiva pādābhyāṃ praṇamet sadā |
                  paryaṅkaśayanaṃ tadvattathā pādaprasāraṇam ||
                  aṅgabhaṅgañca līlāñca na kuryād gurusannidhau |
                  gamanāgamane kuryāt praṇamya gurupādukām ||
                  vicārya kāryaṃ kurvīta gurukāryaṃ prasādavān |
                  chāyāṃ na laṅghayettadvanna gacchet purato guroḥ ||
                  paścātpādena nirgacchet praṇamya ca gurorgṛhāt |
                  guroragre na kurvīta prabhāvaṃ śiṣyasaṃgraham ||
                  ahaṅkāraṃ na kurvīta nolvaṇaṃ dhārayedvapuḥ |
                  praguroḥ sannidhau naiva svaguruṃ praṇamedbudhaḥ ||
                  namaskārāya codyuktaṃ gururdṛṣṭvā nivārayet |
 iti |
tathā----na niyogaṃ gurordadyād yuṣmadā naiva bhāṣayet |
 iti || 112-113 ||
tataḥ   prabhṛti   kurvīta   guroḥ  priyamananyadhīḥ       |
ṛtvigbhyo  dakṣiṇāṃ  dattvā samagrāṃ prītamānasaḥ       || 114 ||
brāhmaṇāṃstarpayet paścād bhakṣyabhojyaiḥ sadakṣiṇaiḥ       |
eṣā  kriyāvatī   dīkṣā  proktā  sarvasamṛddhidā       || 115 ||
      guroḥ priyaṃ kurvītetyanena gurusantoṣasya mukhyatvamuktaṃ bhavati |
 taduktaṃ daśapaṭalyām----      śiṣyeṇāpi prakarttavyā śuśrūṣā ca guroḥ sadā |
                  śuśrūṣayā vinā vidyā na bhavet sā phalapradā ||
                  gurau tuṣṭe śivastuṣṭaḥ śive tuṣṭe jagattrayam |
                  gurau ruṣṭe maheśāni nāhaṃ trātā tvayā saha |
                  tasmāt sarvaprayatnena guroḥ kopaṃ na kārayet || iti |
ṛtvigbhya iti brahmādibhyaḥ |
 tatra praṇītāmārjanaṃ kṛtvā brahmaṇe dakṣiṇāṃ dattvā brahmāṇa- mudvāsya hutacaruśeṣam prāśayediti jñeyam |
 taduktaṃ saṃhitāyām----
                  praṇītāmārjanaṃ kṛtvā dadyācca brahmadakṣiṇām |
                  svasvavittānusāreṇa lobhamohavivajītaḥ ||
                  tato brahmāṇamudvāsya brāhmaṇān bhojayedatha |
                  āśīrvacobhivīduṣāmedhamānaḥ sukhī bhavet ||
      hutaśeṣaṃ tataḥ prāśya kukkuṭāṇḍapramāṇakam |
 mantritaṃ mantragāyatryā |
 iti |
      anyacca  " tryāyuṣaṃ yamadagne "  iti mantreṇa bhasma dhārayet |
                  pūrṇapātraṃ pūryatoyaiḥ saptakṛtvo'bhimantritaiḥ |
                  ātmānamabhiṣiñcettaiḥ sadūrvaistulasīdalaiḥ || iti || 114-115||
atha  varṇātmikāṃ   vakṣye  dīkṣāmāgamaveditām       |
puṃprakṛtyātmakā   varṇāḥ   śarīramapi   tādṛśam       || 116 ||
yatastasmāttanau nyasyed varṇān śiṣyasya deśikaḥ       |
tattatsthānayutān   varṇān   pratilomena  saṃharet       || 117 ||
svājñayā  devatābhāvād  vidhinā  deśikottamaḥ       |
tadā  vilīnatattvo'yaṃ  śiṣyo  divyatanurbhavet       || 118 ||
paramātmani    saṃyojya    taccaitanyaṃ   gurūttamaḥ       |
tasmādutpādya tān varṇān nyasyecchiṣyatanau punaḥ       || 119 ||
sṛṣṭikrameṇa    vidhivaccaitanyañca    niyojayet       |
jāyate devatābhāvaḥ    parānandamayaḥ    śiśoḥ       || 120 ||
      kramaprāptāṃ varṇātmikāṃ dīkṣāmāha atheti |
 tattaditi |
 deśikottamaḥ taccaitanyaṃ śiṣyaccaitanyaṃ paramātmani saṃyojya devatābhāvāt svasya devatātvāt 
ataeva ājñāsiddhatvāt |
 svasyājñayā vidhinā pratilomena varṇasthānobhayaprātilomyena tattatsthānayutān varṇān saṃharet |
 agrimaṃ sthānaṃ varṇaṃ pūrvasmin sthāne varṇe ca saṃharedityarthaḥ |
 gurūttama ityuttareṇa sambadhyate |
 tasmāt paramātmanaḥ |
 vidhivaditi pūrvasmāt sthānād varṇādagrimaṃ sthānaṃ varṇañca |
 caitanyañceti cakāreṇa śiṣyatanāvityanuṣajyate |
 taduktamācāryaiḥ----
                  agnīnduyogavikṛtā lipayo hi sṛṣṭā-
                        stābhivīlomapaṭhitābhiridaṃ śarīram |
                  bhūtātmakaṃ tvagasṛgādiyutaṃ samastaṃ
                        saṃvyāpayenniśitadhīvīdhinā yathāvat ||
                  antyāvūṣmasvamūn vādiṣu lipiṣu tāṃstāṃścaturvargavarṇe-
                              ṣvetānnasyampadastadṛti tadapi pareṣu svareṣu krameṇa |
                  saṃhṛtya sthānayuktaṃ kṣapitasakaladeho lalāṭasthitāntaḥ
                              prāptivyāptadvisaptādhikabhuvanatalo yātu madbhāvameva ||
                  mūlādhārāt sphuritataḍidābhāprabhā sūkṣmarūpo-
                        dgacchantyāmastakamaṇutarā tejasāṃ mūlabhūtā |
                  sauṣumnādhvā caraṇanipuṇā sā savitrānuviddhā
                        dhyātā sadyo'mṛtamatha raveḥ srāvayet sārddhasomāt ||
                  śirasi nipatitā yā bindudhārā sudhāyā
                        bhavati lipimayī sā tābhiraṅgaṃ mukhādyam |
                  viracayatu samastaṃ pātitāntaśca teja-
                        syanala iva ghṛtasyoddīpayedātmatejaḥ ||
                  saṃhṛtya cotpādya śarīramevaṃ
                        tejomayaṃ vyāptasamastalokam |
                  saṅkalpya śaktyātmakamātmarūpaṃ
                        taccinhamātmanyapi sandadhīta || iti || 116-120 ||
eṣā varṇamayī  dīkṣā  proktā  samvitpradāyinī       |
tataḥ    kalāvatī   dīkṣā   yathāvadabhidhīyate       || 121 ||
nivṛttyādyāḥ kalāḥ pañca bhūtānāṃ  śaktayo yataḥ       |
tasmād bhūtamaye dehe dhyātvā  tā  vedhayecchiśoḥ       || 122 ||
nivṛttirjānuparyantaṃ      talādārabhya    saṃsthitā       |
jānunornābhiparyantaṃ   pratiṣṭhā  vyāpya   tiṣṭhati       || 123 ||
nābheḥ kaṇṭhāvadhi vyāptā vidyā śāntistataḥ param |
kaṇṭhāllalāṭaparyantaṃ vyāptā tasmācchikhāvadhi       || 124 ||
śāntyatītā kalā  jñeyā kalāvyāptiritīritā       |
saṃhārakramayogena   sthānāt   sthānāntare  guruḥ       || 125 ||
saṃyojya vedhayed vidvānājñayā tāḥ śivā(ro)'vadhi |
iyaṃ  proktā  kalā  dīkṣā  divyabhāvapradāyinī       || 126 ||
      kalāvatīdīkṣākramamāha tata iti |
 dhyātvetyatra yad dhyānamuddiṣṭaṃ tannivṛtti- rityādi īritetyantenoktam |
 talāt pādatalāt |
 jānunornābheḥ kaṇṭhāt tasmāllalāṭā- dārabhyeti sambandhaḥ |
 sthānāt sthānāntare tāḥ saṃyojya saṃhārakramayogena śiśordehe vedhayediti sambandhaḥ |
 saṃhāraḥ pūrvavadeva svasvakāraṇe |
 śivāvadhi śivaparyantam |
 śivāt sṛṣṭimārgeṇotpattiranuktāpi pūrvavadevā'nusandheyā || 121-126 ||
tato  vedhamayīṃ  vakṣye  dīkṣāṃ  saṃsāramocanīm       |
dhyāyecchiṣyatanormadhye     mūlādhāre   caturdale       || 127 ||
trikoṇamadhye    vimale    tejastrayavijṛmbhite       |
valayatrayasaṃyuktāṃ        taḍitkoṭisamaprabhām       || 128 ||
śivaśaktimayīṃ     devīṃ    cetanāmātravigrahām       |
sūkṣmāṃ sūkṣmatarāṃ  śaktiṃ  bhitvā ṣaṭcakramañjasā       || 129 ||
gacchantīṃ   madhyamārgeṇa   divyāṃ   paraśivāvadhi       |
vādisāntadalasthārṇān   saṃharet    kamalāsane       || 130 ||
taṃ    ṣaṭpatramaye    padme   bādilāntākṣarānvite       |
svādhiṣṭhāne   samāyojya   vedhayedājñayā   guruḥ       || 131 ||
tān varṇān  saṃhared viṣṇau  taṃ  punarnābhipaṅkaje       |
daśapatre   ḍādiphānta-varṇāḍhye   yojayed  guruḥ       || 132 ||
tān  varṇān   saṃhared  rudre   taṃ  punarhṛdayāmbuje       |
kādiṭhāntārkavarṇāḍhye    yojayitveśvare   guruḥ       || 133 ||
tān  varṇān  saharedasmiṃstaṃ  bhūyaḥ kaṇṭhapaṅkaje       |
svarāḍhyaṣoḍaśadale  yojayitvā  svarān   punaḥ       || 134 ||
sadāśive    tān   saṃhṛtya   taṃ   punarbhrūsaroruhe       |
dvipatre   hakṣalasite   yojayitvā   tato   guruḥ       || 135 ||
tadarṇau  saṃhared  bindau  kalāyāṃ  taṃ niyojayet       |
tāṃ  nāde'nantara  nādaṃ  nādānte   yojayed  guruḥ       || 136 ||
tamunmanyāṃ samāyojya  viṣṇuvaktrāntare ca  tām       |
tāṃ   punarguruvaktre   tu  yojayed  deśikottamaḥ       || 137 ||
sahaivamātmanā    śaktiṃ    vedhayet   parameśvare       |
gurvājñayā  chinnapāśastadā   śiṣyaḥ  patedbhuvi       || 138 ||
sañjātadivyabodho'sau  sarvaṃ vindati  tatkṣaṇāt       |
sākṣāt śivo bhavatyeṣa nātra  kāryā vicāraṇā       || 139 ||
eṣā    vedhamayī   dīkṣā   sarvasamvitpradāyinī       |
kramāccatuvīdhā dīkṣā tantre'smin samyagīritā       || 140 ||
      vedhamayīṃ dīkṣāmāha tata iti |
 tanormadhye mūlādhāre trikoṇamadhye vyadhikaraṇyaḥ saptamyaḥ |
 śiṣyatanormadhye caturdale mūlādhāre trikoṇamadhye evambhūtāṃ śaktiṃ dhyāyediti sambandhaḥ |
 kīdṛśīṃ śaktiṃ valayatrayasaṃyuktām |
 atra yadyapi śakteraparimitāni valayāni tathāpi vedatrayādeḥ pradhānatamasṛṣṭervalayatrayādutpattestaduktiḥ |
 punaḥ kīdṛśīm |
 ṣaṭcakraṃ bhittvā madhyamārgeṇa suṣumnāmārgeṇa paraśivāvadhi gacchantīm |
 ṣaṭcakrāṇi tu mūlādhāra- svādhiṣṭhāna-maṇipūrakānāhata-viśuddhājñākhyāni |
 kamalāsane brahmaṇi ādhārādhiṣṭhātṛ- devatāyām |
 evaṃ viṣṇavādayaḥ svādhiṣṭhānādyadhiṣṭhātṛdevāḥ jñeyāḥ |
 taṃ brahmāṇam tān varṇān bādilāntān |
 taṃ viṣṇuṃ nābhipaṅkaje maṇipūrake yojayet |
 tato vedhayeditya- nuṣaṅgaḥ |
 tān varṇān ḍādiphāntān |
 taṃ rudram |
 arkapatrāḍhye dvādaśapatrāḍhye |
 hṛdayāmbuje anāhate yojayitvā vedhayedityanuṣaṅgaḥ |
 gurustān varṇān kādiṭhāntān īśvare saṃharedityanvayaḥ |
 bhūyo'nantaramīśvaramasmin kaṇṭhapaṅkaje viśuddhau yojayitvā vedhayedityanuṣaṅgaḥ |
 tān svarān sadāśive saṃhṛtyetyanvayaḥ |
 taṃ sadāśivaṃ bhrūsaroruhe ājñāyāṃ yojayitvā vedhayedityanuṣaṅgaḥ |
 agre niyojayedityādervedhayedityarthaḥ |
 tadarṇau hakṣau |
 bindau śive |
 binduḥ śivātmakaḥ ityukteḥ |
 taṃ śivam |
 kalādīni bhrūmadhyāduparyupari etāni ṣaṭcakrāṇi |
 ata eva sahasrārasya dvādaśāntatā |
 evaṃ pūrvektakrameṇa ātmanā śiṣyajīvātmanā śaktiṃ kuṇḍalinīṃ parameśvare śive vedhayediti sambandhaḥ |
 śaktiṃ vinā vedhasya karttumaśakyatvāt |
 ata evādau mūlādhāre śaktiṃ dhyāyedityuktiḥ |
 tataśca svādhiṣṭhānādāvapi śaktyā eva vedha iti jñeyam |
 chinnapāśaḥ pāśatrayavimukta ityarthaḥ |
 yat prayogasāre----
                  pāśastu satsu cāsatsu karmasvāsthā samīritā |
                  trividhaḥ sa tu vijñeyaḥ pāśo bandhaikasādhanaḥ ||
                  prathamaḥ sahajaḥ pāśastathā cāgantukaḥ paraḥ |
                  prāsaṃgi (saṃsagī) kastatīyaḥ syāditi pāśatrayaṃ smṛtam || iti |
      yathā granthakṛtparamagurusomānandācāryakṛtavedhena granthakṛdgurava utpalācāryā śivātmāno jātāḥ |
 granthakṛdgurupaṅktistu tṛtīyaślokavyākhyāne daśītā |
 tathā caṇḍeśvarācāryakṛtavedhena śivasvāmī śivātmā jātaḥ |
 tathā śrīkaṇṭhācāryā ūcuḥ----
                  kālajñānaṃ tathā kālavañcanānyatanau tathā |
                  praveśo vedha ityādi prasanne labhyate śive || iti |
upasaṃharati kramāditi |
 ṣaḍanvayamahāratne iyamāṇavī dīkṣā daśavidhā ityuktam |
       tadyathā----      āṇavī bahudhā dīkṣā śākteyī śāmbhavī punaḥ |
                  ekadhaiveti vidvadbhiḥ paṭhyate śāstrakovidaiḥ ||
                  āṇavī bahudhetyuktā tadbhedamadhunocyate |
                  smārttī mānasikī yaugī cākṣuṣī spārśanī tathā ||
                  vācikī māntrikī hautrī śāstrī cetyābhiṣecikī |
                  videśasthaṃ guruḥ smṛtvā śiṣyaṃ pāśatrayaṃ kramāt ||
                  viśliṣya layabhogāṅgavidhānena pare śive |
                  samyag yojanarūpaiṣā smārttī dīkṣeti kathyate ||
                  svasannidhau samāsīnamālokya manasā śucim |
                  malatrayādupāyairyā mocikā sā tu mānasī ||
                  yogoktakramato yogī śiṣyadehaṃ praviśya tu |
                  gṛhītvā tasya cātmānaṃ svātmanā yojanātmikā ||
                  yogadīkṣeti sā proktā malatrayavināśinī |
                  śivo'hamiti niścitya vīkṣaṇaṃ karuṇārdrayā ||
                  dṛśā sā cākṣuṣī dīkṣā sarvapāpapraṇāśinī |
                  svayaṃ paraśivo bhūtvā niḥsandigdhamanā guruḥ ||
                  śivahastena śiṣyasya samantraṃ mūrddhna saṃspṛśet |
                  sparśadīkṣeti sā proktā śivābhivyaktikāriṇī ||
( śivahastalakṣaṇaṃ somaśambhau----
                  gandhairmaṇḍalakaṃ svīye vidadhyād dakṣiṇe kare |
                  vidhinātrā'rcayed devamitthaṃ syācchivahastakam || iti |
 )
                  guruvaktraṃ nijavaktraṃ vibhāvya gururādarāt |
                  guruvaktraprayogena divyamantrādikaṃ śiśau ||
                  mudrānyāsādibhiḥ sārddhaṃ dadyāt seyaṃ hi vācikī |
                  dīkṣā parā tathā mantranyāsasaṃyuktavigrahaḥ ||
                  svayaṃ mantratanurbhūtvā sakramaṃ mantramādarāt |
                  dadyācchiṣyāya sā dīkṣā māntrī malavighātinī ||
                  kuṇḍe vā sthāṇḍile vāpi nikṣipyā'gniṃ vidhānataḥ |
                  layabhogakrameṇaiva pratyadhvānaṃ yathākramam ||
                  mantravarṇakalātattvapadaviṣṭapameva ca |
                  śuddhyarthaṃ homarūpaiṣā hautrī dīkṣā samīritā ||
                  yogyaśiṣyāya bhaktāya śuśrūṣārcāparāya ca |
                  sārddhaṃ śāstrapadā trayyā śāstrī dīkṣeti socyate ||
                  śivañca śivapatnīñca kumbhe sampūjya sādaram |
                  śivakumbhābhiṣekāt sā dīkṣā syādābhiṣecikī ||127-140||
athā'tra    homadravyāṇāṃ     pramāṇamabhidhīyate       |
karṣamātraṃ  ghṛtaṃ  home  śuktimātraṃ  payaḥ  smṛtam       || 141 ||
uktāni  pañca  gavyāni  tatsamāni  manīṣibhiḥ       |
tatsamaṃ           madhu-dugdhānnamakṣamātramudāhṛtam       || 142 ||
dadhi prasṛtimātraṃ  syāllājāḥ syurmuṣṭisammitāḥ       |
pṛthukāstatpramāṇāḥ syuḥ śaktvo'pi tathoditāḥ       || 143 ||
guḍaṃ  palārddhamānaṃ  syāccharkarā'pi  tathā  matā       |
grāsārddhaṃ   carumānaṃ   syādikṣuḥ   parvāvadhirmataḥ       || 144 ||
ekaikaṃ  patrapuṣpāṇi   tathā'pūpāni  kalpayet       |
kadalīphalanāraṅgaphalānyekaikaśo        viduḥ       || 145 ||
mātuluṅga   catuḥkhaṇḍaṃ   panasaṃ  daśadhā  kṛtam       |
aṣṭadhā   nārikelāni  khaṇḍitāni  vidubudhāḥ       || 146 ||
tridhā kṛtaṃ phalaṃ bilvaṃ kapitthaṃ khaṇḍitaṃ tridhā       |
urvārukaphalaṃ   home  coditaṃ  khaṇḍitaṃ  tridhā       || 147 ||
phalānyanyāni khaṇḍāni samidhaḥ syurdaśāṅgulāḥ       |
dūrvātrayaṃ    samuddaṣṭaṃ     guḍūcī    caturaṅgulā       || 148 ||
brīhayo muṣṭimātrāḥ  syurmudgamāṣā  yavā  api       |
taṇḍulāḥ syustadarddhāṃśāḥ kodravā muṣṭisammitāḥ       || 149 ||
godhūmaraktakalamā     vihitā    muṣṭimānataḥ       |
tilāśculukamātrāḥ syuḥ sarṣapāstatpramāṇakāḥ       || 150 ||
śuktipramāṇaṃ   lavaṇaṃ   marīcānyekaviṃśatiḥ       |
puraṃ   vadaramānaṃ  syādrāmaṭhaṃ  tatsamaṃ   smṛtam       || 151 ||
candanāgurukarpūra-kastūrī-kuṅkumāni    ca       |
tintiḍībījamānāni   samuddaṣṭāni  deśikaiḥ       || 152 ||
      karṣamātramiti |
 karṣalakṣaṇaṃ prāguktam |
 tailasyāpyetadeva pramāṇamiti jñeyam |
 śuktimātramiti |
 karṣadvayaṃ śuktiḥ |
 akṣamātraṃ karṣamātram |
 prasṛtimātraṃ paladvayamātram |
 muṣṭisammitāḥ palasammitāḥ |
 pṛthukāścipiṭakāḥ |
 palārddhamānaṃ karṣadvayam |
 grāsārddhaṃ aśītiraktikāmānam |
 taduktam----
                  guñjābhirdaśabhirmāṣaḥ śāṇo māṣacatuṣṭayam |
                  dvau śāṇau ghaṭakaḥ kālo badaraṃ drakṣaṇaśca yaḥ ||
                  tau dvau pāṇitalaṃ karṣaḥ suvarṇaṃ kavalagrahaḥ |
                  picuvīḍālapadakaṃ tinduko'kṣaśca taddvayam ||
                  śuktiraṣṭamikā te dve palaṃ bilvaṃ catuthīkā |
                  muṣṭirāmraṃ prakuñco'tha dve pale prasṛtistathā |
 iti |
mātuluṅgaṃ bījapūram |
 urvārukaṃ karkaṭī |
 samidha iti |
 tatra viśeṣaḥ----
                  viśīrṇā dvidalā hrasvā vakrā sthūlā kṛśā dvidhā |
                  kṛmidaṣṭāśca dīrghāśca nistvacaḥ parivajītāḥ ||
                  viśīrṇā''yuḥkṣayaṃ kuryād dvidalā vyādhisambhavam |
                  hrasvāyāṃ mṛtyumāpnoti vakrā vighnakarī tathā ||
                  sthūlābhirharate lakṣmīṃ kṛśāyāṃ yājakakṣayaḥ |
                  dvidhāyāṃ netrarogāḥ syuḥ kīṭadaṣṭā'rthanāśinī ||
                  dveṣaṃ prakurvate dīrghā prāṇaghnyo nistvacaḥ smṛtāḥ |
                  sakṣīrā nādhikānyūnāḥ samidhaḥ sarvakāmadāḥ |
                  ārdratvacaṃ samacchedāṃ tarjanyaṅgulivarttulām ||
                  īdṛśīṃ homayet prājñaḥ prāpnoti vipulāṃ śriyam |
                  śraute smārtte ca tantrokte samidhaḥ parikīttītāḥ || iti |
      viśeṣāntaraṃ prayogasāre----
      śleṣmātakapiśācataruṃ tyaktvā'nyebhyaḥ samāharet samidhaḥ |
 iti |
      muṣṭimātrāḥ palasamitāḥ|
 tadarddhāṃśāḥ karṣadvayamitāḥ |
 culukamātrāḥ karṣamātrāḥ |
 pāṇitalaśabdena culukagrahaṇāt |
 śuktiḥ karṣadvayam |
 puraṃ gugguluḥ |
 badaramānamaśīti- guñjāmitam |
 rāmaṭhaṃ hiṅguḥ |
 śaivāgame tu----
                  khaṇḍatrayantu mūlānāṃ sūkṣmāṇi pañca homayet |
                  kandānāmaṣṭamaṃ bhāgaṃ latānāmaṅguladvayam || iti ||141-152||
vaiśvānaraṃ sthitaṃ dhyāyet samiddhomeṣu  deśikaḥ       |
śayānamājyahomeṣu     niṣaṇṇaṃ    śeṣavastuṣu       || 153 ||
āsyāntarjuhuyādagnevīpaścit      sarvakarmasu       |
sadhūmo'gniḥ  śiro  jñeyaṃ  nirdhūmaścakṣureva hi       || 154 ||
jvalatkṛṣṇo  bhavet karṇaḥ kāṣṭhamagnernasastathā       |
prajvalo'gnistathā jihvā etadevā'gnilakṣaṇam       || 155 ||
karṇahome  bhaved vyādhirnetre'ndhatvamudīritam       |
nāsikāyāṃ  manaḥpīḍā  mastake  dhanasaṃkṣayaḥ       || 156 ||
      sthitamutthitam |
 āsyāntariti |
 āsyādīnāṃ lakṣaṇamuktamanyatra----
                  sadhūmo'gniḥ śiro jñeyo nirdhūmaścakṣureva ca |
                  jvalatkṛśo bhavet karṇaḥ kāṣṭhamagneśca nāsikā ||
                  agnirlālāyate yatra śuddhasphaṭikasannibhaḥ |
                  tanmukhaṃ tatra vijñeyaṃ caturaṅgulamānataḥ || iti |
guruprokte vanadurgākalpe tu----sarvakāryaprasiddhyarthe jihvāyāṃ tatra homayet |
                  cakṣuḥ karṇādikaṃ jñātvā homayed deśikottamaḥ ||
                  agnikarṇe hutaṃ yattu kuryācced vyādhito bhayam |
                  nāsikāyāṃ mahadduḥkhaṃ cakṣuṣornāśanaṃ bhavet ||
                  keśe dāridyradaṃ proktaṃ tasmājjihvāsu homayet |
                  yatra kāṣṭhaṃ tatra śrotre yatra dhūmastu nāsike ||
                  yatrā'lpajvalanaṃ netre yatra bhasma tu tacchiraḥ |
                  yatraiva jvalito vahnistatra jihvā prakīttītā || iti |
vipaścidityanenaitaduktam |
 śatrunāśakahome etadaṅgeṣu havanāt tattadaṅgakṣayo bhavati |
yadāhuḥ----      vahneḥ śirasi nāsāyāṃ śrotre cakṣuṣi vā tathā |
            juhuyāccet tadā kṣipraṃ tadaṅgāni vināśayet || iti || 153-156 ||
svarṇasindūrabālārka   kuṅkumakṣaudrasannibhaḥ       |
suvarṇaretaso   varṇaḥ  śobhanaḥ  parikītītaḥ       || 157 ||
      kṣaudraṃ madhu |
 svarṇakuṅkumakṣaudrasannibho varṇaḥ śobhana iti |
 ākṛṣṭāviti jñeyam |
 yadāhuḥ śrīmataṅgapārameśvare----
                  divyānāmapyadivyānāmākṛṣṭāviṣyate sadā |
                  dhmātacāmīkaraprakhyo haritālanibhaśca yaḥ ||
                  haridrākunaṭīvarṇe rocanābhaśca śasyate || iti |
sindūrabālārka iti jayārtha iti jñeyam |
                  padmarāgadyutiḥ śreṣṭho lākṣārasasamo'pi vā |
                  bālārkavarṇe hutabhug jayārthaṃ śasyate budhaiḥ ||
iti tatrokteḥ |
 anyakarmaṇi tu tatraiva----
                  indragopakasaṅkāśaḥ śoṇitābho'tha pāvakaḥ |
                  śakracāpanibhaḥ śastaḥ kuṅkumāmbunibhastathā ||
                  raktānāṃ puṣpajātīnāṃ tulyo varṇaḥ praśasyate || iti || 157 ||
bherīvāridahastīndradhvanirvahneḥ     śubhāvahaḥ       |
nāgacampakapunnāgapāṭalāyūthikānibhaḥ       || 158 ||
padmendīvarakahlārasapīrguggulusannibhaḥ       |
pāvakasya śubho gandha ityuktaṃ  tantravedibhiḥ       || 159 ||
      bherītyādyupalakṣaṇam |
                  jīmūtavallakīśaṅkhamṛdaṅgadhvanitulyakaḥ |
                  śabdo'gneḥ siddhaye hoturato'nyo siddhidaḥ smṛtaḥ || iti |
      nāgetyādyupalakṣakam |
  " sugandhadravyagandho'gnirghṛtagandhaśca śobhanaḥ "  ityukteḥ |
 padmagandha āyuṣe indīvarādigandhaḥ saubhāgye |
       taduktam----      nīlotpalasamo gandhaḥ saubhāgye śasyate'ñjasā |
                  āyuṣe padmagandhaḥ syād bilvagandhaśca suvrate || iti |
viśeṣo'pi----ugragandho'bhicāre'tra praśastaḥ sarvadā'nalaḥ iti || 158-159 ||
pradakṣiṇāstyaktakampāśchatrābhāḥ śikhinaḥ śikhāḥ|
śubhadā  yajamānasya  rājyasyāpi  viśeṣataḥ       || 160 ||
kundendudhavalo dhūmo vahneḥ proktaḥ śubhāvahaḥ       |
kṛṣṇaḥ kṛṣṇagatervarṇe yajamānaṃ  vināśayet       || 161 ||
śveto rāṣṭraṃ  nihantyāśu  vāyasasvarasannibhaḥ       |
kharasvarasamo vahneḥ dhvaniḥ sarvavināśakṛt       || 162 ||
      chatrābhā ityupalakṣaṇam |
  " chatrākārabhujaḥ śreṣṭho dhvajacāmarasannibhaḥ "  ityukteḥ
      kṛṣṇo yajamānaṃ śveto rāṣṭraṃ nihantīti |
 yatra karmaṇi raktapītādivarṇe vihitastatreti jñeyam |
 na tu sāmānyataḥ |
        yadāhuḥ----      jñātvā karmānurūpāṃ tāṃ tasya tasyā'nukūlatām |
                  karmaṇaḥ satataṃ grāhyastyājyo vā tadvilomataḥ || iti |
    viśeṣastatraiva----      māraṇoccāṭanotsādakarmaṇyasmin suśobhanaḥ |
                  kṛṣṇānāṃ puṣpajātīnāṃ varṇe vahneriheṣyate ||
                  śaṅkhasphaṭikakundenduvarṇebhyo'pi sitaḥ śubhaḥ |
                  śāntike pauṣṭike vāpi vihitaḥ sarvadā'nalaḥ || iti |
tyājyaṃ kṛṣṇatvamapi tenaivoktam----
                  ṣaṭpadāñjananistriṃśatulyo varṇe na siddhidaḥ |
 iti |
anyo'pi viśeṣaḥ----mārjārākṣinibho'grāhyaḥ śukapicchābha eva ca |
                  mayūrakaṇṭhasadṛśaścitrapārāvataprabhaḥ || iti || 160-162 ||
pūtigandho  hutabhujo   hoturduḥkhaprado  bhavet       |
chinnāvarttā śikhā  kuryānmṛtyuṃ dhanaparikṣayam       || 163 ||
śukapakṣanibho    dhūmaḥ    pārāvatasamaprabhaḥ       |
hāniṃ turagajātīnāṃ  gavāñca kurute'cirāt       || 164 ||
evaṃvidheṣu   doṣeṣu   prāyaścittāya   deśikaḥ       |
mūlenājyena   juhuyāt   pañcaviṃśatimāhutīḥ       || 165 ||

|| iti śrīmadlakṣmaṇadeśikendraviracite śāradātilake
pañcamaḥ paṭalaḥ samāptaḥ || 5 ||


      pūtigandho durgandhaḥ |
 mṛtyumityādi yathākramam |
 evaṃvidha ityanenaitaduktaṃ bhavati |
                  vṛṣakuñjarayānena tulyo'gniḥ puṣṭidaḥ sadā |
                  vimānānāṃ vitānānāṃ prāsādānāñca yo bhavet ||
                  ākāreṇā'tha haṃsānāṃ mayūrāṇāñca śasyate |
                  siṃhākṛtiḥ sadā vahniḥ sadyaḥ siddhikaraḥ smṛtaḥ ||
                  śeṣāṇāṃ daṃṣṭiraṇāṃ rūpaṃ na śastaṃ homakarmaṇi |
                  kharoṣṭramahiṣādīnāṃ rūpamatra na siddhaye ||
                  snigdhaḥ pradakṣiṇāvarttaḥ suśabdaścāpi yo bhavet |
                  vedyaḥ so'rthaprasiddhyarthamanyathā vighnakārakaḥ ||
                  rūkṣaścaṭacaṭāśabda apasavyagatiḥ sadā |
                  ullikhed vasudhāṃ yaśca yaścadhaḥ śikha eva ca |
                  neṣyate'sau muniśreṣṭha śāstre'smin parameśvare || iti |
      pañcaviṃśatimiti |
 doṣadvayadarśane doṣatrayadarśane vā pratinimittaṃ naimittikamāvarttate iti nyāyāt tāvatkṛtvaḥ 
pañcaviṃśatirāhutayo hotavyā iti || 163-165 ||

|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ pañcamaḥ paṭalaḥ || 5 ||



atha ṣaṣṭhaḥ paṭalaḥ

atha varṇatanuṃ vakṣye viśvabodhavidhāyinīm       |
yasyāmanupalabdhāyāṃ     sarvametajjagajjaḍam       || 1 ||
      dīkṣākathanānantaraṃ mantrā vaktavyā atasteṣāṃ prakṛtibhūtāṃ mātṛkāṃ vaktuṃ pratijānīte atheti |
 varṇatanuṃ mātṛkām |
 viśveṣāṃ sarveṣāṃ bodhānāṃ jñānaśakti prasarātmakānāṃ tadutpādakānāṃ vaikharīmadhyamāpaśyantīparārūpāṇāṃ 
vidhāyinī unmīlinī śaktistāmityarthaḥ || 1 ||
ṛṣirbrahmā samuddaṣṭo gāyatrī chanda īritam       |
sarasvatī  samākhyātā  devatā  deśikottamaiḥ       || 2 ||
      samuddiṣṭa ityanena vidhipadayogaḥ |
 īritamityanena devīpadayogaḥ |
 samākhyāte- tyanena mātṛkāpadayogaḥ |
 padmapādācāryasammatametat |
 deśikottamairityanena bījaśaktī api vaktavye iti sūcitam |
 tatra kecit halo bījāni svarāḥ śaktayaḥ |
taduktaṃ dakṣiṇāmūttīsaṃhitāyām----
                  halo bījāni śaktayaḥ svarāśca parameśāni |
 iti |
      etaeva bījaśaktī prapañcayāgavyatiriktabhūtalipyantasarvamātṛkāmantrāṇāmiti jñeyam |
 anyatrānye bījaśaktī ukte |
 yadāhuḥ----
                  akāraṃ bindusahitaṃ bījamasya prakīttītam |
                  dvibindusahito'kāraḥ śaktirityabhidhīyate || iti |
      viniyogastu mātṛkāmantrajapakāle jape viniyoga iti |
 anyatra mantrāṅgatvena nyāse'nuṣṭhīyamānāmukamantrāṅgatvena nyāse viniyoga iti jñeyam || 2 ||
aklīvahrasvadīrghāntargataiḥ ṣaḍvargakaiḥ kramāt       |
ṣaḍaṅgāni    vidheyāni   jātiyuktāni   deśikaiḥ       || 3 ||
      aklībeti |
 klībā napuṃsakāḥ ṛ ṝ ḷ ḷ tadrahitāḥ aklībā ye hrasvadīrghāḥ a i u e o aṃ ete hrasvāḥ pare ṣaṭ dīrghāḥ 
tadantargataistanmadhyasthaiḥ |
 ṣaṭ ca te vargāśca kāśca te |
 bahuvacanamādyartham |
 kādayaḥ ka ca ṭa ta pa yāstaiḥ, kramāddhṛdayādi |
 jātiyuktāni hṛdayāya nama ityādiyuktāni |
 prayogastu----
      aṃ kaṃ khaṃ gaṃ ghaṃ ṅaṃ āṃ hṛdayāya namaḥ ityādi |
 deśikairityanenaitaduktaṃ bhavati |
 atra napuṃsakacatuṣṭayena karaśuddhiṃ vidhāya  " aṅguṣṭhādiṣvaṅgulīṣu nyasedaṅgaiḥ sajātibhiḥ "  ityukteḥ aṃ kaṃ 
khaṃ gaṃ ghaṃ ṅaṃ āṃ aṅguṣṭhābhyāṃ nama ityādi karatalakarapṛṣṭhāntaṃ ṣaḍaṅgāni vinyasya tato 
dakṣavāmakaratalayoḥ tatpṛṣṭhayoḥ karayoḥ dakṣiṇakaniṣṭhādivāmāṅguṣṭhā- ntamaṅgulīṣu ṣoḍaśa svarān vinyasya 
vāmatarjanīmārabhya dakṣiṇatarjanyantamekaikasyāṃ parvasvagre caturaścaturo varṇān iti krameṇa kādisāntān 
vinyasya aṅguṣṭhayoḥ halau sarvāṅgeṣu kṣakāraṃ nyasediti karasya mātṛkānyāso jñeyaḥ |
 evaṃ sarvatra boddhavyam |
   yat prayogasāre----talatatpṛṣṭhatadvyāptyā ṣaḍādau vinyasettataḥ |
                  kaniṣṭhāṅgulimārabhya dakṣiṇāsvaṅgulīṣu ca ||
                  vāmāṅguṣṭhāntakaṃ nyasya tataśca vyañjanānyapi |
                  vāmatarjanīmārabhya       catuṣṭayacatuṣṭayam ||
                  yathāṅgulikrameṇaiva      yāvaddakṣiṇatarjanīm |
                  nyasedaṅguṣṭhayoḥ śeṣe  karanyāsaḥ  samīritaḥ || iti || 3 ||
pañcāśallipibhivībhaktamukhadoḥpanmadhyavakṣaḥsthalāṃ
bhāsvanmaulinibaddhacandraśakalāmāpīnatuṅgastanīm       |
mudrāmakṣaguṇaṃ  sudhāḍhyakalaśaṃ  vidyāñca  hastāmbujai-
vībhrāṇāṃ  viśadaprabhāṃ  trinayanāṃ  vāgdevatāmāśraye       || 4 ||
      pañcāśaditi |
 vibhaktatvaṃ vakṣyamāṇanyāsasthānakathanenaiva sphuṭībhaviṣyati |
 mudrā jñānamudrā aṅguṣṭhatarjanīyogarūpā pārśvābhimukhī |
 yadāhuḥ----
                  śliṣṭāgre'ṅguṣṭhatarjanyau prasāryā'nyāḥ prayojayet |
                   pārśvasyābhimukhī seyaṃ jñānamudrā prakīttītā || iti |
      vidyāṃ pustakaṃ tanmudretyarthaḥ |
                  vāmamuṣṭiḥ svābhimukhī baddhā pustakamudrikā || iti |
      viśadaprabhāṃ śubhravarṇām |
 idaṃ vastrāṅgarāgamālyānāmupalakṣakam |
 evamagre'pi sarvatra varṇavācakeṣu draṣṭavyam |
 ūrddhādi ādye dakṣiṇe pare vāme ityāyudhadhyānam |
 atra dhyānānantaramāyudhamudrāḥ pradarśayet |
 evamagre'pi sarasvatīmantrāntaṃ jñeyam |
 pratyakṣaradhyānaṃ tantrāntaroktaṃ yathā----
            (a)      cāmīkaranibhaḥ      śūlagadārājadbhujāṣṭakaḥ |
                  caturāsyo'tikāyaḥ syādakāraḥ kūrmavāhanaḥ ||
            (ā)      pāśāṅkuśakarā śvetā padmasaṃsthebhavāhanā |
                  ṣaṣṭyūrddhayojanamitā syādā mauktikabhūṣaṇā ||
            (i)      pītaṃ karābjakuliśaparaśuṃ     vairināśanam |
                  dvyekayojanamānaṃ syādikāraṃ kacchapasthitam ||
            (ī)      daśayojanadīrghārddhanāhā'sau        haṃsavāhanā |
                  īḥ syāt puṣṭipradā śvetā mauktikāḍhyā sitānanā ||
            (u,ū)      gadāṅkuśakaraṃ kākavāhanaṃ kṛṣṇabhūṣaṇam |
                  yojanadvisahasrāṇāṃ      mānamudvayamakṣaram ||
            (ṛ,ṝ)      pāśaśaktibhujaṃ raktaṃ vahnibimbasthitoṣṭragam |
                  uktapramāṇaṃ kālaghnamṝvarṇadvayaṃ   bhavet ||
            (ḷ,ḹ)      caturasrābjahaṃsasthaṃ      puṣparāgasamaprabham |
                  pāśavajrakaraṃ raudraṃ ḷyugmaṃ syānnirodhanam ||
            (e)      gadāphalāripadmāḍhyakaraṃ    hāravibhūṣaṇam |
                  cakravākasthitaṃ śyāmamekāraṃ tu mahadbhavet ||
            (e)      navakundanibhā  śūlavajrabāhā   dvipasthitā |
                  koṭiyojanamānā syādaimūttīḥ kavitākarī ||
            (o)      cinmayaṃ sarvagaṃ śāntaṃ dvisahasrakarojjvalam |
                  pītaṃ govṛṣasaṃsthaṃ syādorūpaṃ śrīkarātmakam ||
            (au)      taptahemanibhā       pāśacakrabāhuvībhūtidā |
                  yojanānāṃ  sahasreṇa  syādauvarṇāmitaujasā ||
            (aṃ)      navakuṅkumasaṃcchāyaḥ padmastho raktabhūṣaṇaḥ |
                  caturbhujaḥ syādaṃvarṇaḥ śrīkaro ripunāśakaḥ ||
            (aḥ)      vajraśūlakaraṃ kṣudraṃ (yuddha) phaladaṃ kharavāhanam |
                  sahasrayojanamitaṃ svarāntaṃ dvibhūjaṃ smaret ||
            (ka)      bhūbimbagajasaṃsthaḥ syānnavakuṅkumasannibhaḥ|
                  śūlavajrakaraḥ kārṇaḥ   sahasradvayayojanaḥ ||
            (kha)      pāśatomarahastaḥ kho meṣasaṃstho  nirodhanaḥ |
                  yojanānāṃ sahasreṇa mitaḥ kṛṣṇo vibhīṣaṇaḥ ||
            (ga)      pāśāṅkuśakaraḥ padme phaṇisaṃstho'ruṇaprabhaḥ |
                  gakāraḥ sarpabhūṣaḥ syācchatayojanasaṃsthitaḥ ||
            (gha)      uṣṭrolūkhanasaṃsthaḥ syād gadāvajrakaro'mitaḥ |
                  yojanānāṃ sahasreṇa dvimukho ghaḥ sitetaraḥ ||
            (ṅa)      koṭiyojanadīrghārddhanāhaṃ kṛṣṇaṃ jvalatprabham |
                  dvibhujaṃ kākavāhaṃ syāt ṅārṇaṃ kṣudraphalapradam ||
            (ca)      yugāgrapadmasaṃsthaḥ syāccaturbāhuḥ sitaprabhaḥ |
                  caḥ kaparddī sugandhāḍhyaḥ koṭiyojanasaṃsthitaḥ ||
            (cha)      sitastāvanmitaḥ padme caturbāhuśchavarṇakaḥ |
            (ja,jha)      jajhau ca koṭimānau staścaturbāhū sitaprabhau ||
            (ña)      yojanānāṃ sahasraiḥ syāt sammitaṃ kākavāhanam |
                  vidveṣakaraṇaṃ ñārṇaṃ kṛṣṇavarṇaṃ bhujadvayam ||
            (ṭa,ṭha)      krauñcastho dvibhujaṣṭaḥ syānnāgabaddho mahādhvaniḥ |
                  dharāpadmagajendrasthaṣṭhavarṇe dvikarojjvalaḥ ||
            (ḍa)      lakṣayojanamānaḥ syād garanāśakaro vibhuḥ |
                  ḍavarṇe'pyaṣṭabāhuḥ syāccaturvaktraḥ svalaṅkṛtaḥ ||
            (ḍha)      yojanānāṃ sahasreṇa mitaḥ kuvalaye sthitaḥ |
                  agnibimbājago ḍhārṇe daśabāhurjvalatprabhaḥ ||
            (ṇa)      sahasramānaṃ vyāghrasthaṃ yojanānāṃ hi ṇaṃ bhavet |
                  ṣaṣṭihāyanasaṃsthaḥ syāccaturbāhuḥ svalaṅkṛtaḥ ||
            (ta)      sahasramāno gandhāḍhyaḥ kuṅkumābhaśca tākṣaraḥ |
                  koṭiyojanamānaḥ   syādaṣṭabāhuścaturmukhaḥ ||
            (tha)      pītavarṇā vṛṣārūḍhasthavarṇe'pi   bhayaṅkaraḥ |
            (da)      dvimukhaṃ ṣaḍbhujaṃ koṭimānaṃ daṃ mahiṣasthitam ||
            (dha)      siṃhavāhaścaturbāhurdhaścaturlakṣasammitaḥ        |
            (na)      dvibhujaṃ kākavāhaṃ naṃ tatsahasraimītaṃ bhavet ||
            (pa)      viṃśabhujo daśāsyaḥ paḥ koṭimāno vakasthitaḥ |
            (pha)      daśakoṭimitaḥ phārṇe   yojanānāṃ   bhujadvayaḥ ||
            (ba)      kaṇṭhīravasitāmbhoje   niṣaṇaścañcalaḥ sitaḥ |
                  ṣaḍāsyo dvibhujo baḥ syāddaśakoṭimito'ruṇaḥ ||
            (bha)      nīlotpalalasaddhaṃsavāhanaḥ      puṣṭidāyakaḥ |
                  trihastaṃ trimukhaṃ vyāghravāhanaṃ  bhīṣaṇākṛtim ||
            (ma)      daśalakṣamitaṃ  bhārṇaṃ   dhūmrābhaṃ   syānmahābalam |
                  caturbhujo   makāraḥ syāt  saviṣoragasannibhaḥ ||
            (ya)      maṇḍito   muṇḍamālābhiḥ   śaśikhaṇḍavirājitaḥ |
                  vyāptaścaturmukho(rbhujo)dhūmro yārṇaḥ syānmṛgasaṃsthitaḥ ||
            (ra)      trikoṇāmbujameṣastho   rārṇe     bāhucatuṣṭayaḥ |
                  caturasrābjadantīndra    pṛṣṭhenopari     rājitā ||
            (la)      caturbhujā lakārasya   mūttīḥ syād  ghusṛṇaprabhā |
            (va)      abdhisthapadmanakrastho dvibhujo vaḥ sitaḥ smṛtaḥ ||
            (śa)      karadvayābjagā     hemavarṇā   śārṇākṛtistathā |
            (ṣa)      sahasramānaḥ kṛṣṇābho dvibhujaḥ kārmaṇe'tha ṣaḥ ||
            (ha)      koṭimānaḥ sitaḥ saḥ syāddhaṃsago(ddhayāṅgo)dvibhujānvitaḥ |
                  hārṇaḥ śvetastribāhuḥ syād vyāptaśītāṃśuśekharaḥ ||
            (ḷha)      pāśābhayakarā ḷhārṇamūttīḥ śvetā gajasthitā |
                  bhūbimbaśailasaṃsthaḥ   kṣo daśabāhurmaṇiprabhaḥ ||
            (kṣa)      mūttībhedā yathā'rṇānāṃ mayā'tra pratipāditāḥ || iti || 4 ||
lalāṭamukhavṛttākṣiśrutighrāṇeṣu          gaṇḍayoḥ       |
oṣṭhadantottamāṅgāsyadoḥpatsandhyagrakeṣu       ca       || 5 ||
pārśvayoḥ  pṛṣṭhato   nābhau  jaṭhare  hṛdaye'ṃsavo       |
kakudyaṃse   ca   hṛtpūrvaṃ   pāṇipādayuge   tathā       || 6 ||
jaṭharānanayornyasyenmātṛkārṇān     yathākramāt       |
tvagasṛṅmāṃsamedo'sthimajjā śukrātmakān viduḥ       || 7 ||
vā(yā)dihā(sā)ntān nyasedātmaparamajñānapūrvakān |
dīkṣitaḥ   proktamārgeṇa   nyasellakṣaṃ   samāhitaḥ       || 8 ||
japet   tatsaṃkhyayā   vidvānayutaṃ    madhurāplutaiḥ       |
vidadhīta    tilairhemaṃ    mātṛkāmanvahaṃ   japet       || 9 ||
      akṣaranyāsasthānānyāha |
 lalāṭe keśānte |
 keśāntānanavṛtta ityukteḥ |
 mukha- vṛttetyekaṃ sthānam |
 dakṣiṇāvarttena akṣyādi gaṇḍāntaṃ dakṣādi |
 oṣṭhadantayorūrddhādi |
 āsye tadantaḥ jihvāyāmityarthaḥ |
 doḥpadordakṣādi |
 doḥpatsandhyagrāṇi ca pañca śeṣayo- raṅgulisandhitvāt |
 pārśvayordakṣādi |
 aṃsaka iti dakṣāṃse |
 kakudi grīvāyām |
 aṃsa iti vāme |
 hṛtapūrvaṃ pāṇipādayuga iti sthānacatuṣṭayam |
 jaṭharānanayorityatrāpi hṛtapūrvamiti sambadhyate |
 taduktaṃ mantramuktāvalyām----
                  hṛdaṃsakakudaṃseṣu       hṛdādi      karayoryuge |
                  tvagasṛṅmāṃsamedo'sthimajjābhiryādiṣāntagān ||
                  hṛdādipādayugme  ca         tadādyudarake  tathā |
                  tadādi mūrddhani prājño nyaset sādīn kaṣāntagān || iti |
      kecanottarāṃsaśabdena kakṣādvayaṃ vyācakṣate |
 teṣāṃ mate aṃsadvaye varṇadvayaṃ kakudyekaṃ kakṣādvaye varṇadvayaṃ pāṇyoryuge ekaṃ pādayoryuge ekamiti nyāsaḥ |
 ayaṃ sāmpradāyikaḥ |
taduktaṃ dakṣiṇāmūttisaṃhitāyām----
                  hṛddormūleṣu  saṃnyasya  tathāparagale   nyaset |
                  kakṣādvaye   hṛdārabhya  pāṇipādayuge  tathā |
                  jaṭharānanayorvyāptyā nyasedityarṇarūpiṇīm || iti |
      ācāryā api----hṛddormūlāparagalakakṣeṣu |
 iti |
 tatra prayogaḥ----
                  aṃ namaḥ keśānte, āṃ namaḥ mukhavṛtte ityādi |
        uktañca----      omādyanto namo'nto vā sabindubīnduvajītaḥ |
                  pañcāśadakṣaranyāsaḥ   krameṇaiva    vidhīyate || iti |
      yathākramādityanenaitaduktaṃ bhavati |
 sausthānikautthānikasnānabhojanānuṣṭhāneṣu lipivīnyastavyeti |
 tatra sausthānike uktaprakāreṇa ekapañcāśadvarṇanyāsaḥ |
 autthānike saptavargāṇāṃ mukhabāhupādadvayanābhihṛtsu vyāpakatvena nyāsaḥ |
 taddevatāḥ brahmasarasvatī- viṣṇuśrīrudromāsarveśvarāḥ |
 snāne akathādivargatrayasya mukhamadhyapādeṣu nyāsaḥ |
 eta- ddevatāḥ candrasūryāgnayaḥ |
 bhojanakāle samastasya mastakādipādānto nyāsaḥ |
 deśakālādyapekṣayā sarvatra prayoktavyā iti |
 (tvagasṛgityādi pūrvakānityantaṃ ślokārddha- dvayaṃ keṣucit pustakeṣu nāsti) |
 tatsaṃkhyayā lakṣasaṃkhyayā |
 ekavāraṃ nyāsaṃ kṛtvā ekavāraṃ japedityarthaḥ |
 samāhita ityanena kṛtapuraścaraṇadharma ityuktam |
            taduktam----pañcāśadvarṇamūttīṃ  tāmevaṃ  dhyātvā   suvigrahe |
                  sthāneṣu kramato nyasya pūrvekteṣu japellipim ||
                  pañcāśatsaṃkhyayā nityaṃ yāvallakṣaṃ prapūryate |
 iti |
      madhurāplutairiti payoghṛtamadhuyuktaiḥ |
 taduktaṃ prayogasāre----
                  payomadhughṛtañceti samaṃ trimadhuraṃ smṛtam |
 iti || 5-9 ||
vyomendvaurasanārṇakaṇīkamacāṃ dvandvaiḥ sphuratkeśaraṃ
patrāntargatapañcavargayaśalārṇāditrivargaṃ      kramāt       |
āśāsvastriṣu lāntalāṅgaliyujā kṣauṇīpureṇāvṛtaṃ
padmaṃ kalpitamatra pūjayatu tāṃ varṇātmikāṃ devatām       || 10 ||
      vyometi |
 vyoma haḥ induḥ saḥ au svarūpaṃ rasanārṇe visargaḥ |
  " vyomāviḥ sa caturdaśasvaravisargāntasphuratkaṇīkam "  ityukteḥ |
 acāṃ svarāṇām |
 atra keśareṣu svaralikhanaṃ patreṣu vargalikhanañca |
 agrapatrādikaṇīkābhimukhatvena ceti jñeyam |
 āśāsu dikṣu |
 astriṣu koṇeṣu |
 lānto vaḥ |
 lāṅgalī ṭhaḥ |
 anayoḥ rekhāsaṃlagnatayā likhanaṃ jñeyam |
 taduktaṃ dakṣiṇāmūttīsaṃhitāyām----
                  caturasraṃ tataḥ kuryāt siddhidaṃ dikṣu saṃlikhet |
                  ṭhakārāṇāṃ catuṣkañca rekhāntaṃ bāhyatastataḥ ||
                  vāruṇañca samālikhya devīmāvāhayet sudhīḥ |
 iti |
      atra pūjāyantre'pi akṣarādilikhanasyokteḥ |
 keṣāñcinmate idameva dhāraṇa- yantramiti sūcayati |
 padmamiti śvetam |
  " smaret padmaṃ tathā śvetam "  ityukteḥ |
 tena śvetakamalāsanā dhyeyetyarthaḥ || 10 ||
ādhāraśaktimārabhya   pīṭhaśaktyantamarcayet       |
medhā  prajñā prabhā  vidyā  dhīrdhṛtismṛtibuddhayaḥ       || 11 ||
vidyeśvarīti samproktā bhāratyā nava śaktayaḥ       |
varṇābjenāsanaṃ   dadyānmūttīṃ  mūlena  kalpayet       || 12 ||
      arcayediti caturthektaprakāreṇa |
 tatra maṇḍūkakālāgnirudrakūrmaśilāḥ sampūjya paścādādhāraśaktyādipūjane pṛthivyanantaraṃ vidyābdhiṃ sampūjya 
ante māyākalāvidyāpara- tattvāni sampūjya pīṭhaśaktipūjanamiti sarvatra kramo'nusandheyaḥ |
 pīṭhaśaktīrāha medheti |
 āsāṃ dhyānaṃ yathā----
                  kṛtāñjalidvayakarāstattadūrddhakaradvaye          |
                  dadhatyaḥ pustakaṃ kumbhaṃ śvetāḥ sundaramūrttayaḥ || iti |
      pīṭhamantramuddharati varṇābjeneti |
 hsauḥ mātṛkāyogapīṭhāya nama iti mantreṇāsana- pūjā |
 ayaṃ pīṭhamantraḥ sarvamātṛkāmantrasādhāraṇa iti jñeyam |
 anye tvanyathā vyācakṣate |
 varṇābjena varṇābjakaṇīkābījādinā āsanamantreṇeti |
 tatra prayogaḥ----
      hsauḥ sarvaśaktikamalāsanāya namaḥ|
 evamagre sarasvatīmantre'pi |
 padmapādācāryaistu oṃ hrīṃ varṇābjāya sarasvatyāsanāya namaḥ iti pīṭhamantraḥ sūcita ityuktam || 11-12||
āvāhya  pūjayet  tasyāṃ   devīmāvaraṇaiḥ   saha       |
aṅgairāvaraṇaṃ   pūrvaṃ    dvitīyaṃ   yugmaśaḥ   svaraiḥ       || 13 ||
aṣṭavargaistṛtīyaṃ    syāt    tacchaktibhiranantaram       |
pañcamaṃ mātṛbhiḥ proktaṃ  ṣaṣṭhaṃ lokeśvaraiḥ smṛtam       || 14 ||
lokapālāyudhaiḥ   proktaṃ    vajrādyaiḥ  saptamaṃ   tataḥ       |
vidhinā'nena     varṇeśīmupacāraiḥ    prapūjayet       || 15 ||
vyāpinī pālinī paścāt pāvanī kledinī tathā       |
dhāriṇī  mālinī bhūyo haṃsinī śāntinī smṛtā       || 16 ||
śubhrāḥ   patreṣu    sampūjyā  dhṛtākṣaguṇapustakāḥ       |
brāhmī  māheśvarī  bhūyaḥ kaumārī  vaiṣṇavī  matā       || 17 ||
vārāhyanantarendrāṇī    cāmuṇḍā   saptamī   matā       |
aṣṭamī syānmahālakṣmīḥ proktāḥ syuvīśvamātaraḥ|| 18 ||
      āvāhyeti |
 caturthektaprakāreṇa |
 aṅgairāvaraṇaṃ kaṇīkāmadhye iti jñeyam |
 yugmaśaḥ svarairiti |
 tatra prayogaḥ |
 aṃ āṃ namaḥ |
  " bījaiḥ pūjā syād vibhaktyā viyuktaiḥ "  ityācāryekteḥ |
 evamaṣṭavargeṣvapi |
 uktañca saṃhitāyām----
                  niyojya svarayugmānte namaskāraṃ pṛthak pṛthak |
                  tathaiva  kādivargeṣu  namaskāraṃ  pṛthak  kṣipet || iti |
      tacchaktibhiriti vargaśaktibhiḥ patramadhyopari |
 atra tacchaktīnāṃ vargarūpamantrāditvaṃ jñeyam |
 tathā svayameva vakṣyati----varṇamantrayutāḥ proktalakṣaṇāḥ |
 sarvasiddhidāḥ |
 iti |
 anantaramiti caturtham |
 mātṛbhiriti patrāgre |
 lokeśvarairāyudhaiśceti padmād bahirbhūpure |
 (śāntinītyatra śaṅkhinīti pāṭho'pi dṛśyate) || 13-18 ||
1.      daṇḍaṃ    kamaṇḍaluṃ   paścādakṣasūtramathā'bhayam       |
      bibhratī kanakacchāyā brāhmī kṛṣṇājinojjvalā       || 19 ||
2.      śūlaṃ   paraśvadhaṃ   kṣudradundubhiṃ   nṛkaroṭikām       |
      vahantī  himasaṅkāśā  dhyeyā  māheśvarī  śubhā       || 20 ||
3.      aṅkuśaṃ daṇḍakhaṭvāṅgau pāśañca dadhatī karaiḥ       |
      bandhūkapuṣpasaṅkāśā    kaumārī  kāmadāyinī       || 21 ||
4.      cakraṃ ghaṇṭāṃ  kapālañca  śaṅkhañca   dadhatī  karaiḥ       |
      tamālaśyāmalā dhyeyā vaiṣṇavī vibhramojjvalā       || 22 ||
5.      muṣalaṃ   karavālañca   kheṭakaṃ   dadhatī   halam       |
      karaiścatubhīrvārāhī     dhyeyā   kālaghanacchaviḥ       || 23 ||
6.      aṅkuśaṃ tomaraṃ vidyut kuliśaṃ bibhratī karaiḥ       |
      indranīlanibhendrāṇī    dhyeyā     sarvasamṛddhidā       || 24 ||
7.      śūlaṃ   kṛpāṇaṃ  nṛśiraḥ kapālaṃ  dadhatī   karaiḥ       |
      muṇḍasraṅmaṇḍitā dhyeyā cāmuṇḍā raktavigrahā       || 25 ||
8.      akṣasrajaṃ    bījapūraṃ    kapālaṃ    paṅkajaṃ    karaiḥ       |
      vahantī    hemasaṅkāśā   mahālakṣmīḥ  samīritā       || 26 ||
      pūjayenmātṛkāmitthaṃ    nityaṃ    sādhakasattamaḥ       || 27 ||
      brahmyādīnāmāyudhadhyānam |
 brāhmyām āyudhadhyānaṃ vāmorddhādi vāmādhastanaṃ yāvat |
 māheśvaryāñca dakṣādyūrddhayorādye adhastanayorantye|
 kaumāryāṃ vāmorddhādi dakṣiṇorddha- paryantam |
 vaiṣṇavyāṃ dakṣorddhato vāmorddhaṃ yāvat |
 vārāhyāṃ dakṣādhastanād vāmādhaḥ paryantam |
 indrāṇyāṃ cāmuṇḍāyāñca dakṣavāmayorūrddhādi |
 mahālakṣmyāṃ dakṣorddhahastamārabhya vāmorddha- paryantam |
 āsāṃ vāhanānyapi dhyeyāni |
 tāni tattadevatānāmiti jñeyam |
 brāhmyāṃ haṃsa iti |
 tatra varāhyāṃ mahiṣaḥ |
      taduktam ----vārāhīñca pravakṣyāmi mahiṣopari saṃsthitām |
 iti |
      cāmuṇḍāyāṃ preta iti jñeyam |
 vārāhī varāhavaktrā |
 cāmuṇḍā nirmāṃsā dhyeyā |
 āsu ca kaumārī-vaiṣṇavī-indrāṇī-mahālakṣmyo dvinetrāḥ anyāstrinetrāḥ |
 āsāṃ bījāni tantrāntaroktāni |
 yathā----
                  aṣṭau dīrghāḥ kṣādayo'ṣṭau  sānantā  binduyogataḥ |
                  indra ākāśasaṃyukto bījānyāsāṃ kramād viduḥ || iti |
      sādhakasattama ityanena evamprakāreṇa sādhitāṃ mātṛkāmanyamantrāṅgatvena 
      vini- yuṃjyādityuktaṃ bhavati || 19-27 ||
nyaset sargānvitān sṛṣṭyā dhyātvā devīṃ yathāvidhi       |
sargabindvantikān nyasya ḍārṇādyān sthitivartmanā       || 28 ||
vidyāt    pūrveditān   vidvānṛṣyādīnaṅgasaṃyutān       |
dhyāyed  varṇeśvarīmatra   vallabhena   samanvitām       || 29 ||
      sṛṣṭinyāsamāha nyasediti |
 yadā sṛṣṭyā sṛṣṭimārgeṇa nyaset tadā sargānvitāniti|
 yattadoradhyāhāreṇā'nvayaḥ |
 evamagre'pi |
 yathāvidhītyanenaitaduktaṃ bhavati |
 atra sṛṣṭi- mātṛkā devatā |
 pūrvavad visargāntairvarṇaiḥ ṣaḍaṅganyāsaḥ |
 ṛṣicchandasī dhyānaṃ pūjādika- mapi sarvaṃ pūrvavadeva |
 nyāsasthānānyapi pūrvektānyeveti |
 prayogastu |
 aḥ namaḥ keśānte |
 āḥ namaḥ mukhavṛtte ityādi |
      sthitinyāsamāha sargeti |
 ḍārṇādyāniti ṭhaparyantānityarthaḥ |
 sargabindvantikāniti|
 bindusargānvitattvaṃ pratyakṣaramiti jñeyam |
 vidvānityanenaitaduktaṃ bhavati sthitimātṛkā- devatāṣaḍaṅgānyapi pūrvavadeva sargabindvantikavarṇaiḥ kāryāṇīti |
 tatra prayogaḥ |
 ḍaṃḥ namaḥ dakṣiṇagulphe |
 ḍhaṃḥ namaḥ dakṣiṇapādāṅgulimūle |
 ityādi kṣāntaṃ vinyasya aṃ namaḥ keśānte ityādi ṭhaṃḥ namaḥ dakṣiṇajānunītyantaṃ nyaset |
      taduktaṃ śaive----ḍakārādi ṭhakārāntāṃ yojayet paradevatām |
 iti |
      atra kecit sṛṣṭau akārādi ṭhakāraparyantaṃ nyāsaṃ kārayanti |
 sthitau ḍakārādi kṣakāra paryantaṃ |
 tadavicāritaramaṇīyam |
 samastamātṛkāvṛtternyāsatvāt |
 atreti sthitinyāse || 28-29 ||
sindūrakāntimamitābharaṇāṃ trinetrāṃ
      vidyākṣasūtramṛgapotavaraṃ       dadhānām       |
pārśvasthitāṃ bhagavatīmapi kāñcanāṅgīṃ
      dhyāyet karābjadhṛtapustakavarṇamālām       || 30 ||
      pārśvaṃ vāmam |
 āyudhadhyānam ūrddhādi |
 dakṣe akṣamālāvarau vāme mṛgapotavidye iti |
 uktañca padmapādācāryaiḥ----varākṣasūtramṛgapustakadharaitadevam |
 varṇamālāmakṣa- mālāmimaṃ dakṣe vidyā vāme |
 karābjeti upamāsamāsaḥ |
 iti || 30 ||
abhyarcanādikaṃ   sarvaṃ   vidadhyāt   pūrvavartmanā       |
binduyuktāmimāṃ   nyasyet  saṃhṛtyā  pratilomataḥ       || 31 ||
vidyāt pūrveditān vidvān ṛṣyādīnaṅgasaṃyutān       |
      saṃhāranyāsamāha binduyuktāmiti |
 pratilomataḥ kṣakārādi akārāntam |
 sthānāni tu tānyeva |
 vidvānityanenaitaduktaṃ bhavati |
 saṃhāramātṛkādevatāṣaḍaṅgānyapi pūrvavadeva bindvantairvarṇaiḥ kāryāṇīti |
 taduktam----
                  tataḥ sabinduke nyāse ṛṣicchandastu pūrvavat |
                  saṃhāraśāradādevī   sabindvarṇaiḥ   ṣaḍaṅgakam || iti |
      prayogastu----kṣaṃ namaḥ hṛdādi mukhe laṃ namaḥ hṛdādi jaṭhare ityādi || 31-32 ||
dhyeyā varṇamaye pīṭhe devī vāgvallabhā śivā       || 32 ||
      akṣasrajaṃ hariṇapotamudagraṭaṅkaṃ
            vidyāṃ karairavirataṃ dadhatīṃ trinetrām       |
      arddhendumaulimaruṇāmaravindavāsāṃ
            varṇeśvarīṃ praṇamata stanabhāranamrām       || 33 ||
      akṣeti |
 udagrastīkṣṇaḥ ūrddhāgro vā ṭaṅkaḥ paraśuḥ |
 āyudhadhyānaṃ dakṣorddhādi paraśuvarṇamāle |
 pare vāme |
 uktañca padmapādācāryaiḥ----akṣamālāṭaṅkamṛgapustakadharāṃ dhyāyet iti |
 aravindavāsāṃ śvetābjasthām |
 kā nāma sṛṣṭiḥ sthitiḥ saṃhṛtirveti |
 antargatasya bahiravabhāsaḥ sṛṣṭiḥ |
 śive'vabhāsaḥ sthitiḥ |
 saṃskāramātraśeṣatayā antaravasthānaṃ vināśaḥ |
 yadāhuḥ----
                  cidrūpasyātmanaḥ sarvajagatāmīśituḥ prabhoḥ |
                  grāhyagrāhakavaicitryaprakāśaḥ sṛṣṭirīśvari ||
                  atra sthitiḥ syājjagatāmavabhāsaḥ samīritaḥ |
                  saṃskāramātraśeṣo'yaṃ vināśaḥ saṃhṛtiḥ śive || iti |
      evaṃ dhyānena nyāsatrayaṃ karttavyamityarthaḥ || 33 ||
nyāsārcanādikaṃ  sarvaṃ  kuryāt   pūrvektavartmanā       |
tārotthābhiḥ kalābhistāṃ nyaset sādhakasattamaḥ       || 34 ||
varṇādyāstārasaṃyuktā nyastavyāstā namo'nvitāḥ       |
ṛṣiḥ   prajāpatiśchando   gāyatraṃ   samudāhṛtam       || 35 ||
kalātmā   varṇajananī   devatā  śāradā  smṛtā       |
hrasvadīrghāntaragataiḥ   ṣaḍaṅgaṃ    praṇavaiḥ    smṛtam       || 36 ||
      kalānyāsamāha tārotthābhiriti |
 praṇavapañcabhedasamutpannābhiḥ sṛṣṭyādibhiḥ kalābhiḥ saha tāṃ mātṛkāṃ nyasedityuktasthāneṣu |
 sādhakasattama ityanena praṇavatrayāditva- mapyuktaṃ bhavati |
 varṇādyā iti akārādivarṇādyāḥ |
 evambhūtāstārasaṃyuktāḥ |
 anenāyaṃ kramaḥ |
 prathamataḥ praṇavaḥ paścādakārākṣaraṃ paścāt kalānāma |
 ata evādyasaṃyuktā śabdā namo'nvitā iti sampradāyāt ante namasā yogāt caturthyantatvam |
 nyasedityanena nairākāṅkṣye'pi pañcabhedakalānāmādau nyāsakhyāpanāyāha nyastavyāstā iti |
 tatra tu----
       " nyāse tu yojayedādau ṣoḍaśa svarajāḥ kalāḥ "  ityuktatvāt prathamaṃ nādakalānāṃ nivṛttyādīnāṃ nyāsaḥ 
paścādakārokārabindujānāṃ sṛṣṭyādīnām |
 prayogastu----oṃ aṃ nivṛttyai namaḥ keśānte ityādi |
 kalātmā varṇajananī śāradā devateti |
 kalātma mātṛkā devatetyarthaḥ |
 hrasvadīrghāntaragatairiti |
 aklībahrasvadīrghasvaramadhyagatairityarthaḥ |
 aṃ oṃṃ āṃ hṛdayāya namaḥ ityādi prayogaḥ || 34-36 ||
hastaiḥ padmaṃ  rathāṅgaṃ guṇamatha hariṇaṃ  pustakaṃ  varṇamālāṃ
ṭaṅkaṃ   śubhraṃ   kapālaṃ  daramamṛtalasaddhemakumbhaṃ   vahantīm       |
muktāvidyutpayodasphaṭikanavajavābandhuraiḥ   pañcavaktrai-
stryakṣairvakṣojanamrāṃ sakalaśaśinibhāṃ śāradāṃ tāṃ namāmi       || 37 ||
      hastairiti |
 rathāṅgaṃ cakram |
 guṇastriśūlam |
 varṇamālāmakṣamālām |
 ṭaṅkaḥ paraśuḥ |
 śubhramiti kapālaviśeṣaṇam |
 daraḥ śaṅkhaḥ |
 āyudhadhyānaṃ dakṣādhastanato vāmādhastanaparyantaṃ pustakākṣamālayovīparyayaḥ |
 taduktaṃ padmapādācāryaiḥ----padmacakraśūla- mṛgākṣasūtrapustakaṭaṅkakapālaśaṅkhakalaśadharā dhyeyā iti, 
mukteti ūrddhādi mukhānāṃ varṇāḥ |
 sakalaśaśinibhāṃ śubhravarṇām |
 sarvakāmadāmiti viniyogoktiḥ |
 ataeva padmapādācāryāḥ  " sarvatra sarvaṃ ca "  iti || 37 ||
arcayeduktamārgeṇa   śāradāṃ   sarvakāmadām       |
tārttīyapūrvāṃ tāṃ nyasyennamo'ntāṃ rudrasaṃyutām       || 38 ||
      śrīkaṇṭhamātṛkāmāha tārttīyeti |
 tārttīyaṃ bhairavyāḥ dvādaśe vakṣyamāṇam |
 kecana rephavajītaṃ tadvadanti |
 ayameva sāmpradāyikaḥ pakṣaḥ |
 yato mātṛkābjakaṇīkābījamevaṃ saṃgṛhītaṃ bhavati |
 bhairavītriṃśadbhedamadhye ekasya bhedasya tārttīyaṃ rephavajītaṃ bhavatyeva |
 granthakṛdata eva ṣaḍaṅgāvasare hasā ṣaḍdīrghayuktena iti vakṣyati |
 nyasedityuktasthāneṣu |
 sāmpradāyikāstu praṇavaśaktiprāsādapañcākṣarīyogamāhuḥ |
 rudrasaṃyutāmiti saśaktika- śrīkaṇṭhādisahitām |
 namo'ntāmityanena caturthīyogo'pyuktaḥ |
 hsau aṃ śrīkaṇṭheśa- pūrṇedarībhyāṃ namaḥ keśānte ityādi prayogaḥ |
 ayaṃ sāmpradāyikaḥ pakṣaḥ |
 atra granthakṛtā chando'nurodhādīśaśabdaḥ kvacinna dattaḥ |
 nyāsāvasare so'vaśyaṃ deya iti |
 kecittu pūrṇedarīsahitāya śrīkaṇṭhāya namaḥ iti vadanti |
 anye tu pūrṇedaryai śrīkaṇṭhāya namaḥ ityāhuḥ |
 tadubhayamate'pi rudrāṇāṃ prādhānyamiti te vadanti |
 pūrṇedarīśrīkaṇṭhābhyāṃ namaḥ ityapi kecidicchanti |
 tatpakṣatrayamapyasāmpradāyikam |
 sahitaśabdasyā'nuktasyā'- dhikasya prathamapakṣe prayogaḥ |
 dvitīyapakṣe ubhayatra caturthyanupapannā |
 ekatra namoyogāt prāpyate anyatra prāpakābhāvāt |
 pakṣatraye ca rudrasaṃyutām ityuktatvāt mātṛkāyā rudraiḥ sahā'vyavadhānena saṃyogo na bhavati |
 ataḥ sāmpradāyikaḥ pakṣa eva jyāyān |
      apekṣitārthadyotanikākārastu śrīkaṇṭheśāya pūrṇedaryai namaḥ iti prayogamāha sma |
 tadapyayuktam |
 yato dhyāne agnīṣomādivat samuccitayoreva devatātvaṃ pratīyate |
 asmiṃśca prayoge devatayoḥ samuccitatvam |
 pṛthakcaturthīnirdeśenetaretaranirapekṣayoreva tatpratīteḥ |
 kiñca |
 yadagnaye ca prajāpataye ca sāyaṃ juhotītyatra śabdadvayakṛta parasparāpekṣayoḥ pratyekaṃ kriyānvayābhāve'pi 
devatāsamuccayasyeṣṭatvāt |
 atra tu tadabhāvena pratyekaṃ namo'nvayāt sutarāṃ tatsamuccayā pratītiḥ |
 tena homādāvapi śrīkaṇṭheśapūrṇedarībhyāṃ svāhetyekai- vāhutiḥ |
 evaṃ keśavādikāmagaṇeśanyāseṣvapi draṣṭavyam |
 yattu kvacit keśavāya ca kīrttai cetyuddhāraḥ sa chando'nurodheneti jñeyam || 38 ||
sadhātuprāṇaśaktyātmayuktā yādiṣu te kramāt       |
ṛṣiḥ syāddakṣiṇāmūttīrgāyatraṃ chanda īritam       || 39 ||
arddhanārīśvaraḥ   prokto  devatā   tantravedibhiḥ       |
hasā  ṣaḍdīrghayuktena  kuryādaṅgāni   deśikaḥ       || 40 ||
      sadhātviti |
 te rudrā yādiṣu yakārādiṣu daśasu vyāpakeṣu |
 dhātavaḥ tvagasṛgbhyāṃ samedo'sthimajjāśukrāṇi prāṇaḥ śaktirātmā ca etadyuktāḥ kramāt jñeyāḥ |
 atra yadyapi rudrapadaṃ samāsagabhītaṃ tathāpi sarvanāmnā parāmṛśyate |
  " sarvanāmnānu vṛttirvṛtticchannasya "  iti vāmanasūtrāt |
 prayogastu |
 hsauḥ yaṃ tvagātmabhyāṃ vālīśa- sumukhīśvarībhyāṃ namaḥ hṛdaye ityādi |
 atra ātmaśabdaḥ sampradāyāt prayujyate |
 granthāntare ātmaśabdasthāne krodhaśabdamuktvā ātmaśabdaḥ sarvatra prayoktavya ityuktam |
      tathā ---- yādīn dhātuprāṇaśaktikrodhādyānātmane yutān |
 iti |
      anyatrāpi ---- jīvaṃ śaktiṃ krodhamapyātmane tān |
 iti |
ācāryāstu----tāvapi dhātavo yādyāḥ saptasamīraṇaśca saparaḥkṣaḥ krodha ityambike |
 iti|
 atra kṣakārasya narasiṃhabījatvāt krodhaśabdoktiḥ |
 padmapādācāryaiḥ prathamapadyavyākhyāne viracitetyādinā mātṛkāsthānoktirākhyāyate |
 ākhyāyante ebhiriti saptadhātavaḥ hṛcchabdena prāṇaḥ śaktiścābhihitā |
 kaśabdena sukhārthena paramātmokta iti yādinyāsa- sthānānītyuktam |
 tanmatānusāreṇeha mūlakāreṇa ātmagrahaṇaṃ kṛtam |
 nanu tvagādiparamātmāntasya devatātmano yādinyāsenaiva sādhakaśarīre sannidhāne sati kimavaśiṣṭākṣaranyāseneti |
 devatāvayavaviśeṣaracanākalpaneti brūmaḥ |
 na ca prathamaṃ sāmānyakalpanā punavīśeṣakalpaneti niyamo'sti |
 yena lipinyāsasya kṣakārāditvaṃ syāt |
 sarvatra nityameva sāmānyaviśeṣarūpaṃ hi devatāśarīram |
 tasya sādhakaśarīre sannidhirnyāsenotpādyate |
 ataḥ prathamamakārādinyāsena avayavaviśeṣasannidhismaraṇe na kaściddoṣaḥ |
 na ca saṃhārakrameṇa mātṛkānyāse prathamaṃ sāmānyasaṃhāraḥ paścādviśeṣasaṃhāra iti kramalopaḥ |
 ubhayorapyātmanyeva saṃhārāt |
 na ca sāmānyasaṃhāreṇaiva saṃhṛtatvāt viśeṣāṇāṃ pṛthaksaṃharaṇamanarthakam |
 viśeṣasaṃhārakramacintāyāḥ karttavyatvāt |
 ṣaḍdīrghāḥ ā ī ū e au aḥ |
 tadyuktena hasā hakārasakāreṇa deśika ityanena militena ityuktam |
 prayogastu----hasāṃ hṛdayāya nama ityādi |
 anye tu hasāmādikāni mātṛkāṅgāni evamicchanti |
      sāmpradāyikāstu praṇavamāyālakṣmīpañcākṣarībrahmāṇimāheśvarikaumārivaiṣṇavi- vārāhīndrāṇīḥ svabījādyāḥ 
rakṣayugmāntā amukavāhanepramukharakṣayugmāntā amukahaste pramukha māṃ rakṣayugmāntā dīrghatrayākrāntamāyāpuṭitamātṛkāṅgāni tārttīyañca sañjīvani ūrddhakeśini jaṭilakeśini visvarūpiṇi tārākṣiṇi dviḥ māraya śabdānuccārya hṛdayādīnyuccārayet iti |
 prayogastu----oṃ hrīṃÁ śrīÁ namaḥ śivāya namaḥ haÁ brahmāṇi rakṣa rakṣa haṃsavāhane rakṣa rakṣa padmahaste māṃ 
rakṣa rakṣa hrāÁ hrīÁ hrūÁ aṃ kaṃ khaṃ gaṃ ghaṃ ṅaṃ āÁ hrāÁ hrūÁ hsauḥ sañjīvani hṛdayāya namaḥ ityādi |
 bījāni tu māÁ kaÁ kroÁ huÁ haÁ |
 āyudhāni padmaśūlaśakticakragadāvajrāṇi |
 vyāpakamantrastu----oṃ hrīṃ śrīṃ namaḥ śivāya hūṃ cāmuṇḍe rakṣa rakṣa vetālavāhane rakṣa rakṣa pāśahaste mama 
sarvāṅgaṃ rakṣa rakṣa hrāÁ hrīÁ hrūÁ hrasvaṣaṭkaṃ ādikṣāntaṃ dīrghaṣaṭkamuccārya hrāÁ hrīÁ hrūÁ hsauḥ 
sarvāṅgavyāpinī svāhā iti vyāpakaṃ kṛtvā śrīkaṇṭhamātṛkāṃ nyasediti |
 atrānye mukhādau aṣṭavyāpakamantrāḥ sampradāyato jñeyāḥ |
 yat prayogasāre----
                  mātaro'ṣṭau samutpannā vargāṇāṃ nāyikāśca tāḥ |
                  vyāpinī pālinī devī pāvanī kledinī punaḥ ||
                  dhāriṇī mālinī bhūyo haṃsinī śāntinī tathā |
                  vargāṇāṃ nāyakāścāṣṭau bhairavāḥ   samudāhṛtāḥ || iti |
      aṣṭamo vyāpakanyāsastu ādikṣāntamuccārya saṃhārabhairavaśāntinībhyāṃ namaḥ sarvāṅge || 39-40 ||
bandhūkakāñcananibhaṃ rucirākṣamālāṃ
      pāśāṅkuśau ca varadaṃ nijabāhudaṇḍaiḥ       |
bibhrāṇaminduśakalābharaṇaṃ trinetra-
      marddhāmbikeśamaniśaṃ     vapurāśrayāmaḥ       || 41 ||
      bandhūketi |
 āyudhadhyānaṃ dakṣe ūrddhādi aṅkuśākṣamāle'pare vāme || 41 ||
pūrvektenaiva    mārgeṇa   pūjayet   taṃ   yathāvidhi       |
smarādyāṃ mātṛkāṃ nyasyet keśavādinamo'nvitām       || 42 ||
      yathāvidhītyanenaitaduktaṃ bhavati |
 smarādyāṃ vālādyāṃ vā kāmamātṛkāṃ nyaset |
 klīÁ aṃ kāmaratibhyāṃ namaḥ iti keśānte ityādiprayogaḥ |
 etaddhyānaṃ yathā----
                  raktāṅgārāgakusumāmbaramāttabhūṣaṃ
                        nīlotpalāḍhyakaraśaktisubhūṣitāṅkam |
                  dhyāyet  prasūnaśaramikṣudhanurdharañca
                        saddāḍimīkusumabhāsamanaṅgamūttīm     || iti |
      evaṃ gaṇapatibījādyāṃ ṣaḍbījādyāṃ vā gaṇapatimātṛkāṃ nyaset |
 tatra prayogaḥ---- gaṃ aṃ vighneśaśrībhyāṃ namaḥ keśānte ityādi |
 dhyānañca----
                  tāruṇyonmadacārulohitalasatkāntyaṅgarāgāmbaraṃ
                  sadraktotpalahastayā vanitayā vāmāṅkamārūḍhayā |
                  hastābjairvaramaṅkuśaṃ guṇamabhītiṃ dhārayantaṃ śubhaṃ
                  dhyāyeyaṃ gaṇapaṃ  gajendravadanaṃ  netratrayodbhāsitam || iti |
      atrobhayorapi vyāpakeṣu tvagādiyogo'pyanusandheyaḥ |
 keśavādimātṛkānyāsamāha smarādyāmiti kāmabījādyām |
 sāmpradāyikāstu tripuṭānārāyaṇāṣṭākṣarayogamicchanti |
 anye praṇavatrayayogaṃ pare praṇavatrayapuṭitatvam |
 kecana śrībījayogamiti |
 yathāsampradāyaṃ vyavahāraḥ |
 prayogastu----klīÁ aṃ keśavakīttībhyāṃ namaḥ keśānte ityādi |
 kecana keśavāya kīrttyai namaḥ ityapīcchanti || 42 ||
sadhātuprāṇaśaktyātmayuktā  yādiṣu  viṣṇavaḥ       |
ṛṣiḥ prajāpatiḥ prokto gāyatraṃ chanda īritam       || 43 ||
arddhalakṣmīrhariḥ sākṣād devatā'tra samīritā       |
dīrghayuktena   bījena   ṣaḍaṅgāni    samācaret       || 44 ||
      sadhātviti |
 yaṃ tvagātmane puruṣottamāya vasudhāyai namaḥ hṛdaya ityādi |
 dīrghayukteneti |
 dīrghāḥ ṣaṭ pūrvektāḥ tadyuktenādibījena kāmabījena tena klāṃ klīṃ ityādi hṛdayādiṣu jñeyam |
 anye tu klāmādikāni mātṛkāṅgānyevecchanti |
 sāmpradāyikāstu māyānārāyaṇāṣṭākṣarājapāparamātmamantrasvarapuṭitaiḥ kādivarṇaiḥ devī- padminīviṣṇupatnīvaradākamalarūpāśūlinīyuktaiḥ hṛdayādīnyaṅgāni iti manyate |
 prayogastu----oṃ namo nārāyaṇāya haṃsaḥ sohaṃ aṃ kaṃ khaṃ gaṃ ghaṃ ṅaṃ āṃ oṃ namo nārāyaṇāya haṃsaḥ sohaṃ 
devyai hṛdayāya namaḥ ityādi || 43-44 ||
hastaibībhrat  sarasijagadāśaṅkhacakrāṇi vidyāṃ
padmādarśau  kanakakalaśaṃ  meghavidyudvilāsam       |
vāmo   tuṅgaṃstanamaviralākalpamāśleṣalobhā-
dekībhūtaṃ  vapuravatu vaḥ puṇḍarīkākṣalakṣmyoḥ       || 45 ||
      hastairiti |
 meghetyādi vapuvīśeṣaṇam |
 ākalpo bhūṣā |
 āyudhadhyānaṃ dakṣiṇādhohastamārabhya vāmādhastanaṃ yāvat |
 tena puruṣāyudhāni dakṣiṇataḥ stryāyudhāni vāmata iti sidhyati |
 padmapādācāryāṇāṃ sammatametat |
 uktañca----
      vidyāravindamukurāmṛtakumbhapadma kaumodakīdarasudarśanaśobhihastam |
 iti |
atra vāmorddhādi dakṣorddhāntaṃ kramo jñeyaḥ |
 anyatra yadasmin nyāse caturbhujadhyānaṃ tat kevalaviṣṇoḥ na lakṣmīsahitasyeti jñeyam |
 ayamapyāvaśyakaḥ |
 yadāhuḥ----
                  keśavādirayaṃ nyāso nyāsamātreṇa dehinām |
                  acyutatvaṃ dadātyeva satyaṃ satyaṃ na cānyathā || iti || 45 ||
atrā'rcanādikaṃ sarvaṃ prāgvanmantrī samācaret       |
śaktipūrvāṃ tanau nyasyenmātṛkāṃ mantravittamaḥ       || 46 ||
ṛṣiḥ śaktiḥ smṛtaṃ chando gāyatraṃ devatā budhaiḥ       |
samproktā  viśvajananī  sarvasaubhāgyadāyinī       || 47 ||
dīrghārddhenduyujā'ṅgāni  kuryānmāyātmanā  budhaḥ       || 48 ||
      ṛṣiḥ śaktiriti vaśiṣṭhaputraḥ |
 sarvasaubhāgyadāyinīti viniyoga uktaḥ |
 dīrgheti |
 dīrghāḥ ṣaḍdīrghāḥ arddhendubīnduḥ |
 etadyuktena māyātmanā bījeneti śeṣaḥ |
 prayogastu hrāṃ hṛdayāya namaḥ ityādi |
 kecana hrāmādikāni mātṛkāṅgānyevecchanti |
 evamagre'pi || 46-48 ||
udyatkoṭidivākara          1pratibhaṭottuṅgorupīnastanī
bahvārddhendukirīṭahāra     rasanāmañjīra      saṃśobhitā       |
bibhrāṇā   karapaṅkajairjapavaṭīṃ   pāśāṅkuśau  pustakaṃ
diśyād vo2 jagadīśvarī trinayanā padme niṣaṇṇā mukham       ||49||
      udyaditi |
 mañjīro nūpuraḥ |
 japavaṭīmakṣamālām |
 āyudhadhyānaṃ dakṣe ūrddhādi aṅkuśākṣamāle pare vāme |
 uktañca padmapādācāryaiḥ----akṣasūtrāṅkuśapāśapustakakarā dhyeyā iti || 49 ||
puroditena     vidhinā    devīmanvahamarcayet       |
nyasecchrībījasampannāṃ mātṛkāṃ vidhinā tanau       || 50 ||
ṛṣirbhṛguḥ smṛtaṃ chando gāyatraṃ devatā  smṛtā       |
samastasampadāmādirjagatāṃ   nāyikā   budhaiḥ       || 51 ||
prākprastutena  bījena kuryādaṅgāni sādhakaḥ       || 52 ||
      samastasampadāmādiriti viniyogoktiḥ |
 prākprastuteneti pūrvektena mārgeṇa ṣaḍdīrghayuktenetyarthaḥ |
 bījena śrībījenetyarthaḥ |
 tena śrāṃ śrīmityādi ṣaḍaṅgam |
 etadādīni mātṛkāṅgāni vā || 50-52 ||
vidyuddāmasamaprabhāṃ himagiri prakhyaiścatubhīrgajaiḥ
śuṇḍādaṇḍasamuddhṛtāmṛtaghaṭairāsiñcyamānāmimām |
bibhrāṇāṃ  karapaṅkajairjapavaṭīṃ  padmadvayaṃ  pustakaṃ
bhāsvadratnasamujjvalāṃ kucanatāṃ dhyāyejjagatsvāminīm ||53||
      vidyuditi |
 āyudhadhyānaṃ dakṣādhastād vāmādhaḥparyantam || 53 ||
ārādhayedimāṃ   proktavartmanā    kusumādibhiḥ       |
nyaset smarādyāṃ vapuṣi mātṛkāṃ maṅgalapradām       || 54 ||
ṛṣiḥ sammohanaḥ proktaśchando gāyatramucyate       |
devatā  mantribhiḥ  proktā  samastajananī  parā       || 55 ||
smareṇa   dīrghayuktena  vidadhyādaṅgakalpanām       || 56 ||
      smarādyāmityanena kāmaśrīśaktyādikāmapi nyasedityuktam |
 tasya ta eva ṛṣyādyāḥ |
 dviruktairbījairaṅgāni |
      pañcabāṇapadmāṅkuśākṣamālāpustakapāśapadmadhanurdharā'ruṇā dhyeyā |
 āyudhadhyānaṃ dakṣādhastanamārabhya vāmādhastana paryantam |
 nyāsapūjādikaṃ pūrvavadeva |
 saukaryāya dhyāna- śloko'pi----
                  sā pañcabāṇakamalāṅkuśakākṣamālā
                        vidyāguṇābjadhanuraṣṭakarā trinetrā |
                  raktā'ruṇāmbara vilepanabhūṣaṇāḍhyā
                        pāyāttu varṇajananī śaśiśekharā vaḥ ||
      maṅgalapradāmiti viniyogoktiḥ |
 dīrghayuktena ṣaḍdīrghayuktena || 54-56 ||
bālārkakoṭirucirāṃ sphaṭikākṣamālāṃ
      kodaṇḍamikṣujanitaṃ smarapañcabāṇān       |
vidyāñca  hastakamalairdadhatīṃ  trinetrāṃ
      dhyāyet samastajananīṃ navacandracūḍām       || 57 ||
arcanādikriyāḥ sarvāḥ proktāḥ pūrvavidhānataḥ       |
śaktiśrīkāmabījādyāṃ  devīṃ  varṇatanuṃ   bhajet       || 58 ||
      bāleti |
 vidyāṃ pustakam |
 akṣamālāṃ pañcabāṇān dakṣe adhastanādi |
 vāme pustakacāpau |
 ityāyudhadhyānam |
 taduktaṃ padmapādācāryaiḥ----
                  akṣasrakśaracāpapustakadharā dhyeyā iti || 57-58 ||
ṛṣiḥ pūrveditaśchando gāyatraṃ devatā budhaiḥ       |
sammohanī  samuddaṣṭā  sarvalokavaśaṅkarī       || 59 ||
      pūrvedita iti |
 samohanī sarvalokavaśaṅkarīti viniyogoktiḥ || 59 ||
āvattītaistribhirbījaiḥ ṣaḍaṅgāni prakalpayet       || 60 ||
      avattītairiti dvivāram |
 prathamātikrame kāraṇābhāvāt |
 evaṃ ṣaḍbījāni bhavanti, hrīÁ hṛdayāya namaḥ ityādi prayogaḥ || 60 ||
dhyāyeyamakṣavalayekṣuśarāsapāśān
            padmadvayāṅkuśaśarān varapustakañca       |
ābibhratīṃ nijakarairaruṇāṃ kucārttāṃ
            sammohanīṃ trinayanāṃ taruṇenducūḍām       || 61 ||
      dhyāyeyamiti |
 ikṣuśarāsaḥ ikṣudhanuḥ |
 āyudhadhyānaṃ dakṣe ūrddhādi aṅkuśa- padmaśarākṣamālāḥ |
 vāme pāśapadmadhanuḥ pustakāni |
 taduktaṃ padmapādācāryaiḥ----akṣasrak- pañcaśarapadmāṅkuśapāśapadmekṣudhanuḥ pustakadharā'ruṇā dhyeyā iti || 61 ||
yajedāvaraṇaiḥ    sārddhamupacāraiḥ   suśobhanām       |
prapañcayāgaṃ   vakṣyāmi  saccidānandasiddhidam       || 62 ||
vedādiḥ     śaktirajapā    paramātmamahāmanuḥ       |
vahnerjāyā ca  kathitā pañcamantrāḥ śubhāvahāḥ       || 63 ||
      prapañceti |
 saccidānandasiddhidamiti viniyogoktiḥ |
 vedādiḥ praṇavaḥ |
 ajapā haṃsaḥ |
 ātmamahāmanuḥ so'haṃ |
 vahnerjāyā svāhā |
 praṇavo bījaṃ hṛllekhā śaktiḥ |
 śubhāvahā ityanenāsya svātantryamapyuktam |
 yadāhuḥ----
                  svatantro'pi yadā  siddhiṃ  kuryādaṣṭākṣaro manuḥ |
                  tasmād yathāvat prajapeddhīmān mokṣaparaḥ pumān || iti |
      sāmpradāyikā vāgbhavahṛllekhāsampuṭamāhuḥ || 62-63 ||
tāraśaktyādikāṃ nyasyedajapātmadviṭhāntikām       |
mātṛkāmuktamārgeṇa  sṛṣṭyā  dehe  vidhānavit       || 64 ||
ṛṣirbrahmā   samuddaṣṭaśchando  gāyatramīritam       |
samastavarṇasaṃvyāpta     paraṃ   tejo'sya    devatā       || 65 ||
      tāraśaktyādikāmiti |
 ātmā paramātmamantraḥ |
 ajapāyāḥ pūrvamuktatvāt |
 dviṭhaḥ svāhā |
 prativarṇamādau tāramāye ante tvajapādayaḥ |
 oṃ hrīṃ aṃ haṃsaḥ so'haṃ svāhā keśānte ityādi prayogaḥ |
 saṃhārasya vakṣyamāṇatvāt atra sṛṣṭyetyuktiḥ |
 vidhānavidityanenaitaduktaṃ bhavati |
 ṣaḍaṅganyāsapūrvakaṃ sāvaraṇaṃ mahāgaṇapatiṃ dhyātvā catuścatvāriṃśadvāraṃ gaṇeśabījaṃ sakṛd gaṇānāṃ tvā 
ityevaṃ caturāvṛttimahāgaṇapatimantraṃ prajapya yathoktāṃ śuddhamātṛkāṃ trivīnyasya a ka ca ṭa ta pa 
yādikānapi saptamukhadoḥ- padudarahṛtsu nyasediti || 64-65 ||
svāhādyaiḥ pañcamanubhiḥ pañcāṅgāni prakalpayet       |
astraṃ  dikṣu  budhaḥ kuryād bhūyo  hariharākṣaraiḥ       || 66 ||
      svāhādyairiti viparītaiḥ |
 svāhā hṛdayāya namaḥ sohaṃ śirase svāhā ityādi prayogaḥ |
 dikṣviti choṭikābhiḥ |
 bhūyo'nantaraṃ ṣaṣṭhāṅgādityarthaḥ |
 hariharākṣarairiti yathā śrutaiḥ |
 taduktam----
      jāyāgnerhṛdayamatho śiraśca sohaṃ haṃsātmā tvatha ca śikhā sva(mā) yañca varma |
      tārākhyaṃ samuditamīkṣaṇaṃ tathāstraṃ proktaṃ syāddhariharavarṇamaṅgameva || iti |
      hri hra iti kecit || 66 ||
tārādipañcamanubhiḥ    paricīyamānaṃ
      mānairagamyamaniśaṃ             jagadekamūlam       |
saccitsamastagamanaśvaramacyutaṃ  tat
      tejaḥ paraṃ bhajata sāndrasudhāṃśu(dhāmbu)rāśim       || 67 ||
      tārādīti |
 tat prasiddhaṃ paraṃ tejaḥ brahma aniśaṃ sarvadā bhajata |
 anyeṣāṃ tejasāmetadvyāpyatvādasya paratvam |
 sāndrasudhāṃśu (dhāmbu) rāśimiti vyastarūpakam |
 tena puliṅgatvadoṣo'pi na |
 aṅgulyaḥ pallavānyāsan itivat |
 etenānandamayatvaṃ dhvanitam |
 acyutam avikāri |
 avinaśvaramavidhvaṃsi |
 samastagaṃ vyāpakam |
 cit svaprakāśajñānarūpam |
 sat sattātmakam |
  " saddhīdaṃ sarvaṃ satsat "  iti  " ciddhīdaṃ sarvaṃ kāśate "  iti śruteḥ |
 jagadekamūlaṃ tatpariṇāmarūpatvād jagataḥ |
 mānairagamyam |
  " yato vāco nivarttante "  iti śruteḥ |
 ata evāha etaiḥ paricīyamānam eteṣāṃ japena labhyamityarthaḥ |
 tatra tārasya pañcāvayavasya pralīnāśeṣavikṛtitvāt devītārāvayavānāmapi tadavayavaiḥ abhedānandapratyayārthe paryavasāyitvāt |
 ajapātmamanvorapi jīvaparamātmatādā- rthyatvāt pañcadviṭhāvayavānāmapi sarvatrānugatacidarthatvāt |
 saṃhitāyāntu----
                  praṇavaścitkalā jñeyā māyāvyāptisvarūpiṇī |
                  haṃsaḥ padena deveśi sākṣādātmasvarūpiṇī ||
                  tatratyabindutritayāt sṛṣṭisthitilayātmikā |
                  prasūtā bindunādyena vāmeyaṃ brahmarūpiṇī ||
                  bindunā'tha dvitīyena pālayantī jagattrayam |
                  jyeṣṭheyaṃ vaiṣṇavī māyā cādyā sattvaguṇā priye ||
                  antena bindunā sarvaṃ rasantā tamasāvṛtā |
                  raudrī bindutrayaṃ devi prasūte cāmbikā tadā ||
                  ātmānaṃ darśayatyeṣā haṃsākhyā saṃhṛtiryadā |
                  tadeyaṃ darpaṇākārā tato jyotirmayī bhavet ||
                  varṇābhyāṃ vahnijāyāyāḥ paraṃ jyotiriti priye |
                  evaṃ vicārayan mantrī sākṣād brahma bhavettu saḥ || iti |
atra prapañcayāgamūrtteḥ pūjā noktā sā tantrāntaroktā yathā----
                  mātṛkāmantrasamprokte pīṭhe sallipipaṅkaje |
                  prapañcayāgamūttīntu samāvāhya prapūjayet ||
                  svarairādyāvṛtiḥ proktā dvitīyā kādimūttībhiḥ |
                  tṛtīyā tu samuddiṣṭā bhāratyā dvyaṣṭaśaktibhiḥ ||
                  caturthī mātṛbhiḥ sārddhamasitāṅgādibhairavaiḥ |
                  vāsavādidiśāṃ nāthaiḥ pañcamī tvāyudhaiḥ parā || iti || 67 ||
pañcabhūtamayā    varṇā   vargaśaḥ   prāgudīritāḥ       |
tasmājjñānendriyātmānaḥ prapañcaṃ tanmayaṃ viduḥ       || 68 ||
      prapañcayāgaṃ vakṣyāmītyuktam |
 tatra prapañca ijyate hūyate yatreti prapañcayāgaḥ |
 tameva homaprakāraṃ vadan nyāsāntaramapi sūcayati pañcabhūteti |
 prāgiti dvitīye |
 jñānendriyātmāna ityupalakṣaṇam |
 tenākāśavarṇāḥ |
 jñānakarmendriyātmānaḥ vāyuvarṇāḥ tadartharūpāḥ agnivarṇāḥ prāṇādidaśavāyurūpā ityādyūhyam |
 tanmayaṃ pañcabhūtamayam || 68 ||
deho'pi tādṛśastasmin nyasyed varṇān vilomataḥ       |
tattatsthānayutān    mantrī   juhuyāt   paratejasi       || 69 ||
      tādṛśa iti pañcabhūtamayaḥ |
 tatra varṇān nyasyediti |
 tatra prakāraḥ pṛthivyā daśavarṇān prapañcayāgavaduccārya pādatalādijānuparyantaṃ vinyaset |
 evamākāśāntaṃ vinyaset |
 vilomata iti |
 punarākāśādivarṇān tattatsthāneṣu bhūmiparyantaṃ vinyaset |
 tattaditi viparītanyāse dhyānam |
 evaṃ dhyānaṃ kṛtvā viparītaṃ nyaset || 69 ||
evaṃ  varṇamayaṃ  homaṃ   kṛtvā  divyatanurbhavet       |
nyasya mantrī yathānyāyaṃ dehe viśvasya mātaram       || 70 ||
japenmantrān  bhajeddevān  yajedagnimananyadhīḥ       |
dravyaiśca   juhuyādagnau   mantravit   tantracoditaiḥ       || 71 ||
      pūrvektaṃ prapañcayāge'pyatidiśati evamiti |
 tatra prakāraḥ oṃ hrīÁ kṣaṃ haṃsaḥ
so'haṃ svāhā iti āntaṃ vinyaset |
 tatra kṣakāraṃ tadadhiṣṭhātṛdevatāṃ tattatsthānañca tadavacchinnaiḥ caitanye juhomīti dhyāyanneva 
saṃhāranyāsaṃ kuryāditi tātparyārthaḥ |
 ayaṃ sāmpradāyikaḥ pakṣaḥ |
      taduktam---- ādhārodyacchaktibindūtthitāyā
                        vaktre mūrddhendu grasantyāḥ  priyāyāḥ |
                   kṣādyāntārṇān pātayet vahnisoma-
                        protān  mantrī  mucyate   rogajātaiḥ || iti |
      evamuktasarvavidhamātṛkānyāsasya mantrāntarādau karttavyatāmāha nyasyeti |
 mantrī yathānyāyamityanenaitaduktaṃ bhavati |
 sarvān mātṛkānyāsān karttṛmaśaktaḥ śākte kalā- mātṛkādīn śaive śrīkaṇṭhamātṛkādīn vaiṣṇave keśavamātṛkādīn 
śuddhaprapañcayāga- mātṛke sarvatra nyasediti |
 taduktam----
                  japādau sarvamantrāṇāṃ vinyāsena lipevīnā |
                  kṛtaṃ tanniṣphalaṃ vidyāt tasmāt pūrvaṃ lipiṃ nyaset || iti |
    kādimate'pi----       mātṛkāyāḥ ṣaḍaṅgañca mātṛkānyāsameva ca |
                  sarvāsāṃ prathamaṃ kṛtvā paścāttantroditaṃ nyaset ||iti|
      ācāryāśca----lipinyāsādikān sāṅgān |
 iti |
   nārāyaṇīye ca----      aṅgāni ca nyaset sarve mantrāḥ sāṅgāstu siddhidāḥ |
 iti |
      anyatrāpi----      rudrairyuktāṃ kevalāṃ vā manūnāṃ karmārambhe mātṛkāṃ vinyased yaḥ |
                  mantrān sadyaḥ kurvate tasya siddhiṃ pāpaiḥ sārddhaṃ yāti nāśaṃ jarā ca ||
      iti |
 ananyadhīrityanena mātṛkāpuṭitajapena mantrasiddhiruktā |
 taduktam ----
 kulaprakāśatantre----      mantrī tu  prajapenmantraṃ   mātṛkākṣarasampuṭam |
                  kramotkramācchatāvṛttyā māsāt siddho bhavennaraḥ ||
                  mātṛkājapamātreṇa    mantrāṇāṃ  koṭikoṭayaḥ |
                  susiddhāḥ syurna sandeho yasmāt sarvaṃ tadudbhavam || iti |
   prayogasāre'pi----      mātṛkāyāṃ tu siddhāyāṃ siddhāḥ syurmantrajātayaḥ |
                  sarve mantrā yato magnā mātṛkāyāmitastataḥ || iti || 70-71 ||
aśvatthoḍumbaraplakṣanyagrodhasamidhastilāḥ       |
siddhārthapāyasājyāni  dravyāṇyaṣṭau  vidurbudhāḥ       || 72 ||
amībhirjuhuyāllakṣaṃ    tadarddhaṃ    vā    samāhitaḥ       |
sarvān kāmānavāpnoti parāṃ siddhiñca vindati       || 73 ||
      sarvamātṛkāmantrāṇāṃ kāmyakarmāṇyāha dravyairiti |
 dravyāṇyāha aśvattheti |
 juhuyāllakṣamiti dvādaśasahasrāṇi pañcaśatī ekaikena dravyeṇa |
 tadarddhaṃ veti |
 ṣaṭ- sahasrāṇi pañcāśadadhikā dviśatī ekaikena dravyeṇa |
 samāhita ityanena tasyāpyarddhamiti sūcitam |
  " mantrī tadarddhamathavāpi tadarddhakaṃ yaḥ "  ityukteḥ |
 tadā trisahasrī sapāda- śatamekaikena dravyeṇa || 71-73 ||
ebhirarkasahasrāṇi  hutvā   mantrī   vināśayet       |
ripūn kṣudragrahān bhūtān jvarāñchāpāṃśca pannagān       || 74 ||
      arkasahasrāṇīti |
 tadā sārddhasahasramekaikena |
 mantrītyanenaitaduktam |
 vidyādīnā- malpatvamahatve vicārya dviguṇaṃ caturguṇaṃ vā homaḥ kārya iti |
 uktañca----
            dvādaśasahasramathavā taddviguṇaṃ taccaturguṇaṃ vātha juhuyāt |
 iti |
      tadā sahasratrayaṃ sahasraṣaṭkaṃ vaikaikena |
 evamuttaratrāpi |
 atyalpatve ekādiśatāvṛttyetyapi jñeyam |
 taduktam----
      ekadvikatrikacatuṣkaśatābhivṛttyā tāṃ tāṃ samīkṣya vikṛtiṃ prajuhotu mantrī |
 iti|
kṣudraṃ nārāyaṇīyoktam----stambhadveṣau tathotsāda uccāṭo bhramamāraṇe |
                    vyādhiśceti smṛtaṃ kṣudram |
 iti || 74 ||
mantrāṇāmayathāvṛttipratipattisamudbhavān       |
vikārān nāśayedāśu homo'yaṃ samudīritaḥ       || 75 ||
      prayogāntaramāha mantrāṇāmiti|
 ayathāvṛttirvarṇānāmanyathoccāraṇam |
 apratipattiḥ ayaṃ mantraḥ kalado neti jñānam |
 tadudbhavān vikārān |
 tatra ayathāvṛttevīkāro vātakuṣṭhādiḥ apratipattevīkāra unmāda iti nārasiṃhe prapañcitam |
 tena yathāvṛttiśca pratipattiśca yathāvṛttipratipattī paścānnañā sambandhaḥ |
 homaḥ samudīrita iti sahasrāvṛttyeti jñeyam |
  " śamayedacirāt sahasravṛttyā "  ityukteḥ || 75 ||
ebhistrimadhuropetairjuhuyāllakṣamānataḥ       |
acirādeva sa bhavet sākṣād bhūmipurandaraḥ       || 76 ||
      trimadhuropetairiti |
 ebhiraṣṭabhiḥ |
 payomadhughṛtaṃ trimadhuram |
 taduktam----ājyaṃ kṣīraṃ madhu tathā madhuratrayamucyate |
 iti |
 payaḥ sthāne śarkarā vā || 76 ||
amībhiḥ sādhako hutvā vaśyādīnapi sādhayet       |
hutvā  lakṣaṃ  tilaiḥ  śuddhairmucyate  sarvapātakaiḥ       || 77 ||
pāyasānnena     juhuyānmantrī      sarvasamṛddhaye       |
padmānāṃ   lakṣahomena   mahatīṃ   śriyamāpnuyāt       || 78 ||
ghṛtena  juhuyāllakṣaṃ  prāpnuyāt  kīttīmuttamām       |
jātīkusumahomena    sarvalokavaśaṃ     nayet       || 79 ||
saṃśodhitaistrimadhvaktairlavaṇairlakṣamānataḥ       |
juhuyād gulikāḥ kṛtvā vaśayet sarvamañjasā       || 80 ||
      amībhiraṣṭabhiḥ |
 sādhaka ityanena lakṣārddhamabdatrayādarvāgityuktam |
 yadāhuḥ---- lakṣaṃ tadarddhakaṃ vā madhuratrayasaṃyutairhunedetaiḥ |
 abdatrayādathā'rvāk tribhuvanamakhilaṃ vaśī- kurute |
 śuddhairiti avakaraṃ dūrīkṛtya prakṣālya saṃśoṣitairityarthaḥ |
 juhuyāllakṣamiti sambadhyate |
 homeneti lakṣamānata iti sambadhyate |
 saṃśodhitaistyaktāvakaraiḥ lavaṇaiḥ gulikāḥ kṛtvā iti sambandhaḥ |
 hutvā lakṣamityādikā saṃkhyā mahati kārye |
      juhuyācca kāryagurutālāghavamabhivīkṣya yogyaparimāṇam |
 ityukteḥ ||77-80||
likhitvā patrakhaṇḍeṣu mātṛkārṇān pṛthak pṛthak      |
abhyarcya  juhuyād   vahnau   tatpatrākṣaramuccaran       || 81 ||
abhicāraharo   homaḥ  sarvarakṣāprasiddhidaḥ       |
sahasrahome vitared dakṣiṇāṃ niṣkamānataḥ       || 82 ||
      likhitveti |
 patrakhaṇḍeṣu tālapatrādikhaṇḍeṣu mātṛkārṇān pṛthak pratyekaṃ likhitvā pṛthak pratyekamabhyarcya agnau 
mātṛkāpīṭhamiṣṭvā tanmantrākṣaramuccaran juhuyāditi sambandhaḥ |
 tatra pratyakṣaramṛṣicchandodevatāśaktibījānyuccārya dhyānaṃ kṛtvā tenaivākṣareṇa gandhādi 
dadyādityarcanākramaḥ |
tatra ṛṣyādi yathā----arjunyāyanamadhye dvau bhārgavastau pratiṣṭhikā |
                  agniveśyaḥ supratiṣṭhā triṣu cābdhiṣu gautamaḥ ||
                  gāyatrī ca bharadvāja uṣṇigekārake pare |
                  lohityāyanako'nuṣṭup vaśiṣṭho bṛhatī dvayoḥ ||
                  māṇḍavyo daṇḍakaścāpi svarāṇāṃ munichandasī |
                  mauhāyanaśca paṅktiḥ ke'jastriṣṭup dvitaye ghaṅoḥ ||
                  yogyāyanaśca jagatī gopālyāyanako muniḥ |
                  chando'tijagatī ce chennaṣakaḥ śarkarī hyajaḥ ||
                  śarkarī kāśyapaścātiśarkarī jhañayoṣṭaṭhoḥ |
                  śunakoṣṭiḥ saumanasyotyaṣṭirḍe kāraṇo dhṛtiḥ ||
                  ḍhaṇormāṇḍavyātidhṛti sāṃkṛtyāyanakaḥ kṛtiḥ |
                  triṣu kātyāyanastu  syāt  prakṛtirnapakeṣu be ||
                  dākṣāyanākṛti  vyāghrāyaṇau  bhe  vikṛtirmatā |
                  śāṇḍilyasaṃkṛtī me'tha kāṇḍalyātikṛtī yaroḥ ||
                  dāṇḍyāyanotkṛtī le'tha ve jātāyanadaṇḍakau |
                  lāṭyāyano daṇḍakaḥ śe ṣasahe jayadaṇḍakau ||
                  māṇḍavyadaṇḍakau lakṣe   kādīnāmṛṣichandasī |
                  evamukte   devatāśca   śrīkaṇṭhādaya īritāḥ ||
                  bījamasyāḥ  śaktayastu  pūrṇedaryādayo matāḥ || iti |
      dhyānaṃ pūrvektam |
 taduktamanusandheyam |
 niṣketi suvarṇacatuṣkam || 81-82 ||
arddhaṃ vā śaktito dadyād yathoktaṃ phalamāpnuyāt       |
anayā   sapta   saṃjaptaṃ   pibet    prātadīne   dine       || 83 ||
      anayeti |
 ayamatra prayogakramaḥ |
 svayaṃ devatāvigraho bhūtvā lipipadme jalamādāya bālādaśākṣarī tāḥ viparītadaśākṣarī bālā ca evaṃ kṣāntaṃ 
japtvākṣādyantamevaṃ sabindukañca punaḥ sabinduvisargama ādikṣāntañca japtvā bhrūmadhye akṣarāṇāṃ 
dīpaśikhāvadvyāptiṃ dhyāyan pibediti |
 varṇānāmāsyāntarudgamanam āsyāt śāstrādyākāreṇa nirgamanañca dhyāyan punadvīvāraṃ pibediti || 83 ||
salilaṃ sa bhaved vāgmī labhate kavitāṃ parām       |
brāhmīrase  vacākalke  payasā  vipaced  ghṛtam       || 84 ||
      salilamiti pūrveṇa sambadhyate |
 bhavedityarkamāsata iti jñeyam |
 aneḍamūko'pi kavitvagavītaḥ parāñca siddhiṃ labhate'rkamāsataḥ |
 ityukteḥ |
 brāhmīrasa iti |
 atra ghṛtaṃ jīvadvatsaikavarṇagoreva grāhyam |
 dugdhamapi tādṛśyā eva |
 āyurvedoktaprakāreṇa ca ghṛtapākaḥ |
 tatra  " kalkāccaturguṇaḥ snehaḥ "  iti sāmānyataḥ snehasya caturthabhāgaḥ kalka uktaḥ |
 atra tvayaṃ svarasapāka iti kṛtvā snehāṣṭamāṃśaḥ kalko grāhyaḥ |
         taduktam----      snehaḥ sidhyati śuddhāmbuniḥ kvāthasvarasaiḥ kramāt |
                  kalkasya    yojayedaṃśaṃ   caturthaṃ    ṣaṣṭhamaṣṭamam || iti |
      atra brāhmīrasaḥ svarasaḥ |
 taduktam----sampiṣyārdraṃ vastu vastragālitaṃ svarasaṃ viduḥ|
 iti |
 kalka iti |
  " kalko dṛṣadi peṣitaḥ "  iti |
 tatrāyaṃ kramaḥ |
 prasthadvayamitaṃ ghṛtaṃ paladvayamitaḥ śvetavacākalkaḥ |
 ghṛtāccaturguṇo brāhmīrasaḥ caturguṇaṃ kṣīram |
                  pañcaprabhṛti yatra syurdravāṇi snehasaṃvidhau |
                  tatra snehasamānyāhurarvāk ca syāccaturguṇam ||
      ityuktatvāt |
 caturguṇaṃ jalaṃ deyam |
        taduktam----      kṣīradadhyāranālaistu pāko yatreritaḥ kvacit |
                  caturguṇaṃ  jalaṃ   tatra   vīryādhānārthamācaret || iti |
      pākajñānañca----      nāṅguligrāhitā kalke na snehe'gnau saśabdatā |
                  varṇādisampacca   yadā   tadainaṃ   śīghramāharet ||
       tathānyatra----      snehasya pāke kalkastu vattīto vattīvadbhavet |
              tathā----      ghṛtasya pheṇoparamastailasya ca tadudbhavaḥ |
                  lehasya tantumattāpsu majjanaṃ saraṇaṃ na ca || iti |
      idaṃ ghṛtaṃ pānārthamiti |
 atra sama eva pākaḥ |
taduktam----snehaḥ pakvo bhavet siddhyai pākaḥ pāne bhavet samaḥ |
            kharo'bhyaṅge   mṛdurnasye   sāmānyeyaṃ  prakalpanā  || iti || 84 ||
ayutaṃ      mātṛkājaptamacītañca     vidhānataḥ       |
pibet prātaḥ sa medhāvī bhaved vākpatisannibhaḥ       || 85 ||
brāhmīṃ   sahasrasaṃjaptāṃ  vacāṃ  vā  payasā  pibet       |
sa   labhenmahatīṃ    medhāmacirānnā'tra   saṃśayaḥ       || 86 ||
      vidhānata iti |
 tato ghṛtaṃ samuttārya śītalamayutajaptaṃ mātṛkāpīṭhaṃ ghṛte vibhāvya mātṛkoktavidhānena pūjitaṃ pibediti |
 bhavediti saṃvatsarāditi jñeyam |
  " kavirbhavati vatsarataḥ "  ityukteḥ |
 tantrāntare tu viśeṣaḥ----
                  palaṃ   śvetavacācūrṇaṃ  karṣaṃ  turagagandhi ca |
                  kṛṣṇā haridrā sindhūtthaṃ dhātrī rugviśvabheṣajam ||
                  pratiniṣkantu sañcūrṇya ghṛtaprasthe vinikṣipet |
                  brāhmīrase  catuḥprasthe  pacenmṛdvagnipākavit ||
                  brāhmīghṛtamidaṃ   proktamanayā'yutamantritam |
                  pibet sūryeparāge tu  sarvajñatvamavāpnuyāt ||
                  dinādau vā lihennityaṃ pañcāśadabhimantritam |
                  vāgvilāsamasau vindet kavivṛndeṣu sammatam || iti || 85-86||
pūrvektaṃ paṅkajaṃ kṛtvā kumbhaṃ saṃsthāpya pūrvavat       |
kvāthena pūrayenmantrī yathāvat kṣīraśākhinām       || 87 ||
aṣṭagandhaṃ     viloḍyā'sminnavaratnasamanvite       |
āvāhya   pūjayed   devīṃ  mātṛkāmuktamārgataḥ       || 88 ||
sahasrasādhitaistoyairabhiṣiñcet    priyaṃ   naram       |
bhānuvāre   śubhe  lagne  brāhmaṇānapi  bhojayet       || 86 ||
gurave dakṣiṇāṃ dadyād bhaktiyuktaḥ svaśaktitaḥ       |
rakṣākaraṃ   viśeṣeṇa   kṛtyādrohopaśāntidam       || 90 ||
eśvaryajananaṃ    puṃsāṃ   sarvasaubhāgyasiddhidam       |
abhiṣekamimaṃ        prāhuvīśvasammohanapradam       || 91 ||
      pūrvektamiti |
 mātṛkāpūjāvasaroktam |
 pūrvavaditi turyektarītyā |
 kvāthena kaṣāyeṇa |
 yathāvaditi caturthāṃśāvaśiṣṭena sabindukāṃ mātṛkāṃ japan pūrayediti ca |
 kṣīraśākhināmiti tat tvacāmityarthaḥ |
 aṣṭagandhamiti śāktam |
 navaratnāni vakṣyante |
 sahasrasādhitaiḥ sahasrasaṃjaptairityarthaḥ |
 bhānuvāre śubhe lagne toyairabhiṣiñcediti sambandhaḥ |
 māsamiti jñeyam |
  " tañcāpi māsam "  ityukteḥ |
 naramiti liṅgamavivakṣitam |
  " nārī bandhyā'pi nānāvidhaguṇanilayaṃ putravaryaṃ prasūte "  ityukteḥ |
 sambalanaṃ (sammohanaṃ ?) iti vaśyam || 87-91 ||
pūrvektamaṇḍalaṃ  kṛtvā  mantrī  navapadānvitam       |
madhyādi  sthāpayet teṣu  padeṣu  kalaśān nava       || 92 ||
tantubhirveṣṭitān  śuddhān   bahiścandanacacītān       |
sudhūpavāsitān   mantrī   dūrvākṣatasamanvitān       || 93 ||
āpūrya  śuddhatoyaistān  veṣṭayedaṃśukaistu  tān       |
muktāmāṇikyavaidūryagomedān      vajravidrumau       || 94 ||
padmarāgaṃ   marakataṃ   nīlañceti   yathākramāt       |
uktāni  navaratnāni  teṣu  kumbheṣu  nikṣipet       || 95 ||
viṣṇukrāntāmindravallīṃ devīṃ dūrvāñca nikṣipet       |
sthāpayet kumbhavaktreṣu komalāṃścūtapallavān       || 96 ||
vinyasedakṣatopetāṃścaṣakāṃśca     phalānvitān       |
madhye  kumbhe  samārādhya devīṃ  mantrī vṛṣāditaḥ       || 97 ||
arcayed dikṣu kumbheṣu vyāpinyādyāḥ puroditāḥ       |
vargamantrayutāḥ   proktalakṣaṇāḥ  sarvasiddhidāḥ       || 98 ||
śarkarāghṛtasaṃyuktaṃ    pāyasañca      nivedayet       |
spṛṣṭavā kumbhān kuśaivīdyāṃ japet sāgraṃ śataṃ śatam || 99 ||
      navapadānvitamiti navanābham |
 śuddhān vraṇakālimādirahitān |
 sudhūpavāsi- tānityantaḥ yathākramāt nikṣipediti madhyāditaḥ sarvatra sarvāṇi |
 devīmiti sahadevīm |
 nikṣipediti sarvatra sarvāḥ |
 vṛṣā indraḥ tadādita iti pūrvāditaḥ |
 vāsavo vṛtrahā vṛṣā iti kośaḥ |
 dikṣu kumbheṣu iti vyadhikaraṇe saptamyau |
 vargā akārādyāḥ vyastasamastāḥ ta eva mantrāstadyutāstadādyāḥ |
 vidyāṃ mātṛkām |
 sāgramaṣṭottaram |
 śataṃ śatamityanena pratikumbham || 92-99 ||
abhiṣiñced vilomena sādhyaṃ taṃ dattadakṣiṇam       |
sarvapāpakṣayakaraṃ   śubhadaṃ   śāntisiddhidam       || 100 ||
kṛtyādrohādiśamanaṃ     saubhāgyaśrījayapradam       |
putrapradaṃ   ca   bandhyānāmabhiṣekamimaṃ   viduḥ       || 101 ||
jvarārttasya puraḥ sthitvā japet sāgraṃ sahasrakam       |
jvaro   naśyati    tasyāśu    kṣudrabhūtagrahā   api       || 102 ||
      vilomeneti īśānādi sthitairghaṭairityarthaḥ |
 taduktaṃ prayogasāre----
                   punarantādimadhyāntamabhiṣiñcet priyāṃ striyam |
 iti |
      kṣudrarogagrahā api naśyantītyanuṣajyate || 100-102 ||
paratejasi sañcintya śubhraṃ  srutasudhāmayam       |
vidhuṃ vidyāṃ japed yogo viṣarogavināśakṛt       || 103 ||
valīpalitarogaghnaḥ  kṣutpipāsāpraṇāśanaḥ       |
puṣṭidaḥ sarvasaubhāgyadāyī lakṣmīśubhapradaḥ       || 104 ||
      paratejasi sahasrārakamalakaṇīkāsthita paramaśive |
      vidhuṃ tatratyameva || 103-104 ||
somasūryāgnirūpāḥ syurvarṇā   lohatrayaṃ  tathā       |
raupyaminduḥ  smṛto  hema  sūryastāmraṃ   hutāśanaḥ       || 105 ||
lohabhāgāḥ samuddaṣṭāḥ   svarādyakṣarasaṃkhyayā       |
tairlehaiḥ       kārayenmudrāmasaṅkalitasaṅgatām       || 106 ||
sāgraṃ sahasraṃ saṃjapya spṛṣṭvā tāṃ juhuyāt tataḥ       |
tasyāṃ   sampātayenmantrī  sapīṣā  pūrvasaṃkhyayā       || 107 ||
      triśaktimudrikāmāha someti |
 lohatrayamiti |
  " sarvañca taijasaṃ loham "  ityuktatvāt rūpyahematāmrāṇāṃ lohaśabdenābhidhānam |
 tatheti somasūryāgnirūpamityarthaḥ |
 tadevāha raupyaminduriti |
 svarādīti |
 raupyaṃ 16 suvarṇa 25 tāmraṃ 10 |
 kecittu varṇānāṃ dvādaśakalātmakatvāt suvarṇabhāgā dvādaśeti vadanti |
 ayameva pakṣaḥ sāmpradāyikaḥ |
 śaivāgame'pi----
                  tāmratārasuvarṇānāmarkaṣoḍaśakhendubhiḥ |
 iti |
      atra vyutkrameṇa saṃkhyeti vyākhyātam |
 asaṅkaliteti |
 asaṅkalitāmamilitāṃ paścāt saṅgatāṃ militām |
 tatra prakāraḥ |
 tattadbhāgamitasya lohatrayasya mudrikātrayaṃ kṛtvā paścāt saṃyojayediti |
 sāgramiti aṣṭādhikam |
 saṃjapya mātṛkāmiti śeṣaḥ |
 tato mantrī pūrvasaṃkhyayā aṣṭottarasahasramiti |
 sapīṣā juhuyāditi sambandhaḥ |
 tasyāṃ sampātayediti |
 sampāto nāma sruvasthāhutiśeṣājyasya pratyāhuti mudrikāyāṃ pātaḥ || 105-107 ||
nikṣipya   kumbhe  tāṃ  mudrāmabhiṣekoktavartmanā       |
āvāhya   pūjayed    devīmupacāraiḥ    samāhitaḥ       || 108 ||
abhiṣicya vinītāya dadyāt tāṃ mudrikāṃ guruḥ       |
iyaṃ         rakṣaḥ    kṣudrarogaviṣajvaravināśinī       || 109 ||
vyālacauramṛgādibhyo  rakṣāṃ  kuryād  viśeṣataḥ       |
yuddhe    vijayamāpnoti    dhārayanmanujeśvaraḥ       || 110 ||
      abhiṣekokteti |
 ekakalaśaproktena |
 āvāhyeti kumbhe |
 abhiṣicyeti sādhyam |
 vyālaḥ sarpaḥ |
 mṛgo vyāghraḥ || 108-110 ||
vibhajenmātṛkāṃ  mantrī  nava  vargān  yathākramāt       |
aṣṭāvaṣṭau svarāḥ sparśāḥ pañcaśo vyāpakā api       || 111 ||
navavargāḥ samutpannā navavargeśvarā  grahāḥ       |
arkenduraktajñagurubhṛgumandāhiketavaḥ       || 112 ||
      navaratnamudrikāmāha vibhajediti |
 mantrītyanena navagrahanyāso'pi sūcitaḥ |
 tatra prakāraḥ |
 svarānuktvā somamaṇḍalāya nama iti mūrddhādigalaparyantam, kādimāntamuccārya sūryamaṇḍalāya nama iti galādi 
hṛdayāntam, yādyānuktvā vahnimaṇḍalāya nama iti hṛdayādipādāntaṃ vyāpakaṃ nyasediti maṇḍalatrayanyāsaḥ |
 ādiṭhāntamuktvā somaṇḍalāya nama iti mūrddhādihṛdayāntaṃ, ādikṣāntamuktvā agnimaṇḍalāya nama iti 
hṛdādipādāntaṃ nyasedityagnīṣomanyāsaḥ |
 ādikṣāntamuktvā haṃsaḥ puruṣātmane nama iti vyāpakatvena nyasediti haṃsanyāsaḥ |
 ete nyāsā yathākramāditipadena sūcitāḥ |
      tataḥ aṃ āṃ iṃ īṃ uṃ ūṃ ṛṃ ṝṃ sūryāya bhagavate namaḥ ityādikrameṇa ketvantaṃ vinyasya punaḥ 
prathamoktanyāsatrayaṃ vaiparītyena kuryāditi grahanyāsaḥ |
 tatra śeṣāṣṭasvaraiḥ somaḥ kavargeṇā'ṅgārakaḥ cavargeṇa budhaḥ ṭavargeṇa bṛhaspatiḥ tavargeṇa śukraḥ 
pavargeṇa śanaiścaraḥ yavargeṇa rāhuḥ ṣavargeṇa ketuḥ |
 ayamatra nyāsakramaḥ |
 sthānāni tu mūlādhāra-  liṅganābhihṛdayagalalambikābhrūmadhyalalāṭabrahmarandhrāṇīti |
 vyāpakā yakārādyāḥ |
 apītyapiśabdāt pañcaśaḥ ityatrāpyanveti |
      grahakramamāha arketi |
 rakto maṅgalaḥ |
 jño budhaḥ |
 mandaḥ śanaiścaraḥ |
      ahiḥ rāhuḥ || 111-112 ||
māṇikyaṃ mauktikaṃ cāru  vidrumaṃ gāruḍaṃ punaḥ       |
puṣparāgaṃ   lasadvajraṃ   nīlaṃ  gomedakaṃ  śubham       || 113 ||
vaidūryaṃ nava ratnāni  mudrāṃ  taiḥ kalpayecchubhām       |
japahomādikaṃ   sarvaṃ   kuryāt   pūrvektavartmanā       || 114 ||
yo   mudrāṃ  dhārayedenāṃ  tasya   syurvaśagā  grahāḥ       |
varddhate tasya saubhāgyaṃ  lakṣmīravyāhatā bhavet       || 115 ||
kṛtyā drohā vinaśyanti naśyanti sakalāpadaḥ|
rakṣobhūtapiśācādyāṃ   nekṣante   taṃ   bhayākulāḥ       || 116 ||
uparyupari      varddhante      dhanaratnādisampadaḥ       |
mudrikāyāḥ prasādena rājalakṣmīḥ sthirā sadā       || 117 ||
      cāvītyanenātilohitapravālasya grahaṇamuktam |
 lasadityanena ṣaṭkoṇavajrasyaiva grahaṇamuktam |
 pūrvektavartmaneti pūrvamudroktaprakāreṇa || 113-117 ||
tārttīyojjvalakaṇīkaṃ svarayugairāvirbhavat kesaraṃ
vargellāsivasucchadaṃ   vasumatīgehena   saṃveṣṭitam       |
tārādhīśvaravārivarṇavilasaddakkoṇasaṃśobhitaṃ
yantraṃ  varṇatanoḥ  paraṃ  nigaditaṃ   sarvāmayaghnaṃ   param       || 118 ||
|| iti śrīmadlakṣmaṇadeśikendraviracite śāradātilake
ṣaṣṭhaḥ paṭalaḥ samāptaḥ || 6 ||
bth " bi
      dhāraṇayantramāha tārttīyeti |
 tārttīyaṃ pūrvektaṃ kaṇīkābījam |
 tārādhīśvaraḥ ṭhakāraḥ |
 ākārasāmyāt |
 gauḍalipau tādṛksvarūpasya likhitatvāt |
 vārivarṇe vakāraḥ |
 tābhyāṃ vilasantau yau dikkoṇau tābhyāṃ saṃśobhitam |
 tenātra pūrvayantrādayameva viśeṣaḥ |
 uktaṃ kādimate  " ṭhaṃ vaṃ bhūdigvidikṣu ca "  iti |
      ācāryaiḥ pūrvektaṃ pūjāyantrameva dhāraṇayantramuktam |
 idamapi padyaṃ kaiścit tadanusāreṇa vyākhyāyate |
 vilasantau yau dikkoṇau tābhyāṃ saṃśobhitam |
 tena vidik vikoṇa iti jātam |
 tato vidikṣu ṭhakāraḥ |
 vikoṇaśabdena diśa ucyante |
 tato dikṣu vakāra ityarthaḥ |
 taduktamācāryaiḥ----
                  kṣmābimbena ca saptamārṇavayujāsrāśāsu saṃveṣṭitaṃ
                  varṇābjaṃ śirasi smṛtaṃ viṣagadapradhvaṃsi mṛtyuñjayam |
 iti || 118||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ ṣaṣṭhaḥ paṭalaḥ || 6 ||
bth " bi


atha saptamaḥ paṭalaḥ

atha  bhūtalipiṃ  vakṣye  sugopyāmatidurlabhām       |
yāṃ prāpya śambhormunayaḥ sarvān kāmān prapedire       || 1 ||
      atha mātṛkāviśeṣaṃ bhūtalipimantramāha atheti |
 śambhoḥ sakāśād yāṃ prāpyetyanvayaḥ |
 sarvān kāmānityanena viniyoga uktaḥ || 1 ||
pañca hrasvāḥ sandhivarṇā vyomerāgnijalaṃ dharā       |
antyamādyaṃ  dvitīyañca  caturthaṃ  madhyamaṃ  kramāt       || 2 ||
pañcavargākṣarāṇi  syurvāntaṃ  śvetendubhiḥ  saha       |
eṣā  bhūtalipiḥ  proktā  dvicatvāriṃśadakṣaraiḥ       || 3 ||
      mantramuddharati pañceti |
 pañca hrasvāḥ a i u ṛ ḷ prathamo vargaḥ |
 sandhivarṇāḥ e e o au dvitīyo vargaḥ |
 vyoma haḥ |
 īro yaḥ |
 agnī raḥ |
 jalaṃ vaḥ |
 dharā laḥ |
 ayaṃ tṛtīyaḥ |
 pañcavargākṣarāṇāṃ kramamāha antyamiti |
 antyaṃ ḍaḥ ādyaṃ kaḥ dvitīyaṃ khaḥ caturthaṃ ghaḥ madhyamaṃ gaḥ |
 ayaṃ kramo'gre'pi caturṣu |
 evaṃ vargāṣṭakam |
 vāntaṃ śaḥ |
 śvetaḥ ṣaḥ |
 śrīkaṇṭhādipāṭhāt induḥ saḥ |
 ayaṃ navamaḥ || 2-3 ||
āyambarārṇā vargāṇāṃ pañcamāḥ śārṇasaṃyutāḥ       |
vargādyā iti vijñeyā nava vargāḥ smṛtā amī       || 4 ||
      navavargādyakṣarāṇyāha āyambarārṇā iti |
 aśca e ca ambarārṇaśceti dvandvaḥ |
tatra a e ityanayoḥ vṛddhirecīti vṛddhau kṛtāyāṃ e |
 tato amityasmin parataḥ eco'yavāyavaḥ iti āyikṛte āyambarārṇa iti sidhyati |
 ambarārṇe haḥ |
 vargāṇāṃ akacaṭatapānām || 4 ||
vyomerāgnijalakṣoṇīvargavarṇān pṛthag viduḥ       |
dvitīyavarge   bhūrna   syānnavame   na  jalaṃ  dharā       || 5 ||
      vargavarṇānāṃ bhūtātmakatāmāha vyometi |
 pṛthak pratyekaṃ navavargāṇāṃ prathamādayo varṇā vyomādirūpā ityarthaḥ |
 kvacinnava varṇān pṛthagviduriti pāṭhaḥ |
 tatra naveti vīpsā jñeyā |
 pṛthak pratyekaṃ vyomavāyvādirūpān nava varṇān viduriti yojanā |
 tatrāntyopāntyayoḥ saptāṣṭākṣarātmakatvāt kathaṃ navavarṇatvamityāha prathamapāṭhe pratyeka- vargavarṇānāṃ 
pañcabhūtātmakatvamuktaṃ taddvitīyanavamayorna ghaṭata ityata āha dvitīyeti |
 ubhayatrobhayasambhavābhiprāyamiti bhāvaḥ |
 dvitīyavargasya caturakṣarātmakatvāt bhvātmaka- makṣaraṃ nāsti |
 navamasya trivarṇātmakatvādubhayorabhāvaḥ || 5 ||
viriñciviṣṇurudrāśviprajāpatidigīśvarāḥ       |
kriyādiśaktisahitāḥ   kramāt  syurvargadevatāḥ       || 6 ||
ṛṣiḥ  syāddakṣiṇāmūttīrgāyatraṃ   chanda   īritam       |
devatā kathitā sadbhiḥ sākṣād varṇeśvarī parā       || 7 ||
      navavargadevatā āha viriñcīti|
 digīśvarā indrayamavaruṇasomāḥ |
 sarve kīdṛśāḥ|
 kriyādiśaktisahitāḥ trirāvṛttakriyājñānecchāśaktibhirupetāḥ |
 kecittu digīśvara ityekaḥ kriyāśaktyādayastistra iti nava devatā icchanti || 6-7 ||
hādiṣaḍvargakaiḥ kuryāt ṣaḍaṅgāni sajātibhiḥ       |
dhyāyellipitarormūle    devīṃ    tanmayapaṅkaje       || 8 ||
      hādīti |
 tṛtīyavargeṇa hṛdayam |
 evamanyairaṣṭamāntyairanyāni |
 haṃ yaṃ raṃ vaṃ laṃ hṛdayāya nama ityādi prayogaḥ |
 dhyāyediti |
 tanmayapaṅkaje varṇābje || 8 ||
vadanti  sudhiyo vṛkṣaṃ nityaṃ varṇamayaṃ śubham       |
parasamvinmahābījaṃ    bindunādamahāśipham       || 9 ||
pṛthivyakṣaraśākhābhiḥ sarvāśāsu vijṛmbhitam       |
salilākṣarapatraiḥ   svaiḥ  saṃchāditajagattrayam       || 10 ||
vahnivarṇāṅkurerdīptaṃ  ratnairiva   suradrumam       |
marudvarṇalasatpuṣpairdyetayantaṃ     vapuḥśriyam       || 11 ||
ākāśārṇa  phalairnamraṃ  sarvabhūtāśrayaṃ  param       |
parāmṛtākhyamadhubhiḥ  siñcantaṃ  parameśvarīm       || 12 ||
vedāgamādibhiḥ  kḷptaṃ  samunnatimanoharam       |
śivaśaktimayaṃ  sākṣācchāyāśritajagattrayam       || 13 ||
enamāśritya  munayaḥ sarvān kāmānavāpnuyuḥ       || 14 ||
      lipitarorityuktaṃ tatsvarūpamāha nityamiti |
 vaiyākaraṇabhāṭṭamate varṇānāṃ nityatvāt |
 parasamvit kuṇḍalinī |
 parabrahmeti kaścit |
 śiphā mūlam |
 nityamityuktaṃ cet tasya kathaṃ bījādutpattiḥ |
 abhivyañjakatvena bījavadupacaryate |
 svairityanena dvitīyoktabhūtavarṇanirāsaḥ |
 idaṃ pṛthivyādiṣvapi yojyam |
 vedāgameti |
 etadrūpeṇa vṛkṣasyoccatvamityarthaḥ || 9-14 ||
aṅkonmuktaśaśāṅkakoṭisadṛśīmāpīnatuṅgastanīṃ
candrārddhākiṃtamastakāṃ  madhumadādālolanetratrayām       |
bibhrāṇāmaniśaṃ varaṃ japavaṭīṃ vidyāṃ kapālaṃ karai-
rādyāṃ  yauvanagavītāṃ lipitanuṃ vāgīśvarīmāśraye       || 15 ||
      dhyāyedityuktaṃ tat dhyānamāha aṅka iti |
 aṅkaḥ kalaṅkaḥ tena unmuktastyaktaḥ |
 āyudhadhyānaṃ vāmādyadhastanayorādye tadūrddhayoranye |
 anye tūrddhādi dakṣe ādye pare vāme ityāhuḥ || 15 ||
ādhāradeśe'dhiṣṭhāne   nābhau   hṛdi  gale   punaḥ       |
bindau nāde tataḥ śaktyāṃ śive  deśikasattamaḥ       || 16 ||
navādhāreṣu  vinyasya  svarān  nava   yathāvidhi       |
hādivarṇāṃstanau nyasyenmukhe ūddhrvāditaḥ sudhīḥ       || 17 ||
      ādhāreti |
 ādhāradeśe gudameḍhrāntarāle |
 adhiṣṭhāne liṅge |
 bindau bhrūmadhye |
 nāde keśānte |
 śaktyāṃ tadūrddhadeśe |
 śive dvādaśānte |
 navādhāreṣu ādhārādyuktanavacakreṣu |
 yathāvidhītyanena tattadādhārabhāvanāṃ kṛtvetyuktaṃ bhavati |
 ata eva ādhāretyādyuktvāpi punarnavādhāreṣvityuktiḥ |
 ādhārabhāvanā antyapaṭale vakṣyate |
 deśikasattama ityanena varṇānāṃ sabindukatvamuktam || 16-17 ||
ūddhrvamāhendrayāmyodakpaścimeṣu       samāhitaḥ       |
doḥpatsu   pañcavargāṇāṃ   varṇān  deśikasattamaḥ       || 18|| kṣa
agramūlopamūlāgramadhyadeśakrameṇa             tu       |
jaṭhare   pārśvayugale   nābhau   pṛṣṭhe   samāhitaḥ       || 19 ||
guhyahṛdbhrūvile  nyasyet   śādivarṇatrayaṃ   kramāt       |
sṛṣṭyāṃ sargāvasānā syāt sthitau vahnimarutpayaḥ       || 20 ||
viyadbhūmikramānnyasyed   bindusargāvasānikām       |
saṃhṛtau     pratilomena   vinyasedbindubhūṣitām       || 21 ||
āgamoktena   mārgeṇa   dīkṣitaḥ   sādhakottamaḥ       |
lakṣaṃ    nyasyejjapettāvadayutaṃ   juhuyāt  tilaiḥ       || 22 ||
      ūrddhādita iti yaduktaṃ tadeva vivṛṇoti ūrddheti |
 svasyaiva pañcamukhakalpanayā nyāsa iti sudhīrityanenoktam |
 samāhita ityanena varṇānāṃ sabindutvamuktam |
 doḥpaditi|
 deśikasattamaḥ agramūlopamūlāgramadhyadeśakrameṇa doḥpatsu jaṭharādipṛṣṭhānteṣu pañcavargāṇāṃ varṇān 
nyasedityuttareṇa sambandhaḥ |
 mūlañca agrañca mūlāgre tayoḥ samīpamupamūlāgram |
 agrañca mūlañca upamūlāgrañca madhyadeśaśceti vigrahaḥ |
 agramaṅgulyantaḥ |
 mūlamaṃsorumūlam |
 upamūlaṃ kūrparajānunī |
 upāgraṃ karapādāṅguliprathamasandhiḥ |
 madhyadeśo madhyasandhiḥ maṇibandhagulphe |
 samāhita ityanena samādhānaparatayā sthānaviparyayābhāvadraṣṭetyuktam |
 deśikasattama ityanena varṇānāṃ sabindukatvamuktam |
 bhrūvile bhrūmadhye |
 kramāditi svarādiṣu sarvatra sambadhyate |
 atra etanmantroktakramādityarthaḥ |
 sṛṣṭāviti |
 sargāvasānā bhūtalipiriti śeṣaḥ |
 sthitau bindusargāvasānikāṃ tāṃ kramānnyasediti sambandhaḥ |
 kaḥ krama ityapekṣāyāmāha vahnīti |
 tatra vahnyādīnāmekaikaṃ varṇaṃ vinyasya punastenaiva krameṇa nyaset |
 tatrāyaṃ kramaḥ |
 uṃḥ iṃḥ ṛṃḥ aṃḥ ḷṃḥ oṃḥ eṃḥ auṃḥ eṃḥ auṃḥ eṃḥ ityādi |
 āgamoktena kulaprakāśatantraproktena |
 dīkṣitastāvaditi lakṣaṃ |
 tatra eko nyāsaḥ ekā āvṛttiśceti krama iti sādhakottama ityanenoktam || 18-22 ||
pūjayedanvahaṃ   devīṃ   pīṭhe  prāgīrite    sudhīḥ       |
varṇābjenāsanaṃ   dadyānmūttīṃ   mūlena  kalpayet       || 23 ||
devīṃ     sampūjayet    tasyāmaṅgādyāvaraṇaiḥ   saha       |
ādāvaṅgāvṛtiḥ       paścādambikādyābhirīritā       || 24 ||
dvitīyā mātṛbhiḥ proktā tṛtīyā dvyaṣṭaśaktibhiḥ       |
caturthī pañcamī  proktā  dvāviṃśacchaktibhiḥ punaḥ       || 25 ||
catuḥṣaṣṭyā smṛtā ṣaṣṭhī śaktibhirlekanāyakaiḥ       |
saptamī      punareteṣāmastraiḥ    syādaṣṭamāvṛtiḥ       || 26 ||
evaṃ   pūjyā   jagaddhātrī   śrībhūtalipidevatā       |
sthāneṣūkteṣu  vidhivadabhyarcyā'ṅgāni  pūjayet       || 27 ||
ambikāvāgbhavī durgā śrīśaktiścoktalakṣaṇāḥ       |
brāhmyādyāḥ pūrvavat pūjyāḥ karālī vikarālyumā || 28 ||
      pūjayediti |
 atra kaścit prāgīrite pīṭhe ityukteraṣṭapatra eva ṣoḍaśaśaktīnāṃ dvirāvṛttyā dvātriṃśanmitānāṃ caturāvṛttyā 
catuḥṣaṣṭimitānāmaṣṭāvṛttyā pūjanam, anyathā pīṭhe prāgīrite iti vyāhanyetetyuvāca |
 tadasāmpradāyikam |
 teṣāṃ mate aṣṭāvṛtitvaṃ vyāhanyeta |
 āvṛttirnāma sarvata āvaraṇatvena pūjanam |
 tadekadhā aṣṭaśaktipūjanenaiva jātam |
 tadatiriktadvitīyāvṛttiścet pūjyate āvṛttyantarameva bhavati |
 natu tasyāstatrāntarbhāvaḥ |
 mantrāntareṣu na ca dṛṣṭapūrvam |
 sāmpradāyikapakṣe tu pīṭhe prāgīrite ityasyāyamarthaḥ |
 prāguktapīṭhaśaktipīṭhamantrānatrāpi pūjayediti |
 idaṃ sarvatrānusandheyam |
      tathā ca granthakṛnmahāgaṇapatipūjāvasare vakṣyati prāgukte pūjayet pīṭhe iti |
 tatra yadi pūrvektamekākṣaragaṇapati nidīṣṭam aṣṭadalamātrapīṭhaṃ gṛhyate tadā yā ṣaṭkoṇādiṣu pūjā 
vakṣyate sā'nupapannā syāt |
 dhyāne ca trikoṇaṣaṭkoṇamātṛkāmbujaṃ yat pīṭhamuktaṃ tadapyasaṅgataṃ syāt |
 yadyucyeta prāgukte pīṭhe iti dhyānokta ityartha iti tadā pīṭhaśakti- pīṭhamantrapūjāprāpakavacanābhāvāt 
tatpūjā na syādevetyalam |
 tenātrā'ṣṭadalaṃ ṣoḍaśadalaṃ bhūpuraṃ caturdvārañca kṛtvā tatra prāguktāḥ pīṭhaśaktīḥ sampūjya 
varṇābjenāsanaṃ dattvā mūttīṃ mūlena saṅkalpya tatra devīmabhyarcya kesareṣu yathāpūrvamaṅgāni cābhyarcya 
tadupari digdaleṣu catasro'mbikādyāḥ tadagre brāhmyādyāḥ ṣoḍaśadalādiṣu karālyādyāḥ pūjayediti |
 varṇābjeneti |
 hsauḥ varṇābjāya bhūtalipiyogapīṭhāya namaḥ iti prayogaḥ |
 tasyāṃ mūrttau |
      aṅgādītyādiśabdaṃ vivṛṇoti ādāvityādi |
 aṅgāvṛteḥ pūjāsthānamāha sthāneṣviti |
 ukteṣu turyekteṣu |
 vidhivadityuktyā dhyānāni |
 ambikādyetyādi śabdaṃ vivṛṇoti pūjayediti |
 āsāṃ dhyānaṃ svasvaprakaraṇe'nusandheyam |
 mātṛpūjādhyānamāha ukteti |
 uktalakṣaṇāḥ prākpaṭaloktadhyānāḥ |
 pūrvavaditi pūrvektasthāneṣu || 23-28 ||
sarasvatīśrīdurgeṣā    lakṣmīśrutyau   smṛtirdhṛtiḥ       |
śraddhā medhā matiḥ kāntirāryā ṣoḍaśa śaktayaḥ       || 29 ||
khaḍgakheṭakadhāriṇyaḥ śyāmāḥ pūjyāḥ svalaṅkṛtāḥ|
vidyāhrīpuṣṭayaḥ  prajñā  sinīvālī  kuhūḥ  punaḥ       || 30 ||
rudrā vīryā prabhā nandā syāt poṣā ṛddhidā śubhā       |
kālarātrirmahārātrirbhadrakālī       kapadīnī       || 31 ||
vikṛtirdaṇḍimuṇḍinyau  sendukhaṇḍā śikhaṇḍinī       |
niśumbhaśumbhamathinī        mahiṣāsuramadīnī       || 32 ||
indrāṇī    caiva    rudrāṇī    śaṅkarārddhaśarīriṇī       |
nārī  nārāyaṇī  caiva   triśūlinyapi  pālinī       || 33 ||
ambikā hlādinī caiva dvātriṃśacchaktayaḥ smṛtāḥ       |
cakrahastāḥ  piśācāsyāḥ  sampūjyāścārubhūṣaṇāḥ       || 34 ||
      dvyaṣṭaśaktyādiśabdān vivṛṇoti karālīti |
 pūjyā iti ṣoḍaśa daleṣu |
 rudrā vīryeti pāṭhaḥ |
 tena rudrā saptamī vīryā aṣṭamī |
 prabhā navamī |
 nandā daśamī |
 śubheti viśeṣaṇaṃ na śaktināma |
      taduktaṃ saṃhitāyām----rudrā vīryā prabhā nandā poṣiṇī ṛddhidā tathā |
 iti |
 daṇḍimuṇḍinyāviti |
 daṇḍinī muṇḍinī iti śaktidvayam |
  " vikṛtirdaṇḍinī caiva "  ityukteḥ |
 niśumbhaśumbhamathanītyekā |
 sampūjyā iti ṣoḍaśapatrāgratatsandhiṣu |
      taduktaṃ saṃhitāyām----
                  pūrvādikramataḥ pūjyā dalāgreṣu ca sandhiṣu |
 iti || 29-34 ||
piṅgalākṣī  viḍālākṣī  samṛddhirvṛddhireva   ca       |
śraddhā svāhā svadhābhikhyā māyāsaṃjñā vasundharā       || 35 ||
trilokadhātrī  sāvitrī  gāyatrī  tridaśeśvarī       |
surūpā  bahurūpā  ca  skandamātā'cyutapriyā       || 36 ||
vimalā   cāmalā   paścādaruṇī  punarāruṇī       |
prakṛtivīkṛtiḥ sṛṣṭiḥ sthitiḥ saṃhṛtireva ca       || 37 ||
sandhyā mātā satī haṃsī madīkā rañjikā parā       |
devamātā   bhagavatī    devakī   kamalāsanā       || 38 ||
trimukhī   saptamukhyanyā   surā'suravimadīnī       |
lamboṣṭhī coddhrvakeśī ca bahuśīrṣā vṛkodarī       || 39 ||
ratharekhāhvayā   paścācchaśirekhā  tathā'parā       |
gaganavegā    pavanavegā     ca    tadanantaram       || 40 ||
tato    bhuvanapālākhyā   tataḥ  syānmadanāturā       |
anaṅgā'naṅgamadanā        tathaivā'naṅgamekhalā       || 41 ||
anaṅgakusumā        viśvarūpā'surabhayaṅkarī       |
akṣobhyāsatyavādinyau   vajrarūpā   śucivratā       || 42 ||
varadākhyā ca  vāgīśā catuḥṣaṣṭiḥ samīritāḥ       |
cāpabāṇadharāḥ sarvā jvālājihvā mahāprabhāḥ       || 43 ||
daṃṣṭiraṇyaścorddhvakeśyastā yuddhopakrāntamānasāḥ       |
sarvābharaṇasandīptāḥ    pūjanīyāḥ   prayatnataḥ       || 44 ||
      svadheti abhikhyā yasyāḥ māyeti saṃjñā yasyāḥ sā iti vigrahaḥ |
 tathā cācāryāḥ----māyābhikhyā vasundharā |
 iti |
      anyatrāpi----śraddhā svāhā svadhākhyā ca mātṛkā ca vasundharā |
 iti |
      sthitiḥ saṃhṛtireva ca ityatra saṃsthitiḥ sthitireva ca iti kvacit pāṭhaḥ |
 ayameva sāmpradāyikaḥ |
 pareti śaktināma |
 suretyekā asuravimadīnītyaparā |
 taduktam |
 sasaptamukhyatha surā tathā'suravimadīnī |
 iti |
 tathā apareti śaktināma |
 tadanantaraṃ pavanavegeti sambandhaḥ |
 asurabhayaṅkarīti padacchedaḥ |
 akṣobhyā ca satyavādinī ca iti vigrahaḥ |
 pūjanīyāḥ prayatnata iti caturasrāntaragrādi prādakṣiṇyena |
      taduktaṃ saṃhitāyām----etāḥ śaktīśca pūjayet |
 prādakṣiṇyakrameṇaiva |
      iti || 35-44 ||
lokeśāḥ pūrvavat  pūjyāstadvadvajrādikānyapi       |
itthaṃ   yaḥ pūjayenmantrī  śrībhūtalipidevatām       || 45 ||
śrīvāṇyoḥ sa  bhaved  bhūmirdevairapyabhivandyate       |
kamalairayutaṃ   hutvā   rājānaṃ   vaśamānayet       || 46 ||
utpalairjuhuyāt    tadvanmahālakṣmīḥ   prajāyate       |
palāśakusumairhutvā   vatsareṇa    kavirbhavet       || 47 ||
rājīlavaṇahomena    vanitāṃ    vaśamānayet       |
mātṛkoktāni karmāṇi kuryādatrāpi sādhakaḥ       || 48 ||
      pūrvavaditi turyektavat |
 taduktaṃ saṃhitāyām----
                  tadbahirlekapālāṃśca bhūbimbe pūjayet priye |
 iti |
      tadvaditi caturthektavat || 45 ||
      tadvadityayutam |
 uttaraprayogadvaye'pīyameva saṃkhyā || 46-48 ||
bhūtalipyā   puṭīkṛtya   yo  mantraṃ  bhajate  naraḥ       |
kramotkramācchatāvṛtyā tasya siddho bhavenmanuḥ       || 49 ||
      mantrāntarasyāpi anayaiva siddhimāha bhūteti |
 kramotkramāt puṭīkṛtyetyanvayaḥ |
 siddho bhavenmanuriti |
 sa mantrastasya siddhyatītyarthaḥ |
 māsamātreṇeti jñeyam |
taduktaṃ kulaprakāśatantre----māsamātraṃ   japenmantraṃ   bhūtalipyarṇasaṃpuṭam |
                       kramotkramāt sahasraṃ tu tasya siddho bhavenmanuḥ || iti |
      yadvā sādhyaristhānapatitaḥ siddhasthānagatamantraphalaṃ dadātītyarthaḥ || 49 ||
suṣuptabhujagākārāṃ    kuṇḍalīṃ    madhyavartmanā       |
saṅgamaya   paraṃ  sthānaṃ  prāṇavit  tāṃ  parāmṛtaiḥ       || 50 ||
plāvayenmūddhrna  mūlāntaṃ  yogo'yaṃ  sarvasiddhidaḥ       |
anayā  nyastadehastu   tejasā   bhāskaro  bhavet       || 51 ||
yantrakriyā viśeṣāṃstu jñātvā karmmāṇi sādhayet       || 52 ||
      madhyavartmaneti suṣumṇāmadhyamārgeṇetyarthaḥ mūddhrna paraṃ sthānaṃ saṅgamayeti |
 ṣaṭcakrabhedakrameṇa paraṃ sthānaṃ dvādaśāntaṃ śivagṛhaṃ prāpaya |
 prāṇavidityanena yogītyūktam |
 mūlāntaṃ mūlādhāraparyantam |
 parāmṛtaiḥ plāvayediti sambandhaḥ |
 asyānyamantrāṅgatvamāha anayeti || 50-52 ||
bindvāḍhyaṃ gaganaṃ tadeva śivayuk jñānī caturthyā yuto
natyanto  manureṣa  madhyavihitaḥ  sādhyasya  bandhvakṣaraiḥ       |
patreṣvakṣaraśo   hakārapuṭitāṃstadbhūtavarṇān  likhe-
cchiṣṭañcāntyadale vilikhya matimān vṛttena saṃveṣṭayet || 53 ||
      viyadyantramāha bindviti |
 gaganaṃ haḥ bindvāḍhyaṃ haṃ |
 tadeva sabindukaṃ gaganaṃ |
 śiva ekārastadyuk tena heṃ |
 atraikādaśa rudrā iti śivaśabdena ekādaśasaṃkhyā lakṣitā |
 tayā caikādaśasvarastena ekāraḥ śivaśabdavācyaḥ |
 jñānīśabdaścaturthyā yutaḥ caturthyeka- vacanena yutastena jñānine |
 natyanto namo'nta eṣa manurmantraḥ madhyavihitaḥ kaṇīkāyāṃ lekhya ityarthaḥ |
 sādhyasya viṣādigrastadevadattādeḥ bandhvakṣaraiḥ  " siddhārṇā bāndhavā proktāḥ "  (2.131) ityukteḥ 
siddhakoṣṭhākṣaraiḥ saha patreṣu tadbhūtavarṇān etatpaṭalokta----vyomabhūtavarṇān akṣaraśaḥ pratyakṣaraṃ 
hakārapuṭitān likhet |
 antyaṃ navamaṃ antyadale tena aṣṭamadale vyomabhūtavarṇadvayaṃ pratyekaṃ hakārapuṭitaṃ likhet |
 matimānityanena sarvāṇyakṣarāṇi sabindukānītyuktam |
 sarvākṣarāṇi sabindukāni iti sampradāyavidaḥ |
 devadattasya viṣaṃ hara hareti kriyā madhye lekhyā || 53 ||
viyadyantramidaṃ proktaṃ lākṣācandananimītam       |
rohiṇyāmudaye  rāhovīṣaghnaṃ  sarvaśāntidam       || 54 ||
      lākṣā alaktakaḥ |
 rohiṇyāmudaye rāhoriti |
 atra tātkālika nakṣatramuhūrtte tattadbhūtagrahodaye tattadyantraṃ lekhanīyam |
 tatra divase navamaṃ rohiṇīmuhūrttaṃ rātrāvapyaṣṭamaṃ rohiṇīmuhūrttam |
 tatra rāhorudaye |
 vāyubhūtodaye rāhorudayo bhavati |
 yataḥ pratirāśau pañcabhūtodayasya niyatatvāt navagrahodayo'pyastyeva |
        yaduktam----      prāṇāgnīlāmbukhātmānaḥ pavanāḥ syuryathākramam |
                  gururāhū   bhṛgukujau   budhārkau    candrasūryajau ||
                  kramāccaturṣu   bhūteṣu  vyoma  sarvātmakaṃ  bhavet |
 iti |
      anyatrāpi----      gururāhū ca vāyavye carato'gnau bhṛguḥ kujaḥ |
                  bhūmyāṃ budharavī jñeyau jale candraśanaiścarau ||
                  ākāśaṃ sagrahaṃ vidyādevaṃ sarveṣu rāśiṣu |
                   ṣaṣṭyuttaraistu triśataiḥ śvāsairekā tu nāḍikā ||
                  pañcabhirnāḍikābhistu rāśirekaḥ prakīttītaḥ |
                  dinaṃ meṣādimīnāntairekaṃ dvādaśarāśibhiḥ ||
                  rāśiṣveteṣu bhūteṣu vijñātavyā grahodayāḥ |
                  ekaikasmin bhavantyatra rāśau bhūtāni pañca ca ||
                  vāyurvahnistathā bhūmirāpaḥ  khamiti pañcamam |
                  ekaikasmin pañcasūkṣmāṇyudayanti hi teṣu ca ||
                  sarveṣāmeva  rāśīnāṃ vāyavyādyā tu  nāḍikā |
                  dvitīyā nāḍikā''gneyī tṛtīyā pāthīvī matā ||
                  caturthī vāruṇī jñeyā vyomākhyā pañcamī smṛtā |
                  pūrvedayāstu sarvatra saumyāḥ pāpāstvanantarāḥ ||
                  rāhuḥ kujo raviḥ saurirete dakṣiṇataḥ śubhāḥ |
                  gururbhṛgurbudhaścandraḥ savye  saumyāḥ śubhāvahāḥ ||
                  evaṃ  rāśiṣu   bhūteṣu   grahodaya    udīritaḥ |
 iti |
      bhūtodayamantyapaṭale vakṣyati |
nakṣatramuhūrttānyuktāni jyotiḥśāstre----
                  ārdrā'śleṣā'nurādhā ca maghā caiva dhaniṣṭhikā |
                  pūrvāṣāḍhottarāṣāḍhe abhijidrohiṇī tathā ||
                  jyeṣṭhā viśākhā mūlañca nakṣatraṃ śatatārakā |
                  uttarā pūrvaphalguṇyau dine pañcadaśa kṣaṇāḥ ||
                  rātrāvārdrā tathā cāṣṭau pūrvabhādrapadādayaḥ |
                  punarvasukṣaṇaḥ puṣyaḥ śrutistisraḥ karādikāḥ ||
      śrutiḥ śravaṇā |
 karādikā hastādikāḥ tisraḥ hastācitrāsvātyaḥ evamagre'pi jñeyam |
 anye tu yadā rohiṇīnakṣatre rāhurbhavati tadā karttavyamityāhuḥ || 54 ||
yau dvau  sākṣyadharendukhaṇḍa śirasau syātāṃ  kramāt ṅeyutaṃ
kopeśaṃ    namasā'nvitaṃ    viracayenmadhye    daleṣvaṣṭasu       |
vāyavyān yapuṭān vilikhya vidhinā śiṣṭārṇamantye dale
yantraṃ   vāyugṛheṇa   veṣṭitamidaṃ   syāttālapatre   sthitam       || 55 ||
      vāyavyaṃ yantramāha yau dvāviti |
 akṣi ikāraḥ |
  " asavyamaviśeṣoktau "  iti paribhāṣaṇāt |
 adhara ekāraḥ |
 indukhaṇḍo binduḥ |
 akṣi ca adharaśca akṣyadharau etābhyāṃ saha varttamānau sākṣyadharau tau ca tāvindukhaṇḍaśirasau ceti vigrahaḥ |
 kramādityasti tena yiṃ yeṃ iti |
 kopeśaṃ ṅeyutaṃ kopeśāya |
 namasānvitaṃ namoyuktamimaṃ mantraṃ madhye kaṇīkāyāṃ racayellikhet |
 vāyabyān etatpaṭaloktavāyubhūtavarṇān vidhinā yapuṭān akṣaraśa ityarthaḥ |
 bindvantānityapi |
 vāyugṛheṇa  " vṛttaṃ divastat ṣaḍbindulāñchitaṃ mātariśvanaḥ "  ityukteḥ ṣaḍbindulāñchitena vṛttena veṣṭayet |
 atrāpi pūrvavat karma likhanīyam || 55 ||
svātyāṃ mandodaye yantraṃ vāyavye nikhaned ripoḥ       |
dvāryuccāṭanakṛt  tasya mṛtirvā  bhavati  dhruvam       || 56 ||
      svātyāṃ mandodaye iti |
 svātīnakṣatramuhūrtte yadā mandasya śanaiścarasya udayaḥ jalabhūtodaya ityarthaḥ |
 ripordvāri vāyavyaṃ yantraṃ nikhanedityanvayaḥ || 56 ||
vahnerbījayugaṃ  kramācchravaṇasadyārddhenduyuk  syāt svarau
rīḥ  phaṭhṛnmanureṣa  madhyavihitaḥ patreṣu  vahnyudbhavān       |
varṇān vahninirodhitān pravilikhet sādhyākṣaraiḥ poṣakai-
rantyañcā'ntyadale    kṛśānupuragaṃ     bhūrjedare     kalpitam       || 57 ||
      āgneyamāha vahneriti |
 śravaṇa u sadya o arddhendubīnduḥ |
 kramādetadyuktaṃ vahnerbījayugaṃ rephadvayaṃ tena ruṃ roṃ iti |
 anyat svarūpaṃ hṛnnamaḥpadam |
 eṣa manurmantraḥ madhyavihitaḥ kāṇīkāsthaḥ |
 vahninirodhitān rephapuṭitān pratyakṣaramiti jñeyam |
 atra rodha ekākṣaratvāt sampuṭe paryavasyati |
 sādhyākṣaraiḥ poṣakaiḥ sādhyasya poṣakākṣaraiḥ  " susiddhāḥ poṣakā jñeyāḥ "  ityukteḥ susiddhakoṣṭhākṣarairityarthaḥ |
 kṛśānupuragaṃ sasvastikatrikoṇamadhyagaṃ ghātakākṣaramiśraṃ poṣakākṣarasthānamityarthaḥ || 57 ||
śubhavārarkṣasaṃyoge   lākṣākuṅkumanimītam       |
rakṣākṛt  sarvabhūtānāṃ  yantramāgneyamīritam       || 58 ||
ghātakākṣaramiśraṃ tat  kṛttikāyāṃ kujodaye       |
citāṅgāreṇa tadvastre likhitaṃ nāśayed ripum       || 59 ||
       " vairiṇo ghātakā matāḥ "  ityukteḥ arikoṣṭhākṣarāṇi ghātakākṣarāṇi |
 kṛttikāyāṃ kṛttikānakṣatramuhūrtte kujodaye maṅgalodaye vahnibhūtodaye ityarthaḥ |
 tadvastre citāvastre |
 nāśayediti gṛhādinikhātam || 58-59 ||
nāsārddhendumadambu  tanmanuyutaṃ  sārddhendurṅento   vidhu-
vīdhvante tu bhuve namo nigadito madhye manurvāruṇān       |
varṇān  patrapuṭeṣu  vākṣarapuṭān sādhyasya bandhvakṣarai-
rālikhyāpyapureṇa veṣṭitamidaṃ yantraṃ bhaved vāruṇam       || 60 ||
      vāruṇayantramāha nāseti |
 nāsā ṛḥ arddhendubīndustadyuktaṃ ambu vaḥ tena vṛÁ |
 tadambu vaḥ manurau tadyutaṃ sārddhenduḥ sabinduḥ tena vauṃ |
 atra manuśabdena caturdaśa manava iti caturdaśasaṃkhyā lakṣitā |
 tayā caturdaśasvaraḥ tena aukāro manuśabdavācyaḥ |
 ṅento vidhuvīdhave |
 vidhvante vidhuśabdānte bhuve tena vidhubhuve nama iti |
 ayaṃ manurmantraḥ madhye kaṇīkāyāṃ nigadita uktaḥ lekhyatvenokta ityarthaḥ |
 vākṣarapuṭān vakārākṣarapuṭitān pratyakṣaraṃ sabindukān |
 āpyapureṇa pārśvadvayapaṅkajadvayasahitārddhendunā || 60 ||
bhūrjapatre    likhedetat    raktacandanavāriṇā       |
varuṇarkṣedaye kāvye yantraṃ vaśyādikṛdbhavet       || 61 ||
      vāruṇarkṣaṃ śatabhiṣā tanmūhūrte kāvye śukre udite vahnibhūtodaye ityarthaḥ |
 vaśyādītyādiśabdāt ākarṣaṇamohanādi || 61 ||
gaṇḍo  binduvibhūṣito  vasumatī   syāttādṛśī  gaṇḍayo-
rmadhyasthau   tu  jagau  luke  natirimaṃ  mantraṃ  likhenmadhyataḥ       |
lāntān lārṇapuṭīkṛtān vasumatīvarṇān daleṣvālikhet
sevāvarṇayutān   yathāvidhi   bhuvo   gehena   saṃveṣṭayet       || 62 ||
      pāthīvayantramāha gaṇḍa iti |
 bindubhūṣito gaṇḍaḥ ḷṃ |
 vasumatī lakāraḥ tādṛśī bindumatī tena laṃ |
 gaṇḍayoḥ varṇayoḥ madhyasthau jagau varṇau |
 tatra gaṇḍayoriti |
 atra prathamaṃ gakāramātram uttaratra parasavarṇayuk ṇḍakāraḥ tena gajagaṇḍa iti siddham |
 luke svarūpam |
 natirnamaḥ |
 imaṃ mantraṃ madhyataḥ kaṇīkāyāṃ likhet |
 atraikākṣaranyūna- tvāllāntānītyuktam |
 tenāṣṭame dale sabindulakāratrayaṃ lekhyamityarthaḥ |
 lārṇapuṭīkṛtān pratyakṣaram |
 sevāvarṇayutān  " sādhyāste sevakāḥ smṛtāḥ "  (śā0 2.131) ityukteḥ sādhyasya sādhyakoṣṭhākṣarairityarthaḥ |
 yathāvidhīti sabindukānityarthaḥ || 62 ||
jyeṣṭhāyāmudite saumye mṛdi gairikanimītam       |
pāthīvayantramacirāt sarvatra stambhakṛdbhavet       || 63 ||
guhyād guhyatarāṃ nityāṃ śrībhūtalipidevatām       |
yaḥ  sevate  śubhaiḥ  putrairdhanadhānyaiśca   pūryate       || 64 ||
      jyeṣṭhāyāṃ jyeṣṭhānakṣatramuhūrtte saumye budhe udite bhūmerudaye ityarthaḥ |
 mṛdi mṛtpātre |
 sarvatra stambhakṛditi vāyvagnijalaśukrakhaḍgadhārāsenādistambhanaṃ jñeyam |
 tatra śukrādau dhāraṇaṃ senādau nikhananamiti yathāyathaṃ sudhībhirbedhyam || 63-64 ||
adrirvaruṇasaṃruddho    davāgvādini   ṭhadvayam       |
vāgīśvaryā daśārṇe'yaṃ mantro vāgvibhavapradaḥ       || 65 ||
      evaṃ mātṛkāmantrānuktvā tadbhedabhūtān sarasvatīmantrān vaktukāmo daśākṣaraṃ vāgvādinīmantramuddharati adririti |
 adrirdakāraḥ varuṇena vakāreṇa saṃruddhaḥ sampuṭitaḥ tena vadava iti jātam |
 davāgvādini svarūpam |
 ṭhadvayaṃ svāhā |
 vāgvibhavau prakarṣeṇa dadātīti vāgvibhavaprada iti |
 anenāsya viniyogaṃ darśayatā bahavo bhedāḥ sūcitāḥ |
       taduktaṃ sārasvatamate----
                  tāramāyāsampuṭo'yaṃ mahāsārasvatapradaḥ |
 iti |
      vāgbījamāyādya ācāryastutāvuddhṛtaḥ |
                  vāgbījaṃ bhuvaneśvarīṃ  vadavadetyucārya  vāgvādini
                  svāhā varṇaviśīrṇapātakabharāṃ dhyāyāmi nityāṃ giram |
 iti |
      vāgbījamāyāpuṭita iti kecit |
 māyādya ityanye |
 tantrāntare kevala- vāgbhavādyo'pyuddhṛtaḥ |
 atraiva śivaśaktiyoga iti kecit |
 apare vaiparītyamapīcchanti |
 prayogasāre bālādirapyuddhṛtaḥ |
 pañcapraṇavapuṭita eka ādau madhye svāhādau ca bālābīja- yuto'paraḥ |
 vāgbhavapuṭitasambodhanaḥ paraḥ |
 bālātārttīyapuṭitasambodhano'nyaḥ|
 kāma- bījapuṭitasambodhanaḥ pañcamaḥ |
 svāhādau balāyutaḥ ṣaṣṭhaḥ |
 evamasyā anye'pi bhūyāṃso bhedāste granthagauravabhayānnoktāḥ |
 svasvagurusampradāyāt jñeyāḥ |
 taduktamācāryaiḥ stave----
                  ādyanta pañcapraṇavaprabhinnavidyeśvari projjvalaśūlahaste |
                  bhaktadviṣāṃ kārmaṇayantravidyāḥ pratyaṅgire tvaṃ jaya saṃharanti ||
                  vīpsāvasāne samasāyakena yuktāṃ tadādāvapi vāgbhavena |
                  sambodhanānte samanudvicandraivīdyottamāṃ devi tavānato'smi ||
                  madhye sthitaṃ vāgbhavabījayorvā tvannāmasārasvatasampuṭaṃ vā |
                  jātyāpi mūkasya haṭhāt kavitvaṃ vāgīśi tannaumi yadātanoti ||
                  kāmeśvarīsampuṭitāya nityaṃ nārīnarāṇāmapi mohakāya |
                  kasmaicidasmai satataṃ namo'stu tvannāmadevāya girāmadhīśe ||
                  yadvālayā pallavitaṃ jaḍānāṃ tvannāmaratnaṃ rasanāvirāji |
                  uddāmakāvyaprakaraprabhābhirudbhāsate'smai natimātanomi || iti |
      anye sambodhanānte vāgīśvarīti sambuddhimadhikāmāhuḥ |
 eṣāṃ dhyānaviśeṣā gurumukhāt jñeyāḥ || 65 ||
ṛṣiḥ kaṇvo virāṭ chando devatā vāk samīritā       |
śiraḥ          śravaṇadṛṅnāsāvadanāndhugudeṣvimān       |
nyasyā'rṇān prāgvadaṅgāni mātṛkoktāni kalpayet       || 66 ||
ṛṣiriti |
 dhiṣaṇo vā ṛṣiḥ jñeyaḥ |
 taduktamīśānaśivena----
      ṛṣistu dhiṣaṇo matastvatha pare ca kaṇvaṃ viduḥ |
 iti |
 vāgiti bījaṃ svāheti śaktiḥ |
 brahma bījaṃ māyā śaktiḥ |
 jīvo bījaṃ buddhiḥ śaktiḥ |
 udāno bījaṃ kuṇḍalinī śaktiḥ |
 idaṃ sūkṣmaṃ bījāditrayaṃ sarvamantreṣu jñeyam |
 taduktaṃ prayogasāre----
                  īśvaro jagatāṃ bījaṃ śaktirguṇamayī tvajā |
                  paramātmā tathā buddhirvāyuḥ kuṇḍalinīti ca ||
                  catuvīdhe bījaśaktī sāmānyaṃ tritayaṃ tvidam |
 iti |
mantratantraprakāśe'pi----catuvīdhe bījaśaktī sarvamantreṣu cintayet |
                  tritayaṃ tatra sāmānyaṃ tadidānīṃ nirūpyate ||
                  īśvaro jagatāṃ bījamādyaṃ brahma taducyate |
                  tasya māyā samākhyātā śaktirguṇamayī tu yā ||
                  sa eva bhagavān devo buddhisākṣī dvitīyakam |
                  bījamatra samākhyātaṃ buddhiḥ śaktirudāhṛtā |
                  udānaścitsamāyuktastṛtīyaṃ bījamucyate |
                  śaktiḥ kuṇḍalinī tatra sāmānyaṃ tritayantvidam ||
                  jñātavyaṃ sarvamantreṣu bījaśaktī tato nije || iti |
      andhiti liṅgam |
 prāgvaditi caturthektaprakāreṇa |
 jātiyuktāni |
 aṃ kaṃ khaṃ gaṃ ghaṃ ṅaṃ āṃ hṛdayāya nama ityādi |
 sampradāyavidastu anyathā'ṅgāni manyante |
 oṃ hrāṃ vada ṛgveda hṛt |
 oṃ hrīṃ vada yajurveda śiraḥ |
 oṃ hrūṃ vāk sāmaveda śikhā |
 oṃ hraiṃ vādini atharvaveda varma |
 oṃ hrauṃ svāhā ṣaḍaṅgaṃ netram |
 oṃ hraḥ samasta mantramuccārya purāṇa- nyāyamīmāṃsādharmaśāstretihāsakalpagāthānārāśaṃsīriti astram |
 taduktaṃ sārasvatamate----
                  yamanetradharā vahniyugalārṇairmanoḥ kramāt |
                  hnāmādyaiścaiva vedādyairaṅgairaṅgāni kalpayet || iti |
padmapādācāryāstu mātṛkāṅgāste vadahṛdayāya nama ityādyūcuḥ || 66 ||
taruṇaśakalamindobībhratī śubhrakāntiḥ
      kucabharanamitāṅgī  sanniṣaṇā   sitābje       |
nijakarakamalodyallekhanīpustakaśrīḥ
      sakalavibhavasiddhyai pātu vāgdevatā naḥ       || 67 ||
      taruṇeti |
 taruṇaśakalaṃ bālakhaṇḍam |
 karakamaletyupamitasamāsaḥ |
 dakṣe lekhanī vāme pustakamityāyudhadhyānam || 67 ||
daśalakṣaṃ  japenmantraṃ   daśāṃśaṃ   juhuyāttataḥ       |
puṇḍarīkaiḥ payobhyaktaistilairvā madhurāplutaiḥ       || 68 ||
mātṛkodīrite pīṭhe vāgīśīmarcayet  sudhīḥ       |
varṇābjenāsanaṃ  dadyānmūttīṃ mūlena kalpayet       || 69 ||
      sudhīrityanenāvāhanādiślokeṣu strīliṅgayoga uktaḥ |
 pīṭhamantramuddharati varṇābje neti |
 hsauḥ vāgvādinīyogapīṭhāya nama iti prayogaḥ || 68-69 ||
ādāvaṅgāni  sampūjya  paścācchaktīrimā   yajet       |
yogā satyā ca vimalā jñānā buddhiḥ smṛtiḥ punaḥ       || 70 ||
medhā   prajñā  ca   patreṣu   mudrāpustakadhāriṇīḥ       |
dalāgreṣu  samabhyarcyā  brāhmyādyāstā  yathāvidhi       || 71 ||
lokapālā bahiḥ pūjyāsteṣāmastrāṇi  tadbahiḥ       |
evaṃ        sampūjayenmantrī    japahomāditatparaḥ       || 72 ||
brahmacaryarataḥ     śuddhaḥ     śuddhadantanakhādikaḥ       |
saṃsmaran   sarvavanitāḥ    satataṃ    devatādhiyā       || 73 ||
      paścācchaktīriti |
 paścāditi caturthāvaraṇe |
 tenādāvaṅgāvṛtiḥ kaṇīkāyām |
 dvitīyā svaradvandvāṣṭakena |
 tṛtīyā'ṣṭavargaiḥ |
 caturthī yogādiśaktibhiḥ dakṣiṇādita iti yāvat |
 tāsāṃ dhyānamuktamīśānaśivena----
                  sapustakajapasrajo vimalahāramatyujjvalāḥ
                  śaśāṅkasadṛśaprabhāḥ pratidalasthitāḥ śaktayaḥ |
                  caturthavṛtigā yajet kathitadakṣiṇāśādikāḥ || iti |
      ācāryāstu----      mātṛkoktavidhinā'kṣarāmbuje |
 iti |
      yathāvidhīti pūrvapaṭaloktadhyānāḥ |
 bahiścaturasre || 70-73 ||
kavitvaṃ  labhate dhīmān  māsairdvādaśabhirdhruvam       |
pītvā  tanmantritaṃ toyaṃ  sahasraṃ  pratyahaṃ  japet       || 74 ||
mahākavirbhavenmantrī    vatsareṇa    na     saṃśayaḥ       |
uromātre jale sthitvā dhyāyanmārttaṇḍamaṇḍale       || 75 ||
sthitāṃ  devīṃ  pratidinaṃ  trisahasraṃ  japenmanum       |
labhate maṇḍalāt siddhiṃ vācāmapratimāṃ bhuvi       || 76 ||
palāśabilvakusumairjuhuyānmadhurokṣitaiḥ       |
samidbharvā tadutthābhiryaśaḥ prāpnoti vākpateḥ || 77 ||
homo'yaṃ sarvasaubhāgyalakṣmīvaśyaprado bhavet       |
rājavṛkṣasamudbhūtaiḥ         prasūnairmadhurāplutaiḥ       || 78 ||
tatsamidbhaśca juhuyāt kavitvamatulaṃ labhet       |
evaṃ daśākṣarī proktā siddhaye vācamicchatām       || 79 ||
      dhīmān tanmantritaṃ toyaṃ pītvā dvādaśabhirmāsaiḥ dhruvaṃ kavitvaṃ labhate ityanvayaḥ |
 dhīmānityanena saptavārābhimantraṇaṃ hastena pidhānaṃ saptavāraṃ pānañca sūcitam |
 pāne pūrvektadhyānamanusandheyam |
      maṇḍalādityekonapañcāśaddivasairityarthaḥ |
 sarvasaubhāgyalakṣmīvaśyaprada iti |
 atra saubhāgyavaśyayorbālāditvaṃ lakṣmyai śrībījāditvam evaṃ pāpavimuktau nṛsiṃhabījādi- tvamapi jñeyam 
iti padmapādācāryāḥ |
 rājavṛkṣaḥ śyonākaḥ |
 kalpād yantramucyate----
                  vāgbījagarbhanaramālikha paṃktiyantra-
                        patreṣu mantralipayo lipibhiḥ parītam |
                  ādikṣakāvadhibhiriṣṭaphalapradaṃ tad-
                        yantraṃ bhavet karadhṛtaṃ kavitākarañca || iti || 74-79 ||
hṛdayānte      bhagavati     vadaśabdayugaṃ    tataḥ       |
vāgdevi   vahnijāyāntaṃ  vāgbhavādyaṃ   samuddharet       || 80 ||
manuṃ     ṣoḍaśavarṇāḍhyaṃ     vāgaiśvaryaphalapradam       |
manoḥ ṣaḍbhiḥ padaiḥ kuryāt ṣaḍaṅgāni sajātibhiḥ       || 81 ||
      mantrāntaramuddharati hṛdayeti hṛdayānte namo'nte |
 bhagavati svarūpam |
 atra namaḥ śabdavisargasya rorutve guṇe ca okāra iti jñeyam |
 vadaśabdayugaṃ vada vada |
 vāgdevi svarūpam iti |
 vadeti śeṣaḥ |
 kīdṛk manuḥ |
 vahnijāyā svāhā ante yasya vāgbhavaṃ vāgbījaṃ etadādyaṃ yasya |
 atra hasayogo'pīti kecit |
 vaiparītyamityanye |
 vāgaiśvarya phalapradamityanena viniyogaṃ vadatā śrībījāditvamapi sūcitam |
 atra bījaśaktī pūrvekte jñeye |
 ṛṣyādikamapi pūrvektameva |
 ṣaḍbhiḥ padairiti bījamādyaṃ padaṃ vadavadeti turyam |
 anye tu vadavadeti padadvayaṃ pratipadamādau vāgbīja yogamāhuḥ || 80-81 ||
śubhrāṃ svacchavilepamālyavasanāṃ śītāṃśukhaṇḍojjvalāṃ
vyākhyāmakṣaguṇaṃ sudhāḍhyakalaśaṃ vidyāñca hastāmbujaiḥ       |
bibhrāṇāṃ  kamalāsanāṃ kucanatāṃ vāgdevatāṃ  susmitāṃ
vande  vāgvibhavapradāṃ   trinayanāṃ  saubhāgyasampatkarīm       || 82 ||
      śubhrāmiti |
 vyākhyā vyākhyānamudrā |
 tallakṣaṇaṃ yathā----
                  śliṣṭāgre'ṅguṣṭhatarjanyau prāsāryānyāḥ pradarśayet |
                  prayojyā'bhimukhaṃ saiṣā mudrā vyākhyānasaṃjñitā || iti |
      akṣaguṇam akṣamālām |
 vidyāṃ pustakam |
 dakṣorddhato vāmorddhaparyantam āyudhadhyānam |
 kamalāsanāmiti śvetakamalasthānam || 82 ||
hṛviṣyāśī japet samyak vasulakṣamananyadhīḥ       |
daśāṃśaṃ    juhuyādante    tilairājyapariplutaiḥ       || 83 ||
mātṛkokte yajet pīṭhe devīṃ prāgīritakramāt       |
pibettanmantritaṃ   toyaṃ   prātaḥkāle  dine  dine       || 84 ||
vidvān vatsarato mantrī bhavennāsti vicāraṇā       |
abhiṣiñcejjalairjaptairātmānaṃ    snānakarmaṇi       || 85 ||
tarpayettāṃ     jalaiḥ  śuddhairatimedhāmavāpnuyāt       |
puṣpagandhādikaṃ sarvaṃ tajjaptaṃ  dhārayet sudhīḥ       |
sabhāyāṃ pūjyate sadbharvāde ca vijayī bhavet       || 86 ||
      samyagiti vakṣyamāṇaḥ puraścaraṇaniyama uktaḥ |
 vasulakṣamaṣṭalakṣam |
 ananyadhīrmantrārthadattamanāḥ |
 taduktam----
      japatu mantramananyasaṃsmṛtiryathāvidhiḥ |
 iti |
      prāgīriteti daśākṣaryuktamārgeṇa |
 pibediti pūrvektamanusandheyam |
 puṣpagandhādika- mityatra kāmāditvaṃ jñeyam |
 tajjaptamiti saptavāram |
 abhiṣiñcedityādi avāpnuyādi- tyantamekaḥ prayogaḥ || 83-86 ||
tāro māyā'dharo  binduḥ śaktistāraṃ sarasvatī       |
ṅe'ntā natyantiko  mantraḥ prokta ekādaśākṣaraḥ       || 87 ||
brahmarandhre  bhruvormadhye   navarandhreṣu  ca   kramāt       |
mantravarṇān nyasenmantrī  vāgbhavenā'ṅgakalpanā       || 88 ||
      haṃsavāgīśvarīmantramuddharati tāra iti |
 tāraḥ praṇavaḥ |
 māyā bhuvaneśībījam |
 adhara e binduśca tena vāgbhavam |
 sarasvatī ṅentā sarasvatyai |
 natyantiko namo'ntaḥ |
 atra vāgbhave hsayogamāhuḥ |
 kecit pare saha yogamicchanti |
 vāgbhavaṃ bījaṃ māyā śaktiḥ |
 anye praṇavaṃ bījamāhuḥ |
 ṛṣiḥ pūrvektaḥ |
 triṣṭup chandaḥ |
 haṃsavāgīśvarī devatā |
 navarandheraṣu karṇanetranāsādvayamukhaliṅgagudeṣu |
 mantrī kramādityanenoktam |
 vāgbhaveneti tāramāyāsampuṭeneti paramaguravaḥ |
 anye tu vāgbhavādyena ṣaḍdīrghayukta māyābījenetyāhuḥ || 87-88 ||
vāṇīṃ  pūrṇaniśākarojjvalamukhīṃ karpūrakundaprabhāṃ
candrārddhāṅkitamastakāṃ nijakaraiḥ saṃbibhratīmādarāt       |
vīṇāmakṣaguṇaṃ sudhāḍhyakalaśaṃ  vidyāñca tuṅgastanīṃ
divyairābharaṇaivībhūṣitatanuṃ     haṃsādhirūḍhāṃ   bhaje       || 89 ||
      vāṇīmiti |
 kvacinmudrāmiti pāṭhaḥ |
 yadā vidyāmiti pāṭhaḥ tadā āyudhadhyānaṃ pūrvavat |
 dvitīyapāṭhe dakṣorddhādi akṣasrak-mudre anyatrānye || 89 ||
japed dvādaśalakṣāṇi tatsahasraṃ sitāmbujaiḥ       |
nāgacampakapuṣpairvā  juhuyāt sādhakottamaḥ       || 90 ||
      sādhakottama ityanena japāvyavadhānena niyamastha eva homaṃ kuryādityuktam |
 varṇābjeneti hsauḥ haṃsavāgīśvarīyogapīṭhāya nama iti prayogaḥ || 90 ||
mātṛkokte  yajet  pīṭhe vakṣyamāṇakrameṇa tām       |
varṇābjenāsanaṃ   kuryānmūttīṃ  mūlena  kalpayet       || 91 ||
devyā dakṣiṇataḥ pūjyā saṃskṛtā vāṅmayī tataḥ       |
prākṛtā  vāmataḥ pūjyā  vāṅmayī sarvasiddhidā       || 92 ||
      pūjyā saṃskṛteti |
 etayordhyānamuktaṃ sārasvatamate----
                  dakṣiṇe saṃskṛtā pūjyā yogamudrākaradvayā |
                  satataṃ niḥsaracchabdavadanā'nyā ca vāmataḥ || iti || 91-92 ||
iṣṭvā       pūrvavadaṅgāni     prajñādyāḥ     pūjayettataḥ       |
prajñā medhā śrutiḥ śaktiḥ smṛtirvāgīśvarī matiḥ       || 93 ||
svastiśceti   samākhyātā  brahmyādyāstadanantaram       |
lokeśānarcayed   bhūyastadastrāṇi  ca  tadbahiḥ       || 94 ||
iti sampūjayeddevīṃ  sākṣādvāgvallabho  bhavet       |
daśākṣarīsamuktāni    karmāṇyatrāpi    sādhayet       |
pūjanaṃ    pūrvavat     kuryādatrāpi   sādhakottamaḥ       || 95 ||
pūrvavaditi turyektarītyā kesareṣu |
 vāgvallabha ityanena viniyoga uktaḥ || 93-95 ||
vācaspate'mṛte bhūyaḥ pluvaḥ pluriti kīrttayet       |
vāgādyo  munibhiḥ prokto  rudrasaṃkhyākṣaro  manuḥ       || 96 ||
kuryādaṅgāni   vidhivadvāgādyaiḥ    pañcabhiḥ  padaiḥ       |
mātṛkāṃ  vinyaset  pūrvaṃ  pūrvavattāṃ  yathāvidhi       || 97 ||
      mantrāntaramuddharati vāceti |
 vāgādyo vāgbhavādyaḥ |
 ekādaśākṣara ityukteḥ amṛte pare pūrveṇa sandhiḥ na mantre |
 taduktaṃ nārāyaṇīye----
                  vākkūrmaḥ pārśvayuk śukraṃ te keśānte mṛte pluvaḥ |
                  plurantā daśavarṇeyaṃ vidyā mukhyā sarasvatī || iti |
      eṃ bījaṃ pluḥ śaktiḥ |
 pūrvektamṛṣyādikaṃ kuryāditi |
 atra vāgbhavena hṛt anyaiścatubhīḥ padaiścatvāryaṅgāni |
 vidhivaditi |
 anena samastenāstramityuktaṃ bhavati |
      nanu pañcabhiḥ padaiḥ kuryādaṅgāni ityukteratra pañcāṅgamevāstīti kecit |
 naitat sāram |
 yataḥ kuryādaṅgānīti vidhinā ṣaḍaṅgameva prāptam |
 tatkathanākāṃkṣāyāṃ pañcabhiḥ padairityuktiḥ |
 vāgādyairiti kramārtham |
 padairityetāvatyucyamāne'tra ṣaṭ tāni kathamiti sandeha eva syāt |
 tatra gopanena vyastasamastaṃ bodhayituṃ vidhivadityuktiḥ pañcabhirityanena pradhānabādhāyogācca |
 kiñca yatra tathaiveṣṭaṃ tatra tathaiva vidhāsyati |
 mantrasya pañcāṅgamiti kalpayedityādinā || 96-97 ||
āsīnā  kamale  karairjapavaṭīṃ  padmadvayaṃ  pustakaṃ
bibhrāṇā    taruṇendubaddhamukuṭā     muktendukundaprabhā       |
bhālonmīlitalocanā kucabharākrāntā bhavadbhūtaye
bhūyād vāgadhidevatā   munigaṇairasevyamānā'niśam       || 98 ||
      kamale iti site |
 dakṣādhastādvāmādhaḥ paryantamāyudhadhyānam || 98 ||
rudralakṣaṃ  japenmantraṃ  daśāṃśaṃ  juhuyād  ghṛtaiḥ       |
mātṛkākalpite  pīṭhe  pūjayettāṃ  yathā  purā       || 99 ||
palāśakusumairhutvā  parāṃ  siddhimavāpnuyāt       |
kadambakusumaistadvat  phalaiḥ śrīvṛkṣasambhavaiḥ       || 100 ||
acirācchirayamāpnoti vācāṃ kundasamudbhavaiḥ|
nandyāvarttaprasūnairvā hutvā vāgvallabho bhavet       || 101 ||
      rudralakṣamekādaśalakṣam |
 yathā puretyekādaśākṣaryuktamārgeṇa |
 tadvaditi vāk- siddhimāpnuyādityarthaḥ |
 acirād vācāṃ śriyaṃ vāksampadaṃ prāpnotīti sambandhaḥ |
 nandyāvartte gandhatagaraḥ |
 veti kundasamudbhavairityanena vikalpaḥ || 99-101 ||
brāhmīrase vacākalke kapilājyaṃ pacejjapan       |
pibeddanādau tannityaṃ sarvaśāstrārthavidbhavet       || 102 ||
anayā  vidyayā  japtaṃ  brāhmīpatraṃ  prabhakṣayet       |
na vismarati medhāvī śrutān  vedāgamān  punaḥ       |
bahunā kimiyaṃ  vidyā japatāṃ  kāmado maṇiḥ       || 103 ||
      brāhmīrasa iti |
 atrāpi svarasapāka iti kṛtvā ghṛtasyāṣṭamāṃśaḥ svakalkaḥ ghṛta caturguṇo brāhmīrasaḥ |
 anyat pūrvavat |
 vacākalpa iti kvacit pāṭhaḥ |
 japan pacediti sambandhaḥ |
 anayā vidyayā japtaṃ saptavāsaramiti śeṣaḥ |
 nityaṃ dinādau pibediti trivarṣaṃ pañcavarṣaṃ vā |
 anayā vidyayetyādi sarvaṃ brāhmīpatre'pi yojanīyam |
 sarvetyādi medhāvītyādi ubhayamubhayasya phalaṃ samayapramāṇabhedena |
 taduktaṃ nārāyaṇīye----
      brāhmīrasasya kapilājyayutaṃ prabhāte japtaṃ tayā pibati yaśculukaṃ trivarṣam |
      ekoditaṃ sa khalu dhārayati triruktaṃ pañcābdato mukhadhṛtaṃ na tu vismarettat ||
      tatpallavādanamapi smṛtamevam |
 iti |
kāmado maṇiriti |
 anenaitat sūcitam |
            etatjaptaṃ suvīrajamapāsyati netrarogam |
 iti |
            mūtrāśī tithilakṣaṃ japtvā yoṅkollasapīṣā juhuyāt |
            aṣṭasahasraṃ veti sa bhūtaṃ bhavyaṃ bhaviṣyacca |
 ityādikam || 102-103 ||
toyasthaṃ   śayanaṃ    viṣṇoḥ  sakevalacaturmukhaḥ       |
bindvārghīśayuto  vahnibīndusadyo'mbumān  bhṛguḥ       || 104 ||
uktāni trīṇi bījāni sadbhaḥ sārasvatāthīnām       |
aṅgāni   kalpayed    bījaidvīruktairjātisaṃyutaiḥ       || 105 ||
      mantrāntaramuddharati toyasthamiti |
 viṣṇoḥ śayanamananta ākāraḥ |
 toyasthaṃ vakārasthaṃ tena vā |
 caturmukhaḥ kakāraḥ sakevalaḥ svararahitaḥ tena vāk |
 ayameva mantrāṃśa iti kecit |
 taduktaṃ nārāyaṇīye----
            khaḍgīśo yaḥ prāṃśukaḥ sāntavedhāḥ karṇāntastho yaḥ sadaṇḍau bhujaṅgaḥ |
            sāmbho danto bindumān yo bhṛguḥ syurvāgīśvaryāstrīṇi bījānyamūni || iti ||
      taṭṭīkākāreṇa vāgiti mantrāṃśa uktaḥ |
 anye tu caturmukhaḥ kaḥ sakevalaḥ bindumān tena kāṃ |
 evaṃ sabindukasya bījatvamupapadyata iti te vadanti |
      sampradāyavidastu pūrveddhṛtaṃ yat vākpadaṃ tallakṣitaṃ vāgbhavabījamityāhuḥ |
 evaṃ bījatvamapyupapannaṃ sārasvatañca bhavati |
 anye tu prakārāntareṇa vāgbhavabījoddhāraṃ kurvanti|
 viṣṇostoyasthaṃ śayanam ākāraḥ kaśabdena śirastena akāraḥ i iti svarūpam |
 kaśca iśceti samāse ke iti padam |
 kīdṛk śayanaṃ sake kesahitaṃ valanaṃ valaḥ sammelanaṃ tasmin jāte caturmukhaḥ kaḥ tena śiraḥ |
 tato binduriti |
 arghīśa ū vahnī rephaḥ sadya okāraḥ ambu vakāraḥ bhṛguḥ sakāraḥ |
 sārasvatāthīnāmityanena viniyoga uktaḥ |
 ādyaṃ bījaṃ antyaṃ śaktiḥ pūrvektamṛṣyādikam || 105 ||
muktāhārāvadātāṃ śirasi śaśikalālaṅkṛtāṃ bāhubhiḥ svai-
rvyākhyāṃ  varṇākṣamālāṃ  maṇimayakalaśaṃ pustakañcodvahantīm |
āpīnottuṅgavakṣoruhabharavinamanmadhyadeśāmadhīśāṃ
vācāmīḍe  cirāya  tribhuvananamitāṃ  puṇḍarīke  niṣaṇṇām ||106||
      mukteti |
 vyākhyā vyākhyānamudrā pūrvektā |
 dakṣorddhato vāmorddhaparyantamāyudha- dhyānam || 106 ||
trilakṣaṃ      prajapenmantraṃ     juhuyāttaddaśāṃśataḥ       |
pāyasenājyasiktena      saṃskṛte    havyavāhane       || 107 ||
vāgīśīṃ  pūjayet  pīṭhe  vidhinā  mātṛkodite       |
prākprastutena   mārgeṇa   pratyahaṃ   sādhakottamaḥ       || 108 ||
vyāghātakusumairhutvā   vāksiddhimatulāṃ  labhet       |
jātipuṣpaiḥ  sitāmbhojaiḥ  siktaiścandanavāriṇā       || 109 ||
nandyāvarttaiḥ śubhaiḥ kundairhutvā vāksiddhimāpnuyāt       |
japan  bījatrayaṃ  mantrī  sabhāyāṃ  jayamāpnuyāt       || 110 ||
sitāṃ vacāṃ vā brāhmīṃ vā japtāṃ khādeddane dine       |
medhāṃ  kāmamavāpnoti  sādhako  nātra  saṃśayaḥ       || 111 ||
evamukteṣu    mantreṣu    dīkṣito     yatamānasaḥ       |
evaṃ yo bhajate bhaktyā sa bhavedbhuktimuktibhāk || 112 ||
      vidhineti vakṣyamāṇa śvetagandhapuṣpādinā |
 prākprastuteneti ekādaśākṣaryukta- mārgeṇetyarthaḥ |
 sādhakottamaḥ sarasvatyupāsakasamayastha ityarthaḥ |
 vyāghāto rājavṛkṣaḥ  " āragvadho dīrghaphalo vyāghātaścaturaṅgulaḥ "  iti koṣaḥ |
 nandyāvarttairgandhatagaraiḥ |
 śubhaiḥ sugandhibhiriti kundaviśeṣaṇam |
 kāmamatyartham |
 dīkṣita iti granthakṛdukta- prakāreṇetyarthaḥ || 107-112 ||
susitairgandhakusumaiḥ  pūjā  sārasvate  vidhau       |
dūrvā  bījāṅkuraṃ  puṣpaṃ rājavṛkṣasamudbhavam       || 113 ||
utpalāni praśastāni sindhuvārāṅkurāṇi ca       |
bhajan  sarasvatīṃ   nityametāni   parivarjayet       || 114 ||
āmrātaṃ  gṛñjanaṃ  bilvaṃ  karañjaṃ   laśunantathā       |
tailaṃ palāṇḍaṃ piṇyākaṃ śārgāṣṭamapi bhojane       || 115 ||
sarvaṃ  paryuṣitaṃ  tyājyaṃ  sadā  sārasvatāthīnā       |
nācarenniśi tāmbūlaṃ striyaṃ gaccheddavā na ca       || 116 ||
na sandhyayoḥ svapejjātu nāśuciḥ kiñciduccaret       |
pradoṣeṣu bhavenmaunī  digvastrāṃ na vilokayet       || 117 ||
na puṣpitāṃ striyaṃ gacchenna nindedvāmalocanām       |
na mṛṣā vacanaṃ  brūyānnākrāmet  pustakaṃ sudhīḥ       || 118 ||
akṣarāḍhyāni  patrāṇi nopekṣeta  na  laṅghayet       |
caturdaśyaṣṭamīparva      pratipadgrahaṇeṣu     ca       || 119 ||
saṃkrameṣu   ca  sarveṣu  vidyāṃ  naiva  paṭhed  budhaḥ       |
vyākhyāne santyajennidrāmālasyaṃ jṛmbhanaṃ punaḥ       || 120 ||
      sārasvatasamayānāha susitairiti |
 bījāṅkuraṃ yavāṅkuram |
 sindhuvāro nirguṇḍī |
 etāni vakṣyamāṇāni bhojane parivarjayediti sambandhaḥ |
 āmrātaṃ avāra iti kānyakubjabhāṣāyām |
 guñjanaṃ gājara iti prasiddham |
 kalañjaṃ kṛṣṇabījaḥ phalaviśeṣaḥ kaliṅgaḍa. iti gurjarabhāṣāyāṃ kharbujā iti gauḍa.bhāṣāyām |
 roḍa iti kānyakubja- bhāṣāyām |
 tailaṃ pratyakṣaṃ vyañjanādyasampṛktam |
 śārṅgāṣṭaṃ siṅghāḍa iti kānyakubja- bhāṣāyām |
 sāṅguṣṭhamityapapāṭhaḥ sāṅguṣṭhabhojanasya vihitatvāt |
 yadāhuḥ----
                  dānaṃ pratigraho homo bhojanaṃ balireva ca |
                  sāṅguṣṭhena sadā kāryamasurebhyo'nyathā bhavet || iti |
      sarvaṃ paryuṣitaṃ ghṛtapakvamapi |
 nācarenniśi tāmbūlamityasyāyamarthaḥ |
 rātrau mukhe tāmbūlaṃ kṛtvā na śayanaṃ kāryamityarthaḥ |
 smṛtirapi---- " tāmbūlaṃ vadanāt tyajet "  iti |
 digvastrāṃ nagnāṃ svīyāmapi || 113-120 ||
krodhaṃ    niṣṭhīvanaṃ    tadvannīcāṅgasparśanantathā       |
manuṣyasarpamārjāramaṇḍūkanakulādayaḥ       || 121 ||
antarā yadi gaccheyustadā vyākhyāṃ parityajet       |
niśāsu  dīpabhraṃśe  ca  sadyaḥ pāṭhaṃ  parityajet       || 122 ||
jñātvā doṣānimān samyak bhaktyā yo bhāratīṃ bhajet       |
vācāṃ   siddhimavāpnoti  vācaspatirivāparaḥ       || 123 ||
|| śrīṃ hrīṃ ||
|| iti śrīmadlakṣmaṇadeśikendraviracite śāradātilake
saptamaḥ paṭalaḥ samāptaḥ || 7 ||
bth " bi
      nīcāṅgāni nābhyadhovarttīni |
 ādiśabdāt paśvādayaḥ || 121-123 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ saptamaḥ paṭalaḥ || 7 ||
bth " bi

athāṣṭamaḥ paṭalaḥ
atha vakṣye śriyo mantrān śrīsaubhāgyaphalapradān       |
yasyāḥ   kaṭākṣamātreṇa     trailokyamabhivarddhate       || 1 ||
      atha prakārapañcake kenacit prakāreṇa mantrāṇāṃ vaktavyatve prāpte'tra śakti- mantrāṇāṃ prakṛtatvāt 
śaktimantrāditvena vaktumicchan brahmaśaktivācakān sarasvatīmantrān uktvā viṣṇuśaktivācakān lakṣmīmantrān 
vaktumupakramate atheti |
 śrīsaubhāgyeti viniyogoktiḥ |
 trailokyamiti lakṣaṇayā trailokyanivāsijanā ucyante |
 yad viṣṇu- purāṇam----    sa ślāghyaḥ sa guṇī dhanyaḥ sa kulīnaḥ sa buddhimān |
                sa śūraḥ sa ca vikrānto yastvayā devi vīkṣitaḥ || iti || 1 ||
vāntaṃ   vahnisamārūḍhaṃ   vāmenetrendusaṃyutam       |
bījametacchirayaḥ  proktaṃ  cintāmaṇirivāparaḥ       || 2 ||
ṛṣirbhṛgurnivṛcchando devatā śrīḥ samīritā       |
ṣaṅdīrghayuktabījena kuryādaṅgāni ṣaṭ kramāt || 3 ||
      mantramuddharati vāntamiti |
 vāntaṃ śaḥ vahnī repha vāmanetraṃ īkāraḥ indubīnduḥ |
 cintāratnamityanenaitaduktaṃ bhavati praṇavāditvaṃ śaktyāditvaṃ vā vāgāditvaṃ vā kāmāditvaṃ vā tattadyoge 
tattaddevatānāmupasarjanatvañca |
 yathā praṇavāditve paramātmasvarūpiṇī śrīrdevatā evaṃ śaktyāditve śaktisvarūpiṇī śrīrdevatā ityādi |
 śakāro bījam īkāraḥ śaktiḥ |
 ṣaḍdīrdheti klībarahitaiḥ |
 netrābhyāṃ vauṣaḍiti pañcamāṅge prayogaḥ |
 tena yatra yatra netradvayaṃ tatra tatrāyaṃ prayogo jñeyaḥ |
 yantrāntare pañcāṅgānyuktāni |
 mahāśriye mahāvidyutprabhe svāhā hṛt |
 śriye vijaye svāhā śiraḥ |
 gauri mahābale bandha bandha svāhā śikhā |
 dhṛtiḥ svāhā varma |
 mahākāye padmahaste huÁ phaṭ astram iti |
 kalpāntare tu śriye svāhā hṛt |
 śrīÁ phaṭ śiraḥ |
 śrīÁ namaḥ śikhā |
 śriye prasīda namaḥ varma |
 śrīÁ phaṭ astram |
iti pañcāṅgam |
      uktañca nārāyaṇīye----asyāṅgāni dvidhoktāni tayorekaṃ samāśrayet |
 iti |
kramādityanena śaktyādiyoge dīrghaprayogaḥ praṇavāditve tadyoga iti sūcitam || 2-3 ||
kāntyā  kāñcanasannibhāṃ himagiriprakhyaiścatubhīrgajai-
rhastotkṣiptahiraṇmayāmṛtaghaṭairāsicyamānāṃ    śriyam       |
bibhrāṇāṃ varamabjayugmamabhayaṃ hastaiḥ kirīṭojjvalāṃ
kṣaumābaddhanitambabimbalasitāṃ  vande'ravindasthitām       || 4 ||
      kāntyeti |
 himagirīti uccatvaṃ śvaityañca |
 aravindeti śvetam |
 idaṃ sarvaṃ śrīmantre jñeyam |
 vāmādhastāt dakṣādhastanaparyantam āyudhadhyānam |
 taduktaṃ nārāyaṇīye----
                  caturbhujāṃ suvarṇābhāṃ sapadmorddhabhujadvayām |
                  dakṣiṇābhayahastāṃ tāṃ vāmahastavarapradām || iti |
atra dhyānānantaraṃ lakṣmīmudrā darśanīyā |
                  cakramudrāṃ tathā baddhā  madhyame  dve prasārya ca |
                  kaniṣṭhike tathānīya tadagre'ṅguṣṭhakau kṣipet |
                  lakṣmīmudrā parā hyeṣā sarvasampatpradāyikā || iti |
      iyañca sarvalakṣmīmantrasādhāraṇīti jñeyam || 4 ||
bhānulakṣaṃ japenmantraṃ dīkṣito vijitendriyaḥ       |
śriyamapyarcayennityaṃ    sugandhikusumādibhiḥ       || 5 ||
tatsahasraṃ   prajuhuyāt   kamalairmadhurokṣitaiḥ       |
japānte  juhuyānmantrī tilairvā madhurāplutaiḥ       || 6 ||
bilvaiḥ phalairvā  juhuyāt  tribhirvā sādhakottamaḥ       |
atra  samyag  yajet  pīṭhaṃ  navaśaktisamanvitam       || 7 ||
vibhūtirunnatiḥ kāntiḥ sṛṣṭiḥ kīttīśca sannatiḥ       |
puṣṭirutkṛṣṭirṛddhiśca   saṃproktā  nava   śaktayaḥ       || 8 ||
      bhānulakṣaṃ dvādaśalakṣam |
 mantrītyanena nārāyaṇāṣṭākṣarasya śeṣatayā daśāṃśajapa uktaḥ |
 ataeva vakṣyati viṣṇubhakto dṛḍhavrataḥ iti |
 japānta ityanena japāvyavadhāne tanniyamasthena homaḥ kārya ityuktaṃ bhavati |
 tribhirveti samuccitaścaturthaḥ pakṣaḥ |
 tatrāpye- kaikena dravyeṇa sahasracatuṣkaṃ hotavyam |
 athavā tribhiḥ sādhakottamo juhuyāt ityanena kamalavāsinīmahālakṣmīśrīsūktaiḥ sakṛt sakṛt hutvā paścānmūlena 
hotavyamityuktam bhavati |
 sādhakottama iti kākākṣigolakanyāyena ubhayatra sambadhyate |
 sādhakottamo'tra samyagityanenaitat sūcitaṃ bhavati |
 śrīpūjāyāṃ maṇḍūkādi paratattvāntaṃ caturthapaṭaloktarītyā abhyarcya śrībījādyā navapīṭhaśaktayaḥ 
prāgādidikṣu madhye ca pūjyāḥ || 5-8 ||
atrāvāhya yajeddevīṃ parivāraiḥ samanvitām       |
bījādyamāsanaṃ dattvā mūttīṃ mūlena kalpayet       || 9 ||
            atretyaṣṭapatre śrībījakaṇīke |
      taduktamācāryaiḥ----rucirāṣṭapatramatha vāriruham |
 iti |
      padmapādācāryairvyākhyātaṃ śrībījayogaḥ kaṇīkāyāṃ ruciratvam iti |
    saṃhitāyāmapi----      aṣṭapatraṃ likhed yantraṃ bahirbhūbimbabhūṣitam |
                  madhye bījaṃ vinikṣipya |
 iti |
      pīṭhamantramuddharati bījādyamiti |
 śrīÁ sarvaśaktikamalāsanāya namaḥ iti
pīṭhamantraḥ sarvaśrīmantrasādhāraṇa iti jñeyam |
 padmapādācāryaistu śrīÁ śrīdevyāsanāya namaḥ śrīÁ śrīdevīmūrttaye namaḥ iti pīṭhamūttīmantrāvuktau |
 atra padmaṃ śvetaṃ dhyeyam |
 taduktaṃ prayogasāre----
            saṅkalpyāmbhoruhaṃ śubhraṃ kaṇīkāyāṃ yajecchirayam |
 iti || 9 ||
yajet   pūrvavadaṅgāni    digdaleṣvarcayettataḥ       |
vāsudevaṃ   saṅkarṣaṇaṃ   pradyumnamaniruddhakam       || 10 ||
himapītatamālendranīlābhān   pītavāsasaḥ       |
śaṅkhacakragadāpadmadhāriṇastān caturbhujān       || 11 ||
      pūrvavaditi caturthapaṭaloktarītyā kesareṣu |
 vāsudevādīnāmāyudhadhyānaṃ nārāyaṇa- mantre maduktamanusandheyam || 10-11 ||
vidiggateṣu patreṣu damakādīn yajed gajān       |
damakaṃ  salilañcaiva  gugguluñca  kuruṇṭakam       || 12 ||
      vidiggateṣviti kalpyadigapekṣayā |
 yattu nārāyaṇīye----
                  āgneyādiṣu patreṣu gugguluśca kuruṇṭakaḥ |
                  damakaḥ salilaśceti hastino rajataprabhāḥ ||
                  hemakumbhadharā dhyeyāḥ |
      iti tatra prasiddhāgneyadiśamaṅgīkṛtyetyavadheyam || 12 ||
yajecchaṅkhanidhiṃ   devyā   dakṣiṇe   dayitānvitām       |
muktāmāṇikyasaṅkāśau kiñcitsmitamukhāmbujau       || 13 ||
anyonyāliṅganaparau         śaṅkhapaṅkajadhāriṇau       |
vigaladratnavarṣābhyāṃ śaṅkhābhyāṃ mūddhrna lāñchitau       || 14 ||
tundilaṃ   kambukanidhiṃ   vasudhārāṃ   ghanastanīm       |
vāmataḥ  paṅkajanidhiṃ   priyayā   sahitaṃ   yajet       || 15 ||
sindūrābhau   bhujāśliṣṭau   raktapadmotpalānvitau       |
niḥsaradratnadhārābhyāṃ  padmābhyāṃ  mūddhnalāñchitau       || 16 ||
tundilaṃ     paṅkajanidhiṃ   tanvīṃ    vasumatīmapi       |
dalāgreṣu   yajedetā   balākyādyāḥ   samantataḥ       || 17 ||
      devyā dakṣiṇe vāmata iti kaṇīkāyāḥ |
 muktāmāṇikyeti krameṇa śaṅkhanidhi- vasudhārayoḥ varṇau |
 śaṅkhapaṅkajadhāriṇāvityubhayamubhayatra |
 evamagre'pi |
 āyudhadhyāna- meṣāṃ dakṣādi |
 kambukanidhiṃ śaṅkhanidhim |
 vasudhārāmiti śaṅkhanidhiśaktināma |
 ghanastanīmityantaṃ pūrvaṃ dhyānam |
 paṅkajanidhiṃ padmanidhim |
 vasumatīmiti paṅkaja- nidhiśaktināma |
 apiśabdādyaṃ ghanastanīmityapi |
 etadantaṃ dvitīyāvaraṇamūrttīḥ catuṣka- nidhiyugairaparetyukteḥ || 13-17 ||
balākī  vimalā  caiva  kamalā  vanamālikā       |
vibhīṣikā mālikā ca śāṅkarī vasumālikā       || 18 ||
paṅkajadvayadhāriṇyo     muktāhāra    samaprabhāḥ       |
lokeśānarcayedante    vajrādyastrāṇi   tadbahiḥ       || 19 ||
      balākīti |
 āsāṃ dhyānaṃ nārāyaṇīye----
                  balākīṃ vāmanāṃ śyāmāṃ śvetapaṅkajadhāriṇīm |
                  ūrddhabāhudvayāṃ  dhyāyet śrīdūtīṃ dvāri pūrvataḥ ||
                  ūrddhīkṛtena    hastena   raktapaṅkajadhāriṇīm |
                  śvetāṅgīṃ dakṣiṇe dvāri cintayedvanamālikām ||
                  haritāṃ dordvayenorddhamudvahantīṃ sitāmbujam |
                  dhyāyed vibhīṣikāṃ bhaktyā śrīdūtīṃ dvāri paścime ||
      tathā'bjamālādhṛg dhyeyā kṣaudrābhā'nyatra śāṅkarī |
 iti |
 prayogasāre----
                  vimalā kamalā cātha mālikā vasumālikā |
                  bāhye vidikṣu sampūjyā dūtīretāḥ |
 iti |
      atra tu kamalāvanamālikayorvyatyāsaḥ kalpāntaratvena samādheyaḥ || 18-19 ||
itthaṃ  yo  bhajate  devīṃ  vidhinā  sādhakottamaḥ       |
dhanadhānyasamṛddhiḥ syācchirayamāpnotyaninditām       || 20 ||
      vidhinā sādhakottama ityanenāvāhanādi ślokeṣu strīliṅgayoga uktaḥ || 20 ||
vakṣaḥ pramāṇe salile sthitvā mantramimaṃ japet       |
trilakṣaṃ saṃyato mantrī  devīṃ  dhyātvā'rkamaṇḍale       || 21 ||
sa   bhavedalpakālena  ramāyā   vasatiḥ  sthirā       |
viṣṇugehasthabilvasya  mūlamāsthāya  mantravit       || 22 ||
trilakṣaṃ  prajapenmantraṃ   vāñchitaṃ   labhate   dhanam       |
      saṃyato mantrītyanena śrīÁ ratnagarbhāyai nama iti mantrasya śatāṃśena japaḥ sūcitaḥ |
 dhyātvā'rkamaṇḍaletyatrā'bhayavaradābhyāṃ nidhipātraratnakumbhadhārābhyāṃ raktā dhyeyeti
jñeyam |
      taduktam----      stanamātre jale tiṣṭhan ravimaṇḍalapīṭhagām |
                  navayāvakasaṅkāśāṃ śriyaṃ māṇikyabhūṣaṇām ||
                  nidhipātramahāratnapūrṇakumbhakaradvayām |
                  trilakṣajāpī manujo na cirāt syāddhaneśvaraḥ || iti || 21-23 ||
aśokavahnau   juhuyāttaṇḍulairājyaloḍitaiḥ       || 23 ||
vaśayatyacirādeva   trailokyamapi  mantravit       |
juhuyāttaṇḍulaiḥ śuddhairarkāgnau   niyutaṃ  vaśau       || 24 ||
rājyaśriyamavāpnoti   rājaputro   mahīyasīm       |
juhuyāt  khādire  vahnau  taṇḍulairmadhurokṣitaiḥ       || 25 ||
rājā vaśyo bhavecchīghraṃ mahālakṣmīśca  varddhate       |
bilvacchāyāmadhivasan bilvamiśrahaviṣyabhuk       || 26 ||
saṃvatsaradvayaṃ   hutvā   tatphalairathavā'mbujaiḥ       |
sādhakendro mahālakṣmīṃ cakṣuṣā paśyati dhruvam       || 27 ||
haviṣā   ghṛtasiktena   pāyasena   sasapīṣā       |
hutvā  śriyamavāpnoti   niyutaṃ  mantravittamaḥ       || 28 ||
      aśokavahnāviti aśokakāṣṭhasamiddhe'gnāvityarthaḥ |
 juhuyāditi niyutamiti sambadhyate |
 mantravidityanenātra prayoge kāmāditvaṃ sūcitam |
 śuddhairityavakaraṃ dūrīkṛtya prakṣālya śoṣitairityarthaḥ |
 ājyaloḍitairityatrāpi yojyam |
 arkāgnāvarkakāṣṭha- samiddhe'gnāvityarthaḥ |
 niyutaṃ lakṣam |
      tathā ca śrutiḥ----ekā daśa ca śatañca sahasrañcāyutañca niyutañca prayutañcārbudañca nyarbudañca 
samudraśca madhyaścāntaśca parārddhaśca |
 iti |
      trikāṇḍe'pi----koṭyāḥ śatādisaṃkhyānyā vā lakṣāniyutañca tat |
 iti |
juhuyāllakṣamiti sambadhyate |
 khādira iti tatkāṣṭhāgnāvityarthaḥ |
 śīghramityanenātrāpi kāmayogaḥ sūcitaḥ |
 hutvetyaṣṭottarasahasram |
 tatphalaiḥ bailvaiḥ |
 ambujairiti tadabhāve |
 haviṣeti caruṇā || 23-28 ||
madhurāktāruṇāmbhojairjuhuyāllakṣamādarāt       |
na muñcati ramā tasya vaṃśamābhūtasaṃplavam       || 29 ||
      madhureti |
 tatra dhyānaviśeṣastantrāntare----
                  dadhatīṃ  mātuliṅgañca   nidhipātraṃ   saroruhe |
                  raktāṃ suratarormūle saṃsthitāṃ śobhanāṃ śriyam ||
                  alaṅkṛtāṃ mahāratnairdhyātvā raktāmbarānvitām |
                  juhoti lakṣaṃ svādvaktaiḥ  sarojairindirāptaye || iti |
      ābhūtasaṃplavamākalpam || 29 ||
vāgbhavaṃ  vanitā  viṣṇormāyā  makaraketanaḥ       |
caturbījātmako         mantraścaturvargaphalapradaḥ       |
aṅgāni kuryād dīrghāḍhyaramābījena mantravit       || 30 ||
      mantrāntaramuddharati vāgbhavamiti |
 viṣṇorvanitā śrībījam |
 makaraketanaḥ kāma- bījam |
 caturvargaphalāvaha ityanena viniyogaṃ vadataitaduktaṃ bhavati |
 dharmārthaṃ vāgbhavāditvaṃ arthārthaṃ lakṣmībījāditvaṃ kāmārthaṃ kāmabījāditvaṃ mokṣārthaṃ māyābījāditvamiti |
 pūrvektā ṛṣyādyāḥ |
 dvitīyaṃ bījaṃ tṛtīyaṃ śaktiḥ |
 aṅgānīti |
 dīrghāḍhyaṃ ṣaḍdīrghayuktaṃ yadramābījaṃ tenetyarthaḥ || 30 ||
māṇikyapratimaprabhāṃ       himanibhaistuṅgaiścatubhīrgajai-
rhastāgrāhitaratnakumbhasalilairāsicyamānāṃ      sadā       |
hastābjairvaradānamambujayugābhītīrdadhānāṃ          hareḥ
kāntāṃ kāṅkṣitapārijātalatikāṃ vande sarojāsanām       || 31 ||
      hastābjairiti upamitasamāsaḥ |
 varadānamityekam |
 āyudhadhyānaṃ pūrvavat ||31||
bhānulakṣaṃ   haviṣyāśī    japedante   saroruhaiḥ       |
juhuyādaruṇaiḥ   phullaistatsahasraṃ   jitendriyaḥ       || 32 ||
ramāyāḥ   kalpite   pīṭhe  tadvidhānena  pūjayet       |
kuryāt prayogāṃstatrasthān manunā tena sādhakaḥ       || 33 ||
nidhibhiḥ sevyate  nityaṃ  mūttīmadbharupasthitaiḥ       |
dīrghā   yādivīsargānto   brahmā   bhānurvasundharā       || 34 ||
vānte sinyai priyā  vahnermanuḥ prokto daśākṣaraḥ       |
ṛṣirdakṣo virāṭ chando devatā śrīḥ samīritā       || 35 ||
      mantrāntaramāha dīrgheti |
 praṇavotthakalāsu dīrghā nakāraḥ |
 yādiḥ maḥ |
 visargāntaḥ savisarga iti makāraviśeṣaṇam |
 brahmā kaḥ |
 bhānuḥ maṃkāraḥ |
 ata ātmā raviḥ smṛtaḥ ityukteḥ |
 yadvā mahākālo makāramūttīḥ mahākālaśabdavācyaṃ viṣaṃ ca |
 taddakṣiṇanāsā- puṭagatam |
 tenādityo maḥ |
 taduktam----
      raviḥ piṅgalāyāṃ caratyeṣa tasmādviṣaṃ dakṣiṇo bhāga uktaṃ munīndraiḥ |
 iti |
      tena yat kvacidapi viṣaśabdena makāro gṛhyate tadapi vyākhyātam |
 vasundharā laḥ |
 vā svarūpam |
 sinyai svarūpam |
 vahneḥ priyā svāhā |
 asminnapi mantre praṇava- śaktivākkāmāditvamiti padmapādācāryāḥ |
 pūrvavattattaddevatānāmupasarjanatvañca |
 śrīÁ bījaṃ svāhā śaktiḥ || 32-35 ||
devyai   hṛdayamākhyātaṃ   padminyai  śira  īritam       |
viṣṇupatnyai śikhā proktā varadāyai tanucchadam       || 36 ||
astraṃ kamalarūpāyai namo'ntāḥ praṇavādikāḥ       |
aṅgamantrāḥ  samuddaṣṭā  dhyāyeddevīmananyadhīḥ       || 37 ||
      pañcāṅgamantrānāha devyai iti |
 oṃ devyai namaḥ hṛdayāya namaḥ ityādi prayogaḥ |
 pañcāṅgatvānnetrābhāvaḥ || 36-37 ||
āsīnā sarasīruhe smitamukhī hastāmbujaibībhratī
dānaṃ   padmayugābhaye  ca   vapuṣā  saudāminīsannibhā       |
muktādāmavirājamānapṛthulottuṅgastanodbhāsinī
pāyādvaḥ kamalā kaṭākṣavibhavairānandayantī harim       || 38 ||
      āsīneti |
 dānaṃ varam |
 āyudhadhyānaṃ tu pūrvavat || 38 ||
daśalakṣaṃ     japenmantraṃ      mantravidvijitendriyaḥ       |
daśāṃśaṃ   juhuyānmantrī    madhurāktaiḥ  saroruhaiḥ       || 39 ||
śrīpīṭhe   pūjayeddevīmaṅgāni   prathamaṃ   yajet       |
balākādyāstataḥ pūjyā lokeśāstrāvṛtī api || 40 ||
iti   sampūjayeddevīṃ  sampadāmālayo  bhavet       |
samudragāyāṃ   sariti   kaṇṭhamātrajale  sthitaḥ       || 41 ||
trilakṣaṃ prajapenmantrī sākṣād vaiśravaṇo bhavet       |
      mantravidityanena nārāyaṇāṣṭākṣarasya śeṣatayā daśāṃśaṃ japaḥ |
 śatāṃśena ratnagarbhā- mantrajapo'pi sūcitaḥ |
 madhuraṃ trimadhuram |
 sampadāmityanena viniyogoktiḥ |
 samudragāyāṃ sākṣāditi śeṣaḥ |
 vaiśravaṇaḥ kuveraḥ || 39-42 ||
ārādhyottaranakṣatre  devīṃ   srakcandanādibhiḥ       || 42 ||
nandyāvarttabhavaiḥ   puṣpaiḥ   sahasraṃ   juhuyāttataḥ       |
paurṇamāsyāṃ     phalaibīlvairjuhuyānmadhurāplutaiḥ       || 43 ||
pañcamyāṃ viśadāmbhojaiḥ śukravāre sugandhibhiḥ       |
anyairvā viśadaiḥ puṣpaiḥ pratimāsaṃ  viśāladhīḥ       |
sa  bhavedabdamātreṇa   sarvadā  sampadāṃ   nidhiḥ       || 44 ||
      ārādhyetyādi sampadāṃ nidhirityekaḥ prayogaḥ |
 uttarānakṣatra iti uttarātrayamapi jñeyam |
 ārādhyeti sahasramiti ca sarvatra sambadhyate |
 madhurāplutaistrimadhurārdrairiti |
 anyairveti vāśabdaḥ samuccaye |
 ekatrobhayasannipāte pṛthagubhayahomo na tantraṃ bhinnadravyatvāt bhinnanimittatvācca || 42-44 ||
vāgbhavaṃ   śambhuvanitā    ramā   makaraketanaḥ       |
tārttīyañca jagat pārśve vahnibījasamujjvalaḥ       || 45 ||
arghīśāḍhyo bhṛgustyai hṛnmantro'yaṃ dvādaśākṣaraḥ       |
mahālakṣmyāḥ  samuddaṣṭastārādyaḥ sarvasiddhidaḥ       || 46 ||
ṛṣirbrahmā  samuddaṣṭaśchando    gāyatramīritam       |
devatā       jagatāmādirmahālakṣmīḥ     samīritā       || 47 ||
      mantrāntaramuddharati vāgbhavamiti |
 śambhuvanitā māyābījam |
 tārttīyaṃ vālāyā bhairavyā vā |
 kecidrephahīnaṃ bhairavyā iti vadanti |
 ayameva sāmpradāyikaḥ pakṣaḥ |
 jagat svarūpam |
 pārśvaḥ pakāraḥ |
 vahnibījasamujjvalaḥ rephayuktaḥ tena pra |
 arghīśa ū tenāḍhyo bhṛguḥ sakāraḥ tena sū |
 tyai svarūpam |
 hṛnnamaḥ |
 tārādyaḥ praṇavādyaḥ trayodaśākṣara iti śeṣaḥ |
 sarvasiddhida ityanena viniyoga uktaḥ |
 praṇavo bījaṃ tārttīyaṃ śaktiḥ || 45-47 ||
hastau  saṃśodhya mantreṇa  tārādihṛdayāntikam       |
bījānāṃ pañcakaṃ  nyasyedaṅgulīṣu yathākramam       || 48 ||
mantraśeṣaṃ    nyasenmantrī     talayorubhayorapi       |
mūrddhādi caraṇaṃ  yāvanmantreṇa  vyāpakaṃ  nyaset       || 49 ||
mūrddhāsyavakṣoguhyāṅghrau pañca bījāni vinyaset |
śeṣān nyaset sapta varṇān hṛdaye saptadhātuṣu       || 50 ||
aṅgāni   pañcabhirbījairastraṃ    śiṣṭākṣarairbhavet       |
jñānaiśvaryādibhiryuktaiścaturthyantaiḥ   sajātibhiḥ       || 51 ||
jñānamaiśvaryaśaktī   ca   balavīrye  satejasī       |
jñānaiśvaryādayaḥ proktāḥ  ṣaṭ kramādaṅgadevatāḥ       || 52 ||
      hastabhāvanāmāha hastau saṃśodhyeti |
 hastayormūlamantraṃ vyāpakatvena vinyase- dityarthaḥ  |
 mantreṇeti mūlamantreṇa |
 tārādihṛdayāntikamiti mantraśeṣasyāpi viśeṣaṇam |
 yathākramamaṅgulīṣviti aṅguṣṭhādyāsu |
 mūrddhādītyatrāpi nyāse tārādihṛdayāntikamiti sambadhyate  |
 aṅgānītyatrāpi |
 jñānaiśvaryādibhiryuktairiti vyadhikaraṇe tṛtīye |
caturthyantaiḥ jñānaiśvaryādibhiryuktairiti bījaiḥ |
 śiṣṭākṣarairityubhayaviśeṣaṇam |
 aṅgānīti netrāntāni |
 eÁ jñānāya hṛdayāya namaḥ |
 śrīÁ eśvaryāya śirase svāhā |
 ityādi
prayogaḥ |
 kecana sampradāyādātmaneśabdamapyāhuḥ |
 tanmate eÁ jñānātmane hṛdayāya nama ityādi prayogaḥ || 48-52 ||
evaṃ  nyastaśarīro'sau  smaredudyānamuttamam       |
campakāśokapunnāgapāṭalairupaśobhitam       || 53 ||
lavaṅgamādhavībilvadevadārunamerubhiḥ       |
mandārapārijātādyaiḥ kalpavṛkṣaiḥ supuṣpitaiḥ       || 54 ||
candanaiḥ kaṇīkāraiśca mātuliṅgaiśca vañjulaiḥ       |
dāḍimīlakucāṅkolaiḥ    pūgaiḥ    kuravakairapi       || 55 ||
kadalīkundamandāranārikelairalaṅkṛtam       |
anyaiḥ sugandhipuṣpāḍhyairvṛkṣasaṅghaiśca maṇḍitam || 56 ||
mālatīmallikājātī    ketakīśatapatrakaiḥ       |
pārantītulasīnandyāvarttaidamanakairapi       || 57 ||
sarvarttukusumopetairnamadbharupaśobhitam       |
mandamārutasambhinnakusumāmodidiṅmukham       || 58 ||
tasya madhye  sadotphullaiḥ kumudotpalapaṅkajaiḥ      |
saugandhikaiśca    kahlārairnavaiḥ   kuvalayairapi       || 59 ||
haṃsasārasakāraṇḍabhramaraiścakranāmabhiḥ       |
anyaiḥ         kalakalārāvaivīhagairupaśobhite       || 60 ||
mahāsarasi     tanmadhye    puline'timanohare       |
paritaḥ pārijātāḍhyaṃ maṇḍapaṃ maṇikuṭṭimam       || 61 ||
      nameru rudrākṣaḥ |
 tasya madhye mahāsarasi |
 tanmadhye puline manasā maṇḍapaṃ sañcintya tanmadhye pārijātaṃ bhāvayedityuttareṇa sambandhaḥ || 53-61 ||
udyadādityasakāśaṃ bhāsvaraṃ śaśiśītalam |
caturdvārasamāyuktaṃ     hemaprākāraśobhitam       || 62 ||
ratnopakḷptisaṃśobhikapāṭāṣṭakasaṃyutam       |
navaratnasamākḷptatuṅgagopuratoraṇam       || 63 ||
hemadaṇḍasamālambidhvajāvalipariṣkṛtam       |
navaratnasamābaddhastambharājivirājitam       || 64 ||
sahasradīpasaṃyuktadīpadaṇḍavirājitam       |
taptahāṭakasaṃkḷptavātāyanamanoharam       || 65 ||
nānāvarṇāṃśukodbaddhasuvarṇaśatakoṭibhiḥ       |
kiṅkiṇīmālikāyuktapatākābhiralaṅkṛtam || 66 ||
jātarūpamayairatnavicitrairativistṛtaiḥ       |
māṇikyavajravaidūryasvarṇamālāvalīyutaiḥ       || 67 ||
antarāntarasambaddharatnairdṛṣṭimanoharaiḥ       |
vicitraiścitravarṇaiśca   vitānairupaśobhitam       || 68 ||
sarvaratnasamāyuktaṃ    hemakuṭṭimamujjvalam       |
ketakīmālatījātīcampakotpalakesaraiḥ       || 69 ||
mallikātulasījātīnandyāvarttakadambakaiḥ       |
etairanyaiśca     kusumairalaṅkṛtamahītalam       || 70 ||
ambukāśmīrakastūrīmṛganābhitamālakaiḥ       |
candanāgurukarpūrairāmoditadigantaram       || 71 ||
evaṃ sañcintya manasā  maṇḍapaṃ sumanoharam       |
tanmadhye bhāvayenmantrī pārijāta manoharam       || 72 ||
tasyādhastāt  smarenmantrī   ratnasiṃhāsanaṃ  mahat       |
tasmin  sañcintayeddevīṃ mahālakṣmīṃ manoramām       || 73 ||
      nānāvarṇāṃśukeneti patākāviśeṣaṇam |
 jātarūpamayairityādi vitānairityasya viśeṣaṇam |
 tathā ca pṛthivyanantaraṃ kṣīrasindhuṃ dvīpam udyānaṃ mahāsaraḥ pulinaṃ maṇḍapaṃ pārijātaṃ 
ratnasiṃhāsanaṃ sampūjayet |
 śeṣaṃ samānam || 62-68 ||
      kuṭṭimamiti |
  " kuṭṭimo'strī nibaddhā bhūḥ "  iti koṣaḥ |
 ambu sugandhidravyam |
 kumkumā iti kānyakubjabhāṣāyām |
 kastūrīmṛgasya nābhiriti vigrahaḥ |
 evaṃ sañcintya manasā maṇḍapamiti pūrvaṃ maṇḍapamityuktaṃ tasyaivānuvādaḥ |
 tanmadhye ityasya viśeṣaṇai- rvyavahitatvena sambandhasya buddhisthatvāt || 69-73 ||
bālārkadyutimindukhaṇḍavilasatkoṭīrahārojjvalāṃ
ratnākalpavibhūṣitāṃ  kucanatāṃ  śāleḥ karairmañjarīm       |
padme    kaustubharatnamapyavirataṃ   sambibhratīṃ   susmitāṃ
phullāmbhojavilocanatrayayutāṃ dhyāyet parāṃ devatām       || 74 ||
      koṭīro mukuṭaḥ |
 āyudhadhyānantu pūrvavat || 74 ||
śiñjanmañjīrasaṃśobhipadāmbhojavirājitām       |
navaratnagaṇākīrṇakāñcīdāmavibhūṣitām       || 75 ||
muktāmāṇikya    vaidūryasambaddhodarabandhanām       |
vibhrājamānāṃ   madhyena    valitritayaśobhinā       || 76 ||
jāhnavīsaridāvarttaśobhinābhivibhūṣitām       |
pāṭīrapaṅkakarpūra     kuṅkumālaṅkṛtastanīm       || 77 ||
vārivāhavinirmuktamuktādāmagarīyasīm       |
vahantīmuttarāsaṃga       dukūlaparikalpitam       || 78 ||
taptakāñcanasannaddhavaidūryāṅgadabhūṣaṇām       |
padmarāgasphuratsvarṇakaṅkaṇāḍhyakarāmbujām       || 79 ||
māṇikyaśakalābaddhamudrikābhiralaṅkṛtām       |
taptahāṭakasaṃkḷptamālāgraiveyaśobhitām       || 80 ||
vicitravividhākalpakambusaṅkāśakandharām       |
udyaddanakarākāramaṇitāṭaṅkamaṇḍitām       || 81 ||
      pāṭīraṃ candanaṃ |
 graiveyaṃ kaṇṭhabhūṣā |
 kambaḥ śaṅkhaḥ || 77-81 ||
ratnāṅkiṃtalasatsvarṇakarṇapūropaśobhitām       |
javāvidrumalāvaṇyalalitādharapallavām       || 82 ||
dāḍimīphalabījābhadantapaṅktivirājitām       |
kalaṅkakārśyanirmuktaśaraccandranibhānanām       || 83 ||
puṇḍarīkadalākāranayanatrayasundarīm       |
bhrūlatājitakandarpakarakārmukavibhramām       || 84 ||
vikasattilapuṣpaśrīvijayodyatanāsikām       |
lalāṭakāntivibhavavijitārddhasudhākarām       || 85 ||
sāndrasaurabhasampannakastūrītilakāṅkitām       |
mattālimālāvilasadalakāḍhyamukhāmbujām       || 86 ||
pārijātaprasūnaśrīvāhidhammillabandhanām       |
anarghyaratnaghaṭitamukuṭāṅkitamastakām       || 87 ||
sarvalāvaṇyavasatiṃ   bhavanaṃ   vibhramaśriyaḥ       |
tejasāṃ janmabhūmiṃ tāṃ mahālakṣmīṃ manoharām       || 88 ||
      mattālimāleva vilasantaḥ ye alakā iti vigrahaḥ || 82-88 ||
evaṃ sañcintayan devīṃ haviṣyāśī jitendriyaḥ       |
bhānulakṣaṃ  japenmantraṃ  daśāṃśaṃ  juhuyād   ghṛtaiḥ       || 89 ||
juhuyācchrīphalaiḥ  padmaiḥ  pratyekamayutaṃ  tataḥ       |
tarpayet  salilaiḥ  śuddhaiḥ  sugandhairayutadvayam       || 90 ||
śrībījasyodite  pīṭhe  mahālakṣmīṃ  prapūjayet       |
śrībījenāsanaṃ  dadyānmūttīṃ   mūlena  kalpayet       || 91 ||
pūjayeddakṣiṇe  pārśve  devyāḥ śaṅkaranandanam       |
anyataḥ  puṣpadhanvānaṃ  puṣpāñjalikaraṃ  yajet       || 92 ||
      ghṛtaireva daśāṃśaṃ homaḥ |
 ayutadvayahomastvadhikaḥ |
 pīṭhe aṣṭadaladvādaśadala- caturasracaturdvārarūpe |
 śaṅkaranandanaṃ gaṇeśaṃ skandamityapare |
 puṣpāñjalikaramityubhaya- dhyānam || 89-92 ||
aṅgāni pūrvamukteṣu  sthāneṣu vidhivad yajet       |
umādyāḥ patramadhyasthāḥ śaktīraṣṭau yajet kramāt       || 93 ||
athomā   śrīsarasvatyau   durgā  dharaṇisaṃyutā       |
gāyatrī  devyuṣā  caiva  padmahastāḥ  subhūṣaṇāḥ       || 94 ||
jahnusūryasute     pūjye    pādaprakṣālanodyate       |
śaṅkhapadmanidhī   pūjyau   pārśvayordhṛtacāmarau       || 95 ||
dhṛtātapatraṃ   varuṇaṃ   pūjayet  paścime  tataḥ       |
sampūjya rāśīn parito yajedatha nava grahān       || 96 ||
pūjayed diggajān dikṣu caturdantavibhūṣitān       |
erāvataḥ puṇḍarīko  vāmanaḥ kumudo'ñjanaḥ       || 97 ||
puṣpadantaḥ sārvabhaumaḥ supratīkaśca te kramāt       |
abhyarcayedathendrādīn tadastrāṇyapi tadbahiḥ       || 98 ||
āgamoktena  vidhinā  sugandhaiḥ  sumanoharaiḥ       |
pūjayed      gandhapuṣpādyairdevīmanvahamādarāt       || 99 ||
dūrvābhirājyasiktābhirjuhuyādāyuṣe      naraḥ       |
daśarātraṃ     samiddhe'gnāvaṣṭottarasahasrakam       || 100 ||
guḍūcīrājyasaṃsiktā  juhuyāt saptavāsaram       |
aṣṭottarasahasraṃ  yaḥ sa  jīveccharadāṃ  śatam       || 101 ||
      pūrvamukteṣu turyekteṣu |
 vidhivaditi śiraādyaṅgeṣu namoyoga uktaḥ |
 athavā yathānyāsamātmanepadasahitānītyuktam |
 padme hastayoryasyāḥ sā padmahastā |
 paścādaṣṭānāṃ padmahastāśabdānāmekaśeṣe bahuvacanaṃ jñeyam |
 jahnu ityārabhya paścima ityantaṃ tṛtīyāvaraṇam |
 sampūjyeti dvādaśadale |
 rāśīniti |
 tadvarṇā ācāryairuktāḥ----
                   cāpanīrajayukkanyāḥ   pītāḥ  syurubhayāstvamī |
                  vaṇiṅmakarameṣāhvakulīrā        raktarociṣaḥ ||
                  carāvaśiṣṭāścatvāraḥ sthitāḥ śvetāḥ pṛthaṅmatāḥ |
 iti |
      tattannāmānurūpaṃ svarūpaṃ jñeyam |
 idaṃ caturthāvaraṇam |
 atha parito yajet nava grahāniti |
 tadvarṇāstatsvarūpañca candramantre vakṣyati |
 diggajāniti śvetān |
 dikṣviti svasvadikṣu |
 aṣṭottarasahasrakamiti dvayamapi pratyaham || 93-101 ||
hutvā tilān ghṛtābhyaktān dīrghamāyuravāpnuyāt |
ārabhyā'rkadinaṃ  mantrī  daśarātraṃ   dine  dine       || 102 ||
ājyāktārkasamiddhomādārogyaṃ  labhate dhruvam       |
kaṇṭhamātrodake sthitvā dhyātvā devīṃ divākare || 103 ||
ūddhrvabāhurdaśaśatamaṣṭottaramimaṃ        japet       |
ārogyaṃ labhate sadyo(martye)vāñchitānyapi mantravit ||104
śālibhirjuhvato    nityamaṣṭottarasahasrakam       |
acirādeva   mahatī  lakṣmīḥ sañjāyate  dhruvam       || 105 ||
prasūnairjuhuyānmantrī    lakṣmīvallīsamudbhavaiḥ       |
nandyāvarttasamutthairvā   siddhārthaiśca    ghṛtaplutaiḥ       || 106 ||
mahatīṃ  śriyamāpnoti  mānyate   sarvajantubhiḥ       |
      hutvetyaṣṭottarasahasram |
 idamuttaraprayogo'pi |
 arkadinamādityavāsaraḥ |
 juhu- yādityaṣṭottaraṃ sahasram |
 lakṣmīvallī tu tāmbūlākārapatrā raktamadhyabinduḥ śvetapuṣpā |
 vāśabdaḥ samuccaye || 102-107 ||
marīcajīrakonmiśrairnārikelarajoyutaiḥ       || 107 ||
saguḍairājyasampakvairapūpairājyalolitaiḥ       |
juhuyāt  pāyasāhāro  mantravidvijitendriyaḥ       || 108 ||
aṣṭottaraśataṃ  nityaṃ  maṇḍalāddhanado  bhavet       |
haviṣā  guḍamiśreṇa  juhuyādannavān  bhavet       || 109 ||
javāpuṣpāṇi      juhuyādaṣṭottarasahasrakam       |
gṛhītvā prajapedbhasma nāgavallīrasānvitam       || 110 ||
tilakaṃ  tanuyāttena   sarvavaśyakaraṃ   bhavet       |
brahmavṛkṣasamitpuṣpairbrāhmaṇān     vaśayedvaśī       || 111 ||
jātīpuṣpaiśca rājānaṃ vaiśyān raktotpalaiḥ sudhīḥ       |
śūdrānnīlotpalairhutvā     vaśayenmantravittamaḥ       || 112 ||
puṣpairmadhūkajairhutvā    vaśamānayati   striyaḥ       |
  maṇḍalādekonapañcāśaddinaiḥ |
 dhanadaḥ kuberaḥ |
 prajapedityaṣṭottaraśatamityādi |
 bhasmeti hutajavābhasma |
 brahmavṛkṣaḥ palāśaḥ |
  " brahma vai palāśaḥ "  iti śruteḥ || 107-113 ||
kṛtvā  navapadātmānaṃ  maṇḍalaṃ  yantrabhūṣitam       || 113 ||
abhiṣekaṃ   prakurvīta  vidhinā   sarvasiddhaye       |
kalaśān   sthāpayetteṣu   padeṣu  śubhalakṣaṇān       || 114 ||
candanāliptasarvāṅgān    dūrvākṣatasamanvitān       |
dukūlaveṣṭitānetān        pūrayettīrthavāriṇā       || 115 ||
navaratnasamābaddhaṃ       karṣakāñcanakalpitam       |
madhyakumbhe kṣipet padmaṃ yantrāḍhyaṃ deśikottamaḥ       || 116 ||
candanośīrakarpūrajātīkaṅkolakuṅkumam       |
kuṣṭhāgurutamālailāyutaṃ    saṃpiṣya     bhāgataḥ       || 117 ||
viloḍya sarvakumbheṣu ratnānyapi viniḥkṣipet       |
      abhiṣekamāha kṛtveti |
 navapadātmānaṃ tṛtīyoktaṃ navanābham |
 yantrabhūṣitaṃ vakṣyamāṇaṃ yantraṃ tanmadhyakaṇīkāyāṃ likhedityarthaḥ |
 vidhineti uddiṣṭaṃ vidhimāha kalaśānityādinā |
 karṣakāñcananimītaṃ ṣaṣṭhyadhikaśatarattikāparimitasuvarṇanimītam |
 yantrāḍhyaṃ vakṣyamāṇayantrayuktam |
 tena yantrapadmamityarthaḥ |
 jātī jātīphalam |
 bhāgata iti samavibhāgataḥ |
 ratnāni mātṛkāpaṭaloktāni nava |
 sarvakumbheṣu iti |
 atrāpinā sambadhyate || 113-118 ||
lakṣmīrdūrvā   sadābhadrā   sahadevī   madhuvratā       || 118 ||
muśalī śakravallī ca krāntāpāmārgapatrakān       |
priyaṅgumudgagodhūmavrīhīṃśca  satilān yavān       || 119 ||
śālitaṇḍulamāṣāṃśca   prakṣālyaiteṣu   nikṣipet       |
dhātrīlakucabilvānāṃ      kadalīnārikelayoḥ       || 120 ||
phalānyapi vinikṣipya puṣpāṇyetāni nikṣipet |
padmaṃ saugandhikaṃ jātiṃ mallikāṃ bakulantathā       || 121 ||
campakāśokapunnāgatulasīketakodbhavam       |
pallavāni  vaṭāśvatthaplakṣoḍumbaraśākhinām       || 122 ||
      lakṣmīḥ pūrvektalakṣaṇā 1 dūrvā 2 sadābhadrā bhadramustā 3 sahadevī 4 madhuvratā bhṛṅgarājaḥ 5 muṣalī 
muṣalīkandaḥ 6 śakravallī indravāruṇī 7 krāntā viṣṇukrāntā 8 apāmārgapatraṃ 9 etāni prakṣālya eteṣu 
navakumbheṣu pratyekaṃ nikṣipedityagrimeṇānvayaḥ |
 priyaṅguḥ kaṅguḥ |
 nikṣipediti pratyekam || 118-120 ||
      phalānyapīti pallavānīti ca sarvakumbheṣu || 121 ||
brahmakūrccaṃ  vinikṣipya  caṣakaiḥ saphalākṣataiḥ       |
pidhāya  kumbhavaktrāṇi  kṣaumairācchādayettataḥ       || 123 ||
āvāhya  madhyakalaśe  mahālakṣmīṃ  prapūjayet       |
yajedumādyāḥ śiṣṭeṣu   kalaśeṣvaṣṭasu  kramāt       || 124 ||
gandhairmanoharaiḥ         puṣpairdhūpadīpasamanvitaiḥ       |
nivedya bhakṣyabhojyāni tān spṛṣṭvā prajapenmanum       || 125 ||
trisahasraṃ   japasyānte  sādhyamānīya  saṃyatam       |
saṃsthāpya sthaṇḍile pīṭhaṃ tasmiṃstaṃ viniveśayet       || 126 ||
ramyairābharaṇairvastrairalaṅkṛtya          tamādarāt       |
sumaṅgalābhirnārībhiḥ  kṣiptapuṣpākṣatānvitam       || 127 ||
acītānāṃ     dvijātīnāmāśīrvādapuraḥsaram       |
nadatsu     pañcavādyeṣu    muhūrtte    śobhane  sudhīḥ       || 128 ||
madhyasthaṃ  kumbhamuddhṛtya mahālakṣmīmanuṃ  smaran       |
abhiṣiñcet kramādanyaiḥ kalaśairapi deśikaḥ       || 129 ||
kareṇā'sya śiraḥ spṛṣṭvā prayuñjītāśiṣaṃ guruḥ |
bhadramastu śivañcā'stu  mahālakṣmīḥ prasīdatu       || 130 ||
      brahmakūrcaṃ dīkṣāpaṭaloktam |
 tān spṛṣṭveti kuśādinā yugapat |
 sumaṅgalābhiḥ ciraṇṭībhirityarthaḥ |
 āśiṣamevāha bhadramastviti || 123-130 ||
rakṣantu tvāṃ sadā devāḥ sampadaḥ santu sarvadā       |
athotthāyā'bhiṣiktaḥ san vāsasī paridhāya ca       || 131 ||
yathāvidhi samācamya daṇḍavat praṇamed gurum |
vastrairābharaṇairdhānyairdhanai(rgandhai)rgemahiṣādibhiḥ       || 132 ||
dāsīdāsaiśca     vidhivattoṣayeddevatādhiyā       |
brāhmaṇān bhojayet paścāddīnāndhakṛpaṇaiḥ saha || 133 ||
mahāntamutsavaṃ   kuryādbhavane  bandhubhiḥ  saha       |
tadā   kṛtārthamātmānaṃ  manyate   manujottamaḥ       || 134 ||
abhiṣikto narapatiḥ parān vijayate'cirāt       |
paṭṭecchuḥ  paṭṭamāpnoti  rājaputro   na  saṃśayaḥ       || 135 ||
abhiṣiktā satī bandhyā sūte putraṃ mahāmatim       |
mahārogeṣu   jāteṣu   kṛtyādroheṣu  deśikaḥ       || 136 ||
bhūteṣu   durnimittādau    vidadhyādabhiṣecanam       |
sarvasampatkaraṃ  puṃsāṃ  sarvasaubhāgyasiddhidam       || 137 ||
sarvarogapraśamanaṃ        sarvāpadvinivārakam       |
garbharakṣākaraṃ  strīṇāṃ  dīrghāyurjanakaṃ  param       || 138 ||
prasūtānāmapi  strīṇāṃ  sūtikāgārarakṣakam       |
praṇaṣṭapuṣpagarbhāṇāṃ      puṣpagarbhābhirakṣaṇa       || 139 ||
āsannaśatrubhītānāṃ   nāśanañca  mahībhṛtām       |
abhiṣekamimaṃ       prāhurāgamārthaviśāradāḥ       || 140 ||
vedādisthitasādhyanāma   yugaśaḥ  śrīśaktimārānvitaṃ
kiñjalkeṣu      dineśapatravilasanmantrākṣaraṃ  tadbahiḥ       |
padmaṃ    vyañjanakesaraṃ   svaralasatpatrāṣṭayugmaṃ    dharā-
bimbābhyāṃ vaṣaḍantayā tvaritayā yantraṃ likhed veṣṭitam       ||141||
bhūpuradvayakoṇeṣu hakṣau lekhyau punaḥ punaḥ       |
mahālakṣmīyantramidaṃ sarvaiśvaryaphalapradam       || 142 ||
sarvaduḥkhapraśamanaṃ   sarvāpadvinivāraṇam       |
bahunā kimihoktena paramasmānna vidyate       || 143 ||
      yantramāha vedādīti |
 padmaṃ padmarūpaṃ yantraṃ likhediti sambandhaḥ |
 kiṃ viśiṣṭam |
 vedādiḥ praṇavaḥ tatrasthaṃ sādhyanāma sādhyasādhakakarmanāma yatra tat kaṇīkāyāmiti jñeyam |
 kiñjalkeṣviti vakṣyamāṇatvāt |
 punaḥ kīdṛk |
 kiñjalkeṣu kesarasthāneṣu yugaśo dviśaḥ śrīśaktimārānvitam |
 ādye kiñjalke śrīśaktīpare māraśriyau tatpare śaktimārau iti krameṇeti sampradāyavidaḥ |
 tena bījatrayasyāṣṭāvṛttayaḥ |
 punaḥ kīdṛk |
 dineśapatreṣu dvādaśapatreṣu vilasanti mantrākṣarāṇi yatra |
 punaḥ kiṃ viśiṣṭam |
 tadbahiḥ vyañjanakesaram, vyañjanāni kakārādīni kesareṣu yatra tat |
 kesarāṇāṃ dvitvāt  vyañjanadvayamekaikasmin kesarasthāne lekhanīyamityarthaḥ |
 punaḥ kīdṛk svarairlasad yuktaṃ patrāṣṭayugmaṃ ṣoḍaśapatraṃ yasmin tat |
 dharābimbābhyāṃ parasparavyatibhinnābhyāṃ veṣṭitam |
 tvaritayā saheti sambandhaḥ |
 idañcopariṣṭāt prabhṛti |
 tena tvaritayā saṃveṣṭya paścād bhūgṛhābhyāṃ veṣṭayet |
      atra parasparavyatibhinnatvam arthalabhyam |
 yaduparyupari caturasrakaraṇe ekenaiva caturasreṇa sākṣād yantraveṣṭanam |
 anyena tu caturasrayaiva veṣṭanaṃ na mantrasya |
 paramparayā yantraveṣṭanatvamiti cenna |
 vyatibhinnatve tu ubhayorapi sākṣādeva yantraveṣṭitatvasambhavāt |
 kīdṛśyā tvaritayā |
 vaṣaḍantayā tatra phaṭkārasthāne vaṣaṭkāra iti sāmpradāyikāḥ |
 anye tu vaṣaṭkāramadhikamāhuḥ |
 hakṣāvityaṣṭadhāvṛttau || 141-143 ||
śambhupatnī śriyā  ruddhā  kamau  bhagavatī mahī       |
brahmādityau dharā dīrghā laḥ kṣādirbhagavān marut       || 144 ||
prasīdayugalaṃ   bhūyaḥ   śrīruddhā    bhuvaneśvarī       |
mahālakṣmi namo'ntaḥ syāt praṇavādirayaṃ manuḥ       || 145 ||
saptaviṃśatyakṣarāḍhyaḥ  proktaḥ  sarvasamṛddhidaḥ       |
kamale hṛdayaṃ proktaṃ śiraḥ syāt kamalālaye       || 146 ||
śikhā   prasīda   tenaiva   kavacaṃ  caturakṣaraiḥ       |
astrametaiḥ padaiḥ kuryāt tribījapuṭitaiḥ pṛthak       || 147 ||
      mantrāntaramāha śambhviti |
 śambhupatnī māyābījam |
 śriyā ruddhā śrībījapuṭitā |
 ekākṣaratvādrodhaḥ sampuṭe paryavasyati |
 kamau kakāramakārau |
 bhaga ekārastadyuktā mahī laḥ tena le |
 nāgaralipau ekārasya bhagarūpatvāt bhagaśabdavācyatā |
 brahmādityau kakāramakārau |
 dharā lakāraḥ |
 dīrghā dīrghayuktā tatra prathamātikrame kāraṇābhāvādā- kārayuktā tena lā |
 kṣādirlaḥ mūrddhanya ityarthaḥ |
 marut yakāraḥ |
 bhagavānekārayuktaḥ tena yeti |
 mahālakṣmīti svarūpam |
 idaṃ padaṃ ke cana caturthyantamapīcchanti |
 ebhistu yakārasya kīlakatvāt na tathoddhṛtam |
      anye tu dviruktyādau bhedamuddhṛtyāṣṭāviṃśativarṇamāhuḥ |
 sarvasamṛddhi iti viniyogoktiḥ |
 śrīÁ bījaṃ māyā śaktiḥ |
 kamalavāsinī cāsyā ṛṣyādayaḥ |
 tenaiveti prasīdetyanena |
 caturakṣarairiti mahālakṣmipadena |
 tribījapuṭitairiti mantrādisthapraṇavavyati- riktatribījaiḥ |
 pṛthak pratyekaṃ kuryādaṅgānīti śeṣaḥ |
 tatra prayogo yathā---- " śrīÁ hrīÁ śrīÁ kamale śrīÁ hrīÁ śrīÁ hṛdayāya namaḥ "  ityādi || 144-147 ||
sindūrāruṇakāntimabjavasatiṃ   saundaryavārāṃ   nidhiṃ
koṭīrāṅgadahārakuṇḍalakaṭīsūtrādibhirbhūṣitām             |
hastābjairvasupatramabjayugalādarśau   vahantīṃ      parā-
māvītāṃ paricārikābhiraniśaṃ dhyāyet priyāṃ śāṅgīṇaḥ       || 148||
      āyudhadhyānaṃ dakṣādhastādvāmādhaḥ paryantam || 148 ||
lakṣaṃ    japet   phalaibīlvairjuhuyānmadhurokṣitaiḥ       |
daśāṃśaṃ saṃskṛte vahnau prākproktenaiva vartmanā       || 149 ||
śrībījokte yajet pīṭhe vakṣyamāṇakrameṇa tām       |
aṅgāvṛtterbahiḥ  pūjyā   mūrttayaḥ   śrīdharādayaḥ       || 150 ||
śrīdharākhyaṃ hṛṣīkeśaṃ  vaikuṇṭhaṃ viśvarūpakam       |
vāsudevaṃ     saṅkarṣaṇaṃ     pradyumnamaniruddhakam       || 151 ||
dalamūleṣu    saṃpūjya    patramadhyeṣu   saṃyajet       |
bhāratīṃ pārvatīṃ cāndrīṃ śacīñca damakādikān       || 152 ||
dalāgreṣvarcayed bāṇān mahālakṣmyāḥ kramādamūn       |
anurāgañca    saṃvādaṃ   vijayaṃ   vallabhaṃ    madam       || 153 ||
harṣaṃ    balañca   tejaśca   lokanāthānanantaram       |
tadāyudhāni  tadbāhye  pūjayet  sādhakottamāḥ       || 154 ||
anena   vidhinā   devīṃ   mahālakṣmīmupāsate       |
ye  teṣu  nivasellakṣmīrasmarantī  nijālayam       || 155 ||
utpalairjuhuyāllakṣaṃ   candanāmbhasi   lolitaiḥ       |
śatrūṇāṃ  labhate  rājyaṃ  vinā  yuddhena   pāthīvaḥ       || 156 ||
      aṅgāvṛtterbahiḥ kesareṣu |
 tena kaṇīkāyāmaṅgapūjā |
 ata eva dalamūleṣu sampūjye- tyuktiḥ |
 patramadhyeṣviti dikpatramadhyeṣu |
 damakādikān iti vidik patramadhyeṣu |
 tadagreṣu patrāgreṣu |
 ye sādhakottamā upāsate iti sambandhaḥ |
 sādhakottamā ityanenaitaduktaṃ bhavati satyavāditvādilakṣmyupāsakasamayaniṣṭhā iti || 149-156 ||
japan rājasabhāṃ gacchet sambhāvyeta  tayā naraḥ       |
dūrvā  devī  mahālakṣmīvīṣṇukrāntā  madhuvratā       || 157 ||
muśalī śakravallī  ca sadābhadrā'ñjalipriyā       |
haricandanakarpūracandanāṅkolarocanāḥ       || 158 ||
mālūrakesarau  kuṣṭhaṃ  sarvaṃ   piṣṭvā  niśārasaiḥ       |
aṣṭottarasahasrantu  japitvā   tilakakriyām       || 159 ||
kurvato  mantriṇaḥ sarve vaśe  tiṣṭhantyaharniśam       |
śriyo  mantraṃ bhajenmantrī śrīsūktānyapi saṃjapet       || 160 ||
      tayeti sabhayā |
 devī sahadevī |
 madhuvratā bhṛṅgarājaḥ |
 sadābhadrā bhadramustā |
 añjalipriyā añjalinī |
 hātājoḍīti kānyakubjabhāṣāyām |
 haricandanaṃ pītacandanam |
 mālūraṃ bilvam |
 kesaro nāgakesaraḥ |
 niśā haridrā |
 śrī sūktaṃ pañcadaśarcaṃ bahvṛcānāṃ prasiddhataram |
 tadvidhānaṃ yathā----
                  ādyāyāḥ śrīrṛṣiḥ proktastata ānandakarddamau |
                  cilkītaścendirāputro  munayaḥ saṃprakīttītāḥ ||
                  caturdaśānāṃ  chandaḥ syādanuṣṭup tisṛṇāṃ punaḥ |
                  caturthyā   bṛhatī    pañcaṣaṣṭhayostriṣṭubīritā ||
                  saptamādiṣu cāṣṭānāmanuṣṭup    parikīttītam |
                  prastārāpaṅktirantyāyā agnī devau prakīttītau ||
                  ādyante bījaśaktī sto viniyogo dhanāptaye |
                  mūrddhākṣikarṇaghrāṇeṣu        mukhagrīvākaradvaye ||
                  hṛnnābhiliṅgapāyūrujānujaṅghāpade nyaset |
                  hiraṇmayī ca candrā ca rajatādyā srajā tathā ||
                  suvarṇādyā srajā caiva hiraṇyā caiva pañcamī |
                  hiraṇyavarṇā etābhirnamo'ntābhirathāṅgakam ||
                  raktābjasaṃsthāṃ padmākṣīṃ vicitrānekabhūṣaṇām |
                  aruṇābjarajaḥpuñjavarṇāṃ sadratnaśekharām ||
                  abjayugmaṃ varābhītī dhārayantīṃ nijairbhujaiḥ |
                  devīṃ trilokajananīmevaṃ dhyāyettu deśikaḥ ||
                  śuklapratipadādyekādaśyantaṃ    prajapenmanum |
                  arkasāhasramidhmaistu bilvaiḥ padmairghṛtena ca ||
                  pāyasena  trimadhvaktairdaśāṃśaṃ   juhuyāttataḥ |
                  puroditena vidhinā śrīpīṭhe pūjayecchirayam ||
                  mūttīṃ mūlena saṅkalpya   upacārāṃstu ṣoḍaśa |
                  mantraistu pañcadaśabhirvyastaiḥ kuryāt samastakaiḥ ||
                  tata  āvaraṇārcāyāṃ   kesareṣvaṅgapūjanam |
                   padmā ca padmavarṇā ca padmasthārdrā turīyakā ||
                  tarpayantī ca tṛptā ca jvalantī saptamī tathā |
                  svarṇaprākārāṣṭamo syādetāḥ patreṣu saṃyajet ||
                  lokeśānāyudhaiḥ sārddhamevaṃ pūjā samīritā |
 iti |
      atha sarvaśrīmantrānte tantrāntaroktaṃ śrīyantraṃ likhyate----
                  athātaḥ sampravakṣyāmi śriyo yantraṃ śṛṇu priye |
                  sarvasiddhipradaṃ  yantraṃ   sarvasammohanaṃ   param ||
                  tejaskaraṃ puṣṭikaraṃ  śrīkarañca  yaśaskaram |
                  amṛtatvapradaṃ   nṝṇāṃ    sarvābhīṣṭaphalapradam ||
                  śatrūṇāṃ nāśanañcaiva    mitrāṇāṃ varddhanaṃ param |
                  svasenāharaṇañcaiva       parasenāpasāraṇam ||
                  ātharvaṇādibhirmantraiḥ śatrubhiḥ pīḍite sadā |
                  rakṣaṇaṃ paramantrāṇāṃ   chedanañca    maheśvari ||
                  dhāraṇācāyurārogyaṃ   śrīsaubhāgyadhanapradam |
                  aṣṭapatraṃ    mahāpadmaṃ   kaṇīkākesarairyutam ||
                  śrībījaṃ nāmasaṃyuktaṃ kaṇīkāyāṃ samālikhet |
                  ayutaṃ vāruṇaṃ bindubhūṣitaṃ  prāgdale likhet ||
      akārayutaṃ sabindukaṃ halmātraṃ vakāramityarthaḥ |
 evañca vaṃ iti bhavati |
 vaiṣṇavaṃ bindumadbījaṃ tasya dakṣiṇadigdale |
 aṃ iti bhavati |
      nāntaṃ yāntasamāyuktaṃ sabinduṃ vāruṇe dale |
 nāntaḥ pakāraḥ |
 yānto rephaḥ |
 evañca praṃ iti bhavati |
 viṣṇuṃ bindusamāyuktaṃ saumye vai digdale likhet |
 aṃ ityarthaḥ |
 jāntaṃ vahnisamāyuktaṃ bindumadvahnidigdale |
 jānto jhakāraḥ |
 vahniḥ rephaḥ |
 evaṃ jhraṃ iti bhavati |
 vāntaṃ viṣṇusamāyuktaṃ bindumannairṛte dale |
 vāntaḥ śakāraḥ |
 viṣṇuḥ akāraḥ |
 evaṃ śaṃ iti bhavati |
                  brahmaṇo dvādaśaṃ bījaṃ pañcamasvarasaṃyutam |
                  bindunādasamāyuktaṃ vilikhet pāvane dale ||
brahmā kaḥ, tasmāt dvādaśo varṇaḥ ṭhakāraḥ |
 pañcama svaraḥ ukāraḥ |
 evaṃ ṭhuṃ iti bhavati |
                  vargādyaṃ śāntasaṃyuktaṃ ekādaśasamanvitam |
                  bindunādasamāyuktaṃ nyasedīśānadigdale ||
      vargādyaḥ kakāraḥ |
 śāntaḥ ṣaḥ |
 ekādaśa ekāraḥ |
 kṣeṃ iti bhavati |
                  tadbāhye parito mantrī śrībījaṃ prathamāvṛttau |
                  dvitīyaṃ kāmabījena śaktibījaṃ tṛtīyake ||
                  tato bhūgṛhamālikhya prāṅmukhaḥ suprasannadhīḥ |
                  guruṃ saṃpūjya yatnena vastradhānyadhanādibhiḥ ||
                  gandhapuṣpākṣatādyaiśca yantraṃ saṃpūjayet priye |
                   sahasraṃ ca japaṃ kṛtvā sarvasiddhikaraṃ priye ||
                  raupye patre'tha lauhe vā bhūrje vā likhya dhārayet ||
                  śrībīje nāma saṃlikhya ṭhāntaṃ tadbāhyato likhet |
                  binduyuktena lāntena veṣṭayitvā nirantaram ||
                  punaraṣṭadalaṃ padmaṃ śrīÁ hnīÁ pratidalaṃ likhet |
                  mahāmāyāṃ trikoṇābhyāṃ veṣṭayitvā bahistataḥ |
                  idaṃ dhārayato nityaṃ varddhate śrīrna saṃśayaḥ || iti || 157-160 ||
bhūyasīṃ śriyamākāṅkṣan satyavādī bhavet sadā       |
pratyagāśāmukho'śnīyāt smitapūrvaṃ priyaṃ vadet       || 161 ||
bhūṣayed  gandhapuṣpādyairvātmānaṃ  niyataḥ  śuciḥ       |
śayīta  śuddhaśayyāyāṃ  taruṇyā   saha  nānyayā       || 162 ||
nagno  nā'vataredambhastailābhyakto  na  bhakṣayet       |
haridrāṃ na  mukhe  lipyenna  svapedaśuciḥ kvacit       || 163 ||
na vṛthā  vilikhedbhūmiṃ  na bilvaṃ droṇamambujam       |
dhārayenmūddhrna naivā'dyāt loṇaṃ tailañca kevalam       || 164 ||
malino   na   bhavejjātu  kutsitānnaṃ  na  bhakṣayet       |
droṇapaṅkajabilvāni  padbhyāṃ  jātu  na  laṅghayet       || 165 ||
sahadevīmindravallīṃ  śrīvallīṃ  viṣṇuvallabhām       |
kanyāṃ  jambuṃ  pravālañca  dhārayenmūddhrna  sarvadā       || 166 ||
      kamalopāsakasya dharmānāha bhūyasīmiti |
 pratyagāśāmukhaḥ paścimāsyaḥ |
 taruṇyeti |
 na ca vṛddhayā |
 uktaṃ ca  " vṛddhā tu kurute jvaram "  |
 pañcapañcāśadvarṣepari strīṇāṃ vṛddhatā |
 nānyayetyanena etaduktaṃ bhavati |
 yadāhuḥ----
                  duṣṭāṃ kaṣṭānvavāyāṃ kalahakaluṣitāṃ mārgaduṣṭāmaniṣṭā-
                  manyāsaktāmasaktāmativipulakṛśāṅgīmatihrasvadīrghām |
                  rogārttāṃ bhogalīlāṃ pratipuruṣacalāṃ rājakāntāmakāntāṃ
                  kākākṣībhekacārāṃ gṛhakusumayutāṃ na spṛśedindirārthī || iti ||
      droṇaṃ gūmā iti kānyakubjabhāṣāyām |
 śrīdevī śrīlatā |
 viṣṇuvallabhā viṣṇukrāntā |
 kanyā ghṛtakumārī || 161-166 ||
ityācāraparo nityaṃ  viṣṇubhakto  dṛḍhavrataḥ       |
śriyamāpnoti mahatīṃ devānāmapi durlabhām       || 167 ||
|| iti śrīmadlakṣmaṇadeśikendraviracite śāradātilake
aṣṭamaḥ paṭalaḥ samāptaḥ || 8 ||
bth " bi

            ityācāreti |
 tantrāntaroktācāragrahaṇam |
 taduktaṃ nārāyaṇīye----
                  na jidhrennākramecābjaṃ tadbījaṃ na ca bhakṣayet |
                  na syānmaliṣṭho na chindyāt bilvaṃ bhūmau śayīta na ||
                  lavaṇāmalakaṃ varjyaṃ nāgādityatithau kramāt |
                  pañcamyāmuttare ca strī varjyā pratyaṅmukho'śane ||
                  bilvairna mārjayet dantān trisandhyaṃ praṇamecca tān |
                  prātarbhakṣyāstilāstena (sevyā) dhāryā lakṣmīṃ ca bhakṣayet ||
                  dhārayenmūrddhna tatpuṣpamuttare madhurānnabhuk |
                  pāyasaṃ bilvabījaṃ ca bhakṣayecchuklaparvaṇi || iti |
      prayogasāre'pi----
            dhānya yo guru hutāśanarāṇāṃ na svapedupari nāpyanuvaṃśaṃ nottarāparaśirā
                  na ca nagno nārdrapāṇicaraṇaḥ śriyamicchan |
                  nābhyañjyādapi tailameva rajanīṃ naivānulimpenmukhe || iti || 167 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ aṣṭamaḥ paṭalaḥ || 8 ||
bth " bi

atha navamaḥ paṭalaḥ

atha   vakṣye   jagaddhātrīmadhunā  bhuvaneśvarīm       |
brahmādayo'pi yāṃ jñātvā lebhire śriyamūjītām       || 1 ||
      evaṃ sarasvatīśrīmantrānuktvā tadantargatatvāt etadanantaraṃ bhuvaneśīmantrān vaktumārabhate atheti |
 yāṃ jñātvā ityanena asyāḥ tryakṣarā nānāpi bhedāḥ sūcitāḥ |
 tatra vākpuṭitatvaṃ vākśrīpuṭitatvaṃ śrīkāmapuṭitatvaṃ kāmaśrīpuṭitatvaṃ granthakāra eva vakṣyati |
 evaṃ kāmapuṭitatvaṃ śrīvākpuṭitatvaṃ vākkāmapuṭitatvaṃ kāmavākpuṭitatvamiti catvāro bhedāḥ svayamūhanīyāḥ |
 taduktam----
                  kāmādyantā prabhavati yadā sarvakāmeśvarī sā |
                  sādyantaśrīḥ sutadhanaphalā vākpradā vāgbhavena ||
                  evaṃ vyastaivīracitapuṭā kāmadhuk sā hi śaktiḥ |
 iti |
      anyatrāpi----      saṃpuṭīkṛtya vā mantrī kāmabījena sundari |
                  abhyasan niyatāhāraḥ trailokyaṃ vaśamānayet || iti |
      padmapādācāryaiḥ praṇavapuṭitatvaṃ śrībījacatuṣṭayapuṭitatvamiti bhedadvayamanyadapyuktam|
 śriyamūjītāmiti viniyogasūcanam || 1 ||
nakulīśo'gnimārūḍho     vāmanetrārddhacandravān       |
bījaṃ tasyā yathākhyātaṃ sevitaṃ siddhikāṅkṣibhiḥ       || 2 ||
ṛṣiḥ   śaktirbhavecchando  gāyatrī  devatā  manoḥ       |
kathitā   svarasaṅghena    sevitā    bhuvaneśvarī       || 3 ||
      mantramuddharati nakulīśa iti |
 nakulīśo hakāraḥ agnī rephaḥ vāmanetram īkāraḥ arddhacandro binduḥ |
 evaṃ militvā bījamekam |
 siddhikāṅkṣibhiḥ sevitāmityanena asya kevalasyāpi sakalapuruṣārtha sādhanatā sūcitā |
 tathā ca bhuvaneśvarīpārijāte-
                  matsamaḥ puruṣo nāsti tvatsamā nāsti cāṅganā |
                  māyābījasamo mantro na bhūto na bhaviṣyati || iti ||
      śaktiriti vaśiṣṭhaputraḥ |
 taduktaṃ saṃhitāyām  " ṛṣiḥ śaktirvaśiṣṭhasya sutaḥ "  iti |
 haṃ bījaṃ īṃ śaktiḥ |
 taduktaṃ daśapaṭalyām----
      haṃ bījam īṃ śaktiḥ asya iṣṭārthe viniyojanam |
 iti || 2-3 ||
ṣaḍdīrghayuktabījena kuryādaṅgāni ṣaṭ kramāt       |
saṃhārasṛṣṭimārgeṇa       mātṛkānyastavigrahaḥ       || 4 ||
mantranyāsaṃ  tataḥ  kuryād  devatābhāvasiddhaye       |
hṛllekhāṃ  mūddhrna  vadane  gaganāṃ  hṛdayāmbuje       || 5 ||
raktāṃ  karālikāṃ  guhye  mahocchuṣmāṃ padadvaye       |
ūddhrvaprāgdakṣiṇodīcyapaścimeṣu   mukheṣu   ca       || 6 ||
      ṣaḍdīrgheti |
 atra tu ṣaḍaṅgamantroddhāramātraṃ kṛtam |
 nyāsaṃ vakṣyati nyāsāvasare |
 saṃhārasṛṣṭimārgeṇeti |
 atrālpakṣaratvāt sṛṣṭiśabdasya pūrvanipātaḥ karttavyaḥ |
 sa ca na kṛtaḥ tena saṃhāranyāsaṃ kṛtvā sṛṣṭinyāsaṃ kuryāt |
 taduktaṃ saṃhitāyām----
                   akārādyarṇaparyantāṃ   viparītakrameṇa tu |
                  gurūpadeśavidhinā mātṛkāṃ prathamaṃ nyaset ||
                  saṃhāramātṛkānyāso brahmānandarasojjvalaḥ |
 iti |
      ācāryā api-saṃhṛtya cotpādya śarīramevam |
 iti |
 padadvaye iti |
 ekadaiva ekahasteneti jñeyam anyathā mantrāvṛttiprasaṅgāt || 4-6 ||
sadyādihrasvabījāḍhyā   nyastavyāḥ   bhūtasaprabhāḥ       |
aṅgāni vinyaset paścājjātiyuktāni ṣaṭ kramāt       || 7 ||
      sadyādīti |
 sadya okārastadādayaḥ |
 pañcahrasvāḥ anena vilomaprakāreṇa napuṃsakavyatiriktāḥ pañcahrasvā gṛhyante |
 o e u i a sadyādi hrasvā yasmin evaṃ bhūtaṃ yadbījaṃ tadāḍhyā iti sampradāyavidaḥ |
 tena hroṃ hreṃ hruṃ hriṃ hraṃ iti bījāni bhavanti |
      gūḍhārthadīpikākārastu o e ḷ ṛ u imān pañcahrasvān uktavān |
 tanna |
 sarvatrāgre'pi sampradāyānusāreṇa sadyādigrahaṇe napuṃsakavyatiriktānāmeva grahaṇāt |
 yat tu kecana svaramātraṃ bījatvenāhuḥ tadapi na |
 bījaśabdopādānavaiyarthyāt |
 uktañca daśapaṭalyām----
      sadyoṣṭhaśrutinetrādyaivīdyāṃ saṃbhedyaṃ mantravit |
 hṛllekhādīn pravinyasyet || iti |
      bhūtasaprabhā iti |
 pṛthivyādikrameṇetyarthaḥ tena hṛllekhā pītā gaganā viśadā raktā raktā mahocchuṣmā kṛṣṇā karālikā svaccheti |
 aṅgānīti |
 pūrvektaiḥ svajātibhi- raṅgamantrairityarthaḥ |
 ataeva paścāditi |
 taduktamācāryaiḥ----
                  hṛllekhākhyāṃ gaganāṃ raktāṃ ca karālikāṃ mahocchuṣmām |
                  mūrddhani    vadane    hṛdaye   guhye   pādayornyasyettadaṅgaiśca || iti || 7 ||
brahmāṇaṃ vinyased  bhāle gāyatryā  saha saṃyutam       |
sāvitryā saṃyutaṃ viṣṇuṃ kapole dakṣiṇe nyaset       || 8 ||
vāgīśvaryā  samāyuktaṃ  vāmagaṇḍe  maheśvaram       |
śriyā  dhanapatiṃ  nyasyed  vāmakarṇāgrake punaḥ       || 9 ||
ratyā smaraṃ mukhe nyasya puṣṭyā gaṇapatiṃ nyaset       |
savyakarṇepari   nidhī  karṇagaṇḍāntarālayoḥ       || 10 ||
nyastavyau  vadane   mūlaṃ  bhūyaścaitāṃstanau   nyaset       |
kaṇṭhamūle    stanadvandve    vāmāṃse     hṛdayāmbuje       || 11 ||
savyāṃse   pārśvayugale   nābhideśe  ca   deśikaḥ       |
bhālāṃsapārśvajaṭhare    pārśvāṃsāparake    hṛdi       || 12 ||
brahmāṇyādyāstato nyasyā vidhinā proktalakṣaṇāḥ       |
mūlena   vyāpakaṃ  dehe  nyasya  devīṃ  vicintayet       || 13 ||
      yoninyāsamāha brahmāṇamiti |
 tatra hāṃ hīṃ hūṃ iti gāyatryādīnāṃ bījāni |
 haṃ hiṃ huṃ iti brahmādīnām |
 anyeṣāṃ svasvabījāni |
 nidhyorādyakṣaraṃ bījamiti jñeyam |
 tatra prayogaḥ |
 hāṃ gāyatrīsahitāya haṃ brahmaṇe nama ityādi |
 śaktināmāditvaṃ pūjāyāṃ sphuṭī- bhaviṣyati |
 vāmakarṇāgrake vāmakarṇepari |
 śāstre vṛkṣavat vyavahārāt |
 savyakarṇepari dakṣakarṇepari |
 vāmasya pūrvamukteḥ |
 nidhī śrīpaṭaloktasvarūpau saśaktikau |
 karṇa- gaṇḍāntarālayoriti dakṣavāmayoḥ |
 mūlaṃ mūlamantram |
 vadana iti tadekadeśacibukaṃ lakṣyate |
 etāniti brahmādīn mūlāntān |
 ayameva sāmpradāyikaḥ pāṭhaḥ |
 kecana etāṃ tanau nyasediti paṭhanti |
 tanmate etāṃ bhuvaneśīṃ kaṇṭhādiṣu navasu sthāneṣu nyaset |
 stanadvande dakṣavāme |
 savyāṃse dakṣiṇāṃse |
 yadyapi  " vāmaṃ śarīre savyaṃ syāt "  iti koṣaḥ |
 tathāpyatra savyaśabdena dakṣiṇa eva gṛhyate |
 vāmasya pūrvaṃ pṛthagukteḥ |
 tathā ca śaivāgame  " vinyaset savyavāmayoḥ "  iti bahuṣu sthaleṣu vyavahāraḥ |
  " savyaṃ dakṣiṇavāmayoḥ "  iti koṣāntaraṃ ca |
 pārśvayugale dakṣavāme |
 deśika ityanena sabījatvamuktam |
 bhālāṃseti mātṛkānyāsasthānam |
 aṃsapārśve vāmagate |
 pārśvāṃsau dakṣiṇau |
 aparakaṃ kakut |
 yadyapyaparagalaśabdena kakuducyate tathāpyatra bhīmo bhīmasena itivat prayogaḥ |
 taduktamācāryaiḥ----
            alikāṃsapārśvakukṣiṣu pārśvāṃsāparagalahṛtsu ca kramaśaḥ |
            brahmāṇyādyā vidhivat nyastavyā mātaro'ṣṭa mantritamaiḥ ||
      vidhineti svabījādyāḥ |
 proktalakṣaṇā mātṛkāpaṭaloktadhyānāḥ |
 vyāpakamiti karābhyāṃ mastakādyāpādāṅguṣṭham || 8-13 ||
udyaddinadyutimindukirīṭāṃ    tuṅgakucāṃ    nayanatrayayuktām |
smeramukhīṃ varadāṅkuśapāśābhītikarāṃ prabhajet bhuvaneśīm ||14||
      dhyānamāha udyaditi |
 inaḥ sūryaḥ |
 raktapadmasthām ityapi |
 āyudhadhyānaṃ vāmādho- haste varaṃ dakṣiṇorddhe aṅkuśam |
 vāmorddhe pāśaṃ dakṣādho'bhayamiti sampradāyavidaḥ |
 taduktaṃ mahāsammohane----
                  dakṣiṇe cāṅkuśaṃ dadyād vāme pāśaṃ pradāpayet |
                  varadaṃ vāmato dadyādabhayaṃ dakṣiṇe kare || iti || 14 ||
prajapenmantravinmantra dvātriṃśallakṣamānataḥ       |
trisvāduyuktairjuhuyādaṣṭadravyairdaśāṃśataḥ       || 15 ||
      prajapediti mantrārthānusandhānapūrvakam hariharātmakaprakṛtipuruṣākāreṇa avasthi- tāyā ādyaśakteḥ 
pratipādako'yaṃ mantraḥ |
 ataeva bhuvaneśīti nāma |
        taduktam----      haritvācca haratvācca puṃprakṛtyostu yuktayoḥ |
                  śliṣṭoccāritamevedaṃ śabdaṃ tadrūpamīritam || iti |
     saṃhitāyāntu----      vyomabīje maheśāni kailāsādi pratiṣṭhitam |
                  vahnibījāt suvarṇādi niṣpannaṃ bahudhā priye ||
                  tenāyaṃ varttate loke bhūmaṇḍala samāsthitaḥ |
                  turyasvareṇa pātāle śeṣarūpeṇa dhāryate ||
                  mahābhūmaṇḍalaṃ tasmāt pātālasyāpi nāyikā |
                  ataeva maheśānī bhuvanādhīśvarī priye ||
                  hakāre vyoma turyeṇa svareṇā'nilasambhavaḥ
                  vikāre sati repheṇa sākṣād vahrisvarūpiṇī ||
                  vahnervīryaṃ vasu jñeyaṃ tasmād repho vasundharā |
                  ataeva maheśāni ralayoḥ sammatā bhavet ||
                  binducakrāmṛtād devī plāvayantī jagattrayam |
                  dravarūpā bhavet tasmāt dravantī cārddhamātrayā ||
                  ataeva maheśānī bhuvaneśīti kathyate |
 iti |
      mantravidityanena hasakalayogaḥ |
 mokṣārthaṃ praṇavayogo'pi sūcitaḥ |
 yadvā tantrāntaroktaṃ puraścaraṇam |
 yathā----
                  ekaliṅge śivāgāre dakṣiṇāṃ mūttīmāśritaḥ |
                  baddhapadmāsano bhasmasnnāyī ca kuśaviṣṭaraḥ ||
                  kṛṣṇāṣṭamīṃ samārabhya yāvat syāt taccaturdaśī |
                  nityamiṣṭvā śivaṃ śaktiṃ japenmantraṃ sahasrakam ||
                  dadhikṣaudraghṛtābhyaktā vyāghātasamidho hunet |
                  tataḥ sāgraṃ sahasraṃ ca dhyāyet sarveśvarīmumām || iti |
      triḥsvāduyuktaiḥ trimadhuropetaiḥ |
 taduktaṃ prayogasāre----
                  payomadhughṛtaṃ ceti samaṃ trimadhuraṃ smṛtam |
 iti |
      anye payaḥ sthāne śarkarāmāhuḥ----
                  japāddaśāṃśaṃ juhuyādathāṣṭadravyairguḍakṣaudraghṛtāvasiktaiḥ |
 iti |
taṭṭīkākāraiḥ guḍaḥ śarkareti vyākhyātam |
 aṣṭadravyairiti mātṛkāpaṭaloktaiḥ || 15 ||
dadyādarghyaṃ   dineśāya   tatra  sañcintya  pārvatīm       |
padmamaṣṭadalaṃ    bāhye    vṛttaṃ    ṣoḍaśabhirdalaiḥ       || 16 ||
vilikhet kaṇīkāmadhye ṣaṭkoṇamatisundaram       |
tataḥ   saṃpūjayet  pīṭhaṃ   navaśaktisamanvitam       || 17 ||
jayākhyā vijayā  paścādajitā  cā'parājitā       |
nityā vilāsinī dogdhrī  aghorā maṅgalā nava       || 18 ||
      dadyāditi mūlena |
 tatreti sūryamaṇḍale |
 iyaṃ saurī śaktiriti kṛtvā atrārghyadāna- prādhānyādatroktiḥ |
 parantu sarvamantreṣu tattanmantradevatāṃ sūryamaṇḍale saṃcintya sūryamaṇḍale sūryāyārghyaḥ 
karttavya iti jñeyam |
 tanmayā sandhyākathanāvasare uktam |
 atra dhyānānantaram āyudhapustakajñānayonibījamudrāḥ pradarśayet |
 yadāhuḥ----
                  evaṃ śaktiṃ parāṃ dhyātvā samyak mudrāḥ pradarśayet |
                  pāśāṅkuśābhayābhīṣṭapustakajñānayonayaḥ       || iti |
      tatra pāśamudrālakṣaṇaṃ yathā----
                  vāmamuṣṭisthatarjanyā         dakṣamuṣṭisthatarjanīm |
                  saṃyojyā'ṅguṣṭhakāgrābhyāṃ tarjanyagre svake kṣipet |
                  eṣā  pāśasya  mudreti  vidvadbhiḥ  parikīttītā || iti |
      śeṣamudrālakṣaṇāni mayā pūrvamuktāni |
 bījamudrā gurumukhādavagantavyā |
 atra svapūjāsādhanaprokṣaṇamantro'yaṃ jñeyaḥ |
                  praṇavo vāgbhavo māyā śrībījaṃ paramāmṛtam |
                  rūpe bhagavati proktvā candramaṇḍalavāsini ||
                  candrāmṛtena purayadvitayaṃ dravyamityapi |
                  idaṃ pavitrayadvandvaṃ śrīmāyāvākdviṭhastataḥ ||
                  tenāmṛtena samprokṣyedātmānaṃ sādhanāni ca |
 iti |
      pūjāyantramāha padmamiti |
 ṣaṭkoṇamiti ūrddhādho'gratrikoṇe parasparabhedite |
 atisundaramityanena yathā samaṃ bhavati tathā karttavyamityuktaṃ bhavati |
 tatra trikoṇādīnāṃ samatve prakāra ucyate----
                  hitvā vṛttaprāgguṇāḍghiraṃ tiryaganyau tu pārśvayoḥ |
                  tryarāḥ ṣaṭ tvanyato'pyevaṃ dvādaśārā udīcyapi || iti |
      samaṃ prācīsūtraṃ kṛtvā tanmadhyamālambya yathopsitaṃ vṛttaṃ kṛtvā tatra prācīsūtraṃ caturdhā vibhajet |
 ekasmādagrāt turyāṃśaṃ santajya ekaṃ tiryaksūtraṃ pātayet |
 pārśvayoḥ sūtradvayadānāt tryasram |
 evamanyato'pi kṛte ṣaḍastram |
 evam udagdakṣiṇataḥ kṛte dvādaśāstramityarthaḥ |
 vṛttapramāṇamācāryairuktam----
                  ṣaḍaṅgulapramāṇena   varttulaṃ  kartturālikhet |
                  ṣaḍaṅgulāvakāśena  tadbahiśca  pravarttayet ||
                  varttulaṃ tāvatā bhūyastadbahiśca tṛtīyakam |
                  madhyavarttulamadhye tu hṛllekhābījamālikhet ||
                  dvitīyaṃ varttulāśliṣṭamīṣatśliṣṭaṣaḍasrakam |
                  puṭitaṃ maṇḍalaṃ vahneraspṛśat  madhyavarttulam ||
                  indrāgnirakṣovaruṇa vāyvīśāntāsrakaṃ likhet |
 iti |
      atroparivṛttadvayamapi ṣaṭkoṇasamatvānayanāyaiva iti jñeyam |
 etadupari caturasrañca jñeyam |
 antyaśaktimantrapūjāyantre tathokteḥ |
 caturdvāramityapi |
 tasya sādhāraṇatvāt atra noktiḥ|
 tata iti nityajapānantaramityarthaḥ|
 antaryāgānantaraṃ tasya kṛtatvāt ||16-18||
bījādyamāsanaṃ  datvā  mūttīṃ  tenaiva  kalpayet       |
tasyāṃ    saṃpūjayeddevīmāvāhyāvaraṇaiḥ   saha       || 19 ||
madhyaprāgyāmyasaumyeṣu   paścimeṣu  yathākramam       |
hṛllekhādyāḥ samabhyarcyāḥ  pañcabhūtasamaprabhāḥ       || 20 ||
varapāśāṅkuśābhītidhāriṇyomitabhūṣaṇāḥ       |
sthāneṣu      pūrvamukteṣu     pūjayedaṅgadevatāḥ       || 21 ||
      pīṭhamantramuddharati bījādyamiti |
 tatra prayogaḥ |
 mūlabījamucārya sarvaśakti- kamalāsanāya nama iti |
 taduktam----
                  sarvaśaktipadaṃ procya ṅe'ntaṃ ca kamalāsanam |
                  nama ityāsanaṃ pūjya tattadbījādikaṃ śive || iti |
      ayaṃ pīṭhamantraḥ sarvabhuvaneśīmantrasādhāraṇa iti jñeyam |
 asyāḥ padmaṃ raktaṃ dhyeyam |
 taduktaṃ prayogasāre----
            raktāmbhojaṃ samādhāya ratnasiṃhāsanopari |
 tatrāvāhya hṛdā devīm |
 iti |
      tenaiveti |
 madhyādi etā yathākramaṃ samabhyarcyā ityanvayaḥ |
 ādi- śabdārthamāha prāgiti |
 hṛllekhādyā iti yathānyastāḥ |
 āsāmāyudhadhyānaṃ devīvat |
      pūrvamukteṣu caturthapaṭalokteṣu āgneyādiṣu |
 tāni āgneyādīni kaṇīkāntaḥ- sthāni iti jñeyam |
 aṅgāni kesareṣu iti yadvakṣyamāṇaṃ granthakṛtā sāmānyoktasya anuvādaḥ kṛtaḥ ayamāśayaḥ |
 aṅgāni kesareṣviti anyatra |
 iha tu kaṇīkāyāmeva pūjeti |
  ----
                   hṛllekhādyāstadanu ca pūrvavadaṅgāni pūjanīyāni |
 iti |
      kecittu ubhayatra ṣaḍaṅganyāsasthaladvaye'pyaṅgapūjanam ityāhuḥ |
 tacca prapañca- sārādiviruddham || 19-21 ||
ṣaṭkoṇeṣu   yajenmantrī   paścānmithunadevatāḥ       |
indrakoṇe lasaddaṇḍakuṇḍikākṣaguṇābhayām       || 22 ||
gāyatrīṃ  pūjayenmantrī  brahmāṇamapi   tādṛśam       |
rakṣaḥkoṇe     śaṅkhacakragadāpaṅkajadhāriṇīm       || 23 ||
sāvitrīṃ   pītavasanāṃ  yajedviṣṇuñca  tādṛśam       |
vāyukoṇe     paraśvakṣamālābhayavarānvitām       || 24 ||
yajet   sarasvatīmitthaṃ  rudraṃ  tādṛśalakṣaṇam       |
vahnikoṇe  yajedratnakumbhaṃ maṇikaraṇḍakam       || 25 ||
karābhyāṃ  bibhrataṃ  pītaṃ  tundilaṃ  dhananāyakam       |
āliṅgya savyahastena vāmenāmbujadhāriṇīm       || 26 ||
dhanadāṅkasamārūḍhāṃ    mahālakṣmīṃ    prapūjayet       |
vāruṇe   madanaṃ   vāṇapāśāṅkuśaśarāsanam       || 27 ||
dhārayantaṃ     javāraktaṃ    pūjayedratnabhūṣaṇām       |
savyena patimāśliṣya  vāmenotpaladhāriṇīm       || 28 ||
pāṇinā ramaṇāṅkasthāṃ ratiṃ samyak samarcayet       |
eśāne pūjayet samyagvighnarājaṃ priyānvitam       || 29 ||
sṛṇipāśadharaṃ   kāntāvarāṅgaspṛkkarāṅgulim       |
mādhvīpūrṇakapālāḍhya  vighnarāja  digambaram       || 30 ||
puṣkare     vigaladratnasphuraccaṣakadhāriṇam       |
sindūrasadṛśākārāmuddāmamadavibhramām       || 31 ||
dhṛtaraktotpalāmanyapāṇinā  tu  dhvajaspṛśam       |
āśliṣṭakāntāmaruṇāṃ puṣṭimarceddagambarām       || 32 ||
      atha pūjāprakāraḥ |
 prathamamūrddhāgratrikoṇa koṇeṣu prādakṣiṇyena paścādīśānāntāṃ pūjāmabhidadhadadharāgratrikoṇakoṇeṣu 
prādakṣiṇyena pūjāmāha ṣaṭkoṇeṣviti |
      ataevetyuktiḥ |
 vāmorddhādi ādye dakṣorddhādi apare ityāyudhadhyānam |
 gāyatryāṃ dakṣavāmayorūrddhayoḥ ādye adhasthayoḥ pare iti |
 sāvitryāṃ vāmorddhāt vāmādhastanaṃ yāvat |
 sarasvatyāṃ ratnakumbho vāme'nyo dakṣiṇe |
 dhananāyake dakṣiṇādhastāt vāmādhaḥ paryantam |
 madane vāmadakṣayoḥ ūrddhayoḥ aṅkuśapāśau |
 kāntāvarāṅgaspṛgiti adhovāmena|
 mādhvītyādi dakṣiṇādha iti vighnarāje |
 puṣkaraṃ karihastāgre |
 uddāmetyādi śaktidhyānam|
 dhṛtaraktotpalamiti dakṣiṇena |
 anyeneti vāmena || 22-32 ||
kaṇīkāyāṃ nidhī pūjyau ṣaṭkoṇasyā'tha pārśvayoḥ       |
aṅgāni  kesareṣvetāḥ  paścāt  patreṣu   pūjayet       || 33 ||
anaṅgakusumā           paścādanaṅgakusumāturā       |
anaṅgamadanā               tadvadanaṅgamadanāturā       || 34 ||
bhuvanapālā   gaganavegā   caiva   tataḥ  param       |
śaśirekhā'tha   gaganarekhā  cetyaṣṭa  śaktayaḥ       || 35 ||
pāśāṅkuśavarābhītidhāriṇyo'ruṇavigrahāḥ       |
tataḥ  ṣoḍaśapatreṣu   karālī   vikarālyumā       || 36 ||
sarasvatī  śrīrdurgeṣā  lakṣmīśrutyau  smṛtirdhṛtiḥ       |
śraddhā medhā matiḥ kāntirāryā ṣoḍaśa śaktayaḥ       || 37 ||
khaḍgakheṭakadhāriṇyaḥ śyāmāḥ pūjyāśca mātaraḥ       |
padmād bahiḥ samabhyarcyāḥ śaktayaḥ paricārikāḥ       || 38 ||
prathamā'naṅgarūpā     syādanaṅgamadanā     tataḥ       |
madanāturā      bhuvanavegā     bhuvanapālikā       || 39 ||
syāt     sarvaśiśirānaṅgavedanā'naṅgamekhalā       |
caṣakaṃ  tālavṛntañca  tāmbūlaṃ  chatramujjvalam       || 40 ||
cāmare  cāṃśukaṃ  puṣpaṃ  bibhrāṇā  karapaṅkajaiḥ       |
sarvābharaṇasandīptān lokapālān bahiryajet       || 41 ||
vajrādīnyapi   tadbāhya   devīmitthaṃ   prapūjayet       |
pūjyate   sakalairdevaiḥ    kiṃ   punarmanujottamaiḥ       || 42 ||
mantrī        trimadhuropetairhutvā'śvatthasamidvaraiḥ       |
brāhmaṇān  vaśayecchīghraṃ  pāthīvān padmahomataḥ       || 43 ||
palāśapuṣpaistatpatnīrmantriṇaṃ        kumudairapi       |
pañcaviṃśatisañjaptairjalaiḥ  snānaṃ   dine   dine       || 44 ||
ātmānamabhiṣiñcid yaḥ sarvasaubhāgyavān bhavet       |
pañcaviṃśatisañjaptaṃ  jalaṃ   prātaḥ    pibennaraḥ       || 45 ||
avāpya   mahatīṃ   prajñāṃ  kavīnāmagraṇīrbhavet       |
karpūrāgurusaṃyuktaṃ   kuṅkumaṃ  sādhu   sādhitam       || 46 ||
gṛhītvā    tilakaṃ   kuryādrājavaśyamanuttamam       |
śālipiṣṭamayīṃ  kṛtvā  puttalīṃ  madhurānvitām       || 47 ||
japtāṃ    pratiṣṭhitaprāṇāṃ     bhakṣayedravivāsare       |
vaśaṃ  nayati   rājānaṃ   nārīṃ  vā   narameva   vā       || 48 ||
kaṇṭhamātrodake sthitvā vīkṣya toyagataṃ ravim       |
trisahasraṃ    japenmantramiṣṭāṃ     kanyāṃ    labhennaraḥ       |
annaṃ    tanmantritaṃ   mantrī   bhuñjīta  śrīprasiddhaye       || 49 ||
likhitvā bhasmanā māyāṃ sasādhyāṃ phalakādiṣu       |
tatkāle   darśayedyantraṃ   sukhaṃ   sūyeta   gabhīṇī       || 50 ||
      kaṇīkāyāmiti padmakaṇīkāyām |
 nidhī iti yathānyastau |
 etā iti anantaraṃ vakṣyamāṇāḥ anaṅgakusumādyāḥ |
 āsāṃ dhyānaṃ devīvat jñeyam |
 kheṭakam pharī iti kānyakubjabhāṣāyām |
 śyāmā ityantaṃ pūrvaśaktidhyānam |
 pūjyāśceti cakāro bhinnakramaḥ |
 mātara ityetadanantaraṃ draṣṭavyāḥ |
 mātaraśceti cakārāt vakṣyamāṇaśaktayaśca |
 tena mātaro yathānyastāḥ padmādbahiḥ pūjyāḥ |
 padmādbahiḥ paricārikā api aṣṭadikṣu |
 etā dvibhujā vāmahaste raktotpalaṃ parahaste caṣakādi |
 taduktaṃ prayogasāre----
                  raktā raktojjvalākalpā raktāntāyatalocanāḥ |
                  raktotpalakarā dhyeyāḥ sundarāḥ paricārikāḥ ||
      atra sarvatra tarpaṇādīnāmanyeṣāmapyaṅganāṃ sattvāt yat dhyānapūjājapahomānevāha tenaiṣāṃ 
nityakarttavyatvaṃ sūcitam |
 taduktaṃ piṅgalāmate----
                  nādhyāto nācīto mantraḥ susiddho'pi prasīdati |
                  nājaptaḥ siddhidāne cchurnāhutaḥ phalado bhavet ||
                  pūjāṃ dhyānaṃ japaṃ homaṃ tasmāt karmacatuṣṭayam |
                  pratyahaṃ sādhakaḥ kuryāt svayañcet siddhimicchati ||
                  japaśrāntaḥ śivaṃ dhyāyet dhyānaśrāntaḥ punarjapet |
                  japadhyānasamāyuktaḥ śīghraṃ  sidhyati   mantravit || iti |
      ṣaṭkoṇeṣu yajet mantrī ityata etadantaṃ mantrīti karttṛpadamanuvarttate |
 tena caitanmantraṃ samayācārajñatvenaiva sūcitam |
 yadāhuḥ----
                  yogeśo siddhimanvicchan sadvratāni samācaret |
                  nā'dyādanarcayan devīṃ naiva syānmalinākṛtiḥ ||
                  nā'satyaṃ pravadet kiñcinnopeyādvidhavāṃ kvacit |
                  dhārayet   sarvato  ramyaṃ   raktālaṅkāramanvaham ||
                  kanyāṃ  raktadine    raktāṃ   yajeddevīmanusmaran |
                  aśuddho  vicarennaiva  vivikte  śayane  svapet ||
                  na nindayet striyaṃ jātu viśeṣeṇa tu kanyakām || iti |
      devīmityaṃ prapūjayet ityanena etaduktaṃ bhavati |
 āvaraṇeṣu ṣoḍaśaśaktyanantaraṃ dvātriṃśacchaktayastadanantaraṃ catuḥṣaṣṭiśaktayo'rcyā iti |
 tāśca bhūtalipimantre uktā jñeyāḥ |
 tatphalamevāha pūjyate sakalairdaivairiti |
 kiṃ punaḥ manujottamairityanena etaduktaṃ bhavati |
 svoktaṃ madhye yadanaṅgakusumādyaṣṭaśāktyāvaraṇaṃ tadantasya phalam |
 manujeti |
 tato yat ṣoḍaśaśaktyāvaraṇaṃ tadetasya phalam taduttamairiti |
 taduktaṃ mahāsamohane----
                  catubhīrvā tribhirvāpi dvayenaikena vā punaḥ |
                  sarvairāvaraṇairevaṃ bhogārthī vistaraṃ yajet || iti |
      tathā garbhāvaraṇaṃ bāhyānāṃ madhye teṣāṃ prapūjanamiti tatraiva |
 tenāsyāḥ saptāvaraṇā- dārabhya ekādaśāvaraṇāntā pūjeti sūcitam |
 evaṃ pañcāvaraṇā ṣaḍāvaraṇāpi ityapi mantrī ityanenaitaduktaṃ bhavati----
                  siddhaḥ prasiddhastejasvī tyāgī yogī jitendriyaḥ |
                  sarvajñaḥ subhagaḥ śrīmān nirādhiḥ priyadarśanaḥ ||
      caurādivyālavetāla guhyakāsuradānavaiḥ |
                  na bhayaṃ jāyate tasya siddhamantrasya dehinaḥ ||
                  grāme vā nagare vā'pi sabhāyāṃ rājasannidhau |
                  prasiddhaḥ pūjyate sadbhirlabhate vāñchitaṃ hitam || iti |
      mantrī śīghramityanena ayutahoma ityuktam |
 yat prayogasāre----
                  vaśyāyā'śvattharājīvatilakṣīrairyathākramāt |
                  juhuyād brāhmaṇādīnāṃ tathaivā'yutasaṃkhyayā || iti |
      sādhusādhitamityaṣṭottarasahasraṃ japtam |
 puttalīmiti dvādaśāṅgulāyāmām |
 bhakṣayediti dakṣiṇapādāṅguṣṭhādivāmapādāṅguṣṭhāntam |
 striyāntu vaiparītyam |
 bhasmaneti gomayabhasmanā |
 caturasra iti jñeyam |
 putrasambhāvanāyāṃ palāśabhasma ityapekṣitārtha- dyotanikāyām |
 taduktaṃ nārāyaṇīye----
            bhasmanā likhitāṃ sādhyāṃ hṛllekhāṃ śakraveśmani |
 iti || 33-50 ||
śaktyantaḥ sthitasādhyakarma bhavane vahnervṛtaṃ śaktibhi-
rbāhye    koṇagate    yutaṃ    hariharairvarṇaiḥ   kapolāpītaiḥ       |
paścāttaiḥ           punarīṃyutailīpibhirapyāvītamiṣṭārthadaṃ
yantraṃ   bhūpuramadhyagaṃ   triguṇitaṃ  saubhāgyasampatpradam || 51 ||
      triguṇitaṃ yantramāha śaktyantariti |
 evaṃ bhūtaṃ triguṇitaṃ yantraṃ saubhāgyasampatprada- mityanvayaḥ |
 kīṭṭak tat |
 varhnebhavane ūrddhāgre trikoṇe |
 śaktyantaḥ śaktibīja- madhyasthitam |
 sādhyeti sādhakopalakṣakam |
 sādhyasādhakakarmaṇi yatra tat |
 tatra prayogaḥ |
 devadattasya yajñadattaṃ vaśaṃ kuru kuru iti |
 taduktaṃ rāmapūrvatāpanīye----
                  likhet sādhyaṃ dvitīyāntaṃ ṣaṣṭhyantaṃ sādhakaṃ tathā |
                  kurudvayañca tatpārśve |
 iti |
      tatra bījarephabhāge sādhyanāma |
 caturthasvarabhāge sādhakanāma |
 tayormadhye sādhakāṃśe karma likhet |
 taduktaṃ saṃhitāyām----
                  tacchaktirephabhāge tu sādhyanāmākṣaraṃ likhet |
                  turīyasvarabhāge tu sādhakasya vaśaṃ kuru |
                  sādhyasyopari saṃspṛṣṭaṃ vilikhet sarvasiddhaye || iti |
      ācāryāśca----      madhyavarttulasaṃsthāyā hṛllekhāyāḥ kapolayoḥ |
                  adhare sādhyanāmārṇaṃ sādhakasyottare likhet ||
                  antarāgniśriyoḥ karma sādhakāṃśe samālikhet |
 iti |
      anenāvaśyaṃ vṛttāntaḥ śaktiṃ likhedityapyuktam |
 anyatrāpi  " ṭhakāraveṣṭitāṃ kṛtvā "  iti |
 bāhye trikoṇāgrabhāgeṣu |
 śaktibhiriti bahuvacanaṃ kapiñjalādhikaraṇa- nyāyena tritve paryavasyati |
 tena tribhiḥ śaktibījaiḥ vṛtam |
 āvaraṇaṃ ca gaṇḍadvayalikhita hariharavarṇabahirbhāge |
        taduktam----      koṇāgreṣu parāṃ likhet |
 iti |
      ācāryāśca----      śaktyā viḥsādhyamindrānilanirṛtigabījānubiddhaṃ pure'gneḥ |
 iti |
      atrāvaraṇamittham |
 ekaikasya rephāgreṇa tattadbījaṃ pradakṣiṇīkṛtya anyasyādho nītvā tadīkārāgraṃ badhnīyāditi |
 taduktaṃ saṃhitāyām----
                  sthānatraye'pi bandhastu kathyate siddhidāyakaḥ |
                  tadbījatrayarephāgraṃ prādakṣiṇyena veṣṭayet ||
                  adhastattritayaṃ cā'sya māyāgreṇa ca veṣṭayet |
                  anyonyakalanāramyaḥ śaktibandha udāhṛtḥ || iti |
                  koṇagateṣu tattrikoṇāntaḥkoṇeṣu īṃ likhet |
        taduktam----      trikoṇasyāntarāleṣu vāmanetraṃ sabindukam |
 iti |
      kapolāpītairhariharairvarṇairupalakṣitam |
 kapolayoḥ trikoṇakoṇapārśvayoḥ hari- rityekatra hara ityaparatra ca |
 kecana hri hra ityāhuḥ |
 tanna |
 mānābhāvāt |
 tathā ca saṃhitāyām----       pratyekakoṇapārśveṣu haryarṇau ca harākṣarau |
 iti |
      paścāt tadanantaraṃ taiḥ hariharaiḥ īṃyutaiḥ |
 tena hari īṃ hara īṃ ityakṣarairāvītam |
 taduktaṃ saṃhitāyām----punaretadvayormadhye turyaṃ caiva sabindukam |
                  ityarṇairvaiṣṭayedbāhye vṛttaṃ kuryādvahistataḥ || iti |
     gaurītantre'pi----      haribījaṃ harānādīn kṣāntavarṇāṃśca bāhyataḥ |
 iti |
       ācāryāśca----      madhye samāyaistaiḥ |
 iti |
      padmapādācāryāstu pratyekamīṃ yogamāhuḥ |
 hari īṃ hara īṃ iti |
 lipibhiḥ akārādi kṣakārāntaiḥ |
 apiśabdaḥ pūrvasamuccaye |
 āvītaṃ veṣṭitam |
 bhūpuramadhyagaṃ tad- bahiḥ bhūpuraṃ likhedityarthaḥ |
 ācāryaistu idamevāṣṭadalayuktaṃ pūjāyantramuktam || 51 ||
bījāntaḥ sthitasādhyanāma śaraśo māyāramāmanmathai-
rvītaṃ   vahnipuradvaye   rasapuṭeṣvākhyāḍhyabījatrayam       |
sātmānātmakamīṃśikhaṃ   hariharairābaddhagaṇḍaṃ   bahiḥ
ṣaḍbījairanubaddhasandhilipibhirvītaṃ   gṛhābhyāṃ  bhuvaḥ       || 52 ||
cintāmaṇinṛsiṃhābhyāṃ lasatkoṇamidaṃ likhet       |
yantraṃ  ṣaḍguṇitaṃ   divyaṃ   vahatāṃ  sarvasiddhidam       || 53 ||
      ṣaḍguṇitaṃ yantramāha bījāntariti |
 idaṃ ṣaḍguṇitaṃ yantraṃ likhediti sambandhaḥ |
 kīdṛk yantram |
 vahnipuradvaye parasparavyatibhinne trikoṇadvaye |
 taccaivam uktaparimāṇaṃ vṛttaṃ kṛtvā prākpratyaksūtramāsphālya tadagrayoḥ sūtramavaṣṭabhya 
vṛttārddhaparimāṇena sūtreṇa matsya- dvayaṃ kuryāt |
 evaṃ kṛte matsyacatuṣkaṃ niṣpadyate |
 pūrvamatsyadvaye paścimatsyadvaye ca dakṣiṇottaragaṃ sūtradvayamāsphālya prāksūtrasya prāgagre sūtrādiṃ 
nidhāya paścimamatsya- dvayodarayoḥ tiryaksūtradvayamāsphālayet |
 punaḥ prāksūtrasya paścimāgre sūtrādiṃ nidhāya pūrvadiṅmatsyadvayodarayoḥ tiryaksūtradvayamāsphālayet |
 prāksūtraṃ vṛttaṃ ca mārjayet |
 evaṃ kṛte saṃpuṭitaṃ vahnipuradvayaṃ jāyate |
 tatra bījaṃ śaktibījaṃ tadantaḥsthitaṃ sādhyanāma yatra tat tathā |
 sādhyasādhakakarmanāmalikhanaṃ tu pūrvavadeva |
      śaraśaḥ pañcadhā |
 tatra ṣaṭkoṇābhyantare evaṃ pañcabhirmāyābījaiḥ ekaṃ veṣṭanam |
 tadantarāle evaṃ pañcabhiḥ śrībījaiḥ dvitīyaṃ veṣṭanam |
 tadantarāle evaṃ pañcabhiḥ kāmabījaiḥ tṛtīyaṃ veṣṭanam |
 evaṃ pañcadaśabījairekaṃ veṣṭanaṃ paryavasannaṃ bhavati |
      taduktaṃ padmapādācāryaiḥ----tatra māyābījena pañcadhā vṛttenaikāvṛtiḥ |
 punastadantarāle eva śrībījena |
 tathaiva tadantarāle mārabījena |
 iti |
 taduktam----
                  puṭitaṃ vahnimālikhya madhye śaktiṃ niyojayet |
                  ṭhakāraveṣṭitaṃ  kṛtvā  bahiḥ śaktiṃ  tu pañcadhā ||
                  vilikhya tadbahistadvat śrībījaṃ kāmarājakam |
 iti |
   ācāryā api----      haramāyāḥ pañcakṛtvaḥ syurbahirgarbhavarttulam |
                  tadvahiḥ śaramāyāśca  kalamāyāśca tadbahiḥ || iti |
      ato'tra vṛttāntare ca śaktibījaṃ māyābījaṃ vilikhya paścād bījatrayaveṣṭanam |
 rasapuṭeṣu ṣaṭṣu koṇeṣu |
 ākhyāḍhyabījatrayam |
 atra ākhyāśabdena sādhyasādhakakarma- nāmāni ucyante |
 bījatrayaṃ pūrvaprakṛtaṃ śaktiśrīmānmatham |
 taduktam----
                  vahneḥ koṇatraye śrīmatpakṣīye tritayaṃ likhet |
                  śaktiśrīkāmabījānāṃ sadaṇḍaṃ sādhakārṇavat || iti |
      likhediti dvirāvṛttyā |
 sā ca sātmānātmakaśabdādeva labhyate |
 tatra sātmakaṃ sabindu anātmakaṃ paryudāsena savisargam |
 tatra evaṃ lekhanakramaḥ |
 īkāragate tu ūrddhabhāgakoṇatraye sādhakanāmavanti sabindūni trīṇi bījāni likhet |
 tataḥ prādakṣiṇyena rephagate adhobhāgakoṇatraye sādhyanāmakarmavanti savisargāṇi likhet |
      taduktam----                          vahnyoḥ koṇeṣu ṣaṭsu ca |
                  ūrddhabhāge  sabindūni  trīṇi  bījāni saṃlikhet ||
                  sādhakākhyāyutānyevamadhobhāgeṣu        tānyapi |
                  savisargāṇi sādhyākhyā karmavanti ca saṃlikhet || iti |
      īṃśikhaṃ koṇāntaragrapradeśe īm iti likhet |
 hariharairābaddhagaṇḍam |
 gaṇḍaśabdena ṣaṭkoṇakoṇapārśvadvayamucyate |
 tena pūrvavat hariharān varṇān likhet |
 bahiḥ ṣaṭkoṇāgreṣu ṣaḍbhiḥ māyābījairanubaddhasandhiḥ |
 tatra baddhasandhītyetāvatā'pi arthaprāptau yadanubaddhasandhīti vadati |
 tena ekāntaritasandhibandho vivakṣito granthakṛtaḥ |
   tadāhurācāryāḥ----      ekaikāntaritāstāstu saṃbadhyuritaretaram |
                  śikhābhirāntarābhistu bāhyābāhyābhirāntarāḥ || iti |
    saṃhitāyāmapi----      pūrvavacchaktibandhastu kārye'traikāntaratvataḥ |
 iti |
      anyatrāpi mantramuktāvalyādau ekaikāntaritabaddhasandhitvameva uktam |
 yuktiścātra ekāntaritabandhe svasvatrikoṇagabījabandho bhavati |
 tatra prakāraḥ |
 svasvarepheṇa tattadbījaṃ pradakṣiṇīkṛtya anyasyādho nītvā ekāntarita bījasya īkārāgreṇa vadhnīyāt |
 sampradāyavidaścaivaṃ manyante |
 anye tu sandhau bījalikhanamāhuḥ |
         taduktam----      ṣaṭṣu koṇāntarāleṣu hṛllekhāṣaṭkamālikhet |
 iti |
      idamuttarayantre'pi |
 lipibhiriti sāmānyokteḥ |
 krameṇa vyutkrameṇa ca veṣṭanam |
 yadāhurācāryāḥ----varṇāḥ kramagatāḥ śubhāḥ tadvahiḥ pratilomāśca |
 iti |
    saṃhitāyāmapi----      anulomena tadvṛttamadhye pañcāśadakṣarā |
                  tadvṛttabāhyatastadvat vilomena ca mātṛkā || iti |
      bhuvo gṛhābhyāṃ parasparabhedita digvidikkoṇābhyāṃ veṣṭayet |
   taduktamācāryaiḥ----      tato vidabhītaṃ   bhūmermaṇḍaladvayamālikhet || iti |
      cintāmaṇinṛsiṃhābhyāmita īśānādilekhanakramaḥ |
 tena dikkoṇe nṛsiṃhabījaṃ vidikkoṇe cintāmaṇibījaṃ śaivam |
        taduktam----      mahādiksthanṛsiṃhārṇaṃ cintāratnāśritātmakam |
 iti |
      viśeṣaścāyamukto dakṣiṇāmūttīsaṃhitāyām----
                  tataḥ koṇeṣu sandhiṣu vilikhya śūlān |
 iti |
      ācāryāśca----bahiḥ ṣoḍaśaśūlāṅkam |
 iti || 52-53 ||
bījaṃ  vyāhṛtibhirvṛtaṃ gṛhayugadvandve  vasoḥ koṇagaṃ
daurgaṃ  bījamanantaraṃ  lipiyugairābaddhagaṇḍaṃ  likhet       |
gāyatryā  raviśaktibaddhavivaraṃ  triṣṭubvṛtaṃ  tattato
vītaṃ  mātṛkayā dharāpurayuge  satsiṃhacintāmaṇim       || 54 ||
yantraṃ dineśaguṇitaṃ proktaṃ rakṣāprasiddhidam       |
sarvasaubhāgyajananaṃ    sarvaśatrunivāraṇam       || 55 ||
      atha dvādaśaguṇitaṃ yantramāha----bījamiti |
 vasoragneḥ gṛhayugaṃ ṣaṭkoṇam |
 tadvandve dvādaśakoṇe |
 kvacit guhamukhadvandva iti pāṭhaḥ |
 tatra guhaḥ skandaḥ tasya mukhāni ṣaṭ tadvandve dvādaśakoṇe |
 tatra pūrvektaprakāreṇa ṣaṭkoṇe kṛte tatrotpannayoḥ matsyayoḥ dakṣiṇodaggataṃ sūtramāsphālya tadagrayoḥ 
sūtramavaṣṭabhya vṛttārddhaparimāṇena sūtreṇa matsya- catuṣṭayaṃ kuryāt |
 tatra dakṣamatsyadvaye uttarematsyadvaye ca pūrvapratyaggataṃ sūtradvayam āsphālya dakṣottarasūtrasyāgre 
sūtrādiṃ nidhāya uttaramatsyodarayoḥ tiryaksūtradvayamāsphālayet |
 punarda- kṣottarasūtrasya dvitīyāgre sūtrādiṃ nidhāya dakṣamatsyadvayodarayoḥ tiryaksūtradvayamāsphālayet|
 dakṣottarasūtraṃ mārjayet |
 evaṃ dvādaśakoṇe kṛte bījaṃ śaktibījaṃ sādhyasādhakakarmasahitaṃ pūrvavadālikhya saptavyāhṛtibhivīlomābhirāvītaṃ kuryāt |
 yat saṃhitāyām----
                  veṣṭayet pratilomataḥ saptavyāhṛtibhirmantrī |
 iti |
      ācāryāśca----      śaktiṃ praveṣṭayecca pratilomavyāhṛtibhirantaḥsthām |
 iti |
      padmapādācāryaiḥ vyākhyātam----saptavyāhṛtibhiriti |
      koṇagamiti |
 dvādaśasu koṇeṣu duriti durgābījamālikhya antare koṇāgrabhāge īṃ iti likhet |
taduktaṃ saṃhitāyām----durātmakaṃ dvādaśāre sabinduṃ turyameva ca |
 iti |
   taduktamācāryaiḥ----      koṇāntarduṃbījakam |
 iti |
           tathā----      ravikoṇeṣu durantāṃ māyāṃ vilikhedathātra bindumatīm |
 iti |
   nārāyaṇīye ca----      adristadbījaṃ śivaśaktivān |
 iti |
      apekṣitārthadyotanikāyām ṛṣyādikamuktam |
 kāśyapaḥ ṛṣiḥ gāyatrī chandaḥ durgā devatā |
 aṣṭapatre kamale dūrvāśyāmāṃ trinetrāṃ śūlavāṇakhaṅgacakraśaṅkhakheṭakadhanuḥ- kapālāni dakṣiṇādhaḥkrameṇa 
dhārayantīṃ dhyāyet |
 lakṣaṃ japet |
 japadaśāṃśaṃ tilairhemaḥ |
 pūjādikaṃ vanadurgāvat jñeyam |
 gāyatryāḥ prasiddhāyāḥ lipiyugairakṣarayugaiḥ ābaddhagaṇḍaṃ pratyekaṃ koṇapārśvayovīlomataḥ gāyatryakṣarasya 
dvitayaṃ dvitayaṃ likhedityarthaḥ |
 ṇiyamiti pṛthakkaraṇena catuvīṃśatirakṣarāṇi |
  " ityādi puraṇe "  iti piṅgalasūtrāt |
      yat saṃhitāyām----dvandvaśo vilikhedvarṇān gāyatryāstu vilomataḥ |
 iti |
   ācāryā api----      gāyatrīṃ pratilobhataḥ pravilikhedagneḥ kapolam |
 iti |
      gāyatrīṃ dvāviṃśe vakṣyati |
 raviśaktibhiḥ koṇāgrabahiḥsthāpita dvādaśaśakti- bījaiḥ baddhavivaram |
 atrāpi pūrvavat ekāntaritatvena bandhanam |
      yat saṃhitāyām----pūrvavacchaktibandhantu kuryād dvādaśadhā priye |
 ekaikāntaritaṃ ramyam |
 iti |
       ācāryāśca----      ekaikāntaritāstāḥ parasparaṃ śaktayaśca sambadhyuḥ |
 iti |
                  triṣṭubvṛtaṃ triṣṭubhā jātavedasa iti pratilomena veṣṭitam |
          taduktam----      tadvahiḥkoṇapārśveṣu vilomāgneya sanmanum |
 iti |
      triṣṭubhaṃ dvāviṃśe vakṣyati |
 mātṛkayā akārādikṣāntayā vilomayā ca vītam |
taduktaṃ saṃhitāyām----anulomāṃ vilomāñca mātṛkāṃ veṣṭayedbahiḥ |
 iti |
   ācāryā api----      varṇān prānu (prati) gatāṃśca |
 iti |
      pūrvavat parasparavyatibhedidharāpurayugmaṃ likhet |
 satsiṃhacintāmaṇimiti pūrvādi tena dikkoṇe nṛsiṃhabījaṃ vidikkoṇe śaivaṃ cintāmaṇibījam |
 idaṃ dineśaguṇitaṃ dvādaśaguṇitam |
 asya pūrvayantrāpekṣayā phalādidvaiguṇyaṃ jñeyam || 54-55 ||
      likhet sarojaṃ rasapatrayuktaṃ
            madhye daleṣvapyabhilikhya māyām       |
      svarāvṛtaṃ yantramidaṃ vadhūnāṃ
            putrapradaṃ        bhūmigṛhāntarastham       || 56 ||
      yantrāntaramāha----likhediti |
 rasapatrāṇi ṣaṭpatrāṇi tadyuktam |
 māyāmiti sasādhyāṃ saptaṣu sthāneṣu |
 svarāvṛtam akārādivisargaparyantaiḥ svarairāvṛtam |
 nārāyaṇīye tu atra caturasraṃ noktam----
                  madhye ṣaṭpatrapadmasya likheddevīṃ daleṣu ca |
                  svarāvṛtamidaṃ yantraṃ dhārayet putrakāminī || iti || 56 ||
      ṣaṭkoṇamadhye pravilikhya śaktiṃ
            koṇeṣu tāmeva vilikhya bhūyaḥ       |
      sasādhyagarbhaṃ          vasudhāpurasthaṃ
            yantraṃ   bhavedvaśyakaraṃ  narāṇām       || 57 ||
      yantrāntaramāha ṣaḍiti |
 sasādhyagarbhamiti saptasu sthāneṣu iti || 57 ||
vāgbhavaṃ śambhuvanitā ramābījatrayātmakam       |
mantraṃ   samuddharenmantrī   trivargaphalasādhanam       || 58 ||
      mantrāntaramuddharati vāgbhavamiti |
 vāgbhavaṃ dvādaśasvaraḥ sabinduḥ |
 śambhuvanitā śaktibījam |
 trivargeti viniyogoktiḥ ādyaṃ bījaṃ madhyaṃ śaktiḥ |
 ṛṣicchandasī pūrvekte |
 ataeva pāśādimantre ṛṣyādyāḥ pūrvamuktā iti |
 pratyāhārakrameṇoktam || 58||
ṣaḍdīrghabhājā  madhyena  vāgbhavādyena   kalpayet       |
ṣaḍaṅgāni   manorasya  jātiyuktāni   mantravit       |
kuryāt pūrveditānnayāsān tathaivātrāpi sādhakaḥ       || 59 ||
      ṣaḍdīrgheti |
 eÁ hrāṃ hrat eÁ hrīṃ śiraḥ ityādi prayogaḥ |
 mantravidityuttareṇa sambadhyate || 59 ||
sindūrāruṇavigrahāṃ   trinayanāṃ  māṇikyamaulisphura-
ttārānāyakaśekharāṃ      smitamukhīmāpīnavakṣoruhām       |
pāṇibhyāṃ   maṇiratnapūrṇacaṣakaṃ  raktotpalaṃ  bibhratīṃ
saumyāṃ ratnaghaṭasthasavyacaraṇāṃ dhyāyet parāmambikām       || 60 ||
      dhyānamāha----sindūreti |
 maulirmukuṭaḥ |
 śekharaḥ śirobhūṣaṇam |
 ratnapūrṇe ghaṭaḥ ratnaghaṭaḥ |
 raktapadmasthāmityapi || 60 ||
ravilakṣaṃ    japenmantraṃ    pāyasairmadhuraplutaiḥ       |
daśāṃśaṃ juhuyānmantrīṃ pīṭhe prāgīrite  yajet       || 61 ||
devīṃ   prāguktamārgeṇa   gandhādyairatiśobhanaiḥ       |
hutvā palāśakusumairvākśriyaṃ mahatīṃ labhet       || 62 ||
      ravilakṣaṃ dvādaśalakṣam |
 prāgīrite bhuvaneśīprokte |
 gandhādyairiti caturthektaiḥ |
 atiśobhanairiti |
 āvaraṇāṅgadevatābhyo viviktīkṛtairityarthaḥ || 61-62 ||
brāhmīghṛtaṃ  pibejjaptaṃ  kavitvaṃ  vatsarādbhavet       |
siddhārthān lavaṇopetān hutvā mantrī vaśaṃ nayet       || 63 ||
naranārīnarapatīnnātra      kāryā      vicāraṇā       |
caturaṅgulajaiḥ    puṣpaiścandanāmbhaḥ    samukṣitaiḥ       || 64 ||
hutvā  vaśīkarotyāśu  trailokyamapi  sādhakaḥ       |
juhuyādaruṇāmbhojairayutaṃ            madhurāplutaiḥ       || 65 ||
rājyaśriyamavāpnoti       satilaistaṇḍulaistathā       |
prāguktānyapi  karmāṇi   mantreṇānena   sādhayet       || 66 ||
      brāhmīghṛtamiti |
 atra ghṛtāccaturguṇe brāhmīrase ghṛtaṃ pacet |
            uktaṃ ca----svakalko'pi bhavet sneho yaḥ sādhyaḥ kevale drave |
 iti |
      anyan mātṛkāpaṭaloktamanusandheyam |
 siddhārthā gaurasarṣapāḥ |
 caturaṅgulo rājavṛkṣaḥ || 63-66 ||
vāgbījapuṭitā  māyā  vidyeyaṃ   tryakṣarī  matā       |
madhyena   dīrghayuktena   vākpuṭena   prakalpayet       || 67 ||
aṅgāni   jātiyuktāni   krameṇa   manuvittamaḥ       |
yathā purā samuddaṣṭānnayāsān kurvīta mantravit       || 68 ||
      mantrāntaramāha vāgiti |
 bījaśaktī ṛṣiśchandaśca pūrvavat |
 madhyeneti māyā- bījena |
 dīrghayuktena ṣaḍdīrghayuktena |
 prayogastu |
 eÁ hrāṃ eÁ hṛt eÁ hrīṃ eÁ
śiraḥ ityādi |
 mantravidityanena hṛllekhādi bījādau vākpuṭatvam uktam |
 mūlamiti imaṃ mantram || 67-68 ||
śyāmāṅgīṃ śaśiśekharāṃ nijakarairdānaṃ ca raktotpalaṃ
ratnāḍhyaṃ caṣakaṃ paraṃ  bhayaharaṃ  saṃbibhratīṃ śāśvatīm       |
muktāhāralasat   payodharanatāṃ   netratrayollāsinīṃ
vande'haṃ  surapūjitāṃ    haravadhūṃ   raktāravindasthitām       || 69 ||
      dhyānamāha śyāmāṅgīmityādi |
 dānaṃ varaḥ |
 bhayaharam abhayam |
 param utkṛṣṭaṃ caṣakaviśeṣaṇam |
 raktapadmasthāmiti |
 āyudhadhyānaṃ pūrvavat || 69 ||
tattvalakṣaṃ   japenmantraṃ   juhuyāttaddaśāṃśataḥ       |
palāśapuṣpaiḥ svādvaktaiḥ puṣpairvā rājavṛkṣajaiḥ       || 70 ||
      tattvalakṣaṃ catuvīṃśatilakṣam |
 svādvaktaiḥ trimadhurāplutaiḥ || 70 ||
hṛllekhāvihite   pīṭhe  pūjayet  parameśvarīm       |
madhyādi pūjayet mantrī hṛllekhādyāḥ puroditāḥ       || 71 ||
mithunāni  yajenmantrī   ṣaṭkoṇeṣu   yathā  purā       |
aṅgapūjā   kesareṣu   pūjyāḥ  patreṣu   mātaraḥ       || 72 ||
      hṛllekhāvihite bhuvaneśīprokte |
 taduktaṃ bhuvaneśīpārijāte----
                  māyābījamidaṃ proktaṃ bhuvanatrayamakṣaram |
                  hṛllekheyañca yogeśī |
 iti |
      puroditā iti svasvabījasaṃyuktāḥ |
 yathāpureti svasvaśaktyādikāni sadhyānāmāni || 71-72 ||
bhairavāṅkasamārūḍhāḥ    smeravaktrā   madālasāḥ       |
asitāṅgī   ruruścaṇḍaḥ  krodha  unmattasaṃjñakaḥ       || 73 ||
kapālī bhīṣaṇaḥ paścāt saṃhārī cā'ṣṭabhairavāḥ       |
śūlaṃ  kapālaṃ  pretañca  bibhrāṇāḥ  kṣudradundubhim       || 74 ||
gajatvagambarā    bhīmāḥ  kuṭilālakaśobhitāḥ       |
dīrghādyā mātaraḥ proktā hrasvādyā bhairavāḥ smṛtāḥ       || 75 ||
pūjyāḥ  ṣoḍaśapatreṣu  karālyādyāḥ  puroditāḥ       |
tadbāhye'naṅgarūpādyāḥ lokeśāstrāṇi tadbahiḥ || 76 ||
evamārādhayed   devīṃ   śāstroktenaiva  vartmanā       |
vaśaṃ   nayati   rājānaṃ  vanitāśca  madālasāḥ       || 77 ||
manunājyena   juhuyāllabhate  vasu  vāñchitam       |
sugandhaiḥ kusumairhutvā śriyamāpnoti vāñchitām       || 78 ||
mantreṇā'nena       saṃjaptamaśnīyādannamanvaham       |
bhavedarogī     niyataṃ     dīrghamāyuravāpnuyāt       || 79 ||
      bhairavāṅgetyādinā dhyānaviśeṣaḥ uktaḥ |
 anyan mātṛkāpaṭaloktamanusandheyam |
 kṣudradundubhiḥ ḍamaruḥ |
 bhairavāyudhadhyānaṃ tu dakṣorddhādi dakṣādhaḥ paryantam |
 dīrghā ākārādyā aṣṭau tadādyā mātaraḥ aṣṭau yathākramam |
 anyat kṣamādikaṃ pūrvektamunasandheyam |
 evaṃ hrasvādyā ityatrāpi |
 atra a i u ṛ ḷ e o aṃ iti pāribhāṣikahrasvagrahaṇam |
 prayogastu |
 aṃ asitāṅgabhairavāṅkasthāyai āṃ kṣāṃ brāhmyai namaḥ ityādi || 73-79 ||
ananto bindusaṃyukto māyā brahmā'gnitāravān       |
pāśāditryakṣaro    mantraḥ    sarvavaśyaphalapradaḥ       |
ṛṣyādyāḥ pūrvamuktāḥ syurbījenāṅgakriyā matā       || 80 ||
      mantrāntaramāha ananta iti |
 ananta ākāraḥ |
 bindusaṃyuktastena āṃ |
 brahmā kakāraḥ |
 agniḥ rephaḥ |
 tāraḥ praṇavaḥ |
 tābhyāṃ yuktastena kroṃ |
 prathamabījasya pāśa iti nāma |
 antasya aṅkuśa iti |
      yadāhurācāryāḥ----
              bindvantikā pratiṣṭhā sandiṣṭā pāśabījamiti munibhiḥ |
              nijabhūrdahanāpyāyiniśaśadharakhaṇḍānvito'ṅkuśo bhavati || iti |
      ataeva pāśādi tryakṣaro mantra iti |
 sarvavaśyeti viniyogoktiḥ |
 bījaśaktī pūrvavat |
 bījaneti māyābījena |
 ṣaḍdīrdhayuktena pāśāṅkuśapuṭiteneti paramaguravaḥ |
      prayogastu----āṃ hrāṃ kroṃ hṛdayāya namaḥ ityādi |
      pāśāṅkuśa puṭitabījādyānāṃ hṛllekhādyānāṃ nyāso'pi karttavyaḥ || 80 ||
      varāṅkuśau pāśamabhītividyāṃ
            karairvahantīṃ  kamalāsanasthām       |
      bālārkakoṭipratimāṃ trinetrāṃ
            bhaje'hamādyāṃ bhuvaneśvarīṃ tām       || 81 ||
      dhyānamāha vareti |
 abhītimudrāmabhayam |
 kamalāsanasthāṃ raktakamalāsanasthām |
 āyudhadhyānam pūrvavat || 81 ||
haviṣyabhugjapenmantraṃ    tattvalakṣaṃ   jitendriyaḥ       |
tatsahasraṃ     prajuhuyājjapānte    mantravittamaḥ       || 82 ||
dadhikṣaudraghṛtāktābhiḥ samidbhaḥ kṣīrabhūruhām       |
tatsaṃkhyayā  tilaiḥ śuddhaiḥ jalāktairjuhuyāttataḥ       || 83 ||
      tattvalakṣaṃ catuvīṃśatilakṣam |
 taduktamācāryaiḥ----
                  japeccatuvīṃśatilakṣamevaṃ suyantrito mantravaraṃ yathāvat |
 iti |
      haviṣyabhuk jitendriya iti puraścaraṇadharmāṇām upalakṣaṇam |
 tatsahasraṃ catuvīṃśatisahasram |
 pratyekaṃ ṣaṭsahasramityāha |
 kvacit ṣaṭsahasramityeva pāṭhaḥ |
 taduktamācāryaiḥ----
               payodrumāṇāñca samitsahasraṣaṭkaṃ dadhikṣaudraghṛtāvasiktam || iti |
      japānte iti japāvyavadhānena niyamasya evetyarthaḥ |
 mantravittama ityanena home svāhāntatā sūcitā |
 kṣaudraṃ madhu kṣīrabhūruhāmiti |
 aśvatthodumbara plakṣavaṭānāṃ pratyekaṃ ṣaṭasahasraṃ homa iti |
 tatsaṃkhyayā catuvīṃśati saṃkhyayā || 82-83 ||
hṛllekhāvihite   pīṭhe    navaśaktisamanvite       |
arcayet  parameśānīṃ   vakṣyamāṇakrameṇa  tām       || 84 ||
hṛllekhādyā yajedādau kaṇīkāyāṃ yathāvidhi       |
aṅgāni kesareṣu syuḥ patrasthā mātaraḥ kramāt       || 85 ||
indrādayaḥ punaḥ pūjyāsteṣāmastrāṇi  tadbahiḥ       |
evaṃ   saṃpūjayed   devīṃ  sākṣādvaiśravaṇo  bhavet       || 86 ||
pūjyate   sakalairlekaistejasā   bhāskaropamaḥ       |
anenā'dhiṣṭhitaṃ gehaṃ niśi dīpaśikhākulam       || 87 ||
dṛśyate prāṇibhiḥ sarvairmantrasyā'sya prabhāvataḥ       |
sarṣapairleṇasaṃmiśrairājyāktairjuhuyānniśi       || 88 ||
rājānaṃ vaśayet  sadyastatpatnīmapi  sādhakaḥ       |
annavānannahomena   śrīmān   padmahutādbhavet       || 89 ||
rājavṛkṣasamudbhūtaiḥ   puṣpairhutvā    kavirbhavet       |
arogī    tilahomena     ghṛtenāyuravāpnuyāt       |
prākproktānyapi karmāṇi sādhayet sādhakottamaḥ || 90 ||
      hṛllekhāvihite bhuvaneśīprokte |
 tatpīṭhaśaktayo'trāpi pūjyā ityarthaḥ |
 navaśaktisamanvite ityanena pīṭhamantrasya anyatvam |
 tena pīṭhamantre bījatrayayoga ityuktam|
 atra ṣaṭkoṇakaṇīkam aṣṭadalaṃ padmaṃ pīṭham |
 ṣoḍaśadalaṃ nāsti |
 tatra pūjāyā anuktatvāt |
 yathāvidhīti bījadvayapuṭita bījādyā ityuktam |
 mātara iti bhairavāṅkasthāḥ|
 pūjyata iti karmapratyayena devānugraha uktaḥ |
 sākṣāt vaiśravaṇaḥ kuberopamaḥ |
 vaśayediti |
tatra japaprakāra uktaḥ tantrāntare----
            hrīÁkārādyāṃ tayornāma āṃ kroṃ ca viniyojayet |
 iti || 84-90 ||
ālikhyā'ṣṭa digargalānyudaragaṃ pāśādikaṃ tryakṣaraṃ
      koṣṭheṣvaṅgamanūn  pareṣu   vilikhedaṣṭārṇa   mantradvayam       |
acpūrvāparaṣaṭkayuglayavarān   vyomāsanānargale-
      ṣvālikhyendrajalādhipādiguṇaśaḥ paṅktidvayaṃ tatparam       || 91 ||
koṣṭheṣvaṣṭayugārṇamātmasahitāṃ     yugmasvarāntargatāṃ
      māyāṃ kesaragāṃ daleṣu vilikhenmūlaṃ tripaṅktikramāt       |
triḥ pāśāṅkuśaveṣṭitañca lipibhirvītaṃ kramādutkramāt
      padmasthena    ghaṭena    paṅkajamukhenāveṣṭitaṃ   tadbahiḥ       || 92 ||
        ghaṭārgalamidaṃ yantraṃ mantriṇāṃ prābhṛtaṃ matam |
      ghaṭārgalaṃ yantramāha ālikhyeti |
 atrāṣṭānām argalānāṃ sāmyena ānayana- prakāra ucyate----
                  karṇārddhamityā madhye dvisūtrāṅkāstat dvaye dvaye |
                  caturasrāntare sūtraiḥ paridhyedhanamicchayā ||
      vāstumaṇḍaloktarītyā ekaṃ caturasraṃ prāguttarasūtropetaṃ kṛtvā tatra koṇasūtrārddha- mānena catudīkṣu 
madhyāt prāgudaksūtre aṅkayet |
 dvayordvayoraṅkayoḥ sūtradānāt diggatakoṇaṃ pūrvavyatibhedi caturasrāntaraṃ jāyate |
 tataḥ aṣṭaparidhīnām icchayā varddhanaṃ kṛtvā argalākāraṃ kuryāt |
 sarvatra dikkarṇaguṇāḥ mārjyāḥ |
 evam aṣṭau digargalāni ālikhya madhye vṛttaṃ kṛtvā tatra pāśāditryakṣaramālikhya caturasradvayāntaḥ sandhiṣu 
vṛttaṃ kṛtvā tadaṣṭakoṣṭheṣu pūjāprakāreṇa āgneyādi vidikkoṣṭheṣu hṛcchiraḥśikhākavacāṇūnālikhya madhye 
agrabhāge netraṃ dikkoṣṭheṣu astramālikhet |
 taduktam----
                  aṣṭakoṇeṣu vilikhet ṣaḍaṅgāni   yathākramam |
                  agnīśāsuravāyavyakoṇeṣu       manuvittamaḥ ||
                  kavacāntāni saṃlikhya madhye netraṃ likhedbudhaḥ |
                  catudīgantakoṇeṣu caturdhāstraṃ   likhet   priye || iti |
      taduparyaṣṭakoṣṭheṣu pāśādyaṣṭākṣaram agrādi likhitvā punaśca bāhyasandhiṣu vṛttaṃ kṛtvā tadutpanneṣu 
aṣṭasu koṣṭheṣu kāminyaṣṭākṣaram ālikhya vaddhītāṣṭaparidhisandhiṣu vṛttāt bahiḥ vṛttaṃ kṛtvā tadutpanneṣu 
ṣoḍaśakoṣṭheṣu aṣṭayugārṇaṃ śāktaṃ ṣoḍaśākṣaraṃ vilikhet ityanena pūrveṇānvaya ityapi kecana |
 anye caturasradvayāntarbahiḥsandhiṣu vṛttadvayam kārayitvā vaddhītāṣṭaparidhisandhivṛttādbahiḥ vṛttaṃ kārayanti |
 tatra koṣṭheṣu aṣṭayugārṇaṃ vilikhet ityāhuḥ |
      anye tu caturasrabāhyasandhīnāmupari vṛttamekaṃ vaddhītāṣṭaparidhisandhiṣu ca dvitīyaṃ vṛttaṃ kārayanti |
 tatpakṣatrayamapi asambaddham |
 śrautasya kramasya bādhitatvāt |
 kaṇīkā- vṛttalagnādhomukhatrikoṇākārāṣṭakoṣṭhānāṃ śūnyatvācca |
 kiñca pūrvapakṣe vṛttatraya- kalpanamanyapakṣayorvṛttadvayakalpanaṃ ca aprāmāṇikam |
 yāvatā vinā na nirvāhastāvadeva kalpanamarhati nādhikam |
 ata ekameva vṛttaṃ kalpanīyam |
 uparivṛttasya tu padmakaṇīkā- tvena sarvairevāṅgīkaraṇāt |
 ato vakṣyamāṇasāmpradāyikārthānusaraṇameva śreyaḥ |
      tatparam acpūrvetyālikhya koṣṭheṣu aṣṭayugārṇamālikhya kesaragāṃ māyāṃ vilikhediti sambandhaḥ |
 acāṃ svarāṇāṃ napuṃsakasvaravyatiriktānām |
 napuṃsakavyati- riktatvaṃ pūrvāpara ṣaṭkaśabdena prāpyate |
 pūrvaṣaṭkaṃ a ā i ī u ū aparaṣaṭkaṃ e e o au aṃ aḥ |
 etadyuktān layavarān vyomnaḥ āsanā sthitiryeṣu te vyomāsanāstāniti vahubrīhiḥ kāryaḥ|
  " syādāsyā tvāsanā sthitiḥ "  iti koṣaḥ |
 argaleṣu indrajalādhipādi pūrvapaścimādi guṇaśaḥ akṣaratritayakrameṇa paṅktidvayaṃ likhet |
 imāni sarvāṇi sabindūni |
      tatra lekhanaprakāraḥ |
 pūrvārgalāyāṃ vaddhītarekhāsandhikṛtavṛttamārabhyottarataḥ hlaṃ hlāṃ hliṃ ityargalāntamālikhya 
punardakṣiṇato'rgalāgramārabhya hlīṃ hluṃ hlūṃ iti vṛttāntamālikhet |
 evaṃ prādakṣiṇyaṃ bhavati |
      taduktaṃ saṃhitāyām----
                  śakterajalavahnyākhyaṃ binduvyomānvitaṃ kuru |
                  tadbījaṃ svarasaṃyuktaṃ ṛ ṛ ḷ ḷ vivajītam |
                  evaṃ dvādaśadhā tatra caturdhā kuru sundari |
                  vṛttādivasukoṇāntaṃ likhed vṛttāntakaṃ priye ||
                  ādyaṃ trikaṃ pūrvamukhyaṃ likheduttarataḥ priye |
                  dvitīyaṃ pūrvamukhyaṃ tu likhet dakṣiṇataḥ sudhīḥ || iti |
      paścimārgalāyāṃ dakṣiṇato vṛttamārabhya hleṃ hlaiṃ hloṃ ityargalāntamālikhya punaruttaro- 
'rgalāgramārabhya hlauṃ hlaṃ hlaḥ iti vṛttāntamālikhet |
 taduktam----
                  tṛtīyaṃ paścime bhāge tathā dakṣiṇato likhet |
                  caturthamārgale tadvat paścime tūttarāntataḥ || iti |
      evamāgneyārgalāyāṃ pūrvataḥ pūrvavat hyaṃ hyāṃ hyiṃ ityālikhya paścimataḥ pūrvavat hyīṃ 
hyuṃ hyūṃ iti likhet |
 taduktam----
                  bhuvaṃ hitvā'rkabījānāṃ tatra vāyuṃ niyojayet |
                  agnyargalāyāṃ tritayamādyaṃ pūrvata ālikhet ||
                  tathā paścimato'pyanyat trikaṃ saṃvilikhet priye |
 iti |
      evaṃ vāyvargalāyāṃ paścimataḥ pūrvavat hyeṃ hyaiṃ hyoṃ ityālikhya pūrvataḥ pūrvavat hyauṃ 
hyaṃ hyaḥ iti likhet |
 taduktam----
      mārutārgalake tadvat likhet paścimatastrikam |
 pūrvato'pi ca deveśi |
 iti |
      evaṃ yāmyārgalāyāṃ pūrvataḥ pūrvavat hvaṃ hvāṃ hviṃ ityālikhya paścimataḥ pūrvavat hvīṃ 
hvaṃ hvūṃ iti likhet |
 taduktam----
                  vāyuṃ hitvā'rkabījānāṃ varuṇaṃ tatra nikṣipet |
                  yāmye trikaṃ pūrvatastu dvitīyaṃ paścimāntagam || iti |
      evamuttarārgalāyāṃ paścimataḥ pūrvavat hveṃ hvaiṃ hvoṃ ityālikhya pūrvavat pūrvataḥ hvauṃ 
hvaÁ hvaḥ iti likhet |
 taduktam----
      athottarārgalāyāṃ tu trikaṃ paścimato likhet |
 caturthaṃ pūrvato devi |
 iti |
      evaṃ kanyā(nairṛtyā)rgalāyāṃ dakṣiṇataḥ pūrvavat hraṃ hrāṃ hriṃ ityālikhya uttarataḥ pūrvavat hrīṃ 
hruṃ hrūṃ iti likhet |
 taduktam----
            nīraṃ hitvā'rkabījānāṃ rephaṃ tatra vinikṣipet |
            likhedrakṣo'rgalāyāṃ tu trikamādyaṃ trikaṃ param || dakṣiṇottarato mantrī |
 iti |
      evaṃ śaivārgalāyām uttarataḥ pūrvavat hreṃ hraiṃ hroṃ ityālikhya dakṣiṇataḥ pūrvavat hrauṃ 
hraṃ hraḥ iti likhet |
 taduktam----
            kramācchaivārgale punaḥ |
 ādāvuttarato devi paścāddakṣiṇamārgataḥ || iti |
      padmapādācāryāstu----caturasradvayātmakamaṣṭakoṇaṃ likhitvā koṇāṣṭagatamṛjurekhā- dvayam ṛju prasārayet |
 yathā rekhādvayaṃ madhye parasparalagnaṃ kṣudradundubhyākāraṃ bhavati tathā prasārya dundubhimadhyobhayabhāgayoḥ
vṛttadvayaṃ vidhāya bahirvṛttasya aṣṭadundubhyagrarekhādvayā- dārabhya argalasamāgrāṇyaṣṭadalāni viracya
vṛttatrayādbahirambujapuṭitaṃ ghaṭaṃ racayediti yantraśarīrasya nirmāṇaprakāraḥ |
      caturasrasambandhādaṣṭakoṣṭheṣu aṅgāni tadanantarakoṣṭheṣu pāśādyaṣṭākṣaraṃ tadanantara- koṣṭheṣu 
kāminyādyaṣṭākṣaram argaleṣu acpūrveti tadantarālakoṣṭhadvandveṣu dundubhyākāreṣu ṣoḍaśākṣaraṃ likhediti |
 mantralekhanasya evaṃ śrautakramo'pi anugṛhīto bhavati |
 ayañca pakṣaḥ sāmpradāyikaḥ |
 taduktaṃ dakṣiṇāmūttīsaṃhitāyām----
                  tato bhūbimbayugalaṃ   saṃpuṭīkṛtya   yojayet |
                  aṣṭakoṇaṃ yathā devi jāyate   dṛṅmanoharam ||
                  aṣṭadikṣu tadagrābhyāṃ rekhe ākramya māntrikaḥ |
                  rekhābhyāmargalākāraṃ  vidadhyāddevi   sundaram ||
                  ekenaiva    tu    mānena    racayedargalāṣṭakam |
                  vṛttaṃ tadagre candrasya    bimbavad carayed budhaḥ ||
                  punarantaḥ samākṛṣya        pūrvavṛttamā nuttamam |
                  vilikhya sādhakendrastu vasukoṣṭhayugaṃ kramāt ||
                  vyaktaṃ yathā bhaveddevi koṇānāṃ  ca   vasudvayam |
                  argalāni ca ramyāṇi yathā samyag bhavanti hi || iti |
      tatastadupari aṣṭadalapadmapatreṣu kesaragāṃ māyām |
 caturthasvaro māyāśabdavācyaḥ |
tathā ca nighaṇṭumātṛkāyām----
                  īstrimūttīrvāmanetraṃ śekharaḥ kauṭilastathā |
                  vāgmī śuddhaśca jihvākhyo māyāviṣṇuḥ prakāśitaḥ || iti |
      ātmā ātmamantro haṃsaḥ iti tābhyāṃ saṃhitām ubhayapārśve yutām akārādyākāradyantagatāṃ likhet |
 tenāyamarthaḥ |
 pratikesaram aṃ haṃsaḥ īṃ haṃsaḥ āṃ iti saptākṣarāṇi likhet |
 taduktam----
                  haṃsaḥ padaṃ vāmanetraṃ   bindvinduparibhūṣitam |
                  punarhaṃsaḥ padaṃ caitat pañcārṇaṃ manumālikhet ||
                  svaradvandvodaragataṃ saptārṇaṃ cāṣṭadhā bhavet |
 iti |
      ācāryāśca----      padmasya kesareṣu ca yugasvarānvitāṃ tathā māyām |
 iti |
      padmapādācāryāstu aṃ haṃ īṃ saḥ āṃ evamādayaḥ kesareṣu lekhyā ityāhuḥ |
 daleṣu tripaṅktikramāt mūlaṃ likhet |
 tatra paṅktidvayaṃ tiryak vilikhya tadupari ekāṃ paṅktiṃ likhediti sampradāyavidaḥ |
 anye tu adho'dhaḥ paṅktitrayalekhanaṃ vadanti |
 tririti |
 tatraikā pāśāṅkuśābhyāṃ dvitīyā kramalipibhiḥ tṛtīyā vyutkramalipibhirityarthaḥ |
 taduktam----
                  pāśāṅkuśābhyāṃ tadbāhye vṛttākāreṇa veṣṭayet |
                  anulomaprakāreṇa    mātṛkāveṣṭanaṃ   priye ||
                  tathaiva pratilomena  mātṛkāveṣṭanaṃ  likhet |
 iti |
       ācāryāśca----      pāśāṅkuśabījābhyāṃ praveṣṭayed bāhyataśca nalinasya |
                  anulomavilomagataiḥ praveṣṭayedakṣaraiśca tadbāhye || iti |
      padmasthena tūrddhamukhābjakaṇīkāsthāne ghaṭena paṅkajamukhena adhomukhapaṅkajavadanena vītam |
 prābhṛtamupapadārūpam || 91-93 ||
pāśaśrīśaktikandarpakāmaśaktīndirāṅkuśāḥ       || 93 ||
prathamo'ṣṭākṣaro   mantrastataḥ  kāmini   rañjini       |
svāhānto'ṣṭākṣaraḥ sadbhiraparaḥ kīttīto manuḥ       || 94 ||
      aṣṭārṇamantramāha pāśeti |
 pāśaḥ āṃ kandarpaḥ kāmabījam indirā śrībījam aṅkuśaḥ kroṃ |
 ayamapi svatantro mantraḥ |
 asya ṛṣyādikaṃ yathā----
                  ṛṣyādyā ajagāyatraśaktayaḥ samudīritāḥ |
                  ṣaḍdīrghamāyayā'ṅgāni sarvairaṣṭāṅgamiṣyate ||
                  ānandarūpiṇīṃ devīṃ pāśāṅkuśadhanuḥ śarān |
                  bibhratīṃ dobhīraruṇāṃ kucārttāṃ hṛdi bhāvayet ||
                  aṣṭalakṣaṃ japet sājyairdaśāṃśaṃ juhuyāttilaiḥ |
                  śākte pīṭhe yajeddevīṃ hṛllekhādyābhiraṅgakaiḥ ||
                  mātṛbhirlekanāthaiśca vajrādyaiḥ pañcamāvṛtiḥ |
                  strīvaśyākarṣaṇādau tu viniyoga udāhṛtaḥ || iti |
dvitīyamaṣṭākṣaramuddharati tata iti |
 ayamapi svatantro mantraḥ |
 asyarṣyādikaṃ yathā----
                  ṛṣiḥ samohanaśchando nivṛt prokto'sya devatā |
                  sarvasammohinī      cāṅgaṃ    dvirāvṛttapadairbhavet ||
                  śyāmāṅgī vallakīṃ dorbhyāṃ vādayantīṃ subhūṣaṇām |
                  candrāvataṃsāṃ   vividhagānairmehayantīṃ    jagat ||
                  pūrvamevāyutadvandvaṃ       daśāṃśaṃ    juhuyāttataḥ |
                  madhūkajaistrimadhvaktaiḥ sarvaṃ mohayate jagat ||
                  pūjā mātaṅginīpīṭhe ratyādyāstu trikoṇake |
                  pañcakoṇe pañcabāṇāḥ  kesareṣvaṅgapūjanam ||
                  anaṅgakusumādyāstu    patreṣvagre  ca mātaraḥ |
                  lokapālaiśca vajrādyaiḥ saptāvṛttiriyaṃ matā ||
    nārāyaṇīye tu----      lākṣayā likhitaṃ vāmahaste'ṣṭadalapaṅkaje |
                  vaśyaṃ syāddaśītaṃ mantraṃ pūrvavat kriyayā'pi ca ||
                  bhūrje likhitvā cāṣṭāre dhārayed bāhyavaśyakṛt |
                  mantraṃ viviktakuḍyādāvimaṃ saṃlikhya sādhakaḥ |
                  paśyanneva japenmaunī tūrṇamāyāti kāṃkṣitā || iti || 93-94 ||
hrī Á gauri  rudradayite   yogeśvari  savarma  phaṭ       |
dviṭhāntaḥ ṣoḍaśārṇe'yaṃ mantraḥ sadbharudīritaḥ       || 95 ||
      ṣoḍaśākṣaramantramuddharati hrīmiti |
 varma huṃ |
 ayamapi svatantro mantraḥ |
 asya ṛṣyādikaṃ yathā----      ṛṣistvajaḥ samuddiṣṭaśchando'nuṣṭup ca devatā |
                  gaurīcaṇḍakātyāyanī vaśyasampatpradāyikā ||
                  ṣaḍdīrghamāyayā kuryāt  ṣaḍaṅgāni   manoratha |
                  hemābhāṃ bibhratīṃ dobhīrdarpaṇāñjana     sādhane ||
                  pāśāṅkuśau sarvabhūṣāṃ tāṃ gaurīṃ sarvadā bhaje |
                  ekalakṣaṃ japenmantraṃ    taddaśāṃśaṃ hunet  ghṛtaiḥ ||
                  dharmādikalpite pīṭhe pīṭhaśaktīrimā  yajet |
                  prabhā jñānā ca vāgvāgīśvarī syāt jvālinī parā ||
                  vāmā jyeṣṭhā ca raudrī ca guhyaśaktiśca tā nava |
                  hrasvatraya klībavarjasvarāḍhyā bhṛguṇā'nvitāḥ ||
                  gauṃ   gauri  mūrttaye  hṛcca pīṭhamantraśca kalpite |
                  evaṃ     pīṭhe   yajeddevīṃ    candanādyairmanoharaiḥ ||
                  subhagāyai ca vidmānte he'nte syāt kāmamāli ca |
                  nyai syāt dhīmahi tanno gaurī syāttat pracodayāt ||
                  gāyatryā tvanayā sarvānupacārān prakalpayet |
                  aṅgāni pūrvamabhyarcya subhagādyāstato yajet ||
                  bhṛguḥ sāmbuḥ sadvituryaṣaṣṭākendustadādikāḥ |
                  subhagā lalitā cānyā kāminī kāmamālinī ||
                  dikṣvanyatrā'pyāyudhāni lokapālaistadāyudhaiḥ |
                  vāmākṣyā nāma niśayā vāmorau vilikhet niśi ||
                  ācchādayan vāmadoṣṇā tanmanāḥ prajapenmanum |
                  śataṃ sahasraṃ lolākṣīmānayet kāmamohitām || iti |
    nārāyaṇīye tu----      nṛvaśye dakṣiṇaṃ viduriti viśeṣaḥ |
                  etanmantreṇa    saṃjaptaṃ   gandhapuṣpajalādi ca |
                  dattaṃ  saṃsevitaṃ     sarvajanatāvaśyakārakam ||
                  caṇḍakātyāyanī vidyā triṣu lokeṣu durlabhā || iti || 95 ||
likhitvā  bhūrjapatrādau   yantrametad  yathāvidhi       |
dhārayan  vāmabāhau  vā  kaṇṭhe  vā  nijamūrddhani       || 96 ||
vaśayet sakalān martyān viśeṣeṇa mahīpatīn       |
nīlapaṭṭe  vilikhyaitad guṭikāṃ  kṛtya tat punaḥ       || 97 ||
sādhyapratikṛteḥ sikthanimītāyā  hṛdi nyaset       |
pātre   trimadhurāpūrṇe   niḥkṣipyaināṃ   vidhānataḥ       || 98 ||
saṃpūjya   gandhapuṣpādyairbaliṃ   niḥkṣipya  rātriṣu       |
mūlamantraṃ    japenmantrī     nityamaṣṭasahasrakam       || 99 ||
saptāhādvāñchitāṃ nārīmākarṣet smaravihvalām       |
bhūrjapatre  vilikhyaitad guṭikāṃ  kṛtya tat  punaḥ       || 100 ||
      yathāvidhi likhitvā ityanena puṣyārkādau kṛtopavāsādirityuktam |
 puṣyārkasya aṣṭame bhāge ityukteḥ nīlapaṭṭe vilikhyaitaditi anāmāraktādibhiḥ |
          taduktam----      likhedanāmāraktena lākṣendriyamalaiḥ saha |
 iti |
      sikthaṃ madhūcchiṣṭam |
 vidhānataḥ sampūjyeti hastamātrakhātāṃ raktairgandhā- dibhirityarthaḥ |
         uktañca nārāyaṇīye----      kāñjikādho nidhāyaināṃ raktapuṣpaiḥ samarcayet |
 iti |
      balimiti pāyasādinā |
 tryakṣareṇaiva nikṣipyeti dattvā |
 mūlamantraṃ tryarṇaṃ |
 ākarṣediti prakārāntareṇa vā |
 taduktaṃ nārāyaṇīye----
      tāpayet puttalīṃ cāgnī yathā sā na pralīyate iti || 96-100 ||
lākṣayā   tāmrarajatakāñcanairveṣṭayet   kramāt       |
tatkumbhe nyasya saṃpūjya yathāvadbhuvaneśvarīm       || 101 ||
saṃspṛśya   taṃ  japenmantraṃ  divākarasahasrakam       |
abhiṣicya priyaṃ sādhyaṃ baghnīyād yantramāśikham       || 102 ||
kāntipuṣṭidhanārogyayaśāṃsi    labhate   naraḥ       |
bhittau  vilikhya  tanmantraṃ  pūjayennityamādarāt       || 103 ||
bhūtapretapiśācāstaṃ  na   vīkṣitumapi   kṣamāḥ       |
tadvilikhya śirastrāṇe sādhitaṃ  dhārayan bhaṭaḥ       |
yuddhe ripūn bahūn hatvā jayamāpnoti pārthavat       || 104 ||
      tāmreti pūrvektapramāṇaiḥ |
 yathāvaditi tryakṣaryaktamārgeṇa |
 taṃ kumbham |
 mantramiti kaṇīkāstham |
 divākareti dvādaśa |
 bhittau vilikhyeti gairikayā |
 taduktam----
                  gairikayā likhed yantraṃ gṛhabhittī varānane |
                  grahāṇāṃ caiva sarveṣāṃ dviṣatāṃ caiva nāśanam ||
                  vilikhya pūjyate tatra sarve mūḍhāḥ sumohitāḥ |
                  bhavanti vaśagāstasya na punaryānti vikriyām ||
                  śatravo durjayā duṣṭāḥ sarve te tasya kiṅkarāḥ |
                  na tasya jāyate duṣṭo hiṃsako na ca bādhakaḥ ||
                  grahayakṣapiśācāśca  bhūtavetāladaṃṣṭiraṇaḥ |
 iti || 101-104 ||
      vajrāṅkite   vahnipuradvaye   tāṃ
            paśāṅkuśāḍhyāmudarasthasādhyām       |
      madhye'tha  koṇeṣu ca  bāhyavṛtte
            punaḥ punastat vilikhet samantāt       || 105 ||
bhūrje likhitametat syāt sarvavaśyakaraṃ nṛṇām       |
ārogyaiśvaryajananaṃ     yuddheṣu     vijayapradam       || 106 ||
      yantrāntaramāha vajerati |
 vahnipuradvaye parasparavyatibhinne ṣaṭkoṇe |
 vajrāṅkite svastikasthāne |
 vahnipuradvaye madhye iti vyadhikaraṇe saptamyau |
 tāṃ māyām |
 taditi tryakṣaram || 105-106 ||
bhūrje   saroje   svarakesārāḍhye
            vargāṣṭapatre          vasudhāpurasthe       |
pāśāṅkuśābhyāṃ guṇaśaḥ prabaddhāṃ
            māyāṃ likhenmadhyagatāṃ sasādhyām       || 107 ||
sarvettamamidaṃ  yantraṃ  dhāritaṃ  kurute  nṛṇām       |
ārogyaiśvaryasaubhāgyavijayādīnanāratam       || 108 ||
|| iti śrīmadlakṣmaṇadeśikendraviracite śāradātilake
navamaḥ paṭalaḥ samāptaḥ || 9 ||
bth " bi
      yantrāntaramāha bhūrja iti |
 pāśāṅkuśābhyāṃ prabaddhāṃ māyāṃ guṇaśaḥ triśo likhediti sambandhaḥ |
 prabaddhāṃ nibaddhām |
 yadā likhedityeva pāṭhaḥ tadā likhet sarojaṃ svarakesarāḍhyaṃ vargāṣṭapatraṃ vasudhāpurastham iti paṭhanīyam |
      anye likhedityeva paṭhitvā likhet yantram iti śeṣaḥ |
 tat kīdṛk ityapekṣāyāṃ saroje māyāṃ likhediti vadanti || 107-108 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ navamaḥ paṭalaḥ || 9 ||
bth " bi



atha daśamaḥ paṭalaḥ
tato'bhidhāsye tvaritāṃ  tvaritaṃ phaladāyinīm       |
tāro       māyāvarmabījamṛddhirīśasvarānvitā       || 1 ||
kūrmastadantyo bhagavān kṣaḥ strī dīrghatanucchadam       |
saṃvartī   bhagavānmāyā   phaḍanto   dvādaśākṣaraḥ       || 2 ||
munirarjuna  ākhyāto  virāṭchandaḥ samīritam       |
tvaritā    devatā   proktā    puruṣārthaphalapradā       || 3 ||
      evaṃ bhuvaneśvarīmantrānuktvā atra pāśādimantrasya nityāmantratvāt tat- prasaṅgādanyān 
tvaritānityādimantrān vaktumupakramate tata iti |
 tvaritaphaladāyinīmiti tvaritāśabdavyutpattirdaśītā |
 taduktam----
                  bhaktiyutānāṃ tvarayā siddhikarī ceti mantriṇaṃ satatam |
                  devyāstvaritākhyā syāt tvaritaṃ kṣvelagrahādiharaṇatayā || iti |
      mantramuddharati tāra iti |
 tāraḥ praṇavaḥ māyā śaktibījaṃ varmabījaṃ huṃ |
 ṛddhi kalānyāse khaḥ īśasvara ekādaśasvaraḥ etenānvitā tena khe |
 kūrmaścakāraḥ tadantaḥ chaḥ bhaga ekārastadvān bhagavān ekārayuktastena che |
 kṣaḥstrī svarūpam |
 atra kṣakāraḥ savisarge jñeyaḥ |
 sāmantamālayamityukteḥ |
 dīrghatanucchadaṃ hūṃ |
 saṃvarttaḥ kṣaḥ bhagavāne- kārayuktaḥ |
 tena kṣe |
 asyāśca devyāḥ śāpo'stīti prasiddhiḥ |
 tena kecana kṣe iti varṇaṃ kīlakaṃ manyante |
 tadarthaṃ ca kṣekāraṃ pūrvamuccāryā'nte hūṃkāramuccārayati |
 dakṣiṇāmūttīsaṃhitāyāṃ tu----kavacaṃ strīmime bīje kīlake tu prakīttīte |
 iti |
      kecana pūrvaṃ hūṃkāraṃ paścāt kṣekāramiti mahatī ācāryāṇāṃ vipratipattiḥ |
 tatra yathā vṛkṣādīnāṃ kvacid granthayo bhavanti tathaiva mantrāṇāmapi svabhāvādeva kīlākhyā 
granthayo bhavanti |
 tena kālavilambāsidhyādayo doṣāḥ bhavanti |
 sa ca akṣaraviśeṣagata eva jāyate |
 tatra keṣu cinmantreṣu tadakṣaramuddhṛtya śāstrīyeṇa kenacidakṣareṇa paripūrya japaṃ kurvanti |
 keṣu cittadanuddhṛtyaivā'kṣarāntaraprakṣepeṇa japaṃ kurvanti |
 keṣucit kīlākhyo vidyamāno'pi doṣāvaho na |
 yathā vṛkṣādiṣu vidyamānā api granthayaḥ keṣucideva doṣāvahāḥ keṣucittu guṇāyaiva bhavanti |
 yathā----
                  candanasya trayaḥ śreṣṭā granthikarpaṭakoṭarāḥ |
 iti |
         yadāhuḥ----      duṣṭo'ṇuḥ kīlako jñātaḥ siddhestu pratibandhakaḥ |
                  aduṣṭaḥ kīlako jñātaḥ syāt susiddhipradāyakaḥ || iti |
      tatra tu tatkīlakadoṣāpahārāya māyādvayasahito mantra uddhṛtaḥ |
   taduktamācāryaiḥ----      tārānte'strādāvapi māyābījaṃ prayojayet mantrī |
                  tena hi kāṃkṣitasiddhiḥ bhūyādacireṇa mantravidām || iti |
  nārāyaṇīye'pi----      phaṭtārādyaṃ tayordevyā yuktaṃ tat sarvasiddhidam |
 iti |
      praṇavo bījaṃ māyā śaktiḥ |
 huÁ bījamiti padmapādācāryāḥ |
 puruṣārtheti viniyogoktiḥ || 1-3 ||
māyāvivajītān varṇānmūdhnī bhāle  gale hṛdi       |
nābhiguhyoruyugmeṣu     jānujaṅghāpadeṣu     ca       || 4 ||
vinyasya  vyāpakaṃ  kuryātsamastenaiva  sādhakaḥ       |
kūrmādyaiḥ    saptabhirvarṇaiḥ    pūrvapūrvavivajītaiḥ       || 5 ||
dvābhyāṃ dvābhyāṃ  ṣaḍaṅgāni kalpayetsādhakottamaḥ       || 6 ||
      akṣaranyāsamāha māyeti |
 anena daśavarṇānāmeva nyāsaḥ |
 tatra ūruyugmādi- sthānadvaye'pi ekaikākṣaranyāsaḥ |
 padeṣviti pādayoḥ |
 sādhaka ityanena vyāpake māyā- sahitoccāraṇamuktam |
      ṣaḍaṅgamāha kūrmādyairiti |
 kūrmaścakārastasyādyaḥ khe |
 bahuvacanam ādyarthaṃ tena kheprabhṛtibhiḥ saptabhirvarṇaiḥ atra kūrmādyaiḥ saptabhirvarṇairiti |
 pradhānena pūrvakriyānvaye prākarākāṃkṣāyāmaruṇādhika nyāyena dvābhyāṃ dvābhyāmityasya pāṣṇīkonvayaḥ |
 tena khe ca iti hṛt |
 ca che śiraḥ che kṣaḥ śikhetyādi |
 taduktaṃ nārāyaṇīye daśākṣaraṃ mantramuddhṛtya----
                  navamāntaṃ tṛtīyādipadasyāvarṇasaptakam |
                  tenāṅgāni dvivarṇāni karttavyāṇyupadeśataḥ || iti |
      kecittu kūrmaścakāraḥ sa ādyo yeṣāṃ taiḥ saptabhirvarṇairiti vyācakṣate |
 tanmate māyāvivajītāniti padamanuvṛtya paścādvibhaktivipariṇāmeva vivajītairiti kṛtvā prakṛte yojanīyaṃ tena 
cakārādiphaḍantaiḥ ṣaḍaṅgam |
 taduktaṃ kādimate daśākṣaraṃ mantramuddhṛtya----
                  vidyā caturthavarṇādi saptabhirakṣaraistathā |
                  kuryādaṅgāni yugmārṇaiḥ ṣaṭkrameṇa karāṅgayoḥ || iti |
     saṃhitāyāṃ ca----      ca che yugmaṃ hṛchirastat chekṣo yugmaṃ śikhā tataḥ |
                  kṣaḥ strīyugaṃ ca kavacaṃ strī humātmayugaṃ tathā ||
                  hūṃ kṣe netre tu vinyasya kṣe phaḍastraṃ prakīttītam || iti |
      etatpakṣadvayamapi svasvagurusampradāyānusāreṇa boddhavyam |
 sādhakottama ityanena hlīmiti kuṇḍalinībījasya ṣaḍdīrghayuktamāyābījasya ca aṅgamantreṣu yogaḥ sūcitaḥ |
 ataeva nārāyaṇīye upadeśata ityuktiḥ || 4-6 ||
śyāmāṃ bahīkalāpaśekharayutāmābaddhaparṇāṃśukāṃ
guñjāhāralasatpayodharabharāmaṣṭāhipān  bibhratīm       |
tāṭaṅkāṅgadamekhalāguṇaraṇanmañjīratāṃ     prāpitān
kairātīṃ  varadābhayodyatakarāṃ  devīṃ  trinetrāṃ  bhaje       || 7 ||
      dhyānamāha śyāmāmiti |
 kalāpo barhaḥ |
 idaṃ valayādīnāmupalakṣakam |
taduktaṃ nārāyaṇīye----māyūravalayā picchamauliḥ kisalayāṃśukā |
                  siṃhāsanasthā māyūrachatrā bahīdhvajānvitā || iti |
      tāṭaṅkādīn prāpitānaṣṭāhipān sarpendrān bibhratīm |
 tatrānantakulikau tāṭaṅkatāṃ gatau vāsukīśaṅkhapālau aṅgadatāṃ gatau takṣakamahāpadmau mekhalatāṃ gatau 
karkeṭakapadmanāgau nūpuratāṃ gatau dhyeyau |
 taduktaṃ nārāyaṇīye----
                  viprāhikuṇḍalā  rājanāgakeyūrasaṃyutā |
                  vaiśyanāgakaṭībandhā  vṛṣalo nāganūpurā || iti |
 eṣāṃ dhyānamuktam----      anantakulikau viprau vahnivarṇāvudāhṛtau |
                  pratyekaṃ tu sahasreṇa phaṇānāṃ samalaṅkṛtau ||
                  vāsukiḥ śaṅkhapālaśca kṣatriyau pītavarṇakau |
                  pratyekaṃ tu phaṇāsaptaśatasaṃkhyāvirājitau ||
                  takṣakaśca mahāpadmo vaiśyāvetāvahī smṛtau |
                  nīlavarṇau phaṇāpañcaśatatuṅgottamāṅgakau ||
                  padmakarkeṭakau śūdrau phaṇātriśatakau sitau || iti |
      āyudhadhyānaṃ vāmadakṣiṇayoriti sampradāyavidaḥ || 7 ||
lakṣaṃ saṃjapya  mantrajño manumenaṃ  jitendriyaḥ       |
daśāṃśaṃ juhuyādbilvairmadhurāktaiḥ samidvaraiḥ       || 8 ||
      mantrajña ityanena oṃ hrīṃ namo nitye svāheti mantrasya daśāṃśajapaḥ |
 śiva- pañcākṣarasya kiṅkaramantrasya oṃ hrīṃ namo bhagavate śavarāya mahākirātarūpāya kaṅkāla- dharāya hūṃ 
phaṭ svāhetyasya ca śatāṃśajapaḥ || 8 ||
hṛllekhākalpite pīṭhe navaśaktisamanvite       |
pūjayet tvaritāṃ devīṃ vakṣyamāṇavidhānataḥ       || 9 ||
      hṛllekhākalpite bhuvaneśīprokte |
 tatpīṭhaśaktayo'trāpi pūjyā ityarthaḥ |
 navaśaktisamanvita ityanena pīṭhamantrasyā'nyatvaṃ sūcayati |
 atra pīṭhamaṣṭadalameva |
 ṣoḍaśadalapūjyadevatānāmanuktatvāt |
 taduktaṃ saṃhitāyām----
                  aṣṭapatraṃ likhetpadmaṃ bahirbhūbimbamālikhet |
                  pratyekaṃ vasupatreṣu kavacaṃ cāṣṭadhā likhet ||
                  madhye tu bhuvaneśānīṃ veṣṭayenmātṛkāṃ bahiḥ |
                  sarvarakṣākaraṃ nāma cakrametadudāhṛtam ||
                  atrāvāhya punardevīmupacāraiḥ samarcayet |
 iti |
       ācāryāśca----      aṣṭaharividhṛtasiṃhāsane sāmāvāhya sarasije devīm |
 iti || 9 ||
saṃvartako binduyutaḥ kavacaṃ  sakalaṃ viyat       |
vajradeha    purudvandvamābhāṣya    hiṅguludvayam       || 10 ||
garjayugmaṃ viyatsendu varmāntyo dīrghabindumān       |
pañcānanāya  hṛdayaṃ    pīṭhamantraḥ  prakīttītaḥ       || 11 ||
dadyādāsanametena    mūttīṃ  mūlena  kalpayet       |
aṅgaiḥ praṇītāṃ gāyatrīṃ kesareṣvarcayet kramāt       || 12 ||
      āsanamantramuddharati saṃvarttaka iti |
 binduyutaḥ saṃvarttakaḥ kṣaṃ kavacaṃ huṃ |
 sakalaṃ sabindu kalāśabdenārddhenduḥ tena binduvācakatvam |
 viyat haṃ vajradehapurupurusvarūpam |
 kṣimābhāṣyeti sambandhaḥ |
 sendu sabindu viyat haṃ |
 varma huṃ antyaḥ kṣaḥ dīrgha ākāraḥ binduḥ tadvān tena kṣāṃ |
 hṛdayaṃ namaḥ ||
      āvaraṇapūjāmāha aṅgairiti |
 kramādityatrādiṣaṭsu kesareṣu ṣaḍaṅgāni sampūjya kauvereśānayoḥ praṇītāṃ gāyatrīṃ ca pūjayet 
iti sampradāyavidaḥ |
      taduktamācāryaiḥ----aṅgaiḥ saha praṇītāṃ gāyatrīṃ pūjayeddiśāṃ kramataḥ |
 iti |
 padmapādācāryairapyevameva vyākhyātam |
       anyatrāpi----      aṣṭasiṃhāsane pūjyā dale pūrvādike kramāt |
                  aṅgapraṇītāṃ gāyatrīm |
 iti |
   trotalāmate'pi----      yajettatrāṣṭapatreṣu  pūrvāśādyaṅgadevatāḥ |
                  saumye praṇītāmaiśe ca gāyatrīmabhipūjayet || iti |
      mantradevaprakāśikākārādīnāmidameva sammatam || 10-12 ||
daleṣu  pūjayedetāḥ  śrībījādyāḥ  subhūṣitāḥ       |
huṅkārīṃ khecarīṃ caṇḍāṃ chedanīṃ kṣepaṇīṃ striyam       || 13 ||
hūṅkārī  kṣemakārīṃ   ca   lokeśāyudhabhūṣaṇāḥ       |
phaṭkārīmagrato  bāhye kodaṇḍaśaradhāriṇīm       || 14 ||
dvārasya   pārśvayoḥ  pūjye  haimavetrakarāmbuje       |
      daleṣviti |
 etā vakṣyamāṇā mantrārṇaśaktayaḥ subhuṣitā ityasya vyākhyānam |
 lokeśeti |
 bhūṣaṇaśabdo varṇavāhanopalakṣaṇaḥ |
 tenendrādīnāmiva tāsāṃ varṇāyudhabhūṣaṇa- vāhanānītyarthaḥ |
 uktaṃ ca trotalāmate----
      indrādilokapālānāṃ varṇavāhāyudhaiḥ samāḥ |
 iti |
 agrata iti devyāḥ |
 kecanātra lokapālatadāyudhapūjāṃ na kārayanti śaktīnāmeva tadrūpatvāditi |
 anye yoṣidrūpān pūjayanti |
 taduktaṃ trotalāmate----
                  yoṣidbhūtān diśāṃ nāthān tadbāhyāvaraṇe yajet |
 iti |
anye tu dalāgreṣu bhairavāṅkasthā mātaraḥ pūjyā ityāhuḥ |
 uktaṃ ca trotalāmate----
                  tadbāhye bhairavānaṣṭau pīṭhamātṛsamanvitān iti || 13-14 ||
jayākhyā vijayākhyā ca kiṅkarāya padaṃ tataḥ       || 15 ||
rakṣarakṣapadasyā'nte  tvaritājñā  sthiro  bhava       |
varnmāstrāntena  manunā  kiṅkaraṃ  tadbahiryajet       || 16 ||
laguḍaṃ   bibhrataṃ   kṛṣṇaṃ  kṛṣṇabarbaramūrddhajam       |
āraṇyairaruṇaiḥ  puṣpairatimuktaiḥ   sugandhibhiḥ       || 17 ||
pūjayed          dhūpadīpādyairnṛtyagītairmanoramaiḥ       |
evaṃ      siddhamanurmantrī     nārīnaranareśvaraiḥ       || 18 ||
mānyate vatsarādarvāk lakṣmyā jitadhaneśvaraḥ       |
yonikuṇḍaṃ prakalpyātra kuryāddhomaṃ nijecchayā       || 19 ||
mallikākusumairhutvā   vaśayedakhilaṃ  jagat       |
kṛtyādrohādiśamanaṃ      palāśakusumairhutim       || 20 ||
ikṣukhaṇḍaiḥ  śubhairhutvā   mahatīmṛddhimāpnuyāt       |
dīrghamāyuravāpnoti   dūrvāhomena     sādhakaḥ       || 21 ||
      dvārasya pārśvayoḥ dvārabāhyapārśvayoḥ |
 dvārabāhye sthite ityukteḥ |
 ete api dvibhuje devatāsamānavarṇe ca |
 uktaṃ ca----śakto tatsadṛśā iti |
      kiṅkaramantramuddharati kiṅkarāyeti |
 varma huṃ |
 astraṃ phaṭ |
 kiṅkaro nāma devyāḥ preṣyabhūto bhūtaviśeṣaḥ |
 so'pi dvibhuja eva |
 tadbahirddhārabahirbhāge |
 barbaramūrddhaja- muddhuṣitakeśaṃ kuṭilakeśamiti yāvat |
trotalātantre viśeṣaḥ----pretāsanagataṃ dvārabāhyadeśe'tibhīṣaṇam |
 iti |
      tvaritāmantrajāpī tvaritāgāyatrīṃ japet |
 yadāhuḥ----
                  tvaritādeviśabdānte    vidmahe    varṇamuccaret |
                  vidyāṃ dhīmahi ca proktvā tanno devī pracodayāt ||
                  gāyatrī tvaritāyāstu  japāt  sānnidhyakāriṇī |
 iti |
      nijecchayeti |
 anenaitaduktam |
 vakṣyamāṇaprayogeṣu kāryagauravalāghavāt sahasraṃ vakṣyamāṇāyutasaṃkhyā triyutā vā homasya |
 japasyāpi tāvatīti |
          taduktam----      hutasaṃkhyā sāhasrī triyutā vāthā'yutāntikī bhavati |
                  yāvatsaṃkhyo homastāvajjapyaśca mantriṇā mantraḥ || iti |
        anyatrāpi----      hutasaṃkhyā ca sāhasrī sahasratriyutāvadhi |
                  lāghavaṃ gauravaṃ kārye vicāryaṃ nipuṇaścaret || iti |
      etaddhomadaśāṃśena pañcākṣarakiṅkarābhyāmapi homaḥ sarvaprayogeṣviti jñeyam ||
      vaśayedityatra kāmāditvam |
 kṛtyādrohādītyatra nṛsiṃhāditvam |
 mahatīmṛddhimiti śaktyāditvam |
 dīrghamāyuravāpnotīti mṛtyuñjayāditvam |
 sādhaka ityanena triḥkṛta- puraścarya ityuktam || 15-21 ||
dhānyaiḥ prakṣālitairhutvā śriyamiṣṭāṃ samāpnuyāt       |
yavairdhānyasamṛddhiḥ     syādgodhūmairiṣṭasiddhayaḥ       || 22 ||
taṇḍulairakṣayā siddhiḥ syād vṛddhirmahatī tilaiḥ       |
mantrī  nīlotpalairhutvā  nṛpapatnīṃ  vaśaṃ  nayet       || 23 ||
prabuddhaiḥ   paṅkajairhutvā    vaśaṃ    nayati  medinīm       |
aśokaiḥ   putramāpnoti  madhūkairiṣṭamāpnuyāt       || 24 ||
phalairjambubhavairhutvā    labhate   dhanamīpsitam       |
puṣpaiḥ  pāṭalisambhūtairiṣṭāmāpnoti   sundarīm       || 25 ||
      prakṣālitairiti tilāntānāṃ viśeṣaṇam |
 śriyamiṣṭāmiti śrīyogo'pi |
 putra- māpnotīti kāmayogaḥ |
 medinīmiti medinīsthā lokā lakṣyante |
 bahutvaṃ vyaṃgyam |
 iṣṭāṃ sundarīmiti bālāyogaḥ || 22-25 ||
puṣpairbakulasambhūtaiḥ   kīttīḥ  syādanapāyinī       |
dīrghamāyurlabhedāmraiścampakaiḥ   kāñcanaṃ   labhet       || 26 ||
kurvīta    sarṣapairhemaṃ   śatrornāśakaraṃ   sudhīḥ       |
patrairbakulajairhutvā         śīghramutsādayedarīn       || 27 ||
śālmalīpatrahomena  sapatnān  nāśayed dhruvam       |
kodravaiḥ      kaṇḍanaistadvannimbaivīdveṣayenmithaḥ       || 28 ||
      kīttīḥ syādityajapāyogo jñeyaḥ |
 anapāyinī avinaśvarā |
 labherātmanepaditvāt kathaṃ labhediti |
 labhata iti labhaḥ pacādyac labha ivācarediti |
 ācāre nāma dhātoḥ kvip |
 sanādyantā iti dhātutvam |
 tataḥ parasmaipadaṃ liṅīti samādhiḥ |
 kvacidbhavedityeva pāṭhaḥ |
 āmrairiti |
 atra puṣpairityanuṣajyate |
 utsādayediti vāyubījāditvam |
 sapatnān śatrūn |
 kaṇḍanaistuṣakaṇaiḥ |
 tadvannāśayedityarthaḥ |
 nimbaiḥ nimbaphalaiḥ || 26-28 ||
māṣahomena     mūkaḥ      syādunmatto'kṣairbhavedariḥ       |
ayutaṃ homasaṃkhyā syājjapastāvān prakīttītaḥ || 29 ||
      akṣaibībhītakaphalaiḥ || 29 ||
snānaṃ  tanmantritaistoyaiḥ sarvavyādhiharaṃ  smṛtam       |
tajjaptaṃ culukaṃ toyaṃ  mukhe  kṣiptaṃ  viṣāpaham       || 30 ||
ārttāya  bheṣajaṃ  dadyānmantreṇā'nena  mantravit       |
sa bhaved vyādhinirmukto mantrasyā'sya prabhāvataḥ       || 31 ||
      viṣāpahamiti garuḍabījayogaḥ |
 mantravidityanena nṛsiṃhabījayogaḥ || 30-31 ||
trilohīmudrikā'nena  manunā  sādhu  sādhitā       |
kṛtyādrohādiśamanī     sarvavyādhivināśinī       || 32 ||
      trilohīti |
 sādhusādhitā etanmantrajaptā kṛtasampātā ca |
 atrāpekṣitārthadyota- nikākāreṇa lohānāṃ pratyekaṃ samabhāgā uktāḥ || 32 ||
sarvasampatpradā   nityaṃ   sarvavaśyakarī   matā       |
yadyadvāñchati     mantrajñastattadetena     sādhyate       || 33 ||
      yadyadvāñchati mantrajña ityanena praṇavayoge muktikarī |
 vāgyoge dharmajñānakarī |
 śaktiyoge sarvakarīti sūcitam || 33 ||
madhye saroje  daśapatrayukte māyāṃ  likhedvāñchitasādhyagarbhām |
tārādivarṇān daśa mantrasaṃsthān ṣaṭkoṇabījaṃ vasudhāpurastham ||34||
kṛtyādrohādiśamanaṃ   vyālacaurabhayāpaham       |
vidhṛtaṃ   tvaritāyantraṃ  viśeṣādvijayapradam       || 35 ||
      yantramāha madhya iti |
 madhye saroje iti vyadhikaraṇe saptamyau |
 vāñchitaṃ vaśyādi sādhyañca tadgarbhām |
 tārādīniti |
 māyāvyatiriktān |
 viśeṣādvijayapradamityanena māyāyāṃ durgābīje sādhyalekhanamiti sūcitam || 34-35 ||
tāre huṃ vilikhetsarojakuhare sādhyābhidhānānvitaṃ
      mantrārṇān vasusaṃkhyakān vasudaleṣvālikhya tadbāhyataḥ |
śaktyā  triḥpariveṣṭitaṃ  ghaṭagataṃ padmasthamabjānanaṃ
      yantraṃ  vaśyakaraṃ  grahādibhayahṛllakṣmīpradaṃ  kīttīdam || 36 ||
      yantrāntaramāha tāra iti |
 sarojakuhare aṣṭadalakaṇīkāyām |
 mantrārṇāniti māyādvayatāravarmarahitān |
 teṣāmanyatra viniyogāt |
 abjānanamiti |
 ghaṭamukhameva tadvattvena yantre upacaritam |
 kīttīdamiti |
 ajapāyāṃ sādhyanāmeti jñeyam || 36 ||
koṣṭhānāṃ śatamekaviṃśatiyutaṃ kṛtvā dhruvaṃ madhyataḥ
      sādhyāḍhyaṃ tvaritāṃ śivādi vilikhenmāyāṃ vinā mantravit |
rekhāgreṣu lasattriśūlamasakṛt saṃjapya sampātitaṃ
      yantraṃ  kṣveḍamahābhicāraśamanaṃ  vaśyāvahaṃ  śrīpradam || 37 ||
      yantrāntaramāha koṣṭhānāmiti |
 dakṣiṇodakpūrvāparāyatadvādaśadvādaśarekhābhiḥ śata- mekaviṃśatiyutaṃ koṣṭhāni jāyante |
 madhyata iti saptamyarthe tasiḥ |
 tatra śivādi īśānādi pradakṣiṇakrameṇa dvādaśāvṛtti mantraṃ likhet |
 atra kṣveḍaśamane garuḍabīje sādhya- likhanam |
 mahābhicāraśamane nṛsiṃhabīje |
 vaśye kāmabīje, śriye śrībīje, sarvārthe śaktāvityādi jñeyam |
 sāmpradāyikāstvanyathā vyācakṣate |
 dhruvaṃ madhyataḥ śivādi vilikhet |
 atra pañcamyarthe tasiḥ |
 ādiśabdena āgneyanairṛtavāyavyāni |
 tenāyamarthaḥ |
 madhye praṇavaṃ vilikhya tata īśagatapañcasu koṇakoṣṭheṣu pañcapraṇavān likhet |
 evamāgne- yādiṣu pañcasu koṇakoṣṭheṣvapi |
 māyāṃ vinā sādhyāḍhyaṃ yathā syāttathā tvaritāṃ mantra- vidvilikhediti |
 atra mantravicchabdena lekhanakramaḥ sūcitaḥ |
 sādhyāḍhyamityanena dhruve prati koṣṭhaṃ caikaikavarṇakrameṇa sādhyalikhanam |
 madhyadhruve ca sarvakarmasādhyalikhanamityarthaḥ |
      atrākṣaralekhanakramaḥ----tatreśānatārapañcake ādyasya praṇavasya pūrvadiggatapada- catuṣke 
humādiche'ntavarṇacatuṣkaṃ vilikhya taddakṣiṇakoṣṭhe kṣaḥ ālikhya tatpaścāt padacatuṣke śeṣaṃ varṇacatuṣkaṃ 
madhyapraṇavāntaṃ likhedityekāvṛttiḥ |
 tato dvitīyatārasya pūrvapadatraye huṃ khe ceti vilikhya pūrvalikhitānuvācanena dvitīyā |
 evaṃ tṛtīyatāra- pūrvapadadvaye huṃ khe vilikhya pūrvalikhitopajīvanena tṛtīyā |
 evaṃ caturthatārapūrvapade humālikhya pūrvalikhitopanyāsena caturthī |
 punaḥ pañcamaṃ praṇavamārabhya pūrvalikhitavācane- naiva pañcamyāvṛttiḥ |
 evameva praṇavapañcakamārabhya pūrvapadāvṛttipañcakam |
 evamekasmin koṇe daśāvṛttayaḥ |
 evamāgneyādikoṇatraye'pi |
 tathācācāryavacane  " anuvilikhedvā "  iti chedaṃ kṛtvā vāśabdaḥ samuccaye daśāvṛtti likhediti vyākhyātam |
   nārāyaṇīye ca----      bhūrje sakārakapuṭe javaśūladīpte
                              koṇeṣu tāramudare nihitasya nāmnaḥ |
                        phaṭ syāddiśāsu ca yathā likhitā tathaiṣā
                              mālārṇayuk prati puṭaṃ harati grahāttīm || iti |
      kāraketi 121 javeti 48 |
 anyat spaṣṭam |
 tantrāntaroktaṃ yantrāntaraṃ----
            rekhāḥ pūrvāparā dvādaśagiriśamitā dakṣiṇodak ca kṛtvā
            sādhyaṃ madhyasthakoṣṭheṣvapyasurapatidikkoṣṭhakeṣu dhruvaḥ syāt |
            paścātteṣvastramanyā manubhavalipayaḥ śeṣakoṣṭheṣu lekhyā
            bādhante yantrayuktaṃ na naramatha surāḥ kiṃ punarmānavaughāḥ || iti || 37 ||
ekāśītipadeṣu ṭāntavivare sādhyaṃ likhenmadhyataḥ
      paścāt paṅktiṣu diggatāsu lipiśo jūṃsaḥ śikhāntaṃ likhet |
śiṣṭeṣvīśaniśācarādi vilikhellakṣmīmanuṃ paṅktiśaḥ
      śastrāvirvaṣaḍantayā  tvaritayā  vītaṃ  catudīkṣvapi || 38 ||
      yantrāntaramāha eketi |
 daśa pūrvāparāyatā daśa dakṣiṇottarāyatā rekhā vilikhet |
 evam ekāśītikoṣṭhāni jāyante |
 tatra madhyakoṣṭhe ṭhāntaṃ ṭhaṃ vilikhya tanmadhye sādhyaṃ vilikhet |
 sādhyamityupalakṣaṇaṃ sādhakādīnāmapi |
 diggatāsu paṅktiṣviti |
 madhya- koṣṭhātpūrvāparadakṣiṇottaracatuḥkoṣṭhātmakacatuḥpaṅktiṣu |
 jūṃsaḥ svarūpam |
 śikhāntaṃ vaṣaḍantaṃ tena jūṃsaḥ vaṣaṭ iti lipiśaḥ ekaikākṣarakrameṇa likhet |
 lakṣmīmanuṃ vakṣyamāṇaṃ śrīsetyādikam |
 śastraṃ phaṭ tasminnāvirbhavat yat vaṣaṭ tadante yasyāḥ sā tayā tvaritayā tvaritāmantreṇa 
catudīkṣu diśi diśi 
ekaikāvṛtyā veṣṭayet |
        taduktam----      dikdiksaṃsthāmastrapadādirvaṣaḍantām |
 iti |
        anyatrāpi----      vaṣaḍantā bahiḥ śīghrā dikṣu ṭhaṃ kalaśaṃ vahniḥ |
 iti |
      atra kecana anyathā vyācakṣate |
 astraṃ ca āvirbhavadadhikaṃ vaṣaṭ yatreti |
 tena phaṭkāraṃ samuccārya vaṣaṭkāramuccārayediti |
 tadayuktaṃ tantrāntaravirodhāt |
          taduktam----      tvaritā vaṣaḍantā syāt phaṭkāraparivajītā |
 iti |
      atra veṣṭane agre ca māyāsahito mantraḥ || 38 ||
lāntaiḥ  pravītaṃ  kamalāsanena ghaṭena  vītaṃ   kamalāsanena |
saṃsādhitaṃ cakramanugrahākhyaṃ dadhyād yathāvatkanakādibaddham ||39||
      lāntairvakāraiḥ |
 prakarṣeṇa vītamiti mālākāreṇetyarthaḥ |
 taduktamācāryaiḥ----medomālāveṣṭitabimbam |
 iti |
 dadhyāt dhārayet |
 yathāvadityuktapramāṇena |
 kanakādītyādiśabdena rajatatāmre || 39 ||
kṛtyāpamṛtyurogādīn kṣveḍabhūtamahāgrahān       |
jīvedvarṣaśataṃ  putraiḥ pautrairlakṣmyā  ca nandati       || 40 ||
tatrāntare'sya phalamuktam----      yamena tu dhṛtaṃ yantraṃ  brahmaṇā viṣṇunā purā |
                  budhena   bhairaveṇāpi   herambena  guhena  ca ||
                  sarve te vaśamāyānti vidyāyāśca prasādataḥ |
                  triloke yāni duḥkhāni kṛtrimākṛtrimāṇyapi ||
                  kṣīyante  tānyasandeho  vidyārājñīprabhāvataḥ |
            kuḍye same svaṭikayā bhavane likhitvā saṃpūjayet paramanugrahacakrametat |
            sarve naro bhavati tatra kuṭumbavargaḥ sarvātmanā vaśayatīha manuṣyalokam ||
      iti || 40 ||
śrī sā māyā yāmā sā śrī sāno  yājñe jñeyā nosā       |
māyā līlā lālī yāmā yājñe lālī līlā jñeyā       || 41 ||
likheccatuḥṣaṣṭipadeṣu  vidvānīśādi  kanyādi  ramāmanuṃ  tam |
bāhye yathāvat tvaritābhivītaṃ lāntaiśca vītaṃ varakāñcanastham || 42||
 deśe pure  vā nagare gṛhe  vā  viniḥkṣipeccakramidaṃ  yathāvat |
 tatra dhruvaṃ gomahiṣābhivṛddhiḥ samyak prajāśasyasamṛddhayaḥ syuḥ ||43||
      yantrāntaramāha likhediti|
 prāgaparadakṣiṇottarāyatā nava rekhā vilikhya catuḥṣaṣṭi- padaṃ kuryāt |
 kanyādi nairṛtyādi |
 ramāmanuṃ śrīsetyādi |
 yathāvaditi vaṣaḍantayā catu- dīkṣvapi|
 atra madhyagatacaturṣu koṣṭheṣu ṭhakāramālikhya tanmadhye sādhyasādhakakarmanāmāni likhet |
 yathāvadvinikṣipediti |
 hastamātrapramāṇe kṣiptaṃ pūjitamityuktam || 41-43 ||
kavacaṃ   bhagavāṃścaṇḍo   meruḥ   sargasamanvitaḥ       |
trikaṇṭakī samākhyātā vidyā varṇatrayātmikā       |
dviruktairmantravarṇaiḥ      syādaṅgakḷptiritīritā       || 44 ||
      mantrāntaramāha kavacamiti |
 kavacaṃ huṃ |
 caṇḍaḥ khaḥ bhagavānekārayuktaḥ tena khe |
 meruḥ kṣaḥ |
 atra akārādilāntānāṃ pañcāśadvarṇānām akṣamālātvāt merusthānīyaḥ kṣakāro meruśabdavācyaḥ |
 sargasamanvito visargayuktaḥ |
 idameva pūrvamantre'pyayaṃ savisarga iti dyotayati |
 taduktaṃ nārāyaṇīye----yattotalāyāśca daśākṣarāyā bījaṃ dvitīyaṃ satṛtīyaṣaṣṭham |
 trikaṇṭakīnāma tadā susidhyet |
 iti |
      ādyaṃ bījaṃ antyaṃ śaktiḥ || 44 ||
nīlā nābheradhastādaruṇaruciradhaḥ kaṇṭhadeśātsitā''syād
      vaktrairdraṃṣṭrākarālairudaraparigatairbhīṣaṇāṅgīṃ        catubhīḥ |
dīpau   kamburathāṅgaṃ   karasarasiruhairdhārayantī   jaṭāntaḥ
      sphūrjacchītāṃśukhaṇḍā bhavatu bhayaharā devatā vastrinetrā ||45||
trilakṣaṃ     prajapedenamājyenā'nte     daśāṃśataḥ       |
hutvā prāk proktamārgeṇa pūjayettāṃ trikaṇṭakīm       || 46 ||
      nīleti |
 āsyāt sitetyanvayaḥ |
 daṃṣṭvākarālaiḥ udaraparigataiḥ catubhīrvakttrai- rbhīṣaṇāṅgīti sambandhaḥ |
 udaraparigatairiti udaracatuḥpāśyarve |
 kambuḥ śaṅkhaḥ |
 āyudha- dhyānamūrddhayordakṣādyayorādye tadadhastanayorantya iti || 45-46 ||
triśūlamudrāṃ  pāṇimyāṃ  baddhātmānaṃ  trikaṇṭakīm       |
dhyāyan spṛṣṭvā japed grastaṃ sadyastaṃ muñcati grahaḥ       || 47 ||
      triśūlamudrāmiti |
 sā tu  " kaniṣṭhāṅguṣṭhasaṃyogāt śeṣāṇāṃ tu prasāraṇāt "  iti |
 etanmantrāntyākṣaradvayaṃ che yuktamante viṣahā trikaṇṭakī jñeyā |
 taduktaṃ nārāyaṇīye----
                  tasyāḥ tripañcamapuṭo viṣahā ca ṣaṣṭhaḥ |
 iti |
      ṛṣyādisarvaṃ pūrveṇa samānaṃ tritayasya || 47 ||
kṣeruddhā strī trivarṇeyaṃ vidyā vaśyā trikaṇṭakī       |
mantrārṇairvīpsitaiḥ  kuryādaṅgaṣaṭkaṃ  yathā   purā       || 48 ||
pūrvektāṃ  devatā  dhyāyan  mantraṃ  triniyutaṃ  japet       |
daśāṃśaṃ   sapīṣā  hutvā   vaśayedvanitāṃ   narān       || 49 ||
      mantrāntaramāha kṣe iti |
 vaśyeti viniyogoktiḥ |
 ādyaṃ bījaṃ madhyaṃ śaktiḥ |
 vīpsitaidvīruktaiḥ |
 triniyutaṃ trilakṣam || 48-49 ||
tāro māyā  vāgbhavānte  nityaklinne  madadrave       |
vāṅmāyā vahnijāyānto mantraḥ pañcadaśākṣaraḥ       || 50 ||
dvābhyāṃ dvābhyāṃ punardvābhyāṃ  dvābhyāṃ pañcabhirakṣaraiḥ       |
vācaṃ    vinā   samastenāpyaṅgaṣaṭkamathācaret       || 51 ||
      nityāmantramāha tāra iti |
 vāgbhavam eṃ |
 anantaravakṣyamāṇanityāmantrokta- chandarṣyādikamatra jñeyam |
 praṇavo bījaṃ svāhā śaktiḥ |
 śriye śrībījāditvaṃ rogaśamanādau durgābījāditvam |
 duḥkhadaurbhāgyaśamane kāmabījāditvam |
 jarāpamṛtyuśamanādau durgā- bījāditvam |
 duḥkhadaurbhāgyaśamane kāmabījāditvam |
 jarāpamṛtyuśamane mṛtyuñjayādi- tvam |
 madadrave ityataḥ pūrvaṃ sādhyanāmaprayogo'pi |
 evaṃ vakṣyamāṇamantrayorapi jñeyam |
 vācaṃ vinetyubhayatra sambadhyate |
 tena trayodaśabhirakṣarairuktarītyā pañcāṅgāni kṛtvā śiṣṭa- samastenāstramityarthaḥ |
 athānantaramityanene vāgbhavena punaraṅgāni kuryāt iti |
taduktaṃ nārāyaṇīye----rātrikrūrāṃśasaṃkhyaiḥ svavarṇaiḥ svena ca vāgvinā |
                  nyasyāṅgaṣaṭkaṃ vācaiva punaścāṅgāni vinyaset |
 iti || 50-51 ||
dvīpaṃ    trikoṇaṃ    vipulaṃ   suradrumamanoharam       |
kūjatkokilanādāḍhyaṃ  mandaṃ  mārutasevitam       || 52 ||
bhṛṅgapuṣpalatākīrṇamudyaccandradivākaram       |
smṛtvā surābdhimadhyasthaṃ tasminmāṇikyamaṇḍape       || 53 ||
ratnasiṃhāsane   nyaste   trikoṇojjvalāṇīke       |
padme  sañcintayeddevīṃ  sākṣāttrailokyamohinīm       || 54 ||
      dvīpamiti |
 surābdhimadhyasthaṃ trikoṇaṃ dvīpaṃ smṛtvā tasmin dvīpe māṇikyamaṇḍape ratnasiṃhāsane padme devīṃ 
cintayedityanvayaḥ |
 vyadhikaraṇe saptamyaḥ ubhayatra |
 trikoṇamityadhomukham |
 surābdhītyanenaitaduktaṃ pṛthivyanantaraṃ surābdhiṃ trikoṇaṃ dvīpaṃ māṇikyamaṇḍapaṃ ratnasiṃhāsanaṃ 
pīṭhanyāse nyasyediti |
 śeṣaṃ samānam |
 idamagrimamantre'pi jñeyam |
 trailokyamohinīmityanena viniyogoktiḥ || 52-54 ||
nityāṃ bhajed bālaśaśāṅkacūḍāṃ pāśāṅkuśau kalpalatāṃ kapālam |
hastairvahantīmaruṇāṃ trinetrāmāsphālayantīṃ kalavallakīṃ tām || 55 ||
      kalavallakīmāsphālayantīmityanena ṣaṭkaretyuktaṃ bhavati |
 āyudhadhyānaṃ tu pūrvavat || 55 ||
trilakṣaṃ     prajapenmantramājyena    juhuyāttataḥ       |
daśāṃśaṃ   pūjayetpīṭhaṃ   catuḥśaktisamanvitam       || 56 ||
āṃpūrvāṃ drāviṇīṃ vāmāṃ śambhukoṇe samarcayet       |
āhlādakāriṇīṃ  jyeṣṭhāmīṅkārādyāṃ  hutāśane       || 57 ||
 pūjayet    kṣobhiṇīṃ    raudrīmūṅkārādyāṃ    niśācare       |
 madhye(vāyau)yajed guhyaśaktiṃ vāgbhavādyāṃ vicakṣaṇaḥ       || 58 ||
      catuḥśaktisamanvitamiti pīṭhaśaktayaścatasraḥ |
 tatra drāviṇīmityādīni tu vāmājyeṣṭhāraudrīṇāṃ viśeṣaṇāni |
 atra śaktitrayamīśādikoṇeṣu vinyasya turyāṃ madhye nyasedityarthaḥ |
      taduktaṃ nārāyaṇīye----koṇeṣvīśādi madhye ca tatra śaktīrnyasedimāḥ |
 iti |
 madhye yajed guhyaśaktimiti pāṭhaḥ |
 vāyāviti pāṭho jñānenopaskṛto mantavyaḥ || 56-58 ||
māyādyamāsanaṃ   dattvā  mṛttīṃ  mūlena  kalpayet       |
atra   sampūjayeddevīṃ    vakṣyamāṇakrameṇa    tu       || 59 ||
aṅgārcanaṃ   kesareṣu   daleṣvetāḥ   samarcayet       |
ādyā nityā subhadrā'nyā maṅgalā naravīriṇī       || 60 ||
subhagā durbhagā  bhūyaḥ saptamī  syānmanonmanī       |
aṣṭamī  rudrarūpā   ca    vīṇāvādanatatparāḥ       || 61 ||
māyādyamiti |
 bhuvaneśībījamucārya sarvaśaktītyādinā pīṭhapūjetyuktam ||59-60||
      ādyeti |
 nityā ādyā prathamā |
 ādīti svarāṇāmādyante ye yugme klībāśca tadrahitā anye aṣṭau binduyutāstāsāṃ mantrāḥ || 60-61 ||
raktā   manoramā   dūtyaḥ  suveṣā  madamantharāḥ       |
ādyantayugmarahitāḥ svarāḥ klībavivajītāḥ       || 62 ||
bindūntā   manavastāsāmanaṅgasmaramanmathāḥ       |
kāmo māraśca pañceṣupāśāṅkuśadhanurbhṛtaḥ       || 63 ||
      anaṅgetyādīnāṃ pañcānāmaṣṭadalopari paritaḥ pūjā |
 āyudhadhyānaṃ dakṣādha- stādvāmādhaḥparyantam || 63 ||
aparāṅganiṣaṅgāḍhyā raktāḥ pūjyāḥ subhūṣaṇāḥ       |
mānmathaṃ  vyomasargāḍhyaṃ  teṣāṃ  bījamudāhṛtam       || 64 ||
      aparāṅganiṣaṅgāḍhyāḥ pṛṣṭhasthatūṇorāḥ |
 mānmathaṃ kāmabījam |
 vyomasargāḍhyaṃ hakāravisargayuktam || 64 ||
ratiḥ   syādviratiḥ   prītivīprītirmatidurmatī       |
dhṛtiśca  vidhṛtistuṣṭivītuṣṭiśca  daśa  smṛtāḥ       || 65 ||
raktā vīṇākarā dve dve kāmānāṃ pārśvayoḥ sthitāḥ|
sarvābharaṇasampannāḥ pūjyāḥ  smeramukhāmbujāḥ       || 66 ||
      ratirityādi daśaśaktināmāni || 65-66 ||
klībauṣṭhadvayanirmuktakharāḍhyaścaturānanaḥ       |
bindumān bījametāsāṃ kramāllokeśvarān bahiḥ|| 67 ||
evaṃ  saṃpūjayeddevīṃ  devānāmapi  durlabhām       |
paramaiśvaryamāpnoti   prārthyate   vanitājanaiḥ       || 68 ||
      klībeti |
 klībacatuṣṭayam oṣṭhadvayam ee |
 etannirmuktā ye daśa svarāḥ tadāḍhyaḥ tadyuktaścaturānanaḥ jakāraḥ tena jaṃ jāṃ jiṃ jīṃ juṃ jūṃ joṃ jauṃ 
jaṃ jaḥ iti mantrāḥ  |
 kramāditi pūrvatrānveti |
 lokeśāstrāṇyanuktāni api pūjanīyāni |
 caturtha- paṭale sāmānyata ukteḥ || 67-68 ||
vāgbhavaṃ mānmathaṃ  bījaṃ  nityaklinne  madau punaḥ       |
drave    vahnivadhūmantro    dvādaśārṇe'yamīritaḥ       || 69 ||
ṛṣiḥ  sammohanaśchando  nivṛnnityā  ca  devatā       |
vācā kṛtvā ṣaḍaṅgāni nityāṃ dhyāyennijeṣṭadām       || 70 ||
      mantrāntaramāha vāgiti |
 madau makāradakārau |
 klīÁ bījaṃ svāheti śaktiḥ |
 vāceti vāgbhavena |
 ṣaḍdīrghakāmabījayukteneti paramaguravaḥ |
 nijeṣṭadāmiti viniyogoktiḥ || 69-70 ||
arddhendumaulimaruṇāmamarābhivandyā
      mambhojapāśasṛṇipūrṇakapālahastām       |
raktāṅgarāgavasanābharaṇāṃ trinetrāṃ
      dhyāyecchivasya vanitāṃ madavihvalāṅgīm       || 71 ||
caturlakṣaṃ    japitvā'nte   madhurāktairmadhūkajaiḥ       |
kusumairayutaṃ   hutvā    toṣayed   gurumātmanaḥ       || 72 ||
      arddhendviti |
 sṛṇiḥ aṅkuśaḥ |
 pūrṇeti surāpūrṇam |
      āyudhadhyānaṃ pūrvavat || 71-72 ||
śaktipīṭhe   yajeddevīṃ    vakṣyamāṇena   vartmanā       |
aṅgānyarcedyathāpūrvaṃ   tataḥ   śaktīrimā   yajet       || 73 ||
nityā nirañjanā klinnā kledinī madanāturā       |
madadravā   drāviṇī   ca   draviṇetyaṣṭaśaktayaḥ       || 74 ||
nīlotpalakapālāḍhyakarā   raktāmbujekṣaṇāḥ       |
lokapālān   yajedantye  vāhanāyudhasaṃyutān       || 75 ||
siddhamantraṃ  japenmantrī   sahasraṃ   śayanasthitaḥ       |
yāṃ vicintya striyaṃ rātrau sā samāyāti tatkṣaṇāt       || 76 ||
      śaktipīṭha iti |
 śaktipīṭhoktā nava śaktyo'tra pūjyā ityarthaḥ |
 yathāpūrvamiti turyektarītyā |
 raktāmbujekṣaṇā ityatra raktāmbujaprabhā ityapi || 73-76 ||
vāṅmāyā'nantaraṃ  nitye  bhūyo  klinne madadrave       |
dviṭhānto    ravisaṃkhyārṇe    manurvaśyapradāyakaḥ       || 77 ||
aṅgirāḥ syādṛṣistriṣṭup  chando  munibhirīritam       |
vajraprastāriṇī    proktā   devatā'bhīṣṭadāyinī       || 78 ||
      vajraprastāriṇīmantramāha vāgiti |
 vāk vāgbhavam |
 anye evaṃ yojayanti |
 māyānantaraṃ klinne bhūyaḥ paścādvāk |
 tato nityeti avibhaktiko'yaṃ nirdeśaḥ |
tato madadrave |
 ṭhaḥ bindu dviṭhaḥ bindudvayaṃ visargaḥ |
 sargaḥ śaktirityukteḥ bhuvaneśī-
bījam |
 ravisaṃkhyārṇaḥ dvādaśākṣara ityuktervāgbhavāntaramaṅkuśabījam |
 etenaitaduktaṃ bhavati |
 prathamato māyā tataḥ klinne tato vāgbhavāṅkuśau tato nityamadadrave
tato māyābījam |
   taduktamācāryaiḥ----      smaradīrghe'dharārkāgnyoṃ dīrghetpakṣemadadralāntaśivāḥ |
                  abhitaḥ śaktiniruddho dvādaśavarṇe'yamīrito mantraḥ || iti |
  nārāyaṇīye'pi----      klinne vāgaṅkuśau nityaśabdaḥ kālaśca dadrave |
                  vadhveśīśaktiruddhaiṣā |
 iti |
      anye vāgbhavarahitaṃ māyādyamekādaśākṣaramāhuḥ |
taduktaṃ nārāyaṇīye----natau sākṣitvacau klinne kālo'triśca drave śiraḥ |
 iti |
       ācāryāśca----      nidrayorantarā tyaklinne madāḥ syuśca ve śiraḥ |
                  māyādikastathā |
 iti |
      mantradvayamapi sāmpradāyikameva |
 vakṣyamāṇavidhiḥ sarveṣāṃ samāna eva |
 prathamamantre vāk bījaṃ svāhā śaktiḥ |
 dvitīyamantre vāk bījaṃ māyā śaktiḥ |
 tṛtīye māyā bījaṃ svāhā śaktiḥ |
 vaśyeti abhīṣṭadeti ca viniyogoktiḥ || 77-78 ||
vāgbhavena   ṣaḍaṅgāni   vidadhyānmantravittamaḥ       |
vajraprastāriṇīṃ dhyāyet samāhitamanā tataḥ       || 79 ||
      vāgbhaveneti |
 ṣaḍdīrghamāyāyukteneti paramaguravaḥ |
 dvitīyamantre tu |
                  dvābhyāṃ vā caikena dvābhyāṃ dvābhyāṃ tathā punardvābhyām |
                  mantrākṣaraivīdadhyādaṅgavidhiṃ        jātisaṃyutairmantrī || iti |
      asmin pakṣe vāgbhavena śira iti śeṣaḥ |
 evaṃ ṣaḍaṅgānīti ślokayojanā |
 mantravittama ityanena tantrāntaroktānyaṅgāni sūcitāni |
 āhlādinī hṛt klinne śiraḥ kledini śikhā nitye varma mada netraṃ drave'stramiti tāni || 79 ||
raktābdhau raktapote ravidalakamalābhyantare sanniṣaṇṇāṃ
      raktāṅgī raktamaulisphuritaśaśikalāṃ smeravaktrāṃ trinetrām |
bījāpūreṣupāśakuśamadanadhanuḥ  satkapālāni  hastai-
      bībhrāṇāmānatāṅgī stanabharanamitāmambikāmāśrayāmaḥ || 80||
mantrī mantraṃ japellakṣaṃ  japānte  juhuyāttataḥ       |
ayutaṃ   rājavṛkṣotthairghṛtasiktaiḥ  samidvaraiḥ       || 81 ||
      raktābdhāvityanenaitaduktaṃ bhavati |
 pṛthivyanantaraṃ raktasamudraṃ raktapotaṃ bhānudalābjaṃ pīṭhanyāse nyasediti |
 śeṣaṃ samānam |
 iṣurbāṇaḥ |
 madanadhanurikṣucāpam |
 āyudhadhyānaṃ vāmorddhataḥ pāśacāpakapālāni dakṣorddhataḥ aṅkuśaśarabījapūrāṇi |
 kecana dvitīyamantre bījapūrasthāne dāḍimamāhuḥ |
 stanabharasya bharaṇamādhikyaṃ tasmādānatāṅgī |
 ādiśabdena raktagandhaḥ |
 svayamapyetādṛśaveṣa eva |
 taduktam----
      śaktipīṭhe pūjyā devī kusumānulepanairaruṇaiḥ |
 svayamapyalaṅkṛtāṅgaḥ |
 iti |
 tṛtīye'ṅgāni dhyānaṃ ca yathā----
      varṇadvandvaiścāṅgavidhiḥ smṛtaḥ |
 pūrvektarūpāmabhayapāśāṅkuśakapālinīmiti |
      samidvaraiḥ śreṣṭhasamidbhiḥ || 80-82 ||
śaktipīṭhe yajeddevīmaruṇaiḥ kusumādibhiḥ       |
aṅgāni  kesareṣu   syurarcanīyā   daleṣvimāḥ       || 82 ||
hṛllekhā kledinī klinnā kṣobhiṇī madanāturā       |
nirañjanā    rāgavatī    saptamī   madanāvatī       || 83 ||
mekhalā  drāviṇī   paścādvegavatyaparā   smṛtā       |
kapālotpaladhāriṇyaḥ  śaktayo  raktavigrahāḥ       || 84 ||
      āvaraṇapūjāmāha aṅgānīti |
 kesareṣu yānyaṅgāni sāmānyata uktāni tāni syuḥ|
 trikoṇopari kaṇīkāyāmiti śeṣaḥ |
 dhyānasya nārāyaṇīye tathokteḥ |
 raktasindhu- caratpotamāsapatrābjayonigā |
 iti |
      taduktaṃ ca----aṅgaiḥ śaktibhirābhirāśādhipaiḥ kramāt pūjyā |
 iti |
      tantrāntare'pi trikoṇaṣaṭkoṇadvādaśadalaṃ pīṭhamuktvā----
                  aṅgāni  pūjayedādau  trikoṇasthāstu pūjayet |
                  icchājñānakriyāsaṃjñāḥ   ṣaṭkoṇeṣvarcayettataḥ ||                                    
ḍākinyādyāḥ dvādaśasu hṛllekhādyāḥ samarcayet |
 iti |
      smarā dvādaśa |
 pustakeṣu bindudvayasya rekhātmakatā lekhakadoṣavaśāt |
      uktaṃ ca nārāyaṇīye-mekhalā drāviṇī vegavatī kāmaśca tāḥ smṛtāḥ |
 iti |
      ācāryā api----sasmarā dvādaśa proktāḥ |
 iti |
 ata eva śaktaya ityuktiḥ |
 anyathā dhyānamātrameva vadet |
 tena śaktīnāmidaṃ dhyānam |
 smarastu prasiddhadhyāna iti bhāvaḥ |
 raktavigrahāḥ aruṇadehāḥ || 82-84 ||
mātaro digvidikṣvarcyāḥ punaḥ pūjyā digīśvarāḥ       |
bhajenmantrī   manuṃ  nityamarcanādibhirādarāt       || 85 ||
dāridryaroganirmuktaḥ sa jīveccharadāṃ śatam       |
asminmantre rato mantrī vaśayedakhilaṃ jagat       || 86 ||
nityaṃ  mantrairbudhaḥ kuryānmukhakṣālanamanvaham       |
añjanaṃ tilakaṃ  puṇyaṃ dhārayenmantritaṃ sudhīḥ       || 87 ||
tāmbūlaṃ mantritaṃ bhakṣyenmantrī  sa syājjagatpriyaḥ       |
      mātaro digvidikṣviti |
 dvādaśadalādbahiḥ sthānamātranirdeśaḥ |
 tena purobhāgādi- prādakṣiṇyena caturasrāntaraṣṭadikṣu mātṛpūjanam |
 digīśvarā iti tadastropalakṣakam |
 tṛtīye tu āvaraṇapūjā aṅgaiḥ pūrvamantroktāṣṭaśaktibhirlekapālaistadastraiśca |
                  dīkṣitaḥ prajapellakṣaṃ manumenaṃ hunettataḥ |
                  madhūkapuṣpaiḥ svādvaktairayutaṃ haviṣā'thavā || iti || 85-87 ||
śrīmāyāmadanaiḥ   prokto  mantrī  bījatrayātmakaḥ       || 88 ||
ṛṣiḥ  sammohanaśchando  gāyatrī  devatā  manoḥ       |
tripuṭākhyā dviruktaistairbījairaṅgāni  ṣaṭ  kramāt       || 89 ||
      traipuṭamantramāha śrīti |
 sammohana ityupalakṣaṇam |
 bhṛguśaktisanmohanā ṛṣaya iti jñeyam |
 ādyaṃ bījaṃ dvitīyaṃ śaktiḥ || 88-89 ||
pārijātavane    ramye    maṇḍape    maṇikuṭṭime       |
ratnasiṃhāsane   saumye   padme   ṣaṭkoṇaśobhite       |
adhastāt kalpavṛkṣasya niṣaṇṇāṃ devatāṃ smaret       || 90 ||
      pārijāteti |
 pārijātavane maṇḍape kalpavṛkṣasyā'dhastān maṇikuṭṭime ratna- siṃhāsane padme niṣaṇṇāṃ devatāṃ smaredityanvayaḥ |
 vyadhikaraṇyaḥ saptamyaḥ |
 padme catuḥpatre aṣṭapatre ca |
 tatra ṣaṭkoṇakaṇīkāyāṃ catuḥpatramanyat tatkaṇīkāyām |
      uktaṃ ca nārāyaṇīye----yajedenāṃ catuḥpatre ṣaṭkoṇasthāmbuje ca tām |
 iti |
      atha caitaduktaṃ bhavati |
 anantaraṃ suvarṇabhūmiṃ pārijātavanaṃ ratnamaṇḍapaṃ maṇikuṭṭimaṃ ratnasiṃhāsanaṃ pūjayet |
 śeṣaṃ samānam |
 navakanakabhāsurorvīviracitamaṇikuṭṭime sakalpatarau |
 ityācāryekteḥ || 90 ||
cāpaṃ pāśāmbujasarasijānyaṅkuśaṃ puṣpabāṇān
      bibhrāṇāṃ tāṃ karasarasijai ratnamauliṃ trinetrām |
hemābjābhāṃ kucabharanatāṃ ratnamañjīrakāñcī-
      graiveyādyaivīlasitatanuṃ bhāvayecchaktimādyām       || 91 ||
      cāpamitīkṣucāpam |
 āyudhadhyānaṃ vāmādhastāt dakṣādhaḥparyantam |
taduktam ācāryaiḥ----      dhyāyeddhṛtābjayugapāśavarāṅkuśekṣu
                  cāpāṃ sapuṣpaviśikhāṃ navahemavarṇām || iti || 91 ||
cāmarādarśatāmbūlakaraṇḍakasamudgakān       |
vahantībhiḥ kucārtābhirdūtībhiḥ parivāritām       |
karuṇāmṛtavaṣīṇyā paśyantīṃ  sādhakaṃ  dṛśā       || 92 ||
      tāmbūlakaraṇḍakamityekam |
 samudgakaḥ sampuṭakaḥ gandhādisthāpanapātram |
 dūtībhiriti |
 ghṛṇinī sūryā ādityā prabhāvatīti catasraḥ |
 saumyādicaturdalasthāḥ |
 etā api dvibhujāḥ |
 dakṣiṇahaste cāmarādi, vāmahaste'bhayam |
 taduktam----
              nirāyudhe kare prokto varaḥ sādhāraṇaḥ sadā |
 abhayañca |
 iti |
      nārāyaṇīye tu kṛtāñjalitvamuktam----taddūtīśca kṛtāñjalīḥ |
 saumyādi ghṛṇinīṃ sūryāmādityāṃ ca prabhāvatīm |
 iti || 92 ||
bhānulakṣaṃ    japedenaṃ   manuṃ   tāvatsahasrakam       |
bilvāragvadhasambhūtairmadhurāktaiḥ       samidvaraiḥ       || 93 ||
javāpuṣpaiśca     juhuyāttoṣayedvasunā      gurum       |
hṛllekhāvihite   pīṭhe   pūjayettāṃ  vidhānataḥ       || 94 ||
āgneyādiṣaṭkoṇeṣu lakṣmyādyāḥ paripūjayet       |
lakṣmīṃ  hemaprabhāṃ  tanvīṃ  savarābjayugābhayām       || 95 ||
cakraśaṅkhagadāmbhojadharaṃ     hemanibhaṃ   harim       |
pāśāṅkuśābhayābhīṣṭadharāṃ gaurīṃ javāruṇām       || 96 ||
mṛgaṭaṅkābhayābhīṣṭadharaṃ     svarṇanibhaṃ    haram       |
nīlotpalakarāṃ saumyāṃ ratiṃ kāñcanasannibhām       || 97 ||
dhṛtapāśāṅkuśeṣvāsapuṣpeṣumaruṇaṃ      smaram       |
pūrvavannidhiyugmaṃ         tadyajedubhayapārśvayoḥ       || 98 ||
      bhānulakṣaṃ dvādaśalakṣam |
 āragvadho rājavṛkṣaḥ |
 vidhānata ityanena tantrāntaroktaṃ yantre bījalikhanaṃ sūcitam |
 taduktaṃ saṃhitāyām----
                  ṣaṭkoṇaṃ pūrvamālikhya madhye vidyāṃ likhet sudhīḥ |
                  vīpsayā tāṃ tu ṣaṭkoṇakoṇeṣu kramato likhet ||
                  bāhye vasudalaṃ kuryāddīrghasvaravibhūṣitam |
                  caturasraṃ caturdvārabhūṣitaṃ maṇḍalaṃ likhet || iti |
ṭaṅkaḥ paraśuḥ |
 iṣvāso dhanuḥ |
 āyudhadhyānaṃ svasvaprakāraṇe'nusandheyam || 93-98 ||
bahiraṅgāni  sampūjya  pūjyāḥ  patreṣu  mātaraḥ       |
lokeśān vanitārūpānarcayet saumyavigrahān       || 99 ||
      pūrvavaditi saśaktikadhyānam |
 ubhayapārśvayoḥ ṣaṭkoṇapārśvayoḥ |
 etadanta- māvaraṇam |
 bahiriti |
 ṣaṭkoṇādaṣṭadalakesareṣu |
 saumyavigrahānityanena  " uttuṅga- yauvanonmattadevyārādhanagavītān "  iti tantrāntaroktamuktaṃ bhavati || 99 ||
itthaṃ  yaḥ pūjayeddevīṃ  nityaṃ  bhaktisamanvitaḥ       |
samprāpya kavitāṃ divyāṃ prāpya lakṣmīmanantarām       || 100 ||
saubhāgyamatulaṃ labdhvā  viharet  suciraṃ  bhuvi       |
      kavitāmityatra vāgbhavāditvam |
 prāpya lakṣmīmiti śrībījāditvam |
      taduktaṃ nārāyaṇīye----śrīkāmaśaktibījātmā śrīkaro vaśyakṛnmanuḥ |
 iti |
      saubhāgyamiti kāmāditvaṃ māyāmadhyatvam |
 māyāntatve tu tripurāmantrāntarbhāvaḥ |
 evamubhayaśaktyāditve yaśaskaraṃ jñeyam |
 yadbījādiko mantrastadādikānyaṅgānyapi kuryāt || 100-101 ||
pāśāṅkuśapuṭā śaktijhīṇṭīśo gaganaṃ sadṛk       || 101 ||
parameśvariśabdānte   dviṭhāntaḥ    praṇavādikaḥ       |
aśvārūḍhāmanuḥ       proktastrayodaśabhirakṣaraiḥ       || 102 ||
dvābhyāmekena  caikena   dvābhyāṃ    pañcabhirakṣaraiḥ       |
dvābhyāmaṅgāni ṣaṭ kuryāttato devīṃ vicintayet       || 103 ||
      aśvārūḍhāmantramāha pāśeti |
 pāśa aṃ aṅkuśaḥ kroṃ śaktirmāyābījaṃ tena pāśāditryakṣaraḥ |
 trayodaśabhirakṣarairityukterādyantayoḥ pāśābhyāṃ puṭitatvaṃ na gṛhyata iti jñeyam |
 jhiṇṭīśaḥ e gaganaṃ haḥ sadṛgikārasahitaṃ tena hi |
 sāmpradāyikā asya ehi padasya dviruktiṃ vāgāditvaṃ ca vadanti |
 anye tu abdhitaḥ śarato bāṇataḥ ṛkpādān trīn paṭhitvā ante dviṭhāṅkuśamāyāpāśapraṇavā iti |
       " yadadya kaccavṛtrahannudagāÁ abhi sūryaḥ |
 sarvaṃ tadindra te vaśe "  iti ṛk |
asya brahmā ṛṣiḥ virāṭ chandaḥ praṇavo bījaṃ svāhā śaktiḥ |
 anye pūrveddhṛtāmeva daśākṣarīṃ manyante----      mūrddhālikākṣināsāgravaktrakaṇṭheṣu ca kramāt |
                  hṛnnābhidhvajamūlāṅghiraṣvakṣarāṇi   pravinyaset || iti |
trayodaśākṣaranyāso yathā----mūrddhālikājñākarṇākṣināsāgrāsyāṅguleṣu ca |
                  hṛnnābhidhvajamūlāṅghiraṣvakṣarāṇi  pravinyaset || iti |
      ṣaḍdīrghamāyayā daśākṣaryā ṣaḍaṅgam |
 granthoktaṣaḍaṅghreṣvapi ṣaḍdīrghamāyāyogamāhuḥ sāmpradāyikāḥ |
 daśākṣaryā dhyānam----aruṇāmaruṇābjasthāmaruṇāmbarabhūṣaṇām |
                  caturbhujā trinetrāṃ ca prasannavadanāṃ śivām ||
                  khaḍgaṃ carma ca yaṣṭiṃ ca dadhānāṃ dakṣavāmayoḥ |
                  adhastāddhemavetraṃ syāt pāśastasyorddhataḥ sthitaḥ ||
                  kaṇṭhe baddhā'tha pāśena sādhyaṃ vetrasamāhṛtam |
                  baddhāñjalikaraṃ vyomni bhramantaṃ pātitaṃ pade ||
                  ākarṣayantīṃ dhyāyettām |
 iti || 101-103 ||
raktāmaśvādhirūḍhāṃ  śaśadharaśakalāṃ baddhamauliṃ  trinetrāṃ
pāśenābadhya sādhyāṃ smaraśaravivaśāṃ dakṣiṇenānayantīm |
hastenā'nyena  vetraṃ  varakanakamayaṃ  dhārayantīṃ  manojñāṃ
devīṃ dhyāyedajasraṃ kucabharanamitāṃ  divyahārābhirāmām || 104 ||
      trayodaśākṣaryā dhyānamāha raktāmiti |
 aśveti rakto'śvaḥ |
 smaraśaravivaśāṃ sādhyāṃ pāśenābadhya kaṇṭha iti jñeyam |
  " kaṇṭhe baddhā'tha pāśena "  iti ukteḥ |
 anyena vāmena hastenānayantīm |
 punaḥ kiṃ viśiṣṭām |
 dakṣiṇena vetraṃ dhārayantīm |
        taduktam----      aśvārūḍhā karāgre navakanakamayīṃ vetrayaṣṭiṃ dadhānā |
      dakṣe'nyenānayantī |
 iti || 104 ||
bāṇalakṣaṃ japenmantramājyenā'nte jitendriyaḥ       |
daśāṃśaṃ  juhuyāddevīṃ  śaktipīṭhe samarcayet       || 105 ||
pāśāditryakṣaroktena   vidhānena  samāhitaḥ       |
ājyāḍhyānnahutānmantrī labhate vāñchitaṃ phalam       ||106||
lavaṇairmadhusaṃsiktairhemena       vaśayennṛpān       |
tenaiva   vidhinā  mantrī   vaśayedvanitāmapi       || 107 ||
      bāṇalakṣaṃ pañcalakṣam |
 daśākṣaryāstu----
                  haviṣyāśī japedvarṇalakṣaṃ homaṃ daśāṃśataḥ |
                  vidadhyāttu palāśairvā javāpuṣpaiśca vā priye |
                  kusumbhakusumairvājyairanyairvā raktapuṣpakaiḥ || iti |
        pūjā tu----      pañcapatrābjayugalaṃ ṣaṭkoṇāṣṭadalābjayuk |
                  caturasradvayaṃ   dvāradvayayuktamiti      priye ||
                  cakraṃ vidhāya  taṃ devīmāvāhyā'tra prapūjayet |
                  aṅgairbāṇaiśca śabdādyairākarṣaṇyantikaiḥ  param ||
                  śrotrādibhiśca buddhyantairākarṣaṇyantimaiḥ param |
                  prāṇātmaśakticaitanyaṃ   mano'haṅkārabhāvakān ||
                  śarīraṃ        cāṣṭapatreṣvākarṣaṇīpadapaścimān |
                  brāhmyādyā lokapālāṃśca tadastrāṇi ca tadbahiḥ || iti |
         yantraṃ ca----      trikoṇaṣaṭkoṇavṛttaṃ yantraṃ kṛtvā savṛttakam |
                  tanmadhye vilikhet pūrvaṃ vidyādyaṃ ca tataḥ param ||
                  varṇatrayaṃ trikoṇeṣu ṣaṭkoṇeṣu ṣaḍakṣarān |
                  tadbāhyavṛttavīthyāṃ tu mātṛkāṃ veṣṭayet kramāt ||
                  evaṃ madhye pravinyāsāddaśa yantrāṇi kalpayet |
                  japapūjanasampātairvaśyākṛṣṭivasustriyaḥ       |
                  bhūratnakīttīsaubhāgyanidhikāntīśca sādhayet ||
      iti || 105-107 ||
ālikhya koṣṭhāni vikārasaṃkhyānyantaścatuṣke praṇavaṃ sasādhyam |
anyeṣvapi dvādaśa mantravarṇān likhedidaṃ yantramaśeṣavaśyam ||108||
yantramāha ālikhyeti |
 vikāraḥ ṣoḍaśa |
 likhediti agrādi prādakṣiṇyena || 108 ||
māyāhṛdbhagavatyante   māheśvaripadaṃ   vadet       |
annapūrṇe   ṭhayugalaṃ   manuḥ   saptadaśākṣaraḥ       |
aṅgāni māyayā kuryāttato devīṃ vicintayet       || 109 ||
      annapūrṇāmantramāha māyeti |
 hṛnnamaḥ |
 atra namaḥ śabdasakārasya rorutve guṇe ca ukāra iti jñeyam |
 ṭhayugalaṃ svāhā |
 atra saptadaśākṣara ityukteḥ ri a ityatra na yaṇādeśaḥ |
 kecanāsya praṇavāditvamāhuḥ |
 brahmā ṛṣiḥ anuṣṭup chandaḥ māyā bījaṃ svāhā śaktiḥ |
 māyayeti ṣaḍdīrghayuktayā || 109 ||
      raktāṃ vicitravasanāṃ navacandracūḍā
            mannapradānaniratāṃ     stanabhāranamrām       |
      nṛtyantaminduśakalābharaṇaṃ vilokya
            hṛṣṭāṃ bhajedbhagavatīṃ bhavaduḥkhahantrīm       || 110 ||
      annapradānaniratāmiti viniyogoktiḥ induśakalābharaṇaṃ śivam || 110 ||
yathāvidhi   japenmantraṃ   vasuyugmasahasrakam       |
sājyenā'nnena  juhuyāt taddaśāṃśamanantaram       || 111 ||
śaktipīṭhe     yajeddevīmaṅgalokeśvarāyudhaiḥ       |
prātarenaṃ    japenmantraṃ   nityamaṣṭottaraṃ   śatam       || 112 ||
etasyā'nnasamṛddhiḥ syācchirayā saha mahīyasī       |
      yathāvidhīti puraścaraṇoktamārgeṇa |
 vasuyugmasahasraṃ ṣoḍaśasahasram |
 etasya sādhakasya || 111-113 ||
māyā    padmāvatipadaṃ   tataḥ   pāvakavallabhā       || 113 ||
saptārṇe    manurākhyātaḥ    sarvavaśyapradāyakaḥ       |
aṅgāni māyayā kuryāt dhyāyet trailokyamohinīm ||114||
      padmāvatīmantramāha māyeti |
 sarvavaśyeti viniyogoktiḥ |
 trailokyamohinī- mityapi |
 brahmā ṛṣiḥ gāyatrī chandaḥ māyā bījaṃ svāhā śaktiḥ |
 atrāpi māyayeti pūrvavat || 113-114 ||
padmāsanasthāṃ karapaṅkajābhyāṃ raktotpale saṃdadhatīṃ trinetrām |
ābibhratīmābharaṇāni raktāṃ padmāvatīṃ  padmamukhīṃ  bhajāmi ||115||
      padmāvatīdhyānamāha padmeti || 115 ||
pakṣalakṣaṃ   japenmantraṃ  daśāṃśaṃ   juhuyād  ghṛtaiḥ       |
śaktipīṭhe    yajeddevīmaṅgādyāvaraṇaiḥ    saha       || 116 ||
kiñjalkeṣvaṅgapūjā syāt pūjyāḥ patreṣu  mātaraḥ       |
lokapālā bahiḥ pūjyāstadastrāṇi tato  bahiḥ       || 117 ||
itthaṃ    yo  bhajate  mantraṃ  japahomārcanādibhiḥ       |
subhagaḥ   sarvanārīṇāṃ  bhavet  kāma  ivāparaḥ       || 118 ||
      pakṣalakṣaṃ lakṣadvayam || 116-118 ||
ṣaḍasramadhye pravilikhya śaktiṃ koṇeṣu śiṣṭāni ṣaḍakṣarāṇi |
tadbāhyato mātṛkayā'bhivītaṃ padmāvatīyantramidaṃ praśastam ||119||
      yantramāha ṣaḍasreti || 119 ||
tāraṃ   śirasi vinyasya  devīṃ sañcintya bhāratīm       |
śaktibījaṃ  nyasedbhāle  saṃsmṛtya  bhuvaneśvarīm       || 120 ||
amasau  netrayornyasyet  dhyātvā  sūryaṃ hutāśanam       |
mukhavṛttena     vinyasyeṭṭāntaṃ     candramanusmaran       || 121 ||
jihvāyāṃ vinyasedbījaṃ ramāyāstāṃ vicintayan       |
svāhārṇau gaṇḍayornyasyet tadgajendradhiyā sudhīḥ       || 122 ||
amaṭhaṃ  nyāsamākhyātaṃ  kurvan   pratidinaṃ   naraḥ       |
kīttīśrīkāntimedhānāṃ  vallabho  bhavati  dhruvam       || 123 ||
|| iti śrīmadlakṣmaṇadeśikendraviracite śāradātilake
daśamaḥ paṭalaḥ samāptaḥ || 10 ||
bth " bi
      amaṭhanyāsamāha tāramiti |
 amasau aṃ binduḥ aḥ visargaḥ |
 mukhavṛttena mukhavṛtta ityarthaḥ |
 kvacinmukhe vṛtteneti pāṭhaḥ |
 vṛttena vṛttarūpeṇa mukhe nyasediti |
 ṭāntaṃ ṭhakāram tadgajendradhiyā lakṣmīgajendrabuddhyā |
 vicintyetyukteḥ tattatprakaraṇe tattad- dhyānamanusandheyam |
 tatra tarjanyanāmikākaniṣṭhāḥ samākuñcya yuktābhyāṃ madhyamā- ṅguṣṭhābhyāṃ gajaśuṇḍākārābhyāmayaṃ nyāsaḥ 
karttavya ityupadeśaḥ sāmpradāyikānām |
gajendradhyānaṃ yathā----      tārakundendudhavalau galagaṇḍamadotkaṭau |
                  lasatpuṣkaraśobhāḍhyau sphuraddantau gajau bhaje ||
      iti || 120-122 ||
      kīttīśrītyanenāsya svātantyramuktam |
 tatra prayogaḥ----oṃ sarasvatyai namaḥ |
 hrīṃ umāyai namaḥ |
 aṃ sūryamaṇḍalāya |
 aḥ vahnimaṇḍalāya |
 vaṃ somamaṇḍalāya |
 śrīṃ śriye svāṃ dantine |
 hāṃ dantine |
 asya chandaṛṣyādikaṃ yathā |
 amaṭhaśrīmantrasya lakṣmīnārāyaṇa ṛṣiḥ |
 bṛhatī chandaḥ |
 amaṭhaśrīḥ devatā |
 hrīṃ bījaṃ śrīṃ śaktiḥ |
 sarvavaśyārthe viniyogaḥ |
 oṃ śrīṃ hṛt |
 śrīkari śiraḥ |
 dhanakari śikhā |
 dhānyakari varma |
 ṛddhikari netram |
 puṣṭikari astram || 120-123 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ daśamaḥ paṭalaḥ || 10 ||
bth " bi
athaikādaśaḥ paṭalaḥ

tato       durgāmanuṃ       vakṣye     dṛṣṭādṛṣṭaphalapradam       |
māyā'triḥ karṇabindvāḍhyo  bhūyo'sau  sargavān bhavet       || 1 ||
pañcāntakaḥ pratiṣṭhāvān māruto bhautikāsanaḥ       |
tārādihṛdayānto'yaṃ   mantro   vasvakṣarātmakaḥ      || 2 ||
ṛṣiśca  nāradaśchando  gāyatraṃ   devatā  manoḥ      |
durgā    samīritā   sadbharduritāpannivāriṇī      || 3 ||
      evaṃ nityāmantrānuktvā dvādaśaguṇite durgābījasyoktatvāt durgāmantrān vaktumupa- kramate tata iti |
 mantramuddharati māyeti |
 māyā śaktibījam |
 atrirdakāraḥ karṇa ukāraḥ binduranusvāra etadāḍhya ityanena duṃ |
 bhūyo'sau dukāraḥ sargavān visargayuktaḥ |
 anena etādṛśamapi bījamiti sūcitam |
 etadarthameva sargavānityuktiḥ |
 mantre tu repha eva |
 upasargasya tādṛgrūpatvāt |
 pañcāntako gakāraḥ |
 pratiṣṭhāvānākārayuktaḥ |
 tena gā iti |
 māruto yakāraḥ |
 bhautika ekārastadāsanastena yai |
      taduktam----      tāramāyāsvabījāni durgāyai hṛdayāntikaḥ |
 iti |
      sāmpradāyikāḥ māyābījānantaraṃ kāmabījamāhuḥ |
 duṃ bījaṃ māyā śaktiḥ |
 duritetyādinā viniyogoktiḥ || 1-3 ||
namaskāraviyuktena  mūlamantreṇa  sādhakaḥ       |
hrāmādyaiḥ saha kurvīta ṣaḍaṅgāni yathāvidhi       || 4 ||
      namaskāreti |
 mūlamantreṇa namaskāraviyuktena |
 hrāmādyaiḥ hrāṃhrīmityādyaiḥ saha ṣaḍaṅgāni kurvīteti sambandhaḥ |
 prayogastu----oṃ hrīÁ duṃ durgāyai hrāṃ hṛdayāya namaḥ |
 oṃ hrīÁ duṃ durgāyai hrīÁ śirase svāhā ityādi |
 taduktam----
                tāro māyā ca durgāyai hrāmādyantāṅgakalpanā |
 iti |
      atra cakāreṇa durgābījasya samuccaya iti taṭṭīkākārairvyākhyātam |
 yathā---- vidhīti |
 śaktiṣaḍaṅgamudrāsūcanam || 4 ||
siṃhasthā śaśiśekharā marakataprakhyaiścatubhīrbhujaiḥ
      śaṅkha cakradhanuḥśarāṃśca dadhatī netraistribhiḥ śobhitā       |
āmuktāṅgadahārakaṅkaṇaraṇatkāñcīraṇannūpurā
      durgā durgatihāriṇī bhavatu vo ratnollasatkuṇḍalā       || 5 ||
      siṃhastheti |
 āyudhadhyānaṃ vāmādyūrddhayorādye adhasthayoḥ pare |
 āmuktā dhṛtā aṅgadādayo yayeti vigrahaḥ |
 durgatiḥ duṣṭā gatirdāridryaṃ ca |
 sarvadurgāmantreṣu dhyānānantara- miyaṃ mudrā darśanīyā----
                  muṣṭiṃ baddhā karābhyāṃ tu vāmasyopari dakṣiṇam |
                  kṛtvā śirasi   sampūjyā   durgāmudreyamīritā || iti |
       āyudhamudrādarśanaṃ ca || 5 ||
vasulakṣaṃ     japenmantraṃ     tilairmadhuralolitaiḥ       |
payondhasā  vā   juhuyāttatsahasraṃ   jitendriyaḥ       || 6 ||
pīṭhamitthaṃ yajet samyak navaśaktisamanvitam       |
prabhā māyā jayā sūkṣmā viśuddhā nandinī punaḥ       || 7 ||
suprabhā vijayā sarvasiddhidā nava śaktayaḥ       |
ajbhirhrasvatrayaklībarahitaiḥ pūjayedimāḥ       || 8 ||
      vasulakṣamaṣṭalakṣam |
 payondhasā pāyasena |
 tatsahasramaṣṭasahasram |
 itthaṃ vakṣya- māṇaprakāreṇa |
 sarvasiddhideti śaktināma |
 āsāṃ dhyānamanyatroktam----
                   ādisvaraibīnduyutairekārādyaiḥ       ṣaḍakṣaraiḥ |
                  etāḥ sarvā javāpuṣparaktavarṇāḥ smitānanāḥ ||
                  cāpabāṇāñjalikarāḥ śuklamālyānulepanāḥ |
                  ātmatrayānte  sampūjyā dalamadhyeṣvanukramād || iti |
      ajmiriti |
 hrasvatrayaṃ a i u klībāśca |
 tadrahitairajbhiḥ svaraiḥ nava- bhirityarthaḥ |
 prayogastu |
 āṃ prabhāyai nama ityādi || 6-8 ||
praṇavānantaraṃ    vajranakhadaṃṣṭrāyudhāya     ca       |
mahāsiṃhāya  varmāstraṃ   natiḥ  siṃhamanurmataḥ       || 9 ||
dadyādāsanametena  mūttīṃ   mūlena  kalpayet       |
tasyāṃ sampūjayenmūrtau devīmāvāhya mantravit       || 10 ||
      siṃhamantramāha praṇaveti |
 praṇavānantaraṃ praṇavamuccārya |
 vajranakhadaṃṣṭrāyudhāyeti siṃhāya iti ca svarūpam |
 varma huÁ asraṃ phaṭ |
 natirnamaḥpadam || 9-10 ||
aṅgāvṛtiṃ  purā'bhyarcya  śaktīḥ patreṣu  pūjayet       |
jayā ca vijayā kīttīḥ prītiḥ paścāt prabhā punaḥ      || 11 ||
śraddhā medhā  śrutiḥ proktā svanāmādyakṣarādikāḥ       |
patrāgeraṣvarcayedaṣṭāvāyudhāni          yathākramāt       || 12 ||
cakraśaṅkhagadākhaḍgapāśāṅkuśaśarān       dhanuḥ       |
lokeśvarāṃstato   bāhye   teṣāmastrāṇyanantaram       || 13 ||
      abhyarcyeti turyektarītyā |
 jayeti |
 āsāṃ dhyānamuktamanyatra----
                   bhrājanmarakataprakhyāḥ sarvāśca śaśibhūṣaṇāḥ |
                  dadhatyaḥ sāyakaṃ hastaiḥ śūlakārmukatarjanīḥ |
                  jayādyāḥ pūjanīyāḥ syurjamityādyarṇasaṃyutāḥ || iti || 11-13 ||
itthaṃ japādibhirmantrī mantre siddhe vidhānavit       |
kuryāt  prayogānetena  manunā  svamanīṣitān       || 14 ||
      vidhānavit prayogān kurvīteti |
 anenaitaduktaṃ bhavati |
 śrībījādiḥ śriye |
 mṛtyuñjayādiḥ dīrghāyuṣi |
 nṛsiṃhabījādiḥ vairijaye |
 sarvapuṭitatve sarvakāmāvāptiḥ |
 kāmāditve putrāvāptiriti |
 etadbījayogaḥ śaktyanantaraṃ jñeyaḥ || 14 ||
pratiṣṭhāpya vidhānena kalaśān nava śobhanān       |
ratnahemādisaṃyuktān   padeṣu  navasu  sthitān       || 15 ||
madhyasthe   pūjayed  devīmitareṣu  jayādikāḥ       |
sampūjya      gandhapuṣpādyairabhiṣiñcinnarādhipam       || 16 ||
rājā vijayate śatrūn  sādhako vijayaśriyam       |
prāpnoti rogī   dīrghāyuḥ sarvavyādhivivajītaḥ       || 17 ||
bandhyā'bhiṣiktā vidhinā labhate tanayaṃ varam       |
mantreṇā'nena   saṃjaptamājyaṃ   kṣudrajvarāpaham       |
gabhīṇīnāṃ  viśeṣeṇa  japtaṃ bhasmādikaṃ tathā       || 18 ||
      pratiṣṭhāpya vidhāneneti mātṛkāpaṭaloktavidhinā |
 hemādītyādiśabdena śāktaṃ gandhāṣṭakam |
 padeṣu navasu iti navanābhamaṇḍalasyeti śeṣaḥ |
 gandhapuṣpādyairityādyaśabdena dhūpadīpanaivedyāni |
 sampūjyetyupalakṣaṇam |
 tena sampātayuktāḥ japtāśceti jñeyam |
        yadāhuḥ----      kaṣāyasalilaiḥ kumbhānabhipūrya yathāvidhi |
                  trisahasraṃ japenmantraṃ ghṛtasampātasaṃyutam ||
                  taiścābhiṣiktaḥ śuddhātmā pūrvedyuḥ samupoṣitaḥ |
                  jayecchatrūn kṣaṇādrājā prāpnoti vijayaṃ śriyam ||
                  rogī tu grahapīḍābhyāṃ mucyate vyādhibhistathā |
 iti |
      ājyaṃ bhakṣitamiti śeṣaḥ |
 bhasmādikaṃ ghṛtamiti śeṣaḥ |
 ādiśabdād gandha- puṣpādi |
 tatheti kṣudragrahāpahamityarthaḥ || 15-18 ||
      madhye tāre bījamantaḥsthasādhyaṃ
            patreṣvaṣṭau  mantravarṇān  vilikhya       |
      triṣṭubvītaṃ veṣṭitaṃ mātṛkārṇai-
            ryantraṃ  daurgaṃ  bhūpurasthaṃ  vidadhyāt       || 19 ||
  kṣudrabhūtamahārogacaurasarpanivāraṇam             |
  vijayaśrīpradaṃ puṃsāṃ gabhīṇīnāṃ sukhapradam       || 20 ||
      yantramāha madhya iti |
 madhye tāre iti vyadhikaraṇe saptamyau |
 madhye kaṇīkāyām|
 tāre praṇave |
 bījaṃ daurgam |
 antaḥsthasādhyaṃ madhyasthitasādhyasādhakanāmakarmasahitaṃ vilikhyeti sambandhaḥ |
 triṣṭup jātavedāḥ sa dvāviṃśe vakṣyate || 19-20 ||
bhāntaṃ viyat sanayanaṃ śveto madīni ṭhadvayam       |
aṣṭākṣarīyamākhyātā  vidyā   mahiṣamadīnī       || 21 ||
mahiṣahiṃsike   huÁphaṭhṛdayaṃ   parikīttītam       |
mahiṣaśatro śārṅgī huÁphaṭśiro'ṅgaṃ samudāhṛtam || 22 ||
mahiṣaṃ   bhīṣayadvandvaṃ  huÁphaḍantaḥ  śikhāmanuḥ       |
mahiṣaṃ  hanayugmānte   devi   huÁphaṭtanuchadam       || 23 ||
mahiṣānte   sūdani    huÁphaḍantamastramīritam       |
mantrairetairjātiyuktaiḥ  pañcāṅgāni  prakalpayet       || 24 ||
      mahiṣamadīnīmantramāha bhāntamiti |
 bhāntaṃ makāraḥ viyat hakāraḥ sanayana- mikārasahitastena mahi |
 śvetaḥ ṣa |
 madīni svarūpam |
 ṭhadvayaṃ svāhā |
      uktaṃ hi nārāyaṇīye----viṣaṃ hi majjā kālo'gnirātriniṣṭho ni ṭhadvayam |
 iti |
 maṃ bījaṃ svāhā śaktiḥ |
 asya śākavatso nāma ṛṣiḥ |
 prakṛti chandaḥ |
 anye mārkaṇḍeyamṛṣimāhuḥ |
 śikhāvarmaṇo mantre'pi mahiṣaśabdo dvitīyānto jñeyaḥ ||21-24||
gāruḍopalasannibhāṃ maṇimaulikuṇḍalamaṇḍitāṃ
      naumi  bhālavilocanāṃ  mahiṣottamāṅganiṣeduṣīm       |
cakraśaṅkhakṛpāṇakheṭakabāṇakārmukaśūlakān
      tarjanīmapi bibhratīṃ nijabāhubhiḥ śaśiśekharām       || 25 ||
      dhyānamāha gāruḍeti |
 gāruḍopalaḥ garuḍodgāramaṇiḥ |
 āyudhāni dakṣādyūrddhayorādye tadadhodhasthayoḥ pare pare |
 tarjanīmiti tarjanīmudrām |
 tallakṣaṇaṃ yathā----
                  tarjanyekākinī tūrddhā śeṣāḥ saṃmilitāstvadhaḥ |
                  mudreyaṃ tarjanī proktā vaktuḥ śrotustu bhītidā || iti ||
      taduktamīśānasaṃhitayām----
                  dhyāyecchyāmāṃ mahādurgāṃ sarvābharaṇabhūṣitām |
                  jaṭāmukuṭaśobhāḍhyāṃ sphuraccandrakalānvitām ||
                  pītāmbaradharāṃ   devīṃ   pīnonnatakucadvayām |
                  cakraśaṅkhalasaddhastāṃ   tadadhaḥ  khaḍgakheṭakau ||
                  bāṇacāpau ca  tadadhaḥ  saśūlāṃ   tarjanīmadhaḥ |
 iti || 25 ||
aṣṭalakṣaṃ  japenmantraṃ  tatsahasraṃ  tilaiḥ  śubhaiḥ       |
hutvā   prāgīrite   pīṭhe  yajenmahiṣamadīnīm       || 26 ||
      prāgīrite avyavahite daurge pīṭhe || 26 ||
sampūjyā'ṅgāni patreṣu  durgākhyāṃ varavaṇīnīm       |
āryāhvayāṃ tṛtīyāṃ  ca caturthīṃ kanakaprabhām       || 27 ||
pañcamīṃ   kṛttikāsajñāṃ   ṣaṣṭhīmapyabhayapradām       |
kanyāṃ surūpāṃ prabhajenmantrī dīrghasvaraiḥ kramāt       || 28 ||
      sampūjyā'ṅgānīti kesareṣviti śeṣaḥ |
 patreṣvityagrimeṇa sambadhyate |
 dīrgha- svarairiti klībadvayāntyarahitairiti śeṣaḥ |
 dīrghaśabdena pāribhāṣikagrahaṇam |
 tena ā ī ū e e o au aḥ ebhiraṣṭabhirityarthaḥ |
 nārāyaṇīye pūrvapaṭale----
      anantaścāghīyonyādityuktvā uttarapaṭale ādyaiḥ svaraiḥ kramādityuktam |
 eta- dabhiprāyeṇaivāpekṣitārthadyotanikāyāṃ vyākhyātam ādyaiḥ ā ī ū e e o au aḥ iti svarairiti || 27-28 ||
yajedagreṣvāyudhāni        cakraśaṅkhāsikheṭakān       |
bāṇaṃ  bāṇāsanaṃ śūlaṃ kapālaṃ yādibhiḥ kramāt       || 29 ||
      agreṣu patrāgreṣu |
 yādibhiriti hāntairityarthaḥ || 29 ||
lokapālāḥ  punaḥ pūjyāstadastrāṇi tataḥ param       |
vaśayettilahomena       narā       narapatīnapi       || 30 ||
siddhārthairjuhuyānmantrī   rogānmucyate   tatkṣaṇāt       |
padmairhutvā jayecchatrūn  dūrvābhiḥ śāntimāpnuyāt       || 31 ||
palāśakusumaiḥ  puṣṭiṃ   dhānyairdhānyaśriyaṃ   vrajet       |
kākapakṣaiḥ  kṛto  homo  dveṣaṃ  vitanute nṛṇām       || 32 ||
      vaśayediti kāmabījāditvam |
 mantrītyanena mṛtyuñjayāditvaṃ sūcitam |
 jayediti svabījāditvam |
 śāntimiti nṛsiṃhāditvam |
 puṣṭimiti tārttīyāditvam |
 dhānyaśriya- miti śrībījāditvam || 30-32 ||
marīcahomān  maraṇaṃ   ripurāpnoti   sarvathā       |
kṣudrāricorabhūtādyān dhyātvā devīṃ vināśayet       || 33 ||
      marīceti |
 marīcaśabdo dīrghamadhyo'pyasti |
 tathā ca śabdabhedaprakāśe  " marīcaṃ maricaṃ tathā "  iti |
 maraṇamiti svabījāditvam || 33 ||
  tāro durgeyugaṃ raktamantyaṃ ḍhāntaṃ salocanam       |
  dviṭhāntā jayadurgeyaṃ vidyā vedyā daśākṣarī       || 34 ||
      jayadurgāmantramāha tāra iti |
 tāraḥ praṇavaḥ |
 durgeyugaṃ durge durge |
 raktaṃ rephaḥ |
 antyaṃ kṣaḥ ḍhāntaṃ ṇaḥ salocanam ikārasahitamityubhayaviśeṣaṇam |
 tena kṣiṇi |
 dviṭhāntā svāhāntā |
 taduktaṃ nārāyaṇīye----
      tāro durgedvayaṃ vahnirantyaṃ ḍhāntaṃ sadṛk śiraḥ |
 iti |
 apekṣitārthadyotanikāyāṃ vyākhyātam |
 sadṛgityubhayaviśeṣaṇam |
 tena kṣiṇīti |
 mārkaṇḍeyo muniḥ bṛhatī chandaḥ praṇavo bījaṃ svāhā śaktiḥ || 34 ||
tārādi  durge  hṛdayaṃ  durge śira  udīritam       |
durgāyai syācchikhā varma bhūtarakṣiṇi kīttītam || 35 ||
tārādi  durgedvitayaṃ  rakṣiṇyakṣi samīritam       |
tārādi  durgeyugalaṃ  rakṣiṇyastraṃ samīritam       || 36 ||
      tārādīti varmāntaṃ sambadhyate || 35-36 ||
   kālābhrābhāṃ  kaṭākṣairarikulabhayadāṃ  maulibaddhendurekhāṃ
   śaṅkhaṃ cakraṃ kṛpāṇaṃ triśikhamapi karairudvahantīṃ trinetrām  |
 siṃhaskandhādhirūḍhāṃ  tribhuvanamakhilaṃ  tejasā   pūrayantīṃ
 dhyāyed durgāṃ jayākhyāṃ tridaśaparivṛtāṃ sevitāṃ siddhikāmaiḥ      ||37||
      kāleti |
 triśikhaṃ triśūlam |
 āyudhadhyānamaṣṭākṣarīvat |
 siddhikāmairiti viniyogoktiḥ || 37 ||
bāṇalakṣaṃ   japenmantraṃ    ghṛtena   juhuyāttataḥ       |
daśāṃśaṃ saṃskṛte vahnau brāhmaṇānapi bhojayet       || 38 ||
aṣṭākṣarodite  pīṭhe pūjayet  pūrvavat  sudhīḥ       |
mantraṃ japan viśed yuddhe śatrūn hanyādviśeṣataḥ       || 39 ||
prajaped vyavahārādau  tatrāpi  vijayī bhavet       |
arcayedastraśastrāṇi  jayārthī  vidyayā'nayā       || 40 ||
      bāṇalakṣaṃ pañcalakṣam |
 brāhmaṇānapi bhojayedityanena puraścaraṇe ye daśa prakārāste sūcitāḥ |
 taduktam----
                  japo homastarpaṇaṃ ca svābhiṣeko'ghamarṣaṇam |
                  sūryārdhyaṃ jalapānaṃ syāt praṇāmaṃ devapūjanam ||
                  brāhmaṇānāṃ bhojanaṃ ca pūrvapūrvadaśāṃśataḥ |
 iti |
      idaṃ sarvamantrapuraścaraṇe jñeyam |
 kecana prakārapañcakamevāhuḥ----
                  japo homastarpaṇaṃ ca pūjā brāhmaṇabhojanam |
 iti |
      sarvatra japādibhirityādiśabdārthe'yameva jñeyaḥ |
 aṣṭākṣarodite durgāṣṭākṣarodite |
 sudhīriti |
 anena atrāpi prayoge praṇavānantaraṃ svabījādiprakṣepa iti jñeyam |
 astraṃ bāṇādi |
 śastraṃ khaḍgādi || 38-40 ||
jvalajvalapadasyānte  śūlinīti  padaṃ  vadet       |
duṣṭagrahaṃ    humastrānte    vahnijāyāvadhirmanuḥ       || 41 ||
bhūtendriyākṣaraiḥ   prokto  grahakṣudrādināśakaḥ       |
ṛṣirdīrghatamāḥ proktaḥ kakup chanda udāhṛtam || 42 ||
śūlinī   devatā  proktā  samastasuravanditā       |
durge hṛdvarade  śīrṣaṃ  vindhyavāsini  tacchikhā       || 43 ||
asurānte  madīni  syād  yuddhapūrvapriye  punaḥ       |
trāsayadvitayaṃ      varma     devasiddhasupūjite       || 44 ||
nandini syādrakṣayugaṃ  mahāyogeśvari  kramāt       |
śūlinyādyā haṃphaḍantāḥ pañcāṅgamanavaḥ smṛtāḥ       || 45 ||
      śūlinīdurgāmantramāha jvaleti |
 atra bhūtāni pañca |
 indriyāṇi jñānakarmendriyāṇi daśa |
 teṣāṃ saṅkalane pañcadaśasaṃkhyā bhavanti |
 na tu  " aṅkānāṃ vāmato gatiḥ "  iti krameṇa mantrākṣaragaṇanā vidheyā |
 tathā sati pañcottaraśatākṣarasaṃkhyā bhavati |
 bhūtendriyākṣaraiḥ pañcadaśākṣaraiḥ|
 huÁ bījaṃ svāhā śaktiḥ |
 grahetyādi viniyogoktiḥ |
 grahāṇāmaṣṭā- daśānām |
 kṣudrāṇāṃ stambhavidveṣotsādoccāṭanabhramamāraṇavyādhīnām |
 ādiśabdāt bhūta- pretaḍākinyādīnām |
 nāśaka ityanena viniyogaṃ vadatā praṇavaśaktinṛsiṃhadurgābīja- puṭitatvaṃ vaṣaḍantatvamapi sūcitam |
 durge hṛditi hṛnmantraḥ |
 evaṃ śīrṣe'pi |
 tacchikheti |
 tasya mantrasya śikhāmantra ityarthaḥ |
 yuddhapūrvapriye yuddhapriye |
 devetyādi mahāyogeśvari paryantam |
 astramiti śeṣaḥ |
           " varmāsurānte madīni yuddhapūrvapriye punaḥ |
 trāsayadvitayaṃ cāstram "  |
      iti vā pāṭhaḥ |
 pañāṅgamanavaḥ kramāt pratyekaṃ śūlinyādyāṃ huÁphaḍantāḥ smṛtā iti sambandhaḥ |
 prayogastu----śūlini durge huÁphaṭ hṛdayāya nama ityādi |
 sāmpradāyikāstu pūrvapūrvānuviddhatvamaṅgānāṃ vadanti |
 tena śūlini durge varade huÁ phaṭ śirase svāhā ityādi prayogaḥ |
 anye tu kāmanāviśeṣe'nyathā'ṅgānyāhuḥ |
                  durge hṛdayamākhyātaṃ varade tacchiraḥ śikhā |
                  vindhyavāsini varma syādasurānte tu madīni ||
                  yuddhapriye yutaṃ  cāstraṃ  trāsayadvitayaṃ bhavet |
                  eṣāmādau śūlinīti padaṃ tārādikaṃ vadet ||
                  avasāne  tu   sarveṣāṃ  devasiddhasupūjite |
                  nandini rakṣayugmaṃ ca mahāyogeśvarītyapi ||
                  varmāstrabīje cāmūni graharakṣākarāṇi hi |
                  pañcāśadāvṛttinyāsājjvarastīvro'pi naśyati || iti |
      tatra prayogaḥ |
 oṃ śūlini durge devasiddhasupūjite nandini rakṣarakṣa mahāyogeśvari huÁ phaḍityādi |
 etadabhiprāyeṇaivācāryaiḥ----
      varma cāsuramadīnyā yuddhapūrvapriye tathā |
 trāsadvitayaṃ cāstram |
 iti paṭhitvā devetyādi paṭhitvā aṅgakarmaiva rakṣākṛt proktaṃ grahanivāraṇam |
 iti paṭhitam |
 atrāpi mallikhitapāṭhe sarvaṃ samañjasam |
 kramādityanena sāmpradāyikānusāripūrvapūrvānuviddhatva- mapi sūcitameva || 41-45 ||
adhyārūḍhāṃ mṛgendraṃ sajalajaladharaśyāmalāṃ hastapadmaiḥ
      śūlaṃ vāṇaṃ kṛpāṇamarijalajagadācāpapāśān vahantīm       |
candrottaṃsāṃ trinetrāṃ catasṛbhirabhitaḥ kheṭakān bibhratībhiḥ
      kanyābhiḥ sevyamānāṃ pratibhaṭabhayadāṃ śūlinīṃ bhāvayāmi ||46||
      adhyārūḍhāmiti |
 mṛgendraṃ siṃham |
 arāṇi vidyante yatra tat |
 ari cakram |
 jalajaṃ śaṅkhaḥ |
 ācāryāśca----
            bibhrāṇā śūlabāṇāsyarisadaragadācāpapāśān karābjaiḥ |
 iti ||
      granthakṛñca pūjāvasare  " dalāgreṣu tadastrāṇi cakraṃ śaṅkhamasiṃ punaḥ "  iti śaṅkha- pūjāmeva vakṣyati |
 catasṛbhiriti |
 jayā vijayā bhadrā śūlakātyāyinyākhyābhirityarthaḥ|
 asineti sahārthe tṛtīyā |
 tadyogābhāve'pi vṛddho yūnetivat |
 dakṣiṇādhastādvāmādhaḥ- paryantamāyudhadhyānam || 46 ||
manumenaṃ   japenmantrī   varṇalakṣaṃ  vicakṣaṇaḥ       |
sapīṣā'nnena homastu taddaśāṃśamito bhavet       || 47 ||
      varṇalakṣaṃ mantravarṇaparimitalakṣam |
 vicakṣaṇa iti |
 puraścaraṇe ye niyamāstajjña ityarthaḥ || 47 ||
prāgukte  pūjayet  pīṭhe vakṣyamāṇena vartmanā       |
vidhāya pūjāmaṅgānāṃ  pūjyāḥ patreṣu śaktayaḥ       || 48 ||
durgādyā   varadā   vindhyavāsinyasuramadīnī       |
yuddhapriyā pañcamī  syāt devasiddhasupūjitā       || 49 ||
saptamī nandinī proktā mahāyogeśvarī parā       |
dalāgreṣu  tadastrāṇi śaṅkha  cakramasiṃ  punaḥ       || 50 ||
gadeṣucāpaśūlāni pāśaṃ paścād diśādhipān       |
itthaṃ japādibhiḥ siddhaḥ kuryāt karma nijepsitam || 51 ||
aṣṭottarasahasraṃ     yastilaistrimadhurāplutaiḥ       |
nityaṃ prajuhuyāttasya śaktiḥ syādatimānuṣī       || 52 ||
aṣṭottaraśataṃ  nityaṃ   sapīṣā   juhuyānnaraḥ       |
vāñchitaṃ vatsarādarvāk prāpnuyānmahatīṃ śriyam       || 53 ||
      prāgukte durgāṣṭākṣarokte |
 pūjāṃ vidhāyeti kesareṣviti śeṣaḥ |
 paretyaṣṭamī |
 āsāṃ dhyānamuktamanyatra----ambudābhā dhanurbāṇakarā durgādikā yajet |
 iti |
      trimadhurāplutaiḥ payomadhughṛtaplutaiḥ |
 payaḥsthāne śarkareti kecit |
 śaktiḥ syādatimānuṣīti vatsarādarvāgiti jñeyam |
      taduktam----apratihatā'sya śaktirbhūyāt prāgeva vatsarataḥ |
 iti || 48-53 ||
dūrvāhomo    bhavennṛṇāṃ   sarvavāñchitasiddhidaḥ       |
churikādyāni śastrāṇi japtāni  manunā'munā       || 54 ||
sampātājyaviliptāni  vitaranti  jayaśriyam       |
aśvatthārkasamidbharvā  tilairvā  madhurokṣitaiḥ       |
homo vaśayati kṣipramīpsitān mantriṇo narān       || 55 ||
      dūrvāhoma iti |
 aṣṭottaraśatamiti jñeyam |
 taduktam----
              dūrvayā trikayujepsitaṃ labhet samyagaṣṭaśatasaṃkhyayā hutāt |
 iti |
      churikādyānītyādiśabdena kṛpāṇanakharādyāni grāhyāṇi |
 sampātājyaviliptāni paścādamunā manunā japtānīti sambandhaḥ |
 sampātārthaṃ homaḥ pañcasahasraḥ |
 japtānīti |
 daśasāhasram |
 taduktam----khaḍge tīkṣṇe samāvāhya gandhādyairabhipūjya tām |
                  ājyena   juhuyātpañcasahasraṃ  proktamārgataḥ ||
                  sampātājyavilipto'sau prajapto manunā'munā |
                  paṃktisaṃkhyāsahasreṇa śakto  mantraviśeṣavit ||
                  tatkhaḍgahasto yoddhā syādripusenāvimardakaḥ |
 iti |
      atra khaḍga ityāyudhopalakṣaṇam |
  " churikākṛpāṇanakharāḥ "  ityācāryekteḥ |
 aśvattheti |
 homasaṃkhyā dvādaśasahasraṃ jñeyā |
 taduktam----
                  ārkairmantrīṃ trimadhurayutairarkasāhasramidhmai-
                  rāśvatthairvā tvativiśadacetāstilairvā juhotu |
 iti ||
      kṣipramityanenaitaduktaṃ bhavati |
 raktavarṇāṃ pāśāṅkuśadhanurbāṇadharāṃ devīṃ dhyātvā pāśena sādhyasya bandhaḥ aṅkuśenākarṣaṇamiti cintayet 
mantriṇa iti ṣaṣṭhī |
 narāniti liṅgamavivakṣitam || 54-55 ||
udyadāyudhahastāṃ   tāṃ  devīṃ   kāladhanaprabhām       |
dhyātvātmānaṃ japenmantraṃ spṛṣṭvārttaṃ muñcati grahaḥ       || 56 ||
sarpākhuvṛścikādīnāṃ   viṣamāśu  vināśayet       |
manunā'nena      vidhivanmantraviddevatādhiyā       || 57 ||
      udyaditi |
 evambhūtadevīrūpamātmānaṃ dhyātvā ārttaṃ spṛṣṭvā mantraṃ japediti sambandhaḥ |
 muñcati graha iti |
 āveśya santyājita iti śeṣaḥ |
 āveśya kṣaṇamivetyukteḥ|
 graha iti vacanamavivakṣitam |
 tenāṣṭādaśa grahā ityarthaḥ |
 āveśanaprakārastu----
                  samproktalakṣaṇaiḥ samyagvijñāyā'ṣṭādaśa grahān |
                  grastamūdhnī vicintyaitān dvibhujān srastalocanān ||
                  jvālāmayairmantrajāpī pātayecculukodakaiḥ |
                  āviṣṭaṃ kṣaṇamātreṇa tyājayedakhilān grahān |
 iti ||
      santyājanaprakārastu |
 ātmarogiṇormadhye uktarūpāṃ durgāṃ dhyātvā kaniṣṭhāditrayam aṅguṣṭhenā'vaṣṭabhya dṛḍhamuṣṭiṃ kṛtvā tarjanīṃ 
dakṣiṇakarṇapārśveṃ prasārya atidrutaṃ cakravad bhrāmayedityanayā cakramudrayā mocayediti |
 taduktam----
              antarātha punarātmarogiṇorambikāmapi nijāyudhākulām |
              saṃvicintya japato'rimudrayā vidravantyavaśavigrahā grahāḥ || iti |
      sarpeti |
 ādiśabdena śvādīnāṃ grahaṇam |
 mantravidvidhivaddevatādhiyā ātmana iti śeṣaḥ |
 vidhivadanena manunā viṣaṃ vināśayediti sambandhaḥ |
 vidhivaddevatābuddhistu dhyānaviśeṣeṇa |
 taduktam----
            ahimūṣikavṛścikādijaṃ vā bahupātkukkuralūtikodbhavaṃ vā |
            viṣamāśu vināśayennarāṇāṃ pratipattyaiva  ca vindhyavāsinī sā || iti |
      dhyānaviśeṣastvanyatroktaḥ----
                  śaracchaśāṅkasaṅkāśāṃ smitavaktrāmbujojjvalām |
                  cakraśaṅkhasudhākumbhayugmahastāmbujāṃ    śubhām ||
                  mugdhañca viṣametena siñcantīṃ sitabhūṣaṇām |
                  amṛtārdrāmimāṃ durgāṃ dhyāyan hanyādviṣaṃ naraḥ || iti || 56-57 ||
mantreṇānena sañjaptān bāṇānādāya sādhakaḥ       |
vimuñcet pratisenāyāṃ sā drutaṃ vidrutā bhavet       || 58 ||
      sañjaptān bāṇāniti |
 bāṇāgre tāṃ devīṃ dhyātveti jñeyam |
 taduktam----
            ādhāya bāṇe niśite ca devīṃ kṣemaṅkarīṃ mantramimaṃ japitvā |
 iti || 58 ||
śūlapāśadharāṃ   devīṃ   dhyātvātmānamanākulaḥ       |
praviśed yuddhadeśaṃ yo jitvā yāti sa nirvraṇaḥ       || 59 ||
      praviśediti |
 mantraṃ japanniti śeṣaḥ |
 taduktam----
            ātmānamāryāṃ pratipadya śūlapāśānvitāṃ vairibalaṃ praviśya |
            mantraṃ japannāśu parāyudhāni gṛhṇāti muṣṇāti ca bodhameṣām || iti |
      nirvraṇatvaṃ homajananenāyudhagrahaṇāditi jñeyam |
 tantrāntare tu----
                  śyāmavarṇā mahākāyā jvaladvahnivilocanā |
                  pāśaṃ ḍamarukaṃ śūlaṃ cūrṇaṃ mohanasaṃjñitam ||
                  hastaiścatubhībībhrāṇā nāgendraiḥ samalaṅkṛtā |
                  atidīrghairmahākeśairākīrṇaiḥ paritaścamūm ||
                  ācchādayantī kṛṣṇābhairaṭṭahāsaparāyaṇā |
                  dhyātā durgā'cireṇaiva mohayecchatruvāhinīm || iti || 59 ||
juhuyāttilasiddhārthairlakṣamekaṃ     yathāvidhi       |
nāmayuktaṃ japanmantraṃ yasyā'sau mṛtyumeṣyati       || 60 ||
      yathāvidhi nāmayuktaṃ mantraṃ japan juhuyāditi sambandhaḥ yathāvidhīti |
 pallava- prakāreṇa jape home svāhādāvityarthaḥ |
 taduktam----
      pallave sādhyanāmādau bhavenmantrapadakramaḥ |
 māraṇe caitaduddiṣṭam |
 iti |
      idantu japakarmaṇi |
 home tu svāhāpadāt pūrvaṃ nāmoccāraṇam |
 uktañca gautamena----
                  sa sarvajanamantreṣu tatra nāmāni yojayet |
                  home svāhāpadāt pūrvaṃ mantrānte japakarmaṇi || iti |
      taduktamācāryaiḥ----
                  tilasiddhārthairjuhuyāllakṣaṃ mantrī sapatnanāmayutam |
                  sa tu rogābhihatātmā mṛtimeti na tatra sandehaḥ || iti || 60 ||
guṭikāṃ  gomayotpannāṃ  hutvā'ṣṭaśatasaṃkhyayā       |
saptāhāt kurute mantrī vidveṣaṃ snigdhayomīthaḥ       || 61 ||
gṛhītvā gomayaṃ  vyāmni  trisahasraṃ  japettataḥ       |
gamiṣyatāṃ dvāradeśe  nikhātaṃ  stambhanaṃ  bhavet       || 62 ||
bahunoktena   kiṃ  sarvaṃ   sādhayenmanunā'munā       |
      aṣṭaśatetyaṣṭottaraśatam |
 vidveṣamityatra viyogamityapi |
 dviṣṭau mitho viyogitau bhavataḥ |
 ityukteḥ |
 dhyānaviśeṣo'nyatra----
                  dadhatī  muśalaṃ  śūlaṃ   garakumbhadvayaṃ karaiḥ |
                  kṛṣṇā digambarā dhyeyā mūttīvīdveṣakāriṇī || iti |
      gomayamityānaḍuhamityupadeśāt |
 vyomni gomayaṃ gṛhītveti |
 bhūmispṛggomayaṃ na grāhyamityarthaḥ |
 taduktam---- " aspṛṣṭakuṅgomayantvantarikṣe "  iti || 61-62 ||
uttiṣṭhapadamābhāṣya   puruṣi   syātpadaṃ   tataḥ       || 63 ||
pitāmahaḥ sanetrenduḥ svapiṣi syādbhayaṃ ca me       |
samupasthitamuccārya   yadi   śakyamanantaram       || 64 ||
aśakyaṃ  vā  punastanme  vadedbhagavatiṃ tataḥ       |
śamayā'gnivadhūḥ  saptatriṃśadvarṇātmako  manuḥ       || 65 ||
ṛṣirāraṇyakaśchando'pra(pya)tyanuṣṭubudāhṛtam       |
devatā   vanadurgā   syāt   sarvadurgatimocanī       || 66 ||
      vanadurgāmantramāha uttiṣṭheti |
 tataḥ puruṣi padaṃ syādityanvayaḥ |
 pitāmahaḥ kakāraḥ sanetrenduḥ ikārabindusahitaḥ |
 tena kimiti |
 bhayaṃ ca me iti cakāro na mantramadhye |
 yadi śakyamaśakyañceti |
 amantameva svarūpam |
 bhagavatimiti śabdakarmaṇi dvitīyā mantre tu sambuddhiḥ |
 atra vā tanme akṣarāṇi kīlakāni |
 huÁ durge ityakīla- kāni |
 taduktamīśānasaṃhitāyām----
                  guṇabījaṃ samuddhṛtya   uttiṣṭheti  padaṃ   tataḥ |
                  puruṣīti samuddhṛtya brahmāṇaṃ    sūkṣmasaṃyutam ||
                  sabindukaṃ samuccārya  svapiṣīti  padaṃ vadet |
                  bhayaṃ me ca samābhāṣya tathā ca samupasthitam ||
                  yadi śakyamiti procya aśakyaṃ samudīrya ca |
                  varmabījaṃ    samuddhṛtyadurge   bhagavatīti   ca ||
                  śamayeti samuddhṛtya tathā   svāhā padaṃ   vadet |
                  evameṣā   mahādevī   niṣkīlā  sarvasiddhidā ||
                  guṇānte   bhuvaneśānīṃ    durgābījaṃ niyojayet |
                  varmaṇo'nte svakaṃ bījamuktvā cānte vilomataḥ ||
                  pūrvektabījatritayaṃ   yojayet    krauñcadāraṇā |
                  tadā pradīpitā vidyā niṣkīlā sarvasiddhidā || iti |
      ukāro bījaṃ svāhā śaktiḥ |
 duriti bījamiti padmapādācāryāḥ |
 sarvetyādi viniyogoktiḥ || 63-66 ||
pādāṣṭasandhiṣu     gudaliṅgādhārodareṣu     ca       |
pārśvahṛtstanakaṇṭheṣu       punarbāhvaṣṭasandhiṣu       || 67 ||
mukhanāsākapolākṣikarṇabhrūmadhyamūrddhasu       |
mantrākṣarāṇi      vinyasyeddevatābhāvasiddhaye       || 68 ||
ṣaḍbhiścatubhīraṣṭābhiraṣṭābhiḥ   ṣaḍbhirindriyaiḥ      |
mantrārṇairaṅgakḷptiḥ syājjātiyuktairyathākramam || 69 ||
      akṣaranyāsamāha pādeti |
 pādabhujasandhayaḥ pratyekaṃ catvāraḥ |
 atra pārśvastana- nāsākapolākṣikarṇānāṃ sthānadvandvaṃ grāhyam |
 indriyaiḥ pañcabhiḥ |
 yathākramamityanenaitaduktaṃ bhavati |
 pratyeka durgāyai rakṣarakṣetyetadantyairaṅgamiti |
 taduktamīśānasaṃhitāyām----
                  ṛtuvedāhivasvaṅgabhūtasaṃkhyākṣarānvitaiḥ |
                  durgāyai rakṣarakṣeti yuktairaṅgānyathācaret || iti || 67-69 ||
sauvarṇāmbujamadhyagāṃ trinayanāṃ saudāminīsannibhāṃ
      cakraṃ śaṅkhavarābhayāni dadhatīmindoḥ kalāṃ bibhratīm       |
graiveyāṅgadahārakuṇḍaladharāmākhaṇḍalādyaiḥ stutāṃ
      dhyāyedvindhyanivāsinīṃ śaśimukhīṃ pārśvasthapañcānanām       || 70||
      āyudhadhyānaṃ dakṣādyūrdhvayorādye tadadhastanayorantye |
 anye tu dakṣorddhādi dakṣādhastanaṃ yāvat || 70 ||
evaṃ dhyātvā japellakṣacatuṣkaṃ taddaśāṃśataḥ       |
juhuyāddhaviṣā mantrī śālibhiḥ sapīṣā tilaiḥ       || 71 ||
      taddaśāṃśata iti ayutacatuṣṭayam |
 tatra catvāri dravyāṇi ekaikenaikaikena yutamityarthaḥ |
 haviṣā pāyasena |
 śālibhirhaimantikaiḥ |
 sapīṣā ghṛtena |
 tilaiśceti
catubhīḥ || 71 ||
prāgīrite yajet   pīṭhe  devīmaṅgādibhiḥ saha       |
aṅgapūjā   yathāpūrvaṃ  dalamūleṣvimā  yajet       || 72 ||
āryā durgā ca bhadrākhyā bhadrakālī tato'mbikā       |
kṣemā'nyā  vedagarbhākhyā  kṣemaṅkaryaṣṭaśaktayaḥ       || 73 ||
astrāṇi patramadhyeṣu  śaṅkhacakrāsikheṭakān       |
bāṇakodaṇḍaśūlāni kapālāntāni pūjayet       || 74 ||
brāhmyādyāḥ syurdalāgreṣu lokapālāstataḥ param       |
siddhamantraḥ prayogeṣu  devīmitthaṃ  vicintayet       || 75 ||
      yathāpūrvamiti |
 āgneyādikośeṣu purato dikṣu ceti |
 etacca pūjanaṃ kaṇīkāntaḥ kesareṣu agre śaktipūjāyā upadiṣṭatvāditi |
 aṣṭa śaktaya iti |
 āsāṃ dhyāna- manyatroktam----
                  āryādiśaktayaḥ       kheṭakhaḍgacāpadhanurdharāḥ |
                  ahibhirbhūṣitāṅgyastāḥ pūjanīyā bhayānakāḥ || iti |
      tataḥ paramiti |
 vajrādipūjoktā prayogeṣviti |
 bahuvacanācchāntyādau nṛsiṃha- bījādipuṭitatvam |
 yuddhamāraṇayoḥ ṣoḍaśabhujādhyānam |
 sāmbumeghaśyāmatvaṃ mahiṣo- ttamāṅgasthatvaṃ ca |
 rakṣāyāmaṣṭabhujatvaṃ dūrvāśyāmalāṅgatvaṃ mahiṣottamāṅgasthatvaṃ ca dhyeyamityuktam |
   taduktamācāryaiḥ----      cakradarakhaḍgakheṭakaśarakārmukaśūlasaṃjñakakapālaiḥ |
                  ṛṣṭimuśalakuntanandakavalayagadābhiṇḍipālaśaktyākhyaiḥ ||
                  udyadvikṛtibhujāḍhyā māhiṣake sajalajaladasaṅkāśā |
                  ariśaṅkhakṛpāṇakheṭabāṇān śaradhanuḥ śūlakatarjanīrdadhānā ||
                  bhavatāṃ mahiṣottamāṅgasaṃsthā navadūrvāsadṛśī śriye'stu durgā || iti |
      anyatrāpi----      jvaladagninibhāṃ siṃhaskandhārūḍhāṃ bhayāvahām |
                  dhyāyet ṣoḍaśabāhuṃ tāṃ samyak vairivimardane ||
                  śyāmalāṅgīmaṣṭabāhuṃ mahiṣāsurasaṃsthitām |
                  āyuḥ siddhyai cintayet tām |
 iti || 72-75 ||
kālapāvakasannibhāṃ kalitārddhacandraśiroruhāṃ
      bhālanetravibhūṣaṇaṃ     bhayadāyisiṃhaniṣeduṣīm       |
cakraśaṅkhakṛpāṇakheṭakacāpabāṇakaroṭikā-
      śūlavāhibhujāṃ bhaje vijitākhilāsurasainikām       || 76 ||
prātaḥsnānarato          nityamaṣṭottarasahasrakam       |
japettasyāśu    siddhyanti   dhanadhānyādisampadaḥ       || 77 ||
      kālapāvakaḥ pralayāgniḥ |
 karoṭikā kapālam |
 āyudhāni dakṣairūrddhataḥ cakrakhaḍgaśaraśūlāni |
 vāmairurdhvataḥ śaṅkhakheṭakadhanuḥkapālāni dhyeyāni |
 idaṃ dhyānaṃ rakṣārthamiti jñeyam || 76-77 ||
anenaiva     vidhānena     grahakṣudraripūñjayet       |
nābhimātrodake sthitvā devīmarkagatāṃ smaran       |
japedaṣṭottaraśataṃ   labheta   mahatīṃ    śriyam       || 78 ||
      anenaiveti |
 tatra vidhānam |
 prātaḥsnānādikam |
 japastvayutam |
 taduktam----
                  saumye karmaphalāvāptyai sahasraṃ prajapet manum |
                  uccāṭanādikṣudreṣu    viśeṣāttaṃ  tathā'yutam || iti ||
      atra mantre bhayaśabdāt pūrvaṃ grahapadādidānaṃ jñeyam |
 grahabhayaṃ kṣudrabhayaṃ ripubhayam |
 evamagre'pi caurabhayamityādi jñeyam |
 kṣudraśabdārtha ukto nārāyaṇīye----
       stambho vidveṣaṇoccāṭāvutsādo bhramamāraṇe |
 vyādhiśceti smṛtaṃ kṣudram |
 iti |
       nābhimātrodaka iti nadyādau |
 devīṃ smaranniti tantrāntaroktadhyānam |
 yadāhuḥ----
                   śaṅkhārinidhipātreṣṭakarāṃ raktāṃ svalaṅkṛtām |
                  bhānubimbasarojasthāṃ durgāmetāṃ sphuratprabhām ||
                  aṣṭottaraśataṃ nadyāṃ  nābhimātre  jale sthitaḥ |
                  saṃyataḥ  prajapen    mantramacirācchrīprasiddhaye || iti |
      mahatīṃ śriyamiti |
 śrībījāditvamapi jñeyam || 78 ||
ayutaṃ     vaṭavṛkṣotthaiḥ    saśṛṅgairacīte'nale       |
homaṃ   samidvaraiḥ  kuryānnāśayedāpadāṃ   kulam       || 79 ||
ghorābhicārabhūtādīn      śamayedvidhinā'munā       |
apāmārgasamidbharvā  tilairvā  kānanodbhavaiḥ       || 80 ||
      acīte anale saśṛṅgaiḥ sāgrabhāgairvaṭavṛkṣotthaiḥ samidvarairayutaṃ homaṃ kuryāditi sambandhaḥ |
 kānanodbhavaistilairjattīlaiḥ || 79-80 ||
abhīṣṭasiddhyai  juhuyādārkairmantrī  samidvaraiḥ       |
sahasramarkavārādi  divasān  daśa  saṃyataḥ       || 81 ||
      mantrīti----anena sūrya caturakṣarāditvaṃ sūcitam |
 sahasramiti pratyaham || 81 ||
sārān śuddhān samādāya śakalānmanunā'munā       |
juhuyādedhite     vahnau    saptarātramatandritaḥ       || 82 ||
sādhayedakhilaṃ    śaśvadabhīṣṭaṃ    mantravittamaḥ       |
kumudairvaśayedviprān     nṛpatīn    padmahomataḥ       || 83 ||
tatpatnīrutpalaiḥ phullairvaiśyān kalhārahomataḥ       |
śūdrān  lavaṇahomena  jātīpuṣpaiḥ sabhāṃ  punaḥ       || 84 ||
vrīhibhirjuhuyānnityaṃ vatsarāt vrīhimān bhavet       |
dūrvāhomena   dīrghāyurmadhunā   ratnavān  bhavet       || 85 ||
annairannasamṛddhiḥ   syādājyena  labhate  dhanam       |
godugdhena  gavāṃ  vṛddhimāpnuyānnā'tra  saṃśayaḥ       || 86 ||
      sārāniti khādirān |
 atandrita iti |
 tridinamityapyuktaṃ bhavati |
 taduktam----
                  śuddhaiḥ khadirasāraistridinaṃ vā saptarātrakamapi |
 iti |
      akhilamiti saumyaṃ krūraṃ ca |
 tatra viśeṣastantrāntare----
                  navakumbhanibhāṃ  devīṃ śūlaṃ    ḍamarukaṃ   bhujaiḥ |
                  śaraṃ  cāpaṃ  saudhakumbhayugalaṃ   dadhatīṃ   parām ||
                  dhyātvā durgāṃ mahākāyāṃ bhīṣaṇāsyāṃ subhūṣitām |
                  ājyena juhuyān madhye savye(madhye)pauṣṭikakarmaṇi ||
                  yadi     kṣudravidhau   kṣvelarasapūrṇaghaṭadvayam |
                  dadhatīṃ cintayeddevīṃ ṣaḍbhujāṃ proktalakṣaṇām ||
                  vilomamanunā   vidvān   śakalairghṛtasaṃyutaiḥ |
                  sāraivīśuddhairjuhuyāt paścimāśāmukhaḥ sudhīḥ || iti |
      mantravittama ityanenā'trāpi sūryacaturakṣarāditvaṃ sūcitam || 82-86 ||
jvare   grahe  gare  sarpe  tarjanyā  saṃspṛśañjapet       |
smṛtvā śūlakarāṃ devīṃ tatkṣaṇādeva tān haret       || 87 ||
      tarjanyeti vāmayā |
 tān jvarādīn || 87 ||
dabhītaṃ  sādhyanāmārṇaiḥ patre  manumimaṃ  likhet       |
kulālamṛtkṛtāyāṃ tat pratimāyāṃ hṛdi nyaset       || 88 ||
kṛtaprāṇapratiṣṭhāṃ  tāṃ  pūjitāṃ   kusumādibhiḥ       |
nidhāyā'gre       japenmantramaṣṭottarasahasrakam       || 89 ||
sandhyāsu  pakṣamātreṇa dhruvamāpnoti vāñchitam       |
abhyarcya   devīmanale  tīkṣṇatailena   mantravit       || 90 ||
      dabhītamiti |
 tatprakārastrayoviṃśe vakṣyate |
 patra iti bhūrje |
 kulālamṛditi |
 kumbhakārasya pātraghaṭanasamaye karalagnamṛttikā tayā kṛtāyāṃ pratimāyāṃ dvādaśyāṅgulāyāṃ hṛdi taditi 
likhitamantraṃ patraṃ nyaset |
 nidhāyā'gre iti |
 pīṭhāderupari svapādatalādhaḥ |
 sandhyāsviti |
 pañcadaśadinasāyaṅkālasandhyāsvityarthaḥ |
 vaśamāyāti vāñchita iti kvacit pāṭhaḥ || 88-90 ||
hutvā'yutaṃ nidhāyā'gre tīkṣṇāṃstriṃśaccharān punaḥ|
teṣu sampātayed bhūyaḥ spṛṣṭvā tānniyutaṃ  japet       || 91 ||
vedhayet   parasenāyāṃ  kṣaṇānnaṣṭā  diśo   daśa      |
      abhyarcyeti |
 vanyakusumacandanaiḥ |
 tīkṣṇataileneti kaṭutailena rājikātaileneti kecit |
 hutveti sambandhaḥ |
 mantravidityanenaitaduktaṃ bhavati |
 svastikādau dukūlāvṛtaṃ pīṭhaṃ saṃsthāpya tatra śarānnidhāya teṣu devīmāvāhya sampūjya tatastrikoṇakuṇḍe 
agnimādhāya tatrāpi devīmabhyarcya hunediti |
 taduktam----
                  pīṭhe svastikamadhyasthe māyācakragate'pi vā |
                  vidhivat pūjayet sūkṣmadukūlādisamāvṛte ||
                  nidhāya niśitān svarṇapuṅkhāstriṃśacchilīmukhān |
                  kātyāyanīṃ samāvāhya gandhādyaiḥ pravarairyajet ||
                  trikoṇakuṇḍe pūrvektakramotpannavibhāvasoḥ |
                  āvāhya ṣoḍaśabhujāṃ tāmiṣṭvā candanādibhiḥ ||
                  siddhārthatailaṃ juhuyāt sahasramathavā'yutam |
                  niyutaṃ tatra lambena sampātena vilepayet ||
                  uddhavāsya devīṃ tatraiva hutasaṃkhyaṃ japediti |
                  raktena tantunā puṅkhasavidhe veṣṭayed ghaṭam ||
                  teṣu viddheṣu dakṣeṇa dhanvinā vairivāhinī |
                  vinaṣṭasaṃjñā śakreṇa pālitā'pyanudhāvati || iti ||
      niyutaṃ lakṣam ||
      vedhayediti |
 etādṛśaṃ krūrakarmbha pratilomamantreṇeti padmapādācāryāḥ |
 svabījā- dyenā'nulomena vā || 90-92 ||
prāpnuyānnaṣṭasaṃjñā   sā   palāyanaparāyaṇā       || 92 ||
japitvā  sitaguñjānāṃ kuḍavaṃ kulikodaye       |
vikirecchatrusenāyāṃ   gūḍhaḥ  sannāpaṇādiṣu       || 93 ||
jvaramārī mahārogaiḥ pīḍitā  sainyanāyakaiḥ       |
parasparavirodhena  naśyed  gacchenmirayeta sā       || 94 ||
      kuḍavamiti |
 palacatuṣṭayam |
 kuḍavaṃ catuḥpalaṃ syādityukteḥ |
 kulikodaye vikirediti |
 kulikasya kālaviśeṣasyodaye |
 tallakṣaṇaṃ jyotiṣaratnamālāyām----
        manvarkadigvasvṛtuvedapakṣairarkānmuhūrttaiḥ kulikā bhavanti |
        divā nirekairatha yāminīṣu te gahītāḥ karmasu śobhaneṣu || iti |
      manu 14 arka 12 dik 10 vasu 8 ṛtu 6 veda 4 pakṣa 2 |
 sainyanāyakaiḥ parasparavirodhena pīḍitetyeva |
 pūrvahetornaśyet bhraśyet |
 dvitīyahetorgacchediti nivṛttya gacchedityarthaḥ |
 samuccayena tṛtīyam || 92-94 ||
senāsaṃstambhane mantrī kāraskarasamudbhavaiḥ       |
puṣpaiḥ sahasraṃ  juhuyāttatpatraistāṃ  nivarttayet       || 95 ||
      mantrīti pṛthivībījāditvaṃ sūcitam |
 dhyānaviśeṣaśca----
                  pītāṃ     pāśagadāśūlasāyomuṣṭilasadbhujām |
                  krūrāsyāṃ devatāmūttīṃ dhyāyet stambhanakarmaṇi || iti ||
      kāraskara iti viṣatindukaḥ |
 kucilā iti kānyakubjabhāṣāyām |
 tatpatraistāṃ nivarttayediti |
 kāraskārasahasrapatrahomena senānivarttanaṃ kuryādityarthaḥ || 95 ||
aṅgāravāre kulike japtvā bhasma citodbhavam       |
vinikṣipedripormūghnī   vidviṣṭo   deśato  vrajet       || 96 ||
marunnipātitaiḥ    patraiḥ    kāraskarasamudbhavaiḥ       |
tasya          pādarajoyuktairhemāduccāṭayedarīn       || 97 ||
      aṅgāreti bhaume |
 tatra ca daśamo muhūrttaḥ kuliko bhavati |
 tasmin samaye riporrrmūdhni bhasma nikṣipediti sambandhaḥ |
 japatvetyaṣṭottaraśatamityādi |
 aṣṭottaraśataṃ japtaṃ yacchirasi prakṣipeccitābhasma |
 ityukteḥ |
 vinikṣipediti |
 devīṃ dhyāyan |
      tatra dhyānaviśeṣastantrāntare----
                  kṛṣṇāṃ karālavadanāṃ bhujaṅgairabhimaṇḍitām |
                  mārīcūrṇādidahanaśūlarājadbhujākulām ||
                  digambarāṃ mahādurgāṃ cintayed dveṣaṇādiṣu |
                  utsādabhramaṇoccāṭakṛtyecchādhāvanodyatām || iti ||
      tasya pādarajoyuktairiti |
 tasya vairiṇaḥ pādarajo vāmapādaraja iti paramaguravaḥ |
 uccāṭayediti |
 vāyubījāditvaṃ jñeyam || 96-97 ||
kāraskaramayīṃ kṛtvā pratimāmatiśobhanām       |
japtāṃ   pratiṣṭhitaprāṇāṃ  chedayedaṅgaśaḥ  punaḥ       || 98 ||
kākolūkavasāyuktāmaṣṭottarasahasrakam       |
kṛṣṇe  pakṣe  caturdaśyāṃ śmaśāne havyavāhane       || 99 ||
juhuyānmirayate'rātirevameva       dinatrayāt       |
unmattasamidhāṃ homānmṛtāḥ syuḥ śatravaḥ kṣaṇāt || 100 ||
      pratimāmiti ṣaṇṇavatyaṅgulāyām |
 yadāhuḥ----
                  māraṇe   dārurūpāṃ  tāṃ     dvādaśāṅgulasammitām |
                   ṣaṇṇavatyaṅgulāṃ   vāpi   kuryānmātrāṅgulaiḥ kramāt |
                  homārthaṃ kalpitāyāstu tasyāḥ prokto vidhiḥ paraḥ |
                   vaśyākarṣaṇayoḥ proktāṃ tāṃ  kuryād dvādaśāṅgulaiḥ || iti ||
      japtāmaṣṭottaraśatāvṛttyā |
 chedayediti aṣṭottarasahasram |
 aṅguṣṭha iti |
 dakṣiṇāṅguṣṭhādi vāmāṅguṣṭhānam |
 śmaśāne havyavāhana iti vyadhikaraṇe saptamyau |
 evameveti |
 taduktam----
                  drumakuḍyanipātena    nirvātenā'rikhaḍgataḥ |
                  salile pāvake sarpadaṃśānmattadvipād bhaṭāt ||
                  yakṣarākṣasagandharvapiśācabrahmarākṣasaiḥ             |
                  anyairvā kāraṇaiḥ kṣipraṃ nāśameti ripurdhruvam || iti |
      dinatrayāditi |
 caturdaśītrayādityarthaḥ |
  " tricaturdaśīprayogādarvāṅmirayate ripurna sandehaḥ "  ityukteḥ |
 māraṇe dhyānaviśeṣo'pi tatrāntare----
                  kālameghanibhāṃ durgāṃ dandaśūkavibhūṣaṇām |
                  niśitaṃ dadhatīṃ khaḍgaṃ nijadakṣiṇapāṇinā ||
                  savyena pāṇinā sādhyaṃ keśe saṃgṛhya karṣatīm |
                   siṃhaskandhasthitāṃ dhyāyenmantrī māraṇakarmaṇi || iti |
anyo'pi viśeṣaḥ----śāntike pauṣṭike cāpi vaśye stambhanakarmaṇi |
                  japet svamantrarakṣāyai mantramaṣṭottaraṃ śatam ||
                  uccāṭanotsādane ca dveṣaṇe mohane bhrame |
                  māraṇe ca japenmantrī manuṃ tadvat sahasrakam || iti |
      unmattetyatra dhyānaviśeṣaḥ |
                  śatabhaṅgāhvayaṃ cūrṇaṃ kapālaṃ garapūritam |
                  dadhānā śābarī durgā dhyeyā mādanakarmaṇi || iti |
      unmatta iti |
 dhustūraḥ || 98-100 ||
ulūkakākayoḥ    patraiḥ    svavasāraktasaṃyutaiḥ       |
juhuyānniśi  kāntāre  śatruḥ kālātithirbhavet       || 101 ||
patrairiti pakṣaiḥ |
 svavasāraktam ulūkakākavasāraktam |
 kāntāra iti vane || 101 ||
śatroḥ pratikṛtiṃ  mantrī  pratiṣṭhitasamīraṇām       |
viṣoṣaṇaviliptāṅgīmatyuṣṇe    nikṣipejjale       || 102 ||
jvarākrānto bhavecchīghraṃ dugdhasekācchamaṃ nayet       |
tarjanīṃ triśikhaṃ dorbhyāṃ dhārayantīṃ bhayaṅkarīm       || 103 ||
raktāṃ   dhyātvā  ravebīmbe  prajapedayutaṃ  manum       |
mārayedacirādeva    ripūn    bandhusamanvitān       || 104 ||
khaṅgakheṭakarāṃ  kruddhāṃ   sannaddhāṃ  bhānumaṇḍale       |
dhyātvā  mantraṃ  japenmantrī nāśayedacirādarīn       || 105 ||
      śatroḥ pratikṛtimiti |
 yadi śatrorjanmanakṣatraṃ jñāyate tadā tannakṣatravṛkṣa kāṣṭhamayīm |
 tadajñāne kāraskaramayīṃ dvādaśāṅgulām |
 nakṣatravṛkṣā dvāviṃśe vakṣyante |
 pratiṣṭhitasamīraṇāmiti kṛtaprāṇapratiṣṭhām |
 uṣaṇamiti maricam |
  " maricaṃ śyāmalaṃ proktaṃ vallojaṃ coṣaṇaṃ smṛtam "  iti rudraḥ |
 pratīkāramāha dugdheti |
      tarjanīmiti |
 tarjanīmudrāṃ prāguktām |
 triśikhamiti triśūlam |
 sannaddhāṃ kṛtasannāhām |
 bhānumaṇḍale dhyātvā pūrvavadayutaṃ mantraṃ japediti sambandhaḥ |
 mantrīti |
 velākālādijñaḥ || 102-105 ||
cāpabāṇadharāṃ bhīmāṃ siṃhasthāṃ jvalanopamām       |
sṛjantīṃ  bāṇanivahāndhāvantīṃ tādṛśaṃ  ripum       || 106 ||
dhyātvā    japenmanumimamayutaṃ   toyamadhyagaḥ       |
ripuṃ  ca  parasenāṃ  ca  drutamuccāṭayed dhruvam       || 107 ||
      tādṛśamiti |
 dhāvantam |
 toyamadhyaga iti jānvadhobhāgaparyantam |
 kāraskaramayīṃ kṛtveti |
 ulūkakākayoḥ patrairiti |
 tarjanīṃ triśikhaṃ dorbhyāmiti |
 khaḍgakheṭakarāṃ sannaddhāmiti |
 drutamuccāṭayeddhruvamityādi krūrakarma velākālakalātithinakṣatra- riktāstasya graharkṣāṣṭavargaprātilomyaṃ 
pātālādiyogāṃśca jñātvā tatsamaye kṛtaṃ śīghrasiddhidaṃ bhavati |
 tatra velā nāma candrodayamārabhya pañcadaśaghaṭikāparyantaṃ samudrasya kṣobho bhavati sā candravelā |
 tadā krūrakarmāṇi na kuryāt |
 tadanantaraṃ punaḥ pañcadaśaghaṭikāparyantaṃ velā nāsti tadā krūrakarma kuryāt |
 punastadanantaraṃ pañcadaśaghaṭikāparyantaṃ velā |
 punastāvatkālaṃ sā nāsti |
 kālastu----
                  kulikaḥ sthaviro yogastārā vaināśikī kujaḥ |
                  aṣṭamo rāśirityādyāstārāḥ  syuḥ  kṣudrakarmaṇi || iti |
      kalā nāma candrakalā sā śukle varddhate kṛṣṇe truṭyati |
 tadaṣṭamī- mārabhyā'māvāsyāparyantaṃ kuryāt |
 tithiriktāḥ prasiddhāḥ |
 nakṣatrariktā viṣanāḍyaḥ |
 anyatra tu----
                  āyurdāyaṃ riporjñātvā lagnoktarkṣānuguṇyataḥ |
                  tadātmikagrahāṇāṃ ca sthitimaṣṭakavargakam ||
                  trayāṇāmānukūlyena   kuryāttadābhicārakam |
                  anyathā krūrakarmāṇi kurvāṇaṃ nāśayanti hi ||
                  tānyeva karmāṇi    tatastattrayaprātikūlyataḥ |
                  vidadhyādanyathā śaktyā naiṣphalyaṃ cātmanāśanam ||
                  riporaṣṭamalagne ca   kāle    tvaṣṭamarāśige |
                  sthāne kuryādaniṣṭāni tadvināśāya sādhakaḥ ||
                  pātālayoge nīcākhye viṣayoge   ca mṛtyuje |
                  nāśayoge ca dinajamṛtyau    krakacayogake ||
                  caṇḍīśacaṇḍāyudhake mahāśūle   ca kāṇake |
                  raktasthūṇe kaṇṭakākhye sthūṇe pañcārkasaṃjñake ||
                  kuryātprayogān pratyathībhaṅgāya    nidhanāya ca |
                  nigrahāya nirīkṣyaivaṃ kuryāt siddhimavāpnuyāt || iti |
aṣṭamo rāśiścakramantre vakṣyate |
 anye yogāḥ jyotiḥśāstrato jñeyāḥ || 106-107 ||
ānityakasamiddhomānmucyate   rogaśokataḥ       |
puṣpaistadīyairvaśayenmadhurāktairmataṅgajān       || 108 ||
rakṣāyai  pañcagavyena  limpejjaptena  dantinaḥ       |
gavyājyatilasiddhārthairānityakasamidvaraiḥ       || 109 ||
dugdhānnapañcagavyābhyāṃ  taṇḍulena  ghṛtena  ca       |
etaiḥ pṛthak pṛthak dravyairaṣṭottarasahasrakam       || 110 ||
juhuyāddanaśo viprān bhojayenmadhurādibhiḥ       |
gurave   dakṣiṇāṃ   dadyādvastrābharaṇasaṃyutām       || 111 ||
mātaṅgāścaturaṅgāśca   varddhante  vidhinā'munā       |
sarvavyādhivinirmuktāḥ  kṣudrapīḍāvivajītāḥ       || 112 ||
anityakamiti |
 kānyakubjabhāṣāyām eracchi iti |
 gavyājyamityekam |
 etairityaṣṭa- bhirdravyaiḥ |
 dinaśaḥ pratyaham |
 pṛthak juhuyāditi |
 krameṇa prathamadine prathamadravyeṇa dvitīye dvitīyeneti jñeyam |
 dinaśa iti viprān bhojayedityatrāpyanveti || 108-112 ||
kārayed brahmavṛkṣeṇa    śilpināyudhapañcakam       |
śaṅkhakhaḍgarathāṅgāni śārṅgaṃ kaumodakīṃ kramāt       || 113 ||
      kārayediti |
 tālapramāṇam |
 brahmavṛkṣeṇeti palāśena |
 dvijabhūmisthena saphaleneti jñeyam |
 śilpineti |
 nipuṇatareṇetiśeṣaḥ |
 taduktamācāryaiḥ |
 sādhuśilpavideti |
 rathāṅgaṃ cakram |
 śārṅgaṃ dhanuḥ |
 kaumodakīṃ gadām |
 kramādityasyāyamarthaḥ |
 mahāntaṃ palāśaṃ dikṣu aṅkayitvā chittvā krakacena pañcadhā nibhīdya madhyabhāgena śaṅkhaṃ pūrvādi 
catudīgbhāgaiḥ khaḍgādīni kārayediti |
 taduktamācāryaiḥ----
                 dvijabhūruhaṃ mahāntaṃ chittvā nibhīdya pañcadhā bhūyaḥ |
                 āśākrameṇa pañcāyudhā vidheyāśca sādhu śilpavidā || iti || 113 ||
pañcagavyeṣu niḥkṣipya tāni spṛṣṭvā manuṃ japet       |
samyak  pañcasahasrāṇi  teṣu sampātayan  punaḥ       || 114 ||
tāvadājyena juhuyānmantraiḥ svaiḥ pūjayet kramāt       |
uddhṛtya   pañcagavyebhyaḥ  pūrvavat   prajapenmanum       || 115 ||
      pañcagavyeṣu nikṣipyeti |
 palāśasyaiva pātraṃ kṛtvā tanmadhye pañcagavyaṃ vinikṣipya tatra tāni nikṣipyetyarthaḥ |
 manuṃ mūlamantram |
 pañcasahasrāṇīti samudāyena |
 samyagiti pratyekaṃ sahasrajapaḥ |
 teṣu āyudheṣu samyak sampātayan tāvat pañcasahasreṇa juhuyāt |
 samyagiti |
 pratyāyudhamekaikasahasrarītyā |
 mantraiḥ svairiti saptadaśe vakṣyamāṇaiḥ |
 pūjayediti |
 prāṇapratiṣṭhāpūrvaṃ pātra eva |
 kramāditi |
 madhyasthaśaṃṅkhaprabhṛtītyarthaḥ |
 pūrvavaditi |
 punastāni spṛśan tāvatsaṃkhyam |
 īśānasaṃhitāyāntu----
                  dvijabhūbhyāṃ sthitaṃ chittvā phalādyaṃ viprabhūruham |
                   mūlāgrahīnaṃ nibhīdya   pañcadhā sarvataḥ samam ||
                  madhyādyaṃśaiḥ kramācchaṅkhaṃ   nandakaṃ cakrameva ca |
                  śārṅgaṃ kaumodakīṃ tālapramāṇaṃ parikalpayet ||
                  sapañcagavye   tatpātre   nikṣipettaṃ nidhāya ca |
                  svastike samyagabhyarcya japetpañcasahasrakam ||
                  ghṛtena    tāvaddhutvājyasampātena   yathāvidhi |
                  ālipya tāvadbhūyo'pi japenmantramidaṃ sudhīḥ ||
                  khātvā'vaṭān hastamānān madhye pūrvādi dikṣu ca |
                  tatra pīṭhaṃ   samabhyarcya    mūlamantreṇa vinyaset ||
                  tāni śaṅkhe mahādurgāmāvāhyā'smin sthitāṃ yajet |
                  tattadāyudhamūrttīśca        diśāsūditalakṣaṇāḥ ||
                  astramantreṇa paritaḥ prākāraṃ parikalpayet ||iti ||114-115 ||
avaṭān pañca nikhaneddakṣu madhyādiṣu kramāt       |
avaṭeṣveṣu    pūrṇeṣu    pañcagavyena   sādhakaḥ       || 116 ||
āyudhāni    prajaptāni    pañcaghoṣapuraḥsaram       |
vinyasetteṣu  madhyādi  pūjāṃ  kuryādyathā  purā       || 117 ||
vālukābhiḥ samāpūrya mṛdbhaḥ kuryātsamasthalam       |
baliñca   vikirettatra   teṣāṃ  mantrairyathākramam       || 118 ||
dikpatibhyo baliṃ dattvā brāhmaṇān bhojayettataḥ       |
dīnāndhakṛpaṇādīṃśca     toṣayedbhojanādibhiḥ       || 119 ||
      avaṭāniti |
 hastamānān |
 sādhaka ityanena mūlamuccaran vinyasedityuktam |
 prajaptānītyanuvādaḥ |
 vinyasediti mūlena |
 yathāpureti |
 svasvamantraiḥ |
 yathākramamiti madhyādi || 116-119 ||
gurave      dakṣiṇāṃ    dadyādātmavittānusārataḥ       |
yatraivaṃ  vihitā   rakṣā  deśe  vā  nagare  pure       || 120 ||
grāme  gehe'thavā  tatra  varddhante  sampadaḥ  sadā       |
aśmapātādayo     doṣā    bhūtapretādisaṃyutāḥ       || 121 ||
abhicārakṛtāḥ      kṛtyāripucaurādyupadravāḥ       |
nekṣyante  tāṃ  diśaṃ bhītāstajītā  devatājñayā       || 122 ||
padmaṃ bhānudalānvitaṃ pravilikhettatkaṇīkāyāṃ puna-
      stāraṃ śaktigabīja sādhyasahitaṃ tatkesareṣu kramāt       |
madīnyā manusaṃbhavān yugalaśo varṇān punaḥ patragān -
      mantrārṇān guṇaśo vidhāya vilikhedantyaṃ tadantye dale ||123||
mātṛkāvarṇasaṃvītaṃ         bhūpuradvayamadhyagam       |
yantraṃ vindhyanivāsinyāḥ proktaṃ sarvasamṛddhidam       || 124 ||
rakṣākaraṃ    viśeṣeṇa     kṣudrabhūtādināśanam       |
rājyadaṃ bhraṣṭarājyānāṃ vaśyadaṃ vaśyamicchatām       || 125 ||
sutāthīnīnāṃ  sutadaṃ  rogiṇāṃ  rogaśāntidam       |
bahunā kimihoktena yantraṃ  tat kāmado maṇiḥ       || 126 ||
|| iti śrīmadlakṣmaṇadeśikendraviracite śāradātilake
ekādaśaḥ paṭalaḥ samāptaḥ || 11 ||
bth " bi

      yantramāha padmamiti |
 bhānudalānvitaṃ dvādaśadalānvitaṃ padmaṃ likhet |
 tatkaṇīkāyāṃ śaktigaṃ māyābījagaṃ yadbījaṃ daurgaṃ savisargaṃ tatra yat sādhyaṃ tena sahitaṃ tāraṃ likhet |
 etena dvādaśadalapadmakaṇīkāyāṃ praṇavaṃ vilikhya tatra māyābījaṃ tatra daurgaṃ bījaṃ tatra sādhyaṃ 
likhedityuktaṃ bhavati |
 madīnyā iti mahiṣamadīnyāḥ |
 yugalaśa ityanena mahiṣamadīnīmantrasyāvṛttitrayamuktam |
 mantrārṇān mūlamantrārṇān |
 guṇaśastisraḥ |
 antyamekamakṣaramantye dvādaśe likhet || 123-126 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāmekādaśaḥ paṭalaḥ || 11 ||
bth " bi


atha dvādaśaḥ paṭalaḥ

ajñānatimiradhvaṃsi    saṃsārārṇavatārakam       |
ānandabījamavatādatarkyaṃ     traipuraṃ    mahaḥ      || 1 ||
atha vakṣye parāṃ vidyāṃ tripurāmatigopitām       |
yāṃ jñātvā siddhisaṅghānāmadhipo jāyate naraḥ      || 2 ||
      evaṃ durgāmantrānuktvā mātṛkāpaṭale tārttīyasyoddaṣṭatvādbhairavomantraṃ vaktumupa- kramate |
 ajñāneti |
 tripurāśabdavyutpattiruktā'nyatra----
      trimūttīsargācca  purābhavatvāt   trayīmayatvācca  puraiva   devyāḥ |
      laye trilokyā api pūraṇatvāt prāyo'mbikāyāstripureti nāma || iti |
 siddheśvarīmate tu----      brahmaviṣṇumaheśānaistridevairacītā  purā |
                  tripureti tadā nāma kathitaṃ daivataiḥ purā || iti |
      atigopitāmityanenaitaduktaṃ bhavati |
 mayā'pi guptameva svarūpamuddhṛtamiti |
 anyathā vidyāṃ vakṣye iti pratijñāya vidyā vedyetyupasaṃhāraḥ atha ca mantra uddhṛtaḥ idamasaṅgataṃ syāt |
 yataḥ  " śaktyādyā tu bhavedvidyā śivādyo mantra ucyate "  ityukteḥ |
        taduktam----      eṣā sā śāmbhavī vidyā guptā kulavadhūriva |
                   karṇātkarṇepadeśena sañcaratyavanītale || iti |
      siddhītyādi viniyogoktiḥ || 1-2 ||
viyadbhṛguhutāśastho   bhautiko   binduśekharaḥ       |
viyattadādi kendrāgnisthitaṃ  vāmākṣibindumat       |
ākāśabhṛguvahnistho manuḥ sargendukhaṇḍavān       || 3 ||
      mantramuddharati viyaditi |
 viyat haḥ bhṛguḥ saḥ hutāśo rephaḥ |
 te tiṣṭhantyatra saḥ supi sthaḥ bāhulakādadhikaraṇe kaḥ |
 bhautika e binduranusvāraḥ ityādyaṃ kūṭam |
 viyat haḥ tadādiḥ saḥ|
 kaḥ svarūpam |
 indro laḥ agnī raḥ |
 ete sthitā yatretyāhitāgnyādiḥ|
 vāmākṣi ī binduranusvāra iti dvitīyaṃ kūṭam |
      ākāśo haḥ bhṛguḥ saḥ vahnī rephaḥ manurau sarge visargaḥ indukhaṇḍaḥ anusvāraḥ iti tṛtīyaṃ kūṭam |
 ādyantayo rephaḥ kīlakam |
 taduktamācāryairbhairavīstave----
      ādyaṃ tṛtīyamanalojītameva bījaṃ kūṭaṃ dvitīyamanalena virājamānam |
 iti || 3 ||
vāgbhavaṃ prathamaṃ bījaṃ kāmabījaṃ dvitīyakam       |
tṛtīyaṃ  kāmarājākhyaṃ  tribhirbījairitīritā       || 4 ||
pañcakūṭātmikā  vidyā  vedyā  tripurabhairavī       |
ṛṣiḥ syāddakṣiṇāmūttīśchandaḥ paṅktiḥ samīritaḥ       || 5 ||
devatā   deśikairuktā   devī   tripurabhairavī       |
nābherācaraṇaṃ nyasyedvāgbhavaṃ  mantravit  punaḥ       || 6 ||
hṛdayānnābhiparyantaṃ   kāmabījaṃ  pravinyaset       |
śiraso hṛtpradeśāntaṃ tārttīyaṃ vinyaset tataḥ       || 7 ||
ādyaṃ  dvitīyaṃ  karayostārttīyamubhayornyaset       |
mūdrdhnyādhāre hṛdi nyasyed bhūyo bījatrayaṃ kramāt        || 8 ||
      eṣāṃ pratyekaṃ nāmānyāha vāgbhavamiti |
 pañcakūṭātmiketi |
 hasakalareti pañcavyañjanasaṃyogāt pañcakūṭātmakatvaṃ repharahitatvena catuṣkūṭatvaṃ rephopari nādayoge 
ṣaṭkūṭatvaṃ jñeyam |
 asyāstriṃśatprastārabhedā granthagauravabhayānnoktāḥ |
 te tantrāntarāt draṣṭavyāḥ |
 ādyaṃ bījaṃ madhyaṃ śaktiḥ antyaṃ vā śaktiḥ |
 vyastabījadhyānaphalamucyate sārasvatamatāt----
                  navakundanibhāṃ devīṃ muktājālavibhūṣaṇām |
                  mudrākapālavidyākṣamālārājanmahābhujām ||
                  vāgbhavaṃ yo maheśāni lakṣaṃ japati saṃyataḥ |
                  kavitā jāyate tasya nānāvṛttārthaśobhanā ||
                  raktāṃ  suratarormūle   vilasanmaṇipīṭhagām |
                  sṛṇipāśakapāleṣumātuliṅgadhanuḥkarām  ||
                  raktairalaṃkṛtāṃ    puṣpairmadāghūṇītalocanām |
                   helāvilāsasampannāṃ  navayauvanasundarīm ||
                  devīṃ dhyātvā japelakṣaṃ yo bījaṃ madhyamaṃ vaśī |
                  trailokyaṃ kṣobhayedāśu purāvat siddhibhāgasau ||
                  akṣamālāsudhākumbhamudrāpustakadhāriṇīm |
                  navakundendusāṅkāśāṃ rājanmauktikabhūṣaṇām ||
                  śaktiṃ saṃvinmayīṃ dhyātvā bījaṃ sārasvataṃ vaśī |
                  yo japetjāyate tasya kavitā bhuvi santatā || iti ||
      tantrāntare ca----       vidyākāmo vāgbhavākhyaṃ śuklavastrānulepanaḥ |
                  mauktikābharaṇo bhūmigṛhe japyāt trilakṣakam ||
                  gadyapadyānyudgirantīṃ svaṃ vāṇīmiti bhāvayan |
                  palāśaireva  juhuyāt    puṣpaistrimadhurāplutaiḥ ||
                  sa jāyate  kaviśreṣṭhaḥ  sundarīṇāṃ ca vallabhaḥ |
                  trilokī vaśyakāmaścet kāmarājaṃ dvitīyakam ||
                  kastūrīkuṅkumāmodamadhuro'ruṇabhūṣaṇaḥ    |
                  raktakṣaumāmbaradharo     japellakṣatrayaṃ sudhīḥ ||
                  netrāñcalairmadālolairvaśe    vidadhatī   jagat |
                  ambiketi svakaṃ rūpaṃ dhyāyan hṛṣṭena cetasā ||
                  juhuyānmālatīpuṣpaiḥ         śītakarpūrasaṃplutaiḥ |
                  jaganti tasya vaśyāni bhavanti bahunā'tra kim ||
            vāgvilāsamadhigantumanā yo bījamantyamapi puṣkaralakṣam
                  saṃjapedvimalabhūṣaṇavastro'sau bhavet kavivaro'mitakīttīḥ |
            mālatīmukulakairdaladdalaiścandanāmbhasi ghane nimajjitaiḥ
                  śrīkarī kusumakairhatakriyā saiva cāśu kavitākarī matā || iti |
      atra granthakṛtā'tiguptataratvādbījatrayasya dīpanyuddhāro na kṛtaḥ |
 tena ca vineyaṃ vidyā na siddhidā |
 atastaduddhāraḥ siddheśvarītantrāllikhyate----
            vāgīśvaryāstu mantre hutavahadayitāsthānagaṃ vāgbhavākhyaṃ
                  klinne kledinyapi syādiha tadanu mahākṣobhamityeva yojyam |
            tasmāt kuvītyasau cenmanurayamudito ruddhavarṇastadantas-
                  tārānmokṣaṃ tadante kurupadamasahitaṃ syācca samohanākhyam ||
      bījānāṃ dīpanāni syuriha hi manavo yaiḥ sudīptaḥ sadaiva
                  traibījo mantrarājo bhavati japavidhau sarvasampattikārī |
      vidyānāṃ pāragāmī yuvatijanamanaḥkṣobhakārī vihārī |
                  mantrī syāt sarvasampannaratipatisadṛśo muktabādhaścirāyuḥ || iti ||
      cetanyāhlādanyuddhāraḥ prathamaślokavyākhyānokto'nusandheyaḥ |
 uttaraṣaṭke tu----
                  ādimena tu sā luptā madhyamena tu kīlitā |
                  antimena tu sā chinnā tena vidyā na sidhyati ||
                  ādimādimanādiṃ ca madhyaṃ madhyamamadhyamam |
                  antyamantyamanantyaṃ ca tripurā śīghrasiddhidā ||
                  ādimadhye tu madhyādāvantyamadhye tu saṃsthitau |
                   puraḥ kṣobhāya japtavyaṃ vidhinā'nena sādhakaiḥ || iti |
anyatra tu----
            ādyaṃ bījaṃ madhyame madhyamādāvantyaṃ cāntye yojayitvā japed yaḥ |
             trailokyāntaḥ pātino bhūtasaṅghā vaśyāstasyaiśvaryabhājo bhaveyuḥ ||
            ādyaṃ kṛtvā cāvasāne'ntyabījaṃ madhye madhyaṃ cādime sādhakendraḥ |
            kuryānnityaṃ yo japenmantramenaṃ jīvanmuktaḥ so'śnute divyasiddhim || iti |
      karayoriti vāmadakṣiṇayoḥ |
      taduktam----hastatale ca savye dakṣāhvaye dvitīye |
 iti || 4-8 ||
navayonyātmakaṃ nyāsaṃ kuryādbījaistribhiḥ punaḥ |
karṇayościbuke   bhūyaḥ  śaṅkhayorvadane  punaḥ       || 9 ||
netrayornasi  vinyasyedaṃsayoḥ   piṭhare   punaḥ       |
tataḥ  kūrparayoḥ  kukṣau  jānunordhvajamūrddhani       || 10 ||
pādayorguhyadeśe    ca    pārśvayorhṛdayāmbuje       |
stanayoḥ kaṇṭhadeśe ca ratyādimatha vinyaset       || 11 ||
      navayonyātmakamiti yaduktaṃ tamevāha karṇeti |
 tritristhānairekaikā yoniḥ |
 atra vāmāṅgādinyāsa iti kecit |
 ata eva pūjāyāṃ vāmakoṇa ityādyuktiḥ |
 śaṅkhayoriti |
 lalāṭapārśveccapradeśayoḥ |
 trikāṇḍyāmapi---- " śaṅkho nidhau lalāṭāsthi "  |
 nasīti nāsikāyām |
 piṭhare udare |
 uccākāratvāttasya |
 kukṣāvityanena naikaḍhyādyonyā- kāratāsiddhaye nābhibhāgo lakṣyaḥ |
 taduktam |
 kaurparayornābhimaṇḍale nyasediti |
 kvacinnābhāviti pāṭhaḥ |
 dhvajo liṅgam || 9-11 ||
mūle ratiṃ  hṛdi  prītiṃ  bhruvormadhye  manobhavām       |
bālābījaistribhirnyasyet sthāneṣveṣu vilomataḥ       || 12 ||
amṛteśīṃ ca yogeśīṃ viśvayoniṃ  kramādimāḥ       |
vilomabījaivīnyasyenmūttīnyāsamathācaret       || 13 ||
      ratyādīti yaduktaṃ tadevāha----mūla iti |
 vilomatastribhirbālābījaiḥ vinyasediti sambandhaḥ |
 sthāneṣveṣviti uttaratra sambadhyate |
 tatra vilomatvaṃ nāmedaṃ ratervāgbhavaṃ prīterantyaṃ manobhavāyā madhyamiti |
 yadāhuḥ----
                  kāmasya kāmabījaṃ ratibījaṃ vāgbhavaṃ samuddiṣṭam |
                  samohanākhyamantyaṃ   prīterbījaṃ  yathā  proktam || iti |
      eṣviti |
 pūrvektasthāneṣu vilomabālābījaiḥ saha amṛteśyādyā nyasedityanvayaḥ |
 atrāpi vilomatvaṃ pūrvavadeva || 12-13 ||
svasvabījādikaṃ  pūrvaṃ mūrdhnīśānamanobhavam       |
nyasedvaktre  tatpuruṣaṃ   makaradhvajamātmavit       || 14 ||
hṛdyaghorakumārādikandarpaṃ       tadanantaram       |
guhyadeśe      pravinyasyedvāmadevādimanmatham       || 15 ||
sadyojātaṃ   kāmadevaṃ   pādayovīnyasettataḥ       |
ūddhrvaprāgdakṣiṇodīcyapaścimeṣu mukheṣu tān       || 16 ||
      svasvabījādikamiti |
 mūrttīnāṃ vakṣyamāṇāni bījāni manobhavādīnāṃ krameṇa vanitācaturthabāṇavāgbhavakāmamāyābījāni jñeyāni |
 ubhayatra ādiśabdaḥ tatpūrvatvamātraṃ bodhayati |
 tenaikapadyam |
 tān īśānamanobhavādīn |
 tenāyaṃ prayogaḥ |
 hsrāṃ īśānāya strīṃ manobhavāya nama ityādi || 14-16 ||
pravinyasedyathāpūrvaṃ     bhṛgurvyemāgnisaṃsthitaḥ       |
sadyādi pañcahrasvastho bījameṣāṃ prakīttītam       || 17 ||
      yathāpūrvamiti |
 svasvabījādikamiti ca yaduktaṃ tāni bījānyuddharati bhṛguriti |
 bhṛguḥ saḥ vyoma haḥ agnī rephaḥ tābhyāṃ samyagyuta iti |
 ūrddhādhobhāge krameṇa |
 sadyādipañcahrasvā vilomena o e u i a iti || 17 ||
ṣaḍdīrghayuktenādyena  bījenā'ṅgakriyā   matā       |
pañcabāṇāṃstanau nyasyenmantrīṃ trailokyamohanān       || 18 ||
      ṣaḍiti |
 ṣaḍdīrghayuktena bījena madhyabījena |
 ādyena bījena mantrādyena |
 sampradāyāt |
 śāktādyenetyapi jñeyam |
 tenāyaṃ prayogaḥ |
 hsroḥ hasakala hrāṃ hrīÁ hsrauṃ hṛt 5 hrīÁ hrīÁ hsrauÁ śiraḥ 5 hrūÁ hrīÁ hsrauÁ śikhā 5 hraiÁ hrīÁ hsrauÁ 
varma 5 hrauÁ hrīÁ netraṃ 5 hraḥ hrīÁ hsrauÁ astram || 18 ||
drāmādyāṃ  drāviṇīṃ  mūdhnī drīmādyāṃ kṣobhiṇīṃ pade       |
klīṃ vaśīkaraṇīṃ vaktre  guhye blūṃbījapūvīkām       || 19 ||
ākarṣaṇīṃ  hṛdi  punaḥ  sargāntarbhṛgusaṃyutam       |
sammohanīṃ  kramādevaṃ  bāṇanyāso'yamīritaḥ       || 20 ||
bhālabhrūmadhyavadanalambikākaṇṭhahṛtsu     ca       |
nābhyadhiṣṭhānayoḥ pañca  tārādyāḥ  subhagādikāḥ       || 21 ||
nyastavyā vidhinā devyo mantriṇā subhagā bhagā       |
bhagasapīṇyatha   parā   bhagamālinyanantaram       || 22 ||
anaṅgā'naṅgakusumā    bhūyaścā'naṅgamekhalā       |
anaṅgamadanā     sarvā    madavibhramamantharāḥ       || 23 ||
pradhānadevatāvarṇabhūṣaṇādyairalaṅkṛtāḥ       |
akṣasrakpustakābhītivaradāḍhyakarāmbujāḥ       || 24 ||
      drāmādyāmiti |
 atra sarvatrācāryeṇa masthāne ṅaḥ paṭhitaḥ |
 anyatra tu drāṃ drīṃ klīṃ blūṃ sa ādikā bāṇā iti |
 taduktaṃ tripurāsāre----
                adrīśo mukhavṛttavahnisahitastvādyaṃ sadaṇḍastri-
                mūrtyākrāntānanavṛttameva khalu tadbījaṃ dvitīyaṃ bhavet ||
        mukhāntasthitaṃ devarājādhirūḍhaṃ savāmekṣaṇaṃ vaktrapūrveṇa yuktam |
        bhapūrvaṃ savṛttāriṣaṣṭasvarārddhakṣapeśaṃ katuryaṃ kapūrveṇa yuktam || iti |
      adrīśo daḥ mukhavṛttam ā vahnī raḥ sadaṇḍaḥ sānusvāraḥ |
 idamādyaṃ drāmiti |
 tadeva trimūttīnā īkāreṇa ākrāntamānanavṛttamākāro yasyedṛśaṃ drīmiti dvitīyam |
 mukhāntaḥ kaḥ devarājo laḥ vāmekṣaṇam ī |
 vaktrapūrvam anusvāraḥ tena klīṃ iti tṛtīyam |
 bhapūrva baḥ vṛttāriṇā lakāreṇa ṣaṣṭhasvaraḥ ūkāraḥ tena yutam tena blūmiti bījaṃ bhavati |
 kaṃ jalaṃ tadbījaṃ vakāraḥ tatturīyaṃ saḥ kakārapūrve visargaḥ tena sahitam etāvatā saḥ iti pañcamam |
      hṛdītyuttaratra sambandhate |
 sargānto bhṛguḥ saḥ |
 lambiketi |
 mukhamadhye sthānaviśeṣaḥ |
 kvacitkaṇīketi pāṭhaḥ |
 tadā  " kaṇīkā karṇabhūṣaṇam "  iti trikāṇḍī |
 vidhineti |
 caturthīnamo'ntatvam |
 mantriṇetyanena samuccitapūrvā ityuktaṃ bhavati || 19-24 ||
vākkāmaṃ blūṃ punaḥ strīṃ sastārāḥ pañcoditāstvamī |
nyāsaṃ  kuryād  bhūṣaṇākhyaṃ  tataḥ sādhakasattamaḥ       || 25 ||
      tārānevāha |
 vāgiti vāgbhavam |
 kāmaḥ kāmabījam |
 anyat svarūpam |
      bhūṣaṇākhyamiti |
 bhūṣaṇarūpairvarṇairnyāso bhūṣaṇanyāsaḥ |
 tamevāha |
 tataḥ sādhaka- sattamo nyasediti |
 mātṛkāvarṇāniti śeṣaḥ |
 sādhakasattama ityanena sabindutvaṃ tattat- sthāne bhūṣaṇarūpatvena dhyānaṃ coktam || 25 ||
nyasecchirisa   bhālabhrūkarṇākṣiyugale   nasi       |
gaṇḍayoroṣṭhayordantapaṅktyorāsye nyaset svarān       || 26 ||
cibuke'tha gale kaṇṭhe pārśvayoḥ stanayugmake       |
dormūlayoḥ   kūrparayoḥ   pāṇyostatpṛṣṭhadeśataḥ       || 27 ||
nābhau    guhye     punaścorverjānunorjaṅghayostataḥ       |
sphicoḥ pattalayoḥ paścāccaraṇāṅguṣṭhayordvayoḥ       || 28 ||
kādirāntān nyasedvarṇān sthāneṣveṣu samāhitaḥ       |
kāñcyāṃ graiveyake  paścāt kaṭake  hṛdi guhyake       || 29 ||
karṇakuṇḍalayormaulau valaśān ṣakṣasān lahau       |
aṣṭāvimān   pravinyasyedevaṃ    deśikasattamaḥ       |
evaṃ  nyastaśarīro'sau  dhyāyet  tripurabhairavīm       || 30 ||
      nyāsasthānānyevāha śirasīti |
 kaṇṭhastanmaṇirgalastadadhobhāgaḥ |
 atra karṇādiṣu dvidvi varṇanyāsaḥ|
 bhrūsthāne ekam |
 pāṇyorekam |
 tatpṛṣṭhadeśe ekamiti sampradāyavidaḥ|
 sphikśabdenoccatvasāmyād gulphau lakṣyete |
 kaṭake mūrddhanyo laḥ |
 hṛdi tālavyaḥ śaḥ karṇakuṇḍalayormūrddhanyadantyāviti viveka iti deśikasattama ityetenoktam ||26-30||
udyadbhānusahasrakāntimaruṇakṣaumāṃ śiromālinīṃ
      raktāliptapayodharāṃ japavaṭīṃ vidyāmabhītiṃ varam       |
hastābjairdadhatīṃ trinetravilasadvaktrāravindaśriyaṃ
      devīṃ baddhahimāṃśuratnamukuṭāṃ vande samandasmitām       || 31 ||
      udyaditi |
 śirasāṃ muṇḍānāṃ mālā yasyāṃ sā tāmiti vigrahaḥ |
 rakteti rakta- candanam |
 āyudhadhyānaṃ dakṣādyūrddhayorādye tadadhaḥsthayorantye |
 dakṣorddhataḥ dakṣādhaḥparyanta- miti kecit |
 atra dhyānāntaraṃ bāṇabījapūrvakaṃ pañcamudrā guruvaktragamyā darśayet ||31||
dīkṣāṃ  prāpya  japenmantraṃ  tattvalakṣaṃ  jitendriyaḥ       |
puṣpairbhānusahasrāṇi     juhuyād    brahmavṛkṣajaiḥ       || 32 ||
trimadhvaktaiḥ     prasūnairvā    karavīrasamudbhavaiḥ       |
      dīkṣāṃ prāpyeti |
 śaktidīkṣāṃ prāpyetyarthaḥ |
 sā ca tantrāntara siddheśvarīmatādito jñeyā |
 tattvabhānuśabdayoḥ sarūpāṇāmityekaśeṣaḥ |
 tattvalakṣaṃ ṣaṭtriṃśallakṣam |
 homastu ṣaṭtriṃśatsahasraṃ palāśakusumaiḥ |
 iyaṃ catuḥkūṭasya saṃkhyā |
 trimadhvaktaiḥ payomadhu- ghṛtayuktaiḥ |
 kecit payaḥsthāne śarkarāmāhuḥ |
 idamubhayatra sambadhyate |
 tattvalakṣaṃ catu- vīṃśatilakṣam |
 homastu catuvīṃśatisahasraṃ karavīraiḥ |
 iyaṃ saṃkhyā pañcakūṭasya |
 tattvalakṣaṃ dvādaśalakṣam |
 tantrāntare dvādaśatattvānāmapyupadiṣṭatvāt |
 taduktaṃ prayogasāre----
                  ato dvādaśatattvāni vadantyeke vipaścitaḥ |
 iti |
      tanmate prasūnairveti vāśabdaḥ samuccaye militvobhayairdvādaśasahasraṃ homaḥ |
 iyaṃ ca saṃkhyā ṣaṭkūṭasyeti jñeyam |
 taduktamācāryaiḥ----
            dīkṣāṃ prāpya viśiṣṭalakṣaṇayujaḥ satsampradāyād guro-
                  rlabdhvā mantramamuṃ japet suniyatastattvārddhalakṣāvadhi |
            svādvaktaiśca navaiḥ palāśakusumaiḥ samyaksamiddhe'nale
                  mantrī bhānusahasrakaṃ pratihunedaśvārisūnairapi || iti ||
      tatra tattvāni ṣaṭtriṃśaccatuvīṃśatiḥ arddhaṃ dvādaśa |
 bhāntīti bhānavaḥ ṣaṭtriṃśa- ttatvāni catuvīṃśatitatvāni dvādaśādityāśceti padmapādācāryaiḥ vyākhyātam |
 atrāpi bhānuśabdārthe'yameva jñeyaḥ || 32-33 ||
padmaṃ  vasudalopetaṃ  navayonyāḍhyakaṇīkam       || 33 ||
icchādiśaktibhiryuktaṃ bhairavyāḥ pīṭhamarcayet       |
icchā jñānā kriyā paścāt kāminī kāmadāyinī       || 34 ||
ratī ratipriyā nandā navamī  syānmanonmanī       |
varadābhayadhāriṇyaḥ saṃproktā  nava  śaktayaḥ       || 35 ||
      pūjāyantramāha padmamiti |
 navayonyādyakaṇīkaṃ padmamasyāḥ pūjāyantramiti śeṣaḥ |
 taduddhāraprakāra ucyate----
                  dvitīyādidvidvibhāge  yonī    sandhyadhvanāgninā |
                  bhittvā dhyaṃśaguṇān vṛttān bahiḥ padmaṃ sabhūgṛham ||
      asthārthaḥ----yathecchapramāṇaṃ vṛttaṃ kṛtvā tatprāksūtraṃ caturdhā vibhajya tatraikaṃ bhāgam 
urddhatastyaktvā dvitīyaṃ bhāgamārabhya tṛtīyabhāgāntam adharāgratryasraṃ kṛtvā tato madhyādārabhya 
caturthānyaṃ dvitīyamadharāgraṃ trayasraṃ kṛtvā tadubhayasandhibhediprathamabhāgamārabhya ūrddhāgraṃ 
tṛtīyāntaparyantaṃ tryasraṃ kṛtvā tadubhayasandhibhediprathamabhāgamārabhya ūrddhāgraṃ tṛtīyāntaparyantaṃ 
tryasraṃ kuryāditi |
 taduktam----
      vahneḥ puradvitayavāsavayonimadhyasambaddhavahnivaruṇeśasamāśritāsri |
 iti |
                  varadābhayadhāriṇya iti smaraṇamātram |
                  caturthapaṭala evāsāṃ dhyānasyoktatvāt || 33-35 ||
vāgbhavaṃ lohito rāyai śrīkaṇṭhaḥ lohito'nalaḥ       |
dīrghavān  yai  parā  paścādaparāyai  hasauḥ  punaḥ       || 36 ||
sadāśivamahāpretaṃ    ṅe'ntaṃ    padmāsanaṃ   namaḥ       |
anena    manunā    dadyādāsanaṃ   śrīgurukramam       || 37 ||
      pīṭhamantramuddharati vāgiti |
 vāgbhavaṃ bālādyabījam |
 lohitaḥ paḥ |
 rāyai svarūpam |
 śrīkaṇṭhaḥ akāraḥ |
 analo raḥ dīrghavānākārayuktaḥ tena rā iti |
 yai parā iti svarūpam |
 aparāyai svarūpam |
 parā aparāyai ityatra tu sandhiḥ |
 hsauḥ iti piṇḍam|
 sadāśivamahāpretāntaṃ svarūpam |
 pretamiti dvitīyā śabdakarmaṇi |
 ṅe'ntaṃ caturthye- kavacanāntaṃ padmāsanaṃ tena padmāsanāya || 36-37 ||
prāṅmadhyayonyantarāle pūjayet kalpayet punaḥ       |
pañcabhiḥ  praṇavairmūttīṃ  tasyāmāvāhya  devatām       || 38 ||
      prāṅmadhyayonyantarāle śrīgurukramaṃ pūjayediti sambandhaḥ |
 śrīgurukramastu trividhaḥ|
 divyaudhaḥ siddhaugho mānavaughaśceti |
 tatra paraprakāśānanda parameśānandaparamaśivānanda- kāmeśvaryānandamokṣānandakāmānandāmṛtānandā divyaughaḥ |
 īśāna tatpuruṣāghoravāma- sadānandāḥ siddhaughaḥ |
 mānavaughastu svasvagurusaṃpradāyāt jñeyaḥ |
 pīṭhasyottarabhāge gurupaṅktiṃ prapūjayet iti |
 sāmānyavidheḥ apavādo'yaṃ prāṅmadhyayonyantarāla iti || 38 ||
pūjayedāgamoktena     vidhānena    samāhitaḥ       |
tārā vāk śaktiḥ kamalā hasakhaphreṃhasauḥ smṛtāḥ       || 39 ||
vāmakoṇe   yajeddevyā  ratimindusamaprabhām       |
ratiṃ  pāśadharāṃ  saumyāṃ madavibhramavihvalām       || 40 ||
prītiṃ dakṣiṇakoṇasthāṃ taptakāñcanasannibhām       |
aṅkuśaṃ praṇatiṃ dorbhyāṃ dhārayantīṃ samarcayet       || 41 ||
agre manobhavāṃ raktāṃ  raktapuṣpādyalaṅkṛtām       |
ikṣukārmukapuṣpeṣūndhārayantīṃ    śucismitām       || 42 ||
      āgamoktenetyuttaraṣaṭkaproktena |
 āgamaśabdavyutpattiruktā tantrāntare----
                  āgataṃ śivavaktrāttu gataṃ tu girijāmukhe |
                  mataṃ ca vāsudevasya tasmādāgama ucyate || īti |
      ata eva samāhitaḥ sāvadhāna ityuktiḥ |
 pañcabhiḥ praṇavairiti yaduktaṃ tānevāha tārā iti|
 vāk vāgbhavam |
 śaktirmāyābījam |
 kamalā śrībījam |
 anyatpiṇḍadvayam |
 ratiprītyordhyāne ekahaste'straṃ dvitīye namaskāraḥ || 39-42 ||
aṅgānyabhyarcayet paścādyathāpūrvaṃ vidhānavit       |
dikṣvagre  ca  nijairmantraiḥ pūjayedbāṇadevatāḥ       || 43 ||
      yathāpūrvamiti |
 āgneyādiṣu kesareṣu madhyayonyantare catudīkṣu ca |
 vidhāna- vidityanena madhyayonibāhyadeśa ityuktam || 43 ||
hastābjairdhṛtapuṣpeṣupraṇāmā        bhūtasaprabhāḥ       |
aṣṭayoniṣvaṣṭa śaktīḥ pūjayet subhagādikāḥ       || 44 ||
      hastābjairiti |
 savyahaste bāṇaḥ anyahaste namaskāraḥ |
 taduktam----
             drāviṇyādyāḥ kramaśaḥ sarvāḥ sarvābharaṇaśobhitāḥ samadāḥ |
             savyakarakalitabāṇāḥ     śeṣakaraiḥ     kṛtanamaskārāḥ || iti |
      bhūtasaprabhā iti |
 pṛthivyādivarṇatulyavarṇā ityarthaḥ |
 subhagādikā iti yathānyastāḥ || 44 ||
mātarau    bhairavāṅkasthā  madavibhramavihvalāḥ       |
aṣṭapatreṣu  sampūjyā  yathāvat  kusumādibhiḥ       || 45 ||
lokapālāṃstato dikṣu teṣāmastrāṇi tadbahiḥ       |
pūrvajanmakṛtaiḥ   puṇyairjñātvaināṃ    paradevatām       || 46 ||
yo bhajeduktamārgeṇa sa bhavet  saṃpadāṃ  padam       |
evaṃ    siddhamanurmantrī    sādhayediṣṭamātmanaḥ       || 47 ||
juhuyādaruṇāmbhojairadoṣairmadhurāplutaiḥ       |
lakṣasaṃkhyaṃ tadarddhaṃ vā pratyahaṃ bhojayet dvijān       || 48 ||
vanitā yuvatī  ramyāḥ  pūjayed  devatādhiyā       |
homānte   dhanadhānyādyaistoṣayed  gurumātmanaḥ       || 49 ||
      mātara iti |
 caṇḍikāntāḥ |
 taduktamācāryaiḥ----mātṛgaṇaṃ sacaṇḍikāntaṃ daleṣvapi yajedasitāṅgakādyaiḥ |
 iti |
 yathāvadityanena dīrghādyā mātaro hrasvādyā bhairavā ityuktam |
 sampadāṃ padamityanenāsyāḥ sampatpradetyapi nāmeti sūcitaṃ bhavati || 45-49 ||
evaṃ  kṛte  jagadvaśyo ramāyā bhavanaṃ  bhavet       |
raktotpalaistrimadhvaktairaruṇairvā     hayārijaiḥ       || 50 ||
puṣpaiḥ payo'nnaiḥ saghṛtairhemo viśvaṃ vaśaṃ nayet       |
vāksiddhiṃ labhate mantrī palāśakusumairhutāt       || 51 ||
karpūrāgurusaṃyuktaṃ  gugguluṃ   juhuyāt  sudhīḥ       |
jñānaṃ divyamavāpnoti tenaiva sa bhavet kaviḥ       || 52 ||
kṣīrāktairamṛtākhaṇḍairhemaḥ    sarvāpamṛtyujit       |
dūrvābhirāyuṣe   homaḥ  kṣīrāktābhidīnatrayam       || 53 ||
      jaganti vaśyāni yasyeti bahuvrīhiḥ |
 ramāyā bhavanaṃ bhavediti |
 tatra dhyānaviśeṣaḥ----
            mātuliṅgalipipātrapaṅkajaiḥ    śobhamānakarapaṅkajāṃ śivām |
            saṃvicintya khalu pauṣṭikakriyāṃ kurvato bhavati bhūtirañjasā || iti |
      hayārijairiti karavīrajaiḥ |
 saghṛtaiḥ |
 payonnairveti tṛtīyaḥ pakṣaḥ |
 vaśaṃ nayediti |
 dhyānaviśeṣo yathā----
      pāśāṅkuśodyatakarāmaruṇāṃ prasannāṃ māṇikyavajraharitairapi bhūṣitāṅgīm |
 mūttīṃ vicintya vidadhīta puroktamārgādṛśyakriyāṃ ca nayanāñjanakāni mantrī || iti |
 bhavetkaviriti |
 dhyānaviśeṣaḥ saṃvicchāstre----
                  sārasvatamayīṃ mūttīmādimūttīsamanvitām |
                  yaḥ smaret dvādaśānte syāt so'cirādvākapatirbhavet || iti |
      amṛtā guḍūcī |
 apamṛtyujiditi |
 dhyānaviśeṣo gautamenoktaḥ----
                  kuryācchāntikakarmāṇi śuklavastrāṃ vicintya tām |
                  varābhayasudhākumbhapustakāyudhadhāriṇīm || iti || 50-53 ||
girikarṇībhavaiḥ  puṣpairbrāhmaṇān vaśayeddhutāt       |
kahlāraiḥ pāthīvān puṣpaistadvadhūḥ kaṇīkārajaiḥ|| 54 ||
mallikākusumairhutvā rājaputrān vaśaṃ  nayet       |
koraṇṭakusumairvaiśyān vṛṣalān pāṭalodbhavaiḥ|| 55 ||
anulomavilomāntaḥ sthitasādhyāhvayānvitām       |
mantramuccārya    juhuyānmantrī   madhuralolitaiḥ       || 56 ||
sarṣapaiḥ paṭusaṃmiśrairvaśayet  pāthīvān kṣaṇāt       |
anenaiva     vidhānena    tatpatnīstatsutānapi       || 57 ||
jātībilvaphalaiḥ      puṣpairmadhuratrayalolitaiḥ       |
naranārīnarapatīn   homato   vaśayed   dhruvam       || 58 ||
mālatīvakulodbhūtaiḥ     puṣpaiścandanalolitaiḥ       |
juhuyāt  kavitāṃ  mantrī  labhate  vatsarāntare       || 59 ||
madhuratrayasaṃyuktaiḥ       phalaibīlvasamudbhavaiḥ       |
juhuyādvaśayellokaṃ śriyamāpnoti vāñchitām       || 60 ||
pāṭalaiḥ   kumudaiḥ   kundairutpalairnāgacampakaiḥ       |
nandyāvarttaivīkasitaiḥ   kṛtamālairjuhoti   yaḥ       || 61 ||
jāyate vatsarādarvāk śriyā  vijitapāthīvaḥ       |
sājyamannaṃ      prajuhuyādbhavedannasamṛddhibhāk       || 62 ||
      girikarṇī aparājitā |
 paṭu lavaṇam |
 nandyāvarttairgandhatagaraiḥ |
 kṛtamālai rāja- vṛkṣajaiḥ |
 pāṭalairityādinā vikasitairiti viśeṣaṇāt puṣpairiti labhyate || 54-62 ||
kastūrīkuṅkumopetaṃ    karpūraṃ   juhuyādvaśī       |
kandarpādadhikaṃ  sadyaḥ    saundaryamadhigacchati       || 63 ||
lājān   prajuhuyānmantrī dadhikṣīramadhuplutān       |
vijitya rogānakhilān sa jīveccharadāṃ śatam       || 64 ||
pādadvayaṃ   malayaja ṃ pādaṃ   kuṅkumakesaram       |
pādaṃ gorocanāyāśca tāni piṣṭvā himāmbhasā       || 65 ||
vidadhyāttilakaṃ   bhūyo   yān  paśyed   yaivīlokyate |
yān spṛśet spṛśyate yairvā vaśyāḥ syustasya te'cirāt ||66||
      himāmbhasā nīhārodakena || 66 ||
karpūrakapicorāṇi    samabhāgāni   kalpayet       |
caturbhāgā  jaṭāmāṃsī  tāvatī   rocanā   matā       || 67 ||
kuṅkumaṃ saptabhāgaṃ syād digbhāgaṃ candanaṃ matam       |
agururnavabhāgaḥ   syāditi    bhāgakrameṇa   ca       || 68 ||
himādbhaḥ kanyayā  piṣṭametat sarvaṃ susādhitam       |
ādāya tilakaṃ bhāle kuryād bhūmipatīn narān       || 69 ||
vanitāṃ   madagarvāḍhyāṃ   madonmattān  mataṅgajān       |
siṃhavyāghrān   mahāsarpān   bhūtavetālarākṣasān       |
darśanādeva    vaśayet     tilakaṃ    dhārayannaraḥ       || 70 ||
      kapi raktacandanam |
 coraṃ kacūraṃ śaṭīti yāvat |
 digbhāgaṃ daśabhāgam |
 kanyayā piṣṭamiti |
 kṛṣṇacaturdaśīrātrau śmaśāne sampradāyena piṣṭam |
 susādhitamiti etanmantra- japtam || 67-70 ||
madhyādyaṃ navayoniṣu pravilikhedbījāni varṇāṃstriśo
      gāyatryāḥ punaraṣṭapatravivareṣvālikhya lipyā vṛtam       |
bhūbimbadvitayena manmathayujā koṇeṣu saṃveṣṭitaṃ
      yantraṃ   traipuramīritaṃ   tribhuvanaprakṣobhakaṃ   śrīpradam       || 71 ||
      yantramāha madhyeti |
 pravilikhet prādakṣiṇyena evaṃ trirāvṛttirbhavati |
 gāyatryā- stripurāgāyatryāḥ |
 lipyā mātṛkayā |
 bhūbimbadvitayena parasparavyatibhinnena |
 manmathabījaṃ bhairavyā eva || 71 ||
asmin yantre samāvāhya samyak sampūjya devatām       |
homena      kṛtasampātaṃ    lākṣālohatrayāvṛtam       || 72 ||
vidhṛtāṃ   bāhunā   yantraṃ   yuddheṣu  vijayāvaham       |
vāde vāgvijayaṃ kuryāt kavitvaṃ puṣkalaṃ diśet       |
āyurārogyamitrāṇi putrān  pautrān  vivarddhayet       || 73 ||
kāmaṃ ṣaṭkoṇamadhye likhatu punarimaṃ ṣaṭsu koṇeṣu paścāt
      patreṣu  dvyaṣṭasaṃkhyeṣvamumatha  purato  vyomabījena vītam      |
kṣauṇībimbāntarasthaṃ bhujadalalikhitaṃ rocanākuṅkumābhyāṃ
      proktaṃ saubhāgyasampannirupamakavitākīttīdaṃ yantrametat || 74 ||
      yantrāntaramāha kāmamiti |
 kāmaṃ bhairavīmadhyabījam |
 imaṃ kāmam |
 dvyaṣṭasaṃkhyeṣu ṣoḍaśasaṃkhyeṣu |
 amuṃ kāmam |
 vyomabījaṃ haṃ |
 bhujadalaṃ bhūrjapatram || 74 ||
vahnergehayugāntarasthamadane māyāṃ likhedvāgbhavaṃ
      ṣaṭkoṇeṣvatha sandhiṣu pravilikheddhuṅkāramāveṣṭayet       |
strīṃbījena samīritaṃ tribhuvanaprakṣobhakaṃ traipuraṃ
      yantraṃ pañcamanobhavātmakamidaṃ saundaryasaṃpatkaram       || 75 ||
      yantrāntaramāha vahneriti |
 madane prasiddhe |
 vāgbhavaṃ prasiddham |
 sandhiṣviti |
 koṇānabhito vṛttamadhye |
 strīṃbījenetyekatvaṃ vivakṣitam |
 sarvaṃ strīṃbījamadhye likhedityarthaḥ |
      taduktam----manobhavasya sakale kukṣau tadetat kṣipet |
 iti |
pañcamanobhavātmakamiti |
 pañcabhiḥ kāmabījairyantrasyoddhṛtattvāt |
pañcakāmamantrā yathā----
            kapañcamaṃ śucinayanāntasaṃyutaṃ savāmadṛkpaṃvanaguṇānvitaḥ karaḥ |
            ravisvaro  harihayaviṣṇuṣaṣṭhavadvanaṃ  tatastara  uparānvito bhṛguḥ ||
teṣāṃ śiraḥsu vidadhīta budho'rdhacandrānevaṃ mayā nigaditāḥ khalu pañca kāmāḥ || iti |
      kaṃ jalaṃ tadbījaṃ vaḥ tatpañcamo haḥ |
 śucī rephaḥ nayanānta ī tena māyābījam |
 vāmadṛgīkāraḥ pavanāt yakārād guṇaḥ tṛtīyo laḥ |
 tadanvitaḥ karaḥ kakārastena kāmabījam |
 ravisvaraḥ dvādaśasvara e |
 harihayo laḥ viṣṇurakāraḥ tasmāt ṣaṣṭa ūkāraḥ tadyuktaṃ vanaṃ bakārastena blū |
 tarasvarūpam |
 uḥ paro yasmāttena ī tadyukto bhṛguḥ sakārastena strī |
 sarve sārdhacandrāḥ sānusvārāḥ || 75 ||
adharo  bindumānādyo  brahmendrasthaḥ  śaśīyutaḥ       |
dvitīyaṃ   bhṛgusargāḍhyo   manustārttīyamīritam       || 76 ||
eṣā bāleti vikhyātā trailokyavaśakāriṇī       |
japapūjādikaṃ     sarvamasyāḥ   pūrvavadācaret       || 77 ||
      bālābījaistribhirityuddiṣṭaṃ bālāmantramuddharati adhara iti |
 adharo bindumān eṃ |
 brahmā kakāraḥ indro laḥ śaśī binduḥ ī svarūpam |
 tena klīṃ |
 bhṛguḥ saḥ sarge visargaḥ tenāḍhyo manurau tena sauḥ iti |
 anyatra sabinduruktaḥ |
 taduktaṃ sanatkumāre----
                  aṣṭamasya tṛtīyaṃ tu caturdaśasamanvitam |
                  daṇḍakuṇḍalametaddhi sārasvatamudāhṛtam || iti ||
      asyā vidyāyāḥ śāpa iti tripurāsāre |
 taduddhāro yathā----
        devyā śaptā yena vidyeyamādyā pūrvaṃ tena prāṇahīnā'bhavat sā ||
        śivaśaktibījamataeva śambhunā nihitaṃ tayorupari pūrvabījayoḥ |
        akulaṃ kulopari ca madhyamādhare dahanaṃ tataḥ prabhṛti sojītā'bhavat || iti |
      pūrvavadityuktatvāt |
 prathamabījasya vāgbhavamiti nāma |
 madhyasya kāmabījamiti |
 tṛtīyasya śaktiriti |
 etatprasiddhyaiva pūrvamagre'pi vāgbhavakāmaśabdenobhayorvyavahāra iti jñeyam |
 ataevāṃśataḥ atroddhāraḥ |
 vyastāvyastajapadhyānādi pūrvektamatrāpyanusandheyam |
 antyaṃ sabindu bījaṃ madhyaṃ śaktiḥ |
 taduktam----
            amuṣya mantrasya radāntayuktaṃ bījaṃ sadaṇḍaṃ lakulīśapūrvam |
             śaktistu sākhaṇḍalakarṇapūrvaṃ sahārddhajairvā tṛkamānanāntam || iti ||
                   anyaistvenmadhyabījasya nityāmantratvamapyuktam |
        yadāhuḥ----       nityā bhūtvā japet kāmabījamiṣṭārthasiddhaye |
                  pañcahrasvādyabījena vinyasenmukhapañcake ||
                  ṣaḍdīrgheṇa ṣaḍaṅgāni kṛtvā nityāṃ nijeṣṭadām |
                   madirāmbhodhimadhyastharaktapaṅkajamadhyagām ||
                  surūpāṃ kuṅkumaprakhyāmākuñcitaśiroruhām |
                  caturbhujāṃ mahādevīṃ pāśāṅkuśadharāṃ śivām ||
                  vāmetarakarāsaktakapālāpūritāsavām |
                  vāmahastasamāsaktakapālāsavadāyinīm ||
                  ātmābhedena tāṃ dhātvā mantraṃ lakṣaṃ śanairjapet |
                  madhūkapuṣpairjuhuyāddaśāṃśaṃ mantrasiddhaye ||
                  nityatkinnoktamārgeṇa pūjāṃ kuryādatandritaḥ |
                  rājānaṃ rājapatnīṃ ca vaśīkarttuṃ ya icchati ||
                  sa tasyoraḥ samāruhya manasā tanmayo japet |
                   yannāmasahitaṃ  kṛtvā nityāṃ  vidyāṃ  japennaraḥ ||
                  tāmākarṣayate nityaṃ   vaśīkuryācca  bhūpatim |
                   anayā mātṛkāṃ devīṃ  grathitvā  niyutaṃ japet ||
                  trailokyamakhilaṃ tasya vaśe  tiṣṭhati   dāsavat |
                  nyastamatrāṅgulī baddhā kṣobhiṇīṃ nāma puṣkalām ||
                  śayāgataḥ smarennityamiṣṭāmākarṣakṛjjapet || iti |
      kṣobhiṇī muṣṭiḥ || 76-77 ||
mānmathaṃ   tripurādevi   vidmahe    padamīrayet       |
uktvā  kāmeśvari padaṃ  pravadeddhīmahī  tataḥ       || 78 ||
tadante  pravaded bhūyastannaḥ klinne pracodayāt       |
gāyatryeṣā  samākhyātā  traipurī  sarvasiddhidā       || 79 ||
      gāyatrīmuddharati mānmathamiti |
 prasiddhaṃ mānmatham |
 anyat svarūpam ||78-79||
stutyā'nayā tvāṃ  tripure stoṣye'bhīṣṭaphalāptaye       |
yayā  vrajanti tāṃ  lakṣmīṃ  manujāḥ surapūjitām       || 80 ||
brahmādayaḥ stutipadairapi sūkṣmarūpāṃ
      jānanti     naiva    jagadādimanādimūttīm       |
tasmādvayaṃ kucanatāṃ navakuṅkumābhāṃ
      sthūlāṃ   stumaḥ sakalavāṅmayamātṛbhūtām       || 81 ||
      tripurāstutimārabhate stutyeti |
 yayā stutyā || 80-81 ||
sadyaḥ samudyatasahasradivākarābhāṃ
      vidyākṣasūtravaradābhayacinhahastām       |
netrotpalaistribhiralaṅkṛtapadmavaktrāṃ
      tvāṃ  tārahārarucirāṃ  tripure bhajāmaḥ       || 82 ||
      tāra ujjvalo yo hārastena rucirām |
 muktā śuddhau ca tāraḥ syādityamaraḥ ||82||
sindūrapuñjaruciraṃ kucabhāranamraṃ
      janmāntareṣu  kṛtapuṇyaphalaikagamyam       |
anyonyabhedakalahākulamānabhedai-
      rjānanti kiṃ jaḍadhiyastava rūpamamba       || 83 ||
sthūlāṃ vadanti munayaḥ śrutayo gṛṇanti
      sūkṣmāṃ  vadanti vacasāmadhivāsamanye       |
tvāṃ mūlamāhurapare jagatāṃ bhavāni
      manyāmahe   vayamapārakṛpāmburāśim       || 84 ||
candrāvataṃsakalitāṃ śaradinduśubhrāṃ
      pañcāśadakṣaramayīṃ    hṛdi   bhāvayanti       |
tvāṃ pustakaṃ japavaṭīmamṛtāḍhyakumbhaṃ
      vyākhyāṃ ca hastakamalairdadhatīṃ trinetrām || 85 ||
śambhustvamadritanayākalitārddhabhāgo
      viṣṇustvamamba   kamalāparibaddhadehaḥ       |
padmodbhavastvamasi vāgadhivāsabhūmis -
      teṣāṃ kriyāśca jagati  tripure tvameva       || 86 ||
      anyonyaṃ parasparaṃ yo bhedakalahastenākulāni yāni mānāni pramāṇāni tadbhedaista- dviśeṣaiḥ || 83 ||
āśritya vāgbhavabhavāṃścaturaḥ parādīn
      bhāvān   padeṣu    vihitārthamudīrayantīm       |
kaṇṭhādibhiśca karaṇaiḥ paradevatāṃ tvāṃ
      saṃvinmayīṃ  hṛdi  kadāpi  na vismarāmi       || 87 ||
      vāgbhavabījenākārasāmyāt trikoṇamādhāramaṇḍalamucyate |
 tatra bhavān tadutpannān |
 tatra yadyapi parāyā evotpattistathāpi anyāsāmapi tatsthūlarūpatvā- ttathoktiḥ |
 yadvā vāgbhavaṃ kuṇḍalinī tadbhavāṃstadutpannān |
               " śaktiḥ kuṇḍalinīti yā nigaditā āīmasaṃjñā "  ityukteḥ |
      evambhūtāṃścaturaḥ parādīn parāpaśyantīmadhyamāvaikharīrūpān bhāvān |
 padeṣu sthāneṣu ādhāranābhikaṇṭhamukheṣu kramādāśritya kaṇṭhādibhiḥ karaṇaivīhitārthamīpsi- tārtham 
udīrayantīm || 87 ||
ākuṃcya vāyumavajitya ca vairiṣaṭka-
      mālokya niścaladhiyā nijanāsikāgram       |
dhyāyanti mūdhnīkalitendukalāvataṃsaṃ
      tvadrūpamamba      kṛtinastaruṇārkabimbam       || 88 ||
      vāyuṃ prāṇāpānarūpam |
 vairiṣaṭkaṃ kāmakrodhalobhamohamadamatsararūpam || 88 ||
tvaṃ prāpya manmathariporvapurarddhabhāgaṃ
      sṛṣṭiṃ  karoṣi  jagatāmiti  vedavādaḥ       |
satyaṃ tadadritanaye jagadekamāta-
      rnecedaśeṣajagataḥ sthitireva na syāt       || 89 ||
      manmatharipoḥ puruṣasya brahmaṇo vā'rddhabhāgaṃ sannidhim |
 tat satyaṃ vedavādatvāt |
 vipakṣe pratikūlaṃ tarkamāha nocediti |
 tvadadhiṣṭhānābhāvāditi bhāvaḥ || 89 ||
pūjāṃ vidhāya kusumaiḥ surapādapānāṃ
      pīṭhe   tavāmba   kanakācalagahvareṣu       |
gāyanti siddhavanitāḥ saha kinnarībhi-
      rāsvāditāsavarasāruṇanetrapadmāḥ       || 90 ||
vidyudvilāsavapuṣaḥ śriyamāvahantīṃ
      yāntīṃ svavāsabhavanācchivarājadhānīm       |
sauṣumṇamārgakamalāni vikāśayantīṃ
      devīṃ  bhaje  hṛdi  parāmṛtasiktagātrīm       || 91 ||
      svavāsabhavanāt mūlādhārāt |
 śivarājadhānīṃ sahasradalakamalam |
 suṣumṇāyāṃ bhavaṃ sauṣumṇaṃ tadeva mārgaṃ yeṣāṃ tāni |
 kvacit sauṣumṇasadmakamalānīti pāṭhaḥ |
 kamalānyādhārādīni sahasrāntāni || 90-91 ||
ānandajanmabhavanaṃ bhavanaṃ śrutīnāṃ
      caitanyamātratanumamba     samāśrayāmi       |
brahmeśaviṣṇubhirabhiṣṭutapādapadmāṃ
      saubhāgyajanmavasatiṃ tripure yathāvat       || 92 ||
      ānandajanmabhavanaṃ śrutīnāṃ bhavanamiti vyastaṃ rūpakadvayam || 92 ||
śabdārthabhāvi bhuvanaṃ sṛjatīndurūpā
      yā tadvibhattī  punararkatanuḥ svaśaktyā       |
vahnayātmikāharati tat sakalaṃ yugānte
      tāṃ śāradāṃ  manasi jātu  na vismarāmi       || 93 ||
nārāyaṇīti narakārṇavatāriṇīti
      gaurīti    khedaśamanīti    sarasvatīti       |
jñānapradeti nayanatrayabhūṣiteti
      tvāmadrirājatanaye     vibudhā    vadanti       || 94 ||
      śabdārthayorbhāvaḥ sattā yatra tat |
 śāraṃ karmaphalaṃ dyati khaṇḍayatīti śāradā cicchaktiḥ || 93-94 ||
ye stuvanti jaganmātaḥ ślokairdvādaśabhiḥ kramāt       |
tvāmanuprāpya  vāksiddhiṃ prāpnuyuste parāṃ gatim       || 95 ||
      dvādaśabhiriti sadya ityādibhiḥ vismarāmītyantaiḥ |
 ādyapadyadvayasya mukhabandha- rūpatvāccheṣayorapi svarūpaphalanirdeśāt |
 atha ca dvādaśabhiriti padena kośabhedāt dyumaṇimālānāmakaḥ prabandha uktaḥ |
 tallakṣaṇamuktaṃ bhāmahena----
                  atha dyumaṇimālā syāt padyairdvādaśabhiḥ samaiḥ |
                  pratyekaṃ     nāyakotkarṣaprakāśanaparāyaṇaiḥ ||
                  mukhabandhe ślokayugmaṃ tathā śeṣe dvayaṃ matam |
                  kṛtā dyumaṇimāleyaṃ kīttīvṛddhikarī nṛṇām || iti || 95 ||
vāṅmāyākamalāstāraṃ namo'nte bhagavatyatha       |
śrīmātaṅgīśvari   vadet    sarvajanamanohari       || 96 ||
sarvādi   sukharājyante   sarvādimukharañjini       |
sarvarājavaśaṃ  paścāt  kari  sarvapadaṃ  vadet       || 97 ||
strīpuruṣavaśaṃ   brahmā   netramagnyāsanaṃ  punaḥ       |
sarvaduṣṭamṛgavaśaṅkari          sarvabhṛgustvava       || 98 ||
śaṅkari syāt sarvalokamamukaṃ śivayugraviḥ       |
vaśamānaya   jāyāgneraṣṭāśītyakṣaro   manuḥ       || 99 ||
      rājamātaṅginīmantramuddharati vāgiti |
 vāk vāgbhavam māyā śaktibījam |
 kamalā śrībījam tāraḥ praṇavaḥ |
 namo'nte nama ityasyānte |
 brahmā kaḥ |
 netramikāraḥ agnyāsanaṃ tena ri |
 bhṛguḥ saḥ ttva va svarūpam |
 ravirmakāraḥ śivayugekārayuktaḥ tena me |
 dakṣiṇamūttīḥ ṛṣiḥ gāyatrīcchandaḥ māyā bījaṃ svāhā śaktiḥ || 96-99 ||
nyāsānmantrī tanau kuryādvakṣyamāṇān yathākramam       |
śiro  lalāṭabhrūmadhye  tālukaṇṭhagalorasi       || 100 ||
anāhate    bhujadvandve   jaṭhare  nābhimaṇḍale       |
svādhiṣṭhāne  guhyadeśe  pādayordakṣiṇānyayoḥ       || 101 ||
mūlādhāre gude nyasyet padānyaṣṭādaśa kramāt       |
      kaṇṭhastanmaṇirgalastadadhobhāgaḥ |
 anāhate hṛdaye |
 guhyadeśe liṅge |
 dakṣiṇānyayoriti sārvatriko'pi kramaḥ kvacidvaktavya ityatroktaḥ || 100-102 ||
guṇaikadvicatuḥ   ṣaḍbhirvasuṣaṭparvatāṣṭabhiḥ       || 102 ||
daśapaṅktyaṣṭa vedāgnicandrayugmaguṇākṣibhiḥ       |
padakḷptiriyaṃ proktā  mantravarṇairyathākramam       || 103 ||
      padavibhāgamāha guṇeti |
 guṇāstrayaḥ parvatāḥ sapta paṅktirdaśa vedāścatvāraḥ agnayastrayaḥ candra ekaḥ akṣi dvayam || 102-103 ||
ratyādyā       mūlahṛdayabhrūmadhyeṣu       vicakṣaṇaḥ       |
vākśaktilakṣmībījādyā mātaṅgyantāḥ pravinyaset      || 104 ||
      ratyādyā ityādiśabdena prītimanobhave |
 bījādyā iti samucitabījādyā ityuktam  |
 mātaṅgyantā iti pratyekam |
 eṃ hrīÁ śrīṃ ratyai mātaṅgyai nama ityādi prayogaḥ |
 evamagre'pi || 104 ||
śirovadanahṛdguhyapādeṣu    vidhivan     nyaset       |
hṛllekhāṃ gaganāṃ raktāṃ bhūyo mantrī karālikām       || 105 ||
mahocchuṣmāṃ      svanāmādivarṇabījapuraḥsarāḥ       |
mātaṅgyantāḥ ṣaḍaṅgāni  tataḥ kurvīta sādhakaḥ       || 106 ||
varṇaiścatubhīvīṃśatyā hṛt  trayodaśabhiḥ  śiraḥ       |
śikhā'ṣṭādaśabhiḥ proktā varma tāvadbharakṣaraiḥ|| 107 ||
syāt  trayodaśabhirnetraṃ dvābhyāmastraṃ samīritam       |
vibhaktairmūlamantrārṇairvāṇanyāsamathācaret       || 108 ||
      vidhivaditi |
 pañcamukheṣvapi nyasedityuktam |
 svanāmnāṃ ye ādivarṇāḥ te eva bījāni |
 tat puraḥsarāḥ tadādyā iti pūrvektabījāpavādaḥ |
 mātaṅgyantā ityasya paścāttanena sambandhaḥ |
 tataḥ sādhakaḥ vibhaktairmūlamantrārṇaiḥ ṣaḍaṅgāni kurvīteti sambandhaḥ |
 sādhaka ityanena jñānaiśvaryādiyogaḥ sūcitaḥ |
 vibhāgamāha varṇairiti || 105-108 ||
mūrddhapādāsyaguhyeṣu   hṛdambhoje   pravinyaset       |
drāviṇīṃ kṣobhiṇīṃ bhūyo varddhanīṃ mohanīṃ punaḥ       || 109 ||
ākarṣaṇīṃ svanāmādibījādyā śubhalakṣaṇāḥ       |
      svanāmeti |
 svanāmādau bījādyāḥ pūrvektadrāmādibījādikāḥ mātaṅgyantā nyasediti sambandhaḥ |
 śubhalakṣaṇā ityanvarthābhidhānā ityarthaḥ || 109-110 ||
mātaṅgyantāṃstato nyasyenmanmathān vadanāṃsayoḥ|| 110 ||
pārśvakaṭyornābhideśe kaṭipārśvāṃsake punaḥ       |
bījatrayādikānmantrī  manmathaṃ  makaradhvajam       || 111 ||
madanaṃ   puṣpadhanvānaṃ   pañcamaṃ   kusumāyudham       |
ṣaṣṭhaṃ     kandarpanāmānaṃ    manobhavaratipriyau       || 112 ||
      tato mātaṅgyantān manmathān nyasediti sambandhaḥ |
 vadanāṃsayoriti vāmāṃ- sādārabhya nyāsaḥ |
 bījatrayādikāniti mantrādyabījatrayādyān || 110-112 ||
mātaṅgyantāstanau nyasyet sthāneṣveteṣu mantravit       |
prathamā'naṅgakusumā     bhūyo'nyā'naṅgamekhalā       || 113 ||
anaṅgamadanā               tadvadanaṅgamadanāturā       |
anaṅgamadanavegā           bhūyaścā'naṅgasaṃbhavā       || 114 ||
saptamyanaṅgabhuvanapālinī       syādathā'ṣṭamī       |
anaṅgaśaśirekhā'nyā mātaṅgyantāḥ samīritāḥ || 115 ||
      samīritā etā mātaṅgyantāḥ |
      tanau eteṣu pūrvektasthāneṣu nyasediti sambandhaḥ || 113-115 ||
vinyastavyāstanau  mūle'dhiṣṭhāne   maṇipūrake       |
hṛtkaṇṭhāsye bhruvormadhye mastake mantriṇā tataḥ       || 116 ||
ādye lakṣmīsarasvatyau ratiḥ prītiśca kṛttikā       |
śāntiḥ   puṣṭistathā   tuṣṭirmātaṅgīpadaśekharāḥ       || 117 ||
mūlamantraṃ    pravinyasyennijamūrddhani    mantravit       |
ādhāradeśe'dhiṣṭhāne   nābhau    paścādanāhate       || 118 ||
kaṇṭhe vaktre bhruvormadhye mastake vinyaset kramāt       |
brāhmyādyāḥ  pūrvamuddaṣṭā  mātaṅgīpadapaścimāḥ       || 119 ||
      mūle mūlādhāre |
 adhiṣṭhāne liṅgamūle |
 maṇipūrake nābhau |
 mātaṅgīpadaśekharā mātaṅgyantā etā mantriṇā tanau vinyastavyā iti sambandhaḥ |
 pūrvamiti ṣaṣṭhe |
 mātaṅgīpadaṃ paścimamantimaṃ yāsāṃ tāḥ || 116-119 ||
eṣu    sthāneṣu   vinyasyedasitāṅgādibhairavān       |
mātaṅgyantān nyasenmantrī mūlamantraṃ svamūrddhani       || 120 ||
      eṣu pūrvektasthāneṣu mātaṅgyantān asitāṅgādibhairavān navamoktān vinyasediti sambandhaḥ || 120 ||
ādhāradeśe'dhiṣṭhāne   nābhau   paścādanāhate       |
kaṇṭhadeśe bhruvormadhye bindau bhūyaḥ kalāpade       || 121 ||
nirodhikāyāmarddhendau  nādanādāntayoḥ  punaḥ       |
unmanyāṃ viṣṇuvaktre ca dhruvamaṇḍalake śive       || 122 ||
      bhruvormadhya ityārabhya śivāntamūrddherddhādisthānāni jñātavyāni || 121-122 ||
mātaṅgyantāḥ pravinyasyedvāmāṃ jyeṣṭhāmataḥ param       |
raudrīṃ  praśāntiṃ   śraddhākhyāṃ   punarmāheśvarīmatha       || 123 ||
kriyāśaktiṃ sulakṣmīṃ ca sṛṣṭisaṃjñāṃ ca mohinīm       |
pramathāṃ śvāsinīṃ  vidyullatāṃ  cicchaktimapyatha       || 124 ||
tataśca   sundarānandāṃ   nandabuddhimimāḥ  kramāt       |
      mātaṅgyantā imāḥ pravinyasediti sambandhaḥ |
 kriyāśaktimityekā sṛṣṭi- saṃjñāmityekā pramathāmityekā sundarānandāmityekā || 123-125 ||
śirobhālahṛdādhāreṣvetā     bījatrayādikāḥ       || 125 ||
mātaṅgyantāḥ pravinyasyedyathāvaddeśikottamaḥ|
mātaṅgīṃ mahadādyāṃ tāṃ  mahālakṣmīpadādikām       || 126 ||
siddhalakṣmīpadādyāṃ   tāṃ  mūlamādhāramaṇḍale       |
nyasya tenaiva  kurvīta  vyāpakaṃ deśikottamaḥ       |
evaṃ  nyastaśarīro'sau  cintayedātmadevatām       || 127 ||
      etā vakṣyamāṇāḥ |
 yathāvaddeśikottama ityanena bījatrayādikān mantrītyādau etā bījatrayādikā ityante madhye ca mantravin 
mantriṇā mantravin mantrīti coktatvāt madhye yā devatāstāsāmapi bījatrayāditvaṃ jñeyamityuktam |
      ādiśabdārthamāha mātaṅgīmiti |
      mahadādyāṃ tāṃ mahāmātaṅgīm |
 tenaiveti mūlena || 125-127 ||
dhyāyeyaṃ ratnapīṭhe śukakalapaṭhitaṃ śṛṇvatīṃ śyāmalāṅgīṃ
nyastaikāṅghiraṃ saroje śaśiśakaladharāṃ vallakīṃ vādayantīm       |
kahlārābaddhamālāṃ niyamitavilasaccūlikāṃ raktavastrāṃ
mātaṅgīṃ śaṅkhapatrāṃ madhumadavivaśāṃ citrakodbhāsibhālām ||128||
ayutaṃ   prajapenmantrī   taddaśāṃśaṃ  madhūkajaiḥ       |
puṣpaistrimadhuropetairjuhuyānmantrasiddhaye       || 129 ||
      dhyāyeyamiti |
 cūlikā keśabandhaḥ |
 śaṅkhapatraṃ śaṅkhagatāṭaṅkam |
 citrakaṃ tilakam|
 tathā ca trikāṇḍyām |
  " tamālapatratilakacitrakāṇi viśeṣakam "  iti |
 atra dhyānāntaraṃ vīṇāyonimudre darśayet || 128-129 ||
trikoṇakaṇīkaṃ   padmamāṣṭapatraṃ  prakalpayet       |
aṣṭapatrāvṛtaṃ   bāhye    vṛttaṃ   ṣoḍaśabhirdalaiḥ       || 130 ||
caturasrasamāyuktaṃ   kāntyā   dṛṣṭimanoharam       |
etasmin pūjayet pīṭhe nava śaktīḥ kramādimāḥ || 131 ||
vibhūtirunnatiḥ kāntiḥ sṛṣṭiḥ kīttīśca sannatiḥ       |
vyuṣṭirutkṛṣṭirṛddhiśca    mātaṅgīpadapaścimāḥ       || 132 ||
sarvānte  śaktikamalāsanāya   nama   ityatha       |
vākśaktilakṣmībījādyo  manurāsanasaṃjñakaḥ       || 133 ||
mūlena mūttīṃ saṅkalpyā tasyāmāvāhya devatām       |
arcayedvidhinā'nena   vakṣyamāṇena  mantravit       || 134 ||
      trikoṇakaṇīkamiti yonikaṇīkam || 130 ||
ratyādyāstriṣu  koṇeṣu  pūjayet  pūrvavat sudhīḥ       |
hṛllekhādyāḥ pañca pūjyā madhye dikṣu ca mantriṇā      || 135 ||
      pūrvavaditi yathānyastā vāmakoṇādi |
 evamagre'pi yathānyāsameva pūjā |
 sā yathāpūrvamiti turyekta sthāneṣu || 135 ||
pāśāṅkuśābhayābhīṣṭadhāriṇyo bhūtasaprabhāḥ       |
aṅgāni   pūjayetpaścādyathāpūrvaṃ   vidhānavit       || 136 ||
bāṇānabhyarcayeddakṣu  pañcamaṃ  purato   yajet       |
dalamadhyeṣu    sampūjyā   anaṅgakusumādayaḥ       || 137 ||
pāśāṅkuśābhayābhīṣṭadhāriṇyo'ruṇavigrahāḥ|
      vidhānaviditi kaṇīkāyām |
 dikṣviti dikkesareṣu |
 punaranantaram |
 vallakī vīṇā || 136-138 ||
patrāgreṣu punaḥ pūjyā lakṣmyādyā vallakīkarāḥ       || 138 ||
bahiraṣṭadaleṣvarcyā   manmathādyā    madoddhatāḥ       |
aparāṅganiṣaṅgāḍhyāḥ     puṣpāstrekṣudhanurdharāḥ       || 139 ||
patrasthāḥ mātaraḥ pūjyā brāhmyādyāḥ proktalakṣaṇāḥ       |
tadagreṣvarcayedvidvānasitāṅgādibhairavān       || 140 ||
punaḥ  ṣoḍaśapatreṣu  pūjyāḥ  ṣoḍaśa  śaktayaḥ       |
vāmādyāḥ kalavīṇābhirgāyantyaḥ śyāmavigrahāḥ || 141 ||
caturasracatudīkṣu    catasraḥ   pūjayet   punaḥ       |
mātaṅgyādyā madonmattā vīṇālalitapāṇayaḥ       || 142 ||
      bahiraṣṭadaleṣu dalamūleṣu |
 aparāṅge pṛṣṭhabhāge |
 niṣaṅgastaṇīraḥ tenāḍhyāḥ |
 puṣpāstraṃ puṣpabāṇaḥ |
 proktalakṣaṇāḥ ṣaṣṭhapaṭaloktadhyānāḥ || 138-142 ||
āgneyakoṇe vighneśaṃ  durgāṃ  naiśācare yajet       |
vāyavye  vaṭukaṃ  paścādaiśānye  kṣetrapaṃ  yajet       || 143 ||
lokapālā  bahiḥ pūjyā vajrādyairāyudhaiḥ saha       |
mantre'smin sādhite mantrī sādhayediṣṭamātmanaḥ       || 144 ||
      āgneyakoṇa iti |
 iyaṃ pūjā sarvaśaktimantrasādhāraṇīti jñeyam |
 ataeva sarvaśaktimantrāṇāmante uktā || 143-144 ||
mallikājātipunnāgairhemādbhāgyālayo bhavet       |
phalaibīlvasamudbhūtaistatpatrairvā     hutādbhavet       || 145 ||
rājaputrasya rājyāptiḥ paṅkajaiḥ śriyamāpnuyāt       |
utpalairvaśayedviśvaṃ    lakṣmīpuṣpaistathā    naraḥ       || 146 ||
malliketi tritayai puṣpairiti jñeyam |
 phalairityagre vakṣyamāṇatvāt || 145-146 ||
bandhūkapuṣpairbakulairjavotthaiḥ kiṃśukodbhavaiḥ       |
vaśyāya  juhuyānmantrī  madhunā  sarvasiddhaye       || 147 ||
lavaṇairmadhuropetairhutvā    karṣati   sundarīm       |
vaṃjulasya samiddhomo vṛṣṭiṃ vitanute'cirāt       || 148 ||
kṣīrāktairamṛtākhaṇḍairhemo  nāśayati  jvaram       |
dūrvābhirāyurāpnoti   kadambairvaśyamāpnuyāt       || 149 ||
annavānannahomena    taṇḍulairdhanavān   bhavet       |
sarvaṃ     trimadhuropetaṃ    homadravyamudāhṛtam       || 150 ||
nandyāvarttabhavaiḥ puṣpairhemo vāksiddhidāyakaḥ|
nimbaprasūnairjurhuyādīpsitāṃ       śriyamaśnute       |
palāśakusumairhemāttejasvī   jāyate    naraḥ       || 151 ||
      bandhūkapuṣpairiti |
 puṣpapadopādānāt sānnidhyāt bakulāditrayamapi puṣpam kadambairityapi puṣpaiḥ |
 sarvamiti |
 anyaguṇānavaruddhaṃ pūrvektamagrimam || 147-151 ||
candanāgarukarpūrarocanākuṅkumādibhiḥ       |
vaśyāya juhuyānmantrī vaśayedakhilaṃ jagat       || 152 ||
etāni japtvā tilakaṃ kuryāllokapriyo bhavet       |
nirguṇḍīmūlahomena   nigaḍānmucyate   naraḥ       || 153 ||
      candaneti śaktigandhāṣṭakam |
 tena ādiśabdena jaṭāmāṃsīkacūraraktacandanāni |
 vaśayediti |
 aṣṭadravyahomasamudāyaphalam |
 etānīti karpūrakapicaurāṇi samabhāgānīti pūrvamantraprayogoktabhāgakḷptānītyarthaḥ |
 tilakamiti |
 kanyayā himodakena kṛṣṇa- caturdaśyāṃ niśi piṣṭena etanmantrajaptena kṛtam || 152-153 ||
nimbatailānvitairleṇairhemaḥ      śatruvināśanaḥ       |
haridrācūrṇasaṃmiśrairlavaṇaiḥ   stambhayetparān       || 154 ||
rasavadbhaḥ phalaiḥ pakvaiḥ puṣpaiḥ parimalānvitaiḥ       |
hutvā samyagavāpnoti sādhakaḥ sarvamīpsitam       || 155 ||
      nimbatailānvitairiti |
 tattailākṛṣṭiprakāro yathā----
                  bījāni jalapiṣṭāni kāṃsyapātre kharātape |
                  sthāpayettasya tattailaṃ niḥsaratyeva nā'nyathā || iti ||
      parān śatrūn || 154-155 ||
devatāṃ jagatāmādyāṃ mātaṅgīmiṣṭadāyinīm       |
avāptumiṣṭatāṃ  vācaṃ  bhūṣayedratnamālayā       || 156 ||
      mātaṅgīstutimārabhate devatāmiti |
 ratnamāleti prabandhanāma |
 tadyogāt stutināmāpi |
 tallakṣaṇamuktaṃ bhāmahena----
                  netṛprasiddhanāmāṅkaṃ ślokayugmaṃ śubhāvaham |
                  kuryādādyantayostasya śikhābandhaṃ samādhinā ||
                  subhaṅgiḥ śobhanā sā syāt ratnamālā navādhikā |
                  mālāyāṃ navaratnādau racitāyāmiti kramāt ||
      bhavantyekādaśā ślokāḥ paṇḍitapramudākarāḥ || iti || 156 ||
ārādhya mātaścaraṇāmbujaṃ te
      brahmādayo   viśrutakīttīmāpuḥ       |
anye paraṃ vāgvibhavaṃ munīndrāḥ
      parāṃ śriyaṃ bhaktibhareṇa cānye       || 157 ||
namāmi devīṃ navacandramaule-
      rmātaṅginīṃ candrakalāvataṃsām       |
āmnāyavāgbhiḥ pratipāditārthaṃ
      prabodhayantīṃ     śukamādareṇa       || 158 ||
vinamradevāsuramauliratnai-
      rnīrājitaṃ  te  caraṇāravindam       |
bhajanti ye devi mahīpatīnāṃ
      vrajanti   te   sampadamādareṇa       || 159 ||
      navacandramaulerdevīṃ paṭṭarājñīmiti sambandhaḥ || 157-159 ||
      mātaṅgalīlāgamane bhavatyāḥ
            śiñjānamañjīramiṣādbhajante       |
      mātastvadīyaṃ caraṇāravinda-
            makṛtrimāṇāṃ vacasāṃ nigumphāḥ       || 160 ||
      akṛtrimāṇāṃ vacasāṃ vigumphā vedāḥ || 160 ||
padātpadaṃ śiñjitanupurābhyāṃ
      kṛtārthayantī padavīṃ padābhyām       |
āsphālayantī kalavallakīṃ tāṃ
      mātaṅginīṃ maddhṛdayaṃ dhinotu       || 161 ||
nīlāṃśukābaddha nitambabimbāṃ
      tālīdalenā'pītakarṇabhūṣām       |
mādhvīmadāghūṇītanetrapadmāṃ
      ghanastanīṃ   śambhuvadhūṃ  namāmi       || 162 ||
      padātpadaṃ padepade ityarthaḥ |
      kṛtārthayantī svagamaneneti śeṣaḥ |
 dhinotu prīṇayatu || 161-162 ||
      taḍillatākāntamanarghyabhūṣaṃ
            cireṇa lakṣyaṃ  navaromarājyā       |
      smarāmi bhaktyā jagatāmadhīśe
            balitrayāṅkaṃ tava madhyavimbam       || 163 ||
      kadācillakṣyaṃ kadācidalakṣyamiti taḍillatākāntam |
 anarghyabhūṣaṃ (alabdha- bhūṣaṃ) niścitya vapuṣo'karaṇāt khañcet śarīrasthitiḥ kathamityāha cireṇānumeyaṃ na 
pratyakṣadṛśyamiti bhāvaḥ || 163 ||
      nīlotpalānāṃ śriyamāharantīṃ
            kāntyā kaṭākṣaiḥ kamalākarāṇām       |
      kadambamālāñcitakeśapāśāṃ
            mātaṅgakanyāṃ   hṛdi   bhāvayāmaḥ || 164 ||
      kāntyā dehakāntyā nīlotpalānāṃ śriyamāharantīṃ kaṭākṣaiḥ kamalākarāṇāṃ śriyamāharantīmiti sambandhaḥ |
 mātaṅgakanyāmiti |
 mātaṅgaputrīrūpāmityarthaḥ || 164 ||
dhyāyeyamāraktakapolakāntaṃ
      vimbādharanyastalalāmaramyam       |
ālolanīlālakamāyatākṣaṃ
      mandasmitaṃ  te  vadanaṃ  maheśi       || 165 ||
stutyā'nayā śaṅkaradharmapatnīṃ
      mātaṅginīṃ vāgadhidevatāṃ tām       |
stuvanti ye bhaktiyutā manuṣyāḥ
      parāṃ  śriyaṃ nityamupāśrayanti       || 166 ||
|| iti śrīmadlakṣmaṇadeśikendraviracite śāradātilake
dvādaśaḥ paṭalaḥ samāptaḥ || 12 ||
bth " bi

      vimbādhara eva nyastaṃ lalāmaṃ bhūṣāviśeṣaḥ tena ramyam || 165-166 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ dvādaśaḥ paṭalaḥ || 12 ||
bth " bi


atha trayodaśaḥ paṭalaḥ

atha   vakṣye  gaṇapatermantrān  sarvārthasiddhidān       |
yān labdhvā mānavā nityaṃ sādhayanti manorathān       || 1 ||
       " mukhye puṣpāñjaliṃ kṛtvā gaṇeśābhyarcanaṃ bhavet "  ityukteḥ śaktimantrānuktvā kramaprāptān 
gaṇapatimantrān vaktumupakramate atheti |
      sarvārthasiddhidāniti viniyogoktiḥ || 1 ||
pañcāntakaṃ    śaśidharaṃ    bījaṃ    gaṇapatevīduḥ       |
gaṇakaḥ syānmuniśchando nivṛdvighno'sya devatā       || 2 ||
      gaṇapatibījamuddharati pañcāntakamiti |
 pañcāntako gakāraḥ śaśī bindustadyutam tena gaṃ iti |
 atha ca śaśī visargastadyutaḥ gaḥ ityapi bhavati |
  " sargaḥ śaktirniśākaraḥ "  ityukteḥ |
 gopanāyaivamuddhāraḥ |
 idaṃ dvayaṃ uttaragārgyektam |
 pūjāprayogādikamubhayoḥ samānam |
 kecana aukārayutamāhuḥ |
 taduktaṃ prayogasāre----
                  bījamindumadauyuktaṃ katṛtīyaṃ tathaiva ca |
 iti |
   nārāyaṇīye tu----      khāntaṃ sāntaviṣaṃ sabindusakalaṃ bindvauyutaṃ kevalam |
                  pañcaitāni pṛthak phalaṃ vidadhate bījāni vighneśituḥ || iti ||
      ācāryaistu praṇavādiruddhataḥ----
                  caturīyo     vilomena     tārādibīndusaṃyutaḥ |
                  vaighno mantro hṛdanto'rcāvidhau home dviṭhāntakaḥ ||
                  gaṇakaḥ syādṛṣiśchando nivṛdvighno'sya devatā |
                  bījena dīrghayuktena daṇḍinā'ṅgakriyā matā || iti ||
gakāro bījaṃ binduḥśaktiḥ |
 anyatra sargaḥ śaktiḥ || 2 ||
ṣaḍadīrghabhājā  bījena kuryādaṅgakriyāṃ manoḥ || 3 ||
      ṣaḍaṅgamāha ṣaḍiti |
 prayogasāre pañcāṅgamapyuktam----
                  ādau gaṇaṃ jayāyoktvā svāhā hṛdayamucyate |
                  ekadaṃṣṭrāya sambhāṣya  huÁphaḍvidyācchirastataḥ |
                  śikhāpyacala-śabdādikaṇīnatyantato namaḥ ||
                  kavacaṃ gajavaktrāya  namo  nama  itīritam |
                  mahodarāya   caṇḍāya   huṃphaḍityastramiṣyate ||
                  etānyaṅgāni vinyasyetpañcoktāni manīṣibhiḥ |
                  saprāṃśunā vā  bījena ṣaḍaṅgānyapi yojayet || iti || 3 ||
sindūrābhāṃ trinetraṃ pṛthutarajaṭharaṃ hastapadmairdadhānaṃ
      dantaṃ pāśāṅkuśeṣṭānyurukaravilasadbījapūrābhirāmam |
bālendudyotimauliṃ karipativadanaṃ dānapūrārdragaṇḍaṃ
      bhogīndrābaddhabhūṣaṃ bhajata gaṇapatiṃ raktavastrāṅgarāgam       || 4 ||
      āyudhadhyānaṃ tu ūrddhasthavāmadakṣayoraṅkuśapāśau |
 adhaḥsthayoḥ svadantavarade |
 sarve'pi gaṇapatirekadanto dhyeyaḥ |
 sadanto dakṣiṇapārśve |
 dvitīyasya dhyānaṃ yathā----
                  dhyāyet svaikyena devaṃ vṛhadudaratanuṃ
                  taṃ caturbāhumekadantaṃ pāśāṅkuśāḍhyaṃ
                  gajamukhamaruṇaṃ dantabhakṣye dadhānam || iti ||
      puṣkaraṃ ca dakṣahastasthitabhakṣyopari |
 aukārayuktabīje tu dhyānam----
            raktākṣamālāparaśuṃ ca dantaṃ bhakṣyaṃ ca dobhīḥ parito dadhānam |
            hemābhakāntiṃ tridaśaṃ  gajāsyaṃ  lambodaraṃ   caikaradaṃ namāmi || iti |
      atrāpi puṣkaraṃ pūrvavaj jñeyam |
 idameva māyābījādyaṃ yadā tadā dhyānam----
                  amṛtāmbhodhimadhye tu vārije kuṅkumaprabhe |
                  ṛtusaṃkhyadalopete cintayedgaṇanāyakam ||
                  pāśāṅkuśadharaṃ devaṃ javākusumasannibham |
                  vāmapārśvagatāṃ devīmāliṅgantaṃ sulocanam ||
                  suvarṇacaṣakaṃ   śubhraṃ  madhunā  pūritaṃ sadā |
                  pibantīṃ vāmahastena yoginīṃ madamohitām ||
                  raktavarṇāṃ mahādevīmāliṅgantīṃ sumadhyamām |
                  bāhunaikena vighneśaṃ mattaṃ raktavilocanam ||
                  tadrūpāṃścintayedvidvān gaṇān pūrvāditaḥ kramāt || iti |
      atra dhyānānantaramiyaṃ gaṇapatimudrā pradarśanīyā----
                  mukhātpralambitaṃ hastaṃ kṛtvā saṃkucitāṅgulim |
                  madhyā tarjanigatāgrāṅguṣṭhaṃ cādhaḥsthamadhyamam ||
                  kuryān mudrā gaṇeśasya prokteyaṃ sarvasiddhidā || iti |
               yadvā----      tarjanīmadhyamāsandhinirgatāṅguṣṭhamuṣṭikā |
                  adhomukhī dīrgharūpā madhyamā vighnamudrikā || iti ||
               yadvā----      kuñcitāgrasya hastasya mūle nāsāniyogataḥ |
                  gaṇeśvarī bhaven mudrā |
 iti |
      iyaṃ sarvagaṇapatimantrasādhāraṇīti jñeyam || 4 ||
vedalakṣaṃ    japenmantraṃ    daśāṃśaṃ    juhuyāttataḥ       |
modakaiḥ   pṛthukairlājaiḥ    saktubhiścekṣuparvabhiḥ       || 5 ||
nārikelaistilaiḥ śuddhaiḥ supakvaiḥ kadalīphalaiḥ      |
aṣṭa dravyāṇi vighnasya  kathitāni manīṣibhiḥ       || 6 ||
      vedalakṣaṃ caturlakṣam |
 daśāṃśamiti |
 tatra homo'ṣṭabhirdravyairvakṣyamāṇaiḥ arddhamarddha- mayutamekaikena dravyeṇa hotavyam |
 kecittu aṣṭadravyamelanamāhuḥ |
 tanna |
 āhutipramāṇa- sandehāpātāt |
 mūle ca pratyekaṃ pṛthak kriyānvayācca |
 viśiṣṭasya dravyāntara- tvenā'ṣṭadravyahomakaraṇāsambhavācca |
 taduktaṃ bhaṭṭācāryaiḥ----
      naiva brīhibhiriṣṭaṃ syādyavairna ca yathāśrutaiḥ |
 miśrairijyeta cet |
 iti |
      tathā miśrāṇāṃ vidhyadarśanāditi ca |
 nanvevaṃ trimadhuramelanamapi na kāryamiti cet |
 maivam |
  " sarvaṃ trimadhuropetaṃ homadravyamudāhṛtam "  iti vacanāt tanmelanasya paśupuroḍāśādyavadānānām 
upastārapratyupastārājyamelanavat avirodhāt |
 taduktaṃ gaṇeśvaravimaśīnyām----
                  aṣṭadravyaistrimadhvaktairjahuyācca pṛthak pṛthak |
 iti |
      pṛthukaiścipiṭakaiḥ |
 śuddhairityanenā'vakaraṃ dūrīkṛtya prakṣālya śoṣitairityuktam |
 eṣu mantreṣu gāyatryā prokṣaṇādikaṃ kuryāt |
 gāyatrī yathā----
     ekadaṃṣṭrāya vidmahe vakratuṇḍāya dhīmahi |
 tanno vighnaḥ pracodayāt |
 iti || 5-6 ||
tīvrādiśaktibhiryukte pīṭhe vighneśvaraṃ yajet       |
tīvrākhyā jvālinī nandā bhogadā kāmarūpiṇī       || 7 ||
ugrā tejovatī  satyā  navamī vighnanāśinī       |
sarvādiśaktikamalāsanāya     hṛdayāvadhiḥ       || 8 ||
      tīvreti |
 āsāṃ dhyānaṃ yathā----
                  pāśāṅkuśāñjalikarā navakuṅkumasannibhāḥ |
                  tīvrādyāḥ pūjanīyāḥ syuḥ śaktayo maṇibhūṣaṇāḥ || iti || 7-8 ||
pīṭhamantro'yametena    pradadyādāsanaṃ   vibhoḥ       |
mūlena mūttīṃ saṅkalpyā tasyāṃ vighneśvaraṃ yajet || 9 ||
kaṇīkāyāṃ catudīkṣu  prathamaṃ  pūjayedimān       |
gaṇādhipaṃ  gaṇeśānaṃ  tṛtīyaṃ  gaṇanāyakam       || 10 ||
gaṇakrīḍaṃ   pītagauraraktanīlarucaḥ  kramāt       |
sarvānnāgendrabhūṣādyān bhakṣyalakṣitapuṣkarān       || 11 ||
      vibhoriti |
 pīṭhamantrādau svabījādyatvamuktam |
 prathamaṃ pūjayediti |
 atra prathamamityaṅgāvṛtyapekṣayā prāthamyaṃ yataścaturthapaṭale aṅgādilokapālāntaṃ pūjayediti sāmānyata uktam |
 tadapavādāyā'tra prathamamityuktiḥ----yadvyākhyānāvasare ata eva mayoktaṃ granthakṛtā idaṃ vacanaṃ 
sambhavābhiprāyeṇoktamiti || 9-11 ||
yathāpūrvaṃ   tato'bhyarcya   kesareṣvaṅgadevatāḥ       |
patramadhyeṣu  vidhivadvakratuṇḍādikān yajet       ||
vakratuṇḍamekadaṃṣṭraṃ         mahodaragajānanau       || 12 ||
lambodarākhyaṃ   vikaṭaṃ  vighnarājamanantaram       |
dhūmravarṇaṃ  dalāgeraṣu   brāhmyādyāḥ  pūjayettataḥ       |
lokapālāṃstadastrāṇi devamitthaṃ samarcayet       || 13 ||
siddhamantraḥ prakurvīta prayogān kalpacoditān       |
tarpayetsalilaiḥ   śuddhaidīnaśo  gaṇanāyakam       || 14 ||
      yathāpūrvaṃ caturthapaṭaloktarītyā |
 vidhivaditi gaṇapatibījādi |
 itthaṃ samarcayediti |
 mantratrayasya pūjā samānaiva |
 taduktamīśānaśivena----
                pañcāntakaṃ binduyutaṃ sanādaṃ bījaṃ gaṇeśasya vadantyathānye |
                ūkārabindvantamudīrayanti tulyastayoḥ syādvidhireṣa uktaḥ || iti |
      māyābījādau tu ṣaḍdale āmodādīn pūjayediti viśeṣaḥ |
 tarpaṇaprayogāśca sarvamantrāṇāṃ sādhāraṇā eva |
 tarpaṇe tu sarveṣāmayaṃ viśeṣaḥ |
            kroḍan hemamayodayādriśikhare sthitvā'vatīrṇaḥ kṣudhā
            sopāneṣu sametya rukmakaliteṣvabjādi bhakṣyaṃ bahu |
            bhuktavā prītamanā yathā puramasau sampūjito vighnarāṭ
            kuryādityuṣasi smṛtaḥ sa sakalān kāmāṃstathā tapītaḥ || iti || 12-14||
catuścatvāriṃśadādyaṃ     catuḥśatamatandritaḥ       |
prāpnuyān maṇḍalādarvāgabhīṣṭamadhikaṃ naraḥ       || 15 ||
      tarpayediti |
 gaṃ gaṇeśaṃ tarpayāmīti prayogaḥ |
 kramāccatuḥśatamiti |
 pratitithi dravyacatuṣṭayena tāvān homaḥ || 15-16 ||
nārikelaiḥ kṛto homaścaturthyāṃ śrīprado bhavet       |
śuklapakṣapratipadamārabhya   dinaśaḥ   sudhīḥ       || 16 ||
caturthyantaṃ nārikelasaktulājatilaiḥ kramāt       |
catuḥśataṃ prajuhuyādvaśyāḥ  syuḥ  sarvajantavaḥ       || 17 ||
      vaśyā iti |
 tatra viśeṣaḥ prayogasāranārāyaṇīyayoḥ |
            sādhyaṃ pāśāṅkuśābhyāmiha vidhivadupānīya tasyoparistho
            vaśyākāṅkṣī japettaṃ sapadi vidhirayaṃ hanti ruṣṭasya roṣam || iti || 17 ||
satilaistaṇḍulairhemo lakṣmīvaśyaprado bhavet       |
lājaistrimadhuropetairhemaḥ  kanyāṃ  prayacchati       || 18 ||
      satilairiti |
 atrāpi śuklapratipadamārabhya caturthyantaṃ catuḥśatahomaḥ |
 lājairiti |
 atrāpi śuklapratipadamārabhya caturthyantaṃ catuḥśatahomaḥ |
 tameva pratipada- mārabhya saptamīparyantamiti viśeṣaḥ |
 taduktam----
                  madhuratrayasiktābhirlājābhiḥ saptavāsaram |
 iti || 18 ||
anena vidhinā kanyā varamāpnoti vāñchitam       |
ājyāktahaviṣā homaḥ sādhayedīpsitaṃ nṛṇām       || 19 ||
      anena vidhineti |
 etādṛśeṣu strīṇāmapyadhikāra iti sūcitam || 19 ||
dadhnā vilolitairleṇairhemo niśi catudīnam       |
saṃvādaṃ  kurute   tadvadvaśyaṃ   vitanute  sadā       || 20 ||
      catudīnamiti |
 pratipadamārabhya caturthīparyantam |
 saṃvādaḥ saṃvananam || 20 ||
śvetārkabhavamūlena          raktacandanadāruṇā       |
ibhabhagnena   nimbena  dantidantena  vā  kṛtam       || 21 ||
vighneśvaraṃ  samabhyarcca  śītāṃśugrahaṇe  japet       |
spṛṣṭvā mantrī nirāhārastaṃ śikhāyāṃ samudvahan       || 22 ||
yuddheṣu   vyavahārādau    vijayaśriyamāpnuyāt       |
      japediti |
 grahaṇādimokṣāntam || 21-23 ||
mantreṇā'nena   saṃjaptā   rocanā  madasaṃyutā       || 23 ||
tilakakriyayā sarvān vaśaṃ nayati mānavān       |
      mado gajamadaḥ || 23-24 ||
anulomavilomasthabīje  nāma  samālikhet       || 24 ||
navanīte samabhyarcya spṛṣṭvā prāṇamanuṃ  japet       |
aṣṭottaraśataṃ  bhūyo   mūlamantraṃ  prajapya  tat       || 25 ||
bhakṣayenmaunamāsthāya  yāminyāṃ  saptavāsaram       |
sa vaśyo jāyate śīghraṃ sādhakasya na saṃśayaḥ       || 26 ||
      anulometi |
 bījayormadhye sādhyasādhakakarmanāmāni navanīte likhet |
 anulomavilometyanena bījayoḥ puṭitattvamātramuktam |
 navanīta iti nūtane |
 bījaveṣṭitamityapi jñeyam |
 taduktamācāryaiḥ----
                  navanīte nave likhyādanulomavilomakam |
                  udarasthitasādhyākhyaṃ tadbījaṃ tatpraveṣṭitam |
 iti ||
      navanīta ityupalakṣaṇamapūpāderapi |
  " kārye'yaṃ vidhirapūpe ca "  iti nārāyaṇīye ukteḥ |
 samabhyarcyeti |
 sādhyagaṇeśam |
 bhūyo'nantaram aṣṭottaraśatamiti mūlamantraṃ prajapyetyatrā'nveti |
 tannavanītaṃ bhakṣayediti sambandhaḥ |
 saptavāsaramiti |
 pratipadādi saptamīparyantamityarthaḥ |
 tantrāntaroktaṃ yantratrayamucyate |
                  aṣṭāraṃ  padmamālikhya  kaṇīkopari tasya  ca |
                  gaurīṃ bindusamāyuktāṃ nāmnā sārddhaṃ samālikhet ||
                  prāgādidalamūleṣu mūttībījānyathālikhet |
                  koṇapatreṣu cāgnīśanirṛtyanilasaumyataḥ ||
                  kramādaṅgādyavarṇāṃśca tataḥ patrāgrakeṣu ca |
                  mātṛśaktyādivarṇāṃśca tataḥ padmasya bāhyataḥ ||
                  svadikṣu lokapālānāmādyarṇāni samālikhet |
                  bahiḥ ṣoḍaśapatrāḍhyaṃ tatpatreṣu svarān likhet ||
                  śiṣṭaṃ mātṛkayā''veṣṭyā pāśenaivā'ṅkuśena ca |
                  tasminnāvāhya deveśaṃ vighnaṃ yantre samarcayet ||
                  kṣaumādisūtre sambaddhya gale yo rmūdhni dhārayet |
                  tasya hastagatā lakṣmīrvāṇī jihvāgatā sadā ||
                  medhā manogatā kīttīrvarddhamānā sadā diśi |
 iti |
      padmamityaṣṭadalam |
 aṣṭāramiti tadupari |
 kaṇīkopari kaṇīkāmadhye |
 gaurī gakāraḥ |
 mūttībījānīti |
 kṣipraprasādanoktāṣṭamūrttyādyakṣarāṇi |
 aṅgeti pañcāṅgapakṣe pañcamaṃ saumye |
 mātara eva śaktayastannāmādyarṇān |
 svadikṣviti svasvadikṣvaṣṭāre |
 śiṣṭaṃ mātṛkayā kakārādikayā |
 tathā----
            ṣaṭkoṇaṃ pravilikhya tasya jaṭhare bindvāḍhyapañcāntakaṃ
                  nāmnā bhūrjatarutvaci pravilikhedgorocanādūrvayā |
            ekārānvitakālavarṇamatha yuk dantena gāntaṃ tataḥ
                  śakrārṇaṃ śirasā vahannapi vidhivaddīrghaśca paścādrasaḥ ||
            māyā vāyusakhasya mantravaramālikhyā'tha koṇeṣu tad-
                  bāhye pāśamathāṅkuśaṃ pravilikhedbhūmaṇḍalaṃ bāhyataḥ |
            yantraṃ  gandhamanoharaiśca  kusumairabhyarcya  vighneśvaraṃ
                  yo dhatte śirasi kṣaṇena vipulāṃ lakṣmīṃ labhen mānavaḥ || iti |
      megholkāya svāheti mantraḥ |
 tathā----
                  bījena raṃdahanayugmagabījavītaṃ
                        koṇe gamālikha kalāvasukesare'bje |
                  gāyatrivarṇadalake'pyatha kādivītaṃ
                        bhūbījayukkṣitigṛhe'khiladaṃ hi yantram ||
      iti || 24-26 ||
śrīśaktismarabhūvighnabījāni prathamaṃ vadet       |
ṅe'ntaṃ gaṇapatiṃ paścādvarānte  varadaṃ paṭhet       || 27 ||
uktvā  sarvajanametaṃ  vaśamānaya ṭhadvayam       |
aṣṭāviṃśatyakṣaro'yaṃ tārādyo manurīritaḥ       || 28 ||
gaṇakaḥ syādṛṣiśchando gāyatrī nivṛdanvitā       |
mahāgaṇapatiḥ prokto devatā  devavanditā       || 29 ||
      mahāgaṇapatimantramuddharati śrīti |
 bhūbījamagre vakṣyamāṇam |
 varadamiti śabda- karmaṇi dvitīyā mantre tu sambuddhiḥ |
 sarvajanamiti mantre'pi dvitīyāntam |
 atra kecana yakāraṃ kīlakaṃ manyamānā gaṇapatipadaṃ saṃbuddhyantamāhuḥ |
 anye śrīmahāgaṇapatipadaṃ saṃbuddhyantaṃ vaśaṃpadadvitvamapyāhuḥ |
 idaṃ granthakārasyāpi sammatameva |
 yato dvātriṃśadbheda- guṇitetyatra gaṇeśiturmahāmantramityuktatvāt |
 anye vighnaṃ caturthyā yutamityācāryapadye vighnaśabdo mahāgaṇapatipadopalakṣaka ityāhuḥ |
 evamihāpi gaṇapatiśabdaḥ |
 yathāgurū- padeśaṃ ca nirṇayaḥ |
 padmapādācāryaiśca |
  " dīkṣito mantrītyanena caturthīṃ parityajya saṃbuddhi- svīkāraḥ "  ityuktam |
 mantradeva prakāśikākārādibhirapi saṃbuddhyantasyaivoddhṛtattvāt |
 gaṃ bījaṃ svāhā śaktiḥ |
 taduktam |
 ṣaṣṭhaṃ bījaṃ dviṭhaḥ (bījāntajau) śaktiriti ||27-29||
ṣaḍbījasthasvabījena dīrghabhājā prakalpayet       |
ṣaḍaṅgāni manorasya  yathāvidhi  vidhānavit       || 30 ||
      ṣaḍaṅgamāha ṣaḍbījastheti |
 yathāvidhīti |
 tattajjātiyutāni śaivaṣaḍaṅgamudrābhiriti ca |
 vidhānavidityanenāyaṃ prayogaḥ sūcitaḥ |
 oṃ gāṃ hṛt śrīṃ gīṃ śiraḥ hrīÁ gūṃ śikhā klīṃ gaiṃ varma glauṃ gauṃ netraṃ gaṃ gaḥ astram |
 eṣa pakṣaḥ sāmpradāyikaḥ |
 kecittu praṇavādibījapañcakamuccārya gāmityādiprayogeṇa ṣaḍaṅgakḷptiṃ vadanti |
 apare ṣaḍbījānāṃ prāk gāmādīnyāhuḥ || 30 ||
navaratnamayaṃ    dvīpaṃ   smaredikṣurasāmbudhau       |
tadvīcidhautaparyantaṃ      mandamārutasevitam       || 31 ||
mandārapārijātādi  kalpavṛkṣalatākulam       |
tadbhūtaratnacchāyābhiraruṇīkṛtabhūtalam       || 32 ||
udyaddanakarendubhyāmudbhāsitadigantaram       |
tasya madhye  pārijātaṃ navaratnamayaṃ smaret       |
ṛtubhiḥ sevitaṃ ṣaḍbhiraniśaṃ prītivarddhanaiḥ       || 33 ||
      navaratnamayaṃ dvīpamityāderayamarthaḥ |
 pṛthivyanantaramikṣusamudraṃ navaratnamayaṃ dvīpaṃ navaratnamayaṃ pārijātamiti nyaset |
 śeṣaṃ samānam |
 navaratnamayamiti |
 navaratnamaya dvīpādutpatteḥ pārijātasyāpi navaratnamayatvam |
 anye tu māṇikyamūlaṃ vaidūryāṅkuraṃ indranīlaśākhaṃ pravālapallavaṃ marakatacchadaṃ gomedaśṛṅgaṃ 
mauktikakorakaṃ vajrapuṣpaṃ padmarāgaphalamityāhuḥ |
 gaṇeśvaravimaśīnyāmapi----
                  maṇivajrapravālākhyaphalaprasavapallavaiḥ |
 ityādi || 31-33 ||
tasyā'dhastānmahāpīṭhe   racite  mātṛkāmbuje       |
ṣaṭkoṇāntastrikoṇasthaṃ mahāgaṇapatiṃ smaret       || 34 ||
      pīṭhe racita iti vyadhikaraṇe saptamyau |
 ṣaṭkoṇāntaḥ trikoṇasthamiti |
 atrādhomukhaṃ trikoṇaṃ grāhyam |
 idaṃ ca mātṛkāpadmakaṇīkāyāmiti jñeyam || 34 ||
hastīndrānanaminducūḍamaruṇacchāyaṃ trinetraṃ rasā-
      dāśliṣṭaṃ priyayā sapadmakarayā svāṅkasthayā santatam       |
bījāpūragadādhanustriśikhayuk cakrābjapāśotpala-
      vrīhyagrasvaviṣāṇaratnakalaśān   hastairvahantaṃ   bhaje       || 35||
gaṇḍapālīgaladdānapūralālasamānasān       |
dvirephān karṇatālābhyāṃ  vārayantaṃ  muhurmuhuḥ       || 36 ||
karāgradhṛtamāṇikyakumbhavaktraviniḥsṛtaiḥ       |
ratnavarṣaiḥ prīṇayantaṃ sādhakān madavihvalam       || 37 ||
māṇikyamukuṭopetaṃ     ratnābharaṇabhūṣitam       |
dhyāyanmantraṃ  japenmantrī  caturlakṣaṃ  samāhitaḥ       || 38 ||
catuḥsahasrasaṃyuktaṃ     catvāriṃśatsahasrakam       |
daśāṃśaṃ  juhuyād  dravyairaṣṭābhirmedakādibhiḥ       || 39 ||
      hastīti |
 hastīndro gajaśreṣṭhaḥ |
 sapadmakarayā vāmahaste padmaṃ dakṣeṇāliṅganam |
 dhanurikṣudhanuḥ |
 triśikhaṃ triśūlam |
 vāmādhastāddakṣiṇādhaḥ paryantamāyudhadhyānam |
 kanakakalaśastu śuṇḍāgre |
 taduktam----
                                          vāmorddhādikrameṇa |
                  cakraprāsarasālakārmukagadāsadbījapūradvija-
                  brīhyagrotpalapāśapaṅkajakaraṃ śuṇḍāgrajāgradghaṭam || iti ||
      mahāgaṇapatistave'pi vāmadakṣayorūrdhvādikrameṇa |
                   cakrābjaśūlapāśānikṣūtpalalaguḍakalaśamañjarikāḥ
                   dāḍimaradamaṇikumbhānābibhratamāśraye mahāgaṇapam || iti |
      drāviḍāstvanyathā vyācakṣate |
 adhovāmadakṣayorādye |
 tadūrddhayorapare |
 tadūrddhayo- rmadhye |
 tadūrddhayorupāntye |
 tadūrddhayorantye iti |
 uktaṃ ca gaṇeśvaravimaśīnyām----
                  dakṣādhaḥkaramārabhya vāmādhaḥ sthakarāntikam |
                  gadāśūlābjakahlāraviṣāṇaṃ dakṣiṇaiḥ karaiḥ ||
                  śālyagrapāśacakrekṣucāpasadbījapūrakam |
                  vāmairdadhānaṃ mañjīravilasaccaraṇāmbujam ||
                  līlayā ratnakalaśaṃ puṣkarāgre nidhāya ca |
 iti |
      anye tu prathamadhyāna eva bījapūravyatyayamicchanti |
 anye tu tadradayoreva vyatyastattvamicchanti |
 tena vāmadakṣayo radabījapūrau pratibhātaḥ |
 mantrīti |
 daśāṃśaṃ puṣṭimantrajapa uktaḥ |
 sa gurumukhādavagantavyaḥ || 35-39 ||
tarpayeddanaśo  nityaṃ  prāguktenaiva  vartmanā       |
prāgukte pūjayetpīṭhe  vidhinā gaṇanāyakam       || 40 ||
      prakprokteneti |
 catuḥśataṃ catuścatvāriṃśadvāramityarthaḥ |
 prāgukte pīṭhe iti |
 pūrvamantroktāḥ pīṭhaśaktayaḥ pīṭhamantrāścātrāpi jñeyā ityarthaḥ |
 gaṇanāyakaṃ pūjayediti trikoṇa iti śeṣaḥ |
 vidhineti vakṣyamāṇena |
 yantraṃ tu dhyānāvasara evoktam |
 sāvaraṇamiti śeṣaḥ || 40 ||
trikoṇabāhye  pūrvādi  catudīkṣu  samarcayet       |
agrasthabilvavṛkṣādhaḥ śriyaṃ  śrīpatimarcayet       || 41 ||
padmayugmadharā   padmā   śaṅkhacakradharo   hariḥ       |
dakṣiṇe vaṭavṛkṣādho gaurīṃ  gaurīpatiṃ  yajet       || 42 ||
pāśāṅkuśadharā  gaurī  ṭaṅkaśūladharo  haraḥ       |
paścime pippalasyā'dho ratiṃ ratipatiṃ yajet       || 43 ||
ratirutpalahastāḍhyā kodaṇḍāstradharaḥ smaraḥ       |
saumye priyaṅguvṛkṣādho mahīṃ potriṇamarcayet       || 44 ||
śukavrīhyagrahastā   bhūrgadācakradharaḥ   patiḥ       |
devāgre   pūjayellakṣmīsahitaṃ  gopanāyakam       || 45 ||
ṣaṭsu koṇeṣu sampūjyā āmodādyāḥ priyānvitāḥ       |
āmodaṃ   siddhisahitamagrakoṇe   samarcayet       || 46 ||
samṛddhyā yutamabhyarcet pramodaṃ vahnikoṇataḥ       |
sumukhaṃ  kāntisaṃyuktamīśakoṇe  samarcayet       || 47 ||
durmukhaṃ   madanāvatyā     yajedvaruṇakoṇake       |
vighnaṃ  madadravāyuktaṃ koṇe  naiśācare  yajet       || 48 ||
vāyavye vighnaharttāraṃ  drāviṇyā sahitaṃ yajet       |
pāśāṅkuśābhayābhīṣṭadhāriṇo'ruṇavigrahāḥ       || 49 ||
gaṇḍabhittigaladdānapūradhautamukhāmbujāḥ       |
vighnāstatpramadāḥ  sarvā madāghūṇītalocanāḥ       || 50 ||
ekahastadhṛtāmbhojā     itarāliṅgitapriyāḥ       |
ṣaṭkoṇapārśvayoḥ pūjyau śaṅkhapadmanidhī kramāt       || 51 ||
nijapriyābhyāṃ   sahitau  pūrvedīritalakṣaṇau       |
kesareṣvaṅgapūjā  syād brāhmyādyāḥ patramadhyagāḥ       || 52 ||
bahirlekeśvarāḥ pūjyā  vajrādīni  tataḥ  param       |
itthaṃ japādibhiḥ siddhaḥ prayogān svamanīṣitān       || 53 ||
sādhayedaṣṭabhirdravyairanyairvā      kalpacoditaiḥ       |
      pañcamithunapūjāmāha trikoṇeti |
 ṭaṅkaḥ paraśuḥ |
 utpalayuktau hastau tābhyāmāḍhyā|
 astraṃ bāṇaḥ potriṇaṃ varāham |
 vahnikoṇataḥ iti |
 puraḥkalpitapūrvadigapekṣayā yo vahnikoṇastatretyarthaḥ |
 evamīśakoṇa ityatrāpi |
 evaṃ paścimanairṛtavāyukoṇeṣvapi jñeyam |
 taduktamācāryaiḥ----
                  agrāsrāvāmodaḥ pramodasumukhau ca tamabhito'sriyuge |
                  pṛṣṭhe ca durmakhākhyastvamumabhito vighnavighnakarttārau || iti |
vighnā iti pūrveṇa sambadhyate |
 pūrvedīritetyaṣṭamapaṭale |
 etadantadvitīyāvṛttiḥ ||41-54|
padmahomena    bhūpālāṃstatpatnīrutpalaiḥ    śubhaiḥ       || 54 ||
mantriṇaḥ kumudaiḥ phullaivīprān  pippalasambhavaiḥ       |
samidvarairnarapatīnudumbarasamudbhavaiḥ             || 55 ||
plakṣairvaiśyān vaṭodbhūtaiḥ śūdrānmantrī vaśaṃ nayet       |
madhunā svarṇalābhaḥ syād godugdhena labheta gāḥ       || 56 ||
ājyahomena   mahatīṃ   śriyamāpnoti   mānavaḥ       |
dadhnā      sarvasaṃmṛddhiḥ   syādannairannapatirbhavet       || 57 ||
      padmahomena bhūpālānityādermantrī vaśaṃ nayedityādinā sambandhaḥ |
 mantrītyanena sarvapadasthāne sādhyanāmetyuktam |
 samidvarairiti |
 agre'pi triṣu sambadhyate || 54-57 ||
vṛṣṭikāmaḥ  prajuhuyād  vetasānāṃ  samidvaraiḥ       |
kusumbhakusumairhutvā vāsāṃsi labhate'cirāt       || 58 ||
      vṛṣṭīti |
 atra svabījānantaramamṛtabījaṃ jñeyam || 58 ||
pratyekamādau     mūlena    caturvāraṃ    pratarpayet       |
śrīśaktiratibhūlakṣmīḥ svabījādyāḥ priyānvitāḥ      || 59 ||
      caturāvṛttitarpaṇaprakāramāha pratyekamiti tribhiḥ |
 ādau mūlena caturvāraṃ pratarpayet |
 pratyekamityasyāyamarthaḥ |
 yā yā devatā tarpaṇoyā tatra tatrādau mūlena caturvāraṃ caturvāraṃ tarpaṇaṃ karttavyam |
 svabījādyā iti |
 svasvabījādyāḥ priyānvitāḥ pratyekaṃ tarpayediti sambandhaḥ || 59 ||
āmodādīn svabījādyā śaktiyuktāṃśca tarpayet       |
catuścatuḥ  pṛthakmantrī  śaṅkhapadmanidhī  tathā       || 60 ||
nāmādibījasahitau  tarpayet  svapriyānvitau       |
tarpaṇenā'munā svīyamiṣṭamāpnoti maṇḍalāt       || 61 ||
      svabījādyāniti gaṇapatibījādyān |
 yathā caturvāraṃ svapriyānvitāviti vasudhārāvasumatīsahitau |
 tadyathā |
 mūlamantreṇa mahāgaṇapatiṃ tarpayāmīti caturvāraṃ santarpya śrīṃ śrīśrīpatī tarpayāmīti caturvāraṃ santarpayet |
 atra lakṣmīśabdena pañcamakramamithunaṃ saṃgṛhītam pūjākramavivakṣayā |
 taduktamācāryaiḥ stave----
                  pañcakāraṇabhedena  yasmān  mithunapañcakam |
                  karoti pañca kṛtyāni tadādyaṃ mithunaṃ bhajet || iti |
      anyatrāpi---- prathamaṃ pūjayeddevaṃ tato mithunapañcakam || iti |
      anyatrāpi nyāsāvasāre----
                  śirovaktrahṛdambhojaguhyapatsvapi pañcakam |
                  mithunānāṃ nyaset svīyairbījaiḥ svairnāmabhiḥ pṛthak || iti ||
      evaṃ trayodaśa devatānāṃ tarpaṇāni bhavanti |
 trayodaśavāraṃ mūlatarpaṇāni |
 sarvānte mūlena caturvāraṃ tarpaṇam |
 evamaṣṭottaraśataṃ tarpaṇāni bhavanti |
 ayaṃ kaniṣṭhaḥ prakāraḥ |
 padmapādācāryaiḥ kaniṣṭhaprakāre catuvīṃśatyadhikaikaśatatarpaṇānyuktāni |
 tadyathā |
 mūlaṃ 4 mahāgaṇapaṃ 4 mūlaṃ 4 puṣṭiṃ 4 pañcamithunāni 40 āmodādi 64 mūlaṃ 4 evamiti |
 madhyamaprakārastu priyānvitā iti vyastatarpaṇena |
 tatra vyastatvaṃ mūle priyānvitāḥ śaktiyuktānityukterlabhyate |
 tadyathā |
 mūlaṃ caturvāraṃ santarpya śrīṃ śrīpatisahitāṃ śriyaṃ tarpayāmīti caturvāraṃ punaḥ śrīṃ śrīsahitaṃ śrīpatiṃ 
tarpayamīti caturvāraṃ tarpayet |
 evaṃ ṣaḍviṃśatidevatātarpaṇāni ṣaḍviṃśativāraṃ mūlatarpaṇāni ca ante mūlena caturvāraṃ tarpaṇaṃ sarvādau ca 
mūlena svatantratayā caturvāraṃ tarpaṇam |
 evaṃ ṣoḍaśottarā dviśatī tarpaṇānāṃ bhavati  |
 uttamaprakārastu pratyekamādau vakṣyamāṇatarpaṇānāmiti śeṣaḥ |
 caturvāraṃ tarpayedādāvante cetyarthaḥ |
 mūlena pratyarṇamityarthaḥ |
 mūlamantrasyākṣarāṇi pratyekaṃ tarpayet |
 tadyathā |
 ādau mūlam 4 prathamākṣaram 4 punarmūlam 4 evamaṣṭāviṃśati varṇatarpaṇāni aṣṭāviṃśativāraṃ mūlatarpaṇāni ca 
ante caturvāraṃ mūlena |
 evaṃ dviśatī aṣṭāviṃśatyadhikā tarpaṇānām |
 tato madhyamaprakāravadeva dviśatī ṣoḍaśottarā |
 evaṃ catuścatvāriṃśadadhikaṃ catuḥśataṃ tarpaṇāni bhavanti |
 taduktaṃ gaṇeśvaravimaśīnyām----
                  sarvābhīṣṭapradaṃ   vakṣye  caturāvṛttitarpaṇam ||
                  ekānte vijane  ramye   sarvepadravavajīte ||
                  kṛtasnānādiko mantrī pūrvavanyāsasaṃyutaḥ |
                  taḍāgamadhye sañcintya puṣpitaṃ nalinīvanam ||
                  tasya madhye mahāpadmaṃ taruṇādityasannibham |
                  samunnataṃ sugandhāṭyaṃ ramaṇīyaṃ manoharam ||
                  sadyovikasitaṃ dhyāyenmantrī pūrvektamantravit |
                  śuddharajatasopānapaṅktyābharavimaṇḍalāt  ||
                  vinirgatyā'varuhyā'tha kaṇīkāmadhyasaṃsthitam |
                  iti dhyātvā sāvaraṇaṃ mahāgaṇapatiṃ sudhīḥ ||
                  pravarairgandhakusumaiḥ samabhyarcyā'tha pūrvavat |
                  nidhāya puṣkaramukhaṃ sādhakendrasya mūrddhani ||
                  varṣantaṃ ratnadhārābhirdhyātvā devasya mūrddhani |
                  candracandanakāśmīrakastūrīlolitairjalaiḥ ||
                  prathamaṃ mūlamantreṇa caturvāraṃ pratarpya ca |
                  mithunāni ca ṣaḍvighnān śaṅkhapadmanidhī api ||
                  svasvabījādikairmantrī svāhāntaiśca catuścatuḥ |
                  mūlamantraṃ caturvārapūrvakaṃ tarpayet pṛthak ||
                  sambhūyā'ṣṭottaraśataṃ kaniṣṭhaḥ syādayaṃ kramaḥ |
                  athavā mūlamantrādyairvyastairetaiśca pūrvavat ||
                  mantrairvā tarpayedvidvānarcanoktaprakārataḥ |
                  madhyakramo'yaṃ sambhūya dviśataṃ ṣoḍaśottaram ||
                  athavā mūlamantreṇa caturvāraṃ pratarpya ca |
                  pūrvamantrākṣarairmantraiḥ svāhāntaiśca catuścatuḥ ||
                  mūlamantraṃ caturvārapūrvakaṃ sampratarpya ca |
                  mithunādīṃstataḥ paścāt pūrvavatsampratarpayet ||
                  bhavet sambhūya sa catuścatvāriṃśaccatuḥśatam |
                  evaṃ jyeṣṭhakramaḥ prokto budhairāgamapāragaiḥ ||
                  evaṃ santoṣya tatpaścāt pūrvavat sopacārakaiḥ |
                  sarvābhīṣṭaṃ ca samprārthya praṇamyodvāsayet sudhīḥ ||
                  ya evaṃ tarpayennityaṃ maṇḍalāt sakalaṃ labhet |
                  anāvṛṣṭyāṃ  bhaye  ghore rājacaurādyupadrave ||
                  mahājvare   vivāde  ca  mahādāridyasaṅkaṭe |
                  vivāhādiṣu kāryeṣu sarveṣu  ca  viśeṣataḥ ||
                  evaṃ vai tarpaṇaṃ kuryān mānavendraḥ prasannadhīḥ |
                  mahāgaṇeśvaraḥ prīto mahāsampatkaro bhavet || iti ||
      anye tu lakṣmīśabdena śaktimatprādhānyamiti vadanti |
 mantroddeśakramo vivakṣitaḥ |
 tanmate prathamaṃ viṃśativāraṃ tato'ṣṭāviṃśatimantrākṣaraiḥ tāvatkṛtvo mūlena etadantaṃ caturvāraṃ mūlena 
tataścatuvīṃśatidevatātarpaṇāni |
 tāvatkṛtvo mūlatarpaṇāni tadante mūlena caturvāram |
 evaṃ catuḥśatacatuścatvāriṃśattarpaṇāni bhavanti |
 taduktaṃ rahasyapaṭale mūlanārāyaṇīye----
                  viṃśatsaṃkhyaṃ tarpayitvā tu pūrvaṃ māntrairvarṇairvedavāraṃ dviṭhāntaiḥ |
                  madhye madhye tarpayedvighnarājaṃ lakṣmyādīnāṃ tarpaṇaṃ caivameva || iti ||
      anyatrāpi----prathamaṃ viṃśativāraṃ mithunānāṃ vighnaṣaṭśaktīnām |
                  pratyekaṃ   nidhiśaktyoścaturāvṛtyā  ca  mūlena ||
                  mūlātmakavarṇānāmevaṃ santapīte ca niśitadhiyā |
                  sa  catuścatvāriṃśacatuḥśataṃ  saṃkhyayā bhavedevam || iti ||
      ye tu mahāgaṇapatiśabdaṃ sambuddhyantamāhuḥ ta ekonatriṃśadakṣaratarpaṇaṃ tāvatkṛtvo mūlena 
ṣaḍaviṃśatimithunatarpaṇaṃ tāvatkṛtvo mūlānte mūlena caturvāramiti saṃkhyāpūttīmāhuḥ |
 ye tu gaṇapatipadaṃ sambudhyantamāhuḥ te mūlaṃ 4 mahāgaṇapatiṃ 4 mūlaṃ 4 puṣṭiṃ 4 tato'kṣaratarpaṇaṃ 
tāvanmūlena pūrvavanmithunāditarpaṇam ante mūleneti saṃkhyāpūttīmāhuḥ |
 triṃśadakṣare tu akṣaramūlatarpaṇāni ante 4 mūle 4 mūleneti 244 tato mithunāṣṭakenā'nte mūleneti 68 tata 
āmodādīnāmante mūleneti 132 |
 evaṃ saṃkhyāpūttīrjñeyā |
 ye tu śrīmahāgaṇapatiśabdaṃ sambudhyantaṃ vaśaṃśabdasya ca dvitvamāhuḥ te dvātriṃśadakṣaraṃ tarpaṇaṃ tāvat- 
kṛtvo mūlena bījapūrādyekādaśabhiḥ 88 mithunacatuṣṭayaṣaḍvighnanidhidvayena kaniṣṭhokta- prakāreṇa tāvatkṛtvo 
mūlenā'nte ca caturvāraṃ mūlenetyāhuḥ |
 bījāpūrādimantrāstu----
                  bījāpūraṃ gadā cekṣukārmukaṃ ca triśūlayuk |
                  cakrābjapāśotpalāni kalamāgraṃ viṣāṇayuk ||
                  ṅentāśca  ratnakalaśo  hṛdantāḥ  praṇavādikāḥ |
                  gaṃbījādyādikāḥ pañca śrībījādyādikāḥ punaḥ ||
                  ṣaḍbījādyo'ntimaścaite  vakṣyamāṇapadādikāḥ |
                  yathākramaṃ mahāvighnāyudhānāṃ   manavaḥ  smṛtāḥ ||
      bījapūrādayaḥ pañca vilomena gaṃbījādyāni gaṃ glauṃ klīṃ hrīÁ śrīṃbījāni ādau yeṣāṃ tathā |
 punaḥ ratyādayaḥ pañcakrameṇa śrībījādyāḥ śrīmityādi pañcabījādikāḥ |
 antimo ratnakalaśaḥ praṇavādiṣaḍbījādya ityarthaḥ |
                  mantrakalā śaktisaprāṇatriguṇaḥ kālacakralayakṣayau ca |
                  vyāptiraktibhūsvarūpaṃ vidyātrailokyamātmane yuktam || iti ||
      padmapādācāryāstvanyathā caturāvṛttitarpaṇamāhuḥ |
 tadyathā |
 daśadhā bhinnena mūla- mantreṇa bījapūrādyekādaśabhirmahāgaṇapatikṣipraprasādanataduktavighnādyaṣṭanāmayutena 
gaṇapataya ityasmāt pūrvaṃ mūlamantreṇa catuvīṃśatidevatāśca evaṃ pañcapañcāśaddevatātarpaṇāni tāvanti mūlena 
ante caturvāraṃ mūleneti catuḥśataṃ catuścatvāriṃśat |
 prayogasāre tu----aṣṭāviṃśatirakṣarāṇi   daśabhiryuktaṃ  catubhīḥ  padaiḥ |
                paścāt pañcaramādikāṃśca gaṇapān ṣaṭ dvau nidhī tarpayet ||
                pratyekaṃ manunā'munā ca caturāvṛttyā  vibhormastake
                vyātvā ratnamayaṃ mahāgaṇapatiṃ bhaktaprasannaṃ sudhīḥ || iti || 60-61 ||
smṛtisthaṃ māṃsamaubinduyuktaṃ bhūbījamīritam || 62 ||
      bhūbījamuddharati smṛtīti |
 māṃsaṃ lakāraḥ smṛtisthaṃ gakārasthaṃ au svarūpaṃ binduśca etadyuktaḥ |
 tena glauṃ iti || 62 ||
bījaṃ   ṣaṭkoṇamadhye  sphuradanalapure  tāragaṃ  dikṣu   lakṣmīṃ
māyākandarpabhūmīstadanu        rasapuṭeṣvālikhedbījaṣaṭkam       |
tatsandhiṣvaṅgamantrān    vasudalakamale     mūlamantrasya    varṇān
śiṣṭān patreṣu vidvān vilikhatu guṇaśaścā'ntyamantye palāśe      ||63||
āvītaṃ lipibhiḥ kramotkramavaśāt pāśāṅkuśābhyāmapi
kṣmāgehadvitayena    veṣṭitamidaṃ    yantraṃ    gaṇādhīśituḥ       |
lākṣākuṅkumarocanāmṛgamadairbhūrje    vare    hemni  vā
saṃlikhyā'bhivahan labheta sakalaiḥ saṃprārthanīyāṃ śriyam       || 64 ||
uktaṃ   mahāgaṇapatevīdhānaṃ   surapūjitam       |
sarvasiddhikaraṃ  puṃsāṃ  samastapuruṣārthadam       || 65 ||
      yantramāha bījamiti |
 vasudalakamale aṣṭadalapadme ṣaṭkoṇamadhye sphuradanalapure lasattrikoṇe tāragaṃ praṇavasyaṃ bījaṃ 
gaṇapatibījaṃ gamiti likhedityanvayaḥ |
 dikṣu trikoṇādvahiḥ agrādīti jñeyam |
 rasapuṭeṣu |
 ṣaṭsu koṇeṣu |
 bījaṣaṭkaṃ mantrādyam |
 tasya agrādi ṣaṭkoṇasya sandhiṣu aṅgamantrān mahāgaṇapateḥ ṣaḍaṅgamantrān |
 patreṣu mantrasya dvāviṃśativarṇān śiṣṭān guṇaśastriśaḥ antyaṃ varṇamaṣṭame dala ekameva likhet |
 tataḥ kramotkramalipibhirveṣṭayet |
 tataḥ pāśāṅkuśābhyāṃ veṣṭayet |
 padmapādācāryaistu  " aṣṭa- padānyaṣṭapatre vilikhya tadbahirvṛttatraye mātṛkāpāśāṅkuśārṇān vilikhya tadbahi- 
rbhūpuradvaye pāśamāyābīje likhet "  ityuktam |
 lākṣā alaktakarasaḥ |
 kuṅkumaṃ kāśmīrajam |
 rocanā gorocanā |
 mṛgamadaḥ kastūrī || 63-65 ||
māyā  viripadadvandvāṃ  tato  gaṇapatiṃ  vadet       |
khaṅgīśapāvakau  paścādvaradānte  vadet  punaḥ       || 66 ||
sarvalokaṃ  me  padānte  vaśamānaya  ṭhadvayam       |
ṣaḍviṃśatyakṣaro  mantro  bhajatāṃ   surapādapaḥ       || 67 ||
gaṇakaḥ syādṛṣiśchando gāyatraṃ devatā manoḥ      |
      virigaṇapatimantramāha māyeti |
 khaḍgīśo vaḥ pāvako rephaḥ |
 hṛllekhā bījaṃ svāhā śaktiḥ |
 kecana varetyādipañcākṣarāṇi lokāmiti ca hitvā ekonaviṃśatyakṣara- māhuḥ |
 asya nivṛcchandaḥ |
 anyat pūrvavat |
 kecana lokapade janapadaṃ paṭhanti |
 anye virītyādau mahāgaṇapatibījaṣaṭkaṃ prayojayanti || 66-68 ||
virivighneśvaraḥ prokto bhajatāṃ  sarvakāmadaḥ || 68 ||
antaḥkaraṇavedeṣu         bhūtapañcavilocanaiḥ       |
evaṃ       vibhaktairmantrārṇairmāyādyairaṅgakalpanā       |
mahāgaṇapateḥ prokte sthāne mantrī vicintayet       || 69 ||
      ṣaḍaṅgamāhāntariti |
 antaḥkaraṇāni catvāri vedāścatvāra iṣavaḥ pañcabhūtāni pañcalocana dve |
 dvitīyasya ṣaṭpadaiḥ ṣaḍaṅgam |
 tṛtīyasya mahāgaṇapati mantravat || 68 ||
sindūrābhamibhānanaṃ trinayanaṃ hasteṣu pāśāṅkuśau
      bibhrāṇāṃ madhumatkapālamaniśaṃ sārddhendumauliṃ bhaje       |
puṣṭyāśliṣṭatanuṃ dhvajāgrakarayā padmollasaddhastayā
      tadyonyāhitapāṇimāttavasumatpātrollasat puṣkaram       || 70 ||
caturlakṣaṃ   japenmantraṃ   taddaśāṃśaṃ  hutakriyā       |
prākproktairaṣṭabhirdravyaistrimadhvaktaiḥ samīritā       || 71 ||
pūrvekte  pūjayet  pīṭhe  tīvrādinavaśaktike       |
mūlena mūttīṃ saṅkalpyā tatrāvāhyā'rcayedvibhum       || 72 ||
      puṣkaraṃ karihastāgram |
 dhyāne tu dakṣe pāśaḥ vāme aṅkuśaḥ adhodakṣe madhumatkapālam adhovāmaḥ priyāyonyāhitaḥ |
 tadvat puṣṭirapi caturbhujā |
 tatra dakṣa- vāmayoḥ padme |
 padmollasaddhastayetyatra padmābhyāṃ ullasantau hastau yasyāḥ sā tatheti vigrahaḥ |
 adhodakṣiṇena priyasyāśleṣaḥ adhovāmena taddhvajāgraspṛgiti sampradāyavidaḥ |
 kaścittu puṣṭiṃ dvihastāmevāha |
 ekahaste padmaṃ dvitīyahasto dhvajāgraspṛgiti |
 tanmate āśleṣo nāma nikaṭatvaṃ na tu hastenāliṅganamiti |
 dvitīyamantre'pi idameva dhyānam |
 tṛtīyamantre tu----
            bījāpūragade śarāsanamariṃ mālāṃ ca dakṣaiḥ karai-
                  rvāmairbāṇasapāśakotpalaradān ratnāḍhyakumbhaṃ dadhat |
            sindūrāruṇavigrahastrinayano yonyastaśuṇḍo gaṇaḥ
                  salliṅgāhitapāṇimambujakarāṃ puṣṭiṃ vahan vo'vatāt ||
      pūjādikaṃ trayāṇāṃ samānam || 70-72 ||
mithunāvṛttirādyā           syādāmodādyaidīgambaraiḥ       |
dvitīyā'ṅgaistṛtīyā syāccaturthī  mātṛbhiḥ  smṛtā       || 73 ||
pañcamī lokapālaiḥ syāt ṣaṣṭhī vajrādibhiḥ smṛtā      |
iti     siddhamanurmantrī    praphullaiḥ    sarasīruhaiḥ       || 74 ||
juhuyādvaśagāḥ sarve taṇḍulaistilamiśritaiḥ       |
hutvā śriyamavāpnoti modakairājyalolitaiḥ       |
hutvā vijayamāpnoti pāthīvo  yuddhabhūmiṣu       || 75 ||
      pūrvekta iti mahāgaṇapatipūjāyantre |
 tīvrādinavaśaktika ityanena pīṭhamantrasya māyāditvamuktam || 73-75 ||
madhutrayeṇa   havanaṃ   vaśaṃ   nayati   pāthīvān       |
bhakṣyabhojyādikaṃ sarvaṃ hutvā'bhīṣṭāni sādhayet       || 76 ||
      madhutrayeṇa payomadhughṛtena |
 bhakṣyabhojyādikamiti |
 bhakṣyaṃ laḍḍukādi |
 bhojyamantrādi |
 ādiśabdena lehyacoṣyādikaṃ gṛhyate |
 tatra lehyaṃ rasālādi |
 tallakṣaṇaṃ sūpaśāstre----
      arddhāḍhakaṃ suciraparyuṣitasya daghnaḥ khaṇḍasya ṣoḍaśa palāni śaśiprabhasya |
      sapīḥ palaṃ madhu palaṃ maricaṃ dvikarṣaṃ śuṇṭhīpalārddhamapi cārddhapalaṃ caturṇām ||
      śaklopale lalanayā mṛdupāṇighṛṣṭā karpūrapūrasurabhīkṛtabhāṇḍasaṃsthā |
      eṣā vṛkodarakṛtā sarasā rasālā yā svāditā bhagavatā madhusūdanena || iti |
      caturṇāṃ tvagelāpatrakesarāṇām arddhapalamiti militvā |
 tantrāntaroktamasya yantraṃ likhyate |
            vakṣye   mahāsiddhikaraṃ  hi  yantraṃ  bhūrjasya   patre  paśurocanāktaiḥ |
            dūrvāṅkurairbhūgṛhayugmaśaktau   saṃlikhya    sādhyaṃ   virisaṃpuṭaṃ  ca ||
             koṇeṣu  mantraṃ śrutiśo'vaśiṣṭaṃ tenāpi nāmnā'pyatha  veṣṭayitvā |
            saṃlikhya yantraṃ ca gaṇādhirājamāvāhya cābhyarcya ca gandhapuṣpaiḥ ||
            saṃjapya  taddhāraṇataśca  nityaṃ  vaśaṃ prayātyasya  jagat  samastam || iti |
      prathamamantre śrutiśa iti triśaḥ |
 antyakoṇe dvayam |
 dvitīyamantre śrutiḥ karṇastena dviśa ityarthaḥ |
 taduktam----
              vakārarephāvapi  locanāḍhyau  punastathoddhṛtya  gaṇātpatīti |
              sarvaṃ samuccārya ca me vaśaḥ syāt makāramāyuktamato nayeti ||
      śabdācchiraḥ syāt |
 iti |
 tṛtīyamantre śrutiśaścaturddhā |
 atra madhyagataśaktistu mantrabāhyā |
 antye dale ekamakṣaraṃ likhet || 76 ||
śaktiruddhaṃ   nijaṃ  bījaṃ  mahāgaṇapatiṃ  vadet       |
ṅe'ntamagnivadhūḥ prokto mantro'yaṃ dvādaśākṣaraḥ       || 77 ||
gaṇakaḥ syādṛṣiśchando gāyatrī nivṛdādikā       |
uditā  devatā  tantre  nāmnā  śaktigaṇādhipaḥ       |
vyastaiḥ samastairmantrasya  padairaṅgāni  kalpayet       || 78 ||
      śaktigaṇapatimantramāha śaktīti |
 nijaṃ bījaṃ gaṃ |
 ḍe'ntamityasya paścāttanena sambandhaḥ |
 hrīÁ gaṃ hrīÁ mahāgaṇapataye svāhā |
 gaṃ bījaṃ svāhā śaktiḥ |
 vyastairiti |
 mantrasya pañcabhiḥ padaiḥ pañcāṅgāni sarveṇa ṣaṣṭham || 77-78 ||
muktāgauraṃ madagajamukhaṃ candracūḍaṃ trinetraṃ
      hastaiḥ svīyairdadhatamaravindāṅkuśau ratnakumbham       |
aṅkasthāyāḥ sarasijarucaḥ svadhvajālambipāṇe-
      rdevyā yonau  vinihitakaraṃ  ratnamauliṃ bhajāmaḥ       || 79 ||
lakṣamekaṃ      japenmantramapūpaistaddaśāṃśataḥ       |
juhuyādacīte  vahnau  dinaśo  devamarcayet       || 80 ||
prākprokte  pūjayetpīṭhe  prāguktenaiva vartmanā       |
hutvekṣukhaṇḍairmatimān rājyaśriyamavāpnuyāt       || 81 ||
nārikelaphalaistadvadrambhāpakvaphalaistataḥ       |
vaśayatyakhilaṃ lokaṃ pṛthukaiḥ śarkarānvitaiḥ       || 82 ||
vaśaṃ nayati rājānaṃ saktubhirbrāhmaṇān śubhaiḥ       |
ghṛtahomena   dhanavān  jāyate  nātra  saṃśayaḥ       || 83 ||
      dhyāne tu ūrddhayordakṣavāmayorādye |
 adhodakṣe ratnakumbhaḥ adhovāmo devīyonisthaḥ|
 śuṇḍādaṇḍastu ratnakumbhoparīti sampradāyaḥ |
 sarasijena dakṣahastasthitena rukyasyāḥ sā tathā |
 tadvāmo dhvajāgraspṛk |
 prāguktenetyavyavahitena || 79-83 ||
śaktyā ruddhaṃ nijaṃ bījaṃ vaśamānaya ṭhadvayam       |
tārādyo  manurākhyāto  rudrasaṃkhyākṣarānvitaḥ       || 84 ||
      mantrāntaramāha śaktyeti |
 rudretyekādaśaḥ |
 oṃ hrīÁ gaṃ hrīÁ vaśamānaya svāhā |
 gaṃ bījaṃ svāhā śaktiḥ || 84 ||
ṛṣyādyāḥ  pūrvamuktāḥ syuraṅgaṃ  mantrapadairbhavet       |
ekenādau  tribhirdvābhyāṃ  tribhirdvābhyāmanantaram       |
samastenā'stramākhyātaṃ aṅgakḷptiriyaṃ matā       || 85 ||
      pūrvamityavyavahitam |
 padānyevāhaṃ ekeneti || 85 ||
hastaibībhratamikṣudaṇḍavaradau  pāśāṅkuśau  puṣkara-
      spṛṣṭasvapramadāvarāṅgamanayā''śliṣṭaṃ      dhvajāgraspṛśā       |
śyāmāṃgyā vidhṛtābjayā trinayanaṃ candrārddhacūḍaṃ javā
      raktaṃ hastimukhaṃ  smarāmi  satataṃ  bhogātilolaṃ  vibhum       || 86 ||
lakṣatrayaṃ        japenmantramikṣukhaṇḍairdaśāṃśataḥ       |
apūpairājyayuktairvā        juhuyānmantrasiddhaye       || 87 ||
svaguruṃ  dhanadhānyādyaiḥ  prīṇayet  prītamānasaḥ       |
pūjā pūrvavadādiṣṭā tataḥ kāmyāni  sādhayet       || 88 ||
hutvā'pūpaistrimadhvaktairvaśayed bhuvi pāthīvān       |
caturthyāṃ   nārikelena   mahatīṃ   śriyamaśnute       || 89 ||
lavaṇairmadhusaṃyuktairvaśayedvanitājanam       |
      dhyāne tu vāmādhastādvāmordhvaparyantam |
 devīdhyānaṃ virigaṇapatidhyānoktaṃ jñeyam |
 pūrvavaditi virigaṇapativadityarthaḥ || 86-90 ||
saṃvarttako netrayutaḥ pārśve vahnayāsanasthitaḥ       || 90 ||
prasādanāya  hṛnmantraḥ  svabījādyo  daśākṣaraḥ       |
gaṇako munirasya syādvirāṭ chanda udāhṛtam       || 91 ||
kṣipraprasādano vighno  devatā'sya  samīritā       |
dīrghayuktena   bījena   ṣaḍaṅgāni   prakalpayet       || 92 ||
      kṣipraprasādamantramāha saṃvarttaka iti |
 saṃvarttaḥ kṣaḥ netramikāraḥ tadyutaḥ |
 pārśvaḥ pakāro vahnyāsano rephāsanaḥ |
 svabījādyo gamiti bījādyaḥ gaṃ kṣipraprasādanāya namaḥ |
 śrībījādya iti kecit |
 gaṃ bījaṃ āyeti śaktiḥ |
 dīrghayuktena bījeneti ādi-
bījena || 90-92 ||
      pāśāṅkuśau kalpalatāṃ viṣāṇaṃ
            dadhat    svaśuṇḍāhitabījapūraḥ       |
      raktastrinetrastaruṇendumauli-
            rhārojjvalo hastimukho'vatādvaḥ      || 93 ||
      pāśeti |
 viṣāṇaṃ dantam |
 āyudhadhyānaṃ dakṣādyūrddhayorādye tadadhasthayorantye vāmorddhādi vāmādhastanaṃ yāvat |
 ityeke || 93 ||
lakṣaṃ  japejjapasyā'nte  juhuyādayutaṃ  tilaiḥ       |
samadhutritayairdravyairathavā'ṣṭābhirīritaiḥ       || 94 ||
      samadhutritayaiḥ payomadhughṛtasahitairiti tilaviśeṣaṇam |
   taduktamācāryaiḥ----      atha tilairayutaṃ trimadhurasiktairjuhuyāt |
 iti |
      madhuratritayairiti pāṭhe madhurasya tritayaṃ yeṣviti bahuvrīhiṇā neyam || 94 ||
ekākṣarodite  pīṭhe   vakṣyamāṇena   vartmanā       |
pūjayedgandhapuṣpādyairdhūpadīpairgajānanam       || 95 ||
aṅgāni  pūrvamabhyarcya  vighnānaṣṭau   yajettataḥ       |
vighnaṃ   vināyakaṃ  vīraṃ  śūraṃ  varadasaṃjñakam       || 96 ||
ibhavaktraṃ    caikadantaṃ    lambodaramanantaram       |
patrāgreṣvarcayetpaścād   brāhmyādyāstadanantaram       || 97 ||
lokapālāṃstadastrāṇi vighnapūjā  samīritā       |
ājyānnairjuhuyānnityamannavān  vatsarādbhavet       || 98 ||
pāyasānnena   mahatīṃ   śriyamāpnoti  mānavaḥ       |
ājyahomena vaśayetprāṇinaḥ sakalān sudhīḥ       || 99 ||
nārikelaphalaṃ    pakvaṃ    loṣṭacarmasamanvitam       |
juhuyāt pratyahaṃ mantrī maṇḍalāt siddhimāpnuyāt       || 100 ||
      loṣṭaśabdena antarvattīnārikeloparibhāgaḥ taduparibhāgaḥ tvaglakṣaṇaḥ carmaśabda- vācyaḥ |
 aṣṭadhā nārikelamityasyāpavādaḥ |
 vidhinā'munetyaṣṭadravyahomena || 100 ||
juhuyādaṣṭabhirdravyairmadhuratrayasaṃyutaiḥ       |
vaśayetpāthīvān sarvān tatpatnīvīdhinā'munā || 101 ||
dinādiṣu  catuścatvāriṃśadvāraiḥ  śubhodakaiḥ       |
tarpayedvighnarājasya   mastake  śrīprasiddhaye       || 102 ||
      śubhodakairiti amṛtarūpairjalairityarthaḥ || 101-102 ||
pāśāṅkuśau kalpalatāṃ svadantaṃ
            karairvahantaṃ   kanakādrikāntam       |
sopānapaṅktyā dinanāthavimbā-
            dāyāntamambhojagataṃ   vicintya       || 103 ||
prāguktamantrasamproktān  prayogān  manunā'munā       |
tairasminnathavā proktān kuryānmantrī vidhānavit       || 104 ||
      tarpaṇe tu dhyānaviśeṣamāha pāśeti |
 sopānapaṅktyā rājatayā |
 dinanāthavimbāt sūryamaṇḍalāt |
 āyāntaṃ jale iti śeṣaḥ |
 ambhojagataṃ jalasthakalpitāmbhojagataṃ gaṇapitaṃ sādhyarmūdhni puṣkaraṃ datvā sthitaṃ vicintya |
 evaṃ dhyānaṃ kṛtvetyarthaḥ |
 vighnarājasya mastake śrīprasiddhaye śubhodakaistarpayediti sambandhaḥ |
        taduktam----      vimbādambudavat sametya savituḥ sopānakai rājatais-
                  toye toyajaviṣṭarairdhṛtalatādantaṃ sapāśāṅkuśam |
                  nāsāṃ sādhyanṛke nidhāya sudhayā tadrandhaniryātayā
                  siñcantaṃ punaranvahaṃ gaṇapatiṃ smṛtvā'mṛtaistarpayet || iti ||
atha yantradvayam----nāmaṣaṭkoṇake bījamadhye likhedveṣṭayitvā'munā'thāṅgamantraistataḥ |
            aṣṭapatre svarān kesare yugmaśaḥ kṣyādivarṇānvihīnān likhādyādikaiḥ ||
             agrato likhya gāyatrivarṇāṃstriśo bāhyataḥ kādibhirveṣṭayitvā bahiḥ |
             bhūpuradvandvake bhūmibījaṃ likhedyantrametanmataṃ siddhisaṃpatpradam || iti ||
            athāto mahāyantrarājaṃ pravakṣye paśoḥ rocanāsiktadūrvāṅkureṇa |
            likhet pañcapatre daśāraṃ sarojaṃ gaṇeśasya bījaṃ tu tārodare tu ||
            tatastasya madhye tu rakṣeti nāmrā daśaiteṣu mantrāṃśca mantraṃ likhecca |
            tato bāhyataḥ pāśavarṇāṅkuśārṇau likhitvā bahiḥ śakravimbadvayaṃ tat |
            likhitvā tathā taṃ gaṇeśānamasmin samabhyarcya gandhādibhiḥ puṣpajātaiḥ ||
            bhuje kaṇṭhadeśe vahet sarvarakṣā tato maṅgalaṃ nā'nyadastīha kiñcit || iti |
         uktañca----       kṣipraprasādanaḥ pūrve mahāgaṇapatiḥ param |
                  vighno vināyako vīraḥ śūro varada eva ca ||
                  ibhavaktraścaikadantastathā hastimukhaḥ smṛtaḥ |
                  ṅe'ntā namo'ntā mantrāḥ syuretaistarpaṇahomataḥ ||
                  sādhayedīpsitaṃ mantrī |
 iti |
      tatkalpānmantramiti mūlaṃ yugmaśaḥ pañcapatre || 103-104 ||
  pañcāntako  binduyuto vāmakarṇavibhūṣitaḥ       |
  tārādihṛdayānto'yaṃ      herambamanurīritaḥ       || 105 ||
  caturvarṇātmako   nṝṇāṃ   caturvargaphalapradaḥ       |
  ṣaḍdīrghabhājā bījena ṣaḍaṅgāni samācaret       || 106 ||
      herambamanumāha pañcāntaka iti |
 pañcāntako gaḥ vāmakarṇa ūkāraḥ |
 oṃ gūṃ namaḥ |
 gaṇaka ṛṣirgāyatrī chandaḥ herambagaṇapatirdevatā |
 gakāro bījaṃ binduḥ śaktiḥ |
 bījeneti |
 etanmantroktena || 105-106 ||
muktākāñcananīlakundaghusṛṇacchāyaistrinetrānvitai-
rnāgāsyairharivāhanaṃ     śaśidharaṃ   herambamarkaprabham       |
dṛptaṃ dānamabhītimodakaradān ṭaṅkaṃ śiro'kṣātmikāṃ
mālāṃ mudgaramaṅkuśaṃ triśikhakaṃ dobhīrdadhānaṃ bhaje       || 107 ||
      mukteti |
 ghusṛṇaṃ kuṅkumam |
 ūrddhādimuktādivarṇāḥ |
 nāgāsyairhastimukhairupa- lakṣitam |
 hariḥ siṃhaḥ |
 ṭaṅkaṃ paraśum |
 triśikhaṃ triśūlam |
 kvacidaṅkuśaṃ ca triśikhamiti pāṭhaḥ |
 tatra hretrāṣṭāsaṃyutā vyastetyanena cakārasya laghutā |
 atībraprayatno- ccāraṇena |
 tena na chandobhaṅgaḥ |
 āyudhadhyānaṃ dakṣavāmayoradhasthayoḥ varābhaye tadūrdhverdhvasthayoranyāni evamantam |
 kvacid dṛptamityatra kumbhamiti pāṭhaḥ |
 tadā kumbhaḥ śuṇḍāgre |
 dṛptamiti pāṭhe tu modakopari śuṇḍādaṇḍa iti jñeyam |
 kecin mudgaramityatra pannagamiti paṭhanti |
 taduktam----
            vande dobhīrdadhānaṃ japavalayabhuje sāṅkuśe modakābhī-
                  ṭaṅkānudyatkapālaṃ bhujagavararadān svarṇakumbhāḍhyaśuṇḍam |
            siṃhasthaṃ pañcavaktraṃ trinayanamaruṇaṃ divyavastrorubhūṣaṃ
                   herambākhyaṃ mahāntaṃ gaṇapatimakhilasvārthadaṃ prārthaye'ham ||iti||107||
 lakṣatrayaṃ japenmantraṃ daśāṃśaṃ juhuyāttilaiḥ       |
 tīvrādipūjite  pīṭhe devaṃ herambamarcayet       || 108 ||
      tīvrādipūjita ityanena pīṭhamantrasyā'nyatvaṃ sūcayati || 108 ||
praṇavaḥ kavacadvandvaṃ mahāsiṃhāya gāṃ tataḥ       |
herambeti  padaṃ  paścādāsanāya  hṛdanvitaḥ       || 109 ||
      tamevāha praṇava iti |
 kavacadvandvaṃ huṃ huṃ |
 gāmiti svarūpam || 109 ||
ayamāsanamantraḥ   syātpradadyādamunā''sanam       |
tārādivighnabījena  mūttīṃ  tasya  prakalpayet       |
āvāhya   pūjayet   tasyāmaṅgāvaraṇasaṃyutam       || 110 ||
bāhye lokeśvarāḥ pūjyā vajrādīni tataḥ param       |
evamabhyarcayennityaṃ  sādhayet  svamanīṣitān       || 111 ||
      tārādīti |
 namo rahitena mūlamantreṇetyarthaḥ || 110-111 ||
modakairjuhuyāt  ṣaṣṭhyāmaṣṭamyāṃ  kṛśaraistathā       |
caturdaśīdine'pūpairjuhuyādvāñchitāptaye       || 112 ||
ebhirdravyaiḥ    prajuhuyānmantrī    parvadineṣvapi       |
sādhayetsakalān kāmān prayatnenaiva sādhakaḥ       || 113 ||
      ṣaṣṭhyāmityubhayatra pakṣe |
 evamagre'pi |
 kṛśaraimīśraistilataṇḍulaiḥ |
 ebhirmedaka- kṛśarāpūpaiḥ |
 parvadine pūṇīmāmāvasyayoḥ || 112-113 ||
ambhojaṃ prathamaṃ likhedvasudalaṃ madhye svabījāntare
sādhyākhyāṃ bahiraṅgamantravilasatkiñjalkasaṃśobhitam       |
patrāṇāmudare vibhajya muniśo mālāmanuṃ śeṣitān
ṣaḍvarṇāṃścarame dale parivṛtaṃ śaktyā śakāreṇa ca || 114 ||
      dhāraṇayantramāha ambhojamiti |
 madhye aṣṭadalakaṇīkāyām |
 svabījāntare etanmantrabījamadhye |
 sādhyākhyāṃ sādhakakarmasahitāmiti jñeyam |
 bahiriti kaṇīkāyāḥ|
 aṅgamantreti |
 pūjāvadagre netram |
 muniśaḥ saptadhā |
 mālāmanuṃ vakṣyamāṇam |
 carame aṣṭame |
 śaktyā śakāreṇa cetyāvṛttidvayam || 114 ||
rocanāmadakāśmīrairbhūrjapatre   vilikhya   tat       |
veṣṭitaṃ  śvetasūtreṇa  lohaistribhirapi  kramāt       |
dhārayedbāhunā yantraṃ sarvān kāmānavāpnuyāt       || 115 ||
      mado gajamadaḥ |
 tribhirlehaiḥ |
 ṣaṣṭhapaṭaloktaiḥ |
 kramāditi |
 tāmrarajata-
suvarṇaiḥ || 115 ||
śaktyaṅkuśaṃ dhruvānte syāt svabījaṃ hṛdayaṃ tataḥ       |
sarvavighnādhipāyā'nte  ṅe'ntaṃ  sarvārthasiddhidam       || 116 ||
pravadet     sarvaduḥkhapraśamanāyapadaṃ     tataḥ       |
ehyehi  bhagavan  sarvā  āpadaḥ stambhayadvayam       || 117 ||
bhuvaneśīṃ  svabījaṃ gāṃ  natiḥ pāvakavallabhā       |
punaraṅkuśamāyāntaṃ         pañcapañcāśadakṣaraḥ       || 118 ||
mālāmantro'yamamunā prayogān sādhayet sudhīḥ      |
      mālāmantramāha śaktīti |
 svabījaṃ mantrasthabījam |
 bhuvaneśīsvabījaṃ bhuvaneśyāḥ svasya ca bījaṃ hrīÁ gūÁ |
 gāmiti svarūpam |
 pañcapañcāśadakṣara ityukteḥ śamanāya ehyehīti na sandhiḥ |
 oṃ hrīÁ kroṃ gūṃ namaḥ  savravighnādhipāya sarvārthasiddhidāya savraduḥkhapraśamanāya ehyehi bhagavan sarvā 
āpadaḥ stambhaya satambhaya hrīÁ gūṃ gāṃ nam svāhā kroṃ hrīÁ |
 amunā prayogān sādhayedityanenāsya svātantryeṇa mantratvamapyuktam |
 tadvidhānaṃ yathā |
 asya amitaṃ chandaḥ herambagaṇapativat sarvaṃ jñeyam || 116-119 ||
tāraṃ khaḍgīśvaraḥ kūrme niḥsvaro ṇānta īritaḥ       || 119 ||
bhuve natiḥ  saptavarṇaḥ  subrahmaṇyātmako manuḥ       |
vahnibījena  ṣaḍdīrghayuktenā'ṅgakriyā  matā       || 120 ||
      subrahmaṇyamantramāha tāramiti |
 khaḍgīśo vaḥ kūrmaścakāraḥ |
 nisvaraḥ svarahīno vyañjanamiti yāvat |
 ṇāntaḥ taḥ |
 bhuve svarūpam |
 atra sandhau takāre dakāra iti jñeyam|
         taduktaṃ prayogasāre----      vacadbhuve namo mantraḥ subrahmaṇyādhidaivataḥ |
 iti |
            nārāyaṇīye tu----      tāraṃ vacannābhijale śivayoniyute namaḥ |
 iti |
      agnigāyatryau ṛṣichandasī |
 praṇavo bījaṃ vakāraḥ śaktiḥ |
 kecana praṇavapuṭitamāhuḥ |
 anye tu māyādyamāhuḥ |
         taduktaṃ prayogasāre----      praśastaḥ praṇavādyantaḥśaktipūrvaṃ pare jaguḥ |
 iti |
      vahnibījeneti repheṇa || 119-120 ||
sindūrāruṇakāntiminduvadanaṃ keyūrahārādibhi-
dīvyairābharaṇaivībhūṣitatanuṃ svargasya saukhyapradam       |
ambhojābhayaśaktikukkuṭadharaṃ raktāṅgarāgāṃśukaṃ
subrahmaṇyamupāsmahe praṇamatāṃ bhītipraṇāśodyatam       || 121 ||
lakṣamekaṃ japenmantraṃ sājyena haviṣā  tataḥ       |
daśāṃśaṃ juhuyādante brāhmaṇānapi bhojayet       || 122 ||
      dhyānaṃ tu dakṣādyūrdhvayorādye tadadhasthayorantye |
 subrahmaṇya iti kāttīkeyanāma |
 taduktaṃ hayaśīrṣapañcarātre----
                  abhayaṃ  vāmahastesyādambhojaṃ   dakṣiṇe   kare |
                  kukkuṭaṃ vāmahaste tu śaktiṃ dakṣiṇato nyaset ||
            caturbhujaḥ samākhyāta ekavaktro'gnijastvayam |
 iti || 121-122 ||
dharmādikalpite pīṭhe vahnimaṇḍalapaścime       |
pūjayedvidhinā       devamupacārairyathoditaiḥ       || 123 ||
      vahnimaṇḍalapaścima iti |
 anena caturthapaṭaloktavahnimaṇḍalāntameva pūjā |
 pīṭha- śaktipīṭhapūjā nāsti |
 anyathā vahnimaṇḍalapaścima iti na vadet |
 caturthapaṭala evoktatvāt || 123 ||
kesareṣvaṅgapūjā    syātpatramadhyagatānimān       |
jayantākhyamagniveśyaṃ kṛttikāputrasaṃjñakam       || 124 ||
anantaraṃ   bhūtapatiṃ   senānyaṃ  guhasaṃjñakam       |
hemaśūlaṃ viśālākṣaṃ śaktivajra(śūla)karān yajet ||125||
digdalāgreṣu   pūrvādi   devasenāpatiṃ   punaḥ       |
vidyāṃ medhāṃ tato vajraṃ koṇasthān śaktikukkuṭau || 126||
mayūraṃ dvīpamabhyarced bāhye lokeśvarān punaḥ       |
astrāṇi teṣāmante syuḥ subrahmaṇyārcaneritā       || 127 ||
svādubhirbhakṣyabhojyādyaiḥ ṣaṣṭhyāṃ saṃprīṇayedvibhum       |
pūjayeddevatābuddhyā kumārān brahmacāriṇaḥ       || 128 ||
santānaṃ vijayaṃ vīryaṃ rakṣāmāyuḥ śriyaṃ yaśaḥ       |
pradadyāt sādhakasyāśu subrahmaṇyaḥ surācītaḥ|| 129 ||
      vidhinetyuktaṃ vidhimāha kesareṣviti |
      tasya naivedyāṃśadānaṃ dhūrttasenāya || 124-129 ||
japatarpaṇapūjādau  vighneśaṃ  sarvasiddhidam       |
prīṇayedanayā stutyā prāptaye sarvasampadām       || 130 ||
oṃṅkāramādyaṃ pravadanti santo
            vācaḥ śrutīnāmapi yaṃ gṛṇanti       |
gajānanaṃ devagaṇānatāṅghiraṃ
            bhaje'hamarddhendukṛtāvataṃsam       || 131 ||
      gaṇeśastutimārabhate oṃkāramiti |
 apibhīnnakramaḥ |
 santaḥ yaṃ śrutīnāmādyaṃ oṃkāraṃ vāco'pyādyaṃ gṛṇanti |
 śabdabrahmasvarūpamiti yāvat || 130-131 ||
pādāravindārcanatatparāṇāṃ
            saṃsāradāvānalabhaṅgadakṣam       |
nirantaraṃ nirgatadānatoyais -
            taṃ naumi vighneśvaramambudābham       || 132 ||
kṛtāṅgarāgaṃ navakuṅkumena
            mattālimālāṃ madapaṅkalagnām       |
nivārayantaṃ nijakarṇatālaiḥ
            ko vismaret putramanaṅgaśatroḥ       || 133 ||
śambhorjaṭājūṭanivāsigaṅgā-
            jalaṃ  samādāya  karāmbujena       |
līlābhirārācchivamarcayantaṃ
            gajānanaṃ  bhaktiyutā  bhajanti       || 134 ||
      karāmbujena śuṇḍāgreṇa |
 ārāt samīpe |
 bhaktiyutā bhajanti ityatra taṃ śaraṇaṃ bhajāmi ityapi kvacit pāṭhaḥ || 132-134 ||
kumārabhuktau punarātmahetoḥ
            payodharau     parvatarājaputryāḥ       |
prakṣālayantaṃ karaśīkareṇa
            maugdhyena taṃ nāgamukhaṃ bhajāmi       || 135 ||
      maugdhyeneti |
 devīstanau sadānucchiṣṭāviti bhāvaḥ || 135 ||
tvayā samuddhṛtya gajāsya hastaṃ
            ye  śīkarāḥ  puṣkararandhramuktāḥ       |
vyomāṅgaṇe te vicaranti tārāḥ
            kālātmanā mauktikatulyabhāsaḥ      || 136 ||
      bho gajāsya kālātmanā tvayā hastamuddhṛtya ye śīkarāḥ puṣkararandhramuktāḥ |
 puṣkaraṃ karihastāgra iti nāmaliṅgānuśāsane |
 te tārā vicarantīti gamyotprekṣā śīkarā na bhavanti |
 tārā ityutprekṣā ityarthaḥ || 136 ||
krīḍārate vārinidhī gajāsye
            velāmatikrāmati       vāripūre       |
kalpāvasānaṃ pravicintya devāḥ
            kailāsanāthaṃ stutibhiḥ stuvanti       || 137 ||
      stuvantīti anyakṛtaḥ kalpāvasāne nyasya stutyasaṅgatirityalaṅkāraḥ |
 vastutastu ananyanivāraṇīyatvena tatstutiḥ || 137 ||
nāgānane nāgakṛtottarīye
            krīḍārate     devakumārasaṅghaiḥ       |
tvayi kṣaṇaṃ kālagatiṃ vihāya
            tau  prāpatuḥ kandukatābhanendū       || 138 ||
      nāgakṛtottarīye sarpettarīye tvayi krīḍārata iti sambandhaḥ |
 kālagatiṃ kālapāravaśyaṃ tyaktvā || 138 ||
madollasatpañcamukhairajasra-
            madhyāpayantaṃ sakalāgamārthān       |
devānṛṣīn bhaktajanaikamitraṃ
            herambamarkāruṇamāśrayāmi       || 139 ||
pādāmbujābhyāmativāmanābhyāṃ
            kṛtārthayantaṃ kṛpayā  dharitrīm       |
akāraṇaṃ kāraṇamāptavācāṃ
            taṃ nāgavaktraṃ na  jahāti cetaḥ       || 140 ||
      vāmanābhyāṃ mukhachandādyapekṣayā hrasvatā |
 etenāsya hrasvāvevāṅghrī dhyeyāviti sūcitam |
 āptavācāṃ vedānāṃ kāraṇaṃ pravarttayitāram || 139-140 ||
yenā'pītaṃ satyavatīsutāya
            purāṇamālikhya viṣāṇakoṭyā       |
taṃ candramaulestanayaṃ tapobhi-
            ravāpyamānandaghanaṃ      bhajāmi       || 141 ||
padaṃ stutīnāmapadaṃ śrutīnāṃ
            līlāvatāraṃ      paramātmamūrtteḥ       |
nāgātmako vā puruṣātmako ve-
            tyabhedyamādyaṃ bhaja  vighnarājam       || 142 ||
      purāṇaṃ bhāratākhyam |
 padaṃ sthānam |
 apadamagocaram |
 kvacit stutiśrutipadayoḥ vyatyayaḥ |
 paramātmamūrtterityatra paramaṣṭeti kecita paṭhanti || 141-142 ||
pāśāṅkuśau bhagnaradaṃ tvabhīṣṭaṃ
            karairdadhānaṃ      kararandhramuktaiḥ       |
muktāphalābhaiḥ pṛthusīkaraughaiḥ
            siñcantamaṅgaṃ   śivayorbhajāmi       || 143 ||
      śivayoḥ pitroḥ || 143 ||
anekamekaṃ gajamekadantaṃ
            caitanyarūpaṃ   jagadādibījam       |
brahmeti yaṃ brahmavido vadanti
            taṃ  śambhusūnuṃ  śaraṇaṃ bhajāmi       || 144 ||
svāṅkasthitāyā nijavallabhāyā
            mukhāmbujālokanalolanetram       |
smerānanābjaṃ madavaibhavena
            ruddhaṃ bhaje viśvavimohanaṃ tam       || 145 ||
      anekamicchayā |
 ekaṃ tattvato || 144-145 ||
ye pūrvamārādhya gajānanaṃ tvāṃ
            śāstrāṇi sarvāṇi paṭhanti teṣām       |
tvatto na cā'nyat pratipādyametais -
            tadasti   cet  sarvamasatyakalpam       || 146 ||
      ye paṭhanti teṣāṃ puruṣāṇāṃ tvatto'nyat pratipādyaṃ jñeyaṃ nāsti |
 cakārātteṣāṃ śāstrāṇāmapi tvatto'nyat pratipādyaṃ nāstītyarthaḥ |
 yataḥ sarveṣu śāstreṣvātmanaḥ pratipāditatvāt etaiḥ śāstraistvadanyatpratipādyate cet tat 
sarvamasatyakalpam |
 tāni śāstrāṇyeva na bhavantītyarthaḥ |
 bauddhaśāstrādivat || 146 ||
hiraṇyagarbhaṃ   jagadīśitāraṃ
            kaviṃ purāṇaṃ ravimaṇḍalastham       |
gajānanaṃ yaṃ praviśanti santas -
            tatkālayogaistamahaṃ     prapadye       || 147 ||
      tatkālayogairiti hiraṇyagarbhādyavatāro gaṇeśa evaiko līlayā bhavati |
 paramātmarūpatvādityarthaḥ || 147 ||
vedāntagītaṃ puruṣaṃ bhaje'ha-
            mātmānamānandaghanaṃ   hṛdistham       |
gajānanaṃ yanmahasā janānāṃ
            vighnāndhakāro vilayaṃ prayāti       || 148 ||
      tadeva rūpamāha vedāntagītamiti || 148 ||
śambhoḥ samālokya jaṭākalāpe
            śaśāṅkakhaṇḍaṃ   nijapuṣkareṇa       |
svabhagnadantaṃ pravicintya maugdhyā-
            dākṛṣṭukāmaḥ   śriyamātanotu       || 149 ||
      maugdhyāditi līlayā |
 tasya kadācidapi jñānabhraṃśābhāvāt || 149 ||
vighnārgalānāṃ vinipātanārthaṃ
            yaṃ nārikelaiḥ kadalīphalādyaiḥ       |
pratārayanto madavāraṇāsyaṃ
            prāpurnaro'bhīṣṭamahaṃ  bhaje  tam       || 150 ||
yajñairanekairbahubhistapobhi-
            rārādhyamādyaṃ gajarājavaktram       |
stutyā'nayā ye vidhinā stuvanti
            te  sarvalakṣmīnidhayo  bhavanti       || 151 ||
 || iti śrīmadlakṣmaṇadeśikendraviracite śāradātilake
trayodaśaḥ paṭalaḥ samāptaḥ || 13 ||
bth " bi
      vighnetyādinā bhaktavātsalyamuktam |
 nara iti bahuvacanam || 150-151 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ trayodaśaḥ paṭalaḥ || 13 ||
bth " bi

atha caturdaśaḥ paṭalaḥ

 athocyate  candramaso  manuḥ  sarvasamṛddhidaḥ       |
 khaḍgīśastho     bhṛgubīndurmanusvarasamanvitaḥ       || 1 ||
 somāya hṛdayānto'yaṃ mantraḥ proktaḥ ṣaḍakṣaraḥ       |
ṛṣirukto bhṛguḥ chandaḥ paṅktiḥ somo'sya devatā       || 2 ||
dīrghabhājā   svabījena   manoraṅgakriyā    matā       || 3 ||
      atha kramaprāptā sauramantrān vaktukāmastasya tejastrayātmakatvādādyantayoḥ somāgnyormantrān vadan 
tanmantrān vaktumupakramate atheti |
 sarvasamṛddhida iti viniyogoktiḥ |
 mantramuddharati khaḍgīśeti |
 khaḍgīśo vaḥ tatstho bhṛguḥ saḥ manusvaraḥ caturdaśasvara au binduśca tadyuktaḥ tena svauṃ |
         prayogasāre tu----savaubindvādisomāya namo mantraḥ prakīttītaḥ |
 iti |
      kvacidbandumāno svara iti pāṭhaḥ |
 nārāyaṇīye ca ācāryaiśca svaumityuddhṛtam |
 anye tu idaṃ mṛtyuñjayabījam |
 etadādyo granthakṛtā'nuddhata iti vadanti |
 svauṃ bījaṃ |
 āyeti śaktiḥ |
 padmapādācāryairmeti śaktiruddhṛtā |
 anyatra tu----
             ṛṣiratrivīrāṭchando bījamādyamudāhṛtam |
 namaḥ śaktiḥ |
 iti |
      praṇavaprāsādasaṃpuṭa iti kecana |
 śrīkāmaiḥ śrīpuṭaḥ kārya ityapare |
 svabījeneti |
 mantrādyabījena sva iti bījena vā || 1-3 ||
karpūrasphaṭikāvadātamaniśaṃ          pūrṇenduvimbānanaṃ
muktādāmavibhūṣitena     vapuṣā    nirmūlayantaṃ    tamaḥ       |
hastābhyāṃ kumudaṃ varaṃ  ca  dadhataṃ  nīlālakodbhāsitaṃ
svasyā'ṅkasthamṛgāṅkoditāśrayaguṇaṃ somaṃ sudhābdhiṃ bhaje || 4 ||
      dhyānamāha karpūreti |
 dakṣiṇavāmābhyāṃ kumudavare |
 kvaciddhanamiti pāṭhaḥ |
 dhanaṃ nidhipātram |
 aṅkasthamṛgāt udita utpannaḥ āśrayaguṇo nīlimā yatra |
 tenāṅko'pi dhyeya ityarthaḥ |
      taduktam----bhavatu bhavadabhīṣṭadyotitāṅkaḥ śaśāṅkaḥ |
 iti |
 athavā svasyāṅkastha- mṛgeṇodita āśrayaguṇaḥ sevanīyaguṇo yena kalaṅkitvāpavāde satyapyatyāgāt |
 sudhābdhiṃ amṛtasvarūpam || 4 ||
rasalakṣaṃ japenmantraṃ sādhako vijitendriyaḥ       |
ṣaṭsahasraṃ  prajuhuyātpāyasena   sasapīṣā       || 5 ||
      rasalakṣaṃ ṣaḍlakṣam |
 sādhakasattama ityanena vidyāmantrasya daśāṃśajapa uktaḥ |
 prayoge'pi tajjapaḥ |
 tatra dhanalābhe śrīyogaḥ kavitve vāgbhavayogaḥ sukhādau praṇavayoga iti padmapādācāryāḥ || 5 ||
somāntaṃ  pūjite  pīṭhe  pūjayedrohiṇīpatim       |
aṅgāni kesareṣu  syustaddevyaḥ patramadhyagāḥ       || 6 ||
rohiṇī kṛttikā bhūyo revatī bharaṇī  punaḥ       |
rātridārdrā tato jyotiḥ kalā hārasamaprabhāḥ       || 7 ||
sitamālyāmbaradharā     muktāhāravibhūṣaṇāḥ       |
payodharabharākrāntā  racitāñjalayaḥ   śubhāḥ       || 8 ||
vallabhāsaktamanaso       madavibhramamantharāḥ       |
samabhyarcyāḥ sarojākṣyaścandrabimbanibhānanāḥ       || 9 ||
      somāntamiti |
 caturthapaṭale tasmin sūryendupāvakāniti anena agnimaṇḍalāntā pūjoktā |
 atra tu sūryāgnimaṇḍale sampūjya ante somamaṇḍalaṃ pūjanīyam |
 kaścit somāntamiti vahnimaṇḍale pūjā na karttavyetyāha |
 tanna |
 asāmpradāyikatvāt |
 mantradeva- prakāśikādibahugranthavirodhācca |
 pīṭhakḷptau tu somāntamiti |
 prapañcasārapadyavyākhyāne padmapādācāryaiḥ pīṭhārcane sūryavahnimaṇḍalārcanaṃ kṛtvā tataḥ 
somamaṇḍalamabhyarcya tatra bhagavantamāvāhayedityuktam |
 pūjite pīṭha iti |
 pīṭhanavaśaktipūjāpūrvakaṃ pīṭhamantreṇeti śeṣaḥ |
 tāśca pīṭhamantrā api tantrāntaroktā jñeyāḥ|
 tadyathā----
                  amṛtā tārakā jyotsnā vimalā vyāpinī tathā |
                  citrā ca kṛttikā kāntiḥ śravaṇā nava śaktayaḥ ||
                  amṛtānte kalātmane saṃvitpīṭhāya te namaḥ |
 iti |
      padmapādācāryairanyāḥ pīṭhaśaktaya uktāḥ ||
                  rākā kumudvatī nandā sudhā sañjīvanī kṣamā |
                  āpyāyanī candrikā ca hlādinī nava śaktayaḥ ||
                  pūrvādikramato mantrī natyantāḥ pūjayedimāḥ || iti |
      kaleti śaktināma |
  " kalāmīśadaleṣu "  ityukteḥ |
 kvaścitkarālīti śakti- nāma |
  " karālī ca kramādimāḥ "  ityukteḥ |
 hārasamaprabhāḥ śvetā ityarthaḥ || 6-9 ||
ādityamaṅgalabudhamandavākpatirāhavaḥ       |
śukraketuyutāḥ  pūjyā  dalāgreṣu  grahā  ime       || 10 ||
svasvavarṇāmbaropetāḥ svanāmādyarṇabījakāḥ       |
raktāruṇaśvetanīlapītadhūmrasitāsitāḥ       || 11 ||
      ādityeti |
 maṅgalaḥ aṅgārakaḥ |
 mandaḥ śanaiścaraḥ |
 vākpatirbṛhaspatiḥ |
 tatra catudīkṣu ādityādayaḥ agnikoṇādiṣu bhaumādayaḥ pūjyā iti jñeyam |
 yadāhuḥ----
                   pūrvadakṣiṇapāścātyasaumyapatrāgrake kramāt |
                  raviścāndrirguruḥ śukraḥ sampūjyāḥ sādhakairamī ||
                  āgneyādiṣu koṇeṣu bhaumamandāhiketavaḥ |
 iti |
      svanāmnām ādyarṇāḥ ādyakṣarāṇi sabindūni bījāni yeṣāṃ te |
 etena grahāṇāṃ mantrāḥ sūcitāḥ|
 grahayajñāṅgatvena tatra sūryamantraṃ vakṣyati|
 anyeṣāṃ saptānām aṃ aṅgārakāya nama ityādayo jñeyāḥ |
 atrāgre ca pūjāyāmapi ayameva prayogo'nusandheyaḥ || 10-11 ||
vāmorunyastataddhastā  dakṣiṇena  dhṛtābhayāḥ       |
ambujāḍhyakaro bhānurdaṃṣṭrābhīmamukhaḥ śaniḥ       || 12 ||
rāhuvīkṛtavaktraḥ  syātketuḥ syādvihitāñjaliḥ       |
lokapālāstataḥ pūjyā vajrādyastraiḥ saha kramāt       || 13 ||
evaṃ  siddhamanurmantrī  sampadāṃ vasatirbhavet       |
hṛtpuṇḍarīkamadhyasthaṃ tārahāravibhūṣitam       || 14 ||
tārāpatiṃ smaranmantrī trisahasraṃ manuṃ japet       |
rājyaiśvaryaṃ daridro'pi prāpnuyādvatsarāntare       || 15 ||
      vāmovīti sūryaketū hitvā anyeṣāṃ dhyānam |
 sūryastu padmakaraḥ ketustu vihitāñjalirityukteḥ |
 taduktaṃ mahākapilapañcarātre----
                  ādityo dvibhujaḥ prokto yuvā lakṣaṇalakṣitaḥ |
                  hastayoḥ paṅkaje tasya kārye skandhamite śubhe ||
        ketostu----      khaḍgadīpadharaṃ kṛṣṇamathavā vihitāñjalim |
 iti |
   prayogasāre'pi----      pūrvārddhakāyaḥ piṅgabhrū raktanetraḥ kṛtāñjaliḥ |
 iti |
      tāra ujjvalo hāro muktāhāraḥ |
 tārāpatimiti nāyikāsahitam || 12-15 ||
pūrvektasaṃkhyaṃ prajapet śaśinaṃ mūdhnī cintayan       |
rogāpamṛtyuduḥkhāni  jitvā varṣaśataṃ  vaset       || 16 ||
brahmacaryarataḥ    śuddhaścaturlakṣamimaṃ     japet       |
nidhānaṃ  bhūgataṃ   sadyaḥ  prāpnuyādyatnavajītaḥ       || 17 ||
jitendriyo japenmantraṃ  paurṇamāsyāṃ  viśeṣataḥ       |
bhavetsaubhāgyanilayaḥ  sampadāmaparo  nidhiḥ       || 18 ||
ghorān jvarān śirorogānabhicāranupadravān       |
viṣāṇāmapi  saṅghātaṃ   nāśayenmanunā'munā       || 19 ||
paurṇamāsyāṃ   nirāhāro  dadyādarghaṃ  vidhūdaye       |
prākpratyagāyataṃ kuryād bhūtale maṇḍalatrayam       || 20 ||
niṣaṇṇaḥ paścime mantrī  maṇḍale vihitāsane       |
madhyasthe sthāpayetpaścāt pūjādravyāṇyaśeṣataḥ       || 21 ||
pūrvektasaṃkhyamiti trisahasram |
 śuddha ityanena triṣavaṇasnāyī payaāhāraścetyuktam |
    yatprayogasāre----      kṛtvā triṣavaṇaṃ snānaṃ kṣīrāhāro nirantaraḥ |
                  japeccatvāri lakṣāṇi vidhānaṃ labhate dhruvam || iti ||
      maṇḍalatrayamiti |
 gomayādinā || 16-21 ||
anyasminmaṇḍale somamarcayitvā'mbujānvite       |
rājataṃ caṣakaṃ  tatra  sthāpayet  purataḥ  sudhīḥ       || 22 ||
godugdhena samāpūrya  spṛṣṭvā  taṃ  prajapenmanum       |
aṣṭottaraśataṃ    paścādvidyāmantreṇa    deśikaḥ       || 23 ||
dadyādarghaṃ    śaśāṅkāya    sarvakāryārthasiddhaye       |
anena    vidhinā   kuryātpratimāsammatandritaḥ       || 24 ||
ṣaṇmāsābhyantare siddhiṃ  sādhakendraḥ samaśnute       |
śriyamapyujītān putrān  saubhāgyaṃ puṣkalaṃ yaśaḥ       || 25 ||
kanyāmiṣṭāmavāpnoti  kanyā'pi varamāpnuyāt       |
      anyasmin paurastye |
 somamarcayitveti pīṭhādinyāsaṃ vidhāya ātmayāgaṃ kṛtvā bahiḥ pīṭhe paṅkajānvite arcayitvetyarthaḥ |
 uktañca----
                  āsīnaḥ paścime madhyasaṃsthe  dravyāṇi vinyaset |
                  ātmānaṃ sakalīkṛtyā'bhyarcyācāntaḥ sureśvaraḥ ||
                  pūrvasmin   paṅkajopete   maṇḍale   somamarcayet ||  iti |
      sudhīrityanenaitaduktaṃ bhavati |
 vilomamantraṃ japan pūraṇaṃ karpūrādīnāṃ kumudādīnāṃ ca puṣpāṇāṃ tatra nikṣepa iti |
 yadāhuḥ----
                  saṃsthāpya rājataṃ tatra caṣakaṃ paripūrayet |
                  vilomaṃ prajapan mantraṃ gavyena payasā sudhīḥ ||
                  kṣipecca tatra karpūraśītakāśmīrakākṣatān |
                  kuśagranthiyavāṃścaiva puṣpāṇyetāni cādarāt ||
                  kumudendīvarasvarṇaketakīnavamallikāḥ |
                  campakāni yathālābhaṃ śatapatrāṇi ca kṣipet ||
                  āvāhayeccandrabimbānnijādvā hṛdayādvibhum |
                  evaṃ samāvāhya gandhapuṣpādyairarcayedvidhum || iti ||
      nirāhāro'rghyaṃ dadyādityuktatvādarghyadānādanantaraṃ rātrau bhojanamaniṣiddham |
 kanyā pītyanenaivamādiṣu striyāṃ apyadhikāra ityuktaṃ bhavati || 22-26 ||
bahunā    kimihoktena   sarvaṃ   dadyānniśāpatiḥ       || 26 ||
vidye vidyāmālini syāccandriṇyante tato bhavet       |
punaścandramukhi    svāhā   vidyāmantra   udāhṛtaḥ       || 27 ||
      vidyāmantra udāhṛta ityanenaitaduktam |
 navākṣarādya eṣa eva kanyāpradānasamartha iti|
 navākṣarāṇi tu |
 rakṣayugmaṃ gajau proktvā kaṇīni syānnavākṣaram |
 iti |
nārāyaṇīye navākṣarādividyāmantramuddhṛtam |
                  vilomāntaritaṃ  mantraṃ  patre  likhya  tadāsanaḥ |
                  japed     dvādaśasāhasrametadekadinena     yaḥ ||
                  jyeṣṭhāmārādhya śukrarkṣe kanyā tasyāśu dīyate |
 iti |
atha tantrāntaroktaṃ yantramucyate----
                  candraṃ candrakalābhiranvite śaśāṅke nāmatārodare |
                  ṣaṭpatre parito vilikhya ca bhṛgurdantena bindvañcitaḥ ||
                  somāyeti padaṃ namaḥ padayutaṃ cālikhya tadvāhyataḥ |
                  kādikṣāntagataṃ samarcya vidhinā kaṭyāṃ gale mastake ||
                  japtaṃ baddhamidaṃ kṣaṇena garalapradhvaṃsi tatpuṣṭidam |
 iti || 26-27||
tāro   ghṛṇirbhṛguḥ   paścādvāmakarṇavibhūṣitaḥ       |
vahnyāsano   maruccheṣaḥ  sanetro'trityapaścimaḥ       || 28 ||
aṣṭākṣaro   manuḥ   prokto  bhānorabhimatapradaḥ       |
devanāgo1 muniḥ prokto gāyatrī chanda īritam       || 29 ||
ādityo   devatā   prokto  dṛṣṭādṛṣṭaphalapradaḥ       |
satyāya  hṛdayaṃ   proktaṃ  brahmaṇe  dviṭha  īritaḥ       || 30 ||
viṣṇave syācchikhā varma rudrāya parikīttītam       |
agnaye  netramākhyātaṃ  śarvāyā'stramudīritam       || 31 ||
tejojvālāmaṇi huÁphaṭsvāhāntāḥ pṛthagīritāḥ|
aṅgamantrān  punarnyasyet   pañcamūrttīryathākramam       || 32 ||
ādityaṃ vinyasenmūdhnī  raviṃ  mukhagataṃ nyaset       |
hṛdaye    bhānunāmānaṃ    bhāskaraṃ  guhyadeśataḥ       || 33 ||
sūryaṃ caraṇayornyasyet  hrasvaiḥ  sadyādipañcabhiḥ       |
pradhānamūttīpratimāḥ         sarvābharaṇabhūṣitāḥ       || 34 ||
mūrddhāsyakaṇṭhahṛdayaṃ   kukṣinābhidhvajāṅghiraṣu       |
mantravarṇān  nyasedaṣṭau pratyekaṃ  praṇavādikān       |
evaṃ nyastaśarīro'sau cintayettejasāṃ  nidhim       || 35 ||
      sūryamantramāha tāra iti |
 ghṛṇiriti svarūpam |
 bhṛguḥ saḥ vāmakarṇa ū tena vibhūṣitastena sū |
 marudyakāro vahneḥ rephasyāsanaḥ tena ryaḥ |
 śeṣaḥ ananta ā atrirdaḥ sanetra ikārayuktastena di |
 tyapaścima iti mantraviśeṣaṇaṃ tya ityantamakṣaramityarthaḥ |
 paścima ityanena omanto'pi bhavatīti sūcitam |
 abhimataprada ityanena viniyogoktiḥ |
 ayaṃ mantraḥ sākṣācchutipaṭhita iti śūdrāderatra nādhikāraḥ |
      taduktaṃ taittirīyaśākhāyāṃ nārāyaṇīyopaniṣadi----ghṛṇiriti dve akṣare sūrya iti trīṇi āditya iti |
 trīṇi etadvai sāvitrasyāṣṭākṣaraṃ padaṃ śriyābhiṣiktaṃ ya evaṃ veda śriyā hai vābhiṣicyata iti |
      kecana śrīmantamāhuḥ |
 anye śrīkāmahṛllekhāpuṭitaṃ mahyaṃ lakṣmīṃ prayacchetyanena pallavitamāhuḥ |
 raṃ bījaṃ yaṃ śaktiḥ |
 kecana śaktibījādyaṃ śrīmantamāhuḥ |
 tanmate praṇavo bījaṃ māyā śaktiḥ |
 taduktam----
                  śrībījāntaḥ sampradāye mūlamantrastu yājuṣaḥ(mānuṣaḥ)|
                  ayaṃ śrīkāmahṛllekhāsaṃpuṭo'nte  prayaccha  me ||
                  lakṣmīmitthaṃ   pallavitaḥ śaṅkarācāryasammataḥ |
                  hṛllekhāpūrvako'nta śrīvīśvarūpamate sthitaḥ || iti |
      dviṭhaḥ svāhā |
 īritā uktāḥ |
 satyāyetyādayo'ṅgamantrāḥ pṛthak pratyekametadantā jñeyāḥ |
 tatra prayogaḥ |
 satyāya tejo jvālāmaṇi huÁ phaṭ svāhā |
 hṛdayāya nama ityādi |
 anye tu satyāyetyādicaturthī avivakṣitetyāhuḥ |
 tena satyatejo jvālāmaṇi huÁ phaṭ svāhā hṛdayāya nama ityādi prayogaḥ |
 eṣa eva sāmpradāyikaḥ |
 apekṣitārthadyotanikā- kārādibhistathā likhitatvāt |
 ata eva prapañcasāraṭīkākāraiḥ brahmetyatrākāraśruti- ścaturthīnivāraṇāyeti vyākhyātam |
 punarityanenā'ṣṭāṅgo'pi sūcitaḥ |
 sūtramantraṣaḍa- kṣarāṇi ṣaḍaṅgasthāneṣu ṣaḍaṅgavadvinyasya udarapṛṣṭhayornamo'ntayorvarṇadvayaṃ nyasedityaṣṭāṅgam |
 sadyādīti |
 okārādiviparītanapuṃsakavajītapāribhāṣika pañcahrasvaiḥ saha yathākramaṃ pañcamūrttīrnyasediti sambandhaḥ |
 oṃ ādityāya namaḥ eṃ ravaye namaḥ uṃ bhānave namaḥ iṃ bhāskarāya namaḥ aṃ bha sūryāya nama iti prayogaḥ |
 yathākramam ityanena ūrddhādimukheṣvapi nyasedityuktam |
 pratyekamiti |
 tena oṃ oṃ namo mūrdhnīti prayogaḥ |
 evaṃ nyastetyanena navagrahanyāso'pi sūcitaḥ |
 sa ukto mayā prāk || 28-35 ||
raktābjayugmābhayadānahastaṃ
            keyūrahārāṅgadabhūṣaṇāḍhyam       |
māṇikyamauliṃ dinanāthamīḍe
            bandhūkakāntiṃ vilasattrinetram       || 36 ||
      dānaṃ varam |
 āyudhadhyānaṃ vāmādyūrddhayo raktābje tadadhastanayoranye |
 atra dhyānānantaraṃ kamalabimbamudre pradarśanīye |
 kamalākṛtimudrā tu sauramudreyamīritā |
 ityukteḥ  |
   prayogasāre'pi----      darśayedagratastvabjabimbamudre yathodite |
 iti |
tatrālamudrālakṣaṇaṃ yathā----
                  karau tu sammukhau kṛtvā saṃhatāvunnatāṅgulī |
                  talāntamilitāṅguṣṭhau kuryādeṣā'bjamudrikā || iti ||
      nārāyaṇīye bimbamudrālakṣaṇam----
                  padmākārau karau kṛtvā aviśliṣṭe tu madhyame |
                  aṅgulyau dhārayettasmin bimbamudreti socyate || iti |
      ete sarvasauramantrasādhāraṇe iti jñeyam || 36 ||
vasulakṣaṃ japenmantraṃ samidbhaḥ kṣīraśākhinām       |
tatsahasraṃ   prajuhuyāt  kṣīrāktābhijītendriyaḥ       || 37 ||
      vasulakṣamaṣṭalakṣam |
 atra viśeṣaḥ prayogasāre----
                  raktāmbaradharo raktagandhamālyavibhūṣitaḥ |
                  ghṛtakṣīrasamāyuktaguḍabhaktāśano niśi ||
                  bhaikṣāhāro'thavā vītasaṅgaḥ santoṣavān sadā |
                  mantramāvarttayennityamārādhanaparāyaṇaḥ  || iti |
  anyaḥ puraścaraṇasāmānyavidhirvakṣyamāṇa evānusandheyaḥ |
 tatsahasramaṣṭasahasram || 37 ||
pīṭhasya kḷpteḥ prathamaṃ dikṣu  madhye ca saṃyajet       |
prabhūtaṃ     vimalaṃ    sāraṃ   samārādhyamanantaram       || 38 ||
      pīṭhasya kḷpteḥ prathamamiti |
 maṇḍukādivedikāntaṃ sampūjya dharmādeḥ prākparamasukhāntān sampūjya paścāddharmādipūjeti kecana |
 anye tu dharmādisthāne prabhūtādikān sampūjya madhye phalakarūpeṇa paramasukhaṃ pūjayet |
 dharmādharmādipūjā nāstītyāhuḥ |
 etadeva sāmpradāyikam |
 uktañca nārāyaṇīye----
                  pīṭhāṅghrīn kalpayedetān hṛdā madhye vidikṣu ca |
 iti |
      etat sarvasūryamantrasādhāraṇam |
 dikṣviti sāmānyata ukteratrāgneyādikoṇā eva gṛhyante |
 vidik madhyeṣu saṃyajediti pāṭhaḥ |
 yadāhurācāryāḥ----
            prayajedatha   prabhūtāṃ   vimalāṃ   sārāhvayāṃ samārādhyām |
            paramasukhāmagnyādiṣvasriṣu madhye ca pīṭhakḷpteḥ prāk || iti ||
   prayogasāre'pi----      īśānāntaṃ ca vidikṣvetān prapūjayet |
 iti || 38 ||
paramādisukhaṃ   pīṭhaṃ  svabimbāntaṃ   prakalpayet       |
dīptā sūkṣmā jayā  bhadrā  vibhūtivīmalā  punaḥ       || 39 ||
amoghā    vidyutā   sarvatomukhī   pīṭhaśaktayaḥ       |
dīptadīpaśikhākārā bījānyāsāṃ viduḥ kramāt       || 40 ||
      svabimbāntamiti |
 somagnimaṇḍale sampūjya sūryamaṇḍalaṃ pūjanīyamityarthaḥ |
 dīptetyāsāṃ dhyānam |
 taduktaṃ prayogasāre----
      dīptadīpaśikhākārā dhyeyāḥ syurnava śaktayaḥ |
 iti || 39-40 ||
aklībahrasvatritayasvarān bindvagnisaṃyutān       |
vadetpadaṃ  caturthyantaṃ  brahmaviṣṇuśivātmakam       || 41 ||
saurāya   yogapīṭhāya   namaḥ  padamanantaram       |
pīṭhamantro'yamākhyāto  dineśasya jagatpateḥ       || 42 ||
      aklībeti |
 hrasvatritayaṃ aiu |
 atra klībahrasvatritayapadābhyāṃ nañā saha sambandhaḥ |
 agnī rephaḥ |
 rāṃ rīṃ rūṃ raiṃ ityādi navabījāni |
 anye tu hrasvatrayam aiaṃ ityāhuḥ |
 taduktaṃ mahākapilapañcarātre----
                  ādyopāntyaṃ tṛtīyaṃ ca tyaktvā caivaṃ napuṃsakam |
                  bhedayennavadhā   yāntaṃ  svarairebhiryathākramam |
                  binduyuktāni bījāni śaktīnāmuddhṛtāni vai || iti |
                  anyatrākārekāravisargān hitvā nava bījānīti |
      taduktaṃ prayogasāranārāyaṇīyayoḥ----
                  ādyamantyaṃ tṛtīyaṃ ca tyaktvā'pi ca napuṃsakān |
 iti |
      pīṭhamantra iti |
 sarvasūryamantrasādhāraṇa iti jñeyam || 41-42 ||
tārādi khaṃ khakholkāya manunā mūttīkalpanā       |
sākṣiṇaṃ sarvalokānāṃ tasyāmāvāhya pūjayet       || 43 ||
      tārādīti |
 khakholkāyeti svarūpam |
 taduktaṃ mahākapilapañcarātre----
                  yāṣṭamaṃ bindunā yuktaṃ kadvitīyaṃ tathaiva ca |
                  tadeva kevalaṃ bhūya obhinnaṃ savilomakam ||
                  savilomācaturthaṃ tu yatṛtīyopari sthitam |
                  akṣaraṃ taddvitīyena svareṇaiva prabheditam ||
                  vānulomāccaturthaṃ tu kevalaṃ tadanantaram |
                  samāsāduddhṛto vatsa mūttīmantraḥ ṣaḍakṣaraḥ || iti |
      ayamanyeṣāmapi sūryamantrāṇāṃ mūttīmantra iti jñeyam |
 tatrākāśabījādiruddhṛta iti viśeṣaḥ |
 athavātraivaṃ vyākhyeyam |
 tāraśca ādiśabdena prathamotpannatvāt ākāśastasya binduḥ sampradāyāditi |
 athavā khamiti tantreṇa dvayamupāttam ekenākāśabījamanyena svarūpam |
 prayogasāre'pi----sūryakāntākṣare proktā bindubhūṣitamastake |
 iti |
   nārāyaṇīye ca----      khakāntī daṇḍinī caṇḍo majjā daśanasaṃyutā |
                  māṃsaṃ dīrghā javadvāyurante tasyāpi kṛdviduḥ ||
                  etacca sādhayetkāmānabhiṣekajapādinā |
 iti |
      nirbījo'pi tatraivoddhṛtaḥ |
 atra lakāratakārau vedikāpīṭhabhedeneti ubhāvapi sāmpradāyikau |
 nirbījo mūttīkalpanāyāṃ sabījo japādāviti jñeyam |
 ayaṃ svatantro'pi mantraḥ |
 asyarṣyādi yathā----
                  ṛṣiḥ sūkṣmaka ākhyāto jagatī chanda īritam |
                  devaḥ sūrye bījaśaktī kāntamajjāsthahṛtsmṛte ||
                  sūkṣmarūpāyāgnivadhūḥ svāhāntaḥ sūkṣmatejase |
                  sūkṣmakarā (rupā) yāgnivadhūḥ sūkṣmabalāya ṭhadvayam ||
                  sūkṣmakāyāya sahaṃphaṭjātiyuktāḥ samīritāḥ |
                  pañcāṅgamantrā mantrārṇaiḥ ṣaḍaṅgaṃ vā prakalpayet ||
                  raktapadmadvayaṃ   haste   bibhrāṇāṃ    varadābhaye |
                  bandhūkābhaṃ trinetraṃ ca raviṃ dhyāyet subhūṣitam ||
                  lakṣamekaṃ japenmantraṃ kṣīrāhāro jitendriyaḥ |
                  juhuyāttaddaśāṃśena bilvāśvatthasamidvaraiḥ ||
      sūryapīṭhe'ṣṭākṣaravatpujā |
 vakṣyamāṇārghyadānaṃ ca |
 khecarīsiddhiśca phalaṃ jñeyam |
         uktañca nārāyaṇīye----anena bahubhiḥ prāptāḥ khecaratvādisiddhayaḥ |
 iti |
mūttīkalpaneti |
 mūlamantramucārya paścādimamucārya mūttīkalpaneti padmapādācāryāḥ || 43||
aṅgāni      pūjayedādau    dikpatreṣvarkamūrttayaḥ       |
ādityādyāścatasro'rcyāḥ śaktayaḥ koṇapatragāḥ       || 44 ||
svasvanāmādivarṇāḥ syustāsāṃ bījānyanukramāt       |
uṣā prajñā  prabhā sandhyā  śaktayaḥ parikīttītāḥ       || 45 ||
patrāgrasaṃsthā   brāhmyādyāḥ   purato'ruṇamarcayet       |
      aṅgāni pūjayediti kaṇīkāyām |
 taduktaṃ nārāyaṇīye----
                  vahnirakṣomāruteśadikṣu    pūjyā    hṛdādayaḥ |
                  svamantraiḥ kaṇīkāntasthā dikṣvastraṃ purataśca dik || iti |
      ādāvityanena kesareṣvaṣṭāṅgapūjā sūcitā |
 ādityādyā iti nyāsoktabīja- sahitāḥ |
 atra kecanādityādimūrttayaścatasra iti sāmānādhikaraṇyaṃ kṛtvā sūryaṃ na pūjayanti|
 tadasat |
 uddiṣṭapañcakamadhye ekatyāge kāraṇābhāvāt |
 mukhyatayā kaṇīkāyāṃ sa pūjita iti cet |
 pañcasu kaḥ pūjitaḥ ko neti niyāmakābhāvāt |
 pūrvatra paratra ca yatra yatra pañcakamuktam tatra tyāgasyā'dṛṣṭacaratvācca |
 tena padmapādācāryektarītyā ādityaṃ madhye sampūjya ravyādayo dikcatuṣke pūjyāḥ |
 catasra iti śaktiviśeṣaṇatvena yojyam |
 purato'ruṇamarcayedityukteḥ |
 kalpitadigapekṣayā tadīśadalamapi sammukhadalamiti |
 tena mahālakṣmīsthāne aruṇaḥ pūjyaḥ |
  " mātṛbhiraruṇāntābhiḥ "  ityācāryekteḥ |
 padma- pādācāryāstu mātṛḥ sampūjya purato'ruṇamarcayedityūcuḥ |
 ataeva nārāyaṇīye pūrvapatre aruṇastathetyuktam || 44-46 ||
candrādīnarcayet  paścād grahānaṣṭau  tato bahiḥ       || 46 ||
indrādīṃśca  tadastrāṇi   yathāpūrvaṃ   samarcayet       |
evaṃ sampūjya vidhivadbhāskaraṃ bhaktavatsalam       || 47 ||
      candrādīniti svabījādyān |
 candraḥ somaḥ |
 tatra pūrvādiṣu candrabudhaguruśukrān āgneyādiṣu bhaumamandarāhuketūniti jñeyam |
 prayogastu pūrvekto'nusandheyaḥ |
ataeva nārāyaṇīye----pūrvādidikṣu sampūjyāścandrajñagurubhārgavāḥ |
                    āgneyādiṣu koṇeṣu kujamandāhiketavaḥ || iti |
      vidhivadityanena sūryapariṣadbhyo nama iti bahiḥ pāriṣadān pūjayedityuktam |
  " grahaiḥ suraiścāpi sūryapariṣadbhiḥ "  ityukteḥ || 46-47 ||
dadyādarghyaṃ pratidinaṃ vāre vā tasya codite       |
prabhāte maṇḍalaṃ kṛtvā pūrvavatpīṭhamarcayet       || 48 ||
      prabhāte arcayediti sambandhaḥ |
 maṇḍalamiti vṛttam |
 kṛtveti raktacandanena |
 taduktaṃ prayogasāre----raktacandanagandhena kṛtvā vṛttaṃ suśobhanam |
 maṇḍalam |
 iti || 48 ||
pātraṃ tāmramayaṃ prasthatoyagrāhi manoharam       |
nidhāya tatra manunā  pūrayettacchubhodakaiḥ       || 49 ||
      prasthatoyagrāhīti |
 prasthapramāṇamuktaṃ śrīdharācāryaiḥ----
                  kuḍavaścatuḥpalaḥ syātprasthaḥ kuḍavaiścatubhīḥ syāt |
 iti |
      manunā vilomapaṭhiteneti viśeṣaḥ |
 yadāhuḥ----
                  prajapanmanuṃ pratigatakramataḥ paripūrayet suvimalaiḥ salilaiḥ |
 iti |
      śubhodakairiti |
 ādityamaṇḍalānnisaradamṛtadhārārūpatvena dhyātairityarthaḥ || 49||
kuṅkumaṃ     rocanārājīraktacandanavaiṇavān       |
karavīrajavāśāliṅkuśaśyāmākataṇḍulān       || 50 ||
      rājī āsurī |
 raktaṃ raktacandanam |
 candanaṃ śvetacandanam |
 vaiṇavaṃ veṇubījāni |
 karavīraṃ raktakaravīrapuṣpamiti paramaguravaḥ |
 javā raktajavā |
 kuśaṃ kuśāgraṃ taṇḍulā akṣatāḥ || 50 ||
nikṣipetsalile tasminnaikyaṃ sañcintya bhānunā       |
sāṅgamabhyarcayettasmin bhāskaraṃ proktalakṣaṇam       || 51 ||
      nikṣipediti |
 yathālābhaṃ kvacittilā api |
 taduktamācāryaiḥ----
                   gorocanāsratilavaiṇavarājirakta
                        śītākhyaśālikaravīrajapākuśāgrān |
                  śyāmākataṇḍulayutāṃśca yathāpralābhān
                        saṃyojya bhaktibharato'rghavidhivīdheyaḥ || iti |
      ekyaṃ saṅkalpyeti svātmana iti śeṣaḥ |
  " svaikyaṃ sambhāvayan samāhitadhīḥ iṣṭvā dineśam "  ityukteḥ |
 tasmin pātre |
 sāṅgamiti ṣaḍaṅgāṣṭāṅgasahitam |
 aṣṭāṅgenā'bhi- sampūjyeti prayogasāre ukteḥ |
 tatra mantraṣaḍakṣarāṇi ṣaḍaṅgasthāneṣu ṣaḍaṅgavadvinyasya udarapṛṣṭhayorvarṇadvayaṃ vinyasediti |
 proktalakṣaṇaṃ pūrvektadhyānam || 51 ||
gandhapuṣpādinaivedyairyathāvidhi     vidhānavit       |
tat  pidhāya  japenmantraṃ  samyagaṣṭottaraṃ śatam       || 52 ||
punaḥ  sampūjya  gandhādyairjānubhyāmavaniṃ  gataḥ       |
āmastakaṃ taduddhṛtya  vyomni sāvaraṇe  ravau       || 53 ||
dṛṣṭiṃ nidhāya svaikyena mūlamantraṃ dhiyā japan       |
dadyādarghyaṃ   dineśāya   prasannenā'ntarātmanā       || 54 ||
kṛtvā puṣpāñjaliṃ  bhūyo  japedaṣṭottaraṃ śatam       |
yāvadarghyāmṛtaṃ  bhānuḥ samādatte  nijaiḥ karaiḥ       || 55 ||
tena  tṛpto  dinamaṇirdadyādasmai   manorathān       |
arghyadānamidaṃ      puṃsāmāyurārogyavarddhanam       || 56 ||
dhanadhānyapaśukṣetraputramitrakalatradam       |
tejovīryavaśaḥkāntividyāvibhavabhāgyadam       || 57 ||
      ādiśabdāt dhūpadīpau |
 yathāvidhītyanenaitaduktaṃ bhavati |
 sāvaraṇamiti |
 vyomni sūryamaṇḍale'pi sthitamāvaraṇasahitaṃ devaṃ vilokya manasā sampūjyeti ca |
 uktañca----
      iṣṭvā dineśamatha pīṭhagataṃ tathaiva vyomasthitaṃ parivṛtāvaraṇaṃ vilokya |
 iti |
      vidhānavit tat pidhāyeti sambandhaḥ |
 vighānavidityanenaitaduktaṃ bhavati |
 somātmanā bhāvitāmṛtavījayutena vāmopaṣṭabdhena svadakṣiṇahasteneti |
 samyagiti prāṇāyāmatrayaṃ ṣaḍaṅganyāsaṃ vidhāyetyuktam |
 punaḥ sampūjya |
 jalamiti śeṣaḥ |
 ardhyaṃ dadyāditi |
 tatra prakāraḥ |
 mūlānte bhagavate ravaye arghyaṃ kalpayāmi nama ityuccāryeti |
 prasannenāntarātmaneti bhaktyā dadyādityuktam || 52-57 ||
ākāśamagnidīrghendu   saṃyuktaṃ  bhuvaneśvarī       |
sargānvito  bhṛgurbhānostryakṣaro   manurīritaḥ       || 58 ||
ādhārādi padāgrāntaṃ  kaṇṭhādādhārakāvadhi       |
mūrddhādi kaṇṭhaparyantaṃ kramādbījatrayaṃ nyaset       || 59 ||
      prayojanatilakamantramāha ākāśeti |
 ākāśo haḥ agnī rephaḥ dīrgha ā indubīnduḥ etadyutaḥ tena hrāmiti |
 bhuvaneśvarī hrīÁ |
 visargānvito visargayuktaḥ |
 bhṛguḥ saḥ |
 hrāṃ hrīÁ saḥ |
   ṛṣyādi yathā----      manorasya bhaved brahmā munirukto'thavā bhṛguḥ |
                  chando'pi khalu gāyatrī devatā tīkṣṇadīdhitiḥ || iti |
      ādyaṃ bījaṃ dvitīyaṃ śaktiḥ |
 praṇavādiriti kecit |
 prayogaviśeṣe paramātmādi- rajapādirveti padmapādācāryāḥ || 58-59 ||
ṣaḍadīrghasvarayuktena madhyenā'ṅgāni kalpayet || 60 ||
            aṅgānīti netrāntānīti jñeyam |
 agre vakṣyamāṇatvādatra noktam |
taduktaṃ prayogasāre----      aṅguṣṭhādikaniṣṭhāntamaṅgulīṣu yathākramāt |
                  nyastvā vinetramaṅgāni netraṃ hastatale nyaset || iti |
  nārāyaṇīye'pi----      nyasyāṅgulīṣu pañcāṅgaṃ locanaṃ talayornyaset |
 iti |
           tathā----      nyastvā netrāntamaṅgāni tathaivātmani saṃyataḥ || iti |
      prayogasāre nārāyaṇīye cānyānyaṅgānyuktāni----
                  katṛtīyaṃ    vilomena   bījaṃ   hṛdayamucyate |
                  arkaḥ śiraścaturthyantaḥ kathyate bhūrbhuvaḥ svaroÁ ||
                  jvālinīti śikhā gītā huṃ varma samudāhṛtam |
                  dvitīyasvarasaṃbhinnaṃ śacaturthaṃ sabindukam ||
                  netraṃ svarāntamārūḍhaṃ yāntamastramiti kramāt |
 iti
      nārāyaṇīye tu----prayojanāditilakaḥ sākṣyaṅgāntaḥ smṛto manuḥ |
 iti |
   nyāse kramasaṃgrahe viśeṣaḥ----      hastayostalapṛṣṭhe ca nyasya mantrākṣaratrayam |
                        padāntarādhivaktreṣu tathā saptagrahānapi ||
                        mukhe bāhau ca padayorudare vakṣasi kramāt |
                        mūrddhādipañcasthāneṣu hṛllekhādyāśca vinyaset || iti |
      mūttīpañcakamiti navagrahanyāse iti padmapādācāryāśca || 60 ||
raktāmbujāsanamaśeṣaguṇaikasindhuṃ
            bhānuṃ   samastajagatāmadhipaṃ  bhajāmi       |
padmadvayābhayavarān dadhataṃ karābjai-
            rmāṇikyamaulimaruṇāṅgaruciṃ trinetram       || 61 ||
      āyudhadhyānaṃ pūrvavat || 61 ||
bhānulakṣaṃ japenmantramannājyena daśāṃśataḥ       |
tilairvā madhurāsiktairjuhuyādvijitendriyaḥ       || 62 ||
      bhānulakṣaṃ dvādaśalakṣam || 62 ||
pūrvekte  pūjayetpīṭhe   vidhānenā'munā   ravim       |
prathamāvṛttiraṅgaiḥ   syāt   parā  candrādibhirgrahaiḥ       || 63 ||
tṛtīyā lokapālaiḥ syāccaturthī  syāttadāyudhaiḥ       |
iti sampūjya nirmālyaṃ  tejaścaṇḍāya  dīyatām       || 64 ||
arghyaṃ   prāgīritaṃ   dadyādbhānave   saṃyatendriyaḥ       |
so'pi ratnaṃ dhanaṃ dhānyaṃ putrapautrān paśūn yaśaḥ       |
vastrāṇi   bhūṣaṇādīni  dadyādasmai  na  saṃśayaḥ       || 65 ||
      aṅgairitiṃ tatrāṅgadhyānaṃ yathā----
                  bhāsvatsarojahastāni śāntāni varadānyapi |
                  aṅgāni divyarūpāṇi dhyeyāni valavanti ca ||
                  daṃṣṭrākarālamastraṃ tu vidyutpuñjasamaprabham |
 iti |
      prayogasāre nārāyaṇīye'pi----
                  raktā hṛdādayaḥ saumyā varadāḥ padmadhāriṇaḥ |
                  vidyutpuñjanibhaṃ tvastramugradaṃṣṭrambhayāvaham || iti ||
      parā candrādibhirgrahairiti |
 atra svasvanāmādivarṇāditvamanusandheyam |
  " svanāmādya- kṣaraibīndubhūṣitairanvitaṃ yajet "  iti prayogasāre ukteḥ |
 tatrāyaṃ viśeṣaḥ |
 prāgādisthitaiḥ candrabudhaguruśukraiḥ āgneyādisthitairbhaumamandarāhuketubhiḥ |
   taduktamācāryaiḥ----      prāgādi diśāsaṃsthāḥ śaśibudhagurubhārgavāḥ krameṇa syuḥ |
                  āgneyādiṣvasriṣu dharaṇijamandāhiketavaḥ pūjyāḥ || iti |
   prayogasāre'pi----      somamaindre budhaṃ yāmye paścime tu vṛhaspatim |
                  saumye śukraṃ tathāgneyāmaṅgārakamathā''sure ||
                  śanaiścaraṃ tato rāhuṃ vāyavyāṃ ketumīśvare |
 iti |
      tejaścaṇḍo'rkagaṇaḥ |
 prayogasāre prayogaviśeṣa uktaḥ----
svajanmadinanakṣatre grahaṇe vā svajanmabhe |
                  grahāṇāmapi vaiṣamye  bhaye  vā pratyupasthite ||
                  iṣṭvā divākaraṃ devaṃ grahaiḥ sārddhaṃ yathoditam |
                  mūlena   saviturbījairanyeṣāṃ  ca   puroditaiḥ ||
                  pratyekaṃ juhuyātteṣāṃ grahāṇāṃ taddiśi kramāt |
                  ekatra vā'thavā vahnikāryaṃ kṛtvā vidhānataḥ ||
                  samitsapīścarughṛtaiḥ kramādaṣṭottaraṃ  śatam |
                  prativyāhṛtisaṃyuktaṃ pratyekaṃ smaraṇānvitam ||
                  arkaḥ palāśāpāmārgāvaśvatthodumbarau yathā |
                  khadiraśca śamī dūrvā darbhāśca samidhaḥ kramāt ||
                  pūrṇāhutiṃ  tato  dadyātteṣāṃ   pratyekamarṇataḥ |
                  kṛtenā'nena yajñena grahāstuṣyanti bhāvitāḥ ||
                  sarve rogāḥ praṇaśyanti saṃgrāmeṣu jayaṃ labhet |
                  abhicārādayo doṣāḥ śāntiṃ yānti na saṃśayaḥ ||
      iti || 63-65 ||
ākāśamagnipavana sadyāntārghīśabindumat       |
mārttaṇḍabhairavaṃ    nāma    bījametadudāhṛtam       || 66 ||
puṭitaṃ   vimbabījena  sarvakāmaphalapradam       |
ṭāntaṃ    dahananetrendusahitaṃ     tadudīritam       || 67 ||
      mārttaṇḍabhairavabījamāha ākāśamiti |
 ākāśo haḥ agnī rephaḥ pavano yaḥ sadyānta au arghīśa u binduḥ etadyuktaḥ |
 atra svaradvayamapi gurūpadeśato yathā sampradāya- muccāraṇīyam |
 brahmā ṛṣirnivṛcchandaḥ |
 haṃ bījaṃ binduḥ śaktiḥ |
 vimbabījamāha ṭāntamiti |
 ṭāntaṃ ṭhaḥ dahano rephaḥ netramiḥ indubīnduḥ etadyuktena ṭhiramiti |
 sarvakāmaphalapradamityanenaitat saṃgṛhītam |
 yaduktaṃ nārāyaṇīye----
                  ārogyamāyuḥ śrīvīdyā kāntiḥ puṣṭirdhanaṃ yaśaḥ |
                  saubhāgyaṃ śaktiraiśvaryaṃ rakṣā medhā vaco dyutiḥ |
                  sidhyantyevaṃvidhāḥ kāmā mantrasyāsya prabhāvataḥ ||
      iti || 66-67 ||
pañcahrasvādyabījena   pañcamūrttīḥ   pravinyaset       |
madhyamādikaniṣṭhāntamaṅgulīṣu   kramādimāḥ       || 68 ||
sūryākhyo bhāskaro bhānustato ravidivākarau       |
śirovadanahṛdguhyapādadeśe    tu   tāḥ    punaḥ       || 69 ||
dīrghayuktena  bījena  netrāntāṅgāni  vinyaset       |
vyāpakaṃ  mūlabījena   kurvīta   tadanantaram       || 70 ||
      pañceti |
 sadyāntapañcahrasvādyamityarthaḥ|
  " mūrttīḥ sadyāvasānikāḥ "  iti nārāyaṇīya ukteḥ |
 madhyamādīti |
 madhyamātarjanyaṅguṣṭhānāmākaniṣṭhāsvityarthaḥ |
  " madhyamādi- bhujāntataḥ "  iti nārāyaṇīya ukteḥ |
 bījeneti mārttaṇḍabhairaveṇa |
 pūrvatrāpi dīrghayuktena ṣaḍdīrghayuktena |
 netrāntāṅgānīti |
 hṛdayaśiraḥśikhākavacāni vinyasyā'stramapi vinyasya paścānnetraṃ vinyasanīyamiti sampradāyavidaḥ |
 kecittu netrāntānīti pañcāṅgānyeva netrāntāni nyasanīyāni  " pañcāṅgāni manoryasya netraṃ tasya na vidyate "  
iti asyā'pavādamāhuḥ |
 tadasampradāyikam----
                  aṅgāni kuryāddīrghāḍhyaramābījena mantravit |
 iti śrīpaṭale |
                  madhyena dīrghayuktena prākpuṭena prakalpayet |
                  aṅgāni jātiyuktāni krameṇa manuvittamaḥ || iti bhuvaneśīpaṭale |
      evamanyatrāpi yatra yatra dīrghavacanaṃ tatra tatra ṣaṇṇāṃ dīrghāṇāṃ grahaṇāt atra saṅkoce kāraṇābhāvāt 
netrāntāṅgānīti vacanena saṅkoca iti cet tadapi na |
 sāmpradayika- vyākhyānusāreṇā'pyupapatteḥ kiñca netraṃ tasya vivarjayediti sākṣānniṣiddhasya netrāṅgasya 
sāmānyabhūtenā'nyathā'pyupapadyamānena netrāntāṅgānīti vacanena bādho'pi na karttuṃ śakyate |
 anyaccāgre aṅgapūjā yathā pūrvamiti vacanāt dikṣvastrapūjoktaiva |
 netramātre viśeṣa uktaḥ |
 agre puruṣottamamantre'pi netrāntāṅgānyuktāni |
 tatra ca ṣaḍaṅgamantrā netrāntā evoddhṛtāḥ|
                  ṣaḍaṅgamantrāḥ sandiṣṭā netrāntāstantravedibhiḥ |
      ityanena |
 pūrvektamantre likhitaprayogasāravacanācca |
 asmin mantre nārāyaṇīye ca prāṃśavo'ṅgāni ṣaḍiti tena sāmpradāyikavyākhyaiva garīyasītyalam |
 atra netrāṅgotkarṣe tanmantrotkarṣe'pi jñeyaḥ |
 nyāyasiddhatvāt || 68-70 ||
hemāmbhojapravālapratimanijaruciṃ  cārukhaṭvāṅgapadmau
cakraṃ śaktiṃ sapāśaṃ sṛṇimatirucirāmakṣamālāṃ kapālam       |
hastāmbhojairdadhānaṃ trinayanavilasad vedavaktrābhirāmaṃ
mārttaṇḍaṃ vallabhārddhaṃ maṇimayamukuṭaṃ hāradīptaṃ bhajāmaḥ       || 71 ||
lakṣatrayaṃ japenmantrī bījaṃ bimbapuṭīkṛtam       |
daśāṃśaṃ kamalaiḥ phullairjuhuyānmadhurokṣitaiḥ       || 72 ||
      dhyānamāha hemeti |
 pravālañca tena raktam |
 taduktaṃ nārāyaṇīye----sindūrāruṇamīśānaṃ vāmārddhadayitaṃ ravim |
 iti |
       sṛṇiraṅkuśaḥ |
 vedavaktrañcaturvaktam |
 taduktaṃ nārāyaṇīye----
                  pāśāṅkuśadharaṃ devaṃ sākṣamālaṃ kapālinam |
                  khaṭvāṅgabjāriśaktīśca dadhānaṃ caturānanam || iti ||
      dakṣādyūrdhvayorādye vāmāntamāyudhāni dhyeyāni |
 trinayanetyanena dvādaśanetratvamuktam |
 aṣṭabāhuṃ dviṣaṭkākṣamiti nārāyaṇīya ukteḥ |
 vallabhārddhamiti vāme || 71-72 ||
pīṭhe dīptādibhiryukte kaṇīkāyāmuṣādikāḥ       |
pūrvādidikṣu sampūjya mūttīṃ  mūlena kalpayet       || 73 ||
āvāhya   pūjayeddevaṃ   vakṣyamāṇavidhānataḥ       |
sūryādīṃścaturo  dikṣu  vidikṣvanyaṃ  samarcayet       || 74 ||
aṅgapūjā    yathāpūrvaṃ   netramīśānadiggatam       |
grahānaṣṭau tato bāhya  lokapālāṃstataḥ param       || 75 ||
arghyapradānaṃ    prayajenmantrī  mārttaṇḍabhairavam       |
iti     siddhamanurmantrī   sādhayediṣṭamātmanaḥ       || 76 ||
      dīptādibhiryukte pīṭhe saura ityarthaḥ |
 uṣādikāḥ sampūjyeti pīṭhamantrāt pūrvagata- kaṇīkāyāmiti jñeyam |
 āsāṃ bīje'pi viśeṣo nārāyaṇīye uktaḥ |
 yadāhuḥ----
                   nyaseduṣāṃ prabhāṃ sandhyāṃ prajñāṃ dikṣvabjakaṇīke |
                  daṇḍi dīrghasvanāmādi varṇairāvāhayettataḥ || iti |
      nyasedityanena pīṭhanyāse'pyayaṃ krama ityuktam |
 pūjayeddevamiti |
 bimba- bījapuṭīkṛtena namo'ntena bījena |
  " yajedyathopacārānte bimbena hṛdayena ca "  ityukteḥ sūryādīniti ādipadena bhāskarabhānuravayaḥ saṃgṛhītāḥ |
 vidikṣvanyamiti pañcamaṃ divā- karam |
 yathāpūrvamiti |
 caturthektarītyā |
 netramiti |
 tena īśānadiśi aṅgadvayapūjanam |
 grahāniti pūrvamantroktakrameṇa |
 tataḥ paramiti vajrādibhiḥ |
 arghyapradānamiti |
 pūrvekta- marghyavidhānamatrāpi kuryādityarthaḥ || 73-76 ||
śālyājyatilabilvānāṃ   lakṣahomādbhavennidhiḥ       |
rājavṛkṣasamudbhūtaiḥ      puṣpairhemo     ramākaraḥ       || 77 ||
javākusumahomena           vaśayatyacirānnṛpān       |
mātuliṅgaphalairhutvā   dhanamiṣṭaṃ    labheta    saḥ       || 78 ||
imaṃ mantraṃ  japanmartyaḥ kīttīṃ putrān  balaṃ dyutim       |
vāksiddhimamitāṃ lakṣmīṃ saubhāgyamapi sādhayet       || 79 ||
      sādhayediṣṭamityuktvā tadevāha śālīti |
 bilveti bilvaphalāni |
        taduktam----      sapīrvrīhitilairvailvaiḥ phalairlakṣaṃ hunennidhiḥ |
 iti |
      lakṣahomāditi |
 pañcaviṃśatisahasramityā pratyekam |
 bhavennidhiriti |
 mantriṇa iti śeṣaḥ |
 mātuliṅgo bījapūraḥ |
 labhennidhimiti vā pāṭhaḥ || 77-79 ||
viyadarddhendusahitaṃ     tadādiḥ    sargasaṃyutaḥ       |
ajapākhyo manuḥ prokto dvyakṣaraḥ surapādapaḥ       || 80 ||
ṛṣirbrahmā smṛto devī gāyatrī chanda īritam       |
devatā  jagatāmādiḥ saṃprokto  girijāpatiḥ       || 81 ||
      ajapāmantramāha viyaditi |
 agnīṣomātmakatvādasyā'tra paṭale uktiḥ |
 tayorādyantayorukteḥ |
 viyat haḥ arddhenduḥ binduḥ tadādiḥ saḥ sarge visargaḥ |
 dvyakṣaraḥ surapādapa ityanenaitaduktaṃ bhavati |
 japakāle evaṃ dhyāyediti |
 taducyate |
 mantroccāraṇa- kāle mantraṃ suṣumṇārandhapūrṇa viśvarūpaṃ sadānandātmakaṃ saptaviṃśakaṃ brahma dhyātvā 
tatprabhayā viddhasarvāṅgamātmānam arddhanārīśvararūpaṃ ṣaḍviṃśakamīśvaraṃ cintayet |
 piṅgalārandhrasthamādibījapañcaviṃśakaṃ puruṣabījarūpaṃ prāṇātmanā dhyātvā dvitīyabīja- miḍārandhramadhyasthacatuvīṃśakaprakṛtirūpam apānātmanā cintayet |
 viśvarūpān mantrān dīpāddīpāntaprabheva nirgacchantau vāmadakṣiṇabhāgau iḍāpiṅgale paripūrṇasuṣumṇāyāḥ strī- 
puruṣacihnitau kṛtau dhyāyet |
 haṃ bījaṃ saḥ śaktiḥ || 80-81 ||
hasā ṣaḍdīrghayuktena kuryādaṅgakriyāṃ manoḥ || 82 ||
      haseti saṃyuktena |
 sāmpradāyikā anyathā ṣaḍaṅgamāhuḥ |
 sūryātmane hṛt |
 somātmane śiraḥ |
 nirañjanātmane śikhā |
 nirābhāsātmane kavacam |
 avyaktātmane netram |
 atanu sūkṣmaḥ pracodayātmane astram |
 hsā (hrā) mityādyairebhiriti kecit || 82 ||
udyadbhānusphuritataḍidākāramarddhāmbikeśaṃ
      pāśābhītī  varadaparaśū  saṃdadhānaṃ  karāgraiḥ       |
divyākalpairnavamaṇimayaiḥ śobhitaṃ viśvamūlaṃ
      saumyāgneyaṃ vapuravatu  vaścandracūḍaṃ  trinetram       || 83 ||
      vāmordhvādi dakṣiṇordhvāntamāyudhadhyānam || 83 ||
bhānulakṣaṃ   japenmantraṃ   pāyasena   sasapīṣā       |
daśāṃśaṃ juhuyātsamyak tataḥ siddho bhavenmanuḥ       || 84 ||
      bhānulakṣaṃ dvādaśalakṣam || 84 ||
dīptādipūjite   pīṭhe    prāgukte   prayajedvibhum       |
mūttīṃ   mūlena   saṅkalpya   yajedaṅgādibhiḥ  saha       || 85 ||
ṛtaṃ   vasuṃ   naravarau   digdaleṣu    vidikṣvatha       |
arcayedṛtajāṃ    gojāmabjākhyāmadrijāṃ    punaḥ       || 86 ||
lokeśvarāṃstadastrāṇi    pūjayet   devamanvaham       |
arghyaṃ ca vidhivaddadyāt prāk proktenaiva vartmanā       || 87 ||
      prāgukte pīṭhe mūttīṃ mūlena saṅkalpyā vibhuṃ aṅgādibhiḥ saha prayajediti anvayaḥ |
 ādiśabdārthamāha ṛtamityādi |
 yajedaṅgaiḥ saha kramādityapi pāṭhaḥ |
 aṅgaiḥ saha ṛtādīn digdaleṣu arcayedityanvayaḥ || 85-87 ||
mantrāḍhyamātṛkāmbhoje pūrṇakumbhaṃ nidhāya tam       |
pidhāya   vāmahastena   nyastamantreṇa   saṃyataḥ       || 88 ||
aṣṭottaraśataṃ   mantraṃ   japettoyaṃ   sudhāmayam       |
smṛtvā tenā'bhiṣiñced yaṃ sa bhavedvigatāmayaḥ       || 89 ||
āyurārogyavibhavānamitān   labhate    naraḥ       |
anenaiva  vidhānena  viṣārtte  nivīṣo  bhavet       || 90 ||
      mantreti ajapāḍhyakaṇīke mātṛkoktārcāpadme |
 saṃyata ityenanaitaduktaṃ bhavati |
 vāmahastatale candramaṇḍalaṃ dhyātvā tanmadhye mantraṃ sañcintya tena hastena tanmukhaṃ pidhāyeti |
 smṛtveti pūrveṇa sambadhyate |
 yamiti liṅgamavivakṣitam |
  " nārī naro vā vidhinā'bhiṣiktaḥ "  ityukteḥ || 88-90 ||
indubhyāṃ  vigalatsudhāparivṛtaṃ   mantrāntyabījaṃ  tataḥ
pracyotatparamāmṛtārdraśaśinā   saṃsiktamādyaṃ    smaran       |
mantrī    mantramimaṃ    japedviṣagadonmādāpamṛtyujvarān
jitvā varṣaśataṃ viśiṣṭavibhavo jīvet sukhaṃ bandhubhiḥ       || 91 ||
      indubhyāmityantyabījagābhyāṃ visargāvayavabindubhyām |
 tata ityantyabījāt |
 tatra prakāraḥ |
 manoramapradeśe padmāsane upaviśya suṣumṇāgranthitādhomukhasahasradalapadma- kaṇīkāmadhye visargaṃ 
candramaṇḍaladvayarūpeṇa dhyātvā tasmāt candramaṇḍaladvayāt vigalitabahulasudhādhārayā saṃsicyamānamanāhatakamalakaṇīkāgataṃ sakāraṃ sañcintya suṣumṇārandhreṇa sakāranirgatasudhārasenā'bhiṣicyamānaṃ paripūrṇasudhāmayaṃ maṇipūrasthaṃ binduṃ dhyātvā tataḥ sravadamṛtadhārāparipūrṇaṃ mūlādhārasthitaṃ hakāraṃ cintayitvā tato'mṛta- rasaparipūrṇaṃ mantrākṣarāmṛtasaṃsiktamātmānaṃ paramānandasandohanimagnamiva dhyāyediti |
 asya jīvamantrasya tantrāntarokto viśeṣa ucyate----
    īśvara uvāca----      ajapārādhanaṃ devi kathayāmi   tavā'nadhe |
                  yasya  vijñānamātreṇa   paraṃbrahmā'dhigacchati ||
                  haṃsaḥ   padaṃ  pareśāni  pratyahaṃ   japate  naraḥ |
                  mohāndho yo na jānāti mokṣastasya na vidyate ||
                  śrīguroḥ kṛpayā  devi   jñāyate  japyate  tataḥ |
                  tasyocchvāsaistu niśvāsaistadā bandhakṣayo bhavet ||
                  ucchvāse caiva   niśvāse   haṃsa   ityakṣaradvayam |
                  tasmātprāṇastu haṃsākhya ātmākāreṇa saṃsthitaḥ ||
                  nābherucchvāsaniśvāsā   hṛdayāgre  vyavasthitāḥ |
                  ṣaṣṭiśvāsairbhavet prāṇaḥ ṣaṭ prāṇā ghaṭikā matā ||
                  ṣaṣṭirnāḍyā ahorātraṃ japasaṃkhyā'japāmanoḥ |
                  ekaviṃśatisāhasraṃ ṣaṭśatādhikamīśvari ||
                   pratyahaṃ japate prāṇaḥ spandā (sadā) nandamayīṃ parām |
                  utpattirjapa ārambho mṛtirasya nivedanam ||
                  vinā japena deveśi japo bhavati mantriṇaḥ |
                  ajapeyaṃ tataḥ proktā bhavapāśanikṛntanī ||
                  evaṃ japaṃ maheśāni pratyahaṃ vinivedayet |
                  gaṇeśabrahmaviṣṇubhyo harāya parameśvari ||
                  jīvātmane krameṇaiva tathā ca paramātmane |
                  ṣaṭ śatāni sahasrāṇi ṣaḍeva ca tathā punaḥ ||
                  ṣaṭsahasrāṇi ca punaḥ sahasraṃ ca sahasrakam |
                   punaḥ sahasraṃ gurave krameṇa tu nivedayet ||
                  ādhāre svarṇavarṇābhe vādisāntāni saṃsmaret |
                  drutasauvarṇavarṇāni dalāni parameśvari ||
                  svādhiṣṭhāne vidrumābhe bādilāntāni ca smaret |
                  vidyutpuñjaprabhābhāni sunīlamaṇipūrake ||
                  ḍaphāntāni mahānīlaprabhāṇi ca vicintayet |
                   piṅgavarṇe mahāvahni kaṇīkābhāni cintayet ||
                  kādiṭhāntāni patrāṇi caturthe'nāhate priye |
                   viśuddhau dhūmravarṇe tu raktavarṇān svarān smaret ||
                  ājñāyāṃ vidyudābhāyāṃ śubhrau hakṣau vicintayet |
                   karpūradyutisaṃrājatsahasradalanīraje ||
                  nādātmakaṃ brahmarandhraṃ jānīhi parameśvari |
                  eteṣu saptacakreṣu sthitebhyaḥ parameśvari ||
                  japaṃ nivedayedenamahorātrabhavaṃ priye |
                  ajapā nāma gāyatrī triṣu lokeṣu durlabhā ||
                  ajapāṃ japato nityaṃ punarjanma na vidyate |
                  ajapā nāma gāyatrī yogināṃ mokṣadāyinī ||
                  asyāḥ saṅkalpamātreṇa naraḥ pāpaiḥ pramucyate |
                  anayā sadṛśī vidyā anayā sadṛśo japaḥ ||
                  anayā sadṛśaṃ puṇyaṃ na bhūtaṃ na bhaviṣyati || iti || 91 ||
vyāhṛtitrayamagniḥ     syājjātaveda    ihāvaha       |
sarvakarmāṇi  saṃbhāṣya  sādhayā'gnipriyā  tataḥ       || 92 ||
tārādyo'yaṃ  manuḥ  proktaḥ  pañcaviṃśativarṇavān       |
ṛṣirbhṛgurbhavecchando     gāyatraṃ     devatā'nalaḥ       || 93 ||
vibhaktaiḥ pañcabhiḥ ṣaḍbhiścatubhīḥ pañcabhistribhiḥ       |
dvābhyāmaṅgakriyā proktā  varṇairmūlamanoḥ  kramāt       || 94 ||
      agnimantramāha vyāhṛtīti |
 agniriti svarūpam |
 visargasya sandhau rephaḥ |
 agnipriyā svāhā |
 praṇavaśaktipuṭita iti kecit |
 śrīkāmaiḥ śrībījādirjaptavyaḥ |
 praṇavo bījaṃ svāhā śaktiḥ |
 vyāhṛtitrayaṃ tato'gnipriyā tārādyo'yaṃ manurityanena saptākṣaraḥ samṛddhyāgnimantro'pi sūcitaḥ |
 taduktamācāryaiḥ----
             viyato daśamo'ghīsargayukto bhuvasargau bhṛgulāntaṣoḍaśācaḥ |
            hutabhugdayitā dhruvādiko'yaṃ manuruktaḥ susamṛddhidaḥ kṛśānoḥ || iti |
      asya praṇavo bījaṃ svāhā śaktiḥ |
 etanmantroktamervaṣyādi |
 dviruktābhirvyā- hṛtibhiḥ ṣaḍaṅgam |
 dhyānaṃ tu----
                  śaktisvastikapāśān sāṅkuśavaradābhayān dadhat trimukhaḥ |
                  mukuṭādivividhabhūṣo'vatācciraṃ pāvakaḥ prasanno vaḥ ||
      japedimaṃ manumṛtulakṣamādarāddaśāṃśataḥ pratijuhuyāt payo'ndhasā |
 sasapīṣā susitataraiśca ṣāṣṭikaiḥ |
 iti |
      pūjā tu vakṣyamāṇakrameṇaiveti |
 agnirityādi svāhānto'pi pṛthak mantra ityapi sūcitam |
 taduktaṃ prayogasāre----
                  mantro'pyagnirjātaveda ihāvahasamanvitaḥ |
                  sarvakarmāṇyataḥ sādhaya svāheti kramoditaḥ || iti |
      apekṣitārthadyotanikāyāmapyetādṛśa uktaḥ |
  " dvivedavedeṣuvahnidvivarṇairaṅgakalpanā "  iti |
 ṛṣyādi dhyānapūjādikaṃ samānameva || 92-94 ||
aṃsāsaktasuvarṇa     mālyamaruṇasrakcandanālaṅkṛtaṃ
jvālāpuñjajaṭākalāpavilasanmauliṃ suśuklāṃśukam       |
śaktisvastikadarbhamuṣṭikajapasrak sruksruvābhīvarān
dobhīvībhratamañcitatrinayanaṃ     raktābhamagniṃ     bhaje       || 95 ||
      āyudhadhyānaṃ vāmādyūrdhvayorādye tadadhasthayoranye |
 evamāntam |
 dhyānmanantaraṃ saptajihvākhyamudrāṃ pradarśayet |
 tallakṣaṇaṃ yathā----
                  maṇibandhasthitau kṛtvā prasṛtāṅgulikau karau |
                  kaniṣṭhāṅguṣṭhayugale militvā'nyāḥ prasārayet |
                  saptajihvākhyamudreyaṃ        vaiśvānaravaśaṅkarī || iti |
      iyaṃ sarvāgnimantrasādhāraṇīti jñeyam || 95 ||
gurorlabdhamanurmantrī      caturdaśyāmupoṣitaḥ       |
japedbhānusahasrāṇi śuddhācāro jitendriyaḥ       || 96 ||
      gurorlabdhamanurmantrī caturdaśyāmupoṣito japedityanvayaḥ |
 caturdaśyāmiti caitrakṛṣṇa- caturdaśyām |
       taduktam----      vatsarādeścaturdaśyāṃ dinādāveva dīkṣitaḥ |
                  mantraṃ dvādaśasāhasraṃ japetsamyagupoṣitaḥ || iti || 96 ||
amāvasyādine     viprān    bhājayenmadhurottaraiḥ       |
bhakṣyabhojyairyathāśakti dadyāttebhyo'tha dakṣiṇām       || 97 ||
bhuktvā(iṣṭvā)svayaṃ samānīya homadravyāṇi śodhayet |
aparaṃ     dinamārabhya     homaṃ   kuryādatandritaḥ       || 98 ||
      madhurottaraiḥ śarkarādi madhuradravyādhikaiḥ |
 aparaṃ dinamiti śuklapratipadam |
        taduktam----      pare'hni pratipadyetairjuhuyādacīte'nale |
 iti |
   nārāyaṇīye ca----      agnyādiṣu diganteṣu tithiṣvaṣṭottaraṃ śatam |
 iti || 97-98 ||
kramādvaṭasamidbrīhi      tilarājī    havirghṛtaiḥ       |
pratyekamaṣṭottaraśataṃ   juhuyād   dinaśaḥ  sudhīḥ       || 99 ||
      kramāt vaṭeti ṣaḍdravyāṇi |
 nārāyaṇīye tu saptadravyāṇyuktāninyagrodhasamidho brīhitilarājīghṛtānvitāḥ |
 sapāyasaghṛtā nityam |
 iti |
              tathā----      tairdravyaiḥ saptamiḥ pṛthak |
 iti || 99 ||
daśāhamevaṃ    nirvartya   vidhānena   vidhānavit       |
dattvā  pūrṇāhutiṃ  samyagekādaśyāṃ  dvijottamān       || 100 ||
sampūjya          tarpayedvittairyathāvibhavamādarāt       |
gurave   dakṣiṇāṃ  dadyādaruṇāṃ  gāṃ  payasvinīm       || 101 ||
vāsāṃsi dhanadhānyāni  dattvā  samprīṇayet  punaḥ       |
svamaṇḍalāntaṃ    prayajetpīṭhaṃ   sanavaśaktikam       || 102 ||
pītā śvetā'ruṇā kṛṣṇā dhūmrā tībrā sphuliṅginī|
rucirā jvālinī  proktā  kṛśānornava  śaktayaḥ       || 103 ||
      daśāhamiti |
 evaṃ vidhānena daśāhaṃ nirvartya vidhānavidekādaśyāṃ pūrṇāhutiṃ hutvā dvijottamān samyak sampūjyetyanvayaḥ |
 tatra vidhānavidityanena mahāvyāhṛtihomaṃ kṛtvā aṅgamūttīlokapālāstrāṇāmekaikāmāhutiṃ dattvā 
pūrṇāhutirityuktam |
 samyak tarpayeditya- nena arghyādibhirupacārairityuktam |
 svamaṇḍalāntaṃ vahnimaṇḍalāntam || 100-103 ||
svabījenāsanaṃ dadyānmūttīṃ  mūlena  kalpayet       |
tatra  saṃpūjayedvahniṃ  vidhinā  proktalakṣaṇam       || 104 ||
aṅgapūjāṃ purā  kṛtvā  mūrttīraṣṭau daleṣvimāḥ       |
jātavedāḥ  saptajihvo   havyavāhanasaṃjñakaḥ       || 105 ||
aśvodarajasaṃjño'nyaḥ   punarvaiśvānarāhvayaḥ       |
kaumāratejāḥ syādviśvamukho devamukhaḥ paraḥ       || 106 ||
arcyāḥ svastikaśaktibhyāṃ virājitakarāmbujāḥ|
lokeśānarcayed  bāhye  vajrādyāyudhasaṃyutān       || 107 ||
      svabījeneti ramityanena |
 raṃ vahniyogapīṭhāya namaḥ iti āsanamantraḥ |
 vidhineti ṣoḍaśopacāraiḥ |
 proktalakṣaṇamuktadhyānam |
 mūrttīnāṃ kathanamanyamūttīnivṛttyartham |
 prayoga- sāra nārāyaṇīyayoranyā mūrttaya uktāḥ----
                  agnirvaiśvānaraḥ paścāt paraḥ prokto hutāśanaḥ |
                  hutavartmā  jātavedāstataścāpi  hutāvahaḥ |
                  bhūyo devamukhaḥ saptajihvaścetyagnimūrttayaḥ || iti |
      etā vyāhṛtitrayarahite mantre jñeyāḥ || 104-107 ||
iti saṃpūjayennityaṃ japet sāgraṃ sahasrakam       |
jāyate   vatsarādarvāgdhanadhānyasamṛddhimān       || 108 ||
      japet sāgraṃ sahasrakamiti nityajapasaṃkhyoktā |
 iyaṃ sarvatrāpi jñeyā || 108 ||
sājyamannaṃ   prajuhuyādvatsarāllabhate  śriyam       |
kusumairbrahmavṛkṣasya        dadhikṣaudraghṛtaplutaiḥ       || 109 ||
karavīraprasūnairvā maṇḍalāt syātsamṛddhimān       |
ṣaṇmāsaṃ   kapilājyena   juhuyādvatsarāntare       || 110 ||
tasya sañjāyate lakṣmīḥ kīttīstrailokyavanditā       |
śālibhirjuhuyānnityaṃ vidhinā'ṣṭottaraṃ śatam       || 111 ||
brīhigomahiṣānnādyairbhavanaṃ     tasya    pūryate       |
tilahomena  mahatīṃ  lakṣmīmāpnoti  mānavaḥ       || 112 ||
palāśabilvakhadiraśamīdugdhamahīruhām       |
vikaṅkatāragvadhayoḥ samidbhiḥ karavīrajaiḥ       || 113 ||
prasūnaiḥ kumudaiḥ  padmaiḥ  kahlārairaruṇotpalaiḥ       |
jātīprasūnairdūvābhirnityamaṣṭottaraṃ       śatam       || 114 ||
ekena  juhuyānmantrī  pratipatsvathavā  sudhīḥ       |
sādheyadakhilān kāmān ṣaṇmāsānnā'tra saṃśayaḥ      || 115||
      juhuyāditi ṣaṇmāsam |
 vidhinā'ṣṭottaraṃ śatamiti |
 vidhineti prati pratipadaṃ cetyuktam |
 nityaṃ juhuyāt prati pratipadaṃ ceti vikalpaḥ |
 ekena nityamaṣṭottaraṃ śatamitiṃ dugdhamahīruha ekasya yasya kasya cidgrahaṇāt |
 aruṇotpalaiḥ raktakamalaiḥ raktakuvalayairityapi |
 yatkośaśca---- " raktotpalaṃ kokanadaṃ raktābje raktasandhyake "  iti |
 ataḥ saptasamidhaḥ saptapuṣpāṇi ekā dūrveti pañcadaśa dravyāṇi |
 tatra pratipadādi parvaparyantaṃ pratyahamekaikenoktasaṃkhyayā juhuyāt |
 evaṃ pratipakṣaṃ yāvat ṣaṇmāsapūttīḥ |
 athavā pratipatsviti pakṣe ekena ekaikena tena tasmin divase pañcadaśabhirdravyaiḥ pratyekamaṣṭottaraśatasaṃkhyayā
juhuyāt || 109-115 ||
uttiṣṭhapuruṣa     brūyāddharipiṅgala     tatparam       |
lohitākṣapadaṃ  dehi   me   dadāpaya   ṭhadvayam       || 116 ||
catuvīṃśatyakṣarātmā        samṛddhimanurīritaḥ       |
ṛṣyādayaḥ purā proktāḥ ṣaḍbhūtakaraṇaistribhiḥ      || 117 ||
catubhīryugalenā'rṇairmūlamantrasamudbhavaiḥ       |
vidadhīta   ṣaḍaṅgāni  jātiyuktāni  mantravit       || 118 ||
      turagāgnimantramāha uttiṣṭhati |
 ṭhadvayaṃ svāhā |
 samṛddhimanurityanena viniyogoktiḥ|
 mantrastha halo bījāni |
 svarāḥ śaktayaḥ |
 praṇavo bījaṃ svāhā śaktiriti padmapādācāryāḥ |
 praṇavādya iti kecit |
 nṛsiṃhabījādya ityanye |
 lakṣmībījādya ityapare |
 mṛtyuñjayādya ityapi kecit |
 prayoge dehi me etatpūrvaṃ sādhyayogo'pi jñeyaḥ |
 bhūtairiti pañcabhiḥ |
 karaṇaiścatubhīḥ |
 prayogasāranārāyaṇīyayoḥ lohitākṣamepadadvayāti- riktaḥ praṇavādivīṃśatyakṣara evoddhṛtaḥ |
 taduktam----
                  uttiṣṭhapuruṣetyuktvā    haripiṅgala  dehyatha |
                  dadāpayeti tārādiḥ svāhānto mantra īritaḥ || iti |
                  catustrīṣudvyabdhiyugairvarṇaiścā'ṅgaṃ puroditam |
 iti || 116-118||
svarṇāśvatthavinirgataṃ hutavahaṃ sindūrapuñjaprabhaṃ
jvālābhirnicitāṅgaromanicayaṃ kāntyā jaganmohanam |
aśvākāramanargharatnavilasad bhūṣālasatkandharaṃ
ratnairindriyanirgatairvasumatīmācchādayantaṃ    smaret       || 119 ||
      turagāgnidhyānamāha svarṇeti || 119 ||
lakṣaṃ   manuṃ   japedenaṃ   payo'nnena  sasapīṣā       |
daśāṃśaṃ  juhuyādvahnau  turagāgnimanuṃ   smaran       || 120 ||
pīṭhe   prāgīrite'bhyarcyettadaṅgairmūttībhiḥ   saha       |
āśāpālaistadīyāstrairarcayeddhavyavāhanam       || 121 ||
prātaḥ snānarato mantrī sahasraṃ  yo  japenmanum       |
jitvā rogān sukhaṃ jīvet śriyā varṣaśataṃ naraḥ       || 122 ||
hṛtpramāṇe jale sthitvā bhānumālokya saṃyataḥ |
catuḥsahasraṃ    prajapennityaṃ     saṃvatsarāvadhi       || 123 ||
apamṛtyubhayaṃ     rogakṛtyādāridryasambhavān       |
kleśānnijītya tejasvī jīvedvarṣaśataṃ sudhīḥ       || 124 ||
kṛttikāyāṃ  pratipadi  śālihomo   dhanapradaḥ       |
dadhnā śamīsamidbharvā  pratipatsu  bhaveddhanam       || 125 ||
iṣṭāvāptirbhavedājyaiḥ  padmaiḥ  grāmamavāpnuyāt       |
tai(ti) lairjyetiṣmatībhūtai ripurājyaṃ jayennṛpaḥ       || 126 ||
      lakṣaṃ manuṃ japediti |
 tatra prakāro'pekṣitārthadyotanikāyām |
 kṛttikā- viśākhayormadhye aṣṭamī caturdaśī vā yadi bhavati tadā'tra abhijitkāle puraścaraṇa- mārabhya 
śamīraktacandanakaravīrakāṇām anyatamenā'gnipratimām āpādya mūlenā- vāhanādi visargāntaṃ karma kurvan 
triṣavaṇasnāyī trisahasraṃ triśataṃ catustriṃśadadhikaṃ
nityaṃ japtvā ghṛtābhidhāritaśamīsamidbhiḥ tādṛkpāyasena vā tadarddhaṃ juhuyān māsaṃ
gurośca gāmapi dadyāt siddho bhavati |
 ubhayoḥ sandhyayormadhyāhne vā karavīrapuṣpai- rarcayediti |
 prāgīrita ityavyavahite |
 tatra kalpatarusthāne svarṇāśvatthaḥ pūjanīyaḥ |
 dhyāne tathokteḥ || 120-126 ||
aśvatthasamidho  meṣīghṛtāktā  juhuyānnaraḥ       |
kanyāmiṣṭāmavāpnoti sāpi taṃ prāpnuyāt patim       || 127 ||
śuddhājyena kṛto homo jvaranāśakaraḥ smṛtaḥ|
saptāhaṃ juhuyānmantrī bandhūkakusumaiḥ śubhaiḥ       || 128 ||
sāgraṃ    sahasramacirānmahatīṃ   śriyamaśnute       |
māsaṃ kṣīreṇa gavyena kṣīrāhāro  jitendriyaḥ       || 129 ||
sahasraṃ  juhuyānmantrī sampadāmadhipo  bhavet       |
ājyāktadūrvāhomena    jīvedvarṣaśataṃ   naraḥ       || 130 ||
aṣṭottaraśataṃ  nityaṃ  haviṣā   mṛgamudrayā       |
juhvato jāyate lakṣmīrdhanadhānyasamṛddhidā       || 131 ||
pratimāsaṃ   pratipadi   juhuyādayutaṃ  ghṛtaiḥ       |
śrīrbhavenmahatī  tasya ṣaṇmāsādanapāyinī       || 132 ||
aruṇairutpalaiḥ     phullairmadhuratrayasaṃyutaiḥ       |
juhuyādvatsarārddhaṃ  yaḥ sa bhavedindirāpatiḥ       || 133 ||
aruṇājyaistrimadhvaktairjahuyādanvahaṃ sudhīḥ       |
sahasraṃ  vatsarārddhena  bhaved  bhūmipurandaraḥ       || 134 ||
mṛgamudrayeti |
 mṛgamudrālakṣaṇaṃ tu----
                militvā'nāmikāṅguṣṭhamadhyamāgrāṇi yojayet |
                śiṣṭāṅgulyucchirate kuryānmṛgamudreyamīritā || iti || 131 ||
vatsaraṃ juhvatastasya lakṣmīrindreṇa  vāñchitā       |
juhuyādamṛtākhaṇḍaiḥ  payo'ktaiḥ  saptavāsaram       || 135 ||
trisahasraṃ     pratidinaṃ    mantravidvijitendriyaḥ       |
kṛtyādrohajvaronmādarogān jitvā nirantaram       || 136 ||
jīvedvarṣaśataṃ   bhūtvā   tejasā  bhāskaraprabhaḥ       |
karavīrajavābilva        palāśanṛpabhūruhām       || 137 ||
prasūnaiḥ kumudaiḥ phullaiḥ  kuraṇṭairjātisambhavaiḥ       |
puṣpairhutvā    trimadhvaktairmantrī   pratipadaṃ  prati       || 138 ||
prāpnuyānmahatīṃ lakṣmīṃ vatsarādvāñchitādhikām       |
ādāya  taṇḍulaprasthaṃ  nirmalaṃ  sādhuśodhitam       || 139 ||
godugdhena haviḥ kṛtvā kavalaṃ tena kalpayet       |
ājyāktaṃ  tat  samādāya  pūjite havyavāhane       || 140 ||
      amṛtā guḍūcī |
 nṛpabhūruṭ rājavṛkṣaḥ |
 hutveti pratyekam |
 ekaikaśaḥ śatamiti ācāryekteḥ |
 godugdheneti raktavarṇagodugdhena |
 taduktaṃ prayogasāre----
                śāleyaistandulaiḥ prasthaiḥ śoṇagokṣīrasādhitam |
                haviḥ piṣṭaṃ ghṛtāktaṃ tu juhuyādājyamiśritam || iti || 135-140 ||
gandhapuṣpādibhiḥ samyag japitvā'ṣṭottaraṃ śatam       |
juhuyāt pratipadyagniṃ  dhyātvā turagavigraham       || 141 ||
jāyate vatsarādarvāglakṣmīstrailokyamohinī       |
mantreṇā'nena sañjaptāṃ vacāṃ  khādeddanāgame       |
bhāratī  nivasettasya mukhāmbhoje viniścalā       || 142 ||
aṣṭottaraśataṃ  japtaṃ  jalaṃ  prātaḥ  pibennaraḥ       |
jaṭharāgnirjvalettasya    haviṣeva   hutāśanaḥ       || 143 ||
      samyak japitveti lakṣmībījādyamityuktam |
 kavalahomānantaramaṣṭottaraṃ sahasraṃ śataṃ vā ghṛtena juhuyāditi apekṣitārthadyotanikākāra 
āha sma || 141-143 ||
kṛtvā   navapadātmānaṃ   maṇḍalaṃ  prāgudīritam       |
kalaśānnava kalyāṇān sthāpayet proktavartmanā       || 144 ||
kṣīravṛkṣatvagudbhūtaiḥ kvāthaistān pūrayet kramāt       |
vastrādibhiralaṅkṛtya  nava  ratnāni  nikṣipet       || 145 ||
madhye  sampūjayedagniṃ  mūrttīraṣṭau  diśāṃ  kramāt       |
kumbheṣu            gandhapuṣpādyairdhūpadīpairmanoharaiḥ       || 146 ||
spṛṣṭvā japettataḥ kumbhān  mantramaṣṭottaraṃ śatam       |
abhiṣiñcettataḥ  sādhyaṃ   vinītaṃ  dattadakṣiṇam       || 147 ||
jvaragrahamahārogadāridryādīn   vijitya    saḥ       |
jīvedvarṣaśataṃ   samyagabhiṣiktaḥ   śriyā    saha       || 148 ||
|| iti śrīmadlakṣmaṇadeśikendraviracite śāradātilake
caturdaśaḥ paṭalaḥ samāptaḥ || 14 ||
bth " bi

      navapadātmānaṃ navanābham |
 prāgiti tṛtīye |
      proktavartmanā ṣaṣṭhapaṭaloktarītyā || 144 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ caturdaśaḥ paṭalaḥ || 14 ||
bth " bi


atha pañcadaśaḥ paṭalaḥ

atha vakṣye mahāmantrān viṣṇoḥ sarvārthasādhakān       |
yasya  saṃsmaraṇāt  santo  bhavābdheḥ pāramāśritāḥ       || 1 ||
      kramaprāptān viṣṇumantrānāha atheti |
 sarvārtheti sakāmaṃ prati viniyogoktiḥ |
 mumukṣuṃ pratyāha yasyeti || 1 ||
tāraṃ   namaḥ  padaṃ  paścānnarau   dīrghasamanvitau       |
pavano  ṇāya mantro'yaṃ prokto vasvakṣarānvitaḥ       || 2 ||
sādhyanārāyaṇaḥ prokto  muniśchanda udāhṛtam       |
mantrasya  devī  gāyatrī  devatā  viṣṇuravyayaḥ       || 3 ||
      mantramuddharati tāramiti |
 narau nakārarephau dīrgha ā tena samanvitau tena nārā iti |
 atra namaḥ śabdasya rorutve guṇe ca oṅkāra iti jñeyam |
 pavano yaḥ |
 ṇāyeti svarūpam |
 vasvakṣaraḥ aṣṭākṣaraḥ |
 taduktaṃ mantratantraprakāśe----
                  nābhasaṃ pañcame ṣaṣṭhe sthitaṃ varṇadvayaṃ kramāt |
                  dvitīyo miśrasaṃyuktastṛtīyaḥ syāttu pañcamaḥ ||
                  vahnirvāyustataḥ proktau sānantau tricaturthakau |
                  caturthe pañcamastadvanmantrānte vāyuvarṇakam || iti |
      atra nābhasamityanuṣajyate |
 tena pañcame tavarge yannābhasaṃ nakārarūpākṣaraṃ tat tṛtīyaṃ mantraṃ tṛtīyamakṣaramityarthaḥ |
 atra tṛtīyamiti praṇavaṃ vinā |
 sānantau ākārayuktau |
 tricaturthakau nakārarephau |
 caturthe ṭavarge yat pañcamamakṣaraṃ nakāramityarthaḥ |
 pañcame tavarge ṣaṣṭhe pavarge yannābhasamakṣaraṃ nakāramakārarūpaṃ krameṇoddharaṇīyam |
 tatra dvitīyo makāraḥ miśreṇa okāreṇa saṃyuktaḥ |
 praṇavo bījaṃ āyeti śaktiḥ |
 taduktaṃ mantratantraprakāśe----
                  jvalatprabhaḥ śruterādibīndumān viṣṇuravyayaḥ |
                  bījamaṣṭākṣarasya syāttenā'ṣṭākṣaratā bhavet ||
                  atha pañcadaśādvarṇāt kevalaṃ vyajanīkṛtāt |
                  uttaro mantraśeṣastu śaktirityasya kathyate || iti |
      sādhyanārāyaṇo nāmā'ntaryāmīti deśikāḥ |
      taduktaṃ mantratantraprakāśe----
                  antaryāmī ṛṣiḥ chando gāyatrī |
 iti |
      pratyarṇamṛṣyādi yathā----
                  gautamaśca bharadvājo viśvāmitra ṛṣistathā |
                  jamadagnirvaśiṣṭhaśca kaśyapo'triśca kumbhajaḥ ||
                  gāyatryuṣṇiganuṣṭup  ca  bṛhatī  paṅktireva  ca |
                  triṣṭubjagatyau ca virāṭ vasavo'ṣṭau ca devatā || iti || 2-3 ||
kruddholkāya hṛdākhyātaṃ  maholkāya śiraḥ smṛtam       |
vīrolkāya śikhā proktā dyūlkāya kavacaṃ smṛtam       || 4 ||
sahasrolkāyā'stramuktamaṅgakḷptiriyaṃ       matā       |
      pañcāṅgamantroddhāramāha kruddholkāyetyādi |
 caturthyantoddhāreṇa sarveṣāṃ svāhāntatā jātiḥ pūrvamuktā |
 uktaṃ ca mantratantraprakāśe----
                  ulkaiḥ  kruddhamahāvīradyusahasreti    pūrvakaiḥ |
                  eṣāṃ vibhaktiyuktānāṃ bhavedante'gnivallabhā || iti ||
            anyatrāpi----kruddholkādipadairvahnirjāyāntairjātisaṃyutaiḥ |
 iti |
      aṅgakḷptiriyaṃ matetyanena pūrvaṃ karanyāsaḥ sūcitaḥ |
 sa yathā----
                   kuryātkarayovīdhivat sṛṣṭyādinyāsamaṣṭamantrārṇaiḥ |
                  dakṣiṇatarjanyādyā sṛṣṭiḥ syādvāmatarjanīṃ yāvat ||
                  tarjanyubhayādyeha sthitiḥ kaniṣṭhādvayāntikā kramataḥ |
                  sṛṣṭevīparītaḥ syāt saṃhāro'yaṃ kare proktaḥ ||
                  aṣṭāṅgaṃ vinyasya sthitikramādaṅgapañcakaṃ nyaset || iti |
      tatra viśeṣo nārāyaṇīye----
                  kaniṣṭhādi tadantānāmaṅgulīnāṃ triparvasu |
                  jyeṣṭhāgreṇa kramāttāraruddhānaṣṭākṣarān nyaset |
 iti || 4-5 ||
bhūyo varṇairmanoḥ ṣaḍbhiḥ ṣaḍaṅgāni samācaret       || 5 ||
avaśiṣṭau punarvarṇau  vinyaset kukṣipṛṣṭhayoḥ       |
baddhadik cakramantreṇa mantravarṇāṃstanau nyaset       || 6 ||
      pañcāṅgamuktvā'ṣṭāṅgamāha bhūya iti |
 tatra ṣaḍaṅgavadeva ṣaḍakṣarāṇi vinyasya ṇāṃ udarāya namaḥ yaṃ pṛṣṭhāya nama iti kukṣipṛṣṭhayornyaset |
 taduktam----
                  aṣṭākṣareṇa vyastena kuryāccā'ṣṭāṅgakaṃ sudhīḥ |
                  sahṛcchiraḥ śikhāvarmanetrāsyodarapṛṣṭhake || iti |
      īśānaśivenāpyuktam----
                  asya syāddhṛdayaṃ tāraḥ śiro nārṇaḥ śikhā ca mo |
                  nāvarṇaḥ kavacaṃ śa (cā) straṃ rāvarṇe nayanaṃ paraḥ ||
                  udaraṃ  pṛṣṭhamantyau  ca  varṇau hi   namasā yutau || iti |
      anyatrāpi----hṛdayaśiraḥ pūrvaśikhā kavacāstrākṣyudarapṛṣṭhasambhinnaiḥ |
 iti ||
      idameva sāmpradāyikam |
 baddhadigiti choṭikāṃ vādayan |
 cakramantreṇeti agrima- paṭale vakṣyamāṇena endrīcakreṇa badhnāmi ityādinā |
 caturthapaṭale sāmānyāstramantreṇa digbandha uktaḥ |
 atra mantraviśeṣakathanāya punarvacanam |
 mantravarṇāṃstanau nyasedityanena sṛṣṭisthitisaṃhāranyāsaḥ sūcitaḥ |
 yadāhuḥ----
                  mūrddhanyakṣṇorāsye   hṛdi  nābhau   guhyajānupādeṣu |
                  sṛṣṭiriyaṃ nidīṣṭā nābhyādi hṛdantikā sthitistadvat ||
                  saṃhāraḥ pādādyo mūrddhāntaḥ kathita eṣa sṛṣṭyādiḥ || iti |
mantratantraprakāśe tu---- nābhāvārabhyate yastu hṛdaye ca samāpyate |
                  sthitinyāsaḥ sa vijñeyo dṛṣṭādṛṣṭaphalapradaḥ || iti |
      idameva sāmpradāyikam |
 tatraiva viśeṣaḥ----
                  vinyasedvarṇamekaikaṃ  bindvantaṃ  dhruvaveṣṭitam |
                  tatrāṅgulībhirnyāsaḥ syācchirasyekaiva madhyamā ||
                  tarjanīmadhyamābhyāṃ tu cakṣuṣornyāsa iṣyate |
                  aṅguṣṭhānāmikābhyāṃ tu mukhe nyāsaḥ prakīttītaḥ ||
                  hṛdaye jñānamudrā syādaṅguṣṭhaśca kaniṣṭhikā ||
                  nābhau prakīttītā guhye anaṅguṣṭhāḥ prakīttītāḥ |
                  sarvā jānau ca pāde ca pañcāpi parikīttītāḥ || iti || 5-6 ||
ādhāre hṛdaye  vaktre  doḥpanmūleṣu  nāsike       |
kaṇṭhe nābhau hṛdi kūrce pārśvapṛṣṭheṣu tatparam       || 7 ||
mūrddhāsyanetraśravaṇaghrāṇeṣu          tadanantaram       |
doḥ pādasandhyaṅguliṣu dhātuprāṇeṣu hṛtsthale       || 8 ||
mūrddhekṣaṇāsyahṛtkukṣisorujaṅghāpadadvaye       |
ekaikaśo  nyasedvarṇān  gaṇḍāṃsorupadeṣu  ca       || 9 ||
cakraśaṅkhagadāmbhojaṃ   padeṣvavahito   nyaset       |
      evaṃ pañcāṅgāṣṭāṅgākṣaranyāsānuktvā daśāvṛttimayaṃ vibhūtipañjaranyāsamāha ādhāreti |
 atra pratyekamakṣaraṃ praṇavapuṭitaṃ kṛtvā nyaset |
 mantratantraprakāśe tathokteḥ |
 pratyāvṛttisaṃpūrṇena vyāpakaṃ ca |
 tathāca padmapādācāryāḥ---- " mantrī mantravarṇeti nyāsa- mantrāṇāṃ praṇavapuṭitatvaṃ pratiparyāyaṃ 
vyāpakanyāsaścoktaḥ "  iti |
 pūrvārddhenaikāvṛttiḥ |
 tatra kaḥ samāsaḥ |
 dvitīyārddhena dvitīyā |
 tṛtīyārddhena tṛtīyā |
 caturthārddhena turyādyaṣṭamāntaṃ pañca|
 tatra dakṣakarasandhicatuṣṭayāṅguṣṭhavarjaṃ caturaṅguliṣvekā |
      anye tu dakṣahastasandhitrayapañcāṅguliṣvityūcuḥ |
 evaṃ vāmakare dvitīyā |
 dakṣapāde tṛtīyā |
 vāmapāde caturthī |
 anye tu karadvayasandhiṣvekā |
 pādadvayasandhiṣvanyā |
 aṅguṣṭhadvayavarjakarāṅguliṣu tṛtīyā |
 evaṃ pādāṅguliṣu caturthītyāhuḥ |
 hṛdaya eva tvagādiṣu pañcamī |
 pañcamārddhena navamī |
 ślokena daśamī |
 tatra gaṇḍāṃsorucaraṇeṣu caturo varṇān vinyasya cakraśaṅkhagadāpadmaprasthāneṣu śiṣṭāṃścaturo varṇān 
tadāyudhamudrāsahitān vinyaset ityavahitapadena sūcitamiti sampradāyavidaḥ |
 tanmudrālakṣaṇaṃ tu----
                  vāmamuṣṭyantare'ṅguṣṭhe dakṣiṇe saralāṅgulīḥ |
                  vāmāṅguṣṭhaḥ spṛśedagre yojitaḥ saralodaraḥ ||
                  anyonyābhimukhau hastau kṛtvā tu grathitāṅgulīḥ |
                  aṅgulyau madhyame bhūyaḥ saṃlagne suprasārite ||
                  gadāmudreyamākhyātā bhuktimuktikarī tathā |
 iti ||
      cakrapadmamudrālakṣaṇe prāgukte || 7-10 ||
aṣṭārṇe'ṣṭaprakṛtyātmā jñeyo'sau caturātmanām       || 10 ||
saṃyogāt sūribhiḥ prokto viśiṣṭo dvādaśākṣaraḥ       |
      mūttīpañjaraṃ vaktuṃ tadupodghātatvena dvādaśāṣṭākṣarayoraikyamāha aṣṭeti |
 aṣṭa prakṛtayaḥ prathamapaṭaloktāḥ |
 aṣṭaprakṛtaya ityanenā'ṣṭatattvanyāsaḥ sūcitaḥ |
 sa dvividhaḥ saṃhārasṛṣṭirūpaḥ |
 tatra saṃhāre mantraḥ anulomaḥ |
 sṛṣṭau mantra pratilomaḥ |
 tattvāni pṛthivyaptejovāyavākāśāhaṅkāramahatprakṛtirūpāṇi |
 sthānāni tu pādaliṅga hṛdayamukha- mūrddhahṛdayahṛdayāni sapta |
 sarvatanau caikam |
 sṛṣṭau tattvānulomyañca vijñeyam |
 tatra prayogaḥ |
 oṃ namaḥ parāya pṛthivyātmane namaḥ pādayoḥ, naṃ namaḥ parāya jalātmane namaḥ liṅga ityādi saṃhāre |
 tataḥ sṛṣṭau prayogaḥ |
 yaṃ namaḥ parāya prakṛtyātmane namaḥ sarvaśarīre |
 ṇāṃ namaḥ parāya mahadātmane namo hṛdītyādi |
 taduktam----
                  kṣitisalilānalapavanavyomāhaṅkṛtimahatprakṛtyākhyaiḥ|
                  vyutkramagaditairetaiḥ    kramagatamantrārṇasaṃyutairmantrī ||
                  caraṇāndhuhṛdayavakttrakahṛdayavyāpakeṣu vinyaset  |
                  saṃhāro'yaṃ gadito  viparītā  sṛṣṭirasya  nidīṣṭā || iti ||
      caturātmanāṃ turyektānām |
 anena bindunādaśaktiśāntarūpāṇām ātmādi- catuṣṭayānāṃ śarīre vyāpakatvena nyāsaḥ sūcitaḥ |
      prayogaśca----oṃ bindurūpātmane namaḥ, oṃ nādarūpāntarātmane namaḥ, oṃ śakti- rūpaparamātmane namaḥ, oṃ 
śāntirūpajñānātmane nama iti || 10-11 ||
atastanmantravarṇādyā      dvādaśasvarasaṃyutāḥ       || 11 ||
dvādaśādityasahitā  mūrttīrdvādaśa  vinyaset       |
keśavādyāḥ kramāddehe vakṣyamāṇavidhānataḥ       || 12 ||
lalāṭe keśavaṃ dhātrā  kukṣau nārāyaṇaṃ punaḥ       |
aryamṇā hṛdi  mitreṇa mādhavaṃ  kaṇṭhadeśataḥ       || 13 ||
varuṇena   ca   govindaṃ  punardakṣiṇapārśvake       |
aṃśunā   viṣṇumaṃsasthaṃ  bhagena  madhusūdanam       || 14 ||
gale  vivasvatā  yuktaṃ  trivikramamanantaram       |
vāmapārśvasthamindreṇa   vāmanākhyamathāṃsake       || 15 ||
puṣṇā  śrīdharanāmānaṃ  gale   parjanyasaṃyutam       |
hṛṣīkeśāhvayaṃ  pṛṣṭhe  padmanābhaṃ  tataḥ param       || 16 ||
tvaṣṭrā dāmodaraṃ paścādviṣṇunā kakudi nyaset       |
dvādaśārṇaṃ mahāmantraṃ  tato  mūdhnī pravinyaset       || 17 ||
      nyāsamevāha ata iti |
 tanmantravarṇādyāḥ dvādaśākṣaramantravarṇādyāḥ |
 dvādaśasvarāḥ napuṃsakacatuṣṭayavyatiriktāḥ taiḥ saṃyutāḥ |
 dvādaśādityasahitāḥ keśavādyā dvādaśa mūrttīḥ dehe vakṣyamāṇavidhānataḥ kramāt vinyasediti sambandhaḥ |
 tatra prayogaḥ----oṃṃ aṃ keśava- dhātṛbhyāṃ namaḥ lalāṭa ityādi |
 kecana dhātṛsahitāya keśavāya namaḥ iti |
 anye tu keśavāya dhātre namaḥ ityāhuḥ |
 kukṣāviti naikaṭyānnābhibhāgo lakṣyate |
 aryamṇeti |
 paścāttanena sambadhyate |
 kaṇṭhadeśata ityasyā'grimeṇa sambandhaḥ |
 aṃśunā viṣṇumiti paścāttanena sambadhyate |
      aṃsasthamiti dakṣiṇāṃsastham |
 gale grīvādakṣiṇabhāge |
 dakṣiṇapārśvata ityato dakṣiṇapadānuvṛtterubhayatra |
 athāṃsaka ityasyāgrimeṇa sambandhaḥ |
 tatrāṃsake vāmāṃsake |
 gale grīvāvāmabhāge |
 vāmapārśvasthamityato vāmapadānuvṛtterubhayatra |
 taduktaṃ dakṣiṇa- pārśvāṃsatadgale tathā vāmatraya iti |
 anyatrobhayatra galasthāne karṇamāhuḥ |
 hṛṣīkeśā- hvayamiti pūrrveṇa sambadhyate |
 tvaṣṭretyasyāpi pūrveṇā'nvayaḥ |
 kakudīti pṛṣṭhagatagrīvābhāge|
 taduktaṃ svāyambhuve nārasiṃhe----
                  keśavaṃ vinyasettārkṣyamūrddhadeśe'tha viṣṇunā |
                  nābhau nārāyaṇaṃ devaṃ viṣṇuṃ tena samanvitam ||
                  mādhavaṃ hṛdi vinyasyet manmathena ca saṃyutam |
                  manmathāntena saṃyuktaṃ gale govindasaṃjñakam ||
                  viṣṇuṃ bhūtasvareṇā'tha dakṣapārśve vināyakam |
                  tadaṃśe mātṛbījena sūdanaṃ madhupūrvakam ||
                  bindunā śivayuktena dakṣakarṇe trivikramam |
                  vāmanaṃ śrīdharaṃ caiva hṛṣīkeśamataḥ param ||
                  vāme caikāramokāramaukāraṃ bindunā saha |
                  bindunā padmanābhaṃ ca pṛṣṭhadeśe tadaṅgayuk ||
                  antyaṃ kakudi dāmena dvādaśāṅgamiti smṛtam |
                  dvādaśemāni bījāni nādabinduyutāni ca ||
                  ādityā dvādaśe proktā dvādaśākṣarasaṃyutāḥ |
 iti |
      anyatrāpi----      keśavādi yugaṣaṭkamūttībhirdhātṛpūrvamihirānnamo'ntagān |
                  dvādaśākṣarabhavākṣaraiḥ svaraiḥ klībavarṇarahitaiḥ pṛthag nyaset || iti|
      keśavādi mūrttīnāṃ mantroddeśācca klībarahitatvaṃ gamyate |
 mahāmantramaṣṭākṣaram |
 taduktaṃ mantratantraprakāśe----
                  aṣṭākṣareṇa sahitaṃ vinyased dvādaśākṣaram || iti |
       " mantravinmūrghnītyaṣṭākṣareṇa sārddhamityarthaḥ "  iti padmapādācāryāḥ || 11-17 ||
punaḥ  kirīṭamantreṇa  vyāpakaṃ  vinyasettataḥ       |
brūyātkirīṭakeyūrahāraṃ     makarakuṇḍalam       || 18 ||
śaṅkhacakragadāmbhojahastaṃ  pītāmbaraṃ   dharam       |
śrīvatsāṅkitavakṣo'nte  sthalaśabdamudīrayet       || 19 ||
śrībhūmisahitasvātmajyotirdvayamudāhṛtam       |
paścāddīptikarāyeti     sahasrādityatejase       || 20 ||
namo'ntaḥ praṇavādyo'yaṃ  kirīṭamanurīritaḥ       |
evaṃ nyāsaṃ tanau kṛtvā dhyāyennārāyaṇaṃ param       || 21 ||
      kirīṭamantramuddharati brūyāditi |
 hāramityādau śabdakarmaṇi dvitīyā |
 mantre tu sambudhyantāni sarvāṇi |
 kuṇḍalamiti kuṇḍalālaṅkṛteti mantrabhāgaḥ |
 tathāpi padmapādācāryāḥ---- " mantravin makarānte kuṇḍalamiti makarakuṇḍalālaṅkṛta iti padādhyāhāraḥ sūcitaḥ "  iti |
 mantratantraprakāśe'pi----
                  tāraḥ kirīṭakeyūrahārānte   makaraṃ  padam |
                  kuṇḍalālaṅkṛtetyante cakraśaṅkhagadāpadmam || iti ||
      śrībhūmisahitasvātmajyotirdvayamiti svarūpam |
 na tu jyotiḥ padasya dviruktiḥ |
 tathā cācāryāḥ----śrībhūmisahitasvātmajyotirdvayapadaṃ vadet |
 iti || 18-21 ||
udyatkoṭidivākarābhamaniśaṃ śaṅkhaṃ gadāṃ paṅkajaṃ
      cakraṃ     bibhratamindirāvasumatīsaṃśobhipārśvadvayam       |
koṭīrāṅgadahārakuṇḍaladharaṃ pītāmbaraṃ kaustubho-
      ddīptaṃ viśvadharaṃ svavakṣasi lasacchrīvatsacinhaṃ bhaje ||22||
                āyudhadhyānaṃ tu dakṣādhovāmordhvadakṣordhvavāmādhaḥkrameṇa |
taduktaṃ hayaśīrṣa pañcarātre----      paṅkajaṃ dakṣiṇe yasya pāñcajanyaṃ tathopari |
                  vāmādhastu gadā yasya cakraṃ cordhve vyavasthitam ||
                  ādimūrttestu bhedo'yaṃ keśavena prakīrttyate |
iti keśavalakṣaṇamuktvā----      adharottarabhāvena kṛtametattu yatra vai |
                  nārāyaṇākhyā vijñeyā sthāpitā bhuktimuktidā || iti |
mantratantraprakāśe'pi----      savyānyapāṇau prathame tu padmaṃ vibhrāṇamabjaṃ tadanantare ca |
                        ādye gadā vāmakare'tha cakraṃ virājayantaṃ bhuvanāni bhāsā || iti|
dhyānaviśeṣāśca tatraiva----
            vāme vicintyā kamalāyatākṣī hemābhavarṇā kamalā ca devī |
            vibhūtikāmena  suratnahārā  premṇā  sṛjantī  nayane  harau   yā ||
                  tadā devaṃ suvarṇābhaṃ cintayedratnabhūṣitam |
                  kṣetradhānyasuvarṇānāṃ prāptaye dharaṇīṃ smaret ||
                  devīṃ dūrvādalaśyāmāṃ dadhānāṃ śālimañjarīm |
                  cintayed bhāratīṃ devīṃ vīṇāpustakadhāriṇīm ||
                  dakṣiṇe  devadevasya   pūrṇacandranibhānanām |
                  kṣīrābdhiphenapuñjābhe vasānāṃ śvetavāsasī ||
                  bhāratyā sahitaṃ viṣṇuṃ dhyāyedevaṃ parātparam |
                  vedavedārthasaṃvedī jāyate sarvavittamaḥ || iti |
   nārāyaṇīye tu----       praṇavadvayamadhyastho namo'ntaśca sabījakaḥ |
                  nirbījo mokṣakṛn mantro yathoktapraṇavādikaḥ || iti |
      atra dhyānānantaraṃ śrīvatsakaustubhavanamālāyudhamudrāḥ pradarśayet |
  tallakṣaṇāni tu----       anyonyapṛṣṭhakarayormadhyamānāmikāṅgulī |
                  aṅguṣṭhena tu baghnīyātkaniṣṭhāmūlasaṃśrite ||
                  tarjanyau kārayedeṣā mudrā śrīvatsasaṃjñikā |
                  anāmāpṛṣṭhasaṃlagnā dakṣiṇasya kaniṣṭhikā ||
                  kaniṣṭhikānyā badhnīyādanāmādakṣatarjanīm |
                  gṛhītvā dakṣiṇāṅguṣṭhamadhyamānāmikātrayam ||
                  ucchrayitvā tatra vāme tarjanīmadhyame nyaset |
                  dakṣiṇe maṇibandhe ca vāmāṅguṣṭhaṃ tu yojayet ||
                  mudreyaṃ kaustubhasyoktā darśanīyā   prayatnataḥ |
                  spṛśetkaṇṭhādi pādāntaṃ tarjanyāṅguṣṭhaniṣṭhayā |
                  karadvayena  mālāvan  mudreyaṃ   vanamālikā || iti |
            āyudhamudrālakṣaṇaṃ tatra tatra pūrvamevoktam || 22 ||
vikāralakṣaṃ      prajapenmanumenaṃ       samāhitaḥ       |
taddaśāṃśaṃ          sarasijairjuhuyānmadhurāplutaiḥ       || 23 ||
pīṭhe      sampūjayeddevaṃ    vimalādisamanvite       |
vimalotkaṣīṇī jñānā kriyā yogā tataḥ param       || 24 ||
prahvī  satyā  tatheśānā'nugrāhā  navamī  tathā       |
      vikāralakṣaṃ ṣoḍaśalakṣam || 23-25 ||
namo bhagavate  brūyādviṣṇave  ca  padaṃ  vadet       || 25 ||
sarvabhūtātmane     vāsudevāyeti    vadettataḥ       |
sarvātmasaṃyogapadādyogapadmapadaṃ         punaḥ       || 26 ||
pīṭhātmane  hṛdanto'yaṃ  mantrastārādirīritaḥ       |
dattvā'nenāsanaṃ mantrī mūttīṃ mūlena kalpayet       || 27 ||
      datvā'nenāsanaṃ mantrītyanenaitaduktam |
 ātmapūjāyāmāsanaṃ dattvā āsanādi gandhāntaṃ kṛtvā kirīṭamantreṇa puṣpāñjalipañcakaṃ dadyāditi |
 taduktamācāryaiḥ----
            vidhivatkirīṭamantreṇa kuryāt puṣpāñjalimapi |
 iti || 25-27 ||
āvāhya   pūjayeddevaṃ  sugandhikusumādibhiḥ       |
aṅgānyabhyarcya mantrārṇān kesareṣu samarcayet       || 28 ||
      ādiśabdena dhūpadīpanaivedyāni |
 aṅgānīti kaṇīkāntaścaturthapaṭaloktaprakāreṇā- 'ṅgāni sampūjyā'grādikesareṣu kramādaṣṭāṅgabhūtān mantrārṇānarcayet |
 oṃ namaḥ naṃ nama ityādi prayogaḥ |
  " bījaiḥ pūjā syādvibhaktyā viyuktaiḥ "  ityukteḥ |
 atrāṅgapūjāvat pūjā na kāryā |
  " aṣṭāṅgakaṃ sudhīriti nyāsa evā'ṣṭāṅgaviniyogaḥ na tu pūjāyāmiti viśeṣajña ityarthaḥ "  iti 
padmapādācāryairuktatvāt |
 ata evātra mantrārṇānityuktaṃ nāṣṭāṅgamiti |
 mantrārṇadhyānamuktaṃ mahākapilapañcarātre----
                  oṃkāraṃ tu sadā dhyeyaṃ jyotirmālāsamākulam |
                  nakāraṃ meghavarṇābhaṃ  mokāraṃ  cintayettataḥ ||
                  bhinnāñjanasamākāraṃ   tṛtīyaṃ  bījamuttamam |
                  nākāraṃ śyāmavarṇābhaṃ saumyarūpaṃ suśobhanam ||
                  rākāraṃ jalavarṇābhaṃ samyak sandīptatejasam |
                  dhūmravarṇaṃ  sadā  dhyeyaṃ  yakāraṃ   paramuttamam ||
                  anaupamyaguṇākāraṃ ṇākāraṃ ca vicintayet |
                  yakāraṃ tu tato dhyeyaṃ padmarāgasamaprabham || iti || 28 ||
daleṣu  vāsudevādyā  mūrttīḥ śaktisamanvitāḥ       |
vāsudevaṃ    saṅkarṣaṇaṃ    pradyumnamaniruddhakam       || 29 ||
himapīta   tamālendranīlābhāḥ   pītavāsasaḥ       |
śaṅkhaṃ  cakragadāmbhojadharā   ete  caturbhujāḥ       || 30 ||
śāntiṃ śriyaṃ sarasvatyā ratiṃ koṇadaleṣu tāḥ       |
śvetakāñcanagodugdhadūrvāvarṇāḥ    subhūṣitāḥ       || 31 ||
      daleṣviti dalamadhyeṣu idaṃ sāmānyavacanam |
 agre koṇadaleṣu tā ityukteḥ mūrttīnāmagnyādicatudīgdalamadhye pūjeti jñeyam |
 āsāṃ dhyānaṃ mūlamantradevatāvat jñeyam |
 evamagrimamantre'pi |
 koṇadaleṣviti |
 āgneyādi koṇadalamadhye |
  " tathā vahnyādayaḥ koṇā vidik vācakayogataḥ "  ityukteḥ || 29-31 ||
hetīnarceddalāgeraṣu   śaṅkhaṃ   cakraṃ  gadāmbuje       |
kaustubhaṃ musalaṃ khaḍgaṃ vanamālāṃ  yathākramam       || 32 ||
raktācchapītakanakaśyāmakṛṣṇāsipāṇḍurān       |
bahiragre  samabhyarcet  garuḍaṃ  kuṅkumaprabham       || 33 ||
muktāmāṇikyasaṅkāśau dakṣiṇottarato nidhī       |
dhvajaṃ   varuṇadigbhāge  śyāmalaṃ  pūjayettataḥ       || 34 ||
aruṇaṃ  vighnamāgneye  śyāmamāryaṃ  niśācare       |
śyāmāṃ durgāṃ vāyukoṇe senānyaṃ pītamīśvare       || 35 ||
indrādīn      pūjayetpaścād     vajrādyāyudhasaṃyutān       |
iti    saṃpūṃjayed   viṣṇuṃ    proktairāvaraṇaiḥ    saha       |
dharmārthakāmān labdhvā'nte viṣṇoḥ sāyujyamāpnuyāt       || 36 ||
      hetīniti vakṣyamāṇānyāyudhāni |
 hetiśabdaḥ puṃligo'pyasti |
 yathākrama- mityuttaratra sambadhyate |
 bahiriti |
 aṣṭadalādbahiḥ caturasrānta ityarthaḥ |
 nidhī śaṅkhapadmau varuṇadigbhāge |
 devatāpṛṣṭhadeśe |
   nārāyaṇīye tu----       ādyāvṛtterbahistārkṣaṃ devasya purato'rcayet |
 iti |
      dharmārthakāmeti |
 arthe śrībījāditvaṃ jñeyam |
 taduktaṃ mantratantraprakāśe----
                  śrībījena yutaṃ mantraṃ tatkāmastanmanā japet |
 iti |
      kāmanāyāmapi viśeṣaḥ----
                  nārasiṃhamivātmānaṃ devaṃ dhyātvā'tibhairavam |
                  mantreṇa sparśayecchastraṃ nā'vijitya nivarttate ||
                  nārasiṃhena bījena mantraṃ yojya tadā japet |
                  śatamaṣṭottaraṃ japtvā vāmahastābhimantritāḥ ||
                  punaḥ punarapaḥ siñcet sarpadaṣṭo'pi jīvati |
                  gāruḍena tadā yuktaṃ pañcārṇena tadā japet ||
                  nivīṣīkaraṇe dhyāyedviṣṇuṃ garuḍavāhanam |
                  aśokaphalake yakṣīmālikhyā'śokasaṃhatau ||
                  aśokapuṣpairārādhya bhagavantaṃ tadagrataḥ |
                  juhuyāttāni puṣpāṇi trisandhyaṃ saptarātrakam ||
                  pratyakṣā jāyate yakṣī varamiṣṭaṃ prayacchati |
                  gāṇapatyasamāyuktaṃ japellakṣaṃ payovrataḥ ||
                  mahāgaṇapatiṃ devaṃ pratyakṣamiha paśyati |
                  bhāratībījasaṃyuktaṃ ṣāṇmāsikajapācca tām || iti ||
              tathā----       yo japetpraṇavaṃ pūrvaṃ mantre traivaṇīkaḥ pumān |
                  yoṣitaśca tathā śūdrā japeyuḥ praṇavaṃ vinā ||
                  ādāvaṣṭākṣarasya syātpraṇavaḥ sārvakāmikaḥ |
                  ādāvante yadā hyeṣa jñānavṛddhistadā bhavet ||
                  āditaḥ sahitāṃ kuryādantatastu na saṃhitām || iti |
kalpoktaṃ yantramucyate----aṣṭapatraṃ ca ṣaṭkoṇaṃ ravisaṃkhyadalāmbujam |
                  dantapatraṃ ca tadbāhye vṛttaṃ bhūmipuraṃ śubham ||
                  sasādhyaṃ kaṇīkāyāṃ tu likhedādyasvaraṃ sudhīḥ |
                  aṣṭapatreṣu mūlārṇān patrāgre śrīkaraṃ likhet ||
                  ṣaṭkoṇe cakramantrārṇān sūryāre dvādaśārṇakam |
                  dantapatre mantrarājaṃ vṛtte nṛharibījakam ||
                  ṣaṇmantrai ravisaṃyuktaṃ sākṣādviṣṇośca mandiram |
                  āvāhya mantrairārādhya sūtrairbaddhā dṛḍhaṃ vahan ||
                  sarvadā tasya varddhante dhanārogyārthasampadaḥ |
                  sāyujyaṃ sāṣṭī sālokyaṃ sārūpyaṃ vātha vāñchitam ||
      iti || 32-36 ||
praṇavo    hṛdbhagavate   vāsudevāya   kīttītaḥ       |
pradhāno  vaiṣṇave  tantre  mantro'yaṃ  dvādaśākṣaraḥ       || 37 ||
ṛṣiḥ prajāpatiśchando  gāyatrī parikīttītam       |
devatā'sya manoḥ proktā vāsudevo  manīṣibhiḥ       || 38 ||
tāreṇa   hṛdayaṃ  proktaṃ  namasā  śira  īritam       |
caturvarṇaiḥ śikhā proktā pañcārṇaiḥ kavacaṃ matam       |
samastena          bhavedastramaṅgakalpanamīritam       || 39 ||
      dvādaśākṣaravāsudevamantramāha praṇava iti |
 hṛnnamaḥ |
 atrāpi bhagavate parataḥ pūrvavat sandhiḥ |
 taduktaṃ mantratantraprakāśe----
                  antyau yau pañcame ṣaṣṭhe vaktavyau kramatastu tau |
                  dvitīyo  miśrasaṃyuktastasmādbhagavate   padam ||
                  sānantaṃ vāruṇaṃ bījaṃ jīvaḥ syācchivasaṃyutaḥ |
                  pañcamastho bhagī rāmo vā yānte dvādaśārṇakaḥ ||
                  strīśūdrayovītāro'yaṃ satāro'yaṃ dvijanmanām || iti |
      antyau pañcame varge antyo naḥ |
 ṣaṣṭhe varge anto maḥ |
 sa miśrasaṃyuktaḥ oyuktaḥ |
 vāruṇaṃ bījaṃ vaḥ |
 sānantaṃ āyutaṃ tena vā |
 jīvaḥ saḥ śivaḥ u tena yutaḥ |
 pañcamavargastasya rāmastṛtīyo daḥ sa bhagī ekārayutaḥ |
 spaṣṭamanyat |
      oṃ bījaṃ namaḥ śaktiḥ |
 taduktaṃ bījaṃ tāraḥ śaktirnama iti |
 aṅgakḷpti- rudīritetyanena dvādaśāṅgamapi karttavyamityuktam |
 tadyathā----oṃ hṛdayāya nama ityādi |
 pañcāṅganyāsasthāneṣu pañcāṅgavadeva vinyasya netrayornetrābhyāṃ vauṣaḍiti vinyasya te jaṭharāya nama ityādi 
ṣaṭsu sthāneṣu nyaset |
 taduktam----
                  hṛdādi netrajaṭharapṛṣṭhabāhūrujānuṣu |
                  sapādeṣu manorarṇairnamontairdvādaśāṅgakam || iti ||
      padmapādācāryāstu puruṣasatyācyutavāsudeva saṃkarṣaṇapradyumnāniruddhanārāyaṇabrahma- 
viṣṇunarasiṃhavārāhamūrttīnāṃ dvādaśāṅge yogamāhuḥ |
 anyatrāpi----
                  ādau puruṣaḥ satyācyutau punarvāsudevapūrvāḥ syuḥ |
                  nārāyaṇayugbrahmā viṣṇunṛsiṃhau tathā varāhaśca || iti ||37-39 ||
mūdhnī bhāle dṛśorāsye gale  dorhṛdayāmbuje       |
kukṣau nābhau dhvaje jānudvaye pādadvaye nyaset       || 40 ||
      mūrdhnīti |
 mūdhnī nyasenmantravarṇāniti śeṣaḥ |
 ayaṃ sṛṣṭinyāsaḥ |
 atra sthiti- saṃhārāvapi jñeyau |
 yadāhuḥ----
                  hṛdādikāntāvadhīmaṃ sthitinyāsaṃ pracakṣate |
                  pādādārabhya  śīrṣāntaṃ  nyāsaṃ saṃhāramūcire ||
                  saṃhṛterdeṣasaṃhāraḥ    sṛṣṭeśca    sutapuṣṭayaḥ |
                  sthitestu śāntivinyāsastasmāt kāryastridhā ca saḥ || iti |
      anyatra vyavasthā'pyuktā |
 yadāhuḥ----
                  sthitinyāso gṛhasthānāmuddiṣṭaḥ sarvasiddhidaḥ |
                  prathamāśramiṇāṃ nyāsa utpattiḥ samudāhṛtaḥ ||
                  yatīnāṃ ca vanasthānāṃ saṃhāraḥ samudāhṛtaḥ |
                  viraktasya gṛhasthasya saṃhāro'pi vidhīyate ||
                  sapatnīkavanasthānāṃ sthitinyāso vidhīyate |
                  vidyāthīnāmathaiteṣāṃ sṛṣṭyanto'pi viśiṣyate || iti |
            atra sāmānyato nyasedityuktatvādeṣu dvādaśatattvānyapi nyaset |
         tadyathā----      oṃ namaḥ parāya jīvātmane namaḥ mūrdhnītyādi |
       tattvāni tu----      jīvaprāṇadhiyaścittaṃ   hṛtpadmaṃ  sūryamaṇḍalam |
                  candramaṇḍalamagneśca maṇḍalaṃ svakalānvitam ||
                  vāsudevādayaśceti tattvāni dvādaśā'vadan || iti || 40 ||
viṣṇuṃ   śāradacandrakoṭisadṛśaṃ  śaṅkhaṃ  rathāṅgaṃ  gadā-
mambhojaṃ dadhataṃ sitābjanilayaṃ kāntyā jaganmohanam       |
ābaddhāṅgadahārakuṇḍalamahāmauliṃ      sphuratkaṅkaṇaṃ
śrīvatsāṅkamudārakaustubhadharaṃ  vande  munīndraiḥ  stutam       || 41 ||
      āyudhadhyānaṃ tūrdhvādidakṣayoścakrapadme |
 evaṃ vāmayorgadāśaṅkhau |
taduktaṃ hayaśīrṣapañcarātre----vāsudevaṃ tu kurvīta caturbāhuṃ sureśvaram |
                   dakṣiṇopari cakraṃ tu padmañcā'dhaḥ prakalpayet ||
                  vāmopari gadā kāryā śaṅkhañcā'dhaḥ suśobhanam |
 iti |
      atra dhyānānantaraṃ śrīvatsakaustubhavanamālāñjalimudrāḥ pradarśayet |
  " añjalyā'- ñjalimudrā syādvāsudevābhidhā ca sā "  ityukteḥ |
 etā agrimamantre'pi darśanīyāḥ || 41||
varṇalakṣaṃ japenmantraṃ  dīkṣito  vijitendriyaḥ       |
tatsahasraṃ       prajuhuyāttilairājyapariplutaiḥ       || 42 ||
pīṭhe prāgīrite  mūttīṃ mūlamantreṇa kalpayet       |
pūjayedvidhinā'nena   vāsudevaṃ  vidhānavit       || 43 ||
      varṇalakṣaṃ dvādaśalakṣam |
 dīkṣito vaiṣṇavamārgeṇetyarthaḥ |
 sā ca dīkṣā vaiṣṇava- tantrānnāradapañcarātrādito jñeyā |
 tatsahasraṃ dvādaśasahasram |
 vidhānavidityanenopacāroktā- gamaślokānāmatrā'vaśyakatvaṃ sūcitam || 42-43 ||
prathamāvṛtiraṅgaiḥ syāt  vāsudevādibhiḥ  parā       |
śāntyādiśaktisahitaiḥ  parā   dvādaśamūttībhiḥ       || 44 ||
caturthī   suranāthādyairvajrādyaiḥ   pañcamī   matā       |
evaṃ   sampūjito   viṣṇuḥ  pradadyādiṣṭamātmanaḥ       || 45 ||
pāyasena     ghṛtāktena    mantravarṇasahasrakam       |
juhuyānmanasaḥ śuddhyai samidbhaḥ kṣīrabhūruhām       |
tatsaṃkhyayā  payo'ktābhiḥ sarvapāpavimuktaye       || 46 ||
      dvādaśamūttībhiriti keśavādyaiḥ |
 eṣāṃ dhyānaṃ mūladevatāvat || 44-46 ||
hṛllekhābījayugalaṃ       ramābījayugaṃ    punaḥ       |
lakṣmyānte    vāsudevāya  hṛdantaḥ  praṇavādikaḥ       || 47 ||
caturdaśākṣaro    mantraḥ   prokto'yaṃ   surapādapaḥ       |
hṛdayaṃ  śaktibījābhyāṃ  ramābhyāṃ  śira  īritam       || 48 ||
lakṣmyai proktā śikhā varma vāsudevāya kīttītam       |
namasā'straṃ samuddaṣṭaṃ  sarvaṃ  tārādi  kalpayet       || 49 ||
      lakṣmīvāsudevamantramāha hṛllekheti |
 hṛllekhā bhuvaneśībījam |
 yathā hṛllekhā- śabdena bhuvaneśī ucyate tathā prāgeva daśītam |
 ramā śrībījam |
 lakṣmyante lakṣmīpadānte ityarthaḥ |
 hṛdanto namo'ntaḥ |
 oṃ hrīÁ hrīÁ śrīÁ śrīÁ lakṣmīvāsudevāya namaḥ |
 praṇavo bījaṃ māyā śaktiḥ || 47-49 ||
vidyuccandranibhaṃ   vapuḥ  kamalajāvaikuṇṭhayorekatāṃ
prāptaṃ   snehavaśena  ratnavilasadbhūṣābharālaṅkṛtam       |
vidyā  paṅkajadarpaṇaṃ  maṇimayaṃ  kumbhaṃ  sarojaṃ gadā
śaṅkhaṃ cakramamūni bibhradamitāṃ diśyācchirayaṃ vaḥ sadā       || 50||
      vidyuditi |
 ekatāmiti dehārdhavibhāgena |
 vidyādīni prathamānidīṣṭāni |
 paścādamūni bibhradityanvayaḥ |
 vāmeṣvādyacatuṣṭayamūrdhvādi dakṣeṣvantyacatuṣṭayamityā- yudhadhyānam || 50 ||
varṇalakṣaṃ   japedenaṃ    tatsahasraṃ   saroruhaiḥ       |
homaṃ         kuryādvikasitairmadhuratrayasaṃyutaiḥ       |
pūjā  syādvaiṣṇave  pīṭhe  dvādaśākṣaravartmanā       || 51 ||
pāyasena kṛto homo  lakṣmīvaśyapradāyakaḥ       |
madhurāktaistilairhutvā sarvakāryāṇi sādhayet       || 52 ||
      varṇalakṣaṃ caturdaśalakṣam |
 tatsahasraṃ caturdaśasahasram |
 vikasitairiti |
 pūjāyāṃ kuḍmalānāmapi grahaṇādatra vikasitairiti viśeṣoktiḥ |
 svayaṃ vikasitasya tu niṣiddhatvādeva nivṛttiḥ || 51-52 ||
tāro hṛdviṣṇave  paścāt  ṅe'ntaḥ surapatirbhavet       |
mahābalāya       ṭhadvandvaṃ       manuraṣṭādaśākṣaraḥ       || 53 ||
ṛṣirinduvīrāṭ   chando   devatā   dadhivāmanaḥ       |
hṛdekena śiro  dvābhyāṃ  śikhā  tribhirudīritā       || 54 ||
kavacaṃ   pañcabhiḥ  proktaṃ   netraṃ  tāvadbharakṣaraiḥ       |
dvābhyāmastramiti proktaḥ prakāro'ṅgasya sūribhiḥ       || 55 ||
      dadhivāmanamantramāha tāra iti |
 hṛt namaḥpadam |
 atrāpi pūrvavadvisargeṇa saha sandhirjñeyaḥ |
 ṅe'ntaḥ surapatiḥ surapataye |
 ṭhadvandvaṃ svāhā |
 praṇava śrībījasampuṭaḥ iti kecit |
 praṇavo bījaṃ svāhā śaktiḥ tāvadbhiriti pañcabhiḥ |
 prakāro'ṅgasya sūribhirityanena sāmpradāyikāḥ anyathā ṣaḍaṅgamāhuriti sūcitam |
 tadyathā----praṇavā- dipañcabhiḥ padaiḥ pañcāṅgāni kṛtvā sarveṇa ṣaṣṭhamiti || 53-55 ||
mūdhnī  bhāle  dṛśoryugme karṇanāsauṣṭhatāluṣu       |
kaṇṭhe   bāhudvaye   pṛṣṭhe   hṛdayodaranābhiṣu       || 56 ||
guhyorujānuyugmeṣu   jaṅghayoḥ  pādayornyaset       |
aṣṭādaśa manorvarṇān paścāddevaṃ vicintayet       || 57 ||
      mūrdhnītyādiṣu sarvatra ekaikavarṇanyāsaḥ |
 karṇayugmauṣṭhatāluṣvityapapāṭhaḥ |
 karṇanāsauṣṭhatāluṣviti pāṭhaḥ |
 paścāditi pṛṣṭhe |
 mantratantraprakāśe tu----
                  mūdhnī dṛkśravaṇadvandve nāsāyāṃ mukhamadhyataḥ |
                  kaṇṭhahṛdbāhuyugme ca nābhau pṛṣṭhe ca guhyake ||
jānvośca pādayorarṇān |
 iti sthānānyuktāni |
      paścādityanena padanyāso'pi sūcitaḥ |
         yadāhuḥ----bhrūmadhyagalahṛnnābhiliṅgādhāreṣu vinyaset |
 iti || 56-57 ||
muktāgauraṃ    navamaṇilasadbhūṣaṇaṃ    candrasaṃsthaṃ
bhṛṅgākārairalakanikaraiḥ  śobhi vaktrāravindam       |
hastābjābhyāṃ  kanakakalaśaṃ  śuddhatoyābhipūrṇaṃ
dadhyannāḍhyaṃ   kanakacaṣakaṃ   dhārayantaṃ  bhajāmaḥ       || 58 ||
      dhyānamāha mukteti || 58 ||
guṇalakṣaṃ  japenmantraṃ   taddaśāṃśaṃ  ghṛtaplutaiḥ       |
pāyasānnaiḥ  prajuhuyāddadhyannairvā  yathāvidhi       || 59 ||
candrāntaṃ kalpite pīṭhe prāgukte taṃ samarcayet       |
mūttīṃ mūlena saṅkalpyā  vakṣyamāṇavidhānataḥ       || 60 ||
ṣaḍaṅgāni  samabhyarcya  kesareṣu  yathā  purā       |
abhyarcya  vāsudevādīn dhvajādīnarcayettataḥ       || 61 ||
keśavādyā   dalāgreṣu   surendrādīnanantaram       |
vajrādīni   gajānaṣṭau  saptāvaraṇamīritam       |
vidhānametaddevasya  kīttītaṃ   surapūjitam       || 62 ||
      guṇalakṣaṃ trilakṣam |
 yathāvidhītyagre sambadhyate |
 candrāntamiti |
 ravivahnimaṇḍale sampūjya ante candramaṇḍalaṃ pūjayedityarthaḥ |
 atra candramaṇḍalāntā pūjā |
 tasya tadāsanatvāt |
 taduktaṃ mantratantraprakāśe----
      dharmajñānamaye pīṭhe pūjayecandramaṇḍalam |
 iti |
 candramaṇḍalamantro'pyuddhṛtaḥ |
                  viṣṇave saha somāya trailokyāpyāyanāya ca |
                  svāhāntastārahṛtpūrve mantreṇaivā'rcayecca tat || iti ||
      etadyathāvidhipadena sūcitam |
 prāgukte nārāyaṇāṣṭākṣarokte pīṭhe vakṣyamāṇa- vidhānataḥ taṃ samarcayediti sambandhaḥ |
 yathā pureti caturthektarītyā |
 vāsudevādīn saśaktikān pūrvavat |
 dhvajādīnityaṣṭau prasiddhadikkrameṇa |
 taduktam----
                  dhvajaśca vainateyaśca śaṅkhapadmau diśo gatāḥ |
                   vighnāryakau tathā durgā viṣvaksenau vidiggatāḥ || iti |
      tatra granthakṛtā nārāyaṇāṣṭākṣare agradakṣiṇottarapaścimādipūjākathanārtham ete eva 
vainateyādyā upadiṣṭāḥ |
 keśavādyā dvādaśa dalāgreṣu aṣṭadalādbahirityarthaḥ |
 gajānityaṣṭa- moktān svasvadikṣu || 59-62 ||
pāyasājyena   juhuyātsahasraṃ   śriyamāpnuyāt       |
dhānyahomena   dhānyāptiḥ  śatapuṣpīsamudbhavaiḥ       || 63 ||
bījaiḥ  sahasrasaṃkhyāto  homo  bhayavināśanaḥ       |
dadhyodanena   śuddhena   hutvā   mucyeta   durgateḥ       || 64 ||
smṛtvā   traivikramaṃ  rūpaṃ   japenmantramananyadhīḥ       |
mukto bandhādbhavetsadyo nātra kāryā vicāraṇā       || 65 ||
paṭṭe  saṃpādya  deveśaṃ  bhittau vā pūjayet sudhīḥ       |
sugandhikusumairnityaṃ   mahatīṃ   śriyamāpnuyāt       || 66 ||
śatapuṣpī kānyakubjabhāṣāyāṃ sauṃpha iti prasiddhā |
 durgateḥ dāridryāt || 63-66 ||
sasādhyatārojjvalakaṇīkābja-
            maṣṭākṣarairujjvalakeśarāḍhyam       |
mantrākṣaradvandvayutāṣṭapatraṃ
            śiṣṭārṇayugmollasitāntyapatram       || 67 ||
dvādaśākṣarasaṃvītaṃ      tadbahirmātṛkākṣaraiḥ       |
vidadhyādvaiṣṇavaṃ  yantraṃ  sarvasampatpradāyakam       || 68 ||
      yantramāha sasādhyeti |
 kaṇīkāyāṃ sādhyasādhakakarmasahitaṃ praṇavaṃ likhet |
 aṣṭākṣarairiti nārāyaṇāṣṭākṣaraiḥ |
 śiṣṭārṇetyanenā'ntyapatre varṇacatuṣṭayaṃ likhedityuktam |
 tadbahirmātṛkākṣarairveṣṭitaṃ vidadhyāditi sambandhaḥ |
asya tantrāntaroktaṃ vidhānamabhidhīyate----
                  asya tailo muniśchando jagatyannaprado hariḥ |
                  devatā praṇavādyaiśca padaiḥ sarveṇa cā'ṅgakam ||
                  karpūradhavalaṃ devaṃ niviṣṭaṃ sarasīruhe |
                  suprasannaṃ sunetraṃ ca cārusmitamanoharam ||
                  daṇḍaṃ cā'mṛtakuṇḍaṃ ca śaraccandrasamaprabham |
                  dadhibhaktaṃ sopadaṃśaṃ   vasupātraṃ ca   bibhratam ||
                  cintayejjagadīśānaṃ    jagadāttīharaṃ   harim |
                  dīkṣāṃ prāpya śucirbhūtvā japed dvādaśalakṣakam ||
                  tadante juhuyādvidvān  pāyasena  daśāṃśakam |
                  pūjā tu vaiṣṇave pīṭhe karttavyā sādhakottamaiḥ ||
                  likhetpadmaṃ saptadaśadalaṃ praṇavamālikhet |
                  kaṇīkāyāṃ sasādhyaṃ taṃ svarairāveṣṭayet kramāt ||
                  catustriṃśatkesareṣu kādikṣāntān lavajītān |
                  daleṣu mantravarṇāśca tārābhyāṃ veṣṭayedbahiḥ ||
                  śrī(sva)bījābhyāṃ tadbahiśca yantraṃ sarvaphalapradam |
                  asmin yantre samāvāhya devamaṅgāni pūrvavat ||
                  iṣṭvā śaktīśca patreṣu lokeśāstrāṇi pūjayet |
                  pūṣā sumanasā prītirjyetiḥ saumyā marīcikā ||
                  aṃśumālinyaṅgirā ca śaśinī candrikā tathā |
                  amoghā karuṇā caiva chāyā sampūrṇamaṇḍalā ||
                  puṣṭistathā'mṛtā siddhiḥ śaktayaḥ samudīritāḥ |
 iti |
      atha brahmayāmaloktaṃ yantramucyate----
                  vṛttākāramatho kṛtvā candramaṇḍalamadhyataḥ |
                  samyak ca vilikhettāraṃ sādhyanāmasamanvitam ||
                  vāruṇārṇān likhitvā ca sāgnimāyāsabindukam |
                  dalaiśca saptadaśabhiḥ kṛtvā padmaṃ sakaṇīkam ||
                  nādivyomāntamantraṃ vai padmasyaiva daleṣu ca |
                  kṛtvā yantraṃ mahābhāga samālabhya japenmanum ||
                  mahārakṣā samākhyātā dhāraṇācca śriyāvaham || iti |
      nāradakalpoktaṃ yantrāntaram----
                  dalaiḥ ṣoḍaśabhiryuktaṃ satāraṃ kaṇīkojjvalam |
                  kalārūḍhadalaṃ   bāhye  padmamaṣṭadalaṃ  likhet ||
                  teṣvaṣṭākṣaramālikhya  tadagre   vṛttamālikhet |
                  aṣṭādaśadalaṃ  bāhye    teṣvapyaṣṭādaśākṣaram ||
                  ālikhyānte   ca  bhūgehamaṣṭaśūlasamanvitam |
                  koṇeṣvakṣaramālikhya vahnyādiṣu yathākramam ||
                  śūlākṣirogagulmādigarbhasphoṭādikānapi    |
                  viṣādikānnaraḥ samyak mantrī yantreṇa nāśayed || iti ||
      akṣaraṃ ṭhakāram |
 tantrāntaroktametadupāsakakarttavyamucyate----
                  nā'śnīyāttaṇḍulīśākaṃ tathā caudumbaraṃ phalam ||
                  śrāddhanāṃ navakaṃ   caiva bhakṣayenna  kadācana |
                  padmapatre na  bhuñjīta  tathā  cārkadaleṣvapi ||
                  tuṣakārpāsabījāni na  spṛśecca  kadācana |
                  valmīkaṃ gomayaṃ vipracchāyāmapi na laṅghayet ||
                  devāgnigurupūjāṃ ca kuryādbhaktisamanvitaḥ |
 iti || 67-68 ||
udgiratpadamābhāṣya    praṇavodgīthaśabdataḥ       |
sarvavāgīśvaretyante       pravadedīśvaretyatha       || 69 ||
sarvavedamayācintyapadānte      sarvamuccaret       |
bodhayadvitayānto'yaṃ    mantrastārādirīritaḥ       || 70 ||
ṛṣirbrahmā'sya sandiṣṭaśchando'nuṣṭubudāhṛtam       |
devatā  syāddhayagrīvo  vāgaiśvaryaprado  vibhuḥ       |
tāreṇa pādairmantrasya pañcā'ṅgāni prakalpayet       || 71 ||
      hayagrīvamantramāha udgiraditi |
 praṇavodgītheti svarūpam |
 sarvamuccarediti mantre'pi dvitīyāntameva |
 ślokarūpo mahāmantraḥ |
 ślokādau tāraḥ |
 mantrasthahalo bījāni svarāḥ śaktayaḥ |
 vāgaiśvaryaprada iti viniyogoktiḥ || 69-71 ||
      śaracchaśāṅkaprabhamaśvavaktraṃ
                  muktāmayairābharaṇairupetam       |
      rathāṅgaṃ śaṅkāṅkitabāhuyugmaṃ
                  jānudvayanyastakaraṃ bhajāmaḥ       || 72 ||
      dhyānamāha śaraditi |
 atra dhyānānantaramiyaṃ mudrā darśanīyā----
                  vāmahastatale dakṣā aṅgulīstāstvadhomukhīḥ |
                  saṃropya madhyamāṃ tāsāmunnamyā'dho vikuñcayet ||
                  hayagrīvapriyā   mudrā   tanmūrtteranukāriṇī || iti || 72 ||
varṇalakṣaṃ    japenmantraṃ   kundapuṣpairmadhuplutaiḥ       |
daśāṃśaṃ vaiṣṇave  vahnau juhuyānmantrasiddhaye       || 73 ||
aṣṭākṣarodite   pīṭhe   hayagrīvaṃ  prapūjayet       |
bījena mūttīṃ saṅkalpyā bījamuddhirayate yathā       || 74 ||
varṇalakṣaṃ dvātriṃśallakṣaṃ vaiṣṇave vahnāviti |
 tatra vaiṣṇavapīṭhamabhyarcyetyarthaḥ || 73-74 ||
viyadbhṛgusthamarghīśabindumadbījamīritam       |
kesareṣu    caturvedāṃścatudīkṣu   samarcayet       || 75 ||
      hayagrīvabījamuddharati viyaditi |
 viyat haḥ |
 bhṛgusthaṃ sakārastham |
 arghīśaḥ ūkāraḥ binduśca tadvat |
 kalpāntare caturdaśasvarayuktamudāhṛtam |
 taduktaṃ śāṅkarakalpe----
                  śūnyaṃ śūnyasamāyuktaṃ jīvasyopari saṃsthitam |
                  anugrahayutaṃ kṛtvā vāgīśaṃ sarvakāmadam || iti ||
      kecidrudreṇa bhūṣitaṃ kṛtveti paṭhanti |
 etadvījādyo ṅe'nta hayagrīvaśabda- natyanto'ṣṭākṣaro mantraḥ |
 haṃ bījam |
 sau śaktiḥ |
 devīgāyatrī chandaḥ |
 anyadvakṣya- māṇaikākṣaravidhānavat sarvaṃ jñeyam |
 etāvapi svatantrau mantrau |
 vidyākāmena vākpuṭau japyau bālātārtīyasaṃpuṭau vā vaśyakāmena kāmarājasaṃpuṭau vā |
 haṃ bījaṃ saṃ śaktiḥ |
 tadṛṣyādikaṃ yathā----
                  brahmatriṣṭuphayagrīvā ṛṣyādyāḥ parikīttītāḥ |
                  ṣaḍdīrghayuktamūlena               ṣaḍaṅgavidhirīritaḥ ||
                  dhavalanalinaniṣṭhaṃ kṣīragauraṃ karāgrai-
                        rjapavalayasaroje pustakābhīṣṭadāne |
                  dadhatamamalavastrākalpajālābhirāmaṃ
                        turagavadanaviṣṇuṃ naumi devārijiṣṇum ||
                  vedalakṣaṃ jāpitvā'nte taddaśāṃśaṃ hunedghṛtaiḥ |
                  purokte prayajet pīṭhe gāyatyāravāhya pūjayet ||
                  ṅe'ntaṃ vāgīśvarapadaṃ vidmahe padamuccaret |
                  hayagrīvaṃ ce ṅe'ntaṃ syāddhīmahīti tato vadet ||
                  tannohaṃsaḥpadānte ca pravadecca pracodayāt |
                  prathamāvṛtiraṅgaiḥ syāt dvitīyā cāṣṭabhirhayaiḥ ||
                  prajñāhayastathā medhāhayaḥ smṛtihayastathā |
                  vidyāhayaḥ śrīhayaśca  vāgīśīhaya   eva ca ||
                  vidyāvilāsasuhayo   hayānto   nādamardanaḥ |
                  medhādibhistṛtīyā syāttāśca medhā sarasvatī ||
                  prajñā tṛtīyā vijayā pañcamī cā'parājitā |
                  tuṣṭiḥ puṣṭiḥ saptamī syācchraddhā caivā'ṣṭamī matā ||
                  kalpāntare tu lakṣmyādyāstāśca lakṣmīḥ sarasvatī |
                  ratiprītī kīttīkāntī tuṣṭiḥ puṣṭistathā'ṣṭamī ||
                  caturthī   kumudādyaiste  kumudaḥ   kumudākṣakaḥ |
                  puṇḍarīkaḥ sarvanetro vāmanaḥ śaṅkukarṇakaḥ ||
                  sumukhaḥ supratiṣṭhaḥ syāllokapālaistu pañcamī |
                  tadāyudhaiśca ṣaṣṭhī syādevaṃ pūjā samīritā || iti ||
                  bījaṃ rephasamāyuktaṃ huṅkāradvayamadhyagam |
                  yasya nāmnā japenmantraṃ mārayettaṃ na saṃśayaḥ ||
                   huṅkāradvayamadhyasthaṃ bījarājaṃ sureśvari |
                  vidveṣayejjagat sarvaṃ māsaṃ japtvā na saṃśayaḥ ||
                   likhedrocanayā bhūrje mantraṃ bāhau vidhārayet |
                  mahārakṣā bhavedeṣā sarvadoṣavināśinī || iti ||
      śāṅkarakalpoktaṃ yantramucyate----
                  praṇavadvayasaṃyuktamakāradvayamadhyagam  |
                  vādināma likhedbīje bhūrjapatre haridrayā ||
                  patrāṣṭake    hayagrīvāṣṭākṣaraṃ   svarakesare |
                  kādi kṣāntavṛtaṃ bāhye tadbahirbhūpuraṃ likhet ||
                  vākstambhanamidaṃ proktaṃ śarāvadvayasaṃpuṭe |
                  veṣṭitaṃ pītasūtreṇa mūkatvaṃ kurute'cirāt || iti || 75 ||
vidikṣvaṅgasmṛtinyāyasarvaśāstrāṇi    pūjayet       |
arcayet     patramadhyeṣu    vidhānenā'ṅgadevatāḥ       || 76 ||
bāhye lokeśvarāṃsteṣāṃ  vajrādyastrāṇi saṃyajet       |
evaṃ yo bhajate  devaṃ  sākṣādvāgīśvaro  bhavet       || 77 ||
bailvaiḥ phalaiḥ kṛto homaḥ śrīkaraḥ parigīyate       |
kundapuṣpāṇi juhuyādicchan vākśriyamavyayam       || 78 ||
      vidikṣviti |
 śikṣākalpavyākaraṇaniruktajyotiṣachandorūpebhyaḥ ṣaḍaṅgebhyo namaḥ smṛtibhyo namaḥ nyāyaśāstrebhyo namaḥ 
sarvaśāstrebhyo namaḥ ityādi prayogaḥ |
 vidhāneneti caturthektāgneyādisthāneṣu patramadhyeṣviti caturthektakesarāṅga pūjāpavādaḥ || 76-78 ||
manunā'nena sañjaptaṃ  ghṛtaṃ  brāhmīrasaiḥ  sṛtam       |
kavitāmāvahetpuṃsāmanargalavijṛmbhaṇām       || 79 ||
vacāmanena  sañjaptāṃ   bhakṣayet  prātaranvaham       |
sarvavedāgamādīnāṃ vyākhyātā jāyate'cirāt       |
manorasya  samo  nāsti  jñānaiśvaryaprado'paraḥ       || 80 ||
      manuneti |
  " akalko'pi bhavet sneho yaḥ sādhyaḥ kevale drave "  ityuktatvāt |
 ghṛtāccaturguṇe brāhmīrase ghṛtaṃ pacet |
 ghṛtāvaśeṣamuttāryā'nena saṃjaptaṃ pibet ||79-80||
ananto'gnyāsanaḥ  sendurbījaṃ  rāmāya hṛnmanuḥ       |
ṣaḍakṣaro'yamādiṣṭo   bhajatāṃ  kāmado  maṇiḥ       || 81 ||
brahmā prokto muniśchando gāyatraṃ  devatā  manoḥ       |
deśikendraiḥ  samākhyāto   rāmo  rākṣasamardanaḥ       || 82 ||
dīrghabhājā svabījena kuryādaṅgāni ṣaṭ kramāt       |
brahmarandhre   bhruvormadhye   hṛnnābhyandhuṣu  pādayoḥ       |
ṣaḍakṣarāṇi    vinyasyenmantrasya    manuvittamaḥ       || 83 ||
      rāmamantramāha ananta iti |
 ananta ākāraḥ agnyāsano rephāsanaḥ senduḥ sabinduḥ |
 bījamityanenaikākṣaro'pyayaṃ mantra iti sūcitam |
 taduktam----
                  vahnisthaṃ śayanaṃ viṣṇorardhacandravibhūṣitam |
                  ekākṣaro manuḥ prokto mantrarājaḥ suradrumaḥ || iti |
      asyarṣyādikaṃ sarvaṃ vakṣyamāṇameva |
 etadartha uktaḥ skandayāmale nirvāṇakhaṇḍe----
                  repho'gnirahamevokto viṣṇuḥ somo ma ucyate |
                  madhyagastvāvayorbrahmā   ravirākāra   ucyate ||
                  jyotīṃṣi kavalīkṛtya trīṇyākāśo vibhuḥ svayam |
                  nādo'bhidhatte sanmātraṃ tvameva parameśvaram || iti |
      rāmāya hṛdityanenā'yaṃ pañcākṣaro'pi mantra ityuktam |
 yadāhuḥ----
                  sapratiṣṭhau ramau vāyurhṛt pañcārṇe manuḥ smṛtaḥ |
                  viśvāmitro muniḥ proktaḥ paṅktiśchando'sya devatā ||
                  rāmabhadro bījaśaktī prathamārṇanatī kramāt |
                  bhrūmadhye hṛdi nābhyandhupādayovīnyasen manum ||
                  ṣaḍaṅgaṃ pūrvavadyadvā pañcārṇairmanunā'strakam |
                  madhye vanaṃ kalpatarormūle puṣpalatākulam ||
                  lakṣmaṇena praguṇitamakṣṇaḥ koṇena sāyakam |
                  avekṣyamāṇaṃ jānakyā dhṛtavyajanayeśvaram ||
                  jaṭābhāralasacchīrṣaṃ śyāmaṃ munigaṇāvṛtam |
                  lakṣmaṇena dhṛtacchatramathavā puṣpakopari ||
                  daśāsyamathanaṃ prāgvat sasugrīvavibhīṣaṇam |
                  vijayārthī viśeṣeṇa varṇalakṣaṃ japenmanum || iti |
      manuriti |
 evaṃ militvā mantraḥ ṣaḍakṣara ityarthaḥ |
 kāmado maṇiścintāmaṇiri- tyanenāsya viniyogaṃ vadatā svabījaṃ vināpi bahuprakāraṃ ṣaḍvarṇatvaṃ bahuprakāraṃ 
ca saptavarṇatvaṃ sūcitam |
 taduktaṃ skandayāmale nirvāṇakhaṇḍe----
                   viśvarūpasya te nāma viśve śabdādi vācakāḥ |
                  tathāpi mūlamantraste viśveṣāṃ bījamakṣayam ||
                  muktaye praṇavādyo'yaṃ ramādirapi bhuktaye |
                  vāgbhavādistu vāksiddhyai māyādirakhileṣṭadaḥ ||
                  akhilo'yaṃ mahāśaktirmantracintāmaṇivībho |
 iti |
         anyatra----      svakāmaśaktivāglakṣmī tārādyaḥ pañcavarṇaḥ |
                  ṣaḍakṣaraḥ ṣaḍvidhaḥ syāccaturvargaphalapradaḥ ||
                  pañcāśanmātṛkāmantravarṇapratyekapūrvakaḥ    |
                  lakṣmīvāgmanmathādiśca tārādiḥ syādanekadhā ||
                  śrīmāyāmanmathaikaika   bījādyantagato   manuḥ |
                  caturvarṇaḥ sa eva syāt ṣaḍvarṇe vāñchitapradaḥ ||
                  svāhānto huṃphaḍanto vā natyanto vā bhavedayam |
                  brahmā   samohanaḥ   śaktirdakṣiṇāmūttīreva ca ||
                  agastyaḥ śrīśivaḥ proktā munayo'tra kramādime |
                  chando gāyatrasaṃjñaṃ ca  śrīrāmaścaiva   devatā ||
                  athavā kāmabījādevīśvāmitro munirmanoḥ |
                  chando devyādi gāyatrī rāmabhadro'sya devatā ||
            bījaśaktī yathāpūrvam |
 iti |
 rākṣasamardanaḥ iti viśeṣaṇaṃ vidheyam |
 rāṃ bījaṃ namaḥ śaktiḥ |
 taduktaṃ śaunakakalpe----
                  jānīyātprathamaṃ varṇaṃ bījaṃ śaktiṃ natiṃ tathā |
 iti |
      kecana āyeti śaktimāhuḥ |
 dīrghabhājā ṣaḍdīrghabhājā |
 svabījena mantrādyabījena|
 kramādityanena ṣaḍvarṇairvā ṣaḍaṅgamityuktam |
 yadāhuḥ----
                  bījaiḥ ṣaḍdīrghayuktairvā mantrārṇairvā ṣaḍaṅgakam |
 iti |
      andhu guhyam |
 manuvittama ityanenaitaduktaṃ bhavati |
 pañcākṣare pādanyāsaḥ |
 saptākṣare brahmarandhrabhrūmadhyakaṇṭhahṛnnābhiguhyapādeṣu nyāsaḥ |
 dvyakṣare brahmarandhrahṛdoḥ |
 tryakṣare guhyāntayoḥ |
 caturakṣare guhyapādāntayoriti || 81-83 ||
kālāmbhodharakāntikāntamaniśaṃ vīrāsanādhyāsitaṃ
mudrāṃ   jñānamayīṃ   dadhānamaparaṃ  hastāmbujaṃ  jānuni             |
sītāṃ  pārśvagatāṃ  saroruhakarāṃ vidyunnibhāṃ  rāghavaṃ
paśyantīṃ mukuṭāṅgadādivividhākalpojjvalāṅgaṃ bhaje       || 84 ||
      dhyānamāha kāleti |
 vīrāsanamantye vakṣyati |
 jñānamudrālakṣaṇaṃ prāk |
 aparaṃ vāmam |
 rāghavaṃ paśyantīṃ pārśvagatāṃ sītāñca bhaje iti sambandhaḥ |
 asmin pāṭhe vakṣyamāṇasītāmantrasyāpi dhyānamuktaṃ bhavati |
 kvacitpaśyantamiti pāṭhaḥ |
 tadā sītāṃ paśyantaṃ rāghavaṃ bhaje iti sambandhaḥ |
 uktañca----
      vāmāṅkārūḍhasītāmukhakamalamilallocanaṃ nīradābham |
 iti |
 ākalpo bhūṣā |
 atra dhyānānantaraṃ nārāyaṇāṣṭākṣaroktāṃ garuḍamudrāṃ ca darśayet || 84 ||
varṇalakṣaṃ japenmantraṃ daśāṃśaṃ kamalaiḥ śubhaiḥ       |
juhuyādacīte vahnau brāhmaṇān bhojayettataḥ       || 85 ||
      varṇalakṣaṃ ṣaṭlakṣam |
 acīte vahnāviti rāmapīṭhaṃ vahnāvāvāhyetyarthaḥ || 85 ||
pūjayedvaiṣṇave  pīṭhe   mūttīṃ   mūlena  kalpayet       |
śrīṃ sītāyai dviṭhāntena sītāṃ pārśvagatāṃ yajet       || 86 ||
      śrīṃ sītāyai svāhā iti |
 ayaṃ svatantro'pi mantraḥ |
            taduktam----sītāmantro'pi kathitaḥ svatantro'ṅgaparo'pi ca |
 iti |
skandayāmale nirvāṇakhaṇḍe'pi----
                  brahmā gṛṇāti tvacchaktiṃ devīṃ vācaṃ tvadāptaye |
                  viṣṇurdhyāyati tvāmeva suṣumṇāṃ pārameśvarīm ||
                  sītāmupāste vyomāntarīśvaro bindurūpiṇīm |
                  sadāśivo nādamayīṃ khātītāmunmanīṃ śivaḥ || iti |
asyarthyādikamagastisaṃhitoktaṃ yathā----
                  janako'sya ṛṣiśchando gāyatraṃ devatā manoḥ |
                  sītā bhagavatī proktā śrībījaṃ śaktirantajau ||
                  dīrghasvarayujādyena ṣaḍaṅgāni prakalpayet |
                  pūjayedvaiṣṇave pīṭhe dhyāyedrāghavasaṃyutām ||
                  suvarṇābhāmbujakarāṃ rāmālokanatatparām |
                  varṇalakṣaṃ japenmantramiṣṭārthān sādhayettataḥ || iti || 86 ||
agre  pārśvadvaye  śārṅgaṃ   śarānaṅgāni  tadbahiḥ       |
hanūmantaṃ   sasugrīvaṃ   bharataṃ    savibhīṣaṇam       || 87 ||
lakṣmaṇāṅgadaśatrughnān jāmbuvantaṃ  daleṣvimān       |
vācayantaṃ     hanūmantamagrato     dhṛtapustakam       || 88 ||
yajedbharataśatrughnau        pārśvayordhṛtacāmarau       |
dhṛtātapatraṃ hastābhyāṃ  lakṣmaṇaṃ  paścime  yajet       || 89 ||
sṛṣṭiṃ  jayantaṃ   vijayaṃ  surāṣṭraṃ  rāṣṭravarddhanam       |
akopaṃ  dharmapālākhyaṃ  sumantraṃ  ca  dalāgrataḥ       || 90 ||
sarvābharaṇasampannān        lokeśānarcayettataḥ       |
tadastrāṇi   tato  bāhye  vajrādīni  prapūjayet       || 91 ||
evaṃ pūjādibhiḥ siddhe manau karmmāṇi sādhayet |
jātīprasūnairjuhuyāccandanāmbhaḥsamukṣitaiḥ       || 92 ||
rājavaśyāya        kamalairdhanadhānyādisampade       |
nīlotpalānāṃ   homena   vaśayedakhilaṃ  jagat       || 93 ||
bilvaprasūnairjuhuyādindirāvāptaye         naraḥ       |
dūrvāhomena      dīrghāyurbhavenmantrī    nirāmayaḥ       || 94 ||
raktotpalahutānmantrī  dhanamāpnoti  vāñchitam       |
medhākāmena     hotavyaṃ    palāśakusumairnavaiḥ       || 95 ||
tajjaptamambhaḥ  prapibetkavirbhavati   vatsarāt       |
tanmantritānnaṃ    bhuñjīta   mahadārogyamāpnuyāt       || 96 ||
      agre pārśvadvaya iti vyadhikaraṇe saptamyau |
 tenāgre purataḥ pārśvadvaye vāmadakṣiṇa- pārśvayoḥ śārṅga śarāniti sambandhaḥ |
 anenaitāvatparyantaṃ mukhyapūjetyuktam |
 uktañca----
                  vāmapārśve trikoṇasya śārṅgaṃ dakṣiṇake śarān |
                  śaṃ śārṅgāya namo'stvevaṃ śaṃ śarebhyo namo'stviti ||
                  pūjānujñāṃ tato labdhvā raśmīnaṅgānyatho yajet |
 iti |
      pūjāyantraṃ tu tantrāntaroktaṃ yathā----
                  bhūgṛhāṣṭakapatrāntaḥ ṣaṭkoṇamatisundaram || iti |
      atraiva vakṣyamāṇaṃ dhāraṇayantraṃ vā |
 taduktamagastisaṃhitāyām----
                  ṣaṭkoṇādi dharaṇyantaṃ pūrvavadvilikhedatha |
                  tasya madhye likhettāraṃ ṣaṭsu koṇeṣvapi kramāt ||
                  mūlamantrākṣarāṇyeva sandhiṣvaṅgaṃ ca mānmatham |
                  māyāṃ gaṇḍeṣu kiñjalke svarāṇāṃ lekhanaṃ matam ||
                  patreṣu pūrvavan mālāmantro lekhyaḥ krameṇa hi |
                  daśākṣareṇa saṃveṣṭya kādyāni vyañjanāni ca ||
                  digvidikṣu likhedbīje narasiṃhavarāhayoḥ |
                  etadyantrāntaraṃ cātra sāṅgāvaraṇamarcayet ||
                  sauvarṇe rājate bhūrje likhitvā'rcanamārabhet |
 iti |
      aṅgāni tadbahiriti āgneyādi ṣaṭsu koṇeṣu ||
        taduktam----      iṣṭvāṅgadevatāḥ ṣaṭkoṇeṣvagnikoṇādi |
 iti |
      anyatrāpi----      ṣaṭkoṇe prathamāvṛttiḥ syādaṅgairagnitaḥ kramāt |
 iti |
      paścime devapṛṣṭhabhāge |
 atra hanūmantamityādi prathamamuddiśya paścādvācayanta- mityādinā yatprādhānyena caturṇāṃ 
sadhyānaṃ pūjanamāha |
 tenaiṣāṃ caturṇāṃ mantrā api pradhānabhūtā ityapi sūcitam |
 yadagastisaṃhitāyām----
                  āñjaneyamanuṃ vakṣye bhuktimuktyekasādhanam |
                  prakāśitaṃ śaṅkareṇa lokānāṃ hitakāmyayā ||
                  bhūtapretapiśācādiḍākinībrahmarākṣasāḥ |
                  dṛṣṭvā'tha prapalāyante mantrānuṣṭhānatatparam ||
                  pradhānaścā'ṅgabhūto'yaṃ mantrarājo hyanuttamaḥ |
                  pūrvaṃ namaḥ padañcoktvā tato bhagavate padam ||
                   āñjaneyapadaṃ ṅe'ntaṃ mahābalapadaṃ tathā |
                  vahnijāyānta eva syān mantro hanūmataḥ paraḥ ||
                  sarvasiddhikaraḥ prokto mantraścā'ṣṭādaśākṣaraḥ |
                  ṛṣirīśvara eva syādanuṣṭup chanda ucyate ||
                  hanūmān devatā prokto haṃ bījaṃ śaktirantajau |
                   hanūmatprīṇanaṃ caiva phalamādyamudāhṛtam ||
                  namo bhagavate cāñjaneyāyā'ṅguṣṭhayornyaset |
                  rudramūrttaya ityevaṃ tarjanībhyāmanantaram ||
                  vāyusutāyā'pi tathā madhyamābhyāmapi sphuṭam |
                  agnigarbhāya ca tathā'nāmikābhyāṃ pravinyaset ||
                  rāmadūtāya ca punaḥ kaniṣṭhābhyāṃ vicakṣaṇaḥ |
                  brahmāstravāraṇārthāya cā'stramantraḥ samīritaḥ ||
                  evaṃ ṣaḍaṅgaṃ ca mune kṛtvā dhyāyedananyadhīḥ |
                  sphaṭikābhaṃ svarṇakāntiṃ dvibhujaṃ ca kṛtāñjalim ||
                  kuṇḍaladvayasaṃśobhimukhāmbhojaṃ muhurmuhuḥ |
                  ayutaṃ tu puraścaryā rāmasyāgre śivasya vā ||
                  pūjāṃ tu vaiṣṇave pīṭhe śaive vā vidadhīta vai |
                  āvṛtibhivīnā nityaṃ naktāśī vijitendriyaḥ || iti |
                  rephapūrvaṃ samuddhṛtya bindulakṣmaṇasaṃyutam |
                  ṅe'nto'yaṃ lakṣmaṇamanurnamasā ca samanvitaḥ ||
                  agastya ṛṣirasyā'tha gāyatraṃ chanda ucyate |
                  lakṣmaṇo devatā prokto laṃ bījaṃ śaktirasya hi ||
                  namastu viniyogo hi puruṣārthacatuṣṭaye |
                   dīrghabhājā svabījena ṣaḍaṅgāni prakalpayet ||
                  dvibhujaṃ svarṇaruciraṃ tanuṃ padmanibhekṣaṇam |
                  dhanurbāṇakaraṃ rāmasevāsaṃsaktamānasam ||
                  pūjāpi vaiṣṇave pīṭhe sāṅgāvaraṇavajīte |
                  saptalakṣaṃ puraścaryā tataḥ siddhastu sādhayet ||
                  bharatasyaivameva syācchatrughnasyā'pyayaṃ vidhiḥ |
                  aṅgatvenoditā hyete prādhānyenāpi sammatāḥ ||
                  ādau vā'pyantato vāpi pūjāyāṃ rāghavasya tu |
                  eteṣāmapi karttavyā pūjā bhuktiphalepsubhiḥ ||
                  prādhānyena pṛthaktvena aṅgatve rāmapīṭhake |
                  lakṣmaṇastu sadā pūjyaḥ prādhānyenaiva nityaśaḥ ||
                  yathā rāmasya pūjā syāttathā tasyāpi nityaśaḥ ||
                  sāphalyaṃ rāmapūjāyā yadīcchenniyatabrataḥ ||
                  tena yatnena karttavyā lakṣmaṇasyāpi vistarāt |
                  śrīrāmamantrabhedāstu bahavaḥ santi vai mune ||
                  tatsādhakaiḥ sadā kāryā saumitrerapi nityaśaḥ |
                  aṣṭottarasahasraṃ vā śataṃ vā susamāhitaḥ ||
                  lakṣmaṇasya manurjapyo mumukṣubhiratandritam |
                  ajaptvā lakṣmaṇamanuṃ rāmamantraṃ japanti ye ||
                  tajjaptasya phalaṃ naiva prayānti kuśalā api |
                  arimitravidhiḥ ko'pi naiva kārye bhavediha ||
                  yo japellakṣmaṇamanuṃ   nityamekāntamāsthitaḥ |
                  mucyate sarvapāpebhyaḥ sa kāmānaśnute'khilān ||
                  prayogāyaiva  mantro'yamupadiṣṭo  hi   śāṅgīṇā |
                   sandhyāñcopāsya vidhivan mūlamantreṇa mantravit ||
                  trikālaṃ niyato bhūtvā kṛtanityavidhiḥ svayam |
                  dīkṣāyuto    yathānyāyaṃ   gurvanujñāpuraḥsaram ||
                  mucyate sarvapāpebhyo yāti viṣṇoḥ paraṃ padam |
                  ehikānanapekṣyaivaṃ niṣkāmo yo'rcayedvibhum ||
                  dīkṣāṃ prāpya vidhānena gurovīgatakalmaṣāt |
                  ācārādiratāddāntād gṛhasthādvijitendriyāt ||
                  tadanujñānusāreṇa    puraścaryā       yathāvidhi |
                  sa sarvān puṇyapāpaughān dagdhvā nirmalamānasaḥ ||
                  punarāvṛttirahitaṃ       śāśvataṃ padamāpnuyāt |
                  sakāmo vāñchitān labdhvā bhuktvā bhogān yathepsitān ||
                  jātismaraściraṃ bhūtvā yāti viṣṇoḥ paraṃ padam |
                  yathā śrīrāmamantrāṇāṃ prayoktuḥ pāpasambhavaḥ ||
                  tathā no lakṣmaṇamanoḥ kintu yāti parāṃ gatim |
                  kecin muktyarthameva syuḥ kecidaihikasādhanāḥ ||
                  bhuktimuktipradaścā'yameko vijñāyate param || iti || 87-96 ||
tāraṃ madhye vilikhatu manuṃ ṣaṭsu koṇeṣu sandhi-
ṣvaṅgaṃ māyāṃ smaramapi likhetkoṇagaṇḍeṣu paścāt       |
kiñjalkeṣu  svaragaṇamatho  patramadhyeṣu  mālā-
mantrotthārṇān guhamukhamitānaṣṭame  pañca  varṇān       || 97 ||
daśākṣareṇa    saṃveṣṭya    kādivarṇaiśca    bhūpure       |
digvidikṣu    likhedbīje    narasiṃhavarāhayoḥ       || 98 ||
      dhāraṇayantramāha tāramiti |
 madhye kaṇīkāyāṃ sādhyasādhakakarmasahitaṃ praṇavaṃ likhet |
 manuṃ rāmaṣaḍakṣaram |
 sandhiṣu ṣaṭsandhiṣu |
 aṅgaṃ ṣaḍaṅgamantrāḥ |
 koṇagaṇḍeṣu koṇakapoleṣu |
 ekatra māyām aparatra kāmaṃ likhet |
 tato'ṣṭadalakesarasthāne ṣoḍaśasvarān likhet |
 mālāmantro vakṣyamāṇaḥ saptacatvāriṃśadakṣaraḥ |
 guhamukhamitān ṣaṭparimitān |
 daśākṣareṇa vakṣyamāṇena |
 kādivarṇaiḥ saṃveṣṭyeti sambandhaḥ |
 bhūpure digvidikṣu bīje likhediti sambandhaḥ |
 narasiṃhabījamagrimapaṭale vakṣyamāṇam |
 varāhabījaṃ vārāhamantre vakṣyamāṇam || 97-98 ||
namo  bhagavate  brūyāccaturthyā  raghunandanam       |
rakṣoghnaviṣadāyā'nte  madhurādi samīrayet       || 99 ||
prasannavadanāyeti         paścādamitatejase       |
bālāya  paścādrāmāya viṣṇave tadanantaram       |
praṇavādi namo'nto'yaṃ mālāmanurudīritaḥ       || 100 ||
      mālāmantramāha nama iti |
 raghunandanāccacaturthī raghunandanāya |
 prasannavadanāya amitatejase ityatra na sandhiḥ |
 saptacatvāriṃśadakṣarāṇi yantre niyamitatvāt ayaṃ mālāmantro'pi svatantraḥ |
 tadṛṣyādikaṃ yathā----
                  muniḥ pitāmahaśchandaḥ sātyanuṣṭupa ca devatā |
                  rājyābhiṣikto rāmaśca bījaśaktī tathā purā ||
                  tāravākkāmabījaiśca sampuṭaṃ prajapedamum |
                  śirasyānanavṛtte ca bhrūmadhye'kṣidvaye'pi ca ||
                  śrotrayorghrāṇayoścaiva gaṇḍayoroṣṭhayorapi |
                  dantayorāsyadeśe ca doḥpatsandhyagrakeṣu ca ||
                  kaṇṭhe stane hṛdi dvandve pārśvayoḥ pṛṣṭhadeśataḥ |
                  jaṭhare nābhyadhiṣṭhāne guhye varṇān pravinyaset |
                  saptarttusaptadaśaṣaḍrudrasaṃkhyaiḥ ṣaḍaṅgakam ||
                  udbhinnanīlaśakalāmalakāntimabja-
                        cāpāsivāṇakaramambujapatranetram |
                  pītāmbaraṃ smitasudhāmadhuraṃ murāriṃ
                        sañcintayen mithilarājasutāsahāyam ||
                  japeddvādaśalakṣaṃ ca dhyātvaivaṃ vijitendriyaḥ |
                  bailvaiḥ  phalaiḥ  prasūnaiśca   patraistrimadhusaṃyutaiḥ ||
                  madhuratrayayuktena   payo'nnena    sitāmbujaiḥ |
                  homaṃ  daśāṃśataḥ kuryāttathā  sarvatra  tarpaṇam ||
                  prākprokte pūjayet pīṭhe mūrttāvāvāhya devatām |
                  prathamāṅgāvṛtiḥ proktā dvitīyā lakṣmaṇādibhiḥ ||
                  nāradādyaistṛtīyā syāllakṣmyādyābhisturīyakā |
                  catudīksthaiśca sṛṣṭyādyaiḥ pañcamī lokanāyakaiḥ ||
                  ṣaṣṭhī vajrādibhiḥ proktā saptamījyā prakīttītā |
                  lakṣmaṇo   bharataścaiva   śatrughnaśca    hanūmatā ||
                  sugrīvaḥ pañcamaḥ proktaḥ ṣaṣṭha ukto vibhīṣaṇaḥ |
                  aṅgadaḥ saptamaḥ prokto nīlo'ṣṭama udāhṛtaḥ ||
                  nāradaśca   vasiṣṭhaśca    vāmadevastṛtīyakaḥ |
                  jābālo gautamaścāpi bharadvājo'tha kaśyapaḥ ||
                  vālmīkiścāṣṭamaḥ prokto lakṣmīścāpi sarasvatī |
                  ratiprītī kīttīkāntī tuṣṭipuṣṭī imāḥ kramāt ||
                  sṛṣṭirjayantavijayau siddhārthaḥ   kāryasādhakaḥ |
                  aśokaścaiva pūrvasyāṃ śrīvatsaśca   gadā  tathā ||
                  pāñcajanyaḥ kaustubhākhyo vanamālā ca dakṣiṇe |
                  uttare cakrapadme ca śārṅgabāṇāśca khaḍgakām ||
                  paścime dharmagaruḍadharmapālasumantrakān || iti || 99-100 ||
jānakīvallabhāyā'tha bhavet pāvakavallabhā       |
humādireṣaḥ   kathito   rāmamantro   daśākṣaraḥ       || 101 ||
      daśākṣaro'pi svatantro mantraḥ |
 tadṛṣyādikaṃ yathā----
                  daśākṣaro'yaṃ mantro'sya vasiṣṭhaḥ syādṛṣivīrāṭ |
                  chandastu devatā rāmaḥ sītāpāṇiparigrahī ||
                  ādyaṃ bījaṃ dviṭhaḥ śaktiḥ kāmenāṅgāni pūrvavat |
                  śirolalāṭabhrūmadhya tālukaṇṭheṣu hṛdyapi ||
                  nābhyandhujānupādeṣu daśārṇān vinyasenmanoḥ |
                  ayodhyānagare citrasarvasauvarṇamaṇḍape ||
                  mandārapuṣpairābaddhavitāne toraṇāñcite |
                  siṃhāsane samārūḍhaṃ puṣpakopari rāghavam ||
                  rakṣobhirharibhirmaulaidīvyayānagataiḥ śubhaiḥ |
                  saṃstūyamānaṃ munibhiḥ prahvaiśca parisevitam ||
                  sītālaṅkṛtavāmāṅkaṃ lakṣaṇenopasevitam |
                  śyāmaṃ prasannavadanaṃ sarvābharaṇabhūṣitam ||
                  dhyānānte ca japenmantraṃ varṇalakṣaṃ vicakṣaṇaḥ |
                  daśāṃśaṃ juhuyādbailvaiḥ phalairmadhurasaṃyutaiḥ || iti ||
      asya pūjā ṣaḍakṣaravadeva jñeyā || 101 ||
japādisādhitaṃ yantraṃ svarṇapaṭṭādikalpitam       |
bāhunā   vidhṛtaṃ  dadyādvijayaśrīparākramān       || 102 ||
      japādīti ādiśabdena pūjāsampātau |
 svarṇapaṭṭādikalpitamityādiśabdena rajata- tāmrabhūrjapatrāṇi |
 tattallekhyaviśeṣe kālaviśeṣo'pi |
      yadagastisaṃhitāyām----
                  yāvajjīvaṃ tu sauvarṇe raupye viṃśativāṣīkam |
                  bhūrje dvādaśavarṣāṇi tadardhaṃ tāmrapatrake ||
                  evaṃ lekhyaviśeṣeṇa yantrasiddhiḥ pratiṣṭhitā || iti |
      idaṃ gaditaṃ vidhānaṃ rāmamantrasya rāma iti dvyakṣarasya mantrasya jñeyamiti śeṣaḥ |
                  vahnirnārāyaṇenāḍhyo jaṭharaḥ kevalo'pi ca |
                  dvyakṣaro mantrarājo'yaṃ bhuktimuktiphalapradaḥ ||
                  ekākṣaroktamṛṣyādi   syādādyena ṣaḍaṅgakam |
                  tāramāyāramānaṅgavāksvabījaistu ṣaḍvidhaḥ ||
                  dvyakṣaro mantrarājaḥ syāt sarvābhīṣṭaphalapradaḥ |
                  dvyakṣaraścandrabhadrānto   dvividhaścaturakṣaraḥ ||
                  ṛsyādi pūrvavat jñeyameteṣāṃ tu vicakṣaṇaiḥ || iti || 102 ||
gaditaṃ   rāmamantrasya   vidhānaṃ   surapūjitam       |
tāraṃ     namo    bhagavate    varāhapadamīrayet       || 103 ||
rūpāya bhūrbhuvaḥsvaḥ syāt  pataye  tadanantaram       |
bhūpatittvaṃ   me   padānte  dehyante  ca  dadāpaya       || 104 ||
vahnijāyāvadhirmantraḥ syāt  trayastriṃśadakṣaraḥ       |
bhārgavo    munirākhyātaśchando'nuṣṭubudāhṛtam       || 105 ||
devatādivārāho'sya  mantrasya  kathito  budhaiḥ       |
ekadaṃṣṭrāya hṛdayaṃ vyomolkāya śiraḥ smṛtam       || 106 ||
śikhā tejo'dhipataye  viśvarūpāya  varma  ca       |
mahādaṃṣṭrāya śastraṃ syāt pañcāṅgamiti kalpayet       || 107 ||
      evaṃ mahākapilanāradahayaśīrṣapañcarātraskandayāmalavaiṣṇavatantraproktamantra catuṣṭaya- muktvā 
rāmamantrayantre narasiṃhavarāhayoruddiṣṭatvāt tatra narasiṃhe bahuvaktavyatvādādau vārāhamantramuddharati tāramiti |
 vahnijāyā svāhā |
 huṃ bījaṃ svāhā śaktiḥ |
      tatra mantrārthena viniyogoktiḥ || 103-107 ||
āpādaṃ   jānudeśādvarakanakanibhaṃ  nābhideśādadhastān
muktābhāṃ kaṇṭhadeśāttaruṇaravinibhaṃ mastakānnīlabhāsam       |
īḍe hastairdadhānaṃ  rathacaraṇadarau   khaḍgakheṭau   gadākhyāṃ
śaktiṃ dānābhaye ca  kṣiticaraṇalasaddaṃṣṭramādyaṃ  varāham       ||108||
      dhyānamāha āpādamiti |
 rathacaraṇaṃ cakram |
 daraḥ śaṅkhaḥ |
 gadākhyāṃ gadām |
 kṣitiḥ pṛthivī tasyāścaraṇo mūlaṃ tatra lasantī daṃṣṭrā yasya tam |
 daṃṣṭrālagnabhūmimityarthaḥ |
 dakṣādyūrdhvayorādye tadadhodhasthayoranyonya ityāyudhadhyānam |
 atra dhyānānantaramidaṃ mudrādvayaṃ darśanīyam |
 tallakṣaṇaṃ yathā----
                  vāmahastamathottānaṃ kṛtvā devasya copari |
                  nāmayediti saṃproktā mudrā vārāhasaṃjñitā || iti ||
                  dakṣahastaṃ cordhvamukhaṃ vāmahastamadhomukham |
                  aṅgulyagranta saṃyuktaṃ mudrā vārāhasaṃjñitā || iti || 108 ||
lakṣamekaṃ    japenmantraṃ    madhurāktaiḥ   saroruhaiḥ       |
juhuyāttaddaśāṃśena  pīṭhe   viṣṇoḥ   prapūjayet       || 109 ||
mūttīṃ  mūlena   saṅkalpyā   vakṣyamāṇavidhānataḥ       |
pūrvādiṣu    catudīkṣu    hṛdādyaṅgāni   pūjayet       || 110 ||
astraṃ koṇeṣvadhaścordhvaṃ cakrādyastrāṇi tadbahiḥ       |
cakraṃ  śaṅkhamasiṃ  kheṭaṃ  gadāṃ  śaktiṃ  varābhaye       || 111 ||
saṃpūjya bāhye lokeśān bahirastrāṇi  saṃyajet       |
dhyānāddevo dhanaṃ dadyājjapāt dadyādvasundharām       |
prayacchejjapapūjādyairdhanadhānyamahīśriyaḥ       || 112 ||
      viṣṇoḥ pīṭhe vakṣyamāṇavidhānataḥ pūjayedvarāhamiti śeṣaḥ |
 pūrvādīti caturthektāgneyādisthānāpavādaḥ |
 tadbahiriti patramadhyeṣu || 109-112 ||
ravau siṃhagate'ṣṭamyāṃ śuklapakṣe sitāṃ śilām       |
pañcagavyeṣu  nikṣipya  spṛṣṭvā  tamayutaṃ  japet       || 113 ||
      siṃheti meṣacāpayorapyupalakṣaṇam |
 uktañca nārāyaṇīye----
                  śuklāṣṭamyāṃ ravau meṣasiṃhacāpagate khanet |
 iti |
      sitāṃ śilāmiti |
 phalādhikām |
 daśapalamitāṃ bilvapātrādisthāmiti padmapādācāryāḥ || 113 ||
uttarābhimukho bhūtvā tāṃ śilāṃ nikhanedbhuvi       |
śatrucauramahābhūtaiḥ  kṛtāṃ   bādhāṃ  praṇāśayet       || 114 ||
      nikhanediti |
 bhūbījasahitaṃ varāhamantraṃ japanniti jñeyam |
 taduktamācāryaiḥ----
                udagvaktro mantrī manujaparataḥ sthāpayatu tām |
 iti || 114 ||
bhānūdaye    bhaumavāre    sādhyakṣetrātsamāharet       |
mṛttikāṃ  sañjapanmantrī  tāṃ  punavībhajet tridhā       || 115 ||
cūllyāmekāṃ  samāropya  pākapātre tathāparam       |
godugdhe paramāloḍya śodhitāṃstaṇḍulān kṣipet       || 116 ||
saṃskṛte'gnau pacetsamyak caruṃ mantrī japanmanum       |
avatārya   caruṃ  paścādagnau   devaṃ  yathāvidhi       || 117 ||
dhūpadīpādikairiṣṭvā   punarājyaplutaṃ   carum       |
juhuyādedhite   vahnau   yāvadaṣṭottaraṃ   śatam       || 118 ||
evaṃ    saptāravāreṣu   juhuyāt   kṣetrasiddhaye       |
prātaḥkāle  bhṛgorvāre  mṛdaṃ  sādhyamahītalāt       || 119 ||
ādāya   havirāpādya   pūrvavajjuhuyāt  sudhīḥ       |
virodho   naśyati   kṣetre   saha  caurādyupadravaiḥ       || 120 ||
rājavṛkṣasamutthābhiḥ    samidbharmanunā'munā       |
trisahasraṃ    prajuhuyāttasya   syuḥ   sarvasampadaḥ       || 121 ||
śālibhirjuhuyānmantrī   nityamaṣṭottaraṃ   śatam       |
samṛddhairdhānyasaṅghātaiḥ  śobhate  tasya  mandiram       || 122 ||
tāvadājyena juhuyāt maṇḍalāt svarṇamāpnuyāt       |
lājaiḥ kanyāmavāpnoti madhvaktairnijavāñchitam       || 123 ||
madhuratrayasaṃyuktairjuhuyādutpalairnavaiḥ       |
mahatīṃ   śriyamāpnoti   maṇḍalātpūrvasaṃkhyayā       || 124 ||
      mantrītyanena bhūbījasāhityamuktamiti padmapādācāryāḥ |
 nikhananamabhijityeva |
  " kṣetramadhye'bhijitkāle "  ityukteḥ |
 sādhyakṣetrājjighṛkṣitāt |
 sañjapanniti sarvatra sambadhyate |
 samā (saṃjapedityatra saṃpadena) bhūbījayoga uktaḥ |
 samyak saṃskṛte'gnau caruṃ pacediti sambandhaḥ |
 tatra samyagityanena aṣṭādaśasaṃskārādi mahāgaṇapati mantrahomānta- mityuktaṃ bhavati |
 mantrītyanena bhūbījayogaḥ |
 home'pi tadbījayogo jñeyaḥ |
 yathā vidhītyanenāgnau maṇḍūkādi puṣpāntaṃ samabhyarcyetyuktam |
 ādiśabdena naivedyagrahaṇam |
 punaranantaram |
 āro bhaumaḥ |
 havirāpādyeti caruṃ kṛtvā |
 pūrvavaddhavirāpādya pūrvavat juhuyādityanena bhaumavāraprayogoktakrameṇāṣṭottaraśatamityuktam|
 navairityanenānyatra paryuṣita- grahaṇamapi |
 atra tu na tathetyuktam |
 pūrvasaṃkhyayā trisahasramityādi || 115-124 ||
madhye bījaṃ satāraṃ dahanapurayuge cakravarṇān ṣaḍasre-
      ṣvālikhyā'ṅgāni sandhiṣvatha karaṇadalairambujaṃ kesareṣu       |
aṣṭārṇān patramadhye likhatu vasumitān mantravarṇāṃścaturthe
      śiṣṭaṃ patre purastādvasudalakamale  kesarasthasvarāḍhye       || 125 ||
mantrārṇān devasaṃkhyān dalamanu vilikhedantyamannye'tha bāhye
      kiñjalkaiḥ kādivarṇaivīkasitakamale ṣoḍaśāre yathāvat       |
mantrārṇān yugmaśastaccaramadalagataṃ śiṣṭavarṇaṃ likhitvā
      tārakṣmākolabījaistadanu parivṛtaṃ sādhyanāmārṇamadhyaiḥ ||126||
dabhītaiḥ   sādhyanāmārṇairmantravarṇairvṛtaṃ    bahiḥ       |
bhūbimbenā'sya koṇeṣu bhūbījaṃ sādhyasaṃyutam       |
aṣṭaśūleṣu  vārāhaṃ   bhūbījasahitaṃ  likhet       || 127 ||
      yantramāha madhya iti |
 dahanapurayuge parasparavyatibhinne ṣaṭkoṇe madhye vyadhikaraṇe saptamyau |
 tatra satāraṃ sapraṇavaṃ sādhyasādhakanāmakarmasahitaṃ bījaṃ vakṣyamāṇaṃ vārāhaṃ likhet |
 atra tāraḥ cakramantrastha iti jñeyam |
 ṣaḍasreṣu ṣaṭkoṇeṣu |
 cakravarṇān vakṣyamāṇapraṇavavyatiriktacakramantrārṇān |
 aṅgāni sandhiṣu cakramantraṣaḍaṅgānīti sampra- dāyavidaḥ |
 randhreṣvaṅgamanūnapītyasya prapañcasārapadyasya vyākhyāne padmapādācāryaiḥ cakra- mantraṣaḍaṅgānīti vyākhyātam |
 karaṇadalaiścaturdalaiḥ |
 aṣṭārṇānnārāyaṇāṣṭārṇān |
 ekaikasmin kesare varṇadvayakrameṇa mantravarṇān vārāhamantrārṇān |
 vasumitānaṣṭamitān |
 caturthapatre nava varṇāḥ |
 yathāvaditi |
 atra patrādīti sarvatra sambadhyate |
 tāraḥ praṇavaḥ |
 kṣmā bhūbījaṃ mahāgaṇapatipaṭale uddhṛtam |
 kolabījaṃ vakṣyamāṇaṃ vārāhabījam |
 etaiḥ kiṃviśiṣṭaiḥ sādhyanāmno'kṣarāṇi madhye yeṣāṃ tairveṣṭayet |
 etena sādhyanāmākṣara- paripuṭitatvaṃ bījānāmuktaṃ bhavati |
 taduktamācāryaiḥ----
                  tāramahīkolārṇaiḥ praveṣṭayet sādhyaparipuṭitaiḥ |
 iti |
      mantravarṇairdabhītaiḥ sādhyanāmārṇaiḥ vṛtamiti sambandhaḥ |
 dabhītalakṣaṇaṃ trayoviṃśe vakṣyati |
  " tadbāhye manuvarṇaivīdabhītābhiśca sādhyapadalipibhiḥ "  ityācāryekteḥ bahirbhū- bimbena vṛtamiti sambandhaḥ |
 aṣṭaśūleṣviti vaddhītāṣṭarekhāgrakṛteṣu |
 tatra madhyarekhāyā dakṣe vārāhaṃ vāme bhūbījaṃ likhediti sampradāyaḥ || 125-127 ||
sārghīśabindugaganaṃ   bījaṃ    vārāhamīritam       |
rocanāgurukarpūralākṣākuṅkumacandanaiḥ       || 128 ||
gomayāmbhasi  sampiṣṭailīkhedyantraṃ  śubhe  dine       |
lekhanyā   hemamayā   ca  sarvakāmaprasiddhaye       || 129 ||
svarṇapaṭṭe   likhedyantraṃ   rājyaśrīsamavāptaye       |
grāmasiddhayai   ca  rajate  tāmrapaṭṭe  dhanāptaye       || 130 ||
bhūrjapatre nijeṣṭāptyai  kṣaume  bhūsiddhe  likhet       |
japapūjādibhiḥ siddhaṃ yantraṃ kuryānnijepsitam       || 131 ||
grāmapattanarāṣṭreṣu    yantrametat    susādhitam       |
nikhanecchubhavārādau  sāṅgaṃ  dikṣu  samarcayet       || 132 ||
kṣudrāpamṛtyucaurādi       bhūtavyālamahābhayaiḥ       |
na  śakyate  paraṃ  draṣṭuṃ  taṃ deśaṃ devatābalāt       || 133 ||
      vārāhabījamuddharati sārghīśeti |
 gaganaṃ haḥ arghīśaḥ ūkāraḥ binduretadyutam |
 ayamapi svatantro mantraḥ |
 asyarṣyādikaṃ yathā |
                  hayagrīva ṛṣiḥ proktaśchandastriṣṭup ca devatā |
                  varāho dīrghayuktena ṣaḍaṅgāni ca kalpayet |
                  dhyānapūjādikaṃ sarvamasya vārāhamantravat || iti |
      kalpāntare tu bhūrityuddhṛtam |
 taduktam----
                  nābhirvāmaśravāḥ sargī tasya bījamihocyate |
 iti |
      japapūjādibhirityādiśabdena sampātaḥ |
 taduktam----
                  mantraṃ sañjaptametadghṛtakṛtasampātapātaṃ karotīti |
      susādhitamiti japapūjāsampātaiḥ |
 śubhavārādāvityādiśabdena sthirarāśyādāviti jñeyam |
 sāṅgaṃ dikṣu samarcayet ityasya ayamabhiprāyaḥ |
 ātmānaṃ vārāharūpaṃ dhyātvā tatra yantre vārāhamāvāhya sampūjya pūjoktakrameṇa hṛdayādīni pūrvādi catudīkṣu 
sampūjya astraṃ dikṣu ūrdhvādhaśca pūjayediti |
 taduktam----
            mantrī samāsthāya  varāharūpaṃ  sādhyapradeśe  nikhanecca yantram |
            sthirākhyarāśāvabhivāhya kolamaṅgāni dikṣu kṣipatāṃ yathāvat || iti |
      paramatyartham |
 asyā'ṣṭākṣaro'pi mantraḥ prasaṅgena prakāśyate----
                  aṣṭākṣare mahāmantre śākhādiḥ prathamākṣaram |
                  dvitīyaṃ vyāhṛtistasmādvārāhāya hṛdaṃ tataḥ || iti |
      asya brahmā ṛṣiḥ jagatī chandaḥ śrīvārāho devatā |
 bhaṃ bījam |
 oṃ śaktiḥ |
 dhyānam----
            kṛṣṇāṅgaṃ tvatinīlavakttranalinaṃ padmasthitaṃ svāṅkaga-
                  kṣauṇīśaktimudārabāhubhiratho  śaṅkhaṃ  gadāmambujam |
            cakraṃ bibhratamugrakāntimaniśaṃ devaṃ varāhaṃ bhaje
                  bhūlakṣmīratikāntibhiḥ parivṛtaṃ carmāsisandīptibhiḥ || iti |
      śeṣaṃ samānam |
 asya yantradvayamucyate----
                  caturdale madhyabīje   kesare'ṣṭākṣaraṃ   manum |
                  daleṣvagrasamastāśca samastā vyāhṛtīlīkhet ||
                  kesareṣu svarānaṣṭa patre nārāyaṇaṃ manum |
                  dantasaṃkhyadale kādīn patreṣvānuṣṭubhaṃ manum ||
                  hakṣetināmnā paritastataḥ pāśāṅkuśāvṛtam |
                  smaraṇāddhāraṇāttasya sarvamiṣṭaphalaṃ labhet || iti |
              tathā----       madhye bīje tathā'ṣṭāre tadīyāṣṭākṣaraṃ likhet |
                  bahirdvyaṣṭārapadme tu mantrānuṣṭubhamālikhet ||
                  dvandvarūpeṇa taccakraṃ vārāhamiti viśrutam |
                  yadyatkāmayate mantrī sarvametena sādhayet || iti |
        mantrastu----      parajāta mahārāva  varāhāṅgā'vanerdhava |
                  varddhate yo'nvahaṃ devaṃ vande'haṃ vālijādhavam ||
      iti || 128-133 ||
hṛdayaṃ   bhagavatyai    syāddharaṇyai    tadanantaram       |
dharaṇyante   dharedvandve  dviṭhānto'yaṃ  dhruvādikaḥ       || 134 ||
ekonaviṃśatyarṇāḍhyaṃ        dharāhṛdayamīritam       |
varāho'sya muniḥ  proktaśchando nivṛdudāhṛtam       || 135 ||
devatā   sarvabhūtānāṃ    prakṛtirvasudhā    matā       |
hṛdayaṃ  tribhirākhyātaṃ  catubhīḥ  śira  īritam       || 136 ||
tribhiḥ śikhā samuddaṣṭā kavacaṃ pañcabhirmatam       |
dvābhyāṃ netraṃ samākhyātaṃ  dvābhyāmastraṃ  punarbhavet       |
mantravarṇaiḥ  ṣaḍaṅgāni   kuryādevaṃ   vidhānavit       || 137 ||
      varāhamantraprasaṅgāt dharaṇīmantramāha hṛdayamiti |
 hṛdayaṃ namaḥpadam |
 atrāpi pūrvavadvisargeṇa saha sandhirjñeyaḥ |
 praṇavo bījaṃ svāhā śaktiḥ |
 vidhānavit ityanena śāktaṣaḍaṅgamudrābhirityuktam || 134-137 ||
śyāmāṃ vicitrāṃśukaratrabhūṣaṇāṃ
            padmāsanāṃ   tuṅgapayodharānatām       |
indīvare dve navaśālimañjarīṃ
            śukaṃ dadhānāṃ vasudhāṃ bhajāmahe       || 138 ||
lakṣamekaṃ japenmantrī  dharāhṛdayamādarāt       |
sasapīṣā  pāyasena juhuyāttaddaśāṃśataḥ       || 139 ||
      dakṣādyūrdhvayorādye tadadhasthayoranye ityāyudhadhyānam || 138-139 ||
tāṃ  viṣṇoḥ pūjayetpīṭhe  vakṣyamāṇavidhānataḥ       |
aṅgāni   pūjayedādau   bhūvahnijalamārutān       || 140 ||
dikpatreṣu  samabhyarcya  koṇapatreṣu  tatkalāḥ       |
āśāpālāḥ punaḥ pūjyā vajrādyastrasamanvitāḥ       || 141 ||
evaṃ   siddhamanurmantrī  sādhayet  svamanorathān       |
madhuratrayasaṃyuktairjuhuyādaruṇotpalaiḥ       || 142 ||
sahasraṃ bhūsamṛddhiḥ syāttathā nīlotpalaiḥ śubhaiḥ       |
priyaṅgupuṣpairmadhvaktairdhanadhānyamahīśriyaḥ       || 143 ||
mañjarīṃ   śālisambhūtāṃ   madhuratrayalolitām       |
juhuyātsādhite vahnau maṇḍalāt syāddharāpatiḥ       || 144 ||
      viṣṇoriti |
 glauÁ vasundharāyogapīṭhāya nama iti pīṭhamantraḥ |
 anenaiva bījena mūttīkalpanaṃ jñeyam |
 dikpatreṣu agrapṛṣṭhadakṣottareṣu |
 koṇapatreṣu ityatrā''gneyādiṣu |
 tatkalāḥ iti nivṛttipratiṣṭhāvidyāśāntayaḥ |
 svamanorathā nityanena pṛthvīprāptau svabījayogaḥ |
 dhanadhānyalābhe śrīyogaḥ |
 kīrttau śaktiyogo'nyatra varāhabījayogo'pi sūcitaḥ || 140-144 ||
śukravāre   dinamukhe    gṛhītvā  sādhyabhūmṛdam       |
tāmambhasi  vinikṣipya  śodhite'tra caruṃ pacet       || 145 ||
payoghṛtābhyāṃ     sahitaṃ    juhuyāttaṃ   hutāśane       |
ṣaṇmāsaṃ   śukravāreṣu   hutvaivaṃ   prāpnuyānmahīm       || 146 ||
dharāmevaṃ      bhajanmantrī     paśuratnadhanādibhiḥ       |
dharāyāḥ vallabhaḥ sa syānnātra kāryā vicāraṇā       || 147 ||
 || iti śrīmadlakṣmaṇadeśikendraviracite śāradātilake
pañcadaśaḥ paṭalaḥ samāptaḥ || 15 ||
bth " bi

      śukravāra iti |
 tāmambhasīti tṛtīyāṃśam |
 dugdhe vā |
 tatraikamaṃśaṃ cullyāmekaṃ pātre iti jñeyam || 145-147 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ pañcadaśaḥ paṭalaḥ || 15 ||
bth " bi



atha ṣoḍaśaḥ paṭalaḥ

athā'bhidhāsye   vidhivannārasiṃha mahāmanum       |
ugraṃ   vīraṃ   vadetpūrvaṃ    mahāviṣṇumanantaram       || 1 ||
jvalantaṃ    padamābhāṣya   sarvatomukhamīrayet       |
nṛsiṃhaṃ   bhīṣaṇaṃ   bhadraṃ   mṛtyurmṛtyuṃ  vadettataḥ       |
namāmyahamayaṃ   prokto   mantrarājaḥ   suradrumaḥ       || 2 ||
ṛṣirbrahmā    samuddaṣṭaśchando'nuṣṭubudāhṛtam       |
devatā   narasiṃho'sya     surāsuranamaskṛtaḥ       || 3 ||
      nṛsiṃhamantrarājamuddharati ugramiti |
 mantre sarvāṇi dvitīyāntāni |
 ślokarūpo dvātriṃśadakṣaro mantraḥ |
 vaidikatvādasya praṇavāditvaṃ jñeyam |
 tāpanīye tathoktatvāt |
 sāmpradāyikāstu suradruma ityanena śaktibījapuṭitamenamāhuḥ |
 asya haṃ bījaṃ īṃ śaktiḥ |
 tathā ca tāpanīye----
      oṃ devā ha vai prajāpatimabruvan ānuṣṭubhasya mantrarājasya nārasiṃhasya śaktiṃ bījaṃ 
no brūhi bhagava iti |
 sa hovāca prajāpatiḥ |
 māyā vā eṣā nārasiṃhī sarvamidaṃ sṛjati sarvamidaṃ rakṣati sarvamidaṃ saṃharati tasmān māyāmetāṃ śaktiṃ vidyāt |
 ya etāṃ māyāṃ śaktiṃ veda sa pāpmānaṃ tarati sa mṛtyuṃ jayati so'mṛtatvaṃ ca gacchati mahatīṃ śriyamaśnute 
mīmāṃsanti brahmavādinaḥ |
 hrasvā vā dīrghā vā luptā veti |
 yadi hrasvā bhavati sarvaṃ pāpmānaṃ tarati amṛtatvaṃ ca gacchati |
 yadi dīrghā bhavati mahatīṃ śriyamāpnoti amṛtatvaṃ ca gacchati |
 yadi plutā bhavati jñānavān bhavati amṛtatvaṃ ca gacchati |
      sarveṣāṃ vā etadbhūtānāmākāśaḥ parāyaṇam |
 sarvāṇi ha vā imāni bhūtāni ākāśādeva jāyante ākāśādeva jātāni jīvanti |
 ākāśaṃ prayanti abhisaṃviśanti|
 tasmādākāśaṃ bījaṃ vidyāditi || 1-3 ||
catubhīrhṛdayaṃ   varṇaiḥ  śirastāvadbharīritam       |
śikhā'ṣṭābhiḥ samuddaṣṭā ṣaḍbhiḥ kavacamīritam       || 4 ||
tāvadbharnayanaṃ  proktamastraṃ  syātkaraṇākṣaraiḥ       |
śirolalāṭanetreṣu     mukhabāhvaṅghirasandhiṣu       || 5 ||
sāgreṣu  kukṣau  hṛdaye  gale   pārśvadvaye  punaḥ       |
aparāṅge kakudi ca nyasedvarṇān yathākramam       || 6 ||
      tāvadbhiriti catubhīḥ |
 tāvadbhiḥ ṣaḍbhiḥ |
 karaṇākṣarairiti catubhīḥ |
 sāmpradā- yikāstvanyathā ṣaḍaṅgamāhuḥ |
 tadyathā |
 hāmādyaiścatubhīḥ pādairarddhadvayasahitairānandātmane priyātmane jyotirātmane māyātmane jvālātmane 
jñānātmane kramādetadantaiḥ ṣaḍaṅgāni |
 tāpanīye tu pañcāṅgamevoktam----
      tasya hi pañcāṅgāni bhavanti |
 catvāraḥ pādāḥ catvāryaṅgāni bhavanti |
 sapraṇavaṃ sarvaṃ pañcamaṃ bhavatīti |
      akṣaranyāsamāha śira iti |
 tatra praṇavayormadhye ekaikamakṣaraṃ sabindukamuccārya nyasanīyam |
 yattāpanīye----
      omityetadakṣaramidaṃ sarvam |
 tasmāt pratyakṣaramubhayata oṅkāro bhavati |
 akṣarāṇāṃ nyāsamupadiśanti brahmavādinaḥ iti |
      aparāṅge pṛṣṭhe |
 kakudi aparagale |
 atha tantrāntarokto nṛsiṃhasānnidhyakārakaḥ sarvarakṣākaro daśavidhanyāsa ucyate |
 yadāhuḥ----
                  nṛsiṃhasānnidhyakaro nyāso daśavidhastviha |
                  procyate tatra pūrve'yamaṅgulīnyāsa   ucyate ||
                  karāṅguṣṭhādyaṅgulīṣu    pṛthagādyantaparvaṇoḥ |
                  sarvāṅgulau   nyasecchiṣṭaṃ  talayorakṣaradvayam ||
                  brahmarandhralalāṭabhrūmadhyadṛkṣu      dṛśopyadhaḥ |
                  kapole karṇamūle ca cibukordhvādharoṣṭhake ||
                  kaṇṭhorodakṣadorvāmadorhṛttanuṣu     nābhike |
                  dakṣānyadostale kaṭyāṃ meḍhrorverjānujaṅghayoḥ ||
                  gulphe pādakarāṅgulyoḥ  sarvasandhiṣu  romasu |
                   raktāsthimajjāsu manorvarṇānnyasyedvicakṣaṇaḥ ||
                  dvyarṇān pade gulphajānukaṭinābhiṣu hṛtsthale |
                  bāhvoḥ kaṇṭhe tu cibuke oṣṭhe gaṇḍe pravinyaset ||
                  karṇayorvadane   nāsāpuṭe  netre   ca   mūrdhani |
                  padāni tu mukhe keśe cakṣuḥ śrotreṣu vinyaset ||
                  āsye ca hṛdaye  nābhau   kaṭijānupadeṣvapi |
                  nāsādṛkkarṇanābhīhṛtkadoḥ patsu  pravinyaset ||
                  caturvarṇān manoḥ pādān  kakunnābhiṣu sarvataḥ |
                  ardhadvayaṃ nyasenrmūdhni  āhṛtpādāttadaṅgakam ||
                  ugrādyugrādīni nava padānīha   namāmyaham |
                  ityantānyāsyakaghrāṇadṛkkarṇeṣu   ca  pakṣmasu ||
                  hṛdi  nābhau  ca  kaṭyādipādāntaṃ navasu nyaset |
                  vīrā(tārā)dyānyapi tānyeva yathā pūrvaṃ pravinyaset ||
                  nṛsiṃhādyāni tānyeva pūrvavadvinyaset sudhīḥ || iti || 4-6 ||
māṇikyādrisamaprabhaṃ nijarucā saṃtrastarakṣogaṇaṃ
      jānunyastakarāmbujaṃ  trinayanaṃ raktollasadbhūṣaṇam       |
bāhubhyāṃ dhṛtacakraśaṅkhamaniśaṃ daṃṣṭrāgravaktrollasa-
      jjvālājihvamudagrakeśanicayaṃ vande nṛsiṃhaṃ vibhum       || 7 ||
      dhyānamāha māṇikyeti |
 atra dhyānānantarametā mudrāḥ pradarśayet ||
                  jānumadhyagatau  kṛtvā  cibukoṣṭhau  samāvubhau |
                  hastau ca bhūmisaṃlagnau kampamānaḥ punaḥ punaḥ ||
                  mukhaṃ vijṛmbhitaṃ kṛtvā lelihānāṃ ca jihvikām |
                  eṣā mudrā nārasiṃhī  pradhāneti   prakīttītā ||
                  vāmasyāṅguṣṭhato  baddhā  kaniṣṭhāmaṅgulītrayam |
                  triśūlavat sammukhordhvaṃ kuryān mudrāṃ nṛsiṃhagām ||
                  aṅguṣṭhābhyāṃ ca karayostathākramya kaniṣṭhike |
                  adhomukhābhiḥ śliṣṭābhiḥ śeṣābhirnṛharermatā ||
                  hastāvadhomukhau kṛtvā nābhideśe prasārya ca |
                  tarjanībhyāṃ nayet skandhau proktaiṣā'ntrākhyamudrikā ||
                  hastāvūrdhvamukhau kṛtvā tale saṃyojya madhyame |
                  anāmāyāṃ tu vāmāyāṃ dakṣiṇāṃ tu vinikṣipet ||
                  tarjanyau pṛṣṭhato lagne aṅguṣṭhau tarjanīśritau |
                  vaktramudrā bhavedeṣā nṛhareḥ sannidhau matā ||
                  vaktramudrāṃ tathā kṛtvā tarjanībhyāṃ tu madhyame |
                  pīḍayed daṃṣṭramudraiṣā sarvapāpapraṇāśinī || iti ||
      etāḥ sarvanṛsiṃhamantrasādhāraṇya iti jñeyam || 7 ||
varṇalakṣaṃ   japenmantraṃ    tatsahasraṃ   ghṛtaplutaiḥ       |
pāyasānnaiḥ   prajuhuyādvidhivat   pūjite'nale       || 8 ||
evaṃ  kṛte  bhavenmantrī   siddhamantraḥ pratāpavān       |
pūjā  prāgīrite  pīṭhe mūttīṃ  mūlena  kalpayet       || 9 ||
pūjayedvidhivattasyāṃ         daityaśatrumananyadhīḥ       |
aṅgānyādau samārādhya  digdaleṣu  yajet  punaḥ       || 10 ||
pakṣīndraṃ  śaṅkaraṃ   śeṣamabjayoniṃ   yathākramam       |
śriyaṃ hriyaṃ dhṛtiṃ  puṣṭimagnyādiṣu  yajet  punaḥ       || 11 ||
lokapālāḥ samabhyarcyāstadastrāṇi tataḥ param       |
itthaṃ japādibhiḥ siddhe manau kāmyāni sādhayet       || 12 ||
      varṇalakṣamiti dvātriṃśallakṣam |
 tatsahasraṃ dvātriṃśatsahasram |
 vidhivaditi devatā- pīṭhaṃ tatrābhyarcyetyarthaḥ |
 prāgīrite iti nārāyaṇāṣṭākṣarokte |
 vidhivaditi vakṣyamāṇa- vidhānena |
 kiñca vidhivadityanena tāpanīyoktamantre daśāvaraṇāni pūjayedityuktam |
 samārādhyeti tūparyektarītyā || 8-12 ||
udyatkoṭiraviprabhaṃ narahariṃ  koṭīrahārojjvalaṃ
      daṃṣṭrābhīmamukhaṃ      lasannakhamukhairdīrghairanekairbhujaiḥ       |
nibhīnnāsuranāthamagniśaśabhṛtsūryātmanetratrayaṃ
      vidyutpuñjasaṭākalāpabhayadaṃ vahniṃ vamantaṃ bhaje       || 13 ||
      dhyānamāha udyaditi || 13 ||
saumye saumyaṃ smaretkārye krūre krūramimaṃ bhajet       |
śrīpuṣpairjuhuyānmantrī    bilvakāṣṭhaidhite'nale       || 14 ||
sahasraṃ  śriyamāpnoti  patrairvā  bilvasambhavaiḥ       |
prasūnairvā       phalaistadvaddūrvāhomādarogatām       || 15 ||
mantrajaptāṃ vacāṃ śvetāṃ  bhakṣayet prātaranvaham       |
vāksiddhiṃ  labhate mantrī vācaspatirivāparaḥ       || 16 ||
      saumya iti |
 etadupāsanāviṣaye |
 saumyaṃ pūrvektadhyānam |
 krūre prayogaviṣaya ityarthaḥ |
 krūramanantaroktam |
 taduktamācāryaiḥ----
            pratipattirasya coktā prasannatā krūratā viśeṣeṇa |
            dvividhā prasannayā syāt sādhanapūjā'nyayā prayogavidhiḥ || iti ||
      śrīriti lakṣmīlatā |
 tadvaditi śriyamāpnotītyarthaḥ |
 arogatāmityatrāpnotī- tyanuṣajyate  || 14-16 ||
salile devamabhyarcca gandhapuṣpādibhiḥ śubhaiḥ       |
dūrvābhistatra   juhuyānnityamaṣṭottaraṃ   śatam       || 17 ||
upasargā   vinaśyanti  kṣudrabhūtajvarādibhiḥ       |
      tatreti jale |
 upasargā upadravāḥ |
 taduktamācāryaiḥ----
            dūrvātrikairaṣṭasahasrasaṃkhyairārādhya          mantrī     juhuyādathāpsu |
            śāntiṃ prayāntyeva tadopasargā āpo hi śāntā iti ca śrutiḥ syāt ||
            utpāte sati mahati hyupadravāṇāṃ homo'yaṃ bhavati sa śāntido narāṇām |
            yadvānyannijamanasepsitaṃ ca kāmaṃ tatprāpnotyakhilanṛṇāṃ priyaśca bhūyāt ||
iti || 17-18 ||
duḥsvapne niśi sañjāte snātvā mantramamuṃ japet       || 18 ||
anidro mantravit paścāt susvapnastasya jāyate       |
      duḥsvapnānantaraṃ tadaiva |
 japedityaṣṭottaraśatam |
 susvapna iti |
 sa eva duḥsvapna evaṃ susvapnaphalado bhavati || 18-19 ||
vyāghracauramṛgādibhyo mahāraṇye bhayākule       || 19 ||
rakṣenmanurayaṃ japto  bhayeṣvanyeṣu  mantriṇam       |
anena  mantritaṃ  bhasma  viṣagrahamahāmayān       || 20 ||
nāśayedacirādeva  mantrasyā'sya prabhāvataḥ       |
ghore'bhicāre sonmāde mahotpāte mahābhaye       || 21 ||
japenmantraṃ smareddevaṃ duḥkhānmukto bhavennaraḥ       |
siṃharūpaṃ  mahābhīmaṃ  nakhadaṃṣṭrātibhīṣaṇam       || 22 ||
smṛtvā''tmānaṃ ripuṃ paścāddhyāyenmṛgaśiśuṃ purā |
gṛhītvā galadeśe taṃ punadīkṣu kṣiped drutam       |
putramitrakalatrādyairuccāṭo  jāyate   ripoḥ       || 23 ||
      mṛgāḥ siṃhādyāḥ |
 viṣetyanena sarpādīnāṃ viṣam |
 grahā aṣṭādaśa |
 mahāmayā- nityanena jvarādayaḥ saṃgṛhītāḥ |
 yadāhuḥ----
                  mūṣikalūtāvṛścikabahupādādyutthitaṃ viṣaṃ śamayet |
                  aṣṭottaraśatajāpān manurayamabhimantritaṃ ca bhasmādyam ||
                   saśiro'kṣikarṇahṛdgalakukṣirujājvaravisarpavamihikvāḥ |
                  mantrauṣadhābhicārikakṛtān vikārānayaṃ manuḥ śamayet || iti ||
      ripumityagrimeṇa sambadhyate |
 taṃ ripuṃ kṣipedityanvayaḥ |
 pureti pāṭhe ātmānaṃ purā smṛtvetyanvayaḥ |
 puraḥ iti pāṭhe ātmanaḥ agre ityarthaḥ || 19-23 ||
pūrvamṛtyupade  sādhyanāma kṛtvā svayaṃ  hariḥ       |
niśitairnakhadaṃṣṭrāgraiḥ khaṇḍyamānaṃ ripuṃ smaret       || 24 ||
nityamaṣṭottaraśataṃ        japenmantramatandritaḥ       |
jāyate  maṇḍalādarvāk  śatrurvaivasvatapriyaḥ       || 25 ||
      pūrvamṛtyupade iti |
 mantre mṛtyumṛtyumiti mṛtyupadadvayamasti |
 tatra pūrvamṛtyupadaṃ tyaktvā tatsthāne sādhyanāmaprayoga ityarthaḥ |
 svayaṃ haririti |
 ātmānaṃ nṛsiṃharūpaṃ dhyātvetyarthaḥ || 24-25 ||
yatnaṃ   kurvīta    vidhivacchatrusenānivāraṇe       |
bibhītakāṣṭhairjvalite  pāvake   ripumardanam       || 26 ||
vicintya devaṃ  nṛhariṃ sampūjya kusumādibhiḥ       |
samūlatūlairjuhuyāccharairdaśaśataṃ        pṛthak       |
ripuṃ khādanniva japennibhīndanniva tān kṣipet       || 27 ||
      yatnaṃ kurvītetyādi anarthaḥ syān mahīpaterityantameka eva prayogaḥ |
 vidhivadyatna- mevāha bibhīteti |
 ripumardanamityanena krūradhyānaṃ karttavyamiti sūcitam |
 pṛthagiti pratyaham |
 ripuṃ khādanniva japedityasyāyamarthaḥ |
 homasamaye ripuṃ khādanniva nṛsiṃho'- hamityātmānaṃ dhyātvā japet mantramuccaret |
 tato'rīn bhindanniva nṛsiṃho'hamiti ātmānaṃ dhyātvā tān śarānagnau kṣipediti |
 taduktam----
      khādannivoccaren manumarīṃśca bhindanniva kṣipet samidhaḥ |
 iti || 26-27 ||
hutvā saptadinaṃ mantrī senāmiṣṭāṃ mahīpateḥ       |
prasthāpayecchubhe lagne pararājyajayecchayā       || 28 ||
      hutvā mahīpateriṣṭāṃ senāṃ śubhe lagne prasthāpayediti sambandhaḥ || 28 ||
tasyāḥ   purastānnṛhariṃ   nighnantaṃ  ripumaṇḍalam       |
smṛtvā  prayogaṃ  kurvīta  yāvadāyāti  sā  punaḥ       || 29 ||
vijitya nikhilāṃñchatrūn saha vīraśriyā sukham       |
āgatya   vijayī   rājā   grāmakṣetradhanādibhiḥ       || 30 ||
prīṇayenmantriṇaṃ     samyagvibhavaiḥ   prītamānasaḥ       |
mantrī   yadi  na  santuṣyedanarthaḥ   syānmahīpateḥ       || 31 ||
       smṛtvā prayogamiti |
 yāvadāyāti tāvajjapaṃ pūrvektadhyānaṃ ca kuryādityarthaḥ |
      taduktam----yāvajjitārireṣyati nṛpatistāvajjapet smaran devam |
 iti ||
      tantrāntaroktā dhyānabhedā likhyante----
                  narasiṃhaṃ mahābhīmaṃ kālānalasamaprabham |
                  antramālādharaṃ raudraṃ kaṇṭhahāreṇa śobhitam ||
                  nāgayajñopavītaṃ ca pañcānanasuśobhitam |
                   candramauliṃ nīlakaṇṭhaṃ prativaktraṃ trinetrakam ||
                  bhujaiḥ parighasaṅkāśairdaśabhiścopaśobhitam |
                  akṣasūtraṃ gadāṃ padmaṃ śaṅkhaṃ gokṣīrasannibham ||
                  dhanuśca muṣalaṃ caiva bibhrāṇaṃ cakramuttamam |
                   khaḍgaṃ śūlaṃ ca bāṇaṃ ca nṛhariṃ rudrarūpiṇam ||
                  indragopābhanīlābhaṃ candrābhaṃ svarṇasannibham |
                  pūrvādi cottaraṃ yāvadūrdhvāsyaṃ sarvavarṇakam ||
                  evamugraṃ hariṃ dhyāyet sarvavyādhivimuktaye |
                  sarvamṛtyuharaṃ divyaṃ smaraṇāt sarvasiddhidam ||
                  dhyeyo yadā mahatkarma tadā ṣoḍaśahastavān |
                   nṛsiṃhaḥ sarvalokeśaḥ sarvābharaṇabhūṣitaḥ ||
                  dvau vidāraṇakarmāḍhyau dvau cāntroddharaṇāñcitau |
                  cakraśaṅkhadharau dvau tu dvau ca bāṇadhanurdharau ||
                  khaḍgakheṭadharau dvau ca dvau gadāpadmadhāriṇau |
                   pāśāṅkuśadharau dvau tu dvau ripormukuṭāpītau ||
                  iti ṣoḍaśadordaṇḍamaṇḍitaṃ nṛhariṃ vibhum |
                   dhyāyennīradanīlābhamugrakarmaṇyananyadhīḥ ||
                  dhyeyo mahattame kāryeṃ daśadvāviṃśahastavān |
                  nṛhariḥ sarvabhūtādyaḥ sarvasiddhikaraḥ prabhuḥ ||
                  dakṣiṇe cakrapadme ca paraśuṃ pāśameva ca |
                  halaṃ ca muṣalaṃ caivamabhayaṃ cāṅkuśaṃ tathā ||
                  paṭṭiśaṃ bhindipālaṃ ca khaḍgamudgaratomarān |
                  vāmabhāge karaiḥ śaṅkhaṃ kheṭaṃ pāśaṃ ca śūlakam ||
                  agniṃ ca varadaṃ śaktiṃ kuṇḍikāṃ ca tataḥ param |
                  kārmukaṃ tarjanīmudrāṃ gadāṃ ḍamarusarpakau ||
                  dvābhyāṃ karābhyāṃ ca riporjānumastakapīḍanam |
                  ūrdhvīkṛtābhyāṃ bāhubhyāmāntramālādharaṃ harim ||
                  adhaḥsthitābhyāṃ bāhubhyāṃ hiraṇyakavidāraṇam |
                   priyaṅkaraṃ ca bhaktānāṃ daityānāṃ ca bhayaṅkaram ||
            nṛsiṃhaṃ saṃsmareditthaṃ mahāmṛtyubhayāpaham |
            athocyate dhyānamanyan mukharogaharaṃ śubham ||
            svarṇādyābhe suparṇe sthitamabhisumukhaṃ koṭipūrṇenduvarṇa
            vidyunmālāsaṭābhistriśikhamayadṛśaṃ pītavastrorubhūṣam |
             hastodyaccakraśaṅkhābhayavaramakhilakṣvelarogādimṛtyuṃ
            svairdhvānairdhvaṃsayantaṃ suranutamaniśaṃ saṃsmarecchrīnṛsiṃham || iti || 29-31 ||
bījaṃ   sādhyasamanvitaṃ  pravilikhenmadhye'ṣṭapatreṣvatho
mantrārṇān śrutiśo vibhajya vilikhet lipyā bahirveṣṭayet |
bāhye    koṇagabījabaddha    vasudhā    gehadvayenāvṛtaṃ
yantraṃ      kṣudraviṣagrahāmayaripupradhvaṃsanaṃ      śrīpadam       || 32 ||
      yantramāha bījamiti |
 bījaṃ vakṣyamāṇaṃ nārasiṃham |
 śrutiśaścatvāri catvāri |
 lipyā mātṛkayā |
 koṇagaṃ bījaṃ nṛsiṃhabījam |
 yantraṃ evaṃbhūtam |
 baddhaṃ vyatibhinnaṃ yadvasudhāgehadvayaṃ tena vṛtam || 32 ||
kṛtvā   navapadātmānaṃ   maṇḍalaṃ   yantrasaṃyutam       |
asmin saṃsthāpayenmantrī kalaśānnava śobhanān       || 33 ||
kaṣāyatoyasampūrṇān       vastraratnādisaṃyutān       |
madhye   sampūjayeddevaṃ   nṛsiṃhaṃ   śāntavigraham       || 34 ||
tārkṣyādīn  pūjayenmantrī  pūrvādiṣu  yathākramam       |
iti   saṃsādhitaistoyairabhiṣiñcet   priyaṃ  naram       || 35 ||
abhicāragrahonmādā    vinaśyantyaribhiḥ   saha       |
abhiṣiktastadā   viprān  bhojayeddevatādhiyā       || 36 ||
yathāvat   pūjayetpaścādbhaktyā  gurumavañcayan       |
rājā  vijayamāpnoti   yuddheṣu   vidhinā'munā       || 37 ||
      yantrasaṃyutamiti navanābhamadhyapadmakaṇīkāyām |
 asmin navanābhamaṇḍale |
 kaṣāyaḥ kṣīradrumatvacāṃ rasa eva toyam |
 vastraratnādītyādiśabdena hema |
 śāntavigrahamiti |
 māṇikyeti proktadhyānam |
 tārkṣyādīniti pūrvektapakṣīndrādīn |
 pūrvādiṣu agrādiṣu |
 devatādhiyā yathāvad guruṃ pūjayediti sambandhaḥ |
 yathāvadityanena pādyādyupacāroktiḥ || 33-37 ||
bījāṅkaṃ phaṇapañcakaṃ pravilikheccheṣasya bhoge puna-
rdvātriṃśatpadasaṃyute parilikhenmantrākṣarāṇi kramāt       |
pucche nāma japādisādhitamidaṃ homena sampātitaṃ
bhūtāpasmṛtiduḥkharogaśamanaṃ   yantraṃ  ripudhvaṃsanam       || 38 ||
      yantrāntaramāha bījāṅkamiti |
 pūrvāparāyatāḥ pañca rekhāḥ kuryāt |
 dakṣiṇodaggatā nava rekhāḥ kuryāt |
 prāgrekhāgreṣu pañcasu phaṇākāratā kāryā |
 paścimāgreṣu pañcasu pucchākāratā kāryā |
 tatra pratiphaṇamekaikaṃ bījaṃ likhet |
 japādītyādiśabdena prāṇapratiṣṭhāpūje |
 tantrāntarasthaṃ yantramucyate----
                  ṣoḍaśāraṃ mahācakraṃ likhed bhūrje prayatnataḥ |
                  daleṣu mantravarṇāni yugmayugmakramāllikhet ||
                  trailokyamohanaṃ bījaṃ kaṇīkāyāṃ likhedbudhaḥ |
                  śrībījena saṃveṣṭya kroṃkāreṇā'varudhya ca ||
                  vivāde kalahe nyāye tathā rājakule jayī |
                  medhākarī vaśyakarī naranārīvaśaṅkarī ||
                  śikhāyāṃ dhārayedbāhau kaṇṭhe vā kaṭisūtrake |
                  sarvatra subhago loke sarvatrā'pratimo bhavet ||
                  cintāmaṇirnāma rakṣā svayaṃ siṃhena nimītā |
                  punaranyāṃ pravakṣyāmi rakṣāṃ trailokyamohinīm ||
                  yasyāḥ sandhāraṇādeva bhaveyuḥ sarvasampadaḥ |
                  śvetabhūrje likhetpadmaṃ dvātriṃśatsiṃhasaṃyutam ||
                  madhye siṃheśvaraṃ bījaṃ likhet pūrvavadeva tu |
                  śrībījena tu saṃveṣṭya valayatrayasaṃyutam ||
                  pāśāṅkuśaiśca saṃveṣṭya pūjayedyantramuttamam |
                   trailokyamohanaṃ  nāma  sarvakāmārthasādhanam ||
                  cakrarājaṃ   mahārājaṃ   sarvacakreśvareśvaram |
                  dhāraṇājjayamāpnoti satyaṃ satyaṃ na saṃśayaḥ || iti ||
                  kṛṣṇaṃ rudraṃ mahāghoraṃ bhīmaṃ bhīṣaṇamujjvalam |
                  karālaṃ vikarālaṃ ca daityāntaṃ madhusūdanam ||
                  raktākṣaṃ piṅgalākṣaṃ ca  añjanaṃ dīptatejasam |
                  sughoṇaṃ suhanuṃ caiva viśvākṣaṃ rākṣasāntakam ||
                  viśālaṃ dhūmrakeśaṃ ca hayagrīvaṃ ghanasvanam |
                  meghanādaṃ meghavarṇaṃ kumbhakarṇaṃ kṛtāntakam ||
                  tīvratejamagnivarṇaṃ mahograṃ viśvabhūṣaṇam |
                   vighnakramaṃ mahāsenaṃ siṃhā dvātriṃśadīritāḥ || iti || 38 ||
  kṣakāro  vahnimārūḍho manusvarasamanvitaḥ       |
  bindunādalasanmūrdhā   bījaṃ   naraharermatam       || 39 ||
      nṛsiṃhabījamuddharati kṣakāra iti |
 vahnī rephaḥ manusvara au |
 ayamapi svatantro mantraḥ |
 asyarṣyādikaṃ yathā----
                  ṛṣiratriśca gāyatrī chandaḥ śrīnṛhariḥ prabhuḥ |
                   devatā dīrghayugbījenaivā'ṅgaṃ parikalpayet ||
                  dhyānaṃ pūrvavadeva syādekalakṣaṃ japen manum |
                  taddaśāṃśaṃ hunetsamyak ghṛtāktaiḥ pāyasaiḥ śubhaiḥ ||
                  arcā homādikaṃ sarvamasya pūrvavadācaret |
                  mantrarājavadevā'sya prayogānapi sādhayet ||
                  hṛllekhāsampuṭaṃ kecit saṅgirante manuṃ tvamum || iti |
              tathā----      aṣṭāraṃ vilikhetpadmaṃ ślakṣṇaṃ (śuklaṃ) kaṇīkāyāṃ yutam ||
                  mūlamantraṃ likhettatra   praṇavena    samanvitam |
                  ekākṣaraṃ nārasiṃhaṃ nābhyāṃ caiva sasādhakam ||
                  japedaṣṭasahasraṃ tu   sūtreṇāveṣṭya   tadbahiḥ |
                  suvarṇena tu   saṃveṣṭya   raupyeṇāveṣṭayettataḥ ||
                  tāmreṇāveṣṭayet paścāllākṣayā ca prayatnataḥ |
                  punarmantreṇa  sammantrya   hyagnimuttārayet priye ||
                  kaṇṭhe bhuje śikhāyāṃ vā dhārayedyantramuttamam |
                  naranārīnarendrāśca   sarve    syurvaśagā bhuvi ||
                  duṣṭāstaṃ naiva bādhante   piśācoragarākṣasāḥ |
                  cakrarājaprasādena    sarvatra   jayamāpnuyāt ||
                  dvādaśāraṃ mahācakraṃ pūrvavadvilikhet  sudhīḥ |
                  mātrādvādaśasambhinnaṃ dale tallekhayedbudhaḥ ||
                  madhye mantraṃ śaktiyuktaṃ śrībījena tu  veṣṭayet |
                  kālāntakaṃ  nāma  cakraṃ  surāsuravaśaṅkaram ||
                  cakramullekhayet bhūrje   sarvaśatrunivāraṇam |
                  yasya dhāraṇamātreṇa  sarvatra  vijayī   bhavet ||
                  sa ślāghyo'tha bhavelloke yathā devo nṛkesarī || iti || 39 ||
bījaṃ  namo   bhagavate   narasiṃhāya   tatparam       |
syājjvālāmāline paścāddīptadaṃṣṭrāya tatparam       || 40 ||
agninetrāya  sarvādi  rakṣoghnāya  padaṃ  vadet       |
sarvabhūtavināśāntaṃ  nakāro  dīrghavān  marut       || 41 ||
sarvajvaravināśānte   nāyārṇau   dahayugmakam       |
pacadvayaṃ  rakṣayugmaṃ  huṃ  phaṭ  svāhā dhuravādikaḥ       || 42 ||
saptaṣaṣṭyakṣaraiḥ prokto  jvālāmālī  mahāmanuḥ       |
hṛt trayodaśabhiḥ proktaṃ śiro daśabhirīritam       || 43 ||
śikhaikādaśabhiḥ proktā varmā'ṣṭādaśabhirmatam       |
varṇairdvādaśabhirnetramastraṃ        syātkaraṇākṣaraiḥ       |
evamaṅgāni    vinyasya   cintayenmantradevatām       || 44 ||
      jvālānṛsiṃhamantramāha bījamiti |
 bījaṃ nārasiṃham |
 nakāro dīrghavān nā |
 marut yakāraḥ |
 brahmā ṛṣiḥ ati chandaḥ jvālāmālī nṛsiṃho devatā |
 kṣauṃ bījaṃ svāhā śaktiḥ |
 karaṇākṣaraiścaturakṣaraiḥ |
 nanu mantrasya saptaṣaṣṭyakṣaratvamuktam |
 hṛt trayodaśabhi- rityādinā'ṅgoktau aṣṭaṣaṣṭyakṣarāṇi labhyante iti pūrvāparavirodha iti cet satyam |
 tatrāṅgakaraṇe padavibhedenaiva aṅgakaraṇād daṃṣṭrāya tatraiva śiro'ṅgasya samāptiḥ |
 śikhā tu agninetrāyetyādyekādaśabhiḥ |
 mantre tu daṃṣṭrāyā'gnīti sandhireveti na doṣaḥ ||40-44||
ujjvalatpralayānalābhamayugmanetramanārataṃ
      bhāsuraṃ śikhinaḥ śikhābhirudagradaṃṣṭramukhāmbujam       |
rakṣasāṃ bhayadaṃ vikīrṇasaṭākalāpavibhīṣaṇaṃ
      śaṅkhacakrakṛpāṇakheṭakadhāriṇaṃ   nṛhiraṃ   bhaje       || 45 ||
lakṣamekaṃ japenmantraṃ   taddaśāṃśaṃ  samāhitaḥ       |
kapilājyena juhuyāt  samiddhe  havyavāhane       || 46 ||
prāgukte  pūjayetpīṭhe   devaṃ  saṃproktavartmanā       |
kurvīta mantrarājoktān prayogānmanunā'munā       |
viśeṣāt kṣudrabhūtādināśano'yaṃ manuḥ smṛtaḥ       || 47 ||
      rakṣasāṃ bhayadamiti viniyogoktirjñeyā |
 saṭākalāpaṃ skandhakeśarasamūham |
  " saṭā jaṭākesarayoḥ "  iti kośaḥ |
 vāmādyūrdhvādvāmādhastanaṃ yāvadāyudhadhyānam || 45-47 ||
pāśaḥ śaktirnarahariraṅkuśo varma phaṭ manuḥ       |
ṣaḍakṣaro   narahareḥ   kathitaḥ  sarvakāmadaḥ       || 48 ||
ṛṣirbrahmā samuddaṣṭaḥ paṅktiśchanda udāhṛtam       |
devatā   narasiṃho'sya  ṣaḍbījairaṅgakalpanā       || 49 ||
      lakṣmīnṛsiṃhamantramāha pāśa iti |
 pāśa āṃ |
 śaktirmāyābījam |
 narahari- rnṛsiṃhabījam |
 aṅkuśaḥkroṃ |
 varma huÁ |
 phaṭ svarūpam |
 kṣrauṃ bījaṃ māyā śaktiḥ |
 sarvakāmada ityanena viniyoga uktaḥ || 48-49 ||
kopādālolajihvaṃ vivṛtanijamukhaṃ somasūryāgninetraṃ
      pādādānābhi  raktaprabhamupari  sitaṃ  bhinnadaityendragātram       |
cakraṃ śaṅkhaṃ sapāśāṅkuśakuliśagadādāraṇānyudvahantam
      bhīmaṃ tīkṣṇogradaṃṣṭraṃ maṇimayavividhākalpamīḍe nṛsiṃham       || 50||
      āyudhadhyānaṃ tu dakṣādyūrdhvayorādye tadadho'dhasthayoranyonye iti |
 evaṃ krameṇa caturthābhyāṃ dakṣavāmābhyāṃ dāraṇamudrā |
 tallakṣaṇaṃ tu----
                  mithaḥ saṃsṛṣṭasammukhyo'ṅgulayo ṛjvadho'grakāḥ |
                  svasthānasaralāṅguṣṭhau mudreyaṃ dāraṇā matā || iti |
      īḍe stuve |
 īḍ stutāviti dhātuḥ || 50 ||
ṛtulakṣaṃ    japedenaṃ   ghṛtena   juhuyāttataḥ       |
tatsahasraṃ samiddhe'gnau toṣayeddraviṇairgurum       || 51 ||
arcāprāgīrite pīṭhe mūttīṃ mūlena kalpayet       |
aṅgāvṛterbahiścakraṃ śaṅkhaṃ pāśāṅkuśau punaḥ       || 52 ||
vajraṃ kaumodakīṃ khaḍgakheṭau  patreṣu pūjayet       |
indrādyānetadastrāṇi pūjayed bāhyataḥ sudhīḥ       || 53 ||
      ṛtulakṣaṃ ṣaḍlakṣam |
 tatsahasraṃ ṣaṭsahasram || 51-53 ||
evaṃ   kṛtvā  puraścayarṃ  mantreṇā'nena   mantravit       |
prayogān kalpanidīṣṭān kuryāt svasya parasya ca       || 54 ||
      evaṃ kṛtvā puraścaryāmiti |
 atra sarvamantrāṇāṃ sādhāraṇapuraścaraṇavidhānamucyate |
 tatra puraścaraṇaśabdārthe vāyavīyasaṃhitāyām----
                  sādhanaṃ mūlamantrasya puraścaraṇamucyate |
                  purataścaraṇīyatvādviniyogākhyakarmaṇām ||
                  purato viniyogasya caraṇādvā tathoditam || iti |
agastisaṃhitāyāmapi----atha vakṣye vidhānāni pauraścaraṇike vidhau |
                   vinā na yena siddhaḥ syānmantro varṣaśatairapi ||
                  tat puraścaraṇaṃ nāma mantrasiddhyarthamātmanaḥ |
                  yathoktaṃ niyamaṃ kṛtvā svakalpoktajapasya hi ||
                  karaṇaṃ dvijayāgāntaṃ proktaṃ deśikāsattamaiḥ || iti ||
mantratantraprakāśe'pi----dharmārthakāmamokṣeṣu śāstramārgeṇa yojanam |
                  siddhamantrasya saṃprokto viniyogo vicakṣaṇaiḥ ||
                  puraścaraṇapūrve'sau viniyogo manormataḥ |
                  phalāya mantrasevāya rājasevā yathā tathā ||
                  caraṇātpūrvamevā'sau puraścaraṇamucyate || iti ||
              tathā----      sitaikavidhahemantaśālyannaṃ    svīyasañcitam ||
                  aśūdrāvahataṃ   padbhyāmanuttolya  ca yaddhatam |
                  dadhi kṣīraṃ ghṛtaṃ  gavyaṃ  ekṣavaṃ   guḍavajītam ||
                  tilāścaiva sitā mudrāḥ kandaḥ kemukavajītaḥ |
                  nārikelaphalaṃ caiva kadalaṃ  lavalī  tathā ||
                  āmramāmalakaṃ  caiva  panasaṃ  ca  harītakī |
                  vratāntare praśastaṃ ca haviṣyaṃ manyate budhaḥ ||
                  avaiṣṇavamasatyaṃ   ca   yadaśastaṃ vratāntare |
                  tyājyamevātra tatsarvaṃ yadīcchet siddhimātmanaḥ ||
                  kṣāraṃ ca lavaṇaṃ māṃsaṃ gṛñjanaṃ kāṃsyabhojanam |
                  māṣāḍhakīmasūrāṃśca kodravāṃścaṇakānapi ||
                  tāmbūlaṃ ca dvibhuktaṃ ca duḥsaṃvāsaṃ (bhāṣaṃ) pramattatām |
                  śrutismṛtiviruddhaṃ ca japaṃ rātrau ca varjayet || iti ||
              tathā----      manaḥ saṃharaṇaṃ śaucaṃ   maunaṃ   mantrārthacintanam |
                  avyagratvamanirvedo        japasampattihetavaḥ || iti ||
              tathā----      bhūśayā brahmacāritvaṃ maunaṃ caryānasūyitā |
                  nityaṃ triṣavaṇasnānaṃ kṣudrakarmavivarjanam ||
                  nityapūjā nityadānaṃ devatāstutikīrttanam |
                  naimittikārcanaṃ caiva viśvāso gurudevayoḥ ||
                  japaniṣṭhā dvādaśaite dharmāḥ syurmantrasiddhidāḥ |
 iti ||
              tathā----      strīśūdrapatitavrātyanāstikocchiṣṭabhāṣaṇam |
                  asatyabhāṣaṇaṃ  jihmabhāṣaṇaṃ  parivarjayet ||
                  satyairapi  na  bhāṣeta    japahomārcanādiṣu |
                  asadbhāṣaṇamatyarthaṃ      varjayedanyapūjanam ||
                  vāṅmanaḥ karmabhirnityaṃ nispṛho patitādiṣu |
                  varjayed  gītavādyādiśravaṇaṃ   nṛtyadarśanam ||
                  tāmbūlaṃ   gandhalepaṃ ca   puṣpadhāraṇameva  ca |
                  maithunaṃ tatkathālāpaṃ tadgoṣṭhīḥ parivarjayet ||
                  kauṭilyaṃ kṣauramabhyaṅgamaniveditabhojanam |
                  asaṅkalpitakṛtyaṃ ca varjayen mardanādikam ||
                  tyajeduṣṇodakasnānaṃ sugandhāmalakādikam |
                   śiro'ṅga pañcagavyena pāvayedbahirantaram ||
                  snāyācca pañcagavyena kevalāmalakena vā |
                  śaktau triṣavaṇasnānamanyathā sakṛdācaret || iti ||
              tathā----      apavitrakaro nagnaḥ śirasi prāvṛto'pi vā |
                  pralapan vā japedyāvat tāvanniṣphalamucyate ||
                  sakṛduccarite śabde praṇavaṃ samudīrayet |
                  prokte pāmaraśabde'pi prāṇāyāmaṃ sakṛccaret ||
                  bahupralāpe cāvaśyaṃ nyasyā'ṅgāni tato japet |
                  kṣute'pyevaṃ tathā'spṛśyasthānānāṃ sparśane tathā || iti |
      vāyavīyasaṃhitāyāmapi----
                  uṣṇīṣī  kañcukī   nagno   muktakeśo'ṅganāvṛtaḥ |
                  apavitrakaro'śuddhaḥ  pralapanna   japet   kvacit ||
                  asaṃvṛtau karau  kṛtvā  śirasā  prāvṛto'pi   vā |
                  cintāvyākulacitto vā kruddho bhrāntaḥ kṣudhānvitaḥ ||
                  anāsanaḥ śayāno vā   gacchannutthita  eva vā |
                  rathyāyāmaśivasthāne   na    japettimirāntare ||
                  upānadgūḍhapādo     vā    yānaśayyāgatastathā |
                  prasārya na japet   pādāvutkaṭāsana  eva  vā ||
                  patitānāmantyajānāṃ   darśane   bhāṣite   śrute |
                  kṣute'dhovāyugamane    jṛmbhaṇe  japamutsṛjet ||
                  prāptāvācamya caiteṣāṃ prāṇāyāmaṃ     ṣaḍaṅgakam |
                  kṛtvā samyag japeccheṣaṃ  yadvā   sūryādidarśanam ||
                  mārjāraṃ kukkuṭaṃ krauñcaṃ śvādaṃ gṛdhra kharaṃ kapim |
                  dṛṣṭvā''camya caretkarma spṛṣṭvā snānaṃ vidhīyate ||
                  evamādīṃśca     niyamān    puraścaraṇakṛccaret || iti ||
                  krodhaṃ madaṃ kṣutaṃ   trīṇi   niṣṭhīvanavijṛmbhaṇe |
                  darśanaṃ svasya nīcānāṃ varjayejjapakarmaṇi ||
                  ācāmet sambhave tveṣāṃ smaredvā māṃ tvayā saha |
                  jyotīṃṣi ca prapaśyedvā kuryādvā prāṇasaṃyamam || iti ||
                  evamuktavidhānena vilambatvaritaṃ vinā |
                  uktasaṃkhyājapaṃ kuryāt puraścaraṇasiddhaye ||
                  devatāgurumantrāṇāmaikyaṃ sambhāvayandhiyā |
                  japedekamanāḥ prātaḥkālān madhyandināvadhi ||
                  japāṅgānāṃ daśāṃśena vidheyaḥ siddhimicchatā |
                  yatsaṃkhyāyāṃ samārabdhaṃ tatkarttavyamaharniśam ||
                  yadi nyūnādhikaṃ kuryād vratabhraṣṭo bhavennaraḥ |
                  prajapeduktasaṃkhyāyāścaturguṇajapaṃ kalau || iti ||
      anyatrāpi----      kṛte japastu kalpoktastretāyāṃ dviguṇo japaḥ |
                  dvāpare triguṇaḥ proktaścaturguṇajapaḥ kalau || iti ||
      mantratantraprakāśe nārāyaṇāṣṭākṣare----
                  japennirantaraṃ vidvānaṣṭalakṣāṇyatandritaḥ |
                  mantrasiddhiriyaṃ proktā yuge tvādye manīṣibhiḥ ||
                  dvitīye dviguṇā tasmāttattoye triguṇā tu sā |
                  kalau caturguṇā proktā munibhirnāradādibhiḥ || iti ||
                  saṃkhyāpūrttau nijairdravyairjapasaṃkhyādaśāṃśataḥ |
                  yathoktakuṇḍe juhuyādyathāvidhi samāhitaḥ ||
                  athavā pratyahaṃ japtvā juhuyāttaddaśāṃśataḥ |
                  tato homadaśāṃśaṃ tu jale sampūjya devatām ||
                  tarpayāmīti mantrānte proktvā'dbhirmūdhni tarpayet |
                   svābhiṣekāghamarṣau ca sūryārghyaṃ jalapānakam ||
                  praṇāmaṃ mantrataḥ kuryāt pūrvapūrvadaśāṃśataḥ |
                  tadante mahatīṃ pūjāṃ kuryād brāhmaṇabhojanam ||
                  guruṃ santoṣayedevaṃ mantrāḥ sidhyanti mantriṇaḥ |
                  itthaṃ puraścaraṇataḥ prasannā devatā bhavet ||
                  daśāṅgopāsanaṃ bhaktyā puraścaraṇamucyate |
                  japo homastarpaṇaṃ ca pūjā brāhmaṇabhojanam ||
                  pūrvapūrvadaśāṃśena kuryātpañcāṅgasaṃyutam |
                  yadyadaṅgaṃ vihīyeta tatsaṃkhyādviguṇo japaḥ ||
                  karttavyaścā'ṅgasiddhyarthaṃ tadaśaktena bhaktitaḥ |
 iti ||
mantratantraprakāśe'pi----asambhave tu homasya homāt syād dviguṇo japaḥ |
 iti ||
      anyatrāpi----      homakarmaṇyaśaktānāṃ viprāṇāṃ dviguṇo japaḥ |
                  itareṣāṃ tu varṇānāṃ triguṇādiḥ samīritaḥ || iti ||
                  ekamaṅgaṃ vihīyeta tato neṣṭamavāpnuyāt |
                  aṅgahīnaṃ bhavedyadyattattanneṣṭārthasādhakam ||
                  sarvathā bhojayedviprān kṛtasāṅgatvasiddhaye |
                  viprārādhanamātreṇa vyaṅgaṃ sāṅgaṃ bhavet sadā ||
                  nyūnātiriktakarmāṇi na phalanti manorathān |
                   tānyeva pūrṇatāṃ yānti samastāni kṛtāni ca ||
                  ato yatnena viduṣo bhojayet sarvakarmasu |
                  yāni yānyapi karmāṇi hīyante dvijabhojanaiḥ |
                  nirarthakāni tāni syurbījānyūṣaragāṇi ca || iti ||
      kulaprakāśatantre'pi----
                  saṃsāre duḥkhabhūyiṣṭhe yadīcchet siddhimātmanaḥ |
                   pañcāṅgopāsanenaiva mantrajāpī sukhaṃ vrajet ||
                  pūjā traikālikī nityaṃ japastarpaṇameva ca |
                  homo brāhmaṇabhuktiśca puraścaraṇamucyate ||
                  yadyadaṅgaṃ vihīyeta tatsaṃkhyādviguṇaṃ japam |
                  kurvīta tricatuḥpañcasaṃkhyayā sādhakaḥ priye ||
                  kurvīta sāṅgasiddhyarthaṃ tadaśaktena bhaktitaḥ |
                  ekamaṅgaṃ vihīyeta mantrānneṣṭamavāpnuyāt ||
                  annaiścatuvīdhairdevi padārthaiḥ ṣaḍrasānvitaiḥ |
                  subhojiteṣu vipreṣu sarvaṃ hi saphalaṃ bhavet ||
                  samyaksiddhaikamantrasya pañcāṅgopāsanena hi |
                  sarve mantrāśca sidhyanti tatprabhāvāt kuleśvari || iti ||
      anyatra viśeṣaḥ----
                  aśaktānāṃ home nigamarasanāgendraguṇito
                        japaḥ kāryaśceti dvijanṛpaviśāmāhurapare |
                  sa homaścedeṣāṃ sama iha japo homarahito
                        ya ukto varṇānāṃ sa khalu vihitastaccaladṛśām ||
                  yaṃ varṇamāśrito yaḥ śūdraḥ sa ca tannatabhruvāṃ vihitam |
                  vidadhīta japaṃ vidhivacchraddhāvān bhaktibhāranamratanuḥ || iti ||
                  athavā'nyaprakāreṇa puraścaraṇamucyate |
                  grahaṇe'rkasya cendorvā śuciḥ pūrvamupoṣitaḥ ||
                  nadyāṃ samudragāminyāṃ nābhimātre'mbhasi sthitaḥ |
                   grahaṇādi tu mokṣāntaṃ japenmantraṃ samāhitaḥ ||
                  anantaraṃ taddaśāṃśakramāddhomādikaṃ caret |
                  tadante mantrasiddhyarthaṃ guruṃ sampūjya toṣayet ||
                  tataśca mantrasiddhiḥ syād devatā ca prasīdati |
                  athavā devatārūpaṃ guruṃ bhaktyā pratoṣayet ||
                  puraścaraṇahīno'pi mantraḥ siddhenna saṃśayaḥ |
                   evaṃ sādhitamantrastu kāmyakarmāṇyathācaret || iti ||
      anyatrāpi----      upadeśasya sāmarthyācchrīgurośca prasādataḥ |
                   mantraprabhāvādbhaktyā ca mantrasiddhiḥ prajāyate ||
                  siddhamantrād gurorlabdhvā mantrasiddhiṃ ca bhāvayet |
                   pūrvajanmakṛtābhyāsān mantraḥ śīghreṇa siddhidaḥ || iti ||
      anyatra tu----      trikālaṃ gandhapuṣpādyairyā'rcyate devatā niśi |
                  puraścaraṇakṛtyena vinaivā'sau prasīdati || iti ||
tathā vaiśampāyanasaṃhitāyām----puraścaraṇasampanno mantro hi phaladāyakaḥ |
                   kiṃ homaiḥ kiṃ japaiścaiva kiṃ mantranyāsavistaraiḥ ||
                  rahasyānāṃ ca mantrāṇāṃ yadi na syāt puraskriyā |
                   puraskriyā   tu  mantrāṇāṃ  pradhānaṃ bījamucyate ||
                  vyādhigrasto yathā dehī sarvakarmasu na kṣamaḥ |
                  puraścaraṇahīno'yaṃ tathā mantro'pi kīttītaḥ ||
                  yeṣāṃ jape ca home ca saṃkhyā noktā manīṣibhiḥ |
                  teṣāmaṣṭasahasrāṇi saṃkhyoktā japahomayoḥ ||
                  yasmiṃśca nigadenaiva mantre saṃkhyā'bhidhīyate |
                  tatra sarvatra mantrāṇāṃ saṃkhyāvṛddhiryugakramāt ||
                  kalpoktā ca kṛte saṃkhyā tretāyāṃ dviguṇā bhavet |
                  dvāpare triguṇā proktā kalau saṃkhyā caturguṇā ||
                  anukte tu havirdravye tilājyaṃ havirucyate |
                  śākaṃ mūlaṃ phalaṃ bhaikṣyaṃ haviṣyaṃ saktavo'thavā ||
                  athavā kṣīramātraṃ syāt puraścarttuśca vṛttaye |
                  na seveta striyaṃ māṃsaṃ madhuṃ vā mantrasādhakaḥ ||
                  etāni sevamānasya na sidhyati puraskirayā |
                  striyaṃ śūdraṃ na bhāṣeta puraścaraṇakṛnnaraḥ ||
                  japaṃ ca prātarārabhya kuryān madhyandināvadhi |
                  asatyaṃ nābhibhāṣeta nendriyāṇi pralobhayet ||
                  nairantaryavidhiḥ prokto na dinaṃ vyatilaṅghayet |
                  divasātikramāt puṃso mantrasiddhirbhaven na hi ||
                  śaktihīnaśca yo mantro na sidhyati kadācana |
                  yāvatsaṃkhyaṃ japedahni pūrvasmiṃstāvadeva tu ||
                  dināntare'pi prajapedanyathā siddhirodhakṛt |
                  śivasya sannidhāne tu sūryāgnyośca gurorapi ||
                  dīpasya jvalitasyāpi japakarma praśasyate |
                  śayanaṃ kuśaśayyāyāṃ vinyasecchucivastradhṛk ||
                  tadvāsaḥ kṣālayen nityamanyathā vighnabhāgbhavet |
                  snānaṃ triṣavaṇaṃ proktamaśaktyā dviḥ sakṛttu vā ||
                  asnātasya phalaṃ nāsti na cā'tarpayataḥ pitṛn |
                  nā'pyatarpayato devān nā'satyamapi jalpataḥ ||
                  naikavāsā japen mantraṃ bahuvastrāvṛto'pi vā |
                  viparyāsaṃ na kuryācca kadācidapi mohataḥ ||
                  uparyadho bahirvastre puraścaraṇakṛdbudhaḥ |
                  viniyogavidhāne tu bhavedaniyamaḥ kvacit ||
                  puraścaraṇakāryeṣu varjayettaṃ prayatnataḥ |
                   kṛtvā mantrajapaṃ mantrī puraskārāya saṃyataḥ ||
                  daśāṃśaṃ juhuyādagnau yathoktavidhinā budhaḥ |
                  yadvā japacaturthāṃśaṃ svāhāntaṃ mantramuccaran ||
                  tato homadaśāṃśaṃ tu svāhāntaṃ tarpayejjalaiḥ |
                  tarpaṇasya daśāṃśena namo'ntaṃ mantramuddharet ||
                  abhiṣiñcett svamūrddhānaṃ jalaiḥ kumbhākhyamudrayā |
                  evaṃvidhavidhānena kṛtamantrapuraskriyaḥ ||
                   viniyogasamārabhyaṃ yathāyathamathācaret |
 iti |
      gopālamantre viśeṣastarpaṇe tatraivoktaḥ----
                  iha gopālamantrāṇāṃ tarpaṇaṃ homasaṃkhyayā |
                  samaṃ jñeyaṃ tu sarveṣāmityāgamavido viduḥ || iti ||
      anyatrāpi----tarpayettāvadanyeṣāṃ manūnāṃ hutasaṃkhyayā |
 tarpaṇaṃ vihitaṃ nityam |
 iti||
      athārabdhapuraścaraṇamadhye sūtakādikaṃ cen nipatati tathāpi saṅkalpitasya puraścaraṇasya 
samāptireva karttavyā |
 tathā ca viṣṇuḥ----
                  vratayajñavivāheṣu śrāddhe home'rcane jape |
                  prārabdhe sūtakaṃ na syādanārabdhe tu sūtakam || iti |
      sūtakamityubhayaṃ prārambhaśca tatraivoktaḥ----
                  prārambho varaṇaṃ yajñe saṅkalpo vratajāpayoḥ |
                  nāndīmukhaṃ vivāhādau śrāddhe pākaparikriyā || iti ||
      mantratantraprakāśe puraścaraṇe sarvaniyamānuktvā----
                  śaktaścetsarvamevaitadaśaktaḥ śaktito japet |
                  na doṣo mānase jāpye sarvadeśe'pi sarvadā ||
                  japaniṣṭho dvijaḥ śreṣṭhaḥ sarvayajñaphalaṃ labhet |
                  sarveṣāmeva yajñānāṃ japayajñaḥ praśasyate ||
                   ahiṃsayā hi bhūtānāṃ jāyate'sau mahāphalaḥ |
                   yajñānāṃ japayajño'hamityāha bhagavān iriḥ ||
                  japenaiva tu saṃsidhyed brāhmaṇo nātra saṃśayaḥ |
                  kuryādanyanna vā kuryān maitro brāhmaṇa ucyate ||
                  ityāhurmunayaḥ śāntā japasiddhā akiñcanāḥ |
 iti |
   padmanābhīye'pi----      yāvantaḥ karmayajñāḥ syuḥ pradīptāni tapāṃsi ca |
                  sarve te japayajñasya kalāṃ nā'rhanti ṣoḍaśīm ||
                  japena devatā nityaṃ stūyamānā prasīdati |
                  prasannā vipulān bhogān dadyān muktiṃ ca śāśvatīm || iti ||
bhṛgusaṃhitāyāmapi----      ye pākayajñāścatvāro vidhiyajñasamanvitāḥ |
                  sarve te japayajñasya kalāṃ nā'rhanti ṣoḍaśīm ||iti ||
    nārāyaṇīye tu----                   japāśaktasya sarvataḥ |
                  mūlamantrāddaśāṃśaṃ syādaṅgādīnāṃ japādikam |
                  japāt saśaktirmantraḥ syātkāmadā mantradevatā || iti ||
      japalakṣaṇamuktaṃ vāyavīyasaṃhitāyām----
                  japaḥ syādakṣarāvṛttiḥ sa uccopāṃśumānasaḥ |
                  ya uccanīcasvaritaiḥ śabdaiḥ spaṣṭapadākṣaraiḥ ||
                  mantramuccārayedvācā japayajñaḥ sa vācikaḥ |
                  śanairuccārayen mantramīṣadoṣṭhau pracālayet ||
                  kiñcicchravaṇayogyaḥ syādupāṃśuḥ sa japaḥ smṛtaḥ |
                  dhiyā yadakṣaraśreṇīṃ varṇasvarapadātmikām ||
                  uccaredarthasaṃsmṛtyā sa ukto mānaso japaḥ |
                  uccairjapo viśiṣṭiḥ syādyajñāderdaśabhirguṇaiḥ ||
                  upāṃśuḥ syācchataguṇaḥ sahasro mānasaḥ smṛtaḥ |
 iti |
      bhṛgusaṃhitāyāmapi----
                  vidhiyajñājjapayajño viśiṣṭo daśabhirgaṇaiḥ |
                  upāṃśuḥ syācchataguṇaḥ sahasro mānasaḥ smṛtaḥ || iti |
      anyatra tu----      na kampayecchiro grīvāṃ jihvāmoṣṭhaṃ na cālayet |
                  manasā cintitaṃ bījaṃ dantaghātaṃ na kārayet || iti ||
   ācāryā api----      nātidrutaṃ nātivilambitaṃ ca |
 iti |
      mantratantraprakāśe tu viśeṣaḥ----
                  api cānyaṃ pravakṣyāmi mantrasiddhikaraṃ param |
                  mantrasādhakayoraikyaṃ durlabhaṃ bhuvi mānavaiḥ ||
                  uktaṃ sāṅkarṣaṇe tantre śivenā'khilavedinā |
                  ānandākhye pañcarātre śukrāya kavaye purā ||
                  saṃskṛtaṃ pūjitaṃ mantraṃ dattvā śiṣyāya deśikaḥ |
                   kuryādatha tayoraikyaṃ śāstradṛṣṭena vartmanā ||
                  mantraṃ vidarbhayitvā tu nāmavarṇairyathākramam |
                  ādyante sakalaṃ nāma tataḥ praṇavamālikhet ||
                  svarāḥ patreṣu saṃlekhyā dhyāyettānamṛtātmakān |
                  bhūrje rocanagandhādyaiḥ padmamadhye suśobhane ||
                  mṛdā pavitrayā''veṣṭya tat punaḥ sikthakena ca |
                  nikṣipenmadhure tat tu mṛṇmaye laghubhājane ||
                  kṣīrapūrṇe nave kumbhe tat kṣipellaghubhājanam |
                  dhārayed deśikaḥ kumbhamagnikuṇḍasamīpataḥ ||
                  mantrasādhakayoraikyasiddhyarthaṃ juhuyāttataḥ |
                  mūlamantreṇa mantrajñaḥ sahasraṃ śatameva vā ||
                  kumbhe sampātayeccaiva madhurāṇāṃ trayaṃ śubham |
                  nidhāya nikṣipet kumbhaṃ śanaistaṃ mahadambhasi ||
                  mantrasādhakayoraikyaṃ bhavedeva phalapradam |
                  etadyo na vijānāti nāsau deśika ucyate ||
                  rahasyaṃ kathitaṃ caitan na vadedyasya kasya cit |
                  uttamāya tu śiṣyāya priyaputrāya vā vadet || iti || 54 ||
raktotpalaistrimadhvaktaiḥ  sahasraṃ  juhuyānnavaiḥ       |
nityaṃ māsādbhavediṣṭaṃ vatsarāddhanadhānyavān       || 55 ||
raktaistrimadhuropetaiḥ     padmairbhānusahasrakam       |
juhuyānmahatīṃ  lakṣmīmāyurvaśyamavāpnuyāt       || 56 ||
      raktotpalai raktakuvalayaiḥ |
 navairaparyuṣitaiḥ |
 raktaiḥ padmaiḥ kokanadaiḥ ||55-56 ||
lājāṃstrimadhuropetān   prātaḥkāleṣu   juhvataḥ       |
kanyāsiddhirbhavetpakṣāt kanyāyāḥ sadvaro bhavet       || 57 ||
dūrvāḥ   payoghṛtābhyaktā   daśottaraśataṃ    sudhīḥ       |
anvahaṃ         juhuyātsamyagdīrghamāyuravāpnuyāt       || 58 ||
tasya  rogāḥ praṇaśyanti  kṛtyādrohādibhiḥ saha       |
sapañcagavyaṃ     juhuyādapāmārgasya      mañjarīm       || 59 ||
nityaṃ    sahasramānena    saptāhaṃ   vijitendriyaḥ       |
homo'yaṃ  sarvathā  bhūtakṛtyārogān  praṇāśayet       || 60 ||
satilairājyapāmārgahavirājyairyathākramam       |
dvisahasraṃ    prajuhuyāt   kṣudrarogagrahān    jayet       || 61 ||
payo'ktairamṛtākhaṇḍaistrisahasraṃ        catudīnam       |
anena    vihito     homo   grahajvaravināśanaḥ       || 62 ||
nṛsiṃhaśaktibīje  dve  śūle   tāragate   likhet       |
tatra   grahārttaṃ    saṃsthāpya  japenmantraṃ   ṣaḍakṣaram       |
āviśya sadyastaṃ muñced grahaḥ krandan bhayākulaḥ       || 63 ||
      amṛtā guḍūcī |
 tāragate śūle iti praṇavasyādau yacchūlākāraṃ tatra |
 japenmantramiti taduparyupaveśitaṃ grahārtta spṛśannityarthaḥ || 57-63 ||
ālikhyā'gnipuradvayaṃ tadudare śaktiṃ sasādhyāṃ likhet
ṣaṭkoṇeṣu ṣaḍakṣarāṇyatha manoḥ kiñjalkasaṃsthān svarān       |
patreṣvaṣṭasu mantrarājavihitān varṇān kramādvedaśaḥ
kādyarṇaiḥ punarāvṛttaṃ kṣitipure koṇeṣu cintāmaṇim       || 64 ||
nārasiṃhamidaṃ  yantraṃ  likhitaṃ  bhūrjapatrake       |
vidhṛtaṃ śirasā śīrṣarogabhūtajvarān haret       || 65 ||
bahunā'tra   kimuktena   mantrairetairudīritaiḥ       |
samo nāsti manuḥ kaścicchāpānugrahakārakaḥ       || 66 ||
      yantramāha ālikhyeti |
 agnipuradvayaṃ parasparavyatibhinnam |
 manoḥ ṣaḍakṣara nṛsiṃhamantrasya |
 cintāmaṇiṃ nārasiṃhamiti sāmānādhikaraṇyam |
 tena nṛsiṃhasyaikākṣaraṃ bhūrjapatrake likhitamidaṃ yantraṃ harediti sambandhaḥ |
taduktaṃ nṛsiṃhakalpe----
            ṣaṭkoṇabījena viśiṣṭakaṇīkaṃ śaktyarṇayukmūlacatuṣkalāṣṭakam |
            vṛtaṃ  jananyā  jagatīgṛhāsrake  yantraṃ sacintāmaṇikaṃ  vicintayet ||
      āṃ hrīÁ kṣrauṃ kroṃ ca huÁ phaṭ ca śaktimantraḥ kalāṣṭakam |
 acāṃ yugmāni cintārṇe nṛsiṃhaikākṣaro manuḥ || iti || 64-66 ||
tāro   bhṛguvīyadbhūyastadādyaṃ   vahnidīrghayuk       |
pāvakaḥ kavacāsrānto  manuḥ saptākṣaraḥ smṛtaḥ       || 67 ||
ahirbudhnyo   muniḥ proktaśchando'nuṣṭubudāhṛtam       |
devatā munibhiḥ proktā cakrarūpo  hariḥ svayam       || 68 ||
ācakrāya hṛdākhyātaṃ vicakrāya śiraḥ smṛtam       |
sucakrāya śikhā proktā  dhīcakrāya tanucchadam       || 69 ||
sañcakrāya  smṛtaṃ  netraṃ  jvālācakrāya tatparam       |
ṣaḍaṅgamantrāḥ  pratyekaṃ   dviṭhāntā   jātisaṃyutāḥ       || 70 ||
      vārāhayantre sudarśanamantrasyoddiṣṭatvāttamāha tāra iti |
 tāraḥ praṇavaḥ |
 bhṛguḥ sa |
 viyat haḥ |
 tadādyaṃ saḥ |
 vahnī rephaḥ |
 dīrgha ākāraḥ tadyuk tena srā |
 pāvako rephaḥ |
 kavacaṃ ca huÁ |
 astraṃ phaṭ |
 saṃ bījam |
 huÁ śaktiḥ |
 tat paramastram |
 dviṭhāntāḥ svāhāntāḥ || 67-70 ||
endrīcakreṇa  badhnāmi  namaścakrāya  ṭhadvayam       |
mantreṇā'nena kurvīta diśāṃ prāgādi bandhanam       || 71 ||
      prāgādidiśāmityanena endrīcakreṇa badhnāmītyasmin mantre endrīpadasthāne āgneyītyādīnāṃ padānāmūhaḥ 
kārya ityuktaṃ bhavati |
 evaṃ daśasvapi diśāsu |
 taduktam----
      endrīṃ samārabhya diśastvadhastādantaṃ samuktvā kramaśo daśānām |
      cakreṇa badhnāmi namastathoktvā cakrāya śīrṣaṃ ca diśāṃ prabandhaḥ || iti || 71 ||
trailokyānte rakṣayugaṃ huÁ phaṭ svāhā dhruvādikaḥ       |
agniprākāramantro'yaṃ    rakṣārthaṃ    punarātmanaḥ       || 72 ||
      trailokyānta ityatra mantre trailokyapadaṃ dvitīyāntaṃ jñeyam |
 rakṣeti kriyā śravaṇāt |
        taduktam----      trailokyaṃ rakṣarakṣeti huÁ phaṭsvāheti coditaḥ |
                  tārādiko'yaṃ mantraḥ syādagniprākārasaṃjñakaḥ || iti || 72 ||
prākāraṃ  tena   kurvīta  mantreṇa   manuvittamaḥ       |
sitaraktāñjanaprakhyaṃ  tāraṃ  mūrdhani  vinyaset       || 73 ||
anyānagninibhānvarṇān bhruvormadhye mukhe hṛdi       |
guhyajānupadadvandvasandhiṣu    kramaśo   nyaset       || 74 ||
      kurvīteti |
 manasā agniprākāraṃ cintayan ātmanaḥ pradakṣiṇaṃ paribhramadudakaṃ kṣipediti paramaguravaḥ |
 uktañca----
                  ātmanaḥ parito vahniprākāraṃ  trāṇanāya ca |
                  bhūtapretapiśācebhyo   vidhāya   tadanantaram ||
                  adbhiḥ puṣpākṣataiścaiva vahnibījāstramantritaiḥ |
                  prakṣipet parito mantrī bhayavighnanivṛttaye || iti |
      siteti |
 akārokāramakārāṇāṃ krameṇa dhyānam |
 padadvandvasandhiṣu antyavarṇa- nyāsaḥ || 73-74 ||
kalpāntārkaprakāśaṃ  tribhuvanamakhilaṃ  tejasā  pūrayantaṃ
raktākṣaṃ   piṅgakeśaṃ  ripukulabhayadaṃ  bhīmadaṃṣṭrāṭṭahāsam       |
cakraṃ śaṅkhaṃ gadābje pṛthutaramuṣalaṃ cāpapāśāṅkuśān svaiḥ
bibhrāṇāṃ dobhīrādyaṃ  manasi  muraripuṃ bhāvayeccakrasaṃjñam       || 75 ||
      kalpānteti |
 cāpaṃ saśaraṃ jñeyam |
 taduktam----
                dobhīścakradarau gadābjakuliśāṃścāstraṃ ca pāśaṅkuśau || iti |
      ataeva pūjāyāṃ saśaraṃ dhanuriti vakṣyati |
 āyudhadhyānaṃ dakṣādyūrdhvābhyāmādye tadadharādharābhyāmanya iti |
 atra dhyānānantaraṃ cakramudrāṃ pradarśayet || 75 ||
arkalakṣaṃ    japenmantraṃ     juhuyāttatsahasrakam       |
tilaiḥ  sasarṣapaiḥ  padmaibīlvairdugdhaudanaiḥ  kramāt       || 76 ||
viṣṇoḥ sampūjayetpīṭhe  mūttīṃ  mūlena kalpayet       |
aṅgāni pūrvamabhyarcya  cakrādyastrāṇi  tadbahiḥ       || 77 ||
cakraṃ  śaṅkhaṃ  gadāṃ  padmaṃ  muṣalaṃ   saśaraṃ   dhanuḥ       |
pāśāṅkuśau dalāgreṣu  lakṣmyādyāḥ  pūjayettataḥ       || 78 ||
lakṣmīṃ  sarasvatīṃ  paścādratiṃ  prītiṃ  tataḥ param       |
kīttīkāntī tuṣṭipuṣṭī sarvā etāḥ smṛtā dviśaḥ       || 79 ||
pītaraktasitaśyāmā   indrādyastrāṇi   tadbahiḥ       |
iti   siddhe  manau  proktaprayogān  karttumarhati       || 80 ||
ātmano  vā  parārthaṃ  vā   dṛṣṭādṛṣṭaphalapradān       |
dūrvāhomo     vidhātavyo    dīrghamāyurabhīpsatā       || 81 ||
      arkalakṣaṃ dvādaśalakṣam |
 kramāt tatsahasraṃ na tu pratyekam |
 tilairiti pratyekaṃ catuvīṃśatiśatāni |
 viṣṇoḥ pīṭhe nārāyaṇāṣṭākṣarokte |
 abhyarcyeti kesareṣviti śeṣaḥ |
 tadvahiriti patramadhye |
 saśaraṃ dhanurityekam |
 dalāgreṣviti uttareṇa sambadhyate |
 lakṣmyādyā ityuttarapaṭaloktabījādyāḥ |
 dviśa iti |
 ādye dve pīte |
 ratiprītī rakte |
 upāntye site |
 antye śyāme |
 prayogān karttumarhatītyanenaitaduktaṃ bhavati |
 oṃ sudarśanāya vidmahe cakra- rājāya dhīmahi tannaścakraḥ pracodayāt |
 asya prayogeṣu mūlamantradaśāṃśajapa iti |
 kecin mahācakrāya dhīmahīti paṭhanti |
 apekṣitārthadyotanikāyāṃ tu namaścakrāya vidmahe sahasra- jvālāya dhīmahi tanno nivāritaḥ 
pracodayāditi gāyatrī paṭhitā |
 pakṣatrayamapi sāmpra- dāyikameva |
 yathāgurūpadeśaṃ ca nirṇayaḥ |
 dīrghamāyuriti mṛtyuñjayāditvam || 76-81 ||
śrīkāmo juhuyātpadmaiḥ phullairājyapariplutaiḥ       |
medhākāmena     hotavyaṃ    prasūnairbrahmavṛkṣajaiḥ       || 82 ||
dinatrayaṃ  yo juhoti  gulikāḥ purunimītāḥ       |
aṣṭottarasahasreṇa    sa    jayennikhilāpadaḥ       || 83 ||
gavyenājyena gosiddhyai juhuyāddivasatrayam       |
udumbarasamiddhomaḥ   putradāyī   bhavennṛṇām       || 84 ||
pralayāgnisamaṃ cakraṃ yasya  mūrdhani cintayet       |
saptāhājjvaramūrcchārtte maṇḍalānmṛtimeti saḥ       || 85 ||
      śrīkāma iti śrībījāditvam |
 medhākāmeneti vāgbhavāditvaṃ jñeyam |
 juhotīti |
 tridinamiti |
 catudīnaṃ vā |
  " juhuyātridinaṃ guggulagulikāsahasrakaṃ cāṣṭakaṃ ca mantritamaḥ tridinaṃ catudīnaṃ vā "  ityukteḥ |
 pururguggulaḥ |
 nikhilāpada iti |
 nṛsiṃhabījāditvam |
 mūrcchārnā bhavediti śeṣaḥ || 82-85 ||
akārādisvarāvītaṃ yāhiyāhipadāvṛtam       |
sakāraṃ cintayecchatrormūrdhanyuccāṭamāvahet       || 86 ||
      akārādīti |
 akārādīnāṃ vāyubījayogo jñeyaḥ |
 tena yaṃyāmityādi uccāṭamā- vahediti daśāhata iti jñeyam |
      taduktamācāryaiḥ----daśāhato'sau pratibādhyate ripuḥ |
 iti || 86 ||
anena   vidhinā  śatrurmaṇḍalānmṛtyubhāgbhavet       |
śaraccandranibhaṃ  sārṇaṃ   sudhādhārābhivaṣīṇam       || 87 ||
smarenmūrdhani  yasyā'sau  sa  jīvedvigatāmayaḥ       |
ātmānaṃ cakranābhisthaṃ dhyātvā mantramamuṃ japet       || 88 ||
eko'pi raṇabhūmistho jayet pratyathīno bahūn       |
      anena vidhinetyanena prayogāntaramapi tādṛśaṃ sūcitam |
 yadāhurācāryāḥ----
                  sāntaṃ vāyasavarṇaṃ śatroḥ śirasi smarecca saptāham |
                  uccāṭayati kṣipraṃ mārayate vā dhiyo'sya naiśityāt || iti ||
      śaraccandranibhamityanena sitaṃ vaṃ vāmityādivītamiti jñeyam |
 sārṇaṃ sakārākṣaraṃ japediti |
 saha namo srāra nārā huÁ phaṭ paṇeti pādatrayāntam oṃ iti catuḥ pādāntagītāmantrāditvaṃ jñeyam || 87-89 ||
apāmārgasya    samidho   juhuyādayutāvadhi       || 89 ||
rakṣobhūtapiśācāripīḍā   tasya  na  jāyate       |
nirguṇḍīsarjakanakaśvetakiṃśukasambhavaiḥ       || 90 ||
samidvaraiḥ   kṛto   homaḥ  kṣudrarogagrahāpahaḥ       |
apāmārgasya  samidhaḥ  sapīrmadhye śṛtaścaruḥ       || 91 ||
sājyametāni   juhuyādaṣṭottaraśataṃ   pṛthak       |
sādhakāya  punardadyāccaruṃ sampātasādhitam       || 92 ||
abhicārakṛtā drohāstasya naśyanti sarvathā       |
apāmārgasya   samidhaḥ pañcagavyapariplutāḥ       || 93 ||
juhuyādayutaṃ   mantrī  diśāsu  balimāharet       |
dadhyodanena    manunā    kṣudrarogādiśāntaye       || 94 ||
      apāmārgasyeti |
 phaṭsthāne vaṣaṭkāro jñeyaḥ |
 sarjaḥ śālaḥ |
 kanako dhattūraḥ |
 kṣudrāḥ stambhādyāḥ ṣaḍrogāḥ prasiddhāḥ |
 grahāḥ aṣṭādaśa mahāgrahāḥ saptavyantarāḥ |
 pṛthagiti pratyekam |
 caruṃ dadyāditi homacaruśeṣaṃ mantrajaptañca |
 sampātasādhitamiti pratidravyasampātasādhitam |
      hutvā saṃpātitaṃ śeṣaṃ tajjaptaṃ prāśayeścaroḥ |
 iti nārāyaṇīye ukteḥ |
 sarvathetyanena tadbhasmānulepaḥ |
      kṣudragrahāmayadhvaṃsi tadbhūtyā cānulepanam |
 iti tatraivokteḥ |
 manunā vakṣyamāṇa- balimantreṇa || 89-94 ||
kṣīravṛkṣasamitkṣīrahavirājyaiḥ pṛthak pṛthak       |
catuḥsahasraṃ hotavyaṃ śāntiḥ syātsarvatomukhī       || 95 ||
      kṣīreti saptadravyaiḥ |
 pṛthak pṛthagiti pratyekam || 95 ||
dakṣiṇottaragaṃ  mantrī  cakrayugmaṃ  samālikhet       |
vedādi vilikhenmadhye  mantravarṇān  ṣaḍastriṣu       || 96 ||
madhyaṃ pītaṃ  koṇaṣaṭkaṃ raktaṃ śyāmalamantaram       |
nemiṃ śvetāṃ lasadvahniśikhābhirupaśobhitām       || 97 ||
      dakṣiṇottaragamityāramya na saṃśaya ityantamekaḥ prayogaḥ |
 cakrayugmamiti |
 ṣaḍāraṃ paridhinemisahitam |
 mantravarṇāniti sudarśanamantravarṇān |
 antaramiti ṣaḍārasandhayaḥ |
 nemimiti cakraparidhirekhām |
 vahniśikhābhiriti |
 agnijvālākāreva vakrarekhā kāryā ityarthaḥ |
 taduktam----viracitaśikhirekhākulam |
 iti || 96-97 ||
pāthīvaṃ maṇḍalaṃ  bāhye kuryādevaṃ yathāvidhi       |
raktatoyena sampūrṇaṃ kumbhaṃ saumye pravinyaset       || 98 ||
āvāhya  pūjayettasmiṃścakrātmānaṃ janārdanam       |
dakṣiṇe maṇḍale kuryāddhomakarma vidhānavit       || 99 ||
      pāthīvamiti |
 kṛṣṇavarṇaṃ |
 taduktaṃ nārāyaṇīye----
                    bahiḥ kṛṣṇavarṇarekhā ca pāthīvī |
 iti |
      kuryādevaṃ yathāvidhītyanenaitat pañcamyādi pūrṇāntatithiṣu karttavyamiti sūcitam |
      taduktam----pūrṇāsu māṅgalya vivāhayātrāsapauṣṭikaśāntikarma kāryam |
 iti |
           tathā----       hastādi pañcanakṣatre revatyāśvinamuttaram |
                  śraviṣṭā rohiṇī puṣyā śāntikarmasu pūjitam || iti ||
raktatoyeneti lākṣādirasena raktatoyaṃ kṛtvetyarthaḥ |
 saumye uttaradiksthacakra ityarthaḥ |
 tasminniti kumbhe |
 dakṣiṇe maṇḍale dakṣiṇadiksthacakre |
 vidhāna vidityanena sapadāṃ hasantikāṃ saṃsthāpya tatrāgniṃ pratiṣṭhāpya homakarma kuryāditi sūcitam || 98-99 ||
kramāt    sapīrapāmārgaistandulaiḥ   sarṣapaistilaiḥ       |
pāyasairgavyasapībhyāṃ   ṣaḍviṃśatyadhikaṃ   śatam       || 100 ||
juhuyādedhite   vahnau   pratidravyaṃ   vidhānavit       |
sampātayet  kumbhatoye   pūjite   saumyamaṇḍale       || 101 ||
prasthārdhaṃ caruṇā piṇḍaṃ kṛtvā tasminvinikṣipet       |
bāhye       balipradānārthaṃ      tadardhamavaśeṣayet       || 102 ||
snātaṃ  viśuddhavastrāḍhyai  sādhyamānīya  taṃ  punaḥ       |
dakṣiṇe  sthāpayenmantrī  kumbhāgnibhyāmanantaram       || 103 ||
      apāmārgairapāmārgasamidbhiḥ |
 uktaṃ ca nārāyaṇīye  " sājyāpāmārgasamidhau "  iti |
 gavyaṃ pañcagavyam |
  " sakalairgavyaiḥ "  ityukteḥ |
 pratidravyamityaṣṭottarasahasraṃ militvā bhavati|
 taduktaṃ nārāyaṇīye  " sahasrāṣṭakasaṃkhyayā "  iti |
 ghṛtasya vāradvayamuktiḥ kramārthā |
 vidhānavit saṃpātayedityanenāṣṭadravyahome'pi saṃpāta iti sūcitam |
 pratidravyamiti kākākṣigolakanyāyenobhayatra sambadhyate |
         taduktam----      hutvā taddhutaśiṣṭamatra vidhivat kṣiptvā pratidravyakam |
 iti |
    nārāyaṇīyepi----      hutaśeṣaṃ kṣipet kumbhe pratidravyaṃ vidhānavit |
 iti |
      vidhānavidityanena samidhādi home āhutyante kalaśe hastamātrasparśā eva saṃpātā iti sūcitam |
 pūjite saumyamaṇḍale iti vyadhikaraṇe saptamyau |
      tasminniti kumbhamukhe |
 vinikṣipediti vaṣaḍantamūlānvitasudarśanagāyatryā sā pūrvektā'nusandheyā |
 tadardhaśeṣaṃ homārthakṛtapāyasārdham |
 dakṣiṇa iti cakre |
 tatratyāṃ hasantīmanyatra saṃsthāpyetyarthaḥ |
 mantrītyanena saha namo iti srāra nārā iti huÁ phaḍiti pādatrayāntena omiti caturthapādāntena gītāmantreṇa 
viśiṣṭaṃ sādhyasya sakalīkaraṇaṃ sūcitam || 100-103 ||
nīrājya tau nayedbāhye grāmādaṣṭamarāśike       |
sthāpayettau yathāpūrvaṃ saparistaraṇau kramāt       || 104 ||
      nīrājyeti |
 nīrājanaṃ gītāmantreṇa |
 ekadaiva kumbhāgnibhyāṃ nīrājanaṃ yat tat puruṣāntarasāhāyeneti jñeyam |
 tāviti kumbhāgnī aṣṭamarāśike sthāpayediti |
 rāśisthānānyuktāni kādimate----
                  prācyāṃ meṣavṛṣau  vahnau mithunaṃ  dakṣiṇe  tathā |
                  kulīrasiṃhamatha tannairṛtyāṃ kanyakā sthitā ||
                  tulākīṭau paścimato dhanurvāyau tu saṃsthitam |
                  nakrakumbhāvuttarato  mīnamaiśe tu  saṃsthitam || iti ||
      etadrāśisthānaṃ jñātvā sādhyasya yo'ṣṭamarāśistatra sthāpayedityarthaḥ |
 yathāpūrvamiti |
 taddakṣiṇabhāge'gniṃ sthāpayet |
 taduktam----
            agnyādikamapi sarvaṃ kṣipedatha ghaṭasya paścime bhāge |
 iti || 104 ||
hutvā vahnau yathāpūrvaṃ śiṣṭānnena baliṃ haret       |
manunā   vakṣyamāṇena  daśadikṣu  yathāvidhi       || 105 ||
      yathāpūrvamityaṣṭabhirdravyaiḥ uktapramāṇena ca |
 śiṣṭānneneti hutaśiṣṭānnena |
      taduktaṃ nārāyaṇīye----dadyādanena mantreṇa hutaśeṣāndhasā balim |
 iti |
      ācāryā api----hutaśeṣānnena balim |
 iti |
      yathāvidhīti |
 lokapālabalirapi sūcitaḥ || 105 ||
sahṛdviṣṇugaṇebhyo'nte   sarvaśāntikare   punaḥ       |
bhyo  baliṃ pratigṛhṇantu  śāntaye  hṛdayaṃ  tataḥ       || 106 ||
brāhmaṇān  bhojayet  samyaṅmadhurottaramādarāt       |
gurave     dakṣiṇāṃ     dadyādvastrabhūṣaṇasaṃyutām       || 107 ||
hanyādayaṃ  vidhiḥ  puṃsāṃ  kṛtyārogagrahajvarān       |
rakṣaḥ piśācamāryādikleśān śīghraṃ na saṃśayaḥ      || 108 ||
      balimantramāha sahṛditi |
 hṛnnamaḥ padam |
 hṛdayaṃ namaḥ padam etadanto mantraḥ |
 asya praṇavaśaktyāditvaṃ jñeyam |
      mārī kṛtyāviśeṣaḥ |
 ādiśabdenetyādikāpadādi || 106-108 ||
vidhāya pañjaraṃ mantrī phalakaiḥ kṣīraśākhinām |
pañcagavyena saṃpūrya tasmin sādhyaṃ niveśayet       || 109 ||
dhautavastraṃ viśuddhāṅgaṃ spṛṣṭvā samyagjapenmanum       |
pūrvādidikṣu  saṃsthāpya  vahniṃ  brāhmaṇasattamaiḥ       || 110 ||
kārayetpūrvasandiṣṭairdravyairhemaṃ       vidhānavit       |
toṣayeddakṣiṇābhistān yajamānaḥ svaśaktitaḥ       || 111 ||
guruṃ   ca  dhanadhānyādyairnatvā    samprīṇayettadā       |
sarvarogaharaḥ   proktaḥ   kṛtyādrohādināśanaḥ       || 112 ||
apamṛtyuharaḥ  puṃsāṃ   vidhireṣaḥ   prakīttītaḥ       |
pañcagavyaiḥ    kaṣāyairvā    kṣīrabhūruhasambhavaiḥ       || 113 ||
pūritaiḥ    kalaśairjaptaiḥ    kṛtasampātasaṃyutaiḥ       |
abhiṣiñced   grahāviṣṭamabhicārāturaṃ    naram       || 114 ||
sustho bhavati  śīghreṇa  vidhānenā'munā  naraḥ       |
bhānuvāre'bhiṣekasya   vidhānena   susādhitaiḥ       || 115 ||
salilaiḥ  srāpayennārīṃ  sukhaprasavakāṅkṣiṇīm       |
saptavārābhiṣekeṇa   sarve    naśyantyupadravāḥ       || 116 ||
      kṣīraśākhināmiti palāśasyā'pyupalakṣaṇam |
 taduktaṃ nārāyaṇīye----
                  phalakaiḥ kalpite pātre palāśakṣīraśākhinām |
 iti |
      ācāryāśca----pālāśairvā stanajadrumajairvā pañjare kṛte phalakaiḥ |
 iti ||
      anena kṣīradrumeṣvapi vikalpo jñeyaḥ |
 samyak japediti catudīkṣu kriyamāṇahoma- samāptiparyantamityuktam |
 pūrvasandiṣṭaiḥ ghṛtādibhiraṣṭadravyaiḥ |
 vidhānavidityanena pratidravyaṃ ṣaḍviṃśatyadhikaśataṃ homa ityuktam |
 pañcagavyaiḥ pūritairiti vyadhikaraṇe tṛtīye |
 kalaśairiti navamiḥ |
 sampātena homākṣepaḥ |
 homo'pi pūrvektāṣṭadravyaiḥ pūrvektasaṃkhyaḥ |
 amunā vidhānena naraḥ śīghreṇa sustho bhavatīti sambandhaḥ |
 tadvidhānaprakāro yathā |
 pūrvektaṃ navanābhaṃ maṇḍalaṃ kṛtvā pūrvavat kalaśānnava saṃsthāpya uktadravyairāpūrya madhye 
mantroktadevatāṃ saṃpūjya parito'ṣṭakalaśeṣu āyudhāṣṭakaṃ saṃpūjya kāryānurūpaṃ homaṃ kṛtvā 
tatsampātayuktairghaṭairabhiṣiñcediti |
 pañcakalaśapakṣe pañcābjaṃ maṇḍalaṃ kṛtvā dikṣu cakra- gadāmuśalapāśā arcanīyāḥ |
 śeṣaṃ pūrvavat |
 abhiṣekasya vidhāneneti |
 ekakalaśa- sthāpanaprakāreṇa uktarūpeṇa cetyarthaḥ |
 susādhitairityanena pūrvavaddhomaḥ sampātaśca |
 saptasu vāreṣu bhānuvāreṣu yo'bhiṣekastena || 109-116 ||
pañcagavye  śṛtaṃ  sapīrmantritaṃ  manunā'munā       |
gabhīṇīnāṃ grahārttānāṃ sevitaṃ tacchubhāvaham       || 117 ||
      pañcagavya iti |
  " akalko'pi bhavet sneho yaḥ sādhyaḥ kevale drave "  iti paribhāṣaṇāt kalkaṃ vinaiva tadghṛtaṃ sādhyam |
 tatra
      pañcaprabhṛti yatra syurdravyāṇi snehasaṃvidhau |
 tatra kṣīrasamānyāhuḥ |
 ityukteḥ |
 ghṛtasamānyeva pañcagavyāni dattvā ghṛtaṃ pacet |
 kṣīradadhyāranālaiḥ vacanāt prāptamapi jalaṃ na deyam |
 gomūtrasya sattvāditi || 117 ||
uccasthānagate   śukre   manunā  sādhusādhitā       |
trilohīmudrikā hanyāt kṣudrabhūtagrahān jvarān       || 118 ||
      śukre uccasthānagate mīnagate |
 sādhusādhiteti ṣaṣṭhoktarītyā || 118 ||
tadvarṇasaṃkhyayā sūtre granthīn kṛtvā japādibhiḥ       |
sādhitaṃ kalpayeddhaste kaṇṭhe vā duḥkhaśāntaye       || 119 ||
      tadvarṇasaṃkhyayā mantravarṇasaṃkhyayā |
 idamubhayatra sambadhyate |
 tena sapta sūtrāṇi kṛtvā tatra sapta granthayo deyāḥ |
      asya prayogasya viśeṣo nārāyaṇīye----
                  huned gavyāktāpāmārgasamidājyaṃ caruṃ ghṛtam |
                  paristīrṇasitātāmrasūtrasandhisthitān ghaṭān ||
                  kṣīravṛkṣakvāthapūrṇān homakāle'bhimantrayet |
                  tatsaṃkhyapātaiḥ snāpayet gavyaśeṣapuraḥsaram ||
                  kalpayettasya hastādau tat sūtraṃ granthitaṃ japāt |
 iti |
      japādibhirityādiśabdena pūjāsampātau haste karṇe ceti |
 pumān dakṣiṇe strī
vāma iti jñeyam || 119 ||
pañcagavyaṃ japet  spṛṣṭvā  mantraṃ  daśaśatāvadhi       |
nyastaṃ  tat  padmapatrādau  patre  vā  brahmavṛkṣaje       || 120 ||
phale bilvasya vā mantrī gṛhe svasya parasya ca       |
nikhanet   sarvarakṣā   syādvardhate   sarvasampadaḥ       || 121 ||
palāśakṣīravṛkṣāṇāṃ   tvaco   malayajaṃ  purum       |
kuṅkumaṃ yāminīṃ kuṣṭhaṃ bilvāpāmārgasarṣapān       || 122 ||
tiladūrvāyavān  devīṃ   tulasīyugalaṃ  kuśam       |
lakṣmīṃ  gorocanāṃ  padmaṃ  vacāṃ  gomayasaṃyutām       || 123 ||
viṣṇukrāntāmarkayutāṃ  japanmantraṃ  vinikṣipet       |
pañcagavyena  sampūrṇe  pātre  tat  saṃskṛte'nale       || 124 ||
saṃsthāpya kvāthayet samyagyāvadbhasma bhaviṣyati       |
tadādāya   japed  bhūyaḥ prayutaṃ  devatā  dhiyā       || 125 ||
lipetsarvāṅgametena   kiñcicchirasi  nikṣipet       |
kṛtyādrohagrahonmādavyādhiduḥkhanivāraṇam       || 126 ||
sarvaśatrupraśamanaṃ        sarvapāpaharaṃ      param       |
śubhadaṃ   vaśyadaṃ   puṃsāṃ  samastāpannivāraṇam       || 127 ||
gabhīṇībālarugṇānāṃ    viśeṣeṇa   praśasyate       |
asmātparatarā rakṣā nāsti  loke prakīttītā       || 128 ||
      padmapatrādāvityādiśabdena brahmapatrādipātra ityādi |
 mantrī naraḥ svasya parasya vā gṛhe nikhanediti sambandhaḥ |
 puruṃ guggulam |
 yāminī haridrā |
 kuṣṭhaṃ kūḍam |
      bilveti bilvapañcāṅgam |
 devī sahadevī |
 padmeti |
 padmapañcāṅgam |
 padmadalādika- mityasya vyākhyāne apekṣitārthadyotanikāyāṃ vilvapañcāṅgaṃ padmapañcāṅgamityuktam |
 arketi arkatvak |
 taditi pātram |
 samyak kvāthayediti |
 mantraṃ japannityuktam |
 prayutamiti daśalakṣam |
 kvacidayutamiti pāṭhaḥ || 120-128 ||
mustā śuṇṭhī niśā vahnirelā yaṣṭirvacā vṛṣā       |
pāṭhā viḍaṅgaṃ mañjiṣṭhā drākṣā  dārvī sarohiṇī       || 129 ||
phalatrayaṃ ca taiḥ kalkaiḥ pañcagavyeṣu sapīṣām       |
prasthaṃ pacedyathānyāyaṃ  mantreṇā'nena  sādhitam       || 130 ||
kāntidaṃ  sutadaṃ   strīṇāṃ   bhūtapretabhayāpaham       |
garbharakṣākaraṃ   śuddhaṃ    pañcagavyaghṛtaṃ    viduḥ       || 131 ||
      musteti |
 mustā mocchya (muthā) |
 niśā haridrā |
 vahniścitrakaḥ |
 yaṣṭiḥ yaṣṭimadhu |
 vṛṣā āḍharūṣaḥ |
 vāsaka iti yāvat |
 dārvī dāruharidrā |
 rohiṇī kaṭakī |
 phalatrayaṃ haritakībibhītakāmalakāni |
 yathānyāyaṃ vaidyakaśāstroktaprakāreṇa |
 tatra sapīḥpramāṇamuktameva |
 kalkaśca snehapādikamityuktatvāt kuḍavamātraṃ kalko grāhyaḥ |
 pañcaprabhṛtīti vacanāt pratyekaṃ pañcagavyāni snehasamāni |
 ājyāvaśeṣamuttārya śītalaṃ kṛtvā'nena mantrena sādhitaṃ saṃjaptam || 129-131 ||
ṭāntān sapta likhenmadhye ṣaṭsu koṇeṣu teṣvatha       |
mantravarṇān      likhedetaccakramāpannivāraṇam       || 132 ||
      yantramāha ṭāntāniti |
 madhyādiṣaṭkoṇeṣu sapta ṭhakārān vilikhya teṣu ṭhakāreṣu krameṇa mantrākṣarāṇi likhet |
 madhye sādhyasādhakakarmalikhanaṃ ca jñeyam |
 āpaditi śvāsajvarau |
  " cakraṃ śvāsajvarāpaham "  iti nārāyaṇīya ukteḥ || 132 ||
ṣaṭkoṇamadhye vilikhet sasādhyaṃ
            tāraṃ     ṣaḍastriṣvavaśiṣṭavarṇān       |
aṅgāni tatsandhiṣu yantrametat
            karoti rakṣāṃ vidhivat prajaptam       || 133 ||
      yantrāntaramāha ṣaḍiti |
 ṣaḍasriṣvityagnyādi |
 vidhivadityanenā'ṣṭottarasahasraṃ japa uktaḥ |
 rakṣāṃ karoti tatra sthāpitamiti śeṣaḥ |
 taduktam----
                  madhye tāraṃ tadanu ca manuṃ varṇaśaḥ koṇaṣaṭke
                  bāhye cā'ṅgaṃ likhatu kanake tāmrake vā'tha raupye |
                  pāṣāṇe vā vidhivadabhijapyā'tha saṃsthāpitaṃ
                  tat cakraṃ coragraharipubhayadhvaṃsi rakṣākaraṃ ca || iti || 133 ||
tāraṃ likhet ṭhāntagataṃ sasādhyaṃ
            koṇeṣu   śiṣṭaṃ   manuvarṇaṣaṭkam       |
aṅgāni sandhiṣvatha ṣoḍaśāraṃ
            saṣoḍaśārṇaṃ       vasudhāpurastham       || 134 ||
japitvā kṛtasampātaṃ gabhīṇīnāṃ hitaṃ puram       |
abhicāragrahonmādān   yantrametadvināśayet       || 135 ||
      yantrāntaramāha tāramiti |
 ṭhāntagatamiti tāraviśeṣaṇam |
 ṣoḍaśāramiti |
                  ṣoḍaśāṅke same vṛtte pañcame pañcame likhet |
                  rekhā aṅke ṣoḍaśādyaṃ ṣoḍaśāramidaṃ matam ||
      iti ṣoḍaśāralekhanaprakāraḥ |
 ṣoḍaśārṇaṃ vakṣyamāṇaṣoḍaśākṣaraṃ cakramantram |
 anyeṣāṃ ṣoḍaśākṣaraśabdena ṣoḍaśadalaṃ tadupari ca vṛttaṃ tadupari pāthīvamaṇḍalam |
 mantraśca |
 oṃ namo bhagavate vāsudevāya huÁ phaṭ svāhā |
taduktaṃ nārāyaṇīye----sāṃkhyādindorbahiḥ koṇaṣaṭke mantrākṣarān likhet |
                   sandhiṣvaṅgādvahirvṛttātpatraṣoḍaśake manum |
                  punarvṛttaṃ ca bhūgehe likhedetadyathāvidhi || iti |
      kvacit ṣoḍaśārṇaṃ tatsaṃkhyapatre iti pāṭhaḥ |
 japitvetyato hutveti
śeṣaḥ || 134-135 ||
madhye tāraṃ  sasādhyaṃ manumatha  vilikhet  ṣaṭsu  koṇeṣu sandhi-
ṣvaṅgānyante   kalānāṃ    yugayugavilasat   keśarāṣṭārṇapatram  |
kiñjalkān   kādivarṇaidvīvasudalalasatṣoḍaśārṇaṃ   svanāmnā
hakṣābhyāṃ triḥpravītaṃ likhatu parivṛtaṃ tat tripāśāṅkuśābhyām ||136||
      yantrāntaramāha madhye iti |
 manuṃ tāravyatiriktacakramantram |
 ante ṣaṭkoṇabāhye |
 kalānāṃ svarāṇām |
 aṣṭārṇe nārāyaṇāṣṭākṣaraḥ |
 dvivasudalaṃ ṣoḍaśadalam |
 svanāmnā sādhyanāmnā saha hakṣābhyāṃ triḥpravītaṃ hakṣayormadhye sādhyanāmetyarthaḥ |
 tat tripāśāṅkuśābhyāmityāvṛttitrayam |
 yastu triḥpravītamityāvṛttitrayaṃ kathamāvṛttitraya- mityapekṣāyāṃ svanāmnā hakṣābhyāmekā dvitīyā 
pāśena tṛtīyā'ṅkuśena |
 dvitīyaṃ triḥpadaṃ sattvarajastamorūpatayā āvṛttidhyānamiti vyākhyānāt |
 sa namasya eva |
 kecana tāra pāśāṅkuśābhyāmiti pāṭhaṃ paṭhitvā yojayanti |
 triḥpravītaṃ tatraikā hakṣābhyāṃ svanāmnā aparā tāreṇa tṛtīyā pāśāṅkuśābhyāmiti |
 ayameva pakṣaḥ sāmpradāyikaḥ |
 kecana dvitīyatriśabdasyaiva akārokāramakārātmakatvāt praṇava evārtha iti vyācakṣate |
 dvivacanamāvṛttyapekṣayā |
 taduktam----
      trivītaṃ vyomāntyārṇaṃ svanāmnā viracitaguṇapāśāṅkuśaṃ cakrayantram |
 iti |
      etadvyākhyāne padmapādācāryāḥ |
 guṇaḥ praṇavaḥ |
 kevalahakṣābhyāmāvṛttitrayam |
 aparāyāmāvṛttau tāramuktvā sādhyanāmno'kṣaradvayamuccārya punaḥ pāśamuccārya sādhya- nāmno'kṣaradvayamuccārya 
punaraṅkuśabījamuccārya punaḥ sādhyanāmno'kṣaradvayamuccārayet |
 evaṃ rūpairvarṇairveṣṭayedityāhuḥ |
 pāśāṅkuśaveṣṭitamityasya vyākhyāne apekṣitārthadyota- nikāyāṃ pāśena trivāraṃ aṅkuśenāpi trivāramityuktam || 136 ||
tāraṃ namo  bhagavate  mahāsudarśanāya  ca       |
varmāstrāntaścakramantraḥ ṣoḍaśākṣara īritaḥ       || 137 ||
      ṣoḍaśākṣaraṃ mantramuddharati tāramiti |
 ayamapi svatantro mantraḥ |
 asyarṣyādi sarvaṃ pūrvamantroktam |
 athāsya tantrāntarasthaṃ yantramucyate----
                  ṣaṭkoṇaṃ cakramālikhya tasyāreṣu sudarśanam |
                  aṣṭāraṃ  paṅkajaṃ  bāhye  daleṣvaṣṭākṣaraṃ param ||
                  tadbāhye dvādaśāraṃ syāllikhecca dvādaśākṣaram |
                  ṣoḍaśāraṃ tataḥ padmaṃ mūlamantraṃ samālikhet ||
                  kāmabījena  parito   veṣṭayedyantramuttamam |
                  mahāsudarśanaṃ bāhye vilikheddeśikottamaḥ ||
                  tāraṃ  namo  bhagavate   mahāsudarśanāya ca |
                  mahācakrāya ca mahājvālaṅe  dīptarūpaṅe ||
                  sarvato rakṣayugmaṃ ca   mahāvalasaṅe  dviṭhaḥ |
                  madhye sādhyaṃ samālikhya praṇavasyodare mune ||
                  sarvasiddhipradaṃ yantramiti devo'bravīt svayam |
 iti || 137 ||
cakramantramidaṃ  proktaṃ  sarvabhītinivāraṇam       |
kṣudrāpamṛtyuśamanaṃ   rājñāṃ    vijayavardhanam       || 138 ||
rekhā vilikhyā'ṣṭa śirāṃsi tāsā-
            mābadhya bāhye  śrutiśaḥ krameṇa       |
sthānehṛṣīkeśamanuṃ        vibhajya
            pādān likhet koṣṭhacatuṣṭayasthān       || 139 ||
aṣṭākṣarārṇaiḥ pravidabhītāṃstān
            koṣṭhadvaye   cakramanuṃ  yathāvat       |
madhyasthakoṣṭhe vilikhetsasādhyaṃ
            syātsaptakoṣṭhāhvayayantrametat       || 140 ||
sthāne hṛṣīkeśa tava prakīrtyā
            jagat   prahṛṣyatyanurajyate   ca       |
rakṣāṃsi bhītāni diśo dravanti
            sarve namasyanti  ca  siddhasaṅghāḥ       || 141 ||
      saptakoṣṭhayantramāha rekhā iti |
 pūrvāparāyatā rekhā likhet |
 tāsāṃ śirāṃsi bāhye krameṇa śrutiśa ābadhyeti sambandhaḥ |
 prathamādirekhāgraṃ svaturyāgreṇa melayet |
 tena harītakīvadbhavatīti kecit |
 padmapādācāryaprabhṛtibhiḥ śrutiśastriśa iti vyākhyātam |
 teṣāṃ mate prathamādirekhāgraṃ svasvatṛtīyādirekhāgreṇa saha melayedityarthaḥ|
 anye tu pūjyapādā evaṃ vyācakṣate |
 prathamarekhāgraṃ svaturyarekhāgreṇābadhya punastṛtīyarekhāgrāt ṣaṣṭharekhā- gramābadhya punaḥ 
pañcamarekhāgrādaṣṭamarekhāgraṃ bandhayet |
 evaṃ dvitīyāpārśve'pi |
 tadā dvitīyarekhā saptamī ca kevalaṃ madhye'vaśiṣyate |
 tato dvitīyarekhāyāḥ pūrvāgra- mārabhyottarato nītvā tatpaścimāgreṇa bandhayet |
 evaṃ saptamarekhāpūrvāgramārabhya dakṣiṇato nītvā tatpaścimāgreṇa bandhayet |
 evaṃ bāhye ityuktiśca sārthakā bhavati |
 evaṃ madhyakoṣṭha- trayamekarekhābaddhaṃ ca bhavatīti |
 evametadyantralikhanaṃ svagurusampradāyānusāreṇa boddhavya- miti saṃkṣepaḥ |
 aṣṭākṣara pravidabhītān pādān koṣṭhacatuṣṭayasthān prathamadvitīyaṣaṣṭha- saptamasthān likhet |
 vidabhītalakṣaṇaṃ trayoviṃśe vakṣyate |
 koṣṭhadvaye tṛtīyapañcamarūpe |
 yathāvaditi sasādhyam |
 madhyasthakoṣṭhe caturthakoṣṭhe |
 sasādhyaṃ cakramanumityanuṣajyate |
      taduktamācāryaiḥ----koṣṭhatrayalikhitasādhya sudarśanaṃ ca |
 iti || 139-141 ||
dhāritaṃ saptakoṣṭhaṃ tat trāyate mahato bhayāt       |
duḥsvapnadurnimittādiśamanaṃ   kīttītaṃ   budhaiḥ       || 142 ||
 || iti śrīmadlakṣmaṇadeśikendraviracite śāradātilake
ṣoḍaśaḥ paṭalaḥ samāptaḥ || 16 ||
bth " bi
dhāritamiti |
 dhāraṇaprakāra ukta ācāryaiḥ----
            bhūrje   vā  kṣaumapaṭṭe   tanumasṛṇatare  karpaṭe  vā'sya    yantraṃ
            mantrī samyag likhitvā punarapi gulikīkṛtya lākṣābhivītam |
            kṛtvā            bhasmādihomapravihitaghṛtasampātapātāttaśakti
            japtaṃ   samyak   prabadhyātpratiśamamupayāntyeva  sarve  vikārāḥ || iti ||
      tanmantramityarthaḥ |
 napuṃsakaliṅge'pi mantraśabdasya bahuṣu sthaleṣu prayogāt |
 tenāyamarthaḥ |
 gītāmantravidabhītaḥ sāṣṭākṣaraścakramantro'pi japta etatphalada iti |
 taduktamācāryaiḥ----sthāne hṛṣīkeśavidabhītaṃ ca sāṣṭākṣaraṃ cāpyabhijaptametat |
            rakṣāṃ grahādeḥ satataṃ vidhatte yantraṃ sukḷptaṃ ca manutrayeṇa || iti ||
            sthāne hṛṣīkeśeti mantrasya catubhīścaraṇaiḥ sarveṇa pañcāṅgaṃ kṛtvā
            agnirmūrdhā cakṣuṣī candrasūryau diśaḥ śrotre vāgvittiśca vedāḥ |
            vāyuḥ prāṇo hṛdayaṃ viśvamasya padbhyāṃ pṛthivī hyeṣa sarvabhūtāntarātmā ||
      iti dhyātvā kaṇīkāyāṃ devaṃ patreṣvaṅgāni tadvahirlekapālānarcayet |
 daśalakṣajapaḥ puraścaraṇam |
 daśāṃśaṃ ghṛtena homaḥ |
 sarvapāpakṣayasarvaśāntisarvagrahanivāraṇa sarvarakṣoghnamiti phalam || 142 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ ṣoḍaśaḥ paṭalaḥ || 16 ||
bth " bi

atha saptadaśaḥ paṭalaḥ

atha vakṣye jaganmūlaṃ mantraṃ śrīpuruṣottamam       |
gopitaṃ vaiṣṇave tantre bhuktimuktiphalapradam       || 1 ||
      vaiṣṇavatantragopitatvādante smaraṇārūḍhatvāt puruṣottamādimantrān vaktumupakramate atheti |
 uktaṃ ca mantratantraprakāśe----
                  puruṣottamasaṃjñasya       viṣṇorbhedacatuṣṭayam |
                  trailokyamohanasteṣāṃ   prathamaḥ  prakṛtirmataḥ ||
                  śrīkaraśca hṛṣīkeśaḥ kṛṣṇaścātra caturthakaḥ |
                  śrīdharo vā caturthaḥ syātpradyumno veti kecana || iti ||
      mantradevatayorabhedena puruṣottamamityuktiḥ |
 atirahasyatvād gopitam |
 ata evā''cāryaiḥ guptapaṭale uddhāraḥ kṛtaḥ |
 bhuktimuktītyanena viniyoga uktaḥ || 1 ||
tāramāraramābījaṃ  natyante  puruṣottamam       |
punarapratirūpānte tato lakṣmīnivāsa ca       || 2 ||
sakalānte jagatpūrvaṃ kṣobhaṇetipadaṃ punaḥ       |
sarvastrīhṛdayopetaṃ   vidāraṇapadaṃ   punaḥ       || 3 ||
tataḥ  paraṃ  tribhuvanamadonmādakaraṃ  tataḥ       |
surāsurānte     manujasundarījanaśabdataḥ       || 4 ||
manāṃsi  tāpayadvandvaṃ   dīpayadvitayaṃ punaḥ       |
śoṣayadvitayaṃ  bhūyo  mārayadvitayaṃ  punaḥ       || 5 ||
stambhayadvitayaṃ  paścānmohayadvitayaṃ  punaḥ       |
drāvayadvitayaṃ     paścādākarṣayayugaṃ     tataḥ       || 6 ||
samastaparamopetasubhagena      ca    saṃyutam       |
sarvasaubhāgyaśabdānte     karetipadasaṃyutam       || 7 ||
sarvakāmapradapadamamukaṃ        hanayugmakam       |
cakreṇa  gadayā  paścāt  khaḍgena tadanantaram       || 8 ||
sarvabāṇaibhīndayugaṃ     pāśenetipadaṃ    tataḥ       |
kaṭṭadvayānte'ṅkuśena   tāḍayadvitayaṃ   punaḥ       || 9 ||
kuruśabdadvayamatho  kiṃ  tiṣṭhasi  padaṃ  punaḥ       |
tāvadyāvatpadasyā'nte    samīhitamanantaram       || 10 ||
tato me siddhamābhāṣya bhavatyante savarma phaṭ       |
namo'nto'yaṃ manuḥ prokto dviśatākṣarasaṃyutaḥ       || 11 ||
jaiminirmunirākhyātaśchando'syā'mitamīritam       |
samastajagatāmādirdevatā            puruṣottamaḥ       || 12 ||
      mantramuddharati tāreti |
 tāro devīpraṇavaḥ |
 oṅkārasya sāmānyena sarvamantrādi- tvenokteḥ atrāpi tathā sampradāyādvā praṇavāditvam |
 yadvā tāraśca tāraścetyekaśeṣe tārau paścādramādipadaiḥ saha samāsaḥ |
 tatra prathamatārapadena praṇavaḥ dvitīyatārapadena devīpraṇavaḥ |
 idaṃ vyākhyānaṃ padmapādācāryāṇāṃ sammatam |
 māraḥ kāmabījam |
 ramā śrībījam |
 natirnamaḥpadam |
 sarvastrīhṛdayeti svarūpam |
 atra kvāpi na sandhiḥ |
 dvitīyāntāni sarvāṇi ābhāṣyetyasya karmāṇi mantre tu sambuddhayaḥ |
 samīhitaṃ siddhamiti ca mantre'pi dvitīyāntam |
 dviśatākṣara ityuktistu amuketi sādhyanāmaparamityetatketi kecana |
 anye tu amukapadasthāne duritādipada prakṣepād dviśatākṣarasaṃyuta ityukteḥ |
 adhikākṣaratvamapi na doṣāyetyūcuḥ |
      kecidevamāhuḥ---- śaktiśrīmārībhiḥ puṭitaḥ smaraṇācca lokamohanakṛt |
 iti |
 praṇavo bījaṃ huÁ śaktiḥ || 2-12 ||
puruṣottamaśabdānte vadet  tribhuvanaṃ  tataḥ       |
madonmādakarānte huÁ  hṛdayaṃ  sakalaṃ tataḥ       || 13 ||
jagatkṣobhaṇaśabdānte lakṣmīdayita huÁ śiraḥ|
manmathottamasaṃyuktamaṅgaje    kāmadāyini       || 14 ||
huÁ śikhā  paramopeta  subhagākṣarasaṃyutam       |
sarvasaubhāgyakara huÁ kavacaṃ parikīttītam || 15 ||
tataḥ     surāsuropetamanujānvitasundarī       |
tataḥ parastād  hṛdayavidāraṇapadaṃ  vadet       || 16 ||
sarvapraharaṇadhara   sarvakāmika  tatparam       |
hanadvayaṃ ca  hṛdayaṃ bandhanāni  tataḥ param       || 17 ||
ākarṣayapadadvandvaṃ   mahābala  humasrakam       |
tribhuvaneśvarapadaṃ   tataḥ   sarvajanāntataḥ       || 18 ||
manāṃsi  hanayugmānte  dārayadvitayaṃ ca me       |
vaśamānaya huÁ netraṃ tārādyāḥ phaṭ namo'ntikāḥ       |
ṣaḍaṅgamantrāḥ   sandiṣṭā   netrāntāstantravedibhiḥ       || 19 ||
      ṣaḍaṅgamantrānuddharati puruṣottameti |
 śikhāmantre aṅgaje ityasya pūrveṇa saha sandhiḥ |
        taduktam----      manmathavarṇānuktvā tadanu vadeduttamāṅgajevarṇān |
 iti |
      astramantre hṛdayetidvayamapi svarūpam |
 tārādyā iti |
 uktā netrāntāḥ ṣaḍaṅgamantrāḥ|
 tārādyāḥ praṇavādyāḥ phaṭ namo'ntikāḥ sandiṣṭā iti sambandhaḥ |
 tantravedibhirityanenai- taduktaṃ bhavati |
 yadāhuḥ----
                  karayorvyāpakaṃ mantraṃ nyasyā'ṅgānyaṅgulīṣu talayośca |
                  nyasya bāṇānanaṅgasahitān vyāpakamantraṃ tato nyasedvapuṣi ||
                   mātṛkayā   vinyaset   pratyarṇaṃ mārabījasaṃpuṭayā |
                  nyasecca māramālāmantrārṇān mātṛkāvadaṅgāni (dānābhi) ||
                  catvāriṃśadvarṇān   pañcodarasuhṛdgalāsyanāsāsu |
                   saṃkhyāpayecca dehe trīnarṇān sakṛt sakṛt samastena ||
                  klīṃmātṛkārṇapūrvā mūrttīrnyasyeca kāmaratipūrvāḥ |
 iti |
      pīṭhamantrāt pūrvaṃ garuḍamudrayā garuḍamantraṃ hṛdi nyaset |
 yadāhuḥ----
              īritarītyā dehe pīṭhanyāsāntikaṃ vidhāya hṛdi |
              garuḍasya mudrayā tanmantraṃ nyasya nyaset tu pīṭhamanum || iti || 13-19 ||
trailokyamohanārṇānte   hṛṣīkeśapadaṃ    punaḥ       |
paścādapratirūpādi    manmathānantaraṃ    vadet       || 20 ||
sarvādi   strīpadaṃ  paścāddhṛdayākarṣaṇaṃ   tataḥ       |
āgacchā''gaccha mantro'yaṃ tārādyo namasā'nvitaḥ       || 21 ||
anena manunā kṛtvā vyāpakaṃ  nyasya  bāhuṣu       |
aṣṭāyudhāni mudrābhirmantraiḥ sārdhaṃ vicintayet       || 22 ||
      vyāpakamantre apratirūpetyasya pūrveṇa saha sandhirnā'nyasyeti |
 bāhuṣu tattan mudrābhiḥ tattanmantraiḥ sārdhamaṣṭāyudhāni vinyasya cintayet devamiti śeṣaḥ |
 aṣṭāyudhāni dhyānoktāni |
 nyāsakramo'pi tatraiva vakṣyate |
 mudrālakṣaṇāni tu |
 pūrvektā pāśamudrā jñeyā |
 athaveyaṃ pāśamudrā |
 yadāhuḥ----
                  tarjanyaṅguṣṭhakau kṛtvā saktāgrau kuñcitāḥ parāḥ |
                  pāśamudrā samākhyātā |
 iti |
                   vāmasya madhyamāgraṃ tu tarjanyagre niyojayet |
                  anāmikāṃ kaniṣṭhāṃ ca tasyāṅguṣṭhena pīḍayet ||
                  darśayeddakṣiṇaskandhe dhanurmadreyamīritā || iti |
      athaveyaṃ dhanurmadrā jñeyā |
 yadāhuḥ----
                  bāhumūlaṃ spṛśettena bāhvagreṇaiva sādhakaḥ |
                  dhanurmudrā yaśaḥ kīttībalavīryavivadhīnī || iti ||
                  kaniṣṭhānāmike baddhā svāṅguṣṭhenaiva vāmataḥ |
                  śiṣṭāṅgulī tu prasṛte saṃśrilaṣṭe khaḍgamudrikā || iti ||
      śaṅkhamuśalacakragadāṅkuśamudrā mayā pūrvamuktāḥ |
 etadanantaraṃ dehe śrīvatsa- kaustubhavanamālā yathāsthānaṃ svamantramudrābhirnyaset |
 taduktam----
      atha bhūṣaṇāni vidvān vinyasennijatanau yathāsthānam |
 iti |
      eteṣāṃ mudrāḥ prāguktāḥ |
 mantrāstu vakṣyante || 20-22 ||
kṣīrāmbhonidhimadhyasthaṃ     nirantarasuradrumam       |
udyadarkendukiraṇadūrīkṛtatamobharam       || 23 ||
kālameghasamālokanṛtyad   bahīkadambakam       |
utphullakusumāmodaprahṛṣyadbhṛṅgasaṅkulam       || 24 ||
kūjatkokilasaṅghena   vācālitadigantaram       |
nānākusumasaurabhyavāhigandhavahānvitam       || 25 ||
kalpavallīnikuñjeṣu krīḍatsiddhakadambakam       |
devagandharvakanyābhirgāyantībhiralaṅkṛtam       || 26 ||
anekadīghīkāyuktamudyānaṃ      mahadadbhutam       |
tasya  madhye  maṇimaye  maṇḍape  toraṇānvite       || 27 ||
ṛtubhiḥ ṣaḍbhiraniśaṃ  sevitasya  mahīyasaḥ       |
suradrumasya     mūlasthe mahāsiṃhāsane    śubhe       || 28 ||
raktāravindamadhyasthagaruḍopari     saṃsthitam       |
dhyāyedvallabhayā sārdhaṃ  jagannāthaṃ  jaganmayam       || 29 ||
      kṣīretyanena pṛthivyanantaraṃ kṣīrasamudraratnadvīpādbhutodyānamaṇimaṇḍapakalpataru- 
mahāsiṃhāsanagaruḍān pīṭhanyāsādau yojayedityuktam ||23-29 |
devaṃ  śrīpuruṣottamaṃ kamalayā  svāṅkasthayā paṅkajaṃ
bibhratyā parirabdhamambujarucā tasyāṃ nibaddhekṣaṇam       |
dhyāyeccetasi śaṅkhapāśamuśalāṃścāpeṣukhaḍgān gadāṃ
hastairaṅkuśamudvahantamaruṇaṃ      smerāravindānanam       || 30 ||
      dhyānamāha devamiti |
 ambujaruceti pītavarṇayā |
 tatra kamalā dvibhujā |
 vāme padmaṃ dakṣeṇāliṅganam |
 taduktam----
                  sābjavāmakarāṃ pītāṃ śliṣyantīṃ pāṇinā patim || iti |
      anyatrāpi-vāmakarasthāmbujayā prataptakanakābhayā'tisundaryā |
 iti |
      āyudhadhyānaṃ tu vāmeṣu ūrdhvādi bādhaśaṅkhadhanurgadāḥ dakṣeṣu ūrdhvādi aṅkuśa- muśalakhaḍgacakrāṇi |
 taduktaṃ mantratantraprakāśe----
                  dakṣiṇādhaḥkare cakraṃ cintayedarkabhāsvaram |
                  khaḍgaṃ  tathoparitane   muśalaṃ   ca   taduttare ||
                  savyordhvadakṣiṇe haste cintayedrucirāṅkuśam |
                  vāmordhve cintayet pāśaṃ tadadhaḥ śaṅkhameva ca |
                  saśaraṃ  ca   dhanurvāme gadāṃ   dhyāyedadhaḥkare || iti |
      pūrvektāyudhanyāso dehe'nena krameṇa jñeyaḥ |
 atra dhyānānantarametā mudrā darśanīyāḥ|
 yadāhuḥ----             śrīvatsakaustubhau  vanamālākhyā ca mārabījena |
                  ūrdhvāṅguṣṭhau muṣṭī niyojitau mastake mithaḥ śliṣṭau ||
                  trailokyamohanākhyā mudrā tāṃ mūghnī yojayettadanu |
 iti || 30 ||
evaṃ dhyātvā śriyaḥ kāntaṃ manuṃ lakṣacatuṣṭayam       |
japedvaśī  vidhāyā'tha  kuṇḍamardhendusannibham       || 31 ||
juhuyādvaiṣṇave    vahnau   padmairjātisamudbhavaiḥ       |
puṣpairyavaiḥ kramātpaścād brāhmaṇānapi bhojayet       || 32 ||
      vaśītyenenācāryektā pūrvameva sūcitā |
 yadāhuḥ----
                  dhyātvā lakṣārdhasaṃkhyaṃ japatu manumimaṃ prāptamantrābhiṣeko
                  dravyairebhiśca juhvadbhavati manuvarasyā'dhikārī kriyāsu ||
            śataṃ dadhighṛtaṃ payaḥ pṛthagathā'yutaṃ sājyahaviṣā śṛtena
                  payasā hunedravimitaṃ tathā sākṣatatilaiḥ |
                  tathā daśadaśonmitaṃ trimadhubhirvaraiścārttavaphalaiḥ
                  palāśasamidhāṃ śataṃ samabhitoṣayet svaguruvaram || iti ||
      juhuyāditi |
 daśāṃśamiti śeṣaḥ |
 taduktaṃ  " daśāṃśaṃ vaiṣṇave vahnau "  iti |
 kramāt paścādityanena tarpaṇādyuktam || 31-32 ||
arcayiṣyan jagannāthaṃ gāyatryā pariśodhayet       |
ātmānaṃ yāgavastūni yāgabhūmiṃ ca deśikaḥ       || 33 ||
      deśika ityanena kāmādyayetyuktam || 33 ||
trailokyamohanāyeti    vidmahe   padamīrayet       |
smarāya dhīmahi paścāttanno viṣṇuḥ pracodayāt       || 34 ||
gāyatryeṣā samākhyātā vaiṣṇavī sarvasiddhidā       |
prākprokte vaiṣṇave pīṭhe  kalpayedāsanaṃ tataḥ       || 35 ||
pakṣirājāya  ṭhadvandvamasya  mantraḥ  prakīttītaḥ       |
      sarvasiddhideti svātantreyaṇa japet |
 tadṛṣyādikaṃ yathā----
                  saṃkarṣaṇo  muniśchando  gāyatraṃ  puruṣottamaḥ |
                  devatā mūdhnī bhālākṣidoḥpatsandhyagrakeṣu ca ||
                  akṣarāṇi  pravinyasya  ṣaḍaṅgāni  samācaret |
                  pañcabhiśca tribhiścaiva pañcabhiśca tribhiḥ punaḥ ||
                  catubhīśca  catubhīśca  kuryādaṅgāni  varṇakaiḥ |
                  dviśatākṣaravaccā'syāḥ pūjādyanyat samīritam || iti ||
      prākprokte pañcadaśokte pīṭhe |
 anena vimalādyāḥ śaktīḥ pūjayedityarthaḥ |
 pūjāyantraṃ tu mantratantraprakāśoktam |
 yathā----
                  likhedaṣṭadalaṃ padmaṃ candanena sugandhinā |
                  yugadvāraṃ suśobhāḍhyaṃ kāmaṃ tanmadhyato likhet || iti |
       asyetyāsanasya || 34-36 ||
saṅkalpitāyāṃ   mūlena   mūrttau  devamananyadhīḥ       || 36 ||
āvāhya manunā vidvān vyāpakena samarcayet       |
bhṛgurlāntayutaḥ sendurbījaṃ devyāḥ prakīttītam       || 37 ||
      avadhānaṃ vinā āvāhanameva karttumaśakyamityananyadhīrityuktiḥ |
 āvāhyeti |
 vyāpakena manunā devamāvāhya kaṇīkāyāṃ samarcayediti sambandhaḥ |
 vyāpakeneti pūrvektenaiva vyāpakamantreṇa |
 vidvāniti |
 ṣoḍaśopacārā vyāpakamantreṇaivetyuktam |
      taduktam----āvāhanavisargānteṣūkto'yaṃ pūrvasūribhiḥ |
 iti |
      devībījamuddharati bhṛguriti |
 bhṛguḥ saḥ |
 lāntayuto vayuk |
 senduḥ sabinduḥ |
 idaṃ devyā bījam |
 anenā'ṅgapūjāyāḥ pūrvam aṅkasthāyā devyāḥ pūjāṃ kuryāditi śeṣaḥ |
 taduktam----
                  dakṣetarorau kamalāmatheṣṭvā samarcayedāvaraṇāni bhūyaḥ |
 iti |
      anyatrāpi----      vāmorau saṃsthitāmiṣṭvā śriyamaṅgāni pūjayet |
 iti |
      atra bhūṣaṇāni pūjayitvā'ṅgāni pūjayet |
 taduktaṃ nārāyaṇīye----
                  śrīvatsakaustubhau vidvān stanasyopari vakṣasi |
                  vanamālāṃ gale cānyat pītavastrādi pūjayet || iti || 36-37 ||
kaṇīkāyāṃ yajedādau vidhānenā'ṅgadevatāḥ       |
daleṣu pūjayet paścāllakṣmyādyā dhṛtacāmarāḥ       || 38 ||
muktāhāralasaccārupayodharabharānatāḥ       |
javākusumasaṅkāśā      madavibhramamantharāḥ       || 39 ||
hrasvatrayalkaubasarga    rahitasvaraśobhitam       |
devībījaṃ  kramādāsāṃ   mantramāhurmanīṣiṇaḥ       || 40 ||
      vidhāneneti |
 kesareṣvagrādicatudīkṣu varmāntāni sampūjya vidikṣu astraṃ purato netramityarthaḥ |
 taduktaṃ mantratantraprakāśe----
                  pūrvādi dikṣu cā'bhyarceddhṛdādyaṅgacatuṣṭayam |
                  kīṇeṣvastraṃ prapūjyā'tha purato netramarcayet || iti ||
      anyatrāpi---- aṅgāni varmāvadhikāni dikṣu vidikṣu cāstraṃ purataśca netram |
 iti |
      daleṣu dalamūleṣu |
 lakṣmyādyā iti pūrvamantroktāḥ |
 sarge visargaḥ |
 ebhiraṣṭhabhī rahitāḥ svarāḥ |
 ā ī ū e e o au aṃ etadyuktaṃ devībījamāsāṃ mantramāhuriti sambandhaḥ || 38-40 ||
dalāgreṣu  yajecchaṅkhaṃ  śārṅgaṃ  cakramasiṃ  gadām       |
aṅkuśaṃ muśalaṃ pāśametānyastrāṇi śāṅgīṇaḥ       || 41 ||
svamudrābhiḥ svamanubhiḥ kathyante manavaḥ kramāt       |
ādyo   jalacarāyā'nte   ṭhadvayaṃ  manurīritaḥ       || 42 ||
śārṅgāya saśarāyā'nte svāhānto'nantaro manuḥ       |
sudarśanamahācakrarājā'nte     syāddahadvayam       || 43 ||
sarvaduṣṭabhayaṃ  paścāt  kuru  chindidvayaṃ  pṛthak       |
vidārayapadadvayaṃ     paramantrān    grasa    grasa       || 44 ||
bhakṣayatrāsayadvandvāṃ   pratyekaṃ  varma  phaṭ  dvayam       |
cakrāya   nama  ityeṣa  tṛtīyo   mantra  īritaḥ       || 45 ||
      svamudrābhiriti |
 dalāgreṣu śāṅgīṇa etānyastrāṇi svamudrābhiḥ saha svamanu- bhiryajediti sambandhaḥ |
 tatra mudrālakṣaṇaṃ mayoktaṃ prāk |
 ādyaḥ śaṅkhamantraḥ |
 jalacarāyeti mahājalacarāyeti jñeyam |
 ante ṭhadvayamiti ca kavacāstrayoḥ pūrvamuccāraṇaṃ sūcitam |
 manurīrita ityanena pāñcajanyāya nama ityasyānte prayogaḥ sūcitaḥ |
 ācāryaiḥ prathamaṃ cakramantroddhāre mahāsudarśanāyeti huÁ phaṭ svāhetyantaḥ sudarśanāya nama ityuddhṛtam |
 tadanantaraṃ śaṅkhādimantrā uddhṛtāḥ |
 tatra padmapādācāryairvyākhyātaṃ śaṅkhādimantreṣvapi mahā- śabdaḥ ante ca pāñcajanyāya nama 
ityādi prayoktavyam iti |
 mantratantraprakāśe apekṣitārthadyotanikāyāmapi evameva mantrā uddhṛtāḥ |
 mūlakāreṇāpi cakramantre cakrāya nama iti |
 kaumodakīmantre ca kaumodakīpara iti vadatā spaṣṭamevoktam |
 tenāyaṃ mantraḥ oṃ mahājalacarāya huÁ phaṭ svāhā pāñcajanyāya namaḥ (1) |
 ante mahāśabdānte śārṅgāya saśarāya |
 svāhānta ityanena huÁ phaṭ svāhānta ityuktam |
 anyathā svāhetyeva vadet |
      taduktam----dhanuṣaḥ śārṅgāyā'tha saśarāya huÁ phaṭ yugmako mantraḥ |
 iti |
      ācāryairapi  " huÁ phaṭ svāhā muśalasya "  ityuddhṛtya  " śārṅgāya saśarāya ca "  ityuktam |
 tatra cakāreṇa huÁ phaṭa svāhetyasya samuccaya iti |
 evaṃ tadagrimayorapi khaḍgāṅkuśayoḥ taṭṭīkākārairvyākhyātam |
 manurityanena śārṅgāya nama ityuktam |
 anantaraḥ śārṅgamantraḥ |
 mantrastu mahāśārṅgāya saśarāya huÁ phaṭ svāhā śārṅgāya namaḥ (2) |
 sudarśaneti |
 pṛthagiti |
 kurukuru chindichindīti |
 pratyekamiti |
 bhakṣaya bhakṣaya trāsaya trāsayeti anayormadhye bhūtānītyapi jñeyam |
      taduktamācāryaiḥ----bhakṣayadvayabhūtāni trāsayadvayavarmaphaṭ |
 iti |
      anyatrāpi----bhūtāni trāsayadvayam |
 huÁ phaḍiti dvayaṃ |
 ṭhadvayaṃ svāhetyarthaḥ |
 cakrāyeti sudarśanāyeti jñeyam |
 taduktam----
                  svāhā sudarśanāyetyatha natiriti cakramantra upadiṣṭaḥ |
 iti |
      tṛtīya iti cakramantraḥ |
 mantro yathā |
 sudarśana mahācakrarāja daha daha sarvaduṣṭabhayaṃ kuru kuru chindi chindi vidāraya vidāraya paramantrān 
grasa grasa bhakṣaya bhakṣaya bhūtāni trāsaya trāsaya huÁ phaṭ svāhā sudarśanāya namaḥ (3) || 45 ||
khaḍgatīkṣṇapadānte   syācchindayugmaṃ   humādi   ca       |
caturthe'yaṃ   manuḥ  proktaḥ  kaumodaki   mahābale       || 46 ||
sarvāsurāntakipadaṃ              prasīdayugavarmaphaṭ       |
svāhānto'yaṃ manuḥ proktaḥ sadbhaḥ kaumodakīparaḥ       || 47 ||
      khaḍgeti |
 mahākhaḍgeti jñeyam |
 chindikaṭṭayugaṃ pṛthagityapapāṭaḥ |
 bahugranthavirodhāt|
 apekṣitapadānuddhārācca |
      taduktamācāryaiḥ----khaḍgatīkṣṇānte chindayuk khaḍgamantrakaḥ |
 iti |
       " khaḍgatīkṣṇachindayugaṃ huÁ phaḍādyayaṃ mantraḥ "  iti apekṣitārthadyotanikāyāṃ mantra- tantraprakāśe'pi 
etādṛśasyoddhṛtatvāt |
 tenāyaṃ pāṭhaḥ chindayugmaṃ humādi ceti |
 ādiśabdāt phaṭ svāheti ca |
 khaḍgāya nama iti |
 caturthaḥ khaḍgamantraḥ |
 mantro yathā |
 mahākhaḍga tīkṣṇa chinda chinda huÁ phaṭ svāhā khaḍgāya namaḥ (4) |
      kaumodakīti mahākaumodakīparaḥ |
 kaumodakyai nama ityantaḥ |
 mantrastu |
 mahākaumodaki mahābale sarvāsurāntaki prasīda prasīda huÁ phaṭ svāhā kaumodakyai
namaḥ (5) || 47 ||
aṅkuśānte  kaṭṭayugaṃ   ṣaṣṭho'yaṃ   manurīritaḥ       |
saṃvarttakānte    muśala    pothayadvitayaṃ     punaḥ       || 48 ||
huÁ phaṭ dviṭhānto mantro'yaṃ saptamaḥ parikīttītaḥ       |
pāśairbandhadvayaṃ       paścādākarṣaya      padadvayam       || 49 ||
vahnijāyāvadhiḥ  sadbharaṣṭamo   mantra  īritaḥ       |
lokeśān   pūjayet   paścādvajrādyairāyudhaiḥ  saha       || 50 ||
      aṅkuśeti mahāṅkuśeti |
 ayamiti huÁ phaṭ svāhā samudāyaḥ |
 taduktam  " aṅkuśakaṭṭayugopari humādi "  iti |
 manurityaṅkuśāya nama iti |
 ṣaṣṭha ityaṅkuśasya|
 mantrastu |
 mahāṅkuśa kaṭṭa kaṭṭa huÁ phaṭ svāhā aṅkuśāya namaḥ (6) |
      muśaleti mahāmuśala |
 mantra iti muśalāya nama iti |
 saptama iti muśalasya |
 mantrastuṃ saṃvarttaka mahāmuśala pothaya huÁ phaṭ svāhā muśalāya namaḥ (7) |
      pāśeti mahāpāśa |
 vahnijāyāvadhiriti huÁ phaṭ svāhānta ityarthaḥ |
 taduktam----mahāpāśapadopari bandhadvayaṃ tathā karṣayadvayaṃ huÁ phaṭ svāhā |
 iti |
 pāśamantra iti |
 pāśāya nama iti |
 aṣṭama iti pāśasya |
 mantrastu |
 mahāpāśa bandha bandha ākarṣaya ākarṣaya huÁ phaṭ svāhā pāśāya namaḥ (8) |
      anyatraiṣāṃ praṇavakāmāditvamuktam |
 āyudhamantrāḥ kramato vakṣyante |
 tāramāra- bījādyā iti |
 eṣāṃ pūjāyāṃ viśeṣaḥ |
 yadāhurācāryāḥ----
                  daracakragadāmuśalāḥ pūrvādyāśāsu cātha koṇeṣu |
                  vahnyādiṣu śārṅgakhaḍgāṅkuśapāśāḥ |
 iti ||
      āyudhānāṃ varṇā uktā mantratantraprakāśe'pi----
                  cakraṃ bhāskarasaṅkāśaṃ khaḍgamākāśasannibham |
                  muśalaṃ śyāmalaṃ jñeyamaṅkuśaḥ kṛṣṇavarṇakaḥ ||
                  pītaṃ pāśaṃ vijānīyācchaṅkhaṃ candraprabhaṃ smaret |
                  dhanuḥ syādvemapiṅgābhaṃ gadā pāvakasannibhā || iti ||
      paścādityanena śrīvatsakaustubhavanamālā api svasvasthāne svamudrāsvamantraiḥ pūjanīyā ityuktam |
 apekṣitārthadyotanikāmantratantraprakāśādiṣu uktatvāt |
 kecana pradhānapūjāyāmeva pūjayanti |
 tathoktaṃ mayā prāk |
 tatra mudrālakṣaṇāni mayoktāni
prāk |
 mantrāstu |
 oṃ mahāśrīvatsāya huÁ phaṭ svāhā śrīvatsāya namaḥ |
 oṃṃ mahāmṛtasambhavāya huÁ phaṭ svāhā kaustubhāya namaḥ |
 oṃ mahāvanamāle huÁ phaṭh svāhā vanamālāyai namaḥ || 48-50 ||
itthamabhyarcayannityaṃ   yathāvat  puruṣottamam       |
prāpnoti mahatīṃ lakṣmīṃ saubhāgyamatulaṃ yaśaḥ       |
āyurārogyamaiśvaryaṃ mano'bhīṣṭāni vindati       || 51 ||
      yathāvaditi |
 pūrvektaprakāreṇa || 51 ||
hayārikusumairdevamarcayitvā         yathāvidhi       |
śaśiprasūnairjuhuyādaṣṭottarasahasrakam       || 52 ||
māsamātreṇa vaśagāstasya syuḥ sakalā  nṛpāḥ       |
hutvā bilvaphalaiḥ pakvaiḥ śriyaṃ vindedaninditām       || 53 ||
praphullairaruṇāmbhojaistāmeva     labhate   punaḥ       |
hutvā jyotiṣmatītailaṃ  sahasraṃ  vasusaṃkhyakam       || 54 ||
subhago jāyate samyak  sarveṣāṃ  nātra  saṃśayaḥ       |
vidhānenā'munā   mantrī  mahārogāt  pramucyate       || 55 ||
aśvatthasamidhāṃ     homaḥ    parāhṛtadhanapradaḥ       |
ājyāktadūrvāhomena   mucyate  mahato  bhayāt       || 56 ||
yasya    nāmayutaṃ    mantraṃ   japedayutasaṃkhyayā       |
sa bhaveddāsavat tasya nātra kāryā vicāraṇā       || 57 ||
bahunā   kimihoktena   manunā   sādhakottamaḥ       |
sādhayetsakalān kāmān sākṣādviṣṇurivāparaḥ       || 58 ||
      hayāriḥ karavīraḥ|
 yathāvidhītyagnau pīṭhapūjāpūrvakamityarthaḥ|
 śaśiprasūnaiḥ kumudaiḥ|
 vasusaṃkhyakaṃ sahasram aṣṭasahasram |
 yasya nāmayutamiti amukapadasthāne || 52-58 ||
uttiṣṭhapadamābhāṣya śrī krodhīśahutāśanau       |
vahnijāyāvadhirmantro vasvakṣarasamanvitaḥ       || 59 ||
      śrīkaramantramāha uttiṣṭheti |
 śrī svarūpam |
 krodhīśaḥ kaḥ |
 hutāśo rephaḥ |
 vasvakṣaraḥ aṣṭākṣaraḥ |
 kecana śrībījapūrvakam apare tārapūrvakamenamāhuḥ |
 taduktam----
                  kecicchrībījādyaṃ kecittārādyamenamicchanti |
 iti |
praṇavamāraśrībījaiḥ sampuṭa iti padmapādācāryāḥ |
 ataeva samanvita ityuktiḥ || 59 ||
ṛṣirasya   bhavedvāmaḥ   paṅktiśchanda  udāhṛtam       |
śrīkarākhyo hariḥ prokto devatā'sya manīṣibhiḥ       || 60 ||
hṛdayaṃ   bhīṣayadvandvaṃ   trāsayadvitayaṃ   śiraḥ       |
śikhā   pramardayayugaṃ   varma  pradhvaṃsayadvayam       || 61 ||
astraṃ  rakṣayugaṃ  sarve  humantāḥ samudīritāḥ       |
rmūdhni  netradvaye  kaṇṭhe  hṛdayodarayoḥ  punaḥ       || 62 ||
ūrujāṅghapadadvandve  mantravarṇān  pravinyaset       |
mukhe nyased brāhmaṇo'sya mukhamāsīdimaṃ manum       || 63 ||
bāhū rājanyaḥ kṛto'yaṃ nyastavyo bāhuyugmake       |
ūrū tadasya  yadvaiśya  imamūrudvaye  nyaset       || 64 ||
pādadvaye nyasenmantraṃ  padbhyāṃ śūdro ajāyata       |
cakraṃ śaṅkhaṃ gadāṃ padmaṃ hastāgreṣvatha vinyaset       || 65 ||
itthaṃ nyāsaṃ tanau kṛtvā devaṃ pūrvektamaṇḍape       |
raktapadmāsanasthasya  garuḍasyopari  sthitam       || 66 ||
      vāmo vāmadeva ityarthaḥ |
 tadūktam  " ṛṣirasya vāmadevaḥ "  iti |
 oṃ bījaṃ svāhā śaktiḥ |
 taduktam----
              viṣṇuḥ sabindurudito bījaṃ śaktiḥ śiro'sya vijñeyam |
 iti |
      manīṣibhirhumantāḥ samudīritā iti sambandhaḥ |
 manīṣibhirityanena pañcāṅgāntara- maṣṭāṅgaṃ karttavyamityuktam |
 yadāhuḥ----
                  aṣṭāṅgāni ca kuryān mantrārṇairuditavartmanā kramataḥ |
                  hṛdayaśiraḥ pūrvaśikhākavacāstrākṣyudarapṛṣṭhasaṃbhinneḥ || iti ||
      mūrdhnīti |
 ayaṃ sṛṣṭinyāsaḥ |
 yadāhuḥ----
                  sṛṣṭiriyaṃ nidīṣṭā tundādihṛdantikā sthitistadvat |
                  pādādyo mūrdhāntaḥ kathita eṣa sṛṣṭyādiḥ || iti ||
      vinyasediti svasvamantraiḥ svasvamudrābhiḥ || 60-66 ||
kāñcanādrisamaprabhaṃ kamalānanaṃ  kamalekṣaṇaṃ
      cakraśaṅkhagadāsarojadharaṃ        manoharadarśanam       |
kaustubhāṅkitavakṣasaṃ mukuṭāṅgadādivibhūṣaṇaṃ
      tārkṣyavāhanamacyutaṃ hṛdi bhāvayāmi jagatpatim       || 67 ||
      nyāsasthānamāyudhadhyānena jñeyam |
 āyudhadhyānaṃ tu dakṣādyūrdhvayorādye tadadhastha- yoranye |
 atra dhyānānantaraṃ śrīvatsakaustubhavanamālāmudrāḥ pradarśayet || 67 ||
aṣṭalakṣaṃ   japenmantrī   mantramenaṃ   daśāṃśataḥ       |
bilvakṣīradrumotthābhiḥ samidbhararuṇāmbujaiḥ       || 68 ||
payo'nnaiḥ sapīṣā hutvā  guruṃ  santoṣayeddhanaiḥ       |
mūrttau mūlena kḷptāyāṃ  pūjayed devamanvaham       || 69 ||
aṅgānyādau  kesareṣu  dikpatreṣu  samarcayet       |
śriyaṃ ratiṃ dhṛtiṃ kāntiṃ līlāpaṅkajadhāriṇīḥ       || 70 ||
pītāruṇāśyāmanīlā vidikpatreṣu  pūjayet       |
vāsudevādikāḥ mūrttīḥ pārśvayornidhiyugmakam || 71 ||
      kṣīradrumeti aśvatthodumbaraplakṣavaṭāḥ |
 tenāṣṭabhirdravyaiḥ pratyekamayutarītyā daśāṃśasiddhiḥ |
 mūlena kḷptāyāmiti |
 pūrvekte vaiṣṇave pīṭhe iti śeṣaḥ |
 aṅgāni samārādhyeti śeṣaḥ |
 samārādhyeti kesareṣviti śeṣaḥ |
 anye kaṇīkāyāṃ pūjayanti |
 pārśvayorityaṣṭadalabāhye || 68-71 ||
viṣvaksenaṃ   yajedīśe  lokapālānanantaram       |
evaṃ   sampūjayed   devaṃ   sādhayediṣṭamātmanaḥ       || 72 ||
dūrvācarubhyāṃ  sājyābhyāṃ  juhuyādayutaṃ  budhaḥ       |
sampātitaṃ caruṃ paścātsādhyo bhuñjīta sādhitam       || 73 ||
brāhmaṇān  bhojayet  samyaṅmadhurairhemavāsare       |
toṣayed     gurumarthena    vastrairdhānyaivībhūṣaṇaiḥ       || 74 ||
jitvā'pamṛtyurogādīn dīrghamāyuḥ sa vindati       |
ājyasiktaiḥ       sarasijairjuhuyādayutatrayam       || 75 ||
nivaset kamalā tasmin na tyajet tatsutānapi |
bilvavṛkṣasamiddhomāt     sākṣaddhanapatirbhavet       || 76 ||
pūgapuṣpasamāyuktaistandulairmadhurokṣitaiḥ       |
juhuyādacirādeva   sampadāṃ   jāyate   nidhiḥ       || 77 ||
      viṣvaksenaṃ yajediti |
 atra viṣvakonamudrā pradarśanīyā |
 yadāhuḥ----
                  nāsikāgrasamīpasthāṃ kṛtvā vāmasya tarjanīm |
                  daṇḍavaddakṣiṇe kuryāddakṣiṇasya pradeśinīm ||
                  viṣvaksenasya mudreyaṃ tatpūjāyāṃ pradarśayet || iti |
      īśa iti padmabāhye |
 anye agre pūjayanti |
 etadantaṃ dvitīyāvaraṇam |
 anantaramiti vajrādīn |
 carumiti homaśeṣam |
 susādhitamiti japādinā || 72-77 ||
ājyena juhuyāllakṣaṃ parān  jayati  pāthīvaḥ       |
abjasūtraṃ  bhuje  baddhaṃ  manunā'nena  sādhitam       || 78 ||
rogāpamṛtyuduḥkhāni   nāśayennā'tra   saṃśayaḥ       |
jalāñjalibhirātmānamabhiṣiñcet   dine   dine       || 79 ||
snānakāleṣu sa bhavet saubhāgyaśrīsamṛddhimān       |
      abjasūtramiti mantravarṇasaṃkhyānyabjasūtrāṇyānīya mantreṇā'ṣṭau granthayo deyāḥ |
 taduktaphaladam || 78-80 ||
ūrdhvabāhudvayo mantrī paśyannādityamaṇḍalam       || 80 ||
sahasramānaṃ   prajapennityaṃ   niśitadhīrmanum       |
sarve manorathāstasya  siddheyurnā'tra  saṃśayaḥ       || 81 ||
      niśitadhīrityanena tatra devatāṃ dhyāyannityuktam |
 gautamakalpoktaṃ yantramucyate----
                  tāraṃ sasādhyamaṣṭāre koṇe mūlākṣarāṇi tu |
                  pratyekaṃ śaktyastripuñjikoṇāgreṣu ṣaḍaṅgakam ||
                  bahiraṣṭadale   padme   likhedaṣṭākṣaraṃ   manum |
                  pañcāṅgairveṣṭayedbāhye     dvādaśākṣarasaṃyutam ||
                  padmaṃ dvādaśapatraṃ tu vṛttāt ṣaṭkoṇakaṃ bahiḥ |
                  koṇeṣvanaṅgabījaṃ tu bahiraṣṭadalāmbujam ||
                  kesareṣu kalāḥ patre dvandvaśaḥ śrīkaraṃ manum |
                  tāraḥ śrīkarakṛṣṇau ca ṅentau gopīkucāntataḥ ||
                  bhūṣaṇāyeti mantro'yaṃ tatpāśāṅkuśaveṣṭitam |
                  saṃvītaṃ ca sadaṇḍena vyomnaitadyantramuttamam ||
                  bhūtapretapiśācāśca yakṣagandharvarākṣasāḥ |
                  layaṃ yānti tathā sarve kevalaṃ yantradhāraṇāt ||
                  saṃsādhitaṃ mahāyantramapasmāraharaṃ param |
                  sādhyanāmāṅkitaṃ yantraṃ dhārayitvā vaśaṅkaram ||
                  yadyatkāmayate vatsa tat prāpnoti samāhitaḥ || iti || 80-81 ||
kṛṣṇāya padamābhāṣya govindāya tataḥ param       |
gopījanapadasyā'nte  vallabhāya  dviṭhāvadhiḥ       || 82 ||
kāmabījādirākhyāto      manuraṣṭādaśākṣaraḥ       |
nārado'sya muniḥ prokto gāyatraṃ chanda ucyate       || 83 ||
devatā  kathitaḥ  kṛṣṇaḥ sarvakāmaphalapradaḥ       |
catuḥkaraṇavedābdhinetrasaṃkhyākṣaraiḥ   kramāt       |
pañcāṅgāni  manoḥ kuryānmantravijjātisaṃyutaiḥ       || 84 ||
      gopālamantramāha kṛṣṇāyeti |
 dviṭheti svāhā |
 klīṃ bījaṃ svāhā śaktiḥ |
 taduktam----
            vakṣye mantrasyā'sya bījaṃ saśakti cakro śakro vāmanetrapradīptaḥ |
            sapradyumno bījametatpradiṣṭaṃ mantraḥ  prādyumno jaganmohano'yam ||
            haṃso medo vaktravṛttābhyupetaḥ potrīnetrādyanvito'sau yugārṇā |
            proktā śaktiḥ sarvagīrvāṇavṛndairvandyasyāgnervallabhā kāmadeyam || iti ||
      karaṇeti catvāri || 82-84 ||
smared  vṛndāvane  ramye  mohayantaṃ  manoramam       |
govindaṃ puṇḍarīkākṣaṃ gopakanyāḥ sahasraśaḥ       || 85 ||
ātmano      vadanāmbhojapreṣitākṣimadhuvratāḥ       |
pīḍitāḥ kāmabāṇena ciramāśleṣaṇotsukāḥ       || 86 ||
muktāhāralasatpītatuṅgastanabharānatāḥ       |
srastadhammillavasanā   madaskhalitabhāṣaṇāḥ       || 87 ||
dantapaṅktiprabhodbhāsi   spandamānādharāñcitāḥ       |
vilobhayantīvīvidhaivībhramairbhāvagabhītaiḥ       || 88 ||
      gopakanyā mohayantamiti sambandhaḥ |
 ātmano jagadātmanaḥ |
 tāsāṃ cātmarūpasya kṛṣṇasyetyarthaḥ |
 spandamānāḥ sasphuraṇā ye adharāḥ tairañcitāḥ puṣpitāḥ || 85-88 ||
phullendīvarakāntiminduvadanaṃ  barhāvataṃsapriyaṃ
      śrīvatsāṅkamudārakaustubhadharaṃ  pītāmbaraṃ  sundaram       |
gopīnāṃ nayanotpalācītatanuṃ gopāla(gogopa)saṅghāvṛtaṃ
      govindaṃ  kalaveṇuvādanaparaṃ  divyāṅgabhūṣaṃ   bhaje       || 89 ||
      phulleti |
 indīvaraṃ nīlotpalam |
 barhāvataṃsaṃ mayūrapicchakarṇābharaṇam |
 kala- veṇuvādanaparam |
 anena dvibhujaṃ dhyānamuktam |
 atra dhyānāntaraṃ veṇuśrīvatsakaustubhavana- mālābilvamudrāḥ pradarśayet |
 tatra veṇubilvamudrālakṣaṇaṃ yathā----
                  oṣṭhe vāmakarāṅguṣṭho lagnastasya kaniṣṭhikā |
                   dakṣiṇāṅguṣṭhasaṃsaktā tatkaniṣṭhā prasāritā ||
                  tarjanīmadhyamānāmāḥ kiñcit saṅkucya cālitāḥ |
                  veṇumudreha kathitā suguptā preyasī hareḥ ||
                  ucyate'cyutamudrāṇāṃ bhadrā bilvaphalākṛtiḥ ||
            aṅguṣṭhaṃ vāmamuddaṇḍitamitarakarāṅguṣṭhakenā'tha baddhā
            tasyā'graṃ pīḍayitvā'ṅgulibhirapi ca tā vāmahastāṅgulībhiḥ |
            baddhā gāḍhaṃ hṛdi sthāpayatu vimaladhīrvyāharan mārabījaṃ
            bilvākhyā mudrikaiṣā sphuṭamiha gaditā gopanīyā vidhijñaiḥ ||
            mano vāṇī dehairyadiha ca purā vāpi vihitaṃ
                  tvamatyā matyā vā tadakhilamasau duṣkṛtacayam |
            imāṃ mudrāṃ jānan kṣapayati narastaṃ suragaṇā
                  namantyasyā'dhīnā bhavati satataṃ sarvajanatā || iti || 89 ||
mantramenaṃ   yathānyāyamayutadvitayaṃ   japet       |
juhuyādaruṇāmbhojaistaddaśāṃśaṃ samāhitaḥ       || 90 ||
      yathānyāyamityanenaitaduktaṃ bhavati |
 yadāhuḥ----
            adreḥ śṛṅge nadyāstaṭe bilvamūle toye hṛddaghne gokule viṣṇugehe |
            aśvatthādhastādambudheścāpi tīre sthāneṣveteṣvāsīna ekaikaśastu ||
            prajapedayutacatuṣkaṃ daśākṣaraṃ manuvaraṃ pṛthak kramaśaḥ |
            aṣṭādaśākṣaraṃ cedayutadvayamityudīritā saṃkhyā ||
            śākaṃ mūlaṃ phalaṃ gostanabhavadadhinī bhaikṣyamannaṃ ca saktum |
            daugdhānnaṃ cetyādadānaḥ kṣitidharaśikharādau kramāt sthānabhede ||
            ekaṃ caiṣāmaśaktau gaditamiha mayā pūrvasevāvidhānam |
            nirvṛtte'smin punaśca prajapatu vidhivat siddhaye sādhakeśaḥ ||
            daśalakṣamakṣayaphalapradaṃ manuṃ pratijapya śikṣitamatirdaśākṣaram |
                  suṣirayugalavarṇaṃ cenmanuṃ pañcalakṣam |
 iti ||
      taddaśāṃśaṃ pañcalakṣadaśāṃśam |
 samāhita ityanenaitaduktaṃ bhavati |
 yadāhuḥ---- amalamatiralābhe pāyasairambujānāṃ sasitaghṛtasusiktairārabheddhomakarma |
 iti || 90 ||
vaiṣṇave  pūjayet  pīṭhe  yathāvat  devakīsutam       |
aṅgāvaraṇamārādhya   patreṣu   prayajet   priyāḥ       || 91 ||
kālindī nāgnajityākhyā mitravindā tataḥ param       |
cāruhāsinyatha   parā   rohiṇī  jāmbavatyatha       || 92 ||
rukmiṇī  satyabhāmeti  kathitāścārubhūṣaṇāḥ       |
pītāmbaradharāḥ  saumyāḥ  karāmbujadhṛtāmbujāḥ       || 93 ||
erāvatādīnabhyarcyet   gajānaṣṭau   tato  bahiḥ       |
lokapālān yajenmantrī vajrādyastrāṇi tadbahiḥ       || 94 ||
iti  sampūjayet  devaṃ  govindaṃ jagatāṃ  patim       |
kurvīta kalpanidīṣṭān prayogānnijavāñchitān       || 95 ||
lakṣmīprasūnairjuhuyācchirayācchirayamicchannaninditām       |
sājyenā'nnena    juhuyādājyānnasya   samṛddhaye       || 96 ||
      vaiṣṇava iti nārāyaṇāṣṭākṣarokte |
 yathāvadityanenaitaduktaṃ bhavati |
 dāmādi- vajrāstrāntaiḥ saptabhirāvaraṇairdevamarcayet |
 granthoktāṅgādivajrāstrāntaṃ pañcāvaraṇaṃ vā |
 aṅgalokapālatadastrāṇītyāvaraṇatrayaṃ vā |
 kṛṣṇāṣṭakenaikāvaraṇaṃ veti |
 taduktam----
               kathitamāvṛtisaptakamacyutārcanavidhāviti sarvasukhāvaham |
               prayajatādathavā'ṅgapurandarāśanimukhaistritayāvaraṇaṃ tvidam ||
                  śrīkṛṣṇo    vāsudevaśca  nārāyaṇasamāhvayaḥ |
                  devakīnandano yaduśreṣṭho   vārṣṇeya   ityapi ||
                  asurākrāntaśabdānte   bhārahārīti  saptamaḥ |
                  dharmasaṃsthāpakaścā'ṣṭau caturthyantāḥ kramādime ||
                  ebhirevā'thavā pūjā karttavyā kaṃsavairiṇaḥ || iti |
      ete catvāro'pi pakṣā mukhyā eva |
 kalpabhedādbhedaḥ |
 ārādhyeti kesareṣviti |
 erāvatādīnaṣṭamoktān || 91-96 ||
āraṇyaiḥ kusumaivīprān jātibhiḥ pṛthivīpatīn       |
prasūnairasitairvaiśyān      śūdrānnīlotpalairnavaiḥ       || 97 ||
vaśayellavaṇaiḥ  sarvān  paṅkajairvanitājanān       |
gośālāsu kṛto  homaḥ  pāyasena sasapīṣā       || 98 ||
gavāṃ śāntiṃ karotyāśu govindo gokulapriyaḥ|
śiśuveśadharaṃ   devaṃ  kiṅkiṇīdāmaśobhitam       || 99 ||
smṛtvā pratarpayenmantrī  dugdhabudhyā  śubhairjalaiḥ       |
dhanadhānyāṃśukādīni  prītastasmai  dadāti saḥ       || 100 ||
piṇḍaṃ   mūlena   vītaṃ  dahanapurayuge   koṇarājadrasārṇe
kuryāt padmaṃ daśārṇasphuritadaśadalaṃ kāmabījena  vītam             |
padmaṃ kiñjalkasaṃsthaṃ svaravikṛtidalaṃ prollasatṣoḍaśārṇaṃ
kiñjalkaṃ vyañjanāḍhyaṃ vikṛtiyugadaleṣvapītānuṣṭubarṇam       ||101||
pāśāṅkuśābhyāmāvītaṃ kṣauṇīpurayugasriṣu       |
aṣṭākṣareṇa  lasitaṃ  yantraṃ  govindadaivatam       |
dhamārthakāmaphaladaṃ   sarvarakṣākaraṃ  smṛtam       || 102 ||
      yantramāha piṇḍamiti |
 vakṣyamāṇaṃ piṇḍabījam |
 parasparavyatibhinne dahanapurayuge ṣaṭkoṇe |
 rasārṇaṃ ṣaḍarṇam |
 ṣaḍarṇadaśārṇaṣoḍaśārṇānuṣṭubaṣṭārṇān vakṣyati |
 vikṛtidalaṃ ṣoḍaśadalam |
 vikṛtiyugadalaṃ dvātriṃśaddalam |
 atrobhayatra kesarasthāneṣu ekaikārṇalekhaḥ |
 pāśāṅkuśābhyāmityekāvṛtiḥ || 101-102 ||
pañcāntako  dharerastho   manubinduvibhūṣitaḥ       |
piṇḍabījamidaṃ proktaṃ sarvasiddhikaraṃ param       || 103 ||
      piṇḍabījamāha pañcāntaka iti |
 pañcāntako gaḥ dharā laḥ iro yaḥ tatsaṃsthaḥ glyaḥ |
 manurau binduśca etadyuktastena glyauṃ |
 sarvasiddhikaraṃ paramityanenā'sya svātantraṃya namo'ntatvena tryakṣaratvam |
 praṇavamāyāditvena vā tryakṣaratvamuktam |
asyarṣyādikamucyate----munirnārada ākhyātaśchando gāyatramīritam |
                   devatā bālakṛṣṇo'ṅgaṃ ṣaḍdīrghākrāntabījataḥ ||
            avyāt vyākośanīlāmbujaruciraruṇāmbhojanetro'mbujastho
                  bālo jaṅghākaṭīrasthalakalitaraṇatkiṅkiṇīko mukundaḥ |
            dorbhyāṃ haiyaṅgavīnaṃ dadhadativimalaṃ pāyasaṃ viśvavandyo
                  gogopīgopavīto rurunakhavilasatkaṇṭhabhūṣaściraṃ vaḥ ||
                  japellakṣaṃ manuvaraṃ pāyasairayutaṃ hunet |
                  pūjā tu vaiṣṇave pīṭhe aṅgadikpālavajrakaiḥ || iti ||
                  yadṛṣirnāradaḥ prokto jagatī chanda īritam |
                  śrīkṛṣṇo devatā bījaṃ glauṃ ya śaktiḥ prakīttītā ||
                  ṣaḍaṅgaṃ mūlamantreṇa kuryāt devaṃ vicintayet |
                  kadambamūle tiṣṭhantaṃ devadevaṃ janārdanam ||
                  indīvaradalaśyāmaṃ pūrṇacandranibhānanam |
                  devagandharvayakṣaughakinnaroragasevitam ||
                  mohanaṃ gopagopīnāṃ vallabhaṃ devakīsutam |
                  mayūrapicchasaṃyuktaṃ vanamālāvibhūṣitam ||
                  pūrṇacandranibhaṃ kāntaṃ vṛndāvananivāsinam |
                  veṇuṃ gāyantamamalaṃ sarvabhūtamanoharam ||
                  lelihyamānaṃ vatsaiśca mṛgaiḥ siṃhaistathā dvijaiḥ |
                  sarvābharaṇasaṃyuktaṃ sarvābharaṇaśobhitam ||
                  kaustubhodbhāsitoraskaṃ dāmapicchasamāvṛtam |
                  aprameyamacintyaṃ ca gopālaṃ śiśurūpiṇam ||
                  dhyāyettaṃ devadeveśaṃ sarvalokaikanāyakam |
                  aṅgaiśca vāsudevādyairukmiṇyādyaistṛtīyakam ||
                  kumudendrāyudhaiścāpi ṣaḍāvaraṇamīritam |
                  japo'yutacatuṣkaḥ syāddaśāṃśaṃ juhuyāttataḥ ||
                  pāyasena sitāktena tarpayettāvadeva tu |
                  mantrasiddhasya loko'yaṃ sadyo vaśyo bhaviṣyati || iti || 103 ||
smaraḥ kṛṣṇāya ṭhadvandvaṃ ṣaḍarṇe manurīritaḥ || 104 ||
      ṣaḍarṇamāha smara iti |
 smaraḥ kāmabījam |
 manurīrita ityanenā'yamapi svatantro mantra ityuktam |
 asya munyādi prajāntaṃ aṣṭādaśārṇavatṃ ṣaḍlakṣaṃ japaḥ |
 daśāṃśaṃ homo'ṣṭādaśārṇektadravyeṇeti jñeyam |
 pañcāṅgāni tu----
                  ṅesvāhāntaiścakrapadaiḥ pañcāṅgānyāvisusthitaiḥ |
                  trailokyarakṣaṇayutairasurāntakasaṃyutaiḥ |
 iti || 104 ||
gopījanānte pravaded vallabhāyā'gnisundarī       |
ayaṃ   daśākṣaro   mantro   dṛṣṭādṛṣṭaphalapradaḥ       || 105 ||
      daśārṇamāha gopīti |
 agnisundarī svāhā |
 dṛṣṭādṛṣṭaphalaprada ityanenā'sya svātantryamuktam |
 asya sarvaṃ ṣaḍakṣaravat jñeyam || 105 ||
praṇavaṃ hṛdayaṃ kṛṣṇaṃ ṅe'ntamuktvā tataḥ param       |
tādṛśaṃ   devakīputraṃ   huÁphaṭsvāhāsamanvitam       || 106 ||
ṣoḍaśākṣaramantro'yaṃ   govindasya  samīritaḥ       |
      ṣoḍaśārṇamāha praṇavamiti |
 hṛdayaṃ namaḥ padam |
 ṅe'ntaṃ kṛṣṇaṃ kṛṣṇāya |
 tādṛśañca ṅe'ntaṃ tena devakīputrāyeti |
 govindasyetyanenā'yamapi svatantro mantra ityuktam |
 asya sarvaṃ daśākṣaravat jñeyam || 106-107 ||
piṇḍaṃ  ratipaterbījaṃ   namo   bhagavate   tataḥ       || 107 ||
nandaputrāya  bālādivapuṣe  śyāmalāya   ca       |
gopījanapadasyā'nte  vallabhāya  dviṭhāvadhiḥ       || 108 ||
anuṣṭubmantra ākhyāto gopālasya jagatpateḥ       |
anaṅgaḥ kṛṣṇagovindau ṅe'ntāvaṣṭākṣaro manuḥ       || 109 ||
      dvātriṃśadarṇamāha piṇḍamiti |
 pūrvektaṃ piṇḍabījam |
 ratipaterbījaṃ kāmabījam |
 gopālasya jagatpaterityanenā'yamapi svatantro mantra ityuktam |
 asyarṣyādikaṃ yathā----
                  amuṣya nārada ṛṣiśchando'nuṣṭup samīritam |
                  devatā harirākhyāta ācakrādyairathā'ṅgakam ||
                  dakṣiṇe ratnacaṣakaṃ vāme sauvarṇavetrakam |
                  kare dadhānaṃ devībhyāmāśliṣṭaṃ cintayeddharim ||
                  japellakṣaṃ manuvaraṃ pāyasairayutaṃ hunet |
                  pūjā tu vaiṣṇave pīṭhe hyaṅgadikpālavajrakaiḥ ||
                  evaṃ siddhamanurmantrī trailokyaiśvaryabhāgbhavet || iti |
aṣṭārṇamāha anaṅgeti |
 anaṅgaḥ kāmabījam |
 ṅe'ntau kṛṣṇagovindau kṛṣṇāya govindāya|
 ayamapi svatantro mantraḥ |
 asya munyādi sarvaṃ pūrvektaṣaḍakṣaravat jñeyam ||107-109||
prākpratyagdakṣiṇodagvidhivadabhilikhet spaṣṭarekhācatuṣkaṃ
koṇodyacchūlayuktaṃ   valayayugayutaṃ   madhyapūrvaṃ    tadantam |
ślokasyā'rṇān parastādvasupadavivareṣvaṣṭavarṇān likhitvā
tadbāhye   dvādaśārṇaistadanu   parivṛtaṃ   devakīputrayantram ||110||
      kāmaliṅgayantramāha prāgiti |
 prākpratyagrekhādvayaṃ dakṣiṇodagrekhādvayaṃ likhet |
 evamubhayaṃ militvā rekhācatuṣkaṃ bhavati |
 idameva vidhivatpadenoktam |
 koṇodya- cchūlayuktam |
 madhyakoṣṭhakoṇebhyo bahiḥ karṇasūtracatuṣṭayaṃ dadyāt tena śūlākāratā bhavatyeva |
 valayayugayutam |
 tatraikaṃ vṛttaṃ rekhāgraspaśī dvitīyaṃ madhyakoṣṭhe tadvṛttāntarāle |
 madhyapūrvamiti |
 madhyakoṣṭamārabhya lekhanārambhaḥ |
 tadantam |
 madhyakoṣṭha eva samāpti- rityarthaḥ |
 tatrā'kṣaralekhanakramaḥ |
 prāksaṃsthatayā madhyādi koṣṭhatraye ādyavarṇatraya- mālikhya āgneyāṃ vṛttadvayāntarāle koṇarekhāmabhitaḥ 
koṣṭhadvaye devetyakṣaraṃ likhet |
 tato dakṣiṇe ūrdhvādi koṣṭhadvaye deve ityakṣaradvayaṃ likhet |
 takārastu madhyakoṣṭhastha eva vācanīyaḥ |
 tato madhyakoṣṭhāddakṣiṇasthamevākṣaradvayaṃ saṃvācya nairṛtyakoṇe madhyarekho- bhayataḥ koṣṭhadvaye 
varetyakṣaradvayaṃ likhet |
 paścime tu dakṣiṇavadeva |
 tato vāyavyakoṇe madhyarekhobhayataḥ koṣṭhadvaye ruṭetyakṣaradvayaṃ likhet |
 tataḥ uttare tu dakṣiṇavadeva |
 īśakoṇe madhyarekhobhayataḥ koṣṭhadvaye devetyakṣaradvayaṃ likhet |
 tataḥ prācyāṃ likhitānya- kṣarāṇi ūrdhvato vācayet |
 evaṃ ślokamantrākṣaralekhanakramaḥ |
 parastāditi madhya- koṣṭhādbahiḥ prathamavṛttāntaḥ ekaikasmin koṇe karṇasūtrobhayataḥ koṣṭhadvandvamava- śiṣyate |
 tatra prādakṣiṇyakrameṇa īśānādi pūrvektamaṣṭavarṇaṃ likhet |
 tadanu tadanantaram |
 tadbāhye dvitīyavṛttabāhye |
 dvādaśārṇaiḥ pañcadaśoktavāsudevamantrārṇaiḥ parivṛtam |
 śūlotpannadvādaśasu koṣṭheṣu dvādaśavarṇalikhanenārthāt vṛttaṃ bhavati iti vṛttamityuktiḥ |
 evaṃbhūtaṃ yantramuktaphaladam |
 eṣa sāmpradāyikaḥ pakṣaḥ |
      kecana prāgaparāyatāścatasraḥ udagdakṣiṇāyatāścatasro rekhāḥ kuryāt |
 evaṃ navakoṣṭhāni saṃpadyante |
 tatra madhyakoṣṭhe valayayugayutaṃ kāryamityāhuḥ |
 te madhyapūrvaṃ tadantamityasya vyākhyānaṃ praṣṭavyā bhavanti |
 bhūrjapatrādāvityādiśabdena tāmrarajata- kāñcanādīnāṃ grahaṇam |
 tattallekhyaviśeṣeṇa kālaviśeṣo'pi pūrvekto'nusandheyaḥ |
 yathāvidhīti vidhirdaśītaḥ |
 evaṃ likhanaprastāve || 110-113 ||
taṃ  sukīdevadeve  taṃ  taṃ  deve  varato   ratam       |
taṃ rato ruṭato khyātaṃ taṃ khyātaṃ devakīsutam       || 111 ||
likhitaṃ  bhūrjapatrādau yantrametadyathāvidhi       |
vidhṛtaṃ bāhunā nityaṃ sarvakāmaphalapradam       || 112 ||
palāśavṛkṣaphalake likhitaṃ  sādhusādhitam       |
gosthāne nikhanedetad gavāṃ vṛddhirbhavet sadā       || 113 ||
ślokaṃ  catuḥṣaṣṭipadeṣu   bhūrje
            śivādi  daityādi  likhet krameṇa       |
tat   sarvatobhadramiti   prasiddhaṃ
            yantraṃ     yaśaḥ    śrīvijayapradāyi       || 114 ||
phalake khādire kḷptaṃ gavāṃ goṣṭhe niveśitam       |
rakṣākṛccauramārighnaṃ  savatsānāṃ  gavāṃ  hitam       || 115 ||
kṣīragopayagorakṣīrakṣamākṣakṣamākṣara       |
gomānogaganomāgopakṣagakṣakṣagakṣapa       || 116 ||
      yantrāntaramāha ślokamiti |
 ślokaṃ vakṣyamāṇam |
 catuḥṣaṣṭipadeṣviti |
 sarvataḥ saśūleṣviti jñeyam |
 taduktamapekṣitārthadyotanikāyām----
                  catuḥṣaṣṭipadopetaṃ śūlamālāvibhūṣitam |
 iti |
      śivādi īśānādi |
 daityādi nairṛtyādi |
 koṣṭhotpādanasādhyādi lekhanaprakāro daśame madukto'nusandheya |
 etāvapi dvau siddhamantrau |
 ābhyāṃ krameṇa ārttabālagorakṣāṃ kuryāt || 114-116 ||
brahmā bhūmyāṃ samāsīnaḥ śāntibindusamanvitaḥ       |
bījaṃ   manobhuvaḥ proktaṃ  jagattritayamohanam       || 117 ||
      ekākṣaraṃ kāmamantramāha brahmeti |
 brahmā kaḥ |
 bhūmirlaḥ |
 etadāsīnaḥ |
 śāntirī bindustena klīṃ |
 kakāro bījam īkāraḥ śaktiḥ |
 taduktaṃ dakṣiṇāmūttīsaṃhitāyāṃ  " katurye bījaśaktike "  iti |
 jagatritayamohanamityanena hakārasakārāditvaṃ sūcitam |
 kevalahakārāditvaṃ mahāvaśyadam |
 kevalasakārāditvaṃ dīrghāyuṣṭvadamiti |
 taduktaṃ----
                  haṃsārūḍho madanastrailokyakṣobhako bhavedāśu |
            hayuto rañjanakṛt syājjīvena yutastathā''yuṣe śastaḥ || iti || 117 ||
ṛṣiḥ sammohanaḥ prokto gāyatraṃ chanda īritam       |
sarvasammohanaḥ    sākṣāddevatā   makaradhvajaḥ       || 118 ||
       " sarvasammohanakṛṣṇa etayoḥ syāddevatā "  ityukteḥ sākṣādityanena kevalaḥ kṛṣṇo'pi |
 tatra sammohanakṛṣṇadevatāpakṣe aṣṭabhujadhyānam |
 yadāhuḥ----
                  viśvaprāṇasyodyatpradyotanasadyuteḥ suparṇasya |
                  āsīnamunnatāṃse vaidrumamaṅgāṅgamaṅgajonmathitam ||
                  cakradarāṅkuśapāśān sumanobāṇekṣucāpamuśalagadāḥ |
                  dadhataṃ svadobhīraruṇāyatavipulavighūṇītākṣiyuganalinam ||
                  svātmābhedatayetthaṃ dhyātvaikākṣaramathā'ṣṭavarṇaṃ vā |
                  prajapeddinakaralakṣaṃ trimadhurasiktaiśca kiṃśukaprasavaiḥ ||
                  juhuyāttaraṇisahasraṃ vimalaiḥ salilaiśca tarpayettāvat |
 iti |
      evamaṣṭabhujo vā dhyeyaḥ |
 taduktaṃ mantratantraprakāśe----
                  nityamaṣṭabhujaṃ dhyāyedaruṇaṃ puruṣottamam |
                  ramayā''liṅgitaṃ vāme lokatritayamohanam ||
                  cakraṃ khaḍgaṃ ca muśalaṃ dakṣe bibhrāṇamaṅkuśam |
                  vāme pāśaṃ tathā śaṅkhaṃ saśaraṃ cāpameva ca ||
                  kaumodakī ca bibhrāṇaṃ sarvabhūṣaṇabhūṣitam |
                  daśalakṣajapādeṣa siddhamantraḥ prajāyate || iti ||
      asya mantradvayasya pūjādikaṃ sarvaṃ puruṣottamamantravadeva |
 yadāhuḥ----
                  prāyaḥ puruṣottamavidhirevamato'nyattato'vagatavyam |
 iti |
      kevalakṛṣṇadevatāpakṣe tu aṣṭādaśākṣarokta mārgeṇa dhyānapūjādikaṃ sarvamasya vijñeyam |
 viśeṣāntaraṃ ca----etadeva  ramābījapuṭitaṃ  cākhilārthadam |
                  lakṣmīnārāyaṇau hemamaṇḍape cintayecchubhau ||
                  tadeva  māyāpuṭitaṃ  vidyāvaśyaṃ  prayacchati |
                  svabhāvādvaśyadaṃ tvetad dhanadaṃ bhogadaṃ tathā ||
                  yadyasmātkāmayedvidyāṃ dvijendo mantratattvavit |
                  bhāratyā sahitaṃ viṣṇuṃ tatra dhyāyecchaśiprabham ||
                  gadyapadyaistathā śāstraiḥ pūrayantī jagatrayam |
                  dhyātavyā tu tadā dakṣe viṣṇorvāṇī subhūṣaṇā |
 iti ||
                  tāreṇa   veṣṭitaṃ   kāmaṃ   prajapeddharmamokṣayoḥ |
                  siddhaye śrīhariṃ dhyāyet śvetaṃ munigaṇāvṛtam || iti ||
      anyatra tu----      kamalāsanastho nakulī vāmanetrārdhacandravān |
 iti |
      anena kāmabījānantaraṃ bhuvaneśībījamityuktamṃ |
 dhyānaṃ ca----
                  nābhimadhye samudbhūtāṃ bhrūmadhye ca viniḥsṛtām |
                  praṇavāṃbujamadhyasthāṃ muktālaṅkārabhūṣitām |
                  lekhanīṃ pustakaṃ haste dhārayantīṃ samabhyaset || iti |
    tatraiva viśeṣaḥ----      lipibhinno manurjapto lokakṣobhakaro bhavet |
 iti |
      anyatrāpi----      varapāśāṅkuśadharāṃ       madyapūrṇakapālabhṛt |
                  nityāṃ dhyātvā japet kāmabījamiṣṭārthasiddhaye || iti |
      anyatrāpi----      sakṛjjaptena bījena brahmahatyāṃ vyapohati |
                  dvijaptena  tathā   brahmacatubhīritarairapi ||
                  sarvayajñaphalaṃ cāpi trijaptena tu labhyate |
                  caturjaptena tṛpyante sarvadevagaṇāstathā ||
                  pañcajaptena devendraṃ ṣaḍjaptena tathā pitṛn |
                  saptajaptena yogondrān sarvān prīṇāti sādhakaḥ ||
                  aṣṭajaptena prīṇāti svayameva pitāmahaḥ |
                  navajaptena vai viṣṇurdaśajaptena śaṅkaraḥ ||
                  kāraṇaṃ yatpradhānākhyaṃ prakṛtiḥ saguṇātmakam |
                  prīṇāti sādhakendrastu nāmaikādaśābhirmune ||
                  tathā dvādaśajaptena sarvagaṃ puruṣaṃ hitam |
                  mokṣaṃ ca sādhakendrāṇāṃ nityaṃ japtaṃ prayacchati ||
                  vidhānena gṛhītaṃ syānmokṣadaṃ bhavato mune |
                  anyathā bhogadaṃ vatsa strīṇāmākarṣaṇe mune ||
                  yathā yathā hi japati vyāptiṃ gatvā tu sādhakaḥ |
                  tathā tathā hi sidhyanti siddhavidyādharastriyaḥ || iti || 118 ||
bījena dīrghayuktena ṣaḍaṅgavidhirīritaḥ || 119 ||
      dīrghayuktena ṣaḍdīrghayuktena |
 etadanantaraṃ bhālāsyakaṇṭhahṛnmūlādhāreṣu pañcavāṇān vinyaset |
 agre pūjāyāmāvṛtitvenoktaiḥ |
      taduktamācāryaiḥ---- " nyastaśarabījadehaḥ "  iti || 119 ||
javāruṇaṃ  ratnavibhūṣaṇāḍhyaṃ mīnadhvajaṃ cārukṛtāṅgarāgam      |
karāmbujairaṅkuśamikṣucāpaṃ puṣpāstrapāśau dadhataṃ bhajāmi       ||120||
      āyudhadhyānaṃ vāmordhvāddakṣordhvaṃ yāvat |
 atra dhyānānantaramete mudre darśanīye |
                  hastau tu saṃpuṭau kṛtvā prasṛtāṅgulikau tathā |
                  tarjanyau madhyamāpṛṣṭhe aṅguṣṭhau madhyamānvitau ||
                  kāmamudreyamākhyātā sarvasattvapriyaṅkarī |
                  mūrdhanyaguṣṭhamuṣṭī dve mudrā trailokyamohinī || iti || 120 ||
lakṣatrayaṃ        japenmantraṃ       madhuratrayasaṃyutaiḥ       |
puṣpaiḥ   kiṃśukajaiḥ   phullairjuhuyāttaddaśāṃśataḥ       || 121 ||
vakṣyamāṇe  yajet  pīṭhe  vidhinā  makaradhvajam       |
mohinī kṣobhiṇī trāsā stambhinyākaṣīṇī punaḥ       || 122 ||
drāviṇyunmādinīklinnākledinyaḥ pīṭhaśaktayaḥ       |
bījādyamāsanaṃ  dattvā  mūttīṃ  mūlena   kalpayet       || 123 ||
      vakṣyamāṇe pīṭhe vidhinā vakṣyamāṇena yajediti |
 maṇḍūkādiparatattvāntaṃ saṃpūjya vakṣyamāṇāḥ pīṭhaśaktīḥ pūjayedityarthaḥ |
 bījādyamiti |
 klīṃ kāmayogapīṭhāya nama iti āsanaṃ pūjayedityarthaḥ || 121-123 ||
asyāṃ samyagyajed devaṃ vakṣyamāṇena vartmanā       |
iṣṭvāṅgāvaraṇaṃ  pūrvaṃ  madhye dikṣu yajeccharān       || 124 ||
drāmādyaṃ   śoṣaṇaṃ  pūrvaṃ drīmādyaṃ  mohanaṃ  tataḥ       |
saṃdīpanākhyaṃ klīmādyaṃ blūmādyaṃ tāpanaṃ tataḥ       || 125 ||
sargāntabhṛguṇā   bhūyo  mādanaṃ  pañcamaṃ  tataḥ       |
praṇāmabāṇahastābjā  dhyeyāstā bāṇadevatāḥ       || 126 ||
      vakṣyamāṇenetyuktaṃ vartmā''ha iṣṭveti |
 kaṇīkāyāmiti śeṣaḥ |
 taduktam---- " iṣṭvā kaṇīkāyāmaṅgāni "  iti |
 madhya iti pañcamam |
  " dikṣu śarān madhye ca pañcamaṃ punaḥ "  ityukteḥ |
 drāmityādau anusvāre ācāryāṇāṃ ṅakāravyavahāra iti jñeyam |
 sargāntabhṛguriti saḥ |
 praṇāmeti |
 ekahaste praṇāmaḥ aparahaste bāṇaḥ ||124-126 ||
sampūjyāstatra  madhyeṣu  śaktayo'ṣṭau  yathākramam       |
anaṅgarūpā''dyā'naṅgamadanā'naṅgamanmathā       || 127 ||
anaṅgakusumā              paścādanaṅgamadanāturā       |
anaṅgaśiśirā'naṅgamekhalā'naṅgadīpikā       || 128 ||
līlākamaladhāriṇyaḥ smeravaktrāḥ suśobhitāḥ       |
bahiḥ   ṣoḍaśapatreṣu    pūjyāḥ    ṣoḍaśaśaktayaḥ       || 129 ||
yuvativīpralambhā'nyā  jyotsnā  subhrūrmadadravā       |
suratā vāruṇī lolā kāntiḥ saudāminī punaḥ       || 130 ||
kāmacchatrā candrarekhā śuklī syānmadanā punaḥ       |
jyotirmāyāvatī  tāḥ syuḥ kahlāravilasatkarāḥ       || 131||
smeravaktrā     yuvatayo     madavibhramamantharāḥ       |
dalāgreṣu  punaḥ pūjyāḥ  smarasya  paricārakāḥ       || 132 ||
śokamohau  vilāso'nyo  vibhramo madanāturaḥ       |
apatrapo yuvā  kāmī  dhṛ(cū)tapuṣpo  ratipriyaḥ       || 133 ||
grīṣmastapānta ūrje'nyo hemantaḥ śiśiro madaḥ       |
ikṣukārmukapuṣpeṣudharā    raktāḥ     subhūṣitāḥ       || 134 ||
aparāṅganiṣaṅgāḍhyā        vanitāsaktamānasāḥ       |
ratipriyānaṣṭadikṣu     yajedaṣṭau     viśiṣṭadhīḥ       || 135 ||
parabhṛtsārasau     paścācchukamedhāhvayau   punaḥ       |
apāṅgabhrūvilāsau  dvau   hāvabhāvau   prakīttītāḥ       || 136 ||
      yathākramamityanena kāmabījāditvam |
 yuvatyādīnāṃ sarvāsāṃ māyābījāditvaṃ jñeyam |
 yadāhuḥ----
      hṛllekhayā svanāmnā ca śaktyādīnāṃ samarcanam |
 iti || viśiṣṭadhīrityanena sarvatra sambadhyamānenedameva sūcitam |
 yuvatayastaruṇya ityarthaḥ || 127-136 ||
caturastasya    koṇeṣu   pūjyāstatparicārikāḥ       |
mādhavī  mālatī  paścāddhariṇākṣī   madotkaṭā       || 137 ||
sitacāmaradhāriṇyaḥ         sarvābharaṇabhūṣitāḥ       |
bāhye lokeśvarān paścāttadastrāṇyarcayet kramāt       || 138 ||
itthaṃ   yo   bhajate  devaṃ  sugandhikusumādibhiḥ       |
sa bhavellabdhasaubhāgyo  lakṣmyā  jitadhaneśvaraḥ       || 139 ||
aśokapuṣpairdadhyaktairjuhuyāddavasatrayam       |
aṣṭottarasahasraṃ   yo   sa  bhavejjagatāṃ  priyaḥ       || 140 ||
gavyenājyena   juhuyānmantreṇā'ṣṭottaraṃ   śatam       |
sādhakendraḥ    sasampātamacīte    havyavāhane       || 141 ||
sampātājyena  vanitā  bhojayedātmanaḥ  patim       |
anayā  yadyadādiṣṭaṃ  tattat  sa  kurute  sadā       || 142 ||
kanyārthī    juhuyāllājairdadhyaktairmaṇḍalāntare       |
kanyāmiṣṭāmavāpnoti sā'pi satpatiprāpnuyāt        || 143 ||
      acīte havyavāhane juhuyāditi sambandhaḥ |
 sasampātamiti |
 pātrāntare sampātaṃ kurvan |
 sādhakendra ityanena sampātasyā'ṣṭottaraśatavāraṃ japa uktaḥ || 141 ||
      sampātājyasya viniyogamāha sampāteti |
 maṇḍalāntare kanyāmāpnotīti sambandhaḥ |
 tena ekonapañcāśaddinaṃ homa uktaḥ || 142-143 ||
kāmollāsitamadhyamaṅgavilasat ṣaṭkoṇametdabahi-
rgāyatrīguṇavarṇavadvasudalaṃ          mālāmanorakṣaraiḥ |
ṣaṭsaṃkhyaiḥ    sahitāṣṭapatrasahitaṃ  kṣauṇīpureṇāvṛtaṃ
koṇanyastamanobhavena  kathitaṃ  yantraṃ  jaganmohanam       || 144 ||
      yantramāha kāmeti |
 ṣaṭkoṇamadhye kāmabījāntaḥ sādhyasādhakakarmanāma likhanīyam |
 kāmaṣaḍaṅgānyāgneyādiṣaṭkoṇeṣu likhet |
 taduktam----
                ṣaḍaṅgānyagnikoṇādikoṇeṣveva kramāllikhet |
 iti |
      etadbahiraṣṭadalamadhye vakṣyamāṇagāyatryarṇāṃ striśastriśo likhitvā mālāmano- rvakṣyamāṇasya ṣaṭ 
ṣaḍakṣarāṇi dalāgreṣu likhet |
 mūle vasudalāṣṭapatraśabdau tatraikatra dala- madhyamanyatra dalāgramiti jñeyam |
 koṇanyastamanobhavena kṣauṇīpureṇāvṛtamiti sambandhaḥ |
taduktamācāryaiḥ----ālikhyātkaṇīkāyāmanalapurayuge mārabījaṃ sasādhyaṃ
              tadrandhreṣvaṅgaṣaṭkaṃ bahirapi guṇaśo māragāyatrivarṇān |
              mālāmantraṃ dalāgreṣvapi guhamukhaśaḥ pāthīvāsriṣvanaṅgam || iti || 144 ||
kāmadevāyaśabdānte    vidmahe    ṅe'ntamīrayet       |
puṣpabāṇaṃ dhīmahi syāt tanno'naṅgaḥ pracodayāt       || 145 ||
      kāmagāyatrīmuddharati kāmadevāyeti |
 ṅe'ntaṃ puṣpabāṇaṃ puṣpabāṇāya || 145 ||
namo'nte  kāmadevāya vadet  sarvajanaṃ tataḥ       |
priyāya  sarvavarṇānte   janasammohanāya  ca       || 146 ||
jvaladvayaṃ prajvalārṇān vadet sarvajanasya ca       |
hṛdayaṃ  mama  śabdānte vaśaṃ  kuruyugaṃ  śiraḥ       |
mālāmanurayaṃ      sāṣṭacatvāriṃśadbharakṣaraiḥ       || 147 ||
      mālāmantramāha namo'nte iti |
 sarva iti yadvarṇadvayaṃ tadante |
 hṛdayamiti svarūpam |
 śiraḥ svāhā |
 ayaṃ svatantro mantraḥ |
 asyarṣyādikaṃ yathā----
                  nārado jagatī kāmo munyādyāḥ parikīttītāḥ |
                  saptasaptanavamunidaśāṣṭārṇaiḥ  ṣaḍaṅgakam ||
                  yadvā'mṛtodbhavaścaiva  paro   makaraketanaḥ |
                  saṅkalpajanmānyaścā'kṣatarūpekṣudhanurdharau   ||
                  puṣpabāṇaśca kāmādyairṅesvāhāntaiḥ ṣaḍaṅgakam |
                  bāṇān bhālāsyagalahṛdādhāreṣu pravinyaset ||
                  śeṣamanyattu     pūjādikāmabījavadīritam |
                  japādau   mārabījādyo  jagatrayavaśīkaraḥ ||
                  vilipya   gandhapaṅkena likhedaṣṭadalāmbujam |
                  kaṇīkāyāṃ likhedvahnipuṭitaṃ maṇḍaladvayam ||
                  tasya madhye likhetkāmaṃ sādhyākhyākarmasaṃyutam |
                  sādhyākhyāpuṭitaiḥ kāmaistaṃ kāmaṃ veṣṭayed budhaḥ ||
                  śriyaṃ ca ṣaṭsu  koṇeṣu   endranirṛtivāyuṣu |
                   ālikhecca tathā māyāṃ vahnivāruṇaśūliṣu ||
                  akṣaraiḥ kāmagāyatryā veṣṭayet kesare sudhīḥ |
                  māramālāmanorvarṇairdaleṣvaṣṭasu mantravit ||
                  likhed guhānanasaṃkhyairmātṛkāṃ tu vilekhayet |
                  bhūbimbaṃ ca likhedbāhye śrīmāye digvidikṣvapi ||
                  yantramevaṃ   samālikhya  jātarūpamaye  paṭe |
                  rājate tāmrapaṭṭe vā bhūrje  kṣaumamaye'pi vā ||
                  sūkṣmatantumaye vāpi pratiṣṭhāpya  samīraṇam |
                  hutvā  sahasramājyena  yantrasampātapūrvakam ||
                  arcayitvā'yutaṃ  japtvā dhārayettadanuttamam |
                  trailokyaiśvaryamāpnoti  devairapi  supūjitam ||
                  ākarṣaṇaṃ surastrīṇāṃ nāgalokanivāsinām |
                  piśācayakṣarakṣāṃsi   gandharvāpsarakinnarāḥ ||
                  duṣṭasattvāśca ye sattvāḥ   prasarpantyeva dūrataḥ |
                  yantrarājamimaṃ dṛṣṭvā vidravantyatimohitāḥ ||
                  bahunā kimihoktena    sarvalokasukhāvaham |
                  strīṇāmākarṣakaṃ sadyo rājño vaśyakaraṃ bhuvi ||
                  yogasiddhikaraṃ  puṃsāṃ   bhavasāgaratārakam |
                  bhuktimuktipradaṃ puṃsāmiti proktaṃ svayambhuvā ||iti ||146-147||
sādhyākhyāpuṭitaiḥ smaraiḥ parivṛtaṃ kāmaṃ likhenmadhyataḥ
paścāttāravikārapakṣakaparānnāsāghījhiṇṭīśaghān       |
śūlāḍhyāṣṭadaleṣu     sādhu    vilikhettāmbūlapatrodare
yantraṃ yāṃ niśi khādayet kṛtajapaṃ vaśyā bhavettasya sā       || 148 ||
kathitaṃ     puṣpabāṇasya    sāṅgopāṅgasamarcanam       |
saubhāgyakāntivibhavadāraputrasamṛddhidam       || 149 ||
      yantrāntaramāha sādhyeti |
 madhyataḥ aṣṭadalakaṇīkāyām sādhyasādhakakarmanāma- puṭitaiḥ smaraiḥ kāmabījaiḥ parivṛtaṃ kāmaṃ 
sādhyasādhakakarmasahitaṃ likhet |
 aṣṭasu daleṣu likhanīyamāha tāra iti |
 tāreṇa tritvasaṃkhyātena ikāraḥ |
 anye praṇavamāhustadasat |
 padmapādācāryādibahugranthavirodhāt |
 vikāro'ntyaḥ svaraḥ |
 pakṣo dvitīyaḥ svara iti |
 kecana sāmpradāyikāstu pañcadaśa svaramāhuḥ |
 padmapādācāryasya sammateḥ |
 ko vāyustena yaḥ sa paro yasya tena makāraḥ |
 taduktaṃ gautamena mantravyākaraṇe----
                brahmaṇo vācakaḥ kaḥ syāt kaśabdo mūrdhavācakaḥ |
                sūryasya vācakaḥ kaḥ syāt kaśabdo vāyuvācakaḥ || iti ||
      andhe kaparaḥ kha ityāhustadasat |
 padmapādācāryagranthavirodhāt |
 nāsāśabdena taduccāraṇīyaḥ anunāsikaḥ |
 tanmadhye'pi prathamātikrame kāraṇābhāvāt ṅakāraḥ |
 kecana nāsā akāra ityūcustadasat |
 tadgranthādivirodhādeva |
 aghīrarghīśaḥ ū |
 jhiṃṭīśa e |
 gha iti svarūpam |
 kvacit jhiṇṭīśakāniti pāṭhaḥ |
 sa prāmādikaḥ |
      taduktamācāryaiḥ----tārratvikpakṣajāṣṭādaśasamidṛtugaṇḍāntagāntākṣarāḍhyam |
 iti |
      etadvyākhyāne padmapādācāryairvyākhyātam |
 tāra iḥ |
 ṛtvik aḥ |
 pakṣaḥ aṃ |
 jāṣṭhādaśo maḥ |
 samit ṅaḥ ṛtuḥ ūḥ |
 gaṇḍāntaḥ e |
 gānto gha iti |
 śūlāḍhyeti dalāgreṣu śūlāni kuryāt || 148-149 ||
ādāya vedāḥ sakalāḥ samudrān nihatya śaṅkhāsuramatyudagram       |
dattāḥ purā yena pitāmahāya  viṣṇuṃ tamādyaṃ bhaja  matsyarūpam       ||150||
      evaṃ saprapañcaṃ viṣṇumantrānnirūpya śiṣyacetasi dṛḍhabhakterutpādanāya daśāvatāra krameṇa viṣṇuṃ 
stauti ādāyetyādinā |
 yena śaṅkhāsuraṃ nihatya samudrādādāya tenetyarthāt pitāmahāya brahmaṇe sakalā vedā dattā ityanvayaḥ |
 vedāniti pāṭhe te ityarthaḥ || 150 ||
divyāmṛtārthaṃ mathite mahābdhau
            devāsurābhyāṃ vāsukimandarābhyām       |
bhūmermahāvegavighūṇītāyā-
            staṃ   kūrmamādhāragataṃ    smarāmi       || 151 ||
      bhūmerādhāragatamiti sambandhaḥ || 151 ||
samudrakāñcī   sariduttarīyā   vasundharā   merukirīṭabhārā       |
daṃṣṭrāgrato   yena  samuddhṛtā  bhūstamādikolaṃ  śaraṇaṃ  prapadye       ||152||
bhaktāttībhaṅgakṣamayā dhiyā yaḥ stambhāntarālādudito nṛsiṃhaḥ|
ripuṃ surāṇāṃ niśitairnakhāgrai vīdārayantaṃ na ca vismarāmi       ||153||
      yenaivaṃbhūtā bhūrdaṃṣṭrāgrato daṃṣṭrāgreṇa uddhateti sambandhaḥ || 152-153 ||
catuḥ samudrābharaṇā dharitrī
            nyāsāya nā'laṃ caraṇasya yasya       |
ekasya nā'nyasya padaṃ surāṇāṃ
            trivikramaṃ    sarvagataṃ   smarāmi       || 154 ||
      anyasya dvitīyasya caraṇasya nyāsāya surāṇāṃ padaṃ nālamiti sambandhaḥ ||154||
triḥsaptavāraṃ nṛpatīn nihatya
            yastarpaṇaṃ   raktamayaṃ   pitṛbhyaḥ       |
cakāra dordaṇḍabalena samyak
            tamādiśūraṃ   praṇamāmi bhaktyā       || 155 ||
kule raghūṇāṃ samavāpya janma
            vidhāya   setuṃ  jaladherjalāntaḥ       |
laṅkeśvaraṃ yaḥ śamayāñcakāra
            sītāpatiṃ taṃ praṇamāmi bhaktyā       || 156 ||
halena sarvānasurān vikṛṣya
            cakāra   cūrṇaṃ    muśalaprahāraiḥ       |
yaḥ kṛṣṇamāsādya balaṃ balīyān
            bhaktyā bhaje taṃ balabhadrarāmam       || 157 ||
cūrṇaṃ cūrṇībhūtān cakāretyanvayaḥ |
 yaḥ kṛṣṇaṃ balaṃ sahāyamāsādya ||155-157||
purā purāṇāmasurān vijetuṃ
            sambhāvayan cīvaracinhaveśam       |
cakāra yaḥ śāstramamoghakalpaṃ
            taṃ mūlabhūtaṃ praṇato'smi buddham       || 158 ||
kalpāvasāne nikhilaiḥ khuraiḥ svaiḥ
            saṅghaṭṭayāmāsa    nimeṣamātrāt       |
yastejasā nirdahatīti bhīmo
            viśvātmakaṃ  taṃ turagaṃ bhajāmaḥ       || 159 ||
śaṅkha sucakraṃ sugadāṃ sarojaṃ
            dobhīrdadhānaṃ   garuḍādhirūḍham       |
śrīvatsacinhaṃ jagadādimūlaṃ
            tamālanīlaṃ  hṛdi  viṣṇumīḍe       || 160 ||
cīvaracihnaveśaṃ sambhāvayan dhārayannityanvayaḥ || 158-160 ||
kṣīrāmbudhau śeṣaviśeṣatalpe śayānamantaḥ smitaśobhivaktram |
utphullanetrāmbujamambujābhamādyaṃ  śrutīnāmasakṛt  smarāmi ||161||
prīṇayedanayā  stutyā  jagannāthaṃ  jaganmayam       |
dharmārthakāmamokṣāṇāmāptaye     puruṣottamam       || 162 ||
 || iti śrīmadlakṣmaṇadeśikendraviracite śāradātilake
saptadaśaḥ paṭalaḥ samāptaḥ || 17 ||
bth " bi
      śeṣa eva viśeṣaḥ asādhāraṇāt || 161-162 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ saptadaśaḥ paṭalaḥ || 17 ||
bth " bi



athāṣṭādaśaḥ paṭalaḥ

atha vakṣye maheśasya mantrān sarvasamṛddhidān       |
yaiḥ pūrvamṛṣayaḥ prāptāḥ  śivasāyujyamañjasā       || 1 ||
      kramaprāptān śaivamantrānāha atheti |
 sarvasamṛddhidān yairityādinā ca tattadadhi- kāriṇaṃ prati viniyoga uktaḥ || 1 ||
hṛdayaṃ vaparaṃ sākṣi lānto'nantānvito marut       |
pañcākṣaro  manuḥ  proktastārādyo'yaṃ  ṣaḍakṣaraḥ       || 2 ||
vāmadevo muniśchandaḥ paṅktirīśo'sya devatā       |
ṣaḍbhirvarṇaiḥ ṣaḍaṅgāni kuryānmantrasya deśikaḥ       || 3 ||
mantravarṇādikā nyasyet  pañcamūrttīryathākramam       |
tarjanīmadhyayorantyānāmikāṅguṣṭhake    punaḥ       || 4 ||
      mantramuddharati hṛdayamiti |
 hṛdayaṃ namaḥpadam |
 vaparaṃ śaḥ sākṣi ikārayuk tena śi |
 lānto vaḥ ananta ā tadanvitastena vā |
 marut yaḥ |
 ṣaḍakṣara ityanena vāgbhavādirityuktam |
 ādyaṃ bījam umeti śaktiḥ |
 kecitpraṇavādanantaraṃ prāsādabīja- prakṣepāt saptākṣaramiti vadanti |
 tantrāntare----
                  ādyante sampuṭīkṛtya  haṃsavāgīśvaraṃ manum |
                  śivamantraṃ japeddhīmān  sadyaḥ pratyayameṣyati ||
                  sampuṭaṃ  śivamantrasya  japen māsammatandritaḥ |
                  ekākī yatacittātmā vaśyamarthaṃ sa vindati || iti ||
      atra vāgīśvaraśabdena vāgbhavaṃ kevalaṃ repharahitaṃ tārttīyaṃ ceti paramaguravaḥ |
 ṣaḍbhiriti ṣaḍaṅgamantroddhāramātramuktam |
 nyāsamagre vakṣyatīti na punaruktiḥ |
 deśiko yathākramamiti |
 pratyakṣaramādau praṇava ityuktam |
 antyā kaniṣṭhā || 2-4 ||
tāḥ     syustatpuruṣāghorasadyovāmeśasaṃjñakāḥ       |
vaktrahṛtpādaguhyeṣu   nijamūrdhani   tāḥ  punaḥ       || 5 ||
prāgyāmyavāruṇodīcyamadhyavaktreṣu    pañcasu       |
mantrāṅgāni nyaset paścājjātiyuktāni ṣaṭ kramāt       || 6 ||
      tā mūrttayaḥ |
 sadyaḥ sadyojātaḥ |
 vāmo vāmadevaḥ |
 īśa īśānaḥ |
 tāḥ purnirmūrdhanītyanteṣu sthāneṣu nyasediti paścāttanena sambandhaḥ |
 caturthīnamo'ntāśca mūrttaya iti sampradāyavidaḥ |
 mūrdhanīti kākākṣigolakanyāyena ubhayatra sambadhyate |
 tāḥ punanaja- mūrdhani pañcasu vaktreṣu nyasediti paścāttanena sambandhaḥ |
 taduktamācāryaiḥ----
                  vaktrahṛtpādaguhyākhyāmūrdhasvapi ca nāmabhiḥ |
                  prāgyāmyavāruṇodīcyavaktreṣvapi ca mūrdhani || iti ||
      mantrāṅgānīti |
 tatra prayogaḥ----oṃ hṛt naṃ śira ityādi |
 sampradāyavidastu |
 oṃ oṃ sarvajñadhāmne hṛt |
 oṃ naṃ tṛptidhāmne śiraḥ |
 oṃ maḥ anādibodhadhāmne śikhā |
 oṃ śiṃ aluptaśaktidhāmne varma |
 oṃ vāṃ svatantraśaktidhāmne netram |
 oṃ yaṃ anantaśaktidhāmne astram |
 evaṃ ṣaḍaṅgamicchanti |
 taduktaṃ vāyavīyasaṃhitāyām----
                  tathaiva  tu  ṣaḍaṅgāni    punarasyopapādayet |
                  sarvajñatāṃ tathā tṛpṃtiṃ bodhaṃ cādyantavajītam ||
                  aluptaśaktiṃ svātantryamanantāṃ śaktimeva ca || iti |
      kvacittu varmanetrayorvyatyayaḥ |
 taduktam----
                  sarvajñatā tṛptiranādibodhaḥ svatantratā nityamaluptaśaktiḥ |
                  anantaśaktiśca vibhovīdhijñāḥ prāhuḥ ṣaḍaṅgāni maheśvarasya || iti ||
      yathāgurusampradāyamūhanīyam || 5-6 ||
kurvīta  golakanyāsaṃ  rakṣāyai  tadanantaram       |
hṛdi vaktreṃ'sayo'rveḥ kaṇṭhe nābhau dvipārśvayoḥ || 7 ||
pṛṣṭhe hṛdi  tato  mūdhnī  vadane  netrayornasoḥ       |
doḥpatsandhiṣu   sāgreṣu   vinyasettadanantaram       || 8 ||
śirovadanahṛtkukṣisorupādadvaye        punaḥ       |
hṛdi  vaktrāmbuje  ṭaṅke  mṛgābhayavareṣvatha       || 9 ||
vaktrāṃsahṛtsapādorujaṭhareṣu  kramān nyaset       |
mūlamantrasya ṣaḍvarṇān yathāvaddeśikottamaḥ       || 10 ||
mūdhnī bhālodarāṃseṣu  hṛdaye  tāḥ punarnyaset       |
paścādanena mantreṇa  kurvīta  vyāpakaṃ  sudhīḥ       || 11 ||
namo'stu sthāṇurūpāya jyotilīṅgāmṛtātmane       |
caturmūttīvapucchāyābhāsitāṅgāya     śambhave       |
evaṃ nyastaśarīro'sau  cintayetpārvatīpatim       || 12 ||
      daśāvṛtimayaṃ golakanyāsamāha kurvīteti |
 tadanantaraṃ tattvanyāsānantaramityarthaḥ |
 tattvanyāso yathā----
                  vakṣyate'tho śaivatattvanyāsaḥ prasādataḥ param |
                  pañcākṣarī parāyeti tattvanāmātmane namaḥ ||
                  āvṛttyā śivapañcākṣaryarṇayuktaṃ pṛthak saha |
                  dvitīyādi kṣādivarṇairāntairādyaṃ dhruvādikaiḥ (kam) ||
                  śivaḥ śaktiḥ sadāpūrvaḥ śiva īśvara eva ca |
                  śuddhavidyā ca māyā ca kālaśca niyatiḥ kalā ||
                  smṛtoparāgaḥ puruṣaḥ prakṛtirbuddhyahaṅkṛtī |
                  mana etān hṛdi nyasyet śrotrādiṣu sthale tathā |
                  vāgādyapyathaśabdādi mūrdhāsyorau gude pade ||
                  ākāśādīnnyasedeṣu vakṣyamāṇaṃ ca pañcakam |
                  sadāśivādyā ākāśādyādhipatyantakāḥ saṅeḥ ||
                  śāntyatītākalādyantā nivṛttyādyāḥ svabījataḥ |
                  nyaset pādādiśīrṣānte mūrdhādicaraṇāntike ||
                  śāntyātmeśānamūrdhā ca ṅeyutaśca sadāśivaḥ |
                  satyātmā tatpuruṣavaktro ṅesaṃyuta īśvaraḥ ||
                  nādātmā'ghorahṛdayo ṅeyutaśca maheśvaraḥ |
                  bindvātmā'tho vāmadevaguhyo viṣṇuśca ṅeyutaḥ ||
                  bījātmā ca sadyojātapādo brahmā ca ṅeyutaḥ |
                  īśānādyānūrdhvavaktrādyān sadāśivapūrvakān ||
                  ūrdhvādipañcavaktreṣu ṅentānakṣarapūrvakān || iti |
      svabījata iti |
 hlāṃ hlīÁ hrūÁ hyaiÁ hauÁ |
 īśānādyān īśānatatpuruṣāghoravāma sadyān |
 ūrdhvavaktrādyān ūrdhvapūrvadakṣottarapaścimān |
 prayogastu----oṃ hoṃ namaḥ śivāya parāya śivātmane namaḥ |
 naṃ kṣaṃ hauṃ namaḥ śivāya parāya śaktyātpane namaḥ |
 maṃ laṃ hauṃ namaḥ śivāya parāya sadāśivātmane nama ityādi |
 prathamacaraṇenaikā''vṛtiḥ |
 kaṇṭhādihṛdantaṃ dvitīyā |
 mūrdhādināsikāntaṃ tṛtīyā |
 tato'rdhenāvṛticatuṣṭayam |
 anyatra sarvatra doḥpatsandhayaścatvāra eva gṛhītāḥ |
 atrā'ṅgulimadhyasandhimapi gṛhītvā pañca sandhayaḥ |
 ṣaṣṭhamagramiti |
 ekaikasminnekaikāvṛtiḥ |
 sāgramityatrā'ṅgulīnāmantyasandhiyogāt agratvamapi jñeyam |
      atra sarvatra kecana pañcākṣaranyāsamāhuḥ |
 tanmate mūlamantrasya ṣaḍvarṇānityanena |
 anyatrāpi  " hṛnmukhāṃsoruyugmeṣu ṣaḍvarṇān kramaśo nyaset "  ityanena ca virodhaḥ syāt |
 tatparihārāya pratyarṇamādau praṇavamāhuḥ |
 evamapi aṣṭamanavamadaśameṣu pṛthak ṣaṭsthāna- nirdeśo vṛthā syāt |
 anyatrāpi daśamāvṛtau  " mukhāṃsahṛdayeṣu trīn parān pādorukukṣiṣu "  iti anena virodhāt tadasaṅgatam |
 kaścittu doḥ sandhidvayaṃ tṛtīyamagram evaṃ dordvandva ekā padadvandva ekā ityaṣṭau nyāsānevāha |
 sabhrānta eva |
 yataḥ sarvatra golakanyāse granthāntare ca daśāvṛtīnāmevoktatvāt |
 sandhiśabdārthasya saṅkoce kāraṇābhāvā ca |
 tato'rdhenā'ṣṭamī |
 punarardhena navamī |
 tatra ṭaṅkādiṣu tattan mudrayā nyāso vidheya iti sāmpradāyikāḥ |
 ṭaṅkaḥ paraśuḥ |
 mudrālakṣaṇāni tu----
                  kare karaṃ tu karayostiryak saṃyojya cā'ṅgulīḥ |
                  saṃhatāḥ prasṛtāḥ kuryān mudreyaṃ paraśormatā ||
                  militvā'nāmikāṅguṣṭhamadhyamāgrāṇi yojayet |
                  śiṣṭāṅgulyucchirate kuryān mṛgamudreyamīritā || iti ||
                  ūrdhvīkṛto vāmahastaḥ prasṛto'bhayamudrikā |
                  adhomukho dakṣahastaḥ prasṛto varamudrikā || iti ||
      ardhena daśamī |
 yathāvaditi |
 deśikottamaḥ tā mūrttīryathāvat punarnyasediti sambandhaḥ |
 yathāvadityanena praṇavādi mantravarṇā ityuktam |
 deśikottama ityanena tattadaṅgulyeti jñeyam |
 idaṃ pūrvanyāsayorapyūhyam |
 aṃseti aṃsadvayam || 7-12 ||
dhyāyennityaṃ  maheśaṃ   rajatagirinibhaṃ   cārucandrāvataṃsaṃ
ratnākalpojjvalāṅgaṃ  paraśumṛgavarābhītihastaṃ  prasannam       |
padmāsīnaṃ  samantāt  stutamamaragaṇairvyāghrakṛttiṃ  vasānaṃ
viśvādyaṃ viśvarūpaṃ nikhilabhayaharaṃ pañcavaktraṃ trinetram       || 13 ||
      dhyāyediti |
 padmāsīnamiti śvetapadmaṃ cintanīyam |
 āyudhadhyānaṃ dakṣādyūrdhvayorādye tadadhastanayorantye |
 anenaiva krameṇa svaśarīre pūrvekto nyāsaḥ |
 atra dhyānānantaraṃ padmaliṅgamudre darśanīye |
 āyudhamudrāśca |
      taduktaṃ prayogasāre----darśayitvā yataḥ padmaliṅgamudre tadagrataḥ |
 iti |
tatra padmamudrālakṣaṇamuktaṃ prāk |
 liṅgamudrālakṣaṇaṃ tu----
                  ucchirataṃ dakṣiṇāṅguṣṭhaṃ vāmāṅguṣṭhena bandhayet |
                  vāmāṅgulīrdakṣiṇābhiraṅgulībhiśca veṣṭayet |
                  liṅgamudreyamākhyātā śivasānnidhyakāriṇī || iti ||
      iyaṃ sarvaśaivamantrasādhāraṇīti jñeyam || 13 ||
tattvalakṣaṃ   japenmantraṃ   dīkṣitaḥ  śaivavartmanā       |
tāvatsaṃkhyāsahasrāṇi juhuyāt pāyasaiḥ śubhaiḥ       |
tataḥ  siddho  bhavenmantraḥ sādhakābhīṣṭasiddhidaḥ       || 14 ||
      śaivavartmanā dīkṣitaḥ kṛtadīkṣaḥ |
 sā ca śaivatantrāt kāmikādito jñeyā |
 tattva- lakṣaṃ catuvīṃśatilakṣaṃ mantraṃ japedityanvayaḥ |
 uktañca----akṣaralakṣacatuṣkaṃ japyāt |
 iti |
 tāvatsaṃkhyāsahasrāṇi catuvīṃśatisahasrāṇi |
 atra dravyaprokṣaṇe mūlamantro huÁ phaḍanto jñeyaḥ |
 taduktaṃ nārāyaṇīyaprayogasārayoḥ----
            varmāstrāntena mūlena samprokṣyaivaṃ prakalpitam |
 iti || 14 ||
devaṃ      sampūjayetpīṭhe     vāmādinavaśaktike       |
vāmā jyeṣṭhā  tato raudrī kālī kalapadādikā       || 15 ||
vikāriṇyāhvayā proktā balādyā vikariṇyatha       |
balapramathanī              paścātsarvabhūtadamanyatha       || 16 ||
manonmanīti    saṃproktāḥ  śaivapīṭhasya  śaktayaḥ       |
namo  bhagavate   paścātsakalādi   vadet   punaḥ       || 17 ||
guṇātmaśaktiyuktāya    tato'nantāya   tatparam       |
yogapīṭhātmane    bhūyo   namastārādiko   manuḥ       || 18 ||
      devamiti |
 vāmādinavaśaktike pīṭhe devaṃ pūjayediti sambandhaḥ |
 tatra maṇḍūkādi paratattvāntaṃ pīṭhaṃ sampūjya nava śaktīḥ pūjayedityarthaḥ |
 kalapadādikā iti agrimāyā viśeṣaṇamṃ |
 āsāṃ dhyānamuktaṃ prayogasāra nārāyaṇīyayoḥ----
            śvetā raktāsitā pītā śyāmā'ruṇā sitā'sitā |
            śoṇā ca tāḥ smarecchaktīḥ pīṭharūpā yathākramam || iti || 15-18 ||
amunā     manunā    dadyādāsanaṃ    girijāpateḥ       |
mūttīṃ mūlena saṅkalpyā tatrā''vāhya yajecchivam       || 19 ||
      girijāpaterityanenaitaduktam |
 ātmayāge āsanaṃ sampūjya svāgatādigandhāntaṃ dattvā namo'stu sthāṇubhūtāyeti mantreṇa pañca 
puṣpāñjalīrdadyāditi |
 taduktamācāryaiḥ----
                  kuryādanena    mantreṇa   nijadehe    samāhitaḥ |
                  mantrī puṣpāñjaliṃ samyak triśaḥ pañcaśa eva ca || iti || 19 ||
kaṇīkāyāṃ yajenmūrttīrīśamīśānadiggatam       |
śuddhasphaṭikasaṅkāśaṃ dikṣu tatpuruṣādikāḥ       || 20 ||
pītāñjanaśvetaraktāḥ    pradhānasadṛśāyudhāḥ       |
caturvaktrasamāyuktā  yathāvat  saṃprapūjayet       || 21 ||
      kaṇīkāyāṃ dikṣu  " tatpuruṣādikā mūrttīścatasro yathāvat saṃpūjayedityanvayaḥ |
 yathāvadityanena praṇavādi mantravarṇādyā ityuktam |
 īśānadiggataṃ śuddhasphaṭikasaṅkāśa- mīśaṃ pañcamaṃ yajedityanvayaḥ || 20-21 ||
koṇeṣvarcyāḥ nivṛttyādyāstejorūpāḥ kalāḥ kramāt |
aṅgāni kesarasthāni vidyeśān patragān yajet       || 22 ||
      koṇeṣu āgneyādiṣu |
 dvitīyoktā nivṛttyādyāścatasraḥ |
 tejorūpā iti dhyānam |
 prathamapaṭaloktā pañcīkṛtabhūtabījādyā iti jñeyam |
 śāntyatītāmapi īśe yajediti kramādityanenoktamityanye || 22 ||
anantaṃ    sūkṣmanāmānaṃ   śivottamamanantaram       |
ekanetramekarudraṃ      trinetraṃ      tadanantaram       || 23 ||
paścācchrīkaṇṭhanāmānaṃ  śikhaṇḍinamanantaram       |
raktapītasitāraktakṛṣṇaraktāñjanāsitān       || 24 ||
kirīṭāpītabālendūn padmasthān bhūṣaṇānvitān       |
trinetrān śūlavajrāstracāpahastān manoharān       || 25 ||
uttarādi  yajetpaścādumāṃ   caṇḍeśvaraṃ   punaḥ       |
tato   nandimahākālau   gaṇeśavṛṣabhau  punaḥ       || 26 ||
atha bhṛṅgarīṭiṃ skandametān padmāsanasthitān       |
svarṇatoyāruṇaśyāmamuktendusitapāṭalān       || 27 ||
indrādayastataḥ   pūjyā   vajrādyāyudhasaṃyutāḥ       |
itthaṃ  saṃpūjayeddevaṃ  sahasraṃ  nityaśo  japet       || 28 ||
sarvapāpavinirmuktaḥ prāpnuyādvāñchitāṃ  śriyam       |
dvisahasraṃ  japedrogān  mucyate  nātra  saṃśayaḥ       || 29 ||
trisahasraṃ    japenmantraṃ    dīrghamāyuravāpnuyāt       |
sahasravṛddhyā prajapan sarvān kāmānavāpnuyāt || 30 ||
ājyānvitaistilaiḥ śuddhairjuhuyāllakṣamādarāt       |
utpātajanitān kleśānnāśayennā'tra saṃśayaḥ       |
śatalakṣaṃ  japetsākṣācchivo  bhavati  mānavaḥ       || 31 ||
      vidyeśānevāha anantamiti |
 astraṃ bāṇaḥ |
 paścādetānuttarādi yajediti sambandhaḥ|
 śatalakṣamiti koṭim |
 tantrāntarādidaṃ yantraṃ likhyate----
                  rekhāṣaṭkaṃ nyasedūrdhvaṃ tathā tiryakpramāṇakam |
                  agrāgrasaṃhatākāraṃ   ṛjvagraṃ  ca sarekhakam ||
                  vasupatrasvarābjaṃ    ca  mātṛkārṇasamanvitam |
                  caturasraṃ dvidhā kṛtvā yantraṃ pañcākṣarākhyakam ||
                  pañcākṣarīṃ nyasenmadhye   dvādaśārṇamataḥ param |
                  vidyeśvarāṃstathā nyasya dvādaśārkamataḥ param ||
                  bṛhatsauraṃ tato nyasya kalāśaktīstataḥ param |
                  gāyatrīmaṣṭamātṛśca   svarāṃścaiva  tataḥ  param ||
                  mātṛkā lokapālāṃśca yantraṃ pañcākṣarākhyakam || iti |
                  hṛdayaṃ   ṅeṇabhagavannādityaśca   saṅe  saha ||
                  ādyaṃ ca kiraṇaṃ sadyota māneṅe ca ṭhadvayam |
      ayaṃ mahāsauraḥ kalāśaktīramṛtādyāḥ |
 tatpuruṣāyeti gāyatrī |
 mātṛkā kakārādyā sāntā |
 śaivāgamoktaṃ yantrāntaramucyate----
                  ṣaṭkoṇāntaḥ sādhyayuktaṃ prāsādaṃ mūlamasriṣu |
                  sandhiṣvaṅgāni tadbāhye padmaṃ  pañcadalaṃ tviha ||
                  īśānādyāḥ   pañcamūrttīrṅehṛdantā  likhettataḥ |
                  aṣṭapatraṃ  mātṛkāṣṭavargayuktaṃ likhedbahiḥ ||
                  saṃveṣṭyā'nuṣṭubhā  yantraṃ japahomādisādhitam |
                  ārogyāyuḥsutaiśvaryacaturvargaphalapradam || iti || 23-31 ||
ṣaḍakṣaraḥ śaktiruddhaḥ  kathito'ṣṭākṣaro  manuḥ      |
ṛṣiśchandaḥ purā prokto devatā syādumāpatiḥ       || 32 ||
      mantrāntaramāha ṣaḍiti |
 ruddhaḥ sampuṭitaḥ |
 praṇavo bījaṃ māyā śaktiḥ |
 purā prokta iti |
 vāmadeva ṛṣiḥ paṅktiśchandaḥ || 32 ||
aṅgāni  pūrvamuktāni  somamīśaṃ  vicintayet || 33 ||
      aṅgānīti |
 tatra ṣaḍdīrghayuktabījādyaiḥ ṣaḍarṇaiḥ ṣaḍaṅgavidhiriti sampradāyavidaḥ |
 prayogastu hrāṃ oṃ hṛt |
 hro naṃ śiraḥ |
 hrūṃ maḥ śikhā |
 hraiṃ śiṃ varma |
 hrauṃ vā netram |
 hraḥ yaṃ astram |
 somamityumayā sahitam || 33 ||
bandhūkābhaṃ  trinetraṃ  śaśiśakaladharaṃ  smeravaktraṃ  vahantaṃ
hastaiḥ  śūlaṃ  kapālaṃ  varadamabhayadaṃ  cāruhāsaṃ  namāmi  |
vāmorustambhagāyāḥ   karatalavilasaccāruraktotpalāyā
hastenā''śliṣṭadehaṃ maṇimayavilasadbhūṣaṇāyāḥ priyāyāḥ ||34||
      āyudhadhyānaṃ dakṣādyūrdhvayorādye tadadhastanayorantye |
 karataleti vāme |
 taduktam----
            vāmorupīṭhagatayā nijavāmahastanyastāruṇotpalayujā parirabdhadeham |
 iti |
      hasteneti dakṣiṇena || 34 ||
manulakṣaṃ    japenmantraṃ   tatsahasraṃ     yathāvidhi       |
juhuyānmadhurāsiktairāragvadhasamidvaraiḥ       || 35 ||
prākprokte  pūjayet  pīṭhe  gandhapuṣpairumāpatim       |
aṅgāvṛtīrbahiḥ  pūjyā  hṛllekhādyā  yathā  purā       || 36 ||
      manulakṣaṃ caturdaśalakṣam |
 tatsahasraṃ caturdaśasahasram |
 yathāvidhīti tāntrikāgni- mukhavidhānenetyarthaḥ |
 yathā pureti navamapaṭaloktasvasvabījādyā ityuktam |
 vidhānataḥ pūjyā iti sambandhaḥ || 35-36 ||
madhyaprāgdakṣiṇodīcyapaścimeṣu     vidhānataḥ       |
hṛllekhā gaganā raktā caturthī tu karālikā       |
mahocchuṣmā    kramādetāḥ  pañcabhūtasamaprabhāḥ       || 37 ||
pāśāṅkuśavarābhītidhāriṇyo'mitabhūṣaṇāḥ       |
yajet   pūrvādipatreṣu    vṛṣabhādyānanukramāt       || 38 ||
      vidhānamevāha madhyeti |
 madhyaṃ kaṇīkāmadhyam |
 paścimeṣu digbhāgeṣviti śeṣaḥ |
 pañcabhūteti pṛthivyādi || 37-38 ||
himālayābhaṃ   vṛṣabhaṃ   tīkṣṇaśṛṅgaṃ  trilocanam       |
sarvābharaṇasandīptaṃ    sākṣācchandaḥsvarūpiṇam       || 39 ||
kapālaśūlavilasatkaraṃ        kālaghanaprabham       |
kṣetrapālaṃ      trinayanaṃ    digambaramathā'rcayet       || 40 ||
śūlaṭaṅkākṣavalayaṃ        kamaṇḍalulasatkaram       |
raktākāraṃ   trinayanaṃ   caṇḍeśamatha    pūjayet       || 41 ||
cakraśaṅkhābhayābhīṣṭakarāṃ        marakataprabhām       |
durgāṃ  prapūjayet  saumyāṃ trinetrāṃ  cārubhūṣaṇām       || 42 ||
kalpaśākhāṃ  ratnaghaṇṭāṃ  dadhānaṃ  dvādaśekṣaṇam       |
bālārkābhaṃ śiśuṃ kāntaṃ ṣaṇmukhaṃ pūjayet tataḥ       || 43 ||
nandinaṃ     pūjayetsaumyaṃ   raktabhūṣaṇamaṇḍitam       |
paraśveṇavarābhītidhāriṇaṃ       śyāmavigraham       || 44 ||
pāśāṅkuśavarābhīṣṭadhāriṇaṃ    kuṅkumaprabham       |
vighnanāyakamabhyarceccandrārdhakṛtaśekharam       || 45 ||
śyāmaṃ   raktotpalakaraṃ  vāmāṅkanyastatatkaram       |
trinetraṃ   raktavastrāḍhyaṃ    senāpatimathā'rcayet       || 46 ||
      dhyānapūrvakamanukramamevāha himālayeti |
 pratiślokamekaikadhyānasamāptiḥ |
 eṇo mṛgaḥ |
 ayudhadhyānakramastu tattatprakaraṇe'nusandheyaḥ |
 tata iti patrāgreṣu || 39-46 ||
tato'ṣṭamātaraḥ pūjyā brāhmyādyāḥ proktalakṣaṇāḥ       |
indrādikān lokapālān svasvadikṣu samarcayet       || 47 ||
vajrādīni tadastrāṇi  tadbahiḥ  kramaśo'rcayet       |
evaṃ   yo  bhajate  mantrī   deveśaṃ  tamumāpatim       |
sa bhavet sarvalokānāṃ priyaḥ saubhāgyasampadām       || 48 ||
      proktalakṣaṇā yathoktasvarūpāḥ || 47-48 ||
sāntaḥ sadyāntasaṃyukto bindubhūṣitamastakaḥ       |
prāsādākhyo manuḥ prokto bhajatāṃ sarvasiddhidaḥ      || 49 ||
vāmadevo  muniśchandaḥ paṅktirdevaḥ sadāśivaḥ       |
ṣaḍdīrghayuktabījena       ṣaḍaṅgavidhirīritaḥ       || 50 ||
īśānādīrnyasen mūrttīraṅguṣṭhādiṣu deśikaḥ       |
īśānākhyaṃ    tatpuruṣamaghoraṃ    tadanantaram       |
vāmadevāhvayaṃ sadya āsāṃ bījaṃ kramādviduḥ      || 51 ||
      prāsādamantramāha sānta iti |
 sānto haḥ sadyānta au tena hau |
 asya nāmavyutpatti- ruktā''cāryaiḥ----prasādanatvān manaso yathāvat prāsādasaṃjñā'sya manoḥ pradiṣṭā |
 iti |
 hṛllekhāsampuṭam iti kecit |
 hakāro bījam aumiti śaktiḥ |
 taduktam----
                 sānto'nugrahasaṃyukto       bindubhūṣitamastakaḥ |
                prāsādākhyo manuḥ prokto bījaṃ haṃ śaktirauṃ smṛtā || iti ||
      sarvasiddhida ityanena viniyogoktiḥ |
 bījeneti mūlamantreṇa |
 vāmadeva ityardhaṃ paṭhitvā ṣaḍdīrghetyardhaṃ paṭhanīyam |
 lekhakadoṣavaśāt vyatyayaḥ || 49-51 ||
okārādyaiḥ pañcahrasvaivīlomāt saṃyutaṃ viyat       |
tattadaṅgulibhirbhūyastattadbījādikā   nyaset       || 52 ||
śirovadanahṛdguhyapādadeśe     tathā    kramāt       |
ūrdhvaprāgdakṣiṇodīcyapaścimeṣu    mukheṣu   tāḥ       || 53 ||
      okārādyairiti |
 o e u i a etai|
 tattaditi |
 yasyāṃ yasyāṃ yo yo nyastastayā tayā |
 tena samuṣṭyaṅguṣṭhena śirasi |
 sāṅguṣṭhatarjanyā vadane |
 sāṅguṣṭha- madhyamā hṛdi |
 sāṅguṣṭhānāmayā guhye |
 sāṅguṣṭhakaniṣṭhikayā pādayoḥ |
 evaṃ pañcasvapi mukheṣviti sāmpradāyikāḥ |
 tatheti |
 ūrdhvamukhādīnāṃ samuccayaḥ |
 tā iti mūrttīḥ |
 tattadbījādikāḥ tattadaṅgulībhirnyasediti sambandhaḥ || 52-53 ||
tataḥ       pravinyasedvidvānaṣṭatriṃśatkalāstanau       |
īśānādyā ṛcaḥ samyagaṅgulīṣu yathākramam       || 54 ||
aṅguṣṭhādikaniṣṭhāntaṃ  nyaseddeśikasattamaḥ       |
mūrdhāsyahṛdayāmbhojaguhyapādeṣu    tāḥ    punaḥ       || 55 ||
      aṣṭatriṃśatkalānyāsaṃ vaktumārabhate tata iti |
 ayaṃ nyāso granthakṛtā yadyapi prāsādamantrāṅgatvenoktaḥ tathāpīdaṃ pañcaṛgvidhānaṃ svatantraṃ 
sarvaśaivamantrasādhāraṇaṃ ceti jñeyam |
 ācāryaiḥ svatantratayaivoktam |
 aṅgāni prakalpayediti vadatā tenāpi sūcitameva svātantryam |
 tāni ṣaḍaṅgāni pañcarcānāmeva na tu prāsāda mantrasya |
 taduktam----
              vakṣyāmi śaivāgamasāramaṣṭatriṃśatkalānyāsavidhiṃ yathāvat |
              sapañcabhirbrahmabhirīśapūrvaiḥ sarṣyādikaiḥ sāṅgaviśeṣakaiśca || iti ||
       atastantrāntaroktamṛṣyādi likhyate |
              īśo'nuṣṭupbhūrikśeṣāstatpuruṣasaṃjñe gāyatryāpaḥ |
              punaragnyanuṣṭubāpo vāmakṛtibhagāharahastvanuṣṭupbhagayuk || iti ||
      nyāsakramamevāha īśānādyā iti |
 tā ṛco yathā----
      1. īśānaḥ sarvavidyānāmīśvaraḥ |
 sarvabhūtānāṃ brahmādhipatirbrahmaṇo'dhipatirbrahmā śivo me astu sadāśivom ||
      2. tatpuruṣāya vidmahe mahādevāya dhīmahi tanno rudraḥ pracodayāt |
      3. aghorebhyo'tha ghorebhyo ghoraghoratarebhyaḥ sarvataḥ sarvaśarvebhyo namaste astu rudrarūpebhyaḥ ||
      4. vāmadevāya namo jyeṣṭhāya namaḥ śreṣṭhāya namo rudrāya namaḥ kālāya namaḥ kalavikaraṇāya namo 
balavikaraṇāya namo balāya namo balapramathanāya namaḥ sarvabhūtadamanāya namo manonmanāya namaḥ ||
      5. sadyojātaṃ prapadyāmi sadyojātāya vai namaḥ bhave'bhave nātibhave bhaja (va) sva māṃ 
bhavodbhavāya namaḥ ||
      samyagityanenaitaduktaṃ bhavati|
 etāstaittirīyaśākhāyāṃ nārāyaṇīyopaniṣadi drāviḍa- pāṭhānusārā jñeyāḥ |
 āndhrāstvanyathā paṭhantīti |
 tatpāṭho nātrā'bhipreta iti |
 deśikāmattama ityanena aṅguṣṭhābhyāṃ nama ityādi yoga uktaḥ || 54-55 ||
vaktreṣūrdhvādi vinyasedbhūyo'ṅgāni prakalpayet |
tārapañcakamuccārya     sarvajñāya     hṛdīritam       || 56 ||
amṛtatejomālinitṛptāyeti     padaṃ     punaḥ       |
tadante  brahma  śirase  śiroṅga jvalitaṃ  tataḥ       || 57 ||
śikhiśikhāya parato'nādibodhāya tacchikhā       |
vajriṇe   vajrahastāya  svatantrāya  tanucchadam       || 58 ||
sauṃ vauṃ  haumiti  saṃbhāṣya purato  luptaśaktaye       |
netramuktaṃ  ślīṃ  paśuṃ  huÁ  phaḍante'nantaśaktaye       |
astramuktaṣaḍaṅgāni      kuryāddeśikasattamaḥ       || 59 ||
      aṅgāni prakalpayedityuktam |
 tānyevāha tāreti |
 tārapañcakamiti dvādaśe mūttīkalpanāyāmuktam |
 śiroṅgaṃ śira ityarthaḥ |
 jvalitamityagrimeṇa sambadhyate |
 tanucchadaṃ kavacam |
 evamuktāni ṣaḍaṅgāni deśikasattamaḥ kuryāditi sambandhaḥ |
 atra deśikasattama ityanenaitaduktaṃ bhavati |
 śiro'ṅge tṛptāyetyasya pūrve nityapada prayogaḥ |
 astre ślīmityasyā'nantaraṃ śaktibījaprayoga iti || 56-59 ||
pūrvadakṣiṇapāścātyasaumyamadhyeṣu        pañcasu       |
vaktreṣu pañca vinyasyedīśānasya kalāḥ kramāt       || 60 ||
īśānaḥ sarvavidyānāṃ  śaśinī  prathamā kalā       |
īśvaraḥ     sarvabhūtānāmaṅgadā     tadanantaram       || 61 ||
brahmādhipatiśabdānte   brahmaṇo'dhipatiḥ  punaḥ       |
brahmeṣṭadā tṛtīyā syācchivo me'stu tataḥ parā       || 62 ||
marīcī kathitā tantre caturthī  ca sadāśivom       |
aṃśumālinyatha  parā praṇavādyā  namo'nvitāḥ       || 63 ||
      īśamantrakalānyāsakramamāha pūrveti |
 iṣṭadeti kalānām |
 sadāśivomityagrimeṇa sambadhyate |
 parā pañcamī |
 praṇavādyā iti |
 praṇavaśaktiprāsādādyā ityarthaḥ |
 padma- pādācāryāḥ pañcākṣarīyogamapyāhuḥ |
 namo'nvitā iti |
 pañcāpi caturthyantā ityapi |
 caturthyantāḥ kalāḥ sarvā iti vakṣyamāṇatvāt |
 tena oṃ hrīÁ hauṃ namaḥ śivāya |
 īśānaḥ sarvavidyānāṃ śaśinyai nama ityādi prayogaḥ || 60-63 ||
pūrvapaścimayāmyodagvaktreṣu           tadanantaram       |
catasro vinyasen mantrī puruṣasya kalāḥ kramāt       || 64 ||
ādyā   tatpuruṣāyeti   vidmahe   śāntirīritā       |
mahādevāya śabdānte  dhīmahi  syāt  tataḥ param       || 65 ||
vidyā  dvitīyā  kathitā  tanno  rudraḥ padaṃ  tataḥ       |
pratiṣṭhā kathitā paścāt tṛtīyā syāt pracodayāt       |
nivṛttistatparā  sarvāḥ praṇavādyā  namo'nvitāḥ       || 66 ||
      puruṣasya tatpuruṣasya |
 pracodayādityagrimeṇa sambadhyate |
 tatparā caturthī |
 sarvā iti caturthyantā ityapi || 64-66 ||
hṛdgrīvāṃsadvaye nābhau kukṣau pucche  ca vakṣasi       |
aghorasya kalā nyasyedaṣṭau mantrī  yathāvidhi       || 67 ||
aghorebhyastathā  pūrvamarīritā  prathamā  kalā       |
atha  ghoremya  ityante  mohā  syāttadanantaram       || 68 ||
ghorānte syāt kṣamā paścāt tṛtīyā parikīttītā       |
ghoratarebhyo nidrā  syāt  sarvataḥ  sarvatatparā       || 69 ||
vyādhistu pañcamī proktā  śarvebhyastadanantaram       |
mṛtyurnigaditā  ṣaṣṭhī  namaste  astu  tatparam       || 70 ||
kṣudhā syātsaptamī rudrarūpebhyaḥ kathitā tṛṣā       |
aṣṭamī kathitā etā dhruvādyā namasā'nvitāḥ       || 71 ||
      yathāvidhīti |
 vakṣyamāṇo'ṅgulībhirnyāsaḥ sūcitaḥ |
 atha ghorebhya etāvānṛgaṃśaḥ |
 etā iti |
 caturthyantā ityapi || 67-71 ||
guhyamuṣkoruyugmeṣu   jānujaṅghāyuge    sphicoḥ       |
kaṭyāṃ pārśvadvaye vāmakalā nyasyet trayodaśa       || 72 ||
prathamā vāmadevāya namo'nte syādvajrā1 kalā       |
syājjyeṣṭhāya namo rakṣā dvitīyā parikīttītā       || 73 ||
syādrudrāya  namaḥ  paścāt   tṛtīyā  ratirīritā       |
kālāya  nama  ityante  pālinī  parikīttītā       || 74 ||
kalakāmā pañcamī  syāttato  vikaraṇāya  ca       |
namaḥ   saṃyamanī  ṣaṣṭhī  kathitā   tadanantaram       || 75 ||
balakriyā   samādiṣṭā   balavikaraṇāya  ca       |
namo vṛddhiraṣṭamī syādbalānte ca sthirā kalā       || 76 ||
paścāt   pramathanāyā'nte  namo  rātrirudīritā       |
sarvabhūtadamanāya   namo'nte   bhrāmaṇī  kalā       || 77 ||
namo'nte mohinī proktā  mantrajñairdvādaśī  kalā       |
unmanāya  namaḥ  paścājjarā  proktā  trayodaśī       |
praṇavādyāścaturthyantā namo'ntāstāḥ prakītītāḥ       || 78 ||
      muṣko'ṇḍakośaḥ |
 vāmakalā vāmadevakalāḥ |
 kalakāmetyatra kaleti ṛgaṃśakāmeti kalā |
 vikaraṇāya nama iti ṛgaṃśaḥ |
baleti ṛgaṃśaḥ |
 kriyeti kalā |
 atrāpi vikaraṇāya nama iti ṛgaṃśaḥ || 72-78 ||
pādadostalanāsāsu   mūdhnī   bāhuyuge   nyaset       |
sadyojātodbhavāḥ samyagaṣṭau mantrī kalāḥ kramāt       || 79 ||
sadyojātaṃ prapadyāmi  siddhiḥ syātprathamā  kalā       |
sadyojātāya  vai  bhūyo  namaḥ  syādvṛddhirīritā       || 80 ||
bhave     dyutistṛtīyā    syādabhave  tadanantaram       |
lakṣmīścaturthī   kathitā  tato  nātibhave  padam       || 81 ||
medhā syāt pañcamī proktā kalā bhūyo bhaja (va)sva mām |
prajñā samīritā ṣaṣṭhī bhavānte syāt prabhā kalā       |
udbhavāya namaḥ paścāt svadhā syādaṣṭamī kalā       || 82 ||
praṇavādyāścaturthyantāḥ kalāḥ sarvā namo'nvitāḥ       |
aṣṭatriṃśatkalāḥ  proktāḥ  pañcabrahmapadāntikāḥ       || 83 ||
iti  vinyastadeho'sau  bhavedgaṅgāgharaḥ  svayam       |
tataḥ samāhito  bhūtvā  dhyāyeddevaṃ  sadāśivam       || 84 ||
      bhūya iti pādapūraṇe |
 bhava iti ṛgaṃśaḥ |
 pañcabrahmapadāni pañcānāṃ ṛcāṃ padāni |
 atra pañcānāmṛcāṃ padāni kalāsahitāni krameṇa uktvā'ṅguṣṭhādyaṅgulibhivīnyaset |
 tena prathamaṛkkalāḥ sāṅguṣṭhamuṣṭinā dvitīyaṛkkalāstarjanyaṅguṣṭhābhyāṃ tṛtīyaṛkkalā madhyamāṅguṣṭhābhyāṃ 
caturthaṛkkalā anāmāṅguṣṭhābhyāṃ pañcamaṛkkalāḥ kaniṣṭhāṅguṣṭhā- bhyāmiti |
 taduktam----iti viśadadhīvīnyasedaṅgulībhiḥ |
 iti |
 anyatrāpi----
                  kaniṣṭhādyaṅgulībhistu nyaset sadyādikāḥ kramāt |
                  sāṅguṣṭhābhistatheśānaṃ samuṣṭyaṅguṣṭhakena tu || iti ||
      asya svatantratvāt dhyānāvaraṇapūjādi vaktavyam |
 tatra dhyānaṃ prāsādāvaraṇa- pūjāvasare granthakṛduktaṃ jñeyam |
 āvaraṇapūjā tu ācāryektā yathā----
            nyaisyaivaṃ pañcabhirbrahmabhiratha śivamārādhayedṛgbhi-
              rābhirmadhyaprāgyābhyasaumyāparadiśi punaraṅgairanantādibhiśca |
            anyomādyaidīśāpaiḥ punarapi kuliśādyairyajedevamuktaṃ
              pāñcabrāhmaṃvidhānaṃ sakalasukhayaśobhuktimuktipradañca || iti || 79-84 ||
muktāpīta-payodamauktikajavāvarṇermukhaiḥ pañcabhiḥ
  tryakṣairañcitamīśamindumukuṭaṃ     pūrṇendukoṭiprabham       |
śūlaṃ ṭaṅkakṛpāṇavajradahanānnāgendraghaṇṭāṅkuśān
  pāśaṃ bhītiharaṃ dadhānamamitākalpojjvalaṃ cintayet || 85 ||
evaṃ dhyātvā japenmantraṃ pañcalakṣaṃ madhuplutaiḥ       |
prasūnaiḥ karavīrotthairjuhuyāttaddaśāṃśakam       || 86 ||
      mukteti |
 muktāvarṇamūrdhvamukhaṃ pītavarṇaṃ pūrvamukhaṃ nīlavarṇaṃ dakṣiṇamukhaṃ muktāvarṇaṃ paścimamukhaṃ 
vidrumavarṇamuttaramukham |
 payo dadātīti vyutpattyā nīlamegha eva vivakṣitaḥ |
 taduktaṃ vāyavīyasaṃhitāyām----
                  asya pūrvamukhaṃ saumyaṃ bālārkasadṛśaprabham |
                  trilocanāravindāḍhyaṃ bālendukṛtaśekharam ||
                  dakṣiṇaṃ nīlajīmūtasamānaṃ candrabhūṣitam |
                  vakrabhrūkuṭilaṃ ghoraṃ raktavṛttatrilocanam ||
                  uttaraṃ vidrumaprakhyaṃ nīlālakavibhūṣitam |
                  savilāsaṃ trinayanaṃ candrābharaṇaśekharam ||
                  paścimaṃ pūrṇacandrābhaṃ locanatritayojjvalam |
                  candrarekhādharaṃ saumyaṃ mandasmitamanoharam ||
                  pañcamaṃ sphaṭikaprakhyaṃ candrarekhāsamujjvalam |
                  atīvasaumyamutphullalocanatritayojjvalam || iti ||
      indumukuṭamiti prativaktraṃ jñeyam |
 ṭaṅkaḥ paraśuḥ |
 nāgeśaḥ sarpeśaḥ |
 bhītiharam abhayam |
 āyudhadhyānaṃ tu ūrdhvādi dakṣe śūlādyagnyantāni vāme antyāni |
 taduktaṃ vāyavīyasaṃhitāyām----
                  dakṣiṇe śūlaparaśuvajrakhaḍgānalojjvalam |
                  savye ca nāgeśābhītighaṇṭāpāśāṅkuśojjvalam || iti ||
      anyatra ūrdhvadakṣavāmayorādyam evamāntamiti krameṇoktam----śūlāhī ṭaṅkaghaṇṭā- sisṛṇikuliśapāśāgnyabhītīrdadhānaṃ dobhīḥ |
 iti |
 anyatra vyatyayo'pyuktaḥ |
 yadāhuḥ----      bhujaṅgaghaṇṭābhayadāṅkuśāṃśca pāśaṃ bhujairdakṣiṇato dadhānam |
            tathā triśūlaṃ paraśuṃ ca khaḍgaṃ vajraṃ ca vahniṃ kramaśo paraiśca || iti |
      anyatra ekavaktraṃ caturbhujaṃ ca dhyānamuktam |
 athavaikavaktram |
       dobhīścatubhīryutamindumauliṃ dhṛtākṣamālātriśikhaṃ kramāt tam |
                  yajet sakhaṭvāṅgakapālahastam |
 iti |
      anyatra tu----      devaṃ  namāmi  śirasā   paraśutriśūla |
                  vidyākapālaparighamaṇḍitabāhukhaṇḍam || iti || 85-86 ||
pūrvekte  prayajetpīṭhe mūttīṃ  mūlena  kalpayet       |
āvāhya  pūjayettasyāṃ  mūrttyādyāvaraṇaiḥ  saha       || 87 ||
śaktiṃ  ḍamarukābhītivarān  sandadhataṃ  karaiḥ       |
īśānaṃ trīkṣaṇaṃ śubhramaiśānyāṃ  diśi pūjayet       || 88 ||
paraśveṇavarābhītirdadhānaṃ     vidyudujjvalam       |
caturmukhaṃ   tatpuruṣaṃ   trinetraṃ  pūrvato'rcayet       || 89 ||
akṣasrajaṃ   mṛgapāśau  sṛṇiṃ  ḍamarukaṃ  tataḥ       |
khaṭvāṅgaṃ niśitaṃ śūlaṃ kapālaṃ bibhrataṃ karaiḥ       || 90 ||
añjanābhaṃ  caturvaktraṃ   bhīmadaṃṣṭraṃ  bhayāvaham       |
aghoraṃ   trīkṣaṇaṃ  yāmye  pūjayenmantravittamaḥ       || 91 ||
kuṅkumābhaṃ caturvaktraṃ vāmadevaṃ trilocanam       |
varābhayākṣavalayakuṭhāraṃ     dadhataṃ     karaiḥ       || 92 ||
vilāsinaṃ smeravaktraṃ saumye samyak samarcayet       |
karpūrendunibhaṃ  saumyaṃ  sadyojātaṃ  trilocanam       || 93 ||
hariṇākṣaguṇābhītivarahastaṃ       caturmukham       |
bālenduśekharollāsi  mukuṭaṃ paścime yajet       || 94 ||
      mūrttīti |
 ādiśabdenā'ṅgāvṛtiruktā |
 mūrttyāvaraṇaṃ ca aṅgāvaraṇaṃ ca āvaraṇāni anantomendravajrādīni ca taiḥ mūrttyādyāvaraṇairityekaśeṣeṇa samāsaḥ kāryaḥ |
 tena mūttī- pañcakanivṛttyādipañcakena prathamāvaraṇaṃ sampūjya dvitīyāṅgaistṛtīyā vidyeśvarādibhirityarthaḥ|
 taduktaṃ prayogasāre---- " mūrtyaṅgāvaraṇopetam "  iti |
 anyatrāpi mūttīpūjāmuktvā uktam----
                  āgneyeśānanairṛtyavāyupatreṣvatho paraḥ |
                  saṃpūjyā'ṅgāni coktāni dikṣvastramapi pūjayet ||
                  svanāmakalitairmantrairanantaṃ sūkṣmameva ca |
 ityādinā |
      vāyavīyasaṃhitāyāmapi----pūjayetparameśvaram |
 brahmabhiśca ṣaḍaṅgaiśca |
 iti |
 padma- pādācāryairapi mūrttyāvaraṇādbahiraṅgāvaraṇaṃ draṣṭavyamityuktam |
 tena yat kecana mūrttyāvaraṇāt pūrvam aṅgāvaraṇaṃ vadanti tadayuktam |
 nārāyaṇīye'pi----mūrttyāṅgāni yajedyathāvidhi |
 iti |
 pūrvata ityādi diggrahaṇaṃ nyakkṛtā prasiddhadiśāmeva kṛtamiti jñeyam  |
 mantravittamaḥ samyak samarcayedityaneneśādīnāṃ nyāsoktabījāditvena pūjaye- dityuktaṃ bhavati || 87-94 ||
nivṛttyādyāstataḥ koṇe tejorūpāḥ kalāḥ kramāt       |
kesareṣu ṣaḍaṅgāni  pūrvavat  pūjayet  sudhīḥ       || 95 ||
vidyeśvarānanantādyān patreṣu  parito  yajet       |
umādikāstato bāhye śakrādyānāyudhaiḥ saha       || 96 ||
iti sampūjya deveśaṃ  bhaktyā paramayā yutaḥ       |
prīṇayennṛtyagītādyaiḥ  stotrairmantrī   manoharaiḥ       || 97 ||
      tejorūpā iti |
 eṣāṃ śarīrādyākārābhāve kāraṇamuktamācāryaiḥ----
                  bhūtānāṃ śaktitvādvyāptatvājjagati vā nivṛttyādyāḥ |
                  tejorūpāḥ karapadavarṇavihīnā manīṣibhiḥ proktāḥ || iti ||
      tantrāntare ākāro'pyuktaḥ |
                  vajrākṣamālāmabhayamambujaṃ bibhratī karaiḥ |
                  hemābhā cārusarvāṅgā nivṛttiḥ sitabhūṣaṇā ||
                  śvetākalpā'kṣamālābjapāśābhayakarā sitā |
                   sarvābharaṇasandīptā pratiṣṭhā'timanoharā ||
                  śaktyakṣamālābjābhītihastā guñjāruṇojjvalā |
                  kapardendustrikamukhī dhyeyā vidyā kalā tridṛk ||
                  caturvaktrabhujā kṛṣṇā nīlavastrā kapadīnī |
                   dhvajākṣamālābjābhītihastā śāntikalā tridṛk ||
                  sphaṭikābhā pañcavaktrā vedākṣasragvarābhayān |
                  dadhatī sakapardenduḥ śāntyatītā'cchabhūṣaṇā || iti |
      kalā ityanena prathamapaṭaloktāpañcīkṛtabhūtabījādyā ityuktam |
 kramādityane- naitaduktam |
 āgneyādiṣu nivṛttyādi catuṣkaṃ saṃpūjya īśasthāne śāntyatītāṃ pūrvameva pūjayediti |
 anye tu īśānaśāntyatīte madhye pūjayedityāhuḥ |
 prapañcasārasammatametat |
 pūrvamūrdhvaprāgityuktvā paścāt pūrvektadikṣu mūrttīrityukteḥ |
 anye tvevaṃ tayoḥ pūjāmāhuḥ |
 umādikā iti pūrvavaduttarādi yajet |
 asya tantrāntarasthaṃ yantradvayamucyate----
                  ṣaṭkoṇamaṇḍalaṃ bāhye rocanācandanāktayā |
                  dūrvayā vilikhenmantrī prāsādaṃ nāmasaṃyutam ||
                  bahiḥ ṣaṭsu ca koṇeṣu praṇavādyaṃ ṣaḍakṣaram |
                  trayastriṃśaddalaṃ bāhye tristriṃśadvarṇamālikhet ||
                  īśānavarṇaṣaṭkaṃ ca tatpuruṣaṃ tu saptakam |
                  aghoravarṇaṣaṭkaṃ ca vāmadevasya saptakam ||
                  sadyojātaṃ tathā sapta namo'ntaṃ varṇamālikhet |
                  mṛtyuñjayena saṃveṣṭya dhārayedyantramuttamam || iti |
                  ṣaṭkoṇāntaḥ sādhyayuktaṃ prāsādaṃ mūlamasriṣu |
                  sandhiṣvaṅgāni tadvāhye padmaṃ pañcadalaṃ tviha ||
                  īśānādyāḥ pañcamūrttīrṅekṛdantā likhettataḥ |
                  aṣṭapatraṃ mātṛkāṣṭavargayuktaṃ likhedvahiḥ ||
                  saṃveṣṭyā'nuṣṭubhā yantraṃ japahomādisādhitam |
                  ārogyāyuḥ sutaiśvarya caturvargaphalapradam || iti || 95-97 ||
tāro māyā viyad bindumanusvarasamanvitam       |
pañcākṣarasamāyukto    vasuvarṇe    manurmataḥ       || 98 ||
      aṣṭākṣaraṃ prāsādamantramāha tāra iti |
 tāraḥ praṇavaḥ |
 māyā śaktibījam |
 viyat haḥ bindumanusvarau auṃ tadyuk tena hauṃ |
 pañcākṣara iti śaivapañcākṣaraḥ |
 vasuvarṇe'ṣṭākṣaraḥṃ pūrvekte ṛṣichandasī |
 umāpatirdevatā || 98 ||
pañcākṣaroktavat kuryādaṅganyāsādikaṃ budhaḥ || 99 ||
      pañcākṣaroktavaditi |
 māyāṣaḍdīrghādyabījaṣaḍakṣaraiḥ ṣaḍaṅgamiti saṃpradāyavidaḥ |
 ādiśabdena mūttīpañcakanyāsaḥ || 99 ||
vande   sindūravarṇaṃ  maṇimukuṭalasaccārucandrāvataṃsaṃ
bhālodyannetramīśaṃ smitamukhakamalaṃ divyabhūṣāṅgarāgam |
vāmorunyastapāṇeraruṇakuvalayaṃ sandadhatyāḥ priyāyā
vṛttottuṅgastanāgre   nihitakaratalaṃ    vedaṭaṅkeṣṭahastam ||100||
aṣṭalakṣaṃ  japedenaṃ  manuṃ   manuvidāṃ    varaḥ       |
tatsahasraṃ   prajuhuyāt    pāyasānnairghṛtaplutaiḥ       || 101 ||
prākpīṭhe mūlamantreṇa mūttīṃ saṅkalpyā pūjayet |
aṅgairāvaraṇaṃ         pūrvamanantādyairanantaram       || 102 ||
umādibhiḥ samuddaṣṭaṃ tṛtīyaṃ  lokanāyakaiḥ       |
caturthaṃ  pañcamaṃ  teṣāmāyudhaiḥ  parikīttītam       || 103 ||
evaṃ   pratidinaṃ   devaṃ   pūjayetsādhakottamaḥ       |
putramitrādisahitāṃ   śriyaṃ   prāpya  pramodate       || 104 ||
      vande iti |
 vedaḥ pustakaṃ ṭaṅkaḥ paraśuḥ |
 vāmorunyastapāṇeriti dakṣapāṇeḥ |
 aruṇakuvalayamiti |
 vāmapāṇau |
 nihitakaratalamiti |
 vāmādhastanam |
 taduktam----
              vāmāṅkanyastavāmetarakarakamalāyāstathā vāmabāhu
              nyastaraktotpalāyāḥ stanavidhṛtalasadvāmabāhuḥ priyāyāḥ |
 iti |
      ūrdhvavāme iṣṭaṃ varamityarthaḥ |
 vedaṭaṅke dakṣasthe |
      umādibhiriti pūrvektaiḥ || 100-104 ||
tāraṃ  sthirā sakarṇenduḥ bhṛguḥ sargavibhūṣitaḥ       |
tryakṣarātmā    nigadito  manurmṛtyuñjayādikaḥ       || 105 ||
ṛṣiḥ kaholo devyādigāyatrī chanda īritam       |
mṛtyuñjayo  mahādevo  devatā'sya  samīritaḥ       || 106 ||
      evaṃ pañcaktraśivasya mantrānabhidhāya ūrdhvavaktrapradhānaṃ mṛtyuñjayamantramāha tāra- miti |
 tāraṃ praṇavam |
 sthirā jaḥ |
 karṇe vāmakarṇaḥ ū |
 athavā karṇaśabdena ṣaṭsaṃkhyā tena ū indubīnduḥ tena jūṃ |
 bhṛguḥ sakāraḥ sarge visargaḥ tadyuktaḥ |
 dvandvāvayavasampāte pūrvasyādau parigrahaḥ |
 iti yadyapi sāmānyaparibhāṣā tathāpyatra viśeṣavacanāttadvādhaḥ pūrvavyākhyāne |
 taduktaṃ prayogasāre----
                  vedādiḥ kāṣṭamaḥ ṣaṣṭhasvarārdhendvanvitaśca saḥ |
                  svaraścaturthe bindvantau jalau (jasau) bindvanvitaḥ śaśī ||
                  pañcākṣarasya mantrasya bījānyuktāni yatnataḥ |
                  tasyāditaḥ kramādbījaistryakṣaraḥ procyate tribhiḥ ||
                  bījenā'ntyena tasyaiva syādekākṣara īritaḥ |
                  ete mṛtyuñjayā mantrāḥ kramātproktāḥ phalottarāḥ || iti |
  nārāyaṇīye'pi----      saśivaṃ vāmadormadhyaṃ bindumatsakalo bhṛguḥ |
 iti |
      taṭṭīkāyāṃ saśivaṃ ṣaṣṭhasvarayuktam |
      śivaśabdena ṣaṣṭhasvaro'tra vivakṣitaḥ ityuktam |
 praṇavo bījaṃ sa iti śaktiḥ |
 jūṃ bījamiti padmapādācāryāḥ || 105-106 ||
bhṛguṇā dīrghayuktena ṣaḍaṅgāni samācaret || 107 ||
      bhṛguṇā sakāreṇa |
 dīrghayuktena ṣaḍdīrghayuktena samācarediti |
 nābhihṛdbhrūmadhye'- pyakṣaranyāsānantaramityarthaḥ || 107 ||
candrārkāgnivilocanaṃ smitamukhaṃ padmadvayāntaḥ sthitaṃ
mudrāpāśamṛgākṣasūtravilasatpāṇiṃ      himāṃśuprabham       |
koṭīrendugalatsudhāplutatanuṃ      hārādibhūṣojjvalaṃ
kāntyā viśvavimohanaṃ paśupatiṃ mṛtyuñjayaṃ bhāvayet       || 108||
      padmadvayāntaḥ sthitamiti |
 ekamūrdhvamukhaṃ taduparyupaviṣṭaṃ dvitīyamadhomukhaṃ śirasi |
 mudrā jñānamudrā |
 dakṣordhvāt dakṣādhastanaṃ yāvadāyudhadhyānam || 108 ||
guṇalakṣaṃ  japenmantraṃ  taddaśāṃśaṃ   viśāladhīḥ       |
juhuyādamṛtākhaṇḍaiḥ      śuddhadugdhājyalolitaiḥ       || 109 ||
śaive   saṃpūjayetpīṭhe   mūttīṃ  mūlena  kalpayet       |
aṅgāvaraṇamārādhya  paścāllokeśvarān yajet       || 110 ||
tadastrāṇi tato  bāhye  pūjayet  sādhakottamaḥ       |
japapūjādibhiḥ siddhe mantre'smin manunā kramāt || 111 ||
kuryāt prayogān  kalpoktānabhīṣṭaphalasiddhaye       |
dugdhayuktaiḥ sudhākhaṇḍairmantrī  māsaṃ  sahasrakam       || 112 ||
ārādhite'gnau     juhuyādvidhivadvijitendriyaḥ       |
santuṣṭaḥ    śaṅkarastena     sudhāplāvitavigrahaḥ       || 113 ||
āyurārogyasampattiyaśaḥ  putrān    vivardhayet       |
sudhāvaṭau  tilo  dūrvā payaḥ sapīḥ  payohaviḥ       || 114 ||
ityuktaiḥ      saptabhirdravyairjuhuyātsaptavāsaram       |
kramāddaśāṃśato        nityamaṣṭottaramatandritaḥ       || 115 ||
saptādhikān dvijānnityaṃ bhojayenmadhurānvitam       |
vikārānuguṇaṃ     mantrī   vardhayeddhomavāsarān       || 116 ||
      guṇalakṣaṃ trilakṣam |
 viśāladhīrityanena śaivaṃ pīṭhamabhyarcyetyuktam |
 amṛtā guḍūcī |
 śuddheti vastrādinā gālitaiḥ |
 sudhā guḍūcī |
 mantrīti |
 ekākṣarabījādi- tvamuktam |
 māsaṃ juhuyāditi sambandhaḥ |
 sahasrakamiti pratyekam |
 vidhivadārādhita ityagnau śaivaṃ pīṭhaṃ sampūjyetyarthaḥ |
 payohaviriti pāyasam |
 vikāramiti |
 rogānusārā- ccaturdaśaikaviṃśetyādi dinavṛddhiḥ || 109-116 ||
hotṛbhyo dakṣiṇāṃ dadyādaruṇā gāḥ payasvinīḥ       |
guruṃ        saṃprīṇayetpaścāddhanādyairdevatādhiyā       || 117 ||
anena vidhinā sādhyaḥ kṛtyādrohajvarādibhiḥ       |
vimuktaḥ   suciraṃ  jīveccharadāṃ  śatamañjasā       || 118 ||
abhicāre  jvare  tīvre  ghoronmāde  śirogade       |
asādhyarogakṣveḍādau    mahādāhe    mahābhaye       || 119 ||
homo'yaṃ śāntidaḥ proktaḥ sarvasampat pradāyakaḥ       |
dravyairetaiḥ prajuhuyāt   trijanmasu   yathāvidhi       || 120 ||
bhojayenmadhurairbhejyairbrāhmaṇān     vedapāragān       |
dīrghamāyuravāpnoti  vāñchitāṃ vindati śriyam       || 121 ||
      dravyairetairiti |
 pūrvektaiḥ saptabhiḥ |
 trijanmasviti prathamadaśamaekonaviṃśati- saṃkhyeṣu nakṣatreṣu |
 yathāvidhīti |
 pūrvektaprakāreṇa || 119-121 ||
ekādaśāhutīrnittyaṃ   dūrvābhirjuhuyād  budhaḥ       |
apamṛtyujideṣaḥ      syādāyurārogyavardhanaḥ       || 122 ||
trijanmasu sudhāvallīkāśmarībakulodbhavaiḥ       |
samidvaraiḥ  kṛto   homaḥ  sarvamṛtyugadāpahaḥ       || 123 ||
siddhānnaivīhito homo mahājvaravināśanaḥ       |
apāmārgasamiddhomaḥ    sarvāmayaviṣūdanaḥ       || 124 ||
praṇavaracitanālaṃ mantramadhyārṇapatraṃ
      bhṛguvilasitamadhyaṃ  padmayugmaṃ   tadantaḥ       |
kṛtavasatimumeśaṃ varṇaniryatsudhārdraṃ
      kalayatu hṛdi nityaṃ sarvaduḥkhapraśāntyai       || 125 ||
      praṇaveti |
 mantramadhyārṇe jūṃ sa cāṣṭāvṛttyā aṣṭasu patreṣu |
 bhṛguvilasiteti |
 savisargasakāreṇa |
 padmayugmaṃ kalayatu tadantaḥ kṛtavasatimumeśaṃ kalayatviti sambandhaḥ |
 evaṃ padmadvayasampuṭamadhye umeśaṃ dhyāyet |
 varṇaḥ kaṇīkāsthaḥ sakāraḥ tasmānniryatī yā sudhā tayā ārdram || 125 ||
yantrāḍhye kamale saumye kalaśaṃ proktavartmanā       |
navaratnasamāyuktaṃ    dukūlābhyāmalaṅkṛtam       || 126 ||
āpūrya salilaiḥ śuddhaistasmin devaṃ prapūjayet       |
upacāraiḥ   ṣoḍaśabhivīdhānena   vidhānavit       |
abhiṣiñcet priyaṃ sādhyaṃ vinītaṃ dattadakṣiṇam       || 127 ||
ādhivyādhimahārogakṛtyādrohanivāraṇaḥ       |
abhiṣeko'yamākhyātaḥ kīttīlakṣmījayapradaḥ       || 128 ||
      abhiṣekamāha yantreti |
 yantrāḍhya iti vakṣyamāṇayantrayukte |
 kamala iti bhadra- kamaṇḍalasthale |
 saumyaṃ manoharam |
 proktavartmaneti |
 ṣaṣṭhapaṭaloktarītyā |
 vidhānavidvidhānenetyanenaitaduktam |
 turyektāgamaślokairupacāreṣu tattaddravyaviśeṣastatta- nmudrābhiriti || 126-128 ||
madhye sādhyākṣarāḍhyaṃ dhruvamabhivilikhenmadhyagaṃ digdalasthaṃ
koṇeṣvantyaṃ manostatkṣitibhuvanamatho dikṣu candrānvidikṣu |
ṭāntaṃ   yantraṃ   taduktaṃ  sakalabhayaharaṃ   kṣveḍabhūtāpamṛtyu-
vyādhivyāmohaduḥkhapraśamanamuditaṃ   śrīpradaṃ  kīttīdāyi || 129 ||
|| iti śrīmadlakṣmaṇadeśikendraviracite śāradātilake
aṣṭādaśaḥ paṭalaḥ samāptaḥ || 18 ||
bth " bi

      yantramāha madhya iti |
 madhye kaṇīkāyām |
 madhyagaṃ jūṃkāram |
 antyaṃ saḥ |
 candraṃ ṭhakāram |
 taduktam----
                  khaḍgīśalāṅgalibhyāṃ tu digvidikṣvaṅkitaṃ bahiḥ |
                  bhūpuraṃ viniveśyā'smin kalaśaṃ samalaṅkṛtam || iti || 129 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāmaṣṭādaśaḥ paṭalaḥ || 18 ||
bth " bi

bth " bi


athaikonaviṃśaḥ paṭalaḥ

atha  vakṣye  mantraratnaṃ  samastapuruṣārthadam       |
avāpuryena japtena divyaṃ jñānaṃ munīśvarāḥ       || 1 ||
      evamūrdhvavaktrapradhānamantranirūpaṇānantaraṃ dakṣiṇavaktrapradhānaṃ saumya (śaiva) mantramāha |
 atheti |
 samastapuruṣārthadamityanena viniyoga uktaḥ || 1 ||
dakṣiṇāmūrttaye   pūrvaṃ   tubhyaṃ   padamanantaram       |
vaṭamūlapadasyā'nte    padaṃ   paścānnivāsine       || 2 ||
dhyānaikaniratāṅgāya paścād  brūyānnamaḥ padam       |
rudrāya   śambhave  tāraśaktiruddho'yamīritaḥ       || 3 ||
ṣaṭtriṃśadakṣaro   mantraḥ   sarvakāmaphalapradaḥ       |
muniḥ śukaḥ samuddaṣṭaśchando'nuṣṭupsamīritam       || 4 ||
dakṣiṇāmūttīnāmā'sya  devatā   śambhurīritaḥ       |
ṣaḍbhirvarṇairhṛdākhyātaṃ dvābhyāṃ śira udīritam       || 5 ||
śikhā'ṣṭabhiḥ samuddaṣṭā vasvarṇaiḥ kavacaṃ matam |
pañcabhirnetramākhyātaṃ     tribhirastramudāhṛtam       || 6 ||
ṣaḍete tāraśaktyādyā hrāṅādyantāḥ sajātayaḥ       |
aṅgamantrāḥ samuddaṣṭā yathāvaddeśikottamaiḥ       || 7 ||
      mantramuddharati dakṣiṇeti |
 ślokarūpo mantraḥ |
 tāraśaktiruddho'yamityubhābhyāṃ ruddhaḥ puṭitaḥ tenānte vyutkramaḥ |
 praṇavo bījaṃ māyā śaktiḥ |
      hrāṅādīti makāre ṅakāraḥ |
 prayogastu----oṃ hrīÁ dakṣiṇāmūrttaye hrāṃ hṛdayāya namaḥ oṃ hrīÁ śirase svāhā ityādi |
 yathāvaddeśikottamairityanena śaivaṣaḍaṅgamudrābhiḥ saha karttavyatoktā || 2-7 ||
mūdhnī bhāle  dṛśoḥ śrotre gaṇḍayugme'tha nāsike       |
āsye    doḥ  sandhiṣu  galestanahṛnnābhimaṇḍale       || 8 ||
kaṭyāṃ guhye punaḥ pādasandhiṣvarṇānnyaset kramāt       |
vyāpakaṃ  tāraśaktibhyāṃ  kuryāddehe  tataḥ  param       || 9 ||
      mūrdhnītyādi catustriṃśatsthāneṣu catustriṃśadvarṇān vinyasya śiṣṭābhyāṃ vyāpakaṃ kuryādityarthaḥ |
 taduktam----evaṃ praṇavahṛllekhāpūrvākṣaranyāsādikaṃ kṛtvā |
 iti |
 ācāryā api----punardvābhyāṃ mantravidvyāpakaṃ nyaset |
 iti |
 kecit tu nasostanayo- rekaikamakṣaraṃ nyasanīyamiti dvāviṃśadakṣaranyāsamevāhuḥ |
 eṣa eva sāṃpradāyikaḥ pakṣaḥ |
      taduktamācāryaiḥ---- kālikaśrutidṛggaṇḍadvayanāsāsyake daśa |
 ityādinā |
      pūrvalikhitācāryapadyavyākhyāne padmapādācāryairdvābhyāṃ mantravidityanena ādyanta- praṇavaśaktyorekatvaṃ
jānannityartha iti vyākhyātam |
 vyāpakaṃ tāraśaktibhyāmiti vadatā mūlakāreṇāpi sūcitameva |
 tena oṃ hrīÁ daṃ nama ityādi prayogaḥ |
  " kṛtasaṃdīkṣo mantrī "  ityanena nyāsamantrādau praṇavaśaktiyoga ukta ityādi padmapādācāryāḥ || 8-9 ||
hemācalataṭe    ramye    siddhakinnarasevite       |
vividhadrumaśākhābhiḥ  sarvato   vāritātape       || 10 ||
supuṣpitairlatājālairāśliṣṭakusumadrumaiḥ       |
śilāvivaranirgacchannirjharānilasevite       || 11 ||
gāyadbhṛṅgāṅganāsaṅghe    nṛtyadbahīkadambake       |
kūjatkokilasaṅghena   mukharīkṛtadiṅmukhe       || 12 ||
parasparavinirmuktamātsaryamṛgasevite       |
ādyaiḥ  śukādyairmunibhirajasraṃ  samupasthite       || 13 ||
purandaramukhairdevaiḥ     sevāyātaivīlokitam       |
vaṭavṛkṣaṃ  mahocchrāyaṃ  padmarāgaphalojjvalam       || 14 ||
gārutmatamayaiḥ      patrairniviḍairupaśobhitam       |
navaratnamayākalpairlambamānairalaṅkṛtam       || 15 ||
jalajaiḥ sthalajaiḥ puṣpairāmodibhiralaṅkṛtam |
śṛṇvadbhirvedaśāstrāṇi śukavṛndairniṣevitam       || 16 ||
saṃsāratāmavicchedakuśalacchāyamadbhutam       |
vicintya tasya mūlasthe ratnasiṃhāsane śubhe       || 17 ||
āsīnamamitākalpaṃ   śaraccandranibhānanam       |
stūyamānaṃ   munigaṇaidīvyajñānābhilāṣibhiḥ       |
saṃsmarejjagatāmādyaṃ    dakṣiṇāmūttīmavyayam       || 18 ||
      dhyānamāha hemeti |
 hemācalataṭe vaṭavṛkṣaṃ sañcintyeti sambadhaḥ |
 lambamānairiti vaṭaprarohaiḥ |
 lībaṇī iti gauḍabhāṣāyām |
 anenaitaduktaṃ bhavati |
 maṇimaṇḍapā-
nantaraṃ hemācalataṭe vaṭavṛkṣaṃ tadadho ratnasiṃhāsanamiti pīṭhanyāse viśeṣaḥ śeṣaṃ
samānamiti || 10-18 ||
kailāsādrinibhaṃ śaśāṅkaśakalasphūrjajjaṭāmaṇḍitaṃ
nasālokanatatparaṃ trinayanayanaṃ vīrāsanādhyāsitam       |
mudrāṭaṅkakuraṅgajānuvilasatpāṇiṃ        prasannānanaṃ
kakṣābaddhabhujaṅgamaṃ   munivṛtaṃ  vande  maheśaṃ  param       || 19 ||
      dhyānamāha kailāseti |
 vīrāsanamantyapaṭale vakṣyati |
 mudrā jñānamudrā |
 taduktamācāryaiḥ----mudrāṃ bhadrārthadātrīm |
 iti |
 ṭaṅkaḥ paraśuḥ |
 dakṣayorādye vāmayoranye āyudhe || 19 ||
ayutadvayasaṃyuktaṃ    guṇalakṣaṃ    japenmanum       |
taddaśāṃśaṃ tilaiḥ śuddhairjuhuyāt  kṣīrasaṃyutaiḥ       || 20 ||
pañcākṣarodite   pīṭhe   vidhānena  prapūjayet       |
upacārai  samutpannaiḥ  pādyādyaiḥ  parameśvaram       || 21 ||
evaṃ kṛtapuraścaryaḥ siddhamantro  bhavet sudhīḥ       |
bhikṣāhāro  japenmāsaṃ  manumenaṃ  jitendriyaḥ       || 22 ||
nityaṃ sahasramaṣṭārdhaṃ paraṃ vindati vāṅmayam       |
trivāraṃ japtametena  manunā  salilaṃ  pibet       || 23 ||
nityaśo dakṣiṇāmūttīṃ dhyāyan sādhakasattamaḥ |
śāstravyākhyānasāmarthyaṃ labhate vatsarāntare       || 24 ||
      guṇalakṣaṃ trilakṣam |
 samutpannaiḥ samuktaiḥ samutpāditairiti vārthaḥ |
 tenokta- prakāreṇaivopacārān kuryāt na jalādinetyuktaṃ bhavati || 20-24 ||
brāhmīsaindhavasiddhārthavacākuṣṭhakaṇotpalaiḥ       |
sugandhisaṃyutaiḥ kalkaiḥ śṛtaṃ brāhmīrase ghṛtam       || 25 ||
      siddhārthe gaurasarṣapaḥ |
 kaṇā pippalī |
 utpalaṃ mustā |
 sugandhiśabdena tvakpatrailākesarāṇi |
 taduktaṃ vaidyakanighaṇṭau----
                  tvakpatrailākesarāṇi cāturjātaṃ sugandhikam || iti |
      eteṣāṃ kalkena brāhmīrase ghṛtapākaḥ |
 tatra----
                  snehaḥ sidhyati śuddhāmbuni kvāthasvarasaiḥ kramāt |
                  kalkasya   yojayedaṃśaṃ    caturthaṃ    ṣaṣṭhamaṣṭamam ||
      iti viśeṣaparibhāṣāvacanāt palamitena kalkena ṣaṭpalaṃ ghṛtaṃ pacet |
                  pañcaprabhṛti yatra syurdravyāṇi snehasaṃvidhau |
                  tatra snehasamānyāhurarvāk ca syāccaturguṇam ||
      ityuktatvāt catuvīṃśatipalāni brāhmīrasaḥ |
 ghṛtāvaśeṣamuttāritamuktaphaladam |
 śṛtaṃ pakvam || 25 ||
manunā'nena  sañjaptamayutaṃ  sādhusādhitam       |
nipītaṃ kavitākāntirakṣāyuḥśrīdhṛtipradam       || 26 ||
      sādhu sādhitamiti |
 ayamarthaḥ |
 ghṛte uktaprakāreṇa devatāpīṭhamabhyarcya tatra sāvaraṇaṃ devamiṣṭvā bahiragniṃ pratiṣṭhāpya tatrāpi 
brāhmīrasena devapīṭhamabhyarcya hutvā tatsampātājyenā''plutaṃ kuryāditi |
 nipītamiti |
 śucinā prātariti śeṣaḥ |
      tantrāntaroktaṃ yantramucyate----
                  atha medhākaraṃ jñānavāksiddhikavitākaram |
                  vakṣye'haṃ dakṣiṇāmūttīyantraṃ sarvārthasādhakam ||
                  dantapatradalopetaṃ   paṅkajaṃ       bhūrjacarmaṇi |
                  dūrvāgraiḥ paśupittāḍhyailīkhecca kaṇīkodare ||
                  sādhyākhyāṃ pravilikhyā'tha patreṣvānuṣṭubhaṃ likhet ! |
                  tadbahiḥ pṛthivīgehaṃ tatkoṇe nakulīśvaram ||
                  tasminnāvāhya saṃpūjya devaṃ santarpya dhārayet |
                  tasya hastagataṃ sadyo brahmajñānādikaṃ bhavet || iti || 26 ||
praṇavo  hṛdayaṃ   paścāttato   bhagavate  padam       |
ṅeyutaṃ   dakṣiṇamūttīṃ   mahyaṃ   medhāmudīrayet       || 27 ||
prayaccha ṭhadvayānto'yaṃ  dvāviṃśatyakṣaro   manuḥ       |
muniścaturmukhaśchando  gāyatrī  devatā  manoḥ       || 28 ||
dakṣiṇāmūttīrākhyāto   vedavyākhyānatatparaḥ       |
tāraruddhaiḥ svarairdīrghaiḥ ṣaḍbhiraṅgāni kalpayet       || 29 ||
      mantrāntaramāha praṇava iti |
 hṛdayaṃ namaḥpadam |
 atrāpi pūrvavadvisargeṇa sandhiḥ |
 ṅeyuto dakṣiṇāmūttīḥ dakṣiṇāmūrttaye |
 mahyaṃ medhāmityatra hasamedhāmityeke |
 prajñāmedhāmityanye |
 kecana medhāpadasthāne prajñāśabdamāhuḥ |
 idaṃ tu svasvagurusampradāyā- nusāreṇa boddhavyam |
 praṇavānto nādo bījaṃ svāhā śaktiḥ |
 nāradīye tu śaktirahasyeha vāgbhava ityuktam |
 tāraruddhairiti praṇavasaṃpuṭitaiḥ |
 ṣaḍbhirdīrghaiḥ svaraiḥ |
 ā ī ū e au aḥ ebhirityarthaḥ || 27-29 ||
athavā manusambhūtaiḥ padairvā kalpayet kramāt       |
pūrvektavaṭamūlasthaṃ      cintayenmantranāyakam       || 30 ||
      athaveti |
 atra praṇavādyairnamo'ntaiḥ ṣaḍbhiḥ padaiḥ ṣaḍaṅgamiti paramaguravaḥ |
 akṣaranyāsastu nāradīye----
                  śirolalāṭahṛdayanāsāgaṇḍaradadvaye      |
                  jihvānogre gale bāhvorhṛnnābhyandhugudoruṣu |
                  jānujaṅghāpāṣṇīpāde sarvasandhiṣu cāntimam || iti |
vaṭamūlasthamityatra viśeṣaḥ |
 vyākhyāpīṭhe samāsīnamākrāntāpasmṛtiṃ pade |
 iti || 30 ||
sphaṭikarajatavarṇaṃ mauktikīmakṣamālā-
            mamṛta kalaśavidyājñānamudrāḥ karāgraiḥ       |
dadhatamuragakakṣaṃ candracūḍaṃ trinetraṃ
            vidhṛtavividhabhūṣaṃ    dakṣiṇāmūttīmīḍe       || 31 ||
      uragakakṣaṃ vilambabaddhasarpam |
 dakṣordhvāt dakṣādhastanaṃ yāvat āyudhadhyānam |
 taduktam----dakṣiṇe cā'kṣamālāṃ ca jñānamudrāṃ ca pāvanīm |
 vāme pustaka- māpūrṇapīyūṣakalaśaṃ tathā || iti || 31 ||
lakṣamekaṃ japenmantraṃ  brahmacārivrate  sthitaḥ       |
juhuyāt saghṛtaiḥ padmairdaśāṃśaṃ saṃskṛte'nale       || 32 ||
pūrvedite   yajetpīṭhe   vakṣyamāṇena   vartmanā       |
aṅgānabhyarcayedbāhye    patreṣvaṣṭasu    pūjayet       || 33 ||
sarasvatīṃ vācayantīṃ  pustakaṃ  sasmitānanām       |
brahmāṇaṃ  sanakaṃ   paścāt   sanandanamataḥparam       || 34 ||
sanatkumāra  nāmānaṃ  śukaṃ  vyāsaṃ  gaṇeśvaram       |
siddhagandharvayogīndravidyādharagaṇān      bahiḥ       || 35 ||
bāhye       lokeśvarānarcedvajrādyāyudhasaṃyutān       |
itthaṃ pūjādibhiḥ siddhe mantre'smin sādhakottamaḥ       || 36 ||
vallabho  jāyate  vācāṃ   vācaspatirivā'paraḥ       |
mantreṇā'nena   sañjaptaivīśuddhaiḥ salilaiḥ sudhīḥ       || 37 ||
abhiṣiñcet svaśirasi śriyamārogyamāpnuyāt       |
kaṇṭhamātre jale sthitvā japenmantraṃ sahasrakam       |
pratyahaṃ  maṇḍalādarvāk    kavīnāmagraṇīrbhavet       || 38 ||
      bahiriti caturasrāntadīkṣu || 35 ||
gauryā pārśvasthayā sārddhaṃ śrīkāmī cintayan vibhum |
ayutaṃ     prajapenmantraṃ    bhūyasīṃ     śriyamāpnuyāt || 39 ||
      gauryeti |
 taddhyānaṃ yathā----
                  eśyaryakāmī deveśaṃ devyā sārdhaṃ yajet sudhīḥ |
                  udayārkasamaprakhyāṃ bandhūkasadṛśaprabhām ||
                   āpīnatuṅgakaṭhinakucadvayavirājitām |
                  dvinetrāṃ dvibhujāṃ padmahastāṃ ca janamohinīm ||
                  devasya vāmapārśvasthāṃ sañcintyā''rādhayennaraḥ |
                  tadā mantre viśeṣo'sti medhāsthāne śriyaṃ nyaset |
 iti ||
                  śrīkāmī ityatra śrīpuṭitatvaṃ jñeyam || 39 ||
bhuñjānaḥ   prayato  mantrī   gomūtre   śṛtamodanam       |
bhikṣānnamathavā     mantramayutadvitayaṃ    japet       |
aśrutān vedaśāstrādīn vyācaṣṭe nātra saṃśayaḥ       || 40 ||
      bhuñjāna ityatra prayoge dhyānaviśeṣo yathā----
                  vāmapāṇigatadyotajjātavedasapustakam |
                  vyākhyāmudrākṣamālābhyāṃ virājitakaradvayam || iti ||
bhikṣānnamathaveti bhuñjāna iti sambandhaḥ |
 aśrutānityatra bālāpuṭitatvaṃ jñeyam || 40 ||
siddhagandharvamunibhiryegīndrairapi     sevitau       |
jñānavāgathīnāṃ prītyai kathitau mantranāyakau       || 41 ||
      siddhetyanena vaśyādiprayogā api sūcitāḥ |
 taduktam----
                  vaśyakāmo mahādevaṃ raktavarṇaṃ vicintayet |
                  vāmorusaṃsthitāṃ devīṃ cintayen madavihvalām |
                  prajāsṛṣṭinimittaṃ ca cintayantau smarecchivau || iti ||
      kalpoktaṃ yantraṃ likhyate----
                  bhūrje rocanayā daśārasahitaṃ padmaṃ likhetkaṇīkā-
                  madhye tāralipau sasādhakanarābhikhyaṃ manuṃ dvandvaśaḥ |
                  patreṣvantyadale'pi mantralipibhiḥ saṃveṣṭayedbāhyataḥ
                  sampūjyā'tha japena tasya phalitaṃ karṇena sarvajñatām ||
                  yātyetena ca sādhayedanudinaṃ stambhādikaṃ vaśyakṛdya-
                  dyadvāñchitamanyadatra sudhiyaḥ kāmānihā'mutra ca |
 iti || 41 ||
lohito'gnyāsanaḥ sadyo bindumān prathamaṃ tataḥ       |
dvitīyaṃ  vahnibījasthā  dīrghā  śāntīndubhūṣitaḥ       || 42 ||
tṛtīyaṃ  lāṅgalī  sargī  mantro  bījatrayānvitaḥ       |
nīlakaṇṭhātmakaḥ  prokto  viṣadvayaharaḥ  paraḥ       || 43 ||
haradvayaṃ   vahnijāyā   hṛdayaṃ   parikīttītam       |
kapadīne    ṭhayugalaṃ    śiromantra    udāhṛtaḥ       || 44 ||
nīlakaṇṭhāya   ṭhadvandvaṃ  śikhāmantra   udāhṛtaḥ       |
kālakūṭapadasyā'nte       viṣabhakṣaṇaṅeyutam       || 45 ||
huÁ phaṭ  kavacamādiṣṭaṃ  vidvadbharnīlakaṇṭhine       |
svāhāntamastrametāni    pañcāṅgāni   manovīduḥ       || 46 ||
mūdhnī kaṇṭhe hṛdambhoje kramādbījatrayaṃ nyaset       |
tataḥ samāhito bhūtvā nīlakaṇṭhaṃ vicintayet       || 47 ||
      nīlakaṇṭhamantramāha lohita iti |
 lohitaḥ paḥ agnī rephaḥ tadāsanaḥ tena pra |
 sadya o binduśca tena proṃ |
 dīrghā nakāraḥ vahnibījaṃ rephaḥ tatsthā tena nra |
 śāntirī indubīnduḥ tadyuktā tena nrīṃ |
 lāṅgalī ṭhakāraḥ |
 sarge visargaḥ tadyuktaḥ |
 aruṇā ṛṣiḥ triṣṭp chandaḥ |
 ādyaṃ bījam antyaḥ śaktiḥ |
 viṣadvayaṃ sthāvarajaṅgamam |
 taddharametaditi viniyoga uktaḥ |
 ṅeyutamiti caturthyekavacanāntam || 42-47 ||
bālārkāyutatejasaṃ   dhṛtajaṭājūṭendu  khaṇḍojjvalaṃ
nāgendraiḥ  kṛtabhūṣaṇaṃ japavaṭīṃ  śūlaṃ  kapālaṃ karaiḥ       |
khaṭvāṅgaṃ   dadhataṃ   trinetravilasatpañcānanaṃ  sundaraṃ
vyāghratvakparidhānamabjanilayaṃ śrīnīlakaṇṭhaṃ bhaje       || 48 ||
lakṣatrayaṃ   japenmantraṃ   taddaśāṃśaṃ    sasapīṣā       |
haviṣā  juhuyāt  samyak  saṃskṛte  havyavāhane       || 49 ||
śaive    pīṭhe    yajedenaṃ    mṛtyuñjayavidhānataḥ       |
evaṃ pūjādibhiḥ  siddhe  manau  mantrī  viṣadvayam       || 50 ||
nāśayedacirādeva     nīlakaṇṭha    ivā'paraḥ       |
manunā'nena sañjaptaiḥ kumbhasthaiḥ salilaiḥ śubhaiḥ       || 51 ||
abhiṣiñcedviṣākrāntaṃ   sa  viṣānmucyate  dhruvam       |
spṛṣṭvā japedviṣākrāntaṃ tatkṣaṇaṃ nivīṣo bhavet       || 52 ||
bījābhyāṃ  prathamāntābhyāṃ  pārśvayovīṣamāharet       |
madhyena   madhyagaṃ   sarvaṃ   manunā'nena   saṃharet       || 53 ||
bahunā  kimihoktena  mantreṇā'nena  mantravit       |
kālakūṭaviṣaṃ  sākṣād bhuktaṃ  syātparamāmṛtam       || 54 ||
      dhyānamāha bāleti |
 āyudhadhyānaṃ pūrvavat || 48-54 ||
agniḥ      saṃvarttakādityarānilauṣaṣṭhabindumat       |
cintāmaṇiriti  khyātaṃ   bījaṃ  sarvasamṛddhidam       || 55 ||
kāśyapo     munirākhyātaśchando'nuṣṭubudāhṛtam       |
arddhanārīśvaraḥ  prokto  devatā  jagatāṃ   patiḥ       || 56 ||
rephādivyañjanaiḥ ṣaḍbhiḥ kuryādaṅgāni ṣaṭ kramāt       || 57 ||
      dakṣiṇavaktrapradhānamantrānantaraṃ uttaravaktrapradhānaṃ cintāmaṇimantramāha agniriti |
 agnī rephaḥ saṃvartaḥ kṣaḥ ādityo maḥ raḥ svarūpam |
 anilo yaḥ au svarūpam ṣaṣṭha ū binduḥ etadyuktaṃ bījam |
 atra svaradvayoccāraṇamapi gurūpadeśato jñeyam |
 repho bījam |
 ūkāraḥ śaktiḥ |
 sarvasamṛddhidamityanena pauṣṭike sakārādiḥ śubhraḥ |
 ākarṣaṇa- vaśyayoryathoddhṛto yathādhyānaṃ ca |
      kṣobhe hakārādī raktaḥ haṃsādirapi yathokta uccāṭane yakārādirdhūmraḥ |
      stambhane lakārādiḥ pītaḥ mokṣārthe hādiḥ repharahito vāsitaḥ ||
      iti sūcayatā viniyogaḥ uktaḥ |
 eṣāṃ saṃyoga ūrdhvāgnisthānekātpūrvamityukteḥ |
 jagatāṃ patirityanenomeśo'pi devatetyuktam |
 yadāhurācāryāḥ----
      chando'nuṣṭup devatomeśaḥ |
 yāntaiḥ ṣaḍbhirvarṇairaṅgaṃ vā devatā'rdhanārīśaḥ |
 iti |
      rephādīti |
 kaṣayoge kṣa iti kṣakārasya vyañjanadvayam |
 evaṃ rephādi yāntaiḥ ṣaḍbhiḥ sabindukaiḥ ṣaḍaṅgānīti sampradāyavidaḥ || 55-57 ||
nīlapravālaruciraṃ vilasattrinetraṃ
            pāśāruṇotpalakapālatriśūlahastam       |
ardhāmbikeśamaniśaṃ pravibhaktabhūṣaṃ
            bālendubaddhamukuṭaṃ  praṇamāmi  rūpam       || 58 ||
      ardhanārīśvarapakṣe dhyānamāha nīleti |
 ardhāmbikeśaṃ maheśārdhaṃ nīlaṃ pārvatyardhaṃ pravālaruk |
 pāśotpale devyardhahastāgre |
 anye maheśārdhahastaje |
 pravibhaktabhūṣamiti |
 maheśāṃśe sarpādyalaṅkṛtaṃ pārvatyaṃśe ratnatāṭaṅkādyalaṅkṛtamiti |
 umeśapakṣe dhyānamācāryektaṃ yathā----
                  ahiśaśadharagaṅgābaddhatuṅgāptamauli-
                        stridaśagaṇanatāṅghirastrīkṣaṇaḥ strīvilāsaḥ |
                  bhujagaparaśuśūlān khaḍgavahnī kapālaṃ
                        śaramapi dhanurīśo bibhradavyācciraṃ vaḥ ||
      idaṃ dhyānaṃ prayogaviṣaye |
 puraścaraṇanityajapādau tu ardhanārīśvaradhyānameva |
yadāhurācāryāḥ----      hāvabhāvalalitārdhanārikaṃ bhīṣaṇārdhamathavā maheśvaram |
                  pāśasotpalakapālaśūlinaṃ cintayejjapavidhau vibhūtaye || iti || 58||
ekalakṣaṃ   japedbījamitthaṃ  mantrī  vicintayet       |
ayutaṃ      madhunā     siktairjuhuyāttilataṇḍulaiḥ       || 59 ||
śaivodite    yajetpīṭhe   prāgaṅgaiḥ  ṣaḍbhirīritaiḥ       |
vṛṣādyairmātṛbhiḥ       paścāllokapālaistadāyudhaiḥ       || 60 ||
evamabhyarcayed      devamardhanārīśvaraṃ      param       |
tejaḥ kānti yaśo lakṣmīvācāṃ bhavati vallabhaḥ       || 61 ||
prāsādādyaṃ       japenmantramayutaṃ     rogaśāntaye       |
svarāvṛtamidaṃ     bījaṃ      vigalatparamāmṛtam       || 62 ||
candrabimbasthitaṃ   mūdhnī  dhyātaṃ  kṣveḍagadāpaham       |
pratilomātsvarāvītaṃ  bījaṃ  vahnigṛhe  sthitam       || 63 ||
rephādivyañjanollāsi  ṣaṭkoṇābhivṛtaṃ  bahiḥ       |
bhūtārttasya  smṛtaṃ  mūdhnī  bhūtamāśu  vināśayet       || 64 ||
      yajetpīṭhe |
 umeśamityarthaḥ |
 paramardhanārīśvaram evamabhyarcayedityanvayaḥ |
 evamupadeśamārgeṇetyarthaḥ |
 tatra śaivaṃ pīṭhaṃ sampūjyārddhanārīśvaramāvāhyā'bhyarcyā'ṅgaiḥ prathamāvaraṇaṃ, rādyaṣṭavarṇaidvītīyaṃ, 
mātṛbhiḥ tṛtīyaṃ, tadanu lokapālairvajrādyaiśca |
   taduktamācāryaiḥ----      ārabhyādijvalanamatha diksaṃsthairaṣṭabhirmanorvarṇaiḥ |
                  ārādhayecca mātṛbhiriti saṃproktaḥ prayogavidhiraparaḥ || iti ||
      candrabimbasthitaṃ ṭhakārasthaṃ rmūdhni dhyātaṃ viṣārttasyeti śeṣaḥ |
 vahnigṛha iti |
 ūrdhvāgre trikoṇe |
 rephādīti rakaṣamarayāni || 59-64 ||
bījaṃ candragataṃ vītaṃ svaraiḥ ṣoḍaśabhiḥ kramāt       |
galatparasudhāpūraṃ   netre   dhyātaṃ   rujaṃ  haret       || 65 ||
evameva smṛtaṃ  bījaṃ  kukṣau  śūlādirogahṛt       |
candragataṃ ṭhakāragam |
 evameveti ṭhakāragaṃ svarāvṛtaṃ galatparasudhārūpamiti || 65-66 ||
sphoṭe   viṣajvare   dāhe  mohe  śīrṣagade  bhrame       || 66 ||
bījametattathā  dhyātaṃ  tattatkleśān  vināśayet       |
kuṅkumābhamidaṃ   bījaṃ  trikoṇagatamujjvalam       || 67 ||
yasya mūdhnī smarenmantrī sa vaśyo jāyate'cirāt       |
ūrdhvarephasthasādhyākhyaṃ bījaṃ vahnigṛhe sthitam       || 68 ||
vahnigehadvayenā'gniyuktakoṇena        saṃvṛtam       |
pratilomasvarāvītaṃ    cullīsthāne  niveśitam       || 69 ||
vaśīkarotyāmaraṇādacireṇaiva          dāsavat       |
madhuratrayayuktena      śālipiṣṭena      puttalīm       || 70 ||
kṛtvā   pratiṣṭhitaprāṇāṃ   vibhajya  juhuyādvaśī       |
trivāsaramanenaiva      sādhyastasya     vaśībhavet       || 71 ||
      tatheti |
 ṭhakāragaṃ svarāvṛtaṃ galatparasudhāpūramiti |
 dhyātaṃ vināśayediti |
 tattat- sthāne |
 agnī rephaḥ |
 bhūrjapatrādau yantraṃ kṛtvā cullyāṃ nikhanedityarthaḥ || 67-70 ||
      puttalīmiti |
 dvādaśāṅgulām |
 pratiṣṭhitaprāṇāmiti |
 trayoviṃśe vakṣyamāṇa prakāreṇa || 70-71 ||
makāragatasādhyākhyamanalasthagadāhvayam       |
candragaṃ  caturasreṇa   ṭāntakoṇena  veṣṭitam       || 72 ||
bījaṃ  tāmbūlapatrasthaṃ  prajaptaṃ  manunā'munā       |
bhakṣitaṃ nāśayetsamyak śirorogaṃ na saṃśayaḥ      || 73 ||
      makāra iti mantrasthe |
 analastheti ūrdhvarephagataroganāmayuktam |
  " viṣa- pāvakodyat "  ityasya vyākhyāne viṣasambandhirepha iti padmapādācāryairvyākhyātam |
 candragaṃ ṭhakārastham |
 ṭāntakoṇena caturasreṇa veṣṭitaṃ bījamiti sambandhaḥ || 72-73 ||
likhitvā bandhujīvena trikoṇaṃ bījagabhītam       |
atra vahniṃ samādhāya  samyagārādhya  devatām       || 74 ||
juhuyāt  kṛtasampātaṃ  sapīṣā'ṣṭottaraṃ śatam       |
sampātājyena   saṃsiktā  trilohakṛtamudrikā       |
vidhṛtā       bhūtavetālakṛtyārogavināśinī       || 75 ||
      bandhujīvapuṣparasena |
 anyatra bandhujīvapadena javāpuṣpaṃ paṭhyate |
 uktañca----  " japātrikoṇage vahnau "  iti |
 prapañcasāraṭīkākāreṇa vijñānacandrikākṛtā vyākhyātam ---- " bandhujīvaṃ bandhūkaṃ japā vā "  iti |
 trilohakṛteti |
 ṣaṣṭhoktarītyā |
 padmapādācāryai- rmantrākṣarasaṃkhyaṃ lohatrayaṃ grāhyamityuktam || 74-75 ||
ūrdhvavahnirahitaṃ manumenaṃ vahnigehayugale parilekhya |
agnimasriṣu mahīpuravītaṃ yantrametaduditaṃ grahavairi       || 76 ||
      agniṃ raṃ |
 asriṣu ṣaṭsu koṇeṣu || 76 ||
agnibījalasatkoṇatrikoṇalikhite      dhruve       |
śarāve   kapilājyābjasūtradīpaṃ     pravinyaset       || 77 ||
ghaṭenainaṃ   pidhāyā'sya  pṛṣṭhe  yantramidaṃ likhet       |
bhūtārttamatra   saṃsthāpya   cintāmaṇimanuṃ   japet       |
tamāviśya kṣaṇān muñced grahaḥ krūro'pi sarvathā       || 78 ||
      likhite iti |
 raktarajaseti jñeyam |
 uktañca nārāyaṇīye----
                  tāre bījāṅkakoṇāgnigehasthe rajasā'pīte || iti |
      apekṣitārthadyotanikāyāṃ vyākhyātaṃ raktena rajasā'gnigehaṃ saṃśliṣya tat- koṇeṣvagnibījaṃ likhitvā 
tanmadhye praṇavaṃ likhediti |
 enaṃ śarāvam |
 asya ghaṭasya |
 idamityuktam |
 likhediti japayā |
 atreti |
 likhitayantrapṛṣṭhe |
 japediti |
 grastaṃ saṃspṛśyeti śeṣaḥ |
 muñcediti |
 mantrābhiṣekeṇa |
 taduktaṃ nārāyaṇīye----
                  tat pidhāya ghaṭenā'nyat svayantre japayā kṛte |
                  ghaṭapṛṣṭhagate grastaṃ  nyasya  cintāmaṇiṃ japet ||
                  grahāveśavināśārthaṃ   grastaṃ   tenā'bhiṣecayet || iti |
      sveti cintāmaṇiyantre |
 teneti cintāmaṇimantreṇeti laghuṭīkāyāṃ
vyākhyātam || 77-78 ||
kṛśānubhavanadvaye    manumimaṃ    likhitvā
      punastadasriṣu halo likhetsvarayugaṃ tataḥ sandhiṣu |
dhruveṇa    pariveṣṭitaṃ  dharaṇigehamadhyasthitaṃ
      manorathaphalapradaṃ    bhavati    yantrametannṛṇām || 79 ||
      tadasriṣu tatkoṇeṣu |
 halo vyañjanāni bījasthāni rakaṣamarayāḥ |
 svarayugaṃ bījasthaṃ au ū |
 dhruveṇa praṇavena ekāvṛttiḥ |
 dharaṇigehāsriṣu nṛsiṃhabījalikhitaṃ
jñeyam || 79 ||
ṣaṭkoṇāntastrikoṇe likhatu manumimaṃ sādhyanāmākṣarāḍhyaṃ
ṣaṭkoṇeṣvaṅgamantrān     vasudalavivareṣṭa     mantrākṣarāṇi |
vītaṃ   bāhye   kalābhistadanu  parivṛtaṃ  kādibhiryādibhi-
stat  kṣauṇībimbena yuktaṃ nṛharimanuyutaṃ yantramāpadgrahaghnam || 80||
      aṣṭamantrākṣarāṇīti |
 ṣaṭ halaḥ dvau svarau ekaikavarṇarītyā |
 kalābhiḥ ṣoḍaśa svaraiḥ |
 kādibhiryādibhirityanena mātṛkayā āvṛttitrayamuktam |
 nṛharimanviti |
 nṛsiṃhabījaṃ bhūgṛhakoṇeṣu |
        taduktam----       " kugehāsrake nārasiṃham "  iti || 80 ||
asminyantre    pratiṣṭhāpya   kalaśaṃ   proktavartmanā       |
kṛto'bhiṣekaḥ syāt kṛtyābhūtadrohādiśāntidaḥ       || 81 ||
      proktavartmaneti |
 ṣaṣṭhoktarītyā || 81 ||
svarāvṛtamamuṃ manuṃ likhatu ṭāntamadhye tataḥ
      ṣaḍasriṣu hutāśanaṃ tadanu kādivaṇairvṛtam       |
dharāpurayugena tannṛharibījayuktāsriṇā
      praveṣṭitamudāhṛtaṃ   duritarogakṛtyāpaham       || 82 ||
      ṭāntamadhye ṭhakāramadhye |
 ṣaḍasriṣu ṣaṭkoṇeṣu |
 hutāśanaṃ repham || 82 ||
kṣakāro   māgnipavanavāmakarṇārdhacandravān       |
uktaṃ tumburubījaṃ tu yena sidhyanti sādhakāḥ       || 83 ||
      tumburubījamāha kṣakāra iti |
 kṣakāraḥ ma svarūpam |
 agnī rephaḥ pavano yaḥ vāmakarṇa ūkāraḥ ardhacandro binduḥ tadyuktaḥ |
 bījaśaktī pūrvavat || 83 ||
ṣaḍdīrghabhājā   bījena   ṣaḍaṅgāni  prakalpayet       |
kṣakārarahitaṃ    bījaṃ   kramājjabhasahānvitam       || 84 ||
catvāri devībījāni devyo jñeyā imāḥ kramāt       |
jayākhyā vijayā  paścādajitā  cā'parājitā       || 85 ||
      ṣaḍdīrgheti ṣaḍaṅgamantroddhāraḥ |
 nyāsaṃ tvagre vakṣyati |
 jabhasaha iti svarūpam |
 etāni krameṇa kṣakārasthāne yojitāni catvāri devībījāni |
 taduktaṃ prayogasāre----
                  bījaṃ jabhasahopetaṃ kṣetrasthāne yathākramāt || iti |
      nārāyaṇīye'pi----
                  mūlaṃ jabhasahopetaṃ devībījānyamandiram |
 iti ||
      apekṣitārthadyotanikāyāmeva bījānyuddhṛtāni |
 jvalastu lekhakadoṣavaśāt kvacit dṛśyate || 84-85 ||
bījamaṅguliṣu  nyasya karayorvyāpakaṃ tataḥ       |
kaniṣṭhādiṣu vinyasyet ṣaḍaṅgāni talāvadhi       || 86 ||
      bījamiti mūlabījam |
 karayorvyāpakamiti |
 hastatalayoratropari ca mūla- bījeneti śeṣaḥ |
 taduktaṃ nārāyaṇīye----
                  nyasyā'ṅguliṣu mūlaṃ taddhastayorvyāpakaṃ nyaset |
 iti |
      aṅguṣṭhādiṣvaṅgulīṣu nyasedbījamityanenaiva karanyāsasya prāptatvāt |
 kani- ṣṭhādiṣviti |
 viśeṣavidhānārthaṃ punaruktiḥ || 86 ||
devaṃ devīḥ svabījādi kaniṣṭhādiṣu vinyaset       |
pādān mūrdhāvadhi nyasyen muṣṭinā'vayaveṣu tat       || 87 ||
talābhyāṃ vyāpakaṃ kuryān  mūrdhādicaraṇāvadhi       |
ṣaḍaṅgāni   tato  nyasyedyathāsthānaṃ  viśāladhīḥ       || 88 ||
devaṃ      devīryathāpūrvaṃ     mūrdhāsyahṛdayāmbuje       |
nābhau guhye kramān nyasyet paścāddevaṃ vicintayet || 89 ||
      svabījādīti |
 devasya mūlaṃ devīnāṃ tūktāni catvāri jabhasahānvitamūlam |
 muṣṭinā dakṣiṇena |
 avayaveṣu pādajānuguhyanābhihṛdayakaṇṭhamukhaśiraḥsu |
 evamapekṣitārtha- dyotanikākāroktatalamūlam |
 uktañca nārāyaṇīye----
      muṣṭinā'vayaveṣu ca pādādi nyasya mūrdhādi hastābhyāṃ vyāpakaṃ nyaset |
 iti |
      vyāpakaṃ kuryāditi |
 mūleneti śeṣaḥ |
 viśāladhīrityanena śaivamudrābhiḥ sahetyuktam |
 yathāpūrvamiti |
 svasvabījādi || 87-89 ||
raktābhaminduśakalābharaṇaṃ trinetraṃ
            khaṭvāṅgapāśasṛṇiśubhrakapālahastam       |
vedānanaṃ cipiṭanāsamanarghabhūṣaṃ
            raktāṅgarāga    kusumāṃśukamīśamīḍe       || 90 ||
lakṣamānaṃ japenmantraṃ juhuyātsapīṣā'nvitam       |
vakṣyamāṇe  yajetpīṭhe  devamāvaraṇaiḥ  saha       || 91 ||
      dhyānamāha raktābhamiti |
 sṛṇiraṅkuśaḥ |
      dakṣādhastādvāmādhaḥparyantamāyudhadhyānam || 90-91 ||
napuṃsakasvaraivīdvān      svarādyantadvayena     ca       |
dharmādikānadharmādyān pādān gātrāṇi vinyaset       || 92 ||
      svadehe pīṭhakalpanamāha napuṃsaketi |
 anulomavilomagairiti lekhaka doṣavaśāt prāmādikaḥ |
 svarādyantadvayena ceti pāṭhaḥ |
 taduktaṃ nārāyaṇīye----
                  nāsādibhiḥ svarādyantaiścatubhīśca kramād budhaḥ |
 iti |
   prayogasāre'pi----      klībairābhyāmamobhyāṃ ca kramāddharmādipūjanam |
 iti |
      evaṃ ṣoḍaśāpi svarā upayuktā bhavanti |
 apekṣitārthadyotanikākāreṇa evameva prayogo likhitaḥ |
 tena klībādyān dharmādīn |
 aā aṃaḥ etadādyānadharmādīn |
 vinyasediti caturthektasthāneṣu || 92 ||
ikāreṇa    nyasetpaścāttanurūpān    guṇānatha       |
śāntyā tatparavarṇena  māyāvidyāmaye  kramāt       || 93 ||
adhaūrdhvacchade   nyasyedarghīśena  tato'mbujam       |
sandhyakṣarairyajenmantrī śaktīrvāmādikāḥ kramāt       || 94 ||
      guṇāniti |
 sattvādīn trivarṇān |
 śāntyā īkāreṇa |
 tatparavarṇena ukāreṇa |
 arghīśena ūkāreṇa |
 sandhyakṣarairiti |
 e e o au ebhiḥ |
 eṣāṃ yathā sandhisambhavatvaṃ tathā dvitīyapaṭale pratipāditam || 93-94 ||
vāmāṃ jyeṣṭhāṃ tathā raudrīmicchāṃ jvālāsvarūpiṇīḥ |
evaṃ  prakalpite  pīṭhe  mūttīṃ  mūlena   kalpayet       || 95 ||
āvāhya    pūjayeddevaṃ    tasyāmāvaraṇaiḥ    saha       |
aṅgāvṛterbahirdevīdīkpatreṣu        samarcayet       || 96 ||
jayādyāḥ  svasvabījena  raktā raktānulepanāḥ       |
aruṇāṃśukapuṣpāḍhyāstāmbūlāpūritānanāḥ       || 97 ||
vallakīvādanaparā         madamanmathapīḍitāḥ       |
      jvālāsvarūpiṇīriti pīṭhaśaktidhyānam |
 taduktaṃ nārāyaṇīye----
                  jvaladanalaśikhābhā bhāsvarāḥ śaktayaḥ syuḥ |
 iti |
      mūlabījamuccārya tumburuyogapīṭhāya nama iti pīṭhamantro'pi sūcitaḥ |
 evaṃ prakalpite pīṭhe ityanena evamiti yena prakāreṇa dehe pīṭhaṃ prakalpitaṃ tenaiva krameṇa maṇḍale'pi 
pīṭhe parikalpita ityarthaḥ |
 tasyāmiti |
 mūrttau || 95-98 ||
īśādikoṇeṣvabhyarced dūtīrbījādikāḥ kramāt       || 98 ||
durbhagāṃ  subhagāṃ  bhūyaḥ karālīṃ mohinīmimāḥ       |
baddhāñjalipuṭāḥ     kiñcidānamravadanāmbujāḥ       || 99 ||
devīsadṛśabhūṣāḍhyā dūtīmantrān viduḥ kramāt       |
caturaḥ  śādikān  varṇānardhendukṛtaśekharān       || 100 ||
      īśādikoṇeṣviti |
 īśakoṇamārabhyāpradakṣiṇam āgneyaparyantamityarthaḥ |
 bījādikāḥ vakṣyamāṇabījādikāḥ |
 devyo jayādyāstatsadṛśabhūṣaṇāḥ |
 taduktaṃ nārāyaṇīye----
                  tādṛgrūpāśca dūtyo racitakarapuṭāḥ kiñcidānamravaktrāḥ |
      śarvādyagnyantasaṃsthāḥ |
 iti |
      śādikāniti |
 śaṣasahān |
 arddhendubīnduḥ |
 taduktaṃ prayogasāre----
                ūṣmāṇo binduśekharā dūtīnāmiti tadbījam |
 iti |
nārāyaṇīye'pi----bījāni dūtīnāmūṣmāṇo binduśekharāḥ |
 iti || 98-101 ||
lokapālān yajed bāhye vajrādyāyudhasaṃyutān       |
evaṃ  yo  bhajate  bhaktyā  devamuktena  vartmanā       |
na tasya durlabhaṃ kiñcit triṣu  lokeṣu  vidyate       || 101 ||
vāyuvahnipurāntasthaṃ bījaṃ smṛtvā japet sudhīḥ       |
jvarabhūtamahārogā   naśyanti  tena  tatkṣaṇāt       || 102 ||
      vāyviti |
 prathamapaṭaloktavāyumaṇḍalaṃ tatrāgnipuraṃ tadantaśca bījamityarthaḥ |
 smṛtvā mūrdhnīti śeṣaḥ || 102 ||
kruddhasya  hṛdaye  dhyātvā  japed  bījamananyadhīḥ       |
sa vaśyo jāyate śīghraṃ mantrasyā'sya prabhāvataḥ       || 103 ||
hṛdroge  kāmalāroge  viṣṭambhe śvāsakāsayoḥ       |
etajjaptaṃ   jalaṃ   prātaḥ   pibettadrogaśāntaye       || 104 ||
      vaśyo jāyata ityatra kāmabījāditvam |
 rogaśāntaye ityatra nṛsiṃha-
bījāditvam || 103-104 ||
kṛtvā   navapadātmānaṃ   maṇḍalaṃ  tatra  śobhanān       |
kalaśān sthāpayenmantrī nava pūrvektalakṣaṇān       || 105 ||
madhye devaṃ yajetsamyak devīḥ pūrvektakumbhagāḥ       |
iṣṭvā koṇasthitā dūtīrabhiṣiñcet pativratām       || 106 ||
nārī sā labhate putraṃ bandhyā'pi kimutā'parā       |
bhūtakṛtyāgrahadrohaśāntidaḥ         sampadāvahaḥ       || 107 ||
abhiṣeko'yamākhyāto  rājñāṃ   vijayavarddhanaḥ       || 108 ||
      navapadānvitaṃ navanābhaṃ tṛtīyoktam |
 pūrvekteti |
 ṣaṣṭhoktam |
 koṇasthitā īśādi|
 labhate putramityatra māyābījāditvam |
 vijayavarddhana durgābījāditvaṃ
jñeyam || 105-108 ||
antarbījaṃ svaragaṇalasatkesaraṃ tasya bāhya
      devīdūtīmanuyutadalaṃ   digvidikṣu    krameṇa       |
kādyairvarṇairvṛtamatha bahirbhūmigehena vītaṃ
      yantraṃ proktaṃ sakalasukhadaṃ rogakṛtyāgrahaghnam       || 109||
      yantramāha antariti |
 aṣṭadalaṃ kamalaṃ kṛtvā tatkaṇīkāyāṃ mūlamālikhya digdaleṣu devībījāni vidikṣu dūtībījāni krameṇeti 
pūrvavallikhet || 109 ||
praṇavo hṛdayaṃ  paścāt  ṅe'ntaṃ  paśupatiṃ  punaḥ       |
tāro  namo  bhūtapadaṃ  tato'dhipataye  dhruvam       || 110 ||
namo   rudrāya   yugalaṃ   khaḍgarāvaṇaśabdataḥ       |
viharadvitayaṃ    paścātsaranṛtyayugaṃ    pṛthak       || 111 ||
śmaśānabhasmācītānte  śarīrāya tataḥ param       |
ghaṇṭākapālamālādidharāyeti   padaṃ   punaḥ       || 112 ||
vyāghracarmapadasyā'nte   paridhānāya   tatparam       |
śaśāṅkakṛtaśabdānte  śekharāya  tataḥ  param       || 113 ||
kṛṣṇasarpapadaṃ    paścāttato    yajñopavītine       |
calayugmaṃ        valguyugamanivarttakapāline       || 114 ||
hanayugmaṃ   tato  bhūtān  trāsayadvitayaṃ  punaḥ       |
bhūyo maṇḍalamadhye syāt kaṭayugmaṃ tataḥ param       || 115 ||
rudrāṅkuśena   śamaya   praveśayayugaṃ   tataḥ       |
āveśayayugaṃ     paścāccaṇḍāsipadamīrayet       || 116 ||
dharādhipatirudro'tha      jñāpayetyagnisundarī       |
khaḍgarāvaṇamantro'yaṃ    saptatyūrdhvaśatākṣaraḥ       || 117 ||
bhūtādhipataye  svāhā  pūjāmantro'yamīritaḥ       |
sadyādipañcahrasvāḍhyakāntabījādikān nyaset       || 118 ||
      khaḍgarāvaṇamantramāha |
 praṇava iti |
 ṅe'ntaṃ paśupatiṃ paśupataye |
 tāraḥ praṇavaḥ |
 tataḥ adhipataye |
 atra prāktanena saha sandhiḥ |
 dhruvaṃ praṇavam |
 pṛthagiti sarasara nṛtyanṛtya |
 rudro iti svarūpam |
 athā'nantaramagnisundarī svāhā |
 anyatra kutrāpi na sandhiḥ |
 praṇavo bījaṃ svāhā śaktiḥ |
 kāntaḥ khaḥ || 110-118 ||
īśānādyāḥ pañcamūrttīrdehe vaktreṣu ca kramāt       |
ṣaḍdīrghabinduyuktena kāntenā'ṅgakriyā matā       || 119 ||
      īśānādyā iti pūrvapaṭaloktāḥ |
 deha iti śirovadanahṛdguhyapādeṣu |
 vaktreṣviti |
 ūrdhvādipañcasu |
 kānteneti |
 khakāreṇa || 119 ||
ghaṇṭākapālasṛṇimuṇḍakṛpāṇakheṭa-
            khaṭvāṅgaśūlaḍamarūnabhayaṃ dadhānam       |
raktāṅgaminduśakalābharaṇaṃ trinetraṃ
            pañcānanābjamaruṇāṃ śukamīśamīḍe       || 120 ||
ayutadvitayaṃ   mantraṃ  japitvā   taddaśāṃśataḥ       |
pāyasena    ghṛtāktena   juhuyāttasya   siddhaye       || 121 ||
      āyudhadhyānaṃ dakṣādyūrdhvayorādye tadadhastanayorantye evamantam || 120-121 ||
pañcākṣarodite   pīṭhe    pūjayet    khaḍgarāvaṇam       |
bījena mūttīkḷptiḥ syāt tat kāntaṃ manubindumat ||122||
aṅgāni    dalamūleṣu   dūtīḥ   patreṣu    saṃyajet       |
culukuṇḍāṃ  praskhalinīṃ  tṛtīyāṃ  kṛṣṇapiṅgalām       || 123 ||
phalgunīṃ ṭiriṭillīṃ  ca  pañcamīṃ  mantramālikām       |
saptamīṃ    śaṅkhinī    paścāccandrāṅkitajaṭāmimāḥ       || 124 ||
pūrvapatrādi      savyena      khaḍgarāvaṇavallabhāḥ       |
endrīṃ  kaumārikīṃ  brāhmīṃ  vārāhīṃ  vaiṣṇavīṃ  punaḥ       || 125 ||
vaināyakīṃ  ca  cāmuṇḍāṃ  māheśīṃ  dikṣu pūjayet       |
dvārapālān yajeddakṣu  dvau dvau  prāgādi  deśikaḥ       || 126 ||
raudrapiṅgalanāmānau     dvau     śmaśānavibhīṣaṇau       |
dṛḍhakarṇaṃ     bhṛṅgirīṭimudīcyāmarcayet      punaḥ       || 127 ||
āmardakamahākālau   koṇapālān  yajet  punaḥ       |
kumbhakarṇamaśokākhyaṃ   bhallāṭaṃ   jātahārakam       || 128 ||
indrādikān lokapālān sāyudhān pūjayet tataḥ       |
dhūpadīpādibhirdevaṃ      prīṇayitvā     maheśvaram       || 129 ||
      pañcākṣarodite śaivapañcākṣarapīṭhe pūjā |
 bījeneti |
 anantaraṃ vakṣyamāṇena |
 taditi bījam |
 manuḥ auḥ |
 dūtīriti |
 vakṣyamāṇāḥ |
 candrāṅkitajaṭāmityaṣṭamīm |
 savyenetyaprādakṣiṇyataḥ |
 udīcyāmityuttareṇa sambadhyate |
 koṇapālāniti |
 āgneyādi |
 keśareṣvaṅgapūjā || 122-129 ||
pañcakrūrāndhasā   bāhye   tato   bhūtabaliṃ   haret       |
evaṃ  pūjādibhiḥ siddhe  mantre  mantravidāṃ  varaḥ       || 130 ||
nāśayetsakalān bhūtān kṛtyāgrahamahābhayān       |
ādeśaṃ tasya kurvanti bhūtā  bhītā  mahātmanaḥ       || 131 ||
bahunā     kimihoktena    mantreṇā'nena   bhūtale       |
sadṛśo  nāsti  mantro'nyo  bhūtanigrahasādhane       || 132 ||

|| iti śrīmadlakṣmaṇadeśikendraviracite śāradātilake
ūnaviṃśaḥ paṭalaḥ samāptaḥ || 19 ||
bth " bi
      pañcakrūrāndhaseti |
 annadadhisaktuharidrālājatilarūpeṇa |
 taduktamācāryaiḥ---- lājatilanaktarajodadhisaktvannāni bhūtakrūrākhyam |
 iti || 130-132 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāmekonaviṃśatiḥ paṭalaḥ || 19 ||
bth " bi


atha viṃśaḥ paṭalaḥ

athā'bhidhāsye     vidhivadaghorāstramanuttamam       |
yasya    saṃsmaraṇādeva   sarve  naśyantyupadravāḥ       || 1 ||
māyā   sphuradvayaṃ   bhūyaḥ   prasphuradvitayaṃ  tataḥ       |
ghoraghorataretyante         tanurūpapadaṃ      punaḥ       || 2 ||
caṭayugmaṃ   tadante   syāt   pracaṭadvitayaṃ  tataḥ       |
kahayugmaṃ   vamadvandvaṃ    tato    bandhayugaṃ   punaḥ        || 3 ||
ghātayadvitayaṃ     varma    phaḍantaḥ   samudāhṛtaḥ       |
ekapañcāśadarṇe'yamaghorāstramahāmanuḥ        || 4 ||
aghoro'sya  muniḥ  proktaśchandastriṣṭubudāhṛtam       |
aghorarudraḥ    sandiṣṭo   devatā   mantravittamaiḥ       || 5 ||
hṛdayaṃ  pañcabhiḥ proktaṃ   śiraḥ  ṣaḍbhirudāhṛtam       |
śikhā daśabhirākhyātā tāvadbhaḥ kavacaṃ matam       || 6 ||
vasuvarṇaiḥ   smṛtaṃ   netraṃ   māsārṇairastramīritam       |
mūrdhanetrāsyakaṇṭheṣu    hṛnnābhyandhūruṣu   kramāt       || 7 ||
jānujaṅghāpadadvandve            rudrabhinnākṣarairnyaset       |
pañcabhiśca    punaḥ     ṣaḍbhirdvābhyāmaṣṭabhirakṣaraiḥ       || 8 ||
caturvarṇaiḥ  ṣaḍarṇaiśca   karaṇaiḥ  karaṇaiḥ   punaḥ       |
catubhīḥ   ṣaḍbhirakṣibhyāṃ  varṇabhedo'yamīritaḥ       || 9 ||
      mantramuddharati māyeti |
 māyā śaktibījam |
 tanurūpeti svarūpam |
 varma huṃ |
 mahāmanurityanena kāmanāviśeṣe tattaddhojāntatvamuktam |
 yadāhuḥ----
                  humantaḥ stambhane  mantraḥ kromākṛṣṭau samāpane |
                  vaṣaḍantaḥ saṃvanane  namo'nto   viṣanāśane ||
                  grahacauraripudhvaṃse   huṃ  kromanto   vidhīyate |
                  śaktyantaścā'khileṣṭāptyai kṣaumanto māraṇe bhavet ||
                  phaḍanto bhūtasaṃhāre mantro'yaṃ kalpapādapaḥ || iti |
      īśvarakalpe tu prasphuradvayabandhadvayavajītaḥ ekacatvāriṃśadakṣara uddhṛtaḥ|
 mantrastha- halo bījāni |
 svarāḥ śaktayaḥ |
 huṃ bījaṃ hroṃ śaktiriti padmapādācāryāḥ |
 mantravitta- mairityuttaratra sambadhyate |
 tenā'ṅgamantreṣu ekādaśabhāgeṣvapi pratyekaṃ praṇavamāyā- bījayogaḥ sūcitaḥ|
 padmapādācāryasammateḥ |
 tāvadbhirdaśabhiḥ |
 vasuvarṇairaṣṭārṇaiḥ |
 māsā- rṇairdvādaśabhiḥ |
 kvacidantyārṇairiti pāṭhaḥ |
 tadā avaśiṣṭākṣarairityarthaḥ |
 rudrabhinneti ekādaśadhā bhinnaiḥ |
 tameva bhedamāha |
 pañcābhiriti |
 karaṇaiḥ catubhīḥ || 1-9 ||
sajalaghanasamābhaṃ bhīmadaṃṣṭraṃ trinetraṃ
            bhujagadharamaghoraṃ    raktavastrāṅgarāgam       |
paraśuḍamarukhaḍgān kheṭakaṃ bāṇacāpau
            triśikhinarakapāle bibhrataṃ bhāvayāmi       || 10 ||
      dhyānamāha sajaleti |
 dakṣairbhujaiḥ paraśukhaḍgabāṇaśūlāni vāmairanyānyevamāyudha-
dhyānam || 10 ||
abhicāre grahadhvaṃse  kṛṣṇavarṇe bhavedvibhuḥ       |
vaśye kusumbhasaṅkāśo muktau candrasamaprabhaḥ       || 11 ||
      grahadhvaṃse grahavaikṛte |
 yadāhuḥ---- " kṛṣṇo'bhicāragrahavaikṛte ca "  iti |
 abhicāra ityādyupalakṣaṇam |
 tena kāmanāviśeṣe dhyānaviśeṣā api jñeyāḥ |
 yadāhuḥ----
                  sahasrābdhiravaṃ   hastairdhanuḥ     pañcaśatairapi |
                  sandhāyākṛṣya ca śarān vimuñcāntamanāratam ||
                  dhāvantaṃ  ripusenāyāṃ     vamadvidyudghanopamam |
                  jvalatpiṅgordhvakeśaṃ ca gajacarmāvaguṇṭhitam ||
                  dhyāyennāśāya sainyānāmarātīnāṃ mahāsvanam |
                  tripādahastanayanaṃ      nīlāñjanacayopamam ||
                  śūlāsiśūcīhastaṃ ca   ghoradaṃṣṭrāṭṭahāsinam |
                  ghorāpasmṛtināśāya grahaśāntyai vicintayet ||
                  dhāvantaṃ   vairiṇaṃ paścādatyugraṃ  sadhanuḥśaram |
                  dhyāyeduccāṭanāyā'reḥ sa tu deśāntaraṃ vrajet ||
                  khaḍgaṃ kheṭaṃ tathā ghaṇṭāṃ vetālaṃ śūlameva ca |
                  kapālaṃ cāpi bibhrāṇaṃ piṅgordhvakacabhīṣaṇam ||
                  bhūtapretādināśāya   dhyāyedbhīmāṭṭahāsinam |
                  sītābjaśītāṃśupuṭamindukāntenduvarcasam ||
                  āśāmbaraṃ          vyāghranakhapramukhairbālabhūṣaṇaiḥ |
                  alaṅkṛtāṅgaṃ dvibhujaṃ trivarṣārdhakarūpiṇam ||
                  kamrāṅgaṃ sumukhaṃ saumyaṃ nīlakuñcitakuntalam |
                  smarannevamaghoraṃ yaḥ sa mṛtyuvijayī bhavet ||
                  taptajāmbūnadanibhaṃ   śūlakhaḍgavarābhayam |
                  raktāravindavasatiṃ smarannuccaiḥ śriyaṃ labhet || iti || 11 ||
lakṣamekaṃ japenmantraṃ  ghṛtasiktaistilaiḥ śubhaiḥ       |
taddaśāṃśaṃ  prajuhuyānmantrī mantrasya siddhaye       || 12 ||
            śubhairityanenā'vakaraṃ dūrīkṛtya prakṣālya śoṣitairityuktam || 12 ||
śaive     saṃpūjayetpīṭhe    ṣaṭkoṇāntasthapaṅkaje       |
aṅgapūjāṃ    kesareṣu   kṛtvā  patreṣu   tatparam       || 13 ||
paraśuṃ ḍamaruṃ  khaḍgaṃ  kheṭaṃ  bāṇaṃ  ca  kārmukam       |
śūlaṃ   kapālaṃ  prayajedaṣṭāstrāṇyasya  deśikaḥ       || 14 ||
dalāgreṣu  tataḥ pūjyā brāhmyādyāḥ proktalakṣaṇāḥ       |
lokeśān pūjayetpaścādāyudhaiḥ svaiḥ samanvitān       || 15 ||
      sampūjayeddevamiti śeṣaḥ |
 ṣaṭkoṇeti |
 aṣṭadalaṃ padmaṃ kṛtvā tadupari ṣaṭkoṇaṃ vidhāya caturasraṃ caturdvāraṃ kuryāt |
 proktalakṣaṇāḥ ṣaṣṭhapaṭaloktasvarūpāḥ || 13-15||
iti pūjādibhiḥ siddhe  mantreṇā'nena  sādhakaḥ       |
iṣṭān prayogān kurvīta sidhyante  nātra saṃśayaḥ       || 16 ||
kramāt         sapīrapāmārgatilasarṣapapāyasaiḥ       |
sājyaiḥ sahasraṃ pratyekaṃ yāminyāṃ juhuyāt sudhīḥ       || 17 ||
homo'yaṃ nāśayet  sadyo  bhūtakṛtyādyupadravān       |
sitakiṃśukanirguṇḍīhemāpāmārgasambhavaiḥ       || 18 ||
samidvaraiḥ   kṛto   homaḥ  pūrvavadbhūtaśāntidaḥ       |
apāmārgāragvadhayoḥ       pañcagavyasamukṣitāḥ       || 19 ||
samidho  juhuyāt  kṛṣṇapañcamyāṃ niśi  saṃyataḥ       |
pṛthak  sahasrahomena  bhūtānāṃ  nigraho  bhavet       || 20 ||
kramāt          sapīrapāmārgapañcagavyahavirghṛtaiḥ       |
hutvā sahasraṃ  pratyekaṃ  pātre sampātayet  sudhīḥ       |
sampātasapīṣā  sādhyaṃ   bhojayed  bhūtaśāntaye       || 21 ||
      apāmārgeti apāmārgasamidhaḥ |
 sājyairiti |
 ṣaṣṭhaṃ dravyamājyamityarthaḥ |
 hema dhattūraḥ |
 pūrvavaditi |
 yāminyāṃ pratyekaṃ sahasram |
 pañcagavyahaviriti |
 pañcagavyasiddha- pāyasamityarthaḥ |
 taduktaṃ kriyākālaguṇottare tantre----
                  pañcagavyodbhavaṃ śuddhaṃ caruṃ tadvat ghṛtaṃ navam |
 iti |
      hutvā niśīti jñeyam || 16-21 ||
madhye  śaktiṃ  sasādhyāṃ svaragaṇasahitāṃ  kesareṣvaṣṭavargān
patrāntarmantravarṇān   likhatu   guṇamitānagradeśeṣu    tadvat |
varmāstrollāsikoṇe  dahanapurayuge   kalpite  bhūpurasthe
yantre'smin prāgvidhānāt kṛtakalaśavidhiḥ sarvaduḥkhāpahārī ||22||
      yantramāha----madhya iti |
 sādhyeti |
 sādhakādīnāmupalakṣaṇam |
 athavā sādhyate yattat sādhyaṃ tatsahitam |
 tenā'mukasyā'mukaṃ vaśaṃ kuru kuru |
 ayamarthaḥ sādhyaśabdasaṃgṛhīto bhavati |
 aṣṭadalaṃ padmaṃ kṛtvā tatkaṇīkāyāṃ sādhyasādhakakarma- sahitaṃ śaktibījaṃ svarāvītamālikhet |
       taduktam----      hṛllekhāsthitasādhyākṣaravilasatkaṇīkaṃ kalāvītam |
 iti |
      aṣṭavargāniti |
 kacaṭatapayaśalān |
 guṇamitān triśaḥ |
 mantravarṇān sphurādyān caṭacaṭāntān |
 agradeśeṣu patrāgreṣu |
 tadvaditi triśaḥ |
 mantravarṇān pracaṭādyān ghātayāntān |
 tadbāhye parasparavyatibhinnaṃ trikoṇadvayaṃ kṛtvā tatkoṇeṣu varmāstre likhet |
 prāgvidhānāditi ṣaṣṭhoktarītyā |
 taduktam----
                  mantrākṣaratrayodyaddalamadhyadalāgrakaṃ ca tadbāhye |
                  vahnipuṭāsrisamāśritakavacāstram || iti ||
      kecittu varmāstrollāsikoṇe dahanapurayuge madhye śaktimiti viprakṛṣṭānvayena'ṣṭadala 
kaṇīkāyāṃ ṣaṭkoṇamāhuḥ |
 tadasambaddham |
 likhitācārya- vacanavirodhāt || 22 ||
khaṭkoṇe śaktirantaḥ sphurayugalavṛtā prasphuradvandvakoṇe
      śiṣṭairmantrasya  varṇaiḥ  rasakaraṇacatuḥṣaṭcaturvedavedaiḥ|
ṣaḍbhiḥ kḷptāṣṭapatraṃ dahanapurayugenāvṛtaṃ varmaphaḍbhyāṃ
      rājatkoṇena vītaṃ dharaṇipurayugaṃ yantramāghorametat || 23 ||
      kṣudracauragrahavyālabhūtāpasmāranāśanam       |
      yantrametat samākhyātaṃ sarvasampatpradāyakam      || 24 ||
      yantrāntaramāha ṣaḍiti |
 ekākṣarakrameṇa prasphuradvandvakoṇe ṣaṭkoṇe antarmadhye sphurayugalavṛtā yathāvat sādhyasādhakakarmasahitā śaktirlekhyā |
 śiṣṭairiti |
 ghorādyai- rghātayāntaiḥ |
 dahanapurayugenāvṛtamiti |
 bāhye |
 sarvasiddhipradāyakamityanenaitaduktaṃ bhavati |
 yadāhuḥ----            atha śatrujayaṃ vāñchan ghātayaprapuṭaṃ ripoḥ |
                  nāma kṛtvā citābhūmau niyutaṃ prajapenmanum ||
                  lavaṇoṣaṇadhūmāgnisūraṇonmattavāribhiḥ |
                  siktaiḥ kāraskaraphalairjuhuyādayutaṃ sudhīḥ ||
                  uccāṭe prasphurapuṭaṃ  mohane  kahasaṃyutam |
                  maṃstambhane  caṭapuṭaṃ       viyoge pracaṭena tu ||
                  vametyunmādane  bhūyo bandhayugmena  bandhane || iti ||
      atha catustriṃśadakṣarāghorasya yantramucyate----
            atho saptapaṅktyārayuktaṃ sarojaṃ tataḥ kaṇīkāmadhyatārasya madhye |
            ... ... ... ...  trayīsāra  saṃbhinnasādhyāhvayaṃ   syāt ||
            manuṃ   dvandvaśaḥ  patramadhyeṣu  lipyā  vṛtaṃ  yantrarājaṃ  samābadhya  sūtraiḥ |
            kare vā gale mastake vātha kaṭyāṃ vahanyaḥ samagraśriyo bhājanaṃ syāt ||
      tathaivāṇimādyairalaṃ vistareṇa |
 iti |
      saptapaṅktyārayutaṃ saptadaśadalam |
 mantraḥ prathamapaṭale madukto'nusandheyaḥ |
 dviṣaḍva- akṣaradbhiḥ (?) ṣaḍakṣarairvarmāstradviṭhāntairaṅgam |
 asyā'nyat sarvaṃ pūrvamantravat jñeyam |
 ekacatvāriṃśadakṣarasya tu----
            vedaṣaḍvedadiṅnāgaṣaḍvarṇaiḥ śaktipūrvakaiḥ |
            huṃ phaḍantaiḥ ṣaḍaṅgaṃ syāt anyat pūrvavadīritam || iti || 23-24 ||
tāro    vānto   dharāsaṃstho    vāmanetrendubhūṣitaḥ       |
pārśve vakaḥ karṇayuto varmāstrāntaḥ ṣaḍakṣaraḥ      || 25 ||
manuḥ      pāśupatāstrākhyo     grahakṣudranivāraṇaḥ       |
ṣaḍbhirvarṇaiḥ ṣaḍaṅgāni huṃ phaḍantaiḥ sajātibhiḥ       || 26 ||
      pāśupatāstramāha----tāra iti |
 tāraḥ praṇavaḥ |
 vāntaḥ śaḥ dharā laḥ tatsaṃsthaḥ
tena śla |
 vāmanetram ī induḥ binduḥ tena ślīṃ |
 pārśvaḥ paḥ vakaḥ śaḥ karṇayuta ukārayutaḥ tena śu |
 brahmā ṛṣiḥ gāyatrī chandaḥ |
 śrīṃ bījaṃ huṃ śaktiḥ |
 grahetyādi viniyogoktiḥ |
 ṣaḍbhirvarṇairmantrasthaiḥ |
 huṃ phaḍantairiti |
 pratyekam |
 hṛdayāya nama ityādi jātisahitaiḥ || 25-26 ||
madhyāhnārkasamaprabhaṃ śaśidharaṃ bhīmāṭṭahāsojjvalaṃ
      tryakṣaṃ pannagabhūṣaṇaṃ śikhiśikhāśmaśrūsphuranmūrdhajam      |
hastābjaistriśikhaṃ samudgaramasiṃ śaktiṃ dadhānaṃ vibhuṃ
      daṃṣṭrābhīmacaturmukhaṃ   paśupatiṃ  divyāstrarūpaṃ   smaret      || 27 ||
      āyudhadhyānaṃ tu dakṣādyūrdhvayorādye tadadhasthayorantye || 27 ||
varṇalakṣaṃ     japenmantraṃ    juhuyāt      taddaśāṃśataḥ       |
gavyena    sapīṣā    mantrī    saṃskṛte    havyavāhane       || 28 ||
śaive     pīṭhe     yajeddevaṃ     prāgaṅgairaṣṭamātṛbhiḥ       |
indrādibhirlekapālairvajrādyairāyudhaistataḥ       || 29 ||
anena   mantritaṃ   toyaṃ    grastasya   vadane    kṣipet       |
sadyastaṃ    muñcati    krandan   graho    mantraprabhāvataḥ       || 30 ||
amunā mantritān bāṇān visṛjed yudhi bhūpatiḥ       |
jayet  kṣaṇena  nikhilān  śatrūn  pārtha  ivāparaḥ       || 31 ||
      varṇalakṣaṃ ṣaḍlakṣam |
 muñcatītyatra nṛsiṃhabījāditvam |
 japedityatra durgābījāditvamityādi jñeyam || 28-31 ||
varṇāntyamaubinduyuktaṃ   kṣetrapālāya    hṛnmanuḥ       |
tārādyo vasuvarṇe'yaṃ kṣetrapālasya kīttītaḥ       || 32 ||
      kṣetrapālamantramāha varṇeti |
 varṇāntyaḥ kṣaḥ |
 au svarūpam |
 hṛnnamaḥpadam |
 vasuvarṇe'yamiti |
 vasuvarṇatvamanūdya tārādyatvaṃ vidhīyata iti jñeyam |
 brahmā ṛṣiḥ gāyatrī chandaḥ |
 kṣauṃ bījaṃ āyeti śaktiḥ |
 kvacidekākṣara evoddhṛtaḥ |
taduktaṃ prayogasāre----
                  aubindusaṃyutaṃ bījaṃ varṇāntyaṃ sarvasiddhidam |
 iti |
atra viśeṣaḥ prayogasāre----
                  bhedā ekonapañcāśat kṣetrapālasya kīttītāḥ |
                  mātṛkābījabhedena  saṃbhinnā    nāmabhedataḥ ||
                  ajaraścāpakumbhaśca indrasū (stu) tistataḥ paraḥ |
                  īḍācāraścolkasaṃjña   ūṣmāda ṛṣisūdanaḥ ||
                  ṛmukto ḷptakeśaśca  ḷpakaścaikadaṃṣṭrakaḥ |
                  erāvataścaughabandhurauṣadhighna (dhīśa)stathaiva ca ||
                  añjanaścā'strabāhu(vāra)śca kavalaḥ kharukhānalaḥ |
                  gomukhaścaiva   ghaṇṭādo  ṅaṇāraścaṇḍacāraṇaḥ ||
                  chaṭāṭopo jaṭālākhyo bhaṅgāro'tha ñaṅgaścaraḥ |
                  ṭaṅkapāṇistathā  cānyaṣṭhāṇabandhuśca  ḍāmaraḥ ||
                  ḍhakkāravo   ṇakarṇaśca    taḍiddehasthirastathā |
                  danturo dhanadaścā'tha  natikrāntaḥ pracaṇḍakaḥ ||
                  phaṭkāro bīrasandha(ṅgha)śca bhṛṅgākhyo meghabhāsuraḥ|
                  yugānto rauravaścā'tha lamboṣṭho vasavastathā ||
                  śukanandaḥ ṣaḍālākhyaḥ sunāmā haṃdhra(gru)kastathā |
                  ete bhedāḥ samākhyātā mātṛkākṣarayonijāḥ ||
                  nāma yadyasya varṇānāṃ yo varṇe mātṛkāntare |
                  dṛśyate  prathamaṃ  tatra  tatrāyaṃ  kṣetrapālakaḥ ||
                  tatra   tatra   viśiṣṭātprābhedairetairvyavasthitaḥ |
                  tato viśiṣṭo yaṣṭavyaḥ kṣetrapālastu sarvataḥ ||
                  kṣetrapālamasampūjya yaḥ karma kurute kvacit |
                  tasya karmaphalaṃ hanti kṣetrapālo na  saṃśayaḥ || iti || 32 ||
ṣaḍdīrghabhājā  bījena  ṣaḍaṅgānyasya  yojayet       |
ṛṣirbrahmā  bhavedasya  gāyatraṃ  chanda  īritam       |
kṣetrapālo   devatā  pālayeti  śaktirīritā       || 33 ||
nīlāñjanādrinibhamūrdhvapiśaṅgakeśaṃ
            vṛttogralocanamupāttagadākapālam       |
āśāmbaraṃ bhujagabhūṣaṇamugradaṃṣṭraṃ
            kṣetreśamadbhutatanuṃ praṇamāmi devam       || 34 ||
      bījeneti |
 mantradvitīyena || 33 ||
      nīleti |
 nīlaḥ ata evā'ñjanādrinibhaḥ tam |
 upātte gṛhīte hastābhyāmiti śeṣaḥ |
 gadākapāle |
 dakṣe gadā vāme kapālamityāyudhadhyānam |
 āśāmbaraṃ nagnam |
  " kapālinaṃ gadāpāṇim "  iti nārāyaṇīye |
  " karadhṛtogragadākapālam "  iti prayogasāre |
 kvacit jaṭākalāpamiti pāṭhaḥ || 34-35 ||
lakṣamekaṃ   japenmantraṃ    juhuyāttaddaśāṃśataḥ      |
caruṇā    ghṛtasiktena  tataḥ  kṣetreśamarcayet       || 35 ||
dharmādikalpite  pīṭhe pūrvamaṅgāni  pūjayet      |
analākhyamagnikeśaṃ karālaṃ  tadanantaram      || 36 ||
ghaṇṭāravaṃ mahākopaṃ  piśitāśayasaṃjñakam      |
piṅgalākṣamūrdhvakeśaṃ   patreṣu   parito yajet      || 37 ||
pradhānamūttīpratimānnānālaṅkārabandhurān      |
lokapālāṃstadastrāṇi yathāpūrvaṃ prapūjayet      || 38 ||
      dharmādikalpita iti caturthektaprakāreṇa |
 na tu śaktipīṭhapūjā |
 mahākopamiti mahākrodhamiti jñeyam |
 prayogasāranārāyaṇīyayoḥ tathokteḥ |
 pradhānamūrttītyanalādīnāṃ dhyānam || 35-38 ||
tasmai   saparivārāya  balimetena  nirharet      |
pūrvamehidvayaṃ  paścādviduṣi  syāt  purudvayam      || 39 ||
bhañjayadvitayaṃ   bhūyo    narttayadvitayaṃ   punaḥ      |
tato   vighnapadadvandvaṃ   mahābhairava   tatparam      || 40 ||
kṣetrapāla  baliṃ  gṛhṇadvayaṃ  pāvakasundarī      |
balimantro'yamākhyātaḥ sarvakāmaphalapradaḥ      || 41 ||
      saparivārayetyaṅgādisahitāya |
 sarvakāmaphalaprada iti siddhaḥ san |
 siddhiśca sahasravārajapādityapekṣitārthadyotanikākāraḥ || 39-41 ||
sopadaṃśaṃ bṛhat piṇḍaṃ kṛtvā rātriṣu sādhakaḥ      |
smṛtvā yathoktaṃ kṣetreśaṃ tasya haste baliṃ haret      || 42 ||
balinā'nena   santuṣṭaḥ   kṣetrapālaḥ  prayacchati      |
kāntiṃ medhāṃ  balārogyatejaḥpuṣṭiyaśaḥ śriyaḥ      || 43 ||
      upadaṃśaṃ vyañjanam |
 rātriṣu |
 praharādūrdhvam |
 yathoktaṃ pūrvektadhyānam |
 nīlasāra- meyārūḍham |
 haste iti vāmahastagatakapāle ityarthaḥ |
 taduktaṃ nārāyaṇīye----
                  siddhenā'nena mantreṇa tatkapāle  baliṃ  haret |
                  vāmadoṣṇyaṣṭadiksthānāmanyeṣāṃ cānalādibhiḥ || iti ||
   prayogasāre'pi----      athavā prāṅgaṇe dhyātvā kṣetreśaṃ proktalakṣaṇam |
                  śitiśvānasamārūḍhaṃ tatkapāle baliṃ haret || iti ||
      tatra prayogaḥ |
 rātrau praharādūrdhvaṃ prāṅgaṇe gocarmamātraṃ vilipya raktagandha- puṣpākṣatādīn tatra saṃsthāpya 
karāṅganyāsaṃ kṛtvā mūlaṃ daśadhā japtvā pīṭhaṃ saṃpūjya tatra kṣetrapālamāvāhya upacārān kṛtvā 
sāvaraṇamabhyarcya vijano bhūtvā balimantreṇa vāmahastena tatkapāle trirbalimudakaṃ ca dattvā analāya 
svāhetyādi mūttībhyo'ṅghebhyaśca sakṛddatvā hastaṃ prakṣālya svayaṃ devaḥ sannaṣṭottaraśataṃ 
mūlamāvarttayediti || 42-43 ||
uddhared vaṭukaṃ ṅe'ntaṃ āpaduddhāraṇaṃ tathā      |
kurudvayaṃ  punarṅe'ntaṃ  vaṭukaṃ  taṃ  samuddharet      || 44 ||
ekaviṃśatyakṣarātmā  śaktiruddho mahāmanuḥ      |
abhīṣṭaphalasaṃsidhyai  kīttītaḥ surapādapaḥ      || 45 ||
bṛhadāraṇyaka  ṛṣiśchando'nuṣṭubudāhṛtam      |
āpaduddhāraṇo  devo  bhairavo  devatā  budhaiḥ      || 46 ||
      āpaduddharaṇamantramāha----uddharediti |
 vaṭukaṃ ṅe'ntaṃ vaṭukāya |
 tatheti ṅe'ntam |
 tena āpaduddhāraṇāya |
 śaktiruddhaḥ śaktibījapuṭitaḥ |
 surapādapaḥ sādhakānāṃ vāñchita- pradatvātkalpatarurityarthaḥ |
 bhairava ṛṣiḥ gāyatrī chandaḥ |
 vaṃ bījaṃ māyā śaktiḥ |
 veṣṭanīsthoṃ'śaḥ kvacidadhikaḥ || 44-46 ||
aṅgulīdehavaktreṣu    mūrttīrnyasyedyathā     purā      |
sadyādipañcahrasvāḍhya   śaktibījapuraḥ  saram      || 47 ||
vakāraṃ   pañcahrasvāḍhyamīśānādiṣu   yojayet      |
ṣaḍdīrghayuktyā śaktyā  vakāreṇa  ca  tadvatā      || 48 ||
aṅgāni jātiyuktāni  praṇavādyāni kalpayet      |
tasya dhyānaṃ tridhā proktaṃ sāttvikādivibhedataḥ      || 49 ||
      aṅgulīti |
 aṅguṣṭhādyaṅgulīṣu |
 deheti |
 śirovadanahṛdguhyapādeṣu |
 vaktreṣviti |
 ūrdhvaprāgdakṣiṇodīcyapaścimeṣu |
 yathā pureti |
 īśānādyānāṃ dehe vaktreṣu ca nyāse tattadaṅgulībhirnyāsa ityuktam |
 sadyādaya okārādyāḥ klībavajītāḥ |
 īśānādiṣviti |
 ādiśabdena tatpuruṣāghoravāmasadyāḥ |
 hroṃ voṃ īśānāya namaḥ aṅguṣṭhe ityādiprayogaḥ |
 tadvatā ṣaḍdīrghayuktenetyarthaḥ |
 oṃ hrāṃ vāṃ hṛdayāya nama ityādi prayogaḥ || 47-49 ||
vande bālaṃ sphaṭikasadṛśaṃ kuntalollāsivakttraṃ
      divyākalpairnavamaṇimayaiḥ    kiṅkiṇīnūpurādyaiḥ      |
dīptākāraṃ viśadavasanaṃ suprasannaṃ trinetraṃ
      hastābjābhyāṃ vaṭukamaniśaṃ śūladaṇḍo dadhānam      || 50 ||
sāttvikaṃ      dhyānamākhyātamapamṛtyunivāraṇam      |
āyurārogyajananamaparvaphalapradam      || 51 ||
      sāttvikadhyāne śūladaṇḍau vāmadakṣābhyām |
 taduktaṃ viśvasāroddhāre----
                  vāmahaste triśūlaṃ ca sūkṣmadaṇḍaṃ tu dakṣiṇe |
 iti || 50-51 ||
udyadbhāskarasannibhaṃ trinayanaṃ raktāṅgarāgasrajaṃ
      smerāsyaṃ varadaṃ kapālamabhayaṃ śūlaṃ dadhānaṃ karaiḥ |
nīlagrīvamudāra bhūṣaṇaśataṃ śītāṃśucūḍojjvalaṃ
      bandhūkāruṇavāsasaṃ bhayaharaṃ devaṃ sadā bhāvaye || 52 ||
      rājasadhyāne vāmayorādye dakṣayorantye |
 taduktaṃ viśvasāroddhāre----
                  dakṣe śūlābhayaṃ vāme kapālaṃ varadaṃ tathā |
 iti || 52 ||
dhyāyennīlādrikāntaṃ śaśiśakaladharaṃ muṇḍamālaṃ maheśaṃ
      digvastraṃ   piṅgakeśaṃ  ḍamarumatha  sṛṇiṃ  khaḍgapāśābhayāni |
nāgaṃ ghaṇṭāṃ kapālaṃ karasarasiruhaibībhrataṃ bhīmadaṃṣṭraṃ
      sarpākalpaṃ trinetraṃ maṇimayavilasat kiṅkiṇīnūpurāḍhyam || 53||
rājasaṃ dhyānamākhyātaṃ dharmakāmārthasiddhidam      |
tāmasaṃ    śatruśamanaṃ    kṛtyābhūtagrahāpaham      || 54 ||
      tāmasadhyāne tu dakṣādyūrdhvayorādye tadadhasthayodvītīye tadadhasthayorupāntye tadadhasthayorantye |
 atra dhyānānantaraṃ ḍamarukamudrāṃ darśayet |
 tallakṣaṇaṃ tu----
                  muṣṭiṃ suśithilāṃ badhvā īṣaducchiratamadhyamām |
                  dakṣiṇādūrdhvamunnamya karṇadeśe pracālayet |
                  eṣā mudrā ḍamarukā sarvavighnavināśinī || iti || 53-54 ||
varṇalakṣaṃ japenmantraṃ haviṣyāśī jitendriyaḥ      |
taddaśāṃśaṃ       prajuhuyāttilairmadhurasaṃyutaiḥ      || 55 ||
      varṇalakṣaṃ ekaviṃśatilakṣam || 55 ||
dharmādharmādibhiḥ kḷpte pīṭhe paṅkajaśobhite      |
ṣaṭkoṇāntastrikoṇasthavyomapaṅkajasaṃyute      || 56 ||
vaṭukaṃ   pūjayeddevaṃ   mūttīṃ  mūlena  kalpayet      |
mūlādisadyojātena         devamāvāhayettataḥ      || 57 ||
vāmadevena    mantreṇa   sthāpayetparameśvaram      |
mūlamantreṇa  karttavyaṃ  sānnidhyaṃ  tadanantaram      || 58 ||
aghoreṇa sudhīḥ kuryāt sannirodhamanantaram      |
puruṣākhyena   manunā   yonimudrāṃ  pradarśayet      || 59 ||
devāya  vandanaṃ   kuryādīśānena   samāhitaḥ      |
etatsarvaṃ   vidhātavyaṃ   tattanmudrābhirādarāt      || 60 ||
      kḷpte pīṭhe iti |
 caturthektaprakāreṇa |
 natvatra pīṭhaśaktayaḥ |
 kīdṛśe pīṭhe |
 ṣaṭkoṇāntastrikoṇasthavyomapaṅkajasaṃyute |
 punaḥ kīdṛśe |
 paṅkajaśobhite |
 tena mātṛkāpadmaṃ kṛtvā tadupari trikoṇaṃ tadupari ṣaṭkoṇaṃ tadupari aṣṭadalaṃ padmaṃ tadupari caturasraṃ 
caturdvāramiti pūjāyantram |
 taduktaṃ viśvasāroddhāre----
                  caturasrāsane   padmamaṣṭapatraṃ    sakaṇīkam |
                  tasya madhye ca ṣaṭkoṇaṃ maṇḍalaṃ tu vidhīyate ||
                  tanmadhye ca trikoṇaṃ ca tanmadhye vyomapaṅkajam |
      madhye vaṭukamāvāhya |
 iti |
 vyomapaṅkajantu mātṛpaṭaloktavarṇābjam |
 mūlādisadyojāteneti |
 evaṃ pañcasu sambadhyate |
 tattanmudrābhiriti |
 mudrāstrayoviṃśe vakṣyante |
 lalāṭastho'ñjalirvandanamudrā || 56-60 ||
īśānādīn yajeddevān nyāsamārgeṇa deśikaḥ      |
sakalīkaraṇaṃ  kṛtvā  yajenmūrttīryathā  purā      || 61 ||
vyomapadmadaleṣvarcedasitāṅgādibhairavān      |
āsitāṅga  ruruṃ   caṇḍaṃ  krodhamunmattabhairavam      || 62 ||
kapālinaṃ bhīṣaṇākhyaṃ  saṃhāraṃ  ca  kramādamūn      |
ṣaṭkoṇeṣu ṣaḍaṅgāni krameṇā'bhyarcayet sudhīḥ      || 63 ||
      nyāsamārgeṇeti |
 devadehe tattadaṅgulībhirmūrdhādiṣu pañcavaktreṣvapi natvaṅgulīṣu |
 taduktaṃ nārāyaṇīye----yathātmani tathā deve nyāsaḥ kāryaḥ karaṃ vinā |
 iti |
      hrīṃ voṃ īśānāya nama ityādi pūjayet |
 tatra devadehe prathamaṃ vinyasya paścāt pūjanamiti jñeyam |
 sakalīkaraṇaṃ kṛtvā yajeddevamiti śeṣaḥ |
 mūrttīryathā purā yajediti anuṣajyate |
 yathā puretyanenāvaraṇapūjāyāṃ pūrvadakṣiṇasaumyapaścime īśe ca mūttī- pūjetyuktam |
 viśvasāroddhāre tu viśeṣaḥ---- " indrāgniyamasomāpsu pañca brahmaṇaḥ arcayet "  iti |
 aiuṛlaeoaṃ etadbījapūrvānityuktam |
      prayogastu----aṃ asitāṅgabhairavāya nama ityādi |
      bhairavapadaṃ sarveṣu yojyam |
 punarbhairavoddeśo mātṛnivṛttyarthaḥ |
 kramāt sudhīrityane- nāgneyādi pūjanamityuktam || 61-63 ||
pūrvādīśānaparyantaṃ   tadbahiḥ   pūjayedimān      |
ḍākinīputrakān  pūrvaṃ  rākiṇīputrakāṃstataḥ      || 64 ||
lākinīputrakān   paścātkākinīputrakāṃstataḥ      |
śākinīputrakān  bhūyo hākinīputrakān punaḥ      || 65 ||
mālinīputrakān paścāddevīputrāṃstataḥ param      |
athomārudramātṛṇāṃ  putrān  dakṣiṇato  yajet      || 66 ||
ūrdhvamukhyāḥ sutānūrdhvamadhomukhyāḥ sutānadhaḥ      |
iti     saṃpūjayenmantrī    putravargāṃstrayodaśa      || 67 ||
tadbahiḥ  padmapatreṣu  lokeśavaṭukān  yajet      |
brahmāṇīputrakaṃ     pūrve     māheśīputramaiśvare      || 68 ||
vaiṣṇavī  putrakaṃ  saumye   kaumārīputramānile      |
indrāṇīputrakaṃ   bhūyaḥ  pūjayetpaścime   tataḥ      || 69 ||
mahālakṣmīsutaṃ   paścādrakṣodiśi   samarcayet      |
vārāhī   putrakaṃ  yāmye  cāmuṇḍāsutamānale      || 70 ||
      tadbahiriti |
 ṣaṭkoṇabāhye |
 aṣṭapatrāntaḥ pūrvādīśānaparyantamimān vakṣyamāṇān pūjayediti sambandhaḥ || 64-70 ||
vaṭukān    daśadikṣvarceddhenukaṃ   tripurāntakam      |
vetālaṃ vahnijihvākhyaṃ kālāntākhyaṃ karālakam      || 71 ||
ekapādaṃ     bhīmadaṃṣṭramacalaṃ     hāṭakeśvaram      |
digvidikṣvantarāleṣu śrīkaṇṭhādīn yajet punaḥ      || 72 ||
krodhīśvarādibhṛgvantāṃstadvadbāhye    samarcayet      |
tatastrīnnakulīśādyān dakṣiṇe  pūjayet  sudhīḥ      || 73 ||
      digvidikṣviti |
 diśaścatasraḥ vidiśaścatasrastadantarālānyaṣṭau evaṃ ṣoḍaśa |
 punastadvaditi |
 digvidikṣvantarāleṣu |
 tatra diśo'ṣṭau vidiśo'ṣṭau tadantarālāni ṣoḍaśeti dvātriṃśat sthānāni jñeyāni || 71-73 ||
divyāntarikṣabhūmiṣṭhān yogīśān śaktisaṃyutān      |
yoginībhiḥ sahā'bhyarcedīśāgninirṛtisthitān      || 74 ||
iti      saṃpūjayeddevaṃ   vaṭukaṃ    proktavartmanā      |
dharmārthakāmamokṣāṇāṃ      patirbhavati     mānavaḥ      || 75 ||
      śaktisaṃyutāniti sāmānyena viśeṣaṇamātram |
 tāḥ śaktayaḥ kā ityapekṣāyāṃ yoginībhiḥ saheti padam |
 taduktaṃ viśvasāroddhāre----
            divyāntarikṣabhūmiṣṭhānyogīśān pūjayettataḥ |
            īśāgneyāñca nairṛtyāṃ yoginībhiḥ samanvitān || iti || 74-75 ||
vighnaṃ  durgāṃ  samārādhya  baliṃ  dattvā  vidhānataḥ      |
kāmyāni sādhayenmantrī yathoktāṃ siddhimāpnuyāt      || 76 ||
      kāmyamātre paribhāṣāmāha vighnamiti || 76 ||
śālyannaṃ  palalaṃ  sapīrlājācūrṇāni  śarkarā      |
guḍamikṣurasāpūpairmadhvaktaiḥ        parimiśritaiḥ      || 77 ||
kṛtvā    kavalamārādhya   devaṃ  prāguktavartmanā      |
raktacandanapuṣpādyairniśi    tasmai    baliṃ  haret      || 78 ||
tataḥ sidhyanti kāryāṇi balinā'nena mantriṇaḥ      |
juhuyāt sapīṣā mantrī yathoktāṃ siddhimāpnuyāt      || 79 ||
vaśyāya  juhuyāddakṣu  śakalairvaśayejjanān      |
juhuyāt putralābhāya praphullaiḥ kairavaiḥ sudhīḥ      || 80 ||
dhanadhānyādisampatyai     juhuyāttilataṇḍulaiḥ      |
bilvaprasūnairjuhuyānmahatīṃ   vindati   śriyam      || 81 ||
loṇairmadhurasaṃmiśrairvaśayedvanitājanān      |
vṛṣṭikāmena   hotavyaṃ   vetasānāṃ   samidvaraiḥ      || 82 ||
annena    juhuyānnityaṃ    dhanadhānyādisampade      |
vaśyāya  juhuyānmantrī  madhunā  divasatrayam      || 83 ||
      tadeva balividhānamāha śālyannamiti |
 palalaṃ māṃsam |
 ekīkṛtaṃ piṇḍarūpaṃ kavalaṃ grāsam |
 raktacandanapuṣpādyairniśi devamārādhya prāguktavartmanā niśi baliṃ harediti sambandhaḥ |
 ādyaśabdena dhūpadīpanaivedyāni |
 prāguktetyanena kṣetrapāloktabalimantre kṣetrapālaśabde vaṭuketi padaṃ dattvā devahasta ityuktam |
 yathoktāmiti |
 svamanasi
sthitām || 77-83 ||
rogoktauṣadhahomena rogā naśyanti tatkṣaṇāt      |
kṛtyādrohe   grahadrohe    bhūtāpasmārasambhave      || 84 ||
vyāghrājine  samāsīno  juhuyādayutaṃ  tilaiḥ      |
bhūtādayaḥ palāyante nekṣante tāṃ diśaṃ bhayāt      || 85 ||
rogokteti----vaidyakaśāstre yasmin roge yadauṣadhamuktaṃ tasya homādityarthaḥ ||84-85||
kṛṣṇāṣṭamīṃ samārabhya yāvat syāttaccaturdaśī |
tilaistaṇḍulasaṃmiśrairmadhuratrayalolitaiḥ      || 86 ||
trisahasraṃ pratidinaṃ  juhuyāt  saṃskṛte'nale      |
vaṭukeśvaramabhyarcya bhakṣyabhojyaphalānvitam      || 87 ||
nityaṃ nivedya  naivedyaṃ  madhyarātre  baliṃ haret      |
evaṃ japitvā  prayataḥ sahasrāṇyekaviṃśati      || 88 ||
samāptidivase  rātrāvajaṃ hatvā baliṃ haret      |
tataḥ kārayitā rājā toṣayetsādhakaṃ dhanaiḥ      || 89 ||
vidhinā'nena santuṣṭo vaṭukeśaḥ prayacchati      |
tejo balaṃ yaśaḥ putrān kāntiṃ lakṣmīmarogatām      || 90 ||
naśyanti śatravaḥ sarve vardhante bandhubāndhavāḥ      |
avagraho   na   jāyeta viṣaye  tasya  bhūpateḥ      || 91 ||
juhuyāt  kevalairleṇairayutaṃ   stambhanecchayā      |
nigaḍādivimokṣāya       prayogo'yamudāhṛtaḥ      || 92 ||
      kṛṣṇetyādi bhūpaterityantamekaḥ prayogaḥ |
 avagraho vṛṣṭyabhāvaḥ |
 viṣaye
deśe || 86-92 ||
vacācūrṇapalaṃ japtaṃ gavyenājyena lolitam      |
vibhajya bhakṣayed bandhyā maṇḍalāt putrakāṅkṣiṇī      || 93 ||
vinītaṃ putramāpnoti medhārogyabalānvitam      |
ādāvante prayogasya vaṭukāya baliṃ haret      || 94 ||
      vibhajyeti kiñcinnyūnasaptasaptaguñjāmitam |
 maṇḍalamekonapañcāśaddināni |
 viśvasāroddhāre tu viśeṣaḥ----
                  vacācūrṇapalaṃ devi kuḍavaṃ palasaṃyutam |
                  padmapatre vinikṣipya sthāpayeddevasannidhau ||
                  siddhān saṃpūjya vidhivajjapet spṛṣṭvā tadauṣadham |
                  mantraṃ   sahasramāvartya  siddhānabhyarcya   buddhimān ||
                  dhyātvā devīmṛtusnātāṃ prāśayettanmahauṣadham || iti || 93-94 ||
dvividho balirākhyāto rājasaḥ sāttviko budhaiḥ      |
rājaso    māṃsaraktāḍhyaḥ   palatrayasamanvitaḥ      || 95 ||
mudgapāyasasaṃyukto         madhuratrayalolitaḥ      |
sāttviko  māṃsarahitaḥ śeṣamanyat  puroktava      || 96 ||
brāhmaṇo niyataḥ śuddhaḥ sāttvikaṃ balimāharet      |
sādhayenmanunā'nena   bhasma   sarvārthasiddhidam      || 97 ||
      rājaso māṃsaraktāḍhya iti |
 tatra kiṃ māṃsamityapekṣāyāṃ palatrayasamanvita iti |
 tatra palatrayaṃ bhūcarakhecarajalacarajam |
 taduktaṃ viśvasāroddhāre----
                  meṣakukkuṭayormāṃsaṃ śālyannaṃ ghṛtasaṃyutam |
                  lājācūrṇamapūpaṃ ca guḍamikṣurasānvitam |
                  madhumatsyakapitthādi balidravyaṃ samīritam || iti |
                  marīcairjīrakaiścaiva   guḍakhaṇḍaistathaiva ca |
                  śālitandulasambhaktagokṣīreṇa samanvitam |
                  saindhavaṃ  dagdhamīnena   palatrayasamanvitam || iti ||
   tathā'nyatrāpi----      palatrayaṃ māṣacūrṇaṃ dadhi kṣīraṃ ghṛtaṃ tathā |
                  guḍaudanena saṃyuktaṃ miśrīkṛtya vicakṣaṇaḥ || iti ||
      kecit phalatrayamiti pāṭhamapaṭhan |
 taccintyam || 95-97 ||
uśīraṃ   candanaṃ  kuṣṭhaṃ  ghanasāraṃ  sakuṅkumam      |
śvetārkamūlaṃ  vārāhīṃ lakṣmīṃ  kṣīramahīruhām      || 98 ||
tvaco  bilvatarormūlaṃ  śoṣayitvā  sucūrṇayet      |
cūrṇaṃ  vyomni  gṛhītena  gomayena  vimiśritam      || 99 ||
kṛtvā piṇḍāni saṃśoṣya saṃskṛte havyavāhane      |
mūlena dagdhvā tadbhasma śuddhapātre viniḥkṣipet      || 100 ||
ketakīmālatīpuṣpairvāsayed     bhasmaśodhitam      |
ayutaṃ  prajapenmantraṃ  spṛṣṭvā bhasma  supūjitam      || 101 ||
etadādāya   dinaśaḥ prātaḥ puṇḍraṃ  karoti  yaḥ      |
tasya  rogāḥ praṇaśyanti  kṛtyādrohamahāgrahāḥ      || 102 ||
ripucauramṛgādibhyo      bhayamasya    na    jāyate      |
vardhante  sampadaḥ sarvāḥ   pūjyate   sakalairjanaiḥ      || 103 ||
rājā vaśyo bhavettasya sāmātyaḥ saparicchadaḥ      |
abhiṣekaṃ   prakurvīta  rājño   vijayakāṅkṣiṇaḥ      || 104 ||
      bhasmasādhanamevāha----uśīramityādi |
 ghanasāraḥ karpūraḥ |
                  vārāhī śūkarī kāchī māgadhī gṛṣṭi kārikā |
      iti kaiyaṭadevanighaṇṭau vārāhīnāmnī auṣadhī prasiddhā |
                  śamī lakṣmīḥ śivā śītā māṅgalyā keśahṛtphalā ||
      iti kaiyaṭadevanighaṇṭau lakṣmīśabdena śamī uktā |
 vyomni gṛhīteneti bhūtalā spṛṣṭena |
 puṇḍraṃ tripuṇḍrantiryaktilakaḥ |
 mṛgo vyāghraḥ |
      abhiṣekaṃ prakurvīteti |
 saptabhiḥ pañcabhirvā'hobhirityarthaḥ |
  " saptāhaṃ vāpi pañcāham "  ityukteḥ |
 tatra pūrvameva saptamaṃ pañcamaṃ vā śubhadinamālocya prathamārambhaḥ kāryaḥ || 98-104 ||
pūrvektamaṇḍape    kḷpte   vitānadhvajaśobhite      |
sarvatobhadramālikhya  kaṇīkāṃ  tasya  pūrayet      || 105 ||
aṣṭadroṇapramāṇena  śālibhiḥ  śodhitaiḥ śubhaiḥ      |
tadardhāṃstaṇḍulāṃstasmin nyasya dūrvākṣatānvitān      || 106 ||
hemādivihitaṃ    kumbhaṃ    navaratnasamanvitam      |
saṃsthāpya vimalaistoyairāpūryā'sminviniḥkṣipet      || 107 ||
kṣīradrumaprabālāni   lakṣmīṃ  dūrvāṃ  sahāṃ  punaḥ      |
karpūraṃ   candanaṃ    bilvamuśīraṃ  kuṅkumaṃ  punaḥ      || 108 ||
kaṅkolamaguruṃ jātiṃ mallikāṃ campakotpalaiḥ      |
gomedaṃ     dāḍimaṃ      paścātpaṭṭayugmena    veṣṭayet      || 109 ||
      abhiṣekaprakāramāha----pūrvekteti |
 tṛtīyokte ityarthaḥ |
 aṣṭadroṇeti |
 arddha- khārī |
 tadarddhamiti |
 khārīcaturthāṃśaḥ |
 navaratnāni ṣaṣṭhoktāni |
 prabālāni pallavāḥ |
 sahā sahadevī |
 gomedaṃ patrajam----
       " gomedakaṃ pītamaṇau kakkole patraje'pi ca "  iti viśvaḥ || 105-109 ||
tasminnāvāhya  vaṭukaṃ   rājasaṃ    samprapūjayet      |
bahiraṣṭasu     kumbheṣu    bhairavānaṣṭa   pūjayet      || 110 ||
trayodaśasu  kumbheṣu  trayodaśa  gaṇān  yajet      |
bāhya   daśasu  kumbheṣu  lokeśānarcayet  sudhīḥ      || 111 ||
tadbahirdvyāṣṭakumbheṣu śrīkaṇṭhādīn sureśvarān      |
pañcatriṃśadghaṭeṣvarcet kādivarṇeśvarān kramāt      || 112 ||
iti  gandhādibhiḥ  samyak  pañcāvaraṇamarcayet      |
ayutaṃ prajapetspṛṣṭvā tān ghaṭān  deśikottamaḥ      || 113 ||
rājasamiti rājasadhyānoktamūttīm |
 lokeśān lokeśavaṭukān |
 kramādityanena parito dvātriṃśat dakṣiṇe trīnityuktam |
 spṛṣṭvetyubhayatra |
 kūrcādinā || 110-113 ||
pāyasaiḥ sapīṣā   śuddhaistilairdaśaśataṃ  pṛthak      |
juhuyāttān ghaṭān spṛṣṭvā pratyahaṃ balimāharet      || 114 ||
rājasoktaprakāreṇa    rātrau   deśikasattamaḥ      |
sudine  śobhane lagne vācayitvā  dvijanmabhiḥ      || 115 ||
svastimaṅgalavākyāni     viśuddhairvedapāragaiḥ      |
nadatsu   pañcavādyeṣu  praṇamya  vaṭukeśvaram      || 116 ||
jitendriyaṃ śuddhakāyaṃ  rājānaṃ  brāhmaṇapriyam      |
āstikaṃ  satyavacanamabhiṣiñcet  prasannadhīḥ      || 117 ||
abhiṣikto  narapatiḥ  praṇipatya  guruṃ param      |
bhūyasīṃ  dakṣiṇāṃ dadyāt prasīdati tathā  guruḥ      || 118 ||
rājā'bhiṣikto bhavati sākṣād bhūmipurandaraḥ      |
parān  vijayate  bhūpān  stūyate  sakalairjanaiḥ      || 119 ||
      pṛthagiti |
 pratyekam |
 tena sahasratrayaṃ homaḥ, pratyahaṃ saptāhaṃ pañcāhaṃ
vā || 110-119 ||
kṛtābhiṣekaḥ  ṣaṇmāsaṃ  pratimāsaṃ  mahīpatiḥ      |
caturambhodhivalayāṃ śāsti sarvāṃ vasundharām      || 120 ||
asyaivāvṛttyā phalaviśeṣamāha kṛteti |
 ṣaṇmāsaṃ pratimāsamiti ṣaḍāvṛttayaḥ || 120 ||
gajāśvaśāntividhaye  teṣāṃ  śālāsu sādhakaḥ      |
kuṇḍaṃ  kṛtvā  vidhānena  homaṃ  kuryādyathāvidhi      || 121 ||
pāyasājyatilaivīdvānayutatritayāvadhi      |
brāhmaṇān bhojayennityaṃ bhakṣyabhojyaphalādibhiḥ      || 122 ||
      gajeti |
 prākproktavidhinā kumbhān sthāpayitvā gandhānulepaiḥ puṣpādyairabhyarcya vidhānena kuṇḍaṃ kṛtvā yathāvidhi 
homaṃ kuryāditi sambandhaḥ|
 tatra vidhāneneti trikoṇam|
 yathāvidhīti |
 vaṭukamagnāvabhyarcya vaṭukaṃ ca tatra pūjayitvetyarthaḥ || 121-122||
prākproktavidhinā kumbhān sthāpayitvā'tra deśikaḥ      |
abhyarcya gandhapuṣpādyaistajjalaiḥ prokṣayedgajān      || 123 ||
aśvaśālāmanenaiva   vardhante   te   dine  dine      |
yuddheṣu   mahatī  śaktirjāyate   pūrvato'dhikā      || 124 ||
sarvarogāḥ praṇaśyanti kṛtyādrohāḥ paraiḥ kṛtāḥ      |
asmātparatarā  rakṣā  nāsti  teṣāṃ   mahītale      || 125 ||
abhiṣicya  mahīpālaṃ   pareṣāṃ   vijayodyatam      |
uktena vidhinā  mantrī  yāminyāṃ  balimāharet      || 126 ||
      prākproktavidhinā |
 caturthektavidhinā |
 kumbhāniti pañca |
 atra |
 pañcasu kumbheṣu |
 abhyarcyeti |
 madhye vaṭukam īśānaṃ caturṣvanyā mūrttīriti śeṣaḥ |
 uktañca----
                  pañcātmānaṃ padaṃ kṛtvā svālipte śuddhabhūtale |
                  koṣṭheṣu sthāpayet sṛṣṭyā kalaśān pañca śobhanān ||
                  dhūpādivāsitān bhūyo jalairāpūrayet pṛthak |
                  māṇikyaṃ mauktikaṃ vajraṃ nīlaṃ marakataṃ tathā ||
                  proktāni pañca ratnāni nikṣipya  teṣu pañcasu |
                  tatra devaṃ ca mūrttīśca  samabhyarcya  yathāvidhi || iti ||
      anyatra tu----suvarṇaṃ rajataṃ  muktā  rājāvarttaṃ  pravālakam |
      ratnapañcakamākhyātam |
 iti |
 gajān aśvān śālāñca gajāśvaśālāṃ prokṣayediti sambandhaḥ |
 te gajā aśvāḥ |
 śaktirjāyata iti |
 teṣāmityanuṣajyate |
      rogāḥ praṇaśyantītyatrāpi |
 abhiṣicyeti haredityantaṃ pūrvektābhiṣekabalyora- nuvādaḥ || 123-126 ||
anyūnāṅgamajaṃ hatvā  rājasaṃ  prāgudāhṛtam      |
balipradānasamaye    ripūṇāṃ    sarvasainyakam      || 127 ||
nivedayed balitvena vaṭukāya viśiṣṭadhīḥ      |
vidarbhayecchatrunāmnā balimantraṃ tathā sudhīḥ      || 128 ||
śatrupakṣasya  rudhiraṃ  piśitaṃ ca  dine dine      |
bhakṣaya svagaṇaiḥ  sārddhaṃ  sārameyasamanvitaḥ      || 129 ||
balimantro'yamākhyātaḥ sarveṣāṃ vijayapradaḥ|
anena balinā hṛṣṭo vaṭukaḥ parasainyakam      || 130 ||
sarvaṃ gaṇebhyo  vibhajedāmiṣaṃ  kruddhamānasaḥ      |
evaṃ kṛte  parabalaṃ  kṣīyate  nā'tra saṃśayaḥ      |
vijayaśriyametena    rājā   prāpnotyayatnataḥ      || 131 ||
      tatraiva viśeṣamāha |
 anyūnetyādinā || 127-131 ||
śrīmāyāsmarakūṭamatra vilikhenmadhye daleṣvaṣṭasu
      dviḥproktaṃ vaṭukāyaśabdamaparān mantrasya varṇān bahiḥ|
aṣṭadvandvadaleṣu    tadbahiratastatsaṃkhyapatreṣvatha
      dvātriṃśaddalakādisāntasahitaṃ yantraṃ likhed bhūpure      || 132 ||
āpaduddharaṇaṃ        yantramapamṛtyubhayāpaham      |
sarvasampatpradaṃ nityaṃ sarva saubhāgyadāyakam      || 133 ||
rakṣākaraṃ   grahārttānāṃ   rājñāṃ   vijayavardhanam      |
āpaduddharaṇādasmādāpaduddharaṇakṣamaḥ      || 134 ||
tantreṣu nāsti  mantro'nya  ityāhurmantravedinaḥ      |
      yantramāha śrīmāyeti |
 śrī śrībījam |
 māyā śaktibījam |
 smaraḥ kāmabījaṃ klīṃ |
 kūṭaṃ kṣrīṃ |
 madhye kaṇīkāyāḥ |
 taduktaṃ viśvasāroddhāre----
                  tatrādau kaṇīkāmadhye lakṣmībījaṃ nyased budhaḥ |
                  māyābījaṃ tato nyasya kāmabījaṃ tataḥ param ||
                  kūṭākṣaraṃ tataḥ   paścādagnimāyāsamanvitam |
                  caturbījasamāyuktaṃ     kaṇīkāmantramuddharet || iti ||
      etena keṣāñcana smararūpameva kūṭaṃ likhediti vyākhyānaṃ nirastam |
 aṣṭadaleṣu baṭukāya ityekākṣarakrameṇa likhanīyam |
 mantrasya varṇāniti |
 āpadityādi- māyāntān |
 prathamaṣoḍaśadale |
 tadbahiḥ prathamaṣoḍaśadalādbahiḥ |
 tatsaṃkhyapatreṣu ṣoḍaśasu |
 tadupari dvitīyaṣoḍaśadale ṣoḍaśasvarān likhet || 132-134 ||
arghīśo  vahniśikharo  lāntastho  dānta īritaḥ      || 135 ||
phaḍantaścaṇḍamantro'yaṃ   trivarṇātmā    samīritaḥ      |
asya  triko  muniḥ proktaśchando'nuṣṭubudāhṛtam      || 136 ||
caṇḍeśo  devatā  proktā   kuryādaṅgavidhiṃ  punaḥ      |
hṛdayaṃ dīpta phaṭ proktaṃ jvala phaṭ śira īritam      || 137 ||
śikhā jvālāmālinī phaṭ jñeyā phaṭ kavacaṃ matam |
hana phaṭ netramākhyātaṃ  sarvajvālini  phaṭ param      |
vinyasyaivaṃ   ṣaḍaṅgāni   tato  devaṃ  vicintayet      || 138 ||
      caṇḍamantramāha----arghīśa iti |
 arghīśa ūḥ|
 dānto dhaḥ lāntastho vahniśikharaḥ tena rdhva |
 ūkāro bījaṃ phaṭ śaktiḥ |
 trika iti ṛṣināma || 135-138 ||
caṇḍeśvaraṃ raktatanuṃ trinetraṃ
            raktāṃśukāḍhyaṃ hṛdi bhāvayāmi      |
ṭaṅkaṃ triśūlaṃ sphaṭikākṣamālāṃ
            kamaṇḍaluṃ    bibhrataminducūḍam      || 139 ||
      dhyānamāha----caṇḍeśvaramiti |
 ṭaṅkaṃ paraśum |
 taduktaṃ nārāyaṇīye----
                  śūlī paraśukamaṇḍalvakṣamālī trilocanaḥ |
 iti |
      vāmordhvāt vāmādhaḥparyantamāyudhadhyānam || 139 ||
varṇalakṣaṃ   japenmantraṃ    homaṃ   kuryāddaśāṃśataḥ      |
madhuratrayasaṃyuktaivīśuddhaistilataṇḍulaiḥ      || 140 ||
pañcākṣarodite   pīṭhe    caṇḍeśaṃ  sādhu  pūjayet      |
mūrttau bījena kḷptāyāṃ tat kūrme bindusaṃyutaḥ      || 141 ||
caṇḍeśvarāya   hṛd   bījapūrvaḥ  pūjāmanurmataḥ      |
aṅgairmātṛbhirāśeṣairvajrādyairāyudhairyajet      || 142 ||
      taditi bījam |
 kūrmaḥ cakāraḥ || 140-141 ||
      pūjāmantramāha----caṇḍeti |
 caṇḍeśvarāya svarūpam |
 hṛnnamaḥ |
 bījapūrvaḥ svasya bījapūrva ityarthaḥ |
 ācāryaiśca gāyatrīṃ japedityuktam |
 yadāhuḥ----
            caṇḍa caṇḍāyetyuktvā prāgvadetadvidmahe padam |
            caṇḍeśvarāya ca proktvā dhīmahīti padaṃ vadet ||
            tannaścaṇḍa iti proktvā brūyād bhūyaḥ pracodayāt |
            eṣā tu caṇḍagāyatrī japāt sānnidhyakāriṇī || iti || 142 ||
caturāvaraṇaṃ    proktaṃ   caṇḍeśasya   samarcane      |
iti siddhe manau mantrī dhanavān jāyate'cirāt      || 143 ||
tarpayenmanunā'nena nityamaṣṭottaraṃ śatam      |
śriyamāpnoti mahatīṃ putramitrasamanvitaḥ      || 144 ||
      śriyamāpnotīti |
 śrībījāditvam || 144 ||
priyaṅgukusumaiḥ phullaistatkāṣṭhajvalite'nale      |
juhuyādayutaṃ   mantrī  puraḥ  kṣobho  prajāyate      || 145 ||
      mantrītyanena durgābījāditvaṃ sūcitam || 145 ||
sādhyavṛkṣatvaco  loṇaṃ piṣṭvā piṣṭasamanvitam      |
puttalīṃ  rucirāṃ  kṛtvā  pratiṣṭhāpya  samīraṇam      || 146 ||
chittvā   chittvā   prajuhuyādaṣṭottaraśataṃ  niśi      |
saptāhamevaṃ kurvīta sādhyo dāso bhavet svayam      || 147 ||
      sādhyavṛkṣeti |
 sādhasya yannakṣatraṃ tannakṣatravṛkṣatvacaḥ |
 tān dvāviṃśe vakṣyati |
 piṣṭaṃ taṇḍulapiṣṭam |
 taduktamācāryaiḥ----
      sādhyarkṣāṅghirapacarmaṇāṃ sumasṛṇāṃ piṣṭaiśca loṇaiḥ samaṃ
      kṛtvā puttalikāṃ pratiṣṭhitacalāṃ japtvā ca rātrau hunet || iti |
      puttalīm |
 ṣaṇavatyaṅgulām |
 samīraṇaṃ prāṇaṃ pratiṣṭhāpyeti trayoviṃśaprakāreṇa |
 chittvā chittvāti |
 dvāviṃśe vakṣyamāṇarītyā |
 sādhya iti |
 liṅgamavivakṣitam |
 puruṣaṃ striyamapi vaśayet |
 taduktam----
      saptāhaṃ puruṣo'ṅganā yadi ciraṃ vaśyastvavaśyaṃ bhave-
            dasmin janmani nātra codyaviṣayo dehāntare saṃśayaḥ || iti ||
      atha ca sādhyamiti sāmānyata uktedvījādiḥ |
 tatra viśeṣo nārāyaṇīye----                              prajvālyā'gnimapāmārgairevaṃ vaśyo bhaved dvijaḥ |
      dīpte vahnau citākāṣṭhaiḥ pratikṛtyā tathā hunet |
                  rājā vaśībhavedevaṃ vaśyaḥ syādvaiśyaśūdrayoḥ || iti |
      dāso bhavedatra kāmāditvaṃ jñeyam || 146-147 ||
śaivamantreṣu  niṣṇātaścaṇḍeśvaramanuṃ  bhajet      |
sarvān kāmānavāpnoti paratreha ca nandati      || 148 ||
      śaivamantreṣvityanenaitaduktaṃ bhavati |
 yāvān caṇḍeśvacarajapastāvān śaivaṣaḍakṣara mantrajapaḥ |
 yadāhuḥ----tryakṣarasya japo yāvattāvajjapyaḥ ṣaḍakṣaraḥ |
                    ehikāmuṣmikīṃ siddhiṃ tathā hi labhate naraḥ || iti ||
      sarvān kāmāniti |
                  satilaistandulairhemakāṣṭhāgnau  juhuyādareḥ |
                  unmādāya payohomastacchāntiḥ khādirānale || iti |
                  yadyadvarṇaiḥ prasūnaistu mantrī saptadinaṃ hunet |
                  labhettadrūpabāso'yamṛṇahā kāmado manuḥ ||
      ityādi jñeyam || 148 ||
dharāpo'gnimarudvyomamakheśendvarkamūrttaye      |
sarvabhūtāntarasthāya  śaṅkarāya namo  namaḥ      || 149 ||
      dharetyādi śaivamantrānte śivastutiḥ |
 dhareti ślokenā'ṣṭamūttītvamuktam |
 makheśo yajamānaḥ || 149 ||
śrutyantakṛtavāsāya  śrutaye   śrutijanmane      |
atīndriyāya mahase śāśvatāya namo namaḥ      || 150 ||
      śrutyanteti |
 upaniṣatpratipādyatvāttatra kṛtāvāsāyetyupacārataḥ prayogaḥ |
 śrutaye śrutirūpāya |
 śrutīnāṃ janma yasmāt |
 tenā'nādivedapravaktre |
 atīndriyāyeti |
  " yato vāco nivarttante aprāpya manasā saha "  iti śruteḥ || 150 ||
sthūlasūkṣmavibhāgābhyāmanirdeśyāya śambhave      |
bhavāya   bhavasambhūtaduḥkhahantre  namo'stu   te      || 151 ||
      bhavāya bhavanāmne |
 bhavo janma tadduḥkhahantre || 151 ||
tarkamārgātidūrāya tapasāṃ phaladāyine      |
caturvargavadānyāya sarvajñāya namo namaḥ      || 152 ||
      tarkaḥ dustarkaḥ |
 caturvargapradātre || 152 ||
ādimadhyāntaśūnyāya      nirastāśeṣabhītaye      |
yogidhyeyāya  mahate   nirguṇāya  namo   namaḥ      || 153 ||
viśvātmane'vicintyāya vilasaccandramauline      |
kandarpadarpakālāya  kālahantre   namo   namaḥ      || 154 ||
      ādiḥ sargaḥ madhyaḥ pālanaṃ antaḥ saṃhāraḥ tatra śūnyāya |
 phalānupagamāt |
 avicintyāya |
 iyattābhāvāt |
 kālāyā'ntakāya || 153-154 ||
viṣāśanāya    viharad   vṛṣaskandhamupeyuṣe      |
sariddāmasamābaddhakapardāya    namo   namaḥ      || 155 ||
śuddhāya   śuddhabhāvāya  śuddhānāmantarātmane      |
purāntakāya pūrṇāya  puṇyanāmne  namo  namaḥ      || 156 ||
bhaktāya nijabhaktānāṃ  bhuktimuktipradāyine      |
vivāsase vivāsāya viśveśāya namo namaḥ      || 157 ||
      sarid gaṅgā saiva dāma tena prabaddhaḥ kaparde jaṭājūṭo yena tasmai |
  " kaparde'sya jaṭājūṭaḥ "  iti koṣaḥ || 155-157 ||
trimūttīmūlabhūtāya   trinetrāya   namo   namaḥ      |
tridhāmnāṃ  dhāmarūpāya janmaghnāya  namo namaḥ      || 158 ||
devāsuraśiroratnakiraṇāruṇitāṅghraye      |
kāntāya nijakāntāyai dattārdhāya namo namaḥ      || 159 ||
stotreṇā'nena pūjāyāṃ prīṇayejjagataḥ pati      |
bhuktimuktipradaṃ  bhaktyā  sarvajñaṃ  parameśvaram      || 160 ||
|| iti śrīmadlakṣmaṇadeśikendraviracite śāradātilake
viṃśaḥ paṭalaḥ samāptaḥ || 20 ||
bth " bi
trimūrtteḥ brahmaviṣṇurudramūrtteḥ |
 tridhāmnāmiti sūryāgnicandramasām ||158-160||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ viṃśaḥ paṭalaḥ || 20 ||
bth " bi

athaikaviṃśaḥ paṭalaḥ

atha gāyatrīprakaraṇam
atho vakṣyāmi gāyatrīṃ tattvarūpāṃ trayīmayīm       |
yayā  prakāśyate brahma  saccidānandalakṣaṇam       || 1 ||
      evaṃ tāntrikān pañcadevatāmantrānuktvā katicidgāyatryādivaidikānmantrānvaktu- mupakramate atho iti |
 tattvarūpāṃ catuvīṃśativarṇānāṃ catuvīṃśatitattvātmatvāttadrūpatā |
 tānyakṣaranyāse vakṣyante |
 anena gāyatryakṣaraiḥ sārddhaṃ tattvanyāso'pi sūcitaḥ |
 trayīmayīmityanena etayā samyagyathāvidhi paṭhitayā trayīpāṭhaphalaprāptiruktā |
 yayā gāyatryā saccidānandalakṣaṇaṃ brahma prakāśyate |
 tataḥ praṇavasya tatpratipādakatvamantye vakṣyati |
 vyāhṛtyādīnāṃ tatpratipādakatvamāhurācāryāḥ----
      bhūḥpadādyā vyāhṛtayo bhūśabdastadi(ḥ sati)varttate |
      tatpadaṃ saditi proktaṃ tanmātratvācca bhūrataḥ ||
      bhūtatvāt kāraṇatvācca bhuvaḥ śabdasya saṅgatiḥ |
      sarvasvīkaraṇāt svātmatayā ca svaritīritam ||
      mahattvācca mahastvācca mahaḥśabdasya saṅgatiḥ |
      tadeva sarvajanatā tasmāt tu vyāhṛtirjanaḥ ||
      tapojñānatayā caiva tathā tāpatayā smṛtam |
      satyaṃ paratvādātmatvādanantajñānataḥ smṛtam ||
      praṇavasya vyāhṛtīnāmataḥ sambandha ucyate |
      akāro bhūrukārastu bhuvo mārṇaḥ svarīritaḥ ||
      bindurmahastathā nādo janaḥ śaktistapaḥ smṛtam |
      śāntiḥ satyamiti proktaṃ yattatparataraṃ padam ||
      atrāpi tatpadaṃ  pūrvaṃ proktaṃ tadanuvarṇyate |
      praṇavasya vyāhṛtīnāṃ gāyatryaikyamathocyate ||
      taddvitīyaikavacanamanenā'khilavastunaḥ |
      sṛṣṭyādikāraṇaṃ tejorūpamādityamaṇḍale ||
      abhidhyeyaṃ parānandaṃ paraṃ brahmā'bhidhīyate |
      yattatsaviturityuktaṃ ṣaṣṭhyekavacanātmakam ||
      dhātoriha  viniṣpannaṃ prāṇiprasavavācakāt |
      sarvāsāṃ prāṇijātīnāmiti prasavituḥ sadā ||
      vareṇyaṃ varaṇīyatvāt  sevanīyatayā tathā |
      bhajanīyatayā sarvaiḥ prārthanīyatayā smṛtam ||
      pūrvasyā'ṣṭākṣarasyaivaṃ vyāhṛtirbhūritīritā |
      pāpasya bharjanādbharge bhaktasnigdhatayā tathā ||
      devasya vṛṣṭidānādiguṇayuktasya nityaśaḥ |
      prabhūtena prakāśena dīpyamānasya vai tathā ||
      dhyai cintāyāmato dhātorniṣpannaṃ dhīmahītyadaḥ|
      nigamādyena divyena vidyārūpeṇa cakṣuṣā ||
      dṛśyo hiraṇmayo deva ādityo nityasaṃsthitaḥ |
      hīnatārahitaṃ tejo yasya syāt sa hiraṇmayaḥ ||
      yaḥ sūkṣmaḥ so'hamityevaṃ cintayāmaḥ sadaiva tu |
      dvitīyāṣṭākṣarasyaivaṃ    vyāhṛtirbhuva  īritā ||
      dhiyo buddhīrmanorasya chāndasatvād ya īritaḥ |
      kṛtaśca liṅgavyatyāsaḥ sūtrāt suptiṅupagrahāt ||
      yattattejo  nirupamaṃ sarvaveda(deva)mayātmakam |
      bhajatāṃ  pāpanāśasya hetubhūtamihocyate ||
      na iti prokta ādeśaḥ ṣaṣṭhyā bahviti cāsmadaḥ |
      tasmādasmākamityarthaḥ prārthanāyāṃ pracodayāt ||
      tṛtīyāṣṭākṣarasyāpi vyāhṛtiḥ svaritīritā |
      evaṃ daśapadānyasyāstrayaścā'ṣṭākṣarāḥ smṛtāḥ ||
      ṣaḍakṣarāśca catvāraḥ syuścatuvīṃśadakṣarāḥ |
      itthaṃbhūtaṃ yadetasya devasya savituvībhoḥ ||
      vareṇyaṃ  bhajatāṃ  pāpavināśanakaraṃ param |
      bharge'smābhirabhidhyātaṃ dhiyastannaḥ pracodayāt ||
      uktaivamatra   gāyatrī  punastacchira  ucyate |
      āpo jyotī rasa iti somāgnyosteja ucyate ||
      tadātmakaṃ jagat sarvaṃ rasastejodvayaṃ smṛtam |
      amṛtaṃ tadanāśitvād bahutvād brahma gadyate ||
      yadānandātmakaṃ brahma  satyajñānādilakṣaṇam |
      tad bhūrbhuvaḥsvarityuktaṃ so'hamityo(ttha)mudāhṛtam ||
      etattu vedasārasya śirastvācchira īritam |
 iti || 1 ||
----prapañcasāratantre 30. 7-31
praṇavādyā   vyāhṛtayaḥ  sapta  syustatpadādikā       |
catuvīṃśatyakṣarātmā   gāyatrī    śirasā'nvitā       || 2 ||
sarvavedoddhṛtaḥ    sāro    mantro'yaṃ   samudāhṛtaḥ       |
brahmā    devyādigāyatrī   paramātmā   samīritāḥ       || 3 ||
ṛṣyādyāḥ  praṇavasyaite   munibhiḥ  parikīttītāḥ       |
jamadagnibharadvājabhṛgugautamakaśyapān       || 4 ||
viśvāmitravasiṣṭhākhyau    vyāhṛtīnāmṛṣīnviduḥ       |
gāyatryuṣṇigathā'nuṣṭubbṛhatī    paṅktayaḥ    punaḥ       || 5 ||
triṣṭubjagatyau cchandāṃsi kathitāni  manīṣibhiḥ       |
saptācīranilaḥ  sūrye  vākpatirvaruṇo  vṛṣaḥ       || 6 ||
viśvedevāḥ  kramādāsāṃ  devatāḥ parikīttītāḥ       |
gāyatryā  munirākhyāto viśvāmitro  mahādyutiḥ       || 7 ||
gāyatrī  chanda  ityuktaṃ  devatā  savitā  smṛtā       |
śirasā'sya munirbrahmā chando devyādikā smṛtā       || 8 ||
gāyatrī  paramātmā'sya  devatā  kathitā  budhaiḥ       |
      praṇavādyā iti prativyāhṛti sambadhyate |
 tatpadādiketyasyā'grimeṇa sambandhaḥ |
 śiraseti |
 oṃ āpo jyotī raso'mṛtaṃ brahma bhūrbhuvaḥ svaromiti |
 munibhiḥ parikīttītā ṛṣyādyāḥ praṇavasya samīritā iti sambandhaḥ |
 asyāḥ kalpo'haṃ bījādiproktam----      re ityetat tu bījaṃ syādyavarṇaṃ śaktirucyate |
                  ṇityetatkīlakaṃ proktaṃ gāyatryāstripadātmanaḥ || iti ||
      kalpāntare----yaṃ tu bījaṃ syādī śaktirṇaṃ ca kīlakam |
 iti || 2-8 ||
vyāhṛtīḥ sapta bhūrādyā hṛnmukhāṃsoruyugmake        || 9 ||
jaṭhare nyasya mantrajño gāyatryārṇāṃstanau nyaset       |
patsandhiṣu dhvaje  nābhau  hṛtkaṇṭhabhujasandhiṣu       || 10 ||
āsyanāsākapolākṣikarṇabhrūmastake    punaḥ       |
pāścātyottarayāmyaprāgūrdhvavaktreṣu     sādhakaḥ       || 11 ||
      mantrajño nyasedityanena praṇavaṃ vinyasya saptavyāhṛtīvīnyastavyā ityuktaṃ bhavati |
         yadāhuḥ----aṃ namo brahmaṇe nābhau hṛdaye uṃ ca viṣṇave |
                  maṃ śivāya namo mūrdhni tattadrūpaṃ smaran nyaset || iti ||
      patsandhiṣviti |
 pādadvayasandhicatuṣke akṣaracatuṣkam |
 taduktam---- " padadvaya- sandhicatuṣke "  iti |
 ayaṃ nyāsaḥ aṅgulimārabhya karttavyaḥ |
 atra yadyapi sandhi- śabdagrahaṇamasti tathāpi tadavadhyaṅga eva nyāso vidheya iti jñeyam |
 evaṃ bhujadvaya- sandhicatuṣke akṣaracatuṣkam |
 nyāsādiṣvekaikamakṣaram |
 ṇiyetyasya pṛthagbhāvena catuvīṃśatyakṣarātmakatvam |
 sādhaka ityanena pratyakṣaramādau praṇavaḥ ante ca namaḥśabda ityuktam |
 kalpāntare tu----
      varṇanyāsamatho vakṣye ārṣaṃ chandaśca daivatam |
      tattvaśaktī varṇamudre smṛtvā varṇān kramān nyaset ||
      mitroktāgnyacalāhlādi pīto vakrāṅgulī karau |
      sammukhaṃ mohapāpaghnaṃ caraṇāṅguṣṭhayostu tat ||
      madhucchando nivādyambu prabhā śyāmo'bjakośavat |
      samukhau sampuṭaṃ copapāpaghnaṃ gulphayostu saṃ ||
      gargamadhyārkatejojā kapilo vitataṃ karau |
      prasāritottānaśākhau pāpaghnaṃ jaṅghayostu viṃ ||
      upamanyuḥ pratiṣṭhā ca vidyudvāyuśca viśvabhṛt |
      vistīrṇaṃ saṃhatottānatarjanīmuktahastakam ||
      indranīlanibhaṃ rogagrahaghnaṃ jānunostu tuṃ |
      kaśyapaḥ supratiṣṭhā ca yamaḥ khaṃ ca vilāsinī ||
      vahnyābhaṃ sammukhāsaktapāṇyoryuktakaniṣṭhayoḥ |
      anyatra viralāṅgulyoraṅguṣṭhadvayayogataḥ ||
      dvimukhaṃ bhrūṇahatyāghnamūrvervaṃ vinyaset sudhīḥ |
      bhṛgurdevī jalaṃ gandhaḥ prabhācchaḥ pūrvarūpayoḥ ||
      trimukhaṃ tarjanīyogād guhye'gamyāghahṛt tu reṃ |
      atryuṣṇigvāgraso līlā vidyuttadvaccaturmukham ||
      madhyāyogādabhakṣyāghaharaṃ vṛṣaṇayostu ṇiṃ |
      viṣṇvanuṣṭubvirūpākṣanāmācchaḥ pañcavaktrakam ||
      anāmāyogato hatyāharaṃ kaṭyāṃ tu yaṃ tathā |
      hārīto bṛhatīndrastvak kānti(kīttī)rnīlastathā tayoḥ ||
      tiryagyuktāgrāṅgulikayoḥ kaniṣṭhā mokṣaṇe sati |
      ṣaṇmukhaṃ narahatyāghnaṃ nābhau bhaṃ yājñavalkyakaḥ ||
      paṅktivīdyādharaḥ śabdo durgā raktamadhomukham |
      vakrāgrāvākṛtakaraṃ jaṭhare rgoṃ gavāṃ hitam ||
      kavistriṣṭubravirvārgau raktarugvyāpakāñjaliḥ |
      uttānau pūrvavaddhastau stryaghanut stanayośca deṃ ||
      aṅgirā jagatī śarve hastau vidyāccharuktvadhaḥ |
      muktāgrāṅguṣṭhakau muṣṭī śakaṭaṃ hṛdi vaṃ guroḥ ||
      syaṃ ja(ya?)mo jagatī tvaṣṭopastheśāḥ kāñcanachaviḥ |
      yamapāśaṃ baddhamuṣṭyoruttānā vāmatarjanī ||
      vakrāgrā nyubjayā yuktā'nyayā kaṇṭhe mano'ghahṛt |
      āpastambaḥ śakvarī ca pāyurāpyāyinī vasuḥ ||
      śubhro mithaḥ sandhilīnāṅgulikau samukhau karau |
      dīrghāṅguṣṭhau grathitakaṃ dhīṃ mukhe pitṛ(nṛpa)pāpanut ||
      saṃvartte'ttīrmarutpādau vimalā padmarāgabhaḥ |
      sandhinordhvāṅgulirvāmastādṛśo'dhomukhaḥ paraḥ ||
      susammukhonmukhaṃ tālumadhye maṃ pūrvapāpaham |
      kātyāyanastrivṛt somaḥ śrotraṃ mācchaṃ viṣāpaham ||
      uttānonnatakoṭī dvau  lambaṃ  hiṃ nāsikānatam |
      asitotyaṅgirā tvagdhiraṇyā pāṇḍu parigrahāt ||
      anyonyasaṃhatottānau  muṣṭikaṃ  netrayostu dhiṃ |
      vyāso dhṛtiḥ surāścakṣuḥ sūkṣmā raktaśca sammukhau ||
      yuktānāmākaniṣṭhau    saṃyuktavakrāgraśeṣakau |
      matsyaprāṇivadhāghaghnaṃ bhrūmadhye yoṃ nyased dvijaḥ ||
      parāśaro dhṛtirdasro jihvā yoniśca rukmaruka |
      kūrmaḥ pṛṣṭhe samākrānto dakṣiṇena tvadhomukhaḥ ||
      yoṃ lalāṭe'khilāghaghnaṃ śaṅkuḥ kṛtiḥ prajāpatiḥ |
      prāṇaṃ jayā valākābhaḥ kakṣābhyāṃ sāśrayau karau ||
      vāmordhvamadhyo vārāhaḥ pūrvāsye naṃ sukhārthadam |
      śaṅkhaprakṛtidevā hṛt padmā nīlaḥ śrutiśritau ||
      prasāritāṅgulī siṃho dakṣāsye praṃ śivapradam |
      dakṣākṛtī śivā'haṃ mā harit pūrveditau karau ||
      kuñcitāgrau mahākrāntamuttare coṃ haripradam |
      gautamākṛtikācchādyā mudgaraḥ kiñcidūrdhvayoḥ ||
      karayorvāmahastasya     tarjanīdakṣamuṣṭinā |
      gṛhītā brahmasaukhyasya pradaṃ daṃ paścimānane ||
      śātātapaḥ kṛtivīṣṇurguṇo bhadreśarūpadhṛk |
                   dakṣiṇo'dhomukho mūrdhni pallavaḥ ke yavagī yāt ||
                  iti || 9-11 ||
padāni  daśa  vinyasyedeṣu  sthāneṣu  mantravit       |
śirobhrūmadhyahṛdvaktre      kaṇṭhahṛnnābhiguhyake       |
jānunoḥ pādayoryugme tacchiraḥ śirasi nyaset       || 12 ||
      padanyāsamāha padānīti |
 eṣu vakṣyamāṇeṣu |
 padāni tu----ekatryagnidvyagni vahnidvyekaikādhyakṣaraiḥ kramāt |
 kalpāntare śiraḥpadanyāso'pyuktaḥ----
            oṃ āpastanayorjyetirnasi netre raso mukhe |
            amṛtaṃ śirasi brahma śikhāyāṃ bhūrbhuvaḥ svarom || iti || 12 ||
brahmaṇe hṛdayaṃ proktaṃ  viṣṇave śira īritam       |
śikhā rudrāya kavacamīśvarāya samīritam       || 13 ||
netraṃ sadāśivāyoktamastraṃ sarvātmane smṛtam       |
ṣaḍaṅgānyevamuktāni  yathāsthānaṃ pravinyaset       || 14 ||
      ṣaḍaṅgamāha brahmaṇa iti |
 astraṃ sarvātmane smṛtamityātmanepadoddhāro granthakṛtaḥ sarvatrā'bhipretaḥ |
 brahmātmane hṛdayāya nama ityādi prayogaḥ |
 sāmpradāyikāstu oṃ bhūrbhuvaḥ svastatsaviturbrahmātmane hṛt |
 vareṇyaṃ viṣṇātmane śiraḥ |
 bharge devasya rudrātmane śikhāṃ |
 dhīmahi īśvarātmane kavacam |
 dhiyo yo naḥ sadāśivātmane netram |
 pracodayāt sarvātmane astramiti ṣaḍaṅgakḷptiṃ vadanti |
 kalpāntare tu----
                  brahmā viṣṇuḥ kramādrudra īśvaraśca sadāśivaḥ |
                  sarvātmatejasontasya vyāhṛtyādiṣaḍaṅgake || iti |
ādiśabdena vyāhṛtitrayaṃ padatrayaṃ ca |
 oṃ bhūrbrahmatejasa ityādi prayogaḥ || 13-14 ||
muktāvidrumahemanīla dhavalacchāyairmukhaistrīkṣaṇai-
      ryuktāmindu nibaddharatnamukuṭāṃ tattvātmavarṇātmikām |
sāvitrīṃ varadābhayāṅkuśakaśāḥ śubhraṃ kapālaṃ guṇaṃ
      śaṅkhaṃ cakramathā'ravindayugalaṃ hastairvahantīṃ bhaje      || 15 ||
      dhyānamāha mukteti |
 kaśā aśvādestāḍanīrajjuḥ |
 śubhramiti kapāla- viśeṣaṇam |
 guṇaḥ pāśaḥ |
 āyudhadhyānaṃ tu |
 dakṣādyūrdhvayorantye tadadhastanayoścakra- śaṅkhau |
 tadadhasthayoḥ pāśakapāle |
 tadadhasthayoḥ kaśāṅkuśau |
 tadadhastanayorabhaya- varau |
 atra dhyānānantaraṃ varādimudrā pradarśayet |
 yadāhuḥ----
                  varābhayābjapakṣīndraśaktimudrāḥ pradarśayet || iti |
      trisandhyaṃ dhyānam |
 yathā----
            haṃsārūḍhāṃ śitābje tvaruṇamaṇilasadbhūṣaṇāṃ bhālanetrāṃ
                  vedākhyā(syā)makṣamālāṃ sruvamatha kamalaṃ daṇḍamapyādadhānām |
            dhyāyeddobhīścatubhīstribhuvanajananīṃ pūrvasandhyādivandyāṃ
                  gāyatrīmṛksavitrīmabhinavavayasaṃ maṇḍale caṇḍaraśmeḥ ||
                  viśvamātaḥ surābhyarcye puṇye gāyatri vaidhasi |
                  āvāhayāmyupāstyarthaṃ ehyenoghni punīhi mām ||
                  vṛṣendravāhanā devī jvalatttriśikhadhāriṇī |
                  śvetāmbaradharā śvetanāgābharaṇabhūṣaṇā ||
                  śvetasragakṣamālālaṅkṛtā raktā ca śaṅkarā |
                  jaṭādhārā dharā dhātrī dharendrāṅgabhavā bhavā ||
                  mātarbhavāni viśveśi āhūtaihi punīhi mām |
                  sandhyā sāyantanī kṛṣṇā viṣṇudevā sarasvatī ||
                  khagagā kṛṣṇavaktrā tu śaṅkhacakradharā parā |
                  kṛṣṇasragbhūṣaṇairyuktā sarvajñānamayī varā ||
                  vīṇākṣamālikācāruhastā smitavarānanā |
                  mātarvāgdevate stutye āhūtaihi punīhi mām || iti || 15 ||
prāṇāyāmān purā kṛtvā gāyatrīṃ sandhyayorjapet       |
saptavyāhṛtisaṃyuktāṃ  gāyatrīṃ  śirasā'nvitām       || 16 ||
triruccaran  dhiyā   prāṇān   dhārayedyatamānasaḥ       |
prāṇāyāmo'yamākhyātaḥ       samastaduritāpahaḥ       || 17 ||
      prāṇāyāmāniti bahuvacanaṃ kapiñjalādhikaraṇanyāyena tritve paryavasyati |
 tat- svarūpamevāha |
 sapteti |
 dhiyā triruccaranniti sambandhaḥ || 16-17 ||
vyāhṛtitrayasaṃyuktāṃ gāyatrīṃ dīkṣito japet       |
tattvalakṣaṃ vidhānena bhikṣāśī vijitendriyaḥ       || 18 ||
      vyāhṛtīti |
 vyāhṛtitrayamādyam |
 mokṣārthī tu  " parorajase sāvadom "  iti caturthapādasahitāṃ japediti jñeyam |
 asya vimalaḥ ṛṣiḥ gāyatrī chandaḥ paramātmā devateti |
 tattvalakṣamiti |
 catuvīṃśatilakṣam |
 vidhāneneti puraścaraṇoktena || 18 ||
kṣīraudanatilān  dūrvākṣīradrumasamidvarān       |
pṛthak sahasratritayaṃ  juhuyānmantrasiddhaye       || 19 ||
      kṣīraudaneti |
 kṣīramodanastilā dūrvā iti dravyacatuṣṭayam |
 kṣīradrumā aśvatthodumbaraplakṣavaṭāḥ || 19 ||
vidhāya maṇḍalaṃ vidvān trikoṇojjvalakaṇīkam      |
sauraṃ  pīṭhaṃ  yajettatra   dīptādinavaśaktibhiḥ       || 20 ||
mūlamantreṇa kḷptāyāṃ  mūrttau devīṃ prapūjayet       |
      maṇḍalamiti |
 sarvatobhadram |
 trikoṇojjvalakaṇīkam |
 tatkaṇīkāyāṃ triguṇitaṃ yantraṃ likhedityarthaḥ |
 trikoṇaśabdasya triguṇitopalakṣakatvāt |
  taduktamācāryaiḥ----      atha triguṇite prokte vicitre maṇḍalottame |
 iti |
      tatra pūrvekte |
 dīptādīti |
 caturdaśapaṭaloktāḥ || 20-21 ||
koṇeṣu  triṣu sampūjyā  brahmādyāḥ śaktayo bahiḥ      || 21 ||
ādityādyāstataḥ pūjyā ūṣādisahitāḥ kramāt       |
tataḥ   ṣaḍaṅgānabhyarcet     kesareṣu   yathāvidhi       || 22 ||
      koṇeṣviti |
 āgnivaruṇeśāneṣu |
 brahmādyā brahmaviṣṇvīśāḥ |
 śaktayo gāyatrīsāvitrīsarasvatyākhyāḥ |
 koṇeṣu triṣvityeva |
 endranairṛtyavāyavyabhāgeṣvityarthaḥ|
 ebhiḥ prathamāvaraṇam |
 atra yadyapi brahmādyā ityuktaṃ tathāpi śaktipūjā pūrvaṃ jñeyā |
  " triśaktimūrttīḥ prathamaṃ samarcya "  ityācāryekteḥ |
 anyatrāpi----
      gāyatrīṃ śatamakhaje niśācarotthe sāvitrīṃ  pavanagate sarasvatīṃ ca |
      brahmāṇaṃ hutabhuji vāruṇe ca viṣṇuṃ ṣaṣṭhe'sre samabhijayettatheśamaiśe || iti ||
      anyatrāpi----      raktā raktākalpā caturmukhī kuṇḍikākṣamāle'bje |
                  dadhatī prākkoṇasthā gāyatrī tādṛśo'gnigo brahmā ||
                  aridaragadābjahastā kirīṭakeyūrasaṃbhinnā |
                  niśicarakoṇasamutthā sāvitrī varuṇagastathā viṣṇuḥ ||
                  ṭaṅkākṣābhayavaradān dadhatī ca trīkṣaṇendukalitajaṭā |
                  vāṇī vāyavyasthā viśadākalpā tatheśvarastvaiśe || iti |
   kalpāntare tu----      ṣaṭkoṇāsriṣu sāvitryai prāg gāyatryai ca nairṛte |
                  vāyukoṇe sarasvatyai āgneye brahmaṇe namaḥ |
                  paścime viṣṇave'thaiśe  rudrāya prathamāvṛtiḥ || iti ||
      tatra ādityādyāścaturdaśapaṭaloktāḥ |
 uṣādayaśca tatpaṭaloktaprakāreṇaivātra pūjyāḥ |
 etena dvitīyāvaraṇam |
 tata iti tṛtīyāvaraṇam |
 yathāvidhīti |
 caturtha-
paṭaloktarītyā || 21-22 ||
prahlādinīṃ  prabhāṃ   paścānnityāṃ   viśvambharāṃ punaḥ       |
vilāsinīprabhāvatyau  jayāṃ  śāntiṃ yajet punaḥ       || 23 ||
kāntiṃ durgāsarasvatyau viśvarūpāṃ  tataḥ  param       |
viśālasaṃjñitāmīśāṃ  vyāpinīṃ vimalāṃ yajet       || 24 ||
tamo'pahāriṇīṃ sūkṣmāṃ viśvayoniṃ jayāvahām       |
padmālayāṃ   parāṃ  śobhāṃ   padmarūpāṃ  tato'rcayet       || 25 ||
      prahlādinīmiti |
 āsāṃ dhyānamuktamanyatra----
                  kundendudhavalākārā maṇimuktādyalaṅkṛtāḥ |
                  guṇāṅkuśadvayāmbhojakarāḥ prahlādinīmukhāḥ || iti ||
abhiraṣṭābhiraṣṭābhirāvaraṇatrayam |
 ataeva daśabhirāvaraṇairiti vakṣyati || 23-25 ||
brahmādyāḥ sāruṇā  bāhya pūjayet proktalakṣaṇāḥ       |
tato'rcayed grahān  bāhye  śakrādīnāyudhaiḥ saha       || 26 ||
itthamāvaraṇairdevīṃ       daśabhiḥ      paripūjayet       |
dharmārthakāmamokṣāṇāṃ bhoktā syād dvijasattamaḥ       || 27 ||
tattvasaṃkhyāsahasrāṇi      mantravijjuhuyāttilaiḥ       |
sarvapāpavinirmukto      dīrghamāyuḥ sa vindati       || 28 ||
      brāhmyādyāḥ sāruṇā iti aruṇāntāḥ|
 mahālakṣmīsthāne aruṇaḥ pūjya ityarthaḥ|
 padmapādācāryāstu aruṇapūjāmadhikāmāhuḥ |
 proktalakṣaṇā iti |
 ṣaṣṭhapaṭaloktadhyānāḥ |
 ābhiḥ saptamam |
 grahāniti |
 sūryamantroktān |
 ebhiraṣṭamam |
 kalpāntare tu----aṣṭamī grahairādityapariṣadāntaistaiḥ |
 iti |
 indrādyairnavamam |
 tadāyudhairdaśamam || 26-28 ||
āyuṣe  sājyahaviṣā  kevalenā'tha sapīṣā       |
dūrvātrikaistilairmantrī juhuyāt  trisahasrakam       || 29 ||
aruṇābjaistrimadhvaktairjuhuyādayutaṃ       tataḥ       |
mahālakṣmīrbhavettasya  ṣaṇmāsānnā'tra saṃśayaḥ       || 30 ||
brahmaśriye       prajuhuyāt    prasūnairbrahmavṛkṣajaiḥ       |
bahunā kimihoktena  yathāvat sādhusādhitā       |
dvijanmanāmiyaṃ vidyā  siddhā kāmadughā matā       || 31 ||
      āyuṣa iti |
 sājyahaviṣetyekam |
 kevaleneti |
 pāyasena |
 sapīṣeti ca sambandhaḥ |
 trisahasramiti |
 pañcānāmapi saṃkhyā |
 taduktam----
                  āyuṣkāmo juhuyāt pāyasahavirājyakevalājyaiśca |
                  dūrvābhiḥ satilābhiḥ sarvaistrisahasrasaṃkhyakaṃ mantrī || iti ||
tantrāntarasthaṃ dhāraṇayantramucyate----
                  śakterbāhyakṛśānukoṇavilasadbhūrādisatkaṇīkaṃ
                        vasvabjaṃ svarayugmakesaradalairvargaistrivarṇairmanoḥ |
                  gāyatryāḥ kathitaṃ mahaḥprabhṛtibhiryantraṃ tu dikṣvaṅkitaṃ
                        cūḍāmantraturīyaveṣṭitamidaṃ kṣmākoṇatārāṅkitam || iti ||
      rāmavallabhe tu dvādaśaguṇitaṃ tantraṃ gāyatrīyantratvenoktam || 29-31 ||
āgneyamabhidhāsyāmi  mantraṃ  sarvārthasādhakam       |
mārīcaḥ kāśyapaḥ prokto  munirasya mahāmanoḥ       || 32 ||
triṣṭup chando  devatā'tra  jātavedo'gnirīritaḥ       |
navabhiḥ saptabhiḥ ṣaḍbhiḥ saptabhiḥ punaraṣṭabhiḥ       || 33 ||
saptabhirmūlamantrārṇaiḥ         ṣaḍaṅgavidhirīritaḥ      |
      triṣṭupmantramāha āgneyamiti |
 sa mantro yathā----
                 oṃ       jātavedase sunavāma somamarātīyato ni dahāti vedaḥ |
                  sa naḥ parṣadati durgāṇi viśvā nāveva sindhuṃ duritātyagniḥ iti |
      ayaṃ mantra ṛgvede prasiddhaḥ tenātra noktaḥ|
 hṛllekhāsaṃpuṭo japtavyaḥ |
 mārīcaḥ|
 kāśyapa iti viśeṣaṇaṃ vidheyam |
 halaṃśo bījaṃ svarāṃśaḥ śaktiḥ || 32-34 ||
aṅguṣṭhagulphajaṅghāsu        jānunoruruyugmake       || 34 ||
kaṭyandhunābhiṣu  hṛdi stanayoḥ pārśvayordvayoḥ       |
pṛṣṭhataḥ   skandhayormadhye    bāhumūlopabāhuṣu       || 35 ||
prakūrpara     prakoṣṭheṣu     maṇibandhataleṣu ca       |
mukhanāsākṣikarṇeṣu       mastamastiṣkamūrdhasu       || 36 ||
krameṇa vinyased  varṇānmantrī  mantrasamudbhavān       |
śikhālalāṭanayanakarṇauṣṭharasanāsvatha       || 37 ||
sakaṇṭhabāhuhṛtkukṣikaṭiguhyorujānuṣu       |
jaṅghayoḥ pādayornyasyetpadānyasya manoḥ sudhīḥ       || 38 ||
      padanyāsamāha śikheti |
 śikhā mūrdhā |
 guhyaṃ liṅgam |
 atra padanyāse nayanayoḥ padadvayaṃ karṇadvaye padadvayaṃ anyatraikaikaṃ padam |
 taduktamīśānaśivena----
                  smṛtamiha tu padānāṃ kaṃ lalāṭākṣikarṇaṃ
                        tvadhararasanakaṇṭhaṃ bāhuhṛnnābhideśāḥ |
                  kaṭirapi madanorū jānujaṅghāghrayo'mī
                        śravaṇanayanayordve sthānamekaikamanyat || iti |
padānyaṣṭādaśa |
 tāni yathā----
                  śarābdhidvīṣvekavahnidvyekaikadvidvipāvakaiḥ |
                  dvyagnidvyagnidvidvivarṇairaṣṭādaśa padāni hi || iti || 37-38 ||
vidyuddāmasamaprabhāṃ  mṛgapatiskandhasthitāṃ bhīṣaṇāṃ
      kanyābhiḥ karavāla kheṭavilasaddhastābhirāsevitām       |
hastaiścakradarāsikheṭaviśikhaṃ   cāpaṃ   guṇaṃ  tarjanīṃ
      bibhrāṇāmanalātmikāṃ śaśidharāṃ durgāṃ trinetrāṃ smaret       || 39 ||
   vidyuditi |
 daraḥ śaṅkhaḥ |
 guṇastriśūlam |
  " iṣvāsākhyatriśūlān "  ityācāryekteḥ|
 āyudhadhyānaṃ tu |
 dakṣādyūrdhvayorādye |
 tadadhasthayoragrime |
 tadadhasthayoścāpaviśikhau |
 tadadhasthayoḥ śūlatarjanyau |
 taduktam----
                  hemācalataṭe ramye kalpavṛkṣopaśobhite |
                  divyodyānaṃ cintayecca viśālaṃ hemabhūtalam || 1 ||
                  kṛśānurūpavapreṇa karālena samāvṛtam |
                  tanmadhye cintayed divyaṃ vicitramaṇimaṇḍapam || 2 ||
                  tasmin siṃhāsane'mbhojakaṇīkāyāṃ vicintayet |
                  daṃṣṭrākarālāṭṭahāsaṃ kṛṣṇavarṇaṃ bhayānakam || 3 ||
                  atitīvramukhaṃ siṃhaṃ vamadagniśikhojjvalam |
                  tasyopariṣṭhāttāṃ devīṃ cintayejjātarūpiṇīm || 4 ||
                  taḍitkoṭinibhāṃ devīṃ koṭibālārkasannibhām |
                  cakrāsibāṇaśūlākhyān dadhatīṃ dakṣiṇairbhujaiḥ || 5 ||
                  śaṅkhaṃ cakradhanurbāṇatarjanīrvāmabāhubhiḥ |
                  candrakhaṇḍasamāyuktāmatibhīmatrilocanām || 6 ||
                  ūrdhvojvalatkeśapāśāmaśeṣāharaṇonmukhīm |
                  aṅgādyāvṛtisaṃyuktāmastraśastraparīvṛtām |
                  indrādilokapālaiśca sevitāṃ vindhyavāsinīm || 7 || iti ||39||
      aṅguṣṭheti |
 pādāṅguṣṭhadvayam |
 skandhayoriti bhinnam |
 madhya iti |
 kandharāyām |
 upabāhuṣviti |
 bāhumūlaprakūrparamadhyabhāgaḥ |
 mastaṃ lalāṭakeśasandhiḥ |
 mastiṣkaṃ tadūrdhvadeśaḥ |
 mūrdhā brahmarandhram |
 varṇāniti |
 catuścatvāriṃśat |
 pariṣadityasya pṛthak pāṭhāt |
 atrāṅguṣṭhādisthānadvaye varṇadvayanyāsaḥ || 34-37 ||
mantravarṇasahasrāṇi  japenmantraṃ  viśāladhīḥ       |
tadante   tilasiddhārthacitramūlaiḥ  samidvaraiḥ       || 40 ||
kṣīradrumāṇāmājyena   haviṣā'nnairghṛtānvitaiḥ       |
catuścatvāriṃśadāḍhyaṃ  catuḥśatasamanvitam       || 41 ||
catuḥsahasraṃ     juhuyādacīte      havyavāhane       |
viśāladhīrityanena dīkṣāprakāreṇā'yaṃ mantro grāhya ityuktam |
 taduktamācāryaiḥ----
                  dīkṣā pravartyate pūrvaṃ yathāvaddeśikottamaiḥ |
                  tato'strakḷptiḥ samproktā syāt prayogavidhistataḥ || iti |
      anyatrāpi----      astrāṇi dīkṣitasyaiva kathayet sa tu sādhayet |
 iti |
      citramūlaiścitrakamūlaiḥ |
 haviṣā pāyasena |
 ghṛtānvitairghṛtasiktaiḥ |
                  tilarājyanalakṣīravṛkṣedhmahavirājyakaiḥ |
                  sapīḥsiktaiḥ kramāddhomaḥ sādhayet samudāyataḥ ||
      iti |
 ācāryektiḥ |
 tena nava dravyāṇi |
 tenaikaikadravyeṇa catuḥśatīcatu- rnavatirāhutayaḥ || 40-42 ||
maṇḍale  sarvatobhadre   ṣaṭkoṇāṅkitakaṇīke       || 42 ||
vidhinā vakṣyamāṇena pīṭhaṃ devyāḥ prapūjayet       |
jayākhyāṃ vijayāṃ bhadrāṃ bhadrakālīmanantaram       || 43 ||
sumukhīṃ durmukhīsaṃjñāṃ paścād vyāghramukhīṃ  punaḥ       |
atha  siṃhamukhīṃ durgāṃ nava  śaktīḥ prapūjayet       || 44 ||
      maṇḍala iti |
 tṛtīyokte |
 ṣaṭkoṇāṅkiteti |
 tatpadmakaṇīkāyāṃ ṣaḍguṇitaṃ yantraṃ likhedityarthaḥ |
 ṣaṭkoṇaśabdena ṣaḍguṇitasyopalakṣitatvāt |
 taduktamācāryaiḥ----
                  dīkṣakākhyākṣarāṇyādau śaktyāveṣṭya tato bahiḥ |
                  yantraṃ ṣaḍguṇitaṃ kṛtvā durvarṇalasitāsrakam ||
                  bahiraṣṭadalaṃ padmam |
 ityādinā ||
      śaktīḥ prapūjayediti |
 āsāṃ dhyānamuktamanyatra----
                  jvalajjvalanasaṅkāśāḥ sarpā(rvā)laṅkāraśobhitāḥ |
                  śūlaṃ   kuṭhāraḍamarudahanān    karapaṅkajaiḥ |
                  dadhatyaścintanīyāḥ syurjayādyā nava śaktayaḥ || iti ||42-44||
āsanaṃ   siṃhamantreṇa   dadyāduktena   deśikaḥ       |
mūttīṃ  saṅkalpya  mūlena tasyāmāvāhya  pūjayet       || 45 ||
ṣaḍaṅgāni  yathāpūrvaṃ   kesareṣvarcayet   sudhīḥ       |
agnyādipādāṣṭakotpannā mūrttayo'rcyā bahiḥ punaḥ      || 46 ||
      ukteneti |
 ekādaśe'gnyādītyanena mūrttīnāṃ tadāditvamuktaṃ pūjāyāṃ nyāse ca |
 taccāgnyādipādāṣṭakamagre vakṣyati || 45-46 ||
jātavedāḥ   saptajihvo   havyavāhanasaṃjñakaḥ       |
aśvodarajasaṃjño'nyaḥ    punarvaiśvānarāhvayaḥ       || 47 ||
kaumāratejāḥ syādviśvamukho devamukhaḥ smṛtaḥ       |
      mūrttayo'rcyā iti uktam |
 tāḥ kā ityapekṣāyāmāha jātavedā iti |
 mūrttīnāṃ punaruktiranyamūttīnivṛttyarthā |
 āsāṃ dhyānamuktamanyatra----
                  taḍitkoṭisamaprakhyāḥ sarvabhūṣaṇabhūṣitāḥ |
                  śūlaṃ śaraṃ kārmukaṃ ca kapālaṃ svairmahābhujaiḥ ||
                  dadhatyo raktavasanāḥ  krūrekṣaṇabhayānakāḥ |
                  jvalajjvalanavaktrāḥ syurjātavedādimūrttayaḥ || iti ||47-48||
tato bhūsalilāgnīrānātmena'ntānnamo'nvitān       || 48 ||
catudīkṣu   samabhyarcetkoṇeṣvetatkalāḥ   punaḥ       |
      ātmane'ntāniti |
 bhvā(bhūtattvā)tmane nama ityādi |
 eṣāṃ dhyānaṃ svasvasthala proktamanusandheyam |
 jalasya vakṣyamāṇaṃ varuṇadhyānaṃ jñeyam |
 etatkalā nivṛttipratiṣṭhā- vidyāśāntirūpāḥ |
 āsāṃ dhyānaṃ prāsādamantroktamanusandheyam || 48-49 ||
pūrvādidikṣu   sampūjyā  jārṇādyā  varṇaśaktayaḥ       || 49 ||
jāgratā     tapanī     vedagarbhā    dahanarūpiṇī       |
sendukhaṇḍā    śumbhahantrī   nabhaścāriṇyanantaram       || 50 ||
vāgīśvarī   madavahā    somarūpā  manojavā       |
marudvegā  rātrisaṃjñā   tīvrakopā   yaśovatī       || 51 ||
toyātmikā  purnityā   dayāvatyapi  hāriṇī       |
tiraskriyā    vedamātā   tatparā   damanapriyā       || 52 ||
samārādhyā  nandinī   ca  parā  ripuvimadīnī       |
ṣaṣṭhī ca daṇḍinī tigmā  durgā gāyatryanantaram       || 53 ||
niravadyā viśālākṣī  śvāsodvāhā ca nādinī       |
vedanā  vahnigarbhākhyā  siṃhavāhāhvayā  tathā       || 54 ||
dhuryā  duvīṣahā  paścāt  riraṃsā  tāpahāriṇī       |
tyaktadoṣā   niḥsapatnā  catvāriṃśaccaturyutāḥ       || 55 ||
      pūrvādidikṣviti |
 ekaikasyāṃ diśi ekādaśaikādaśa śaktīḥ pūjayet |
      taduktam----mantravidhānavicca diśi diśyekādaśaikādaśa || iti |
      jārṇādyā iti |
 jāprabhṛtimantrākṣarādyāḥ |
 tatpareti |
 damanapriyāviśeṣaṇam |
 pareti kalānāma |
 ṣaṣṭhītyapi nāma || 49-57 ||
lokapālāṃstato'bhyarced  vajrādyāyudhasaṃyutān       |
itthaṃ japādibhiḥ siddhe mantre'sminsādhakottamaḥ       || 56 ||
āgneyāstrādhikārī      syāttadvidhānamudīryate       |
āgneyāstramiti  proktaṃ   vilomapaṭhito  manuḥ       || 57 ||
pūrvektā eva ṛṣyādyā mantrasyā'sya prakīttītāḥ       |
pratilomakramādasya    ṣaḍaṅgāni    prakalpayet       || 58 ||
      pratilometi |
 saṃkhyāyāḥ prātilomyam |
 varṇapratilomyam |
 varṇaprātilomya- syoktatvāt |
 prakalpayediti |
 pūrvektasaṃkhyākṣaraiḥ sampradāyāt tāramāyādurgādyaiḥ jāta- vedase māṃ rakṣa rakṣāgnaye'strāya phaḍantaiḥ |
 taduktam----
                  śilāhi lokāṅgasaṃkhyairdhātunandaprasaṃkhyakaiḥ |
                  vilomabhūtaistārādi    bījatrayaśirogataiḥ ||
                  ādyaṃ padaṃ māṃ rakṣā'gnaye'strāya phaṭyutaiḥ |
                  jātiyuktaiḥ ṣaḍaṅgāni dahanāstrasya kalpayet || iti ||57-58||
varṇanyāsapadanyāsau    vidadhyāt   pratilomataḥ       |
dhyānabhedān vijānīyādgurvādeśānna cā'nyathā       || 59 ||
      dhyānabhedāniti |
 tatrāgneyāstradevatādhyānaṃ yathā----
                  madhye   tālavanasyā'gnirvaprāḍhye  vahnibhūtale |
                  mahatastālavṛkṣasya      mūlābhyāsavirājite ||
                  siṃhaskandhāgnikoṇe vā calaccaraṇasaṃsthitām |
                  taḍitkoṭisamaprakhyāṃ  kalpāntadahanojjvalām ||
                  akṛtrimogradaṃṣṭrāsyāṃ  ghaṇṭāmālāsphuratkaṭim |
                  śūlabhogīndraḍamaruvidyudvahnīn    jvalatprabhān ||
                  dadhānāṃ  karadaṇḍaiḥ    svairbhūṣāmadabalākulaiḥ |
                  bhūṣitāṃ bhūṣaṇairugraiḥ phaṇīndraparikalpitaiḥ ||
                  agnyādivarṇamayīṃ devīṃ saṃvidrūpāṃ vicintayet || iti || 59 ||
pūrvavajjapakḷptiḥ syājjuhuyāt pūrvasaṃkhyayā       |
pañcagavyasupakvena   caruṇā    tasya   siddhaye       || 60 ||
      pūrvavaditi |
 pūrvektasaṃkhyayā |
 viśeṣastantrāntare----
                  maunī  vrataparo  mantrī  śuddhācāro  jitendriyaḥ |
                  pūrvektāsanamadhyasthaḥ prāṅmukhaḥ svastikāsanaḥ |
                  āgneyāstraṃ  japedvidvān siddhyarthaṃ  pūrvasaṃkhyayā || iti ||
      tasya siddhaya iti |
 ubhayāsiddhatve prayogānarhatvāt |
 taduktam----
                  yo hi samyagasādhyaitat kriyāḥ karttumabhīpsati |
                  divyāstradevatāstaṃ vai  nāśayantyeva  dāruṇāḥ ||
                  tasmāt  sarvaprayatnena    ṣaṣṭhakālādibhirvrataiḥ |
                  dehaṃ viśodhya śastrāṇi sādhayitvā caret kriyāḥ || iti ||
      anyatrāpi----pratilomānulomāntāṃ vidyāṃ saṃsādhya deśikaḥ |
                  prayogamārabhedeṣāmastrāṇāmuktamārgataḥ || iti || 60 ||
arcanaṃ pūrvavat    kuryācchaktestu    pratilomataḥ       |
sarvatra deśikaḥ kuryād gāyatryā dviguṇāṃ japam       || 61 ||
      arcanamiti |
 tatra viśeṣastantrāntare----
                  pīṭhe pūrvedite  devīmāvāhyoktena  vartmanā |
                  pravarairgandhakusumaiḥ       sāṅgāṃ mūlena pūjayet ||
                  aṅgānyagnyādikoṇeṣu vahnimūrttīdīśāsvapi |
                  durgā nārāyaṇī  caiva  durmanā  śamanapriyā ||
                  nityānandotkarācaiva   suveśā jāgarapriyā |
                  padaśaktīrimāścāṣṭau   tṛtīyāvaraṇe'rcayet |
                  mantrārṇaśaktīstadbāhye lokapālāṃśca pūjayet || iti ||
      sarvatreti |
 prayogeṣu gāyatryā dviguṇaṃ japam |
 prayogoktajapād dviguṇaṃ japaṃ kuryādityarthaḥ || 61 ||
krūrakarmāṇi   kurvīta   pratilomavidhānataḥ       |
śāntikaṃ  pauṣṭikaṃ  karma  kartavyamanulomataḥ       || 62 ||
pratilomavidhānataḥ |
 āgneyāstreṇa |
 anulomata iti jātavedase ityanena ||62||
prayogakāle  prajapedaṣṭau  pādān   vilomataḥ       |
śodhito jāyate paścānmantro'yaṃ vidhinā'munā       || 63 ||
      prajapediti pṛthak pṛthak |
 śodhita iti |
 taduktam----
                  manoḥ sthirādidoṣāṇāṃ sarveṣāmupaśāntaye |
                  abhicārakṛtānāṃ ca  manupādāṣṭakaṃ  japet || iti || 63 ||
agnyādyaḥ pañcākṣaraḥ pādo jñeyo jñānendriyātmakaḥ       |
dhumādyo'nyaḥ pañcavarṇaḥ  smṛtaḥ karmendriyātmakaḥ       || 64 ||
      jñānendriyātmaka iti |
 ghrāṇarasanacakṣuḥ śrotratvagrūpāṇi jñānendriyāṇi |
 tadātmakatvaṃ varṇakrameṇa |
 evamagre'pi |
 karmeti-vākpāṇipādapāyūpasthāni || 64 ||
śvādyastṛtīyaḥ pañcārṇaḥ pañcabhūtamayaḥ smṛtaḥ       |
tyādyaḥ  saptākṣaraḥ  pādaścaturthe  dhāturūpakaḥ       || 65 ||
      pañca bhūtāni |
 pṛthivyaptejovāyvākāśāni |
 dhātviti |
 tvagasṛṅmāṃsamedo- 'sthimajjāśukrāṇi || 65 ||
daḥpūrvaḥ   pañcamaḥ   pāda   ūrmirūpaḥ   ṣaḍakṣaraḥ       |
tovarṇādiḥ ṣaḍarṇe'nyaḥ ṣāṭkauśikamayo mataḥ       || 66 ||
sopūrvaḥ  pañcavarṇe'nyaḥ  śabdādimaya   īritaḥ       |
sevarṇādyo'ṣṭamo   jñeyaḥ  pañcārṇe  vacanādikaḥ       || 67 ||
      ūrmīti |
 bubhukṣāpipāsāśokamohajarāmṛtyurūpāḥ |
 ṣāṭkauśiketi |
 snāyva- sthimajjātvaṅmāṃsāntrāṇi |
 śabdādīti |
 śabdasparśarūparasagandhāḥ |
 vacaneti |
 vacanādānagativisargānandāḥ || 66-67 ||
evaṃ  tattvasamāyogāt  pādakḷptirudīritā       |
tattatpadākṣarotpannāstāvatyo     vahnidevatāḥ       || 68 ||
      evaṃ tattvasamāyogādityanena etadakṣaraistattvanyāsaḥ sūcitaḥ || 68 ||
pradhānamūttīpratimāḥ        svasvavarṇeditaprabhāḥ       |
prajvalatkeśavadanā    bhīmadaṃṣṭrā    bhayānakāḥ       || 69 ||
devatāīndriyotpannā      ūrdhvadṛṣṭaya     īritāḥ       |
devatā   bhūtapādotthāstiryagvaktrāḥ prakīttītāḥ       || 70 ||
dhāturūpākṣarodbhūtā          ubhayānanaśobhitāḥ       |
ūmījā   ūrdhvavadanā   kośotthāstiryagānanāḥ       || 71 ||
etāḥ sarvāḥ smṛtāḥ klībā indriyārthedbhavāḥ striyaḥ|
adhastiryaṅmukhopetā     īritā    varṇadevatāḥ       || 72 ||
abhimukhyaḥ smṛtāḥ saumye parāṅmukhyo'nyakarmaṇi      |
ābhyo'saṃkhyāḥ samutpannā devatā jvalitānanāḥ       || 73 ||
      indriyotpannā iti |
 ādyapadadvayotthāḥ |
 indriyārthedbhavāḥ striyaḥ adhastiryaṅ- mukhopetā iti sambandhaḥ |
 indriyārthedbhavā iti |
 antyapādadvayotthāḥ |
 sarvāsāmu- pasaṃhāraḥ |
 īritā varṇadevatā iti || 69-73 ||
yābhirmantrī dahecchatro rājyaṃ  sagirikānanam       |
astraṃ    manuṣyanakṣatreṣvārabheta    vicakṣaṇaḥ       || 74 ||
āsureṣu     prayuñjīta    devatārāsu    saṃharet       |
pūrvettaratrayaṃ   paścādbharaṇyārdrā'tha  rohiṇī       |
imāni   mānuṣāṇyāhurnakṣatrāṇi   manīṣiṇaḥ       || 75 ||
jyeṣṭhā śatabhiṣā mūladhaniṣṭhāśleṣakṛttikāḥ      |
citrāmaghāviśākhāḥ syustārā rākṣasadevatāḥ       || 76 ||
aśvinī revatī puṣyaḥ svātī hastā punarvasuḥ|
anurādhāmṛgaśiraḥ   śravaṇā    devatārakāḥ       || 77 ||
upakrameta  nandāsu  riktāsvastraṃ  visarjayet       |
bhadrāsvāharaṇaṃ   kuryājjayāsvatyantamuttamam       || 78 ||
upakramo   bhaumavāre   śanivāre  visarjanam       |
pratisaṃharaṇaṃ  vāre guroḥ  śukrasya  vā  bhavet       || 79 ||
      nandāsviti |
 pratipatṣaṣṭhyekādaśīṣu |
 riktāsviti |
 caturthīnavamīcaturdaśīṣu |
 bhadrāsviti |
 dvitīyāsaptamīdvādaśīṣu |
 jayāsviti |
 tṛtīyāṣṭamī trayodaśīṣu |
 atyantamuttamamāharaṇamityanuṣajyate----
             " bhadrāṣu saṃgrahaṃ kuryājjayāsu tu viśeṣataḥ "  ityukteḥ || 74-79 ||
sthireṣu rāśiṣvārambhaścareṣu syādvisarjanam       |
astrasaṃharaṇaṃ    kuryādubhayeṣu   vicakṣaṇaḥ       || 80 ||
      sthireṣviti |
 vṛṣasiṃhavṛścikakumbheṣu |
 careṣviti |
 meṣakarkaṭatulāmakareṣu |
 ubhayeṣviti |
 dvisvabhāveṣu |
 mithunakanyādhanurmīneṣu || 80 ||
kṛṣṇapakṣe'nalenā'straṃ  visṛjecchaśinā punaḥ       |
śuklapakṣe    kramādastraṃ   punarātmani  saṃharet       || 81 ||
      analena tu dakṣiṇanāsāpuṭasañcāranmarutā |
 sāmpradāyikāstvevaṃ manyante |
 atrā'nalaśabdenā'gnimaṇḍalam |
 ramiti bījam |
 kṛttikādinakṣatramapyucyate |
 tadvacchaśiśabdena candramaṇḍalaṃ candrabījaṃ saumyāstithayaścocyante |
 tenāyamarthaḥ- agnimaṇḍalaṃ svabījasaṃyuktaṃ dhyātvā nakṣatrapradhānameva visarjanakarma kuryāt || 81 ||
bhānunā   mokṣasaṃhārau   kuryātpakṣadvaye   sudhīḥ       |
paścimābhimukho bhūtvā karma sarvatra sādhayet       || 82 ||
      bhānuneti |
 ātmano bhāskararūpadhyānena |
 evamātmano bhāskararūpaṃ vicintya pūrvektaprakāreṇa pakṣadvaye mokṣasaṃhārau sudhīḥ kuryādityanuvādaḥ |
 ātmano bhāskara- rūpatvadhyānamātraṃ viśeṣaḥ |
 taduktamācāryaiḥ----
                  nakṣatrātmā hutāśaḥ syāttithyātmendurudāhṛtaḥ |
                  tābhyāṃ  karoti  dinakṛdvisargādānakarmaṇī || iti ||
      sarvatreti |
 ārambhe prayoge upasaṃhāre ca |
 sāmagrīsampādanapūrvakaṃ karmasaṅkalpa ārambhaḥ |
 hutakriyā'stravimocanam |
 dṛṣṭaphalānantaramudvāsanaṃ saṃhṛtiḥ |
 anyatra kālaniyamaṃ vinā prārambho'pyuktaḥ----
                  paracakrabhayādau   ca  tīvrarūpe  mahābhaye |
                  na kālaniyamo gamyaḥ prayogāṇāṃ kadācana || iti || 82 ||
nakṣatravṛkṣaśakalān sādhyākhyākarmasaṃyutān       |
tattanmantrākṣaropetān  mantrī  mantrārṇasaṃkhyayā       || 83 ||
juhuyādedhite  vahnau  mārayed   ripumātmanaḥ      |
kṛṣṇāṣṭamīṃ samārabhya yāvat kṛṣṇacaturdaśī       || 84 ||
      nakṣatravṛkṣā dvāviṃśe vakṣyamāṇāḥ |
 śakalāniti |
 prādeśamitān |
 sādhyākhyā- karmasaṃyutān tattanmantrākṣaropetāni |
 anena krameṇa----
     " ante nāmno bhavenmantraḥ pallavo māraṇe mataḥ "  iti pallava uktaḥ ||83-84||
dhattūraviṣavṛkṣākṣabhūruhotthān      samidvarān       |
rājītailena saṃliptān pṛthak saptasahasrakam       || 85 ||
juhuyāt  saṃyato  bhūtvā  ripuryamapuraṃ  vrajet       |
saptarātraṃ    prajuhuyāt   siddhārthasnehalolitaiḥ       || 86 ||
viṣavṛkṣaḥ kāraskaraḥ, akṣo bibhītakaḥ, siddhārthasnehaṃ sarṣapatailam ||85-86||
ārdravastro   viṣṭikālo  marīcairmanunā'munā       |
nigṛhyate   jvareṇā'riḥ  pralayāgnisamena  saḥ       || 87 ||
tālapatre   samālikhya   śatrunāma  yathāvidhi       |
āgneyāstreṇa saṃveṣṭya kuṇḍamadhye nidhāpayet       || 88 ||
juhuyānmaricaiḥ kruddho jvarākrāntaḥ sa jāyate       |
tadādāya kṣipettoye  śītale  sa  vaśo  bhavet       || 89 ||
      viṣṭikāla iti viṣṭau karaṇe |
 viṣārighātādi ca tatra sidhyedityukteḥ |
      yathāvidhīti----karmasahitam |
 saṃveṣṭyetiparito lekhanam |
 dhattūraraseneti parama- guravaḥ || 87-89 ||
piṣṭvā'pāmārga bījāni   marīcaṃ   madhusaṃyutam       |
atyuṣṇe  lavaṇe  toye  niḥkṣipya  kvāthayettataḥ       || 90 ||
ṛkṣavṛkṣapratikṛterhṛdaye         vadane       nasi       |
kiñcitakiñcitakṣipettoyaṃ darvyā kāraskarotthayā       || 91 ||
āgneyamuccaranmantrī  so'cirājjvarito  bhavet       |
kvathite'mbhasi tāṃ kṣiptvā  hanyācchatrumayatnataḥ       || 92 ||
      kāraskareti |
 kucilā || 90-92 ||
tīkṣṇasnehena  saṃliptāṃ  śatrupratikṛtiṃ  niśi       |
tāpayededhite   vahnau    pratilomamanuṃ   japan       || 93 ||
jvareṇa  bādhyate sadyo  homādasya  mṛtirbhavet       |
      tīkṣṇasnehena sarṣapatailena |
 pratilomamityāgneyamastram |
 homādityarthāt pratikṛteḥ|
 asyeti ripoḥ || 93-94 ||
sāmudre    salile    hiṅguviṣajīrakalolite       || 94 ||
kvathite   puttaliṃ   sādhyanakṣatratarunimītām       |
adhovaktryāṃ vinikṣipya yaṣṭyā viṣatarūtthayā       || 95 ||
tacchirastāḍanaṃ  kurvan  japedastraṃ   vilomataḥ       |
saptāhānmaraṇaṃ    yāti    śatrurjvaravimohitaḥ       || 96 ||
      sāmudre salile |
 lavaṇodake |
 vilomata iti |
 jātabhedo'bhiprāyeṇa |
 tenā- gneyāstramityarthaḥ || 94-96 ||
ādityarathanāgendragrastāṅghiraṃ    tadviṣāhatam       |
nagnaṃ tailena  liptāṅgaṃ  dagdhaṃ  bhānumarīcibhiḥ       || 97 ||
adhomukhaṃ nijaripuṃ dhyātvā kvathitavāriṇā      |
tarpayedbhānumālokya  śatrurmṛtyupriyo  bhavet       || 98 ||
      nāgendraḥ sarpaḥ |
 tarpayediti durgām || 97-98 ||
bibhratīṃ muśalaṃ śūlaṃ dhyāyan  kālaghanaprabhām       |
kārpāsabījairnimbasya         patrairmeṣīghṛtaplutaiḥ       || 99 ||
hutvā vidveṣayecchatrūnastreṇā'nena       deśikaḥ       |
bibhrāṇāṃ tarjanīṃ śūlaṃ dhyātvā durgāṃ bhayaṅkarīm       || 100 ||
mahiṣīghṛtasaṃsiktaiḥ         pallavaivīṣavṛkṣajaiḥ       |
hutvā ripoḥ kṣaṇāt senāmuccāṭayati mantravit       || 101 ||
      tarjanīmiti |
 tarjanīmudrām |
 tallakṣaṇamuktaṃ durgāpaṭale || 99-101 ||
dhyātvā devīṃ purā proktāṃ catubhīrmaricānvitaiḥ      |
ajārudhirasaṃsiktairjuhuyāddavasatrayam       || 102 ||
riporuccāṭanaṃ kuryāt  senāyā nā'tra saṃśayaḥ      |
agniśūlakarāṃ durgāṃ jvalantīṃ pralayāgnivat       || 103 ||
dhyātvā       sarṣapatailāktairbījairdhattūrasambhavaiḥ       |
hutvā  vimohayecchatrūn   maricairvā   sasarṣapaiḥ       || 104 ||
      sarṣapatailāktairityuttaratrāpyanveti || 102-104 ||
kālāñjananibhāṃ  durgāṃ śūlakhaḍgadharāṃ  smaran       |
nakṣatravṛkṣasambhūtairvraṇakṛtsnehasaṃyutaiḥ       || 105 ||
samidvaraiḥ  prajuhuyāddhanyānmāsena    vairiṇam       |
siṃhādhirūḍhāṃ dhāvantīṃ  dhāvamānaṃ  ripuṃ  prati       || 106 ||
śarān kārmukanirmuktān vahnijvālāmukhākulān       |
muñcantīṃ   saṃsmaran  durgāṃ  tarpayeduṣṇavāriṇā       |
bhānubimbaṃ samālokya  riporuccāṭanaṃ bhavet       || 107 ||
      vraṇakṛdbhallātaḥ || 105-107 ||
atidurgāmayomuṣṭigadāhastāṃ      vicintayet       |
vidyuddāmasamānābhāṃ        mahiṣīghṛtasaṃplutaiḥ       || 108 ||
pulākairjuhuyānnimbabibhītakasamidvaraiḥ             |
kodravairatha  śatrośca   senāyāḥ stambhanaṃ  bhavet       || 109 ||
āttapāśāṅkuśāṃ raktāṃ gāṇidurgāmanu smaret       |
loṇaiḥ  samadhuraiḥ  sādhyavṛkṣakāṣṭhaidhite'nale       || 110 ||
juhuyānniśi   saptāhānmantravidvaśayen   nṛpān       |
pāśāṅkuśadharāṃ raktāṃ  viśvadurgāṃ vicintayet       || 111 ||
phalinīkusumaiḥ    phullaiścandanāmbhaḥ   samukṣitaiḥ       |
juhuyānniśi yo mantrī tasya viśvaṃ vaśaṃ bhavet       || 112 ||
śaraccandranibhāṃ    devīṃ    vigalatparamāmṛtām       |
pāśāṅkuśadharāṃ  dhyāyan sindhudurgāṃ  samidvaraiḥ       || 113 ||
vaitasairmadhurāsiktairjuhuyāt           vṛṣṭisiddhaye       |
kapālaṃ  triśikhaṃ  pāśamaṅkuśaṃ  bibhratīṃ  karaiḥ       || 114 ||
javākusumasaṅkāśāmagnidurgāṃ      vicintayan       |
hutvā     lavaṇaputtalyā      madhuratrayayuktayā       || 115 ||
ākarṣedvāñchitān sādhyānmantravinnā'tra saṃśayaḥ      |
atidurgeyamatyādyā    ṣadantā     triṣṭubīritā       || 116 ||
durvarṇāntā'tha  gāṇyādyā  gāṇidurgā  samīritā       |
viśvādyāṇyakṣarāntā sā viśvadurgā  samīritā       || 117 ||
sindhvādyā sā  vakārāntā sindhudurgā  nigadyate       |
tyantāmagnyādikāmenāmagnidurgāṃ      vidurbudhāḥ       || 118 ||
      atidurgādayaḥ pañca jātavedomantrabhedā eva vakṣyamāṇāḥ |
 pulākaistucchadhānyaiḥ |
 atīti |
 atidurgāṇi viśvā ityārabhya pariṣadantā sarvā ṛk |
 evamagre'pi |
 gūḍhārthadīpikākārastu |
 ātiṣaditi |
 trivarṇaṃ mantraṃ vadan babhrāmaiva ||108-118||
aṅgaṇe sthaṇḍilaṃ kṛtvā sugandhikusumādibhiḥ       |
devīmabhyarcayennityaṃ    prāguktenaiva     vartmanā       || 119 ||
āharedrātriṣu   baliṃ   caruṇā  sarvasiddhidam       |
kṛtyārogabhayadrohabhūtādīnnā'tra        saṃśayaḥ       || 120 ||
yathāvadagnimārādhya     gandhaiḥ    puṣpairmanoramaiḥ       |
sthitvā tasyā'grato mantrī japenmantramananyadhīḥ       || 121 ||
japo'yaṃ sarvasiddhyai syānnā'tra kāryā vicāraṇā       |
lavaṇairmadhurāsiktairjuhuyāt      paścimāmukhaḥ       || 122 ||
      tasyetyagneḥ || 121 ||
mantrārṇasaṃkhyayā mantrī  ripumātmavaśaṃ  nayet       |
śālīnprakṣālya saṃśoṣya śuddhānkurvīta taṇḍulān || 123 ||
japitvā   pañcagavyeṣu   saṃskṛte   havyavāhane       |
caruṃ   pacejjapanmantramavatārya    punaḥ   sudhīḥ       || 124 ||
arcayitvā  viśadadhīrdevīmagnau  yathā   purā       |
juhuyāccaruṇā'nena   sājyenā'ṣṭasahasrakam       || 125 ||
pātre sampātanaṃ kurvan sādhyaṃ tatprāśayet sudhīḥ      |
śeṣaṃ  taṃ   nikhaned  vārisampātaṃ  prāṅgaṇāntare       || 126 ||
kṛtyā  rogā  vinaśyanti  saha  bhūtagrahāmayaiḥ       |
parairutpāditā  kṛtyā  punastāneva   bhakṣayet       || 127 ||
brīhibhirhaviṣā     kṣīraiḥ    payovṛkṣasamidvaraiḥ       |
ājyairmadhutrayopetairetairdaśaśataṃ          pṛthak       || 128 ||
juhuyāt sampadāṃ bhūmiḥ sādhako bhavati dhruvam      |
bhāskare  meṣarāśisthe  mantrajño'nuguṇe  dine       || 129 ||
nadyāṃ  sāgaragāminyāṃ  satataṃ   puṣkalāmbhasi       |
uddhṛtyādāya sikatāḥ saṃśoṣya pariśodhayet       || 130 ||
nyasya  tāḥ pañcagavyeṣu  saṃskṛte  havyavāhane       |
bharjayenmanunā  siddhyai  darvyā  brahmaruhotthayā       || 131 ||
      sikatāprayogamāha bhāskara iti |
 sāgaragāminyāmiti sākṣāt |
 pañca- gavyeṣviti |
 āloḍanaparyāpteṣu || 129-131 ||
siṃhameṣadhanusthe'rke    kṛṣṇapakṣe'ṣṭamītithau       |
viśākhā   kṛttikāmūlahastauttara  maghāsvatha       || 132 ||
rohiṇyāṃ  śravaṇe  vārau  mandavākpatidaivatau       |
vihāyā'nyeṣu kurvīta sikatāsthāpanaṃ sudhīḥ       || 133 ||
gṛhagrāmādirāṣṭrāṇāṃ  rakṣārthaṃ  sikatāḥ śubhāḥ       |
      gṛhagrāmādītyādi śabdena nagaram || 132-134 ||
prasthāḍhakaghaṭonmānā   madhyādiṣvavaṭeṣvimāḥ       || 134 ||
navasu prakṣipejjaptāsteṣu  sampūjayet kramāt       |
madhyādi  devīśastrāṇi kapālāntāni deśikaḥ       || 135 ||
cakraṃ śaṅkhamasiṃ  kheṭaṃ  bāṇañcāpaṃ  triśūlakam       |
kapālaṃ svasvamantreṇa sampūjyā'nte baliṃ haret       || 136 ||
      prastheti |
 gṛhe prasthamitāḥ, grāme nagare āḍhakamitāḥ |
 rāṣṭre ghaṭonmitāḥ |
 aśītiguñjaḥ karṣaḥ |
 caturguṇaḥ palam |
 catuṣpalaḥ kuḍavaḥ |
 catuḥkuḍavaḥ prasthaḥ |
 prasthacatuṣkamāḍhakaḥ |
 āḍhakacatuṣkaṃ droṇaḥ |
 droṇacatuṣkaṃ ghaṭaḥ |
 daśāṅgulādhikaṃ catuvīṃśatyaṅgulaṃ kecidāhuḥ || 134-135 ||
      svasvamantreṇeti----saptadaśoktena ante balimiti |
 devyāḥcakrādyastrāṇāṃ
ca || 135-136 ||
nakṣatragraharāśīnāṃ   lokeśānāṃ   baliṃ  haret       |
vihitā   yatra  rakṣeyaṃ  vardhante   tatra   sampadaḥ       || 137 ||
kṣudragrahamahārogasaurabhūtasarīsṛpāḥ                |
amunā vilayaṃ yānti vidhinā nā'tra saṃśayaḥ       || 138 ||
      nakṣatretyadhipatīnāmapyupalakṣakam |
 eṣāṃ balimantrāḥ|
 aśvinīdevatābhyo divā- naktañcāribhyaḥ sarvebhyo bhūtebhyo namaḥ |
 evaṃ bharaṇīkṛttikāpādadevatābhyaḥ kṛttikā- pādatrayadevatābhya ityādyūhyam |
 tatastadadhipatibhyaḥ aśvinyadhipatyaśvidevatābhyaḥ |
 evaṃ yamādiṣūhyam |
 tato rāśibaliḥ |
 aśvinībharaṇī-kṛttikāpāde meṣadevatābhyasta- dadhipatibhyaḥ |
 evaṃ vṛṣādiṣūhyam |
 tato grahabaliḥ |
 aśvinībharaṇīkṛttikāpādameṣa- rāśyadhipatyaṅgārakadevatābhyaḥ |
 evamanyeṣāmapyūhyam |
 lokeśabalirvāstau madukto'- nusandheyaḥ |
 baliṃ harediti paritaḥ || 137-138 ||
sikatānāṃ viśuddhānāṃ  vikārakuḍavaṃ sudhīḥ      |
pañcagavyayute   pātre    brahmavṛkṣeṇa    nimīte       || 139 ||
nikṣipya  vidhinā  yatra  sthāpayettatra sampadaḥ       |
dine dine pravardhante kālavṛddhyādibhiḥ saha       || 140 ||
mahotpātā  vinaśyanti  kṛtyādrohamahāgrahāḥ       |
      viśuddhānāmiti |
 nadyāmityādyuktaprakāreṇa |
 vikārakuḍavaṃ ṣoḍaśakuḍavam |
 prasthaṃ gomūtrādīnām || 139-141 ||
carugavyāśmanāṃ kuryāt sthāpanaṃ  vidhinā'munā       || 141 ||
gomūtraṃ prasthamānaṃ  syād  gomayāmbhastadarddhakam       |
ājyāt saptaguṇaṃ kṣīraṃ gomūtrāt triguṇaṃ dadhi       || 142 ||
gomūtreṇa  samaṃ   sapīḥ  sarvaṃ   vā  samamucyate       |
gāvaḥ   syuḥ  kapilāśvetahimadhūmrāruṇaprabhāḥ       |
abhāve gaditāḥ sarvāḥ sarvadhā kapilodbhavam       || 143 ||
      vidhineti |
 pūrvektasthāpanaprakāreṇa |
 carvaśmanoḥ |
 gavye tu viśeṣo nārāyaṇīye----      gavyeṣu śālīn yavamudgamāṣagodhūmabilvāsthitilābjabījam |
                  padmacchadasthaṃ vinidhāya pātre kṣudrā nikhanyādbhuvi nāgayoge ||
nāgayogamāhānyaḥ----
                  sārpe  muhūrtte   sarparkṣakaraṇe  sarpasaṃjñite |
                  saṃyogo nāgayogo'yamathavā karaṇarkṣayoḥ || iti ||
                  pṛthak śiraḥ pañca sarojapatraṃ
                        niśchidramekīkṛtabaddhanālam |
                  gavye prapūrṇe nikhanedadūnāṃ (nantra)
                        smṛtyā tadā kṣudravināśi gehe || iti ||
      tatsthāpananakṣatrādikamapi tatraiva----
            pūṣā puṣyapunarvasū basuharī citrā śaśī (tathā) rohiṇī
                   tārāstāstithayoṃ'śumatphaṇiyamā dikpañcadaśyo hariḥ |
            vārāstvindusutenduśukraguravo yugmaṃ kulīro dhanuḥ
                  kumbhāntyāvapi rāśayo nigaditā gavyaprayogāya te || iti ||
      sarvaṃ veti |
 vāśabdenānyat prakāradvayamupakṣiptam |
 yojane tattanmantreṇa yojana- mityapi jñeyam |
 taduktam----
      mūtraṃ prasthaṃ gomayaṃ syātpalārddhaṃ kṣīraṃ prasthaṃ dadhyapi kṣīrato'rddham |
      ājyaṃ dadhno'pyarddhamevaṃ  pramāṇaṃ  svīyairmantrairyejayet pañcagavyam ||
      mūtraṃ dvibhāgaṃ śakṛdekabhāgaṃ payo'ṣṭabhāgaṃ   dadhi    tatsamānam |
      kṣīrārddhakaṃ vā caturaṃśamājyam || iti |
 mantrāstvācāryairuktāḥ |
 tadyathā----
      tārabhavābhirathagbhīḥ krameṇa saṃyojayecca gavyāni |
 ātmāṣṭākṣaramantrairathavā yojyāni pañcabhiḥ pañca || iti || 141-143 ||
ekonapañcāśatkoṣṭhe   phalake  brahmaśākhinaḥ       |
vihāya koṇakoṣṭhāni śaktyādyaṃ jātavedasam       || 144 ||
likhitvā  madhyakoṣṭhādi pūjayettatra  devatām       |
kṛtvā  homaṃ  sasampātaṃ  nikhanettadyathā   purā       |
dadyād baliṃ  yathā pūrvamasya  pūrveditaṃ  phalam       || 145 ||
      ekonapañcāśaditi |
 pūrvāparāyatadakṣiṇottarāyatāṣṭāṣṭa rekhākrameṇa |
 tatra madhyakoṣṭhe śaktibījaṃ likhitvā pūrvādyāvṛttitrayeṇa jātavedomantraṃ likhet |
 tatra tṛtīyāvṛttau |
 bāhye koṇacatuṣṭayaparityāgaḥ || 144-145 ||
madhye māyāmaṣṭakoṣṭheṣu pādā-
      naṣṭau kṛtvā mātṛkārṇaiḥ pravītam       |
bhūvimbasthaṃ sarvabhūtāmayaghnaṃ
      rakṣāyuḥśrīkīttīdaṃ      yantrametat       || 146 ||
      yantramāha----madhya iti |
 pūrvāparāyatā dakṣiṇottarāyatāścatasro rekhāḥ kuryāt |
 tadā navakoṣṭhaṃ bhavati |
 madhya iti |
 madhyakoṣṭhe || 146 ||
āgneyāstrasya   jñānāni   visargādānakarmaṇī       |
yaḥ pumān guruṇā śiṣṭastasyā'dhīnaṃ jagattrayam      || 147 ||
|| iti śrīmadlakṣmaṇadeśikendraviracite śāradātilake
ekaviṃśaḥ paṭalaḥ samāptaḥ || 21 ||
bth " bi
      visargādānakarmaṇīti |
 visargaḥ saṃhāraḥ |
 ādānaṃ prayogānantaraṃ punarmantra- svākāraḥ |
 yadāhuḥ----
                  vidhivanmāraṇaṃ kṛtvā siddhamantreṇa  mantravit |
                  karmānte  devatāpūjāṃ  saviśeṣaṃ   prakalpayet ||
                  śaktyā santarpya viprāṃśca mantramūttīṃ visṛjya ca |
                  samudragāyāṃ nadyāṃ tu kaṇṭhamātre jale  sthitaḥ ||
                  ahorātraṃ       japenmantramaṣṭādhikasahasrakam |
            śuddhaṃ manuṃ taṃ svīkuryāt |
 iti || 147 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāmekaviṃśaḥ paṭalaḥ || 21 ||
bth " bi

atha dvāviṃśa paṭalaḥ

atho dināstraṃ kṛtyāstraṃ vakṣye śatruvimardanam      |
atidurgāmanuṃ    prāhudīnāstraṃ    mantravittamāḥ      || 1 ||
      atho iti |
 atidurgāmanuḥ pūrvektaḥ || 1 ||
pratilomamimaṃ  mantraṃ  kṛtyāstraṃ   paricakṣyate      |
dināstrasya ṣaḍaṅgādīn pratilomoditān viduḥ      || 2 ||
      imamatidurgāmanum |
 ṣaḍaṅgādīnityādiśabdenā'kṣarapadanyāsāvubhayatra |
 anulomo- ditān jātavedase ityatroktān |
 jātavedase hrāṅādyantairiti sampradāyāt |
       taduktam----      manorādyapadenaiva ṣaṭpadāni ca pūrvavat |
                  hrāṅādyantena tāni syuratidurgāmanorapi || iti ||
      ācāryā api----anulomajape'ṅgānāmapi pāṭho'nulomakaḥ |
 iti |
 padmapādā- cāryairvyākhyātam apiśabdāt padākṣarayorapīti |
 pratilomoditānityāgneyāstroktān |
       taduktam----      śailāhilokāṅgamunirasasaṃkhyākṣaraiḥ kramāt |
                  manorantavilomasya  ṣaḍaṅgānyapi  kalpayet || iti ||
     ācāryāśca----      pratilomāni tāni syuḥ pratilomavidhau tathā |
 iti |
      atrāpi tatheti pūrvavat padmapādācāryairvyākhyātam |
 anayordhyānaṃ yathā----
                  udyānamadhye pūrvektasiṃhaskandhoparisthitām |
                  kālameghanibhāmugrāṃ    sarpabhūṣaṇabhūṣitām ||
                  śūlaṃ  khaḍgaṃ kuṭhāraṃ ca kharpakheṭakatarjanīḥ |
                  dadhānāṃ dakṣiṇānyaiḥ svaiḥ karadaṇḍairitastataḥ |
                  atidurgāmanormūttīṃ  dhāvamānāṃ  vicintayet || iti ||
                  varadāridarābhīti pāṇipadmaivīrājitām |
                  tāmantapratilomākhyāṃ siṃhasthāṃ cintayet samām || iti |
      puraścaraṇaṃ tu jātavedomantrapuraścaraṇenaiva jñeyam || 2 ||
bhānuvimbagataṃ    śatrumadhovaktraṃ    viṣāhatam      |
mūlādutthitayā grastaṃ kuṇḍalyā bhāvayet sudhīḥ      || 3 ||
      viṣāhatamiti |
 bhānurathagata-sarpaviṣairāhatamityarthaḥ || 3 ||
mūlādhāre   kṣipetsadyaḥ    prasphuratkālapāvake      |
dinatrayāt jvarākrānto ripuḥ prāṇān vimuñcati      || 4 ||
      mūlādhāre gudameḍhrāntarāladeśe |
 prasphuratkālapāvaka iti dhyānam || 4 ||
dināstreṇa  praviddhāṅgaṃ  svādhiṣṭhānagataṃ   ripum      |
pañcavāyusamiddhena     vahninā     dagdhavigraham      || 5 ||
dhyāyanmanuṃ  japet  sadyaḥ  sa  bhavedyamavallabhaḥ      |
      svādhiṣṭhānaṃ liṅgoparideśaḥ || 5-6 ||
maṇipūragataṃ     śatrumagninā     dīptavigraham      || 6 ||
dhyāyan dināstraṃ prajapet sa mṛtyuvaśatāṃ vrajet      |
      maṇipūrakaṃ nābhisthānam || 6-7 ||
anāhatāhitaḥ  śatrurnirdagdho  mantravahninā      || 7 ||
pāśena baddhvā śīghreṇa nīyate yamakiṅkaraiḥ      |
      anāhataṃ hṛdayam || 7-8 ||
viśuddhasthānago   vairī   dinabāṇena   pīḍitaḥ      || 8 ||
adhomukhaḥ smṛtastūrṇaṃ nirāyuḥ syāddanatrayāt      |
      viśuddhiḥ kaṇṭhaḥ || 8-9 ||
ājñāyāṃ nihitaṃ  śatruṃ  dahet  jñānāgninā  dhiyā      || 9 ||
putramitrakalatrādīn     hitvā    mṛtyumupāśrayet      |
nābhimātrodake sthitvā dhyāyan vimbe dineśituḥ      || 10 ||
      dinabāṇena dināstreṇa |
 ājñā bhrūmadhyam |
 mantramiti || 9-10 ||
vairiṇaṃ   dagdhasarvāṅgaṃ  mantramaṣṭottaraṃ   śatam      |
japet saptadinādarvāgyamalokaṃ sa gacchati      || 11 ||
      japedityanena sambadhyate || 11 ||
vyāravāraṃ  samārabhya  saptāhaṃ prajapenmanum      |
sūryedayaṃ  samārabhya  yāvadastamayo bhavet      || 12 ||
sannipātajvarāviṣṭo   yamagrasto  bhavedariḥ      |
      āro bhaumaḥ |
 prajapediti || 12-13 ||
sthitvā durgālaye mantrī trirātraṃ vajītāśanaḥ      || 13 ||
dinabāṇena  viddhāṅgaṃ  vairiṇaṃ  pravicintayet      |
japenmanumimaṃ    śatrurjvarito   maraṇaṃ   vrajet      || 14 ||
      pūrvavadariṃ dhyāyan || 13-14 ||
spṛṣṭvā(smṛtvā) durgāṃ japenmantramanaśnaṃstridinaṃ smaran |
śūlaprotaṃ   nijaripuṃ   dināstreṇa  pradīpitam      || 15 ||
jvareṇa mahatā''viṣṭo jāyate'sau yamātithiḥ      |
ravimaṇḍalagaṃ    śatruṃ     daṣṭaṃ    tadrathapannagaiḥ      || 16 ||
viṣāgnidagdhasarvāṅgaṃ   dhyāyannuṣṇena   vāriṇā      |
tarpayeddanabāṇena     syādasau    yamavallabhaḥ      || 17 ||
ravivimbādāgatayā   jvālayā    grastavigraham      |
ripuṃ dhyātvā japenmantraṃ sa krīḍati yamāntike      || 18 ||
      viṣāgnīti |
 viṣaṃ tadrathapannagasambhūtameva || 15-18 ||
grahayuktārkavimbasthaṃ viddhaṃ mantramayaiḥ śaraiḥ      |
pratibadhya   nijaṃ   śatruṃ  japedayutamastravit      || 19 ||
ripuṃ  nayati  śīghreṇa  yamadūto  yamālayam      |
      grahayukto rāhugrastaḥ |
 pratibadhya dhyātvetyarthaḥ || 19-20 ||
pralayānalasaṅkāśāṃ kālarātrimivā'parām      || 20 ||
śūlapāśadharāṃ   ghorāṃ  siṃhaskandhaniṣeduṣīm      |
saviturmaṇḍalāntaḥsthāṃ     raktanetratrayodgataiḥ      || 21 ||
visphuliṅgairnirdahantīṃ     ripumākulavigraham      |
spaṣṭadaṃṣṭrādharāṃ     nṛtyadbhṛkuṭībhīṣaṇānanām      || 22 ||
tarjayantīṃ  nijaṃ  śatruṃ  tarjanyā  bhīmarūpayā      |
daṃṣṭrāmayūkhajālena dyotayantīṃ diganta(mba)ram || 23 ||
śūlena  vairiṇo  vakṣo  dārayantīṃ bhayaṅkarīm      |
japeddanatrayaṃ      mantrī     mārayedripumātmanaḥ      || 24 ||
astramantrakṛtanyāsaḥ   pralayāgnisamaprabhām      |
raktavastradharāṃ  kruddhāṃ  raktanetratrayānvitām      || 25 ||
siṃhādhirūḍhāṃ  dhāvantīṃ dhāvamānaṃ ripuṃ prati      |
khaḍgena tacchiraśchitvā kṣaṇādvyomasthalīṃ gatām || 26 ||
dhyātvā durgāṃ japenmantraṃ tridinaṃ vajītāśanaḥ      |
anenaiva   vidhānena  ripurmṛtyupriyo  bhavet      || 27 ||
      pralayānaletyādi bhayaṅkarīmityantasya dhyātveti śeṣaḥ || 20-27 ||
karmāṇyetāni  kurvīta  divase  na  tu rātriṣu      |
paścimāmukhaliṅgasya   sajīvaṃ   mahiṣaṃ   puraḥ      || 28 ||
nikhā(dhā)ya tasya śirasi kuṇḍaṃ kṛtvā trikoṇakam      |
tasmin samedhite vahnau yathāvaddeśikottamaḥ      || 29 ||
satrikoṇān samantrārṇān sādhyanāmasamanvitān      |
ajāraktena  saṃsiktān  kāraskarasamidvarān      || 30 ||
sahasraṃ  juhuyāddevīṃ  dhyātvā  savitṛmaṇḍale      |
pralayāgnisamāṃ ghorāṃ dvātriṃśad bhujaśobhitām      || 31 ||
udyadāyudhasandīptāṃ   nṛtyantīṃ    siṃhamastake      |
mahādaṃṣṭrāṃ mahābhīmāṃ jvalatkeśīṃ  nadanmukhīm      || 32 ||
raktāntra(rrdra)māṃsavadanāṃ  ghūṇītogratrilocanām      |
anena     vidhinā    śatrurmahājvaranipīḍitaḥ      || 33 ||
vimuñcati  nijaṃ  dehaṃ  putramitrādibhiḥ   saha      |
      paścimāmukheti |
 śivālayadvārasya paścimamukhatā |
 kecit sthāvaraliṅgasya paścimāmukhatāmāhuḥ |
 eṣa eva sāmpradāyikaḥ pakṣaḥ |
 satrikoṇāniti |
 likhita- trikoṇān |
 samantrārṇāniti |
 pallavarītyā || 28-33 ||
ūrdhvamuṣṇāmbhaso mantrī lambayitvā bhujaṅgamam      || 34 ||
bhānuvimbagatāṃ   durgāṃ  sahasrādityasannibhām      |
sahasrapāṇicaraṇāṃ    sahasrākṣiśiromukhīm      || 35 ||
sahasranāgabaddhāṅgīṃ    trāsayantīṃ     jagattrayam      |
dhyāyannanena    sarpāsye    tarpayeduṣṇavāriṇā      || 36 ||
saṃyataḥ kālapāśena vairī muñcet svajīvitam      |
madhyāhnārkayutaprakhyāṃ     nadantīṃ   narasiṃhavat      || 37 ||
ghora     siṃhasamāsīnāṃ      mahābhīṣaṇadarśanām      |
śūlaprotāhitāṃ   dhyāyan   japanmantramananyadhīḥ      || 38 ||
tarpayeduṣṇatoyena     sarpavaktre     dinatrayam      |
yamasya   bhavanaṃ   gacchedarātirnātra   saṃśayaḥ      || 39 ||
      bhujaṅgamamiti |
 jīvantaṃ kṛṣṇam |
 adhomukham |
 anenāstramantreṇa |
 tarpayediti |
 kāraskaradarvyā |
 ananyadhīrityanena tayaiva tarpaṇamityuktam || 34-39 ||
ṛkṣavṛkṣa  pratikṛtiṃ    pratiṣṭhitasamīraṇām      |
uṣṇodake vinikṣipya viṣāḍhye vidhinā tataḥ      || 40 ||
arkendvanalasaṅkāśāṃ   khaḍgakheṭakadhāriṇīm      |
nayanatrayanirgacchadvisphuliṅgaśatākulām      || 41 ||
siṃhasthāṃ sarpabhūṣāḍhyāṃ trailokyabhayadāyinīm      |
khaḍgakṛttāhitāṃ  dhyāyan  prajapedayutaṃ  manum      || 42 ||
vidhānenā'munā  śatrurgrasto  bhavati  mṛtyunā      |
prakalpyā  durgāyatane  trikoṇaṃ  kuṇḍamuttamam      || 43 ||
tatra saṃjvalite vahnau mahiṣīśakṛtā kṛtīm      |
puttalīmajaraktāktāṃ     pratiṣṭhitasamīraṇām      || 44 ||
chitvā chitvā prajuhuyādajaraktānvitāṃ niśi      |
dhyātvā  durgāṃ  pranṛtyantīṃ  mahiṣoraḥsthalāntare      || 45 ||
śūlena mahiṣasyā'ṅgaṃ  bhindantīṃ  ghoradarśanām      |
aṭṭāhasairajasrotthairbhīṣitāsurasainikān      || 46 ||
pralayānalasaṅkāśāṃ      bhramannetratrayānvitām      |
sandaṣṭādharasaṃbhinnāṃ    daṃṣṭrābhīmamukhāmbujām      || 47 ||
khaḍgakheṭakayuktābhiḥ kanyakābhiḥ samāvṛtām      |
anena vidhinā  śatruḥ  prayāti  yamasannidhim      || 48 ||
dināstramevaṃ    kathitaṃ  śatrunigrahakārakam      |
kṛtyāstradeśitān kuryāt prayogān mantravittamaḥ || 49 ||
      vidhinā manuṃ prajapedityanvayaḥ |
 vidhiḥ pallavena nāmayogaḥ |
 khaḍgena kṛttaḥ chinnaḥ āhitaḥ śatrurthayeti || 40-49 ||
ādhārādudgatāṃ devīṃ kuṇḍalīṃ sarpa(rva) rūpiṇīm |
tāṃ brahmarandhramārgeṇa yātāṃ  vyomasthalīṃ tataḥ      || 50 ||
mukhena  śatrumādāya  nivṛttāṃ  svagṛhaṃ  prati      |
jvalatkālānaloddīptāṃ vicintya prajapenmanum      || 51 ||
saptabhirvāsaraiḥ śatrurmṛtyuṃ  prāpnoti mohitaḥ      |
aṅgaṅgāravāre cityagnau sarṣapasnehalolitam      || 52 ||
siddhārthakuḍavaṃ   japtaṃ   juhuyātpakṣamātrataḥ      |
kṛtyāstrajvālayā dagdho ripuryamapuraṃ vrajet      || 53 ||
caturdaśyāmarddharātre   citāsthīnyastrasādhakaḥ      |
vraṇatailaviliptāni  citāgnau  juhuyāttataḥ      || 54 ||
anena  vidhinā  śatrurmṛtyumeṣyati   kātaraḥ      |
      cityagnāviti |
 kuṇḍasthāpite yathoktasaṃskārasaṃskṛte |
 vraṇatailaṃ bhallāta- tailam || 50-55 ||
tuṣāsthinimītāṃ       śatrorvraṇatailapariplutām      || 55 ||
pratimāṃ  sthāpitaprāṇāṃ  juhuyānniśi  sādhakaḥ      |
chitvā chitvā'jaraktena saptāhān mirayate ripuḥ      || 56 ||
      tuṣā dhānyasya |
 asthīti manuṣyāsthīni |
      etadubhayamekīkṛtya pratimāṃ kuryāt || 55-56 ||
śmaśānabālukāḥ spṛṣṭvā sākṣatā niyutaṃ japet      |
vikirettāstaḍāgādau   kṛtyāstrakvathitaṃ  jalam      || 57 ||
tadīyaṃ pītamacirānnihanti sakalān janān      |
kṛṣṇāṅgāracaturdaśyāṃ   prajaptaiḥ  pretabhasmabhiḥ      || 58 ||
mahiṣājyena    lulitāstanmantrākṣarasaṃkhyayā      |
nirmāya guṭikā etāḥ samyagjaptasamīraṇāḥ      || 59 ||
citikāṣṭhaidhite  vahnau   juhuyāddṛḍhamānasaḥ      |
caturdaśītrayādarvāk  śatrurmṛtyuvaśo   bhavet      || 60 ||
      kṛtyāstrakvathitamiti |
 taḍāgādau sikatāprakṣepeṇa || 57-60 ||
śmaśānabhasmasiddhārthān pañcagavye vinikṣipet      |
māhiṣe  saṃsmareddevīṃ  kālāgnisadṛśaprabhām      || 61 ||
bharjayet    prajapanmantraṃ   viṣakāṣṭhaidhitānale      |
durgāgāre        prajuhuyādanenā'yutamastravit      || 62 ||
punarādāya  tadbhasma  senāyāṃ  vairiṇaḥ kṣipet      |
sā   senā   bahudhā  bhinnā  jvararogavimohitā      || 63 ||
āyudhāni   parityajya  yuddhakāle  palāyate      |
gehagrāmādiṣu  kṣiptaṃ  kuryāduccāṭanaṃ  kṣaṇāt      || 64 ||
      māhiṣe pañcagavye prayoga upacārāt || 61-64 ||
saptavāreṣu  kulike  durgāveśmasu   śarkarāḥ      |
sapta  māhendradigvarjaṃ  gṛhītvā  prajapenmanum      || 65 ||
mahiṣīpañcagavyena    bharjayettā   yathā   purā      |
bhūyo  japitvā  vikired  gehagrāmapureṣvimāḥ      || 66 ||
sa deśo naśyati kṣipraṃ dagdho mantrabhavāgninā      |
      saptavāreṣviti |
 saptavārāṇāmapi kulikā mayā ekādaśe uktāḥ |
 tatra prācīvarjaṃ durgālayāgneyādisaptasthānaśarkarāsu ekaikāṃ śarkarāṃ kramāt pratyahaṃ ravyādeḥ kulike 
gṛhītvā saptame'hani sarvā ekīkṛtya spṛṣṭvā prajapet |
 yathā pureti |
 viṣakāṣṭhāgnau viṣakāṣṭhadarvyā bharjayet || 65-67 ||
brahmadaṇḍīṃ markaṭikāṃ karakrośanikāṃ trayam      || 67 ||
bhaumavārasya  kulike  gṛhītvā  prajapenmanum      |
caturdaśyāṃ   riporgehe    nikhanet   prajapanmanum      || 68 ||
sārddhaṃ    putrakalatrādyairutsādo  jāyate    ripoḥ      |
ekaikaṃ vā khanenmantrī maṇḍalāt tatphalaṃ bhavet      || 69 ||
      markaṭī kapikacchraḥ |
 karakrośanikāṃ vajradaṇḍaḥ |
 utsādaḥ punarapyāgamanaṃ yathā na bhavati tathā uccāṭanam || 67-69 ||
ṣaḍbinduṣaṭkaṃ   puttalyāṃ  nikhanedodanānvitam      |
spṛṣṭvā tāṃ prajapedastraṃ kṛṣṇāṣṭamyāṃ niśārddhataḥ      || 70 ||
śatrunāmasamāyuktaṃ     śmaśāne     nikhanedimām      |
praṇaśyet sa ripuḥ śīghraṃ sakuṭumbaḥ sabāndhavaḥ|| 71 ||
      ṣaṅbinduṣaṭkamiti |
 ṣaḍbinduḥ kīṭaviśeṣaḥ |
 sa ca prathamajalapāte utpadyate |
 tasya pañcakuṣṭha iti nāmāntaram |
 tasya pañca bindavaḥ śvetā bhavanti |
 ekabinduḥ bhinnavarṇaḥ |
 taduktaṃ nītinirṇītādaupaniṣadoḥ----
                  pañcakuṣṭhasya kīṭasya pañca syuḥ śvetabindavaḥ |
                  bhinnavarṇastathā caikaḥ  susnigdhaścaiva varṇataḥ |
                  bhavet sa jaladārambhe ṣaḍbinduriti kīttītaḥ || iti |
      puttalyāmiti |
 tajjanmarkṣavṛkṣodbhavāyām |
 śatrornāmasaṃyuktam astramastramantraṃ prajapedityanvayaḥ |
 tatra yogaḥ pallavarītyā |
 kvacit samāyuktāmiti pāṭhaḥ |
 tadā puttalīviśeṣaṇam || 70-71 ||
kapālaśakalān mantrī kṛtyāstrākṣarasaṃkhyakān      |
spṛṣṭvā  tān  prajapedastraṃ  prāṇasthāpanapūrvakam      || 72 ||
kṛṣṇāṅgāracaturdaśyāṃ     śmaśāne    viṣavṛkṣaje      |
juhuyādajaraktāktān   kṛtyāstrajvālayā   tataḥ      || 73 ||
ripuryamapuraṃ            gacchenmahājvaravimohitaḥ      |
      kapālaśakalān ajaraktāktān śmaśāne juhuyāditi sambandhaḥ |
 saṃspṛśyeti |
 tāneva |
 viṣavṛkṣaja iti |
 viṣakāṣṭhaidhite agnāviti śeṣaḥ || 72-74 ||
ajaraktena  saṃpūrṇe  kalaśe  nikṣipedahim      || 74 ||
kapālena    pidhāyainaṃ    chādayedraktavāsasā      |
pūjayedraktapuṣpādyaiḥ spṛṣṭvā tamayutaṃ japet      || 75 ||
bhaumavāre   niśāmadhye  kāraskarasamedhite      |
śmaśānavahnau juhuyād gacchedyamapuraṃ ripuḥ      || 76 ||
      ahimiti |
 jīvantaṃ kṛṣṇam |
 enaṃ ghaṭam |
 taṃ ghaṭaṃ śatrurūpam || 74-76 ||
sādhyanakṣatravṛkṣeṇa   kṛtvā  kumbhaṃ    prapūrayet      |
māhiṣaiḥ pañcagavyaistaṃ viḍālaṃ  tatra  nikṣipet      || 77 ||
japapūjādikaṃ   sarvaṃ   yathāpūrvaṃ   samācaret      |
kāraskarabhave  vahnau  kṛtyāstreṇa  samedhite      || 78 ||
ayutaṃ  vraṇatailena  hutvā'nte  taṃ  ghaṭaṃ  punaḥ      |
āmastakaṃ   samuddhṛtya  japenmantramananyadhīḥ      |
juhuyādvidhinā'nena     tridinaimirrayate   ripuḥ      || 79 ||
sundaraṃ        mahiṣīvatsamekarātramupoṣitam      |
pāyayan mahiṣīsapīḥ prasthaṃ mantreṇa mantritam      || 80 ||
kuśairāvaddhasarvāṅgaṃ      sthāpitaprāṇamañjasā      |
kāraskaraidhite  vahnau  vraṇatailena  mantravit      || 81 ||
homaṃ   kṛtvā'yutaṃ  vatsaṃ  juhuyādyatamānasaḥ      |
ekena     divasenā'rirgacchedyamapuraṃ    prati      || 82 ||
      viḍālaṃ kṛṣṇam |
 japapūjādikamiti ādiśabdena kapālena pidhānaṃ rakta- vastrācchādanaṃ ca |
 kāraskarabhave kāraskarakāṣṭhaidhite |
 vahnau śmaśānāgnau |
 vraṇatailena bhallātatailena |
 ananyadhīrityanena pūrvaghaṭahome'pi ayaṃ  homa ityuktam || 77-82||
trikoṇakuṇḍanihite  vahnau  mantreṇa  dīpite      |
ācīte  gandhapuṣpādyairayutaṃ  juhuyāt  kramāt      || 83 ||
rājibhallātakatilatailaiḥ   saptadinaṃ    tataḥ      |
prasūtisamayaprāptāṃ mahiṣīṃ sthāpitānilām      || 84 ||
pūjitāṃ gandhapuṣpādyaiḥ spṛśan kūrcena tāṃ japet      |
mastakādyoniparyantaṃ   dhiyā   vatsamanusmaran      || 85 ||
ākṛṣya    haste   patitaṃ  juhuyādedhite'nale      |
evaṃ kṛte samutpannā kṛtyā  dīptā  hutāśanāt      || 86 ||
bhakṣayedacirācchatrumīśvareṇā'pi         rakṣitam      |
punaragnau  viśatyeṣā  kartāramapi  kāṅkṣiṇī      || 87 ||
evaṃvidhāni   karmāṇi  yaḥ  kuryānmantravittamaḥ      |
sa  japedātmarakṣārthaṃ  mantrān  mṛtyuñjayādikān      || 88 ||
      kramāditi pratyekamayutahomaḥ |
 tailaśabdaḥ pratyekamabhisambadhyate |
 sthāpitānilāṃ pratiṣṭhitaprāṇām |
 haste patitamiti |
 bhuvamaspṛṣṭam |
 juhuyāditi |
 śatrubuddhyā |
 karttāramapi kāṅkṣiṇītyuktestadrakṣāmāha sa japediti || 83-88 ||
atho    lavaṇamantrasya     vidhānamabhidhīyate      |
ṛgādyā   kathitā  pūrvaṃ  lavaṇāmbhasipūvīkā      || 89 ||
lavaṇāmbhasi tīkṣṇo'si ugro'si hṛdayaṃ tava      |
lavaṇasya pṛthvī  mātā mantrasya  varuṇaḥ pitā      || 90 ||
lavaṇe   hūyamāne   tu   kuto   nidrā   kuto    ratiḥ |
lavaṇaṃ dahati pacati pācayati lavaṇaṃ chindati bhindati ||91 ||
amukasya daha gātrāṇi daha māṃsaṃ daha tvacam      |
daha tvagasthimajjāni asthibhyo majjikāṃ daha      || 92 ||
yadi vasati yojanaśate nadīnāṃ vā śatāntare      |
nagare lohaprākāre kṛṣṇasarpaśatārgale      || 93 ||
taṃ dagdhvā naya me śīghramagre loṇasya tejasā      |
tatraivaṃ vaśamāyātu lavaṇamantraparākramaḥ      || 94 ||
yā te rātriḥ śalyaviddhasya śūlāgrāropitasya ca      |
yā te rātrirmahārātriḥ sā te rātrirmahāniśā      || 95 ||
lavaṇādi dvitīyā'nyā dahādyā parikīttītā      |
taṃ dagdhvā'nyā caturthī syādyātepūrvā'tha pañcamī      || 96 ||
aṅgirā      munirākhyātaśchando'nuṣṭubudāhṛtam      |
agnī  rātriḥ punardurgā  bhadrakālī  ca  devatāḥ      || 97 ||
      lavaṇamantravidhānamāha atho iti |
 lavaṇādidvitīyetyatra ākāre pare ecoya- vāyāva iti āyikṛte yakāralope ca chāndasatvāt sandhiḥ kṛtaḥ |
 prātipadika- mātrasya lavaṇaśabdasya vā grahaṇam |
 tena lavaṇe ityādyā dvitīyā |
 taduktamācāryaiḥ---- " dvitīyā lavaṇe "  iti |
 anyā tṛtīyā |
 evamṛkpañcakaṃ ciṭimantrasahitamekā vidyā |
 praṇavapāśādi tryakṣarāditvam |
 vāyvindrāmṛtabījāditvaṃ ca sampradāyāt jñeyam |
 padmapādācāryekto mantroddhāro yathā----
                  pṛthivīmudakaṃ coktvā(lava)ṇāmbhasīti tataḥ param |
                  tīkṣṇo'syugro'si  hṛdayaṃ  taveti  lavaṇasya gīḥ ||
                  pṛthivīti ca   mātā  lavaṇasya  varuṇaḥ   pitā |
                  prathameyaṃ      dvitīyāyā   lavaṇe    ityupakramaḥ ||
                  hūyamāne  tviti  kuto  nidreti ca  kuto  ratiḥ |
                  lavaṇaṃ   pacatītyuktvā  tathā  pācayatīti  ca ||
                  lavaṇaṃ chindatītyuktvā  bhindatīti ca bhāṣyatām |
                  amukasya daha gātrāṇi daha  māṃsaṃ  daha  tvacam ||
                  daheti   ca  tṛtīyāyā    bhaveṭṭaca    upakramaḥ |
                  tvagasthimajjānītyasthibhyośabdaṃ   majjikāṃ daha ||
      (kvacitpustake tvagasṛṅmāṃsamedo'sthibhyo śabdamiti pāṭhaḥ |
)
                  tato yadīti sambhāṣya vasatīti padaṃ vadet |
                  yojaneti śate varṇānnadīnāṃ vā śatāntare ||
                  taṃ dagdhveti caturthyādau naya me śīghramityataḥ |
                  agre  ityetadante  syāllavaṇasyeti    tejasā ||
                  nagare lohavarṇāḥ syuḥ  prākāre  kṛṣṇavarṇakāḥ|
                  sarpetyante   kṛtārgetile    atraiva  vaśākṣarāḥ ||
                  māyā tviti syāllavaṇamantravarṇāḥ puraskṛtāḥ |
                  yā te rātriḥ śalyaviddhasya śūlāgrāropitasya ca ||
                  yā te rātririti  proktvā  mahārātriritīrayet |
                  sā te rātrirmahetyuktvā  niśetyevaṃ  tu  pañcamī || iti ||
   ṭīkāntare'pi----      mātā syāllavaṇasyetat varuṇaḥ syātpitā tathā |
                  dvitīyā lavaṇe proktā |
 iti |
          tathā----      pravadedamukasyā'nte  daha  gātrāṇi  pañcakam |
                  daha māṃsaṃ dahetyuktvā tvacamuktvā samāpayet ||
                  tṛtīyā'tha daha  proktvā  tvagiti  pravadedataḥ |
                  sthimajjānītyato'sthibhyo majjikāṃ syāddaheti ca || iti ||
              tathā----      yā te rātriḥ svaśūlānte bhinnasyetyakṣaratrayam |
                  śūlāgrāropitasyeti(syāpi)cānte yā te itīrayet ||
                  rātriḥ  syācca  mahārātriryā  rātriramukaṃ  vinā |
                  ityevaṃ pañcamī ṛk syāt mantro'yaṃ praṇavādikaḥ || iti ||
      tathā'trā''cāryaiḥ chandaḥ kathanāvasare uktam----aṅgirāḥ syādṛṣiśchando- 'nuṣṭuptriṣṭup |
 iti ||
      mantramuktāvalīmantradevaprakāśikākārādīnāmidameva sammatam |
 padmapādācāryaiḥ bījaśaktī ukte----hrīṃ bījaṃ śaktirīritā kromityeva ca bījaṃ syāditi |
 taireva etatsamaphalaṃ mantrāntaramuktam----
                  ciṭīti śabdaṃ saṃvīpsya citkālipadamīrayet |
                  mahācitkāliśabdānte hrīṃ savauṣaṭ dviṭhāntikaḥ ||
                  mantrāntaramiti jñeyaṃ mataṃ  tulyaphalaṃ  śive || iti || 89-97 ||
ciṭimantrākṣaraiḥ kuryāt  ṣaḍaṅgāni  samāhitaḥ      |
pañcabhirhṛdayaṃ proktaṃ tribhirvarṇaiḥ śiraḥ smṛtam      || 98 ||
pañcavarṇaiḥ śikhā proktā kavacaṃ karaṇākṣaraiḥ      |
pañcabhirnetramuditaṃ       yugalenā'stramīritam      || 99 ||
      ṣaḍaṅgamāha----ciṭīti |
 samāhita ityanena pañcagbhīḥ pañcāṅgaṃ vā kuryādityuktam |
 yadāhurācāryāḥ----      ṛgbhirābhistu pañcāṅgaṃ pañcabhirvā samīritam |
                  vidyākṣaraiḥ ṣaḍaṅgaṃ vā praṇavādyairnigadyate || iti || 98-99 ||
tāraḥ ciṭidvayaṃ paścāccaṇḍāli tadanantaram      |
mahatpadādyāṃ  tāṃ  brūyādamukaṃ me  tataḥ param      || 100 ||
vaśamānaya    ṭhadvandvaṃ    ciṭimantra    udāhṛtaḥ      |
catuvīṃśatyakṣarātmā     sarvakāmaphalapradaḥ      || 101 ||
      ciṭimantramuddharati tāra iti |
 mahatpadādyāṃ tāmiti mahācāṇḍāli |
 atra ānmahata ityanenā''tvam |
 kvaccittu mahāpadādyāmiti pāṭhaḥ |
 taduktam----
            cāṇḍālīti mahetyaktvā cāṇḍālītyabhimantrayet |
 iti || 100-101 ||
navakuṅkumasaṃbhinnaṃ trinetraṃ rucirākalpaśataṃ bhajāmi vahnim      |
sruvaśaktivarābhayāni dobhīrdadhataṃ raktasaroruhe niṣaṇṇam ||102||
kālāmbuvāhadyutiminduvaktrāṃ
            hārāvalīśobhipayodharāḍhyām      |
kapālapāśāṅkuśaśūlahastāṃ
            nīlāmbarāṃ   yāmavatīṃ  namāmi      || 103 ||
kālāmbudābhāmariśaṅkhaśūla-
            khaḍgāḍhyahastāṃ taruṇenducūḍām      |
bhīmāṃ trinetrāṃ jitaśatruvargāṃ
            devīṃ smaret durgatibhaṅgahastām      || 104 ||
ṭaṅka kapālaṃ ḍamaruṃ triśūlaṃ
            sambibhratī   candrakalāvataṃsā      |
piṅgordhvakeśī sitabhīmadaṃṣṭrāṃ
            bhūyādvibhūtyai  mama  bhadrakālī      || 105 ||
      dakṣādyūrdhvayorādye tadadhastanayorantye ityāyudhadhyānam agnidhyāne |
 taduttaraṃ tu vāmādhastāddakṣādhastanaṃ yāvat |
 durgādhyāne dakṣordhvāddakṣādhastanaṃ yāvadāyudhadhyānam |
 ṭaṅkaḥ |
 paraśuḥ |
 antye dakṣādhastāddakṣordhvaṃ yāvat || 102-105 ||
ṛkpañcakaṃ japetsamyagayutaṃ taddaśāṃśataḥ      |
haviṣā   ghṛtasiktena  juhuyādacīte'nale      || 106 ||
      samyagayutamiti |
 ciṭimantrasahitamṛkpañcakam ayutaṃ japedityarthaḥ |
  taduktamācāryaiḥ----      ayutaṃ niyato mantrī mantramṛkpañcakānvitam |
                  prajapet trisahasraṃ vā samyagenaṃ samāhitaḥ || iti ||
tantrāntare tu viśeṣaḥ----gaṅgādimukhyasaritāṃ tīradeśe samāśrite |
                  svayameva  samudbhūte durgānilayane vaśī ||
                  trisahasraṃ    japedetadathavā'yutasaṃkhyayā |
                  pūrvektaṃ ciṭimantraṃ tu japettasya caturguṇam || iti || 106 ||
evaṃ    kṛtapuraścaryaḥ  prayoge   kuśalo   bhavet      |
agniryāmavatī  dhyeyau  vaśyākarṣaṇakarmaṇoḥ      || 107 ||
smared  durgāṃ  bhadrakālīṃ  mantrī  māraṇakarmaṇi      |
jānupramāṇe salile sthitvā niśi  japenmanum      || 108 ||
anena vāñchitaḥ sādhyaḥ kiṅkaro jāyate kṣaṇāt      |
nābhimātrodake  sthitvā   japenmantramimaṃ  sudhīḥ      || 109 ||
aṣṭottarasahasraṃ  yastasya sādhyo  vaśo  bhavet      |
ṛkpañcakaṃ japetsamyakkaṇṭhamātrāmbhasi sthitaḥ|| 110||
saptabhidīvasairbhūpān       vaśayedvidhinā'munā      |
vilikhya tālapatre  taṃ sādhyanāmnā vidabhītam      || 111 ||
niḥkṣipya kṣīrasaṃmiśre jale tat kvāthayenniśi      |
vaśyo bhavati sādhyo'sya nātra kāryā vicāraṇā      || 112 ||
tālapatre  likhitvaivaṃ bhadrakālī  gṛhe  khanet      |
vaśyāya     sarvajantūnāṃ   prayogo'yamudāhṛtaḥ      || 113 ||
      evaṃ kṛtapuraścarya ityanena nityapūjāpi sūcitā |
 tayā vinā tasyā'sampādanāt|
 soktā rāmakaṇṭhena----
                  bhīṣaṇī bahurūpā ca tīkṣṇadaṃṣṭrā madotkaṭā |
                  māraṇī mohanī kāntā kamaṇḍaludharā api ||
                  abhicārakarī ceti loṇamantrasya śaktayaḥ |
                  pāśāṅkuśapuṭā  śaktiḥ sarvaśaktipadaṃkarī ||
                  lāsanāya namo'ntaḥ syātpīṭhamantro dhruvādikaḥ|
                  mūrttāvāvāhya  gandhādyairdevatāḥ  samprapūjayet ||
                  aṅgairāvaraṇaṃ  pūrvaṃ   dvitīyaṃ  vahnimūttībhiḥ |
                  tadbahiḥ śūlahastādiśaktibhiśca samīritā ||
                  utkaṭādyaiścaturthī   tu    pañcamāvṛtirīritā |
                  lokeśairleṇamantrasya vidhānamiti kīttītam ||
                  śūlahastā vikeśī ca dāruṇā lavaṇapriyā |
                  varā karālī cātyugrā tāmasyasyā'ṣṭaśaktayaḥ ||
                  utkaṭo vikaṭākṣaśca śūlahasto mahābalaḥ |
               agnijihvaḥ khaḍgadharaḥ kapālī tāraṇapriyaḥ || iti || 107-113 ||
tāmrapatre likhya  mantraṃ  sādhyanāmavidabhītam      |
tāpayet khādire vahnau māsaṃ vaśyo bhavennaraḥ      || 114 ||
trikoṇaṃ kuṇḍamāpādya samyak śāstroktalakṣaṇam      |
tasmin  homaṃ  prakurvīta  saṃskṛte  havyavāhane      || 115 ||
prakṣālya gavyadugdhena  saṃśoṣya  lavaṇaṃ  sudhīḥ      |
sucūṇītaṃ    prajuhuyāt  saptāhādvaśayejjanān      || 116 ||
dadhimadhvājyasaṃsiktaiḥ     saindhavairjuhuyāttathā      |
vaśayedakhilāndevānacirāt kimu pāthīvān      || 117 ||
      evamiti sādhyanāmnā vidabhītamityarthaḥ || 114-117 ||
viśuddhaṃ lavaṇaprasthaṃ  vibhaktaṃ pañcadhā  pṛthak      |
ekaikayā    prajuhuyādṛcā    pañcāhamādarāt      || 118 ||
yasya nāmnā sa vaśyaḥ syādanena vidhinā'cirāt      |
śuddhaṃ   lavaṇamādāya   juhuyānmadhurānvitām      || 119 ||
ūnapañcāśadāhutyā  vaśaṃ  nayati  vāñchitam      |
nityaṃ śuddhena loṇena hutvā śatrūn vaśaṃ nayet      || 120 ||
madhuratraya   saṃyuktairlavaṇaiḥ   sādhu   cūṇītaiḥ      |
juhuyādvaśayennārīrnarān          narapatīnapi      || 121 ||
viśuddhamiti |
 prakṣālitaṃ pūrvavat |
 lavaṇeti saindhavam |
 evamagrepi || 118-121 ||
mantraṃ     kṛṣṇatṛtīyādi    prajapedyāvadaṣṭamī      |
puttalīḥ pañca kurvīta sāṅgopāṅgāḥ samāḥ śubhāḥ      || 122 ||
ekā sādhyadrumeṇa  syādanyā  piṣṭamayī  matā      |
cakrihastamṛdā'nyā syādanyā sikthamayī smṛtā       || 123 ||
lavaṇaṃ   potasambhūtaṃ   cūṇītaṃ   pariśodhitam      |
kuḍavaṃ prokṣayet kṣīradadhyājyamadhubhiḥ kramāt      || 124 ||
guḍājyamadhubhiḥ  samyaṅmiśritenā'munā  tataḥ      |
kurvīta  puttalīṃ  saumyāṃ  sarvāvayavaśobhitām      || 125 ||
      prayogāntaramāha----mantramityādinā |
 yāvadaṣṭamīti kṛṣṇā |
 kurvītetyaṣṭamyām |
 sāṅgopāṅgā iti |
 aṅgāni tu----
                  tvakhastahṛtpārśvakaṭī patskandhau kandharābhujau |
                  pṛṣṭhaṃ   tathodaraṃ    tūrūjaṅghe   ityaṅgasaṃgrahaḥ ||
                  upāṅgāni bhrūpuṭau  ca  tārāgaṇḍau ca  nāsikā |
                  oṣṭhau tu daśanā jihvā civukāsyaṃ sanābhi ca ||
                  jaghanaṃ  yoniguhye  ca  jānunī   maṇibandhakau |
                  pārṣṇīgulphau tathā'ṅgulyaḥ karayoḥ pādayostale || iti |
      sādhyadrumeṇeti |
 sādhyanakṣatravṛkṣeṇa |
 sādhyanakṣatravṛkṣānasminneva vakṣyati |
 piṣṭamayīti |
 taṇḍulapiṣṭamayī |
 cakrī kulālaḥ |
 sikthaṃ madhūcchiṣṭam |
 potasambhūta- miti sāmudram |
 amunā lavaṇena |
 saumyāṃ sundarīm |
 pañcā'pi dvādaśā-
ṅgulāḥ || 122-125 ||
prāṇamantrakṛtaṃ  yantramāsāṃ hṛdi viniḥkṣipet      |
āsu prāṇān pratiṣṭhāpya pūjayet kusumādibhiḥ ||126||
paścāt  kṛṣṇāṣṭamīrātrau yāmamātre gate sati      |
vidhāya   mātṛkānyāsaṃ   mantranyāsamanantaram      || 127 ||
ciṭimantrasamudbhūtān catuvīṃśatisaṃkhyakān      |
tārādyānvinyasedvarṇān sthāneṣveṣu samāhitaḥ      || 128 ||
      yantramityagrimapaṭale vakṣyamāṇam |
 prāṇānityagrimapaṭale vakṣyamāṇena prakāreṇa |
      ācāryāstu----tasyāṃ tu sthāpayet prāṇān gurvādeśavidhānataḥ || iti |
      atra sāmpradāyikā viśeṣamāhuḥ |
 puttalikāyā hṛdayaṃ spṛśan prāṇā iha prāṇā jīva iha sthita iti indriyāṇi spṛśan sarvendriyāṇi 
vāṅmanaścakṣuḥśrotraghrāṇeti sarvāṅgaṃ spṛśan prāṇā ihāyāntu sukhaṃ ciraṃ tiṣṭhantu iti śiraḥ 
spṛśan svāheti japet|
 mantranyāsamiti |
 pañcagbhīḥ pañcāṅgamityarthaḥ || 126-128 ||
mūdhnī  bhāle dṛśoḥ śrutyornāsāsyacibukeṣvatha      |
kaṇṭhahṛtstanayugmeṣu  kukṣau  nābhau  kaṭidvaye      || 129 ||
meḍhre  pāṇau   pravinyasya   śiṣṭavarṇacatuṣṭayam      |
ūrudvaye    jānuyuge    jaṅghāyugme     padadvaye      || 130 ||
evaṃ    vinyastasarvāṅgo    raktamālyānulepanaḥ      |
raktavastradharaḥ śuddhaḥ puttalīṃ  dāruṇā  kṛtām      || 131 ||
adhomukhīṃ khanet  kuṇḍe  piṣṭajāmāsanādadhaḥ      |
mṛṇmayīṃ  pratimāṃ   pādadeśe   nyasyettathātmanaḥ      || 132 ||
madhūcchiṣṭamayīṃ vyomni kuṇḍasyordhvaṃ pralambayet      |
lavaṇena kṛtāṃ paścāt puttalīṃ saṃspṛśan japet      || 133 ||
ṛkpañcakaṃ     yathānyāyamaṣṭottarasahasrakam      |
saṃhṛtya ciṭimantrārṇān punastasyāstanau nyaset      || 134 ||
      athavānyamevāha ciṭoti |
 dāruṇeti |
 sādhyanakṣatravṛkṣakāṣṭhena kṛtāṃ kuṇḍe khanennikhanedityarthaḥ |
 tatra dvyaṅgulādhonikhananaṃ jñeyam |
 adhomukhīmiti māraṇa- karmaviṣayam |
 vaśīkaraṇakarmaṇi uttāneti jñeyam |
        yadāhuḥ----      kuṇḍāntardvyaṅgulādho nikhanatu tarujāṃ mūttīmuttānarūpām || iti |
 ācāryāśca----uttānāṃ dāravīṃ kuṇḍe khanen mantrābhimantritām || iti ||129-131||
      tathā nyasediti |
 adhomukhīṃ nyasedityarthaḥ |
 viṣayavyavasthā tu pūrvektaiva jñeyā|
 etayorapi dvyaṅgulādho nikhananameva |
 pralambayedityadhomukhīmityeva |
        yadāhuḥ----      dhūmena spṛśyamānāmupari madanajāṃ lambayedūrdhvapādām |
 iti |
    ācāryāśca----lambayedambare sikthamayīmūrdhvāmadhomukhīm |
 iti ||132-133||
      yathānyāyamiti |
 ṣaḍaṅganyāsaṃ svatanau puttalyāṃ ca kṛtvā ciṭimantrasahitam ṛkpañcakaṃ japedityarthaḥ |
 taduktam----
                  aṅgāni vinyaset svāṅge tathā pratikṛtāvapi iti |
      saṃhṛtyeti viparītān svāṅge pratikṛtāvapi |
 taduktam----
                   nyasyā'ṅgānyanumapyatha pratikṛtau saṃhārayuktyā nyaset || iti |
  punaranantaramityanenaitaduktam |
 svadehe nyāsaṃ vidhāyātmayāgāntaṃ kṛtvā paścāt puttalyāṃ nyāsa iti |
 ataeva paścādāsane devatāpūjā |
 tasyāḥ puttalikāyāḥ || 134 ||
aṅguṣṭhasandhiprapadajānujaṅghorupāyuṣu      |
liṅgadeśe   punarnābhau   jaṭhare    hṛdayāmbuje      || 135 ||
stanadvaye  kandharāyāṃ  cibuke  vadane  punaḥ      |
ghrāṇayoḥ karṇayorakṣṇo lalāṭe mūdhnīṃ vinyaset      || 136 ||
      aṅguṣṭheti |
 ūrvanteṣu ṣaṭsu ekaikākṣaranyāsaḥ |
 anyatra sthānadvaye sarvatrā'- kṣaradvayam |
 yaduktamācāryaiḥ----
            adho guhyādabhedaḥ syādūrdhvaṃ bhedo dvike sati |
 iti || 135-136 ||
agnimādāya  sandīpya   sādhyanakṣatradārubhiḥ      |
tasminnabhyarcya mantroktāṃ  devatāṃ  rūpyapātrake      || 137 ||
kuśītarājipuṣpādbhardattvā'rghyaṃ praṇamet sudhīḥ|
mantrairetaiḥ    prayogādāvante     saṃyatamānasaḥ      || 138 ||
tvamānanamamitraghna    niśāyā    havyavāhana      |
haviṣā  mantrajaptena  tṛpto  bhava  tayā  saha      || 139 ||
jātavedo      mahādeva    taptajāmbūnadaprabha      |
svāhāpate  viśvabhakṣa   lavaṇaṃ  daha   śatruhan      || 140 ||
oṃ       īśe śarvari śarvāṇi grastaṃ muktaṃ tvayā jagat      |
      mahādevi   namastubhyaṃ    varade   kāmadā   bhava      || 141 ||
      tamomayi      mahādevi      mahādevasya     suvrate      |
      triyāme  puruṣaṃ hutyā vaśamānaya devi(vyu) me      || 142 ||
oṃ       durge    sa(du)   rgādirahite     durgasaṃrodhanārgale      |
      cakraśaṅkhadhare devi duṣṭaśatru (satva) bhayaṅkari      || 143 ||
      namaste   daha  śatrūn  me  vaśamānaya  caṇḍike      |
      śākambhari  mahādevi  śaraṇaṃ  me   bhavā'naghe      || 144 ||
oṃ       bhadrakāli   bhavābhīṣṭe   bhadrasiddhipradāyini      |
      sapatnānme  hana  hana   daha   śoṣaya  tāpaya      || 145 ||
      śūlāsiśakti vajrādyairukṛtyotkṛtya māraya      |
      mahādevi  mahākāli  rakṣā'smānakṣatātmike      || 146 ||
      tasminniti |
 tantrāntarokta āsana ityarthaḥ |
 agnau devatāpūjā caturthapaṭala evoktā |
 tasyoktāvatra prayojanābhāvādagre'rghyadānamapi vakṣyati |
 yadāhuḥ----
                  kuṇḍasya   pūrvadigbhāge  caturasraṃ samunnatam |
                  hastamātrāyataṃ    lākṣāraktapādādikaṃ navam ||
                  citrāṅgaṃ  rucirākāraṃ  kuṇḍotsedhasamunnatam |
                  caturaṅgulamānaṃ  vā  aṣṭāṅgulamathāpi vā ||
                  dvādaśāṅgulakaṃ  vāpi  kuṇḍādunnatamāsanam |
                  tasminsuvimalaṃ vastraṃ āstīryādau suśobhanam ||
                  sūkṣmaṃ caturguṇīkṛtya saptahastāyataṃ navam |
                  tasyopari paristīrya raktavastradvayaṃ punaḥ ||
                  viśālamatisūkṣmaṃ ca pūrvavadguṇitaṃ navam || iti ||
      tantrāntaroktaprakāreṇāsanaṃ parikalpya tatra pūrvektaṃ pīṭhaṃ paripūjya devatāmāvāhya pūrvavat 
sāvaraṇaṃ sampūjya raktacandanādinā vakṣyamāṇadravyayuktena śuddhajalena rūpyaṃ caṣakamāpūrya tenārghyaṃ dadyāt |
 tato vakṣyamāṇamantrairdevatāmupatiṣṭhet |
      kuśītaṃ raktacandanam |
 rājiḥ rājikā |
 prayogādāviti |
 etanmantraprayogā- dāvante ca |
 atra vaśīkṛtau yadyapi ete eva devate tathāpi natiprakaraṇa prasaṅgādi- tarayorapi mantrāvuktau |
 tatprayojanamagre māraṇakarmaṇi bhaviṣyati || 137-146 ||
sādhyaṃ saṃsmṛtya nibhīdya  puttalīṃ  saptadhā tataḥ      |
ṛkpañcakaṃ    samuccārya   juhuyādedhite'nale      || 147 ||
prathamo      dakṣiṇaḥ    pādastatkarastadanantaram      |
śirastṛtīyamākhyātaṃ   vāmahastaṃ  tataḥ   param      || 148 ||
madhyādūrdhvaṃ pañcamaḥ syādadho'ṃśaḥ ṣaṣṭha īritaḥ      |
saptamo  vāmapādaḥ syādevaṃ  bhāgakramaḥ smṛtaḥ      || 149 ||
      puttalīmiti |
 lavaṇamayīm |
 nibhīdyetyuktam |
 tameva bhedamāha prathama iti |
 ācāryaiḥ prakārāntaramapyuktam----
            dakṣiṇaṃ caraṇaṃ pūrvaṃ dakṣārddhantu dvitīyakam |
            dakṣahastaṃ tṛtīyaṃ syādgalādūrdhvaṃ caturthakam ||
            pañcamaṃ vāmahastaḥ syāt ṣaṣṭhaṃ vāmārddhameva ca |
            saptamaṃ vāmapādaḥ syādanyāpi syāddhutakriyā || iti || 147-149 ||
saptasaptavibhāgo vā prokteṣveṣu yathāvidhi      |
hutvaivamarcayitvā'gniṃ    praṇameddaṇḍavattataḥ      || 150 ||
yajamāno dhanairdhānyaiḥ prīṇayed gurumātmanaḥ      |
anena vidhinā mantrī vaśayedasurān surān      || 151 ||
kiṃ punarmanujān bhūpānamātyān nṛpa(vara) yoṣitaḥ |
māraṇe    pūrvasaproktaṃ   puttalīnāṃ   catuṣṭayam      || 152 ||
niveśayedyathāpūrvaṃ  sādhakendro  vidhānavit      |
aparāṃ vakṣyamāṇena  vidhānena  prakalpayet      || 153 ||
      prokteṣviti |
 saptāvadāneṣu pratyekaṃ saptasaptavibhāgāḥ tenaikonapañcāśadāhutayaḥ|
 uktaputtalīṣu sarvatrāvadānakramo'yameva jñeyaḥ |
 anyatra viśeṣaḥ----
                  saptasaptavibhāgo vā kramādaṅgeṣu saptasu |
                  ekādaśāṃśabhinnairvā tadaṅgaiḥ saptabhirhunet || iti ||
      anyatrāpi----saptānāmaṅgānāmekaikaṃ  saptamabhāgānvā |
                  rudrāṃśānvā kṛtvā hotavyaṃ  mantrivaryeṇa || iti ||
      strīvaśīkaraṇe vāmapādādi jñeyam |
  " yoṣito vāmapūrvām "  ityukteḥ |
 evaṃ strīmāraṇe dakṣapādādyavadānakramo jñeyaḥ |
 praṇamediti |
 pūrvektamantraiḥ |
 sādhakendro vidhānavidityanena puttalīnāṃ dvyaṅgulādhaḥkhananamuktam || 150-153 ||
varāhapārāvataviṭtilatryūṣaṇarāmaṅgaiḥ      |
vraṇakṛnnimbasiddhārthasādhyavāmāṅghirareṇubhiḥ      || 154 ||
mahiṣīmūtrasaṃpiṣṭaiḥ        pūrvektalavaṇānvitaiḥ      |
vidhāya  puttalīṃ samyak prāṇasthāpanamācaret      || 155 ||
japa  pūjādikaṃ  sarvaṃ  kuryā  prāguktavartmanā      |
tataḥ pūrvedite  kuṇḍe  rātrau   prajvalite'nale      || 156 ||
durgā ṃ vā bhadrakālīṃ vā samārādhya yathāvidhi      |
dhārayanniśitaṃ   śastraṃ    savyahastena   sādhakaḥ      || 157 ||
vāmapādaṃ samārabhya dakṣiṇāṅ  ghyrāvasānakam      |
chitvā  chitvā  prajuhuyānnirāhāro  jitendriyaḥ      || 158 ||
kṛṣṇāṣṭamīṃ samārabhya yāvat kṛṣṇacatudrdaśī      |
anenaiva   vidhānena   homaṃ    kuryādvicakṣaṇaḥ      || 159 ||
trisaptāhaprayogene          mārayedripumātmanaḥ      |
      tryūṣaṇaṃ śuṇṭhī pippali marīcāni |
 rāmaṅgaṃ hiṅguḥ |
 vraṇakṛdbhallātaḥ |
 nimbaṃ nimbabījam |
 atra tilabhallātanimbabījasiddhārthānāṃ tailaṃ grāhyam |
      taduktamācāryaiḥ----sanimbatilasiddhārthavraṇakṛttailasaṃyutaiḥ |
 iti |
      pūrvektalavaṇaṃ sāmudram |
 samyak puttalīṃ vidhāyetyanena tantrāntarokto viśeṣaḥ
sūcitaḥ----      āyāmaḥ pādayostasyā ākaṭyāścaturaṅgulaḥ |
                  pādonadvyaṅgulā kukṣistāvadevā'ṅgulodaram |
                  aṅguladvayamāvaktrāt kaṇṭhadeśasya mānakam ||
                  śiraso vaktramānaṃ syāt sārddhadvayamihā'ṅgulaiḥ |
                  dvādaśāṅgulayaḥ sarvāḥ sādhyaputtalikāḥ smṛtāḥ || iti ||
tantrāntare tu viśeṣaḥ----
                  pañcāṃśena mukhaṃ kṛtvā tadarddhena galaṃ punaḥ |
                  śiṣṭena sarvāṇyaṅgāni puttalīnāṃ prakalpayet ||
                  māraṇe dārurūpāṃ tāṃ dvādaśāṅgulasammitām |
                  ṣaṇavatyaṅgulāṃ vāpi kuryānmātrāṅgulaiḥ kramāt ||
                  homārthaṃ kalpitāyāstu tasyāḥ prokto vidhistvayam |
                  vaśyākarṣaṇayoḥ proktāṃ tāṃ kuryād dvādaśāṅgulaiḥ || iti ||
                  yathāvidhīti |
 pūrvektaprakāreṇa |
 kuryāddhomamiti pratyaham ||
      trisaptāheti |
 ebhireva saptabhiḥ |
 tena māsatrayeṇa prayogasiddhiḥ |
 māraṇa- karmaṇi dakṣiṇāviśeṣa uktastantrāntare----
                  sasvarṇāṃ ca samuktāṃ gāṃ śoṇāṃ dadyāt satarṇakām |
                  dakṣiṇāṃ saptakarṣaṃ tu   dadyān  māraṇakarmaṇi || iti ||
  anyo viśeṣaḥ----      śmaśāne nirjane deśe vidadhyādābhicārikam |
                  yatrā'bhicārahomaṃ tu karoti bhuvi sādhakaḥ ||
                  tatrā'bhito bhaṭai rakṣāṃ kārayedātmasiddhaye |
                  na cedanyaḥ kṣitipatiścārairjñātvā nihantyamum ||
                  svarāṣṭrasandhau kurvīta na kurvīta svamaṇḍale |
                  yadi kuryātpramādena māntriko'jñānamohitaḥ |
                  tadrāṣṭraṃ pīḍayantyeva śanakairvairibhūbhṛtaḥ || iti ||
      anyo'pi viśeṣastantrāntare----
                  tasyāṃ rātryāmupoṣyā'tha pare'hani tu sādhakaḥ|
                   prāṇāyāmādibhirapi     gāyatrījapahomakaiḥ |
                  vimuktapātako bhūtvā sa punavīharedvaśī || iti ||154-160||
kāraskaro'tha  dhātrī  syādudumbarataruḥ punaḥ      || 160 ||
jambuḥ khadirakṛṣṇākhyau vaṃśapippalasaṃjñikau      |
nāgarohiṇanāmānau      palāśaplakṣasaṃjñakau      || 161 ||
ambaṣṭhabilvārjunākhyā   vikaṅkatamahīruhaḥ      |
vakulaḥ saralaḥ sarje vañjulaḥ panasārkakau      || 162 ||
śamīkadambanimbāmramadhūkā   ṛkṣaśākhinaḥ      |
      nakṣatravṛkṣānāha kāraskara iti |
 kāraskaraḥ kucilā |
 dhātrī āmalakī |
 mṛgaśirasastu śvetasāra eva khadiraḥ |
 ārdrāyāstu kṛṣṇasāraḥ khadiraḥ |
 nāgo nāgakesaraḥ |
 rohiṇo vaṭaḥ |
 plakṣaḥ parkaṭī |
 ambaṣṭhaḥ āmrātaḥ |
 arjunaḥ kakubhaḥ|
 vikaṅkataḥ srucāṃ vṛkṣaḥ |
 sarjaḥ śālaḥ |
 vañjulo'śokaḥ |
 eṣāṃ sāmānyataḥ phalamuktam----āyuṣkāmaḥ svarkṣavṛkṣaṃ chedayenna kadācana |
 iti || 160-163 ||
ātmarakṣādikaṃ   sarvaṃ  kuryānmantrī  yathā  purā      || 163 ||
amunā      manunā      samyagabhīṣṭaphalasādhane      |
sadṛśo nāsti mantro'nyaḥ satyametan na cānyathā      || 164 ||
|| iti śrīmadlakṣmaṇadeśikendraviracite śāradātilake
dvāviṃśaḥ paṭalaḥ samāptaḥ|| 22 ||
bth " bi

      yathā pureti |
 āgneyāstraproktamārgeṇa |
 etaccātmarakṣaṇaṃ māraṇakarmaṇyeveti jñeyam || 163-164 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ dvāviṃśaḥ paṭalaḥ || 22 ||
bth " bi


atha trayoviṃśaḥ paṭalaḥ

atha    traiyambakaṃ   mantramabhidhāsyāmyanuṣṭubham      |
yaṃ  bhajantaṃ  naraṃ  kālaḥ svayaṃ  vīkṣitumakṣamaḥ      || 1 ||
vaśiṣṭho'sya muniḥ proktaśchando'nuṣṭubudāhṛtam      |
devatā'sya  samuddaṣṭastryambakaḥ pārvatīpatiḥ      || 2 ||
      atheti |
 mantro yathā----
                  tryambakaṃ yajāmahe sugandhiṃ puṣṭivarddhanam |
                  urvārukamiva bandhanān mṛtyormukṣīya māmṛtāt |
 iti |
      mṛtyuñjayapuṭita iti kecit|
 sāmpradāyikāstu praṇavaprāsādamṛtyuñjayavyāhṛtibhiḥ sampuṭamicchanti |
 śrīṃ bījaṃ māyāśaktiḥ |
 taduktam----
      śrīdevyau praṇavau bījaśaktī yogaḥ śivārcane |
 iti || 1-2 ||
vibhaktairmantravarṇaiḥ syāt  ṣaḍaṅgānāṃ  prakalpanā      |
hṛdayaṃ  tribhirākhyātaṃ  catubhīḥ  śira  īritam      || 3 ||
śikhā'ṣṭabhiḥ samuddaṣṭā navabhiḥ kavacaṃ matam      |
pañcabhirnetramākhyātamastraṃ        tribhirudāhṛtam      || 4 ||
      vibhāgamevāha hṛdayamiti |
 yeṣāṃ mate praṇavādi sampuṭaḥ tanmate tadādibhirebhirvarṇaiḥ ṣaḍaṅgam |
 taduktam----
      prāsādamṛtyuñjayabhūrbhuvaḥ svastadaṅgamantraiḥ kramaśaḥ sametam iti |
      sāmpradāyikāstu |
 praṇavaprāsādamṛtyuñjayavyāhṛti mantrākṣaranamo bhagavate rudrāyetyuktvā śūlapāṇaye svāhā hṛt |
 amṛtamūrttaye māṃ jīvaya śiraḥ |
 candraśirase jaṭile svāhā śikhā |
 tripurāntakāya hāṃ hīṃ kavacam |
 trilocanāya ṛgyajuḥ- sāmamantrāya netram |
 agnitrayāya jvala jvala māṃ rakṣa aghorāstrāya astram iti ṣaḍaṅgamāhuḥ || 3-4 ||
pūrvapaścimayāmyenduvaktreṣu      tadanantaram      |
urogalāsyeṣu     punarnābhihṛtpṛṣṭhakukṣiṣu      || 5 ||
liṅgapāyūrumūlāntajānuyugmeṣu      tatparam      |
tadvṛttayugme stanayoḥ pārśvayoḥ pādayoḥ punaḥ      || 6 ||
pāṇyornāsikayoḥ śīrṣe mantravarṇān nyaset kramāt      |
padānyekādaśa  nyasyecchirobhrūyugalākṣiṣu      || 7 ||
vaktre  gaṇḍayuge  bhūyo  hṛdaye  jaṭhare  punaḥ      |
guhyorujānupādeṣu    nyāsamevaṃ   samācaret      || 8 ||
      varṇanyāsamevāha----pūrveti |
 uraḥśabdena hṛdūrdhvabhāgo vistīrṇa iha gṛhyate |
 ūru- mūlayordvau |
 ūrvantayordvau |
 tadvṛttayugme jānūparisthavṛttayoḥ |
 sarvasthānadvaye varṇadvaya- nyāsaḥ |
 sāmpradāyikāḥ praṇavādipuṭitavarṇanyāsamāhuḥ |
 tantrāntare sthānānta-
rāṇyuktāni----      caraṇāgrasandhiguhyādhārodarahṛdayakandharāsu punaḥ |
                  bāhvoḥ sandhyagrāsyauṣṭhaghrāṇasayadṛkśrutibhrūśīrṣeṣu || iti ||
      padānīti |
 vahnyabdhyagnīṣuvedadvitridvitryekatrivarṇakaiḥ || 5-8 ||
hastābhyāṃ  kalaśadvayāmṛtarasairāplāvayantaṃ  śiro
dvābhyāṃ tau dadhataṃ mṛgākṣavalaye dvābhyāṃ vahantaṃ param |
aṅkanyastakaradvayāmṛtaghaṭaṃ   kailāsakāntaṃ   śivaṃ
svacchāmbhojagataṃ  navendumukuṭaṃ  devaṃ   trinetraṃ  bhaje      || 9 ||
japenmantramimaṃ    lakṣamevaṃ   dhyāyan  jitendriyaḥ      |
juhuyāddaśabhirdravyairayutaṃ            ghṛtasaṃplutaiḥ      || 10 ||
      tāviti |
 ghaṭau |
 atra dhyānānantarametā mudrāḥ pradarśayet |
 yadāhuḥ----
      liṅgapañcasyamuṣṭyambujaśaktimudrāḥ pradarśayet |
 iti || 9-10 ||
bilvaṃ palāśaṃ khadiraṃ vaṭaṃ ca tilasarṣapau      |
daugdhaṃ dugdhaṃ dadhi punardūrvāntāni vidurbudhāḥ      || 11 ||
      bilvaṃ phalam |
 tatastrayāṇāṃ samidhaḥ |
 daugdhamiti |
 pāyasam || 11 ||
pañcākṣarodite  pīṭhe  pūjayed  vṛṣabhadhvajam      |
mūttīṃ mūlena saṅkalpyā vakṣyamāṇena vartmanā      || 12 ||
      vakṣyamāṇena vartmanā pīṭhe vṛṣabhadhvajaṃ pūjayedityanvayaḥ || 12 ||
pūrvamaṅgāni saṃpūjya paścānmūrttīḥ prapūjayet      |
arkenduvasudhātoyavahnīraviyadātmanaḥ      || 13 ||
dvitīyāvaraṇe pūjyā mūrttayo'ṣṭau kramādatha      |
      saṃpūjyeti |
 kaṇīkāyām |
 mūrttīḥ paścāt dvitīyāvaraṇe pūjayedityanvayaḥ |
 tā evāha arketi |
 īro vāyuḥ |
 ātmā yajamānaḥ |
 tathā ca śrutiḥ----ātmā vai yajñasya yajamāno'ṅgāni ṛtvijaḥ |
 iti || 13 ||
rāmā rākā prabhā jyotsnā pūrṇeṣā pūraṇī sudhā      || 14 ||
aṣṭāvimāḥ  kramāt  pūjyāstṛtīyāvaraṇe  tataḥ      |
viśvā vidyā sitā prahvā sārā sandhyā śivā niśā ||15||
caturthāvaraṇe  pūjyāḥ  śaktayo'ṣṭau  kramādimāḥ      |
āryā prajñā prabhā medhā śāntiḥ kāntirdhṛtirmatiḥ      || 16 ||
pañcamāvaraṇe   pūjyāḥ   kramādetāstataḥ   param      |
dharā māyā'vanī padmā śāntā'moghā jayā'malā      || 17 ||
ṣaṣṭhāvaraṇagāḥ  pūjyā  lokapālāstataḥ  param      |
evaṃ    kṛte   prayogārhe   jāyate'yaṃ  mahāmanuḥ      || 18 ||
      aṣṭamūrtyādipañcāvaraṇāni patreṣu dalamūla uttarottaratra pūjanīyāni |
 dharomā pāvanītyapi pāṭhaḥ |
 tataḥ paramiti |
 vajrādipūjetyuktam |
 yadāhuḥ----ānuṣṭubhamityaṣṭā- varaṇaṃ proktaṃ vidhānavaramevam |
 iti |
 kalpāntare tu  " saptamī lokapālaiḥ syādaṣṭamyarkādibhirgrahaiḥ "  ityukteretadeva sūcayituṃ lokapālāntā pūjā 
grantha- kāreṇoktā || 14-18 ||
ayutaṃ juhuyād bilvasamidbhaḥ sampade sudhīḥ      |
juhuyād    brahmavṛkṣasya   samidbhirbrahmatejase      || 19 ||
khādirairayutaṃ   hutvā   kāntipuṣṭimavāpnuyāt      |
vaṭavṛkṣasya     samidho     juhuyādayutāvadhi      || 20 ||
dhanadhānyasamṛddhaḥ   syādacireṇaiva    sādhakaḥ      |
tilaistatsaṃkhyayā  hutvā  sarvapāpaiḥ  pramucyate      || 21 ||
      khādirairiti |
 saptasamidvarairiti śeṣaḥ || 20-21 ||
siddhārthairayutaṃ   hutvā   śatrūn  vijayate  nṛpaḥ      |
anenaiva   vidhānena   naśyen  mṛtyurakālajaḥ      || 22 ||
pāyasena kṛto  homo  rakṣāśrīkīttīkāntidaḥ      |
paśudugdhena si(śu)ddhānnaṃ hutvā kṛtyāṃ vināśayet      || 23 ||
      paśudugdhena godugdhena || 23 ||
ayameva   mato   homaḥ  śāntiśrīsampadāvahaḥ      |
dadhihomena   saṃvādaṃ(pātaṃ)kuryādvidveṣiṇomīthaḥ      || 24 ||
pratyahaṃ   juhuyānmantrī   dūrvāmaṣṭottaraṃ    śatam      |
āmayānnikhilān jitvā dīrghamāyuravāpnuyāt      || 25 ||
juhuyājjanmadivase        pāyasānnairghṛtānvitaiḥ      |
icchannaninditāṃ   lakṣmīmārogyamatulaṃ   yaśaḥ      || 26 ||
gavyadugdhaghṛtāktābhirdūrvābhirjuhuyādvaśī      |
saviṃśatiśataṃ  samyak  svajanmadivase  sudhīḥ      || 27 ||
āmayaiḥ  sakalairmukto   jīvedvarṣaśataṃ   sudhīḥ      |
kāśmarīsamidhastisraḥ payo'nnaṃ triśataṃ pṛthak      || 28 ||
juhuyād   brāhmaṇānante  bhojayenmadhurānvitam      |
prīṇayeddhanadhānyādyairātmano        gurumādarāt      || 29 ||
anāmayamavāpnoti   dīrghamāyuḥ  śriyā   saha      |
saghṛtena  payo'nnena   hutvā   parvaṇi  parvaṇi      || 30 ||
rājyaśriyamavāpnoti  ṣaṇmāsānnā'tra  saṃśayaḥ      |
      pṛthagiti |
 pratyekam || 28 ||
      anāmayamārogyam |
  " anāmayaṃ syādārogyam "  ityamaraḥ || 29-30 ||
lājaivīśuddhairjuhuyātkanyāptyai  sā  varāptaye      || 31 ||
kṣīradrumasamiddhomād brāhmaṇādīn vaśaṃ nayet      |
snātvā sahasraṃ prajapedādityābhimukho manum      || 32 ||
ādhivyādhivinirmukto  dīrghamāyuravāpnuyāt      |
anena   manunā   sarvaṃ    sādhayediṣṭamātmanaḥ      || 33 ||
      sā kanyā varāptaye juhuyādityanvayaḥ |
 kṣīradrumāḥ |
 aśvatthodumbaraplakṣavaṭāḥ|
 yathāsaṃkhyaṃ viprādivaśakārakāḥ |
 brāhmaṇādiṣu yathāsaṃkhyaṃ madhuratrayayuktatvamapi jñeyam|
  " svādvaktastanajaṃ tu homavidhinā "  ityācāryekteḥ |
 tantrāntarādyantramucyate----
            vimbadvandve kṛśānovīlikhatu manumaiśaṃ (menaṃ) samāyaṃ tada-
            sriṣvagnyādivyañjanākhyān mṛtiharaṇamatho sandhiṣaṭke satāram |
            aṣṭāraṃ tārayugvyāhṛtikuparivṛtaṃ nārasiṃhāsri cānu
            dvātriṃśatpatragatryambakamanu ca jagajjanmabhūmyābhivītam || iti || 31-33 ||
gāyatrītriṣṭubanuṣṭubvarṇaiḥ   proktaḥ  śatākṣaraḥ      |
pūrvektā eva munyādyāḥ paraṃ tejo'sya devatā      || 34 ||
      śatākṣaramantramāha----gāyatrīti |
 śatākṣara iti gāyatryāścatuvīṃśativarṇatvam |
 triṣṭubhaścatuścatvāriṃśadvarṇatvam |
 anuṣṭubho dvātriṃśadvarṇatvaṃ cābhipretyoktam |
 kaścittu vaidikatvādasya mantrasyādyantayoḥ praṇavadānāt śatākṣaratāmāha sma |
 tadasambaddham |
 yataḥ ṣaḍaṅgoktau  " dvāviṃśatyā śikhā proktā tāvadbhiḥ kavacaṃ matam "  ityaṅgadvayamuktam |
 tadasaṅgataṃ syāt |
 pūrvektā iti mantratrayasyāpi |
 taduktam----ṛṣyādyāḥ pūrvektāstrividhāḥ syuḥ |
 iti || 34 ||
hṛt  trayodaśabhiḥ proktaṃ  rudrārṇaiḥ śira  īritam      |
dvāviṃśatyā śikhā proktā tāvadbhaḥ kavacaṃ matam      || 35 ||
syāt     pañcādaśabhirnetramastraṃ    saptadaśākṣaraiḥ      |
varṇanyāsādikaṃ   sarvaṃ  kuryāt  pūrvektavartmanā      || 36 ||
      rudrārṇairityekādaśākṣaraiḥ |
 tāvadbhiriti |
 dvāviṃśatyakṣaraiḥ || 35-36 ||
satyaṃ mānavivajītaṃ śrutigirāmādyaṃ jagatkāraṇaṃ
vyāptaṃ sthāvarajaṅgamaṃ munivarairdhyātaṃ niruddhendriyaiḥ      |
arkāgnīndumayaṃ śatākṣaravapustārātmakaṃ santataṃ
nityānandaguṇālayaṃ  guṇaparaṃ  vandāmahe  tanmahaḥ      || 37 ||
      dhyānamāha satyamiti |
 arūpasya brahmaṇo bhāvanarūpaṃ dhyānametat |
 satyam |
 asatyavyāvṛttirūpam |
  " satyaṃ jñānamanantaṃ brahma "  iti śruteḥ |
 mānavivajītam |
 pramāṇā- gocarīkṛtam |
  " yato vāco nivarttante "  iti śruteḥ |
 śrutigirāmādyam |
 vedapravaktṛ |
  " śāstrayonitvāt "  iti vādarāyaṇisūtraṇāt |
 jagatkāraṇam |
  " janmādyasya "  iti sūtraṇāt |
 vyāptasthāvarajaṅgamam |
  " sahasraśīrṣā "  ityādi śruteḥ |
 munivarairnāradādibhiḥ|
 arkāgnīndumayamiti gāyatryādidevatākrameṇa |
 yadvā arke viṣṇuḥ agnī rudra indurbrahmā tanmayam |
 tata utpannatvāt |
 yadvā oṃkārarūpatvaṃ vakṣyati |
 etenā'kārokāramakā- rātmakatvenā'gnīndvarkarūpatvam |
 śatākṣaravapuriti |
 śatākṣaraiḥ paraṃ mahaḥ pratipādyate|
 pratipādyapratipādakayorabhedāt śāstrayonitvena kāryakāraṇābhedādvā śabdabrahmarūpatvādvā tathoktiḥ |
 yadvā yataḥ arkāgnīndurūpatvam ataeva śatākṣaravapuriti hetuhetumadbhāvena yojanā |
 oṃkārarūpatvamasya granthakṛdevā'ntye paṭale vakṣyati |
 nityānandacittvaṃ tat svarūpameva |
 tadālayatvaṃ ca bhagavata upacārāt |
 guṇebhyaḥ satvarajastamobhyaḥ paraṃ tadrahitam |
 tadvedaśirasi prasiddham |
 mahaḥ |
 nityaṃ prakāśakatvān maha iva |
 ete ca sarve śabdāstasya vastuno lakṣakā eva na vācakāḥ |
 eteṣāṃ śabdānāmekārthatvama- paryāyatve'pi atadvyāvṛttyarthatayā na paunaruktyam |
      yadvā, mahastejorūpā kuṇḍalinī ucyate |
 satyaṃ nityatvāttasyāḥ |
  " nityā śaktiḥ parā devī "  ityukteḥ |
 mānamiyattā tadvajītā |
  " sūkṣmāt sūkṣmatarā vibhuḥ "  (1.55) ityukteḥ |
 vyāptasthāvarajaṅgamā |
  " sarvagā viśvarūpiṇī (1.51) dikkālādya- navachinnā "  (1.52) ityukteḥ |
 niruddhendriyairmunivarairdhyātā |
  " yogidhyeyā ca sarvadā "  ityukteḥ |
  " yogināṃ hṛdayāmbhoje nṛtyantī nityamañjasā "  (1.53) ityapi |
 arkāgnī- ndurūpā |
  " tridhāmajananī devī "  (1.56) ityukteḥ |
  " somasūryāgnirūpā ca "  ityapi |
 śatākṣaravapuḥ |
  " viśvātmanā prabuddhā sā sūte mantramayaṃ jagat "  (1.57) ityukteḥ |
 tārātmakam |
 tanmadhye cintayeddevīmṛjvākārāṃ taḍitprabhām |
 oṃkārarūpiṇīṃ jyotsnāmātmarūpāṃ śubhodayām |
 ityukteḥ |
      nityānandaguṇālayā |
  " nityānandaguṇodayā "  (1.51) ityukteḥ |
 guṇaparā |
 guṇarūpā parā ca |
  " śaktiḥ kuṇḍalinī guṇatrayavapuvīdyullatāsannibhā "  ityukteḥ |
 (25.66)  " parāparavibhāgena paraśaktiriyaṃ matā "  ityukteśca || 37 ||
lakṣamānaṃ   japedenamayutaṃ   pāyasāndhasā      |
juhuyāt ghṛtasiktena mantravidvijitendriyaḥ      || 38 ||
      pāyasāndhasā pāyasena || 38 ||
saure  pīṭhe  yajetsamyak vakṣyamāṇavidhānataḥ      |
ādyāmāvṛtimabhyarcet     ṣaḍaṅgairdeśikottamaḥ      || 39 ||
gāyatrīśaktibhistisraḥ pūjayedāvṛtīḥ kramāt      |
āvṛtiḥ pañcamī proktā triṣṭubudbhūtaśaktibhiḥ      || 40 ||
anuṣṭapśaktibhiḥ   proktamāvṛtīnāṃ  catuṣṭayam      |
indrādyairdaśamī    proktā   vajrādyaistatparā   matā      || 41 ||
evaṃ siddhe manau  mantrī  bhavedbhāskarasannibhaḥ      |
      abhyarcediti |
 kaṇīkāyām |
 deśikottamaḥ kramādityanena dalamūlamadhyā- greṣvityuktam |
 tisra iti |
 aṣṭāṣṭadevatātmikāḥ |
 triṣṭubiti |
 jāgatādyābhiḥ diśi diśi ekādaśaikādaśabhiḥ |
 catuṣṭayamiti |
 aṣṭāṣṭaśaktirūpatvena |
 aṣṭadikṣu punariti jñeyam || 38-42 ||
sudhālatodbhavaiḥ     khaṇḍairjuhuyātkṣīrasaṃyutaiḥ      || 42 ||
dīrghamāyuravāpnoti     nirādhirvyādhivajītaḥ      |
dūrvābhirghṛtasiktābhistadeva     phalamāpnuyāt      || 43 ||
madhuratrayasaṃsiktairjuhuyādaruṇāmbujaiḥ      |
mahālakṣmīmavāpnoti  ṣaḍbhirmāsaivīdhānavit      || 44 ||
raktotpalaistrimadhvaktairjuhuyātsarvasampade      |
śrīprasūnaiḥ   prajuhuyādramāyā    vasatirbhavet      || 45 ||
sahasraṃ  juhuyānnityaṃ  māsamekaṃ  tilaiḥ  śubhaiḥ      |
bhānusaṃkhyān dvijānnityaṃ bhojayenmadhurānvitaiḥ      || 46 ||
sarvapāpaivīnirmuktaḥ        sarvarogavivajītaḥ      |
kṛtyādrohagrahadrohān jitvā  dīrghaṃ sa jīvati      || 47 ||
prātaḥ snānarato mantrī japennityaṃ śataṃ  śatam      |
bhānumālokayan samyak sa jīveccharadāṃ śatam || 48 ||
      sudhālatā guḍacī |
 bhānusaṃkhyāniti dvādaśa || 42-48 ||
tāravyāhṛtisaṃruddhaṃ japenmantraṃ  śatākṣaram      |
nityamaṣṭottaraśataṃ    niḥśreyasaphalāptaye      || 49 ||
      saṃruddhamiti sampuṭitam |
 taduktamācāryaiḥ----
                  praṇavavyāhṛtyādyā vyāhṛtitārāntikā ca mantrivaraiḥ || iti |
      kecittu saṃruddhaśabdena saṃrodhanamāhuḥ |
 tacca  " nāna ādyantamadhyeṣu mantraḥ syādrodhanaṃ smṛtam "  iti prakāreṇa pratimantrādau tāravyāhṛtīricchanti |
 tadasāmpradāyikaṃ likhitavacanavirodhāt || 49 ||
gāyatryādyaṃ  japenmantraṃ   sarvapāpavimuktaye      |
sarvaśatruvināśāya  triṣṭubādyamimaṃ  japet      || 50 ||
anuṣṭubādyaṃ      prajapedāyurārogyasiddhaye      |
śatākṣaro  manuḥ proktaḥ samastapuruṣārthadaḥ      || 51 ||
      gāyatryādyamiti |
 yathoktam |
 triṣṭubādyam |
 triṣṭubanuṣṭubgāyatryaḥ |
 anuṣṭubādya- miti |
 anuṣṭup gāyatrī triṣṭup || 50-51 ||
ṛco   vidhānaṃ   vāruṇyā  yathāvadabhidhīyate      |
ṛgvede sā samuddaṣṭā dhruvāsvādyā manīṣibhiḥ      || 52 ||
vaśiṣṭho     munirākhyātaśchandastriṣṭubudāhṛtam      |
varuṇo     devatā     proktastadvarṇairaṅgakalpanā      || 53 ||
aṣṭabhirhṛdayaṃ  proktaṃ  saptabhiḥ  śira  īritam      |
śikhā ṣaḍarṇairākhyātā  vasvarṇaiḥ kavacaṃ matam      |
saptabhirnetramākhyātamastraṃ     ṣaḍbhirudīritam      || 54 ||
      dhruvāsvādyeti |
 mantro yathā----
              dhruvāsu tvāsu kṣitiṣu kṣiyanto vyasmatatpāśaṃ varuṇo mumocat |
              avo vanvānā aditerupasthādyūyaṃ pāta svastibhiḥ sadā naḥ ||
      iti || 52-54 ||
sāgreṣu   sandhiṣu    padorgudāndhvādhāranābhiṣu      |
kukṣau pṛṣṭhe hṛdi  kuce  gale bāhvagrasandhiṣu      || 55 ||
vaktre    kapolanāsākṣikarṇabhrūmadhyamastake      |
śiraḥ sarvāṅgayornyasyenmantravarṇān yathāvidhi      || 56 ||
      varṇanyāsamevāha sāgreṣviti |
 padoḥ sāgreṣu sandhiṣu daśavarṇāḥ |
 galānteṣu navavarṇāḥ |
 bāhvagrasandhiṣu daśavarṇāḥ |
 śiṣṭeṣu trayodaśa |
 mastakaṃ keśalalāṭasandhiḥ |
 śiro brahmarandhram || 55-56 ||
candraprabhaṃ paṅkajasanniṣaṇṇaṃ pāśāṅkuśābhītivaraṃ dadhānam |
muktāvibhūṣāñcitasarvagātraṃ dhyāyet prasannaṃ varuṇaṃ vibhūtyai      || 57 ||
      dhyānamāha candreti |
 āyudhadhyānaṃ dakṣādyūrdhvayorādye tadadhastanayorantye || 57 ||
lakṣamekaṃ   japenmantraṃ    pāyasena   daśāṃśataḥ      |
sapīḥ siktena  juhuyānmantrī  mantrasya  siddhaye      || 58 ||
dharmādikalpite  pīṭhe   varuṇaṃ  samyagarcayet      |
kṛtvā'ṅgapūjanaṃ  śeṣaṃ  vāsukiṃ  takṣakaṃ  punaḥ      || 59 ||
karkeṭakaṃ   tataḥ   padmaṃ   mahāpadmamanantaram      |
śaṅkhapālākhyakulikau samyak patreṣu pūjayet      || 60 ||
indrādyānāyudhānyeṣāmarcayettadanantaram      |
      dharmādīti |
 pīṭhaśaktipūjā rahite |
 samyagityanena pīṭhaśaktayastantrāntaroktāḥ pūjanīyā ityuktam |
 tā yathā----
                  sudhā kumudinī pūrṇā vāruṇī viśvatomukhī |
                  taraṅgiṇī  ca  surasā suśītāpyāyanī tathā || iti ||
      kṛtvā'ṅgapūjanamiti|
 kesareṣvityarthaḥ|
 samyak patreṣu pūjayediti |
 samyagityanena śeṣādīnāṃ dhyānaṃ karttavyamityuktam |
 tat tvaritāpaṭale maduktamanusandheyam ||58-61||
ṛṇamuktyai japenmantraṃ  pratyahaṃ  sāṣṭakaṃ  śatam      || 61 ||
japenā'nena   labhate   mahatīmavyayāṃ  śriyam      |
sitekṣuśakalairmantrī   juhuyād    ghṛtasaṃplutaiḥ      || 62 ||
catudīnaṃ     daśaśatamṛṇamuktyai     mahāśriye      |
samidbharvetasotthābhiḥ kṣīrāktābhidīnatrayam      || 63 ||
juhuyād  vṛṣṭisaṃsiddhyai  mantravidvijitendriyaḥ      |
anena  vidhinā  mantrī  sūrye   śatabhiṣaṃ  gate      || 64 ||
catuḥśataṃ    ghṛtayutaṃ   pāyasaṃ    juhuyādvaśī      |
ṛṇanāśāya  sampatyai  vaśyārogyābhivṛddhaye      || 65 ||
bhṛguvāre  kṛto   homaḥ  pāyasena   sasapīṣā      |
mahatīṃ  sampadaṃ   kuryānnāśayet  sakalāpadaḥ      || 66 ||
śālibhirghṛtasaṃsiktaiḥ   saridantaritaḥ  sudhīḥ      |
tryahaṃ   catuḥśataṃ   hutvā  stambhayetparasainyakam      || 67 ||
      ṛṇamuktyai iti|
 atra pāśamityasya pūrvaṃ ṛṇaśabdamadhikamuccārya japedityarthaḥ|
 sitekṣuśakalaiḥ pavaṇḍā iti prasiddhaiḥ |
 saridantaritaḥ dvīpasthaḥ || 61-67 ||
sāyaṃ pratyaṅmukho  vahnimārādhya  prajapenmanum      |
catuḥśataṃ   vimucyeta    mantrī    sarvairupadravaiḥ      || 68 ||
mantrī   pratyaṅmukho  bhūtvā  tarpayedvimalairjalaiḥ      |
sarvepadravanāśāya         samastābhyudayāptaye      || 69 ||
bahunā  kimihoktena  mantreṇā'nena  sādhakaḥ      |
sādhayet sakalān kāmān japahomāditatparaḥ      || 70 ||
prāṇapratiṣṭhāmantrasya     vidhānamabhidhīyate      |
yena prāgīritā mantrāḥ prāṇavanto bhavanti te      || 71 ||
      yeneti |
 mantrāṇāṃ yadyapi prāṇapratiṣṭhā nāsti teṣāṃ svata eva samarthatvāt tathāpi yantrādau likhitānāṃ pratiṣṭhā 
kriyata iti taddvārā prāṇavanta ityuktiḥ |
 prāṇapratiṣṭhayā pūrvektasamastamantravihitayantraprayogaputtalyādi sarvaṃ pratiṣṭhitaprāṇaṃ kriyata iti |
 avaśyaṃ jñeyo'yaṃ sarvasārabhūto mantra iti tatstutiḥ |
 taduktam----
      tasmādṛte'mī kathitāḥ prayogā vyarthā bhaveyurgatajīvakalpāḥ |
 iti || 71 ||
pāśāṅkuśapuṭā śaktirvālī binduvibhūṣitaḥ      |
yādyāḥ sapta sakārāntā vyomasadyendusaṃyutam      || 72 ||
tadante haṃsamantraṃḥ syāt  tato'muṣyapadaṃ  vadet      |
prāṇā iti  vadetpaścādiha  prāṇāstataḥ param      || 73 ||
amuṣya jīva iha ca sthito'muṣyapadaṃ  vadet      |
sarvendriyāṇyamuṣyānte     vāṅmanaścakṣurantataḥ      || 74 ||
śrotraghrāṇapādaprāṇā   ihāgatya   sukhaṃ  ciram      |
tiṣṭhantvagnivadhūrante      prāṇamantro'yamīritaḥ      || 75 ||
      mantroddhāramāha----pāśeti|
 prathamaṃ pāśabījaṃ tataḥ śaktibījaṃ tato'ṅkuśabījam|
 vālī yaḥ bindubhūṣitaḥ yaṃ |
 yādyā iti uddhṛtayakārānuvādena |
 atadguṇasaṃvijñāna- bahuvrīhiṇā vā sapta na tu tadyamiti bījaṃ bhinnam |
 pūrvaṃ pṛthaguddhārastu saptānāmapi sabindutākhyāpanāya agre nyāsāvasare granthakṛtā'sya bījasya nyāso  noktaḥ |
 tenāsya pṛthaguddhāraḥ |
 taduktamācāryaiḥ----
                  pāśāṅkuśāntaritaśaktimanoḥ parastā
                  duccārya yādivasuvarṇagaṇaṃ sahaṃsam || iti|
      anyatrāpi----aṅkuśavāyvanalāvanivaruṇabījāni |
 iti |
      vyoma haḥ sadya o induḥ binduḥ tena hīṃ |
 prapañcasārapadye'pi gaṇa o tena homityeva padmapādācāryairvyākhyātam |
 samante haṃsamantra ityapapāṭhaḥ |
 iha ceti |
cakāro na mantramadhye |
 kvacidihata iti pāṭhaḥ |
 tadā ihaśabdādityarthaḥ |
 sthito'muṣyeti |
 chando'nurodhāt sandhiḥ |
 mantre tu na sandhiḥ |
 sarvendriyāṇi amuṣvetyatrāpi tathaiva |
 ṣaḍadhikaṣaṣṭyakṣaro mantraḥ |
 amuṣyepadārthaścaturthe uktaḥ |
 atra mantre ihāgatyetyatra ihaivāgatyeti eva śabdo jñeyaḥ |
 tathā cācāryāḥ----saivehāgamatho tyayuk sukhaṃ ciraṃ tiṣṭhantu ṭhadvandvayuk |
 iti |
 padmapādācāryairapyevameva paṭhitam |
 āṃ bījaṃ krīṃ śaktiḥ || 72-75 ||
pratyamuṣyapadaṃ  pūrvaṃ   pāśādīni  prayojayet      |
prayogeṣu samākhyātaḥ prāṇamantro manīṣibhiḥ      || 76 ||
brahmaviṣṇuśivāḥ proktā munayastantravedibhiḥ      |
uktamṛgyajuṣoḥ sāmnaśchandaśchandoviśāradaiḥ      || 77 ||
caitanyarūpā prāṇātmā  devatā  śaktirīritā      |
      prayogakāle viśeṣamāha----pratīti |
 padmapādācāryāstu |
 evaṃ sati prayogamantro bhavatīti yādīnāṃ trirāvṛttirabhihitā |
 prāṇajīvasarvendriyākarṣaṇārtham |
 kecidyādīnāṃ caturāvṛttiṃ varṇayanti |
 prāṇajīvendriyasāmānya tadviśeṣāṇāmākarṣaṇārtham |
 kecit pañcāvṛttim |
 prāṇasāmānyajīvasāmānyendriyasāmānyendriyaviśeṣāṇāmākarṣaṇārtham |
 kecin navāvṛttim |
 mantroktānāṃ sarveṣāṃ pratyekamākarṣaṇārthamityāhuḥ |
 manīṣibhi- rityanena haṃsamantrādau oṃ kṣaṃ saṃ haṃ saḥ hrīṃ oṃ svāhānte ca oṃ kṣaṃ saṃ haṃ saḥ hrīṃ oṃ 
ityuccāraṇīyamiti sūcitam |
 padmapādācāryaiḥ  " mantro'yamitthamudito grahasaṃkhyayaiva "  ityasya vyākhyāne grahāḥ sapta tatsaṃkhyākṣaraiḥ 
yuktamiti vyākhyātam |
 tenātmani yantre puttalyādāvapi prāṇapratiṣṭhāsamaye pratyamuṣyapadaṃ pāśādyāni prayojyā'muṣyapadasthāne 
ṣaṣṭhyantaṃ sādhyanāma prayujya mantramuccarediti jñeyam || 76-78 ||
kavargeṇa      viyatpūrvabhūtairhṛdayamīritam      || 78 ||
śiraścavargaśabdādyairīritaṃ            tadanantaram      |
jñānendriyaiṣṭavargādyaistacchikhā  parikīttītā      || 79 ||
karmendriyaistavargādyaiḥ kavacaṃ parikīttītam      |
vacanādyaiḥ        pavargādyaivīlocanamudīritam      || 80 ||
buddhyādyairyādi  saṃyuktairastramasya  samīritam      |
ātmane'ntāḥ samākhyātā aṅgamantrāḥ sajātayaḥ|| 81 ||
nābheścaraṇaparyantaṃ    pāśabījaṃ    pravinyaset      |
hṛdayānnābhiparyantaṃ  śaktibījaṃ  tataḥ param      || 82 ||
mūrdhādi  hṛdayaṃ  yāvadaṅkuśaṃ  vinyasettataḥ      |
hṛdaye dhātuṣu nyasyedyādīn sapta yathākramam || 83 ||
      ṣaḍaṅgamāha kavargeṇeti |
 atra viyatpūrvabhūtairityukteḥ prathamapaṭaloktasṛṣṭikramo vivakṣitaḥ |
 tenā'kṣarāṇāṃ tathā vyatyāsa iti jñeyam |
 taduktam----pratyekaṃ kādivargaiḥ pratigatalipibhiḥ binduyuktaiḥ |
 iti |
      agra ātmane'ntāḥ sajātaya ityuktatvāt prayogo yathā |
 ṅaṃ kaṃ khaṃ ghaṃ gaṃ ākāśavāyuvahnisalilabhūmyātmane hṛt |
 ñaṃ caṃ chaṃ jhaṃ jaṃ śabdasparśarūparasagandhātmane śiraḥ |
 ṇaṃ ṭaṃ ṭhaṃ ḍhaṃ ḍaṃ śrotratvakcakṣujīhvāghrāṇātmane śikhā |
 naṃ taṃ thaṃ dhaṃ daṃ vākpāṇipādapāyūpasthātmane varma |
 maṃ paṃ phaṃ bhaṃ baṃ vacanādānaviharaṇavisargānandātmane netram |
 śaṃ yaṃ raṃ vaṃ laṃ haṃ ṣaṃ kṣaṃ saṃ laṃ buddhimano'haṅkāracittajñānātmane astram |
 padmapādācāryairvarṇānāṃ svarapuṭitatvaṃ viparītatvamapyuktam |
 yathākramamiti |
 homityasya ojasi nyāsa ityuktam || 78-83 ||
prāṇe jīve tato  nyasyeddhasavarṇadvayaṃ  pṛthak      |
kuryādvyāpakametena  samastena  vidhānavit      |
tato vicintayeddevīṃ jīvabhūtāṃ jaganmayīm      || 84 ||
      prāṇa iti |
 hṛdaya ityanuṣajyate |
 tena prāṇajīvayorapi hṛdaya eva nyāsaḥ |
 pṛthagiti |
 pratyekam |
 etena samasteneti |
 mūlenetyarthaḥ |
 vidhānavidityanena mūrdhādi- pādāntamityuktam |
            taduktam---- " nyasenmūlaṃ vyāpakaṃ mastakādi "  iti || 84 ||
raktābdhipotāruṇa madhyasaṃsthāṃ
            pāśāṅkuśāvikṣuśarāsabāṇān      |
śūlaṃ kapālaṃ dadhatīṃ karābjai
            raktāṃ  trinetrāṃ  praṇamāmi  devīm      || 85 ||
      raktābdhīti |
 rakteti pītaviśeṣaṇam |
 āyudhadhyānaṃ tu vāmādyūrdhvayorādye |
 tadadhastanayormadhye |
 tadadhastanayoḥ kapālaśūle iti || 85 ||
evaṃ dhyātvā jagaddhātrīṃ lakṣamenaṃ japenmanum      |
juhuyāttaddaśāṃśena       carubhirghṛtasaṃyutaiḥ      || 86 ||
      taddaśāṃśenetyasyāyamarthaḥ |
 oṃ āṃ svāhā oṃ hrīṃ svāhā oṃ krīṃ svāhā oṃ yaṃ mṛtāyai svāhā |
 evaṃ rādyakṣarayutābhiḥ vaivasvatādyābhiḥ sakṛt sakṛt hutvā oṃ kṣaṃ saṃ haṃ saḥ hrīṃ oṃ ityakṣarairapi tathā 
hutvā mūlenoktasaṃkhyāṃ juhuyāditi |
 ayamarthaḥ padmapādācāryāṇāṃ sammataḥ || 86 ||
ṣaṭkoṇāḍhye śaktipīṭhe vidhinā'nena pūjayet      |
arcayet ṣaṭsu koṇeṣu brahmāṇaṃ viṣṇumīśvaram      || 87 ||
vāṇīṃ  lakṣmīmumāṃ  paścāt  ṣaḍaṅgāni  prapūjayet      |
daleṣu  mātaraḥ pūjyāstadbāhye   lokapālakāḥ      || 88 ||
evaṃ     prapūjayeddevīṃ    sugandhikusumādibhiḥ      |
iti  saṃsādhito  mantraḥ ṣaṭkarmaphalado  bhavet      || 89 ||
      śaktipīṭha ityanena navamoktāḥ pīṭhaśaktayo'tra pūjyā ityuktam |
 pūjayediti |
 jagaddhātrīmiti paścāttanena sambadhyate |
 anena vakṣyamāṇena |
 tameva vidhimāha arcayediti  |
 tatra prakāraḥ |
 prāṅnirṛtivāyukoṇasthāḥ brahmaviṣṇavīśāḥ āgneya- vāruṇeśeṣu vāṇyādyā iti paramaguravaḥ |
 prāguktaṃ brahmādīnāṃ śaktīnāṃ ca bījamanusandheyam |
 prapūjayediti kesareṣu || 87-89 ||
sthāpayenmanunā'nena  prāṇān  sarvatra   deśikaḥ      |
bījānte'muṣyaśabdānāmādau   dūtīḥ  prayojayet      || 90 ||
mṛtā vaivasvatā bhūyo  jīvahā   prāṇahā   tataḥ      |
ākṛṣyā grathanī paścāt pramādā visphuliṅginī      || 91 ||
kṣetrajñapratihāryetāḥ    prāṇadūtyo    nava   smṛtāḥ      |
      sarvatreti ātmayantraputtalyādau |
 dūtīmantrānuddharati bījeti |
 bījānte pāśādi- haṃsamantrānte |
 kecana bījānta iti bījatrayānta ityāhuḥ |
 tadasambaddham |
 ācārya- vacanavirodhāt |
 amuṣyaśabdānāmādāviti cāsambaddhaṃ syāt |
 amuṣyaśabdānāmādāviti|
 sādhyanāmna ādau |
            taduktam----atha yādīn dūtīścoktvā sādhyanāmā'tha mantrī |
 iti |
      āṃ hrīṃ kroṃ yaṃ raṃ laṃ vaṃ śaṃ ṣaṃ saṃ hrīṃ oṃ kṣaṃ saṃ haṃ saḥ hrīṃ oṃ yaṃ mṛte amuṣya mṛtātmakān 
prāṇānihāhara prāṇā iha prāṇā iti vā ihaivetyādyomantamuktvā punarāmādi omantamuktvā yaṃ mṛte amuṣya 
mṛtātmakaṃ jīvamihāhara jīva iha sthita iti vā ihaivetyādyomantamuktvā punarāmādi omantamuktvā yaṃ mṛte amuṣya 
mṛtātmakāni sarvendriyāṇi ihāhara sarvendriyāṇi iha vā punarihetyādi omantamuktvā yaṃ mṛte amuṣya mṛtātmakān 
vāṅmanaścakṣuḥśrotraghrāṇaprāṇān ihāhara vāṅmanaścakṣuḥśrotraghrāṇaprāṇā iha vā |
 ihaivetyādi omantaṃ vadet |
 evaṃ vaivasvatādimantrā ūhanīyāḥ || 90-92 ||
pāśena baddhaceṣṭasya  śaktyā  svīkṛtacetasaḥ      || 92 ||
aṅkuśenāhṛtasyābhiḥ sādhyasyā'sūn samāharet |
dvādaśāṅgulamānena  kṛtvā sādhyasya  puttalīm      || 93 ||
tasyāṃ prāṇātmakaṃ yantraṃ sakīṭaṃ hṛdaye nyaset      |
niśīthasamaye  sādhye  supte  tasya  hṛdambuje      || 94 ||
      yugapadvā prāṇapratiṣṭhāprakāramāha pāśenetyādinā sarveṣu karmasvityantena |
 ābhirdūtībhiḥ |
 prāṇātmakaṃ yantraṃ vakṣyamāṇaṃ sakīṭam |
 tatra prāṇapratiṣṭhārambhāt
prāgeva sādhyapratikṛteḥ hṛdaye yantraṃ sajīvaṃ kīṭaṃ ca nikṣipyācchādya prayogamārabhe- tetyarthaḥ |
 prāṇapratiṣṭhāyāṃ karttavyamāha niśītheti |
 padmapādācāryāstu kāladaṇḍena santāḍya bodhanamāhuḥ |
 anyathā prāṇapratiṣṭhāyogāditi |
              baddhā  taṃ ca nipīḍameva  sahasā  kālasya yaṣṭyā śira |
              syātāḍya kṣubhitākhilendriyagaṇaṃ sādhyaṃ smaret sādhakaḥ ||
      ityukteḥ || 92-94 ||
daleṣu      vāyuvahnīndravaruṇānāmataḥ    param      |
īśarākṣasaśītāṃśuyamānāṃ         kaṇīkāntare      || 95 ||
yādīn   haṃsasamāyuktān   bhṛṅgākārānanusmaret      |
śirobindusamudbhūta        tantusambaddhavigrahān      || 96 ||
evamātmahṛdambhoje  bhṛṅgīrūpān  dhiyā  smaret      |
ātmahṛtpadmagā  bhṛṅgīḥ  prasthāpya  śvāsavartmanā      || 97 ||
ekaikāt  sādhyahṛtpadmād   bhṛṅgamekaikamānayet      |
puttalyāṃ sthāpayenmantrī svacitte  vā  vidhānavit      || 98 ||
tantucchedaṃ    prakurvīta    vahnibījena   saṃyataḥ      |
ākṛṣṭān sādhyahṛdbhṛṅgān bhuvā saṃstambhayettataḥ      || 99 ||
evamekādaśāvṛttīḥ   kuryāt    sarveṣu   karmasu      |
vaśyākarṣaṇayoryādīnaruṇān   saṃsmaret   sudhīḥ      || 100 ||
mohavidveṣayordhūmrān       kṛṣṇānmāraṇakarmaṇi      |
pītāṃ  saṃstambhane  dhyāyet  prāṇākarṣaṇakarmaṇi      || 101 ||
ākṛṣṭān sādhyahṛtprāṇān sthāpayedātmano hṛdi      |
krūrakarmasu    puttalyāṃ   teṣāṃ   sthāpanamīritam      || 102 ||
prāṇān sādhyasya maṇḍūkānātmanastu bhujaṅgamān      |
saṃsmarettatra   nipuṇaḥ   sadā   krūreṣu     karmasu      || 103 ||
      svahṛdaye sādhyahṛdaye puttalīhṛdaye ca mṛtādidūtīnāṃ sthānamāha daleṣviti |
 bhṛṅgākārānanusmarediti|
 yādyakṣararūpamṛtādīn sādhyahṛtpadmapatreṣu kaṇīkāyāṃ bhṛṅgarūpān svahṛdayapadme bhṛṅgīrūpān dhyāyedityarthaḥ |
 śira iti |
 yakārādibījānāṃ śirasi ye bindavaḥ tatsamudbhūtā ye tantavaḥ taiḥ sambaddhavigrahāniti |
 taduktamācāryaiḥ-- " svīya- binduprabaddhān "  iti |
 puttalyāmiti |
 krūrakarmaṇi |
 svacitte iti vaśyādau |
 vidhānaviditi |
 svavahannāḍyā praveśanirgamanaṃkuśa ityuktam |
 vahnibījena ramityanena |
 saṃyataḥ asminnasmin dale mṛtādisthānamiti sāvadhāna ityarthaḥ |
 bhuvā
glaumiti bījena |
      tatra prakāraḥ----sādhyasya śaktiṃ pāśaśaktitejo'ṅkuśamahābhramarakāla- daṇḍarūpeṇa pañcadhā niḥsārya 
pāśabījamuccaran sādhyaṃ pāśena gale baddhvā śaktibīja- tejasā taṃ svavaśe kṛtvā'ṅkuśenākṛṣyā'grataḥ 
saṃsthāpya yādyaṣṭakamuccaran sādhyasya tvagādīn vyāpyāpakramya mahābhṛṅgeṇa sādhyaṃ kavalīkṛtya 
kāladaṇḍatāḍanena suptaṃ taṃ sambodhya kṣamiti saparivāramunmūlīkṛtya samiti svaprāṇaśaktirūpamahābhramareṇa 
melayitvā haṃsa iti svaikyaṃ sambhāvya hrīmīmiti vaśyādau jīvanāya plāvanaṃ kṛtvā yaṃ mṛte ityādinā svamṛtāṃ 
sambodhya amuṣya mṛtātmakāḥ iha prāṇā ityādinā svamṛtā- prāṇānitaraprāṇaiḥ saṃyojya ramiti 
sādhyamṛtātantucchedaṃ vidhāya sakīṭahṛdayāyāṃ puttalyāmātmani vā sādhyamṛtāprāṇān saṃsthāpya glaumiti 
saṃstabhya tasya mṛtājī- vādikamapyevamānayet |
 yugapadeva vā mṛtāprāṇādīn sthāpayet |
 tataḥ svahṛdi cet----āṃ hrīmityādi mayi prāṇā iha prāṇā mayi jīva iha sthita ityādirūpam |
 puttalyāṃ cet----puttalyāṃ prāṇā iha prāṇā puttalyāṃ jīva iha sthita iti japet |
 itthaṃ mṛtāpratiṣṭhākramaḥ |
 evaṃ vaivasvatādiprāṇā api sthāpanīyāḥ |
 tato yādīn homantā- nuktvā sādhyasya dhātūn jīvaṃ ca saparikaraṃ punaḥ svamaṇḍale saṅkocitaṃ kavalīkṛtya 
yādīn dūtīṃśca svasya sambuddhyantān sādhyasya cāmuṣya prāṇānihāhara amuṣya prāṇā iha prāṇā iti coktvā 
punarapi amuṣya dhātūnihāharetyādi vadet |
 evaṃ jīve'pi |
 ayameva prakāraḥ puttalyāmapi |
 taduktam----
      ākṛṣṭānāṃ sādhyadeśādasūnāṃ puttalyādāvapyayaṃ syāt prakāraḥ || iti |
      evamiti |
 pūrvektaṃ karma ekādaśāvṛttiṃ kuryāt |
 ayaṃ ca pūrvāvadhiḥ |
 ita ūrdhvaṃ yadṛcchayā kuryāt |
      taduktam----prāṇapratiṣṭhākarmedaṃ vidhāyaikādaśāvaram |
 iti || 95-103 ||
vāyvagniśakravaruṇeśvararākṣasendu-
            preteśapatralikhitairatha     yādivarṇaiḥ      |
bindvantikaiḥ kṣagatahaṃsasametasādhyaṃ
            prāṇātmayantramatha varṇavṛtaṃ dharāstham      || 104 ||
itthaṃ    prayogakuśalo    manunā'nena   mantravit      |
vaśayetsakalāndevān kiṃ punaḥ pāthīvān janān || 105 ||
      yantramāha vāyviti |
 yādivarṇairiti homantaiḥ |
 dharāsthamiti |
 bāhye bhūgṛhāvṛta- mityarthaḥ |
      padmapādācāryāstvanyathā yantramāhuḥ |
 tadyathā----aṣṭadalamadhyagataśaktau sādhyā- dikamālikhya pāśāṅkuśābhyāṃ tāṃ saṃveṣṭya yādyaṣṭakamaṣṭadaleṣu 
likhitvā avaśiṣṭena bahiḥ saṃveṣṭya bhūpuradvaye pāśāṅkuśau likhediti yantra vidhiriti || 104-105 ||
āvāhanyādikā mudrāḥ pravakṣyāmi yathākramam      |
yābhivīracitābhistu    modante    sarvadevatāḥ      || 106 ||
samyak saṃpūritaḥ puṣpaiḥ karābhyāṃ kalpito'ñjaliḥ|
āvāhanī   samākhyātā   mudrā  deśikasattamaiḥ      || 107 ||
adhomukhī kṛtā  saiva proktā  sthāpanakarmaṇi      |
āśliṣṭamuṣṭiyugalā     pronnatāṅguṣṭhayugmakā      || 108 ||
sannidhāne   samuddaṣṭā   mudreyaṃ   tantravedibhiḥ      |
aṅguṣṭhagabhīṇī    saiva    sannirodhe    samīritā      || 109 ||
uttānau dvau  kṛtau muṣṭī sammukhīkaraṇau  smṛtā      |
devatāṅge ṣaḍaṅgānāṃ nyāsaḥ syāt sakalīkṛtiḥ|| 110 ||
      mudrā āha āvāhanīti |
 rā dāne |
 mudaṃ rāti dadāti mudreti nirvacanam |
 idameva modante sarvadevatā ityanena sūcitam |
 ataeva taddarśanena devatāharṣetpattiḥ |
 svāṅgulyo hi pañcabhūtātmikā'ṅguṣṭhādyāḥ ākāśavāyvagnisalilabhūrūpāḥ |
 tāsāṃ mithaḥ saṃyogarūpasaṅketāt ko'pi devatāpraguṇībhāvapūrvako modaḥ sānnidhyakaro
bhavati |
 taduktam----
                  pṛthivyādīni bhūtāni kaniṣṭhādyāḥ kramān matāḥ |
                  teṣāmanyonyasaṃbhedaprakāraistatprapañcatā ||
                  arcane japakāle tu dhyāne kāmye ca karmaṇi |
                  tattanmudrāḥ prayoktavyā devatāsannidhāpikāḥ || iti ||
      anyatrāpi----mudaṃ rātītimudrā syādyenaikā   muṣṭireva tu |
                  svalpabhedāt kopaharṣau prāṇināṃ janayatyataḥ ||
                  tenaiva   sarvadevānāṃ   mudrā  harṣapradā  matā |
                  pūjākāle darśanīyā mudrāstāḥ sarvadā śive || iti ||
          tathā----      khādimārgakramād bhūtānyaṅguṣṭhādyaṅgulikramāt |
                  kāpi muttanmithoyogāt sānnidhyaprahvatākarī || iti ||
      anayāhūto bhavediti prārthanapūrvakamāvāhanī kāryā |
tantrāntare tu viśeṣaḥ----
              hastābhyāmañjaliṃ   kṛtvā'nāmikāmūlaparvaṇoḥ |
              aṅguṣṭhau nikṣipet seyaṃ mudrā tvāvāhanī smṛtā || iti |
      eṣa eva sāmpradāyikaḥ pakṣaḥ || 106-110 ||
savyahastakṛtā  muṣṭirdīrghādhomukhatarjanī      |
avaguṇṭhanamudreyamabhito  bhrāmitā  satī      || 111 ||
      bhrāmiteti vāmāvarttakrameṇa |
 sāmpradāyikā hastadvayenemāṃ mudrāmāhuḥ |
 taduktam----varmaṇā samavaguṇṭhya doryujā |
 iti || 111 ||
anyonyābhimukhāśliṣṭā kaniṣṭhānāmikā punaḥ      |
tathā   ca   tarjanīmadhyā   dhenumudrā   samīritā      || 112 ||
amṛtīkaraṇaṃ      kuryāttayā    deśikasattamaḥ      |
      dhenumudrāmāha anyonyeti |
 kaniṣṭhā'nāmikā anyonyābhimukhāśliṣṭā tarjanī madhyā tathaivānyonyābhimukhāśliṣṭetyarthaḥ |
 hastadvayāṅgulyaḥ anyonyāntarālapradeśena pūrvamadhyataḥ kṛtadakṣakaniṣṭhāvyatiṣaktāḥ kāryāḥ |
 tatra dakṣakaniṣṭhā dakṣānāmāpṛṣṭha- mullaṅghya tadvāmabhāgamāgatā vāmānāmikayā yojyā |
 vāmā kaniṣṭhikā tu yathāsthi- taiva dakṣānāmayā |
 evaṃ vāmatarjanī vāmamadhyamāpṛṣṭhamullaṅghya taddakṣabhāgāgatadakṣa- madhyamayā yojyā |
 dakṣatarjanī yathāsthitaiva vāmamadhyamayā yojyā |
       taduktam----      vāmāṅgulīrdakṣiṇānāmaṅgulīnāṃ  ca  sandhiṣu |
                  praveśya madhyamābhyāṃ tu tarjjanyau dvau  prayojayet |
                  kaniṣṭhe dve'nāmikābhyāṃ yujyāt sā dhenumudrikā ||
      iti || 112-113 ||
anyonyagrathitāṅguṣṭhā  prasāritakarāṅgulī      || 113 ||
mahāmudreyamuditā     paramīkaraṇe    budhaiḥ      |
prayojayedimāṃ   mudrāṃ   devatāyāgakarmaṇi      || 114 ||
      mahāmudrāmāha----anyonyeti |
 pāṇyoraṅguṣṭhau parasparagranthanena granthirūpau śeṣāḥ saralāḥ |
 etā mudrāstattanmantre ca maduktaviśeṣamudrāśca na kasyaciddarśayet |
      taduktaṃ mahāsaṃhitāyām----
                  na  jātu  darśayen  mudrā  mahājanasamāgame |
                  guhyametan  muniśreṣṭha  tasmādrahasi  yojayet ||
                  nā'dīkṣitasya mudrāṇāṃ lakṣaṇāni prakāśayet |
                  kṣubhyanti devatāstasya viphalaṃ ca bhavediti ||
    anyatrā'pi----      akṣamālāṃ ca mudrāṃ ca gurorapi na darśayet |
 iti ||
      atha caitāḥ sarvā rahasyeva kuryāt |
 mokṣāthīnā manasaiva darśayitavyāḥ |
        tadāhuḥ----      mānasarūpasaṃkalpā mudrā mokṣāthīnāṃ viduḥ |
                  itareṣāṃ tu sarveṣāṃ hastābhyāṃ śasyate  budhaiḥ ||
      iti || 113-114 ||
ādikṣāntārṇa yogitvādakṣamāleti kīttītā      |
tadvarṇasaṃkhyairmaṇibhirjapamālāṃ    prakalpayet      || 115 ||
      akṣamālāmāha----ādīti |
 akārādikṣakārāntānāṃ varṇānāṃ mālā akṣa- māletyarthaḥ |
 atraiko'dhikaḥ kṣaḥ sa eva meruḥ |
 etena pañcāśadgulikābhirakṣamālā kāryetyapi sūcitam |
       taduktam----      brahmanāḍīgatānādikṣāntavarṇān vibhāvya ca |
                  arṇaṃ binduyutaṃ kṛtvā śreṣṭhaṃ mantraṃ japet punaḥ ||
                  akārādiṣu saṃyojya tathā kādiṣu ca kramāt |
                  kṣārṇaṃ merumatho tatra kalpayejjagadīśvari ||
                  tadā   lipirbhavedakṣamālārddhaśatasaṃkhyayā |
                  anayā sarvamantrāṇāṃ japaḥ sarvārthasādhakaḥ || iti ||
      atrā'kṣamālāpadaprayogo gauṇa iti jñeyam |
 anenaitādṛśyakṣamālā puraścaraṇa- viṣayetyapi uktam |
 kiñcā'nenā'ṣṭottaraśatasaṃkhyākamaṇibhirnityajape'pi mālā kāryā ityapi uktaṃ bhavati |
 akārādi lakārāntaṃ sañjapya vilomena lakārādi akārāntaṃ ca sañjapya aṣṭavargairaṣṭavāraṃ japtvā 
kṣakāraṃ meruṃ kuryāditi |
        yadāhuḥ----      akārādi lakārāntaṃ pañcāśanmaṇisūtrakam |
                  kṣakāraṃ merusaṃsthāne lakārādi vilomataḥ ||
                  vargāṣṭakavibhedena   śatamaṣṭottaraṃ    bhavet |
                  ekaikāntaritaṃ  mantraṃ  japādevaṃ  phalapradam || iti ||
tantrāntare tu viśeṣaḥ----pañcaviṃśatibhirmekṣastriṃśadbhirdhanasiddhayaḥ   |
                  sarvārthāḥ saptaviṃśatyā pañcadaśyābhicārikam ||
                   pañcāśadbhiḥ kāmyakarmasiddhiḥ syāccaturuttaraiḥ |
                  aṣṭottaraśataiḥ    sarvasiddhirakṣaiḥ   kṛtasrajā || iti |
      tena saptaviṃśatyā catuḥpañcaśatā aṣṭottaraśatena ca sarveṣāṃ sarvakāryasiddhyarthaṃ nityajapārthaṃ ca 
mālāṃ kuryādityuktam |
 yadāhuḥ----
                  aṣṭottaraśatairmālā pañcāśaccaturanvitaiḥ |
                  saptaviṃśatibhiścā'kṣaiḥ sarvasādhāraṇo japaḥ || iti || 115 ||
rudrākṣamālikā   sūte  japena  svamanorathān      |
padmākṣaivīhitā mālā  śatrūṇāṃ  nāśinī matā      || 116 ||
kuśagranthimayī   mālā    sarvapāpavināśinī      |
putrajīvaphalaiḥ kḷptā   kurute   putrasampadam      || 117 ||
nimītā       raupyamaṇibhirjapamālepsitapradā      |
hiraṇmayaivīracitā  mālā  kāmān prayacchati      || 118 ||
pravālaivīhitā mālā prayacchet puṣkalaṃ dhanam      |
saubhāgyaṃ sphāṭikī mālā mauktikaivīhitā śriyam||119||
nimītā śaṅkhamaṇibhiḥ kurute kīttīmavyayām      |
sarvairetaivīracitā  mālā   syānmuktaye  nṛṇām      || 120 ||
      maṇiviśeṣe phalaviśeṣamāha rudrākṣeti |
 sarvairetairityekaikasya pañca pañca maṇayaḥ|
 piṅgalāmate tu viśeṣaḥ----
                  sphaṭikapravālamuktācāmīkaraputrajīvakṛtamaṇibhiḥ|
                  aṣṭottaraśatasaṃkhyaiḥ   kuryājjapamālikāṃ  mantrī ||
                  mokṣābhicāraśāntikavaśyākarṣeṣu yojayet kramaśaḥ|
                  aṅguṣṭhādyaṅgulikāmaṇayo'ṅguṣṭhena   cālyante || iti ||
      akṣamālākaraṇaprakārastu tantrāntarokto yathā----
                  samāsenā'kṣasūtrasya     vidhānamabhidhīyate |
                  yathālābhaṃ yathābuddhi akṣāṇyānīya yatnataḥ ||
                  anyonyasamarūpāṇi  nātisthūlakṛśāni ca |
                  jantubhirna viśīrṇāni na jīrṇāni navāni ca ||
                  gavyaistu pañcabhistāni samprakṣālya pṛthak pṛthak |
                  tato dvijendrapuṇyastrīnimītaṃ granthivajītam ||
                  triguṇaṃ triguṇīkṛtya sūtraṃ prakṣālya pūrvavat |
                  aśvatthapatranavakaiḥ padmākāreṇa kalpayet ||
                  sūtraṃ maṇīṃśca gandhādbhiḥ kṣālitāṃstatra nikṣipet |
                  tāraṃ śaktiṃ mātṛkāṃ ca sūtre caiva maṇiṣvatha ||
                  vinyasya pūjayedājyairjuhuyāccaiva śaktitaḥ |
                  maṇimekaikamādāya sūtre tatra tu yojayet ||
                  mukhe mukhaṃ tu saṃyojya pṛṣṭhe pṛṣṭhaṃ tu yojayet |
                  proktasaṃkhyātamevā'kṣaṃ merutvenā'grato nyaset ||
                  ekaikamālāmadhye tu granthibandhaṃ prakalpayet |
                  samyak pratiṣṭhitaprāṇāmupacāraiḥ prapūjayet ||
                  evaṃ kṛtākṣamālāyāṃ japen mātṛkayā tataḥ |
                  guruṃ saṃpūjya taddhastāt gṛhṇīyāt sarvasiddhaye || iti |
      anyatrāpi----      samānavarṇavanitānimītaṃ      sūtramānayet |
                  sūtraṃ maṇīṃśca tridinaṃ pañcagavye vinikṣipet ||
                  samyak caturthadivase astreṇa kṣālayettataḥ |
                  hṛdā tāṃ granthayenmantrī gopucchākārasannibhām ||
                  maṇimadhye nāgapāśaṃ brahmagranthimathā'rpayet |
                  huṃ mantreṇa tato meruṃ praṇavenaiva bandhayet ||
                  pūrvektaṃ maṇḍalaṃ kṛtvā sampūjyā'treṣṭadevatām |
                  manuṃ tvaṣṭasahasraṃ tu sañjapenniyataḥ sudhīḥ ||
                  taddaśāṃśaṃ hunedājyaistanmantroktairyathā purā || iti |
     śaivāgame tu----      gopucchasadṛśī kāryā ekāsrā vā(sarpākārā)samerukā |
                  protavyā     sitavarṇādyaistattatkarmaprasiddhaye ||
                  japamālāṃ  vidhāyetthaṃ tataḥ saṃskāramārabhet |
                  kṣālayet pañcagavyaistāṃ sadyojātena sajjalaiḥ ||
                  candanāgurugandhādyairvāmadevena        gharṣayet |
                  dhūpayettāmaghoreṇa   limpet  tatpuruṣeṇa  tu ||
                  mantrayet pañcamenaiva pratyekantu śataṃ śatam |
                  meruñca pañcamenaiva yathā mantreṇa mantrayet || iti |
akṣamālāyāṃ japaprakāro'pi tatraivoktaḥ----
                  madhyamāyāṃ nyasen mālāṃ jyeṣṭhenāvarttayet kramāt |
                  bhuktimuktipradaḥ so'yaṃ mātṛkāgaṇanakramaḥ ||
                  aṅguṣṭhānāmikābhyāṃ tu kuryāduttamakarmaṇi |
                  aṅguṣṭhamadhyamābhyāṃ tu japedākṛṣṭikarmaṇi ||
                  tarjanyaṅguṣṭhayogāddhi vidveṣoccāṭane japaḥ |
                  kaniṣṭhāṅguṣṭhakābhyāṃ tu japenmāraṇakarmaṇi |
                  japānyakāle taṃ mālāṃ pūjayitvā ca gopayet |
                  jīrṇe sūtre punaḥ sūtraṃ granthayitvā śataṃ japet ||
                  japenniṣiddhasaṃsparśe kṣālayitvā yathocitam ||
                  kāse kṣute ca jṛmbhāyāmekamāvarttakaṃ tyajet ||
                  pramādāttarjjanīsparśe bhavedāvarttakaṃ tyajet |
                  yadā santruṭyate mālā granthayitvā'tha pūrvavat ||
                  pratiṣṭhitāyāṃ tasyāṃ tu mantraṃ japyādananyadhīḥ |
                  evaṃ pratiṣṭhitāyāṃ tu anyaṃ naiva japenmanum || iti ||
      anyatrāpi----      yena pratiṣṭhitā mālā tameva tu manuṃ japet |
                  anyamantrajapā vidyā na kāryā kahīcidbudhaiḥ ||
                  tarjanyā na spṛśet sūtraṃ kampayenno vidhūnayet |
                  na spṛśedvāmahastena  karabhraṣṭāṃ  na  kārayet ||
                  akṣāṇāṃ cālane'ṅguṣṭhenā'nyamakṣaṃ na saṃspṛśet |
                  japakāle sadā vidvān meruṃ naiva vilaṅghayet ||
                  parivarttanakāle   ca saṅghaṭṭaṃ naiva  kārayet |
                  evaṃ sarvaṃ  parijñāya mālāyāṃ  japamārabhet || iti ||
  ācāryā api----      tanmānasastarjanivajītābhiḥ akṣasrajā vā'ṅgulibhirjapeta |
 iti|
      anyatrāpi----      aṅgulyagreṇa yajjaptaṃ yajjaptaṃ merulaṅghane |
                  asaṃkhyātena yajjaptaṃ tajjaptaṃ niṣphalaṃ bhavet || iti ||
 anyatra viśeṣaḥ----      akṣamālāṃ gurorlabdhāṃ tadabhāve svanimītām |
                  gopayet sarvakarmāntaṃ yadīcchet siddhimuttamām ||
                  svamantramakṣasūtraṃ   ca  gurorapi na darśayet |
                  japakāle ca goptavyamakṣasūtraṃ ca  ṣaṇmukha ||
                  paradṛṣṭigataṃ sūtraṃ  sarvathā  niṣphalaṃ bhavet |
                  tasmāt sarvatra yatnena  gopanīyaṃ sadā budhaiḥ || iti ||
      mantratantraprakāśe aṅgulibhiraṅguliparvabhirapi japa uktaḥ |
 tadyathā----
                  aṅgulījapasaṃkhyāptaṃ phalamekaguṇaṃ smṛtam |
                  rekhāsvaṣṭaguṇaṃ vidyādakṣaiśca śatasaṃguṇam ||
                  tatrāṅgulijapaṃ kurvan sāṅguṣṭhāṅgulibhirjapet |
                  aṅguṣṭhena vinā karma kṛtaṃ tadaphalaṃ bhavet ||
                  aṅgulīparvabhirmantrajapaṃ  nityaṃ  prakalpayet |
                  madhyamānāmikāmadhyaparvadvitayakalpitam ||
                  meruṃ       pradakṣiṇīkurvannanāmāmūlaparvaṇi |
                  ārabhya madhyamāmūlaparvāntaṃ gaṇayet kramāt ||
                  madhyāparvayugena prakalpya meruṃ tvanāmikāmadhyāt |
                  tarjanikāmūlāntaṃ gaṇayedetat pra (a)kārato vātha ||
                  aṅgulīrna viyuñjīta kiñcidākuñcite tale |
                  aṅgulīnāṃ viyoge tu chidreṣu sravate japaḥ ||
                  gaṇanāvidhimullaṅghya yo japettaṃ japaṃ yataḥ |
                     gṛhṇanti rākṣasāstena gaṇayet sarvathā budhaḥ ||
      iti || 116-120 ||
athā'bhidhāsye tantre'smin samyak ṣaṭkarmalakṣaṇam |
sarvatantrānusāreṇa       prayogaphalasiddhidam      || 121 ||
śāntivaśyastambhanāni  vidveṣoccāṭane  tataḥ      |
māraṇāntāni śaṃsanti ṣaṭkarmāṇi manīṣiṇaḥ      || 122 ||
rogakṛtyāgrahādīnāṃ   nirāsaḥ śāntirīritā      |
vaśyaṃ   janānāṃ  sarveṣāṃ  vidheyatvamudīritam      || 123 ||
pravṛttirodhaḥ  sarveṣāṃ   stambhanaṃ  samudāhṛtam      |
snigdhānāṃ  dveṣajananaṃ  mitho  vidveṣaṇaṃ matam      || 124 ||
uccāṭanaṃ    svadeśāderbhraṃśanaṃ   parikīttītam      |
prāṇināṃ   prāṇaharaṇaṃ   māraṇaṃ   samudāhṛtam      || 125 ||
      ṣaṭkarmāṇyāha atheti |
 vidheyatvaṃ vacanakāritvam |
 sarveṣāṃ stambhanamiti |
 janajalaśukrakhaḍgadhārāsainyaprativādivacanamarudādīnām |
 svadeśāderityādiśabdena gṛha- grāmanagarādayo gṛhyante || 121-125 ||
svadevatādikālādīn jñātvā karmāṇi sādhayet      |
ratirvāṇī ramā jyeṣṭhā durgā  kālī yathākramam      || 126 ||
ṣaṭkarmadevatāḥ proktāḥ karmādau   tāḥ prapūjayet      |
īśacandrendranirṛtivāyvagnīnāṃ     diśo       matāḥ      || 127 ||
      svadevateti |
 atrādiśabdena āsanamudrābhūtodayamaṇḍalākṣaragrathanādi-prakāravarṇa- lekhana-dravyalekhanīkuṇḍasruksruva-samijjapa-mālikādīni |
 prapūjayediti |
 tatra puṣpa- viśeṣaḥ piṅgalāmate----
                  stambhākṛṣṭivaśoccāṭaśāntimāre yathākramam |
                  pītanīlāruṇaṃ dhūmraṃ śvetaṃ  kṛṣṇaṃ  prasūnakam || iti ||
      diśa āha īśeti |
 anyatra viśeṣaḥ----
                  pūrvāmukhe bhavedvaśyaṃ dakṣiṇe tvābhicārikam |
                  paścime bandhanaṃ vidyāduttare śāntikaṃ smṛtam ||
                  ākarṣaṇamathāgneye  nairṛte māraṇaṃ   tathā |
                  uccāṭanaṃ ca vāyavye eśāne  mokṣadāyakam ||
      iti || 126-127 ||
sūryedayaṃ   samārabhya  ghaṭikādaśakaṃ  kramāt      |
ṛtavaḥ  syurvasantādyā  ahorātraṃ  dine  dine      || 128 ||
vasantagrīṣmavarṣākhyaśaraddhemantaśaiśirāḥ      |
hemantaḥ śāntike prokto vasanto vaśyakarmaṇi      || 129 ||
śiśiraḥ  stambhane  jñeyo  vidveṣe  grīṣma  īritaḥ      |
prāvṛḍuccāṭane   jñeyo    śaran  māraṇakarmaṇi      || 130 ||
      sūryeti |
 dine dine pratidinam |
 ahorātramadhye sūryedayamārabhya ghaṭikādaśakaṃ kramāt vasantādyā ṛtavaḥ syurityanvayaḥ |
 atra mukhyo ṛturmāsadvayātmaka eva |
 śīghrakāryāpekṣastvayamiti jñeyam |
 tadabhiprāyeṇā'nyatrā'pyuktam----
                  śuklapakṣe dvitīyā ca tṛtīyā pañcamī tathā |
                  budhadevagurūpetā śāntike vā'tha saptamī ||
                  ṣaṣṭhī trayodaśī caiva caturthī navamī tathā |
                  somadevagurūpetā  pauṣṭike śaṃsitā budhaiḥ ||
                  aṣṭamī  navamī  caiva daśamyekādaśī  tathā |
                  śukrabhānusutopetā  śastā  vidveṣakarmaṇi ||
                  atho caturdaśī kṛṣṇā śanivāre tathā'ṣṭamī |
                  uccāṭane'tha śasto'tra japaḥ śaṅkarabhāṣitaḥ ||
                  amāvasyā'ṣṭamī kṛṣṇā tādṛgeva caturdaśī |
                  bhānunā  tatsutopetā bhūsutenā'pi saṃyutā |
                  māraṇe stambhane caiva  mohe drohe  praśasyate || iti ||
      tathā vaśiṣṭhasaṃhitāyāmapi----
                  prasiddhā ṛtavo grāhyāḥ ṣaṭkarmādikasādhane |
                  yasmin kasminnṛtau kāryaṃ mantrāṇāṃ vātha sādhanam ||
      pūrvāhṇe vaśyapuṣṭyartham |
 ityādinā |
 piṅgalāmate----
                  puṣṭyākṛṣṭiśubhoccāṭaśāntistambhanarodhanam  |
                  gurau kuje ravau śukre some mande budhe kramāt || iti ||
      anyo viśeṣaḥ piṅgalāmate----
                  hemanto dhavalo vṛddho vasanto lohito yuvā |
                  āraktadhavalo bālaḥ śiśiraḥ saṃprakīttītaḥ ||
                  grīṣmo dhūmraśarīrastu śyāmāṅgo jaladāgamaḥ |
                  śaratkālaḥ kṛṣṇavarṇaḥ śāntyādāvṛtavastvime || iti ||
      viśeṣāntaraṃ mahākapilapañcarātre----
                  śāntike mānaso jāpa upāṃśuḥ pauṣṭike smṛtaḥ |
                  saśabdastvābhicāre syāt prāgudagdakṣiṇāmukhaḥ || iti ||
      yat tu dināstrādiprayoge arddharātragrahaṇaṃ māraṇe kṛtiṃ sa tatkṛto viśeṣa- vidhiriti jñeyam |
 atra tu ṛtuśabdopādānānna tathā || 128-130 ||
padmākhyaṃ svastikaṃ bhūyā  vikaṭaṃ kukkuṭaṃ punaḥ      |
vajraṃ      bhadrakamityāhurāsanāni     manīṣiṇaḥ      || 131 ||
      padmeti |
 tatrādyayorantyayośca lakṣaṇamantye vakṣyati |
vikaṭakukkuṭāsanayorlakṣaṇe yathā----
                  jānujaṅghāntarāle tu bhujayugmaṃ prakāśayet |
                  vikaṭāsanametat syādupaviśyotkaṭāsane ||
                  kṛtvotkaṭāsanaṃ pūrvaṃ   samapādadvayaṃ tataḥ |
                  antarjānukaradvandvaṃ    kukkuṭāsanamīritam || iti ||
      anyatrāsanaviśeṣā uktāḥ----
                  stambhane gajacarma syān māraṇe māhiṣaṃ tathā |
                  meṣacarma tathoccāṭe khaḍgajaṃ vaśyakarmaṇi ||
                  vidveṣe jambukasyoktaṃ gocarma śāntike tathā |
                  vyāghracarmāsanaṃ proktaṃ sarvasiddhipravarttakam || iti || 131 ||
ṣaṇmudrāḥ kramato  jñeyāḥ padmapāśagadāhvayāḥ      |
musalāśanikhaḍgākhyāḥ śāntikādiṣu karmasu      || 132 ||
      ṣaṇmudrā iti |
  " kaniṣṭhāṅguṣṭhayugmudrā trikoṇā tvaśanermatā "  iti aśanimudrā- lakṣaṇam |
 anyāsāṃ mudrāṇāṃ lakṣaṇaṃ puruṣottamamantranyāsāvasare mayoktam || 132 ||
jalaṃ śāntividhau  śastaṃ vaśye  vahnirudāhṛtaḥ      |
stambhane pṛthivī śastā vidveṣe vyoma kīttītam      |
uccāṭane  smṛto  vāyurbhūyā'gnirmāraṇe  mataḥ      || 133 ||
tattadbhūtodaye    samyak  tattanmaṇḍalasaṃyutam      |
tattatkarma  vidhātavyaṃ  mantriṇā  niśitātmanā      || 134 ||
      tattadbhūtodaya iti |
 bhūtodayamantyapaṭale vakṣyati |
viśeṣastvīśānaśivenoktaḥ----
            ubhayadharaṇiriṣṭaṃ sādhayeddīrghakāle
                  ubhayamaruti kiñcitkālapākena sidhyet |
            ubhayagaganavahnyornaiva siddhirnahānis-
                  tata ubhayajalasthaḥ kṣiprameveṣṭadaḥ syāt ||
            śaśijaladharaṇisthe śāntikaṃ pauṣṭikaṃ vā
                  śaśimarudanalābhyāṃ vaśyamākarṣaṇaṃ ca |
            dinakarabhuvi kuryāt stambhanaṃ tvarkatoye
                  vaśaminamarudāvibhrāmaṇoccāṭane   ca ||
            dinakaraviyati syān mohanaṃ tvarkavahnau
                  drutataramarivargān sādha(da)yen mārayecca || iti |
      tattanmaṇḍalaiḥ prathamapaṭaloktaiḥ saṃyutam |
 mantriṇā niśitātmanetya- nenordhvādho- bhedenā'horātraṃ jñātvā tattatkarma kuryādityuktam |
 taduktaṃ gautamena----
                  dehavāyovībhorūrdhvaṃ vṛttiḥ prāṇo bhaveddivā |
                  adhovṛttimayo'pāno rātrirvā dehasaṃsthitā ||
                  paracakrabhayādau tatkāloktaṃ karma mantravit |
            tatra kuryādvibhāgena samyaguccāṭanādikam || iti ||133-134||
śītāṃśu  salilakṣoṇī  vyomavāyuhavirbhujām      |
varṇāḥ syurmantrabījāni ṣaṭkarmasu yathākramam      || 135 ||
      śītāṃśviti |
 ṣoḍaśasvarāḥ saṅgau śītāṃśuvarṇāḥ |
 etadvarṇavyatiriktā dvitīya- paṭaloktā bhūtavarṇā jñeyāḥ |
 taduktam----
                  rakṣāstambhanakarmāṇi varṇaiḥ kuryāt dharāmayaiḥ |
                  śāntikaṃ pauṣṭikaṃ karma karṣaṇaṃ salilātmakaiḥ ||
                  dāhamohāṅgabhaṅgāni   cākṛṣṭiṃ   dahanātmakaiḥ |
                  senābhaṅgabhramoccāṭadveṣakarmāṇi      vāyujaiḥ ||
                  kālabhasmādi cūrṇāni vividhānyapi māraṇam |
                  kṣudrāṇāṃ sthāpane varṇairnābhasaiḥ paṅktisaṃkhyakaiḥ || iti ||
  ācāryā āpi----      varṇadaśakaiḥ syuḥ stambhanādyāḥ kriyāḥ |
 iti |
      kecittu savalahayarephānāhuḥ |
 taduktaṃ mahākapilapañcarātre----
                  laṃ pītā pṛthivī jñeyā vaṃ śuklaṃ kīttītaṃ payaḥ |
                  raṃ rakto'gnirmarut kṛṣṇo yaṃ haṃ śuklataraṃ viyat || iti ||
granthāntare tu viśeṣaḥ----hemarūpyaśilāmṛtsnā(sūkṣma)pātraṃ śāntyādiṣu smṛtam |
                  bilvākṣaśigrughaṭitaṃ māraṇoccāṭanādiṣu || iti ||
    anyatrā'pi----      sauvarṇānyapi rājatānyapi tathā pātrāṇi śaulvāni vā
                  mṛtpātrāṇyapi śāntikādiṣu paraṃ śastāni karmasviha |
                  śelvakṣadrumaśigrubhūruhakṛtānyetāni vidveṣaṇo-
                  ccāṭotsādanamāraṇādiṣu bhṛśaṃ śastāni pātrāṇyapi || iti |
kulaprakāśatantre tu----tisro mudrāḥ smṛtā home mṛgī haṃsī ca śūkarī |
                  śūkarī karasaṅkocī haṃsī muktakaniṣṭhikā ||
                  mṛgī kaniṣṭhātarjanyau muktā mudrātrayaṃ matam |
                  yajñe śāntikakāryeṣu mṛgī haṃsī prakīttītā ||
                  ābhicārikakāryeṣu  śūkarī tu prakīttītā || iti ||
piṅgalāmate tu mudrāntarāṇyapi uktāni----
                  tato dravyasya home tu tarjanyaṅguṣṭhayogataḥ |
                  jvaranāśārisantāpāvuccāṭo mohanaṃ kramāt || iti ||
      anyatra jātiviśeṣo'pi uktaḥ |
 yadāhuḥ----
                  namaḥ svāhā svadhā vauṣaṭ huṃphaḍantāśca jātayaḥ |
                  śāntī vaśye  tathā stambhe vidveṣoccāṭamāraṇe || iti ||
    anyatrā'pi----      arcane  krodhaśāntyādau namaḥ śabdaṃ prayojayet |
                  agnikārye ca vaśyādau svāhāśabdaṃ prayojayet ||
                  māraṇādiṣu  phaṭkāraṃ  vidveṣādau ca   haṃpadam |
                  vauṣaḍāpyāyanādau syād dveṣotsāde vaṣaṭ smṛtam || iti ||
    tathānyatra tu----      vaśyākarṣaṇasantāpe home svāhā prayojayet |
                  krodhopaśamane śāntau pūjane ca namo vadet ||
                  vauṣaṭ   sammohanoddīpapuṣṭimṛtyuñjayeṣu   ca |
                  huṃkāraṃ  prītināśe ca   chedane māraṇe tathā ||
                  uccāṭane ca vidveṣe tathā dhīvikṛtau tu phaṭ |
                  vighnagrahavināśe ca  huṃphaṭkāraṃ   prayojayet ||
                  mantroddīpanakārye ca lābhālābhe vaṣaṭ smṛtam || iti |
   piṅgalāmate tu----      sa japaḥ stambhane lasthaivīdveṣe huṃsamanvitaiḥ |
                  uccāṭe vāyubījasthaiḥ savisargaiśca siddhaye ||
                  māraṇe    phaṭkṛtairdīptairūrdhvādhorephasaṃyutaiḥ |
                  chedane chitya(tpa)dopetaiḥ puṣṭāvāpyāyane gavaiḥ ||
                  amṛtākṣaragairmṛtyunivṛttau     deśikottamaiḥ |
                  svakalpasiddhajātyā vā kṛtopapadalakṣaṇaiḥ ||
                  evaṃ yat kriyate karma  tadiṣṭaphalasādhanam || iti ||
      dravyaviśeṣo'pi mohaśūrottare----
                  dūrvā bhavyāśca samidho goghṛtena samanvitāḥ |
                   hotavyāḥ śāntike devi śāntiryena bhavet sphuṭam ||
                  samidho rājavṛkṣotthā hotavyāḥ stambhakarmaṇi |
                  meṣīghṛtena saṃyuktāḥ stambhasiddhirbhaved dhruvam ||
                  khādirā  māraṇe proktāḥ kaṭutailena saṃyutāḥ |
                  hotavyāḥ sādhakendreṇa māraṇaṃ yena sidhyati ||
                  uccāṭane cūtajātāḥ   kaṭutailena   saṃyutāḥ |
                  uccāṭayenmahīṃ  sarvāṃ    saśailavanakānanām ||
                  vaśye caiva sadā homaḥ   kusumairdāḍimodbhavaiḥ |
                   ajāghṛtena deveśi    vaśayet   sacarācaram ||
                  vidveṣe caiva hotavyā   unmattasamidho matāḥ |
                  atasītailasaṃyuktā    vidveṣaṇakaraṃ   param || iti ||
      vāyavīyasaṃhitāyāṃ sruksruvayorapi viśeṣa uktaḥ----
                  āyasau sruksruvau kāryau māraṇādiṣu karmasu |
                  tadanyatra tu sauvarṇau śāntikādyeṣu kṛtsnaśaḥ || iti ||
      anyatra tattatkarmāṇi jihvā apyuktāḥ----
            jihvāṃ tu hiraṇyākhyāṃ śāntikarmaṇi tathā ca gaganā(kanakā)khyām |
             raktāṃ karṣaṇa (kārmaṇa)karmaṇi kṛṣṇāṃ kṣudrakriyāsu budhāḥ ||
            yā suprabheti gaditā tāmāhurmekṣakāriṇīṃ jihvām |
            atiraktāmākṛṣṭau bahurūpāmakhilasiddhidāṃ jihvām || iti |
     tathā'nyatra----      stambhanādiṣu matā kanakākhyā dveṣaṇādiṣu matā khalu raktā |
                   māraṇe nigaditā khalu kṛṣṇā suprabhā budhavarairiha śāntyām ||
                  uccāṭane'tiraktā  yā  bahurūpottare  siddhim |
                  ṛddhiṃ dakṣiṇataḥ sā tanute madhye śubhāni sadā || iti ||
      anyatrā'gniviśeṣo'pi uktaḥ----
                  laukike'gnau śāntikaṃ syāt pauṣṭikaṃ ca śubhaṃ tathā |
                  vaṭaje stambhanaṃ  mohaḥ śmaśānasthe'pi māraṇam |
                   bibhītakāgnau vidveṣaḥ  ṣaṭkarmaṇyagnayo  matāḥ || iti ||
anyatra tu----      bilvārkavipranṛpadagdhatarupradīpte saumyaṃ cikīrṣaratha karma huneddhutāśe |
                  raudraṃ viṣadrumakalidrumaśelunimbadhattūrakāṣṭhacayasannicite'tha mantrī || iti |
somaśambhau tu agnimukhānāmapi niyama uktaḥ----
                  kuṇḍaṃ bhānumukhaṃ dhyātvā hṛdāhutibhirīpsitam |
                  paścime śiṣyasaṃskāranityahomau samācaret ||
                  vaśyākarṣaṇasaubhāgyapuṣṭibhāgyādhiropaṇe |
                  śāntike pāpa(śa)śuddhau ca vāme homaḥ praśasyate ||
                  guṭikāñjananistriṃśapādalepajigīṣayā   |
                  śoṣyasañjananārthaṃ ca prācīnavadane yajet ||
                  māraṇoccāṭanadveṣastambhanārthaṃ ca dakṣiṇe |
                  prāyaścittaṃ tu tatraiva paścime tu vimuktaye || iti |
      ākarṣaṇādyapi uktakāle vidheyam |
 taduktam----
       " ākarṣaṇaṃ vasante syāt "  iti |
 kāmike tu homādisaṃkhyāviśeṣaḥ----
                  śāntike pauṣṭike vāpi vaśīkaraṇakarmaṇi |
                  hutasaṃkhyādaśāṃśaṃ syāduttamaṃ dvijabhojanam ||
                  tattvasaṃkhyaṃ mataṃ madhyaṃ śatāṃśamadhamaṃ matam |
                  uktadviguṇamānaṃ syāt stambhane viprabhojanam ||
                  triguṇaṃ sādanoccāṭe dveṣaṇe tu prakīttītam |
                  hutasaṃkhyāsamānaṃ syādapi māraṇakarmaṇi ||
                  hutāvasāne viprendrānatiśuddhakulodbhavān |
                  bhojayet sāṅgavedajñān svādubhirbhejyavastubhiḥ ||
                  devatāpratipattyā tānnamaskṛtya yathāvidhi |
                  vitataṃ ca yathāśībhīrabhīṣṭaphaladaṃ bhavet || iti ||
      prayogasya dakṣiṇāmāha----
                  pañcaviṃśa suvarṇāni dadyād vaśye vicakṣaṇaḥ |
                  stambhane triṃśanmānaṃ syāduccāṭe ṣaṣṭihāṭakam ||
                  vidveṣe pañcapañcāśanmāraṇe tu śatādhikam |
                  aṣṭau dadyād dvijendrāṇāṃ kṣetrādīnāṃ viśeṣataḥ || iti ||
      viśeṣata iti santoṣaṃ yathā bhavati tathā kuryāditi || 135 ||
grathanaṃ     ca    vidarbhaśca    saṃpuṭo   rodhanaṃ  tathā      |
yogaḥ pallava ityete vinyāsāḥ ṣaṭsu karmasu      || 136 ||
mantrārṇāntaritān kuryānnāmavarṇān  yathāvidhi      |
grathanaṃ  tadvijānīyāt  praśastaṃ  śāntikarmaṇi      || 137 ||
mantrārṇadvandvamadhyasthaṃ   sādhyanāmākṣaraṃ  likhet      |
vidarbha   eṣa   vijñeyo  mantribhirvaśyakarmaṇi      || 138 ||
ādāvante ca mantraḥ syānnāmno'sau saṃpuṭaṃ matam      |
eṣaḥ saṃstambhane śasta  ityukto  mantravedibhiḥ      || 139 ||
nāmna  ādyantamadhyeṣu  mantraḥ  syādrodhanaṃ  matam      |
vidveṣaṇavidhāneṣu          praśastamidamīritam      || 140 ||
      mantreti |
 antaritān vyavahitān |
                  taduktam----ekaṃ mantrākṣaraṃ pūrvaṃ tato nāmākṣaraṃ punaḥ |
      mantrākṣaramiti granthaḥ |
 iti |
 mantrārṇeti |
 mantrārṇadvandvayormadhyasthaṃ sādhya- nāmākṣaramiti samāsaḥ |
        taduktam----      dvau dvau mantrākṣarau yatra ekaikaṃ sāvyavarṇakam |
                  vidabhītaṃ tu tatproktam |
 iti |
      asau vinyāsaḥ sampuṭaṃ matamiti |
 atra kecana nāmānte viparītaṃ mantrapāṭhamāhuḥ|
 eṣa eva sāmpradāyikaḥ pakṣaḥ |
 taduktam----
                  mantramādau vadet   sarvaṃ  sādhyasaṃjñāmanantaram |
                  viparītaṃ punaścā'nte mantraṃ tat sampuṭaṃ smṛtam || iti ||
 granthakṛtā'pyuktam----      bhūtalipyā puṭīkṛtya yo mantraṃ bhajate naraḥ |
                        kramotkramācchatāvṛttyā || iti ||
      atraikākṣaramantrādau tadevāvarttanīyam |
 anye anyathā vadanti |
 ekākṣarasya vā- vayavaṃ karttavyamiti |
 tadasat |
 anekākṣare'pi tannyāyāt sādhye'pi tathātvāpattiḥ |
 viṣamākṣare punarāvarttanīyamiti padmapādācāryāḥ || 136-140 ||
mantrasyā'nte bhavennāma yogaḥ proccāṭane mataḥ      |
ante nāmno bhavenmantraḥ pallavo māraṇe mataḥ      || 141 ||
sitaraktapītamiśrakṛṣṇadhūmrāḥ    prakīttītāḥ      |
varṇato  mantrasaṃproktā  devatāḥ ṣaṭsu   karmasu      || 142 ||
      mantrasyā'nta ityasya padyasya prāmādikaścaraṇavyatyayaḥ----
                  ante nāmno bhaven mantro yogaḥ proccāṭane mataḥ |
                  mantrasyā'nte bhavennāma pallavo māraṇe mataḥ ||
      iti tu pāṭhaḥ paṭhanīyaḥ |
 tathāca padmapādācāryāḥ |
 nāmānte mantrayojanaṃ yogaḥ |
 stambhoccāṭanavidveṣeṣu samastamantrānte samastanāmayojanaṃ pallavaḥ |
 māraṇe'sya viniyoga iti |
            anyatrā'pi---- " pallave sādhyanāmādau bhaven mantrapadakramaḥ "  iti |
       " mantrānte japakarmāṇi "  iti māraṇe gautamenāpyuktam |
 bhairavastotrasyāpi  " mantrārdhage'grataḥ sādhyaṃ pallavaṃ tadviparyayāt "  iti |
 yogapallavayoranyatrāpi viniyoga uktaḥ |
 yadāhuḥ----      śāntike pauṣṭike divye prāyaścittaviśodhane |
                  mohane  dīpane  yogaṃ  prayuñjanti manīṣiṇaḥ ||
                  māraṇe   viṣanāśe   ca   grahabhūtavinigrahe |
                  uccāṭane ca   vidveṣe  pallavaḥ sampracakṣate || iti ||
 anyatra viśeṣaḥ----      arddhārddhanādito'nte ca mantraṃ kuryādvicakṣaṇaḥ |
                  madhye cā'sya bhavet saṃjñā grastaṃ tat samudāhṛtam ||
                  abhicārādisarveṣu   yojayen  māraṇādiṣu |
                  abhidhānaṃ likhet pūrvaṃ madhye vāpi mahāmate ||
                  mantramevaṃ  dvidhā  kṛtvā  samastamabhidhīyate |
                  dveṣoccāṭanakāryeṣu     yojayedaviśaṅkitaḥ ||
                  arddhārddhenādito'nte ca mantraṃ kuryādvicakṣaṇaḥ |
                  madhye cānte ca sādhyākhyā mantriṇā kriyate yadā ||
                  ākrāntaṃ tadbhaven mantraṃ sadā sarvārthasiddhidam |
      atrārddhārddhīkaraṇe viṣamākṣare pūrvamadhikamante nyūnañceti sāmpradāyikāḥ |
                  stambhastobhasamāveśavaśyoccāṭanakarmaṇi ||
                  sakṛt pūrvaṃ likhen mantramante caiva tridhā punaḥ|
                  madhye caiva bhavet saṃjñā ādyantamiti tadviduḥ ||
                  parasparaprītiyujovīdveṣajananaṃ          param |
                  ādyantaṃ ca tathā cārddhaṃ tridhā mantraṃ samālikhet ||
                  sādhyanāma sakṛn madhye taṃ viduḥ sarvatomukham |
                  sarvepadravaśamanaṃ         mahāmṛtyuvināśanam ||
                  sarvasaubhāgyajananaṃ         mṛtānāmamṛtapradam || iti |
      piṅgalāmate anyānyapyuktāni----
                  tataśca śṛṅkhalāṃ sūcī nārācaḥ krakaco'śaniḥ |
                  bhuśuṇḍī   mudgaraścakraṃ  karttarī  muśalāmbuje ||
                  ṭaṅkaśūlāsiśaktīṃśca  mantrakarmaṇi  cādiśet |
                  ṣaḍādau  ṣaṭ  punaścānte   mantravarṇāstadantare ||
                  sādhyanāmeti saṃproktā  śṛṅkhalānyeṣvayaṃ kramaḥ |
      rasā6gnī3ndrā14śva7kāmā13ho15vedā4rkā12kṣī2ṣu5rājabhiḥ16|
      rudrā11ṣṭā8ṅka9kakub10varṇaiḥ  śṛṅkhalādīnyanukramāt ||
                  bandhabhedaripudhvaṃsacchedasandhivibhedane |
                  sainyabhañjanavidveṣamantracchedanacālane ||
                  māraṇe sarvakāryeṣu ghātastambhanakarṣaṇe (kāraṇe) |
                  śṛṅkhalādīni vedyāni sādhyamantrārṇayogataḥ ||
      iti  || 141-142 ||
ya(ma)ntrāṇāṃ lekhanadravyaṃ candanaṃ rocanā niśā      |
gṛhadhūmacitāṅgārau   māraṇe'ṣṭa  viṣāṇi  ca      || 143 ||
śyenāgniloṇapiṇḍāni   dhattūrakarasaṃ   tataḥ      |
gṛhadhūmastrikaṭukaṃ         viṣāṣṭakamudāhṛtam      || 144 ||
      candanamityādikrameṇa śāntyādau ayaṃ viśeṣaḥ |
 vakṣyamāṇaṃ sāmānyamapi jñeyam |
 māraṇavyatirekeṇa |
 śyeneti |
 śyenaḥ śyenaviṣṭhā |
 agniścitrakaḥ |
 loṇapiṇḍaṃ loṇamalam |
 trikaṭukaṃ śuṇṭhīpippalīmarīcāni |
      piṅgalāmate----lekhanīviśeṣo'pyuktaḥ----
                  dūrvāmayūrapicchāgnibibhītakanarāsthijā  |
                  viṣāṅgāratrilohotthā hemarūpyārkasambhavā ||
                  lekhanī vaśya ākṛṣṭau santāpe stambhamāraṇe |
                   sarvepadravanāśāya śāntau puṣṭau ca jātijā || iti ||
      anyatrāpi----      lekhanyā vilikhedyantraṃ  vaśye dūrvāṅkurotthayā |
                  ākarṣe śikṣipicchotthā saṅkoce munisambhavā ||
                  hemajā raupyajā vānyā sarvarakṣā'pi sā priye |
                  karañjākhyamayī vātha māraṇe'pi narāsthijā ||
                  stambhakarmaṇi   vijñeyā  rājavṛkṣasamudbhavā |
                  śāntike pauṣṭike caiva āyuḥ karmavidhau tathā ||
                  sarvāpasargaśamane  karttavyā  jātisambhavā |
                  apāmārgedbhavā vāpi śubhakarmasu siddhidā ||
                  āsureṣu ca  sarveṣu  śasyate tīkṣṇalohajā |
                  viṣṭyaṅgāradine ghore yadi cotpāditā ca sā |
                  jvālakhaḍgasamā  jñeyā  sarvabhūtanikṛntanī || iti |
ādhāraviśeṣo'pi----nāraje dvīpikṛttau vā likhitaṃ stambhakṛdbhavet |
                  kharacarmaṇi vidveṣaṃ tathaivoccāṭanaṃ dhvaje ||
                  vaśyākarṣaṇasiddhyarthaṃ bhūrjapatre niyojayet || iti |
      kuṇḍajapamālike pūrvekte anusandheye || 143-144 ||
devatākālamudrādīn samyak jñātvā vicakṣaṇaḥ      |
ṣaṭ   karmāṇi    prayuñjīta   yathoktaphalasiddhaye      || 145 ||
|| iti śrīmadlakṣmaṇadeśikendraviracite śāradātilake
trayoviṃśaḥ paṭalaḥ samāptaḥ|| 23 ||
bth " bi
      upasaṃharati devateti |
 ādiśabdaḥ pūrvameva vyākhyātaḥ |
 idaṃ ca kāmya- karmanyāsādikaṃ kṛtvā ātmarakṣāṃ ca kṛtvā anyat sarvaṃ kuryāt |
 yataḥ kāmyakarmaratasya devādyairabhibhavasambhavāt |
 yadāhuḥ----
                  kāmyakarmaprasaktasya śubhasyā'pyaśubhasya ca |
                  aritvaṃ bhajate mantraḥ siddhatvaṃ  tadviparyayāt || iti || 145 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ trayoviṃśaḥ paṭalaḥ || 23 ||
bth " bi

atha catuvīṃśaḥ paṭalaḥ

atha vakṣyāmi yantrāṇāṃ bhedāṃstantreṣu gopitān      |
yaiḥ sādhayanti satataṃ mantriṇo nijavāñchitam      || 1 ||
      atheti |
 yantraśabdavyutpattiruktā saṃhitāyām----
                  manorathākṣarāṇyatra    niyantryante tapodhana |
                   kāmakrodhādidoṣotthadīrghaduḥkhaniyantraṇāt ||
      yantramityāhuḥ |
 iti |
 yathā mantro devatārūpaḥ tadvadyantramapi devatārūpam |
 ataeva iṣṭasādhanakṣamaṃ bhavatīti yaiḥ sādhayantītyuktam || 1 ||
      mārṇe likhet sārṇayutaṃ svasādhyaṃ
            vargāḍhyapatre svarakeśare'bje      |
      bahiḥ sadīrghairgaganaiḥ pravītaṃ
            rakṣākaraṃ yantramidaṃ praśastam      || 2 ||
      rakṣāyantramāha----mārṇe iti |
 abje mārṇa iti vyadhikaraṇe saptamyau |
 kaṇīkāsthamakāramadhye sārṇayutaṃ sabindusakārayutaṃ svasādhyaṃ likhedityanvayaḥ |
 sādhyasādhakakarmasahitamiti sarvatra boddhavyam |
 tatra svanāmapadaṃ ṣaṣṭhyantaṃ sādhyasya dvitīyāntam |
 tataḥ phalavācakaṃ padaṃ dvitīyāntam |
 tataḥ kuru iti dvirabhyasediti sāmpradāyikāḥ |
 vargāḍhyapatre kacaṭatapayaśalairvargairāḍhyāni yuktāni patrāṇi dalāni yasya tasmin |
 svarāḥ dvidvikrameṇa kesareṣu yasya tasmin |
 sadīrghairgaganairhāmiti bījaiḥ|
 atra mātṛkā devatā |
 tāṃ sampūjya prāṇapratiṣṭhāpanaṃ kṛtvā dhārayet |
 atra sarvatrāpi yantre sāmānyaprakriyocyate |
 tatroccāṭanādau yantre lekhye vāyvakṣarāṇi dvandvaśaḥ aṃ āṃ namaḥ, eṃ kaṃ namaḥ ityādikrameṇa pañca mantrāḥ |
 tatra trikoṇaṃ sañcintya tanmadhye prathamamantraṃ dvitīyatṛtīyacaturthamantrānagnyādikoṇeṣu pañcamaṃ 
madhye sañcintya pūjayet |
 pūrvektarakṣādisthāneṣvevamukto viniyogo'nusandheyaḥ |
                  daśabhirdaśabhiramībhirnamo'ntikairdvandvaśaśca binduyutaiḥ |
                  yonermadhye  koṇatritaye  madhye ca saṃyajen mantrī ||
      ityācāryekteḥ |
 anyatrāpyācāryāḥ----
      prāk proktān bhūtavarṇān daśa daśa yugaśo binduyuktānnamo'ntān |
      yonermadhyāntamadhyeṣvapi   punaratha   saṃsthāpya    bhūtābhavarṇān || iti |
      hlāṃ hvīṃ hrūṃ hyaiṃ hauṃ etāni apañcīkṛtāni bījāni |
 etanmadhye tattatkārye ekaṃ bījaṃ vilikhya tadbindūrdhvādhobhāgādiṣu sādhyasādhakakarmayogān vilikhya lhvauṃ 
(hsauḥ) iti yantrajīvaṃ madhyabījādhobhāge vilikhya madhyabījacatuvīdikṣu eśānyādi- krameṇa haṃsaḥ so'hamiti 
yantraprāṇaṃ madhyābhimukhaṃ vilikhya madhyabījapārśvadvaye iṃ īṃ vilikhya uṃ ūṃ ityapyālikhya 
tattadyantraviśeṣamuktamālikhya yantragāyatrīṃ trivarṇa- krameṇā'ṣṭadale vilikhya tadbahirdaśadikṣu laṃ raṃ 
maṃ kṣaṃ vaṃ yaṃ saṃ haṃ hrīṃ āṃ iti yantrahṛdayaṃ vilikhya tadbahiḥ prāṇapratiṣṭhāmantramapi vilikhet |
 tadbahistattanmaṇḍalena veṣṭayet |
 idaṃ pūrvektayantreṣvapi jñeyam |
 taduktaṃ kāmike----
                  lhvauṃ(hsauḥ)yantrasya jīvaḥ syānmadhyabījādadho nyaset |
                  haṃsaḥ  sohamiti   prāṇaṃ   eśānyādikramāllikhet ||
                  iṃ īṃ netre nyaset  pārśve   uṃ   ūṃ   śrotre tathaiva ca |
                  viśeṣo'ṣṭadalādau  tu   gāyatrīlekhanaṃ  smṛtam ||
                  ityarṇān yantragāyatryāḥ pratipatraṃ triśo likhet |
                  agre rekhāvakāśeṣu pratiṣṭhāṃ prāṇadāṃ likhet || iti |
    tantrāntare'pi----            laramakṣānvayau sahau hrīṃ āṃ |
                  yantrasya hṛdayaṃ binduyutaṃ lekhya samantataḥ ||
                  haṃsaḥ sohaṃ prāṇajīvau yantre lekhyau prayatnataḥ |
                  haṃsāvau sargasaṃyuktau yantrāntavīlikhed budhaḥ || iti |
      yantragāyatrī yathā----
            yantrarājāya vidmahe varapradāya dhīmahi |
 tanno yantraḥ pracodayāt || iti |
      anyo'pi viśeṣo'pekṣitārthadyotanikākāroktaḥ |
 yatrādhāro noktastatrokta- śāntyādikarmādhāreṣu bhūrjapatre netrapaṭṭe tālapatre vā vilikhya gulikāṃ baddhā 
sūtra- jatucchannaṃ krameṇa kṛtvā rajatatāmrasuvarṇahiṅgulakādyanyatamena saṃveṣṭya bījena mantreṇa vā 
mātṛkayā vā'dhidaivataṃ dhyātvā'bhyarcya saṃjapya hutvā galādiṣu yojayediti || 2 ||
puṭīkṛte bhūmipurasya yugme māyāṃ likhet madhyagasādhyayuktām |
vakārakoṇena mahīpureṇa saṃveṣṭitaṃ vaśyakaraṃ taduccaiḥ      || 3 ||
      vaśyakṛdāha puṭīkṛta iti |
 mahīpureṇa saha puṭīkṛte bhūmipurasya yugme iti sambandhaḥ |
 puṭīkṛte puṭīkṛtavadantaraṃ tatstha ityarthaḥ |
 likhediti |
 tatra prathamaṃ catuṣkoṇaṃ kṛtvā tadantastadrekhālagnadikkoṇāgraṃ dvitīyaṃ tadantastadrekhālagnavidikkoṇāgraṃ 
tṛtīyaṃ likhitvā tanmadhye māyāṃ sasādhyāṃ likhet |
 tatra sādhyakarmalekhanaprakārastu triguṇitādāvukto'nusandheyaḥ |
 tato vakārakoṇena saṃveṣṭitam uccairvaśyakaramiti sambandhaḥ |
 uktañca nārāyaṇīye----
                  bāhyasya     rekhāmadhyasthāmāntarasyāsramīdṛśe |
                  śakraveśmatraye śaktivaśyaṃ syāt kumbhaveṣṭitam || iti |
      vyākhyātaṃ cāpekṣitārthadyotanikāyām |
 pāthīvamaṇḍalaṃ likhitvā tasya pūrva- dakṣiṇa paścimottaradigbhāge dikṣu asraṃ koṇaṃ yathā bhavati tathā 
tadantaḥ pāthīvamaṇḍalaṃ likhitvā punarapi tadantastathā likhitvā tanmadhye sasādhyāṃ śaktiṃ likhitvā kumbhena 
caturthena veṣṭayediti |
 athavā nāgaralipau nakāratakārayolīpisāmyāt vakāra- koṇetamahīpureṇeti paṭhanīyam |
 tata uktavadantarantarbhūpuradvayaṃ vidhāya tatra śaktiṃ vilikhya vakārasya koṇe itaṃ sambaddhaṃ yanmahīpuraṃ 
tābhyāṃ saṃveṣṭitamiti vyākhyeyam |
 atra śaktirdevatā || 3 ||
madhye sārṇavidabhītaṃ prapuṭitaṃ mṛtyuñjayaṃ  tryakṣaraiḥ      |
kṣāntaḥsthaṃ nijasādhyanāma vilikhet kiñjalkasaṃsthān svarān|
patreṣvaṣṭasu   nāma   mantrapuṭitaṃ   vargāṃstadagreṣvatho
yantraṃ padmapuṭīkṛtaṃ nigaditaṃ mṛtyuñjayākhyaṃ param      || 4 ||
viṣajvara      śiroroganāśanaṃ     śrījayapradam      |
kāntipuṣṭipradaṃ     vaśyaṃ   sarvakāmārthasādhakam      || 5 ||
      mṛtyuñjayayantramāha----madhya iti |
 madhye aṣṭadalakaṇīkāyām |
 viśeṣaṇadvaya- viśiṣṭaṃ sādhyanāma kṣakāramadhye likhet |
 aṣṭasu patreṣu mantrapuṭitaṃ mṛtyuñjaya mantrapuṭitaṃ nāma sādhyanāma likhedityarthaḥ |
 vargān kādīn |
 tadagreṣu patrāgreṣu |
 padmapuṭīkṛtamiti |
 adhaūrdhvamukhena uparyadhomukhena padmenetyarthaḥ |
 atra mṛtyuñjayo devatā || 4-5 ||
sādhyāḍhyacintāmaṇimagnigehe vilikhya bāhye'nalagehavītam |
praveṣṭayet tat bahiraṣṭavarṇamantreṇa yantraṃ jvaraśāntidaṃ syāt || 6 ||
saṃplavasaḥ plāvayaso mantro'ṣṭākṣara īritaḥ      |
eṣa  eva   bhaveddakṣo   grahajvaravināśane      || 7 ||
      jvaraghnamāha sādhyeti |
 cintāmaṇiṃ śaivam |
 analageheneti dvitīyena |
 atra cintāmaṇirdevatā |
 eṣa eveti |
 kevalamantro'pyārādhito jvaraghnaḥ |
 uktañca nārāyaṇīye----      daṣṭamutthāpayedeṣa svajaptā(jātyā)mbho'bhiṣekataḥ |
                                     tajjaptaśaṅkhabheryādinisvanaśravaṇena  ca || iti || 6-7 ||
tāraṭhadvayapuṭaṃ    kurukulle    mantramatra    hutabhuggṛhayugme      |
madhyakoṇavivareṣu likhet tadyantramāśu vinihanti bhujaṅgān       || 8 ||
      sarpaghnamāha tāreti |
 tāraṭhadvayapuṭamiti mantraviśeṣaṇam |
 tenādau tāraḥ, ante svāhā, madhye kurukule iti svarūpam |
 tenāsya mantrasya saptākṣaratā |
 hutabhuggṛhayugme parasparavyatibhinne |
 likhediti rocanayā |
 uktañca tatraiva---- " bhūrje rocanayā ṣaḍasri- likhite "  iti |
 vinihanti gṛhādvilāccocāṭayatītyarthaḥ || tathā ca nārāyaṇīye----sarpennirgamayedvileṣu nihito 
gehāttathoccāṭayet || iti |
       atra kurukullā devatā ||8||
oṃkāramāyādikamekhale'gnivadhūmanuṃ  vahnigṛhasya   yugme |
madhyādikoṇeṣu vilikhya bhūrje yantraṃ vidadhyāt ripunāgahāri ||9||
      anyat sarpaghnayantramāha omiti |
 mekhale svarūpam |
 oṃkāramāyādyaḥ saptākṣaro mantraḥ |
 vilikhyeti gorocanayā |
 tathaiva tantrokteḥ |
 ripavo nāgāḥ taddhāri |
 nārāyaṇīye---- " pūrvektatulyakriye "  ityukteḥ |
 atra mekhalā devatā || 9 ||
śūlāṅkite vahnigṛhasya yugme dhūmāvatīmantraṃ likhet krameṇa |
madhyādikoṇeṣu marudgṛhasthaṃ yantraṃ hutāśānilavarṇavītam || 10 ||
      uccāṭanakṛdāha----śūleti |
 śūlāṅkita iti bahiḥkoṇāgreṣu |
 madhyādīti |
 madhye bījadvayaṃ śiṣṭākṣarāṇi koṇeṣu |
 marudgṛhaṃ prathamapaṭaloktam (1.23) |
 hutāśo rephaḥ ānilo yaḥ anenāvṛttidvayam |
 tena pūrvamāvṛttidvayaṃ paścān marudgṛhaveṣṭanamiti jñeyam |
 atra dhūmāvatī devatā || 10 ||
dāntau sārghīśabindvantau bīje dhūmāvati dviṭhaḥ      |
dhūmāvatīmanuḥ   proktaḥ   śatrunigrahakārakaḥ      || 11 ||
viṣeṇa kanakāmbhobhiḥ pretakarpaṭakalpitam      |
śmaśāne  nikhanedetat  śatrūnuccāṭayeddrutam      || 12 ||
      dhūmāvatīmantramāha dāntāviti |
 dāntau dhakārau |
 arghīśa ū binduśca pratyekaṃ tadantau tena dhūṃ dhūmiti |
 aṣṭākṣaro mantraḥ |
 śatrunigrahakāraka ityanena pṛthagārādhanā'- pyasyoktā |
 asyarṣyādi yathā----pippalādo nāma ṛṣiḥ, nivṛcchando, jyeṣṭhā devatā śatrunigrahe viniyogaḥ |
 bījadvayarahitaṣaḍvarṇaiḥ ṣaḍaṅgāni |
      sarvajanodvegakāriṇyativiṣaṇṇacetā dīrghā malināmbarā vimuktapuruṣakeśā rukṣā vidhavā viraladaśanā 
kākadhvajā kākaravā śūrpedarī rukṣākṣitrayā kalahānurakteti dhyānam |
 kṛṣṇacaturdaśyāmupoṣya dhyātvā digambaraḥ svayaṃ muktaśiroruhaḥ san citi- sthāne śūnyāgāre śaile vipine vā 
naktabhojī lakṣaṃ japet |
 kṛtapuraścaraṇo bhavati |
      uktañca dhūmāvatīkalpe----athātaḥ saṃpravakṣyāmi vidyāṃ dhūmāvatīṃ parām |
 tasyā dhūmāvati svāhā vidyā vedyā ṣaḍakṣarī || ṣaḍaṅgānyatra yojyāni vidyābījaiḥ ṣaḍakṣaraiḥ (sabindukaiḥ) |
 pūrvasevā japet pūrvaṃ jyeṣṭhāgāre digambaraḥ || rātrau kṛṣṇacaturdaśyāma- nāśo muktamūrddhajaḥ |
 tataḥ śūnyālaye śaile śmaśāne vipine'pi vā || puro dhūmāvatīṃ dhyāyan japellakṣaṃ kṣapāśanaḥ |
              kākārūḍhā'tikṛṣṇā praviraladaśanā muktakeśī viraktā
                    dhūmrākṣī kṣuttṛṣārttā pratibhaṭacakitā cañcalā kāmalolā |
              hṛṣṭā puṣṭālasāṅgī śramajalamalinā vyaktadarpā virūpā
                   bhūtiṃ dhūmāvatī vaḥ pradiśatu vipulāṃ dhūtasūrpāgrahastā ||
      eṣā dhūmāvatī nāmnā jyeṣṭhā devī varapradā || iti |
      dānta iti prāmādikaḥ pāṭhaḥ |
 taduktaṃ nārāyaṇīye----dhṛguṇaṃ māvati śiro nāmnā dhūmāvatīmanuḥ |
 iti |
 agre dhūmāvatīṃ patragāmiti ca vakṣyati |
 kanakāmbho- bhiriti |
 dhattūrapatra rasaghṛṣṭena viśeṣa kāraskareṇa likhedityarthaḥ |
 pretakarpaṭe preta- vastre || 11-12 ||
hutāśagehadvitayaṃ  likhitvā  vaivasvatāya dviṭhavarṇamantram      |
madhyāntamākalpitamindubimbe yantraṃ mahābhūtapiśācavairi      || 13 ||
      bhūtaghnamāha hutāśeti |
 dviṭhaḥ svāhā |
 saptākṣaro mantraḥ |
 madhyāntamiti kriyāviśeṣaṇam |
 madhyādi antaparyantamityarthaḥ |
 tena madhye ṣaṭsu koṇeṣu saptavarṇānālikhedityarthaḥ |
 madhyādyamiti kvacitpāṭhaḥ |
 indubimbe iti vṛtte |
 atra yamo devatā || 13 ||
nāmālikhya makārakoṣṭhayugale koṇeṣu tasyālikhet
mantrajño  ṅa  ña  ṇānnakārasahitān  dhūmāvatīyantragān      |
vītaṃ     ghurmuṭikādinā    paramidaṃ    vāyutrigehāvṛtaṃ
yantraṃ  prāṇaparetabhūminihitaṃ  vidveṣaṇaṃ  syād  dviṣām      || 14 ||
pūrvaṃ   ghurmuṭikeyugmaṃ   tato  markaṭikeyugam      |
ghore  vidveṣakāriṇi  vidveṣodvegakāriṇi      || 15 ||
atha  ghorāghorayoḥ syādamukāmukayostataḥ      |
vidveṣayadvayaṃ  huṃ  phaṭ  vidyā  ghurmuṭikeritā      || 16 ||
      vidveṣaṇakṛdāha----nāmeti |
 nāma sādhyasādhakakarmarūpam |
 makārakoṣṭhayugala iti vṛttacaturasra ekatra sādhyanāmā'paratra sādhakanāma |
 tasya makāracaturasrasya koṇeṣu īśādi lekhanīyam |
 mantrajña ityanena ṅañaṇānāṃ sabindutvamuktam |
 aṣṭadalaṃ kamalaṃ vilikhya tatkaṇīkāyāṃ makāraṃ tatpatreṣu dhūmāvatyakṣarāṇi tadupari ghurmuṭi- kādinā''vṛttiḥ |
 bahistrīṇi vāyugṛhāṇi |
 atra dhūmāvatīghurmuṭike devate |
 amukāmukayorityatra sādhyanāmaprakṣepaḥ |
 nārāyaṇīye'yaṃ viśeṣaḥ----
      cakraṃ tāḍyet kārpāsayaṣṭyā vidveṣaṇaṃ dvayoḥ |
 iti || 14-16 ||
prākpratyagdakṣiṇodagvidhivadabhilikhet spaṣṭarekhācatuṣkaṃ
koṇodyacchūlayuktaṃ    valayayugayutaṃ   madhyapūrvaṃ   tadantam |
mantrasyā'rṇān parastāt vasupadavivareṣvaṣṭavarṇān likhitvā
śūlodyaddvādaśārṇaṃ vidhivadabhihitaṃ pretarājasya yantram      || 17 ||
yamarājasadomeya          yamedoruṇayodaya      |
yadiyonirapakṣeya         yakṣeyavanirāmaya      || 18 ||
ukto dhūmāndhakārāya svāhetyaṣṭākṣaro manuḥ      || 19 ||
      māraṇayantramāha----prāgiti |
 vyākhyātamidaṃ saptadaśe |
 atra śūleṣu śūlotpanna dvādaśakoṣṭheṣu dvādaśārṇalikhanam |
            taduktam----yamāntakaṃ dalāgreṣu nemibāhyagateṣu ca || iti |
      anena dvādaśarekhāprānteṣu dvādaśaśūlāni karttavyānītyuktam |
 nārāyaṇīye tathokteḥ|
 mantrāntaratvena bhedaḥ |
 vidhivadabhihitamiti |
 vidhistvayam----ādau pārśvadvaye mahiṣāśvaśirasī vilikhya tanmadhye yantraṃ sampādayediti |
      taduktaṃ nārāyaṇīye----citāṅgārākṣanimbādbhirmahiṣāśyavaśiro'ntarā |
 iti|
 yamo devatā |
 taduktam----      māraṇe mohane stambhe vidveṣoccāṭane vaśe |
                  evaṃ yamārgalaṃ vṛttaṃ bahudhā tu vyavasthitam ||
                  dvādaśāraṃ likheccakraṃ vṛttatrayasamanvitam || iti |
  nārāyaṇīye'pi----      catuḥkulyāśalāke trivarttule ca caturguṇe |
                   bahiraṣṭaguṇe vastre vidhinā taṃ manuṃ likhet || iti |
      idaṃ vyākhyātamapekṣitārthadyotanyām |
 trivarttulaṃ likhitvā tanmadhye dakṣiṇottara- rūpeṇa rekhādvayaṃ pūrvapaścimarūpeṇa rekhādvayaṃ ca likhitvā 
āgneyādikoṇeṣu rekhācatuṣṭayaṃ likhitvā diggatarekhāgreṣu aṣṭau śūlān koṇarekhāgreṣu śūlacatuṣṭayametat 
likhitvā tatra śāstroktaprakāreṇa mantrākṣarāṇi likhediti |
 (tadantamiti |
 madhyādārabhya yamarājaślokaṃ valayadvayaṃ yathā bhavati tathā likhet |
 avaśiṣṭakoṣṭheṣu agrataḥ pradakṣiṇaṃ vakṣyamāṇaṃ dhūmāndhakārāveṣṭhanaṃ śūlasthāneṣu vakṣyamāṇadvādaśākṣareṇa veṣṭayet |
 dhūmāndhakāramantramāha ukteti |
 iti gūḍhārthadīpinyām) || 17-19 ||
praṇavaḥ ṣṭhrīṃ tato daṃṣṭrā tatparaṃ vikṛtāntataḥ      |
ānanāya   vadhūrvahnermantro'yaṃ  dvādaśākṣaraḥ      || 20 ||
      yamāntakamantramāha----praṇava iti |
 tato māyeti paṭhitvā kecit praṇavamāyāṣṭrīṃ- pūrvaṃ vikṛtānana huṃ phaṭ svāhetyāhuḥ |
 mantradvayasya ṣaḍaṅgaṃ yathā----oṃ hrāṃ kṛṣṇavarṇāya hṛt |
 mantraśeṣeṇa śiraḥ |
 oṃ navavaktrapiṅgalajaṭāmukuṭadhāriṇe śikhā |
 oṃ huṃ sahasrādityodayaprabhāya varma |
 oṃ hrīṃ trinetrāya trinetram |
 oṃ śrīṃ bhrūvikṛtānanāya humastram |
 dhyānaṃ gurumukhād jñeyam || 20 ||
viṣavṛkṣasya     phalake     nṛcarmaṇi      paṭe'thavā      |
ālikhyā'ṣṭaviṣairetat śmaśāne nikhanet niśi      || 21 ||
jvareṇa    mahatā''viṣṭo   mūrcchākulitamānasaḥ      |
ripurgacchati    pakṣeṇa     yamalokaṃ     na   saṃśayaḥ      || 22 ||
      viṣavṛkṣasya kāraskarasya |
 paṭe pretapaṭe |
 aṣṭaviṣairiti |
 pūrvapaṭalāntoktaiḥ |
 ālikhyeti |
 kākapakṣalekhinyā |
 śmaśāne nikhanediti |
 śarāvasampuṭasthaṃ kṛtvā snigdhayorantarā nītveti śeṣaḥ |
                  odano rājanīcūrṇaṃ ghṛtaṃ dadhi  payo  madhu |
                  palalaṃ mudgamāṣau ca saktulājāṃśca modakam ||
      ityetairdravyaiścakrasya dakṣiṇadiśi yamarājakāladharmamanuvaivasvataśāntapretarāja- 
mṛtyukṛtāntanāmabhiścaturthyantairnamo'ntairaṣṭākṣarādyairaṣṭabhirbalirdeyaḥ |
 tato mātṛbhyaḥ loka- pālebhyo'pi svasvanāmabhiḥ svasvadikṣu baliṃ dattvā uttarasmin yakṣebhyo nairṛte 
rākṣasebhyaḥ sarvāsu dikṣu bhūtebhyo baliṃ haret |
 pūrvamīśāne dvādaśākṣareṇa tvaṣṭākṣareṇa vā yamamukhe baliṃ vidhāya paścādayaṃ baliḥ |
 taduktaṃ nārāyaṇīye----
                  śarāvasampuṭasthaṃ tat snigdhayornītamantarā |
                  yamarājacakrametat śmaśāne dveṣakṛt khanet || iti |
      balistu apekṣitārthadyotanikāyāmukto'tra yantre triṣu karmasu jñeyaḥ |
 tatra vidveṣe pretavastre nārāyaṇīyaproktamārgeṇa likhanaṃ śmaśāne khananaṃ ca |
 māraṇe granthakārokta rītyā viṣavṛkṣaphalake naracarmaṇi vā likhanaṃ śmaśāne khananaṃ ca |
 stambhane tu asyaiva yantrasya viśeṣo nārāyaṇīye----merusthaṃ stambhakṛt yantraṃ tattu peṣaṇyadhaḥ kṣipet || iti |
      asya vyākhyāne apekṣitārthadyotanyāmuktam |
 bibhītakaphalake śilāyāmiṣṭa- kāyāṃ vā pītadravyeṇa tāmrasūcyā cakramālikhya merugaṃ kṛtvā'bhyarcya japtvā 
baliṃ nirhṛtya śatrumārgārigṛhaśmaśānanirmālyapeṣaṇyadhogatasthaleṣu sthiranakṣatrarāśiṣu nikhane- diti |
 taduktam----      tāmralekhanyā pītena likhitaṃ stambhane khanet |
                  api  bhāratasaṅkāśe  samare  ripuvāraṇam || iti || 21-22 ||
ekāśītapadeṣu  madhyadahane  sādhyaṃ  likhet  hrūṃ  punaḥ
kṣraṃ śrūṃ vlūmiti diggatāsu vilikhet bījāni paṅktiṣvatha |
śiṣṭeṣvīśaniśācarādi vilikhet kālīmanuṃ paṅktiśaḥ
stadbāhye   yamavītamagnipavanāvītañca   yantraṃ  likhet || 23 ||
kālīmāraramālīkā      līnamokṣakṣamonalī      |
māmodetatademomā            rakṣatattvatvatakṣara      |
kālīmanurayaṃ proktaḥ kālarātriḥ svavairiṇām      || 24 ||
yamāpāṭaṭapāmāya           māṭamoṭaṭamoṭamā      |
vāmobhūriribhūmovā        ṭaṭarīstvastvarīṭaṭa      || 25 ||
yamātmako'yamākhyātaḥ śloko vairivināśakaḥ      |
      māraṇayantrāntaramāha eketi |
 idaṃ tatvaritāpaṭale vyākhyātam |
 madhyadahane madhyakoṣṭharepha iti padmapādācāryāḥ |
 mantrāntaratvena bhedaḥ |
 tadbāhya ityanena vaṣaḍantyā tvaritayā saṃveṣṭayedityuktam |
 yamavītamiti |
 īśānādi nirṛtāntamekavāraṃ vilikhya punaśca nirṛtyādi īśāntaṃ likhet |
 ācāryaiḥ---- " śaivādi nairṛtyādi kālīmanuṃ likhet "  ityuktvā  " tathākramādyamavṛtam "  ityuktam |
      keciccatudīkṣu catubhīścaraṇairiti vadanti |
 agnī rephaḥ pavano yaḥ tābhyā- māvṛtidvayam |
 eṣa sāmpradāyikaḥ pakṣaḥ |
 kaścittu āgnipavanaśabdena tadgṛhe gṛhyete ityāha sma |
 tadasāmpradāyikam |
 mantramuktāvalyādibahugranthavirodhāt |
       taduktam----      vaṣaḍantāṃ likhedvidyāṃ tvaritāṃ pūrvavadbahiḥ |
                  yamamantragatān varṇān vahnibījaṃ samantataḥ ||
                  prabhañjanamayaṃ bījaṃ tadbāhye samantataḥ ||
                  prabhañjanamayaṃ bījaṃ tadbāhye cā'bhito likhet |
                  paṭe śīsodbhave śāve vasane bhūrjake'pi vā || iti |
      agrimayantre granthakṛdeva vakṣyati |
 kṛśānuvāyubījāvṛtamiti |
 tvaritāvidyayā māhiṣājyenā'ṣṭottarasahasraṃ hutvā yantre sampātaṃ sampātya paścādyantraṃ khanediti jñeyam |
       taduktam----      māhiṣeṇa ghṛtenā'ṣṭa sahasrasahitena ca |
                   hutena siddhaṃ sampātaṃ yojayen mūlavidyayā || iti |
      ayaṃ mantravilekhanaprakārastu puruṣamuddiśya |
 striyamuddiśya tu bhadrakālīśloka- sthāne yamaślokamālikhya yamaślokasthāne bhadrakālīślokena veṣṭayet |
 anyat samānamiti sampradāyavidaḥ |
 atra kālarātriḥ svavairiṇāṃ vairivināśaka ityanena cānayoḥ svatantratā'pi uktā || 23-26 ||
likhedaṣṭa   viṣāṅgāranimbaniryāsakajjalaiḥ      || 26 ||
nigrahākhyamidaṃ   yantraṃ   kākapakṣeṇa  karpaṭe      |
bibhītavṛkṣe valmīke śmaśāne vā catuṣpathe      || 27 ||
dakṣiṇasthe'nile   mantrī   nikhanedarddharātrake      |
sarvathā  śatruretena  saptāhān  maraṇaṃ  vrajet      || 28 ||
nigṛhyate   mahārogaiḥ  patito   vā  bhavedasau      |
śilāyāmiṣṭakāyāṃ vā cakrametat prakalpitam      || 29 ||
markaṭīviṣadaṇḍībhiḥ  samāliptamadhomukham      |
yatra rātrau khanettatra bhūyo bhūyo'śubhaṃ bhavet      || 30 ||
      aṅgāraścitāṅgāraḥ |
 eteṣāṃ kajjalaiḥ |
 tatra kajjalakaraṇaprakāraḥ |
 manuṣya kapāle narādisrehena śūlārūḍhapretakarpaṭavartyā aṣṭaviṣādimayā kuryāt |
 karpaṭe śūlādhirūḍhapretakarpaṭe |
 taduktam |
  " śīsapaṭṭe'śuke vā śāve "  iti |
 vibhītakavṛkṣa iti |
 tarukoṭare |
 taduktam----valmīke catvare vā'kṣataruvivare vā nidadhyāt |
 iti |
      dakṣiṇasthe'nile sūryagavāyāvityarthaḥ |
 maraṇamiti bibhītavṛkṣe |
 mahārogairiti catuṣpathe |
 patita iti śmaśāne |
 vāśabdaḥ samuccaye |
 tena valmīke avayavavaikalya- miti padmapādācāryāḥ |
 śilāyāmiti |
 rajakaśilāyām |
 iṣṭakāyāmiti |
 śivālayasthāyām |
 daṇḍī brahmadaṇḍī |
 yatra grāmanagarādau |
 mantrī deśeṣu nikṣipedyatretyukteḥ |
 atra sādhyanāmasthāne grāmanagaranāmanī lekhanīye || 26-30 ||
likheccatuḥṣaṣṭipadeṣu   kālīmīśādikanyādi  yamātmakena |
ślokena saṃveṣṭya kṛśānuvāyu bījāvṛtaṃ yantramidaṃ vidadhyāt ||31||
liptaṃ        viṣamasīdaṇḍīmarkaṭībhiradhomukham      |
nikhanedyatra  tatra  syāt   nṛṇāmuccāṭanaṃ   sadā      |
śasyahānimanāvṛṣṭiṃ   gavāṃ  nāśaṃ  karoti  tat      || 32 ||
      uccāṭanakṛdāha likhediti |
 tvaritācatuḥṣaṣṭipadavadidamapi |
 kālī mitya- nantaroktaślokarūpakālīmantram |
 yamātmakenetyuttaratra sambandhate|
 veṣṭanaṃ pūrvayantroktavat|
 atra yamaveṣṭanāt prāk vaṣaḍantatvaritāveṣṭanamapi |
 atra sampradāyāt rephaveṣṭane sādhyasādhakakarmayuktarepheṇa veṣṭayediti |
 striyamuddiśya tu pūrvektamanusandheyam |
    tantrāntare tu----      catuḥṣaṣṭipade   kālīmīśadoṣācarādikam |
                  vinyasya  madhye caturṣu  huṅkārādyakṣarāṇi ca ||
                  antarāle tu teṣāṃ ca sādhyānāṃ nāma karma ca |
                  śikhāntavidyayā   yāmyamanunā   dahanena  ca ||
                  vāyunā ca samāveṣṭya kḷptametat susādhitam |
                  māraṇotsādanādīni karmāṇyāśu  prasādhayet || iti |
      masī pūrvektaṃ kajjalam |
 daṇḍī brahmadaṇḍī |
 markaṭī kapikacchu |
 ubhayo- stvaritā devatā || 31-32 ||
ākhyāṃ tumburumadhyataḥ smaragatāmālikhya jambhādikāṃ
vidyāṃ    diggatapatrakeṣvatha   likhet  devīrdaleṣu  smaram      |
koṇastheṣu sanāmakaṃ  bahirataḥ pāśāṅkuśābhyāṃ  vṛtaṃ
yantraṃ   vaśyakaraṃ   grahādibhayahṛt   kṣudrābhicārāpaham      || 33 ||
jambhe jambhini ṭhadvandvaṃ mohe mohini ṭhadvayam      |
andhe andhini ṭhadvandvaṃ rundhe rundhini ṭhadvayam      || 34 ||
      vaśyakṛdāha----ākhyāmiti |
 ākhyāṃ karmasahitaṃ sādhyasādhakanāma |
 tumburumadhyataḥ kaṇīkāsthatumburau |
 atha devīriti tumburumantroktadevībījacatuṣṭayaṃ sanāmakaṃ smarañca vidigdaleṣu likhet |
 tenāyamarthaḥ sampannaḥ |
 devībījamadhye kāmabījaṃ tanmadhye nāma evaṃ koṇacaturdaleṣviti |
 tumbaruḥ devatā || 33-34 ||
hitvā kāmaṃ likhet śāntiṃ yantre'smin nṛkapālake |
sandhyāsu  tāpayedetaduccaiḥ sādhyaṃ  vaśaṃ  nayet || 35 ||
      hitvā kāmamiti |
 kāmabījapañcakaṃ hitvā tyaktvā śāntiṃ dīrghamīkāraṃ sabindukaṃ likhet |
 anyat pūrvavat |
 uccairityatiśayena || 35 ||
hitvā śāntiṃ likhedvarma  paṭe  vā naracarmaṇi      |
vahnivāyugṛhāvītaṃ śmaśānasthaṃ ripūn haret      || 36 ||
      likhediti śāntisthāne |
 varma huṃ |
 paṭe pretapaṭe |
 vahnivāyugṛhāvītamiti śeṣaḥ |
 anyat pūrvavat || 36 ||
hitvā varma likhedastraṃ phalake'kṣatarudbhave      |
vahnivāyuyutaṃ  nāma  viṣāḍhyarudhireṇa  tat      || 37 ||
akṣatarubībhītakaḥ |
 catvare aṅgaṇe |
 atrāpi vahnivāyugṛhāvītamiti jñeyam || 37 ||
catvare   nikhanet   japtaṃ   vidveṣaṃ  kurute  mithaḥ      |
hitvā rephayakārau dvau lakāraṃ madhyato likhet      || 38 ||
dharāpureṇa     vītaṃ    tadiṣṭakāntarniveśitam      |
sarveṣāṃ stambhanaṃ kuryānnā'tra kāryā vicāraṇā      || 39 ||
      japtamiti tumburubījena |
 hitveti tumburubījamālikhya tatra lakāraṃ likhet |
 dharāpureṇeti |
 vahnivāyunivṛttiḥ |
 śeṣaṃ pūrvavat |
 iṣṭakāntaḥ iṣṭakādvayāntaḥ |
 agrimabhedatraye dharāpurameva kāryam || 38-39 ||
hitvā lakāraṃ  tanmadhye  vāyubījaṃ  samālikhet      |
viṣaraktamasīkākapurīṣairdhvajavāsasi      || 40 ||
śmaśāne nihitaṃ kuryāt kulocchedaṃ svavairiṇām      |
muktvā vāyumayaṃ bījaṃ tatra  phaṭkāramālikhet      || 41 ||
paretavastre    kākasya   rudhireṇa   yathāvidhi      |
ipsite  nikhanet  sthāne  vidveṣaṃ  kurute  nṛṇām      || 42 ||
      tanmadhye tumburumadhye vāyubījaṃ yaṃ likhet |
 anyat samānam |
 raktamajāraktam |
 masī pūrvektakajjalam |
 dhvajavāsasi |
 pretapatākāvastre || 40 ||
      yathāvidhīti |
 kākapakṣalekhanyetyuktam |
 īpsita iti |
 yayovīdveṣaṇaṃ kriyate tābhyāṃ yatrollaṅghyate tatra deśa ityarthaḥ || 41-42 ||
astrabījamapāsyā'smin ḷkāraṃ sorṇasaṃyutam      |
vilikhet yantrametat syāt lohatrayasamāvṛtam      || 43 ||
sarvarogapraśamanaṃ      kṛtyādrohādiśāntidam      |
vihāya bījaṃ ḷṅkāraṃ glauṅkāraṃ tatra saṃlikhet      || 44 ||
kṣakāreṇāvṛtaṃ   bāhye  pāśāṅkuśavṛtaṃ   punaḥ      |
ṭapareṇa    vṛtaṃ  bhūyo  bhūmimaṇḍalamadhyagam      || 45 ||
lakāraibīndusuyuktairveṣṭitaṃ  tadbahiḥ  kramāt      |
sargāntamātṛkābījaṃ   sarvaṃ  vṛttena  veṣṭitam      || 46 ||
kauśeyakarpaṭe    kḷptamiṣṭakādvayamadhyagam      |
senāgre  nikhanedyantraṃ  stambhanaṃ  kurute  dhruvam      || 47 ||
bāhye iti |
 padmād bahiḥ |
 ṭapareṇa ṭhakāreṇa |
 sargānteti |
 visargāntā || 43-47 ||
madhye  śrīnarasiṃhabījamatha  tadbāhye   svarān  kesare
vārīṭcandrayamendradikṣu vilikhen  madhye manuṃ gāruḍam      |
antasthān marudagninirṛtiśiveṣvālikhya varṇāvṛtaṃ
yantraṃ   sagībhiraṣṭabhiḥ   parivṛtaṃ   saṃvarttakaigāruḍam      || 48 ||
      gāruḍayantramāha----madhya iti |
 madhye kaṇīkāyāṃ śrīyuktaṃ narasiṃhabījaṃ ṣoḍaśa- paṭaloktam |
 śrīśabdena caikadeśo repho gṛhītaḥ |
 sa ūrddha iti jñeyam |
 taduktaṃ nārāyaṇīye----bindumadvahnirūrdhvāntyakaṇīkāyām |
 iti |
      vārīḍiti paścimadik |
 candreti uttaradik |
 yameti dakṣiṇadik |
 indreti pūrvadik |
 vilikhen madhya iti |
 gāruḍamantrāntyaṃ kaṇīkāyāṃ likhedityarthaḥ |
 anta- sthān yaralavān sabindūn |
 vargāvṛtamiti prāmādikaḥ pāṭhaḥ|
 varṇāvṛtamiti pāṅktapāṭhaḥ sāmpradāyikaḥ |
 sagībhivīsargayuktaiḥ|
 saṃvarttakaiḥ kṣakāraiḥ|
 parivṛtamityaṣṭadikṣu |
 taduktaṃ nārāyaṇīye----vṛtaṃ lipyā sagī kaṣāṣṭakāvṛtamidaṃ yantraṃ phaṇibhyo'vati |
 iti |
      apekṣitārthadyotanikāyāṃ vyākhyāyate |
 lipyakṣarairmāleva veṣṭayitvā savisarga- mantyamaṣṭadikṣu likhedityarthaḥ iti |
 garuḍo devatā || 48 ||
saṃvarttako   netrayutaḥ pārśvastāro'gnisundarī      |
gāruḍo    manurākhyāto   viṣadvayavināśanaḥ      || 49 ||
smaran   garuḍamātmānaṃ   mantramenaṃ   japennaraḥ      |
viṣamālokanenaiva hanyāt nāgakulodbhavam      || 50 ||
      gāruḍamantramāha saṃvarttaka iti |
 saṃvarttakaḥ kṣaḥ netramikārastadyutaḥ tena kṣi |
 pārśvaḥ pakāraḥ tāraḥ praṇavaḥ agnisundarī svāhā |
 viṣadvayavināśana ityanena kevalamantrasyāpi svatantratoktā |
 idameva yantraphalam |
 viṣadvayaṃ sthāvarajaṅgamam |
 mantrasya ṛṣyādikaṃ tantrāntarādyathā----
                  ṛṣyādikā rudrapaṅktigaruḍāḥ parikīttītāḥ |
                  hṛdayaṃ   jvalayugmānte   mahāmatipadaṃ śiraḥ ||
                  garuḍaṃ craḍānanaṃ syādgaruḍānte śikhi śikhā |
                  kavacaṃ procya   garuḍān  prabhañjanayugaṃ tataḥ ||
                  prabhedayugaṃ   vitrāsayuk   yug   vimardaya |
                  netramantrastūgrarūpadhara   sarva (rpa) viṣaṃ  hara ||
                  bhīṣayadvayasarvaṃ      syāddahabhasmīkurudvayam |
                  astramantro'pratihatabalāpratihateti ca ||
                  śāsanānte huṃ phaḍantaḥ svāhāntairebhiraṅgakam |
                  netrāntamarṇakān pādakaṭihṛdvaktramūrdhasu |
                  aṅguṣṭhādiṣvaṅgulīṣu nyasya devaṃ vicintayet ||
            vargā (rmā)ntarvahniyugmākṣarakamalagataṃ pañcabhūtādyavarṇaṃ
                  kḷptākalpaṃ phaṇīndrairabhayavarakaraṃ padmanetraṃ suvaktram |
            duṣṭāhicchedatuṇḍaṃ sa(sma)radakhilaviṣaproṣaṇaṃ prāṇabhūtaṃ                                     
prāṇiśreṇyāstrivedītanumamṛtamayaṃ  pakṣirājaṃ bhaje'ham || iti |
      etadanantaraṃ garuḍamudrā darśanīyā |
 tallakṣaṇaṃ caturthapaṭale maduktamanusandheyam |
 varṇalakṣaṃ japenmantraṃ juhuyāttaddaśāṃśataḥ |
 ghṛtāktaiḥ kṛṣṇakusumairmātṛkābje yajedamum || aṅgāṣṭanāgadikpālatadastrāṇi ca pūjayet || iti |
 bījasyā'pīdameva |
nārāyaṇīye tu----      evamuktāni netrāntānyaṅgāni viyateśca ṣaṭ |
                  ājānutaḥ   suvarṇābhamānābhestuhinaprabham ||
                  kuṅkumāruṇamākaṇṭhādākeśāntāt sitetaram |
                  brahmāṇḍavyāpinaṃ tārkṣyaṃ raktākṣaṃ nāgabhūṣaṇam ||
                  nīlāgranāsamātmānaṃ hemapakṣaṃ smared budhaḥ |
                  kṛṣṇaṃ viṣasya saṃgrāme raktābhaṃ stobhakarmaṇi ||
                  pītaṃ stambhe śaśiprakhyaṃ nāśe tārkṣyaṃ vicintayet || iti ||49-50||
madhye vārṇaṃ bhṛgusthaṃ vilikhatu vidhivatsādhyanāmnā sametaṃ
      kiñjalkeṣu svarāḥ syurvasudalavivareṣvālikhenmadhyabījam |
kādyarṇān kesareṣu dviguṇavasudaleṣvarpayet madhyabījaṃ
      yantraṃ  sañjīvanākhyaṃ  salilapuragataṃ  kṣudrarogāpahāri      || 51 ||
      sañjīvanayantramāha madhya iti |
 madhye iti kaṇīkāyām |
 bhṛgusthaṃ sakārastham vārṇaṃ vakāram |
 tena svamiti bījaṃ likhetṃ sādhyanāmnā vidhivatsamanvitamiti |
 vidabhītamityarthaḥ |
 uktañca nārāyaṇīye----
      jīvaṃ (bījaṃ) nāmavidabhītaṃ kalaśagaṃ madhye likhet |
 iti |
 madhyabījaṃ svaṃ |
 kādyarṇān sāntān |
 dviguṇavasudale ṣoḍaśadale |
 madhyabījaṃ svaṃ |
 salilapuraṃ prathamapaṭaloktam |
 atra mṛtyuñjayo devatā || 51 ||
madhye    piṇḍamaco   dalādiṣu   likhedvārīśatārādhipa-
pretādhīśvaraśakradikṣu viyatermadhye ca varṇān likhet |
yādīnmārutavahnirākṣasaśiveṣvarṇān    bahirveṣṭayet
kādyairvāmavilocanena  kalitaṃ  piṇḍākhyayantraṃ  param || 52 ||
      piṇḍayantramāha madhya iti |
 madhye aṣṭadalakaṇīkāyām |
 piṇḍaṃ vakṣyamāṇaṃ vilikhya tanmadhye tattadbījāḍhyaṃ vidabhītaṃ nāma likhet |
 vaśye pāśabījaṃ, śāntau varuṇabījam, uccāṭane krodhāgnibījamiti nārāyaṇīya ukteḥ |
 dalādiṣu kesareṣu |
 acaḥ svarān |
 dvidvikrameṇa |
 vārīśeti paścimadik |
 tārādhipeti uttaradik |
 pretādhīśvareti dakṣiṇadik |
 śakreti pūrvadik |
 viyatergaruḍamantrasya madhye kaṇīkāntarantyamakṣaram |
 yādīn yaralavān |
 vāmavilocanena dīrghekāreṇa |
 sabindunā tririti jñeyam |
  " trirbahirmāyayā padmaṃ veṣṭayed bindu yuktayā "  iti nārāyaṇīya ukteḥṃ atra piṇḍātmā devatā || 52 ||
manusvarandvajeśāgnisaṃyutaścaturānanaḥ      |
piṇḍabījamidaṃ proktaṃ puṃsāṃ sarvārthasādhakam      || 53 ||
bījenā'nena  sañjaptaṃ yantraṃ  rakṣākaraṃ  param      |
āyurārogyajananaṃ lakṣmīsaubhāgyavaśyadam      || 54 ||
caurasarpamṛgavyālabhūtāmayanikṛntanam      |
garbharakṣākaraṃ   strīṇāṃ   putradaṃ   kṣudranāśanam      |
dhṛtaṃ mūdhnī karotyetat lokavaśyamanuttamam      || 55 ||
      piṇḍabījamuddharati manviti |
 manusvara aura indubīnduḥ ajeśo jhakāraḥ agnī repha etadyutaścaturānanaḥ jakāraḥ|
 sarvārthasādhakamiti |
tatra prakāro nārāyaṇīye'pi----
      piṇḍaṃ candrendragehasthaṃ kuliśākāramujjvalam |
 pītaṃ cintitamaśvādau sainya- stambhakaraṃ bhavet || somendravahnipuragaṃ mūrdhni dhyātaṃ tathākṛti |
 vidviṣatsarvamattebha- mahiṣādinivāraṇam || tadevā'gnisamaprakhyaṃ parasainye vicintayet |
 yāyāt parāṅmukhā piṇḍajvālādagdhā'rivāhinī || bhedaṃ parakṛte stambhe karotyeva vicintite |
 anilā- nalasaṃyuktaṃ dhyānāt stobhaṃ karoti tat || prayānti hitvā svagrastamārttanādā grahādayaḥ |
 etadrocanayā likhya paṭādau yatra pūjyate || tyajanti gehaṃ taccaurakṣudrabhūtoragādayaḥ |
 udyantaṃ stambhayatyastramaindrasthaṃ tadahīnapi || vāruṇāntargataṃ piṇḍaṃ tejo'nugrahavajītam (vardhanam) |
 daṣṭottamāṅge vinyastaṃ viṣanāśaṃ karoti tat || iti |
mṛgo vyāghraḥ |
 vyālo duṣṭagajaḥ |
 kṣudrāḥ sapta |
 lokavaśyamiti |
 tatra viśeṣaḥ----
      padmamadhye likhedindau piṇḍāntarnāmabījayuk |
 viyatistārkṣyayantroktā lekhyā yaralavāstathā || trirmahāmāyayā padmaṃ veṣṭayedinduyuktayā |
 gomayāmbuyujā yantrameta- drocanayā likhet || bhūrje suvarṇalekhanyā jaturaupyeṇa veṣṭayet |
 hemnā ca japapūjābhyāṃ havanena ca sādhayet || āyuṣyaṃ pāvanaṃ puṣṭilakṣmīsaubhāgyavaśyakṛt |
 cauravyālamagā- raṇyasalilādibhayāpaham || putradaṃ garbharakṣākṛd grahasarpabha(rvāma)yādihṛt |
 kṣudropaśamanaṃ yantraṃ vidyāt sarvārthasādhakam || uttamāṅgasthitaṃ tat syāllokavaśyamanuttamam |
 śikhāntaṃ pāśapuṭitaṃ piṇḍaṃ vaśye sadā japet || vātānītāpatatpatre kākapakṣeṇa kalpitam |
 bindvantasthendurahitaṃ yantramuccāṭanaṃ ripoḥ || krodhāgnipuṭitaṃ mantrī piṇḍamuccāṭane japet|
 ākāśaḥ sāgnikarṇārddhacandraḥ krodhāgnirucyate || iti || 53-55 ||
madhye   toyagṛhe   lakāravivare    sārṇāḍhyasādhyaṃ
likhet patreṣvaṣṭasu haṃsamantramabhito haṃsārṇasaṃveṣṭitam      |
yantraṃ  bhūmigṛheṇa  veṣṭitamidaṃ  mūrdhnā  sadā  dhāritaṃ
hanyāt kṣudramahājvarāmayaripūn  dadyāt yaśaḥ sampadaḥ      || 56 ||
      yantrāntaramāha madhya iti |
 madhyo toyagṛha iti vyadhikaraṇe saptamyau |
 madhye kaṇīkāyām |
 toyagṛhaṃ ca prathamapaṭaloktam |
 lakāravivare lakārāntaḥ sārṇāḍhya- sādhyaṃ sakārasahitasādhyasādhakakarmanāma likhet |
 haṃso devatā || 56 ||
īkāramadhye vilikhet svasādhyaṃ tamaṣṭapatreṣu punavīlikhya      |
saṃveṣṭayet tena dharāpurasthaṃ yantraṃ bhavet vaśyakaraṃ narāṇām      || 57 ||
tāmrapatre   samālikhya   yantrametat   prapūjayet      |
vaśayet sakalānmartyān nātra kāryā vicāraṇā      || 58 ||
      vaśyakṛdāha īkāreti |
 tam īkāram |
 tenekāreṇa |
 māyā devatā ||57-58||
madhye  bhāntaṃ  bhṛguvinihitaṃ  nāmavarṇaiḥ  pravītaṃ
      ṭāntaṃ  lāntānvitamatha vilikhedaṣṭapatreṣu  bhūyaḥ      |
bhūvimbasthaṃ  nigaditamidaṃ  sādhu sañjīvanākhyaṃ
      śastro(trū)dbhūtaṃ bhayamapaharet dhāryamāṇaṃ bhujena      || 59 ||
      astrabhayahṛdāha madhya iti |
 madhye aṣṭadalakaṇīkāyām |
 nāmavarṇaiḥ sādhya sādhaka karmanāmākṣaraiḥ pravītaṃ bhṛguvinihitaṃ sakārasthaṃ bhāntaṃ makāraṃ likhedityarthaḥ |
 ṭāntaṃ ṭhakāraṃ lāntānvitaṃ ca |
 mṛtyuñjayo devatā || 59 ||
vārṇāvṛtaṃ sādhyayutaṃ sakāraṃ ṭānte likhedaṣṭadaleṣu haṃsam      |
āveṣṭayedambugṛheṇa bāhye lāntāvṛtaṃ yantramidaṃ jvaraghnam      || 60 ||
      javaraghnamāha vārṇeti|
 vārṇāvṛtaṃ vakāreṇa vṛtam |
 ṭānte ṭhakāre |
 lāntāvṛtaṃ bāhye ambugṛheṇa veṣṭayediti sambandhaḥ |
 ambugṛheṇa prathamapaṭaloktena |
 haṃso
devatā || 60 ||
ṭānte nāma likhet kṣakāravivare mṛtyuñjayatrayakṣarī-
ruddhaṃ   tadbahiraṣṭapatravivare  sādhyāhvayaṃ  pūrvavat      |
ackiñjalkayute  vasudvayadale  padme  tathaivāhvayaṃ
dvātriṃśaddalapaṅkaje'pi ca tathā kādyarṇayukkesare      || 61 ||
īkāreṇa  samāvītaṃ yantraṃ  mṛtyuñjayāhvayam      |
sarvarogābhicāraghnaṃ    sarvasaubhāgyasiddhidam      || 62 ||
      rogābhicāraghnamāha ṭānta iti |
 ṭānte kṣakāravivara iti vyadhikaraṇe saptamyau|
 mṛtyuñjayatrayakṣarīruddhaṃ nāma likhediti anvayaḥ |
 pūrvavan mṛtyuñjayapuṭitaṃ nāmetyarthaḥ |
 ackiñjalkayute vasudvayadale ṣoḍaśadale |
 tathaiveti|
 pūrvavannāmetyarthaḥ |
 kādyarṇayukkesare dvātriṃśaddalapaṅkaje tathā pūrvavannāmetyarthaḥ |
 mṛtyuñjayo devatā || 61-62 ||
glauṃ ruddhaṃ praṇavadvayaṃ pravilikhet sādhyasya nāmānvitaṃ
bāhye    bhūpuramaṣṭavajravilasattāraṃ    likhitvā   punaḥ |
kṣaṅkoṇeṣu diśāsu laṃ pravilikhet pāśāṅkuśatryakṣarī-
vītaṃ   stambhanayantramāvṛtilasajjambhādidividyāṣṭakam || 63||
jambhe vahnivadhūḥ pūrvaṃ paścājjambhini ṭhadvayam      |
mohe  pāvakajāyā  syāttato  mohini  ṭhadvayam      || 64 ||
andhe hutabhujo jāyā tato'ndhini ṭhayugmakam      |
rundhe kṛśānupatnī syāt rundhini dviṭhasaṃyutam      || 65 ||
      stambhanakṛdāha glaumiti |
 pravilikhediti |
 vṛttāntarityarthaḥ |
 aṣṭavajravila- sattāraṃ bāhye bhūpuraṃ likhitvetyanvayaḥ |
 taduktamācāryaiḥ----
praṇavayugalaṃ bhūyugmāntasthitaṃ ṭhagatañca tad vasukuliśagaṃ teṣāṃ madhye dhruvaṃ bhuvamantarā |
              amarapatidikkoṇe glauṃ pāśāṅkuśāntaramāyayā |
              valayitamatho jambhādyaṣṭau likhet kurute jayam || iti |
      koṇeṣviti bhūpurasya |
 pāśāṅkuśatryakṣarīti |
 pāśamāyāṅkuśatryakṣarītyarthaḥ |
 bhūmirdevatā || 63-65 ||
lānte nāma vilikhya dikṣu vilikhet bhūyastamevā'ṣṭasu
kṣoṇīvimbamatho   narendrabhujagāvanyonyabaddhau   likhet |
ākhyāṃ   tanmukhayobībhītaphalake  yantraṃ  samāpāditaṃ
nirmālye nihitaṃ  sadā  vitanute  vācāṃ  dviṣāṃ  stambhanam || 66||
      vākstambhanakṛdāha lānta iti |
 lānte kṣakāre nāma vilikhet |
 sampradāyāt lakāravidabhītamiti jñeyam |
 tamiti |
 lakāram |
 athavā lānte nāma lakāradarbha- mabhito bhūstamiti paṭhanīyam |
 abhita iti |
 kaṇīkāyāmevāṣṭakalikhanam |
 mūlapāṭhe dikṣvityasyāpyayamevārthaḥ |
 aṣṭasu śaṅkhapālau |
 svacihnayutau |
 likhediti gairikeṇa |
 nirmālye iti |
 śivanirmālye |
 apekṣitārthadyotanikokteḥ |
 dviṣāṃ vācāṃ stambhanaṃ vitanute śilākrāntamiti jñeyam |
 taduktaṃ nārāyaṇīye----
                  māṃsāṣṭakavṛterṇānte nāma māṃsavidabhītam |
                  sāṣṭāśāvajramaindraṃ ca pāthīvāhivṛtaṃ likhet ||
                  āsye ca phaṇinorākhyāṃ bibhītaphalake'pītam |
                  gairikeṇa śilākrāntaṃ nirmālye stambhakṛt khanet || iti ||66||
sādhyāḍhyaṃ kavacaṃ likhet bahiratho dikpatramadhyeṣu tat
glaumanyeṣu mahīpurasya vilikhet koṇeṣu gaṃ lānvitam |
vajreṣvaṣṭasu   varma    toyapuragaṃ   bhūvimbamadhye   sthitaṃ
yantraṃ     rātrivināyakāntaragata      nyasyeccharāvadvaye || 67 ||
 rahasyasthānanikṣiptaṃ   pūjitaṃ   prativāsaram |
 stambhanaṃ kurute vācāṃ senādīnāṃ ca vairiṇām || 68 ||
      anyaśca vākstambhanakṛdāha sādhyeti |
 likhedityaṣṭadalakaṇīkāyām |
 taditi hum |
 anyeṣu vidikpatreṣu |
 gaṃ lānvitamiti glaṃ mahīpurasya koṇeṣu likhediti |
 vastre niśārasairiti jñeyam |
 rātrivināyakāntaragataṃ haridrāgaṇapatimūttī kṛtvā tadudare yantraṃ sthāpanīyamiti sampradāyavidaḥ |
 kecit tu haridrāgaṇapatimantreṇa saṃveṣṭitamiti vadanti |
 tadasāmpradāyikam |
 mantrasyā'nuddhṛtatvādatra |
 pūjitamiti |
 pītapuṣpaiḥ |
 vināyako devatā |
 vairiṇāṃ vācāmiti vyadhikaraṇe ṣaṣṭhyau |
 vairiṇāṃ senādīnā- mityapi |
 ādiśabdena vivādagatyādi |
 taduktaṃ nārāyaṇīye----
                                   likhedvastraṃ niśārasaiḥ |
                  vighnasya kukṣau nikṣipya niśāpiṣṭamayasya tat ||
                  śarāvasaṃpuṭe sthāpya pītapuṣpaiśca pūjayet |
                  stambhaḥ syādvṛṣṭisenāvāgvivādāgamanādiṣu || iti ||67-68 ||
kṛtvā   rekhāṣṭakamṛju  punastiryagālikhya  ṣaṭkaṃ
bāhyāvṛtyā likhatu vidhivat binduyuktaṃ kṣakāram |
antaḥpaṅktau  likhatu  dharaṇīṃ  śiṣṭakoṣṭhatrayāntaḥ
kṛtvā  nāma   prathitamuditaṃ   yantrametaj   jvaraghnam || 69 ||
yantrametatsamabhyarcya    dattvā    bhūtabaliṃ   tataḥ      |
sādhyasya rmūdhni baghnīyāt sarvajvaravimuktaye      || 70 ||
      jvaraghnamāha kṛtveti |
 bāhyāvṛtyeti |
 viṃśatikoṣṭheṣu |
 vidhivaditi |
 prādakṣiṇyena |
 antaḥ paṅktau dvādaśasu koṣṭheṣu dharā laṃ binduyuktamiti sambadhyate |
 koṣṭhatrayāntaḥ koṣṭhatrayamekīkṛtya tatra nāma likhet |
 dattvā bhūtabalimiti |
 pañcavarṇaudaneneti jñeyam |
 taduktaṃ nārāyaṇīye----
                  ṛjurekhā likhitvā'ṣṭau ṣaṭtiryak cāvṛtidvaye |
                  nārībāhyapuṭe kṣendrau lekhyau nāma padatraye ||
                  pāñcavarṇaṃ bali dattvā kalayecca kramācītam |
                  ā(tryā)hikaṃ jvaradevādi jvarābhāsapraśāntaye || iti |
      apekṣitārthadyotanikāyāṃ pañcavarṇaudanabaliṃ dattveti vyākhyātam |
      bhūrdevatā || 69-70 ||
tāraṃ likhedvahnipurasya yugme
            tatpārśvayorlārṇamathā'gnibījam      |
koṇeṣu pūrvāparayośca yantraṃ
            pāśāṅkuśāvītamidaṃ    jvaraghnam      || 71 ||
yantramabhyarcya mantreṇa tārapāśāṅkuśātmanā      |
nibaghnīyājjvarārttasya hastādau jvaraśāntaye      || 72 ||
      anyajjvaraghnamāha tāramiti |
 vahnipurasya yugme dakṣiṇottararūpeṇa likhite |
 tatpārśvayostārapārśvayoḥ lārṇam atha koṇeṣvagnibījaṃ sarveṣu koṇeṣvityarthaḥ |
 pūrvāparayośca diśorbahirbhāgasthayoḥ |
 pāśāṅkuśeti |
 anye tu guṇāṅkuśāvītamiti pāṭhamapaṭhan |
 guṇaśabdena trisaṃkhyā tena pūrvāparabhāgayoḥ pratyekamaṅkuśatrayaṃ likhedityarthaḥ |
 taduktaṃ nārāyaṇīye----
                  saumyayāmyamukhe tāraṃ likhedvahnigṛhadvaye |
                  tārasya pārśvayorindraṃ koṇakoṣṭheṣu cā'nalam |
                  prākpratīcyorbahiścakramaṅkuśatrayabhūṣitam || iti |
            atra praṇavapāśāṅkuśātmaiva devatā || 71-72 ||
piṇḍe likhennāma sasargaṭāntavidabhītaṃ sasvarakesarāḍhyam |
ṭāntāṣṭapatraṃ vasudhāpurasthaṃ kāntipradaṃ yantramidaṃ jvaraghnam      || 73 ||
      anyajjvaraghnamāha piṇḍa iti |
 piṇḍe pūrvekte |
 sasargaṭāntaṃ savisargaṭhakāram |
 tadvidabhītaṃ nāmetyanvayaḥ |
 atra piṇḍātmā devatā || 73 ||
      tārādi ludvayajaladviṭhavarṇavītā
            ṭāntāntare vilikhitā vidhinaiva māyā      |
      sādhyāvṛtā bahiradho vadanārddhacandrai-
            ryantraṃ śiśo rurudiṣāṃ vinihanti sadyaḥ      || 74 ||
      śiśurodanahṛdāha tāreti |
 ludvayaṃ lulu |
 jalaṃ vaṃ |
 dviṭhaḥ svāhā |
 vidhinaiva sādhyā sādhyo'syāmastīti sādhyā |
 arśa āditvādac |
 madhyavṛtte sādhyanāma yuktāṃ etanmantrāvṛtāṃ ca māyāṃ vilikhya bahirvṛttadvayaṃ kṛtvā tatrā'dhomukhairarddhacandraiḥ
saṃveṣṭya badhnīyāt |
 adhovadanairadhomukhairarddhacandrairvṛtaṃ dviriti śeṣaḥ |
 dvedhā śiśo rurudiṣāṃ vinihanti yantramiti vā paṭhanīyam |
 uktañca nārāyaṇīye----
                  tāraṃ luyugmamudakaṃ śira ebhirarṇaiḥ
                        śaktirvṛtā ca śiśunāmavatī śaśāṅkau |
                  arddhendukairbahiradhovadanaiḥ parītau
                        yantraṃ tadāśu śiśurodanamutkṣiṇoti || iti |
      vyākhyātañcā'pekṣitārthadyotanikāyām |
 devīṃ likhitvā tanmadhye śiśunāma likhitvā oṃ lulu vaṃ svāheti mantreṇa tāṃ māleva veṣṭayitvā 
tadbahiścandramaṇḍaladvayaṃ vilikhya ekaikamadhomukhārddhendubhiḥ sambhūṣya badhnīyāditi |
 śaktirdevatā || 74 ||
vyomārṇamālikhya sabindumākhyāvidabhītaṃ lutrayayuktakoṇe |
vasundharāgehayuge nibaddhaṃ yantraṃ samastajvaranāśanaṃ syāt || 75 ||
      jvaraghnamāha vyometi |
 vyomārṇaṃ hakāram |
 kīdṛśam |
 binduśca maśca bindumau tābhyāṃ sahitaṃ sabindumaṃ tacca tadākhyāvidabhītaṃ ca sabindumākhyāvidabhītamālikhya madhya iti śeṣaḥ |
 tena laṃ sādhyasādhakanāmākṣaravidabhītaṃ madhye likhedityarthaḥ |
 ekai- kasmin koṇe lutrayaṃ likhet |
 nibaddhaṃ hastādāviti śeṣaḥ |
 taduktaṃ nārāyaṇīye----
                  lutrayaṃ tasya koṇeṣu madhye ca saviṣaṃ viyat |
                  ākhyāvidabhītaṃ yantrametat sarvajvarāpaham || iti |
      vyoma devatā || 75 ||
sārṇaṃ nāma vidabhītaṃ parilikhet bāhye'ṣṭapatre bhṛguṃ
padmaṃ syādatha kādiśāntalipimatriṃśaddalaṃ bāhyataḥ      |
vītaṃ  toyapureṇa   yantrasuditaṃ  bhūrjedare   kalpitaṃ
bhūtavyādhimahājvarapraśamanaṃ    kṛtyāpahaṃ   śrīpradam      || 76 ||
      yantrāntaramāha sārṇamiti |
 parilikhedityaṣṭadalakaṇīkāyām |
 aṣṭapatreṣviti vaktavye bāhya iti vadati |
 tena vyadhikaraṇe saptamyau |
 tenā'ṣṭapatreṣu bahirbhāge
bhṛguṃ sakāraṃ likhet |
 patramūle kesarasthāne dvidvikrameṇa svarā lekhyā ityabhiprāyaḥ |
 tadatra kecidvarṇāṣṭapatra iti paṭhanti |
 anye dvyaṣṭapatra iti paṭhanti |
 atra mātṛkā
devatā || 76 ||
cakre catuḥṣaṣṭipade sabindūnantasthavarṇān kramaśo vilikhya      |
rekhāśiraḥkalpitaśūlayukte  yantre'tha  pītajvaraśāntihetoḥ ||77||
      jvaraghnamāha cakra iti |
 antasthavarṇān yaralavān vilikhya |
 kramaśaḥ ityanenanaitaduktam |
 prathamāvṛttau aṣṭāviṃśatikoṣṭheṣu sabinduṃ yaṃ dvitīyāvṛttau viṃśati- koṣṭheṣu sabinduṃ raṃ tṛtīyāvṛttau 
dvādaśasu koṣṭheṣu sabinduṃ laṃ antaḥ koṣṭhacatuṣṭaye vaṃ iti |
 likhanaṃ ca tattadbhūtavarṇadravyeṇa bhūmāviti jñeyam |
 taduktaṃ nārāyaṇīye----
                  catuḥṣaṣṭipuṭe kṣetre ṣaṭtriṃśacchūladīpite |
                  jvaranāśatrayībhānukoṣṭheṣu vṛttiṣu kramāt ||
                  likhet sabindūnantasthān cakraṃ tadbhūsthamarcayet |
                  naśyantyasya śyānasya jvarāḥ sarve vidhānataḥ || iti |
      apekṣitārthadyotanikāyāṃ tattadvarṇadravyeṇa bhūmau likhitvā tacca śayyāyāmā- pādyeti vyākhyātam |
 vāyvagnibhūjalāni devatāḥ || 77 ||
puṭitabhūmipuradvayamadhyataḥ pravilikhet vanitāṃ girijāpateḥ      |
praṇavamasya likhet vasukoṇagaṃ jvaraharaṃ parametadudīritam      || 78 ||
      anyadapyāha puṭiteti |
 girijāpatervanitāṃ māyām |
 śaktirdevatā || 78 ||
vārṇe likhen nāma śaśāṅkamadhye ṭāntaṃ bahirbhūmipuraṃ purastāt |
vṛttāvṛtaṃ yantramidaṃ samuktaṃ vaśyāya nṝṇāṃ sakalāttīśāntyai || 79||
      vaśyakṛdāha vārṇa iti |
 śaśāṅkamadhye ṭhakāramadhye vārṇe iti vyadhikaraṇe saptamyau |
 ṭāntaṃ bahiriti |
 ṭhakāreṇa veṣṭayet |
 candro devatā || 79 ||
sasvastike  dahanagehayuge   sasādhyāṃ
      māyāṃ  likhet lalitanāgalatādalāntaḥ      |
pāśāṅkuśāvṛtamidaṃ niśi tāpayet yo
      mantraṃ  japan vrajati taṃ svayameva  sādhyā      || 80 ||
      strīvaśyakṛdāha seti |
 pāśāṅkuśāvṛtamiti ṣaṭkoṇāntaḥ |
 laliteti |
 akhaṇḍatāmbūlapatre |
 mantramiti pāśāṅkuśapuṭā śaktiḥ |
 eṣa pakṣaḥ sāmpradāyikaḥ |
 tāpayediti |
 dīpaśikhāyām |
 taduktamācāryaiḥ----
              hṛllekhāgnisthasādhyāhvayamatha   bahirāṃkroṃvṛtaṃ    vahnigeha-
              dvandvāstrisvastikāḍhyaṃ pravilikhatu dale yantrakaṃ nāgavallyāḥ |
                japtvā śaktiṃ tu pāśāṅkuśalipisahitāṃ tāpayeddīpavahnau
                naktaṃ bhaktyā natāṅgī smaraśaravivaśā premalolā'bhiyāti || iti |
      śaktirdevatā || 80 ||
ṣaṭkoṇe   nijasādhyanāmasahitāṃ  māyāṃ  likhenmadhyata-
statkoṇeṣu vidabhītāmabhilikhet śaktiṃ svasādhyākhyayā      |
bāhye     bhūmipuraṃ    sakoṇasadanaṃ    tāmbūlapatre   kṛtaṃ
japtaṃ khādayatu priyāṃ niśi bhavet sā tasya vaśyā ciram      || 81 ||
      anyadapyāha ṣaḍiti |
 atrāpi śaktirdevatā |
 tāmbūlapatre kṛtamiti |
 kokilākṣakaṇṭakairiti śeṣaḥ |
 japtaṃ māyayeti śeṣaḥ |
 anyatra tu viśeṣaḥ |
 kāmasya ṣaṭkoṇeṣu lekhanaṃ sādhyāvidabhīśaktyā bahirveṣṭanamiti |
 mūle vā likhecca smaramiti pāṭhaḥ sāmpradāyikaḥ |
 taduktamācāryaiḥ----
                  śaktisthaṃ nijanāma vahnibhavanadvandvodare mānmathaṃ
                  bījaṃ sādhyavidarbhayā parivṛtaṃ śaktyā bahiḥ pāthīvam |
                  tatkoṇasmaramanyapuṣṭanayanaprotthaiḥ punaḥ kaṇṭakai-
                  stāmbūle likhitābhijaptamadayed yoṣinmanomohanam || iti |
      khādayatvityajñātameva |
 striyā viditaṃ bhakṣitaṃ na vaśayatyeva |
 evamanyathā prayogeṣvapi sādhyāmajñāpyaiva deyamiti rahasyam |
 tantrāntare----
                  vāyoraṣṭamamagnibindusahitaṃ saṃrūḍhamāyākṣaraṃ
                  madhye saṃsthitasādhyanāmavalayadvandvāvṛtaṃ bāhyataḥ |
                  tadbāhye dalaṣoḍaśasvarayutaṃ paścān mahīmaṇḍalaṃ
                  koṇe kalpitakāmabījakamidaṃ yantraṃ jagadvaśyakam || iti |
      anyatra tu----      hṛllekhāmadhyasādhyavalayayugayutaṃ cā'ṣṭapatraṃ sarojaṃ
                  yantre tadbījasaṃsthaṃ bahirapi ca dalaiḥ ṣoḍaśairāḍhyamabjam |
                  abjasyālikhya patre svaragaṇanamitaṃ maṇḍalaṃ pāthīvākhyaṃ
                  koṇe kṣiṃkārayuktaṃ sakalajanamanohāri kūṣmāṇḍayantram || iti |
      anyatra tu----      śaktisthaṃ nijanāma vahnibhavane ṣaṭkoṇayukte likhet
                  hrīṃkāraṃ parito vidarbhya matimān sādhyena nāmnā'ṅkuśam |
                   etatkaṇṭakasūcitaṃ suvipule nāgasya pṛṣṭhe likhet
                  paścānmārutaveśmanā parivṛtaṃ yoṣinmanomohanam || iti |
                  kṛtvā ṣaṭkoṇamadhyaṃ viyadanalayutaṃ bindumāyāvicitraṃ
                  tatkoṇeṣvaṅkuśāstraṃ punarapi kamalaṃ śaktigarbhāṣṭapatram |
                  paścāttadyugmapatraṃ rajanikarakalālaṅkṛtaṃ gopurasthaṃ
                  bhūrje gorocanāsadgajamadaracitaṃ vaśyamāhurmunīndrāḥ || iti |
tantrāntare ācāryāśca----sāntaṃ śikhīlavayutaṃ dahanāṃśasādhyaṃ
                        māyāṃśasādhakamathā'bhivṛtaṃ kalābhiḥ |
                  madhyollasaddvimukhaśūlamidaṃ tu bhartu-
                        ryantrāhvayaṃ naranatāṅgivaśīkaraṃ syāt ||
            mṛtkārāṅgulikāttayā sakṛkalāsāntarvasāyuktayā
            sādhyasyā'ṅghirarajoyujā mṛdumṛdā kḷptasya śaktiṃ hṛdi |
            rūpasyā'bhivilikhya tadvivarake sādhyaṃ tadīrān prati-
            ṣṭhāpyājapya nikhanya tatra dinaśo mehecciraṃ vaśyakṛt || iti ||81||
śaktau  nāma likhet  catubhīrabhito  bījaiḥ samāveṣṭayet
vītaṃ     śaktimanobhavāṅkuśamanuproṃbījakaiḥ   piṣṭaje      |
rūpe  sādhyanarasya  japtapavane   trisvādunā   bharjya   tat
khādet tasya vaśaṃ prayāti niyataṃ sādhyaḥ sadā dāsavat      || 82 ||
      vaśyakṛdāha śaktāviti |
 sādhyanarasya piṣṭaje rūpe pratikṛtihṛdaya ityarthaḥ |
 śaktiṃ vilikhya tatra karmasahitaṃ sādhyanāmā''likhya tāṃ śaktiṃ catubhirbījairveṣṭayet |
 tatra kecanopadeśān nṛsiṃhacintāmaṇiśaktidurgābījānītyāhuḥ |
 anye tu catubhībījaiḥ samāveṣṭayedityuktam |
 tadeva viśadayati vītaṃ śaktityādinā |
 punaḥ ślokoktai- ścatubhīrbījairvītaṃ kuryāt |
 atra kecana marutproṃbījakairiti paṭhitvā yamiti pañcamaṃ vadanti |
 tadasaṅgatam |
 tantrāntaravirodhāt |
 yadāhurācāryāḥ----
                  śaktyantaḥsthitasādhyanāmaparito bījaiścatubhīḥ samā-
                  baddhaṃ śaktimanobhavāṅkuśalipiproṃbhiḥ samāveṣṭitam || iti |
      atra padmapādācāryairvyākhyātaṃ samāveṣṭitamiti samābaddhamityasya vyākhyeti |
 keciccatubhīḥ śaktibījairityāhuḥ |
 japtapavanaṃ pratiṣṭhitaprāṇam |
 śaktirdevatā || 82||
kāmaṃ likhetsādhyayutaṃ saroje svarollasatkesaravargapatre      |
udīritaṃ     manmathayantrametatsaubhāgyalakṣmīvijayapradāyi      || 83 ||
      yantrāntaramāha kāmamiti |
 atra kāmo devatā |
                  kānicit siddhayantrāṇi siddhayogeśvarīmatāt |
                  sarvalokānugrahāya likhyante'tra mayā sphuṭam ||
                  kaṇīkāyāṃ likhennāma puṭitaṃ māyayā bahiḥ |
                  aṣṭapatreṣu vinyasya nā'ghoreśvarīvṛtam ||
aghoreśvari huṃ phaṭ mantraḥ prokto'tha vaidikaḥ |
dvātriṃśadakṣarāghoraṃ dvyaṣṭapatreṣu bāhyataḥ ||
tri(dvi)guṇaṃ māyayā veṣṭya rekhānte kroṃ niyojayet |
bhūtapretapiśācānāṃ śākinīgraharakṣasām |
doṣaṃ bāhusthitā hanti rakṣeyaṃ vidhinā kṛtā || 1 ||
kaṇīkāyāṃ likhennāma tadadhastryakṣaraṃ manum |
aṣṭapatreṣu māyāṃ ca kāṃsyapātre sunirmale ||
rocanālikhite yantre kṣīramadhye niveśite |
sa vaśo jāyate tasya māyā tārapuṭā manuḥ || 2 ||
kṣamābījapuṭitaṃ nāma likhetpatracatuṣṭaye |
tasminnājye vinikṣipte gṛhāntarvā vilambite ||
śāntirlakṣmīryaśaḥ puṣṭiḥ satataṃ tasya jāyate |
na vyādhirna bhayaṃ śatru (tro) ryantrasāmarthyayogataḥ || 3 ||
jvālāvṛtaṃ trikoṇeṣu haṃyutaṃ vanimaṇḍalam |
repheṇa puṭitaṃ nāma madhye śaktyā bahirvṛtam ||
śmaśānakarpaṭe kiṃvā kapāle likhitaṃ drutam |
tāpitaṃ (naṃ) vairiṇaḥ kuryājjvaraṃ raudraṃ na saṃśayaḥ || 4 ||
padmamaṣṭadalaṃ madhye nāma saṃlikhya dikṣvadhaḥ |
huṃ vidikṣu sthitā kṣīre rakṣā dyūte jayāvahā || 5 ||
nabhomaṇḍalamadhyasthaṃ nāma bāhye'tha ṣoḍaśa |
svarāstadbāhyato jvālājaṭilaṃ vahnimaṇḍalam ||
śmaśānakarpaṭe lekhyaṃ dhattūrasya rasena ca |
pretabhūnihitaṃ yantramidaṃ saubhāgyanāśanam || 6 ||
kaṇīkāyāṃ likhennāma catuḥpatre tu hrīṃ kaje |
rocanāhastidānābhyāṃ kuṅkumena śubhe dine ||
veṣṭayitvā'tha sikthena ghṛte yantre dhṛte sati |
saubhāgyamatulaṃ strīṇāṃ jāyate jīvitāvadhi || 7 ||
aṣṭapatrāmbuje madhye savisargamaveṣṭitam |
nāma tadbāhyapatreṣu saparaḥ savisargakaḥ ||
rocanākuṅkumenedaṃ yantraṃ saṃlikhya dāpayet |
kārāgṛhagato yastu tasya mokṣaḥ prajāyate || 8 ||
aṣṭapatrāmbuje madhye nāma hrīṃ digdaleṣu ca |
kromanyato likhitvā tu yantraṃ devakule dhṛte |
vyādhinā mucyate prāṇī balaṃ cāpnoti durbalaḥ || 9 ||
caturasre śirohīnahu(ha)ṅkārodarasaṃsthitam |
nāma tadbāhyato lekhyaṃ (bhūyo) bhūpuraṃ koṇaśaktigam ||
kākapicchasya lekhanyā likhitvedaṃ śarāvake |
saṃpūryā'dhomukhaṃ bhūmau mūcchīte tasya copari ||
vivāde duṣṭacittānāṃ viparītārthabhāṣiṇām |
mukhastambho bhavet puṃsāṃ sabhāyāṃ vā jayo dhruvam || 10 ||
lakārapuṭitaṃ nāma tasyordhvādhaśca ladvayam |
caturasradvayaṃ bāhye vṛtaṃ sarvatra śaktibhiḥ ||
bhūrje rocanayā likhya guptadeśe dhṛte sati |
śatayojanamadhvānaṃ gacchato na bhayaṃ bhavet || 11 ||
aṣṭapatrāmbuje madhye nāma hrīṃ dalasañcaye |
bahirvṛttadvayaṃ bhūrje likhet kuṅkumagomṛdā ||
ajitānāma vidyeyaṃ saṃgrāme viṣame'dhvani |
bhūpālādibhaye rakṣāṃ kurute bāhusaṃsthitā || 12 ||
praṇavadvayamadhyasthaṃ nāma madhye caturdale |
trayaḥ paścimadikpatre praṇavāḥ pūrvatastrayaḥ ||
ekaikamuttare dakṣe bhūrje rocanayā likhet |
jīvarakṣeyamākhyātā vyādhau jāte'tiduḥsahe || 13 ||
ṭhaṃ (vaṃ) catuṣṭayamadhyasthaṃ nāma madhye tato bahiḥ |
aṣṭapatreṣu raṃ lekhaṃ rocanācandrakuṅkumaiḥ ||
iyaṃ vaiśvānarī rakṣā bālānāṃ kaṇṭhasaṃsthitā || 14 ||
vṛttamadhyasthitaṃ nāma tadbahiścaturasrakam |
tadbāhye syuḥ svarāḥ sarve tadbahirvṛttamālikhet ||
tatra dvādaśapatrāṇi kalpayedetadantare |
vañcīvañcīti rakṣeyaṃ pañcadivyanirodhinī || 15 ||
jvālāvṛtatrikoṇāntarnāma j rjhūṃ puṭitaṃ bahiḥ |
veṣṭitaṃ savisargairvaistadbahirvahnimaṇḍalam ||
jvālākulamidaṃ bhūrje gomṛdā kuṅkumena ca |
likhitvā svakare baddhaṃ jvaraṃ cātuthīkaṃ haret || 16 ||
vṛttāntaḥ saṃsthitaṃ nāma bahi (vahni) roṃhrīṃnamo'kṣaraiḥ |
veṣṭitaṃ tvatha tadbāhye koṇe laṃ vahnimaṇḍale ||
tadbāhye kṣmāpuraṃ vītaṃ catuḥkoṇeṣu śaktibhiḥ |
ekāntaraṃ jvaraṃ hanti rakṣeyaṃ bāhusaṃsthitā || 17 ||
kaṇīkāyāṃ likhennāma rūṃ (valaṃ) bījāni dalāṣṭake |
rocanācandanenedaṃ dvyāhikajvaranāśanam || 18 ||
ṣaṭkoṇamadhyato nāma rūṃ koṇeṣu samālikhet |
bhittau khaṭikayā dṛṣṭaṃ satatajvaranāśanam || 19 ||
vasametipadaṃ vāyudīrghāntya(kṣāpta)manilaṃ śiraḥ |
etat stambhanakṛnmantramaindrasthābjadalāpītam || 20 ||
tālenendau likhedvastre vairināmendudabhītam |
senāmārge khanedetat sainyastambhanamuttamam || 21 || iti || 83 ||
kāśmīrarocanālākṣāmṛgebhamadacandanaiḥ      |
vilikhet hemalekhanyā yantrāṇyetāni deśikaḥ      || 84 ||
      nārāyaṇīyayantralikhanadravyāṇyāha kāśmīreti |
 kāśmīraṃ kuṅkumam |
 rocanā gorocanā |
 lākṣā yāvakaḥ |
 anenaiva sarveṣāṃ gharṣaṇam |
 mṛgamadaḥ kastūrī |
 ibhamado gajamadaḥ |
 ebhimīlitaireva lekhanam |
 yadāhuḥ----
                  gajamṛgamadakāśmīrairmantritamaḥ surabhirocanāyuktaiḥ |
                  vilikhedalaktakarasālulitairyantrāṇi sakalakāryārthī || iti |
      anyatra dravyaviśeṣo'pi uktaḥ----
                  nāgendramadayuktā vai tathā vaśye ca rocanā |
                  viṣadhattūrayuktena citāṅgāreṇa sapruṣā ||
                  tāḍanoccāṭanādīni kṣudrakarmāṇi sādhayet |
                  viṣārkakṣīraguñjāyāḥ saṃyoge māraṇaṃ smṛtam || iti |
      hemalekhanyeti śubhakarmādau |
 anyakarmaṇi tu ṣaṭkarmektā lekhanyo draṣṭavyāḥ |
 likhanaṃ ca sākṣādupāttādhārasthalaṃ vinā anyatra kāñcanarajatatāmrapatrabhūrjādiṣu jñeyam |
 tatra kālaviśeṣo'pi pūrvekto'nusandheyaḥ |
 anyatrādhāraviśeṣā apyuktāḥ----
                  śāntike pauṣṭike caiva āyuḥkāmavidhau tathā |
                  sarpepaśamane caiva jalpasaṃstambhane tathā ||
                  vibhramotpādane caiva śilāyāntu praśasyate |
                  khara(ṅga) carmaṇi vidveṣe mahaduccāṭanaṃ dhvaje ||
                  jvarasantāpaśokañca śatrūṇāṃ māraṇaṃ tathā |
                  likhitvā sādhayet sarvaṃ pītavastre tu nānyathā || iti |
      tathā muhūrttādi viśeṣo'pi tantrāntarokto likhyate----
                  sudine śubhanakṣatre sudeśe śalyavajīte ||
                  saśiṣyastatra ācāryaḥ śiṣyo vā tadabhāvataḥ |
                  udaṅmukhaḥ prāṅmukho vā upaviśya praṇamya ca ||
                  guruṃ viśveśvaraṃ devaṃ tato yantraṃ samālikhet || iti |
kāmanāviśeṣe nakṣatraviśeṣo'pi tatraivoktaḥ----
                  vaśyākṛṣṭau likhet puṣye'hibhe vidveṣaṇaṃ smṛtam |
                  ārdrāyāṃ māraṇaṃ proktaṃ maghāsūccāṭanaṃ bhavet || iti |
      ahibhe aśleṣāyām |
 tatraiva dhāraṇe sthānaviśeṣo'pi----
                  kare kaṇṭhe śikhāyāṃ ca yathā sannihitaṃ bhavet |
 iti |
imāni pūrvektānyapi yantrāṇi yasmai kasmai yathākathaṃcinna deyāni |
 taduktaṃ hiraṇya- garbhasaṃhitāyāṃ----      tvayā putra na dātavyaṃ yantrametanmahodayam |
                  nā'śiṣyāya na pāpāya nā'śāntāyā'priyāya ca ||
                  śiṣyāya mantraniṣṭhāya śubhabhaktiyutāya ca |
                  vasupradāya dātavyamanyathā narakaṃ vrajet || iti || 84 ||
bhūmispṛṣṭaṃ   śavaspṛṣṭaṃ  dagdhaṃ  nirmālyasaṅgatam      |
viśīrṇaṃ laṅghitaṃ mantrī yantraṃ jātu na dhārayet      || 85 ||
      bhūmispṛṣṭamiti sākṣāt || 85 ||
athānandamayīṃ  devīṃ śabdabrahmasvarūpiṇīm      |
īḍe sakalasampatyai jagatkāraṇamambikām      || 86 ||
      īḍe staumi || 86 ||
ādyāmaśeṣajananīmaravindayone-
      vīṣṇoḥ śivasya ca  vapuḥ pratipādayantīm      |
sṛṣṭisthitikṣayakarīṃ jagatāṃ trayāṇāṃ
      stutvā  giraṃ  vimalayāmyahamambike  tvām      || 87 ||
      vapuḥ pratipādayantīmiti |
 eṣāṃ vigrahatve kāraṇam |
 ataevāgrime viśeṣaṇam |
 ahaṃ tvāṃ stutvā giraṃ vimalayāmīti sambandhaḥ || 87 ||
pṛthvyā jalena śikhinā marutā'mbareṇa
      hotrendunā  dinakareṇa ca mūttībhājaḥ      |
devasya manmathariporapi śaktimattā
      hetustvameva   khalu   parvatarājaputri      || 88 ||
tristrotasaḥ sakalalokasamacītāyā
      vaiśiṣṭyakāraṇamavaimi  tadeva  mātaḥ      |
tvatpādapaṅkajaparāgavicitritāsu
      śambhorjaṭāsu  satataṃ parivarttanaṃ yat      || 89 ||
      pṛthavyetyaṣṭamūrttyūpanyāsaḥ |
 śaktimatteti |
 anyathā'saṅgasyodāsīnatvāt ||88||
      ānandayet kumudinīmadhipaḥ kalānāṃ
      nā'nyāminaḥ kamalinīmatha netarāṃ vā      |
      ekasya  modanavidhau  parameka  iṣṭe
      tvantu    prapañcamabhinandayasi   svadṛṣṭyā      || 90 ||
      nānyāṃ kamalinīm |
 netarāṃ kumudinīm || 90 ||
ādyā'pyaśeṣajagatāṃ navayauvanā'si
      śailādhirājatanayā'pyatikomalā'si             |
trayāḥ prasūrapi tayā na samīkṣitā'si
      dhyeyā'si gauri manaso na pathi sthitā'si      || 91 ||
      ādyetyādi virodhābhāsacatuṣṭayam |
 na samīkṣitā iyattayā na jñāteti parihāraḥ|
 manaso na pathi sthiteti |
 acintyarūpeti parihāraḥ || 91 ||
āsādya janma manujeṣu cirād durāpaṃ
      tatrāpi pāṭavamavāpya nijendriyāṇām      |
nā'bhyarcayanti jagatāṃ janayitri ye tvāṃ
      niḥśreṇikāgramadhiruhya  punaḥ  patanti      || 92 ||
      manujeṣviti |
 manuṣyādhikāratvācchāstrasya || 92 ||
karpūracūrṇahimavārivilolitena
      ye  candanena  kusumaiśca  sujātagandhaiḥ      |
ārādhayanti hi bhavāni samutsukāstvāṃ
      te  khalvaśeṣabhuvanādhibhuvaḥ prathante      || 93 ||
      ādhibhuvo nāyakāḥ |
  " ādhibhūrnāyako netā "  iti kośaḥ || 93 ||
āviśya madhyapadavīṃ prathame saroje
      suptāhirājasadṛśī viracayya viśvam      |
vidyullatāvalayavibhramamudvahantī
      padmāni  pañca  vidalaya khamaśnuvānā      || 94 ||
tannirgatāmṛtarasairabhiṣiktagātrī
      mārgeṇa  tena   nilayaṃ  punarapyavāptā      |
yeṣāṃ hṛdi sphurasi jātu na te bhaveyu-
      rmātarmaheśvarakuṭumbini     garbhabhājaḥ      || 95 ||
      āviśyeti yugmam |
 madhyapadavīṃ suṣamṇāmadhyamārgam |
 vidyullateti kuṇḍalī- rūpām |
 prathame saroje ādhāre |
 atra prathama ityādyudvahantītyantamanūdya madhyapadavī- māviśya pañca padmāni vidalayetyanvayaḥ |
 pañca padmāni |
 svādhiṣṭānamaṇipūrakānāhata- viśuddhājñākhyāni |
 khaṃ brahmarandhram || 94-95 ||
ālambikuntalabharāmabhirāmavaktrā-
      māpīvarastanataṭīṃ    tanuvṛttamadhyām      |
cintākṣasūtrakalaśālikhitāḍhyahastā-
      māvarttayāmi manasā tava gauri mūttīm      || 96 ||
      cintā jñānamudrā |
 ālikhitaṃ pustakam |
 idaṃ sarasvatīrūpadhyānam || 96 ||
āsthāya yogamavajitya ca vairiṣaṭka-
      mābaddhya  cendriyagaṇaṃ  manasi   prasanne      |
pāśāṅkuśābhayavarāḍhyakarāṃ suraktā-
      mālokayanti bhuvaneśvari yoginastvām      || 97 ||
uttaptahāṭakanibhā karibhiścatubhī-
      rāvattītāmṛtaghaṭairabhiṣicyamānā      |
hastadvayena  rucire  naline  vahantī
      padmā'pi  sābhayavarā  bhavasi  tvameva      || 98 ||
aṣṭābhirugravividhāyudhavāhinībhi-
      rderballarībhiradhiruhya    mṛgādhirājam      |
dūrvādaladyutiramartya vipakṣapakṣān
      nyakkurvatī tvamasi devi bhavāni durgā      || 99 ||
      yogādīnāṃ lakṣaṇamariṣaḍvargamanantarameva vakṣyati || 97-99 ||
āvirnidāghajalaśīkaraśobhivaktrāṃ
      guñjāguṇena     parikalpitahārayaṣṭim      |
patrāṃśukāmasitakāntimanaṅgatantrā-
      mādyāṃ pulindataruṇīmasakṛt smarāmi      || 100 ||
      anaṅgatantrāṃ kāmapradhānām || 100 ||
haṃsairgatikvaṇitanūpuradūrakṛṣṭai-
      rmūrttairivāḍhyavacanairanugamyamānau      |
padmāvivordhvamukharūḍhasujātanālau
      śrīkaṇṭhapatni śirasaiva dadhe tavā'ṅghrī      || 101 ||
dvābhyāṃ samīkṣitumatṛptimateva dṛgbhyā-
      mutpādya     bhālanayanaṃ     vṛṣaketanena      |
sāndrānurāgataralena      nirīkṣamāṇe
      jaṅghe ubhe  api  bhavāni tavānato'smi      || 102 ||
      haṃsairityādinā caraṇādimūrdhāntavarṇanā |
 vacanaṃ śabdaḥ || 101 ||
ūrū smarāmi jitahastikarāvalepau
      sthaulyena   paṇḍuratayā  paribhūtarambhau      |
śroṇībharasya sahanau parikalpya dattau
      stambhāvivā'mba vayasā tava madhyamena      || 103 ||
śroṇyau stanau ca yugapat prathayiṣyatoccai-
      rbālyātpareṇa   vayasā  parikṛṣṭasāraḥ      |
romāvalīvilasitena vibhāvyamūttī-
      rmadhyastava  sphuratu  me  hṛdayasya  madhye      || 104 ||
      avalepo garvaḥ |
 madhyamena vayasā yauvanena || 103-104 ||
sakhyuḥ smarasya haranetrahutāśabhīro-
      rlāvaṇyavāribharitaṃ       navayauvanena      |
āpādya dattamiva palvalamapradhṛṣyaṃ
      nābhiṃ kadāpi tava devi na vismareyam      || 105 ||
      palvalamalpasaraḥ || 105 ||
īśopagūhapiśunaṃ     bhasitaṃ    dadhāne
      kāśmīrakardamamanu   stanapaṅkaje   te      |
snānotthitasya kariṇaḥ kṣaṇalabdhaphenau
      sindūritau smarayataḥ samadasya kumbhau      || 106 ||
      piśunaṃ sūcakam |
 bhasitaṃ bhasma || 106 ||
kaṇṭhātiriktagaladujjvalakāntidhārā-
      śobhau  bhujau   nijaripormakaradhvajena      |
kaṇṭhagrahāya racitau kila dīrghapāśau
      mātarmama  smṛtipathaṃ   na  vilaṅghayethāḥ      || 107 ||
      kaṇṭhātirikteti |
 harakaṇṭhādatiriktau adhikau |
 bandhanīyādadhikenaiva pāśena bandhanaṃ ghaṭate |
 yadvā kaṇṭhātpārvatīkaṇṭhāt atirikte adhike ataeva galantyau ujjvale ye kāntidhāre tadvacchobhā yayostau || 107 ||
ni(nā)tyāyataṃ rucirakambuvilāsacauryaṃ
      bhūṣābhareṇa    vividhena   virājamānam      |
kaṇṭhaṃ manoharaguṇaṃ girirājakanye
      sañcintya tṛptimupayāmi kadāpi nā'ham      || 108 ||
      kambuḥ śaṅkhaḥ || 108 ||
atyāyatākṣamabhijātalalāṭapaṭṭaṃ
      mandasmitena daraphullakapolarekham      |
vimbādharaṃ   vadanamunnatadīrghanāsaṃ
      yaste smaratyasakṛdeva sa eva jātaḥ      || 109 ||
abhijātaṃ sundaram |
 daramīṣat |
 sa eva jātastasyaiva sārthakaṃ janmetyarthaḥ || 109 ||
āvistuṣārakaralekhamanalpagandhaṃ
      puṣpopari    bhramadalivrajanivīśeṣam      |
yaścetasā kalayate tava keśapāśaṃ
      tasya svayaṃ galati devi purāṇapāśaḥ      || 110 ||
      purāṇapāśaḥ avidyārūpaḥ || 110 ||
śrutisucaritapākaṃ dhīmatāṃ stotrametat
      paṭhati ya iha martyernityamārdrāntarātmā      |
sa bhavati padamuccaiḥ sampadāṃ pādanamra-
      kṣitipamukuṭalakṣmīlakṣaṇānāṃ  cirāya      || 111 ||
|| iti śrīmadlakṣmaṇadeśikendraviracite śāradātilake
catuvīṃśaḥ paṭalaḥ samāptaḥ || 24 ||
bth " bi
      dhīmatāṃ śrutyoḥ karṇayoḥ sucaritapākam || 111 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ catuvīṃśaḥ paṭalaḥ || 24 ||
bth " bi


atha pañcaviṃśaḥ paṭalaḥ

atha yogaṃ pravakṣyāmi sāṅgaṃ saṃvitpradāyakam      |
ekyaṃ   jīvātmanorāhuryegaṃ  yogaviśāradāḥ      || 1 ||
              laiṅgīkriyāmantravatīsvavedha jñānāhvayāḥ pañca bhavanti dīkṣāḥ |
              catuvīdhāstāḥ samayābhidhāna  sāmānyanirvāṇaviśeṣadīkṣāḥ ||
                evaṃ   dīkṣāsu  sarvāsu  guruḥ  śiṣyaṃ  prabodhayet |
                bodhito'bodhitaścet syānnā'nyathā dīkṣito bhavet ||
      ityukteḥ yogaṃ vinā dīkṣāyā anirvāhāt sūryamantrādau ca prayogaviṣaye aneke yogaprakārā uktāḥ |
 teṣāṃ ca jñānāya yogaṃ vaktuṃ pratijānīte atheti |
 sāṅgaṃ yama- niyamādiyuktam |
 saṃvitpradāyakaṃ nityānandānubhavarūpamokṣadāyakamityarthaḥ |
 etena ātmaviśeṣaguṇocchedo mokṣa etanmatam nirastam |
 sukhābhāvasya puruṣārthatvābhāvāt |
      vedāntapakṣamāśrityāha ekyamiti |
 tacca  " tattvamasi "  ityādi śrutisiddham |
  yat prayogasāre----      niṣkalasyā'prameyasya devasya paramātmanaḥ |
                  sandhānaṃ yogamityāhuḥ saṃsārocchittisādhanam || iti || 1 ||
śivātmanorabhedena  pratipattiḥ  pare   viduḥ      |
śivaśaktyātmakaṃ  jñānaṃ jagurāgamavedinaḥ      || 2 ||
      śivaproktasūtramatapravṛttapratyabhijñādigranthamatamāha----śiveti |
 pratipattirjñānam |
 pare śaivāḥ |
 taduktaṃ śivasūtravṛttau----
                  dhīḥ svāttvikī vimarśena jāyate niyatātmanaḥ |
                  caṃkramantī śivaṃ prāpya līyate cendriyaiḥ saha || iti |
   trikabhede'pi----      sattvasthaśca tamaḥstho guṇabhedakaḥ |
                  evaṃ paryaṭate dehī sthānāt sthānāntaraṃ vrajan ||
                  tanmātrodayarūpeṇa mano'haṃbuddhivartmanā |
                  pūryaṣṭakena saṃruddho duḥkhaṃ tatpratyayodbhavam ||
                  bhuṅkte paravaśo bhogaṃ tatrasthaṃ saṃharecchivaḥ || iti |
svacchandabhairave'pi----      aṇumātraṃ śivānandasphuraṇaṃ sarvadoṣahṛt |
                  malatrayavināśācca māyā gacchet samūlataḥ || iti |
 ānandabhairave'pi----      prāṇādibhāvanaṃ tyaktvā tathā taddṛśyasampadaḥ |
                  svātmabhāvena cittena viśecchivapadaṃ śanaiḥ || iti |
      uttarāmnāyamatamāha----śiveti |
 śivaśaktyātmakaṃ jñānaṃ śivaśaktorabhedajñāna- mityarthaḥ |
 yadāhuḥ----eṣā bodhamayī śaktiḥ paramānandarūpiṇī |
                   sattvādiguṇasaṃbaddhā svamāyāntargatā vibhuḥ ||
                  samastatattvajātānāmiha sṛṣṭeranantaram |
                  sarvaiḥ śarīraistatsaṃsthairapi marttyaiḥ parasparam ||
                  anādyadhyāsambaddha vismṛtyātmasvarūpiṇī |
             śivā (viśvā)tmikā bhavedeṣā devī sarvātmanā śive || iti || 2 ||
purāṇapuruṣasyā'nye            jñānamāhuvīśāradāḥ      |
jitvā''dāvātmanaḥ śatrūn kāmādīn yogamabhyaset      || 3 ||
      bhedavādivaiṣṇavādimatamāha purāṇeti |
 puruṣottamaḥ |
 puruṣaḥ sāṃkhyamate |
 īśvaro nyāyamate |
 nārāyaṇo vaiṣṇavamate |
 tatparicayo yogaḥ |
 tatra pūjyatvāt prathamopanyasta- tvācca prathamaṃ mataṃ granthakṛtsammatamiti gamyate || 3 ||
kāmakrodhau lobhamohau tatparaṃ madamatsarau      |
vadanti      duḥkhadānetānariṣaḍvargamātmanaḥ      || 4 ||
      kāmeti |
 strībhogādyabhilāṣaḥ kāmaḥ |
 sattvādijighāṃsā krodhaḥ |
 dhanāditṛṣṇā lobhaḥ |
 tattvājñānaṃ mohaḥ |
 ahaṃ sukhī dhanī vidyāvāniti garvaḥ madaḥ |
 anyaśubhadveṣo matsaraḥ iti |
 duḥkhadānetān ātmanaḥ ariṣaḍvargamāhurityanvayaḥ |
 ātmasvarūpacintanavyāpāratirodhānena teṣāṃ śatrutvam || 4 ||
yogāṣṭāṅgairimān jitvā yogino yogamāpnuyuḥ      |
yamaniyamāvāsanaprāṇāyāmau    tataḥ   param      || 5 ||
pratyāhāraṃ dhāraṇākhyaṃ dhyānaṃ  sārddhaṃ samādhinā      |
aṣṭāṅgānyāhuretāni    yogino   yogasādhane      || 6 ||
      etajjayopāyamāha yogeti |
 tānyāha yameti || 5-6 ||
ahiṃsā  satyamasteyaṃ  brahmacaryaṃ  kṛpārjavam      |
kṣamā dhṛtimītāhāraḥ śaucaṃ ceti yamā daśa      || 7 ||
      kramādeṣāṃ svarūpamāha----ahiṃseti |
 na kañcana hanmi ityabhyāsapravaṇatā ahiṃsā  |
 asatyaṃ na vacmi ityabhyāsapravaṇacittatā satyam |
 cauryanivṛttiḥ asteyam |
 strībhogecchānivṛttiḥ brahmacaryam |
 prāṇiṣu krūrabuddhinivṛttiḥ kṛpā |
 cittakauṭilya- nivṛttiḥ ārjavam |
 abhibhāvakaṃ prati akrodhapravaṇacittatā kṣamā |
 iṣṭavastvādyalā- bhataścintābhāvo dhṛtiḥ |
 krameṇa āhārāpakarṣaṇāt yāvaccharīrasthitimātrabhojanaṃ mitāhāraḥ |
 cittanairmalyārthaṃ yathoktaśaucaśīlatā śaucam yamā iti  " yamu "  uparame kāmādernivṛttirūpā ityarthaḥ |
 tatra dhṛtiḥ sarvatrā'nuṣaktā |
 ahiṃsābrahmacaryābhyāṃ kāmasya jayaḥ |
 kṛpākṣamābhyāṃ krodhasya |
 asteyasatyārjavebhyo lobhasya |
 mitāhāra- śaucābhyāṃ mohasya |
 kṣamārjavābhyāṃ madasya |
 ahiṃsākṛpārjavakṣamābhyo matsarasya |
 ityanyadapi yathāyathamūhyam |
 taduktaṃ saṃhitāyām----
                  sarveṣāmapi jantūnāmakleśajananaṃ mune |
                  vāṅgamanaḥ karmabhirnyūnamahiṃsetyabhidhīyate ||
                  yathādṛṣṭaśrutārthānāṃ svarūpakathanaṃ punaḥ |
                  satyamityucyate || iti |
                  tṛṇāderapyanādānaṃ parasvasya tapodhana ||
                  asteyam || iti |
                  avasthāsvapi  sarvāsu karmaṇā  manasā girā |
                  strīsaṅgatiparityāgo brahmacaryaṃ pracakṣate ||
                  pareṣāṃ duḥkhamālokya svasyaivālokya tasya tu |
                  utsādanānusandhānaṃ dayā || iti |
                  vyavahāreṣu sarveṣu manovākkāyakarmabhiḥ |
                  sarveṣāmapi kauṭilyarāhityamārjavaṃ bhavet || iti |
                  sarvātmanā sarvadā'pi sarvatrā'syā'pakāriṣu |
                  bandhuṣviva samācāraḥ kṣamā syāt || iti |
                  icchāprayatnarāhityaṃ jāteṣu viṣayeṣvapi |
                  lobhavatsu dhṛtiḥ || iti |
                  bhojyasyaiva caturthāṃśabhojanaṃ svacchacetasaḥ |
                  hitaṃ medhyaṃ sutīkṣṇena mitāhāraṃ pracakṣate ||
                  nirgataṃ romakūpebhyo navarandhrebhya eva ca |
                  malaṃ vadanti dvārāṇāṃ (toyaistat) kṣālanaṃ śaucamucyate ||
                  mṛjjalābhyāṃ bahiḥ samyagāntaraṃ tvathavā punaḥ |
                  pūrvektabhūtaśuddhyantaṃ śaucamācakṣate budhāḥ || iti || 7 ||
tapaḥ santoṣa āstikyaṃ dānaṃ devasya pūjanam      |
siddhāntaśravaṇaṃ  caiva  hrīrmatiśca  japo hutam      || 8 ||
daśaite  niyamāḥ proktāḥ  yogaśāstraviśāradaiḥ      |
      tapa iti |
 kṛcchrādivratacaryā tapaḥ |
 bahviṣṭatarānabhilāṣāḥ santoṣaḥ |
 asti paraloka iti matiryasya sa āstikaḥ |
 tasya bhāva āstikyam |
 paralokabuddhyā dharmādyācaraṇamiti yāvat |
 yathāvibhavaṃ devapitṛmanuṣyoddeśena vitaraṇaṃ dānam |
 devasya pūjanam uktarītyā'nuṣṭhānādeva mokṣopāyapravṛttasya vighnābhāvāya bhavati |
 siddhānta upaniṣanmokṣopāyopadeśaparimalādiśāstram tasya śravaṇam |
 kutsitācārāt svata udvego hrīḥ |
 tathā sati cittamālinyena jñānānudayāt |
 matirmananam |
      tathā ca smṛtiḥ----śrotavyaḥ śrutivākyebhyo mantavyaścopapattibhiḥ |
 iti |
      japa ityuktaprakāreṇa |
  " japato nāsti pātakam "  ityukteḥ |
 cittaśuddhāvupa- yogāt |
 hutamagnihotrādihomaḥ |
 yadakaraṇe pratyavāyāt cittamālinyena jñānānudayāt |
 yadvā hutaṃ mantrajapasya daśāṃśahomaḥ |
 yathā coktam----
                  nā'japāt sidhyate mantro nā'hutāca phalapradaḥ |
                  anacīto haret kāmān tasmāt tritayamācaret || iti |
      niyamā iti |
 avaśyakarttavyatayā niyamatvameṣām |
 ataḥ kadācidālasyādinā tyāgo na kāryaḥ |
 taduktaṃ saṃhitāyām----
                  tapastvanaśanaṃ nāma vidhipūrvakamiṣyate |
                  anāyāsopavāsena tṛptyarthaṃ bhaikṣyasevanam ||
                  tuṣṭireṣā |
 iti |
                  śrutyādyukteṣu viśvāsa āstikyaṃ saṃpracakṣate |
                  yadiṣṭadevatāṃ dhyātvā tadarpaṇādhiyā'nvaham ||
                  satpātre dīyate'nnādi taddānamabhidhīyate |
                  iṣṭadevārcanaṃ samyak vidhipūrvakamanvaham ||
                  trisandhyamekadā vā tu bhavatyeva tadarcanam |
                  vaiṣṇavāgamasiddhāntaśravaṇaṃ śrāvaṇaṃ (smaraṇaṃ) tathā ||
                  śrutyādibhirlaukikaiśca yadatyantavininditam |
                  tatrā'pravarttanaṃ lajjā |
 iti |
                  tarkairyadanusandhānaṃ samyak śabdasthitairapi |
                  śāstroktayormatiriyam || iti |
                  gurorlabdhasya mantrasya śaśvadāvarttanaṃ japaḥ |
                  dravyaiḥ kalpoditairhemo hutam || iti || 8-9 ||
padmāsanaṃ   svastikākhyaṃ  vajraṃ  bhadrāsanaṃ  tathā      || 9 ||
vīrāsanamiti    proktaṃ    kramādāsanapañcakam      |
ūrverupari  vinyasya  samyak   pādatale  ubhe      || 10 ||
aṅguṣṭhau ca nibadhnīyāddhastābhyāṃ vyutkramāttataḥ      |
padmāsanamiti   proktaṃ   yogināṃ  hṛdayaṅgamam      || 11 ||
      āsanapañcakamiti |
 sthitaṃ śramaḥ talpādau daṇḍavat patitaṃ tu nidrā'bhibhavati iti upaviṣṭasyaiva jñānābhyāsādhikāraḥ |
 tatra yathākathañcidupaveśane rogaḥ kuṇḍalyā- nugaṇyābhāvaśca |
 tasmāt padmāsanādyuktiḥ |
 taduktaṃ vaśiṣṭhasaṃhitāyām----
                  āsanena rujo hanti prāṇāyāmena pātakam |
                  vikāraṃ mānasaṃ yogī pratyāhāreṇa sarvadā ||
                  dhāraṇābhirmanodhairyaṃ jñānādaiśvaryamuttamam |
                  samādhau mokṣamāpnoti tyaktakarmaśubhāśubhaḥ || iti |
      ūrveriti |
 ūrverupari parasparasyorverupari |
 vyutkramāt ityasya atrāpi sambandhāt |
 nibadhnīyādityatra vyutkramāditi pṛṣṭhabhāge hastamātravyutkramaḥ |
 aṅguṣṭhabandhane tu tattaddhastenaiva tattadaṅguṣṭhabandhanam || 9-11 ||
jānūrverantare  samyak  kṛtvā  pādatale ubhe      |
ṛjukāyo viśedyogī svastikaṃ tat pracakṣate      || 12 ||
      jānviti |
 antare iti dakṣiṇe vāmapādaṃ vāme dakṣiṇam |
 pūrvāsane aṅguṣṭha- bandhenaiva ṛjukāyatā siddhā |
 atra tu tathā'bhāvāt ṛjukāya iti uktam || 12 ||
sīvanyāḥ pārśvayornyasyed gulphayugmaṃ suniścalam      |
vṛṣaṇādhaḥ  pāṣṇīpādau  pāṇibhyāṃ  paribandhayet      || 13 ||
bhadrāsanaṃ   samuddaṣṭaṃ   yogibhiḥ  pūjitaṃ  param      |
ūrveḥ pādau kramānnayasyejjānvoḥ pratyaṅmukhāṅgulī ||14||
karau    nidadhyādākhyātaṃ    vajrāsanamanuttamam      |
ekaṃ   pādamadhaḥ  kṛtvā  vinyasyorau  tathetaram      || 15 ||
ṛjukāyo   viśedyogī   vīrāsanamitīritam      |
      sīvanyā iti |
 gudameḍhrāntarālordhvarekhā sīvanī |
 tasyāḥ pārśvayoḥ |
 vāma- pārśve dakṣiṇapādagulpham |
 anyasmin anyam |
 vṛṣaṇādhaḥ aṇḍakoṣādhaḥ pādapārṣṇī vyatyāsena bhavata iti śeṣaḥ |
  " tadgranthī ghuṭike gulphau pumān pāṣṇīstayoradhaḥ "  iti kośaḥ |
 pāṇibhyāṃ paribandhayet pūrvavat aṅguṣṭhāviti śeṣaḥ |
 aṅguṣṭhabandhanena ṛjukāyatvaṃ siddham |
 taduktaṃ yogasāre----
                  sīvanyā ātmanaḥ pārśve gulphau nikṣipya pādayoḥ |
                  savye dakṣiṇagulphañca dakṣiṇe dakṣiṇetaram ||
                  dakṣe savyakaraṃ nyasya savye nyasyetaraṃ karam |
                   aṅguṣṭhau ca nibadhnīyāddhastābhyāṃ vyutkrameṇa tu || iti |
      ūrveriti |
 svasyorumūle kramāt pādadvayaṃ kuryāt |
 pratyaṅmukhāṅgulī svasammukhāṅgulī |
 pratyaṅmukhāṅgulī karau jānvorupari nidadhyādityanvayaḥ |
 atra ṛjukāyatvaṃ jānuhastadānādeva siddham |
      ekamiti |
 adha iti aparasphicaḥ || 13-16 ||
iḍayā''karṣayedvāyuṃ   bāhyaṃ   ṣoḍaśamātrayā      || 16 ||
dhārayet  pūritaṃ yogī  catuḥṣaṣṭyā tu mātrayā      |
suṣumṇāmadhyagaṃ samyak dvātriṃśanmātrayā śanaiḥ      || 17 ||
nāḍyā  piṅgalayā  cainaṃ   recayedyogavittamaḥ      |
prāṇāyāmamimaṃ     prāhuryegaśāstraviśāradāḥ      || 18 ||
bhūyo bhūyaḥ kramāttasya  vyatyāsena samācaret      |
mātrāvṛddhikrameṇaiva   samyagdvādaśa   ṣoḍaśa      || 19 ||
prāṇāyāmo hi dvividhaḥ sagarbhe'garbha eva ca      |
japadhyānādibhiryuktaṃ   sagarbhaṃ  taṃ  vidurbudhāḥ      || 20 ||
tadapetaṃ  vigarbhaṃ  ca  prāṇāyāmaṃ  pare  viduḥ      |
kramādabhyasataḥ puṃso  dehe  svedodgamo'dhamaḥ      || 21 ||
madhyamaḥ kampasaṃyukto  bhūmityāgaḥ paro mataḥ      |
uttamasya      guṇāvāptiryāvacchīlanamiṣyate      || 22 ||
      ṣoḍaśamātrayeti |
 mātrālakṣaṇamuktaṃ tantrāntare----
                  kālena yāvatā svīyo hastaḥ svaṃ jānumaṇḍalam |
                  paryeti mātrā sā tulyā svīyaikaśvāsamātrayā || iti |
      anye anyathā mātrālakṣaṇamāhuḥ----
                  svajānumaṇḍalaṃ pūrvaṃ triḥ parāmṛśya pāṇinā |
                  prapadya choṭikāmekāṃ mātrā sā syāllaghīyasī || iti |
      anyatra tu----      so'ṅgulisphoṭatulyaśca mātrāṣṭābhiśca taiḥ smṛtā || iti |
vāyavīyasaṃhitāyāṃ tu----jānu pradakṣiṇīkṛtya na drutaṃ na vilambitam |
                     aṅgulisphoṭanaṃ kuryāt sā mātreti prakīttītā || iti |
      ākarṣayediti pūrakaḥ |
 pūritaṃ dhārayediti kumbhakaḥ |
 suṣumṇāmadhyagaṃ samya- giti pūrveṇa sambadhyate |
 recayediti recakaḥ |
 kecana recakādikumbhakāntaṃ manyante |
 evaṃ kramād bhūyobhūyaḥ paunaḥpunyena krameṇa ekaikavṛddhyā dvitrivṛddhyādikrameṇa tasya vyatyāsena 
uktavaiparītyena dvādaśa ṣoḍaśa vā prāṇāyāmān samācaredityanvayaḥ |
       taduktam----      śuciḥ prāṇāyāmān praṇavasahitān ṣoḍaśa vaśī
                        prabhāte sāyaṃ ca pratidivasamevaṃ vitanute |
                  dvijo yastu bhrūṇaprahaṇanakṛtāṃho'bhikalitaṃ
                        punantyete māsādapi duritatūlaughadahanāḥ || iti |
      paramatamāha ślokena japeti |
 pare budhā vidurityanvayaḥ |
 ayaṃ ca prāṇāyāmaḥ pūjāviṣaya iti jñeyam |
 taduktam----
                  ayaṃ prāṇāyāmaḥ sakaladuritadhvaṃsanakaro
                        vigarbhaḥ prokto'sau śataguṇaphalo garbhakalitaḥ |
                  japadhyānopetaḥ sa tu nigadito garbharahitaḥ
                        sagarbhastadyukto muniparivṛddhairyāganirataiḥ || iti |
      śīlanaṃ prāṇāyāmasyeti śeṣaḥ || 16-22 ||
indriyāṇāṃ  vicaratāṃ  viṣayeṣu  nirargalam      |
balādāharaṇaṃ  tebhyaḥ  pratyāhāro'bhidhīyate      || 23 ||
aṅguṣṭhagulphajānūrusīvanīliṅganābhiṣu      |
hṛdgrīvākaṇṭhadeśeṣu lambikāyāṃ tato nasi      || 24 ||
bhrūmadhye mastake rmūdhni dvādaśānte yathāvidhi      |
dhāraṇaṃ   prāṇamaruto   dhāraṇeti  nigadyate      || 25 ||
      indriyāṇāmityādinā manasa eva ekatra sthitiḥ kāryetyuktaṃ bhavati |
 yato manaḥ sahāyānāmeva eteṣāṃ svasvaviṣayagrahaṇaśaktiḥ atastannirodhenaiva nirodhāditi bhāvaḥ |
 lambikā tālumūlam |
 mastakaṃ lalāṭakeśasandhiḥ |
 mūrdhnīti taduparibhāgaḥ |
 dvādaśānte brahmarandhre |
 yathāvidhi iti gurūktakrameṇa |
vaśiṣṭhasaṃhitāyāṃpañca dhāraṇā uktā----
            bhūtānāṃ mānasañcaikaṃ dhāraṇā ca pṛthak pṛthak |
                  manaso niścalatve tu dhāraṇā ca vidhīyate ||
            yā pṛthvī haritālahemarucirā tattvaṃ kalālānvitaṃ
                  saṃyuktā kamalāsanena ca catuṣkoṇā hṛdi sthāyinī |
            prāṇāṃstatra vilīya pañcaghaṭikā cittānvitaṃ dhāraye-
                  deṣā stambhakarī sadā kṣitiparā khyātā kṣamādhāraṇā || 1 ||
            arddhendupratimaṃ ca kundadhavalaṃ kaṇṭhe ca tattvānvitaṃ
                  tat pīyūṣavakārabījasahitaṃ yuktaṃ sadā viṣṇunā |
            prāṇāṃstatra vilīya pañcaghaṭikā cittānvitaṃ dhāraye-
                  deṣā duḥsahakālakūṭajaraṇā syād vāruṇīdhāraṇā || 2 ||
            tattvasthaṃ śivamindragopasadṛśaṃ tatra trikoṇe'nalaṃ
                  tejo'nekamayaṃ pravālaruciraṃ rudreṇa tat saṅgatam |
            prāṇāṃstatra vilīya pañcaghaṭikā cittānvitaṃ dhāraye-
                  deṣā vahnisamaṃ vapuvīdadhatī vaiśvānarīdhāraṇā || 3 ||
            yanmūlaṃ kamalaṃ prapañcasahitaṃ dṛṣṭaṃ bhruvorantare
                  tadvat sattvamayaṃ yakārasahitaṃ tatreśvaro devatā |
            prāṇāṃstatra vilīya pañcaghaṭikā cittānvitaṃ dhāraye-
                  deṣā khe gamanaṃ karoti niyataṃ vāyoḥ sadādhāraṇā || 4 ||
            ākāśaṃ suviśuddhavārisadṛśaṃ yadbrahmarandhrasthitaṃ
                  tannāthena sadāśivena sahitaṃ yuktaṃ hakārākṣaraiḥ |
            prāṇāṃstatra vilīya pañcaghaṭikā cittānvitaṃ dhāraye-
                  deṣā mokṣakapāṭabhedanapaṭuḥ proktā nabhodhāraṇā || 5 ||
            karmaṇāṃ sādhakāḥ sarvā dhāraṇāḥ pañca durlabhāḥ |
            tāsāṃ vijñānato yogo sarvapāpaiḥ pramucyate || iti || 21-25 ||
samāhitena      manasā    caitanyāntaravatīnā      |
ātmanya(no)'bhīṣṭadevānāṃ dhyānaṃ dhyānamihocyate      || 26 ||
samatvabhāvanā    nityaṃ   jīvātmaparamātmanoḥ      |
samādhimāhurmunayaḥ       proktamaṣṭāṅgalakṣaṇam      || 27 ||
abhīṣṭadevānāmiti sagarbhaṃ dhyānamuktam |
 vigarbhamapi dhyānamuktaṃ tantrāntare |
 yadāhuḥ----
                  yattattve niścalaṃ cittaṃ taddhyānaṃ paramaṃ matam |
                  bhavati taddhyānaṃ saguṇaṃ nirguṇaṃ tathā ||
                  saguṇaṃ varṇabhedena nirguṇaṃ kevalaṃ tathā |
                  aśvamedhasahasrāṇi vājapeyaśatāni ca ||
                  ekasya dhyānayogasya kalāṃ nārhanti ṣoḍaśīm |
                  antaśceto bahiścakṣuradhaḥ sthāpya sukhāsanaḥ ||
                  samatvañca śarīrāṇāṃ dhyānamāhuśca siddhidam |
                  nāsāgre dṛṣṭimādāya dhyātvā muñcati bandhanāt || ityādinā ||
                  gude meḍhre ca nābhau ca hṛdaye kaṇṭhadeśake |
                  ghaṇṭikālambikāsthāne bhrūmadhye parameśvaram ||
                  nirguṇaṃ gaganākāraṃ marīcijalasannibham |
                  śūnye sarvamayaṃ dhyātvā yogī yogamavāpnuyāt ||
      ityantena || 26-27 ||
ṣaṇnavatyaṅgulāyāmaṃ      śarīramubhayātmakam      |
gudadhvajāntare  kandamutsedhād  dvayaṅgulaṃ  viduḥ      || 28 ||
tasmāt dviguṇavistāraṃ vṛttarūpeṇa śobhitam      |
nāḍyastatra samudbhūtā mukhyāstisraḥ prakīttītāḥ      || 29 ||
iḍā vāme sthitā nāḍī piṅgalā dakṣiṇe matā      |
tayormadhyagatā  nāḍī  suṣumṇā  vaṃśamāśritā      || 30 ||
pādāṅguṣṭhadvaye  yātā śiphābhyāṃ  śirasā punaḥ      |
brahmasthānaṃ   samāpannā   somasūryāgnirūpiṇī      || 31 ||
tasyā madhyagatā nāḍī citrākhyā yogivallabhā      |
brahmarandhraṃ   vidustasyāṃ   padmasūtranibhaṃ  param      || 32 ||
      yogasiddhyarthaṃ śarīrābhyantare mūlādhāramārabhya tattannāḍīsthāne vāyusañcāraṃ vaktuṃ 
śarīrapramāṇamāha ṣaḍiti |
 ubhayātmakaṃ śivaśaktyātmakam |
 agnīṣomātmakaṃ vā śukraśoṇitātmakaṃ vā iti prathamapaṭaloktānuvādaḥ |
 tasmādityutsedhāt |
 vaṃśaṃ pṛṣṭhavaṃśam āśritā tadantargatā |
 yadāhuḥ----yā muṇḍādhāradaṇḍāntaravivaragatā |
 iti śiphābhyāṃ mūlābhyām || 28-32 ||
ādhārāṃśca   vidustatra   matabhedādanekadhā      |
divyamārgamidaṃ     prāhuramṛtānandakāraṇam      || 33 ||
iḍāyāṃ sañcareccandraḥ piṅgalāyāṃ divākaraḥ      |
jñātau yoganidānajñaiḥ suṣumṇāyāṃ tu tāvubhau      || 34 ||
      ādhārān iti kecana dvādaśa anye ṣoḍaśa āhuḥ |
 pare bahūni ca |
 yadāhuḥ----
                  tatastu brahmakaṃkāle dhyāyeccakrakramaṃ sudhīḥ |
                  ādhāracakraṃ prathamaṃ kuladīpamanantaram ||
                  vajra (yajña) cakraṃ tataḥ proktaṃ svādhiṣṭhānātmakaṃ param |
                  raudraṃ karālacakraṃ ca gahvarātmakameva ca ||
                  vidyāpa (pra)daṃ ca trimukhaṃ tripadaṃ kāladaṇḍakam |
                  sā (u) kāracakraṃ ca tataḥ kālodāraṃ karaṅka(bandha)kam ||
                  dīpakaṃ kṣobhajanakamānandakalilā (lalitā)tmakam |
                  maṇipūrakasaṃjñañca lāṅgalaṃ kā (ku) labhedanam ||
                  madotsāhañca paramaṃ māda (rga)kaṃ padamucyate |
                  kalpajālaṃ tataścintyaṃ ghoṣakallolanaṃ tataḥ ||
                  nādāvarttapadaṃ proktaṃ tripuṭañca taduttaram |
                  kaṅkālakaṃ tama(mana)ścakraṃ vikhyātaṃ puṭabhedanam ||
                  mahāgranthivikāśaṃ ca bandhojjvalanasaṃjñitam |
                  anāhataṃ padmapuṭaṃ vyomacakraṃ tathā bhavet ||
                  bodhanaṃ dhruvasaṃjñañca kāla (kalā) kandalakaṃ tataḥ |
                  krauñcaṃ bheraṇḍavibhavaṃ ḍāmaraṃ kulapīṭhakam ||
                  kulakolāhalaṃ hālāhalāvarttaṃ mahadratham(dbhayam) |
                  ghorabhairavasaṃjñañca viśuddhiḥ kaṇṭhamuttamam ||
                  ghūrṇakaṃpadamākhyātamājñākākapuṭaṃ tathā |
                  śṛṅgāṭaṃ kāmarūpākhyaṃ pūrṇagiryātmakaṃ param |
                  mahāvyomātmakaṃ cakraṃ śaktirūpamanusmaret || iti || 33-34 ||
ādhārakandamadhyasthaṃ   trikoṇamatisundaram      |
jyotiṣāṃ  nilayaṃ  divyaṃ  prāhurāgamavedinaḥ      || 35 ||
tatra vidyullatākārā  kuṇḍalī  paradevatā      |
parisphurati  sarvātmā  suptāhisadṛśākṛtiḥ      || 36 ||
bibhatī  kuṇḍalīśaktirātmānaṃ haṃsamāśritā      |
haṃsaḥ prāṇāśrayo nityaṃ prāṇo nāḍīsamāśrayaḥ      || 37 ||
      kuṇḍalīsthānamāha ādhāreti |
 kuṇḍalīśaktiḥ ātmānaṃ paramātmānaṃ
bibhattī tadyogabhāginī bhavatītyarthaḥ |
 kīdṛk |
 haṃsaṃ jīvātmānam āśritā jīvādhiṣṭhānā satītyarthaḥ |
 haṃsaḥ prāṇāśrayaḥ prāṇavāyusamāśraya ityarthaḥ |
  prāṇo nāḍīsamāśrayaḥ || 35-37 ||
ādhārādudgato  vāyuryathāvat  sarvadehinām      |
dehaṃ vyāpya svanāḍībhiḥ prayāṇaṃ kurute bahiḥ      || 38 ||
dvādaśāṅgulamānena  tasmāt  prāṇa  itīritaḥ      |
      kathaṃ tasya nāḍīsamāśrayatvamityata āha ādhārāditi |
 prayāṇaṃ kurute ataeva prāṇa iti prāṇaśabdavyutpattiḥ daśītā |
 dvādaśāṅgulamāneneti vāmadakṣiṇayoriti jñeyam |
 etatphalamuktaṃ tantrāntare----
                  bhojanaṃ maithunaṃ yuddhaṃ phalapuṣpagrahaṃ tathā |
                  kuryāt krūrāṇi karmāṇi vāyau dakṣiṇasaṃśrite ||
                  yātrāvivāhakarmāṇi śubhakarmāṇi yāni ca |
                  tāni sarvāṇi kurvīta vāme vāyau tu saṃsthite ||
          tathā----      vyāyāmaṃ śayanaṃ krūraṃ ṣaṭkarmādikasādhanam |
                  tāni sidhyanti sūryeṇa nātra kāryā vicāraṇā || iti |
anyatra----      devadakṣiṇabhāgage'tha puruṣe rogāture dakṣiṇe
                  sthitvā pṛcchati pṛcchakaḥ sa puruṣo jīvatyarogaściram |
            vāmāyāṃ tu rujā''kulīkṛtatanau vāmāśrite ceśvare
                  vāme pṛcchati cet sthitā gatagadā vāmā ciraṃ jīvati || iti |
        deve gate pṛcchati vāmabhāgaṃ sthitvā naro dakṣiṇato yadīha |
        vyatyāsato'smādapi kṛcchrasādhyaṃ vadanti santaḥ khalu rogajātam || iti |
      athavā ādhārāt udgataḥ bahiḥ prayāṇaṃ kuruta ityanena utpattilaye sandhye ahorātramityādi sarvamuktam |
 yadāhuḥ----
            jānīyādudayaṃ budhaḥ svajaṅgare devasya kande nṛṇāṃ
                  ghrāṇāsgmikarāṅgule khalu layaṃ sandhye ca pūrvāpare |
            utpattiṃ ca layaṃ ca santatamadhovṛttiṃ niśāṃ vāsaraṃ
                  ūrdhvāṃ vṛttimadhastathā himakaraṃ cordhvāṃ dineśaṃ gatim ||
      iti || 38-39 ||
ramye    mṛdvāsane  śuddhe  paṭājinakuśottare      || 39 ||
baddhaikamāsanaṃ  yogī  yogamārgaparo bhavet      |
jñātvā bhūtodayaṃ dehe vidhivat prāṇavāyunā      || 40 ||
tattadbhūtaṃ    japeddehadṛḍhatvāptaye    sudhīḥ      |
daṇḍākārā   gatirbhūmeḥ   puṭayorubhayoradhaḥ      || 41 ||
toyasya pāvakasyorddhaṅgatistiryaṅ nabhasvataḥ      |
gatirvyemno  bhavenmadhye bhūtānāmudayaḥ smṛtaḥ      || 42 ||
      yogaprakāramāha----ramya iti |
 ramya ekānte ityarthaḥ |
 anyathā cittavikṣepaḥ syāditi |
 kāṭhinye sati dehapīḍāyā tatraiva mano gamiṣyatīti mṛdvāsana ityuktam |
 bhūtaparicaryārthamāha daṇḍeti || 39-42 ||
dharaṇerudaye  kuryāt  stambhanaṃ  vaśyamātmavit      |
śāntikaṃ pauṣṭikaṃ karma toyasya samaye vasoḥ      || 43 ||
māraṇādīni   maruto  vipakṣoccāṭanādikam      |
kṣudrā(kṣveḍā)dināśanaṃ śastamudaye ca vihāyasaḥ|| 44 ||
      prasaṅgatastattadbhūtodayamāha dharaṇeriti |
 vasoragneḥ || 43-44 ||
aṅgulībhirdṛḍhaṃ  badhvā  karaṇāni samāhitaḥ      |
aṅguṣṭhābhyāmubhe śrotre tarjanībhyāṃ vilocane      || 45 ||
nāsārandhre  madhyamābhyāmanyābhirvadanaṃ  dṛḍham      |
baddhātmaprāṇamanasāmekatvaṃ    samanusmaran      || 46 ||
dhārayenmarutaṃ  samyagyogo'yaṃ yogivallabhaḥ      |
nādaḥ sañjāyate tasya kramādabhyasataḥ śanaiḥ      || 47 ||
mattabhṛṅgāṅganāgītasadṛśaḥ   prathamo  dhvaniḥ      |
vaṃśikasyā'nilāpūrṇavaṃśadhvaninibho'paraḥ      || 48 ||
ghaṇṭāravasamaḥ  paścāt   ghanameghasvanopamaḥ      |
evamabhyasataḥ  puṃsaḥ  saṃsāradhvāntanāśanam      || 49 ||
jñānamutpadyate    pūrvaṃ   haṃsalakṣaṇamavyayam      |
      baddheti |
 anyathā yadi indriyamārgeṇa haṭhāt vāyuḥ nirgacchet tadupaghātaḥ syāt |
 karaṇāni indriyāṇi |
 ubhe iti triṣu anveti |
 ghano niviḍo meghasvanavat svano yasya iti madhyapadalopī samāsaḥ |
 evamityanenā'nveti |
 dhvanidaśakamāhuḥ----ciṇīti prathamaḥ śabdaściñciṇīti dvitīyakaḥ |
                  cicicākī tṛtīyastu caturthe ghargharaḥ svaraḥ ||
                  pañcamastu manāguccaḥ ṣaṣṭho madakaladhvaniḥ |
                  saptamaḥ sūkṣmanādaḥ syādaṣṭamo veṇuvarddhanaḥ ||
                  navamo madhuradhvāno daśamo dundubhisvanaḥ || iti |
      haṃsopaniṣadyapi----atha daśakoṣo nādamanubhavati |
 haṃsavaśāt nādo daśavidho jāyate |
 ciṇīti prathamaḥ |
 ciṇiciṇīti dvitīyakaḥ |
 ghaṇṭānādastṛtīyakaḥ |
 śaṅkhanādasturyaḥ |
 pañcamastantrīnādaḥ |
 ṣaṣṭhastālanādaḥ |
 saptamo veṇunādaḥ |
 aṣṭamo bherīnādaḥ |
 navamo mṛdaṅganādaḥ |
 daśamo meghanādaḥ |
 navamaṃ parityajya daśamamabhyaset |
 asmāt mano vilīyate |
 vilīne manasi gate saṅkalpavikalpe dagdhe puṇyapāpe sadāśivomiti |
 sadāśivaḥ śaktyātmā sarvatrāvasthitā svayaṃ jyotiḥ śuddho buddho nityo nirañjanaḥ śāntaḥ prakāśata iti |
 haṃsalakṣaṇaṃ śivaśaktyātmakaṃ jīvātmakaṃ vā |
          prayogasāre tu----      kamparomodgamānandaṃ vaimalyasthairyalāghavam |
                  prakāśajñānavaidūṣyaṃ bhāvo'dvaitātmasañcayaḥ ||
                  sambhavanti daśā'vasthā yoginaḥ siddhisūcakāḥ |
                  tatastraikālyavijñānaṃ mahāprajñā manojñatā ||
                  chandataḥ prāṇasaṃrodho nāḍīnāṃ kramaṇaṃ tathā |
                  vācāṃ siddhiścirāyuṣyamindrajālānuvarttanam ||
                  dehāddehāntaraprāptirātmajyotiḥ prakāśanam |
                  pratyayā daśa dṛśyate prāptayogasya yoginaḥ || iti || 45-50 ||
puṃprakṛtyātmakau proktau bindusargau manīṣibhiḥ      || 50 ||
tābhyāṃ kramātsamudbhūtau bindusargāvasānakau      |
haṃsau tau puṃprakṛtyākhyau haṃ pumān prakṛtistu saḥ || 51 ||
ajapā kathitā tābhyāṃ jīvo'yamupatiṣṭhati      |
puruṣaṃ  svāśrayaṃ  matvā  prakṛtirnityamāsthitā      || 52 ||
yadā tadbhāvamāpnoti tadā so'hamayaṃ bhavet      |
sakārārṇaṃ hakārārṇaṃ lopayitvā tataḥ param      |
sandhiṃ kuryāt pūrvarūpastadā'sau praṇavo bhavet || 53 ||
      praṇavotpattimāha----pumiti |
 kramāditi bindoḥ haṃ visargāt saḥ |
 puṃ prakṛtyākhyau iti nāma kālpanikam |
 tattvataḥ binduvisargāveva |
 haṃ pumāniti |
 ataeva atra ādau akāre nipāte yojite ahamiti lokaprasiddha ātmābhinayaḥ |
 upatiṣṭhati ārādhayati |
 puruṣaṃ svāśrayaṃ matvā nityaṃ tameva asthitā prakṛtiriti sambandhaḥ |
 yadā tu prakṛternityamātmana iti pāṭhaḥ tadā ātmanaḥ prakṛteriti samānādhi- karaṇe ṣaṣṭhyau |
 prakṛtiravidyā sā brahmabhinnatvena jīvakalpakatvāt tadabhinneva svāśrayaṃ sadāśrayaṃ gatvā iyaṃ yadā 
tadbhāvamāpnotīti sambandhaḥ |
 tadbhāvamiti |
 prakṛti- puruṣayorabhedāt paramātmaivā'ham iti jīvabrahmaṇoraikyam |
 asyārthaḥ |
 ajapābhyā- sāccaivamaikyamudetīti vyaktīkṛtam |
 lopayitveti |
 vyañjanayoḥ kalpitatvādeva lopaḥ|
 pūrvarūpaṃ  " eṅaḥ padāntādati "  ityanena || 50-53 ||
parānandamayaṃ    nityañcaitanyaikaguṇātmakam      |
ātmābhedasthitaṃ yogī praṇavaṃ bhāvayetsadā      || 54 ||
      parānandamayamiti |
  " ānandaṃ brahmaṇo rūpaṃ tacca mokṣe pratiṣṭhitam "  iti śruteḥ |
 nityaṃ vakṣyamāṇaśrutereva |
 caitanyaṃ jñānaṃ sa cāsāveko guṇaśca tadātmakam |
  " satyaṃ jñānamanantaṃ brahma "  iti śruteḥ |
 yadvā caitanyaṃ jñānarūpamekam |
  " ekamevādvitīyaṃ brahma "  iti śruteḥ |
 saṃsārotpattikarttṛtvāt kalpitasattvarajastamoguṇarūpam |
 ātmābhedasthitaṃ so'haṃśabdotthatayā tasya ca tadarthakatvāt || 54 ||
āmnāyavācāmatidūramādyaṃ  vedyaṃ  svasaṃvedyaguṇena   santaḥ      |
ātmānamānandarasaikasindhuṃ paśyanti tārātmakamātmaniṣṭhāḥ      || 55||
      āmnāyeti |
  " yato vāco nivarttante "  iti śruteḥ |
 ādyam |
 śāstrayonitvāt |
 svasaṃvedyaguṇena vedyaṃ svaprakāśamityarthaḥ |
 ānandamiti |
  " ānandaṃ brahmaṇo rūpam "  iti śruteḥ |
 tārātmakamuktarītyā |
 ātmaniṣṭhā ādaranairantaryadīrghakālābhyāsaistaccintanaparā yoginaḥ || 55 ||
satyaṃ hetuvivajītaṃ śrutigirāmādyaṃ jagatkāraṇaṃ
      vyāptasthāvara  jaṅgamaṃ  nirupamaṃ  caitanyamantargatam      |
ātmānaṃ ravivahnicandravapuṣaṃ tārātmakaṃ santataṃ
      nityānandaguṇālayaṃ sukṛtinaḥ paśyanti ruddhendriyāḥ||56||
      satyam |
  " satyaṃ jñānam "  iti śruteḥ |
 hetuvivajītam |
 nityatvāt anutpādyam |
 yadvā ye hetavo dustarkāstadvivajītam |
 śrutigirāmādyam |
  " śāstrayonitvāt "  iti sūtre vedakarttṛtvokteḥ |
 praṇavātmakatvādvā |
 jagatkāraṇam |
  " ānandāddhyeva khalvimāni bhūtāni jāyante "  iti śruteḥ |
 vyāpteti |
 tadvivarttarūpatvāt jagataḥ |
 nirūpamamiti |
 advitīyatvena |
 caitanyamantargatam |
 pratyakcaitanyam ātmarūpacaitanyamityarthaḥ |
 ravicandravahnivapuriva vapuryasya |
 prakāśarūpamityarthaḥ |
 na tu tadvadākāragrāhitve ayaṃ dṛṣṭāntaḥ |
 tasya nirākāratvāt praṇavarūpatvāt vā tadvaduktiḥ || 56 ||
tārasya saptavibhavaiḥ paricīyamānaṃ
            mānairagamyamaniśaṃ   śrutimaulimṛgyam      |
saṃvitsamastagamanaśvaramacyutaṃ tat
            tejaḥ paraṃ bhajata sāndrasudhāmburāśim      || 57 ||
      tārasyeti |
 akārokāramakārabindunādaśaktiśāntākhyaiḥ paricīyamānaṃ tadrucya- mānam |
 tadevāha mānairagamyamiti |
 śrutimaulirupaniṣat tanmṛgyam |
 sattātmakamasti iti bhānāt |
 saṃvit prakāśam |
  " saddhīdaṃ sarvaṃ sat sat "  iti  " ciddhīdaṃ sarvaṃ prakāśate "  iti śruteḥ |
 samastagaṃ vyāpakam |
 anaśvaram aviśvaṃsi |
 acyutamekarūpatvāt |
 vākyāntaropadeśāt ślokatrayasthānāṃ padānāṃ parasparaṃ na paunaruktyam || 57 ||
      hiraṇmayaṃ dīptamanekavarṇaṃ
            trimūttīmūlaṃ nigamādibījam      |
      aṅguṣṭhamātraṃ puruṣaṃ bhajante
            caitanyamātraṃ ravimaṇḍalastham      || 58 ||
      saguṇabrahmopāstirapi saguṇabrahma (hiraṇyagarbha) lokaprāptidvārā mukteḥ kramāt kāraṇamiti śāstrokteḥ 
nirguṇabrahmopāstau asamarthānāṃ saguṇabrahmopāstimāha---- hiraṇmayamiti |
 trimūttīmūlamityanena asyā'bhyasanīyāni nāmāni sūcitāni |
      yadāhuḥ----brahmā viṣṇuśca rudraśca oṃkāraḥ pralayastathā |
 sarvavyāpī hyanantaśca tāraḥ sūkṣmaśca śuklakaḥ || vaidyutaśca paraṃ brahma ekaścā'pyekarudrakaḥ |
 īśāno bhagavāṃ- ścaiva tataḥ syāttu maheśvaraḥ || mahādevaḥ sadāpūrvaḥ śivaḥ sarvādayastrayaḥ |
 rakṣitāva- gataścaiva tathā priyatamaḥ smṛtaḥ || nityatṛptaśca sarvādyā ṣoḍaśāntaḥ prakīttītāḥ |
 ādyaścāvagamaḥ kānta pradiṣṭaśrotṛsvāminau || samarthe yāvakaścaiva kriyecchādīpta eva ca  |
 avāptāliṅgitau caiva hiṃsako dāhakastathā || bhāvavṛddhau guṇaṃ bījaṃ dhruvo vedādirādiyuk |
 umadhyo maparaścaiva trimātro yonireva ca || dehāśrayaśca saṃvādātmānau sarvādikāstrayaḥ || iti || 58 ||
      dhyāyanti    dugdhābdhibhujaṅgabhoge
            śayānamādyaṃ        kamalāsahāyam      |
      praphullanetrāmbujamañjanābhaṃ
            caturmukhenāśri(ñci)     tanābhipadmam      || 59 ||
      āmnāyagaṃ dvivaraṇaṃ ghananīlamudya-
            cchrīvatsakaustubhagadāmbujaśaṅkhacakram      |
      hṛtpuṇḍarīkanilayaṃ jagadekamūla-
            mālokayanti kṛtinaḥ puruṣaṃ purāṇam      || 60 ||
      kramamuktyarthamanyāṃ sākāropāstimāha----dhyāyantīti ślokadvayena |
 āmnāyā vedāstadgrathitasraṣṭaṃ (suṣṭhu ?) vacanaṃ yasya || 59-60 ||
bindornādasamudbhavaḥ   samudite  nāde  jagatkāraṇaṃ
tāraṃ   tattvamukhāmbujaṃ parivṛtaṃ  varṇātmakairbhūtajaiḥ      |
āmnāyāṅghiracatuṣṭayaṃ(rmukhaṃ)purariporānandamūlaṃ vapuḥ
pāyād vo mukuṭendukhaṇḍavigaladdivyāmṛtaughaplutam      || 61||
      kramamuktyarthamanyasākāradhyānayogamāha----bindoriti |
 binduḥ śivātmā oṃkārasya śirorūpaḥ |
 tattvamukhāmbujaṃ catuvīṃśatitattvamayamukhakamalam || 61 ||
piṇḍaṃ bhavet kuṇḍalinī śivātmā
            padaṃ  tu  haṃsaḥ sakalāntarātmā      |
rūpaṃ bhavedbandurananta(manda) kānti
            ratītarūpaṃ     śivasāmarasyam      || 62 ||
      sabījayogamāha----piṇḍamiti |
 akārokāramakārātmakatvāt piṇḍaṃ praṇavaḥ |
 kuṇḍalinī tadrūpā saiva śivātmā sakalāntarātmā haṃsaḥ |
 tasyāḥ padaṃ sthānam |
 anayoranantakāntiḥ bindurūpam |
 paramārthatastu śivayoḥ sāmarasyamatītarūpaṃ nīrūpameva|
 yadvā atīteti atipūrvasyeṇo loṭmadhyamapuruṣabahuvacanam |
 he lokāḥ yūyaṃ sarvaṃ jagadatikramyaivaṃ dhyānāt śivasāmarasyarūpamatīta ātiyāta gacchatetyarthaḥ || 62 ||
      piṇḍādiyogaṃ śivasāmarasyāt
            sabījayogaṃ  pravadanti  santaḥ      |
      śive layaṃ nityaguṇābhiyukte
            nirbījayogaṃ  phalanirvyapekṣam       || 63 ||
anena sāyujyamuktirbhavatītyāha----piṇḍādīti |
 sārūpyamuktimāha----śiva iti ||63||
  mūlonnidrabhujaṅgarāja  mahiṣīṃ   yāntīṃ   suṣumṇāntaraṃ
  bhitvā''dhārasamūhamāśu vilasatsaudāminī sannibhām |
vyomāmbhojagatendu maṇḍalagaladdavyāmṛtaughaplutaṃ(ghaiḥ patiṃ)
sambhāvya svagṛhaṃ gatāṃ punarimāṃ sañcintayet kuṇḍalīm || 64 ||
      samprati ātmānubhavaikagamyakuṇḍalinīcintanarūpaṃ rājayogādiprakāramāha mūleti|
 mūlāt mūlādhārāt |
 unnidrā jāgradrūpā |
 kuṇḍalyā sarpākāratvāt bhujaṅgarājamahiṣī- vyapadeśaḥ |
 suṣumṇāntaramāśu yāntīm |
 ādhārasamūhaṃ svādhiṣṭhānamaṇipūrakānāhatavi- śuddhājñārūpam |
 vyomāmbhojeti |
 sahasradalapatiṃ śivam |
 svagṛhaṃ mūlādhāram || 64 ||
haṃsaṃ nityamanantamavyayaguṇaṃ svādhārato nirgatā
      śaktiḥ kuṇḍalinī samastajananī haste gṛhītvā ca tam |
yātā śambhuniketanaṃ parasukhaṃ tenā'nubhūya svayaṃ
      yāntī svāśrayamarkakoṭirucirā dhyeyā jaganmohinī      || 65 ||
      taṃ jīvaṃ japyamānaṃ haṃsaṃ haste gṛhītveti sambandhaḥ |
 yathā ca jīvo japati tathā haṃsamantraprastāva eva uktam |
 svāśrayaṃ mūlādhāram |
 pūrvaślokāddhaṃsaṃ gṛhītvā yāteti viśeṣaḥ || 65 ||
avyaktaṃ  parabindumañcitaruciṃ  nītvā  śivasyālayaṃ
śaktiḥ   kuṇḍalinī  guṇatrayavapuvīdyullatāsannibhā      |
ānandāmṛtamadhyagaṃ    puramidaṃ   candrārkakoṭiprabhaṃ
saṃvīkṣya svapuraṃ gatā bhagavatī dhyeyā na vedyā guṇaiḥ      || 66 ||
      avyaktaṃ parabinduṃ nītveti |
 pūrvato viśeṣaḥ |
 svapuraṃ mūlādhāram || 66 ||
madhye  vartma  samīraṇadvayamithaḥ  saṅghaṭṭasaṃkṣobhajaṃ
śabdastomamatītya  tejasi  taḍitkoṭiprabhābhāsure      |
udyantīṃ  samupāsmahe  navajavāsindūrasandhyāruṇāṃ
sāndrānandasudhāmayīṃ paraśivaṃ prāptāṃ parāṃ devatām      || 67 ||
      samīraṇadvayeti |
 apānavāyunirodhāt prāṇavāyunirodhāccordhvādhogatayostayo- mithaḥ saṅghaṭṭa ityarthaḥ |
 atra prāṇāpānasaṅghaṭṭajaśabdātikramaṇameva viśeṣaḥ, ārakta- dhyānañca |
 taduktam----śvetadhyāne vāgvilāsa ārakte vaśyatā bhavet |
 iti |
anyatrāpi----      dhyāyedvaśyākarṣaṇe tāṃ japābhāṃ śvetāṃ śāntau stambhane pītavarṇām |
            śyāmāṃ muktau māraṇe kṛṣṇavarṇāṃ dhūmrābhāsāṃ dveṣaṇoccāṭane ca ||
      ityādyānuṣaṅgikaṃ phalamapi jñeyam || 67 ||
gamanāgamaneṣu jā(lā)ṅghikī sā
            tanuyādyogaphalāni    kuṇḍalī      |
muditā       kulakāmadhenureṣā
            bhajatāṃ   kāṅkṣitakalpavallarī      || 68 ||
      gamaneti |
 atra gamanāgamaneṣu jāṅghikīti viśeṣaḥ || 68 ||
ādhārasthitaśaktibindunilayāṃ          nīvāraśūkopamāṃ
nityānandamayīṃ     galatparasudhāvarṣaiḥ        prabodhapradaiḥ      |
siktvā ṣaṭ sarasīruhāṇi vidhivat kodaṇḍamadhyoditāṃ
dhyāyedbhāsvara bandhujīvarucirāṃ saṃci(vi)nmayīṃ devatām ||69||
      ādhāreti |
 ādhāro mūlādhāracakram |
 tatra sthitā yā śaktiḥ trikoṇaṃ tasyā madhyasthānaṃ binduḥ tannilayām |
 yadvā ādhārasthitā yā śaktiḥ trikoṇaṃ atha ca tatrasthaṃ kāmabījaṃ tadapi śaktibījameva |
 tasya śirasi yo binduḥ tannilayāmityarthaḥ |
              yadāhuḥ----taḍitkoṭiprakhyaṃ svarucijitakālānalaruciṃ                                     
sahasrādityāṃśuprakarasadṛśodyotakalitam |
                  sphurantaṃ yonyantaḥ sphuṭadaruṇabandhūkakusuma
                      prabhaṃ kāmaṃ dhyāyedruciraśaśabhṛtkoṭiśirasam ||
                  tasyordhve'gniśikhā ciradyutilatāpuñjaprabhābhāsurā
                      sūkṣmā brahmapathāntarāmbaragatā caitanyamātrā kalā || iti |
      kodaṇḍamadhyaṃ bhrūmadhyam ājñācakram |
 tatroditā |
 atrāyameva viśeṣaḥ || 69||
hṛtpaṅkeruhabhānu  vimbanilayāṃ  vidyullatāmatsarāṃ
bālārkāruṇatejasā  bhagavatīṃ  nirbhartsayantīṃ  tamaḥ      |
nādākhyaṃ  padamarddhacandrakuṭilaṃ  saṃvinmayaṃ  śāśvataṃ
yāntīmakṣararūpiṇīṃ vimaladhīrdhyāyed vibhuṃ tejasām || 70 ||
      matsaraśabdaḥ sadṛśārthaḥ |
 bālārkāruṇatejasā tamo nirbhartsayantīmiti sambandhaḥ|
 atra hṛdayādeva nāthaṃ prati gamanaṃ varṇamayadhyānamiti viśeṣaḥ |
 etacca praticakraṃ bhinnāḥ kuṇḍalya iti mate taiḥ kuṇḍalinīṣaṭkasya svīkṛtatvāt || 70 ||
bhāle   pūrṇaniśāpatipratijaṭāṃ   nīhārahāratviṣā
siñcantīmamṛtena    devamamitenānandayantīṃ    tanum |
varṇānāṃ jananīṃ tadīyavapuṣā saṃprāpya viśvaṃ sthitāṃ
dhyāyet samyaganākulena manasā saṃvi(ci)nmayīmambikām ||71||
      bhāla iti |
 atrājñāyāṃ śivena saṅgaḥ varṇetpādakatvañca viśeṣaḥ |
 taduktam----
            svayambhuliṅgaṃ nijayonimadhyarandhrāntare hṛtsarasīruhāntaḥ |
            bāṇāhvayaṃ cetaramantarāle vadanti santo gaganāmbuje'nyaḥ || iti || 71 ||
mūle bhāle  hṛdi  ca  vilasadvarṇarūpā  savitrī
pīnottuṅgastanabharanama(lasa)nmadhyadeśā   maheśī      |
cakre cakre  galitasudhayā  siktagātrā  prakāmaṃ
dadyādādyā śriyamavikalāṃ vāṅmayī devatā vaḥ      || 72 ||
      sthānatraye'pi śivasaṅgamāha----mūla iti |
 mūlādhārādājñāparyantaṃ gatvā tato nivṛttivīśeṣaḥ || 72 ||
nijabhavana nivāsāduccarantī vilāsaiḥ
      pathi  pathi  kamalānāṃ  cāruhāsaṃ vidhāya      |
taruṇataraṇikāntiḥ kuṇḍalī devatā sā
      śivasadanasudhābhirdīpayedātmatejaḥ      || 73 ||
      ādhārabandhapramukhakriyābhiḥ
            samutthitā   kuṇḍalinī  sudhābhiḥ      |
      tridhāmabījaṃ śivamarcayantī
            śivāṅganā    vaḥ     śivamātanotu      || 74 ||
      sindūrapuñjanibhamindukalāvataṃsa-
            mānandapūrṇa    nayanatrayaśobhivaktram      |
      āpīnatuṅgakucanamramanaṅgatantraṃ
            śambhoḥ kalatramamitāṃ śriyamātanotu      || 75 ||
      itaḥ paraṃ vāsanādārḍhyāya kuṇḍalinīdhyānaviśeṣān vadan stutimāha----nijabhavanetyādinā |
 apānavāyusaṃkocādādhārabandhaḥ |
 evaṃ prāṇavāyunirodhe'pi pramukhaśabdavācyaḥ |
 anaṅgatantram anaṅgapradhānam || 73-75 ||
nayanakamalairdīrghā    dīrghairalaṅkṛtadiṅmukhaṃ
      vinatamarutāṃ  koṭīrāgrairnighṛṣṭa padāmbujam      |
taruṇaśakalaṃ cāndraṃ bibhrad ghaṭastanamaṇḍalaṃ
      sphuratu hṛdaye  bandhūkābhaṃ kalatramumāpateḥ      || 76 ||
      dīrghādīrghairiti |
 kaṭākṣeṇa dīrghatvaṃ tatsaṃkocenā'dīrghatvañca |
 vinatamarutāṃ vinatadevānām |
 koṭīrāgraiḥ mukuṭāgrabhāgaiḥ || 76 ||
varṇairarṇavaṣaḍdiśāravikalācakṣuvībhaktaiḥ     kramā-
dādyaiḥ sādibhirāvṛtān kṣahayutaiḥ ṣaṭcakramadhyānimān      |
ḍākinyādibhirāśritān  paricitān  brahmādibhirdaivatai-
bhīndānā  paradevatā  trijagatāṃ  citte  vidhattāṃ  mudam      || 77 ||
      antarmātṛkākrameṇa kuṇḍalinīdhyānamāha----varṇairiti |
 arṇavāścatvāraḥ, diśā daśa, ravayo dvādaśa, kalāḥ ṣoḍaśa, cakṣurdvayam |
 sādibhirityanena vyutkramo daśītaḥ |
 ādyairiti mūlādhārasthitatvena ādyatvam |
 yadvā sādyaiḥ sakārādikakārāntaiḥ |
 ādyaiḥ ṣoḍaśasvaraiḥ hakṣayutairiti yojanā |
 tatra viśuddhacakre akārādīnāṃ krameṇa sthitairādyai- riti pṛthakgrahaṇamiti kecit |
 athavā'nyatrākārasyādyatvam |
 atra vaiparītyakrameṇa sakārasya ādyatvamiti ādyairityuktam |
      dvidale kṣahau pratilomārthameva kṣahetigrahaṇam |
 ḍākinyādibhirāśritān |
 ḍākinī-rākiṇī-lākinī-kākinī-śākinī-hākinībhiḥ |
 brahmādibhirdaivataiḥ parītān |
 brahmādisthitiḥ dīkṣāpaṭale (=caturtha) uktā |
 evambhūtān ṣaṭcakramadhyān bhindāneti sambandhaḥ |
 taduktam----
            ādhārastu caturdalo'ruṇarucirvāsāntavarṇāśrayaḥ
                  svādhiṣṭhānamanalpavaidyutanibhaṃ bālāntaṣaṭpatrakam |
            raktābhaṃ maṇipūrakaṃ daśadalaṃ ḍādyaṃ phakārāntakaṃ
                  patrairdvādaśabhistvanāhatapuraṃ haimaṃ kaṭhāntānvitam ||
            mātrāṣoḍaśapatrakaṃ viśadarugyuktaṃ viśuddhāmbujaṃ
                  hakṣetyakṣarayugdaladvayayutaṃ ratnābhamājñāpuram |
            tasmādūrdhvamadhomukhaṃ vikasitaṃ padmaṃ sahasracchadaṃ
            nityānandamayaṃ bhaje śivapadaṃ śaktyarṇamacchāruṇam || iti |
      anyatra tu----      mūlādhāraṃ brahmaṇaḥ sthānametat sauvarṇābhaṃ ḍākinī devatā'tra |
                         svādhiṣṭhānaṃ viṣṇugehaṃ pradiṣṭaṃ bālārkābhaṃ rākiṇī devatā'tra ||
                  maṇipūrakaṃ tu nīlaṃ rudrasthānaṃ lākinī devatā'tra |
                  raktamanāhatamīśvaragṛhaṃ tu śākinyapīhoktā ||
            sadāśivasthānamidaṃ viśuddhaṃ kākinyathehā'pi ca dhūmravarṇam |
            ājñāpuraṃ  śāradacandrakāntaṃ  hākinyathoktā  śivagehametat || iti |
      adhyātmaviveke eṣāṃ pratidalaṃ jīvasañcāre phalamuktam----
                  gudaliṅgāntare  cakramādhāraṃ  tu  caturdalam |
                  paramaḥ  sahajastadvadānando    vīrapūrvakaḥ ||
                  yogānandaśca tasya syādīśānādidale phalam |
                  svādhiṣṭhānaṃ liṅgamūle ṣaṭpatrañca kramasya tu ||
                  pūrvādiṣu daleṣvāhuḥ   phalānyetānyanukramāt |
                  praśrayaḥ krūratā garve nāśo mūrcchā tataḥ param ||
                  avajñā syādaviśvāso jīvasya carato dhruvam |
                  nābhau  daśadalaṃ   cakraṃ  maṇipūrakasaṃjñakam ||
                  suṣuptiratra tṛṣṇā syādīrṣyā piśunatā tathā |
                  lajjā bhayaṃ ghṛṇā mohaḥ kaṣāyo'tha viṣāditā ||
                  hṛdaye'nāhataṃ   cakraṃ   dalairdvādaśabhiryutam |
                  laulyaṃ praṇāśaḥ kapaṭaṃ vitarke'pyanutāpitā ||
                  āśā prakāśaścintā ca samīhā mamatā tataḥ |
                  krameṇa dambho vaikalyaṃ viveko'haṃkṛtistathā ||
                  phalānyetāni pūrvādidalasthasyātmano jaguḥ |
                  kaṇṭhe'sti bhāratīsthānaṃ viśuddhiḥ ṣoḍaśacchadam ||
                  tatra praṇava udgītho huṃ phaṭ vaṣaṭ svadhā tathā |
                  svāhā namo'mṛtaṃ sapta svarāḥ ṣaḍjādayo viṣam ||
                  iti pūrvādipatrasthe phalānyātmani ṣoḍaśa || iti || 77 ||
ādhārād   guṇavṛttaśobhitatanuṃ    liṅgatrayaṃ     satvaraṃ
bhindantīṃ      kamalāni    cinmayaghanānandaprabodhottarām      |
saṃkṣubdhadhruvamaṇḍalāmṛtakaraprasyandamānāmṛta-
srotaḥ kandalitā(nibhā)mamandataḍidākārāṃ śivāṃ bhāvayet      || 78
      ādhārāditi |
 trikoṇakaṇīkaṃ vṛttaṃ varttulamādhārasvarūpaṃ tasmādguṇavṛttaṃ sattvarajastamoguṇātmakam |
 (liṅgatrayamityatra nirgacchantīmiti nirgatvarīmiti ca kvacitpāṭhau dṛśyete) || 78 ||
ānandamaulimaniśaṃ      śrutimaulimṛgya
      marddhendubhūṣaṇamadhiṣṭhitasarvalokam      |
bhaktāttībhañjanaparaṃ padamīśvarasya
      dadyācchubhāni niyataṃ vapurambikāyāḥ      || 79 ||
mañjusiñjitamañjīraṃ   vāmamarddhaṃ    maheśituḥ      |
āśrayāmi  jaganmūlaṃ  yanmūlaṃ  vacasāmapi      || 80 ||
sthūlendra nīlaruciraṃ kucabhāranamraṃ
      bhāsvatsubhūṣaṇagaṇaiḥ pravibhaktaśobham      |
viśvaikamūlamaniśaṃ śrutimaulimṛgya-
      marddhaṃ      maheśiturakhaṇḍitamāśrayāmaḥ      || 81 ||
dikkālādivivajīte   paraśive   caitanyamātrātmake
śūnye kāraṇapañcakasya   vilayaṃ  nīte  nirālambane      |
ātmānaṃ viniveśya  niścaladhiyā  nirlīnasarvendriyo
yogī yogaphalaṃ prayāti sulabhaṃ nityoditaṃ niṣkriyam      || 82||
      digiti deśataḥ kālataḥ |
 ādiśabdāt svarūpataścā'navacchinne |
 kāraṇa- pañcakasya upādānasamavāyinimittaprayojakasahakārikāraṇapañcakasya |
 yadyapi prayojakasahakārikāraṇe nimittakāraṇāntargate eveti tākīkāḥ kāraṇatrayamevāhuḥ |
 tathāpīṣadbhedamāśritya kāraṇapañcakopanyāsaḥ |
 yadvā pañcabhūtānāṃ pañcatanmātrarūpāṇi kāraṇāni |
 taduktaṃ mahākapilapañcarātre----
                  mātrāḥ pañca parityajya tataḥ kāraṇapañcakam |
                  divyantu kāraṇaṃ kṛtvā yojayet paramaṃ padam || iti |
      ataeva śūnye arūpe |
 nirālambane ādhārarahite |
 ātmānaṃ jīvātmānam |
 niścaladhiyā viniveśya yogaphalaṃ prayāti || 82 ||
      mahābalāya praṇato'smi tasmai
            saṃvillatāliṅganaśītalāya      |
      yenā'pītaṃ muktiphalaṃ vipakva-
            māmnāyaśākhābhirupāśritebhyaḥ      || 83 ||
      tasmādabhūdakhiladeśikavāraṇendraḥ
            ṣaṭkarmasāgaravihāravinodaśīlaḥ      |
      yasya trilokavitataṃ vijayābhidhāna-
            mācāryapaṇḍita iti prathayanti santaḥ      || 84 ||
      tannandano deśikadeśiko'bhū-
            cchrīkṛṣṇa   ityabhyuditaprabhāvaḥ      |
      yatpādakāruṇyasudhābhiṣekā-
            llakṣmīṃ  parāmaśnuvate  kṛtārthāḥ      || 85 ||
      ācārya vidyāvibhavasya tasya
            jātaḥ   prabhorlakṣmaṇadeśikendraḥ      |
      vidyāsvaśeṣāsu kalāsu sarvā-
            svapi   prathāṃ   yo   mahīṃ   prapede      || 86 ||
      granthakarttā svavaṃśamākhyāti mahābalāyeti |
 mahābalanāma granthakarttuḥ pūrvajaḥ |
 tatputra ācāryapaṇḍitaḥ tatputraḥ śrīkṛṣṇaḥ || 83-86 ||
ādāya   sāramakhilaṃ  nikhilāgamebhyaḥ
śrīśāradātilakanāma  cakāra  tantram      |
prājñaḥ   sa  eṣa  paṭalairiha   tattvasaṃkhyaiḥ
prītipradānavidhaye    viduṣāṃ   cirāya      || 87 ||
      tattvasaṃkhyaiḥ pañcaviṃśatisaṃkhyaiḥ |
 atra ādyapaṭalaḥ sṛṣṭipratipādakatvena mūla- prakṛtipratipādanaparaḥ |
 madhye trayoviṃśatipaṭalāstu prakṛtivikṛtipratipādanaparāḥ |
 antyapaṭalastu prakṛtivikṛtivyatiriktapuruṣapratipādanaparaḥ |
 evaṃ pañcaviṃśatitattvātma- katvam asya granthasyoktaṃ bhavati || 87 ||
praṇati anādyantāt śambhorvapuṣi kalitārddhena vapuṣā
      jagadrūpaṃ śaśvat sṛjati mahanīyāmapi giram      |
sadarthā    śabdārthastanabharanatā   śaṅkaravadhū-
      rbhaved bhūtyai bhūyād bhavajanitaduḥkhaughaśamanīṃ      || 88 ||
sukhadā    dātṛsubhagā   śaṅkarārddhaśarīriṇī      |
granthapuṣpopahāreṇa  prītā  naḥ pārvatī  sadā      || 89 ||
|| iti śrīmadlakṣmaṇadeśikendraviracite śāradātilake
pañcaviṃśaḥ paṭalaḥ samāptaḥ || 25 ||
bth " bi
      paradevataiva dhyeyeti sakalatantrārthamupasaṃharan āśiṣā maṅgalaṃ karoti----anādīti |
  " maṅgalādīni maṅgalamadhyāni maṅgalāntāni ca śāstrāṇi prathante |
 vīrapuruṣakāṇi bhavanti āyuṣyapuruṣakāṇi ca "  |
      iti bhagavatpatañjalivacanāditi |
 śivam || 88-89 ||
                   || samāpto'yaṃ padārthādarśaḥ ||
                  puraṃ godāvaryā vilasadupakaṇṭhe janatataṃ
                        janasthānaṃ nāma prathitamabhavaddakṣiṇadiśi       |
                  mahārāṣṭre deśe janakatanayālakṣmaṇavṛtaḥ
                        purā  rāmo yasminnavasadatituṣṭena manasā       || 1 ||
                  tasmin pure brāhmaṇasattamānāṃ
                        kule  viśuddhe  mahati  prasiddhe       |
                  śrībhaṭṭarāmeśvara ityudāro
                        guṇairabhūdvādimahebhasiṃhaḥ       || 2 ||
                  tasmādabhūt tīkṣṇakuśāgrabuddhiḥ
                        śrībhaṭṭapṛthvīdharanāmadheyaḥ       |
                  anekadhā'dhyāpayadeṣa bhāṭṭo
                        vedāntaśāstraṃ   phaṇibhāṣitādi       || 3 ||
            gīrvāṇācāryavarye divikṛtavasatiryadbhayādeva śaṅke
                  śeṣaḥ pātālamūlaṃ sa ca sapadi parābhūtibhītyā viveśa       |
            anyeṣāṃ kaiva vārttā kṛtakṛtakavacaścāpalānāṃ kṛtaṃ taiḥ
                  samyak śakyo'sya vaktuṃ nahi vadanaśatairapyaśeṣaprabhāvaḥ       || 4 ||
            kaiściddinairatipavitracaritra eṣa
                        vārāṇasīmabhigamacchivarājadhānīm |
            tatraiva vāsamakarot tadanupratīkaḥ
                        kāyāvasānamavadhiṃ paricintya dhīraḥ || 5 ||
            tasmād rāghavabhaṭṭa eṣa samabhūt vedāntasatryāyavit
                  khyāto  bhaṭṭanaye   samastagaṇite   sāhityaratnākaraḥ       |
            āyurvedanidhiḥ kalāsu kuśalaḥ kāmārthaśāstre guruḥ
                  saṅgīte  nipuṇaḥ  sadāgamanidheḥ  pāraṃ  prayātaḥ  param       || 6 ||
            śrīdurge   gaṇanāyakagrahaguro   govinda   gaurīpate
                  yuṣmānarthayate  natena   śirasā  so'yaṃ   prabaddhāñjaliḥ       |
            mantrārcādivivecane yadi bhavet skhālityamatra bhramāt
                  kvācitkaṃ mama bhaktibhāvitahṛdo dāsasya tat kṣamyatām || 7 ||
            atyuṣṇatīkṣṇadhībhirjagadupakṛtaye  rāghavo  yadvivabre
                  gūḍhārthaṃ  mantraśāstraṃ  nidhimiva  paramaṃ  sampradāyāñjanena       |
            santaḥ santoṣamasmin vitarata tarasā svāditasvasvakāmā
                  duṣṭādauṣṭyaṃ svakīyaṃ jahita hitadhiyā nānyathā'rthāgamo vaḥ || 8||
              piśunajano'ntarmalinaḥ     paraguṇasantoṣavimukhamatiḥ |
              tatra mano na viṣīdati dūṣaṇamātrāttu yacca virato'yam || 9 ||
            kāyasthā iva vācakāḥ katicana prāyeṇa mūkā iva
                  śrotārastvapare  śukā  iva pare sādhupralāpāḥ  punaḥ       |
            granthagranthivivecanaikacaturā ye kovidāḥ kevalaṃ
                  dvitrāste  tadudīritāvagataye  vijñāḥ punaḥ  pañcaṣāḥ       || 10 ||
            ākāśeṣuśarakṣamāparimite raudrābhidhe vatsare
                  pauṣe māsi site dale ravitithau pakṣe ca siddhānvite       |
            tantre'smin sudhiyā vyadhāyi rucirā śrīrāghavena sphuṭā
                  ṭīkā  sadgurusampradāyavimalā  viśveśapuryāmiyam       || 11 ||
|| iti śrīrāghavabhaṭṭaviracita-śāradātilakaṭīkāyāṃ satsampradāyakṛtavyākhyāyāṃ
padārthādarśābhikhyāyāṃ pañcaviṃśaḥ paṭalaḥ || 25 ||


###########   END OF FILE  #######
