####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00312
Uniform title: saubhāgyataraṅgiṇī
Author : mukunda
Manuscript : Part of NGMCP Manuscript No. : 5-4656 Reel No. : A 175/11

Description: 
Description by Mark S.G. Dyczkowski
This is a liturgy (paddhati) for the worship of the goddess 
Tripurāsundarī written by a certain Mukunda. He refers to Veda and Vedic  yajñā 
with great regard as a source of the teachings concerning the goddess Tripurā whom 
he identifies at the beginning of his work with the goddess Durgā of the 
Devīmāhātmya.  Thus he quotes here and there short passages from the Vedas and 
extensively from the Purāṇas. Notoriously, the Purāṇas draw freely from other 
sources, especially Tantras.  He quotes from the Kūrmapurāṇa, Kālikā, 
which are his favorites, especially the latter, as well as the Mārkaṇḍeyapurāṇa, Varāha, Viṣṇu, Bhaviṣya, Devī, Matysa, 
Skanda, and Vāmana.  The Tantras from which he draws include Vāmakeśvara  which he quotes most, the Jñānārṇava, Tantrarāja,  Uttara 
(probably the late redaction of the Rudrayāmala),  and Durgātantra, 
which suggests a relatively recent date. Other sources include the 
Dakṣiṇāmūrtisaṃhitā and śrīkramasaṃhitā. The texts breaks off in the fifth  chapter (taraṅga).


Notes: 
Revision 0: November 13, 2014

Data-entered by the staff of Muktabodha under the supervision of Mark S.G. Dyczkowski.

Internet publisher : Muktabodha Indological Research Institute
Publication year : 
Publication city : 
Publication country : India
####################################################



saubhāgyataraṅgiṇī

1a)

oṃ namaḥ śrīmahātripurasundaryai ||

praṇamya cinmayīṃ śaktiṃ śrīmattripurasundarīm |
tomāya tanute tasyāḥ śrīsaubhāgyataraṅgiṇīm ||

iha khalu sarveṣāṃ jantūnāṃ sukhaṃ me bhūyād duḥkhaṃ memābhūditi 
sukhopādiḥ sāduḥkhajihāsuṃ bhavataḥ ātyantika duḥkhanivṛtti sukhāvāsī ca 
brahmajñānamantareṇa na bhavataḥ brahmaveda brahmaiva bhavati |

sīyante cāsya karmāṇi tasminṛṣṭe parākare |
ānandaṃ brahmaṇo vidvānna vibheti hutaścana ||

abhayaṃ vai janaka prāptosi tadātmānamevā vedahaṃ brahmāsmīti tasmāt tat 
sarvamabhavat | tatra ko śokaḥ ko moha ekatvamanupaśyataḥ | tarati śokamātma 
viditvādi śrutibhyaḥ brahmajñānaṃ śakti bhraktimantareṇa na bhavatīti śrūyate 
purāṇeṣu tatra mārkaṇḍeyapurāṇe stutā saṃpūjitā 
puṣpairdhūpagandhādibhistathā || 

dadāti vittaṃ putrāṃśu matiṃ dharme tathā śubhām |
śubhāṃ ātmani yayāmapi maniṃ dadānīti samvandhaḥ | sāyāki?tā ca 
vijñānaṃ tuṣṭā ṛddhiṃ prayacchati | pūjādibhistuṣṭāsanīyāditā 
cedbhaktecchānusāreṇa ṛddhiṃ vijñānaṃ cāparo samānaṃ prayacchati | yadvā 
paramaudāryāghācitā tuṣṭāsatī ubhayaṃ prayacchatītyarthaḥ | 

tāmupaihi mahārāja śaraṇaṃ parameśvarīm |
ārādhitā saiva nṛṇāṃ bhoga svargāpavargadā ||

evakāro'nyayoga vyavacchedakaḥ | kūrmapurāṇepi | 

tasmād vimuktimanvicchanpārvatīṃ parameśvarīṃ |
āśrayet sarvabhūtānāmātma bhūtāṃ śivātmikāṃ ||

māmanāśritya yat tatvaṃ svabhāva nirmalaṃ śivaṃ |
jñāyate na hi rājendra tano māṃ śaraṇaṃ vraja ||

tathā śrutirapi | ahameva sva?yamidaṃ vadāmi juṣṭaṃ devebhiruta 
mānuṣebhiḥ yaṃ kāmaye tanumuyaṃ hṛṇomitaṃ brahmāṇaṃ tamṛṣiṃ taṃ 
sumedhāṃ | ahaṃ rudrāya dhanu vā tanomi brahmadviṣeśavarehanta vāḍa? 
ahaṃ janāyaśamadaṃ hṛṇomyahaṃ dyāvā pṛthivī āviveśa || 

ata eva kālikāpurāṇe | svaviyuktā vastrā?cāra saṃyutā śubhāḥ sā ca mantrāt 
pragṛhṇā tu sa mantrī tṛdanujñayā | tathā vinā svadharma yatkiṃcid 
devatārādhanādikaṃ | paribhraśyeta tad yasmāt kṣaṇāsaikataharmyavat | iti | nanu 
śūdrāṇāṃ mantreyanadhikāraḥ śrūyate | yathā mahākapila pañcarātre | 

na vedaḥ praṇavaṃ tyaktvā mantro veda samanvitaḥ | 
tasmād vedaḥ paro mantro vedādaṃśyāgamaḥ smṛtaḥ ||

1b)

vaśyā karmādikaṃ karma duṣṭāduṣṭa phalapradaṃ |
vedena mādhyate sarvaṃ śraddha yajñādibhiḥ kila ||

na vedena vinā yajñā na yajñā vedavarjitāḥ |
tasmād vedaḥ paro mantro na mantro veda u * taḥ ||

na mantre cādhikārosti śūdrāṇāṃ niyamaḥ paraḥ |
mantrā bhāvādamantreṇa bhāṣitaṃ sarvakarmahīti ||

satyaṃ asyāṣṭā harayara tvāt prakaraṇāditi ||

yadvā eṣāṃ mantraviśeṣa paratvaṃ ||

yathā merūyāmale prāsāda mantraṃ prakṛtyaḥ strīśūdrāṇāmayaṃ mantro 
namontaśca śubhāvahaḥ | etajajñādvā mahāsenaścaṇḍālānapi dīkṣayet | tathā 
yājñavalkya saṃhitāyāṃ | 

na vaidikaṃ japecchūdraḥ striyaścaiva kadācana | 
namontaṃ śivamantraṃ vā vaimhāvaṃ(?) veṣyate vudaiḥ ||

namontamityusyo bhayatra saṃvandhaḥ | devīyāmale | 

svāhā praṇavasaṃyuktaṃ mantraṃ śūdre dadaddvijaḥ |
śūdro nirayagāmī syād vipraḥ śūdratva māpnuyāt ||

iti ||

bhavedetat tathāpi dīkṣā mantareṇa nādhikāraḥ | yaduktaṃ nārāyaṇīye | 

praviśya vidhika dīkṣāmabhiṣekāvasāniḍhāṃ |
śrutvā tatraṃ gurorlabdhaṃ sā ye dīpsitaṃ manuṃ ||

tathā ||

dvijānāmanupetānā svakarmādhyayanādiṣu |
yathādhikāro nāstīha syāccopanayanādanu ||

tathā vā dīkṣitānāṃ cāmaka(?) devārcanādiṣu |
nādhikāro'styataḥ kuryād ātmānaṃ śiva saṃskṛtaṃ || iti ||

sā ca niṣidhyate sānātayeta(?) ||

yāvatryarṇāni mantrāṇāṃ śrūdrāya pratipādayet |
tāvatyoṃ brahmahatyāsyuḥ svayamāha prajāpatiriti ||

satyaṃ etad vacanasyocchiṣṭādi dānaniṣedhavarasachūdra paratvādukta yukteḥ | 
pañcarātraśravaṇādau tu nādhikāraḥ | taduktaṃ nāradapañcarātre | 

brāhmaṇa kṣatriyaviśā pañcarātraṃ vidhīyate ||

śūdrādīnāṃ na tacchodra padavīmadhirohatīti kālikāpurāṇe | 

mohādvā kāmataḥ śūdraḥ purāṇaṃ saṃhitāṃ smṛtiṃ |
paṭhannarakamāpnoti pitṛbhiḥ saha pāpa hṛt || iti ||

tathā mahābhārate ||

yadudaṃ śṛṇuyān nityaṃ yaścāpi parikīrtayet |
nāśubhaṃ prāpnuyāt kiñcit so'mutreha ca mānavaḥ ||

vedāntayo brāhmaṇaḥ syāḥ kṣatriyo vijayī bhavet |
vaiśyo dhanasamṛddhiḥ syācchūdraḥ śukhamavāpnuyāt ||

atrācārya caraṇāḥ śūdraḥ sukhamavāpnuyāt ||

śravaṇe naiva na tu japa yajñena tasmācchūdro yajñenopa *? pta iti 
śrute || 

śrāvayeccaturovarṇāniti mahābhāratādi śravaṇamanu jñāyate | 
sugatimiyo śravaṇāśca śūdrayoniriti harivaṃśe | 

2a)

yaḥ śūdraḥ śṛṇuyāt samuvāpnuyāditi ca vyavahitena saṃvandhaḥ | 
traivarṇikānāṃ kīrtayediva saṃvandhaḥ | iti vadanti | 

ataḥ purāṇamuni praṇītastavādikaṃ na paṭhanīyamiti | itthaṃ ca śūdrādīnāṃ 
mantra niṣedho nāma saṃvandheneti samyaka vinigamakā bhāvāt | 
vṛṣotsargādāvajñānāṃ rudrādīnāmapi jaya prasaktaśca | na ca pādāntara yoge 
mantrāntara tvāttatatkāryasiddhiriti vācyaṃ | namaskārosya mantra iti gautamena 
vihite tarayāvad vaidikatāntrikamantreṣu namo mantravidhānāt tasyaiva tat 
tadapūrvajanakatvāditi | anyathā śrāddhā guṇa prabhinnā jagato'sya sṛṣṭi sthiti 
*? yasya niviṣṭa ceṣṭāḥ | iti | tathā aṇoraṇīyasīstyanā'sthūlā vyāpta 
carācarā | ādityendrādi tejo mantrastu tu tanmayī vibhuḥ | 

na śvetarakta pītādi varṇe nidhārya cocyate |
na guṇeṣu na bhūteṣu viśeṣeṇa vyavasthitā ||

antarāntarvahiścaiva dehināṃ deharūpiṇī |
svasaṃvedya svarūpā sā deśyādeśikadarśitaiḥ ||

yaṣākāśastamā vāpi labdhayānopalabhyate |
puṃ napuṃsakayostulyāpyaṅganāsuviśiṣyate ||

pradhānamiti yā māturyā śaktiriti kathyate |
yā yuṣmānapi māṃ nityamavaṣṭabhyā nivartate ||

sāhaṃ yūyaṃ tathaivānya adveyaṃ tattu sā smṛtā |
phalaye vyāpyate tasyāṃ carācaramidaṃ jagat ||

sātu kālātmanā samyaṅmayaiva jñāyate sadeti brahmaviṣṇurudrān prati 
śrīnārāyaṇa vacanaṃ | tathā kālikāpurāṇe | 

yada vyaktamanirdeśyaṃ niṣkalaṃ paramātmanaḥ |
rūpaṃ tadaiva tatsūkṣmaṃ sakalaṃ ca jagan mayaṃ ||

vicārāṣṭaka yogena saṃpādyaiva muhurmuhuḥ |
yat sthirī kriyate tatvaṃ tatvarūpaṃ sanātanaṃ ||

tvaṃvitiḥ paramānanda paramātmasvarūpiṇī |
śaktitvaṃ sarvabhūtānāṃ sarveṣāṃ ca * pāvanī ||

sarvatrasyā sarvagādivyamūrti niyā devī sarvarūpā purākhyā(?) | 
kṛṣṇādīnāṃ sarvadā moyitrī sā strīrūpaiḥ sarvajantoḥ samantāt | tathā 
kūrmapurāṇe | 

tvayā sṛṣṭaṃ jagatsarvaṃ pradhānādyaṃ tvayi sthitaṃ |
tvayyeva līyate devi tvameva paramāgatiḥ ||

vadanti kecit tvāmeva prakṛtiṃ prakṛteḥ parāṃ |
apareyamātmajñāḥ śiveti śivasaṃśraye ||

tvayi pradhānapuruṣau mahān brahmā tatheśvaraḥ |
avidyā niyatirmāyā kālādyāḥ śataśo bhavet ||

tvaṃ hi sā paramāśakti manantā parameṣṭhinī |

2b)

sarvabhedavinirmuktā sarvabhedāśca yonijā ||

tvayaiva maṅgato deva tvamānandaṃ samaśnute |
tvameva paramānanda tvamevānandadāyinī ||

tvamapsaraṃ paraṃ vyoma mahājyoti nirañjanaṃ |
śivaṃ sarvagataṃ sūkṣmaṃ paraṃbrahmasanātanaṃ ||

prakṛtiḥ paramātmā prakṛtiḥ sahaje yonāvamātye paramātmanīti 
viśvaprakāśakośāt | śivaśaktiḥ | svamatamāhatvaṃ hiravamāraṇe 
śaktirevetyarthaḥ | yataḥ sarvabhedāśrayā prapañcātmaka bhedaniṣṭhā tathāpi 
nijā śuddhāyataḥ sarvabhedavinirmuktā bhedasya guṇakṛtatvāditi bhāvaḥ | uktaṃ 
ca mārkaṇḍeyapurāṇe | 

ekaivāhaṃ jagan yatra dvitīyā kāmamāparaḥ |
paśyaitā duṣṭamayyeva viśantyomadvibhūtayaḥ ||

tathā varāhapurāṇe ||

evamuktvā tadā devī tenbhūtena śobhanā |
jahāsa paramādevī vākyaṃ nīvā ca kiṃcana ||

tasyā hasantyāṅgatosau trailokyaṃ sa carācaraṃ |
dadarśa vaktre saṃbhrāntastatkṣaṇātsamapadyate ||

dūtena mahiṣāsurasyeti | tathā kālikāpurāṇe || 

avyakta vyaktarūpeṇa rajaḥsatva tamoguṇaiḥ |
vibhajyayā svaṃ kurute viṣṇumāyeti socyate ||

viṣṇupurāṇe |

paramabrahmaṇaḥ śaktistathedamaṇḍitaṃ jagat ||

saṃketapaddhatāvapi | śaktayosya jagatkṛtsnaṃ śaktimāhni maheśvaraḥ | itthaṃ 
sargādau śakti saṃgatimabhidhāya svānubhave pitāmāha | tvayaiveti uktaṃ 
cābhimavaguptapādācāryairapi | 

śaktiśca śaktimadrūpādvyatirekaṃ na vāñchati | 
tādātmya manayornityaṃ vahnidāhikayoriva ||

tathā ||

na śivaḥ śaktirahito na śaktiḥ śivavarjitā |
ubhau vanita saṃyogau mūrtyekā pārameśvarīti ||

vāmakeśvaratantre ||

parohiśa rahitaḥ śaktaḥ kartuṃ na kaṃcana |
śaktastu parameśāni śaktyā yukto yadā bhavet ||

śavinā śive sūkṣme nāmadhāma na vidyate |
jñānenāpi maheśāni kamaśarma na kiñcana ||

śive samasta śreyaskā viṇisūkṣme sarvendriyā gocare durvijñeye vāma īśvara 
śiva ityādi | dhāma prakāśo jñānaṃ | śarmaśreyo rūpaṃ karmanāstīti | 
anyeṣāṃ sukhamapi śaktyadhīnamityāha | tvameveti | nanumantaḥ śivobhinnadvati 
cettatrāha tvamiti uktaṃ ca saṃketa paddhatau | 

saṃkocaḥ paramāśaktirvikāśaḥ paramāśivaḥ | 

vācyavācakabhedena varṇatatvarūpeṇa vibhaktaṃ saṃkūcitamivasthitaṃ 

3a)

brahmaśaktirityucyate svarūpameva kāryonmukhaṃ śakti śabdenocyata 
ityabhijñānāṃ lakṣaṇaṃ ca nāmarūpaguṇajāti lakṣaṇātītaṃ paramaprakāśa 
bhūmikāmāpatraṃ tadeva śiva iti | tathā kūrmapurāṇe | 

śakti śaktimato bhedaṃ vadanti paramārthataḥ |
abhedaṃ cānu paśyanti yoginastatva citrakāḥ ||

tathā divyaṃ dadāmite cakṣuḥ paśya me parameśvaraṃ |
etāvaduktā vijñānaṃ datvā himavate svayaṃ ||

svarūpaṃ darśayāmāsa divyaṃ tatpārameśvaraṃ |
koṭi sūryapratīkāśaṃ tejo viṃvaṃ nirākulaṃ ||

jvālāmālā sahasrāḍhyaṃ kālānalaśatopamaṃ |
daṃṣṭrākarālaṃ durdarśaṃ jaṭāmaṇḍalamaṇḍitaṃ ||

triśūlavarahastaṃ ca ghorarūpaṃ bhayaṃkaraṃ |
praśānta saumyavadanamanantāśvaryamuttamaṃ ||

candrāvayava lakṣyāṇaṃ candrakoṭisamaprabhaṃ |
kirīṭinaṃ gadāhastaṃ nūpurairūpaśobhitaṃ ||

divyamālyāmvaradharaṃ divya gandhānulepanaṃ |
śaṃkhacakrakaraṃ kāmyaṃ trinetraṃ kṛtti vāsasaṃ ||

agrasthaṃ(?) cāṇḍavāhyasthaṃ vāhyamabhyantaraṃ tathā |
sarvaśaktimayaṃ śastaṃ sarvākāraṃ sanātanaṃ ||

brahmendropendrayogīndrairarcyamāna yadāmvujaṃ |
sarvataḥ pāṇipādān tat sarvatoḥ śiśiromukhaṃ ||

sarvamāvṛtya tiṣṭhantaṃ dadarśa parameśvaraṃ ||

bhaye na ca samāviṣṭaḥ sa rājā hṛṣṭamāna sa |

ityeśvara rūpaprākaṭyaṃ cetthameva samupapadyate | tathopaniṣadapi | 
athendramantavanmadyavatte tadvijānīhīti kimeta akṣamiti tatheti tadatya dravat tasmāt 
tirodadhe sa tasmin nevākāśe striyamājagāma vahuśobhamānāmumāṃ 
haimavatīṃ tāṃ hovā ca kimeta akṣamiti brahmeti hovā ca brahmaṇo vā etad vijaye 
mahīdhvamiti tato haivavidāścakāra brahmeti tasmādvā ete devā 
atitarāmevānyāndevānyaragni vāyurindraḥ te hyelaṃ nocchiṣṭaṃ yasparśaste 
hyetatprathamaṃ vidāñca * *? hmeti tasmādvā indroḥ 
nitarāmevānyāna sa hyenaṃ nediṣṭaṃ yasparśana hyenaḥ prathamaṃ 
vidāñcakāra brahmetīti śakrasya brahmasparśanimittā karṣaṃ vadantī 
śakrerbrahmatvamāha brahmaṇastirodhāna syoktatvāditi | sā ca śaktiḥ 
śrīmahātripurasundaryeva | yathā vāmakeśvaratantre | 

tripurā paramā śaktirādyā jātā hi sā priye |
sthūlasūkṣmavibhāgena trailokyotpatti mātṛkā ||

kavalīkṛta niḥśeṣa tatvayā sa svarūpiṇī |

3b)

tasyāṃ pariṇatāyāṃ tu na kaścit para iṣyate ||

paramā prakṛṣṭā hiravadhāraṇe tripuraivetyarthaḥ |
yataḥ ādyā yasmāt trailokyotpatti mātṛkā tajjanayitrī ||

atra hetuḥ sthūlasūkṣmavibhāgena kāryakāraṇa saiva jātājananāṃ prādurbhāve | 
yasmāt kavalīkṛta niḥśeṣa tatveti | pralaye svāntarnikṣiptamahadahaṃkārādi 
tatvasamūha svarūpiṇī | nanu brahmaiva kāraṇamiti śrūyate | tatrāha | tasyāṃ 
pariṇatāyāṃ niḥśeṣa viśvaṃ kavalīkṛtya vikāśadaśāṃgatāyāṃ na kaścit 
paraḥ apitu saiva paraśabdena tasyāṃ daśāyāṃ bhaṇyata iti bhāvaḥ | 
dakṣiṇāmūrtikhyāha | 

etat sarvātmakaṃ brahma tripurā parameśvarīti | 

tathā śrutirapi prāṇinaḥ śaktiḥ mūne tripurāśaktirādyaivetyādi | na caiteṣāma 
tatparatvamāśaṃkanīyaṃ abhyāsāhuti sāmānyā ca tathā ca pāramarṣa sūtraṃ 
ānandamayo'bhyāsāditi gati sāmānyā ceti ca | tathā kūrmapurāṇe | 

dhyānena karmayogena bhaktyā jñānena caiva hi | 
prāpyāhaṃte giriśreṣṭha nānyathā karmakoṭibhiḥ ||

bhaktyātātparyeṇa | tathā kālikāpurāṇe | cirāt prasīdati dhyānāntarcirāddhyāna 
pūjanāditi | tasmādarcanamevābhidhīyate | 

bhaviṣyapurāṇe |

yaḥ sadā pūjaye durāṃ praṇamed vāpi bhāvataḥ |
sa yogī sa munirdhīmāṃstasya muktiḥ kare sthitā ||

merumandaratulyopi rāśiḥ pāpasya karmaṇaḥ |
caṇḍikāṃ vai samārādhya naśyate duṣṭarogavat ||

durgārvanarato nityaṃ mahāpātaka saṃbhavaiḥ |
dodyairna lipyate vīraḥ padmapatramivāṃbhasā ||

śrutirapi etairmantrairbhagavatīṃ yajena tato devī svātmānaṃ darśayati tasmādya 
etairmantrairyajati sa brāhmaṇaḥ patiṃ paśyati so'mṛtatvaṃ gacchatīti | ata eva 
kīrtanādayopyasyāṅgabhāvaṃ bhajantīti || iti śrīmanmukundaviracitāyāṃ 
saubhāgyataraṅgiṇyāṃ prathamālaharī samāptaḥ ||


atha kālikāpurāṇe ||

brāhme muhūrte utthāya cintayet paramaṃ guruṃ |
bhairavīṃ cintayitvā ca tata utthāya cācaret ||

maitramātramanavaiva dantānāṃ śodhanaṃ tathā ||

prātaḥ snānaṃ tataḥ kuryāditi | brāhme muhūrte turīyayāme pradoṣaḥ paścimo 
yāmo vedābhyāsa ravau nayet | yāma dvayaṃ śayānaśca brahmabhūyāya kalpyate 
| iti dakṣeṇa tatra vedasaṃvandhokteḥ | 

4a)

ata eva viṣṇuḥ rātrestu paścimo yāmo muhūrto brāhma ucyate ityāha | 
gurudhyānamāha dakṣiṇāmūrti saṃhitāyāṃ |

prātarutthāya deveśi saṃsmaret padmamujjvalaṃ |
karpūrābhaṃ smaret tatra śrīguruṃ nijarūpiṇaṃ ||

suprasannaṃ ta sadrūpamaṇinaṃ śānti bhūṣitaṃ |
varābhayakaraṃ nityaṃ namastubhyāsamarcayet ||

padmaṃ brahmarandhre brahmarandhre nijaṃ gurumiti jñānārṇava vacanāt | 
mūlādi brahmarandhrāntaṃ visanantu kanīyasīṃ | udyanāditya rucirāṃ 
smaredaśubhaśāntaye iti | bhairavīmityupalakṣaṇaṃ cintayitvetyane 
naivānantaryaprāptau tata ityanena madhye karmāntaraṃ sūcitaṃ | yathā vaihāya 
pañcarātre | 

vibhajya pañcadhārātriṃ śeṣe devārcanādikaṃ | 
japaṃ homaṃ tathā dhyānaṃ nityaṃ kurvīta sādhakaḥ ||

tataścājñā grahaṇaṃ trailokya caitanyamayīśvareśi sundaristvaccaraṇājñayaiva | 
prātaḥ samutthāya tava priyārtha saṃsārayātrā manuvartayiṣye | saṃsārayātrā 
manuvartamānaṃ tvadā jñayā śrītripure sureśi | spardhātiraskāra kalipramāda 
bhayāni māsābhi bhavantu mātaḥ | jānāmi dharmaṃ na ca me pravṛtirjānāmya 
dharmaṃ na ca me nivṛttiḥ | tvayā hṛṣīkeśi hṛdisthayāhaṃ yathā niyuktosmi 
tathā karomīti | tathā dakṣiṇāmūrti saṃhitāyāṃ | klīmante kāmadevāya sarvānte 
janacālikhet | priyāya hṛdayāntoyaṃ manurdanta viśuddhaye iti || atha snānaṃ | 
dakṣiṇāmūrti saṃhitāyāṃ | snānakarma tataḥ kuryāndurāntaṃ prokṣayet tanuṃ | 
mūlena triritiśeṣaḥ | 

snānakarma tataḥ kurmān mūlavidyā manusmaret | 
trivāramañjalau vāri mantrayitvā tu mūrdhani ||

nikṣipediti jñānārṇava vacanāt | 

ātmavidyāśi vaistatvairācame dvipayā tridhā | 
tridhā ca tarpaṇaṃ kuryād devarṣi pitṛpūrvakaṃ ||

vidyayā tridheti |

ādyakūṭamuccāryātma tatvāya tṛdhā dvitīya kūṭamuccārya vidyā tatvāya 
svadhā iti | evamayepi | evaṃ tridhā kūṭatrayā bhedena triprakārayā vidyayā 
ācāmediti piṅgalāmate | 

ācamya cātma tatvādyaiḥ praṇavādyaiḥ svadhāttimaiḥ | 
mantraistraidhā tato vaktraṃ nāsākṣi śrotranābhihṛt ||

mastakāṃ *? spṛśeduktaṃ hṛdā śrotrādi vandanaṃ |
ātmavidyā śivāstatvāḥ praṇavo vāgbhavaṃ mataṃ ||

vāgbhavaṃ tu mantrāntareṣu atra viśeṣa vidhānāditi anukalpamāha uktamiti | 

4b)

devarṣi pitṛpūrvakaṃ vidyāyā tridhā tarpaṇaṃ kuryāditi sambandhaḥ | 
vidyāmuccārya śrīmahātripurasundarī tarpayāmīti || 

atha sandhyā |

dakṣiṇāmūrti saṃhitāyāṃ | 

tato mantrī sarvālaṃkārabhūṣitaḥ ||

raktavastrāṅga rāgastu raktāsano paristhitaḥ |
vidyayā tatvarūpiṇyā tridhā vamyābhiṣecanaṃ ||

vidyayaiva tridhā devi culuke nodakaṃ sudhī |
gṛhītvā cintayet tatra vahantādyā gataṃ priye ||

vāmakukṣi sthitaṃ pāpaṃ puruṣaṃ kajjalaprabhaṃ |
brahmahatyā śiro yasya svarṇasteyaṃ karau priye ||

surāpānaṃ hṛdaṅgāni pātakāni vahūnyapi |
upapātaka saṃghāstu romāṇi parameśvari ||

nānāpātakasaṃghāstu sarvāṅgāni ca cintayet |
khaḍgacarmadharaṃ devi mānase cintayed vudhaḥ ||

bhūmau vajraśilāṃ dhyātvā ghātayet tatra sundari |
athārghaṃ ca tato dadyāt tridhā saura manuṃ smaret ||

hṛllekhā hṛdayaṃ devi śirohaṃsastato vadet |
vedākṣarī mahāvidyā sarvasurādhi devatā ||

bhāsvadratnaugha mukuṭa sphuraccandrakalādharāṃ |
sadyaḥ saṃtapta hemābha sūryamaṇḍalarūpiṇīṃ ||

pāśāṃkuśā bhayavarāṃ smarantatha japet tataḥ |
gāyatrīṃ subhagāṃ mantrī tridhā vījasvarūpiṇīṃ ||

vāk kūpante likhed devi vāgīśvari ca vidmahe |
dvitīyaṃ kūṭamuccārya kāmeśvari ca dhīmahi ||

tṛtīyaṃ kūṭamuccārya tatra śaktiḥ pracodayāt |
yathāśakti japaṃ kuryācchrī vidyāṃ ca tato japet ||

tridhā tatvarūpiṇyā pūrva tritatva yuktayā vidyayā ācamyeti saṃvandhaḥ | culuke 
nodakaṃ gṛhītvā vidyayā tridhābhiṣecanaṃ mārjanaṃ kuryāditi śeṣaḥ | 
taduktaṃ śaivāgame | 

vāmapāṇi yatattoya yojanaṃ savyapāṇinā |
uttamāṅge kramān mantrairmārjanaṃ samudāhṛtam || 

nītvā tadupanāsāyaṃ dakṣapāṇi puṭe sthitamiti | sudhīrityane naitat sūcitaṃ tatra 
culukodake vahannādyā nāsārandhrenāgataṃ pāpapuruṣaṃ vicintyeti | hṛllekhā 
hṛdayaṃ hrāṁ śirastasyā etadvījaṃ hasaḥ svarūpaṃ | asya mūlena sahavikalpaḥ | 
mūlamantreṇa vā devi sūryamantreṇa vā priye | iti jñānārṇava vacanāt | 
kūṭaśabdo vālā vījaparaḥ upakrame vījaśabdābhidhānāt | jñānārṇave nānā 
prakaraṇe tadvījayuktāṃ gāyatrīmuddhṛtya snānādikamabhidhāya sundarī 
prakaraṇe prātarutthāya deveśi guruṃ natvā svanāmabhiḥ |

5a)

sandhyā snānādikaṃ devi vidhāya manuvittaya iti viśedyānabhidhānāt 
pūrvoktasyaiva grahaṇāt | 

aiṁ vāgīśvari vidmahe klīṁ kāmeśvari dhīmahi |
sauḥ tatraḥ śaktiḥ pracodayāditi gāyatrī | prātaḥ sāvitrī | madhyandine sarasvatī | 
sāyamiti tripuro paniṣudyabhidhānācca | mahākapila pañcarātre mūlamantraṃ 
japanācchedyāvat prāpnoti vai gṛhaṃ | 

prāpya hastau ca pādau ca prakṣyālyā camya(?) yatnataḥ | 
yāgamaṇḍapa māsādya viśet kṛtvā pradakṣiṇamititi | śrīvidyāṃ ca tato 
japedityuktaṃ svayameva vivṛṇoti | 

atha yāgagṛhaṃ puṇyamalakta * vibhūṣitaṃ |
anekacitta subhagaṃ bhūmau gomaya carcitaṃ ||

upaviṣṭāllasatpuṣpasubhagaṃ dhūpabhūṣitaṃ |
dīpamālāvalīramyaṃ vikīrṇa kusumojjvalaṃ ||

tatrāgatya yajed vidvān maunī jñānī sadāśuciḥ ||

tathā vāmakeśvaratantre || 

kuṃkumāruṇa dehastu raktavastra vibhūṣitaḥ |
tāṃvūlāpūrita mukho dhūpāmodasugandhitaḥ ||

karpūrakṣodadigdhāṅgo raktābharaṇamaṇḍitaḥ |
raktapuṣpāvṛto maunī raktagandhānulepanaḥ ||

raktāsanopaviṣṭaśca lākṣāruṇa gṛhe sthitaḥ |
sarvaśṛṃgāraveśākhyastripurīkṛta vigrahaḥ ||

manaḥ saṃkalparakto vā sādhakaḥ sthiramānasaḥ |
bhūpradeśe same śuddhe gomayenopalepite ||

puṣpaprakarasaṃkīrṇe dhūpāmoditagandhite |
sindūra rajasā devi kuṃkumenāthavā punaḥ ||

ālikhet prathamaṃ cakraṃ samavetthaṃ manoramaṃ |
sama trikoṇa śaktyagraṃ sastrīkamati sundaraṃ ||

dhyātvā puratrayaṃ devi vījatraya samanvitaṃ |
rocanā candrakāśmīra laghukastūrikānvitaṃ ||

sarvādya vidyayā devi karaśuddhiṃ tu prakārayet |
tata ātmāsanaṃ dadyāccakrāsanamatheśvari ||

sarvamantrāsanaṃ devi sādhyasiddhāsamaṃ tathā |
tato rakṣāṃ prakurvīta pūrvokta kulavidyayā ||

ṣaḍaṅganyāsa yogena namaskāra niyuktayā |
śiro lalāṭe bhrūmadhye kaṇṭhe hṛnnābhi gocare ||

ādhāre vyūhakaṃ yāvan nyāsamaṣṭa?bhirācaret |
tāmvūlarāgāpūritānana ityarthaḥ tāṃvūlarāgavadano madanānandamānasa iti 
jñānārṇava vacanāt | tāṃvūlāruṇinādhara iti ṣaṭ śatyāmabhidhānācca | 
sarvaśṛṅgākheṣāḍhya(?) añjanādi kṛta kāmod dīpaka veṣaḥ 
tripuṇḍrakadhāṅgī ca netraikajjalarañjita iti tatraivoktaḥ 

5b)

tripurīkṛta vigrahaḥ vakṣamāṇa nyāsena raktacandanādinā vā raktacandana 
bhūṣita iti śrīkramavacanāt | sthiramānasaḥ ekāgramanāḥ | bhūpradeśa 
ityupalakṣaṇaṃ | 

athavā haimarūpābhyāṃ tāmreṇa vahudhātubhiḥ | 
paṭṭaṃ viracya śrīkhaṇḍa raktacandanasaṃbhavaṃ ||

paṭṭe saṃsthāpya vilikhellekhanyā haima vā priye ||

rocanā kuṃkumābhyāṃ tu kastūrī candanendubhiriti jñānārṇava vacanāt | 

gaṇḍakītīrapāṣāṇe svarṇe rajatatāmrayoḥ |
kāśmīra darpaṇe bhūrje cārū pīṭhe likhed vudhaḥ ||

iti dakṣiṇāmūrti vacanācca | manoramaṃ cittā hlādakaṃ | 

samāstrikoṇa śaktyatrāyatra | asya likhana paryāyo jñānārṇave | 

īśānādagniparyantāmṛjurekhāṃ samālikhet |
īśādagnestadagrābhyāṃ rekhe ākṛṣya deśikaḥ ||

ekī kṛtyā ca vāruṇyāṃ śaktirekhā parā priye |
trikoṇākāra rūpeyaṃ tasyā uparisaṃlikhet ||

trikoṇākāra rūpaṃ tu śakti dvayamudāhṛtaṃ |
pūrvaśaktyaya bhāge tu mānayaṣṭi varā likhet ||

rekhāṃ tu parameśāni vāyurākṣasa koṇagāṃ |
sandhibheda krameṇaiva tayoḥ śaktyāstataḥ paraṃ ||

rekhe ākṛṣya koṇābhyāṃ udayāṃ pūrvavat kuru |
vahnimaṇḍalametantu pūrvāgraṃ vīravandite ||

tacca trayamabhūdante tataḥ śṛṇu varānane |
pūrve śaktīśa vahnibhyāṃ koṇābhyāṃ suravandite ||

pūrvarekhāṃ tu vistārya tathā paścima vahnitaḥ |
vāyurākṣasa koṇābhyāṃ rekhāṃ paścimagāṃ likhet ||

vistārya yojayed devi sandhibheda krameṇa tu |
yonyagragāṃ pūrvadeśe dakṣiṇottarataḥ kramāt ||

tathā rekhe tathā saṃsthe paścimasyāṃ diśi kramāt |
koṇāgragāṃ yojayitvā daśakoṇaṃ tadā bhavet ||

tathaiva devadeveśi dvitīyaṃ daśakoṇakaṃ |
īśāna vahnige rekhe pūrvayonyagrayotkramāt ||

vistārya yojayet paścāt paścimasyāṃ diśi kramāt |
vāyurākṣasa koṇāgra rekhe vistārya pūrvavat ||

paścimāgre tadā devi yojayed indradiggate |
ekatra pūrvakoṇāgracchadvinī(?) tu manoharaṃ ||

yojayed deva deveśi yathā paṃktyasrakaṃ bhavet |
daśakoṇasya deveśi tyaktvā koṇa catuṣṭayaṃ ||

daśakoṇāntayordevi madhyarekhāḥ prakāśayet |
dve dakṣiṇe vibhāge tu tathā cottara bhāgage ||

ṣaṭkoṇasya tato devi sandhibheda krameṇa tu |
yoniṃ vahniṃ ca saṃyojya śakrāraṃ jāyate tadā ||

kakṣākakṣāgatā rekhā ṛjurūpāstu yojayet |

6a)

ṛjvākṛti yathā devi jāyateti manoharaṃ ||

saṃmukhaṃ pañcaśaktyagraṃ prāgagraṃ caturagnikaṃ |
vindu trikoṇava svāra cakrametad varānane ||

madhyacakraṃ tu jānīhi daśārayugalaṃ tathā |
śakrayonyaṅkitaṃ devi vāhyamadhyagataṃ bhavet ||

etaccakraṃ maheśāni sarvasaubhāgyavardhanaṃ |
sarvasāmrājyadaṃ devi sarvāpadvandhanāśanaṃ ||

anekahayamāṇikya suvarṇa paripūrakaṃ |
mahāmokṣakaraṃ devi vāgvilāsakaraṃ mahat ||

etad vāhye maheśāni vṛttaṃ pūrṇendu sannibhaṃ |
tadyutaṃ kuru mīnākṣi vasupatraṃ manoharaṃ ||

tataḥ ṣoḍaśapatraṃ tu vilikhet suravandite |
caturasraṃ caturdvāra sahitaṃ parameśvari ||

catuḥṣaṣṭīryataḥ koṭyo yoginīnāṃ mahāprabhe |
cakresmin sa viśeyāstāḥ sādhakaṃ mānayanti hi ||

caturasraṃ mātṛkārṇe maṇḍitaṃ siddhi hetave |
muktāmāṇikya ghaṭita samasthalavirājitaṃ ||

trailokya mohanaṃ nāma kalpadruma phalapradaṃ |
ṣoḍaśāraṃ candraviṃva rūpaṃ tu svakalālayaṃ(?) ||

sarvāśā pūrakaṃ bhadre satvapīyūṣavarṣitaṃ |
aṣṭapatraṃ maheśāni javākusumasannibhaṃ ||

sarvasaṃkṣobhaṇaṃ nāma sarvakāma pravartakaṃ |
etat trayaṃ varārohe sṛṣṭicakraṃ sukhapradaṃ ||

pūrvāmnāyādhi devyā tu maṇḍitaṃ sarvasiddhidaṃ |
caturdaśāraṃ deveśi dāḍimī kusumaprabhaṃ ||

ananta phaladaṃ bhadre sarvasaubhāgyadaṃ sadā |
daśāraṃ tapta hemābhaṃ sindūrasadṛśaṃ priye ||

sarvārthasādhakaṃ cakraṃ manaścittitadaṃ sadā |
dvitīyamapi paṃktyāraṃ javākusumasannibhaṃ ||

sarvarakṣākaraṃ cakraṃ mahājñānamayaṃ śive |
etat trayaṃ meheśāni sthiti cakraṃ sukhapradaṃ ||

dakṣiṇāmnāyadevyā tu maṇḍitaṃ sarvasiddhidaṃ |
aṣṭakoṇaṃ varārohe vālārka kiraṇāruṇe ||

padmarāgasamaprakhyaṃ sarvarogaharaṃ sadā |
udyat sūryasahasrābhaṃ vandhūkakusumaprabhaṃ ||

sarvasiddhipradaṃ cakraṃ sakalālayamīśvaraṃ |
trikoṇaṃ sarvasaṃbhūti kāraṇaṃ bhūtidaṃ sadā ||

vinducakraṃ varārohe sarvānandamayaṃ paraṃ |
sadāśivamayaṃ cakranāyakaṃ parameśvari ||

etaccakraṃ sadādhāra rūpaṃ brahmamayaṃ sadā |
paścimāmnāya saṃsevyaṃ trayamuttarapūjitaṃ ||

asmiñcakre ṣaḍadhvāno vartante vīravandite |
cakra patre tu deveśi yadābdhā vīravandite ||

patra trisandhibhāgeṣu bhuvanādhvā vyavasthitaḥ |
varṇādhvā mātṛkā rūpī kathayāmitavānaghe ||

6b)

vargāṣṭakaṃ mātṛkāyā dikṣu siddhaṃ yataḥ priye |
pārthivaṃ tanmayaṃ viddhi ṣoḍaśāraṃ kalātmakaṃ ||

aṣṭapatraṃ kādi varṇaiḥ kṣāntairdikṣu vidikṣu ca |
kādiḍhāntaḥ śakravarṇāḥ śakrakoṇeṣu saṃsthitāḥ ||

ṇakārādi bhakārāntā daśavarṇā daśārake |
makārādi kṣakārāntā dvitīyepi daśārake ||

varmāṣṭakaṃ cāṣṭakoṇe trikoṇe kathayāmite |
akathādi trirekhāntaṃ hakṣayugmaṃ tu madhyagaṃ ||

varṇādhvā kathitā devi mātṛkā pīṭharūpakaḥ |
ṣaṭtriṃśat tatvabhavitaṃ cakraṃ mūlānurūpataḥ ||

pañcasiṃhāsanonnaddhaḥ kalāndhā cakra śāsanāt |
sa vālā bhairavī yuktā mahātripurasundarī ||

tripurādyaṃvikāntādya cakraṃ vyāpya vijṛṃbhate |
mantrā dhvāyaṃ samākhyāto niścayena sadānaghe ||

evaṃ ṣaḍadhvani vimalaṃ śrīcakraṃ paricintayediti |
kevala bhūmau tu pūjā niṣiddhā yaduktamīśāna śivena ||

śaktiṃ nijaikyena tathaiva cakre citre paṭe vā prayajetta(?) bhūmau |
māhādamuṃ sthaṇḍilagāṃ yajedbhraśye trivargāditi mantrasiddhāḥ ||

puratrayamiti ātmavidyā śivatatvarūpaṃ somasūryavahnimaṇḍalātmakaṃ 
icchājñāna kriyātmakaṃ vāmājyeṣṭhā raudrī rūpa śaktitrayātmakaṃ vā | 
vījatrayaṃ mūlavidyā saṃvandhi | śrīkramasaṃhitāyāṃ | 

likhitvā vipulaṃ cakraṃ sindūreṇa mahojvalaṃ |
pūjayet sādhako nityaṃ pañcāśadakṣarānvitaṃ ||

mantramuccāryeti śeṣaḥ |

sarvādya vidyayā vālayā vālā kūṭatrayaṃ devi karaśuddhiṃ samācaret | tayaiva 
vidyayārakṣāṃ kuryādātmani sādhaka iti śrīkramasaṃhitā vacanāditi 
vāmakeśvara vacanamapyadanusāreṇaiva vyākhyeyaṃ | yadvā sa 
vindvādyasvaradvayavālātta vījātmikāyā yathā jñānārṇave | 

ādyaṃ vāgbhavamuccārya kāmavījaṃ dvitīyakaṃ |
kumāryāstu tṛtīyaṃ tu tripurā parameśvarī ||

karaśuddhikarī vidyā prathamā parameśvarī |
karaśuddhikarīṃ vidyāṃ madhyamādi talāntakaṃ ||

aṃgulīṣu dvirāvṛtyā karaśuddhiriyaṃ matā ||

nyasediti śeṣaḥ | madhyamāditi sthiti krameṇa | yathā vāyavīya saṃhitāyāṃ | 

madhyamādika niṣṭhāntaṃ nyasesthitimiti | 
nyāsāntaramāha tata iti dadyān nyasedityarthaḥ yathā dakṣiṇāmūrti saṃhitāyāṃ | 

karaśuddhividhiṃ kṛtvā caturāsana devatāḥ | 
pādayorjaṃghayorjānvormūlādhāre ca vinyaset ||

7a)

puṣpairvāḥ nāmayā vāpi manasā vā nyasen manūn |

devatāḥ mantrān jñānārṇave | tripureścādimaṃ tyaktvā bhuvaneśīṃ parikṣipet | 
anayātmāsanaṃ dadyāditi | 

tripureśī maheśāni trivījāha sthitā yadā | 
cakrāsana gatāṃ devi viddhi tripurasundarīṃ ||

tathā dakṣiṇāmūrtisaṃhitāyāṃ | 

śivavījādimaṃ vīja traya metadudīritaṃ ||

tripureśyā iti | śrīkramasaṃhitāyāṃ tu | 

tathaiva somavījaṃ tu ekārāntena saṃyutaṃ |
vījāgrasvarasaṃyuktaṃ śaktikūṭaṃ maheśvari ||

ebhiścakrāsanaṃ dadyāditi | somavījaṃ sakāraḥ | asvaraṃ hakāra iti | tathā 
jñānārṇave | 

tripureśi maheśāni vāgbhave kāmarājake |
śivacandrasamāyuktātārtīyai śivarūpiṇī ||

sarvamantrāsana gatā tripurā śrīriyaṃ matāṃ |
ātmāsana gatāyāṃ tu hitvā tārtīyamadrije ||

valamātmakamāropya sādhyasiddhāsana sthitā |
valamātmakaṃ valādyakṣara trayaṃ militaṃ varuṇaṃ śakrasaṃlagnamekādaśa 
svarānvitaṃ | vindunāmastakākrāntaṃ sādhyasiddhāsanaṃ mahahiti śrīkrama 
vacanāt | tata iti namaskāra niyuktayā kulavidyayā vālayā ṣaḍaṅganyāsa yogena 
rakṣāṃ kurvīteti saṃvandhaḥ || namaskāra niyuktayā saṃvodhanānte devīnāmānte 
namaḥ padaṃ yojanīyamiti kecit | hṛdayāya namaḥ śirase nama iti sarvatra namaḥ 
padamityapare tatra mantrāṃśena saha namaḥ padayogābhāvāt | ṣaḍaṅgamācared 
devi dvirāvṛtyā krameṇaditi vālāyāmabhidhāyāsmin prakaraṇe kumāryā 
tripureśānyābda *? stani ca pūrvavaditi jñānārṇave'bhidhānādadhika 
kalpanāyāḥ pramāṇā bhāva gauravagrastatvāccatena aiṁ namaḥ hṛdayāya 
namaḥ klīṁ namaḥ śirase svāhetyādi prayogaḥ sādhīyāniti bhāti | atra mudrā 
dakṣiṇāmūrti saṃhitāyāṃ | kaniṣṭhāṅguṣṭha rahitaistribhistu hṛdi vinyaset | 

madhyamānāmikāyāṃ tu nyasecchirasi mantravit |
śikhāṅguṣṭhena vinyasya daśabhiḥ kavacaṃ nyaset ||

hṛdatairnetravinyāsaṃ vinyaset parameśvari |
tarjanī madhyamābhyāṃ tu tatostraṃ vinyaset priye ||

śira iti aṣṭabhirvaśinyādibhi mantrānāha ||

jñānārṇave ||

avargānte likhed vījaṃ vahniphāntakṣamānvitaṃ |
vāmakarṇaviśobhāḍhyaṃ vindunādā"nkitaṃ priye ||

7b)

vaśinīṃ pūjayed vācāṃ devatāṃ devi suvrate ||

vahniṃ rephaḥ phāntaṃ vakāraḥ kṣamālakāraḥ vāmakarṇa ūkāraḥ tathā 
dakṣiṇāmūrti saṃhitāyāṃ | 

kavargānte kalayutāṃ parāṃ kāmeśvarīṃ yajet ||

jñānārṇave |

cavargānte dhāntanīlakṣamāturyasvarānvitaṃ |
mohinīṃ pūjayed vācāṃ devatāṃ tadanantaraṃ ||

dhānto nakāraḥ nīraṃ vakāraḥ | 

ṭa vargānte vā yutoya mukhasaṃsthaṃ sureśvari |
vāmakarṇendu vindvāḍhyaṃ vimalāṃ vāgadhīśvarīṃ ||

vāyuryakāraḥ toya mukhaṃ lakāraḥ | 

saṃhitāyāṃ |

ta vargānte jakālāgni vāmākṣīndu kalātmikāṃ |
advaṇāṃ pūjayed devi pavargānte ca kathyate ||

vyomavajvīmahīnīla vāyucandreṇa bhūṣitaṃ ||

anena jayinī pūjyeti | jaḥ svarūpaṃ vargyaḥ | kālomakāraḥ | 

kūrca tṛtīyaṃ jaṭharaṃ vahniturya svarānvitaṃ |
nādavindusamāyuktamiti śrīkrama vacanāt ||

vyoma hakāraḥ jīvaḥ sakāraḥ mahīlakāraḥ nīraṃ vakāraḥ vāyuryakāraḥ jhakāra 
praśleṣāḥ | uparodbhittamiti vāmakeśvara vacanāt | jñānārṇave | 

ya vargāntejāntakāla rephavāyu samanvitaṃ |
māyādyaṃ devatāṃ vācāṃ sarveśīṃ paripūjayet ||

jānte jhakāraḥ |

uddharen modinī vargāccaturthamiti vāmakeśvara vacanāt | atrāpyūkāra praśneyaḥ 
| ṣaṣṭasvarasamāyuktamiti śrīkrama vacanāt | māyāvinduḥ | 

kṣamavahnigataṃ turyavījena pariveṣṭitaṃ |
vindunāda kalākrāntaṃ kaulinīṃ vā ca marcayet ||

śavargānte maheśāni nyaset sarvārthasiddhaye ||

akāramakārau svarūpaṃ kaulinī pañcamaṃ devi kālavījo paristhitaṃ | iti 
vāmakeśvara vacanāt | atra sarvatra vāgdevatā padopādānādvaśinyādyāstat 
padayuktānyasanīyāḥ | tatra ca yathā śrutaṃ vihāre ityāpastambha vacanād vaśinī 
vāgdevatāyai nama iti vahuṣu tathā darśanāditi | vyūhakaṃ pādagulpha dvayaṃ 
śavarga kaulinī caiva nūrūsaṃsthāṃ nyaset parāmiti śrīkramavacanād rūpārabhya 
gulphayayantaṃ nyased ityarthaḥ | atra ca mātṛkārṇa svarūpaṃ ca vargāṣṭaka 
samanvitaṃ | vaśinīṃ mātṛkāṃ nyasyedvījāṣṭaka samanvitamiti jñānārṇava 
vacanāt vaśīnyādīnāmeva mātṛkā rūpatvena tannyāse naiva mātṛkā nyāsa 
siddhervāmakeśvarādaunoktaḥ | evaṃ ca śrīkramasaṃhitāyāṃ ||

8a)

śucirbhūtvā tu sarvatraṃ vaśinī nyāsamācaret |
iti sarvatantretyupakramya vaśinyādi samabhidhāya vālākūṭatrayamityādinā 
karaśudhyāsana catuṣṭayāṃganyāsa mātrābhidhānādeṣāmevāvaśyakartavyatā 
pratīyate | ata eva vāmakeśvaratantre pyetanmātrābhidhānamiti | krama sthāpye 
tadukta evādeyaḥ | athetyā tantaryavodhaka padopādāne api ca 
karaśuddhāvevanyāsānkaraṃ yuktaṃ | 

hastanyāsaṃ purā kṛtvā dehanyāsaṃ samācarediti nāradapañcarātravacanāt | 

ata evānyatrāstra mantreṇa karaśuddhi vādāva vihitācāryariti | vidyāyā eva 
paramaśuddhi hetutvādbhūtaśuddhyamabhidhānamatra adhikāri viśeṣaparatvād 
vā tasyāḥ ācārya caraṇairyogaprakaraṇe'bhidhānāt tasyā iti | 
nyāsamaṣṭabhirācaredityanantaraṃ vāmakeśvaratantre hemadi pātre 
sādhāresthāpayedarghamuttamaṃ | rocanā candra kāśmīra laghukastūrikāyutaṃ | 
karpūrareṇumāraśca karpūraścandrabhasma hi sāṅkaya iti trikāṇḍaśeṣāt | 
laghukṛṣṇā guruṇḍi śīghre ca laghu klīveḥ gurau triṣu iti | tatparyāyo 
jñānārṇave | 

vidhāya vāmabhāge tu caturasraṃ ca maṇḍalaṃ |
yantrikāṃ tatra saṃsthāpya śaṃkhaṃ tatra vinikṣipet ||

śuddhodakena saṃpūjya pūjayet kāraṇānvitaṃ |
ṣaḍaṃgaṃ tatra saṃpūjya sāmānyārthamidaṃ priye ||

atha vakṣye maheśāni viśeṣārghasya lakṣaṇaṃ |
ātma śrīcakrayormadhye caturasraṃ tu maṇḍalaṃ ||

sāmānyārghasya toyena deśiko bhūmi jānukaḥ |
trikoṇaṃ vṛtta ṣaṭkoṇaṃ yajet tatra tu maṇḍale ||

vahniṃ tatra vicintyātha pūjayed yaṃtrikā mayaṃ |
pūrvavat parameśāni trikoṇaṃ madhyagāṃ yajet ||

vyastakūṭairyajet tatra trikoṇe parameśvari |
dvirāvṛtyā ṣaḍaṅgāni ṣaṭkoṇeṣu prapūjayet ||

sauvarṇa rājataṃ cāpi pātraṃ saṃsthāpayet priye |
sūryarūpaṃ sūryavudhnyā yantraṃ pūrvavadā likhet ||

samastavyastakūṭaistu pūjayet pūrvavat kramāt |
viśeṣeṇa samāpūrya candra dravamayaṃ priye ||

pūrvavad yantramālikhya trikūṭāṃ yastu madhyagāṃ |
trikoṇaṃ cintayet tatra trikūṭaiḥ pūjitaṃ priye ||

akathādiṣu vargādyaṃ hakṣāsvantaramuttamam |
dvirāvṛtyā ṣaḍaṅgāni ṣaṭkoṇeṣu prapūjayet ||

haṃsenātmā samārādhya ānandena ca pūjayet |
mūlaṃ vidyāṃ japet tatra ṣoḍaśārṇāṃ parāṃ tataḥ ||

dhūpadīpo nivedyātha namaskunyārghake(?) punaḥ |
mudrāpadarśayet tatra sākṣād brahmamayo bhavet ||

8b)

prokṣayet tena cātmānaṃ pūjoprakaraṇāni ca |
sarvatra prokṣaṇaṃ kuryāt sarvaṃ brahmamayaṃ bhavet ||

ātma śrīcakramadhye cakrasya dakṣiṇabhāge yathā ṣaṭ?śatyāṃ cakrasya 
dakṣiṇabhāge maṇḍalamasya mudrayeti | yastrikāmayaṃ vahniṃ vicintya pūrvavat 
kuṃbhasthāpanavatpūjayediti saṃvandhaḥ | tatra vahni kalānāṃ pūjoktātāstu 
ṣaṭśatyāṃ bhūmnārtrikasyā jvalinī jvālinī visphuliṅginī suśrīḥ surūpākapinā 
havya kavya vahā tathā | 

vahnerdaśakalā jñeyā daśadharma phalapradā | 

yā * rṇa yuktāḥ prayajet krameṇamādhikottama iti | yajet tatretyuktaṃ 
vivṛṇoti trikūṭāmiti dvirāvṛtyo bhayatra yajedityarthaḥ | ṣaḍaṅgāni 
agnīśāsuravāyavya madhye dikṣvaṅga pūjanamiti dakṣiṇāmūrtyukta krameṇa | 
sauvarṇamiti aṅgulaṃ vasvaṅgula vihīnaṃ tu na pātraṃ kāraye kvacit | iti 
bhaviṣyapurāṇa vacanāt | tathā mahāvarāhatantre | 

śṛṇu devi pravakṣyāmi nālikela vidhiṃ śubhaṃ |
purā vai nirmitaṃ pātraṃ viviśvāmitre dhīmatā ||

viśvāmitrakapātraṃ tu sarvapātrottamottamam |
tasmin saṃpūjayed daiva siddhadevīśca sarvaśaḥ ||

tasya darśanamātreṇa ekaviṃśatikaṃ kulaṃ |
uddhariṣyatya saṃdeho gṛhastho bhavati priye ||

brahmahatyānipāpāni tathā viśvāsaghātake |
dṛṣṭvā pātraṃ nālikelaṃ sarvapāpaṃ praṇaśyati ||

kanyākoṭi pradānāni tathā hemaśatāni ca |
yo dadāti maheśāni rāhugraste divākare ||

tatphalaṃ koṭi guṇitaṃ nālikelārgha dānataḥ |
alābhe tasya pātrasya anyapātreṣu pūjayet ||

iṣṭvārgha pātraṃ deveśi brahmādyā devatāgaṇāḥ |
nṛtyanti sarvayoginyaḥ prītāḥ siddhiṃ dadanti ca ||

tathā devīpurāṇe |

hemarājatatā pāṇikāṣṭamṛcaulajāniṃ ca |
ratnādīni ca pātrāṇi śubharekhāṅkitāni ca ||

arghanaivedyapūjādyaṃ validāne prakalpayet | 

kāṣṭha viśeṣamāha kālikāpurāṇe yajñadārumayaṃ vāpīti | tathā |

sarvālābhe tu māheyaṃ svahasta ghaṭitaṃ yadi | 
āsanaṃ cārghapātraṃ ca bhayamāsādayena ca ||


sarvatra suvarṇavattāmramapi pātre tato'dhikamiti || sūryarūpamityādinā tat 
kalāpūjoktā taduktaṃ ṣaṭśalyāṃ | 

arghapātraṃ tu saṃsthāpya tatra pātrāsanopari | 
ravestu maṇḍalaṃ likhya kalāṃ tatra prapūjayet ||

tapinī tāpinī dhūmrā marīcī jvālinī ruciḥ |

9a)

suṣumṇā bhogadā viśvārodhinī dhāriṇī kṣamā |
raverdvādaśa vijñeyā sarvakāma phalapradā ||

kabhādyāvasudāḥ saurā ṣaḍantājñāvasevitāḥ | 
kabhaṃ tāpinyai namaḥ ityādi pūrvavaditi dakṣiṇāmūrtirapyāha | 

gandhādinārcitaṃ dhūpa dhūpitaṃ pātramuttamaṃ |
yantrikāyāṃ pratiṣṭhāpya pūrvoktaṃ yantramālikhet ||

tathaiva pūjayet kāma kūṭamuccārya sundari |
sūryapātramayaṃ tatra viśeṣeṇa ca pūjayet ||

viśeṣeṇeti ṣaṭśatyāṃ |

śarkarāmiśra payasā ghṛtena madhunā pivā |
arghapātraṃ samāpūrya somasya maṇḍalaṃ yajet ||

amṛtāmānadā pūṣā tuṣṭiḥ puṣṭirati dhṛtiḥ |
śaśinī candrikā kānti jyātsnā śrīḥ prītiraṅgadā ||

pūrṇāpūrṇāmṛtā kāma dāyinyaḥ svarajā kalāḥ |

aṁ amṛtāyai nama ityādi | śrīkramasaṃhitāyāṃ |

pañcaratnaṃ ca tanmadhye glūṁ slūṁ ca tadanantaraṃ |
mlūṁ plūṁ ca nlūṁ pañcadevi madhye trikoṇamālikhet ||

tanmadhye kalāmadhye caturdikṣu madhye ca glūṁ gaganaratnāya nama ityādi | 
akathādi trirekhātmakaṃ trikoṇaṃ vicintya pūrvavad yajed ityarthaḥ | 
paścimādyāgneyāttamakārādi ṣoḍaśa āgneyādyaiśānyāntaṃkādi ṣoḍaśa 
aiśānyādi paścimāntaṃ khādi ṣoḍaśaṃ vicintya madhye hasau cintayed iti 
haṃsena aṣṭākṣareṇa dakṣiṇāmūrti saṃhitāyāṃ | 

praṇavaṃ pūrvamuccārya parāṃ haṃsaḥ padaṃ tathā | 
tataḥ sohaṃ śivo devi vasuvargeyamīritā ||

haṃsapadaṃ sa visargaṃ tāraśca śaktirajapeti prapañcasārāt | ānandena 
ānandabhairavamantreṇa | mantramāha svayameva ebhiḥ samabhyarcya 
mantrairyajedānandabhairavaṃ | 

śivacandrau mātṛkānta kālaśakrāmvu vahnayaḥ |
vāyuśca vāmakarṇena yojito vindunāñchitaḥ ||

vījametatsamuccārya tathā cānandabhairavaṃ |
ṅentaṃ śikhā mantra yuktaṃ punarvījaṃ ca saṃlikhet ||

candraṃ kuryādimaṃ kuryāt karṇivāmākṣi yojayet |
sudhā devyai tato vauṣaṭ svayamānandabhairavaḥ ||

anena candra saṃpūjya pūjārhā kalaśo bhavet ||

śiro hakāraḥ candraḥ sakāraḥ mātṛkāntaṃ kṣakāraḥ kālomakāraḥ śakraḥ 
lakāraḥ amvuvakāraḥ vahnirephaḥ vāyuryakāraḥ vāmakarṇe dīrghokāraḥ śikhā 
vaṣaṭ | candramiti śivacandrayorvṛtyāsaḥ vāmākṣi dīrghaikāraḥ mūlavidyāṃ 
saptadhā japet | nivedya darśayitvā mudrāḥ saṃkṣobhādyāḥ | 

9b)

ṣaṭśatyāṃ evamarghasya pādyasya tathaivācamanasya ceti pātraṃ nyasediti śeṣaḥ 
| 

śāradātilake | 

arghasyottarataḥ kāryaṃ pādyaṃ sā ca manīyakamiti || 

iti śrīmanmukundaviracitāyāṃ saubhāgyataraṅgiṇyāṃ dvitīyā laharī || 


arghāntaraṃ vāmakeśvare |

tataḥ padmanibhāmiti dhyānaṃ | jñānārṇave | 

evaṃ vinyastadehaḥ satsarvātmā sarvasādhakaṃ |
dhyāyan nirāmayaṃ vastu jagattraya vimohinīṃ ||

aśeṣa vyavahārāṇāṃ svāminīṃ saṃvidaṃ parāṃ |
udyat sūryasahasrābhāṃ dāḍimī kusumaprabhāṃ ||

javākusumasaṃkāśāṃ padmarāgasamaprabhāṃ |
sphurad ratna nibhāṃ taptakāñcanābhāṃ pareśvarīṃ ||

raktotpaladalākāra pādapallavarājitāṃ |
anargharatnaghaṭitamañjīra caraṇa dvayaḥ ||

yadāṅgulīya nikṣipta ratnaṃ tejo virājitāṃ |
kadalī lalitastambhasukumārorūmīśvarīṃ ||

nitamva vimvavilasadrakta vastra pariskṛtāṃ |
ratnāṃśuka sphurat tejo vyāptastrailokya maṇḍalāṃ ||

divyakañcukasaṃrāja ukta ratnavicitritāṃ |
mukhalāvadhumāṇikya kiṅkiṇīnādavidhamāṃ ||

alakṣya madhyagāṃ nimnanābhiṃśātodarīṃ parāṃ |
romarājīlatābhūta mahākuca phalānvitāṃ ||

suvṛtta nivṛtottuṅgakucamaṇḍalarājitāṃ |
anarghya mauktika sphurahārabhāravirājitāṃ ||

navaratna prabhārājagnaiveya varabhūṣaṇāṃ |
śruti bhūṣāmanoramya sugaṇḍasthalamañjarīṃ ||

udyadāditya saṃkāśātāṭaṅka sumukha prabhāṃ |
pūrṇacandramukhī padma vadanāṃ vidrumādharāṃ ||

smitamādhurya vijita brahmavidyā rasaprabhāṃ |
sphuranmadanako daṇḍa subhruvaṃ padmalocanāṃ ||

lalāṭapaṭṭasaṃrāja sadratnatilakāñcitāṃ |
muktāmāṇikyaghaṭita mukuṭasthalakiṅkiṇīṃ ||

sphuraccandrakalārājānmukuṭāṃ locanatrayāṃ |
pravālavallīvilasadvāhuvallī catuṣṭayāṃ ||

karpūra sakalonmiśratāmbūlāpūritānanāṃ |
pravālavallighaṭita vamākṣauma(?) guṇānvitāṃ ||

dvitīyā candrarekhābhaśaśimākarṣaṇakṣamāṃ |
sadvidya bhramarībhūtaguṇenekṣu sarāsanāṃ ||

kamalāmalasaṃrājat pañcavāṇāṃśca vibhratīṃ |
sarvadevamayīmamvāṃ sarvasaubhāgyasundarīṃ ||

sarvatīrthamayī vidyāṃ sarvakāma prapūraṇīṃ |
sarvaśāstramayīṃ nityāṃ sarvāgamaṃ namaskṛtāṃ ||

sarvāmnāyamayīṃ devīṃ sarvāyatana sevitāṃ |

10a)

sarvānandamayī jñāna vaśagāṃ saṃvidaṃ parām ||

vāmāghūrdvayorādyai adhasthayorapare ityāyudha dhyānaṃ | 
vastunastu dakṣe'ṅkuśābhayaprokte vāme pāṇamakheṣṭadamiti daśapaṭalyāṃ 
vāmenābhaya saṃyuktaṃ varadaṃ dakṣiṇenadityuttaraṣaṭke ca 
bhuvaneśyāmabhidhānādyatheṣṭamevāyudha cintanamiti 
itthamevaiśvaryamapyupapadyate | sarvadevamayītyanenāsyāḥ śravaṇādinā 
sarvadeva śravaṇādi janya puṇya prāptiriti | evamayepi yathāyogyamuttamaṃ | tathā 
vāmakeśvare | 

mahātripuramudrāṃ tu smṛtvā vāhanarūpayā |
vidyayā vāhya subhage namaskāra niyuktayā ||

pūrvoktayā sādhakendro mahātripurasundarīṃ |
cakramadhye tu saṃcintya tataḥ pūjanamācaret ||

mahātripuramudrā trikhaṇḍā mudrā mudrayā hi trikhaṇḍayeti jñānārṇavāt | 
dakṣiṇāmūrtisaṃhitāyāṃ | 

pūrvokta yoni mudrāyāḥ pṛthak daṇḍa trayaṃ kuru |
aṃguṣṭhābhyāṃ kaniṣṭhābhyāṃ madhyamābhyāṃ krameṇa tu ||

trikhaṇḍānāma mudreyaṃ tripurājñāna karmaṇi |
āvāhana rūpayā bhairavyā taduktaṃ svayamevaha ||

sa vīja * samārūḍhāmāghāmagrāsana sthitāṃ |
sarvārthasādhakī vidhā devyāvāhana karmaṇīti ||

hasavījaṃ hakāra sakārau tadā rūḍhāṃ ādyāṃ ātmarakṣāṃ vidyāṃ tṛtīyaṃ tu 
repha hakāra yuktaṃ | dakṣiṇāmūrtisaṃhitāyāṃ | mudrāḥ saṃdarśaye devi 
tarpaṇai tridhā yajet | 

sarvopacārairārādhya mānasaiḥ prakaṭaiḥ śubhaiḥ | 
dhūpadīpairnivedyāntaiḥ punarmudrāstu darśayet ||

punaḥ saṃtarpya deveśi tithi nityāṃ prapūjayet |
mudrāḥ saṃkṣobhādyātstarpaṇaṃ tatvamudrayā ||

tarpaṇāni punardatvā trivāraṃ tatvamudrayā ||

aṃguṣṭhānāmikābhyāṃ ca tatvamudreyamīriteti svayamuktatvāt | dravyamāha 
ṣaṭśatyāṃ | 

tarpayeśca madhudravyairghṛtaiśca madhumiśritaiḥ | 
anyaścāmṛta dravyaiśca tarpayet paradevatāṃ ||

upacārairarghādibhiḥ |

tannivedanaparyāya māha somaśaṃbhu hṛtpuraḥ saramuccārya pādyādīni 
nivedayet | 

namaḥ svadhāya svāhā ca vauṣaḍiti yathākramaṃ |
pādyaṃ pādāmvuja dvande vaktre cācamanīyakam ||

arghyaṃ śirasi devasya puṣpadurvākṣatāni ca | 
tena mūlavidyāṃte śrīmahātripurasundari ||

etat te pādyaṃ nama iti śyāmākadūrvā padmasahitaṃ jalaṃ dadyāt | 
evamarghyādikamapi vidyā tṛtīya khaṇḍena vā | upacārāntaraṃ namaḥ pade naiva 
| puṣpaṃ samarpayed devi mudrayā jñāna saṃjñayā | 

10b)

aṃguṣṭha tarjanī yogājjñāṃna mudrā prakīrtiteti jñānārṇacokta viśeṣaḥ 
puṣpaḥ | tathā jñānārṇave | 

etasmin samaye devi tithi nityāṃ prapūjayet | 
kāmeśvaryādikā nityā vicitrāntā maheśvari ||

pratipatpaurṇamāsyantu tithirūpā prapūjayet |
vibhāvya ca mahātryastramagradakṣottara kramāt ||

rekhāsuvilikhet tatra pañcapañca krameṇa tu |
akārādhyāstu karṇāntā dakṣiṇāyāṃ vicintayet ||

tataśca pūrvarekhāyāṃ dīrghakarṇādi pañcakam |
vilikhyottara rekhāyāṃ śaktyādi vilikhet tataḥ ||

anusvārānta mātrāstu visarge ṣoḍaśī yajet |
vāmāvartena deveśi nityāḥ ṣoḍaśakīrtitāḥ ||

pratipattithimārabhya paurṇamāsyantamadrije |
ekaikāṃ pūjayen nityāṃ mahāsaubhāgyamāpnuyāt ||

kṛṣṇapakṣe maheśāni pūjayet tithi maṇḍalam |
vicitrādyā varārohe yāvat kāmeśvarī bhavet ||

pūjanīyā vilomena hānyāṃ tu parameśvari |
kalāḥ ṣoḍaśa deveśi yastu candrakalā kramāt ||

sasaubhāgyaṃ mahādevi prāpnoti guruśāsanāt |
kāmeśvaryādikā nityā pūjayitvā kramāt tataḥ ||

tithinityāṃ tridhā devi pūjayed bhāgya hetave |
punaḥ śrītripurāṃ vidyāṃ yajet saubhāgya hetave ||

mahātryasraḥ ante trikoṇaṃ | karṇāntāḥ ukārāntāḥ | tena kāmeśvaryādyāḥ 
pañcadakṣiṇāyāṃ koṇāyādyāgneyāmtaṃ(?) | dīrghakarṇādi 
mahāvidyeśvaryādi pañcakaṃ pūrvarekhāyāṃ āgneyādīśānāntaṃ | śaktyādi 
nīlapatākādi pañcakaṃ uttararekhāyāṃ īśānādi koṇā * *? | 
śaktiḥ eḥ vāmāvartena devyā iti vadanti tatva vindu cakrasya 
vidyamānatvādvibhāvyetyanupapatteḥ aṣṭakoṇādibhyoḥ 
svalaghutvānmahadviśoṣaṇānupapatteḥ asya paścimadakṣottara rekhatvādagna 
dakṣottarakramādityanupapatteśca tataścaturakṣād vahirmahātrya svaṃvibhāvya 
tatra koṇā pādāgneyāntaṃ tadā dīśānāntaṃ tadādikoṇāyantaṃ 
pañcapañcarcayediti paramārthaḥ | ṣoḍaśīṃ madhye yadāha dakṣiṇāmūrti 
madhye devī mayī devīṃ mahānityāṃ prapūjayet | devīmayīṃ pañcadaśa 
nityātmikāṃ pañcadaśanityā uddhṛtya etat sarvātmakaṃ vastu 
tripuretyabhidhīyate | iti svayamabhidhānāditi | evaṃ sarvāḥ saṃpūjya tat tat 
tithirūpāyāstattattithau punaḥ pūjāmāha pratipaditithi vṛddhau dina dvaye ekaiva 
pūjyabhyāse vai kasmin dine nityādvaya pūjayediti jñeyaṃ |

11a)

svasvasthāne pūjanīyeti | punariti etat tu nityameva | śrīkramasaṃhitāyāṃ tu 
kāmeśvaryādi nityāśca devyaṅge paripūjayediti | tantrarājepyevameveti | tathā 
jñānārṇave | 

śṛṇu devi pravakṣyāmi nityāmaṇḍalamuttamam | 
kāmeśvarī mahānityā sarvalokavaśaṃkarī ||

vārāṃtāraṃ ca tvat prānte kāmeśvari padaṃ likhat |
icchā kāmaphalaprānte prade sarvapadaṃ likhet ||

tataḥ satvavaśaṃ vrūyāt kavi sarvajagat padam |
kṣobhānte tu kavi vrūyād hūṃkāra dvitayaṃ likhet ||

pañcavāṇān samālikhya saṃhāreṇa kumārikāṃ |
eṣā kāmeśvarī nityā prasaṅgāt kathitā priye ||

hūṃkāra dvitaye nitye * * * ḥ samīvilaḥ kṣobhānte kavi hūṃ hūṃ 
vāṇāśca parameśvari iti dakṣiṇāmūrtivākyaikavākyāditi | tathā vāgbhavaṃ 
bhagaśabdānte bhuge bhagini cālikhet | 

bhagodari bhagānte ca bhagamāli bhagāvahe |
bhagaguhye bhagaprānte yoniprānte bhagāstataḥ ||

nipātini ca sarvānte tato bhagavaśaṃkari |
bhagarūpe tato lekhyaṃ nīlajāyata locane ||

nityaklinne bhagaprānte svarūpe sarvadā likhet |
bhagāni me sthāna yeti varadekha samālikhet ||

rete sure te bhagā klinne klinna drave tataḥ |
kledaya drāvaya cātha sarvasatva bhageśvari ||

amoghe bhagaviśve cakṣu bhakṣo bhaya sarva ca |
satvān bhageśvariṃ vrūyād vāgbhavaṃ vlūṁ jamādikaṃ ||

bheṁ vlūṁ moṁ vlūṁ ca heṁ vlūṁ ca heṁ klīṁnne ca tataḥ paraṃ |
sarvāṇi ca bhagānyante me vaśaṃ cānayeti ca ||

strīvījaṃ ca haraprānte valemātmakamakṣaraṃ |
bhuvaneśīṃ samālikhya vidyeyaṃ bhagamālinīṃ ||

sarvasatvabhageśvarīti devī saṃvodhanaṃ | jamādikaṃ vlūṁ tena jaṁ vlūṁ iti | 
vale iti saṃyuktaṃ | 

parāvījaṃ samuccārya nityaklinne madadrave | 
agnijāyānvito mantro nityaklinne yamīritā ||

praṇavaṃ pūrvamuccārya tathāṅkuśayugaṃ likhet |
tanmadhye vilikhed devi paromātmakamakṣaraṃ ||

ca vargamatryahīnaṃ tu vilikhedagni saṃhitaṃ |
caturdaśa svaropetaṃ vindunādāṅkitaṃ pṛthak ||

vahnijāyānvito mantro bheruṇḍāyāḥ phalapradaḥ | 

tanmadhye aṅkuśadvayāntaḥ bharomiti saṃyuktaṃ | oṅkāramuccārya 
aṅkuśābhyāṃ suveṣṭhitamiti dakṣiṇāmūrti vacanāt | 

bhuvaneśīṃ samuccārya caturthyā vahni vāsinīṃ | 
hṛdantoyaṃ manurdevi nityeyaṃ vahnivāsinīṃ ||

praṇavaṃ bhuvaneśānīṃ phalamātmakamakṣaraṃ |

11b)

sa visargaḥ śaśī paścānnityaklinte madadrave | 
vahnijāyānvitā vidyā sarvaiśvarya pradāyinī ||

mahāvidyeśvarī nityeti | pharemitirsaṃyuktaṃ | śaśīsakāraḥ | 

parāvījaṃ samuccārya śivadūtīṃ cakṣe yutāṃ |
hṛdantoyaṃ manudevi dūtīyaṃ sarvakāmadā ||

oṃkāravījamuccārya parāṃ kavacamālikhet |
svecchandoḥ samālikhya strīvījaṃ ca samālikhet ||

hūṁkāraṃ kṣeparācāstraṃ vidyeyaṃ dvādaśākṣarī |
tvaritā nāma vidyeyaṃ triṣu lokeṣu durlabhā ||

sarvasiṃhāsanamayī vālaiva kulasundarī |
vālayā puṭitāṃ kuryāt tathā vai nityabhairavīṃ ||

pañcavāṇāśca deveśi nityāśakrākṣarī matā |
pañcākṣarairvāṇa vījairnityeyamaparāpriye ||

nityabhairavīṃ svayamāha |

ḍākinī rākinī vīje lākinī kākinī yugāt |
vīje ālikhya deveśi yojayeccandra sūryayoḥ ||

ādyanaikāra saṃyuktamanyadīkāra maṇḍitaṃ |
śakra svarānvitaṃ devi tārtīyaṃ vījamālikhet ||

vindunāda kalākrāntaṃ tritayaṃ girisaṃbhave ||

kalā visargaḥ vindunādayutaṃ cāghayugmamantyaṃ vasargavaditi dakṣiṇāmūrti 
vacanāt | 

etasyā eva vidyāyāḥ ṣaḍvarṇānkramatasthitān |
viparītānmadet prauḍha vidyeyaṃ bhogamokṣadā ||

nityādyā bhairavī devīti | ḍākinyādīnāmādyākṣarāṇyeva vījāni | lākinyādi yugāt 
tadanantaraṃ candrasūryayorvīje sahau ālikhya yojayediti saṃvandhaḥ | viparītān 
hādiḍāntāniti | pañcavāṇāha dakṣiṇāmūrtiḥ takārāntāntamālikhya dvidhā 
vahni samanvitam |

ananta vāma netrābhyāṃ vindvindu paribhūṣitaṃ |
kāmavījaṃ ca kālādi tadādi pṛthivī yutaṃ ||

dīrghakarṇendu vindvāḍhyamalapāntaṃ likhet kramāt |
ukārāntāntadakāraṃ kālādi tadādi vakāraḥ ||

ajapāntaṃ saḥ iti | 

praṇavaṃ bhuvaneśīṃ ca phalamātmakamakṣaraṃ |
mrūmātmakaṃ dvitīyaṃ ca bhuvaneśyaṅkuśaṃ tataḥ ||

nityaśabdaṃ samutkṛtya saṃvudhyā tu madadravāṃ |
kavacaṃ cāṅkuśaṃ caiva vidyānīlapatākinī ||

rephamiti saṃyuktaṃ dvitīyamiti pūrvavījāpekṣayeti | tathā dakṣiṇāmūrti 
saṃhitāyāṃ | 

śiracandrakhapātāgni rudra svaravibhūṣitaṃ |
vindunāda kalākrāntaṃ vijayai namo likhet ||

khakāraṃ svarūpaṃ pāntaṃ phakāraḥ |

jñānārṇave |

candravāruṇasaṃyuktaṃ tāravījaṃ ca saṃlikhet |
caturthyā tu tato devi vilikhet sarvamaṅgalām ||

hṛdantoyaṃ manurdevi nityeyaṃ sarvamaṅgalā ||

tāravījaṃ sa vindurokāraḥ |

12a)

tāraṃ hṛdbhagavatyante jvālāmālini devi ca |
dviruccārya ca sarvānte bhūtasaṃhārakārike ||

jātavedasi saṃlikhya jvalanti padamuccaret |
jvāleti prajvāla dvandvaṃ hūṁkāra dvitayaṃ likhet ||

vahnivīja trayaṃ hūṁ ca astra svāhānvito manuḥ |
iyaṃ nityā mahādevi jvālāmālinikā parā ||

jvāletyapi yugaṃ jvāla yugmamiti saṃhitoktaḥ | 
hūṁ ceti hrasvaṃ vahniṃ tridhā ca kavacamiti tatraivoktaḥ | 

kavargāntaṃ svarāntaṃ ca śakrasvaravibhūṣitaṃ |
vindunāda kalākrāntaṃ vicitrā parameśvari ||

kavargāntaṃ cakāraḥ svarāntaṃ kakāraḥ | cakrānugraha vindvindubhūṣitaṃ 
manumalikhediti dakṣiṇāmūrtirāha | 

etat sa paryāyamāha dakṣiṇāmūrtisaṃhitāyāṃ | 
hṛllekhāṃ ca śriyo vīja nādau saṃyojayet tataḥ ||

nāmānte śrīpadaṃ vākyaṃ pādukāṃ pūjayāmi ca |
anena kramayogena saṃpūjyāḥ sarvamātaraḥ ||

caḥ pūjādau namaḥ padādīn samucinoti pādukāṃ pūjayāmīti namaskārastathā 
bhavet | 

svāhā home tarpaṇe ca tarpayāmīti saṃsmaret ||

ityagre svayamabhidhānāt |

pūjayāmi sthāne tarpayāmīti jñeyaṃ yogyatvāditi tenādau vījadvayaṃ 
tataścaikaika svarastataśca mantrastato nāmeti jñeyaṃ | sarvamātara ityukte 
ragnepyayameva paryāyaḥ ata eva kalā pūjā pāpapīyaṃvīti(?) 
vityapāstaṃ | tathā jñānārṇave |

etasmin samaye devi guruṃ saṃpūjayed vudhaḥ |
madhya prāhu tryasra saṃdhye tu gurupaṃktiṃ tridhā yejet ||

parākhyān pūjayedādau parāparavibhaktikām |
tato'parāṃstridhā devi guruṃ saṃpūjayet priye ||

divyaughaṃ tu parānviddhi saptasaṃkhyān varānane |
parāparākhyāḥ siddhaugha mānavaughaṃ śṛṇu priye ||

aparāhneti madhyeti vindu paścima tryasrayoḥ |

taduktaṃ saṃhitāyāṃ |

vimalājayinī madhye pūjayed gurumaṇḍalaṃ |
ānandanātha śabdāntāḥ puruṣāḥ parikīrtitāḥ ||

amvāntā guravo jñeyāḥ strīliṅga parameśvari |
malitrayeṇa guravaḥ saṃpūjyāḥ siddhi hetave ||

aliḥ paṃktiryathā yoginīrahasye |

atha yajed guruṃ divyaṃ siddhaṃ ca mānadaṃ kramāt |
caturasrāntare devi pūrvādi paṃktino vudhaḥ ||

pūrvādi divyaṃ siddhaṃ mānavaṃ ca paṃktito yajeditva tvayā devī 
paścāduktasthale yāmyādi saubhyāntaṃ svāgramārabhya paścimāntaṃ paṃkti 
trayeṇa pūjayediti caturasraṃ devī paścimasthaṃ vimalā jayinī tryasra 
dvayamadhyaṃ | etacca svaguroḥ sakāsād vedyaṃ saṃpradāya vāttulyāt |

12b)

taduktaṃ jñānārṇave | 

saṃpradāyā aneke ca jñātavyaṃ ca guru kramāt |
ajñāta guruśiṣyāṇāṃ kathayāmi varānane ||

gurubhyo nama uccārya pādukābhyo namo likhet |
guravante paramānte ca gurubhyo nama ityapi ||

eteṣāṃ pādukāṃ tadvad ācāryebhyo namo bhavet |
ācārya pādukāṃ tadvat pūrvasiddhāstathā dvidhā ||

sāmānya guruśiṣyāṇāṃ gurupaṃktiriyaṃ bhavet |
gurupaṃktiṃ prapūjyātha svayaṃ śrītripurā bhavet ||

gurupaṃkti vihīnastu puruṣapaṃktivarjitaḥ |
sāmānya gurupaṃktyā tu na bhavet paṃktivarjitaḥ ||

sādhāraṇāstu guravaḥ sarvabhedeṣu vai samāḥ |
gurvanta ityasya pādukābhyo nama ityanena saṃvandhaḥ ||

eteṣāmiti paramaguru pādukābhyo nama iti evamagnepi |
dvidhā pūrvasiddhebhyaḥ pūrvasiddha pādukābhya iti ||

vāgbhavādimiti prapañcasārāt tadvījamādau yojyameteṣāṃ sarvabhedeṣu 
kāmarāja lopā mudrādiṣu | sāmānya guravopi paṃkti trayeṇa pūjya ante catvāraḥ | 

mānavaughāntike paścāt svaguru dvitayaṃ yajet |
parame śrīguruḥ paścād guruḥ paramasaṃjñakaḥ ||

svagurūśca maheśāni pūjayet tu gurutrayaṃ |
atha vāmānavaughānte ekaṃ svagurumarcayet ||

athāstavaraṇaṃ kuryācchrī vidyā manuvittamaḥ |
śrīcakrasya maheśāni madhye devyaṅga pūjanam ||

agnīśāsuravāyavya madhye dikṣvaṅga pūjanam |

trikoṇa madhye vakṣyamāṇayukteḥ | madhye devyagne yathā icchā 
hṛdayamāgneyāmaiśānyāṃ tu śiro yajet | 

nai-ṛtyāṃ tu śikhā pūjyā vāyavyā kavacaṃ yajet | 
abhyarcya purato netraṃ dikṣu cāstramathārcayediti || 

śāradā tilake || 

tuṣārasphaṭika śyāmanīla kṛṣṇāruṇārciṣaḥ |
varadābhaya dhāriṇyaḥ pradhānatanavastriyaḥ ||

caturasra ityapare aṅgamantrāṇāṃ pūjākhyaṃ namontanā śiraḥ prabhṛtīnāṃ 
pramāṇaṃ tu pūjākalpalatāyāṃ manveṣaṇīyamiti | dakṣiṇāmūrti saṃhitāyāṃ | 

trailokya mohane cakre pañcāśad varṇavigrahe |
prakaṭāstatra saṃpūjyāḥ siddhayo daśasundari ||

sadyaḥ saṃtapta hemābhāḥ pāśāṃkuśadharā priye |
mahābhāṇḍāra ratnāni sa suvarṇāni vai nidhīn ||

prayacchantī sādhakebhyaḥ padmahastāstu pūjayet |
aṇimālaghimāsiddhi mahimeśi svarūpiṇī ||

vaśitva siddhiprākāsyā bhuktiricchā tathā bhavet |
prāpti siddhiḥ sarvakāmā siddhayaḥ prakaṭā? yajet ||

dvāradakṣiṇabhāge tu tathā koṇe ca tatkramat |

13a)

ubhaye'dha urdhvaṃ jñānārṇave |

prāptisiddhiḥ sarvakāma siddhiśca parameśvari |
adhorddha kramarūpeṇa jñātavya surasundari ||

adhaḥ nai-ṛtya urdhvaṃ aiśānyedigīśārcāvyāṃ pannagādhīśamadha 
ūrdhvaṃ pitāmahe tyukta krame viṣṇu nai-ṛte vidhimīśvare iti vāyavī yoktaḥ 
| nai-ṛteśvara padaṃ padmīyaparaṃ vā kālikāpurāṇe | 

nair-ṛtya paścimāntaḥstha * mattaṃ śvetavigrahaṃ |
aiśānya pūrvayormadhye brahmarṣī saṃsitavratamiti brahmā ṛṣayaśca |?

ata ūrdhvaṃ kramāt pūjyāḥ paścimāśādi deśikaiḥ |
brāhmī māheśvarī caiva tathendrāṇī tṛtīyake ||

kaumārī vaiṣṇavī ṣaṣṭhī tathā vārāhikā bhavet |
cāmuṇḍā ca mahālakṣmīrapareṇa ca bhāgataḥ ||

pāśāṃkuśadharāḥ sarvāḥ krameṇa dadhatī smaret |
vidyāṃ śūlaṃ ca vajraṃ ca śaktiṃ cakraṃ gadāṃ tataḥ ||

vaidūryamālikāṃ padmaṃ krameṇa parameśvari |
sarvābharaṇasaṃpannāḥ saṃsmaret siddhi hetave ||

paścima padena devyātmano madhye mevocyate |
uttarāṇāṃ mukhe devi yadā cakraṃ samuddharet ||

uttarāśā tadā devi pūrvāsaiva na saṃśayaḥ |

iti jñānārṇave | 

uttarādīnāṃ pūrvādi padenābhidhānāt | tadādi svavāmāvartena pūjayediti | tathā 
iśatyāṃ tatra prathamarekhāyā maṇimādīni pūjayet | 

tato dvitīya rekhāyāṃ brahmāṇyādīni pūjayet |
tatra tṛtīya rekhāyā saṃkṣobhādīni pūjayet ||

saṃkṣobhādīnyāha jñānārṇave |

saṃkṣobhadrāvaṇākarṣavaśyonmāda mahāṃkuśāḥ |
khecarī vījayonyākhyāṃ trikhaṇḍāṃ ca prapūjayet ||

vāmabhāge tu saṃpūjya vāyavyādiṣu pūrvavat |
pañcavāṇaiḥ pañcamudrāḥ karodvātmakamakṣaraṃ ||

ādyaṃ tu rudrabhairavyā vījaṃ sadāśivaṃ tataḥ |
kevalaṃ vāgbhavaṃ devi krameṇa tu catuṣṭayam ||

caturmudrāṣṭa vījāni navamudrāsu ca kramāt |

vāmabhāge ikṣu saṃpūjyeti | 

karomīti saṃyuktaṃ |

rudrabhairavyā svavījaṃ vijayāvījameva ca | 

sadāśiva vījaṃ manurapyāha | saumiti dakṣiṇāmūrtisaṃhitoktaṃ | 
dhyānayuktamanenaiva | 

mudrāṃ saṃdarśayen mantrī vandhūka kusuma prabhā |
nānālaṃkārasubhagāstrailokyavaśakāriṇī ||

svasvamudrāḥ karāḥ sarvāḥ śrīvidyā sa mukhīḥ smaret |

etat saparyā dakṣiṇāmūrti kramasaṃhitādiṣunontā'taḥ pañcamī vyatirikta vidyāsu 
niyateti vyavasthīyate | tatprakaraṇe ṣaṭśatyādiṣvabhidhānāt | jñānārṇave | 

etāḥ saṃpūjya cakreśī tripurāṃ pūjayet parāṃ |
aṇimā siddhipurataḥ sarvakāmānusādhakīm ||

13b)

sarvasaṃkṣobhiṇī mudrāṃ darśayet kamalānane |

asyāmantramāha yoginī hṛdaye |

karaśuddhi kavītvādyā dvitīyātvātmarakṣikā |
ātmāsanagatā devi tṛtīyā tadanantarā ||

cakrāsanagatā paścāt sarvamantrāsanasthitā |
madhye siddhāsanā ṣaṣṭhī māyā lakṣmī tathā parā ||

mūrtividyā ca sā devī saptamī parikīrtitā |
aṣṭamyā vāhanī vidyā navamī bhairavī parā ||

mūlavidyā samākhyātā trailokya vaśakāriṇī |
parāśaktirvālā tṛtīyaṃ iyameva mūrti vidyā ||

aṣṭamī bhairavīti saṃvandhaḥ | 

āsāṃ nāmāni vakṣyāmi yathārtha kramayogataḥ |
tatrādyā tripurā devī dvitīyā tripureśvarī ||

tṛtīyā ca tathā proktā devī tripurasundarī |
caturthī ca tathā proktā devī tripuravāsinī ||

pañcamī tripurāśrīḥ syāt ṣaṣṭhī tripuramālinī |
saptamī tripurā siddhā aṣṭamī tripurātmikā ||

navamī tu maheśāni mahātripurasundarī |
pūjaye cakramādetā navacakre purodine ||

dhyānaṃ dakṣiṇāmūrtirāha |

tripurā sphaṭikāṃbhāsā muktā raktavibhūṣitā |
pustakaṃ cākṣamālāṃ ca kamalaṃ padmamuttamam ||

vibhratī siddhaye cintyā mahāpāpa nikṛntanī |

pustakādi vāmādhastanādi tadūrddhāntaṃ yatheṣṭaṃ vā * *? yukteḥ 
| mudrālakṣaṇamāha sa evaṃ anāmābhyāṃ kaniṣṭhābhyāṃ madhyame vodhayet 
tataḥ | 

aṃguṣṭhā candra(?) lagnau daṇḍavat tarjanī dvayaṃ | 

saṃkṣobhiṇī mahāmudrā tataḥ pūjāṃ nivedayed dakṣamāṇāt | 
dvitīyamāvaraṇamāha sa eva | 

sarvāṃ sā pūrake cakre kalāsvara vijṛmbhate |
paścimādi vilomena guptāḥ saṃpūjayet kramāt ||

kāmādi karṣaṇī nityā vudhyākarṣaṇikā tathā |
ahaṃkārākarṣaṇī ca śabdākarṣaṇikā tathā ||

sparśākarṣaṇikāstadvadrūpā karṣaṇikā tataḥ |
rasākarṣaṇikā devī gandhākarṣaṇikā tathā ||

cittākarṣaṇikā tadvaddhairyākarṣaṇikā priye |
smṛtyākarṣaṇikā devī nāmākarṣaṇikā tathā ||

vījākarṣaṇikā tadvadātmākarṣaṇikā priye |
amṛtākarṣaṇī nityā śarīrākarṣaṇī tataḥ ||

etā nityā kalā devi candramaṇḍalamadhyagāḥ |
svaralagnāḥ smaren nityaṃ śravat pīyūṣavarṣiṇī ||

pāśāṃkuśasudhāpūrṇa kāśmīra ghaṭadānadāḥ |

kāśmīra ghaṭaḥ sphaṭita ghaṭaḥ | pūrvadevāyudhacintanaṃ | vilomena 
svavāmāvartena jñānārṇave | 

cakreśīṃ pūjayed devīṃ tripureśīṃ samṛddhidām |

14a)

kāmākarṣaṇarūpāyāḥ purataḥ pūjayet priye ||

sarvavidrāvaṇīṃ darśayitvā nivedayet |
mantraślokaḥ dhyānamāha dakṣiṇāmūrtiḥ ||

śubhāṅgarāga subhagāṃ karpūra sakalojjvalāṃ |
pāśāṅkuśau maheśāni dakṣa vāmakareṇa vai ||

varadābhaya śobhāḍhyāṃ samyak sārasvata prabhām |

mudrāmāha |

etasyā eva mudrāyā madhyame tarjanī yute |

sarvavidrāvaṇīnāmeti | etasyāḥ sarvasaṃkṣobhiṇyāḥ | madhyame śaraṇe iti | 
tṛtīyamāha | 

sarvasaṃkṣobhaṇe cakre kādi lakṣāntavargiṇīḥ |
devi guptatarāḥ pūjyāḥ vandhūka kusumaprabhāḥ ||

pāśāṅkuśa sphurantīla nīlotpalakarāḥ smaret |
pūrvādiṣu caturdikṣu koṇeṣvagnyādiṣu kramāt ||

anaṅgakusumā caiva tathā cānaṅgamekhalā |
tathā cānaṅgamadanā anaṅgamadanāturā ||

anaṅgarekhā ca tathā vaśinyanaṅgapūrvikā |
anaṅgādyaṃkuśānaṅga mālinī parameśvarī ||

jñānārṇave ||

cakreśvarīṃ tato devi yajet tripurasundarīm |
anaṅga kusumāgre tu sarvasāmrājya dāyinīm ||

sarvākarṣaṇa mudrāṃ ca darśayet suravandite |
cakrapūjyāṃ nivedyātha caturthaṃ cakramarcayet ||

madhyamā tarjanī yute? cakre kuryāt sulocane |
etasyā eva mudrāyāstadākarṣaṇakāriṇī ||

etasyāḥ sarvavidrāviṇyāḥ dhyānamāha dakṣiṇāmurtiḥ sundarī kusuma prabhā | 

sarvālaṃkāra saṃpannā pustakaṃ cāṣṭamālikām |
varābhaye ca dadhatī sāmātyā hasitānanā ||

caturthamāha dakṣiṇāmūrtiḥ |

mahāsaubhāgyade cakre cāturvarṇa virājite |
saṃpradāpyākhya yoginyaḥ sarvābharaṇabhūṣitāḥ ||

indragopanibhāḥ sarvāḥ sagarvā mantra devatāḥ |
pāśāṅkuśau darpaṇaṃ ca pānapātraṃ sudhāmayaṃ ||

vibhratyaḥ sarvasubhagāḥ paścimādi vilomataḥ |
śaktīḥ prapūjayed devi saṃpradāye ca siddhaye ||

sarvasaṃkṣobhiṇī śaktiḥ sarvavidrāviṇī tathā |
sarvārthasādhanī śaktiḥ sarvāhlādakarī priye ||

sarvasaṃmohanī śaktiḥ sarvastambhanakāriṇī |
sarvasa?mbhanikāśaktiḥ sarvato vaśakāriṇī ||

sarvānurañjanī śaktiḥ sarvonmādanikā tathā |
sarvārthasādhanī śaktiḥ sarvasaṃpattipūraṇī ||

sarvamantramayī śaktiḥ sarvadvandva kṣayaṃkarī |

jñānārṇave |

sarvasaṃkṣobhiṇī śaktiḥ purataḥ pūjayet tataḥ |
cakreśvarī siddhidātrīṃ parāṃ tripuravāsinīm ||

vaśyamudrāṃ pradarśyādha nivedya tadanantaram |

tathā dakṣiṇāmūrti saṃhitāyāṃ | 

anayā sadṛśī devī dhyeyā tripuravāsinī |

14b)

anayā saṃkṣobhaṇa cakreśvaryā tripurasundaryā ||

puṭākārau karau kṛtvā tarjanyāvaṅkuśā kṛtī |
parivṛtta krameṇaiva madhyame tadadho gate ||

krameṇānena mantravit kaniṣṭhānāmikā dvayam |
saṃyojyāni nidrāḥ sarvā aṅguṣṭhāvayadeśagau ||

sarvavaśyakarī mudreti | pañcamamāha sa eva |

sarvārtha sādhake cakre nabhavarṇaviśobhite |
javākusumasaṃkāśāḥ sphurannīlavibhūṣitāḥ ||

mahāsaubhāgyagaṃbhīrāḥ pīnavṛttaghanastanīḥ |
raktapeṭī vinikṣipta sādhakepsita bhūṣaṇāḥ ||

nānāratnamayī divyā dadhatī harṣitānanā |
pāśāṅkuśau ca dadhatīḥ saṃsmaret kulayoginīḥ ||

paścimādi vilomena pūjayet sarvasiddhidāḥ |
sarvasiddhipradā devī sarvasaṃpatpradā tathā ||

sarvapriyaṃkarī devī sarvamaṅgalakāriṇī |
sarvakāmapradā devī sarvaduḥkhavimocanī ||

sarvamṛtyupraśamanī sarvavighnavināśinī |
sarvāṅgasundarī devī sarvasaubhāgyadāyinī ||

jñānārṇave |

sarvasiddhipradā devī purataścakranāyikām |
sarvasiddhipradāṃ devīṃ pūjayet tripurāśriyam ||

sarvonmādana mudrāṃ ca darśayitvā nivedya ca |
sarvarakṣākarekakrenigarbhāyoginīryajet ||

dakṣiṇāmūrtisaṃhitāyāṃ ||

āraktaṃ locanaprāntān mahāmadavighūrṇitā |
tripurā śrīmaheśāni pīnavṛttaghanastanī ||

udyadbhāsvat sahasrābhā divyālaṃkāramaṇḍitā |
pustakaṃ japamālāṃ ca varadaṃ cābhayaṃkaraiḥ ||

dadhatī sakaleti | vāmakeśvaratantre ||

saṃmukhau tu karau kṛtvā madhyamā madhyagenuje |
anābhiketu savale tadvahistarjanī dvayaṃ ||

daṇḍākarau tatoṅguṣṭhau madhyamānakhadeśagau |

mudraiṣonmādinī nāmeti | ṣaṣṭamāha dakṣiṇāmūrtiḥ | 

sarvarakṣākare cakre makṣavarṇavibhūṣite |
paścimādi vilomena nigarbhā yoginī yajet ||

udyadbhānu sahasrābhā muktāhāra vibhūṣitāḥ |
pāśaṭaṅkāyudha jñānamudrāvaradasatkarāḥ ||

devī prapūjayedetā yathepsita phalapradāḥ |
sarvajñā sarvaśaktiśca sarvaiśvarya phalapradā ||

sarvajñānamayī devī sarvavyādhi vināśinī |
sarvādhāra svarūpā ca sarvapāpaharā tathā ||

sarvānandamayī devī sarvarakṣā svarūpiṇī |
tathaiva hi mahādevī sarvepsita phalapradā ||

jñānārṇave ||

sarvajñā purato devi cakreśīṃ mālinīṃ yajet |
mahāṅkuśā mahāmudrāṃ darśayitvā nivedya ca ||

dakṣiṇāmūrti saṃhitāyāṃ |

15a)

indragopa prabhā devī pāśāṅkuśa kapālinī |

mahābhīti karā devī sādhakānāmiti | vāmakeśvare |

asyāstvanāsikā yugmamadhaḥ kṛtvāṅkuśākṛti |
tajanyāvapite naiva krameṇa viniyojayet ||

eṣā mahāṅkuśāmudreti | asyāḥ sarvonmādinyāḥ | saptamamāha dakṣiṇāmūrtiḥ 
| 

sarvarogahare cakre sarvāṣṭaka vijṛmbhite |
paścimādi vilomena rahasyā yoginī yajet ||

śrīpīṭhaṃ parito'dhasthā dāḍimī kusumopamāḥ |
raktavastraparīdhānā raktagandhānulepanāḥ ||

raktapuṣpākṣataiḥ samyag pūjayet sarvasiddhidāḥ |
paścimādi vilomena pūrvoktā pūjayet kramāt ||

vaśinī pradaḥ pūjyā siddhākhyā cakranāyikā |
khecarī darśayet mudrāṃ nivedyānataraṃ(?) tataḥ ||

dakṣiṇāmūrtisaṃhitāyāṃ |

siddhāṃ ca parameśānīṃ dhyāyedvisavilāsinīm |

jñānārṇave |

vāmabhujaṃ dakṣiṇabhuje dakṣiṇaṃ vāma deśataḥ |
niveśya yojayet paścāt parivṛtya krameṇa tu ||

kaniṣṭhānāmike yugme tarjanībhyāṃ nivodhayet |
madhyame sa vale yojye yoni vatsa valau tataḥ ||

aṅguṣṭhau khecarī mudrā pārthivasthāna yojitā |
pārthivasthāna mūrddhasthita mahācakra caturasraṃ ||

aṣṭamāvaraṇamāvaraṇamāha dakṣiṇāmūrtiḥ |
sarvasiddhi prade cakre akathaiśca mahākṣaraiḥ ||

trirekhā sarvaśobhāḍhye samastārtha vijṛmbhite |
parāpara rahasyākhyā yoginīḥ pūjayet kramāt ||

paścimādi krameṇaiva yugmayugmavibhedataḥ |
kāmeśasya ca kāmeśyāvāṇāḥ sādhāraṇāḥ priye ||

tat turyaṃta dvitīyaṃ ca vindunādāṅkitaṃ kramāt |
kāmeśvarasya kāmeśyāścāpayugmaṃ yajet priye ||

ananto vindunādākhyo hṛllekhā pāśayugmakaṃ |
kāmeśvarasya kāmeśvarāḥ(?) krameṇa parameśvari ||

aṅkuśastu samānaḥ syād ubhayoḥ pūjayet sudhīḥ |
caturdikṣu viśobhāḍhyā yauvanonmatta vigrahā ||

raktavidyullatākārā uddāma kusumānvitā |
navaratna viśobhāḍhyāḥ svasvāyudhadharāḥ kramāt ||

jaṃbhamohavaśastambha padamantrānvitāḥ kramāḥ |
aṅgāvaraṇa vāhye tu āyudhāṣṭakamarcayet ||

vāṇāḥ pañcavāṇamantrāḥ samānā ubhayoḥ tapturyandhakāraḥ | taddvitīyaṃ 
thakāraḥ | anantaḥ ākāraḥ | aṅkuśamantraḥ samānaḥ ubhayoḥ | jaṃbhetyādi 
vāṇādi catuṣṭaya viśeṣaṇaṃ jambhana mohana vaśīkaraṇa stambhaneti 
catuṣṭayaṃ aṅga vāhya trikoṇarekhā samīpe | yathā jñānārṇave |

15b)

sarvasiddhiprade cakre trikoṇe sarvakāmade |
ṣaḍaṅgāvaraṇādvāhe samīpe drumatorcayet ||

paścimādi krameṇaiva caturdikṣu prapūjayet |

samīpe trikoṇasya tasyaiva prāguktasya saṭiyupasthiteḥ | 

aṅgavāhye ityuktaḥ |

aṣṭakoṇānta madhye tu trikoṇarahitāyudhān |
caturdikṣu yajet pāśamaṅkuśaṃ cāpavāṇakamiti ||

etān sarvān mahādevi ṣaṭkoṇeṣu prapūjayediti ṣaṭśatī śrīkramavacanāt | 
dakṣiṇāmūrtisaṃhitāyāṃ | 

koṇatrayeṣu saṃpūjyāstisraḥ kūṭa trayānvitāḥ |
kāmeśvarī ca vajreśī tṛtīyā bhagamālinī ||

kāmeśvarī śuklavarṇā śuklamālyānulepanā |
muktāphalasphurad bhūṣā nānābharaṇabhūṣitā ||

ikṣuko daṇḍavāṇāṃśca pustakaṃ cākṣamālikāṃ |
dadhatīścāyataḥ pūjyā rudraśakti maheśvari ||

vajreśvarīndranīlābhā sphuradratnavibhūṣitā |
vālārka vasanā nīla kañja cumvita locanā ||

ikṣuko daṇḍa puṣpeṣu varadābhayaśobhitā |
vajreśvarī dakṣabhāge viṣṇuśaktirmaheśvari ||

uttare bhagamālī ca sadyaḥ sapta hemabhā |
anargharatnaracita bhūṣaṇā parameśvarī ||

pāśāṅkuśa jñānamudrā dharābhaya karāmvujā |
brahmaśaktirmaheśāni rūpatraya nikṛntanī ||

jñānārṇave |

cakreśvarīmamvikākhyāṃ kāmeśīṃ purato yajet |
vījamudrāmuposyātha cakrapūjāṃ nivedayet ||

dakṣiṇāmūrti dhyānamāha |

ātāmrārka sahasrābhāvi netrā candrasaṃmukhī |
candrakhaṇḍasphuradratna mukuṭākhyā sa madhyamā ||

unmatta yauvana prauḍha pīnonnata ghanastanī |
pustakaṃ cābhayaṃ vāme dakṣiṇe tvakṣumālikāṃ ||

varaṃ ca vibhratīti |

athavā raśmayaḥ sarvā devīrūpeṇa cintayediti sarvāsāṃdhyānāntara muktaṃ | 
śrībhāgavate sve sve sthāne tvabhimukhān pūjayet prokṣaṇādibhirityāvaraṇa 
pūjāyā muktaṃ | abhimukhāndevatāyā ukta vacanāt | vāmakeśvare | 

parivṛtyakarau spṛṣṭārurddhacandrākṛti priye |
tarjanyaṅguṣṭha yugalaṃ yugapat kārayet tataḥ ||

adhaḥ kaniṣṭhādaṣṭabdhe madhyame viniyojayet |
tathaiva kuṭile yojye sarvādhastādanāmike ||

vījamudreyamacirāt sarvasiddhi pravartikā |

yugapat tarjanyaṅguṣṭha yugalamaddha candrākṛti kuryādityanvayaḥ | 

navamamāha jñānārṇave | 

sarvānandamaye cakre rājavaindavasaṃjñake | 
brahmarūpe viśvarūpe saṃvighnadvai(?) śṛṇu priye ||

16a)

kūṭatrayaṃ samuccārya sarvavidyāsvarūpakaṃ |
samastadevatā rūpaṃ vasturastu mayaṃ yajet ||

śrīvidyāṃ pūjayed devi cinmayīṃ brahmarūpiṇīṃ |
cakreśīmapi nāmeva mahātripurasundarīm ||

samasta cakra cakreśīṃ sarvāgama namaskṛtā |
sarvāmnāyeśvarī vidyālaṅkṛtāṃ brahmarūpiṇīṃ ||

upacārau samabhyarcya gandhapuṣpākṣatādibhiḥ |
tarpaṇāni punardadyāt trivāraṃ mūlavidyayā || 

yoni mudrāṃ pradarśyātha mudrāḥ saṃdarśayet kramāt |
parivṛtyakarau samyak tarjanī vadane same ||

madhyame kuru tanmadhye yojayet tadanantaram |
anyonyānāmike devi kaniṣṭhe tu tathāvidhe ||

aṅguṣṭhābhyāṃ yojayitvā yonyākāraṃ tu kārayet |
yonimudreyamākhyātā parā trailokya mātṛkā ||

vāmakeśvaratantre ||

cakramabhyarcya vidhivat sa kalāṃ deśikottamaḥ |
madhyaṃ vā kevalaṃ devi vāhyamadhyagataṃ ca vā ||

jñānārṇave ||

dhūpadīpau nivedyātha tarpayet pūrvavat priye |
ārārtika vidhiṃ kuryāt pūrvavadeva vandite ||

śaivāgame |

dhūpabhājana mantreṇa prokṣyābhyarcya hṛdāṇunā |
astreṇa pūjitāṃ ghaṇṭāṃ vādayan gugguluṃ dahet ||

jñānārṇave ||

dhūpaṃ vistārayet samyaṅmūlavidyāṃ hṛdi smaret |
oṃ vanaspati rasotpanno gandhāḍhyo gandha uttamaḥ ||

āgneyaḥ sarvadevānāṃ dhūpoyaṃ pratigṛhyatām |
anena manunā devi dhūpaṃ devyaiḥ nivedayet ||

suprakāśo mahādīpaḥ sarvatra timirāpahaḥ |
sa vāhyābhyantaraṃ jyotirdīpoyaṃ pratigṛhyatāṃ ||

tathaiva dīpamantroyaṃ vidyānte parameśvari |

ārārtika naivedyānantaraṃ brūyāt | yadāha dakṣiṇāmūrtiḥ | 

naivedyaṃ ṣaḍrasopetaṃ kāmadhenu pavitritaṃ |
datvā karpūrasahitaṃ tāmvūlaṃ vinivedayet ||

nityahomaṃ prakurvīta pūrvokta vidhinā priye |

tathā jñānārṇave |

naivedyaṃ ṣaḍrasopetaṃ sitāpūpādi saṃyutaṃ |
hemapātra gataṃ divyaṃ paramānnaṃ susaṃskṛtam ||

pañcadhā ṣaḍrasopetaṃ gṛhāṇa parameśvari |
vidyāṃte parameśāni naivedyamanurīritaḥ ||

saṃkalpya parameśānyai nityahomavidhiṃ caret |
mūlena prāṇasahitā āhutīḥ pañcahomayet ||

ṣaḍāhutīḥ ṣaḍaṅgānāṃ nityahomaḥ prakīrtitaḥ |

saṃkalpeti naivedyamityanenātveti |

homapañcānāmaṅgamantrāṇāṃ svāhāntatā jñeyāḥ |
ayyādhānādikaṃ karma nityahomena vidyate ||

tathā dakṣiṇāmūrtisaṃhitāyāṃ |

yathāśakti japaṃ kuryāt stutiṃ ca parameśvari |

16b)

ādi ślokadvayenāpi navasaubhāgya devatāḥ ||

sruvīteti śeṣaḥ | uttaratantre tu |

jape triśatānyūnaṃ sādhakastu kadācana |
ādiślokadvayaṃ stotrāntaraṃ ca prayoge vakṣyāmaḥ ||

kālikāpurāṇe |

stavaṃ cāpi mahāmantraṃ sādhanaṃ sarvakarmaṇāṃ |
vakṣethavāṃ mahābhāgau sarvasiddhipradāyakam ||

sarvamaṅgalamaṅgalye śive sarvārthasādhike |
śaraṇye tryamvake gauri nārāyaṇi namostute ||

saptadhā vartanaṃ kṛtvā stutimetāṃ tu sādhakaḥ |
pañcapraṇāmān kurvīta aiṁ hrīṁ śrīmiti mantrakaiḥ ||

bhaviṣyapurāṇe ||

kṣitvā bhitvā ca bhūtāni hutvā sarvamidaṃ jagat |
praṇamya śirasā devīṃ sarvapāpairna lipyate ||

dakṣiṇāmūrtisaṃhitāyāṃ ||

suvarṇaraupyakāṃsyādi pātrevasudalaṃ likhet |
gandhena rucakaṃ madhye madhye ca tatra vinyaset ||

vasupatreṣu vāhyena pūritānnava dīpakān |
bhrāmayedratna vidhibhidhṛtvā dhṛtvā tu mastake ||

tathā jñānārṇave |

yavagodhūma dugdhādi racitāccharkarāyutān |
caṇa pācita śobhābhiḥ śobhitān ghṛta pūritān ||

abhimantrya maheśāni ratneśvaryā tataḥ param |
śrīvījaṃ ca parāvījaṃ saṃlikhya varavarṇini ||

gasaucamaparāḥ paścādindrasthākramataḥ priye |
vāmakarṇa samāyuktā vindunāda vibhūṣitāḥ ||

vīja pañcakametat tu pañcaratnāni sundari |
pūrvavīje vilomena ratneśīyaṃ navākṣarī ||

mūlamantreṇa cābhyarcya tata ārātrikaṃ caret |
samasta cakra cakreśī yute devi navātmike ||

ārātrikamidaṃ devi gṛhāṇa mama siddhaye |
nīrājana manurdevi vidyānte prakaṭī kṛtaḥ ||

ārātrike maheśāni cakra mudrā vyavasthitā |
vāmahastāṅguṣṭha garbhe kaniṣṭhā dakṣiṇāṃ kṣipet ||

kaniṣṭhā garbhake vāme dakṣāṅguṣṭhaṃ vinikṣipet |
anyonyayogato devi cakre mudreyamīritā ||

utārya sthāpayet paścād dīpamālamidaṃ mahaḥ |

gasāviti gagana svargamartyapātāla nagaranāmādi varṇāḥ pañca | vilomena 
parāvīja krameṇa | sthāpakaṃ dīpapātraṃ | sthāpayed dakṣiṇe | dīpaṃ dakṣiṇato 
dadyāt purato vāmapṛṣṭhataḥ | iti kālikāpurāṇa vacanāt | 
atastannirvāyanācārodurācāra eva naiva nirvāpayedīpamiti kālikāpurāṇa 
vacanācca | tathā |

upaviśyāsanecāsya vāmabhāge tataḥ paraṃ |
upaviśyetyukterutthāparātrikaṃ kāryamiti pratīyate ||

vahatkarorddha puṭataḥ sādhako bhūmijānukaḥ |

maṇḍalaṃ caturastaṃ caturasraṃ ca tanmadhye vilikhet priye | 

17a)

trikoṇavṛttaṃ vyomākhya maṇḍalaṃ pūjayet tataḥ |
vyomakānte maṇḍalāya hṛdanto vāgabhavaṃ parām ||

mukhe kṛtvā pūjanīyaṃ maṇḍalaṃ manunā priye |

asya āsanasya tena svavāme likheti liṅganopasthāpi tasya kartuḥ sānnidhyāntad 
vāma pratīteśca | 

evaṃ maṇḍalamabhyarcya maṇḍalānāṃ catuṣṭayaṃ |
aiśāna vahni nair-ṛtya vāyu koṇeṣu pūrvavat ||

maṇḍalāni vidhāyātha pūrvavat pūjayet priye |
pūrvavad validānaṃ ca dadyāt sarvasamṛddhaye ||

vaṭukāya maheśāni yoginībhyaśca vallabhe |
gaṇeśa kṣetrapālābhyāṃ pūrvavad valimutsṛjet ||

vāmabhāge kṛtasyātha maṇḍalasyo parikṣipet |
ādhāraṃ pūjayet tatra pātraṃ cātrodakānvitaṃ ||

ṣoḍaśārṇena manunā trivāraṃ vīravandite |
tāraṃ ca bhuvaneśānīṃ sarvavighna padaṃ tataḥ ||

hṛdbhyaśca sarvabhūtebhyo hūṁkāraṃ vahnivallabhām |
samuccaranvaliṃ dadyān mudrayā tatvasaṃjñayā ||

valipañcakamākhyātaṃ sadā rakṣākaraṃ satām |
ekatra vā pañcavaliṃ dadyād vyāpaka maṇḍale ||

vāmabhāga sthite devi sarvavighnaharo bhavet |

mukhe ādau pūrvavad vālā prakaraṇoktavat ṣoḍaśārṇena vakṣyamāṇena trivāraṃ 
samuccaran valiṃ dadyāditi saṃvandhaḥ | tathā | 

śrīcakrasahito devi trikoṇaṃ vyomantrā likhet | abhitaḥ aiśānyādiṣu 
cakārāccaturasraṃ trikoṇavṛtta bhūvimvamaṇḍitāni mālikhediti saṃhitokteḥ | 
vyomavṛttaṃ | 

pūrvamantraiḥ samabhyarcya vaṭukādibhiradrije |
ehyehi devī putrānte vaṭukānte ca nātha ca ||

kapilānte jaṭābhāra bhāsurānte trinetra ca |
jvālāmukhe ca sarvānte vighnānnāśayanāśaya ||

pūrvopacāra sahitaṃ valiṃ gṛhṇa dvidhā padam |
vahni jāyānvito mantro vaṭukasya udāhṛtaḥ ||

anena manunā devi vaṭukasya valiṃ priye |

ūrdhve brahmāṇḍato vā divigaganatale bhūtale niṣkale vā pātāle vā nale vā salila 
pavanayoryatra kutrā sthitā vā | kṣetre pīṭhopapīṭhādiṣu ca hṛtapadā 
dhūpadīpādikena prītā devyaḥ sadānaḥ śubhavalividhināyāstu devendravandyāḥ | 

etadante maheśāni yāṃ vījaṃ yoginī tataḥ |
svaḥ svāhā sarvavarṇānte yoginīnāṃ samālikhet ||

kavacaṃ cāstramālikhya vahnijāyāṃ punarlikhet |
anena manunā devi yoginīnāṃ valirbhavet ||

ṣaḍdīrgha svarasaṃbhinnaṃ kṣakāraṃ vilikhet priye |
sthāna kṣetra padaṃ pāla dhūpadīpādi cālikhet ||

17b)

sahitaṃ valimālikhya gṛhṇagṛhṇaṃ tato vadet |
vahnijāyānvito mantra kṣetrapālasya sundari ||

anena manunā devi kṣetrapāla valiḥ smṛtaḥ |
gāṁ gīṁ gūṁ traya mālikhya ṅentaṃ gaṇapatiṃ tataḥ ||

varānte varadānte ca sarvānte janamālikhet |
me vaśaṃ cānaya proktā valiṃ gṛhṇa dvidhā padam ||

vahnijāyānvito mantro gaṇapatya valiṃ haret |
vāmāṅguṣṭhānāmikābhyāṃ vaṭukasya valirbhavet ||

aṅguṣṭha madhyamā nāmā yonyākāreṇa yojayet |

iti yoginīnāṃ |

vāmamuṣṭiṃ vidhāyādau tarjanīṃ sa valāṃ kuru |
anayā mudrayā devi kṣetrapāla valirbhavet ||

tathā muṣṭhestu madhyasthāmaṅgulīṃ daṇḍavat kuru |
gajatuṇḍa mahāmudrā gaṇavatya valirbhavet ||

iti |

pūrvamantrairiti voṃkāraṃ vījamuccārya vaṭukāya namo likhet |

yāṃkāraṃ vījamuccārya yoginībhyo namastathā |
sāṃkāraṃ vījamuccārya kṣetrapālāya vai namaḥ ||

gauṃkāraṃ vījamuccārya tathā gaṇapatiṃ likhet |

ṅentaṃ nama iti valimāna mantreṇoktamiti ekatra dṛṣṭaḥ śāstrārtho 
vādhakamantareṇānyatrāpi pravartata iti nyāyādanyatra iṣṭaṃ grāhyaṃ | 
narasiṃhapurāṇe | ārdrāmana kāmāne kuryāddhomahavirvaṇīniti | tataḥ 
kāmakalādhyānamāha śrīkramasaṃhitāyāṃ | 

tathā kāmakalā rūpamātmānaṃ ca vicintayet |

tathā dakṣiṇāmūrtiḥ | 

vinduṃ saṃkalpya vaktrastu tasyādhasthāt kuca dvayaṃ |
tadadhaḥ sa parārdhaṃ ca cintayet tadadho mukhaṃ ||

evaṃ kāmakalārūpaṃ sākṣādakṣaraṃ rūpiṇī |
vindu trayārddha mātrā vai kevalaṃ viśvamātṛkā ||

turīya svarasya kāmakalā bhūtasya vindutraya mātrātmakā vayava catuṣṭayasyādi 
vinduṃ devyāḥ keśakarṇādya vayava sameta mānanaṃ vindudvayaṃ vāhu 
catuṣṭayādi sametaṃ stanadvayaṃ mātrāṃ hārddharūpāṃ pādadvayādi sametāṃ 
yoniṃ vicintya tadātmakamātmānaṃ cintayeditiṃ bhāvaṃ | tathā | 

mayūkhān parameśvaryāḥ saṃbhāvyamanuvittamaḥ |
khecaryā śakticakrasya svāminīṃ saṃvidaṃ parāṃ ||

yojayedātmani jñāna gahane kṛpayā guroḥ |
śivakoṇe śeṣikāyai nirmālyaṃ siddhaye kṣipet ||

yojayet kṣamasveti visarjayediti vāmakeśvaratantroktamapi grāhyaṃ | tathā 
uttaratantre | 

ghrātvā puṣpamathaiśānyāṃ nirmālyaṃ nikṣipedvudhaḥ |
nirmālyadhāriṇī cāsyā devī tripuracaṇḍikā ||

nirmālyamatha gṛhṇīyāt kāmarāja hvayena tu |

18a)

tathā |

nirmālyaṃ śirasādhāryaṃ sarvāṅgeṣvanulepanam |
naivedyaṃ copabhuñjīta datvā tadbhakti śāline ||

bhaviṣyapurāṇe |

agnihotra pare vipre vedavedānta pārage |
suvarṇānāṃ suvarṇasya sā tadā tu yatphalam ||

tatphalaṃ labhate rājan pūjayitvā tu caṇḍikām |

suvarṇasya hemnaḥ | suvarṇānāṃ tolakānāṃ | jñānārṇave | 

enāmāvādhya deveśi kāmaḥ saubhāgyasundaraḥ |
hariśca parameśāni tripurārādhanā priye ||

trailokyamohano bhūtvā sthiti kartā bhavat sadā |
etat samārādhanāt tu brahmā sṛṣṭikaro bhavat ||

candrasūryau varārohe sṛṣṭisaṃhārakārakau |

iti | tathā | 

cakramabhyarcya sakalaṃ vidhivat parameśvari |
śrīguroḥ kṛpayā devi sarvajñaḥ sarvatatvavit ||

tathā |

yatra vā kutra cidbhāge liṅgaṃ satpaścimāmukhaṃ |
svayambhū vāṇaliṅgaṃ vā vṛṣaśūnyaṃ jalasthitaṃ ||

paścimā yatanaṃ vāpi itaraṃ kvāpi suvrate |
śaktikṣetreṣu gaṃgāyāṃ nadyāṃ parvatamastake ||

pavitreṣu sthale devi japadvidyāṃ prasannadhīḥ |
tatra sthitvā japellakṣaṃ sākṣād devī svarūpavān ||

tato bhavati vidyeyaṃ trailokya vaśakāriṇī |
evaṃ japaṃ yathāśakti kṛtvādau sādhakottamaḥ ||

kiṃśukairhavanaṃ kuryād daśāṃśena varānane |
kusumbhakusumairvāpi madhuratraya miśritaiḥ ||

vidhinokta prakāreṇa vighnaughaṃ nāśayet kṣaṇāt |
sarvakāmapradā rājya bhuktimukti phalapradā ||

itarat parvataṃ liṃgaṃ yathāśakti puraścaraṇokta niyamāvaraṇaṃ 
śaktānusāreṇa yadvā homena sahasaṃvandhaḥ | tatra kusumacchāyoktaḥ 
śaktyapekṣaṇāditi | ādau navalakṣa prayoga japasya anyathā ukta pratyaye naiva 
homādika prāpterādi pada vai yarthāditi | vighnaughaṃ prayogasiddhi 
prativandhakaṃ | sarvakāma prayogasādhana samarthā etacca puraścaraṇameva 
daśāṃśa homasya taddharmasya sarvakāmapradatvādi phalasya 
cāpyabhidhānādattastaddharmopadeśāditi nyāyāt tatvanirṇayāt | prayogādau 
vidhānāduktānāṃ prayogāṇāṃ kathaṃ siddhirityā kāṃkṣāyāṃ puraścaraṇa 
pūrvosau viniyogo vinirmita iti vacanāt tadabhidhānasyaiva yogyatvācca | tathā 
śrīkramasaṃhitāyāmapi lopāyā muktaṃ | 
lakṣamevamida japtvā sarvapāpaharo bhavediti lakṣamātramiti | na ca navalakṣaṃ 
puraścaraṇamiti vācyaṃ pṛthak pṛthak phalābhidhānāddhomāmabhidhānācca 
| vāmakeśvaratantrepyevamevoktamit ||

18b)

iti śrīmanmukundaviracitāyāṃ śrīsaubhāgyataraṅgiṇyāṃ tṛtīyā laharī || 


atha prayogaḥ ||

rajanī turīya yāmai sādhako vivuddhnyahastau pādau ca prakṣālya dhautavāsasī 
paridhāyācamya brahmarandhre varābhayakaraṃ śāntaṃ suprasannaṃ nijarūpiṇaṃ 
svaguruṃ dhyātvā praṇamya mūlādhārādi 
brahmarandhrāntamudyadādityasaṃkāśāṃ mṛṇālatantu vadatīva sūkṣmāṃ 
mūlavidyāṃ vicintya pūjā japahomādinā rātri śeṣamati vāhyāruṇodaya trailokya 
caitanyamapīśvareśī śrīśūnyavaccaraṇājñayaiva | prātaḥ samutthāyatava 
priyārthaṃ saṃsārayātrā manuvartayiṣye | saṃsārayātrā manuvartamānaṃ 
tvadājñayā śrītripure sureśi | sparddhātiraskāra kaliprasāda bhayāni nāmābhi 
bhavantu mātaḥ | jānāmi dharmaṃ na ca me pravṛttirjānāmya dharmaṃ na ca me 
nivṛttiḥ | tvayā hṛṣīkeśi hṛdisthayāhaṃ yathā niyuktosmi tathā karomi | iti 
devyājñāmādāya vahirnirgatya maitrādikaṃ vidhāya klīṁ kāmadevāya 
sarvajanapriyāya nama iti dantakāṣṭhaṃ kuryāt | atha snānaṃ | tatrādau vaidikaṃ 
snānaṃ vidhāya mūlamantrābhimantritaṃ jalāñjali trayaṃ śirasi nikṣipyādyaṃ 
kūṭamuccāryātma tatvāya svadhā evaṃ dvitīya kūṭānte vidyā tatvāya svadhā 
tṛtīyānte śivatatvāya svadhā | ityācamya pitryādi tarpaṇaṃ samāpya 
mūlamantrānte śrīmahātripurasundarīṃ tarpayāmīti trivāraṃ devīṃ tarpayet | atha 
sandhyā'dhaute vāsasī paridhāya pūrvavadācamya dakṣiṇahastena vāmahaste jalaṃ 
niḥkṣipya tadgalita jalena tridhā mūlena dakṣiṇahastena svaśirasi mārjanaṃ 
kṛtvā'vaśiṣṭaṃ jalaṃ dakṣiṇahastena nāsāgra samīpaṃ nītvā vahannā 
sārandhreṇa kṛṣṇaṃ varṇaṃ vāmakukṣi sthitaṃ brahmahatyāśiraskaṃ 
svarṇahasteyakaraṃ surāpāna hṛdayaṃ nānāpātakāṅgaṃ upapātakaromāṇaṃ 
pāpapuruṣaṃ tatrāgataṃ vicintyāye vajraśilāṃ dhyātvā tatra pātayet | tataśca 
hrāṁ hrīṁ haṃsaḥ śrīsūrya eṣate'rgha svāhā iti trirarghaṃ datvā 
bhāsvadratnasamūhaghaṭita mukuṭāṃ sadyaḥ saṃtaptakāñcanābhāṃ 
pāśāṅkuśā bhayavarakarāṃ dhyāyan | aiṁ vāgīśvari vidmahe klīṁ 
kāmeśvarī dhīmahi | sauḥ tatraḥ śaktiḥ pracodayāt | iti gāyatrīṃ yathāśakti 
japitvā jalahasto hṛdi mūlavidyāmāvartayan gṛhamāgacchet ||

19a)

atha pūjā ||

gṛhamāgatya hastau pādau prakṣālyā campāsane upaviśya guruvarṇitamārgeṇa 
cakrarājaṃ samuddharet | hrīṁ śrīṁ samastaprakaṭa gupta guptatara saṃpradāya 
kulakaulani garbhaṃ rahasyāti rahasya parāpara rahasya yoginī śrīpādukāṃ 
pūjayāmi namaḥ | iti cakrarājaṃ saṃpūjyanyāsaṃ kuryāt | tatrādau karanyāsaḥ | 
madhyamayoḥ aṁ | anāmayoḥ āṁ | kaniṣṭhayoḥ sauḥ | tarjanyoḥ aṃguṣṭhayoḥ 
āṁ | karatala karapṛṣṭhayoḥ sauḥ | tataścāsana nyāsaḥ | pādayoḥ hrīṁ klīṁ 
sauḥ ātmāsanāya namaḥ | jaṃghayoḥ haiṁ ha klīṁ hsauḥ cakrāsanāya namaḥ | 
jānvau hlauṁ hasa klīṁ hasauḥ sarvamantrāsanāya namaḥ | mūlādhāre hrīṁ klīṁ 
vleṁ madhyasiddhāsanāya namaḥ | hṛdaye tarjanī madhyamānāmikābhiḥ aiṁ 
namaḥ hṛdayāya namaḥ | śirasi madhyamānāmikābhyāṃ klīṁ namaḥ śirase 
svāhā | śikhāyāṃ aṃguṣṭhena sauḥ namaḥ śikhāyai vaṣaṭ | skandhādinābhyanta 
dehe daśabhiḥ aiṃ namaḥ kavacāya huṃ | netra dvaya lalāṭe hṛdgatābhiḥ klīṁ 
namaḥ netrāya vauṣaṭ | dikṣu tarjanī madhyamābhyāṃ sauḥ namaḥ astrāya phaṭ || 
atha vaśinyādi nyāsaḥ | śirasi aṁ āṁ iṁ īṁ uṁ ūṁ ṛṁ ṝṁ ḷṁ ḹṁ 
eṁ aiṁ oṁ auṁ aṁ aḥ vlūṁ vaśinī vāgdevatāyai namaḥ | lalāṭe kaṁ khaṁ gaṁ 
ghaṁ ṅaṁ kalhrīṁ kāmeśvarī vāgdevatāyai namaḥ | bhrūmadhye caṁ chaṁ 
jaṁ jhaṁ ñaṁ plīṁ modinī vāgdevatāyai namaḥ | kaṇṭhe ṭaṁ ṭhaṁ ḍaṁ ḍhaṁ 
ṇaṁ plūṁ vimalā vāgdevatāyai namaḥ | hṛdi taṁ thaṁ daṁ dhaṁ naṁ hsrīṁ 
aruṇā vāgdevatāyai namaḥ | nābhau paṁ phaṁ baṁ bhaṁ maṁ ha sa la va yūṁ 
japinī vāgdevatāyai namaḥ | mūlādhāre yaṁ raṁ laṁ vaṁ jhamarayūṁ sarveśvarī 
vāgdevatāyai namaḥ | mūlādhārād gulphaparyantaṃ śaṁ ṣaṁ saṁ haṁ kṣmrīṁ 
kaulinī vāgdevatāyai namaḥ | tato dhyānaṃ kuryāt | athārgha sādhanaṃ | svavāme 
caturasra maṇḍalaṃ vidhāya tatra sādhanaṃ śaṃkhaṃ saṃsthāpya 
śuddhodakenāpūrya ṣaḍaṅgāni tatra pūjayet | iti sāmānyarghaṃ sthāpya tajjalena 
tat samīpe trikoṇavṛtta ṣaṭkoṇagarbhaṃ caturasraṃ maṇḍalaṃ vidhāya madhye 
trikoṇa ṣaṭkoṇeṣu agnīśa nai-ṛtya vāyukoṇa madhyadik krameṇa samasta 
vyasta kūṭaṃ na ṣaḍaṅgamantraiḥ saṃpūjya tatra śaṃkhādhāraṃ vahnirūpaṃ 
vicintayan saṃsthāpyamaṃ daśakalātmane vahnimaṇḍalāya namaḥ iti saṃpūjya |

19b)

yaṁ dhūmrārciṣe namaḥ | raṃ ūṣmāyai namaḥ | laṁ jvalinyai namaḥ | vaṁ 
jvālinyai namaḥ | śaṁ visphulinyai namaḥ | ṣaṁ suśriyai namaḥ | saṁ surūpāyai 
namaḥ | haṁ kapilāyai namaḥ | laṁ havya vāhanāyai namaḥ | kṣaṁ kavya 
vāhanāyai namaḥ | iti vṛttākāreṇa saṃpūjya | tatra pātraṃ saṃsthāpya | aṁ 
dvādaśa kalātmane sūryamaṇḍalāya nama iti saṃpūjya tadupari prādakṣiṇyena 
vṛttākāreṇa kaṁ bhaṁ tapinyai namaḥ | khaṁ vaṁ tāpinyai namaḥ | gaṁ phaṁ 
dhūmrāyai namaḥ | ghaṁ paṁ marīcyai namaḥ | ṅaṁ naṁ jvālinyai namaḥ | caṁ 
dhaṁ rūcyai namaḥ | chaṁ daṁ suṣumṇāyai namaḥ | jaṁ thaṁ bhogadāyai namaḥ 
| jhaṁ taṁ viśvāyai namaḥ | ñaṁ thaṁ? vodhinyai namaḥ | ṭaṁ ḍhaṁ 
dhāriṇyai namaḥ | ṭhaṁ ḍaṁ kṣamāyai namaḥ | iti sūryakalāḥ saṃpūjya pūrvavat 
trikoṇavṛtta ṣaṭkoṇa caturasramālikhya tadvat saṃpūjya śarkarāmiśra dugdhena 
madhunā śuddhatoyena vā saṃpūjya oṃ ṣoḍaśa kalātmane somamaṇḍalāya 
namaḥ | iti saṃpūjya pūrvavat aṁ amṛtāyai namaḥ | āṁ mānadāyai namaḥ | iṁ 
pūṣāyai namaḥ īṁ tuṣṭyai namaḥ | uṁ puṣṭyai namaḥ | ūṁ ratyai namaḥ | ṛṁ 
dhṛtyai namaḥ | ṝṁ śaśinyai namaḥ | ḷṁ caṇḍikāyai namaḥ | ḹṁ 
kāntyai namaḥ | eṁ jyotsnāyai namaḥ | aiṁ śriyai namaḥ | oṃ prītyai namaḥ | auṁ 
aṅgadāyai namaḥ | aṁ pūrṇāyai namaḥ | aḥ pūrṇāmṛtāyai namaḥ | iti 
saṃpūjya pūrvādi caturdikṣu glūṁ gaganaratnāya namaḥ | slūṁ svargaratnāya 
namaḥ | mlūṁ martyaratnāya namaḥ | plūṁ pātālaratnāya ratnāya namaḥ | madhye 
nlūṁ nagararatnāya namaḥ | iti saṃpūjayet pūrvavat trikoṇavṛtta ṣaṭkoṇa 
caturasra yantraṃ vilikhya trikoṇasya paścimādyāgneyāntāṃ rekhāṃ ṣoḍaśa 
svarātmikāmāgneyādyaiśāyāntāṃkādi ṣoḍaśātmikāṃ vicintya madhye hasau 
vicintya pūrvavat samasta vyasta kūṭa ṣaḍaṅgau saṃpūjya oṃ hrīṁ haṃsaḥ sohaṃ 
svāhā | iti saṃpūjya hasakṣamalavarayūṁ ānanda bhairavāya vaṣaṭ 
sahakṣamalavarayīṁ sudhādevyai vauṣaṭ | iti mantrābhyāṃ saṃpūjya saptadhā 
mūlavidyāṃ japet tato dhūpadīpau darśayitvā saṃkṣobhādi navamudrā darśayet | 
tatastajjalenātmānaṃ pūjopakaraṇāni ca prokṣayet | tatastaduttare pādyācamanīya 
madhuparkapātrāṇi sthāpayet | tato vaindave cakre pūrvavad devīṃ dhyātvā hasauṁ 
hasaklīṁ hasauḥ namaḥ 

20a)

śrīmahātripurasundari ihāgaccheti trikhaṇḍamāvāhayet | tataḥ 
saṃkṣobhadrāvaṇākarṣavaśyonmādana mahāṅkuśa khecarī vījayoni mudrāḥ 
pradarśayet | tatoṅguṣṭhānāmikābhyāṃ madhughṛtādivāvāratrayaṃ tarpayet | 
tato mūlavidyānte śrīmahātripurasundari eṣate'rgha svāhā iti gandhapuṣpākṣata 
yava kuśāgra tilasarṣapadūrvājalāni devī śirasi dadyāt | evaṃ pādyaṃ namaḥ | iti 
iyāmākadūrvā kamala jalāni pādayoḥ | jātīlavaṃga kaṃkola jalāni ācamanīyaṃ 
svadheti mukhe | kāṃsye ghṛtadadhimadhūnimadhuparke svadheti mukhe | tataḥ 
kevala jalena punarācamanīyaṃ | snānīyaṃ namaḥ vastraṃ namaḥ bhūṣaṇaṃ 
namaḥ gandhaṃ namaḥ puṣpaṃ vauṣaṭ tarjanyaṅguṣṭhābhyāṃ dadyāt | 
dhūpadīpanaivedyāni namaḥ padena dadyāt | tataḥ punarmudrā darśayitvā tridhā 
pūrvavat tarpayet | tataḥ pañcadaśa nityā devī śarīre caturasrād 
vahirvahnimaṇḍalaṃ vibhāvya vā pūjayet | trikoṇe ced dakṣiṇa rekhāyāṃ 
koṇāgrādyāgre yāntamādi pañcasvarānvibhāvya teṣu hrīṁ śrīṁ eṁ klīṁ sauḥ 
oṃ namaḥ kāmeśvari icchākāmaphalaprade sarvasatvavaśaṃkari sarvajagat 
kṣobhakari hūṁ hūṁ aiṁ hrīṁ klīṁ vlūṁ saḥ sauḥ klīṁ aiṁ kāmeśvarī nityā 
śrīpādukāṃ pūjayāmi namaḥ || 1 || 

hrīṁ śrīṁ āṁ aiṁ bhaga bhuge bhagini bhagodari bhagabhagamāle bhagāvahe 
bhagaguhye bhagayoni bhagini pātini sarvabhagavaśaṃkari bhagarūpe nityaklinne 
bhagasvarūpe sarvāṇi bhagāni mehyānaya varaderete surete bhagaklinne drāvakte 
mayadrāvaya amoghe bhavicchekṣu bhakṣo bhaya sarvasatvān bhageśvari aiṁ vlūṁ 
jaṁ vlūṁ bheṁ vlūṁ mauṁ vlūṁ heṁ vlūṁ heṁ klinne sarvāṇi bhagānimeva 
śamānaya strīṁ hara vleṁ hrīṁ bhagamālinī nityā śrīpādukāṃ pūjayāmi namaḥ 
|| 2 || 

hrīṁ śrīṁ iṁ hrīṁ nityaklinne madadrave svāhā nitya klinnā nityā śrīpādukāṃ 
pūjayāmi namaḥ || 3 || 

hrīṁ śrīṁ īṁ hroṁ troṁ kroṁ vroṁ cchroṁ jroṁ hmauṁ svāhā bheruṇḍā 
nityā śrīpādukāṃ pūjayāmi namaḥ || 4 || 

hrīṁ śrīṁ uṁ hrīṁ vahnivāsinyai namaḥ vahni vāsinī nityā śrīpādukāṃ 
pūjayāmi namaḥ || 5 || 

pūrvarekhāmāgneyādīśānāntamukārādi pañcavibhāvya teṣu hrīṁ śrīṁ uṁ oṃ 
hrīṁ phreṁ saḥ nityaklinne madadrave svāhā mahāvidyeśvarī nityā śrīpādukāṃ 
pūjayāmi namaḥ || 1 || 

20b)

hrīṁ śrīr-ṛṃ hrīṁ śivadūtyai namaḥ śivadūtī nityā śrīpādukāṃ 
pūjayāmi namaḥ || 2 || 

hrīṁ śrīṁ ṛṁ oṃ hrīṁ hrūṁ khecacchekṣa strī kṣeṁ hrīṁ phaṭ tvaritā nityā 
śrīpādukāṃ pūjayāmi namaḥ || 3 || 

hrīṁ śrīṁ ḷṁ aiṁ klīṁ sauḥ kulasundarī nityā śrīpādukāṃ pūjayāmi namaḥ 
|| 4 || 

hrīṁ śrīṁ ḷṁ aiṁ klīṁ sauḥ hasakalaraḍaiṁ hasakalaraḍīṁ hasakalaraḍauḥ 
aiṁ klīṁ sauḥ hsaṁ hrīṁ klīṁ vlūṁ saḥ nityānityā śrīpādukāṃ pūjayāmi 
namaḥ || 5 || 

uttararekhāyāṃ aiśānādi koṇāgnāntemekārādi pañcavibhāvya teṣu hrīṁ śrīṁ 
eṁ oṃ hrīṁ phreṁ mrūṁ hrīṁ hroṁ nityamadadrave hūṁ hrauṁ nīlapatākā nityā 
śrīpādukāṃ pūjayāmi namaḥ || 1 || 

hrīṁ śrīṁ aiṁ hasakhphreṁ vijayāyai namaḥ vijayā nityā śrīpādukāṃ pūjayāmi 
namaḥ || 2 || 

hrīṁ śrīṁ oṃ dhoṁ sarvamaṅgalāyai namaḥ sarvamaṅgalā nityā śrīpādukāṃ 
pūjayāmi namaḥ || 3 || 

hrīṁ śrīṁ auṁ oṃ namo bhagavati jvālāmālini devi devi 
sarvabhūtasaṃhārakārike jātavedasi jvalanti jvalajvāla prajvala prajvala hūṁ hūṁ 
raṁ raṁ raṁ hūṁ phaṭ svāhā jvālāmālinī nityā śrīpādukāṃ pūjayāmi namaḥ 
|| 4 || 

hrīṁ śrīṁ kroṁ *? vicitrā nityā śrīpādukāṃ pūjayāmi namaḥ || 5 || 

tato madhye visargaṃ vibhāvya tatra hrīṁ śrīṁ aḥ mūlavidyānte 
śrīmahātripurasundarī nityā śrīpādukāṃ pūjayāmi namaḥ | iti pūjayet tataśca 
pratipadi kāmeśvarīṃ svasthāne punarapi vāratrayaṃ pūjayedevaṃ dvitīyādau 
bhagamālinyātmaikaikāṃ nityāṃ paurṇamāsādyantaṃ pūjayet | kṛṣṇapakṣe 
vicitrādi kāmeśvaryantaṃ nityānāmekaikāṃ pūjayet | tithi vṛddhau dina dvaye 
ekāṃ mānmace(?) kasmin nityā dvayaṃ pūjayediti | tataḥ punarmūla 
devīṃ pūjayet tataḥ prāṅmadhyayontarāle vimalā jayinī madhye pūrvādi paṃkti 
trayeṇa svagurūpadeśa krameṇa divyaugha siddhaugha mānavaughākhyāṃ 
gurupaṃkti samabhyarcya mānavaughānte parameṣṭhi gurubhyo namaḥ | 
paramagurubhyo namaḥ | svagurubhyo nama iti guru mātraṃ pūjayet | tadajñāne aiṁ 
gurubhyo namaḥ | aiṁ gurupādukābhyo namaḥ | aiṁ paramagurubhyo namaḥ | iti 
pūjayet | tatontastrikoṇamadhye agnikoṇe oṃ aiṁ namaḥ hṛdayāya namaḥ | 
aiśānye oṃ klīṁ namaḥ śirase namaḥ | nai-ṛtye oṃ sau namaḥ śikhāyai 
vaṣaṭ namaḥ 

21a)

vāyavye oṃ aiṁ namaḥ kavacāya namaḥ | devyagre oṃ klīṁ namaḥ netratrayāya 
namaḥ | pūrvādi caturdikṣu oṃ sauḥ namaḥ astrāya phaṭ namaḥ | tataścaturasra 
prathamarekhāyāṃ pūrvādi caturdikṣuḥ hrīṁ śrīṁ aṇimā siddhi śrīpādukāṃ 
pūjayāmi namaḥ | hrīṁ śrīṁ laghimā siddhi śrīpādukāṃ pūjayāmi namaḥ | hrīṁ 
śrīṁ mahimāsiddhi śrīpādukāṃ pūjayāmi namaḥ | hrīṁ śrīṁ iśitvasiddhi 
śrīpādukāṃ pūjayāmi namaḥ | iti dvāradakṣiṇādi digbhāge pūjayet āgneyādi 
koṇa dakṣiṇabhāgeṣu hrīṁ śrīṁ vaśitva siddhi śrīpādukāṃ pūjayāmi namaḥ | 
hrīṁ śrīṁ prākāmya siddhi śrīpādukāṃ pūjayāmi namaḥ | hrīṁ śrīṁ bhukti 
siddhi śrīpādukāṃ pūjayāmi namaḥ | hrīṁ śrīṁ icchāsiddhi śrīpādukāṃ 
pūjayāmi namaḥ | ni-ṛti varuṇayormadhye hrīṁ śrīṁ prāpti siddhi 
śrīpādukāṃ pūjayāmi namaḥ | indreśānayormadhye hrīṁ śrīṁ sarvakāmapradā 
siddhi śrīpādukāṃ pūjayāmi namaḥ | dvitīya rekhāyāṃ pūrvādyaṣṭa 
vāmabhāgeṣu hrīṁ śrīṁ brāhmī devī śrīpādukāṃ pūjayāmi namaḥ | hrīṁ 
śrīṁ māheśvarī devī śrīpādukāṃ pūjayāmi namaḥ | hrīṁ śrīṁ aindrāṇī devī 
śrīpādukāṃ pūjayāmi namaḥ | hrīṁ śrīṁ kaumārī devī śrīpādukāṃ pūjayāmi 
namaḥ | hrīṁ śrīṁ vaiṣṇavī devī śrīpādukāṃ pūjayāmi namaḥ | hrīṁ śrīṁ 
vārāhī devī śrīpādukāṃ pūjayāmi namaḥ | hrīṁ śrīṁ cāmuṇḍā devī 
śrīpādukāṃ pūjayāmi namaḥ | hrīṁ śrīṁ mahālakṣmī devī śrīpādukāṃ 
pūjayāmi namaḥ || 8 || 

ataḥ paraṃ cakre pūjā | adhikaphalānvitā cet tṛtiyarekhāyāṃ pūrvādi 
digbhāgeṣu hrīṁ śrīṁ drāṁ sarvasaṃkṣobhiṇī śrīpādukāṃ pūjayāmi namaḥ || 
1 || 

hrīṁ śrīṁ drīṁ drāviṇī mudrā śrīpādukāṃ pūjayāmi namaḥ || 2 || 

klīṁ sarvākarṣiṇī mudrā śrīpādukāṃ pūjayāmi namaḥ || 3 || 

vlūṁ sarvavaśya mudrā śrīpādukāṃ pūjayāmi namaḥ || 4 || 

āgneyādi koṇa vāmabhāgeṣuḥ saḥ sarvonmādinī mudrā śrīpādukāṃ pūjayāmi 
namaḥ || 5 || 

krauṁ mahāṅkuśa mudrā śrīpādukāṃ pūjayāmi namaḥ || 6 || 

hasa khaphreṃ khecarī mudrā śrīpādukāṃ pūjayāmi namaḥ || 7 || 

hasauṁ vījamudrā śrīpādukāṃ pūjayāmi namaḥ || 8 || 

ni-ṛti varuṇayormadhye aiṁ yoni mudrā śrīpādukāṃ pūjayāmi namaḥ | 
indreśānayormadhye 2 hasraiṁ hasphrīṁ hsrauṁ trikhaṇḍā mudrā śrīpādukāṃ 
pūjayāmi 

21b)

iti saṃpūjya aṇimāpurataḥ hrīṁ śrīṁ aṁ āṁ sauḥ tripurā cakreśī śrīpādukāṃ 
pūjayāmi namaḥ | iti saṃpūjya saṃkṣobhiṇī mudrā darśayet | etāḥ 
prakaṭayoginyastrailokya mohana cakre samudrāḥ sa siddhayaḥ sāyudhāḥ 
savāhanāḥ saparivārāḥ sarvopacāraiḥ pūjitāḥ santu | iti pūjāṃ samarpayet | iti 
prathamāvaraṇaṃ | ṣoḍaśadale pūrvādi prādakṣiṇyena hrīṁ śrīṁ aṁ 
kāmākarṣaṇī nityā kalāśrī || 1 ||  

āṁ vuddhyākarṣaṇī nityā kalāśrī || 2 || 

iṁ ahaṃkārākarṣaṇī nityā kalāśrī || 3 || 

īṁ śabdākarṣaṇi nityā kalāśrī || 4 || 

uṁ sparśākarṣaṇī nityākalāśrī || 5 || 

ūṁ rūpākarṣaṇī nityākalāśrī || 6 || 

ṛṁ rasākarṣaṇī nityākalāśrī || 7 || 

ṝṁ gandhākarṣaṇī nityākalāśrī || 8 || 

ḷṁ citrākarṣaṇī nityākalā śrī || 9 || 

ḹṁ dhairyākarṣaṇī nityā kalāśrī || 10 || 

eṁ smṛtyākarṣaṇī nityā kalāśrī || 11 || 

aiṁ vāmākarṣaṇī nityā kalāśrī || 12 || 

oṃ vījākarṣaṇī nityā kalāśrī || 13 || 

auṁ ātmākarṣaṇī nityā kalāśrī || 14 || 

aṁ amṛtākarṣaṇī nityā kalāśrī || 15 || 

aḥ śarīrākarṣaṇī nityā kalāśrī || 16 || 

kāmākarṣaṇīti purataḥ hrīṁ śrīṁ aiṁ klīṁ sauḥ tripureśī cakreśī śrīpādukāṃ 
pūjayāmi namaḥ iti saṃpūjayet | sarvavidrāvaṇīṃ mudrāṃ darśayitvā etā 
guptayoginyaḥ sarvāśā pūrake cakre samudrā ityādi pūrvavat | iti dvitīyaṃ || 2 || 

aṣṭadale pūrvādi dikṣu hrīṁ śrīṁ kaṁ khaṁ gaṁ ghaṁ ṅaṁ anaṅga 
kusumādevī śrī | 2 caṁ 5 anaṅgamekhalā devī śrī | 2 ṭaṁ 5 anaṅgamadanā devī 
śrī | 2 taṁ 5 anaṅgamadanāturādevī śrī | āgneyādi koṇeṣu 2 ghaṁ 5 
anaṅgarekhā devī śrī | 2 yaṁ 4 anaṅgaveginī devī śrī | 2 śaṁ 4 
anaṅgāṅkuśādevī śrī | 2 laṁ kṣaṁ anaṅgamālinī devī śrī | 
anaṅgakusumāgre hrīṁ śrīṁ hrīṁ klīṁ sauḥ tripurasundarī cakreśvarī 
śrīsarvākarṣaṇa mudrāṃ darśayitvā etāḥ guptatara yoginyaḥ sarvasaṃkṣobhaṇe 
cakre samudrā ityādi pūrvavat | iti tṛtīyaṃ || 3 || 

caturdaśāre pūrvādi prādakṣiṇyena | hrīṁ śrīṁ sarvasaṃkṣobhaṇī śaktiśrī | 2 
sarvavidrāvaṇī śaktiśrī | 2 sarvākarṣaṇī śaktiśrī | 2 sarvāhlādakarī śaktiśrī | 2 
sarvasaṃmohanī śaktiśrī | 2 sarvastaṃbhanī śaktiśrī | 2 sarvajaṃbhanī śaktiśrī | 2 
sarvavaśakāriṇī śaktiśrī | 2 sarvarañjanī śaktiśrī | 

22a)

2 sarvonmādanī śaktiśrī | 2 sarvārthasādhanī śaktiśrī || 11 || sarvasaṃpattipūraṇī 
śaktiśrī | sarvamantramayī śaktiśrī | sarvadvandvakṣayaṃkarī śaktiśrī | 
sarvasaṃkṣobhaṇīpurataḥ hrīṁ śrīṁ heṁ klīṁ hasauḥ tripuravāsinī cakrśvarīśrī 
| iti saṃpūjya vaśya mudrāṃ pradarśayet | etāḥ saṃpradāya yoginyaḥ 
sarvasaubhāgyade cakre samudrā ityādi pūrvavat || iti caturthaṃ | daśāre pūrvādi 
prādakṣiṇyena hrīṁ śrīṁ sarvasiddhipradā devīśrī | 2 sarvasaṃpatpradā devīśrī | 
2 sarvapriyaṃkarī devīśrī | 2 sarvamaṅgalakāriṇī devīśrī | 2 sarvakāmapradā 
devīśrī | 2 sarvaduḥkhavimocanī devīśrī | sarvasiddhipradāgre hrīṁ śrīṁ hasauṁ 
ślīṁ hasauḥ tripurā śrīcakreśī śrīpādukāṃ pūjayāmi namaḥ | iti saṃpūjya 
sarvonmādinī mudrāṃ darśayitvā etāḥ kulakaulayoginyaḥ sarvārthasādhake cakre 
samudrā ityādi pūrvavat || iti pañcamī || 5 || 

antardaśāre pūrvādi prādakṣiṇyena hrīṁ śrīṁ sarvajñā devīśrī | sarvaśakti 
devīśrī | sarvaiśvarya phalapradā devīśrī | sarvajñānamayī devīśrī | sarvavyādhi 
vināśinī devīśrī | sarvādhāra svarūpā devīśrī | sarvapāpaharā devīśrī | 
sarvānandamayī devīśrī | sarvarakṣāsvarūpiṇī devīśrī || 6 || sarvepsita 
phalapradādevīśrī | sarvajñāgne hrīṁ śrīṁ hrīṁ klīṁ vleṁ tripuramālinī 
cakreśī śrī | iti samarcya mahāṃkuśa mudrāṃ darśayitvā etāni garbhayoginyaḥ 
sarvarakṣākare cakre samudrā ityādi pūrvavat || iti ṣaṣṭhaṃ || 6 || 

aṣṭāre pūrvādi prādakṣiṇyena hrīṁ śrīṁ a 16 vlūṁ vaśinī vāgdevatāśrī | 2 
kaṁ 5 klhrīṁ kāmeśvarī vāgdevatā śrī | 2 caṁ 6 nvlīṁ modinī vāgdevatā śrī | 2 
ṭaṁ 5 plūṁ vimalā vāgdevatāśrī | 2 taṁ 5 kṣmrīṁ aruṇā vāgdevatāśrī | 2 paṁ 
5 hasalavarayūṁ jayinī vāgdevatāśrī | 2 yaṁ 4 ḍmryūṁ sarveśvarī vāgdevatāśrī 
| 2 śaṁ 5 kṣmrīṁ kaulinī vāgdevatāśrī | vaśinyagre hrīṁ śrīṁ hrīṁ śrīṁ sauḥ 
tripurā siddhā cakreśī śrīpādukāṃ pūjayāmi namaḥ | iti saṃpūjya khecarī 
mudrāṃ darśayitvā etā rahasya yoginyaḥ sarvarogahare cakre samudrā ityādi 
pūrvavat || iti saptamaṃ || 40 || aṣṭatrikoṇāntarāre pūrvādi caturdikṣu yugmaśaḥ 
hrīṁ śrīṁ drāṁ drīṁ klīṁ vlūṁ saḥ jambhana kāmeśvaravāṇa śrī | śrīṁ 
drāṁ drīṁ klīṁ vlūṁ saḥ jambhana kāmeśvarī vāṇaśrī | hrīṁ śrīṁ khaṁ 
mohana kāmeśvara vāṇaśrī | 

22b)

hrīṁ śrīṁ khaṁ mohana kāmeśvarī vāṇaśrī || 2 || hrīṁ śrīṁ āṁ vaśīkaraṇa 
kāmeśvarapāśaṃ śrī | hrīṁ śrīṁ āṁ vaśīkaraṇa kāmeśvarīpāśa śrī || 2 || 
hrīṁ śrīṁ kroṁ stambhana kāmeśvarāṅkuśa śrī | hrīṁ śrīṁ kroṁ stambhana 
kāmeśvaryaṅkuśaśrī || 2 || trikoṇāye hrīṁ śrīṁ ādyakūṭaṃ kāmeśvarī 
rudraśaktiśrī | dakṣiṇakoṇe hrīṁ śrīṁ dvitīyakūṭaṃ vajreśvarī viṣṇuśaktiśrī | 
uttarakoṇe hrīṁ śrīṁ tṛtīyaṃ bhagamālinī brahmaśaktiśrī | kāmeśyagre hrīṁ 
śrīṁ kṣmraiṁ hasaklīṁ hasauḥ tripurāmvikā cakreśīśrī | vījamudrāṃ vahudhā 
etāḥ parāpara rahasya yoginyaḥ sarvasiddhiprade cakre samudrā ityādi pūrvavat || 
ityaṣṭamaṃ || 8 || 

vaindave hrīṁ śrīṁ kūṭatrayaṃ śrīmahātripurasundarī śrīpādukāṃ pūjayāmi 
namaḥ iti saṃpūjya | punarapi tathaiva tāmeva cakreśīṃ saṃpūjya trivāraṃ 
tarpayitvā yonimudrāṃ vadhvā punaḥ sarvāmudrā darśayet | tataśca 
dhūpādhāraṃ sauḥ namaḥ astrāya phaṭ ityastreṇa prokṣya aiṁ namaḥ hṛdayāya 
nama ityabhyarcyāstra mantrārcitāṃ ṣaṇyaṃ vādayanmūla vidyānte oṃ vanaspati 
rasotpannā gandhāḍhyo gandha uttamaḥ | āgneyaḥ sarvadevānāṃ dhūpoyaṃ 
pratigṛhyatām | iti dhūpaṃ nivedayet | mūlavidhānte oṃ suprakāśo mahādīpaḥ 
sarvatastimirāpahaḥ | savāhyābhyantaraṃ jyotirdīpoyaṃ pratigṛhyatām | iti dīpaṃ 
nivedayet | tataḥ pāyasādi ṣaḍrasopetaṃ naivedyamānīya mūlavidyānte | oṃ 
hemapātragataṃ divyaṃ paramātraṃ susaṃskṛtam | pañcadhā ṣaḍrasopetaṃ 
gṛhāṇa parameśvari | iti nivedya sakarpūraṃ tāmvūlaṃ samarpayāgniṃ 
saṃskṛtya mūlavidyānte | oṃ prāṇāya svāhā | oṃ apānāya svāhetyādi 
pañcāhutirdatvā | aiṁ namaḥ hṛdayāya svāhā | klīṁ namaḥ śirase svāheti 
ṣaḍaṅga mantraiḥ svāhāntaiḥ ṣaḍāhutirjuhuyāt | tato yathāśakti mūlavidyāṃ 
japitvā | 

oṃ guhyātiguhyagoptrītvaṃ gṛhāṇāsmatkṛtaṃ japam | 
siddhirbhavatu me devi tvat prasādā tvayi sthite || 

iti devyai japaṃ samarpya stuvīta | śrīmacchrīkoṣa hṛdayaṃ 
pañcasiṃhāsanātmakam | phalaṃ kalpalatā māṃ tu cāru ratna sphurat karam | 

caturabhyatanānandi caturanvaya koṣagam | 
nityānandi paraṃbrahma dhāmanaumi sukhāptaye || 2 || 

gaṇeśa grahanakṣatrayoginīrāśi rūpiṇī | 

harīṃ mantramayīṃ naumi mātṛkāṃ pīṭharūpiṇīṃ || 1 ||

23a)

praṇamāmi mahādevīṃ mātṛkāṃ parameśvarīṃ | 
kālahallolahellolakalanāśamakāriṇīṃ || 2 ||

padakṣaraikamātrepi saṃsiddhe syarddhate naraḥ |
racitārkṣendu kandarpa śāṃkarānaraviṣṇubhiḥ || 3 ||

yadakṣaraśaśijyotsnā maṇḍitaṃ bhuvanatrayam |
vande sarveśvarīṃ devīṃ mahāśrī siddhamātṛkām || 4 ||

yadakṣara mahāsūtra protametajjagatrayam |
brahmāṇḍādika vāhāntaṃ tāṃ vade siddhamātṛkām || 5 ||

yadekādaśamādhāra vījaṃ kālatrayātmakam |
brahmāṇḍādi kaṭāhāntaṃ jagadadyāpi dṛśyate || 6 ||

akacādiṭatonnaddha payaśākṣara vargiṇīṃ |
jyeṣṭhāṃga vāhu hṛtpṛṣṭa kaṭi pādāṅgasundarīṃ || 7 ||

tāmīkārākṣaroddhārāṃ sārāt sārāṃ parātparāṃ |
praṇamāmi mahādevīṃ paramānandarūpiṇīṃ || 8 ||

adyāpi yasyā jānanti namanāgapi devatāḥ |
keyaṃ kasmāt kvakeneti surūpā rūpa bhāvanām || 9 || 

vandetāmahamakṣaiyakṣakārākṣara rūpiṇīm |
devīṃ kulakalollolaprollasattīṃ parāṃ śivāṃ || 10 ||

vargānu kramayogena yasyāṃ mātryaṣṭakaṃ sthitaṃ |
vandetāmaṣṭavargātha mahāsiddhāṣṭakeśvarīṃ || 11 ||

kāmapūrṇajakārākhya śrīpīṭhāntarnivāsinīṃ |
caturājñākoṣabhūtāṃ naumi śrītripurāmaham || 12 ||

iti vāmeśvaroktairdvādaśabhiḥ ślokaiḥ stuvīta ||

sarvamaṅgalamaṅgalye śive sarvārthasādhike |
śaraṇye tryaṃvake gauri nārāyaṇi namostute ||

iti ślokaṃ saptadhā paṭhan | aiṁ hrīṁ śrīṁ iti mantraiḥ prañcapraṇāmān kurvīta 
| tataḥ svarṇādi pātre gandhāṣṭaka dalakamalaṃ vilikhya tatra yavagodhūmapiṣṭādi 
racitāni navadīpapātrāṇi saṃsthāpya ghṛtenāpūrya dīpān kṛtvā | hrīṁ śrīṁ 
glūṁ mlūṁ plūṁ nlūṁ hrīṁ śrīṁ iti ratneśvaryābhi mantrya cakramudrāṃ 
darśayitvā vidyavābhyarcyotthāya tatpātramuddhṛtya mastakādi pādāntaṃ 
mūlavidyānte | 

oṃ samastacakra cakreśī yute devi navātmike | 
ārātrikaṃmidaṃ devi gṛhāṇa mama siddhaye || 

iti mantraṃ paṭhannava kṛtvā nīrājayet | tato devī dakṣiṇe saṃsthāpyāsane 
samupaviśya svavāme trikoṇavṛtta garbha caturasraṃ maṇḍalaṃ vidhāya | aiṁ 
hrīṁ vyāpakamaṇḍalāya namaḥ iti saṃpūjya śrīcakrasyeśānāgni nai-ṛta 
vāyukoṇeṣu pūrvavan maṇḍala catuṣṭayaṃ vilikhya | vāṃ vaṭukāya namaḥ yāṁ 
yoginībhyo namaḥ kṣāṁ kṣetrapālāya namaḥ gāṁ gaṇapataye namaḥ iti mantraiḥ 
krameṇa pūjayet | tato vāmāṅguṣṭhanāmikābhyāṃ |

23b)

ehyehi devīputra vaṭukanātha jaṭābhārabhāsura trinetra jvālāmukha 
sarvavighnānnāśaya nāśaya sarvopacāra sahita valiṃ gṛhṇa gṛhṇa svāhā | 
vāmāṅguṣṭha madhyamānāmikābhiryonyākāreṇa | oṃ ūrdhva brahmāṇḍano 
vā divi gaganatale bhūtale niṣkare vā pātāle vā tale vā salilapavanayorya ca kutra 
sthito vā | kṣetre pīṭhopapīṭhādiṣu ca kṛta yadā dhūpadīpādikena prītā devyaḥ 
sadānaḥ śubhavati vidhinā pāntu devendra vandyāḥ | yāṁ yāginībhyaḥ svāhā 
sarvayoginīnāṃ hūṃ phaṭ svāhā | vāmamuṣṭe tarjanī savalāṃ kṛtvāḥ kṣāṁ 
kṣīṁ kṣuṁ kṣaiṁ kṣauṁ kṣaḥ sthāna kṣetrapāla dhūpadīpādi sahitaṃ valiṃ 
gṛhṇa gṛhṇa svāhā | vāme muṣṭermadhyāṃ savalāṃ kṛtvā | gāṁ gīṁ 
gūṁ gaṇapataye varavarada sarvajanaṃmeva śamānaya valiṃ gṛhṇa gṛhṇa 
svāhā | iti krameṇa vali catuṣṭayaṃ datvā pūrvavat kṛtamaṇḍale valyādhāraṃ 
nikṣipya | oṃ hrīṁ sarvavighnakṛdbhyaḥ sarvabhūtebhyo hūṃ svāhā | iti tridhā 
samuccaran valiṃ dadyāt | tataḥ kāmakalādhyānaṃ | vinduṃ keśakarṇādyavayava 
samenamānanaṃ vindudvayaṃ vāhu catuṣṭaya sametastana maṇḍalamātrāṃ 
pādadvayādi sametāṃ yoniṃ vibhāvyātmānaṃ tadrūpaṃ vibhāvayediti | tataḥ 
khecarī mudrayā devīṃ ātmani kṣamasveti yojayet | tataśca nirmālya māmnāya 
tripuracaṇḍikāyai namaḥ ityaiśānyāṃ kṣipet | tato bhagavatī prasādaṃ 
tadbhaktebhyo datvā svayamapi prāśnīyāt | iti || 

iti śrīmukundaviracitāyāṃ śrīsaubhāgyataraṅgiṇyāṃ caturthī laharī || 


athāgnisthāpanaṃ | jñānārṇave | 

kuṇḍaṃ sulakṣaṇaṃ kṛtvā īśāne maṇḍapasya tu |
aṅguṣṭhaparva mātroṣṭha vālukā maṇḍalaṃ ca vā ||

tatra collekhanaṃ kuryāt trirekhāḥ paścimān priye |
pūrvāgrādi likhet paścāt tisrorekhāstu dakṣiṇāt ||

uttarāntāstato devi kārayeddhṛdayānunā |
prokṣaṇaṃ ca tataḥ kṛtvā sindūreṇa tataḥ param ||

kuṃkume nātha vā devi karpūra rajasāthavā |
cūrṇena vā haridrāyā dhānyacūrṇena vā priye ||

trikoṇaṃ caiva ṣaṭkoṇaṃ vasupatraṃ samālikhet |
madhye puṣpaṃ vinikṣipya tripureśyā varānane ||

tataḥ sruvādi pātrāṇāṃ pavitrīkaraṇaṃ bhavet ||

hṛdayānuneti ullikhedastrarājenadarbhakāṇḍena yatnata iti nārada 
pañcarātroktena saha vikalpyate | prokṣaṇaṃ kuśa jalairvā vāgbhavena 

24a)

uttānahastāgreṇa abhyukṣya kuśāmbhobhiriti sārasamuccayāt prokṣayed 
vāgbhaveneti sautrāmaṇī tantra vacanāt uttānena hastāgreṇa prokṣayediti sūtraṇāt | 
rekhā sahatrikoṇādīnāṃ vikalpaḥ | atha vā ṣaṭkoṇa vṛtteti prapañcasāra 
sāradātilaka vacanāt yāmala pañcarātrayornirapekṣa śruteśca | 
tadathādhidabhaścidūrvāśca dvidhākṛtya varānane | 

ājyasthālī ca rūsthālī dvidhā kṛtya varānane | 
ājyasthālīṃ ca rusthālīṃ sthāpayed yuga bhedataḥ ||

sruvaṃ srucaṃ tataḥ paścāt praṇītāṃ prokṣaṇīṃ tathā |
dvandvaśaḥ parameśāni sthāpayādho mukhāni ca ||

atha pātra mudakaṃ gṛhītvā prokṣaṇīṃ yajet |
tridhācot pavanaṃ kṛtvā prokṣayet tena vāriṇā ||

tāni sarvāṇi pātrāṇi pavitrīkaraṇaṃ bhavet |
unmukhāni tataḥ kṛtvā vālayāccābhi mantrayet ||

utpavanaṃ aṃguṣṭhopakaniṣṭhābhyāṃ darbhāprādeśasaṃmitau | dhṛtvā 
punīyādastreṇa ghṛte mutpavanaṃ tvidamiti utpunīyādāplaveti śāradā tilakoktaṃ 
| 

paristīrya ca dūrvābhiḥ kuṇḍasya paritaḥ priye |
dūrvāya muttarāyaṃ ca paristaraṇamucyate ||

paritaḥ pūrvādi caturdikṣu ṣoḍaśabhiḥ | sruvaṃ gṛhītvā vāmena kareṇa 
svamukhaṃ tataḥ | darbhāṅkureṇa tadvaktraṃ paścimāt pūrvādikaṃ | 

trivāraṃ parimṛjyadāvadhastāt karamānayet | 
upaviṣṭāt tato devi yāvaduktaṃ tu mantrayet ||

vālayātha varārohe pavitrāṇi bhavanti hi | 

adhastāsruvasyābhi mantraṇārthamiti bhāvaḥ | yāvad vaktraṃ 
daṇḍamūlamārabhyetyarthaḥ | 

mūlavidyāṃ samuccārya kuṇḍāya nama ālikhet |
anena manunā devi kuṇḍaṃ saṃpūjayet tataḥ ||

kāmeśvarīṃ kuṇḍamadhye sa kāmāsṛ tu saṃyutāṃ |
samāvāhya ca saṃpūjya tadgarbhe vahnimāvahet ||

mūlavidyā netramastrastaṃ dvayena vilokayet |
astramantreṇa saṃlikhya saṃpuṭasthaṃ tataḥ paraṃ ||

bhrāmayet kuṇḍaparitastridhā dakṣiṇataḥ kramāt |
saṃpuṭādagnimuddhṛtya huṃ phaḍantena saṃtyajet ||

kravyādāṃśaṃ koṇabhāge rakṣasāṃvīravandite |
kavacena ca saṃpūjya jānubhyāmavanīṃ gataḥ ||

kuṇḍamadhye pratiṣṭhāpya kāmavījaṃ ca vahni ca |
mūrtaye nama ālikhya manunā pūjayecchikhiṃ ||

nābhimaṇḍalamadhyasthaṃ vahannāḍī puṭa kramāt |
jñānāgni vāhya vahniṃ ca ekīkṛtya ca pūjayet ||

mūlavidyāṃ samuccārya āṃ sohamiti coccaret |
vahni caitanyamuccārya ṅentaṃ hṛnmantrasaṃyutaṃ ||

24b)

anena manunā garbhe kāmeśvaryā vicintayet |
vahnirdehe ṣaḍaṅgāni yojayet suravandite ||

sahasrārciḥ svasti pūrṇa uttiṣṭha puruṣastathā |
dhūmavyāpī saptajihvā dhanurdhara udāhṛtaḥ ||

catuthyantān ṣaḍaṅgeṣu yojayet kamale kṣaṇe |
vahnerdehe ititaṃ sakalī kuryādityarthaḥ ||

tāraṃ vaiśvānare prāpte jātaveda ihāvaha |
lohitākṣa tataḥ sarva karmāṇi sādhayet yatha ||

vahni jāyānvito mantro vahniṃ samyak samarcayet |
dhyāyed vahniṃ hemavarṇaṃ śaktisvastika dhāriṇaṃ ||

varadābhaya śobhāḍhyaṃ suvarṇavarabhūṣaṇaṃ |
evamenaṃ samabhyarcya tanmukhe kamalekṣaṇe ||

ṣaṭkoṇaṃ cintayet tatra saptajihvāḥ samarcayet |

prapañcasāre | 

analerārghi vindvantāḥ sādhiyāntākṣarānvitāḥ |

anena rephaḥ | iro vāyuḥ arghī ukāraḥ | 

hiraṇyā kanakā raktā kṛṣṇā caiva tu suprabhā |
vahurūpā ca raktā ca jihvā sapteti sātvikāḥ ||

tathā | somaśaṃbhū rudrandra vahni māṃsādavaruṇānilagocare | hiraṇyādyāḥ 
sthitā vahne rasanā ṣaṭ hyanukramāt | madhyato vahurūpāntvidamiti vāyavi 
saṃhitāyāṃ | triśikhā madhyamā jihvā vahurūpā samāhvayā | tacchikhā 
dakṣiṇato jvalantī vāmataḥ parā | jñānārṇave | krameṇa jihvā vījāntena pūjayet | 
ṣaṭkoṇeṣu ṣaḍaṅgāni vasukoṇeṣu mātaraḥ | 

lokapālāṃśca bhūvimve vahniṃ prauḍhaṃ samarcayet |
brahmāṇaṃ dakṣiṇebhyarcya kāmeśīṃ ca visarjayet ||

vahniṃ saṃpūjya vidhivat tanmukhe śailasaṃbhave |
cakrarājaṃ samāvāhya sarvaraśmi samanvitaṃ ||

nityahomaṃ tataḥ proktaṃ kāmanā homamācarediti | 

mātaraḥ brahmāṇyādyāḥ lokapālāṃśca indramagniyamaṃ devi rākṣasaṃ 
varuṇaṃ tathā | 

vāyuṃ kuveramīśānaṃ pūrvādi kramato yajet | 
brahmāṇaṃ caiva viṣṇuṃ ca ūrdhvādhaḥ kramato yajediti svoktāḥ || 

atha prayogaḥ | gomayena yajñabhūmimupalipya sulakṣaṇaṃ kuṇḍaṃ aṅguṣṭha 
parvobdhaṃ vālukā sthaṇḍila ākṛtvā tatsamīpe sruksruvau vyañjana 
pūrṇapātramājyasthālī praṇītā prokṣaṇīpātraṃ nūnamūlakuśamuṣṭi 
dūrvāsāgnakuśapatratrayaṃ śuṣkendhanaṃ dhūpādi validravyaṃ kuśopari 
yugmaśaścādho mukhāni sthāpayet | tataḥ kuṇḍe sthaṇḍile vā | 

aiṁ hṛdayāya nama

25a)

iti prāgagrā udagagrāśceti nāstisro rekhāḥ kuśamūlena vilikhya ṣaṭkoṇābda 
tatrikokārṇakamaṣṭadalakamalaṃ vā vālayā tatra puṣpaṃ nikṣipya uttāna 
hastāgreṇa kuśajalaiḥ aiṁ iti mantreṇa prokṣayet | tataḥ prokṣaṇī pātraṃ 
jalenāpūrya uttāna hasta dvayāṅguṣṭhānāmikābhyāṃ pavitrāgraṃ mūle 
vidhṛtya vāmopari dakṣiṇanyāsa krameṇādho mukhau hastau kṛtvāsauḥ namaḥ 
astrāya phaḍiti pavitra madhyena jalaṃ bhūmautrirnikṣipet | tatastena sarvāṇi 
yajñopakaraṇāni prokṣayet | tataḥ kuṇḍa pūrvata uttarādi dakṣiṇāntaṃ uttarataḥ 
pūrvāgnaiḥ paścimādi pūrvāntamiti | tataśca vāmena pāṇinā 
sruvamātmābhimukhaṃ gṛhītvā darbheṇa tadvaktraṃ triḥparimṛjya vāmakaraṃ 
sruvādhaḥ kṛtvā uparimūlādagra paryantaṃ aiṁ klīṁ sauḥ ityabhi mantrayet | 
evaṃ srucamapi | sruvā bhāve palāśa madhya patrābhyāṃ pippala patrābhyāṃ 
homaḥ | tato mūlavidyānte kuṇḍāya namaḥ iti kuṇḍaṃ saṃpūjya kāmeśvarī sa 
kāmāmṛtumatīṃ tatra vicintya vāhya bhuvaneśī sādhya vidhābhyāmubhayaṃ 
saṃpūjya śrotriyageha jātyagni mānīya mūlavidyānte klīṁ namaḥ netratrayāya 
vauṣaṭ iti vīkṣya sauḥ namaḥ astrāya phaḍiti rakṣitvā tāmrādi pātrasthamagniṃ 
kuṇḍaparitaḥ prādakṣiṇyena triparibhrāmya(?) huṁ phaḍiti 
saṃpūjya aiṁ namaḥ kavacāya huṃ iti kravyādāṃśa nai-ṛtya koṇe kṣiptvā 
kuṇḍamadhye kāmeśvarī garbhe saṃsthāpya klīṁ vahnimūrtaye nama iti saṃpūjya 
dehastha jñānāgni vāhyabhyāmaikyaṃ vibhāvya mūlavidyānte āṁ sohaṃ vahni 
caitanyāya namaḥ iti manunā kāmeśī garbhe vicintya sahasrārciṣe hṛdayāya 
namaḥ svasti pūrṇāya śirase svāhā | uttiṣṭha puruṣāya śikhāyai vaṣaṭ 
dhūmavyāpine kavacāya huṃ | saptajihvāya netratrayāya vauṣaṭ | dhanurddharāya 
astrāya phaṭ | iti sakalīkṛtya | oṃ vaiśvānara jātaveda ihāvaha lohitākṣa 
sarvakarmāṇi sādhaya svāhā | ityagni samabhyarcya hemābhaṃ śaktiṃ svastika 
varadābhayakaraṃ svarṇabhūṣaṇaṃ cintya tanmukhe ṣaṭkoṇasyaiśānye sryūṁ 
hiraṇyāyai namaḥ aindre ṣryūṁ kanakāyai namaḥ āgneye śryūṁ raktāyai namaḥ 
nai-ṛtye vryūṁ kṛṣṇāyai namaḥ paścime lryūṁ suprabhāyai namaḥ 
vāyavye ḍryūṁ atiraktāyai namaḥ madhye yryūṁ vahurūpāyai namaḥ | iti 
saṃpūjya evameva ṣaṭkoṇeṣu ṣaḍaṅgāni aṣṭadaleṣu 

25b)

oṃ brahmāṇyai namaḥ oṃ māheśvaryai namaḥ oṃ indrāṇyai namaḥ oṃ 
kaumāryai namaḥ oṃ vaiṣṇavyai namaḥ oṃ vārāhyai namaḥ oṃ cāmuṇḍāyai 
namaḥ oṃ mahālakṣmyai namaḥ | bhūgṛhe oṃ indrāya namaḥ oṃ agnaye namaḥ 
oṃ yamāya namaḥ oṃ ni-ṛtaye namaḥ oṃ varuṇāya namaḥ oṃ vāyave 
namaḥ oṃ kuverāya namaḥ oṃ īśānāya namaḥ aindreśānayormadhye oṃ 
brahmaṇe namaḥ rakṣovaruṇamadhye oṃ viṣṇave namaḥ dakṣe brahmaṇe namaḥ iti 
saṃpūjya kāmeśi kṣamasveti tāṃ visṛjyāgniṃ samabhyarcya tanmukhe 
cakrarājaṃ dhyātvā tatra devīmāvāhya svāhāntena mūlamantrādinā stutvā 
namonta mūlavidyayā pūrṇāhuti trayaṃ datvā kṣamasveti khecarī mudrayā devīṃ 
visarjayet | iti homaparyāyaḥ || atha sadācāraḥ || tatra prayogasāre | 

devasthāne gurusthāne śmaśāne vā catuṣpathe | 
pādukāsana viṇmūtra maithunāni parityajet ||

devaṃ guruṃ gurusthānaṃ kṣetraṃ kṣetrādhidevatāḥ |
siddhaṃ siddhādhivāsāṃśca śrīpūrva samudīrayet ||

gurau viśeṣamāha nārada pañcarātre | 

yathā tathā yatra tatra na gṛhṇīyācca kevalaṃ |
abhaktyā tu gurornāma gṛhṇīyācca yatātmavān ||

praṇavaḥ śrī tato nāma viṣṇuśabdopyanantaraṃ |
pādaśabdasametaḥ syānnatamūdvāñjaliryutaḥ ||

oṁ śrī amuka viṣṇupāda iti viṣṇupādamupalakṣaṇaṃ tena amukaśakti pāda iti | 

pramattāmantyajāṃ kanyāṃ puṣpitāṃ patitāstanīṃ | 
virūpāṃ muktakeśīṃ ca kāmārtāṃ ca na nindayet ||

kanyā yoniṃ paśu krīḍāṃ digvastrāṃ prakaṭastanīṃ |
nālokayet paradravyaṃ paradārāṃśca varjayet ||

dhānyago gurudevāgni vidyākoṣa narān prati |
naiva prasārayet pādau naitānapi ca laṃghayet ||

ālasya mada saṃmoha śāṭhyaṃ paiśūnya vigrahān |
asūyāmātmasaṃmānaṃ paranindāṃ ca varjayet ||

liṅginaṃ vatinaṃ vipraṃ vedavedāṅga saṃhitāḥ |
purāṇāgama śāstrāṇi kanyāṃścāpi na dūṣayet ||

yugaṃ muśalamaśmānaṃdāmadhullīmullūsvalam(?) |
sūrpasaṃmārjanī daṇḍa dhvaja vaiḍūryamāyudham ||

kalaśaṃ cāmaraṃ chatraṃ darpaṇaṃ bhūṣaṇaṃ tathā |
bhogayogyāni cānyāni yogadravyāṇi cāni ca ||

mahāsthāneṣu vastūni yāni vā devatālaye |
divyoktāni padārthāni bhūtā viṣṭāni yāni vai ||

laṅghayed gātra naitāni naitāni ca padā spṛśet |
yogoṣṭhī loka vidviṣṭāyā ca svaiva visarpiṇī ||

parahiṃsā *? kāyā ca na nāmavataret sadā |
pratigrahaṃ na gṛhṇīyādātmabhogavidhit sadā? ||

26a)

devatā tithi pūjārtha yatnanopārjayeddhanaṃ |
dhārayedārjavaṃ satyaṃ sauśīlyaṃ samatādhṛtiṃ ||

kṣāntiṃ dayāṃ manāsthāṃ ca divyāṃ śaktiṃ ca sarvadā ||

mantratantraprakāśe | 

vibhītakārkakārañjasruhīcchāyāṃ na cāśrayet |
stambha dīpa manuṣyāṇāṃ manyeṣāṃ prāṇināṃ tathā ||

nakhāgrakeśanispūta snānavastraghaṭādikaṃ |
etat sparśaṃ tyajed dūraṃ kharāśvājarajastathā ||

somaśambhau |

na nindet kāraṇaṃ devaṃ na śāstraṃ tena nirbhitaṃ |
na guruṃ sādhakaṃ caiva liṅgacchāyā na laṃghayet ||

nādyā laṃghaṃ na nirmālyaṃ tadādyācchiva dīkṣite |
ramyaṃmapyujvalamapi manasopi samīpsitaṃ ||

lokavidveṣaṇaṃ veṣaṃ na gṛhṇīyāt kathañcana | 

tathā | 

yogeśī siddhimanvicchansadvratāni samācaret |
nādyādanarcayandevī naiva syānmalinākṛtiḥ ||

nā satyaṃ pravadet kiñcit kṣepeyāṃ vidhavāṃ kvacit |
dhārayet sarvatoramyaṃ raktālaṃkāramanvahaṃ ||

kanyāṃ rakta dine raktāṃ yajed devī manusmaran |
aśuddho vicaren naiva vivikte śayane svapet ||

na nindayet striyaṃ jātu viśeṣeṇa tu kanyakām |

raktadine maṅgalavāre | raktāṃ aṅgarāgādinā | tathā jñānārṇave | 

kanyakā pūjitā yena trailokyaṃ tena pūjitaṃ | 

saparyāparyāyo'gne prapañcayiṣyate | strīṣu devyāḥ prakāśāti śayānnindā 
nirodhaḥ | nitya klinnāyāmapi sarvatrāvasthitā homākāminīṣu viśeṣataḥ | 

prakāśate tatastāsāmati vṛttiṃ na kārayet | iti | kālikāpurāṇe | 

yaḥ kuryāt tu mahāmāyā bhaktimekāya mānasaḥ |
aṅgināvāṅga mantreṇa tena kāryamidaṃ paraṃ ||

phalaṃ puṣpaṃ ca tāmvūlamatra pānādikaṃ ca yat |
adatvā tanmahādevyai na bhoktavyaṃ kadācana ||

pārthivā parvatāye vā sabhāyāmapi sādhakaḥ |
tathā tasyai nivedyaiva svamarthamupa kalpayet ||

dṛṣṭveva madirābhāṇḍaṃ raktavastrāstathāstriyaḥ |
siṃhaṃ śavaṃ raktapuṣpaṃ vyāghraṃ vāraṇasaṃgamaṃ ||

guruṃ rājānamathavā mahāmāyāṃ tato namet |
patitratāyāṃ bhāryāyāṃ padaiva ṛtu saṅgamaḥ ||

kriyate caṇḍikāṃ dhyātvā tadā kāryā vibhūtaye |
śāntikaṃ pauṣṭikaṃ vāpi tatheṣṭa pūrtakarmaṇi ||

yadā kuryāt tadā natvā devīṃ yātrā samācaret |
tauryatrikaṃ yadā paśyet kevalaṃ gītameva vā ||

tacca devyai nivedyaiva kartavyaṃ svopa yojanam |
yadaiva bhūṣaṇaṃ vāsomalayodbhavameva vā ||

svakāme viniyuñjīta tacca mantraṃ dhiyānyaset |
vyāyāme ca vidhāne ca sabhāyāṃ vā jale sthale ||

26b)

yatra tatra svayaṃ gacchet tatra devīṃ dhiyā smaret |

phalādikaṃ adatvā na bhoktavyamityanena nivedyaivetyanena kiñcid deyaṃ kiñcid 
bhojyamiti vā jñeyaṃ tadeva bhojyamiti vā vidhīyate tatra dantāyahāra prasaṅgāt 
viniyoga virodhācca pūrvokta eva samīcīna iti vadanti | vastu tastu kiñcidagra śeṣādi 
yadā bhāvāt karmāntarā śruternivedana bhojanayoreka karma kalpanāduttaraḥ 
pakṣa śreyāniti | narokta doṣāvasāvā vacanādeva | tathā | 

pravāse yātha durge vā sthānā prāptau jalepi vā | 
kārāgāra nivaddho vā prāyo deśa gatopi vā ||

kuryāt tatra mahāmāyā pūjā vai mānasaṃ vudhaḥ |
manobhaye samutpanne siṃhavyāghra samākule ||

paracakrāgame caiva kuryān mānasa pūjanaṃ |
manasā hṛdayasyāntardhyātvā yogākhya pīṭhakaṃ ||

tatraiva pṛthivī madhye pūjāṃ tatra samācaret |
maitraṃ prasādhanaṃ snānaṃ dantadhāvana karma vai ||

anyacca sarvaṃ manasā dhyātvā kuryācca pūjanam |
yathā puṣpādibhiḥ pūjā vahirdeśe vidhīyate ||

tathā hṛdyapi kartavyāḥ sarvāśca pratipattayaḥ |
prāyodeśagataḥ āravadhānaśanaḥ vrataḥ || tathā ||

aṣṭamyāṃ satataṃ devī yājakaḥ syāt sadāvratī |
navamyāṃ tu sadā pūjā kartavyālijaśoṇitaiḥ ||

sadetyanenanopavāsasya nityatoktā vipretaraparaṃ svagātraśoṇita dānaṃ | 

yaḥ śivāvirutaṃ śraddhā śiva dūtīṃ śubhapradāṃ |
praṇamet sādhako bhaktyā tasya kāmāḥ kare sthitāḥ ||

nārada pañcarātre | 

svamantronopadeṣṭavyā vaktavyaśca na saṃsadi |
gopanīyaṃ sadāśāstraṃ rakṣaṇīyaṃ śarīravat ||

kāryā yatana yātrā ca tatra dānaṃ ca śaktitaḥ |
paṭhanaṃ śravaṇaṃ kuryācchāstrādhyayanaḍe?va ca ||

sāmānya siddhau rakṣārthaṃ pareṣāṃ na kadācana |
prayoktavyaḥ svamantraśca āpatyapi ca nācaret ||

gāruḍaṃ bhūtavādaṃ vā bhayā svārthena vā mune |
kṛpayā parayā kuryādanātheṣu asaṃsadi ||

pradakṣiṇe prayāṇe ca pradāna ca viśeṣataḥ |
prabhāte ca pravāse ca svamantraṃ vahuśaḥ smaret ||

svapne vāpi samakṣaṃ vā āścaryamatiharṣadaṃ |
akasmād yadi jāyeta na khyātavyaṃ gurārvinā || tathā |

strīṇāṃ viśeṣato dadyāt patibhakti samanvitān ||

samayāniti śeṣaḥ | 

ṣaḍanvaya mahāratnena laṃghayed gurorājñāmuttaraṃ na vadet tatha | 

rātrau divā ca tasyājñāṃ dāsavat paripālayet |

27a)

asatyamaśubhaṃ tadvadvahuvādaṃ parityajet ||

apriyaṃ ca tathālasyaṃ kāmakrodhau viśeṣataḥ |
apracchanna mukho vruyād guroragne kadāpi na ||

abhimānaṃ na kurvīta dhanajātyā śramādibhiḥ |
gurudravyaṃ na bhoktavyaṃ tena dattaṃ kadācana ||

dattaṃ prasādavad grāhyaṃ lobhato na kadācana |
advaitaṃ devapūjāṃ ca guroragne parityajet ||

pādukāyoga paṭṭādi gurucihnāni sādaram |
na laṃghayet spṛśe naiva pādābhyāṃ praṇamet sadā ||

paryaṅka śayanaṃ tadvat tathā pādaprasāraṇam |
aṅgaṃ bhaṅgaṃ ca līlāṃ ca na kuryād gurusannidhau ||

gamanāgamane kuryāt praṇamya gurupādukām |
chāyāṃ na laṃghayet tadvanna gacchet purato guroḥ ||

paścāt pādena nirgacchet praṇamya ca guroguhāt |
guroragre na kurvīta prabhāvaṃ śiṣyasaṃgraham || 

ahaṃkāraṃ na kurvīta lolunaṃ dhārayed vapuḥ |
praguroḥ sannidhau naiva svaguruṃ praṇamed vudhaḥ ||

namaskārāya bhoyuktaṃ gurordṛṣṭyā nivārayet |
na niyogaṃ gurordadyād yuṣmadādau na bhāṣayet ||

devyāgame |

āsanaṃ śayanaṃ vastraṃ bhūṣaṇaṃ pādukāṃ tathā |
chāyāṃ kalatramanyaṅga yat tatpṛṣṭaṃ prapūjayet ||

iti | prapañcasāre | 

vyākhyā vivādaṃ svātantryaṃ kāmyatāṃ kāmya jṛmbhitām |
nidrā kutarkā krodhāṃśca tyajed guru gṛhe sadā ||

sa grāmya dharma viṇmūtra sarganiṣṭhī vanādikam |
parityajet parijñāto vāsaṃ ca gurumandire ||

yābhyoktamamṛtaṃ nindāmṛṇaṃ ca vasuvikrayaṃ |
parityājyaṃ gurostasya sapatneśca samāgamaḥ ||

iṣṭaṃ cāniṣṭamādiṣṭaṃ guruṇā yat tu gurvapi |
tvarayā parayā kuryād vudhyāsaṃmyaga jihvayā ||

devānṛṣīnapi pṛtṝntithīṃstathāgnīṃ nityādyatena manasādi nasorcayedyaḥ | 
icchā na vāpya sakalāniha bhogajātān pretya prayāti paramaṃ padamādi puṃsaḥ | 
prayogasāre | 

atroktānyaḥ sadā hyetānaihikāmuṣmikocitān | 
ācārānādṛte śāntiṃ dīkṣitaḥ sodhi gacchati ||

ādṛte ādṛyate | nārada pañcarātre | 

pālanā samayānāṃ ca siddhidvat padyate cirāt |
mantraḥ sāṃmukhyamāyāti samayasthasya sarvadā ||

siddhayaḥ samayasthasya sarvāsyurmokṣapaścimāḥ |

skandapurāṇe |

ekavarṣā tu yā kanyā pūjārthaṃ tāṃ vivarjayet |
gandhapuṣpanādīnāṃ prītistasyā na vidyate ||

dvivarṣakanyāmārabhya daśavarṣāvadhi kramāt |
pūjayet sarvakāryeṣu yathāvidhyuktamārgataḥ ||

27b)

kumārikā dvivarṣā ca trivarṣā ca trimūrtinī |
caturvarṣā tu kalpāṇī pañcavarṣā tu rohiṇī ||

ṣaḍvarṣā tu bhavet kālī saptavarṣā tu caṇḍikā |
aṣṭavarṣā śāmbhavī tu durgā tu navabhiḥ smṛtā ||

daśavarṣā subhadreti nāmabhiḥ parikīrtitā |
ata ūrdhaṃ tu yā kanyā sarvakāryeṣu ninditā ||

tathā ||

arogiṇīṃ supuṣṭāṅgīṃ supuṣṭāṃ vraṇavarjitām |
ekavaṃśa samudbhūtāṃ kanyāṃ samyak prapūjayet ||

brāhmaṇī sarvakāryeṣu jayārthe nṛpavaṃśajāṃ |
lābhārthe vaiśya vaṃśotyāṃ sutārthe śūdravaṃśajāṃ ||

dāruṇe cānyajātīnāṃ pūjayed vidhinā naraḥ |

tathā |

prātaḥkāle viśeṣeṇa kṛtābhyaṃgā viśeṣataḥ pujayediti śeṣaḥ | 
evamabhyarcanaṃ kuryāt kumārīṇāṃ prayatnataḥ | 
kañcukaṃ caiva vastraṃ ca gandhapuṣpākṣatādibhiḥ || 

nānāvidhairbhakṣyabhojyairbhojayet pāyasādibhiḥ | 

atha pūjā paryāyastatraiva | 

āvāhayet tataḥ kanyāṃ mantreṇānena bhārgava |
oṃ mantrākṣaramayīṃ lakṣmīṃ mātṛṇāṃ rūpadhāriṇīṃ ||

navadurgātmikāṃ sākṣāt kanyāmāvāhayāmyahaṃ |
tataḥ saṃpūjayeddhīmān manvairebhiḥ pṛthak pṛthak ||

sarvāsvayamāvāhanamantraḥ | tathā | 

duḥkhadāridryanāśāya śatrūṇāṃ nāśanāya ca |
āyuṣya valavṛdhyarthaṃ kumārīṃ pūjayen naraḥ ||

mantraśca | 

oṃ jagat pūjya jagadvandve sarvaśakti svarūpiṇi |
pūjāṃ gṛhāṇa kaumāri jaganmātarnamostute || 1 ||

āyuḥ karmastrimūrtiṃ tu trivargasya tathāptaye |
apamṛtyuvyādhi pīḍā duḥkhānāmapanuttaye ||

pūjayediti śeṣaḥ mantramāha |

oṃ tripurāṃ tripurādhārāṃ trivarga jñānarūpiṇīm |
trailokya vanditāṃ devīṃ trimūrtiṃ pūjayāmyaham || 2 ||

saukhya dhānyadhanārogya putrapautrādi vṛddhaye |
kalyāṇīṃ pūjayeddhīmānnityaṃ kalyāṇa vṛddhaye ||

oṃ kalātmikāṃ kalātītāṃ kārūṇya hṛdayāṃ śivāṃ |
kalyāṇa jananīṃ nityaṃ kalyāṇīṃ pūjayāmyahaṃ || 3 ||

ārogya sukhakāmī ca jayakāmī tathaiva ca |
yaśaḥ kāmī naro nityaṃ rohiṇīṃ paripūjayet ||

oṃ aṇimādi guṇādhārāmakārādyapsarātmikāṃ |
anantaśaktikāṃ lakṣmīṃ rohiṇīṃ pūjayāmyahaṃ || 4 ||

vidyārthī ca jayārthī ca rājyārthī ca viśeṣataḥ |
śatrūṇāṃ ca vināśārthī kālikāṃ pūjayennaraḥ || 

oṃ kāmacārīṃ śubhāṃ kāntāṃ kālacakra svarūpiṇī |
kāmadāṃ karuṇodārāṃ kālīṃ saṃpūjayāmyahaṃ || 5 ||

28a)

aiśvarya śubhakāmī ca svargakāmī ca yo naraḥ |
saṃgrāme jaya kāmī ca caṇḍikāṃ paripūjayet ||

oṃ caṇḍavīrāṃ caṇḍamāyāṃ caṇḍamuṇḍa prabhañjanīṃ |
pūjayāmi mahādevīṃ caṇḍikāṃ caṇḍavikramāṃ || 6 ||

duḥkhadāridryanāśāya nṛpasaṃmohanāya ca |
mahāpāpavināśāya śāmbhavīṃ ca prapūjayet ||

oṃ sadānandakarīṃ śāntāṃ sarvadeva namaskṛtāṃ |
sarvabhūtātmikāṃ lakṣmīṃ śāmbhavīṃ pūjayāmyahaṃ || 7 ||

savalotkaṭa śatrūṇāmugrasādhana karmaṇi |
durgāṃ durgavināśāya pūjayed yatnato vudhaḥ ||

oṃ durgamedustare kārye bhava duḥkhavināśinīṃ |
pūjayāmi sadā bhaktyā durgāṃ durgārti nāśinīṃ || 8 ||

saubhāgya dhanadhānyādi vāñchitārtha phalāptaye |
subhadrāṃ pūjayen martyo dāsīdāsa samṛddhaye ||

oṃ sundarīṃ svarṇavarṇābhyāṃ sukhasaubhāgyadāyinīṃ |
subhadrā jananīṃ devīṃ subhadrāṃ pūjayāmyahaṃ || 9 ||

athā pūjyā tatraiva | 

hīnādhikāṅgīkuṣṭhī ca viśīlakulasambhavāṃ |
granthi sphuṭita śīrṇāṅgī raktapūyavraṇāṅkitāṃ ||

jātyandhakekarāṃ kāṇāṃ kurūpāta tu romaṇāṃ |
saṃtyajed rogiṇīṃ kanyāṃ dāsī garbhasamudbhavāṃ || 


iti śrīmukundaviracitāyāṃ śrīsaubhāgyataraṅgiṇyāṃ pañcamalaharī || 



bhaviṣyapurāṇe | 

sarvakāleṣu sarveṣu caṇḍikāṃ yaḥ prapadyate |
vimānavaramāruhya dhvajamālākulaṃ nṛpaḥ ||

brahmalokaṃ naro gatvā modate śāśvatīḥ samāḥ |
ayane viṣuve caiva ṣaḍaśīti mukheṣu ca ||

parvakālaṃ vivṛṇoti ayane iti ca kārādviṣu padyādi | tathā śrīviṣṇupurāṇe | 

caturdaśyaṣṭamī caiva amāvāsyā ca pūrṇimā |
parvāṇye tāni rājendra ravi saṃkrāntireva ceti ||

tathā devīpurāṇe |

umāṃ śivaṃ hunāśaṃ ca dvitīyāyāṃ samarcayet |
haviṣyamanna naivedyaṃ deyaṃ gandārcanaṃ tathā ||

phalamāpnoti viprendra sarvakratu samudbhavaṃ |

kālikāpurāṇe |

puṣyanakṣatra yuktā hi tṛtīyā yadi labhyate |
tasyāṃ pūjyā sadā devī caṇḍikā śaṃkareṇa ca ||

varāhapurāṇe |

etat sarvaṃ tṛtīyāyāṃ saṃvṛttaṃ nṛpanandana |
tasyāṃ tithau tu pārvatyā lavaṇaṃ varjayennaraḥ ||

pārvatyā etadvivāhādikaṃ |

pañco poṣati nārī vā sa saubhāgyaṃ hi vindati |
durbhagāyā tu nārī syāt puruṣo vāpi śobhane ||

etacchrutvā tṛtīyāyāṃ lavaṇaṃ tu vivarjayet |
sarvāt kāmānavāpnoti saubhāgyaṃ dravyasaṃpadaṃ ||

ārogyaṃ ca tadālebhe kāntiṃ puṣṭiṃ ca vindati | 

tathā | 

caturthyaṃ tu gaṇeśasya pārvatyāśca viśeṣataḥ | 

28b)

pūjākāryeti śeṣaḥ | viṣṇudharmottare | umāṃ prakṛtya | 

pūjayet kāmamāpnoti tasyāmeva na saṃśayaḥ | 

tasyāṃ pañcamyāṃ | kālikāpurāṇe | 

aṣṭamyāṃ ca navamyāṃ ca pūjākāryā vibhūtaye |

bhaviṣyapurāṇe |

ekānaṃśāṃ tathā devīṃ tadā saṃpūjayen narāḥ |
sarvakāmasamṛddhasya yajñasya labhate phalaṃ ||

tadā aṣṭamyāṃ ekānaṃśāṃ durgāṃ |

labhet ṣāṇmāsikaṃ puṇyaṃ navamyāṃ tu na saṃśayaḥ |

tathā |

durgāṃ saṃpūjya durgāṇāṃ navamyāṃ tāraṇecchayā |
saṃgrāme vyavahāreṇa sadā vijayamāpnuyāt ||

mahākālīṃ tathāpyarcya navamyāṃ yadunandana |
kāmamekamavāpnoti yatkiñcin manasi sthitaṃ ||

varāhapurāṇe |

navamyāṃ hi sadā pūjyā gaurī devī samādhinā |
varadā sarvalokasya bhaviṣyati na saṃśayaḥ ||

navamyāṃ pañcapiṣṭāśī bhaviṣyati hi mānavaḥ |
nārī vā vittasaṃpannā bhaviṣyati na saṃśayaḥ ||

etāstu pakṣadvaya saṃvandhinyo grāhyāḥ viśeṣaḥ śruteḥ |

bhaviṣyapurāṇe |

maheśvaraṃ mātṛgaṇaṃ tathā tatrāhni pūjayet |
ekāṃ vā mātaraṃ rājan kāmamāpnotyabhīpsitaṃ ||

mātaro brahmāṇyādyāḥ |

tatrāhni kṛṣṇa caturdaśyāṃ kṛttikā svityupa kramya |
naro mātṛgaṇaṃ rājan sarvakāma mavāpnuyāt ||

ekāṃ vā mātaraṃ rājan kāmamāpnotsabhīpsitaṃ |

pūjayannitiśeṣaḥ | kālikāpurāṇe | 

yaḥ pūjayed bhaumavāre śubhe dūrvākṣataiḥ śivāṃ |
satataṃ sādhakaḥ sopi kāmamiṣṭa mavāpnuyāt ||

iti | devīpurāṇe | durgāṃ prakṛtya |

tṛtīyāyāṃ tu vaiśākhe rohiṇyākhyaṃ prapūjya tu |
udakumbha pradānena śivaloke mahīyate ||

kālikāpurāṇe |

mādhave māsi pañcamyāṃ śitapakṣe gurordine |
candre cottaraṃ phalgunyāṃ bharaṇyādau sthite ravau ||

kanyā vivāha vidhinā giriputrīṃ haro grahīt |

atotra devyā viśeṣa pūjā mahotsavādikaṃ kuryāditi | devīpurāṇe | 

sahakāraphalaiḥ snānaṃ vaiśākhe hyaṣṭamī dine |
ātmanā devatāṃ snāpya māṃsī vālaka kāribhiḥ ||

lepanaṃ phalakarpūrairdhūpaṃ pañcasugandhakaṃ |
devyāḥ pūjāṃ ca kurvīta ketakyā campakena ca ||

śakarākṣīra naivedyaṃ kanyā vipreṣu bhojanaṃ |
ātmanaḥ pāraṇaṃ tadvad dakṣiṇāṃ śaktito dadet ||

sarvatīrthābhiṣekaṃ tu anenāpnoti bhārgava |
sahakāra phalaistadrasaiḥ ātmana snānaṃ ||

phalaṃ jātīphalaṃ | devyā aparājitāyāḥ | 

29a)

bhaviṣyapurāṇe |

vaiśākhe māsi rājendra navamyāṃ pakṣayordvayoḥ |
upavāsa paro bhaktyā pūjayānastu caṇḍikāṃ ||

haṃsakundendusaṃkāśa tejasā dhruvasannibhaḥ |
vimānavaramārūḍho devaloke mahīyate ||

brahmapurāṇe ||

jyeṣṭhasya śukla caturthyāṃ tu jātā pūrvamupāsatī |
tasmāt sā tatrayaṃ pūjyā strībhiḥ saubhāgyavardhaye ||

upahāraiśca vividhairnṛtyagītaiḥ kalādibhiḥ |

kālikāpurāṇe ||

jyeṣṭhasya śuklapakṣasya aṣṭamyāṃ samupoṣitaḥ |
navamyāṃ sa tilai ratnairyāvakairathamodakaiḥ ||

kṣīrai rājyaistathā kṣaudrairmadirābhiḥ sa piṣṭakaiḥ |
nānāpaśūnāṃ rudhirairmāṃsairapi ca pūjayet ||

tato daśamyāṃ śuklāyāmaṃvubhistilamiśritaiḥ |
durgā tantreṇa mantreṇa dātavyamañjalitrayaṃ ||

evaṃ kṛte daśamyāṃ tu yatpāpaṃ daśajanmabhiḥ |
kṛtaṃ tat pralayaṃ yāti dīrghāyurabhi jāyate ||

durgātantraṃ vakṣyate | bhaviṣyottare | 

upavāsa paro bhaktyā navamyāṃ pūjayedumāṃ |
brahmāṇīṃ tviti nāmnā vai śveta rūpeṇa rūpiṇīṃ ||

jyeṣṭhamāsi nṛpaśreṣṭha kṛtvā raktasya vai vidhiṃ |
śālyannaṃ pāyasopetaṃ svayaṃ bhuñjīta vāgyata ||

kumārīṃ bhojayeccāpi svaśaktyā brāhmaṇīṃstathā |

navamyāṃ pakṣadvayasya | devīpurāṇe |

aṣṭamyāṃ ca tathāṣāḍhe niśāto yena snāpayet |
svayaṃ snātvā ca karpūraiścandanaistāṃ vilepayet ||

niśā haridrā tajjalena svayaṃ snātvā devīmapi snāpayediti | 
dhūpacandana karpūrairvālakaiḥ sitasidudakaiḥ | 

bhakṣāñcharkarayā pūrṇā pāna kāni śubhāni ca |
dāpayet kanyakā vipra bhojanaṃ cātmanastathā ||

śaktito dakṣiṇāṃ dadyān mahiṣaghnīṃ ca kīrtayan |
dīpamālā ghṛte naiva sarvān kāmān prayacchati ||

bhaviṣyapurāṇe |

upavāsa paro bhaktyā navamyāṃ pakṣayordvayoḥ |
āṣāḍhe māsi rājendra yaḥ kuryān nakta bhojanaṃ ||

pūjayecchraddhayā durgāṃ maitrī nāmnī tu mātaraṃ |
airāvata gatāṃ śubhrāṃ śvetarūpeṇa rūpiṇīṃ ||

sa airāvata sāhasra indrasyānucaro bhavet |

vāmanapurāṇe |

hariśayanānantaraṃ tṛtīyāyāṃ gireḥ sutā | kātyāyanī tathāṣṭamyāṃ svapitāni 
śeṣaḥ | atra viśeṣapūjāṃvidhāya śayanaṃ deyaṃ | bhaviṣyottare |

śrāvaṇe māsi rājendra yaḥ kuryān nakta bhojanaṃ |
kṣīrayaṣṭika bhaktena sarvabhūta hiterataḥ ||

upavāsa paro vīra navamyāṃ pakṣayordvayoḥ |
kumārīmiti nāmnā vai caṇḍikāṃ pūjayet sadā ||

29b)

kṛtvā raupyamayīṃ bhaktyā ghorāṃ vai pāpanāśinīṃ |
karavīrasya puṣpaṃ tu gandhaiścāgurucandanaiḥ ||

dhūpena ca daśāṃgena modakaiścāpi pūjayat |
kumārīrbhojayedbhaktyā striyo viprāṃśca śaktitaḥ ||

bhuñjīta vāgyataḥ paścād vilvapatra kṛtāśaya |
evaṃ yaḥ pūjayedāryāṃ śraddhayā parayānvitaḥ ||

sayāti paramaṃ sthānaṃ yatra devo guhaḥ sthitaḥ |

tathā | śrīkṛṣṇajanmāṣṭamyāṃ | 

yathā mama tathā kuryād bhagavatyā mahotsavaṃ |
tathā māsi bhādrapade yā syān navamī vahule narā ||

sā tu nandā mahāpuṇyā kīrtitā pāpanāśinī |
tasyāṃ yaḥ pūjayed durgāṃ vidhivat kuru nandana ||

sośvamedha phalaṃ viṃdyādviṣṇulokaṃ ca gacchati |

devīpurāṇe |

āśvine navamī śuklā tasyāṃ koṭi guṇaṃ phalaṃ |

devī pūjayāmīti śeṣaḥ | bhaviṣyapurāṇe | 

kārtikāmala pakṣasya navamī bhūti siddhaye |
pravuddhāntu jagaddhātrīṃ pūjayed dīpamālayā ||

jagaddhātrīṃ durgāṃ |

māsaiścaturbhiryatpuṇyaṃ vidhinā pūjya caṇḍikāṃ |
tatphalaṃ labhate vīra navamyāṃ kārtikasya ca ||

bhaviṣyottare |

māsimārgaśire vīra śuklapakṣe tu yo bhavet |
sānandinī mahāpuṇyā navamī parikīrtitā ||

yastasyāṃ pūjayed devīṃ trirātro poṣito naraḥ |
sośvamedhamavāpyeha viṣṇuloke mahīyate ||

bhaviṣyapurāṇe |

vṛścike śuklapakṣe tu yā pāṣāṇa caturdaśī |
tasyāmārādhayed devīṃ naktaṃ pāṣāṇa bhojanaiḥ ||

pāṣāṇa śabdena tadākāra piṇḍakamucyate |

bhaviṣyottare |

caturthī varadā nāma tasyāṃ gaurī supūjitā |
saubhāgya matulaṃ kuryāt pañcamyāṃ śrīrapi śriyaṃ ||

pañcamyāṃ māghaśuklapakṣasya | kālikāpurāṇe |

ravau makararāśisthayā bhavet sita pañcamī |
tasyāmanena saṃpūjya mantreṇa vidhivacchivā ||

anena daśākṣara jayadurgāmantreṇa | kālikāpurāṇe | 

śuklāṣṭamyāṃ punardevīṃ pūjayitvā yathāvidhi |
navamyāṃ validānāni bhūtāni ca samācaret ||

sandhyāyāṃ ca valiṃ kuryān nijagātrā sṛgukṣitaiḥ |
evaṃ kṛte tu kalyāṇairyukto nityaṃ pramodate ||

putrapautra samṛddhaustu dhanadhānya samṛddhibhiḥ |
dīrghāyu sarvaśubhago lokasmin sa ca jāyate || 

smṛtisamuccaye |

makaramvasthite bhānau yā tu kṛṣṇā caturdaśī |
tad rātrau kālikā pūjyā sarvavighnopaśāntaye ||

rātrau jāgaraṇaṃ kṛtvā pūjayitvā hari priyāṃ |
īpsitāṃ labhate kāmān priya putraṃ dhanāni ca ||

30a)

iyaṃ pradoṣa vyāpinī grāhyā ubhaya ca tad vyāptāvavyāptau vā pūrvaviddhaiva 
kṛṣṇapakṣe aṣṭamī caiva kṛṣṇapakṣe caturdaśī pūrvaviddhaiva kartavyā 
parividdhā na kutra cidityāpastamva vacanāt | bhaviṣyottare | 

phālgunādi tṛtīyāyāṃ lavaṇaṃ yastu varjayet |
samāpte śayanaṃ dadyād grahaṃ coparānvitaṃ ||

saṃpūjya vipra mithunaṃ bhavānī prīyatāmiti |
gaurī loke vaset kalpaṃ saubhāgya vrata mucyate ||

bhaviṣyottare |

caitra śukla tṛtīyāyāmumā pūjyā phalārthibhiḥ |

skandapurāṇe |

vasantā vastu māsādya tṛtīyāyājana priyā |
śuklapakṣasya pūrvāhne tilaiḥ snānaṃ samācaret ||

pūjyā tu pārvatī devī sarvakāma samṛddhaye |

kālikāpurāṇe |

vasanta samaye devī navamyāṃ mṛgayogataḥ |
ardharātrau samutpannā gaṅgaiva śaśi maṇḍalāt ||

navamyāṃ śuklapakṣasya ataḥ sātra viśeṣataḥ |

pūjanīyeti ||

atha damanāropaṇaṃ ||

jñānārṇave |

damanā ropaṇaṃ vakṣye sādhakānāṃ hitāya ca |
samvatsara kṛtā pūjā yena pūrṇā bhavet priye ||

tapo bhaṅgāya damano mama śaila bhaved yadā |
bhasmī bhavet tadā patnī ratiḥ prītiśca duḥkhadā ||

tannetra vāri saṃbhūtā damanasya latā bhavat |
tat saurabhasya saubhāgyaṃ mahadāsīt sulocane ||

tena tuṣṭā hṛdā devi varo datto mayā priye |
ratyai prītyai ca tābhyāṃ tu damanaṃ prakaṭī kṛtaṃ ||

damanena ca yo mantrī varṣamadhyena pūjayet |
tasya sāmvatsarī pūjā madanāya bhaviṣyati ||

iti tasyaivarodatto mayaiva suravandite |
tasmād damana pūjā hi kartavyo vīravandite ||

anyathā tatphalaṃ vārṣaṃ kāmarājāya jāyate |

dakṣiṇāmūrti saṃhitāyāṃ caitrādayastu yo māsāḥ pakṣe sitasite bhavau | 

eteṣāṃ pūrvapūrvastu kālaḥ sarvottamottamaḥ |
aṣṭamyāṃ ca caturdaśyāṃ paurṇamāsyāmathāpi vā ||

pūrvarātrau prakurvīta sadyo vācādhivāsanaṃ |
śivā prasāda saṃbhūtaṃ atra sannihito bhavā ||

śivākāryāt samucchidya netavyosi śivājñayā |
ityā mantrya ratiṃ kāmaṃ tatra saṃpūjayet sudhīḥ ||

svayamutpādya damanaṃ samūlaṃ pallavairyutaṃ |

adhisamāha śiveti | utpādya prātareva | yaduktaṃ jñānārṇave | 

prātaḥkāle caturdaśyāṃ nityārcānantantaraṃ tataḥ |
uddharedastramantreṇa hṛdayena ca lepayet ||

śrīkhaṇḍa pṛsunenvādyairabhivāsasya ca pūjayet |

30b)

navakoṇaṃ viracyātha sindūreṇa mahāprabhaṃ ||

kalaśānnavasaṃsthāpya hemaratnādi pūritān |
ekaṃ vā kalaśaṃ ramyaṃ sthāpayed deśikottamaḥ ||

vāyavī saṃhitāyāṃ |

sauvarṇa rajataṃ vā pitāṣaṃ mṛṇmayameva vā |
kṣālayedastramantreṇa kumbhaṃ samyak sureśvari ||

gandhapuṣpākṣatākīrṇaṃ kuśa dūrvāṃkurārcitaṃ |
sita sūtrāvṛtaṃ kaṇṭhe navavastra yugānvitaṃ ||

bhaviṣyapurāṇe |

kalaśāṃstu samādāya hemagarbha samanvitān |
yavaśālī śarāvastu vastrālaṃkāra bhūṣitān ||

ājighneti ca mantreṇa kalaśāṃ snānniveśayet |

tathā |

sthāpayedavraṇaṃ kuṃbhaṃ varuṇasyeti pūjayet |

varuṇasyottaṃbhanamasīti mantreṇa | 

tathā matsyapurāṇe | 

cūtapallavasaṃcchannaṃ phalavastrayugānvitamiti | abhāve ekavastramapi yaduktaṃ 
| 

asisūkṣmatareṇaiva viśuddhena navena ca | māyā tatva svarūpeṇa veṣṭayed vāsasā 
ghaṭamiti | jñānārṇave | 

samūlaṃ damanaṃ devi sthāpayet pātrake priye |
damanaṃ navadhā kuryāt pūjayet tadanantaraṃ ||

ānandeśvara vījena tato bhinnena sundari |
ānandeśvara vījena navadhā vindunā saha ||

nava prakāra saṃbhinnaṃ damanaṃ pūjayet kramāt |
aghora vidyayā paścādabhiṣiñcet tameva hi ||

astreṇa rakṣaṇaṃ kuryāt kavacena tataḥ paraṃ |
vadhvā triśūlamudrāṃ ca bhrāmayedamanopari ||

ānandeśvara vījena navadhā saṃbhinnaṃ ānandeśvaravījena vindunā saha navadhā 
bhinnena pūjayeti samvandhaḥ | kramān madhyādi aghora vidyānu śivacandrau 
modanāntaṃ yāntaṃ vahni samanvitaṃ | 

śaktibhinnaṃ vindunāda kalādyaṃ vāgbhava priye | 
kāmavījaṃ tathā devi śivacandrānvitaṃ tataḥ ||

pṛthvī vījāntamahnyāḍhyaṃ kāmarājamiti | tripureśī śaktivījaṃ śivādyamiti | 
sa visargasthāne vinduriti jñeyaṃ | tathā | 

dakṣato maṇḍalaṃ kṛtvā kuṃkumādyairvicitritaṃ |
aśokatarūmālikhya trikoṇa maṇḍalaṃ likhet || 

maṇḍalaṃ sarvato bhadraṃ sarvato bhadrāmvujamiti saṃhitoktaḥ | 

tanmadhye pūjayet kāmaṃ taruṇaṃ cāruṇa prabhaṃ |
raktavastraṃ raktabhūyaṃ vāma dakṣiṇayoḥ priye ||

ratiprīti vipromāḍhyaṃ pañcavāṇa dhanurddharam |
vasantasaṃhitāṃ kāmaṃ pūjayet siddhi hetave ||

vāgbhavaṃ bhuvaneśānīṃ śriyaṃ kāmatrikeṇa ca |
kāmāya nama ālikhya vidyeyaṃ rudravarṇinī ||

kāmavīja trayaṃ coktvā kare mātmakamuccaret |
ratyai namaścāṣṭa varṇā ratirityā varānane ||

31a)

prītiṃ vaded rati sthāne prītimantroṣṭavarṇakaḥ |
gauraśyāme rati prīti krameṇa maṇi bhūṣite ||

padmatāmvūla haste ca raktavastra virājite |
devyābharaṇabhūpe ca puṣpadāmavirājite ||

vāma dakṣiṇayordhyātvā kāmasya tadanantaraṃ |
vasantaṃ pūjayet paścāt kadamvavanamadhyagaṃ ||

gauravarṇaṃ vāmahaste sudhāpūrṇa ghaṭānvitaṃ |
dakṣahastena dadhataṃ nānā puṣpasamuccayaṃ ||

tathā dakṣiṇāmūrtisaṃhitāyāṃ |

kāmo bhasmaśarīraśca tathā naṅgaśca manmathaḥ |
vasantaḥ sasvanāmā ca smara ikṣu dhanurdharaḥ ||

puṣpavāṇaśca tārāya hṛdantāste prakīrtitāḥ |
ete kāmasya pūrvādyaṣṭadikṣu pūjyāḥ ||

saṃpūjya madanaṃ samya ca? puṣpagandhākṣatādibhiḥ |
japedanaṅga gāyatrīṃ tathā śakti prasannadhīḥ ||

jagatsarūpāyet yuktvā vidmahe tadanantaraṃ |
kāmadevāya cet yuktvā dhīmahīti vadet tataḥ ||

bhavedanaṅga gāyatrī tannonaṅga pracodayāt |
namostu puṣpavāṇāya jagadānandakāriṇe ||

manmathāya jagannetre rati prīti priyāya ca |
anena manunā devi namaḥ kuryāt tataḥ paraṃ ||

atha vijñāpanaṃ kuryād devyai damana pāṇi yuk |
oṃ āmantritāsi deveśi sadyaḥ kāle mayā śive ||

kartavyaṃ tadyathā lābhaṃ pūrṇaṃ pūrvaṃ tvadājñayā |
vijñāpya caitanmantreṇa tripurāṃ paritoṣayet ||

tataḥ saṃpūjya deveśīṃ gandhapuṣpākṣatādibhiḥ |
naivedyaṃ vidhivad datvā śrīvidyāṃ prārthayet tataḥ ||

ṣoḍaśārṇā jaganmātāṃ vāñchitārtha phalapradāṃ |
oṃ samasta cakracakreśi sarvapuṣpāyudhādibhiḥ ||

sarvān pūraya me devi kāmān kāmeśvareśvari |
anena prārthayed devīṃ paścādanaṅgamīśvari ||

varmāvaguṇitaṃ kuryād damanena tu pūjanam |
tenaiva mahatīṃ pūjāṃ madhye ca puṣpamiśritāṃ ||

manoharaṃ ca vidhiva kṛtvā naivedyamuttamam |
sa karpūraṃ ca tāmvūlaṃ datvā naṅgaṃ ca prārthayet ||

datvā damanakaṃ tasmai namaskṛtya prasādya ca |
jalakeliṃ tataḥ kuryāt sārdhaṃ samayabhiḥ sukham ||

kavaca mantreṇa damanamavaguṃṭhya tena pūjayedityathaḥ |
paścādanaṅgamityuktaṃ vivṛṇoti anaṅgaṃ ceti ||

annadānaṃ prakurvīta rasaḥ ṣaḍbhiḥ samanvitaṃ |
evaṃ ca kurute siddhān damanāropaṇakramaṃ ||

tasya sāmvatsarī pūjā śrīvidyādhiṣṭhitā bhavet |

jñānārṇavepi |

anena vidhinā devi damanāropaṇaṃ caret |
tasya sāmvatsarī pūjā saphalā śailasambhave ||

31b)

atha prayogāḥ caitre vaiśākhe jyeṣṭhe vā aṣṭamī caturdaśī paurṇamāsya tama tithi 
pūrvadine vā rātrau damanaka samīpaṃ gatvā hastau pādau prakṣālyā camyankuśa 
tilapratānyādāya svasti vācana pūrvakaṃ oṃ adyetyādi svaḥ kartavya 
damanāropaṇa karmāṅgabhūtādhivāsa karmakariṣyeti saṃkalpya | 

śivāprasādasaṃbhūta atra sannihito bhava | 
śivākāryāt samucchidya natavyosi śivā jñayā ||

ityā mantrya rati prīti sahitaṃ kāmaṃ tatra saṃpūjya gṛhamāgacchedityadhivāsaḥ 
| tataḥ prātaḥ kṛta nitya kṛtyaḥ svayaṃ damanaka samīpaṃ gatvā sauḥ nama 
astrāya phaṭ | iti damanakaṃ samūlamuddhṛtpānīya aiṁ namaḥ hṛdayāya 
namaḥ iti candanakuṃkumakarpūrakastūrikābhiranulipya kutra citpātre sthāpayet | 
tataḥ svastiṃ vācayitvā oṃ adya caitramāsi mīnarāśi gate savitari śuklapakṣe 
caturdaśyāṃ tithau bhāratavarṣe'muko'haṃkṛtasamvatsara pūjā 
sāphalyakodamanāropaṇamahaṃ kariṣye iti saṃkalpya oṃ sindūreṇa navakoṇaṃ 
maṇḍalaṃ vidhāya navaghaṭānekaṃ vā ghaṭaṃ sthāpayet svarapuñjopari | oṃ 
ājighra kalaśaṃ mahyātvā viśantvindavaḥ punarurjānivartasvasānaḥ 
sahasrandhukṣorudhārāpayasvatī punarmāviśatādrayiḥ iti mantreṇa saṃsthāpya | 
oṃ charuṇasyottaṃbhanamasivvaruṇasyaskaṃbha sarjanīsthodvaruṇasyaḥ ṛta 
sadanyasidvaruṇasyaḥ kratasadanamasidvaruṇasya ṛta sadanamāsīda | iti mantreṇa 
śuddhodakena pūrayet | tataśca hasakṣamalarayūṁ iti mantreṇa damanakaṃ 
navadhā vibhajya ghaṭo parinidhāya ekasmin ghaṭe kutracitpātre madhye cāṣṭadikṣu 
nidhāya madhye haṃ namaḥ pūrvādyaṣṭa dikṣu saṁ namaḥ kṣaṁ namaḥ maṁ 
namaḥ laṁ namaḥ raṁ namaḥ yaṁ namaḥ oṃ namaḥ iti saṃpūjya | hasakhaphreṁ 
hasaphrīṁ hasauṁ ityaghoraṃ bhairavī vidyayābhiṣicya sauḥ namaḥ astrāya phaṭ iti 
saṃrakṣa triśūlamudrāṃ aiṁ namaḥ kavacāya huṁ iti mantreṇa 
damanoparibhrāmayet | tataḥ svadakṣāya bhāge sarvato 
bhadramaṇḍalamaśokavṛkṣaṃ madhye trikoṇaṃ cālikhya kāmamaruṇavarṇaṃ 
taruṇaṃ raktavāso bhūṣaṇa yuktaṃ vāmadakṣayo rati prīti yuktaṃ vasantaṃ ca 
pañcavāṇadhanurdharaṃ dhyātvā madhye bhagavan kāma ihā gacchetyā vāhya | 

32a)

aiṁ hrīṁ śrīṁ klīṁ klīṁ klīṁ kāmāya namaḥ ityekādaśākṣara vidyayā 
pādyādibhirabhyarcya klīṁ klīṁ klīṁ kreṁ ratyai namaḥ ityaṣṭākṣaryā 
gauravarṇāṃ maṇibhūṣitāṃ tāmvūlakarāṃ raktavastrāṃ ratiṃ dhyātvā vāme 
pūjayet | anyatra prītiṃ śyāmāṃ pūrvarūpāṃ dhyātvokta mantro bhayena 
saṃpūjya paścime gauravarṇaṃ vāmadakṣiṇahastābhyāṃ dhṛta sudhākumbha 
nānākusumakadamvavanamadhyagaṃ dhyātvā | oṃ vasantāya namaḥ iti pūjayet | 
tataḥ pūrvādyaṣṭa dikṣu oṃ kāmāya namaḥ oṃ bhasmaśarīrāya namaḥ oṃ 
anaṅgāya namaḥ | oṃ manmathāya namaḥ oṃ vasantasakhāya namaḥ oṃ smarāya 
namaḥ oṃ ikṣudhanurddharāya namaḥ oṃ puṣpavāṇāya namaḥ ityaṣṭau saṃpūjya 
jagatsvarūpāya vidmahe kāmadevāya dhīmahi | tanno'naṅgaḥ pracodayāt iti 
kāmagāyatrīṃ yathā śakti japitvā | oṃ namostu puṣpavāṇāya jagadānandakāriṇe | 
manmathāya jagannetra ratiprīti priyāya ca | iti praṇamet | tato damanapāṇi | oṃ 
āmantritāsi deveśi sadyaḥ kāle mayā śive | kartavyantu yathā lābhaṃ pūrṇaṃ 
pūrvaṃ tvadājñayā | iti devīṃ vijñāpya ghaṭapaṭena ukta vītyātāṃ pūjya | oṃ 
samastacakra cakreśi sarvapuṣpāyudhādibhiḥ | sarvān pūraya me devi kāmān 
kāmeśvareśvari | iti prārthya aiṁ namaḥ kavacāya humiti damanakamavaguṇya 
tena puṣpāntareṇāpi punardevīṃ pūjayet | tataśca naivedyaṃ tāmvūlaṃ ca nivedya 
kāmaṃ prārthyadamanena pūjayet | tataḥ sādhakebhyaḥ saha jalakrīḍāṃ 
kṛtvā'ntadānaṃ kuryāditi || atha pavitrāropaṇaṃ | dakṣiṇāmūrti saṃhitāyāṃ | 

gata samvatsare yastu na karoti pavitrakaṃ | 
ekīkṛtya phalaṃ tasya nīyate durjanairvalāt ||

āṣāḍhe utame māsaḥ śrāvaṇe madhyamāḥ priye |
hīno bhādrapade māsaḥ pakṣo'sitasite tarauḥ ||

praśastaḥ śuklapakṣe tu tadalābhe sitetaraḥ |
caturdaśyaṣṭamī pūrṇamāsītithiṣu vai bhavet ||

tathā jñānārṇave |

ārabhya mithunārkaṃ tu tulā saṃkramaṇāvadhi |
atyaruṇyā mahāpūjā pavitrāṇāṃ sureśvari ||

pakṣadvayopi pūjyāsyāccaturthyāmaṣṭamī dine |
navamyāṃ vā caturdaśyāṃ pavitrā rohaṇaṃ caret ||

tathā kālikāpurāṇe ||

prathamaṃ darbhasūtraṃ tu padmasūtraṃ tataḥ paraṃ |
tataḥ kṣaumaṃ supuṇyaṃ syāt kārpāsika mataḥ paraṃ ||

32b)

paṭṭasūtraṃ tathānyena pavitrāṇi na kārayet |
kanyā ca kartayet sūtraṃ pramadā ca pativratā ||

vidhavā sādhu śīlā vā duḥśīlā naiva kartayet |
yacchūci bhinnaṃ dagdhaṃ ca pañcadhūmāvaguṇṭhitaṃ ||

tadvarjayecca yatnena sūtramasmin pavitrake |
upayuktaṃ cākhudaṇḍaṃ madyaraktādi dūṣitaṃ ||

malinaṃ nīlaraktaṃ ca prayatnena parityajet |

jñānārṇave |

aṣṭottaraśataiḥ sūtrairnavasūtreṇa kalpitaiḥ |
uttamaṃ hi pavitraṃ tu tadarddhaṃ madhyamaṃ smṛtaṃ ||

tasyāpyardhaṃ kaniṣṭaṃ syāt trividhaṃ syāt pavitrakaṃ |
navasūtreṇa snātvā triguṇitaṃ sūtraṃ triguṇīkṛtya śodhayedityuvītyā kṛtena | 
tathā kālikāpurāṇe | 

sūtraiḥ pavitraṃ kurvīta kaniṣṭhottama madhyamaṃ |
kaniṣṭhaṃ yat pavitraṃ tu saptaviṃśati tantubhiḥ ||

catuṣpañcaśatā proktaṃ tantūnāṃ madhyamaṃ paraṃ |
uttamañcaiva tantūnāmaṣṭottaraśatena vai ||

navasūtrāṇi tantū padavācyāni | 

yat kaniṣṭhaṃ pavitraṃ tu nābhimātraṃ bhaveccayat |
dvādaśagranthi saṃyuktamātmamānena yojayet ||

ūru pramāṇaṃ madhyaṃ syād granthīnāṃ tatra yojayet |
caturviṃśatimapyasyamānamātmana eva ca ||

pavitramuttamaṃ proktaṃ jātumātraṃ ca bhairava |
ṣaṭtriṃśat tatra ganthīnāṃ yojayedātmamānataḥ ||

nābhimātraṃ śrīmūrteḥ tadabhāve śaktyanusāreṇa ātmamānena vā 
granthirityarthaḥ | 

pavitraṃ kriyate yena sūtreṇa granthayaḥ punaḥ |
tadanya varṇa sūtreṇa kartavyā lakṣaṇānvitāḥ ||

granthiṃ tu saptabhiḥ kuryād veṣṭanaistu kaniṣṭike |
dviguṇairmadhyamā kuryāt triguṇeruttame tathā ||

tathā |

gurvagnau madhyama samaṃ kaniṣṭha samamātmanaḥ |
sādhāraṇa pavitrāṇi tribhiḥ sūtraiḥ samācaret ||

dakṣiṇāmūrtisaṃhitāyāṃ |

aṣṭottaraśataṃ jyeṣṭhaṃ tadardha madhyamaṃ priye |
tadardhaṃ ca kaniṣṭhaṃ syād yathā śaktyatha vā priye ||

uttānasyoditairmantrairdaśagranthāṃstu kārayet |
yathā śaktītyanyeṣāmapi yāvacchakyaṃ kuryādityuktaṃ ||

uttānasyoditairmantrairvālāvījaiḥ |

mayā tatpuruṣāsyena japya tena cchṛṇu priye |

iti tadupakrame'bhidhānādbhavatā śivena pavitradānadivasa pūrveghuradhivāsanaṃ 
| 

sadyo'dhivāsanaṃ vāpi kuryāntu parameśvari | 
rātrau samayibhiḥ sārdhaṃ nityārcānantaraṃ tataḥ ||

nityārcā svakāle | 

oṃkāraśca somavahnī brahmanāga śikhidhvajaḥ | 
sūryaḥ sadāśivaḥ sarvā devatā syurna vāmarāḥ ||

33a)

sarva devāḥ viśve devāḥ viśve devatāśceti prayogasārāt |

sūtreṣu pūjayed brahmaviṣṇvīśāṃśca trisūtrake |
kriyā ca pauruṣī vīrā caturthī cāparājitā ||

jayā ca vijayā caiva muktijā ca sadāśivā |
manonmanī ca navamī daśamī sarvatā mukhī ||

granthistha devatāḥ pūjyāḥ upacārai samarcayet |

devīmiti śeṣaḥ |

mūlamantreṇa vā mantrya pavitreṣu kalā yajet |
nityāḥ ṣoḍaśa deveśi śrīvidyāṃ ca smaret priye ||

adhivāsa vidhiḥ proktaḥ paścādārādhanaṃ bhavet |
mūlamantreṇa ceti cakāro mantrāntaraṃ samu *? noti ||

taduktaṃ jñānārṇave |

śiromantreṇābhimantrya hṛnmantreṇa tataḥ paraṃ |
prokṣaye tu tatobhyukṣya śastra mantreṇa deśikaḥ ||

bhavarudhya ca netreṇa guṇṭhitaṃ kavacena hi |
rocanā kuṃkumābhyāṃ ca raktacandana candanaiḥ ||

gairikādyairvicitraṃ tu kārayet sumanoharaṃ |
mūlamantreṇa cābhyukṣya sthāpayed deśikottamaḥ ||

śiromantrādi vidyāyāḥ abhyukṣaṇaṃ muṣṭi vandhena secanaṃ ityadhivāsaḥ | 
kālikāpurāṇe | 

adhivāsya pavitrāṇi pūrvasmin divase tataḥ |
mantranyāsaṃ pavitreṣu kuryāt tatrāparehani ||

pratigranthiṃ svayaṃ kuryān mantranyāsaṃ vicakṣaṇaḥ |
aṅguṣṭhāgreṇa prajapen mālāyāmiti bhairava ||

yāvanto grantha paścāsya tāvantyeva vatu saṃnyaset |
mantrāṇi tasya tena syād devāṅgena niyojayet ||

devāṅgena ṣaḍaṅga mantrairyojayedityarthaḥ |
evaṃ ca sakalaṃ nyasya yajñapātre pavitrakam ||

yasya yasya tu yo mantro yathā dhyānādi pūjanaṃ |
tadevaṃ tena bhāvena pūjayitvā prayatnataḥ ||

tasyaiva tena mantrābhyāṃ mūrdhniṃ dadyāt pavitrakaṃ |

jñānārṇave |

devī kuṃbhaṃ pratiṣṭhāpya pūrṇaṃ cāmī kadādibhiḥ |
devīmāvāhya saṃpūjya mūlamantreṇa pūjayet ||

tataścakraṃ samabhyarcya pavitrārpaṇamārabhet |
śrīvidyāyāḥ pavitrāṇi gurornāmnā ca deśikaḥ ||

pavitraṃ gurave dadyāt sarvebhyastadanantaraṃ |
gurubhyastrividhebhyaśca pavitrāṇyarpayet tataḥ ||

tithi nityā gaṇāyātha pavitrāropaṇaṃ caret |
navacakrasthitā yātha cakreśī navakāya ca ||

raśmi vṛndāya deveśi pratyekaṃ bhāvapūrvakaṃ |
pavitrakaṃ samarcyātha gurūnmantoṣayet priye ||

svarṇālaṃkāravastraiśca nānādha * samuccayaiḥ |
tat prasādāt pavitraṃ ca dhārayet tadanantaraṃ ||

kālikāpurāṇe |

33b)

ājyairaṣṭottaraśataṃ tilairādyairathāpi vā |
aṣṭottaraśataṃ hutvā mahādevyai ca sādhakaḥ ||

dakṣiṇāmūrtisaṃhitāyāṃ ||

hutvā pūrṇāhutiṃ paścādagnau dagdhvā pavitrakam |

dagdhvā agnipavitrakaṃ |

kālikāpurāṇe |

pavitrāropaṇe vṛtte dakṣiṇamupa pādayet |
hiraṇyaṃ māṃ tilaṃ dhenuṃ ratnaṃ vā śākameva vā ||

imaṃ mantraṃ tataḥ paścāt sādhakaḥ samudīrayet |
oṃ maṇividrumamālābhirmandāra kusumādibhiḥ ||

iyaṃ sāmvatsarī pūjā na vāstu parameśvari |
tato visarjayed devīṃ pūrvokta pratipattibhiḥ ||

bhojayed brāhmaṇāṃścāpi jñānī napi yathāvidhi |
samvatsarasya yā pūjā saṃpūrṇāṃ vatsarād bhavet ||

kalpakoṭi sahasrāṇi devī gehe vasen naraḥ |
atrāpi mukha saubhāgyaṃ samṛddhiratulā bhavet ||

jñānārṇave |

kumārī pūjanaṃ kuryāt tataḥ suvāsinī gaṇam |

pūjayediti śeṣaḥ | dakṣiṇāmūrtirāha | 

yaścaitat tā karot puṇyaṃ tasya pūjāni nisphalā || 

atha prayogaḥ | 

āṣāḍhe tadaśaktau śrāvaṇe bhāve āśvine vā śuklapakṣe tadaśaktau kṛṣṇepi 
caturthyaṣṭamī navamī caturdaśī paurṇamāsyanyatama tithau pavitrārpaṇaṃ 
kāryaṃ darbhapadmakṣaumakārpāsa paṭṭa sūtrāṇāmanyatamaṃ 
sūcyabhinnamadagdha mamalīna manupayuktamākhudaṇḍabhinnamamedhyā 
dūṣitaṃ sūtraṃ triguṇaṃ triguṇī kṛtyāṣṭottaraśatena tadardhena cottama 
madhyama kaniṣṭhasaṃjñakaṃ sūtrasamasaṃkhya granthibhiḥ ṣaṭtriṃśa 
caturviṃśati dvādaśagranthibhirvā vāla mantrakṛtaika viṃśati caturdaśa 
saptaveṣṭanairdevatā jānūrūnābhiparyantaṃ pavitra trayaṃ kṛtvā madhyama 
pavitratulyaṃ gurvagnyāḥ kaniṣṭhasamamātmanaḥ pavitraṃ pañcadaśa nityānāṃ 
navacakreśīnāṃ ca tribhiḥ sūtrairyathāśakti pavitrāṇi kṛtvādhi vāsayet || 
athādhivāsaḥ | pavitrārpaṇa pūrvadine kṛta nitya kṛtyo rātrau sādhakaiḥ 
sahapūrvavat saṃkalpya kutracit pātre pavitrāṇi saṃsthāpya tasya navasūtreṣu | oṃ 
oṃkārāya namaḥ | oṃ somāya namaḥ | oṃ vahnaye namaḥ | oṃ brahmaṇe namaḥ | 
oṃ nāgāya namaḥ | oṃ śikhidhvajāya namaḥ |

34a)

oṃ sūryāya namaḥ | oṃ sadāśivāya namaḥ | oṃ viśvebhyo devebhyo namaḥ | iti 
gandhādibhiḥ saṃpūjya | oṃ brahmaṇe namaḥ | oṃ viṣṇave namaḥ | oṃ īśānāya 
namaḥ | triṣu sūtreṣu trisūtraiḥ kṛteṣu pūjayet | tato granthiṣu oṃ kriyāyai namaḥ | 
oṃ pauruṣyai namaḥ | oṃ vīrāyai namaḥ | oṃ aparājitāyai namaḥ | oṃ jayāyai 
namaḥ | oṃ vijayāyai namaḥ | oṃ muktidāyai namaḥ | oṃ sadāśivāyai namaḥ | oṃ 
manonmanyai namaḥ | oṃ sarvato mukhyai namaḥ | iti daśadevatāḥ saṃpūjya devīṃ 
sarvopacārairyathāvidhi saṃpūjya ṣoḍaśa nityā pavitreṣu samarcya śrīvidyāṃ 
nyaset | tataśca mūlavidyānte klīṁ namaḥ śirase svāhā ityabhi mantrya aiṁ namo 
hṛdayāya namaḥ ityabhi prokṣya sauḥ namaḥ astrāya phaṭ 
ityadhāmuṣṭyābhyukṣya klīṁ namaḥ netratrayāya vauṣaṭ iti sannirodhana mudrayā 
varudhya aiṁ namaḥ kavacāya hūṁ ityavaguṇṭhana mudrayāvaguṇṭhya rocana 
kuṃkumābhīrañjayitvā punamūlavidyayābhyukṣya nūtana vastreṇācchādya 
sthāpayediti || atha kṛta nityakṛtyaḥ pūrvavat saṃkalpya pavitraṃ dakṣiṇa 
madhyamānā māyāṃ saṃsthāpya pratigranthiṃ mantranyāsaṃ 
dakṣiṇāṅguṣṭāgreṇa kuryāt | tataśca tatra ṣaḍaṅga mantraṃ nyaset | tataśca 
yajñoyapātre pavitrāṇi saṃsthāpya tatra devīmāvāhya yathāvidhi samabhyarcya 
tacchirasi mūlavidyayā pavitrāṇi datvā gurave ca pavitraṃ dadyāt | tatastrividha 
gurubhyastithi nityābhyo navacakreśībhyaśca datvā'varaṇa devatābhyo dadyāt 
tataḥ svarṇavastrādibhi varāhapurāṇe | caturthyāṃ tu gaṇeśasya pārvatyāśca 
viśeṣataḥ | pūjeti śeṣaḥ | viṣṇudharmottare | umāṃ prakṛtya | pūjayet 
kāmamāpnoti tasyāmeva na saṃśayaḥ | tasyāṃ pañcamyāṃ | bhaviṣyapurāṇe | 

ekānaṃ śāntathā devīṃ tadā saṃpūjayen naraḥ |
sarvakāma samṛddhasya yajñasya labhate phalam ||

tadā aṣṭabhyāṃ | varāhapurāṇe | 

navamyāṃ hi sadā pūjyā gaurī devī samādhinā |
varadā sarvalokasya bhaviṣyati na saṃśayaḥ ||

navamyāṃ paśca piṣṭāśī bhaviṣyati hi mānavaḥ |

34b)

nārī(?) vā vittasaṃpannā bhaviṣyati na saṃśayaḥ ||

bhaviṣyapurāṇe |

kṛṣṇacaturdaśīṃ prakṛtya maheśvaraṃ mātṛgaṇaṃ tathā trāhni pūjayet 
ekāmvāmātaramvā rājan kāmamāpnotibhīpsitam | viśeṣā śrutau pakṣadvaya 
samvandhinī tithiryāhyā | tathā | kīrtikā strityupakramya naro mātṛgaṇo rājan 
sarvakāmamavāpnuyāt | ekāmvā mātaraṃ rājan kāmamāptotyebhīpsitam | 
mātṛgaṇaṃ pūjayenniti śeṣaḥ | kālikāpurāṇe | 

yaḥ pūjayed bhaumavāre śubhe dūrvākṣataiḥ śivā |
satataṃ sādhakaḥ sopi kāmamiṣṭamavāpnuyāt ||

aṣṭamyāṃ ca navamyāṃ ca pūjākāryavibhūtaye |

aṣṭamyādināpi satatamityarthe'pi | 

tathā devīpurāṇe | 

durgāṃ prakṛtya tṛtīyāyāṃ vaiśākhe rohiṇyarkṣye prapūjya tu | 

udakumbha pradānena brahmaloke mahīyate | 

tṛtīyā śuklapakṣe | tathā skandapurāṇe | 

mādhave māsi pañcamyāṃ sitapakṣe gurordine |
candre cottaraphālgunyāṃ bharaṇyādau site narau ||

devīpurāṇe |

sahakāraphalaiḥ snānaṃ vaiśākhe hyaṣṭamī dine |
ātmano devatā snāpya māsī vālaka vāribhiḥ ||

lepanaṃ phalakarpūrairdhūpaṃ pañcasugandhakam |
devyāḥ pūjāṃ ca kurvīta ketakyā campakena tu ||

śarkarā kṣīra naivedyaṃ kanyā vipreṣu bhojanam |
ātmanaḥ pāvanaṃ tadvad dakṣiṇāṃ śakti codanet ||

sarvatīrthābhiṣekantu anenāpnoti bhārgava |

āmraphalarasaiḥ snānamātmanaḥ phalaṃ jātī phalaṃ devyāḥ aparājitāyāḥ | tathā 
brahmapurāṇe | 

jyeṣṭhe śukla caturthyāṃ tu jātā pūrvamupāsanī |
tasmāt sā tatra saṃpūjyā strībhiḥ saubhāgya vṛddhaye ||

upahāraiśca vividhairgīta nṛtya phalādibhiḥ |

tathā kālikāpurāṇe |

jyeṣṭhasya śuklapakṣasya aṣṭamyāṃ samupoṣitaḥ |
navamyāṃ sa tilairamyairyāvakairatha modakaiḥ ||

kṣīrairājyaistathā kṣaudrairmadirābhiḥ sa piṣṭakaiḥ |
nānāpaśūnāṃ rudhirairmāṃsairapi ca pūjayet ||

tato daśamyāṃ śuklāyāmamvubhistilamiśritaiḥ |
 
35a)

durgātantreṇa mantreṇa dātavyamañjali trayam ||

evaṃ kṛte daśamyāṃ tu yat pāpaṃ daśajanmabhiḥ |
kṛtaṃ tat pralayaṃ yāti dīrghāyurabhi jāyate ||

durgātantraṃ pravakṣyate |

āṣāḍhe śuklapakṣasya yāṣṭamī śrāvaṇasya vā |
pavitrāropaṇaṃ kuryād devī prīti karaṃ param ||

devīpurāṇe ||

aṣṭamyāṃ ca tathā vāṣāḍhe niśātoyena snāpayet svayaṃ snātvā ca 
purauścandanaistāṃ vilepayet | niśā haridrā svayamapi tattoyena snātvā 
dhūpacandanakarpūrairvālakaiḥ | sitasidūdakaiḥ | 

bhakṣān śarkarayā pūṇān pānakāpiśubhāni ca | 
dāpayet kanyakā vipra bhojanaṃ cātmanastathā ||

śaktito dakṣiṇāṃ dadyān mahiṣaghnīṃ ca kīrtayet |
dīpamālā ghṛte naivaṃ sarvān kāmān prayacchatīti ||

vāmanapurāṇe |

hariśayanānantaraṃ tṛtīyāyāṃ gireḥ sutā |

svapatīniśeṣaḥ | ato'tra devyā viśeṣaḥ pūjāyāṃ śayanīyaṃ | 

bhaviṣyapurāṇe | 

kārtike malapakṣasya navamībhūti siddhaye |
pravuddhā tu jagaddhātrīṃ pūjayed dīpamālayā ||

māsaiścaturbhiryat puṇyaṃ vidhinā pūjya caṇḍikām |
tatphalaṃ labhate vīra navamyāṃ kārtikasya tu ||

vṛścike śuklapakṣe tu yā pāṣāṇa caturdaśīm |

tasyāṃ tasyāmārādhane | 

māsi bhādrapade yā syānnavamī vahunetarā |
tatra saṃpūjya vai durgāmaśvamedha phalaṃ labhet ||

devīpurāṇe ||

āśvine navamī tasyā koṭi guṇaphalaṃ | devī pūjayāmīti śeṣaḥ | bhaviṣyapurāṇe | 
yadgaurīṃ nakta pāṣāṇa bhojanaiḥ | pāṣāṇākāra piṇḍabhojanairityarthaḥ | 
smṛti samuccaye | 

makarāvasthite bhānau yā tu kṛṣṇā caturdaśī | 
tatrādau kālikā pūjyā sarvavighnopaśāntaye ||

rātrau jāgaraṇaṃ kṛtvā hara priyāṃ | 

īpsitān labhate kāmān priya putra dhanāni ca |

pradoṣa vyāpinīyaṃ grāhyā ubhayatra tadvyāptāvavyāptau pūrvavṛddhā 
kṛṣṇapakṣe'ṣṭamī caiva kṛṣṇapakṣe caturdaśī | pūrvavṛddhaiva kartavyāṃ 
paraviddhāna kutracit | ityāyastamva vacanāt | bhaviṣyapurāṇe |

36a)

caturthī varadānāma tasyāṃ gaurī supūjitā | 
saubhāgyamatulaṃ kuryāt pañcamyāṃ śrīrati priyam ||

kālikāpurāṇe |

ravau makararāśisthayā bhavatsita saptamī |
tasyāmanena saṃpūjyā mantreṇa vidhivacchivā ||

anena vakṣyamāṇa daśākṣareṇa |

śuklāṣṭamyāṃ punardevīṃ pūjayitvā yathāvidhi |
navamyāṃ validānāni prabhūtāni samācaret ||

sandhyāyāṃ ca valiṃ dadyān nijagātrā sṛgupsitaiḥ |
evaṃ kṛte tu kalyāṇairyuktā nityaṃ pramodate ||

putrapautra samṛddhaistu dhanadhānya samṛddhibhiḥ |
dīrghāyuḥ sarvasubhagolokesmin sa ca jāyate ||

bhaviṣyapurāṇe |

caitraśuklatṛtīyāyāmumāṃ pūjyaphalārpibhiḥ |

kāryeti śeṣaḥ |

skandapurāṇe |

vasantārambhamāsādya tṛtīyāyājana priyā |
śuklapakṣasya pūrvāhne tilaiḥ snānaṃ samācaret ||

pūjyā tu pārvatī devī sarvakāmasamṛddhaye ||





###########   END OF FILE  #######
