####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00261
Uniform title: ṣaṭcakranirṇaya
Manuscript : BHU C4253

Description: 



Notes: 
Data entered by the staff of Muktabodha under the supervision of Mark S.G. Dyczkowski.

Revision 0: April 7, 2012

Internet publisher : Muktabodha Indological Research Institute
Publication year : 
Publication city : 
Publication country : India
####################################################


ṣaṭcakranirṇaya


atha ṣaṭcakranirṇayoyaṃ likhyate ||


oṃ ṣaṭcakraṃ ṣoḍaśādhāraṃ trilakṣyaṃ vyomapañcakam |
śarīraṃ yena jānanti na te yogyāḥ kulāgame || 1 ||

ā *? brahmabilaṃ cakraṃ sandantateṣva?vasthitam |
yoganālaṃ samutpannaṃ trailokye sa carācare || 3 ||

brahmakaṃndādhāraṃ brahmakaṃ sukhaṃ dadātīti brahmakāndam ||

anyaśāstrābhiprāyaḥ ||

nāḍi tritayamuddiṣṭaṃ yatra līyetasaṃjñitam |
tacca kandeti paryāyaṃ tacca brahmabilaṃ smṛtam || 3 ||

vāmadakṣiṇake nāḍyā viḍāpiṅgalasaṃjñake |


folio 193 is missing but this seems to be a numbering mistake


p. 194a) tayormadhye sthitā nāḍī suṣumṇā madhyamā smṛtā || 4 ||

viśrutā brahmanāḍīti brahmadarśayatissphuṭam |
tasya *? labilaṃ kandaṃ nābhyūrdhvādhoṅgulaṃ smṛtam || 5 ||

tattrikoṇamiti jñeyaṃ vistarādaṅguli trayam |
tasya madhye sthitā śaktiḥ pañcakāraṇabhakṣiṇī || 6 ||

saṅkocana prayogena prabuddhā bhavatīti sā |
bhāvānābhāvagamyā sāprayātā parame pade || 7 ||

evaṃ jñātvā mahābhāge kandādhāre sthitiṃ kuru |
tatra sthitvātmano rūpaṃ prākṛtaṃ tu parityajet || 8 ||

grāhayed bhāvanā yātaṃ *? hātsarvagataṃ śivam |
yaṃ prāpya tarate pāraṃ ghorāt saṃsārasāgarāt || 9 ||

dvitīyaṃ nābhicakraṃ tu nāgakuṇḍalasannibham |
kuṇḍalīkṛti vikhyātamudayāstagakāraṇam || 10 ||


anyaśāstrābhiprāyaḥ ||


nābhimadhye sthitā śaktiḥ prasuptabhujagākṛtiḥ |
phaṇapañcakasaṃyuktā vāmāvartā trivartulā || 11 ||

pañcāśaṃdvijajananī praṇavākhyā trivāhagā |
ūrdhvādhaḥ kramayogena yā śivāntaṃ śivolvanā || 12 ||

prabuddhā cāṇu vajjñeya * *? suptā kuṇḍalākṛtiḥ |
tripañcāṅgulavistārāmitavarṇā kulāraṇī || 13 ||

tasya madhye yadā * *? saṃsthito hyekamānasaḥ |
nānāvidhāni cihnāni paśyati svapnavat priye || 14 ||

tasmāt sarvaprayatnena bodhayet kuṇḍalākṛtim |
p. 195a) tṛtīyaṃ hṛdaye cakraṃ ṣaṭtriṃśadvyāpakaṃ prabhum |

padmarāgasamākāramādityasamatejasam || 16 ||


tṛtrodāharaṇam ||


nābhe ūrdhvaṃ vitaśrātu kaṇṭhadūrdhvaṃ ṣaḍaṅgulam |
hṛdayaṃ tad vijānīyād viśvasyāyatanaṃ mahat || 17 ||

hṛccakramadhye kamalaṃ ṣoḍaśārāṅgulairyutam |
aṣṭāṅgulapramāṇena lambamānamadhomukham || 18 ||

karṇikākesarairyuktaṃ haṃsasya padameva hi |
tatrābhyāsagato yogī paśyatyātmānamātmanā || 19 ||

caturthaṃ kaṇḍacakraṃ tu nāḍīsaṅghaṭṭagocaram |
saṅghataṃ sarvanāḍīnāṃ hṛdayaṃ tadudāhṛtam || 20 ||


p 195b) anyaśāstrābhiprāyaḥ ||


kaṇṭha rūpātkṣutpipāsā * * *? ||


īśatkṛtāpi rasanā bilasūlasaṃsthāpī śa?ddvijādharadale vivṛte ca kṛtvā |
īśatsudhāra savaraṃ śaśinaśca pītvā tatkṣuttṛṣāṃ maraṇadāharujāṃ nivṛttiḥ || 21 ||

pañcamaṃ binducakraṃ tu trikhaṇḍaṃ vyomagocaram |
vyomātītaṃ paraṃśāntamātmarūpaṃ vyavasthitam || 22 ||

bhruvormadhye sthitaṃ cakraṃ bindvākhyaṃ mokṣadāyakam |
pañcavarṇadharaṃ devaṃ pañcakālasamāyutam || 23 ||

pañcavelāyutaṃ nityaṃ pañca pañca vivarjitam |
niṣprapañcaṃ nirābhāsamaṅguṣṭhaikapramāṇakam || 24 ||

ṣaṣṭhaṃ vai tālu cakraṃ ca devānāmapi durlabham |
p. 196a) candrakānti samaprakhyaṃ cintayetkalayā yutam || 25 ||


tatrodāharaṇam |


tālumadhye sthitaṃ cakramamṛtākhya kalāyutam |
tatra vai daṇḍapāṇistu saṃsthitaḥ parameśvaraḥ || 26 ||

aṅgulatrayamānena trikoṇākṛti * * *?m |
ādvijātyanvyajātyantamekādṛ *? va rūpiṇī || 27 ||

tasyordhve? nāsanaṃ cakraṃ rekhādvāravivarjitam |
pramāṇarūparahitaṃ bhāvagamyaṃ sadoditam || 28 ||

yatra sā ca sthitā śaktirvimalā rūpavarjitā |
śivena saha caikatra viśrāntiṃ kurute sadā || 29 ||

hakārādūrdhvagā kāryā kālāgninayagāpuraḥ || 
sā hyeva gulphajānuha sarvādhāre layaṃ gatāḥ || 30 ||

p. 196b) sarvā *? rātu saṅkoce saṅkocāt turyakoṇake |
turyakoṇā tu janmākhye tataḥ skandasya bhāmini || 31 ||

skandāt kuṇḍalinīmadhye kuṇḍalākhyāt ghaṭodare |
tadvai sañjīvanasthānaṃ bhūtānāṃ jīvasaṃpuṭe || 32 ||

sañjīvanyāśca kūrme tu kūrmāśca sparśasaṃjñake |
sparśāśca lalanāmūle lālākhyāllambake tathā || 33 ||

* *? khyāt guruvaktre ca gururhyajamukhe tathā |
itye te ṣodasādhārāssaṃsthitāḥ kulamadhyataḥ || 34 ||

yairbhitvā bāhyataḥ śaktirvajet sapādaśaṃpadam |
yā śaktirūhakākhyādhāramadho mārgaṃ gacha?tisau *? kāryā tasyāśca
 dhārāḥ ṣoḍasa?ka *? nte ||
p. 197a) * * *? nūta * *? rgoḥ sarvādhāre *? saṃjñite |
gudasya kālāgnirudreti paryā?yaḥ |
asyaiva kāmasaṅkoco vāyuḥ | 

yonimārgadvayaṃ vāyoḥ saṅga?me sarvadā sthitam | 
aśaktyā samatāṃ nītvā di?vyoyodhaḥ pravartate ||

ta * *? taṃ krośya?gudadvāraṃ sarvādhāramaṅguli *? yasyordhve turyakoṇaṃ
catuṣkoṇaṃ meḍhre janmākhyaṃ yasmin sthāne strīpuṃsayoḥ saṃyogakāle
bījaṃ patitaṃ bhūtvā garbhaḥ sa bhavati janmākhya hāṭakasyā bhya?ntare
tiryagg?tyāṅgula ṣaṭkam | ūrdhvagatyāṅguli dvayam ||


anyaśāstrābhiprāyaḥ ||


jakāre jananaṃ yatra makāre maraṇaṃ bhavet |
janmamṛtyu bhaya sthānaṃ janmasthānaṃ tu tadviduḥ ||

meḍhrodhvā?ṅgula dvaye janma kandaṃ tasyordhe aṅgula dvayam |
tacca trikoṇaṃ nāḍi tritayasyā dhāram |
tadyathā nāḍyadho hyaṅgulā dṛ?ṣṭau meḍhramūlaṃ tva?tadviduḥ | 
tatra madhye mahācakraṃ kandaṃ nāma prakīrtitam | 
tālusaṃjñā bhavettasya śodhanaṃ nāmanāmataḥ ||


anya śāstrābhiprāyaḥ ||


nābhi meḍhrāntaraṃ kandaṃ tatvādhāraṃ prakīrtitam |
dahantātka * madhyasthaṃ caitanyaṃ cittavarjitam |
ṣaḍaraṃ prasphurantaṃ ca kandasaṃsthānasaṃsthitam |
kulabinduriti khyātaṃ khyātaṃ brahmabilaṃ tathā ||


p. 198a) etat prakṛṣṭakamucyate ||


kuṇḍalinī nābhi deśe ghaṭodaraṃ nābhi hṛtpadmamadhyasthaṃ tasyaiva 
saṅjīvanīti paryāyaḥ |

nābhi hṛdayapadmasaṃpuṭaṃ madhyam |

kūrmaṃ hṛdayaṃ sarvāṇi padārthāni yatra kūrmāṅgānīvatiṣṭhanti
tatkūrmādhāraṃ sarvambaraḥ? sthānam | 

hṛdayāccaturaṅgulaṃ lolākhyaṃ lolājihvā tasyāmūlaṃ lolāmūlaṃ 
kaṇṭhasthānam |

lampikādhaḥ ṣaḍaṅgulam |

lambākhyaṃ lambāghaṇṭikāguruvaktraṃ guruvaktreti bindusaṃjñaṃ
bhrūmadhyaṃ bhrūmadhyeti bindusaṃjñakaṃ turyasthāne sarveti kathyate |

ajamukhamajamākāśaṃ avidyamānaṃ janmāyasmāttasminsthāne dhvaja? iti ||


p. 198b) iti ṣoḍaśādhāram? ||


atha trilakṣam ||


antarlakṣaṃ bahirlakṣaṃ lakṣaṃ cobhayavarjitam |
bāhyala *? prayogena pratimādi *? cālanam |

sarvāvayavasaṃyuktaṃ sarvatantrārthasaṃyutam |
śā * * *? samāsādya cittacaitanya yogataḥ |
parāpravartate dṛṣṭirantarlakṣasya darśanam |
bahirantarbahi kṛtvā svasthānasthasya yā sthitiḥ |
tallakṣaṃ madhyamaṃ? proktaṃ na kiñcidyatra lakṣayet |
lakṣa traya vinirmuktaṃ vā *? yātītamavyayam |
sarvā?vasthaṃ na sāvasthaṃ paraṃ tallakṣamucyate ||


vyomapañcakamiti ||


prathamaṃ tu brahmavyomaviṣṇuvyoma dvitīyakam |
p. 199a) rudravyoma tṛtīyaṃ tu ceśvarākhyaṃ caturthakam |
sadāśivaṃ pañcamaṃ tu hyetadvai vyomapañcakam ||

nādyādi hṛdayaṃ yāvadbrahmajñānaṃ viduḥ priye |
jāgradvṛtyunubhāvena pārthivaṃ tatvamuttamam || 1 |

hṛdayātkaṇṭhasaṃsthānaṃ viṣṇusthānaṃ prakīrtitam || 2 ||

kaṇṭhā tu yāvadbhrūmadhyaṃ rudrasthānaṃ tu tadviduḥ || 3 ||

suṣuptāvasthayā saṃsthaṃ tejastattvaṃ tu saṃsthitam |
bindau tu yāvattalvantamīśvarākhyamanukramam || 4 ||

turyāvasthāśritaṃ jñeyaṃ vāyutatvaṃ samāśritam |
tālvantād dvādaśāntaṃ tu sthānaṃ sadāśivaṃ sthitam || 5 ||

turyātītapadāvasthaṃ nabha

part of the text is missing here


* * mi citpatiṃ homaṃ bindunādendu saṃyutam |
p. 199b) ṣaṣṭhambā samāyuktaṃ svacchadaṃ vigatā mayam || 3 ||

namaḥ svāhā svadhā vauṣaṭ svavaṣaṭkaṅsamanvitam |
dīrghasvarasamāyuktaṃ haṃsaṃ haṃsāṅgabhūṣitam || 4 ||

śaktimantrasamāyuktaṃ parānandapadaṃ sthitam |
vyāpinī sahitaṃ devaṃ sṛṣṭikṛdvyāpinīśvaram || 5 ||

ṣaṭtriṃśattattvamadhyasthaṃ paramaṃ mantravigraham |
mantrātītaṃ paraṃ śāntamunmanyantaṃ nirāmayam || 6 ||

jyotiṣāṃdhāmadhāmākhyaṃ cidānandaprakāśakam |
matijñanaikagamyaṃ tamitareṣāmagocaram || 7 ||

paramātmāpadātītaṃ sa * * *? vivarjitam |
śivaṃ sarvagataṃ śūnyaṃ sa bāhyābhyantare sthitam || 8 ||

folio 200 - 239 is missing seemingly due to numbering mistake


p. 240a) nityoditaṃ mahātejaṃ sūryahaṃsaṃ śivātmakam |
rāśicakragataṃ devamayanadvayasaṃsthitam || 9 ||

udare dakṣiṇe candraṃ dakṣiṇo cottaraṃ ravim |
pakṣadvayasamāyuktaṃ sarvabhūteṣvavasthitam || 10 ||

yogeśvaraṃ yogagamyaṃ yogātītaṃ nirāmayam |
ṣaṭpathaṃ ṣaṭpathātītaṃ śūnyaṃ ṣaṭkasamanvitam || 11 ||

hṛtkuśeśayamadhyasthaṃ grāhyagrāhakagūhitam |
ṣaṭpathaṃ ṣaḍabhāvākhyaṃ citpatiṃ cetanātmakam || 12 ||

kharūpaṃ khacaraṃ khasthaṃ khaparaṃ khapatiṃ khagam |
kūlā * * *? lādhāramakulaṃ kulanā * *? m || 13 ||

p. 240b) sa eva bandhurmātā ca pitā ca sasuhṛt?guruḥ |
yaṃ sarvasvamiti prāhustaṃ vande parameśvaram || 14 ||

yasya? sarvajñatā jñā?pti dadhi bodhasvatantratā |
a * * * * * ktiśca tasmai pūrṇātmane namaḥ || 15 ||

sarvendriya parityāgād vyāptiryasya vilakṣaṇā |
ṣāḍguṇyaguṇasaṃyuktā tasmai vyāptātmane namaḥ || 16 ||

jñānādi guṇasaṃyuktaṃ varjitaṃ prākṛtaṃ guṇaiḥ |
kṣayotpatti na yasyasthastasmai nityātmane namaḥ || 17 ||

yasya mūlaṃ na cāgraṃ ca na diśo vidiśastathā |
na śabdo na tathākāśastasmai śūnyātmane namaḥ || 18 ||

vā? paśyatyakṣirahitaḥ svādaṃ bindatya jihvakaḥ |
p. 241a) akarṇaḥ śṛṇute yaśca tasmai cittrātmane namaḥ || 19 ||

* * * * * * * * * * * * * * * * |
viśvaṃ kāraṇanirhīnastasmai sraṣṭātmane namaḥ || 20 ||

yathā kālo hyasūtropi kurute kāryasādhanam |
tathaiva kartā yo nityaṃ tasmaikartrātmane namaḥ || 21 ||

yo nityaṃ vasate dehe viśvamadhye vyavasthitaḥ |
sthairya rūpaṃ samāsādya tasmai sthityātmane namaḥ || 22 ||

yasya viśvamidaṃ haṃsarkālamekaṃ bruvantitam |
saṃharetkevalātmā ca tasmai kālātmane namaḥ || 23 ||

ya eko bahudhā rūpairvasatyasmiñcarācare |
saṃhṛtyedaṃ punaścaikaṃ tasmai māyātmane namaḥ || 24 ||

viśvaṃ jñānakarāgreṇa dhṛtaṃ tattvasamanvitam |
p. 241b) līlayā bhrāmyate yena tasmai vīrātmane namaḥ || 25 ||

brahmāṇḍasya yathāmadhye dṛśyate sarṣapā kaṇaḥ |
brahmāṇḍaṃ ca tathā yasya tasmai sthūlātmane namaḥ || 26 ||

bālāgra bhāgaḥ śataśaḥ kalpitotha sahasraśaḥ |
yasyamānamidaṃ proktaṃ tasmai sūkṣmātmane namaḥ || 27 ||

mahāsthānaṃ śarīre yassarvasatvairadhiṣṭhitaḥ |
satvapañjaranirmāṇaṃ tasmai kṣettrātmane namaḥ || 28 ||

kṣettrajño jyotirātmā ca hṛnmadhye tu vyavasthitaḥ |
yaḥ śucirnirmalohaṃsastasmai kṣe?trātmane namaḥ || 29 ||

maha *? stamasaḥ pāre unmanyātmānamujjvalam |
p. 242a) yaṃ jñātvā na punarjanma tasmai jñānātmane namaḥ || 30 ||

jñānena prāpyate yasmāt kāryaṃ vai kāraṇottaram |
yāvatsarvagatā tṛptistasmai jñānātmane namaḥ || 31 ||

dehamadhye sthito yacca nābhicakre paribhraman |
citprakāśo hṛdivyāpī tasmaijīvātmane namaḥ || 32 ||

iḍā gaṅgā mahāpuṇyā suṣumṇā yamunā tathā |
tayoḥ saṃkrīḍate yaśca tasmaihaṃsātmane namaḥ || 33 ||

yaḥ śuddhaḥ śuklapakṣe tu śuklagaṅgājale sthitaḥ |
śuklakarmarato nityaṃ tasmai śuklātmane namaḥ || 34 ||

yaḥ kṛṣṇaḥ kṛṣṇapakṣe tu saṃsthito yamunā jale |
krūrakarmarato nityaṃ? tasmai kṛṣṇātmane namaḥ || 35 ||

p. 242b) re?cakena vahennityaṃ ṣaḍrasā svādalampaṭaḥ |
yastejastapate nityaṃ tasmai sūryātmane namaḥ || 36 ||

pūrake nivasedyaśca niśāyāmamṛtātmakaḥ |
āpyāyana karo nityaṃ tasmai somātmane namaḥ || 37 ||

yastṛptastarpayeddevāndevayānenasaṃsthitān |
pitṝṇāṃ pitṛsthānena tasmai vahnyātmane namaḥ || 38 ||

sūryasya grahaṇe yaśca viṣuvena ca saṃyutam |
iḍāpiṅgalayormadhye saṃlīno hṛdayāntare || 39 ||

yatpuṇyaṃ havyakavyena tasmai tīrthātmane namaḥ || 40 ||

candrodaye candragatyā iḍāṃśe piṅgalārpitam |
yaḥ śreyaḥ sarvakāryāṇāṃ tasmai lagnātmane namaḥ || 41 ||

dvādaśānte śubhe kṣettre śivarāhusamanvitam |
p. 243a) citsūryagrahaṇaṃ yatra tasmai sthānātmane namaḥ || 42 ||

yatra candro hyapānākhyo yatra cāstaṅgato raviḥ |
prāṇāpānakṣayo yatra tasmai mantrātmane namaḥ || 43 ||

brahmārpaṇavidhānena dinarātri parikṣayāt |
pūjyate yogibhi yaśca tasmai pūjyātmane namaḥ || 44 ||

svayamuccarate yaśca svadehāvasthitaḥ śivaḥ |
dehānte mokṣado yaśca tasmai japyātmane namaḥ || 45 ||

citkṛṣāṇurmano hotā amṛtākhyā parāhṛtiḥ |
yatra mantro hakārākhyastasmai hotātmane namaḥ || 46 ||

sarvadevasthito devaḥ saptārciḥ parameśvaraḥ |
yaścāntaḥ ṣaḍrasāhārastasmai bhoktātmane namaḥ || 47 ||

p. 243b) yo nityaṃ bhāsayet samyak mayūkhairmahādyutiḥ |
sa bāhyābhyantaraṃ sarvaṃ tasmai bhāsātmane namaḥ || 48 ||

yo vyomaparamaṃ brahma citprakāśaṃ nirāmayam |
bhūtākāśaṃ parityajya tasmai vyomātmane namaḥ || 49 ||

yovinidrā mahābodhā yuñjānāḥ saṃyatendriyāḥ |
paśyanti jyotiṣāṃ jyotistasmai yogātmane namaḥ || 50 ||

pūrake yo bahirbrahmā kumbhake viṣṇureva ca |
recake yo vasedrudrastasmai prāṇātmane namaḥ || 51 ||

brahmatve sṛjate viśvaṃ viṣṇutve sthiti kṛścayaḥ |
rudratve saṃharatyeva tasmai sthityātmane namaḥ || 52 ||

mātrā pañcakasaṃyuktaṃ prasāde pañcadaivatam |
p. 244a) manunātrā yate yena tasmai mantrātmane namaḥ || 53 ||

svayambaścarate yaśca svalpavṛtti halākṛtiḥ |
anāhata paraḥ śāntastasmai varṇātmane namaḥ || 54 ||

sragivagrathito yena prākṛto bhumisañcayaḥ |
dharmādharma mayaiḥ paśaistasmai vandhātmane namaḥ || 55 ||

sarvādvanapathātīta munmanyate vyavasthitam |
sarvākhyeyaṃ paraṃśāntaṃ tasmai mokṣātmane namaḥ || 56 ||

yasya pīṭhamidaṃ viśvaṃ mūrtivyomātmikā bhavet |
līyante sarva tatvāni tasmai liṅgātmane namaḥ || 57 ||

unmanyantaṃ paraṃ śuddhaṃ samanāvastu niṣkalam |
vyāpinyā sakalaṃ yaśca tasmai muktyātmane namaḥ || 58 ||

p. 244b) calācaleṣu sarveṣu viśvamadhye vyavasthitaḥ |
māyāṃbāddhāsthito yaśca tasmai sarvātmane namaḥ || 59 ||

stavarājasamaṃ divyaṃ jñānāñjanamanaśvaram |
ajñānatimirāndhasya unmīlanakaraṃ smṛtam || 60 ||

narāṇāṃ kṣīṇapuṇyānāṃ sadyodharmavivardhanam |
paraṃ śuddhaṃ pavitraṃ ca sarvaduḥkhanivāraṇam || 61 ||

adhyātmaguṇasaṃpūrṇaṃ jñātvā yaḥ paṭhate naraḥ |
sarvapāpaviśuddhātmā sa gacchecchā śvataṃ padam || 62 ||


###########   END OF FILE  #######
