####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00228
Uniform title: śaivāgamādimāhātmya
Author : jñānaprakāśa
Manuscript : IFP/EFEO transcript T00372 pages 1192-1261

Description: 
jñānaprakāśa was a well known SiddhAntin who tells us in the 
colophon of this text that he lived in śālīvāṭipura in Tamil Nadu. 
He belonged to the 15th century and was a prolific writer. There are 
several works by him in the IFP transcripts. In this hymn to the 'Glory 
of the śaivāgama, jñānaprakāśa eulogises Siva as the source of 
the Agama and begins by describing how they originate as Sound from the 
core of  Sadashiva's consciousness. He establishes that the authority of 
the Saiva scriptures is equal or more to that of the Vedas. He also 
describes their extent number and contents.


Notes: 
Data entered by the staff of Muktabodha under the supervision of Mark S. G. Dyczkowski.

Revision 0: Sept. 18, 2011

Internet publisher : Muktabodha Indological Research Institute
Publication year : 
Publication city : 
Publication country : India
####################################################




śaivāgamādimāhātmyam 

śrīśālīvāṭipuranivāsi jñānaprakāśaguruviracita 

ṭ.ṇo. 372 

p. 1192 -1261 

copied from a ms belonging to ṣundaradiksitar, ṭirunelveli 

ññānaprakāśa was a well known ṣiddhāntin who tells us in the 
colophon of this text that he lived in śālīvāṭipura in ṭamil ṇadu. 
ḥe belonged to the 15th century and was a prolific writer. ṭhere are 
several works by him in the īFP transcripts. īn this hymn to the 'ṅlory 
of the "ṣaivāgama', ñ`nānaprakāśa eulogises "ṣiva as the source of 
the āagama and begins by describing how they originate as ṣound from the 
core of ṣadāśiva's consciousness. ḥe establishes that the authority of 
the "ṣaiva scriptures is equal or more to that of the Vedas. ḥe also 
describes their extent number and contents. 

namaśśivāya śaktyai bindave śāśvatāya ca | gurave ca gaṇeśāya 
kārtikeyāya dhīmate | 

kecinnīrīśvaravādīnāmmatamavalaṃbya nīnāmakṛtakṛtvena 
prāmāṇyaṃ śivāgamānāṃ kṛtakatvena prāmāṇyaṃ nāsti 
yadyasyapi kathañcit prāmāṇyantathāpi 
śrutipathagalitanāmmānuṣāṇāmiti durbaddhayo vadanti | tanna | 

pañcavaktradharo bhūtvā pañcabhimestamukhairapi | 
vedādiśraddhajālaṃ yattatsarvamavadat prabhuḥ | 
adṛṣṭavigrahācchāntāt śivātparamakāraṇāt | 

nādarūpaṃ viniṣkrāntaṃ śāstraṃ sarvamiti sthitamiti | 

pauṣkaraśivāgama śruteśca - 

punaraṃgāni vedāścatvāro mīmāṃsā nyāyavistaraḥ | purāṇaṃ 
dharmaśāstrañca vidhātyetāścaturdaśa | 

āyurvedo yajurvedo gāndharvañcetyanukramāt | astraśāstraṃ 
parantasmāt vidyātyaṣṭādaśa smṛtāḥ | 

aṣṭādaśānāṃ vidyānametāsāṃ bhinnavartmanām | ādikartā 
kavissākṣācchūla pāṇiniti śrutiḥ | 

aṣṭādaśa purāṇāni kathitāni samāsataḥ | teṣāṃ 
sargāntareṣveva dvāpare darśako muniḥ | 

vyāso yathā mahādevaḥ kāmikādi prakāśakaḥ | 

p. 1193) 

aṣṭādaśapuṇānāṃ kartā satyavatī sutaḥ | kāmikādi 
prabhedasya yathā devo maheśvaraḥ | 

iti vāyavyasaṃhitā dharmasaṃhitā sūtasaṃhitā śrutibhiśca 
yathā kāmikādīnāṃ śivenaiva praṇayanāt | prāmāṇye yathāpi 
nārāyaṇāvatāreṇa nyāsena praṇayanāt | prāmāsepi 
asāvavaśiṣṭa iti sūtasaṃhitā prativacanācca vedānāṃ 
śivāgamānāñca paramāstapara śivakṛtakatvenaiva prāmāṇyam | 
nākṛtakatvena | kālidāsādi vākyavadvarṇapadavākyā ca nāvatvāt 
satkāryatayā vedāḥ nityā iti cecchivāgamāśca | 

nāsate vidyate bhāvo nā bhāvo vidyate sata iti sūtasaṃhitā vṛtti 
vacanāśca cca | vedānāṃ śivāgamānāñca paramāpta paraśiva 
kṛtakatvenaiva prāmāṇyaṃ nākṛtakatvena 
kālidāsādivākyavadvarṇapadavākya vacanāvatvāt satkāryatayā 
vedāḥ te budhairiti - tathā sahasranāmavyākhyāyāṃ 
kṛtāgamāyetyatra kṛtāḥ praṇītā āgamāḥ 
kāraṇakāmikādyāstantraviśeṣā yena saḥ kṛtāgamastathā 
coktakāmikādyā vātulāntāśśivenoktāśśivāgamā ityalaṃkāra 
dīkṣitena vyākhyātam | tataśśiva kṛtakatvenaivobhayoḥ 
pramāṇyantaduktañcaturvedārtha tatparyasaṃgrahe | vedāḥ 
pramāṇamiti saṃgiramāṇa eva divyantavāgamavaiti janaḥ prāṇam | 
tvadhyānavākya viṣayaupadhimekaḥ 
padārthaiśmūrdhamākalitavigrahamā ca mūlāt kalpāḥ pramāṇa 
ṛṣibhiryadi naḥ praṇītāḥ kiṃ na pramāṇamṛṣiṇāṃ mahatāṃ 
maharṣe | 

śakyaṃ na vaktuṃ parigraha dūṣitāni tantrāntarāṇi bhavatā 
śivakartṛmantīti | 

vāyavya saṃhitāyāñca - 

ajātāśeṣadoṣeṇa sarvajñena śivena yat | praṇītaṃ mama vākyan 
tat pramāṇaṃ na saṃśayaḥ | 

tasmādīśvara vākyāni śraddheyāni vipaścitā | 

yathārthaṃ puṇyapāpeṣu tadaśraddho vrajatyadha iti tataḥ 
parasparaṃ vedānāmiva parasparopa bṛṃhaṇatvamantarā 
svatantratvenaivobhayeṣāṃ prāmāṇyaṃ taduktaṃ mataṃge - 

pramāṇamekaṃ tadvākyantathyamīśvara bhāṣitam | 

iti | pauṣkarepi - 

pramāṇamekaṃ tadvākya tathyaṃ śreyo nidhissadeti | tathā 
vyākhyātaṃ sūtasaṃhitāyāṃ vidyāraṇya svāmibhirapi śivapūjā 
prakrame 

vaidikī tāntrikī ceti dvijendrāstāntrikī tu sā | 

tāntrikasyaiva nānyasya vaidikī vaidikassahīti atra veda tanmūla 
smṛti purāṇādi pratipādita prakārā vaidikī tadanapekṣa 
śivaprokta kāmikādyāgama pratipādita prakārā 

p. 1195) 

tatra tāntrakyā adhikāri viśeṣamāha tāntrikasyaiveti tatrodita 
kuṇḍamaṇḍalādi purassara dīkṣādi saṃskṛtasyaivetyartha iti | 
tathāhi - nahi parasparaṃ vedānāmiva svatantra pravṛtta 
śivāgamānāṃ vedabāhyatvaṃ vedasāramidaṃ tantramiti 
vedotkṛṣṭa vedaviśeṣatvasya samuktatvāt | taduktaṃ śaivapurāṇa 
saṃbhava vāyavya saṃhitāyāṃ - 

bhagavaṃ śrotumicchāmaśśivena paribhāṣitam | vedasāraṃ 
śivajñānaṃ saṃśrutādhimuktaye iti | 

makuṭe ca - 

vedasāramidantatraṃ tasmādvaidika ācaret | vedāntārthamayaṃ 
jñānaṃ siddhāntaṃ paramaṃ śubham | ūrdhva srotodbhavaṃ 
śreṣṭhamaṣṭāviṃśati tantrakam | vedasārārthadaṃ 
jñeyatvanyatvanyārtha sādhanamiti | 

suprabhede - 

śaivaṃ pāśupataṃ somaṃ lākulañca caturvidham | teṣu śaivaṃ 
paraṃ saumyaṃ raudraṃ pāśupatādikam | 

kāmikādyaṣṭaviṃśacca tantraṃ śaivamiti smṛtam | tadeva 
saumyamākhyātaṃ siddhāntaṃ hi tadeva tu | 

tadanyadraudramākhyātaṃ tantraṃ pāśupatādikamiti | 

kāmike ca - 

siddhāntaṃ vedasāratvānyadvedabahiṣkṛtam | 

p. 1196) 

siddhānte vihitācāro vaidikācāra ucyate | 
kartavyañcedanuṣṭheyaṃ śaivakarmāvirodhi yat | 

viruddhañcet parityājyanna tu śaivaṃ parityajet | saṃgrāhyaṃ 
vaidikaṃ sarvaṃ śaivavākyā virodhivat | 

śaivaṃ vaidikamevoktaṃ vaidikaṃ śaivameva ca | 
vaidikāntarbahirbhūtaṃ śaivaṃ śaivāttadapyadhaḥ | 

tathāpi vaidikācchreṣṭhaṃ śaivaṃ tasmātparaṃ na hi | 
siddhāntaṃ kāmikādi syāt nāsmātparamanuttamam | 

śaivantu mūlabhūtaṃ syāścaturvedāstadudbhavāḥ | tathāpi 
vaidikaṃ veda sāramityādi vākyataḥ | 

śaivaṃ proktañca sarvatra tadarthaikyānmunīśvara | iti | 

nanu vedasāraṃ śrautamasvatantra mantramanyat | 
punaravedasāraśautaṃ kāmikādikaṃ svatantra tantramanyat | 
taduktaṃ vāyavya saṃhitāyām | 

śaivāgamopi dvividhaṃ śrautośrautaśca saṃsmṛtaḥ | śruti 
sāramayaśrauta svatantra-itaro mataḥ | 

svatantro daśadhā pūrvaṃ tathāṣṭādaśadhā punaḥ | kāmikādi 
samākhyābhi siddhassiddhānta saṃjñitaḥ | 

śruti sāramayonyastu śatakoṭi pravistaraḥ | paraṃ pāśupataṃ 
yatra vrataṃ jñānañca kathyata iti | 

p. 1197) 

tadevaṃ sthite kāmikādikaṃ vedasāramiti makuṭādiṣūktaṃ satyam 
| śrautatvādhādakaṃ vedasāratva dviprakāraṃ tatra prathamaṃ 
śaiva pāśupata pratīta tantravaidika pāśupata prameya 
pravistārakaśatakoṭi pavistare kasmiṃścidadyathāvadaṣṭasiddhā 
svatantraṃ tatra dṛṣṭaṃ vedanusāritvaṃ dvitīyasiddhānta prameya 
praya pravistāraka padārthādi pravistare svatantramantre kāmikadike 
dṛṣṭaṃ vedasāratvantu nahi dadhyādernavanītādi 
vadvedādutpannatvaṃ vedānusāritvaṃ vedavyāpyatvaṃ vā 
anyadvakiñciduktamapi vedānusāritvaṃ vedātsvīkāratvamityarthaḥ 
natvena vedavyāpakatvāt | taduktaṃ vāyavya saṃhitāyāṃ 
yaduktamanyaśāstreṣu vidyate tacchivāgame | na dṛṣṭaṃ 
yacchivajñāne tadanyatra na vidyata iti kāmikeva siddhāntāt 
paramaṃ jñānaṃ netiśāstrasya niścayaḥ - anyaśāstreṣu 
aṣṭāviṃśati tantrāṇi siddhāntamiti kīrtitamiti | cintyaviśve 
ca 

śaivaṃ parapadaṃ jñeyaṃ sarvatatvaikanāyakam | sarvamantramayaṃ 
jñeyaṃ sarvadevamayaṃ bhavet | 

janmāntaratapobhiśca sanmārgajñānasaṃbhavamiti | 

aruṇācalamāhātmye ca 

nāsti śoṇādritaḥ kṣetraṃ nāsti pañcākṣarātmanaḥ | nāsti 
māheśvarāddharmo nāstri śāstraṃ śivāgamāditi | 

p. 1198) 

kintu pramāṇavirodhasya svataḥ prameya virodhamūlatvāt parasparaṃ 
vedānāmiva kathañcit kvacikiñcidekātma vādādi prameya pradeśa 
pratipādana prakāra virodhamātra parityāgena veda vihita 
vidhiniṣedhakatvavaidhuryeṇa bahuśorthaikyādavirodha vedācāra 
vedārthasvīkāreṇa śaivaveda viśāradāniti suprabhede śrute 
svātamantryaṇa vedādhigatānadhigatārthagantṛtva lakṣaṇa 
vedajanaka vedaviśeṣa śivāgamanāśivavedatvameva vedasāratvamiti 
paryavasitārthaḥ | manuṣyajanakamanuṣyatva viśeṣa brāhmaṇatvavat 
| taduktaṃ mokṣakārikāsu - 

pāśadṛṣṭavirodhāyā pravṛttamapimānatām | na jahāti 
yataścedyāṃ pāśāstasyeha sarvataḥ | 

na ca svagocare tāsāṃ bādhate tatpramāṇatām | tāsu 
varṇāśramācārā nahyanujñotavacca tat | 

na cānyena pramāṇena saṃruddhastasya gocara iti viśorapi ca 
kartṛtvaṃ patyuṃ preraṇapūrvakamiti ca mohaśūrottare ca 

purāṇaṃ bādhyate vedai rāgamaiśca taduktayaḥ | sāmānyañca 
viśeṣañca śaivaṃ vaiśiṣṭika vaca iti | 

vṛddhācalamāhātmye ca - 

etāstu mūrtīḥ parameśvarasya vṛddhācale śālamaṇḍapeṣu | 

p. 1199) 

sthāneṣu saṃsthāpya cakāra pūjā śivāgame 
proktaviśeṣamārgairiti punaratrāyaṃ vivekaḥ bahudhā 
vedaviruddhārtha pratipādakatvameva vedabāhyatvaṃ na sarvathā 
tathātve śivaśāstretara cārvākādi sarvaśāstrāṇāmapi yathā 
kathañcivedadviruddhārtha pratipādakatvamastīti vedabāhya 
śāstradurlabhaṃ syāt | tatra parasparaṃ vedānāmiva vedaviśeṣa 
śivāgamānāmapi kathañcidvedaviruddhārtha pratipādakatvamastyapi 
na vedabāhyatvaṃ cārvākādi sarvaśāstrāṇyapi yathā 
kathañcidveda viruddhārthaṃ pratipādakatvamastīti na sarvadhā 
vedabāhyānīti yathānurūpaṃ pramāṇāni saphalānyeva | taduktaṃ 
śivāgame gurukṛtau ca - 

cārvābhūta saṃsiddhāsmārtāstanmātra saṃhatau | 
vaiśeṣikāstvahaṃkāre mānasāścendriyā api | 

buddhitatve sthitāstatatve rāyavādinaḥ | ārhatāstu guṇe tatva 
prakṛtau pāñcarātrakāḥ | 

vedāntajñāśca sāṃkhyāśca yoginaḥ puruṣe sthitāḥ | śaiva 
paurāṇikārāge somāvidye padā sthitāḥ | 

kāpālāstu kalā niṣṭhāḥ kāle kāleśvarā sthitāḥ | 
nīyatīśāḥ kalāntasthāḥ pṛthak tasyānnavoditāḥ | 

(vaśye padāntajñāśca sāṃkhyāśca yoginaḥ puruṣe sthitāḥ |) 

p. 1200) 

pāśupatāstu māyāyāṃ vidhāyāntu mahāvratāḥ | pravāheśvara 
kā * śe * prayojya kartṛkā api | ye sadāśiva tatvasthā 
śivasaṃbandhavādinaḥ | śaktau śāktāśśive śaivā sāmānyaste 
smṛtā budhaiḥ | siddhāntī śivasāyujya siddhimanu * ri sthita iti 
tadidameva śivasāyujyamapīduguttaṃ - nātmacchedopavarga na ca paśu 
śivayoraikyamatrāpavargo nāvidyā grāsa hānirna ca guṇavilayo 
nāpi pāṣāṇamuktiḥ | yadbodhānandarūpaṃ trimala vigamane 
vyaktamātmasvarūpantatsāyujyena vācyaṃ śivasadṛśa vibhuścaiva 
taryepavargaḥ iti | tatassākṣānmahimatvena śrutisiddhaśivakṛta 
katve naiva śivaśāstrasya sāmānyārṣa 
sūtraśāstrāderutkṛṣṭatvañcānuktvā siddham | tasmātsūta 
saṃhitādike ayaṃ srotodbhavāddharmādūrdhvasrotodbhavaḥ paraḥ | 

ūrdhvasrotodbhavāddharmātsmārta dharmomahattaraḥ | 

smārtebhyaśśrauta dharmāśca variṣṭhāmunisattamā iti 
kvacidarthamanyayoktamapi taduktiramala śiva mahāvākyena bādhyate 
śivāgamasya vedādutkṛṣṭatvamīśāna mukhādutpattiśruteḥ | 
taduktaṃ śrīmaddhālāsya mahātmye 

śivajñānāni divyāni kāmikādīni bhūsurāḥ | 

p. 1201) śrīmaddhālāsya nāthasya saṃbhavantyūrdhva vaktrataḥ | 
punassadeva devasya puruṣākhyena vaktrataḥ | ekaviṃśati bhedena 
yukta ṛgveda mavravīt | yajurvedañcaika śatabhedayuktamadhorataḥ | 
sahasrabhedasahitaṃ sāmavedantu vāmataḥ | atharvannavadhā bhaktaṃ 
sadyojātena cārṇavītvaditi | 

śrīkāmike ca - 

īśānavaktrā dūrdhvasthāt jñānaṃ yatkāryatvādikam | 
ṛgyajussāmātharvaśca puruṣādyānanodbhavāḥ | 

tathaiva mantra tantrākhyaṃ sadāśiva mukhodgatam | siddhāntaṃ 
gāruḍhaṃ vāmaṃ bhūtatantrañca bhairavam | 

ūrdhvapūrva kuberyāsyapyaṣṭadhādya cakrādyathā kramamiti 
tasmādāpta samāptobhayāpta praṇītānāñcārvākādi 
śaivasiddhantānāṃ sarveṣāṃ śāstrāṇāṃ pratyakṣādi 
pramāṇānāmiva yathārūpamadhigatānadhigatārtha 
gatvenabādhyabādhaka sāmānya viśeṣa vyāpyavyāpakatāstha 
lakṣaṇa svarūpa sādhyasādhaka sāvadhiniravadhi prāmāṇyaṃ 
siddhaṃ nahi svasvamatamekaikaṃ pramāṇaṃ tathā svīkāre sugato 
yadi sarvajñaḥ kapilo netikā pramā athobhāvapi sarvajñaumati 
bhedastayoḥ kathamiti nirvaktumaśakyatvāt sarvāṇi śāstrāṇi 
apramāṇānisyurityaniṣṭañjagadādhyamāpatet | 

p. 1202) 

tatassarvāṇi śāstrāṇi svasvāvadhi pramāṇānyeva | tathā 
sādhitaṃśrīrāmakaṇṭha śivācāryeṇa raurave vṛttiviveke 
taduktañca pauṣkare - 

anyopi mārgo vedādiḥ paśupāśārthadarśakaḥ | svokta tatvāvadhi 
vyāpti brahmaviṣṇvādi kartṛkaḥ | 

brahmaviṣṇvādi kartṛkamityuktaṃ 

na hānvivaratvānmokṣamārgasya sthitassvargādibhogadaḥ | na 
cārṣaṃ pauruṣairvākyai ṛṣibhirdaivikantathā | 

na devairbrahmaṇo vākyaṃ vaiṣṇavaṃ padmavanmanā | tathā raudraṃ 
na hariṇā na rudreṇa śivātmakam | 

bādhyamūrddhe vādhva vaiśiṣyādayo yo bādhyamūrdhvataḥ | 

śivāgamāvirodhena śātraṃ sarvaṃ vyavasthitam | 
nānyaśāstrāvirodhena tatsaṃvādatayāthavā | 

śivaśāstraṃ vyavasthāpyaṃ tadvayāvasthāpakaṃ yataḥ | yasya 
yasya hi śāstrasya yāvatī vyāptiriṣyate | 

tāvatyeva bhavedviprāḥ prāmāṇyaṃ tasya tasya ceti | 

sūtagītāyāmapi sūcitam - 

tantrokta prakāreṇa devatāyā pratiṣṭhitā | sārthavandyāsu 
sevyā ca vandanīyā ca vaidikaiḥ | 

rājā tu vaidikānsarvāntāntrikā na khilānapi | 

p. 1203) 

asaṃkīrṇatayā nityaṃ sthāpayenvati mattamaḥ | 
annapānādibhirvastrai sarvānrājānabhirakṣayediti | 

nanu pūrvaṃ vedādikaṃ sarvaṃ śāstraṃ śivakatṛkamityuktaṃ 
idānīmanyopi mārgo vedādi brahmaviṣṇavādikartṛka iti | 
brahmaviṣṇvādikamityuktaṃ mahānvirodhaḥ | satyaṃ vedādikaṃ 
sarvaṃ śāstraṃ śivaśāstrañca mahāmāyāyāṃ nādātmanā 
śivavakrataḥ | varṇapadavākyaracanātmanā punassādhikaraṇa 
niradhikaraṇa śivakṛtamiti kopi virodhaḥ taduktaṃ śrīmatkāmike 

laukikaṃ vaidikañcaiva tathādhyātmakameva ca | atimārgañca 
mantrākhya tantramekamanekadhā | 

siddhāntaṃ mantra tantraṃ syādatimārgantato varam | adhyātmaṃ 
yattato nīcantasmādvaidhikameva ca | 

vaidikāllaukikaṃ hīnaṃ brahmāyāḥ pañcadevatāḥ | sadyo 
vāmamahāgho * pūṣeśānamūrtayaḥ | 

pratyekaṃ pañcavaktrāsyāstairuktaṃ laukikādikam | 
sadyamantrādviniṣkrānto brahmānāmākhilārtha dṛk | 

tena vai laukikaṃ śāstraṃ martyalokevatāritam | 
śabdaśāstramalaṃkāraṃ niruktaśchanda eva ca | 

kau * * * bhāraṣatañjotiśśāstraṃ vātsyāyanādikam | 
āyuśśāstraṃ dhanuśśāstraṃ vṛkṣāyurveda eva ca | 

p. 1204) 

lokāyataṃ tathā sāṃkhyamarhato matameva ca | mīmāṃsā 
daṇḍanītiśca vārtādyalaukikaṃ matam | 

vāmamantrādhipo viṣṇuḥ kāraṇeśo dvitīyakaḥ | tena 
vaidikamuddiṣṭamaṣṭādaśa purāṇakam | 

dharmaśāstrañca vedāntaṃ pāñcarātrañca bauddhakam | 
rudroghorādviniṣkrāntastvadhyātmañca praṇītavān | 

nyāyavaiśeṣikaṃ sāṃkhyaṃ seśvarañca praṇītavān | īśvaraḥ 
puruṣājjāta jātastvatimārgaṃ praṇītavān | 

pañcārdhaṃ lākulañcānyantathā pāśupataṃ matam | sadāśivopi 
bhagavān mantratantramapālayat | 

uktāni pratiṣiddhāni punassaṃbhāṣitāni ca | sāpekṣa 
nirapekṣāṇi śivavākyānyanekadhā | 

ūrdhvasrodbhavaṃ sarvamananta * dīnabova yat | tenoktaṃ pameśena 
śrīkaṇṭhāya mahātmane | 

ādāvabhūdvidhājñānamadhikāra vibhedataḥ | parāpareṇa bhedena 
patipāśātmadarśakam | 

śivaprakāśakaṃ jñānaṃ śivajñānaṃ paraṃ smṛtam | 
vedādyapari vijñānaṃ paśupāśārtha darśakam | 

yathā * * kṣaṇañcakṣuḥ kṣapāyāṃ nṛlilālayoḥ | tathā 
vilakṣaṇaṃ jñānaṃ evametatparāparam | 

p. 1205) 

jyotijñānarataṃ veda purāṇāhita cetasā | tatsiddhapuruṣārtheṣu 
kṛtayatnaṃ parityajet | 

kāmikādi śivajñānaṃ vedārthajñānameva ca | samaṃ yo manyate 
mohāttaṃ prayatnena varjayediti | 

punastatraiva - 

gāruḍaṃ bhūtatantrañca bhairavaṃ vāmatantrakam | kāpālaṃ 
pāṃcarātrañca lākulaṃ kulaśāstrakam | 

tantraṃ pāśupatañcānyat purāṇandharmaśāstrakam | itihāsaṃ 
ṣaḍaṃgañca ṛgyajussāma saṃjñakam | 

atharvaṇaṃ tathā bauddhamarhatomatameva ca | 
ūrdhvasrotodbhavācchāstrādapaśānta mukhakramāt | 

kāmikādi śivajñānammūrdhābhagavatassadā | itarāṇi maheśasya 
hṛtkarṇādyaṃgakāni vai | 

pūrvapakṣatayā tāni kathitānīha śaṃbhunā | heyopādeya 
vastrānnirṇaye paramārthataḥ | 

tatsarvamadharī kṛtya śivasiddhānta īrita iti | 

tathā mahābhārate ca vedādessādhikaraṇa śivakṛta katva muktaṃ 
yugāntentahīnānvedān iti hāsānmaharṣayaḥ | 

lebhire tapasāpūrvamanujñātā svayaṃ bhuveti | 

vāyavya saṃhitāyāñca mubhāya siddhamakhila dharmāśramiha 

p. 1206) 

brahmaṇā kalpitaṃ pūrvaṃ mamevājñā purassarau | sa tu paitāmaho 
dharmo bahuvittakriyānvitaḥ | 

nātyanta phala bhūyiṣṭhamkleśāyā sa samanvitaḥ | tena dharmeṇa 
mahatāṃ śraddhāṃ prāya sudurlabhām | 

varṇarodhe prapadyante māmananya samāśrayāḥ | teṣāṃ 
sukhenamārgeṇa dharmakāmārthamuktaye | 

varṇāśrama samācāro mayābhūtaḥ prakalpitaḥ | 
tasminbhaktimatāmeva madīyānāṃ avarṇinām | 

adhikāro na cānyeṣāmityātmā naiṣṭhikī mameti | 

atha śrutipathagalitānāṃ mānuṣāṇāntu tantramityukta tantraṃ na 
śivāgamaḥ | tathā kṛte śivādadhīta śivatantrāṇāṃ 
sanakādīnāṃ śvetopamanyunā kṛṣṇārjuna mārkaṇḍeya 
prabhṛtīnāñca śrutipathagalitārtha śrutyanavakāritva prasaṃgāt 
teṣāñcādhīta śivāgamatvamuktaṃ skānde saṃbhavakāṇḍe 
etasminnantare devaḥ kailāse rajatācale sanakādimunīndrebhyastri 
padārthārtha sammitam | rahasyāgamānnākhyaṃ siddhāntaṃ kathāṃ 
sthita iti upadeśakāṇḍe ca - 

purābrahmātmajāḥ puṇyāḥ sanakaśca sanātanaḥ | sanantanaśca 
bhagavān sanatpūrva kumārakaḥ | 

catvārocchaṣayaśśaṃbhoḥ pūjāṃ puṇyāṃ vidhāya ca | 

p. 1207) 

prapannena tato vedācchivenādhyāpitāḥ khalu | āgamāṃśca 
purāṇāni setihāsāni suvratāḥ | 

śivārcanaparānityaṃ śivayogena pāvanaḥ | 

śivajñānāgninā dagdha mahāpātaka sañcayā iti śivapurāṇe 
kāñcī puramāhātmye ca 

sanatkumāraḥ papraccha prāñjaliḥ kamalāsanam | bhagavansakalā 
vedā sāṃgopāṃgāssasaṃhatāḥ | 

śivāgamāstathā sarve vyadhitā bhavato mukhāditi | 

skānde svetāraṇyamāhātmye puṇḍarīkapuramāhātmye - 

vyāghrapāda suto yatra purā snātvā mahāmuniḥ | śivāgamasya vai 
pāraṃgato prāpyaṃ surairapi | 

yasya śiṣyo bhavatkṛṣṇastattīrthannavamaṃ smṛtamiti | 

upadeśakāṇḍe ca - 

punaśca vasudevasya daivatyāṃ kṛṣṇarūpadhṛt | jajñe 
viṣṇurameyātma bhṛguśāpanimantritaḥ | 

tatrābhyarcya mahādevaṃ kṛtvā śakrajayaṃ punaḥ | upamanyu 
samāsādya vidhinā tena dīkṣitaḥ | 

śaivamukhyastato tīrthaṃ bhaktyārādhya ca śaṃkaram | 
bhūbhāramapanīyātha viṣṇulokañja?gāma sa iti | 

tatraiva bāṇāsuraṃ prativacanam - 

p. 1208) 

tamāha?pūrvavannaiṣa jetvaṃ śakyastvayā sura idānīṃ mama 
bhaktāgrādupamanyormahātmanaḥ | 

śivadīkṣāsya śivāgamānāṃ pānañca śaivācāryatvameva ca 
labdhvā ca paramaṃ yogaṃ śivasārūpatāṃ gataṃ 

yasya nāmnā vanamidaṃ kathitaṃ savanatraye | avanādhāsya bhaktasya 
śvetanāma nṛvasyatviti | 

nivṛttaṃ śivāgama viśāradāt bhasmadhārī ca satataṃ vīryavān 
bhakti saṃyuta iti - tatraiva - 

sopi saṃprāpya nityatvaṃ mārkaṇḍeyo mahāmuneḥ | svagṛhaṃ 
prāpyaparayā prītyā pitrossamā ca sat | 

ananya sadṛśo loke śivaśāstra viśāradaḥ | śivāgamārtha 
vijñāna saṃpannodhāpi vartata iti | 

kintu śrutipathagalitānāmmānuṣāṇāntu tantramityatra tantram | 

nādarūpaṃ viniṣkrāntaṃ śāstraṃ sarvamiti 
śruternādātmāśivakṛtam | varṇapadavākyaracanātmanā 
śaṃbhupadopalakṣita trirīśvara prerita māyārudrakṛtaṃ vāmādi 
tantramiti matimadūhyam | taduktaṃ kāmike - 

vāmaṃ pāśupatañcaiva lākulañcaiva bhairavam | na 
sevyametatkathitaṃ vedabāhyaṃ tathetaramiti | 

sūta saṃhitāvṛttau ca vidyāraṇya svāmibhiśśivāgamodāharaṇaṃ 
svīkṛtya likhitvā guruṇā copadiṣṭopi tantrasaṃbandhavarjita - 

p. 1209) 

ityatra tantrasaṃbandha iti 

kāpālaṃ lākulaṃ vāmamityādi veda viruddhāgama sargarahita 
ityartha iti vyākhyātam | tathā hyalāsya māhātmyevikramapāṇḍaya 
carite - pāṇḍayasya vedabāhya śāstrāṇi parityajya 
śivaśāstrasya śravaṇaṃ kṛtam | 

prasṛtā vaidikādharmāssarvataḥ kṣitimaṇḍale | vedabāhyamanāye 
ca te gacchanti sudūrataḥ | 

sadā śaivāniśāstrāṇi purāṇāni guhāni ca | śṛṇoti 
vidvadvaktrebhyassāvadhānassvasādaramiti | 

tathā śivāgamasya pūjyatvamuktaṃ vāyavyasaṃhitāyām | 

mannāmaniratāvāṇī vāṅgatā mama netarā | 
liṃgairmacchāsanoddiṣṭaistripuṇḍrādibhiraṃkitaḥ | 

mamopacāranirataḥ kāyaḥ kāyo na cetaraḥ | madijyākarmavijñeyaṃ 
bāhyaṃ yā dinocyate | 

madarthe deha saṃśoṣaḥ tapaḥ kṛcchrādino mataḥ | japaṃ 
pañcākṣarābhyāsaḥ praṇavābhyāsa eva ca | 

rudrādhyāyādikābhyāso na vedādhyayanādikam | dhyānaṃ 
madrūpacintārthaṃ nānyadarthaṃ * dā * yaḥ | 

mamāgamārtha vijñānaṃ nātyārtha vedanamiti | tathā yathā 
kathañcit sāmānya viśeṣatva phalakṣaṇatvepi 

p. 1210) 

ubhābhyāṃ vedānta siddhāntamārgābhyāmasaṃśayaṃ mokṣa 
prāptirasti | taduktaṃ skānde cidambaramāhātmye - 

vedāntaniṣṭhitāye tu jñānino vītakalmaṣāḥ | madāgamaparāye 
ca jñānavādairvyavasthitāḥ | 

ubhayepi ca vadanti sāyujyamatidurlabham | ubhayeṣu ca mārgeṣu 
karmabrahmapareṣu ca | 

vedāgama prasiddheṣu yena tiṣṭhanti pāpina | caturvidhaiśca te 
daṇḍyādaṇḍaiśśāstra pracoditairiti | 

ubhayepi ca vindanti sāyujyamati durlabhamiti śrute iyaṃ vivekaḥ 
siddhāntānusāriṇo vedāntinopi vedāntatvajñepi prakṛtyūrdhva 
śivāgamamātra siddharāgādi śivatatvānta padārthajñānārthaṃ 
mokṣārthañca śivadīkṣāvantassantassadyassa * śivasāyujyaṃ 
vindanti | śivadīkṣā rāhitye vedānta jñatvepi na 
sākṣādvindantīti taduktaṃ sūtasaṃhitāyām - 

sthāpayitvā guraśśiṣyaṃ maṇṭapasya tu madhyame | granthicchedaṃ 
punaḥ kuryāt gurūktenaiva vartmanā | 

kṛte kāruṇikenaivamācāryeṇa dvijottamāḥ | mahādevo mahānando 
mahākāruṇikottamaḥ | 

svātmabhūtāṃ parāṃ śaktiṃ prerayatyeva suvratām | prasannā sa 
mahādevī mahākāruṇikottamā | 

p. 1211) 

śiṣyasyātmani cidrūpe svayaṃ pathatinirmalā | mahādevasya 
bhaktaścet śiṣyassadgurubhaktimān | 

tasya śiṣyasya viprendrāḥ karmasāmye matidvijāḥ | śāṃbhavī 
śaktiratyartha tasminpatati cidghane | 

tasya prasādayuktasya vidyāvedānta vākyajā | 
dahatyavidyāmakhilāmantassūryodayo yathā | 

śaktipāta vihīnopi satyavāk gurubhaktimān | ācāryācchruta 
vedānta kramānmucyet bandhanāt | 

śaktipāta prakārasya rahasyāṃśaśca kaścana | mayānokto 
rahasyatvāt rājñābhaṃgabhayādapīti | 

atrāpyayaṃ vivekaḥ - śaktirdīkṣākarmasaṃpātadayitrī satī 
tataḥ pūrvaṃ sāmānyarūpiṇī patati paścāddīkṣā karmaṇi 
sākṣāddīkṣātmikā satī viśeṣarūpiṇī patati tathā patatī 
śaktiḥ | tasmāt vaidikamārgeṇa malanāśo na vidhate śaivāgamokta 
mārgeṇa dīkṣayā mokṣa eva hīti devyāmatavacanāt 
malamaujyātmikāmavidyāṃ kramato dahati iti tāvatkālaṃ 
prakṛterūrdhvaṃ puruṣatatvabhuvanaṃ prāpya mahābhogaṃ 
bhuñjantīti tatparyaṃ taduktaṃ sarvajñānottarādike - 

tāmasaṃ jinabhaktānāṃ pauruṣaṃ brahmavādinām | nāsato vidyate 
bhāvo nābhāvo vidyate sataḥ | 

tasmādekātma vādoyaṃ kalpito mūlacetanaiḥ | 

p. 1212) 

ityadvaitagrahāviṣṭhāḥ prannapanti dayālubhiḥ | gurubhiḥ 
pratibodhyante siddhāntāgadāyibhiḥ | 

advaita balamāśrityayepi śṛṃkhalavṛttayaḥ | teṣāmadvaita 
niṣṭhāṃ puṃstatve vilayo bhavet | 

vedāntajñāśca sāṃkhyāśca yoginaḥ puruṣe sthitāḥ | 

iti | kaścitkathañcidvedopa brahmaṇatvena śivāgamānāṃ 
saumyatvamuktaṃ tanna pāramārthikam | kintu saumyatvaṃ svābhāvikam 
| taduktaṃ kāmike - 

tathā pāśupataṃ somasiddhāntākhyañca lākulam | gāruḍhaṃ 
bhairavaṃ vāmaṃ bhūtatantrañca yāmalam | 

kāpālaṃ pāñcarātrañca bauddhamapyārhatantathā | 
bṛhaspatimataṃ sāṃkhyaṃ yogaṃ vaikhānasaṃ tathā | 

vedāntākhyañca mīmāṃsā purāṇaṃtva śāstrakam | 
vastuśāstraṃ tathā sūtraṃ ṣaḍaṃgamiti hāsakam | 

tathā devāśca catvāro yattatra paricoditam | sarvaṃ raudraṃ 
samādiṣṭaṃ siddhāntaṃ saumyamiṣyate | 

rudraiśca sthāpitaṃ yacca viṣvādi pratimādikam | tatsarvaṃ 
śaivamāpādya śaivassamarcayet | 

liṃgādyamādiśaivena sthāpitaṃ pūjitantu vā | tadrūpaṃ 
pūjitantaiścedrāṣṭraṃ rājānameva hi | 

p. 1213) 

tadgrāmaṃ grāmasaṃsthāśca sarvā * nti na saṃśayaḥ | yajanaṃ 
trividhaṃ proktaṃ uttamaṃ madhyamādhamam | 

kaivalaṃ śivamantraistu yajanaṃ cottamaṃ bhavet | vaidikaiśśiva 
mantraiśca yajanaṃ madhyamaṃ bhavet | 

kevalaṃ vaidikairmantrairyajanañcādhamaṃ bhavet | kevalaṃ 
śaivikairmantrairyajedātmārthamuttamam | 

śaivamantrasamo mantro nāstīti bhuvanatraya iti | 

skānde buddhakāṇḍe kumāraviśvarūpapradarśanādhyāye - 

śabdajālamaśeṣaṃ tat kaṇṭhadeśe samāśritam | āsya madhye 
sthitā vedā deva devasya bhūsurāḥ | 

akṣarāṇi ca danteṣu jihvāyāṃ tu śivāgamoḥ | saptakoṭi 
mahāmantrā oṣṭhamadhye vyavasthitā iti | 

cidaṃbaramāhātmye - 

iti devānsamāhūya dhvajaṃ vṛṣabhalāñcchitam | puraṃ 
pradakṣiṇī kṛtya sabheśasya tu saṃnidhau | 

drumamāropayāmāsurāgamoktena vartmaneti | 

śivapurāṇe * * ga nā māhātmye - 

śivārcanaṃ tapo mukhyaṃ vedāgamanirupitam | tapassiddhi 
pradasthānaṃ puṇḍarīka purammahaditi | 

śivapurāṇe ekāmranāthamāhātmye indrasya śivapūjā prakaraṇe - 

p. 1214) 

vṛrtra * * jaśśiva tantroktairvratahoma japādibhiḥ | 

pratyahaṃ prīṇayāmāsa kāmākṣīramaṇamiti śivapurāṇe viriñci 
māhātmye - 

śivanāyaka ityāsīcchivabhūsura nāyakaḥ | 
kāmikādyāgamārthajñassākṣādiva maheśvara iti | 

śivapurāṇe kālahasti māhātmye - 

suvarṇamukharī snāto jāpāgamikānmanūn | prayaścittavidhānena 
prasannātmā sabhūsuraḥ | 

yathā tantraṃ prapūjyeśaṃ yayau bhūyastapovanamiti | 

śaivapurāṇe puṇḍarīkamāhātmye - 

śivaśāstraṃ likhitvā yo dadāti śivayogine | raudraṃ 
bhaktisaṃyuktaṃ śivasāyujyamāpnuyāditi | 

hālāsya māhātmye - 

mahāliṃgasya pūjārthaṃ śivasṛṣṭi dvijottamān | gaṃgātīrasya 
niratān samāhūya mahīpatiḥ | 

siddhāntaiḥ kāmikādyaistu mahāliṃgaṃ nirantaram | 

pūjayantviti saṃprārthya vṛttiṃ tebhyaḥ pradāya cetanastatraiva - 
gaṃgātīrthasya salilairhemakuṃbhasu 
saṃbhṛtairāgamoktavidhibhirabhiṣiñcat sahotsavamiti | 
vedāraṇyamāhātmye kuleśvaravaibhave - 

āgamoktenamārgeṇa pūjayāmāsurādugat | 

p. 1215) 

sudhārūpaṃ maheśānaṃ śaṃkaraṃ śaśibhūṣaṇamiti | 

śivapurāṇe rāmeśvara māhātmye - 

mantrairāgamakaistaistairmahitaṃ rāmapūjitam | 

rāmeśvareti liṃgantu tadā prabhṛti papratha iti āgamādi 
padanirvacanañcottāṃ śubhadādike - 

āgataṃ śivavaktrāttu gataṃ ca girijāmukhe | matañca 
ṛṣibhissarvairyassamāgama īritaḥ | 

tatvamāgamyate yena āgamo veti ca smṛtaḥ | tanoti 
vipulānarthāṃstatvamantrān samāśritān | 

trāṇañca kurute puṃsāṃ tena tantramiti smṛtamiti | 

iti śivāgamamāhātmyaṃ samāptam | taditthaṃ bhūtaṃ 
śivaśāstraṃ prokta prakāraṃ dīkṣitaireva śrotavyaṃ 
paṭhitavyañca | dīkṣā vihīne tu jñānādikaṃ sarvaṃ vyarthaṃ 
syāt | jñānāderasvātantryā dadīkṣāṃgatvenaiva jñānādikaṃ 
mokṣasādhanaṃ nānyathā taduktaṃ - 

tasya tena tadaṃgatvaṃ dikṣāsātāṃginī bhavet | śivadīkṣāntu 
muktvaikāṃ sa patrāṃ vyāhatāṃ parām | 

jñānato yogataścāpi caryātaścana mucyate | jñānādīnāṃ tu 
sāmarthyaṃ tatrāpi svaṃ na vidyate | 

bālabālīśa vṛddha strībhogināṃ sarujāṃ tathā | jñānādinā 
na mokṣosti tasmādadīkṣaiva mocinīti | 

p. 1216) 

kevalaṃ jñānādeva mokṣa ityatrāpi jñānaśabdasya 
dīkṣādirevārthaḥ | 

taduktaṃ suprabhede - 

athātassaṃpravakṣyāmi jñānapādaṃ samāsataḥ | tasyādau 
śivasṛṣṭiśca śṛṇuṣvaikāgramānasaḥ | 

jñānaṃ pravartate vatsa saklānti nirṇāśanāya ca | adhvaśreṇi 
vināśāya śivavṛttikarāya ca | 

andhakāravadajñānaṃ jñānaṃ dīpavaducyate | jñeyaṃ 
bhāskaravatproktaṃ paścāt jñānaṃ vinaśyati | 

pāśajālāni vicchedha dīkṣādirjñānamucyate | 
paśupāśapatitvañca jñānenāśrayate budhaḥ | 

jñāne naiva tu kaivalya prāptistatra na saṃśaya iti dīkṣā ca 
dīkṣākarmasyabhivyaktā kācitsvayaṃ calaṃtī ca | 

śivajñānaśaktyupakṛtā śivecchā śaktyātmikā 
śivakriyāśaktireva taduktaṃ parākhye - 

dharmādharma kṣayakarī dīkṣevaṃ pārameśvarī | jñānato 
yogataścaicaryātaścanamucyate | 

dīkṣayā cātra muktistu sarveṣāṃ prāṇināmiha | tasmāttu 
śivasāmarthyānmuktissarvatra sidhyatīti | 

tathā skānde bhṛgaśāpaprakaraṇe - 

nātmāśramaḥ kṛtaḥ kaścidutkarṣo vidyate nṛṇām | 

p. 1217) 

parāndīkṣāṃ vināśaivīṃbasatraya vimocinīm | tasmānmukti 
dīkṣayaiva nāśramairnānyakarmabhiriti | 

skānde kāśikhaṇḍe - 

adhvaśuddhi vināye ca muktimicchantimānavāḥ | 
adaṇḍapāṇiścāṇḍastu gantumārabhate hagat | 

yathā droṇivihīnātmā tartumicchanti sāgaram | adhvaśuddhivihīno 
hi tathā muktiṃ samīhate | 

kimatra bahunoktena bhūyobhūyo vadāmi ca 

ṣaḍadhvaśuddhi pariśodhanamiti śrīmadraurave - 

patayassāñjanāḥ proktā brahmaviṣṇvindrasaṃjñitāḥ | 
teṣāmatyantamaiśvaryaṃ vidyeśānāṃ mahātmanām | 

dṛṣṭvā tadyogamītsantasteṣāṃ śaraṇamabhyayuḥ | vidyā 
rājādhirājeśāstetyanta nirapekṣiṇaḥ | 

jarāmaraṇasaṃsārabaddhabheda vicakṣaṇāḥ | 
vidyāmaṇḍapadīkṣābhiryajanejyā parigrahaiḥ | 

vidyāvṛtopadeśaiśca mantratantrāṃganistrataiḥ | 
divyairanuhaiścānyai śuddhasatvāvabhāsibhiḥ | 

teṣāmanugṛhañca krurmantramantreśvarāśśivāḥ | 
pitāmahādayaścāpi tebhyo vā vyamohadayāḥ | 

śaivaṃ paramanirvāṇa kāraṇaṃ jñānamuttamam | 

p. 1218) 

ṛṣibhyopi budhebhyaśca pitṛbhyaśca yathā kramaḥ | prayacchanti 
mahāmantra tantrarājamahādhvarāḥ | 

pitāmahaniyogācca ṛṣayacchinna saṃśayam | dīkṣāvidhi 
vidhānajñāḥ manuṣyebhyaḥ pracakṣate | 

śivendu kiraṇādetatsūtramātraṃ vinisṛtam | pāśaugha 
timirāṇḍānāṃ prakāśakaraṇaṃ paramiti | 

śivapurāṇe hemasabhānātha māhātmye cakāra vyāghrapādastaṃ 
kṛtārthaṃ śivadīkṣayā | sa khalu kanakavarmā 
vyāghrapādaprasāda prakaṭita śivadīkṣālabdha divyānubhāvaḥ 
śivamanujapaśīlaśśaṃkarotāṇḍaveśe viracita dṛḍhabhaktistatra 
vāsaṃ cakāreti | punastatra 

purā ca ṛṣayorāja naikonasahasrakāḥ | 
dīkṣitāssārthamāvābhyāṃ adrakṣuśśivatāṇḍavaśiti | 

uktamanyatra - 

yathā bhūpatiṃ dṛṣṭvā vanebhīto gajastathā | adīkṣitārcitaṃ 
liṃgandṛṣṭvā bhīto maheśvara iti | 

śivapurāṇe - 

adīkṣitā vidhisannāhamavāsta niyamaśramam | amantra 
kalpasāpekṣamarcanaṃ na vibhoridamiti | 

śaivapurāṇe gaṇeśvarasaṃhitāyām - 

saṃsthāpya svātmane devaṃ nandinaṃ prāñjalistadā | 

p. 1219) 

praṇamya daṇḍavadbhūmau devaissārddhaṃ gaṇeśvaraḥ | dīkṣāṃ 
śivātmikāṃ teṣāṃ prīṇayāmāsa nandinam | 

punastatraiva - 

tepi vismayamāpannāśśiva lilāpraharṣaṇaḥ | kṛtakṛtyā 
vayandhanyā yacchivenaiva dīkṣitā iti 

ṣaṭsahasrikāyām - 

dīkṣayā śravaṇe yogyaḥ dīkṣayā pūjane kṣamaḥ | dīkṣayā 
śramadharmāstu pravartante yathārthataḥ | 

dīkṣayā prāpyate jñānaṃ dīkṣayā siddhibhākbhavet | 
muktidānenaiva dīkṣā jñānādāvantaraṃgiṇa | 

śivadīkṣā viśuddhāye sarvatraivādhikāriṇaḥ | nāsti 
dīkṣāsamatīrthaṃ nāsti dīkṣāsamaṃ tapaḥ | 

nāsti dīkṣāsamo dharmo nāsti dīkṣāsamo guṇaḥ | nāsti dīkṣā 
samaṃ jñānaṃ nāsti dīkṣā samaṃ smṛtiḥ | 

nāsti dīkṣāsamaṃ jñeyaṃ nāsti dīkṣā samaṃ kulamiti | 
rauravasaṃgrahe ca - 

evaṃ śaivādhvaraṃ prāpya dīkṣāmantra samudbhavam | na 
punarjanmatāṃ yāti dīkṣito manujottama iti | 

dīyate yena vai jñānaṃ kṣīyate pāśabandhanam | tasmātsaṃskāra 
evātra dīkṣetyapi ca kathyata iti śivāgame - 

dīyate jñānasadbhāvaṃ kṣīyate ca malatrayam | 

p. 1220) 

jñānakṣapaṇadharmitvāddīkṣāśabda ihocyate iti | 

varuṇa paddhatyām bhedaḥ pratipāditaḥ - 

cākṣuṣīsparśadīkṣā ca vācikī mānasī tathā | śāstrī ca 
yogadīkṣā ca hautrītyādyanekadhā | 

cakṣurunmīlyavattatva dhyātvā śiṣyaṃ samīkṣate | 
pāśabandhavimokṣāya dīkṣeyañcākṣuṣī bhavet | 

niyātha dakṣiṇe haste śivaṃ sarvāṃga saṃyutam | 
saṃspṛśecchiṣyamūrdhādi sparśadīkṣābhavediyam | 

tatve cittaṃ samādhāya bṛṃhitāntara cetasā | uccaret 
saṃhitāmantrā vāgdīkṣeyaṃ prakīrtitā | 

mānasaṃ vidhimāśritya mānasī ca vidhīyate | śāstrasya 
saṃpradānena śāstra dīkṣāsamīritā | 

yogena yogadīkṣācchivatve saṃvyavasthitā | dīkṣā 
tāmissamāyuktā paricārasamāhvayāḥ | 

na tu liṃgārcane yogyāḥ kimudīkṣādi karmaṇi | 
jātyuddhāravihīnatvāt samaye saṃvyavasthitā iti 

vāyavye - 

asacchūdrāntyajātīnāṃ kāruṇāñca viśeṣataḥ | tathā 
saṃkarajātīnāṃ nādhvaśuddhirvidhīyate | 

atrānuloma jātāye yuktāye ca dvijādiṣu | teṣāñcaivādhva 
śuddhādi kāryaṃ mātṛkulocitamiti | 

p. 1221) 

suprabhede - 

anulomāśca ṣaṭ proktā pratilomāstrayastridhā | antarālāśca 
sarveṣāṃ dīkṣākarmaṇi yojanam | 

vrātyāssarvepi santyājyāssarvakarma bahiṣkṛtā iti | 

kiraṇe - 

yatastyenāntyajasyāpi kintu dīkṣā tu mānasī | kārukāṇāntu 
saṃsparśānnāhautrīṃ parikalpayet | 

jñātvā teṣāṃ parāṃ bhaktiṃ lobhācceddoṣamāpnuyāt | 

iti vāyavye - 

tepyakṛtrimabhāvāścecchive paramakāraṇe | pādodaka 
pradānādyaiḥ kuryātpāśa viśodhanam | 

punaranyatra - 

amadyapaḥ kulīnaśca nityaṃ dharmaparāyaṇaḥ | śūdrakṣatriyavat 
jñeyaśśeṣāstato bhṛśam | 

dīkṣā hautrī na teṣāṃ syāt bhaktānāṃ cākṣuṣīmateti 
vāruṇapaddhatyāṃ hautrībhedaḥ proktaḥ - 

rajaḥ kuṇḍavatī hautrī sā dvibhedā kiloditā | 
samāsādvividhaivaivandīkṣā tajjñairiheṣyate | 

jñānavatī bhavatyekā kriyāvatyaparāsmṛtā | vinejyānalakarmādi 
manovyāpāramātrataḥ | 

dīkṣā jñānavatīḥ proktā samyak tatvāvabodhikā | ijyānalavatī 
yā tu kriyā kauśalya saṃbhavā | 

kriyāvatyathasānekā nirbījātha sabījikā | 

kālottare - 

dīkṣā kriyāvatī proktā brāhmaṇādi catuṣṭaye | 

p. 1222) 

punarhautrī tridhā proktā vāmane - 

śāṃbhavī caiva śāktī ca māntrī ceti śivāgame | 
dīkṣopadiśyate tredhā śivena paramātmanā | 

nāsāgrācchulikāyāvattatvajñāna dṛśaguruḥ | 
gurorālokamātreṇa sparśārtha saṃbhāṣaṇādapi | 

sadyassaṃjāyate cātra pāśopakṣayakāriṇī | sā 
dīkṣāśāṃbhavī proktā sā punabhidyate dvidhā | 

tīvrātīvratarā ceti pāśopakṣaya bhedataḥ | yayā 
syānnirvṛtissadyassaiva tīvratarā matā | 

tīvrā tu jīvato nityantaṃ puṇyapāpa viśodhikā | śāktī 
jñānavatī dīkṣā śiṣyadehaṃ praviśya ca | 

guruṇā yogamārgeṇa kriyate jñāna cakṣuṣā | māntrī kriyāvatī 
dīkṣā kuṇḍamaṇḍapa pūrvikā | 

mandamandataroddeśāt kartavyā guruṇā bahiḥ | jñānena kriyayā 
vātha guruśśiṣyaṃ viśodhayaet | 

yonyayā kurute mohāt savinaśyati durmatiriti | ekā jñānavatī 
proktā dvitīyā tu kriyāvatīti ca | 

śrīmaccintya viśvasādākhye proddhṛtyoktvā punaḥ | 

evaṃ māntri kriyā dīkṣā saṃpanno guṇasattamaḥ | sa eva 
yogadīkṣāyāmadhikārī ca nānyathā | 

p. 1223) 

pūrvadīkṣāsamāyukta śiṣyāṇāmuttamantayā | āṇavaṃ śakti 
saṃbhūtaṃ śāṃbhavaṃ trividhaṃ bhavet | 

śāktī śāṃbhavadīkṣā ca kriyate tatvayā mayā | anyairāṇava 
dīkṣā tu mandatīvrādibhedata iti ca vṛttam | 

anyairapi yogabalavat gurubhiḥ kriyā dīkṣā mandatarāpi atipakve?ti 
daridre vā mantrādi vaikalyakṛta kriyādīkṣāgatayā 
sadyassamuccarita prāsādamantra samuddhṛti 
kṛtaśivayojanaṣāṭguhyodaya śivatvābhivyakti 
satvādikatanmantramātrātmikā satī saha saṃkṣiptā 
śāktīśāṃbhavī ca sahakāryetyapyarthontasphurati | 
tadetattrividhadīkṣā vihīnaḥ paśuḥ | taduktam - 

caturvedadharo vipraśśivadīkṣā vivarjitaḥ | duṣṭacāṇḍāla 
bhāṇḍeṣu yathā bhāgīrathījalam | 

koṭiviprassamaśśūdra śivadīkṣā samanvitaḥ | sudurlabhaṃ 
śivajñānaṃ tadabhyāsaśca sudurlabhaḥ | 

sudurlabhamidaṃ jñātvā śive bhaktiṃ samācarediti | 

|| iti śivadīkṣā māhātmyaṃ samāptam || 

tataśśivaśāstraṃ śivadīkṣayā dīkṣitaiścaturvarṇaireva 
paṭhitavyaṃ taduktaṃ suprabhede - 

sādhu sādhu mahāprājña yatvayā paricoditam | 

p. 1224) 

śuddhaśaivamidantantrannadeyaṃ na prakāśyakam | dīkṣitasyaiva 
dhīrasya śivabhakti parasya ca | 

śrāvaṇīyanna cānyatra kathanaṃ hi praśasyate | caturṇāṃ 
śuddhaśaivānāṃ dīkṣayā prāpayecchivam | 

laukikācāramārgeṇa sarveṣāṃ vartanaṃ śṛṇu | adhyayanaṃ 
cādhyāpanaṃ yajanaṃ yajanaṃ tathā | 

dānaṃ pratigrahaṃ caiva teṣāṃ karmāṇi cocyate | 
sākṣācchivamayāḥ proktā kāmikādyāgamāstviha | 

teṣāmadhyayanānyeva tasyādhyayanamucyate | teṣāmadhyāpanānyeva 
tasyādhyāpanameva hi | 

śivārādhanayā tasya yajanaṃ yājanaṃ tathā | 
śivamuddiśyayaddravyandattantaddānameva ca | 

pratigrahavato vātha tasya ṣatkarma ucyate | śivasadbhāvayuktasya 
śuddhaśaivasya dhīmata iti | 

makuṭe - 

nirvāṇa dīkṣitānāntu dātavyaṃ śivayoginām | anyeṣāntu na 
dātavyamidantantramanuttamamiti | 

kāñcī puramāhāmtye ca - 

brāhmaṇaṃ vedavidvāṃsaṃ śivabhaktaṃ jitendriyam | 
bhūtirudrākṣasaṃpannaṃ śivapūjā parāyaṇam | 

āgamārtha parijñāna nirataṃ śivadharmiṇam | 

p. 1225) 

kṣatryaṃ vaiśyamapi vā śūdraṃ vā pratilomamamalam | 
anulomodbhavaṃ vāpi sākṣādāmreśa saṃśrayam | 

bhaktyā vittānusāreṇa gṛhakṣetradhanādibhiḥ | vāsayedadhika * * 
* śacaraṇāṃbhojabhaktitaḥ | 

pratiṣṭhayā tu devānāṃ yatphalaṃ tadudīritam | tatphalaṃ 
sakalaṃ labdhvā mucyate bhavasāgarāditi | 

śaivapurāṇe - 

idaṃ hi śivabhaktāya śivaśāstrāvalokine | 
śivadīkṣāviśuddhāya prakāśyaṃ muni puṃgavā iti | 

tathā kiraṇavṛttau bhagavatārāmakaṇṭhā cāryeṇa - 

ta evāsya nirvāṇa dīkṣā saṃpanneti pratīyate | 

nā dīkṣitānāṃ śravaṇādhikāra iti vakṣyatītyupakramya 
yadāvāpya narāssarva ityatra sarva iti brāhmaṇāḥ 
kṣatriyāvaiśyāśśūdrā mlecchādayopi hīti śrutyadhikāriṇa eva 
gurutmatodhikāra prakramatassarvapadasyāniyatārthatvāditi 
vyākhyātam | 

nanu dīkṣā vihīnaiḥ paṭhitavyaṃ taduktaṃ kāmike - 

dīkṣā vihīnā viprādyāstrivarṇāśśūdrajātayaḥ | paṭhanti 
śivaśāstrañcedrājarāṣṭraṃ vinaśyati | 

cintyaviśve - 

viprādyādīkṣite naiva śivajñānaṃ na lekhayet | 

p. 1226) 

adīkṣita sakāśe tu nādhyetavyaṃ viśeṣata iti | 

vīratantre - 

nādīkṣitaistu śrotavyaṃ na deyaṃ na prakāśyakam | 
śiṣyāṇāñcaiva dātavyaṃ samāsātkathayāmita iti 

anyatra ca - 

paśunālekhayennaiva śivajñānaṃ prayatnataḥ | na samīpe 
paśūnāñca kuryādadhyayanaṃ budha iti | 

caturvaṇeṣvapi dīkṣitā eva śreṣṭhāḥ | 

taduktaṃ śaivapurāṇe | 

gataṃ śūdrasya śūdratvaṃ dvijatvaṃ brāhmaṇasya ca | 
śivasaṃskāra saṃbandhājjati bhedo na vidyate | 

śivadīkṣābhijātasya pūrvajātirna cintayet | saṃpratiṣṭhita 
liṃge tu na yathā pūrvabhāvaneti | 

śivadharme - 

sthāvarañjaṃgamañcaiva dvividhaṃ liṃgamiṣyate | sthāvaraṃ 
sthāpitaṃ liṃgaṃ jaṃgamaṃ dīkṣitaṃ viduḥ | 

jaṃgasyāvamānena sthāpane niṣphalaṃ bhavet | tasmālliṃgadvayaṃ 
prājño nāvamanyeta sarvadeti | 

śrīmanmataṃge - 

śivavacchivabhaktāstu draṣṭavyāśśiva kāṃkṣibhiḥ | 
saṃskṛtāśca śivairmantrairguruṇāṃ mantramūrtinā | 

vāgīśī garbhasaṃbhūtā saveprāpta varānarāḥ | yathokta 
śivasaṃskāra pavitrī kṛtamūrtayaḥ | 

sarve samānadharmāṇastathāpyeva vidhīyata iti | 

p. 1227) 

kāmike - 

indhanaṃ vahnisaṃyogādvṛkṣanāma na vidyate | gataṃ śūdrasya 
śūdratvaṃ dvijatvaṃ brāhmaṇasya tu | 

śivasaṃskārasaṃbandhājjāti bhedo na vidyata iti | 

anyatra ca - 

kāñcanaṃ rajataṃ tāmraṃ lohañceti catuṣṭayam | tatprayāti 
suvarṇatvaṃ rasavedhaprabhāvataḥ | 

rasasiddhaṃ yathā tāmraṃ na bhūyastāmratāṃ vrajet | 
bhānasiddhastathā dehī na bhūyaśśūdratāṃ vrajet | 

yathā śuktigataṃ toya mauktikanjāyate dhruvamiti | na punastoyatāṃ 
yāti mauktikatvaṃ na muṃcatīti | 

jñānalakṣaṇa samuccaye - 

vāgīśī jananīyasya vyomavyāpī pitā śivaḥ | 
mantraiśśivādhvare jātaḥ sa śūdrassyātkathantviti | 

mṛdbhāvanā ghaṭādīnāṃ saṃskārānna kadā yathā | tathaiva 
pāśahānācca na prākṛtyastu jātayaḥ | 

narāṇāṃ śiva saṃskārācchivatvaṃ na vedyati | na bhaveyustadā 
nūnaṃ dvijadevādi deśikāḥ | 

mantrasaṃskāra dīkṣābhiḥ saṃskṛtaṃ guruṇā sadā carācaraṃ 
prapadyante śivatvaṃ tatkṣaṇāddhruvamiti | 

cintyaviśve - 

śivaliṃge śilābuddhiṃ kurvāṇa iva pātakī | 

p. 1228) 

śreṣṭhatvaṃ vidyate tasya dikṣayā tu viśeṣataḥ | yasya cittaṃ 
śivelīnaṃ tasya jātyādi na smaret | 

rajataṃ tāmrakaṃ vāpi sīsamāyasakantathā | vedhitaṃ 
gulikādyābhirdīkṣitāñca nayettathā | 

pūrvarūpañca saṃjñāñca cinhaṃ tannāma bhedakam | hematva 
siddhau sarvañca samānatvaṃ prapadyate | 

kāmike - 

viprādayopi śūdrāssyurguṇastasmāt samuddharet | śūdrajātiṃ 
samuddhṛtya svāhāntenaiva mūlataḥ | 

skandakālottare - 

jātyuddharaṇahomantu ekaikantu śataṃ śatam | dahedvai 
śūdrajātintu analena tu ṣaṇmukha | 

sacchūdratvaṃ yojayitvā kriyāṃ vai ṣoḍaśaṃ kuru | 
sākṣādvipratvamāpanne paścāddīkṣāṃ kuruṣvatha | 

traivarṇikānāmevantu kārayedvidhinā iti | 

kāmike - 

namo vauṣaṭ ca śūdrasya praṇavādi vivarjitam | nirvāṇa dīkṣito 
yastu praṇavena tu yojayediti | 

makuṭe ca - 

nirvāṇa dīkṣite * * * dra pradhānantu niyojayediti | 

suprabhede - 

yatīnāṃ śuddhaśaivānāṃ martyamāheśvarātmanām | 
viśeṣabhojanaṃ dānaṃ kuryāttatraiva śaktita iti | 

adīkṣitā yadyapi śivabhaktā muktabhaktītarepya śreṣṭhā vai 
bhavanti | 

p. 1229) 

śivabhaktalakṣaṇamuktamupadeśakāṇḍe - 

śivabhaktāmāhātmāna santideveṣu kecana | daityeṣu yātu yāneṣu 
yakṣagandharvabhogiṣu | 

munīśvareṣu martyeṣu brāhmaṇeṣvapi nṛpeṣvapi | ūrujeṣvapi 
śūdreṣu saṃkareṣvapi sarvaśaḥ | 

varṇāśrama vyavasthāśca naiṣāṃ santimūnīśvarāḥ | kevalaṃ 
vai rūpāste sarve māheśvarā smṛtāḥ | 

ativarṇāśramāḥ proktāssarva vedeṣu śattamā iti | 

vāyavya saṃhitāyām - 

evamaṣṭavidhaṃ liṃgaṃ yasmin mlecchepi vartate | sa viprendro muni 
śrīmān sa yatissa ca paṇḍitaḥ | 

name priyāścaturvedī madbhaktaśca pacopi yaḥ tasmai deyaṃ tato 
grāhyaṃ sa ca pūjyo yathā hyahamiti | 

vāsiṣṭhalaiṃge - 

śiveti vācaṃ yo nityaṃ caṇḍālopi vadenmudā | sahate na 
vedadvācaṃ sahata na vasetsadeti | 

vṛddhācalamāhātmye ca - 

vinai * * * to vipravaraśca vidvānyadiścapākopi sa eva bhaktaḥ | 
nānyaścaturvedadharopi pūjyo deyañca tasmai sa śivasvarūpaḥ | 

upadeśakāṇḍe - 

pāpiṣṭhasyāpi vai mukti bhasmarudrākṣadhāriṇaḥ | 

p. 1230) 

iti sarvatra vedeṣu purāṇeṣu āgameṣvapi | 

bahudhā gaṇyate loke sarvairapi mahātmabhiriti | 

bhaktilakṣaṇañcoktaṃ sūtasaṃhitāyām - 

śivajñānaika niṣṭhānāṃ śivajñānasya suvrata | dūṣakasya 
śiracchedaśśivabhakti pratīyate | 

lekhanaṃ śiva vidhāyāḥ pradānaṃ pustakasya ca | śivabhaktiriti 
proktā śivaśāstraviśāradairiti | 

kiraṇe - 

bhojyamannaṃ trayāṇāntu śūdrāntaṃ na kadācana | śaucācāra 
samāyuktā śūdrā ye madyapāśśubhāḥ | 

rudrārcanaṃ parā bhaktā bhojyante bhogyajānapīti | 

|| iti śivabhaktamāhātmyaṃ samāptam || 

kāmike - 

ṛṣīṇāmapi sarveṣāṃ vakṣye gotravinirṇayam | dvividhaṃ 
gotramatroktaṃ dīkṣotthaṃ jātijaṃ tathā | 

kauśikaḥ - 

kāśyapaścaiva bharadvājothagautamaḥ | agastyottrirvasiṣṭhastu 
jamadagniśca bhārgavaḥ | 

aṃgirāśca manuścādyo dvividhāśca prakīrtitāḥ | 
śivasṛṣṭisamopetāmunayastadvivarjitāḥ | 

śivasṛṣṭyanvitāścaite pañcavaktreṣu dīkṣitāḥ | śivena 
tatkulotyāssyuśśaivāssāntānikodvijāḥ | 

p. 1231) 

ādiśaivāstu te jñeyā sarvānugrāhakāssmṛtāḥ | 

suprabhede - 

dīkṣitānāṃ dvijātīnāṃ ātmārthamanulominām | 
parārthamādiśaivānāmātmārtha sahitaṃ bhavet | 

kāmike - 

vṛtyarthaṃ ye śivaṃ viprāssāmānyāstvarcayanti cet | 
ṣāṇmāsātpatanaṃ yānti yasmāttāni parivarjayet | 

śivadīkṣā viśuddhasya śivaviprasya dhīmataḥ | 
śivājñāvaśatastasya parārthejyāna doṣadā | 

śilpe - 

śivārcanaṃ śaiva śivadvijānāṃ vaidhānasaṃpūjanameva viṣṇoḥ 
| tathārcayedanya mahīsuraścecchaṇḍālaka devalakaṃ vadanti | 

anyatra - 

adīkṣitastu viprāṇāṃ ṣāṇmāsaṃ pūjayedyadi | 
ṣāṇmāsātpatanaṃ yānti sa vai devalaka smṛtaḥ | 

vīratantre - 

vṛbhūtyarthaṃ sarvadā kālamādiśaivaśśivaṃ yajet | tacca 
svadharmānuṣṭhānannadoṣāya prakalpate | 

adīkṣitañcaturvedī śivaliṃgantu na spṛśet | dīkṣitaścāpi yo 
vipro vṛtyarthantu na pūjayet | 

ātmārtha pūjanaṃ kuryāt parārthaṃ naiva pūjayet | 

vīratantre - 

adīkṣitaścaturvedī śivapūjānna kārayet | vṛte caiva pūjayanti 
dīkṣitā vidhi vivarjitāḥ | 

ṣāṇmāsā patanaṃ yānti te vai devalakau smṛtāḥ | trīṇi 
varṣāṇi vṛtyarthaṃ sthite liṃgeṣu dīkṣitaḥ | 

p. 1232) 

pūjayedhadiviprastu sa vai devalaka smṛtaḥ | 

śaivaratnākare - 

dīkṣitaśca ye viprā caturvedaparopi vā | asaṃspṛśedhadi vā 
liṃgaṃ śvāno vā spṛśito yadi | 

adīkṣitaśca yo vipraḥ kuryālliṃgasya pūjanam | araṇye nirjale 
deśe bhavanirbrahmarākṣasaḥ | 

caturvedeṣvahaṃ kārī śivaliṃgantu pūjayet | rājarāṣṭrā 
vinaśyanti tasya grāmo vinaśyati | 

yorcayet pa * tra pūrvantu sarvedevalaka smṛtaḥ | 

yogaje - 

dīkṣitaścaturvedī parārthaṃ pūjāntakārayet | 

santāne - 

adīkṣitopi yo vipraḥ ṣāṇmāsantu śivaṃ spṛśet | sopidevalakaḥ 
prokto sa nārho devapūjane | 

dīkṣitaścāpi yo vipro vṛtyarthaṃ vatsaratrayam | pūjayedyadi 
deveśaṃ sopi devalako bhavet | 

makuṭe - 

viprakṣatriya viṭchūdrā dīkṣitāśca praveśakāḥ | 
ātmārthayajanaṃ kuryānna kuryustu parārthakam | 

aṃśumati - 

viprakṣatriya vaiśyaśca śūdrāścaiva tu dīkṣitāḥ | 
ātmārthayajanaṃ kuryurna kuryustu parārthakam | 

cāturvarṇodbhava strīṇāmarcanantu viśeṣataḥ | 

kāmike - 

śivāya śiva viprebhyo dadyādgāṃ dakṣiṇānvitām | daśaniṣkaṃ 
tadarthaṃ vā tadarthaṃ niṣkameva vā | 

p. 1233) 

tatraiva - 

parārtha yajanaṃ kāryaṃ śivavipreṇa nityaśaḥ | dhārmikaḥ 
kathite nityamādiśaivo dvijottamaḥ | 

anyeṣā svārthamevaṃ syātkuryuścetkartṛnāśanam | śivasṛṣṭiṃ 
vinā yena jāyante brahmaṇomukhāt | 

te na sāmānyā na teṣāntu parārthetyadhikāritā | yadimohena 
kurvīran rājño rāṣṭrasya nāśanam | 

tatraiva - 

tasmātparārthamātmārthaṃ pinaṃ yajanantathā | śivavipreṇa 
kartavyamanyeṣāṃ svārthameva hi | 

parārthamapi kuryāccellobhena na nṛpatestadā | tadraṣṭrasya 
vināśa syādacireṇa na saṃśayaḥ | 

tatraiva - 

viparīte kriyāndṛṣṭvāpyaudāsīnaṃ karoti yaḥ | sa 
rājākṣayamāpnoti nāmakāryā vicāraṇā | 

tasmādācāryavaryeṇa pañcagocaravartinā | śaivāgamaparijñāna 
pārageṇa kriyāvatā | 

kriyā nirvatyamānassyā svasvarāṣṭrābhivṛddhaye | 

tatraiva - 

nāntikaṃ pauṣṭikaṃ karma kāryaṃ rājñāṃ viśeṣataḥ | 
anyeṣāmapi veṣāmābhi cārādikaṃ tu vā | 

vidheyandharmaniṣṭhena sāntānikapareṇa tu | tenaivānuṣṭhitaṃ 
karmakāmadaṃ sarvadā nṛṇām | 

p. 1234) 

tatraiva - 

ādiśaivena kartavyā na cānyaiśca viśeṣataḥ | anyaiścaiva kṛtā 
cettu niṣphalā sa bhavettathā | 

tatraiva - 

anyamaśukla?kartavyaṃ mātmārthañca parārthakam | sthāpanaṃ 
yajanañcaiva ādiśaivādikaṃ bhavet | 

anyena yatkṛtaṃ karma ābhicāramiti smṛtam | 

kṛtaṃ tadanyathā cettu ābhicārāyaścaiva hi | yathā gauranya 
vatsasya na sṛjatyeva tadrasam | 

tatsarvaprayatnena ādiśaivena kārayet | 

yogaje - 

sthāpanaṃ yajanañcaiva ādiśaivārhakaṃ bhavet | anyena yatkṛtaṃ 
karma ābhicāramiti smṛtam | 

tatraiva - 

ādiśaivena kartavyaṃ pratiṣṭhādyarcanāntakam | anyathā 
kārayedyastu niṣkalantadavāpnuyāt | 

suprabhede - 

caryāpāde tu yannoktaṃ sāmānyaścetavaccaret | taccabodhāyane 
sūtre dṛṣṭvā karmasamācaret | 

tasmādbodhāyanenoktaṃ teṣāṃ sūtramudīritam | ādiśaivā ime 
proktā saṃkṣepānnatu vistarāt | 

yogaje - 

ādiśaivamiti proktassaśiva brāhmaṇo guruḥ | deśikā 
sthāpakaścaiva tasya paryāya vācakāḥ | 

ādāveva tu śaivatvā dādiśaiva iti smṛtaḥ | 

p. 1235) 

śivenadīkṣitatvācca śivabrāhmaṇa ucyate | ṣarveṣāntu 
gurutvācca gururiṣyabhidhīyate | 

deśa ādiśyate yena sa deśika iti smṛtaḥ | liṃgasthāpana 
yogyatvāt sthāpaye * kā nāmakīrtitaḥ | 

tatraiva - 

ādiśaiva iti proktassaśiva brāhmaṇo guruḥ | ādiśaivena 
dīkṣyārmahānaivānuśaivakāḥ | 

mahāśaivāntu viprāṇāṃ nṛpāṇāmanuśaivakam | manuṣyāṇāṃ 
bhogaśaivañcāntaraśaivantu śūdrakam | 

ādiśaivādi śaivānāmādiśaivo gururbhavet | 

kāmike - 

ādiśaiva kule jātaśśreṣṭhassyāt sthāpanādiṣu | 
viprādayaścaturvarṇā api yo * * svakarmaṇi | 

dīkṣāyāṃ sarvamartyānāṃ pratiṣṭhāyāmathotsave | 
snapaneprokṣaṇe nyatra prāyaścitte bhiṣecane | 

pratyākhyānādau ca yuktassyāt svārke vāthaparārthake | 
sarvadevārcane caiva ādiśaivo gururmataḥ | 

makuṭe - 

caturvarṇasya dīkṣāyāṃ viśeṣa brāhmaṇo guruḥ | viprakṣatriya 
viṭchudrā dīkṣitāśca praveśakāḥ | 

ātmārtha yajanaṃ kuryurna kuryastu parārthakam | ūrdhvaśaivena 
kartavyamātmārthaṃ ca parārthakam | 

p. 1236) 

ūrdhva śaiva iti proktassaśiva brāhmaṇo guruḥ | 

kāraṇe - 

pañcaśaivāssamākhyātā siddhānte tu prajāpate | prathamo 
nādiśaivassyāt saśaivastu sadāśivaḥ | 

ādiśaivo dvitīyastu śivaścetassa ucyate | ādau sadāśivenaiva 
dīkṣitastvādiśaivakaḥ | 

kauśikaḥ kāśyapaścaiva bharadvājassagautamaḥ | agastyaścaiva 
pañcaite pañcavaktreṣu dīkṣitāḥ | 

kauśikaśśivamūrtyā tu dīkṣitaśśivagocare | 
kāryasyastvīśvareṇaiva śivāgocara saṃsthitaḥ | 

īśānena bharadvājo dīkṣito jyoti gocaraḥ | gautamo 
brahmamūrtyāntu sāvitrī gocara smṛtaḥ | 

agastyañcordhva vaktreṇa dīkṣito vyomagocaraḥ | ṛṣīṇāñcaiva 
pañcānāṃ gocaraṃ saṃprakīrtitam | 

ādiśaivā ime proktā gocaraṃ kulamucyate | kuleṣveteṣu sañjātā 
sthāpanādikriya raṃgakāḥ | 

pravartakāstvete ādiśaivā iti smṛtāḥ | tṛtīyastu 
mahāśaivassaśaivo vipra ucyate | 

caturthamanuśaivañca nṛpavaiśyau tu kṛtau smṛtau | 
pañcamottaraśaiva sva * śūdraśceti kathyate | 

śivastvanāśritaḥ prokta ādiśaivastamāśritāḥ | 
ādiśaivāśritāḥ proktā matāśaivānuśaivakāḥ | 

p. 1237) 

svāyaṃbhuve - 

siddhānteṣu samākhyātā pañcaśaivāñcaturmukhā | anādiśaivaḥ 
prathamohyādiśaivo dvitīyakaḥ | 

tṛtīyastu mahāśaiva caturthañcānuśaivakaḥ | 
ka?ṣṇastvāntaraśaiva syātprocyate te dhunā krameṇa tu | 

śivenāśritaḥ proktañcādiśaivastamāśritaḥ | anādyāyādi 
śaivāśca dīkṣitāstvādiśaivakāḥ | 

mahāśaivādayastvanye te viprādyāḥ praveśakāḥ | prāptā 
praviśyadyasmāttu śivatāṃ caturānana | 

tasmātpraveśaketyuktvāścātra lepanatavāmravat | praveśaketi 
nāmāni sāmānyanteṣu padmakaḥ | suprabhede - 

matyānāṃ malanāśāya teṣāmmatyarthameva ca | 
parārthapūjanārthāya pareṣāṃ bodhanāya ca | 

sthāpana prokṣaṇādīkṣā vidhānakāraṇāya ca | ye 
śivānnirmitāsena na śivena parātmanā | 

te śaivā brahmavaktrācca martyalokaṃ gatākramāt | kāśya 
pādikanāmaiśca ṛṣi devaiśca kīrtitāḥ | 

ādau śivatvamastīti ādiśaivā udīritāḥ | śivena 
dīkṣitāścetā te śiva brāhmaṇā smṛtāḥ | 

savyomāḥ paramācāryāḥ viprottamaśivottamāḥ | 

p. 1238) 

dvijottamottamāścaiva śivaśvetāśśivātmakāḥ | teṣāṃ 
paryāyanāmāni saṃkṣepātkathitāni te | 

tatraiva - 

anuśaivāstu vakṣyehaṃ dīkṣitāḥ brāhmaṇāstvime | anuśaivāḥ 
krameṇoktā anta * * śca tataśśṛṇu | 

kṣatriyādyāstrayo varṇā śaivāstentara saṃjñakāḥ | 
ādiśaivānuśaivairvā dīkṣāsaṃpadyate kramāt | 

evamantaraśaivānāṃ lakṣaṇaṃ ca samāsataḥ | teṣāmantara 
śaivānāmanuśaivāgururbhavet | 

teṣāñcaivānuśaivānāmādi śaivogururbhavet | sarveṣāṃ 
gururityuktaśśivaśvetaśśivātmakaḥ | 

pūrvaṃ brahmamukheṣvevaśveta * * samudbhavaḥ | 
tataśvetāssamutpannā sāmānyaśvetakā smṛtāḥ | 

śivasṛṣṭyā samudbhūtā brahmavaktra catuṣṭayāt | ye bhūmau 
brāhmaṇā jātāste śivabrāhmaṇā smṛtāḥ | 

śivasṛṭyā vināyasmājjāyante kevalaṃ mukhāt | sāmānya 
brāhmaṇāstāṃstu dīkṣayā prāpayecchivam | 

tatraiva - 

tatastu dī * * * ṣyān brāhmaṇādikrameṇa tu | 
ācāryalakṣaṇopetaśśiva siddhāntavatsudhīḥ | 

ādiśaivassusaṃsṛṣṭassareṣāñca gurūttamaḥ | 

vīrāgame - 

viprakṣatriya viṭchūdrā dīkṣitāścāpi deśikaiḥ | 

p. 1239) 

ātmārthayajanaṃ kuryurna kartavyaṃ parārthakam | 

yogaje - 

viprakṣatriyaviṭchūdrā dīkṣitāścāpipūjakāḥ | 
ātmārthayajanaṃ kuryānna kuryāstu parārthakam | 

sūkṣme - 

ātmārthañca parārthañca dvividhanaṃ yajanaṃ smṛtam | śivavrata 
dvijādīnāmātmārthantu praśasyate | 

āryadeśodbhavasyoktaṃ śivadvijasya parārthakam | 

kāraṇe - 

mahā * * * vānuśaivāśca tathaivāntara śaivakāḥ | 
ātmārthayajanaṃ kuryurna kuryustu parārthakam | 

suprabhede - 

dīkṣitānāṃ dvijādīnāmātmārthamanulominām | 
parārthamādiśaivānāmātmārthañca samarcanam | 

tatraiva - 

athātassaṃpravakṣyāmi ācāryasya tu lakṣaṇam | phalapākavidhiṃ 
jñātvā śivabhaktirbhavedyadā | 

pravartate puṃlasāliṃga saṃsthāpane * * tiḥ | ācāryaṃ 
pūrvamanvicchenmūrtipāṃstadantaram | 

ādiśaiva kulodbhūtaḥ pañcagocarasaṃsthitaḥ | sarvaśāstrārtha 
tatvajña śivajñāna viśāradaḥ | 

īdṛkbhūtastu yovidvān sthāpanādīna kārayet | sa eva sthāpako 
vatsa netarassarvadhā vibhoḥ | 

anuśaivādibhirnaiva sthāpanādī na kārayet | karmiṇāṃ 
hyādiśaivasya kartavyaṃ sthāpanādikam | 

p. 1240) 

anyathā tu kṛterājñastvabhicārakameva tat | na tadgrāhīta deveśo 
na phalaja * * te yataḥ | 

tatraiva - 

ādiśaivāṃgakairyuktānvidhijñānmantrasaṃyutān | 
śivavratadharānmukhyān śaivadeva viśāratān | 

śatamaṣṭottaraṃ vāpi ādiśaivānpragṛhya ca | sthāpanādi 
kriyāssarvāstvādiśaivena kārayet | 

dīkṣāmājñāñca sarveṣāṃ kārayedvidhicoditaḥ | 

kāmike - 

gurumūrtidharaissārddhaṃ homakarma samārabhet | pūrvokta 
bhūṣaṇopetastvādiśaiva kulodbhavaḥ | 

tatraiva gaurī kalyāṇapaṭale - 

śivadvija kulodbhūtassamadhīta śivāgamaḥ | 
soṣṇīṣassottarīyaśca dhṛtassarvāṃgalakṣaṇaḥ | 

dhyātvoddhṛtyodakaṃ dandyāt karābhyāṃ karakeṇa ca | 

tatraiva śatābhiṣekapaṭale - 

brāhmaṇaṃ kṣatriyaṃ vaiśyaṃ śūdrañcaiva mayāpi vā | anuloma 
samudbhūtaṃ viśeṣādbhūpatindvijāḥ | 

rājastriyaṃ vā sāmantamamātyaṃ vā purohitam | tattajāti 
samudbhūtā striyaṃ vā śiva viprajaḥ | 

paṃcāṃga bhūṣaṇopetastvabhiṣekaṃ samācaret | 

p. 1241) 

tatraiva - 

sthātvā samāpya sandhyā * * kṛtanityo gurūttamaḥ | 
pañcagocarasañjātassoṣṇīṣassottarīyakaḥ | 

pañcāṃgabhūṣaṇopeto dakṣiṇāhṛṣṭamānasaḥ | 

tatraiva naimittikapūjāpaṭale - 

paryuktaṃ mahaddravyaṃ yāge svarṇāṃ varādikam | ācāryāyaiva 
dātavyaṃ pañcagocaravartite | 

svāyaṃbhuve - 

yogapūjāvidhānajñaśśivadvija kulodbhavaḥ | pūjāṃ kṛtvā tu 
vidhivannaṭeśasya viśeṣataḥ | 

suprabhede - 

ācārya ādiśaivaṃstu sakalīkṛta vigrahaḥ | puṇyāhaṃ 
vācayitvā tu prokṣayetpañca gavyakaiḥ | 

karṣayecchivamantreṇa prāgudak praṇavānmahīm | 

kāmike - 

yasya rājñośśivajñāna vyākhyānaṃ vartate dvijāḥ | 
tadrāṣṭraṃ varddhate nityaṃ sanarādhipa ūrjitaḥ | 

rājarājagurutveva senāpatyenyakarmaṇi | purohitatve sarvasya 
rājakāryasya darśane | 

śuddhaśaivo bhavedyogya sa cetsāntānikeśvaraḥ | 

tatraiva - 

sṛṣṭayanantakāleye dīkṣitāḥ kauśikādayaḥ | śivena 
tatkulotmāsyucchaivāssāntānikā dvijāḥ | 

sāntānikāśca vijñeyāssarvāgrāha kāmatāḥ | 

p. 1242) 

caraṇācaryā vṛtervā tadviyuktāstu vā matāḥ | śivadvijakalena * 
* * tmāyete vai māheśvarā janāḥ | 

vīratantre - 

śivadvijāstu viprendrā ādiśaivā iti smṛtāḥ | kauśikaḥ 
kāśyapaścaiva bhāradvājonireva ca | 

gautamaścaiva pañcaite pañcavaktreṣu dīkṣitāḥ | 
teṣāmṛṣīṇāṃ viprendra jātānāñca punaḥ punaḥ | 

śivadvijānāndīkṣāntu na kurvīta kadācana | 
madarcanārthanteṣāñca dīkṣāśudhyarthamiṣyate | 

kāmike - 

utsavādyaṃgakḷptiñca devatāṣā dānādikam | tatkāle 
mūlaliṃgādi vrajanaṃ nityahomakam | 

aneka naranirvatyaṃ kathamekaṃ karotyaho | sādhupṛṣṭaṃ 
mahāprājñassamadhiṃ kathayāmyaham | 

nitya naimittike kāmye yatkarmaikā layasthitam | ekācaryo 
kartavyamita sādhūditaṃ mayā | 

deśikasyāsya putro vā pautro vā tasya bāndhavaḥ | 
tadadīkṣitāstadādeśabhayāviṣāśca ye narāḥ | 

ādiśaiva kule jātāḥ brāhmaṇā kṣatriyā viśaḥ | śūdrāye 
vānulomāste gandharvā nartakādayaḥ | 

śūdrakanyāśca maddāsya tadājñā pālakā yadi | 
tairaṣyanuṣṭhitaṃ karma deśikānuṣṭhitaṃ bhavet | 

p. 1243) 

sūkṣme - 

ādiśaivena kartavyaṃ pratiṣṭhā sthāpanādikam | 
anuśaivādayassarve ātmārthaviṣaye kramāt | 

samayī putrakaścaiva sāyako mūrtidhārakaḥ | 
gurorājñāvaśātkuryāddeśāntaragato yadi | 

yogaje - 

bhavet karmottare vista ācārye * * ṇe yadi | tasya putreṇa 
śiṣyeṇa kartavyaṃ tadanujñayā | 

kāraṇe - 

guruṇā karaṇasyaiva virodhe sati tatra tu | sā kriyantasya 
śiṣyeṇa kartavyā tena śāstrataḥ | 

kāmike - 

śivaśritasya tatprokta brāhmaṇasya śivāgame | kṣatriyādi 
trayāṇāñca nārcanantu parārthakam | 

kāmike - 

tasmāt parārthamātmārthamātmārtha snapanantathā | śivavipreṇa 
kartavyamanyeṣāṃ svārthameva hi | 

parārthamapi kuryāccelopena nṛpatestadā | tadraṣṭrasya 
vināśassyādacireṇa na saṃśayaḥ | 

vīratantre - 

ādiśaiva kule jātassa vai deśika ucyate | ādiśaivena kartavyaṃ 
pratiṣṭhādyarcanāntakam | 

anyathā kārayedyastu abhicārāya caiva hi | 

tatraiva - 

teṣāmṛṣīṇāṃ vaṃśeṣu jātāye tu śivadvijāḥ | 
punardīkṣāṃ na kurvanti kartavya karta * * niṣphalā | 

kāraṇe - 

utsavaṃ kārayet paścādyāvat saptadināvadhi | 

p. 1244) 

ekāhamutsavaṃ vāpi kārayeddeśikottamaḥ | āraṃbhādantamevantu 
ekadeśikatā bhavet | 

ācāryasya abhāve tu mūrtipena tu kārayet | yāgopakaraṇaṃ sarvaṃ 
deśikāya pradāpayet | 

anyatra - 

ādiśaivānyathodbhūtaśśiva dīkṣābhiṣiktakaḥ | 
pañcagocarasaṃbhūtaśśaivānuṣṭhāna tatparaḥ | 

īdṛśaṃ gurumāsādya praṇayetsthāpanādikam | 
mūrtipāstādṛśāḥ proktāścānayeddhomakarmaṇi | 

kāmike - 

siddhāntaśāstrataścaiva śivaviprairyathā kramam | 
śāstrāntaraiścayatsthāpyaṃ liṃgaṃ tadubhayātmakam | 

pūjanīyaṃ nṛpagrāma yajamānābhivṛddhaye | śaivassarvādhikārī 
syāt svakīye ca paratra ca | 

śaivāssarveṣu kurvantiye gṛhasthā dvijottamāḥ | 

yāmele mantratantre ca kāpāle pāñcarātrake 

baddhe vācārhate caiva lāguḍe vaidikepi ca | anyeṣvapi ca mārgeṣu 
tattacchāstroktamārgataḥ | 

śaivāḥ kurvanti dīkṣādyaṃ talliṃga sthāpanādikam | 

tadevaṃ sāntānika śivadvijāssarvavarṇapūjyānāṃ 
brāhmaṇānāṃ sarvāśrama pūjyānāṃ sanyāsināmapi pūjyā iti 
śivāgamapurāṇeṣu śravaṇāt | 

p. 1245) 

taduktaṃ makuṭottare - 

kṛtabuddhīva kartārastebhyassa nyāsinodhikāḥ | sanyāsibhyo 
mahāśreṣṭhāsteṣu śaṃkarapūjakāḥ | 

sanyāsibhyo mahadbhayopi śreṣṭhaśśaṃkarapūjaka iti prokta 
pañcarṣigotrasaṃbhava sāntānika viśeṣa śivadvija 
vyatiriktāssāmānya viprasaṃkara śivadvijāssaṃbhavantīti kvacit 
purāṇāntarādike jñeyam | taditthaṃ śivadvijamāhātmya prasaṃkta 
prasaṃgena śivadvijavyatiriktānāṃ śivadīkṣitānāṃ mahāśaiva 
brāhmaṇādīnāmadīkṣitānāṃ brāhmaṇānāñca parārtha 
pūjāniṣedha vacanāni pradarśitāni | tathāpi kvacit 
suprabhedājitāgamādike kathañcidbhakti prakarṣākṛṣṭavidhe 
śivadīkṣitānāṃ mahāśaivānāṃ parārthapūjā pratipāditā | 
yathā suprabhede | 

dīkṣayā prāpitā yasmādanuśaivāstu kīrtitā | 

ityupakramya svāmyarthaṃ vātha parārthaṃ vā pūjayettu 
viśeṣataḥ | 

ajite - 

śivāśritasya tatproktaṃ brāhmaṇasya śivāgame | kṣatriyādi 
trayāṇāñca nārcanantu parārthakam | 

hālāsyamāhātmye - 

dīkṣā vihīnā viprāśca mahāliṃgasya tasya tu | 
arcanāyāmanarhāśca kṣatriyāścāpi dīkṣitāḥ | 

te sarve kārayāmāsuranyairanyaistu bhūsuraiḥ | 

p. 1246) 

anyatra - 

tanmadhye vai punardīkṣā śaivamāsādya pūjakāḥ | 
kartumātmaparārthante pūjāmarhanti vai dvijā iti | 

tato yamatra vivekaḥ vaidikī śaivī ceti pūjā dvedhā | 

tatra śaivī parārthapūjā vaidikeṣūktā yadyapi prokta prakāreṇa 
paripāka dīkṣāmumukṣu viṣayāpyarcanāṃga śivadīkṣitānāmeva 
maharṣi mahāśaivānāṃ kevalaṃ vaidikī parārtha pūjā ca | 
kevalaṃ vaidikānāṃ bodhāyana sūtrokta prakāreṇa kartavyā | 
yadyapi śivāgamokta śivadīkṣā vidhuratvenadīkṣitānāṃ 
vaidikapāśupatādiṣūkta prakāreṇa kathaṃcicchivadīkṣitānāmeva 
sarvathā nā dīkṣitānāṃ karṣaṇādi pratiṣṭhāntotsavādi 
prāyaścittāntakarmaṇāṃ śivāgama sāpekṣatvenā dīkṣitānāṃ 
śivāgamenādhikārāt | tatsāpekṣatvañca vedopabraṃhaṇe 
sūtasaṃhitādipurāṇe proktam | 

āgamenaiva śāstreṇa proktalakṣaṇalakṣitam | ādāya 
śraddhayāviprāśśivaliṃgaṃ samāhitāḥ | 

brahmottarakhaṇḍe - 

āgamoktena vidhinā pīṭhamāmantrayetsudhīḥ | 

smṛtau ca - 

kecidvedavidaścāpi tāntrikeṇādhvanā surān | abhyarcya 
siddhimāyānti kāṃkṣitaśca tataḥ phalam | 

tathaiva vaidika parārthamīmāṃsāyāṃ śrīmadāpaduddhāraṇa 

p. 1247) 

dīkṣitairapi śivāgama śivadīkṣā sāpekṣatvaṃ sādhitam | 
pradhāna prakṛṣṭakarmādhikāribhissākalyena pravṛtte 
satyapradhānena tathā bhūtaṃ karma na kāryaṃ tathā kṛtaṃ karma 
prokta sarvadoṣa kṛttathā mīmāṃsā nyāyācca pūjāsu 
śivatāntrikī pūjā mukhyā tatra mukhyādhikāriṇāṃ śiva 
brāhmaṇānāmabhāve vaidikena vaidikīṃ śivapūjāṃ kathaṃ 
cidrājā kārayet | vaidikaparārthapūjā prakāraśca paurāṇikaḥ 
prollikhyate | kalidoṣeṇa martyānāṃ mahāmoho bhaviṣyati | 

vedamārgī ratiśśuddhā na bhaviṣyati sarvathā | vedabāhyeṣu 
mārgeṣu śraddhāṃ kurvanti santatam | 

alpāyuṣo bhaviṣyanti daridrāśca viśeṣataḥ | ādhivyādhyastra 
śastrādyairvyāghra corādibhistathā | 

pīḍītāśca bhaviṣyanti bhūtapretādibhistathā | 
tyaktavarṇāśramācārānaṣṭopādya viśeṣataḥ | 

bhūyo bhūyo bhaviṣyanti vivaśātsarva yoniṣu | mumuktalakṣaṇaṃ 
sāṃbaṃ rājarāṣṭra vivarddhaye | 

pratiṣṭhāpya nadītīre praṇavenaiva kevalam | 
gandhapuṣpādirdivyaissarvabhaumo bhaveddhruvam | 

vicitramālayaṃ kuryāt prākārairgopurairyutam | 
nṛttagītādikandadyāttrisantyaṃ śuddhamodanam | 

p. 1248) 

ṣaṇmukhaṃ vāyukoṇe ca nair-ṛte ca vināyakam | 
sthāpayitvārcayennityaṃ rājarāṣṭrābhivṛddhaye | 

dvijairārādhanaṃ kāryaṃ rājarāṣṭrābhivṛddhaye | 
rājāvijayamāpnoti tatraiva mama pūjanāt | 

āyurārogyasaṃpaṃno bhavenmukto bhaviṣyati | śatravaśca 
vinaśyanti deva rājño na saṃśayaḥ | 

dhanadhānya samṛddhaṃ syādrāṣṭraṃ sarvatra sarvadā | kāle 
kālebhivṛddhi syāt sarvatra mama pūjayā | 

varṇāśrama samācāra niratāssarvamānavāḥ | bhaviṣyanti na 
sandehastatra māmarcayettata iti | 

tadevaṃ śivabrāhmaṇa vyatirikta brāhmaṇānāmapi kathaṃcit 
parārthapūjā bhāṣitepi gauṇa vṛtyeti mantavyā | ityanya 
śaivācārya māhātmyaṃ samāptam | 

|| atha caturvaṇa śaivācārya vidhirucyate || 

taduktaṃ śaiva purāṇe - 

śivaśāstra samāyuktāḥ paśuśāstra parāṅmukhāḥ | 
brāhmaṇādi caturvarṇā ācāryāstu prakīrtitāḥ | 

kāmike - 

svārtheṣṭau calaliṃgasya pratiṣṭhāyāntrayastvime | śūdropi 
śūdradīkṣāyā svārthe ca calasaṃjñaka iti | 

p. 1249) 

suprabhede - 

brāhmaṇāḥ kṣatriyā vaiśyā śūdrāśśuddhakulodbhavāḥ | 
ācāryāste tu vijñeyā nānyeṣāṃ tu kadācaneti tatraiva 
jātinirṇaye - 

brāhmaṇāḥ kṣatriyā vaiśyāśśūdrāścaiva prakīrtitāḥ | 
eteṣāñcāturvarṇānāmācāryatvaṃ niyojayediti | 

sarvajñānottare - 

brāhmaṇāḥ kṣatriyā vaiśyā śūdrāśśuddhāstu sādhakāḥ | 
svavarṇādānu pūrvyeṇa ācāryaśca ṣaḍānaneti | 

cintye - 

viprādiṣu caturṣvevamanulomādiṣaṭsu ca | eteṣāṃ 
daśajātīnāṃ ācāryatvaṃ vidhīyata iti | 

parākhye - 

sarvavarṇānato vipraḥ kṣatriyaṃ stritayaṃ guruḥ | vaiśyaśūdro 
dvayañcaikandīkṣayeda dṛkkriyārthavit | 

brāhmaṇassarva jātīnāṃ sadānugrāhaka smṛtaḥ | svajāti 
pūrvamācāryāstrayaśśeṣā nṛpādaya iti | 

tathā ṣaṭsahasrikāyām - 

caturṇāmapi varṇānāmācāryatvamihoditam | sarveṣāñcaiva 
varṇānā dvijonugrāhakṛnmataḥ | 

trayāṇākṣatriyo dvābhyāṃ vaiśyaśśūdrasvayoni je | 

p. 1250) 

evañcānugrahakāryaścaturbhirapi daiśikairiti | 

kiraṇe - garuḍaḥ - 

madhye varṇa catuṣkasya gurutvaṃ kasyacidvada | 

īśvaraḥ - 

caturṇāmapi varṇānāmācāryatvamihoditam | brāhmaṇādi 
catuṣkasya dvijonugrāhakṛnmataḥ | 

trayāṇāṃ kṣatriyodvābhyāṃ vaiśyaśśūdrasvayonija iti | 

punaḥ kāmike ca - 

nityāditritayaṃ kāryaṃ caturbhistha cārata * * | vaiśvadevaṃ 
tathā sandhyāṃ śūdrastyaktvātma mayīmayīmiti | 

kālottare - 

abhiṣiktoyamevaṃ hi brāhmaṇaḥ kṣatriyo'thavā | vaśyo vāpyatha 
śūdro vā pratiṣṭhādyavikāriṇaḥ | 

nanu caturtha viṣaya gurutva 
pratipādakapradarśabanva?nānānnaiṣṭhika śūdraviyatvamastu na tu 
gṛhastha viṣayatvam | 

taduktaṃ kāmike - 

śūdropi śūdradīkṣāyāṃ svārthe ca calasaṃjñake | 
bāṇaliṃgekṣaṇe vāpi sthāpakādi naiṣṭhikaḥ | 

śūdrasyāpi gṛhasthasya nityeṣṭāveva yogyatā | 
abhiṣekepyayogyoyaṃ kiṃ punasthāpanādiṣviti | 

satyaṃ śroturabhipretādhīnamidaṃ vacanamakācitkam | 

p. 1251) 

anyathāpi bhūyāsāmiti nyāyā dapārthakameva | tathā ca 
vākyavidaḥ | vipratiṣiddhamasamavāye bhūyāsaṃ syāt | 
sadharmakaḥ laukike - 

tyajedekaṃ kulasyārthe grāmasyārthe ku * * jet | grāmaṃ 
janapadasyārthe ātmārthe pṛthivīṃ tyajedityādi purāṇa 
vipratipatti parihāre tatra bhavatā skāndarātenapyuktoyaṃ nyāyaḥ 
| ārṣeṇa vā vipratiṣiddhammāryaṃ saṃyuktena netavyaṃ 
yujyamānaṃ netavyamalpāṃ bahunā tathaiva satāṃ pravṛtyā pṛthak 
na cānyaditi | śūdragṛhasthānāṃ gurutvaṃ siddhameva 
naiṣṭhikastvadhamo jñeya ityādi naiṣṭhikasyādhamatva 
vacanamapyuktanyāyena pariharaṇīyaḥ | taduktaṃ parākhye - 

gṛhasthassarva varṇeṣu śreṣṭho gururudāhṛtaḥ | 
naiṣṭhikastvadhamo jñeyo bhautikastu viśeṣata iti 

kālottare - 

caturṇāmapi varṇānāliṃgināṃ gṛhiṇāmapi | ācāryatvaṃ 
śivenāsmin siddhānte pratipāditamiti | 

uttarakāmike - 

cāturvarṇa gṛhasthānāmācāryatvaṃ viśeṣataḥ | athavā 
brahmacārīṇāmācāryatvaṃ viśeṣata iti | 

ṣaṭsahasrikāyām - 

p. 1252) 

śṛṇu ṣaṇmukha tatvena bhogamokṣau yathā sthitau | 
brahmacārīgṛhasthaśca dvividho deśikottamaḥ | 

dīkṣā pratiṣṭhayoretau ubhāvapyadhikāriṇau | kintu mokṣaika 
yuktānāṃ vibhūti vimukhātmanām | 

brahmacārigururjñeyo gṛhasthaścobhayātmanām | 
gṛhasthāditareṣāntu nāsti bhogādhikāritā | 

tasmādgṛhī guruḥ kāryo bhogamokṣobhayāthibhiriti | 

tathā santāne - 

gṛhasthaścottamo vidyā brahmacāryadhamo bhavediti | 

suprabhede - gṛhastha ścottamo jñeyo bhautika brahmacāryapi | ta * * 
tantre - 

gṛhasthamuttamaṃ vidyādathavā brahmacāriṇām | sāntānika gṛhī 
śreṣṭho gṛhasthastadabhāvataḥ | 

bhaudiko brahmacārī vā deśiko gṛhamedhinām | naiṣṭhiko 
naiṣṭhikeṣussyādbhuktau muktau kramātmata iti | 

kiraṇe - 

sāntāniko guruḥ prokto gṛhastho deśikottamaḥ | 
gṛhasthañcottamaṃ vidyāt athavā brahmacāriṇam | 

gṛhastho deśikaśreṣṭho * * daya mokṣa prasiddhaya iti 

kāmike - 

sṛṣṭyanantarakāle ye dīkṣitā kauśikādayaḥ | 

p. 1252) 

śivena tatkulorthāsyuśśivāssāntānikā dvijāḥ | sāntānika 
guruśreṣṭho gṛhasthastadabhāvataḥ | 

bhautiko brahmacārī vā deśiko gṛhamenva? | naiṣṭhiko 
naiṣṭhikeṣu syādbhuktimukti kramānmataḥ | 

bhuktimukti prasidhyarthaṃ gṛhastho gururucyate | 

tatraiva - 

mahāpurasya saumyāyāmabhiṣiñcedvijānatha | pūrvāyāṃ 
kṣatriyānbrahma vaiśyāndiśi yamasya tu | 

śūdrāstu paścimāśāyāṃ sarvānvā * * sthitāniti | 
sarvalakṣaṇa hīnopi jñānavāngururiṣyate | 

varṇāvarṇa vicāroyassanaraḥ pātakī bhavediti | 

|| iti cāturvarṇya śaivamāhātmyaṃ samāptam || 

|| cāturvarṇa sanyāsavidhiḥ || 

cintyaviśve - 

yatayaḥ trividhā jñeyāstapasvī viduṣastathā vidvāniti tridhā 
proktā teṣāṃ lakṣaṇamucyate | 

taponiṣṭhastapasvīti tasya vṛttistu suvrata | nādhyetavyaṃ na 
saṃkalpo na śrotavyaṃ kadācana | 

śiṣyāṇāṃ saṃgrahañcaiva naiva vidyā prakāśakaḥ | na 
vadetsaṃskṛtāṃ bhāṣāṃ na daṇḍī na kamaṇḍaluḥ | 

p. 1254) 

liṃgamakṣakamabhyarcya bhaktimātreṇa saṃyutaḥ | ekākī 
vṛkṣamūle vā vane vā janavarjite | 

janādbhīti samāyukto vasetbāhūpayānakaḥ | sanaṃ yena kenāpi 
tathaivāśana pānakam | 

pāṇipātrodaro pāno yācitānnena jīvanam | ityuktastu tapasvī 
syāt sādhako yāti nāmavān | 

viduṣośca yatervāpi vartanaṃ nadikeśvara | 
adhyāpanañcādhyayanaṃ śravaṇaṃ cintanaṃ tathā | 

etaccatuṣṭyaṃ tasya viduṣośca viśeṣataḥ | vidvadyaterviśeṣosti 
vyākhyānaṃ cintanaṃ bhavet | 

sadācāryābhiṣekeṇa yukto vidvat samāraṇyakaḥ | yatīnāṃ 
trividhaṃ proktaṃ śaivānāñcaturāśrame | 

āśūdrāṇāñca bhedosti niṣṭhā bhedo na vidyate | *rkadvayaṃ 
phalaṃ bhuṅkte mokṣassādhāraṇastayoḥ | 

sūtasaṃhitāyāṃ kiraṇādike ca bhaṃgyantareṇa nāmā nivṛttāni 
khananadahana vyavaskādīni ca draṣṭavyāni | suprabhede - 

brāhmaṇādi caturvarṇāḥ kāśyapādi samudbhavāḥ | parameśa 
prasādena adhikāre niyojitāḥ | 

śecarā gotrasūtrañca saṃkṣepeṇa vadāmyaham | gocaraṃ 
śivacihnaṃ hi gotra sma munivargakam | 

p. 1255) 

sūtramācāramevaṃ hi śaivānāmucyate kramāt | śiśśikhā tathā 
jyotissāvitī ceti gocarāḥ | 

etaccaturtha nāmāni śaivānāṃ śivaśāsane | gocaramityu * * * 
taccinhaṃ ca caturvidham | 

kāśyapaḥ kauśikaścaiva bharadvājotha gautamaḥ | ete caturvidhā 
jñeyā saṃproktā munāstiha | 

vrataṃ hi dvividhaṃ proktaṃ sāmānyañca viśeṣataḥ | brahmacārī 
gṛhasthaśca vānaprasthotha bhikṣukaḥ | 

caturāśrama evaṃ hi sāmānya vidhi coditam | caturṇāṃ 
gocarāṇāṃ tu samametacchivāgamamiti 

kālottare ca - 

śivaśśikhā tathā jyotissāvitrīti catuṣṭayam | śaivaṃ kulaṃ 
śivājjātaṃ śakterjātaṃ śikhākulam | 

bindojyotiṣkulaṃ jātaṃ nādātsavitrameva ca | dīkṣā kāmye yadā 
mantro līyate ca śivādiṣu | 

tattadvāravaśājjātaṃ kramātkula catuṣṭayam | kramāmetattu 
vijñeyaṃ brāhmaṇādi catuṣṭayam | 

śuddha kātyudaye naśyet prākṛtaṃ yatkulasthitam | 

kṛtayuge brahmaṇa sanyāsī śreṣṭhaḥ tretāyuge kṣatriya sanyasī 
śreṣṭhaḥ dvāparayuge vaiśya sanyāsī śreṣṭhaḥ | kaliyuge 
śūdrasanyasī 

p. 1856) 

śreṣṭhaḥ ityādikaṃ brahmaṇḍapurāṇādike 
vidyamānandraṣṭavyam | 

nanu sarvajñānottare - 

dvāve vāśramiṇau śaive gṛhastha brahmacāriṇau | 
lokānugrahakartārau parivrāṭ tāpasau na hi | 

kālottare - 

vānaprasthātīnāntu gurutvanneṣyate sadā | 

suprabhede - 

bhāvadravyāgni santyāgādyete sanyāsīno yadā | dīkṣā 
sthāpanayoptasmādete naivādhikāriṇa ityādi niṣedhavacanāt 
kathaṃ kathayaṃti sanyāsināṃ mṛgatvamiti cet satyaṃ 
āṇavīnāmaṇimādīkṣāṃ vinā śāktīśāṃbha dīkṣādvividhā 
tasyāṃ jñānavatī dīkṣāyāṃ kathācit kvacitkaṃ gurutvamastyeva 
| taduktaṃ sanyāsadīpikāyāṃ parahaṃsa yatīnāṃ ca 
tapassanyāsināñca yau - anayoragnikāryeṣu yogyatvannavidhīyate 
homaṃ vinā tayorevamabhiṣekaṃ vidhīyate iti śaivasanyāsa 
vidhissamāptaḥ || śivapūjāvidhiḥ || 

raurave - 

śvetavarṇaṃ bhavedvipro kṣatriye raktavarṇakam | pītavarṇaṃ 
bhavedvaiśye kṛṣṇavarṇantu rīyake | 

sāre - 

śvetaṃ raktaṃ tathā pītaṃ kṛṣṇavarṇaṃ caturvidham | 
bhūsurādipaturṇāntu varṇānāṃ liṃgakaṃ kramāt | 

athavā kṛṣṇavarṇaṃ tat sarvajātyarhakaṃ bhavet | 

p. 1257) 

kālottare - 

abhāvātkṛṣṇavarṇantu sarvajātiṣu siddhidam | 

tatraiva - 

sarvārthasiddhidaṃ kṛṣṇaṃ caturvarṇa hitāvaham | 
sarveṣāmathavāśceta bāṇaliṃgaṃ vimuktidam | 

sūkṣme - 

brāhmaṇasya tu vasvaśru kṣatriyasya ṣaḍaśrakam | vaiśyasya 
caturaśraṃ syāt śūdrasyaiva tu vṛttakam | 

sarvajātiṣu kartavyaṃ pīṭhaṃ vṛttaṃ vicakṣaṇaḥ | 

vidyāsārasaṃhitāyām - 

rasaliṃgaṃ brāhmaṇānāṃ sarvābhīṣṭapradaṃ bhavet | 
raktaliṃgaṃ kṣatriyāṇāṃ mahārājyapradaṃ bhavet | 

svarṇaliṃgantu vaiśyānāṃ mahādhanapati pradam | śilāliṃgantu 
śūdrāṇāṃ bṛhadaiśvaryadaṃ viduḥ | 

sphaṭikaṃ bāṇaliṃgañca sarveṣāṃ sarvakāmadam | strīṇāntu 
pārthivaṃ liṃgaṃ sabhartṝṇāṃ viśeṣataḥ | 

vidhavānāṃ nivṛttānāṃ rasaliṃgādyanukramam | bāle vā yauvane 
vātha pārthake vātha suvratāḥ | 

śuddhasphaṭikaliṃgantu strīṇāṃ vai sadyato gatam | 

aṃśumati - 

viprakṣatriya vaiśyāśca śūdrāścaiva tu dīkṣitāḥ | 
ātmārthamarcanam kuryurna kuryustu parārthakam | 

p. 1258) 

cāturvarṇodbhavastrīṇāmarcanañca viśeṣata iti 
śivapūjāvidhikāravidhissamāptaḥ || 

śivādi nindā doṣa pravṛttini pādaka doṣavacanam | 

ṣuprabhede jñānapāde - 

deva dravyāpahārañca śivaśāstravidūṣakaḥ | pitṛdhātaśca 
brahmaghna evamādyastvanekaśaḥ | 

yātanā sthānamāśritya patanti narakārṇave | 

upadeśakāṇḍe - 

etāṣṣaḍapi śaṃbhvādīn śiva snānānyapi dvipāḥ | 
vedānvibhūtirudrākṣamāgamānapi śakarān | 

tathā śivapurāṇāni śivasaṃbandhakān parān vinindayati 
mūḍhātmā śivamo hi sa īritaḥ | vinindakasya nikaṭe vartanaṃ 
śravaṇaṃ tathā | vīkṣaṇaṃ sparśanaṃ tasya tena 
saṃbhāṣaṇaṃ tathā | 

tadvākya śravaṇantadvacchiva drohassa īritaḥ | 

brahmāṇḍādi sakalapurāṇasāre rūpākṣamāhātmye pūrvabhāge - 

śivaśāstraṃ śivācāraṃ śivamantraṃ śivoccayam | śivalokaṃ 
śivajñānaṃ śivadhyānaṃ śivārcanam | 

śivaśaktiṃ śivastotraṃ śivakṣetraṃ śivāgamam | laghukurvanti 
ye pāpāstānnibīḍatāniśam | 

śaivaṃ pāśupataṃ kālāmukhaṃ kāpāla dhāriṇam | 

p. 1259) 

yadi hanyājjagatsarvaṃ hataṃ tena durātmanā | 

skāndeka śikhaṇḍe viṣṇuṃ prati śivavacanam - 

mamāśrama ratāścānye ye nindanti narādhamāḥ | brāhmaṇādi 
caturvarṇācchivāstra kavacānvitān | 

pāṣaṇḍāste suraśreṣṭha bhaviṣyanti na saṃśayaḥ | 
teṣāntaptaṃ hutaṃ japtaṃ snānaṃ dhyānādi pūjanam | 

bhasmanīva hutaṃ havyaṃ sarvaṃ bhavati niṣphalam | mamāśramaratā 
dveṣṭi yassamādveṣṭimādhava | 

mamāśramaratāṃ stauti yassamāṃ stauti nirmalam | cānyathā 
kariṣyanti tvaṃ māyāmūḍha brahmedrārkādi devatāḥ | 

samarthāsyuḥ paritrāṇe pātukānnarakārṇave | 

svacchande - 

brāhmaṇāḥ kṣatriyā vaiśyā śūdrāścānyethavā priye | sarve 
te samadharmāṇaśśivadhāma niyojitāḥ | 

sarve jaṭādharāḥ proktā bhasmoddhūlitavigrahāḥ | eka 
paṃktibhujassarve * * * vatu varānane | 

mantrametatsamāhṛtya prākjātiṃ na hyadīrayet | putrakāṇāṃ 
sādhakānāṃ tathā samayināmapi | 

prākjātyudīraṇāddeva prāyaścittītaro'bhavat | dinatrayantu 
rudrasya pañcāhaṃ keśavasya tu | 

p. 1260) 

pitāmahasya pakṣaikaṃ narake pacyate tu saḥ | brāhmaṇāḥ 
kṣatriyā vaiśyā śūdrāśca parameśvarī | 

āśramatve rahaśca te sarve tu śivā sthitāḥ | anyathā 
prāksvarūpeṇa ye paśyanti narādhamāḥ | 

narake te prapacyante sādākhyaṃ vatsaratrayam | 

kāśīkhaṇḍe - 

śivanindārato mūḍhaśśivaśāstra vinindakaḥ | tasya no 
niṣkṛtyarddaṣṭvā kvacit śāstrepi 

kenacit sūtasaṃhitāyāñca - 

asti cedbrahmavijñānaṃ striyo vātha puruṣasya vā | varṇāśramā 
samācārāstasya nāstyeva sarvadā | 

na vijñāyātmavijñānaṃ savarṇāśramamāstikāḥ | jahāti 
yassamūḍhātmā * * śasa iti manusmṛtautripuṇḍra 
bhasmanādhāryaṃ nityameva dvijādibhiḥ | 

* * * yati saḥ uktam yathā phalamiti | 

vṛddhācala māhātmye ca - 

sthāne vā japahoma tithau devārcanā tayordīkṣā śrāddhakayoḥ 
kṛtau sabhayito rudrākṣamālādharaḥ | āyuḥ karma ca vaidikañca 
sakalaṃ syādakṣayantat phalamannā cedvyarthamidaṃ bhavatyayamaho 
vāponavadyo bhavediti | 

p. 1261) 

aṃśumati - 

tripuṇḍreṇa vināśrāddha tripuṇḍreṇa vināhutiḥ | 
tripuṇḍreṇa vinādānaṃ rākṣasaṃ tatprakīrtitamiti | 

ataśśivāgamaprokta viśeṣā cāratatparāḥ | narāḥ śreyāṃsi 
bhūyāṃsi vindantīti niścitam || 

iti śrīśālīvāṭipuranivāsi jñānaprakāśaguruviracita 
śivāgamādimāhātmya saṃgrahassamāptaḥ || 

###########   END OF FILE  #######
