####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00266
Uniform title: niruttaravāda
Manuscript : BHU C4247

Description: 



Notes: 
Data entered by the staff of Muktabodha under the supervision of Mark S.G. Dyczkowski.

Revision 0: April 7, 2012

Internet publisher : Muktabodha Indological Research Institute
Publication year : 
Publication city : 
Publication country : India
####################################################




oṃ namo māyā dvikaṅkālakālagrāsakulānta kṛt |
vyomātīta nirābhāsa spandanānandavarjita || 1 ||

p. 93b) ālamba sarvamālamba nirālambanirākṛte |
guṇāguṇapariśrānta niṣkrāntaḥ śaktisāgaraḥ ||  ||

niṣkampo niṣkalaśśuddho nirānandaḥ sa bhairavaḥ |
śūnyaṃ śūnyaṃ tathā śūnyaṃ śūnyāśūnyāntarālinam || 3 ||

aśūnyaṃ sarvabhāveṣu pralayotpattikāraṇam |
tadgrāhyabhāvanātīta indriyātīta varjitam || 4 ||

vyomavyāptitvanantātma niṣedhaḥ sarvabhāvataḥ |
jāgratsvapnavinirmuktā sauṣuptāntaracāriṇī || 5 ||

turyātītā parākāṣṭhā sā kāṣṭhā yā parāśivā |
sarvatrāvasthitaṃ devaṃ mātrātītaṃ sunirmalam || 6 ||

bhāvābhāvavinirmuktaṃ nirmuktaṃ śaṅkayāhatam |
pramāṇapratyaṃyātītaṃ gamāgamavivarjitam || 7 ||

p. 94a) prabhuṃ sarvasya deveśa niśśeṣaṃ vada me prabho || 8 ||

saṃśayo me mahānasti māyadhvaparivartitaḥ |
anekabhedagūḍhārthaṃ śrutaṃ yaccendrajālakam || 9 ||

siddhāntaṃ tatra vai śeṣaṃ jñānabhedaṃ kulāgamam |
mantrārthagahanaṃ caiva tattvārthagahanaṃ tathā || 10 ||

śabdārthaṃ naiva jānāmi padavākyapramāṇataḥ |
bhrāntabudhirahaṃ deva bhrāmitā bahudāsanaiḥ || 11 ||

kenopāyena deveśa jñātavyaṃ vasturūpatā |
yena tajjñāyate satyaṃ dambhamāyāvivarjitam || 12 ||

nandiskandagaṇeśādyairdṛṅgināyoginī kulaiḥ |
munibhirbrahmaviṣṇīśerindrasūryagaṇaistathā || 13 ||

kathitaṃ paramaṃ sthānaṃ yat sthānaṃ viditaṃ na tu |
p. 94b) tatodhikaṃ yadastīti vadamasuranāyaka || 14 ||

nityabhaktā tvahaṃdeva karmaṇā manasā girā |
prasādaṃ kurusaṅkṣepād yenopāyena mucyate || 15 ||

āyāsarahitaṃ jñānaṃ prāṇāyāmavivarjitam |
dhāraṇādhyānanirmuktaṃ yogatarkādidāhitam || 16 ||

vratayajñakriyāhīnaṃ niṣkriyaṃ tīrthavarjitam |
prasannātmā jagannātha vadetadbhaktavatsala || 17 ||

śṛṇuṣvekāgrabhāvena yadvastu paramaṃ padam |
naiva tat kathitaṃ bhadre guroḥ śukrasya vānyapi || 18 ||

gaṇeśasya kramānasya bhuṅginandastathaiva hi |
gopitaṃ sarvaśāstrāṇāṃ pāśāṇastho yadā śikhī || 19 ||

p. 95a) līnonāntaritopyeva dṛśyate yugalāhate |
tadvacchiva manāmeyaṃ dṛśyate na ca dṛśyate || 20 ||

yathā salilamadhye tu analo viśate balāt |
sthālikāntarayogena hyantarlīnaḥ prapadyate || 21 ||

tadvacchivaṃ sarvagataṃ vyomābhāsaṃ yathā sthitam |
tile tailaṃ drume cchāyā sauṣupte kulamadhyagam || 22 ||

vaṃśelīhālaphalakaṃ śikhā vāsye śikheryathā |
vicitrapakṣapakṣāḍhyaṃ vāṣpānte naiva dṛśyate || 23 ||

vimale vārimadhye tu saindhavaṃ yatra saṃsthitam |
na tasya rūpaṃ dṛśyeta āsvādaparivarjitam || 24 ||

nyagrodhabījaṃ nyagrodhe śūlvaṃ cāntarakāñcane |
ṣaḍrasaṃbhūmibhāge tu ākāśe vārṇasādhanam || 25 ||

p. 95b) tadvatsamarasībhāvaṃ śivaṃ śāntaṃ jagatpatim || 26 ||

atyadbhutaṃ mahādeva ajñānaṃ dussahaṃ mahat |
kenopāyena sogamyaḥ sarvopādhivivarjitaḥ || 27 ||

grahaṇaṃ tasya nāstīti sphuṭaṃ meva dahe prabho |
yena jñātena vai tṛptirjāyate tripurāntaka || 28 ||

tūṣṇīṃ bhāvaṃ parityajya bruhivākyaṃ mahodayam ||

iti śrīparamarahasye niruttaravāde bhairavaśrotovinirgata ta * de * ni * ye prathamoddeśaḥ || ||

śrī * * ra u * ca ||


kathayāmi yathā tathyaṃ kapaṭajñānavarjitam |
bhramabhrāntiṃ parityajya grāhayet paramaṃ padam || 1 ||

p. 96a) dhyānāntaḥ karaṇairmuktaṃ snānaṃ pañcādikeṣvapi |
cintayā rahitaṃ cittaṃ niścittaṃ paramaṃ padam || 2 ||

kumbhapūrakareśyādyaiḥ praśāntapavanaiḥ saha |
daśavāyu sa vṛndāni daśasāhasrakāni ca || 3 ||

pratyekaṃ tu sahasrātmā prāṇādyāstu dhanañjayaḥ |
daśasāhasranāḍyoghe saṃsthitaḥ kulamadhyagaḥ || 4 ||

vāyuvṛndaṃ parityajya tatvavṛndaṃ tathaiva ca |
mantrajālaṃ mahādurgaṃ kriyājālaṃ parityaja || 5 ||

śāstrajālamanekārthaṃ tyajasarvaṃ palālavat |
ṣaṭcakraṃ ṣoḍaśādhāraṃ trilakṣyaṃ vyomapañcakam || 6 ||

lakṣasthānaṃ parityajya ghaṇṭikāgraṃ tathaiva ca |
dvāsaptati sahasrāṇi nāḍivṛndaṃ parityajet || 7 ||

vastipīḍī na kiṃ kāryaṃ meḍhrānandena kiṃ phalam |
p. 96b) gṛhyānandodbhave cakre klinnā saṃpīḍanena tu || 8 ||

na tatra phalasiddhānāṃ kevalaṃ bandhanātmakam |
yoginī melakānandāttadā teṣāṃ prakāśitam || 9 ||

nistaraṅga madonmatta madirā liṃcicātmakāt |
tatrakāle mayāproktamānandaṃ jaghanesthitam || 10 ||

tadā nandaṃ jarātyasmin dṛṣṭyarthaṃ kathitaṃ mayā |
tatrādhikaṃ tu parato yatra sṛṣṭirna jāyate || 11 ||

śaktyānandaṃ na cā nandaṃ śivānandaṃ na caiva hi |
ānandojjhitamānandaṃ suṣupta iva saṃsthitam || 12 ||

atīndriyaṃ na ca grāhyaṃ vyomavyāpī sadāśivam |
buddhīndriyavinirmuktaṃ kālākālavivarjitam || 13 ||

na mano na ca vai buddhirahaṅkāraśca vidyate |
p. 97a) na pramāṇaṃ prameyaśca na guṇo doṣa eva ca || 14 ||

na sattvaṃ na rajo vāpi na tamo bhūmireva ca |
na varṇaṃ varṇajātīnāṃ na geyaṃ vedanādinām || 15 ||

na tarkaṃ nāḍisañcāraṃ kriyādharmavivarjitam |
na somaṃ sūryamityāhurhutāśanamapi priye || 16 ||

na vegapavane śāntairna bhūmirnāntarikṣagam |
na yakṣo na ca nāgendraṃ dharmādharmavivarjitam || 17 ||

na kubjaṃ kā ca kuṇḍaṃ ca na hīnamuttamaṃ sthitam |
na bījaṃ vanavṛkṣaṃ vā auṣadhaṃ na ca vidyate || 18 ||

rasaṃ rasāyanaṃ vāpi na dīrghaṃ hrasvameva ca |
gamāgamairna lipyeta abyucchinnapravāhanam || 19 ||

śūnyaṃ śūnyaṃ tathā śūnyamānanda pada varjitam |
strīsukhānandanirmuktaṃ viṣayānandadūṣakam || 20 ||

p. 97b) nirbharānandagahanaṃ vimalānandacetasaḥ |
vyomānandarasonmattaṃ bodhānandapariplutam || 21 ||

nirānanda padaṃ śāntaṃ nirvāṇaṃ viṣayāntakam |
vyomasthaṃ vyomarūpasthaṃ vyomātmāvyomasambhavam || 22 ||

pañcavyomātmakaṃ devamanādiṃ prabhumavyayam |
tasya sṛṣṭiḥ sthitā cānte yo jānāti sa tatvavit || 23 ||

madhyāvasāna jātiṃ ca tasya hyekatra lakṣayet |
kriyājñānaṃ tathecchā ca abyucchinnaṃ pravartate || 24 ||

tasmāt sarvaprayatnena mṛtasaṃjñāṃ parityajet |
tata evāgataṃ piṇḍaṃ tatraiva ca sa gacchati || 25 ||

śūnyālayācchakti vilādutpannamakhilaṃ jagat |
p. 98a) līyate tatra vai sthāne punastatra samāgamam || 26 ||

samāgamairna lipyeta abyucchinnapravāhakam |
ādau tu hyakhilaṃ sarvaṃ paścāt sṛṣṭiḥ pravartate || 27 ||

punastatraiva līyante madhyamā sā kuto dhṛtiḥ |
śivātprasūyate piṇḍaṃ śive piṇḍaṃ punarvrajet || 28 ||

śaktikṣobhādbhavetpiṇḍamakṣobhācchūnyarūpiṇam |
yo sā vatīṃndriyagrāhyaḥ sarvavyāpī parāparaḥ || 29 ||

tasmācchaktirviniṣkrāntā mātṛkācakrabodhinī |
śivaśakti parityāgānna piṇḍaṃ piṇḍabandhanam || 30 ||

sarvaṃ pralīyate śūnye jagatsthāvarajaṅgamam |
yadā līyanti sarvetra tadā liṅgamudāhṛtam || 31 ||

mano liṅgaṃ cidāśaktiḥ spandanaṃ kandamūlajam |
p. 98b) yadā hyekatra tritayaṃ nityato yo pi bhāvayet || 32 ||

sa muktaḥ sarvabandhebhyo śacanaṃ? nirmalaṃ yathā |
na ca lipyati pāpena karmaṇā manasāgirāṃ || 33 ||

śivaṃ sarvagataṃ dhyātvā kona mucyeta bandhanāt |
sarvaṃ śivātmakaṃ viśvaṃ yā kriyā sā śivātmikā || 34 ||

yo vikalpaḥ sa ghorāstraṃ yā śuddhiḥ sā parāsmṛtā |
aśuddhā nityamucchuṣmā saṅkīrṇo yaḥ sa bhairavaḥ || 35 ||

yo madyaḥ sa ca mārtāṇḍo yā surāsā umā smṛtā |
brahmādyāḥ śivaparyantaṃ pañcadravyāḥ prakīrtitāḥ || 36 ||

aśuddhomiti nāstihaṃ pañcabhūtairadhiṣṭhitāḥ |
brahmāviṣṇuśca rudraśca īśvaraśśiva eva ca || 37 ||

p. 99a) nāsā cakṣustathā śrotra māsyaṃ meḍhraṃ tu pañcamam |
ete malā hyadhobhāge ūrdhvaṃ nityaṃ pradīpakaḥ || 38 ||

paśyate jigrate nityaṃ śrūyate ramate spṛśet |
pañcaite devatā mūle kulaliṅge pratiṣṭhitāḥ || 39 ||

māṃsaṃ raktaṃ tathāsthīnisnāyumajjā tathāmalam |
śukraṃ śleṣmaṃ śirolomā ye cānye cāṅga santatau || 40 ||

dvijādi mlecchaparyantaṃ gośvāpaśuṣusaṃkhyayā |
tatrasthaṃ paramaṃ sākṣāt tṛṇakāṣṭhe viśeṣataḥ || 41 ||

vāyūnāṃ ca tathā nāma daśānāṃ parisaṅkhyayā |
sūryānandaṃ rasānandaṃ samānandamudānataḥ || 42 ||

vyānānandaṃ janānandaṃ kūrmānandaṃ kṛkodaram |
ahaṅkārotha navamaṃ daśamaṃ tu dhanañjayam || 43 ||

p. 99b) prāṇopāneśvarīśaktirapāne gudarodhinī |
sarvato devatāmārge brahmādyaṣṭau prakīrtitāḥ || 44 ||

akalarkamalaścaṇḍaḥ puṇḍravātapanānvitāḥ |
pavano yāmadaivatyaḥ śaṅkaraścāṣṭamaḥ smṛtaḥ || 45 ||

samāne samanā nāma apāne unmanī sthitā |
vyāne tu ca?krakī devī nāge tu bhujagī parā || 46 ||

kūrme saṅkocitāśaktiḥ kṛkare karmavāhinī |
devadatte ahaṅkārī nityarūpā dhanañjaye || 47 ||

daśaśakti sthitā nityā vāyumadhye khamāśritāḥ |
nābhi cakre sthitāścānyāḥ koṭyo dvāsaptatiḥ kramāt || 48 ||

madhye tu bhairavaḥ sākṣādvyomābhāso jagatguruḥ |
nirāmayaḥ paraṃ śūnyo nābhimadhye virājate || 49 ||

p. 100a) gudapadmaṃ sadābhuktyā kālarudraḥ pratiṣṭhitaḥ |
rakṣamānastakaṃ piṇḍaṃ vinodārthe vijṛmbhate || 50 ||

sarvanāḍi mayaṃdevaṃ romāvali valīkṛtam |
sahasralakṣaṃ koṭyābhamicchāśakti pradīpakam || 51 ||

adṛśyaṃ bhuvanādhāraṃ piṇḍaṃ piṇḍe vyavasthitam | 
aneka viśvarūpeṇa eko * * *? rañjanaḥ || 52 ||

na cātra tapasā labhyo na dānaiḥ * * * * *? |
guruvaktraprayogena labhyate sarvatoditam || 53 ||

anyathā śāstrakoṭīnāṃ bhrāmyate na ca labhyate |
sopadeśaṃ paraṃ śāntaṃ sampradāyaṃ sunirmalam || 54 ||

mukhāgamena yuktātmā śuddhābhāvānvitena ca |
labhate nirmalaṃ bhāvaṃ madaśāṭhyaṃ vivarjitam || 55 ||

p. 100b) yadi tuṣṭo bhavecchambhuryadi janma na vidyate |
tadā prāpya gurusthānādvaktrāvaktrena vedayet || 56 ||

pratyakṣaṃ darśayeddevaṃ yasya viśvaṃ hṛdi sthitam |
bhāvapūrvaprayogena dharmādharmakṣayeṇa tu || 57 ||

vikalpa dhvaṃsane devi * * * sthāpayet guruḥ |
sarvāvasthaṃ śivaṃ jñātvā kona mucyeta bandhanāt? || 58 ||

prasannātmā yaditvaṃ me mākhidyaḥ pa?ranāyaka |
nirupādhi vihīnātmā? kriyākāraṇavarjitam || 59 ||

upāyaṃ? kena mātreṇa grāhayetkulabhairavaḥ |
antardeha gataṃ cittaṃ cañcalaṃ capalaṃ tathā || 60 ||

bhavenniścalatā yena upadeśaṃ * *? hame |
p. 101a) yena vijñātamātreṇa bhavate cchinnasaṃśayaḥ || 61 ||

na baddho na ca vā mukto naiva baddho vimocayet |
yadi bandhātmakaṃ viśvaṃ tadā mokṣaṃ prapadyate || 62 ||

nirmuktaḥ sarvabandhebhyaḥ svatantraḥ parameśvaraḥ |
baddhosau svavikalpena na ca bandhaṃ śivasya hi || 63 ||

śivaṃ śaktistathā cātmā ekībhāvena sundari |
bandhaṃ caiva na tasyāsti vibhutvāt sarvataḥ śivaḥ || 64 ||

bandhaṃ mokṣaṃ mayā coktaṃ tritatva pada bhedakam |
satyākāraṃ ca deveśi na baddho na ca mucyate || 65 ||

śāstre śāstre mayā coktaṃ gopitaṃ paramārthataḥ |
vibhīṣikā mahāraudrā narakādi bhayāvahā || 66 ||

sṛṣṭisaṃrakṣaṇārthāya kathitā tava sundari |
p. 101b) pūrvaiva kathitaṃ sarvaṃ sarvaṃ sarvagataṃ śivam || 67 ||

tāvacchaṅkā bhaveddevi yāvat tattvaṃ na vindate |
viditesmin pare tatve vicaret pavano yathā || 68 ||

bandhaṃ nāmeti yā saṃjñāmāsaṃjñā vastu niṣphalā |
sarvaṃ śivamayaṃ bhadre paunaḥ puṇyena kīrtitam || 69 ||

yā dṛśecchā anicchā yā śuddhāśuddha padadvayam |
sadāśiva mayecchā ca na kriyā parataḥ śivaḥ || 70 ||

śivaṃ kriyā kriyā bhedamekatve ca sadā naghe |
yena yena hi mārgeṇa yā dṛśe tādṛśena vā || 71 ||

tena te naivamārgeṇa nāsti bandhaṃ śivātmakam |

iti śrīparamarahasye niruttaravāde śabdaṃ? vaśrotasi dvitīyoddeśaḥ ||



p. 102) 

śrīdevyuvāca 


satyaṃ vada mahādeva duḥkhānta parameśvara |
yena vijñātamātreṇa na bhūyaḥ parivartanam || 1 ||

śṛṇu devi paraṃguhyaṃ yatsurairapi durlabham |
tadahaṃ saṃpravakṣyāmi śṛṇuṣveka manāḥ priye || 2 ||

bahumāṣa? prayogeṇa śāstraṃ śāstreṇa dūṣitam |
bahuvādaratācāra parasparavirodhataḥ || 3 ||

bahuśāstropadeśaṃ ca krīḍārthaṃ nirmitaṃ mayā |
yadā tvekākinaṃ devi naramāmi kulāntike || 4 ||

tadā vividhaśāstrāṇi nirmitāni yāgatraye |
ekākī paramo devaḥ śaktyā saha tu krīḍati || 5 ||

p. 102b) yo sau kāmeśvaro deva utpatti layakārakam |
tena rūpaṃ svayaṃ dṛṣṭamarūpaṃ darśayet tathā || 6 ||

mantracakraṃ yogi cakraṃ koṭi koṭi parivṛtam |
eko devo na cānyosti kiṃ vā dvandvena kāraṇam || 7 ||

śāstrabhedaṃ kimarthaṃ vai kiṃ vā dvaita vidhikramam |
advaitaṃ kathitaṃ sarvaṃ dvaitaṃ nāsti mahāprabho || 8 ||


śrībhairava uvāca 


kathinā dvaitatācāre hyadyaitamupalabhyate |
yathā tilāṅkure bījamūrdhvaṃ dṛśyanti tāṃstilān || 9 ||

mahīkṣiptavibhāgena aṣṭadhā dṛśyate priye |
mūlaṃ daṇḍaṃ tathā śākhāṃ patraṃ puṣpaṃ tathaiva ca |
phalaṃ bījaṃ tathā snehaṃ paśyanti tilasaṃmatam || 11 ||

p. 103a) sarvaṃ pralīyate bīje bījaṃ de?hānuvartinam |
evaṃ puryaṣṭake devi śivaṃ māyā vinaṃvibhum || 12 ||

niśśeṣamakhilaṃ devi vyāptireṣā śivecchayā |
śivaṃ sarvagataṃ dhyātvā icchāvecchāntarālinam || 13 ||


iti śrīparamarahasye niruttaravāde bhairavasrotasi pa * śa * tṛtīyoddeśaḥ || ||




paśupānaṃ na caivāsti prokṣaṇaṃ samayaṃ tathā |
ācāreṇa tu kiṃ kāryaṃ ke pāśāḥ kaḥ paśuḥ smṛtaḥ || 1 ||


śrībhairava uvāca 


yāvadajñānabhedosti bhavapāśāstadutthitāḥ |
jñātvā jñeyaṃ gurusthānāt sākṛnnirchanti lakṣaṇam || 2 ||

p. 103b) tatraiva kāle yuktātmā pāśamukto yathā khagaḥ |
pralīyati tadābhyāsāt snehavarti kṣayāntare || 3 ||

sutaptāyāsabhāṇḍeṣu kṣipejjalakaṇānvahūn |
patitāḥ pralayaṃ yānti tadvachūnye cidātmakam || 4 ||

yathādhamojjvalaṃ loha visphuliṅgānvitaṃ mahat |
dhāmaniryāsakāle tu kramācchītalatāṃ vrajet || 5 ||

yadvannirāmaye sthāne yatrarūpaṃ na vidyate |
śāntendha na śikhāṃ yadvat pradīptastatra līyate || 6 ||

bhasmakīṭātpramucyeta pāvako naiva dṛśyate |
sauṣumṇe indriyāartheṣu nopalabdhiḥ pradṛśyate || 7 ||

tadvacchivaṃ samārambhe na kiñcidupalabhyate |
p. 104a) vṛddhakāle tu bālatvaṃ piṇḍasthosya na dṛśyate || 8 ||

vilīnavṛtti niṣkrānte nirupādhi vaśānuśaḥ |
sarvaṃ vyomārṇave līnaṃ na kiñcidapi cintayet || 9 ||

na kiñciccintanāt so hi na muhyati na naśyati |
vyomākāraṃ sadābhāve tadbhāvabhāvanāśanam || 10 ||

ahaṅkāravaśātkṣīṇe nirabhrogagano yathā |
muktaścarati yuktātmā māruto gagane yathā || 11 ||

na tasya lopā vidyante kṣīṇacittānvitasya ca |
ka *? mala kavanmuktiḥ pratyakṣamupalabhyate || 12 ||

muktirmuktiḥ punarmuktirna mukti piṇḍapātanam |
ūrdhvotkrāntiṃ parityajya adhaḥ saṃpīḍanaṃ tathā || 13 ||

cakrabhedamanarthaṃ vai udghātaṃ mārutaissaha |
p. 104b) kliśyanti tena tatvajñaḥ kevalaṃ kāye śāsanam |

akleśabhāve vijñānaṃ nityaṃ sarvagataṃ śivam || 15 ||


śrīdevyuvāca 


bhrāmitā gahane deva bhrānti nirnāśanaṃ vada |
vyomābhāsaṃ tvayā coktaṃ sthānoddeśena kiṃ ca vā || 16 ||

piṇḍastha padarūpeṇa rūpātītaṃ na kiṃ prabho |
etanme saṃśayaṃ ghoramaghoravacanaṃ vada || 17 ||


śrībhairava uvāca 


mahāgranthi yutaṃ sthānaṃ mahāmāyā vimohitam |
kāṇḍilīkulabhoktṛtvaṃ karmasthānā valī sthitam || 18 ||

ānandamātramātmānaṃ yāvaścecchā kulodbhavet |
mucyamānaṃ tu taṃ sthānaṃ na yuktiriti niścayam || 19 ||

pada * *? ryaye kṣepi? aṣṭabhedāntarālinam |
p. 105a) martyā?nandamayaṃ tacca icchāśaktiradhiṣṭhitam || 20 ||

icchāśaktiḥ śivelīnā padaṃ tasmāt parityajet |
rūpasthamīśvaraṃ tatvaṃmavalambaṃ śivaṃ priye || 21 ||

arūpaṃ sarvataḥ kṣīṇaṃ gamāgamavivarjitam |
nirbhrāntaṃ sarvanirmuktamagocara pade sthitam || 22 ||

caturdhā kathitaṃ mārgaṃ yāvat piṇḍasya lakṣaṇam |
naṣṭe dagdhātmake dehe kasya piṇḍaṃ padaṃ kramam || 23 ||

yāvat piṇḍāntare dehī tāvad vijñāna lakṣaṇam |
pralīne śūnyamārgeṇa kuto dānaṃ kutaḥ kriyā || 24 ||

tāvat te caturo varṇā yāvat tatvaṃ na vindati |
viditesmin pare tatve sarve?vajīdvirgā?tayaḥ || 25 ||

p. 105b) smṛtirūpā bhavecchaktirmana īśvara bhairavam |
krodhaṃ kālāgni rudraṃ vai mohaṃ māyā tathā priye || 26 ||

vṛtyācitya mayā ūrmī saṃbhogaṃ rudrakrīḍanam |
duḥkhaḥ saṃsārabhadhandānmaraṇaṃ? bhairavālaye || 27 ||

ṣāntaṃ? śīhā? tathā nanda maithunaṃ piṇḍasārathiḥ |
aṭanaṃ tu rathaṃ divyaṃ niṣṭhānta kālabhairavam || 28 ||

yatkiñcit karmasaṅghātaṃ tatsarvaṃ śiva coditam |
adṛṣṭavigrahāśaktiravyucchinna pravāhinī? || 29 ||

ubhayoḥ krīḍanārthāya saṃsthitirbhuvana traye |
*? rmecchā ca śivecchā ca kriyecchā tritayaḥ ume || 30 ||

pañce?cchā bhūtaratinī bhūtapañcakamālikā |
usvitā? pañca?rangaiśca? nānārūpaṃ vipadyate || 31 ||

p. 106a) nānātvaṃ bhedamutpannaṃ bhedāmantrānyanekaśaḥ |
mantrā hi devatānāma koṭī koṭirasaṅkhyayā || 32 ||

pañcabhūtātmakaṃ viśvaṃ punaḥ pañcasulīyate |
pañcaite bhakṣayennityaṃ na pañcarahitaṃ kvacit || 33 ||

pañcaraṅgena racitaṃ vicitrabhavasāgaram |
ekatrapā?dataṃ sarvaṃ strīpumāṃstiyagyonayaḥ || 34 ||

auṣadhaṃ vividhaṃ ṛkṣaparvatāśca vanaspatīḥ |
hradatīrtha nadī nadya udyānaṃ tṛṇagocaram || 35 ||

sadṛśaṃ naiva dṛśyeta pañcabhūtā kriyā sadā |
vaktre vaktrena sā dṛśyaṃ pituḥ putrasya bhāmini || 36 ||

mātā ca duhitā caiva bhrātaropyeka yonijāḥ |
vṛkṣaṃ vakṣena sādṛśyaṃ toyaṃ toye tathaiva ca || 37 ||

p. 106b) girikūṭe gireḥ kūṭamekarūpaṃ na dṛśyate |
nadī nadyānamādṛśyaṃ puṣpe puṣpaṃ tathāviduḥ || 38 ||

evaṃ pañcavidhaṃ mūle śivaśaktiradhiṣṭhitam |
ramate jṛmbhate devo modate vadate kriyām || 39 || 

kvaciddāsya mayaṃ piṇḍaṃ kvacinnirdhana * *? tam |
kvacidvyādhi mayaṃ rudre kvaciddirghā * * * *?m || 40 ||

kvacidduśśīlatāṃ yāti suśīlatvaṃ? kvaci * *? m |
kvacidvidyādharo rūpī kvacinmūrkha virūpiṇam? || 41 ||

kvacit sarpaḥ kvacit kīṭaḥ kvacit pakṣī ca vānara |
nā?cidraviśaśītejaḥ kvacinmaraṇajīvitaḥ || 42 ||

evaṃ bahuvidhaṃ cittraṃ vicitraṃ bhūtapañjaram |
p. 107a) pañcabhūtavibhāgena avibhāgena cetasā || 43 ||

yena jñātaṃ *? yo * *? hyanyathā paśubandhanaḥ |
śuddhāśuddhaṃ na va * * * * * * * *? sthitaḥ || 44 ||

ekataḥ sarvabhāvānāmekataḥ paramārthataḥ |
ekato brahmapadavī eko *?va umāpatiḥ || 45 ||

* * * * *? saṃsthāyī naśyati na ca naśyati |
brahmasarvamayabhadre jñātavyaṃ niścayātmakam || 46 ||

jñeyaṃ jñāte bhavenmuktiranyathā bhavabandhanam |
na yajñadānadātṛtvairna tīrthagamanena ca || 47 ||

na ca vai bhṛgupātena na ca vahni jalāntare |
na ca kṛcchrāti kṛcchreṇa na ca cāndrāyaṇena vā || 48 ||

p. 107b) nirāhāreṇa muktiḥ syānnamuktiḥ piṇḍapātane |
niśā?yā * *? cittaṃ nirudvegaṃ sadākuru || 49 ||

aṣṭatītamayaṃ pi * * * * *? samanvitam |
sanghe? hatapapīṭhādyairaṣṭa? * * *? bhitaṃ kulam || 50 ||

nāgāṣṭakagrahai yuktaṃ digaṣṭakavirūpitam |
vāma?dakṣiṇamadhyasthaṃ kulakaulāntarālinam || 51 ||

tri triṃśatkoṭi devāḍhya * * *?cchivalī kṛtam |
sarvaṃ dehānna *? līnaṃ yadhoktaṃ pūrvacoditam || 52 ||

svaliṅgaṃ pūjayennityamavikāreṇa yogavit |
yaṃ yaṃ bhogāvṛtaṃ cittaṃ taṃ taṃ manasi dāpayet || 53 ||

tasya tasya ca bhāvena śāntaṃ śānta manusmaret |
tasya tasya na cotpatti kharūpī sarvato mukhaḥ || 54 ||

p. 108a) sa śivaḥ keśavatdaiva? sa brahmā sūrya eva ca |
hṛtāśano yamaḥ so hi darśanādaghanāśanaḥ || 55 ||

sparśanānmucyate tasya yatra brahmavidaḥ smṛtāḥ |
sa?dehaḥ śuddhi māyāti kiṃ? punarnikaṭānvitam || 56 ||

ālāpāṅgātrasaṃsparśānmocayet pāvakaughahā |
* * *? tiṣṭhate tasya melakaṃ *?śi *? rvṛte || 57 ||

iti  śrī  ra * sye * de * *? si pa sa rṇa caturtha uddeśaḥ || 4 ||

śrīdevyuvāca 


niścitaṃ sarvato deva mahābhavavināśanam |
sā * *? hṛdi me grāhyaṃ hyagrāhyaṃ paśu bhārataḥ? || 1 ||

jñātavyaṃ parama *? vaṃ śūnyānyaṃ śūnyasaṃbhavam |
p. 108b) kasyecchā trividhe kāle dṛśyate ca hyanekadhā || 2 ||

śivātmakamidaṃ sarvaṃ śivo devo na dānyathā |
tasya bhedaṃ kathaṃ deva dṛśyate bhuvana trayaṃ || 3 ||

nānātvaṃ gahanaṃ nātha mantratantrārtha codanāt |
nagrahaṃ nigrahaṃ krū?raṃ bhaktirvā śāṭhyameva vā || 4 ||

mṛteti saṃjñā ka?syaivaṃ ko vā nirjīvatāṃ gataḥ |
mṛtyusaṃhārakasyaivaṃ kovāmṛtyustvayādhikaḥ || 5 ||

kenāsau prerayennātha kasyārthe maraṇaṃ dhruvam |
nityoditasya devasya kasya buddhi?kṣayo bhavet || 6 ||

ekībhāvātma bhāvasya viruddhā vahu *? vanā |


śrībhairava uvāca 


pare śūnye tamo ghoraṃ tasyagacchanti ye mṛtāḥ |
sa devatāstathā tīrthā guhyāyatanasaṃsthitāḥ || 8 ||

p. 109a) parvatāśca nadī nadyo mahī?saptābdhi mekhalā |
sāgarā?vividhā bhūtā ye cānye krimisambhavāḥ || 9 ||

nāgā grahā *? hā dakṣāḥ khecarā bhūcarāstathā |
pīṭhopapīṭha sandoha nirjharānirjarāstathā || 10 ||

granthī granthisahasrāṇi majjāmedhāsṛjaḥpalam |
mṛtadehasya piṇḍasya na kiñcidupalabhyate || 11 ||

sukhaṃ duḥkhaṃ na caivāsti ānandaṃ naiva bhāvanam |
jijñāsārahitaṃ sthānaṃ yatra devo nirākṛtiḥ || 12 ||

na kālakalanā heturnissaṅgasaṅgavarjitam |
nirālambaṃ na cotsāhaṃ śūnyabhūtaṃ śivātmakam || 13 ||

saṃjñānāśena nirjīvaṃ sā sajñā vyomarūpiṇī |
kṣubdhāśūnyālayāsaṃjñā tasmāt piṇḍaṃ prapadyate || 14 ||

p. 109b) piṇḍajjñānopalabdhiṃ ca bodhimātreṇa saṃviśet |
akṣubdharūpanityasthā vyomābhāsā kulāntavit || 15 ||

akulasya sa sarvatra dṛśyate na ca dṛśyate |
nirbhrāntaṃ yena vā jñātaṃ tena jñātaṃ tu bhairavam || 16 ||

yathā dhūmāvaliprāntaṃ kṣīṇaṃ dṛśyennabhontare |
nirā?kṛti vilīnāsā tadvaddehī nabho pamaḥ || 17 ||

saṃpūrṇato yaṃ mṛtviṇḍamevātraiva tu mardi?tam |
śanaiḥ śanaista tasyaiva pariśeṣaḥ pravartate || 18 ||

na? jalaṃ bhāvyate? kiñcit tad vad dehī kulāntare |
cidarthavi?bhavaṃ sarvaṃ jñānamajñānagocaram || 19 ||

nirālambapade śūnye sarvārambhavivarjite |
svasthire parame dhāmni śivaśakti layāntare || 20 ||

p. 110a) nirnāmaviṣayātīte janmamṛtyu vivarjite |
tatra yāti idaṃ viśvaṃ yatkiñcit pāñcabhautikam || 21 ||

niṣprapañcaḥ le?pāḍhyaṃ sthiraṃ caiva malaṃ dhruvam |
ekadā bahurūpeṇa bhairavāṣṭāṣṭa cāṣṭakam || 22 ||

khecarī bhūcarī caiva gocarī śākinī tathā |
kiṅkarāgaṇagandharvā ṛṣayopsarasastathā || 23 ||

auṣadhāstu dhātuṇḍāśca pañcalohāśca sambhavāḥ |
kinnarā bhūpiśācāśca krimikīṭasarīsṛpāḥ || 24 ||

pañcabhūtā mahābhūtāstatvāḥ ṣaṭtriṃśasaṃkhyayā |
tathā cāṣṭottara śataṃ ta?tva tattvāntarālinam || 25 ||

mūlaṃ dhātustathā bījaṃ śūnyaṃ caivāpyaśūnyataḥ |
evaṃ saṃsāravibhavaṃ satkṛtaṃ hyumayāmaha || 26 ||

vicarāmi na ekākī kadācicchūnyarūpatā |
p. 110b) sarvaṃ sarvamayaṃ cāhaṃ tatra madhye tvayāmaha || 27 ||

kadācidīdṛśaṃ? viśvaṃ dṛśyate paramātmani |
sarvaṃ sa?marasaghoraṃ śaktisaṅgamasāgaram || 28 ||

tvadīyakṣobhamātreṇa corthitaṃ viśvagolakam |
yadā palīyate dvābhyāṃ viśvaṃ na saha bhāmini || 29 ||

yadā śūnyaṃ nirālambhaṃ na kiñcidapi cintayet |
na kiñciccintanāddevi na naśyati na muhyati || 30 ||

tatra sthāne na cānande na śaktiḥ śivameva ca |
nopalabdhirna caivāsti nā bhāva na? vikalpanā || 31 ||

kevalaṃ śūnyatā nādaṃ dvitīyo nāsti niścayaḥ || 32 ||

p. 111a) etadrahasyaṃ kathitaṃ deva dānavagopitam |
śukrasya noditaṃ pūrvamasurārthaṃ na bodhake || 33 ||

kasya dīkṣā bhaveddeva kasya vā śodhayet kulam |
sarvatra saṃsthitohīśaḥ kaśśodhyaḥ kaśca siddhyati || 34 ||

pāśabandhaṃ na caivāsti samayācāralakṣaṇam |
guruśiṣya krameṇātha kiṃ kāryaṃ kiṃ prayojanam || 35 ||

bhrāntimutpādyate deva bhrāmitāṃhaṃ tu śaṅkara || 36 ||

vikalpakṣīṇacittasya kiṃ dīkṣā kasya kāraṇam |
sa vikalpasya jantośca jatrasya samalasya ca || 37 ||

rajaraṅgādi kā dīkṣā tasya bhāvaniśeśakam |
p. 111b) bhāvametā dṛśaṃ kṛtvā yā dṛśaṃ kathitaṃ tava || 38 ||

dhyānaṃ pūjādikaṃ japyaṃ homāntaṃ nyāsameva ca |
āhvānakāraṇaṃ sthānamārurukṣuṣu darśayet || 39 ||

darśanādbhavate mokṣaḥ sarvago hi nirāmayaḥ |
dhyāna pūjādikaṃ tacca sarvaṃ saṅkalpasaṃbhavam || 40 ||

saṅkalpa rahitā dīkṣā sā dīkṣādīkṣitā bhavet |
bhāvābhāvavinirmuktaṃ muktācāreṇasañcaret || 41 ||

yuktigūḍhaṃ paraṃ cānyaṃ janākliṣyanti cānyathā |
anyathā śāstra pāṇḍityaṃ vedagarveṣu garvitāḥ || 42 ||

anyathā nistaraṅgātmā lokāḥ kliṣyanti cānyathā |
p. 112a) anyathā hyopadeśaṃ tu bhrānti yuktāstathānyathā || 43 ||

anyathā bhāvanādārḍhyaṃ kṛtvādārḍhyaṃ tu cānyathā |
anyathā paramāśaktirlokāḥ kliśyanti cānyathā || 44 ||

vāgvitaṇḍaṃ ca saṃskāraṃ tyajecchabdārthasīmasam |
na tarkaṃ trāṇamityāhustrāṇārthaṃ paramaṃ śivam || 45 ||

advaitaṃ caraternityaṃ dvaitaliṅgamacetanam |
dhātu dārumayaṃ liṅgaṃ pāṣāṇorthaṃ tu hemajam || 46 ||

na caiva mṛṇmayaṃ devi maṇijaṃ sphaṭikādijam |
na cātra kurute trāṇaṃ caitanyasya acetanam || 47 ||

sarvathā bhāvayelliṅgaṃ yasya līnaṃ carācaram |
p. 112b) advaitabhāvaṃ deveśi trāṇārthaṃ sarvato bhavet || 48 ||

janmajanmāntarābhyāsādvijñānaṃ labhate sphuṭam |
vināvijñānasaundaryāt guruṇājñāpito yadā || 49 ||

tadāsau labhate mokṣamanyathā bhramaṇādbhayam |
advaitaṃ sādhayennityaṃ sarvāvasthaṃ śivātmakam || 50 || 

advaitaṃ paramaṃ dharmamadvaitaṃ paramaṃ padam |
advaitaṃ suthiraṃ mokṣamadvaitaṃ bhogalakṣaṇam || 51 ||

advaitaṃ sopadeśaṃ tu advaitaṃ kulajākulam |
dvaitādvaitavidhirnāsti praviśecchāmbhave pade || 52 ||

samaṃ sarvagataṃ śūnyaṃ bhāvyate vastu sādhanam |
yadyapi syān mahādvaitaṃ dvaitaṃ vande kulāraṇī || 53 ||

p. 113a) gurumagniṃ tathā mantraṃ vibhāgaparikalpanā |
eṣāṃ madhye na cādvaitametacchāstrasya nirṇayam || 54 ||

yasmānnāmāni saṃlakṣya upadeśāni yāni ca |
nāmaparyaṅkabhedena ekatvaṃ caivamekadhā || 55 ||

bhramanti paśavaḥ sarve ye cānye gurutalpagāḥ |
bhramanti jñānasandigdhā ajñānapadamohitāḥ || 56 ||

na jñāsyanti paraṃ sthānaṃ yena mukti prabandhanam |
kecidvadanti haṃsosau kecit praṇavaprāṇinam || 57 ||

kecidbinduṃ tathā nādaṃ kecicchakti parāmṛtam |
kecicchaktiparānandaṃ paraṃ bhāvaṃ bhajantite || 58 ||

p. 113b) pañcaśūnyātmakaṃ kecit kecicchabdalayādikam |
kecicchaivaṃ tathā daivaṃ kecijjyotistu golakam || 59 ||

ṣaḍūrmi rahitaṃ kecit ghaṇṭikāgraṃ tathā pare |
kecit mātṛkalābindu asparśonādatastathā || 60 ||

kecidindriya hīnaṃ tu kecit sarvendriyaiḥ saha |
kecidvadanti cātmānaṃ paramātmani saṃsthitam || 61 ||

prakṛtiḥ puruṣaṃ kecit kecit ṣaḍvidhameva ca |
kecit prāṇaṃ tathā buddhiḥ keciddhairaṇyameva ca || 62 ||

kecijjvalanasaṅkāsaṃ keciccādityasannibham |
ūrṇātantu nibhaṃ kecit kecit khadyotameva ca || 63 ||

p. 114a) kecit tat pratibhaṃ caiva kecit sphaṭikanirmalaṃ |
kecidbālāgrabhāgaṃ tu keciddhra?māvalī prabham || 64 ||

kecicchāyāmayaṃ rūpaṃ kecit sūryanirākulam |
nirālamba sthitaṃ kecit kecidyajñaphalānvitam || 65 ||

nistaraṅgaṃ tathā kecit kecidābhogalakṣaṇam |
strīsukhāntāntikaṃ kecit kecinniṣṭhāntagocaram || 66 ||

bhramaṃ māyāyinaṃ kecit kecit sarvatravarjitam |
lakṣaṇālakṣaṇaṃ kecit kecidicchāmanāmayam || 67 ||

ūṣṇībhāvaṃ tathā kecit kecidānandamutgalam |
indriyārthasukhaṃ kecit keciccakrāntarālinam || 68 ||

dvādaśāntaparaṃ kecit kecitkhecakrabhūṣitam |
anāhatamayaṃ kecit kecit ghoṣāntike padam || 69 ||

ekātmānandinaṃ kecit kecinnairātmyavādinam |
īśvarādyaṃ tathā kecit kecinneśvaravādinaḥ || 70 ||

saṃpūrṇaṃ paramaṃ kecit kecinmantrākṣaraṃ param |
pañcāśārṇa? mayaṃ kecit kecitkāśā?nalāntakam || 71 ||

helādolā mayaṃ kecit kecinnirbhrānti lakṣaṇam |
sauṣuptarūpiṇaṃ kecit kecit turyāvalambanam || 72 ||

saguṇaṃ nirguṇaṃ kecit kecit pavanasannibham |
sanatkā?nandatā kecit keciccaiva manāmayam || 73 ||

p. 115a) nityānandaṃ tathā kecit kecit svātantryarūpiṇam |
kecit prabhāvanirmuktaṃ tattvaṃ tattveṣusaṃsthitam || 74 ||

kecinnārāyaṇo viṣṇurajaṃ kecidvadanti ca |
kecidvai vāsudevasya jyotirūpaṃ sanātanam || 75 ||

kecid buddhaṃ tathā jñeyaṃ kecid vijñānameva ca |
kecichūnyaṃ tathā bhūtvā kecinnirvāṇameva ca || 76 ||

dharmadhātustathā kecit trikālaparivartanam |
nityānandaṃ tathā kecit keciccaivamanāhatam || 77 ||

kalpanā rahitaṃ kecit kecidbhāvaniyāminam |
kecit praṇavamityuktaṃ kecit pratyakṣasaṃsthitam || 78 ||

p. 115b) kecidastīti nāstīti keciccobhayavarjitam |
īdṛśaṃ cedṛśaṃ kecit kecidānandataḥ sthitāḥ || 79 ||

kecid vibhustathā sākṣī kecit kṣetrajñameva ca |
atītavyomakaṃ kecit kecicchuddhavivekajam || 80 ||

taddharmadharmiṇī śaktiḥ kecidicchanti vādinam |
kecit *? kuṇḍalinī śaktirjanmasthānāvalambinī || 81 ||

śaktirvīrya balotsāhaṃ kaiścidbhāṣitamāparaḥ |
janmasthāna gatā śaktistālurandhravisarpiṇī || 82 ||

mātṛ tattvaṃ tathā kecit sarvadevopacaryate |
candrārkavahnimadhyasthaṃ kecidbhāvita cetasaḥ || 83 ||

p. 116a) keciccittaṃ tathā cetāḥ kecit kartāvidhīyate |
evamādīni cānyāni koṭi bhedenasaṃsthitāḥ || 84 ||

gaṇituṃ naiva śakyeta bahukoṭi śatairapi || 85 ||

kena mārgeṇa tat grāhyaṃ sopadeśaṃ munirmalam |
viśrāmalakṣaṇaṃ brūhi saṅkhyābhedaṃ tyajenhara || 86 ||

graho nāsti na cotsargaṃ cittaṃ yatra na vidyate |
ānandapadasaṃprāptau nirānandapariplute || 87 ||

nirānandapade prāpte *? mādhirjanmahāriṇī |
na tasya nāmagotraṃ ca na jātirjanma eva ca || 88 ||

na kālo bhavate cātra vicāryaṃ naiva dṛśyate |
yā dṛśaṃ bhavate vastu tādṛśena bhavet saha || 89 ||

p. 116b) dṛṅmanorucisaṅkalpayugabhāvojjhitāntaraḥ |
labhate paramānanda pūrṇādhvāntakarānanām || 90 ||

tatra tulyaṃ nāsti yasmāt tasmād vaktuṃ na śakyate |
svaśāstrapālanārthāya jñānināṃ pravadanti ca || 91 ||

sandehagahanaṃ tathyaṃ paśūnāṃ mokṣaṇe kṣamaḥ |
labdhajñānena tajjñeyaṃ yo vindati sa paṇḍitaḥ || 92 ||

tasya buddhirmahāprāptiranyavaventarāṭakāḥ ||


iti śrīparamarahasye * * * *? de * ra * sro * vi * rga * u * de * ni * yo * ñca * ||

samāptaṃ midaṃ niru *? ravadamiti śubham || ||


###########   END OF FILE  #######
