####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00101
Uniform title: visvasāratantra
Editor : Chatterji

Description: 
Typed from edition by Chatterjee published in Calcutta, Bengal end of 19th century. Printed in Bengali characters.


Notes: 
E-text transcribed by the staff of Muktabodha under the supervision of Mark S. G. Dyczkowski.

Revision 0: January 28, 2007


Publisher : 
Publication year : Pre-1900
Publication city : Calcutta
Publication country : India
####################################################





viśvasāratantram


prathamaḥ paṭalaḥ |

praṇamya śaṅkaraṃ gaurīṃ sadānandavivarddhinīm |
sukhamokṣapradāṃ ramyāṃ mahākālena dhīmatā || 1 ||

kriyate'domahātantraṃ tantrāṇāṃ sāramuttamam |
tatra prāk pārvatī śambhuṃ pratipapraccha tad yathā || 2 ||

kailāse parvate ramye nānādhātusamanvite |
siddhagandharvasaṃghaiśca sevite parvatottame || 3 ||

nānāmunisamākīrṇe nānāsurasamanvite |
latājālasamākīrṇe nānātarusamanvite || 4 ||

suvarṇe mātṛkāvarṇe mūrtimad bhirupāsite |
brahmādaurdevasaṃghaiśca sevite parvatottame || 5 ||

gaṅgānirjharasaṃsakta-vahūpāṣāṇa śobhite |
pārvatī prāha deveśaṃ sarvabhūtahite ratam || 6 ||


śrīpārvatyuvāca |



devadeva jagannātha yogaśāstraviśārada |
rahasyaṃ praṣṭumicchāmi kiñcit tvāṃ bhaktavatsala || 7 ||

guhyād guhyataraṃ sākṣād yat kiñcit surasattama |
rahasyaṃ vada deveśa yat surairapi durlabham || 8 ||

yantrāṇāṃ mantravarṇānāṃ sṛṣṭirutpattilakṣaṇam |
smṛtiśāstravarṣakṛtāṃ yat kiñcit sthirajaṅgamam || 9 ||

bhūtaṃ bhavyaṃ bhaviṣyañca pāṭhasya lakṣaṇaṃ param |
śālagrāmasya māhātmyaṃ tīrthānāṃ parvatasya ca || 10 ||

ṣaṭkarmaṇaśca māhātmyaṃ śaktimāhātmyamuttamam |
mantrāṇāṃ sādhakānāñca sādhanasya maheśvara || 12 ||

varṣakṛtyasya māhātmyaṃ uparāgasya vai tathā |
patrapuṣpasya māhātmyaṃ sādhyasya ca tathaiva ca || 

balidānasya māhātmyaṃ paśupakṣyādikasya ca |
karmaṇaśca tathā kṛtyaṃ dehasya ca tathaiva ca ||

mudrāsanasya yogasya dhāraṇādhyayanasya ca |
varṇānāṃ varṇamāhātmyaṃ tathā kartavyakarmaṇaḥ || 

devasya vihitasyāpi dharmmādharmmasya tatparaṃ |
yugānāṃ yugamānasya jyotiḥ śāstrasya vai tathā ||

kāvyaśāstrasya māhātmyaṃ śabdabrahma tataḥ paraṃ |
dehasya dehayogasya kuṇḍasya yajñakarmaṇaḥ || 

brahmāṇḍasya ca māhātmyaṃ bhūtabhavyabhaviṣyataḥ |
dehasya ca tathā tasya paralokasya vai tathā || 

āyurvedasya māhātmyaṃ ca bhaktānnaktaṃ tataḥ paraṃ |

kathayamāsa mantrāṇāṃ ācārāṇāṃ tathaiva ca | 

tasyāstadvacanaṃ śrutvā vihaśya jagadīśvaraḥ || 

kathayāmāsa tat sarvaṃ  praśnānāṃ praśnamuttamam ||


śrī īśvara uvāca |


sādhu devi tvayā pṛṣṭaṃ sādhu lokahitaṃ param |
kathayiṣye sugopyaṃ vai śṛṇuṣvāvahitā bhava || 

yogaśāstrasya māhātmyaṃ kathayāmi surapriye |
āgamanta vinā yogaṃ na bodhayati mānavaḥ || 

āgataḥ śivavaktrebhyo  gataśca girijāmukhe |
malatrayavyapāratvāt tasmādāgama ucyate || 

ādau dehaṃ pravakṣyāmi tat śṛṇuṣva yuthāyuthaṃ |
vinā dehe āgamasya prakāśaḥ kriyate kutaḥ ||

kāraṇaṃ paramabrahma kāryyo hi vācakātmakaḥ |
vācyavācakamātreṇa tat sarvaṃ vācakaṃ bhavet || 

vācāvācena yā yena paraṃ brahmānumīyate |
vācako hi hariḥ sākṣāt vācyaśca parameśvaraḥ ||

āsīcchaktiyuto devaḥ sadāśiva iti śrutaḥ |
śuddhaḥ sanātano nityaḥ saccidānandarūpakaḥ ||

akṣaraṃ paramaṃ brahma acyutaḥ śuddhanirmalaḥ |
guṇatrayātmakaḥ śvetaḥ sṛṣṭimūlamudāhṛtaḥ ||

sadāśiveti vikhyātaścitsvarūpa iti smṛtaḥ |
śabdabrahmātmako viṣṇuryogīndraḥ suranāyakaḥ ||

tasya krīḍāvibhāgena iyaṃ sṛṣṭirvvitanyate |
kāle māyārataḥ sotha saṃsṛjet sacarācaram ||

māyayā saha tasyāpi ahaṃ tatvaṃ manantataḥ |
ahaṃ tatvād vikurvāṇaḥ sarvañca sacarācaram ||

ahaṅkārātmakaṃ sarvaṃ jagat sthāvarajaṅgamam |
krīḍayā sakalaṃ viśvaṃ saṃsṛjejjagadīśvaraḥ ||

icchāvatebhā utpātya vahavo jajñire purā |
vighnāśca jajñire pūrvaṃ dharmakarma tataḥ param ||

dharmo hi śāstrarūpeṇa yogena jāyate priye |
vighnānāṃ pūjanaṃ tatra tataḥ kuryyād vidhānataḥ ||

atha [artha] yogaṃ  pravakṣyāmi śṛṇuṣva kamalānane |
sadāśivād bhavedicchā kālayogasamanvitā ||

guṇakṣobhakarī sā tu sarvasaṃmohakāriṇī |
ādyā parā mahāmāyā nityāniṣṭavināśinī ||

sukhadā śubhadā nityā sarvabhūteṣu saṃsthitā |
na māyāyogayuktena sṛṣṭireṣā bhavediti ||

(p. 2) yadā tuṣṭā bhavenmāyā tadā siddhimupālabhet |
daivī hyeṣāṃ guṇamayī sarvabhūtasamanvitā ||

tasyāḥ krīḍāvibhāgena sṛṣṭireṣā bhaviṣyati |
yasyāṃ sarvaṃ samudbhūtaṃ yasyāmadyāpi tiṣṭhati ||

layameṣyati kālānte tasmai [tasyai] devyai namo namaḥ |
yā brāhmī vaiṣṇavī raudrī devī prajñā śivā tathā || 

sarvabhūtasthitā māyā tasmai [tasyai] devyai namo namaḥ |
darpaṇapratibimbena yathā māyā pradṛśyate ||

bahūumithyā yathānityaṃ tathā sṛṣṭiṣu pārvati |
māyā secyā sadā nityā māyā pūjyā sadā priyā ||

māyā stutyā sadā devi vandanīyā punaḥ punaḥ |
māyayā tu vinā sṛṣṭernāsti utpattikāraṇam ||

sarvatra sarvabhūteṣu sthāvareṣu careṣu ca |
jyotirbrahmamayīṃ devīṃ lakṣate sacarācaram ||

lobhamohakāmakrodhāḥ saguṇā nirguṇā tathā |
kālayuktā yadā saiva tadā sarvaṃ vidhīyate ||

kālamāyāmayī bhūtvā guṇakṣobhaṃ nayet sadā |
kālena prerayenmāyāṃ sṛṣṭerutpattihetave ||

yā mūlaprakṛtiḥ proktā sā māyā parikīrtitā |
yo hyayaṃ sadāśivaḥ proktaḥ sa eva puruṣaḥ paraḥ || 

ekaṃ brahma dvidhā bhūtvā sṛṣṭireṣā vidhīyate |
arddhena puruṣo bhūtvā arddhena vanitā tathā ||

tāvubhau tu samau bhūtvā sṛṣṭivyaktiṃ nayet sudhīḥ |
yathā sadāśivaḥ proktastathā māyā prakīrtitā ||

yathā māyā tathā cārddhā tathā caiva sadāśivaḥ |
yathā gṛhe pradṛśyeta gṛhiṇī gṛhapālayoḥ ||

tathā śivasya sā nityā śivānī mūlarūpiṇī |
gṛhiṇī parihīnasya yathā gṛhapatergatiḥ ||

tathā bhavati deveśi tathaiva ca sadāśivaḥ |
tasmānmāyā sadā vandyā pujanīyā parāt parā ||

brahmā viṣṇuśca rudraśca īśvaro'nye ca ye parāḥ |
sarve te māyayā dehaṃ labhante nātra saṃśayaḥ || 

arcciyo ye yathā bhūmau bhāskarasya gabhastayaḥ |
brahmavastu tathā bhūtvā māyayā vyāpakaṃ mahat ||

na tu brahmātiriktaḥ syāt jagat sthāvarajaṅgamam |
māyayā vaśagāḥ sarve brahma-viṣṇu-śivādayaḥ ||

na māyāvaśagāḥ kecin mahākālavaco yathā |
sarvadā sarvabhāvena māyā sevyā divāniśam ||

sthūlaṃ prakāśayet sūkṣmaṃ sthūlaṃ sūkṣmārthamāśrayet |
na hi sthūlād vinā devi sūkṣmaṃ yāti prakāśanam ||

yadihāsthi tadānyatra yannehāsthi na tat kvacit |
āgamasya samo granthaḥ sadā nāsthīha bhūtale ||

kimanyairasadālāpairyatrāyurvyayatāmiṣāt |
nidrayā hriyate devi vyavāyena ca vāyavaḥ ||

divācārtheha yā devi kuṭumbabharaṇena ca |
sarvatra sarvakāleṣu jāgrat svapnasuṣuptiṣu ||

vandanīyā sadā stutyā pūjanīyā ca sarvadā |
śrotavyā kīrtitavyā ca māyā nityā nagātmaje ||

yadā māyā bhavet tuṣṭā ādyā saṃvitpradāyinī |
harirbrahmā śivaḥ sarve labheyustoṣamuttamam ||

brāhmaṇāḥ kṣatriyā vaiśyāḥ striyaḥ sarvaṃ maheśvari |
śrotavyā kīrtitavyā ca harermāyā divāniśam ||

atha sṛṣṭiṃ pravakṣyāmi sthūlabodhasya hetave |
sthūle nirjitya cātmānaṃ tadā sūkṣmaṃ viśed dhiyā ||

(p. 2b) yat tu sūkṣmaṃ maheśāni tatsṛṣṭergocaraṃ na hi |
anumānena tadbhāvyaṃ tat sarvaṃ śāstravartmanā ||

sūkṣmaṃ yat paramaṃ brahma tat durge gocaram na hi |
tat tu sarvaṃ samādhau ca tat sarvaṃ śāstravartmanā ||
$$$$$$$$$$$$$$$
sūkṣmaṃ yat paramaṃ brahma ātmanogocaraṃ na hi |
tat subhāvyaṃ maheśāni tat sarvaṃ śāstravartmanā ||

sarveṣāṃ locanaṃ devi buddhiśāstraṃ pracakṣate |
sthiracittena bhaktyā ca asaṃ sargasamanvitaiḥ ||

śrotavyaṃ sarvadā śāstramāgamaḥ sarvakālataḥ |
śravaṇājjāyate bhaktirbhaktyā caiva prapūjayet ||

pūjanājjāyate jñānaṃ jñānād bhūtāni śodhayet |
ātmanaḥ śuddhitāṃ prāpya dṛḍhacittaḥ prajāyate ||

dṛḍhacitte samādhiḥ syāt samādhermokṣa ucyate |
māyāsevāṃ vinā na syāt mukti jñānañca śobhanam ||

caturvidhavidhānaṃ syāt purvādiṣu yathākramam |
pṛthivyā yadhādeśe ca sumeruḥ parvataḥ sthitaḥ ||

tat pūrvādiṣu vijñeyaḥ sarvaśāsteṣvayaṃ vidhiḥ |
ācāro mantra yantrāṇāṃ deśabhede ca sarvataḥ ||

kartavyaṃ sarvabhāveṣu mahākāla vaco yathā |
vidyā vā pāthavāvidyā dvāvete māyayā vṛte ||

vidyā tu sarvadā sevyā nāpavidyā kathañcana |
yā vidyā sā mahāmāyā sā tu sevyā sadā budhaiḥ ||

avidyā karmabandhaḥ syāt bandhājjñānaṃ vinaśyati |
jñānanāśāt bhaveddhānirhānau saṃsaraṇaṃ punaḥ ||

saṃsārāt tu bhaveddhānighoraṃ narakameva ca |
tasmādavidyāṃ kutrāpi na sevet mokṣamicchukaḥ ||

śivastu dvividhaḥ proktaḥ saguṇo nirguṇastathā |
nirguṇaḥ prakṛteramyaḥ saguṇaḥ sakalātmakaḥ ||

sakalātmakādiyaṃ sṛṣṭiḥ kathyate brahmaṇā purā |
saguṇaṃ nirguṇaṃ vāpi kathyate śṛṇu pārvati ||

yaduktaṃ brahmaṇā pūrvaṃ yaduktaṃ viṣṇunā purā |
sadāśivena yat proktaṃ tat sarvaṃ pravadāmyaham ||

ṛṣibhistu purāproktaṃ bhāratīṃ śubhalakṣaṇām |
tānte sarvaṃ pravakṣyāmi śṛṇuṣva kamalānane ||

vācyaṃ hi paramaṃ brahma vācakā akṣarāḥ smṛtāḥ |
āśrayāśrayibhāvena tat sarvaṃ pravadāmyaham ||

kṣaratīti kṣaraḥ proktaḥ sarvatantrasamanvitaḥ |
tannāsti yatra tatrāpi akṣaraḥ parikīrtitaḥ ||

yathā dhātuṣu dehasya utpattiḥ parikīrtitā |
tatra yat paramaṃ brahma tat sarvaṃ pravadāmyahaṃ ||

sadāśivo bhavedagnistadā ghoṣastataḥ paraḥ |
aghoṣaścaiva saṃghoṣo mahāprāṇastataḥ paraḥ ||

mahāprāṇāt sughoṣaśca tasmāccaiva anāhataḥ |
anāhatāddhaniścaiva tasmānnādaḥ sureśvari ||

nādād tavettadā bindurbinduntu śaśisuryyayoḥ |
(p. 3) śaivātmikā bhavet sṛṣṭiḥ sṛṣṭireṣā vidhā smṛtā ||

sā sṛṣṭiḥ sarvatantreṣu kīrtitā sātvikī śubhā |
atha śaivātmikā sṛṣṭiḥ kathyate kramayogataḥ ||

śivaḥ śaktiyutaḥ sākṣāt sā haṅkārasamanvitaḥ |
na hi śaktiṃ vinā devi sṛṣṭireṣā vidhīyate ||

kṣetraṃ vinā yathā caiva vījotpattirna dṛśyate |
śaktericchā bhaved devi yadā sṛṣṭistadā bhavet ||

darpaṇapratibimbeṣu pratibimbaṃ maheśvari |
yapeyaṃ sṛṣṭirutpattiḥ kathyate śṛṇu pārvati ||

sṛṣṭistu dvividhā cāsīt mānasī maithunī tathā |
purākṛtayuge sṛṣṭirmānasebhūt prajāpateḥ ||

tenaicchat kāmākarmāṇi vāsudevaparāyaṇā |
tatra krodhamabhudviṣṇo rūpasargastataḥ param ||

te tu krodharaśāt sarve jagat kṣayaparāyaṇāḥ |
rajoguṇātmikā sṛṣṭistadā bhavati tat parā ||

candrasūryātmakobindurnādaśca triguṇātmakaḥ |
candrasūryātmakāmantrāḥ kathitāḥ padmayoninā ||

binduḥ śivātmako jñeyā nādaśca jagadīśvarī |
śakteḥ sambhogamātreṇa bhavennādaḥ kriyāparaḥ ||

nādād bhavenmahābinduḥ sa ca karmaparāyaṇaḥ |
binduḥ sarvātmakaḥ sarvaśāstreṣu parikīrtitaḥ ||

brahmā viṣṇuśca rudraśca trividhā parikīrtitāḥ |
rajaḥ satvaḥ tamaścaiva triguṇāḥ sarvasammatāḥ ||

sarveṣu bhūtavargeṣu triguṇāḥ parikīrtitāḥ |
devatā trividhā devi tamorajaḥ samatvayuk ||

teṣāṃ tu lakṣaṇaṃ tat tat paścāt sarvaṃ vadāmyaham |
bindau bhavenmahādevi śabdabrahmaśivātmake ||

guṇatrayaṃ bhaved bindau siddhayaḥ śubhadāyakāḥ |
yogaśāstrāṇi tatraiva jāyante kamalānane ||

tattvaśāstrāṇi tat paścāt mokṣaśāstrāṇi tat param |
jñānaśāstrāṇi tat paścāt purāṇāni tataḥ param ||

mahāpurāṇaśāstrāṇi pārahaṃsyāni tat param |
dīnāṃśatatvaśāstrāṇi jāyante tadanantaram ||

brāhmaṇāḥ kṣatriyā vaiśyāḥ sarve bindvātmakāḥ smṛtāḥ |
vedaśāstrādayaḥ sarve sarve bindvātmakāḥ smṛtāḥ ||

atha bindorvibhāgena śabdastveko bhavenmahān |
avācāṃ paramaṃ brahma adṛśyañca viśeṣataḥ ||

śabdabrahma hi tat prāhūḥ sarvāgamaviśāradāḥ |
atha kāmāñca yad vastu jñānena parigīyate ||

śabdabrahmaṃ tadevāhūḥ sarvatantraviśāradāḥ |
suptośyānāvarohatvāt proktonetādṛśoravaḥ ||

śabdakṣetreti tvāṃ prāha sākṣād devaḥ sadāśivaḥ |
anāhateṣu cakreṣu sa śabdaḥ parikīrttyate ||

anāhataṃ mahācakraṃ hṛdaye sarvajantuṣu |
tatra oṅkāra ityukto guṇatrayasamanvitaḥ ||

śivobrahmā tathā viṣṇuroṅkāreṣu pratiṣṭhitāḥ |
akāraśca bhaved brahmā ukāraḥ saccidātmakaḥ ||

makāro rudra ityukta iti varṇasya kalpanā |
akāre ca bhaved viṣṇu rukāre ca prajāpatiḥ ||

makāre ca bhaved rudra iti vā varṇanirṇayaḥ |
(p. 3b) ityeraṃ sarvatantreṣu kathitā padmayoninā ||

tasminneva kṣaṇe binduḥ sa bhaved dvividhaḥ priye |
bhakti yuktātmako binduriti vedeṣu niścayaḥ ||

raudrī vāmā tathā jyeṣṭhā trividhā śaktiruttamā |
raudrī rudrapriyā śaktiḥ sadā rudraguṇānvitā ||

vāmā tu viṣṇusaṃśaktā vaiṣṇavo tadaguṇānvitā |
jyeṣṭhā tu brahmaṇaḥ śaktiḥ sṛṣṭirutpatti lakṣaṇā ||

rajo guṇānvitā sṛṣṭirjyeṣṭhā sarvasamanvitā |
tamoguṇānvitā śaktirvaiṣṇavī sarvasammatā ||

yā tu raudrī mahāśaktiḥ sā śubhā parikīrtitā |
sāttvikā sā mahāśaktiḥ śivasya vacanaṃ yathā ||

sadāśivāt paraṃ kiñcit śivameruṃ pracakṣyate |
tasya śaktirbhaved devi yā śaktistāmasī matā ||

sadāśivasya deveśi śaktayo vahūdhāḥ smṛtāḥ |
icchāśaktirjñānaśaktiḥ kriyāśaktistataḥ parā ||

śivasya vividhā śaktirvimalādyāḥ śubhapradāḥ |
vimalot karpiṇī jvālā kriyā satyā tataḥ parā ||

yogā prahvī tathaiśānī ugrāṇī ca punaḥ punaḥ |
brahmāṇyādyāḥ śaktayaśca jagadetaccarācaram ||

brāhmī māheśvarī caiva kaumārī vaiṣṇavī tathā |
vārāhyanantarendrāṇī cāmuṇḍā kamalā punaḥ ||

tato nānāvidhā caiva śaktayo vahūdhā matāḥ |
sarvavarṇātmikā śaktiḥ sadā pūrva śivasya ca ||

bhūtaṃ bhavyaṃ bhaviṣyañca yat brahmāṇḍasamudbhavam |
sarvaṃ śivasya deveśi śaktiḥ sarvasamanvitā ||

nahi śaktiṃ vinā viśvaṃ kṣaṇamātraṃ pradṛśyate |
śaktibhiḥ puritaṃ viśvaṃ sarvaṃ sthāvarajaṅgamam ||

āśrayāśayi bhāvena saṃprāpyādyāpi tiṣṭhati |
atha bindvātmikā śaktiḥ sā raudrī parikīrtitā ||

atha nādātmikā śaktiḥ sā jyeṣṭhā parikīrtitā |
atha vījodbhavā śaktiḥ sā vāmā parikīrtitā ||

vāmā tu vāmadevasya śaktiḥ sā prakṛtiḥ śubhā |
śabdabrahma iti prāhūḥ sarvavedavido janāḥ ||

śabdastu śabdamātraṃ syāt brahmeti paramaṃ padam |
kathaṃ śabdena brāhmeṇa ekatvaṃ pratibudhyate ||

vācyavācakaśabdena brahmaśabdena vā priye |
ekatvamuhyate sarvaṃ śabdabrahma taducyate ||

yathā dhātuṃ vinā devi dehasya dhāraṇaṃ na hi |
tathā jīvaṃ vinā devi na dhātuḥ pratibudhyate ||

dhātujīvātmano caikyaṃ yathā deveṣu gīyate |
śabdabrahma padādekaṃ tathaiva parikīrtyate ||

ekatra dehayogeṣu jīvātmā paramātmanā |
tathaiva sarvatantreṣu śabdabrahmeti kīrtyate ||

na hi brahma vinā śabdaḥ prakāśātmā bhavet svayam |
śabdabrahmeti tat sarvaṃ bhūtaṃ bhavyaṃ bhaviṣyakam ||

prakāśamabhidhīyeta yathā suryyo divāniśam |
anumānena tatsarvaṃ śabdārthañca dhiyā smaret ||

acintyo hi yadābrahma prakāśa upajāyate |
tadā tasyāpi śabdārthaṃ pratyakṣamupajāyate ||

(p. 4) tat pratyakṣeṇa tat sarvaṃ tat tadvastuṣu jāyate |
atha bindo maheśāni lakṣaṇaṃ parikīrttyate ||

rindoḥ prakāśāt sarve vai kālapādādayaḥ kramāt |
kālād bhavenmahābindurbinduḥ śaktisadātmakaḥ ||

ajāyante jagat sākṣi brahma-viṣṇu-śivādayaḥ |
kāla yogād bhavennādaḥ sa ca sarvaguṇānvitaḥ ||

nādād bhavet tadā devi kriyāyogadāyastvime |
nādād bhavet tadā devi pañcāśanmātṛkāḥ kramāt ||

akārādi kṣakārāntāḥ svarāstantrasamanvitāḥ |
pūrve hrasvāḥ pare dīrghāḥ ṣaṇtāstu tadanantarāḥ ||

ṛ ṝ ḷ ḹ tathā saptāḥ sarva tantrasamanvitāḥ |
kādimāntābhavet pparśāḥ sarvatantrasamanvitāḥ ||

yā dikṣāntāstu ye varṇāste varṇāstantrasammatāḥ |
dhātavaḥ sarvatantreṣu yādivāntāḥ śubhapradāḥ ||

uṣmāṇaḥ śaṣasahājñeyā asthimajjādayaḥ śubhāḥ |
lakṣau varṇau parātmānau jīvātmaparamātmakau ||

makārāntāni tatvāni varṇāni kīrtitāni vai |
jīve prāṇe manobuddhau mahadahaṅkārasaṃyute ||

māditānto mahābhute karṇe tvaci ca cakṣuṣi |
jihvā grāṇe vāci pāṇau pāyupāde ca liṅgake ||

bhuteṣu ṅādikāntasya hṛdaye maṇḍalatraya |
rādivāntāni saṃcintā ṣaḍaṅgāni ca dhātuṣu ||

evaṃ saṃcintā varṇāni sṛṣṭerutpattilakṣaṇam |
śabdabrahmati deveśi sarvatantreṣu sarvadā ||

varṇātmanāvirbhavati padyapadmāni bhedataḥ |
pañcāśadvarṇabījācyaṃ carācaramidaṃ jagat ||

devatā brāhmaṇā devi sarvavarṇātmikāḥ smṛtāḥ |
atha bindudbhavāḥ sarve bhūtātmānaḥ surāsurāḥ ||

atha bindudbhavaḥ śabdastasmādākāśasambhavaḥ |
ākāśāttu bhavet sparśaḥ sparśādvāyoḥ samudbhavaḥ ||

atha vāyorbhavettejastejasognisamudbhavaḥ |
rasognestu bhavettasmādrasājjalasamudbhavaḥ ||

jalādbhavettadā gandhastasmāttu pṛthivī smṛtā |
gandhādipañcasaṃyuktā guṇābhumeḥ sureśvari ||

caturguṇaṃ jalaṃ jñeyaṃ vahnervāyorguṇāstrayaḥ |
ākāśaśya dvidhāprokto guṇolakṣitalakṣaṇaḥ ||

ākāśāt dviguṇaṃ proktamanilañca tataḥ param |
tasmāt tu dviguṇaṃ vahnirvahnestu dviguṇaṃ jalam ||

jalāt tu dviguṇā pṛthvī samānā vā prakīrtitā |
athāvā saguṇaṃ proktaṃ bhūtaṃ tantrasamanvitam ||

pṛthivyāmoṣadhirjātā oṣadherannameva ca |
annādbhavet tadā devi brahmāṇḍaṃ śaśisuryayoḥ ||

śaśisuryātmakaṃ sarvaṃ carācaramidaṃ jagat |
acarā bahudhā devi girivṛkṣādi bhedataḥ ||

te sarve tu carājñeyāḥ śaṅkareṇa ca bhāṣitāḥ |
jaṅgamā vividhāḥ santi paśupakṣyādi bhedataḥ ||

carāstu trividhā jñeyāḥ svedāṇḍajajarāyujāḥ |
svedajāḥ kramidaṃ śādyā aṇḍajāḥ pannagādayaḥ ||

jarāyujāśca vahavaḥ sarve vai mānuṣādayaḥ |
manuṣyaḥ sarvatantreṣu bhavediti jarāyujaḥ ||

pañcabhūtātmakaṃ sarvaṃ kathitaṃ padmayoninā |
(p. 4b) pañcabhūtā mahābhūtairvyāptaṃ sarvaṃ carācaram ||

śabdasparśa rūparasagandhāśca parikīrtitāḥ |
mahābhūtāni deveśi kathitāni manīṣibhiḥ ||

ākāśañca tathā vāyuragnirāpastathā dharā |
bhūtāni kathitānyeva sthūlarūpeṇa pārvati ||

dehaśca turvidhojñeyo jantorutpatī bhedataḥ |
udbhijjaḥ svedajoṇḍo'khaścaturthaśca jarāyujaḥ ||

udbhidya bhumimudgacchutyudbhidaḥ sthāvarastu saḥ |
nirdiṣṭaḥ skandaviṭapapatrapuṣpaphalādibhiḥ ||

pañcabhūtātmakaṃ sarvaṃ kṣāmadhiṣṭhāya jāyate |
atāyonyagnipavananabhasāṃ samavāyataḥ ||

svedajaḥ sidyamānedyobhuvahnyadbhyaḥ prajāyate |
ṣukmatkunakīṭyādyāḥ priyādyāḥ kṣaṇabhaṅkurāḥ ||

aṇḍajovartulībhūtāt śukraśoṇitasambhavāt |
kālena bhinnāt purṇātmā nirgacchan prakramiṣyate ||

ahigodhādayo bhekaśiṇḍamārādayaśca ye |
jarāyujo grāmagataḥ kriyate sṛṣṭisambhavaḥ ||

prajāyate caturviṃśatattasaṃyuktadehavān |
svastānācca cyutāt śukrād bindumādāya mārutaḥ ||

evaṃ sarvatra deheṣu jāyate ca jarāyujāḥ |
utpattisthitirūpeṇa saṃhāreṇa śivapriye ||

brahmāṇī vaiṣṇavī bhutvā tathā raudrī bhavet parā |
pañcabhūtakalā dedi śṛṇuṣva sarvasiddhidāḥ ||

śāntātītā tathā śāntirvidyā ca saṃpratiṣṭhitā |
nivṛttireṣā kathitā pañcabhūtakalā priye ||

utpattireṣā kathitā tantreṣu parameśvari |
saṃhārā vyut krameṇaiva ākāśāntā prakīrtitāḥ ||

maṇḍalānyeva bhūteṣu parimītāni yat śṛṇu |
ākāśamaṇḍalaṃ proktaṃ vartulaṃ sarvasammatam ||

ṣaṭkoṇamaṇḍalaṃ vāyostrikoṇantu vibhāvasoḥ |
aṣṭāsraṃ varuṇasyāpi caturasraṃ dharāgatam ||

trikoṇantu bhaved vāyostrikoṇaṃ varuṇasya ca |
iti vā sarvatantreṣu kathitaṃ padmayoninā ||

arddhendusannibhaṃ vṭtaṃ jalasya iti vā priye |
trikoṇaṃ svastikopetaṃ vahneḥ sarvasukhāvaham ||

ṣaḍ bindulāñchitaṃ vṛttaṃ maṇḍalaṃ gaganasya ca |
śuklavarṇaṃ jalasyāpi gauravarṇantathā pare ||

bhūtāni sarvabhuteṣu kathitāni manīṣibhiḥ |
pṛthivyāṃ sarvabhūtāni jāyante sa carācaram ||

śrotraṃ tvak locanaṃ jihvā ghrāṇaṃ buddhindriyāṇi ca |
vāk pāṇipādapāyupasthāni karmendriyāṇi ca ||

vacanādāne ca gatiḥ visargānandakau ca saṃproktāvāgādyārthāḥ |

manobuddhirahaṅkāraṃ cittamapi ca kāraṇam |
bhutendriyendriyārthe vā dṛṣṭañca pañcaviṃśatiḥ ||

satvaṃ rajastama iti pradhānāḥ parikīrtitāḥ |
etairuktāni bhūtāni kathitāni manīṣibhiḥ ||

atha bindudbhavāḥ sarve vikārāḥ sthavarādayaḥ |
manobuddhirahaṅkāraścittañca sarvasmmatam ||

kāmakrodhau lobhamehaujarā ca maraṇādayaḥ |
atha hiṃsayadayaḥ sarve tamoguṇayutānatāḥ ||

(p. 5) ye nivṛttā mahātmānante tu satvaguṇāmbitāḥ |
icchāyuktāśca ye sarve te sarve rājasāḥ smṛtāḥ ||

ataḥ kalau maheśāni rājasāstāmasā vahūḥ |
nāsti devi kalau kutra satvavān puruṣaḥ kvacit ||

rajoguṇāḥ karmapayāḥ duḥkheṣu sukhabuddhayaḥ |
atra karmādisiddhiḥ syāt kathitā padmayoninā ||

rājasāstāmasā ye tu tāmasā adhamāḥ smṛtāḥ |
indriyasthā mahādevyāḥ śaktayantad guṇāḥnvitāḥ ||

atha bindvātmikāḥ sarvāḥ sarvatantreṣu kīrtitāḥ |
dhātavastatra jāyante sarvabhūtasamanvitāḥ ||

tvagasṛṅmāṃsamedo'sthimajjaśukrāṇi dhātavaḥ |
vātapittakaphā doṣā dukhyāśca syuḥ saptadhātavaḥ ||

hakārādi lakārāntāḥ pañca bījāni tāni te |
kīrtayiṣyāmi vidhinā bhutotpattau krameṇa tu ||

ha ṣa va ra la kāraśca krameṇa paricintayet |
atha bindvātmanaḥ śantorjāyante kamalānane ||

ekatra yogayuktena dehidehasya sambhavaḥ |
atha dehātmakāḥ sarve brahmāviṣṇuśivādayaḥ ||

bhidyamāne mahātmānante sarve brāhmanādayaḥ |
teṣu vedavidaḥ sarve ye te devi surāsamāḥ ||

vidyāvidye śivaḥ sākṣāt dvau tanu parikīrtitau |
yā tu vidyā yutā devi sā pujyā suranāyakaiḥ ||

avidyā yā tanuḥ proktā sāpi bhujyā paśoḥ samā |
vindvārbharaṃ trikālañca paramātmādilakṣaṇam ||

asaṃkṣayañca tat sarvaṃ sukṣmātisukṣmasaṃyutam |
nimiṣādyāstathā māyā divasāśca tathā niśā ||

pakṣamāsāśca ṛtavaścāyano vatsaraṃ punaḥ |
yugañca yugamānañca tathā manvantarāṇi ca ||

mahāpralayaparyāntaṃ sarvaṃ bindvātmakaṃ smṛtam |
athavā syānmaheśāni bindunādātmakaṃ jagat ||

mūlabhūtāt tadāvyaktād vikṛtāt paravastanaḥ |
āsīt kila mahattatvaṃ vikāramayasambhavam ||

mahattatvādhaṅkārastrividhaḥ parikīrtitaḥ |
vividhāstrividhāścaiva  guṇānāṃ mānayogataḥ ||

vaikārikastaijasaśca tāmasaśca ahaṃtridhā |
vaikārikādahaṅkārād bhaveyuḥ surapālakāḥ ||

indrādayaḥ surādhīśāḥ sarvehaṅkārasambhavāḥ |
avatārastathā sarve smṛtā vaikārikāḥ priye ||

māyayā mohitadhiyaḥ sarvāvastavalipsaraḥ |
na māyāsevayā purvaṃ murtirna bhavati priye ||

ādhāya vāriṇā bījaṃ gagaṇaṃ yugapadāviśet |
mukhe vāṇī candrasuryau cakṣuṣī varuṇaṃ vaset ||

nāsādagnau tu nāsābhyāṃ saguṇena samanvitau |
laubhamohau tathācauṣṭhau yamastu daśane tataḥ ||

diśaḥ karṇau tathā maghāḥ kālapāśe bhuje tathā |
indrastu tanuygme ca dharmapuṣṭhe'dharmakaraḥ ||

nābhau brahmā tathopasthe bhage lakṣmīstataḥ param |
guhye mitraṃ tathā pādau viṣṇuḥ sākṣāt tataḥ param ||

(p. 5b) sarvatra saguṇenaiva gaṇamāviśya pārvati |
vikāramanubhuyāt tu śarīramanukampayet ||

vaikārikādalaṅkārāddevataikādaśantathā |
digvātārkapraceto'grihārīndropendramitrakāḥ ||
 
ahaṅkārāttaijasāt tu indriyāṇi daśābhavan |
tanmātrakramayogena sarvaṃ tatra guṇāguṇam ||

bhūtādikādahaṅkārāt paṅcabhūtāni jajñire |
ahaṅkārātmakaṃ sarvaṃ devi sthāvarajaṅgamam ||

rikārānte'bhavannaṣṭau yuktānte tvavikāriṇaḥ |
viśuddhaṃ nirmalaṃ yat tu tadyuktaṃ parikīrtitam ||

karmaṇā jāyate jantuṇ karmaṇaiva pralīyate |
dehe pranaṣṭe tat karmapunardehe pralabhāte ||

dehaḥ karmātmakaḥ proktaḥ tat tu vede pratiṣṭhitam |
vālakasya yathā mātmāṃ tataḥ pūrvakṣaṇe nahi |

sarvaṃ mithyaiva deveśi kathitā padmayoninā |
carācaramidaṃ devi sarvaṃ karmātmakaṃ śṛṇu ||

mātā karma pitā karma karmo hi paramo guruḥ |
svargaḥ vā narakaṃ vāpi karmanaiva labhet tanum ||

yadidaṃ vihitaṃ karma tattva kuryād divāniśam |
manuṣyānāṃ maheśāni lakṣaṇaṃ śṛṇvataḥ param ||

ādau janma pravakṣyāmi śṛṇuṣva kamalānane |
ṛtukāle tu saṃprāpte striyā puruṣayogataḥ ||

kālena purayeddevaṃ striyañca puruṣaṃ punaḥ |
maithuneṣu tadā bhutvā maithunantu vidhiyate ||

tadā dhanñjayo vāyustaṃ vījaṃ garbhamañcaye |
vidhāya yonimārge ca punareva nivaśayet ||

kalanante kavātreṇā pañcarātreṇa budbudam |
evaṃ krameṇa taṃ dehaṃ vāyunā varddhayet kramāt ||

tataḥ prabhṛti tasyāpi āyurvyunaśatāṣṭakam |
ādau bhāvenmaheśāni pañcabhūtātmakaṃ vapuḥ ||

saguṇaṃ sakalaṃ tatra śarīre cintayet sadā |
asat saccaiva yat kiñcit yat kiñcid karaṇī tale ||

tat sarvaṃ cintayeddevi śivasya vacanaṃ yathā |
bhāvānte sarvakāleyu kāle ceṣṭau vidhīyate ||

ādau bhavenmaheśāni samantaṃ deha yogataḥ |
ādau vā pādato janma pratilomakrameṇa ca ||

purākṛtapuge māye brahmaṇā bhāvitaṃ kramāt |
mahākālamataṃ sarvaṃ śaṅkarasya madena ca ||

viṣṇunā bhāvitaṃ sarvaṃ vidhānaṃ vyutkrameṇa ca |
mantakājjayate murddhni tadā cakṣurdvayaṃ priye ||

tadā karṇe tadā jihvā dvayaṃ tasyā bhavet tadā |
nāsārandhra dvayaṃ tatra jāyate dehayogataḥ || 

grīvācca ṅkandhayugmau tau stanandhaṃ tataḥ param |
nitayaṃ karcidehañca nābhidehaṃ tataḥ param ||

liṅgaguhyaṃ tadā ādau sarvatantreṣvayaṃ vidhiḥ |
pūrvakarmānurodhena liṅgabhedaḥ prajāyate ||

lomāni yatra jāyante vahnidehe sureśvari |
nābheḥ sakāsājrajāyante nābhyaḥ kṣetraprapoṣakāḥ |

agnyātmikā bhavennāḍī piṅgalā dakṣadeśake |
iḍā bhuvāmabhāgasya dakṣiṇe piṅgalā śubhā ||

(p. 6) madhye suṣumnā vijñeyā nāḍī devi svarātmikā |
nātyo'nantāḥ samutapanāḥ suṣumnā pañcaparvaṣu ||

yā suṣumnā mahānāḍī agnisomātmikā satī |
agnyātmikā bhavennaḍī piṅgalā dakṣadeśake ||

candrātmikā bhavennāḍī vāme sarvaṣukhā vahā |
gāndhārī hastijihvā ca sapuṣā lambuṣā mahā ||

yaśasvinī śaṅkhinī ca kuhūḥ syuḥ sapta nāḍayaḥ |
mūlādhārasthitāḥ prāṇāḥ sarve te vāyudhāriṇaḥ ||

vāyarastra daśa proktāḥ kṣtreṣu parameśvari |
sevyasevakarūpeṇa boddhavyānte kramādime ||

prāṇo'pānaḥ samānaśca udāno vyāna eva ca |
pradhānā vāyavaḥ proktāḥ sevakāḥ kathyate punaḥ ||

sādhanaṃ prāṇavāyunāṃ paścād vakṣyāmi tatvataḥ |
haṃsākhyā sādhanamantre tatvārthaṃ kathayāmi te ||

nāgaḥ kurmo'tha kṛkaro devadatto dhanañjayaḥ |
agnayo doṣaduṣṭaiṣu saṃlīnā daśavāyavaḥ ||

prāṇādau ca hṛdisthāne padmarāgasamadyutiḥ |
apāno guhyadeśe ca indragopasamaḥ smṛtaḥ ||

gokṣīradharaṇākāraḥ samāno nābhideśake |
udānaḥ kaṇṭhadeśe ca dhūmravarṇaḥ prakīrtitaḥ ||

vyānaḥ sarveṣu deheṣu jyotīrūpeṇa dṛśyate |
hṛdaye prāṇavāyuśca apānastu gudediśet ||

indriyāṇāṃ kramenaiva śṛṇuṣva kamalānane |
cakṣuṣo viṣayaṃ dṛṣṭiḥ karṇayoḥ śabdameva ca ||

gandhastu nasi?vijñeyaḥ sarvatantrasamanvitaḥ |
ādānaṃ bhūjayugmeṣu jihvāyāṃ rasa ucyate ||

guhye visargaṃ vijñeyamānandastu upasthake |
gamanaṃ pādayugme ca kathyate parameśvari ||

vubhūkṣā ca pipāsā ca prāṇadeśe pratiṣṭhitā |
manasaḥ śaukamohau ca jvarā mṛtyuḥ śarīrake ||

vināśakāle śārīre sarvajantuṣu uddhṛtāḥ |
uddhṛtānte mahātmāno mahāvalaparākramāḥ ||

ṣaṭkoṣikantu sarveṣāṃ śarīraṃ parikīrtitam |
majjāsthipāyaraḥ śukrāstathā tva*? saśoṇitam ||

iti ṣaṭkoṣikaṃ nāma bhedo bhavati dehinām |
athopaste bhage caiva ānandaḥ parikīrtitaḥ ||

vipantau sarvavarṇānāṃ vināśaḥ parikīrtitaḥ |
bhūtānāmeva cotpatti daihajanma udāhṛtam ||

ekabrahmaṇi nānātvaṃ jīvabhāvaḥ prakīrtitaḥ |
tanirodho'sya maraṇaṃ sarvatantrasamanvitam ||

brahmaṇo maraṇaṃ nāsti naiva tasya tu jīvanam |
yāḥ striyaḥ sarvatantreṣu śivapatnyaḥ śubhāvahāḥ ||

ye ca te puruṣāḥ proktāste sarve rudrarūpiṇaḥ |
haragauryātmakaṃ sarvaṃ carācaramidaṃ jagat ||

vināśaḥ sarvadhātunāṃ tattu pārthavikārajam |
śukraśoṇitasaṃyogāt śarīraṃ parikalpitam ||

śukramannasamudbhūtaṃ annantu pṛthivī tale |
śukrādisthaṃ tato majjā madeśca parameśvari ||

tvagasṛṅ māṃ salomāni śoṇitāt parikīrtitam |
(p. 6b) śukrāt tathā devi rukṣaṃ sarvatatvarasātmakam ||

puruṣeṣu tathā strīṣu śarīraṃ parikalpitam |
yathā dīpasya dīpatvaṃ snehayogena dṛśyate ||

tathā karmamanuprāpya śarīraṃ saṃprajāyate |
karmakṣaye bhavet tasya pamanaṃ dehavogataḥ ||

yathā tṛṇajanaukaivaṃ tṛṇaṃ tyaktvā tṛṇaṃ brajet |
kṣetraṃ tyaktvā punaḥ kṣetraṃ tathā jīvaḥ samāśrayet ||

nāḍī āpyāyanī nāma strīṇāṃ nābhau pratiṣṭhitā |
udare garbhakāle tu poṣayedagarbhasañcayam ||

iḍāstu sdṛśāstatra strīṣu tat puruṣeṣu ca |
athāyogyā?tmikāḥ sarvāḥ striyaḥ sarvasamanvitāḥ ||

atha liṅgātmakyaḥ sarve puruṣāḥ parikīrtitāḥ |
purvakarmānurodhena liṅgabhedaṃ nigadyate ||

atha śṛṅgārayogena śarīraṃ kathyate priye |
rajo'dhikādtavet tatra nārī reto'dhikaḥ pumān ||

ataḥ paraṃ tayostulyaṃ ṣaṇḍaṃ śarīrāvayavaṃ tataḥ |
indriyāṇi tadā devi jāyante kramayogataḥ ||

ādhyātmikamādhibhautikamādhidaivaṃ tataḥ param |
bhāvābhāvau jvarāmṛtyuryat kiñcit kuṇḍasambhavam ||

tat sarvaṃ śṛṇu deveśi śarīre'sti sadānṛṇām |
yonideśe bhavedrandhraṃ nābhimulaṃ yato dhruvam ||

garbhaśeṣantutaṃ prāhūṃ sarvatantravido janāḥ |
undanaṃ tatra tiṣṭheti tatra dehe prajāyate ||

karmayogānurūpeṇa nirmāṇaṃ vidhinādiśet |
vinirmāya karmaphalaṃ purvapurvabhavaṃ kṛtam ||

prāpte tu pañcame māsi saptame vā tathā punaḥ |
jīvaprasecanaṃ kuryāt purvakarmaphalaṃ smaran ||

dyānena dhyānayogena yogadhyānaṃ sadā smaret |
evaṃ māsatrayaṃ kṛtvā tadā bhumau patet punaḥ ||

īśyastutastadā garbhaḥ purvajanma śubhāśubham |
smaraṃ stiṣthan kṣaṇaṃ tatra niśceṣṭau bhavati dhruvam ||

kālapurṇe tadā tasya daśamāsaṃ tadodare |
purvakarma smaran dehī yāvadagarbhe bhavet sthitiḥ ||

sadāśivāt tadā jīvaḥ svaśaktyā gatā tat tanum |
vyaktaṃ nidhāya tat kṣetraṃ rahirdeśaṃ nayet tadā ||

vahirdeśantu tat prāpya purvajñānaṃ vinaśyati |
tadā tu laukikaṃ karma śāstroktaṃ vidhināmunā ||

purvakarmānurodhena kriyate dehavān tataḥ |
tataścaiva tanyarūpā sā śivaśaktiḥ sureśvarī ||

āśritya pālayet kṣetraṃ yathā mātā svayaṃ śiśum |
dikpālāhya navacchinnā avasthā dehabhedataḥ ||

vālyakaśca śiśuścaiva paugaṇḍaḥ kaiśorastathā |
ataḥ parantu yuvakaḥ prauḍhaścaiva tataḥ param ||

atiprauḍhāstathā vṛddho'tivṛddhantataḥ param |
palitaṃ maraṇañcaiva avasthā śarikīrtitā ||

bālyapaugaṇḍakaiśorayuvakaprauḍhameva ca |
atiḥprauḍhaśca vṛddhaśca palitaṃ tadanantaram ||

maraṇāntā daśāḥ proktāḥ sarvatantrasamanvitāḥ |
daśātu navadhā proktā mahākālavacce yathā ||

iti vā sā daśāproktā śaṅkaraśca matena ca |
(p. 7) niṣekagarbhajanmādibālyakaumāraṣauvanam ||

varomadhyaṃ janmamṛtyurityarasthātanornava |
antardaśāstatastvetāḥ kathitāḥ padmayoninā ||

jāgrat svapna suṣuptiśca turīyaṃ sarvasammataḥ |
parāparavibhāgena śivaśaktiriyaṃ matā ||

yogināṃ hṛdayāstoje nṛtyantī pretarūpiṇī |
sarveṣāṃ bhūtavargāṇāṃ mṛgādhāre pratiṣṭhitā ||

vidyudagnisamudbhūtā prasuptabhujagātanuḥ |
sarvavedamayī devī sarvatantramayī śivā ||

sarvatantramayī nityā sarvatantrasvarūpiṇī |
nityānandaśvarūpā vā adhyātmadīparūpiṇī ||

sarvatatvamayaṃ sākṣāt sukṣmāt sukṣmatarā vibhuḥ |
tridhāmajananī caiva śabdabrahmaśvarūpiṇī ||

pañcāśadvarṇarupāsā sarvatantrasamanvitā |
sarveṣu bhūtavargeṣu nānāśabdavināsinī ||

caitanyaṃ sarvabhuteṣu mahākālavaco yathā |
brāhmī māheśvarī caiva kaumārī vaiṣṇavī tathā ||

vārāhyanastaraindrāṇī cāmuṇḍā saptamī tathā |
mahālakṣmīrmahādevī vikṛtā prākṛtā tathā ||

aṇimā sadhimā?prāptiḥ ākāśyā mahimā tathā |
īśitvañca vaśitvañca tataḥ kāmāvaśāyitā ||

vimalot karṣiṇī jñānā prahvī satyā tataḥ parā |
iśānānugrahā nityā anyā sā vividhā smṛtya ||

navagrahāntathā cāmī lokapālāḥ sureśvarāḥ |
karaṇāni ca rogāni jhaṅkāni rāśayantathā ||

candravaṃśāḥ suryavaṃśā manuvaṃ śāntathā parāḥ |
nāgayakṣāśca gandharvāḥ kinnarāścāraṇādayaḥ ||

astrāṇi sarvaśāstrāṇi guptaratnāni yāni ca |
prākṛtāni vikṛtāni bhāvābhāvāni vānyapi ||

pañcabhūtāni bhūtāni mahābhūtāni yāni ca |
uktānuktāni yatkiñcit sthāvarāṇi carāṇi ca ||

puṣpagandhādikānyaiva rasāstaijasavṛttayaḥ |
kālamāsādayaḥ sarve brahmāṇḍabhāṇḍasambhavāḥ ||

mahāmāyāprabhāveṇa viśvametat prakīrtitam |
bālikā taruṇī vṛkṣā paugaṇḍī kaiśorī tathā ||

yuvatī sukumārī ca prauḍhā ca atipurvikā |
mahāprauḍhā ca prauḍhā ca ativṛkṣā tataḥ parā ||

palitāstā daśāntasyāḥ sarvakṣetreṣu pārvati |
dyātvātmakaṃ tadā dehaṃ vinyasya suradāyikā ||

ata urddhaṃ mahāmāyā bhavet saiva rajasvalā |
āvasthya dvādaśābdāṃśca yāvadviṃśatisaṃkhyakam ||

sukumārī tu sā proktā sarvatantrasamanvitā |
maṇipāṣāṇadhātunāṃ tejorūpeṇa saṃsthitā ||

jīvajantuṣu deveśi kiṃ vaktavyamataḥ param |
yatra nāsti mahāmāyā tatra kiñcinnavidyate ||

varṇātmikā mahāmāyā sarvatantra svarūpiṇī |


śrīpārvatyuvāca ||


varṇāḥ ke devadeveśa kā śaktiḥ sarvasammatā |
kalā kā devadeveśa kathayāmāsa tatvataḥ ||

tasyāstadvacanaṃ śrutvā vihasya jagadīśvaraḥ |
kathayāmāsa tat sarvaṃ rahasyaṃ suradurlabham ||


śrī īśvara uvāca |


sādhu pṛṣṭaṃ mahāmāye sādhulokahitaṃ param |
dhanyāsi kṛta puṇyāsi dhanyāsi lokavatsale ||

kathayiṣyāmi tadguhyaṃ suṇḍapyaṃ bhuvanatraye |
akārādi kṣakārāntāḥ pañcāśadvarṇasaṃjñakāḥ ||

mahāvidyā maheśādi tava mūrtiḥ prakīrtitā |
purā kṛtayuge devi kailāśe parvatottame ||

tvadīyapādayugalaṃ dyāye'haṃ dhyānayogataḥ |
mama siddhirbhaveddevi yugānte kamalānane ||

mahānandaṃ samutpannaṃ yat kṣetre tadanantaram |
nṛtyagītaṃ purā bhutvā hastavādyamathā bhavet ||

tatastasmin kṣaṇe devi śabdabrahmavibhūṣitam |
sarvaśrutigaṇākīrṇaṃ sarvakālasamanvitam ||

brahmāṇḍasya yathā jīvaṃ viṣṇuṃ sarvaguṇāśayam |
tadāhi paṭahaṃ prāpyaṃ tasya rādyamathā bhavet ||

tatra śabde tadā yātā ādikṣantā surālaye |
pañcāśabvarṇayogena vācyavācaka yogataḥ ||

sarvamantrā mahāmantrā mahāvidyā mahāmahā |
guḍhākṣareṇa jāyante tat sarvaṃ pravadāmhyaham ||

dīrghasvarāntvadīyājñā madīrājñāntataḥ parā |
tvadīyā ca madīyā ca kādimāntā prakīrtitāḥ ||

eṣāṃ madhye makārastu puruvaḥ parikīrtitaḥ |
hakṣau varṇau maheśāni jīvātmaparamātmakau ||

hakārasta śivaḥ sākṣāt sarvatantrasamanvitaḥ |
a ā i ī u ū ṛ ṝ ḷ ḹ e ai tataḥ param ||

o au aṃ aḥ svarāḥ proktāḥ sarvatantrasamanvitāḥ |
vācyavācakayogena jihvāguṇena sarvataḥ ||

eko hi paramaṃ branānātvena nirūpyate |
yathāvahneḥ sphuliṅgāni nānārūpāṇi dṛśyate ||

yathā nirāccharīrañca cchinnākāraṃ pradṛśyate |
eko nālāyate vahnirdāruyoge yathā purā ||

dīrgha svarasya deveśi devatā bhuvaneśvarī |
hrasvasvarasya deveśi devatā śaṅkaraḥ svayam ||

kādikṣāntāḥ hamāḥ? proktāḥ sarvatantrasamanvitāḥ |
śabdārthā ajmale devi dravyāyogena kathyate ||

halāni sarvabījāni kīlakāni svarāṇi ca |
vinākīlairiyaṃ sṛṣṭirna devi sthiratāmiyāt ||

na karma labhate devi vināprāṇairyathā tanuḥ |
tattadbuddhyā nirūpyeta pratyākṣaṃ dṛṣṭigocaram ||

deśe deśe ca śabdārthāḥ nānārthāḥ parikīrtitāḥ |
ajjhalaiḥ sarvadravyāṇāṃ kriyā saṃjñā vidhīyate ||

suṣumnā madhyadeśe ca vaikharī nāḍikā smṛtā |
vāyurūpā tu sā nāḍī vahū (vāyu) yogena śabdyate ||

suṣumnā mūladehe tu śabdot pattiśca hetavaḥ |
kaṇṭhādikaraṇairbhinnā varṇarūpā maheśvarī ||

āvirbhavanti varṇāni sparśāśca vyāpakāntathā |
kādimāntāstathāsparśā yādayo vyāpakāḥ smṛtāḥ ||

uṣmāṇa śavasāḥ? jñeyā sarvatantrasamanvitāḥ |
saptavargasya deveśi devatāḥ kathayāmi te ||

raktavarṇā suryarūpā kavargasya ca devatāḥ |
kāvyaśca vargaprabhavaṣṭavargasya rudhaḥ smṛtaḥ ||

(p. 8) tavargasya guruḥ suraḥ pavargasya śanaiścaraḥ |
ṣavargasya yathā candro devi sarvārthasādhakaḥ ||

śavargasya ca bhuvisvo vargādhiṣṭhābhudevatāḥ |
varganyāse yajed dehe sarvasiddhiphalāptaye ||

pañca pañca bhaveddevi kādilāntāmayaḥ kramāt |
hakṣmavargasya deveśi nṛsiṃhaḥ sarvasammataḥ ||

ka kha ga gha ṅa ca cha ja jha ña ṭa ṭha ḍa ḍha ṇa |
ta tha da dha na pa pha ba bha ma tataḥ param ||

ya ra la va śa ṣa sa ha kṣa varṇāḥ prakīrtitāḥ |
a ā e ka ca cha ta pa ṣasā vāyavyāḥ parikīrtitāḥ ||

ḷ ḹ aṃ ṅ ña ṇa na ma vakṣmā ākāśāḥ parikīrtitāḥ |
ī ū ai kha cha ṭha tha pa vakṣā āgneyāḥ parikīrtitāḥ ||

ṛ ṝ au gha jha ca dha bha ba mā varuṇāḥ parikīrtitāḥ |
u u o gajaḍadara nānāḥ pārthivāḥ parikīrtitāḥ ||

pañcabhūtātmakā varṇā ajjhalāḥ parikīrtitāḥ |
pañcabhūtātmakā varṇā sarvatantreṣu gopitāḥ ||

pañcāśadvarṇasaṃyuktā mātṛkā cakrasaṃsthitāḥ |
ṣaṭacakrātmikā mantrā mātṛkāntā śarīriṇī ||

saptacakre'pi vaikuṇṭhaḥ svadehe cintayet sadā |
ādhāre liṅganābhau hṛdayasarasije tālumule lalāṭe dve patre ṣoḍaśāre 
dvidaśadalagate dvādaśāje catuṣke |

vāsānte vālamadhye ḍa pha ka ṭha sahite kaṇṭhadeśe svarāṃśca hakṣaṃ 
tatvārthayuktaṃ sakaladalagataṃ varṇarūpaṃ namāmi ||

atha vakṣye maheśāni varṇānāṃ śakti vyañjanā |
akārādi kṣakārāntāḥ sarvatantrasamanvitāḥ ||

śaktistu dvividhā proktā kalāstu dvividhāḥ smṛtāḥ |
nivṛttiśca pratiṣṭhāśca vidyāśāntistataḥ parāḥ ||

ikṣikā dīpikācaiva vācikā mocikā tathā |
sukṣmāsukṣmāmṛtājñānā amṛtāpyāyanī tathā ||

vyāpiṇī vyomarūpā ca svaravarṇātmikā smṛtāḥ |
sṛṣṭi ṛddhiḥ smṛtirmedhā kāntirlakṣmīrdyutiḥ sthirā ||

sthitirbuddhirjarā cai gālinī śāntirīśvarī |
ratiśca kāmiakācaiva vasudānādinī tathā ||

prītirdīrghā tathātīkṣnā raudrī ca abhayā tathā |
nidrā tantrī kṣudhā krodhī kriyotkārī tataḥ parā ||

mṛtyuścaiva tathā śvetā pītā ca vāruṇā sitā |
anantāśca kalāḥ sarvā brahmaviṣṇuśivātmikāḥ ||

sadāśivātmikāḥ sarvāḥ kalāścaitā maheśvari |
akṣakrak svastaka guṇa kapālāḍhya karāmbujāḥ ||

nyāse tu yojayet sarvā yathāsthānavidhānataḥ |
kapālavadane vākṣnoḥ karṇayornasi gaṇḍayoḥ ||

oṣṭhādhare dantapaktau jihvāyāṃ candramaṇḍale |
akārādi kṣakārāntāḥ svarāstatra samanvitā ||

dakṣaskandheḥ kūrpare ca maṇirandhre'ṅguli mūlake |
aṅgulyagra tu vinyāsyāḥ kādi ṅāntā vidhāntaḥ ||

atha vāmabhujasthāne cādi ñāntā vidhānataḥ |
nitambe jānucakre ca jaṅghā mūle kaṭau tathā ||

aṅgulyagre tu vinyāsyāṣṭādi ṇāntāḥ svadakṣiṇe |
(p. 8b) vāmabhāge tathānyāsyāsyāstādināntā vidhānataḥ ||

dakṣapārśve vāmapārśve pṛṣṭhe dvyaṃśe nābhau tathā |
jaṭhare vinyaseddehe pādimāntā vidhānataḥ ||

hṛdaye dakṣaskandhe ca grīvāmulāvāmāṃśake |
hṛdādidakṣapāde ca hṛdayādi tathodare ||

hastayoḥ pādayornyāsyā vidhānena ca pārvati |
hṛdayāditathopasthe hṛdayādi svamurddhani ||

tvagasṛgādivijñeyaḥ sarvatantrasamanvitaḥ |
sahau rasātmake kramāt kṣakāraḥ paramātmani ||

tvagasṛṅamāṃsamedeṣu asthimajjātmakśukrasu |
jīvātmā paramatmā ca vinyaseddehamātmani ||

eṣu sthāneṣu deheṣu kalānyāse niyojayet |
nīlakaṇṭhādyāśca tāḥ sarvāḥ murtayaḥ sarvasammatāḥ ||

yathākrame yathāsthāne vinyasedvidhinā'yunā |
śrīkaṇṭhādyasukṣmā ca trimurtiramareśvarau ||

arghīśobhāvabhutī ca tithīśasthānako haraḥ |
jhinṭāśo bhautikaḥ sadyojātaśyānugraheśvaraḥ ||

arjunaśca mahāsenaḥ ṣoḍaśaḥ svaramurtayaḥ |
krodhīśaścaiva caṇḍeśaḥ pañcātmakaśivottamau ||

ekarudraśca kurmaikanetraikaśca tu vānānaḥ |
ajeśaḥ sarvasomaśā tathā lāṅguladārukau ||

arddhanārīśvaraścomākāntaścāṣāḍhidaṇḍinau |
abhrī mīnaśca madhokhyo lohitaśca śikhī punaḥ ||

chagalaṇḍa dviraṇḍeśo mahakālasukālinau |
bhujaṅgeśaḥ? pinākīśaḥ khaḍgīśākhyā va kuntathā ||

śveto bhūgvīśa nakulī śivāḥ saṃvartukāstathā |
etā rudrātmikāḥ sarvāḥ śaktayaḥ śunakharparā ||

śuklavarṇāstvimāḥ sarvā varṇanyāse niyojayet |
pṛṇodarī ca virajā śālmalī tadanantarā ||

lolākṣī vartulākṣī ca dīrghaghona tataḥ parā |
sudīrghamukhī gomukhyā dīrghajihvā tataḥ parā ||

daṇḍodarī ūrddhakeśī vikṛtāsyā tataḥ parā |
jjālāmukhī śucimukhī ulkāmukhī tataḥ parā ||

vidyāmukhī tu vijñeyā surāṇāṃ śaktayantimāḥ |
sarasvatī mahākālī gaurī trailokyamohinī ||

mantraśaktirātmaśaktirbhūtamātā tataḥ parā |
lambodarī drāviṇī ca nagarī khecarī tathā ||

ma**?darā rūpiṇī ca vidhinī tadanantarā |
kākodarī putanā ca bhadrakālī tataḥ parā ||

yoginī śaṅkhinī caiva gandhinī kālarātrikā |
kūjinī kavardinī caiva **? caiva kriyā tathā ||

sumukhī īśvarī caiva revatī ca tataḥ parā |
māyavī vāruṇī caiva vāyasī vakṣa (vi)dāriṇī ||

sahajā ca tathā lakṣmīrvyāpinī ca tataḥ parā |
brahmapīṭhasthitāstvetā raktavarṇāḥ śubhapradāḥ ||

raktot palakapālāḍhyā alaṅkṛtakarāmbujā |
rudrāṇyaḥ sarvaisddhākhyā iti vā kalmayet sadā ||

keśva nārāyaṇa govindaviṣṇavaḥ |
madhusūdana trivikrama vāmanaḥ śrīdharastathā ||

mādhava hṛṣikeśaḥ padmanābho dāmodarantataḥ paraḥ |
vāsudevaḥ saṅkarṣaṇaḥ viṣṇuśaktiṃ stimāḥ smṛtāḥ ||

(p. 9) pradyumnaścānirudraśca sarvatantrasamanvitāḥ |
cakrīgadī tathā śāṅgī khaḍgī śaṅkhī halī punaḥ ||

muṣalī śūlī ca pāśī aṅkuśī tadanantarā |
mukundo nandajo nandī naro narakajiddhariḥ ||

kṛṣṇasakhaḥ sātataśca saurī śuro janārdanaḥ |
bhūdharo viśvamūrtiśca vaikuṇṭhaḥ puruṣaḥ paraḥ ||

valī valānujo vālo vṛṣaghnaśca vṛghī punaḥ |
haṃso varāho vimalo nṛsiṃhaḥ sarvasammataḥ ||

keśavādyāstvimāḥ sarvā vinyasedviṣṇupūjane |
sarve śyāmā ca śubhadāḥ śaṅkhacakralasat karāḥ ||

kīrtiḥ kāntistuṣṭipuṣṭī smṛtiḥ śāntiḥ kriyā dayā |
medhā sahasro śraddhā ca lajjā lakṣmīḥ sarasvatī ||

prītī ratiśca tāḥ sarvāḥ śaktayaḥ suranāyikāḥ |
jayā durgā prabhāsatyā caṇḍā vāṇī vilāsinī ||

vijayā vinadā viśvā vinodā śūladā smṛtiḥ |
ṛddhiḥ samṛddhiḥ śuddhiśca buddhirbhaktirmatiḥ kṣamā ||

varāmā kledinī klinnā vasudā vasudhā parā |
parāyaṇā tathā sūkṣmā sandhyā prajñāa tathā ni'sā ||

amoghā vicyutā caiva devyāṅge śaktayantvimāḥ |
vidyudgame samānārdyaḥ paṅkajadvayavāhūnā ||

ekadevyāḥ samānārdyaḥ susmitāḥ sarvasiddhidāḥ |
mātṛkāvarṇabhedebhyo mantravidyā prajajñire ||

mātṛkā hi mahādevi sarvabījasvarūpiṇī |
yathā dehe indriyāṇāṃ manasāśca pradhānatā ||

yathā jyotirgaganāhi suryāścaiva varastathā |
tathā sarveṣu mantreṣu mātṛkā bījarūpiṇī ||

mantre mantrāṅgatā nyasya vidyāṅge śaktayaḥ śubhāḥ |
ātmanaḥ kṣetrayogena vinyaset sarvasammataḥ ||

mantrāṅge mantraśaktīstā devyāṅge devaśaktayaḥ |
asya mantrasya mantrāṅgaṃ vidyāṅge śaktayaḥ śubhāḥ ||

rāśayo vinyaseddehe meṣādiṣu vidhānataḥ |
śīrṣe mukhe bāhūdvayodare ca vinyaset kramāt ||

kaṭirasthiguhye ca uru jānu jaṅghe caraṇācitikramaśaḥ |
mahākālamataṃ nyāsaṃ rāśīnāṃ siddhidāykam ||

aruṇāsitaharita pāṭalapāṇḍu vicitrāsitetarapiṅgalau |
piṅgala karvurabhūkamalinā rucayo yathāsaṃkhyam ||

meṣādīnāṃ yathāsthāneṣu vargena vicintayet |
mūrddhni vadane kaṇṭhe hṛdaye ca bhūjadvaye ||

pṛṣṭhe nābhau udare upasthe guhye pādayuge tathā |
mevaṃ vṛṣaṃ mithunañca karkaṭaṃ siṃhaṃ tataḥ param ||

kanyāṃ tulāṃ vicchāṃ dhanurmakaraṃ kumbhameva ca |
mīnāntaṃ vinyaseddehe oṅkārāntaṃ namo'nvitam ||

nakṣatrāṇi nyaset tatra murddhyādipādamantakaṃ |
aśvanyādirevatyantā aṣṭāviṃśatisaṃjñakā ||

aśvinī bharaṇī caiva kṛrttikā rohiṇī mṛgā |
ārdrāpunarvasu puṣyā aśleṣā ca maghā tathā ||

pūrvottaraphalgunī ca hastā citrā tataḥ parā |
svātī viśākhānurādhā jyeṣṭhā mulā tataḥ parā ||

(p. 9b) pūrvāṣāḍhā uttarā ca śravaṇābhijtastataḥ |
dhaniṣṭhā śatabhiṣā ca pūrvabhādrapadā tataḥ ||

uttarabhādrapadā caiva retyāntāḥ samīritāḥ |
praṇavādyā namo'ntāśca vinyaseddehamātmanaḥ ||

mūrddhni bhūyuge cakṣnoḥ karṇayornasi gaṇḍayoḥ |
jihvāyāṃ grīvāmūle ca stanadvandve tathā hṛdi ||

pṛṣthe nābhau tathā liṅge guhye śiśne nyaset kramāt |
oṃkārādyā namo'ntāśca tithayaḥ sarva siddhidāḥ ||

pīṭhāni vinyaseddehe sarvakāryārtha siddhaye |
mūrddhni vadane gale pādau nābhau kukṣe nitambake ||

pādayorvinyaseddehe sarvakāryārthasiddhaye |
kāmarūpaṃ kāmakaṭaṃ uḍḍīśaṃ tadanantaram ||

jālandharañcāsratakaṃ tathājvālāmukhī priye |
śrīśailaṃ malayañcai vinyaset sarvasiddhaye ||

ādhāraśaktiṃ kurmañca varāhaṃ tadanantaram |
mahāmaṇḍuka kālāgni rudrasaṃjñaṃ tataḥ param ||

tataḥ paranta tat sarvamanantaṃ pṛthivīṃ tathā |
maṇimaṇḍapaṃ kalpataruṃ svarṇasiṃhaṃ tataḥ param ||

sanvinnālamanantañca sarvatatvātmakaṃ tataḥ |
kamalā`ncāṅgapatrañca keśavaṃ karṇikāṃ tathā ||

sarvatatvamayaṃ tatra kamalaṃ vinyaseddhiyā |
satvaṃ rajastamaścaiva ātmānaṃ paramātmakam ||

antarātmānaṃ jñānātmānaṃ krameṇa vinyaset tataḥ |
oṅkārādinamo'ntañca mūlādhārād śudātmakam ||

dharmapīṭhaṃ nyaset tatrātmānaṃ deva prapūjayet |
dharmaṃ jñānañca vairāgyaṃ aiśvaryaṃ tadanantaram ||

dakṣaskandhe tathā vāme tathā pādasya mulake |
mukhe pārśve tathā nābhau savye ca vinyaset sadā ||

adharmañcaiva vairāgyamapūrvaṃ vidhinā tataḥ |
ajñānañcaiva aiśvaryamapūrvañca krameṇa vai ||

oṃkārādyaṃ namo'ntantu vinyaset sarvakālataḥ |
tattvanyāsaṃ tataḥ kuryāt jīvādipūrvasambhavam ||

sarveṣu mantravargeṣu tatvanyāsaṃ viliṣyate |
vinā tatvena tattvasya utpattiḥ pratibudhyate ||

dharmaṃ iritaśyāmavahnau maruti pittañca vairāgyam |
jñānaṃ bhūtāgāraṃ ca dvirada tattvamaiśvaryaṃ mīne kṛṣṇam ||

na e ña pūrvantu jayatu diśi citrāṇi gātrapīṭhāni |
sarveṣu mantravidyāṣu nyāso'yaṃ kāmadāyakaḥ ||

mātṛkāṃ vinyaseddehābhāntare vidhināmunā |
antaryāgaṃ tathā yogaṃ vāyuṃ kuryādvicakṣaṇaḥ ||

bhūtaśuddhiṃ purākuryāt vidhinānena dohakaḥ |
yādivāntairvidhānena pūrakakumbhakarecakaiḥ ||

iḍayā purayedvāyuṃ śvāsanāḍyāḥ śanaiḥ śanaiḥ |
mātrayā ṣoḍaśenaiva tataḥ kuryācca kumbhakam ||

yaṃmantreṇa catuḥṣaṣṭyā yathā kumbhaṃ tataḥ param |
suṣumnāyāṃ kumbhayitvā piṅgalāyāntu recayet? ||

caturdhācandra saha japtvā raṃvījenaiva plāvanī |
śvāsasaṃharaṇā nāḍyā tyajedvāyuṃ śanaiḥ śanaiḥ ||

purā kukṣigataḥ pāpaṃ cintanīyo manīṣibhiḥ |
(p. 10) brahmahatyā śiraṅkañca svarṇasteya bhujadvayam ||

surāpānahṛdā yuktaṃ gurutalpakaṭidvayam |
tat saṃsargāt padadvanydva maṅgapratyaṅgapātakam ||

upapātakaromāṇaṃ raktaśmaśruvilocanam |
khaḍgacarmadharaṃ vāmāṅguṣṭhaparimāṇakam ||

adhomukhaḥ kṛṣṇavarṇaṃ vāmakukṣau vicintayet |
eṣu ye ṛṣayaḥ proktāstān pravakṣyāmyanukramāt ||

purakādiṣu deveśi ṛṣayaḥ sarvasammatāḥ |
kiskandaḥ kaśyapaścaiva hiraṇyagarbhastataḥ param ||

asya pāpasya dehasya antaryāmī ṛṣiḥ smṛtaḥ |
evaṃ dyātvā vahnināḍī dāhayet sakalāṃ tanum ||

prāṇāyāmaṃ tataḥ kuryāt bhūtaśuddhiranantaram |
bhūtānāṃ śodhanaṃ kṛtvā bhāvanā tu tathā diśet ||

āpādamurddhni paryāntaṃ bhāvayeddehamātmanaḥ |
pañcāśadvarṇabījāḍhyaṃ mahābhūtādisaṃyutam ||

gandhaṃ rasaṃ tathā sparśaṃ rūpaṃ śabdaṃ tataḥ param |
bhāvayedātmano dehaṃ sahasraṃ kamalaṃ yataḥ ||

sahasrāre mahāpadme dyāyeddevīṃ sanātanīm |
sadāśivena saṃyuktāṃ viparītaratasthitām ||

bhūtāni ca mahāpūrvasaṃlīnāni vidhānataḥ |
sthāpayet tat padāmbhoje tadā varṇādi cintayet ||

kṣakārādi akārāntaṃ pratilomena deśikaḥ |
saṃhāracakraṃ samuddiṣṭaṃ sarvatantra samanvitam ||

ṣaṭcakraṃ cintayeddehe vidhinānena deśikaḥ |
mūlādhāraṃ svādhiṣṭhānaṃ maṇipūramanāhatam ||

ājñā viśuddhaṃ śuddhākhyaṃ krameṇaiva svadehake |
sahasrāraṃ mahāpadmaṃ viśuddhākhyaṃ prakīrtitam ||

mūlādhāraṃ tathopastaṃ nābhideśaṃ tataḥ param |
hṛdayaṃ kaṇṭhadeśañca bhrūyugmaṃ tadanantaram ||

sahasrārāntakaṃ proktaṃ saptacakraṃ sadehake |
ḍākinī hākinī caiva rākinī lākīni tathā ||

kākinī śākinī caiva ṣaṭcakrasya ca devatāḥ |
hākinī devatā proktā sahasrāre sureśvarī ||

patravarṇātmakaṃ tatra krameṇa cintayeddhiyā |
catuḥpatraṃ mūlādhāraṃ vādisāntaṃ maheśvarī ||

vādilāntañca ṣaṭcakraṃ svādhiṣṭhānaṃ vicintayet |
mūlādhāraṃ gude caiva svādhiṣṭhānañca liṅgake ||

daśapatraṃ ḍādiphāntaṃ nābhideśaṃ vicintayet |
maṇipūraṃ mahācakraṃ śabdabrahmavibhūṣitam ||

viśuddhaṃ dvidalaṃ proktaṃ hakṣavarṇavibhūṣitam |
sarvavarṇātmakaṃ patraṃ padmanā parikīrtitam ||

dakṣiṇāvartayogena likhanaṃ cintayeddhiyā |
anulomaḥ sṛṣṭikāle saṃhāre pratilomakaḥ ||

evaṃ vicintya svadehaṃ jīvātmānaṃ vicintayet |
mūlādhāre sthitaṃ jīvaṃ kuṇḍalīrūpasaṃsthitam ||

bidyudagnisamudbhūtaṃ taḍitkoṭisamaprabham |
hūṅkāreṇa samuccāryaṃ mūlādhārāt tadā punaḥ ||

nirvāt iva dīso'pi yathā dehasamanvitaḥ |
so'haṃ mantramayaṃ dehaṃ jīvātmānaṃ vicintayet ||

(p. 10b) dhyānena dhyānayogena cintayecca śanaiḥ śanaiḥ |
evaṃ vicintya svadehaṃ prāṇāyāmaṃ tataḥ param ||

devatā ca tathā jīvaṃ samabhāraṃ vicintya ca |
akārādikṣakārāntaṃ purakaṃ kumbha(ka) recakam ||

vāratrayaṃ tataḥ kuryāt vidhinānena dehikaḥ |
akārādi kṣakārāntaṃ purayediḍayā śanaiḥ ||

evaṃ vicintya svadehaṃ prāṇāyāmaḥ tataḥ param |
kādimāstaiḥ kumbhayecca suṣumnāyāṃ vidhānataḥ ||

piṅgalāyāṃ recayecca yādiphāntaiḥ śanaiḥ |
prāṇāyāmamidaṃ proktaṃ sarvatantrasamanvitam ||

triḥ paṭhedāyataḥ prāṇaḥ prāṇāyāmaḥ prakīrtitaḥ |
kumbhayitvā samātṛkā mātṛkā cānulomataḥ ||

pañcabhūtaṃ mahābhūtaṃ svajīvañca vicintayet |
svajīvaṃ guṇasaṃyuktaṃ vinyasya prāṇamuccaret ||

saṃpuṭya svaravarṇena sarvageṇa hṛdādiṣu |
prāṇapratiṣṭhāṃ kūrdhvīta hṛdaye tanusaṃyutam ||

dakṣasya tanusaṃyuktaṃ kathitaṃ mantravedinā |
ānanaṃ bindusaṃyuktaṃ arddhacandravibhūṣitam ||

lajjābījamidaṃ proktamakṣobhyena sureśvari |
brahmā bindusamāyuktaṃ vahnibījasamanvitam ||

eṣodaśasvareṇādyaṃ aṅkuśaṃ parikīrtitam |
prāṇapratiṣṭhāmantrasya devatā brāhmaṇādayaḥ ||

brahmā viṣṇuśca rudraśca ṛṣayaḥ parikīrtitāḥ |
ṛgyajuścaiva sāmāni cchandāṃsi ca tadā bhavet ||

yādyāḥ saptasakārāntā atrimetrasamanvitāḥ |
śiro'rddhadantasaṃyuktaṃ haṃsamantrasamanvitam ||

kuṇḍalīṃ tāṃ samānīya tena mārgeṇa sādhakaḥ |
mūlādhāre sthāpayitvā haṃsamantraṃ japedbudhaḥ ||

pañcāśadvarṇabījāni binduyuktāni cintayet |
mama prāṇā iha prāṇā mama jīva iha sthitaḥ ||

sarvendriyāṇi dhātuni satvāni paricintayet |
bhūtāni caiva tatvāni vicintya vidhināmunā ||

ihāgatya sukhaṃ ciraṃ tiṣṭhastu vahnisundarī |
eṣa prāṇamanuḥ proktaḥ sarvatantrasamanvitaḥ ||

nṛsiṃhasya ca bījena prāṇapraveśanaṃ smṛtam |
tadā prāṇasya dhyānañca saṃmmaret prayataḥ śuciḥ ||

vāhyadevatāyāḥ prāṇamantraṃ diśecca sundarī || ||

iti śrīviśvasāratantre dehotpattirnāma prathamaḥ paṭalaḥ || 1 ||




dvitīyaḥ paṭalaḥ |


atha yogaṃ pravakṣyāmi śṛṇuṣva kamalānane |
brahmaṇā bhāṣitaṃ pūrve nāradāya kṛte yuge ||

tat śṛṇuṣva maheśāni mantramūrtiviśuddhaye |
pañcabhūtasya vijñānaṃ pradhānaṃ yogamuttamam ||

teṣāṃ gatiṃ vicintyātha iṣṭadevīṃ vicintayet |
bhūtānāñca gatiṃ vakṣye svadehe śṛṇu pārvati ||

(p. 11) tadā tat kālakāladāsā gatiḥ śubhadāyinī |
yogaśāstraṃ maheśāni sāṅgaṃ mokṣapradāyakam ||

jīvātmaparamātmanoraikyaṃ sañcintayeddhiyā |
samādhiḥ paramaṃ yogaṃ sarvatantrasamanvitam ||

viśuddhaṃ nirmalaṃ nityaṃ sadasadbhāvavarjitam |
manasā vacasā caiva kāyikena vicintayet ||

tadeva paramaṃ yogaṃ śivena bhāvitaṃ purā |
śuddhaṃ śuddhaguṇaṃ devaṃ cintayet tamahanirśim ||

sadāśivaṃ śaktiyuktaṃ sahasradalasasthitam |
manasā bhāvaśuddhena samādhau cintayet sadā ||

mantravarṇātmakaṃ devaṃ mantravarṇātmikāṃ śivām |
manasābhyāsayogena cintayet sādhakaḥ sadā ||

niśceṣṭo nirahaṅkāro nirdvandvā nisparigrahaḥ |
go-kāka-mṛga-carcāyāṃ yadācarati deśikaḥ ||

bhāvayedvidhinānena sarvakāleṣu sarvadā |
sarvatatveṣu taṃ devaṃ tāṃ devīṃ surapūjitām ||

nityāṃ viśuddhāṃ śuddhādyāṃ sadasadbhāvavarjitām |
sarvakālakṣayakarīṃ sarvamantreṣu saṃsthitām ||

astravidyātmikāṃ nityāṃ nānāsvara nivāsinīm |
na jarā maraṇaṃ tatra cintayeddakṣajātmikām ||

jyotirbrahmātmikāṃ devīṃ cintayeddhyānayogataḥ |
jitvā dārātmanaḥ śatrun kāmakrodhādikaṃ priye ||

kāmaṃ krodhaṃ tathā mohaṃ lobhahiṃsādayastathā |
indrādayaśca tān sarvān dhyānena vidhinā munā ||

dhyāyenmānasapadmasthāṃ śaktiṃ śivasamanvitām |
nānālaṅkārasaṃyuktāṃ nānāguṇasamanvitām ||

ṣaḍurmayantadā jihvā cintayejjagadambikām |
kāmādayantu deveśi duḥkhāni kathitāni te ||

yogāṣṭāṅgairimāṃ jitvā yogino yugamāpnuyāt |
apaśyadātmano dehe sahasrāre śivaṃ smaret ||

tadevaṃ puruṣaṃ pūrṇaṃ māyāñca tadapāśrayām |
evaṃ cintayitvātha samādhiṃ yogamabhyaset ||

dāhaśaktiṃ yathāṅgāre āśrayaṃ vāpya tiṣṭhati |
yamādyāgamasaspagne sa eva śrīsadāśivaṃ ||

tasya cāṅgavibhāgena śāstrametat prakīrtyate |
yamaṃ niyamamāsanaṃ prāṇāyāmastata param ||

pratyāhāraṃ dhāraṇañca dhyānañcaiva samādhikam |
aṣṭaṅgeyogamityuktaṃ sarvatantrasamanvitam ||

ahiṃsā satyamantayaṃ brahmacaryakṛpārjavam |
kṣamā dhṛtirmitāhāraḥ śaucañca damanaṃ tathā ||

ete yamā maheśāni sarvatantrasamanvitāḥ |
tapaḥ santoṣamāstikyaṃ dānaṃ devasya pūjanam ||

siddhāntaśravaṇaṃ nityaṃ hrīrmatiśca japo hṛdam |
daśaite niyamāḥ proktāḥ saratantrasamanvitāḥ ||

padmāsanaṃ svastikākhyaṃ tathā |
bīrāsanamidaṃ proktaṃ pañcakaṃ kramataḥ sudhīḥ ||

urvo bhadravajrāsanaṃ rupari vinyasya samyak pādayugaṃ priye |
aṅguṣṭhau ca nibaddhayāt vyutprameṇaiva pṛṣṭhake ||

padmāsanamidaṃ proktaṃ sarvatantrasamanvitam |
(p. 11b) jānunorantare samyak kṛtvā pādatale punaḥ ||

ṛjukāyo viśedyogī svastikāsanamīritam |
sīmānyāḥ pārśvayornyased gulpayugmaṃ suniścitam ||

vṛṣādhaḥ pārśvapādau tu pāṇibhyāṃ parilāñchayet |
bhadrāsanamidaṃ proktaṃ yogināṃ hṛdayaṅgamam ||

urvāḥ pādau kramāmnasya jānvoḥ pratyaṅmūkhe'ṅgulī |
karau nidadhyāddeveśi vajrāsanamudāhṛtam ||

ekpādamadhaḥ kṛtvā vinyasyorautathetaram |
ṛjukāyo viśedyogī vīrāsanamudāhṛtam ||

āsanāni vahunyeva santi vedeṣu pārvti |
sarveṣāṃ śreṣṭhamitvyuktaṃ svastikākhyaṃ sukhāvaham ||

iḍayā purayeḍvāyuṃ yaṃ japtvā ṣoḍaśamātrayā |
dhārayecca suṣumnāyāṃ catuḥṣaṣṭyā tu taṃ smṛtam ||

piṅgalāyāṃ tyajedvāyuṃ dvātriṃśattena mātrayā |
bhūtaśuddhyātmakaṃ prāhūḥ sarvatantravido janāḥ ||

raṃmantraṃa prtilomena pūrakakumbhakarecakam |
tenaiva vidhinā kṛtvā ṭhaṃmantraṃ prajpet tataḥ ||

tenaiva vidhinā japtvā pāpe bhaṣmani saṃtyajet |
laṃmantre cintayeddehaṃ pañcāśadvarṇasaṃyutam ||

dharābījena taṃ dehaṃ dṛḍhīkṛtya svayaṃ tataḥ |
mātrāvṛddhikrameṇaiva japed dvādaśa ṣoḍaśa ||

japennyāsādikaṃ kṛtvā sarvasiddhiṃ labhennaraḥ |
kramādabhyasatastasya nvodagamā * * * dhamaḥ ||

madhyamaṃ kalpasaṃyukto bhūmityāgaṃ tataḥ param |
uttamasya guṇāvāptiryāvat śīlanamīṣyate ||

indriyāṇāṃ vicarataṃ viṣaṣeṣu dvidhā kṛtām |
valādāharaṇaṃ tebhyaḥ pratyāhāraḥ samahṛtaḥ ||

aṅguṣṭhagulaphajānururmanasi liṅganābhiṣu |
hṛcchiraḥ kaṇṭhadeśeṣu lambikāyāstatha nasi ||

bhrūmadhye mastake mūrddhni dvādaśānte tathā vidhiḥ |
dhāraṇaṃ prāṇamaruto dhāraṇā parikīrtitā ||

samāhitena manasā caitasyāntaravartinā |
ātmanyabhīṣṭhadevānāṃ dhyānaṃ dhyānavido viduḥ ||

samatvabhāvanānityaṃ jīvātmaparamatmānoḥ |
samādhiḥ kathito devi sarvatantrasamanvitaḥ ||

dha * * * vatyaṅgulāyāṃ śarīramubhayātmakam |
gudadhavānte tu * skandhamutsedhaṃ dvāṅgulaṃ viduḥ ||

tasya dviguṇavistāraṃ vṛttākāreṇa saṃsthitām |
nāḍyantatra samudbhūtā mukhyāntisraḥ samīritāḥ ||

iḍā vāme sthitā nāḍī citra sā yogināṃ śubhā |
brahmarandhraṃ vidustasyāṃ padmasutranibhaṃ priye ||

ādhārañca vidustatra sarvatantrasamanvitam |
divyamargmidaṃ prāharamṛtānandalakṣaṇam ||

iḍāyāṃ cintayeccandraṃ piṅgalāyāṃ divākaram |
suṣumnāyāntu deveśi tāvubhau cintayet tanau ||

agnisomātmikā nāḍī suṣumnā tantrasammatā |
ādhārapadmamadhyahnaṃ? trikoṇamatisundaram ||

jyotiṣāṃ nilayaṃ tacca kathitaṃ padmayoninā |
tatra vidyullatākārā kuṇḍalī paradevatā ||

pariṣkṛrati dehe'smin suptāhisadṛśākṛtiḥ |
(p. 12) vibharti kuṇḍalī dehamātmānaṃ haṃsamantrataḥ ||

haṅkāravarṇasambhūtā kuṇḍalī kulanāyikā |
gamanāgamane mantraṃ haṅkāraṃ laṅkareṇa ca ||

kathitaṃ bījamantrasya kuṇḍasyāstatra sammatam |
haṃsaprāṇāśrayo nityaṃ prāṇanāḍī pathāśrayaṃ ||

ādhārādvahate vāyuryathāvat sarvadehinām |
dehaṃ prāpya sunāḍībhiḥ prayāṇaṃ kurute vahiḥ ||

dvādaśaṅgulamātreṇa prāṇasya puruṣastataḥ |
vāyurūpeṇa jīvo'sau sarvajño vyāpakaḥ smṛtaḥ ||

mulādhārāt sahasrāraṃ vyāpya tiṣṭhati kuṇḍalī |
suṣumnā madhyadehe ca sukṣmāt sukṣmasvarūpiṇī ||

vāyusvarūpā sahitā vāyumāsthāya tiṣṭhati |
āyāti yāti satataṃ kuṇḍalī paradevatā ||

ramye mṛdvāsane puṇye paṭājinakuśottare |
svastikāsanamāsthāya yogamārgaparo bhavet ||

jñātvā bhūtodayaṃ dehe yathāvat prāṇavāyunā |
śaktirūpāṃ dhyāyedvāme pārśve nābhau sadā priye ||

piṅgalāyā maheśāni śambhurūpaṃ divākaram |
candrarūpāṃ vāmanāḍyāṃ śivānīṃ cintayeddhiyā ||

bhūtātmake tu dehe'smin sarvabhūtodayaṃ śṛṇu |
cintayedvāyunānena sarvasiddhāptaye sudhīḥ ||

kiṃ rājyairasadālāpairṣatrāyurvāyatāmiyāt |
śvāsasaṃharaṇānnāḍyā gatiṃ teṣāṃ vicintayet ||

dhyātvātmakamidaṃ dehaṃ poṣayecchambugehinī |
daṇḍākāragatirbhūmestosvasya pu* kāmatā ||

ūrddhāgatiḥ pāvakasya vāyotiryak gatiḥ smṛtā |
gatirvyomnorbhavenmadhyā sarvatantrasamanvitā ||

dhyātvātmakamidaṃ dehaṃ poṣayedvāyurūpiṇī |
tvaci sthitā mahāmāvā asṛk sthitā śivā śubhā ||

tathā māṃsa sthitāṃ devī tathā medaṃ sthitā satī |
asthi sthitā śivapatnī sā majjārāṃ śambhusundarī ||

śukrasthā vāyurūpā ca tathā prāṇātmikā smṛtā |
jīvaprāpātmikā nityā sarvakṣetreṣu saṃsthitā ||

māraṇādiṃ prakūrvīta bhūtānāmudaye sudhīḥ |
vicintya cātmāno dehe gatistasya priye sadā ||

varaṇerudaye kuryāt stambhanaṃ sarvasammatam |
śāntikaṃ pauṣṭikaṃ toyasya samaye priye ||

māraṇaṃ kurute śatroragnerudayayogataḥ |
vāyostu udaye kuryāt stambhanaṃ sarvasammatam ||

atha uccāṭanaṃ kuryāt sarvatantrasamanvitam |
kṣetrādināśanaṃ kuryāt ākāśasyodaye sudhīḥ ||

āsuryodayamārabhya yāvadvai ghaṭikādvayam |
evaṃ krameṇa vijñāya ṣaṭkarmaṣu vicintayet ||

ādhāya vāyunakṣatraṃ yogamevaṃ vicintayet |
mārutaṃ cintayeddehe dhyānayogena dehikaḥ ||

dhyātvā vāyuṃ svadehe tu cintayet paradevatām |
nādaḥ saṃjāyate kṣetre vāyunā parameśvari ||

mattabhṛṅgasamaścādau tathā vaṃśīdhavaniṃ śrutaḥ |
tadā ghaṇṭāsvano jātastadā meghasvanantataḥ |

(p. 12b) evamabhyasatastasya nāsti śokādidoṣajam |
bhayaṃ tasya bhavet siddhiḥ sarvasiddhiranuttamā ||

nādo bhavet tato binduścandrasuryātmakaḥ smṛtaḥ |
binduṃ nādātmakaṃ kecidvadanti munimattamāḥ ||

bindunādātmakaṃ sarvaṃ carācaramidaṃ jagat |
binduḥ pumān bhavennādaḥ strīrūpaḥ sarvasammataḥ ||

jagatāṃ kāraṇaṃ nādaḥ kathitaḥ padmayoninā |
binā maithunadharmeṇa na siddhiḥ syāt kathañcana ||

haṃsau tatra samudbhūtau puṃstriyau tantrasammatau |
haṃmantre puruṣaḥ proktaḥ sakāraḥ prakṛtiḥ smṛtā ||

tavimau sakalaṃ viśvaṃ vyāptau tat kuṇḍakena ca |
tadā tadbhāvamāpnoti tadā so'hamiti smṛtaḥ ||

sa eva paramaṃ brahma kuṭastho jagadaṅkuraḥ |
sarve devāstathāvedā digvātādyādarantathā ||

truṭyādikālakalpāśca tattaddevastadātmakaḥ |
yasmiṃśca praṇayaṃ yānti vināśaṃ jagadīśvari ||

yasmin sṛṣṭiḥ sadodbhūtiryasminnadyāpi jāyate |
sa evaṃ paramaṃ brahmaso'hastāvena jāyate ||

sahavarṇo bindupāthasaktivarṇaṃ diśesmudā |
praṇavaṃ sarvatantreṣu kathitaṃ padmayoninā ||

parānandamayaṃ brahma śabdabrahmavibhūṣitam |
ātmano dehamadhye tu sarvatantrātmakaṃ priye ||

cintayedvidhinānena brahmaviṣṇuśivātmakam |
jagatāṃ kāraṇaṃ proktaṃ vedamantrasya kāraṇam ||

gāyatrī praṇavañcaiva sarvatantreṣvayaṃ vidhiḥ |
gāyatrī praṇavasyātha mantrārthaṃ brahmaṇā purā ||

caturvedeṣu śāstreṣu na niṣṭhātaḥ purogataḥ |
samādhiyogametaddhi kathitaṃ padmayoninā ||

samādhau cintayeddevīṃ bhūtaśuddhyādikaṃ diśet |
nyāsajālaṃ vidhāyātha samādhau pūjayet sadā ||

samādhau yādṛśaṃ kuryāt pūjanaṃ jalatarpaṇam |
vāhye tu tādṛśaṃ kuryāt śaṅkareṇa ca bhāṣitam || ||

ataḥ paraṃ karmayogaṃ vakṣyāmi śṛṇu śaṅkari |
āśramaṃ vividhaṃ tatra kathitaṃ padmayoninā ||

brāhmaṇāḥ kṣatriyā vaiśyāḥ sarvatantrādhikāriṇaḥ |
karmādhikāriṇaste tu sarva tantrādhikāriṇaḥ ||

ye cānye saṅkarāḥ proktā atha śudrā maheśvari |
te sarve karmakartuṇāṃ sevakaḥ parikīrtitāḥ ||

teṣāmarddhaphalaṃ labddhā modate divi devavat |
na śudrāya mataṃ dadyāt preṇavaṃ vedavādhitam ||

na mantraṃ mantrayogañca tathā mantrāṅgitāḥ punaḥ |
na śūdrebhāstathā strībhyaḥ pradadyāt sādhakaḥ sadā ||

valāmbā yadi vā kuryāt sarvakarmāntaraṃ sadā |
tadā svargāt patantyeva rakṣaṇāt saikataharmyavat ||

devapujādikaḥ karma vakṣyami śṛṇu sundari |
prathamaṃ tatra vakṣyāmi lakṣaṇaṃ guruśiṣyaṣoḥ ||

sarvaśāstraparo dakṣaḥ sarvaśāstrārthavit sadā |
yuvakaḥ sundaraḥ sāṅgaḥ kulīnaḥ śubhadarśanaḥ ||

jitendriyaḥ satyavādī brāhmaṇaḥ śāntamānasaḥ |
pitṛmātṛhite yuktaḥ sarvakarmaparāyaṇaḥ ||

(p. 13) āśramī deśasthāyī ca gururecaṃ vidhīyate |
śivānte tādṛśo jñeyaḥ sādhanaḥ sarvasammataḥ ||

kathitaṃ yāgale pūrvaṃ tava prītyā niveditam |
atha bhakṣyaṃ pravakṣyāmi śṛṇuṣva kamalānane ||

annaṃ dugdhaṃ tathā taruṃ pāyasaṃ pupasupakam |
navanītaṃ phalānye ca guḍapāyasasaṃ yutam ||

sarvāṇi phalapuṣpāṇi bhakṣayecca vidhānavit |
lasunaṃ guñjanaṃ nimbamasuraṃ śuraṇaṃ tathā |

jambīraṃ nakucaṃ kāṃsyaṃ alābumayathuṃ tathā |
bījamāṃsaṃ tathā māṃsaṃ lākañcaiva palāṇḍukam ||

āmiṣaṃ raktaśrākādīn tāmbulañca alātakam |
tālagarjunamuṣitaṃ dugdhaṃ braṣṭādikañca yat ||

kārṣikañcaiva ṣadbhraṣṭaṃ haviṣo parivarjayet |
kucelañca tathā tailamāmlañca nakhalomakāḥ ||

abhāṅgamasadālāpaṃ haviṣyālī vivarjayet |
atha devyā mataṃ vakṣye puṣpāṇi śṛṇu pārvati ||

tulasyau paṅkajau jātyau ketakyau karabīrakau |
śastāni vaśa? puṣpāṇi tathā raktot palāni ca ||

utpalāni nalinyāni kahlārakusudāni ca |
mālatī kumudāṅgāra-nandyāvarṇādikāni ca ||

palāśapaṭalāveḍrethavalāvaṭakāni ca |
alokodtavabilveṣu karṇikārodtavāni ca ||

etānyanyāni tantre'smina puṣpāṇi santi vai priye |
nānādeśodbhavāni syuḥ sarvakālodbhavāni ca ||

dalāni caiva puṣpāṇi dadyādevairviśeṣataḥ |
atha puṣpaṃ pravakṣyāmi karmayoge maheśvari ||

śṛṇuṣva parayā bhaktyā mathoktaṃ brahmaṇā purā |
kamale karavīre deve kumude tūlasīdvayam ||

jātīdvayaṃ ketakī dve kahlāraṃ? campakotpalam |
kundamandārapanāgapaṭalānāgacampakam ||

aruṣkaraṃ karṇikāraṃ pārvantī navamalpikā |
saugandhikaṃ sokavaṇḍaḥ palāśāśokamajjakā ||

dhusturaṃ varjakaṃ nimbamarjanaṃ maṇipurakam |
sindhuvāramapāmārgaṃ kālapuṣpaṃ nikāmajam ||

vyāghrāṭakaṃ damanakaṃ maruvakaṃ tataḥ param |
lavaṅga-jala-karpuraṃ tagarañca javāṃ tathā ||

bilvapuṣpaṃ droṇapuṣpaṃ kāmarājaṃ suhoḍakam |
dalāni karabīrāṇi jalasthāni sthalāni ca ||

girijyāni deśajyāni nānāpuṣpāṇyataḥ param |
kathitaṃ sarvatantreṣu viśvasāre viśeṣataḥ ||

kavyakāruṣkarākhyāmalaka ḍumburo jambusaṃjñaka |?
khadira kṛṣṇalāpā ca puṣpāṇaḥ nāgarauhiṇau ||

palāśaplakṣamāmrāka vikṣārjuna vikakṣatā |
vañjulo vikalaḥ sajjo bandhukapanaśārkakau ||

śamaī kadamba nimbāmra madhugandhādināṅghripā |
āyuṣkāraḥ śrīkāmaśca kadācicchedaṣennahi ||

e?ṣu vṛkṣebu deveśi śivaḥ sākṣāt sadā sthitaḥ |
(p. 13b) atha sthānaṃ pravakṣyāmi karmayogena pārvati ||

ayodhyā mathurā māyā kāśī kāñcī avastikā |
dvārakā ca haridvāraṃ tathā godāvarī priye ||

setubandhaśca sarayuḥ kurukṣetraṃ gayā tathā |
hradaṃ dvaipāyanaṃ nāma survārukamataḥ param ||

rohitāścaṃ śoṇabhadraṃ viṣṇoḥ pādyanvitāṃ gayāṃ |
phalguñcaivodīcī sthānaṃ kañcanañca tataḥ param ||

mānasarovarañcaiva tathā vindheśvaraṃ priye |
kailāśañca bhṛṇḍapuraṃ mandarañca himālayam ||

carmannatī vetravatī bāhū dāsurasā tathā |
daśāśvamedhasambhūtaṃ prayāgaṃ pūlahāśrayam ||

yamunāṃ candrabhāgāñca gaṅgāñca panasaṃ tathā |
jālandharaṃ vadarikāṃ tathācaiva sarasvatīm ||

saṅketāśramamityuktaṃ kapilasyāśrayaṃ tathā |
purobodhaṃ vyāsanīñca tathā caiva priyambadām ||

kāmarūpañca gokarṇaṃ vakāryā sahitaṃ priye |
guhyakanyāśranaṃ devi naṭikālayameva ca ||

hāṭakācalakañcaiva ekaliṅganadasya ca |
gandhamādanaṃ kimpuruṣaṃ durgāpīṭhaṃ tataḥ param ||

purāṇabhāratādināmālayaṃ tulasītalam |
gosthānaṃ bilvamūlañca nijakhātajalāśayam ||

devatākhātakaṃ sthānaṃ nadīdīraṃ tataḥ param |
devasthānaṃ śmaśānañca kulavṛkṣasya mūlakam ||

devatāyatanañcaiva śivasyāśramameva ca |
anyānapi maheśāni bhārate yaṃ prakīrtitam ||

purāṇe yāmale tantre anyeṣu yat prakīrtitam |
siddhāśramaṃ sakalañca saptasāgarakaṃ tathā ||

gaṅgādvārañca gaṅgāñca gaṅgāsāgarameva ca |
saptagodāvarīñcaiva nāradaśyāśramaṃ tathā ||

vede rāmāyaṇe proktaṃ yāni tīrthāni bhāvini |
dīkṣāṃ maṅgalakārvyañca śālagrāmāntikaṃ diśet ||

sthānānye tāni deveśi kathitāni manīṣibhiḥ |
mīkṣāmaṅgalakāryeṣu sarvatra vidhiriṣyate ||

bhairavaṃ bhairavagaṇaṃ vāntvīśaṃ? pūrvato'rcayet |
mantreṇānena deveśi praṇavādinamo'nvitam ||

nānopahāravalibhiryāvakādyairalaṅkṛtam |
oṃ tīkṣmadaṃṣṭraimahākāya kalpāntadahanopamaḥ ||

bhairavāya namastubhyaṃ anujñāṃ dātumarhasi |
gṛhna gṛhna valiṃ deva svakīyagaṇasaṃvṛtaḥ ||

sarvopadravavighnāni nāśaya tvaṃ sureśvaraḥ |
yajñakuṇḍaṃ pravakṣyāmi śṛṇuṣva kamalānane ||

kuṇḍamaṣṭavidhaṃ proktaṃ sarvatantrasamanvitam |
caturasraṃ yonimarddhacandraṃ trāsrañca vartulaṃ ||

ṣaḍasraṃ paṅkajākāramaṣṭasraḥ tantrasammatam |
caturasraṃ catukoṇaṃ sarvatantrasamanvitam ||

arddhacandrānabhaṃ kuṇḍamarddhacandraṃ vidurvudhāḥ |
trikoṇaṃ tryasramuddiṣṭaṃ sarvatantrasamanvitam ||

vartulaṃ vartulākāraṃ ṣaḍasraṃ ṣaṭkasaṃyutam |
aṣṭakoṇeṣutaṃ kuṇḍaṃ aṣṭāsraṃ parikīrtitam ||

ekahastamite bhumau kuṇḍaṃ kuryādvidhānataḥ |
caturasraṃ bhavet kuṇḍaṃ sarvatantrasamanvitam ||

(p. 14) koṇāyutaṃ kuryāt sutraṃ ṣattu dīrghaṃ pradṛśyate |
tadeva tadvitastaṃ syāt sarvatantrasamanvitam ||

evaṃ dvadaśakaṃ yāvat tāvat kuṇḍaṃ vinirmayet |
kau pṛthivyāṃ yadātīnaṃ dṛśyate sumanoharam ||

tasmāt kuṇḍaṃ samākhyātaṃ sādhakānāṃ hitāya vai |
parimāṇamite bhūmau kuṇḍaṃ kuryādvidhānataḥ ||

kuṇḍāṇāṃ yādṛśaṃ sānaṃ tādṛśaṃ khananaṃ smṛtam |
trisutrī karaṇaṃ kuryāt mūlamadhyāgradeśake ||

sundaraṃ vidhinā kuryāt sādhakasya manoharam |
kuṇḍāṇāṃ mekhalāstisraḥ sarvatantrasamanvitāḥ ||

ekāṅgulāntaraṃ kuryāt mekhalā sumanoharā |
daśahastastu yāvat syāt tāvat kuryādvidhānataḥ ||

ekaikāṅgulamānena krameṇa parivarddhayet |
mekhalā surakāryā sā sādhakasya manoharā ||

ekāṅgulaṃ dvāṅgulañca tryaṅgulañca krameṇa tu |
varddhayedvidhinānena śaṅkareṇa ca bhāṣitam ||

kuṇḍasya sammukhe dadyāt yonintāṃ sumanoharam |
yonyagrantu krameṇaiva paramātreṇa varddhayet ||

hastāddhastānmahādevi ṣavadvitayamānataḥ |
sarandhraṃ kurute yoniṃ sarvatantrasamanvitām ||

ṣāvān kuṇḍasya khananaṃ tadantaṃ yonirandhrakam |
tadante nirmayet padmaṃ sundaraṃ sumanoharam ||

kuṇḍamadho tu kurvīta khanano'pi ca sarvataḥ |
kiñcit tiryak krameṇaiva pūrṇamuttarkaṃ punaḥ ||

aśvaśyapallavākārāṃ yoniṃ kuryādvidhānataḥ |
sundaraṃ sadṛśaṃ kuryāt yathā dṛṣṭimanoharam ||

caturasraṃ kṛte kṣetre sarvaṃ kuṇḍaṃ vinirmayet |
kuṇḍantu yādṛśaṃ kuryāt tādṛśī mekhalā smṛtā ||

hastasya kathitaṃ mānaṃ caturviṃśati cāṅgulam |
yavāṣṭakairaṅgulaṃ syāt sarvatantrasamanvitam ||

kuṇḍānāṃ yādṛśaṃ mānaṃ khananaṃ tādṛśaṃ smṛtam |
tadarddhaṃ vā khanet kuṇḍaṃ sarvatantrasamanvitam ||

śatahome hastamātraṃ hastamātraṃ sahasrake |
ayute tu dvihastaṃ syād ka?staṃ vā parikalpayet ||

caturhastantu lakṣe syād dvilakṣe dviguṇaṃ smṛtam |
ṣaḍ hastaṃ daśalakṣe syāt koṭyāmaṣṭakaraṃ smṛtam ||

ekahastamitaṃ kuṇḍamekalakṣe vidhīyate |
lakṣantu daśakaṃ yāvat tāvaddhastena varddhayet ||

daśahastamitaṃ kuṇḍaṃ koṭīhome vidhīyate |
kalau naiva maheśāni mahāyajñasya sambhavam ||

mahāhome kṛte lokā aśvamedhamavāpnuyuḥ |
sarvasiddhikaraṃ kuṇḍaṃ caturasraṃ maheśvari ||

pūlra?pradaṃ yonimuṇdamarddhacandraṃ dhanāvaham |
śatrukṣayakaraṃ trāsraṃ vartulaṃ śāntikarmaṇi ||

ṣaḍasraṃ māraṇe proktaṃ puṣṭidaṃ padmamuttamam |
rogopanāśanaṃ kuṇḍaṃ caturasraṃ maheśvari ||

* * * * * * * * maṣṭāsraṃ sarvasammatam |
viprāṇāṃ caturasrañca rājñāñca vartulākṛtiḥ ||

vaiśyānāmarddhacandraṃ hi sarvatantrasamanvitam |
caturasrantu sarveṣāmiti * * * sarasammatam ||

kuṇḍasya rūpaṃ jānīyāt paramaṃ prāta *rvapuḥ |
(p. 14b) prācyāṃ śiraḥ samākhyātaṃ hṛdi dakṣiṇasaumyayoḥ ||

kuṇḍantu udaraṃ jñeyaṃ yonipādau tu paścime |
evaṃ kuṇḍaṃ vijānīyāt sarvatantreṣu gopitam ||

nityaṃ naimittikaṃ karma sthaṇḍile parikalpayet |
bālukābhirvinirmāya ṣāvadaṅgulamānakam ||

evaṃ bahūvidhaṃ devi tantre tantre nirūpitam |
nānāvarṇaiścitravarṇaiścitritaṃ sumanoharam ||

guṇḍīkakaṇṭhasamāyuktaṃ mṛgapādādisaṃyutam |
vārahoṣṭramṛgoṣṭrañca gajoṣṭrakurmameva ca ||

hastikumbhasamāyuktaṃ evaṃ kuryādvidhānataḥ |
evaṃ śruvaṃ vijānīyāt maṇḍalāni tataḥ param ||

maṇḍalaṃ caturvidhaṃ proktaṃ sarvatantrasamanvitam |
pañcājaṃ navanābhañca sarvatobhadrameva ca ||

laghusarvatamākhyātaṃ sarvatantrasamanvitam |
caturasraṃ kṛtaṃ kṣetraṃ samabhāgasamanvitam ||

pañcadhā vā caturddhā vā catuṣkaṃ madhyadehake |
sambhāgena kurvīta caturdikṣu vidhānataḥ ||

tanmadhye vilikhet padmaṃ sundaraṃ sumanoharam |
kiñjalkasahitaṃ veśyaṃ sāṣṭapatraṃ sakarṇikam ||

padmādvahirbhavet piṭhaṃ caturdikṣu vidhānataḥ |
vīthikā paṃktiyuktena bhāvaśobhopaśobhitam ||

vidhinā vilikhenmaṇḍalaṃ sarvatantrasamanvitam |
nānācurṇaiḥ puraṣet taṃ vidhinā sādhakaḥ sadā ||

rañjayet pañcacurṇena maṇḍalaṃ sumanoharam |
pītaṃ haridracurṇañca śuklaṃ śāliasamudbhavam ||

kauśambhaṃ lavaṇaṃ proktaṃ kṛṣṇaṃ dagdhapulākajam |
athavā nīlacūrṇaṃ syāt kṛṣṇavarṇamudāhṛtam ||

bilvādipatrajaṃ śyāmamityuktaṃ pañcavarṇakam |
nānācurṇena tat padmaṃ racayedvidhināmunā ||

karṇikāṃ pītavarṇena keśarāṇyaruṇena ca |
śuklāani patravarṇāni agraraktā samīritā ||

upaśobhā pātavarṇena satvāni śyāmalena ca |
athavā raktavarṇena racayet karṇikāṃ sudhīḥ ||

yatra tatra yathāsthāne padmaṃ tat racayet kramāt |
sundarārthamidaṃ proktaṃ sarvatantrasamanvitam ||

pīntu? tatra saṃproktaṃ padmāni śuklasambhavam |
dvārāṇi śuklavarṇāni śonaraktā samīritā ||

upaśobhā pītavarṇā koṇāni aruṇāni ca |
pīṭhādanantaraṃ dadyāllatikā kalpasaṃjñakā ||

nānavarṇena sā kāryā phalapuṣpasamanvitā |
sarvatra samabhagena maṇḍalaṃ racayet sudhīḥ ||

sarvāṇi dṛśyate yasmāt tantrāṇi sumanoharam |
rākṣasaṃ pūjayet pūrve vāstvadhīśaṃ viśāladhīḥ ||

kṛtena yena mantrajño dīkṣāyāḥ phalamaśnute |
rākṣasaṃ vāstanāmānaṃ hatvādhiṣṭhāya tattanum ||

ghoradaṃṣṭraṃ mahākāyaṃ piṅgākṣañca trilocanam |
kapālakhaṭṭāṅgadharaṃ svakīyaguṇasaṃyutam ||

gujayedgandhapuṣpādyai raktamāṃsādisaṃyutaḥ |
tasyājñāñca purā kṛtvā vāstuyāgaṃ vidhīyate ||

sarvato bhadrakaṃ nāma kathitaṃ padmayoninā |
upaśobhāṃ parityajya laghu sarvatra nāmakam ||

(p. 15) caturasraṃ bhuvaṃ kṛtvā samabhāgena deśikaḥ |
navapadmaṃ likhet tatra vidhinānena pārvati ||

sundaraṃ sadṛśaṃ kuryāt nānāvarṇena deśikaḥ |
navalābhamidaṃ proktaṃ maṇḍalaṃ sarvasiddhidam ||

catuṣkoṇe diśi madhye likhet padmaṃ sulakṣaṇam |
pañcanābhamidaṃ proktaṃ maṇḍalaṃ sumanoharam ||

yena tena prakāreṇa devapujāvidhānake |
avaśyameva kartavyaṃ maṇḍalaṃ vidhināmunā ||

tadā bhavati sā devī suprītā bhavasundarī |
sarvato dṛśyate bhadraṃ sarvatobhadrasaṃjñakam ||

nānācūrṇena saṃyuktaṃ maṇḍalaṃ sarvatantrake |
atha vakṣo maheśāni vāstuyāgaṃ suśobhanam ||

sarvamaṅgalakāryeṣu vāstuyāgaṃ deśet purā |
pṛthivīṃ praṇamedādau mantreṇa nena deśikaḥ ||

oṃ sarvaratnasamakīrṇe vasudhe sindhumekhale |
siddhiṃ dehi jaganmātaḥ sarvabhīṣṭaphalāptaye ||

cāstayāgaṃ vināa devi na karma kiñcidācaret |
caturasraṃ bhuvaṃ kuryāt samarekhā śitā śubhā ||

karṇasutramidaṃ dadyāt samabhāgena deśikaḥ |
nānāvarṇaiḥ samārekhā sundarī sumanoharā ||

rañjaret pañcavarṇena vidhinānena deśikaḥ |
pūjayet tatra tān devān yathā bhāgena deśikaḥ ||

yathoktavidhinā devān yathāsthāne ca deśikaḥ |
pūjayedvidhinānena gandhapuṣpādicandanaiḥ ||

nālopahāravalibhirnnānānnaiḥ pupaśṛpakaiḥ? |
pūjāyadvidhinā dhīmān dhūpadīpānnavāribhiḥ ||

brahāṇaṃ pūjayet tatra madhyakoṣṭhacatuṣṭaye |
dikcatuṣ.ke tu pūrvādi pūjayedvidhinā tataḥ ||

pūjayet parayā bhaktyā sarvakāryārthasiddhaye |
dvau dvau kṛtvā yajeddevi sarvasiddhiphalāptaye ||

arcayeddikṣu pūrvādi kramato vidhinā ta *? |
devasādhakayormadhye tat sarvaṃ kathitaṃ priye ||

aryāmanaṃ vivastantā? tathā mitramahādhavam |
pūjayedvidhinā pūrvaṃ yathoktenaiva sādhakaḥ ||

vahnyādi koṇārddhadvandveṣu pūjayet paritaḥ sudhīḥ |
sāvitrāṃ savitārañc śukramindrayamaṃ punaḥ || 

rudraṃ rudravanañcaiva āpaṃ āpyāpavatsakam |
tat karṇasutrasyo bhayataḥ koṣṭheṣu paritaḥ punaḥ ||

pūrvādiṣu krameṇaiva pūjayedvidhināmunā |
sarvaṃ śuddhaṃ cāryāmanaṃ jambhakaṃ nipipitsakam ||

arcayeddikṣu pūrvādi tataḥ koṣṭāvasārake |
īśānādyairaparjanyo jayastaḥ śatrubhāṣkaraḥ ||

sadyovṛvāntarīkṣaśca tataḥ pūrve yajet sudhīḥ |
agnipuṣā ca vitatho yamaśca graharakṣakaḥ ||

gandharvabhuṇḍarāṇau? ca mṛgaśca dakṣiṇe yajet |
nimati dvauvārikaśca sugrīvavaruṇastathā ||

puṣpadantā sureśeya raugaupratāgdiśistitā? |
vāyurnāgaśca mukhyaśca somo bhalāṭa eva ca ||

maṅgalādhyo dityaditī somasya diśi saṃsthitāḥ |
(p. 15b) evaṃ bahūvidhānena gandhapuṣpānnāvāribhiḥ ||

pūjayet parayā bhaktyā brahmaṇā bhāṣitaṃ purā |
nānāvarṇaiścitravarṇaiścitritaṃ maṇimaṇḍalam ||

vitānapatramālādau ra *?ṅkuryādvidhānataḥ |
patākābhirdhvajaṃ kuryāccaturdikṣa manoharam ||

aṣṭau kumbhānaṣṭadikṣu maṇḍape racayet sudhīḥ |
ācāryākuṇḍaṃ kurvīta madho vidividhānataḥ ||

jātāṅkurāṇi kurvīta tatra tatra caturdiśi |
pālikā pañcamukhyaśca savaviśca tataḥ kramāt ||

ṣoḍaśadvādaśāṣṭābhiraṅgulīṣu kramādimāḥ |
sugandhitoyapurṇena jātāṅkuramudāhṛtam ||

sudhāvījena bījāni niḥkṣipet tatra sarvataḥ |
ācāryaṃ vidhinā kuryāt sarvaśāstrārthapāragam ||

śyāmākamāyakandhuśca brīhayaḥ sarvasammatāḥ |
dīkṣāyāḥ saptame pūrvadivase saṃyataḥ sadā ||

saptarātriṣu kūrvīta pūjanaṃ sarvadevatāḥ |
nānopahāravalibhiḥ pūjayet parameśvarīm ||

praṇavādyairnamo'ntaiśca pūjayet parameśvarīm |
bhūtāni pitaro yakṣā nāgā brahmā śivo haviḥ ||

krameṇa pūjayet sarvān saptarātriṣu deśikaḥ |
saptānāmapi rātrīṇāṃ devatā sarvasammatā ||

upahāraiḥ pūjayet tāna tāni vakṣyāmi pārvati |
lājābhiḥ pūjayedbhūtān gandhapuṣpādi candanaiḥ ||

bhūtādhipaṃ bhūtagaṇaṃ bhūteśañcā krmeṇa tān |
ti?laharidrādadhiśaktubhiḥ pūjayedupahārakaiḥ ||

taṇḍulān tilasaṃmiśrān sānnapuṣpaiḥ prapūjayet |
pitṝṇāṃ pūjayennityaṃ kathitaṃ padmayoninā ||

karambhajālāyakṣebhyo nārikelodakānvitam |
guḍedekaṃ guḍānnañca nānārasasamanvitam ||

dadhidugdhaṃ pāyasānnaṃ yadyacca priyatā mahat |
viṣṇave vinivedyotha sarvasiddhiṃ labhennaraḥ ||

tadālokeśvarebhāśca pūjayet karmasiddhaye |
mātṛkāḥ pūjayet tatra gauryādyāḥ sarvadevatāḥ ||

gaurī padmā śacī medhā sāvitrī vijayā jayā |
devasenā svadhā svāhā śāntiḥ puṣṭirdhṛtiḥ kṣamā ||

ātmadevatā kuladevatā pūjayet kramataḥ sadā |
gaṇeśādyāḥ pūjayet tā kṣamasveti kramādvadet ||

vasordhārā tadā deyā sarvavighnavināśikā |
pūjayet parayā bhaktyā dvāroparicaraṃ rudhaḥ ||

tadā nāndīyudhaśrāddhaṃ kuryācca vidhināmunā |
pitaraṃ pitāmahañcaiva tathaiva prapitāmaham ||

jīvite pitari kuryāt śrāddhaṃ tat pitṛpūrvakam |
mātāmahaṃ pramātāmahaṃ vṛddha pramātāmahantataḥ ||

ṣaṭpiṇḍaṃ prakṣipeddevi anuddiśya svaśaktitaḥ |
nāmagotrānurodhena śrāddhaṃ kuryādvidhānataḥ ||

devatā pūrvakaṃ śrāddhaṃ kuryānnāndīmukhaṃ punaḥ |
puroravomādravasau sarvakāryeṣu devatāḥ ||

sarvadevakrameṇaiva śrāddhe dadyājjalāñjalim |
puṇyāhaṃ vāvayitvā ca sarvakarmasamuddiśet ||

(p. 16) sarvatra sarvakāryeṣu gaṇeśaghaṭapūrvakam |
gaṇeśaṃ savitārañca śivamataḥ param ||

viṣṇuñca pūjayed yatnāt sarvakāryārthasiddhaye |
lakṣmīṃ sarasvatīṃ gaṅgāṃ yamunāṃ vighnanāśinīm ||

dikpālān diggajān devān ṛṣīn maṇigaṇāṃstataḥ |
vāsarāṇi tithiryogān karaṇāni ca pārvati ||

pūjayet parayā bhaktyā sarvatantrasamanvitā |
tadagniṃ prajvalet kuṇḍe vidhinānena deśikaḥ ||

pūrvoktakuṇḍavargeṣu krameṇaiva susādhakaḥ |
prajvaledvidhinā vahniṃ mantravācanapūrvakam ||

mūlamantreṇa taṃ kuṇḍaṃ saṃkuryādvidhināmunā |
yasya lokasya yaṃ mantraṃ dadyācca vidhinā guruḥ ||

taṃ mūlamantraṃ vijñeyaṃ sarvatantrasamanvitam |
athavā kathayṣye'haṃ śṛṇuṣva kamalānane ||

kavacenāstremantreṇa taṃ kuṇḍaṃ khananaṃ smṛtam |
prokṣayet taccaraṇenaiva sarvatantrasamanvitam ||

pāntaṃ halaṭasamāyuktamantramantraṃ vidurbudhāḥ |
śivabījaṃ samuddhṛtaya ṣaṣṭhasvarasamanvitam ||

bindunādasamāyuktaṃ kavacaṃ parikīrtitam |
māyābījañca taṃ bidyāṃ mahākālavaco yathā ||

māyābījena astreṇa samaṃ kuryādvidhānataḥ |
lajjābījena taṃ kuṇḍaṃ lepanaṃ parikīrtitam ||

śāntaṃ vahnisamāyuktaṃ nādabinduvibhūṣitam |
lajjābījamidaṃ proktaṃ sarvatantrasamanvitam ||

māyābījena astreṇa taṃ kuṇḍaṃ secayet tataḥ |
tatra rekhā prakartavyāstisraḥ tisraḥ krameṇa tāḥ ||

prāgagrā udagagrāstaḥ sarvatantrasamanvitāḥ |
yāvān kuṇḍasya vistārastāvān tāḥ samabhāgatāḥ ||

kuśena kuśamūlena samabhāgena deśikaḥ |
tāḥ kurvyānmūlamantreṇa kavacena tathā priye ||

athavā kavacenaiva śikhāṃ kuryādvidhānataḥ |
prāgagrāṇāṃ smṛtā devā mukundeśapūrandarāḥ ||

rekhāṇāmudagrāṇāṃ brahmavaivasvatendavaḥ |
pūjayedgandhapuṣpādyaiḥ kuṇḍābhāntaradeśake ||

rekhāsu pūjayeddevān tataḥ ṣaṭkoṇamārabhet |
kuṇḍasya madhye kurvīta ṣaṭkoṇamatisundaram ||

tatrāpi pūjayedagnimāvāhanapūraḥsaram |
sarvatra praṇaveṇaiva kavacenaiva pārvati ||

saṃskuryāt tathā rekhāḥ sarvatantrasamanvitāḥ |
vāgīśvarīmṛtusnātāṃ tataḥ sukṣmasvarūpiṇīm ||

vāgīśvarasamāyuktāṃ śṛṅgārarasikāṃ yutām |
sarvālaṅkārasaṃyuktāmakālajaladopamām ||

nānopahāravalibhiḥ pūjayedgandhacandanaiḥ |
evaṃ dhyātvā pūjayitvā tatrāgnijvalanaṃ diśet ||

caturbhūjaṃ raktavarṇaṃ sarvalaṅkārasaṃyutam |
suryākāntasamudbhūtamathavā lohasambhavam ||

savānasyodbhavaṃ vāpi pāṣāṇasambhavantathā |
mukhataḥ saṃsṛjedvāpi vedamantravidhānataḥ ||

vidyudagnisamudbhūtaṃ yatnādvā ānayet tataḥ |
dvijagehāt tathānīra agniṃ brāhmaṇasaṃyutam ||

saṃskuryādvidhinā caiva manteṇānena deśikaḥ |
(p. 16b) kavacaṃ praṇavādyañca astrāntaṃ mantramuddharet ||

nirastaṃ paravāreḍa prakṣipeddakṣiṇe sudhīḥ |
kravyādāṃśasya tyāgeṣu mantramenaṃ samuddharet ||

śareṇa vahnibījena kavacena maheśvari |
jvālayet kuṇḍamadhye ca taṃ vahniṃ śubhahebhave ||

denumudrāṃ tadā tatra darśayedvahnimurddhani |
astreṇa rakṣayedagniṃ kuṇḍeṣu vidhināmunā ||

kavacenāvaguṇṭhyāpi tataḥ kuṇḍoparibhramet |
praṇaveṇa paribhrāmya vahnibījena pūjayet ||

gandhapuṣpādinā devīṃ tadā vāgīśvarīṃ priye |
kṣālayenmanunānena vahnistatra samanvitaḥ ||

bindunādasamāyuktaṃ sāntaṃ bījaṃ samuddharet |
śivabījemidaṃ proktaṃ sarvatantrasamanvitam ||

tadāgniṃ jvālayet tatra mantreṇānena deśikaḥ |
cit piṅgala daha daha paca yugmamudīryā ca ||

sarvaṃ jñāpaya jāyāntā vahnestatra samanvitaḥ |
candrabījaṃ nāntaryuktaṃ mukhavṛttasamanvitam ||

śivabījaṃ tathoddhṛtā mukhavṛttaṃ niyojayet |
vahnijāyā samudiṣṭā sarvatantrasamanvitā ||

suvarṇavarṇaṃ dyāyedvahnisādhakasattamaḥ |
tato'gniḥ sarvatāṅgeṣu bījādi vinyaset kramāt ||

mūrddhni vajraṃ tathā prāṇapāyuliṅgeṣu deśikaḥ |
cakṣuryugmaṃ nyasejjihvāṃ vahneḥ sarvāṅgasiddhaye ||

bindunādasamārūpa?sādivāntān kramena tān |
ṣaṣṭhasvarasamāyuktān yakārasahitān kramāt ||

jihvā vahnestu vividhā brahmaṇā bhāṣitā purā |
sātvakā rājasā caiva tāmasā sarvasiddhidā ||

vahnimantreṇa sarvatra vinyaset sarvasiddhaye |
hiraṇyā gagaṇāraktā kṛṣṇā ca suprabhā tathā ||

bahūrūpā ca rūpā ca satvakarmasuyojayet |
padmarāgaḥ suparṇā ca tathā ca bhadralohitā ||

lohitā ca tathā śvetā dhūmra caiva karālikā |
rajoguṇayutāḥ sarvāḥ sarvakāryeṣu yojayet ||

viśvamūrtisphuliṅinyo dhūmravarṇo jarā tathā |
lohitā ca karālākhyā kālī ca tadanantarā ||

krūrakarmaṇi saptaitā yojayanti vidhānataḥ |
jihvā sa devatā varṇaḥ śṛṇuṣva haravallabhe ||

guṇavarṇātmikā jihvā kathitā tantravedibhiḥ |
amarāḥ sarvagandharva yakṣagandharva piśācakāḥ ||

sākṣamaḥ saptajihvānāṃ devatāḥ samudīritāḥ |
pūjayedgandhapuṣpādyaiḥ rdhūpadīpāvarādibhiḥ ||

prāṇapratiṣṭhāṃ kurvīta prāṇamantreṇa deśikaḥ |
aṣṭoṅge cāṣṭamantrāṇāṃ vinyaseddeśikottamaḥ ||

mūrddhni aṃśe ca kaṭyāñca pārśvayoḥ kaṭideśake |
hṛdaye vinyasenmantrān sarvatantrasamanvitān ||

jātavedāḥ saptajihvā havāvāhanasaṃjñakaḥ |
aśvodarajasaṃjño'nyaḥ pūrvaviśvanarāhvayā ||

kaumāratejā syāt vimukhastataścāgnimukhaḥ smṛtaḥ |
tārāśraye padāni syurna tāstā vahnimūrtayaḥ ||

aṅguṣādikrameṇa hi vinyasedvidhināmunā |
aṅguṣṭhā tarjanī madhyānāmikā ca kaniṣṭhikāḥ ||

sarvāṅgulikaradvandva pratilomataḥ paraḥ |
(p. 16) āvāhanādikaṃ kṛtvā āsanaṃ parikalpayet ||

vahnaye nama itvyuktaṃ āsanaṃ praṇavādikam |
tadā dhyāyecca taṃ vahniṃ mantreṇānena deśikaḥ ||

rakṣayet parato vahniṃ tattoyaistasta?vedibhiḥ |
vahnibījena deveśi kavacena śubhena ca ||

praṇavena namo'ntena phaḍantena yathāvidhi |
dakṣiṇāvartayogena jalarekhā nivedayet ||

tathā kuśeṣu sarvatra caturdikṣu susādhakaḥ |
mulāgreṇa ca saṃspṛśya pūrvāgreṇa vidhānataḥ ||

svadakṣiṇapramāṇena tataḥ kuryāt paristaram |
kavacena caturdikṣu kuśaprastaraṇaṃ smṛtam ||

sammukhaṃ varjayitvā ca kathitaṃ padmayoninā |
tadā devīṃ tadā devaṃ tataḥ kuryādvisarjanam ||

kṣamasveti ca mantreṇa sarvavedānusārataḥ |
svasthānaṃ gaccha deveśi śaktiyuktaḥ sadāśivaḥ ||

vaiśvānaraṃ jātavedaṃ tadā krayādihāvahaḥ |
lohitākṣapadaṃ kramāt sarvakarmāṇi sādhakaḥ ||

vahnerjāyāvadhirvidyā rephādyā sarvasiddhidā |
mantroddhāramidaṃ vahnerviṃśatyekoṇavarṇakaiḥ ||

āvāhanasya mantro'yaṃ kathitaṃ padmayoninā |
ṣaṭkoṇe kuṇḍamadhye ca jihvāstāḥ pūjayet kramāt ||

gandhapuṣpānnanaivedyairdhupadīpairśca candanaiḥ |
lokapālānaṣṭakunte pūjayet pūrvayogataḥ ||

indraṃ vahniṃ yamaṃ rakṣaḥ varaṇañca nabhaḥsvatam |
svadhāntaṃ pūjayedīśaṃ śastravāhanabhūṣaṇam ||

īśāne tatra brahmāṇaṃ nair-ṛte sarparājakam |
pūjayedāsaneṣvetān sarvakāmārthasiddhaye ||

kṛṣṇavarṇaṃ tathā kṛṣṇaṃ nīlavarṇaṃ tataḥ param |
anantaṃ cintayeddhīmān vahneścaiva caturdiśi ||

vajraṃ śaktiṃ tathā daṇḍaṃ khaḍgapāśaṃ tataḥ param |
dhūmravarṇaṃ śuklavarṇaṃ kṛṣṇavarṇaṃ tataḥ param ||

śuddhavarṇaṃ tathā śuddhaṃ pūjayenmūrddhni yogataḥ |
brahmāṇaṃ raktavarṇañca śuklavarṇaṃ tataḥ param ||

anantaṃ cintayeddhīman vahneścaiva caturdiśi |
vajraṃ śaktiṃ tathā daṇḍaṃ khaḍgapāśaṃ tataḥ param ||

aṅkuśañca gadāṃ śūlaṃ padmaṃ cakraṃ tataḥ param |
dikpālānāmidaṃ proktaṃ mantratantrasamanvitam ||

astrāṇāṃ varavarṇānāṃ vakṣyāmi śṛṇu pārvati |
pītaṃ himābhaṃ śuklābhaṃ bhāsvaraṃ kandavarṇakam ||

nīlañca karabījañca gauraṃ śuklaṃ tataḥ param |
īṣadraktaṃ śvetāruṇaṃ kramataḥ parikalpayet ||

pūjayedvāhanaṃ tatra svasthānena yathāvidhi |
airāvatamajaṃ vāhaṃ naraṃ makarameva ca ||

mṛgamaśvaṃ vṛṣaṃ haṃsaṃ kurmañca deśikaḥ kramāt |
mūlamantreṇa sarvatra kavacena tathaiva ca ||

śruvasya śodhanaṃ kṛtvā ittarasyāṃ diśikṣipet |
astramantreṇa tāṃ shā?līṃ tenaiva saṃskṛtaṃ diśet ||

kuśapatradvayaṃ tatra mūlamantreṇa niḥkṣipet |
homārthaṃ niḥkṣipet tatra ghṛtaṃ mantraṃ samuccaran ||

kuśapatradvayaṃ paścāddhunedvahnau vidhānataḥ |
(p. 17b) hṛdayenaiva mantreṇa kathitaṃ padmayoninā ||

sarvāṅgesaṃmaret tatra vahneḥ sarvasamṛddhaye |
nāḍīṃ prāṇāṃstathā dantān mukhaṃ vā kukṣikarṇayoḥ ||

gaṇḍayoroṣṭhayoragneḥ pāyupasthaṃ kaṭiṃ tathā |
nitambamudaraṃ smṛtvā jānuyugmaṃ kaṭidvayam ||

bhūjadvandvaṃ nasidvandvaṃ jihvā pṛṣṭhaṃ tataḥ param |
stanadvandvaṃ grīvāmūlaṃ lomakūpaṃ tataḥ param ||

tato dhyātvā ghṛtaṃ dadyāt samṛddhaye |
ebhimantrairmaheśāni indrāṇi vinimarddhayet ||

kavacaṃ praṇavenaiva agniśabdaṃ tataḥ param |
svāhāntā kathitā vidyā agnerdakṣiṇayogataḥ ||

tatvabījaṃ samuddhṛtya somāya vahnivallabhā |
vāmalocanato dadyādāhūtiḥ sarvasiddhaye ||

tadāgnīsomābhyāṃ kraṣāt svāhāntāḥ sarvasammatāḥ |
vahnibījaṃ agniṃ ṅentaṃ samuddharet ||

tadāsviṣṭikṛtaṃ krayāt svāhāntāḥ sarvasammatāḥ |
tanmukhe juhūyāddhīmān svāhā sarvasamṛddhaye ||

pūrvabījadvayaṃ smṛtvā ṅe'ntamagniṃ samuddharet |
pratyekena ca pratyaṅgaṃ svāhāntaṃ mantrapūñjakam ||

samuddhṛtya tadā tadyāt agneraṅgasamṛddhaye |
vahnibījena pratyaṅge dadyādāhūtikaṃ kramāt ||

punaḥ punaśca juhūyādvahnibījena sarvataḥ |
pratyekaikāhūtiṃ dadyāt sarvāṅgo'pāṭane budhaḥ ||

mūlamantreṇa tatrāgnau pañcaviṃśāhūtiḥ kṣipet |
vahnidevatayoraikyaṃ cintayedvidhināmunā ||

brahmaṇe sṛṣṭikartre ca tadā dadyāt prajāyateḥ |
oṃkārādyā namo'ntāśca svāhāśaktisamanvitā ||

iḍyagnijvalanaṃ proktaṃ mahākālaṃ mataṃ priye |
atha dravyavidhiṃ vakṣye homārthaṃ mānasaṃyutam ||

karṣamātraṃ ghṛtaṃ proktaṃ tanmānantu payaḥ smṛtam |
pañcāmṛta`nca tanmānaṃ tatsamaṃ madhudugdhayoḥ ||

gavyaṃ yat tat samānaṃ syāt lājādyāmuṣṭisammatā |
brīhayo muṣṭimātrāḥ syuntadvikārastathaiva ca ||

guḍādikaṃ palārddhaṃ syāt sarvatantrasamanvitam |
phalamekaikaṃ saṃsnigdhaṃ patraṃ puṣpaṃ tathaiva ca ||

vṛhatphalaṃ khaṇḍakhaṇḍaṃ yathoktaṃ prāha saṃyuyutam |
anugrāsasamaṃ kuryāt sarvatantrasamanvitam ||

suktipramāṇaṃ lavaṇaṃ maricānyapi viṃśatiḥ |
guggulaṃ tintiḍībījaṃ hiṅguñca tādṛśaṃ smṛtam ||

candanāgurukarpurakasturkasturīkuṅkumāni ca |
sarvatra sarvatantreṣu homamānamudāhṛtam ||

aghorañca tadā dadyāt pratyaghoraṃ tataḥ param |
indrāya padamuddhatya ittarāgraṃ purākṣipet ||

ṣamāṣa? padamuddhatya pūrvāgraṃ varuṇaṃ tathā |
somāra ca tato dadyāt sarvadvāracaturdiśi ||

dakṣiṇāvartuḥyogena āsanaṃ parikalpayet |
(p. 18) tatropari sadā dhyāyediṣṭadevaṃ vidhānataḥ ||

athāṅgahomasānasya phalaṃ vakṣyāmi pārvati |
viaśyānaraṃ sadā dhyāyet samiddhomeṣu pārvati ||

samānamājyahomeṣu dhyāyedvahniṃ vicakṣaṇaḥ |
tanmukhe juhūyāt sarvaṃ home sarvasamṛddhaye ||

karṇahome bhavedyādhirnetre kujokṛtirbhavet |
nāsikāyāṃ manaḥ pīṇdā mastake dhanasaṃkṣayaḥ ||

sarvakāryyeṣu sarvatra mukhe homaṃ diśet sudhīḥ |
agnernāmāni vakṣyāmi śṛṇuṣva kamalānane ||

kāmyakarmasu nityeṣu kuryād yatnena deśikaḥ |
agnestu maruto nāma garbhādhāne vidhīyate ||

candramāḥ puṃsavane jñeyaḥ pauṣṭike śṛṅganāmakaḥ |
śīmante maṅgalo nāma pragalbho jātakarmaṇi ||

nāmnā vai pārthivo vahniḥ prā'sane śucinastathā |
satyanāmā ca cuḍāyāṃ bratoddeśe samudbhavaḥ ||

gomedhe dhṛryanāmā ca vivāhe yojakaḥ smṛtaḥ |
sarvatra sarvakāryeṣu yojako brahmasammataḥ ||

devānāṃ havyavāhaḥ syāt pitṝṇāṃ kavyavāhanaḥ |
agnestu tejaso nāma raudrahome vidhīyate ||

śāntihome śikhī nāma utasarge jātavedasaḥ |
bhūmau śuddhau hasurnāma svajāte ca dhanañjayaḥ ||

lakṣahome bhavedvahniḥ koṭihome hū?tāśanaḥ |
śāntayarthe agnināmā ca vāruṇe ca hū?tāśanaḥ ||

viṣṇuhome hū?taścaiva kalyāṇe bhadra eva ca |
vahnernāma idaṃ proktaṃ sarvatantrasamanvitam ||

anyeṣu kāmyakarmeṣu yojakaḥ sarvasammataḥ |
athāgnivarṇaṃ vakṣyāmi śṛṇuṣva kamalānane ||

svarṇasinduravālārka kuṅkumakṣaudrasannibhaḥ |
suvarṇaretaso varṇaḥ śobhanaḥ parikīrtitaḥ ||

atha svaraṃ pravakṣyāmi vahneḥ sarvasamṛddhidam |
bhairavādīn dahantīvradhavaniragneḥ śubhāvahaḥ ||

nāgacampaka punnāga pāṭalā yuthikānvitaḥ |
pūṣpendīvara kahlāra so'pi guggulasadtavaḥ ||

pāvakasya śubho gandhaḥ sarvatantrasamavnitaḥ |
pradakṣiṇastyaktakampaścchatrābhāśikhinaḥ śikhā ||

śubhadā yajamānasya rājyasyāpi viśeṣataḥ |
kundendudhavalo dhūmaḥ sarvakarmaśubhāvahaḥ ||

kṛṣṇavahnigato vahniḥ sarvanāśaṃ kariṣyati |
vāyasasvarasaṃyuktaṃ tatrāyuśca vinaśyati ||

śvarasvarasamo vahniḥ sarvaṃ naśyati tatkṣaṇāt |
putigandho bhavedvahniḥ sarvanāśaṃ kariṣyati ||

evaṃ bahūvidhaṃ doṣaṃ tantre tantre nirūpitam |
sarvadoṣapraśāntyārthaṃ śatāṣṭāhūtikaṃ hūnet ||

vahnidevataroraikyaṃ vibhāvya paricintayet |
tadā hūnedvahnimukhe devarūpe vidhānataḥ ||

atha cakraṃ pravakṣyāmi sarvatantrasamanvitam |
siddhyādicakraṃ vakṣyāmi śṛṇuṣva kamalānane ||

caturasraṃ likhet koṣṭhaṃ catuṣkoṣṭhasamanvitam |
(p. 18b) punaścatuṣkaṃ tatrāpi likheddhīmān krameṇa tu ||

akārādi kṣakārāntaṃ mūlakoṣṭhāditaḥ sudhīḥ |
vilikhet kramayogena pūrvaṃ pūrvatareṇa ca ||

dakṣiṇācaturyogena koṣṭhavarṇān likhet kramāt |
yenaiva likhanaṃ kuryāt tenaiva gaṇanaṃ smṛtam ||

siddhiḥ sādhyaḥ susuddho'riḥ krameṇa cintayedbudhaḥ |
punaḥ punaśca tatraiva tadkāma yatra yogataḥ ||

tathaiva kramayogena cintayedvidhinā tataḥ |
dakṣiṇāvartayogena krameṇa gaṇayet sudhīḥ ||

siddhiḥ sidhyati kālena japāt sādhyo hūtādibhiḥ |
susiddhāḥ poṣakā jñeyā avilambaṃ nikṛntati ||

dhusturapuṣpasadṛśaṃ rāśidvādaśasaṃyutam |
vānaṃ gauraṃ khuraṃ gauṇaṃ śamī śobheti rāśiṣu ||

krameṇa bheditā varṇaḥ kanyāyaṃ śādayaḥ smṛtāḥ |
akārādikṣakārānatān meṣādirāśiyogataḥ ||

mīnāntaṃ vilikhet koṣṭhe varṇān deśikasattamaḥ |
vāmadakṣiṇayogena tān varṇān vilikhet sudhīḥ ||

tenaiva gaṇanaṃ kuryāt svarāśimilanaṃ smṛtam |
svanāmakākṣaraṃ yatra tatra taṃ milanaṃ smṛtam ||

ekapañca nava bāndhavāḥ smṛtā dvau ca ṣaṭ daśamantamevakāḥ |
vahnirudra mūla ṣastu poṣakā dvādaśāṣta caturasraghātakāḥ ||

prāṇobhāpacchaprāya rudrasyādrirurukaram |
lokalopaccha prāya khalodayāteṣu te ditā tha ||

varṇāḥ kramāt svarānyau ora revatyāṃ svagatastathā |
nakṣatracakramityuktaṃ varṇamānena taṃ likhet ||

navakoṣṭha triḥ krameṇa vilikhet sādhakottamaḥ |
svarāśi bhāvakoṣṭhānāmanukulān yajenmanun ||

janmamappad vipatkṣemaḥ pratyariḥ sādhako vadhaḥ |
mitraṃ paramamitrañca janmādīni punaḥ punaḥ ||

aśviyamānalo dhātā śaśirudrāditi 
gurvahipitṛbhagāryamādanakṛ?tvaṣṭṛpavana tathaindrāgnīmitrendau nir-ṛti 
jalaviśvadevā haristathā vāsavaḥ varuṇo'jaikapādo'hivradhnapuṣeti bhānām ||

sva-ṛkṣeṇa ca devena mitreṇa rāśiyogataḥ |
ṛakṣasya malinaṃ proktaṃ sarvatantrasamanvitam ||

svakulānākulñca kramaṃ vakṣyāmi śṛṇu pārvati |
bhūtavarṇātmakaṃ cakraṃ svakulānyakulaṃ smṛtam ||

bhūtātmakaṃ mantravarṇaṃ sādhakāya nivedayet |
svakulaṃ kathitaṃ cakraṃ svanāmākṣarasaṃyutam ||

svakulaṃ vibhajenmantraṃ nānyat kulaṃ kapañcana |
agnestu vāyavo mitramanyonyasarasammataḥ ||

yadyekabhūtadaivatyaṃ jānīyāt svakulaṃ hi tat |
pārthivo varuṇaṃ maitramogneṣāpi mārutam ||

pārthivasyākṣarāṇāñca śatrutve mārutaṃ smṛtam |
āgneyasyāntasaṃ śatrurnacabhasanteja eva ca ||

eteṣāmeva sarveṣāmavirodhi ca nābhasam |
parasparaviruddhānāṃ na kuryānmalinaṃ budhaḥ ||

jalañca vahnivarṇasya pratikulaṃ bidurbudhāḥ |
(p. 19) indrarkṣanetra ravipañca daśartuveda vahnyāyudhāṣṭhanavabhirguṇitāṃ 
sādhyān ||

digdṛgivaśrutigajāgnimuniṣu veda ṣaḍvahnibhiśca guṇitānatha sādhakārṇān |
nāmājjha nādaka ca vādyāhūjabhuktaśeṣajijñātvobhayovadhikaśeṣamṛṇaṃ 
dhanaṃ syāt ||

devatākṣaraṃ kuryāt vicāravidhinā ṛṇī | 
anyathā viparītena tat sarvaṃ niṣphalaṃ bhavet ||

krameṇa kramayogena gṛhairaṅgāni varddhayet |
indrārkṣādi vicāryātha tantro'yaṃ kramasammataḥ ||

ṣaṭ ṣaṭ ṣaṭ śūnyamityuktaṃ tricatuṣkadvayaṃ tataḥ |
śūnyaṃ tāñca tataḥ śunyaṃ tristatrānte nivedayet ||

devatāṅgamidaṃ proktaṃ sarvatantrasamanvitam |
dvau dvau pañca hi śūnyaṃ syāt dvāvekaḥ śūnyameva ca ||

catuścatustapaikañca sādhakasyāṅkamīritam |
akaṭhamatrumeṇaiva gaṇanaṃ parikīrtitam ||

kūrmacakramahaṃ vakṣye japasiddhiphalapradam |
vinā vidārāt tat siddhiṃ na labhet kathañcana ||

vartulaṃ navakoṣṭhañca kūrmākārāṃ likhet sudhīḥ |
hastau pādau pṛṣthamukhakukṣipārśvayuge punaḥ ||

pūrvādikramayogena vilikhet sādhakaḥ svayaṃ |
navakoṣṭhe likhedvarṇān pūrvādikramayogataḥ ||

pūrvādikramayogena vilikhedaṣṭavargakān |
pañca pañca pañcavargaḥ kādiṅāntamidaṃ kramāt ||

cādi ñāntaṃ tādināntaṃ ṭādiṇāntaṃ tataḥ param |
pādimāntaṃ ṣādivāntaṃ catuṣkaṃ tadanantaram ||

śādisāntaṃ tribhiḥ kuryāt hakṣavarṇau tataḥ param |
vargāṣṭakamidaṃ proktaṃ sarvatantrasamanvitam ||

kukṣikoṣṭhaṃ vinirbhedya navakoṣṭhaṃ vinirmayet |
tatra pūrvādikramataḥ dvau dvau kṛtvā likhet svarān ||

* * diśāṃ pūrvaṃ pūrvaṃ kathitaṃ padmayoninā |
dikṣu pūrvādividhinā gaṇanaṃ parikīrtitam ||

kṣetrādyakṣarakaṃ yatra tatra karma sukhaṃ smṛtam |
mukhe siddhipradaḥ proktaṃ karasthaṃ svalpa?jīvinaḥ ||

udāsīnaḥ kukṣisaṃsthaḥ pādastho duḥkhameva ca |
vandanoccāṭanaṃ kuryāt pucchasthaṃ sarvakarmasu ||

kūrmacakramidaṃ proktaṃ sarvasiddhiphalapradam |
rekhādvayaṃ pūrvapareṇa kuryāt tanmadhyato yāmyakuverabhedāt ||
maheśarakṣo'dhipatikrameṇa bhitvā tathā vāyuhūbhāśanena ||

aklīvavarṇān vilikhedathādīn yathādyakoṣṭhe kaḍamā bhavanti |
meṣādyamālikhya vidhānametat yathāṇḍajānte tu samarpaṇaṃ syāt ||

atrāpi rāśervihito vicāraḥ parāśaravyāsavaśiṣṭhamukhyaiḥ |
yathā tu rāśergaṇanaṃ vidhānam pūrve maheśāni tathaiva cet ||

vinā vicāreṇa yathā bhavecca na sidhyate siddhicaturyugeṣu |
ṣaṭcakraśodhito mantro nāsti saṃsāramadhyataḥ ||

kāñcanaṃ rajataṃ vāpi divyāstraṃ * viśeṣataḥ |
gurusantoṣaṇaṃ kṛtvā dadyāddīkṣāṃ viśāladhīḥ ||

ṛṇādau paridīhāttu japaṃ kuryāccaturguṇam |
(p. 19b) hṛdaye tu namaḥśabdaḥ śirase vahnisundari ||

śikhāyai vaṣaḍityuktyaṃ kavacāya hūmīritam |
vauṣaṭ netreṣu vindeta sarvāṅge'strāya phaṭ smṛtaḥ ||

atha mantrasya jananaṃ vakṣyāmi tantrasammatam |
yaṃ jñātvā siddhimantrāṇāmadhipo jāyate naraḥ ||

mātṛkāvarṇabhedebhyaḥ sarvamantrāḥ prajajñire |
ajjhalaikatrasaṃyuktaṃ kuṭākṣaramudāhṛtam ||

kuṭo bījaḥ prakaṭitaḥ paribhāṣāsamā smṛtāḥ |
yastu kuṭaḥ sa bījaḥ syāt bījakuṭākṣaraḥ smṛtaḥ ||

mantrāḥ puṃdevatāḥ jñeyāḥ vidyāstrī devatā smṛtā |
strīnapuṃsakānmāno mantrāḥ sarve samīritāḥ ||

puṃmantrāṅgaphaḍantāḥ syurdviṭhāntāḥ syustriyo matāḥ |
na puṃsakā namāntāḥ syurityuktā manunā tridhā ||

striyo vā puruṣo vāpi varṇāste samudīritāḥ |
śantānte trividhā mantrā vaśyaśāntyabhicārake ||

agnisomātmikā mantrā vijñeyā krurakāmyayā |
mantravidyā vibhāgena dvividhā mantrajātayaḥ ||

karmaṇo vihitā rāntya viṣat prāyasamīritā |
āgneyā vayavaḥ saumyā bhūmiṣṭhendvamṛtākṣarā ||

āgneyā dakṣiṇe saṃsthā saumyā vāme niyojitā |
suṣumnāyāntu te sarve bodhayanti maṇīṣiṇaḥ ||

mantrātmakantu kṣetro'yaṃ nāḍyo mantrāntatmakāḥ smṛtāḥ |
dhātavo mantrasaṃyuktā antaḥkaraṇamuttamam ||

antaḥ karaṇa mantrañca vacanāni ca mantrayuk |
rātridivaṃ mantramayaṃ sarvatantramayaṃ jagat ||

vinā mantrairna kiñcit syāt brahmāṇḍe śṛṇu bhāvini |
āgamokta vidhānena sarvaṃ kuryādatantritaḥ ||

prayacchanti phalaṃ sarve prabuddhā mantriṇāṃ sadā |
cchinnādiduṣṭā ye mantrā pālayanti na sādhakam ||

chinnoraṅgaśaktihīnaḥ parāṅmukha udīritam |
radhiro netrahīnaśca kīlitastantitastathā ||

dagdhastambhaśca bhītaśca malinaśca tiraskṛtaḥ |
bheditaśca kekāravo * * * jīvahīnakaḥ ||

dhūmito liṅgitaścaiva mohitaśca kṣudhārtakaḥ |
atitṛṣṇāṅgahīnaśca atikrūrastataḥ param ||

atikuṭastathābrīḍaḥ śāntamānasa eva ca |
sthānabhraṣṭo vikalaśca ativṛddhastataḥ paraḥ ||

nisnehaḥ pīḍitaścaiva vakṣyāmyeṣāñca lakṣaṇam |
yasyādimadhyamānteṣu nīlabījaṃ svarākrāntaṃ sa eva cchinnaḥ |

ādi madhyāvaśānabhūbījadvandvaṃ sa eva ruddhaḥ kathitaḥ |
māyātraṣañca praṇavaṃ rephahīnaṃ yasya hīnaḥ sa kathitaḥ padmayoninā ||

kāmabījaṃ mukhe māyā śirasthaṅgulameva ca |
parāṅmukhaṃ saṃmantrantu kathitaḥ padmayoninā ||

hūṅkāro bindusaṃyuktaścādyantamadhya indubījavivarjitaḥ |
sa eva vadhiro mantraḥ sarvasiddhivivarjitaḥ ||

pañcavarṇo manuryasya rephārkenduvivarjitaḥ |
netrahīnaḥ sarvasiddhivivarjite mantraśca saḥ |

ādau madhye tathācānte haṃsaprasādavāgbhavaḥ |
binduyuktaṃ hakadaraṃ phaṭkāraṃ vā tathaiva ca ||

aṅkuśaṃ vā tathā māyā namāmi ca tataḥ param |
sa eva kīlito mantraḥ sarvasiddhivivarjitaḥ ||

ekaṃ madhye dvayaṃ mūrddhni ṣamminnidrapurandarau |
na vidyāte samantraṃ syāt stambhitaḥ sarvasiddhivivarjitaḥ ||

vahnirādyasamāyukto yasya mantrasya mūrddhani |
saptadhā dṛśyate tantu dagla? mantraṃ pracakṣate ||

astraṃ dvābhyāṃ tribhiḥ ṣaḍbhiraṣṭā bhirdṛśyate'kṣaraiḥ |
stambhaḥ sa kathito mantraḥ sarvasiddhivivarjitaḥ ||

yasya mukhe nāsti māyā praṇavaṃ vā vidhānataḥ |
bhītaḥ sa kathito mantraḥ sarvasiddhivivarjitaḥ ||

ādau madhye tathācānte yasya sānnacatuṣṭayam |
sa eva malino mantraḥ sarvavighnasamanvitaḥ ||

yasya madhye dakāro vā kavacaṃ mūrrdhni dṛśyate |
trividhaṃ dṛśyate cāstraṃ tiraṣkṛta udāhṛtaḥ ||

hadvayaṃ hṛdaye śīrṣe vaṣaṭ vauṣaṭ ca madhyataḥ |
sa eva bhedito mantraḥ sarvaśāstravivarjitaḥ ||

trivarṇo haṃsahīno yaḥ sa suṣupta udāhṛtaḥ |
mantro vāpyathavā vidyā saptādhikadaśākṣarāḥ ||

phaṭkāraḥ pañcakādiryo madonmatta udāhṛtaḥ |
saptadaśākṣarā mantrāścāstramantraṃ sadā priye ||

mūrcchitaḥ kathito mantraḥ sarvasiddhivivarjitaḥ |
pañcaphaṭ yasya mantrasya virāmasthānasaṃyutaḥ ||

kṛtavīryaḥ sa kathito nāsti tasya prayojanam |
saptavarṇo bhavedvāṇaḥ kumāro'ṣṭākṣaraḥ smṛtaḥ ||

ṣoḍaśārṇo yuvā mantraḥ sarvasiddhivivarjitaḥ |
catvāriṃśallipiryasya prauḍhaḥ sa parikīrtitaḥ ||

ādau madhye tathā cānte caturaṣkayuto manuḥ |
sa eva chīnamantraḥ syāt tathā cāṣṭādaśākṣaraḥ ||

trikoṇaviṃśo yo mantrastāvadvarṇasamanvitam |
hṛllekhāṅkuśabījāḍhyaṃ pradhvastastvaṃ pracakṣyate ||

dvāviṃśatyakṣarī vidyā māyā kāmavivarjitā |
dhvastarūpā ca sā vidyā sarvasiddhivivarjitā ||

mūrcchitā kathitā vidyā mantrāṇāṃ hānikāriṇām |
triṃśadvarṇaścatuḥ ṣaṣṭivarṇo mantraḥ śatākṣaram ||

catuḥśatākṣaraścāpi vṛddhaḥ sa parikīrtitaḥ |
navākṣaro dhruvayuto manurnitriṃśadaivataḥ ||

yasyāvasāne ca hṛdayaṃ śivau mantro ca madhyataḥ |
śikhāvarma saṃyuktaṃ vaṣaṭ vauṣaṭkāra eva ca ||

śivaśaktyarṇahīno vā sa nirbīja udāhṛtaḥ |
eṣu sthāneṣu phaṭkāraḥ ṣoḍhā yasminna vidyate ||

sa mantraḥ siddhihīnaḥ syāt sarvatantravivarjitaḥ |
dvivarṇaṃ satvahīnaḥ syāt caturvarṇastu kekaraḥ ||

ṣaḍakṣaro bījahīnastacca saptākṣaro manuḥ |
sārddhadvādaśavarṇo'pi dhumitaḥ satvananditaḥ ||

sārddhabījastrayastadvadekaviṃśatisaṃjñakaḥ |
viṃśatyarṇastriṃśavarṇo yaḥ syādālliṅgitaḥ smṛtaḥ ||

dvātriṃśadakṣaro mantro mohitaḥ parikīrtitaḥ |
caturviṃśati mantro'yaṃ saptaviṃśativarṇakaḥ ||

kṣudhārtaḥ sa tu vijñeyaḥ sarvatantravivarjitaḥ |
caturviṃśativarṇo yaḥ saptaviṃśati saṃjñakaḥ ||

ekādaśākṣaro vāpi pañcavṃśati vā priye |
eṣoviṃśati vā varṇaḥ sa mantrastvaṅgahīnakaḥ ||

ṣaḍviṃśatyakṣaro mantraḥ ṣaḍviṃśadarṇakastathā |
triṃśadekoṇavarṇo vā aṅgahīnaḥ sa eva ca ||

aṣṭāviṃśatyakṣaro ya ekaviṃśadathāpi vā |
atikrūraṃ savijñeyo ninditaḥ sarvakarmasu ||

pañcaṣaṣṭhākṣarā ye syurmantrāste śāntamānasāḥ |
ekoṇaśataparyāntaṃ pañcaṣaṣṭhākṣarāditaḥ ||

te sarve viphalā jñeyā śataṃ sārddhaṃ śatantu vā |
śatadvayaṃ trinavatirekahīnātha sāpi vā ||

yāvat śatatrayaṃ saṃkhyā niḥsnehāste prakīrtitāḥ |
catuḥśatānyathāvacca yāvadvarṇasahasrakam ||

ativṛddhaḥ sa mantrastu sarvaśāstreṣu varjitaḥ |
sahasrārṇādhikā mantrā daṇḍakāpīḍitāhvayā ||

dvisahasrāṅga vā mantrāḥ khaṇḍaśaḥ śatadhā kṛtāḥ |
jñātavyāḥ stotrarūpāste mantrā ete yathā sthitāḥ ||

tathā vidyāśca boddhavyā mantrabhiḥ kāmyakarmasu |
doṣānvitamavijñāya yo mantraṃ bhajate budhaḥ ||

siddhirna jāyate tasya kalpakoṭiśatairapi |
yadā doṣamavijñāya mantrī vidyāṃ bhajennaraḥ ||

siddhirna jāyate tasya kalpakoṭiśatairapi |
chinnā duṣṭāśca ye mantrā tantre tantre nirūpitāḥ ||

te sarve śodhamāyānti mātṛkārṇaprabhāvataḥ |
mātṛkārṇaṃ puṭīkṛtya mantravidyāṃ viśeṣataḥ ||

śatamaṣṭottaraṃ pūrve prajapet phalasiddhaye |
tadā mantro mahāvidyā yathoktaphalado bhavet ||

mātṛkāpuṭite kṛtvā madhye varṇānnidhāya ca |
mantrān varṇān tataḥ kuryād bodhanaṃ sarvasammatam ||

yonimudrāṃ vidhāyātha prāṇāyāmapuraḥsaram |
brāhmaṇān bhojayedādau śatamaṣṭottaraṃ priye ||

tadāhūnenmaheśāni dravyāṇi vidhināmunā |
guḍatvakaṃ hūnedādau śatamaṣṭāhūtiṃ priye ||

lājān hūnet tadā devi śatamaṣṭottaraḥ hūtīḥ |
nānāsugandhidravyāṇi śatamaṣṭottarāhūtīḥ ||

sahasrāṣṭottaraṃ tatra hūnedāhyaṃ vidhānataḥ |
vastrālaṅkārakaṃ tatra vibhavasyānurūpataḥ ||

tāmbūlakarpurādini yathā vibhavayogataḥ |
suvarṇaṃ rajataṃ gāñca ācāryāya nivedayet ||

tadā bhavenmantrasiddhiḥ sarvatantramanvitaḥ |
ekākṣarī bhūvaneśānyā gaṇeśasya śivasya ca ||

viṣṇurekākṣarañcaiva suryāsya praṇavastathā |
śrīrāmasya tathā vahneḥ siddhividyādayaśca ye ||

teṣāṃ grahaṇamātreṇa siddhādiduṣaṇaṃ nahi |
mohādvā yadi vā daivācchodhayedātmaśuddhaye ||

devatā jāyate saiva laṅkarasya matena ca |
atha dīkṣāṃ pravakṣyāmi śrṇuṣva kamalānane |

yasya vijñānamātreṇa devatvaṃ labhate naraḥ |
divyajñānaṃ yato dadyāt kuryāt pāpakṣayaṃ yataḥ |

tasyād dīkṣeti sā proktā sarvatantrasamanvitā |
(p. 21) caturvidhā tu sā dīkṣā brahmaṇa bhāṣitā purā ||

kriyāvatī varṇamayī kalāvatī vedhamayyapi |
tāḥ krameṇaiva kathānte sarvasmpat pradāḥ śubhāḥ ||

gurornimantraṇaṃ kuryāt pūrvedyuḥ sādhakaḥ sadā |
vastrālaṅkārasvarṇaiśca gobhiścaiva vidhānataḥ ||

chinnādimantravidyāsu mahāvidyāmahāsu ca |
śodhanañca na kutrāpi śaṅkarasya matena ca ||

chinnāyāṃ kālikāyāñca sundaryāstripurā tathā |
ugratārāpi vidyāsu tathā ekākṣarīṣu ca ||

yakṣiṇī gaṇamantreṣu viṣṇumantragaṇeṣu ca |
nārasiṃheṣu mantreṣu māheśe gāṇapateṣu ca ||

viśeṣato devīmantre kvaciddoṣo na jāyate |
kalau caṇḍī nṛṇāṃ hetau śivasthānaṃ visujya ca ||

pṛthivyāṃ nijavṛndeṣu vicārāttu na saṃśayaḥ |
vidhinā snāna mundiśya kuryāt paurvāhnikīṃ kriyām ||

nadīṃ vā devakhātaṃ vā dīrdhikāṃ sāgarantathā |
gaṅgādyāḥ saritaḥ sarvā sthāneṣu śasyate budhaiḥ ||

kāśyādisarvatīrthāṇi bhārate yāni santi vai |
tāni snāne praśasyeta sarvapāpaharāṇi vai ||

paradhāte tu kartavyaḥ pañcapiṇḍodbhāddharo budhaiḥ |
uttiṣṭhottiṣṭha paṅka tvaṃ tyaja puṇyaṃ parasya ca ||

pāpāṇi me vinaśyotha śāntiṃ dehi sadā mama |
gaṅge ca yamune caiva godāvari sarasvati ||

narmade sindhu kāveri jale'smin sannidhiṃ kuru |
brahmāṇḍodaratīrthāni karaiḥ spṛṣṭāni te vareḥ ||

tena satona māṃ devi tīrthā *? dehi divākara |
śreyo vratāni tīrthāni suryāraśmi sthitāni ca ||

atrāgatya avaḥ hitvā sarvasiddhiṃ prapaccha me |
caturasraṃ vinirmāya tatra snānaṃ diśet sudhīḥ ||

mṛdgosarañca gaṅgāñca makṣayitvā vidhānataḥ |
snānaṃ kurvīta vidhinā mahākālavaco yathā ||

oṃ aśva krānte rathakrānte viṣṇukrānte vasundhate? |
mṛttike hara me pāpaṃ yanmayā duṣkṛtaṃ kṛtaṃ ||

ūddhṛtāsi vavāheṇa kṛṣṇena śatavāhūnā |
namaste sarvabhūtānāṃ prabhavāriṇi suvrate ||

āruhya mama gātrāṇi sarvapāpaṃ pramocaya |
tavā? snānaṃ diśettatra caturasre vidhānataḥ ||

uttarābhimukhībhūva? pūrvābhimukhamāviśet |
svasthitaṃ puṇḍarīkākṣaṃ mantramūrtiṃ prabhuṃ smaret ||

tat pādodakajāṃ dhārāṃ nipatantīṃ svamūrddhaṇi |
cintayedbrahmarandhreṇa praviśantīṃ svakāṃ tanum ||

tadā saṃkṣālayettoyamantrardehagataṃ masam |
tat kṣaṇāt virajo mantra bhavedevaṃ na saṃśayaḥ ||

māntraṃ bhaumaṃ tathāgneyaṃ vāyavyaṃ divyameva ca |
vāruṇaṃ mānasañcaiva saptasnānaṃ prakīrtitam ||

evaṃ snātvā vidhānena śucirbhavati nānyathā |
vṛddhiśrāktaṃ tataḥ kuryād ganeśva ghaṭapurvakam ||

oṃkārādi namo'ntena āvāhanapurasaraiḥ |
ganeśaṃ pūjayettatra sarvavighnapraśāntaye ||

tatrāpi ca gṛhe pūjā dīkṣāsthāne vidhānataḥ |
(p. 21b) hastapādau viśuddhārthaṃ śuddhavastraṃ pidhāya ca ||

ācamya vidhinā dhīman dvāradevān tato'rcayet |
kṣetrādhīpaṃ kṣetrapālaṃ gṛhadevīṃ tataḥ param ||

gandhapuṣpaṃ dhūpadīpaṃ naivedyāni nivedayet |
eṣāṃ pūjāṃ vilaṅghyātha na siddhiḥ syād yuge yuge ||

agrāṇāmupavārāṇāṃ kiyadbhāgaṃ dadet purā |
gaṇeśaṃ vighnarājañca lakṣmīṃ durgāṃ sarasvatīm ||

vināyakañca vaṭukaṃ gaṅgāñca yamunāntataḥ |
bhogavatīṃ prapūjyātha vāmaśākhāṃ spṛśan kiyat ||

gṛhaṃ praviśya vidhinā tattadvighnān vināśayet |
kṛtāñjali puṭau bhūtvā mantramenaṃ samuccharet ||

oṃ sūryaḥ somo yamaḥ kālo mahābhūtāni pañca ca |
ete śubhāśubhamoha karmaṇo narasākṣiṇaḥ ||

ghaṭasyāropaṇaṃ kuryānmantreṇānena deśikaḥ |
ghaṭāropaṇamantraśca sarvatantrasamanvitaḥ ||

āvāhayedyaṭe tatra gaṇeśaṃ śivanandanam |
puṇyāhaṃ vācayitvādau svastivācanapūrvakam ||

astrāya phaṇmantreṇa bhaumān vighnān vidurayet |
divyadiṣṭyādivāvighnān durayecca caturdiśi ||

animeṣacakṣuṣā dṛṣirdivyadṛṣṭiḥ prakīrtitā |
māsabhaktena cānnena yāvakena ca saṃyutam ||

ajākarṇasya raktena dugdhena madhurega? ca |
pūjayitvā vidhānena dvāradeśena sādhayet ||

kavacenaiva bījena saptakṛtvojapena ca |
niḥsārya vighnān tān sarvān tadā rakṣāṃ diśet punaḥ ||

ātmānaṃ rakṣayet tatra vahniprācīrayogataḥ |
vahnibījena caturdikṣu prācīraṃ bhāvayeddhiyā ||

tadā tālatrayaṃ dadyāt vahnibījena deśikaḥ |
urddherddhe kramayogena gurupraṇatimādiśet ||

oṃ gurubhyo namo nityaṃ tadā ca gurupādukām |
paraṃ paraṃ parāṃ parāt parāparamataḥ param ||

krameṇa praṇameddhīman oṃ kārādinamo'nvitān |
gaṇeśaṃ dakṣiṇe natvā vammukhe? iṣṭadevatām ||

gaṇeśaṃ sthāpayet tatra pūrvoktena vaṭe sudhīḥ |
āvāhayāmāhaṃ devaṃ gaṇeśaṃ śivanandanam ||

vyāghracarmāsvaradharam kālayajñopavītinam |
gaṇakoṭyā parivṛtaṃ devaṃ modakabhojanam ||

avighneśaṃ mahākāyaṃ sarvalokaikapūjitam |
tamīśaṃ sarvaśāstārthaṃ raudramāvāhayāmyaham ||

ehyehi bhagavan deva sarvavighnavināśaka |
imāṃ pūjāṃ gṛhāṇa tvaṃ sarvaṃ me saphalaṃ? kuru ||

sinduraraktapuṣpādyaiḥ pūjayecchivanandanam |
añjalyāvāhayedādau sarvatrāyaṃ vidhiḥ smṛtaḥ ||

svāgatādi tataḥ praśnaṃ pratyuttarasamanvitam |
āsanantu tadā datvā pādyamarghyaṃ nivedayet ||

pādyaṃ suvāsitaṃ svādu sarvabhūtasudhāvaham |
durayātrāśramaharaṃ pādyañca pratigṛhyatām ||

pādyaṃ namaḥ pādamūle svāhārghyaṃ śirasi sthitam |
madhuparkaṃ svadhānte tu punarācamanīyakam ||

snānīyañca namo brūyāt punargandhādikaṃ tataḥ |
(p. 22) vastraṃ yajñopavītañca namo'nte parikalpayet ||

annaṃ bhakṣyaṃ svadhānte tu dhūpadīpaṃ svadhā namaḥ |
krameṇa nikṣipet tatra devāya vidhināmunā ||

arghyapātre pradadyācca tataḥ śṛṇu varānane |
arghyodakaṃ bhavecchaṅkhe śyāmārkayavadurvakaiḥ ||

nānāgandhasamāyuktaṃ kuśāgratilasarṣapam |
viṣṇukrāntā ca yavakaṃ śaṅkhe arghyaṃ nivedayet ||

mūlamantreṇa sarvatra oṃkārādi namo'nvitān |
kāṇḍāccaiveti mantreṇa cārghyaṃ dadyācca sādhakaḥ ||

pādyamantreṇa kurvīta tathācācamanaṃ punaḥ |
dadyāt puruṣasuktena snānanīyaṃ sādhakottamaḥ ||

punaracamanaṃ gandhaṃ gandhadvāreti mantravit |
śrīśca teti ca mantreṇa puṣpandadyāt śubhāya ca ||

nānāsvādusamāyuktaṃ brahmatvaphalahetave |
mayā niveditaṃ bhaktyā madhuparkaṃ gṛhāṇa me ||

dadhnā ca madhusarpirbhyāṃ madhuparkaṃ prakīrtitam |
vanaspatirasotpanno gandhācyo gandha uttamaḥ ||

āghreyaḥ sarvadevānāṃ dhūpo'yaṃ pratigṛhyatām |
suprakāśo mahādīpaḥ sarvatastimirāpanuḥ ||

savāhyābhyantaraṃ jyotirdīpo'yaṃ pratigṛhyatām |
prakṣālanāya hastasya paścāt pātraṃ kṣipet sudhīḥ ||

pradīpāvalibhiḥ kuryānnikaṭe dhūpadīpadau |
śātakumbhaprapūrṇena maṇḍapaḥ racayet sudhīḥ ||

gaṇeśaṃ pūjayitvā ca suryaṃ viṣṇuṃ śivāṃ śivaṃ |
pūjayedvidhinā tatra ghaṭe sarvasamṛddhaye ||

vṛddhiśrāddhaṃ tataḥ kuryānmātṛkāpūjanaṃ purā |
namaḥ sthāne vadeṃ puṣṭiṃ śrāddhe nāndimukhe budhaḥ ||

vasudhārāṃ tato dattvā dīkṣākarma samuddiśet |
guruṇā svena deveśi śiṣyaḥ kuryādvidhānataḥ ||

guruṇā kārayet karma śiṣyaḥ sarvaṃ caret sudhīḥ |
candanāgurukarpuraiḥ rdhūpayed yāgamaṇḍapam ||

tadā vaṭaṃ sthirīkuryād yāvaddīkṣāvidhirbhavet |
oṃ sthiro bhaveti mantreṇa sthirīkaraṇamuddiśet ||

tataḥ kṛtāñjalirbhūtvā mantramenaṃ vadettataḥ |

oṃ namo gaṇebhyaḥ iti |

māsabhaktavalindadyāt bhūtapretapiśācake |
oṃ bhūtyaḥ pretāḥ piśācāśca pātāle bhūtale sthitāḥ ||

parvatāgre tathā vṛkṣe gṛhakṣetrādiṣu sthitāḥ |
tuṣṭā bhavantu te sarve mama gṛhnastvimaṃ valim ||

yāvakairaktakusumairajāmahiṣaśoṇitaiḥ |
matsyamāṃsādibhibhraṣṭaidurgakaiśca vidhināmunā ||

valiṃ dadyācca tatrāpi tadā maṅgasamārabhet |
yajñopavītamantreṇa dadyāt yajñopavītakam ||

nānāratnaiśca ghaṭitaṃ viśvakarmādinirmitam |
sarvāṅgaśobhābharaṇaṃ gṛhāṇa phalahetave ||

atra viṣṇormatenaiva vighnānāntu punarvalim |
anyatra mūlamantreṇa sarvaṃ dadyādvidhānataḥ ||

oṃkārādinamo'ntena dadyād vā śivasammatam |
kurcamuṣṭiṃ kṣipedādau phaṭmantreṇa susādhakaḥ ||

tilān kuśān śvetasarṣapān kurcamuṣṭiḥ prakīrtitā |
vikīrān prakṣipeccaiva saptajaptān parātmanā ||

lājacandanasiddhārthayavadurvākuśākṣatāḥ |
vikirā iti nirdiṣṭāḥ sarvavighnavināśakāḥ ||

aṣṭadikṣucāṣṭakumbhān rakṣārthatoṣapuritān |
brāhmyādi mātṝḥ saṃpūjya sarvatantrasamanvitāḥ ||

dhyātvaitā vidhinānena gandhapuṣpānnavāribhiḥ |
daṇḍakamaṇḍaludharamakṣasutrābhayantataḥ ||

vibhratī kanakacchāyāṃ brāhmī kṛṣṇājinojjvalā || 1 ||

śūlaṃ kapālaṃ paruśaṃ mṛgapotaṃ manoharam |
vahantī himaśaṅkāśā dhyeyā māheśvarī śubhā || 2 ||

aṅkuśaṃ daṇḍakhaṭṭāṅgau pāśañca dadhatī karaiḥ |
dhyeyā bandhukasaṅkāśā kaumārī śarmadāyinī || 3 ||

cakraṃ ghaṇṭāṃ gadāṃ khaḍgaṃ vibhatī sā manoharā |
tamālaśyāmalā dhyeyā vaiṣṇavī śarmadāyinī || 4 ||

muṣalaṃ kāravālañca kheṭakaṃ dadhatī phalam |
karaiścaturbhirvārāhī dhyeyā kālaghanacchaviḥ || 5 ||

aṅkuśastomaraṃ vidyut kulīśau vibhratī karaiḥ |
indranīla nibhendrānī dhyeyā sarvasamṛddhidā || 6 ||

śūlaṃ kṛpāṇaṃ nṛśiraḥ kapālaṃ dadhatī karaiḥ |
muṇḍasṛṅmaṇḍitā dhyeyā cāmuṇḍā raktavigrahā || 7 ||

akṣasrajaṃ bījarūpaṃ kapālaṃ paṅkajaṃ karaiḥ |
vahantī hemaśaṅkāśā mahālakṣmīrharipriyā || 8 ||

evaṃ saṃpūjā vidhinā tadā kurvīta maṅgalam |
dvija strīṇāṃ brāhmaṇānāṃ āśīrvādaṃ pragṛhyā ca ||

jayaśabdairbrahmaśabdairbrāhmāṇān paritoṣya ca |
bandhuvargān pratoṣyātha adhivāsaṃ tato diśet ||

mantreṇānena dravyeṇa krameṇa sādhakottamaḥ |
adhivāsaṃ prakurvīta śivasya sāvadhānataḥ ||

oṃkāraṃ pūrvamuccāryā namo'ntena samarpayet |
bhūrasīti ca mantreṇa mṛttikāṃ prakṣiped guruḥ ||

gandhadvāreti mantreṇa gandhaṃ dadāt tu deśikaḥ |
praparvatasya vṛṣabhasya pṛṣṭhānnāvaṃścaranti ca yāni ca īśānāntā 
āvavṛttannadharāṇḍadaktā ahibradhnamanurīṣamāṇāḥ ||

mantreṇānena deveśi śilāndavyādvidhānataḥ |
viṣṇorvikramaṇa vijñorvikrāntamasi vaiṣṇavamasi vaiṣṇave dhānāṃ 
syānmantreṇa dhānyaṃ sarvatantrasamanvitam ||

oṃ kāṇḍāditi ca mantreṇa durvāndadyāt vidhānataḥ ||

oṃ śrīśca tti ca mantreṇa puṣpaṃ dadyāt śiropari ||
oṃ yā kalinīti ca mantreṇa phalaṃ dadyācchaśoḥ? śire ||

oṃ ghvatavatī bhūvanānāmabhiśriyorvī pṛthvīmadhudughe supesasā |
dyāvā pṛthivī varuṇasya dharmaṇā viṣkabhite ajāra? bhūriretasā ||

mantreṇānena ghṛtaṃ dadyācchiśoḥ śire ||

svasti na iti mantreṇa svastikañca nivedayet ||

oṃ siddhoriveti sinduvaṃ ||

oṃ laṅghaṃ vetīti mantreṇa laṅghaṃ dadyācchiśoḥ śire ||

oṃ samiddheti ca mantreṇa karjamanta? nivedayet ||

(p. 23) oṃ yuñjanti bradhnamarutaṃ carantaṃ paritasthu?yaḥ |
rocante rocanādivi rocanāṃ parito dadyānmantreṇānena deśikaḥ ||

annapate annasya no dehān mīvasya śuṣmiṇaḥ |
prapradātāraṃ tāriṣa urjaṃ no hi dvipade catuspade ||

mantreṇānena annasya sparśanaṃ parikīrtitam |
hiraṇyagarbheti mantreṇa kāñcanaṃ parito dadet ||

rūpeṇa vo rūpamādyānāntu vo viśvavedā vibhajatu |
etasya pathā śvetacandradakṣiṇāyatastvantarikṣam yatasva sadasthaiḥ ||

mantreṇānena deveśi raupyaṃ dadyādvidhānataḥ |
asau ya iti mantreṇa tāmraṃ dadyādvicakṣaṇaḥ ||

rakṣohano iti mantreṇ siddharthaṃ dattvā daparṇandadyācchiṣyasya mūrddhani |

ākṛṣṇeneti |

manojyotiriti mantreṇa dīpaṃ dadyādvidhānataḥ |
pratipadasi pratipadetvā anupadasi anupadetvā sampadasi sampadetvātejosi tejasetvā 
praṇastavasi saṃpātrosi prasannaṃ mama kuru sarvaṃ devīcaraṇayugalaṃ 
vandanīyam |

adhivāsamidaṃ proktaṃ sarvatantrasamanvitam |
tataḥ paradene śiṣyaṃ snātvācamya vidhānataḥ ||

āśīrvādaṃ dvijānāñca maṅgalaṃ strīsamanvitam |
gṛhaṃ pravisya vidhinā kuryāt yajñeśva || rca | ghaṭe ca pūjayedviṣṇuṃ 
gandhapuṣpaguḍodakaiḥ |

śālānnaiḥ pupasupādyairāvāhanapuraḥsaraiḥ |
pūjayitvā hariṃ tatra bhūtaśuddhyādikaṃ diśet ||

guruṃ praṇasya vidhinā bhūtaśuddhimathācaret |
oṃ ajñānatimirāndhasya jñānājñānapalākayā ||

cakṣurunmīlitaṃ yena tasmai śrīgurave namaḥ |
namo'stu gurave tasmai iṣṭadevasvarūpiṇe ||

yasya vāgamṛtaṃ hanti viṣaṃ saṃsāramajñakam |
prātaḥśirasi śukle'je dvinetraṃ dvibhūtvaṃ gurum ||

varābhayakaraṃ śāntaṃ smarettannāma pūrvakam |
evaṃ praṇamyātha purā bhūtaśuddhimathācaret ||

brahmāṇaṃ kṣetrapālañca vāstvīśaṃ nair-ṛtantataḥ |
īśānādiṣu koṇeṣu bhhutaśuddhiṃ tadādiśet ||

yamiti vāyubījena ṣoḍaśena prapūrayet |
śvāsasaṃharaṇanāḍyā suṣumnāyāñca kumbhayet ||

catuḥṣaṣṭyā tu tenaiva pāpadehaṃ praśodhayet |
tena bījena vidhinā piṅgalāyāñca recayet ||

dvātriṃśanmātraya bhasma śvāsamārge śanaiḥ śanaiḥ |
evaṃ vāratraraṃ? kṛtvā bhūtānāṃ śodhanaṃ smṛtam ||

pūrayet pratisomena vahnibījena deśikaḥ |
ṣoḍaśena catuḥṣaṣṭyā kumbhayedrecayettataḥ ||

dvātriṃśanmātrayā caiva dāhanaṃ parikīrtitam |
caturviṃśaprapū?hyātha tatvarṇaṃ praja?pet kramat ||

śoṣaṇaṃ dahanañcaiva plāvanaṃ parikīrtitam |
kiskannaḥ? kaśyapaścaiva hiraṇyagarbhastathaiva ca ||

bījānāṃ ṛṣayaḥ proktā brahmaṇā kamalekṣaṇā |
prāṇāyāmantataḥ kuryat krameṇa deśikottamaḥ ||

sahasrāre mahāpadme cintayediṣṭadevatam |
yathadhyānaṃ yathoktena gurumārgeṇa deśikaḥ ||

(p. 23b) tadā bhūtāni tatrasthāni saguṇāni vidhānataḥ |
skāmaśaktiyuktāni varṇamātrākrameṇa ca ||

pratilomena saṃhṛtya satadvat dhātusaṃyutaiḥ |
mulādhārāt sahasrāraṃ ṣaṭcakrakramayogataḥ ||

vyutkrameṇa vicintyātha shasrāraṃ yathāvidhi |
hūṃmantre cānanayejjivaṃ ṣaṭcakrakramayogataḥ ||

aikyaṃ vibhāvya tatsthāne mantramenaṃ samabhyaset |
sohaṃ mantraṃ samuccārya sukṣmaṃ brahma vicintayet ||

tatkṣaṇāt nirmalaṃ dehaṃ nirdandvaṃ nisparigraham |
advaitañcintayet tatra manasā bhaktiyogataḥ ||

akārādi kṣakārantā varṇamālā krameṇa ca |
cintayet śvāsarodhena purakumbhakarecakaiḥ ||

evaṃ vicintya tān sarvān tataścandramanuṃ smaret |
ṭhāntaṃ bindusamāyuktamarddhacandravibhūṣitam ||

caturddhā prajapenmantraṃ manasā vāyunā sudhīḥ |
indrabījaṃ japettatvaddharābījaṃ tataḥ param ||

dṛḍhīkṛtya vidhānena dhārayā sudhayā punaḥ |
tadā sañcintayeddehaṃ pūrvoktaṃ mātṛkāmayam ||

sakalānādasaṃyuktaṃ saśaktisahitantataḥ |
pañcāśadvarṇasaṃyuktaṃ mahābhūtasamanvitam ||

pañcabhūtātmakaṃ dehamanulomena cintayet |
ataryāmi ṛdhistasya prāṇāśca devatāḥ smṛtāḥ ||

vakṣasthale dakṣaḥ hastaṃ dadyādyatnena deśikaḥ |
pūrvoktaprāṇamanunā ṛṣicchandaḥsamanvitam ||

haṃsamantreṇa taṃ prāṇamāvāhanamudāhṛtam |
sadhābhūni ca satvāni ihāgatya sukhaṃ ciram ||

tiṣṭhyantu vahnijāyāntaṃ mantramenaṃ samuddharet |
akārādi kṣakārāntaṃ pañcāśadvarṇasaṃyutam ||

vicintya manasā dehaṃ tadā dehau bhavennaraḥ |
prāṇāyāmena trivṛtā valaṃ prāṇeṣu niḥkṣipet ||

akārādi kṣakārāntaiḥ pūrakumbhakarecakaiḥ |
pratilomānulomena vicintya prāṇamāvahet ||

tat kṣaṇādvīrajo mantrī bhavet sākṣāt sadāśivaḥ |
nṛsiṃhenaiva bījena dehe jīvaṃ viniḥkṣipet ||

mūlādhāraṃ tadā prāptaṃ jīvātmānaṃ vicintayet |
kuṇḍalīrūpasaṃbhūtā vidyudagnisamaprabhā ||

nirmalā nirvikārasthā sarvasiddhisamanvitā |
tadā tu vinyaseddehe mātṛkāṃ varṇarūpiṇīm ||

mantreṇānena tāṃ dhyātvā vinyaset sakalāṃ tanum |

oṃ pañcāśallipibhiriti |

evaṃ dhyātvā varṇamālāṃ vinyaset sādhakottamaḥ |
ādau nyaset svadehe tu varṇamālākrameṇa ca ||

raktāddhiptāruṇapadmasaṃsthāṃ pāśāṅkuśāvikṣuśarāsavāṇān |
śūlaṃ kapalaṃ dadhatīṃ karājai raktāṃ trinetrāṃ praṇamāmi devīm ||

ṣaṭcakre vinyasedvarṇān bhūtavarṇavibhūṣitān |
yathākrameṇa patrāṇi devatāsahitāni ca ||

yathā sthāne nyasedvarṇānmastakādividhānataḥ |
antare vinysedādau tadā nyāservahirdiśet ||

mūrddhnyādi vinyasedvarṇān vāhyasthāneṣu deśikaḥ |
raktāmbhodhistapotojvaladaruṇasarojādhirūḍhā ||

karāgraiḥ pāśaṃ kodaṇḍamikṣuśaramathaguṇamapyaṅkuśaṃ pañcavāṇān |
(p. 24) yibhrāṇāsṛk kapālaṃ trinayanavilasat pīnavakṣoruhācyā devī 
vālārkavarṇā bhavatu śubhakarī prāṇaśaktiḥ parā me ||

sadhātuprāṇaśaktyātha śaktiyuktena deśikaḥ |
vinyaset parayā bhaktyā yathā devo bhavet sadā ||

pāśāṅkuśaṃ nyaset dehe vidhinānena deśikaḥ |
pāśabījaṃ pādayuge aṅkuśaṃ mūrddhni vinyaset ||

hṛdaye śaktibījañca vinyasedvidhināmunā |
dhyātvā devīṃ vidhānena sādhako yatamānasaḥ ||

varāṅkuśau pāśamabhītimudrāṃ karairvahantīṃ kamalāsanasthām |
vālārkakoṭipratimāṃ trinetrāṃ bhaje'hamādyāṃ haragehaśālinīm ||

evaṃ vinyasya svadehaṃ tadādigbandhanañcaret |
astrāya phaṭ mantreṇa caturdikṣu nivedayet ||

cchoṭikābhiḥ krameṇaiva daśairvā dvādaśaiḥ kramāt |
tadā tu lakṣa manantaṃ punaḥ kuryādvidhānataḥ ||

aghorāstraṃ caturthyantaṃ kartṛkābījasaṃyutaṃ |
caturdikṣu niyujyātha prāṇāyāmaṃ punaḥ punaḥ ||

mūlamantreṇa kurvīta prāṇāyāmaṃ vidhānataḥ |
tridhā caturddhā tatraiva punaḥ kuryāśridhā priye ||

purakaṃ recakaṃ kuryat kumbhakaṃ vidhināmunā |
hṛdayādi ṣaḍaṅgeṣu hṛllekhāṃ vinyaset kramāt ||

dīrghasvareṇa sarvatra ṣaḍaṅgamabhiyogataḥ |
pañcāṅgamantravargeṣu netrahīnaṃ diśeddhiyā ||

kalpayedātmano dehe dharmapīṭhantataḥ param |
kuryācca kīlakaṃ mantrī mantravarṇena saṃyutam ||

ādhārādisvadehe'smin vinyaset pūrvavat sudhīḥ |
tatvāni vinyaseddehe śivoktāni vidhānataḥ ||

adhvayuktāni tatvāni mantrasiddhiphalāptaye |
kalādhvācaiva tatvādhvā bhuvanādharā ca pārvati ||

varṇādhvā ca padādhva ca mantrādhvā tadantaram |
oṃkārādyaṃ ṅeyutañca namo'ntañca yathāsthiti ||

vidhinā vinyaset sarvaṃ śaṅkarasya matena ca |
nivṛttyādyāḥ kalāpañca kalādhvā parikīrtitāḥ ||

pañcabhūtasya sthāneṣu vinyasedvidhināmunā |
ākāśāt kaṇṭharyantaṃ gaganaṃ vinyasettataḥ ||

ākaṇṭhānnābhiparyantaṃ nyasedvāyuṃ vidhānataḥ |
ānābhimūlaparyāntaṃ vinyasettu vibhāvasuḥ ||

āmulājjānuparyantaṃ varuṇaṃ vinyasettataḥ |
ājānoḥ pādaparyantaṃ dharaṇīṃ vinyaset kramāt ||

kalānyāsamidaṃ proktaṃ sarvatantrasamanvitam |
tatvādhvā tu maheśāni bahūdhā kīrtitā budhaiḥ ||

ṣaṭ triṃśat śivatatvāni dvātriṃśadvaiṣṇavāni ca |
caturviṃśati tatvāni brahmatatvāni pārvati ||

daśādhikaṃ tathā saptaśivatatvāni tāni ca |
śivatatvāni vakṣyāmi śṛṇuṣva kamalānane ||

sadāśivaḥ śivaśaktirvidyā īśvara eva ca |
pañca śuddhāni śaive'smin kathitāni manīṣiṇā ||

māyā kālaśca niyatiḥ kalāvidyā tataḥ parā |
rāgaḥ puruṣa etāni śuddhāśuddhāni sapta ca ||

(p. 24b) prakṛtirbuddhirahaṅkāro manojñānendriyāṇi ca |
karmendriyāṇi tanmātrapañcabhūtani yāni ca ||

aśuddhāni maheśāni kathitāni manīṣibhiḥ |
śivatatvāni deveśi śuddhāśuddhāni sarvataḥ ||

śaivanāmiha tatvānāṃ vibhāgaḥ parikīrtitaḥ |
viṣṇutatvāni vakṣyāmi śṛṇuṣva kamalānane ||

jīvaprāṇadhiraścittaṃ jñānaṃ karmendriyaṃ tathā |
tanmātrapañcabhūtāni hṛtpadmaṃ tejasā trayam ||

vāsudevaḥ saṅkarṣaṇaḥ? pradyumnaścānirundhakaḥ |
viṣṇutatvāni sarvāṇi kathitāni manīṣibhiḥ ||

pañcabhūtāni hṛtpadma indriyāṇi ca ṣaṭ tathā |
garvo buddhiḥ pradhānaśca śivatatvāni pārvati ||

nivṛttādyāḥ kalā pañca tadābindukalā punaḥ |
nādaḥ śaktiḥ śivaścaiva sadā pūrvaprakīrtitaḥ ||

ātmavidyā śivaḥ śaktiḥ śiva eva svayaṃ punaḥ |
sarvatatvañca tatvāni śivāyāḥ parikīrtitāḥ ||

evaṃ tatvāni deveśi vinyasedātmanastanau |
atalaṃ vitālañcaiva sūtalañca talātalam ||

mahātalañca pātālamānābhervinyasettataḥ |
bhurbhuvaḥ svarmaharjñānastapaḥ satyaṃ tataḥ param ||

vinyasedātmano dehe hṛdayādiśikhāvadhi |
īrito bhūvanādhveti bhūvanāni caturdaśa ||

varṇādhveti vadantyarṇān ādikṣāntānmanīṣiṇaḥ |
varṇaiḥ saha padāni syurvinyaset svatanau sadā ||

mantrāṇi vinyaseddehe yathāsthānavidhānataḥ |
evaṃ vinyasya svaṃ dehaṃ kuṇḍe vahniñca jvālayet ||

pūrvoktavidhinā caiva ghaṭe devīṃ prapūjayet |
gaṅgātoyāmbupūrṇena īśāne sthāpitaṃ ghaṭaṃ ||

tatrāpi pūjayeddevīṃ gandhapuṣpānnavāribhiḥ |
nānopahāravalibhiḥ khaḍgakhetakadhāriṇīm ||

nayanatrayasaṃyuktāmudyatakoṭisamaprabhām |
śivaśaktimaṣīṃ devīṃ sarvālaṅkārabhūṣitām ||

śavarūpamahādeva hṛdayasthāṃ sūśobhanām |
vyāghracarma paridhānāṃ kuṅkumāruṇapallavām ||

śuṣkamāṃsāṃ ghoradaṃṣṭrāṃ yoginīgaṇasaṃyutām |
pūjayitvā maheśānīṃ hūtvā ca vidhinā tataḥ ||

tataḥ paradine kuryāddīkṣāntantravidaḥ sadā |
 dantakāṣṭhaṃ tadā dadyācchidhyāya niyatātmane ||

kṣīṇaśākhisamudbhūtaṃ tiktākuñca tataḥ param |
dvādaśāṅgulamānena tataḥ pūrvamukhaḥ kṣipet ||

uttarābhimukhībhūyadantadhāvanamācaret |
divase dakṣiṇā mukho nirmalena jalena vai ||

oṃ annādāya vyuhadhvaṃ somarājāyamāgamat |
samemukhaṃ pramārja tu yaśasā ca bhagena ca ||

tadā nyāsa tanuḥ kuryāt pūrvavat vidhināmunā |
pañcagavyaṃ pāyayitvā śiṣyaṃ dakṣiṇadeśataḥ ||

vāmadeśaṃ samānīya mantrasaṃskāramārabhet |
jananaṃ jīvanaṃ paścāt tāḍanaṃ bodhanantataḥ ||

athābhiṣeko vimalīkaraṇāpyāyane punaḥ |
tarpaṇaṃ dīpanaṃ śuptirdaśaitā mantrasaṃskriyā ||

mantrāṇāṃ mātṛkāmadhyāduddhāro jña?nanaṃ smṛtaṃ |
hrasvadīrghasvareṇaiva vidhinā vilikhed yataḥ |

(p. 25) krameṇa mantravarṇānāmūddhāraṃ samudīritam |
praṇavāntaritaṃ kṛtvā pratyekena japeddaśa ||

jīvanaṃ kathitaṃ sarvatantreṣu parameśvari |
mantravarṇān samālikhya tāḍayeccandanāmbhasā ||

daśadhā śṛṇu deveśi tāḍanaṃ parikīrtitam |
aśvaśyapatrairvidhinā sarvatantrasamanvitam ||

pratyekaṃ vāyubījena bodhanaṃ tadanantaram |
vilikhya mantravarṇāni tadvarṇe karavīrajaiḥ ||

yāntena bodhanaṃ kuryāt bodhanaṃ tadudāhṛtam |
pañcaviṃśativāreṇa taṃ mantramabhiṣecayet ||

śubhodakena dugdhena abhiṣekamudāhṛtam |
praṇavaṃ śivabījañca caturdaśasvarānvitam ||

tridhā niḥkṣipya mantrasya mūlāntena tathodare |
prajapedvidhinā mantraṃ pañcaviṃśatisaṃkhyayā ||

vimalīkaraṇaṃ proktaṃ sarvatantrasamanvitam |
tāramāyāramāyogapuṭitena japenamanuṃ ||

śatamaṣṭottareṇaiva dīpayet sādhakottamaḥ |
dīpanaṃ kathitaṃ mantraṃ gopanaṃ tvaprakāśakam ||

bhadrasyāpyathavā bhadraṃ guruvaktrādvilāpya ca |
prāṇānte'pi na kutrāpi prakāśamabhidhīyate ||

daśasaṃskārakaṃ kṛtvā ṛṣinyāsādikṛtya ca |
pūjayet parayā bhaktyā ghaṭe tāṃ jalarūpiṇīm ||
a
āāarghyādinā prapūjyātha sarvasiddhiṃ labhennaraḥ |
saparyā trividhā proktā devapūjā vidhānake ||

gandhapuṣpākṣatayavakuśāgratilaśarṣapā |
durvāṅkuraiḥ kramāddivyairarghyāṣṭakamudāhṛtam ||

pādyaṃ śyāmākadurvājaviṣṇukrāntābhirucyate |
jātilavaṅgakakkolairaktamācamanīyakam ||

vi"usddhena jalenaiva varamācamanīyakam |
arghyapātraṃ diśet vāme trikoṇamaṇḍale kramāt ||

tatra vahniṃ prapūjyātha tadā tasya kalā smaret |
dhumrārciruṣmā jvalinī jvālinī visphuliṅginī ||

suśrīḥ surupā kapilā havyakavyavahā tathā |

oṃ śaṅkhādhārāya namaḥ |

iti tripadīṃ paripūjayet |

astrāya phaṭ ca mantreṇa śaṅkhaṃ prakṣyālya yatnataḥ |
pūjayecchṅkhayoge'pi suryasyaiva kalāstataḥ ||

tapinī tāpinī dhūmrā maricirjvālinī ruciḥ |
suṣumnā bhogadā viśvā bodhinī dhāriṇī kṣamā ||

etāḥ kalāstu suryāsya suryamaṇḍalasaṃsthitāḥ |
oṃkārādi namo'ntāśca kalāḥ sarvāḥ sureśari ||

tīrthamantreṇa saṃpūjya somamaṇḍalataḥ param |
amṛtā mānadā puṣā tuṣṭiḥ puṣṭīratirdhṛtiḥ ||

śaśinī candrikā kāntirjyotsnā śrīḥ prītiraṅgadā |
pūrṇā pūrṇāmṛtā kāmadāyinyaḥ surasambhavāḥ ||

matsyamudrāṃ pradarśyātha dhenumudrāṃ pradarśayet |
aṅkuśantu pradarśyātha sugandhikusumaṃ kṣipet ||

mudrāntā vidhinā devi paścādvakṣyāmi yatnataḥ |
tenaiva vidhinā kuryāt mudrā tantrāmusārataḥ ||

sarpiṣā tilajenaiva dadyāddipaṃ vidhānataḥ |
svadakṣiṇe dīpamuccairdadyāt deśikasattamaḥ ||

mūlamantraṃ japettatra aṣṭadhā vidhinā sudhīḥ |
(p. 25b) mātṛkāḥ pratilomena japettena krameṇa vai ||

mantrāṅgaṃ vinyasettatra ṣaḍaṅgaparimāṇataḥ |
naivedyaṃ gandhapuṣpeṣu tajjalaṃ prakṣiped yataḥ ||

nānāśālyādisambhūtaṃ gavyaṃ sandeśasaṃyutam |
nānārasasamāyuktaṃ naivedyaṃ devapūjane ||

dhūpadīpau tataḥ kuryāt vidhinānena deśikaḥ |
dhūpantu vividhaṃ proktaṃ brahmaviṣṇuśivātmakam ||

brahmātmakantu yaddhūpaṃ sarveṣāṃ parikīrtitam |
agurujiragugguluśarkarāmadhucandanaiḥ ||

dhūpayedājyasaṃmiśraistataḥ sarjarasaiḥ priye |
candanāgurukarpuracorakuṅkumarocanā ||

jaṭāmāṃsaī kapiyutā śaktigandhāṣṭakaṃ viduḥ |
candanāgurukarpuraṅgī?vevakuṣṭhakuṅkumam ||

jaṭāmāṃsī suramiti viṣṇorgandhāṣṭakaṃ viduḥ |
candanāgurukarpuratamāladalakuṅkumam ||

kusitaṃ kuṣṭhasaṃyuktaṃ śaivaṃ gandhāṣṭakaṃ viduḥ |
ājyaṃ dadhimadhumiśraṃ madhuparkaṃ prakīrtitam ||

gomutraṃ gomayaṃ kṣīraṃ dadhisarpikrameṇa ca |
pañcagavyādikaṃ proktaṃ sarvatantrasamanvitam ||

dadhidugdhaṃ ghṛtaṃ dadyāt nārikelodakaṃ tataḥ |
śarkarādīni saṃyojya pañcāmṛtamudāhṛtam ||

etāni sopacārāṇi kathitāni manīṣibhiḥ |
pradhānaṃ ṣoḍaśaṃ tatra daśā ca daśakaṃ smṛtam ||

pañcopacāraṃ kartavyaṃ avaśyaṃ śṛṇu tat param |
vinopacārairyā pūjā sā pūjā na prasīdati ||

āsanaṃ svāgataṃ pādyamarghyamācamanīyakam |
madhuparkācamanaṃ snānaṃ vasanābharaṇāni ca ||

sugandhikusumaṃ dhūpadīpaṃ naivedyakantataḥ |
kṣaumavāsaṃ candanañca upahārastu ṣoḍaśa ||

pādyamarghyamācamanaṃ madhuparkaḥ punarjalam |
sugandhikusumaṃ dhūpadīpaṃ naivedyacandanam ||

daśopacāramityuktaṃ manunā prābravīt purā |
sugandhakusumādīnāṃ pūjā pañcopacārikā ||

ṣoḍaśī tu pradhānā tu daśadhā tadanusmṛtā |
pañcadhā tadanuprāptā kartavyā bhūtimicchatā ||

evaṃ vahūvidhaṃ devi tantre tantre nirūpitam |
ātmano yaddhitaṃ vastu taddadyāddevapūjane ||

devatā ātmano dehe spṛhayanti vahunyapi |
yadyadvāñchitavastuni tat kuryāddevapūjane ||

sutithau śubhanakṣatre mantraṃ dadyādvicakṣaṇaḥ |
paurṇamāsī saptamī ca aṣṭamī navamī tathā ||

caturdaśī daśamī ca pañcamī ca viśeṣataḥ |
etāstu tithayaḥ proktā dīkṣāmaṅgalakarmasu ||

aśvinī maghamūlā ca tathā pūrvatrayeṣu ca |
svātī viśākhā jyeṣṭhā ca rohiṇī ca śubhāvahā ||

vavakolavatailaśca vaṇijastadantaram |
karaṇāni śubhānyeva sarvatantre.us bhāmini ||

ṛkṣapradhānakāle ca dīkṣāṃ kuryādvidhānataḥ |
dhruvamṛdusunakṣatraśubhavāre sattithau dīkṣā ||

śubhalagne śubhacandre kendrakoṇe tu śukre gurau dharme |
atha sāmānyakāle manaḥ prasāditadīkṣā ||

sutithau śubhanakṣatre mantraṃ gṛhnīrādvacakṣaṇaḥ |
(p. 26) vaiśākhādiṣu māseṣu mantrārambhaḥ śubhapradaḥ ||

vaiśākhe sarvasiddhiḥ syāt jyaiṣṭhe sarvavināśakaḥ |
āṣāḍhe putralābhaḥ syāt śrāvaṇe dhanasañcayaḥ ||

bhādre prajāvināśaḥ syāt āśvine śubhadā bhavet |
kārtike vaskulābhaḥ syāt mārge syuḥ sarvasampadaḥ ||

jñānahānikaraḥ pauṣe māghe medhāsamanvitaḥ |
phālguṇe sarvasiddhiḥ syāt na caitraḥ śubhasucakaḥ ||

caitre dīkṣāpi kartavyā madanasya trayodaśī |
samvatsarasya yat puṇyāṃ tat puṇyaṃ labhate priye ||

uttarāyaṇasaṃkrāntyāṃ mahāviṣuvake punaḥ |
mahotsave prakūrvīta dīkṣākarmamanuttamam ||

avihitakāleṣu candrasūryagrahaḥ smṛtaḥ |
sūryagrahasamaḥ kālaḥ sarvakāleṣu durlabhaḥ ||

candragrahasahasraṃ hi sūryasya parikīrtitaḥ |
na vāro na ca nakṣatraṃ na tithyādiṣu duṣaṇam ||

na yogakaraṇañcaiva śaṅkarasya matena ca |
sūryaḥ somaḥ śaśīputraḥ śukrācāryaḥ surādhipaḥ ||

nandābhadrāsu kartavyaṃ sarvatantrasamanvitam |
sucittasya prasādena gurau rājñāṃ sadā labhet ||

pūrāprasādamātreṇa caturvargaṃ labhennaraḥ |
tatpāduko dharmadātā pitṛputrasamanvitaḥ ||

pittarapyadhikaṃ manye guruṃ tantreṣu pārvati |
kinnaraiḥ kiṃ kulaisteṣāṃ kinbhṛtyaiḥ putravāndhavaiḥ ||

sarvadā sarvabhāveṣu guro rājñāṃ labhettu yaḥ |
trividhā ca bhaveddīkṣā sarvatantrasamanvitā ||

mahādīkṣā tathā dīkṣā upadeśastataḥ param |
yuge yuge ca boddhavyā upadeśaḥ kalau priye ||

kṛte pratyuktamārgeṇa tretāyāṃ smṛtirbhārate |
dvāpare tu purāṇoktā kalāvāgamato dvijāḥ ||

evaṃ vahūvidhā devi tantre tantre nirūpitā |
kalau dīkṣā prakartavyā deśakālāsurūpataḥ ||

na kuryānnirddhano dīkṣā śubhayormaṅgalāya ca |
dakṣakarṇe tadā mantraṃ ṛṣyādikasamanvitam ||

tadā tasmin kṣaṇe devi japenmantraṃ śatāṣṭakam |
tadā hūnedagnikuṇḍe sahasrāṣṭāttaraṃ śatam ||

sugatirakṣaṇārthāya sagurustu japenmanum |
taṃ devaṃ pūjayettatra tadā siddhiṃ na nāśayet ||

tadā devīṃ yajedvidvān gandhapuṣpānnavāribhiḥ |
daśapuṣpāṇi tatraiva dadyāddevyai vidhānataḥ ||

tulasyau paṅkaje jātyau ketakyau karavīraje |
śastāni daśapuṣpāṇi tathā raktotpalāni ca ||

etāni saṃyojya yathāvidhāni samantrayuktena ca sādhakendraḥ |
tathā labhenmantravaraprasādaṃ yathoktaṃ * * guruṇā kṛte purā ||

nānālaṅkārasaṃyuktāṃ devīṃ kuryādvidhānataḥ |
tadā tasmin kṣaṇ dadyādāśīrvādaṃ sadā guruḥ ||

oṃ bhadramantu śivaṣṇāntu mahālakṣmīḥ prasīda tu |
siddhayaḥ santu satataṃ tava vā~chāphalapradāḥ ||

ātmānañca guruñcaiva nānālaṅkārabhūṣaṇam |
daṇḍane kaṭakairhome mukuṭairaṅgadairapi ||

(p. 26b) hārakeyuravalayanupurāṇi yathāvidhi |
paṭṭavastraiḥ svarṇasutrairdadyād yajñopavītakam ||

nānālaṅkārasaṃyuktaṃ guruṃ kuryādviśāladhīḥ |
dharāṃ vṛttikarīṃ dadyāddhenunāmarbudārbudam ||

śarīramarthaṃ prāṇāṃśca sarvaṃ tasmai nivedayet |
prāṇānte'pi ca kasmaicit na mantrañca prakāśayet ||

gurorlakṣā manuṃ dadyāt suvarṇadakṣiṇāṃ priye |
avaśyaṃ svarṇaṃ gurave dadyācca vidhinā sudhīḥ ||

pañcāṅgadīkṣā kartavyā sādhakaḥ sarvasiddhaye |
turyākṣara`nca devānāṃ turyāṇāñca krameṇa ca ||

śaṅkarañca gaṇeśañca tathā turyaṃ hariṃ tathā |
sāntaḥ satyāntasaṃyukto bindubhūṣitamastakaḥ ||

pañcāntakaṃ śaśadharaṃ bījaṃ gaṇapatirviduḥ |
śāntaṃ vahnisamāyuktaṃ parā manuvarṇayuk ||

vahnivasusvarayutaḥ svargakṛṣṇamanurmataḥ |
śambhau madhyagate havīnaharabhūdeṣṭau harau śaṅkare 
bhāṣyanāgayutāvavau gaṇapaśrīśeṣadurgāsthitā |
devyāṃ viṣṇuharaikadantaravayaḥ gaurīsute śaṅkarenāryā vaiṣṇava eva 
śaṅkarādi śānyastattete hānidā |

etat pūjākramaṃ proktaṃ narāṇāṃ śubhadāyakam |
brāhmaṇān bhojayettatra vedabodhena vartmanā ||

eko vidvān sahasreṣu murkheṣu ca viśeṣyate |
paṇḍitān bhojayitvā ca mahādevyāṃ lajñ?nneraḥ ||

sadā kuryāt vidhānena kumāryā bhojanaṃ priye |
kumārīṃ pūjayitvā ca sarvasiddhiṃ labhennaraḥ ||

gṛhītvā ca mahāvidyāṃ japejjīvāvadhipriye |
mantrabhāge bhavenmṛtyuḥ śaṅkareṇa ca bhāṣitam ||

yatra tatra yathāsthāne jīvet japet sarvārthasiddhaye |
na doṣo mānase jāpe sarvakāle'tha sarvadā ||

prajapet parayā bhaktyā mahāvidyāmaharniśam |
nāsti tatra vicāraṃ syānna brātyāñca kathañca na ||

na duraṃ pravadedvidvān nāśvinaṃ pravadet sadā |
asadālāpanaṃ tatra na kurvīta kathañcana ||

mahāgurūnipātādau na pūjāyāṃ vikalpanā |
mohādvā ya divā daivāt pūjayenna ca sādhakaḥ ||

tasya sarvaṃ vinaśyātha mārayettaṃ sadāśivaḥ |
aśucau vā śucau vāpi sarvakāle'pi sarvadā ||

pūjayet parayā bhaktyā sarvakarmasu siddhaye |
kaulaṃ veśaṃ sadā kuryāt devyāḥ pūjāvidhānataḥ ||

ekaliṅge śmaśāne vā śūnyāgāre catuṣpathe |
śavoparicitāstho vā japedvidyāmananyadhīḥ ||

bilvamūle taḍāge vā goṣthāne ca surālaye |
catuspathe tathāgāre pīṭhe ca paramātmani ||

yāvat siddhirbhavenmantrastāvacca prajapet sudhīḥ |
yajairdānaistathā homaibrāhmaṇasya ca bhojanaiḥ ||

pūraścaraṇamānena niyamena japet sadā |
japasaṃkhyā prakartavyā nāsaṃkhyā ca kathañcana ||

asaṃkhyākārakasyāpi sarvaṃ bhavati niṣphalam |
yatphalaṃ yasya mantrasya tadaiva siddhiriṣyate ||

siddhe manau sadā kuryāt yadyamanyat prakīrtitam |
(p. 27) pūraścaraṇakāryasya prārambhaśca vidhīyate ||

tatkṣaṇādasya deveśi śaṅkarasya matena ca |
mantrasiddhiṃ prathamataḥ tataḥ kāmāphalāvidhiḥ ||

iti viśvasāratantre dvitīyaḥ paṭalaḥ |



tṛtīyaḥ paṭalaḥ |


atha mantrān pravakṣyāmi śṛṇuṣva kamalānane |
yasyāḥ prasādamātreṇa caturvargaṃ labhennaraḥ ||

vaiśākhasya caturdikṣu mantrāṇāṃ sādhanasya ca |
santi sarvatra tantrāṇi caturddhā parameśvari ||

koṭikoṭī ca mantrāṇāṃ yantrāṇāṃ sādhanasya ca |
pṛthivyāṃ devalokeṣu gandharveṣu rasātale ||

nāgaloke ṛṣiloke kuṣmāṇḍe rākṣaseṣu ca |
nānārūpāṇi tantrāṇi santi vaiśeṣikāni ca ||

sarveṣāṃ tantramantrāṇāṃ mānuṣeṣu ṣiśiṣyate |
yāni tantrāṇi santīha devatā prārthitāni ca ||

manuṣya sadṛśo janma kutrāpi naiva vidyate |
devatāḥ pitaraḥ sarve vāñchanti janma mānuṣaṃ ||

durlabho mānuṣo dehaṃ sarvadeheṣu sarvadā |
tatrāpi bhāratākhe ca janma vai tat sudurlabham ||

tatra vidyāratāṃ gehe janma cedatidurlabham |
tatrāpi saṃśayacchettā viśeṣeṇa ca bhāvini ||

tatra mantravataḥ puṃsaḥ so'pi cedatidurlabhaḥ |
tatrāgamavidaḥ śreṣṭhaḥ sarvavedeṣu pūjitaḥ ||

tatrāpi sādhakaśreṣṭhaḥ sarvatantreṣu gopitaḥ |
śmaśānavāsinī śreṣṭhā devatantreṣu pārvati ||

yakṣagandharvanāgeṣu vicakramanivāsinī |
kuṣnmāṇdavighnalokeṣu bhairavaḥ sarvasammataḥ ||

manuṣyeṣu bhaveddevi devaḥ sākṣāt sadāśivaḥ |
rakta pītapayodamauktikajavāvarṇairmukhaiḥ pañcabhistryakṣairvā 
sthitāaṅgīśamindumukuṭaṃ pūrṇendukoṭi prabham |

śūlaṃ ṭaṅkakṛpāṇavajradahanāmnāgendraghaṇṭāṅkuśān pāśaṃ bhīti 
haraṃ dadhānamamitākalpojvalāṅgaṃ bhaje ||

praṇamya kathayṣye'haṃ sarvalokahitaṃ param |
yasmin mantre yathācārastatra dharmastu tādṛśaḥ ||

kṛtārthastena jāyeta svargamokṣasamāhitaḥ |
bhrāntistu eva kartavyā vadi siddhiḥ prajāyate ||

śuddhacitto bhavedatra siddhiḥ syādapavargataḥ |
mahācīnakramānnatvā devīṃ trailokyasundarīm ||

pūjayet pratyahaṃ mantraṃ sarvasiddhiparāyaṇaḥ |
na śrutirna smṛtistatra na kriyā kāntasmbhavam ||

ekabhāvena satataṃ pūjayet paradevatāṃ |
muktāmukhe devatāyāḥ sarvamantraṃ jagāda saḥ ||

yakṣagandharvanyāseṣu tataḥ pītamukhe viduḥ |
kuṣmāṇḍavighnalokeṣu payodena mukhena vai ||

mauktikena javāvaktreṇa manuṣyeṣu nigadyate |
śiṣyebhyo'dhyāpayānāma mahāvidyāṃ sureśvari ||

sarveṣāṃ śreṣṭhamityuktaṃ manuṣyārthaṃ vidhānataḥ |
manuṣyasya ca mantrasya devatā spṛhaṣanti hi ||

koṭimantreṣu ye gopyā manuṣyāṇāṃ vidhānakam |
adyāpi bhūtale devi manuṣyāḥ pañcadevatāḥ ||

(p. 27b) prārthayanti tapasyābhiḥ kathitaṃ padmayoninā |
prāthayanti tapasyābhiḥ kathitaṃ padmayoninā ||

ityuktāḥ śrutiyuktāśa sarvavidyāḥ prajajñire |
mahāvidyāṃ mahāpūrvāṃ dhyānanyāsaṃ tathā japam ||

pūjāvidhiṃ tathāstotraṃ kavacañca stavaṃ tathā |
ācāraṃ sādhanañcaiva krameṇa kathayāmi te ||

mantravidyāviśeṣaśca tantre tantre nirūpitaḥ |
jīvakoṭipraviṣṭāstā mahāvidyā maheśvari ||

devakoṭipraviṣṭāstāḥ sarvatantrasamanvitāḥ |
mahāvidyā maheśāni jīvadevau prakīrtitā ||

jīve jīvasya siddhiḥ syāt deve devatvamiṣyate |
dvāvetau sarvatantreṣu manuṣyeṣu niyujyate ||

mananāgrāhimantro'yaṃ sādhakaṃ bhavavandhanāt |
ato'tragīyate sadbhirmantraḥ saṃsāracchedakaḥ ||

atha vidyāṃ pravakṣyāmi śṛṇuṣva kamalānane |
pracaṇḍacaṇḍikāṃ vakṣye caturvargaphala pradām ||

yasya vijñānamātreṇa tavedbhumipūrandaraḥ |
dhanaṃ dhānyaṃ sutāṃ jāyāṃ hayaṃ hastinameva ca ||

vasundharāṃ mahāvidyāṃ aṣṭau siddhiṃ labhennaraḥ |
mātṛkāvarṇabhedebhyaḥ sarvamantrāḥ prajajñire ||

mahāvidyā mahāpūrvā mahāmantraśca bhāvini |
sarveṣāṃ bījamityuktaṃ śaṅkarasya matena ca ||

vividhā ca mahāvidyā sarvatantrasamanvitāḥ |
prakṛtirvikṛtiścaiva sarvatantreṣu sammataḥ ||

śrībījaṃ prakṛtirlajjā vikṛtirmāyā |
prakṛtivikṛtī vāgbharaṃ prakṛti vikṛtī ca ||

sambodhanapadaṃ kīlaṃ māyādvandvaṃ prakṛtiḥ phaṭ |
prakṛtirvikṛtirvahni*?ndarī | lakṣmībījaṃ māyābījaṃ tataḥ paraṃ |

vāgbharaṃ tadanantameva vajravairocanīye tataḥ |
māyādvandvaṃ phaḍantañca tadante vahnisundarī ||

pūrvamāyāpade devi kāmabījaṃ pratanyate |
mahākālamataṃ proktaṃ mantroddharaśubhāvaham ||

kāmādyāṃ vāgabhavādyāmbā māyādyāmbā yajet sudhīḥ |
lajjādyāṃ vā yajedvidyāṃ caturvargaphalapradām ||

lakṣyādyāmbā śrīprasiddhārthaṃ kāmādyāḥ kāmasiddhaye |
māyādyā vaśyakāryeṣu lajjādyāḥ śatrunāśane ||

paścime prajapedvidyāṃ merordakṣiṇakulataḥ |
uttare prajapedvidyāṃ tathā prācyāṃ viśeṣataḥ ||

paścime ca māyāyuktā śrīvidyāyāśca dakṣiṇe |
uttare vāgbharādyāśca kāmādyāstadanantare ||

bhairaveṇa tat kathitaṃ vidhānañca kṛte yuge |
evaṃ taddevatāsaṅgharjjapedvidyāṃ vidhānataḥ ||

sahasraśatakaṃ vidyā tantre tantre nirūpitā |
śyāmāvaktā mahāvidyā vividhā tantraśāstrataḥ ||

gāyatrīṃ prajapedvidvān vidhānena śṛṇuṣva tat |
kāmādyāṃ prajapedvidyāṃ sarvakāmaphalāptaye ||

citsvarūpāṃ tathā ṅentāṃ vidmahe tadanantaram |
vajravairocanīṃ ṅentāṃ dhīmahi tadanantaram ||

tanno mātaḥ pracodayāt gāyatrī sarvasidhidā |
vairocanīṃ vadeddhīmān ṅentañca vidmahe tataḥ ||

(p. 28) chinnamantāṃ tathā ṅentāṃ dhīmahi tadanantaram |
tanno devī samuddhṛtya tadā krayāt pracodayāt ||

mahākālamatā devī gāyatrī sarvasammatā |
lajādyāṃ vā kāmādyāṃ vā māyādyāṃ vā japet sadā ||

vāgbhavādyāṃ japedvidyāṃ caturvargaphalapradām |
gāyatryā trāti tān sarvān sādhakān bhavavandhanāt ||

tenaiva gīyate sadbhirgāyatrī sarvasammatā |
caturlakṣaṃ japaṃ kuryāt pūraścaraṇakarmaṇi ||

lakṣmīṃ lajjāṃ tathā māyāṃ mātrāṃ dvādaśikāmapi |
vajravairocanīyeti mātre phaṭ svāhayā yutam ||

vāntaṃ vahanasaṃyuktaṃ ratibinduvibhūṣitam |
caturthasvaravarṇasya ratisaṃjñāṃ kṛte budhaiḥ ||

lakṣmī bījamidaṃ proktaṃ sarvatantrasamanvitam |
vāmākṣivahnisaṃyuktaṃ bindunādavibhūṣitam ||

śivabījaṃ maheśāni lajjābījamudāhṛtam |
īśānamuddhṛtya pūrāribījaṃ sabindukaṃ nādavibhūṣitañca ||

savāmakarṇa paritaḥ prakalpā māyāsuvantīha manīṣinantām |
dvādaśasvaravarṇasya nādabindusamanvitam ||

vāgbhavaṃ bījamityuktaṃ sarvavākyaviśuddhaye |
sambodhanapade devi devatāmūrtirīritā ||

ataḥ pare māyābījaṃ tadante'straṃ tataḥ param |
yojayet parayā bhaktyā śaktistu vahnisundarī ||

anyā yā vividhā vidyā sā tu devī sureśvarī |
vikṛtiḥ śvarūpiṇī saiva sarvatantrasamanvitā ||

bhairavastu ṛṣiścānyāḥ samrāṭcchandaḥ samīritaḥ |
devatā sarvasiddhākhyā nāmnā tribhuvaneśvarī ||

māyābījaṃ svāhāśaktiḥ kathitaṃ padmayoninā |
atha dhyānaṃ pravakṣyāmi śṛṇuṣva kamalānane ||

dhyānaṃ tatrividhaṃ proktaṃ sakalaṃ niṣkalaṃ tathā |
kalātītañca tat paścāt śṛṇu devi yathātatham ||

niṣkalaṃ yatibhiḥ kāryaṃ sakalaṃ gṛhamedhinaḥ |
kalātītaṃ brahmacaryaṃ kathitaṃ padmayoninā ||

svanābhau nīrayaṃ dhyāyet chando vikasitasmitam |
tat padmakoṣamadhye tu maṇḍalaṃ caṇḍarociṣu ||

javākusumasaṅkāśaṃ raktabandhukasannibham |
rajaḥ satvatamorekhā yonimaṇḍalamaṇḍitam ||

madhye tu tāṃ mahādevīṃ suryakoṭisamaprabhām |
chinnamastā kare vāme dhārayantīṃ samastakam ||

prasāritamukhīṃ devīṃ lelihānograjihvikām |
pivantīṃ raudhirīdhārāṃ nijakaṇṭhavinirgatām ||

vikīrṇakeśapāśañca nānāpuṣpasamanvitān |
dakṣiṇe ca kare kartrīṃ muṇḍamālāvibhūṣitām ||

digambarīṃ mahāghorāṃ pratyālīḍhapade sthitām |
asthimālādharāṃ dedhīṃ nāgayajñopavītinīm ||

ratikāmopaviṣṭañca sadā dhyāyanti mantriṇaḥ |
sadā ṣoḍaśavarṣīyāṃ pīnonnatapayodharām ||

viparītaratasthau ca dhyāredratimanobhavau |
ḍākinī rukṣiṇī yuktāṃ vāmadakṣiṇayogataḥ ||

devī galacchoṇitānāṃ dhārāpānaṃ prakurvatīm |
ḍākinīṃ vāmapārśve ca kalpāntajjvalanopamām ||

(p. 28b) vidyucchaṭābhanayanāṃ dantapaṃktivalākinīm |
daṃṣṭākarālavadanāṃ pīnonnatapayodharām ||

mahādevīṃ muktakeśīṃ mahāghorāṃ digambarīm |
kapālakartṛkāhastāṃ vāmadakṣiṇayogataḥ ||

devī galacchaladraktadhārāpāṇaṃ prakurvatīm |
karasthitakapālena bhīṣaṇenātibhūṣaṇām |

ādyāṃ niṣevyamānāṃ tāṃ dhyāyeddevīṃ vicakṣaṇaḥ |
evaṃ dhyātvā yajeddevīṃ sarvasiddhiphalāptaye ||

bhairavoktamahaṃ vakṣye dhyānaṃ sarvaṣa?nāśanam |
udyātkoṭiraviprabhaṃ * * * * vāme kare vibhratīṃ bhīmāṃ ghorakapālikāṃ 
svarudhirāpāne prasaktānanām |
bhogendrocitadehatīrurucirāṃ khaḍgaṃ tathā dakṣiṇe pratyālīḍhapadāṃ 
digantavasanāṃ dhyāyet sadā sundarīm ||

pūrvavadvinyaseddehaṃ pūrvavadbhūtaśodhanaṃ |
prāṇāyāmaṃ pūrvavacca arghyapātraṃ tataḥ param ||

pūjopakaraṇaṃ kuryād vāhyayogaprasiddhaye |
pūrvavat sthānamuddiśya prāntare satataṃ japet ||

nārcanaṃ pūjanaṃ tasyā mantramātraṃ japet sadā |
mahāvidyāviśeṣe tu vicāro naiva vidyate ||

mahāgurunipātādau nāsti doṣaḥ kathañcana |
aśucau vā śucau vāpi sarvakālaṃ japet sudhīḥ ||

lehavakṣaṃ prakurvīta vicāraṃ tantrasammatam |
nāpi dehavicāraṃ syāt na mitrādyāpi harṣaṇam ||

sarvatra sarvakāleṣu mantravidyāṃ japet sadā |
cakraṃ vilikhya vidhinā yajecchaktirvicakṣaṇaḥ ||

trikoṇaṃ vinyaset pūrvaṃ yonimaṇḍalamaṇḍitam |
viśvatrayaṃ tatra kuryāt sāṣṭapatraṃ pramāṇataḥ ||

būpuratritayaṃ dadyāt vajraśūlasamanvitam |
kapālakartṛkāṃ dadyāt vāmadakṣiṇayogataḥ ||

madhye kurcayugaṃ likhyaṃ svāhāntaṃ vā phaḍantakam |
mahācakrāya iti ca namo'ntaṃ pūjayeddhiyā ||

atha yantrāntaraṃ vakṣye śṛṇu sāvahito bhava |
likhedaṣṭadalaṃ padmaṃ madhye tasya trikoṇakam ||

maṇḍalaṃ vilikhed tānontadante? yonimaṇḍalam |
māyābījaṃ likhettatra trikoṇe phaṭsamanvitam ||

tatra āvāhayeddevīṃ tāsāṃ vāhanamantrataḥ |
ādhāraśaktyādikaṃ kuryāt pūjāṃ sarvasamṛddhaye ||

ādhāraśaktiṃ pūjayet paṅkajadvayadhāriṇīm |
adhaḥkurmāsanārūḍhāṃ śaraccandranibhānām ||

tadurddhe pūjayeddevaṃ kurmaṃ nīlābhasannibham |
yajedta?nadharaṃ devamekakuṇḍaladhāriṇam ||

sahasraphaṇasaṃyuktaṃ devagandharvasevitam |
tanmūrddhni pūjayeddevi sāgarāntāṃ samekhalām ||

pṛthivīṃ ratnadvīpañca kalpavṛkṣaṃ tataḥ param |
tadadhaḥ pūjayed divyaṃ svargasiṃhāsanaṃ śubham ||

nānācitrasamāyuktaṃ pūjayed vidhināmunā |
ānandakandaṃ tatraiva sambinnālamataḥ? param ||

sarvatatvātmakaṃ tatra kamalaṃ sumanoharam |
rajaḥsatvaṃ tamoyuktaṃ guṇaṃ tatra prapūjayet ||

(p. 29) ātmānamantarātmānaṃ tatrāpi paripūjayet |
ratikāmastadā tatra viparītaratau sthitau ||

tatropariyajed devīṃ triśaktirūpiṇīṃ sadā |
rajoguṇātmikāṃ śaktiṃ varṇinīṃ dakṣadeśakam ||

tasyāḥ sadaśarūpasthāṃ sarvatantrasamanvitām |
tamoguṇātmikāṃ śaktiṃ vāmapārśve yajet sadā ||

ḍākinīṃ sarvasiddhākhyāṃ madhye devīṃ sanātanīm |
śuddhasattvasamudbhūtāṃ nānāvarṇavibhūṣitām ||

oṃkārādinamo'ntañca mantrasiddhiphalapradām |
sarvasusiddhivarṇīṃ brūyāt siddhiśca ḍākinīm ||

vajravairocanīṃ brūyāt sambuddhāntāṃ vidhānataḥ |
ihāvaha iha tiṣṭha tiṣṭha iti mantreṇa pūjayet ||

prāṇapratiṣṭhāṃ kuryācca pūrvavat kamalānane |
dadyādāsanamantreṇa āsanāvāhanantataḥ ||

ṣaḍaṅgañca tadā nyasya yajeddevīṃ susādhakaḥ |
tadā devīṃ yajeddevi validānādimantrataḥ ||

sambuddhyantaṃ padaṃ brūyāt dehi ehi padadvayam |
gṛhna gṛhna imaṃ brūyāt valiśabdaṃ tataḥ param ||

mamaśabdaṃ samābhāṣya siddhiṃ dehi padadvayam |
kavacaṃ dvitīyaṃ coktvā karālike padaṃ tataḥ ||

phaṭ svāhānto mahāmantro validānavidhānake |
valiṃ nānāvidhaṃ dadyāt āmaṃ pakvaṃ tataḥ param ||

āmānnaṃ paramānnañca gauḍaṃ guḍavikārajam |
raktamāṃsaṃ tathā bhraṣṭaṃ surāṃ nānāvidhāmapi ||

gauḍīṃ pauṣṭīñca tālañca kharjurīṃ puṣpasambhavām |
supakvakājñikā caiva dānācāmarayoṣitaḥ ||

brāhmaṇāḥ kṣatriyā vaiśyāḥ sarve pātrādhikāriṇaḥ |
paśuṃ nānāvidhaṃ dadyāt narañcaiva viśeṣataḥ ||

samabhyarcya baliṃ pūrve gandhapuṣpādicandanaiḥ |
tadānujñāṃ gṛhītvā ca aṅgadevān prapūjayet ||

tuṣārasphaṭikaśyāmaḥ nīlakṛṣṇāruṇārciṣaḥ |
varadābhayadhāriṇyaḥ pradhānatanavaḥ striyaḥ ||

hṛdayādi yajed devīṃ krameṇa sādhakottamaḥ |
khaḍgāya hṛdayaṃ brūyāt khaḍgāya ca śiropari ||

śrīvaktrāya śikhādeśe pāśaṃ taṃ kavacena ca |
aṅkuśaṃ netrayugme ca sarvāṅge vinyaset tataḥ ||

asurakṣayakārāya sarvāṅge vinyaset sudhīḥ |
aṣṭapatre yajecchaktīḥ oṃkārādividhānataḥ ||

oṃkārīṃ vartinīñcaiva ḍākinīṃ tadanantaram |
mahābhairavīṃ bhairavīñca indrākṣīṃ pūjayet tataḥ ||

piṅgalākṣīṃ saṃhāriṇīṃ pūrvādikramayogataḥ |
madhye tu kavacadvandvaṃ phaḍantaṃ pūjayet kramāt ||

svāhānte sarvadā devyāḥ pūjanaṃ parikīrtitam |
bhairavaṃ pūjayed devaṃ sammukhe vidhināmunā ||

samrāṭ chando dakṣiṇe ca mantravarṇān tathottare |
bījaśaktirdakṣadiśi pūjayet kramataḥ sudhīḥ ||

mātaraḥ patramadhye ca brahmadyāḥ sarvasiddhidāḥ |
pūrvoktadhyānanyāsena pūjayitvā yathākramāt ||

indrādilokapālāntāḥ pūjāstatra samanvitāḥ |
(p. 29b) bhūpure pūjayitvā ca pūrvādikramayogataḥ ||

indrādikaṃ pūrvamuktaṃ teṣāṃ mūrtiṃ prata?nyate |
pītaraktā śitā śyāmā dhūmrā śuklā ca pārvatī ||

kṛṣṇā gaurī ca raktā ca śuklavarṇā tataḥ parā |
brahmāṇī ca tathā devī harerlakṣmī samīritā ||

tatrāpi pūjayet teṣāṃ mantrāṇāṃ mūrtayastvimāḥ |
vajrādyā astrasaṃdiṣṭāḥ sarvatantrasamanvitāḥ ||

pītā śuklā śitākāśā vidyudraktāsitāsitā |
kāravellapāṭalābhā vajradyāḥ kīrtitā budhaiḥ ||

athāsanasya mantro'yaṃ kathitaṃ padmayoninā |
sambuddhāntaṃ padaṃ brūyāt dehi ehi padadvayam ||

idamāsanasamuddhṛtya gṛhna gṛhna padadvayam |
sā siddhiñca samuddhṛtya dehi dehi padadvayam ||

mama śatrūn samābhāṣya mārayadvitayaṃ punaḥ |
kartṛkādvitayañcoktā astrāntāyāntasundarī ||

āsanasya tu vidyeyaṃ kathitā padmayoninā |
evaṃ saṃpūjya vidhinā naivedyāntaṃ vidhānataḥ ||

cakrasya dikṣu kurvīta vidhānena prapūjanam |
gandhapuṣpadhūpadīpanaivedyairvidhināmunā ||

karālaṃ vikarālañca atikarālaṃ tataḥ param |
mahākarālaṃ deveśi caturthyantaṃ prapūjayet ||

māyābījādikaṃ kṛtvā namo'nte pūjayet sadā |
pañcāṅgadevatāṃ vakṣye śṛṇuṣva kamalānane ||

evaṃ vinā na siddhiḥ syāt śaṅkareṇa ca bhāṣitam |
evaṃ saṃcintā vidhinā gandhapuṣpādibhistataḥ ||

pūjayet parayā bhaktyā mahāvidyāṃ viśāladhīḥ |
antaryāgaṃ tataḥ kṛtvā vahiryāgaṃ tataḥ param ||

mantranyāsaṃ tataḥ kuryāt japakāle vidhānataḥ |
āpādamastakaṃ kuryāt pratilomānulomataḥ ||

prāṇāyāmaṃ tataḥ kṛtvā japedvidyāṃ vidhānataḥ |
ātmānaṃ devatātmānaṃ bhāvayitvā vidhānataḥ ||

vastālaṅkāragandhādyairbhūṣayitvātmanastanum |
japenmantraṃ vidhānena jāpakaḥ sarvasiddhaye ||

ekai karmātraṃ kurvīta japanantu divāniśam |
dvitīye cañcalā mūrtiḥ kathitā padmayoninā ||

praṇavādyāṃ lajjāyugaṃ sambuddhāntapadaṃ tataḥ |
māyāphaṭ svāhayā yuktāṃ caturvargaphalapradām ||

na prakāśyā iyaṃ vidyā prāṇānte'pi kadācana |
nīlavarṇā bhavenmūrtiḥ sarvatantrasamanvitā ||

śrīpārvatyuvāca |


yena varṇena ye devāśchandāṃsi ṛyaśca ye |
tān sarvān śrotumicchāmi kathayasva prasādataḥ ||

īśvara uvāca |

evaṃ praṇamya deveśi brahmaviṣṇumaheśvaram |
kathayiṣye vidhānena śṛṇu sāvahitā bhava ||

vakāre varuṇaḥ sākṣāt jākāre ca surāriṇaḥ |
aikāre tripurā devī rephastripurasundarī ||

trailokyavijayā devī sadaivoddhārasaṃsthitā |
ikāre ca mahādevaṃ nakāre girināyakaḥ ||

īkāre kamalā sākṣāt makāre ca sarasvatī |
(p. 30) mayomukhe mahādevī prakṛtiḥ sarvasiddhidā ||

vikṛtiścaiva phaṭkāre svākre kusumāyudhaḥ |
hākāre ca ratistiṣthet lakṣmī śrībījayogataḥ ||

manobhavā lajjābīje māyāyāntu mahāmatā |
caturthe tu guṇātītā muktividyā pradāyinī ||

chandaḥ samrāṭ bhairavastu ṛṣirmantrasamuccayaḥ ||

atha stavaṃ pravakṣyāmi brahmaṇā yaṃ krataṃ purā |
tat śṛṇuṣva maheśāni vidhānaṃ suradurlabham ||

nābhau śubhrārabindaṃ taduparikamalaṃ maṇḍalaṃ caṇḍaraśmeḥ 
saṃsārāsyaikasārā tribhuvanajananī dharmakarmodayā yā |

tasmin mārge trimārge tritayatanudharīṃ chinnamastāṃ praśatāṃ tāṃ vande 
jñānarūpāṃ maraṇabhayaharāṃ yoginīṃ yoganidrāṃ ||

nābhau śubhrasarojavaktravilasadvandhukapuṣpārūṇaṃ 
vāmecchinnaśirodharāṃ taditare pāṇau vṛhat kartṛkām |
pratyālīḍhapadāṃ digantavasanāmunmuktakeśavrajāṃ chinnāsvīyaśivaḥ 
samucchaladasṛgkārāṃ pivantīṃ parām ||

vālādityasamaprakāśavilasannetratrayodbhāṣiṇīṃ vāmādanyatra nāḍī 
vahūvahūlagaladraktadhārābhiruccaiḥ |

dhārantīmastibhūṣāṃ karakamalalasat kartṛkāmugrarūpāṃ 
raktāmāraktakeśīmapagatavamanāṃ varṇinīmātmaśaktim ||

pratyālīḍhārupādāṃ digantaralasatkeyurakoṭiprabhāṃ digvastrāṃ 
mastakeśāṃ pralayaghanaghaṭāṃ ghorarūpāṃ pracaṇḍām |

daṃṣṭā duṣprakṣavaktro ravivaravilasat lolajjihvāprabhāṣāṃ 
vidyulolākṣiyugmāṃ hṛdayataṭalasadbhāgī bhīmātmamūrtim ||

sadāśchinnātmakaṇṭhapragalitarudhirairḍākinīṃ varddhayantīṃ 
brahmeśānācyutādyaiḥ śirasi na hi tāṃ 
vandyapādāravindāmātmajñairyogimukhyaiḥ pratipadamaniśaṃ cintitāṃ 
cintarūpām |

saṃsāre sārabhūtāṃ tribhuvanajananīṃ chinnamastāṃ praśastāṃ tāṃ vande 
jñānarūpāṃ maraṇabhayaharāṃ yoginīṃ yoganidrāṃ ||

iṣṭāntāmiṣṭadātrīṃ kalikaluṣaharāṃ cetasā cintayāmi 
utpattisthitisaṃhṛtīrghaṭayituṃ * * trirūpāṃ tanum |

triaguṇyājjagato madīyavikṛtirbrahmā hariḥ śūladhṛk tāmādyāṃ prakṛtiṃ 
smarāmi manasā sarvārthasaṃsiddhaye ||

(yasyāḥ smerapadārabinduyugaśaṃ nityaṃ bhajante'marāḥ) 
alipisipurankrīyogapūjāparo'haṃ bahūvidhajaladhārārambhasambhārito'ham |

paśujanavirato'haṃ bhairavīsaṃsṛto'haṃ gurucaraṇaparo'haṃ bhairavo'haṃ 
śiro'ham ||

idaṃ stotraṃ mahāpuṇyaṃ brahmaṇā bhāṣitaṃ purā |
sarvasiddhipradaṃ sākṣāt mahāpātakanāśanam ||

yaḥ paṭhet prātaruśyāya devyāḥ sannihito'pi vā |
tasya sarvārthasiddhiḥ syāt yadayanmanasi vartate ||

dhanaṃ dhānyaṃ sutāṃ jāyāṃ hayahantinameva ca |
vasundharāṃ mahāvidyāmaṣṭau siddhirbhaveddruvam ||

(p. 30b) anyacca vāñcitaṃ sarvaṃ tat sarvaṃ tadanugrahāt ||


iti viśvasāratantre pracaṇḍacaṇḍikāstotraṃ samāptam ||





prāṇāgnihotraṃ vakṣyāmi devyāḥ prītikaraṃ param |
kāṃsyapātre tu siddharthaṃ kuryāt sapayasaṃ ghṛtam ||

astreṇot kṣipedhennāsvatikṛtyāṣṭadhā mantraṃ japtāśoṣaṇadahanapacanaṃ 
kuryāt saṃspṛśya vāmāṅguṣṭhena punardhenumudrayā amṛtīkṛtyābhārccya 
mūlaṃ yathāpadaṃ ṅentaṃ vahnisundarī |

punarañjaliṃ dattvā kusumaṃ samukhamānīya vāmahaste grāsamudrāṃ 
pradarśya nivedayāmi tubhyaṃ gṛhāṇedaṃ sureśvari |

dakṣiṇe prāṇādimudrāṃ pradarśayet |
kaniṣṭhānāmikāṅguṣṭhā prāṇāya svāheti padam ||

tarjanīmadhyamāṅguṣṭhā apāanāya padaṃ vadet |
kaniṣṭhānāmikāmadhyā aṅguṣṭhāvyānāra padaṃ vadet ||

madhyamā tarjanyanāmā vṛddhyācodanāya padam |
sarvāṅgulibhyaḥ samāniyeti ca padaṃ vadet ||

paramātmikāyai bhuvaneśvaryau namaḥ | iti ||

punarācamanīyādikaṃ dattvā agnihotraṃ tenaiva kṛtvā tāmbulādikaṃ dattvā 
dhūpadīpau ca dattvā chatracāmarādikaṃ pradarśya karmārpaṇaṃ kṛtvā 
praṇamya nirmālyādikaṃ vaiṣṇavīgaṇebhyo dattvā paramānandaṃ kṛtvā 
mahāprasādaṃ bhuñjīta |

mahākālamataṃ sarvaṃ kathitaṃ padmayoninā |
bhīmodbhīmabhayāpahaṃ haravadhuṃ vande bhavānīṃ parām |

nīlāntodalitāṃ samastajananīmādyāṃ parāṃ cinmadhīm |
dhārāraktaprapūritān naragalanmuṇḍaṃ svarāme bhūje ||

dakṣe kharpararatnāvilasat hārāvalīśobhitām |
oṃkārarūpāṃ paramāṃ paramāśaktiṃ samastāṃ jananīṃ namaste |

ānandarūpāṃ rudhirārddhavaktrāṃ svamastakaṃ vāmakare bhavānīm |
namo'stu tāṃ nityamalakṣalakṣaṇāṃ surāsurābhyarcitapādapadmām |

dakṣe varṇamayīṃ sutīkṣṇakiraṇāṃ raktāṃ vicitrāṃ parām |
digvāsāṃ surapūjitāṃ smitasukhīṃ tāṃ varṇinīṃ vai namaḥ |

vāme devīṃ samastaistridaśagaṇaśataiḥ pūjitāṃ su * bhīmām |
raktālaṅkāravastāṃ nikhilapaśugaṇonmākhinīṃ tāṃ namaste |

yāṃ devairbrahmamukhyairasitakilakalāśaktirūpasya cādyā |
yā vidyā devavandyā hariharanamamitā yā parā śrībhavānī |

yā nityānandarūpā nikhilabhayaharā brahmarūpasvarūpā |
tāṃ devīṃ | chinnamastāṃ bhavabhayaśamanīṃ kālarūpāṃ rupuṇām ||

namo namaste jananīṃ samastāṃ oṃkārarūpāṃ kila vajravaktrāṃ 
hūṅkārakārīṃ ravadyaityamukhyān |

hūṅkāraśabdaiḥ kṛtacurṇitāṃ tān |

huṅkāraśabdāvṛtadigvibhāgāṃ huṅkāraśabdāccaratīṃ samastām |

huṅkāraśabād galitāṃ bhavānīṃ |

namo namaste'khilalokakartrīm |

(p. 31) ādyāṃ namaste jaya bhīmarūpe namo'stute devi parā parokṣe |
namo namaḥ śambhuparākramāṇāṃ śaktiṃ samāstāñca namo namaste |

tvaṃ devī surapūjitā bhayaharā śambhupriyānandinī |
bhaktānaṃ sūlabhā mahālayamayīṃ siṃhī samastāṃ dvidhām |

ye tvāṃ gādamayīṃ bhajanti jananīmādāśca siddhāśca ye |
ādyāṃ śmbhuparākramāṃ hariharabrahmādibhiḥ sevitāṃ brahmāṇīṃ 
surasaṅghavanditapadāṃ bhīmāṃ mahābhairavīm |
sarvānandakalākalāpakalitāṃ nityotsarāṃ sādhake vande tvāṃ jagatāṃ 
samastajananīṃ śrīmad bhavānīṃ parām ||

namo devī caṇḍe pracaṇḍaikacaṇḍi namo devi durge bhavānīti satyam |
stuvanti prasanātmanā ye ca nityaṃ na teṣāṃ jvarāyātanācograbhītiḥ |

jayā caṇḍarūpā pracaṇḍāticaṇḍā bhavānīhṛdā sāgarā siddhirūpā |
stuvanto japantaḥ smarantaśca nityaṃ na teṣāṃ jvarā yātanā cograbhītiḥ |

ume devi durge parā siddhirūpā parā ḍākinī varṇinī viśvamātā |
harārddhāṅgabhāgā paritrāhi dīpaṃ namaste namaste namaste tu durge ||

nidhīnāṃ nidhīśo narastvāṃ prapannā narāṇāṃ narendrāstvadīyaprasādāt |
kimanyaṃ śaraṇāṃ vilaṅghyāṅghriyugmaṃ prapannaṃ prasādaṃ manuṣyāna 
punīhi ||

īśyaṃ tvāṃ stutiraṣṭakairdviguṇitaiḥ saṃstauti viśveśvarīṃ |
dhanyaḥ sarvasukhāvaho bhūvitale nityot savaṃ tadgṛhe |

siddhiḥ sarvajaneśvaraḥ sukavitā vāgmī ca vidyānvito muktiṃ bhuktikaraṃ 
savastajagatāṃ pūjāḥ surendrā yathā ||

iti viśvasāratantre paradevatā kauśikī stavarājaḥ samāptaḥ |




śrīpārvatyuvāca |


namaste nātha bhagavan śivāyāḥ śivarūpiṇe |
vidyāvatāṃ rasaṃ siddhau śrīkṛtānekavigrahaḥ ||

narāya nararūpāya paramātmaikarūpiṇe |
sarvajñāna tato bhedabhānave cidghanāya te ||

svatantrāya sadāklaptavigrahāya śivāya ca |
paratantrāya bhaktānāṃ bhavyānāṃ bhāvadāyine ||

vivekānāṃ vivekāya vimarṣāya vimarṣiṇām |
prakāśināṃ prakāśāya jñānināṃ jñānarūpiṇe ||

purastāt pārśvayoḥ pṛṣṭhe namaskuryādviparyayaḥ |
sadāsat cit svarūpetā dehi me tava dāsatām ||

īśvara uvāca |

atha vakṣye maheśāni nityā śrīḥ sarvasiddhidā |
yasyāḥ prastāvāllabhate caturvargān sudurlabhān ||

īśvarī prāha deveśaṃ yā nityā hinnamastakā |
tasyāḥ prabhāvasakalaṃ tatvato brūhi me prabho ||

purā proktācale ramye kailāśe tripurāntaka |
adyaiva tat samastaṃ me prakāśaya dayānidhe ||

īśvara uvāca |

koṭitantreṣu gopyā hi mantrāṇāṃ mantranāyakau |
kavacaṃ hi tayordevi śṛṇuṣva sarvakāmadam ||

rahasyaṃ tvāṃ mahādevi suśuptaṃ paramaṃ mahat |
kathayiṣyāmi mantrāṇāṃ sarvasiddhikaraṃ param ||

oṃkāraṃ pūrvamuccārya mantrī mantrasya siddhaye |
kartavyaṃ sarvabhāvena japaścātra divāni'sam ||

nārcanaṃ pūjanaṃ cāsyā mantramātraṃ japennaraḥ |
karasthāḥ siddhayaḥ sarvā aṇimādi guṇākarāḥ ||

oṃ anayośchinnamastāmantrayorbhagavān śiva ṛṣirasuṣṭupchanda 
ādyāśaktirbhagavatīśchinnamastā devatā mama sukavitvapāṇḍityasamṛddhaye 
viniyogaḥ |

oṃkāre mastake pātu vadane hrī/ sadāvatu |
vajravairocanī me kaṇṭhe hṛdaye pātu sarvadā ||

hu/ pātu guhyaliṅge huṃ pātu pṛṣthe haripriyā |
phaṭ svāhā pārśvayoḥ pātu hastayoḥ pādayostathā ||

vijayā nābhideśe syāt jayā rakṣatu karṇayoḥ |
gaṇḍe kavitvadā pātu śikhāyāñca parājitā ||

bhavānī pātu bhavane sarvaiśvaryapradāyinī |
vidyādānaratā devī pātu vaktre sarasvatī ||

siddhākhyā bhairavī pātu rājasthāne surārcane |
bhīmarūpā sadā pātu śmaśāne bhayahāriṇī ||

putrān rakṣatu deveśi bhāvarūpā bhayāpahā |
śāstre vāde ca saṃgrāme jale ca vimale girau ||

araṇye sarvadā pātu jayā śrīchinnamastakā |
āpādamastakaṃ rakṣāṃ karotu mama caṇḍikā ||

dārān rakṣatu deveśī caṇḍarūpā bhayāpahā |
nityānandasvarūpā yā sarvavede pratiṣṭhitā ||

pātu nityaṃ maheśāni sarvadā śivabhūtikā |
ḍākinī varṇinī rakṣāṃ karotu mama sarvadā ||

bhūtapretālaye ghore durgame bhīṣaṇāvatu |
iti te kavacaṃ devi triṣu lokeṣu durlabham ||

yatra tatra na vaktavyaṃ na vaktavyaṃ kadācana |
gopitaṃ sarvatantreṣu viśvasāre prakāśitam ||

tat śṛṇuṣva maheśāni niṣiddhaṃ yamanau priye |
datvā tebhyo maheśāni naśyanti siddhayaḥ kramāt ||

śaṭhāya bhaktihīnāya krūrāya śucakāya ca |
lolupāya ca duṣṭāra na dadyāt kavacaṃ priye ||

bhaktiyuktāya śiṣyāya mahecchāya śubhāya ca |
vaiṣṇavāya viśuddhaya dātavyaṃ kavacaṃ priye ||

kavacaṃ smaraṇāddevi caturvargaphalaṃ labhet |
kavacasya tu mahātmāṃ nāhaṃ varṣaśatairapi ||

na śaknomi maheśāni vaktuṃ tasya phalañca yat |
na dārāṇāṃ na putrāṇāṃ na vandhunāñca pārvati ||

paśyanti na hi te śokaṃ nṛpapūjyā bhavanti ca |
śucirbhutvā śucirvāpi kavacaṃ sarvakāmikam ||

paṭhanaṃ smaraṇaṃ vāpi martyaḥ śāpāsugrahakṣamaḥ |
ānandanandasindhunāmadhipaḥ kavirāḍ bhavet ||

sarvavāgīśvaro martyo lokavandyo dhaneśvaraḥ |
raṇe bhūte vivāde ca jayaṃ tasya bhaveddhruvam ||

putrapautrānvito martyo vilāsī sarvayoṣitām |
(p. 32) śatravo dāsatāṃ yānti sarveṣāṃ vallabhaḥ sadā ||

garvī kharvo bharatova vādī skhalati darśanāt |
mṛtyuśca daivatāṃ yāti dāsastasyāvanībhujaḥ ||

prasaṅgāt kathitaṃ devi rahasyaṃ suradurlabham |
guroḥ prasādamāsādya vidyāṃ prāpya sugopitām ||

tatrāpi kavacaṃ devi durlabhaṃ bhuvanatraye |
gururddevo haraḥ sākṣāt patnī tasya harapriyā ||

abhedena yajedyastu tasya siddhiradurataḥ |
mantrācārāḥ purā proktāḥ kramatastān bhajan japet ||

nābhau jyotistathā vaktraṃ hṛdaye paricintayet |
aiśvaryaṃ sukavitvañca mahāvāgīśvaro naraḥ ||

nityaṃ tatra maheśāni mahilāsaṅgamañcaret |
pañcācārarato martyaḥ siddho bhavati nānyathā ||

śaktiyukto japenmantraṃ na mantraṃ kevalaṃ japet |
brahmā viṣṇuśca rudraśca ye devāḥ surasattamāḥ ||

taṃ dṛṣṭvā sādhakaṃ devi prasaṃśanti mudānvitāḥ |
iti te kavacaṃ devi caṇḍādevyāḥ prakīrtitam ||

bhaktimuktipradaṃ sākṣāt kalpavṛkṣasvarūpakam |
(āsādyāpi guruḥ prāsādya iyaṃ kalpadrumopamam ||)

mohenāpi madena vā na hi jano jāḍona vā muhyati |
siddho'sau khalu sarvaduḥkhavipadāṃ pāraṃ prayānti * de ||

nityaṃ tasya nṛpaśca devi parato naśyanti tasyāstaye |
likhitaṃ dhārayedghastu kaṇṭhe vā mastake bhuje ||

tasya sarvārthasiddhiḥ syāt yadyanmanasi vartate |
gorocanākuṅkumena bhūrjapatre maheśvari ||

sādhayo vyādhayastasya duḥkhalokabhayaṃ kvacit |
vādī mukatipoṣakastavayati kṣmā vallabhodāsate ||

garvī kharvati vaṅkatiḥ kṣitipatirvaiśvānaraḥ śītati |
ācārāṣṭakasiddhirūpasaparam siddhāṣṭakaṃ tadbhuje ||

tāṃ vande bhavabhītibhañjanakarīṃ gaurīṃ girīśapriyām ||

iti viśvasāratantra pracaṇḍacaṇḍikā kavacaṃ samāptam |


īśvara uvāca |

prātareva samuśyāya hastapādaṃ viśuddhya ca |
uttarābhimukhībhuya kuryādbhaktyā gurornatim ||

manasā vacasā vāpi kāyikaiśca viśeṣataḥ |
kṣetreśaṃ vāsturājañca vighnarājaṃ tataḥ param ||

durgāṃ vināyakaṃ śambhuṃ bhairavaṃ vaṭukānvitam |
brahmāṇaṃ nair-ṛtañcāpi cakrapāṇiṃ namet sadā ||

vighnebhyo vighnanāthebhyaḥ ṛṣibhyo'pi namet sadā |
evaṃ praṇamya deveśi dhyāyaddevīṃ vicakṣaṇaḥ ||

prāntare vā śmaśāne vā śūnyavāse tathā gṛhe |
advaitabhāvanāṃ kuryāt brahmāṇḍasadṛśīṃ tanum ||

ādhāraśaktiṃ sañcintya paṅkajadvayadhāriṇīm |
tanmūrddhni cintayeddevi kurmarūpaṃ janārdanam ||

nīlameghanibhaṃ devaṃ sarvatattvasamanvitam |
tasya pṛṣṭhasthitaṃ devamanantaṃ cintayeddhiyā ||

sahasraphaṇasaṃyuktaṃ śuddhasphaṭikasannibham |
kakudyaṃśe halaṃ dhyāyet mudgaraṃ vāmapārśvake ||

ekakuṇḍalaratnena bhūṣaṇenābhibhūṣaṇam |
ekacakrasya upari pṛthivīṃ cintayeddhiyā ||

tathā pṛthivyāṃ siddhārthaṃ tathaināṃ cintayet sudhīḥ |
kṛṣṇavarṇaṃ śuklabrīhiṃ bhūjayugmena bhūṣitām ||

nānāguṇagaṇādāñca sarvasattvaprapūritām |
saparvataraṇākīrṇāṃ sarvaratnavibhūṣiṇām ||

sarvamantramayī devīṃ viṣṇupatnīṃ manoharām |
samudranadasaṅkīrṇāṃ sarvakālavibhūvitām ||

atrāpi maṇḍapaṃ dhyāyet manasā maṇibhūṣitām |
tataḥ kalpataruṃ tatra sarvavāñchāphalapradam ||

tadavasthāñca te?yecca satvasiṃhāsanaṃ mahat |
dharmādisaṃyuktaṃ pīṭhaṃ sarvajñānasamanvitam ||

karālādi caturdikṣu dvāradeśe vibhūṣitam |
nānācitrasamāyuktaṃ nānāratnaiśca bhūṣitam ||

nānāṅgastrasamāyuktaṃ oṃkāryādivibhūṣitam |
sṛkhaḍgādisamāyuktaṃ cintayedvidhināmunā ||

ānandakandaṃ tanmūrddhni cintayet sarvadā sudhīḥ |
samvinnālaṃ tadā tatra sarvaṃ jñānasamanvitam ||

sakalānādasaṃyuktaṃ maṇḍalatrayabhūṣitam |
tatrāpi cintayitvā ca sāṣṭapatraṃ sakarṇikam ||

nānāvarṇaṃ cintayitvā bhūṣitaṃ sumanoharam |
evaṃ sacintya manasā hṛtpadmāsthāṃ sureśvarīm ||

cintayedvidhinānena śaṅkareṇa ca bhāṣitam |
viparītaratasthau ca ratikāmau vicintayet ||

tatpṛṣthe cintayeddevīṃ mūlaprakṛtirūpiṇīm |
ḍākinīṃ varṇinīyuktāṃ vāmadakṣiṇayogataḥ ||

kapālakartṛkāhastāṃ muṇḍamālāvibhūṣitam |
asthimālādharāṃ devīṃ nāgayajñopavītinīm ||

svamastakaṃ vāmabhūje bhavānīṃ svadakṣiṇe tīkṣna karālakartṛkāṃ |
surāsurādyarcitapādapadmāṃ sadā bhavānīṃ praṇayāmi citte ||

pratyālīḍhapadasthitāṃ tribhūvana prakṣobhavidrāviṇīṃ nityāṃ 
traipuravandinīṃ trijagatāṃ saṃkleśadārātmikām |

tāmādyāṃ surayaṅghavanditapadadvandvāṃ triśadātmikām |
visvoṣṭhāṃ nikhilāghyapādaśamanīṃ nityaṃ sadā vai namaḥ ||

mama manasi vidhatvaṃ sarvabhūtātmasaṃsthaṃ śamayatu tava 
pādadvandvametanmaheśi |

pratidinamanumenematkṛte prāṇasaṃsthā bhavasi bhayadātrīṃ śaktirupāṃ 
namāmi |

mātastvatīyapadamajñametat namāmi nityaṃ duristaṃ nihantam |

surāsurārcitakāraṇārthaṃ taṃ naumi nityaṃ sakalāptahetoḥ |

bhavāni tvaṃ dāse mayi vitara dṛṣṭiṃ sarvasuhṛdāṃ hṛdāṣāḍhāṃ sārāṃ 
nikhilabhavabhāvaughaśamanīm |

vitanvan cintāṃ vāsamayamakhilaṃ nityamahasīm |
mahimāsthā medhyāṃ yugayugāntāṃ kālaśamanīm |

namaste namaste jagatāṃ dhugantāṃ saṃhārakārīṃ bhavabhāvarupām |
purā purāreva svakulamūlaṃ krūlasūlaṅghavipannakālam ||

tvaṃ brāhmī tvañca raudrī hariharanamitāṃ tvaṃ parākhyā bhavānī |
tvaṃ nityā kālarūpā nikhilabhayaharā sarvavidyāparā yā |

(p. 33) tvaṃ gaurī chinnamastā kalimalamathanī tvaṃ nadī sāgarākhyā |
tvaṃ mātā tvañca tāṇḍastribhuvanajananī kālarūpāripuṇām |

tvaṃ kālī śambhūpatnī hariharanamitā bhadrakālī karālī |
pretākhyā pretarūpā parikarakamalā pāśarūpā parākhyā |

tvāmādyāṃ prakṛtiṃ smarāmi manasā tārārṇasaṃprāptaye |
mātastātaḥ sutānāṃ bhavabhayaśamanīṃ tatkṣaṇāddurato'pi |

api mātaḥ praṇīdhāmakautukaṃ bhavasaṃ sārapārāpārātmakānām |
satataṃ parihṛtya tatsamāptaṃ nijakulantīṃ vinidhāna māṃ na hi surā tvaṃ 
surāriḥ |

parātvaṃ purātvaṃ ratītvaṃ surāriḥ |
niśā tvaṃ divā tvaṃ daridrā dhanāḍhyā tvaṃ sukhī tvaṃ duḥkhānāṃ kṛtī 
tvaṃ kṛpāṇām |

mātastārayaṃ paramāsāvīrāṇādonāparimitahārā |
khelāsādhanaśaktiḥ śreṣṭhā yuvatī prauḍhā vṛndāvālā |

nidrā tandrā helā halā kālā kālī ghoranādā |
namaste namaste namaste'stu durge namaste bhavānī satyam |

namaste namaste kṛpāsiddhirupā namaste namaste parā ḍākinī yā |

tavāsthimālā parikalpitā budhaiḥ sugandhipuṣpeṇa yathā surāreḥ |

tvadīyamuṇḍena saṃhantu niveditantu yadbū devapadmākhyamudīritā mayā |

tvadīyamuṇḍaṃ svabhūje tu yataḥ sthitaṃ tadeva muṇḍaṃ tadeva munīndraiḥ |

svadakṣiṇaṃ yattu tvadīyakartṛkā tadā bhava vedavido vadanti | 

yā te varṇinī ḍākinīharavadhū savye tadādakṣiṇe |

brāhmi tvaṃ surasaṃghavanditapadā kṛṣṇā tathā vaiṣṇavī |

tvaṃ devī surasaṃghavanditagatiṃ prāptau ca santoṣataḥ |

prasthātvāṃ bhavasundarīṃ girisute devāya padā śāntiḥ śubhā śāṅkarī |
kṣesyākṣemadārthāśeṣabhayaharā mātā jaganmohinī |

yau tau pratyāsantasthau hareḥ purā |

śambhunā śambokā ca kalāpakalitau visvāpayanto jagat |

tenemāṃ surasaṅghavanditagatiṃ prāptau ca santoṣataḥ |

prasthātvāṃ bhavasundarīṃ girisute devāya bhūtyaṃ namaḥ |

mātaḥ padmadalārcite parimite tanmaṇḍalābhyantare |

cakraṃ yoninibhaṃ surāsuravadhurabhyarcitā tanmuhūḥ |

nityaṃ staumi namāmi haravadhuṃ śāntiphalaprāptaye |

tṛptiṃ dehi yajñapradāṃ suraviporlakṣmīsamābhīṣṭaye |

tvaṃ śrīstvamīśvarī buddhirlajjā lakṣmīḥ sarasvatī |

śāntirjayadā nityā ambā kṣemaṅkarī tathā |

brāhmī māheśvarī gaurī karālī viakarālinī |

satī pativratā sādhvī sundarī purasundarī |

citsvarūpā śubhā gītā gaṅgā sītā sarasvatī |

sarvamantramayī devī sarvaśāntiphalapradā |

āpastvaṃ citsvarūpā ca sarvamantramayī vibhūḥ |

iyaṃ sthitā nityā vasundharā priye tvadīraśāntyādimapīha bhūtale |

vinā sthitiḥ śāntikāriṇī bhavet purā yena satī prakopitā |

(p. 33b) jale rasātmikā śaktirdāhikā vahnimaṇḍale |
sparśātmikā ca tadvāyau kīrtitā munibhiḥ sadā ||

ākāśe śabdarūpā tvaṃ sūkṣmā sūkṣmasvarūpiṇī |
pṛthivyāṃ pūrṇaśaktistvaṃ kathitā padmayoninā ||

sukumārī tathā prauḍhā yuvatī rasadāyinī |
sarvaśaktimayī devi kathitā padmayoninā ||

lakṣmīstvaṃ lakṣmībījasthā lajjā yā bhuvaneśvarī |
māyā bījāṅkurī nityā bhavabhītivināśinī ||

sarasvatī vāgbhavasthā vakāre vāruṇīsthitā |
jakāre jagatāṃ mātā vaikāre vimalāsthitā ||

sarvapāpapraśamanī rakāre vahnisundarī |
cakāre caṇḍikā devī caṇḍamuṇḍavināśinī ||

nārāyaṇī nīkāre ca kāre citsvarūpiṇī |
brahmāṇī vaiṣṇavī jñeyā cakāre parameśvarī ||

phalapradā phaṭkāre ca svākāre śambhusundarī |
arddhanāriśvaraścātmā hākāre haravallabhā ||

etāstu satataṃ pūjyā stutyāhaharavallabhe |
varṇasthā mātṛkāḥ proktā brahmaṇāntāḥ pūrākṛtāḥ ||

mātastadīyamahimā kimapīha śaktirviṣṇuṃ jagatyakhilakṛtyaśeṣam |
punīhi nityaṃ śakalāśayārthaṃ punīhi bhaktān phalasidhihetau ||

ārādhya mātastava pādayugmaṃ brahmādayo'pi śrutibhāgavatādiṣu |
anye ye pare ca munayaḥ surāśca teṣāṃ bhavet kīrtiralaṅghyarūpā ||

vedāntarākyaiḥ paritoṣitā tvaṃ vedāntavākyairvibhūṣitā tvam |
vedāntavākyaiḥ paramāḥ parā yā tāṃ naumi nityaṃ haragehaśālinīm |

kālī tvaṃ kālarūpā bhavabhayaśamanī kālakālī karālī |
tuṅgā tvaṃ tuṅgarūpā ghuraghuravatā ghorarūpā kṛpādyā ||

nityā tvaṃ nityarūpā bhavabhayaśamanī yogarūpā yugādyā |
cidrūṇā vahnirūpā parihara sakalaṃ doṣarūpaṃ bhavāndhau ||

harārddhāṅgabhāgī śivānī ca nityaṃ śivāparā tvaṃ ḍākinī viśvayoniḥ |
munīnāṃ munīndrā bhaktiyogena nityaṃ sadāsiddhirupā tvadīyā prakṛtiḥ |

kṣamā tvaṃ kalā tvaṃ kālarūpā śivātvaṃ śaraṇyaṃ bharaṇyaṃ vibhunāṃ 
vibhutiḥ |
vasītvaṃ vasīnāṃ surātvaṃ surāṇāṃ rasānāṃ rasatvaṃ ripuvān punīhi |

sarvārthasādhanī cintā cañcalā capalā calā |
sarvaśaktimayī devī sarvanityā nagātmajā ||

caṇḍā tvaṃ caṇḍarūpā capalatanu tanubhāvidhātrī svarūpā |

svāhā tvaṃ śaktirūpā suravaranamitā drīṭī? drīḥ svarūpā |
ādyā tvaṃ viśvarūpā varirathaparikhāmānitā bhumireṣā |

tvāṃ vande bhāvarūpāṃ harihara namitāṃ siddhidāṃ siddhikānām |
śādhā? tvaṃ vedarūpā praṇavatanudharā brahmarūpā bhavānī |

vandyā tvaṃ vandanīyā nikhilabhayaharā sādhakānāṃ sadaiva |
oṃkāre varṇarūpā tritayatasudharā varṇarūpā bhavānī |

nityā tvaṃ vandyārūpā atanutamudharā vedavātā valādhyā |?
nidhīnāṃ nidhī tvaṃ sadāśvetavarṇā kalānāṃ kalā tvaṃ sadāgauravarṇā |

(p. 34) kṣudhārtā kṣudhā hi kalā hi prataptā rasānāṃ rasaistān prataptān 
punīhi |

vinyasya svatanau tvadīyacaraṇaṃ saddhau sadāvāñchitam |

namyaste jagatāṃ madīyavikṛtiṃ saśāntimāptāptaye |
yad dehaṃ vinidhāra viśvamātmānaṃ taktyā bhavet śāstrataḥ |

tvaṃ tvāṃ nitya ta?suṃ namāmi manasā bhaktyā tathā kāyikaiḥ |
ato nityaṃ dhanyā dhanyāpavādaṃ tat pādayutaiḥ punastāṃ śumantīṃ 
khilakilagatiṃ pādaparamām |

parākhyāṃ nityādhyāṃ kilikilikālavalayāṃ vipannāṃ vinayagahanāṃ 
satvarapadāṃ yasya vidyāṃ pragāyantīṃ tvadīyaguṇasambhavāṃ yasya karṇau 
viśṛṇustau tvadīyaguṇamuttamam |

yasya hantau prakurvantau tvadīyapūjanaṃ priye |
yasya pādau ca gantavyau tadarthe kamalānane ||

tetya ṛṣibhyo deveśi namo nityaṃ namo namaḥ |

namastebhyo namastebhyo namastebhyo namo namaḥ |

namo namaste'khilalokakartrī namo namaste jagatāṃ janitrī |

namo namaḥ śmbhuparākramāṇāṃ namo namo devi parāparākhyā ||

jagatijana vivādaḥ sthānarūpe narāṇāṃ smararipuvanitābhiḥ kīrtitā 
sukṣmarūpā |

madanakilavalānāṃ kalpate kāminībhiḥ parikayayuvatībhiḥ preṣitā preṣaṇīyā |

iśyameva śatārddhena yastāṃ stauti dine dine |
tasya śrīrvasagā bhadre aṇimādyāguṇākarā ||

krameṇa stauti yo devīṃ kramastotrairdine dine |
teṣāṃ strīrvaśagāḥ sarvāḥ sampadāmālayo bhavet ||

anena sadṛśaṃ stotraṃ jagat svapi na vidyate ||

iti śrī viśvasāratantre paradevatāyāḥ pracaṇḍacaṇḍikāyāḥ kra?ma stotraṃ 
samāptam ||


saṃstutya vidhinā yena prāṇāyāmaṃ diśet tadā |
prāṇāyāmaṃ vividhaṃ tatra kathitaṃ padmayoninā ||

ātmasamarpaṇaṃ kuryāt mantreṇānena dehikaḥ |
kṛtvāñjalipuṭau bhūtvā mantramenaṃ samuddharet ||

itaḥ pūrvaṃ prāṇabuddhidehadharmādhikāritaḥ |
jāgrat svapnasusuptyavasthāvetīraret ||

tataśca manasā vācā karmaṇā iti kīrtayet |
tathā padbhāmudāreṇeti punaḥ punaḥ ||

śiṅā ca yat kṛtañcaiva smṛtañca yat padaṃ punaḥ |
sarvaṃ brahmārpaṇañcāntu praṇavādinamo'nvitam ||

śrīpārvatyuvāca |

pracaṇḍacaṇḍikāvidyā pūrvoktā sarvasammatā |
sahasranāmastotrasya kathayāmāsa tatvataḥ ||

kailāśaśikhare ramye nānā dhātusamanvite |
siddhagandharvasaṃṅghaiśca sevite parvatottame ||

(p. 34b) nānāvṛkṣagatākīrṇe śīkarāmbukalāvṛte |
dhyānāpatapasāsīnaṃ pramannamukhapaṅkajam ||

ripucchalebhanaranaṃ trinetraṃ śuradhāriṇam |
jaṭājūṭasamāyuktāṃ trinetraṃ bhāskarātmakam ||

nānāvedaiśca śāstraiśca sevitaṃ śaśiśītalam |
candracchavinibhaṃ gauraṃ nānātālasamanvitam ||

devī papraccha giriśaṃ sarvabhūtātmakaṃ śivam |
pracaṇḍa caṇḍikādevyā māhātmāṃ suradurlabham ||

kathayāmāsa deveśa yathoktaṃ brahmaṇā purā |
tasya tadvacanaṃ śrutvā vihasā jagadīśvaraḥ ||

kathayāmāsa tatsarvaṃ brahmavajravinirgatam |
pracaṇḍacaṇḍikādevyā māhātmyaṃ śṛṇu pārvati ||

yasyāṃ sarvaṃ samutpannaṃ yasyāmadyāpi tiṣṭhati |
layameṣyati tatsarvaṃ jagadetaccarācaram ||

tadyonau sarvametaddhi pratipādayati priye |
kālamāyākalātmānaḥ sarve tasyāṃ pratiṣṭhitāḥ ||

tasyāmahaṃ purā jātaḥ sarvaistatvasamanvitaiḥ |
tasyā dhyānājjagatstotraṃ namaskāraḥ kramāt punaḥ ||

janmādimaraṇaṃ martyaṃ nāsti tasya yuge yuge |
tasyā prabhāvaṃ deveśi śṛṇuṣva vidhināmunā ||

prātaḥkāle niśīkhe ca sandhyayorubhayorapi |
yaḥ paṭhet sādhakaśreṣṭhaḥ sa eva śrīsadāśivaḥ ||

pracaṇḍa caṇḍikāsahasranāmastotrasya bhagavān śrīsadāśiva ṛṣiḥ samrāṭ 
chandaḥ ādyā śaktirbhagavatī pracaṇḍacaṇḍikātmaśaktirūpiṇī devīdevatā 
mama caturvargaphalāptaye viniyogaḥ |

pūrvoktarūpāṃ tāṃ devīṃ dhyātvā stotraṃ sadā paṭhet ||

oṃ pracaṇḍacaṇḍikā caṇḍī caṇḍarūpā satīsakhī |
ati caṇḍā mahācaṇḍā kālarātrirvasundharā ||

mahāmāyā ghorarūpā viśokā śokanāśinī |
kātyāyanī jaganmātā viśvamātā pativratā ||

jaganmānyā jagajjīvā caṇḍīcaṇḍavināśakā |
sukhī satyavatī lobhā nadīnādā suvenikā ||

muktadeśī sukeśī ca ghorā gharghararūpiṇī |
visannā ca vipannā ca svacchatpannā pativratā ||

ghoranetrā viśālākṣī kāmākhyā kulasundarī |
kusumā ca mahākāmā vinodā sarvasiddhidā ||

trinetrā raktanetrā ca trinetrā kekarākṛti |
palitā palalaprītā vṛddhamātā pativratā ||

supatiḥ satpatiḥ satyā sabhāsaṃkṣobhakāriṇī |
anupremā mahāpremā supremā ca premātmikā ||

kālākṣī kālarātriśca ghoranetrā ghṛṇākṛpā |
sutṛptā ca svatṛptā ca ahalyā pāpanāśinī ||

kekarākṣī kulākṣī ca sukulā kulapūjitā |
vipṛthuḥ paripālyāca bhaktiramyā sanātanī ||

śucī mukhī kalāmukhī lolajihvā vipannagā |
lalanā calanā lolā nānāsuravināśinī ||

śabdarūpā ca oṃkārī hrī?ṅkārākṣararūpiṇī |
śrībījā lajjārūpā ca kopanā ca nitambinī ||

śavāsanā citācaityā caityavṛkṣapriyā śivā |
chinnamastā vimantā ca sumantā mantarūpiṇī ||

koṭarākṣī padmanetrā mṛganetrā mṛgākṣikā |
caṭṭalā cañcalā cānā capalā capalapriyā ||

capalāṅgī capalā ca karmapāśākahākṛmi |
kṛpāvatī tathā kṛpā indrākṣī haravallabhā ||

nārāyaṇī viśvamātā bhavānī pāpanāśinī |
cāmuṇḍā ugracaṇḍā ca mahācaṇḍā umā uṣā ||

prajñājñānā mahājñānājñānajñājñānanāśinī |
jñānadā jñānavṛddhā ca ṣaḍvargabījarūpiṇī ||

anurūpā vṛhadrūpā svarūpā rūpavarjitā |
virūpā ca svarūpā ca satyadharmaparāyaṇā ||

sandhyā sandhyā suśīlā ca satyadharmasvarūpiṇī |
śālagrāmaśilā saumyā śālagrāmanivāsinī ||

śālāsabhā sakalā ca sustanī stanarūpiṇī |
vigatā vigataprāṇā kāmadhenuḥ kalāsamā ||

visamā ca visaṅgā ca susaṅgā saṅgarūpiṇī |
sṛṣṭisthitikṣayakarī vārāhī viralātanuḥ ||

nārasiṃhī ramā rāmā vāmadevapriyā tanuḥ |
kāmakaṇṭhī kambukaṇṭhī sugrīvā grīvarūpiṇī ||

kabandhā kabandhā kṛtvyā sarvakṛtyā vināśinī |
rādhikā satyabhāmā ca bālikā bālarūpiṇī ||

suvahā ca suraṅgā ca vivāhūrvāhūrupiṇī |
dīrghavāhūstathā kharvā kharvadehā vināvatī ||

danturā sudatībhīkṣā yugadantā yugāvatī |
sudantā ca vidantā ca atidantā mahāmatī ||

ekadantā ekadaṃṣṭrā ghoradaṃṣṭā raviśaśī |
sūryātmikā sūryapatnī sūryamaṇḍalasaṃsthitā ||

gagaṇāviraṇāvelā vipannā visamāgatiḥ |
sūryaḥ sūryakalā saurirdvādaśātmā divākaraḥ ||

bhānuḥ subhānuḥ svarbhānurbhānurūpā bharīduti |
tapanī tāpinī dhūmrā marīcirjvālinī ruciḥ ||

sunandā bhogadā viśvabodhinī dhāriṇī kṣamā |
pūrṇā pūrṇāmṛtā candrā arddhacandrāticandrikā ||

candramaṇḍalasaṃsthā ca sadācandrāvatī priyā |
candrātmikā candrakāntirjyotsnā śrī prītiraṅgadā ||

pūrṇā purṇāmṛtā toyā tuṣṭiḥ puṣṭiḥ ratidhṛtiḥ |
śaśinī candrikā kāntiḥ sarvarkāntā nivāsinī ||

candramaṇḍalamadhyasthā kāmadā surasambhavā |
ātmā buddhirmahābuddhiḥ sarvabuddhiḥ subuddhidhṛk ||

sarvātmā sarvamātā ca sarvācāravatī satī |
satyadharmasvarūpā ca sabhāsaṃkṣobhakāriṇī ||

avidyāvidhirūpā ca jñānamāyācalākṛtī |
ātmabuddhirahaṅkārāmanastatvā citāciti ||

cintācintyaprameyā ca saratattvapratiṣṭhitā |
bījarūpā jīvarūpā sarvabījaśarīriṇī ||

viriṇī reṇukā kumbhā sukumbhā ca śubhāmati |
kṛśāṅgī kulīśāṅgī ca vajrāṅgī vajrasambhavā ||

vṛkṣaśobhā suśobhā ca viśobhā viśabhaprabhā |
pāṇḍavā dhūmravarṇā ca raktavarṇā ratiḥ smṛtiḥ ||

śuklavarṇā ca śuklyaṅgī śuklā ca śuklavarṇikā |
sitāṅgī ca sutīkṣnā ca nānāvarṇā vivarṇikā ||

vigatā vigataprāṇā virūpā rūpavarjitā |
sindurāñcitasimantā sūśīlā dīrghanetrikā ||

muktārañjitanāsā ca sunāsā girikā tathā |
(p. 35b) ka?ṇatī ca gatīrā ca nābhimūlanivāsinī |

ṣaṭcakrabhedanakarī paramāmṛtaśobhanā |
susumneḍāyogavatī piṅgalākṣī ca vaikharī ||

gāndhārī hastijihvā ca hastinī ca vilolikā |
anantanāḍīsaṃbhūtā sunāḍī nalinī naṭī ||

garbhāśāyā garbharūpā sugarbhā garbhamocanī |
prāṇāpānasamānā ca udānavyānarūpiṇī ||

kuṇḍalī ca kulīnā ca cañcalā ca viśodhikā |
śodhikā sundarī saityā śodhikā bindurūpiṇī ||

parātmātsa viśvāsāsāmsamāśaśinī śaśi |
kulakuṇḍā kuhariṇī kumatiḥ sumatiḥ śiśuḥ ||

ḍākinī hākinī caiva rākinī lākinī tathā |
śākinī kākinī caiva ṣaṭcakrakramadevatā ||

vaśinī yoginīrūpā yonideśanivāsinī |
yonipriyā yoniruciḥ suyoniḥ kṣudrayonikā ||

śoṇarūpā mahārūpā valinī yonisambhavā |
yonipriyā yoniratā yonyantaranivāsinī ||

yonyāmatiryonisutā sadyayonipriyaṅkarī |
liṅgā liṅgapriyā liṅgā liṅgasthā liṅgasundarī ||

liṅgāgatirmahāmudrā liṅgarūpā sadāgatiḥ |
liṅgadeśanivāsī ca liṅginī liṅgarupiṇī ||

liṅgamālā kaṇṭhadeśā bhagamālāvibhūṣitā |
liṅgasvarūpiṇīpretāḥ śivaliṅgābhidhāyinī ||

mahāyonirmahadyoniryonijā yonirūpiṇī |
kumārī bālikā bālā kumārī pūjakapriyā ||

kumārīrūpiṇī kuntī kulajā kularūpiṇī |
kulasthā kularūpā ca kulavaṃśā kulāvatī ||

kumārāṅgī kumārī ca rohiṇī revatī ramā |
gaurī ca rohiṇī ramyā rajatā ca rajasvalā ||

yuvatī prauḍhikā prauḍhā mahāprauḍhā vilāśinī |
kāminīḥ kāmadāḥ kāntāḥ kāmājñāḥ kāmabhāvinī ||

kāmāḥ kālī kulākleśā sarvakleśavināśinī |
ratidā ca ratiprītiḥ suratāsuradā śubhā ||

kanyā dhanyā tathā mānyā vimānī mānadāvatī |
sthūlā dīrghā mahādīrghā dīrghanetrā sulakṣaṇā ||

bahūlā ca vipannā ca sugandhā pramadā gatiḥ |
nānārūpavatī satyā yuvatī yamunā sadā ||

yaśodā gatī yajñā yādavī vanavāsinī |
vanamālinī vipakhyā ca viśeṣākhyā ratipriyā ||

nānāguṇavatī yajñā jñānā hyajñānanāśinī |
dhīrdhṛtirasalomā ca lomasī ca sulomasā ||

nānārūpavatī ramyā rūpahā rūpadāyinī |
rūpaṇī ca vipannā ca sampannā ca mahāhṛtiḥ ||

candrānanā ca vijñeyā ādyā tribhuvaneśvarī |
duritā kulapujyā ca mātaṅgī kulasundarī ||

dīrghajaṅghā kākajaṅghā supadāpadarūpiṇī |
pādapadmā mahāpadmā padmānandā priyāśubhā ||

sarvāṅgasundarī nityā tathā tripurasundarī |
āryā dvaipāyanī kṛṣṇā virūpā ca vipācikā ||

ṣaḍgarbhā ca nahāgartā premaprītā ramāvatī |
suśīlā puṇyaśīlā ca śāmbhavī ca vimānitā ||

(p. 36) prabhāvatī vimānā ca caṇḍaghaṇṭā mahāmatiḥ |
piṅgalākṣī ca indrākṣī umā śākambharīti ca ||

aparṇā niścalā lolā sarvanityā nagātmajā |
kairātīrokṣasī ghorā ugratārā sarasvatī ||

mahogrā ca sumadhyā ca ekā ekajaṭā manā |
mantravidyā mahāvidyā mahāmantrā mahāmahā ||

devatā devamātā ca mahāmātā mahāmatiḥ |
citralekhā sulekhā ca lekhā ca priyadāyinī ||

kālikā kālamātā ca mahākālā kalākṛtī |
śmaśānavāsinī pretā pretasthānanivāsinī ||

pretānanā gaṇakrīḍā pretavāhanavāhanā |
nāgayajñopavītāṅgī nāginī nāgavallabhā ||

muṇḍamālādharā devī pañcamudrāvibhūṣitā |
nāgapāśadharā kṛṣṇā raktārudhiralomikā ||

dhūmārciḥ śavarīcandrā śavasthā śavavāhinī |
asthimālādharā āsthā anāsthā vedanindakā ||

vedamātā vedaśikhā viśākhā śikhivartinī |
nānāvāṇadharā devī carmacāpaprabodhinī ||

pāśamudgarakuntī ca nānāstradhāriṇī surā |
vīrāsanā vīrapānā māṃsapānā sadā tathā ||

madyapānā māṃsarucirmudāśīrmudanāmadā |
totalā tulasī tuṇḍā tuṇḍākṣaranivāsinī ||

ādhārarūpiṇī dhyeyā mūlādhāranivāsinī |
nānātejasvinī klinnā rūdragrastā praṇīpṛthuḥ ||

pṛthivī dvīpikā jyeṣṭhā kamalā vimalā kalā |
kalākhyā kālamānyā ca sarvakālavilāsinī ||

mahākālā kālarūpā paramākhyādirūpiṇī |
pāvanīvadanā vedā sarvavidyā visālinī ||

amlānavasanā vāsā paṭṭavastrapidhāyinī | 
mānālaṅkārasaṃyuktā nānāstradhāriṇī śubhā ||

sarvāṇī sarvasandhyā ca trisandhyā kālarūpiṇī |
mahāniśā tathānityā sarvasainyavināśinī ||

dhaniṣṭhā dhanadā dhanyā dhanadhānyavivarddhinī |
senānī sainikā senā sarvavāhanavāhanā ||

toṣiṇī poṣiṇī poṣā sapuṣā lambudhā tathā |
koṣiṇī kuśinī koṣāmuvalāstrā tilottamā ||

naranārāyaṇī gaurī kāmadevī vanaspatiḥ |
vadanāvāsinī vaśyā veśyāveśavilāsinī ||

kulaṭā satyalokeśā nānālokanivāsinī |
gandharvā ca tīrthapatirmahātīrthavanaspatiḥ ||

ambā ambālikā cāmbā ambikādrū?dinī mahat |
puruṣāṅgī puruṣī ca strīsvarūpā tathā pumān ||

sarvaśāstramayī devī sarvamantramayī śivā |
nānāvidyā ca mantrā ca nānāstradhāriṇīvarā ||

nadīsindhu sarvamayī sarvatīrthamayīmanā |
gaṅgā gītā ca gāyatrī sāvitrī narakāntakā ||

revatī rohiṇī cetā cintāsarvavināśinī |
saptaviṃśati ṛṅgāṇi kāśyapi kaśyapapriyā ||

mṛtsnā sulā ca mālā ca sarvamālā mahat prabhā |
pretadehakarā jyeṣṭhīvālā raudrī ca bhrāmarī ||

ḍāmarī ḍamarūpā ca vasudhāntaḥ prakāśinī |
(p. 36b) urvī gurvī gurujñeyā gururūpā mahāmatiḥ ||

atasī ca satī gaṅgā sarvaśvetā priyambadā |
phu?llanīṭi viṭitvā ca kaikaṭī śaṅkaṭī tathā ||

chedanī kṣepaṇi kṣepā sarvasiddheṣu saṃsthitā |
jyotirbrahmamayī devī sarvajyotiḥṣu dīpikā ||

vidīptā atidīptā ca sudīptā mudrikā tathā |
mahādhūdrā vṛhadyonīḥ sarvayoniṣu saṃsthitā ||

yonipriyā yoniruciryonikrīḍā sadāgatiḥ |
viriṇī mañjarī pālā vipado kṛpaṇākṛtiḥ ||

sarayusarasvatīphalguḥ kaiṅkilā sā mahānadī |
vaṃkṣumudrā tathā sītā alakā nandanāvanī ||

haridvārāvatī tīrthā mathurā dvārakā tathā |
avantī aṅgadā pampā vicitrā vibhramā tathā ||

svapnāvatī haṃsamukhī lopāmudrā subhadrikā |
śvetāruṇā ca bheruṇḍā uttarā kulasundarī ||

bhairavī vipulādehā ripudeheṣu saṃsthitā |
pārvatī mānadā nityā avidyā vikalā tathā ||

haṃsākhyā ca valākā ca kākasyāvikaṭānanā |
pubhratā puṣpahāsyā ca supuṣpā puṣpahāsinī ||

vilolikā vibhramā ca sarvāśramanivāsinī |
asacca sadasacceva sarvaviśvakṣayaṅkarī ||

śakuntalā devayānī putrikā apsarā tathā |
gopālikā nadīvendhā vikaṭākaṭaputanā ||

tripurā bhairavī devī pañcamī tithirūpiṇī |
sarvaparvatavāsī ca śmaśānālayavāsinī ||

sarvavedamayī svargāsvargadvāranivāsinī |
aṣṭamī navamī caiva kuhūḥ śuklā caturdaśī ||

ṣaṣṭhī ca paurṇamāsī ca yogāsi karaṇāni ca |
sarvattu pralayākalpā sukalpākṣayakāriṇī ||

sarvakanyā sarvamātā sarvasatyā satī śiśuḥ |
kuntī ca kuśalā krīḍā śambhudarpavināśinī ||

niśumbhaśumbhahantrī ca raktabījavināśinī |
hālāhalapriyakarī kālīkā durganāśinī ||

nārī nagaravāsī ca sarvadvārasthitālayā |
gaṇarūpā gayā gotrī pretā gopālarūpiṇī ||

aruṇākṣī candramukhī sarvanāmnī sarasvatī |
śrutiśca smṛtirūpā ca kāryaśāstravinodinī ||

madhukaiṭabhahantrī ca durgāsūravināsśinī |
caṇḍamuṇḍakṣayakarī śivadutī śivapriyā ||

trailokyapāvanī nandā mandabhāgā hyūpadrūtā |
allāyuṣī kṣīṇapuṣṭā paraprītivivarddhinī ||

suprītā ślokinīślokā cāṇḍālī vāyasī tathā |
sarvāsurakṣayakarī kālīkoṇa nivāsinī ||

mākarī ca tathā bhaumī horānaṭakā nirjharā |
kulaghnā yāvatī kolā nikolā trāsarūpiṇī ||

kṛtāntatrāsinī bhīmā sāvitrī muktidāyinī |
mātā ca skandamātā ca jiyamātā jineśvarī ||

ajinā kuttivasanā vyāghrakīrtipidhāyinī |
triśaktiḥ śaktirūpā ca ḍākinī varṇinī tathā ||

daṃṣṭrābhīmā piṅgalākṣī kaṃśinī audarī tathā |
oṃkārī varṇamātā ca kṣemaṅkarī svarūpiṇī ||

prāṇaśīlā suśīlā ca suraktā raktavāhinī |
(p. 37) celinī siṃhasaṃsthā ca vyāghrasthā jagavāhinī ||

pārijātaharā martyasatyalokanivāsinī |
surabhī vāmanī caiva nindakā nandinīti ca ||

lakṣmīśca satyabhāmā ca hiḍambā vakarūpiṇī |
jvaramātā jvarī jvālā jvālinī jvaladā jvalā ||

triśirā tripathā tisraḥ karmāṅgavāsinī kriyā |
mandā mandamatī bhogavatī pātālagāminī ||

gagaṇāśvā gaṇāśvā ca āśvāmbā sukulīmahi |
kumadā bhaktisaṃyuktā bhaktiramyā sanātanī ||

niṣkāmā ca sakāmā ca sarvakāmāṅgavāsinī |
kāmāṅganāśinī klinnā manobhuḥ puṣṭivarddhinī ||

auṣaḍhī vaidyamātā ca sarvamṛtyuvināśinī |
uktānuktā ca yat kiñcit sthāvarāṇi carāṇi ca ||

tatra nityasthitā devī chinnamastā śivapriyā |
iti sahasranāmedaṃ śivāyāḥ śivabhāṣitam ||

yaḥ paṭhet prātaruśyāya prātraḥkāle niśāmukhe |
arddharātrau tathā rātrau pūjākāle maheśvarī ||

śmaśāne prāntare durge ghore nigaḍavandhane |
naukāyāṃ giridurge ca śaṅkaṭe prāṇasaṃśaye ||

yatra tatra bhaye prāpte viṣavahnibhayādiṣu |
ravau siṃhe ca saṃprāpte yo'rcayet parameśvarīm ||

paṭhitvā pāṭhayitvā ca sarvān duṣṭān vināśayet |
na paśyanti ca te sarve sādhakaṃ sarvakālataḥ ||

paṭhitvā kavacaṃ devi stavamenaṃ vidhānataḥ |
yatra tatra gato vāpi jayantasya kare sthitaḥ ||

ketau vā dundubhau vāpi svargasthāne viśet sadā |
vijite pārthivān sarvān gṛhamāyātisaṃharet ||

bhaumāvāsyāṃ niśābhāge catuṣpathagato naraḥ |
śmaśāne prāntare gatvā dagdhamīnasamanvitam ||

pāyasānnaṃ valiṃ datvā kubera iva mānavaḥ |
citāyāṃ bhaumavāre ca yo japet sādhakottamaḥ ||

paṭhitvā kavacaṃ tatra paṭhennāma sahasrakam |
so'dar"gano bhavatyāśu ṣaṇmāsābhyāsayogataḥ ||

japenmantraṃ mahādevi caṇḍadevyā vidhānataḥ |
gajāṣṭakāyutaṃ jñātvā vāṇīvat sat kavirbhavet ||

samiṣānnaṃ valiṃ datvā śūnyārāme tathā gṛhe |
japitvā ca paṭhitvā ca bhavedvāgīśvaraḥ paraḥ ||

rajasvalā bhagaṃ dṛṣṭvā japecca sādhakaḥ svayam |
ṣaṭ sahasraṃ japitvā ca bhavedbhūmipurandaraḥ ||

svaśukraiḥ śoṇitaiścaiva paṭhitvā kavacaṃ sudhīḥ |
valiṃ datvā japenmantraṃ sa bhavet sampadāṃ padaḥ ||

parayonau japenmantraṃ sa bhavet sampadāṃ padaḥ |
dagdhamīnaṃ kukkuṭāṇḍaṃ muṣikaṃ mahiṣaṃ naram ||

madhumāṃsaṃ piṣṭakānnaṃ valiṃ dadyānniśāmukhe |
yatra tatra yathā sthāne svayaṃ nṛtyaparāyaṇaḥ ||

digambaro muktakeśaḥ sa bhavet sampadāṃ padaḥ |
parayaunau japenmantraṃ sarvakāleṣu sarvadā ||

dharmārthakāmamokṣārthī caturvargaṃ labhennaraḥ |
(p. 37) madyamāṃsaṃ baliṃ datvā niśāyāṃ sādhakaiḥ saha ||

japitvā ca mahāvidyāṃ sundarīṃ bhavasundarīm |
yonikṣālanatoyena tarpayet caṇḍikāṃ sudhīḥ ||

ṣaṭ sahasra pramāṇena bhavet tasya vasejjagat |
paricinttaṃ vicintyātha japellakṣyamananyadhīḥ ||

tāni sarvāṇi vidhinā devīṃ dadyāddine dine |
yadannivedayeddevyai tasāṃśaṃ bhakṣayennaraḥ ||

tadā bhavenmahāprājñaḥ sarvatattvapūraskṛtaḥ |
dagdhamīnaṃ dagdhamāṃsaṃ kākakukkuṭamuṣikam ||

niśābhāge baliṃ dattvā sākṣānnārāyaṇo bhavet |
naivedyocchiṣṭadravyeṇa dadyāt sādhakasattamaḥ ||

arddharātre niśābhāge pūjayitvā vidhānataḥ |
stutvā bhagavatīṃ nityāṃ devīṃ mūlasvarūpiṇīm ||

ṣaṇmāsena labhet siddhiṃ devairapi sudurlabhām |
bhagaliṅgairbhagākhyānairbhagaśabdābhidhānakaiḥ ||

bhagaliṅgāmṛtairddadyāt naivedyāṃ sādhakottamaḥ |
sa bhavet pārvatīputraḥ caṇḍadevyāḥ prasādataḥ ||

yonikṣālanatoyena cchandakaikaṃ kṣipet sadā |
svadhānedaṃ bhagavatī bhagaliṅgāmṛtaṃ mama ||

svaśaktau paraśaktau vā sarvakālaṃ japet sudhīḥ |
niśāyāṃ divase vāpi devyāḥ prītiṃ vivarddhayet ||

māsamātreṇa te siddhirdevairapi sudurlabhā |
madyairmāṃsairyajeddevīṃ chinnamastāṃ mahāmatiḥ ||

tasyāṃśaṃ bhakṣayitvā ca bhavedbhūmipurandaraḥ |
māraṇaṃ dveṣaṇañcaiva vaśīkaraṇameva ca ||

yamasūryenduvāsvādīn stambhayet sādhakaḥ sadā |
mohanoccāṭanañcaiva ṣaṭ karmāṇi bhavennaraḥ ||

rājā ca dāsavadbhāvaṃ karoti kamalānane |
vādī mukobhaveddṛṣṭvā sa eva niṣprabhāmatāḥ ||

vakṣabhūtapiśācādyā ḍākino ye surādaraḥ |
kuṣmāṇḍā vighnakartāraḥ svayameva yamaḥ svarāṭ ||

na paśyanti na śṛṇunti dṛṣṭvācāravidhipriye |
svargamartye ca pātāle gandharvāku bhūtalā ||

nivātakavacādīnāṃ bhayaṃ teṣāṃ na jāyate |
gorocanākuṅkumena likhedetat stavaṃ sudhīḥ ||

svayambhūkusumaiḥ śukrairbhūrjapatre kuje śanau |
śubhayoge sunakṣatre sutithau śūnyamandire ||

sadyā ca vilikhenmantrakavacaṃ stavanaṃ śubham |
tadyonau pūjayedvidyāṃ niśāśeṣe vidhānataḥ ||

vastrālaṅkāragandhāvyai? stoṣayet parameśvarīm |
tathānivedayedrakṣāṃ devīṃ dhyātvā vidhānataḥ ||

mastake vā bhūje dhṛtvā sarvasiddhiṃ labhennaraḥ |
sinduracandanairdevyāḥ svabhūṣaṇavibhūṣaṇaiḥ ||

kumāryāḥ pūjayitvā ca sa eva śrīsadāśivaḥ |
svaratīṃ kulaṭāṃ ramyāṃ vālikāṃ madanānvitām ||

pūjayitvā japitvā ca vaśayet sakalaṃ jagat |
nāsti vidveṣaṇaṃ tatra mitrāḥ sarve surāsurāḥ ||

yatra tatra sthito grahaḥ kamalā tatra tiṣṭhati |
na mācāryādi bhayaṃ tatra nādhanno vyādhayastataḥ ||

durbhikṣaśamanaṃ yāti dīrghāyurbhavati dhruvam |
(p. 38) na śokaṃ nagavāṃ vyādhirgrahadoṣādikañca yat ||

nāsti caurabhayaṃ tatra rogaśokayuto naraḥ |
naṣṭe vā agnidāhādau stave yantre varānane ||

māsopavāsaṃ kartavyaṃ devyāḥ prītiṃ vivarddhayet |
pūjayitvā vidhānena chāgameṣādibhirgavaiḥ ||

rurubhirhariṇairṣṭrairgajaiḥ kroḍai śivākhubhiḥ |
sṃhairaśvarvayalolairnārikelaiśca kacchapaiḥ ||

hūtvā ca pūjayitvā ca tuṣṭā bhavati caṇḍikā |
māsi māsi sadā dadyāt valiṃ devyai vidhānataḥ ||

kumbhe kumbhe surāṃ nityaṃ hūtvā ca vidhinā sudhīḥ |
toṣayet pārvatīṃ caṇḍīṃ chinnamastāṃ virūpiṇīm ||

śivāvaliṃ nivedyātha toṣayerjagadambikām |
bhagaśabdaṃ samuccārya bhagaśabdaisbhavet sadā ||

rajasvalā bhage nityaṃ japedvidyāṃ viśāladhīḥ |
lakṣamekaṃ tadardhaṃ vā tadardhaṃ vā tadardhakam ||

niśāyāṃ pūjayeddevīṃ kumārīṃ parvatatmajām |
tadā bhavati saṃtuṣṭā skandamātā sarasvatī ||

kāmādyāṃ ca japedvidyāṃ lakṣyādvyāṃ vā japet sadā |
oṃkārādyāṃ japedvidyāṃ lajjādyā ca japet sadā ||

sarvadā sarvakāleṣu lakṣyādyāṃ sarvasiddhidām |
upāsya vidhinā dhīmān pūjayitvā kumārikām ||

tadyonau prajapedvidyāṃ ṣaṭ sahasraṃ dine dine |
na doṣo vidyate tatra brahmaṇo bhāṣitaṃ purā ||

ācārāṣṭakarūpeṇa siddhirūpeṇa saṃśayaḥ |
kimanyaṃ vahūnā devi kathitavyamataḥ param ||

iti viśvasāratantre pracaṇḍacaṇḍikāsahasranāmastotraṃ samāptam ||

athātaḥ saṃpravakṣyāmi mantraṃ trailokyapūjitam |
mahāvidyā mahāpūrvā brahmaṇā bhāṣitā purā ||

viṣṇunā kathitā vidyā brahmaṇe nābhipaṅkaje |
brahmaṇā kathitā vidyā nāradāya tataḥ param ||

nārado asitāyeti asito devalāya ca |
devalo gautamāyeti gautamaḥ kaśyapāya ca ||

kaśyapena purā vidyā ṣaṇmātraṃ prajapet sadā |
tadā bhavenmahāprājñaḥ prajāpatirivāparaḥ ||

tataḥ prajāpatirbhūtvā saśarīraṃ divaṃ gataḥ |
etasminneva kāle tu bhairavaścintato bhavet ||

vidyāṃ gṛhītvā sa ṛṣiḥ svargantumupacakrame |
tadāsveti maheśāni naraloke kathaṃ bhavet ||

dhaninaḥ śrotriṣaścaiva sarve dharmaparāyaṇāḥ |
iti kṛtvā mataṃ tatra kaśyapasthānamāgamat ||

tatkṛtvā kaśyapo devā mahāvidyāṃ ṣaḍakṣarīm |
kathayāmāsa tāṃ vidyāṃ chinnamastāṃ sureśvarīm ||

tadā bhavanti te lokāścaturvargaphala pradāḥ |
athātaḥ saṃpravakṣyāmi devyā mantraṃ manoharam ||

suguptaṃ paramaṃ puṇyaṃ sarvasiddhipradāyakam |
mantroddhāramahaṃ vakṣye śṛṇuṣva kamalānane ||

(p. 38b) yasya vijñānamātreṇa bhavedgaṅgādharaḥ svayam |
kimanyaiḥ deveśi yayadvāñchitamuttamam ||

tad sarvaṃ labhate devi mantrajñānena deśikaḥ |
śivabījaṃ samuddhṛtya ratibinduvibhūṣitam ||

vahnibījānvitaṃ kuryādvarṇeyaṃ samudāhṛtā |
indrabījaṃ samārūḍhaṃ vargādyaṃ parikīrtitam ||

ratibindusamāyuktaṃ kāmabījaṃ samāhitaṃ |
lakṣmībījantu pūrvoktaṃ vāgbhavaṃ tadanantaram ||

māyābījaṃ tathāstrañca ṣaḍvarṇaṃ parikīrtitam |
hṛllekhā madanā lakṣmīrvāgbhavaṃ kurcameva ca ||

astrāntaṃ chinnamastāyā mahāvidyā prakīrtitā |
asyāpi sadṛśī vidyā jagatsvapi na vidyate ||

ṣaḍvarṇo'yaṃ manuḥ sākṣāt mokṣado nātra saṃśayaḥ |
japapūjādikaṃ sarvamasyāḥ ṣoḍaśavarṇavat ||

devakuṭātmikā vidyā caturvargaphalapradā |
asyā dhyānamahaṃ vakṣye śṛṇuṣva kamalānane ||

prītyālīḍhapadāṃ sadaiva dadhatīṃ chinnaṃ śivaḥ kartṛkāṃ digvastrāṃ 
skandaśoṇitasudhādhārāṃ pibantīṃ mudā |

sarpāvandha śirovalistrinayanāṃ hṛdyūt palānāṃ kṛtām |
madyāśaktamanomano bhavoparihṛdi dhyānājjavāsannibhām ||

dakṣe cātisitā vicitragadaya kuntaṃ tathā kharparam |
hastābhyāṃ dadhatīṃ rajoguṇabhavānnāmnāpi sāvarṇī ||

devyā cchinnakavandhataḥ patadasṛgdhārāṃ pibantīṃ mudā |
nāgābanddhaśirovalirmanuvidā dhyeyā tathā sā suraiḥ? vāme kṛṣṇatanuṃ 
tathaiva dadhatīṃ khaḍgaṃ tathā kharparam |

pratyālīḍhapadāṃ kavandhavigaladraktaṃ pivantī mudā |
śeṣāyā pralaye samastabhūvanaṃ bhoktukṣamī tāmasī ||

śaktiḥ saiva padā parā bhagavatī nāmnāpi sā ḍākinī |
evaṃ saṃcintya tāṃ devīṃ pūrvavat prajapet sadā ||

ācārāt pūrvavat kuryāt athavā kālikāsamam |
ṛṣinyāsādikaṃ kṛtvā bhūtaśuddhiṃ vidhāya ca ||

atha vakṣye maheśāni stavarājaṃ śubhāvaham |
śṛṇuṣva parayā bhaktyā sarvakāmaphalapradā ||

thelatkuṇḍalamaṇḍalayugasphārabhya 
vaktrāmbujaskurjyānīrajalocanaistrijagatīvyaktaṃ trilokīgatā |
prodgaṇḍaprakaṭāṭṭahāsapaṭṭabhirdaṃṣṭrāṅkurau 
prollasannālākuñcitakeśapiṅgalajaṭājuṭaṭestubhyaṃ namaḥ ||

vaiṣāghrājinarañjitasajyādāneranyai pralayaghore kharvānirvacanīya 
nīlaśubhage muṇḍāvalimaṇḍite |

kartṛṃ kandaruciṃ vicitrarucitrā bhālaṃ dadhāne pade mātarbhaktajanānukalpani 
mahāmāye tubhyaṃ namaḥ |

iśyaṃ me suravṛndavanditapadadvandvāravindaprabhām |
devīmiṣṭaphalārthasādhanakarīṃ jñānapradāmiśvarīm ||

dhyāyanti stutitistuvanti? satataṃ prāyeṇa teṣāṃ mukhādvācā 
nirmalagadyapadyarucirāṅkīyastyanaṃ sampadam ||


iti viśvasāratantreṣaḍakṣarī stavarājaḥ samāptaḥ ||


(p. 39) śrīpārvatyuvāca ||

devadeva mahādeva sarvavidyāviśārada |
kapālakhaṭṭvāṅgadhara sarvamantrapuraṅkṛtaḥ ||

ṣaḍakṣarasya kavacaṃ kathayāmāsa tatvataḥ |

śrī īśvara uvāca ||

deva devā mahādevaḥ sarvavidyā viśāradaḥ |
tasyāstadvacanaṃ śrutvā vihasya jagadīśvaraḥ ||

ṣaḍakṣarasya kavacaṃ kathayāmāsa tatvataḥ |

śrī īśvara uvāca ||

sādhu sādhu maheśāni sādhulokahitañca yat |
kathayāmi mahāgopyaṃ kavacaṃ suradurlabham ||

sugopyaṃ sarvatantreṣu sarvadeveṣu gopitam |
gopitaṃ surasaṃghaiśca viśvasāre prakāśitam ||

prātaḥkāle tathā madhye sāyāhne ca viśeṣataḥ |
arddharātrau tathā rātrau niśābhāge viśeṣataḥ ||

saśaktyā prajapenmantraṃ kavacaṃ prapaṭhennaraḥ |
tatkṣaṇāt devatāsiddhirlabhate nātra saṃśayaḥ ||

dhyātvā devīṃ paṭhedetat kavacaṃ surapūjitam |
oṃkāraṃ pūrvamuccārya mantrī mantrasya siddhaye ||

nārcanaṃ pūjanaṃ tasyā mantramātraṃ japennaraḥ |
prapaṭhan kavacaṃ nitya bhairaveṇa ca bhāṣitam ||

hṛllekhāmūrddhni māṃ pātu hrīṃsvarūpā maheśvarī |
klīṃ svarūpā mahāmāyā sarvatantrasamanvitā ||

lakṣmīrūpā sadā pātu sarvadeheṣu pūjitā |
vadane sarvavidyākhyā vaiṣṇavī siddhidāyinī ||

sarasvatī sadā pātu jihvāyāṃ śaktirūpiṇī |
aikārabījarūpā ca kavace hṛdaye ivatu ||

huṃkārabījarūpā ca māyā rūpā maheśvarī |
hastāyāḥ pādayornābhau pārśvayoścakṣuṣornasi ||

udare ca nitambe ca liṅge guhye padadvaye |
hastayoḥ pṛṣṭhavaṃśe ca kakudyaṃśe nitambake ||

phaṭkāraḥ sarvadā pātu astrarūpā śivapriyā |
ḍākinī varṇiṇī rakṣāṃ karotu mama mastake ||

vajravai rocanī pātu sarvāṅge chinnamastakā |
oṃkāri sarvadā pātu sarvāṅgeṣvaṅgadevatā ||

piṅgalākṣī sadā pātu sarvāṅgeṣvaṅgadevatā |
iti vā prapaṭheddevi sarvaśāstre svayaṃ vidhiḥ ||

khaḍgarūpā sadā pātu mūrddhni deśe sadā mama |
śrīvajrā sarvadā pātu śikhāyāṃ mantrarūpiṇī ||

pāśarūpā sadā pātu sarvāṅge kavacarūpiṇī |
aṅkuśā sarvadā netrayoḥ śaśisūryayoḥ ||

asurakṣayakarī devi sarvāṅge astrarūpiṇī |
oṃkarālaḥ sarvadā pātu vikarālaḥ sadāvatu ||

atikarālaḥ sadā pātu mahākarālaḥ sadāvatu |
oṃ gaṇapatiḥ sadā pātu paramaguruḥ sadāvatu ||

gururvā sarvadā pātu kṣetrapālaḥ sadāvatu |
ādhāraśaktiḥ sadā pātu kurme'yaṃ sadāvatu ||

anantaḥ sarvadā pātu hṛtpadmaṃ sarvadāvatu |
varṇarūpā sadā pātu chinnamastā śivapriyā ||

iti kavacaṃ divyaṃ kathitaṃ suradurlabham |
yatra tatra na vaktavyaṃ gopitavyaṃ prayatnataḥ ||

gopitaḥ sarvatantreṣu viśvasāre prakāśitam |
prāṇānte'pi na vaktavyaṃ nāśiṣyāya kadācana ||

(p. 39b) śaṭhāra bhaktihīnāya krūrāya kavacaṃ priye |
na vaktavyaṃ na vaktavyaṃ na vaktavyaṃ kathañcana ||

re pubhrā? mitrā śṛṇuṣva  śaivenoktā purā śrutī |
tasmānmantraṃ yathāyantraṃ kavacañca vidhānavit ||

na dātavyaṃ na prakāśyaṃ darśayenna kadācana |
māsamekaṃ paṭhedyastu kavacaṃ suradurlabham ||

sa bhavet sundaraḥ sākṣāt kuvera iva cāparaḥ |
māsadvayaṃ paṭhedyastu sa bhavet sampadāṃ padaḥ ||

māsatrayaṃ paṭhedyastu sa bhavennidhibhājanam |
māsacaturthe saṃprāpte kavīnāmagraṇīrbhavet ||

saṃprāpte pañcame māsi bhavet śaivo nirāmayaḥ |
ṣaṣṭhe māse tu saṃprāpte bhavedbhūmipurandaraḥ ||

saptame māsi saṃprāpte tvadhanī dhanavān bhavet |
aṣṭame māsi saṃprāpte putraprautrānvito bhavet ||

navame māsi saṃprāpte nirugno bhavati dhruvam |
daśame māsi saṃprāpte sarvavidyeśvaro bhavet ||

ekādaśe tu saṃprāpte caturvargaṃ labhennaraḥ |


iti viśvasāratantre paradevatāyāḥ ṣaḍakṣaryākavacaṃ samāptam ||


evaṃ sañcintya vidhinā tajjapañca samarpayet |
mantreṇānena deveśi pūjayitvā sureśvarīm ||

gandhapuṣpaiśca dhūpaiśca gītavādyapuraḥsaraiḥ |
pūjayitvā mahāmāyāṃ sālaṅkāreṇa deśikaḥ ||

oṅkāraṃ pūrvamuccārya guhyātiguhyamuccaret |
goptīpadaṃ samuddhṛtya gṛhāṇapada pūrvakam ||

asmat kṛtaṃ samuddhṛtya tadā japapadaṃ bhavet |
siddhirbhavatu me devi tvat prasādāt tvayi sthitā ||

manto'yaṃ kathito devi sadā japasamarpaṇe |
yantrosargāt tataḥ kuryāt mantreṇānena deśikaḥ ||

mūlamantraṃ samuccarya caturthyantapadaṃ vadet |
caturvarga phaloddeśaṃ svagotrañca sureśvari ||

namo'nantañca tato dadyāt śaṅkareṇa ca bhāṣitam |
(lakṣamekaṃ japaṃ kuryāt) yathāliṅge tathā pādaṃ liṅgasaṃkhyā kṛtā 
mayā |
śālagrāme manau yantre pratimā citrakeṣu ca ||

pustake triśikhe svarge gurupādadvayeṣu ca |
pūjayet payayā bhaktyā śaṅkareṇa ca bhāṣitam ||

lakṣamekaṃ japaṃ kuryāt puraścaraṇakarmaṇi |
mahāvidyā viṣaye tu japaṃ lakṣaṃ pramāṇakam ||

sarvatra sarvatantreṣu kathitaṃ padmayoninā |
madyairmāṃsairvairjayantaiḥ śaktubhirmadhumāṃsakaiḥ ||

pūjayet parayā bhaktyā devīṃ dānavanāśinīm |
prāṇapratiṣṭhāṃ sarvatra kṛtvā mantraṃ japet sudhīḥ ||

pūjāṃ kṛtvā vidhānena svikāraṃ pratipādayet |
nānātvadāmi na śṛṇomi na cintayāmi na smarāmi na bhajami na cāśrarāmi |
tyaktvā tvadīyacaraṇā pūjamādareṇa māṃ trāhi devi kṛpayā mayi dehi 
siddhim |

(p. 40) ajñānādvā pramādādvā vaiguṇyāt sādhanasya ca |
yannyunamatiriktaṃ vā tat sarvaṃ kṣattumarhasi ||

dravyahīnaṃ kriyāhīnaṃ śraddhabhaktivivarjitam |
tatsarvaṃ kṛpayā devi kṣamasva tvaṃ dayānidhe ||

yanmayā kriyate karma ṣanmahat svalpameva vā |
tat sarvañca jagāddhatri kṣantavyamayamañjaliḥ ||

tadā puṣpāñjaliṃ datvā jāgrat svapnasuṣuptiṣu |
tatsarvaṃ bhāvavān pūjāhayā hatyai namaḥ śive ||

yanmayā kriyate karma ṣanmahat svalpameva vā |
tatsarvañca jagatdhātri kṣantavyamayamañjaliḥ ||

tadā puṣpāñjaliṃ datvā advaitañca samuccaret ||

śrī īśvara uvāca ||

advaitabhāvanāṃ vakṣye śṛṇuṣva kamalānane |
yasya vijñānamāteṇa bhavedgaṅgādharaḥ svayam ||

ahaṃ strī puruṣo'haṃ sadāśivo'haṃ paramaprakṛtyaham |
pavamapuruṣo'haṃ nādo'haṃ bindurahaṃ kalāścāham ||

śabdabrahmo'haṃ kriyāyogo'haṃ brahmāhaṃ viṣṇurahaṃ saurā'haṃ 
brāhmāhaṃ vaiṣṇavo'haṃ śivāham |

nānāśaktyahamasuro'haṃ suro'haṃ uccāravahito'ham |
vidyohaṃ vedāścāhaṃ vedasākṣiṇaścāhaṃ vedakriyāhaṃ karmayogo'haṃ 
dharmakarmāham |

pitāmahaṃ mātāmaḥaṃ putro'haṃ gururahaṃ ācāryohaṃ āgamo'ham |
mahābhāgavato'haṃ śrībhāgavatohaṃ śrutiśāstrāṇyaham |
mantrārthā'haṃ stavo'haṃ kavaco'haṃ ahaṃ sahasranāma gāyatryahaṃ 
bījānāhaṃ tryakṣaro'haṃ pañcāśadvarṇamātṛkāhaṃ 
pañcamahābhūtānyahaṃ tatvānāhaṃ sthulohaṃ sūkṣmo'haṃ 
kulācalaścāhaṃ prāṇāyāmādiṣoḍaśapadārtho'ham | ṛṣiścāhaṃ 
munayaścāhaṃ lakṣmyahaṃa śriyo'haṃ priyo'haṃ gauryahaṃ preto'haṃ 
kuṣmāṇḍāścāhaṃ lokapālāścāhaṃ grahāścāhaṃ diggajāścāhaṃ 
daśadiśo'haṃ ūrddho'haṃ adho'haṃ caturdaśabhuvanānyaham | tat stho'haṃ 
tadahaṃ saṃprakuryāt |

japenmantraṃ vidhānena saṃkhyāṃ kurvan vidhānataḥ |
na doṣo mānase jāpe ityāha bhagavān hariḥ ||


iti viśvasāratantre pracaṇḍacaṇḍikā vivaraṇe tṛtīyaḥ paṭalaḥ ||



athātaḥ saṃpravakṣyāmi puṇyāṃ vai dakṣiṇāvidhim |
sarvasiddhi pradaṃ sākṣāt mahāpātakanāśanam ||

devairdevatvaviṣaye siddheḥ siddhatvasiddhaye |
rākṣasaiḥ pannagairdevi manuṣyaiśca mumukṣubhiḥ ||

śmaśāne ca śūnyāgāre catuṣpathe |
śavopari citāstho vā śayyāstho maithune rataḥ ||

parayonau yoniyante pūjayet paradevatām |
yonikuṇḍe raktapuṣpairvilvaiḥ gurusamanvitaiḥ ||

ṛtukālodbhavaiḥ puṣpairjavājāvakasaṃ yutaiḥ |

(p. 40b) kukkuṭairmahiṣairmatsyairmārjārairnakulaistathā |
mṛgairmeṣaiḥ kākaśūkairmadyairmadhurapāyasaiḥ ||

narāsthairnaramāṃsaiśca mahāśaṅghairviśeṣataḥ |
nārāsthairmālikāṃ kṛtvā mahādevīṃ japet sadā ||

maṇipāṣāṇadhātunāṃ mālākāryā vicakṣaṇaiḥ |
divase vaiṣṇavācāro viṣṇuveśe ca saṃsthitaḥ ||

dharmaśāstraprasaṅgena śrībhāgavatagāyane |
haviṣyānnaṃ divā kuryāt sādhakaḥ saphalāptaye ||

kintu rātrau prakurvīta sāmidhānnaṃ śivapriyā |
dantākhyāṃ mālikāṃ kṛtvā sadā mantraṃ japet sudhīḥ ||

latāgṛhe japenmantraṃ sādhakaḥ susamāhitaḥ |
pūjā sthāne vinikṣipya naramuṇḍaṃ tadurddhake ||

kamalāsanamāsādya pūjayet paradevatām |
ṣaṭsahasra pramāṇena pratyahaṃ kiṃ na sidhyati ||

aśucau vā śucirvāpi yathasthāne ca deśikaḥ |
prajapet parayā bhaktyā sarvatantrasamanvitā ||

dharmārthakāmamikṣārthī satataṃ prajapenmanum |
bhakṣyābhakṣyavicāraṃ hi na kartavyaṃ sadābudhaiḥ ||

na ca brātyaṃ tathā hiṃsā na mithyābhāṣaṇaṃ kvacit |
sarvatra sarvabhāveṣu yajet kāliṃ mahāmatiḥ ||

karālavadanāṃ ghorāṃ muktakeśīñcaturbhujām |
cāmuṇḍāṃ dakṣiṇāṃ divyāṃ muṇḍamālāvibhūṣitām ||

sadāśchinnaśiraḥ khaḍgavāmādhorddhakarāmbujām |
abhayaṃ varadañcaiva dakṣiṇorddhvodhapāṇikām ||

mahāmegha prabhāṃ śyāmāṃ muṇḍamālā vibhūṣitām |
digambarīṃ mahābhīmāṃ pratyālīḍhapade sthitām ||

kaṇṭhāvaśaktamuṇḍāligaladrūdhiracarcitām |
karṇāvataṃśatāṃ nītaśavayugmabhayānakām ||

ghoradaṃsṭrāṃ karālasyāṃ pīnonnatagayodharām |
śavānāṃ karasaṃghātaiḥ kṛtakāñcīṃ hasanmūkhīm ||

sṛkkadvayagaladraktadhārā vikṣūribhānanām |
akālajaladaśyāmāṃ śmaśānālayavāsinīm ||

śivābhirghorāvābhiścaturdikṣusamanvitām |
śavarūpamahādevahṛdayopari saṃsthitām ||

svayoniṃ śivaliṅge tu nikṣipattiṃ muhūrmuhūḥ |
evaṃ dhyātvā mahākālīṃ caturvargaphalapradām ||

madyairmāṃsairstathā śukrairgomāṃsaiḥ pūjayet sadā |
amādyai pūjayeddevīṃ bhavānīṃ bhavamocinīm ||

sarvakāle sadā devīṃ dhyatvā ca vidhinā sudhīḥ |
svaśaktya prajapenmantraṃ na śaktyā ca kathañcana ||

avikāreṇa manasā dhyātvā devīṃ sanātanīm |
prajapet parayā bhaktyā sarvakāle ca sarvadā ||

trisandhye ca japedvidyāṃ śmaśāne ca viśeṣataḥ |
sahasrapramāṇena pratyahaṃ kiṃ na sidhyati ||

nātra siddhādyapekṣā ca na ca mitrādiduṣaṇam |
na vittavyayavāhūlyaṃ na ca vyatyaṃ kathañcana ||

matsyairmadyaiḥ puraścaryāṃ sarvadā kārayedbudhaḥ |
tasyāṃ saṃbhakṣayeddhīmān śiṣyāya praṇatātmane ||

na bhakṣayecca tasyāṃśaṃ devatā jāyate'civāt |
(p. 41) yatra māṃ cintayeddevīṃ sarvakāmasamṛddhaye ||

tasya haste sadaivāsti aṇimādirna saṃśayaḥ |
gadyapadyamayīṃ vāṇīṃ sabhāyāṃ tasya jāyate ||

tasya darśanamātreṇa vādino niṣprabhā bhavet |
rājā ca dāsabhāvatvaṃ bhajate cāpareṇa kim ||

vahneḥ *?tāṃ jalastasbhaṃ gatistastaṃ vivasvataḥ |
divārātrivyatyayañca vaśīkaraṇameva ca ||

sarveṣāṃ vallabho yāti yaśaḥ kīrtivivarddhanaḥ |
ante'bhavanmahādevyā gaṇatvaṃ nātra saṃśayaḥ ||

devyānande sadānandaḥ sa eva kālikā tanuḥ |
nindādravyeṣu naivedyaṃ trisandhye ca nivedayet ||

nityaṃ yo nindayedbhūtvā dravyāṇi manasāpi vā |
yoginyaḥ pāśahastena taṃ vadhnāti yadṛcchayā ||

lauhadgamurayogena curṇayan mastakaṃ tataḥ |
māṃsāsthimajjācarvaṇyo yobhinyaḥ śubhalakṣaṇāḥ ||

pūjāṃ kṛtvā tu devyāḥ sa bhagagītiṃ vinirdiśet |
liṅgagītiṃ viśeṣeṇa maheśāni vinirdiśet ||

ānīya yoṣitaṃ divyāṃ vivastrāṃ nṛtyamārabhet |
śūnyāgāre tayā sārddhaṃ svayaṃ nṛtyaparāyaṇaḥ ||

śukraśonitayogābhyāṃ pūjayet paradevatām |
ṣaṇmāsena labhet siddhiṃ devairapi sudurlabhām ||

tanmāse tasya siddhiḥ syānmahākālena bhāṣitam |


śrīpārvatyuvāca ||

kālī vidyā mahāvidyā sarvavidyāsu cottamā |
kathayāmāsa tattvañca tattvārthena viśeṣataḥ ||

kālī vidyā mahāvidyā sucitā na prakāśayet |
tasyāstadvacanaṃ śrutvā prajahāsa maheśvaraḥ ||

vihasya kathayāmāsa aśruśaṣyādikañcaret |

śrī īśvara uvāca |

sādhu pṛṭhaṃ mahādevi sādhulokahitañca yat |
tatsarvaṃ kathayāmādya tattvā*?na vidhānataḥ ||

yasyāṃ sarvaṃ samutpannaṃ yasyāmadyāpi tiṣṭhati |
sṛṣṭisaṃhārakāle ca layameṣyati yattanau ||

pañcabhūtamayī vidyā sarvatandramayī śivā |
divārātrimayī vidyā sarvatantramayī śivā ||

mātṛkāvarṇabhedebhyaḥ kālīmantrāḥ prajajñire |
prāṇāyāmprabhāveṇa mantrasiddhiṃ labhennaraḥ ||

bhairavastu ṛṣiścāsyo anuṣṭūpchanda eva ca |
kālikā devatā proktā svāhāśaktisamanvitā ||

tvadīyāṃśaṃ samuddhṛtya purā kālī mahātanuḥ |
niśumbhaśumbhamathane sahṛtaṃ tanusaṃjñitaḥ ||

yathā te krodhasaṃbhūtā tadā kālī viniḥsṛtā |
purākrodhāturavapuḥ kṛṣṇavarṇaṃ maheśvari ||

tasmācca kālīsambhutā bhavaśatruvināśinī |
mantroddhāramahaṃ vakṣo bhairaveṇa ca bhāvitam ||

vargādyaṃ vahnisaṃyuktaṃ ratibinduvibhūṣitam |
triguṇañca tataḥ kurcadvayaṃ māyādvayaṃ tataḥ ||

dakṣiṇe kālike ceti pūrvavacca tathaiva ca |
ṭhadvayena samāmuktā mahāvidyā maheśvari ||

nātaḥ paratarā vidyā nātaḥ paratarā śrutiḥ |
(p. 41b) nātaḥ paratarā siddhiḥ kathitā padmayoninā ||

kādivarṇāni prakṛtayaḥ hādivarṇādiv?ikṛtayaḥ |
kūrcadvayaṃ prakṛtirlajjādvayaṃ vikṛtisambodhanapadam ||

kīlakaṃ punaratikādivarṇāni prakṛtayaḥ |
hādivarṇāni vikṛtayaḥ kūrcadvayaṃ prakṛtivikṛtivahnijāyā śaktirūpā prakṛti 
matra māṃ jā *? nti sarveṣāṃ vallabhāṃ bhavantīti |

saṃvāraṃ tarati ca mṛtyuṃ jayati | sa pā *? naṃ tarati | sa sarvahatyāṃ tarati | 

sa ca mahāpātakānyu papātakāni taranti |
nāśiṣyāya nātiṃsrāya krūrāya haṭhavādine ||

nyunāṅge cātiriktāṅge na vaktavyaṃ kadācana |
mohādvā yadivā daivāt haṭhavādena vā priye ||

kathayitvā thalāyaināṃ tasya sarvaṃ vinaśyati |
yathā daridro'pi prabhutamarthaṃ prāpyaṃ sugoptaṃ paritaḥ prakalpayet |

tathaivamenāṃ parito nirūpayet vidhānametat kathitaṃ purāriṇā |
kaulaveśe sadā japyā kaulācāreṇa sarvadā ||

śuddhagolodbhavairdevi kuṇḍagolavidhena ca |

śrīdevyuvāca |

kenopāyena bhagavan kuṇḍagolī bhavennaraḥ |

śrī īśvara uvāca ||

amṛte jāyate bharttā yā nārī kuṇḍamucyate |
mṛte tu golakaḥ proktaḥ sarvakarmaphalapradaḥ ||

tasyā yonau viśeṣeṇa japenmantraṃ viśāladhīḥ |
ṛṣinyāsādikaṃ kṛtvā pūrvavat nyāsamācaret ||

gurvādikaṃ namaskṛtya yajeddevīṃ samāhitaḥ |
trikoṇaṃ vinyaset pūrvaṃ punaścaiva trikoṇakam ||

navakoṇantu tasyānte tanmadhye sthāpayecchivām |
tataḥ padmaṃ likhedvidvānaṣṭapataṃ sakarṇikam ||

tripurānvitayārūḍhaṃ yonimaṇḍalamaṇḍitam |
tanmadhye pūjayeddevīṃ dakṣiṇā siddhidāyinīm ||

kālīṃ kapālinīṃ kullāṃ kurukullāṃ virodhinīm |
vipracittaṃ valākāñca tato nīlāṃ ghanāṃ punaḥ ||

mevanādāṃ mitāñcaiva amitāñca tataḥ param |
mudrāṃ mātrāṃ tathācogrāmugrāñca tadanantavam ||

dīptāṃ pradīptāṃ citrāñca vahiryonau prapūjayet |
tripañcāre mahāpīṭhe kālyādyāḥ śaktayaḥ śubhāḥ ||

sarvā asikarāḥ śyāmā muṇḍamālā vibhūṣitāḥ |
devyāḥ sadṛśaveśāchyāḥ svasvabhartṛsamanvitā ||

pūjayedvidhinā kālīṃ kalikanmayanāśinīṃ chinnavat pūjayeddevīṃ 
madyamāṃsādibhirmudā |

puraścaraṇamasyāśca pūrvaṃ kuryānnirāmiṣaiḥ |
sāvitrākhyānamityuktaṃ hariṣyānnairvidhānataḥ ||

siddhemanau prakurvīta kulācāraḥ sadā śuciḥ |
yāvat śuddhirbhavedvidyā tāracca prajapet sadā ||

puraścaraṇamasyāśca pūrvaṃ kuryānnirāmiṣaiḥ |
pūjāsthānaṃ prakurvīta nānācitraiśca citritam ||

sinduraharitālābhyāṃ racaret maṇḍalaṃ budhaḥ |
tatrāpi pūjayet kālīṃ sādhakaḥ śaktisaṃsthitaḥ ||

(p. 42) ekatra bhojanaṃ kuryāt svaśaktyā sarvakālataḥ |
tāmbūlapūritaṃ vaktraṃ kuryācca vidhināmunā ||

karpūrādyā sadājihvā japakāle diśedbudhaḥ |
karaṇḍairveṣṭitaiḥ sthāne ekaikaṃ sādhakaiḥ saha ||

prajapet parayā bhaktyā lakṣamekaṃ divāniśam |
siddhe manau prakurvīta prayogān sādhakottamaḥ ||

niṣṭīvanaṃ dantakāṣṭhaṃ svadehodvartanaṃ tathā |
saṃyuktairmānuṣaiḥ keśairmudgīrṇānnena bhojanam ||

homayet siddhikālena sādhakaḥ sakavāptaye |
gomāṃsaṃ madhunāloḍā vāmahastena homayet ||

māsārddhena bhavettasya aṣṭau siddhirnasaṃśayaḥ |
lakṣaṇaṃ jāyate tasya svapnatādi tadguṇaiḥ ||

gāyatrīṃ prajapedādau tat śṛṇuṣva varānane |
kālikāṃ vai vadet ṅtāṃ vidmahe tadanantaram ||

dakṣiṇāyai tadā brūyāt dhīmahīti tataḥ param |
tanno mātaḥ samuddhṛtya tadā brūyāt pracodayāt ||

kāmākhyadyāṃ vā japed vidyāṃ lakṣmyādyāṃ vā japet sudhīḥ |
māyādyānvā japedvāpi gāyatrīṃ sarvakālataḥ ||

lajjādyāṃ vā japedvāpi kūrcādyāṃ vā viśeṣataḥ |
nījabījādikāṃ vāpi oṃkārādyāṃ tathaiva ca ||

tadā bhavenmahāsiddhirmahākālena bhāṣitam ||

atha yantrāntaraṃ vakṣye śṛṇuṣva kamalānane |
trikoṇaṃ vinyaset pūrvaṃ navakoṇaṃ tataḥ param ||

padmaṃ tripurasaṃyuktaṃ trikoṇaṃ tatra pārvati |
pūjayedgandhapuṣpābhyāṃ sinduraharitālakaiḥ ||

matsyairmāṃsairāsapakairmadyairnānāvidhaistathā |
caturlakṣapramāṇena puraścaraṇamucyate ||

yatra tatra yathācāraṃ yathāsthāne japet sudhīḥ |
yāvat siddhirbhavedvidyā tāvajjyapyaṃ divāniśam ||

māsārddhena bhavet tasya aṣṭasiddhirna saṃśayaḥ |
japāddaśāṃśato homastaddaśāṃśena tarpaṇam ||

mārjanaṃ taddaśāṃśena taddaśāṃśena bhojanam |
evaṃ vicintya manasā pūjayitvā tu yatnataḥ ||

vahiryāgaṃ tataḥ kuryāt sādhako yatamānasaḥ |
hṛllekhābījamuccārya sadāśivaṃ vadettataḥ ||

aśaktau dviguṇaṃ japyaṃ daśāṃśasya vidhīyate |
sarvamantreṣu vidyāsu vidhānaṃ samudīritam ||

kālyastu vidhinā devi santimūrtyā viśeṣataḥ |
tāḥ sarvāḥ kathayāmādya tantre'smin saṃpadāvahā ||

śmaśānakālī deveśi guhyakālī tataḥ parā |
ekajaṭā tathā kālī dakṣiṇā śubhalakṣaṇā ||

bhadrakālī mahākālī raktakālī tataḥ parā |
kālarātristathā kālī sarvatantreṣu gopitā ||

dakṣiṇāvajjapet sarvāḥ sarvasiddhisamṛddhaye |
bhairaveṇa purā proktā sarvavidyāraṇuttamā ||

mahākālamataṃ dhyānaṃ vakṣye sarvaphalapradam |
mahāmeghaprabhāṃ śyāmāṃ muṇḍamālāvibhūṣitām ||

(p. 42b) khaḍgaṃ dakṣiṇapāṇau tu vibhratīndīvaraṃ tanum |
kartṛkaṃ kharparaṃ caiva kramādvāmena vibhratīm ||

dvāṃ likhantāṃ jaṭāmekāṃ vibhratī śirasā śubham |
sāṭṭahāsāṃ mahāghorāṃ rāvayuktāṃ vibhīṣaṇām ||

śivābhirghorarāvābhiścaturdikṣu samanvitām |
caturbhūjvāṃ ghorā daṃṣṭrāṃ trinetrāṃ yugadanturām ||

evaṃ vicintya manasā pūjayitvā tu yatnataḥ |
vahiryāgaṃ tataḥ kuryāt sādhako yatamānasaḥ ||

hṛllekhā bījamuccarya sadāśivaṃ vadettataḥ |
mahāpretapadaṃ brūyāt ṅentaṃ brūyāttadāsanam ||

parātparā ṅentāṃ pravadettadanantaram |
tadā devīṃ caturthyantāṃ nadāntāṃ praṇavādikām ||

devyā āsanadānena tu eṣā vidyā prakīrtitā |
athāparaṃ pravakṣyāmi dhyānaṃ sarvārthasādhanam ||

bhairavoktamahaṃ vakṣeṃ śṛṇuṣva susamāhitaḥ |
śavaśiroracitāmālayābhavadyadā vibhāvitamudrayā ||

śrutiyugāñcitaśavayugmakāṅghitau uru ca bhānumaheśahṛttimaṇḍalau |
hṛdayakarmaṇi saṃsthitayā kṛpātra karaṇa 
kalikarmapādayāvadanamindukalāṅkitāmīkṣatemitayāmā'mitatayāvirutā 
pariceṣṭitā svajalavāñcita siddhita siddhikarīm |

sadā bhavtu me śubhadā kila dakṣiṇā || evaṃ vā cintayeddevīṃ 
kalikalmaṣanāśinīm |
namaskāraṃ prakurvīta pūjayitvā sureśvarīm ||

ekaṃ caṇḍyāṃ sapta sūrye triṇi kuryādvināyake |
catvāri keśave kuryāt śamborarddhapradakṣiṇam ||

śaṅkhahastena sarvatra dakṣiṇaṃ parikīrtitam |
tataḥ karmārpaṇaṃ kuryāt mantreṇānena deśikaḥ ||

itaḥ pūrvapadañcoktvā prāṇabuddhidehakārito vadet |
jāgrat svapnasuṣuptyavasthāsu manasā vācā karmaṇā hastābhyāṃ 
padbhyāmudareṇa śiśya? rātrindivā ca vadet |

yaduktaṃ yat kṛtaṃ coktvā sarvaṃ tvaṣi sanarpitamastu vadet |
oṃ tat sarvaṃ tvayi samarpitamucārya siddho bhavati sādhakaḥ ||

sarvatra bhakṣyādravyeṇa ||

abhyukṣaṇaṃ prakurvīta tulasīdalapūrvakam |
dhemudrāpradarśyātha gālinīṃ darśayet sadā ||

praṇavādinamo'ntena devanāma caturthakam |
nivedayāmi tatsarvaṃ juṣānedaṃ maheśvari ||

punarācamanaṃ dattvā balidānaṃ diśet tataḥ |
ehyehi jagatāṃ mātarjananiṃ jagatāṃ tathā ||

gṛhna gṛhna imaṃ nityaṃ balidānaṃ tataḥ param |
siddhiṃ dehi padadvandaṃ tataḥ śatrukṣayaṃ kuru ||

yagaśabdaṃ samuccārya tataḥ kurcayugaṃ punaḥ |
hṛllekhādvitayaṃ pūrve tatra kavacadvayaṃ punaḥ ||

tadā mantraṃ samuddhṛtya phaḍantaṃ vahnisundarī |
validānamidaṃ mantraṃ sarvatantrasamanvitam ||

sarvāsu mantravidyāsu yathānāmnā kṣipedvalim |
validānantu sarvatra vijñeyaṃ sādhakottamaiḥ ||

atha stotraṃ ||

karpūraṃ madhyamāntya svaraparirahitaṃ senduvāmākṣiyuktaṃ bījante 
mātaretat tripuraharavadhū triḥ kṛtaṃ ye japanti |

(p. 43) teṣāṃ gadyāni padyāni ca mukhakuharādullasantyeva vācaḥ svacchundaṃ 
dhvāntadhārādharurucicikure sarvasiddhiṃ gatānām || 1 ||

īśānaḥ senduvāmaśravaṇaparigato bījamanyanmaheśi dvandvaṃ te mandacetā 
yadi japati jano vāramekaṃ kadācit |

jitvā vācāmadhīśaṃ dhanadamapi ciraṃ mohayantyambujā?kṣī vṛndaṃ 
candrārddhacuḍe prabhavati mahāghoravāṇāvataṃse || 2 ||

īśo vaiśyānarasthaḥ śaśadharavilasadvāmanetreṇa yukto bījante 
dvandamanyadvigalitacikure kālike ye japanti |

dveṣṭārante nihanti tribhuvanamakhilaṃ va'syabhāvaṃ nayanti 
sṛkkadvandāśrudhārāvinihitavadane dakṣiṇe kāliketi || 3 ||

urddhaṃ vāme kṛpāṇaṃ karakamalatale chinnamuṇḍaṃ tathādhaḥ |
savye cābhirvarañca trijagadghahare dakṣiṇe kāliketi |
japtvai tannāma ye vā tava manuvibhavaṃ bhāvasantyevamanva teṣāmaṣṭau 
karasthāḥ prakaṭitavadane siddhayastrā svakasya || 4 ||

vargādyaṃ vahniyuktaṃ vidhuratilalitaṃ tabhrayaṃ kūrcayugmaṃ 
lajjādvandvañca paścāt smitamukhi tadadhaṣṭhadvayaṃ yojayitvā |
mātarye japanti smaraharamahile bhārayantaḥ svarūpaṃ te lakṣmīrlāsya 
līlākamaladaladṛśaḥ kāmarūpā bhavanti || 5 ||

pratyekaṃ vā dvayaṃ vā trayamapi ca paraṃ bījamatyantaguhyaṃ tvannāmnā 
yojayitvā sakalamapi sadā bhāvyitvā japanti |

teṣāṃ netrāravinde viharati kamalā vaktra śubhrāṃśuvimbe vāgdevī 
devīmuṇḍasragatiśayalasaṃ kaṇṭhi pīnastanāḍhye || 6 ||

gatāsūnāṃ vāhū prakarakṛtakāñcīparilasannitambāṃ digvastrāṃ 
tribhuvanavidhātrī trinayanām |
śmaśānasthāṃ talpe śavahṛdi mahākālasuvatāpraśaktāṃ tvāṃ dhyāyan 
janani jaḍacetā api kaviḥ || 7 ||

śivābhirghorāvābhiḥ śavanivahamaṇḍāsthinikaraiḥ paraṃ saṃkīrṇāyāṃ 
pakaṭitacitāyāṃ haravadhūm |
praviṣṭāṃ tvāṃ tuṣṭāmupari suratenātiyuvatīṃ prasannāṃ tvāṃ dhyāyanti 
kvacidapi na teṣāṃ paribhavaḥ || 8 ||

vadāmante kiṃvā janani vaya muccairjaḍadhiyo na dhātā nāpīśo harirapi na te 
vetti paramam |

tathāpi tvadbhaktirmukharayati cāsmākamapi te tadetat kṣantavyaṃ na khalu 
paśuroṣaḥ samucitaḥ || 9 ||

samastādāpīnantanajaghanadhvag yauvanavatī ratāśakto naktaṃ yadi japati 
bhaktastava manum |
vivāsāstvāṃ dhyāyan galitacikurastasya vaśagāḥ samastāḥ siddhaughā bhuvi 
cirataraṃ jīvati kaviḥ || 10 ||

samāḥ susthībhūtāṃ japati viparītaṃ yadi sadā vicintya tvāṃ 
dhyāyennatiśayamahākālasuratām |
tadā tasya kṣauṇītalavilasamānasya viduṣaḥ karāmbhoje vaśyāharavadhu 
mahāsiddhinivahāḥ || 11 ||

prasute saṃsāraṃ janani nijagatiṃ pālayati ca samastaṃ kṣityādi pralayasamaye 
nāśayati ca |

(p. 43b) atastvāṃ dhātāpi tribhuvanapatiḥ śrīpatirathye maheśa'pi prāyaḥ 
sakalamapi kiṃstaumi bhavatīm || 12 ||

anenke sevante tavācaragīrvāṇanivahāvimūḍhānste mātaḥ kimapi na hi jānanti 
paramam |

samāyādhyāmādyāṃ hariharaviriñcyādivibudhaiḥ prapanno'smi smairaṃ 
ratirasamānandaniratām || 13 || 

(p. 43b) dharitrī kīlālaṃ śucirapi samīro'pi gaganaṃ tvamekākanyāṇī 
giriśaramaṇi kāli sakalam | 
stutiḥ kā te mātastava karūṇayā māmagatikaṃ prasannā tvaṃ bhūyāt tava 
manunabhūyānmama januḥ || 14 ||

śmaśānasthaḥ sustho galitacikuro dikpaṭadharaḥ sahasraṃ taskā?nāṃ 
nijagalitavīryeṇa kusumam |

padaṃ tvat pratyekaṃ manumapi tava dhyānanirato mahākālī svairaṃ sa bhavati 
dharitrīparivṛḍha || 15 ||

gṛhe sammarjanyā parigali?tabījaṃ hi kusumaṃ śmaśāne madhyāhne vitarati 
citāyāṃ kujadine |
samuccāryā premnāmanumapi sakṛt kāli satataṃ gajārūḍho yāti 
kṣitiparivṛḍhaḥ sat kavivaraḥ || 16 ||

svapuṣpairākīrṇaṃ kusumadhanuṣo mandiramaho pure dhyāyan dhyāyan yadi 
jvapati bhaktastavamanum |

sa gandharvaśreṇīpatirapi kavitvāmṛtanadī na dīnaḥ paryānte paramapadalīnaḥ 
prabhavati || 17 ||

tripañcāre pīṭhe śavalivahṛdi smeravadanāṃ 
mahākālenoccaimadanarasalāvaṇyaniratām |

samāśakto naktaṃ svayamapi vatānanda nirato jano yo dhyāyet tvāmayi janani sa 
syāt smavaharaḥ || 18 ||

salomāsthi svairaṃ palalamapi mārjāramasite paraṃ coṣṭraṃ meṣaṃ 
naramahiṣayośchāgamapi vā |

valinte pūjāyāmayi vitaratāṃ martyavasatāṃ satāṃ siddhiḥ sarvā 
pratipadamapūrvaṃ prabhavati || 19 ||

vaśī lakṣaṃ mantraṃ prajapati haviṣyāsanarate 
divāmātaryusmaccaraṇayugaladhyānanirataḥ |

paraṃ naktaṃ nagno nidhuvanavinodena ca manuṃ japellakṣaṃ samyak 
smavaharasamānaḥ kṣititale || 20 ||

idaṃ stotraṃ mātaḥ tava manusamuddhāraṇarato (januḥ) svarūpākṣaṃ 
pādāmbujayugalapūjāvidhiyutam |

niśaṃrddhaṃ vā pūjāsamayamathavā yastu paṭhati pralāpastasyāpi prasarati 
kavitvāmṛtarasaḥ || 21 ||

kuraṅgākṣīvṛndaṃ tamanusarati premataralaṃ vadhantasya kṣauṇīpatirapi 
kuverapratinidhiḥ |

ripuḥ kārāgāraṃ kalayati taṃ kali kalayā ciraṃ jīvanmuktaḥ sa bhavati 
subhaktaḥ pratijanuḥ || 22 ||

atha kavacaṃ ||

kathayāmāsa tatvena yena syāt prītiruttamā ||

īśvara uvāca ||

śṛṇu vakṣyāmi kavacaṃ sarvaśatruvidāraṇam |
sarvaśāntikaraṃ sākṣāt mahāpātakanāśanam ||

sarvavyādhipraśamanaṃ sarvasampat pradāyakam |
caturvargapradaṃ sākṣāt mahāpātakanāśanam ||

(p. 44) asyāḥ śrīdakṣiṇakālikāyāḥ kavacasya śrībhagavān mahākāl 
ṛṣiranuṣṭupacchandaḥ ādyā śaktirbhagavatī devatā drīū bījaṃ svāhā 
śaktisamṛddhaye viniyogaḥ |

klīṃ pātu mastake devi śikhāyāṃ drīūṃ maheśvari |
bhrūmadhye krīṃ maheśāni pātu māṃ cakṣuṣordvayoḥ ||

klīṃ pātu nāsikāvakre huṃ jihvāyāṃ maheśvarī |
drīūṃ pātu tālumūle ca drīūṃ pātu brahmarandhrake |

dakṣiṇe kālikā pātu hṛdaye sarvasiddhidā |
krīṃ pātu karṇayugale krīṃ pātu oṣṭhayugmake ||

drīūṃ pātu jihvāmūle tu huṃ pātu vadane punaḥ |
dantapaṅktau ca huṃ pātu drīūṃ pātu pārśvayugmake ||

mūlādhāre maheśāni driūṃ pātu maya sarvadā |
pārśvayorhastayoścaiva aṃśayośca kaṭidvayoḥ ||

liṅgaguhye nitambe ca nābhau ca jaṭhare punaḥ |
sarvadhātuṣu prāṇeṣu indriyeṣu tadātmake ||

mahābhūteṣu bhūteṣu tat kālāsu ca pārvati |
sarvāṅge pātu deveśi svāhāśakti samanvitā ||

karālavadanā pātu jānuyugmaṃ sadā mama |
sadyaśchinnamuṇḍadharā pātu me pādyugmakam ||

sargāṅguliṣu me pātu vāmorddhvakhaḍgadhāriṇī |
abhayā varadā pātu śmaśāne māṃ maheśvarī ||

mahāneghaprabhā pātu raṇe dyute ca pārvatī |
cāmuṇḍā pātu deveśi araṇye sarvasiddhidā ||

śyāmā devī sadā tu śaṅkaṭai śatrumadhyataḥ |
digambarī sadā pātu rājadvāre surārcane ||

muṇḍamālādharā pātu jānudeśe sadā mama |
śavakuṇḍaladhāriṇī māṃ prāntare parameśvarī ||

ghoradaṃṣṭrā sadā pātu jalamadhye maheśvari |
karālāsyā sadā pātu vahnimadhye śivapriyā ||

pīnastanī sadā pātu yoṣitāṃ saṅgayogataḥ |
śavakāñcīdharā pātu bhūtapretādimadhyataḥ ||

raktapānā sadā pātu pramattasthānayogataḥ |
ghorarūpā mahāraudrī pātu māṃ bhojane sadā ||

śmaśānavāsinī pātu mṛtyusthāne sadā mama |
bhavane patu māṃ devī kālī sarvasamṛddhidā ||

kapālī pātu māṃ devī putrān sarvasamṛddhaye |
kurukullā sadā pātu śayane māṃ maheśvarī ||

kullā māṃ sarvadā pātu gamane vighnanāśinī |
virodhinī sadā pātu śatrūṇāñca virodhane ||

vipracittā sadā pātu parvate parvatatmajā |
ugrā devī sadā pātu vāgvāye sarvasiddhidā ||

ugraprabhā sadā pātu kṣudhāyāṃ parvatātmajā |
nidrāyāṃ pātu deveśi dīptā sarvasamuddhidā ||

līlā devī sadā pātu mama vṛddhau maheśvarī |
lajjāyāṃ pātu deveśi ghanā nāma maheśvarī ||

cauravyādhibhayāt pātu karālā kālanāśinī |
mātrādevī sadā pātu gṛhe kṣetrādikeṣu ca ||

śubhrā devī sadā pātu svarge martye maheśvarī |
mātrādevī sadā pātu mama sarvārthasiddhidā ||

(p. 44b) pātu pātāladeśe māṃ brahmāṇī sarvakāmadā |
saṃgrāme pātu deveśi indrāṇī vijayapradā ||

cāmuṇḍā pātu māṃ devī pararāṣṭre maheśvarī |
svarge māṃ pātu deveśī lakṣmīḥ sarvasamṛddhidā ||

yoginī cakrasahitā pātu kālī sadā mama |
kavacasya tu māhātmāṃ trailokyamadhyamadhyataḥ ||

mantraṃ mantrārthakaṃ sarvaṃ kavace gaditaṃ mayā |
na dārāṇāṃ na putrā?ṇāṃ na bandhūnāñca pārvati ||

paśyanti na hi te śokaṃ nṛpapūjā bhavanti te |
śucirbhutvāśucirvāpi kavacaṃ sarvakāmikam ||

prapaṭhan vā smaranmartyaḥ śāpānugrahaṇakṣamaḥ |
ānandasindhunāmadhipaḥ *?virāḍ bhavet |

sarvavārīśvaro martyaḥ śāpānugrahaṇakṣamaḥ |
guroḥ prasādamāsādya vidyāṃ prāpya sugopitām ||

tatrāpi kavacaṃ devi durlabhaṃ bhuvanatraye |
gurudevo haraḥ sākṣāt patnī tasya harapriyā ||

abhedena bhajedyastu tasya siddhiradurataḥ |
mantradvārā purāproktakramatastāṃ bhajan japet ||

aiśvaryāṃ sukavitvañca mahāvārīśvaro bhavet |
nityaṃ tatra maheśāni mahilāsaṅgamañcaret ||

pañcācārarato martyaḥ siddho bhavati nānyathā |
lajjāyukto japenmantrī na mantraṃ kevalaṃ japet ||

sa māyāyogayuktena japenmantramananyadhīḥ |
brahmā viṣṇuśca rūdraśca devyāśca surasattamāḥ ||

taṃ dṛṣṭvā sādhakaṃ devi lajjāyukto bhavanti te |
svarge martye ca pātāle ye devāḥ siddhidāyakāḥ ||

praśaṃsanti sadā devi taṃ dṛṣṭvā sādhakottamam |
vighnātmakāśca devā ye svarge martye rasātale ||

praśaṃsanti sarve taṃ dṛṣṭvā sādhakasattam |
iti te kavacaṃ devi mahākālyāḥ prakāśitam ||

bhaktimuktikaraṃ sākṣāt mahāpātakanāśanam |
āsādvāpi guruṃ prāsādya ya idaṃ kalpadrumāvalmbanam ||

mohenāpi madena vā nahi jano jābhyaṃ na vā yujyati |
siddho'sau bhuvi sarvaduḥkhavipadāṃ ** * * * prāntako mitraṃ tasyanṛpasya 
devaripavo naśyanti tasyāptaye ||

likhitaṃ dhārayedyastu kaṇṭhe vā santake bhujo tasya sarvārthasiddhiḥ syāt 
yadyanmanasi vartate |

gorocanākuṅkumena bhurjapatre maheśvari |
nādhayo vyādhayantasya duḥkhaśokabharaṃ kvacit ||

gorocanākuṅkumairvā raktacandanakevalā |
yāvakairvā maheśāni likhedyastu viśeṣataḥ ||

aṣṭamyāṃ maṅgaladine caturdaśyāyathāpi vā |
durgāṃ vā devadeveśi likhet deśikasattamaḥ ||

madhyāyāṃ śravaṇāyāṃ vā revatyāṃ vā viśeṣataḥ |
siṃharāśau gate candre karkaṭasthe divākare ||

mīnarāśau gurugate kasthevṛści śanaiścare |
likhitvā dhāraredvastu uttarābhimukhī bhavet ||

śmaśāne prāntare vā śunyāge viśeṣataḥ |
(p. 45) niśāyāntu viśeṣeṇa tasya siddhiracañcalā ||

bhūrjapatre likhenmantraṃ taruṇā ca maheśvari |
dhyānadhāraṇayogena dhāvayedyastu bhaktitaḥ ||

acire tasya siddhiḥ syānnātra kāryā vicāraṇā |
vādī mukati proṣakastaravati kṣmāranna bhedo mataḥ ||

garvī kharvati sarvavijjaḍayati vaiśvānaraḥ śītati |
ācārāṣṭakasiddhirūpamaparaṃ siddhāṣṭakaṃ siddhidam ||

tvāṃ vande bhavabhītibhañjakarīṃ tadbhaje girīśapriyām ||


iti śrīviśvasāratantre dakṣiṇākavacaṃ samāptam ||


mantrabhedān pravakṣyāmi śṛṇuṣva kamalānane |
yasya vijñānamātreṇa bhavedgaṅgādharaḥ stayam ||

dakṣaskandaṃ samuddhṛtya ratibindusamanvitam |
bindunādasamārūḍhaṃ mahāvidyā prakīrtitā ||

ekākṣarī mahāvidyā caturvargaphalapradā |
daśalakṣaṃ japedvidyāṃ puraścaryā vidhānataḥ ||

tathārātrau japedvidyāṃ sarvasiddhisamanvitām |
pūrvavat pūjanaṃ tasyāḥ pūrvavat karmamācaret ||

ṛṣinyāsādikaṃ sarvaṃ pūrvavat parikalpayet |
puraścaraṇamasyāśca pūrvavat kalpayedbudhaḥ ||

sarvaṃ pūrvavadevāsyā mahākālena bhāṣitam |
tryakṣarī ca mahāvidyā tāmādā kathayāmite ||

mūlabījaṃ tadā māyā lajjābījaṃ tataḥ param |
mahāvidyā mahākālyā mahākālamatā priye ||

atha pañcākṣarī vidyā śṛṇuṣva kamalānane |
prajāpatiṃ samuddhṛtya vahnyārūḍhaṃ tataḥ param ||

caturthasvarasaṃyuktaṃ nādabinduvibhūṣitam |
vāmaśravaṇasaṃyuktaṃ īśānañca samuddharet ||

bindukhaṇḍendu saṃhṛtya kūrcabījamidaṃ smṛtam |
īśo vaiśānarārūḍho ratibinduvibhūṣitaḥ ||

lajjābīja midaṃ proktaṃ sarvatantrasamanvitam |
bījatrayaṃ krameṇaiva tadante vahnisundarī ||

pañcākṣarī mahāvidyā kathitā padmayoninā |
ṣaḍakṣarī mahāvidyā vakṣyāmi śṛṇu pārvati ||

bījatrayaṃ samuddhṛtya astravarṇaṃ samuddharet |
vahnijāyā vidhiproktā vidyā trailokyamohinī ||

aṣṭākṣarī mahāvidyā kathyate śṛṇu pārvati |
bījatrayaṃ krameṇaiva punarbījatrayaṃ sudhīḥ ||

svāhāntā kathitā vidyā caturvargaphalapradā |
ekādaśākṣarī vidyā kathyate śṛṇu pārvati ||

vāgbhavaṃ hṛdayaṃ brūyāt vahnyārūḍhaṃ prajāpatim |
caturthasvarasaṃyuktaṃ nādabinduvibhūṣitam ||

dviguṇañca tataḥ kṛtvā ṅentāñca kālikāpadam |
svāhāntā kathitā vidyā priye ekādapākṣarī ||

ṛṣiḥ syāddakṣiṇā mūrtiḥ chandaḥ paṃkti rudāhṛtaḥ |
parātparatarā śaktirdevatā kālikā smṛtā ||

ekādaśākṣarī vidyā kālikāyāḥ sudurlabhā |
bhāghyena labhate caiṣāṃ caturvargaphalapradā ||

(p. 45b) lakṣadvayaṃ japedvidyāṃ pūraścaraṇakarmaṇi |
anyāsāṃ varṇalakṣaṃ syāt kathitaṃ padmayoninā ||

asyā dhyānamahaṃ vakṣye śṛṇuṣva kamalānane |
ṛṣiṇā yaṃ purā proktaṃ dakṣiṇā mūrtisaṃjñakā ||

caturbhujāṃ kṛṣṇavarṇāṃ muṇḍamālāvibhūṣitām |
khaḍgañca dakṣiṇe pāṇau vibhratīndīvaradvayam ||

kartakāṃ kharpavañcaiva kramādvāmena vibhratīm |
dyāṃ likhantīṃ jaṭāmekāṃ vibhatī śivasā svayam ||

muṇḍamālādharā śīrṣā grīvāyāmapi sarvadā |
vakṣasā nāgahāreṇa vibhratīṃ raktalocanām ||

kṛṣṇavastradharā kanāṃ vyāghrājinasamanvitām |
vāmapādaṃ śavahṛdi saṃsthāpya dakṣiṇaṃ padam ||

vinyasya siṃhapṛṣṭhe tu lolihānā śavaḥ svayam |
aṭṭahāsāṃ mahāghorāṃ rāvayuktāntu bhīṣaṇām ||

evaṃ sañcintayet kālīṃ kalikakaluṣanāśinīm |
satataṃ bhaktimantraistu bhāgyaiśvaryasukhendubhiḥ ||

guruṃ natvā vidhānena cintayet paradevatām |
athāparaṃ pravakṣyāmi prakāraṃ "gubhalakṣaṇam ||

śṛṇuṣva parayā bhaktyā kālīṃ kalmaṣanāśinīm |
mūlabījaṃ tadā māyā lajjābījaṃ tataḥ param ||

tadā dakṣiṇakāliketi tadante vahnisundarī |
ekādaśākṣarī kālī caturvarga phalapradā ||

kavacaṃ mūlabījāḍhyaṃ tadante bhūvaneśvarīm |
tadā ca dakṣiṇe ceti astrāntā samudīritā ||

athāparāṃ pravakṣyāmi vidyāṃ viṃśativarṇikām |
yasyāḥ prasādamātreṇa bhavedbhūmi purandaraḥ ||

mūlabījadvayaṃ brūyāt tataḥ kūrcayugaṃ punaḥ |
lajjāyugaṃ sambodhāntapadadvayam ||

pūrvavat ṣaṭtathābījaṃ tadante vahnisundarī |
ṛṣiḥ syāddakṣiṇā mūrtiśchundaḥpaṃktirudāhṛtaḥ ||

devatā kathitā sadbhiḥ kālī dakṣiṇapūrvikā |
ekādaśīkṣarī vidyā kathyate śṛṇu pārvati ||

mūlaṃ kavacamāyāñca sambuddhāntapadadvayam |
svāhāntā kathitā vidyā caturvargaphalapradā ||

ṝṣiḥ syāddakṣiṇāmūrtiśchando'nuṣṭubudāhṛtam |
athāparāṃ pravakṣyāmi vidyāṃ tribhavamocanīm ||

nijabījaṃ samuddhṛtya tadante vahnisundarī |
bhairavā ṛaṣayaḥ proktāḥ sarvatantrasamanvitāḥ ||

asitāṅgoruruścaṇḍograkrodhonmattasaṃjñakm |
kapālī bhīṣaṇañcaiva saṃhārāścāṣṭabhairavāḥ ||

eṣā mātā mahāvidyā śṛṇuṣva kamalānane |
aṣṭākṣarī ca sā vidyā sarvatantresugopitā ||

nījabījadvayaṃ kūrcadvayaṃ lajjādvayaṃ tataḥ |
svāhāntā kathitā kālī dharmakarma phalapradā ||

atha pañcākṣarī vidyā bhairavāṇāṃ tathā śṛṇu |
nijakūrcaṃ tathā lajjā tadante vahnisundarī ||

pañcākṣarī mahāvidyā pañcavakṛa ṛṣiḥ smṛtaḥ |
navākṣarī mahāvidyā śṛṇuṣva kamalānane ||

nijabījatrayaṃ kūrcayugaṃ lajjā tataḥ param |
svāhāntā kathitā vidyā sarvasampatkarī śubhā ||

navākṣarī mahāvidyā navalakṣaṇasaṃyutā |
(p. 46) atha cāṣṭakṣarī vidyā śṛṇuṣvāvahitā bhava ||

nijabījaṃ tataḥ kūrcaṃ tadā māyāṃ samuddharet |
pumastānyeratenaiva svāhāntā mokṣadāyinī ||

athāparāṃ pravakṣyāmi daśatatvasamanvitām |
yasya kaṭākṣamātreṇa bhavet trailokyamohanaḥ |

muladvayaṃ dvayaṃ kūrcaṃ dvayaṃ lajjā dvayaṃ tataḥ |
punastānyeva tenaiva tadante vahnisundarī ||

caturdaśākṣarī vidyā caturvargaphalapradā |
atha vakṣye maheśāni kālīṃ kaluṣanāśinīm ||

yasyāḥ kaṭākṣamātreṇa tavedvāgīśvaraḥ paraḥ |
dhanaṃ dhānyaṃ sutāṃ jāyāṃ hayaṃ hastinameva ca ||

yadyanmanasi vāñchanti tattat sarvantu phalaṃ labhet |
nātaḥ paratarā vidyā munīnāṃ mokṣadāyinī ||

gṛhīṇāñca yatīnāñca sarvavāñchā phalapradā |
reputre mitra śṛṇutavidyā nātaḥ parā kvacit ||

kiṃ dhanaiḥ kiṃ janainte * *? kiṃ putrairvanduvāndhavaiḥ |
kimanyairasadālāpairyatrayurvāyatāmiyāt ||

nārcanaṃ pūjanaṃ tasyā mantramātraṃ japennaraḥ |
karasthāḥ siddhayaḥ sarvā bhaviṣyanti kalau yuge ||

brahma trayaṃ samuddhṛtya ratibindusamanvitam |
nādabindusamāyuktaṃ lajjākūrcadvayaṃ purā ||

punaḥ krameṇa uddhṛtya vahnijāyāvadhistataḥ |
ṣoḍaśīyaṃ samākhyātā vidyā kalpadrumā yathā ||

pūrvavat pūjanañcāsyāḥ sarvaṃ nyāsādikaṃ priye |
trikoṇaṃ vinyaset pūrvaṃ punaścāpi trikoṇakam ||

navakoṇaṃ punastatra tanmadhye sthāpayecchivām |
sarvāṇāṃ kālikānāñca yantro'yaṃ parikīrtitaḥ ||

madyairmāṃsairbhagairgobhirvaijayantīśca gṛñjanaiḥ |
kukkuṭairmahiṣaiśchāgairnakuśaiśca gavaistathā ||

gajairuṣṭraiśca suvahairmāṃsaiśca madhupāyasaiḥ |
svaraktaiḥ keśamāṃsaiśca svaśukraiḥ pūjayecchivām ||

bhagaliṅgairbhagākhyānaiḥ śaktibhiḥ suranāyikām |
nānāpuṣpaiścandanaiśca nānopahāravāritiḥ ||

nānāmadyaiśca māṃsaiśca śauṇḍaiḥ śoṇḍapriyāṃ yajet |
nānāpuṣpaiśca dhūpaiśca sādhakaiḥ saha pārvati ||

niśāyāṃ pūjayeddevīṃ sarvakāleṣu sarvadā |
ekaliṅge śmaśāne vā śūnyāgāre catuṣpathe ||

śavopari citāstho vā kulavṛkṣasya mūlake |
parayonau yoniyantre kālīpīṭhe divāniśi ||

svaṣambhukusumaiḥ śukraiḥ sūtikāgārake tathā |
yathākāle yathāsthāne yathā devīṃ sanātanīm ||

śivābhiḥ paśumāṃsaiśca kulaṭāyo nideśake |
sarvadā pūjayeddevīṃ yathācāreṇa deśikaḥ ||

na brahmaṇo sya vicāraḥ syāt nāśuciḥ kutra pārvati |
aśucau vā śucau vāpi sarvakāleṣu sarvadā ||

ṛṣinyāsādikaṃ kṛtvā yajedvidyāmahaniśam |
japenadevatāḥ sarvāḥ stūyamānā prasīdati ||

jāpakasya ca māhātmāṃ nāsti devī mahītale |
sarvatra sādhako dhanyaḥ sa eva sādhakaḥ para ||

(p. 46b) ātmānaṃ divyavastreṇa divyālaṅkāracandanaiḥ |
strīveśe bhūṣareddehaṃ yathākālyā bhavettanuḥ ||

kūlācāraṃ sadā kuryāt māsi māsi viśeṣataḥ |
tatsarvaṃ devadeveśi paścādvakṣyāmi yatnataḥ ||

caturdaśī śoḍaśī ca viṃśat brahmātmikā ca yā |
tāsāṃ lakṣyapramāṇaṃ syāt puraścaraṇakarmaṇi ||

anyāsāṃ sarvavidyānāṃ varṇalakṣaṃ prakīrtitam |
sarvāsāntu mahāpūjā dakṣiṇāvat prakīrtitā ||

ācārāṣṭakarūpeṇa siddhirūpeṇa saṃśayaḥ |
kramastavaṃ pravakṣyāmi śṛṇuṣva kamalānane ||

nījabījasya deveśi devo nārāyaṇaḥ paraḥ |
kākārasya tu deveśi devatā (ca prajāpāvatā) kālikā smṛtā ||

kakārasya tu deveśi devī trailokyamohinī |
māyābījasya deveśi devatā bhūvaneśvarī ||

dakārasya tu deveśi durgāśaktiḥ samīritāḥ |
kṣikārasya tu deveśi nṛsiṃhaḥ parikīrtitaḥ ||

ṇekārasya tu deveśi devo nārāyaṇaḥ paraḥ |
kākārasya tu deveśi devatā ca prajāpatiḥ ||

nikārasya tu deveśi devatā ca purandaraḥ |
bījārthaṃ pūrvamuktaṃ hi vahnijāyāṃ śṛṇuṣva tat ||

sakārasya tu deveśi sāvitrī devatā smṛtā |
vakārasya tu deveśi varuṇaḥ parikīrtitaḥ ||

ākārasya tu deveśi anantaḥ parikīrtitaḥ |
sarveṣāṃ kathitaṃ devi mantrārthaṃ tantrasaṃyutam ||

brāhmemuhurte cośyāya dhyāreddevīṃ sanātanīm |
pūrvoktaṃ guruṇā dhyānaṃ kuryāt sādhakasatāmaḥ ||

aṣṭottarasahasraṃ hi japitvā vidhināmunā |
kramastavaṃ paṭhennityaṃ vidhinānena deśikaḥ ||

oṃ namo gurubhyo devatābhyastathāparatarāya ca |

parāparestyastaṃ (?) natvā parāt parāya kṣetrapālaṃ namaskṛtya dvāradevān 
vidhānataḥ |

lakṣmīṃ sarasvatīṃ durgāṃ gṅgāṃ godāvarīṃ tathā |
bhogavatīṃ namaskṛtya vāstudevaṃ namet tu saḥ ||

vighnarājañca vāstvīśaṃ kṣetreśaṃ praṇamāmyaham |
nair-ṛtañcaiva brahmāṇaṃ brahmakarmātmakaṃ priye ||

vighnān praṇmya vidhinā sthanadevaṃ namet tataḥ |
ādhāraśaktiṃ tāṃ natvā paṅkajadvayadhāriṇīm ||

nīlavarṇāṃ mahāmāyāṃ dvādaśākṣararūpiṇīm |
nīlavarṇaṃ mahākāyaṃ kurmaṃ himādrisannibham ||

sarvaśaktiyutaṃ viṣṇuṃ kurmākāraṃ namāmyaham |
tasya pṛṣṭhe sthitaṃ devamanantaṃ taṃ namāmyaham ||

sahasraphalasaṃyuktaṃ sarpākāraṃ hariṃ namaḥ |
hemādrisa (?) dṛśaṃ vijñaṃ ekakuṇḍaladhāriṇam ||

phaṇāsahasrairmaṇibhirbhūṣitaṃ taṃ namāmyaham |
tasya pṛṣṭhe sthitaṃ devamanantaṃ taṃ namāmyaham ||

tasya kakṣaḥ sthitaṃ dhyāyet lāṅgalaṃ śatrunāśanam |
mudgaraṃ vāmabhāgena ratnaikādaśasaṃyutam ||

tasya mūrddhni sthitaṃ dhyāyet varāhaṃ viṣṇumavyayam |
ekadantaṃ mahākāyaṃ kālameghasamaprabham ||

tasya dante sadā dhyāyet pṛthivīṃ karmadāyinīm |
(p. 47) nīlavarṇāṃ mahādevīṃ śaniśūkavibhūṣitām ||

aṇimādiguṇairyuktāṃ sarvasatvapratiṣṭhitām |
tasya mūrddhni sadā dhyāyet samudrān ratnasaṃyutān ||

nānāparvatasaṃyuktāṃ pṛthivīṃ cintayeddhiyā |
parvatān cintayet tatra cintaret kulabhūṣitān ||

diggajebhyo namaskṛtya yogabhyaḥ praṇamet sadā |
munīndrebhya ṝṣibhyaśca yogaśāstradharāya ca ||

śāktebhyo vaiṣṇavebhyaśca śaivebhyaḥ praṇamet sadā |
mantrebhyo mantradevebhyo mantraśāstraparāya ca ||

candrāya candravaṃśebhyaḥ sūryāvaṃśebhya eva ca |
mahābhūtebhyo bhūtebhyaḥ kalābhyaḥ praṇamet sadā ||

pūṣpebhyaḥ puṣpahāsebhyo gandharvebhyo namaḥ sadā |
yakṣebhyo bhūtavargebhyaḥ pretebhyaḥ sarvakarmasu ||

śabdebhyaḥ śabdabrahmebhyaḥ praṇayāmi sadā priye |
rudrebhyo rudravaṃśebhyo bhairavebhyo namo namaḥ ||

liṅgebhyo liṅgadevebhyo vedebhyo vedaśākṣiṇe |
bhāratebhyo namaskṛtya śrīmadbhāgavatāya ca ||

saṃhitābhāśca śāstrebhyaḥ saśāstrebhyo namo namaḥ |
grasthārthebhyo namaskṛtya tantrebhyaḥ praṇamet sadā ||

yāmalebhyo namaskṛtya candrasūryāṃ namet sadā |
jīvebhyaḥ sarvabhāvebhyo jaṅgalebhyo namo namaḥ ||

sthāvarebhyo namaskṛtya ṛṣibhyaḥ praṇamet sadā |
pramāṇādipadārthebhyaḥ śoṣabhyo'pi namo namaḥ ||

yantrebhyo'śi namaskṛtya yathārthebhyo namo namaḥ |
sthāvarebhyo namaskṛtya ṛṣibhyaḥ praṇamet sadā ||

pūjopakaraṇebhyaśca brāhmaṇebhyo namo namaḥ |
yoginībhyo namaskṛtya saśaktibhyo namo namaḥ ||

ratnebhyo'pi namaskṛtya nadībhyaḥ praṇamet sadā |
pīṭhebhyo'pi namaskṛtya mātṛbhyaḥ praṇamet sadā ||

satvebhyo'pi namaskṛtya indriyebhyo namaḥ sadā |
kṣetrebhyo'pi namaskṛtya kṣetrapālebhya eva ca ||

kulācalebhyo natvā ca pradurbhāvebhya eva ca |
uktānuktañca yatkiñcit tebhyo nityaṃ namo namaḥ ||

namāmi satyasamkalpāṃ sarvaparvatavāsinīm |
pārvatīñca namaskṛtya namo nityaṃ nagātmaje ||

mātastadīyaśaraṇaṃ nṛpāṇāṃ dhyānāṣpadairvāñchitavāñchanīyam |
teṣāṃ hṛdi sphurati tvaccaraṇāravindaṃ sa eva dhanyaḥ suralokapūjyaḥ ||

gāṅgaiḥ śubhaiḥ kuṅkumapaṅkalepairmātastvadīyaśaraṇaṃ yadi 
bhāvaśuddhaiḥ |
smaranti śṛṇunti luṭhanti dhīrāsteṣāṃ jarā naiva bhavedbhavāni ||

tvadīyajaṅghāśaraṇaṃ surāṇāṃ parāparāṇāṃ paramāṃ prakṛtiḥ |
dine dine devi bhāvyakarasthā kimanyamuccaṃ kathayanti santi ||

kavīndrāṇāṃ darpaṃ karakamalaśobhāparicitaṃ vidhunvan tajjaṅghāmetad 
girisute |

atastvapādābjaṃ janani cetasi hitam |

narībhūtaṃ bhūtaṃ praṇihitapadaṃ śaṅkaramapi |

ye te daridrāḥ satataṃ hi mātastvadīyapādaṃ manasā japanti |
(p. 47b) devāsurāsiddhavarāśca sarve tava prasādāt satataṃ luṭhanti ||

haristvaṃ pādābjaṃ dhyātvā nikhilajagatāṃ bhūtivabhūtaśivaḥ siddho 
bhūyāt kimapi paramaṃ tatparam |

prajānāṃ nātho'yaṃ tadanu jagatāṃ sṛṣṭivihitam |
kimanyat te nātastava caraṇayugalasya phalatā ||

indrāḥ surāṇāṃ śaraṇaṃ śaraṇye prajāpatiḥ kaśyapa eva nānyaḥ |
girāṃ bhūtirviṣṇubhavau pareśi pādābjaphalaṃ samastam ||

tvadīyapādārcanatatparo hariḥ sudarśanādhīśvamupālabhet |
dharitrī gandharūpeṇa vāsinaṃ tajjalaṃ dhṛtam ||

tejasā vahnirūpeṇa vāyupuṣpavapurdhṛtam |
ākāśaṃ śabdarūpeṇa praṇave brahmarūpdhṛk ||

mukhaṃ mukhaṃ candrākāristribhuvanapadairmugdhasahitaṃ trinetrante mātaḥ 
parahitamanobhiḥ saptaṇḍam |

na siddhiṃ tasyāpi smarati satataṃ viśvamakhilam |
kaṭākṣaiste mātaḥ sakala * (?)dapadmaṃ sa laḍate ||

tavasī mantraṃ japataḥ satyaṃ na hi teṣāṃ khalu sādhyatatvam |
ye surapāle suratacitte dhanyā tu viśvaratā vidhat te ||

kratustvaṃhavistvaṃ murāriḥ purā tvaṃ parātvaṃ sadā śrīmuvāre | 
haristvaṃ tarā tvaṃ śivātvaṃ śivānī ||

gaḍistvaṃ matistvaṃ gatistaṃ bhavānī |
narātvaṃ narastvaṃ nārāṇāṃ kriyāyā ||

cayatvaṃ varastvaṃ varaṇye śivāyāḥ |
nadastvaṃ nadīstvaṃ gatistvaṃ nidhīnāṃ sutā tvaṃ sutastvaṃ pitā tvaṃ 
gṛhīṇām |

tvadīyamuṇḍākhyavabhavānīmālāṃ vidhāya ca te padmajādayaḥ |
surādhipātvaṃ labhate munīndrāḥ śaraṇyametat kimapīya cānyat ||

narasya muṇḍañca tathā hi khaḍgaṃ bhujadvaye ye manasā japanti |
tathetaro devi varābhayañca bhavanti te siddhijanairmunīndrāḥ ||

śavopari tvaṃ hṛdaye nidhāya japanti vidyāñca hitaṃ kadācit |
tadā bhavet kāvyarahasya vetta (?) ante padadvandvamupāśrayet ||

digandhī tvāṃ manasā vicintya jagat parākhyā jatāṃ janitrī |
bhavet parākhye jagatāṃ gatiśca kimāparākhyaṃ śaraṇaṃ bhavāmaḥ ||

śivārvairvā pariveṣṭhitāntāṃ vidhāya citte satataṃ japanti bhaveyurddeveśi 
janāpavāde nidhī śatāṃ devi parā vadanti |

tvadīyaśṛṅgārarasaṃ nidhāya japanti mantraṃ yadi vedamukhyāḥ |
bhavanti te devi janāpavādaṃ kaviḥ kavīnāmapi svajanmā ||

vikīrṇakeśaṃ manasā vidhāya japanti vidyāñcakitaṃ kadācit |
surādipatyaṃ labhate naraḥ sa kimanta bhūmyāṃ śṛṇu kālakālī ||

tvadīyabījatrayamābhavet japanti siddhā bhūvi muktaketuḥ |
tadevamātastava pādayogā bhavanti siddhañca dinatraye'pi ||

tvadīrakūrca dvayajāpakatvāt surāsurebhye'pi bhavecca vandyaḥ |
dhanitvapāṇḍitya labhanti sarve kimāparaṃ devi parāparādhye ||

tvadīyalajjādvayajāpakatvāt bhavenmaheśāni caturthasiddhiḥ |
tvadīyasambuddhipada prasādāt narādhipatvaṃ labhate munīndraḥ ||

(p. 48) punastannāmnaḥ śṛṇu mātare tatphalaṃ caturvargaṃ vadanti santaḥ |
bījatrayaṃ punarapyapāsya surāpatvaṃ labhayata munīndraḥ ||

punastathā kūrcayuge ca mātarnamanti siddhā narasiṃharūpāḥ |
ato lajjādvayajāpakatvāt labhanti siddhiṃ manasā janāste ||

anantadaṃ kṣipya vibhāvasoḥ satītvanmantramudāramidaṃ vadanti |
tripañcāre pīṭhai janani satataṃ siddhisahitaṃ vicinvan saṃcinvan 
paramāmṛtarūpadakṣiṇāpadām ||

sadā kālīṃ dhyātvā vidhipūjāṃ parikarāṃ viśeṣākhyāṃ na khalu 
bhavagaṅgābhayamadaḥ |

atītavanīlāyepādapadme janitrī bhavati vibhūtyai |
śeryovāsāmupaharānnayati padatvāṃkhilamanumattā ||

tva'ma śrīstmīśvarīkālī karālī vikarālikā |
lajjā lakṣmī satī gaurī nityā cintā citipriyā ||

parā * (?) dyā parīkṣā ca paramā paramāvapuḥ |
yairganddhadyaiścitte pracayapadapadmaiḥ padayutaiḥ ||

sadā natvā stutvā japati hṛdi mantraṃ manuvidyā |
na teṣāṃ saṃsāre vibhavabhayabhaṅgapramathane ||

kṣaṇaṃ cittaṃ devi prabhavati vimārge parikaraḥ |
trayastriṃśaiḥ ślokairyadi japabhi mantraṃ stuvati ca ||

nameccetāmetā paramamamṛtakalaśaṃ suravaram |
bhavet siddhisiddho jagati śirasā tvatpadayugam ||

praṇamya prākāmya surāsurajanaiḥ pūjyāvihitam ||


iti viśvasāratantre dakṣiṇakālikā vivaraṇe caturthaḥ paṭalaḥ ||





atha durgāmahaṃ vakṣye śṛṇuṣva kamalānane |
yasya * (?) prasādamātreṇa bhavedgaṅgādharaḥ svayam ||

thāntavarṇaṃ samuddhṛtya vāmakarṇasamanvitam |
indubindusamāyuktaṃ bījaṃ durgāmanoḥ priye ||

caturvargapradaṃ sākṣāt mahāpātakanāśanam |
asyāpi sadṛśī vidyā jagatyasminna vidyate ||

kimanyairasa * (?) lāpairyatrāyurvyayaktāamiyāt |
tat tu durgāmanordevi ṣoḍaśāṃśaṃ labhate ||

ekākṣarīsamo nāsti vidyāṃ tribhuvane priye |
vinā gandhairvinā puṣpairvinā homapuraḥsaraiḥ ||

prāṇāyāmaḥ vinā devi japamātreṇa siddhidā |
jamadagnirbharadvājo bhūṇḍagautamakaśyapāḥ ||

viśvamitraḥ śiro nandiḥ kaholistuṇḍikastathā |
ete ca ṛṣayaḥ proktā durgāmantrasya pārvati ||

mantrasya ṛṣirddeveśi nāradaḥ parikīrtitaḥ |
gāyatrīchanda ākhyāntaṃ durgadhiṣṭha tu devatā ||

caturvarkhapradā devī sarvatantreṣu saṃsthitā |
yasyāḥ kaṭākṣamātreṇa bhavedbhūmipurandaraḥ ||

īhaiva dhanino bhūtvā rājānañca vasaṃ nayet |
sa bhavet vacasā dhīmān vṛhaspatirivāparaḥ ||

brāhmaṇo vedavidbhūyāt rājāvaśamavāpnūyat |
vaiśyo dhanasamṛddhiḥ syāt sarvasiddhiṃ labhennaraḥ ||

vividhā sā mahāvidyā tat śṛṇuṣva gaṇeśvari |
(p. 48b) kūrcādyāṃ vā japed vidyāṃ tadante vanisundarī ||

lajjādyāṃ vā japedvidyāṃ phaḍāntāntā viśeṣataḥ |
vadhurbījayutāvāpi svāhāntāṃ vā japet sudhīḥ ||

śataviśvaṃ maheśani vadhūbījaṃ prakīrtitam |
atha lajjāyutāvāpi svāhāntāṃ vā japenmanum ||

ṣoḍaśavyañjanaṃ vāpi mākṣivahnithaṃyutam |
indubindusamāyuktaṃ lajjābījamidaṃ smṛtam ||

mahākālamatā lajjā ayaṃ bhedaḥ prakīrtitaḥ |
lajja dyāmbā japedvidyāṃ caturvargaphalāptaye ||

vāgbhavādyāṃ japed vāpi praṇavādyāpi vā punaḥ |
kāmabījādikaṃ vāpi phaḍāntāṃ vā japet sadā ||

aikṣarī vividhā vidyā kathitā brahmaṇā purā |
lajvādyāṃ vā vāg bhavādyāṃ vā kāmādyāmbā japet sadā ||

praṇavādyāṃ phaḍantāmbā kavacādyāṃ viśeṣataḥ |
lajjādyāṃ vā vadhūbījayutāṃ vā prajapet sadā ||

etāstryakṣarayuktā ca durgāvidyā prakīrtitā |
phaḍāntā sarvabījādyā kathitā padmayoninā ||

dīrghasvarasamāyukte indrabījāni (?) pārvati |
vinyasedātmānā dehe hṛdayādiṣu pārvati ||

pūrvavannyāsavargaṃ syāt pūrvavat karmamācaret |
kālīvadācaret vidyāṃ japedvidyāmaharnniśam ||

lakṣadvādaśake devi puraścaraṇamīritam |
siddhyādiśodhanaṃ nātra na ca mitrādiduṣaṇam ||

na vittavāyavāhūlāṃ na ca kāryaṃ kathañcana |
yathākāle yathāsthāne yathācāravidhānataḥ ||

pūjayet paraya bhaktyā durgāṃ durrgatināśinīm |
madyarmāṃsaiḥ śūpapūpairbhagā śaśakaśallakaiḥ ||

liṅgagītairbhagākṣālairmārjāravahūlaistathā |
gomāṃsairmṛgamāṃsaiśca matsyaiśca śūkarākhubhiḥ ||

suvahairdṛṣṭāndhairśca siktaiścāyaiśca piccalaiḥ |
nānāmadyaśca paśubhiḥ pūjayet parameśvarīm ||

kālīvat pūjayedvidyāṃ durgāṃ durgavimocinīm |
svayambhu kusumaiḥ śukraiḥ sugandhakusumānvitaiḥ ||

yavāyāvakasindurai vaktacandanasaṃyutaiḥ |
nānāmāṃsaiḥ kākaśūkaiḥ pecakairmahiṣairna raiḥ ||

gajairuṣṭraiḥ kha ai (?) rgṛdhraiḥ pūjayedvidhināmunā |
tadā bhavenmahādevi siddhiḥ syānnatra saṃśayaḥ ||

gāyatrīṃ prajapeddevyā vidhānena dine dine |
nakṣmyādyāṃ (?) praṇavādyāṃ vā vāgbhavādyāṃ kramādikā ||

lajjādyāṃ vā japed devyā gāyatrīṃ tantrasaṃmṛtāṃ |
durgā devīṃ vadet ṅentāṃ vidmahe tadanantaram ||

citsvarūpāṃ tathā ṅentāṃ vidmahe caiva dhīmahi |
tannodevī samuddhṛtya tadante ca pracodayāt ||

eṣā devyāśca gāyatrī sarvasiddhi pradāyinī |
caturlakṣaṃ puraścaryāṃ japedvidyāṃ viśāladhīḥ ||

praṇavādyāṃ japedvidyāṃ devyā āsanadānake |
praṇavaṃ pūrvamuccārya tadā vajranakhaṃ vadet ||

daṃṣṭrāyudhaṃ samuddhṛtya ṅentaṃ siṃhaṃ mahādikam |
(p. 49) āsanāya samābhāṣya namo devyai vadet punaḥ ||

pūrvavannyāsavargaṃ syād kāyeddevīṃ sanātanīm |
mahākālamataṃ dhyānaṃ śṛṇuṣva kamalanane ||

siṃhaskandha dirūḍhāñca nānālaṅkārabhuṣitām |
caturbhujāṃ mahādevīṃ nāgayajñopavītinīm ||

raktavastraparīdhānāṃ vālārkasadṛśīṃ tanum |
nāradādyairmunigaṇaiḥ sevitāṃ bhavasundarīm ||

trivalī valayopetāṃ nābhinālamṛṇālinīm |
ratnadvīpamaṇidvīpe siṃhāsanasamanvite ||

praphullakamalārūḍhāṃ dhyāyettāṃ bhavagehinīm |
athavā cintayet durgāṃ sarvadurgavināśinīm ||

siṃhasthā śaśiśedharā marakataprapyaiścaturbhirbhujaiḥ śaṅkhaṃ 
cakradhanuḥśarāṃśca dadhatīṃ netraistribhiḥ śobhitām |
āmuktāṅgadahārakaṅkaṇaraṇatkāñcīkkaṇannṛpurā durgā durgatihāriṇī 
bhavatyuno ratnollasatkuṇḍalā ||

caturlakṣmaṃ hadhiṣyāśī ekalakṣamathāpi vā |
japitvā tu trayaṃ lakṣaṃ paraśaktau sadā japet ||

sāvitrī vidhinā pūrvaṃ puraścaryāṃ japenmanum |
siddhe manau sadā kuryāt māsi māsi vidhānataḥ ||

kulācāraḥ vidhānena kuryāddevśikasattamaḥ |
vinyaset pūrvavat sarvaṃ nyased devīṃ viśāladhīḥ || 

sadā hūnenmahādevyāḥ paramārthaṃ dine dine |
sājyairvilvadalairhūtvā vaśayet sakalaṃ jagat ||

karavīraṃ paṭalañca padmamāmraṃ madhūkajam |
campakaṃ nāgamuṇḍañca hiṅgukarmāmarīcakaiḥ ||

tejapatraṃ guṇḍatvañca mahāmāsaṃ hūnet sadā |
chāgamuṣikameṣadīn satatañca hunet sudhīḥ ||

siddhe manau sadā hūtvā vaśayet sakalaṃ jagat |
palāśaṃ padmapuṣpañca sarvadā homamādiśet ||

bhavedvāgīśvaraḥ sākṣāt śaṅkareṇa ca bhāṣitam |
kimanydvahūnā devi yadvadvāñchitamātmanaḥ ||

kṛtvā ca vidhinā samyak bhaved bhūmipurandaraḥ |
kimanyadvahūnā devi caturvargaphalaṃ labhet ||

durgāyantraṃ pravakṣyāmi śṛṇuṣva kamalānane |
trikoṇaṃ vinyasedādau navakoṇasamanvitam ||

trivṛttaṃ sahitaṃ sarvaṃ padmapatrasamanvitam |
triredhasahitaṃ vajraśūlaṃ bhūpuramaṇḍitam ||

samīkṛtya yathoktena vilikhedvidhināmunā |
nānāstrasaṃyutaṃ lekhyaṃ cakraṃ tantrasamanvitam ||

tatra tāṃ pūjayeddevīṃ mūlaprakṛtirūpiṇīm |
padmasthāṃ pūjayed durgaṃ siṃhapṛṣṭhe niṣeduṣīm ||

prabhādyāḥ śaktayaḥ pūjyā gandhādyairnavakoṇake |
prabhā māyā jayā sukṣmā viśuddhā nandinī punaḥ ||

suprabhā vijayā sarvasiddhidā nava śaktayaḥ |
kramādyāṃ pūjayet tābhiḥ * * * * * * * * ||

oṃkāraṃ pūrvamucārya drīūṃ kāraṃ tadanantaram |
yathāpdaṃ sambuddhyantāṃ pūjayet kramataḥ kramāt ||

śaṅghapadmanidhī devyā vāmadakṣiṇayogataḥ |
pūjayet parayā bhaktyā raktacandanapūrvakaiḥ ||

arghyadānaṃ tadā kuryāt pūjānte parvatātmajām |
(p. 49) aṅgavṛttiḥ punaḥ pūjyā navakoṇeṣu mātaraḥ ||

brahmādyā mātaraścaiva svabhūṣaṇabhūṣaṇāḥ |
vajrādyāyudhasaṃyuktā bhūpuyre lokanāyakāḥ ||

pūjayet parayā bhaktyā durgāṃ durgatināśinīm |
pūrvavat sādhayet sarvān sarvābhīṣṭaphalāptaye ||


śrī īśvara uvāca ||


trikoṇaṃ vinyaset pūrvaṃ navakoṇasamanvitam |
sāṣṭapatraṃ trivimvācyaṃ bhūpuraśūlayuksadā ||

tatrāpi pūjayed devīṃ durgāṃ durgatināpinīm |
sinduraharitālābhyāṃ sundarīvat prapūjayet ||

athavakṣyāmi kavacaṃ śṛṇuṣva kamalānane |
yajjñātvā sādhakāḥ sarve labhante śriyamuttamām ||

ajñātva kavacaṃ devi durgāmantrañca yo japet |
na pūjāphalamāpnoti ante ca durgatiṃ vrajet ||

oṃ umā devī śiraḥ pātu lalāṭaṃ śūladhāriṇīm |
cakṣuṣī khecarī pātu (mulācāṃ) nāsā ca dvāravāsinī ||

sugandhavāsinī pātu vadane sādhanī tathā |
jihvāñca caṇḍikā pātu grīvāṃ saubhadrikā tathā ||

aśokavāsinī ceto dvau vāhu vajradhāriṇī |
hṛdayaṃ lalitā devī udare siṃhavāhinī ||

kaṭyāṃ bhagavatī devī dvāvurū vindhyavāsinī |
mahavalā tu jaṅghe dve pādau bhūtalavāsinī ||

evaṃ sthitāsi devī tvaṃ trailokyarakṣaṇātmikā |
rakṣamāṃ sarvagātreṣu durge devī namo'stu te ||


iti viśvasāratantre durgākavacaṃ samāptam ||



śrīpārvatyuvāca |

yena varṇena deveśi ye devāśchandāṃsi ṛaṣayaśca ye |
tān sarvān devadeveśa kathayāmāsa tattvataḥ ||


śrī īśvara uvāca |

praṇamya śyāmavarṇābhāṃ durgāṃ durgatināśinīm |
dakāre dakṣiṇāmūrtirukāre ca umāpatiḥ ||

arddhacandre śivaḥ sākṣāt devastribhuvaneśvaraḥ |
durgādhyā devatā proktā sarvadurgapraṇāśinī ||

yena bījādikaṃ kuryāt daivateva tadādikam |
atha vakṣye maheśāni devyā nāma sahasrakam ||

śṛṇuṣva parayā bhaktyā na vedena ca bhāṣitam |
asyā durgā vidyāyāḥ sahasrasāmastotrasya bhagavānnārada 
ṛṣiranuṣṭupcchanda ādyā śaktirbhagavatī durgā devatā mahāmāyā 
śaktiścaturvargaphalaprāptaye viniyogaḥ |

oṃ durgā śivā kṣamā dhātrī lokamātā śivapriyā |
brāhmī māheśvarī devi kaumārī vaiṣṇavī tathā ||

vārāhī nārasiṃhī ca kamalā caṇḍikā tathā |
ādyā vāṇī devatā ca devamātā dayā dyutiḥ ||

vidyāḥ puṣṭistathā tuṣṭiḥ kṣudhā nidrā vibhāvarī |
mantramāyā mahāśaktirvidyā vidyāvipannagā ||

sarvamantramayī śīkṣāsarvavidyāmayī tathā |
lakṣmirvāṇi * * * * vāgbhavā bhavanapriyā ||

(p. 50) kalakaṇṭhī kambukaṇṭhī veṇuvīṇāparāyaṇā |
tālā tālavatī devī nānāgānapriyā sadā ||

nārāyaṇī mahāmāyā jayadurgā jayājanī |
vijayā ca jayā jaitrī jayanī jayagāminī ||

jayadā sukhadā satyā mokṣadā jayanādinī |
vinitā viṣṇumātā ca viśvanātā vipācikā ||

brahmāṇī vimalā raudrī jyeṣṭhā jāyā ca vāmanā |
vasanā vāsanā kroḍā kubjikā apsarā tathā ||

urvaśī kadalī kekā kāmākhyā ca kṣamāvatī |
tīvra ca vanadā dhātrī trijagajjananī calā ||

dānapātrī mitimitrā trāsinī trāsavāsinī |
nimnanābhirbhindipālā vallabhā vaśadārthinī ||

trinetrā jagatāṃ mātā * * satyambadhā smṛtiḥ |
vismṛtirvipathuḥ premnā preyaśāstraviśāradā ||

dhanaputravināśī ca caṇḍikā kamalālayā |
yādavī yadukanyā ca cañcalā capalā tathā ||

tritetrā ekanetrā ca dvinetrā ca sunetrikā |
poṣaṇī poṣakā poṣā valahānikarividhiḥ ||

dhīrdhitirdhanadā nāmā dānavī vidhirūpiṇī |
kālikā kālarātriśca raktacandanasaṃyutā ||

kuṅkumāṅkitasarvāṅgī raktavastravidhāriṇī |
atasīpuṣpavarṇābhaḥ gaurī sarvapriyaṅkarī ||

bhānumatī satī pātrī trailokya jananī yatiḥ |
jāmātā jayarūpā ca jāmātupriyavādinī ||

nītipriyā nītiruciḥ suruciśca rucistathā |
ratipriyā ratikarī ratidā rativarddhinī ||

layarūpā mahārūpā sarvasattvaratiḥ svadhā |
śobhanā śobhanāṅgī ca sukumārī śivātanuḥ ||

bālikā ca kumārī ca kumārāṅganivāśinī |
kulīnā ca suparṇā ca śobhanaṅgī śubhātanuḥ ||

kumārī pūjaka prītā kumārī prītidāyinī |
kumārī sevakā santya kumārī sukhadāyinī ||

kumārīyonisaṃsthātrī kumārībhogadāyinī |
kanakā ca rajoyuktā ṛturūpā ṛtupriyā ||

rajasvalā tadguṇā ca saguṇā guṇapūjitā |
saguṇā nirguṇā kṣemā guṇabhedakarī kriyā ||

kaiśorī ca kiśorasthā kiśorapriyavāsinī |
kiśorasthā kiśorī ca kiśorapriyapūjakā ||

yuvatī ca yuvāyuthā yauvanasthā yugānagā |
yuganānāyugakarī yugasthā yukapūjakā ||

yuvatīśaraṇaprītā yuvatyā sahasaṃyutā |
amākalā sahasthā ca śaśirekhā śikhāśikhī ||

āśāpurā ca candreṇā candrakāntipriyā catā |
amṛtā mānadā pūṣā tuṣṭiḥ puṣṭī ratirdhṛtiḥ ||

śaśinī candrikā kāntirjyotsnā śrīḥ prītiraṅgadā |
pūrṇā pūrṇāmṛtā kāmadāyinyaḥ kāmadā kalā ||

anekarūpiṇī rūpā anekasuradāyinī |
vinayā viravā velā velāsaṃdhyā vidhipriyā ||

aratiḥ suratiḥ stutyāḥ satyavatyāḥ sadā casāḥ |
analāḥ kamalāsthā ca sumālyā māladārinī ||

mānanīyā sadā satyā sarvasatyapriyā tanuḥ |
śoṇḍapriyā ratikarī kālākṣī kālarūpiṇī ||

(p. 50b) sarvakālakṣayakarī sarvakālavināśinī |
anurūpā vṛhadrūpā svarūpā rūpavarjatā ||

jagatā jagatāṃ mātā jaganmānyā jayāvatī |
jananī ca jayā jeyā sarvajeyadā sudhīḥ ||

visaṅgā ca susaṅgā ca anekasaṅgavarjitā |
nirjitā vijanā vijñā vidhijñā jñānadāyinī ||

mārgadātrī mārgakartī sumārgā pāpanāśinī |
paradārā paraprītā paradārapriyāśrayā ||

pramneco kekarā kṛtyā umnocā ca umāvatī |
aparṇā pārvatī durgā mṛḍānī caṇḍikāmbikā ||

vaiśāradī viśeṣajñā kālaśasyavivarddhinī |
auṣadhirvaidyamātā ca cikitsā ca cikitsikā ||

kalāvatī varṇamannī medāmayāpi pūtanā |
kriyāvatī varṇatanuḥ suvarṇā rasikā ramā ||

kālī kṛṣṇā kṛpāpetā kolānāṃ saṅgavādanī |
kākinī capalavatī tathā kārṣāpaṇapriyā ||

taskā śubhrā ca taskasthā talpasthā ca sutaplikā |
guhyakālī bhadrakālī mahākālī kalāvatī ||

atitalpā mahātalpā sutalpā śoṣikā tathā |
vindhyacakranivāsī ca sāvitrī bhuvaneśvarī ||

ekapakṣā ekanetrā ekadā lakṣadāyinī |
koṭidā dhanarūpā ca dhanadhānyanivāsinī ||

durgā ca durgarūpā ca durge devi namo'stu te |
oṅkārī caiva hrīṅkārī varṇamātā valapradā ||

drīūṃkārī ca strāṅkārī ca huṅkārī bījarūpiṇī |
strīṅkārī caiva hu'nkārī sarvamantramayī smṛtiḥ ||

susmṛtiḥ smṛtirūpā ca smṛtirūpā rasapradā |
sarvaśāstramayī devī nānāsarthapriyātanuḥ ||

anarthā vahūlā khelā vālā ca vālikāriṇī |
arthapriyā arthakarī trikūṭā kūṭarūpiṇī ||

trikuṭasthā pañcakūṭā sarvakūṭaśarīriṇī |
ekavastrā trinetrā ca ekanetrā trinetrikā ||

candrānanā mahāgaurī garbhāśayanivāsinī |
garbhāśayā jarāyusthā svedajā aṇḍajā tathā ||

udtadā aṇḍarūpā ca arūnārāktadantikā |
rambhātmanā yaśasvī ca yonideśanivāsinī ||

iḍāsuṣumnā yogavatī gāndhārī ca kuhūḥ punaḥ |
alambuṣā hastijihvā nalinī ca niḍāvatī ||

vaikharī śabdarūpā ca ṣaṭcakrakramavāsinī |
ṣaṭcakrabhedanakarī paramāmṛtasambhavā ||

mantramaṇḍalamadhyasthā kālarūpā guṇākarā |
sūryamaṇḍalamadhyasthā sūryamaṇḍalavāsinī ||

aruṇā aruṇī dṛṣṭā sūryakāntirdivāpatiḥ |
tapanī tāpinī dhūmrā marīcirjvālinī ruciḥ ||

suṣumnā bhogadā viśvā bodhini dhāriṇī kṣamā |
nānādhātumayī devī nānādhātvantarāphalā ||

vahūlā vahūdā vijñā ajñānajñānahāriṇī |
manojñā jñānahāniśca bheruṇḍā bhairavīti ca ||

sundarī pururūpā ca kātyayanyapi pūtanā |
rākṣasī ḍākinī devamayī vedavibhūṣaṇā ||

jarā vṛddhā vṛddhamātā vṛddhasthā vṛddharūpiṇī |
devayāni satī pātrī vicitrā citrarūpiṇī ||

(p. 51) citralekhā ca kuṣmāṇī kumbhakarṇavināśinī |
madhukaiṭabhahantrī ca viśveśabhavanāśinī ||

caṇdavairī vināśī ca kaiṭabhī kapaṭeśvarī |
kapaṭā kapaṭā kroḍā vikṛtiḥ kṛtināśinī ||

kaṃsāsuravighātā ca vakāsuravināśinī |
(madhukaiṭabhahantrī ca viśvaśabhavanāśanī |||

caṇḍavairī vināśī ca) pūtanājīvahantrī ca keśyasuravināśinī |
kālayavanahantrī ca jaṭāsuravināśinī ||

ariṣṭadhenuhantrī ca jagataḥ śokanāśinī |
kālanemi vadhe proktāḥ sarvasattveṣu saṃsthitā ||

alakṣmīrlakṣmīrūpā ca sarvaśaktisvarūpiṇī |
niśumbhaśumbhahavanī raktabījavināśinī ||

vaidāmātā sumātā ca sumitrāmitranāśinī |
kauśalyā kekayī nityā mantharā vahūdā tathā ||

sāśvatī caiva gāyatrī draupadī ca subhadrikā |
uttarā caiva gāndhārī jagaddhātrī vapuḥpriyā ||

citriṇī caiva kuṣmāṇī prabhāvatī rātapriyā |
jvarārurudrarūpāśca lomasā rākṣasī tathā ||

hiḍambā vakarūpāśca śukī kṛtvā kṛpāvatī |
manonmayī mānamayī ramaṇīyā manoharā ||

mohinī moharūpā ca sarvamohavināśinī |
na ptrī pātrī devahutiḥ satya ca satyavādinī ||

satyabhāmā ca mānā ca bhuṣaṇā bhuṣaṇāvatī |
kukkuṭā vāyavī veni sumānā rākṣasī priyā ||

anekarūpā rūpā ca vahūrūpā vahūpradā |
jayā durgā prabhā satyā saṭināṭirviṭambikā ||

aticaitvī mahācaitvā śikhinī kṛpaṇāvatī |
kṛpaṇā bhindipālī ca kuntī sundaravāsinī ||

dhanuḥ śavī ca pāśā ca pāśahantā gadāgadī |
khaṭvāṅgadhāriṇī dhīrā vāṇapuṃthānuvartinī ||

gaṅgā kāśī satī sītā alakā alakapriyaḥ |
cakṣurbhadrā kapālī ca puṣpā caiva vasundharā ||

punaḥ punaḥ karma * ṇā vipāsā madanāvatī |
kāverī savitā satyā vetravatī ca vedikā ||

amunā caiva āyurdā tathā tuṅgavatī priye |
anekanadyaḥ sarvāstā vāndhavā paratātmajā ||

ambikā girikā menā gaurī sarvajñabhāvinī |
bhavānī kamalā lakṣmīrbrahmaputrapriyā tathā ||

nidigkikā spṛ * (?)ī vyāghrī vadyā vaidyacikitsakā |
āherūratharūpā ca rathyā catvaravāsinī ||

sarvajñānamayī satyā varṇarūpā vanapriyā |
tataḥ śaṅkararūpā ca śaṅkarī kamalapriyā ||

brāhmaṇī raṅgikā veśyā kulaṭā veśarūpiṇī |
kāmacārī kāmagamā kāmabhāvaviarddhikā ||

akāmā caiva kāmā ca kāmarājeśvarī priyā |
sundarī bhairavī stutyā stavanīyā tithipriyā ||

pañcamī ca tathā ṣaṣṭhī aṣṭamī navamī tathā |
caturdaśī kuhūścaiva skandaṣaṣṭhī ca pūrṇimā ||

nakṣatrarūpiṇī dhyeyā sarvanakṣatravāsinī |
aśvinī bharaṇī caiva rohiṇī revatīti ca ||

nakṣatragaṇamālā ca sarvaparvanivāsinī |
trisandhyavāsanī sandhyā śubhadā ca śubhapradā ||

(p. 51b) nityaratisthalā nityā nityānandasvarūpiṇī |
jayadā jayamānyā ca jarjarā jvaranāśinī ||

janitrī janmadātrī ca janmabhūmiḥ kṛtālayā |
pārvatī puravāsī ca śāmbhavī daityarūpiṇī ||

danuputrapramāthī ca kadruśca vanitā tathā |
devakanyā devamātā devapatnī ditipriyā ||

āditiḥ suditirjñeyā dānavī dānarūpiṇī |
dānamānyā dānavī ca ananyā mṛtyurūpiṇī ||

vadhirā vanadā viśvā viśvamātā valapradā |
kumudā ca gaṇāmbā ca ambā maṅgalacaṇḍikā ||

viśeṣajñā viśeṣasthā sarvatattveṣu saṃsthitā |
kālarātriḥ kujinī ca caṇḍamuṇdā mahātapā ||

indrākṣī paṅgalākṣī ca dīrghanetrā sulocanā |
dīrghagheno mahāghoṇā sughoṇā ghoṇarūpiṇī ||

sudatī yugadantā ca anekadantarūpiṇī |
sugandhā gandharupā ca vahūgandhā sugandhikā ||

nānāvādyayutā devī vādyarūpā vināvatī |
niraśā nāgarī bhūyaścaurapriyā ca śāṅkarī ||

gṛhasya jananī guhyā atiguhyātigopitā |
sarvaśāstramayī śaktirakṣarā varṇamālikā ||

driū/ striṃ svarūpāṅgīṃ ca tālātālapriyā tanuḥ |
vetrapāniścitrakarī vicitrā vidrumā tathā ||

lalitā lalanā ye yit āśīrūpā yugālikā |
muktāmāṇikyavaiduryasparśarūpavatī ratiḥ ||

vineyā vinatā dānā dānarūpā nadī nadā |
puruṣāṅgī ca puruṣī supuruṣapriyā tanuḥ ||

cañcalā capalā bālā bālakrīḍāvatī vibhuḥ |
prākṛtādeśabhāṣā ca gāthāgāyanasambhavā ||

valimātā valideśā suvalirvalirūpiṇī |
raktapānā raktaruciḥ surucī rucirānanā ||

sarvamaṅgalamadhyasthā sarvamaṇḍalavāsinī |
agnirūpā agnivarṇā maṇḍalī agnirūpiṇī ||

dhumrārci ruṣmā jvalinī jvālinī visphuliṅginī |
suśrīḥ svarūpā bhavyā ca havyakavyavahā tathā ||

kavyasthā kavyarūpā ca kavyadā kavyarūpiṇī |
pitubhurmāturūpā ca tatsthā tat sthānarūpiṇī ||

kiṅkarākhyā kulaśreṣṭhā kapaṭā kapaṭākṛtiḥ |
kṣīṇāṅgī kuliṅgāṅgī ca vajrāṅgī vajrasambhavā ||

nṛmuṇḍasragvinī suśrīḥ surūpā rūpavarjitā |
śivadutī dutīmātā siddhidā siddhivallabhā ||

animā laghimā prāptiḥ prakāmyā mahimā tathā |
iṣatvā ca vasitvā ca tatha kāmāvaśāyitā ||

icchāsiddhirasidhā ca vasitvārddhanivāsinī |
matsyapānā matsyahārā sarvāśī māṃsabhakṣaṇā ||

sādhakā sādhakaprāṇā sādhakaprāṇadāyinī |
vinītā vinayapremnā api kīṭapataṅgikā ||

bhujaṅgabhuṣaṇā kālī bhujaṅgakroḍaśāyinī |
śavatalpagatā nārī bhaismī bhamī kuśāvatī ||

kuśadhā kuśalapremnā sukuśā ca kuśākṛtiḥ |
kusantānā dīnavatī davitā daviṇīdavi ||

adaridrā sudaridrā tapoyuktā tapapriyā |
iñcavṛttikariḥ siddhiḥ sarvamānā manoramā ||

vamanā vamanaprītā tribījabījarūpiṇī |
(p. 52) nirvijā janata janyā jagajjīvanarūpiṇī ||

jīvātmā paramātmā ca ātma ātmavivarjitā |
arcitā praṇatā dhyātā dhyānagamyā dhanañjayā ||

vairiṇī sāriṇī mārī māraṇā maraṇapriyā |
durgamā durgarūpā ca durgā durgatināśinī ||

rājaputrī rajapatnī rājamātā rajovatī |
bhañjaghaṅgabhayābhānā bhavanā bhavanapriyā ||

bhavānī bhāvinī bhavyā bhavyabhāvā bhayāpahā |
bhavitrī bhavarūpā ca bhavānī bhavanāśinī ||

mūrtimūrtimayī mṛtyurmṛtyudā mūrtidā matiḥ |
caurapriyā cauraruciḥ caurairnityaṃ namaskṛtā ||

vāgdevīvadanā māyā vikaṭākṣā kaṭākṣikā |
nāradī devamātā ca dānavendrāpriyā tanuḥ ||

jitvarā jayamānyā ca jayadā jayavāhanā |
uccaiḥśravā hayānāṃ hi manuṣyāṇāṃ narādhipaḥ ||

vāsanāmamṛtā satyā dhanānāṃ dhanasañcayā |
dhenunāṃ nandinī nāma vādyaghaṇṭā prakīrtitā ||

vipadā brāhmaṇī nityā akārā akṣaretare |
akāre ca okāre ca strīṅkāre ca ukārake ||

aukārī ca varṇamālā paṇḍitā paṇḍitapriyā |
indriyāṇāṃ manaścāsmi śāstrāṇāmāgamākṛtiḥ ||

ācārāṇāṃ bhavedvārā vāmadevapriyāvaliḥ |
vāmāṅgavāsinī devī arddhanārī svarūpiṇī ||

sṛṣṭisvarūpiṇī ādyā paramādyā parājayā |
ajayā vijayā bimbī viśvāvisvatanurvidaḥ ||

vimuthā sumutha veśyā vṛkṣānāśvatharūpiṇī |
saṃsārasamayā māyā māyāśāstraprakīrtitā ||

kupaṭākapaṭā kupyā kupyaparvatavāsinī |
kailāśavāsinī kīlā avalā ca svarasvatī ||

kīlālapā (?) apālpā ca ajaptā arghavatsala |
aujaḍajjaḍarūpā ca sujaḍā jaḍavarjitā ||

anekanāmnī ekanāmnī sarvanāmavivarjitā |
jyotirbrahmamayī sākṣāt chandobrahmasvarūpiṇī ||

sarvasattvakṣarakarī sarvasattveṣu saṃsthitā |
vīṇā vadyavatī veśyā arciśca surucistathā ||

sunītiśca kayādhuśca hṛtadyutistataḥ parā |
cāṇḍālī vāyasī vālā vānyācaraṇabhadrikā ||

rasālamātṛkā vānyaḥ vanasthā vanagocarā |
pṛthivī ca tathā rīti tripadhā sāmagāyinī ||

sāmavedaratā sīmā sāmavedavināśinī |
kauṭumbī ca kaṭumbī ca kumanānayanānanā ||

subhadrā kuntalā dantrī śrīḥ sallokaiścarā vahiḥ |
abhyantarā vahisthā ca nānāmālāvidhāriṇī ||

yāminī māsikā mātā pramātā mātṛkāyatiḥ |
rasānāñca madhusvāduḥ śabdānāṃ praṇavastathā ||

varṇanāṃ brāhmaṇaḥ sākṣāt dhānyānāṃ śāliruttamā |
śasyānāṃ śālikā nāmā kṣetrāṇāṃ kāśikā tathā ||

hrdānāṃ sāgarā gaṅgā ratnānāṃ kāñcanaṃ tathā |
nagānāṃ meruruddiṣṭā parvatānāṃ pituḥ priyā ||

nadīnāñca bhavedgaṅgā tīrthe puṣkararūpiṇī |
pulastasyālayaṃ proktamāśrameṣu ca pārvatī ||

dhanyānāñca kuberaśca patīnāṃ patatāt patiḥ |
(p. 52b) gatirgatimatāñcaiva vinareṣu pramāṣṭikā ||

sarvāṇī tamasī jñeyā vadanāmṛtarañjikā |
karpūrā modanī śvāsā tāmbūlapūritānanā ||

raktavastraparidhānā raktavastrottarīyanī |
pāttanī pāttanī premnā kopakanyā pramodanī ||

kāliḥ kālipriyā keliḥ krīḍāthelā ca kurddhikā |
ciṭhī kuṭhī priyakarī venddhaṭā kandanī tathā ||

janmabhūmiḥ sujanmā ca janmadvāranivāsilī |
nāḍīsandhānarūpā ca sarvamāṃsapriyā tathā ||

śṛṅgā rāṅganivāsī ca śṛṅgārabhāvabhāvikā |
candrikā candrakāntiśca tataścandrakarī kriyā || 1000 ||

idaṃ sahasranāmāni nāradena ca bhāṣitam |
tadahaṃ kathitaṃ devi durgānāmasahasrakam ||

ślokaṃ vā pādamekāmbā yaḥ paṭhet prātareva hi |
sa bhavet pārvatī putraḥ svayaṃ nāradabhāṣitam ||

vandhyā vā kākavandhyā vā mṛtapatyā ca yoṣitām |
paṭhanāt śravaṇādvāpi bhavet putraḥ svayaṃ śivaḥ ||

brahmahatyā surāpānaṃ steyaṃ gurvaṅganāgamaḥ |
sarvaṃ naśyati deveśi stavasyāsya prasādataḥ ||

digambaro muktaveśaḥ śmaśānālayamāgataḥ |
māsabhaktavaliṃ datvā bhavennityaparāyaṇaḥ ||

dagdhamīnaṃ dagdhamāṃsaṃ dagdhadravyādikañca yat |
mdayaṃ māṃsaṃ sadā dadyāt dagdhamīnasamanvitam ||

nivedya devyai tatsarvaṃ japenmantramananyadhīḥ |
ṣaṭsahasraṃ niśābhāge tadā nṛtyaparāyaṇaḥ ||

āgatya svagṛhaṃ tatra gurave dakṣiṇāṃ diśet |
tatastavaṃ mahādevīṃ vidhinānena deśikaḥ ||

pūjayet prātareva prāk kumāryāḥ surapūjakāḥ |
sundaryāḥ sukumārāṅgāḥ sargamuktipradāyikāḥ ||

pūjayitvā vidhānena tadyonau prajapet sudhīḥ |
nityaṃ trisandhyaṃ prajapet śatamaṣṭottaraṃ tataḥ ||

evaṃ yaḥ kurute dhīmān ṣaṇmāsaṃ tantrasaṃyutaḥ |
bhasya sākṣāt bhaveddevi durgā durgatināśinī ||

gorocanā kuṅkumena yāvakaiścandanaistathā |
sindurakarpūramadhurairvilikhet taṃ tataḥ sudhīḥ ||

bhūje vā mastake dhṛtvā vaśayedākhilaṃ jagat |
gandhapuṣpādinābhārcya gītavādyaiḥ puraḥsaraiḥ ||

devyaḥ prītiviśeṣaṃ yaṃ kuryānmananavācanam |
ākheṭakamupākhyānaṃ tataḥ kuryāddinatrayam ||

brāhmaṇān bhojayitvā ca nāryāścaiva suśobhanām |
tadā bhavenmahārakṣyāṃ yāvajjivanasaṃyutam ||

sa bhavet pārvatī putraḥ sarvasattvapuraskṛtaḥ |
taṃ dṛṣṭvā sādhakaṃ devi siṃhavyaghrādayaśca ye ||

te sarve prapalāyante siṃhaṃ dṛṣṭvā yathā mṛgāḥ |
siddhe manau prakurvīta prayogān surapūjakān ||

sādhyaprāmasya ānīyamṛttikāṃ kiñcituttamām |
talribhāgaṃ vibhaktyākha paladvādaśakaṃ yathā ||

tribhāgañca bhavennityaṃ grāmāntikaṃ khanet sudhīḥ |
tadbhāgaṃ vilikhed yena vidhānaṃ tat śṛṇu priye ||

karīṣavālukāmṛdbhiḥ patrāśvatthasamāhite |
(p. 53) svapramāṇe khanedgartte gītavādyapuraḥsaraiḥ ||

vimukhena nikhanyeta gṛhamāgatya sādhakaḥ |
gītavādyairmahāmāyāṃ balidānaiḥ prapūjayet ||

tatrātraujāgaraṇaṃ kuryāt madhunā siñcayet sudhīḥ |
gṛhābhyantaradeśe ca khanettāṃ mṛttikāṃ yataḥ ||

tadā bhavet tathātvañca siddhiḥ kuryādatantritaḥ |
naivedyaṃ nikṣipeddevairvidhānena susādhakam ||

sādhakān bhojayitvā ca toṣayet sevanādibhiḥ |
tadā bhavenmahaprītirdevyā sarvārthasiddhaye ||

kruddhāṃ duṣṭāṃ tathākrāntāṃ kekarāṃ śokasaṃyutām |
cintayet parayā bhaktya devī ṣaṭkarmayogataḥ ||

niśumbhaṃ vairiṇaṃ dhyayedātmanāṃ parvatātmajām |
mārayedakhilān śatrūn hemādrisadṛśānapi ||

yaṃ yaṃ kāmayate kāmaṃ paṭhan stotramanuttamam |
durgāpadaprasādena taṃ tamāpnoti nityaśaḥ ||

svayambhukusumaiḥ śukrairyavāyāvakasaṃyutaiḥ |
pūjayitvā vidhānena labhet siddhimanuttamām ||

māsimasi yajeddevīṃ durgāṃ durgatināśinīm |
matsyairmāṃsaim.gairgābhiḥ pūjayet parvatātmajām ||

candanā gurukarpuraviḍaṅgavakulāni ca |
sarvauṣadhijale snātvā pūjayet paradevatām ||

kuṅkumapadmagurubhirhemnaiḥ nānāgandhasamanvitaiḥ |
śavāṅgāreṇa ca saṃpiṣya tathā mūlasya dārubhiḥ ||

śodhayitvā vidhānena mūlamantreṇa sādhakaḥ |
śatamaṣṭottarañcaiva tilakaṃ kurute sudhīḥ ||

taddṛṣṭvā tilakaṃ devi bhavet tasya vaśe jagat |
bhaumāvāsyāṃ niśithe ca śmaśāne ca dine dine ||

dadyādvaliṃ mahadevyai dhyātvā tāṃ parvatātmajām |
sa bhavet sampadāmādiṃ maheśahaiva cāparaḥ ||

kimanyairvahūnā devi sarvasiddhirlabhennaraḥ |


iti viśvasāratantre durgānāmasahasraṃ samāptam |


śrī īśvara uvāca |

śatanāmaṃ pravakṣyāmi śṛṇuṣva kamalānane |
ṣasyāḥ prasādamatreṇa durgāprītirbhavet sadā ||

oṃ satī sādhvī bhavaprītā bhavānī bhavamocanī |
ādyā durgā jayā āryā trinetrā śūladhāriṇī ||

piṇākadhāriṇī cittā caṇḍamuṇḍamahātapā |
manobuddhirahaṅkārā cittarūpā citācitiḥ ||

sarvamantramayī satyā satyānandasvarūpiṇī |
ananta bhāvinī bhāvyā bhavyā bhavābhayāpahā ||

āsurī vedadātā ca cintāvartmapriyā sadā |
sarvavidyā dakṣakanya dakṣayajñavināśinī ||

aparṇānekaparṇā ca pāṭalā pāṭalāvatī |
paṭṭāsvarapayīdhānā kalanmañjīrarañjinī ||

ameyā vikramā krūrā sundari purasundarī |
navadurgā ca mātaṅgī mataṅgamunipūjitā ||

drākṣī māheśvarī caindrā kaumārī vaiṣṇavī tathā |
cāmuṇḍā caiva vārāhī lakṣmīśca puruṣākṛtiḥ ||

vimalotkarṣiṇī jñānā kriyā satyā ca buddhidā |
bahūnā bahūlā premnā sarvā vāhanavāhanā ||

niśumbhaśumbhahananī mahiṣāsuramarddhinī |
madhukaiṭabhahantrī ca caṇḍamuṇḍavināśinī ||

sarvāsuravināśī ca sarvadā naraghātinī |
sarvaśāstramayī satyā sarvāstradhāriṇī tathā ||

aruṇā aruṇī dṛṣṭvā suryākāntirdavāpatiḥ |
tapani tāpani dhūmrā marīci jvalanī rucī ||

suṣumnā bhogadā viśvā vādhinī dhāriṇī kṣamā |
nānādhātumayī devī nānādhātvantarāphalā ||

anekaśastrahanta ca anekāstravidhāriṇī |
kumārī caiva kanyā ca kaumārī yuvatīmatiḥ ||

aprauḍha caiva prauḍhā ca vṛddhamātā valapradā |
ya idaṃ prapaṭhennityaṃ durgānāmaśatāṣṭakam ||

nāsādhyaṃ vidyate tasya triṣu lokeṣu pārvati |
dhanaṃ dhānyaṃ sutaṃ jāyāṃ hayaṃ hastinameva ca ||

caturvargaṃ tathā cānte labhenmuktiñca sātvatim |
kumārīṃ pūjayitvā ca dhyātvā devīṃ sureśvarīm ||

pūjayet parayā bhaktyā paṭhennama śatāṣṭakam |
tasyasiddhirbhaved devi sarvaiḥ suravarairapi ||

rājāno dāśatāṃ yānti rājyaśriyamavāpnuyāt |
gorocanālaktakuṅkumena sindurakarpūramadhutrayeṇa ||

vilikhya yantraṃ vidhinā vidhijño bhavet sadā dhārayate purāriḥ |
bhaumāvāsyāṃ niśābhāge candre śatabhiṣāgate ||

vilikhya prapaṭhan stotraṃ sa bhavet sampadāṃ padam |

iti viśvasāratantre durgānāmaśatāṣṭakaṃ stotraṃ samāptam ||


śrī pārvatyuvāca |

deva deva mahādeva sarvajña surapūjaka |
gaurasya śivaputrasya vidhānaṃ kathaya prabho ||

tasyāstadvacanaṃ śrutvā vihasya jagadīśvaraḥ |
kathayāmāsa tatsarvaṃ vidhānaṃ surapūjakaḥ ||

śrī īśvara uvāca |

sādhu sādhu varārohe gaṇeśasya mahātmanaḥ |
pūjanañca tathā yantraṃ sarvatantreṣu gopitam ||

haridrasya gaṇeśasya māhātmāṃ suradurlabham |
devairdevatvavidhayo gandhairvaiḥ siddhamātmanaḥ ||

pañcavaktrairmaheśāni kiṃ vaktavyaṃ sureśvaram |
māhātmāṃ tantrayantrasya sa jānāmi varānane ||

sahasravadanaistasya ananto na garāṭ svayam |
kadācidvaktu kāmaḥ syānmāhātmāṃ suradurlabham ||

ṛaṣayaḥ pitaro devāḥ nāgānāgāḥ suvāsurāḥ |
japanti niyataṃ mantraṃ gaṇeśasya mahātmanaḥ ||

mantroddhāramahaṃ vakṣye śṛṇuṣva kamalānane |
indrabījaṃ samuddhṛtya nijabījaṃ samuddharet ||

caturdaśasvareṇācyo bindukhaṇḍastvalaṅkṛtam |
ekākṣarī mahāvidyā kathitā padmayoninā ||

(p. 54) caturvargapradā sākṣāt mahāpātakanāśinī |
nāśiṣyāya ca krūrāya khalāyāmitradarśine ||

na darśayenna śrovayet yadīcchadātmano hitam |
kākṣarasamā nāsti vidyā tribhavanapriye ||

atha dhyānaṃ pravakṣyāmi śṛṇuṣva kamalānane |
navaratnamayaṃ dvīpaṃ aviditvā rasāmbudhau ||

tadvīcidhautaparyāṅke mandamārutasevitam |
mandarapārijātākhyā kalpavṛkṣalatākulam ||

uddhṛtya ratnacchāyābhiraruṇīkṛtabhūṣaṇam |
tasya madhye pārijātaṃ navaratnamayaṃ smaret ||

surabhiḥ sevitaṃ sadbhiraniśaṃ prītivarddhanaiḥ |
tasyādhastanmanīpīṭhe racitā mātṛkāmbuje ||

ṣaṣṭhau nāstastikoṇasthaṃ sāṣṭapatraṃ tribimbayuk |
arddhacandra pratīkāśaṃ saviñjalkasamanvitam ||

nānāstrasaṃyute mantre mahāgaṇapatiṃ smaret |
hastīndrānanaminducuḍamaruṇacchāyaṃ trinetraṃ rasadāśliṣṭaṃ priyayā 
sapadmakaraṣā svākṣasthayā santatam |

bījāyugadikṣukarmikarucā * * viṣāṇaratnakalasān hastairvahantaṃ bhaje |

gaṇḍapāṇī galaddānamānasottānamānasān |
dvivephān karṇa * (?)lābhyāṃ vārayantaṃ muhūrmuhūḥ ||

karāgradhṛtamāṇikyakumbhavaktravinisutaiḥ |
ratnacchāyaṃ praṇayantaṃ sādhakān madavihvalam ||

māṇikyamuṭāṃśeṣu ratnābharaṇabhuṣitām |
dhyatvāa taṃ prajaped devaṃ gaṇeśaṃ śivanandanam ||

caturlakṣaṃ puraścaryaṃ japecca niyataṃ śuciḥ |
karasthāḥ siddhayḥ sarvā bhavanti kamalānane ||

śrīpārvatyuvāca |

varṇasya devatādeva kathayāmāsa tattvataḥ |
chandaścaiva ṛṣiścaiva lokanātha jagadguro ||

śrī īśvara uvāca |

ādyaḥ surādhipaścaiva deva devaḥ sadāśivaḥ |
gakārasya maheśāni devatā parikīrtitā ||

arddhacandrasya deveśi devatāgaṇanāyakaḥ |
śakārasya bhavedindraḥ sarvakāmaphalapradaḥ ||

ādyā śaktirmahāmāyā ūkārasya prakīrtitā |
mahādevasya mantrasya ṛṣivādīvarānane ||

pūrvavannyāsavargañca pūrvavat pūjanaṃ priye |
kavacaṃ kathitaṃ devi sarvaṃ tadādiṣāmale ||

atraiva kathyate sarvaṃ tat śṛṇuṣva varānane |


śrī īśvara uvāca |


śṛṇu vakṣyāmi kavacaṃ sarvasiddhikaraṃ priye |
paṭhitvā dhārayitvā ca mucyate sarvasaṅkaṭāt ||

ajñātvā kavacaṃ devi gaṇeśasya yadā japet |
siddhirna jāyāt tasya kalpakoṭiśatairapi ||

oṃ āmedaḥ pātu śirasi pramedaśca śikhopari |
sanmodoruyuge pātu kramadhye ca gaṇādhipaḥ ||

gaṇakrīḍaścakṣuyugme nāsāyaṃ gaṇanāyakaḥ |
gaṇakrīḍānvitaḥ pātu śira *i(?) pramedaḥ vāhūyugmaṃ sadā mama ||

viśvakartā ca udare viśvahartā tathodare |
gajavaktraḥ kaṭīdaśe ekadanto nitambake ||

lambodaraḥ sadā pātu guhyadeśe sadā mama |
(p. 54) vyālayajñopavītirmāṃ pātu pādayuge sadā ||

jāpakaḥ sarvadā pātu jānuyugme gaṇādhipaḥ |
hāridraḥ sarvadā pātu sarvāṅgagaṇanāyakaḥ ||

ya idaṃ prapaṭhennityaṃ gaṇeśasya maheśvari |
kavacaṃ sarvasiddhākhyaṃ sarvavighnavināyakam ||

sarvasiddhikaraṃ sākṣāt sarvapāpavimocanam |
sarvasampatpradaṃ sākṣāt sarvaśatrukṣayaṅkaram ||

grahapīḍā jvarārogā ye cānye gulmajādayaḥ |
paṭhanāt śravaṇaccaiva nāśamāyānti tatakṣaṇāt ||

dhanadhānyakaraṃ devi kavacaṃ surapūjakam |
samo nāsti maheśāni trailokye kavacasya tu ||

hāridrasya maheśāni kavacasya tu bhutale |
kimanyairasadālāperyatrāyurvyayatāmiyāt ||


iti viśvasāratantre hāridragaṇeśasya kavacaṃ samaptam ||


mantraṃ vahūvidhaṃ devi kathitaṃ padmayoninā |
lakṣmyādyāṃ vā kāmādyāṃ vā māyādyāṃ vā japet sudhīḥ ||

lajvādyāṃ vā vadhu * * bījādyāṃ vā japet sadā |
oṃkārādyāṃ mahāvidyāṃ nijabījādikantathā ||

gagaṇaṃ vidhuyuk kṛtvā madhyamānbharalopayet |
nijabījaṃ maheśāni kathitaṃ padmayoninā ||

dvyakṣarī sā mahavidyā tryakṣarī astrasaṃyutā |
caturvargapradā sākṣāt mahāpātakanāśinī ||

vāgbhavādyāṃ japedvidyāṃ pāṇḍitye ca sadā sudhīḥ |

atha durgāmahaṃ vakṣye śṛṇuṣva kamalanane |
vividhā sā mahāvidyā mahākālamatā priye ||

lakṣmyādyā vāgbhavādyāṃ vā kāmādyā kāmadāyinī |
lajvādyāṃ vā nahādyāṃ vā kūrcādyāṃ vā japet sadā ||

vadhubījādikaṃ vāpi japedvidyā viśāladhīḥ |
ṣoḍaśavyañjanaṃ devi vāmākṣivahnisaṃyutam ||

indubindusamārūḍhāṃ lajjābījamidaṃ smṛtam |
devī bījādikaṃ vāpi prajapejjapasiddhaye ||

indubindusamārūḍhamanusvarasamanvitam |
devī bījamidaṃ proktaṃ brahmaṇā bhāṣitaṃ purā ||

phaḍantā tryakṣarī vidyā sarvatantreṣu gopitā |
vahnijāyāvadhiḥ proktā vidyā caiva trivarṇikā ||

bhogyena labhate vidyāṃ sarvasampat pradāyanī |
nātaḥ paratarā vidyā tīrthaṃ nātaḥ parātparam ||

vidyācuḍāmaṇiṃ devi kathitaṃ padmayoninā |
kaśyapaḥ kāhaliścaiva śivānando'tha gautamaḥ ||

cyavanaḥ śukraśukrau ca tathaiva pulahaḥ kratuḥ |
vaśiṣṭhaścaiva durvāsā śāntanuḥ sagaraḥ kṛpaḥ ||

sarve śāktā mahātmānaḥ sarvācāraparāyaṇāḥ |
te śaivā vaiṣṇavānte syuste sarve śivapūjakāḥ ||

ta eva śivarūpeṇa vicarantī mahītale |
teṣāṃ mama na deveśi na kutrāpi mahītale ||

(p. 55) devakūṭātmikā vidyā kathitā padmayoninā |
yathā cāre yathākāle yathāsthāne yathāvidhi ||


iti viśvasāratantre śrīdurgāvidhāne pañcamaḥ paṭalaḥ |


atha vakṣye maheśāni vidyā sarvaphalapradā |
caturvarga pradā sākṣāt mahāpātakanāśinī ||

sarvasiddhipradā nityā sarvapāpakṣyā tathā |
sarvamaṅgalanityā tu bhaktimuktipradāyinī ||

guhyakālī mahāvidyā trailoke'pi ca durlabhā |
devakūṭātmikā vidyā sarvatantreṣu gopitā ||

mantroddhāramahaṃ vakṣye śṛṇuṣva kamalānane |
indrādirūḍhaṃ vargādyāṃ ratibindusamanvitam ||

viguṇañca tadā kṛtvā īśānañca samuddharet |
vāmākṣivahnisaṃyuktam nādabindusamanvitam ||

lajjādvayamidaṃ proktaṃ sarvavidyāvasānugam |
tadā guhyakāliketi athavā dakṣiṇe vadet ||

saptabījaṃ punaḥ pūrvaṃ krameṇa cintayeddhiyā |
vahinjāyāvadhiproktā vidyā trailokyamohinī ||

nātaḥ paratarā vidyā tīrthaṃ nātaḥ paraṃ varam |
te dhanyāḥ kṛtapuṇyāste te sarve śivapūjakāḥ ||

te sarve vaiṣṇavāḥ śāstravettā ca bodhanāyakāḥ |
teṣāṃ samānaṃ deveśi trailokye naiva vidyate ||

tathā ca śrutiḥ ||

yadā guhyakālikāyāḥ kāmarājaṃ vā kūrcaṃ vā sambodhanapadaṃ vā vetti 
sarvadā sarvakāleṣu sarvahatyāṃ tarati sarvamṛtyuṃ tarati sarvaśāstraṃ vetti 
dhanino bhavanti antedevalokaṃ gacchati |

devyāścaraṇaprasādaḥ svadehadevīṃ paśyati asādhyaṃ sādhayati |
kimanyad vahūnā devi sarvasiddhimupālabhet ||

asyāpi sadṛśī vidyā trailokye'pi ca durlabhaḥ |

atra kūrcaṃ śaktisvāhā ca śaktiḥ |

athavā kūrcavāje dve svāhā ca śaktiḥ |
sarvavarṇātmikā devī citsvarūpā ca nirmalā |
avikārā ānandarūpā prāṇānte vā svagotre śaṭhāya mitrāya prakāśānāha 
iti śrutau |

kāmarājatrayāṇāṃ śaktistrailokyamohanaḥ |
kūrcadvayasya śaktimūlaprakṛtī nityā jvālādyasya śaktītribhuvaneśvarī |
ādyā guhyāyā dakṣiṇāṃ vā śabdasya śaktirdākṣaṇā murti ṛṣiḥ 
punarbījānāṃ tathaiva svāhā |

śabdasya śaktikālakā kalmaṣanāśinī |
dakṣiṇe padaṃ vā guhyapadaṃ vā kīlakaṃ gakāre tu mahādevī 
devatāgaṇanāyakaḥ |

ukāre ca mahādevī hakāre ca sadāśivaḥ |
ekāre īśvarī devī evaṃ varṇasya devatā ||

vividhā sā mahāvidyā kathitā padmayoninā |
tat śṛṇuṣva maheśāni yaduktaṃ brahmavādibhiḥ ||

kāmarājaṃ tathā kurcaṃ tadante bhūvaneśvarī |
guhya ca kālikā devī tathā bījatṛtīyakam ||

(p. 55b) svāhāntā kathitā vidyā sarvavidyāsvanuttamā |
dvau dvau bījāni taduddhṛtya tadā sambodhane vadet ||

punastathaiva ṣaḍbījaṃ tadante vahnisundarī |
viṃśadvarṇātmikā vidyā trikoṇa (?) vāprakīrtitā ||

kāmarājaṃ tadā brūyāt kavacaṃ bhuvaneśvarī |
sambodhanaṃ tadā brūyāt svāhāntetyaḥ parā smṛtā ||

ekādaśākṣarī vidyā daśavarṇātmikā bhavet |
ekākṣarī kāmarājaṃ tryakṣarī ca tribījikā ||

ṣaḍkṣarī ṣaḍbījāni svāhāntāṣṭākṣarī smṛtā |
dvākṣarī kāmabījañca phaḍantā tryakṣarīmatā ||

bījatrayaṃ tadāstrañca kathitā caturākṣarī |
bījāni nirguṇīkṛtya tyaktvā sambodhanaṃ padaṃ ||

svāhānta kathitā vidyā sarvatantreṣu gopitā |
eṣā tu ṣoḍaśī vidyā caturvargaphalapradā ||

bhaktimuktipradā vidyā sarvalokavaśaṅkarī |
sarvaśatrukṣayakarī kalpavṛkṣasvarūpakā ||

bhāgyena labhate vidyāṃ sarvatraiva sudurlabhā |
parāśaro vaśiṣṭhaśca maitraraḥ kaśyapastathā ||

utasakḥ kāśīrājaḥ tathā aśvapatiḥ priye |
pulastyaḥ pulhaścaiva kratuḥ kātyāyanastathā ||

bodhāyanaḥ śaṅkhadharaḥ stu ṇḍaścaiva varanane |
kāśyapirgaruḍaḥ śvetaḥ ketakī kāhalastathā ||

jātaniścāsuriścaiva harirvāmanarūpadhṛk |
sahasrapādahirbradhnabharadvājaśca bhāskaraḥ ||

viśālākṣaḥ surānando dvādaśātmā divākaraḥ |
ete syuḥ sevakā devi guhyakālyāstu ṣoḍaśī ||

ṣoḍaśī durlabhā vidyā sarvatantreṣu gopitā |
dakṣiṇe padamābhāṣya bhavet pañca daśākṣarī ||

ṣoḍaśī gopitā vidyā tatrāpi tadguruḥ priye |
vidhānaṃ tatra sulabhaṃ naiva kutrāpi pārvati ||

kāmarājadvayaṃ bhyaktyā bhavedvidyā caturdaśī |
saptabījaṃ purā proktaṃ guhye ca kālike punaḥ ||

svāhāntā kathitā vidyā sarvatantreṣu gopitā |
kāmarājaṃ parityajya athavā ṣoḍaśākṣarī ||

evaṃ vahūvidhā vidyā tantre tantre prakīrtitā |

atha vakṣye mahāvidyāṃ sarvatantreṣu gopitām |
bhṛṇḍarāmeṇa yā proktā tat śṛṇuṣva varānane ||

kāmabījaṃ samuddhṛtya sambuddhantapadadvayam |
punaḥ kāmaṃ tadante ca dadyāt kurcañca sundarīm ||

eṣā navākṣarī vidyā guhyaśabdasamanvitā |
dakṣiṇe padamābhāṣya bhavedvidyā daśākṣarī ||

evaṃ vahūvidhā vidyā tantre tantreṣu durlabhā |
lakṣadhā vidyate vidyā mahākālena bhāṣitā ||

pūrvavannyāsavargañca pūrvavat pūjayet śivām |
pūrvavat prajapedvidyāṃ sarvaṃ pūrvavadevahi ||

validānaṃ tathā yantraṃ pūrvavat parikalpayet |
śatāparādhe vanitāṃ pūṣpeṇaiva na tāḍaret ||

kutsitāṃ vā suveśaṃ vā kumārīṃ yuvatīṃ tathā |
na nindenmanasā vācā namaskṛtya visarjayet ||

(p. 56) bhadrakālyādayo vidya kalpante śṛṇu pārvati |
kāmarājādikaṃ bījaṃ sarvaṃ pūrvāpare yajet ||

bhadrakālīṃ tathā ṅentāṃ bījamadhye niyojayet |
svāhāntā kathitā vidyā viṃśad varṇātmikā priye ||

caturvargapradā devī bhadrakālī śubhānanā |
śatadhā vidyāte vidyā tantre tantre viśeṣataḥ ||

saptabījaṃ samuddhṛtya śmaśānakālikāṃ tataḥ |
pūrvabījakrameṇaiva svāhāntā sarvasammatā ||

viṃśatyekādhikā vidyā bhadrakālyāḥ prakīrtitā |
bījāni uddharet pūrve mahākālipadaṃ punaḥ ||

tadante saptabījāni svāhāntā sarvasammatā |
viṃśadvarṇā mahāvidyā bhadrakālyāḥ prakīrtitā ||

tāsāṃ dhyānamahaṃ vakṣye śṛṇuṣva kamalānane |
mahāmeghaprabhāṃ raktāṃ kṛṣṇavastrapidhāyinīm ||

lasajjihvāṃ ghoradaṃṣṭrāṃ koṭarākṣīṃ lasanmukhīm |
nāgahāravalopetāṃ candrārddhakṛtaśekharām ||

dyāṃ li"khantīṃ jaṭāmekāṃ lelihānāṃ śavaṃ svaram |
nāgayajñopavītāṅgī nāgaśayyā niśeduṣīm ||

paścāccaiva nṛmuṇḍena vanamālāṃ mahodavīm |
sahasraphalasaṃyuktamanantaśirasopari ||

caturdikṣu nāgaphaṇāveṣṭitāṃ guhyakālikām |
aśī vaṣairnāgaphaṇaiḥ kaṅkaṇa dvitīyaṃ viduḥ ||

anantanāgarājena dakṣiṇa karamaṇḍitām |
vāme śavasurūpāntaṃ kalpitaṃ śavarūpakam ||

dvibhujāṃ cintayeddevīṃ nāgayajñopavītinīm |
navaratnaiḥ samavaddhakuṇḍale śrutimaṇḍite ||

prasannavadana'm saumyāṃ sarvaratnavibhūṣitām |
nāradādyairmunigaṇaiḥ sevitāṃ śivagehinīm ||

taṭṭahāsāṃ mahābhīmāṃ sādhakābhīṣṭadāyinīm |
evaṃ dhyātvā yajeddevīṃ kālīṃ kalmaṣanāśinīm ||

athavā cintayeddevīṃ guhyakālīṃ mahodayam |
caturbhujāṃ mahākālīṃ śavakuṇḍaladhāriṇīm ||

ghoradaṃṣṭrāṃ karālasyāṃ mahāmeghaghanacchavim |
muṇḍamālaṃ kapālañca sutīkṣṇakartṛkāṃpunaḥ ||

nāgavargañca haste deve savye dakṣiṇayogataḥ |
sahasraphaṇasaṃyuktamanantagaṇabhūṣitām ||

śivāvikṛtaśabdena sāmavedapragāyatīm |
sṛkkadvayagladraktādhārāvisphuritānanām ||

lelihānāṃ śavaṃ sākṣāt pratyālīḍhapadasthitām |
digambarīṃ mahābhīmāṃ nānāvālyaiśca sevitām ||

śavānāṃ karasaṅghātaiḥ kṛtakāñcīṃ hasanmukhīm |
śavarūpamahādevahṛdayaparisaṃsthitam ||

vikasadratnavarṣyaiśca sādhakārthaprapūriṇīm |
evaṃ vā cintayeddevīṃ guhyakālīṃ maheśvarīm ||

devakūṭātmikā vidyā sarvatantrasamanvitāḥ |
dhyānabhede bhavedvidyā jīvakūṭātmikā priye ||

athavā cintayet kālīṃ mahākālamatāṃ priye |
mahāmeghaprabhāṃ śyāmāṃ raktavastrapidhāyinīm ||

lalajjihvāṃ karālāsyāṃ ghoradaṃṣṭraṃ bhayānakām |
śavakuṇḍalayugmena bhūṣitāṃ sumanoharām ||

sarvalāvaṇyavasatīṃ sṛkkadvayagaṇarkakam |
(p. 56b) śavānāṃ karasaṅghātaiḥ kṛtakāñcīṃ hasanmukhīm ||

śavarūpmahadevahṛdayoparisaṃsthitām |
abhayañca varadañcaiva khaḍgaṃ muṇḍaṃ suśobhanam ||

sahasraphaṇasaṃyuktairnānānāgairvibhūṣitām |
śavarūpamahādeva kalpitā śavarūpakam ||

anantanāgarājena dakṣiṇaṃ karamaṇḍitam |
nānādevaiśca gandharvairnānātālasamanvitaiḥ ||

nānānāgasamāyuktaiḥ sevitāṃ sumanoharām |
evaṃ saṃcintayeddevīṃ kurukullādisaṃyutām ||

pūjayet parayā bhaktyā guhyakālīṃ mahodayām ||

atha yantraṃ pravakṣyāmi śṛṇuṣva kamalānane |
trikoṇaṃ vinyaset pūrvaṃ ṣaṭkoṇaparimaṇḍitam ||

navakoṇaṃ punastatra tatrāpi pūjayet śivām |
athavā pūjayet yantre tat śṛṇuṣva nagātmaje ||

trikoṇañcaiva ṣaṭkoṇaṃ navakoṇaṃ manoharam |
trivimbaṃ sāṣṭapatrañca sakiñjaskaṃsamanvitam ||

bhūpuratritayārūḍhaṃ yonimaṇḍalamaṇḍitam |
tripañcāramidaṃ cakraṃ sarvatantrasamanvitam ||

trikoṇañcaiva ṣaṭkoṇaṃ navakoṇaṃ tataḥ param |
trividhaṃ sāṣṭapatrañca bhūpūratritayānvitān ||

pūjayet parayā bhaktyā tanmadhye bhavasundarīm |
tripañcāre pīṭhe janani satataṃ vidhiyuta mahātmānaḥ sarve satatamahatā 
siddhikavitā |
vinirddhūtā jihvāsakalavādhanihatā na teṣāṃ saṃkhyānāṃ vibhavamati jayati 
ciram ||

atha devyāśca pūjāsu śaktayaḥ parikīrtitāḥ |
kālīṃ kapālinīṃ kullāṃ vipracittāṃ virodhinīm ||

ugrāmugraprabhāñcaiva ṣaṭkoṇe paricintayet |
dīptāṃ ghanāṃ pradīptāñca mātrāṃ mudrāṃ mitāṃ punaḥ ||

nīlāṃ nīlaghanāṃ ghorāṃ aṭṭahāsāṃ karālinīm |
amitāñca mitāṃ mudrāṃ sughorāṃ pūjayet kramāt ||

brāhmyādimātaraḥ pūjyā patreṣu ca tataḥ param |
bhūpure lokapālāḥ syustadastrāṇi ca tadvahiḥ ||

bhūpure ca catuṣkoṇe pūjayet kramataḥ sudhīḥ |
viṣṇuṃ śivaṃ tathā suryaṃ gaṇeśaṃ pūjayet kramāt ||

mahāvidyā vidhānena pañcadevakramaṃ viduḥ |
evaṃ yaḥ pūjayedvidvān tasya siddhiradurataḥ ||

mūlamantreṇa sarvatra pādyamarghyaṃ nivedayet |
pūjayet parayā bhaktyā guhyākālīṃ vidhānataḥ ||

sadāśivaṃ vadet ṅentaṃ mahāpretapadaṃ punaḥ |
guhyakālyāsanaṃ guhyakālī tathā tathā ṅitaḥ ||

gṛhna gṛhna padadvandvaṃ mama śatrūn vadet tataḥ |
nāśaya dvitayaṃ brūyat khādaya dvitayaṃ vadet ||

turu turu padadvandvaṃ tat sphurasphureti ca |
ca | chindi chindi padadvandvaṃ siddhiṃ dehi padadvayam ||

kavacadvitayaṃ brūyāt tadante vahnisundarī |
pañcāśadvitayā rūḍho validhāne nivedayet ||

gāyatrīṃ prajapet kālyā guhyaśabdasamanvitām |
kāmarājaṃ samuddhṛtya mantrarājaṃ tathāṅitam ||

(p. 57) vidmahe tatrānantare tu uddhared yatnapūrvakam |
vidye puṇye samābhāṣya dhīmahi tadanantaram ||

tāmrāpadaṃ samābhāṣya tadā devī pracodayāt |
guhyakālyāstathā kālyā gāyatrī kathitā priye ||

nātra siddhadadāpekṣā ca na ca mitrādiduṣaṇam |
na vittavyayavāhūlyaṃ kathitaṃ padmayoninā ||

yathākāle yathāsthāne yathacāraṃ yajet śivām |
guruṃ santoṣya yatnena japedvidyāmananyadhīḥ ||

gurusantoṣataḥ sarvaṃ phalabhāg bhavavati dhruvam |
gurorājñāmanādṛtya vidyāṃ prāpya japennaraḥ ||

siddhirna jāyate tasya kalpakoṭiśatairapi |

śākaiḥ sūpaiśca pūpairvahūlaghanaghṛtairmadyamāṃsaiśca dugdhaiḥ 
coṣyaiścarvyaśca lehyaiḥ suvahūvahūgalaccholitaiḥ śikyamāṃsaiḥ |

grāhaiḥ kūrmaiśca gobhiddalā śivaśarāsukaiśchāgameṣaiḥ 
śallyairgodhāviḍālairnavapaśupaśubhirmatsyamāṃsaiśca dagdhaiḥ |

mārgyairmedhaiḥ paramamasṛtaṃ patrapuṣpaiśca piṣṭaiḥ śālyainnaḥ pūjayet 
tāṃ sakalasuravadhupūjitāṃ tāṃ namāmi ||

gṛñjaiḥ śaktisamāptā janani janamabhuḥ pūjayitvā vidhānai rātrau cāhri 
śuciraśucibhirvaijayantyaṃ jayantām |

evaṃ saṃpūjya tāṃ devīṃ guhyakālīṃ mahodayām |
stavenānena saṃstutya sādhayet siddhimuttamām ||

ataḥ kālyāṃ stavaṃ vakṣye śṛṇuṣva kamalānane |
yat prasādānmahātmānaḥ sarvasiddhimavāpnuyuḥ ||


śiva uvāca |


oṃkālyānīnā mahātejā lokadhātrī mahāyaśā |
sarasvatī mahālakṣmīḥ prajāśrībuddhivarddhinī ||

dhṛtidā puṣṭidā svāhā kālīṃ kālīkāmarūpiṇī |
sarvasattvahite yuktā saṃgrāme tāriṇī jayā ||

indvatī śaṅkhinī purṇā vidyā rājñī priyapradā |
candrānanā mahāgaurī kūjitā pitavāsavā ||

mahāmāyā mahālokā mahāvalaparākramā |
mahāraudrī mahācaṇḍā duṣṭadānavaghātinī ||

praśāntā śāntarūpā ca vijayā ca valapradā ||

vidyunmālī gadī khaḍgī cakrī cāpodātāyudhā |
jṛmbhinī stambhinī bālā kālarātrī ni'sācarī ||

yakṣiṇī mohinī kṛṣṇā praśāntā śāntarūpiṇī |
brahmāṇī vedamātā ca tuhinācalavāsinī ||

maṅgalā śāṅkarī saumyā jātavedā manobhavā |
karālinī mahāvegā sādhyā satyaparākramā ||

kāntarī draviṇī raktā naṣṭaśatvavināśinī |
varadā śaśinī śāstrasvarūpā mivikramā ||

śavarī yoginī siddhā cāṇḍālī cāmṛtā dhruvā |
pūṇyā dhanyā mahāprītiḥ prītidā premavihvalā ||

kṛtāntavāsinī bhīmā ugrā ugramahātapā |
jagadekahitāyuktā śaraṇyā bhaktavatsalā ||

vāgīśvarī śivā sūkṣmā sarvā nityā nagātmajā |
sarvārthasādhanī bhadrā goṣṭhī dhātrī dhanapradā ||

(p. 57b) abhayā gautamī śreṣṭhā niśīkhe ca śrīḥ sarvārthakāmugā |
abhayā gautamī śreṣṭhā niśīthe ca śrīḥ sarvārthakāmugā ||

tārānāmaguṇā sarvā sarvāśā paripūjitā |
aṣṭottaraśataṃ nāma kīrtitaṃ hitakāmyayā ||

rahasyamadbhutaṃ guhyaṃ devānāmapi durlabham |
prātaḥkāle niśīthe ca rātrau vā parameśvarī ||

yaḥ paṭhet pāṭhayedvapi ṣaṇmāsaṃ pratyahaṃ priye |
tasya sarvārhasiddhiḥ syāt yadyanmanasivartate ||

aṣṭottaraśataṃ nāma kīrtanaṃ hitakāmyayā |
saubhagyakaraṇaṃ jantoḥ sarvapāpavināśanam ||

sarvavyādhipraśamanaṃ sarvakāle sukhāvaham |
trikālaṃ yaḥ paṭheddhīmān śucirbhūtvā samāhitaḥ ||

soḥacire'naiva kālena rājyaśriyamavāpnuyāt |
duḥkhito'pi sukhī nityaṃ daridro dhanavān bhavet ||

yato bhavet mahāprājño medhāvī nātra saṃśayaḥ |
vandhanānmucyate vaddho vyāvahāre jayī bhavet ||

sa eva dāsatāṃ yānti śṛṅgiṇaścāpi daṃsṭrīṇaḥ |
saṃgrāme saṅkaṭe durge nābhayaṃ syāt samaṅgale ||

smṛtvaitāni ca nāmāni sarvapāpaṃ vyapohati |
yastvimāṃ prātarutthāya mānavaḥ kīrtiyiṣyati ||

sa dīrghāyurāyuṣmān sa śriyā ca na mucyate |
devā yakṣāstathā nāgā gandharvyāḥ kaṭapūtanā ||

bhūtapretapiśācāśca mātaro devamātaraḥ |

(atra patitam |)

nitambe kālikā patu kālikā kālanaśinī |
klīṃ pātu kaṇṭhadeśe ca pārśve klī/ sarvadāvatu ||

vāmapārśve sadā pātu klī/kārī sarvkāmadā |
stanayugme sadāpātu hū/kārī sarvasiddhidā ||

huṅkārī sarvadā pātu skandadeśe maheśvarī |

drīūṃ pātu nābhau guhye ca sarvaśaktiṣu saṃsthitā |
svāhā māṃ pātu sarvatra hastayorvāhūpādayoḥ ||

sarvāṅge pātu māṃ devīṃ guhyakālī mahodayā |
pātu māṃ sarvadā kālī kapālī sarvadāvatu ||

rājadvāre śaṅkaṭe ca śmaśāne sarvadāvatu |
sarvadā pātu māṃ devī durgā sarvasamṛddhidā ||

kurukullā sadā pātu āsane sarvakāmadā |
vipracittā sadā pātu citāṅgasarvasiddhaye ||

virodhinī sadā pātu māṃ sarvasiddhidā |
parvatemāṃ sadā pātu ugrā devī mahodayā ||

nadyāṃ pātu deveśī māṃ māyā ugraprabhā sadā |
rājadvāre sadā pātu dīptā dīptasvarūpiṇī ||

līlā māṃ sarvadā pātu śmaśāne sarvasiddhaye |
sudīptā sarvadā pātu gamane vighnanāśinī ||

adīptā sarvadā pātu śayane śatrunāśinī |
vidīptā sarvadā pātu bhojane sarvasiddhidā ||

sadā nīlā ghanā pātu kārāgāre śivapriyā |
līlā māṃ sarvadā pātu pramattya sthānayogataḥ ||

mātrā māṃ sarvadā pātu yoṣitāṃ saṅgayogataḥ |
pramātrā sarvadā pātu devyāḥ pārśve samāśrayā ||

mātaraḥ sarvadā pāntu subhūṣaṇa bhuṣaṇā |
(p. 58) mahāmeghaprabhā pātu uttare sarvasiddhidā ||

raktavarṇā sadā pātu paścime varuṇālaye |
hasanmukhī mahāmāyā vāyavyāṃ parirakṣatu ||

nāgahāralatāpetā aiśānyāṃ harasundarī |
candrārdha dhāriṇī pātu * * ūrddhanivāsinī ||

sadā ekajaṭā pātu svarge martye rasātale |
lelihānā sadā pātu śmaśāne śatrunāśinī ||

śavakāñcīdharā pātu pretasthāne harapriyā |
muṇḍamālādharā pātu pātu sarvatra sarvadā ||

tato nāgaphaṇā mūrdhnā pātu māṃ śambhusundarī |
śavaputradharā pātu nāgahastā sadāvatu ||

śavapṛṣṭasthitā pātu devī guhyādikālikā |
tataḥ śavasutā pātu sarvatra sarvasampadā ||

trinetrā satataṃ pātu kārāgāre śiva priyā |
sṛkkavadhaḥ galadraktā śaṅkaṭe sarvadāvatu ||

aṭṭahāsā mahāmāyā durge māṃ sarvadāvatu |
mahāmāyā maheśāni śmaśāne sarvadāvatu ||

śmaśānasthā mahāmāyā saṃgrāme sarvadāvatu |
śmaśāne prāntare ghore durge nigaḍavandhane ||

saṅkaṭe giridurge ca nadyāditīrasaṃyute |
kārāgāre prāntare ca svarge martye rasātale ||

vivāde śatrumadhye ca sabhāyāṃ vāgvāye sadā |
śatrumadhye tathā nauṣu sadā māṃ kālikāvatu ||

svarge māṃ pātu deveśi brahmāṇī brahmadāyinī |
māheśvarī sadā pātu pṛthivyāṃ parvatātmajā ||

yauvane satataṃ pātu kaumārī rūpadhāriṇī |
vyavahāre sadā pātu vaiṣṇavī viṣṇuvallabhā ||

janamadhye sadā pātu jayadā jayavarddhinī |
saṃgrāme pātu deveśī indrāṇī vijayapradā ||

pararāṣṭre sadā pātu cāmuṇḍā śatrunāśinī |
lakṣmīrmāṃ sarvadā pātu guhye sarvasamṛddhidā ||

yoginī cakrasahitā kokilā sarvdāvatu |
kavacasmaraṇāddevi labhedvā sthitamuttamam ||

aśucau vāśucau vāpi kavacaṃ sarvakāmadam |
haviṣyāśī paṭheddhīmān sadā ca divase sudhīḥ ||

rātrau paṭhedviśeṣeṇa ratāśaktau mahāmatiḥ |
pāṇḍityaṃ sukavitvañca ṣaṇmāsena labhennaraḥ ||

raṇe dyūte vivāde ca saṃgrāme śatrumadhyataḥ |
vāgvāye durgame dhīmān prapaṭhet kavacaṃ sadā ||

nāsādhyaṃ vartate tasya pṛthivyāṃ parvatatmaje |
śatravo dāsataṃ yāsti sarveṣāṃ vallabhaḥ sadā ||

guroḥ prasādamāsādya prapaṭhan kavaca sudhīḥ |
nāsādhyaṃ vartate tasya triṣu lokeṣu pārvati ||

gorocanākuṅkumena likhedvidyāṃ viśeṣataḥ |
mastake vā bhuje vāpi dhṛtvā vaśayet sakalaṃ jagat ||

śmaśāne prāntare vāpi likhet kavacamuttamam |
raktacandanasindurairyavakaiśca viśeṣataḥ ||

vilikhedvidhinā rātrau kavacaṃ suradurlabham |
siṃharāśau gate candre karkaṭasthe divākare ||

mīnarāśau gurugate likhed yatnena deśikaḥ |
śmaśāne vilikhedvidyāṃ śatrūṇāṃ māraṇe sadā ||

(p. 58b) citāmbhasi likhed yantraṃ māraṇe śatruvaśyake |
uccāṭane likhed yantraṃ gomaye kavacelake ||

tataḥ svarṇaśalākayā likhed yantramananyadhīḥ |
svarambhukusumaiḥ śukraiḥ vilikhedvidhināmunā ||

māraṇe dveṣaṇe bhumiputre rāhorvāre likhed yataḥ |
tasya sarvāṇi siddhāni kavacasthā caranti te ||

guruṇā vaiṣṇavairvāpi dhriyate yantramuttamam |
aṇimādimahāsiddhistasya sevya vidhīyate ||

tataḥ saure japenmantraṃ tathā maṅgalavāsare |
citāyāṃ vāruṇamukhe sarvasiddhiṃ labhennaraḥ ||

aśucau vā śucau vāpi paṭhet kavacamuttamam |
tasya sarvārthasiddhiḥ syāt yad yan manasi vartate ||

dhanaṃ dhānyaṃ sutaṃ jāyāṃ haraṃ hastinameva ca |
kavacasya tu pāṭhādvai jāyate vatsarāt priye ||

kavacasya tu māhātmāṃ nāhaṃ śaknomi veditum |
vahūnā kiṃ maheśāni sarvasiddhiṃ labhennaraḥ ||


iti viśvasāratantre guhyakālī kavacaṃ samāptam ||


kramastavaṃ pravakṣyāmi śṛṇuṣva kamalānane |
brāhmye muhurte utthāya gurudevān namaskaret ||

vāruṇīmathamāśritya namaskuryāduparyādhaḥ |
gurubhyo'pi namo nityaṃ namastatpādukāya ca ||

paraṃ parebhyaḥ parātparebhyo'pi namonamaḥ |
ādhāraśaktiṃ namaskṛtya kulācāraṃ namaskaret ||

dharmakarma namaskṛtya kūrmarājāya vai namaḥ |
anastāya namo nityaṃ varāhāya namo namaḥ ||

pṛthivyai ca namo nityaṃ kulācārebhyo namo namaḥ |
namo namaḥ samudrebhyo namo nityaṃ ratnairamṛtairjalaiḥ ||

kulavṛkṣebhyo namo nityaṃ kalpavṛkṣāya vai namaḥ |
svarṇasiṃhāsanebhyaśca mānavebhyo namo namaḥ ||

caturdikṣu namasyātha sarvadevān namaskaret |
vedabhyo'pi namo nityaṃ vedārthebhyo namo namaḥ ||

* * * * * * * * jīvebhyo'pi name namaḥ |

bhucarebhyo namo nityaṃ khecarebhyo namo namaḥ |
yogebhyo'pi namo nityaṃ yonibhyo'pi namo namaḥ ||

ḍākinībhyo namo nityaṃ rudrebhyo'pi namo namaḥ |
bhutebhyo'pi namo nityaṃ pretebhyopi namo namaḥ ||

bhucarebhyo namo nityaṃ * * * * * * * * yakṣebhyo'pi namo nityaṃ vighnebhyo'pi 
namo namaḥ |
munibhyo'pi namo nityaṃ munīndrebhyo namo namaḥ |
rājarṣibhyo namo nityaṃ devarṣibhyo namo namaḥ ||

haṃsebhyo'pi namo nityaṃ mūrtibhyo'pi namo namaḥ |
bhutebhyo'pi namo nityaṃ mahābhutebhyo vai namaḥ ||

ācāryobhyo namo nityaṃ śaṅkarebhyo namo namaḥ |
vaiṣṇavāya namo nityaṃ ye ca māyāvino na hi ||

(p. 59) māyāyai praṇamennityaṃ tattvebhyo'pi namo namaḥ |
bhāvanābhyo namo nityaṃ bhāvaśāstrebhya eva ca ||

śarīrebhyo namo nityaṃ vyāpakebhyo namo namaḥ |
mantrebhyo'pi namo nityaṃ mantrārthebhayo namo namaḥ ||

varṇātmikābhyaśca namastadadhiṣṭhātṛdevate |
tatpādebhyo namo nityaṃ tatpādebhyo namo namaḥ ||

bhavanābhyo namo nityaṃ bhāvaśāstrebhya eva ca |
stavebhyaśca kavacebhyaśca nāmabhyo'pi namo namaḥ ||

āgamebhyo namo nityaṃ tadarthebhyo namo namaḥ |
tat kriyābhyo namo nityaṃ śreṣṭhaśāsteti kīrtyate ||

rasebhyo'pi namo nityaṃ gandhebhyo'pi namo namaḥ |
pīṭhbhyo'pi namo nityaṃ tatsthebhyo'pi namo namaḥ ||

sattvebhyo'pi namo nityaṃ rājasebhyo namo namaḥ |
tāmasebhyo namo nityaṃ guṇebhyo'pi namo namaḥ ||

sarvavidyāvatarebhyo siddhebhyo'pi namo namaḥ |
ānandakandāya namaskṛtya sambinnālāya vai namaḥ ||

sarvatattvāya kamalāya prakṛti patrebhya eva ca |
siddhipīṭhāya saṃnyasya śavarūpaśivāya ca ||

tripañcārāya cakrāya namo nityaṃ namo namaḥ |
tatrasthāyai kālikāyai guhyāyai kāmarūpiṇyai ||

kurukūndādiśaktibhyaḥ kālikāyai namo namaḥ |

namo namaste'stu parāparakhye namo namaḥ śambhuparākrmāyai |
viśālanetrāṃ surasaṅghyavanditāṃ surāsurābhyarcitapādapadmām ||

nṛmuṇḍamālāṃ kalitāṃśa arddhaiḥ parātpare te prabhavanti siddhāḥ |
sthuleti kecit pravadanti sūkṣmā sūkṣmeti sarve munayo vadanti ||

tvāmambikāṃ naumi viśālanetre sumaṅgalaṃ dehi madīyagehe |
tvadīyapādāmbujamevametat niṣyvya siddhāḥ prabhavaṃ prayānti ||

mātastaraya pāpāt sarvān śokān duḥkhajagajjanavaśyān |
tvannāmnā vi manasi vidhinā sarvaiḥ sakalaphalāptavidhinā ||


iti viśvasāratantre guhyakālikāyaḥ kramastavaḥ samāptaḥ ||


iti viśvasāratantre ṣaṣṭhaḥ paṭalaḥ ||




śrīpārvatyuvāca |

devadeva mahādeva sarvaśāstraviśāradaḥ |
pañcamīyā purā proktā vidyātripurapūrvikā ||

sundarī sarvasiddhānāṃ cuḍāmaṇiriti smṛtā |
tasyāḥ prabhāvasakalaṃ kathayāmāsa tatvataḥ ||

tasyāstadvacanaṃ śrutvā vihasya jagadī'svaraḥ |
kathayāmāsa tat sarvaṃ pārvatyuktaṃ vidhānataḥ ||


śrī īśvara uvāca |


na deyaṃ prākṛteloke nāśiṣyāya kathañcana |
nābhaktāya śaṭhāyaināṃ krūrāya haṭhavādine ||

nindakāra sucakāya devalāya viśeṣataḥ |
paṭṭikākhyāyanāyaināṃ grāmayājānike tathā ||

dāridrāra lolupāya audarāya viśeṣataḥ |
śaṅkarāya na śūdrāya dadyādvidyāṃ viśeṣataḥ ||

rāja vā rājaputro vā sādhakaḥ parikīrtitaḥ |
abhāvannyāsinaḥ kecit ye te yogaparāyaṇāḥ ||

namāmi madguruṃ śāntaṃ pratyakṣaṃ śivarūpiṇam |
śirasā yogapīṭhasthaṃ muktikāmārthsiddhaye ||

brahmā cādhāraśaktiśca kālāsurapurandaraḥ |
etān saṃyojya purataḥ īśvarī yojayet śivām ||

candrabījaṃ śivādisthaṃ śivabījaṃ tadantike |
mādanaṃśatrubījañca tadante bhuvaneśvarī ||

śivabījaṃ mādanasthaṃ śivabījaṃ tataḥ param |
candrabījaṃ śatrubījaṃ tadante bhuvaneśvarī ||

tuṇḍākṣaraṃ śivādisthaṃ candrabindusamanvitam |
dharācalaśubhābījaṃ ekatrāpi niyojayet ||

śivabījaṃ candrasaṃsthaṃ kāmabījaṃ tataḥ param |
śivacandraṃ samuddhṛtya yojayedbhuvaneśvarī ||

sarvamekatra saṃyojya pañcapañcākṣarī bhavet |
pañcakūṭātmikā vidyā sarvatantreṣu gopitā ||

vidyācūḍāmaṇirdevi proktā sarvottamā priye |
tava snehānmayākhyātaṃ nākhyeyaṃ yasya kasya te ||

yā nityā paramā śakirtyasyāt caitanyarūpiṇī |
tāṃ namāmi mahādevīṃ pañcamīmātmarūpiṇīm ||

yasyāṃ sarvaṃ samutpannaṃ yasyāmadyāpi tiṣṭhati |
jayameṣyati tāmeva pañcamīṃ praṇamāmyaham ||

bhūgṛhaṃ guṇarekhā ca vedadvāro'pi śobhitam |
trivittaṃ ṣoḍaśadalaṃ tathāṣṭakalakarṇikam ||

śatrukoṇaṃ dikyugañca vasutrikoṇa vaindavam |
evametanmahācakraṃ mahāśrītripurālayam ||

adhaḥ kalpitarornityaṃ bhavānyā vartmamandire |
ratnasiṃhāsane devyāḥ tricakra praṇamāmyaham ||

indro māṃ rakṣayet pūrve āgneyyāmagnidevatā |
yāmye yamaḥ sadā pātu nair-ṛtyāṃ nir-ṛtiśca mām ||

paścime varuṇaḥ pātu vāyavyāṃ vāyudevatā |
dhanadaścottare pātu aiśānyāmīśvaro'vatu ||

ūrddhaṃ prajāpatiḥ pātu adhaścānantadevatā |
evaṃ daśadiśo rakṣāṃ kurvantu devatāgaṇāḥ ||

gaṇeśaḥ sarvadā pātu kṣetreśaḥ pātu sarvadā |
gaṇanāthaḥ sadā pātu durgā māṃ parirakṣatu ||

vaṭuko bhairavaścānte kṣetrapālo'pi rakṣatu |
saha ratyā sapatyā ca kāmadeveśa sarvadā ||

patyā sahavasanto'pi pātu māṃ nandane vane |
cakrasya paścmime dvāre bhavanyā ratnamandire ||

śaṅkhapadminidhī rakṣāṃ karotu mama sarvadā |
pātu māṃ ratnasopānaṃ paramaiśvaryaśobhitam ||

rakṣayet paścmimaṃ dvāraṃ bhavānyā ratnamandire |
sarasvatī mahālakṣmīrmahāmāyā durgā vibhutaye ||

bhadrakālī ca cāmuṇḍā svāhā caiva śubhaṅkarī |
gaurī ca lokadhātrī ca vāgīśvaryādayo mama ||

etāḥ pañcasthitāḥ sarvā rakṣāṃ kurvantu sarvadā |
cakrasya dakṣiṇe bhāge śrīmatpātrasya maṇḍale ||

(p. 60) vahneśca maṇḍalaṃ pātu kuladevyāśca pūjane |
pāṣaṇḍakāriṇo bhūtā bhūmau ye cāntarīkṣagāḥ ||

divyaloka sthitā ye ca te naśyantu śivājñayā |
śivaṃ kurvanta tāḥ sarvā āsane pañcadevatāḥ ||

vāstūnāmadhipo brahmā sraṣṭā rakṣatu sarvadā |

sūryāgnimaṇḍale pūrṇe dumrārciruṣmajvalini jvālinī visphuliṅginī |
suśrīḥ surūpā māṃ pātu mama kāmārthasiddhaye ||

tapanī tāpinī dhūmrā marīci jvalinī ruciḥ |
sunandā bhogadā viśvā vāriṇī dhāriṇī kṣamā ||

etāḥ kalāstu sūryāsya sūryamaṇḍalasaṃsthitāḥ |
etābhiḥ sahito nityaṃ ādityaḥ kurutāṃ mama ||

saviturmaṇḍale tatra somasyāmṛtamaṇḍalam |
prathamaṃ sarvadā pātu bhairavānandahetukam ||

amṛtā mādanā pūṣā tuṣṭiḥ puṣṭī ratirdhṛtiḥ |
śaśinī candrikā kāntirjyotsnā śrīḥ prītiraṅgadā ||

pūrṇā pūrṇāmṛtā kāmadāyinyaḥ surasaṃbhavā |
somamaṇḍalamadhyasthā rakṣāṃ kurvantu sarvadā ||

racivedakamāpūrṇe sudhāṃśuḥ pūrṇamaṇḍale |
nakṣatrādhipati rakṣāṃ karotu mama sarvadā ||

sūryāgnimaṇḍale devi saṃpūrṇe śaśimaṇḍale |
ānandabhairavo rakṣāṃ karotu mama sarvadā ||

tatra pūrṇāmṛte pūrṇe śaktiry vāruṇī kalā |
ānandarūpiṇī rakṣāṃ karotu mama sarvadā ||

sarvādhomaṇḍukādhāre rudraḥ kālānalo vibhuḥ |
rakṣāṃ karotu me nityaṃ yāmunaḥ prakṛtiḥ sadā ||

tataścādhāraśakrityā mama rakṣāṃ karotu sā |
kūrmastu satataṃ pātu ananto rakṣayet sadā ||

tasya mūrddhni sthite cakre varāhaḥ parirakṣatu |
dante tasya sthitā pṛthvī pātu nityaṃ vasundharā ||

sadudraḥ sarvadā pātu suratnairamṛtairjjalaiḥ |
ratnadvīpastu me rakṣāṃ karotu svarṇaparvataḥ ||

pātu māṃ nandanodyānaṃ rakṣantu kalpapādapāḥ |
adhasteyāṃ sadā pātu vicitrā ratnabhūmikā ||

śrīratnamandiraṃ pātu satataṃ patu vedikā |
śvetaputraṃ sadā pātu ratnasiṃhāsanaṃ sadā ||

siṃhāsanasya parśvasthau dharmo jñānañca rakṣatu |
vairāgyaṃ rakṣayennityamaiśvaryaṃ rakṣayet sadā ||

adharmo rakṣayennityamajñānaṃ parirakṣatu |
avairāgyañca māṃ pātu anaiśvaryañca sarvadā ||

siṃhāsanasya madhyasthā māyā māṃ parirakṣatu |
vidyā māṃ pātu tatraiva pañcanālañca sarvadā ||

adhaścorddhe sadā pātu tattvarūpā ca kālikā |
sūryasya maṇḍalaṃ pātu pātu somasya maṇḍalam ||

vahneśca maṇḍalaṃ pātu sattvañca pātu sarvadā |
rajastu pātu māṃ nityaṃ pātu nityaṃ tamoguṇaḥ ||

jñānamāyā kalāvidyā tattvātmane vibhūtaye |
ratnasiṃhāsane devyā rakṣāṃ kurvantu sarvadā ||

brahmā viṣṇuñca rudraśca īśvaraśca sadāśivaḥ |
ete pañca mahāpretā rakṣāṃ kurvantu sarvadā ||

svadhāstu vāsanaṃ pātu pātu pretāmbujāsanam |
devyāsanaṃ sadā pātu pātu cakrāsanaṃ sadā ||

sarvamantrāsanaṃ pātu sādhyāsiddha samaṃ sadā |
īśvarī sundarī caiva vāsinī śrīśca mālinī ||

siddhaiśvaryādayaḥ sarvāstrirādyāśca pāntu mām |
samasta prakaṭā guptā tathā guptatarāśca yā ||

sampradāyakulaṃ kaulanirgatātirahasyagān |
parāpararahasyākhyā ati pūrvarahasyagā ||

etāstu satataṃ rakṣāṃ kurvantu yognīgaṇāḥ |
aṇimā paścime pātu laghimā cottare sadā ||

vasitvā marute pātu prākāmyā pātu īśake |
bhaktisiddhistathā rakṣāmicchā rakṣatu nair-ṛte ||

adhaḥ pātu sadā prāptiḥ sarvakāmapradāyinī | 
sarvakāmā sadā pātu ūrddhe corddhanivāsinī ||

bhairavaścāsitāṅgeyaḥ kāmarūpaḥ pīṭhake |
brahmāṇī sahitaḥ pūrve dvāre māṃ parirakṣatu ||

malayecāgnidigbhāge saṃsthito rurubhairavaḥ |
māheśī sahitaḥ pātu kulācarasya siddhaye ||

caṇḍako'nugirau rakṣāṃ kaumārī sahito yame |
karotu bhairavo nityaṃ pūjakānāñca siddhaye ||

bhairavī sahitaḥ krodhaḥ kulānte pīṭharājake |
nair-ṛtyāṃ sarvadā pātu bhogakāmārthasiddhaye ||

caudvāre paścime pātu vārāhīsahitaḥ sadā |
unmatto bhairavo rakṣāṃ karotu sarvadā mama ||

jālāndare mahāpīṭhe kapālī bhairavaḥ sadā |
indrāṇī bhairavī rakṣāṃ vāyavyāṃ prakarotu me ||

uḍḍīyānottare pīṭhe cāmuṇḍā sahitā sadā |
bhīṣaṇo bhairavaḥ pātu sādhakānāñca siddhaye ||

saṃhāracaṇḍikāsiddhiṃ devīkoṭasya pīṭhake |
aiśānyāṃ sarvadā pātu kulāmnāyasya siddhaye ||

sarvasaṃbhobhenī mudrā paścime pātu sarvadā |
drāviṇī cottare pātu pūrvai cākarṣiṇī sadā ||

yāmye ramye sadā pātu unmādo marute sadā |
īśe mahāṅkuśā pātu trikhāṇḍā pātu cālane ||

nai-ṛtyāṃ bījarūpā tu ūrddhaṃ rakṣatu khecarī |
mahamudrā adhaḥ pātu yoginī yonirūpiṇī ||

etāścakrasthitā nityaṃ devatāḥ sarvakāmadāḥ |
caturasratrirekhāyāṃ rakṣāṃ kurvantu sarvadā ||

kāmakarṣaṇarūpā ca buddhyākarṣaṇarūpiṇī |
smṛtyākarṣaṇarūpā ca nāmākarṣaṇarūpiṇī ||

amṛtākarṣiṇī devī śarīrākarṣarūpiṇī |
etāścakrasthitā nityā suragāḥ ṣoḍaśe dale ||

sarvābhīṣṭapradā devyo rakṣāṃ kurvantu sarvadā |
anaṅgakusumā pūrve dakṣiṇe'naṅgamekhalā ||

paścime'naṅgamadanā cottare madanāturā |
anaṅgarekhā cāgneyyāṃ nair-ṛte'naṅgaveginī ||

anaṅgādaśā tu vāyavye īśe cānaṅgamalinī |
kavargādyaṣṭavargasthā aṣṭau cānaṅgaśaktayaḥ ||

rakṣāṃ kurvantu tāḥ sarvadā devyaścāṣṭadale sthitāḥ |
sarvasaṃkṣobhinī śaktiḥ sarvavidrāviṇī tathā ||

sarvākarṣaṇaśaktiśca sarvāhlādanakāriṇī |
(p. 61) sarvakāmapradā devī sarvaduḥkhavimocanī ||

sarvamṛtyupraśamanī sarvavighnavināśinī |
sarvāṅgasundarī devī sarvasaubhāgyadāyinī ||

vahirdaśāracakrasthā rakṣāṃ kurvantu sarvadā |
sarvajñā sarvaśaktiśca sarvaiśvaryāphalapradā ||

sarvajñānamayī devī sarvavyādhivināśinī |
sarvādhārasvarūpā ca sarvapāpaharā tathā ||

sarvānandamayī devī sarvarakṣāsvarūpiṇī |
tathaiva hi mahādevī sarvepsitaphalapradā ||

antarddhava * cakrasthā rakṣāṃ kurvantu sarvadā |
vāgdevī vāsinī pātu pātu kāmeśvarī ca mām ||

medinī vimalā patu aruṇājayinī ca mām |
sarveśvarī ca me rakṣāṃ karotu kaulikī sadā ||

aṣṭakoṇāntare devyā rakṣāṃ kurvantu sarvadā |
pāśāṅkuśaśavāṃśaśca nityaṃ cāyudhadevatā ||

devyāḥ śrīcakrantradhyasthā rakṣāṃ kurvantu sarvadā |
ṣaḍaṅgaṃ yuvatī pātu aṅgasthānāṅgarūpiṇī ||

mahādevyāśca cakrasthā rakṣāṃ kurvantu rvadā |
śrīmatrikoṇamadhye tu tatra koṇatrayeṣu ca ||

madhye tu sarvadā patu catasraḥ pīṭhavatāḥ |
vāme kāmeśvarī pātu pūrṇevajreśvarī sadā ||

jālandhare nahāpīṭhe pātu māṃ bhagamālinī |
sūryenduvahnipīṭhe tu binducakranivāsinī ||

brahmasvarūpiṇī pātu śrīmatripurasundarī |
trailokyamohanacakre tu sarvasaṃkṣobhakārake ||

tatra cakreśvarī nityā pāyātripurasundarī |
caturddhaśāracakre tu sarasaubhāgyadāyake ||

tatra cakreśvarī nityā pāyāt tripuravāsinī |
vahirdvāre * cakre tu sarvārthasādhake care ||

tripurāśrīḥ sadā pātu mama kalyāṇahetave |
astardaśāracakre tu sarvarakṣākare vare ||

nityañcakreśvarī devī pāyāt tripuramālinī |
athāṣṭadaśāracakre tu sarvarogahare vare ||

pātu māṃ tripurā siddhā devī cakreśvarī sadā |
cakreśvarī * me rakṣāṃ karo tu tripurāmbikā ||

sarvānandamaye cakre śrīmatripuramadhyage |
mahācakreśvarī pātu śrīmatripurasundarī ||

nityā kāmeśvarī pātu pātu māṃ bhagamālinī |
cchinnā māṃ sarvadā pātu bheruṇḍā pātu sarvadā ||

māṃ vahnivāsinī pātu mahāvidyeśvarī tathā |
pātu māṃ śivadutī ca tvaritā rakṣayet sadā ||

kulasundarī ca tvāṃ pātu nityānityā ca pātu mām |
nityā nīlā patākā ca vijayā pātu sarvadā ||

śrīsarvamaṅgalā pātu nityaṃ jvālāṃśumālinī |
vicitrā sarvadā pātu ṣoḍaśī pātu sundarī ||

mahāvidyā tu vīra yā pātu māṃ rasarūpiṇī |
mahāsaptamī nityā nityā cānandakāriṇī ||

catasraḥ samayā devyā yoginyaḥ pāntu sarvadā |
ḍākinī rākinī pātu rākinī rākiṇī tathā ||

śākinī hākinī pātu cakrasthā yoginī gaṇā |
raṇasthā mātṛkāṃ sarvā rakṣāṃ kurvantu sarvadā ||

(p. 61b) caturasre mahācakre buddho māṃ parirakṣatu |
pātu māmaniśaṃ devaḥ ṣoḍaśāre prajāpatiḥ ||

tathāṣṭadalacakre tu śiro māṃ parirakṣatu |
caturdaśāracakre tu bhāskaro rakṣayet sadā ||

dvidaśāre sadā pātu prabhurnārāyaṇo vibhuḥ |
aṣṭāracakramadhye tu pātu māṃ parameśvarī ||

navacakreśvarī nityā yā nityā paramā parā |
pātu māmaniśaṃ devī śrīmatripurasundarī ||

mahātripurasundaryāścintanīyā ca yā parā |
brahmasvarūpiṇī pātu pañcamī paradevatā ||

aiśānyāṃ sarvadā pātu nityaṃ nirmālyavāsinī |
śeṣikā sundarī pātu vindhacakranivāsina ||

nityaṃ kāmakalā pātu mudrā maṃ pātu khecarī |
śaktirmāṃ sarvadā pātu mulādhāranivāsinī ||

idaṃ tripurasundaryā rakṣāmantrantu puṇyadam |
pūjākrameṇa kathitaṃ sādhakānāṃ sukhāvaham ||

krameṇānena vidhinā śrīmatripurasundarī |
sampujya sādhakaśreṣṭho rakṣāmantraṃ sadā paṭhet ||

prātaḥkāle śucirbhūtvā niśāyāmarddharātrake |
athavā śaṅkaṭe prāpte rājasthaneṣu durgame ||

jale vā cālane vāpi śmaśāne durgame girau |
yatra tatritaye prāpte sarvatraiva paṭhennaraḥ ||

sarvāvayava bhāvena devīṃ sañcintya sādhakaḥ |
rakṣāṃ kurvīta yatnena sarvopadravanāśinī ||

stotrañcādbhutametatrilokye cāpi durlabham |
gopanīyaṃ prayatnena yadīcchedātmano hitam ||

yasmai kasmai na dātavyaṃ na dātavyaṃ kadācanā |
śiyyāya bhaktiyuktāya sādhakāya prakāśayet ||

bhraṣṭebhyaḥ sādhakebhyo'pi vāndhavebhyo na dāpayet |
datte ca siddhihāniḥ syādityajñā śaṅkare kṛtā ||

mantrāḥ parāṅmukhā yānti krūddhā bhavati sundarī |
aśubhañca bhavet tasya tasmād yatnena gopayet ||

yadgehe vidyate granthaṃ likhitaṃ stotramuttamam |
cañcalāpi sthirā bhūtvā kamalā tatra tiṣṭhati ||

tasmād yatnādidaṃ granthaṃ pūjayedgandhapuṣpakaiḥ |
pūjāphalaṃ bhavennityaṃ sānnidhyā sundarī bhavet ||

stavarājamidaṃ puṇyaṃ yaḥ paṭhet susamāhitaḥ |
yat phalaṃ labhate yasmāt śṛṇu tat sādhakasya ca ||

vāramekantu yo'dhīte prāpnoti pūjanaṃ phalam |
vidito mātṛcakrasya sādhako bhuvi jāyate ||

māsamekaṃ krameṇaiva paṭhedbhaktiparāyaṇaḥ |
svarge'pi vidito bhutvā devī putrastu bhutale ||

bhaktā vā dhārayed yastu likhitvā stotramuttamam |
śikhāyāmathavā kaṇṭhe kare vā vāmadakṣiṇe ||

sa bhavet sādhakaśreṣṭho mātṛkāṇāñca bhavet priyaḥ |
labhate sarvakāmāṃśca paraṃ svastyayana' bhavet ||

tasmādidaṃ prayatnena dhārayedvidhināmunā |
paṭhitvā pāṭhayitvā ca trailokyaṃ vaśamānayet ||

bhaktāya dīyate yasmai mantraṃ rakṣākaraṃ param |
dhṛtvā suvarṇamadhyasthaṃ sarvakāmaṃ tato labhet ||

(p. 62) yad yadvāñchanti kāmāni bhaktimukti karāṇi ca |
labhate nātra sandeho bhuvi sarge rasātale ||

dṛṣṭvā taṃ sādhakaśreṣṭhaṃ graharākṣasahiṃsrakaḥ |
durādeva palāyante na samarthaśca hiṃsitum ||

viṣaṃ nirviṣatāṃ yāti pāpāni yānti saṃkṣayam |
devavanmanovā bhutvā bhunakti vahūlaṃ sukham ||

tasmāgnnityaṃ paṭheddhīmān muktikāmārthasiddhaye |
bhaktyā ca pūjayeddevīṃ surakṣāṃ sarvadācaret ||

pūrvaṃ yāti parijñānaṃ vetti janmasahasrakam |
punarna jāyate yonau maraṇaṃ nāsti cāparam ||

gandharvarūpavān bhūtvā saṃpūjya parameśvarīm |
rakṣāmantraṃ paṭhitvā tu devatvaṃ labhate dhruvm ||

aputro labhate putraṃ daridro labhate dhanam |
asādhyaṃ sādhayet sarvaṃ durlabhaṃ labhate dhruvam ||

atiduḥkhālaye ghorai bhīte nigaḍavandhane |
tatrā astvaṃ paṭhenbhaktya dhruvaṃ mucyet vandhanāt ||

atānta rogayukto vā yadi devīṃ prapūjayet |
samyag vā ślokayekaṃ vā sadyorogāt pramucyate ||

mohanastambhanākarṇaṇamaraṇoccāṭanantathā |
kalpanādeva jāyante sarvasiddhimupālabhet ||

idaṃ tripurasuryāstavarājaṃ manoharam |
rakṣāmantrastu śubhadaṃ śivena parikīrtitam ||

chatraṃ mūrddhni sahasrapatrakamalaṃa raktaṃ sudhāvarṣaṇaṃ 
divyastrīparicāryamāṇamaniśaṃcātmānamevaṃ sadā |

dhyāyenmānasapaṅkaje bhagavatīṃ raktāmbujāpūrṇāname so'haṃ yastu 
samastamāṃśu labhate rakṣāspadaṃ bhutale |

ākāśe suprakaśe sakalaguṇamayīṃ sundarīṃ rakta netrāṃ 
raktāpadmasanasthāṃ taruṇaravinibhāṃ raktacandanaprabhāvām |

ātmānaṃ sarvabhāvaiḥ sakalaguṇayutāṃ sarvadā yo hi paśyet |

sākṣād devaḥ śivo vā madanadahanakṛt khecaro jāyate saḥ ||

iti śrīviśvasāratantre pañcamīstavarājaḥ samāptaḥ ||


athā dhyānaṃ pravakṣyāmi śṛṇuṣva kamalānane |
yasyāḥ prabhāvamātreṇa sākṣād devo bhavet sadā ||

hṛtpadmamadhye deveśīṃ sundarīṃ cintayet sadā |
ānandakandasaṃbhutaṃ sambinnālātmakaṃ tathā ||

rajaḥsattvatamo rekhasaṃyutaṃ yonimaṇḍalam |
ṣoḍaśāramahāpadmaṃ sarvatattvaguṇānvitam ||

tanmadhye'ṣṭadalaṃ padmaṃ sarvatattvaguṇānvitam |
tripañcārañca tanmadhye navakoṇaṃ tataḥa pram ||

ṣaṭkoṇaṃ tatrikoṇāsthaṃ bindunādasamanvitam |
nārāyahyātmake yantre sundarīṃ cintayet sadā ||

devīṃ dānavakoṭighnīṃ suryakoṭisamaprabham |
raktavastraparīdhānāṃ nānālaṅkārabhūṣitām ||

anargharatnaghaṭitaṃ mukuṭaṃ mūrddhnivirbhratīm |
suryakoṭisamaṃ teje vibhatīṃ nayanatrayam ||

śavarūpamahādevahṛdayoparisaṃsthitām |
pratyālīḍhapadāṃ ghorā muktakeśīṃ digambarām ||

śṛṅgārarasasaṃyuktām hāvabhāvasamanvitām |
pāśāṅkuśavarābhītaṃ vibhratīṃ sumanoharām ||

anaṅgādyā mahāśaktiṃ sevitāṃ bhavasundarīm |
evaṃ dhyātvā yajed devīṃ sundarīṃ sumanoharām ||

madyairmāṃsaiśca śukraiśca trimadhutrayasaṃyutaiḥ |
dagdhabhraṣṭādidravyairmadhumada * viśet kāminībhiśca nityam ||

śoṇḍairgobhirnakulagavayaiḥ śūkavairmuyikādyaiḥ |
mārjaraiśikyadravairnavapaśupaśubhirādrakairvāśugatyaiḥ ||

yada datsthāne vihitamanunā madyamāṃsādiśikyai rātrau pūjā |
niyatabhavane kīrtitā kīrtimadbhiḥ ||

nānāyogairyuvatībhiḥ sadābhutiryāgairviśeṣaiḥ |
rātrāvahnirprajapati sadā tatra yonau samādhau ||

evaṃ yaḥ pujayed devīṃ sundarīṃ bhavasundarīm |
tasya haste bhaved devīṃ aṇimādyā guṇākarā ||

vinā madyairvinā māṃsairvinā yonau yajet śivām |
siddhirna jāyate tatra kalpakoṭiśatairapi ||

māṃsāsthimajjācarvaṇyo yoginyaḥ sarvakālataḥ |
tasya hānirbhaved devi pratyahaṃ cāpareṇa kim ||

athavā tatkṣaṇāt tasya bhavenmṛtyurna saṃśayaḥ |
yatirvā bhupatirvā so'dhikārī prakīrtitaḥ ||

vināmarairyajed devīṃ sundarīṃ yadi sādhakaḥ |
bhrātaraṃ vā tathā putraṃ khādayed tavasundarīm ||

kramastavaṃ pravakṣyāmi śṛṇuṣva kamalānane |
oṃ gurubhyo'pi namo nityamidyādi ||

śrīpārvatyuvāca |

devadeva mahādeva sarvaśāstraviśārada |
kṛpāṃ kuru jagannātha sarvajño'si mahāmate ||

* * suyā proktā vidyā tripurapūrvikā |
tasyāśca kavacaṃ dravyaṃ kathayāmāsa tattvataḥ |

tasyāśca vacanaṃ śrutvā vihasya jagadīśvaraḥ |
kathayāmāsa tatsarvaṃ kavacaṃ divyarūpiṇam ||

śrī īśvara uvāca |

kathayiṣye mahāvidyāṃ kavacaṃ suradurlabham |
tatśṛṇuṣvātra vidhinā sugopyaṃ bhuvanatraye ||

tasyāḥ prabhāvāt sakalaṃ vibhāti bhuvanatrayam |
yasyāḥ sarvaṃ samudbhūtaṃ yasyāmadyāpi tiṣṭhati ||

mātā pitā jaganmātā jagadrakṣāsvarūpiṇī |
siddhidā siddhijantūnāmasiddhā duṣṭajantavaḥ ||

sarvabhutakarī devi sarvabhutasvarūpiṇī |
kakāre pātumāṃ devī kāminī kāmadāyinī ||

ekāre pātu māṃ devī mulādhārasvarūpiṇī |
īkāre pātu māṃ devī ratiḥ sarvasukhapradā ||

nakāre mātu māṃ * * indrāṇī haravallabhā |
hrīṅkāre pātu māṃ devī sarvatra śambhusudarī ||

etairvarṇairmahāmāyā vāgbhavaṃ pātu mastake |
hakāre pātu māṃ devī śivānī haragehinī ||

sakāre pātu māṃ devī sarvapāpapraṇāśinī |
(p. 63) kakāre pātu māṃ devī kāmarūpakalā sadā ||

lakāre pātu māṃ devī dharādharaṇirūpadhṛk |
hrīṅkāre pātu māṃ devī śaṅkarārdhaśarīriṇī ||

etairvarṇairmahāmāyā pātu śaktisvarūpiṇī |
* * * * * * kāmarājapiyāvatu ||

sakāre pātu māṃ devī sāvitrī śarmadāyinī |
kakāre pātu sarvatra kalāḥ svarasvarūpiṇī ||

kakāre pātu māṃ devī lakṣmīḥ sarvalakṣaṇā |
hrīṅkāre pātu sarvatra devī tribhuvaneśvarī ||

etairvarṇairmahāmāyā pātu śaktisvarūpiṇī |
vāgbhavaṃ mastake pātu vadane kāmarājikā ||

śaktisvarūpiṇī pātu hṛdaye mantrasiddhaye |
sundarī sarvadā pātu sundarī parirakṣatu ||

raktavarṇā sadā pātu sundarī sarvadā śarmadāyinī |
sarvāṅgasundarī pātu sarvatra śivadā śivā ||

nānālaṅkārasaṃyuktā sundarī pātu sarvadā |
jagadāhladajananī sarvatra pātu māṃ sadā ||

sarvamantramayī pātu sarvasaubhāgyadāyinī |
sarvalakṣmīmayī pātu paramānandarūpiṇī ||

pātu māṃ sarvadā devī nāmnā śaṅkhanidhipriyā |
tataḥ padmanidhī devī śivānī śarmadāyinī ||

dakṣiṇāmūrtirmāṃ pātu ṛṣiḥ sarvatra mastake |
paṃktichandaḥ svarūpā māṃ mukhe pātu sureśvarī ||

gāddhārasvarātmikā pātu hṛdaye śaṅkarī sadā |
sarvasammohinī pātu saṃkṣobhinī sadāvatu ||

sarva * drāviṇī pātu sarvākarṣaṇarūpiṇī |
pātu sarvāhlādakarī sarvasaṃkṣobhinī sadā ||

sarvasiddhipradā pātu sarvākarṣaṇarūpiṇī |
kṣobhinī sarvadā pātu vasinī māṃ sadāvatu ||

ākartiṇī sadā pātu sammohinī sadāvatu |
ratī devī sadā pātu bhagā māṃ sarvadāvatu ||

bhagāyai sarvadā pātu bhagamālā sadāvatu |
bhagasarpiṇī sadā pātu tripurā sarvadāvatu ||

tripurāmālinī pātu vālā māṃ sarvadāvatu |
māheśvarī sadā pātu kaumārī sarvadāvatu ||

vāsinī sarvadā pātu mahāsiddhirmadā sadā |
sarvavidrāviṇī pātu gaṇanāthaḥ sadāvatu ||

durgā devī sadā pātu vaṭukaṃ sarvadāvatu |
kṣetrapālaṃ sadā pātu pātu ādhāraśaktikā ||

anantaḥ sarvadā pātu varāhaḥ sarvadāvatu |
pṛthivī sarvadā pātu svarṇasiṃhāsanaṃ tathā ||

raktāmṛtāmbudhisatataṃ pātu māṃ sarvakālataḥ |
sudhāśuvāhanaṃ pātu kalpavṛkṣa sadāvatu ||

śvetacchatraṃ sadā pātu ratnadvīpaḥ sadāvatu |
nandanodyānasahitaṃ pātu māṃ sarvasiddhaye ||

dikpālāḥ sarvadā pāntu indrādyāḥ kamalānane |
vāhanāni sadā pāntu astrāṇi pāntu sarvadā ||

astrāṇi sarvadā pāntu yoginyaḥ pāntu sarvadā |
siddhaḥ pāntu sadā devī sarvasiddhipradāvatu ||

sarvāṅgasundarī devī sarvatra sarvadāvatu |
ānandarūpiṇī devī citsvarūpā cidātmikā ||

sarvatra ca sadā pātu sundarī bhavasundarī |
pathidevālaye ghore śaṅkaṭe durgame girau ||

araṇye prāntare caiva sarvatra sundarī śivā |
idaṃ kavacamityuktaṃ mantroddhārañca pārvati ||

yaḥ paṭhet prātarutthāya trisandhye niyataḥ śuciḥ |
tasya sarvārthasiddhiḥ syāt yadyanmanasi vartate ||

gorocanākuṅkumena raktacandanake'pi vā |
svayambhukusumaiḥ śukraiḥ bhumiputre śanaiścaraiḥ ||

śmaśāne prāntare vāpi śūnyāgāre śivālaye |
svaśaktyā guruṇā yantraṃ pūjayitvā kumārikām ||

tad yonau pūjayitvā tu gurupatnyā viśeṣataḥ |
pūjayitvā vidhutyā ca stutvā ca vidhināmunā ||

dhārayed guruṇā yantraṃ pūjayitvā kumārikām |
tad yonau pūjayitvā ca gurupatnīṃ pratoṣya ca ||

devyai valiṃ nivedyātha naramārjāramuṣikaiḥ |
nakulairmahiṣairmaṣaiḥ pūjayitvā vidhanataḥ ||

dhṛtvā suvarṇamadhyasthāṃ kaṇṭhe vā mastake bhuje |
sutithau śubhanakṣatre surāśerudaye tathā ||

dhārayitvā ca kavacaṃ sarvasiddhiṃ labhennaraḥ |
kavacasya tu māhātmāṃ na hi varṣaśatairapi ||

śaknomi tu maheśāni vaktuṃ tasya phalañcaret |
nāsti caurabhayaṃ tasya na tatra vyādhipīḍanam ||

na durbhikṣabhayantatra na cādhipīḍanaṃ tathā |
sarvavighnapraśamanaṃ sarvavyādhivināśanam ||

sarvarakṣākaraṃ jantoścaturvargaphalapradam |
yatra tatra na vaktavyaṃ na dātavyaṃ kadācana ||

mantraṃ prāpya vidhānena pūjayet satataṃ sudhīḥ |
tatrāpi durlabhaṃ manye kavacaṃ devarūpiṇam ||

guroḥ prasādamāsādya vidyāṃ prāpya sugopitam |
tatrāpi kavacaṃ dravyaṃ durlabhaṃ bhuvanatraye ||

ślokaṃ vā stavamenaṃ vā yaḥ paṭhet prayataḥ śuciḥ |
tasya sarvārthasiddhiḥ syāt śaṅkareṇa ca bhāṣitam ||

gurordevaharaḥ sākṣāt patnī tasya harapriyā |
abhedena yajed yastu tasya siddhiradurataḥ ||

vādī mūkati poṣakastarayati kṣmāvallabho dāsate |
garvī kharvati sarvavijjaḍayati vaiśvānaraḥ śītati ||

āhārāṣṭakasiddhirūpamaparaṃ siddhāṣṭakaṃ tadbhaje vande tāṃ 
bhavatītibhañjanakarīṃ śambhupriyāṃ sundarīm ||

iti viśvasāratantre tripurasundarī kavacaṃ samāptam ||

śrīpārvatyuvāca |

devadeva mahādeva guhyaśāstraviśārada |
śatanāma ca sundaryāḥ kathayāmāsa tattvataḥ ||

śrī īśvara uvāca |

sādhupṛṣhtaṃ tvayā devi devānāṃ hatakāriṇī |
śṛṇuṣvāvahitā devi śatanāmastavoditam ||

sarvasampat karaṃ sākṣāt sarvavighnavināśanam |
yaḥ paṭhet prātarutthāya sādhakaḥ susamāhitaḥ ||

(p. 64) śucirbhutvā viśet tatra āsane sādhakottamaḥ |
tasya sarvāṇi vighnāni palāyante diśo daśa ||

samādhāya mano devyai hṛtpadmakarṇikālaye |
kārtikoktaṃ paṭhet stotraṃ sarvasampat karaṃ śubham ||

śrīkārtikeya uvāca |

oṃ sundarī parameśānī bhavānī kamalānanā |
padmālayā mahāpadmā lakṣmīrnārayaṇī sadā ||

brahmāṇī brahmarūpā ca parabrahmakuṭumbinī |
sarvasiddhipradā satyā pāśahastā ca cāpinī ||

aṅkuśī khaḍgahastā ca nānālaṅkāradhāriṇī |
aṣṭasiddhipradā caiva yogaśāstraparāyaṇā ||

kalyāṇī kāmadātrī ca sarvakāmapradāyinī |
mahāmāyā mahāmātrā mahāmohavināśinī ||

yakṣiṇī hiṅgumastā ca tārāśunyanivāsinī |
pañcāśadvarṇabhedā ca sarvākṣaramayī sadā ||

bhairavī sundarī bhārā kālikā citrarūpiṇī |
ekānaikāmahetyā ca sarvamantramyī sadā ||

svāhā svadhā vaṣaṭkārā sarvakāmapradāyinī |
anaṅgakusumānaṅgamadanāmadanāturā ||

anaṅgamekhalānaṅgā kāmabījeśvarī kalā |
tapinī tāpimī dhumrā marīcirjvālinī ruciḥ ||

suṣumnā bhogadā viśvā bodhinī dhāriṇī kṣamā |
amṛtā mānadā pūṣya tuṣṭi puṣṭiratirdhṛti ||

śaśinī candrikā kāntirjjyotsnā śrīpatiraṅgadā |

pūrṇā pūrṇāmṛtā kāmadāyinī śambhusundarī |
dhūmrārciruṣmā jvalinī jvālinī visphuliṅgiṇī ||

suśrīḥ kṛpaṇā kapilā havyakavyavahā tathā |
svayambhukusumaprītā śukrasthā śukravallabhā ||

bhagasthā bhagarūpā ca bhagamālāvibhūṣitā |
iti te kathitaṃ divyaṃ devyā nāma śataṃ śubham ||

dhyātvā ca sundarīṃ devīṃ yaḥ paṭhet susamāhitaḥ |
ekakālaṃ dvikālaṃ vā trikālaṃ śraddhayānvitaḥ ||

yaḥ paṭhet prayato bhutvā sādhakaḥsusamāhitaḥ |
sa bhavet sādhakaśreṣṭho gaṇeśa iva cāparaḥ ||

yadyadvāñchati jāyate tat tat sarvaṃ phalaṃ labhet |
māsamekaṃ paṭhedyastu madhyāhne sādhakottamaḥ ||

arcayitvā mahādevīṃ sundarīṃ tripurātmikām |
sa bhavet sampadāmādiḥ kuvera iva cāparaḥ ||

māsadvayaṃ yathākāle yaḥ paṭhet sādhakottamaḥ |
māsatrayaṃ paṭhitvā ca aputraḥ putravān bhavet ||

tūryamāsaṃ paṭhed yastu bhavedvāgīśvaraḥ paraḥ |
pañcamāsaṃ paṭhed yastu hatarājyamavāpnuyāt ||

ṣaṣṭhe māsi paṭhed yastu dhanvān jāyate sadā |
saptame māsi saṃprāpte śaṅkaratvamavāpnuyāt ||

māsāṣṭakaṃ paṭhed yastu śmaśāne śūnyamandire |
sarvaśatrukṣayaṃ tasya jāyate nātra saṃśayaḥ ||

navame māsi saṃprāpte sarvayogaviśāradaḥ |
daśame māsi saṃprāpte vāñchākalpatarurbhavet ||

ekādaśe rudrarūpī dvādaśe siddhināyakaḥ |
evaṃ yaḥ paṭhate stotraṃ pūjayitvā sureśvarīm ||

sindurairaktacandanaiḥ sukusumairvividhaistathā |
dūrvāvilvadalaiścaiva kuśaiścandanakuṅkumaiḥ ||

(p. 64b) arghyaṃ dadyāt pūjayitvā sundarīṃ bhavasundarīm |
sarvasiddhiṃ labhet tatra kārtikeyena bhāṣitam ||

hiṅgulairharitālaiśca lākṣāgorocanādibhiḥ |
pūjayitvā japitvā ca paṭhennamaśataṃ punaḥ ||

trisandhye vārddharātre vā pradoṣe vā punaḥ punaḥ |
śaṣyāyāṃ yaḥ paṭhennityaṃ prabhāte susamāhitaḥ ||

tasya sarvasusiddhiḥ syāt śaṅkarasya matena ca |
bhurjapatre likhitvā ca gorocanādibhiḥ priye ||

sarvasiddhiḥ labhet tatra dhṛtvā sādhakasattamaḥ |


iti viśvasāratantre śrīmatripurasundarīstotraṃ samāptam ||

śrī pārvatyuvāca |


devadeva mahādeva sarvaśāstraviśārada |
kṛpāṃ kuru jagannātha dharmajño'si mahāmate ||

mahāpadmavanāstasthāṃ kāraṇānandavigrahām |
sarvabhutahitā mātarityāha parameśvari ||

mahātripurasundaryāḥ smṛtvā vāhanamudrayā |
vidyāyavāhya śubhaṅge namaskāruṇi muktayā ||

pūrvoktayā sādhakendrā mahātripurasundarīm |
cakramadhye tu sañcitya tataḥ pūjāṃ samārabhet ||

evaṃ dhyātvā svaśirasi puṣpaṃ dattvā sa sādhakaḥ |
prakṣālya ca karadvandvaṃ punardhyānaṃ samācaret ||

kṛtvā kacchapamudrāñca karābhyāṃ vāgayataḥ śuciḥ |
kuṅkumaiḥ kusumairagurucandanaiḥ sumanoharaiḥ ||

mṛganābhisamāyuktaṃ puṣpaṃ kṛtvā vicintya ca |
mūlādhārodgatā devī kuṇḍalīsiddha vigrahā ||

sarvatejomayī devī sarvadvandvakṣayaṅkarī |
sarvavāgrūpiṇī devī ṣaṭcakrabhedinī tatha ||

śvāsamārgeṇa ānīya saṃsthāpya mantramadhyake |
pūrvoktena vidhānena śrīmatripurasundarī ||

āvāhya pūjayedvidvān nānāgandhānulepanaiḥ |
nānānaivedyavargaiśca validānaṃ pṛthak pṛthak ||

āmaiḥ pakvaiśca vidhinā śākaiḥ supaiḥ sureśvarīṃ |
pūjayitvā labhet siddhiṃ śaṅkareṇa ca bhāṣitam ||

śrīpārvatyuvāca |

yantraṃ kathaya deveśa sundaryāstripurātmikāḥ |

śrī īśvarauvāca |

bindutrikoṇavahyaṣṭakoṇavāhyādikakoṇayuk paracaturddhaśakoṇayuktam |
vṛttāṣṭaṣoḍaśadalā na vṛttalokabhupuracaturmukhamahaṃ praṇamāmi cakram ||

evametanmahācakre śrīmātrapurasundarīm |
pūjayitvā mahāsiddhiṃ labhate nātra saṃśayaḥ ||

tatrāpi pūjayechuktī devā nava suśobhanāḥ |
anaṅgakusumānaṅgamekhalāmadanā tathā ||

anaṅgarekhārūpiṇī ca anaṅgānaṅgamālinī |
śaśirekhā ca saṃproktā sundaryā nava śaktayaḥ ||

tatastu ṣoḍaśī śaktiḥ krameṇānena pūjayet |
sarvasaṃkṣobhiṇī caiva tathā sarvātidrāviṇī ||

sarvākarṣaṇaśaktiśca sarvāhlādakāriṇī |
sarvasaṃkṣobhiṇī caiva sarvasammohinī tathā ||

(p. 65) sarvastambhanaśaktiśca sarvastambhanakāriṇī |
sarvārthasādhanī devī sarvasampattidāyinī ||

sarvatra kuśalaṅkārī sarvasiddhividhāyinī |
sarvasampatpradā caiva sarvapriyaṅkarī punaḥ ||

sarvamaṅgalakārī ca sarvakāmapradā tathā |
sarvaduḥkhavimocanī sarvamṛtyuvināśinī ||

sarvāṅgasundarī caiva sarvasaubhāgyadāyinī |
pūjayitvā vidhānena tataḥ siddhiṃ labhennaraḥ ||

śrīpārvatyuvāca |

kṛpāṃ kuru jagannātha sarvajño'si mahāmate |
sundarī yā purā proktā lopāmudreti viśrutā ||

tasyāḥ prabhāvaṃ vidhinā kathayāmāsa tatvataḥ |
tasyāstadvacanaṃ śrutvā vihasya jagadīśvaraḥ ||

kathayāmāsa tāṃ vidyāṃ sarvavidyāmanuttamām |

śrī īśvara uvāca |

kathayiṣye mahāvidyāṃ yaduktaṃ brahmaṇā purā |
tat śṛṇuṣvatra vidhinā sugopyaṃ bhauvanatraye ||

tasyāḥ prabhāvāt sakalaṃ vibhāti bhuvanatrayam |
yasyāṃ sarvaṃ samutpannaṃ yasyāmadyāpi tiṣṭhati ||

mātā pitā jaganmānyā jagadrakṣāsvarūpiṇī |
siddhidā siddhilokānāṃ asidhā duṣṭajantavaḥ ||

sarvabhūtahitakarī sarvabhūtasvarūpiṇī |
yatīnāñca gṛhasthānāṃ bhuktimuktipradāyinī ||

sadayatīnāṃ satyaiṣāṃ tasmānmuktipradāyinī |
mantroddharamahaṃ vakṣye śṛṇuṣva kamalānane ||

śivabījaṃ samuddhṛtya śaktibījaṃ samuddharet |
kāmabījaṃ dharāsaṃsthaṃ tadante bhuvaneśvarīm ||

ravibījaṃ candrabījaṃ svāhāhaṃsantataḥ param |
yojayet tatra tāṃ devīṃ māyāṃ tribhuvaneśvarīm ||

śaktaparatarāmaraḥ śivabījasamanvitaḥ |
hṛllekhā bījasaṃyuktā vidyā tripurasundarī ||

eṣā pañcadaśī vidyā sarvatantreṣu gopitā |
asyā vidyā samā nāsti trailokye'pi ca durlabhā ||

oṃ lopāmudrā śiraḥ pātu lalāṭaṃ siṃhavāhinī |
cakṣuṣī pātu māṃ kṛṣṇā bhāratī pātu nāsikām ||

kailāsavāsinī pātu karṣayugmāṃ mahodayā |
vadanaṃ vāsinī patu jihvājñottaravāsinī ||

grīvāyāṃ lalitā pātu sarvataḥ piṅgalākṣī hṛdayaṃ mama |
dhumrā pārśvadvayaṃ pātu kaṭyāṃ prāntaravāsinī ||

nitambakusumā pātu upasthaṃ valadāyinī |
guhyaṃ mitā sadā pātu jaṅghāyāṃ tvaritāvatu ||

jānucakraṃ mahāmāyā lalitā pātu sarvataḥ |
pādayugmaṃ sadā pātu lopāmudrā sureśvarī ||

sarvāṅge pātu māṃ devī lopāmudrā sureśvarī |
prācyāṃ pātu sadā devī lopāmudrā mahodayā ||

āgneyyāṃ caiva yāmye ca nair-ṛte varuṇe tathā |
vāyavyāṃ caiva saumyāṃ vai aiśānyāṃ pātu sundarī ||

lopamudrā sadā pātu sundarī śarmadāyinī |
iti te kavacaṃ divyaṃ kathitaṃ sukhamokṣadam ||

sarvā"ubhakaraṃ sākṣāt mahāpātakanāśanam |

(atra patitaṃ ||)

(p. 65b) oṃ asya śrīlopāmudrā tripurasundaryāḥ sahasranāmastotrasya bhagavān 
sadāśiva ṛṣiranuṣṭupchanda ādyāśaktiḥ bhagavatī śrīmatripurasundarī devatā 
mama caturvargasādhane viniyogaḥ |

oṃ aśokavāsinī āśā ādityā anurūpiṇī |
ānandā acalā āmā ānandā annabuddhidā ||

āsurī alpadā śokā aśokā śokanāśinī |
jayadā jitvarā yāṅgī sukhadā śubhadā śubhā ||

manoharā mānaśrī ca supālā pālinī mahī ||

indrikā dīpikā caiva kṛṣṇā ca śobhanā priyā |
kāstāvavāsinī kṛṣṇā candrakāstisamaprabhā ||

karpūrāgurukasturī trailokyapāvanīmatiḥ |
divārātristathā sandhyā mahejyā candrarūpiṇī ||

ekānekā mahāmāyā devī bhagavatī kuhūḥ |
aruṇā jayinī jeyā jayanī sarvakāmadā ||

mānadā māninī mānyā mānanīyā mahāmatiḥ |
maholkā śubhadā kṣemā sarvaparvatavāsinī ||

bheruṇḍā kurukundā ca kālikā vindhyavāsinī |
nṛmuṇḍahantā śastā ca muṇḍamālāvidhāriṇī ||

savāsanā citāstasthā pretanṛtyaparāyaṇā |
sundarī bhairavī ghorā pūrṇā ca ghṛṇadā ghṛṇā ||

narmadā nandinī stutyā stavanīyā valākalā |
vāhūdā vāhūnā prajñā prajñadā kāmadāyinī ||

aindrī māheśvarī brāhmī kaumārī kīrtikākaliḥ |
rohiṇī śubhadā * * śvetāṅgī śubhalakṣaṇā ||

mahākulīnā sukṣemā kṣemadā kṣemavarddhinī |
mohinī poṣiṇī kṣāntyā toṣiṇī śoṣiṇīmatiḥ ||

ratipriyā ratiharā ratidā ratimālikā |
kaulinī kalidā kalkī kundanāṅgapriyātanuḥ ||

vahatī jayadā jetrī jayahā jayalakṣaṇā |
jayā jayitrī jayinī saṅgomā sukulī kulā ||

mantrajñā śobhanā satyā āhārapriyadāyinī |
kṣutpipāsā kṣobhakarā sarvakṣobhavināśinī ||

nalinī nālinī nālī vāhinī ramamānasā |
māṃsapriyā māṃsarucirmadyapāna sadā mahā ||

helā nīlā mahāśālī dhurjyā siṃhavāhinī |
vāyasī pūtanā kṛtyā trailokyabhāvinī ratiḥ ||

padminī padmahastā ca padmasthā padmavāsinī |
mahāpadmā supadmā ca stambhinī śumbhunāśinī ||

ekākṣā kekarākṣā ca trinetrā śuladhāriṇī |
śulinī piṅgalākṣī ca kamalā kāladāyinī ||

mānadā mānanīyā ca mānahā kāndakāriṇī |
śukrasthā śukrapujyā ca śukrahā śukramohinī ||

śukravakṣā śukrakarā śukrasevyātiśukriṇī |
śukramohā śukramanā śukrakṣālanarūpiṇī ||

mahāśukrā śukrapūrṇā śukrasevyātiśukriṇī |
svayambhukusumaprāṇā svayambhukusumākulā ||

svayambhupūjakaprītā svayambhuprītidāyinī |
iḍā piṅgalā suṣumnā ca nāḍyastā ca śubhapradā ||

gāndhārī hastajihvā ca pūṣā cālambuyāmatā |
śaṅkhinī citriṇī vānī valinī valahānanā vaikharī kekarī kekā lananā 
mārgavāhinī |

(p. 66) mārgadā mohinī nandā manmathapriyavādinī |
ānandabhairavī kālabhairavī kulabhairavī ||

vaṭukābhairavīsaṃsthā valasthā valadevatā |
kulīnā kundalakāntā ca kāmākhyā kāmavandintā ||

viśeṣajñavivādā ca vidyujjihvā vasundharā |
āvālikā ca vasudā vividhā kamalavatī ||

svāhā śālā tathā mālā āryā vaipāyinī kṛpā |
vāmācāravatī vāmā vāmācāravilāsinī ||

sumatiḥ kumatiścaṇḍacaṇḍamuṇḍavadhodyatā |
niśumbhaśumbhahariṇī raktabījavināśinī cāmuṇḍā carcikā śreṣṭhā 
vahūbhāvanakāriṇī |

śobhanā ca śubhākampā kampaśākhitalasthitā |
yuvatī keṭabhī jyotsnā sumanāvimanā mahā ||

pīḍā pīḍākṣayakarī kahoḍā yāminī śuciḥ |
vāruṇī caiva indrāṇī sāvitrī brahmarūpiṇī ||

citriṇī citrarūpā ca mayurapucchadhāriṇī |
vāyasī bhujagā bhogā kadruśca vinatā satā ||

guḍāpretā viśālākṣī satī sādhvī virūpiṇī |
vikadruḥ śobhanī caṇḍī pracaṇḍā aticaṇḍikā ||

karālī ca karālākṣā vikarālā karālikā |
daityadānavasaṃhantrī paiścācī yakṣiṇī yatiḥ ||

gāndhārī gagaṇā gamyā sarvabījapratiṣṭhitā |
kāmadā ca tvarā citrā vicitracitrarūpiṇī ||

abhayā bhayahārā ca śubhadā śubhanāśinī |
vidyutā vaidyāmātā ca kāmakalpākaviḥ kriyā ||

rādhikā rūpiṇī satyā lakṣaṇā revatī maghā |
sudantā śubhadantā ca adbhūtā arūṇā uvā ||

vidyutsphurasmahāhāsyā ānandā kalkirūpiṇī |
nānāmaṇi kumadvātī padminī padmamandirā ||

vimboṣṭhī lalitā cokṣā tīkṣṇāṅgī sarvasiddhidā |
sarvāṅgasundarī piṅgā padmarūpā manogatiḥ ||

viśālā vilasatkṣāntyā sarvacatvaravāsinī |
nārasiṃhī ca vārāhī akulī nakulī dhvaniḥ ||

śūlahastā viśālā ca jitvarā jayadā jayā |
mṛtyurūpā mṛtyuharā kāladā kālamālinā ||

nānāstradhāriṇī saityā sarvadaityāvanāśinī |
svāhā svadhā vaṣaṭakārā yajñadā yajñabhuk guṇī ||

śaramā amarā ādyā mahāmāyāvināśinī |
astraśastramayī vidyā durasthā duravāsinī ||

nadī sindhusarvamayī sarvādyā sarvadāyinī |
ugrā tārā yaśodā ca nilā nīla sarasvatī ||

jayinī yāminī vidyuccañcalā cāṭukāriṇī |
lakṣmīrūpā mahārūpā nānāmūrtiḥ prabhātanuḥ ||

susīmā ca mahāsīmā ameyā khecarī kriyā |
sūryakāntiścandrakāntiḥ * * * * priyaṅkarī ||

muṇḍamālāvahantī ca sarvaśāstravilāsinī |
vidyāvatī vasumatī gaṅgā kāśī satīpurā ||

nagadā maradākhyā ca rājalakṣmīrmanāgapi |
vimanā sumana śambhuḥ śāmbhavī haṃsarūpiṇī ||

mātā pitā vipulā ca kuñjareśvaragāminī |
(p. 66b) līlā mālā tathā tathyā subhakṣyā atirāgmitā ||

putriṇī putrarūpā ca vatsā vatsapriyā satī |
śaṅkaṭajñā visajñā ca vikaṭā kapaṭa tithiḥ ||

suptāsuptaprasuptā ca vimalākṣī viśātanuḥ |
huṅkārī bījarūpā ca drīūṃkārī bījarūpiṇī ||

hrī/ śrī gāṅgī ca gāndhārī suguṇā vipulāstanī |
kamalī yuvatī satyā stavanīyā māmadohṛtā ||

śitalā ca suśīlā ca vāyudā vāyurūpiṇī |
vṛṣapriyā vṛṣārūḍhā vṛṣavāhanavāhanā ||

hūtirnitiḥ sunītiśca kailāśavāsinī kṛtiḥ |
kālarūpā karālā ca amitā asitā sitā ||

cintāvatī sucintā ca vicintā cintitāsmṛtiḥ |
sunītiḥ suruciḥ kāntiḥ kṛṣṇākṛṣṇākṛśāṅgikā ||

vajrāṅgī vajrahastā ca guruhastā sarasvatī |
atasī kulaṭā ceṣṭā bhartārānoḍinī bhutā ||

vahūvaktā vatsalā ca subhaktā bhaktavatsalā |
vatsyalyā vahūlā velā kanyā gaurī ca rohiṇī ||

yuvatī cañcalākṣī ca capalākṣī śubhā tanuḥ |
dīrghaghoṇā danturā ca yugadā yugadanturā ||

avajā gojaḥ kṣatriyā ca vijayā jayarūpiṇī |
śaṅkhinī ṭiviṭitvā ca kṣaṭvi ghāṭī svarūpiṇī ||

rūpiṇī viviṇī kṛtvā atītā ca pativratā |
kālākṣī avaśākṣī ca nisaṅgā saṅgavarjitā ||

ceṣṭā śānti śāmbhavī ca carcikā caṇḍarūpiṇī |
kulaṭā yuvatī vanyā sarvāṅgasundarī sudhā ||

kekarākṣī kṛśāṅgī ca śaśī ca tāmasī dayā |
gāndhārī vivaśā viśvā vikaṭākṣā kaṭākṣiṇī ||

saumyā somavatī sā vā lalitā caturānanā |
kārtikī kulajā kuntī kuntarūpā kumudvatī ||

candramaṇḍalasaṃsargasūryakāntisamaprabhā |
vidyullolā viśālākṣī sundarākṣī sulocanā ||

mṛganetrā mṛgākṣī ca cañcalākṣī ca cañcalā |
pracalā ca mahāmohā mahāmadavināśinī ||

kulīnā kulavatyāṃ vā yakṣiṇī yakṣarūpiṇī |
kākinyesī bhalluko ca vinaṣṭā caujarūpiṇī ||

cicituṭā visarpiṇyo vitānī vipulānanā |
hiḍambā durghaṭā jñeyā vakāsyā priyavādinī ||

kairātī koṇarūpā ca kukkuṭa kulamaṇḍitā |
śāntaśca śantirūpā ca sumatī sumanapriyā ||

piṅgalākṣī trinetrā ca aruṇā jayadāyinī |
vipulā vimalā viśvā kiṅkarī vāsinā vinā ||

vetālī vipulā mohā mahāmohavivarjitā |
anantā satyavādī ca nityā nityasvarūpaṇī ||

liṅgamālā kaṇṭhabhūyā bhagamālā vibhūṣaṇā |
bhagāṅgī bhaginī bhogā bhagamohā bhagātmakā ||

kātyayanī jaganmātā sumātā madanāvatī |
vipāśā ca sukeśā ca hemāninā pulopamā ||

indrākṣī vāruṇī yakṣā yonimudrā dhanapriyā |
anaṅgakusumānaṅgamekhalā madanāturā ||

ambikā hrādinī durgā svarūpā hūṃ svarūpiṇī |
suṣumneḍā yogavatī bhairavī vaṭubhairavī ||

kālī vālī ca gālī ca susamā sāmagāyinī |
(p. 67) gāyatrī yamunā yāmā sasatvā varadāyinī ||

lakṣmaṇā satyabhāmā ca tathā jāmbuvatī satī |
suśīlā puṇyaśīlā ca rūkmiṇī revatī maghā ||

vikṛtiḥ kuntimūrtinyau sendukhaṇdā śikhaṇḍinī |
suryakāntiḥ priyā kriyā amāvāsyā caturdaśī ||

aṣṭamī ṣaṣṭhī navamī sthirā dhīrā ca pañcamī |
tapasvinī tapoyuktā mātṛkā gaurarūpiṇī ||

śāradendu prasannāsyā aṭṭahāsyāsinī susu |
nalinī nālinī nālā manukanyā manāvatī ||

pārvatī kharviṇī kharvā sarvagarvavivarjitā |
darpahārā sudarpā ca darpatṛptimahoharā ||

dāntī ca kumbhahantā ca ahaṅkārākṛtiḥ svayam |
jīvā ca parāmātmā ca tathā kuṇḍalinī smṛtā ||

yoṣitā yoṣitaprāṇa yonikuṇḍanivāsinī |
gaṅgā kāśī śatā śobhā suśobhā śobhakāriṇī ||

satā satyā susatyā ca sabhāsaṃkṣobhakāriṇī |
kvahoḍī kusumā kāmā kāmarājeśvarī kriyā ||

pañcakūṭā trikuṭā ca ekākṣā vargarūpiṇī |
varṇamālā mantramālā sarvamantramayī śivā ||

sarvālaṅkārasaṃyuktā kalamñjīrarañjinī |
pañcabhūtagatiḥ premā mahābhutanivāsinī ||

durāśayā durāsādhyā durgeyā durgavāsinī |
vibhutirvipulā naṣṭā vinaṣṭā vinatā sṛtiḥ ||

nirmālyavāsinī devī śeyikā sundarī tathā |
caṇḍeśvarī vijayā * ugracaṇḍā pracaṇḍikā ||

pracaṇḍacaṇḍikā caṇḍī caṇḍadevīti viśrutā |
mātulānī pipāṭhī ca rākṣasī yoginī javā ||

kuśalā ca kuśalyā ca kuntī ca kumadā kṛpā |
haṃsamukhī śucimukhī vinatā lalitā tridhā ||

vaṃkṣumudrā revatī ca kāverī savitāmṛtā |
girikā vānarī vālā bhūṣaṇā uṣitā tathā ||

bhānumatī citralekhā viśākhā śikhinartakī |
mohinī toṣiṇī stutyā stavanīyā subhāvinī ||

kiṅkinī caṅkinī citrā yoginī yogadāyinī |
ullūkavadanā devī nānāmūrtidharā tathā ||

sarvatatvārthavettā ca sarvaśāstrātmikā tathā |
mālāvatī sarpahastā vyālayajñopavītinī ||

ḍakinī varṇinī ghorā vajrapuṣpā tilottamā |
asitā kurukullā ca binducakrasvarūpiṇī ||

uṣmā ca uṣmapānā ca śabdabrahmasvarūpiṇī |
tasvinī niśārātrirnādaśabdaprabhedikā ||

rastoruścaturākārā kumārī vṛṣabhāsurī |
śarmiṣṭhā yādavī yajñā sarvaśaktisvarūpiṇī ||

ācāryātha tathā āryā aṅkuśī tomarī tathā |
devī kuṇḍātmikā kuṇḍā yajñakrtrī yajñu (?) priyā ||

ṛk sāmātharvanilayā vedaśākhāsvarūpiṇī |
ramyā kanyā śatākṣī ca tathā caiva hṛtadyutiḥ ||

dhātrī kartrī tathā indrī kāśīrājasute śubhe |
majñasthitā yoginī ca ākāśavāsinī valiḥ ||

vetāli ripunā śvetā tathā guṇavatī matiḥ |
praphullā phullarūpā ca tathā kulavatī kulā ||

phetkāriṇī manumātā ca anusvaranivāsinī |
(p. 67b) bhaktānandakarī stutyā stavanīyāsubhāvinī ||

arpaṇā niścalā lolā vidyā vidyāvatīti ca |
vibhītikā tathā mṛtyurmāriṇī mṛtyunāśinī ||

ameyā tintiḍī dakṣā kṛśāṅgī kṛśabhuḥ kaśā |
vikramā viralā kinnā vajraprastāriṇī sadā ||

sundarāṅgī surāṅgī ca kuraṅgī śaralālikā |
nagīśvarī akāmā ca avaśā ca grahā anuḥ ||

mohanāmohanāmartyā mṛṇmayī madyarūpiṇī |
kāṭanīkāṭinī śleṣā keśākṛtya nivāsinī ||

kūrcākṣarī kālarūpā binducakranivāsinī |
viṣaṇā viṣayā vaiśyā kṣatriyāṇī kṛpāvatī ||

ānandakandasaṃbhutā ānandā aṃśulocanī |
asatyā ākṛti mlecchā bhāṣācātipriyā śrutiḥ ||

pramoṣā ca premnāpremnā sādhakā bhaktiraktapā |
idaṃ sahasrānāmeti lopāmudrā prakīrtitā ||

yasyāḥ prasādanātreṇa sākṣānnārāyaṇo bhavet |
aputro labhate putramadhanī dhanavān bhavet ||

rājā vijayamāpnoti kṣatriyāṇī suputriṇī |
vaiśyo dhanasamṛddhiḥ syāt mūkaśca sukavirbhavet ||

arogī dhanavāṃścaiva dīrgharogaiḥ pramucyate |
rajaḥsvalābhyāṃ spṛtvā ca japedvidyāṃ divāniśam ||

kuvera iva vittācyo jāyate yadanopamaḥ |
paradāraparo bhūtvā japedvidyāṃ divāniśam ||

adhikāreṇa manasā sa eva śrīsadāśivaḥ |
dutīyāgaṃ sadā kuryāt divase divase sudhīḥ ||

ṛtumatyā bhagaṃspṛṣṭvā dṛṣṭvā stutvā ca mānavaḥ |
japitvā ca mahāvidyāṃ sarvasiddhirlabhennaraḥ ||

dharmārthakāmamokṣārthī parayonau japet sudhīḥ |
svayambhukusulairhaste bhūṣayitvā japet sadā ||

pūjayet parayā bhaktyā devī śukrairviśeṣataḥ |
svayambhukusumaiḥ śukraiḥ pūjayejjagadambikām ||

gorocanākuṅkumena likhed yantramananyadhīḥ |
yāvakaiścandanairgandhairbhūrjapatre viśāladhīḥ ||

śūnyāvāse likhed yantraṃ svaśaktyā sarvabhāvataḥ |
yajed devīṃ vidhānena dhyātvā tāṃ śambhusundarīm ||

pujayitvā dhared yantraṃ kumārīṃ parvatātmajām |
bhaumāvāsyāṃ niśātāge baliṃ dadyātripādasuḥ ||

kukkuṭairnakulaimeṣairmahiṣairmuṣikairnaraiḥ |
dagdhamīnairdagdhadravyairmadyaṃ dadyāt susādhakaḥ ||

aṣṭottarasahasrañca japet tatra viśāladhīḥ |
ehi ehi padaṃ brūyāt tadā devyai nivedayet ||

yonikṣālanatoyena culukaṃ satataṃ kṣipet |
sa bhavet sampadāmādi kuvera iva cāparaḥ ||

mārkaṇḍera ivāyuṣmān jvarāpalitavarjitaḥ |
vṛhaspativāgvyaye syāt saundarye madanopamaḥ ||

vinā madyairvinā māṃsairyadi devīṃ yajet sadā |
siddhirna jāyate tasya kalpakoṭiśatairapi ||

sarvavidyāvatāṃ śreṣṭhaḥ kūlīnaḥ priyadarśanaḥ |
kimanyad vahanā devi caturvarga labhennaraḥ ||

iti viśvasāratantre tripurasundarī sahasranāmastotraṃ samāptam ||


atha vakṣye mahāvidyāṃ sundarīṃ ṣoḍaśākṣarīm |
yasyāḥ kaṭākṣamātreṇa sākṣānnārāyaṇo bhavet ||

rājyaṃ deyaṃ śivo deyo na deyā ṣoḍaśākṣarī |
ekaikamātrā sundaryā bhavedgaṅgādharaḥ svayam ||

kiṃ dhanaiḥ kiṃ janaiḥ kimvā bhutyairvandhjanairapi |
vidyā vijñānamātreṇa bhavedgaṅgādharaḥ paraḥ ||

sa vaiṣṇavaḥ sa śāktaḥ sa eva brāhmaṇaḥ sadā |
sarvavidyāvatāṃ śreṣṭhaḥ sa yogī siddhivarddhakaḥ ||

atha vakṣye maheśāni mantroddharaṃ suśobhanam |
śṛṇuṣva parayā bhaktyā sarvakāmārthasiddhaye ||

eṣā vahūvidhā vidyā kathitā padmayoninā |
pādme kalpe nāradāya ihaiva tvāṃ vadāmyaham ||

śrībījādyā yadā vidyā lakṣmīrnārayaṇasya ca |
lajvādyā vā yadā vidyā sa bhavet surapujitaḥ ||

saṃsāraṃ vaśamānīya bhavet śambhoḥ priyaḥ svayam |
rāgādyā vā yadā vidyā bhavetribhūvaneśvarī ||

brahmāṇī sā samākhyātā vedavyāsena saṃyutā |
śivaprāsādasaṃyuktā yadā bhavati sundarī ||

tadā saiva bhavennityā maheśatvapradāyinī |
evaṃ vahūvidhā vidyā śivenoktā kṛte yuge ||

deśabhede mahāvidyā vahūdhā parikīrtitā |
atha vakṣye mahāvidyāṃ sarvasiddhisamṛddhidā ||

yasyāḥ kaṭākṣamātreṇa trailokyādhipatirbhavet |
mādanaṃ tadahaḥ śaktistadantarbindumālinī ||

aindrabījasthamadhyasthā jvalanākṣarasaṃyutam |
māyābindvīśvarīyuktā sarvopariniyojitā ||

ayaṃ sa vāgbhavo devi vāgīśatvapradāyakaḥ |
śivabījaṃ tridhā kṛtvā sṛṣṭisthitilayakramaiḥ ||

dvayamādyena rahitamāvyādho madanākṣaram |
punaḥ sthitiśivādhasthādindrabījaṃ niyojayet ||

tathā namaḥ śivādho'pi jvalanārkaṃ maheśvari |
caturthasvarasaṃyuktaṃ bindukhaṇḍendvalaṃ kṛtam ||

evametanmahābījaṃ kāmarājaṃ mahodayam |
māyāmījaṃ maheśāni mādanaṃ śatrusaṃyutam ||

candrabījaṃ kevalantu viniryujya varānane |
tyaktvā sṛṣṭi kramaṃ devi prāśu(?)ddhārakrameṇa tu ||

saṃhārakramayogena śaktibījaṃ samuddharet |
eṣā śrīḥ sarvatantreṣu kathitā padmadhoninā ||

ataḥ parā mahāvidyā trailokye naiva vidyate |
sarvavidyāsvarūpā ca svargamukti pradāyinī ||

sarvakāmapradā devī sarvakāmasvarūpiṇī |
yathā anugatāḥ prāṇāḥ sarveṣāṃ ṣoḍaśī tathā ||

sindūrasadṛśākārāṃ netratritayaśobhinīm |
śavarūpamahādeva hṛdayoparisaṃsthitām ||

muṇḍamālādharāṃ devīṃ nāgayajñopavītinīm |
nānālaṅkārasaṃyuktāṃ siddhagandharvasevitām ||

digambarīṃ mahāghorāṃ muktakeśīṃ mahodarām |
sarvalāvaṇyavasatīṃ cintayet pārvatīṃ sadā (?) ||

asyā aṅgasamudbhūtā ye cānye mantra jā(?)dayaḥ |
mahāmahā mahāvidyā mahāmantrā mahāmahā ||

asyā aṅgasamusamudbhūtā kathitā padmayoninā |
purāṇeṣu yathā śreṣṭhaṃ mahābhāratamucyate ||

yathā pāramahaṃsyeṣu śrībhāgavatamucyate |
advaitabhāvanāyāstu yathā nārāyaṇo naraḥ ||

dvipadeṣu dvijaśreṣṭho nakṣatreṣu ca candramāḥ |
indriyeṣu ca manaḥśreṣṭhaṃ parvateṣu himālayaḥ ||

nadīnāntu yathā gaṅgā brāhmaṇeṣu ca vedavit |
vaiṣṇavānāṃ yathā śambhuḥ śāstreṣu cāgamaḥ svayam ||

vidyāsu ca mahāvidyā tāsviyaṃ śrīsamīritā |
nātra siddhyādyapekṣā ca na ca mitrādidhūṣakam ||

neha bhakṣyavicāraḥ syāt nāsti sthānasya nirṇayaḥ |
na cittavyayavāhūlyaṃ na ca brātyaṃ kathañcanaḥ ||

pūjayet parayā bhaktyā sundarīṃ sarvabhāṣataḥ |
ṣaṭkoṇaṃ navakoṇañca trikoṇañca tataḥ param ||

anyo'nyaṃ vilikhed yantraṃ yonimaṇḍalamaṇḍitam |
?	(?) jaḥsattvatamorekhāsāṣṭapatrasamanvitam ||

anaṅgādyā mahāśaktīratra nadhyeṣu cintayet |

trikoṇe pujayed devīṃ sundarīṃ śrīsvarūpiṇīm |
pūrvoktanyāsavargaiśca vinyaset sutanau sadā ||

vinyaset paramā devyāḥ navayonyātmakaṃ smṛtam |
yonyākāreṇa saṃnyasya cintayet tāṃ maheśvarīm ||

navayonyātmakaṃ nyāsaṃ vinyaset sutanau sadā |
vidhinānena deveśī navayonyātmakaṃ smṛtam ||

nābherācāraṇaṃ nyasya vāgbhavaṃ bījamuttamam |
hṛdayānābhiparyantaṃ kāmabījaṃ nyaset sadā ||

śiraso hṛt pradeśāntaṃ śaktibījaṃ nyaset sadā |
ādyaṃ dvitīyaṃ karayorvinyaset parayā yataḥ ||

tṛtīyamubhayornnasyanavayonyātmakaṃ smṛtam |
mūrdhnyādhāre hṛdi nyaset bhuyo bījatrayaṃ kramāt ||

navayonyātmakaṃ kuryāt nyāsañca vidhināmunā |
tribhirbījaiḥ krameṇaiva vinyaset kramayogataḥ ||

karṇayościbuke kuryāt yonyākāraṃ trikoṇakam |
aṃśayorvadane kuryāt netrayornasike tataḥ ||

aṃśayoḥ pāṭhake kuryāt kukṣikūrparayostataḥ |
jānunobhurjamūle syāt pādamnorguhyadeśake ||

pārśvayorhṛdaye kuryāt tataḥ kaṇṭhastanadvaye |
navayonyātmakaṃ nayāsaṃ mahāvidyā pramāṇakam ||

chinnāyāḥ kālikāyāśca sundaryāśca tathaiva ca |
śrīvidyāyāstathā kuryāt navayonyātmakaṃ smṛtam ||

atha ratyādikaṃ nyāsaṃ kuryācca vidhināmunā |
mūlādhāre ratiṃ nyasya hṛdi prītiṃ nyaset punaḥ ||

mulādidhū nyasenmūrdhni pratilomānulomataḥ |
amṛteśīñca yogeśīṃ viśvageśaṃ punaḥ punaḥ ||

(p. 69) mūrdhni vaktre ca hṛdaye guhye pādadvaye punaḥ |
krameṇa vinyasedetān dvau dvau kṛtvā vidhānataḥ ||

svasvamādyaṃ binduyutaṃ mūlabījamudāhṛtam |
manobhavaṃ nyasenmūrddhni īśānena vidhānataḥ ||

tatpuruṣaṃ vinyasedvaktre makaradhvajasaṃyutam |
aghoraṃ vinyaset pūrvaṃ kandarpaṃ hṛdaye punaḥ ||

manmathaṃ vinyased guhye vāme devādisaṃyutam |
sadyojātaṃ pādayuge kāmadevasamanvitam ||

athātmānaṃ cintayecca pañcavaktraṃ yathā śivam |
ūrddhaprāgdakṣiṇodicyapaścimeṣu mukheṣu tān ||

pūrvoktena vinyasedbuddhyā hṛllekhādividhānataḥ |
hṛllekhān puṭitān kṛtvā kāmabījādikānatha ||

pañcavaktraṃ cintayecca varṇenānena deśikaḥ |
muktāpītapayodañca mauktikaṃ yavavarṇikam ||

ūrddhadikramyogena dakṣiṇāvartayogataḥ |
bhuṇḍavyomāgnisaṃyuktaṃ dīrghasvarasamanvitam ||

indubindusamāyuktaṃ mukhādhiṣṭhātṛdevatā |
athavā pañcahrasvācyaṃ oṃkārādisamanvitam ||

pratilomena siñcantya vinyasecca punaḥ punaḥ |
pañcarūpyaṃ nyased devi mūrdhnādikramayogataḥ ||

krīmādyāṃ drāviṇī mūrddhni hrīmādyāṃ kṣobhiṇīṃ pade |
klī/ vaśīkaraṇaṃ vaktre guhye hū/ bījapūrvikām ||

ākarṣiṇīṃ hṛdi punaḥ svargādyā bhṛṇḍasaṃyutām |
sammohinī kramādevaṃ varṇanyāso'yamīritaḥ ||

bhālabhrūmadhyavadanaghaṭikākaṇṭhakṛtsu ca |
nābhyadhiṣṭhānayoḥ pañcatārā subhagādikāḥ ||

kāmabījādikāḥ sarvāḥ madavibhramamantarāḥ |
subhagācyā nyaset sarvāḥ subhagā ca tathā bhagā ||

bhagasarpiṇyatha parā bhagamālinyanantaram |
anaṅgānaṅgakusumā bhūyaścānaṅgamekhalā ||

anaṅgamadanā sarvāmadavibhramamantarāḥ |
pradhānadevatā varṇā bhūṣaṇādyairalaṅkṛtā ||

muṇḍamālāvarābhayau dhāriṇyaḥ śubhadāyikāḥ |
vāgbhavaṃ kāmarājañca varuṇamindrasaṃyutam ||

indubindusamārūḍhaṃ tṛtīyaṃ kathitaṃ tvidam |
ṣaḍabījasamāyuktāṃ lajvābījamudāhṛtam ||

candrabījaṃ svargayuktaṃ pañcamaṃ kathitaṃ tvadam |
subhagādyā samāsena nyasedbījāni deśikaḥ ||

śirasi bhāle karṇe ca akṣiṇī nāsāyugale gaṇḍayugale oṣṭhe yuge dante vadane 
vinyaset svarān |

cibuke khyāne ca kaṇṭhe ca pārśvayoḥ stanayugmake |
dormulayoḥ kurparayoḥ pāṇyostat pṛṣṭhadeśataḥ ||

nābhau guhye punaścorvorjānunorjaṅghayostataḥ |
sphiṭho ca pattanaroḥ paścāt caraṇāṅgulayordvayoḥ ||

kakārāstānnyasedvarṇān sthāneṣveteṣu deśikaḥ |
kāñcyāṃ graivayake kaṇṭhe hṛdi guhye nyaset punaḥ ||

karṇayorgaṇḍayormaulau vadanaṃ rakṣasānmahau |
vinyasedvidhinā varṇān kāmabījādikānatha ||

māyādyā puṭitān kṛtvā pratilomānulomataḥ |
tattvanyāsaṃ tataḥ kuryāt vidhinānena deśikaḥ ||

(p. 69b) yattattvannyāsamātreṇa tattvajñānaṃ prajāyate |
mādikāstaṃ nyased dehe pratilomena deśikaḥ ||

yādikṣāntaṃ tataḥ kuryāt paścādvakṣyāmi tattvataḥ |
praṇavāyaṃ kāmādyañca māyākūrcādikaṃ punaḥ ||

yathāsthāne nyasedvarṇān vidhinānena deśikaḥ |
sānusvāraṃ namo'ntañca yathāsthāne ca deśikaḥ ||

paraṃ śabdaṃ caturthyantaṃ yathāsthāne ca deśikaḥ |
(paraṃ śabdaṃ caturthyantaṃ) jīvātmānaṃ makārañca sarvāṅge cintayet 
tataḥ |
prāṇātmane bhakāraśca sarvāṅge cintayet svayam |
buddhyātmane vakāraśca hṛdaye cintayet svayam ||

ahaṅkāre kakāraśca pakāro manasi sthitaḥ |
hṛdaye tu tatra nyasedvidhinānena deśikaḥ ||

paraśabdārthaśabdaśca sarvatra paricintayet |
śabdātmane nakāraśca (pādayugme) mastake vinyaset sadā ||

sparśātmane dhakāraśca mukhe nyāsaṃ samuddharet |
rūpātmane dakāraśca hṛdaye paricintayet ||

rasātmane thakāraśca liṅge ca vinyaset tataḥ |
gandhātmane takāraśca pādayugme nyaset tataḥ ||

śrotrātmane ṇakāraśca vinyaset tvaci pārvati |
cakṣurātmane ḍakāraśca cakṣuyoḥ paricintayet ||

jihvātmane ṭhākaraśca jihvāyāṃ vinyaset punaḥ |
ghrāṇātmane ṭakāraśca nāsikāyāṃ vicintayet ||

vāgātmane ñakāraśca vāci nyāsaṃ samuddharet |
puṇyātmane ṛkāraśca hastayugme nyaset tataḥ ||

padmātmane jakāraśca pāyudeśe nyaset kramāt |
pādātmane hākaraśca patsthāne vinyaset tataḥ ||

upasthātmane cakāraśca upasthe ca pravinyaset |
vyomātmane ṅakāraśca mūrddhni vinyāsamācaret ||

rāgātmane ghakāraśca mathadeśe nyaset kramāt |
tejasātmane gakāraśca hṛdinyāsaṃ samācaret ||

jalātmane thakāraśca guhyadeśe nyaset kramāt |
pṛthivyātmane kākāraśca pādayorvinyaset tataḥ ||

yādikṣāntaṃ nyaset tadvat yogena vidhināmunā |
puruṣātmane saṅkarṣaṇāya yakāraṃ hṛdaye nyaset ||

viśvātmane pradyumnāya rakāraṃ hṛdaye dvayam |
nivṛttyātmane'niruddhāya lakāraṃ vinyaset * * ||

sarvātmane nārāyaṇāya vakāraṃ hṛdaye punaḥ |
somaṇḍalatrayayuktāya kalā ṣoḍaśasaṃyutam ||

yakāraṃ vinyased dehe hṛdaye tantrasammatam |
parameṣṭhātmane vāsudevāya hṛdaye nyaset punaḥ ||

śukrātmane sakāraśca vinyased vidhināmunā |
sūryāya hṛdinirdiṣṭaṃ hakāraṃ tantrasammataḥ ||

kopātmane nṛsiṃhāya sarvāṅge tvaci vinyaset |
kṣakāraṃ sarvavarṇeṣu vyāpakaḥ parikīrtitaḥ ||

tatvanyāsamidaṃ prāhurnyāsatatvavido janāḥ |
asyā vinyāsavargāṇi na siddhiḥ syāt kathañcana ||

evaṃ samuccārya ṣoḍhānyāsaṃ tato diśet |
paścādvakṣyāmi deveśi ṣoḍhānyāsaṃ tataḥ param ||

evaṃ nyāsatanuṃ kṛtvā yajed devīṃ sanātanīm |
anaṅgānaṅgamadanā kāmeśvarī tataḥ param ||

(p. 70) bhagamālinī bhagā caiva pūjayet śaktayasthimāḥ |
athavā icchādyā eva śaktīḥ sarvtantrasamanvitāḥ ||

ratiratipriyā nandā pūjayed yaḥ kramādimāḥ |
varadābhayadhāriṇyaḥ pradhānatanavastriyaḥ ||

devyaṅge pūjayet sarvā devyā bhūṣaṇabhūṣitā |
kāmabījādikāḥ sarvā namontāttantrasaṃyutām ||

citsvarūpāṃ vadet ṅentāṃ vidmahe tadanantaram |
jālandharīṃ samuccārya dhīmahi tadanantaram ||

tanno devī samuddhṛtya vaded devi pracodayāt |
eṣā syānmantrarājanya gāyatrī śivasammatā ||

(kāmādikāṃ japedvāpi) māyādyāṃ vā japedvidyāṃ 
dharmakāmarthasiddhaye | 
kūrcādyāṃ vā yajedvidyāṃ vadhūbījādikāpi vā ||

sarveṣāṃ mantravidyānāṃ gāyatrī parikīrtitkā |
oṅkārādyā namontā va vidyā āsanabhedake ||

sadāśivaṃ vadet ṅentaṃ mahāpretapadaṃ tataḥ |
devyāsanaṃ caturthyantaṃ tadante hṛdayaṃ punaḥ ||

mantramāsanadāne tu kathitaṃ padmayoninā |
kāmabījādikāḥ pūjyā śaktayaḥ śubhadāyakāḥ ||

āsanasya caturdikṣu pūjayed yo vidhānataḥ |
vāmakoṇe yajed yantre ratibindusamaprabhām ||

natipāśadharāṃ saumyāṃ madavihvalavihvalām |
prītiṃ dakṣiṇakoṇasthāṃ taptakāñcanasamaprabhām ||

aṅkuśaṃ praṇatirdorbhyāṃ dhārayantīṃ samarcayet |
agre manobhavāṃ raktāṃ raktapuṣpādyalaṅkṛtām ||

ikṣe kārmmukapuṣpeṣu dhārayantīṃ samarcayet |
ṣaṭkoṇe pūjayed devyā hṛdayādyaṅgadevatā ||

sarveṣāṃ mantrayantrāṇāṃ dakṣiṇā mūrtisaṃjñakaḥ |
athavā sarvavidyānāṃ mahādeva ṛṣiḥ smṛtaḥ ||

evaṃ saṃpūjya vidhivat stavairuccāraṇaistavet |
madyairmāṃsaiśca vaṭakaiḥ supapūpaiśca 
śākairmayairmahiṣairgavayairgābhiruṣṭreḥ śivābhiḥ |
soṃhairvyāghraiśca vedhakaiḥ śakulibhivvanāñjanairaśca śalyairharaṇaiḥ |
śūkairnarapaśupaśubhirmatsyāmāṃsaiśca nityam |
yadyannityaṃ kathayati sadā mānavāḥ svargarūpāstattattvanyaṃ kathayati 
svārāḥ śaṅkaraḥ śaṅkarāyāḥ |

tattatsarvaṃ haravadhujanaiḥ pūjayet pūjayitvā |
vidyāṃ siddhirna bhavati sadā kīrtitā nāradādyaiḥ ||

dagdhamīnaṃ bhraṣṭañca sikyañca lehyayaṃ peyam |
makārapañcakairdevīṃ pūjayed yaḥ sadā budhaiḥ ||

svayambhukusumaiḥ śukraiḥ paraśaktau viśeṣataḥ |
pūjayitvā japitvā ca caturvargaṃ labhet sadā ||

varṇalakṣaṃ puraścaryā vidhinānena yo japet |
karasthāḥ siddhayaḥ sarvā bhaviṣyanti kalau yuge ||

atha vakṣye maheśāni yantrarājaṃ suśobhanam |
yaṃ jñātvā sādhakāḥ sarve labhante śivamuttamam ||

trikoṇaṃ bindusaṃyuktaṃ vilikhet purataḥ sadā |
ṣaṭkoṇaṃ navakoṇañca navakoṇaṃ tataḥ param ||

pratilomānulomena yonyākāraṃ tataḥ param |
rajaḥsatvatamo rekha sāṣṭapatraṃ sakarṇikam ||

(p. 70b) bhūpūraṃ guṇarekhacyaṃ vilikhed vidhināmunā |
bhadante maṇḍalaṃ kuryāt yonyākāraṃ suśobhanam ||

tanmadhye pūjayed devīṃ svakīyagaṇasaṃyutām |
validānamavaśyaṃ hi prakṣipet sādhakottamaḥ ||

validānaṃ vinā yastu sundarīṃ paripūjayet |
māṃsāsthimajjā tasyāpi dāpayet sā suśobhanā ||

svayambhukusumaiḥ śukraiḥ pūjayet paradevatām |
sugandhikusumaiḥ śukraiḥ sugandhikusumanvitaiḥ ||

pūjayet parayā bhaktyā gandhapuṣpānnavāribhiḥ |
annābhāve yathā ruṣṭā gṛhiṇī gṛhapālake ||

valiṃ śaktiṃ vinā ruṣṭā sā bhavedbhavasundarīm |
yonikuṇḍe yajed yantraṃ raktapuṣpairviśeṣataḥ ||

yugācāraṃ na nitye tat kartavyaṃ kathitaṃ mayā |
niśābhāge śmaśāne ca prāntare śūnyamandire ||

svaśaktyā prajaped vidyāṃ caturvargaphalāptaye |
kumārīṃ pūjayennityaṃ kumārīñca stavet sadā ||

sindūraraktavastraiśca * * * * subhūṣaṇaiḥ |
kutsitāṃ vā suveśāṃ vā pūjayitvā vidhānataḥ ||

devībuddhyā bhojayitvā namaskṛtya visarjayet |

atha vakṣye maheśāni kavacaṃ sarvakāmadam |
yasya vijñānamātreṇa devī darśanagocarā ||

prātaḥkāle ca madhyāhne sāyāhne'rddharātrake |
guruṃ praṇamya vidhinā kavacaṃ prapaṭhennaraḥ ||

purastāt pārśvayoḥ pārśve namaskuryāduparyadhaḥ |
sahasrapatrakamale sundarīṃ cintayet sadā ||

pāśāṅkuśau varābhayau dhārayantīṃ sarāṃ bhaje |
varṇānāṃ devatāḥ smṛtvā prapaṭhet kavacaṃ sudhīḥ ||

kakāre pātu māṃ devī kāminī kāmadāyinī |
ekāre pātu māṃ devī śaktirūpā maheśvarī ||

ikāre pātu māṃ devī bindumālī śubhānanā |
makāre pātu māṃ devī indrāṇī sarvasiddhidā ||

hakāre pātu māṃ devī ākaśavāsinī śivā |
rakāre pātu māṃ devī sarvāṅge vahnirūpiṇī ||

ikāre pātu māṃ devī māyā nityāsvarūpiṇī |
nādabinduyutā pātu devī viśveśvarī śubhā ||

etervarṇaiḥ sadā pātu vāgbhavī vāgviśuddhaye |
āmūrddhni kaṭhapayantaṃ vāgbhavī pātu māṃ sadā ||

hakāre pātu māṃ devī śivā siddhipradāyinī |
sakāre pātu māṃ devī sāvitrī śarmadāyinī ||

kakāre pātu māṃ devī kāminī kāmadāyinī |
hakāre pātu māṃ devī harārddhāṅganivāsinī ||

ebhirvarṇaiḥ sadā pātu kāmarūpeśvarī sadā |
ākaṇṭhālliṅgaparyantaṃ kāmarājeśvarī vatu ||

sakāare śātu māṃ devī sāvitrī śarmadāyinī |
kakāre pātu māṃ devī kāminī kāmadāyinī ||

nakāre pātu māṃ devī sarvakarmaphalapradā |
hakāre pātu māṃ devī harārddhāṅgasvarūpiṇī ||

(p. 71) vakāre pātu māṃ devī māyāmārī śivapriyā |
ikāre pātu māṃ devī māyāsarvasamṛddhidā ||

bindvīśvarī sadā pātu nādabindau viśeṣataḥ |
etairvarṇaiḥ sadā pātu śaktirūpā sureśvarī ||

ānābhi pādaparyāntaṃ pātu māṃ śaktirūpiṇī |
vāgbhavī pātu sarvāṅge vāgbhavī rakṣayet sadā ||

kāmarājeśvarī pātu kāmeśvarī sadāvatu |
śaktirūpā sadā pātu śaktirūpā sadāvatu ||

śāstre vāde ca saṃgrāme jane ca vimale girau |
sarvatra pātu māṃ devī vāgbhavī śarmadāyinī ||

rājasthāne durgame ca naukāyāṃ śaṅkaṭeṣu ca |
surārcane śatrumadhye viṣavahnibhayādiṣu ||

sarvatra pātu māṃ devī kāmarājeśvarī śivā |
śmaśāne giridurge ca śaṅkaṭe nigaḍavandhane ||

yatra yatra bhaye prāpte pātu māṃ śaktirūpiṇī |
śikhāyāṃ bhūyuge cākṣnorgaṇḍayornasi karṇayoḥ ||

oṣṭhayordantapaṃktau ca jihvāyāṃ vadane tathā |
grīvāyāṃ stanayugme ca hastayoḥ pārśvayoḥ punaḥ ||

pṛṣ.ṭhe nābhau hṛdi kukṣau liṅge guhye padadvaye |
jihvārāṃ jānucakre ca sarvatra pādasandhiṣu ||

pūrvasyāmagnikoṇe ca yāmye ca nair-ṛte tathā |
vāruṇyāṃ vāyudeśe ca saumyāmīśānadeśake ||

adhaḥ ūrddhakrameṇaiva pātu śrīḥ sarvatomukhī |
pātu devī maheśāni śrīvidyā śrīprasiddhaye ||

icchā pātu sadā jñānā kriyā pātu sadā mama |
kāminī pātu māṃ devī pātu māṃ kāmadāyinī ||

ratiḥ pātu sadā jaṅghe ratīdevī ratipriyā |
yoginyaḥ pāntu satataṃ khecaryaḥ pāntu sarvadā ||

bhūcaryaḥ pāntu satataṃ pāntu pātālagāminaḥ |
carasthāḥ sarvadā pāntu parvatasthā sadāvatu ||

śmaśānasthāḥ sadā pāntu pātu māṃ vindhyavāsinī |
ākāśavāsinī pātu pātu māṃ śūladhāriṇī ||

astraśastramayī devī sarvaśaktisvarūpiṇī |
sarvavarṇamayī devī sarvaśaktisvarūpiṇī ||

sarvābhāve svarūpāyā sarvabījeṣu saṃsthitā |
sarvatra pātu māṃ devī śrīvidyā śrīsvarūpiṇī ||

sarvatantramayī devī sarvavedamayī tathā |
sarvajñānamayī pātu sarvanityā nagātmajā ||

ānandarūpiṇī devī citsvarūpā cidātmikā |
sarvatra pātu māṃ devī śrīvidyā śrīprasiddhaye ||

idaṃ kavacamityuktaṃ mantroddhārañca pārvati |
yaḥ paṭhet prayato bhūtvā trisandhye niyataḥ śuciḥ ||

tasya sarvārthasiddhiḥ syāt yad yanmanasi vartate |
gorocanākuṅkumena yāvakai raktacandanaiḥ ||

svayambhukusumaiḥ śukrairbhūmiputre śanaiścare |
śmaśāne prāntare vāpi śūnyāvāse tathālaye ||

saśaktyā guruṇā mantraṃ pūjayitvā  kumārikām |
yad yonau pūjayitvā ca gurupatnyā viśeṣataḥ ||

pūjayitvā vidhṛtvā stutvā ca vidhināmunā |
dhārayed guruṇā yantraṃ gurupatnīṃ pratoṣya ca ||

(p. 71b) devyai valiṃ nivedyātha naramārjāramūṣakaiḥ |
kukkuṭairmahiṣairmeṣaiḥ pūjayitvā vidhānataḥ ||

dhṛtvā suvarṇamadhyasthaṃ kaṇṭhe vā mastake bhuje |
sutithau śubhanakṣatre surāśerudaye tathā ||

dhārayitvā ca kavacaṃ sarvasiddhiṃ labhennaraḥ |
kavacasya tu māhātmāṃ nāhaṃ varṣaśatairapi ||

śaknomi tu maheśāni vaktuṃ tasya phalañca yat |
nāsti caurabhayantatra nāsti vyādhibhayañca yat ||

na durbhikṣabhayaṃ tatra na dasyotpīḍanaṃ tathā |
sarvavighnapraśamanaṃ sarvaśāntikaraṃ param ||

sarvamṛtyupraśamanaṃ sarvavyādhivināśanam |
sarvarakṣākaraṃ jantoścaturvargaphalapradam ||

yatra tatra na vaktavyaṃ na dātavyaṃ kadācana |
mantraṃ prāpya vidhānena prajapet satataṃ sudhīḥ ||

tatrāpi durlabhaṃ manye kavacaṃ devarūpiṇam |
guroḥ prasādamāsādya vidyāṃ prāpya sugopitām ||

tatrāpi durlabhaṃ divyaṃ durlabhaṃ bhuvanatraye |
ślokaṃ vā pādamekaṃ vā yaḥ paṭhet prayataḥ śuciḥ ||

tasya sarvārthasiddhiḥ syāt śaṅkareṇa ca bhāṣitam |
gururdevo haraḥ sākṣāt patnī tasya harapriye ||

abhedena yajed yastu tasya siddhiradūrataḥ |

vādī mūkati poṣakastarayati kṣmāvallabho dāsate gurvī kharvati sarvavijjaḍayati 
vaiśvānaraḥ śītati |

ācārāṣṭakasiddhirūpamaparaṃ siddhāṣṭakaṃ tad bhaje |
tāṃ vande bhavabhītināśanakarīṃ śambhupriyāṃ sundarīm ||


iti śrīviśvasāratantre śrīmatripurasundarī śrīvidyākavacaṃ samāpatam ||


( kramastavaṃ pravakṣyāmi śṛṇuṣva kamalānane |
yasya vijñānamātreṇa sākṣānnārāyaṇo bhavet ||

brāhme muhurte utthāya ityādi |)

atha vakṣye mahāvidyā nāmnā tripurapūrvikā |
bhairavī sarvasiddhākhyā caturvargaphalapradā ||

ānandarūpiṇī devī sarvavighnavināśinī |
nityā sā mūlaprakṛtiḥ sarvatantrasamanvitā ||

asyā vidyā samo nāsti trailokyasuradurlabhā |
dharmārthakāmadā vidyā sarvaśatruvināśinī ||

devairdevatvaviṣaye gandharvairgandhamāpnuyāt |
kāmibhirdhanibhiścaiva svamūrdhānañca muktidā ||

mantroddharamahaṃ vakṣye śṛṇuṣva kamalānane |
śivabījaṃ samuddhṛtya vahincandrasamanvitam ||

dvādaśasvarasaṃyuktaṃ uddharet parameśvari |
bindunādasamāyuktaṃ vāgbhavaṃ parikīrtitam ||

sthitikrameṇa kathitaṃ kāmarājañca kathyate |
kakāraṃ candrabījāḍhyaṃ śivabījaṃ tadurddhakam ||

indrabījaṃ kakārasthaṃ vahnibījaṃ tataḥ param |
ratibindusamārūḍhaṃ kāmarājamidaṃ smṛtam ||

candrabījaṃ śivādisthaṃ vahnibinduvibhūṣitam |
(p. 72) manusvarasamārūḍhaṃ saṃsarga parikīrtitam ||

eṣā śrīṃ sarvavidyānāṃ pradhānaṃ parikīrtitam |
navanītaṃ yathā dadhno dvipādorbrāhmaṇo yathā ||

nadīnāñca yathā gaṅgā devānāñca yathā hariḥ |
vaiṣṇavānāṃ yathā śmbhustatheyaṃ parikīrtitā ||

pūrvavannyāsavarnaṃ syāt pūrvavat pūjanaṃ smṛtam |
sundaryā iva pūjā syāt kathitā padmayoninā ||

navayonyātmake yantre ratyādiśaktisaṃyute |
brahmādyā mātaraḥ pūjyā patrāṇāṃ vivare punaḥ ||

bhūpure lokapālāśca tadastrāṇi ca tadvahiḥ |
pūjayet parayā bhaktyā sundarivadvarānane ||

guṇairlakṣañca bhairavyāḥ puraścaraṇamiritim |
lakṣatrayaṃ japenmantraṃ puraścaraṇakarmaṇi ||

raktavastraparīdhānāṃ nānālaṅkārabhūṣitāṃ |
pāśāṅkuśau varābhayau dhārayantīṃ yajet śivām ||

yathācāreṇa tvāṃ devīṃ sundarīvat prapūjayet |
muṇḍamālāṃ paridhānāmaraktanayanāṃ śivām ||

sadāśivamahāpretahṛadayopari saṃsthitām |
tribhaṅgasthānasaṃsthānāṃ pīnonnatapayodharām ||

anaṅgādyā mahāśaktiḥ sevitāṃ sumanoharām |
yathācāreṇa tāṃ devīṃ sundarīvat prapūjayet ||

validānairvinā homairvinā brāhmaṇabhojanaiḥ |
pūjayedbhairavīṃ devīṃ tripurāmapi gopitām ||

vāgbhavaṃ bindusaṃyuktaṃ lohitena laṅeyutam |
śrīkaṇṭholohitana laṅeyutaṃ parikīrtayet ||

sadāśivamahāpreta hesau ṅeyutaṃ parikalpayet |
oṃkārādyā namo'ntañca hṛdeddevyāsanantataḥ ||

svayamāsadānena kathitaṃ padmayoninā vāgbhavaṃ tripurādevī 
vidmahepadamuddharet |
kāmeśvarīṃ samuddhṛtyā vadeddhīmahitat param |
tannaḥ klinnaḥ samuddhṛtya tadā brūyat pracodayāt ||

gāyatrīyaṃ samākhyātā tripurā pūjane priye |
vāgbhavādyāṃ japedvāpi kāmādyāṃ vā japet sadā ||

caturlakṣaṃ puraścaryāṃ prajapet satataṃ manum |
gāyatrīmajapitvā ca yadi vidyāṃ japet sudhīḥ ||

siddhirna jāyate vidyā kalpakoṭi śatairapi |
sarvāsāṃ mantravidyānāṃ gāyatrī parikīrtitā ||

atha vakṣye maheśāni kavacaṃ sarvakāmadaṃ |
asyāḥ prasādamātreṇa bhaved devo na saṃśayaḥ ||

ṛṣiḥ syād dakṣiṇā mūrtiśchandaḥ paṃktirudāhṛtam |
gandharvo'tra suraḥ proktaḥ sarvatantrasamanvitaḥ ||

sarveṣāṃ mantravarṇānāṃ ṛṣinyāsaṃ purākṛtam |

śrī īśvara uvāca |

athocyate mahāvidyā bhairavī tripurānvitā |
yaṣyā vidyā prasādācca caturvargaṃ labhennaraḥ ||

hakāre pātu māṃ devī sarvatra haravallabhā |
candrabījasthitā pātu sāvitrī jñānarūpiṇī ||

buddhirūpā sadā pātu māyārephasamudbhavā |
aikāre vāgbhavī pātu devīvākyaviśuddhaye ||

(p. 72b) bindunādasvarūpā māṃ pātu devī umā priyā |
ebhirvarṇairmahādevī vāgbhavī pātumastake ||

hakāre vyomarūpā sā devī pātu śivapriyā |
candrabījasvarūpā māṃ pātu cāndri śivapriyā ||

kakāre pātu māṃ devī kāminī kāmadāyinī |
lakāre pātu māṃ devī indrānī śatrunāśinī ||

vahnirūpā sadā pātu vakāre śatrunāśinī |
kalāsvarasvarūpā māṃ ikāre pātu sarvadā ||

bindunādasvarūpā māṃ pātu tribhavamocanī |
etairvalairmahāmāyā kāmabījapriyāvatu ||

aukāre pātu māṃ devī manuvaṃśavivarddhinī |
bindunādasvarūpā māṃ haradehasamāśrayā ||

sarvānte pātu deveśī sarvāsuravināśinī |
etairvarṇaiḥ sadā pātu sarvāṅge harasundarī ||

śaktirūpā mahāmāyā sarvaśaktiṣu pātu mām |
bhairavīrūpamāśritya pārśvayugme sadāvatu ||

dakṣiṇāmurtirmāṃ pātu ṛṣiḥ sarvatra mastake |
paṃktiśchandaḥsvarūpā māṃ pātu devī śivapriyā ||

surāgārdharvarūpā ca pātu tripurabhairavī |
jihvāyāṃ sarvadā pātu sarvavākyaviśuddhaye ||

mulādhāre sadā pātu ratirūpā maheśvarī |
hṛdaye pātu māṃ devī prītirūpā bhayāpahā ||

bhrūyormadhye sadā pātu devīnāmnā manobhavā |
karṇayugme sadāpātu amṛteśī harapriyā ||

kaṇṭhadeśe maheśāni viśvageśī sadāvatu |
vaktre māṃ pātu deveśī kumārayogayogataḥ ||

tatpuruṣa-makaradhvajabhyāṃ hṛdaye pātu sarvadā |
sarvatra bhairavī pātu devī vighnakule sadā ||

kandarpaghorarūpābhyāṃ mahāmāyā sadāvatu |
kāmamanmatha-yugmābhyāṃ gṛhe pātu maheśvarī ||

pādayugme maheśāni pātu vighnavināśinī |
śatru madhye sadā pātu devīvaṃ'savivarddhinī ||

sadyojātakāmadevābhyāṃ sarvatra pātu bhairavī |
vāṇarūpā sadā drāviṇī sarvaśaṅkaṭe ||

kṣobhinī pātu māṃ devī sarvatra kṣobhanāśinī |
ākarṣiṇī sadā pātu māyā sarvabhayāpahā ||

saṃmohinī sadā pātu śatru madhye maheśvarī |
subhagā pātu bhavane devī saubhāgyavarddhinī ||

bhagarūpā mahāmāyā bhage māṃ sarvadāvatu |
bhagasarpiṇī sadā pātu vyavahāre maheśvarī ||

bhagamālinī sadā pātu rājadvāre ca śaṅkaṭe |
anaṅgā kusumā pātu jalamadhye bhayāpahā ||

anaṅgā pātu māṃ devī durge durgatināśinī |
anaṅgamekhalā devī parvate pātu māṃ sadā ||

anaṅgāmādanā pātu prāntare haravallabhā |
icchārūpā sadā pātu sarvatra vedavādake ||

jñānarūpā mahāmāyā śāstre vāde sadāvatu |
kriyārūpā sadā pātu maheśī dharmakarmasu ||

kāminī pātu māṃ devī sarvakāmasamṛddhidā |
māṃ pātu sarvakāryeṣu devī kāmapradāyinī ||

(p. 73) ratirmāṃ pātu deveśi rājadvāre ca śaṅkaṭe |
ratipriyā mahāmāyā yoṣitāṃ saṅgame'vatu ||

ānandā pātu māṃ devī sarvatra bhayanāśinī |
manonmanī sadā pātu vyavahāre sureśvarī ||

sadāśivapriyā pātu devī vāgbhavarūpiṇī |
yogamārge sadā dhyeyā yāgadhyeyā sadāvatu ||

unmattarūpā māṃ pātu śmaśāne vighnanāśinī |
kapālinī pātu māṃ devī sarvatra bhayanāśinī ||

bhīṣaṇā pātu māṃ devī sarvakarmaṣu sarvadā |
saṃhāriṇī sadā pātu vivāde śatrumadhyataḥ ||

brahmāṇī pātu māṃ devī svarge brahmasvarūpiṇī |
maheśvarī mahāmāyā prāntare sarvadāvatu ||

kaumārī pātu māṃ devī krīḍāyāṃ śambhuvallabhā |
jalamadhye maheśānī vārāhī pātu māṃ sadā ||

indrāṇī pātu māṃ devī devānāṃ bhayanāśinī |
cāmuṇḍā pātu māṃ devī araṇye bhayanāśinī ||

aruṇā bhairavī devī gṛhe rakṣatu māṃ sadā |
muṇḍamālā dharā devī kṣudhāyāṃ pātu sarvadā ||

caturbhujā mahāmāyā pātāle pātu māṃ sadā |
trinetrā māṃ sadā pātu vahnimadhye bhayāpahā ||

nānālaṅkārasaṃyuktā pātu sarvabhayāpahā |
śavarūpamahādevahṛdayasthā sadāvatu ||

sarvāṅgaṃ sundarī pātu sarvāṅge tripurātmikā |
tripurā sarvadā pātu bhairavī sarvadāvatu ||

iti te kathitaṃ divyaṃ kavacaṃ sarvakāmadam |
bhūtikaraṃ bhītiharaṃ mṛtyuharaṃ śāntikaram ||

bhavabhañjanaṃ siddhikaraṃ vṛddhikaraṃ arthakaram |
kavacasya tu māhātmyaṃ nāhaṃ varṣaśatairapi ||

śaknomi tu maheśāni vaktuṃ tasya phalañca yat |
pujājapastutiphalaṃ kavacena labhennaraḥ ||

śaṭhāya bhaktihīnāya nindakāya maheśvarī |
unāṅge vyatiriktāṅge trure mithyābhibhāṣaṇe ||

na stavaṃ darśayed divyaṃ sandarśā śivahā bhavet |
yatra tatra na vaktavyaṃ kavacaṃ devarūpiṇam ||

aśucau śucau vāpi sarvakālaṃ paṭhennaraḥ |
aṇimādimahāsiddhi stasya sevā vidhīyate ||

gorocanākuṅkumenaṇa bhūryapatre maheśvari |
yāvakai raktacandanaiḥ svarambhu kusumairapi ||

likhitvā svarṇaśalākayā mastake vā bhūjedhare |
vartulākārarūpeṇa tasya siddhiracañcalā ||

mastake vāpi savye vā dakṣiṇe vā bhūjedhare |
sa snānāt sarvatīrtheṣu sarvayajñeṣu dīkṣitaḥ ||

kavacaṃ yasya dehīyaṃ tasya siddhivadurataḥ |
ni'sāyām vilikhed yastu śūnyāvāse tathā gṛhe ||

niśābhāge likhed yantraṃ śucirbhūtvā maheśvarī |
āditāmaṅgaladine gurau śukre maheśvarī ||

dhyāyed guruṇā yantraṃ sarvasampat karaṃ śubham |
aṣṭamyāṃ vā navamyāṃ vā caturdaśyāmathāpi vā ||

niśāyāmtu likhed yantraṃ tasya siddhiracañcalā |
daśamyāñcāpi ṣaṣtyāṃ vā likhed yatnena deśikaḥ ||

siṃharāśau gate candre karkaṭasthe divākare |
(p. 73) mīnarāśau guragate vṛścikasthe śaniścare ||

likhitvā dhārayed yantramuttarābhimukhī bhavān |
śmaśāne prāntare vāpi śūnyāvāse prayatnataḥ ||

niśāyāntu likhed yantraṃ tasya siddhiracañcalā |
vādī mukobhaved dṛṣṭvā rājācāraḥ samārabhet ||

garvī kharvo bhavatova sarvabījjaḍatāmiyāt |
vaiśyānaro bhavet śītaḥ sarvatra jayatāmiyāt ||

kavacasya ca māhātmyaṃ nahi śaknomi veditum |
stavapūjā japaphalaṃ kavace gaditaṃ mayā ||

tasmāt sarvaṃ prayatneta kavacaṃ prapaṭhennaraḥ |
acirādvāñchitaṃ prāpya khecaro bhavati dhruvam ||

paṭhati ya iha martyo nitāmārdrāstarātmā japaphalamanume yaṃ lapsate'sau 
vidheyam |
sa bhavati padamuccaiḥ saṃpadāṃ pādamāśu kṣitipadamukuṭa 
lakṣmīrlakṣmīvān sa cirāyuḥ ||

iti śāntikavacaṃ stotraṃ śaṅkareṇa ca bhāṣitam |
nātaḥparatarā vidyā nātaḥ parataro manuḥ ||

nātaḥ paratarā vidyā tīrthaṃ nātaḥ paraṃ taram |
yasyāḥ sarvaṃ samutpannaṃ yasyāmadyāpi tiṣṭhati ||

layameṣyati tatsarvaṃ layakāme maheśvarī |
namāmi tripurāṃ devīṃ bhairavīṃ bhavamocanīm ||

sarvasiddhikaraṃ sākṣāt mahāpātakanāśanam |
asya śrītripurānāmabhairavīsahasranāmastotrasya bhagavān śiva ṛṣiḥ 
paṃktiścanda ādyā śaktirbhagavatī tripurabhairavī devatā sarvasamṛddhisiddhaye 
vidiyogaḥ |

oṃ tripurābhairavīśānī yogasiddhinivāsinī |
sarvamantramayī devī sarvaśaktiphalapradā ||

sarvādhāramayī devī sarvasampat pradā śubhā |
yoginī yogamātā ca yogasiddhipravartinī ||

yogadhyeyā yogamātā yogāyogavilāsinī |
līlā helā tathā krīḍā kālarūpapravartinī ||

kālamātā kālarātriḥ kālī kamalavāsinī |
kamalā kāntirūpā ca kāmarājeśvarī kriyā ||

kuhūḥ kapaṭarūpā ca kapaṭā kapaṭākṛtiḥ |
kumadā carcikā kāntā kālarātriḥ priyā sadā ||

ghorarāvā ghorarūpā raṇadā ca ghṛṇā kṛpā |
ghargharā ghoriṇī ghurṇā ghoranādapriyā sadā ||

ghorākārā ca bhāvāḍhyā bhāvyā gharghapradā matiḥ |
ghaṇṭā ghargharanādā ca ghaṇṭānādapriyā sadā ||

sukṣmā sukṣmatarā sthulā atisthulā mahāmatiḥ |
kṣāmā bhāvā tathā bhīmā bhīmanādapravartinī ||

bhramarūpā bhayaharā bhayadā bhayanāśinī |
śmaśānavāsinī devī śmaśānālayavāsinī ||

śavāsanā śavāhārā śavadehā śivāśivā |
kaṇṭhadeśe śavāhārā śavakaṅkaṇamohinī ||

danturā sudatī satyā'satyā śaṅketavāsinī |
satyadehā satyaharā satyavādavināśinī ||

satyāśayā satyasaṃjñā saṅgāsaṅgavihāriṇī |
asaṅgāsaṅgarahitā suṣumnā saṅgamohinī ||

māyā mātarmahāmāyā mahāmadavilāsinī |
(p. 74) madyapānā madāratā madyanindakanāśinī ||

galadrudhiramālā ca sukkadvayanivāsinī |
sadā nadyamāṃsapāśī mahāmadyā sumāṃsakā ||

māṃsaharā māṃsadharā māṃsāśī māṃsabhakṣaṇā |
raktapānā raktarucī raktāsyā raktalocanā ||

raktaharā raktapriyā raktanindakanāśinī |
raktapānā raktaruci raktadehā suraktakā ||

svayambhukusumā svacchā svayambhukusumātsukā |
svayambhukusumāhārā svayambhunindanāśinī ||

svayambhupuṣpakaprītā svayambhujanmasambhavā |
svayambhupuṣpakaharā svayambhunindakāntakā ||

raktamālyā raktapuṣpā raktapuṣpakapuṣpakā |
raktacandanasiktāṅgī raktacandanavandakā ||

matsyā matsyapriyā mālā matsyabhakṣā mahodayā |
matsyāhārā matsyakāmā matsyanindakanāśinī ||

kiṅkarākṣī tathā krūrā krūrāsatyavināśinī |
krūrāntā kuliśāṅgī ca vajrāṅgī vajrasambhavā ||

vajradehā vajrahā * (?) vajrakaṅkālavāsinī |
nimnanābhibhī *(?)iharā bhayadā bhayahāriṇī ||

bhayapradā bhayābhīmā subhīmā bhīmanādinī |
sundarīśobhanā satyā kṣemā kṣemaṅkarī tathā ||

sindūrāñjitasīmantā sindūrasadṛśākṛtiḥ |
muktārañjitanāsā ca sunāsā nimnanāsikā ||

svarā lambodarī dīrghā dīrghaghoṇā mahotkaṭā |
kuṭilā (cārvavā) caṇḍī caṇḍanābhicaṇḍikā ||

aticaṇḍā pracaṇḍā ca mahācaṇḍā caṇḍaveginī |
caṇḍālī caṇḍikā cāṭuḥ śabdarūpā calācamu ||

campā campāvatī caukṣnā tīkṣṇapriyā kṣitiḥ |
jaladā jagadā yogā jagadānandakāriṇī ||

jagadvandyā jaganmātā jagatī jagataḥ kṣamā |
jayo jayā janitrī ca jayanī jayadā tathā ||

jananī ca jagaddhātrī jayākhyā jayarūpiṇī |
jaganmātā jaganmānyā jayā śrījayakāriṇī ||

jayanī jayamātā ca jayā ca vijayā janā |
khḍginī khaḍgarūpā ca sukhaḍgā khaḍgadhāriṇī ||

khaḍgarūpā khaḍgadharā khaḍgāṅgī khaḍgavallabhā |
khaḍgadā khaḍgamāyā ca khaḍgadehasamudbhavā ||

khaḍgā khaḍgadharā khelā khaḍginī khaḍgamuṇḍalī |
śaṅkhinī cāpinī devī vajriṇī suṣaṇī matiḥ ||

rāgiṇī bhindipālā ca pāśī ca aṅkuśī śavī |
dhanuṣī ṭaṅkinī carmī dantī ca karpamālikā ||

mudgarī hallarūpā ca tūṇī raṇanivāsinī |
tṛṇālayā tṛṇaharā tṛṇasambhavarūpiṇī ||

atṛṇā tṛṇarūpā ca tūlāṅgī tūlavallabhā |
nānāstradhāriṇī devī nānā astrasamudbhavā ||

lakṣālakṣaharā lābhā lābhadā lābhavāsinī |
lābhaharā lābhakarā lābhinī lābharūpiṇī ||

dharitrī dhanadā dhanyā dhanyarūpā dharā dhanuḥ |
dhanvinī dhanuḥśabdā ca dhanurmānī dhanīdhunā ||

dhuraśabdā dhanāmānyā dhanyāṅgī dhananāśinī |
dhanuhā dhanalābhaśca dhanalabhyā mahādhanuḥ ||

suśāntā śāntarūpā ca śvāsamārganivāsinī |
gagaṇā gaṇasevyā ca gamanāgamavarddhinī ||

gamyadā gamanāsī ca gadahā gadavarddhinī |
(p. 74b) sthairyā ca sthairyanāśī ca sthairyāntakāriṇī kalā ||

dātrī cchatrī priyā preyā priyadā priyavarṇinī |
priyahā priyabhavyā ca priyapremā priyātanuḥ ||

priyadā priyabhavyā ca priyasya bhavane sthitā |
susthirā sthirarūpā ca sthiradā sthairya varddhinī ||

cañcalā capalā cālā capalāṅganivāsinī |
gaurī kālī tathā chinnā māyā mānyā mahāprabhā ||

sundarī tripurā bhavyā tripureśvaravāsinī |
tripuranāśinī devī tripuraprāṇanāśinī ||

bhairavī bhairavasthā ca bhairavasya priyātanuḥ |
bhairavāṅgī ca bhairavakarī bhairavapriyavallabhā ||

sundarī tripurā bhavyā tripureśvaravāsinī |
tripuranāśinī devī tripuraprāṇanāśinī ||

bhairavī bhairavasthā ca bhairavasya priyātanuḥ |
bhairavāṅgī ca bhairavakarī bhairavapriyavallabhā ||

kāladā kālarātriśca tathā kātyāyanī kriyā |
kriyahā kriyadā kraivyā kriyaprāṇakriyā kathā ||

hrīṅkārī kamalā lakṣmīḥ śaktiḥ svāhā vibhuḥ prabhuḥ |
prakṛtiḥ puruṣaścaiva putrāya punnāma puruṣākṛtiḥ ||

puruṣāṅgī pūruṣī ca tathā prakṛtirūpadhṛk |
paramapuruṣaścaiva ramā nārāyaṇī satiḥ ||

brāhmī māheśvarī caiva kaumārī vaiṣṇavī tathā |
vārāhī caiva cāmuṇḍā indrāṇī haravallabhā ||

bhairavī caiva māheśī kṛṣṇā kātyāyanīti ca |
rākṣasī ḍākinī citrā vicitrā vibhramā tathā ||

haṃsinī rākinī bhītā gandharvī gandhavāhanā |
kekarī koṭarākṣī ca nirmāṃsā śuṣkamāṃsikā ||

lalajjihvā sujihvā ca vāṇadā vāṇadāyinī |
candrā candraprabhā candrī candrakāntiṣu tatparā ||

amṛtā mānadā pūṣā tuṣṭiḥ puṣṭiḥ ratirdhṛtiḥ |
śaśinī candrakāntirjyotsnā śrīḥ prītivargadā ||

pūrṇā pūrṇāmṛtā kalpalatikā kalpadāhanā |
sukāntyā kalpahastā ca kalpakṣayakarī tanuḥ ||

kalpākhyā kalpabhavyā ca kalpavandhakavandhakā |
śucīmūkhī pretamukhī ulkāmukhī mahāmukhī ||

sūryā sūrya prabhā sūryasūryamaṇḍalasaṃsthitā |
sūryakāntiḥ * * * * sūryākhyā sūryabhāvanā ||

tapanī tāpinī dhūmrā marīcirjālinī ruciḥ |
sunandā bhogadā viśvā bodhinī dhāriṇī kṣamā ||

yugādyā yugahā yugyā yogyadā yogyavarddhinī |
vahnimaṇḍalamadhyasthā vahnimaṇḍalavāsinī ||

vahnimaṇḍalarūpā ca vahnimaṇḍalasaṃjñakā |
vahnipriyā vahnivargā vahnyāhārā suvartinī ||

vahnitejo vahnivāṇā vahnidā vahnināśinī |
vahnikriyā vahnibhujā kālā vahnau sthitā sadā ||

dhūmrārci rūṣmā jvalinī jvālinī visphuliṅginī |
suśrīḥ svarūpā kapilā havyakavyavahā tathā ||

nānātejasvinī devī paraṃ brahmakuṭumbinī |
jyotirbrahmamayī devī paraṃbrahmasvarūpiṇī ||

puruṣā'ngī puruṣī ca puruṣasya priyātanuḥ |
punnānnī puṇyamānyā ca puruṣāṅgavivarddhinī ||

(p. 75) ajanmā ca apāpā ca ananā au *(?)ḍattathā |
nakṣatraprāṇahartā ca nakṣatrālakṣavandakā ||

lakṣamānyā lakṣaharā lakṣā lakṣasvarūpiṇī |
purupāṅgī puruṇī ca puruṣasya kalā sadā ||

supuṣpā puṣpaka pāṇā puṣpahā puṣpavallabhā |
puṣpapriyā puṣpaharā puṣpavandhakavandakā ||

puṣpamānyā ca puṣpāṇikanāśinī |
nakṣatrāṇī sunakṣatrī nakṣatrārhā mahodayā ||

mahāmālā mahāmānyā mahatī mahatpūjakā |
mahārhā mānanīyā ca mahākāleśvarī mahā ||

mahāsyā vandanīyā ca mahālaṅghanivāsinī |
mahāśaṅkheśvarī mīnā matsyagandhā mahodarī ||

lambodarī ca lamboṣṭhī namranimnatanudarī |
bimboṣṭhalakṣanāsā ca lambā ghoṇā sulambakā ||

atilambā mahālambā sulambā lambavāsinī |
lambahā ca sulambī ca lambasthā lambapūjakā ||

vilambā ca mahālambā sulambā ca vṛhattanuḥ |
caṇḍaghaṇṭā mahāghaṇṭā ghaṇṭānādapriyā sadā ||

vādyapriyā vādyaratā surādyā vādyanāśinī |
ramā ramā ca rāmā ca ramaṇīyā subhāvinī ||

suramyā ramyadā rambhā rambhoru rāmavalābhā |
rāmapriyā rāmakarā rāmāṅgī ramaṇīratiḥ ||

ratipriyā ratimatī ratisevyā ratipriyā |
suratiḥ kuratiḥ śobhā viśobhā śobhanāśinī ||

suśobhā ca mahāśobhā atiśobhā subhāginī |
lobhanīyā mahālobhā sulobhā lobhavandakā ||

lobhāṅgī lobhavandhyā ca lobhahā lobhanāśakā |
lobhapriyā mahālobhā lobhanindakanindakā ||

lobhāṅgavāsinī gandhavigandhā gandhanāśinī |
gandhasaṅgī gandhapūjyā sugandhya premagandhakā ||

durgandhā pūtigandhā ca atigandhā sugandhikā |
mahāgandhā sugandhārhā gandhanāśakanāśinī ||

padmā padmāyatī premnā padmagandhā sugandhikā |
padmālayā padmakarā padmavāhakavāhanā ||

padmasthā padmavandhyā ca padmakrīḍā supadmikā |
padmāntakāpadmavahā padmapremapriyaṅkarī ||

padmanindakanindā ca padmasantoṣavāhanā |
raktotpaladharā devī raktotpalapriyā sadā ||

raktorpalasugandhā ca raktotpalanivāsinī |
raktotpalagṛhāpālā raktotpalamanoharā ||

raktautpalanetrā ca raktautpalarūpadhṛk |
nārī nārāyaṇīśānā nārāyaṇagṛhapriyā ||

nārāyaṇasya dehasthā nārāyaṇamanoramā |
nārāyaṇasya dehasthā nārāyaṇamanaḥsthitā ||

nārāyaṇāṅgasambhutā nārāyaṇapriyātanuḥ |
vaiṣṇavī viṣṇupūjyā ca vaiṣṇavāṃśanivāninī ||

viṣṇupūjakapūjyā ca vaiṣṇavāṃśasthitātanuḥ |
harapūjyā haraśreṣṭhā harasya vallabhā kṣamā ||

saṃhārī haradehasthā harapūjanatatparā |
haradehā samudbhūtā harāṅgavāsinī kuhūḥ ||

harapūjakapūjyā ca haravandanatatparā |
haradehasamudbhūtā harakrīḍā sadāgatiḥ ||

sugaṅgā saṅgarahitā asaṅgā saṅganāśinī |
(p. 75b) nirja *(?) vijanā durgā durgādehavivarddhinī ||

durgasthā durgarūpā ca durgadehanivāsinī |
vāyuktā * vāyukarā vāyupūjakapūjakā ||

vāyurūpadharā devī susumnāmārgagāminī |
dehasthā deharūpā ca dehadhyeyā sudehakā ||

nāḍīrūpā nāḍīsthānā nāḍinī nāḍikānanā |
iḍā ca piṅgalā caiva susumnāntaravāsinī ||

sadāśivapriyakarī mūlaprakṛtirūpadhṛk |
amṛteśī maheśāni śṛṅgārāṅganivāsinī ||

utpattisthitisaṃhartrī pralayāpadanāśinī |
mahāpralayayuktyā ca sṛṣṭisaṃhārakāriṇī ||

svadhā svāhā vyavahārā havyāhavyapriyaḥ sadā |
havyasthā havyabhakṣyā ca havyadehasamudbhavā ||

havyakrīḍanakā dhenuḥsvarūpā rūpasambhavā |
surabhī nandinī puṇyā yajñāṅgī yajñasambhavā ||

yajñasthā yajñadehā ca yonijā yonivāsinī |
ayonijā satī satyā sumatī kulaṭā tanuḥ ||

ahalyā gautamī cāsyā videhā dehanāśinī |
gāndhārī draupadī dūtī śivadūtī śivapriyā ||

tripureśī paurṇamāsī amāvāśyā caturdaśī |
pañcamī ca tathā ṣaṣṭhī navamī cāṣṭamī tathā ||

ekādaśī dvādaśī ca vārarūpā bhayapradā |
saṃkrāntyā māsarūpā ca ṛturūpā ca ṛtupriyā ||

paramātmā dvirūpā ca ghaṇṭikā daṇḍarūpadhṛk |
yāmarūpā mahākālī sandhyā sandhyāṅganāśinī ||

triyāmā yāmarūpā ca yamakanyā yamī sadā |
mātaṅgī kūlarūpā ca kūlīnā kulanāśinī ||

kulakāntā kṛṣākumbhā kumbhadehā vivarddhikā |
tvaritā kulavatāmbā adūrā arūṇā uṣā ||

nadīḥ sāgaragāḥ śānti śāntirūpā suśāntikā |
āśā tṛṣṇā kṣudhā kṣobhā kṣobharūpanivāsinī ||

nadī sāgaragā śānti śrutiḥ smṛtirdyutirmahī |
divārātriḥ pañcabhutadehāścaiva sudehakāḥ ||

taṇḍulā cchinnamastā ca nāgayajñopavītinī |
varṇinī ḍākinī śaktiḥ kurukullā sakulikā ||

pratyaṅgirā aparājitā ajitā jayanāśinī |
jayā ca vijayā caiva mahiṣāsuraghātinī ||

madhukaiṭabhahantrī ca caṇḍamuṇdavināśinī |
niśumbhaśumbhahananī raktabījakṣayaṅkarī ||

kāśī kālyanivāsī ca mathurā pārvatī parā |
aparṇā caṇḍikā devī mṛḍhanī ambikā kalā ||

śuklāḥ kṛṣṇā raktavarṇā śāradendukalākṛtī |
rūkmiṇī rādhikā caiva bhairavyāḥ parikīrtitāḥ ||

aṣṭādhikasahasrantu devyā nāmānukīrtināt |
mahāpātakayukto'pi mucyate nātra saṃśayaḥ ||

brahmahatyā surāpānaṃ steyaṃ gurvaṅganāgamaḥ |
mahāpātakakoṭiśca tathaiva copapātakaḥ ||

gālavoktena stotreṇa garvaṃ naśyati tatkṣaṇāt |
samyagvā ślokamekaṃ vā prapaṭhan vā smarannapi ||

paṭhedvā pāṭhayedvāpi sadyo mucyate vandhanāt |
rājadvāre bhaye durge śaṅkaṭe giridurgame ||

(p. 76) prāntare parvate vāpi lokānāṃ vā maheśvari |
vahnidurge bhayaprāpte siṃhavyāghrabhayākule ||

prapaṭhan vā smaranmartyaḥ sarvaśaṅkaṭanāśakaḥ |
aputro labhate putraṃ daridro dhanavān sudhīḥ ||

sarvaśāstraparo vipraḥ sarvayajñapalaṃ labhet |
agni-vāyu-jalastambhaṃ gatistambhaṃ vivasvataḥ ||

māraṇadveṣaṇañcaiva tathoccāṭaṃ maheśvari |
vaśīkaraṇamatraiva jāyate sarvasiddhayaḥ ||

prātaḥkāle śucirbhūtvā madhyāhne ca niśāmukhe |
paṭhedvā pāṭharedvāpi sarvakāmaphalaṃ labhet ||

striṇāṃ vāmakare dhāryaṃ puṃsāṃ dakṣakare tathā |
āditāmaṅgaladine gurau vāpi maheśvari ||

śanaiścare likhedvāpi sarvasiddhiphalaṃ labhet |
prāntare vā śmaśāne vā niśāyāmarddharātrake ||

śūnyāvāse gṛhe caiva likhedyatnena deśikaḥ |
saṃharāśau gurugate karkaṭasthe divākare ||

mīnarāśau guru *(?) te likhed yatnena sādhakaḥ |
rajaḥsvalā bhagaṃ dṛṣṭvā tatrastho vā likhet sadā ||

svayambhukusumaiḥ śukraiḥ sugandhigandhacandanaiḥ |
mṛganābhimṛgamadairvilikhed yatnapūrvakam ||

likhitvā ca paṭhitvā ca dhārayedyandramananyadhīḥ |
kumārīṃ pūjayitvā ca nāryaścaiva vibhūṣitāḥ ||

pūjayitvā svakusumairgandhacandanavastrakaiḥ |
sindūraraktakusumaiḥ pūjayedbhaktiyogataḥ ||

athavā pūjayed devāḥ kumaryā daśamāvadhi |
sarvābhīṣṭaphalaṃ tatra labheta tatkṣaṇādapi ||

nātrasiddhyādyāpekṣānti na ca mitrāridūṣaṇam |
na vittavyayavāhūlyaṃ japamātreṇa siddhidā ||

sarvadā sarvakāleṣu ṣaṭsahasrapraṇāmataḥ |
valiṃ dadyādvidhānena pratyahaṃ pūjayet śivā ||

svayambhukusumaiḥ śukrairvalidānaṃ divāni'sam |
pūjayet pārvatīṃ devīṃ bhairavavīṃ tripurānvitām ||

brāhmaṇān bhojayennityaṃ daśakaṃ dvādaśaṃ tathā |
hatarājyaṃ samāsādyaṃ tathā nā(?)sacatuṣṭhaye ||

dīrgharogāt pramucyeta pañcame kavirāḍa bhavet |
saptame khecaratvañca aṣṭame ca vṛhaspatiḥ ||

navame sarvasiddhiñca daśame lokapūjakaḥ |
ekādaśe rājavaśyo dvādaśe bhūpūrandaraḥ ||

vāramekaṃ paṭhed yastu prāpnoti pūjanaṃ phalam |
samyak vā ślokamekaṃ vā yaḥ paṭhet prayataḥ śuciḥ ||

sa pūjāphalamāpnoti bhairaveṇa ca bhāṣitam |
āyuṣmān prītiyoge ca brahmendre ca viśeṣataḥ ||

saubhāgyaśobhane vāpi siddhayoge maheśvarī |
pañcamyāṃ vā tathā ṣaṣṭhī yatra kutrāpi tiṣṭhati ||

tatra śaṅkā na vidyeta na ca nāryādiduṣaṇam |
kimatra vahūnā devī sarvābhīṣṭapahlaṃ labhet ||


iti śrīviśvasāratantre śrītripurabhairavīsahasranāmastotraṃ samāptam ||


(p. 76b) atha vakṣye maheśāni vidyāṃ mahiṣamardinīm |
putrārthī labhate putraṃ rājyārthī rājyamāpnuyāt ||

kāmānavāpnuyāt kāmī sarvasiddhiphalaṃ labhet |
mahiṣagavaṣameṣaiḥ kukuṭairgandhadūpaiḥ śavapaśupuṣpairdugdhadīpaiśca 
vilvaiḥ |

śākaiḥ kākaiśca 
pecairmadanaraṇavinācoṣmairguñjairguñjāriṇībhirmadhumadamadirāsodare 
raudrapuṣpairlavaṅgavakulākoṭaidhūstairvarvaranāśanaiḥ |

aśokapāṭalaiḥ kundairnaraḥ kuruvakaistathā |
jalajaiḥ sthalajaiḥ padmaistrimadhvāktairviśeṣataḥ ||

āmiṣairurumālauśca ocraiḥ kuruvakaistathā |
śalvakairvānarairaśvairmuganābhimṛgaistathā ||

śūkarairaktapuṣpaiśca raktaśākaiśca pāyasaiḥ |
navanātairguḍaiścaiva tathā guḍavikārajaiḥ ||

pratyahaṃ homayed devīṃ kumārīṃ pūjayet sadā |
kumārīṃ toṣayennityaṃ tena sarvaṃ bhavet sadā ||

śivāvaliṃ sadā dadyāt gomāṃsaṃ gopaśustathā |
pratyahaṃ pūjayed devīṃ gomāṃse naṣṭāsakthakaiḥ ||

gandhairdraṣṭaistathā sikthaiḥ śmaśāne prāntare sadā |
śavopari citāstho vā citāyāṃ vāruṇīmukhe ||

pūjayet satataṃ devīṃ vidyāṃ mahiṣamardinīm |
śavopari citāstho vā śayyāstho maithume'pi vā ||

aśucau vā śucau vāpi yathāsthāne ca deśikaḥ |
pūrvavannyāsayogena yajed vidyāmananyadhīḥ ||

svayambhukusumairdevīṃ pūjayedbhaktiyogataḥ |
yantraṃ kṛtvā viśeṣeṇa tatra tāṃ pūjayet śivām ||

haviṣābhugajapedvidyāṃ bhaktyā ca sādhakottamaḥ |
jalavāyvagnisūryendustambhaśca nātra saṃśayaḥ ||

vādino niṣprabhā yānti dṛṣṭvā sādhakasattamam |
vipūṇāṃ māraṇañcaiva saptāhājjāyate'cirāt ||

rogāni nāśamāyānti pakṣavāsarake priye |
vahūnā kimihoktena sarvābhīṣṭaphalaṃ labhet ||

athocyate mantroddhāraṃ śṛṇuṣva kamalānane |
sparśeṣu yadviṃśatipūrvaṃ tadā hi deveśi vadedvidhijñaḥ ||

mahiṣamardinīpadamuddhṛtya tatparaṃ svāhāpadaṃ tatra niyojayet pare |
aṣṭākṣarī samākhyāta vidyā mahiṣamardinī ||

praṇavādyāṃ japed vidyāṃ mahāmahiṣamardinīm |
praṇavādyāṃ japed vidyāṃ kāmādyāṃ vā japet sadā ||

māyādyāṃ kūrcabījādyāṃ * * * * * vā japet sadā |
vadhubījādikāṃ vāpi kavacādyāṃ japet sadā ||

vinā bījairmahāvidyā nirbījā parikīrtitā |
sarvatra sarvakāleṣu kāmādyāṃ prajepet sudhīḥ ||

sa kāmaḥ kāmabījādyāṃ japenmahiṣamardinīm |
vāgbhavādyāṃ japet tāntu devī vākyaviśuddhaye ||

daśākṣarī sadā japyā stutyā sevyā daśākṣarī |
daśākṣarī samo nāsti vidyā tribhuvanapriye ||

puṭitaṃ bījayugme tu yugme yugmakadeśake |
praṇavañca tathā māyā bhaved vidyā punardaśa ||

evaṃ vahūvidhā vidyā tantre tante nirūpitā |
(p. 77) ataḥ paraṃ mahāvidyā trailokyo'pi ca durlabhā ||

naṣṭe sṛṣṭau mahādevī naṣṭe sthāvararajaṅgame |
ekībhūte ca brahmāṇḍe purā mahiṣapīḍite ||

sundaryā dehasambhūtā vidyā mahiṣamardinī |
dānavānāṃ vināśāya nāgānāñca maheśvarī ||

vināśāya samudbhūtā ye cāpi duṣṭabuddhayaḥ |
rakṣitā sarvasatvānāṃ nāmnā mahiṣamardinī ||

asyā dhyānaṃ maheśāni kathyate śṛṇu pārvati |
tribhaṅgasthānasaṃsthānāṃ mahiṣāsuramardinīm ||

jaṭājūṭasamāyuktā marddhendukṛtaśekharām |
nīlameghaprabhāṃ śyāmāṃ maṇikuṇḍalamaṇḍitām ||

trinetrāṣṭabhujāṃ devīṃ vajraśaṅkhakarāmbujām |
kṛpāṇakheṭakaṃ vāṇaṃ śūlapāśāṅkuśaṃ tathā ||

dhanuḥ śarāṃśca dadhatīṃ siṃhaskandhaniseduṣīm |
kiñcidūrddhaṃ tathā vāmamaṅguṣṭhaṃ mahiṣopari ||

arddhaniṣkrāntaṃ taṃ dehaṃ śūlena nihataṃ tathā |
karpūraśakalonmiśratāmbūlacarcitānanām ||

nānālaṅkārasaṃyuktāṃ nāgayajñopavītinām |
nāgahāraratopetāṃ mahāśaktiparākramām ||

kadalīlalitastambhayugmayugmasuśobhanām |
evaṃ dhyātvā yajed devīṃ nāmnā mahiṣamardinīm ||

mantranyāsaṃ tataḥ kuryādvidhinānena deśikaḥ |
mahiṣahiṃsike hūṃ hṛdayaṃ parikīrtitam ||

mahiṣaśatrorhūṃ phaṭ śirasi parikīrtitam |
mahiṣahiṃsāya dvandvaṃ śikhāyāṃ vinyaset punaḥ ||

hāṃ mahiṣahanayugmañca kīrtitaṃ kavacaṃ netrayugmamudāhṛtam |
mahiṣaṃ chedayadvandvaṃ mahiṣañca vadadvayam ||

māraya dvitayaṃ coktvā kuṭṭayadvitayaṃ punaḥ |
hūṃ phaṭ śabdaṃ samucārya sarvāṅgaṃ vinyaset punaḥ ||

evaṃ vinyasya vidhinā kuryādāsanamantrakam |
praṇavaṃ kavacadvandvaṃ māyālajjādvayaṃ punaḥ ||

vajranakhadaṃṣṭrāyudhaṃ ṅentaṃ siṃhāsanaṃ tathā |
kavacāstrasamāyuktaṃ hṛdayānte samarpayet ||

asyaktosanamanto'yaṃ kathitaṃ padmayoninā |
validānamidaṃ mantraṃ śṛṇuṣva kamalānane ||

ehi ehi padadvandvaṃ gṛhna gṛhna padadvayam |
madīmnañca valiṃ devi lulāpakapadadvayam ||

sādhakadvitayaṃ brūyāt khādayadvitayaṃ punaḥ |
sarvasiddhipadaṃ dehi tataḥ svāhā padaṃ vadet ||

balidānamidaṃ mantraṃ marddhinyāḥ parikīrtitam ||

atha yantraṃ pravakṣyāmi sarvasampat pradaṃ śubham |
trikoṇaṃ vinyaset pūrvaṃ navakoṇaṃ tataḥ param ||

rajaḥ sattvatamo rekhā yonimaṇḍalamaṇḍitam |
aṣṭapatraṃ mahāpadmaṃ sakiñjalkasamanvitam ||

mṛṇālaṅkularekhā ca bhūdharaṃ śūlasaṃyutam |
arddhacandraṃ dhanuḥ sthānaṃ śarañca vidhinā kṣipet ||

nānāstrasaṃyutaṃ yantraṃ kuryācca vidhināmunā |

atha pūjāṅgatā devyaḥ kathyante śṛṇu pārvati |
durgā āryā prabhā caiva kaṇakakhyā ca kṛttikā ||

abhayā ca imāḥ proktāḥ ṣaṭkoṇe pūjayet kramāt |
(p. 77b) sarvā śyāmā asikarā madvibhramavihvalā ||

aṣṭapatre imāḥ pūjyāḥ śṛṇu devi harapriye |
prabhā māyā jayā sukṣmā viśuddhā nandinī tathā ||

suprabhā vijñeyā jñeyā pūjayedvidhināmunā |
praṇavaṃ pūrvamuccārya jātavedase vadet punaḥ ||

śūlavāmapadaṃ brūyāt somamarātī tato vadet |
nidahātipadaṃ brūyāt vedaṃ sanapadaṃ punaḥ ||

pavisadatu padaṃ brūyāt durgāni ca padaṃ punaḥ |
viśvānāveva sindhuñca duritātyagnistataḥ param ||

veṣṭayed bhūpure yantraṃ mantreṇānena deśikaḥ |
candralakṣaṃ japenmantraṃ puraścaraṇakarmaṇi ||

pratyahaṃ validānena pūjayenmarddhinīṃ śivām |
sa bhavet sampadāmādi sākṣānmahiṣamardinīm ||

atha vakṣye maheśāni kavacaṃ sarvakāmadam |
yasyāḥ prasādamātreṇa bhavet sākṣāt sadāśivaḥ ||

oṅkāraṃ pūrvamuccārya mantrī mantrasya siddhaye |
prapaṭhet kavacaṃ nityaṃ mantravarṇasya siddhaye ||

oṃ mahiṣamardinyāḥ kayacasya bhagavān mahā ṛṣiranuṣṭupachandaḥ 
ādyāśaktirbhagavatī śrīmahiṣamardinī devatā caturvargasiddhaye viniyogaḥ |

klīṃ pātu mastake devi kāminī kāmadāyinī |
makāre pātu māṃ devī mardinī suranāyikā ||

ikāre pātu māṃ devī sāvitrī kālanāśinī |
nikāre pātu māṃ devī hṛdaye vāhupārśvayoḥ ||

nābhau liṅge gude kaṇṭhe karṇayoḥ prauṣṭhayostathā |
śikhāyāṃ kavace pādayuge jaṅghāyuge tathā ||

sarvāṅge pātu māṃ svāhā sarvaśaktisamanvitā |
kāmādyā pātu māṃ svāhā sarvāṅge mardinī śivaḥ ||

daśākṣarī mahāvidyā sarvāṅge pātu mardinī |
mardinī pātu satataṃ mardinī rakṣayet sadā ||

rājasthāne tathā durge naukāyāṃ vahnimadhyataḥ |
mardinī pātu satataṃ mardinī rakṣayet sadā ||

durgā pātu mahādevī āryā pātu sadā mama |
prabhā pātu maheśāni kanakā sarvadāvatu ||

kṛttikā pātu satataṃ siddhāḥ pāntu sadā mama |
prabhā pātu mahāmāyā māyā pātu sadā mama ||

jvarā pātu sadā sukṣmā viśuddhā pātu sarvadā |
nandinī pātu satataṃ suprabhā sarvadāvatu ||

vijayā pātu sarvatra devyāṅge nava śaktayaḥ |
śaktayaḥ pāntu satataṃ mudrāḥ pāntu sadā mama ||

yoginaḥ pāntu satataṃ khecaryaḥ pāntu sarvadā |
ḍākinyaḥ pāntu satataṃ siddhaḥ pāntu sadā mama ||

sarvatra sarvadā pātu devī mahiṣamardinī |
iti te kathitaṃ divyaṃ kavacaṃ sudurlabham ||

yatra tatra na vaktavyaṃ gopitavyaṃ prayatnataḥ |
gopitaṃ sarvaśāstreṣu viśvasāre prakāśitam ||

sarvatra sulabhā vidyā kavacaṃ durlabhaṃ mahat |
śaṭhāya bhaktihīnāya nindakāya maheśvari ||

unāṅge ātariktāṅge krūre mithyābhibhāṣaṇe |
(p. 78) na stavyaṃ darśayed divyaṃ kavacaṃ sarvakāmadam ||

yatra tatra na vaktavyaṃ śaṅkareṇa ca bhāṣitam |
dattvā tebhyo maheśāni naśyanti siddhayaḥ kramāt ||

mantrāḥ parāṅmukhā yānti śāpaṃ dattvā sudāruṇam |
aśubhañca bhavet tasya tasmād yatnena gopayet ||

gorocanā kuṅkumena bhurjapatre maheśvari |
likhitvā śubhayogena brahmentre vai dhṛto yathā ||

āyuṣmān siddhiyoge vā vavavālavakaulave |
vaṇije śravaṇāyāñca revatyāṃ vā punarvasau ||

ūtarā eṣayogeṣu tathā pūrvatrayeṣu ca |
aśvinyāṃ vā ca rohiṇyāṃ tṛtīyā navamī tithau ||

aṣṭamyāṃ vā caturdaśyāṃ ṣaṣṭhyāṃ vā pañcamī tithau |
durgāṃ vā paurṇamāsyāṃ vā niśāyāṃ prāntare tathā ||

ekaliṅge śmaśāne ca śūnyāvāse tathālaye |
guruṇā vaiṣṇavairvāpi svayambhukusumaistathā ||

śukrairvā raktakusumaiścandanairaktasaṃyutaiḥ |
śavāṅgāre citāvastre likhitvā yo gharet punaḥ ||

tasya sarvāstasiddhiḥ syāt śaṅkareṇa ca bhāṣitam |
kumārīṃ pūjayitvā tu devīsuktaṃ nivedya ca ||

paṭhitvā bhojayed viprān dhanadārān vedapāragān |
ākheṭakamupākhyānaṃ kuryāccaiva dinatrayam ||

tadā bhavenamahārakṣāṃ kavacaṃ sarvakāmadam |
nādhayo vyādhayastasya duḥkhaśokabhayaṃ kvacit ||

vādī muko bhaved dṛṣṭvā rājā ca sevakāyate |
māsamekaṃ paṭhedghastu pratyahaṃ niyataṃ śuciḥ ||

divā bhaveddhāviṣyāśī rātrau śaktiparāyaṇaḥ |
ṣaṭsahasrapramāṇena pratyahaṃ prajapet sadā ||

ṣaṇmāsairvā tribhirmāsaiḥ khecaro bhavati dhruvam |
aputro labhate putramadhanīdhanavān bhavet ||

arogī valavāṃścaiva rājāno dosatāmiyāt |
rajasvalā bhage nityaṃ japedvidyāṃ vidhānataḥ ||

evaṃ yah kurute dhīmān sa eva śrīsadāśivaḥ |

iti śrīviśvasāratantre mahiṣamardinī kavacaṃ samāptam ||

śrī īśvara uvāca ||

atha vakṣye maheśāni devyā nāma sahasrakam |
yasya vijñānamātreṇa bhavet sākṣāt sadāśivaḥ ||

asyāḥ 'srīmahiṣamardinyāḥ sahasranāmastotrasya bhagavān śrīsadāśiva 
ṛṣiranuṣṭupachandāadyā śaktirbhagavatīmahiṣamardinī devatā svāhā śaktiḥ 
kāmabījaṃ caturvargaphalaprāptaye viniyogaḥ |

oṃ kīrtiḥ kāntiḥ stuṣṭiḥ puṣṭīdhṛtiḥ śāntiḥ kriyā dayā |
vedhā saharṣā dhātrī ca lajjā lakṣmī sarasvatī ||

prītiratike śavākhyā tathā nārāyaṇīti ca |
mādhavaścaiva govindo viṣṇuśca madhusundaḥ ||

trivikramo vāmanaśca śrīdharaḥ kamalāsanaḥ |
hṛṣīkeśaḥ padmanābho dāmodarastataḥ param ||

vāsudevaḥ saṅkarṣaṇaḥ pradyumnaścāniruddhakaḥ |
nivṛttiḥ saṃpratiṣṭhā ca vidyā śāntiśca indirā ||

vāpikā recikā caiva mocikā ca tataḥ parā |
sūkṣmā sūkṣmatarā caiva mṛḍāṇī yāminī tathā ||

vyāpinī vyomarūpā ca śrīkaṇṭhānastamūrtikā |
atisūkṣmā atimūrtiramavā amareśvarī ||

arvī śobhā vibhṛtiśca tithiśasthānako haraḥ |
vāṭaśo bhautikaḥ sadyojātaścānugraheśvaraḥ ||

akrūraśca mahāsena ṛddhiḥ sṛṣṭiḥ samunnatiḥ |
smṛtirmedhā tathā kāntirlakṣmīrdyutiḥ sthirā tithiḥ ||

gatirjarāyujā caiva pālinī śāntirīśvarī |
ratiśca kāmikā caiva vasudhā hrādinī punaḥ ||

pratidīrghā ca tīkṣnā ca raudrī caivā bhayā punaḥ |
nidrā tantrī kṣudhā krodhī kriyotkārī tathā parā ||

mṛtyuścaiva tathā sītā śvetā caivāruṇāsitā |
anantā ca tathā krodhī caṇ.eśa pañcamantrakaḥ ||

śivo rudraśca kūrmaśca netrāsuravitānanā |
ajeśaḥ sarvasomeśaḥ tathā'nguli * dāravau ||

ardhānārīśvaraḥ kāmī umākāntaḥ sureśvarī |
āṣ.āḍhī kuntikā caiva gaṇaścaṇḍaḥ parāparā ||

heruṇḍaśca mahākālaḥ kālīśaśca tataḥ param |
bhujaṅgakaḥ pinākīśaḥ khaḍgīśaḥ kuśa eva ca ||

akṣobhaśca atamaśca śrīmīno nandinastathā |
śivasamvartakaḥ pūrṇā devī ca virajā tathā ||

śālmalī caiva lolākṣī vartulākṣī tataḥ parā |
dīrghaghoṇā sughoṇā ca tathā dīrghamukhī punaḥ ||

śucimukhī vidyāmukhī kālī caiva sarasvatī |
sarvasiddhistathā gaurī trailokyavāsinī śivā ||

trailokyavidyā mantrāśca mantraśaktiparātmikā |
ātmaśaktirlatā mātā lambodarī tataḥ parā ||

drāviṇī nagarī caiva khecarī mañjarī tathā |
rūpiṇī viriṇī caiva kākoryāpi ca pūtanā ||

bhadrakālī yoginī ca śaṅkhinī vajriṇī tathā |
kālarātriḥ kujinī ca kapālāpi ca vajrayā ||

jayā ca vijayā caiva sumukhī īśvarī tathā |
revatī mādhavī caiva ghāyasī ca vidāriṇī ||

sahajā caiva lakṣmī ca vyāpinī ca jayā tathā |
durgā prabhā tathā satyā vāṇī caṇḍā vilāsinī ||

vijayā vijayā viśvā vinandā sunandā smṛtiḥ |
ṛddhiḥ samṛddhiḥ śuddhiśca bhaktirbuddhirmatiḥ kṣamā ||

vāmā ca kledinī klinnā vasudhā vasudāparā |
parāyaṇā ca sūkṣmā ca jayā sandhyā prabhā niśā ||

amoghā vidyutā caiva sarvaśāstramayī tathā |
cakrī gadī tathā śāṅgī khaḍgī śaṅghī halī punaḥ ||

muṣalī ca tathā śulī pāśī ca aṅkuśī punaḥ |
mukundo nandajo nandī naro narakajiddhariḥ ||

stuṣṇaḥ sadāḥ sāścataśca śauri śuro janārdanaḥ |
bhudharo viśvamurtiśca vaikuṇṭhaḥ puruṣaḥ śivaḥ ||

valī valānujo vālau vṛṣaghnaśca vṛṣīvalaḥ |
haṃso varāho vimalo nṛsiṃhaśca tataḥ paraḥ ||

sarvaśāstramayī devī sarvamantramayī śivā |
sarvavarṇamayī stutyā nityānandasvarūpiṇī ||

varṇarūpā cidānandā sarvajñānamayī tathā |
mahāvidyā mahāmantrā mahābhutirmatiḥ kriyā ||

sthulā sūkṣmā mahāsūkṣmā anurūpā vṛhattanuḥ |
jyotirbrahmamayī devī śabdabrahmamayī śivā ||

brāhmī māheśvarī caiva kaumāri vaiṣṇavī tathā |
vārāhyanantā rudrāṇī cāmuṇḍā saptamī tathā ||

mahālakṣmī ca aṇimā laghimā ca tataḥ parā |
vasitvā caiva gāyatrī tathā kāmāvasāyitā ||

vimalotkarṣiṇī jñānā kriyā satyā mahodayā |
prabhavī satyānugrahā ca navamī saha pūjakā ||

mahākulī kulīnākhyā śuddhanārī śivapriyā |
medhā prajñā prabhā satyā vidyādhīrdhṛtibuddhidā ||

viśveśvarī satī sādhvī dakṣakanyāditiḥ smṛtiḥ |
śrutiḥ smṛtirmahāvidyā guhyavidyā purātanī ||

vyāpinī śālinī jñeyā pāvanī kledinī tathā |
dhāriṇī mālinī caiva haṃsinī śastriṇīśvarī ||

śubhrā vilolā lolā ca lalanā ca nitambinī |
śūlapāśadharā hastā suhastā ca trilocanā ||

viralā bharaṇā jñeyā sarvajñānamayī dayā |
kālātmā varga ja (?) nananīdharā vedhamayī valā ||

kriyāvatī varṇamayī māyā caiva kalāvatī |
vedhamayī vimānā ca bhavāśaktisvarūpiṇī ||

prapañcarūpā premā ca jagaddhātrī jaya jatiḥ |
ambikā vāgbhavī durgā dhīsvarūpā mahāmatiḥ ||

karālī vikarālī ca uṣa uṣā sarasvatī |
śrīdurgāśā tathā śraddhā medhā kāntirmatiḥ sukhī ||

āryā kheṭakarūpā ca vidyā hrīḥ puṣṭayā smṛtāḥ |
prajñāsinī ca vāṇī ca kuhūḥ kapaṭarūpiṇī ||

rudravīryā mahāvīryā prabhā nandā kṣudhā kṛṣā |
poṣaṇī udbhida satyā sabhā śubhakarī sahā ||

kālarātrirmahārātrirbhadrakālī kapālinī |
vikṛtiḥ kuntimūrtinyaḥ sendukhaṇḍā śikhaṇḍinī ||

niśumbhaśumbhamathinī mahiṣāsuraghātinī |
indrāṇī ca tathā rudrā śaṅkarārddha śarīriṇī ||

nārī nārāyaṇī caiva triśūnyāpi śālinī |
ahlādinī ambikā ca dvātriṃśanmūrtirūpiṇī ||

cakrahastā piśācī ca rākṣasī yoginī jarā |
vṛddhamātā vṛddhatallā cārubhuṣaṇabhūṣaṇā ||

śitāṅgī śuklavarṇā ca raktāṅgī raktabhūṣaṇā |
piṅgalākṣī viśālākṣī samṛddhirvṛddhireva ca ||

śraddhā svāhā tathā bhikṣā māyāsaṃjñā vasundharā |
trilokadhātrī gāyatrī sāvitrī tridaśeśvarī ||

svarūpā vahūrūpā ca skandhamātā'cyutapriyā |
vimalā ca malā caiva aruṇī dāruṇī tathā ||

prakṛtirvikṛtiḥ sutipuṣṭiśca sthitisaṃhṛtiḥ |
sandhyā mātā satī haṃsī mārgakārī jināparā ||

devamātā bhagavatī devakī kamalālayā |
trimukhī pañcamukhyāśca surāsuravimardinī ||

lamboṣṭhī cārddhakeśī ca vahūśīrṣā vṛkodarī |
rādhāruccārgayāpatya kulirekhā gaṇātmikā ||

(p. 79b) gagaṇā gāṇarekha ca pavanavegā svadhā tathā |
bhuvanapālā gaṇakrīḍā madanā madanāturā ||

anaṅgānaṅgamadanā mekhalānaṅgarūpiṇī |
anaṅgākusumā vilvarūpiṇī cābhayaṅkarī ||

bhakṣobhyā satyavādī ca vahurūpā śuciḥ smṛtiḥ |
varadākhyā ca vāgīśā cāparāṇadharā śivā ||

jvalajjihvā mahājihvā sarvajihvā mahāprabhā |
dhāriṇī mālinī caiva daṃsṭriṇī ūrddhakeśinī ||

rasajñā rasikā ramyā murā(?)rī rasadā ratiḥ |
siṃhikā pūjakā kṛtvā srvakṛtvā vināśinī ||

vāgvādinī vadanyā ca taruṇī karuṇālayā |
śubhrakāntiḥ sukāntiśca sarvakāntisamanvitā ||

vibhūrunnatiḥ kāntiśca sṛṣṭiḥ kīrtiḥ samunnatiḥ |
vyuṣṭirūtkṛṣṭi ṛddhiśca lakṣmīḥ sarvasamṛddhidā ||

śrīḥ sarvaśubhadā cetā cintanīyā haripriyā |
brahāṇī caiva rudrāṇī rudrāvīryasadāgatiḥ ||

bhuvaneśvarī mahāvidyā sarvavidyādānuttamā |
jayākhyā vijayā jñeyā ajitākhyā parājitā ||

nityā vilāsinī dogdhrī sughoṇā vanamālinī |
gaṇāmbā gagaṇāmbā ca śāntyatītāmbikāmanuḥ ||

vāgbhavī śambhuvanitā ramābījātrayānvitā |
tvaritā navadurgā ca hṛllekhā gagaṇā sadā ||

raktā karālā lolā ca ghargharī ghūrṇanāśinī |
kṛcchayā ca ghṛṇācāndāḥ sugandhā gandhanākulī ||

kuṇḍalī ca kurūpā ca vidyudagnisamaprabhā |
ṣaṭcakrabhedanakarī paramāmṛtarañjitā ||

ḍākinī rākinī citvā vākinī lākinī tathā |
kākinī śākinī caiva hākinī cakradevatā ||

sahasradalapadmāntaścandramaṇḍalavāsinī |
amṛtā mānadā pūṣa tuṣṭiḥ puṣṭīratirdhṛtiḥ ||

śaśinī candrikā kāntirjyotsnā śrī prītiraṅgadā |
pūrṇā pūrṇāmṛtā kāmadāyinyaḥ sūryamaṇḍalā ||

tapanī tāpinī dhumrā marīcirjvālinī ruciḥ |
suṣumnā bhogadā viśvā dhāriṇī bodhinī kṣamā ||

sūryamaṇḍalasaṃsthātrī sūryamaṇḍalasambhavā |
vahnimaṇḍalamadhyasthā vahnimaṇḍalavāsinī ||

dhūmrārciruṣmā jvalinī jvālinī visphuliṅginī |
suśrīḥ surupā kapilā havyakavyavahā tathā ||

hū/kārī khecarī caṇḍā chedinī kṣepiṇī kalā |
kṣemakārī viśālākṣī vikaṭākṣā mṛgākṣikā ||

kṛdaṅgā mṛganetrā ca dīrghanetrā manobhavā |
nānātantrimayī tantrā nānāśastramayī śaśī ||

trikaṇṭakī vṛṣāṅgī ca sarvaśatruvināśinī |
sarvābharaṇasampannā sarvālaṅkāradhāriṇī ||

kāminī sundarī kāmā sakāmākāmadāyinī | 
śucīmukhī kālamukhī ekākṣā vikaṭānanā ||

kekarākṣī vipannā ca viśeṣā vimalā kalā |
anekavidharūpā ca vahūrūpā virūpakā ||

ratī'svarī ratiprītirviprītiḥ prītimañjarī |
carmatiḥ sumatiḥ kālaḥ vituṣṭistusṭireva ca ||

vīṇā veṇurmṛdaṅgā ca śrīsallokeśvarī mayī |
(p. 80) paramaiśvaryarūpā ca virūpākaraṇī tathā ||

sarvānandasvarūpā ca sarvāhlādanakāriṇī |
trikūṭā pañcakuṭā ca sarvakūṭasvarīriṇī ||

ṣoḍaśī pañcamaḥ pañcadaśī saptadaśī punaḥ |
aṣṭādaśī śaśadharī candrī candrapriyā tathā ||

nityā nirañjanā klinā kledinī madanāvatī |
madadravyā drāvinī ca nīlotpaladalaprabhā ||

hṛllekhā kledinī klinnā sarvakṣobhavināśinī |
rāgī rāgavatī retā madanā madanāvatī ||

mekhalā drāviṇī satyā smaraṇā vismṛtā tathā |
lakṣmīrhemaprabhā tanvī padmākṣī padmalocanā ||

dīrghajaṅghā sujaṅghā ca mahājaṅghā mahātanuḥ |
nīlameghaprabhā śyāmā kṛṣṇavarṇā svarūpiṇī ||

bījarūpā jīvarūpā sarvajīveṣu saṃsthitā |
sarvatattvamayī devī kulamudbhāvabhāvinī ||

sarvapīṭhamayī devī sarvadhātvantarā kalā |
arddhapuṇḍrā mahāmāyā devī padmāvatī śivā ||

navadurgā ca durgā ca durgāsuravināśinī |
svapnāvatī viśālākṣī citralekhā ca śāṅkarī ||

lopāmudrā mānanīyā madanāmadanārtinā |
prabhā māyā jayā durgā viśuddhā nandinī tathā ||

suprabhā vijayā viśvā vinadā sunadā tvarā |
supratiṣṭhā pratiṣṭhā ca rasalābhasvarūpiṇī ||

āryā bhūryā ca mahiṣī mardinī mahiṣānvitā |
kalavyākhyā kānanī ca kṛttikā kālanāśinī ||

yoginī yogamātā ca yogayuktā yugāvatī |
āyātirniyatiḥ stutyā stavanīyā manoramā ||

śūlahastā ca hastā ca carmacāpadharā tathā |
saudāminī sudyamā ca sarvaratnamayī tathā ||

āryā durgā ca bhadrākhyā kālikā ca kalā tathā |
bhadrakālī kapālī ca kṣemākhyā kṣemavandhakā ||

vedagarbhā mahāgarbhā śugarbhāṅgī sulocanā |
kālapāvakavandhyā ca kālapāvakasannibhā ||

vibhīṣaṇā bhīṣaṇā ca subhīmā atibhīṣaṇā |
atiprītiparākhyā ca uttarā uttarapriyā ||

namottarā divārātriramṛteśī punarvasuḥ |
yogeśī viśvayogeśī viśvamātā dhanapradā ||

mahāvalā valākhyā ca valadā valadāyinī |
vālikā taruṇī vṛddhā kaiśorī yuvatī sadā ||

drāviṇī kṣibhiṇī kṣobhā kṣamā kṣobhā kṣamā kṣayā |
ākarṣiṇī mohinī ca sammohinī sadāgatiḥ ||

subhagā ca bhagākhyā ca bhagasarpiṇyanantarā |
bhagamālī bhagāṅgī ca bhagamālāvibhūṣaṇā ||

liṅginī liṅgamālā ca anaṅgānaṅgapūjitā |
bhagamānyā bhagāṅgī ca bhagaprītā bhagātmikā ||

udādtānusahasrākṣā udyadādi * (?)saṅkulā |
icchāśaktirjñānaśaktiḥ kriyāśāktaḥ kriyādayā ||

vividhā vividhā vedhā vedhā mantramayī vidhuḥ |
icchājñānā kriyāśaktiḥ kāminī kāmadā kuhūḥ ||

ratīratipriyā nandā navamī ca manonmanī |
unmādā madanapremnā madāmadavilālitā ||

matsyā satyaprirāmāṃsā mahāmāṃsasadāśitā |
(p. 80b) madyaśīlā mahāpremnā māṃsāśī māṃsabhakṣaṇā ||

sadāśivapriyā icchā sarva * (?) tuṣu saṃsthitā |
kumārāṅgī kumārī ca sukumārī vilambinī ||

mahotsūkṣmā karālāsyā ṣaḍaṅgayuvatī satī |
ākarṣiṇī drāviṇī ca khecarī mañjarī śubhā ||

mātaṅgī munipūjyā ca mataṅgabhavane sthitā |
drāviṇī śoṣaṇī puṣṭā ākarṣiṇī vidhāyinī ||

raudrī praśāntiḥ śuddhākhyā kriyākāntā śubhodayā |
mohinī pramathā caṇḍā bhāvinī bhavamocanī ||

vidyullatā valākākhyā sundarānandaśobhanā |
mandabuddhirmahābuddhiścicchaktiḥ śāntirūpiṇī ||

śyāmā gāyatrī śyāmāṅgī śyāmā caiva virodhikā |
varṇinī vadanā vandhyā sarvavādāparāyaṇā ||

tībrākhyā jvalinī nandā bhogadā kāmadāyinī |
ugrā ugraprabhā tejovatī satyānanākṛtiḥ ||

bālikā bālarūpā ca sarvasatvavibhūṣaṇā |
candriṇī candrakāntiśca dhanadā dhanadāyinī ||

rañjanā mañjanā vindī sarvaśāntiḥ śubhapradā |
subhikṣakaraṇī kṣemyā sukṣemyā kṣemavalābhā ||

svayambhukusumā prīta svayambhupuṣpapūjakā |
svayambhupuṣpayaddhāsā sayambhukusumākula ||

suṣumna ca yogavatī gāndhārī naravallabhā |
liṅgamālā liṅgagītirbhagamālāvibhūṣaṇā ||

bhagaliṅgā mṛtā devī bhagaliṅgā śubhātmikā |
bhagaliṅgāmṛtā prītā suliṅgā bhagarūpiṇī ||

bhaginī bhagamālā ca bhagasthā bhagadā śubhā |
śukrālayā śukrarūpā mahāśukrātiśukriṇī ||

atiśukrā śukrasevyā śivadehā samudbhavā |
mahāvyāhṛtirūpā ca svadhā svāhā sudhā dhṛtiḥ ||

havyakavyavarā prītiryajuḥkartrī yajuḥpriyā |
ṛksāmātharvanilayā sarvavedeṣu pūjitā ||

vedavandhyā vedamātā vedāṅgī vedapūjakā |
vedavidyābhivādā ca niṣkalaṅkā śubhaṅkarī ||

kṣemadā kuṅkumāṅgī ca suraktādaśanacchadā |
raktamālyā ca raktāṅgī raktacandanarūpadhṛk ||

muktārañjitanāsā ca sudatī yugadanturā |
suratiśca sugambhīrā sarvabhāvasamanvitā ||

muṇḍamālādharā devī pratyālīḍhapade sthitā |
vi'svamānyā jaganmānyā jayitrī jayinī jayī ||

sundarī bhairavī viśvā bhairavī purabhairavī |
kāminī pururūpā ca lākinī putrarūpiṇī ||

rākiṇī putrarūpā ca śākinī putrarūpiṇī |
ajā ca ṛatajā gojā adrijā parvatātmajā ||

vāsaṇī vandhyarūpā ca guhyakālī mahāprabhā |
suprabhā virajā satyā sadā satyavatī sadā ||

gāndhārī narakākhyā ca narakāntā narākṛtiḥ |
rukmiṇī satyabhāmā ca rādhikā kumudā kṛṣā ||

kumudā'ngī kaumadī ca padmanetrā priyambadā |
pūjakā pūjakaprītā ṭiviṭnvā suṭīvikā ||

khaḍginī kuśalī kāntā ekadantā ganājanā |
kapaṭa kupaṭā kṛṣṇā sarvaparvatavāsinī ||

vindhasthāvāmanā vindhyā vindhaparvatasaṃśrayā |
urvaśī kālikā kaikā viśvarūpā vasundharā ||

(p. 81) vibhīṣanetibhīṣaṇā caṇḍī vilāsinī |
vetravatī viṣaṇṇā ca vimalā mānadāyinī ||

jaganmānyā jagaddhātā jagatī jagataḥ kṣamā |
ajeyā vihvalā viśvārūpiṇī viśvamānitā ||

acetanā citāntasthā sucetā madanāvatī |
haṃsamukhī sunetrā ca trinetrā ca vilocanā ||

kurukulvā sukulvā ca asitā amitā sitā |
mudrā mudrāsatī haṃsī siṃhasthā śaśiśekharā ||

aśokavāsinī revā sukhasyā suranāyakā |
śāmbhavī śāṅkarī māyā kālakṣayakarī karā ||

animā bhāvinīndrā ca jinamātā jineśvarī |
ajinā kuttivasanā vyālayajñopavitinī ||

carvikā cāṭukārī ca sukuṭumbā varānanā |
vajreśvarī ca jananī sarvabījakṣayaṅkarī ||

sarvaduḥkhavināśī ca nirdvandvā dvandvavarjitā |
durāśayā durārādhyā durdhyeyā duratikrmā ||

durvinītā vinetrā ca caṇḍamuṇḍakṣayaṅkarī |
mahiṣāsurahantrī ca madhukaiṭabhaghātinī ||

rājarājeśvarī bījā sarvaduṣṭakṣayaṅkarī |
yakṣiṇī yoginī yogadhyeyā yajñā yadāgatiḥ ||

kūlīnā śambhupatnī ca śāmbhavī śambhuvallabhā |
trikoṇanilayā nityā bheruṇḍā kulasundarī ||

sarvasambhoganilayā sarvasambhogapūrvakā |
pūjanīyā mahārhā ca mahatī satyabhāṣiṇī ||

śmaśānavāsinī puṇyā puṇyadā puṇyadāyinī |
dānavī rīriṇī neyā triyāgā mahatī mahī ||

siṃhāsaneśvarī gotrā totalā tulasītulā |
hālāhalapriyā helī liṅgasthā sthānupūjakā ||

kuṇḍasthā kuṇḍagolasthā kuṇḍagolanivāsinī |
kuṇḍapuṣpabhavaprītā suprītā prītidāyinī ||

caturā caturapremnā caturasthā ca cāturī |
kumārī pūjakavatī kumārī brahmacāriṇī ||

kumārasthā kumārī ca tadbhagasthā bhagātmikā |
kauśalyā ca kulīnā ca subhagā surbhagā tathā ||

sumitrā lakṣmaṇā devī damayantī damātmikā |
madayantī draupadī ca tathā susthā kuśātmikā ||

pañcacuḍā menakā ca mainākabhaginī taḍit |
pañcā naiva trinetrā ca pañcavaktrapriyā smṛtiḥ ||

nāgendradaṇḍanirmāṇavalayāñcitavāhanā |
ratnadvīpasthitā nityā siṃhāsanavāsinī ||

gajacarmaparidhānā kalamañjīrarañjitā |
paṭṭavastraparīdhānā guñjāhāralasatkarā ||

vyāghracarma parīdhānā vyālayajñopavītinī |
svayambhupuṣpatilakā vindhyakailāsavāsinī ||

vinītā valimātā ca kuntī kekā kṛpāvatī |
kumudvatī kṛṣṇadehā śambarī upavītinī ||

vinītā khaḍrūpā ca piṅgalākṣī priyavratī |
brajāṅgī vrajadehā ca vajrahastā vivastrakā ||

digambarī raṇasthā ca kumudā kumudapriyā |
sādhakā sādhakaprāṇā narakāntakakāriṇī ||

vidyā vidyā mahāvidyā mahāmantrā mahāmahā |
oṅkārī sādhakā śaktā sādhakāśaktamānasā ||

vāmācāravatī vāmā vimalā vinakārmukā |
(p. 81) puṣpavāṇadharā sādhvī ikṣukārmukadhāriṇī ||

manobhavāmanasthā ca manastutvā mahāmanuḥ |
manukanyā devahutiḥ svarṇadī śubhapūjakā ||

idaṃ sahasranāmeti marddhinyāḥ śivabhāṣitam |
yaḥ paṭhet prātrarutthāya śucirbhutvā divāniśam ||

niśāyāmarddharātrau ca sandhyāyāñca viśeṣataḥ |
kṛtvā mantrakaranyāsau vidhinānena deśikaḥ ||

ācamya vidhinā bhūtvā kāyabījādikaṃ manum |
anulomavilomena mantravarṇān nyaset sadā ||

saptavāraṃ nyasenmantraṃ paścimābhimukhībhavan |
paṭhet sahasranāmākhyaṃ stotraṃ mokṣasya sādhanam ||

śmaśāne prāntare vāpi śūnye vāse tathālaye |
paṭhitvā kavacaṃ tatra japenmantrasahasraṣaṭ ||

kukkuṭaṃ mūṣikaṃ meṣaṃ mahiṣaṃ narameva ca |
raktena sa valiṃ datvā japenmantramananyadhīḥ ||

gṛhna gṛhna padadvandvaṃ khādayadvitayaṃ tathā |
mama śatrun samābhāṣya nāśayadvitayaṃ punaḥ ||

siddhiṃ dehi padadvandvaṃ dviṭhāntaṃ prādet tataḥ |
tadā mantraṃ japeddhīmān yāvadbhītirna jāyate ||

animādirmahāsiddhirbhavet tasya vaset tadā |
dagdhamīnaṃ dagdhamāṃsaṃ raktasākaṃ divāniśam ||

śmaśāne prāntare datvā vidhinā prajapenmanum |
ṣaṇmāsena bhavedvāgmī maheśaścaiva cāparaḥ ||

svayambhu kusumaiḥ śukraiḥ pūjayenmarddhinīṃ sadā |
ākheṭakamupākhyānaṃ sadā kuryād dinatrayam ||

puraścaraṇakāle tu purā kuryād dinatrayam |
tadā tuṣṭā bhaved devī mardinī surapūjitā ||

saśaktyā sarvakāle tu japenmantraṃ divāniśam |
nityakarmasadā kuryānmanumukhe carmahānnitaiḥ ||

sa eva vaiṣṇavo dhanyaḥ sa śāktaścaiva eva ca |
niśāyāṃ prajapenmantraṃ niśāyāṃ valimārabhet ||

teṣāṃ samānaṃ trailokye nāsti devi kathañcana |
rajasvalābhyāṃ * spṛṣṭvā japenmantraṃ divāniśam ||

śmaśāne prāntare śūnyālaye mantraṃ divāniśam |
prajapet paryā bhaktyā yāvat siddhirbhavenmanuḥ ||

aputro labhate putramadhanī dhanavān bhavet |
arogī valavāṃścaiva jāyate nātra saṃśayaḥ ||

māsamekaṃ paṭhet stotraṃ bhraṣṭarājyamavāpnuyāt |
māsadvayaṃ paṭhed yastu sa bhaved bhupurandvaraḥ ||

saptamaṃ paṭhate dhīmān sa bhavet putravān sukhī |
gorocanā kuṅkumena raktacandanasaṃyutaiḥ ||

dhūpadīparimahādevīṃ pūjayet parvatātmajām |
raktacandanadūrvābhiḥ kuṅkumena vidhānataḥ ||

dadyādarghyaṃ mahādevyai trisandhyaṃ pratyahaṃ sadā |
paradāraparo bhutvā japenmantramananyadhīḥ ||

ṣaṇmāsena labhet siddhiṃ yad yan manasi vartate |
sarvaśanntikaraṃ sarvaṃ sarvasiddhisamanvitam ||

sarvapāpapraśamanaṃ sarvaduḥkhavināśanam |
sarvamṛtyupraśamanaṃ śaṅkareṇa ca bhāṣitam ||

brahmahatyā surāpānaṃ steyaṃ gurvaṅganāgamaḥ |
sarvaṃ bhavasi deveśi stavasyāsya prasādataḥ ||

sa kulīnaḥ sa vidvān sa buddhiḥ sarvapūjakaḥ |
(p. 82) sa eva vijayī nityaṃ yasya devī bhavet priyā ||

devyānande sadā nandaḥ sadānando bhavennaraḥ |
māsi māsi mahādevīṃ pūjayed vidhināmunā ||

navamyāṃ maṅgaladine caturdaśyāṃ śanaiścare |
paśupakṣādinā devīṃ yajed bhaktiparāyaṇaḥ ||

devīsuktaṃ paṭhet tatra pūrvavad deśikottamaḥ |
kumārīṃ pūjayet tatra yāvacca daśamāvadhiḥ ||

vastālaṅkāragandhādyaiḥ sindūracandanādibhiḥ |
tadā bhavati santuṣṭā mardinī mahiṣānvitā ||

homaṃ kuryādvidhānena pūrvoktena divāniśam |
svaśaktyā prajapenmantraṃ tatra yāvad divāniśam ||

kumbhaiḥ kumbhaiḥ surāṃ dadyāt vaijayantīṃ viśeṣataḥ |
homato vaśayet sarvarājānapi homayet ||

ākarṣayed devakanyāṃ vaśayatyapi keśavam |
brahmā viṣṇuśca rudraśca devāḥ surasattamāḥ ||

taṃ dṛṣṭvā sādhakaṃ devi praśaṃsanti madānvitāḥ |
kālīvadācared vidyāṃ kālīvat phalamāpnuyāt ||

na vaiṣṇavairyajed devīṃ na tulasyā prapūjayet |
na śaṅkhe arghyapātraṃ syāt kathitaṃ padmayoninā ||

viśvāmitrasya pātreṇa mṛtpātreṇa śivāṃ yajet |

nityaṃ pāṃśukamāṃsa dāsahitaiḥ śauṇḍaiḥ kṛtaistaṃ guṇaiḥ pūṣpaiḥ 
puṣpavikārajairnaraśiromeṣairmahāśūkaraiḥ ||

guñjaiḥ śaktiparākramairbhagavatī medhyairamedhyaiśca yat 
coṣyaiścarvyaphalaiḥ sadā bhagavatīṃ tuṣṭaiśca sikyaiḥ punaḥ ||

taistairdravyamudāhṛtaṃ niśi niśi pūjāsu pūjāparāḥ teṣāṃ duḥkha bhayaṃ 
sadā bhuvi tale naivāsti kiñcit priye |

rajaḥsvalābhyāṃ spṛṣṭvā ca dṛṣṭvā ca parameśvarīm |
ṣaṇmāsaṃ japennityaṃ kuvera iva cāparaḥ ||

pāṣaṇḍaśca kavitvena vṛhaspatirivāparaḥ |
sarvavidyāvatāṃ śreṣṭhaḥ saundarye madanopamaḥ ||

vāyutulyavalo loke durjayaḥ śatrurmadakaḥ |
sarvaśaṅkaṭamuttirṇaḥ sarvavallabhatāmiyāt ||

rājasūyarājapeyamaśvamedhaphalañca yat |
tatsarvaṃ labhate devi mardinyāyāḥ prasādataḥ ||

lagnāṃ parastriyaṃ dṛṣṭvā spṛṣṭvā ca parapuruṣīm |
kumāryaḥ sutikāmadhye yo japet pratyahaṃ manuḥ ||

manuṃ nirmāya vidhinā candanairaktacandanaiḥ |
vidhivat pūjayet tatra devīṃ mahiṣamardinīm ||

javāpuṣpairvajrapuṣpairdroṇapuṣpairviśeṣataḥ |
matsyamāṃsabaliṃ dattvā nakulaṃ gavayaṃ rurum ||

śalyaṃ godhāñca kūrmañca mahiṣaṃ na meva ca |
ṣaṭsahasraṃ japenmantraṃ niśāyāṃ vā divāmukhe ||

tasya tuṣṭā bhagavatī bhaved durgā sadā priye |
pratyahaṃ balidānena yo japed tava sundarīm ||

sa bhavet pārvatī putraḥ sarvasattveṣu pūjakaḥ ||


iti śrīviśvasāratantre mahiṣamardinīsahasranāmāṣṭamaḥ paṭalaḥ ||

(p. 82b) atha vakṣye parāṃ vidyāṃ bhavānīṃ bhavamocanīm |
yasya vijñānamātreṇa bhavet sākṣāt sadāśivaḥ ||

aputro labhate putraṃ daridro labhate dhanam |
rājatvaṃ labhate devyāḥ pādayugmaprasādataḥ ||

brāhmaṇo vedamāpnoti kṣatriyo vijayī bhavet |
vaiśyo bhaveddhanādhyakṣaḥ sarvasiddhimavāpnuyāt ||

mantroddhāramahaṃ vakṣye śṛṇuṣva kamalānane |
yasya vijñānamātreṇa bhavedvāgīśvaraḥ paraḥ ||

* (?) ta sminneva kāle tu nandī nāma mahāmatiḥ |
kailāśaśikhare ramye devadevaṃ maheśvaram ||

dhyānopanatamāsīnaṃ prasannamukhapaṅkajam |
surāsuraśiroratnarañjitāṅghri yugaṃ prabhum ||

praṇamya nandiko devaṃ kṛtāñjalirabhāṣata ||

śrīnandyuvāca |

devadeva jagannātha saṃśayo'sti mahanmama |
rahasyaṃ kiñcidicchāmi prabhutvaṃ bhaktavatsala ||

devatāyāstvayā kasyāḥ stotrametad divāniśam |
paṭhyate kiṃ paraṃ nātha tattvaḥ kimaparaḥ paraḥ ||

iti pṛṣṭastadā śambhurnandikena jagad guruḥ |
provāca bhagavānīśo vikaśat patrapaṅkajam ||

śrī īśvara uvāca |

sādhu sādhu gaṇaśreṣṭha pṛṣṭavānasi māñca yat |
skandhasyāpi ca yadgopyaṃ rahasyaṃ kathayāmi te ||

pura kalpakṣaye lokān sṛsṛkṣurgūḍhacetanā |
guṇatrayamayī śaktirmūlaprakṛtisaṃjñitā ||

samutpannaṃ tadvettairmahadādibhiḥ |
cetaneti tataḥ śaktiṃ māṃ kāpyāliṅgā tiṣṭhati ||

hetusaṅkalpajātasya tato dhīṣṭāsinī śubhā |
iccheti paramā śaktirunmīlati tataḥ param ||

tato vāgiti vikhyātā śakti śabdamayī punaḥ |
prādurāsījjaganmātā vedamātā sarasvatī ||

śrīrbrāhmī vaiṣṇavī raudrī kaumārī pārvatī śivā |
siddhidā buddhidā śāntā sarvamaṅgaladāyinī ||

tasyā anugrahā devatāmeva stutavānaham |
sahasrairnāmabhirdevi trailokyaprāṇipūjitā ||

stavenānena samtuṣṭā māmeva praviveśa sā |
tadārabhya mayā prāptamaiśvaryapadamuttamam ||

taprasādānmayā sṛṣṭiṃ jagadetaccarācaram |
sasurāsuragandharvaṃ yakṣarākṣasapannagam ||

samānuyaṃ sasamudraṃ saśailavanakānanam |
sarāśigrahanakṣatraṃ pañcabhūtagaṇānvitam ||

nandināmasahasreṇa stavenānena sarvadā |
parāparāṃ staumi śaktiṃ mamānugrahakāriṇīm ||

ityuktvā paramaṃ devaṃ carācaraguruṃ prabhum |
praṇamya śirasā nandī provāca parameśvaram ||

bhagavan devadeveśa lokanātha jagadguro |
bhakto'smi tavadāso'smi prasādaḥ kriyatāṃ mayi ||

devyāstavamidaṃ puṇyaṃ durlabhañca surairapi |
śrotumicchāmyahaṃ devaprabhāvamasyāpi yat ||

śrī īśvara uvāca |

śṛṇu nandi mahābhāga stavarājamidaṃ śubham |
sahasramāmabhirdivyaḥ siddhidaṃ sukhamokṣadam ||

(p. 83) śucibhiḥ prātarutthāya paṭhitavyaṃ samāhitaiḥ |
trikālaṃ śraddhayā yukto nātaḥ parataraṃ stavam ||

asya śrībhavānīsahasranāmastotrasya bhagavān mahādeva ṛṣiranuṣṭupachandaḥ 
ādyā śaktistribījā trividhā devatā mama 
sukavitvasupāṇḍitvasarvasiddhisiddhaye viniyogaḥ ||

oṃ vāgbhavaṃ śambhuvanitā ramābījatrayānvitā |
eṣā vidyā bhavānyāśca kathitā padmayoninā ||

śivabījaṃ candrasaṃsthaṃ vahnivāgbhavabindumān |
gagaṇaṃ candrasaṃyuktaṃ kāmabījañca vahnimān ||

ākāśabhṛṇḍasaṃyuktaṃ (kāmabījañca vahnimān) manaṃ vahnisasargavān |
indukhaṇḍaṃ binduyutaṃ dakṣiṇāmūrtisaṃyutam ||

mādanastadadhaḥ śaktistadantabindumālinī |
indumākāśabījasthāmadhastājjananākṣaram ||

māyāvindheśvarīyuktā sarvopariniyojitā |
ayaṃ sa vāgbhavo bījo vāgīśatvapradāyakaḥ ||

śivabījaṃ tridhā kṛtvā sṛṣṭisthitilayakramaiḥ |
dvayamādyena rahitamādyādho madanāsvaram ||

punasthitiḥ śivādhasthā dindrabījaṃ niyojayet |
tathālayaṃ śivādho'pi jvalanena maheśvari ||

caturthasvarasaṃyuktaṃ bindunādavibhūṣitam |
evametanmahābījaṃ kāmarājaṃ mahodayam ||

māyābījaṃ maheśāni mādanaṃ śatrusaṃyutam |
candrabījaṃ kevalantu viniyojya varānane ||

kṛtvā sṛṣṭikramaṃ devi prāśuddharakrameṇa tu |
saṃhārakramayogena śaktibījaṃ samuddharet ||

eṣā bhavānī vidyākhyā śaṅkareṇa ca bhāṣitā |
pūjayitvā japitvā ca paṭhet stotramidaṃ śubham ||

mahādevī jaganmātā mahālakṣmīḥ śivapriyā |
viṣṇumāyā śivā śāntā siddhāsiddhā sarasvatī ||

kṣamā śāntiḥ prabhā jyotsnā pārvatī śaṅkarapriyā |
tripurā nandinī nandā sunandā suravanditā ||

yajñavidyā mahāmāyā devamātā surādhṛtiḥ |
prītiḥ pṛthā prasiddhā ca mṛḍānī vindhyavāsinī ||

siddhavidyā mahāvidyā pṛthvī nāradasevitā |
purahnutapriyā kāntiḥ kāminī padmalocanā ||

prahlādinī mahāvidyā durgā durgatināśinī |
siddhavidyā mahāvidyā jyotiḥ kumadahāsinī ||

durgamā durlabhā vidya sadgatiḥ puravāsinī |
aparṇā śāmbhavī māyā mādarā mṛdubhāṣiṇī ||

aparṇā śāmbhavī māyā mādarā mṛdubhāṣiṇī |
nārāyaṇī mahānidrā yoganidrā prabhāvinī ||

prajñā paramitā prahvā tārā madhumatī satī |
madhukīrārṇavayutā ramikā siṃhavāsinī ||

rājyalakṣmīrvaṣaṭkārā sudhāhārā sudhātmikā |
rājanītistrayī vārtā daṇḍanītiḥ kriyāvatī ||

samudbhutistāriṇī siddhā sadyātiḥ satparāyaṇā |
sindhurmandākinī gaṅgā yamunā ca sarasvatī ||

godāvarī vipāśā ca kāverī ca śatadrumā |
sarayuścandrabhāgā ca kauśikī gaṇḍakī śivā ||

narmadā karmanāśā ca carmāvatī ca vedikā |
vetravatī vitasthā ca varadā naravāhanā ||

satī pativratā sādhvī sucakṣurdaṇḍavāsinī |
ekacakṣuḥ sahasrākṣī suśroṇī bhagamālinī ||

senāgraṇī patākā ca suvyūhā svargakāṅkṣiṇī |
patākinī dayā rambhā vipañcī pañcamapriyā ||

parāparakalā kāntā triśaktirbrahmadāyinī |
aindrī māheśvarī brāhmī brahmāṇī brahmavādinī ||

icchā bhagavatī dhenuḥ kākadhenuḥ kṛpāvatī |
vajradhārā vajrahastā caṇḍī caṇḍaparākramā ||

gaurī suvarṇavarṇā ca sthitisaṃhārakāriṇī |
ekānekā maheśā ca śatavahūrmahāntajā ||

bhujārddhabhūvaṇā bhūṣā ṣaṭcakrakramavāsinī |
ṣaṭcakrabhedinī śyāmā kṛṣṇā pītā ca kurvarā ||

kṣudhā kṛṣṇā jvarā vṛddhā taruṇī varuṇālayā |
kalā kāṣṭhā muhurtā ca nimeṣā kālarūpiṇī ||

kṣemā kṣamāvatī kṣāntā aditī ca ditirmatiḥ |
svarūpā vai sunāsā ca cakṣusparśavatī kriyā ||

gandhapriyā sugandhā ca susparśā sumanogatiḥ |
mṛganābhirmṛgākṣī ca karpūrāmodavāsinī ||

padmayoniḥ sukeśī ca aliṅgā bhagarūpiṇī |
yonimudrā mahamudrā khecarī khagagāminī ||

madhuśrīrmādhavī vallī madhumattā madodgatā |
mātaṅgī supahastā ca puṣpavāṇeṣu cāpiṇī ||

raktāsvaradharā kṣīrā raktapuṣpāvataṃsinī |
śuklāsvaradharā dhīrā mahāśvetā vasupriyā ||

suveśā śaktihastā ca muktāhāravibhūṣaṇā |
karpūrāmodinī śyāmā padminī padmamandirā ||

khaḍginī cakrahastā ca bhuṣaṇḍī parighāyudhā |
cāpinī pāśahastā ca triśulavaradhāriṇī ||

suvāmaśaktihastā ca mayuravaravāhanā |
varāyudhadharā vīrā vīrapānamadotkaṭā ||

vasudā vasudhā vācā jayā śākambharī śivā |
vijayā ca jayantī ca sustanī śatrunāśinī ||

antarvatnī vedaśaktirvaradā varadhāriṇī |
śītalā ca suśīlā ca vālagrahanivāsinī ||

kumārī ca suparvadyā kāmākhyā kāmavanditā |
jālandharī dharānantā kāmarūpanivāsinī ||

kāmabījavatī satyā satyadharmaparāyaṇā |
sthānuvad devatā sukṣmā sukṣmā buddhiprabodhinī ||

ṣaṭkoṇā ca trikoṇā ca trinetrā vṛṣadhvajā |
vṛṣapriyā vṛṣāruḍhā mahiṣāsuraghātinī ||

śumbhadarpaharā kṛptā dīptapāvakasannibhā |
kapālabhuṣaṇā kālī kapālamālādhāriṇī ||

kapālakuṇḍalā dīrghā śivadutī ghanadhvaniḥ |
siddhidā buddhidā nityā satyamārgaprabodhinī ||

kambugrivā vasumatī hatracchāyā kṛtālayā |
kuṇḍalinī jagadgarbhā bhujaṅgākāraśāyinī ||

prolvasatsaptapadmā ca nābhinālamṛṇālinī |
mulādhārā nirādhārā vahnikuṇḍakṛtālayā ||

vāyukuṇḍamukhī śīlā nirādhārā nirāśrayā |
dehapuṣṭirmanaḥpuṣṭirātmapuṣṭīraṇodgatā ||

auṣadhivaidyamātā ca dravyaśaktiḥ prabhāvarī |
vaidyavedyā cikitsā ca supathyā roganāśinī ||

mṛgayā mṛgamāṃsādā mṛgātvakmṛgalocanā |
(p. 84) vāgbhavā vahūrūpā ca vadharūpā vadhodgatā ||

vandivṛddhastutākārā kārāgāravimocanī |
ambikā bālikā cāmbā svacchā sādhujanārcitā ||

kaulinī kularūpā ca svakulā kulapūjitā |
kālacakrabhramābhrāntā vibhramā bhramanāśinī ||

ānandakandarūpā ca bījatrayasureśvarī |
vādyanī meghamālā ca suvṛṣṭiḥ śasyavarddhinī ||

akārā ca ikārā ca ukāraikārarūpiṇī |
hrī/kārī bījarūpā ca hrīṅkārā svaravāsinī ||

sarvākṣaramayī śaktirakṣarāvarṇamālinī |
sindūrāruṇavarṇā ca sindūratilakapriyā ||

ramyā ca ramyabījā ca lokavaśyavibhāvinī |
nṛpavaśyā nṛpaiḥ sevyā nṛpavaśyakarī kriyā ||

mahiṣī nṛpamānyā ca nṛpajñā nṛpavandinī |
nṛpadharmamayī śaktiścaturvarṇaprapūjitā ||

sarvadharmamayī siddhiḥ sarvatantreṣu gopitā |
brāhmaṇī kṣatriyā vaiśyā śūdrā ca varavarṇajā ||

vedamārgaratā māyā śivavāmāṅgavāsinī |
vedamārgarata devī vidyāviśvavimohinī ||

astraśastramayī vidyā susmṛtirdharmadhāriṇī |
smṛtiḥ śrutirvarā jyeṣṭhī śreṣṭhā pātālavāsinī ||

amedhyā satyamedhā ca bhadrakālyāparājitā |
gāyatrī satkṛtiḥ sandhyā sāvitrī tripadāśrayā ||

trisandhyā tripadī dhātrī supadmā sāmagāyinī |
pāñcālā bālikā bālā bālakriḍā sanātanī ||

garbhāvavādharā 'sūnyā garbhāśayavināśinī |
surārighātinī kṛtya pūtanā ca tilottamā ||

lajjābalavatī nityā bhavānī pāpanāśinī |
paṭṭāmbadharā gītiḥ sugītirdānagocarā ||

saptasvaramayī tantrī ṣaḍajamadhyamadhaivatā |
mūrcchanā grāmasaṃsthānā svasthā svashtānavāsinī ||

aṭṭāṭṭahāsinī pretā pretanṛtyaparāyaṇā |
gītipriyā vādyaratā tuṣṭidā puṣṭidā kṣamā ||

niṣṭhā yajñapriyā yajñā lokaśāstrapravartinī |
viṣamajvālinī kālā viṣamo hortṛnāśinī ||

viṣārirnāgadamini kurukulvā mṛtodbhavā |
bhūtāhārā bhūtarakṣā bhūtaveśā vilāśinī ||

rakṣoghnī rākṣasī rātrirvīraśānā yadānvitā |
cakrikā candrikā kāntiḥ suryakāntirniśācarī ||

ḍākinī śākinī sidyā hākinī rudhirapriyā |
sitāsitāśrayā saṅgā kamalānanadevatā ||

gururupadharā gurvī mṛtyurmārī viśāradā |
rakṣoghnī rākṣasī devamātā vedeṣu gīyate ||

candramaṇḍalasaṅkāśā candramaṇḍalasaṃsthitā |
animā laghimā prāptiḥ saṃspṛhā kāmarūpiṇī ||

aṣṭasiddhipradā prauḍhā duṣṭadānavaghātinī |
anādirnidhanā tuṣṭiścaturvāhūścaturmukhī ||

caturbodhamayī śāntī caturvargaphalapradā |
kāśapuṣpapratīkāśā śaratkuṅkumalocanā ||

bhūtabhavyabhaviṣyā ca śailajā śailavāsinī |
vāmamārgaratā vāmā śivavāmāṅgavāsinī ||

vāmācārapriyā puṣṭirlopāmudrā prabodhinī |
(p. 84b) somasūryāgninayanā brahmaviṣṇuśivārcitā ||

kalyāṇī kamalā kāmyā śubhā maṅgalacaṇḍikā |
pūtātmā paramātmā ca bhūtabhāvanabhāvanā ||

maṅgalā ca suśīlā ca paramārgaprabodhinī |
dakṣiṇā dakṣiṇāmūrtiḥ sudakṣā ca haripriyā ||

dākṣāyaṇī dakṣayajñanāśinī dakṣakanyakā |
yoginī yogayuktā ca yogāṅgā dhyānanāśinī ||

yogapaṭṭadharā mūrtirmuktānāṃ paramāgatiḥ |
nārasiṃhī sujanmā ca trivargaphaladāyinī ||

dhanadā dharmadā dhanyā kāmadā sidādyutiḥ |
sākṣiṇī kṣaṇadā sā tu dakṣādakṣasvarūpiṇī ||

kratuḥ kātyāyanī svacchā śubhagā dyutivargiṇī |
suśrīḥ sukīrtirvasanā kālikākālanāśinī ||

raktabījavadhod yuktā sutantu bījasantatiḥ |
jagadbījā jagajjivā jagatrayahitaiṣiṇī ||

kratuḥ kātyāyanī svacchā śubhagā dyutivargiṇī |
suśrīḥ sukīrtirvasanā kālikā kālanāśinī ||

cāndrīkarī candrakarī lakṣajā ṣoḍaśī kalā |
yat tat padānuraktā ca yakṣiṇī dhanadārcitā ||

citriṇī citrarūpā ca vicitrā citrarūpiṇī |
cāmuṇḍā muṇḍahastā ca caṇḍamuṇḍavadhodyatā ||

aṣṭamyekādaśī pūrṇā navamī ca caturdaśī |
amākalā sa hastā ca pūrṇakumbhadharā dharā ||

abhīrurbhairavī bhīrurbhīmā tripurabhairavī |
mahācaṇḍā ca raudrī ca mahābhairavapūjitā ||

nṛmuṇḍahastinī caṇḍā karāladaśanānanā |
karālāri karālā ca ghoraghargharanādinī ||

raktadantorddhakeśī ca bandhūkakusumāruṇā |
kādambarī vipāsā ca kāśmīrī kuṅkumapriyā ||

kṣāntirvahūsuvarṇā ca ratirvahūsuvarṇadā |
mātaṅginī varārohā mattamātaṅgagāminī ||

haṃsā haṃsagatirhaṃsī haṃso jvalaśiroruhā |
pūrṇacandramukhī śyāmā susmitā cakrakuṇḍalā ||

masī ca lekhanī lekhyā sulekhyā lekhakapriyā |
śaṅkhinī śaṅkhahastā ca jalahastā jaladevatā ||

kurukṣetrāvaliḥ kāśī mathurā kāñcyavantikā |
ayodhyā dvārakā māyātīrthatīrthahalapradā ||

tripuṣkarā prameyā ca svarūpā rūpavarddhinī |
tejasvinī sutīkṣṇā ca baladā baladāyinī ||

avyaktā vyaktarūpā ca devavidyā ca śāmbhavī |
śambhukalyāṇinī kanyā manukanyā ca santatiḥ ||

pṛthivyatha(?)tejamākāśamahatkāladigambarī |
sarvakālamayī śaktiḥ sarvaśravaṇagocarā ||

sarvajñānamayī vāñchā sarvatattvārddhabodhinī |
jāgratiśca suṣuptiścasvapnāvasthā turīyakā ||

tvarā mandagatirmandā mandirāmodamodinī |
pānabhūmiḥ pānapātrā pānabhojanakodyatā ||

aghurṇāruṇanetrā ca kiñcidavyaktabhāṣiṇī |
āśāpurī ca dīkṣā ca dakṣā dīkṣitapūjitā ||

nāgapatnī nāgakanyā bhoginī bhogavallabhā |
sarvaśāstramayī vidyā susmṛtirddharmacāriṇī ||

śrutiḥ smṛtiśca medhā ca śreṣṭhā pātālavāsinī |
mīmāṃsakā tarkavidyā ca subhaktirbhaktavatsalā ||

(p. 85) anābhijātanā jātirgambhīrā bhāvavarjitā |
nāgapāśadharā mūrtirnāgadhā nāgakuṇḍalā ||

sucandrā candramadhyasthā cakrakoṇanivāsinī |
sarvamantramayī vidyā sarvamantrākṣarāparā ||

madhuśravā śravantī ca bhrāmarī bhramarālayā |
mātṛkuṇḍalamadhasthā mātṛmaṇḍalavāsinī ||

sarvamantramayī vidyā sumukhī svaranāsinī |
atītā vidyamānā ca bhavānī prītimañjarī ||

sarvasaukhyavatī śaktirāhāraparināśinī |
nidānaṃ puṇyabhūtānāṃ bhagasāgaratāriṇī ||

akrūrā ca grahavatī vigrahā graharājatā |
rohiṇī dutagarbhā ca kālabhuḥ kālavartinī ||

kalaṅkarahitā kālī catuḥṣ'ṭyabhidhāyinī |
jīrṇā ca jīrṇavarṇā ca nūtanā varavallabhā ||

ajā ca atiprītā ratirāgavivarddhinī |
pañcarātrirnāgapañcāpañcaśleṣā bhayāpahā ||

pañcapiṇḍavatī paṃktiḥ pañcasthānanivāsinī |
udakyā ca vṛṣasyantī vahiḥ prasuriṇī vahiḥ ||

rajaḥśukrayatīḥ śaktirjarāyurgarbhadhāriṇī |
trikālajñā trikālā ca trimūrtiḥ puravāsinī ||

arogā śivatatvā ca kāmatatvā ca rāgiṇī |
prācyaprācī pratīcī ca digudīcī vidik tathā ||

ahaṅkṛtirahaṅkārā balajāyā balapriyā |
kṛṣakā kāmadhenī ca suśraddhaśraddhadevatā ||

mātrāmātā mahī tṛptiḥ piturmātā pitāmahī |
snūyā (?) dauhitrinī putrī naptā pautrī śiśupriyā ||

stanācyā stanadhārā ca viśvayoniḥ stanandhayī |
śiśṛtsaṅgadharā dolā dolotkrīḍābhinandinī ||

urvaśī kadalī kekā viśalyā śikhinartinī |
khaṭṭāṅgadhāriṇī khaṭṭā vāṇapuṅkhānuvartinī ||

vartinī supathā cārā parikhā ca khanirgatiḥ |
prakāravalayā velā maryādā ca mahodadhau ||

poṣiṇī śoṣiṇī 'saktirdīrghakeśī sulocanā |
lalitā māṃsalā tanvī vedavedāṅgadhariṇī ||

narāsṛkpānamattā ca naramuṇḍāsthibhūṣaṇā |
akṣakrīḍā ratiḥ sārā śārikā sukhabhāṣiṇī ||

śāmbhavī gāruḍī vidyā vāruṇī varuṇārcitā |
vārāhī muṇḍahastā ca daṃṣṭroddhṛtavasundharā ||

bhīmamūrtirvadānyā ca pratimā pratimāśrayā |
sumūrtirnidhirūpā ca śālagrāmaśilā śuciḥ ||

smṛtiḥ saṃskārarūpā ca susaṃskārasaṃskṛtiḥ |
prākṛtirdeśabhāṣā ca gāthā gītiḥ prahelikā ||

iḍā ca piṅgalā caiva suṣumnā sūryarūpiṇī |
śaśisūryā ca bhānusthā hrādinī mṛtarūpiṇī ||

anurūpā vṛhadrūpā laghurūpā gurusthitā |
sthāvarā jaṅgamā devī kṛtakarmaphalapradā ||

viṣayā krāntadehasthā nirviśeṣā jitendriyā |
citsvarūpā cidānandā paraṃbrahmasvarūpiṇī ||

nirvikārā ca nirvairā viratiḥ satyavādinī |
puruṣajñānabhinnā ca khyātiḥ kaivalyadāyinī ||

viviktā yoginī prājñā jantā ca vahūśrutā |
nirīhā ca samstā ca saralokaikapūjitā ||

(p. 85) sevā sevāpriyā sevyā sevāphalavivarddhinī |
sarvasaukhyāvatī śaktiḥ sarvamaṅgalamaṅgalā ||

iti sahasranāmedaṃ bhavānyā bhavabhāṣitam |
yaḥ paṭhet prātarutthāya śucirbhutvā samāhitaḥ ||

yaścāpi śṛṇuyānnityaṃ naro niścalamānasaḥ |
ekakālaṃ dvikālaṃ vā trikālaṃ śraddhayānvitam ||

sarvaduḥkhavinirmukto lobhakrodhavivarjitaḥ |
yaśasvī kīrtimān dhanyaḥ sutanno lokapūjitaḥ ||

rūpavān guṇasampannaḥ prabhāvīryasamanvitaḥ |
śreyāṃ sa labhate nityaṃ niścalāñca śubhāṃ priyām ||

sarvapāpavinirmukto labhate dalavṛddhatām |
nityaṃ vandhusukṛddārā putrapautramahotsavaḥ ||

nanditaḥ sevito bhṛtyairvahūbhiḥ śuddhamānasaiḥ |
vidyānāṃ pārago vipraḥ kṣatriyo vijayī raṇe ||

vaiśyaśca dhanalobhāḍhyaḥ śūdraśca sukhamāpnuyāt |
putrārthī labhate putraṃ dhanārthī labhate dhanam ||

icchākāmantu kāmārthī dharmārthī dharmamakṣayam |
kanyārthī labhate kanyāṃ rūpaśīlasamanvitām ||

kṣetrañca vahūśasyaṃ syāt gāvaśca vahūdugdhadāḥ |
nāśubhaṃ nāpadastasya na bhayaṃ nṛpaśatrutaḥ ||

jāyate nāśubhā buddhirlabhate kuladhūryatām |
na bādhante mahāntasya rakṣāṃsi manucarādayaḥ ||

na piśācā na ḍākinyo bhūtabhavyantu jambhakāḥ |
bālagrahābhibhūtānāṃ bālānāṃ śāntikārakam ||

vahūnāṃ prītibhede ca maitrīkaraṇamuttamam |
lauhapāśairdṛḍhairvaddho nandīveśmani durgame ||

tiṣṭhan śṛṇvan paṭhan martyo mucyate nātra saṃśayaḥ |
na dārāṇāṃ na putrāṇā na vadhūnāñca vipriyam ||

paśyanti na hi te śokaṃ nṛpapūjyā bhavanti hi |
andhastu labhate dṛṣṭiṃ cakṣurogairna vyādhyate ||

vadhiraḥ śrutimāpnoti mūko vācāṃ śubhāṃ naraḥ |
patadgarbhā ca yā nārī sthiragarbhā ca jāyate ||

śrāvaṇī vahūbharbhā ca svayameva pramucyate |
kurṣṭhinaṃ śīrṇadehā ye gatakeśanakhatvacaḥ ||

paṭhanāccāsya mantrasya divyakāyā bhavanti te |
ye paṭhanti śatāvartaṃ śucimanto jitendriyaḥ ||

aputrāḥ prāpnuyuḥ putrān śṛṇuyānnatra saṃśayaḥ |
mahāvyādhiparigrastā stāpayet dvividhairjvaraiḥ ||

śrutigrasthadharo vālo divyavādī karīśvaraḥ |
paṭhanāt śravaṇāccāsya divyakāyā bhavanti te ||

aṣṭamyāñca navamyāñca caturdaśyāṃ viśeṣataḥ |
ye paṭhanti sadā martyā na te vai duḥkhabhāginaḥ ||

navarātraṃ yatāhāro dṛḍhabhaktirjitendriyaḥ |
caṇḍikā yatane vidvān śucistanmūrtisannidhau ||

ekādaśī śatāvṛttaṃ paṭheddhīrastu nirbhayaḥ |
sākṣād bhagavatī tasmai prayacchedīpsitaṃ varam ||

siddha pīṭhagirau ramye siddhakṣetrasurālaye |
paṭhanāt śravaṇāccaiva siddhirbhavati nānyathā ||

śatāvṛttiṃ paṭhed yastu bhūmiśāyī jitendriyaḥ |
svapne mūrtimayīṃ devīṃ varadāṃ so'pi paśyati ||

āvartanasahasrairye paṭhanti puruṣottamāḥ |
(p. 86) kavitvasaṃskṛte teṣāṃ śāstrāṇāṃ vyākṛtau kṛtā ||

śaktiḥ pronmīlyate teṣāmanadhīte'pi pārvati |
nakharāgaśiro ratna dviguṇīkṛtavigrahaḥ ||

prāyaścittaśca tān sarvān sevante tān maheśvarāḥ |
rocanālikhitaṃ bhūrjo kuṅkumena śubhe dine ||

dhārayet yantrite deve pūjayitvā kumārikāḥ |
kṣīrakhaṇḍaiśca bhojyaiśca bhojayitvā vabhukṣitān ||

vadhnanti nṛpapūjyāste kīrtibhājo yaśasvinaḥ |
śatruto na bhayaṃ tasya durjanebhyo narādhipaḥ ||

ratirāgaviśuddhāśca vikalāḥ kāmapīḍitāḥ |
yauvanākrāntadehasthā śrūyante vāmalocanāḥ ||

likhitvā mūddhni kaṇṭhe vā dhārayed yo naraḥ śuciḥ |
śatadhāyuṣyamāmantaṃ pratiyodho na paśyati ||

ketau vā dundhubhau yeṣāṃ bhitte vilikhitaṃ raṇe |
māyāsainyaparigrastān kāntiśīkān hataujasaḥ ||

vicetanān vimuḍāṃśca śastrakṛtyavivarjitān |
nirjitya śatruśaṅkāṃste labhante vijayaṃ raṇe ||

nābhicarān sarpāṃśca raṇe vivādikīlakam |
ḍākinīyātudhānāśca mahāmārī ca śākinī ||

bhūtāḥ pretāḥ piśācāśca rakṣāṃsi khacarādayaḥ |
na viśanti gṛhe dehe likhiteṃ yatra tiṣṭhati ||

na śastrāṇi na toyaughāt bhayaṃ tasyeha jāyate |
durvṛttānāñca pāpānāṃ valahānikaraṃ param ||

mandūrake viśālāśca gavāṃ goṣṭhe samāhitaḥ |
yaḥ paṭhed doṣaśāntyarthaṃ duṣṭagrahanivāraṇam ||

yamadūtānna paśyanti na te nirayayātanām |
prāpnuvantīha te cānte śivalokasanātanam ||

sarvavādhāsu ghorāsu sarvaduḥkhanivāraṇam |
sarvamāṅgyakaṃ stotraṃ paṭhitavyaṃ samāhitaiḥ ||

puṇyaṃ sahasranāmedamumāyā rudrabhāṣitam |
caturvargapradaṃ sākṣāt nandikena prakāśitam ||

na prakāśyamidaṃ guhyaṃ na deyaṃ yasya kasyacit |
kūlināya suśāntāya durgābhaktipayāya ca ||

athavā priyaśiṣyāya putrāya suhṛde tathā |
dadyāt stotramidaṃ puṇyaṃ sarvakāmaphalapradam ||

nātaḥ parataro mantro nātaḥ parataraḥ stavaḥ |
nātaḥ paratarā vidyā tīrthaṃ nātaḥ paraṃ varam ||

te dhanyāḥ kṛtapuṇyāste tatra na bhuvi pūjitām |
ekavāraṃ samāśritya ye'rcayanti maheśvarīm ||

devatānāṃ devatāyāṃ brahmādyairyā ca pūjitā |
bhūyāt sā varadā loke sādhūnāṃ sarvamaṅgalā ||


iti śrīviśvasāratantre bhavānīsahasranāmastotraṃ samāptam ||


atha vakṣye maheśāni vāgīśvaryapradāyinīm |
sarasvatīṃ mahāvidyāṃ caturvargaphalapradām ||

yasya vijñānamātreṇa bhavet sākṣāt vṛhaspatim |
nārcanaṃ pūjanaṃ tasya mantramātraṃ japet sadā ||

vinā puṣpairvinā gandhairvinā homairvinā balim |
pūjayet paramāṃ devīṃ vāg bhavīṃ sukavirnaraḥ ||

ṣaṇmāsaṃ yo japenmantrī pratyahaṃ vā divāniśam |
sarvadā sarvakāleṣu niyataṃ prajapet sadā ||

vāramekaṃ japedvidyāṃ śucirbhūtvā divāniśam |
śrīvarṇyāḥ sa bhavedbhūmau sākṣādgaṅgādharaḥ svayam ||

dvādaśasvaramuddhṛtya nādabinduvibhūṣitam |
bhūtijñaṃ bhautikaṃ vidyā vidyā ekākṣarī parā ||

bindunādasamāyuktaṃ vahnibījaṃ samuddharet |
ṣaṣṭhasvarasamāyuktaṃ dvitīyaṃ parikīrtitam ||

candrabījaṃ samuddhṛtya vara * yojayet tataḥ |
caturdaśasvarārūḍhaṃ nādabinduvibhūṣitam ||

tryakṣarī sā mahāvidyā caturvargaphalapradā |
eṣā vidyā purā devi brahmaṇā ādiyāmale ||

kathitā sarvavidyanāṃ cuḍāmaṇiriti smṛtā |
asyāḥ samānaṃ deveśi trailokye naiva vidyate ||

vaśiṣṭhādyā * * * * ṛṣayo'syāḥ parāyaṇāḥ |
ṛṣiḥ syād dakṣiṇā murtiśchando'nuṣṭubudāhṛtā ||

devatāsyāḥ samākhyātā vāgbhavī ca sarasvatī |
athāparāṃ pravakṣyāmi śṛṇuṣva kamalānane ||

brahmaṇāyā purā proktā devī vāg bhavarūpiṇī |
bhautikaṃ bindunādāḍhyaṃ brahmendrasthaśaśī punaḥ ||

candrabījaṃ svargayuktaṃ bindunādavibhūṣitam |
caturdaśasvarārūḍhaṃ bhairavī bālarūpiṇī ||

eṣā vāṇīti vikhyātā caturvargapradāyinī |
śāpoddhāre svargavantaṃ yojitaṃ padmayoninā ||

udyadbhānusahaśrakāntimaruṇakṣaumāṃ śiro mālikāṃ |
raktāliptapayodharāṃ japavaṭīṃ vidyāmabhītiṃ varam ||

hastājairdadhatīṃ trinetravilast raktā ca binduśrayaṃ devīṃ 
vaddhahimāṃśuratnamukuṭāṃ vande mukundasmitām ||

evaṃ dhyātvā yajed devīṃ bālātripurabhairavīm |
śrīmantre pūjayed vidyāṃ bālikāṃ tantra saṃyutām ||

tannyāsaṃ tat phalaṃ sarvaṃ kathitaṃ padmayoninā |
sarasvatī tryakṣarī yā tasyācāravidhiṃ śṛṇu ||

haviṣyāśī japenmantrī manulakṣaṃ nirāmiṣam |
kuryātrivasanaṃ snānaṃ kuryāddhomaṃ dine dine ||

tadā dadyānmahādevyai balidānaṃ divāniśam |
tadā bhavenmahāprājñaḥ śukadeva ivāparaḥ ||

gadāpadyamayī vāṇī sabhāyāṃ tasya jāyate |
śuklavarṇā sitāmjasthāṃ (?) nānālaṅkārasaṃyutām ||

mayīñca lekhanīñcaiva jñānamudrā bhayapradām |
tribhaṅgasthānasaṃsthānāṃ sarvābharaṇabhūṣitām ||

navayauvanasampanāṃ smitāsyāṃ śivasundarīm |
trilakṣaṃ prajaped vidyāṃ puraścaraṇakarmaṇi ||

trikoṇaṃ vinyaset pūrvaṃ ṣaṭkoṇaṃ parimaṇḍitam |
navakoṇaṃ punastatra rekhātrayasamanvitam ||

yonimaṇḍalamadhyasthaṃ sāṣṭapatraṃ sakarṇikam |
punaḥ oṃsḍaśapatrāḍhyaṃ bhupuratritayaṃ punaḥ ||

caturdāravajraśūlaṃ saṃyutaṃ sumanoharam |
(p. 87) sarvatra varṇamālābhiḥ paritaḥ sumanoharam ||

gāyatryā koṣṭhitaṃ yantraṃ sarvasampat pradāyakam |
tatrasthāṃ pūjayed devīṃ vāg devīṃ śivavallabhām ||

mātṛkāvarṇasaṃbīte pūjayed bhuvaneśvarīm |
vadedvāgdevatāṃ ṅentāṃ dhīmahi tadanantaram ||

tannopadaṃ samuddhṛtya vaded devīṃ pracodayāt |
eṣā syādeva gāyatrī kathitā brahmaṇā purā ||

kāmādyāṃ vāg bhavādyāṃ vā lakṣmyādyāṃ vā japet sadā |
māyādyāṃ vā japed vidyāṃ lajjādyāṃ vā japet sadā ||

vadhubījādikāṃ vāpi krūrcādyāṃ vā japet sudhīḥ |
gāyatryeṣāmidaṃ proktaṃ praṇavādyāṃ sadā japet ||

caturlakṣaṃ puraścaryāṃ japed vidyāmananyadhīḥ |
sundarīvad yajed devīmathavā kālīvadyajet ||

balidānaṃ tato nyāsaṃ ācāraṃ pūrvavaccaret |
ācāraṃ pūrvavat kuryāt yajedvidyāṃ samāhitaḥ ||

nātra siddhādyapekṣā ca na ca mitrādidūṣaṇam |
haviṣyāñca yavādanyaṃ kathitaṃ padmayoninā ||

vāgbhavaṃ pūrvamuccārya lajjābījaṃ tataḥ param |
lakṣmībījaṃ samuccārya kāmabījaṃ tataḥ param ||

caturvargātmikā vidyā catuvargaphalapradā |
asyā vidyāsamo nāsti trailoko'pi ca durlabhā ||

gaurīṃ campakadāmapuṣpasadṛśīṃ smerānanāṃ sundarīṃ trailokya prabhayā 
jitāṃ tribhuvanaṃ hastāmbujairvibhratīṃ padmaṃ 
śaṅkhamudārahārabhūṣitāmabhītivaraṃ vibhratīṃ nānālaṅkṛtibhūṣitāṃ 
varaṃ bhūsevyāṃ vai vivanditām ||

evaṃ dhyātvā yajed devīṃ caturvargātmikāṃ śubhām |
pūjayet parayā bhaktyā śāmbhavīṃ śivavallabhām ||

sa bhavet pārvatīputraḥ śaṅkareṇa ca bhāṣitam |
madyairmāṃsaiḥ sapupaiśca bhraṣṭairdagdhaiśca sarvataḥ ||

sikyairdagdhairmāṃsadagdhairmatsyadagdhairviśeṣataḥ |
svayambhūkusumaiṃ śukrairjarāyāvakasaṃyutaiḥ ||

sindūrairaktakusumaistathā kuruvakairapi |
saśaktya pūjayed devīṃ sarvasampat prasiddhaye ||

vāgbhavīṃ pravadet ṅentāṃ vidmahe tadanantaram |
kāmabījaṃ vadet ṅentaṃ dhīmahi tadanantaram ||

tanno devī samuddhṛtya tadā brūyāt pracodayāt |
gāyatrīyaṃ samākhyātā caturvargaphalapradā ||

tathā bījādikā japyā kāmabījasamanvitā |
caturlakṣaṃ japedvidyāṃ pūraścaraṇakarmaṇi ||

karmānte dhanadhānyādyaistoṣayet śambhusundarīm |
(p. 87b) svaśaktyā prajaped vidyāṃ sarvakālaṃ divāniśam ||

pūjayet bhairavīṃ nityaṃ yathā tripurabhairavīm |
trikoṇaṃ vinyaset pūrvaṃ navakoṇañca ṣaḍyutam ||

tribimbaṃ sāṣṭapatraṃ sakiñjalkasamanvitam |
bhūpuraṃ guṇarekhāḍhyaṃ vajraśūlasamanvitam ||

navaśaktiyute pīṭhe pūjayet viṣṇuvallabhām |

asyāścaturākṣarī śambhuvanitāyāḥ kavacasya ghagavān śrīsadāśiva 
ṛṣiranaṣṭupchando vāgbhavīdevatā vāgbhavaṃ bījaṃ lajjāśaktī 
ramākīlakaṃ kāmarājātmakaṃ kavacaṃ mama mantrakavitvapāṇḍitya 
sarvasiddhisamṛddhaye viniyogaḥ ||

oṃkāro mastake pātu vāgbhavī sarvasiddhidā |
ai/ pātu cakṣuṣormadhye cakṣuryugme ca śaṅkarī ||

vijayā pātu bhavane jayā pātu sadā mama |
śivadūtī sadā pātu sundarī pātu sarvadā ||

bhairavī pātu sarvatra bheruṇḍā pātu sarvadā |
pātu māṃ kālikā nityaṃ kālarātriḥ sadāvatu ||

navadurgā sadā pātu kāmākhyā sarvadāvatu |
yoginyaḥ sarvadā pāntu mudrā pāntu sadā mama ||

mātrā pāntu sadā devyaścakrasthā yoginīgaṇāḥ |
sarvadā sarvakāryeṣu sarvakarmasu sarvadā ||

pātu māṃ devadevī ca lakṣmīḥ sarvasamṛddhaye |
iti te kathitaṃ devi kavacaṃ sarvakāmadam ||

yatra tatra na vaktavyaṃ yadicchedātmano hitam |
śaṭhāya bhaktihīnāya nindakāya maheśvari ||

unāṅge'tiriktāṅge darśayenna kadācana |
na stavaṃ darśayed devi sandarśya śivahā bhavet ||

kulīnāya mahotsāya durgābhaktiparāya ca |
vaiṣṇavāya viśuddhāya dadyāt kavacamuttamam ||

nijaśiṣyāya bhaktyāya śāntāya dhanine tathā |
dadyāt kavacamityuktaṃ sarvatantrasamanvitam ||

śanau maṅgalavāre ca raktacandanake tathā |
yāvakena likhed yantraṃ sarvatantrasamanvitam ||

vilikhet kavacaṃ divyaṃ svayambhukusumaiḥ śubhaiḥ |
svaśuktraiḥ paraśukraiśca nānāgandhasamanvitaiḥ ||

gorocanā kuṅkumena raktacandanake'pi vā |
sutithau śubhayoge ca śravaṇāyāṃ raverdine ||

aśvinyāṃ kṛttikāyāṃ vā phalguṇyāñca viśeṣataḥ |
indrayoge śubhayoge śukrayoge tathaiva ca ||

kaulave vavake caiva vanije naiva sattamaḥ |
śūnyāvāse śmaśāne candra (?) vijane ca viśeṣataḥ ||

likhitvā ca paṭhitvā ca vaśayedakhilaṃ jagat |
mastake vā bhuje vāpi dhārayet vidhināmunā ||

(p. 88) raktacandanadūrvābhiḥ kuṅkumena viśeṣataḥ |
sugandhikusumairgandhaiḥ pūjayitvā vidhānataḥ ||

kumārīṃ pūjayitvā ca yajed devīṃ sanātanīm |
matsyairmāṃsaiḥ kākaśūkaiḥ pūjayet paradevatām ||

ghṛtādyaiḥ supakaraṇaiḥ supapūpairviśeṣataḥ |
brāhmaṇān bhojayitvā ca pūjayet parameśvarīm ||

ākheṭakamupākhyānaṃ tatra kuryād dinatrayam |
tadā bhavenmahārakṣāṃ śaṅkareṇa ca bhāṣitam ||

māraṇād dūṣaṇādīni labhante nātra saṃśayaḥ |
(p. 88b) sa bhavet pārvatīputraṃ sarvaśāstrapurastataḥ ||

gurudevaḥ śivaḥ sākṣāt patnī tasya harapriyā |
abhedena yajed devīṃ tasya siddhiradūrataḥ ||

paṭhati ya iha martyā nityamātrāstarātmā japaphalamanumeyaṃ prāpsyate 
sauvidheyam |

sa bhavati padamuccaiḥ sampadāpadamasrakṣitipamukuṭalakṣmīrlakṣaṇānāṃ 
cirāyūḥ ||


iti śrīviśvasāratantre sarasvatyāḥ kavacaṃ samāptam ||


iti ḍhākāvibhāgera antaḥpātī māṇikagañja upavibhāgera adhīna 
butunīgrāmanivāsī / ānandamohanacaṭṭopādhyāyera putra śrīrasikamohana 
caṭṭopādhyāya kartṛka saṅkalita, sampādita o prakāśita tantrasārādi 
vividhamūlatantrasaṃgrahe viśvasāra nāma mahātantra samāpta ||



###########   END OF FILE  #######
