####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00289
Uniform title: gorakṣamudgara
Author : gorakṣanātha
Manuscript : NGMCP 5-332 reel number: B24/6

Description: 
Gorakṣamudgara (the Pestle of Gorakṣanātha) This is a poem written in elaborate metres in typical style of Sanskrit poetry (kāvya). This manuscript contains just the first chapter (pariccheda) called avidyāmohavidhvaṃsa, the Destruction of Ignorance and Delusion. It opens with a eulogy to the one who realizes his own true nature within his own body. Neither gross nor subtle, it is like the sky realized by those who, blissfull know Yoga. The deity is the Guru who like the Sky rises above all worldly distinctions. This chapter preaches renunciation by discerning the inevitable suffering due to the transitoriness of life, the disappointment that results from love and attachments. The title suggests it was written by the great Yogi Gorakṣanātha.


Notes: 
Revision 0: December 17, 2013

Internet publisher : Muktabodha Indological Research Institute
Publication year : 
Publication city : 
Publication country : India
####################################################



namo ādināthāya ||

īśvara uvāca ||

candrasūryastathā vahni śarīre daśa nāḍikāḥ |
pañcasthāvāyava pañca manobindustathaiva ca ||1||

ṣaṭcakraṃ merudaṇḍañca oḍḍiyānaṃ tathaiva ca |
jālaṃdharaṃ kāmarūpaṃ pūrṇagiri śrīhastakaḥ ||2||

prakīrtiḥ kṣetrapuruṣo brahmāviṣṇuśivastathā |
nadānadyaḥ samudrāśca bhuvanāni caturdaśaḥ ||3||

brahmāṇḍe yai guṇāḥ saṃti te tiṣṭhaṃti kalevare |
teṣāṃ saṃkṣepataḥ sādhyaṃ pravadanti śuvismṛte ||4||

2a)

meruśṛṅge sthite candro dviraṣṭā kalayā yutaḥ |
aharniśaṃ tuṣārābhaṃ śudhāṃ varṣatyadho mukhaṃ ||5||

śudhāṃśurddhi viṣaśrāvī pīyūṣa biṃdumeva ca |
taralastu śudhājñeyā ghanobiṃdurudāhṛtaḥ ||6||

ekabiṃdu sadā brahmā utpattisthititārakaḥ |
biṃduvargasya sādhyena dehasiddhiḥ prajāyate ||7||

javākusumasaṃkāśovasthideśe susobhane |
madhyamāmūlasaṃvyāpya sūryan tiṣṭhati dehināṃ ||8||

2b)

kalādvādaśabhiḥ sūryo vahnirdaśakalā yutaḥ |
sarveṣāṃ dehināṃ tiṣthet annādiḥ pāvakaḥ sadā ||9||

tuṣāraṃ varṣate candro raviḥ sudhyati sarvadā |
tatsaṃyoge sthitaḥ prāṇaḥ viyogātmaraṇaṃ bhavet ||10||

ūrddhaṃ yātirave rasmiradhacaṃdrāmṛtaṃ sadā |
abhyāsāt kāmarūpena yogaṃ yoga vidoviduḥ ||11||

ayaṃ yogasamudraṃ ca vasantaḥ parikīrtitaḥ |
arogī ca bhave devī prāṇāpānaika yogataḥ ||12||

prāṇaścandra mayojñāyo'pānaḥ sūryamayaṃ tathā |

3a)

anayoḥ saṃgamaṃ sadhyaṃ rajobījasya sādhanaṃ ||13||

oḍḍīyānaṃ dṛḍhaṃ bandhaṃ kṛtvā recakapūrakau |
samānāpānayoryogaḥ prāṇāpānekayogataḥ ||14||

kāmarūpe triryogaḥ prāṇāpāne samānakau |
nābhiśaktiḥ dvayormadhye oḍḍiyānaṃ taducyate ||15||

vahnau jālaṃdharo jñeyaḥ kāmarūpaśca garbhake |
pūrṇagiriḥ hṛdirmadhye śrīhadvaṃ tālukopari ||16||

ākuṃcya guḍamūlantu cibukaṃ hṛdayopari |

3b)

navadvārāṇi saṃyamya kukṣimāpūrya vāyunā ||18||

cāraṇaṃ sarve nāḍīnāṃ dehavahniḥ pradīpanaṃ |
vaṃhneḥ pradīpanātnityaṃ annādeḥ pācanaṃ bhavet ||19||

annādeḥ pācanātnityaṃ rasavṛddhiḥ prajāyate |
svabhāvādbīja evāsau biṃduvibhartinānyadhā ||19||

adhikaṃ sarvagātreṣu bhavanti cāṣṭadhāvataḥ |
vāyureva paro dehe mūlasāraḥ prakīrtitaḥ ||20||

vāyoḥ prasādhanā deva āyurvṛddhi dine dine |
hṛdiḥ prāṇo guḍa'pānaḥ samāno nābhisaṃsthitaḥ ||21||

4a)

udānaḥ kaṇṭhadeśe ca vyānaḥ sarva śarīragaḥ |
sthānavāyuñca saṃkṣipya vasthideśe punaḥ punaḥ ||22||

udghāte ye cakra nālaṃ suṣumṇāyā sugopitaṃ |
brahmagranthiṃ tatotitvā vāyurviśati madhyamāṃ ||23||

svādhi cakra liṃgamūle tato vāyurviśatyapi |
maṇipūraṃ nābhideśe tato vidhyātsadā gatiḥ ||24||

hṛdimadhye viṣṇugraṃthiṃ bhitvā kaṇṭhaguṇākaraṃ |

4b)

tālumūlaṃ sudhācakre bhitvārudrālayaṃ vrajet ||25||

cakraṃ cakra yadābhitvā vāyuryāti pure pure |
vāyunā sahayogeṇa bindu tatraiva gacchati ||26||

yāvanasthāṃ vraje vāyu bindusthānena gacchati |
śaṃkhinī nālasaṃprāpya cāsthi śūnyaṃ vibhartisaḥ ||27||

tataḥ kṣīramayo dehaḥ piṇḍasiddho bhaveddhruvaṃ |
evaṃ mabhyāsayogeṇa naro brahmani yaḥ sthitaḥ ||28||

tasya pāpaṃ kṣayaṃ yāti janmakoṭi śatārjitaṃ |
māse māse'śvamedhaśca yajñasya ca phalaṃ bhavet ||29||

5a)

varṣaṇarāja sūryasya phalaṃ tasya na saṃśayaḥ |
dahyate sarvapāpāni koṭijanmārjitāni ca ||30||

īhaivābhyāsa yogeṇa tṛṇāni vahninā japā |
tapāṃsi yoni kathyaṃte yajñadānavratāni ca ||31||

koṭi koṭi guṇaistāni bhavatyabhyāsa yogataḥ |
nandanti pitaraḥ sarve putro yogānusāriṇī ||32||

bhuñjaste ca sukhaṃ sarvaṃ sarvaduḥkhavivarjitām |

devyuvāca ||

upāyaṃ dhyāna yogasya bruhi me śaśi seṣara |

5b)

yallabdhvā yoginaḥ sarve mucyate janma baṃdhanāt ||33||

īśvarovāca ||

nābhimadhye sthito brahmā hṛdi madhye tu mādhavaḥ |
śirasi śaṅkaro jñeyā tristhānaṃ muktidaṃ smṛtaṃ ||34||

nābhi madhye paraṃ jyotiḥ pradīpaṃ taddaśāṅgulaṃ |
jyotipuñja ca cakravat hṛdimadhye ca tiṣṭhati ||35||

śuddhasphaṭikasaṃkāśaṃ caṃdrakoṭi samaprabhaṃ |
dhyāyet mūddhni śivajyoti ghṛtapiṇḍasivoddhṛtaṃ ||36||

6a)

acañcalaṃ manaṃ kṛtvā trayāṇāṃ jyotiṣāṃ śanaiḥ |
melakaṃ vāyubiṃdūbhyāṃ kartavyaṃ manasā budhaiḥ ||37||

kāmarūpe cakranāle madhyamāṃ madhyagocare |
tathācakreṣu sarveṣu pratyaṃ jyotiḥ pradṛśyate ||38||

yasminnabhyāsato vāyurmano biṃdustathaiva ca |
jyotiṣi trīṇi tatraiva teṣu cātmā pratiṣṭhati ||39||

nābhimadhyeṣu sarveṣu jyotiṣāṃ dīpyate yathā |
tatraiva cāsthi śūnye tu kālacāraḥ palāyate ||40||

6b)

evaṃ dhyānaṃ sadā buddhyā kuryāt jyotirmayaṃ buddhaḥ |
jyoṭiṣāṃ vāyu biṃdurnāmelakaṃ muktidāyakaṃ ||41||

evaṃ dhyānasthiraṃ yasya na vākyaṃ labhyate manaḥ |
vāyurbindu manaścātmā tasya sarvasthiraṃ bhavet ||42||

cale bindau cale citte cale vāyau ca sarvadā |
calate calamānosau mṛtyumabhyeti śāśvata ||43||

7a)

tasmādevañcalā bhūtvā * * * * * * * *? |
* * * * * * * * *? yaṃ brahma samo 
bhavet ||44||

kathitaṃ dhyāna yogasya samuddeśe ca vismṛte |
dhyānātītaṃ paraṃ brahma sarvaśāstreṣu gopitaṃ ||45||

brahmāviṣṇuśivādīnāṃ ekosau janakāvibhuḥ |
ādhāro bhuvanānāñca dehasthā dehavarjitāḥ ||46||

7b)

ekovyāpīśasaṃ * *? nirguṇaḥ prakṛte paraḥ |
janma vṛddhyādi rahita ātmāsarvagatānyayaḥ ||47||

nirālaṃve manaḥ kṛtvā kuryācchunye manasthiraṃ |
anitya khaṇḍayet sarvaṃ yatkiñcit manasārjitaṃ ||48||

khaṇḍayet satataṃ devi vinaṣṭaṃ pañcabhautikaṃ |
karaṇāni manaścaiva yadā brahmaṇi nīyate ||49||

tadā brahmapadaṃ prāpya yogī mukti padaṃ vrajet |
animādi guṇāstasya * * * * * * * *? ||50||

8a)

devyuvāca ||

indriyānā * * * * * * * * * * * 
*? |
* * * * * * *? sya śiṣyaiścakṣudrabuddhibhiḥ 
||51||

īśvarovāca ||

brahmāṇḍa * * *? brahma paraṃ jyotirmayaṃ śubhaṃ |
tadūrddhañca paraṃ viṣṇoḥ hṛdaye ca guṇānvitaṃ ||52||

tadūrddhañcaiva rudrāṇāṃ dṛśyate nātrasaṃśayaḥ |
tadūrddhañca mahāśūnyaṃ yatra brahma yathāśramaṃ ||53||

tatraiva ca mano nītvā mahāśūnyamayopari |
kālasya rakṣayaṃ jñātvā svayaṃ brahma samo bhavet ||54||

8b)

ata eva śivādīnāṃ nidrāvyājena pārvatī |
pratyadde jñānacintāyāṃ na kiñcidanyathā bhavet ||55||

evaṃ śakrādayo devāḥ siddhāśca varavarṇina |
siddhāḥ siddhaṃ prakurvanti te yānti paramā gatiḥ ||56||

mānuṣāścāsmi kāye ca gandharvoraga kinnarā |
evaṃ yogasamāsādhya gacchantiṃ paramāṃ gati ||57||

9a)

hiṃsārthe ca vrajet kālaṃ stena nāstika vādinā |
asatyarnocatā krūrāḥ dvijavedaviniṃdakāḥ ||58||

asevāgurupāde ca sarvadharma vivarjitā |
ālasau pīḍitā ye ca kāmakrodhaprapīḍitā ||59||

tathābhyāsa vihīnāśca yogataḥ parihīyate |
tena mukti padaṃ yāti dharme nānena pārvatai ||60||

9b)

* * * * * * * * * * * * 
*? sobhane |
kecit dhyānaṃ yugaṃsaṃti vijñānañca paraḥ paraṃ ||61||

dharmakarmādike ye ca vijñānamupadeśataḥ |
sādhyaḥ cānu kramaṃ kṛtvā te yānti paramāṃ gatiṃ ||62||

yaścenaṃ śṛṇuyān nityaṃ kathā sarva yathā smṛtāṃ |
sarvapāpakṣayaṃ tasya brahmaṇasadanaṃ bhajet ||63||

svakṛcchravaṇamātreṇa brahmahatyāṃ vyapohatiḥ |

10a)

dinekanāśvamedhānāṃ yajñānāñca phalaṃ labhet ||64||

yaḥ paṭhet pāṭhyayed vāpi sarvayajñaphalaṃ labhet |
ataḥ puṇyataraṃ śāstraṃ nocātra vidyate kvacit ||65||

mūlasāreti iti gorakṣajogaśāstrasamāptaṃ || ||




###########   END OF FILE  #######
