####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00040
Uniform title: pāñcarātrarakṣā
Author : vedāntadeśika
Editor : Pandit M. Duraisvami Aiyangar
Editor : Pandit T. Venugopalacharya

Description: 
The Pāncarātrarakṣā by Vedānta ḍeśika edited by

M. Duraiswāmy Aiyangār and T. Venugopālacārya

The author of this was Veṅkaṭanātha popularly known as Vedānta
Deśika. He was a śrīvaiṣṇava and great scholar. He lived between
1269 and 1369. He was the son of Anantasūri of Tuppil near
conjeevveram. Tradition regards him as an incarnation of the bell of
Lord Tirupati. His first and main teacher was his uncle. His first
work dates to 1290. Thereafter he wrote over a hundred works. The
Pāñcarāatrarakṣā is a basic introductory text to the Vaiṣṇava
Pāñcarātra system in which Vedānta Deśika quotes from numerous
Vaiṣṇava and other sources. His concern is to establish the
authority of the Pāñcarātra and establish it excellence with
respect to other traditions. In that context he refers to various
zaiva schools And texts and so is important also for the historian
of those traditions.


Notes: 
Revision 0: June 14, 2007 
Revision 1: November 13, 2014
Transcribed by the staff of Muktabodha under the supervision of Mark S. G. Dyczkowski.

Publisher : The Adyar Library and Research Center
Publication year : 1942
Publication city : Adyar
Publication country : India
####################################################



śrīpāncarātrarakṣā
of
śrī vedānta deśika

edited by
paṃḍita ṃ. ḍuraiswāmy āiyangār
and
paṃḍita ṭ. Venugopālacārya
ṭhe adyar library and research centre, madras. 1942

śrīpāñcarātrarakṣā

śrīmadvedāntadeśikapraṇītā

śrīmān veṅkaṭanāthāryaḥ kavitārkikakesarī |
vedāntācāryavaryo me saṃnidhattaṃ sadā hṛdi ||

siddhāntavyavasthāpanākhyaḥ

prathamo'dhikāraḥ

maṅgalācaraṇam 

cāturvyūhaṃ paraṃ brahma ṣāḍguṇyaparikarmitam |
pañcarātrasya kṛtsnasya prasūtiṃ paryupāsmahe ||

ananyadevatāsthāyinyāyatemahi te vayam |
pañcarātramahāmbhodhipāradṛśvani sajjane ||

ārohantvanavadyatarkapadavīsīmādṛśāṃ mādṛśāṃ 
pakṣe kārtayuge niveśitapadāḥ [padāṃ- ca cha padān- ka kha 
ga] pakṣe patadbhyaḥ parān |
sarvānuśravasāradarśisaśiraḥkampadvijihvāśana-
krīḍākuṇḍalimauliratnadhṛnibhiḥ sārātrikāḥ sūktayaḥ ||

pāñcarātra prāmāṇyam

atra tāvat pratyakṣitasamastavedārthatattvasthitibhiḥ pārāśaryaprabhṛtibhiḥ 
mahābhāratādiṣu bhagavacchāstrasya sārvabhaumaṃ prāmāṇyaṃ pratyapādi | 
śārīrake ca 
kapilakaṇabhakṣabhikṣukṣapaṇakapaśupatisamayapratikṣepasamanantaraṃ 
tantrāntarasahapāṭhādisaṃbhavanmandamativyāmohaśamanāya 
utpattyasaṃbhavāt na ca kartuḥ karaṇam iti sūtrābhyāṃ pūrvapakṣamupakṣipya 
vijñānādibhāve vā tadapratiṣedhaḥ vipratiṣedhācca iti sūtradvayena 
jīvotpattyādyanuktitatpratiṣedhapratipādanadvāreṇa siddhantaḥ samarthitaḥ | 
bhagavadyāmunamunibhirbhāṣyakāraiśca

idaṃ mahopaniṣadaṃ caturvedasamanvitam |
sāṃkhyayogakṛtāntena pañcarātrānuśabditam ||

vedānteṣu yathāsāraṃ saṃgṛhya bhagavān hariḥ |
bhaktānukampayā vidvān saṃcikṣepa yathāsukham ||

ityādipramāṇagaṇapratipāditaprakriyayā 
ativitatagahanagambhīranigamaśataśikharagataparamapuruṣārthatadupāyataditikartav
yatāsaṃgraharūpasya bhagavanmukhodgatasya śāstrasya kāraṇadoṣādyabhāvena 
dvacidapyaprāmāṇyaṃ na śaṅkanīyamiti niraṇāyi | karmakāṇḍe'pi 
pramāṇalakṣaṇe saṃbhavedvadavirodhānāṃ vyāsādyaparigṛhītānāmeva 
smṛtīnāmaprāmāṇyamasūtryat | ye punaścaramayugamīmāṃsakāstantrāntaraiḥ 
samānayogakṣemaṃ sāttvataṃ śāstramabhimanyante teṣāṃ vikatthanāni 
āgamaprāmāṇye nirācakrire | uktaṃ ca- 

taccedetacchutipathaparibhraṣṭatantre samānaṃ 
sāṃkhyayogakṛtāntena pañcarātrānuśabditam ||

vedānteṣu yathāsāraṃ saṃgṛhya bhagavān hariḥ |
bhaktānukampayā vidvān saṃcikṣepa yathāsukham ||

ityādipramāṇagaṇapratipātidaprakriyayā 
ativitatagahanagambhīranigamaśataśikharagataparamapuruṣārthatadupāyataditikartav
yatāsaṃgraharūpasya bhagavanmukhodgatasya śāstrasya kāraṇadoṣādyabhāvena 
dvacidapyaprāmāṇyaṃ na śaṅkanīyamiti niraṇāyi | karamakāṇḍe'pi 
pramāṇalakṣaṇe saṃbhadvedavirodhānāṃ vyāsādyaparigṛhītānāmeva 
smṛtīnāmaprāmāṇyamasūtryat | ye punaścaramayugamīmāṃsakāstantrāntaraiḥ 
samānayogak.esmaṃ sāttvataṃ śāstramabhimanyante teṣāṃ vikatthanāni 
āgamaprāmāṇye nirācakrire | uktaṃ ca- 

taccedetacchutipathaparibhraṣṭatantraiḥ samānaṃ 
pātṛtvena prasajati tadā somapāste surāpāḥ ||

iti | śūdrārcanādiprasaṅge tvevaṃ pratibandī śrīkṛṣṇamunibhiruktā- 

haviṣkṛto yathā śūdre yathā vā bahuyājinaḥ |
nirvāhaḥ kriyate tadvacchāstrasyāsyāpi nānyatha ||

iti | ayamarthaḥ [ṅ: asyārthaḥ]- yathā haviṣkṛdādhāveti śūdrasya 
bahuyājino'gārācchūdravarjam ityādivākyeṣu 
karmaviśeṣādhikāramupacāraviśeṣaṃ vā samālambya nirvāhaḥ tadvadihāpīti | 
bhaṭṭārakaiśca tantrāntarebhya idaṃ sārvatrikeṇa prāmāṇyena vyabhajyat- 

tasmāt sāṃkhyaṃ sayogaṃ sapaśupatimataṃ kutracit pañcarātraṃ
sarvatraiva pramāṇaṃ tadidamavagataṃ pañcamādeva vedāt ||

catvārḥ siddhantāḥ 

iti | tadetat mahato vedavṛkṣasya mūlabhūto mahānayam 
ityadyuktānantaśākhāśrayaṛgādiskandhabhiduranigamatarumūlabhāgopabṛṃ
haṇarūpaṃ svamūlanigamabhāgabhedāt [gh: bhāgabhedavadṛgādi] 
ṛgādideva cardhāvatiṣṭhate- āgamasiddhantaḥ mantrasiddhantaḥ 
tantrasiddhantaḥ tantrāntarasiddhanta iti |

siddhantānām asāṃkaryasthāpanam

catvāraścaite siddhantā ṛgādivadeva śākhābhedairavāntaratantrairbhidyante | 
tatra yathā ṛgādayo vedabhedāḥ tattacchākhābhedāśca 
pūrvapūrvaparigrahānusāreṇa vyavatiṣṭhante putrādibhiśca parigṛhyante tathā 
[gh: tathātra] siddhantabhedāstadavāntarabhedāśca 
prathamaparigrahānsāreṇa vyavatiṣṭhante | yathā ca [kh: cakāraḥ pustake 
nāsti] vācanikātirikte vedāntaraśākhāntarasūtrāntarasaṃkare doṣaḥ tatheha 
siddhantasaṃkare tantrasaṃkare pratyekatantrāntaḥ [kh: pratiniyata] 
pātiniyatavaikalipkadharmādisaṃkare ca | asaṃkīrṇā ceyaṃ vyavasthā 
[pramāṇāntarasahakṛta ka kha ga ca jha] 
pramāṇasahakṛtapāraṃparyaparyālocanayā vyavasthāpyā | idaṃ ca 
garbhādhānādidāhāntasaṃskārāntarasevanāt [saṃskārāsevanāt cha ja] 
bhāgavatānāmabrāhmaṇyaṃ pūrvapakṣiṇā prasañjitaṃ 
pariharadbhirabhagavadyāmunamunibhirarthataḥ samarthitam- yadete [ya ete 
ka kha ga ca cha ja jh] va.śaparaṃparayā vājasaneyaśākhāmadhīyānāḥ  
kātyāyanādigṛhyoktamārgeṇa garbhādhānādisaṃskārān kurvate | ye punaḥ 
sāvitryanuvacanaprabhṛtitrayīdharmatyāgena [dharmātyagena 
nyāyapariśuddhau pāṭhaḥ] ekāyanaśrutivihitāneva catvāriṃśatsaṃskārān 
kurvate [anutiṣṭhanti ka kha ga ca] te'pi svaśākhāgṛhyoktamarthaṃ 
yathāvadanutiṣṭhamānā na  śākhāntarīyakarmānanuṣṭhānāt brāhmaṇyāt 
pracyavante anyeṣāmapi 
paraśākhāvihitakarmānanuṣṭhānanimittābrāhmaṇyaprasaṅgāt | sarvatra 
[sarve hi ja] hi jāticaraṇagotrādhikārādivyavasthitā eva samācārā 
upalabhyante | yadyapi sarvaśākhāpratyayamekaṃ karma, tathāpi 
parasparavilakaṣaṇādhikārisaṃbaddha dharmā na dvacit samuccīyante | 
vilakṣaṇāśca 
trayīvihitasvargaputrādiviṣayopabhogasādhanaindrāgneyādikarmādhikāribhyo 
dvijebhyaḥ 
trayyantaikāyanaśrutivihitavijñānābhigamanopādānejyāprabhṛtibhagavatprāpty
ekopāyakarmādhikāriṇo mumukṣavo brāhmṇā iti 
nobhayeṣāmapyanyonyaśākhāvihitakarmānanu.ṭhānamabrāhmaṇyamāpādayati | 
yathā caikāyanaśākhāyā apauruṣeyatvaṃ tathā kāśmīrāgamaprāmāṇya eva 
prapañcitamiti neha prastūyate | prakṛtānāṃ tu bhāgavatānāṃ 
sāvitryanuvacanāditrayīdharmasaṃbandhasya sphuṭataramupalabdhiḥ na 
tattyaganimittavrātyatvādisaṃdehaṃ sahate iti |

atra vijñānaśabdena saṃvitsiddhyādiṣu svayameva sthāpitaṃ viśiṣṭaṃ jñānaṃ 
vivikṣitam | āha hi- 

yathā colanṛpaḥ samrāḍadvitīyo'sti bhūtale |
iti tattulyanṛpatinivāraṇaparaṃ vacaḥ ||

na tu tatputrabhṛtyakalatrādinivāraṇam |
tathā surāsuranarabrahmāṇḍaśatakoṭayaḥ ||

kleśakarmavipākādyairaspṛṣṭasyākhileśituḥ |
jñānādiṣāḍguṇyanidheracintyavibhavasya tāḥ ||

viṣṇorvibhūtimahimasamudradrapsavipruṣuḥ [g: lavavipruṣaḥ; ka ca jha : 
jalavipruṣaḥ] 

iti |

imaṃ ca vedabhedaṃ bhojarājabaladevācāryādayaśca viviñcate -

yo vedavṛkṣaṃ bahumūlaśākhaṃ nānāphalārthidvijasaṃghasevyam |
pūrśravānuśravabhedabhinnamāropayattaṃ[āropayantaṃ ka kha ca jha] 
puruṣaṃ rapadye ||

ityādibhiḥ | evaṃ ca sarvatrāsamkaraḥ saṃgraheṇa pradarśitaḥ śrīsāttvate -

na śāstrārthasya śāstrāṇāṃ buddhipurva upaplavaḥ |
ācartavya ihājñānāt [ihājñātvā gha cha] pāramparyakramaṃ vinā || 

iti | askhalitapāraṃparyapratyabhijñāneṣu [sthāneṣu added gha ṅ] 
paridṛśyamānapramāṇamūlāni ācāraparaṃparāparigṛhītāni ca karmāṇi na 
mātrayāpi parityājyāni [parihāpyāni ka ga gha ṅ ca cha ja] na ca 
tadviruddhanyupādeyānītyuktaṃ bhavati |

śrīpauṣkare ca adhikārinirūpaṇādhyāye pratiniyatādhikāriviṣayasiddhāntānām 
tvābhiprāyeṇaiva siddhantabhedastadavāntarabhedaśca darśitaḥ | asāṃkarye 
pauṣkaravacanāni yathā- 

kartavyatvena vai yatra cāturātmyamupāsyate |
kramāgataiḥ svasaṃjñābhirbrāhmaṇairāgamaṃ tu tat ||

viddhi siddhantasaṃjñaṃ ca tat pūrvamatha pauṣkara |
nānāvyūhasametaṃ ca mūrtidvādaśakaṃ hi tat ||

tathā mūrtyantarayutaṃ prādurbhāvagaṇaṃ hi yat |
prādurbhāvāntarayutaṃ dhṛtaṃ hṛtapdmapūrvake [tat patmapūrvake 
ja] || 

lakṣmyādiśaṅkhacakrā[cakrākhyā gha]khyagārutmyasadigīśvaraiḥ |
sagaṇairastraniṣṭhaiśca tadviddhi kamalodbhava ||

mantrasiddhāntasaṃjñaṃ ca śāstraṃ sarvaphalapradam |
vinā mūrticatuṣkeṇa yatrānyadupacaryate ||

mantreṇa bhagavadrūpaṃ kevalaṃ vāṅgasaṃvṛtam |
yuktaṃ śriyādikenaiva kāntāvyūhena pauṣkara ||

bhinnairābharaṇairastrairāvṛtaṃ ca savigrahaiḥ |
tantrasaṃjñaṃ hi tacchāstraṃ parijñeyaṃ hi cābjaja ||

[mūlyānavṛtti gha] mukhyānuvṛttibhedena yatra siṃhādayastu vai |
catustridvyādikenaiva yogenābhyarthitena tu ||

saṃvṛtāḥ parivāreṇa svena svenojjhitāstu vā |
yacchavatyārādhitāḥ [ārādhitaṃ ka kha ga jha] sarvaṃ viddhi 
tantrāntaraṃ tu tat ||

evaṃ nānāgamānāṃ ca sāmānyaṃ viddhi sarvadā |
nāmadvayaṃ vā [dvayaṃ ca gha ṅ ca cha ja] siddhantaṃ pañcarātreti 
pauṣkare ||

ekaikaṃ bahubhirbhedairāmūlādeva saṃsthitam |
nānāśayavaśenaiva siddhadyaiḥ prakaṭikṛtam ||

saṃkṣiptaṃ sapraprañcaṃ ca tṛtīyamubhayātmakam |
setihāsapurāṇaistu vedairvedāntasaṃyutaiḥ ||

ye janmakoṭibhiḥ siddhasteṣāmante'tra saṃsthitiḥ |

iti | atra ekaikasya siddhantasyāmulādeva bahubhirbhedaiḥ saṃsthitatvavacanāt 
caturṇāṃ siddhāntānāṃ tadavāntaratantrabhedānāṃ ca 
siddhāntaratantrāntarasaṃkaraparihāreṇaiva sarvadāvasthānaṃ sūcitam |

caturṇāmapi siddhantānāṃ mokṣapradatvam

atra ca [cakāraḥ pustakeṣu nāsti kha ga ja jha] 
siddhantasaṃjñitānāmeṣāṃ caturṇāmai mokṣapradatvamanantaramevoktam -

tasmāt [yasmāt ṅ ca] samyak paraṃ brahma vāsudevākhyamavyayam |
etasmāt prāpyate śāstrāt jñānapūrveṇa karmaṇā ||
siddhāntasaṃjñā viprāsya sārdhakā ata eva hi |

iti | atra sārthakā iti bahuvacanāntasāmānādhikaraṇyāt siddhantasaṃjñāśabdo'pi 
bahuvacanāntaḥ san āgamādiviśeṣaṇayogena caturdhā 
saṃjñāvasthānamabhipraiti | pañcarātraśabdavat siddhantaśabdo'pi caturṇāṃ 
sādhāraṇa iti cātraiva pūrvamuktam | pādmne  ca sadāgamādisiddhantacatuṣke 
satpadaprade iti caturṇāṃ satpadaśabdavācyabhagavatpada[bhagavatprāpti- 
kha] prāptisādhanatvamuktam | hayagrīvasaṃhitāyāmapi 
kasyacinmokṣaikāntyam anyeṣāmapi phalāntareṇa saha mokṣapradatvamuktam-

āgamākhaṃ hi siddhantaṃ sanmokṣaikaphalapradam |
mantrasaṃjñaṃ hi siddhantaṃ siddhimokṣapradaṃ nṛṇām ||

tantrasaṃjñaṃ tu [saṃjñaṃ hi ka kha ga ṅ ca cha jha] siddhantaṃ 
caturvargaphalapradam |
tantrāntaraṃ hi siddhantaṃ vāñchitārthaphalapradam ||

iti | atra vāñchitārthaśabdenāviśeṣāt trivargavadapavargo'pi saṃgṛhyate | ata 
eṣāṃ caturṇāmapi parabrahmabhūtavāsudevaprāpakatvāt 
apavargārthibhirmokṣopāyopadeśapradeśeṣu [upadeśa ka kha ga jha kośeṣu 
nāsti] vikalpo'viśiṣṭaphalatvāt iti nyāyena 
sadakṣaradaharamadhubhūmavaiśvānaraśāṇḍilyanāciketopakosalapratardanasaṃv
argāntarādityānandamayavidyādiṣviva vaikalpikaḥ parigrahḥ | 
brahmasvarūpanirūpakadharmavyatiriktānāṃ tattadvidyāpratiniyataguṇānāṃ yathā 
vidhāsu parasaramanupasaḥāraḥ tathātrāpīti pratyekaṃ partiniyatānāṃ 
prakriyāṇāṃ parasparāsaṃkareṇa prayogaḥ siddhaḥ | yatra tu madhuvidyādau 
vamupadaprāptyādipūrvakabrahmaprāptivat paraṃparayā 
vāsudevaprāptirabhidhīyate tatrāpi 
tattadarvācīnaparvavyahitaparaprāptikāmānāmadhikāra 
[kāmanāyāmadhikāraḥ gha] iti vyavasthā | tadabhiprāyeṇa coktaṃ 
bhāṣye taddhi vāsudevākhyaṃ paraṃ brahma saṃpūrṇaṣāḍguṇyavapuḥ 
sūkṣmavyūhabibhavabhedabhinnaṃ yathādhikāraṃ bhaktairjñānapūrveṇa 
karmaṇābhyarcitaṃ samyak prāpyate | vibhavārcanāt vyūhaṃ prāpya vyūhārcanāt 
paraṃ brahma vāsudevākhyaṃ sūkṣmaṃ prāpyat iti vadanti iti | 
ataścaturṇāmapyapavarge tātparyam | phalāntarasādhanavacanasyānyārthatvaṃ 
svayamevoktam [uktaṃ pauṣkare gha] pratyayārthaṃ ca mokṣasya 
siddhayaḥ saṃprakīrtitāḥ iti | evaṃ caturṇāmapi mokṣapradatve hi [siddhe hi 
gha] trayyantasāropabṛṃhaṇarūpatvamapi samañjasaṃ bhavati |

siddhāntasaṃkare tantrasaṃkare ca pādmavacana vicāraḥ

pādme caryāpāde caturṇāmeteṣāṃ parasparavibhāgaḥ siddhāntasaṃkare 
tantrasaṃkare ca doṣaḥ prapañcitaḥ |

taccaturdhā sthitaṃ śāstramṛgādivadanekadhā |
ekaikaṃ bhityate tantraṃ śākhābhedena bhūyasā ||

prathamaṃ mantrasiddhantaṃ dvitīyaṃ cāmamāhvayam |
tṛtīyaṃ tantrasiddhantaṃ turyaṃ tantrāntaraṃ bhavet ||

iti | atra āgamamantrasiddhāntayoḥ pauṣkaroktakramāt vyutkrameṇopādānaṃ 
siddhimokṣapradamantrasiddhantaprāśastye tātparyāt | atrāpi hi āgamasiddhantasya 
kevalamokṣapradatvalakṣaṇo'tiśayaḥ [atiśayaḥ ka kha ga jha kośeṣu 
nāsti] karmaṇāmapi saṃnyāsaḥ kathyate yatra cāgame iti pardarśita eva | atra 
kāmyakarmaṇā svarūpataḥ saṃnyāsaḥ svavarṇāśramādiniyatānāṃ 
[svavarṇāśraniyatānāṃ ka kha ga ca jha] tu 
bhagadgītāṣṭādaśādhyāyanirṇītaprakāreṇa sāttvikatyāgaḥ 
svaśākhāgṛhyoktamaryādayā ca sarvatra nityanaimittikādiparigrahaḥ | ata 
āgamasiddhānte sarvakarmasvarūpatyāg iti na bharmitavyam 
karmaviśeṣabhūyastvāt | ata eva hi tanniṣṭhanadhikṛtyoktam -

trayodaśavidhaṃ karma kāmādiparivarjitam |
guṇaiḥ sāṃyamikairyuktamanutiṣṭhanti sādhavaḥ ||

iti | atraivoddiṣṭakrameṇa catvāraḥ siddhantā yakṣyante-

siddhantānāṃ pādmoktaṃ lakṣaṇam

ekaiva mūrtirārādhyā prādhānyenetarāḥ punaḥ |
devyaḥ śriyādayaścāpi saṃpūjyāḥ parivāravat ||

āyudhaiḥ śaṅkacakrādyaiḥ śrīvastādyaiśca bhūṣaṇaiḥ |
mūrtimadbhiḥ parivṛtā kevalā vāmbujāsana ||

kathyate yatra tat prokta mantrasiddhantamagrimam |
vāsudevādayo vyūhāścatvāraḥ sādhakairapi ||

[kramāgatāḥ gha] kramāgataistulyakakṣyāḥ pūjyāstu 
[kakṣyāpūjyāstu ka ga ṅ jha] prabhavāpye |
karmaṇāpi saṃnyāsaḥ kathyate yatra cāgame ||

tantramāgamasiddhantaṃ taduktaṃ kamalāsana |
navānāmapi mūrtīnāṃ prādhānyaṃ yatra kathyate ||

mūrtiyo dvādaśāṅgāni teṣāmeva tathāpare |
prādurbhāvagaṇāścāpi mūrtyantaragaṇā api ||

prādurbhāvāntarayutāḥ sadigdevaiḥ [saha devaiḥ ja] sayāyudhaiḥ |
mūrtimadbhiśca devībhirlakṣmyādibhirapi sphuṭam ||

tat tantrasiddhantāhvānaṃ caturthaṃ paramaṃ punaḥ |
saumyasiṃhādibhūyiṣṭhavaktrabhedaiścaturmukha ||

dvitryādimukhabhedā vā mūrtirekaiva pūjyate |
saṃvṛtā parivāraiḥ svarvinā vā sarvakāmadā ||

yatra tantrāntaraṃ tat syāccaturthaṃ caturānana |
yena siddhantamārgeṇa karṣaṇādikriyā kṛtā ||

ādau tenaiva sakalā nānyasiddhantavartmanā |
tantrāntare'pi kathitamanuktaṃ grāhyameva hi ||

siddhantasaṃkarastasmāt tantrasaṃkara eva ca |
doṣāya kalpate rājarāṣṭradhāmakṣayātmane ||

sīddhāntasaṃkare jāte pramādāt tasya śāntaye |
kṛtvā saṃprokṣaṇaṃ pūrvaṃ sahasrakalaśāplavaḥ ||

kartavyaḥ snapanaṃ kuryāt tantrasaṃkarasaṃbhave |
ante mahotsavaṃ kuryād dhvajārohaṇapūrvakam ||

iti | atra pādmoktatantra[tantra gha kośe nāsti]tantrāntaralakṣaṇaṃ 
pauṣkaroktāvirodhena netavyam | yadi dvayorgranthayoraikārthyaṃ saṃbhavati tadā 
na virodhaḥ | itarathā tantratantrāntaralakṣaṇaṃ [itaratantreṣu 
abhyupagamasiddhantatantratantrāntaralakṣaṇaṃ ka kha ga] 
dviprakāramanusaṃgheyam | yathā nyāyavistare 
sarvatantrapratitantrābhyupagamādhārasiddhanteṣu abhyupagamasiddhantasya dvedhā 
lakṣaṇamakṣapādābhipretaṃ varṇayanti-

sādhitaḥ paratantre yaḥ svatantre ca samāśritaḥ [samāhitaḥ ja] |
sa hyabhupagamo nyāye [nāyo ka jha] manaso'namatiryathā ||

dadviśeṣaparīkṣā vā sadbhāve'nyatra sādhite |
yathānyatra manaḥsitthau [siddhaṃ ka jha] tasyākṣatvaparīkṣaṇam ||

iti | pārameśvaroktaṃ tantratantrāntaralakṣaṇaṃ tu pauṣkaroktena samānameva 
[pauṣkaroktasamānameva gha ja] | tathāhi prāyaścittādhyāye 
saṃkarādidoṣaparihārārthaṃ vibhajyamāneṣu siddhanteṣu 
āgamamantrasiddhantaprapañcanāntaramucyate -

paravyūhādibhedena vinaikaikena mūrtinā |
sāṅgena kevalenātha kāntāvyūhena bhūṣaṇaiḥ ||

tathāstrairvigrahopetairāvartaṃ tantrasaṃjñitam |
nṛsiṃhakapilakroḍahaṃsavātīśvarādayaḥ ||

mukhyādivṛttibhedena devalā vāṅgasaṃyutāḥ |
cakrādyastravaraiścātha bhūṣaṇairmakuṭādibhiḥ ||

kāntāgaṇaiśca yakṣmyādyaiḥ parivāraiḥ khagādibhiḥ |
pūjitā vidhinā yatra tat tantrāntaramīritam ||

iti | tadeva vyavasthiteṣu siddhanteṣu saṃkaraparihāraḥ pādme sapṣaṭaḥ | tasminneva 
cādhyāye kvacit siddhante tadavāntaratantrabhede vā dīkṣitasya siddhantaroktāsu 
tantrantaroktāsu ca kriyāsu anadhikāra uktaḥ -

ekatra siddhante dīkṣitasya anyatra nādhikāraḥ

ekatra dīkṣitastantre siddhante vā dvijottamaḥ |
kriyāṃ na kuryādanyatra karṣaṇādi [karpaṇādīṃścaturmukha ka kha ga 
ca] caturmukha ||

ācāryakamathārtvijyaṃ pūjādyaṃ madhuvidviṣaḥ |
tantrabhede ca siddhantabhede'pi ca [hi ga] na yujyate ||

ityuktvā punarapyuparyuparitantrasthitānām [tantrādhikārāṇāṃ ka kha ga ca 
jha] adho'dhastantrādhikāritvamuktam [adhikāritvaṃ pradarśitam ka kha ga 
ṅ ca ja jha]-

uparitanatantrādhikāriṇām adhastanatantreṣu tattanmārgeṇa karaṇe'dhikāraḥ

tantrāntare tathā tantra-mantra[mantre ja jha; mantrasiddhanta 
kha]siddhantavartmani [vartmanā ka jha] |
dīkṣitānāṃ krameṇaiva hyuparyupari yogadaḥ |
anyeṣāmadhikāraḥ syāt tattatsaṃskārapūrvakam ||

karaṇāgamasiddhantaniṣṭhenānyaistribhiḥ sadā |
arcanīyamathānyābhāṃ mantrasiddhantinā tathā ||

pūjanīyamathānyena tantrasiddhāntināniśam |
svena tantrāntareṇaiva pūjanīyaṃ svake gṛhe ||

iti | atrāpyutkṛṣṭasiddhāntasthitenāpi [api gha kośe nāsti] 
apakṛṣṭasiddhantasthāneṣu tattatsiddhantaprakāreṇaiva pūjanīyatvamuktam 
utkṛṣṭasiddhantasthitasya svasthāne'pakṛṣṭasiddhantaprasaṅgābhāvat | ata eva 
hyantaramevamucyate [anantaramevocyate ka kha ga jha]-

mukhyādhikāriṇaḥ santi yadi gauṇādhikāriṇaḥ |
svatantreṇa praveṣṭavyāḥ prāsāde ca svatantrake ||

iti | svatantreṇa svakīyena prāk pravṛttaśāstreṇetyarthaḥ | viśeṣataśca 
ekāyanavidhānasyānyatra praveśe pratyavāyātiśayaśca[cakāraḥ gha cha ja 
kośeṣu nāsti] tatraivoktaḥ- 

ekāyanavidhānasyānyatra praveśe pratyavāyah 

tatsiddhantānyamārgeṇa sthāpitaṃ bimbamālaye |
ajñānādathavā mohādekāyanavidhānataḥ |
arcayanāpadaṃ sarvāmāpnotīha paratra ca ||

iti | evamekaikasiddhantasthitānāṃ siddhāntāntarakriyāsu 
yathoktaprakriyayānadhikāre samarthite siddhantāntarapratiṣṭhiteṣu 
bhagavadāyaleṣu tadanyasiddhantasthitānāṃ 
pradakṣiṇapraṇāmamālākaraṇadīpāropaṇasaṃārjanasecanopalepanālaṃkaraṇarak
ṣaṇasaṃvardhanahavirādisamarpaṇastotrādīnāṃ sādhāraṇadharmāṇāmapi 
pratiṣedhaprasaṅgamāśaṅkya [pratiṣedhamāśaṅkya ka kha ga ca] 
parijahāra-

pradakṣiṇapraṇāmādi rādhānte'nyatra kevalam |
hivitaṃ nārcanaṃ kuryādrājarāṣṭabhayāvaham ||

iti |

[tatriva cha ja] tatrikonaviṃśe'dhyāye siddhantasaṃkare pratyavāyaṃ 
vistareṇa pratipādya 
asaṃkīrṇasiddhantadharmāṇāmevādhikāriṇāmanhonyasaṃbandhā[ādi gha 
kośe nāsti]diyogyatvam itareṣāṃ tu bāhyānamiva varjanīyatvamapi 
pratipāditam-

siddhāntānāṃ caturṇāṃ tu sāṃkarya vyasanāvaham |
siddhānteṣu caturṣvekaṃ pūrvairnṛbhiranuṣṭhitam ||

tyaktvā samāśrayedanyaṃ naro bhavati kilbiṣī |
tasmājjanmapra.bhṛkarādhāntaniyato bhavet ||

anyathā kulamātmānaṃ sarvaṃ nāśayati svayam |
mantramaṇḍakuṇḍādikriyāmudropacārakaiḥ ||

yogaṃ nayati yo mohāt svasiddhantoktavartmani [vartmanā gha] |
so'pi svakulajān sarvān[dharmān ka kha jha] paramātmānamabjaja 
[param ātmānamiti padachedaḥ (ṭippaṇī) ||

nayennirayamatyugraṃ puruṣān puruṣādhamaḥ |
niṣphalā ca kriyā tasya pratyutānarthakāriṇī [kāraṇam gha ja] ||

akarmaṇo'sya tatkopo [kupyecca devastatkopo gha] rājarāṣṭrabhayāvahaḥ |
kartā kārayitā cobhau [caiva ka kha ga jha] sānvayaṃ vinaśiṣyataḥ ||

na saṃnidhānaṃ ca harerdhāmni hāniśca saṃpadām |
rādhāntasaṃkaraḥ kāryo nānyasiddhantakarmaṇā ||

mantrasiddhantamukhyeṣu caturṣvapi yathāpuram |
anutiṣṭhanti ye karma samārādhanamacyute |
asaṃkareṇa te'nyonyaṃ [saṃbaddha hi  ka kha ca ja jha] saṃbandhārhā 
narottamāḥ ||

iti | asaṃkareṇānutiṣṭhantītyanvaḥ |

siddhantasaṃkare doṣaprapañcanam

tatraiva jīrṇodhārādhyate- 

yā mūrtiyena tantreṇa yādṛśenādhikāriṇā |
prathame kalpane saiva dvitīye kalpane bhavet ||

mūrtistadeva tantraṃ ca sa eva sthāpakaḥ punaḥ |
tantrādhikārimūrtīnāṃ vyatyaye kalpite sati |
nṛṇāṃ narapateścāpi raṣṭrasya ca bhavet kṣayah ||

iti | tasminnevottaratra prāyaścittādyāye - 

janane maraṇe caiva śvasṛgālakharādibhiḥ |
spṛṣṭe ca bimbe tantrāṇāṃ saṃkare samupasthite |
evamādiṣu cānyeṣu saṃprokṣaṇavidhirbhavet || 

iti | narādīye'pi -

vyatyaye parivārāṇāṃ bhogādīnāṃ ca gautam |
pūrvavat snapanaṃ kṛtvā śāntihomaṃ smācaret ||

iti | atrādiśabdena siddhantavyatyayatantravyatyayādisaṃgraḥ 
apekṣitatvādaviśeṣācca | ata eva hyatraivoktam -

tantreṇaikena kartavyaṃ karṣaṇādiṣu nārada |
ystantreṇa samārabdhaṃ tattantraṇaiva kārayet ||

[anuktāśca ka kha ga] anuktāṃścānyatanteṣu nirīkṣyātra niyojayet 
[nirīkṣyānyatra yojayet ka kha ca jha] |
viśeṣāṃśca [viśeṣācca ka kha ṅ] muniśreṣṭha tvanyathā 
rāṣṭranāśakṛt ||

iti | pārameśvare ca pratiṣṭhādhyāye -

viśeṣeṇa svayaṃvyakte divye saiddhe'pi vārṣake [siddhe'pi cārṣake ka kha ga ca 
cha ja jha] |
sthāne tu karmabimbānāṃ vyatyayaṃ na samācaret |
dvārāṅgāvṛtidevānāṃ pūjāyā bhavanasya [havanasya gha ṅ] ca ||

ityārabhya

na lakṣaṇāntaraṃ kuryānna pramāṇāntaraṃ tathā |
na tu dravyāntaraṃ caiva na ca kuryāt kriyāntaram ||

mantrāntaraṃ [tantrāntaraṃ ka kha ga ṅ] na kurvīta sarvaṃ 
kuryādyathāpuram |
puryāccedevamādīnāṃ viparyāsaṃ mahāmate |
rājño rāṣṭrasya nāśaḥ syāt srvasyāpi svasaṃtateḥ ||

iti | tatraiva-

bhogānāṃ ca viparyāsaṃ mantrāṇāṃ ca viparyāyam [mahāmate gha cha 
ja] |
dyānānāṃ caiva mudrāṇāṃ devatānāṃ tathaiva ca |
anyeṣāmevamādīnāṃ [caivamādīnāṃ ka kha ga ca jha] vyatyāsaṃ na 
samācaret ||

iti | tathottaratra prāyaścittadyāye -

prāsādaśca tathā bimbo yena śāstreṇa nirmitau |
pratiṣṭhāpya ca tenaiva nityādau pūjayeddharim ||

yo'rcayedanyamārgeṇa tathā cārcāpakastu yaḥ |
tāvubhau kaluṣātmānau rājñao rāṣṭraṣya vai guroḥ ||

kulaṃ ca vyādhitaṃ caiva viplavaṃ duḥkhamañjasā |
vittahāniṃ viśeṣeṇa kuryātāmālayasya ca ||

[na kāryaṃ gha cha] na kuryāt tantrasāṃkaryaṃ pañcarātraparāyaṇaḥ 
[parāyaṇaiḥ gha cha] |
punaḥ pratiṣṭhā kartavyā kṛtaścet tantrasaṃkaraḥ ||

iti | tatraiva siddhantabhedaṃ [tatriva ca siddhantabhedān cha ja] vistareṇa 
pratipādyānantaramucyate-

śāstramantrakriyādīnāṃ mūrtīnāṃ bhavanasya ca |
deśikasyābhijātasya yathāpūrvaṃ parigrahaḥ ||

tathaiva yāvatkālaṃ tu nācartavyaṃ tadanyathā |
viparīte te kṛte cātra rājarāṣṭrādyanarthakṛt ||

tataḥ samācaredyatnāt pratiṣṭhāṃ prākprakārataḥ |
tataḥ siddhantasāṃkaryaṃ nācartavyaṃ kṛtātmabhiḥ ||

yadyadiṣṭatamaṃ loke pūrvasiddhavirodhi tat |
pratigrāhyamathānyonyaṃ viruddhaṃ saṃtyajedbudhaḥ ||

iti | evaṃ kālottare caturvidhapūjānirṇayādhyāye-

vaidikaistāntrikairvāpi śrotairvāpi dvijottama [śrautairvā dvijasattamaḥ 
ja] |
svayaṃvyakte tu bhavane miśrairvā devamarcayet ||

ṛṣyādipūjite sthāne pāraṃparyakramaṃ vinā |
viśeṣaṃ nācaret kiṃcidrājarāṣṭrasamṛddhaye ||

iti | asminnevottaratra prāyaścittadhyāye'pyetāveva "lokau paṭhitau | tatraiva-

yadvimbaṃ yena śāstreṇa samārabdhaṃ purā dvija |
prāsado[prāsādaṃ ca cha ja] vā tatastena śāstreṇaiva samarcayet 
[tadarcayet gha cha ja] ||

tacchāstramantareṇaiva yo yajedanyavartmanā |
rājño rāṣtrasya kartuśca [vināśaṃ] sa nāśaṃ kartumicchati ||

na kadācidapi prājñaḥ prakuryācchāstrasaṃkaram |
śāstrasaṃkaradoṣeṇa mahān doṣo bhaveddhuvam ||

iti | yadyapi vaikhānasapañcarātrasaṃkaraparihārasyapyatraiva śāstre pratipādanāt 
tatparihārārthamidaṃ vacanamiti vaktuṃ śakyam tathāpi yena śāstreṇa iti 
sāmānya vacanāt sarvaviṣayameva | yat tatroktam -

mahotsaveṣu sarveṣu deśakālānusāratah [deśikendrānusārataḥ ka kha ga ca 
cha ja jha] |
viśeṣaṃ nācaret kiṃcidrājarāṣṭrasamṛddhaye ||

iti nigamyate [cocyate ka kha ga ṅ jha] |

evaṃ pañcarātrākhaikaśāstrāvāntarasaṃkarasyātyantagarhitatve 
vaikhānasapañcarātrasamkaraḥ kaimutyaniṣiddhaḥ [kaimutikanyayasiddhaḥ ka 
kha ga "a jha] | parasparaṃ ca dvayorapi spaṣṭaṃ pratiṣidhyate | pañcarātrasya 
tu vaikhānasairapi dvacit dvacidupajīvyatvamasti | tathāhi -

vaikhānasena pāñcarātrasya saṃkare doṣaḥ | pāñcarātraṃ tu sarvopajīvyam

brāhmaṇe kṣatriyairvaiśyaiḥ śūdraiśca kṛtalakṣaṇaiḥ |
arcanīyaśca sevyaśca nityayuktaiḥ svarkarmasu |
sātvātaṃ vidhimāsthāya gītaḥ saṃkarṣaṇena yaḥ ||

ityādibhiraviśeṣeṇa brāhmāṇādīnāṃ [śrīmatpañcarātra gha cha ja] 
śrīpāñcarātroktamārgeṇa bhagavadarcanādikaṃ kartavyamiti 
mahābhāratādiṣvabhidhīyate | na hi dvacidapi sūtraviśeṣādiniyamaḥ kṛtaḥ | 
pratyuta [sarva ka kha ga kośeṣu nāsti] sarvasūtraniṣṭhānāṃ 
tadanvayastasminneva śāstre pratipādyate -

niṣekādīṃśca saṃskārān svasūtroktāna samācaret |
pañcarātroditān vāpi ye svayaṃśyairanuṣṭhitāḥ ||

iti | na ca bodhāyanavikhanaḥśaunakādyukteṣu bhagavatpratiṣṭhārcanādiṣu satsu 
kimanyeneti vācyam taduktirahitasūtraniṣṭhānāmanyāpekṣayāṃ 
sādhāraṇaśāstraparigrahopapatteḥ | [na kvacit pūrṇopadeśaḥ sambhavatīti 
tacchaktasya pūrṇopādānaṃ ka kha ga ṅ ca jha] na ca dvacit pūrṇopadeśe 
saṃbhavati tacchaktasyāpūrṇamupādātuṃ yuktam | ata eva hautraṃ 
hotṛśākhoktamadhvaryavo'pi parigṛhṇanti | ato yeṣu sūtreṣu 
bhagavadarcanādikaṃ pratyapādi tanniṣṭhānāmapi bhagavacchāstroktaprakriyayā 
samārādhanādikaṃ praśastatamam | tathā ca śiṣṭairanuṣṭhīyate |

nanu ca vaikhānasasūtrānusāriṣu [kāśyapīya gha ja] 
kāśyapamarīcibhārvagātreyeṣu śāstreṣu tadanubandhiṣu cādhikāragrantheṣu 
saṃgrahavistarūpeṣu bhagavatpratiṣṭhārcanādikaṃ pūrṇamupadiśatsu kiṃ 
pañcarātreṇa? maivam tatsūtraniṣṭhān pratyeva tatprakriyopadeśāt | tarhi 
tanniṣṭhānāṃ pañcarātraprakriyāyā anupādeyatve tasyāḥ 
sarvasūtraniṣṭhasādhāraṇyaṃ bhajyeteti cet tanna uktottaratvāt [dattottaratvāt 
ka "a ca ja jha] | kāśyapīyādīnyapi hi [hi ka kha gha ca jha kośeṣu 
nāsti] śāstrāṇi kāṃcit prakriyāmupadiśanti teṣu teṣvartheṣu 
śāstrāntaropajīvīnyeva evaṃ pañcarātroktamapi kvacit dvacidupajīvanti | yathoktaṃ 
bṛguproktakriyādhikāre- 

gurūpadeśasaṃsiddyaiḥ kalpamantrairathāpi vā |
āsanādyupacāraiṣtu pūjayediti kecana ||

iti | atra kalpamantraśabdena bhagavacchāstroktamantrāṇāmeva grahaṇam | ata eva 
hi athītavedān vaikhānasān prati gurūpadeśasaṃsiddhaiḥ iti viśeṣyate | na ca 
tattanmantrakalpāḥ pañcarātratantrebhyaḥ pṛthagbhūtāḥ | caturdhā vyūdhe hi 
tasmin śāstre pratyekaṃ ca saṃhitābhedabhedini sarve'pi 
bhagavanmantrakalpāstadaṅgamantrakalpāśca yathāyathaṃ samāviśanti | ata eva 
hi tāṃstān bhagavanmantrakalpān ārṣapañcarātramityabhiyuktā vyavaharanti 
[varṇayanti ka kha ga a ja jha] | tanniṣṭhāṃśca kalpabhāgavataśabdena 
vyapadiśanti | evaṃ bhārgavādiṣvapi 

vaikhānasena sūtreṇa niṣekādikriyānvitān |
viprān vedavidaḥ śuddhān mantrakalpavicakṣaṇān ||

ityādiṣu mantrakalpavedanoktistatra tatrāpekṣitagrahaṇārthā | tathā bhārgave 
kriyādhikāre sārasvatapratiṣṭhādikaṃ prakramyocyate- anena vidhinā sthāpya 
kalpamantreṇa pūjayet iti | na cātra kalpamantrasvarūpatadaṅgādikamupadiṣṭam | 
ataḥ kalpoktaprakriyaivātrānusaraṇīyā | evaṃ tatra sudarśanarūpasya bhagavataḥ 
pratiṣṭhārcanādau parkrānte phalabhedāpekṣayā prakriyāntaramupakṣipyate -

etadvaidikamuddiṣṭaṃ bhuktimuktiphalapradam |
devalaṃ bhuktikamāścet smarenmantraṃ ṣaḍakṣaram ||

iti | na cātra ṣaḍakṣaramantraprakriyāyāḥ prapañcanam | tataśca 
vāsiṣṭhagārgyavihagendrāhirbudhnyādisaṃhitoktaprakriyaiva śaraṇam | evaṃ 
dvibhujaprabhṛtiṣoḍaśabhujaparyantarūpopadeśe'pi anuktamapya[api gha 
kośe nāsti]pekṣitamanyato grāhyam | ata eva hi kṛṣṇarūpāṇyanantāni 
ityādibhiḥ kṛṣṇanarasiṃhādirūpāṇāmasaṃkhyeyatvena vaktumaśakyatayā 
viramyate | teṣu ca [deṣucit ka kha ga] kāninicchāstrāntaroktāni 
saṃgrāhyāṇyeva | ata idaṃ vedānteṣu yathāsāraṃ saṃgṛhya bhagavān hariḥ 
ityuktaprakriyayā sarvavedāntasāroddhāreṇa sarvajanahitaiṣiṇa | bhagavatā 
svayameva praṇītaṃ śrīmatyañcarātraśāstraṃ sarvasūtraniṣṭhānāmupajīvyamiti 
siddham |

yattu śrīvaikhānase -

vakhānasapāñcharātrayoḥ parasparanindāvacanānāṃ prakṣiptatvapakṣaḥ

āgneyaṃ pañcarātraṃ tu dīkṣāyuktaṃ ca tāntrikam |
avaidikatvāt tattantraṃ tyaktvā vaikhānasena tu |
saumyena vaidikenaiva devadevaṃ samarcayet ||

ityādi yaccoktaṃ śrīpāñcarātre tantrasārasamuccaye- aśrīkaramasaumyaṃ ca 
vaikhānasamasāttvikam [atāttvikam ka kha ga jha] ityārabhya tadvidhānaṃ 
parityajya pañcarātreṇa pūjayet ityādi yāni ca 
pādmapārameśvarādi.vativādavacanāni tāni nūnam ikṣubhakṣaṇacikīrṣubhiḥ 
[ikṣubhakṣakartṛcikīrṣubhiḥ ka kha ga gha] prakṣiptāni 
parasparasthānākramaṇalolupairvaṭubhirvā [paṭubhirvā ja] 
pūjakādhamairniveśitāni |

avirodhopayogābhyāmubhayorapi śāstrayoḥ |
madhyasthairhi kṛtaṃ dharmavidyāsthānaniveśanam [niveśanam | iti ka kha 
ga ca] ||

anyathā parsiddhaprāmāṇyoḥ [prasiddhaprāmāṇyayoḥ kha ga kośayoḥ 
nāsti] parigrahaprācuryavatoḥ prasiddhatareṣu 
śrīraṅgaśrīmadveṅkaṭādriśrīhastiśailavṛṣabhagiriprabhṛtiṣu 
pāraṃparyeṇa pravṛttayoḥ 
vāsādinibaddhaśrīvaiṣṇavadharmaśāstrakāṇḍādiṣu 
[dharmaśāstrakarmakāṇḍādiṣu ja]

bhagavānuvāca-

śṛṇu pāṇḍava tatsarvamarcanākramamātmanaḥ |
sthaṇḍile padmakaṃ kṛtvā cāṣṭapatraṃ sakarṇikam ||

aṣṭākṣaravidhānenāipathavā dvādaśākṣaraiḥ |
vaidikairathavā mantrairmama sūktena vā punaḥ ||

sthāpitaṃ māṃ tatastasminnarcayitvā vicakṣaṇaḥ |
puruṣaṃ tu tataḥ satyamacyutaṃ ca yudhiṣṭhira ||

aniruddhaṃ ca māṃ prāhurvaikhānasavido janāḥ |
anye tvaivaṃ vijānanti māṃ rājan pāñcarātrikāḥ ||

vāsudevaṃ ca rājendra saṃkarṣaṇamathāpi vā |
pradyumnaṃ cāniruddhaṃ ca caturmūrtiṃ pracakṣate ||

etā anyāśca rājendra saṃjñābhedena mūrtayaḥ |
viddhyanarthāntarā eva māmevaṃ cārcayedbudhaḥ ||

ityādibhiḥ vaiṣṇaivaśāstrabhedatvena samapripaṭhitayorvedāviruddhayoḥ 
bhagavadyāmunamunivāsudevasvāmiprabhṛtibhiḥ 
sthāpitaprāmāṇyayoraviśeṣavaiṣṇavasamayaparigrayoḥ [śrīpañcarātra ka 
ca] śrīmatpañcarātravaikhānasaśāstrayoḥ dvayorapyaprāmāṇyaprasaṅgāt |

prasparanindāvacanāni svaśāstrapraśaṃsāparāṇi

athaitāni parasparāpakarṣavacanāni 
asaṃkīrṇabahukośapāṭhāvalokanādāptabhāṣitānīti manyehahi tathāpi prātaḥ 
prātaranṛtaṃ te vadanti purodayājjuhvati ye'gnihotraṃ ityādiṣu 
uditahomapra[praśaṃsārtham ka ca]śaṃsārthānuditahomanindāvat 
[nindādivat ka ca] 
prakrāntaśāstraprāśastyapratipādanaparatvena[prāśastyamātraparatvena gha 
cha ja] netavyāni | na hi nindā nindyaṃ nindituṃ pravartate api tu nindyāditarat 
praśaṃsitum iti nyāyavidaḥ |

evameva sāṅgeṣu vedeṣu niṣṭhāmalabhamānaḥ śāṇḍilyaḥ 
pañcarātraśāstramadhītavān ityādau vedanindāprasaṅgena 
vedavirodhamāśaṅvaya svaśāstrapraśaṃsādiparatvena paryahāri bhāṣyakāraiḥ 
nyadarśi ca ṛgvedaṃ bhagavo'dhyemi ityāramhya sa'hoṃ bhagavo 
mantravidevāsmi nātmavit iti bhūmavidyopakramagatasya 
taditarasamastavedādhyayanādātmavedanālābhavacanasya 
bhūmavidyāpraśaṃsāmātre tātparyam | api ca- 

catvāra ekato vedā bhārataṃ caikamekataḥ |
samāgataiḥ surarṣibhistulāmāropitaṃ purā ||

mahattve ca gurutve ca dhriyāmāṇe tato'dhikam [yato'dhikam gha ṅ cha ja] 
|
mahattvācca gurutvācca mahābāratamīritam [ucyate gha] ||

ityādivacanāni vedebhyo'pi mahābhāratasyādhikaṃ bruvāṇāni 
vedhārthopabṛṃhaṇarūpātiśayaśālimahābhāratapraśaṃsārthāniḥ na 
punarvedānāmapakarṣagandhamabhidadhate | kiṃca bahvṛcāmnāye ṛgyāthā 
kumbyā tanmitaṃ yajurnigado vṛthā vāktadamitaṃ sāmādho yaḥ kaśca geṣṇaḥ 
iti yajurādinindā r.gvedastutyarthaiva | evamihāpi śrīvaikhānasapañcarātrayoḥ 
parasparāpakarṣavacanānāmāptatve'pi svābhimatastulyarthatayaiva nirvodhvym 
anyathā sarvopaplavaprasaṅgāt avisragbhaṇīyavacanānāṃ 
yathāśrutasvīkāre'tiprasaṅgācca |

evameva [evamiva ṅ cha] hi śaivāgame kāraṇatantre jalpyate 
[kathyte ka kha ga ca] -

śaivagamakāraṇatantra vacanānāmapi svaśāstrapraśaṃsāparatvam

śaivaḥ sarvādhikārī syāt svakīye ca paratra ca |
śaivāḥ sarvaṃ prakurvanti ye gṛhasthā dvijottamāḥ ||

yāmale mātṛnamantre ca kāpāle pañcarātrake |
bauddhe vāpyārhate caiva lāguḍe vaidike'pi ca ||

anyeṣvapi ca mārgeṣu tattacchāstrānusārataḥ |
śaivāḥ sarvaṃ prakurvanti talliṅgasthāpanādikam ||

mukhyatvādiha śaivasya mukhyamāhātmyato'pi ca |
adhikāro'sti sarvatra nānyeṣāṃ śivadarśane ||

iti | nanu pāśupatādhikaraṇe patyurasāmañjasyāt iti paśupatiparaṇītānāṃ 
śaivādīnāṃ sarveṣāṃ tantrāṇāmaprāmāṇyasamarthanāt etasminnapi vacane 
[jainālayaṃ ka kha ga ca] jinālayaṃ praviṣṭasu savāsā jayamāviśet 
ityādibhirdarśanasparśanādyayogyaviṣaya[viṣayaṃ ka kha ga kośeṣu 
nāsti]jainayāmalabauddhadibāhyamatatantraiḥ [bauddhabāhyāditantraiḥ ka 
kha ga ca] saha vaidikasya samabhivyāhārāt vaidikānarheṣu bāhyeṣu ca 
śaivasyādhikārokteḥ 

śaivān pāśupatān spṛṭvā yokāyatikanāstikān |
vikarmasthān dvijān śūdrān savāsā jayamāviśet ||

iti vijñāneśvarasaṃgṛhītadharmaśāstravacanena sparśādiṣu pariharaṇīyatvena 
prasiddhasya śaivasya vaidikadevatāpratiṣṭhādiṣu mukhyādhikāritvajalpanāt 
[kalpanāt ka kha ga ca] loke ca śaiveḥ kvacidapi [śaive kadācidapi ka 
kha ga jha] bhagavatpratiṣṭhādyanumatyabhāvāt tatsparśādi.vapi 

sthāpite pañcarātreṇa deve [devaiḥ ka kha ga ca ja jha] ṣaḍbhiḥ 
śivādhvabhiḥ [śivādibhiḥ ka ca; śivārthibhiḥ kha ga jha] |
pratiṣṭhādau kṛte mohād doṣaḥ sarvakṣayātmakaḥ ||

śāntiśca tasya bhūyo'pi pañcarātroktavartmanā |
pratiṣṭhāpya sahasreṇa kalaśaiḥ snāpanaṃ hareḥ |
mahotsavaśca kartavyo dhvajārohaṇapūrvakam ||

iti pādmādipratipāditaprāyaścittaviśeṣānuṣṭhānadarśanācca 
śaivastutivacanasyāsya

tvaṃ hi rudra mahābāho mohaśāstrāṇi kāraya |
darśayitvālpamāyāsaṃ phaḷaṃ śīghraṃ pradarśaya ||

ityādiprakāreṇāprāmāṇyamanīśvaraprakṣiptatvamativādarūpatayā 
svīyatantrādhikāriśaivastutimātrarūpatvaṃ vā kalpanīyamiti cet hanta tarhi 
anayorapi śrivaiṣṇavamārgabhedayoranyatarasyetaratra [itaratantrapraviṣṭaiḥ ka 
ca jha; itaratantraviśiṣṭaiḥ cha ja] śiṣṭairapraveśanāt 
parasparasaṃkaraprasaṅge ca tattattantroktaprāyaścittanuṣṭhānadarśanācca 
parasparāpakarṣaparasparamaryādāpraveśanavacanāni prakṣiptatvādapramāṇāni 
ativādarūpatayā svatantrastutiparāṇīti vā [vā ka kha ga jha kośeṣu nāsti] 
nirvāhyatvāt paraṃparāgatamaryādāparityāgena 
[prasparapraveśo'narthamartha iti gha] parasparapraveśo na kṣama iti 
madhyasthadṛṣṭyā saṃpaśyadhvam | tatra pakṣe patantastu patantyeva 
paramadharmamaryādopaplavāt | ato vaikhānasapañcarātrayoḥ 
pañcarātrāvāntarabhedacatuṣkasya tattadavāntaratantrabhedānāṃ ca 
parasparamasaṃkareṇaiva sarvadā sthitiriti siddham |

apakṛṣṭasiddhantatyāgenāpi utkṛṣṭasiddhantapraveśakavacanānāṃ 
prakṣiptatvapakṣaḥ

tatredaṃ tu kiṃcidvimarśanīyam | yat [yattat ka kha ga] 
pārameśvarakalottarayoḥ pramāṇabhūtānāmeva [bhagavaccāstra ka kha ga 
kośeṣu nāsti] bhagavaccāstrasiddhantānāmākārāntareṇotkarṣāpakarṣayogāt 
prākpravṛttapakṛṣṭasiddhāntaparityāgenāpi utkṛṣṭasiddhāntapraveśanaṃ 
na doṣāya pratyuta guṇāyaiva utkṛṣṭatantraparityāgena nikṛṣṭatantrapraveśane 
samānatantrasaṃkare ca doṣa ityuktam- idamapi dattottaraprāyam | tathāhi-

śrīsāttvate dvāviṃśe paricchede [samādhiputrakasādhaka gha; 
samayaputrivāsādhan ga; samayaputrakasādhaka ka kha ca jha] 
samayipatrakasādhakalakṣaṇoktyanantaram ācāryalakṣaṇe sāṃkaryamāgamānāṃ 
ca vetti vākyavaśāttu yaḥ ityuktvā 
śāstrasaṃkaraśodhanārthamanantaramucyate-

tatra vai trividhaṃ vākyaṃ divyaṃ ca munibhāṣitam |
pauruṣaṃ cāravindākṣa tadbhedamavadhāraya ||

yadarthādhyasaṃdigdhaṃ [svalpaṃ ka kha ga] svacchamalpākṣaraṃ 
sthiram [smṛtam ka ca; sthitam kha ga] |
tat pārameśvaraṃ vākyamājñāsiddhaṃ hi mokṣadam ||

praśaṃsakaṃ vai siddhīnāṃ saṃpravartakamaṣyatha |
sarveṣāṃ rañjakaṃ [gūḍhaṃ ka kha ga gha ṅ ca cha jha] 
gūḍhaniścayīkaraṇakṣaram ||

munivākyaṃ ca tadviddhi caturvargaphalapradam |
anarthakamasaṃbaddhamalpārthaṃ śabdaḍambaram ||

anirvāhakamāadyoktervākyaṃ tat pauruṣaṃ smṛtam |
heyaṃ cānarthasiddhināmākaraṃ narakāvaham ||

prasiddhārthānuvādaṃ yat saṃgatārthaṃ vilakṣaṇaṃ |
api cet pauruṣaṃ vākyaṃ grāhyaṃ tanmunivākyavat ||

iti | atra anirvāhakamādyokteḥ iti divyamunibhāṣitayoḥ viruddhārthatvamucyate | 
asaṃbaddhamiti pūrvaparaviruddhatvam | tadidamubhayamapi 
nidṛṣṭasaṃhitatyātena utkṛṣṭasaṃhitāparigrahavacane 
śrīsāttvatapauṣkaranāradīyapādmādivirodhāt sāmānynena 
sarvasaṃkaraniṣedhaparasvapūrvāparagraṇthavirodhamavadhārayanto 
dhṛṣṭabuddhayaḥ katicana 
tantratantrāntaramaryādāpravṛttasthānākramaṇalubdhāgamamantrasiddhantabhim
ānipuruṣakṛtaprakṣepo'yamiti manyante |

utkṛṣṭaiddhantasvīkāravacanānāṃ mantrasiddhantastutiparatvapakṣaḥ 

anye tu prāguktanyāyena mantrasiddhantādistutiparatāmātiṣṭhante | na khalvetāvatā 
kālena kalpārambhakṛtayugāt prabhṛti saṃtanyamāneṣu 
sāttvataśāstrasaṃhitāsrotobhedeṣu apakṛṣṭasaṃhitāṃ 
parityajyotkṛṣṭasaṃhitāṃ kaścit parijagrāheti mahābhārate 
śrīmadvarāhapurāṇādiṣu vā paraḥśateṣu pañcarātraprastāveṣu maharṣayaḥ 
sūcayanti | na cārvācīnairapyārcāyairitaḥ pūrvaṃ tathā kṛtamiti 
saṃpradāyavidaḥ śiṣṭā vidāmāsuḥ | ataḥ śiṣṭānuṣṭhānabalādeva 
stutiparatvamadhyavasyāmaḥ | yadi caivaṃ śāstrārthaḥ syāt etāvatā kālena 
tantratantrāntarasthānāni sarvāṇi mantrasiddhantādinā vyāpyaran | itaḥ 
pūrvamanuvṛtāvapi parastādetadbalāvayambanena tantratantrāntarasiddhantayoḥ 
sarvatrocchedaḥ prasajyet | atha cedaihikabhogādiprācuryat puruṣāṇāṃ ca 
trivargaprāvaṇyatiśayāt tantratantrāntarayoḥ sarvatrānuvṛttiḥ saṃbhavatīti 
manvīthāḥ tarhi [rāj gha kośe nasti] rājaraṣṭrasamṛddhyartheṣu 
sthāneṣvaihikaphalapracurayoreva tantratantrāntarayorthāpūrvamavasthānamucitam | 
na hi rājasu rāṣṭreṣu vā sulabhāḥ kevalamumukṣavaḥ |

tantrāntarasiddhantasya śrīkaratvaṃ mokṣapradatvaṃ ca

śrīkarasaṃhitāyāṃ ca prāguktasyaiva siddhantacatuṣṭayasya vedasiddhanto 
divyasiddhantastantrasiddhantaḥ purāṇasiddhanta iti 
prāguktādūraviprakṛṣṭairnāmabhedairvibhāgamuktvā 
purāṇasiddhantasaṃjñitasya tantrātantrasiddhantasya mokṣapradasyāpi viśeṣataḥ 
śrīkaratvamuktam-

etat purāṇasiddhantaṃ śrīkaraṃ ca viśeṣataḥ |
idaṃ śrīkarasaṃjñākhyaṃ bhogamokṣaphalapradam ||

iti | asya ca pūrvāparaṃ sarvaṃ sanmārgadīpikāyāṃ vistareṇaṃ draṣṭavyam | 
bhogamokṣaphalapradamityasya śrīkarasaṃjñakasaṃhitāviśeṣānvitatve'pi tasyāḥ 
saṃhitāyāḥ purāṇasiddhantāntaḥpātitvāt viśeṣata iti [viśeṣa iti ka kha ga 
ca] niyamāt cakāreṇānuktasamuccayācca kṛtsnasyāpi tantrāntarasiddhantasya 
viśeṣataḥ śrīkaratvaṃ mokṣapradatvaṃ ca siddham | śrīkāmāśca prāyaśo hi 
rājāno rāṣṭravartinaśceti tatsamṛddhyartheṣu sādhāraṇasthaneṣu 
tantrāntarasiddhantasyaucityamadhikam | niḥsaṅgāstu svagṛhādiṣu 
āgamasiddhantādimaryādāmanutiṣṭhantu nām | astantratantrāntarasthāneṣu 
anyasiddhantāvataraṇavacanamapavargapratyāsattyatiśayanibandhanaprāśastyādhiv
ayaparamiti mantavyam | tadapekṣayaivedamuktaṃ kālottare svayaṃ vyaktaṃ tathā 
divyamutkṛṭaphaladaṃ yataḥ iti |

utkṛṣṭasiddhantasvīkāravacanānāṃ svayaṃvyaktasthānaiṣayatvapakṣaḥ 

apare tvāhuḥ vyavasthitasthānaviṣayamevedam [evedaṃ ka kha ga ca cha ja jha 
kośeṣu nāsti] apakṛṣṭasaṃhitātyāgenotkṛṣṭasaṃhitāparigravacanamiti | 
tathāhi yaduktaṃ kālottare -

anekabhedabhinnaṃ ca pañcarātrākhyamāagamam |
pūrvamāgamasiddhantaṃ mantrākhyaṃ tadanantaram |
tantraṃ tantrāntaraṃ ceti caturdhā parikīrtitam ||

iti caturdhā vibāgaṃ sāmānyena pratipādya [nārāyaṇīyaṃ maudadhyamāgni 
gha; nārāyaṇīyamaudgalyam ka kha ga jha] 
nārāyaṇīyamaudadhyamagnikāśyapasaṃjñitam ityādinā śāstrāṇyetāni survata 
ityantenāgamādisīdhānteṣu caturṣu katipayasaṃhitānāṃ [nidarśanaṃ ka kha g 
ca] niveśanamanuktānāmapi saṃhitānāmupalakṣaṇatayodāhṛtya etadvai 
pañcarātrākhyaṃ śāstraṃ sarvottamottamam iti caturvidhamapi 
pañcarātraśāstraṃ sarvottamatvena nigamya

āgamādisiddhantānāṃ svayaṃvyaktādināmnāpi nirdeśaḥ 

caturdhā bhedabhinnaṃ ca svayaṃvyaktādibhedataḥ |
svayaṃvyaktaṃ hi siddhantamāgamākhyaṃ poroditam ||

mantrasiddhantasaṃjñaṃ yat tad divyaṃ parikīrtitam |
tantrasaṃjñaṃ hi yacchastraṃ tat saiddhaṃ samudāhṛtam |
tantrāntaraṃ tu yat proktamārṣaṃ tat samudāhṛtam ||

iti praguktānāmevāgamasiddhantādīnāṃ [prāguktānāmeva siddhantānāṃ ka; 
prāguktānāmeva siddhantādīnāṃ kha ga] svayaṃvyaktadivyasaiddharṣarūpeṇa 
vakṣyamāṇopayogisaṃjñāntarāṇi nirdiśya

svayaṃvyaktena divyena pūjyamāne tu kautuke [kautukāt ka jha; 
svayaṃvyaktena ityārabhya sārdha"lokadvayaṃ kha ga pustakayoḥ na 
dṛśyate] |
tantratantrāntarābhyāṃ tu na kuryād devapūjanam ||

pūjyate yadi saṃohāt sthānanāśo bhaved dhruvam |
rājño rāṣṭrasya kartuśca maraṇaṃ jāyate dhruvam ||

tasmāt pūjā na kartavyā tantratantrāntarādhvanā |
[svayaṃvyakte ca divye ca saiddhe cārṣe dvijotama ka kha ga] anuktaṃ yat 
svayaṃvyakte divye śāstre dvijottama ||

yat kiṃcit tattadādeyaṃ tantratantrāntare yathā [tathā ka kha ga ṅ jha] |
tantratantrāntaroktena pūjyamāne'pi deśikaiḥ ||

tadvivānaṃ parityajya svayaṃvyaktoktavartmanā |
divyoktavidhinā kāryaṃ pūjanaṃ pratimāsu ca [pratimāsu ceti ka kha ga ca 
jha] ||

svayaṃvyaktaṃ tathā divyamutkṛṣṭaphaladaṃ yataḥ |
tasmādurkṛṣṭaśāstroktamārgeṇa supūjayet ||

iti tantratantrāntarābhyāṃ pujjyamāne'pi tadvidhānaṃ parityajya 
utkṛṣṭaphaladatvena utkṛṣṭena svayaṃvyaktena divyena ca śāstreṇa pūjanaṃ 
yuktamiti |

utkṛṣṭasiddhantasvīkāravacanānāṃ svayaṃvyaktasthānaviṣayatvam

tadidaṃ sarvasthānaviṣayaṃ pratiniyatasthānaviṣayaṃ veti vicāraṇīyam | yadi 
[sarvaviṣayaṃ ṅ cha ja] sarvasthānaviṣayaṃ tadā 
parigṛhītatamasāttvatādyanekasaṃhitāgranthasaṃkocaḥ prasajyet | apica 
asminnevottaratra svayaṃvyaktādisthānalakṣaṇanirūpaṇādhyāye 
tattatsthānalakṣaṇamuktvā paścāt caturvidhapūjānirṇayādhyāye 
caturvidhapūjanasya yathākramaṃ vaidikaṃ tāntrikaṃ śrautaṃ miśraṃ ceti 
caturvidham iti prakamya 
mūlaśrutidivyamantrapravṛttaśrutitatsaṃbhedanimittanāmadheyāni 
pratipādhyānantaramucyate -

vaidikaistāntrikairvāpi śrautairvā dijasattama |
svayaṃvyakte tu bhavane miśrairvā devamarcayet ||

ṛṣyādipūjite sthāne pāraṃparyakramaṃ vinā |
viśeṣaṃ nācaret kiṃcidrājarāṣṭrasamṛddhaye ||

iti | atra svayaṃvyaktasthāne carurṇāṃ pūjāviśeṣāṇāṃ yathāruci vikalpena 
parigrahaṃ pratipādyaṃ ṛṣyādipūjiteṣu sthānāntareṣu 
pāraṃparyakramamantareṇa mātrayāpi viśeṣaṃ nācaredityuktatvāt yatra 
[yatra ka kha ga kośeṣu nāsti] svayaṃvyakte vikalpena karmaṇāṃ 
pravṛttiḥ saṃbhavati [saṃbhavatīti ka ga] 
tatraivāpakṛṣṭaphalaśāstraparityāgena utkṛṣṭaphalaśastraparigrahavacanaṃ 
liṅgavaśānnetavyam | pavitraṃ dakṣiṇe karṇe iti liṅgāt divā saṃdhyāsu 
karṇasthabrahmasūtraḥ ityasya sthānaniyamavat pratiniyatasvayaṃvyakteṣu 
sthāneṣviti vyaktamavasīyate | asminnevottaratra prāyaścittadhyāye'pi 
vaidikaistāntrikarvāpi ityādi ślokadvayaṃ punaḥ paṭhitam | mānuṣe bhavane 
devaṃ tantramārgeṇa pūjayet iti coktam | punaśca - 

yadbimbaṃ yena śāstreṇa samārabdhaṃ purā dvija |
prāsādo vā tatastena śāstraiṇaiva tadarcayet ||

tacchāstramantareṇaiva yo yajedanyavartmanā |
rājño rāṣṭrasya kartuśca sa nāśaṃ kartumicchati ||

na kadācidapi prājñaḥ prakuryācchāstrasaṃkaram |
śāstrasaṃkaradoṣeṇa mahān doṣo bhaved dhruvam || 

ityuktam | ato'pyatrāpakṛṣṭaśāstraparityāgenotkṛṣṭaśāstraparigrahavacanaṃ 
svenaiva nānāśāstrārthavikalpayogyatvena pratipādite svayaṃvyakte sthāne 
sthāpanīyamiti siddham |

sthānaviśeṣamadhikṛtya śāstrādhikāriṇoḥ niyamaparāṇāṃ 
vacanānāmarthavicāraḥ 

yadapi cātra sthānaviśeṣamadhikṛtya [śāstrādhikāriṇaḥ ka kha ga ca] 
śāstrādhikāriṇorniyamaḥ kriyate-

svayaṃvyakte tathā divye divyaśāstroktavartmanā |
mūlāgamasametena mukhairbhāgavataiḥ sadā ||

pūjanaṃ prayataiḥ kāryaṃ pañcakālaparāyaṇaiḥ |
vaiṣṇavāyatane kāryaṃ kevalaiḥ pāñcarātrikaiḥ ||

sāṃtānikaiḥ praviṣṭairvā munivākyoktarvartmanā |
anuktānyarthajālāni siddhanteṣvāgamādiṣu |
anyonyāpekṣayā grāhyaṃ śāstroṣvanyanna cāharet ||

iti etadapi prakṛṣṭasthāne prakṛṣṭādhikāriṇāṃ 
[prakṛṣṭaśāstraparigraha ka kha ga ca jha] 
prakṛṣṭaśāstrādiparigrahaucityamapakṛṣṭasthāne'pakṛṣṭādhikāriṇāmapak
ṛṣṭaśāstrādiyogyatvaṃ ca sthāpayati anyathā vaiṣṇavāyatane kvacidapi 
divyaśāstrānavatāraprasaṅgāt mānuṣe'pi bhavane mukhyādhikāribhiḥ pratiṣṭhite 
divyaśāstreṇa pūjanādikartavyatvasya pārameśvaranirūpaṇe 
darśavi.yamāṇatvācca | atrāpi siddhantasaṃkaraparihāra eva anuktānyarthajālāni 
ityādinā sthāpitaḥ |

yat punaḥ pārameśvare svayaṃvyaktanirṇayādhyāye -

divyaśāstreṇa pūjanasya sarvatra saṃbhavaḥ

svayaṃvyaktaṃ tathā siddhaṃ vibudhaiśca [siddhavibudhaiśca ka kha ga 
ca] pratiṣṭhitam |
munimukhaiśca [mukhaistu kha ca cha ja jha] 
gandharvaikṣairvidyādharairapi ||

rakṣobhiradhamairmukhaiḥ sthāpitaṃ mantravigraham |
divyaśāstroktavidhinā pūjayecchāstrakovidaḥ ||

iti idamapi divyaśāstrasya sarvasthāneṣu saṃbhavaṃ [samabhāvaṃ kha ga; 
sadbhāvaṃ gha ṅ ca cha ja] darśayati na tu śāstrāntaraparityāgena 
divyapraveśam |

[yattvanantara ka kha ga ca] yaccanantaramuktam -

sthāpitaṃ manujairdevaṃ munivākyena yatra tu |
pūjayed dvija tatrāpi jñānibhistattvadarśibhiḥ |
vāsudevaikaniṣṭhaistu devatāntaravarjitaiḥ ||

iti idaṃ ca vyāmiśramunivākyasthāpite'pi [api ka kha ga ṅ ca kośeṣu 
nāsti] sthāne vyāmiśrayāgamuktairvāsudervaikaniṣṭhaiḥ pūjanamātraṃ 
praśastamityāha na punarmanuvākyaparityāgenā[parityāgena 
svādhikārānuguṇa gha ṅ ca cha ja] syādhikārānanuguṇotkṛṣṭaśāstreṇa 
pūjanaṃ vidadhāti prākpravṛttaśāstrānusāreṇa tairapi tatra pūjanasya yuktatvāt 
utkṛṣṭaśāstraniṣṭhānāmapyapakṛṣṭaśāstradharmeṣu lokānugrahārthaṃ 
[anugrahādyarthaṃ gha ja] pravṛtteḥ saṃhitāntarādisiddhatvasya prāgeva 
darśitatvāt |

yaccedamanantaramabhidhīyate -

vyāmiśrayāgamuktaistu tīvrabhaktisamanvitaiḥ |
sthāpitaṃ manujaindraistu niṣadvākādikovidaiḥ |
arcayed devadeveśaṃ divyaśāstroktavartmanā ||

iti idamapi divyaśāstreṇa sthāpitasthānaviṣayamanusaṃdheyam |

munivākyaparityāgapūrvakadivyamārgaparigrahavacanasya 
divyamārgapraśaṃsāparatvam 

itaṃ tvavaśiṣyate | yaduktam -

munivākyoktamārgeṇa pūjanaṃ yatra vartate |
tatrāpi divyamārgāccet pūjanaṃ kartumicchati ||

munivākyaṃ parityajya divyamārgeṇa pūjayet |
bhavet saṃnidhimāhātmyaṃ kālaṃ kalpakṣayāvadhi ||

divyamārgeṇa pūjādyaṃ vartate yatra nityaśaḥ |
tatra divyaṃ parityajya kadācicca mahāmate ||

munivākyoktamārgeṇa na kuryāt pūjanādikam |
kuryādvā yati vā mohādvipraḥ saṃmūḍhacetanaḥ* ||

*[sa vṛthārthaścirāt tasya bhaktibījena vai saha |
samantraṃ karma tantraṃ ca siddhayaśca parāṅmukhāḥ |
ihaiva śīghraṃ viprendra dehānte gatasaṃtatiḥ ||
iti ka ca ja jha pulstakeṣu adhikaḥ pāṭhaḥ |]

ghoraṃ prayāti narakaṃ rājā rāṣṭraṃ ca naśyati |
tasmāt sarvaprayatnena divyamārgaṃ ca na tyajet ||

iti [asyāpi ityārabhya na tyajediti iti paryantaṃ gha ṅ kośayoḥ na 
dṛśyate] asyāpi prāguktanyāyena divyamārgapraśaṃsāparatvaṃ suvyaktam 
tatrāpi iti apiśabdādiliṅgāt divyamārgaṃ tu na tyajet iti nigamanena tatraiva 
tātparyaviśramācca |

divyamārgaparigrahavacanānāṃ munivākyapūjitasvayaṃvyaktasthānaviṣayatvam

yadvā kālottaroktanyāyena vikalpataścaturvidhapūjāyogyaṃ svayaṃvyaktaṃ 
sthānam munivākyoktamārgeṇa pūjanaṃ yatra vartate ityanūdya tatrāpi 
divyamārgeṇa pūjanecchāyāṃ munivākyaparityāgena divyamārgeṇa 
pūjanamaviruddhamityucyate | na hyatra munivākyasthāpitasthāne kvacidapi 
divyamārgapraveśaḥ prastūyate api tu munivākyapūjita eva | sā ca munivākyena 
pūjā svayaṃvyakte'pi yati [yadyapi kha ga] pūrvaṃ varteta tatra kutaścit 
pramāṇāt svayaṃvyaktakṣetratve avasine sati munivākyaparityāgenāpi 
divyaśāstroktavidhinā divyaśāstrādhikāri pūjayedityuktaṃ bhavati |

śāstrasya divyādināmnā vibhāgaḥ

etena divyādyāyatananirṇayādhyāyoktaḥ prapañco'pi pratyuktaḥ | tathā hi -

divyādyāyatanānāṃ ca pūjādyaṃ yat tvayoditam |
śāstraṃ divyādibhedena yathādvaktumarhasi ||

iti sanakena pṛṣṭaḥ śāṇḍilyaḥ [iti pṛṣṭhaḥ sanakaḥ ka kha ga] 
vāsudevena yat proktaṃ śāstraṃ bhagavatā svayam ityādinā 
sākṣādbhagavatpraṇītaṃ brahmarudrendrapramukhaiḥ pravartitaṃ śāstraṃ 
divyamityuktvā

brahmarudramukhairdevaiḥ ṛṣibhiśca tapodhanaiḥ |
svayaṃ praṇītaṃ yacchāstraṃ tadviddhi munibhāṣitam ||

iti [brahmādibhirnirmitaṃ śāstraṃ munibhāṣitamiti ka kha ga jha kośeṣu na 
dṛśyate] brahmādibhirnirmitaṃ śāstraṃ munibhāṣitamiti vibhajya etattu 
trividhaṃ viddhi sāttvikādivibhedataḥ iti munibhāṣitasya traividhyaṃ prastutya 
sākṣādbhagavataḥ śrutārthamātranibandhanarūpaṃ śāstraṃ sāttvikam 
bhagavataḥ śrutamekadeśaṃ svayogamahimasiddhaṃ ca śeṣaṃ [aśeṣaṃ 
saṃkalayya brahmādibhistacchiṣyaiśca svayaṃ praṇītaṃ śāstraṃ rājasam 
[kevalasattvayoga ka kha ga jha] kevalasvayogavikalpotyairarthaiḥ kṛtaṃ 
śāstraṃ tāmasam iti munibhāṣitasya traividhyamuktvā devalaṃ manujairyattu 
kṛtaṃ tat pauruṣaṃ bhavet iti divyāt munibhāṣitācca 
[vyaktībhavadaprāmāṇyaṃ kha ga] vyatiriktaṃ 
saṃbhavaprāmāṇyamayogibhiḥ manujamātriaḥ praṇītaṃ pauruṣaṃ vākyaṃ 
pratipādya punardivyasāttvikarājasatāmasasaṃjñitāni pramāṇabhūtānyeva 
śāstrāṇi saṃhitāviśeṣaniyamenāpi vibhajya sāttvatapauṣkarajayākhyādīni 
śāstrāṇi divyāni 
īśvarabhāradvājasaumantavapārameśvaravaihāyasacitraśikhaṇḍisaṃhitājayottar
ādīni sāttvikāni sanatkumārapadmodbhava[pādmodbhava ka kha 
ca]śātātapatejodraviṇamāyāvaibhavikādīni rājasāni 
pañcapraśnaśukrapraśnatattvasāgarādīni tāmasānīti 
saṃhitāvibhāganirdeśānantaramucyate - 

saṃhitānāṃ divyasāttvikadibhedena vibhāgaḥ 

apakṛṣṭaśāstrasthāne utkṛṣtaśāstraparigrahavacanasya 
svayaṃvyaktasthānaparatvam

tāmasena tu mārgeṇa pūjādyaṃ yatra vartate |
tatrāpi rājasenaiva pūjādyaṃ siddhidaṃ bhavet ||

rājasena tu pūjādyaṃ vartate yatra nityaśaḥ |
tatrāpi sāttvikenaiva pūjadyaṃ śubhadaṃ sadā ||

sāttivikena tu pūjādyaṃ vartate yatra cānvaham [nityaśaḥ ka kha ga ca jha] 
|
tatra rājasamārgeṇa na kuryāt pūjanādikam ||

yatra rājasāmargeṇa na pravṛttaṃ tvarcanādikam |
tatra tāmasamārgeṇa na kuryādarcanādikam ||

vividhānāṃ rājasāmanyonyaṃ syānna saṃkaraḥ ||

iti |

munibhāṣiteṣu triṣu śāstreṣu utkṛṣṭamadhyamādhamaguṇa[guṇa ka kha jha 
ga kośeṣu nāsti] saṃjñānirdiṣṭheṣu 
apakṛṣṭaguṇasaṃjñitaśāstrapravṛttisthāne tatparityāgenāpi 
utkṛṣṭaguṇasaṃjñitaśāstreṇa pūjādyaṃ siddhidam | 
utkṛṣṭaguṇasaṃjñitaśāstrapravṛttisthāne tadviparītena śāstreṇa 
pūjanādikaṃ na kartavyam | [nanu samānaguṇasaṃjñitānāṃ ga; nanu 
guṇasaṃjñitānāṃ kha ca] samaguṇasaṃjñitānāṃ cānyonyaṃ na saṃkaraḥ 
kārya ityuktam | ihāpi yatra iti sāmānyena nirdiṣṭe'pi prāguktanyāyena 
prabhutānubhāvatayā sarvasahasvayaṃvyaktakṣetraviśeṣaviṣayatvaṃ mantavyam na 
tu sārvatrikatvam |

prākpravṛttākṛṣṭaśāstrapratyabhijñāne'pi divyasyāparityājyatvaṃ vā

yadvā cirakālaraṣṭarakṣobhādinā vicchinnapāraṃparyapratyabhijñāneṣu 
sthāneṣu kiṃkartavyatāmūḍhān prati pūrvamaprakṛṣṭaśāstrapravṛttāvapi 
tadajñānadaśāyā mupaplvābhisaṃdhyabhāvāt srvādhikāriṇāṃ 
mukhyānāmutkṛṣṭaśāstraparigraucityabhihocyate tatra punaḥ kutaścita 
pramāṇāt prākpravṛttaśāstraparijñāne divyasyāparityājyavaṃ ca | idaṃ ca 
tatrāpi ityativādaliṅgāt apiśabdāt sucyate | apiśabdasyātivādaliṅgatvaṃ 
caṇḍālamapi vṛttasthaṃ taṃ devā brāhmaṇaṃ viduḥ ityādiprayogeṣu 
prasiddham | ata eva hyatraiva punaḥ saṃkaraprihāre sarambhaḥ kriyate-

bhedaṃ divyādikaṃ samyagjñātvā sarvaṃ samācaret |
yo na jñātvā tu sāṃkaryān pūjādyamanutiṣṭhati ||

sa hi sarvasya jagataḥ sāṃkaryaṃ kurute sadā |
viśeṣāt svasya vaṃśasya tasmādāpadyapi dvijaḥ ||
na kuryācchāstrasāṃkaryaṃ hitaiṣī śāstrakovidaḥ ||

iti | ato yathokta evārthaḥ |

utkrṣṭaśāstraparigrahasya adhikāriviśeṣaviṣayatvaṃ vā

kicittu

munivākyoktamārgeṇa pūjanaṃ yatra vartate |
tatrāpi divyamārgāccet pūjanaṃ kartumicchati |
munivākyaṃ parityajya divyamārgeṇa pūjayet ||

ityādīnāṃ vacanānāmadhikāriviśeṣaviṣayatayā vyavasthāmichanti 
vyāmiśrayāmuktaistu tīvrabhaktisamanvitaiḥ iti prakramāt 
aitikāmuṣmikasāṃsārikaphalaviraktānām apavargāsannatamaśāstraparigrahasya 
yuktatvācca | tattattantroktasāṃsārikaphalasakttanāṃ tu yathāpūrvaṃ parigraha iti |

sāttvikādiśāstratrayamapi pramāṇameva

syānnāgaradrāviḍavesaraṃ [drāvalavaiśasaṃ ga "a] ca krameṇa vai 
sattvarajastamāṃsi |
mahīsurorvīpativaiśyakāste harirvidhātā hara ādidevaḥ ||

iti vimānakriyādiviṣayottamamadhyamatvādivivakṣayā [sattvādiguṇoktivat 
ihāpi tadvivakṣayā ka kha ga ṅ ca cha ja kośeṣu nāsti] sattvādiguṇoktivat 
ihāpi tadvivakṣayā tadguṇokteḥ pramāṇabhūtaśāstraviṣayeṣveva 
sāttvikarājasatāmasavibhāgasya yajante sāttvikā devān yakṣarakṣāṃsi rājasāḥ 
ityādibhirgavadgītāyāmapi pratipāditatvāt | apramāṇabhūtasya 
[aprāmāṇyasya ka kha ga cha ja jha] pauruṣasya tu vākyasya kevalaṃ 
manujairyattu krṭaṃ tat pauruṣam bhavet iti pṛthaṅ nirdeśāt |

sarvatra pauruṣe vākye tad grahyamavirodhi yat |
kevalaṃ tadvidhānena na kuryāt sthāpanadikam ||

iti hi pauruṣasaṃjñite vakye [viruddhaṃśasadbhāvaḥ ka kha ga ca jha] 
viruddhaviruddhaṃśasadbhāvo'tra darśitaḥ | ataḥ 
sāttivakarājasatāmasaṃjñāniveśo'tra 
sattvarajastamaḥprauratattatphalasiddhiviśeṣatāratamyābhiprāyeṇeti mantavyam |

kṛtsnaṃ pañcarātraṃ pramāṇaṃ 

kātsnyrena hi bhagavacchāstrasya prāmāṇyaṃ prāgeva partipāditam | na cātra 
bhagavadvyatiriktabrahmādipuruṣakrṭāṃśeṣu kāraṇadoṣaḥ saṃbhavati 
pañcarātrasya kṛṭṣnyasya vaktā nārāyaṇaḥ svayam iti svavaktṛke śāstre 
bhagavataiva teṣāmṛṣīṇāṃ tattatpuṇyaviśeṣānusāreṇa nitye'pi vede 
sutrakāṇḍamantrakṛttvavat saṃhitākartṛtvasyādhikāratayā samarpitatvāt | 
yathā ca vyāsokte mahābhārate vaiśampāyanasaṃhitābhedaḥ 
[saṃhitābhedaḥ gha ṅ cha ja] evamatrāpīti na saṃkaṭaṃ kiṃcit | ataḥ 
kṛtsnaṃ pañcarātraṃ pramāṇam | tasyāvāntarasaṃhitābhedaḥ 
ṛgādivaccaturdhāvasthitaḥ | tadvadeva yathādhikāraṃ vyavasthitānuṣṭhānatayā 
siddhantādisaṃkaraparihāreṇaiva sarvadanuvartanīyam | tathānuvartanaṃ 
[tathānuvartamānānāṃ ga gha "a cha ja; tathānurvartane ka jha] 
yathādhikāraṃ sākṣāt paraṃparayā vā 
sadbrahmavāsudevākhyaparamapuruṣārthaprāptisādhanamiti [prāptisūcanamiti 
ka kha] siddham |

pañcakālavyavasthityai veṅkaṭeśavipaścitā |
śrīpañcarātrasiddhantavyavastheyaṃ samarthitā ||

ahitavihatidīkṣai [dakṣaiḥ ka ga "a ca cha jha ñ]rbāhubhirvyūhabhedai##-
rnigamanijamataiśca [nijanigamaśataiśca ka ga; nijanigamamataiśca kha 
jha] vyaktabhūmā cartubhiḥ |
prathamayugasamagram dharmamabhyasyamānān 
praśamitakaluṣān [kaluṣo vaḥ gha ṅ cha ja] naḥ pātu vaikuṇṭhanāthaḥ 
||

iti śrikavitārkikasiṃhasya sarvatantrasvatantrasya śrimadveṅkaṭanāthasya 
vedāntācāryasya kṛtiṣu śrīpāñcarātrarakṣāyāṃ 
siddhantavyavasthāpanākhyaḥ [vyavasthākhyaḥ gha ṅ ja; vyavasthānākhya 
cha]

prathamo'dhikāraḥ
nityānuṣṭhānasthāpanākhyaḥ 

dvitīyo'dhikāraḥ 

athādau samupakṣiptamacchidraṃ sthāpyate'dhunā |
svayaṃprayojanaṃ nityaṃ svāmisevanamañjasā ||

sasāmānyaviśeṣātmā caryeyaṃ hṛdayaṃgamā |
sasūtrasumanaḥstomā mālevāmodinī vibhoḥ ||

abhigamanādinā bhagavatsevanaṃ sarveṣāṃ samānam 

iha [tāvadekasmin ka kha ca jha] tāvadekaikasminnahorātre 
kālapañcakavibhāgena 
abhigamanopādānejyāsvādhyāyayogarūpabhagavatsevanaṃ 
svavarṇāśramajātiguṇanimittadi[jātinimittadi ka kha ga 
jha]niyatadharmasacivaṃ bhagavaddharmaniṣṭhānāṃ sarveṣāṃ samānam | 
tacca saṃhitābheduṣu codanākhyavi'seṣe'pi sūtrabhedeṣu 
samānacidanākhyacatrvāriṃśatsaṃskārādivat leśato bhinnarūpaṃ pratipādyate | 
tatra rahasyāmnāyavidāmevāyaṃ dharma [ayaṃ nijadharmaḥ ja] iti 
aviditasāttvatadharmāṇāmākasmiko bhramaḥ | te tu svaśākhoktaprakāreṇa 
pāñcakālikadharmamanutiṣṭhanti itare ca yathāsvaṃ tattatsaṃhitoktaprakriyayeti 
vyavasthā | vargadvaye'pyadhikāriviśeṣamātreṇaiva hi bhedo'nuśiṣyate | yathoktaṃ 
pādme brahmovāca -

karṣaṇādi pratiṣṭhāntaṃ karma yasya prasiddhaye |
tam samārādhanavitdhiṃ śrotumicchāmi saṃprati ||

ārādhanavidhiḥ kīdṛgadhikāri ca kīdṛśaḥ |
bhavaṃstadaśeṣeṇa brūhi me bhaktavatsala ||

ekāyanināṃ mukhyamadhikāritvam anyeṣāṃ tu dīkṣayā 

śrībhagavānuvāca-

śrūyatāmabhidhāsyāmi pṛṣṭaṃ niravaśeṣataḥ |
ādyamekāyanaṃ vedaṃ sadbrahmapratipādakam ||

tenaiva saṃskṛtā viprā mukhyakalpādhikāriṇaḥ |
anyeṣāṃ brāhmaṇādīnāṃ varṇānāṃ dīkṣayā kramāt ||

adhikāro'nulomānāmapi nānyasya kasyacit |
pūjāvidhau bhagavataste'nukalpādhikāriṇaḥ ||

pratilomabhuvāṃ sūtaḥ prathamastatra [prathamaṃ tatra ka jha] śasyate |
trayāṇāṃ kṣatriyādināmanulomabhuvāmapi ||

sūtasya ca viśeṣeṇa dīkṣātmārthaprāniśam [dīkṣāmāttha parāniśam ka kha 
ṅ ca jha] |
parārthayajanaṃ kuryurviprā mukhyānukalpayoḥ ||

naivādhikāriṇo gūṇā dīkṣāsaṃskāravarjitāḥ |
yathaiva dikṣaṇīyeṣṭyā brāhmaṇādayaḥ ||

tathiava dīkṣāvidhinā jāyamānā yathoditāḥ |
pūjāvidhau bhagavataḥ prakalpante'dhikāriṇaḥ ||

ityādi | evaṃ saṃhitāntareṣvapi grāhyam |

jayākhyasaṃhitāyāṃ pañca kālāḥ pāñcakālikakarmāṇi ca

tadiha tattatsiddhantoktavartmanā catirvidhapañcarātriṇāṃ [pañcarātrāṇāṃ 
ka kha ga ca jha] sādhāraṇamabhigamanādipañcakam | mantrasiddhantādiṣvapi 
hi kālapañcakavibhāgo'yamupadiśyate | yathoktaṃ 
sākṣādbhagavanmukhodgatatayā ratnatrayamiti prasiddheṣu 
jayākhyasāttvatapaulṣkareṣu jayākhyasaṃhitāyām -

nāradaḥ

eko hi śrūyate deva kālo loke na cāparaḥ |
pañca kālāstvayoddiṣṭāḥ kimetanme'tra saṃśayaḥ ||

śrībhagavānuvāca -

ekasayaiva hi kālasya vāsarīyasya nārada |
ā prabhātānniśāntaṃ vai pañcadhā parikalpanā |
pṛthakkarmavaśāt kāryā na kālā bahavaḥ smṛtāḥ ||

nāradaḥ 

ekakālāśritānāṃ ca karmaṇā lakṣaṇaṃ vada |
parijñātaistu yaiḥ sadyaḥ kṛtakṛtyo bhavāamyaham ||

śribhagavānuvāca 

brāhmānmuhūrtādārabhya prāgaṃśaṃ vipra vāsare |
uapadhyānārcanastotraiḥ karmavākcittasaṃyutaiḥ ||

abhigacchejjagadyoniṃ taccabhigamanaṃ smṛtam |
tataḥ puṣpaphalādīnāmutthāyārjanamācaret ||

bhagavadyāganiṣyattikāraṇaṃ praharaṃ [praharaḥ ka kha ga ca jha] param |
dadupādānasaṃjñaṃ vai karmakālapadāśritam ||

tato'ṣṭāṅgena yāgena pūjayet parameśvaram |
sādhikaṃ praharaṃ vipra ijyākālastu sa smṛtaḥ ||

śravaṇaṃ cintanaṃ vyākhyā tataḥ[tapaḥ ka kha ga ca jha] 
pāṭhasamanvitā |
svādhyāyasaṃjñaṃ taṃ viddhi kālāṃśaṃ munisattam ||

dināvasāne saṃprāpte pūjāṃ kṛṭvā samabhyaset |
yogaṃ niśāvasāne ca viśramairantarīkṛtam |
pañcamo yogasaṃjño'sau kālāṃśo brahmadiddhidaḥ ||

nāradaḥ 

śruto mayākhilaḥ pūrvaṃ bhagavadyāga uttamaḥ [uttaraḥ ka kha ga ca cha 
jha] |
tasyāṅgāni vibhāgena jñātumicchāmyahaṃ punaḥ ||

yāgasya aṣṭāvaṅgāni 

śrībhagavānuvāca 

antaḥkaraṇayāgādi yāvadātmanivedanam |
tadādyamaṅgaṃ yāgasya nāmnābhitamanaṃ mahat [taccābhigamanaṃ bhavet 
ka kha ga ca jha] ||

pūjanaṃ cārghyapuṣpādyairbhogairyadakhilaṃ mune |
bāhyopacāraistadviddhi bhogasaṃjñaṃ tu nārada ||

madhvājyāktena dadhnā vai pūjā ca paśunāpi vā [paśunā saha ka kha ga "a 
jha] tat tṛtīyaṃ hi yāgāṅgaṃ turyamannena pūjanam ||

niveditasya yaddānaṃ pūrvoktavidhinā mune |
saṃpradānaṃ tu tannāma yāgāṅgaṃ pa~camaṃ smṛtam ||

vahnisaṃtarpaṇaṃ ṣaṣthaṃ pitṛyāgastu [pitṛyāgaṃ tu ka kha ga ṅ ca cha 
jha] saptamam |
prāṇāgnihavanaṃ nāmnā [anuyāgaṃ ka kha g "a ca cha ja jha] 
tvanuyāgastadaṣṭamam |
pradadāmyacirādyadvai tanniṣṭhānāṃ paraṃ padam ||

iti | acirādityanenāsya karmaṇaḥ karmāntarebhyaḥ svabhāvataḥ prāśastyamucyate | 
smaranti ca vyāsādahaḥ - 

na viṣṇvārādhanāt puṇyaṃ vidyate karma vaidikam |
sarveṣāmeva dharmāṇāmuttamo vaiṣṇavo vidhiḥ ||

ytādhi [iti ka ca jha] | prayāsasāmyavaiṣamyānādareṇa sarūpataḥ 
prāśastyaṃ dravyādiṣvapi vidyate | yathoktamāśvamedhike 
śrīvaiṣṇavadharmaśāstre - 

sarveṣāmeva puṣpāṇāṃ sahasraguṇamutpalam |
tasmāt padmaṃ tathā rājan padmāttu śataptrakam ||

tasmāt sahasrapatraṃ tu puṇḍarīkamataḥ param |
puṇḍarīkasahasrāttu tulasī guṇato'dhikā ||

bakapuṣpaṃ tatastu syāt saurvarṇaṃ tu tato'dhikam |
saurvarṇācca prasūnāttu matpriyaṃ nāsti pāṇḍava ||

pañcakālavidhau pādmavacanāni 

iti | evaṃ japahomadānādiṣvapi paraiddham | pādme'pyevaṃ praśastamaṃ 
[prasiddhatamṃ ka kha ga jha] pañcakālasevanamuktm -

pañcakālavidhijñānāṃ prāśastyaṃ bhagavanniha |
kathitaṃ pañca ke kālā vidhayaścāpi pañca ke ||

mahyaṃ jijñāsamānāya kathayasva yathātatham |
na cedrahasyamatyantaṃ yadahaṃ pṛṣṭavānidam ||

śrībhagavānuvāca -

ādyaṃ karmābigamanamupādāna tataḥ param |
ijyā ca paścāt svādhyāyastato yogastataḥ param ||

pañcaite vidhayasteṣāṃ kālāḥ pañcaiva te kramāt |
kalyāṇācaraṇāntaṃ yat karmajātaṃ caturmukha ||

utthānādikramādetadabhiyāna[abhidhānaṃ ka kha gha ṅ ca jha]mudīritam 
|
brāhme muhūrte buddhyeta dhyāyannārayaṇaṃ param |
uthāyāsīt śayane kīrtayannama vaiṣṇavam ||

ityādiradhyāyaḥ kṛṣno'pi pāḍhyaḥ | evaṃ saṃhitāntareṣvapi tatra tatra 
taṃgraheṇa vistareṇa ca [cakāraḥ ka kha ga ca cha ja jha kośeṣu nāsti] 
pañcakālavidhirdraṣṭavyaḥ | kiṃca

namaste pañcakālajña pañcakālaparāyaṇa |
pañcakālaikamanasāṃ tvameva gatiravyayā ||

ityādiṣu pāñcakālikadharmasya bhagavadekavedyatvaṃ bhagavatipryataratvaṃ 
tanniṣṭhānāmavyavathānena [apyavyavathānena ka kha ga ca jha] 
bhagavatprāptiśca pratipādyate |

bhojoktāḥ saṃgavādayaḥ pañcakālā anyārthāḥ 

yattuktaṃ bhojarājena prayogapaddhatiratnāvalyām tatra saṃgavādayaḥ kālā 
aharahaḥ pravartante | saṃgavaḥ samo viṣṇupriyo dharmo virāga iti pañca kālā 
adhyātmavidbhirupadiṣṭāḥ | udayāt pañca nāḍyaḥ saṃgava uktaḥ | tasmāt 
dviguṇamātrāḥ sama upadiśyate | tāvata viṣṇupriyaḥ ityādi | tatra 
puṣpaviśeṣārādhyaviśeṣanirṇayārtho'yaṃ kālavibhāgaḥ | na 
tvabhigamanādipañcakakartavyārthaḥ | tathāhi pūrvamuktam [saṃgave tattithi 
ityārabhya pradarśanaṃ kṛtam iti yāvat ka kha ga jha pustakeṣu nāsti] 
saṃgave tattithiciditaṃ puṣpaṃ gṛḥnīyāt | same padmaiḥ karavīrairviṣṇupriye 
dharme kumudaiḥ bilvapatrairvirāge bhagavantaṃ pūjayet iti | uttaratra caivaṃ 
tattatkālārādhyabhagavanmūrtiviśeṣapradarśanaṃ krṭam tatra saṃgave 
vaikuṇṭhasya prītiḥ same'niruddhasya viṣṇupriye śiṃśumārasya dharme 
baḍabāmukhāgneḥ virāge kapilasya ityevaṃ pañcānāṃ pañca prītikālaviśeṣāḥ 
iti | ato jayākhyasaṃhitādyuktaprakāreṇaivābhigamanādipañcakavyavasthā nityā | 
anyat kāmyādikam |

pāñcakālikadharme sacchidrācchidratvavibhāgaḥ 

evaṃ dinacaryāmaryādāyāṃ sthitāyāṃ deṣāṃcit traikālyārcanādividhānāni 
viṣuvāyanoparāgajanmatrayadvādaśiparvaśravaṇādivaiśeṣikārcanānyapi 
yathābalaṃ tadantaḥpātena netavyāni | aśaktamadhikṛtyaiva 
samāhṛtyānuṣṭhānaṃ kvacidvidhīyate | sacchidrapañcakālatā ca 
tāvanmātrayogyasyaiva | anyārthakarmāntaritatvaṃ sacchidratvam |

dvādaśākṣaratattvajñaścaturvyūhavibhāgavit |
acchidrapañcakālajñaḥ sa tu bhāgavataḥ smṛtaḥ ||

iti tu pūrṇasya mukhādhikāriṇaḥ stutiḥ | na tu tasyaiva 
pāñcakālikabhāgavatatvapratipādanaparam |

caturvyūhavibhāgajñaḥ pañcakālaparāyaṇaḥ |
dvādaśākṣaraniṣṭho yaḥ sa vai bhāgavatottamaḥ ||

iti śāṇḍilyavacanamapi tathaiva |

pāñcakalikadharmaḥ śrībhāṣyakārādīnām abhimataḥ 

evaṃ dvādaśākṣaropādānamapi vyāpakāntaropalakṣaṇam 
svasaṃhitoktamantraniṣṭhāmātreṇa [niṣṭhāmantreṇa ka "a cha ja jha; 
niṣṭhāmātreṇa kha ga ca] yathārhaṃ sarveṣāṃ pañcakāladharmaprāpteḥ | 
ata eva hi bhāṣyakārāṇāṃ śiṣyāḥ praśiṣyāśca śrīmadaṣṭākṣareṇa 
samārāthanaṃ prapañcayantaḥ pañcakālakalpanayaiva dinacaryāmupadidiśuḥ | 
tathāhi bhāṣyakārāvyavahitaśiṣyairvaṅgivaṃśeśvaraiḥ 
śrīraṅganārāyaṇācāryairbrāhmāmuhūrtaprabhṛti dinacaryā 
prapañcayadbhirharisaṃkīrtanasaṃsāranirvedasāttvikadhṛtyālambanasamanantara
kālahitā[kālavihita ka kha ga "a ca cha ja jha 
ñ]dhyavasāpaparyantamuktvā anantaramucyate -

ita ūrdhvamahaṃ tāvadyājjivaṃ śriyaḥ śriyaḥ |
padayorarcanaṃ kartuṃ yatamānaḥ samāhitaḥ ||

abhigacchan hariṃ prataḥ paścād dravyāṇi cārjayan |
arcayaṃśca tato devaṃ tato mantrāñjapannapi ||

dhyāyannapi paraṃ devaṃ kāleṣukteṣu pañcasu |
vartamānaḥ sadā caivaṃ pāñcakālikavartmanā ||

svārjitairgandhapuṣpādyaiḥ śubhaiḥ śaktyanurūpataḥ |
ārādhayan hariṃ bhaktyā gamayiṣyāmi vāsarān ||

iti | śrīparāśarabhaṭṭārakaiśca

garbhajanmajarāduḥkhamiśrasaṃsārasāgarāt |
uttirya bhagavatprāptiṃ lipset puruṣo yati ||

prātarutthāya saṃsmṛtya hariṃ taccaraṇotthitām |
gaṅgāṃ vibhāvya tīrthāmbhastatastadavagāhya ca ||

śritusmṛtyuditaṃ karma yāvacchakti parātmanaḥ |
ārādhanatvenāpādya sordhapuṇḍraśca tarpayet ||

mantrairādhāraśaktyādipāriṣadyāntasaṃsthitaiḥ |

iti pūrvācāryoktaṃ saṃgraheṇa pradarśya hariṃ praṇamya cāyamya prānān 
praṇipatan gurūn igyārabhya śrīmadaṣṭākṣaramantrasya 
ṛṣichandodevatābījaśaktīḥ prakāśya bhāṣyakārānukto 
mantranyāsastacchiṣyādyuktaprakāreṇopādeya iti jñāpanāya mantranyāsaṃ tataḥ 
kṛtvā mantrārthamapi cintayet iti saṃgraheṇābhivāya [pūrvaiḥ ityārabhya 
svayamedhābhidhāya ityantaṃ ka kha ga jha pulstakeṣu nāsti] 
pūrvargrantheṣvaniveśitaṃ mantrārthacintanamatyantopayuktatayā 
[mantrārthamatyantopayuktatayā gha ja] svayamevābidhāya evaṃ 
saṃcintya mantrārthaṃ tatastaṃ puruṣaṃ [tatpuruṣaṃ ka jha; paramiti padaṃ ka 
kha ga gha jha kośeṣu nāsti] param ityādinā pūrvairuktaṃ dhyānaṃ saṃkṣipya 
tadanuktaṃ pādādikeśāntadhyānaṃ prapañcya ṣoḍaśopacārakrameṇa 
samārādhanaṃ ca vihitam | upacārāntarāṇāmapi sarveṣāmete ṣoḍaśa 
pradhānatāmāḥ | tadanubandhenaivānyat sarvamanuṣṭhīyate | 
deśakālāvasthādyanusāreṇa saṃkṣepavistārasvīkāraśca śāstrīyaḥ | ataḥ 
pūrvaikakaṇṭhyamihāpyanusaṃdheyam | ata eva hi 
tadubhayānusāribhirnārāyaṇamunibhirapi pañcakālakalpanayā 
tattatkālānuṣṭheyāni yathākramaṃ prapañchitāni |

tathāhi -

bhagavaccaraṇāmbhojaparicaryāvidhikramam |
ekāntibhiranuṣṭheyaṃ nityaṃ samabhidadhmahe ||

brāhme muhūrte sattvastho harirhaririti bruvan |
utthāya tatra śayane samāsīnaḥ samāhitaḥ ||

ityārabhya

dvayena tadvivaraṇaiḥ prapadya prabhumīśvaram |
nikṣipya ciramātmānaṃ tatpādabje kṛtī bhavet ||

yo nārāyaṇadāsīyo mādhavārādhanakramaḥ |
tatrābhigamanaṃ nām prathamaḥ paṭalo hyayam ||

ityantenābhigamanaṃ parisamāpya 

aho dvidīyabhāgena kṛṣṇārādhanatatparaḥ |
dravyāraṇyārādhanāni śāstriyāṇi samārjayet ||

ityādibhiḥ paṭalaiḥ tattatkālāṃśasādhanīyamupādānādikamapi yathākramaṃ 
prapañcitam | tadevaṃ caturvidhapañcarātraniṣṭhānāṃ tatrāpi 
yatkiṃcidvyāpakamantrapradhānānāṃ sarveṣāmapi bhagavadekāntināṃ 
yathāyathaṃ prācīnaparigṛhītavaikalpikamaryādābhedaiḥ pāñcakālikadharmaḥ 
prāptaḥ |

prapannaiḥ pañcakālakramaḥ tyājya iti pūrvapakṣaḥ

tatra te svādhikārānurūpaṃ prapattimeva 
kevalāmavyavahitāmapavargasādhanamavalambante tairayaṃ pañcakālakramaḥ 
parityājyaḥ parigrāhyo veti vicāryate | prapattiprakaraṇeṣu  tadaṅgatvena 
tadupadeśābhāvāt vilambākṣamasyādhikāriṇaḥ 
śātavārṣikavratapūraṇāvadhikālakṣepākṣamatvāt tadekadeśabhūtayogaśaktau 
ca tasyaivopāyatvasvīkāraprāpteḥ yathāśakti [varṇāśramānuṣṭhānarūpasya 
ka kha ga ca jha] varṇāśramadharmānuṣṭhānarūpasya bhagavatprīṇanasya 
tadājñānupālanasya kartavyatve'pi 
vyāsadakṣādidharmaśāstropadiṣṭakālavibhāgapūrvakadinacaryāmaryādayāpi 
[dinacaryādvārāpi ka kha ga jha] siddheḥ anyathā karmaṇāṃ 
parasparoparodhaprasaṅgācca parityājya iti pūrvaḥ pakṣaḥ |

prapannaiḥ pañcakālakramo grāhya iti siddhantaḥ 

rāthāntastu parigrāhya evāyamiti | tiṣṭhatu tāvadiha pramāṇopapattiparāmarśaḥ | 
bhāṣyakārādyupadeśasaṃpradāyastāvat parāmṛśyatām | atha paramaikāntino 
bhagavadārādhanaprayogaṃ vakṣye ityārabhya 
śaunakavyāsabodhāyanādidharmaśāstrānuktena bhagavacchāstroktena vartmanā 
snānaviśeṣādipūrvakavilakṣaṇasamārādhanaprakriyāpratipādanaṃ 
kathaṃbhūtamadhikāriṇamadhikṛtya bhāṣyakāraiḥ kṛtamiti karṇe 
tavāgatam? bhavatu tacchaktamadhikāryantaraṃ pratīti cet na 
prapattyekaniṣṭhaiḥ tatcchipyapraśipyādibhiḥ [praśiṣyādibhiśca ka kha ga ca 
jha] yobhyairadya yāvat yathāśakti tadanuṣṭhānadarśanāt sādhanabuddhyā ca 
tadanuṣṭhānābhāvasya bhagavatkaiṃkaryaikaratiḥ paramaikāntī bhūtvā 
ityādibhistatraivopadeśāt ananyopāye'nanyaprayojane cādhikāriṇi 
paramaikāntiśabdasya sāmrājyāt atha paramaikāntino bhagavadārādhanaprayogaṃ 
vakṣye ityasya pūrvavṛttāpekṣāyāṃ tameva śaraṇamupacchedakhiletyādinā 
śaraṇāgatiprakāraśca pūrvoktaḥ iti tatprabandhasthavākyadvayena 
paripūrṇaśaraṇāgativiṣayasya gadyagranthasya pūrvavṛttatvapratīteḥ | etacca 
samarthaviṣayate | atastathāvidhaprapanna evātra paramaikāntī | tamādhikṛtyaiva 
ki.citsiddhāntaśtāṃ kā.cit saṃhitāṃ pradhānīkṛtya samārādhanaprayogo'tra 
saṃgṛhyata iti yathāsaṃpradāyamakāmenāpi svīkaraṇīyam |

pañcakālaprakriyā śrībhāṣyakārābhimateti samarthanam |

tacca samārāvanamarghyādipātrapakṣepya[prak.espa ka kha ga gha ṅ ca 
jha]tattadāsanabhogānupūrvīsamarpaṇīyoupacārikasāṃsparśikābhyavahārikā
dibhedabhinnagandhapuṣpādiparaḥśatradravyasāpekṣaṃ dṛśyate | tadapi 
nyāyataḥ svayamevārjitaṃ mukhyam | aśaktasya tu putraśi.yādimukhena 
tatpreraṇarūpārjanavyāpāraḥ | pūrvasiddhadravyasyāpi tatkāle tadarthopādānamiti 
samārādhanāt pūrvamevaṃ nāntarīyakaṃ samyagdravyopādānam | ata 
ijyopadeśenaivārthāt [arthādapekṣita ka kha ga ca jha] 
tadapekṣitopādānamapi svakālaprāptamupadiṣṭaṃ bhavati | tato'pi 
pūrvamabhigamanamapi 
tadvidhāyakatattacchāstratattanmantraviśeṣādiparāmaśādantataḥ 
prapattirūpatayaiva pariṇatamiti prāgeva 
tadupadeśenārthādabhigamanamapyupadiṣṭaṃ bhavati | ata eva hi 
tadabhiprāyavidbhirnārāyaṇamunibhiḥ -

dvayena tadvivaraṇaiḥ prapadya prabhumīśvaram |
nikṣipya ciramātmānaṃ tatpādābje kṛtī bhavet ||

ityabhigamanaṃ nigamitam [nirṇītam ka cha; nirdiṣṭam ja] dadvivaraṇaṃ 
ca gadyādikameva |

anuyāgaparyantasamārāthanasamanantarabhāvisvādhyāyaśca 
śrutismṛtītihāsapurāṇamantrajapasatsaṃvādādhyātmastraśravaṇapravacanādhy
ātmā yathāsaṃbhavaṃ 
bhagavacchāstradharmaśāstrādi.vantarabhāviyogopakārakajñānasaṃdhukṣaṇapra
yojanaḥ pratipādyata iti tatkālanityaḥ so'pi dvayamarthāsaṃdhānena saha sadaivaṃ 
vaktā iti gadyoktasya dvayavacanasya śāstrīyakarmāntarānuparodhena 
yathāvasaramupanipātādupadiṣṭa eveti jñāyate | sadāvacanaṃ hi na nidrākāle 
aśakyayatvāt | na maunakāle tadvidhivorodhāt [tadvirodhāt ka kha ga jha] | 
na mantrāntarādisādhyasamārādhanādikāle tairava [tenaiva ka kha ga ca] 
taduparodhāt | ato yathāvasaraṃ tatprāptiḥ |

evaṃ yogo'pi [api ka kha ga ṅ ca pustakeṣu na dṛśyate] 
dvayārthānusaṃdhānaikāgryarūpaḥ 
sarvavyāpāroparatisubhaganidrāpūrvāparakālayoḥ tatpūrvāpararātreṣu yuñjānaḥ 
ityādyuktāvasaralabdhayatnalabhyaḥ [avasarayuktayatnalabhyaḥ ka jha; 
avasarayatnalabhyaḥ gha; avasaralabdhyā yuktayatnalabhyaḥ ca cha] | 
śrīvaikuṇṭhagadye ca svatantraprapattiniṣṭhāmeva vidhāya tataśca 
pratyahamātmojjivanāyaivamanusmaret ityārabhya paramapadaparyaṅkanilayasya 
bhagavataḥ paripūurṇadhyānayogamuktvā anusaṃdhānaviśeṣāṃścopadiśya 
śrīmatpādāravintaṃ [pādaravindayugalaṃ ka ca jha] śirasi kṛtaṃ 
dhyātvā amṛtasāgarāntarnimagnasarvākyavaḥ sukhamāsīt 
ityanenānanyaprayojano vicitro yogaḥ pratidinakartavyatvena vihitaḥ | tadadhikāre ca 
vistareṇa darśayiṣyāmaḥ | nitye ca evaṃ śaraṇamupagamya 
tatprasādopavṛṃhitamanovṛttistameva bhagavantaṃ sarveśvareśvaramātmanaḥ 
[svāmitvena suhṛttvena ka kha ga ca jha] svāmitvenānusaṃdhāya 
atyarthapriyāvirataviśadatamapratykṣatāpannānudhyānena [anusandhānena ka 
ṅ cha ja] dhyāyannasīt iti samāradhanārambhoktasyānudhyānsya 
svādutamasya samārādhanavadeva ananyaprayojanakaiṃkaryarūpatayāvasare 
prāptiryuktā | tasmādananyaprayojanapradhānatayā 
paripūrṇasamārādhanaviśeṣopadeśibhirbhāṣyakārairarthataḥ śāstrāntaraiśca 
siddhamanyadapi sarvamanujñātamiti vijñāyate | ata eva hi 
tacchiṣyaprakṣiṣyādayaḥ pañcakālavibhāgenaiva bhagavtsevāṃ pratyapīpadan | 
prapattyāvṛttiprasaṅgādicidyāni tu nikṣekālavibhāgenaiva bhagavatsevāṃ 
pratyapīpadan | prapattyāvṛttiprasaṅgādicodyāni tu nikṣeparakṣānte 
[nikṣeparakṣāyāṃ ka kha ga ca ja jha] parihṛtāni |

atra yaduktaṃ prapattyaṅgatvenopadeśābhāvāt parityājya iti tadasat 
bhhaṣyakāroktanityasamārādhanasyāpi tata eva parityājyatvaprasaṅgāt | taccet 
bhagavatprītyekaprayojanatayānuṣṭheyamityanujñāyate tarhi tadanubandhi sarvamapi 
tadvadanujñāyatām | prapattyaṅgasarvadharmasvarūpatyāgavidhivādino'pi hi 
[hi ka kha ga ca jha pustakeṣu nāsti] svāmini bhagavati dāsabhūtasya 
prapannasya svarūpaprāptāṃ kiṃkaravṛttimanujānanti | yattu 
śātavārṣikavratāvadhi vilambākṣamatvamuktam tat tathaiva | na hyasya 
niṣpannopāyasya śātavārṣikavratamanuṣṭheyaṃ brūmaḥ | yathā hi nadītaraṇāya 
naukāgamanaṃ pratīkṣamāṇāḥ puruṣāḥ kecit līlādyūtena kālaṃ yāpayanti kecit 
paṇabandhadyūtena dyūtamaryādānupālanaṃ comayeṣāṃ samānam 
tatrāniyatakālabhāvinaukāgamanasamaye vaihārikā vihāradyūtavicchedenāpi 
nādīṃ taranti baddhapaṇāstu yāvaddyūtasamāpti vilambante tadvadihāpīti 
tattvavidāṃ saṃpradāyaḥ |

pāñcakālikayogaśaktau prapattiniṣṭhāvirodhaparihāraḥ 

yaccānyayuktaṃ yogaśaktau tasyaivopāyatvasvīkāraḥ prāpnotīti tadapi mandam | 
svayogamahimapratyakṣitatattvatrayāṇāṃ nāthamunikurukeśvaraprabhṛtīnāṃ 
prāk parigṛhītaprapattyupāyaikaniṣṭhānāmeva paścādapi 
bhagavatprasādalabdhayaugikabhagavadānandāsvādasya prasiddhatvāt | anyathā 
tathāvidhānusaṃdhānapūrvakabhāṣyakāroktasamārādhanādiśaktau 
tasyāpyupāyatvasvīkāra[svīkāra ka kha ga ca jha pastakeṣu 
nāsti]prasaṅgāt | taccet svāmikaiṃkaryarūpamiti svādutamatayā 
[svādutamatayā ka kha ga ca jha pustakeṣu nāsti] 
svayaṃprayojanatvenopādīyet samādhāvapyayaṃ 
samādhikadaridrasukhasaṃdohātmani samaḥ samādhiḥ | prapannanuguṇaṃ ca 
yaugikamanusaṃdhānaṃ [śāṇḍilyasmṛtāvapi ka ca jha] 
śāṇḍilyasmṛtāvucyate -

īdṛśaḥ paramātmāyaṃ pratyāgātmā tathedṛśaḥ [ayamīdṛśaḥ gha "a 
cha ja] |
tatsaṃbandhānusaṃdhānamiti yogaḥ prakīrtitaḥ ||

yogo nāmendriyairvaśyairbuddherbrahmaṇi saṃsthitiḥ |
prayuktairaprayuktarvā bhagavatkarmavistare ||

iti | etadanubaddhameva [etadanusaṃdhānameva ka kha ga ja jha] 
dvayārthānusaṃdhānam | etadviruddhaṃ tu rāhumīmāṃsakānāṃ 
kabandhamīmāṃsakānāṃ cānusaṃdhāna vedabāhyamiti 
śrīkṛṣṇamunibhiruktam -

cetanastveka eveti matiryā kevalā kriyā |
phalatīti matiste dve vedāprāmāṇyabuddhije |
sa enaṃ prītaḥ prīṇāti brāhmaṇasyānuge na te ||

iti |

pāñcakālikadharmasya smṛtyuktakarmabhirnoparodhaḥ

yattvaparamuktam- vyāsadakṣādyupadiṣṭavatrmanāpi 
svavarṇāśramocitabhagavadā~jānupālanarūpadinacaryāsiddhiḥ [ataścetveva 
sarvatra pāṭhaḥ | pūrvapakṣānuvāde tu anyatheti dṛśyate |] 
ataścobhayasaṃbhede karmaṇāṃ parasparoparodhaprasaṅgaśceti tatra 
tāvadaviditaśrautasmārtavṛttantānāmayaṃ parasparoparodhacodyāvatāraḥ | 
evaṃ hyatra parihṛtaṃ śrīkṛṣṇamunibhiḥ -

paśvirṣṭi[dardhī kha ga ca ñ]darvihomānāṃ sasomānāṃ samuccayaḥ |
yathā bahunāmekasmin tathaivāsyapi karmaṇaḥ ||

iti | na cātra tāvānapyuparodhaḥ |

vyāsasmṛtau abhigamanasaṃvādanam

api ca tatrāpīdamabhigamanādipañcakamanupraviṣṭaṃ dṛśyate | vyāsastāvat##-

brāhme muhūrta utthāya dharmamarthaṃ ca cintayet |
kāyakleśaṃ tadubhūtaṃ dhyāyīta manaseśvaram ||

ityārabhya prābhātikasnānasaṃdhyopāsanaprakāramupadiśya

athāgatya gṛhaṃ vipraḥ samācamya yathāvidhi |
prajvālya vahniṃ vidhivat ||

ityādinā prātarhomaṃ ca vidhāya anantaramāha -

devādīnāṃ namaskuryādupahāraṃ nivedayet |
dadyāt puṣpādikaṃ teṣaṃ vṛddhāṃścaivābhivādayet ||

guruṃ [gurūṃścaiva ka kha ga ca jha] caivāpyupāsīta hitaṃ cāsya 
samācaret |
vedābhyāsaṃ tataḥ kuryāt prayatnācchaktito dvijaḥ ||

japedadhyāpayecchiṣyān dhārayecca vicārayet |
avekṣeta ca śāstrāṇi dharmādīni dvijottamaḥ |
vaidikāṃścaiva nigamān vedāṅgāni viśeṣataḥ ||

iti | atra dakṣoktaprakriyayā dvitīyārdhayāmasādhyavedābhyāsādiṣu 
[adṛṣṭāṃśaḥ kha ga] adṛṣṭārthāṃśo japastotraśabdābhyāṃ 
jayākhyasaṃhitāyāmupalakṣyate | vṛttikarśitasya kasyacit [adṛṣṭāṃśaḥ 
kha; dṛṣṭāṃśaḥ ka ga jha] dṛṣṭārthāṃśo'sti cet 
abhigamanakālasaṃkocena parasminnupādāne samanveti | atra 
devanamaskāropahāranivedanapuṣpādipradānādabhigamanaṃ siddham | 
devanamaskāraścātra viṣṇunamaskāra eva svarasataḥ prāptaḥ 
nirupādhikadevatvasya devatāntaranamaskārasyāpi tatraiva viśramāt | ata evādau 
dhyāyīt manaseśvaram iti dhyeyatayokta īśvaro'pi jayādi.viva sarveśvaro viṣṇureva 
| īśvaro vikramī dhanvī iti ca tannāmasu[nāmasu ka kha ca ja jha] paṭhyate 
uttaratra [ata evottaratra ka kha ga ṅ ca jha] na viṣṇvārādhanāt puṇyaṃ 
vidyate darma vaidikam iti svayamevābhidānācca | idameva 
viṣṇunamaskārādirūpamabhigamanaṃ tatparaśāstreṣvapi 
nānāprakāramupadiśyate | devādīnām ityādiśabdena pitrādisaṃgrahaḥ | 

vyāsasmṛtau upādānasaṃvādānam 

evaṃ prathamakālakartavyamuktvā dvitīyakālasādhyaṃ 
samārādhanopakaraṇasaṃpādanamupādānamāha-

upeyādīśvaraṃ cāpi yogakṣemārthasiddhaye |
sāvāyedvidhānarthān kuṭumbārthe tato dvijaḥ ||

iti | etacca laukikeśvarābhigamanaṃ gatyantarahīnasyāpadviṣayam | smaranti hi- 
nagarapraveśanāni [praveśanādi ka jha] ca varjayet iti | uktaṃ ca [śrī 
ka kha ga ca jha pustakeṣu nāsti] śrīśāṇḍilyasmṛtau-

buddharudrādivasatiṃ śmāśānaṃ śavameva ca |
aṭavīṃ rājadhānīṃ ca dūrataḥ parivarjayet ||

iti | kālapañcakakṛtyaṃ tatra prapañcitaṃ [yathāyogyaṃ ka kha ga ca cha ja 
jha] yathāyogaṃ sarvairgrāhyam | idameva copādānaṃ bhagavadarthatvena 
bhagavacchāstreṣu vidhīyate | atrāpi kuṭumbārthe iti na kevalaṃ tādarthyaṃ 
vivakṣitam [kuṭumbārthe iti vacane kevalatādarthyamavivakṣitam ka kha ga 
jha] tadbuddheḥ sarvatra pratiṣedhāt | agīyata ca [gīyate ca ka ca jha] 
svayaṃ bhagavatā-

yajñārthāt karmaṇo'nyatra loko'yaṃ karmabandhanaḥ |
tadartha karma kaunteya muktasaṅgaḥ samācara ||

iti | ato bhagavadārādhanarūpayajñaśiṣṭena [kuṭumbabharaṇamapi ka kha ga 
ca jha; kuṭumbarakṣaṇamapi ṅ cha] kuṭumbasaṃrakṣaṇamapi 
bhagavadājñānupālanarūpameveti tadvivakṣayā maharṣiṇā kuṭumbārthe ityuktam 
| dharmartha ca cintayet ityārambhoktārthacintanamapi dharmaśeṣatayā | 
kāyakleśacintanaṃ tu kleśarahitopāyaveṣaṇārtham | smaranti hi manvādayaḥ-

akleśena śarīrasya kurvīta dhanasaṃcayan |
aprayatnāgatāḥ sevyā gṛhasthairviṣayāḥ sadā ||

ityādi |

vyāsasmṛtau ijyāsaṃvādanam 

atha tṛtīyakālakṛtyamāha - tato madhyāhnasamaye snānārthaṃ 
mṛdamāharet ityādinā | snāne caivaṃ bhagavadnusaṃdhānamāha-

abhimantrya jalaṃ mantrairabliṅgairvāruṇaiḥ śubhaiḥ |
bhāvapūtaṃ tadavyagraṃ dhyāyan vai viṣṇumavyayam ||

āpo nārayaṇodbhūtāstā evāsyāyanaṃ punaḥ |
tasmānārāyaṇaṃ devaṃ snānakāle smaredbudhaḥ ||

iti | tadhā -

tripadāṃ vātra sāvitrīṃ tadviṣṇoḥ paramaḥ padam |
āvartayedvā praṇavaṃ devaṃ vā saṃsmareddharim ||

iti ca | tarpaṇe'pi- 

ādāvoṃkāramuccārya nāmānte [namo'nte ga ca cha] tarpayāmi ca |
devān brahmaṛṣīṃścaiva tarpayedakṣatodakaiḥ ||
tilodakaiḥ pitṝn bhaktyā sūtroktavidhinā tataḥ ||

iti | atra praṇavapūrvakatvena bhagavadātmakatvānusaṃdhānaṃ vihitam | etadeva ca 
nitye bhāṣyakārairapi darśitam- devānṛṣīn pitṝn bhagavadātmakāt 
dhyātvā saṃtarpya iti | tṛtīyakālasādhyaṃ sākṣādijyārupaṃ 
samārādhanamevāha-

na iṣṇavārādhanāt puṇyaṃ vidyate karma vaidikam |
tadmādanādimadhyāntaṃ nityamārādhayeddharim ||

tadviṣṇoriti mantreṇa sūktena puruṣeṇa ca |
naivābhyāṃ sadṛśo mantro vedeṣuktaścaturṣvapi ||

nivedayīt svātmānaṃ viṣṇāvamalatejasi |
tadātmā tanmanāḥ śāntastadviṣṇoriti mantrataḥ ||

iti | atra tadviṣṇorityādeḥ stutiḥ na yājñavalkyādivihitapraṇavādyapakarṣaparā | 
evaṃ viṣṇvārādhanasya sarvottarastvakaṇṭhokteḥ pūrvāparagrantheṣu sāmānyato 
viśeṣataśa 
devatāntarārcanavacanamantavatprimitaphalārthipratibuddhetarālpamedhasaḥ 
puruṣānadhikṛtyeti mantavyam | gīyate ca antavatu phalaṃ teṣāṃ 
tadbhavatyalpamedhasām iti | uktaṃ ca [uttaratra ca ka kha ga ja jha] 
mahābhārate-

brahmāṇaṃ śitikaṇthaṃ ca yāścānyā devatāḥ smṛtāḥ |
pradibuddha na sevante yasmāt parimitaṃ phalam ||

iti | āha ca bādarāyaṇaḥ - nānyaṃ devaṃ 
namaskuryādviṣṇupādābjasaṃśrayaḥ iti |

karmaṇāṃ paripākatvādā viriñcādamaṅgalam |
iti matvā viraktasya vāsudevaḥ parā tatiḥ ||

iti ca |

pāñcarātroktaṃ samārādhanameva sarveṣāṃ mukhyam 

idaṃ ca viṣṇvārāthanaṃ bhagavacchastreṣu 
taistairvyāpakamantraprabhṛtibhistattadadhikārānurūpaṃ prapañayate | 
adhikṛtaśāstrāpratipāditasya pūrṇopadiṣṭasyaiva mukhyatvaṃ 
hotṛśākhoktahautraparigrahanyāyena siddham | etena alābhe vedamantrāṇāṃ 
pañcarātroditena vā iti smṛtirapi praṇavāṣṭākṣara 
dvādaśākṣarādimantrāṇāmātharvaṇarahasyānmāyādyadhītatayā 
vedamantraśabdena saṃgrahāt pañcaratroditina vā 
ityayamaṃśastāntrikasaṃkṣitapratyak.estaraśrutimūlamantrāntaraviṣayatayā 
yojyaḥ |

bhagavatsamārādhanasya nityatvam 

nityaṃ caitadvaiśvadevādivat bhagavatsamārādhanam | nityamarādhayeddharim iti 
vacanāt |

śānako'haṃ pravakṣyāmi nityaṃ viṣṇvarcanaṃ param |
pra vaḥ pāntamandhaso dhiyetyardharcavidhānataḥ [dhityṛco'rdhasya gha ṅ 
ja; co'rdharca kha ga; dhi ityardharca ka jha] || 

iti sūtrāntarānusārāt |

snātvā nityaṃ śuchiḥ kuryāddevarṣipitṛtarpaṇam |
devatābhyarcanaṃ caiva samidādhānameva ca ||

iti sāmānyato manukteśca | uktaṃ cānuśāsanike śrīpuṇḍarīkanārada saṃvāde 
-

brahmacārī gṛhastho vā vānaprastho'tha bhikṣukaḥ |
keśavārādhanaṃ hitvā naiva yāti parāṃ gatim ||

iti | evaṃ ylgayājñavalkyādiṣvapi [yogayājñavalkyenāpi ka kha ga] -

viṣṇurbrahmā ca rudraśca viṣṇurdevo divākaraḥ |
tasmāt pūjyatamaṃ nānyamahaṃ manye janārdanāt ||

ityādikamucyate | evaṃvidhadevatārcanākaraṇe ca pratyavāyaṃ sa evāha -

yo mehādathavālasyākṛtvā devatārcanam |
bhuṅkte sa yāti narakān sūkareṣvapi jāyate ||

iti | bhagavadarcāvatārarahitagṛhanya[arcārahitagṛhasthasya gha] 
puruṣasyābhojyānnatvamapyanyagrocyate -

keśvārcā gṛhe yasya na tiṣṭhati mahīpate |
tsyānnaṃ nāiva bhoktavyamabhakṣyeṇa samaṃ hi tat ||

iti | anantaraṃ ca pañcamahāyajñapūrvakaṃ prāṇāgnihomaṃ 
prapañcayannevamāha [evāha ka kha ga ṅ ca ja jha] -

svāhāpraṇavasaṃyuktaṃ prāṇāyānnāhutiṃ tataḥ |
apānāya tato hutvā vyānāya tadanantaram ||

udānāya tataḥ kuryāt samānāyeti pañcamam |
vijñāya tattvameteṣāṃ juhuyādātmani dvijaḥ ||

śeṣamannaṃ yathākāmaṃ bhuñjīta vyañjanairyutam |
dhyātvā tu manasā devamātmānaṃ vai parajāpitam ||

iti | atrāpi devaprajāpatiśabdau pūrvoktanayena viṣṇuparau mantavyau 
[mantavyai ka kha ga jha pustakeṣu nāsti] hṛdi dhyāyan hariṃ tasmai 
nivedyānnaṃ samāhitaḥ 
ityādibhagavadyāmuneyopāttakarmakāṇḍasthaprāṇāgnihotraviṣayavyāsavacanānu
sārāccāsminnapi [asminneva ka kha ga jha] vyāsavacane devadhyānaṃ 
tadeva hṛdayasthaharidhyānamiti gamyate | īdṛśaṃ ca 
bhojanamevānuyāgasamākhyayānyatra vyapadiśyate |

[atha ka kha jha pustakeṣu nāsti] athānyadapi bhojane apekṣitaṃ 
sarvamupadiśya

vyāsasmṛtau svādhyāyasaṃvādanam 

bhuktvaivaṃ sukhamāsthāya tadannaṃ pariṇāmayet |
itihāsapurāṇābhyāṃ vedaṃ samupabṛmhayet ||

iti caturdhakālasādhyaṃ svādhyāyamāha | evamanye'pi smaranti bhuktvopasthāya 
cādityaṃ purāṇāni sadā paṭhet ityādi | atra 
paripūrṇajñānasyopabṛṃhaṇanirapekṣasyādhikāriviśeṣasya 
dviṣaḍaṣṭaṣaḍakṣaradvayādijapa eva svādhyāya ita tatra tatra tadvidhiḥ | ata eva 
rahasyānmāye vedāntaraniṣedhena dviṣaṭkamātrasvādhyāyavidhānaṃ 
nirvyūḍham |

vyāsasmṛtau yogo'pi āk.epalabhyaḥ 

yat punaranantaraṃ [pañcakā' kha gha] pañcamakālakṛtamuktam tataḥ 
saṃdhyāmupāsīta ityupakramya 

hurvāgniṃ vidhivanmantrairbhuktvā cānnamabhiṣṭakam |
sabhṛtyabāndhavajanaḥ svapecchuṣkapado niśi ||

ityādi atra rātribhojanavacanena tadanantaraṃ yogo'pi divābhojanānantaroktaḥ 
svayamevāgachatīti tadanuktiḥ | tadhāhi pūrvaṃ divābhojanānantaramevamāha##-

hugānumantraṇaṃ kuryācchraddhāyāmiti mantrataḥ |
tathākṣareṇa svātmānaṃ yojayed brahmaṇīti hi ||

sarveṣāmeva yogānāmātmayogaḥ paraḥ smṛtaḥ |
yo'nena [yogena ka kha ca cha jha] vidhinā kuryāt sa yāti padamakṣayam ||

iti | evaṃ ca nigamayāmāsa -

ityetadakhilenoktamahanyahani yanmayā |
brāhmaṇānāṃ kṛtyajātamapavargaphalapradam ||

nāstikyādathavālasyādbrāhmaṇo na karoti yaḥ |
sa yāti narakān ghorān kākayonau ca jāyate ||

nānyo vimaktaye panthā muktvāśramavidhiṃ sukham |
tasmāt karmāṇi kurvīta tuṣṭaye parameṣṭhanaḥ ||

iti | atra parameṣṭhi sarvakarmasamārādhyo viṣṇureva | viṣṇoreva 
sarvakarmasamārādhyatvam 

bhoktāraṃ yajñatapasāṃ sarvalokamaheśvaram |
ahaṃ hi sarvayajñānāṃ bhoktā ca prabhureva ca |
jajñaistvabhijyase nityaṃ sarvabhūtamayācyuta |
havyakavyabhugekastvaṃ pitṛdevasvarūpadhṛt ||

ityādiṣu prasiddham | ayaṃ cāru parameṣṭhi vihitakarmatoṣyatvenocyate | parame 
vāde tiṣṭhīti parameṣṭhi | sa ca tamasaḥ parastāt tadviṣṇoḥ paramaṃ padam ityukte 
śuddhasattvamaye [vakuṇṭhādi gha ṅ ja] vaikuṇṭhasaṃjñake loke 
vartamānaḥ puruṣottama eva | evaṃ vaiyāse dharmaśāstre bhagavataḥ pañcasu 
kāleṣu bhajanaṃ bhagavannityakarmānupraveśenaiva vihitamiti na kasyacit 
tatparityāga upapadyate |

dakṣoktāalāṣṭakavibhāgo'pi pāñcakālikakarmānuguṇaḥ 

yattu dakṣeṇoktaṃ kālāṣṭakavibhāgena dinakṛtyaḥ tadapi prakṛtānuguṇameva 
|

prātarutthaya kartavyaṃ yaddvijena dine dine |
tat sarvaṃ saṃpravakṣyāmi dvijānāmupakārankam ||

udayāstamayaṃ yāvanna vipraḥ kṣṇiko bhavet |
nityanaimittikairyuktaḥ kāmyaiścānyairagarhitaiḥ ||

svakaṃ karma parityajya yadanyat kurute dvijaḥ |
ajñānādathavā lobhāt tyāgena patito bhavet ||

iti | nityanaimittikakarmaṇāṃ tadupakārikāmyakarmaṇāṃ ca 
yathākālamanuṣṭhānamavicchedena kartavyamiti pratipādya 

divasasyādyabhāgena kṛtyaṃ tasyopadiśyate |
dvitīye ca tṛtīye ca caturthe pañcame tathā ||

ṣaṣṭhe ca saptame caiva aṣṭame ca pṛthak pṛthak |
bhāgeṣveteṣu yat kṛtyaṃ tat prakṣyāmyaśeṣataḥ ||

iti kālāṣṭakavibhāgena kṛtyavibhāgāṃ sāmānyataḥ prastutya 

dakṣasmaṛtau pradhamadvitīyakālakartavyastyābhigamane'ntarbhāvaḥ 

uṣaḥkāne tn saṃprāpte śaucaṃ kṛtvā yathārthavat |
tataḥ snānaṃ prakurvītaṃ dantadhāvanapūrvakam ||

ityādinā

saṃdhyāhīno'śucirnityamanarhaḥ sarvakarmasu |
yadanyat kurute karma na tasya phalabhāgbhavet ||

ityantena snānācamanasaṃdhyāvandanādīni yathāvat pratipādya-

saṃdhyākarmāvasāne tu svayaṃ homo vidhīyate |
svayaṃ home phalaṃ yattu na tadanyena jāyate ||

ṛtvik putro gururbhrātā bhāgineyo'tha viṭapatiḥ |
etaireva hutaṃ yattu taddhutaṃ svayameva hi ||

iti prābhātikaṃ homaṃ coktvānantaramāha -

devakāryaṃ tataḥ kṛtvā gurumaṅgalavīkṣaṇaḥ [vīkṣaṇaṃ cha ja] |
devakāryasya sarvasya pūrvāhṇastu viśiṣyate ||

devakāryāṇi pūrvāhṇe manuṣyāṇāṃ tu madhyame |
pitṝṇāmaparāhṇe tu kāryāṇyetāni yatnataḥ ||

iti | atra prātromānantaraṃ devakāryavidhānāt tatkālacoditaṃ 
bhagavadabhigamanamapi sāmānyat upadiṣṭaṃ bhavati | yattvanantaramuktam -

dvitīye tu tathā bhāge vedābhyāso vidhīyate |
vedasvīkaraṇaṃ pūrvaṃ vocāro'bhyasanaṃ japaḥ |
taddāne caiva śiṣyebhyo vedābhyāso hi pañcadhāḥ ||

iti, tadapyanuguṇaṃ | uktāni hi jayākhyasaṃhitāyāṃ japadhyānārcanastotrāṇi 
prathamapraharaparyante'bhigamane |

upādānaṃ cānantaramevāha -

dakṣoktatṛtīyakālakṛtyasya upādāne'ntarbhāvaḥ 

samitpuṣpakuśādīnāṃ sa kālaḥ samudāhṛtaḥ |
tṛtīye tu tathā bhāge poṣyavargārthasādhanam ||

iti | idaṃ coktaṃ jayākhyasaṃhitāyām tataḥ puṣpaphalādīnām ityādinā | atra 
poṣyavargārthasādhanam ityetat prāguktanyāyena bhagavatprīṇanatayaiveti grāhyam 
| āha cātra prātaḥ snānaṃ [snānadi ka kha ga; snānādīn ca jha] prakramya 
pūrvameva sarveṣu karmasu bhagavadanusaṃdhānam - 

[dhyāyet ka kha ga a jha] dhyāyannārāyaṇaṃ devaṃ snānādiṣu ca 
karmasu |
brahmalokamavāpnoti na cehājāyate punaḥ ||

iti [iti ca gha] | asūtrayacca bhagavān śaunakaḥ harimeva smarennityaṃ 
karmapūrvāpareṣu ca iti | atra karmaśabdenānavacchedāt 
[dṛṣṭādṛṣṭasarva ka kha] 
dṛṣṭādṛṣṭārthasarvakarmasaṃgraṃhaḥ | anyadevatya[anyadaivatya ja] 
karmaṇyapi tadantarātmabhūto hariranusaṃdheya ityevakārābhiprāyaḥ | 
nityamityanena kāmyatvanaimittikatvaśaṅkāvyudāsaḥ | svataḥ prāptaṃ karmakāle 
smaraṇaṃ cakāreṇa saṃgṛhyate | evaṃ śāstrīyeṣu sarveṣu [sarveṣu ka kha 
ga jha pustakeṣu nāsti] karmasu bhagavadanusaṃdhānaṃ nityamiti siddham | 
etadeva rāgaprāpteṣvavarjanīyamiti jayākhyasaṃhitāyāṃ nayameṣu paṭhyate- 

śayanāsanayānādāvasaktaścapi [asaktaścāpi gha cha ja] bhojane |
gṛdgataṃ na tyajeddhyānamānandaphaladaṃ hi yat ||

iti | sarvasaṃgraheṇa tūcyate -

āloḍya sarvaśāstrāṇi vicārya ca punaḥ punaḥ |
idamekaṃ suniṣpannaṃ dheyo narāyaṇaḥ sadā ||

iti |

etacca nityātvāt svarūpānurūpānandaphalatvena svayaṃ prayojanatvācca 
svatantraprapattiśāstrārthaniṣṭhairapi [śāstraniṣṭhairapi ka kha ga ca ja 
jha] dustyajam | uktaṃ caivaṃ svayaṃ prayojanatvaṃ nārāyaṇamunibhiḥ _

vṛttiḥ svāmini dāsasya sarūpānuguṇā śubhā |
bhaktiśraddhasamāyuktā tat samārādhanaṃ viduḥ ||

kiṃ kiṃ na sādhyaṃ bhagavadārādhanaparairnaraiḥ |
vaiṣṇavānāṃ viśeṣeṇa svayametat prayojanam ||

iti | bhagavadanusaṃdhānavicchedo'pi hi puruṣārthahānitvena smaryate - 

yanumuhūrtaṃ kṣaṇaṃ vāsudevo na cintayet |
sā hānistanmahacchidraṃ sā bhrāntiḥ sā ca vikriyā ||

iti | puruṣārthahāniḥ kāmakrodhādyarīṇāmavakāśaḥ 
anātmādiṣvātmabuddhihetuḥ asvābhāvikasukhaduḥkhakāraṇaṃ cetyarthaḥ |

ekasminnapyatikrānte muhūrte dyānavarjite |
dasyubhirmuṣiteneva yuktamākrandituṃ bhṛśam ||

iti | svinnavṛttīnāmanyaparāṇāmapi - 

vyāpṛtenāpi manasā viṣṇuḥ sevyo'ntarāntarā |
medhibaddho bhrāmyamāṇo ghāsagrāsaṃ karoti gauḥ ||

ityādibhiryathāvasaraḥ kṣucchantikarakrmasamādhinā tāvanmātraprayojanatvena 
bhagavatsevanaṃ smaryate | tadiha siddhopāyasya upāyaṃ sādhayataśca 
bhagavatkaiṃkaryamarogasya ārogyārthinaśca kṣīrāsvādavat svayaṃprayojanameva 
|

dakṣoktacaturtha pañcamakālakṛtyasya ijyāyāmantarbhāvaḥ

yattu caturthe tu tathā bhāge snānārthaṃ mṛdamāharet itādinā 
snānabhedānapyupadiśya

pañcame tu tathā bhāge saṃvibhāgo yathārhataḥ |
pitṛdevamanuṣyāṇāṃ kīṭāṇāṃ copadiśyate ||

ityādīnā-

saṃvibhāgaṃ tataḥ kṛtvā gṛṣthaḥ śeṣabhugbhavet |
bhuktvā tu sukhamāsthāya tadannaṃ pariṇāmayet ||

dakṣoktaṣaṭhasaptamakālakṛtyasya svādhyāye'ntarbhāvaḥ | 
aṣṭamakāloktalokayātrā tu na paramaikāntinām 

ityantena saṃgraheṇa devatārcanaṃ [devārcanādikaṃ cha ṅ cha ja] 
bhojanaparyantamuktam tatrāpi avāntaraparvabhedena dvidhā vibhakto'yaṃ kāla eva 
jyākālaḥ ityekīkṛtya nirdiśyata iti na virodhaḥ | atra 
devasa.vibhāgaśabdhanirdiṣṭamarthamuttaratra devatārcanaśabdena 
viśeṣatayāmāsa- saṃdhyā snānaṃ japo homaḥ svādhyāyo devatārcanam iti | 
evam itihāsapurāṇābhyāṃ ṣaṣthaṃ saptamamabhyaset ityuktaṃ kāladvayaṃ 
svādhyāyakāla ityekīkṛtam | atra mātrayā [kālatrayavaiṣamyaṃ ka kha ga 
ca] kālavaiṣamyaṃ matabhedādupapadyate | aṣṭame lokayātrāṃ tu 
bahiḥsaṃdhyāṃ tataḥ punaḥ ityuktalokayātrākālavibhāgastu lokaparāṅmukhe 
bhagavadekāntini nātīvāiekṣita iti tadanuktiḥ | yathoktaṃ pūrvaśrave [pūrva 
(granthe) śrave ca] 

gurorgurau saṃnihite virṭtiḥ kāryā yathā gurau |
[vidyāguruṣvananyeṣvapyanyā ka kha ga ṅ] vidyāguruṣvananyeṣu nityā 
vṛttiḥ svayoniṣu ||

iti | uktaṃ ca brahmavidbhiḥ -

adyaprabhṛti he lokā yūyaṃ yūyaṃ vayaṃ vayam |
arthakāmaparā yūyaṃ nārāpaṇaparā vayam ||

nāsti saṃgatirasmākaṃ yuṣmākaṃ ca parasparam |
vayaṃ tu kiṃkarā viṣṇoryūyamindriyakiṃkarāḥ ||

iti | aheriva gaṇādbhitaḥ ityādiṣu ca bhinnaśilaguṇaparihāra upadiśyate | 
saṃnyāsaprakaraṇe samānaśīlaiḥ sahavāso na doṣāya iti kapilānuśiṣṭasya 
kaimutyena gṛhasthādiṣvapi mokṣārthiṣu tylyaprasaratāt | āmananti ca 
bahvṛttaḥ- nedaṃvidanidaṃvidā samuddi"esna saha bhuñjīta na sadhamādī 
[sadharmā ka kha ga ca jha] syāt iti | tasyedamupabṛṃhaṇam -

āvidyaḥ [avaidyaḥ ka ca] prākṛtaḥ prokto vaidyo vaiṣṇava ucyate |
āvidyena [avaidyena ka ca] na kenāpi vaidyaḥ kiṃcit samācaret ||

iti |

ahanyahani dharmasya yoniḥ sādhusamāgamaḥ |
mohajālasya heturhi [yonirhi gha ṅ cha ja] dhūrtaireva samāgamaḥ ||

iti | tathā- 

manīṣiṇo hi ye kecidyatayo mokṣakāṅkṣiṇaḥ |
teṣāṃ vai chinnatṛṣṇānāṃ yogakṣemavaho hariḥ ||

ananyāścintayanto māṃ ye janāḥ paryupāsate |
teṣāṃ nityābhiyuktānāṃ yogakṣemaṃ vahāmyaham ||

śarīrārogyamarthāṃśca bhogāṃścaivānuṣaṅgikān |
dadāti dhyāyināṃ nityamapavargaprado hariḥ ||

varaṃ hutavahajvālāpañjarāntarvyavasthitiḥ |
na śauricintāvimukhajanasaṃvāsavaiśasam |

[ityādibhiśca gha ṅ] ityādibhirbrahmavidāṃ lokanairapekṣyaṃ siddham | 
ata eva hi laukikeśvarābhigamanamapyāpadviṣayamiti pūrvamevoktam | yattu 
paścāduktam - 

dakṣasmṛtau vedābhyāsasya yogenāvirodhaḥ 

pradoṣapaścimau yāmau vedābhyāsena yāpayet |
yāmadvayaṃ śayāno hi brahmabhūyāya kalpate ||

iti atra yogāsamarthasya taccheṣabhūtaḥ svādyāyaḥ samarthasya tu yoga eveti na 
samānakāladubhayavidhāyakaśāstradvayavirodhaḥ | vistareṇa cāha yogamante 
dakṣaḥ | tatra caiṣa sāraḥ proktaḥ -

sarvopsādhivinirmuktaṃ kṣetrajñaṃ brahmaṇi nyaset |
etaddhyānaṃ ca yogaśca śeṣo'nyo granthavistaraḥ ||

iti | yājñavalkyaśca vṛttihīnaṃ manaḥ kṛtvā kṣetrajñaṃ brahmaṇi nyaset iti | 
vṛttihīnaṃ bāhyavṛttirahitamityarthaḥ | ataḥ svādhyāyayogayorekaikasmin 
pradoṣādikāle tadaṃśabhedena kramāt prayoge'pi [prayogabhede'pi ka kha ga 
jha] na virodhaḥ | yatraikāgratā tatrāviśeṣāt iti śārīrakasamarthitaprakāreṇa 
ekāgratānuguṇakālāntare'pi svaguṇabhūtasvādhyāyādinirodhenāpi 
yogo'nuṣṭhātuṃ yuktaḥ | yāmayāmārdhavibhāge svādhyāyādiṣu 
nātidūrapūrvāparanyūnādhikanāḍikāvibhāgādayastu matabhedatayā nirvāhyā iti 
| evaṃ smṛtyantarāṇyapi saṃvādanīyāni [saṃpādanīyāni ka kha ga ca 
jha] |

pañcakāladharbhāvaśyaktānigamanam 

ataḥ pañcasu kāleṣu taistaiḥ karmabhirbhagavatsevanasya nityatvena vidhānāt 
vyāsadakṣādyuktamaryādayā bhagavadājñānupālane'pi 
nīrandhrabhagavadupāsanasiddheḥ 
adhikṛtaśāstroktapraśastatamapūrṇaśāstrārthaparigrahoucityasya prāgeva 
darśitatvāt [bhāṣyakāratadantevāsiprabhṛtibhiśca 
prapattyekaniṣṭhaistadanusāreṇa bhagavadbhajanasyoktatvāt tadyogyaiścādya yāvat 
tadanuṣṭhāya yathāśakti parigrahāt anipuṇaparityāgasyānādaraṇīyatvāt 
[anipuṇaparityāgasyānādaraṇīyatvāt ka kha ga jha pustakeṣu na 
dṛśyate] yacchīlaḥ svāmī tacchīlā prakṛtiḥ iti nyāyena 

nāhaṃkārānna saṃrambhānnāmarṣannārthakāraṇāt |
na [bhedavādāt ka kha ga jha] hetuvādāllobhādvā dharmaṃ [jahyāt 
ka kha ca cha jha] jahyāṃ kathaṃcanaḥ ||

iti vadatā bhagavatā vasudevanandanena svāminā tadāsaiḥ samaśīlairbhavitavyatvāt 
svāmisaṃprīnanasvarūpānurūpavṛtteśca sarvābhimatatvāt tatprīṇanasya ca 
nityānāṃ muktānāmiva ca mumukṣubhiḥ pratyakṣeṇāvatantumaśakyatvāt śrutiḥ 
smṛtirmamaivājñā iti taduktyanusāreṇa śāstrādeva tatprīṇananiścayāt 
yenāsya ityādipratipāditaprakāreṇa tattatsaṃhitābhedabhidureṣu 
paramātmasaṃprīṇanaprasthānabhedeṣu kāṃcinmaryādāmavalmbya 
svatantraprapattiniṣṭhairapi svādhikāropadeśādyanurūpam 

kusīdameke viharanti sarve 
ya [yacchabdaḥ ca kośe nāsti] āśīrvadanto dadatyatra kiṃcit |
paryantalokāstviha te bhavanti 
anāśiṣastu vijayāyānantāya ||

yasya sarve samārambhā anāśīrbandhanastviha |
tyāge yasya hutaṃ sarvaṃ sa tyāgī sa ca paṇḍitaḥ ||

atha bho [ayi bho ka ca jha] bhagavantaṃ yāceta na bho ityāha āśrayitavyo 
bhagavān bhavati na tveva yācyaḥ iti rahasyānmāyādicoditaprakāreṇa 
prayojanāntaraprārthanārahitaiḥ svayaṃprayojanatvāt pañcasvapi 
kāleṣvavicchedena bhagavatsaṃprīṇanarūpaśāstrīyakaiṃkaryavyāpāreṇa 
yāvannyāsavidyākhyayāgāvabhṛtham 
āgāminiśreyasakālanirviśeṣamabandhyakālo yāpanīya iti diddham |

ayamatra sāraḥ - 

pāñcakālikadharmānuṣṭhānaprayojanam 

māṅgalyasūtravastrādīna saṃrakṣati yathā vadhuḥ |
tathā prapannaḥ śāstrīyapatikaiṃkaryapaddhatim ||

yadvanmaṅgalasūtrādestyāge saṃrakṣaṇe'pi vā |
rakṣennirodhādbhogādvā [nirodhairbhogairvā ka kha; nirundhyādbhogairvā 
ca] patistadvadihāpi naḥ ||

iti |

kālaṃ sarvamihābhyupetya bhagvatkaiṃkaryamādeśikaṃ 
tatparvakramapañcake kimu vayaṃ mānye vimanyemahi |
tyaktvā vi.śatipañcakaṃ śatamiva prāptuṃ mudhā muhyatā-
masmākaṃ sadasadvivekiṣu mataṃ hāsāspadaṃ mā sma bhūt ||

[eṣa ślokaḥ ka kha ga ca jha pustakeṣu kālaṃ sarvam iti ślokāt pūrvaṃ 
dṛśyate | uparundhan iti teṣu pāṭhaḥ] 
anupuramanurundhannāntaradhvāntarāśiṃ
na ca purata udetā nāstametā ca paścāt |
svaviṣayanijadharmān śuddhasattvān sa sattvā-[satattvān cha]
navatu bhavatuṣārādakṣarayomasūryaḥ ||

iti śrīkavitārkikasiṃhasya sarvatantrasvatantrasya śrīmadveṅkaṭanāthasya
vedāntācāryasya kṛtiṣu śrīpāñcarātrarakṣāyāṃ
nityānuṣṭhānasthāpanākhyaḥ 

dvitīyo'dhikāraḥ 
nityavyākhyānākhyaḥ 

tṛtīyo'dhikāraḥ 

[sa pañcaparatattvajñaḥ pañcakālaparāyaṇaḥ |
jitapañcendriyakleśaḥ pañcabhyo nāgamadbhayam ||
ityayaṃ ślokaḥ tṛtīyādhikārastyādau ṅ cha kośayoḥ dṛśyate] 
athopakramyate nityakartavyakramasaṃkramaḥ [saṃcayaḥ ka kha jha; 
saṃ(kramaḥ)cayaḥ ca] |
nāthayāmunapūṛnādisaṃpradāyasarityapathe ||

abhigamanam | sarvakarmasādhāraṇāni aṅgāni

atra yaduktaṃ bhagavadyāmunācāryaiḥ śrīmadgītārthasaṃgrahe -

jñānī tu paramaikāntī parāyattātmajīvanaḥ |
tatsaṃśleṣaviyogaikasukhaduḥkhadekadhīḥ ||

bhagavaddhyānayogoktivandanastutikīrtanaiḥ |
labdhātmā tadgataprāṇamanobuddhīndriyakriyaḥ ||

nijakarmādibhavatyantaṃ kuryāt prītyaiva kāritaḥ |
upāyatāṃ parityajya nyasyaddeve tu tāmabhīḥ ||

iti idaṃ tāvat ā prabodhāt [ā prabhātāt ka] āniśāntamanuṣṭhīyamāneṣu 
karmasu [sarveṣu karmasu ca] na vismartavyam | 
samayācāraniyamādhyāyaśrīvaiṣṇavadharmaśāstrādikathitaṃ paramaikāntināṃ 
viśeṣakartavyaṃ ca sarvaṃ yathāvadadhigantavyam | sarveṣu ca karmārambheṣu 
bhagavaccastrādyuktatattanmantraḥ bhagavāneva ityādhikaṃ bhāṣyakāranityoktaṃ 
ca vākyaṃ paṭhitavyam | ante ca sarvaṃ svaniyāmyetyādikrameṇa samantrakaṃ 
bhagavati samarpaṇīyam | [na catadakhilamupāsanādhikāryantaraṃ ka kha ga ca 
jha] na caitadakhilamapi upāsanopāyādhikāryantaramātraviṣayamiti 
bhramitavyam [mantavyam kha ga] tathā sati 
tatsahapaṭhitagurubhajananirmālyabhakṣaṇaniṣedhāderapi 
tāvanmātraviṣayakatvaprasaṅgenālepakavādāvataraprasaṅgāt | prapañcitaṃ 
caitat pūrvasminnadhikāre nikṣeparakṣādiṣu ca |

bhāhyamuhūrtakartavyānāṃ upakramaḥ 

tatra bhāṣyakāroktanityānuṣṭhānaniṣṭhasya brāhmamuhūrtādiprāptau yat 
kartavyaṃ tattāvat tacchiṣyapraśi.yagranthatanumūlabhūtasaṃhitādyanusāreṇa 
saṃgṛhyate | pūrvameva yathākālaṃ viśrānte nidrāṃ nirviśya prāpte 
yāminyāḥ paścime yāme sāvadhānena nidrā parityājyāḥ yāmadvayaṃ 
śayānastu yuktasvapnāvabodhasya ityādiṣu smaraṇāt | yeṣu ca yogagrantheṣu 
kṛtsnāyāṃ rātrau niścidrayogārthaṃ 
svapnasamayasaṃbhāvitendriyakṣobhādiparihārāya ca jāgaraḥ pratipādyate te[ 
sa tu ka kha ga jha] 
viśramanirapekṣayogadaśāpannapūrṇārogyapuruṣaviśeṣaviṣayā [viṣayaḥ ka 
kha ga jha] | tattatpuruṣaśaktyanusāreṇaiva hi nityanaimittikakāmyaviṣayāṇāṃ 
sarveṣāṃ śāstrāṇāṃ pravṛttiḥ | ata eva hi dharmasādhaneṣu pradhānatamaṃ 
śarīraṃ pravṛtte brahmā smṛtvāyuṣo vedamupavedamatharvaṇām 
ityatharvaṇavedopavedabhūtāyurvede brāhme muhūrta uttiṣṭhejjīrṇājīrṇe 
nirūpayan ityabhidāya ajīrṇe punarā saṃdhyāgamāt svāpo vidhīyate | 
īdṛśasarva[puruṣaścabdaḥ gha pustaka eva 
dṛśyate]puruṣakroḍīkāreṇa hi yuktasvapnāvabodhasya iti gītam | tasmāt 
sarveṣu mānaveṣu prāyikatayautsargikau nidrāprabodhakālau yāmadvayaṃ 
śayānaḥ ityādibhirupadiśyat [ucyat iti gha] iti viṣayavyavasthā |

brāhmamuhūrtaprabodhaḥ tatphalaṃ ca

evaṃ prāptakālamapanītanidrātamaskatvena sattvasthaḥ prasannadhīśca bhavati | 
tena pūravyāmānusaṃhitamantaḥkaraṇacitrabhittigataṃ 
vicitraśubhāśrayaviśiṣṭaṃ dhyeyaṃ nidrātamo'ntaritamapi 
tatkālasamunmuṣitasattvasaṃdhukṣitasāttvikajñānarūpapradīpaprakāśena 
samyagavalokyet [avalokyate gha] | tata [sa eva cha]eva 
cāpararātrayogo niṣpadyate ya eṣa sāttvatādiṣu brāhmamuhūrtāt pūrvameva 
kartavyatvena prapa~cyate - 

samutthāyārdharātre'tha jitanidro jitaśramaḥ |
kamaṇḍalusthitenaiva samācamya tu vāriṇā |
gurūn devaṃ namaskṛtya hyupaviśyājināsane ||

ityādinā | etatsaṃhitāniṣṭhānāmeṣa yogakālaniyamaḥ [eṣa kālaniyamaḥ ka 
kha ga jha] | niḥśabde sarvasuṣuptikāle ca aikāgryātiśayasaṃbhāvanayā ca 
tadvidhiḥ | tattatpuruṣaśaktyādyanusārācca tattatkālavidheravirodha ityuktam |

atra- 

nidrāntācamanādikam 

vaiṣṇavīṃ dhārayedyaṣṭiṃ sodakaṃ ca kamaṇḍalum |
yajñopavītaṃ vedaṃ ca śubhe raukme ca kuṇḍale ||

idyādibhiḥ manvādyupadiṣṭasodakakamaṇḍaludhārāṇādikaṃ 
bhagavadyogino'pyanapoditamiti jñāpanāya kamaṇḍalusthitenaiva ityuktam | 
nidrāntanimittatayā [toyābhāva ka kha ga ca jha] uttarakarmāṅgatayā 
cātra tantreṇācamanam | tuśabdena svaśāstroktaviśeṣaḥ [toyābhāva ka kha 
ga ca jha] toyālābhadaśāyāṃ dakṣiṇaśravaṇasparśaśca vyajyate | smaranti 
hi -

samyagācamanāśaktāvalābhe [śaktāvabhāve ka kha ga ca jha] salilasya 
ca |
pūrvokteṣu nimitteṣu dakṣiṇaṃ śravaṇaṃ spṛśet ||

iti | atra mantracatuṣkādivyatiriktaṃ sarvaṃ saṃhitāntaraniṣṭhānamapi sādhāraṇam 
| ajināsane iti celājinakuśottaram iti gīte pradhānāṃśagrahanaṃ | 
tatastvabhimatenaiva [abhimatenaiva tiṣṭhet ka kha ga ca jha] tvāste 
padmāsanādinā iti jitāsanagatatvaṃ vidhīyate | 

apararātrayogaḥ 

yacca samaṃ kāyaśirogrīvaṃ dhārayannacalaṃ sthiram ityādinā yoga 
daśāpekṣitaṃ gītaṃ tadapi sarvamiha saviśeṣamupadiśyate [samaṃ 
kāyetyārabhya upadiśyate iti yāvat gha ṅ kośayoranyatra na dṛśyate]-

samaṃ kāyaśirogrīvaṃ saṃdhāya saha vakṣasā |
dṛṅ nāsāgragatā kāryā vinimīlitalakṣaṇā ||

jihvā tālutalasthā ca sāntare daśanāvalī |
īṣadoṣṭhapuṭau lagnau dhāryau dvau bāhukūrparau ||

ūrumadhyapradeśe tu hastau nābheradho [nāmāvadhaḥ gha ṅ cha] nyaset 
|
adharottarayogena vāmadakṣiṇataḥ kramāt ||

acalaṃ yogapaṭṭena tvevaṃ saḍhārya vigraham |
saṃkocyāpānadeśāttu hyupariṣṭāt tameva hi ||

vikāsya varṇahīnena[vikāsyāvarṇahārṇena gha ṅ cha] 
hārdenālakṣyamūrtinā |
viṣayāntarniviṣṭaṃ tu kramāccittaṃ samāharet ||

kuryādvai buddhilīnaṃ tu tāṃ ca kuryāt svagocare |
samādhāyātmanātmānaṃ saha mantraistataḥ [mantraiḥ svataḥ ka jha] 
kramāt ||

iti |

yoge tādātmyabhāvanasya upapattiḥ 

yat punariha yogadaśāyāṃ tādātmyabhāvanamupadiśyate -

tato jāgratpadasthaṃ cāpyaniruddhaṃ ca mantrapam |
parāvartya śataṃ buddyā tadabhinnena cetasā ||

tanmantrajapasāmarthyāt tādātmyasthitibandhanāt |
mahimā tu savijñānastadīyastasya jāyate ||

abhyāsādvatsarānte tu tadadvaitasamanvitaḥ |
atha pradyumnamantraṃ tu parāvartya śatadvayam ||

yo'yaṃ so'hamanenaivāpyadvaitena sadaiva hi |
evameva samabhyāsānmatimāṃścchinnasaṃśayaḥ ||

tatprabhāvācca tenaiva tathā kālena jāyate |
anena kramayogena japadhyānānvitena tu ||

nikhilaṃ [nikhilaṃ vāpi ka kha jha] cāpyadhikuryānamantrabṛndaṃ 
puroditam |
yāvadābhāti bhagavān sthāne pūrvoktalakṣaṇe ||

pralīnamūrtiramalo'pyanantastejasāṃ nidhiḥ |
cidānandaghanaḥ śānto'pyanaupamyo hyanākulaḥ ||

samādhāyātmanātmānaṃ tatra tyaktvā japakriyām |
dhyātṛdhyeyāvibhāgena yāvat tanmayatāṃ vrajet ||

yadā saṃvedyanirmukte samādhau labhate sthitim |
abhyāsādbhagavadyogī brahma saṃpadyate tadā ||

iti atra na svarūpaikyādikaṃ vivakṣitaṃ śarīraśarīriṇorjīvātmaparamātmanoḥ 
śārīrakasamarthitaprakāreṇāvirūddhasya aspṛṣṭalakṣaṇādoṣasya 
aśeṣaśāstrāṇuguṇasya anukūlatarkaśālinaḥ tatsthatvādanupaśyanti hyeka eveti 
sādhavaḥ [tanmayatvena sādhavaḥ ca] [ityādyupabṛṃhaṇa 
gha] ityupabṛṃhaṇaśatasusthitasya avasthiteriti kāśakṛtṣnyaḥ iti sūtritasya 
pūrvāparagranthasaṃhitāntarānuguṇasya viśiṣṭādvaitasya vivakṣitatvāt | 
dhyātṛdhyeyāvibhāgena ityādinā ca nirvikalpakasamādhyavasthocyate | brahma 
saṃpadyate tadā iti ca paramasāmyarūpaphalapratipādanam | uktaṃ ca brahmaiva 
bhavati ityādivākyānyadhikṛtya bhāṣyakāraiḥ prakāraikye ca tattvavyavahāro 
mukhya eva yathā seyaṃ gauriti iti | anyathā nirañjanaḥ paramaṃ sāmyamupaiti 
mama sādharmyamāgatāḥ iti śrutismṛtibhyāṃ virodhaḥ | tathā ca śrutyantaram 
yathodakaṃ śuddhe śuddhamāsikaṃ tādṛgeva bhavati evaṃ munervijānata ātmā 
bhavati gautama iti | sāmye ca sa eveti vyapadeśaḥ śrutāveva dṛśyate vaiṣṇavaṃ 
vāmanamālabhet spardhamāno viṣṇureva bhūtvā imān lokānabhijayati iti | evaṃ ca 
sati [evaṃ sati gha] mahimā tu savijñānastadīyastasya jāyate 
ityādiprākaraṇikagranthasāmañjasyaṃ bhavati | śārīrake ca phalapāde 
muktasyāvirbhūtasvarūpasya guṇāṣṭakaviśiṣṭasya jagadvyāpāravyatiriktaṃ 
bhogamātrasāmyaṃ ca sūtritam- jagadvyāpāravarjaṃ 
prakarṇādasannihitatvācca bhogamātrasāmyaliṅgācca iti | ata upāyadaśāyāṃ 
phaladaśāyaṃ ca viśiṣṭaivayānusaṃdhānamevātra vivakṣitam |

etena lāñchananyāsādyanantaraṃ mudrāṃ baddhvā [smareddhyānaṃ ka kha 
ga gha jha] smareddevaṃ devo'hamiti bhāvayet iti 
samārādhanārambhagraṇtho'pi [samārādhanagrantho'pi ṅ cha] 
nirvyūḍhaḥ | baddhvā mūlādikāṃ mudrāṃ devo'hamiti bhāvayet [iti 
samārādhana ityārabhya bhāvayet ityantaṃ ka kha ga ca jha kośeṣu nāsti] 
ityādiṣvivetikaraṇādivaśāt dṛṣṭividhitvaṃ suspaṣṭam | ata eva hi 
tathāvidhabhāvanayāpyanantaraṃ yogyatāpādanamātramuktam - 

nyāsena devamantrāṇāṃ devatādātmyabhāvanāt |
aprākṛṭāṅgakaraṇāt pūjāmarhati sādhakaḥ ||

iti | anyathā 

devatārūpamātmānamarcayedarghyadhūpakaiḥ |
aprākṛtāṅgakaraṇāt pūjāmarhati sādhakaḥ ||

iti | anyathā 

devatārūpamātmānamarcayedarghyadhūpakaiḥ |
dhūpāvasānikairbhogairdhyātvā nārāyaṇaṃ hṛdi ||

yogasvarūpe śāṇḍilyasmṛtiḥ śrīkṛṣṇamuniśca

iti samanantarakartavyaṃ kathaṃ saṃgacchate | na hi svarūpaikyabhāvanāyāṃ 
hṛdi punarnārāyaṇadhyānamiti kiṃcit syāt | na ca śeṣavṛttau pravartamānasya 
svarūpaikyabhāvanaṃ jāghaṭīti | ato dṛṣṭividhipakṣo'tra svīkāryaḥ | yadvā 
gatyantare saṃbhavati dṛṣṭividhivivakṣā ca na yuktā | atastaccharīratayā 
tādhadhīnyādibhiḥ sarvānuvṛttastadvyapadeśaḥ | tadabhiprāyeṇa ca 
svaniyāmyetyādikaṃ vakṣyati bhāṣyakāraḥ | yoge ca bhinnalakṣaṇayoḥ 
paramātmapratyagātmanoḥ saṃbandhānusaṃdhānameveti 
śāṇḍilyasmṛtivākyena sthāpitaṃ pūrvādhikāre | uktaṃ ca viprakīrṇaṃ sāttvate 
nityaṃ saṃgṛhyānte śrīkṛṣṇamunibhiḥ svarūpaikyādibuddheravaidikatvam##-

cetanastveka eveti matiryā kevalā kriyā |
phalatīti matiste dve vedāprāmāṇyabuddhije |
sa enaṃ prītaḥ prīṇāti brāhmaṇasyānuge na te ||

iti |

yogamadhye śrāntau ciśramābhyanujñā

evaṃ yathāvadanuṣṭhitayogasya śrāntisaṃbhāvanāyāṃ brāhmamuhūrtāt 
punarviśramo'nujñāpyate - 

tataḥ śramajayaṃ kuryāt taktvā dhyānāsane kramāt |
samāsīt śayānaśca [samāste śayanasthaśca gha; samapte śayanasthaśca ṅ 
ca cha] kālaṃ rātrikṣayāvadhi ||

iti |

brāhmamuhūrte viśeṣakartavyāni harikīrtanaṃ ca

tatra [atra ka kha ga ca jha] brāhmamuhurtaprabhṛtiviśeṣakartavye 
[kartavyaṃ ka jha] diṅamātraṃ darśitam-

brāhme muhūrte saṃprāpta utthāya śayanāttataḥ |
snātvābyarcya jagannathaṃ samidādhānamācaret ||

ityādinā | tadidaṃ saṃhitāntareṣu vistṛtam | atra harirharirhaririti muhuḥ 
saṃkīrtayan harimeva cintayannuttiṣṭhet | atra hariśabdasaṃkīrtanaṃ saptakṛtya iti 
śrīmadgṛdhrasaromunibhirnityakramasaṃgrahe[nityakarmasaṃgrahe ka kha ga 
ca jha] nibaddham | uttiṣṭhātaśca hariśabdapūrvakabhagavadanusmaraṇaṃ 
śrīviṣṇudharme bhagavatā śaunakenoktam - 

uttiṣṭhaṃścintaya hariṃ brajaṃścintaya keśavam |
bhuñjaṃścintaya govindaṃ svapaṃścintaya mādhavam ||

iti | sarvakarmārambhāvasāneṣu ca harisaṃsmaraṇaṃ tenaiva svakīyasūtre'pyuktam 
harimeva smarennityaṃ karmapūrvāpareṣu ca iti | sa ca nidrānantaramanusmartavyo  
hariḥ naro nārāyaṇaścaiva hariḥ kṛṣṇastathaiva ca iti dharmadevatātmajatvena 
[dharmadevatātmakatvena ka jha] smaryakāṇeṣu bhagavadavatāreṣu 
tiṛtīya iti saṃpradāyaḥ gajendramokṣakaścaiva- 

grāhagraste gajendre ruvati sarabhasaṃ tārkṣyamāruhya dhāvan 
vyāghūrṇanmālyabhūṣāvasanaparikaro meghagambhīraghoṣaḥ |
ābirbhāṇoo rathāṅgaṃ śaramasimabhayaṃ śaṅkhacāpau sakheṭau 
hastaiḥ kaumodakimapyavatu harirasāvaṃhasāṃ saṃhaternaḥ ||

iti | sa khalu tamomayagrāhagrastasvāśritagajendramocakaḥ 
suṣuptirūpasvetaradurnivāratamogrāhagrastajantujālamocakatvenānusaṃdhīyate | 
tamadhikṛtyaiva paurāṇikopajapyaṃ prātaḥ smarāmi ityādi"lokatrayaṃ prabhāte 
sarvaiḥ paṭhyate | tatphalaśrutau ca harirityena bhagavānnirdiṣṭaḥ-

ślokatrayamidaṃ puṇyaṃ prātarutthāya yaḥ paṭhet |
lokatrayagurustasmai dadyādātmapadaṃ hariḥ ||

iti | [pāpaṃ tadvikārarūpaṃ ka; pāpaṃ tadvipākarūpaṃ ṅ ca jha] 
sarvamaniṣṭaṃ haratīti [haratītyatra ka kha ga dha ca jha] hariścabdaḥ |

brahmāṇamindraṃ rudraṃ ca yama varuṇameva ca |
prasahya harate yasmāt tasmāddhariritīryate ||

ityādibhistasyaiva nikhilajagadudayavibhavalayalīlasya niraṅkuśasvātantryaṃ 
cānusaṃdheyam |

evamutthāya nidrāntācamanaṃ mukhyaṃ dakṣiṇaśravaṇasparśarūpaṃ vā 
tadānīṃ śakyaṃ vidhāya tasminneva śayane samāsīnaḥ pratisaṃhitayogo 
yogaśāstrokte yatamānavyatirekaikendriyavaśīkārākhye kramabhāvini 
saṃjñācatuṣṭaye dvitīyāvasthārūpavyatirekasaṃjñānyāyena 
bhūtabhāvidaśāviśeṣaparāmarśāya kṛtākṛtapratyavekṣṇāya ca 
niyatendriyaḥ samāhito'tikrāntamanantaṃ kālaṃ nirarthakamavalokya nirvedaṃ 
paraṃ gacchet | nirvedaprakārāśca vividhāstattatsaṃhitāviśeṣeṣvanusaṃdheyāḥ | 
tadidaṃ saṃgṛhītaṃ nārāyaṇamunibhiḥ -

brāhme muhūrte sattvastho harirhaririti bruvan |
utthāya "ayane tatra samāsīnaḥ samāhitaḥ |
vyarthaṃ vīkṣya gataṃ kālaṃ nirvidyāhamitaḥ param ||

iti | vistareṇoddhṛtaṃ caitadvaṅgivaṃśeśvaraiḥ -

brāhme muhūrte saṃprāpte nidrāṃ tyaktvā prasannadhiḥ |
harirhaririti vyāharedvaiṣṇavaḥ pumān ||

utthāya śayane tasminnāsīno niyatendriyaḥ |
trastanirviṇṇahṛdayo vyarthaṃ vīkṣya gataṃ vayaḥ ||

ityādibhiḥ dustarāṃ durdaśāmetāṃ kadhayiṣyāmi kasya vā 
ityantairadhikaviṃśaiḥ "lokaiḥ | yadyapi mumukṣoḥ parīkṣya lokān karmacitān 
brāhmaṇo nirvedamāyānnāstyakṛtaḥ kṛtena | tadvijñānārthaṃ sa 
gurumevābhigacchet iti prāthamikagurūpasattikālam pūrvameva 
tṛṇīkṛtahiraṇyagarbhādibhogaḥ paripūrṇo nirvedaḥ saṃvṛttaḥ tathāpi 
viṣamavipākaviśeṣaguṇatrayāśrayabhūtaprakṛtisaṃbaddhatayā 
saṃbhāvitaviṣayasaṅgādidoṣaparihārāya tathāvidha eva nirvedo'nuvartanīyaḥ | 
agīyata cāsya nityānuvartanīyatvamamānitvādiguṇagaṇamadhye- 
janmamṛtyujarāvyādhiduḥkhadoṣānudarśanam iti | ataḥ siddhopāyasyāpi 
parāṅkuśaparakālādīnāmiva bhagavadanubhavacchedakatayā 
heyatamarajastamomayanidrādipratikūlavargapravāhānuvṛttidarśanena 
saṃsāravairāgyopacaryārtham aharahastaducitāvasareṣu nirvedaḥ kartavya eva |

sāttvikadhṛtyavalambanam 

evaṃ sati vivekavomokādisaptakānyatamabhūtānavasādaviruddhāvasādavaśā 
duttarakaiṃkaryapravṛtteraniṣpattiḥ syāditi tatparihārāyānantaramucyate -

iti nirvidya tadanu dhṛtimālambya sāttvikīm |
vidhṛya cemaṃ nirvedaṃ sarvakāryāvasādakam ||

ityādinā gatajalasetubandhanābhilāṣatulyānutāpapraśamanapūrvakaṃ 
sāttvikadhṛtyavalambanātmakāgāmikālaśakyakaiṃkaryaniścayaḥ | 
sāttvikadhṛtisvarūpaṃ caivaṃ [cedaṃ ka kha ga ṅ ca cha jha] 
bhagavatā gītam -

dhṛtyā yayā dhārayate manaḥprāṇendriyakriyāḥ |
yogenāvyabhicāriṇyā dhṛtiḥ sā pārtha sāttvikī ||

iti |

sāttvikadhṛtiprakāraḥ 

sa ca niścayaprakāra evaṃ tatkālocitakartavyavibhāgena saṃgṛhītaḥ - 

ita ūrdhvamahaṃ tāvadyāvajjivaṃ śriyaḥ śriyaḥ |
padayorarcanaṃ kartuṃ yatamānaḥ samāhitaḥ ||

abhigacchan hariṃ prātaḥ paścād dravyāṇi cārjayan |
arcayaṃśca tato devaṃ tato mantrān japannapi ||

dyāyannapi paraṃ devaṃ kāleṣūkteṣu pañcasu |
vartamānaḥ sadā caivaṃ pāñcakālikavartmanā ||

svārjitairgandhapuṣpādyaiḥ śubhaiḥ śaktyanurūpataḥ |
ārādhayan hariṃ bhaktyā gamayiṣyāmi vāsarān ||

iti | atra ita ūrdhvam yāvajjivam sadā ityādayaḥ śabdāḥ kaiṃkaryaprārambhadivase 
tāvat svarasavāhinaḥ | uttarottaradivaseṣvapi nirupādhikakaiṃkaryopacasiddhyarthe 
nirvedaviṣayatayānuvartamānānāṃ bhagavadāsaktivirodhināmāntarāṇām 
aṣṭādaśacaṇḍālaṣaḍvṛṣalādiśabdavyapadeśyānāṃ doṣaviśeṣāṇāṃ 
niḥśeṣanivṛttilakṣaṇavaiśiṣṭyalābhārthaṃ 
prājñaprajñāpahārakaprabalatara[prabalatara ka kha ga ca jha kośeṣu 
nāsti]viṣayendriyādimūlasaṃbhāvitapākṣika[mūlabhūtapākṣika gha ṅ 
cha]kaiṃkaryavicchedaparihārārthaṃ cedaṃprathamaṃ pravartamānenaivaṃ 
[idaṃprathamapravartanenaivaṃ ka kha ga ca jha; idaṃ prathamaṃ 
pravartamānenaiva tathaiva gha] manorathānuvartanaṃ kāryameva | ata eva 
nārāyaṇamunibhirapi- 

bhagavaccaraṇāmbhojaparicaryāvidhikramam |
ekāntibhiranuṣṭheyaṃ nityaṃ samabhidadhmahe ||

iti nityakartavyaṃ prakramya uktam -

vyarthaṃ vīkṣya gataṃ kālaṃ nirvidyāhamitaḥ param |
ārādhayeyaṃ dhyāyeyaṃ bhajeyaṃ puruṣottamam ||

kīrtayeyaṃ namasyeyaṃ cintayeyamanāratam |
vrajeyaṃ śaraṇaṃ ceti niścitya manasā svayam ||

pāñcakālikadharmāṇāṃ svayaṃprayojanatvam 

iti | atra [tatra ka ca jha] gamayiṣyāmi vāsarān ityanena prakṛtasya 
paramaikāntinaḥ prakārāntareṇa kālayāpanamaśakyamiti acchidrakaiṃkaryasya 
svayaṃprayojanatvaṃ vyajyate | tadeva hi kaṇṭhoktaṃ nārāyaṇamunibhiḥ -

kiṃ kiṃ na sādhyaṃ bhagavadārādhanaparairnaraiḥ |
vaiṣṇavānāṃ viśeṣeṇa svayametat prayojanam ||

iti |

yadatra dharmārthacintanaṃ tadupāyabhūtakāyakleśacintanaṃ ca smaryate tatra 
kaiṃkaryarūpo dharmaḥ taccheṣabhūtoaṛthaḥ 
[kaiṃkaryarūpadharmaśeṣabhūtaḥ gha "a cha] 
tayorgurulaghūpsāyavivekārthaṃ kāyakleśacintanam | tatra na 
pūrvāhṇamadhyaṃdināparāhṇānaphalān kuryāt yathāśakti 
dharmārthakāmebhyaḥ teṣu ca dharmottaraḥ syāt 
ityādibhirgautamādyukta[kāmopādhika ka kha ga 
jha]kāmaupāyikapravṛttyaṃśo'pi dharmāviruddho bhūteṣu kāmo'sti 
bharatarṣabha ityuktasatsaṃtānotpādanādimātrārthaśāstrīyakāmaviṣayatayā 
gṛhasthasya kaiṃkaryapakṣe nikṣipyate |

nirvighnakaiṃkaryasiddhiprārthanam 

[yadathaṃ ka kha ga jha] 
tadayamapavargāṅkurabhūtasvayaṃprayojanasvāmikaiṃkariyamahānandalābhaḥ 
vidhnāyutena govinde nṛṇāṃ bhaktirnivāryate iti kathaṃ bhaviṣyatīti bhayāt 
anantaraṃ pratibandhakanivṛttiḥ prārthyate [kathyate ka kha ga jha] -

etatkriyāvirodhīni prācīnānyaśubhāni me |
karmāṇyanantānyacchedyānyanādīnyaśucīnyapi ||

svayaiva kṛpayā devo vināśyāsmanmanorathān |
pūrayatviti saṃprārthya mantrametamudīrayet ||

iti | sa ca prārthanāmantraḥ tvayyārādhanakāmo'yam ityādiko yathānyāyaṃ 
deśikasakāśādadhītyātrānvahaṃ prayoktavyaḥ | evameva hi sarveṣāṃ 
mantrāṇāṃ samādhiḥ | viparyaye hi naiṣphalyaṃ dṛṣṭādṛṣṭapratyavāyaśca 
teṣu teṣu śāstreṣu paṭhyate - 

yadṛcchayā śruto mantraśchannenātha cchalena vā |
patrekṣito vā vyarthaḥ syāt pratyutānarthado bhavet ||

iti | asyaiva ślokasyānyatra tam japedyadyanarthakṛt iti caturthapādasya pāṭhaḥ | 
evaṃvidhanirvighnakaiṃkaryasiddhirapi

nirvighnakaiṃkaryasiddhaye guruparamparāprapattipūrvakaharidhyānam 

saṃkalpādeva bhagavāṃstattvato bhāvitātmanām |
vratāntamakhilaṃ kālaṃ secayatyamṛtena tu ||

iti śrīsāttvatādikathitaprakāreṇa bhagavatprāsādeva bhaviṣyatīti tatsiddhyarthamapi 
parthamaṃ harereva dhyānamucyate - iti saṃprārthya tatsiddhyai saṃsmaret 
prathamaṃ harim ityādinā |

atra gurūparamparāprapattipūrvakamidaṃ dyānaṃ vivakṣitām gurūn prapadya 
prathamaṃ tadgurūṃśca tato harim iti tasminnavasare nityāntarokteḥ | uktaṃ ca 
śrīsāttvate apararātrayogārambhe gurūn devaṃ namaskṛtya hyupaviśyājināsane 
ityādi | sarvatra śāstrīyakarmārambhe bhagavatparyantagurupaṅktipradānaṃ 
niśreyasāya bhavati | uktaṃ ca rahasyāmnāyabrāhmaṇe sa cācāryavaṃśo jñeyo 
bhavati ācāryāmāṇāmasāvasvāvityā bhagavattaḥ iti | devagurubhaktireva 
sarvatanttvaprakāśakāraṇamiti kaṭhavallyāṃ śrūyate -

yasya deve parā bhaktiryathā deve tathā gurau |
tasyaite kathitā hyarthāḥ prakāśante mahātmanaḥ ||

iti | [uktaṃ ka kha ga ṅ ca jha] smaryate cāpastambādibhiḥ 
devamivācāryamupāsīta ityādi | 

yogāngataṃ dhyānam

evaṃ manorathasiddhyai gurūpasattipūrvakaṃ bhagavantaṃ prapadya 
bhagavacchāstratadupabṛṃhaṇanityagadyastotrādiṣu viprakīrṇoktadhyānaṃ 
yathāvagamaṃ samāhṛtyānutiṣṭhet | guṇopasaṃhārapādoktanyāyena 
dhyeyarūpādiṣu sādhāraṇamasādhāraṇaṃ ca sarvaṃ 
tattatsaṃhitādiviśeṣānusāreṇāvagantavyam |

sapraṇavaṃ vyūhādināmasaṃkīrtanam 

evaṃ paripūrṇaṃ bhagavantamanusaṃdhāya tato 
vāsudevādivyūhanāmacantuṣṭayaṃ keśavādivyūhāntaramānāmāni 
matsyādidaśāvatāranāmāni anyānyapyadhigatāni pṛthagbhūtāni 
stotranibaddhani devyādināmāni ca praharṣajanakenoccaiḥśabdena saṃkīrtayet | 
tatkālaciditaṃ samucitaṃ bhagavanmantraṃ japet | vedābhyāsaṃ ca 
[tatkālacoditaṃ bhagavanmantraṃ vedābhyāsaṃ ca ka; kālocitaṃ samiditaṃ 
bhagavanmantrajapavedābhyāsaṃ ca kha ga; tatkālacoditaṃ 
samucitabhagavanmantrajapaṃ vedābhyāsaṃ ca gha ca jha; tatkāle coditaṃ ṅ 
cha] yathābalamācaret | tatra vāsudevādikalkiparyantasaṃkīrtanaṃ 
praṇavapūrvakamantrātmakaṃ pārameśvare proktam - 

saṃprabuddhaḥ prabhāte tu utthāya śayane sthitaḥ |
nāmnāṃ saṃkīrtanaṃ kuryāt ṣoḍaśānāṃ prayatnataḥ ||

oṃ namo vāsudevāya namaḥ saṃkarṣaṇāya te |
pradyumnāya namaste'stu aniruddhāya te namaḥ ||

kramaśaḥ keśavādīnāṃ yāvaddāmodaraṃ dvija [dvijaḥ ka kha ga ca jha] 
|
namo namaḥ keśavāya namo nārāyaṇāya ca ||

mādhavāya namaścaiva govindāya namastataḥ |
viṣṇave'tha namaskuryānnamaste madhusūdanaḥ ||

namastrivikramāyātha vāmanāya namastataḥ |
śrīdharāya namaścātha hṛṣīkeśāya te namaḥ ||

namaste padmanābhāya namo dāmodarāya ca |
divyānāmavatārāṇāṃ daśānāmatha kīrtanam ||

ekaśṛṅgādikānāṃ tu vihitaṃ kramaśaḥ prabhoḥ |
namaste mīnarūpāya kamaṭhāya namastataḥ ||

namo'stvādivarāhāya nārasiṃhāya te namaḥ |
namo vāmanarūpāya namo rāmatrayāya ca ||

kuṭhārajyāhalāstrāya namaḥ kṛṣṇāya vedhase |
kalkin viṣṇo namaste'stu sarvaṃ sapraṇavaṃ dvija ||

yathāsthitakrameṇaiva bhedāṃstvetān [bhedāstvete ṅ cha] harervibhoḥ |
namaskuryāt prabhāte tu yogānte tu dinakṣaye ||

śabdenoccatareṇaiva saṃhṛṣṭijanakena tu |
stotrāṇi cātha mantrāṇi [mantrāṇi iti napuṃsakāntatvenaiva sarveṣu kośeṣu 
dṛśyate] udīryānyāni vai tataḥ ||

iti | evaṃ ca saṃgṛhītaṃ vaṅgivaṃśeśvaraiḥ -

cikīrṣanīpsitaṃ karma tannāmānyanukīrtayet |
caturbhirvāsudevādairnāmabhiḥ saha saṃyataḥ ||

japed dvādaśanāmāni keśavādīni cādarāt |
daśāvatāranāmāni matsyakūrmādikānyapi |
japannutthāya śayanādarcayiṣyan sadā harim ||

iti |

saṃdhyāpūrvkālakartavyakramaḥ 

evamuccaistareṇa [uccaiḥsvareṇa ca] śṛṇvatāmapi sakaladuritahāriṇā 
[duṣkṛtahāriṇā gha] harisaṃkīrtanena saṃhṛṣṭamānasaḥ 
saṃdhyāyāmāsannāyāṃ saṃdhātṛtvena sarveṣāṃ saṃdhyeti parikīrtitaṃ 
bhagavantamupāsituṃ jigamiṣuḥ 

[hariṃ bravamstalpadutthāya ka ca jha] harirharirbruvaṃstalpādutthāya 
bhuvi vinyaset |
namaḥ kṣitidharāyoktvā vāmaṃ pādaṃ mahāmate ||

iti pārameśvarādipaṭhitena namaḥpūrveṇa kṣitidharaliṅgena mantreṇa 
mahāvarāhaṃ kṣitidharamanudhyāyan vāmapādaṃ bhūmau vinyasyet | tato 
bhūdharamantreṇa vāmapādaṃ bhuvi ityapi sa eva mantra ucyate | tatra 
kṣitidharaṇasāmyāt kūrmādirūpāntaraśaṅkādāsāya śrīmadvārāhamantreṇa 
nyasyedvāmapadaṃ bhuvi iti viśeṣaśabdena vyācakhyuḥ | mahāvarāhamahipyā 
bhuvaḥ prapadanaṃ cātra mahābhāratādiṣu samantrakamupadiśyate namo'stu 
priyadattāyai tubhyaṃ devi vasuṃdhare iti | pṛthivyāḥ priyadatteti kīrtanaṃ ca 
viṣṇoḥ brahmaṇyadeveti kīrtanavat anavasādahetutvena smaryate -

pṛṭhivyāṃ priyadatteti gāyan sarvaṃsaheti vai |
viṣṇu'm brahmaṇyadeveti [kirtanavat ityārabhya brahmaṇyadeveti iti yāvat ka 
kha ga jha kośeṣu nāsti] kīrtayannāvasīdati ||

iti |

tataḥ padakramān kurvan viṣṇukramaṇamantreṇa pādendriyādhidaivataṃ 
trivikramaṃ viṣṇu dhyāyet | krānte viṣṇu bale harim iti padavikṣepe 
viṣṇoranudhyeyatokteḥ tadanusaṃdhānasya ca 
tattaducitaśāstrīyaprakāśakasāpekṣatvāt | iti saṃdhyāpūrvakālakartavyakramaḥ |

snānāya nirgamanaṃ deśavadhyānaṃ ca

tataḥ snānīyadarbhatilavastrādikaṃ dṛṣṭādṛṣṭārthaṃ snānopakaraṇaṃ 
sarvaṃ samāhṛtya tamastirohitaduṣṭajantupalāyanārthaṃ nirgamamārgaṃ 
sañcālayet | yathoktaṃ pārameśvare bahirnirgamamārgaṃ tu saṃcālya ityādi | tato 
gṛhānnirgacchan keśavamanudhyāyet vrajaṃścintaya keśavam iti smaraṇāt | 
keśaśabdena aṃśavo ye prakāśante yadādityagajaṃ tejaḥ ityādyuktāṃśava 
ucyante tadvttvāt keśavaḥ | gacchato mārgādiprakāśanārthaṃ 
diṅmohādyāntaratamonirāsārtham 

ka iti brahmaṇo nām īśo'haṃ sarvadehinām |
āvāṃ tavāṅge saṃbhūtau tasmāt deśavanāmavān ||

iti brahmarudropalakṣitaviśvasṛṣṭirakṣāhetutvāt 
keśivadhopalakṣitasarvaduṣṭadamanasvabhāvatvācca asahāyadaśāsāhāyyārthaṃ 
ca [ca iti ka kha ga kośeṣu nāsti] tadā taccintanam |

viṇmūtravisartajanṃ śauchavidhiśca 

tataḥ svāśramādibhyo bahiḥ naiṛtyāṃ diśi dvetreṣupātapramitāṃ 
bhuvamatikramya śuddhadeśe nikṣiptasnānopakaraṇo 
yathoktaniyamairviṇmūtravisarjanaṃ kṛtvā 
svavarṇāśramāvasthādyanuguṇādṛṣtārthamṛtsaṃkhyāvarṇaparimāṇādiniya
mavadganvalepakṣayakaram arśaḥpīḍādirahitaṃ śaucaṃ kuryāt | atra 
mūtrapurīṣayorekasya pravṛttau tasyaiva śuddhiḥ | krameṇobhayapravṛttau 
yathākramam | yugapatpravṛttau purīṣaśuddhiḥ prathamamiti niṣakarṣaḥ 
[niṣkarṣakāḥ gha ṅ cha] -

tatra pādme [tatraiva pātme ka kha ga ca jha] upavītaṃ karṇadeśe vidyāya 
ca tṛṇādinā ityādinā viṇmūtravisarjanaprakāramuktvā [anantarameva ka ca 
jha] anantaramevaṃ śaucavidhiruktaḥ - 

dakṣiṇetarahastena gṛhītvā mehanaṃ tataḥ |
dakṣiṇe mṛttikāṃ haste samutthāya jalāśayam ||

prāgudīcyāmudīcyāṃ vā gatvā śaucaṃ samācaret |
mṛttikābhirdvādaśabhirgudaṃ ṣaḍbhiśca mehanam ||

antarā cāntarā vāmaṃ karaṃ prakṣālya vāribhiḥ |
tanmātrābhistadante dvau karau dvādaśasaṃkhyayā ||

saṃśodhya ca karau jaṅghe kaṭiṃ corū ca vāribhiḥ |
pratyekaṃ mṛttikāmātrācatuṣkeṇa viśodhayet ||

iti | pitāmahastu sanatkumārāya evamāha - 

tataḥ pūrvaṃ samutthāya prācīmevopaniṣkramet |
udīcīṃ prāgudīcīṃ vā śaucācārakṣamāṃ diśam ||
yatrodakaṃ prabhūtaṃ tu tadgatvā śaucamācaret ||

iti | smaranti ca deśādibhinnaṃ śaucam -

deśaṃ kālaṃ [tathā jñānaṃ ka kha ca] tathātmānaṃ dravyaṃ 
dravyaprayojanam |
upapattimavasthāṃ ca jñātvā śaucaṃ samācaret ||

iti | divasādibhedenāpi śaucatāratamyaṃ smaryate -

ahni yacchaucamuddiṣṭaṃ niśyardhaṃ tu tato bhavet |
pathi pādastataḥ prokto yathāśaktyāturasya tu ||

iti | pārameśvare tu prāvṛḍādikālabhedenāpi 
mṛtsaṃkhyābhedādikamuktam-

aspṛṣṭatīrthaḥ [śaucādyaṃ gha ṅ cha; śaucārthaṃ ka kha ga jha] |
gandhalepaksayakaraṃ śaucaṃ kuryādatandritaḥ ||

tisro liṅge mṛdo deyā ekaikāntaramṛttikāḥ |
pañca vāmakare deyāstisraḥ pāṇyorviśudhaye ||

mūtrotsarge śuddhireṣā purīṣasyāpyanantaram |
arthaprasṛtimātraṃ tu prathamā mṛttikā smṛtā ||

dvitīyā ca tṛtīyā ca tadarghaṃ [tadardhā kha ga gha ṅ cha] parikīrtitā |
biḍālāpadamātraṃ tu tadūrdhvaṃ parikīrtitā ||

pañcāpāne mṛttikāḥ syustathaivāntaramṛttikāḥ |
daśa vāmakare deyāḥ sapta tūbhayahastayoḥ ||

pādābhyāṃ tilsṛbhiḥ śuddhirjaṅghāśuddhiśca pañcabhiḥ |
niyojayettato vipraḥ [vipra ka kha] kaṭyāṃ vai sapta mṛttikāḥ ||

svadehasvedadoṣaghnā bāhyakardamaśāntaye |
bhaktānāṃ śotriyāṇāṃ ca varṣāsvevaṃ nirūpitam ||

prāvṛṭsuktāsu vai tasmādekamṛdvyāpanodanam |
śaradgrīṣmavasanteṣu nityaṃ kāryaṃ kriyāparaiḥ ||

[ekasmāt ka kha ga ca jha] etasmādapi caikaikā parilupyā [paripālyā 
gha kośādanyatra] tu mṛttikā |
hemantaśiśire vipraiḥ [vipra gha ṅ cha] śotriyaiḥ saṃyamasthitaiḥ ||

pathi śaucaṃ prakartavyaṃ deśakālānurūpataḥ |
gandhalepamapāsyaivaṃ [apāsyaiva ka kha ga ca jha] manaḥśuddhyā 
viśudhyati ||

vihitāḥ pādaśauce tu biḍālapadasaṃmitāḥ |
mṛdaścaturdvijendrāṇāṃ trirdvirekā kramāt tataḥ ||

varṇānāṃ śudraniṣṭhānāṃ kaṭiśauce tathaiva hi |
sapta sapta ubhābhyāṃ tu karābhyāṃ tritayaṃ punaḥ ||

sarveṣāmeva sāmānyaṃ pāṇiśaucamudāhṛtam |
antarjānugataṃ kṛtvā bhujayugmaṃ dvijottamaḥ ||

caturdhā maṇibandhasthaṃ toyaṃ kṛtvā sunirmalam |
budbudādyairvinirmuktaṃ pibedvipro hṛdā tataḥ ||

ekaikāṃ hrāsayenmātrāṃ varṇatrayamanukramāt |
pāṇinā kṣālitenaiva punarācāmayedbudhaḥ ||

iti |

ācamanaṃ dantadhāvanaṃ ca

ācamanaprakārāśca bahudhā dharmaśāstreṣu bhagavacchastreṣu ca pratipāditāḥ | 
tatra svasūtroktamanyadvā yathādhigamamācamanaṃ [yathāśaktyadhigamaṃ 
cha ja] kuryāt | ācamanoktyanantaraṃ ca pārameśvare 
dantadhāvanamukhaśodhanaprakāra uktaḥ -

eva prakṣālya vidhivadācamya prayataḥ śuciḥ |
prāṅmukhodaṅmukho vāpi upaviśyāsane tataḥ ||

arkādibhirapāmārgaiḥ kārayeddantadhāvanam |
prātarhṛtvā ca mṛdvagraṃ kaṣāyakaṭutiktakam ||

bhakṣayeddantakāṣṭhaṃ ca dantamāṃsānyabādhāyan |
dvādaśāṅgulamātraṃ tu vakragranthivivarjitam ||

payobhiḥ saha tarjanyā brahman dvādaśasaṃkhyayā |
kāṣṭhalābhe tu roge vā kartavyaṃ dantadhāvanam ||

ṣoḍaśāṅguladīrdhaiṣtu vakragranthivivarjitaiḥ |
hemādinirmitairvāpi kuśadarbhādibhistathā ||

jihvānirlekhanaṃ caiva gaṇḍuṣamukhadhāvanam |
kuryādācamanaṃ vipraḥ[vipra gha] śucinā [śuddhena gha ṅ 
cha] salilena ca ||

iti |

atra arkādibhirityuktaṃ tatraiva vivṛtam - 

arkanyagrodhakhadirakarañjakakubhādikam |
śarajodumbarāśvatthaplakṣadarbhāṃśca vaiṇavān ||

āmrāṅkuramapāmārgamarjunaṃ dhātakīṃ śamīm |
anyāni ca pavitrāṇi teṣu saṃpannamāharet ||

iti | atrābhakṣaṇīyasyāpi kāṣṭhasya bhakṣaṇoktiḥ 
bhakṣaṇavadādyantācamanādiprāptyarthā | pādme'pyevaṃ 
dantadhāvanamuktam- 

ācamya prāṅmukho bhūtvā dantadhāvanamācaret |
nyagrodhodumbarāśvatthaplakṣāmrārjunadhātakī ||

palāśaveṇukhadiraśamīdārūṇi dhāvane |
tandānāmuditānyekādaśa cāmbhoruhāsana ||

dantadhāvanakāṣṭhaṃ ca dvādaśāṅgulamāyatam |
brāhmaṇakṣatriyaviśāṃ krameṇaitadudāhṛtam ||

iti | atra [sarvatra pratiṣiddhānāṃ gha ṅ cha] sarvapratiṣiddhānāṃ 
varjanaṃ [sarvatra vihitānāṃ gha ṅ cha] sarvavihitānāmupādānaṃ ca | 
dvacidvihitānāṃ dvacicca pratiṣiddhanāṃ gatyabhāve grahaṇamiti niṣkarṣaḥ | evaṃ 
sarvatra bhāvyam |

yathoktalakṣaṇaṃ ca dantakāṣṭhaṃ samantrakaṃ gṛhītvā āyurbalam 
ityādismārtamantrapūrvakaṃ prādaiṣiṇyena prathamamadharato dantadhāvanaṃ 
kuryāt | kāṣṭhālābhādisaśāsu tattataruparṇaistṛṇairvā teṣāmapyabhāve 
dvādaśagaṇḍuṣairmukhaśuddhiḥ | uktaṃ caivaṃ nārāyaṇamunibhiḥ- 

tīrthaṃ saṃśodhya saṃkṣālya pādāvācamya vāgyataḥ |
tṛṇairvā śāstrasaṃsiddhairvarṭārkakhadirādibhiḥ |
dantān saṃśodhya nirlikhya jihvāṃ gaṇḍuṣayenmuhuḥ ||

iti | smaranti ca- 

alābhe dantkāṣṭhānāṃ pratiṣiddhadineṣvapi |
apāṃ dvādaśagaṇḍuṣairmukhaśuddhirbhaviṣyati ||

iti | atra

pratipatparvaṣaṣṭhīṣu caturdaśyaṣṭamīṣu ca |
dantānāṃ kāṣṭhasaṃyogo dahatyāsaptamaṃ kulam ||

aṣṭamyāṃ ca cagurśyāṃ pañcadaśyāṃ trijanmasu |
tailaṃ māṃsaṃ vyayāyaṃ ca dantakāṣṭhaṃ ca varjayet ||

ityādibhiḥ pratiṣiddhadināni grāhyāṇi | dantaśuddhyanantaraṃ dantakāṣṭhaṃ 
kṣālayitvā bhaṅktvā śuddhasthale prakṣipet |

snārhatīrtham 

tatra yacchuddheḥ purvaṃ jalāśayagamanamuktaṃ tatra bhāgavataṃ 
bhāgavatāśritaṃ ca tīrthaṃ vivakṣitaṃ | yathāhuḥ- tīrthaṃ bhāgavataṃ 
śuddhamupagacchenmanoharam iti | tatastīrthaṃ samāśritya śuddhaṃ 
bhāgavatāśritam iti ca | smaranti ca- 

jalaṃ śuddhamaśuddhaṃ vā viṣṇuvāstusamīpataḥ |
viṣṇugaṅgāsamaṃ tīrthaṃ mahāpātakanāśanam ||

bhavadvidhā bhāgavatīstīrthabhūtāḥ svayaṃ prabho [vibho gha] |
tīrthīkurvanti tīrthāni svāntasthena gadābhṛtā ||

ye bhajanti jagadyoniṃ vāsudevamanīśvaram |
na tebhyo vidyate tīrthamadhikaṃ rājasattam ||

yatra bhāgavatāḥ snānaṃ kurvanti vimalāśayāḥ |
tattirthamadhikaṃ viddhi sarvapāpapraṇāśanam ||

iti |

snānavidhiḥ tatra draṣṭavyam 

evaṃ gṛhītasnānopakaraṇastīrthamāsādya mukhaśodhanaparyantaṃ kṛtvā 
vakṣyamāṇakrameṇa tīrthāvagāhanādipūrvakaṃ sarvakriyāmūlabhūtaṃ 
snānamācaret | prātaḥsnānasya nityatvaṃ prabhāvaśca tatra tatra [atra gha; 
tatra tatra ka kha ga ṅ ca jha] varṇabhedena snānaniyamaṃ smaranti 
pitāmahādayaḥ - 

apo'vagāhanaṃ snānaṃ vihitaṃ sārvavarṇikam |
mantravat prokṣaṇaṃ cāpi dvijātīnāṃ viśiṣyate ||

iti | tatra śaktasya vāruṇameva snānam | tadaśaktasya tu- 

gauṇasnānāni 

na snānamācaredbhuktvā nāturo na mahāniśi |
na cānyavastramācchādya nāvijñāte jalāśaye ||

ityādibhistatpratiṣedhāt snānāntarāṇi bhavanti | teṣu ca 
vāruṇānantaramākaṇṭhasnānam aśaktāvaśiraskaṃ vā iti smarāṇāt | 
tatrāpyaśaktasya [asamarthasya gha] kāpilam | tasminnapyaśaktasya 
tattacchāstroditeṣu pārthivāgneyavāyavyadivya[pārthivavāyavyamāntra ka 
jha] 
māntramānasātmadhyānapañcāṅgapuruṣāntarakṛtasparśapūrvakā[spṛ
ṣṭipūrvvka gha ṅ cha]vagānarūpeṣu snānāntareṣu tatkālasaṃbhāvitam | 
tatrāpi svaśakyaṃ kuryāt | āha caivaṃ kratuḥ -

prākchaucaṃ snānamādeyaṃ brāhmaṃ vā snānamiṣyate |
vṛddhāturāṇāmuṣṇādbhiryogāṅgairvā yamādibhiḥ ||

iti | atra yadhādhikāramiti vivakṣā | evaṃ coktaṃ pārameśvare - 

vinā vividhasaṃparkariḥ pañcāṅgaṃ snānamācaret |
mukhaṃ karadvayopetaṃ pādau kaṭitaṭāvadhi |
strīsaṅgādyupaghāteṣu snānaṃ kuryādyathāvidhi ||

iti | śītodakasnānāsamarthasya uṣṇodakasnānam | taccanupahatasyāpratiṣiddheṣu 
divaseṣveva | evaṃ śaktyādyanuguṇaṃ snānaṃ kuryāt | balānurūpaṃ ca snānaṃ 
pratyekaṃ samuditaṃ vā saṃjagṛhuḥ - 

divyāpyamāntravāyavyabhaumataijasamānasaiḥ |
etaiḥ samastairyastairvā kṛtaśuddhiryathābalam ||

iti | anyathā tvakarmaṇyo bhavati snāmulāḥ kriyāḥ sarvāḥ iti vidhānāt | atriśca 
snānajapahomadānānāṃ nityatvamāha - 

asnātāśī malaṃ bhuṅkte ajapaḥ pūyaśoṇitam |
ahutāgniḥ kṛmiṃ bhuṅkte adātā kīṭamaśnute ||

iti | 

saṃdhyopāsanam arghyadānaṃ ca

evaṃ snātaḥ kṛtordhapuṇḍraḥ snānāṅgaṃ 
bhagavadātmakadevarṣipitṛtarpaṇaṃ kṛtvā ācamya 
mantraprokṣaṇamantrācamanapunaḥprokṣaṇasvātmapariṣecanāni 
svasūtrasaṃhitoktaprakāreṇa kṛtvā [kṛtvā iti padaṃ gha kośādanyatra na 
dṛśyate] gāyatryābhimantritajalamādityāntaḥsthitāya 
paramātmane'rghyarūpaṃ dadyāt | atra jalāñjaliprakṣepastririti sanatkumārāya 
pitāmahaḥ prāha -

ubhābhyāṃ toyamādāya gastābhyāṃ susamāhitaḥ |
gāyatryā cābhimanvyāpastāravyāhṛtipūrvayā |
raverabhimukhastiṣṭhannurdhvaṃ triḥ saṃdhyayoḥ kṣipet ||

iti | tato vajrībhūtatajjalanihatamandehākhyarakṣonirasanapāpmāvadhūnanārthaṃ 
pradakṣiṇaṃ prakramya [parikramya ka ca jha] mārgaśīrṣādimāseśān 
keśavādīn [deśavādīn iti padaṃ gha kośa eva vidyate] gāyatrīmāvāhya 
aṣṭottarasahasramaṣṭottaraśataṃ yathāśakti daśāvarāṃ vā 
[aṣṭottarsahasramaṣṭottaraśataṃ gāyatrīṃ kha; 
aṣṭottarasahasramaṣṭottaraśataṃ vā gāyatrīṃ ga; 
aṣṭottarasahasramaṣṭottaraśataṃ yathāśakti daśāvaraṃ vā gāyatrīṃ gha; 
aṣṭottarasahasramaṣṭottaraśataṃ vā yathāśakti gāyatrīṃ iti 
nikṣepacintāmaṇau] gāyarīṃ japet |

na caṅkramanna ca hasanna pārśvamavalokayan |
na padā pādamākramya na caiva hi tathā karau ||

ityādayaśca japakālaniyamāḥ |

aṣṭākṣarajapaḥ 

madbhaktā ye naraśreṣṭha madgatā matparāyaṇāḥ |
madyājino manniyamāstān prayatnena pūjayet ||

teṣāṃ tu pāvanāyāhaṃ nityameva hudhiṣṭhira |
ubhe saṃdhye'dhiṣṭhāmi hyaskannaṃ tad vrataṃ mama ||

tasmādaṣṭākṣaraṃ mantraṃ [atra ca mantraśabdaḥ sarveṣu kośeṣu ca 
napuṃsakāntatvena dṛśyate] madbhaktairvītakalmaśaiḥ |
saṃdhyākāleṣu taptavyaṃ satataṃ cātmaśuddhaye ||

iti śrīvaṣṇavadharmaśāstroktaśīmadaṣṭāvakṣarajapo'pi yathāśakti 
saṃdhyāyāmavasare kāryaḥ [saḍhyāyāmeva kāryaḥ iti ca kośe 
pāṭhāntaratayā nirdiṣṭam] prāṇāyāmena śatrakṛtvaḥ 
praṇavavyāhṛtisaṃbhedaviśeṣeṇa daśakṛtvo gāyatrījapaṃ sahasratulyaṃ 
bodhāyanādayaḥ smaranti ca phalatāratmyaṃ smaryate | tatraiṣā kāṣṭhā- 
anantaṃ viṣṇusaṃnidhau iti | gaṇanāyāṃ ca karākṣasūtrayoryathāśakti vikalpataḥ 
karaṇatvam | uktaṃ ca jayākhyasaṃhitāyām japaṃ tu dvividhaṃ 
kuryādakṣasūtrakarārpitam iti | akṣasūtrārpitaṃ karārpirtaṃ vetyarthaḥ | tadeva 
viśeṣitaṃ śrīsāttvate sphāṭikenākṣasūtreṇa svakairvā karaparvabhiḥ iti | atra 
sphāṭikenetyakṣamālāvargodāharaṇam śāstrāntreṣu 
padmākṣamālādīnāmādhikyasmaraṇāt | phalaviśeṣārthaṃ tu 
maṇimuktāmayādyakṣamālābhedāḥ | pratiṣṭhāviśeṣādi niyamāśca tatra tatra 
prapañcyante | kare'pi śaṅkhapadmamudrādibhedāśca 
[śaṅkhapadmamudrāśca ṅ cha] | tatraiṣa sāraḥ -

kaniṣṭhāmūlamārabhya prādakṣiṇyakrameṇa tu |
anāmikāntaṃ deveśa [deveśi gha ṅ cha] japet koṭisahasrakam ||

iti | bodhāyanīye tu śrīmadaṣṭākṣaravidhāvevamuktam - 

kriyāyāgād daśaguṇo japayajñaḥ prakīrtitaḥ |
uccācchataguṇo jñeya upāṃśuścet smṛtastadā |
upāṃśormānasaḥ proktaḥ sahasraguṇato'dhikaḥ ||

iti | anyadapi tatroktam

japamadhye gururvāpi vaiṣṇavo yaḥ samāgataḥ |
saṃbhāṣaṇādipūjāṃ tu tasya kṛtvānumānya ca |
anuśrāvya tataḥ kṛtvā japaśeṣaṃ samāhitaḥ ||

sarvasya prabhavo yasmādviṣṇupādāśrayā narāḥ |
tanmūlataḥ kriyāḥ sarvāḥ saphalāstu bhavanti hi ||

iti | nāradīye śrīmadaṣṭākṣarabrahmavidyāyām - 

sarvaḥ sapraṇavo japyo japādapraṇavādapi |
sahasra iti vijñeyaḥ praṇavo hyakṣaraṃ param ||

asaṃkhyātācca saṃkhyātaḥ sahasraguṇa ucyate |
saṃkhyātādapi sāhasraṃ sordhvapuṇḍratanorjapaḥ ||

ityuktam |

evam

vidhiyajñājjapayajño viśiṣṭo daśabhirguṇaiḥ |
upāṃśuḥ syācchataguṇaḥ sahasro mānasaḥ smṛtaḥ |
uccairjapādupāṃśuḥ syādviśiṣṭo daśabhirguṇaiḥ |
jihvājapaḥ śataguṇaḥ sahasro mānasaḥ smṛtaḥ ||

ityādikamapi dṛaṣṭavyam |

sūryopasthānam

evamā sūryodayāt pūrvottarāśābhimukhastvaparottaradiṅmukhaḥ 
ityādismṛtyanusāreṇa prāṅmukhaḥ prāgudaṅmukho vā tiṣṭhan 
gāyatrīmāvartya pūrvavat kṛtaprāṇāyāmatrayaḥ 
saṃdhyopasthānasaṃkalpapūrvakam uttame śikhare iti mantreṇa 
gāyatrīmanujñāpya svasūtroktairmantrairādityamaṇḍalāntaḥsthitaṃ 
bhagavantamupasthāya sapradakṣiṇaṃ 
bhagavadātmakasaṃdhyādipañcakanamaskāraṃ kṛtvā sa yaścāyaṃ puruṣe | 
yaścāsāvāditye | sa ekaḥ ityadhītaṃ hṛdayāntaḥsthitaṃ 
paramātmānamabhivādya praṇamya [digādinamaskāramapi pūrvapūrvopadeśa 
ka kha ga ca jha] digādinamaskāraṇāmapi 
svapūrvapūrvopadeśānuṣṭhānapāraṃparyamasti cet tatrāpi 
bhagavadātmakadhyānapūrvakaṃ praṇamet | evaṃ tu upasthānaprakāraṃ 
pitāmahaḥ sanatkumārāyāha-

etābhiḥ prāñjalirnityaṃ vispaṣṭoditamaṇḍalam |
sahasraraśmiṃ bhargaṃ [bhagavantaṃ ka kha ga] tamupatiṣṭheddivākaram 
||

tatastasmai namaskṛtvā saṃdhyāyāḥ pañca devatāḥ |
pradakṣiṇanamaskārairdiśaścaivopatiṣṭhate |
paramātmānamātmānaṃ bhāvayitvā dvijottamaḥ [dvijottama kha ga gha] ||

iti |

ādhāraśaktyāditarpaṇam 

tata ādhāraśaktyādipāriṣadāntān devarṣipitṝṃśca bhagavadātmakān dhyātvā 
praṇavapūrvakaistattanāmabhiḥ saṃtarpya śucau [deśe ka kha ga] sthale 
snānavastraṃ niṣpīḍya ācamya āvāhitatīrthaṃ mantrāṃśca svātmani samāharet |

tatra yadyapyārṣī vaṣṇavī prājāpatyeti trividhāḥ saṃdhyopāstibhedāḥ 
[ātmani ka ca jha] tattatsaṃhitāsūcyante tathāpi tāsāṃ saṃhitānāṃ 
luptaprāyatvena tattatprakārāṇāṃ durjñānatvāt pārameśvaraparamasaṃhitādiṣu 
pari[paridṛśyamāna ka kha ga ca jha] 
pūrṇadṛśyamānasaṃdhyopāsanaprakārabhedānāmapi 
yathāvadupadeśānuṣṭhānapāraṃparyāsiddheḥ bhagavacchāstrasaṃhitāsveva 
[svasūtrasaṃhitācāra ka kha ga ca jha] 
svasūtroktasaṃskārācārābhyanujñānāt prathamaparigṛhītaparityāge 
nirbandhābhāvāt yathāsūtramanuṣṭhāne'pi bhagavatsamārādhanarūpatvasiddheḥ 
svasūtravihitameva saṃdhyopāstyādikaṃ [saṃdhyopāsanādikaṃ ka jha; 
saṃdhyopasthānādikaṃ kha ga ca] kartumucitam | uktaṃ hi nāradīye 
svasūtravihitān vāpi viṣekādīn samācaret ityādi | pādme ca 
śaucācamanantadhāvanasnānāni yathākramaṃ vidhāyānantaramevaṃ 
saṃdhyopāsanamuktam -

ācamya prokṣayeddarbhavāribhirmantravattanum |
oṃpūrvayā ca gāyatryā vāribhiścābhimantritaiḥ ||

ātmānaṃ pariṣicyordhamutkṣipet salilāñjalim |
yoddhukāmāni rakṣāṃsi saṃdhyayorubhayorapi ||

śāmyanti tairvajrabhūtairhatāni preritairjalaiḥ |
prāyaścittaṃ tu hiṃsāyāḥ parikramya pradakṣiṇam ||

tarpayeduaviśyātha svaśākhoktairmantrairdhyeryaṃ hṛdi sthitam |
abhivādya gurūn vṛddhāṃstathā bhāgavatān kramāt ||

iti | ata eva hi śrīmadbhaṭṭārakairuktam -

prātarutthāya saṃsmṛtya hariṃ taccaraṇotthitām |
gaṅgāṃ vibhāvya [vigāhya ka ca] tīrthāmbhastatastadavagāhya ca ||

śrutismṛtyuditaṃ karma yāvacchakti parātmanaḥ |
ārādhanarvenāpādya sordhvapuṇḍraśca tarpayet ||

iti | tadgurubhiḥ śrīvatsāṅkamiśrairapi vaṭukapūrṇābhyarthanayā 
abhigamanasāramupadiśadbhirādāvuktam prātarutthāya svaguroścaraṇāravinde 
svātmānaṃ samarpya kṛtārthaṃ nirbharaṃ svātmānamanusaṃdhāya 
snānādikaṃ svakarma kṛtvā śucau deśe āsīnaḥ ityādi | 
vaṅgivaṃśeśvaraiśca -

dhṛtordhvapuṇḍro devarṣipitṝn saṃtarpya mantrataḥ |
prayataḥ parayā [prapannaḥ parayā ka ca jha; prapattiparayā kha ga ṅ cha; 
prapattiphalayā gha; prayataḥ parayā iti vaṅgīśakārikāpāṭhaḥ] bhaktyā 
svamarmārādhyamacyutam ||

ādityamaṇḍalāntaḥsthaṃ praṇamya manasā smaran |
saṃdhātṛtvena sarveṣāṃ saṃdhyeti parikīrtitam ||

śrutismṛtyuditaṃ karma [śrutismṛtyuditaṃ samyak gha; 
śrutismṛtyuditaṃ sarvam iti kārikāpāṭhaḥ] svavarṇasvāśramocitam |
phalābhisaṃdhirahitaṃ parabrahmārcanātmakam ||

nyasya kartṛtvabhoktṛtve svāmitvaṃ ca parātmani |
nityanaimittikaiḥ kāmyaiḥ karmabhiśca samanvitaḥ ||

gāyatrījapaparyantaṃ mantrācamanapūrvakam |
sāṃdhyaṃ karmākhilaṃ sādhu samāpya ca yathāvidhi ||

tataḥ svakarmabhoktāramādityāntaravasthitam |
upasthyāya svakarimarntrairnārāyaṇamatandritaḥ ||

ityādi |

saṃdhyārdhye bhagavadarghyatvabhāvanam 

atra gāyatryabhimantrijalāñjaliprakṣepe bhagavadarthyarūpatvamapi bhāvanīyatayā 
saṃgṛhītaṃ nārāyaṇamunibhiḥ - 

āpo hītyādibhirmantrairvācakaiḥ paramātmanaḥ |
saṃprokṣya mantrācamanaṃ mantraistatpradipādakaiḥ ||

ādityāntaḥsthitasyārghyaṃ vitīrya paramātmanaḥ |
pratipādikayā viṣṇoḥ sāvitryā taṃ japeddharim ||

dhyāyan japtvopatiṣṭheta tameva puruṣottamam |
nārāyaṇātmakān devānṛṣīn saṃtarpayet pitṝn ||

tata ādhāraśaktyādīn sarvān pāriṣadāntakān |
saṃpīḍya tīre tadvastraṃ punarācaya vāgyataḥ |
pāṣaṇḍādibhirālāpadarśanādīni varjayet ||

iti |

yathopadiṣṭasaṃdhyānādare ca doṣaṃ smaranti - 

saṃdhyānādare doṣaḥ 

anāgatāṃ tu ye pūrvāmanatītāṃ tu paścimām |
saṃdhyāṃ nopāsate viprāḥ kathaṃ te brāhmaṇaḥ smṛtāḥ ||

sāyaṃ prātaḥ sadā saṃdhyāṃ ye na viprā upāsate |
kāmaṃ tān dhārmiko rājā hīnamarmasu [śudrakarmasu gha ṅ cha] 
yojayet ||

iti | sa eṣa saṃdhyākramaḥ |

brahmayajñaḥ

atha brahmayajñaṃ pratyakṣataittirīyaśrutyādyanusāreṇa udita āditye kuryāt 
mādhyaṃdinānantaraṃ vā bhojanāt pūrvameva[mādhyaṃdināntarameva vā 
bhojanāt pūrvaṃ ka kha jha] vā yatra dvacidavasare vā |

tīrthāsannabhagavadālayapraṇāmaḥ 

tīrthasnānasamanantaraṃ mahābhāratoktaprakāreṇa tīrthāsannaviṣṇvāyatanaṃ ca 
namaskuryāt | bhagavanmandirapraveśadaśāyāṃ kartavyasya diṅmātraṃ 
darśitaṃ śrīsāttvate - 

prāsādaṃ devadevīyamācāryaṃ pāñcarātrikam |
aśvatthaṃ ca vaṭaṃ dhenuṃ satsamuhaṃ gurorgṛham ||

dūrāt pradakṣiṇaṃ kuryānnikaṭāt pratimāṃ vibhoḥ |
daṇḍavat praṇipātaistu namaskuryāccaturdiśam ||

na yānapādukāruḍho na sopānatkapādabhṛt |
na vikṣiptamanā bhūtvā saṃviśedbhagavadgṛham ||

iti |

tatra ca pradakṣiṇāni praṇāmāśca yugmān kuryāt ekatripañcasaptādigaṇanā 
viṣamaṃ hi yat iti viṣamapratiṣedhāt | praveśe nirgame caiva viṣvaksenanatiṃ caret 
iti vidhānāt viṣvaksenaṃ tattaddvārapālāṃśca praṇamyānujñāpya tatra tatra 
praviśet [tatra praviśet ka kha ga jha] |

cakravad bhrāmayennāṅgaṃ pṛṣṭhabhāgaṃ na darśayet |
paścādbhāgena nirgacched devatāsaṃnidhau sudhiḥ ||

iti | praviṣṭaścāṣṭāṅgena tattaddeśakālaśakyena 
mastiṣkasaṃpuṭaprahvāṅgapañcāṅgadaṇḍādiṣu anyatamena vā praṇamet | 
tatrāṣṭāṅgapraṇāmaṃ 

praṇāmaprakārāḥ

manobudhyabhimānena saha nyāya dharātale |
kūrmavaccaturaḥ pādān śirastatraiva pañcamam ||

iti sāttvatoktamudāhariṣyati bhāṣyakāraḥ | mastiṣkādipañcakaṃ tu 
śrīvaikhānasaśāstre paṭhitam -

sa mastiṣkapraṇāmaḥ syādañjaliṃ mastake nyaset |
praṇāmaḥ saṃpuṭaḥ sa syāddhṛdaye'ñjalimarpayet ||

pralhādaḥ saṃpuṭaṃ kuryāt sā prahvāṅganamaskriyā |
pādāṅgulibhyāṃ jānubhyāṃ śirasā cāvaniṃ spṛśan ||

baddhañjalirnamaskuryāt sa pañcāṅga udāhṛtaḥ [udīryate gha ṅ 
cha] |
pādau hastau prasāryaiva śete bhumau ca daṇḍavat |
sa danṇḍāṅgapraṇāmaḥ syāt praṇāmānevamācaret ||

iti | saṃkarṣaṇasaṃhitāyāṃ sukṛtapraṇāmaprakaraṇe tvevaṃ praṇāma uktaḥ ##-

lallaṭedarajānvaṅdhriyugāgrānūrdhvagau karau |
bhumau saṃdhāya manasā vāsudevamanusmaran ||

iti | evaṃ cāṣṭāṅgapraṇāmaḥ smaryate -

urasā śirasā vācā manasā ca kapolataḥ |
padbhyāṃ karābhyāṃ jānubhyāṃ praṇāmo'ṣṭāṅga ucyate ||

iti | rahasyāmnāyabrāhmaṇe ca namaskāraprakaraṇe jānubhyāṃ pāṇibhyāṃ 
śirasā ca nantavyaṃ bhavati ityādinā pūrṇanamaskārasvarūpādikamupadiśya 
tatphalaṃ coktam- sarvaiḥ karaṇairnaman samagro namati | samagro naman 
āptakāri bhavati | āptakāri bhagavantamāpnoti iti | evaṃ 
dvādaśāṅgapraṇāmādikaṃ tatra tatra draṣṭavyam | ekahastena namanaṃ tu 
śrībhāgavat pratiṣiddham -

ekena pāṇinā yastu praṇamet puruṣottamam |
nyāyyastasya karaccheda iti dharmavido viduḥ ||

iti | añjalitvamapi hyasya [añjalitvamapyasya ka kha ga ca jha] nāsti tau 
yuvatāvañjaliḥ pumān iti naighaṇṭukapāṭhāt | cāmaragrāhiṇīprabhṛtīnāṃ tu 
vyāpṛtānyahastatayā ekahastanamanābhyanujñā | 
ato'vajñādimulaikakaranamane karacchedadaṇḍānuśāsanamiti yathā tathā vāpi 
sakṛt kṛto'ñjaliḥ ityādīnāmavirodhaḥ [ityādīnāmapyavirodhaḥ gha] | 
yogyatāyāṃ satyāṃ dvābhyāṃ pāṇibhyāṃ praṇamato'pi ūnatvamāmananti yathā 
hyayam devalapāṇibhyāmeva namati na jānubhyāṃ na śirasā ekena jñānena 
namati sparśaviśeṣajñānena [sparśaviṣayaviśeṣa cha] hīyate | itarāṇi  
jñānāni karmaṇaḥ | ekena naman ūno namati | ūno naman anāptakāri bhavati | 
anāptakārī na bhagavantamāpnoti iti | āvāryanāmagrahaṇe [ācāryadarśane ka 
kha ga ṅ ca cha jha] bhagavannamagrahaṇe [bhagavato nāmagrahaṇe 
gha] ca añjalibandhādikaṃ tatra tatra grāhyam | darśitaścāyamācāraḥ 
saṃbhavaparvaṇi vyāsaprastāve maharṣeḥ kīrtanāt tasya bhīṣmaḥ prāñjalirabravīt 
iti | 

bhagavatsevāprakāraḥ

evaṃ yathāraṃ praṇamyotthitaśca [cakāraḥ ka ca jha kośeṣu nāsti] 
bhagavataḥ purastād dakṣiṇato'vasthāya guruparaṃparayā bhagavantaṃ 
śaraṇamupagamya pāvanamanoharataddarśanānandabṛṃhitasarvāṅgaḥ 
prītiparīvāharūpāṇi stavyastavapriyavaśīkaraṇāni stotrāṇi paṭhet | 
bhagavadarcāvatāradarśanamāhātmyaṃ [māhātmyaśabdo gha kośādanyatra 
nāsti] caivamuktaṃ śrīpauṣkare -

iti | anyatra tu mahatāmapi pātakānāṃ prāyaścittatayā vidhīyate - aharekaṃ 
harerbimbamāpīṭhādavalokayet iti |

ā pīṭhānmauliparyantaṃ paśyataḥ puruṣottamam |
pātakānyāśu naśyanti kiṃ punastūpapātakam ||

ityādi ca | stutisaṃkīrtanādeśca prabhāvaḥ -

eṣa me sarvadharmāṇāṃ dharmo'dhikatamo mataḥ |
yadbhaktyā puṇḍarīkākṣaṃ stavairarcennaraḥ sadā ||

kalau saṃkīrtya keśavam 

kalerdoṣanidhe rājannasti hyeko mahān guṇaḥ |
kīrtanādeva kṛṣṇasya muktabandhaḥ paraṃ vrajet ||

ityādiṣu grāhyaḥ |

bhagavatprasādasvīkāraprakriyā

atra bhagavatprasādalabdhaṃ tulasīpādodakādikaṃ yatkiṃcidapi 
praṇipātpuraḥsaraṃ harṣotphullakapolaḥ śirasā saṃbhāvyaḥ yatharhamupayuñjīta 
| atra pratāpabhūparacitastathācamananirṇayaḥ ityādau śiṣṭāḥ paṭhanti - 

[āmrekṣukhaṇḍa gha ṅ cha] āmrekṣudaṇḍatāmbūlacarvaṇe 
somapānake |
viṣṇvaṅghritoyapāne ca nādyantācamanaṃ smṛtaṃ ||

iti | tanmūlabhūtā cātharvaṇaśrutirnārāyaṇamunibhiḥ saṃgṛhītā bhagavān 
pavitraṃ vāsudevaḥ pavitraṃ tatpādau pavitraṃ [tatpādau pavitraṃ ka jha 
kośayoḥ nāsti] tatpādodakaṃ pavitraṃ na tatpāna ācamanaṃ yathā hi some iti 
| evaṃ bhagavatsevayātmānaṃ kṛtārthaṃ manyamāno bhagavadanujñayā 
dvacinnibhṛtamupaviśya japādibhirupāsīta |

bhagavanmantire ca tattacchāstroditān apacārān pariharet | evaṃ tu śrīvārāhe 
purāṇe dvātriṃśadapacārāḥ paṭhitāḥ -

dvātriṃśadapacārāḥ 

śrīdharaṇyuvāca-

devadeva jagannatha śrutaṃ tvatto mayākhilam |
yān kṛtvāyogyatāṃ yānti tava veśmapraveśane |
tān brūhi devadeveśa bhaktavatsala mādhava ||

śrībhagavānuvāca- 

apacārānaha vakṣye tacchṛṇuṣva vasuḍhare ||

gītavāditranṛttadipuṇyākhyānakathāśca ye |
lopayantyaśca pāruṣyairmama veśmasu mānavāḥ ||

te yānti vasudhe pāpā narakānekaviṃśatim |
tataste'pi mahābhāge gārdabhīṃ yonimāśritāḥ ||

vartante tatra vai devi sapta janmāni saukarīm |
vastreṇācchādya dehaṃ tu yo naraḥ praṇamettu mām ||

śvitrīṃ ca jāyate mūrkhastrīṇi janmāni bhāmini |
kṛṣṇakambalasaṃvīto yo naraḥ praṇamettu mām ||

caṇḍālayonitāṃ yāti janmāni [bhuvi gha] nava pañca ca |
tailenābhyaktasarvāṅga upānadgūḍhapādakaḥ ||

yo naraḥ praviśed gehaṃ mama bhūtadhare śubhe |
sa yāti gṛhapālānāṃ yonau [gṛhajālānāṃ yoniṃ gha ṅ cha] 
janmatrayaṃ śubhe ||

nakharomāṇi yaścaiva keśāsthīni tathaiva ca |
yaḥ kṣipenmama geheṣu tasya pāpaphalaṃ śṛṇu ||

mākṣikīṃ yonimāśritya nakharomacitastathā |
sapta janmāni tatraiva narakānekaviṃśatim ||

tāmbūlaṃ carvitaṃ yastu prakṣipenmama mandire |
sa yāti narakaṃ ghoraṃ yāvadābhūtasaṃplavam ||

tato mukto mahābhāge śunako'parajanmani |
saṃsthitastrīṇi janmāni vasatyeva na saṃśayaḥ ||

niṣṭhīvanakaro yastu mandire mama sundari |
krimibhakṣye pated ghore narake pāpakṛnnaraḥ ||

śloṣmātakatarurbhūtvā jāyate janmapañcakam |
śmāśānamadhye gatvā tu yo naro māmathārcayet ||

saptajanmakṛtāt puṇyāt tatkṣaṇānmucyate nara |
sārgālī [mārālīṃ gha] yonimāśritya vasejjanmatrayaṃ śubhe ||

mutrayenmandire yastu mama devi śubhānane |
sa mūtragartanarake patatyeva hyavākchirāḥ ||

tasmānmuktastu raktādinimbaka[bimbakadruma ṅ cha]drumamāsthitaḥ |
janiṣyati varārohe hyaṣṭajanmāni saukarīm ||

purīṣaṃ vā prakurvīta yo naro mama mandire |
sa yāti narakān ghorān paryāyeṇaikaviṃśatim ||

tato mukto mahābhāge viṣṭhāyāṃ jāyate krimiḥ |
anugamya tathā pratamicchayā yastu mānavaḥ ||

ārādhitumathecchenmāṃ sa vrajatyadhamāṃ gatim |
balibhugyonitāṃ yāti janmāni bhuvi bhūdhare ||

bharaṇaṃ tu tathā kṛtvā mṛtkasya vasuṃdhare |
mandiraṃ na praveṣṭavyaṃ praviṣṭasya phalaṃ śṛṇu ||

cāṇḍālīṃ yonimāśritya janmakṛnnava pañca ca |
bhaviṣyati varārohe vyādhaḥ krūro'tha niṣṭhuraḥ ||

bhuktvā śrāddhaṃ mahābhāge manujo māmathārcayet |
caṭakatvamanuprāpya tato godhāvapurgataḥ ||

chāyāmākramya yo mohādvimānasya vasuṃdhare |
pradakṣiṇamakurvastu yastiṣṭhenmatipūrvakam ||

tiṣṭhet sa kānane śunye kaṇṭakarbahubhirvṛtaḥ |
phalapuṣpavihīnaśca araṇye śūnyavṛkṣatām ||

samipe mandirasyāpi śakṛnmūtraṃ karoti yaḥ |
sa tiṣṭhedraurave ghore varṣāṇāmayutaṃ śatam ||

tato'pi manujo mukto grāmasūkarajātitām |
grāme janmaśataṃ subhru viṣṭhābhūk sūkarastathā ||

anibaddhapralāpān ye kurvate mama saṃnidhau |
te'pi tittiritāṃ gatvā jāyante janmapañcakam ||

āropitaṃ pradīpaṃ ye nayantyanyatra mandirāt |
andhāste'pi bhaviṣyanti janmāni nava pañca ca ||

kathāyāṃ kadhyamānāyāṃ mandire me varānane |
anāhṛtya ca ye yānti teṣāṃ pāpaphalaṃ śṛṇu ||

badhirāste bhāviṣyanti mūkā vai janmapañcakam |
pādau prasārya ye gehe śerate me narādhamāḥ ||

lālāṃ visṛjya cocchiṣṭāṃ teṣāṃ pāpaphalaṃ śṛṇu |
toyahīne'tiraudre ca vane vai śunyavṛkṣatām ||

jāyante sapta janmāni tataścaṇḍālatāmiyuḥ |
daridrāścaiva mūrkhāśca bhaviṣyanti trijanmakam ||

anyadevārthasaṃdiṣṭaiḥ puṣpairyo māmadhārcayet |
mamaiva tu mahāgehe maṇḍūkatvaṃ vrajanti te ||

janmadvayaṃ tu vai mūḍhāḥ śūdrātāṃ yānti te narāḥ |
anyadevagṛhaṃ gatvā hyasnātvā yo vrajed gṛham ||

mamaiva vasudhe tasya phalaṃ pāpasya me śṛṇu |
gṛhād gṛhamatho gatvā bhikṣārthī kṣudhitaḥ svayam ||

bhikṣāmalabdhvā tatrāpi daridro jāyate naraḥ |
catvāri caiva janmāni teṣāmante ca yo'budhaḥ ||

caṇḍālayonimāpnoti janmāni daśa pañca ca |
anyadevasamaṃ yastu manyate māṃ tu so'dhamaḥ ||

caṇḍālayonitāṃ yāti janmāni nava pañca ca |
kusumānāṃ nivedyānāṃ gandhamāghrāti yo naraḥ ||

sa pūtigandhasaṃyuktaḥ kuṣṭhī caiva dhare śubhe |
bhavai trīṇi janmāni bhavatyeva na saṃśayaḥ ||

viṣṇusthānasamīpasthān viṣṇusevārthamāgatān |
śvapacān patitān vāpi spṛṣṭvā na snānamācaret ||

utsave vāsudevasya yaḥ snāti sparśaśaṅkayā |
svargasthāḥ pitarastasya patanti narake kṣṇāt ||

pibet pādodakaṃ viṣṇorvaiṣṇavānāṃ viśeṣataḥ |
tatra nācamanaṃ kuryādyathā some dvijottamaḥ ||

prakāranteraṇa dvātriṃśadapacārāḥ

iti śrīvārāhe purāṇe dharaṇīpraśne dvātriṃśadapacāro nāma 
pañcacatvāriṃcātra ca uktānuktasamuccayaḥ kāryaḥ | tatreyamekā prakriyāḥ ##-

apacārāstathā viṣṇordvātriṃśat parikīrtitāḥ |
yānairvā pādukarivāpi gamanaṃ bhagavandṛhe ||

devotsavādyasevā cāpraṇāmaśca tadagrataḥ |
ekahastapraṇāmaśca tatpurastāt pradakṣiṇam ||

ucchiṣṭe caiva cāśauce bhagavadvandanādikam |
pādaprasāraṇaṃ cāgre tathā paryaṅkabandhanam ||

śayanaṃ bhojanaṃ caiva [mithyā gha ṅ cha] mudhābhāṣaṇameva ca |
uccairbhāṣā vṛthā jalpo rodanādyaṃ ca vigrahaḥ ||

nigrahānugrahau caiva strīṣu sākūtabhāṣaṇam |
aślīlakathanaṃ caivāpyadhovāyuvimokṣṇaṃ ||

kambalāvaraṇaṃ caiva paranindā parastutiḥ |
śaktau gauṇopacāraścāpyaniveditabhakṣaṇaṃ ||

tatatkālodbhavānāṃ ca phalādīnāmanarpaṇaṃ |
viniyuktāvaśiṣṭasya pradānaṃ vyañjanādiṣu ||

pṛṣṭhīkṛtyāsanaṃ caiva pareṣāmabhivādanam |
gurau maunaṃ nijastotraṃ devatānindanaṃ tathā ||

iti |

evaṃ prakriyāntarāṇyapi tatra tatra grāyhāṇi | tathā- 

pramādādapi kīlālaṃ yaḥ spṛśedvaiṣṇavao naraḥ |
upacāraśatenāpi na kṣamāmi vasuṃdhare ||

svādīnaśayanaṃ jalpaṃ svādhyāyaṃ ca viśeṣataḥ |
āsanārohaṇaṃ caiva na kuryāt keśavālaye ||

yo viṣṇoḥ pratimākāre lohabhāva karoti ca |
yo gurau mānuṣaṃ bhāvamumau narakapātinau ||

ityādyuktānyapacārāntarāṇyapi draṣṭavyāni | evaṃ bhagavanmandire sāvadhānaḥ 
parihṛtāpacāraḥ pūrvavat praṇmya viṣvaksenādīn anujñāpya nirgacchet |

prārarhomābhigamane 

tataḥ svadevādhiṣṭhitamāśramagṛhādikamāgatya suprakṣālitapāṇipādaḥ 
svācāntaḥ svarṇarajatatāmrādipātraiḥ svayaṃ pūrvāhṛtena maṇikasthena vā 
vāriṇā gṛhaṃ saṃprekṣya svasūtravidhinā svāgniṃ bhagavadātmakaṃ hutvā 
devagṛhamāgatya durāt praṇamet | atra caivamabhigamanaṃ 
vaṅgiṃśevaraidarśitam-

tataḥ kumbhaṃ samādāya śucināpūrya vāriṇā |
harerārāvanārthāya maunī niyatamānasaḥ ||

pāṣaṇḍāvekṣaṇādīni varjayan [varjayet ka kha ga ṅ ca jha] yatnataḥ pathi 
|
dhyāyan nārāyaṇaṃ devaṃ yāgabhūmiṃ  smāśrayet ||

tataḥ prakṣālya caraṇau svācāntaḥ susamāhitaḥ |
brahmacārī gṛhastho vā vānaprastho'thavā muniḥ ||

svavarṇasvāśramārheṇa vidhinā śraddhayānvitaḥ |
samidājyādibhirdravyairmantrairapi yathoditaiḥ ||

hutvāgnīnagnihotrādāvuktaṃ kālamapi kṣipan |
parārāthanarūpeṇa kṛtenaiva svakarmaṇā ||

kṛte niṣkalmaṣe śuddhe svasmin manasi susthite |
labdhādhikāro devasya dhyānārcanajapādiṣu ||

viniṣkramyāgniśālāyā gatvā yāgagṛhaṃ svakam |
arcayitvā parātmānaṃ deśakālādyapekṣayā ||

patraiḥ puṣpaiḥ phalairvāpi pūjākāloktavartmanā [pūrvakāloktavartmanā gha 
ṅ cha] |
kevalāñjalinā vāpi vihitena yatha tathā ||

iti | atra parārāvanarūpeṇa karmaṇā śuddhantaḥkaraṇasya dhyānārcanādiṣu 
adhikāravidhānāt keṣāṃcit kudṛṣṭīnāṃ mataṃ nirastam | uktaṃ ca 
kuḍṛṣṭimatopanyāsamadhye parakālasūribhiḥ -

stutijapanijabimbālokanadhyānasevā-
smṛtikathanasamarcākarmabhiḥ śrautadūraiḥ |
vṛṣabhaśikharinātha tvāmabhipsanti keci-
cchutipathapariniṣṭhaprāpaṇīyāṅghripadmam ||

iti [iti śabdaḥ ca kośa eva dṛ"yate] |

evaṃ ca saṃgṛhītaṃ nārāyaṇamunibhiḥ -

pāṣaṇḍādibhirālāpadarśanādīni varjayet |
gṛhānāgatya saṃkṣālya pādāvācamya vāgyataḥ ||

dvārapālānanujñāpya praviśya sadanaṃ hareḥ |
abhigamya ca deveśaṃ nibhṛtaḥ parayā mudā |

manobuddhyābhimānena saha nyasya dharātale |
kūrmavaccaturaḥ pādān śirastatraiva pañcamam ||

aṣṭāṅgena praṇāmena divyaśāstroditena ca |
praṇamet puṇḍarīkākṣaṃ bhaktimārāvanāmitaḥ ||

dvayena tadvivaraṇaiḥ prapadya prabhumīśvaram |
nikṣipya ciramātmānaṃ tatpādābje kṛtī bhavet ||

iti | iha ca

brāhme muhūrte saṃprāpte utthāya śayanāt tataḥ |
snātvābhyarcya jagannāthaṃ samidadhānamācaret [samiddānaṃ samācaret 
gha] ||

ityetāvat sāttvatoktaṃ sarveṣāṃ [sarveṣāmiti padaṃ gha ṅ cha kośeṣu 
nāsti] samānam | śeṣaṃ tu tāvat [tāvat śabdaḥ gha ṅ cha kośeṣu 
nāsti] tattatsaṃhitāniṣṭhānāmeva | evaṃ saṃhitāntareṣu kālāntarakarmatvapi 
grāhyam | jayākhyasaṃhitāyāṃ tu sarvasaṃhitoktābhigamanaṃ saṃgraheṇoktam 
-

brahmānmuhūrtādārabhya prāgaṃśaṃ vipra vāsare |
japadhyānārcanastotraiḥ karmavākcittasaṃyutaiḥ |
abhigacchejjagadyoniṃ taccabhigamanaṃ smṛtam ||

iti |

pādme ca ādyantakarmāvacchedena darśitam - 

kalyāṇācaraṇāntaṃ yat karmajātaṃ caturmukha |
utthānādikramādetadabhiyānamudīritam ||

iti |

saṃdhopāsanānantarakṛtyaṃ caivaṃ vivṛtam -

abhivadya gurūn vṛdhāṃstathā bhāgavatān kramāt |
praviśya svāśramaṃ devamabhigamya yathāvidhi ||

arcayejjapahomāntaṃ dadyād grāsaṃ gavāmapi |
añjanālepanaiḥ sragbhirvāsobhirbhuṣaṇaistathā ||

alaktakarasādyaiśca tāmbūlamukhaśodhanaiḥ |
upeto maṅgalairanyairnayedabhigamakriyām ||

iti | etena devakāryaṃ tataḥ kṛtvā gurumaṅgalavīkṣaṇaṃ iti 
smṛtyabhipretamapi vivṛtam | atra ca upeto maṅgalairanyaiḥ [upeto 
maṅgalairnayedabhigamakriyām iti ka kha ga a jha kośeṣu pūrṇamupāttam] | 
evaṃ vyāsādyuktadevādinam[devatānamaskāra ka kha ga ca jha; 
devatādinamaskāra ṅ 
cha]skāropahāranivedanapuṣpādipradānavṛddhabhivādanagurūpasevana##[#
cha]taddhitācaraṇavedābhyāsajapādhyayanadhāraṇatadarthavicāraṇadharmād
iśāstravaidikanigamavedāṅgāvekṣaṇaprabhṛtīni prathamakālakartavyāni 
pūrvādhikāraviśodhitaprakriyayā pratisaḍheyāni | iti vyākhyātamabhigamanam ||

iti abhigamanam |

upādānam 

athopādānaṃ vyākhyāsyāmaḥ | taccaivaṃ saṃgṛhītaṃ 
vaṅgivaṃśeśvaraiḥ-

prāpte'thāhno dvitīyeṃ'śe svāstramantreṇa dharmataḥ |
ārjayitārcanādravyamaśeṣaṃ ca yathoditam ||

iti | tadetadvyākhyātaṃ nārāyaṇamunibhiḥ- 

upādānārhāṇi tadanarhāṇi ca dravyāṇi

aho dvidīyabhāgena kṣṛṇārāthanatatparaḥ |
dravyāṇyārādhanārthāni śāstrīyāṇi samārjayet ||

prabhūtāni viśuddhāni śuddhadeśodbhavāni ca |
araudrāṇyaniṣiddhāni saṃgṛhītāni vaiṣṇavaiḥ ||

sugandhīni manojñāni puṣpāṇyabhimukhāni ca |
[vāsāṃsi ityārabhya devabhogyāni yāni a iti yāvat ka kha ga jha kośeṣu 
nāsti] vāsāṃsi dhanadhānyāni candanādyanulepanam 
[candanānyanulepanam ṅ ca cha] ||

anyāni harivarthāni tāni mūlaphalāni ca |
saṃkṣālitāni bahuśo devabhogyāni yāni ca ||

dadhikṣirājyamukhyāni dravyāṇi ca viśeṣataḥ |
uttamānupadaṃśāṃśca mudgamāṣādikānyapi ||

tāmbulādīni cānyāni sarvāṇyādāya sādaram |
yathārḥaṃ tāni saṃskṛtya prakrametārcanaṃ tataḥ ||

iti |

yattūktaṃ śrīsāttvate - 

prātarutthāya cinvīyāt svārāmāt svayameva hi |
pūjārthamastramantreṇa puṣpādīn yatnataḥ sadā ||

yāyādaraṇyamathavā nirbādhaṃ hi tadārjayet |
akaṇṭakadrumotthāśca kaṇṭakadrumajā api ||

hṛdyāḥ sugandhāḥ karmaṇyā grāhyāḥ sarve sitādayaḥ |
ugragandhāstvakarmaṇyāstvaprasiddhastathaiva ca ||

catuṣpathaśivāvāsaśmaśānāvanimadhyajāḥ |
kṣatā aśanipātādyaiḥ krimikīṭasamāvṛtāḥ ||

varjanīyāḥ prayatnena patrapuṣpaphalādayaḥ |
ambujāni sugandhīni sitaraktāni kānicit ||

yoktavyāni pavitrāṇi nityamārādhane tu vai |
sāṅkurāṇi ca patrāṇi bhūgatānyevameva hi ||

vihitānyarcane nityaṃ yathartuprabhavāni ca |
na gṛhe karavīrotthaiḥ kusumairarcanaṃ hitam ||

viśeṣataḥ sakāmasya siddhibhūtiyutasya ca |
ato'nyathā na doṣo'sti doṣa unmattakādibhiḥ ||

sadyo hṛtānāṃ vihitaṃ tvamlānānāṃ yathākramam [yathākriyam gha; 
yathākriyaḥ ṅ cha] |
pradānamambusiktānāṃ teṣāṃ kāryaṃ na cānyathā ||

nirdoṣatāṃ prayāntyāśu mantriṇāmavalokanāt |
bhavanti bhaktipūtāni hṛnmantraniratātmanām ||

iti |

tadidaṃ niyamaparicchedānuśiṣṭatvāt viṣaryayānarhamavadhātavyam | 
śaktamadhikṛtya cātra svārasikaṃ svayaṃpravṛttyādikamupadiśyate 
pakṣāntarasyāpyanyatranujñānāt | atra vaiśeṣikārcanādiṣu kadācit 
prataḥśabdasya mukhyārthatā anyathā rvabhigamanavidhinā prātaḥkāloparodhāt 
anyeṣu ca sarveṣu śāstreṣu dvidīyakāla eva dravyārjanavidhānāt | prātaḥśabdena 
saṃnikarṣavaśāt tvarātiśayasiddhyarthaṃ taducitakālo lakṣyate | sāyaṃ 
prātardvijātīnāmaśanaṃ śruticoditam itivat | ata evātratyamutthānaṃ ca na 
svāpānantarabhāvi | apitu tataḥ [puṣpakuśādīnāṃ gha ṅ cha] 
puṣpaphalādīnāmutthāyārjanamācaret iti jayākhyasaṃhitoktamabhigamanāntaraṃ 
devasaṃnidherutthānam | iha ca śrīvaiṣṇavadharmaśāstroktapuṣpaniyamaḥ 
pūrvādhikāre prasaṅgāt darśitaḥ | pādmye tvevaṃ vicitradravyopādānamuktam 
[drvayopārjanamuktam ka kha ga jha]

[upādadyādyathāpurvaṃ ka jha; upādadyādyathāpūjā kha ga 
ca]upādadyāttathā pūjsāsādhanāni yathātatham |
puṣpāṇi phalamulāni vividhānyoṣadhīrapi ||

dadhyādi ca haviryogyataṇḍulāni [taṇḍulādi gha] guḍāni ca |
snānīyānyapi vastrāṇi svādūni salilāni ca ||

darbhān patrāṇi [parṇāni gha ṅ ca cha ja] samidho yathāśakti yathāvasu 
|
āhṛtya yāñcayārthaivā [yāñcayāptairvā ka jha; yāñcayā tairvā kha 
ga] pūjāsthāne niveśyayet |
nītvopādānasamayamitthaṃ tadanu pūjayet ||

iti |

asyāṃ saṃhitāyāṃ saṃhitāntareṣu puṣpaprakaraṇahaviṣpākaprakaraṇādiṣu 
[haviḥprakaraṇādiṣu ka kha ga ca jha] ca 
heyāpādeyasamastadravyavibhāgo draṣṭavyaḥ | atra yāñcayetyukto'[ayaṃ iti 
śabdaḥ gha ṅ cha kośeṣu na dṛśyate]yamadhamādhamapakṣaḥ 

svaprayatnakṛtaṃ śastaṃ madhyamaṃ vanyamucyate |
adhamaṃ tu krayakrītaṃ yācitaṃ [pārakyaṃ ka kha ga ca jha] 
tvadhamādhamam ||

iti puṣpaprakaraṇoktasya sarveṣu dravyeṣvaviśeṣeṇa saṃcaraṇāt |

puṣpeṣu varjyāni avarjyāni ca

bhojarājastvevaṃ puṣpeṣu rājasatāmasādivibhāgaṃ 
puṣpāṅkurapatramūladhūpavarjyāvarjyavibhāgaṃ ca [gha kośa eva ca kāro 
dṛśyate] saṃjagrāha atha puṣpāṇi trividhāni sāttvikāni rājasāni tāmasānīti 
| śuklāni sāttvikāni | raktāni rājasāni | kṛṣṇāni tāmasānīti | śuklāni 
dvividhāni śuklavarṇaṃ valarkṣamiti | raktam aruṇamiti [aruṇaṃ ceti ka kha ga 
ca jha] | raktaṃ tapākusumādivarṇam | aruṇaṃ kiṃśukadivarṇam | pītaṃ 
dvividham pītaṃ haritamiti | kṛṣṇaṃ dvividham nīlaṃ [śyāmalaṃ ka ṅ 
ca]śyāmamiti | nīlaṃ tāpiñchādi [nīlaṃ tāpiñchadi kha g ca kośeṣu 
nāsti] | [kṛṣṇaśyāmaṃ ca] śyāmaṃ viṣṇukrāntādi | 
phalameṣāṃ bhityate sāttvikādardhaphalāni rājasāni tasmādardhaphalāni 
[rājasādardhaphalāni ka kha ga ca jha] tāmasāni iti | etāni 
svārāmotpāditāni [svārāmotpanāni ka jha; svārāmotpannādīni ca]  
āraṇyāni krītāni pratigrahāvallabdhāni yācitāni [ayācitāni kha ga gha ṅ ca 
cha] grāhyāṇi puṣpāṇi | tatra svārāmajamuttamam | āraṇyaṃ madhyamam | 
[krayakrītaṃ gha]krītamadhamam | [ayācitaṃ gha] 
yācitamadhamādhamam [yācitamadhamādhamam ka kha ga jha kośeṣu 
nāsti] | pratigrapuṣpe dātureva phalam | kartuḥ kiṃcidbhavenna vā | tasmāt 
pratigrahalabdhaiḥ puṣpairnārcayet |

karavīrau padmau [ketakījāti ka kha ga ca jha] jātimāllikotpalāni 
tintriṇā[trīṇi gha] tagar campaka śvetārka kuṭaja bakula [kadalī ka 
kha ga ṅ ca cha jha] kandalī tulasī tamāla vanamāla[vanamālī gha ṅ 
cha] maruvaka śamī sinduvāra palāśa sahadevī  phaṇijjaka puṃnāga 
vaṃśapuṃnāga kṣudrapuṃnāga mālatī śvetakumuda kandala padma mahāpuṣpa 
nāga sadābhadrā priyaṅgu bilva vanamallikā yakṣmyagastyadvayaṃ 
[atasīdvayaṃ cha] vaiṣṇavī karṇikā(ro) dvāvaśokau 
kuṭajasthā[lakṣmyagastyadvayavaiṣṇavīkarṇikārāśokakuṭajāstathā ka kha ga 
ca jha] kāraṇḍa nandyāvartadvayakṣudraketakya ityādīni puṣpāṇi | etāni ca 
tithibhedena grahaṇa ayana saṃkrānti vyatīpāta viṣuvādibhedāt 
saṃgavādikālaviśeṣācca samagraphalāni bhavanti | tatra tithiṃpuṣpāṇi vaiṣṇavī 
kandala [vaiṣṇavaye kadalī ka ga ca jha; vaiṣṇavye kandala gha ṅ cha] 
padma lakṣmī sinduvāra droṇa priyaṅgu mālatī pāṭala ketakī jātimallikā mahājāti 
palāśāśvatthapatrāṇi tithīnāmānupūrvyeṇa puṣpāṇi gṛhṇīyāt | 
nandyāvartakaiḥ saṃkrāntyāṃ bhagavantaṃ pūjayet | upanandyāvartakairayane | 
viṣuve tulasībhiḥ | vyatīpāte phaṇijjakaiḥ | grahaṇe [makarandaiḥ ṅ cha; 
mandarakaiḥ makarandaiḥ gha] marandaiḥ pūjayet | saṃgave [tattithi ga 
gha] tattattithiciditaṃ puṣpaṃ gṛhṇīyāt | same padmaiḥ dharme kumudaiḥ 
karavīrairviṣṇupriye bilvapatrairvirāge bhagavantaṃ pūjayet |

atra saṃgavādayaḥ kālā aharahaḥ pravartante | saṃgavaḥ samo viṣṇupriyo dharmo 
virāga iti pañca kālā adyātmavidbhirupadiṣṭāḥ | udayāt pañcanāḍībhyaḥ 
[nāḍyaḥ ka kha ga ca jha] saṃgava uktaḥ | tasmāt 
dviguṇamātrāt[dviguṇamatraḥ ka ca jha] sama upadiśyate | tāvatā 
viṣṇupriyaḥ | tāvatā dharmaḥ | tāvatā virāga iti | tatra pūrvāparau 
bhūtvā[bhūtvā ityeva sarvatra pāṭhaḥ] nāḍīdvayataḥ saṃgavādayo 
muhūrtā uktāḥ | tatra saṃgave vaikuṇṭhasya prītiḥ | same'niruddhasya | viṣṇupriye 
śiṃśumārasya | dharme baḍavāmukhāgneḥ | virāge kapilasya | ityevaṃ 
pañcānāṃ pañca prītikālāviśeṣāḥ | divāpuṣpairdivāpūjā mukhyā | 
rātripuṣpairniśi | vihiteṣvapi sacchidraṃ mukulaṃ jīrṇaṃ paryuṣitaṃ bhuktaśeṣaṃ 
ghrātaṃ parimlānamaspṛṣṭaṃ jantubhirbhakṣitaṃ [jantubhirbhakṣitaṃ ka kha 
ga gha jha kośeṣu nāsti] jantubhiradhiṣṭhitamaśubhadeśe puṣpitamāpadyapi 
na gṛhṇīyāt |

pāṇī prakṣālya pātre puṣpāṇi gṛhṇīyāt | pidhāya sthāpayedanātape 
[apratāpe ka jha ga ca jha] pradeśe yathā na parimlāyate | 
kevalapuṣpanivedanāt mālā varā | mālāyāḥ srak varā | ekaguṇā mālā | bahuguṇā 
srak | tatra sūtraiḥ puṣpāṇi na granthīyāt nirmālyasamāni bhavantīti | 
devoddiṣṭānāṃ nindāṃ na kuryāt praśaṃsāmeva sarvadā kuryāt | devoddiṣṭhaṃ 
manuṣyo na gṛhṇīyāt devasvaṃ bhavatīti | yatkiṃcit pītavarṇaṃ puṣpaṃ jalajaṃ 
sthalajaṃ vā tadāpadi saṃgrāhyam | anuktamapi nānyatra [anuktamapyanyatra 
ka kha ga jha] | tatrāpi varjanīyāni viśeṣeṇa varjayet |

karāṇḍaṃ [koraṇḍaṃ ga gha ṅ cha ñ] kṛṣṇavarṇaṃ kapitthaṃ 
girikarṇikāmra vibhītaka śirīṣa madayantī nirguṇḍi sinduvāra kiṃśuka śalmalī 
japā arka kanakonmatta kārañja viṣapādapabandhūka mādhavī nīpa arjuna pāṭali 
ciñcā kośātakī alābu śigrū [śigruḥ ka ṅ ca] ityetāni vṛkṣ'valliṣu 
viśeṣeṇa [viśeṣeṇa iti padaṃ gha kośa eva dṛśyate] varjayet | yava 
mudga priyaṅgu niṣpāva śaṇa dūrvā bhūtṛṇa māṣāṇāmevāṅkurāṇi 
gṛhṇīyāt | anyeṣāmaṅkurāṇi nirmālyasamāni bhavantīti | apāmārga 
sadābhadrā tulasī bilva aśvattha palāśa dhātakī tamāla gandhapūrṇa kṛṣṇā 
brāhmī śamīvṛkṣāṇāmeva parṇāni gṛhṇīyāt | utpalānyenāmeva mukulaṃ 
gṛhṇīyāt | padmotpalādīnāṃ jalajānāṃ dinadvayādūrdhvaṃ paryuṣitatvam | 
sarveṣāṃ mūlānāmuśīramūlameva viśiṣṭam | devadārukṛtaṃ dhūpaṃ 
candanāgarumiśritaṃ [vidhūmāṅgāretyārabhya kṛṣṇāgarumiśritaṃ iti 
yāvat ṅ cha kośayoḥ n dṛśyate] vidhūmāṅgārasaṃbhavaṃ śastam | 
sālasarjjarasaṃ kṛṣṇāgarumiśritaṃ prāṇyaṅgavarjitamanyaṃ vā dhūpaṃ 
nivedayet | pātre gavyena sarpiṣā divyena [divyena iti padaṃ gha kośe 
nāsti] tailenāpi kṛtaṃ sūtravartiyutaṃ sukhāniladīpito dīpo  bhavet | dukūlaṃ 
kṣaumaṃ netram sūtraṃ vā kārpāsikaṃ sugandhadhūpitaṃ navaṃ vastraṃ bhavet | 
hemaratnamayamābharaṇaṃ dadyāt | doṣayuktaṃ bhuktapūrvaṃ vā 
manuṣyairnābharaṇaṃ bhavet iti |

tadetannanāsaṃhitāparāmarśasamuddhṛtasārabhūtasya [sāram ka kha gha 
ṅ] | anyadapi sarvaṃ tattatsaṃhitāsu vistareṇa draṣṭavyam | 
śrīśaṇḍilyasmṛtau ca kāṣṭhaparyantavarjyāvarjyadravyavibhāgaḥ kṛtaḥ | 
śrīviṣṇusmṛtyādiṣu prāṇyaṅgasugandheṣu 
kastūrīmṛgamadayoraṅgarāgatayā parigrahaḥ | arcāyāṃ 
śuklāmbarasamarpaṇaṃ padmakalhāretararaktapuṣpavarjanamityādyapi grāhyam | 
yogakṣemārtheśvarābhigamanādisvarūpaśodhanaṃ ca pūrvādhikārasiddhaṃ na 
vismartavyam |

upādāne prati grahaniyamaḥ

evaṃ dravyāṇyārjanaḥ pratigrahaniyamaśca tatra tatra saṃkṣiptaḥ | yathoktaṃ 
śrīśāṇḍailyasmṛtau -

kulaṭāṣaṇḍapatitavairibhyaḥ kākiṇīmapi |
udyatāmapi gṛhṇīyānnāpadyapi kadācana ||

iti [ityādi gha] | uktaṃ ca śrīsāttvate -

taskarāt patitāt [caṇḍāt sāttvatasaṃhitāpāṭhaḥ] 
ṣaṇḍāḍḍambhalobhamadānvitāt | mātrāvittaṃ na 
gṛhṇīyādabhaktādupacārataḥ [vpacārataḥ ka jha] ||

iti |

smaryate ca

keśavārcā gṛhe yasya na tiṣṭhati mahīpate |
tasyānnaṃ naiva bhoktavyamabhakṣyeṇa samaṃ hi tat ||

iti | atra[tatra ka kha ga ca jha] padvamannamapakaṃ vā 
keśavārcanarupa[nityakarma ka ca jha]nityadharmarahite gṛhe na 
pratigrāhyam ubhayatrānnaśabdaprayogāt anyathā pakvānnamiti viśeṣeṇa 
prayogānupapatteḥ | pratigraguṇadoṣavistaraśca dharmaśāstreṣu paṭhitavyaḥ | 
sarveṣu cāpadanāpaddśābhāviṣu pratigraheṣu yamopadiṣṭaṃ mantraviśeṣaṃ 
bhagavān śaunakaḥ smarati- 

dānaṃ dadadbhiryairuktamacyutaḥ prīyatāmiti |
pratigrahītṛbhiścaiva na te madviṣayopagāḥ ||

iti | tathā balādimantrāntarairapi tattanniṣṭhānāṃ pratigrahādiḥ | 
yadyapyastramantreṇa sāmānyataḥ sarvapuṣpādigrahaṇamupadiṣṭaṃ tathāpi 
tulasyā mantraviśeṣāstattatkalpeṣupadiśyante- tulasyamṛtajanmāsi 
igyādayaḥ |

pratigrahopāyaniyamāḥ

evaṃ vṛttyarthatayānujñātairadhyāpanayājanādibhirapi yathāśāstraṃ 
prayuktaiḥ samucitāni samārādhanopakaraṇāni saṃpādayet | 
pūrvaniṣpannasaṃpūrṇadravyastu na pratigrahādiṣu pravarteta | āpatsvanantarā 
vṛttiḥ ityanujñāgeṣvapi vṛttiṃ prāpya viramet iti smāraṇāt na nityaṃ 
pravarteta | kṛṣi vāṇijye ca svayaṃ kṛte kusīdaṃ caivamādyapi 
gatyantarāsaṃbhave | satataṃ kīrtayanto māṃ yatantaśca dṛḍhavratāḥ 
ityādyuktanandanavanakarṇādiyatanamapi puṣpaphalādipūjopakaraṇārthatayā 
upādānakoṭau niviśate | atra parivrājakānāṃ na svayaṃ puṣpāpacayādi kartavyam 
[kartavyam gha kośe nāsti] | yathoktaṃ yatidharmasamuccaye 
phalapuṣpotpāṭane prāyaścittavidhānādadbhiḥ kartavyamanyāhṛtairvā iti | eṣā 
ca vṛddhavasiṣṭhasmṛtistatropātā jale matsyādīnāṃ sthale 
paśumṛgasarīsṛpādīnāṃ sarvaprāṇināmabhayaṃ datvā 
puṣpamūlaphalopādānacchedanamadhumāṃsānṛtavacanadānāni varjayet iti | 
itareṣāṃ tu svayaṃ parato vā anyārāmādisaṃbhūtānāmadattānāṃ grahaṇe 
taskaratvamapi syāt | iti tatra tatra draṣṭavyam | smaryate ca 
dravyagṛhadārādiniyamo manvādibhiḥ 

yānaśayyāsanānyasya kūpārāmagṛhāṇi ca |
adattānyupabhujñjāna enasaḥ syātturīyakabhāk ||

adatānāmupādānaṃ hiṃsā caivāvidhānataḥ |
paradāropasevā ca śārīraṃ trividhaṃ smṛtam ||

ityādinā | tadiha sākṣādvā paraṃparayā vā 
samārādhanopakaraṇabhūtaśāstrīyasamastadravyopādāneṣu[dravyopāyeṣu ka 
kha gha ca] svaśakyeṣu dhyānādivirodhikāyakleśakarabahvāyāsarahiteṣu 
nyāyataḥ pravarteta | ityupādānasaṃgrahaḥ |

pūrvasiddhadravyasya āntaraguṇopādānam 

prabhūtāyāsavarjanamapi hi [hi śabdaḥ ga ca cha kośeṣu nāsti] 
mumukṣūṇāmavaśyaṃbhāvitvena parigaṇiteṣvaṣṭasu guṇeṣu gautamaḥ paṭhati 
[prabhūtāyāsetyārabhya paṭhati iti paryantaṃ kha kośe visṛṣṭam] dayā 
sarvabhūteṣu kṣāntiranasūyā śaucamanāyāso maṅgalamakārpaṇyamaspṛheti 
yasyaite catvāriṃśatsaṃskārā na cāṣṭāvātmaguṇā na sa brahmaṇaḥ sāyujyaṃ 
sālokyaṃ ca gacchati yasya tu khalu saṃskārāṇāmekadeśo'pi aṣṭāvātmaguṇā 
atha sa brahmaṇaḥ sāyujyaṃ sālokyaṃ ca gacchati iti | evaṃ sati 
bāhyadravyārjanavat saṃprīṇaneṣu pradhānadamānāmamānitvādiguṇānāṃ 
sadācāryasevā satsaṃbhāṣaṇādibhirjñānabṛddhihetubhiḥ nyāyataḥ 
pravṛtaiḥ[pravṛttaiḥ iti padaṃ gha ṅ cha kośe.veva vidyate] 
samyagupārjanamapi pūrvasiddhaparipūrṇabāhyapūjopakaraṇasya upādānakauṭau 
[upādānakāle gha ṅ ca cha] niveśanīyam bāhyadraṣṭavyābhāva iva 
guṇābhāve'pi 
mahābhāratādyuṣṭākdaśacaṇḍālaṣaḍvṛṣalasaṃjñitaheyaguṇayogena 
anantarabhāvījyānarhatvaprasaṅgāt | ata eva hi tannirbandhaḥ [ata eva 
śrutinibandhaḥ ka ga ca; ata eva hi śrutinirbandhaḥ kha; ata eva hi śruternirbandha 
ṅ cha] kriyate śrutādanyatra saṃtuṣṭastatraiva ca kutūhalī iti | tasmāt 
samarādhanopayuktaṃ [samārādhanopakaraṇaṃ ka kha ga ca jha] 
bāhyāntaraṃ ca sarvaṃ yathārhamupādadyāt | iti vyākhyātamupādānam ||

iti upādānam 
ijyā

savyaṃ pādaṃ prasārya śritaduritaharaṃ dakṣiṇaṃ kuñcayitvā 
jānunyādhāya savyetarabhujamaparaṃ [savyetarabhujaṃ ka kha ga ca jha] 
nāgabhoge nidhāya |
paścādbāhudvayena pratibhaṭaśamane dhārayan śaṅkhacakre 
devībhūṣādijuṣṭho [janayatu jagatāṃ śarmavaikuṇṭhanāthaḥ ṅ ayameva 
pāṭhaḥ pāñcarātrarakṣāhṛdaye ādṛtaḥ] navajaladanibhaḥ pātu divyaḥ 
parao naḥ ||

athedāanīṃ mantrasiddhantopāsyaparūpaviṣayāṃ bhogārcanamayīmijyāṃ 
bhāṣyakārapraṇītanityagranthavivaraṇamukhena vyākhyātamaḥ -

mantrasiddhante parivārabhedastu [gūṇabhūta ṅ ca] 
guṇībhūtamūrtyantarayorvaikalpikaḥ | 

tatra prathamamadhikāriviśeṣe vṛttavartiṣyamāṇayoḥ saṃgatiṃ darśayan

karmārambheṇa mantreṇa prāptaṃ kālamanusmaret |
ijyāmevābhisaṃdadhyāt sā yoniḥ sarvakarmaṇām ||

iti praśaṃsitaṃ cikīrṣitagranthaiṣayabhūtamahorātrakṛtye pradhānāṃśaṃ 
darśayati -

nityagranthasthasya athaśandasya vivaraṇam 

athaśabdasya prasiddhiprakarṣasiddhanantarye saṃbhavati, 
arthāntaratātparyaparigraho'nupapanna iti bhāṣyādiṣu sthāpitam | atha gadyaiḥ 
[vakṣya ityādi ka kha ga ca jha] yathāvat prapattipratipādanānantaram tata 
eva tanniṣṭhādhikāriviśeṣasiddhisamanantaraṃ vā [vā śabdaḥ ka kha ga jha 
kośeṣu nāsti] | 
yathāvasthitasvarūparūpaguṇavibhūtilīlopakaraṇavistāramanusaṃdhāya tameva 
śaraṇamupagacchedakhiletyādinā iti vakṣyamāṇānusārācca atra 
tathāvidhaśaraṇāgativiṣayagadyagranthasya [viṣayagranthasya ka ca jha] 
pūrvavṛttatvaṃ vivakṣitamiti jñāyate | na ca tatra akhilajagadādhāra 
ityādivakṣyamāṇamātrapaṅktirvivakṣitā tasyāḥ prapattikaraṇatvādarśanāt 
yathāvasthitasvarūparūpaguṇavibhūtyādīnāṃ ca gadya eva prapañcanāt 
ananyaśaraṇastvatpādāravindayugalaṃ śaraṇamahaṃ prapadye iti ca tatra 
kaṇṭhokteḥ | tasmādyathokta evātra [atra iti padaṃ ka kha ga jha kośeṣu 
nāsti] athaśabdārthaḥ |

paramaikāntiśabdārthaḥ

paramaścāsau ekāntaśceti paramaikāntaḥ | so'syāstīti paramaikāntī | ekatra anto 
niścayaḥ prāpyatayā prāpakayā ca | tadubhayaṃ saṃbhūya paramaikāntaḥ | 
paramaścāsau ekāntī ca iti vā samāsaḥ | 
tatrāpyananyopāyatvānanyaprayojanatvayoḥ samuccayāt pāramyam | 
ananyopāyatvaṃ ca ananyadevatākatvaparyantam | yathoktam -

caturvidhā mama janā bhaktā eva hi te śrutāḥ |
teṣāmekāntinaḥ śreṣṭhāste caivānanyadevatāḥ ||

iti | ananyaprayojanatvaṃ ca ātmānubhavānandanairapekṣyaparyantam | tadapyuktam 
-

ye tu śiṣṭāstrayo bhaktāḥ phalakāmā hi te matāḥ |
sarve cyavanadharmāṇaḥ pratibuddhastu mokṣabhāk ||

iti | etena tulyanyāyatayā bhagavadanubhavānande'pi [etena bhagavadānande'pi 
ka kha ga jha] phalitvābhiprāyo nirastaḥ muktānandasyāpi 
sārvabhaumantaḥpuraśukakṣīrāsvādanasukhavat svatantreṇa pareṇaiva 
svaprītyarthamupapāditatvāt | evaṃvidhaṃ ca paramaikāntitvaṃ 
mantrasiddhāntādiniṣṭhe.vapi saṃbhavatīti pūrvādhikāre sdhāpitam | dṛśyate ca 
sadācāryasakāśāt yathāvasthitagadyatrayādiśrāviṇāmidānīmapi tatsaṃbhavaḥ | 
tatra hi yathāvat pārāvaryaniścayādanyabhavatyunmūlanena 
ananyadevatākatvādikaṃ ca [ca iti padaṃ gha kośeṣu na dṛśyate] 
sidhyati | tāṃ cāvasthāṃ svayamevāha bhagavān [āha ca svayameva bhagavān 
ka kha ga jha] -

ananyadevatābhaktā ye madbhaktajanapriyāḥ |
māmeva śaraṇaṃ prāptāste madbhaktāḥ prakīrtitāḥ ||

iti | niratiśayabhogyabhagavatsvarūpādiniścayena viṣayāntaravaimukhyāt 
ananyaprayojanatvamapi tatraiva sidhyati yasyāṃ daśāyāṃ bhagavānatyantāsanaḥ 
suhṛdādivat svacchandārāvanayogyo bhavati | yathoktaṃ bhagavatā śaunakena 
-

parāṅmukhānāṃ govinde viṣayāsaktacetasām |
teṣāṃ tatparamaṃ brahma dūrād dūratare sthitam ||

tanmayatvena govinde ye narā nyastacetasaḥ |
viṣayatyāginasteṣāṃ vijñeyaṃ ca tadantike ||

iti |

paramaikāntināṃ devatāntaravarjanam

evaṃ parimitaviṣayatyāgināṃ parimitadevatāntaratyāgo niyamo bhavati

kāṅkṣantaḥ karmaṇāṃ siddhiṃ yajanta iha devatāḥ |
kṣipraṃ hi mānuṣe loke siddhirbhavati karmajā ||

brahmāṇaṃ śitikaṇṭhaṃ ca yāścānyā devatāḥ smṛtāḥ |
pratibuddha na sevante yasmāt parimitaṃ phalam ||

iti parimitaphalasaṅgatadabhāvābhyāṃ [phalasaṅgasadasadbhāvābhyāṃ 
gha] devatāsaṃbandhāsaṃbandhapratipādanāt | ato yathā -

paramātmani yo rakto virakto'paramātmani |
sarveṣaṇāvinirmuktaḥ sa bhaikṣaṃ bhoktumarhati ||

iti pratipāditasya paramātmetarasarvaviṣayaviraktasya pravrajitādhikāriṇo 
devatāntaravarjanam tathā triṣvapyāśramāntareṣu pratibuddhādhikāriṇaḥ | 
smaryate ca pravrajitānāṃ devatāntarārcanatyāgaḥ | atriḥ -

traikālyamarcanaṃ viṣṇordevatānāṃ tadātmanām |
namaskārārcanadīni kuryānnānyasya kasyacit ||

iti | kratuḥ -

īśvaro bhagavān viṣṇuḥ paramātmā mahānajaḥ |
śāstā carācarasyaiko yatīnāṃ paramā gatiḥ ||

iti | punaḥ sa evāha -

dhyāyate'rcayate yo'nyaṃ viṣṇuliṅgamupāśritaḥ |
kalpakoṭiśataiścāpi gatistasya na vidyate ||

iti | evaṃ pratibuddhānāṃ sarveṣāṃ devatāntaravarjanaṃ prāgeva darśitam | etena 
-

devatāpratimāṃ dṛṣṭvā yatiṃ caiva tridaṇḍinam |
namaskāraṃ na kuryāccedupavāsena śudhyati ||

ityādikamapi pratibuddhetaraviṣayaṃ mantavyam | pratibuddhasyāpi 
svanamaskārayogyabhagavattatparivārādipratimāsu labdhāvakāśametat |

niṣiddhanuvartane samārādhanānarhatvam

evaṃ paremaikāntiśabdenādhikāriviśeṣa uktaḥ | tasya ca

paradārastaścaiva paradravyāpahārakaḥ |
na spṛśenmāmanādṛtya spṛṣṭvā ca patito bhavet ||

ityādibhiranarhatāpādakāni sarvāṇi [sarvāṇi ka kha ga ca jha kośeṣu 
nāsti] tatra tatra draṣṭavyāni | saṃgṛhītaṃ ca 
samārāthanopayuktasarvadravyasādhāraṇyena vaṅgivaṃśeśvaraiḥ -

niṣedhāviṣayībhāvādṛte naivāparo guṇaḥ |
prītiheduḥ pareśasya svārcanāṅgeṣu vastuṣu ||

iti | ārādhakasyāpi hi arcanāṅgavastutvamaviśiṣṭam | yathā ca praśastajātiṣveva 
tulasyādipatrapadmādipuṣparambhādiphalagaṅgātoyādiṣu 
taistairupahatinimittairniṣedhaviṣayatā evamārādhake'pi yataḥ kutaścidupaghātādā 
prāyaścittādanarhatayā niṣedhaviṣayatvaṃ bhavati anyathā nāvirato duścaritāt 
ityādiśrutikopaprasaṅgāt upahativiṣayaspṛṣṭabimbādiṣu ca 
prāyaścittavidhānāt | brahmavido'pi hyuttarāghāśleṣavacanaṃ 
[prāmādikādiviṣayaṃ gha] prāmādikaviṣayamiti sthāpitaṃ bhāṣyādiṣu | 
sarvānnānumatiśca prāṇātyaye taddarśanāt ityādibhiśca sūtrairayamarthaḥ 
siddhaḥ | api ca rājavadupacāro hyatra vidhīyate | 
rājopacāravṛttiścāpacāraparihārapradhānā tadvadihāpi | yathā ca guṇavati 
rājani sevakānāṃ sāparādhānāmapi kṣāmaṇamātreṇa niraparādhatā tathehāpīti 
tallābhaḥ [iti lābhaḥ gha ṅ cha] | idamapi saṃgṛhītam -

ajñānādathavā jñānādaparādheṣu satsvapi |
prāpaścittaṃ kṣamasveti prārthanaikaiva kevalam ||

iti | yattvanantramuktam -

arcanādiṣvanarhatvānna kaścinnāparādhyati |
ato'nanṅgikṛtāśeṣakartṛdoṣavimarśayā |
kṛpayaivāsya devasya sarvo'pyarhati tatkriyām ||

iti etadapi kṣāmaṇayogyatākhyāpakam anyathā kṣamasveti 
prārthanāvidhānānupapatteḥ [prārthanānupapatteḥ ka kha ga jha] | na 
caitāvatā kṛtāparādhena [kṛtāparādhena ka kha ga ca jha kośeṣu 
nāsti] nirbhayena bhavitavyam prakṣālanāddhi paṅkasya dūrādasparśanaṃ 
varam iti nyāyāt |

akarmaṇyatāpādakā doṣāḥ 

atra cākarmaṇyatāhetūnaparādhānevamāha [aparādhānāha ka kha ga ca 
jha] bhagavān

śṛṇu sundari tattvena āhārasya vinirṇayam |
āhāro yastvanāhārastacchṛṇuṣva vas.umdhare ||

bhojanaṃ yastu bhuñjīta mama yogāya mādhavi |
aśubhaṃ karma kṛtvāpi puruṣo dharmasaṃśritaṃ ||

āhāraṃ caiva karmaṇyamupayuñjīta nityaśaḥ |
[sarve cātraiva karmaṇyā vrīhayaḥ śālayastathā | iti 
varāhapurāṇapāthaḥ] sarveṣāṃ ca tataḥ karma pravṛtteḥ prāṇadhāraṇam ||

akarmaṇyāni vakṣyāmi yarina tuṣyāmi saṃprati |
rājānnaṃ ca na bhoktavyaṃ mama bhaktaiḥ kadācana ||

rājānnena tu bhuktena tvaparādho mahān bhavet |
dvātriṃśadaparādhāṃstu na seveta mama priye ||

bhojyānnapānāhāreṣu ye mayā parikīrtitāḥ |
dandakāṣṭhamakhāditvā yastu māmupasarpati ||

dvitīyamaparādhaṃ tu dharmavinna pravartate |
gatvā maithunasaṅgaṃ tu yastu māṃ spṛśate naraḥ ||

tṛtīyamaparādhaṃ tu kalpayāmi vasuṃdhare |
dṛṣṭvā tu mṛtakaṃ devi yastu māmupasarpati ||

caturthamaparādhaṃ tu na kṣamāmi vasuṃdhare |
spṛṣṭvā [dṛṣṭvā ka kha ga ca jha] rajasvalāṃ nārīṃ yastu 
māmupasarpati ||

pañcamaṃ tvaparādhaṃ ca dṛṣṭvā vai na kṣamāmyaham |
pṛṣṭvā tu mṛtakaṃ caiva saṃskāraṃ mṛtakasya vai ||

aparādhamimaṃ ṣaṣthaṃ na kṣamāmi vasuṃdhare |
mmārcanavidhau kāle vātaṃ muñcati nirghṛṇaḥ ||

saptamaścāparādho'yaṃ mama devi na rocate |
mamaivārcanakāle tu purīṣaṃ yastu muñcati ||

aṣṭamaścāparādho'yaṃ mamātra tu na rocate |
madīyārcanakāle tu yo hi vācā prabhāṣate ||

navamaṃ cāparāthaṃ tu na kṣamāmi vasuṃdhare |
yastu nīlena vastreṇa prāvṛto māṃ prapaśyati ||

daśamaścāparādho'yaṃ mama devi na rocate |
paridhāyaikavastraṃ ca yastu vai māṃ prapadyate [prapaśyati ka kha ga ca 
jha] ||

ekādaśāparādhastu mama vipriyakāraṇam |
kruddhastu yaśca karmāṇi kurute karmakārakaḥ ||

dvādaśaṃ cāparādhaṃ tu kalpayāmi vasuṃdhare |
akarmaṇyapi puṣpāṇi yastu māmuṣakalpayet ||

trayodaśāparādhaṃ tu na vakṣyāmi vasuṃdhare |
yastu raktena vastreṇa kausumbhenādhigacchati ||

caturdaśāpārādhaṃ tu na kṣamāmi vasuṃdhare |
andhakāre tu māṃ devi yaḥ spṛśettu kadācana ||

pañcadaśāparādhaṃ taṃ kalpayāmi vasuṃdhare |
yastu kṛṣṇena vastreṇa mama karmāṇi kārayet ||

ṣoḍaśaṃ cāparādhaṃ taṃ kalpayāmi na saṃśayaḥ |
vāsaḥ samavadhūnvan vai yastu mayyupakalpayet ||

saptadaśāparādhaṃ taṃ kalpayāmi na saṃśayaḥ |
vārāhaṃ yastu māṃsaṃ vai bhakṣayitvā prapadyate ||

ekonaviṃśāparādhaṃ pratijānāti mādhavi |
jālapādaṃ [jālaghātaṃ ka ṅ ca] samaśnan vai yastu māmupasarpati ||

aparādhaṃ viṃśamimaṃ kalpayāmi vasuṃdhare |
spṛṣṭvā vai dīpakaṃ yastu mohāt spṛśati mādhavi ||

ekaviṃśāparādhaṃ taṃ kalpayāmi vasuṃdhare |
śmaśānaṃ yastu vai gatvā mama caivābhigacchati ||

dvāviṃśāparādhaṃ tu tamahaṃ copakalpaye |
piṇyākaṃ bhakṣayitvā tu mama caivopasaṃkramet [ca kośādanyatra 
upacakramet iti pāthaḥ] ||

trayovi.śāpārādhaṃ taṃ naro mama ca kalpayet |
majjanānavajānan yo māṃ tu paśyati mādhavi ||

caturviṃśāparādhaṃ taṃ kalpayāmi vasuṃdhare |
ekahastapraṇāmaṃ ca yaḥ karoti ca māmini ||

pañcavi.śāparādhaṃ taṃ na kṣamāmi vasuṃdhare |
paraprāpaṇakenaiva yastu māmabhigacchati ||

saptaviṃśāparādhaṃ taṃ na kṣamāmi vasuṃdhare |
navāgraṃ ye tu brīhīṇāmadattvāpīha bhuñjate ||

aṣṭāviṃśāparādhaṃ taṃ kalpayāmi vasuṃdhare |
adattvā sumano yo vai dhūpaṃ me dātumicchati ||

ekonatriṃśāparādhaṃ kalpayāmi vasuṃdhare |
lopānatkastu yo martyo māmevamupasarpati ||

aparādhamimaṃ griṃśaṃ kalpayāmi vasuṃdhare |
bherīmatāḍayitvā tu yastu māṃ pratibodhati ||

ekatriṃśāparādhaṃ tu kalpayāmi vasuṃdhare |
ajīrṇarasamāviṣṭo yastu māmupasarpati |
mahāparādhaṃ tadvidyād dvātriṃśamiha cottamam ||

iti | evametānyanyāni cānarhatānimittāni pariharataḥ saṃbhave ca sānutāpaṃ 
yathocitaṃ prāyaścittamanutiṣṭhata iha samārādhanādhikāritvam |

jātyādinibandhano'pyadhikāraviśeṣaḥ

evaṃ jātyādinibandhanādhikāraviśeṣo'pi śāstreṣu śrūyate | yathoktaṃ 
śrīsāttvate - 

aṣṭāṅgayogasiddhānāṃ hṛdyāganiratātmanām |
yogināmadhikāraḥ syādekasmin gṛdayeśaye ||

vyāmiśrayāgamuktānāṃ viprāṇāṃ vedavedinām [vedavādinām kha ṅ 
cha] |
samantre tu caturvyūhe tvadhikāro [mantre tu cāturvyūhe tu adhikāro ka kha ga 
ṅ ca jha] na cānyathā ||

trayāṇāṃ kṣatriyādīnāṃ prapannānāṃ ca tattvataḥ |
amantramadhikārastu cāturvyūhakriyākrame ||

sakriye mantracakre tu vaibhavīye vivekinām |
mamatāsaṃnirastānāṃ svakarmaniratātmanām ||

karmavāṅmanasaiḥ samyagbhaktānāṃ parameśvare |
caturṇāmadhikāro vai vṛtte [prāpte ka ca jha] dīkṣākrame sati ||

evaṃ saṃpratipannānāṃ mantrapūrvaṃ yathāsthitam |
vidhānamekamurtīyaṃ samānakarṇasya sāṃpratam ||

iti | jayādiṣu cāptādibhedo draṣtvyaḥ | sarveṣāmantato bhagavatprāptiḥ samānā | 
vikalānāmapi bhāgavatānam* [*ṅap in all ṃṣṣ. and printed 
editions]

iti ijyā 
svādhyāḥ 

atha svādyāyaṃ vyākhyāsyāmaḥ | caturthe kāle saṃprāpte 
svāvagatavedavākyārthavyaktīkaraṇāya viditasakalavedatadarthānāṃ 
svayogamahimasākṣātkṛtaparāvaratattvayāthātmyānāṃ 
manuparāśarapārāśaryaśukaśaunakādīnāṃ maharṣīṇāṃ prabandhān 
[maharṣīṇāṃ prabandhān ityasya sthāne vedopabṛṃhaṇāni iti padaṃ kha ga 
ca jha kośeṣu dṛśyate] śravaṇamananajapādibhirabhyaset | tadidamuktaṃ 
vyāsena tatkālakṛtyam- itihāsapurāṇābhyāṃ vedaṃ samupabṛṃhayet iti | 
dakṣeṇa tu itihāsapurāṇābhyāṃ ṣaṣṭhaṃ saptamamabhyaset iti | evam 
bhuktvopastyāya cādityaṃ purāṇāni sadā paṭhet ityādikaṃ ca draṣṭavyam | jha 
kośeṣu dṛśyate] śravaṇamananajapādibhirabhyaset | tadidamuktaṃ vyāsena 
tatkālakṛtyam- itihāsapurāṇābhyāṃ vedaṃ samupabṛṃhayet iti | dakṣeṇa 
tu itihāsapurāṇābhyāṃ ṣaṣṭhaṃ saptamamabhyaset iti | evam bhuktvopastyāya 
cādityaṃ purāṇāni sadā paṭhet ityādikaṃ ca draṣṭavyam | 
upabṛṃhaṇanirapekṣasya upabṛṃhaṇīyavedabhāgajapa eva yuktaḥ | tatrāpi 
sākṣādbhagavatpratipādaka eva bhāgo japya iti śrīśāṇḍilyasmṛtyādiṣūktam | 
saṃgraharucīnāṃ mahāmantrasaktānāṃ ca 
sarvasārabhūtavyāpakamantrajapopadeśaḥ |

japādikāle'pi gurvādiṣu maunavarjanaṃ sarvatroktam | āha caivaṃ codhāyanaḥ ##-

svādhyāyamadhye gurvādipuraskāraḥ 

japamadhye gururvāpi vaiṣṇavo yaḥ samāgataḥ |
saṃbhāṣaṇādipūjāṃ tu tasya kṛtvānumānya ca ||

anuśrāvya tataḥ kuryājjapaśeṣaṃ samāhitaḥ |
sarvasya prabhavo yasmādviṣṇupādāśrayā narāḥ ||
tanmūlataḥ kriyāḥ sarvāḥ saphalāstu bhavanti hi ||

iti | tatra maunamantrārthacintanādayo niyamāstratra tatra grāhyāḥ | 
śiṣyagurusabrahmacāribhiḥ śreyo'rthibhiranasūyubhiḥ vītarāgaiḥ saha vādaḥ 
bodhayantaḥ prasparam ityuktasaṃvādo'pi tattvanirṇayaphalatvāviśeṣāt 
itihāsapurāṇādivat svādhyāyakāla eva pravartanīyaḥ | smaranti cābhigamanāntaḥ 
pātini pūrvayāmasvādhyāye japedadhyāpayecchipyān dhārayecca vicārayet iti | 
vicāro'bhyasanaṃ japaḥ iti ca [ca kośādanyatra cakāro na vidyate] | uktaṃ 
cānuyāgavidhānānantaraṃ śrīsāttvate samācamya punaryāt prayato 
bhagavadgṛham ityuktvā

manobuddhyabhimānena saha nyasya dharātale |
[kūrmavadityādyuttarārdhaṃ gha ṅ cha kośeṣu nāsti] kūrmavaccaturaḥ 
pādān śirastatriva pañcanam ||

ityāṣṭāṅgapraṇāmaṃ[ityādinā sāṣṭāṅgapraṇāmaṃ gha ṅ cha] ca 
vidhāya

aṣṭāṅgena namaskṛtya hyupaviśyātrato hareḥ [vibhoḥ gha ṅ cha] |
āgamādyayanaṃ kuryāt tadvākyārthavicāraṇam [vicāraṇāt ṅ cha] ||

iti | tadiha 
bhagavatprīṇanasvacittarañjaketihāsapurāṇastotranigamāntadvayavyāpakamantrādī
nāṃ śravaṇamananapravacanajapādayo vādasaṃvādādayaśca 
yaugikajñānapradīpasnehāyamānāḥ 

pāruṣyamanṛtaṃ psiśunyaṃ caiva sarvaśaḥ |
anibaddhapralāpaśca vāṅmayaṃ syāccaturvidham ||

ityādinidarśitavividhavācikapāpodayapratibandhinaśca sarve vyāpārā 
yathāsaṃbhavaṃ saṃbhūya pṛthagbhūya vā svādhyāyībhavanti | 
śamādyupayuktaśabdaśīlanaṃ kuryāditi svādhyāyasāraḥ | uktaṃ hi 
mahābhārate -

yacchṛutaṃ na virāgāya na dharmāya na śāntaye |
subaddhamapi śabdena kākavāśitameva tat ||

iti na śabdaśāstrābhiratasya mokṣaḥ  ityādi ca [iti ca ka kha ga ca] |

sāyaṃsaṃdhyādikam 

atha lohitāyati bhāskare athāsūtraṃ sāyaṃsaṃdhopāsanaṃ sāyaṃhomaḥ 
punaryathāśakti [bhagavadabhigamanaṃ ka kha ga ca jha] 
bhagavadabhigamanahavirnivedanapūrvakaṃ bhojanam | kenacinnimittena vilupte 
bhojane prāṇāgnihotramantrajapaḥ | tataśca rātriyogyasvādhyāyo yogaśceti 
kramaḥ | tatra pramāṇāni - 

ubhe saṃdhye bhagavānabhigantavyaḥ 

nānivedya hareḥ kiṃcit samaśnīāttu pāvanam 

sāyaṃ prātardvijātīnāmaśnaṃ śruticoditam |
nāntarā bhojanaṃ kuryādagnihotrasamo vidhiḥ ||

prāṇāgnihotramantrāṃśca vilupte bhojane japet 

pradoṣapaścimau yāmau vedābhyāsena yāpayet 

tatpūrvāpararātreṣu yuñjānaḥ 

ityādīni | [ananyaprayojanādhikārikartavyapūrvayām ka a jha] 
ananyaprayojanādhikartavyaḥ pūrvayāmasvādhyāyaśca trayodaśyāṃ 
pradoṣākhyakāle [kālāṃśe gha] varjanīyaḥ | yathā saṃgṛhītaṃ 
kālavidhāne-

mahāpradoṣe maunācaraṇam 

viṣuvāyanadvitayapañcadaśīprathamāṣṭamīṣu kalināthatithau |
rajanīmukhe ca madanādhipatervidhirāha nādhyayanakarma nṛṇām ||

iti | smṛtyarṇae caitadupāttam - 

mitasaṃdhyastrayodaśyāṃ saṃsmara[trayodaśyāmasmaran ka kha ga jha; 
trayodaśyāṃ ca smaran gha]nnātmano hitam |
ahvo'ṣṭāṃśena saṃyuktaṃ rātryardhaṃ maunamācaret ||

iti |

evaṃ tatkālaniyatasāvitrīhomādivyatiriktadaśāyāṃ pradoṣākhyakāle 
maunavidhānāt mantrajapādikamapi varjanīyam | yathoktaṃ kṛṣṇamantrakalpe ##-
svādhyāyajapamātraṃ niṣidhyate | mantrajapādikaṃ tu vidhīyate | uktaṃ 
cāṣṭākṣarajapasya nityatvaṃ bodhāyanena -

evaṃ guroḥ [guruḥ gha] samārabhya mantrānuṣṭhānamācaret |
aṣṭākṣaraṃ japedvidvānnityamaṣṭasahasrakam ||

ajaptvāsṭākṣaraṃ mantraṃ nāhamaśnāmi kiṃcana |
yāvajjivaṃ japāmīti paścādaharaharjapet ||

aṣṭākṣarajapo yasya nityo naimittiko'pi vā |
kāmyo vāpi bhavet tasya nityā devārcanā [nityadevārcanā ka kha ca jha] 
smṛtā ||

iti | na cātra maunavidhikāle bhagavddharmavicchedaḥ tadānīṃ yadhāvidhi 
maunānuṣṭhānasyaiva [yaghāvihitamaunānuṣṭhānasyaiva ka kha ṅ ca cha 
jha] bhagavatsevārūpatvāt | pravṛttiviṣayā nivṛttiviṣayā vā 
bhagavadājñaiva sarvadānuvartanīyetyacchidrānuṣṭhānasiddhiḥ | yadyapi ca 
atatkriyasya pradoṣe haridarśanādikaṃ pradiṣidhyate taccānupālitaṃ 
paramaikāntibhirbhāṣyakārādibhiḥ tathāpi [svagṛhārcāyāḥ 
ityatrasvaśabdaḥ gha ṅ cha kośeṣu na dṛśyate] 
svagṛhārcāyāstatkriyatvāttadanujñā [tatkriyatvāt iti bahuṣu kośeṣu 
pāṭhaḥ ka jha kośayoḥ paraṃ tatkriyātvāt iti vartate] | uktaṃ caivaṃ 
bodhāyanīye purāṇasārasamuccaye - 

āsthānasthaḥ sadā sevyo vimānasthastu kālataḥ |
svagṛhe sarvadā sevyo madhyarātraṃ vinā prabhuḥ ||

iti | madhyarātre'pyuparāgādinimittaviśeṣasaṃbhave 
snānādipūrvakabhagavatsevājapādikamavaśyakartavyatayā vidhīyata iti na 
virodhaḥ |

svādhyāyayogayoḥ anuyāgāt pūrvameva samāhṛtyānuṣṭhānaṃ keṣāṃcinmate 

etau ca svādhyāyayogau ahnikānuyāgāt pūrvameva kuṣucit saṃhitāviśeṣeṣu 
samāhṛtyopadiśyate | yathā saṃgṛhītaṃ nārāyaṇamunibhiḥ = 

punaḥ praṇamya deveśamahno bhāge turīyake |
dviṣaḍaṣṭaṣaḍaṇādimantreṣu svānusaṃhitam ||

viśeṣeṇa japenmantramaṣṭottarasahasrakam |
aṣṭottaraśataṃ vāpi yathāśakti daśāvaram  ||

gurvādīṃśca namaskṛtya bījaśaktyādikaṃ tathā |
mantranāthaṃ praṇamyeśamāpādādavalokayan [āpādādavalokayan 
ityārabhya svadhāma nītvā deveśaṃ iti yāvat kha ga kośayoḥ nāsti] ||

japtvā ca suciraṃ yogamāsthāya praṇameddharim |
svadhāma nītvā deveśaṃ [svadhā manasā deveśaṃ iti ka kośe] prahvaḥ 
saparivārakam ||

tatrārghyādibhirabhyarcya rakṣāṃ kṛtvāstranāyakaiḥ |
punaḥ punaḥ praṇamyātha homādyaṃ saṃvidhāya ca |
anuyāgaṃ tataḥ kṛtvā kṛtakṛtyo bhavennaraḥ ||

iti |

ayameva kramo vistareṇoktastadgurubhirvaṅgivaṃśeśvaraiḥ | tathāhi - 

prāptamahnaścaturthāṃśaṃ svādhyāyārthamudīritam |
vijñāpya viṣṇave tasmai labdhānujñastato'pi ca ||

bāhyārthādakhilāccetaḥ smāhṛtyendriyaiḥ saha |
japannasṭākṣaraṃ mantraṃ prāṇāyāmapuraḥsaram |
prayataḥ parayā bhavatyā pūrvameva samāhitaḥ ||

karāṅguliśarīreṣu nyāsān kṛtvā yathoditān |
gurūn mantramṛṣiṃ chando devatāśca [ṛṣicchandodevatāśca cha] 
yathākramam ||

śaktiṃ bījaṃ ca śirasā praṇamedevamādṛtaḥ [praṇameddevamāditaḥ ka 
jha; praṇamedevamāditaḥ kha ga] |
idaṃ gurubhyaḥ sarvebhyaḥ [pūrvebhyaḥ ka ca jha] kriyate śirasā namaḥ ||

mantrajñānapradātṛbhyastadgurubhyo'pi sāṃpratam |
namaste mantrarājāya namaste'sṭākṣarātmane ||

namaste cetanādhāra parabhrahmābhidhāyine |
sthitvāntarhṛdaye sarvānātmanaḥ saṃniyacchate ||

ṛṣaye'ṣṭākṣarasyāntaryāmine haraye namaḥ |
aṣṭākṣaramahāmantravarṇasaṃkhyābhimāninīm [saṃkhyābhidyāyinīm ka 
kha ṅ ca jha] ||

chandaśca devīṃ gāyatrīṃ śirasā praṇamāmaham |
mantraśaktiḥ sthitā yasminnāśriteṣṭārthadāyini [iṣṭārthasādhini kha ga; 
iṣṭārthadāyinī ca] ||

padaṃ nārāyaṇāyeti śaktiṃ tāṃ praṇato'smyaham [praṇamāmyaham 
mudritakārikāpāṭhaḥ] |
akārādutthitaṃ bījaṃ vāsudevābhivāyinaḥ [vāsudevabhidhayinam ṅ 
cha] ||

tadbījamasya prabhavaṃ praṇavaṃ praṇato'smyaham |
[mantrasya devatāṃ ityārabhya śirasā harim iti yāvat mantra śaktiḥ iti ślokāt 
pūrvaṃ ka kha ga ca jha kośeṣu paṭhyate] mantrasya devatāṃ āpi 
paramātmānamavyayam ||

nārāyaṇaṃ paraṃ brahma nato'smi śirasā harim |
praṇamya caivaṃ gurādīn gandhādyairabhipūjya ca ||

aniśaṃ bhagavadbimbamāpīṭhādavalokayan [avalokayet ka kha ga ca jha] |
japedaṣṭākṣaraṃ mantraṃ tadarthamanucintayan ||

aṣṭottarasahasraṃ vā śataṃ vā daśa votsukaḥ |
japānte manasā dhyātvā yathoktākṛtimacyutam ||

saptnīkaṃ sanuyātraṃ sadvārapagaṇeśvaram |
kṛtvaivaṃ manasā yogaṃ suciraṃ hṛṣṭamānasaḥ ||

utthāya ca tato yogād daṇḍavat praṇipatya ca |
stutvā ca bahubhiḥ stotraiḥ dṛtvā cāpi pradakṣiṇam ||

stitvāgre devadevasya kṛtvā mūrdhniṃ svamañjalim [svama~jnalim 
ityanantaraṃ jitanta iti mantreṇa taṃ devaṃ śaraṇaṃ vrajet iti mudritakārikāyāṃ 
ślokārdham adhikaṃ dṛśyate] |
tataḥ svasmai prapannāya [tasmai prasannaya ka kha ga ṅ ca cha jha; svasmai 
prasannāya gha] datte tenābhaye sati ||

nirbhayaḥ sarvabhūtebhyo bhavennirvṛtamānasaḥ |
karmaṇyavasite tasmin turlabhe duṣkare'pi ca ||

arghyaṃ dattvā yathāpurvaṃ svamātmānaṃ[svaṃ cātmānaṃ ka kha ga gha ṅ 
ca jha] nivedya ca |
svanivedanamantreṇa dāsaśiṣyātmajātmanaḥ ||

sādaraḥ svena [svodakaṃ svena ka kha ca jha; sodakaṃ svena ga ṅ cha] 
parātmane |
nidadhyāt svaṃ ca kartṛtvaṃ tasminneva parātmani ||

kṣāmayeccāparādhān svān jñānājñānopapāditān |
asaṃkhyānaviṣahyāṃśca [asahyānaviṣahyāṃśca ka kha gha ca jha; 
asaṅkhyānapi saṃṅkhyāṃśca ga] kriyamāṇānaharniśam ||

ajñānato'pyaśaktyā vāpyāyasyād duṣṭabhāvataḥ |
kṛtāparādhaṃ kṛpayā kṣantumarhasi māṃ vibho ||

ajñānādathavā jñānādaśubhaṃ yat kṛtaṃ mayā |
kṣantavyaṃ tadaśeṣeṇa dāsyena ca gṛhāṇa mām ||

upacārāpadeśena kṛtānaharaharmayā |
apacārānimān sarvān kṣamasva puruṣottama ||

śirasā prārthitenaivaṃ prasannena parātmanā |
kṣāntasarvāpacāreṇa karuṇāmṛtavarṣiṇā ||

vātsalyaudāryasauśīlyādyanantaguṇarāśinā [guṇaśālinā gha ṅ cha] ||

aśaraṇyaśaraṇyena kṛpayā parayā svayā |
sasmitālokamadhuramāhūyādbhutayā girā ||

dattaṃ tatpadayoryugmaṃ svayameva svamūrdhani |
vahaṃstaccaraṇasparśanihatāśeṣakalmaṣaḥ ||

āsitvā suciraṃ tasya purataḥ parayā mudā |
samutthāya tatastasmai bhūyo bhūyaḥ praṇamya ca ||

smārayitvā svakaṃ dhāma tadyānāya praṇamya ca |
dattvātha pādukāyugmaṃ tatra devaṃ samānayet [samāpayet gha ṅ cha] 
||

saptnīkaṃ sānuyātraṃ sadvārapagaṇeśvaram |
tatastadarhavinyāsaṃ sūpadhānaṃ svalaṃkṛtam ||

anantabhogaśayanamadhirū.ghe parātmani |
āsīnayostathā [tadā ka kha ga ca jha] devyordevapārśve yathāyatham ||

āsīneṣu yathābhāgaṃ senānyādiṣu sarvataḥ |
athārghyapādyācamanatāmbūlādi yathocitam ||

devāya devīyuktāya sānugāya nivedya ca |
praṇamya daṇḍavadbhūmyāṃ bhūyo bhūyaḥ puro hareḥ ||

anuyāgādikaṃ cātha cikīrṣanāhnikaṃ vidhim |
dattanujñaḥ pareṇāpi gamanāyātmano bahiḥ ||

nirgandukāmo nikṣipya devaṃ dauvārikādiṣu |
samayaḥ sanutāpaśca caṇḍādīna dārapālakān ||

kumudādīn gaṇeśāṃśca cakrādīnyāyudhānyapi |
garuḍaṃ ca viśeṣeṇa śeṣaṃ śeṣāśanaṃ tathā ||

praṇamya smārayeddevaṃ sasnehādarasādhvasam [sādhvasaḥ ka kha ca 
jha] |
nikṣipan jīvitamiva nyasyanniva mahānidhim ||

nidhitsanniva cakṣuḥ svamarpayanniva kalpakam |
sarve bhavantaḥ sagaṇāḥ saṃnaddhaḥ sarvadikṣvapi ||

sāvadhānāśca tiṣṭhantu nikṣipāmi bhavatsvaham |
mama nāthaṃ mama guruṃ pitaraṃ mātaraṃ ca me ||

hariṃ śriyaṃ bhuvaṃ cāpi tān pālayata sarvataḥ |
yathānikṣiptarūpaṃ me saṃdarśayata sarvadā ||

bhavataḥ śaraṇaṃ gatvā vrajāmi gatasadvasaḥ |
iti vijñāpya tān paścāt prārthayet hariṃ girā ||

nanu deva tvamevaikaḥ sasthāvaracaraṃ jagat |
brahmādisthāvarāntaṃ ca paripāsi bibharṣi ca ||

saṃhariśyasi cāpyante rūpaiḥ svaiḥ svairyathepsitaiḥ |
kena tvaṃ pālyase deva kena vā tvaṃ vihiṃsyase [vihanyase ka ca jha] ||

atstvameva tvāṃ devayu canḍādīna pālakānapi |
māṃ ca māmakamapyetat sarvaṃ gṛhamaśeṣataḥ ||

pālayitvā svasaṃkalpamātreṇa madhusūdana |
tvāṃ mayā tvayi nikṣiptaṃ viśvastenārthikalpaka ||

āgatāya yathākālaṃ sarvaṃ me dātumarhasi |
iti vijñāpya purato daṇḍavat praṇipatya ca ||

homaṃ pitṛkriyāṃ paśādanuyāgādikaṃ ca yat |
sarvamāvedya tenaiva niyuktastaccikīrṣayā ||

vīkṣamāṇastamevaikaṃ cakṣuṣā snigdhapakṣmaṇā |
murdhni nyastāñjalipuṭo viniṣkramya śanaiḥ śanaiḥ ||

baddhvā kavāṭayugalaṃ rakṣāṃ kṛtvā praṇamya ca |
homādyamanuyāgāntaṃ vaidhaṃ karma smācaret ||

iti | evamaṣṭāṅgayajanamadhye svādhyāyayogayoḥ samāhṛtyopadeśāt 
tattaddeśakālāvasthābhedena yathākramānuṣṭhānāśaktau ijyāderapi 
yathocitakālāntare samāharaṇaṃ rahasyāmnāyādiṣu prapañcitamihāviruddhamiti 
sūcitam | svādhyāyayogayośca yathāvasaraṃ mātrayā sarvatrānupraveśaḥ 
prāgeva darśita iti vyākhyātaḥ svādhyāyaḥ |

iti svādhyāyaḥ 
yogaḥ 

atha yogaṃ vyākhyāsyāmaḥ | tatra ananyaprayojanādhikartavyo yogaviṣeṣaḥ 
īdṛśaḥ paramātmāyam ityādinā śrīśāṇḍilyasmṛtyuktaḥ prāgeva darśitaḥ | 
śrīsāttvatādyupadiṣṭayogaprakārāṇāmavirodhaśca samyak samarthitaḥ | tatra 
bhagavān parāśarastvevamāha [tatra parāśarastvevamāha bhagavān ka kha ga 
jha]-

ātmaprayatnasāpekṣā viśiṣtā yā manogatiḥ |
tasyā brahmaṇi saṃyogo yoga ityabhidhīyate ||

iti | ayameva tvananyaprayojanasya yogaḥ | kṣudrayogāntarāṇi tu 
siddhyantarārthānyeva yogaśāstreṣu paṭhyante | yadyapi ananyaprayojanasyāpi tatra 
tatroktanyāsavidyābhedāt svaniṣṭhāviṣayatattatsaṃhitoktaprakriyābhedācca 
anusaṃdheyarūpaguṇavibhūtyādikaṃ nānā bhavati tathāpi 
svarūpanirūpakānandatvādipañcakanirūpitasvarūpai sarvaśeṣiṇi parasmina 
brahmaṇi śrīmati puruṣottame tattadvidyoditarūpādiviśeṣaviśiṣṭe 
manovṛttinairantaryarūpatvaṃ yogasyāviśiṣṭam | ata eva 

pṛthagbhūteṣu dṛṣṭeṣu caturṣvāśramakarmasu |
samādhau yogamevaikaṃ śāṇḍilyaḥ samamuktavān ||

iti mahābhāratavacanaṃ susaṃgataṃ [vacanamapi saṃgataṃ cha] bhavati |

yoge anusaṃdheyā viṣayāḥ

atra tu bhāṣyakārādyuktanityagadyastotrādiṣu yathānusaṃdhānamuktaṃ tathaiva 
tatsaṃpradāyaniṣṭhairanusaṃdheyam | śrīvaikuṇṭhagadye [tu śabdaḥ gha 
kośe'dhikaḥ paṭhyate] ananyagateḥ prapattimevāpavargopāyaṃ vidhāya 
tasyaiva kṣudhitasyārogasya kṣīrānnabhojanādivat [kṣīrānnabhojanavat ka kha 
ga ṅ ca jha] svayaṃprayojanatayaiva dhyānayogaviśeṣaḥ 
tadanubandhyanusaṃdhānaviśeṣāśca prapa"ñcitāḥ | tathahi 
svādhīnatrividhacetanācetanasvarūpasthitipravṛttibhedam ityārabhya svāmitvena 
suhṛttvena gurutvena ca parigṛhya ityantena 
prāpyaprāpakabhūtaśaraṇyādhyavasāyamuktvā anantaram 
eiāntikātyantikaparicaryaikamanorathaḥ iti puruṣārthaviśeṣalipsāyā 
ananyaprayojanatāṃ pratipādya tatprāptaye ca tatpādāmbujadvayaprapatteranyanna 
me kalpakoṭisahasreṇāpi sādhanamastīti manvānaḥ 
ityananyopāyatānusaṃdhānamabhidāya tasyaiva bhagavataḥ ityādinā 
mahāvibhūteḥ śrīmataḥ ityantena śaraṇyatvādyupayuktākārānabhidāya 
caraṇāravindayugalamananyātmasaṃjīvanena tadgatasarvabhāvena 
śaraṇamanuvrajet iti śaraṇavaraṇameva mokṣopāyatvena [mokṣopāyatvenāpi 
gha] vidhāya tataśca pratyahamātmjjīvanāyaivamanusmaret iti 
svatantraprapattiniṣṭhasyaiva pratyahaṃ [prāṇarakṣaṇārthaṃ iti 
ghakośādanyatra pāthaḥ] prāṇarakṣaṇārthabhojanādinyāyena 
ātmojjivanārthamanusmaraṇaviśeṣaṃ vidhāya vistareṇa prāpyāntargataṃ 
paramapadaṃ varṇayitvā mahati divyayogaparyaṅke'nantabhogini 
śrīmadvaiśvaryādidivyalokamātmakāntyā viśvamāpyāyayantyā 
śeṣaśeṣāśanādikaṃ sarvaṃ parijanaṃ 
bhagavatastattadavasthocitaparicaryāyāmājñāpayantyā 
śīlarūpaguṇavilāsādibhirātmānurūpayā śriyā sahāsīnam ityādinā bhagavantaṃ 
nārāyaṇaṃ dhyānayogena dṛṣṭvā ityantena paripurṇadhyānamuktvā punaḥ 
bhagavataḥ ityārabhya bhagavatparicaryāyāmāśāṃ vardhayitvā ityantena māṃ 
nayedyadi kākutsthastat tasya sadṛśaṃ bhavet kadā drakṣyati māṃ patiḥ itādivat 
puruṣārthaprāptimanorathaprakārān pratipādya tayaivāśayā 
tatprasādopabṛṃhitayā bhagavadabhigamanaṃ dūrāt saparivārasya bhagavato 
nārāyaṇasya samastaparivārāya ityādinā mantreṇapraṇamya utthāya punaḥ punaḥ 
praṇāmaṃ cābhidyāya [anantarameva ka jha] 
anantaramevamanusaṃdhānamuktam atyantasādhvasavinayāvanato bhūtvā 
bhagavarpārṣadagaṇanāyakairdvārapālakaiḥ kṛpayā snehagarbhayā 
dṛśāvalokitaḥ samyagabhivanditatastaistairevānumato bhagavantamupetya 
śrīmatā mūlamtreṇa māmaikāntikātyantikapricaryākaraṇāya parigṛhṇīpṣva iti 
yācamānaḥ praṇamya ātmānaṃ bhagavate nivedayet | tato bhagavatā 
amaryādaśīlavatā [amaryādāśīlavatā ka kha ga ca cha jha] 
atipremānvitenāvalokanena sarvadeśasarvakālasarvāvasthocitāntyaśeṣabhāvāya 
svīkṛto'nujñātaśca atyantasādhvasavinayāvanataḥ kiṃkurvāṇaḥ 
kṛtāñjalipuṭo bhagavantaupāsīta | tataścānubhūyamānabhāvaviśeṣo 
niratiśayaprītyā anyat kiṃcit kartuṃ draṣṭuṃ smartumaśaktaḥ punarapi 
śeṣabhāvameva yācamāno 
bhagavantamevāvicchinnasrotorūpeṇāvalokanenāvalokayannasīta | tato bhagavatā 
svayamevātmasaṃjīvanenāvalokanenāvalokya sasmitamāhūya samastak.eśāpahaṃ 
niratiśayasukhhavahamātmīyaṃ śrīmatpādāravindayugalaṃ śirasi kṛtaṃ 
dhyātvā amṛtasāgarāntarimagnasarvāvayavaḥ sukhamāsīta iti |

yoge gadyatrayasya pratyekamupayogaviśeṣaḥ 

api cātra dvayavyākhyānarūpe gadyatraye nirvedabhūyastayā 
kaiṃkaryatvarātiśayācca prābhātike'bhigamane mitagadyānusaṃdhānamucitam | 
bṛhadgadyaṃ tu samārādhanakāle viśeṣato'nusaṃdheyānāṃ 
svarūparūpaguṇavibhūtidevībhuṣaṇāyudhaparijanaparicchadadvārapālapārṣadādī
nāṃ yathāvadanusaṃdhānahetutayā [anusaṃdheyatayā ka kha ga jha] 
yathavasthitasvarūparūpaguṇavibhūtililopakaraṇavistāramanusaṃdhāya tameva 
śaraṇamupagacchet akhiletyādinā iti samārādhanasyādau [samārādhanādau 
iti gha kośādanyatra pāṭhaḥ] ante ca bhāṣyakāraireva viniyuktam | 
śrīvaikuṇṭhagadyaṃ tu

yāmunāryasudhāmbhodhimavagāhya yathāmati |
ādāya bhaktiyogākhyaṃ ratnaṃ saṃdarśayāmyaham ||

iti prārambhāt paścādapi dhyānayogena dṛṣṭvā ityabhidhānāt 
phalarūpavilakṣaṇānusaṃdhānabhedānāṃ vidhānāt 
avicchinnasrotorūpeṇāvalokanenāvalokayannasīta iti kaṇṭhokteśca yogārthakalpite 
kāle [yogārthasaṃkalpakāle ka kha ga ca jha] viśeṣato'nusaṃdheyamiti 
bhāṣyakārāśayaḥ pratīyate | na ca bhaktiyogākhyaṃ ratnam iti prārambhāt 
mupāyabhūtabhaktiviṣayo'yaṃ prabandha iti bhramitavyam ananyagatikasya 
prapatteravātropāyatvenopadeśāt; upāyabhūte phalabhūte cānusaṃdhānaviśeṣe 
bhaktiyogaśabdapravṛttyavirodhācca | tataḥ siddhopāyairapyayaṃ yogaḥ svakāle 
niveśanīyaḥ | yogakālāniyamādaikāgryānurūpai kālāntare'pi 
[anurūpakālāntare ka kha ga ca jha] kadācidbhavati | yāminyāṃ 
bhavaddhyānasya tu pāvanatvātiśayaḥ smaryate - 

prapannanāmapi yogānuṣṭhānasyam

upapātakayukto'pi mahāpātakavānapi |
yāminyāḥ pādamekaṃ tu brahmadhyānaṃ samācaret ||

iti |

yogasya pañcaprakārabhagavadrūpaviṣayatvam 

tataśca 

parasmin vyūhākhye vibhavanivahe'rcāvataraṇe 
[tathāpyantaryantaryajahat ka kha ga jha] 
tathāntaryantaryapyajahadadhikārādiniyamāḥ |
nirudhya svaṃ cittaṃ niravadhimahānantajaladhau 
nirastānyāpekṣā nayata saphalaṃ kālamakhilam ||

eṣu ca [cakāraḥ ka kha ga jha kiśeṣu nāsti] paravyūhaprabhṛtiṣu 
cittalambaneṣu prapattyekaniṣṭhā nāthamuniprabhutayaḥ sulabhatamatvena 
paripūrṇatvāviśeṣācca samāhitacitānāmapyanusaṃdheyamarcāvatārameva 
cetasaḥ śubhāśrayamālambanta | tatra yadyapi śīghrasākṣātkārahetubhūto 
mantraviśeṣa ucchinnasaṃpradāya iti vṛddhā vidāmāsuḥ tathāpi 
svāvagatairmantraviśeṣairamantrakaṃ vā yathāsaṃbhavaṃ yathāsaṃpradāyaṃ 
tadanusaṃdhānamasyāpyavarjanīyameva [tadanusaṃdhānamapyavarjanīyameva 
ka ṅ ca cha jha; tathānusaṃdhānamapyavarjanīyameva kha] | sarvātiśāyi 
ṣāḍguṇyaṃ saṃsthitaṃ mantrabimbayoḥ ityādinā tasya pūrṇatvaṃ siddham | 
śrīvaikhānase'pi tadanusaṃdhānasyaiva mukhyatvaṃ pratipāditam | yathoktaṃ 
kriyādhikāre mānasī homapūjā ca berapūjeti sā tridhā ityupakramya [iti 
prakramya gha ṅ cha]- 

yoge prapannasya arcāvatārānusaṃdhānaṃ mukhyam 

yathopayogaśakyatvāt kartuṃ puṣpādipūjanam |
cakṣuṣaḥ prītikaraṇānmanaso'pi tathaiva ca [manaso hṛdayasya ca iti gha 
kośādanyatra pāṭhaḥ] ||

prītyā saṃjāyate bhaktirbhaktasya sulabho hariḥ |
tasmāt trayāṇāmeteṣāṃ berapūjā viśiṣyate ||

iti | āha ca bhagavān śaunakaḥ

surūpāṃ pratimāṃ viṣṇoḥ prasannavadanekṣaṇām |
dṛtvātmanaḥ prītikarīṃ suvarṇarajatādibhiḥ ||

tāmarcayet tāṃ praṇamet vā yajet tāṃ vicintayet |
viśatyapāstadoṣastu tāmeva brahmarūpiṇīm ||

iti | ato yatra dvacit bhagavadrūpe yathāśakti [yathāśakti ka kha ga jha kośeṣu 
nāsti; ataḥ dvacit bhagavadrūpanirantarānusaṃdhānaṃ kha] 
nirantarānusaṃdhānaṃ nādhamuniprabhṛtivat siddhopāyairapi nirveśanīyam 
[niveśanīyam ka kha ga jha] |

evaṃ tu sāttvatokdaḥ saṃdhyādinidrāntakarmasaṃgrahaḥ -

sāttvatādyuktaṃ sāyaṃsaṃdhyādikam 

prāpte'tha saṃdhyāsamaye snātvā vā jaghanāvadhi [snātvā ca jaghanāvadhi 
kha] |
kṣālayitvā tataḥ kuryādvāsasāṃ parivartanam ||

[arcayitvārdhyapūjādhaiḥ ka kha ga jha] 
arcayitvārghyapuṣpādyairdevamagniṃ yajettathā |
yathāśakti japaṃ kuryādāsādya śayanaṃ tataḥ ||

samādhāya bahirdevaṃ nirālambapade sthitam [sthitaḥ ṅ ca cha] |
apramattena [aprayatnena ga gha ṅ cha] vai tāvadaniruddhena cetasā ||
saha tenaiva vai nidrā yādavabhyeti sāṃpratam ||

iti | pādme tvevamuktam-

tataḥ paścimasaṃdhyāyāṃ prāptāyāṃ tatra coditam |
japahomādikaṃ sarvaṃ kṛtvā paramapuruṣam ||

arcayitvā yathānyāyaṃ yathāpūrvamaśeṣataḥ |
bhuktvā saṃviśya śayane samutthāya mahāniśi ||

ācamya prayato bhūtvā dhyātvā paramapūruṣam |
yogāsane samāsīno yuñjītātmānamātmani ||

yathoktena prakāreṇa yathāśakti caturmukha |
saṃhārakramamāśritya tattvānyātmani saṃharet ||

ātmānaṃ cāpi hṛtpadme paramātmani viṣṭhite |
saṃharedutthito yogāt svāpaṃ kleśāpahaṃ vrajet ||
ityeṣa kathito brahman yogakālaśca pañcamaḥ ||

yogasya yathāśaktyanuṣṭheyatvam 

iti | na caitannirantarabhagavadanusaṃdhānaṃ 
sanakādisādhyamasmadādibhirdu'śakamiti matvodāsitavyam yathārogyaṃ 
bhojanavat yathāśakti tadāsvādasyāparityājyatvāt | uktaṃ va [ca śabdo gha 
kośe nāsti] śrīmatprahlādena -

āyāsaḥ smaraṇe ko'sya smṛto yacchati śobhanam |
pāpakṣayaśca bhavati smaratāṃ tamaharniśam ||

iti | ato yathā vā [vā śabdaḥ gha ṅ cha kośeṣu nāsti] -

draṣṭumicchāmi te rūpamaiśvaraṃ parameśvara |
manyase yadi tacchakyaṃ mayā draṣṭumiti prabho |
yogeśvara tato me tvaṃ darśayātmānamavyayam ||

bhagavatkaiṃkaryarūpanidrānubhavaprakāraḥ

ityetāvadvādino'rjunasya bhagavān viśvarūpaṃ svātmānaṃ darśayāmāsa 
evamatrāpi svānubhavasāpekṣān [svānubhavatāpekṣāṇāṃ ṅ ca cha; gha 
kośo'tra śithilaḥ] yathāmanorathaṃ paramodāro bhagavāneva 
svātmānamanubhāvayati | ato niryatnalabdhena bhagavadanubhavānandasaṃdohena 
kṛtārtho'smīti manyamānaḥ karaṇakalebarānuguṇyāvadhi sukhamāsīno 
vividhavyāpārāyastasya [vyāpārāyattasya ka kha ṅ ca cha jha; 
vyāpārāyāsitasya ga] kariṣyamāṇayogopakaraṇabhūtasya karaṇavargasya 
viśrāntaye svayamupanamantīṃ nidrāṃ na nivārayet yuktasvapnāvabodhasya iti 
smaraṇāt | nidraiva tadā kaiṃkaryam | suṣuptau ca tadbhāvo nāḍīṣu 
tacchruterātmani ca iti śārīrakasutroktena prāsādakhaṭvāparyaṅkaynāyena 
[prāsādakhaṭvāṅgaparyaṅkanyāyena ga] nāḍīpurītadbrahmasu 
[brahmaṇi kha ga gha ṅ cha] svātmanaḥ śayanamanusaṃdhāya 
lakṣmīpariṣvaṅgavyañjakena mādhavaśabdena bhagavantaṃ saṃkīrtayan yathā 
priyayā saṃpariṣvaktaḥ ityārabhya prājñātmanā saṃpariṣvakto na bāhyaṃ 
kiṃcana veda nāntaram ityāmnātaprakriyayā [ityādiprakriyayā ka kha ga ca 
jha] [paramātmani parisvaṅga iti gha kośādanyatra pāṭhaḥ] 
paramātmapariṣvaṅgaviśeṣaṃ ca parāmṛśya yat karoṣi ityādiprasthānena 
nidrāmapi samārādhanatvena manyamānaḥ saṃśuddhaśuskapādaḥ 
śāstroktaprakāreṇa samucite sthāne śāstrīye śayanīye coditadikchirāḥ 
śuddhatvānagnatvādiniyamayuktaḥ [śuddhatvādiniyamayuktaḥ gha] 
śrīśāṇḍilyasmṛtyādyuktaprakāreṇa svārādhyasya 
bhagavataścaraṇāravindayorvinyastaśiraskaḥ śayanāsanayānādau ityādividhānāt 
tameva mādhavaṃ hṛdaye [hṛdaye'pi gha] dhyāyan tameva kīrtayan 
sukhaṃ śayīta | yadā yadā ca [ca śabdaḥ gha kośādanyatra nāsti] 
nidrāvicchedastadā tadā tameva dhyāyet | saṃkortayecca tāni nāmāni punarā 
nidrāgamāt | so'yaṃ pradoṣaprabhṛti brāhmamuhūrtāvadhi 
[muhūrtaparyantaṃ ṅ cha] sārasvatasrotasa [srota iva ka kha ca 
jha] iva viśramāntaritasya yogasyāvasaraḥ avasarāntare'pyaikāgryasaṃbhave 
karmāntarasaṃkocena svīkārya iti [svīkāryamiti kha ga gha ṅ cha] 
prāgevoktam ||

iti yogaḥ

pañcakālaparasya sarvo vyāpāraḥ kaiṃkaryarūpaḥ 

evaṃ vartamānasya sarvaḥ kālo'pyabandhyo bhavati sarve vyāpārāḥ 
kaiṃkaryarūpā bhavanti sarvo'pyānuṣaṅgiko bhogaḥ 
krīḍāśukakṣīrāsvādanyāyena svāmibhogaśeṣabhūto bhavatīti 
bhagavatkaiṃkaryakarateḥ 
paramaikāntino'nādimāyāniśāvasāne'nantamokṣāvasaraprāmbhe ca 
pratyuṣavadāsthito'yamāyuḥśeṣakāla iti | sa cāyamautsargikaḥ krama uktaḥ | 
apavāde tu vyutkramavilopādipravṛttiḥ | tathāhi- 
upavāsadivaseṣvekadaśyādiṣu anuyāgasya lopo bhavati | saptāṅgameva ca [ca 
kāraḥ ka ga ṅ ca jha kośeṣu nāsti] tadānīṃ yajanam | 

pañcakālānuṣṭhānakramasya kvacit apavādaḥ

ata eva cānuyāgasyāniyatatvavyañjanāya bhāṣyakārāṇāṃ tadanuktiḥ | 
tadarthakālaśca [tadarthaḥ kālaśca gha ṅ cha] tasmin divase 
svādhyāyayogādiṣvanyatamena yathocitaṃ yāpanīyaḥ | kadācit dvādaśyādiṣu 
prabhāte pāraṇaṃ bhavati | tadarthaṃ pūrvaṃ yajane [pūrvayajane ka kha gha 
jha] kṛte'pi svakālaprāptaṃ madhyaṃdinayajanaṃ saptāṅgaṃ tiṣṭhati | 
vaiśeṣikārcaneṣu bahuṣu ekadivase kramāt saṃbhavastu aṅgaguṇavirodhe ca 
tādarthyāt iti nyāyena upādānādipravṛttirleśataḥ pratirudhyate | tatra 
pūrvadivasārjitairdravyaiḥ paropanītairvā tattatkriyāniṣpattiḥ | yajanaṃ ca sarvasmin 
kāle'bhyanujñātam | khinnavṛtteranyaparasyāturasya kalahādyupadrutasya ca 
bhojanāt pūrvaṃ yadākadācillabdhe'vasare [labdhāvasare ka kha ga ca jha] 
bhavati | atyantāśaktau tu ṛtvikputraśiṣyādibhiḥ svasamairanyaiḥ kāryate | tatra 
tvayamapavādaḥ samryate - 

vidhuro brahmacārī ca vānaprastho'tha bhiṣukaḥ |
parārthaṃ karma kurvāṇāḥ pātayanti patanti ca ||

iti | īṣacchaktau tu saṃkucitayajanam ekopacāramārabhya tattacchaktyātyanusāreṇa 
sahasropacārāntavidhānāt | viṣuvāyanadvitayapañcadaśī ityādinā 
pratiṣiddhe.vavasaresu vedābhyāsarūpasvādhyāyo lupyate | tadā 
tatkālamapyananyaparasya paradhānatamo yogaḥ samāskandanti | 
trayoda"īniśāmukhe ca tasyāpyapavādaṃ kecidichanti | tadāpi 
sarvakriyāntaranirodhapūrvakaṃ maunavratamanuṣṭhīyamānaṃ 
sāttvikatyāgaprakriyayā svakīyena mayā svaprītyarthaṃ bhagavataiva kāryate 
ityanusaṃdheyam | tasmāt āloḍya sarvaśāstrāṇi ityārabhya dheyo nārāyaṇaḥ 
sadā ityādibhiruktaṃ bhagavadanusmaraṇaṃ sarvatra sāvakāśam | 
avichinnasmṛtisaṃtatirūpatvādikaṃ tu mātrayā bhajyate |

āśaucādiṣvapi bhagavatsaṃkīrtanādi kāryam 

evaṃ mṛtakasūtakādyaprāyatyakāleṣvapi 
prayatakartavyaśāstrīyasarvakarmavilopaḥ | tadānīṃ tu [vilopavattadānīṃ kha; 
vilopāttadānīṃ ga] maunāvasaravyatiriktaḥ kālaḥ saṃkīrtanena smaraṇena ca 
yāpanīyaḥ satataṃ kīrtayanto mām tasmāt sarveṣu kāleṣu māmanusmara 
ityādestadānīṃ nirapavādatvāt | pratyuta -

cakrāyudhasya nāmāni sadā sarvatra kīrtayet |
nāśaucaṃ kīrtanaṃ tasya pavitraṃ bhagavān hariḥ |
nāśaucaṃ kīrtane tasya smaraṇe vāpi vidyate ||

[apavitraḥ pavitro vā iti viṣṇudharme pāṭhaḥ] aśuciścāpyanācāraḥ 
sarvāvasthāṃ gato'pi [sarvāvasthāgato'pi gha ṅ cha] vā |
yaḥ smaret puṇḍarīkākṣaṃ sa bāhyābhyantaraḥ śuciḥ ||

ityādibhiḥ kīrtanasmaraṇayorāśaucakāle'pi anuṣṭheyatcokteḥ | kiṃca [kiṃca 
iti śabdo gha kośe nāsti] 

saṃkīrtayejjagannathaṃ vedaṃ vāpi samīrayet |
dhyāyan kṛte yajan yajñaistretāyāṃ dvāpare'rcayan |
yadāpnoti tadāpnoti kalau saṃkīrtya keśavam ||

ityādibhiḥ deśakālāvasthādhikāryādyaviśeṣeṇa [adhikāryādiviśeṣeṇa 
gha; adhikāryādiviśeṣeṇa vihitavedābhyāsa kha ga; adhikāryādyaviśeṣeṇa 
vihitaṃ vedābhyāsa ka jha] vedābhyāsadhyānayajanārcanasthāne 
[dhyānajapārcanasthāne ka kha ga gha ca] tulyaphalatayā saṃkīrtanasya 
vihitatvāt prapannābhimatabhagavatprīteśca tāvataiva sulabhatvācca 
sarvadeśasarvakālādhikāryadyanuguṇaṃ saṃkīrtanameva karmāntaralopakāle 
samucitam | viśeṣataḥ kalidharmatvācca [kāladharmatvācca ka kha ga] | 
kalau yuge prayatasyāpi hyanyāśaktasya tadeva yuktam | yathāha bhagavān 
śaunakaḥ kīrtanādiva kṛṣṇasya muktabandhaḥ paraṃ vrajet iti | ata 
evābhigamanasya n kadācidapi lopaḥ aprayatasyāpi 
dūrāvasthitasya[dūrādavasthitasya gha ṅ cha] 
saṃkīrtanapraṇāmāñjalibandhabhāṣāstotralaukikavākyamātrapūrvakaprapadanaira
pi tatsvarūpaniṣpatteḥ |

nanu [bhāgavatasadācārya ka kha cha jha; bhāgavatasya gha] bhāgavatasya 
sadācāryasakāśāt samyagadhigatavedāntasya brahmavittvena 
sadyaḥśaucavidhānādanuvṛttaśaucāsiddheḥ kathaṃ karmavilopaḥ maivam 
rahasyāmnāyaniṣṭhānāmeva tacchākhāgṛhyoktaprakriyayā tadabhāvāt | 
mantrasiddhāntādiniṣṭhānāṃ tu dīkṣitānāmapi prakrāntamahotsavādhikāriṣveva 
tanniṣedhaḥ | yadyapi brahmavittvameteṣāmaviśiṣṭam [brahmavittvaṃ 
teṣāmapyaviśiṣṭaṃ ka kha ga ca jha; brahmavitvameva teṣāmaviśiṣṭaṃ ṅ 
cha] tathāpi kṛtādiṣu triṣu [triṣu śabdaḥ gha ca kośayoḥ nāsti] 
yugeṣu teṣāmapi sadyaḥśaucam vṛttasvādhyāyasaṃpannasyāvasaṃkocanaṃ 
tathā iti [ghaṭikā vyavasthā gha ṅ] vyavasthāvacanena kaliyuge 
vṛttadinimittaghasaṃkocapratiṣedhāt | na ca vācyam -

ekāhācchudhyate vipro yo'gnivedasamanvitaḥ |
vyahāt kevalavedastu nirguṇo daśabhirdinaiḥ ||

ityādiṣuktasyāgnivedādinimittasyāghasaṃkocasyāyaṃ pratiṣedhaḥ na tu 
brahmavittvanimittasyeti [iti śabdaḥ gh ca kośayoḥ nāsti] | maivam 
yathoktabrahmavidāmapi vṛttaguṇaśabdena grahaṇasaṃbhave saṃkocakābhāvat | 
na ca brahmaviccabdena pravrajitagrahaṇaṃ  brahmavidāṃ pravrajitānāṃ ca 
sadyaḥśaucārhatvena [sadyaḥśaucānarhatvena gha ṅ cha] 
pṛthagupādānāt [pṛthugupādānāt | yathoktam ..... maivam | 
brahmavedanādīnāmapi ṅ cha; brahmavādināmapi gha; pṛthagupādānāditi 
yathoktabrahmavidāmapi ca atra kośāḥ pāṭhato bahudhā bhidyante | asmin sthale 
kha ga gha ṅ kośeṣu yathokta ityasyānantaraṃ maivamityasya pūrvaṃ ca 
paṅktilopasūcakāni cihnāni ca dṛśyate] | tarhi 
satrivratibrahmacāridātṛbrahmavidāṃ tathā iti sahapaṭhitānāṃ 
satriprabhṛtīnāmapi satravratabrahmacaryadānādiguṇa[guṇa iti padaṃ ka kha 
ga jha kośeṣu nāsti]nimittamaghasaṃkocanamiti teṣāmapetadantimayuge na 
syāditi cenna [na iti padaṃ ka kha ga ca jha kośeṣu nāsti] 
anuṣṭhānatastadvyavasthāpanāt | adyāpi hi sadyaḥ śaucaṃ vratyādiṣu 
śiṣṭairanuṣṭhīyate | na [śārīrādhigama iti gha kośādanyatra pāṭhaḥ] 
śārīrakādhigamasiddhabrahmavedanavatāmapi gṛhasthānāṃ kvacit 
tadhānuṣṭhānaṃ [tadanuṣṭhānaṃ ka kha ga ca jha] dṛśyate | 
anantabāhyakudṛṣṭisiddhantavyākulatattvādhyavasāye 
rāgādidoṣāndhakārabahule bahulaniśīthakhadyotakalpaguṇalave'pi [api 
śabdaḥ ka kha ga ca jha dośeṣu na dṛśyate] kaliviluptasvadharmavarge'smin 
kāle brahmavidāmasaṃbhavādeva [tadanuṣṭhānadarśanaṃ ka kha ga ṅ ca 
jha] tathānuṣṭhānādarśanamiti cet tarhi kasyedānīṃ brahmavidaḥ 
sadyaḥśaucena karmalopaṃ parijihīrṣasi 

kalau kṛtayugaṃ tasya kalistasya kṛte yuge |
yasya cetasi govindo gṛdaye yasya nācyutaḥ ||

iti nyāyena yaḥ kaścidyatra kvacid brahmavidathāpi [brhmavidapi ka kha ga ca 
jha] saṃbhavatīti cet satyam sa tāvat 
vyāsāgastyabṛgupativibhīṣaṇaprabhṛtibhistvayāpyadṛṣṭe kvacit pradeśe 
vartamānaḥ svāntarātmasākṣikaṃ tathānutiṣṭhatu nām tadanyeṣāṃ 
[anyeṣāṃ ka kha ga ca jha] tu bhāgavatamaryādāṃ praviṣṭānāṃ 
paripūrṇabrahmavittvābhāve'pi [hi śabdaḥ gha ṅ cha kośeṣu nāsti] 
hyupanītāvasthatvamātreṇa dvijatvavat [saṃskāraviśeṣādiyoga ka ṅ ca cha 
jha] saṃskāraveṣādiyogamātreṇa bhāgavatatvamātraṃ siddhamiti 
tāvanmātravaiśiṣṭya[vaiśiṣṭya gha kośādanyatra nāsti]śālināṃ 
tannibandhanādhasaṃkoce pramāṇaṃ kvacinna paśyāmaḥ | ata eva hi 
[hiśabdaḥ gha kośe nāsti] teṣāmapi pauṣkarādiṣu āśaucamanumatam | 
yattu tatratyasaṃskāraviśeṣavataḥ kasyacit āśauchakāle'pi 
mānasayāgamātramanumanyate tat 
gāyatrīsmaraṇapūrvakajalāñjaliprakṣepnyāyena netavyam | viṣṇvarcanamapi hi 
[hi śabdaḥ ka a jha kośeṣu nāsti] pratyakṣaśrutisiddhaṃ nityaṃ ceti 
prāgevoktam | mānasayāgamātrābhyanujñānena [mātrānujñānena ka a 
jha] śeṣaniṣedhaśca tatrāpi diddha iti |

tadevaṃ svataḥ prāptimapavādaprakārāṃśca [apavādaprakāraṃ ca ka kha; 
prāptānapavādaprakārāṃśra ga; svataḥ prāpatamapavādaprakāraṃ ca ca] 
yathāvadadhigamyāyaṃ dharmo'nuṣṭheyaḥ |

dharmānuṣṭhānaprakārasya durūhatvam 

ekaṃ yadi bhavecchāstraṃ jñānaṃ niḥsaṃśayaṃ bhavet |
bahutvādiha śāstrāṇāṃ jñānatattvaṃ sudarlabham ||

ityādibhiryāthārthyena 
ativitatagahanagambhīravividhavikalpabahutaraśāstrasaṃkṣobhajanitadiṅmohaśānt
aye sarvaiḥ saṃkalanamātraṃ [śāntaye kalāmātraṃ ṅ ca cha; śāntaye 
sarvaiḥ saṃkalana iti paṅktiḥ gha kośe upanītāvatthatvamātreṇa iti 
pūrvanirdiṣṭavākyasyānantaraṃ pramādavaśāllikhitā pratibhāti]  tviha 
kṛtam | anenaiva prasthānena praśamitadiṅamohaiḥ samarthaiḥ ā pramātāt 
anuṣṭheyāni sarvāṇi karmāṇi pratyekaṃ 
bahutaretikartavyatāmukhyānukalpavikalpāpavādādividhāyakatattacchāstreṣu 
yathāvadadhigamyānuṣṭheyāni | hanta tarhi durjñāne duṣkare'smin prasthāne ko 
nām [adya iti śabdaḥ ka ga ca jha kośeṣu nāsti] adyādhikāri syāditi cet 
maivaṃ bhetavyam 

bhagavatpūjanasya nityatvasukaratvādikam 

na viṣṇvārādhanāt puṇyaṃ vidyate karma vaidikam |
sarveṣāmeva dharmāṇāmuttamo vaiṣṇavo vidhiḥ ||

nityaṃ viṣṇvarcanaṃ param ityādibhiḥ sarvottaratvena ca [ca śabdaḥ ka kha ga 
ca jha kośeṣu nāsti] nityatvena ca śrute'smin dharme aṣṭavarṣasya 
brahmacaryadharma iva yathākathaṃcidanupraveśasyāpi [api śabdaḥ ka kha ga 
ca jha kośeṣu nāsti] yuktatvāt 

svalpamapyasya dharmasya trāyate mahato bhayāt |
na hi kalyāṇakṛt kaścid durgatiṃ tāt gacchati |
jijñāsurapi yogasya śabdabrahmātivartate |

ityādinyāyena [iti nyāyena ka kha ca jha] bhagavataivāśritavatsalena 
śeṣapūraṇāt | smaranti ca- 

sakṛduccaritaṃ [sakṛduccāritaṃ gha ṅ cha] yena 
harirityakṣaradvayam |
baddhaḥ parikarastena mokṣāya gamanaṃ prati ||

sāṃketyaṃ pārihāsyaṃ vā stobhaṃ helanameva vā |
vaikuṇṭhanāmagrahaṇamaśeṣāghavināśanam ||

sakṛt smṛto'i govindo nṛṇāṃ janmaśataiścitam |
pāparāśiṃ dahatyāśu tūlarāśimivānalaḥ ||

harirharati pāpāni duṣṭacittairapi smṛtaḥ |
anicchayāpi saṃspṛṣṭo dahatyeva hi pāvakaḥ ||

durgasaṃsārakāntāramapāramabhidhāvatām |
ekaḥ kṛṣṇanamaskāro muktitīrasya deśikaḥ ||

eko'pi kṛṣṇe sukṛtapraṇāmo daśāścamedhāvabhṛthena tulyaḥ |
daśāśvamedhī punareti janma kṛṣṇapraṇāmī na punarbhavāya ||

upoṣitaḥ poṣito vā dṛṣṭo vā [duṣṭo vā cha] praṇato'pi vā |
prasahya harate pāpaṃ ko na seveddhariṃ tataḥ ||

ko hi bhāro [ko'tibhāraḥ ka kha ga ṅ ca cha jha] harernāmni jihvāyāḥ 
[jihvayā ka kha jha] parikīrtane |

āyāsaḥ smaraṇe ko'sya smṛto yacchati śobhanam |
pāpakṣayaśca bhavati smaratāṃ tamaharniśam ||

kiṃ tvayā nārcito devaḥ keśavaḥ kleśanāśanaḥ |
udakenāpyalābhe tu dravyāṇāṃ pūjitaḥ prabhuḥ ||

anyat pūrṇādapāṃ kumbādanyat pādāvanejanāt |
anyat kuśalasaṃpraśnānna cecchati janārdanaḥ ||

patreṣu puṣpeṣu phaleṣu toyeṣvakrītalabhyeṣu sadaiva satsu |
bhavatyekalabhye puruṣe purāṇe muktyai kimarthaṃ kriyate na yatnaḥ ||

patraṃ puṣpaṃ phalaṃ toyaṃ yo me bhaktyā prayacchati |
tadahaṃ bhakdyupahṛtamaśnāmi prayatātmanaḥ ||
aṇvapyupahṛtaṃ bhaktairmama toṣāya [bhogāya kha ga gha] kalpate ||

ityādi | uktaṃ ca nāradīye śrimataṣṭākṣarabrahmavidyāyāṃ 
ṣoḍaśopacāroktyanantaram- 

evvamaṣṭākṣareṇaiva sarvatrārcanakarmaṇi |
upacārānimān kurvan bhaktiyuktena cetasā ||

tulasīpadmapālāśasuvarṇakusumaiḥ śubhaiḥ |
pūjayitvā jagannathaṃ phalamānantyamaśnute ||

gandhaiḥ puṣpaiḥ phalairmūlaiḥ pagrairvāribhireva [phalaiḥ 
patrairdhūpairvāribhiḥ ka ca jha] vā |
nityaṃ bhagavataḥ pūjāṃ yathāsaṃbhavamācaret ||

samastalokanāthasya devadevasya śārṅgiṇaḥ |
sākṣādbhagavato viṣṇoḥ pūjanaṃ janmanaḥ phalam ||

iti | etena bhagavatpūjanasya nityatvaṃ sukaratvaṃ svayaṃprayojanatvaṃ ca 
vyaktamuktam |

yat punaridaṃ vikalasamārāthanādau pratyavāyādikamucyate- 

nityārcane vaikalye'pi doṣābhāvaḥ 

sarpaṃ dṛṣṭvā dhyānaṃ yathā kāyaṃ [dṛṣṭvā naraḥ kāyaṃ kha ga ṅ 
cha; dṛṣṭvā mahākāvyaṃ gha] kampate ca muhurmuhuḥ |
amantramarcakaṃ dṛṣṭvā tathā bhīto [mahābhītaḥ gha] janārdanaḥ ||

gandhahīne bhayotpattiḥ puṣpahīne tu saṃkulam |
naivedyahīne [nivedyahīne kha ga gha ṅ cha] durbhikṣaṃ maraṇaṃ 
mantrahīnake ||

amantramavidhiṃ caivamakālaṃ caiva pūjanam |
nityaṃ rāṣṭrabhayaṃ kuryāt tadgrāmaṃ [grāmastu iti cet sādhuḥ] tu 
vinaśyati ||

amantraiṇaiva yatpūjyaṃ piśācāsuravarthnam |
vyādhitaskaradoṣau ca annavṛṣṭirmahadbhayam ||

ityādi tadetat sarvaṃ rājarāṣṭrādisamṛddhyartha[samṛddhyarthaṃ ka kha 
ga ca jha]kāmyārādhaneṣu anyeṣvapi pūrṇānuṣṭhānaśaktasya 
saṃpūrṇadravyasya lobhādibhistattaddhānau mukhyakalapsamarthasyānukalpena 
vṛttau ca [pravṛttau ca ka kha ga ca jha] doṣamāha na tu nitye karmaṇi 
[nityakarmaṇi ka ca jha] niṣkāmasya yathāśaktikaraṇe | smaranti ca 
manvādahaḥ - 

vedoditaṃ svakaṃ karma nityaṃ kuryādatandritaḥ |
taddhi kurvan yathāśakti prāpnoti paramāṃ gatim ||

ityādi | asti cānyo bhagavaddharmasya viśeṣaḥ yamadhikṛtyāyaṃ 
sāttvatasaṃgrahaḥ - 

sakṛt tryahaṃ ca saptāhaṃ pakṣaṃ māsamadhāpi vā |
yo yajedvidhinānena bhaktiśraddhasamanvitaḥ ||

so'pi yāyāt paraṃ sthānaṃ kiṃ punaryo'tra [yoga ka kha jha] saṃsthitaḥ |
yāvajjīvāvadhiṃ kālaṃ baddhakakṣo mahāmatiḥ ||

iti | etadeva saṃkṣiptaṃ nārāyaṇamunibhiḥ - 

dinamekamapi prīto yaḥ kuryānmadimānnaraḥ |
sukṛtī kiṃ punaryāvajjivamevaṃ samācaret ||

iti | uktaṃ cāhirbudhnyena - 

samārādhayastvevamekāhamapi nārada |
muktiḥ kare sthitā [karasthitā ka kha ga ca jha] tasya sarve kāmāśca kiṃ 
punaḥ ||

iti |

tadidaṃ phalārthiviṣayam | anyeṣāṃ tu svayaṃprayojanatvaṃ prāgeva sthāpitam | 
tadabhiprāyeṇoktaṃ vaṅgivaṃśeśvaraiḥ - 

evamekadinaṃ vātha [yāvat ka kha ga ca jha] dvidinaṃ tridinaṃ tu vā |
māsaṃ vā vatsaraṃ vāpi yāvajjīvitameva vā ||

varteta bhaktyā parayā vaiṣṇavaḥ suciraṃ sukham |
prārabdhe madhyato virghnairvicchinne'pyatra karmaṇi ||

nānartho na ca naiṣphalyaṃ na kṛtāṃśasya saṃkṣayaḥ |
prārabdheṣvasamāpteṣu vicchinnaṣvanyakarmasu ||

bhavatyevaitadakhilaṃ vaidikeṣvitareṣvapi |
kṛtaḥ svalpāṃśako'pyasya sthitvā suciramakṣayam ||

trāyetaiva svakartāraṃ svaśaktyā bhavabhītitaḥ |
śraddhāvānadhikāryasminnukte [yukte mudritakārikāpāṭhaḥ] karmaṇi 
vaiṣṇave ||

nāparaḥ kulavṛttādiguṇaḥ karturviśeṣataḥ [kartuṃ viśeṣataḥ ka jha; 
kaścidviśeṣataḥ gha; kartṛviśeṣataḥ ca] |
yena kenacideṣitrā bhāvyamasmiṃstu karmaṇi ||

tasmin sudurlabhe labdhe [kriyaiva gha ṅ ca cha] kṛpaivānantarakriyā |
jñānakramatapoyogayuktānapyadhikāriṇaḥ ||

śraddhāhāniḥ paro doṣaścyāvayedadhikārataḥ |
svoktāsūpaniṣatsvevamuktavānuttamaḥ pumān ||

śraddhaśraddhe samuddiśya tasmācchraddha paro guṇaḥ |
neha kālakriyākartṛdravyadigdeśasaṃśritā [saṃsthitā ka kha ga jha] ||

eṣitāraṃ tadicchāṃ vā vihāyāsti niyantraṇā |
niṣedhāviṣayībhāvādṛte naivāparo guṇaḥ ||

prītihetuḥ pareśasya svārcanāṅgeṣu vastuṣu |
ata evārcanāṅgāni dravyāṇi gaṇayan svayam ||

prāha patrādimātrāṇi jātivarṇādibhirvinā |
aho hariṃ bruvannevaṃ muktimetyapyaho aho ||

aho aho sulabhatā kṛpā ceyamaho aho |
astyeva nirmalaṃ toyamayatnasulabhaṃ bhuvi ||

dṛśyante ca śubhā dūrvāḥ sulabhāḥ sarvadikṣvapi |
asti jihvā hariṃ [vaktuṃ ṅ cha] stotumātmīyaivāsyamadhyagā ||

svakarāvapi karmīṇau dhyātumastyeva mānasam |
ato na hānirmantrāṇāṃ [yoga ṅ ca cha] yāgavighnakarī hareḥ ||

sāmagryeṣā hi saṃpūrṇā [vaktrādiḥ mudritakārikāpāṭhaḥ] 
patrādyekaikameva tu |
ajñānādathavā jñānādaparādheṣu satsvapi ||

prāyaścittaṃ kṣamasveti prārthanaikaiva kevalam |
satyasaṃkalpasaṃyukte sarvajñe sarvaśaktike ||

nityanirdoṣaniḥsīmamahāvibhavayogini [mahāmahimayogini ṅ cha] |
svādhīnatrividhāśeṣacidacidvastuśeṣiṇi ||

nirmalānantvijñānanidhavudadhiśāyini |
svasaṃkalpakṛtāśeṣajagajjanmalayasthitau ||

arcanādiṣvanarhatvānna kaścinnāparādhyati |
ato'naṅgikṛtāśeṣakartṛdoṣavimarśayā ||
kṛpayaivāsya devasya sarvo'pyarhati tatrkriyām ||

iti | atra tatkriyām iti sāmānyanirdeśāt yathādhikāraṃ sākṣāt samārādhanam 
paraistatpravartanam samārāvanāpekṣitapradānena śuśrūṣaṇam  ityādikaṃ 
sarvaṃ saṃgṛhītam | uktanyāyena ynūnādhikopacārādikamapi srvamupapāditaṃ 
mantavyam |

api ca aprayatnalabhyairāntarapuṣpādibhirapi bhagavadupāsanaṃ smaryate - 

bhagavadārādhane āntarapuṣpādīnāṃ mukhyatvam 

ahiṃsā prathamaṃ puṣpaṃ puṣpamindriyanigrahaḥ |
sarvabhūtadayā puṣpaṃ kṣamā puṣpaṃ viśeṣataḥ [tathaiva ca gha] ||

jñānaṃ puṣpaṃ tapaḥ puṣpaṃ dyānaṃ puṣpaṃ tu saptamam |
satyamevāsṭamaṃ puṣpaṃ tena tuṣyati deśavaḥ ||

iti | āha ca bhagavān śaunakaḥ - 

rāgādyapetaṃ hṛdayaṃ vāgaduṣṭānṛtādinā |
hiṃsādirahitaḥ kāyaḥ keśavārādhanaṃ trayam ||

iti |

pūrṇānuṣṭhatuḥ samāhṛtyānuṣṭhātuśca tulyaphalatvam 

pratyekaṃ saṃpūrṇasamārādhanamityarthaḥ | ato yathādhikāraṃ yathāśakyamatra 
śraddadhānaiḥ daryārdrahṛdayadeśikopadeśapūrvakamanupraviśya 
deśakāladaśādyānuguṇyenācchidraṃ yathākramaṃ samāhṛtya 
vānutiṣṭhadbhiḥ ananyaprayojanaiḥ paramaikāntibhiḥ 
anavadhikaparamapuruṣacaraṇaparicaraṇarūpam [paricaryārūpam ka kha ga ca 
jha] apavargaiścaryaṃ yathārogyaṃ yathāyogyaṃ cātraiva bhoitavyamiti 
siddham |

granthopasaṃhāraḥ 

[savyaṃ pādaṃ prasārya śritaduritaharaṃ dakṣiṇaṃ kuñjayitvā 
jānunyādhāya savyetarabhujamaparaṃ [savyetaramitarabhuja ka kha ga ṅ ca 
jha; savyetarabhujamitaraṃ ṅ cha] nāgabhoge nidhāya |
paścādbhāhudvayena pratibhaṭaśamane [pradibhayaśamane gha] 
dhārayan śaṅkhacakre
devībhūṣādijuṣṭo jayanatu [vitaratu ṅ cha] jagatāṃ śamaṃ 
vaikuṇṭhanāthaḥ [navajaladanibhaḥ pātu divyaḥ paro na - ityasminneva 
granthe ijyārambhe dṛśyamānaḥ pāṭhaḥ (137 puṭe)] || 
viditanigamasīmnā veṅkaṭeśena tatta-
dbahusamayasamakṣaṃ baddhajaitradhvajena |
pratipadamavadhānaṃ puṣyatāṃ sāttvatānāṃ 
praṣadi vihiteyaṃ pañcakālasya rakṣā ||

kaṇḍulāḥ [kila ca]kalikajjalāviladhiyaḥ kecijjaḍā niṣphalaṃ 
vikrośantu viyaccaraiḥ saha balivyatyāsavitrāsibhiḥ |
moghāśāpi tathāvidheṣvavitatheṣvāryeṣvamoghā [ārgeṣvamoghā ka ca 
jha] bhṛ.śaṃ
muktariśvaryamahāphalodgamadhiyā caryeyamācaryatām ||

tyaktaṃ śāstramalepakaprabhṛtibhiḥ kiṃ tena tasyāgataṃ 
pradviṣṭaṃ jagadekacakṣuṣi divābhītaistatastasya kim |
dugdhaṃ pittahatairjugupsitamatastasyāpi kiṃ durjanai-
styaktaṃ cedapi matkṛtaṃ suruciraṃ kiṃ deśikaistyajyate ||

iti śrīkavitārkikasiṃhasya sarvatantrasvatantrasya śrīmadveṅkaṭanāthasya
vedāntācāryasya kṛtiṣu śrīpāñcarātrarakṣāyāṃ
nityavyākhyānākhyaḥ 

tṛtīyo'dhikāraḥ 

śrīpāñcarātrarakṣāṃ saṃpūrṇā 



###########   END OF FILE  #######
