####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00309
Uniform title: bhuvaneśvarīmahāstotra
Author : pṛthavīdharācārya
Commentator : Kavi Padmanābha
Editor : Gopal Narayan Bahura

Description: 
Description by Mark S.G. Dyczkowski:
The Bhuvaneśvarīmahāstotra by Pṛthavīdharācārya with a
commentary by Kavi Padmanābha edited by Gopal Narayan Bahura



Under this title the editor presents a collection of texts related to
Bhuvaneśvarī and her worship drawn from several manuscripts. They
are:



1) Bhuvaneśvarīmahāstotra by Pṛthavīdharācārya with a
commentary by Kavi PadmanAbha.

2) Rudrayāmalīyabhuvaneśvarīpañcāṅga

This is a chapter (paṭala) of the Daśavidyārahasya which said to be
part of the Rudrayāmala

3) Bhuvaneśvarīpūjāpaddhatiḥ

This is the regular rite of the worship (nityapūjanapaddhati) of
Bhuvaneśvarī drawn from the Daśavidyārahasya

4) Bhuvaneśvarīkavaca called Trailokyamaṅgala attributed to the Rudrayāmala.

3) Bhuvaneśvarīsahasranāmastotram attributed to the Rudrayāmala

4) Bhuvaneśvaryaṣṭottaraśatanāmastotram attributed to the Rudrayāmala

5) Bhuvaneśvaryaṣṭakam

6) Bhuvaneśvarīsahasranāmastotram attributed to the Mahātantrārṇava

7) Bhuvaneśvarīhṛdayastotram attributed to the Nīlasarasvatītantra

8) Bhuvaneśvarīstotram attributed to the Rudrayāmala

9) A text by Pṛthvīdharācārya with a commentary called
Bhuvaneśvarīkramacandrikā by Anantadeva of Mātṛpura who belonged
to the lineage of Dāyīdeva. There are three chapters (kalpa) dealing
with the daily rites dedicated to the goddess Bhuvaneśvarī.

10) Laghusaptaśatīstotram. A short hymn to caṇḍikā based on the
Durgāsaptaśatī by Pṛthvīdharācārya



In his introduction the editor presents Pṛthvīdharācārya as a
direct disciple of śaṅkarācārya whom he dates as belonging to the
ninth century. Although Pṛthvīdharācārya may have been a sannyasin
belonging to that order, it is not possible for him to have been so
early. Bhuvaneśvarī is one of the Ten Mahāvidyās. Indeed two of
the texts in this collection is the chapter (paṭala) of the
Daśavidyārahasya, said to be a part of the Rudrayāmala. Four more
are attributed to the Rudrayāmala directly. The practice of
attributing revelation to this work is common in the later period.
Nīlasarasvatītantra is certainly late as is mot probably the
Mahātantrārṇava. The grouping and worship of the ten goddesses that
constitutes the Ten Mahāvidyā is very popular in North India where
temples and shrines to them are found in several cities in the North
and even in the Kathmandu Valley. However, although the goddesses are
known in the South they are not worshipped there as members of this
group. The texts where they appear together are not earlier than the
15th century and their introduction into Nepal is probably later.


Notes: 
Revision 0: November 13, 2014

Data-entered by the staff of Muktabodha under the supervision of Mark S.G. Dyczkowski.

Publisher : Rajasthan Oriental Research Institute
Publication year : 1960
Publication city : Jodhapur
Publication country : India
####################################################



śrīḥ

sakalāgamācāryacakravarttiśrīpṛthvīdharācāryaviracitam

bhuvaneśvarīmahāstotram

kavipadmanābhaviracitabhāṣyavibhūṣitam

śrīgaṇeśāya namaḥ

oṃ cañcanamauktikahemamaṇḍanayutā mātā'tiraktāmbarā
tanvaṅgī nayanatrayātirucirā bālārkavadbhāsurā |
yā divyāṅkuśapāśabhūṣitakarā devī sadā bhītihā
cittasthā bhuvaneśvarī bhavatu naḥ seyaṃ mudaḥ (de) sarvadā [kh: 
padyasyāsya; g: pratyornopalabdhiḥ] || 1 ||

karṇasvarṇavilolakuṇḍaladharāmāpīnavakṣoruhāṃ
muktāhāravibhūṣaṇāṃ parilasaddhammillasanmallikām |
līlālolitalocanāṃ śaśimukhīmābaddhakāñcīsrajaṃ 
dīvyantīṃ bhuvaneśvarīmanudinaṃ vandāmahe mātaram || 2 ||

atha satāmudanyādimahormivelākulitasya [g: satāṃ 
dainyādimohormimālākulitasya] sakalendriyamakarakuṇḍalavat [g: 
maṇḍalacaṭuladuravagāhanasya] 
duravagāhasyānavarataprabhūtībhavanmohamahābhramasya [g: 
mahāmohabhramasya] saṃsāravārāṃnidheḥ prataraṇāya 
satpotamivasakalasampadāmāspadamiva yasyāḥ prasādamāsādya 
caturacaturānano'pi sargādau nikhilanigamāgamoditāśca vidyāḥ [kh: 
caturdaśavidyāḥ; g: nikhilanigamādividyāḥ] 
sadyo'ṅkurayāñcakārāmbhojanābhimiva [g: samaṅkurayāñcakāra;. 
kh, g: tāṃ jananīmiva] sambhāvanodyatāṃ 
kalpavallīmivābhimataphaladānadakṣāṃ ruciracaraṇasaṅkramaṇataḥ [g: 
saṃkramaṇayā] karuṇayā vasundharāmabhisanāthayantīmiva [kh: 
saṃnāthayamānāmiva] 

p. 2)

caraṇaraṇanmaṇimayamañjīrāṃ [kh: 
caraṇaraṇanmaṇimayamañjīrādikasakalacaraṇābharaṇamaṇḍitaṃ; g: 
raṇanmaṇimayamañjīrādicaraṇābharaṇamaṇḍitāṃ] 
vararaśanollasatkiṅkiṇīkulakvāṇakalitāṃ picchalāṃ 
nāvasthitodakabimbavadavabhāsamānā [kh: 
pippaladalāntāvasthitodakabinduvadavabhāsamānāṃ; g: 
picchila.....bhāsamānāṃ] 
mamalamuktāphalaprakarahāravibhūṣitapīnonnatapayodharāṃ 
navamadhukakusumasuṣamātiraskārakārikaracaraṇakapolayugalapratibimbita##-
kalaravakapotayugalapratibimbitacārucāmikarakuṇḍalāṃ; g: 
navabandhūkakusumanikurambatiraskārakārivarakapolayugalapratibimbitacāru##-
sphuranmahāmaulimāṇikyavirājamānāṃ bhuvaneśāmabhivandya [kh, g: 
bhuvaneśānīmabhivandya] 
sakalāgamācāryacakravarttipṛthvīdharācāryaviracitamahāstotrasya yathācāhaṃ 
[kh: yathāmati] bālaprabodhinīṃ sakalavimalapadadīpikāṃ ṭīkāṃ 
viracayāmīti [kh: pratijānīte padmanābhapaṇḍitaṣṭīkākāraḥ] ||

aiṃdavyā kalayāvataṃsitaśiro vistāri nādātmakaṃ
tadrūpaṃ janani smarāmi paramaṃ sanmātramekaṃ [g: cinmātraṃ] tava |
yatrodeti parābhiddhā bhagavatī bhāsāṃ hi tāsāṃ padaṃ
paśyantīmanumadhyamā viharati svairaṃ ca sā vaikharī || 1 ||

aiṃdavyeti- he janani tava tat rūpaṃ smarāmi aharaho [kh: ahaṃ raho] 
dhyāyāmi kimbhūtaṃ tava tadrūpaṃ avataṃsitaśiraḥ avataṃsitaṃ śekharīkṛtaṃ 
śiro mūrddhā yasya tat tathā | kayā indoriyaṃ aiṃdavī tayā aiṃdavyā [g: 
indusambandhinyā] kalayā | punaḥ kimbhūtaṃ tava rūpaṃ vistāri 
vistāro'syāstīti vistāri sarvavyāpakamityarthaḥ | punaḥ kimbhūtaṃ [g: 
sanmātraṃ sattāmātraṃ nādātmakaṃ uccāraṇakāle nādavat] nādātmakaṃ 
nādasvarūpaṃ uccāraṇakāle nādavat | punaḥ kimbhūtaṃ paramaṃ parā utkṛṣṭā 
mā śobhā yasya tat paramaṃ prakṛṣṭamityarthaḥ [g: 
paramamutkṛṣṭamityarthaḥ] | punaḥ kimbhūtaṃ sanmātraṃ 
sadbhāvarūpamiti yāvat | aparaṃ kimbhūtaṃ ekaṃ advitīyam | he viśveśvari 
[kh: he janani] yatra yasmin tava rūpe parābhidhā parāsaṃjñā [g: tat 
saṃjñā] vāṇī udeti udayaṃ prāpnoti kimbhūtā vāṇī [sā] bhagavatī 
ṣaḍaiśvaryajñānavatī bhagorkajñānamāhātmyaṃ [g: bhagorkaḥ bhago 
jñānamityanekārthadarśanāt] iti cānekārthaśravaṇāt | 

p. 3)

punaḥ kiṃvidhā parābhidhā bhāsāṃ hi tāsāṃ padaṃ hi niścitaṃ tat tāsāṃ 
prasiddhānāṃ bhāsāṃ dīptīnāṃ padaṃ sthānaṃ tataḥ parābhidhāyāḥ paśyaṃtī 
vāk viharati punaḥ paśyaṃtīmanu paścānmadhyamā vāg viharati tataḥ svairaṃ 
svecchayā cāṣṭasthānaviśadīkṛtā seti [kh: satī; g: ceti] sarvaprasiddhā 
vaikharī vāg viharati | atha ca manoḥpakṣe aiṃdavyā kalayāvataṃsitaśiro iti 
candrārdhānukāri [kh, g: candrānukāri cālikhyate] lakṣyate | tataḥ 
vistāri prapañco māyā yasyā'stīti tataḥ vistāri māyābījamiti niṣkṛṣṭārthaḥ | 
tadanu nādātmakaṃ nādaśabdenātra binduranusvāro'bhidhīyate tena sahitamiti 
sānusvāraṃ hrīmiti yāvat |

atha vaikharyāḥ sātiśayaṃ mahimānamunmīlayan aparavṛttamāha-

ādikṣāntavilāsalālasatayā tāsāṃ turīyā tu [g: ca] yā
kroḍīkṛtya jagattrayaṃ vijayate vedādividyāmayī |
tāṃ vācaṃ mayi saṃprasādaya sudhākallolakolāhala-
krīḍākarṇanavarṇanīyakavitāsāmrājyasiddhipradām || 2 ||

ādīti- he mātaḥ sakaleśvari tu iti vyavacchede tāsāṃ pūrvoktānāṃ 
parāpaśyantīmadhyamāvaikharīlakṣaṇānāṃ vācāṃ madhye turīyā caturthī vāk 
vaikharīlakṣaṇā sā jagattrayaṃ bhuvanatritayaṃ [trayaṃ] kroḍīkṛtya 
abhivyāpya vijayate sarvotkarṣeṇa varttate | kayā kṛtvā 
ādikṣāntavilāsalālasatayā ādayaḥ akārādayaḥ kṣāntāḥ kṣakārāntāḥ ye 
varṇāsteṣāṃ yo vilāso vilasanaṃ tasya yā lālasatā uccāraṇaviśeṣaḥ tayā 
ādikṣāntavilāsalālasatayā viśvamakhilamabhivyāpya varttata ityarthaḥ | kimbhūtā 
sā turīyā (vaikha)rī vedādividyāmayī vedādayo yā vidyāḥ tāḥ svarūpaṃ 
yasyāḥ sā tathā he janani tāṃ turīyāṃ vaikharīṃ [kh: vaikharīlakṣaṇāṃ] 
vācaṃ mayi viṣaye samprasādaya samyak prasādaṃ vidhāya utpādaya | kimbhūtāṃ 
vācaṃ suddhākallolakolāhalakrīḍākarṇanavarṇanīyakavitāsāmrājyasiddhipradāṃ 
sudhāyāḥ pīyūṣasya kallolā laharyasteṣāṃ yaḥ kolāhalaḥ kalaravaḥ tasya yā 
krīḍā khelanaṃ tasyāḥ yadākarṇanaṃ tadvadvarṇanīyā stutyā yā kavitā tasyāḥ 
yā sāmrājyasiddhiḥ svacchandavihāriṇī [g: svacchandā vihāriṇāṃ 
siddhiḥ] siddhistāṃ prakarṣeṇa dadātīti tathā tām || 2 ||

p. 4)

athedānīṃ viśiṣṭavāgbhavasya mahimānamāha-

kalpādau kamalāsano'pi kalayā viddhaḥ kayācit kila
tvāṃ dhyātvā'ṅkurayāñcakāra caturo vedāśca vidyāśca tāḥ |
tanmātarlalite prasīda saralaṃ sārasvataṃ dehi me 
yasyāmodamudīrayanti pulakairantargatā devatāḥ || 3 ||

kalpādāviti- he mātaḥ janani kila iti satye [kh: satyaṃ] kalpādau 
sṛṣṭerādau kamalāsanopi brahmāpi tvāṃ dhyātvā caturo vedān punaśca tāḥ 
vidyāścarurdaśa aṅkurayāñcakāra prakaṭīkṛtavān kimbhūtaḥ kamalāsano'pi 
niścayena kayācit kalayā viddhaḥ syūtaḥ punaḥ kimbhūtaḥ vā catura iti brahmaṇo 
viśeṣaṇam | he mātaḥ tataḥ kāraṇāt tvaṃ prasīda prasādaṃ kuru me mahyaṃ 
saralaṃ sārasvataṃ dehi saśca raśca laśca sarvo dvandvo vibhāṣayaikavaditi 
etairvarṇaiḥ sahitamiti yāvat athavā saralamiti prāñjalaṃ kevalaṃ vāgbhavameva 
aiṃkārarūpamityarthaḥ | he lalite etanmahimānaṃ vāgbhavarūpaṃ manuṃ mayi 
prasārayeti prārthanā | aparaṃ he viśveśvari yasya vāgbhavāmodaṃ [kh: me 
mahyaṃ sārasvataṃ dehi saralaṃ arthāvagamamādhuryādiguṇaviśiṣṭaṃ na tu 
vaiṣamyādyupahataṃ] yasyāmodamudīrayanti pulakairantargatā devatā yasya 
vāgbhavasya āmodaṃ mahimāna antarmadhye sthitā devatā ātmāprabhṛtaya 
udīrayanti kaiḥ pulakaiḥ romāñcairiti yāvat || 3 ||

atha bhagavatyā bījāṃtaradhyāne phalamāha-

mātardehabhṛtāmaho dhṛtimayī nādaikarekhāmayī
sā tvaṃ prāṇamayī hutāśanamayī bindupratiṣṭhāmayī |
tena tvāṃ bhuvaneśvarīṃ vijayinīṃ dhyāyāmi jāyāṃ vibho-
stvatkāruṇyavikāśa (si) puṇyamatayaḥ khelantu me sūktayaḥ || 4 ||

mātariti- aho iti sambodhane [kh: sambodhanaṃ] he mātaḥ sā tvaṃ 
dehabhṛtāṃ śarīriṇāṃ evaṃvidhā vakṣyamāṇalakṣaṇā varttase tena kāraṇena 
vibhormahādevasya [kh: vibhoḥ śrīmahādevasya] jāyāṃ kuṭumbinīṃ 
bhuvaneśvarīṃ dhyāyāmi | kimbhūtāṃ tvāṃ vijayinīṃ vijayanaśīlāṃ ata eva me 
sūktayaḥ śobhanā vācaḥ khelantu navanavagadyapadyakaraṇodyame [kh: 
navanavāḥ gadyapadyamayyaḥ me sūktayaḥ khelantu vilasantvityarthaḥ 
navanavagadyapadyasadyaḥ karaṇodyamāṃ] dīvyantu | kimbhūtāḥ suktayaḥ 
rvatkāruṇyavikāsipuṇyamatayaḥ 

p. 5)

tvatkāruṇyena tvatkaruṇaya vikāśinī [kh: vikāśī] prakāśaśīlā 
unmīlayantī [g: unmīlantī] puṇyā pavitrā matiryāsāṃ tāstathā | kimbhūtā 
tvaṃ dhṛtimayī [kh: dhṛtirdhāraṇāvatībuddhistanmayī] 
dhṛtirekārastanmayī [g: dhṛtirīkārastanmayī] aparaṃ kimbhūtā tvaṃ 
nādaikarekhāmayī nādaśabdenātra ukāro gṛhyate [kh: nādaśabdena 
anusvāro vidhīyate; g: oṃkāro vidhīyate] tasya ekā rekhā candrakalā tanmayī 
punaḥ kimbhūtā prāṇamayī prāṇo hakārastanmayī punaḥ kimbhūtā 
hutāśanamayī hutāśano rephastanmayī punaḥ kimbhūtā bindupratiṣṭhāmayī 
binduranusvārastasya pratiṣṭhā āropaṇaṃ tanmayī hṛīṃ bhavati manuḥ | iha 
dhṛtimayītyādiṣu sarvaviśeṣaṇeṣu [kh: dhṛtimayyādiviśeṣaṇeṣu 
mayaḍvidhānaṃ tattanmayattvajñāpanārtham] svarūpārthe 
mayaḍvidhārthābhidhānaṃ || 4 ||

athedānīṃ yantroddhāramāha [kh: yantroddhāraṇamāha]

tvāmaśvatthadalānukāramadhurāmādhārabaddhodarāṃ [g: baddhodarīṃ]
saṃseve bhuvaneśvarīmanudinaṃ vāgdevatāmeva tām |
tanme śāradakaumudīparicayāmodaṃ suddhāsāgara- [kh, g: 
paricayodañcatsudhāsāgara]
svairojjāgaravīcivibhramajito dīvyantu divyā giraḥ || 5 ||

tvāmiti- he janani! anudinaṃ dinaṃ dinaṃ anulakṣyīkṛtya [kh: 
dinaṃdinamadurlabhīkṛtya] tāṃ tvāṃ vāgdevatāmeva bhuvaneśvarīṃ 
saṃseve samyagārādhayāmi | tataḥkāraṇāt me mama divyā giro vāṇyaḥ dīvyantu 
krīḍantu | kimbhūtā giraḥ śāradakaumudīparicarāmodaṃ 
(paricayodañcat) sudhāsāgarasvairojjāgaravīcivibhramajitaḥ śaradi bhavā 
śāradī śāradī cāsau kaumudī ca śāradakaumudī ityatra striyāḥ 
puṃvadbhāṣitapuṃskāditi puṃvadbhāve pūrvapadasya lopaḥ tasyāyaṃ paricayaḥ 
paridarśanaṃ [kh: tasyā yaḥ paricayo darśanam] tena 
udañcadudvelībhavat [kh: yaḥ] sudhāsāgaraḥ pīyūṣavāridhistasya 
svairaṃ svecchayā yā ujjāgarāḥ śabdāyamānā vīcayo laharyastāsāṃ yo 
vibhramo vilāsastaṃ jayantīti tathā kimbhūtāṃ tvāṃ 
aśvatthadalānukāramadhurāṃ aśvatthadalānukāreṇa pippaladalasadṛśatayā 
madhurāṃ trikoṇamadhurāmityarthaḥ [kh: manoharā; g: trikoṇena 
manoharāmityarthaḥ] | ādhārabaddhodarāṃ ādhāre [kh, g: 
ādhāreṇa] ṣaṭkoṇena baddhodarāṃ racitanilayāṃ etāvatā pūrvaṃ 
trikoṇamālikhya 

p. 6)

tataḥ ṣaṭkoṇaṃ vidhāya tasyānu paścāddinaṃ aṣṭapraharamānatayā [g: 
aṣṭapraharamāpātatayā] aṣṭadalakamalamiti saṃketitaṃ bhavati [kh: 
saṃbhavati] tato vāṅmayaṃ [kh: vāgbhavaṃ] bījaṃ 
candrakalānusvārasahitaṃ tanmadhye vilikhediti yantroddhāravidhiḥ || 5 ||

athedānīṃ parameśvaryā dhyānamāha-

lekhaprastutavedyavastusurabhiśrīpustakottaṃsito
mātaḥ svastikṛdastu me tava karo vāmo'bhirāmaḥ śriyā |
sadyo vidrumakandalīsaralatāsandohasāndrā'ṅguli- [kh: 
sāndrā'ṅgulī]
rmudrāṃ bodhamayīṃ dadhat tadaparopyāstāmapāstabhramaḥ || 6 ||

lekheti- he mātaḥ tava vāmakaro me mama svastikṛdastu śubhakaro [g: 
śubhakārako] bhavatu | kimbhūto vāmakaraḥ 
lekhaprastutavedyavastusurabhiśrīpustakottaṃsahitaḥ lekhena yatprastutavedyaṃ 
prastutajñāpyaṃ [kh: yatprastutaṃ vedyaṃ jñāpyaṃ] vastu 
tatpratipādakaṃ surabhiśriyā [kh: tena yatsurabhiḥ saugandhyaṃ tadrūpā yā 
śrīstayā] manoharakāntyā sahitaṃ yatpustakaṃ tenottaṃsito maṇḍitaḥ [g: 
sahitaḥ] | punaḥ kimbhūtaḥ śriyā abhirāmaḥ śobhayā manoharaḥ [kh: 
śobhāmanoharaḥ] tadaparo dakṣiṇakaraḥ sadyastatkālameva me mama 
apāstabhramaḥ āstāṃ nirākṛtabhrāntirbhavatu | kiṃ kurvan bodhamayīṃ 
mudrāṃ dadhat | punaḥ kimbhūtaḥ vidrumakandalīsandohasāndrāṃguliḥ 
vidrumakandalyāḥ pravālalatāyāḥ saralatāsaṃdohaḥ prāñjalatā vilāsastadvat 
sāndrā manoharā [kh: prāñjalivilāsastena sāndrāḥ saṃhatā aṇgulayo] 
aṃgulayo yasya saḥ tathā iti dvayorapi viśeṣaṇaṃ || 6 ||

atha bhagavatyāḥ kṛpābhavavīkṣaṇena prārthannāha- [kh, g: 
kṛpābharavīkṣaṇaṃ saṃprārthayannāha] 

mātaḥ pātakajālamūladalanakrīḍākaṭhorā dṛśaḥ
kāruṇyāmṛtakomalāstava mayi sphūrjjantu siddhyūrjjitāḥ |
ābhiḥ svābhimataprabandhalaharīsākūtakautūhalā-
'bhrānta [g: kautūhalā'krānt....] svāntacaturmukhocitaguṇodgārāṃ kariṣye 
giram || 7 ||

mātariti- he mātaḥ tava dṛśo dṛṣṭayo mayi (mama) viśaye 
sphūrjantu ullasantu | kimbhūtāḥ dṛśaḥ pātakajālamūladalanakrīḍākaṭhorāḥ 
pātakānāṃ jālaṃ samūhaḥ tasya mūlaṃ kandaḥ tasya dahane vidāraṇe krīḍayā 
līlayā kaṭhorāḥ punaḥ kimbhūtāḥ kāruṇyāmṛtakomalāḥ kāruṇyaṃ karuṇā 
tadevā'mṛtaṃ [kh. pīyūṣaṃ] tena komalāḥ [kh, g: 
mṛdulāḥ] | punaḥ siddhyūrjitāḥ siddhyā [kh, g: tava 
ārādhanena] ūrjitāḥ preritāḥ [kh, g: he sureśvari 
ābhirdṛgbhirahaṃ giraṃ vāṇīṃ kariṣye vācaṃ prakaṭayiṣyāmi] 
kimbhūtāṃ giraṃ 
svābhimataprabandhalaharīsākūtakautūhalābhrāntasvāntacaturmukhocita##-
[kh; g: gadyapadyādimayaḥ] tasya yā laharī sphuraṇā tasyāḥ yat 
sākūtakautūhalaṃ sābhiprāyakautukaṃ tatra ābhrāntaṃ [g: ākrāntaṃ] 
śliṣṭaṃ śuci yat svāntaṃ manaḥ tena caturmukhasyeva brahmaṇa iva ucitaḥ 
sadṛśo guṇānāmudgāro [g: udvamanaṃ ghanaprakaṭanaṃ yatra] 
yasyāḥ sā tathā tām || 7 ||

idānīṃ bhagavatyāḥ yajanavidhānamāha-

tvāmādhāracaturdalāmbujagatāṃ vāgbījagarbhe yaje 
pratyāvṛttibhirādibhiḥ kusumitāṃ māyālatāmunnatām |
cūḍāmūlapavitrapatrakamalapreṅkholakhelatsudhā-
kallolākulacakracaṅkramacamatkāraikalokottarām || 8 ||

tvāmiti- he janani! tvāṃ vāgbījagarbhe aiṃkāramadhye māyālatāṃ 
hrīṃkāravallīṃ yaje pūjayāmi kimbhūtāṃ māyālatāṃ 
ādhāracaturdalāmbujagatāṃ ādhāracakrameva caturdalāmbujaṃ caturdalakamalaṃ 
tatragatāṃ sthitāṃ [kh, g: saṃsthitāṃ] punaḥ kimbūtāṃ unnatāṃ 
[kh, g: uccairgatāṃ] punaḥ kimbhūtāṃ ādibhirakārādibhirvarṇaiḥ 
kusumitāṃ puṣpitāṃ anyāpi latā unnatā satī puṣpitā bhavati | kimbhūtaiḥ ādibhiḥ 
pratyāvṛttibhiḥ ekaṃ ekaṃ prati āsamantād bhāvena vṛttirvarttanaṃ yeṣāṃ te 
pratyāvṛttayastaistathā | athavā ādibhirakārādibhiḥ kṣaparyantaiḥ 
pratyāvṛttibhiḥ lomapratilomabhirvarṇaiḥ kusumitāṃ 
paramaśobhānvitāmityarthaḥ | yathā hrīṃ aṃ hrīṃ āṃ ityevamādayaḥ 
kṣaparyantā [kh: saparyantāḥ] varṇāḥ svayamūhanīyāḥ | pratilomato 
yathā hrīṃ kṣaṃ hrīṃ laṃ hrīṃ saṃ ityādi punaḥ kimbhūtāṃ māyālatāṃ 
cūḍāmūlapavitrapatrakamalapreṅkholakhelat##-
brahmarandhre yat pavitrapatrakamalaṃ vimalasahasradalapaṅkajaṃ tatra yaḥ 
preṅkholakhelaṃtsudhākallolaḥ capalataraṃ khelantī pīyūṣalaharī tenākulaṃ yat 
cakrākāratvāt cakraṃ patrasamūhaḥ tasya yaḥ caṅkramacamatkāro 
vilokanacamatkaraṇaṃ [kh: vilomajaṃ camatkaraṇaṃ; g: 
vilopanacamatkaraṇaṃ] tena lokottarāṃ anirvacanīyām || 8 ||

idānīṃ parameśvaryā ārādhanena phalamāha- 

so'haṃ tvatkaruṇākaṭākṣaśaraṇaḥ pañcādhvasaṃcārataḥ
pratyāhṛtya mano vasāmi rasanā raṅgaṃ mamāliṅgatu |
śrīsarvajñavibhūṣaṇīkṛtakalāniṣyandamānāmṛta-
svacchandasphaṭikādrisāndritapayaḥ śobhāvatī bhāratī || 9 ||

so'hamiti- he mātaḥ so'haṃ tava sevakaḥ tvatkaruṇākaṭākṣaśaraṇaḥ san tava 
dayāpāṅga- [kh, g: dayālutā] vīkṣaṇaśaraṇaḥ san vasāmi 
tiṣṭhāmi kiṃ kṛttvā manaḥ cittaṃ pratyāhṛtya (nirvartya) kasmāt 
pañcādhvasaṃcārataḥ prāṇādīnāṃ pañcānāmapi vāyūnāṃ [g: 
ātmanāṃ] pañcādhvasaṃcāraṇāt [kh: tasmāt] 
pañcamārgasaṃkramaṇāt | yatra ca vātasaṃcaraṇaṃ tatra tatra manaḥ 
saṃcaraṇamapi śrūyate athavā pañcānāṃ adhvanāṃ mārgāṇāṃ gāṇapatya 
[kh: gaṇapati] vaiṣṇavasauraśāktika [kh: śākta] 
śāmbhavānāṃ saṃcārataḥ saṃcaraṇāt [kh: manoniṣṭhavāyuḥ] mano 
nirvartya yataḥ tvayi eva vasāmi ataḥkāraṇāt bhāratī amararasanā [kh, g: 
sarasvatī mama rasanā] raṅgaṃ āliṅgatu āśrayatu | kimbhūtā bhāratī 
śrīsarvajñavibhūṣaṇīkṛtakalāniṣyandamānāmṛtasvacchandasphaṭikādri##-
śrīsarvajño maheśaḥ [kh: maheśvaraḥ] tasya yā vibhūṣaṇīkṛtakalā 
[g: candrakalā] tato niṣyandamānaṃ nissarat yadamṛtaṃ pīyūṣaṃ ca 
svacchando nirāśrayo nirmalo yaḥ sphaṭikādriḥ sa ca tābhyāṃ sāndritaṃ 
bahulīkṛtaṃ yatpayo dugdha eteṣāmekatrakaraṇe yādṛśī śobhā bhā bhavati 
tādṛśyeva vidyate yasyāḥ sā tathā athavā śrīsarvajñasya maheśvarasya 
vibhūṣaṇīkṛtakalāyāḥ candrakalāyāḥ niṣyandamānāmṛtena 
svacchandasphaṭikādreḥ nirmalasphaṭikaparvatasya sāndritaṃ bahulīkṛtaṃ 
yatpayo nīraṃ tadvat śobhā yasyāḥ sā tathā yukto'yamarthaḥ | 
yataścandrakiraṇāḥ pīyūṣaṃ varṣanti [yataścandrakiraṇānāṃ pīyuṣaṃ 
vartate] taddarśanena ca sphaṭikādrirdravati tadubhayamekībhūya tadvat 
śobhate tadvat seti piṇḍitārthaḥ || 9 ||

p. 9)

idāniṃ bhagavatyā bījajapasya prakārantaramāha-

mātarmātṛkayā vidarbhitamidaṃ garbhīkṛtānāhata-
svacchandadhvanipeyamadhvani rataṃ candrārkanidrāgirau |
saṃseve viparītarītiracanoccārādakārāvadhi
svādhīnāmṛtasindhubandhuramaho māyāmayaṃ te mahaḥ || 10 ||

mātariti- aho iti sambodhane he mātaḥ te tava idaṃ māyāmayaṃ maho jyotiḥ 
saṃseve samyagārādhayāmi [g: dhyāyāmi] | kimbhūtaṃ māyāmayaṃ 
mahaḥ garbhīkṛtānāhatasvacchandadhvanipeyaṃ garbhīkṛta iti agarbho garbhaḥ 
kṛtaḥ iti garbhīkṛtaḥ yaḥ anāhatadhvaniḥ [kh, g: 
svacchandadhvaniḥ] anāhataḥ svecchayotpanno'nāhataḥ [kh, g: 
anāhataḥ svecchayotpanno nādaḥ] tena peyaṃ dṛśyaṃ punaḥ kimbhūtaṃ 
māyāmayaṃ candrārkanidrāgirau adhvani rataṃ candrārkayoḥ 
śvāsocchvāsayornidrāvigatavyāpāraḥ tasyāgiririva giriḥ tasmin 
candrārkanidrāgirau eva adhvani svādhiṣṭhānacakre rataṃ āśritaṃ punaḥ 
kimbhūtaṃ māyāmayaṃ mahaḥ mātṛkayā vidarbhitaṃ mātṛkayā ca 
gumphitaṃ [g: mātṛkayā'vagumphitaṃ] yathā aiṃ hrīṃ aṃ aiṃ hrīṃ 
āṃ ityādi [kh: aiṃ hrīṃ iṃ aiṃ hrīṃ īṃ ityādi] kṣaparyantaṃ jñeyaṃ 
aparaṃ kimbhūtaṃ māyāmayaṃ mahaḥ svādhīnāmṛtasiṃdhubaṃdhuraṃ 
svādhīnaḥ svasya vaśyaḥ yaḥ amṛtasindhuḥ sāgaraḥ tadvat bandhuraṃ 
manoharaṃ abhimataphaladamityarthaḥ | punaḥ kiṃviśiṣṭaṃ 
viparītarītiracanoccārādakāravadhi viparīte rītiracanāyā [kh: 
viparītarītiracanāyām; g: viparītiriti racanāyā mātṛkāyāḥ] mātṛkāyā 
uccāraṇāt akārāvadhi yathā aiṃ hrīṃ kṣaṃ aiṃ hrīṃ haṃ aiṃ hrīṃ yaṃ [kh: 
aiṃ hrīṃ kṣaṃ aiṃ hrīṃ haṃ aiṃ hrīṃ saṃ aiṃ hrīṃ ṣaṃ hrīṃ śaṃ 
ityakārāvadhi svayamūhanīyam] ityakārāvadhi svayamūhanīyam || 10 ||

athedānīṃ parameśvaryā bījārādhanena yatphalaṃ bhavati tadāha-

tasmānnandanacārucandanatarucchāyāsu puṣpāsava-
svairāsvādanamodamānamanasāmuddāmavāmabhruvām |
vīṇābhaṅgitaraṅgitasvaracamatkāropi sārojjhito
yena syādiha dehi me tadabhitaḥ saṃcāri sārasvatam || 11 ||

tasmāditi- he mātaḥ tasmāt tava mahasaḥ [kh: mahaḥ] sevanāt 
[kh: saṃsevanāt; g: sevanāvihāri salloke] iha asmin loke mahyaṃ 
sārasvataṃ [kh: mahāsārasvatam] dehi samarpaya | kimbhūtaṃ abhitaḥ 
saṃcāri sarvataḥ prasaraṇaśīlaṃ api niścitaṃ 

p. 10)

yena sārasvatena sārojjhitaḥ syāt gatasattvo bhavet nīrasaḥ syāt ko'sau 
vīṇābhaṅgitaraṅgitasvaracamatkāraḥ vīṇā prasiddhā tasyāḥ yā bhaṅgiḥ 
tantrīracanāviśeṣaḥ tayā taraṅgitaḥ unnādito'bhita utpādito [kh: 
utthāpito] yaḥ svarāṇāṃ niṣādādīnāṃ camatkāraḥ camatkaraṇaṃ sa nīrasa 
iti sambandhaḥ kāsāṃ uddāmavāmabhruvāṃ amaravarasundarīṇāṃ 
kiṃllakṣaṇānāṃ vāmabhruvāṃ nandanacārucandanatarucchāyāsu 
puṣpāsavasvairāsvādanamodamānamanasāṃ nandane vane ye cārucandanataravaḥ 
manoharacandanavṛkṣāḥ teṣāṃ chāyāsu viṣaye puṣpāṇāmāsavasya [kh: 
āsavastasya] makarandasya svairaṃ svecchayā yadāsvādanaṃ tena 
modamānāni saharṣāṇi manāṃsi yāsāṃ tāstathā tāsām || 11 ||

idānīṃ bhagavatyā vakṣyamāṇaślokena bījatrayasya sthānānyāha [kh: 
dhyānamāha; g: bījatrayadhyānasya sthānānyāha] -

ādhāre hṛdaye śikhāparisare saṃdhāya medhāmayīṃ
tredhā bījatanūmanūnakaruṇāpīyūṣakallolinīm |
tvāṃ mātarjapato niraṅkuśanijādvaitāmṛtāsvādana-
prajñāmbhaśculukaiḥ sphurantu pulakairaṅgāni tuṅgāni me || 12 ||

ādhāra iti- he mātaḥ tvāṃ bījatattvaṃ [kh, g: bījatanūṃ] japato 
me mama aṅgāni śarīrāvayavāḥ tuṅgāni ucchvasitāni sphurantu ullasantu kaiḥ 
pulakaiḥ romaharṣaṇaiḥ kiṃ kṛttvā uttaraśloke vakṣyamāṇaṃ bījatrayaṃ eṣu 
triṣu sthāneṣu tredhā saṃdhāya triprakāramanubadhya anubadhanaṃ vidhāya keṣu 
keṣu sthāneṣu ādhare ādhāracakre hṛdaye mānase śikhāparisare brahmarandhre | 
[kh: + saṃdhyāya sannidhīkṛtya] kimbhūtaiḥ pulakaiḥ 
niraṃkuśanijādvaitāmṛtāsvādanaprajñāmbhaśculukaiḥ niraṃkuśaṃ 
maryādārahitaṃ nijasya svasya yat advaitāmṛtāsvādanaṃ tatra yat prajñāmbho 
jñānajalaṃ tasya culukaiḥ kimbhūtāṃ tvāṃ medhāmayīṃ medhāsvarūpāṃ 
punaḥ kimbhūtāṃ anūnakaruṇāpīyūṣakallolinīṃ anūnamanavarataṃ [kh, 
g: anūnaṃ ghanataraṃ] yat karuṇāpīyūṣaṃ dayā'mṛtaṃ tasya kallolā laharyo 
vidyante yasyāṃ sā tathā tāṃ [kh: yat karuṇāpīyūṣaṃ tena kallolinīṃ 
taraṅgavatīmityarthaḥ] || 12 ||

athedānīṃ bījatrayasya dhyānaphalamāha- 

vāṇībījamidaṃ japāmi paramaṃ tatkāmarājābhidhaṃ 
mātaḥ sāntaparaṃ visargasahitaukārottaraṃ tena me |

p. 11)

dīrghāndolitamaulikīlitamaṇiprārabdhanīrājanai-
rdhīraiḥ pītarasā nirantaramasau vāgjṛmbhatāmadbhutā || 13 ||

vāṇīti- he mātaḥ sarveśvari [g: sakaleśvari] tena kāraṇena me mama 
asau adbhutā vāk nirantaraṃ satataṃ ujjṛmbhatāṃ prasaratu kathaṃ yena 
kāraṇena idaṃ vāṇībījaṃ aiṃkārarūpaṃ ādhāracakre ahaṃ japāmi | tato'pi 
kāmarājaṃ klīṃkārarūpaṃ hṛdaye japāmi | tataḥ sāntaparaṃ sa eva antaḥ 
antabhūtaḥ para utkṛṣṭo yasya tat sāntaparaṃ | punaḥ kimbhūtaṃ 
visargasahitaukārottaraṃ visargeṇa sahitaṃ aukārottaro yasya tat 
visargasahitaukārottaraṃ sauṃ iti [kh: yathā sauriti] śaktibījaṃ 
brahmarandhreṇaiva japāmi athavā sāntaparamityatra bījaviśeṣādhāne [g: 
bījaviśeṣopadhāne] kriyamāṇe hi evaṃ [kh: sā eva samāsaghaṭanā] 
samāsaghaṭanā | antaḥśabdenātra hakāro labhyate sakārānuṣaṅgitvāt atra tāvat 
hakārāt paraḥ sakāraḥ antāt hakārantāt paro'gre yasya bījasya tatsāntaparaṃ 
visargasahitaukārottaraṃ | hsauṃriti rūpaṃ śaktibījaṃ vā | kiṃ viśiṣṭā vāk 
dhīraiḥ pītarasā budhairāsvāditarasā kimbhūtaiḥ dhīraiḥ 
dīrghāndolitamaulikīlitamaṇiprārabdhanīrājanaiḥ dīrghaṃ yathā bhavati tathā 
āndoliteṣu mauliṣu kīlitāḥ āropitāḥ maṇayaḥ taireva prārabdhā nīrājanā yaiḥ te 
tathā taiḥ | kimbhūtaṃ bījatrayaṃ paramaṃ utkṛṣṭā [kh, g: 
parotkṛṣṭā] mā śobhā yasya tatparamaṃ athavā parāyāḥ parābhidhāyāḥ 
vāṇyāḥ mā śobhā yasya tatparamamiti vāṇībījaviśeṣaṇameva || 13 ||

atha bhagavatyāḥ saphalaṃ dakṣiṇabhujadhyānamāha-

cūḍācandrakalānirantaragalatpīyūṣabinduśriyā
sandehocitamakṣasūtravalayaṃ yā bibhratī nirbharam |
antarmantramayaṃ svameva japasi pratyakṣavṛttyakṣaraṃ
sā ttvaṃ dakṣiṇapāṇināmba vitara śreyāṃsi bhūyāṃsi me || 14 ||

cūḍeti- he amba! sā tvaṃ uktarūpā dakṣiṇapāṇinā [kh: me mahyaṃ iti 
viśeṣaḥ] bhūyāṃsi śreyāṃsi vitara utpādaya [kh: dehītyarthaḥ] | yā 
tvaṃ nirbharaṃ sundaraṃ sphaṭikamaṇisaṃbhūtaṃ [kh: 
sphaṭikamaṇisadṛśaṃ dhṛtaṃ] sūtravalayaṃ bibhratī satī antarmadhye 
svameva ātmīyameva mantramayaṃ akṣaraṃ japasi kiṃ lakṣaṇamakṣaraṃ [kh: 
kimbhūtamakṣaraṃ] pratyakṣavṛtti akṣaṃ akṣaṃ prati 

p. 12)

vṛttirvarttanaṃ yasya tat tathā | athavā pratyakṣā vṛttiryasya tat pratyakṣavṛtti 
[kh: tat tathā] kimbhūtamakṣasūtravalayaṃ 
cūḍācandrakalānirantaragalatpīyūṣabinduśriyā sandehocitaṃ cuḍācandrakalā 
śekharībhutā yā candrakalā tasyāḥ sakāśāt nirantaraṃ avicchinnaṃ yathā 
bhavati tathā galanto ye pīyūṣabindavaḥ teṣāṃ yā śrīḥ śobhā tayā sandehocitaṃ 
atiśubhrattvāt tadanurūpaṃ tatsadṛśākāramityarthaḥ [kh: tat 
sadṛśamityarthaḥ] || 14 ||

athedānīṃ bhagavatyā vāmabhujadhyānamāha-

baddhvā svastikamāsanaṃ sitarucicchedāvadātacchavi-
śreṇīśrīsubhagaṃ bhaviṣṇu satataṃ vyājṛmbhamāṇe'mbuje [kh: 
vyājṛmbhamāṇe bhuje] |
dīvyantīmadhivāmajānuruciraṃ nyastena hastena tāṃ
nityaṃ pustakadhāraṇapraṇayinīṃ seve girāmīśvarīm || 15 ||

baddhveti- ahaṃ nityaṃ niraṃtaraṃ girāmīśvarīṃ [g: vācāmadhidevatāṃ 
vāgīśvarīṃ] seve samārādhayāmi [kh: samyak ārādhayāmi] 
kimbhūtāṃ girāmīśvarīṃ hastena pustakadhāraṇapraṇayinīṃ hastena pāṇinā 
pustakadhāraṇe praṇayaḥ sneho yasyāḥ sā tathā tām | kimbhūtena hastena 
(adhi) vāmajānu ruciraṃ nyastena āropitena kiṃ kṛtvā svastikaṃ 
svastikasaṃjñaṃ āsanaṃ baddhvā kimbhūtamāsanaṃ 
sitarucicchedāvadātacchaviśrīsubhagaṃ sitaruceḥ sphaṭikādeḥ yaḥ chedaḥ 
bhaṅgaḥ tasya yā avadātacchaviḥ [kh: śreṇī] ujjvalatā [kh: 
ujjvalatarakāntiḥ; g: ujjvalatarakāntipaṃktiḥ] tasyāḥ yā śreṇī tasyāḥ yā 
śrīḥ śobhā tayā subhagaṃ manoharaṃ punaḥ kimbhūtaṃ bhaviṣṇu 
bhavanaśīlaṃ punaḥ kimbhūtāṃ girāmiśvarīṃ satataṃ vyājṛmbhamāṇe'mbuje 
adhidīvyantī [ kh: dīvyaṃtīṃ] adhikaśobhāyuktāṃ [kh: tad 
yuktāṃ] || 15 ||

athedānīṃ bhagavatyā [kh, g: parameśvaryāḥ] dhyānasya 
viśiṣṭaphalamāha-

tanme viśvapathīnapīnavilasanniḥsīmasārasvata-
srotovīcivicitrabhaṅgisubhagā vibhrājatāṃ bhāratī |
yāmākarṇya vighūrṇamānamanasaḥ preṅkholitairmaulibhi-
rmīladbhirnayanāñcalaiḥ sumanaso nindeyurindoḥkalām [g: kalāḥ] || 16 ||

p. 12)

tanma iti- he mātaḥ tat evaṃvidhāt tava dhyānāt [kh: evaṃ 
vidhottamadhyānāt] me mama bhāratī bibhrājatāṃ śobhatāṃ kimbhūtā 
bhāratī viśvapathīnapīnavilasannissīmasārasvatasrotovīcivicitrabhaṅgisubhagā 
viśvapathaṃ vyāpnotīti viśvapathīnaṃ yat sarvavyāpakaṃ pīnaṃ prauḍhaṃ vilasat 
krīḍāyuktaṃ nissīmaṃ sīmārahitaṃ yat sarasvatyāḥ idaṃ sārasvataṃ srotaḥ 
pravāhaḥ tasya vīcīnāṃ yāścitrā [kh: vicitrā] bhaṅgayaḥ śobhāḥ 
tadvat subhagā manoharā | yāṃ bhāratīmākarṇya sumanaso devāḥ vidvāṃso vā 
[kh: nāsti] indoścandrasya kalāṃ nindeyuḥ | kimbhūtāḥ sumanasaḥ 
vighūrṇamānamanasaḥ vighūrṇamānāni manāṃsi yeṣāṃ te [g: 
āhlādakarāṇi harṣakarāṇi] tathā kaiḥ [kh: taiḥ] nayanāñcalaiḥ 
mīladbhiḥ aparaṃ kaiḥ kṛtvā maulibhirmastakaiḥ kimbhūtaiḥ taiḥ preṅkholitaiḥ 
cāpalitaiḥ [g: cālitaiḥ] avadhūnitairityarthaḥ || 16 ||

athedānīṃ parameśvaryā bījatrayasya prakārāntareṇa japavidhānamāha-

ādau vāgbhavamindubindumadhuraṃ jhānte ca kāmātmakaṃ
yogānte kaṣayostṛtīyamitiṃ te bījatrayaṃ dhyāyatā |
sārddhaṃ mātṛkayā vilomaviṣamaṃ [kh, g: viṣayaṃ] saṃdhāya 
bandhacchidā
vācāntargatayā maheśvari mayāṃ mātrāśataṃ japyate || 17 ||

ādāviti- he janani! he maheśvari! antargatayā vācā mayā mātrāśataṃ japyate 
| kimbhūtena mayā iti amunā prakāreṇa bījatrayaṃ vilomaviṣamaṃ yathā bhavati 
tathā mātṛkayā saha sandhāya anubadhya dhyāyatā cintayatā itīti kiṃ ādau 
akārādau indubindumadhuraṃ induścandrakalā binduranusvārastābhyāṃ 
manoharaḥ tābhyāṃ sahitaṃ vāgbhavaṃ bījaṃ aiṃ ityarthaḥ ca punaḥ jhānte 
jhakārānte kāmātmakaṃ klīṃkāraṃ [kh: klīṃkārarūpaṃ] tadanu 
kaṣayoryogānte kṣakārasyānte tṛtīyaṃ śaktibījaṃ sauriti tadyathā aiṃ aṃ āṃ 
iṃ īṃ uṃ ūṃ ṛṃ ṝṃ ḷṃ ḹṃ eṃ aiṃ oṃ auṃ aṃ aṁḥ kaṃ khaṃ gaṃ 
ghaṃ ṅaṃ caṃ chaṃ jaṃ jhaṃ klīṃ ñaṃ ṭaṃ ṭhaṃ ḍaṃ ḍhaṃ ṇaṃ taṃ thaṃ 
daṃ dhaṃ naṃ paṃ phaṃ baṃ bhaṃ maṃ yaṃ raṃ laṃ vaṃ śaṃ ṣaṃ haṃ laṃ 
kṣaṃ sauṃḥ | pratilomato yathā sauṃḥ kṣaṃ laṃ haṃ saṃ ṣaṃ śaṃ vaṃ laṃ raṃ 
yaṃ maṃ bhaṃ baṃ phaṃ paṃ naṃ dhaṃ daṃ thaṃ taṃ ṇaṃ ḍhaṃ ḍaṃ ṭhaṃ 
ṭaṃ ñaṃ klīṃ jhaṃ jaṃ chaṃ caṃ ṅaṃ ghaṃ gaṃ khaṃ kaṃ aṃḥ aṃ auṃ oṃ 
aiṃ eṃ ḹṃ ḷṃ ṝṃ ṛṃ ūṃ uṃ īṃ iṃ āṃ aṃ aiṃ | punaḥ kiṃ bhūtena 
mayā bandhacchidā bandhaḥ saṃsāraḥ taṃ chinattīti bandhacchit tena tat tathā || 17 
||

p. 14)

idānīṃ bhagavatyārādhanaphalamāha-

tatsārasvatasārvabhaumapadavī sadyo mama dyotatāṃ
yatrājñāvihitairmahākaviśataiḥ sphītāṃ giraṃ cumbattām |
caitronmīlitakelikokilakuhūkārāvatārāñcita-
ślāghāsiñcita [kh, g: sañcita] pañcamaśrutisamāhāropi 
bhāropamaḥ || 18 ||

taditi- he janani! tat kāraṇāt sadyaḥ tatkālaṃ mama 
sārasvatasārvabhaumapadavī dyotatāṃ apīti niścitaṃ yatra yasyāṃ 
sārvabhaumapadavyāṃ [g: sārasvatasārvabhaumapadavyāṃ] giraṃ 
cumbatāṃ vāṇīṃ śṛṇvatāṃ [kh: śṛṇutāṃ] puruṣāṇāṃ evaṃ 
vidhaḥ śrutisamāhāropi bhāropamaḥ syāt evamiti kiṃ 
caitronmīlitakelikokilakuhūkārāvatārāñcitaślāghā##-
puṃskokilāḥ] teṣāṃ ye kuhūkārāvatārāḥ taiḥ añcitā prāptā yā ślāghā 
stutiḥ tayā siṃcito [kh, g: sañcito] varddhito yaḥ 
pañcamaśrutisamāhāraḥ sopi bhārarūpo [kh: bhāropamo] bhavati | 
kimbhūtāṃ giraṃ mahākaviśataiḥ sphītāṃ prauḍhīkṛtāṃ 
kimbhūtairmahākaviśataiḥ ājñāvihitaiḥ mahāprabandhe āryādicchandasi yatra 
gururvilokyate tatra gurureva yatra laghurvilokyate tatra laghureveti yā ājñā tayā 
vihitāḥ preritāḥ [kh: vihitaiḥ preritaiḥ] taiḥ || 18 ||

idānīṃ bhagavatyā mantragarbhitaṃ [g: mantrāntargarbhitaṃ] 
dhyānāntaramāha-

vāgbījaṃ bhuvaneśvarīṃ vada vadetyuccārya vāgvādinīṃ [kh: 
vāgvādini]
svāhā varṇaviśīrṇapātakabharāṃ dhyāyāmi nityāṃ giram |
vīṇā [kh: vīṇāṃ] pustakamakṣasūtravalayaṃ vyājṛmbhamambhoruhaṃ 
vibhrāṇāmaruṇāṃśubhiḥ karatalairāvirbhavadvibhramām || 19 ||

vāgiti- ahaṃ nityāṃ [kh: nityāṃ giraṃ] vāgīśvarīṃ dhyāyāmi kiṃ 
kṛtvā iti uccārya itīti kiṃ vāgbījaṃ aiṃkāraṃ bhuvaneśvarīṃ [kh: + 
māyābījaṃ] hrīkāraṃ vada vada vāgvādini [kh: vāgvādini] svāhā iti 
| kimbhūtāṃ giraṃ varṇaviśīrṇapātakabharāṃ varṇairiti mantrākṣarairviśīrṇo 
dūrīkṛtaḥ pātakabharo yayā sā tathā tām | punaḥ kiṃbhūtāṃ giraṃ 
karatalaiścaturbhiḥ pāṇitalaiḥ vīṇāṃ pustakaṃ akṣasūtravalayaṃ ambhoruhaṃ ca 
bibhrāṇāṃ dakṣiṇādhaḥkarakrameṇātra mantavyaṃ | adhodakṣiṇakareṇa vīṇāṃ 
vāmādhaḥ kareṇa pustakaṃ dakṣiṇorddhvakareṇa akṣasūtraṃ 
vāmorddhvakareṇāmbhoruhaṃ dadhānāṃ kimbhūtamambhoruhaṃ vyājṛmbhaṃ 
utphullamityarthaḥ | kiṃ viśiṣṭaiḥ karatalaiḥ aruṇāṃśubhiḥ raktakāntibhiḥ 
[kh: pustake ayaṃ na] punaḥ kimbhūtāṃ giraṃ āvirbhavadvibhramāṃ 
avirbhavan prakaṭībhavan vibhramo vilāso yasyāḥ sā tathā tām | sukaratayā mantro 
yathā aiṃ hrīṃ vada vada vāgvādinī [kh: vāgvādini] svāhā || 19 ||

idānīṃ bhagavatyā japadhyānataḥ [kh, g: mantrajapadhyānataḥ] 
phalamāha-

tanmātaḥ kṛpayā taraṅgyatarāṃ vidyādhipatyaṃ mayi
jyotsnāsaurabhacaurakīrtikavitāsevyaikasiṃhāsanam |
kālājñādi [kh: kālāgnyādi] śivāvasānabhavana [kh: bhuvana] 
prāgbhārakukṣiṃbhari-
prajñāmbhaḥparipākapīvaraparā'nandapratiṣṭhāspadam || 20 ||

tanmātariti- he mātaḥ tat tasmāt kāraṇāt tvajjapadhyānataḥ mayi viṣaye 
vidyānāmādhipatyaṃ [kh, g: vidyānāmadhipatitvaṃ] taraṅgyatarāṃ 
atyarthaṃ prakaṭaya [g: ghaṭaya] kayā kṛpayā anukampayā kimbhūtaṃ 
vidyādhipatyaṃ jyotsnāsaurabhacaurakīrttikavitāsevyaikasiṃhāsanaṃ jyotsnā 
candrikā tasyāḥ yatsaurabhaṃ manoharattvaṃ tasya yā cauravat kīrtirevaṃvidhā yā 
kavitā etāvatā candrikāsaundaryasadṛśā [kh, g: sadṛśī] yā 
kavitā tayā sevyaṃ ekasiṃhāsanaṃ yasya tat tathā [g: + yadvā 
kīrtikavitayordvandvaḥ] punaḥ kimbhūtaṃ vidyādhipatyaṃ 
kālājñādiśivāvasānabhavana##-
avasānaṃ virāmasthānaṃ yasya bhuvanasya anena śivasya pañcakṛtyatā kathitā 
evaṃvidhasya bhuvanasya yaḥ prāgbhāraḥ bharaṇarūpā yā prāksthitiḥ 
viṣṇudharmaḥ pālanatetyarthaḥ tasya prāgbhartuḥ viṣṇoryā kukṣiṃbharitā prajñā 
saivāmbhaḥ udakaṃ tasya yaḥ paripākaḥ pariṇāmāvasthā tasya yaḥ pīvarānandaḥ 
tasya yā pratiṣṭhā tasyāḥ āspadaṃ sthānam] kālasya īśvarasya 
yadājñāprārambhaḥ abhyāsaḥ jñānaṃ ceti ādiśabdenopalabhyate 
śivāvasānamiti tattvajñānaprāpti kālājñādi tadeva śivāvasānaṃ tasya 
yadbhavanaṃ utpattiḥ [g: upapattiḥ] tasya yaḥ prāgbhāraḥ pūrvasthitiḥ 
tasya yat kukṣiṃbhariprajñāmbhaḥ prajñābahulataraṃ jñānodakaṃ tasya yaḥ 
paripākaḥ pariṇāmaḥ tasya yaḥ pīvaraparā'nandaḥ pīnaparā'nandaḥ tasya yā 
pratiṣṭhā saṃsthā tasyā āspadaṃ sthānaṃ || 20 ||

p. 16)

idānīṃ bhagavatyā bījasthānāntaraphalañca [kh: bījasthānaṃ tat phalaṃ] 
vṛttayugalenāha-

lekhābhistuhinadyuteriva kṛtaṃ vāgbījamuccaiḥ sphurat 
tārākārakarālabinduparito māyā tridhā veṣṭitam |
pūrṇendorudare tadetadakhilaṃ pīyūṣagaurākṣaraṃ
srotaḥ saṃbhramasaṃbhṛtaṃ smaratiṃ yo jihvāñcale niścalaḥ || 21 ||

tasya tvatkaruṇākaṭākṣakaṇikāsaṃkrāntimātrādapi
svānte śāntimupaiti dīrghajaḍatā jāgradvikārāgraṇīḥ |
tasmādāśu jagattrayādbhutarasādvaitapratītipradaṃ [g: pradaiḥ]
saurabhyaṃ paramabhyudeti vadanāmbhoje girāṃ vibhramaiḥ || 22 ||

lekheti- he mātaḥ yaḥ pumān vāgbījaṃ aiṃkāraṃ tuhinadyuteścandramaso 
lekhābhiḥ kṛtamiva punaḥ uccairupari sphurat yaḥ tārāyāḥ ākāravat karālo 
manoharo yo vinduḥ anusvāro yasya tat tathā tataḥ parito māyātridhāveṣṭitaṃ 
paritaḥ samantādbhāvena māyayā māyābījena lomapratilomato hi tridhā 
triprakāraṃ [kh: triḥprakāreṇa] veṣṭitaṃ tatastadetat akhilaṃ samagraṃ 
pūrṇendorudare sampūrṇacandramadhye [kh, g: pūrṇacandramadhye] 
pīyūṣagaurākṣaraṃ amṛtadhavalavarṇaṃ aparaṃ srotaḥsaṃbhramasaṃbhṛtaṃ 
srotaḥ pravāhaḥ tasya saṃbhramo vilāsaḥ tena saṃbhṛtaṃ vyāptaṃ stimito 
niścalaḥ san jihvāñcale rasanāgre smarati dhyāyati tasya puruṣasya api niścitaṃ 
svānte mānase dirghajaḍatā śāntiṃ nāśaṃ upaiti kasmāt tasya 
tvatkaruṇākaṭākṣakaṇikāsaṃkrāṃtimātrāt tvatkaruṇākaṭākṣavīkṣaṇamātrāt 
kimbhūtā dīrghajaḍatā jāgradvikārāgraṇīḥ jāgrato'pi udbodharūpā ye vikārāḥ 
vikṛtayaḥ [g: + anācārāḥ] teṣāṃ madhye agraṇīḥ agresaraḥ ityarthaḥ | 
tasmādityupasaṃhāre | āśu śīghraṃ vadanāmbhoje mukhakamale paraṃ 
utkṛṣṭaṃ saurabhyaṃ [g: + sundaratvamiti] abhyudeti udayaṃ prāpnoti | 
kiṃ [kh, g: kaiḥ] girāṃ bibhramaiḥ vācāṃ vilāsaiḥ kiṃbhūtaṃ 
saurabhyaṃ jagattrayādbhutarasādvaitapratītipradaṃ jagattrayasya adbhutarasaḥ tasya 
advaitapratītiḥ advitīyajñānaṃ tāṃ [kh: tat] pradadātīti tat tathā athavā 
jagattrayādbhutarasādvaitapratītipradairiti vā pāṭhāntare girāṃ vibhramairityasya 
padasya viśeṣaṇaṃ [kh: viśeṣaṇī] bhavitumarhati || 22 ||

p. 17)

athedānīṃ bhagavatyā vṛttadvayena mātṛkāmayaṃ śarīrāvayavamāha 
[kh: śarīramāha] -

ādyo maulirathāparo mukhami-ī netre ca karṇāvu-ū
nāsā vaṃśapuṭe ṛ-ṛ tadanujau varṇau kapoladvayam |
dantāścordhvamadhastathauṣṭhayugalaṃ sandhyakṣarāṇi kramāt
jihvāmūlamudagrabindurapi ca grīvā visargī svaraḥ || 23 ||

kādirdakṣiṇato bhujastaditaro vargaśca [kh: vargastu] vāmo bhuja-
ṣṭādistādiranukrameṇa caraṇau kukṣidvayaṃ te paphau |
vaṃśaḥ pṛṣṭhabhavo'tha nābhihṛdaye vāditrayaṃ dhatavo
yādyāḥ [yādyaḥ] saptasamīraṇaśca saparaḥ kṣaḥ krodha ityambike || 24 ||

ādya iti- he ambike ! te tava ādyaḥ akāraḥ mauliḥ śiraḥ atha aparaḥ ākāraḥ 
mukham | ca punaḥ i-ī netre netradvayam | u-ū karṇau ṛ-ṛ 
nāsāvaṃśapuṭe iti nāsāvaṃśapuṭadvayam | tadanujau tayoranujau [kh: 
tayoranujātau] ḷkāraḹkārau [kh: ḷḹkārau] kapoladvayam | 
ūrdhvamatho dantāstathordhvādhoṣṭhayugalaṃ kramāt sandhyakṣarāṇi ekārādīni 
e-ai ūdhrvādho dantāḥ u-ū [kh: o-au] ūrdhvādhaḥ 
oṣṭhayugalaṃ tadagrabinduḥ aṃkāraḥ jihvāmūlam | aparaḥ visargī svaraḥ [kh: 
aḥ] tava grīvā || 23 ||

kādiḥ ka kha ga gha ṅa ityevaṃ rūpaṃ tava dakṣiṇo [kh: dakṣiṇato] 
bhujaḥ dakṣiṇata ityatra tasaḥ [kh: tas] sārvavibhaktikatvāt prathamāyāṃ 
nirdeśaḥ | taditaro vargaḥ cavargaḥ ca cha ja jha ña ityevaṃrūpo vāmo bhujaḥ 
ṭādiṣṭavargaḥ tādistavargaḥ ityanukrameṇa te tava dakṣiṇavāmacaraṇau ṭa ṭha 
ḍa ḍha ṇa ityevaṃrūpo dakṣiṇaḥ caraṇaḥ ta tha da dha na ityevaṃrūpo 
vāmacaraṇaḥ | he mātaḥ te tava kukṣidvayaṃ paphau pakāraphakārau 
dakṣiṇakukṣiḥ pakāraḥ vāmakukṣiḥ phakāraḥ | atha bāditrayaṃ ba bha ma 
ititrayaṃ pṛṣṭhabhavo vaṃśaḥ nābhihṛdaye vaṃśaḥ pṛṣṭhabhavaḥ 
bakāraḥ nābhirbhakāraḥ hṛdayaṃ makāraḥ dhātavo yādyāḥ sapta yādyā iti ya 
ra la va śa ṣa sa ityevaṃrūpāstava saptadhātavo bhavanti | tvagasṛṅ [k: 
rasa] māṃsameda-asthimajjāśukrāṇi | 
ādhāraliṅganābhihṛdayamukhabhrūmadhyaśiraḥ iti [kh: yādyāḥ] 
sapta ca punaḥ saparo hakāraḥ samīraṇaḥ prāṇaḥ tāluḥ [kh: tālu ca] | he 
janani kṣaḥ kṣakāraḥ tava krodho brahmarandhramiti || 24 ||

p. 18)

atha [kh: iti] bhagavatyā varṇamayaśarīrasya bhajanaphalamāha [kh: 
bhajanamāha]-

evaṃ varṇamayaṃ vapustava śive lokatrayavyāpakaṃ [g: lokatraye]
yo'haṃbhāvanayā bhajatyavayaveṣvāropitairakṣaraiḥ |
mūrtībhūya divāvasānakamalākāraiḥ [g: dināvasānaṃ] 
staṃ vidyāḥ samupāsate karatalairdṛṣṭiprasādotsukāḥ || 25 ||

evamiti- he śive ! evaṃ amunā prakāreṇa yaḥ pumān tava varṇamayaṃ 
vapurlokatrayavyāpakaṃ bhajati āśrayati kayā kṛttvā avayaveṣu śarīrāvayaveṣu 
āropitaiḥ akṣaraiḥ ahaṃbhāvanayā ahameva varṇamaya iti matvā taṃ puruṣaṃ 
vidyāścaturddaśavidyāḥ mūrtībhūya mūrtirūpā bhūtvā karatalaiḥ samupāsate 
kimbhutāḥ vidyāḥ dṛṣṭiprasādotsukāḥ iyamasmāsu [kh: ayamasmāsu] 
dṛṣṭyā prasādaṃ kariṣyatītyutsukāḥ | śiraḥśāyibhiḥ śiraḥsanniviṣṭaiḥ 
punaḥ kimbhūtaiḥ divāvasānakamalākāraiḥ divāvasāne sāyaṃ samaye 
kamalākārā iva ākārāḥ ākṛtayo yeṣāṃ te tathā taiḥ mukulākṛtairityarthaḥ 
[kh: mukulākṛtibhirityarthaḥ] || 25 ||

atha [kh: idānīṃ] bhagavatyā dhyāne [kh: dhyānena] 
phalāntaramāha-

ye jānanti japanti santatamamidhyāyanti gāyanti vā
teṣāmāsyamupāsyate mṛdupadanyāsairvilāsairgirām |
kiṃ ca krīḍati bhūrbhuvaḥsvarabhitaḥ śrīcandanasyandinī 
kīrttiḥ kārttikarātrikairavasabhāsaubhhagyaśobhākarī || 26 ||

ya iti- he janani ye puruṣāḥ evaṃvidhaṃ te tava varṇamayaṃ vapurjānanti 
athavā yajanti [kh: japanti] satatamabhidhyāyanti vā athavā gāyanti vā 
teṣāmāsyaṃ teṣāṃ puruṣāṇāṃ āsyaṃ mukhaṃ girāṃ vilāsaiḥ vācāṃ 
vilasanaiḥ upāsyate kimbhūtaiḥ girāṃ vilāsaiḥ mṛdupadanyāsaiḥ 
komalapadaviracanaiḥ na kevalaṃ tadeva bhavati kiṃ ca teṣāṃ puruṣāṇāṃ 
bhūrbhuvaḥ svarabhitaḥ bhūrlokamabhivyāpya [kh: bhūrlokādi; g: bhūrlokaṃ 
bhuvarlokaṃ svarlokamabhivyāpya] kīrtiḥ krīḍati kimbhūtā kīrtiḥ 
kārtikarātrikairavasabhāsaubhāgyaśobhākarī kārtikasya rātrau yaḥ 
kairavasamudāyaḥ tasya saubhāgyaśobhā sundarakāntiḥ tāṃ karotīti tathā punaḥ 
kimbhūtā śrīcandanasyandinī śrīcandanaṃ amṛtaṃ iva syaṃdanamiti [kh: 
syaṃdata iti; g: śrīcandanamamṛtadravaṃ syandate sravati sā tathā] || 26 ||

p. 19)

idānīṃ [kh: atha] viśiṣṭavarṇamayavapurdhyānāntareṇa [kh: 
vapuṣo] phalāntaramāha

māyābījavidarbhitaṃ punaridaṃ śrīkūrmacakroditaṃ
dīpāmnāyavido japanti khalu ye teṣāṃ narendrāḥ sadā |
sevante caraṇau kirīṭavalabhīviśrāntaratnāṅkura-
jyotsnāmeduramedinītalarajomiśrāṅgarāgaśriyaḥ || 27 ||

māyeti- he janani! punaridaṃ tava varṇamayaṃ vapuḥ māyābījavidarbhitaṃ 
māyābījena gumphitaṃ tat [kh: sat] punaśca śrīkūrmacakroditaṃ 
[kh, g: śrīkūrmacakre uditaṃ] ye janāḥ dīpāmnāyavidaḥ satataṃ 
[kh: santo] japanti khalu niścayena teṣāṃ puruṣāṇāṃ sadā nityaṃ 
narendrāḥ rājānaḥ cara'nu sevante kimbhūtāḥ narendrāḥ 
kirīṭavalabhīviśrāntaratnāṅkurajyotsnāmeduramedinītalarajomiśrāṅgarāga##-
viśrāntāni niviṣṭāni [kh: sanniviṣṭāni] yāni ratnāni teṣāṃ aṃkurāḥ 
jyotsnākiraṇakāntiḥ tayā meduraṃ susnigdhaṃ dīptisaṃyuktaṃ yat medinītalarajaḥ 
mahītalareṇuḥ tena miśrā aṅgarāgaśrīryeṣāṃ te tathā | dīpāmnāya iti 
aṣṭakoṣṭhānālikhya sṛṣṭikrameṇaiva koṣṭhe koṣṭhe [kh: koṣṭheṣu] 
svarāṇāṃ akārādināṃ dvandvamālikhya [kh: svarānakārādīnālikhya] 
tataḥ kādīn samudāyarūpān varṇānālikhya ca yatra koṣṭhe 
sthānādhipatergrāmādhiṣṭhātṛdevatāyāḥ [kh, g: 
grāmādhiṣṭhānadevatāyāḥ] nāmnaḥ prathamākṣaraṃ yatra bhavati tatra tatra 
deśe bhūtvā māyābījavidarbhitaṃ māyābījena hrīṃkāreṇa [kh: 
vidarbhakrameṇa yutaṃ] gumphitaṃ mātṛkāmayaṃ [kh: 
māyāmayaṃ] vapuḥ śarīraṃ japanti te dīpāmnāyavida ucyante tathā 
coktam-

dvadvaṃ svārāṇāṃ vilikhecca pūrvaṃ kādīṃstathā varṇasamūharūpān |
sthānādhipasyākṣaramasti yatra taṃ dīpadeṣaṃ munayo vadanti || 

idānīṃ bhagavatyāḥ punarvarṇamayaśarīrasya prakārāntarato dhyānāntareṇa 
phalāntaramāha-

śrībījaṃ sakalākṣarādiṣu punaḥ krodhākṣarānte bhave-
devaṃ yo bhajate ca te [kh, g: bhajate'mba ! te] tanumimāṃ tasyā'grato 
jāgratī |

p. 20)

lakṣmīḥ sindhuradānagandhalaharīlobhāndhapuṣpandhaya-
śreṇībandhuraśṛṅkhalāniyamitevāpaiti naiva kvacit || 28 ||

śrībījamiti- he amba! sakalākṣarāṇāṃ akārādīnāṃ varṇānāmādiṣu 
prathamaṃ śrībījaṃ śrīṃ iti rūpaṃ punaśca krodhākṣarānte [kh, g: 
kṣakārānte] śrībījaṃ bhavet evaṃ amunā prakāreṇa yaḥ pumān te tava imāṃ 
tanuṃ śrīṃ aṃ śrīṃ āṃ śrīṃ iṃ śrīṃ īṃ śrriṃ iti kṣaparyantaṃ [śrīṃ 
aṃ śrīṃ āṃ śrīṃ iṃ śrīṃ īṃ śrīṃ uṃ śrīṃ ūṃ śrīṃ ṛṃ śrīṃ ṝṃ 
śrīṃ ḷṃ śrīṃ ḹṃ śrīṃ eṃ śrīṃ aiṃ śrīṃ oṃ śrīṃ auṃ śrīṃ aṃ śrīṃ 
aḥ śrīṃ kaṃ śrīṃ khaṃ śrīṃ gaṃ śrīṃ ghaṃ śrīṃ ṅaṃ śrīṃ caṃ śrīṃ 
chaṃ śrīṃ jaṃ śrīṃ jhaṃ śrīṃ ñaṃ śrīṃ ṭaṃ śrīṃ ṭhaṃ śrīṃ ḍaṃ śrīṃ 
ḍhaṃ śrīṃ ṇaṃ śrīṃ taṃ śrīṃ thaṃ śrīṃ daṃ śrīṃ dhaṃ  śrīṃ naṃ śrīṃ 
paṃ śrīṃ phaṃ śrīṃ baṃ śrīṃ bhaṃ śrīṃ maṃ śrīṃ yaṃ śrīṃ raṃ śrīṃ 
laṃ śrīṃ vaṃ śrīṃ śaṃ śrīṃ ṣaṃ śrīṃ saṃ śrīṃ haṃ śrīṃ laṁ  śrīṃ 
kṣaṃ śrīṃ] śrībījena gumphitaṃ mātṛkāmayaṃ śarīraṃ yo bhajate tasya 
puruṣasyāgrataḥ lakṣmīḥ padmālayā jāgratī vinidrā satī kvacidapi anyapradeśe 
[kh: pradeśaṃ] naivāpayāti [kh: naivāpaiti] | kimbhūtā lakṣmīḥ 
utprekṣyate [kh: utprekṣate] sindhuradānagandhalaharī.ṁiyamitā iva  
[kh: sindhurāṇā gajendrāṇāṃ yaddānaṃ madaṃ tasya yā gandhalaharī] 
parimalasphuraṇaṃ tatra yo lobho grahaṇamatiḥ [kh: grahaṇamiti] tena 
andhāḥ vyākulāḥ vilolā yā puṣpandhayaśreṇī bhramarapaṃktiḥ saiva bandurā 
manoharā śṛṅkhalā tayā niyamitā iva baddhā iva [g: + yathā anyo'pi 
kaścit baddhaḥ san nānyatra apaiti dadvat iti] || 28 ||

athedānīṃ bhagavatyā dhyānāntareṇa punaśca phalāntaramāha-

yastvāṃ vidrumapallavadravamayīṃ lekhāmivālohitā-
mātmānaṃ paritaḥ sphurattrivalayāṃ māyāmabhidhyāyati |
tasmai ninditacandanendukadalīkāntārahārasrajo
niśvāsabhramavāṣpadāhagahanā mūrchanti tāstāsstriyaḥ || 29 ||

ya iti- he janani ! ātmānaṃ paritaḥ ātmanaḥ samīpe tvāṃ 
vidrumapallavadravamayīṃ pravālāṅkuraprasaraṇasvarūpāṃ [g: yadvā 
pravālāṅkurāṇāṃ dravo rasaḥ tannirmitamiti] āsamantāt lohitāṃ raktāṃ 
lekhāmiva sphurattrivalayāṃ māyāṃ hrīṃkararūpāṃ ullasattrikoṇagatāṃ [kh: 
trikoṇamadhyagāṃ yaḥ] abhidhyāyati tasmai tasya puruṣasyārthe tāstāḥ 
sakalaguṇayakṣaṇasampannāḥ striyo mūrcchanti mohaṃ prāpnuvanti kimbhūtāḥ 
striyaḥ 

p. 21)

ninditacandanendukadalīkāntārahārasrajaḥ [g: + candanaśca induśca 
kadalīkāntāraṃ kadalīvanañca hārasrajaśca] ninditāḥ 
candanendukadalīkāntārahārasrajo yābhistāḥ tathā | aparaṃ kimbhūtāḥ striyaḥ 
niśvāsabhramavāṣpadāhagahanāḥ niśvāsabhrameṇa niśvāsacalanena mocanena 
yo bāṣpaḥ ūṣmā sa eva dāhaḥ tena gahanāḥ vyākulāḥ [g: + yad vā 
niśvāsānāṃ bhrama āvartaḥ bāṣpānyaśrūṇi dāhontarbahissantāpaśca 
tairgahanāḥ vyākulāḥ] || 29 ||

idānīṃ bhagavatyāḥ punardhyānāntareṇa phalāntaramāha-

mātaḥ śrībhagamālinītyabhidhayā divyāgamottaṃsitāṃ
tvāmānandamayīmanusmarati yastaṃ nāma vāmabhruvaḥ |
bāhusvastikapīḍitaiḥstanataṭairdainyāñcitaiścāṭubhi-
rnīrandhraiḥ pulakāṃkulairmukulitairdhyāyanti [kh: g: pulakāṃkuraiḥ] 
netrāñcalaiḥ || 30 ||

mātariti- nāma iti sambodhane [kh: prasidhau] he mātaḥ! yaḥ pumān 
bhagamālinītyabhidhayā [kh: śrībhagamālinī] aiṃ hrīṃ ānandamayī 
[kh: ānandamayi] bhagamālini svāheti tvāṃ divyāgamottaṃsitāṃ 
divyāgame [g: śaivāgame rudrayāmalādau] uttaṃsitāṃ śekharīkṛtāṃ 
tvāṃ ānandamayīmānandasvarūpāṃ anusmarati anucintayati taṃ puruṣaṃ 
vāmabhruvo varavarṇinyaḥ dhyāyanti kaiḥ stanataṭaiḥ kimbhūtaiḥ 
bāhusvastikapīḍitaiḥ bāhusvastikena dorddaṇḍamaṇḍalena [kh: 
svastikākṛtibāhumaṇḍalena] pīḍitaiḥ punaḥ kimbhūtaiḥ stanataṭaiḥ 
pulakāṃkuraiḥ [kh: romāñcitaiḥ] aparaṃ kaiḥ cāṭubhiḥ priyavacanaiḥ 
kimbhūtaiścāṭubhiḥ dainyāñcitaiḥ ahaṃ tava dāsī bhavāmīti dainyasahitaiḥ 
punaḥ kaiḥ netrāñcalaiḥ [g: nayanaprāntaiḥ kaṭākṣairityarthaḥ kimbhūtaiḥ 
nīraṃdhraiḥ niścalaiḥ calanakriyārahitaiḥ punaḥ] niyamitaiḥ 
tadavalokanādi(nā)nyanirīkṣaṇe [kh, g: 
tadavalokanādanyanirīkṣaṇe] viṣayīkṛtaiḥ [kh: nirviṣayīkṛtaiḥ; g: 
aviṣayīkṛtaiḥ] tadavalokanatatparairityarthaḥ || 30 ||

atha punaridānīṃ dhyānāntareṇa phalāntaramāha vṛttayugalena [kh: pustake 
padya ime pārthakyena vyākhyāte staḥ]-

yastvāṃ dhyāyati rāgasāgarataratsindūranaukāntara-
svairojjāgarapadmarāganalinīpuṣpāsanādhyāsinīm |
bālādityasapatnaratnarucirapratyaṅgabhūṣāruci- [kh: racita]
śreṇīsammilitāṅgarāgavasanāstasya [kh: g: saṃvalitāṅga] 
smarantyaṅganāḥ || 31 ||

p. 21)

karpūraṃ kumudākāraṃ kamalinīpatraṃ kalākauśalaṃ
kūjatkokilakāminīkulakuhūkallolakolāhalam |
śaṅkante pralayānalasmaramahāpasmāravegāturāḥ
kampante nipatanti hanta na giraṃ muñcanti śocanti ca || 32 ||

ya iti- he amba! yaḥ pumān tvāṃ 
rāgasāgarataratsindūranaukāntarasvairojjāgarapadmarāganalinīpuṣpāsanā##-
madhye svairaṃ svecchayā ujjāgaraṃ vikasitaṃ yatpadmarāgasadṛśaṃ 
nalinīpuṣpaṃ kamalinīkusumaṃ [kh: kamalinīpuṣpaṃ] tadevāsanaṃ 
adhyāste iti tathā tāṃ evaṃvidhāṃ tvāṃ yo dhyāyati tasya puruṣasya aṅganāḥ 
sundaryaḥ smarantyaḥ satyaḥ [taṃ prāpnuvantītyarthaḥ kimbhūtāḥ aṅganāḥ 
bālāditya...vasanāḥ..... tadagre'valokanīyaṃ] karpūraṃ śaṅkante [kh: 
nindanti] na kevalaṃ karpūrameva nindanti kiṃ ca kumudākaraṃ 
kumudaśreṇīṃ kiṃ tadeva kamalinīpatraṃ punaḥ kiṃ kalākauśalaṃ kalānāṃ 
naipuṇyaṃ na kevalamidameva kiṃ ca kūjatkokilakāminīkulakuhūkallolakolāhalaṃ 
kūjat avyaktaśabdāyamānaṃ yatkokilakāminīkulaṃ kalakaṇṭhīvṛndaṃ tasya 
yaḥ kuhūkallolakolāhalaḥ kuhūśabdoccāreṇa [kh: 
kuhūśabdoccāraṇena] bavatpunaḥ punaḥ punārāvaḥ taṃ aṅganāḥ punaḥ 
kiṃ kurvanti pralayānalasmaramahāpasmāravegākulāḥ [kh: vegāturāḥ] 
kampante pralayakālīno yaḥ analo vaiśvānaraḥ [g: agniḥ] sa eva smaraḥ 
tasya yo mahāpasmārasadṛśo vegaḥ tena āturāḥ pīḍitāḥ satyo vepathuṃ 
kurvanti hanta iti khede nipatanti ca niḥśeṣeṇa vasundharāyāṃ patanti [kh, 
g: vasudhāṃ yānti] punargiraṃ vācaṃ na muñcanti nodīrayanti ca 
punarlabdhasaṃjñāḥ satyaḥ śocanti sa na milita iti kāraṇāt anyopi 
yopasmāravegāturo bhavati saḥ kampate nipatati giraṃ na muñcati punaśca 
labdhasaṃjño bhūtvā [kh: śocati] kimidameno mayā kṛtamiti yena 
mamāpasmārasadṛśo vyādhirutpanna iti | kimbhūtāḥ aṅganāḥ 
bālādityasapatnaratnarucirapratyaṅgabhūṣāruciśreṇīsammilitāṅga##-
nijāruṇa] bālādityaṃ prathamamudayaṃkurvāṇaṃ raviṃ sapatnayanti [kh: 
sapanti] dviṣanti iti bālādityasapatnāni yāni ratnāni taiḥ racitāḥ nirmitāḥ yāḥ 
pratyaṅgabhūṣāḥ sakalāṅganāḥ [kh, g: sakalāṅgaśobhāḥ] 
tāsāṃ yā rucayaḥ śreṇyaḥ [kh, g: ruciśreṇyaḥ] kāntipaṃktayaḥ 
[kh: kāntiparamparāḥ] tābhiḥ sammilitāni [kh, g: 
saṃvalitāni] miśrāṇi aṅgarāgavasanāni [kh, g: aṅgarāgo vasanāni 
ca] yāsāṃ tāḥ tathā [kh: tasyeti karmmaṇi ṣaṣṭhī; g: yad vā dvitīyā 
prathamāntatve devyāḥ viśeṣaṇaṃ] || 32 ||

p. 23)

athedānīṃ bhagavatyā mṛtyuñjayamantrārādhanamāha- [g: 
manunā'rādhanamāha]

śrīmṛtyuñjayanāmadheyabhagavaccaitanyacandrātmike
hrīṃkāri [g: hrīṃkāra] prathamātamāṃsi dalaya tvaṃ haṃsasaṃjīvini 
[g: saṃjīvani] 
jīvaṃ prāṇavijṛmbhamāṇahṛdayagranthisthitaṃ me kuru
tvāṃ seve nijabodhalābharabhasā svāhabhujāmīśvarīṃ || 33 ||

śrīti- he mṛtyuñjayanāmadheyabhagavaccaitanyacandrātmike ! [g: 
mṛtyuñjaya iti nāmadheyaṃ yasyā īdṛśī bhagavataḥ śambhoścaitanyameva 
candrikā prakāśakatvāt tatsarūpe] he hrīṃkāri! he haṃsasañjīvini [g: he 
haṃsasaṃjīvani! haṃsaṃ nirguṇaṃ brahma jīvayati jīvā'bhidhaṃ sampādayati 
tasyāḥ sambodhanam] ahaṃ nijabodhalābharabhasā 
svajñānaprāptirabhasatvena harṣeṇa tvāṃ svāhābhujāṃ devānāmīśvarīṃ seve 
āśraye | ataḥ kāraṇāt tvaṃ [yataḥ candrātmikā hrīṃkāraḥ prathamo yasyāḥ 
sā evaṃ bhūtā tvaṃ mama tamāṃsyajñānāni hrīṃkāri prathamātamāṃsīti 
pāṭhe śilopaḥ] me mama prathamātamāṃsi pūrvāṇi ajñānādīni dalaya 
vidāraya | prathamātamāṣītyatra chandasi ṅiśyorvā lopa iti śilopaḥ [kh: 
yadvā prathame ādye atra kopi na doṣaḥ] cakāro'trādhyāharttavyaḥ | ca punaḥ 
mama jīvaṃ prāṇavijṛmbhamāṇahṛdayagranthisthitaṃ prāṇavāyunā 
vijṛmbhamāṇa utphullito yo hṛdayagranthiḥ tatra sthitaṃ āśritaṃ kuru 
[mṛtyuñjayamantroddharapakṣe tu śrīmṛtyuñjaye iti nāmadheye 
bhagavacchabdātmike tataścaitanyacandraśabdātmike hrīṃkāraḥ 
prathamādakṣarāt śrīkārottaro yatra svāhāśabdaḥ bhujo yasyāḥ 
bhaktadattadravyagrahaṇāya tadvāñchitadānāya ca] 
mṛtyuñjayamanuryathā oṃ [kh: pustake praṇavo nāsti mantre'smin] 
śrīṃ hrīṃ mṛtyuñjaye bhagavati caitanyacandre haṃsasaṃjīvini svāheti || 33 ||

idānīṃ mṛtyuñjayanāma dhyānamāha [kh, g: parameśvaryā 
mṛtyuñjayasya phalamāha]-

evaṃ tvāmamṛteśvarīmanudinaṃ rākāniśākāmuka-
svānte [g: syāntaḥ saṃtata....] santatabhāsamānavapuṣaṃ sākṣādyajante 
tu ye |
te mṛtyoḥ kavalīkṛtatribhuvanābhogasya maulau padaṃ
dattvā bhogamahodadhau niravadhi krīḍanti taistaiḥ sukhaiḥ || 34 ||

evamiti- he mātaḥ! te puruṣāḥ mṛtyoḥ kṛtāntasya [kh: maulau śirasi 
vāmaṃ pādaṃ datvā bhogasāgare taistaiḥ dhanakalatraputrahayarājamānādibhiḥ 
sukhaiḥ niravadhi yathā bhavati tathā krīḍanti vilasanti kimbhūtasya mṛtyoḥ 
kavalīkṛtatribhuvanābhogasya...........] kavalīkṛtatribhuvanābhogasya 
kavalīkṛtaṃ grāsīkṛtaṃ yat tribhuvanaṃ tasya āsamantādbhāvena bhogo yasya 
tathā tasya te ke tu punaḥ ye puruṣāḥ evaṃvidhāṃ pūrvalakṣaṇāṃ [kh: 
pūrvoktalakṣaṇāṃ] amṛteśvarīṃ mokṣadātrīṃ tvāṃ sākṣāt anudinaṃ 
nirantaraṃ yajante [kh: yajanti] kimbhūtāṃ tvāṃ rākāniśākāmukasvānte 
santatabhāsamānavapuṣaṃ rākāyāḥ pūrṇimāyāḥ niśākāmukasya candrasya 
[kh: indoḥ] antaḥ madhye satataṃ bhāsamānaṃ vapuḥ śarīraṃ yasyāḥ 
sā tathā tām || 34 ||

idānīṃ parameśvaryā mṛtyuñjayamanordhyānamāha [kh: 
mṛtyuñjayanāma dhyanamāha; g: mṛtyuñjayamanordhyānamāha]-

jāgradbodhasudhāmayūkhanicayairāplāvya sarvā diśo
yasyāḥ kāpi kalā kalaṅkarahitā ṣaṭcakramākrāmati |
dainyadhvāntavidāraṇaikacaturā vācaṃ parāṃ tanvatī
sā nityā bhuvaneśvarī viharatāṃ haṃsīva manmānase || 35 ||

jāgraditi- sā nityā cidrūpā bhuvaneśvarī hrīṃkārarūpā manmānase madīye 
citte viharatāṃ krīḍatāṃ [kh: krīḍāṃ kurutām; g: karotu] keva haṃsīva 
yathā haṃsī mānase sarasi viharati tathā sā kā yasyāḥ bhuvaneśvaryāḥ 
kalaṅkarahitā kāpi kalā turīyāvasthā ṣaṭcakramākrāmati ṣaṭcakrāṇi vibhidya 
sadya uditā bhavati kiṃ kṛtvā sarvāḥ diśaḥ āplāvya vyāpya kaiḥ 
tāgradbodhasudhāmayūkhanicayaiḥ jāgrat tāgradrūpo yo bodho jñānaṃ saiva 
sudhā tasyāḥ ye mayūkhanicayāḥ kiraṇasamūhāḥ taiḥ | kimbhūtā kalā 
dainyadhvantavidāraṇaikacaturādainyamajñānaṃ tadeva dhvāntaṃ 
gāḍhāndhakāraṃ tadvidāraṇe tannirākaraṇe ekacaturā ekā pravīṇā punaḥ 
kimbhūtā kalā parāṃ vācaṃ tanvatī parābhiddhāṃ vāṇīṃ tanvatī vistārayantī || 
35 ||

idānīṃ parameśvaryā ananyaparatvenāha-

tvaṃ mātāpitarau tvameva suhṛdastvaṃ bhrātarastvaṃ sakhā
tvaṃ vidyā tvamudārakīrticaritaṃ tvaṃ bhāgyamatyadbhutaṃ |
kimbhūyaḥ sakalaṃ tvamīhitamiti jñātvā kṛpākomale
śrīviśveśvari saṃprasīda śaraṇaṃ mātaḥ paraṃ nāsti me || 36 ||

p. 25)

he mātaḥ he kṛpākomale he [kh: śrī] viśveśvari saṃprasīda samyak 
prasādaṃ kuru yato me mama tvattaḥ paraṃ anyat kimapi śaraṇaṃ nāsti | 
kiṃkṛtvā iti jñātvā itīti kiṃ he janani tvaṃ mama mātāpitarau jananījanakau eva 
śabdo'tra nirdhāraṇe punaḥ suhṛdo mitrāṇi tvameva bhrātaro bāndhavāstvameva 
tvameva sakhā sahacaraḥ vidyāścaturdarśavidyāstvameva tat udārakīrticaritaṃ 
prabhūkīrtipravarttanaṃ tvameva | atyadbhutaṃ pracurataraṃ bhāgyaṃ tvameva | 
bhūyaḥ kiṃ punarapi kimucyate sakalamīhitaṃ nikhilaṃ [g: sakalaṃ] 
vāñchitaṃ tvameveti || 36 ||

idānīṃ paramasiddhikārakaṃ gurornāmāha-

śrīsiddhinātha iti ko'pi yuge caturthe
prāvirbabhuva [kh, g: prādurbabhūva] karuṇāvaruṇālaye'smin |
śrīśambhurityabhidhayā sa mayi prasannaṃ [g: mayi suprasannaṃ]
cetaścakāra sakalāgamacakravarttī || 37 ||

śrīsiddhinātheti- karuṇāvaruṇālaye karuṇayā yukte varuṇālaye grāmaviśeṣe 
narmadātaṭanikaṭavarttini śrīsiddhinātha iti kopi caturthe yuge kaliyuge 
prādurbabhūva [g: prakaṭo'bhūt] kimbhūtaḥ tasmin śrīsiddhināthe 
abhidhayā śrīśambhuriti saḥ mayi viṣaye ceto manaḥ prasannaṃ cakāra snehaṃ 
[kh: sasnehaṃ] kṛtavān | punaḥ kimbhūtaḥ śrīśambhuḥ 
sakalāgamacakravartti sakalāgamacakre varttata iti [sakaleṣvāgameṣu cakravarttī 
sarvatantrasvatantra iti] kimbhūte asmin śrīsiddhināthe karuṇāvaruṇālaye 
kṛpāsāgare ityarthaḥ iti tu asminnityasya [g: siddhasyāpi] padasya 
viśeṣaṇaṃ saṃpanīpadyate || 37 ||

idānīṃ [kh: tasya] kṛpābāhulyaṃ [g: kriyābāhulyaṃ] 
viracayannāha [kh: viśayadayannāha]

tasyā'jñayā pariṇatānvayasiddhavidyā-
bhedāspadaiḥ stutipadairvacasāṃ vilāsaiḥ |
tasmādanena bhuvaneśvari vedagarbhe
sadyaḥ prasīda vadane mama sannidhehi || 38 ||

tasyeti- he bhuvaneśvari! vedagarbhe! yataḥ mayi viśaye saḥ śrīśambhuḥ 
cetaḥ suprasannaṃ manaścakāra anenaiva hetunā sadyaḥ tatkālaṃ tvaṃ prasīda 
prasādaparā [kh: prasannā bhava] bhava | tasmātprasādānantaraṃ mama 
vadane vacasāṃ vāṇīnāṃ vilāsaiḥ sannidhehi sannidhānaṃ kuru | kimbhūtaiḥ 
vilāsaiḥ stutipadaiḥ stavanānurūpaiḥ punaḥ kimbhūtairvilāsaiḥ 
tasyājñayāpariṇatānvayasiddhavidyābhedāspadaiḥ [kh: tasya 
śrīśambhoḥ] ājñayā pariṇataḥ pariṇāmaṃ prāptaḥ yo'nvayaḥ āmnāyo 
gurukramaḥ tatra siddhavidyānāṃ bhedāspadāni bhedasthānāni taiḥ tathā || 38 ||

athedānīṃ bhagavatyāḥ prārthanāmāha-

yeśāṃ paraṃ kuladaivatamambike tvaṃ
teṣāṃ girā mama giro na bhavantu [g: bhavanti] miśrāḥ |
taistu kṣaṇaṃ paricite [g: paricitirviṣaye] viṣaye'pi vāso
mā bhūtkadācidapi [kh: kadāciditi] santatamarthaye tvām || 39 ||

yeṣāmiti- he sarveśvari! santataṃ nirantaraṃ tvāṃ ahaṃ arthaye prārthayāmi 
ittiti kiṃ he ambike! yeṣāṃ puruṣāṇāṃ paraṃ atyarthaṃ tvaṃ na kuladaivatamasi 
teṣāṃ puruṣāṇāṃ girā saha mama giro vāṇyaḥ miśrāḥ na bhavantu punaḥ taiḥ 
puruṣaiḥ saha viṣaye deśe paricite'pi paricayaṃ prāpte'pi abhyāsaṃ prāpte'pi 
pitṛpitāmahaprapitāmahādinivāsāvanaukṣaṇaṃ [kh: 
pitṛpitāmahādyāvāse'vanau] kṣaṇamātraṃ kadācidapi vāso mābhūt māstu 
|| 39 ||

idānīṃ gurumabhyarthayannāha- [kh: guruvaraṃ prārthayannāha] 

śrīśambhunātha! karuṇākara! siddhinātha!
śrīsiddhinātha! karuṇākara! śambhunātha!
sarvāparādhamaline'pi mayi parannaṃ [g: maline mayi suprasannaṃ]
cetaḥ kuruṣva śaraṇaṃ mama nānyadasti || 40 ||

śrīśambhunātheti- he śrīśambhunātha! he karuṇākara siddhinātha! he 
śrīsiddhinātha karuṇākara śambhunātha! sarvāparādhamaline'pi 
nikhilāparādhakaluṣīkṛte'pi mayi viṣaye ceto manaḥ prasannaṃ sadayaṃ kuruṣva 
yataḥ kāraṇāt mama kiñcidanyadapi śaraṇaṃ nāsti || 40 ||

p. 27)

idānīṃ parameśvaryā dayāluttvamāha-

itthaṃ pratikṣaṇamudaśruvilocanasya
pṛthvīdharasya purataḥ sphuṭamāvirāsīt |
dattvā varaṃ bhagavatī hṛdayaṃ praviṣṭā
śāstraiḥ svayaṃ navanavaiśca mukhe'vatīrṇā || 41 ||

ithamiti- itthaṃ anena prakāreṇa gurusmaraṇāditaḥ [kh, g: 
gurusmaraṇādinā] pratikṣaṇaṃ kṣaṇaṃ kṣaṇaṃ prati udaśruvilocanasya 
atyarthaṃ niryadaśralocanasya [g: aśrupūrṇavilocanasya] pṛthvīdharasya 
purato'gre sphuṭaṃ prakaṭaṃ yathā bhavati tathā bhagavatī bhuvaneśvarī āvirāsīt 
prakaṭībabhūva | kimbhūtā varaṃ datvā hṛdayaṃ praviṣṭā punaḥ kimbhūtā ca 
punaḥ bhagavatī svayaṃ sayameva navanavairgadyapdyādimayaiḥ śāstraiḥ kṛtvā 
mukhe'vatīrṇā vistāraṃ prāptā || 41 ||

idānīṃ stotraviṣaye prasādamāha-

vāksiddhimevamatulāmavalokya nāthaḥ
śrīśambhurasya mahatīmapi [kh: mahatīmiha] tāṃ pratiṣṭhām |
svasmin pade tribhuvanāgamavandyavidyā-
siṃhāsanaikarucire suciraṃ cakāra || 42 ||

vāgiti- asmin loke nāthaḥ śrīśambhuḥ asya stotrasya vāksiddhiṃ atulāṃ 
bahulāṃ me vācaṃ avalokya asmin [kh: svasmin] sthāne ciraṃ yathā 
bhavati tathā tāṃ pāṭhamātrato [kh: g: paṭhanamātrato] hi 
sakalasiddhividhāyinīṃ mahīyasīṃ mahatīṃ pratiṣṭhāṃ cakāra | kimbhūte svasmin 
[kh: tasmin] pade tribhuvanāgamavandyavidyāsiṃhāsanaikarucire tribhuvane 
yāni āgamaśāstrāṇi tairvandyaṃ stutyaṃ vidyāsiṃhāsanaṃ yat tenaikaruciraṃ 
sundaraṃ tasmin tatheti || 42 ||

idānīṃ mantrajapasamaye vidhānamāha-

bhūmau śayyā vacasi niyamaḥ kāminībhyo nirvṛttiḥ
prātarjātīviṭapasamidhā [kh: viṭapi] dantajihvāviśuddhiḥ |

p. 28)

patrāvalyāṃ madhuramaśanaṃ brahmavṛkṣasya puṣpaiḥ
pūjāhomau kusumavasanālepanānyujjvalāni || 43 ||

bhūmāviti- bhūmau śayyā bhūmiśayanaṃ vacasi niyamo vāksaṃyamaḥ 
kāminībhyo nivṛttiḥ strībhyo nivarttanaṃ tathā prātaḥ prabhāte jātaṃ 
viṭapasamidhā jātīvṛkṣaśākhayā dantajihvāviśuddhiḥ dantānāṃ jihvāyāśca 
viśodhanaṃ nirmalīkaraṇaṃ [g: nairmalyaṃ] patrāvalī prasiddhā tasyāṃ 
madhuramaśanaṃ udanādi [kh: pāyasādi] tathā brahmavṛkṣasya 
puṣpaiḥ palāśasya puṣpaiḥ kusumaiḥ pūjāhomau kāryau | tathā 
kusumavasanālepanāni ujjvalāni [kh, g: tathā kusumavasanāni ujjvalāni 
kusumāni puṣpāṇi śatapatrādīni vasanāni vastrāṇi śubhrāṇīti tathā lepanāni 
candanādibhavāni etānyujjvalāni iti] || 43 ||

idānīṃ gurusmaraṇato yadbhavati [kh: yadyadbhavati; g: stotrapaṭhanato 
yadbhavati] tadāha-

itthaṃ māsatrayamavikalaṃ yo vratasthaḥ prabhāte 
madhyāhne vā'stamanasamaye [kh, g: vā'stamitasamaye] 
kīrtayedekacittaḥ |
tasyollāsaiḥ sakalabhuvanāścaryabhūtaiḥ prabhūtaiḥ
vidyāḥ sarvāḥ sapadi vadane śambhunāthaprasādāt || 44 ||

itthamiti- itthaṃ amunā prakāreṇa yaḥ pumān vratasthaḥ san māsatrayaṃ 
avikalaṃ nirantaraṃ prabhāte prātaḥ kāle athavā madhyāhne madhyaṃdine athavā 
astamanasamaye [kh: g: vā'stamitasamaye] sāyaṃ samaye ekacittaḥ 
ekamanābhūttvā śrīguruṃ kīrttayet [kh, g: śrīstotraṃ kīrtayet paṭhet] 
paṭhet cintayet tasya puruṣasya sapadi tatkālaṃ vadane mukhe sarvāḥ sakalāḥ 
vidyāḥ ullāsaiḥ gadyapadyādirūpaiḥ [kh: gadyapadyādimayaiḥ] sphuranti 
kasmāt śambhunāthaprasādāt kimbhūtairullāsaiḥ prabhūtaiḥ sadyaḥ 
sphuradrūpaiḥ punaḥ kimbhūtaiḥ sakalabhuvanāścaryabhūtaiḥ [kh: 
bhuvanāścaryakārakaiḥ] gurusmaraṇataḥ tribhuvanaviṣaye kiṃ na prāpyate 
apitu sakalameva prāpyata ityarthaḥ || 44 ||

idānīṃ yathārtha-prabhāvaṃ stotramahimānamāha-

vratena hīno'pyanavāptamantraḥ
śraddhāviśuddho'nuditaṃ paṭhedyaḥ [kh: japedyaḥ] |
tasyāpi varṣādanavadyasadyaḥ-
kavittvahṛdyāḥ prabhavanti vidyāḥ || 45 ||

p. 29)

vrateneti- yaḥ pumān vratena hīno'pi anavāptamantraḥ aprāptamantraḥ 
śraddhāviśuddho bhūtvā śraddhayā nirmalīkṛtamānasaḥ san anudinaṃ 
nirantaraṃ idaṃ japet tasyāpi puruṣasya varṣāt saṃvatsarāt vidyāḥ prabhavanti 
sphuranti kimbūtāḥ anavadyasadyaḥkavitvahṛdyāḥ anavadyena nirdoṣeṇa sadyaḥ 
kavittvena tatkāloditakāvyena [kh: tatkālocitakāvyena] hṛdyāḥ 
manoharāḥ || 45 ||

idānīṃ asya stotrasyācintyamahimānamāha-

kopyacintyaḥ prabhāvo'sya stotrasya pratyayāvahaḥ |
śrīśambhorājñayā sarvāḥ siddhayo'smin pratiṣṭhitāḥ || 46 ||

kopīti- asya stotrasya kopyacintyaḥ prabhāvaḥ pratyayāvaho varttate prītijanako 
[kh, g: pratītijanako] bhavati yataḥ kāraṇāt śrīśambhorājñayā 
sarvāḥ aṇimādyāḥ siddhayo'smin stotre pratiṣṭhitāḥ āropitāḥ ata eva 
acintyamahimastotramityarthaḥ || 46 ||

padmanābhena kavinā vipulā vimalā kṛtā |
pṛthvīdharakṛtestenavṛttiḥ [kh: tattu; g: śrīmat pṛthvīdharanutervṛttiḥ 
sadyuktidīpinī; kh: pṛthvīdharakṛtau tatra vṛttiḥ sadyuktidīpikā] 
sadyuktidīpikā ||

iti śrīpadmanābhakaviviracitaṃ bhuvaneśvarīstotrabhāṣyaṃ [kh: vivaraṇam; g: 
vyākyānam] sampūrṇam ||


likhitaṃ brāhmaṇajerāmena ||


kha pustakasya puṣpikā-

|| śubham || saṃvat 1950 pauṣamāsīyakṛṣṇapakṣīyanavamyāṃ śukre 
gaṃgāsahāyaśarmaṇo lipiḥ |
śrīsavāyī śrīmādhavasiṃharājye jayapure 
pustakamidamāyodhyakasarayuprasādadvivedinaḥ śivaṃ ||

ga pustakasya puṣpikā-

vikram saṃvat 1993 likhitaṃ kedāranāthena samāptamadya āśvina śuklapratipadi 
dehalyām ||

yanmātrā bindubindudvitayapadapadadvandvavarṇādihīnaṃ
bhaktyā bhaktyā'nupūrvyaprabhavakṛtavaśādvyaktamavyaktamamba!
mohādajñānato vā paṭhitamapaṭhitaṃ sāṃprataṃ stotrametat
tat sarvaṃ sāṅgamāstāṃ tribhuvanavarade! devi vidye! prasīda |

iti śrīpṛthvīdharācāryaviracitaṃ śrībhuvaneśvarīstotraṃ 
śrīsiddhasārasvatāparaparyāyaṃ jayajayaharikavimallabhaṭṭalikhitaṃ samāptaṃ ||

śubhaṃ bhavatutamām ||

śrīḥ

atha bhuvaneśvarīpañcāṅgam

tatrādau paṭalaḥ

śrīgaṇeśāya namaḥ

atha vakṣye jagaddhātrīmadhunā bhuvaneśvarīm |
brahmādayopi yāṃ jñātvā lebhire śriyamuttamām [śriyamūrjitām] || 1 
||

nakuleśo'gninārūḍho vāmanetrārddhacandravān |
bījamasyāḥ samākhyātaṃ samagrasiddhikāṅkṣibhiḥ || 2 ||

ṛṣiḥ śaktirbhavecchando gāyatrī samudīritam |
devatā surasaṅghena sevitā bhuvaneśvarī || 3 ||

ṣaḍdīrghayuktabījena kuryādaṅgavikalpanam [kuryādaṅgāni ṣatkramāt] 
|
sārasvatoktamārgeṇa [saṃhārasṛṣṭimārgeṇa] mātṛkānyastavigrahaḥ 
|| 4 ||

mantranyāsaṃ tataḥ kuryāddevatābhāvasiddhaye |
hṛllekhāṃ mūrddhni vadane gaganāṃ hṛdayāmbuje || 5 ||

raktāṃ karālikāṃ guhye mahocchuṣmāṃ padadvaye |
ūrdhvaprāgdakṣiṇodīcyapaścimeṣu mukheṣu ca || 6 ||

madhyādihrasvabījadyā [sadyādi | sadya okāraḥ tadādayaḥ pañcahrasvā o e u 
i a ityādyā hṛllekhādyāḥ śaktayo nyastavyā iti] nyastavyā bhūtasaprabhāḥ 
|
brahmāṇaṃ vinyasedbhāle gāyatryā saha saṃyutam || 7 ||

sāvitryā sahitaṃ viṣṇuṃ kapole dakṣaṇe nyaset |
vāgīśvaryyā samāyuktaṃ vāmagaṇḍeśvaraṃ  tathā [vāmagaṇḍe 
maheśvaram] || 8 ||

śriyā gaṇapatiṃ nyasya puṣṭyā gaṇapatiṃ tathā [śriyā dhanapatiṃ 
paścādvāmakarṇāgrike punaḥ | ratyā smaraṃ mukhe nyasyet puṣṭyā gaṇapatiṃ 
tathā (siṃ siṃ)] |
savyakarṇopari siddhiṃ [nidhi] karṇagaṇḍāntarālayoḥ || 9 ||

p. 32)

nyastavyaṃ [nyastavyau] vadane mūlaṃ punaścaitāṃstanau nyaset |
kaṇṭhamūle stanadvandve vāmāṃse hṛdayāmbuje || 10 ||

savyāṃse pārśvayugale nābhideśe ca daiśikaḥ |
bhālāṃsapārśvajaṭhare pārśvamapakare [pārśvāṃsāparake] hṛdi || 
11 ||

brahmāṇyādyāstanau nyasyā vidhinā proktalakṣaṇāḥ |
mūlena vyāpakaṃ dehe nyaseddevīṃ vicintayet || 12 ||

udyadinadyutimindukirīṭāṃ tuṅgakucāṃ nayanatrayayuktām |
smeramukhīṃ varadāṅkuśaṇaśābhītikarāṃ prabhaje bhuvaneśīm 
[varadādisthitistu padārthādarśe yathā- vāmādhohaste varaṃ 
dakṣiṇordhve aṃkuśaṃ vāmordhve pāśaṃ dakṣādhobhayamiti 
sampradāyavidaḥ] || 13 ||

prabhajen [prajapen] mantravinmaṃtraṃ dvātriṃśallakṣamānataḥ |
trisvāduyuktairjuhuyādaṣṭadravyairdaśāṃśataḥ [trisvādūktaiḥ 
prajuhuyādaṣṭadravyairdaśāṃśataḥ | trisvādu ghṛtamadhuśarkarāḥ 
aṣṭadravyāṇi- aśvatthodumbaraplakṣanyagrodhasamidhastitāḥ | 
siddhārthapāyasājyāni dravyāṇyaṣṭau vidurbudhā iti] || 14 ||

dadyādarghyaṃ dineśāya tatra saṃcintya pārvatīm |
padmākāraṃ likhedyantraṃ tatkāle sādhakottamaḥ || 15 ||

padmamaṣṭadalaṃ bāhye padmaṃ ṣoḍaśabhirdalaiḥ |
vilikhet karṇikāmadhye ṣaṭkoṇamatisundaram || 16 ||

bindutrikoṇaṃ rasakoṇasaṃyutaṃ vṛttāñcitaṃ nāgadalena maṇḍitam |
kalāravṛttatrayabhūgṛhāṅkitaṃ śrīcakrameva navaśaktisamanvitañca || 17 ||

jayākhyā vijayā paścādajitāhvā'parājitā |
nityā vilāsinī dogdhrī tvaghorā maṅgalā nava || 18 ||

bījādyamāsanaṃ dattvā mūrtiṃ tenaiva kalpayet |
tasyāṃ sampujayeddevīmāvāhyāvaraṇaiḥ kramāt || 19 ||

madhyapradakṣiṇodīcyapaścimeṣu yathākramam [madhyaprāgyāmyasaumyeṣu 
paścimeṣu yathākramāt] |
hṛllekhādyāḥ samabhyarcyāḥ pañcabhūtasamaprabhāḥ || 20 ||

varapāśāṅkuśābhītidhāriṇyo'mitabhūṣaṇāḥ |
sthāneṣu pūrvamukteṣu pūjayedaṅgadevatāḥ || 21 ||

p. 33)

ṣaṭkoṇeṣu yajenmantrī paścānmithunadevatāḥ |
indrakoṇe lasaddaṇḍakuṇḍikākṣaguṇābhayām || 22 ||

gāyatrīṃ pūjayenmaṃtrī brahmāṇamapi tādṛśam |
rakṣakoṇe cakraśaṅkhagadāpaṅkajadhāriṇīm || 23 ||

sāvitrīṃ pītavasanāṃ yajedviṣṇuṃ ca tādṛśam |
vāyukoṇe paraśvakṣamālābhayavarānvitam || 24 ||

yajet sarasvatīṃ paścādrudraṃ [acchāṃ rudraṃ] tādṛśalakṣaṇam |
vahnikoṇe yajedratnakumbharatnakaraṇḍakam || 25 ||

karābhyāṃ bibhrataṃ pītaṃ tundilaṃ dhananāyakam |
āliṅgya savyahastena vāmenāmbujadhāriṇīm || 26 ||

dhanadāṅkasamārūḍhāṃ mahālakṣmīṃ prapūjayet |
vāruṇyāṃ [vāruṇe] madanaṃ bāṇapāśāṅkuśaśarāsanam || 27 ||

dhārayantaṃ samāraktaṃ [japāraktaṃ] pūjayedratnabhūṣaṇam |
savyena patimāśliṣya vāmenotpaladhāriṇīm |
pāṇinā ramaṇāṅkasthāṃ ratiṃ samyak samarcayet || 28 ||

īśāne [aiśānye] pūjayet samyag vighnarājaṃ priyānvitam || 29 ||

sṛṇipāśadharaṃ kāntaṃ [kāntā] varāṅgasṛkkarāṅgulim 
[spṛk] |
mādhvīpūrṇakapālañca [kapālāḍhyaṃ] varṇarājaṃ digambaram || 30 ||

puṣkalaṃ [puṣkare] vigaladratnasphuraccaṣakadhāriṇam  | 
sindūrasadṛśākārāṃ saṃmudāṃ [uddāma] madavibhramām || 31 ||

dhṛtaraktotpalāmanyapāṇinā taddhvajaspṛśām |
āśliṣṭakāntāmaruṇāṃ puṣṭimarcceddigambarām || 32 ||

karṇikāyāṃ nidhī pūjyau ṣatkoṇasyātha [ṣaṭkoṇebhaya] pārśvayoḥ |
aṅgāni kesareṣvetāḥ paścāt patreṣu pūjayet || 33 ||

anaṅgakusumā paścādanaṅgakusumāruṇā [anaṅgakusumāturā] |
anaṅgamadanā tadvadanaṅgamadanāturā || 34 ||

p. 34)

bhuvanapālā gaganavegā caiva tataḥ param |
śaśirekhā ca gaganarekhā cetyaṣṭaśaktayaḥ || 35 ||

pāśāṅkuśavarābhītidhāriṇyo'ruṇavigrahāḥ |
tataḥ ṣoḍaśapatreṣu karālī vikarālyumā || 36 ||

sarasvatī śrīrdurgoṣā lakṣmīśrutyau smṛtirdhṛtiḥ |
śraddhā medhā matiḥ kāntirāryā ṣoḍaśaśaktayaḥ || 37 ||

khaḍgakheṭakadhāriṇyaḥ śyāmāḥ pūjyāśca mātaraḥ |
padmādbahiḥ samabhyarcyāḥ śaktayaḥ paricārakāḥ [parivārikāḥ] || 38 ||

prathamānaṅgarūpā syādanaṅgamadanā tathā |
madanāturā tu bhavanavegā bhuvanamālikā [bhuvanapālikā] || 39 ||

syātpūrvamadanānaṅgavedanānaṅgamekhalā [syāt 
sarvaśiśirānaṅgamadanānaṅgamekhalā] |
caṣakaṃ tālavṛntaṃ ca tāmbūlaṃ chatramujjvalam || 40 ||

cāmare cāṃśukaṃ puṣpaṃ bibhrāṇāṃ karapaṅkajaiḥ |
sarvābharaṇasaṃyuktāṃ gurupaṅktitrayaṃ yajet || 41 ||

divyaughāṃścaiva siddhaughān mānavaughān yathākramāt |
sarvābharaṇasandīptāṃllokapālān bahiryajet || 42 ||

indrāgniyamanair-ṛtyavaruṇā marutastathā |
kubera īśapatayaḥ pūrvādīnāṃ diśāṃ kramāt || 43 ||

gajo meṣaśca mahiṣaḥ preto makara eva ca |
mṛgo naro vṛṣaścaite pūjyāḥ pūrvāditaḥ kramāt || 44 ||

vajraḥ śaktistathā daṇḍaḥ khaḍgapāśau tathāṅkuśaḥ |
gadā triśūla ityete pūrvādyāścāyudhāḥ smṛtāḥ || 45 ||

ūdhrvādhaḥ kramataḥ pūjyau brahmā viṣṇustathaiva ca |
haṃsatārkṣyau padmacakre pūrvādīnāṃ samāgamaiḥ || 46 ||

pūjyate sakalairdaivaiḥ kiṃ punarmanujottamaiḥ |
mantrī trimadhūpetairhutvā'śvatthasamidvaraiḥ [trimadhuropetaiḥ] || 47 ||

p. 35)

brāhmaṇān vaśayecchīghraṃ pārthivān padmahomataḥ |
palāśapuṣpaistatpatnīrmaṃtriṇaḥ kusumairapi [kumudairapi] || 48 ||

pañcaviṃśatisaṃjaptairjalaiḥ snāne [nityaṃ] dine dine |
ātmānamabhiṣiñcedyaḥ sarvasaubhāgyavān bhavet || 49 ||

pañcaviṃśatisaṃjaptaṃ jalaṃ prātaḥ pibennaraḥ |
avāpya [avaśyaṃ] mahatīṃ prajñāṃ kavīnāmagraṇīrbhavet || 50 ||

karpūrāgarusaṃyuktaṃ kuṃkumaṃ sādhu sādhitam |
gṛhītvā tilakaṃ kuryādrājyavaśyamanuttamam [rāja] || 51 ||

śālipiṣṭamayīṃ kṛtvā puttalīṃ madhurānvitāṃ |
japtvā [japtāṃ] pratiṣṭhitaprāṇāṃ bhakṣayedravivāsare || 52 ||

vaśaṃ nayati rājānaṃ nārīṃ vā narameva ca |
kaṇṭhamātrodake sthitvā vīkṣyeta khagataṃ [vīkṣya toyagataṃ] ravim || 53 
||

triḥsahasraṃ japenmaṃtraṃ iṣṭakanyāṃ labheta saḥ |
annaṃ tu maṃtritaṃ mantrī bhuñjīta śrīprasiddhaye || 54 ||

likhitvā [likhitāṃ] bhasmanā'māyāṃ susādhyāṃ phalakādiṣu |
tatkālaṃ [tatkāle] ca likhedyaṃtraṃ [darśayedyantraṃ] sukhaṃ 
sūyati [sūyeta] garbhiṇī || 55 ||

śaktyantaḥsthitasādhyakarma bhuvane [bhavane (siṃ siṃ)] 
vahnervṛtaṃ vahnibhirbāhye [śaktibhiḥ (siṃ siṃ)] 
koṇagateyutaṃ [koṇagateyutamiti koṇagatena īkāreṇa yutamityarthaḥ 
sabinduneti sampradāyaḥ asyārthaḥ##-
bhuvaneśvarībījaṃ vilikhya tasya rephasthāne sādhyanāma īkārasthāne 
sādhakanāma tayormadhye karmaṃ ca vilikhya tadbhuvaneśvarībījairāveṣṭya 
trikoṇasya koṇatrayābhyantare sabindukamīkāraṃ vilikhya trikoṇāgreṣu 
bhuvaneśvarībījaṃ pratikoṇaṃ vilikhya teṣāṃ trayāṇāmekaikabījasya repheṇa 
tattadbījaṃ pradakṣiṇīkṛtyā'nyonyasyekārāgraṃ parasparaṃ badhnīyāt | tataḥ 
koṇatrayapārśvayoḥ harihara iti varṇacatuṣṭayaṃ vilikhya bahirvṛttatrayaṃ 
kṛtvā tanmadhyagatavīthīdvaye prathamavīthyāṃ svāgrādiprādakṣiṇena hari ī 
hara ī iti varṇaiḥ punaḥ punarlikhitairāveṣṭya dvitīyavīthyāṃ 
akārādikṣakārāntaiḥ sabindukairmātṛkākṣaraiḥ svāgrādiprādakṣiṇyena 
veṣṭayitvā sarvabāhye caturasraṃ kuryādetadyantramuktaphaladaṃ bhavati tathā 
ca-

atrāpi sampade devīṃ yathāvidhi samāhitaḥ |
hṛllekhādyāḥ samabhyarcya pūrvavat sādhakaḥ svayam ||

aṅgāni pūjayet paścād gāyatryādyāḥ prapūjayet |
prāgagrabīje gāyatrīṃ sāvitrīṃ dakṣiṇāsrage |
sarasvatīṃ mārutasthe brahmāṇaṃ bahnige tathā ||
vāruṇe viṣṇumīśaṃ ca yajedīśe tato bahiḥ |
brahmāṇyādyā lokapālāstadubāhye kuliśādayaḥ || 
evaṃ triguṇitaiḥ devīṃ pūjayet sādhakotāmaḥ || (siṃ siṃ patra 414)] 
hariharaivarṇaiḥ kapolārpitaiḥ |
paścāt taiḥ punarīyutairlipibhirapyāvītamiṣṭākṣaraṃ [miṣṭārthadaṃ 
(siṃ siṃ)] yaṃtraṃ bhūpuramadhyagaṃ triguṇitaṃ 
saubhāgyasampatpradam || 56 ||

p. 36)

bījāntaḥsthitasādhyanāma śaraśo māyāramāmanmathai-
rvītaṃ vahnipuradvaye rasapuṭeṣvāṣāḍhabījatrayam [ālikhya bījatrayam] |
svātmā [sātmā] nātmakamīṣase [mīśikhaṃ] 
hariharairābaddhagaṇḍaṃ bahiḥ
ṣaḍbījairanubaddhasandhilipibhirvītaṃ gṛhābhyāṃ tu vaḥ [bhuvaḥ] || 57 
||

cintāmaṇinṛsiṃhābhyāṃ lasatkoṇamidaṃ likhet |
yantraṃ ṣaḍguṇitaṃ divyaṃ vahatāṃ sarvasiddhidaṃ [bahiḥ 
ṣoḍaśaśūlāṅkamatīva ca manoramam |
etat ṣaḍguṇitaṃ yantraṃ sarvasiddhikaraṃ param || 1 ||

atra devīṃ yajenmaṃtrī yadyasyopariśobhanam |
padmaṃ dvādaśapatraṃ ca ṣaḍviṃśatkesarānvitam || 2 ||

bahiśca rāśyādikena yuktaṃ kuryānmanoharam |
navaśaktiyutaṃ pīṭhaṃ saṃpūjyāvāhya devatām || 3 ||

saṃpūjayet candanādairupacāraiśca pūrvavat |
proktavacca ṣaḍaṅgāni mithunāni ca saṃyajet || 4 ||

bahirdvādaśaśaktīśca raktādyāḥ saṃyajet kramāt |
raktā cānaṅgakusumā nityā ca kusumāturā || 5 ||

anaṅgamadanā tadvad bhavecca madanāturā |
gaurī ca gaganā tadvad rekhāntaṃ gaganaṃ padam || 6 ||

anena vidhinā maṃtrī yo'rcayedbhuvaneśvarīm |
sa lakṣmīnilayo bhūyāt tridaśaiścābhivanditaḥ || 7 ||

dehānte śivasāyujyaṃ sa prāpnoti suniścitam |
iti siṃhasiddhāntasindhau viśeṣaḥ ||] || 58 || [asyārthaḥ- tatra 
sveṣṭamānabhrameṇa vṛttaṃ kṛtvā tatra prāk pratyagbrahmasūtramāsphālya 
tadagrayoḥ sandhimavaṣṭabhya vṛttārdhaparimāṇena sūtreṇa vṛttasaṃdaṣṭaṃ 
matsyadvayaṃ matsyadvayaṃ dakṣinottarayoḥ kuryāt | evaṃkṛte matsyacatuṣkaṃ 
saṃpannaṃ bhavati tataḥ pūrvamatsyadvaye ca dakṣiṇottaraṃ 
tiryaksūtradvayamāsphālya brahmasūtrasya prāgagre vidhāya 
paścimamatsyadvayayostiryaksūtradvayamāsphālya punarbrahmasūtrasya 
paścimāgre nidhāya pūrvadiṅmatsyodarayoḥ sūtradvayamāsphālayet | evaṃ 
kṛte vahnimaṇḍaladvayaṃ jāyate tato vṛttaṃ prācīsūtraṃ ca mārjayedityevaṃ 
ṣaṭkoṇaṃ kṛtvā tanmadhye śaktibījamālikhya tasya rephabhāge 
sādhyanāmālikhya tasyekārasvarabhāge sādhakanāmālikhya 
rephekārayorantarālaṃ sādhakāṃśe karma likhedityevaṃ svābhimataṃ vilikhya 
madhyasthabījoparito veṣṭanaprakāreṇa pañcadhāśaktibījaṃ vilikhya tadbahiḥ 
pañcadhā śrībījaṃ punastadbahiḥ pañcadhā kāmabījaṃ vilikhya 
ṣaṭkoṇasyodhrvagatakoṇatraye uttaramadhyadakṣiṇakrameṇa śaktiśrīkāmabījāni 
pratitrikoṇamekaikaṃ bījaṃ sādhakanāmayutaṃ vilikhyādhogatatrikoṇatraye 
tānyeva bījāni visargayuktāni sasādhyanāmāni dakṣiṇamadhyottarakrameṇa 
vilikhya ṣaṭsvapi trikoṇodareṣu sabinduṃ caturthasvaramīkāramālikhya ṣaṭkoṇasya 
pratikoṇapārśvayoḥ harihara iti dvādaśadhā vilikhya ṣaṭsu trikoṇāgreṣu 
pratitrikoṇāgramekamekaṃ śaktibījaṃ vilikhya pūrvavadekaikāntaritaṃ badhnīyāt 
uktaṃ cācāryacaraṇaiḥ ekaikāntaritāstāstu sambaddhyuritaretaramiti tato 
bahirvṛttatrayaṃ kṛtvā vīthīdvayaṃ niṣpādya tatrābhyantaravīthyāṃ svāgrādi 
prādakṣiṇyena sabindūnakārādikṣakārāntān mātṛkāvarṇān vilikhya 
bahirvīthyāṃ tāneva kṣakārādyakārāntakrameṇa prādakṣiṇyena vilikhet uktaṃ ca 
ācāryacaraṇaiḥ-

bāhye rekhāmantarāḥ syurvarṇāḥ kramagatāḥ śubhāḥ |
tadbahiḥ pratilomāśca te syurlekhakapāṭavāt || iti

tato bahiraṣṭakoṇaṃ vidhāya tasya diggatakrameṇa catuṣke vakṣyamāṇaṃ 
nṛsiṃhabījaṃ vilikhya vidiggate koṇacatuṣke vakṣyamāṇaṃ cintāmaṇibījaṃ 
vilikhyāṣṭakoṇastharekhāṣṭakaprāntaṣoḍaśake ṣoḍaśatriśūlāni kuryāt 
uktañcācāryacaraṇaiḥ-

bahiḥ ṣoḍaśaśūlāṅkaṃ śobhanaṃ vyaktavarṇavat iti
etat ṣaḍguṇitaṃ yantramuktaphaladaṃ bhavati || (siṃ siṃ patra 415)]

p. 37)

bījaṃ vyāhṛtibhiryutaṃ [vṛtaṃ] gṛhayugadvandve vasoḥ koṇagaṃ
daurgaṃ bījamanantare lipiyutairābaddhagaṇḍaṃ likhet |
gāyatryā raviśaktibaddhavivaraṃ triṣṭubyutaṃ tat tato
bījaṃ mātṛkayā dharāpurayuge satsiṃhacintāmaṇiḥ || 59 ||

yaṃtraṃ dineśaguṇitaṃ proktai rakṣāprasiddhidam |
sarvasaubhāgyajananaṃ sarvaśatrunivāraṇam [asyārthaḥ- tatra prāgvat 
ṣaṭkoṇamālikhya tasya sandhiṣaṭke trikoṇaṣaṭkaṃ yathā vyaktaṃ bhavati tathā 
gurūktayuktyā ṣaṭkoṇāntaraṃ vilikhya tanmadhye prāgvat 
sādhyasādhakakarmayuktaṃ śaktibījamālikhya tatpratilomena 
vyāhṛtibhirveṣṭayet taduktamācāryaiḥ-

śaktiṃ praveṣṭayecca pratilomavyāhṛtibhirantasthāmiti tato 
dvādaśatrikoṇodareṣu duṃ iti durgābījaṃ volikhya teṣveva sānusvāraṃ 
caturthasvaraṃ likhet taduktamācāryacaraṇaiḥ-

ravikoṇeṣu durantāṃ māyāṃ likhedadyātra bindumatīmiti tato 
dvādaśatrikoṇapārśvadvaye pratipārśvamekamiti krameṇa 
vaidikagāyatryāścaturviṃśativarṇān sabindūn prādakṣiṇyena pratilomagatān 
vilikhet uktañcācāryacaraṇaiḥ- gāyatrīṃ pratilomataḥ pravilikhedagneḥ 
kapolamiti tataḥ pūrvavaddvādaśa trikoṇāgreṣu śaktibījāni vilikhya tāni 
parasparaṃ pūrvavadekāntaritaṃ badhnīyāt tadbahirvṛttadvayaṃ vidhāya 
tayorantarālagatavīthyām-

jātavedase sunavāma somamarātīyato ni dahāti vedaḥ |
sa naḥ parṣadati durgāṇi viśvā nāveva sindhuṃ duritātyagniḥ | ṛgvedaḥ 1|7|7|1

iti triṣṭubhmaṃtrasya sabindubhirvarṇaiḥ pratilomena veṣṭayet 
uktañcācāryacaraṇaiḥ-

bahiśca racayedbhūyastathā triṣṭubhamiti

tatra śrīpadmapādācāryavyākhyā- tathā triṣṭubhamiti pratilomenetyarthaḥ | 
tataḥ prāgvadanulomamātṛkayā vilomamātṛkayā ca saṃveṣṭya 
tadbahiraṣṭakoṇaṃ kṛtvā prāgvattattatkoṇeṣu nṛsiṃhabījaṃ cintāmaṇibījaṃ 
ca vilikhya tathaiva ṣoḍaśaśūlayuktaṃ kuryādityetadyantramuktaphaladaṃ bhavati | 
(siṃ siṃ pṛ 416)] ||60 ||

p. 38)

likhet sarojaṃ rasapatrayuktaṃ madhye daleṣvapyabhilikhya māyām |
svarāvṛtaṃ yaṃtramidaṃ vadhūnāṃ putrapradaṃ bhūmigṛhāntarastham 
[asyārthaḥ- bhūrjādau ṣaḍdalakamalaṃ vidhāya tanmadhye sasādhyaṃ 
śaktibījamālikhya ṣaṭsu daleṣvapi śaktibījamevālikhya tadbahirvṛttadvayaṃ 
vidhāya tayorantarāle sabindubhiḥ ṣoḍaśasvarairāveṣṭya tadbahiścaturasraṃ 
kuryāt | etadyaṃtramuktaphalam | (siṃ siṃ pṛ 416)] || 61 ||

ṣaṭkoṇamadhye pravilikhya śaktiṃ koṇeṣu nāmaiva vilikhya bhūyaḥ |
sa sādhyagarbhaṃ vasudhāpurasthaṃ yaṃtraṃ bhavedvaśyakaraṃ narāṇām 
[asyārthaḥ prāgvat ṣaṭkoṇaṃ vidhāya tanmadhye tatkoṇeṣu ca sasādhyaṃ 
śaktibījamālikhya tadbahiścaturasraṃ kuryāt etadyaṃtramuktaphaladam | (siṃ 
siṃ pṛ 416)] || 62 ||

vāgbhavaṃ śambhuvanitāramābījatrayātmakam |
maṃtraṃ samuddharenmaṃtrī trivargaphalasādhanam [vāgbhavaṃ eṃ 
śambhuvanitā hrīṃ ramābījaṃ śrīṃ iti] || 63 ||

ṣaḍdīrghabhāgbījena vāgbhavādyena kalpayet |
ṣaḍaṅgāni manorasya jātiyuktāni maṃtravit || 64 ||

kuryāt pūrvoditān nyāsān cintayedapi sādhakaḥ |
sindūrāruṇavigrahāṃ trinayanāṃ māṇikyamaulisphurat-
tārānāyakaśekharāṃ smitamukhīmāpīnavakṣoruhām |
pāṇibhyāṃ maṇipūrṇaratnacaṣakaṃ raktotpalaṃ bibhratīṃ
saumyāṃ raktaghaṭasthasavyacaraṇāṃ dhyāyet parāmambikām || 65 ||

p. 39)

ravilakṣaṃ japenmaṃtraṃ pāyasairmadhurāplutaiḥ |
daśāṃśaṃ juhuyānmaṃtrī pīṭhe prāgīrite yajet || 66 ||

devīṃ prāguktamārgeṇa gandhādyairatiśobhanaiḥ |
hutvā palāśakusumaiḥ vākśriyaṃ mahatīṃ vrajet || 67 ||

brāhmīghṛtaṃ pibejjaptaṃ kavittvaṃ vatsarādbhavet |
siddhārthaṃ lavaṇopetaṃ hutvā maṃtrī vaśaṃ nayet || 68 ||

naraṃ nārīṃ narapatiṃ nātra kāryā vicāraṇā |
caturaṅgulajaiḥ puṣpaiścandanādbhasmasūkṣitaiḥ [candanāmbhaḥ 
samukṣitaiḥ] || 69 ||

hutvā vaśīkarotyāśu trailokyamapi sādhakaḥ |
juhuyādaruṇāmbhojairayutaṃ madhurāplutaiḥ || 70 ||

rājā śriyamavāpnoti śālijaistandulaistathā [rājyaśriyamavāpnoti 
satilaistaṇḍulaistathā] |
prāguktānyapi karmāṇi maṃtreṇānena sādhayet || 71 ||

vāgbījapuṭitā māyā vidyeyaṃ tryakṣarī matā |
madhyena dīrghayuktena vākpuṭitena [vākpuṭena prakalpayet] kalpayet || 72 
||

aṅgāni jātiyuktāni krameṇa maṃtravittamaḥ |
yathā purā samuddiṣṭaṃ nyāsaṃ kurvīta mantravit || 73 ||

śyāmāṅgīṃ śaśiśekharāṃ nijakarairdānaṃ ca raktotpalaṃ
raktāḍhyaṃ caṣakaṃ varaṃ [paraṃ] bhayaharaṃ saṃbibhratīṃ 
śāśvatīm |
muktāhāralasatpayodharanatāṃ netratrayollāsinīṃ
vande'haṃ surapūjitāṃ haravadhūṃ raktāravindasthitām || 74 ||

tatvalakṣaṃ japenmaṃtraṃ juhuyāttaddaśāṃśataḥ |
palāśapuṣpaistadvaktraiḥ [svādvaktaiḥ] puṣpairvā rājavṛkṣakaiḥ || 75 ||

hṛllekhāvihite pīṭhe pūjayet parameśvarīṃ |
madhyādi pūjayenmantrī hṛllekhādyāḥ puroditāḥ || 76 ||

mithunāni yajenmantrī ṣaṭkoṇeṣu yathā purā |
aṃgapūjā kesareṣu pūjyāḥ patreṣu mātaraḥ || 77 ||

p. 40)

bhairavāṅkasamārūḍhāḥ smeravaktrā madālasāḥ |
asitāṅgo ruruścaṇḍaḥkrodhaśconmattasaṃjñakaḥ || 78 ||

kapālibhiṣaṇau paścāt saṃhārāścāṣṭabhairavāḥ |
śūlaṃ kapālaṃ bhītiṃ [pretaṃ] ca bibhrāṇāḥ kṣudradundubhim || 79 ||

gajatvagambarā bhīmāḥ kuṭilālakaśobhitāḥ [śobhinaḥ] |
dīrghādyā mātaraḥ proktā hrasvādyā bhairavāḥ smṛtāḥ || 80 ||

pūjyāḥ ṣoḍaśapatreṣu karālyādyāḥ puroditāḥ |
tadbāhye'naṅgarūpādyā lokeśāstrāṇi tadbahiḥ || 81 ||

evamārādhayeddevīṃ śāstroktenaiva vartmanā |
vaśaṃ nayati rājānaṃ vanitāśca madālasāḥ || 82 ||

annamājyena juhuyāllabhate vasu vāñchitam |
sugandhaiḥ kusumairhutvā śriyamāpnoti vāñchitām || 83 ||

mantreṇānena saṃjaptamaśnīyādannamanvaham |
bhavedarogī [bhavedarogo] niyataṃ dīrghamāyuravāpnuyāt || 84 ||

ananto bindusaṃyukto māyā brahmāgnitāravān |
pāśāditryakṣaro mantraḥ sarvavaśyaphalapradaḥ [spaṣṭārthaḥ- ananta 
ākāraḥ bindusaṃyuktastena āṃ māyā bhuvaneśī brahmā kakāraḥ agni rephaḥ 
tāraḥ praṇavastābhyāṃ yuktastena kroṃ | atra prathamabījasya pāśa iti saṃjñā 
antyasyāṅkuśa iti saṃjñā] || 85 ||

ṛṣyādyāḥ pūrvamuktāḥ syurbījenāṅgakriyā matā || 86 ||

varāṅkuśau pāśamabhītimudrāṃ karairvahantīṃ kamalāsanasthām |
bālārkakoṭipratimāṃ trinetrāṃ bhaje'hamādyāṃ bhuvaneśvarīṃ tām || 87 ||

haviṣyabhug japenmaṃtraṃ tattvalakṣaṃ [caturviṃśatilakṣamityarthaḥ] 
jitendriyaḥ |
tatsahasraṃ prajuhuyājjapānte mantravittamaḥ || 88 ||

dadhikṣaudraghṛtāktābhiḥ [madhu kṣaudramityamaraḥ] samidbhiḥ 
kṣīrabhūruhām |
tatsaṃkhyeyatilaiḥ śuddhaiḥ payoktairjuhuyāttataḥ || 89 ||

hṛllekhāvihite pīṭhe navaśaktisamanvite |
arcayet parameśāni vakṣyamāṇakrameṇa tām || 90 ||

p. 41)

hṛllekhādyā yajedādau karṇikāyāṃ yathāvidhi |
aṅgāni keśareṣu syuḥ patrasthā mātaraḥ kramāt || 91 ||

indrādayaḥ punaḥ pūjyāsteṣāmastrāṇi tadbahiḥ |
evaṃ sampūjayeddevīṃ sākṣādvaiśravaṇo bhavet || 92 ||

rajyate sakalairlokaistejasā bhāskaropamaḥ |
anenādhiṣṭhitaṃ gehaṃ niśi dīpaśikhākulam || 93 ||

dṛśyate prāṇibhiḥ sarvairmantrasyāsya prabhāvataḥ |
sarṣapairlājasaṃmiśrai rājyārthe juhuyānniśi || 94 ||

rājānaṃ vaśayet sadyastatpatnīmapi sādhakaḥ |
annavānannahomena śrīmān padmahutādbhavet || 95 ||

rājavṛkṣasamudbhūtaiḥ puṣpairhutvā kavirbhavet |
arogo tilahomena ghṛtenāyuravāpnuyāt || 96 ||

prākproktānyapi karmāṇi sādhayet sādhakottamaḥ |
ālikhyāṣṭadigargalānyudaragaṃ pāśādikaṃ tryakṣaraṃ
koṣṭheṣvaṅgamanūdareṣu [manūn pareṣu] 
vilikhedaṣṭārṇamantradvayam |
acpūrvāparaṣaṭkayuglayavarān vyomāsanāmargale##-
ṣvālikhyendrajalādhipādiguṇaśaḥ paṃktidvayaṃ tatparam [atra 
viṣamapadavyākhyā acpūrveti- acāṃ svarāṇāṃ napuṃsakavyatiriktānām | 
pūrvaṣaṭkaṃ a ā i ī u ū | aparaṣaṭkaṃ e ai o au aṃ aḥ | etadyuktān layavarān | 
vyomāsanān vyoma hakārastatrāsanā sthitiryeṣāṃ tādṛśām | indrajalādhipādi 
pūrvapaścimādi | guṇaśaḥ akṣaratritayakrameṇa | aṣṭayugārṇaṃ ṣoḍaśārṇam | 
ātmasahitāṃ yugmasvarāntargatāṃ māyāmiti | ātmā haṃsaḥ māyāśabdenātra 
caturthasvaro jñeyaḥ | tathā ca nighaṇṭumātṛkāyāṃ-

īstrimūrtirvāmanetraṃ śekharaḥ kauṭilastathā |
vāgmī śuddhaśca jihvākhyo māyāviṣṇuḥ prakāśitaḥ || ityukteḥ |

ātmasahitayugmasvarāntargatamāyālekhanakramastu dakṣiṇāmurtisaṃhitāyām##-

haṃsaḥ padaṃ vāmanetraṃ bindvinduparibhūṣitaṃ |
punarhaṃsaḥ padaṃ caitat pañcārṇammanumālikhet ||

svaradvandvodaragataṃ saptārṇaṃ cāṣṭadhā bhavet | iti ||

tena aṃ haṃsaḥ īṃ haṃsaḥ āṃ ityādikrameṇa kesareṣu sapta sapta varṇā lekhyāḥ 
|

prapañcasārepyetad yantranirmāṇamuktaṃ yathā-

aṣṭāśāntargatāvirhalayavarayutācpūrvapāścātyaṣaṭkaṃ
koṇodyatsvāṅgasāṣṭākṣarayugayugalāṣṭākṣarākhyaṃ bahiśca |
māyopetāt sayugmasvaramilitalasatkesaraṃ sāṣṭapatraṃ
padmaṃ tanmadhyapaṅktitritayaparilasatpāśaśaktyaṅkuśārṇam || 1 ||

pāśāṅkuśāvṛtamanupratilomagaiśca varṇaiḥ sarojapuṭitena ghaṭena cāpi |
āvītamiṣṭaphalabhadraghaṭaṃ tadetadyantrottamantviti ghaṭārgalanāmadheym ||2||

prākpratyagargale halamatha punarāgneyamārute ca hayam |
dakṣottare havārṇaṃ nair-ṛtaśaive dvipaṅktiśo vilikhet || 3 ||

vilikhecca karṇikāyāṃ pāśāṅkuśasādhyasaṃyutāṃ śaktim |
abhyantarasthakoṣṭhesvaṅgānyavaśeṣiteṣu cāṣṭārṇe || 4 ||

koṣṭheṣu ṣoḍaśasvatha ṣoḍaṣavarṇaṃ manuṃ tathā mantrī |
padmasya kesareṣu ca yugasvarātmānivitāṃ tathā māyām || 5 ||

ekaikeṣu daleṣu triśastriśaḥ karṇikāgatān maṃtrān |
pāśāṅkuśabījābhyāṃ praveṣṭayedbāhyataśca nalinasya || 6 ||

anulomavilomagataiḥ praveṣṭayedakṣaraiśca tadbāhye |
tadanu ghaṭena sarojasthitena tadvaktrake'bujaṃ vilikhet || 7 ||

sārasaṃgrahe-

ghaṭārgalābhidhaṃ yaṃtraṃ sarvasampatkaraṃ param |] || 97 ||

kośeṣvaṣṭayugārṇamātmasadṛśāṃ [sahitāṃ] yugmasvarāntargatāṃ
māyāṃ kesaragāṃ daleṣu vilikhen mūlaṃ tripaṅktiḥ kramāt |
triḥpāśāṅkuśaveṣṭitaṃ lipibhirāvītaṃ kramādvyutkramāt
padmasthena ghaṭena paṅkajamukhenāveṣṭitaṃ tadbahiḥ || 98 ||

ghaṭārgalamidaṃ yaṃtraṃ mantriṇāṃ prābhṛtaṃ matam |
pāśaśrīśaktikandarpakāmaśaktyādiraṅkuśaḥ [śaktīndirāṅkuśāḥ] 
|| 99 ||

p. 42)

prathamo'ṣṭākṣaro mantrastataḥ kāmini rañjini |
svāhāṃtoṣṭākṣaraḥ sadbhiraparaḥ kīrtito manuḥ || 100 ||

hrīṃ gauri rudradayite yogeśvari savarma phaṭ |
dviṭhāntaḥ ṣoḍaśārṇo'yaṃ mantraḥ sadbhirudīritaḥ || 101 ||

likhitvā bhūrjapatrādau yantramadhye [mantrametat] yathāvidhi |
dhāryedvāmabāhau vā kaṇṭhe vā nijamūrddhani || 102 ||

p. 43)

vaśayet sakalān devān [martyān] viśeṣeṇa mahīpatīn |
nīlapaṭṭe vilikhyaitadguṭikīkṛtya tatpunaḥ [sādhyapratikṛtau 
sikthanirmitāyāṃ hṛdi nyaset |
pātre trimadhurāpūrṇe nikṣipyaināṃ vidhānataḥ ||

sampūjya gandhapuṣpādyairbaliṃ nikṣipya rātriṣu |
mūlamaṃtraṃ japenmantrī nityamaṣṭasahasrakam ||

saptāhād vāñchitāṃ nārīmāharetsmaravihvalām |
bhūrjapatre vilikhyaitad guṭikīkṛtya tatpunaḥ || iti śāradātilake viśeṣaḥ] || 
103 ||

lākṣayā tāmrarajatakāñcanairveṣṭayet kramāt |
tatkumbhe nyasya sampūjya yathāvad bhuvaneśvarīm || 104 ||

saṃspṛśya tajjapenmantraṃ yathāvidhi [divākara] sahasrakam |
abhiṣicya priyaṃ sādhyaṃ badhnīyādghaṭamāśikham [yantra] || 105 ||

kāntiṃ puṣṭiṃ dhanā [dharā] rogyaśreyāṃsi [yaśāṃsi] 
labhate naraḥ |
vākkāyamanasā kṛtya [bhittau vilikhya tadyantraṃ] 
pūjayennityamādarāt || 106 ||

bhūtapretapiśācāśca na vīkṣitumapi kṣamāḥ |
tadvilikhya śirastrāṇe sādhayeddhāritaṃ bhaṭaḥ || 107 ||

yuddhe bahūn ripūn hatvā jayamāpnoti pārthivaḥ |
vajrāṅkite vahnipuradvaye tāṃ pāśāṅkuśābhītisadasti 
[pāśāṅkuśābhyāmudarastha] sādhyām |
madhye'ṣṭakoṇe purabāhupadme [madhye'thakoṇeṣvatha bāhyavṛtte] 
punaḥ punastāṃ vilikhet samantāt || 108 ||

bhūrje likhitametatsyādbhuktimuktiphalapradam [sarvavaśyakaraṃ nṛṇām 
(śā0 ti0)] |
ārogyaiśvaryajananaṃ yuddheṣu vijayapradam || 109 ||

likhet saroje [bhūrje saroje ityapi kvacit pāṭhaḥ] sakale'marāḍhyo 
[svarakesarāḍhye (śā0 ti0)] vasvaśrapatre [vargāṣṭapatre 
(śā0 ti0)] vasudhāpurasthe |
pāśāṅkuśābhyāṃ guṇaśaḥ prabodhaṃ [prabaddhāṃ (śā0 
ti0)] māyāṃ likhenmadhyagatāṃ sasādhyām || 110 ||

sarveṣāṃ candradaṃ yantraṃ [sarvottamamidaṃ yaṃtraṃ] dhāritaṃ 
kurute'rpaṇaṃ [nṛṇāṃ] |
ārogyaiśvaryasaubhāgyaṃ vijayādīnanāratam || 111 || iti ||

śrīrudrayāmale daśavidyārahasye śrībhuvaneśvarīpaṭalaṃ sampūrṇam ||


atha bhuvaneśvarīpūjāpaddhatiḥ

śrīgaṇeśāya namaḥ 

atha pūjāvidhiṃ vakṣye sarvakāmārthasiddhaye |
yāmajñāttvā na jānāti padamavyayamātmanaḥ || 1 ||

tatra śrīmān sādhako brāhme muhūrte śayanatalādutthāya karacaraṇau prakṣālya 
nijāsane samupaviśya nijaśirasi 
śvetavarṇādhomukhasahasradalakamalakarṇikāntargatacandramaṇḍala##-
jñānānandamuditamānasaṃ trinayanaṃ caturbhujaṃ 
jñānamudrāpustakavarābhayakaraṃ vāmāṅge vāmahastadhṛtakamalayā 
raktavasanābharaṇayā svapriyayā dakṣabhujenāliṅgitaṃ sarvadevadevaṃ 
sarvatīrthatīrthaṃ sarvamaṅgalamāṅgalyaṃ paramaśivasvarūpaṃ dhyātvā 
taccaraṇayugalavigaladamṛtadhārayā svātmānaṃ plutaṃ vibhāvya 
mānasopacārairādhya maṃtraṃ japet oṃ aiṃ hrīṃ śrīṃ ha sa kha phreṃ ha sa kṣa 
ma la va ra yūṃ hsauṃḥ śauṃḥ śrīmadamukānandanāthaśrīpādukāṃ śrī##-
daśadhā vimṛśya daṇḍavat praṇāmaṃ manasā kuryāt tadyathā-

namāmi sadguruṃ śāṃtaṃ pratyakṣaṃ śivarūpiṇaṃ |
śirasā yogapīṭhasthaṃ muktikāmārthasiddhaye || 1 ||

śrīguruṃ paramānandaṃ vandāmyānandavigraham |
yasya sānnidhyamātreṇa cidānandāyate varam || 2 ||

akhaṇḍamaṇḍalākāraṃ vyāptaṃ yena carācaram |
tatpadaṃ darśitaṃ yena tasmai śrīgurave namaḥ || 3 ||

ajñānatimirāndhasya jñānāñjanaśalākayā |
cakṣurunmīlitaṃ yena tasmai śrīgurave namaḥ || 4 ||

gururbrahmā gururviṣṇurgururdevo maheśvaraḥ |
gurureva jagat sarvaṃ tasmai śrīguruve namaḥ || 5 ||

p. 45)

namaste nātha bhagavan śivāya gururūpiṇe |
vidyāvatārasaṃsiddhai svīkṛtānekavigraha ! || 6 ||

navāya navarūpāya paramārthaikarūpiṇe |
sarvājñānatamobhedabhānave cidghanāya te || 7 ||

svatantrāya dayākḷptavigrahāya parātmane |
paratantrāya bhaktānāṃ bhavyānāṃ bhavyarūpiṇe || 8 ||

jñānināṃ jñānarūpāya prakāśāya prakāśinām |
vivekināṃ vivekāya vimarśāya vimarśiṇām || 9 ||

purastāt pārśvayoḥ pṛṣṭhe namaskuryāmuparyadhaḥ |
sadā maccittarūpeṇa [hyacintyarūpeṇa] vidhehi bhavadāsanam || 10 ||

iti śrīguruṃ praṇamya suprasannaṃ vibhāvya manasā tadājñāṃ gṛhītvā 
mūlādhāre liṅgaguhāmadhye yonisthāne svarṇavarṇe 
caturdalakamalāntargatatrikoṇāntargataśṛṅgāṭakapīṭhopari parāṃ śaktiṃ 
kuṇḍalinīṃ sarpākārāmūrdhvamukhīṃ sārddhatrivalayāṃ 
bisatantutanīyasīmudyaddinakarasahasrabhāsvarāṃ vidyutkoṭisannibhāṃ 
pañcāśadvarṇavigrahāmaṣṭātriṃśatkalārūpiṇīṃ tridhāmadhāmānaṃ 
sarvadevadevīṃ sakalamaṃtrāntassuptāṃ vibhāvya gurūpadiṣṭanijasahajanādena 
sacaitanyāṃ vidhāya humiti śabdadaṇḍena prabodhayitvā [yadyapi prabodhya 
ityeva śuddhastato'pi tantraśāstrācārād yathāsthitaṃ gṛhītaḥ] tatra 
caturdaleṣu vaṃ namaḥ śaṃ namaḥ ṣaṃ namaḥ saṃ namaḥ iti patreṣu 
prādakṣiṇyena prapūjya madhye mūlena ca sampūjya haṃsa iti maṃtreṇa 
sarvatrotthāpya kamalāt kamalaṃ nītvā svādhiṣṭhāne ṣaḍdale kamale liṅgamūle 
vidrumavarṇe tāmārohya tatra vaṃ namaḥ bhaṃ namaḥ maṃ namaḥ yaṃ namaḥ 
raṃ namaḥ laṃ namaḥ iti patreṣu madhye mūlena ca sampūjya tato haṃsa iti anena 
sarvatrotthāpya nābhau maṇipūrake nīlavarṇe daśadale kamale tāṃ nītvā tatra ḍaṃ 
namaḥ ḍhaṃ namaḥ ṇaṃ namaḥ taṃ namaḥ thaṃ namaḥ daṃ namaḥ dhaṃ namaḥ 
paṃ namaḥ phaṃ namaḥ iti patreṣu madhye mūlena ca sampūjya tato 
vakṣasyanāhate piṅgalavarṇe dvādaśadalakamale tāṃ nītvā tatra kaṃ namaḥ 
khaṃ namaḥ gaṃ namaḥ ghaṃ namaḥ ṅaṃ namaḥ caṃ namaḥ chaṃ namaḥ jaṃ 
namaḥ jhaṃ namaḥ ñaṃ namaḥ ṭaṃ namaḥ ṭhaṃ namaḥ iti patreṣu madhye 
mūlena ca sampūjya tato viśuddhau kaṇṭhe dhūmravarṇe ṣoḍaśadalakamale tāṃ 
nītvā tatra aṃ namaḥ āṃ namaḥ iṃ namaḥ īṃ namaḥ uṃ namaḥ ūṃ namaḥ ṛ 
namaḥ ṝ namaḥ ḷṃ namaḥ ḹṃ namaḥ eṃ namaḥ aiṃ namaḥ oṃ namaḥ 
auṃ namaḥ aḥ namaḥ aṃ namaḥ iti patreṣu madhye mūlena ca sampūjya tato 
bhrūmadhye ājñācakre vidyudvarṇe dvidalakamale tāṃ nītvā tatra haṃ namaḥ 
kṣaṃ namaḥ iti patrayormadhye mūlena ca sampūjya tato 
brahmaraṃdhragatasahasradalakamalakarṇikāmadhyagatatrikoṇāntargataparama##-
paramāmṛtena tāṃ saṃtarpya tato nādaśravaṇatatparo muhūrtamekaṃ layaṃ 
vibhāvya avarohasamaye sarvatra sohamiti maṃtreṇa kamalāt kamale'vārohya 
manasājñācakrādikrameṇa teṣu teṣu kamaleṣu taistairakṣaraiḥ sampūjya 
tattadādhāratattadvaṇatattadadhidevatāstenāmṛtena santarpya tathaiva svasthāne 
mūlādhāre saṃsthāpya praṇamet-

prakāśamānā prathame prayāṇe pratiprayāṇe'pyamṛtāyamānām |
antaḥ padavyāmanusañcarantīmānandarūpāmabalāṃ prapadye ||

iti devīrūpaṃ dhyātvā vakṣyamāṇavidhānena prāṇāyāma##-
punarapi ṛṣyādikaraṣaḍaṅganyāsān vidhāya japaṃ samarpya nijakṛtyaṃ 
samarpayet-

ahaṃ devī na cānyo'smi brahmaivāhaṃ na śokabhāk |
saccidānandarūpo'haṃ svātmānamiti cintayet ||

prātaḥ prabhṛti sāyāntaṃ sāyādi prātarantataḥ |
yatkaromi jagadyone tadastu tava pūjanam ||

iti samarpya svakāryānuṣṭhānāya-

trailokyacaitanyamaye pareśi bhuvaneśvari tvaccaraṇājñayaiva |
prātaḥ samutthāya tava priyārthaṃ saṃsārayātrāmanurvatayiṣye || 1 ||

saṃsārayātrāmanuvarttamānaṃ tvadājñayā śrībhuvaneśvarīśi |
sparddhātiraskāraka *? pramādabhayāni māṃ mābhibhavantu mātaḥ || 2 ||

jānāmi dharmaṃ na ca me pravṛttirjānāmyadharmaṃ na ca me nivṛttiḥ |
tvayā hṛṣīkeśi hṛdisthayā'haṃ yathā niyuktosmi tathā'carāmi || 3 ||

iti devyājñāṃ prārthya ajapājapaṃ sahajasiddhaṃ tattaddevatābhyaḥ saṃkalpaṃ 
samarpayet | adya pūrvedyurahorātrācaritamucchvāsaniḥśvāsātmakaṃ 
ṣaṭśatādhikameka-viṃśatisahasrasaṃkhyākamajapājapaṃ 

p. 47)

mūlādhārasvādhiṣṭhanamaṇipūrakānāhataviśuddhājñābrahmaraṃdhreṣu 
caturdalaṣaḍdaladaśadaladvādaśadalaṣoḍaśadaladvidalasahasradaleṣu 
svarṇavidrumanīlapiṅgaladhūmravidyutkarpūravarṇeṣu sthitābhyo 
gaṇapatibrahmaviṣṇurudrajīvātmaparamātmaśrīgurupādukābhyo yathābhāgaśaḥ 
samarpayāmi namaḥ |

ṣaṭśataṃ gaṇanāthasya ṣaṭsahasraṃ pitāmahe |
śaṭsahasraṃ gadāpāṇau ṣaṭsahasraṃ pinākine || 1 ||

sahasramātmane dadyāt sahasraṃ paramātmane |
sahasraṃ gurave dadyād etat saṃkhyāsamarpaṇam || 2 ||

iti saṃkalpaṃ kṛtvā samarpayet yathā- oṃ aiṃ hrīṃ śrīṃ 
mūlādhāracakrasthāya mahāgaṇapataye ajapājapānāṃ ṣaṭśatāni samarpayāmi 
namaḥ | oṃ aiṃ hrīṃ śrīṃ svādhiṣṭhānacakrasthāya brahmaṇe ajapājapānāṃ 
ṣaṭsahasrāṇi samarpayāmi namaḥ | oṃ aiṃ hrīṃ śrīṃ maṇipūracakrasthāya 
viṣṇave ajapājapānāṃ ṣaṭsahasrāṇi samarpayāmi namaḥ | oṃ aiṃ hrīṃ śrīṃ 
anāhatacakrasthāya rudrāya ajapājapānāṃ ṣaṭsahasrāṇi samarpayāmi namaḥ | oṃ 
aiṃ hrīṃ śrīṃ viśuddhicakrasthāya jīvātmane ajapājapānāṃ sahasramekaṃ 
samarpayāmi namaḥ | oṃ aiṃ hrīṃ śrīṃ ājñācakrasthāya paramātmane 
ajapājapānāṃ sahasramekaṃ samarpayāmi namaḥ |  oṃ aiṃ hrīṃ śrīṃ 
sahasradalakamalakarṇikāmadhye vartinyai śrīgurupādukāyai ajapājapānāṃ 
sahasramekaṃ samarpayāmi namaḥ | ityajapājapaṃ samarpya ajapāmantreṇa 
prāṇāyāmaṃ vidhāya saṃkalpaṃ kuryāt oṃ asya śrī##-
śrīparamahaṃso devatā haṃ bījaṃ saḥ śaktiḥ sohaṃ kīlakaṃ oṃkāratatvaṃ 
namaḥ sthānaṃ haimo varṇa udāttasvaro mama mokṣārthe jape viniyogaḥ | iti 
kṛtāñjaliḥ smṛtvā nyāsaṃ kuryāt aiṃ hrīṃ śrīṃ haṃsātmane ṛṣaye 
namaḥ śirasi avyaktagāyatrīchandase namo mukhe śrīparamahaṃsadevatāyai namo 
hṛdi haṃ bījāya namo guhye saḥ śaktaye namaḥ pādayoḥ sohaṃ kīlakāya namo 
nābhau oṃ kāra tattvāya namo hṛdaye udāttasvarāya namaḥ kaṇṭhe nabhase 
sthānāya namo mūrddhni hemāya varṇāya hamaḥ sarvāṅge iti vinyasya 
karaṣaḍaṅganyāsau ca kuryāt oṃ aiṃ hrīṃ śrīṃ hsāṃ sūryātmane 
aṅguṣṭhābhyāṃ namaḥ oṃ aiṃ hrīṃ śrīṃ hsīṃ somātmane tarjanībhyāṃ 
svāhā oṃ aiṃ hrīṃ śrīṃ hsūṃ nirañjanātmane madhyamābhyāṃ namaḥ vaṣaṭ 
oṃ aiṃ hrīṃ śrīṃ hsaiṃ nirābhāsātmane anāmikābhyāṃ huṃ oṃ aiṃ hrīṃ 
śrīṃ hsauṃ tanusūkṣmāpracodayātmane kaniṣṭhikābhyāṃ vauṣaṭ oṃ aiṃ hrīṃ 
śrīṃ hsaṃḥ avyaktabodhātmane karatala karapṛṣṭhābhyāṃ phaṭ 

p. 48)

oṃ aiṃ hrīṃ śrīṃ hsāṃ sūryātmane hṛdayāya namaḥ oṃ aiṃ hrīṃ śrīṃ hsīṃ 
somātmane śirase svāhā oṃ aiṃ hrīṃ śrīṃ hsūṃ nirañjanātmane śikhāyai 
vaṣat oṃ aiṃ hrīṃ śrīṃ hsaiṃ nirābhāsātmane kavacāya huṃ oṃ aiṃ hrīṃ śrīṃ 
hsauṃ tanusūkṣmāpracodayātmane netratrayāya vauṣaṭ oṃ aiṃ hrīṃ śrīṃ hsaṃḥ 
avyaktabodhātmane astrāya phaṭ iti karaṣaḍaṅganyāsau ca kṛtvā dhyānaṃ 
kuryāt-

dyāṃ mūrdhānaṃ yasya viprā vadaṃti khaṃ vai nābhiṃ caṃndrasūryau ca netre |
digbhiḥ śrotre yasya pādau kṣitiśca dhyātavyo'sau sarvabhūtāntarātmā ||

iti virāṭsvarūpaṃ dhyātvā prāṇavāyornirgamapraveśātmakaṃ hsaṃḥ padaṃ 
pañcaviṃśativāraṃ tadanusaṃdhāya japtvā samarpya gurūpadiṣṭamārgeṇa 
nādānusaṃdhānapūrvakaṃ nirastasamastopādhinā kenāpi cidvilāsena 
pravartamāno'smīti vibhāvya svakāryānuṣṭhānāya-

samudramekhale devi parvatastanamaṇḍale |
viṣṇupatni namastubhyaṃ pādasparśaṃ kṣamasva me ||

iti bhūmiṃ saṃprārthya śvāsānusāreṇa tatpadaṃ nidhāya bahirgatvā 
malamūtrotsargaṃ kṛtvā yathoktaprakāreṇa śaucaṃ vidhāya dantadhāvanaṃ ca 
kṛtvā klīṃ kāmadevāya sarvajanapriyāya nama iti nadyādau gatvā vaidikaṃ 
snānaṃ nirvartya tāntrikamārabhet || tatrādau mūlamātmatatvāya svāhā mūlaṃ 
vidyātattvāya svāhā mūlaṃ śivatattvāya svāhā iti ācamya oṃ adyetyādi 
amukamāse 
amukapakṣe'mukatithāvamukavāsare'mukanakṣatrayogakaraṇamuhūrteṣu amuka 
śarmā'haṃ śrīparadevatāprītaye tāntrikasnānavidhimahaṃ kariṣye iti saṃkalpaṃ 
kṛtvā jale trikoṇacakraṃ vilikhya sūryamaṇḍalāt -

oṃ gaṅge ca yamune caiva godāvari sarasvati |
narmade sindhu kāveri jale'smin sannidhiṃ kuru ||

ityanenā"akuśamudrayā tīrthamāvāhya puraḥ kalpitatīrthe saṃyojyācamya 
mūlenātmānaṃ saṃprokṣya mūlaṃ paṭhan hṛdayakamalamadhyād devīṃ 
tīrthamadhye samāvāhya dhyātvā tatra kumbhamudrayā devīṃ tribhirabhiṣiñcya 
svahṛdi saṃsthāpya saptachidrāṇi niruddhya tribhirnimajyonmajjet || iti snānam ||

p. 49)

atha saṃdhyā || tīropari pūrvavadācamya svamūlaprāṇāyāma##-
tīrthamāvāhya vāmahaste jalaṃ nidhāya dakṣahastenācchādya laṃ vaṃ raṃ yaṃ 
haṃ ityanena trirabhimantrya mūlamuccaraṃstattvamudrayā mūrddhni saptadhā 
mūlena cābhyukṣya śeṣajalaṃ dakṣahastena nidhāya tejorūpaṃ dhyātvā 
iḍayā'kṛṣya dehāntaḥpāpaṃ prakṣālya kṛṣṇavarṇaṃ tajjalaṃ pāparūpaṃ 
vicintya piṅgalayā virecya puraḥ kalpitavajraśilāyāṃ phaḍiti maṃtreṇa nikṣipet | 
tato'rghyapātramuddhṛtya oṃ hrāṃ hrīṃ haṃ saḥ śrī (kula) 
mārtaṇḍabhairavāya prakāśaśaktisahitāya idamarghyaṃ parikalpayāmi namaḥ 
ityanena kulasūryāya trirarghyaṃ datvā svahṛdayakamale devīṃ sūryamaṇḍale 
nītvā tatra vidhivaddhyātvā mūlagāyatrīṃ paṭhet dhanadāyai vidmahe ratipriyāyai 
dhīmahi hrīṃ tannaḥ svāhā pracodayāt iti trirjaptvā gāyatrīmūlaṃ ca japan 
sāṅgāyai saparivārāyai savāhanāyai śaktisahitāyai śrībhuvaneśvaryai 
idamarghyaṃ parikalpayāmi namaḥ svāhā ityanena mūladevyai arghyaṃ dattvā 
yathāśakti mūlaṃ ca japtvā tataḥ prāṇāyāma##-
svasthāne samānayet || iti sandhyā || 

athatarpaṇaṃ || pūrvavadācamya prāṇāyāma-ṛṣyādikaraṣaḍaṅganyāsān 
vidhāya punastīrthamāvāhya mūlena jalaṃ saptadhā'mṛtamudrayā'mṛtīkṛtya 
tatrajale mūlayantraṃ saṃsthāpya likhitvā tatra devīṃ svahṛdayāt 
saparivārāmānīya ṣaḍaṅgamaṃtrayogena sakalīkṛtya kuṇḍalinyāḥ 
prayogeṇāmṛtenābhiṣiñcya vidhivadgandhādibhiḥ sampūjya guruṃ tarpayet 
aiśānyāṃ oṃ aiṃ hrīṃ śrīṃ śrīmachrī amukānaṃdanāthastṛpyatāmityanena 
triḥsantarpya āgneyyāṃ oṃ aiṃ hrīṃ śrīṃ paramagurustṛpyatāmiti trirnair##-
hrīṃ śrīṃ parameṣṭhigurustṛpyatāmiti triḥparitaḥ oṃ aiṃ hrīṃ śrīṃ divyaughā 
guravastṛpyantāmiti triḥ oṃ aiṃ hrīṃ śrīṃ siddhaughā guravastṛpyantāmiti 
triḥ oṃ aiṃ hrīṃ śrīṃ mānavaughā guravastṛpyatāmiti triḥ santarpya punarapi 
pūrvoktaprakāreṇa mūladevīṃ tridhā saṃtarpya yaṃtro ktaparivārān krameṇa 
saṃtarpya prāṇāyama-ṛṣyādikaraṣaḍaṅganyāsān vidhāya mūladevīṃ 
visṛjya svahṛdi saṃsthāpya tīrthaṃ ca svasthāne sūryamaṇḍale visarjayet || iti 
tarpaṇam ||

atha gṛhāgamanam || yāgagehamāgatya jalādinā dvāradevatāḥ prokṣya 
gandhākṣatādibhiḥ pūjayet dakṣe oṃ dhaṃ dhātre namaḥ vāme oṃ viṃ vidhātre 
namaḥ dakṣe oṃ gaṃ gaṅgāyai namaḥ vāme oṃ yaṃ yamunāyai namaḥ ūrddhve 
oṃ glauṃ gaṇapataye namaḥ oṃ śrīṃ dvāraśriyai namaḥ 

p. 50)

adhaḥ oṃ daṃ dehalyai namaḥ ūrddhve oṃ vaṃ vāstupuruṣāya namaḥ adhaḥ 
anantāya namaḥ iti dvāraṃ saṃpujya yāgagehāntare akṣatān vikīrya añjaliṃ 
kṛtvā-

ārabdhaṃ yanmayā karma yatkariṣyāmi yatkṛtam |
tatsarvaṃ kṛpayā devi nirvighnaṃ kuru me sadā ||

iti namaskṛtya vahacchvāsapādapuraḥsaraṃ vāmāṅgasaṃkocena gṛhamadhye 
ca veśayet vāstvadhipataye namaḥ īśāne dīpanāthāya namaḥ

dvīpanātha guro svāmin deśikasyātmanāyaka |
bhuvaneśvaryāśca pūjārthamanujñāṃ dātumarhasi || 

īśāne ghṛtadīpaṃ prajvālya nair-ṛte bhairavāya namaḥ 

atitīkṣṇa [tīkṣṇadaṃṣṭra mahākāya iti pāṭhāntaram] mahākāya 
kalpāntadahanopama |
bhairavāya namastubhyaṃ anujñāṃ dātumarhasi ||

nai-ṛte tailadīpaṃ prajvālya iti saṃprārthya pūjāsthānaṃ dvidhā vibhāvya 
svāsanasthānāya namaḥ devyāsanasthānaṃ dvidhā vibhāvya devyāsanasthānāya 
namaḥ iti sthānaṃ saṃpujya | athāsana prakāraḥ oṃ kūrmāsanāya namaḥ huṃ 
ādhāraśaktaye namaḥ oṃ brahmāsanāya namaḥ oṃ kamalāsanāya namaḥ oṃ 
vimalāsanāya namaḥ oṃ anantāsanāya namaḥ oṃ brahmapadmāsanāya namaḥ oṃ 
garuḍāsanāya namaḥ oṃ yogāsanāya namaḥ oṃ śrīparaparātparasiṃhāsanāya 
namaḥ iti gandhākṣataiḥ saṃpūjya oṃ pṛthivīti mantrasya merupṛṣṭha ṛṣiḥ 
kūrmo devatā sutalaṃ chanda āsane viniyogaḥ iti saṃkalpya bhumau hastaṃ dattvā 
maṃtraṃ paṭhet-

oṃ pṛthvi tvayā dhṛtā lokā devi tvaṃ viṣṇunā dhṛtā |
tvaṃ ca dhāraya māṃ devi pavitraṃ kuru cāsanam || iti 

oṃ bhūmyai namaḥ ityanena kambalādyāsanamāstīrya tadupari ṣaṭkoṇeṣu 
bhūbījaṃ likhitvā madhye huṃkāraṃ vilikhya tatropaviśya tato brahmaraṃdhre 
saṃghaṭṭamudrayā guruṃ saṃprārthya guṃ gurubhyo namaḥ paṃ paramagurubhyo 
namaḥ paṃ parātparagurubhyo namaḥ paṃ parameṣṭhigurubhyo nama iti praṇamya 
dakṣe gaṃ gaṇapataye namaḥ vāme duṃ durgāyai namaḥ pṛṣṭhe bhairavāya 
namaḥ agre baṭukahanumate namaḥ hṛdi śrībhuvaneśvaryai nama iti praṇamya |

p. 51)

atha pūrvādi digbandhanam pūrve indrāya namaḥ āgneye agnaye namaḥ dakṣiṇe 
yamāya namaḥ nair-ṛtye rākṣasāya namaḥ paścime varuṇāya namaḥ 
vāyavye pavanāya namaḥ uttare kuberāya namaḥ īśāne īśvarāya namaḥ ūrdhvaṃ 
brahmaṇe namaḥ pātāle anantāya namaḥ tālatrayaṃ dattvā svātmānaṃ 
devatārūpaṃ bhāvayet sarvasādhanaṃ kuryāt |

atha prayogaḥ asya (.............) śrībhuvaneśvarīprītyarthaṃ japārcanahomān 
kariṣye | svaguruṃ nattvā pārśvaghātakarāsphoṭairūrdhvavaktrastu māṃtrikaḥ 
sarvabhūtāni saṃtrāsya-

apasarpantu te bhūtā ye bhūtā bhuvi saṃsthitāḥ |
ye bhūtā vighnakartāraste naśyantu śivājñayā ||

apasarpantu te bhūtā piśācā sarvato diśam |
eteṣāṃ [sarveṣāmiti sādhuḥ pāṭhaḥ] cāvirodhena brahmakarma 
samārabhe ||

svasya cinmayatābhāvena evaṃ bhūtanāśa iti tathā kṛtvā | atha bhūtaśuddhiḥ 
tadyathā pādādijānuparyantaṃ bhūmaṇḍalaṃ caturasraṃ pītavarṇaṃ 
jānvādinābhyantaṃ jalamaṇḍalaṃ arddhacandrākāraṃ śvetavarṇaṃ 
nābhyādihṛdayāntaṃ agnimaṇḍalaṃ trikoṇaṃ raktavarṇaṃ dhyātvā 
hṛdayādibhrūmadhyāntaṃ vāyumaṇḍalaṃ ṣaṭkoṇaṃ dhūmravarṇaṃ dhyātvā 
bhrūmadhyādi brahmaraṃdhrāntaṃ ākāśamaṇḍalaṃ vṛttaṃ kṛṣṇavarṇaṃ 
dhyātvā vāmakukṣau pāpapuruṣaṃ dhyāyet-

brahmahatyā śiraḥskandhaṃ svarṇasteyabhujadvayam |
surāpānahṛdā yuktaṃ gurutalpakaṭidvayam ||

tatsaṃyogapadadvaṃdvamaṅgapratyaṅgapātakam |
upapātakaromāṇaṃ raktaśmaśruvilocanam ||

khaḍgacarmadharaṃ pāpamaṅguṣṭhaparimāṇakam |
adhomukhaṃ kṛṣṇavarṇaṃ vāmakukṣau vicintayet ||

kaniṣṭhikā'nāmikā'ṅguṣṭhaiḥ yannāsāpuṭadhāraṇam |
kumbhakaṃ recakaṃ  caiva punaḥ kumbhakarecayet ||

ṣaṭkoṇaṃ vāyumaṇḍalāt yaṃ raṃ vaṃ laṃ haṃ āṃ hrīṃ kroṃ evaṃ bījena 
japodbhūtaṃ mahārūpaṃ vāyuṃ vibhāvya-

p. 51)

aṣṭau bījapramāṇena vāyubījadvayaṃ caret |
evaṃ nu vibudhairjñātaṃ prāṇāyāmaḥ sa ucyate ||

vāmena pūrakaṃ kṛtvā kumbhaṃ dakṣiṇarecakam |
punardakṣiṇarecakaṃ ca kumbhaṃ vāmena recayet ||

punarvāmena pūrakaṃ ca kumbhadakṣiṇarecakam |
evaṃvidhi dṛḍhikṛtya śuddhiprāṇapratiṣṭhitam ||

iti vacanāt | sa cāha yaṃ bījena ṣoḍaśavāraṃ pūrakeṇa saṃśoṣya raṃ 64 
catuḥṣaṣṭivāraṃ kumbhakena saṃdahya vaṃ 32 dvātriṃśadvāraṃ recakena 
bhasma niḥsārayet vaṃ 16 ṣoḍaśavāraṃ pūrakeṇa saṃsnāpya laṃ 64 
catuḥṣaṣṭivāraṃ kumbhakena piṇḍīkaraṇaṃ haṃ 32 dvātriṃśadvāraṃ recakena 
prāṇasthāpanaṃ āṃ 16 ṣoḍaśavāraṃ pūrakeṇa dṛḍhikṛtya hrīṃ 64 
catuṣaṣṭivāraṃ kumbhakena śuddhikaraṇaṃ kroṃbījena 32 dvātriṃśadvāraṃ 
recakeṇa pratiṣṭhāpya iti kramaḥ || evaṃ prāṇāyāmaḥ vaṃ saṃplāvya laṃ 
ghanīkṛtya haṃ iti dehāvayavān dhyātvā jīvaṃ pūrṇātmabhāvaṃ hrīṃ sohaṃ 
haṃsaḥ paramātmani svasthāne saṃsthāpya paramātmanaḥ sakāśāt prakṛtiḥ 
prakṛtermahattattvaṃ mahattattvadahaṅkārstasmādākāśaḥ 
ākāśādvāyurvāyoragniragnerāpaḥ adbhyaḥ pṛthvī iti krameṇa yathāsthāne 
bhūtāni saṃsthāpya sohamiti maṃtreṇa kuṇḍalinīmamṛtalolībhūtāṃ 
pañcabhūtāni jīvātmānañca brahmapathe svasvasthāne sthāpayet | iti 
bhūtaśuddhiḥ ||

atha prāṇapratiṣṭhāpanam || tato devīrūpamātmānaṃ vicintya hṛdi hastaṃ 
nidhāya prāṇapratiṣṭhāṃ kuryāt oṃ āṁ hrīṃ kroṃ yaṃ raṃ laṃ vaṃ śaṃ ṣaṃ 
saṃ haṃ saḥ mama prāṇā iha prāṇā iha || 12 || mama jīva iha sthita iha sthitaḥ || 12 || 
mama sarvendriyāṇi iha sthitāni iha sthitāni || 12 || mama 
vāṅmanastvakcakṣuḥśrotrajihvāghrāṇaprāṇā ihaivāgatya sukhaṃ ciraṃ 
tiṣṭhantu svāhā iti prāṇapratiṣṭhāṃ vidhāya svamulamantra##-

oṃ asya śrībhuvaneśvarīmantrasya śrīśaktir-ṛṣirgāyatrī chandaḥ 
śrībhuvaneśvarī devatā hrīṃ bījaṃ śrīṃ śaktiḥ klīṃ kīlakaṃ 
mamābhiṣṭasiddhyarthe jape viniyogaḥ iti kṛtāñjaliḥ smṛtvā śakti##-
namo hṛdi hrīṃ bījāya namo guhye śrīṃ śaktaye namaḥ pādayoḥ klīṃ kīlakāya 
namo nābhau jape viniyogaḥ | sarvāṅge mūlena navadhāvyāpakaṃ nyaset |

p. 53)

atha maṃtranyāsaḥ || oṃ hṛllekhāyai namaḥ śirasi oṃ aiṃ gaganāyai namo 
mukhe oṃ raktāyai namo hṛdaye oṃ iṃ karālikāyai namo guhye oṃ 
mahocchuṣmāyai namaḥ padadvaye oṃ aiṃ juṃ uṃ hṛllekhāyai namaḥ 
sarvāṅge iti vinyasya oṃ hṛllekhāyai nama ūrddhvamukhe oṃ aiṃ gaganāyai 
namaḥ pūrvamukhe oṃ juṃ raktāyai namo dakṣiṇamukhe oṃ iṃ karālikāyai namaḥ 
uttaramukhe oṃ mahocchuṣmāyai namaḥ paścimamukhe iti vinyasya 
karaṣaḍaṅanyāsān kuryāt | oṃ hrāṃ aṅguṣṭhābhyāṃ namaḥ oṃ hrīṃ 
tarjanībhyāṃ oṃ hrūṃ madhyamābhyāṃ namaḥ oṃ hraiṃ anāmikābhyāṃ namaḥ 
oṃ hrauṃ kaniṣṭhikābhyāṃ namaḥ oṃ hraḥ karatalakarapṛṣṭhābhyāṃ namaḥ | 
oṃ hrāṃ hṛdayāya namaḥ oṃ hrīṃ śirase svāhā oṃ hrūṃ śikhāyai vaṣaṭ oṃ 
hraiṃ kavacāya huṃ oṃ hrauṃ netratrayāya vauṣaṭ oṃ hraḥ astrāya phaṭ 
ityūrdhvordhvatālatrayaṃ dattvā pūrvavaddigbandhanaṃ kṛtvā bhāle oṃ 
brahmagāyatrībhyāṃ namaḥ dakṣakapole sāvitrīviṣṇubhyāṃ namaḥ vāmagaṇḍe 
vāgīśvarābhyāṃ namaḥ vāmakarṇe oṃ śrīsahitadhanapataye namaḥ mukhe oṃ 
ratisahitamadanāya namaḥ savyakarṇe oṃ puṣṭisahitagaṇapataye namaḥ dakṣakarṇe 
oṃ śaṅkhanidhaye namaḥ vāmakarṇe oṃ padmanidhaye namaḥ mukhe mūlaṃ 
nyaset kaṇṭhamūle oṃ gāyatrīsahitabrahmaṇe namaḥ dakṣastane oṃ 
sāvitrīsahitaviṣṇave namaḥ vāmastane oṃ vāgīśvarīsahitamaheśvarāya namaḥ 
dakṣāṃse oṃ śrīsahitadhanapataye namaḥ vāmāṃse oṃ ratisahitamanmathāya 
namaḥ pādayoḥ oṃ śaṅkhanidhaye namaḥ oṃ padmanidhaye namaḥ nābhau 
mūlaṃ nyaset bhāle oṃ brāhmyai namaḥ vāmāṃse oṃ māheśvaryyai namaḥ 
vāmapārśve oṃ kaumāryyai namaḥ udare oṃ vaiṣṇavyai namaḥ dakṣapārśve oṃ 
vārāhyai namaḥ dakṣāṃse oṃ indrāṇyai namaḥ galapṛṣṭhe oṃ cāmuṇḍāyai 
namaḥ hṛdi oṃ mahālakṣmyai namaḥ mūlena navadhā vyāpakaṃ nyaset |

atha mātṛkānyāsaḥ || oṃ asya śrīmātṛkānyāsasya brahmā ṛṣiḥ gāyatrī 
chandaḥ śrīmātṛkā sarasvatī devatā halo bījāni svarāḥ śaktayaḥ avyaktaṃ 
kīlakaṃ mama śrībhuvaneśvaryyaṅgatvena nyāse viniyogaḥ iti kṛtāñjaliḥ 
smṛtvā nyaset | oṃ aiṃ hrīṃ śrīṃ brahmaṇe ṛṣaye namaḥ śirasi 
gāyatrīchandase namo mukhe śrīmātṛkāsarasvatīdevatāyai namo hṛdi halbhyo 
bījebhyo namo guhye svarebhyaḥ śaktibhyo namaḥ pādayoḥ avyaktāya kīlakāya 
namo nābhau mama śrībhuvaneśvaryaṅgatvena nyāse viniyogaḥ sarvāṅge | iti 
ṛṣyādinyāsaḥ | atha karaṣaḍaṅganyāsau kuryāt oṃ aiṃ hrīṃ śrīṃ aṃ kaṃ 5 
āṃ aṅguṣṭhābhyāṃ namaḥ oṃ aiṃ hrīṃ śrīṃ iṃ caṃ 5 iṃ tarjanībhyāṃ 
namaḥ oṃ aiṃ hrīṃ śrīṃ ūṃ ṭaṃ 5 ūṃ madhyamābhyāṃ namaḥ 

p. 54)

oṃ aiṃ śrīṃ hrīṃ aiṃ taṃ 5 aiṃ anāmikābhyāṃ namaḥ oṃ aiṃ hrīṃ śrīṃ ūṃ 
paṃ 5 ūṃ kaniṣṭhikābhyāṃ namaḥ oṃ aiṃ śrīṃ hrīṃ aṃ yaṃ 10 aṃ 
karatalakarapṛṣṭhābhyāṃ nama iti karanyāsaḥ || atha ṣaḍaṅganyāsaḥ || oṃ aiṃ 
śrīṃ hrīṃ aṃ kaṃ 5 āṃ hṛdayāya namaḥ oṃ aiṃ hrīṃ śrīṃ iṃ caṃ 5 iṃ 
śirase svāhā oṃ aiṃ hrīṃ śrīṃ ūṃ ṭaṃ 5 ūṃ śikhāyai vaṣaṭ oṃ aiṃ hrīṃ 
śrīṃ aiṃ taṃ 5 aiṃ kavacāya huṃ oṃ aiṃ hrīṃ śrīṃ ūṃ paṃ 5 ūṃ netratrayāya 
vauṣaṭ oṃ aiṃ hrīṃ śrīṃ aṃ yaṃ 10 aṃ aḥ astrāya phaṭ iti ṣaḍaṅganyāsaḥ | 
dhyānam-

oṃ vyomendvau rasanārṇakarṇikamacāṃ dvandvaiḥ sphuratkeśaraṃ
patrāntargatapañcavargayaśalārṇāditrivargaṃ kramāt |
āśāsvastriṣu lāntalāṅgaliyujā kṣoṇīpureṇāvṛtaṃ
padyaṃ kalpitamatra pūjayatu tāṃ varṇātmikāṃ devatām [vyoma haḥ | induḥ 
saḥ | auḥ svarūpam | rasanārṇo visargaḥ | vyomādiḥ 
sacaturdaśasvaravisargāntaḥ- sphuratkarṇikamityukteḥ | acāṃ svarāṇām | atra 
kesareṣu svaralikhanañca | agrapatrādikarṇikābhimukhatvena veti jñeyam | āśāsu 
dikṣu | asriṣu koṇeṣu lānto vaḥ | lāṅgulī ṭhaḥ | anayo rekhā saṁllagnatayā 
likhanaṃ jñeyaṃ taduktaṃ dakṣiṇāmūrtisaṃhitāyām- 
(sarasvatībhavanaprakāśitāyām)

caturasraṃ tataḥ kuryāt siddhidaṃ dikṣu saṁllikhet |
ṭhakārāṇāṃ catuṣkañca rekhāntaṃ bāhyatastataḥ ||

vāruṇañca samālikhya devīmāvāhayet sudhīḥ | iti ||

atra pūjāyantre'pi akṣarādilikhanasyokteḥ | keṣāñcinmate idameva 
dhāraṇayantramiti sūcayati | padmamiti śvetaṃ smaret padmaṃ tathā sitamityukteḥ | 
tena śvetakamalāsanā dhyeyetyarthaḥ | iti śāradātilakapadārthādarśe |

padyasyāsya caturthe pāde-

varṇābjaṃ śirasi sthitaṃ viṣagadapradhvaṃsi mṛtyuñjayet ityapi pāṭhaḥ 
prāpyate kvacit |]

atha ṛṣyādikaraṣaḍaṅganyāsān pūrvavat kṛtvā nyaset aṃ namaḥ āṃ namaḥ 
iṃ namaḥ īṃ namaḥ uṃ namaḥ ūṃ namaḥ ṛṃ namaḥ ṝṃ namaḥ ḷṃ 
namaḥ ḹṃ namaḥ eṃ namaḥ aiṃ namaḥ oṃ namaḥ auṃ namaḥ aṃ namaḥ aḥ 
namaḥ iti kaṇṭhasthāne ṣoḍaśadale | kaṃ namaḥ khaṃ namaḥ gaṃ namaḥ ghaṃ 
namaḥ ṅaṃ namaḥ caṃ namaḥ chaṃ namaḥ jaṃ namaḥ jhaṃ namaḥ ñaṃ 
namaḥ ṭaṃ namaḥ ṭhaṃ namaḥ ityanāhate dvādaśadale | ḍaṃ namaḥ ḍhaṃ 
namaḥ ṇaṃ namaḥ taṃ namaḥ thaṃ namaḥ daṃ namaḥ dhaṃ namaḥ naṃ namaḥ 
paṃ namaḥ phaṃ namaḥ iti maṇipūrake daśadale | 

p. 55)

baṃ namaḥ bhaṃ namaḥ maṃ namaḥ yaṃ namaḥ raṃ namaḥ laṃ namaḥ iti 
svādhiṣṭhāne ṣaḍdale | vaṃ namaḥ śaṃ namaḥ saṃ namaḥ iti mūlādhāre 
caturdale | haṃ namaḥ kṣaṃ namaḥ ityājñācakre dvidale || 
ityantarmātṛkānyāsaḥ ||

atha bahirmātṛkānyāsaḥ || oṃ asya śrībahirmātṛkānyāsasya brahmā 
ṛṣirgāyatrī chandaḥ śrībahirmātṛkā sarasvatī devatā halo bījāni svarāḥ 
śaktayaḥ avyaktaṃ kīlakaṃ mama śrībhuvaneśvaryaṅgatvena 
bahirmātṛkānyāse viniyogaḥ iti kṛtāñjaliḥ smṛtvā 
ṛṣyādikaraṣaḍaṅganyāsān pūrvavat kṛtvā nyaset oṃ aiṃ hrīṃ śrīṃ aṃ 
namaḥ śirasi 4 āṃ namo mukhavṛtte 4 īṃ namo dakṣanetre 4 īṃ namo vāmanetre 
4 uṃ namo dakṣakarṇe 4 ūṃ namo vāmakarṇe 4 ṛṃ namo dakṣanāsikāyāṃ 4 
ṝṃ namo vāmanāsikāyāṃ 4 ḷ namo dakṣakapole 4 ḹ namo vāmakapole 4 
eṃ nama ūrddhvoṣṭhe 4 aiṃ namaḥ adharoṣṭhe 4 oṃ namaḥ ūrddhvadanteṣu 4 auṃ 
namaḥ adhodanteṣu 4 aṃ namo mūrdhni 4 aḥ namo lalāṭe 4 kaṃ namo dakṣaskandhe 
4 khaṃ namaḥ kūrpare 4 gaṃ namo maṇibandhe 4 ghaṃ namo'ṅgulīmūle 4 ṅaṃ 
namo'ṅgulyagre 4 caṃ namo vāmaskandhe 4 chaṃ kūrpare jaṃ namo maṇibandhe 4 
jhaṃ namo'ṅgulīmūle 4 ñaṃ namo'ṅgulyagre 4 ṭaṃ namo dakṣajaṅghāyāṃ 4 
ṭhaṃ namo jānuni 4 ḍaṃ namo gulphe 4 ḍhaṃ namo'ṅgulīmūle 4 ṇaṃ 
namo'ṅgulyagre 4 taṃ namo vāmajaṅghāyāṃ 4 thaṃ namo jānuni 4 daṃ namo 
gulphe 4 dhaṃ namo'ṅgulīmūle 4 naṃ namo'ṅgulyagre 4 paṃ namo dakṣapārśve 
4 phaṃ namo vāmapārśve 4 baṃ namaḥ pṛṣṭhe 4 bhaṃ namo nābhau 4 maṃ 
nama udare 4 yaṃ tvagātmane namo hṛdaye 4 raṃ asṛgātmane namo dakṣāṃse 4 
laṃ māṃsātmane namaḥ kakudi 4 vaṃ meda-ātmane namo vāmāṃse 4 śaṃ 
asthyātmane namo hṛdādidakṣakarāntaṃ 4 ṣaṃ majjātmane namo 
hṛdādivāmakarāntaṃ 4 saṃ śukrātmane namo hṛdādidakṣapādāntaṃ 4 haṃ 
prāṇātmane namo hṛdādivāmapādāntaṃ 4 laṃ jīvātmane namaḥ 
pādādihṛdantaṃ 4 kṣaṃ paramātmane namo hṛdādimūrddhāntaṃ iti 
bahirmātṛkānyāsaḥ [stotre 17 pṛṣṭhe 23 24 ślokau draṣṭavyau] || atha 
mātṛkādhyānam-

pañcāśadvarṇarūpāñca kapardaśaśibhūṣaṇām |
śuddhasphaṭikasaṃkāśāṃ śuddhakṣaumavirājitām ||

muktāratnasphuradbhūṣāṃ japamālāṃ kamaṇḍalum |
pustakaṃ varadānañca bibhratīṃ parameśvarīm || 

p. 56)

evaṃ mātṛkāṃ dhyātvā vidyānyāsaṃ kuryāt aiṃ namo maṇibandhe klīṃ 
namastale sauṃ namo'ṅgulyagre iti dakṣakare | aiṃ namo maṇibandhe klīṃ namastale 
sauṃ namo'ṅgulyagre iti vāmakare | aiṃ namo dakṣaskaṃdhe klīṃ namaḥ kūrpare 
sauṃ namaḥ pāṇau aiṃ namo dakṣajaṅghāyāṃ klīṃ namo jānuni sauṃ namaḥ 
pādāgre aiṃ namo vāmajaṅghāyāṃ klīṃ namo jānuni sauṃ namaḥ pādāgre || iti 
vidyānyāsaḥ ||

athāntaryajanaṃ -

mūlādhāre mūlavidyāṃ vidyutkoṭisamaprabhām |
sūryakoṭipratīkāśāṃ candrakoṭisuśītalām ||

bisatantusvarūpāṃ tāṃ bindutrivalayāṃ priye |
ūrddhvaśaktinipātena sahajena varānane ||

mūlaśaktidṛḍhatvena madhyaśaktiprabodhataḥ |
paramānandasandohāmātmānamiti cintayet ||

ityādyantaryajanaṃ kṛttvā-

atha pīṭhanyāsaṃ kuryāt oṃ aiṃ śrīṃ hrīṃ ādhāraśaktaye namaḥ prakṛtyai 
namaḥ maṇḍukāya namaḥ kamaṭhāya namaḥ pṛthivyai namaḥ sudhāmbudhaye 
namaḥ maṇidvīpāya namaḥ cintāmaṇigṛhāya namaḥ ratnavedikāyai namaḥ 
maṇidvīpāya namaḥ ityuparyupari dikṣu nānāmunigaṇebhyo namaḥ nānāvedebhyo 
namaḥ dakṣāṃse dharmāya namaḥ vāmāṃse jñānāya namaḥ vāmorau 
vairāgyāya namaḥ dakṣorau aiśvaryāya namaḥ dakṣakukṣau adharmāya namaḥ 
dakṣapṛṣṭhe ajñānāya namaḥ vāmapṛṣṭhe avairāgyāya namaḥ vāmakukṣau 
anaiśvaryāya nanaḥ punaruparyupari śeṣāya namaḥ hṛdi padmāya namaḥ 
prakṛtimayapatrebhyo namaḥ vikṛtimayakeśarebhyo namaḥ 
pañcāśadbījabhūṣitakarṇikāyai namaḥ tadupari sūryamaṇḍalāya namaḥ 
somamaṇḍalāya namaḥ vaiśvānaramaṇḍalāya namaḥ saṃ sattvāya namaḥ raṃ 
rajase namaḥ taṃ tamase namaḥ āṃ ātmane namaḥ aṃ antarātmane namaḥ paṃ 
paramātmane namaḥ hrīṃ jñānātmane namaḥ | patreṣu vāmāyai namaḥ 
jyeṣṭhāyai namaḥ raudrāyai namaḥ ambikāyai namaḥ icchāyai namaḥ jñānāyai 
namaḥ kriyāyai namaḥ kubjikāyai namaḥ citrāyai namaḥ viṣaghnikāyai namaḥ aiṃ 
aparāyai namaḥ aiṃ aiṃ parāyai namaḥ hasauṃḥ 
sadāśivamahāpretapadmāsanāya namaḥ śivamañcāya namaḥ || iti pīṭhanyāsaḥ ||

p. 57)

atha svahṛdayakamalamadhye mūladevīṃ dhyāyet -

oṃ udyadinadyutimindukirīṭāṃ tuṅgakucāṃ nayanatrayayuktāṃ |
smeramukhīṃ varadābhayadānābhītikarāṃ 
[varadāṅkuśapāśābhītikarāṃ] prabhaje bhuvaneśīṃ ||

iti mūladevīsvarūpaṃ dhyātvā mānasopacārairārādhya yathāśaktito homādikaṃ 
ca kṛtvā kāmakalāṃ ca vicintya tadupari śrībhuvaneśvarīṃ yathoktarūpāṃ 
dhyātvā svavāmabhāge niveśya |

athārghyapātrasthāpanaṃ- svavāmabhāge 
ṣaṭkoṇāntargatatrikoṇāntargatabindubāhyavṛttacaturasrarūpaṃ maṇḍalaṃ 
vidhāya punaḥ svadakṣe trikoṇavṛttabindumaṇḍalaṃ kṛttvā bhūmau viracya 
tatrādhāraśaktiṃ prapūjya tatrādhāraṃ saṃsthāpya tadupari 
astramaṃtreṇaśodhitaṃ hṛnmaṃtreṇa pūritaṃ pātraṃ śaṅkhādikaṃ vā 
saṃsthāpya tatra tīrthamāvāhya gandhādibhiḥ praṇavena sampūjya 
sūryasomāgnikalābhiḥ sampūjya iti dhenumudrāṃ pradarśya svamantreṇa ca 
pūjayet iti sāmānyavidhiḥ | tena sāmānyārghyajalena svavāmabhāge 
kṛtamaṇḍalamabhyukṣya tatrādhāraśaktyādikrameṇa pīṭhapūjāṃ kṛtvā 
nama ityādhāraṃ prakṣālya maṇḍalopari saṃsthāpya raṃ vahnimaṇḍalāya 
daśakalātmane namaḥ iti sampūjya phaḍiti maṃtreṇa kalaśaṃ prakṣālya 
kāraṇena prapūrya raktamālyādinā saṃbhūṣya devībuddhyā saṃsthāpya aṃ 
arkamaṇḍalāya dvādaśakalātmane nama iti saṃpūjya oṃ saḥ candramaṇḍalāya 
ṣoḍaśakalātmane nama iti dravyamadhye sampūjya phaḍiti saṃrakṣya huṃ 
ityavaguṇṭhya mūlena dravyaṃ saṃvīkṣya nama ityabhyukṣya mūlena 
dravyagandhamāghrāya kumbhe puṣpaṃ dattvā śāpaharīṃ vidyāṃ japet-

ekameva paraṃ barhma sthūlasūkṣmamayaṃ dhruvam |
kacodbhavāṃ brahmahatyāṃ tena te nāśayāmyaham || 1 ||

sūryamaṇḍalasaṃbhūte varuṇālayasambhave |
amābījamaye devi śukraśāpādvimucyatām || 2 ||

vedānāṃ praṇavo bījaṃ brahmānandamayaṃ yadi |
tena satyena te devi brahmahatyāṃ vyapohatu || 3 ||

iti triḥpaṭhet oṃ aiṃ hrīṃ śrīṃ vrāṃ vrīṃ vrūṃ vraiṃ vrauṃ vraḥ 
brahmaśāpavimocitāyai surādevyai namaḥ svadhā iti triḥ oṃ aiṃ hrīṃ śrīṃ krāṃ 
krīṃ krūṃ kraiṃ krauṃ kraḥ sure kṛṣṇaśāpaṃ mocaya 

p. 58)

mocaya amṛtaṃ srāvaya srāvaya svāhā iti triḥ oṃ aiṃ hrīṃ śrīṃ śāṃ śīṃ 
śūṃ śaiṃ śauṃ śaḥ sure śukraśāpaṃ mocaya mocaya amṛtaṃ srāvaya 
srāvaya svāhā  iti triḥ oṃ haṃsaḥ śuciṣadvasuraṃtarikṣa guṃ 
saddhotāvediṣadatithirduroṇasat nṛṣadvarasadṛtasadvyoma sadabjā gojā ṛtajā 
adrijā ṛtaṃ bṛhat iti triḥ | ityetān maṃtrān hastena ghaṭaṃ dhṛtvā paṭhet ||

atha'nandabhairavaṃ svarāṃśca yathoktaprakāreṇa tatra dhyātvā svasvamaṃtreṇa 
pūjayet- oṃ ha sa kṣa ma la va ra yūṃ ānandabhairavāya vauṣaṭ oṃ sa ha kṣa 
ma la va ra yīṃ surādevyai vauṣaṭ ityābhyāṃ maṃtrābhyāṃ pṛthak saṃpūjya 
saṃtarpya | atha dravyamadhye dakṣiṇāvartena triḥpaṃktyā mātṛkācakraṃ 
vilikhet- aṃ 16 kaṃ 16 thaṃ 16 iti śakticakraṃ vilikhya tanmadhye haṃ kṣaṃ ca 
vilikhya tatsamāveśād dravyamadhye'mṛtaṃ vicintya 
dhenumudrayā'mṛtīkṛtya vamiti sudhābījaṃ mūlamaṃtramapyaṣṭadhā ghaṭe 
dhṛtvā paṭhitvā athātmaśricakrayormadhye 
trikoṇaṣaṭkoṇavṛttacaturasrātmakaṃ maṇḍalaṃ vilikhya pūjayet caturasre 
pūrṇagiripīṭhāya namaḥ oṃ uḍḍīyānapīṭhāyanamaḥ kāmarūpapīṭhāya namaḥ 
jālaṃdharapīṭhāya nama iti sampūjya | ṣaṭkoṇe ṣaḍaṅgāni prapūjya 
mūlakhaṇḍatrayeṇa trikoṇasyāgradakṣottaraṃ sampūjya | madhye ādhāraśaktyādi 
sampūjya trikoṇagarbhe tripadikāṃ saṃsthāpya nama iti 
samānyārghyajalenābhyukṣya gandhākṣatahastena pūjayet | oṃ raṃ 
vahnimaṇḍalāya daśakalātmane nama iti sampūjya yaṃ dhūmrārciṣe namaḥ raṃ 
ūṣmāyai namaḥ laṃ jvalinyai namaḥ vaṃ jvālinyai namaḥ śaṃ visphulliṃginyai 
namaḥ ṣaṃ suśriyai namaḥ saṃ surūpāyai namaḥ haṃ kapilāyai nama laṃ 
havyavāhāyai namaḥ kṣaṃ kavyavāhāyai nama iti sampūjya | tataḥ pātraṃ phaḍiti 
maṃtreṇa prakṣālya trikoṇopari saṃsthāpya aṃ arkamaṇḍalāya 
dvādaśakalātmane namaḥ iti sampūjya kaṃ bhaṃ tapinyai namaḥ khaṃ baṃ 
tāpinyai namaḥ gaṃ phaṃ dhūmrāyai namaḥ ghaṃ paṃ marīcyai namaḥ ḍaṃ naṃ 
jvalinyai namaḥ caṃ dhaṃ rucyai namaḥ chaṃ daṃ suṣumṇāyai namaḥ jaṃ thaṃ 
bhogadāyai namaḥ jhaṃ taṃ viśvāyai namaḥ ñaṃ ṇaṃ bodhinyai namaḥ ṭaṃ 
ḍhaṃ dhāriṇyai namaḥ ṭhaṃ ḍaṃ kṣamāyai nama iti sampūjya 
trikoṇavṛttaṣaṭkoṇaṃ vilikhya samastena vyastena ca maṃtreṇa sampūjya vaṃ 
varuṇabījaṃ mūlaṃ vilomamātṛkāṃ ca paṭhan dravyeṇa tribhāgaṃ jalena ca 
bhāgamekaṃ prapūryya tatra gandhādīni nikṣipya oṃ saḥ somamaṇḍalāya 
ṣoḍaśakalātmane nama iti sampūjya aṃ amṛtāyai namaḥ āṃ mānadāyai namaḥ 
iṃ pūṣāyai namaḥ īṃ tuṣṭyai namaḥ uṃ puṣṭyai namaḥ ūṃ ratyai namaḥ ṛṃ 
dhṛtyai namaḥ ṝṃ śaśinyai namaḥ ḷṃ caṃdrikāyai namaḥ ḹ kāntyai 
namaḥ eṃ jyotsnāyai namaḥ 

p. 59)

aiṃ śriyai namaḥ oṃ prītyai namaḥ auṃ aṅgadāyai namaḥ aṃ pūrṇāyai namaḥ 
aḥ pūrṇāmṛtāyai nama iti sampūjya | pūrvavad dravye akathāditrikoṇacakraṃ 
vilikhya mūlakhaṇḍatrayeṇa trikoṇaṃ sampūjya ṣaṭkoṇe ṣaḍaṅgaṃ ca sampūjya 
gaṅge ca yamune tyādinā tīrthamāvāhya ānandabhairavabhairavyau 
svasvamaṃtreṇa sampūjya pañcaratnāni pūjayet | glūṃ gaganaratnebhyo namaḥ 
pūrve slūṃ svargaratnebhyo namo dakṣiṇe glūṃ martyaratnebhyo namaḥ paścime 
plūṃ pātālaratnebhyo nama uttare nlūṃ nāgaratnebhyo namaḥ pūrve iti 
prathamapātraṃ sampūjya | atha dvitīyādīnāṃ pātrāṇi purato maṇḍaleṣu 
saṃsthāpya huṃ ityavaguṇṭhya vaṃ iti dhenumudrayāmṛtīkṛtya tālatrayaṃ 
choṭikābhidarśadigbandhanaṃ ca kṛtvā matsyamudrayā pātramāchādya 
tadupari mūlaṃ saptadhā saṃjapya dvitīyādīnāṃ svasvamaṃtreṇa 
saṃskṛtapātraṃ devīrūpaṃ vibhāvayet | atha devyājñāmādāya ghaṭasamīpe 
ekādaśapātrāṇi sthāpayeyuḥ gurupātraṃ śaktipātraṃ bhogapātraṃ svapātraṃ 
yoginīpātraṃ baṭukapātraṃ vīrapātraṃ balipātraṃ pādyapātraṃ arghyapātraṃ 
ācamanīyapātraṃ ityetāni pātrāṇi saṃsthāpya carvaṇayutakāraṇena prapūrya 
tattvamudrayā śrīpātrādbindumuddhṛtya ha sa kṣa ma la va ra yūṃ 
ānandabhairavaṃ tarpayāmi namaḥ iti triḥ saṃtarpya | pādukāmantrānte 
śrīmacchrī-amukānandanātha śrīpādukāṃ tarpayāmi nama iti triḥsantarpya 
evaṃ paramaguruṃ paramācāryaṃ parameṣṭhinaṃ ca saṃtarpya tataḥ 
śrīpātrāmṛtena mūlānte sāyudhāṃ savāhanāṃ saparivārāṃ samudrāṃ 
saparicchadāṃ śrībhuvaneśvarīṃ tarpayāmi nama iti triḥsaṃtarpya punarapi 
gandhamālyādinā kalaśaṃ saṃbhūṣya devīrūpaṃ dhyātvā amṛtamayaṃ 
ghaṭaṃ vibhāvayet || iti kalaśapūjāvidhānam ||

atha siṃhāsanopari racitapīṭhe pūrvavat pīṭhapūjāṃ kuryāt- oṃ aiṃ hrīṃ 
śrīṃ ādhāraśaktaye namaḥ mūlaprakṛtyai namaḥ maṇḍukāya namaḥ 
kamaṭhāya namaḥ śeṣāya namaḥ pṛthivyai namaḥ sudhāmbudhaye namaḥ 
maṇidvīpāya namaḥ kalpavanāya namaḥ cintāmaṇigṛhāya namaḥ 
ratnavaidikāyai namaḥ nānāmaṇikhacitapīṭhāya namaḥ dikṣu nānāmunigaṇebhyo 
namaḥ nānāsiddhagaṇebhyo namaḥ dharmāya namaḥ jñānāya namaḥ vairāgyāya 
namaḥ aiśvaryāya namaḥ anaiśvaryāya namaḥ madhye-kandāya namaḥ 
nālāya namaḥ padmāya namaḥ prakṛtimayapatrebhyo namaḥ 
vikṛtimayakeśarebhyo namaḥ pañcāśanmātṛkābījabhūṣitakarṇikāyai namaḥ 
tanmadhye aṃ sūryamaṇḍalāya namaḥ saḥ somamaṇḍalāya namaḥ raṃ 
vaiśvānaramaṇḍalāya namaḥ saṃ satvāya namaḥ raṃ rajase namaḥ taṃ tamase 
namaḥ āṃ ātmane namaḥ aṃ antarātmane namaḥ paṃ paramātmane namaḥ hrīṃ 
jñānātmane namaḥ punaḥ patreṣu-vāmāyai namaḥ jyeṣṭhāyai namaḥ 
raudryai namaḥ 

p. 60)

ambikāyai namaḥ icchāyai namaḥ jñānāyai namaḥ kriyāyai namaḥ kubjikāyai 
namaḥ citrāyai namaḥ viṣaghnikāyai namaḥ aiṃ aparāyai namaḥ aiṃ parāyai 
namaḥ sarvatra-hsauṃḥ sadāśivamahāpretapatmāsanāya namaḥ 
śivamañcāya nama iti pīṭhaṃ saṃpūjya pīṭhopari śrīcakraṃ saṃsthāpayet -

padmamaṣṭadalaṃ bāhye vṛtaṃ ṣoḍaśabhirdalaiḥ |
vilikhet karṇikāmadhye ṣaṭkoṇamatisundaram ||
ācaredbhūgṛhaṃ tadvaditi cakraṃ samuddharet |

matāntare ca-

bindutrikoṇaṃ rasakoṇasaṃyutaṃ 
vṛttāñcitaṃ nāgadalena maṇḍitam |
kalāravṛttatrayabhūgṛhāṅkitaṃ
śrīcakrametad bhuvaneśvarīpriyām ||

ityevaṃ śrīcakraṃ saṃsthāpya tasyopari raktapuṣpaṃ kiñcijjalaṃ ca dattvā 
pīṭhaśaktīḥ pūjayet | dikṣu āṃ ajayāyai namaḥ īṃ vijayāyai namaḥ ūṃ ajitāyai 
namaḥ ṝṃ aparājitāyai namaḥ ḹṃ nityāyai namaḥ aiṃ vilāsinyai namaḥ auṃ 
dogdhrai namaḥ aḥ aghorāyai namaḥ | madhye hrīṃ maṅgalāyai namaḥ iti pīṭhaṃ 
sampūjya yathoktāṃ śrībhuvaneśvarīṃ dhyāyet -

oṃ udyadinadyutimindukirīṭāṃ tuṅgakucāṃ nayanatrayayuktām |
smeranmukhīṃ varadābhayadānābhītikarāṃ prabhaje bhuvaneśīm ||

iti dhyātvā yamiti vāyubījena vāmanāsāpuṭena devīṃ svahṛdayāt 
kusumāñjalāvānīya tatrāvāhya prārthayet-

oṃ deveśi bhaktisulabhe parivārasamanvite |
yāvattvāṃ pūjayiṣyāmi tāvaddevi ihāvaha || 1 ||

mūlānte savāhanasaparivārasāyudhasamudrasaparichadaśrīmacchrīmaheśvara##-
evaṃ iha sannidhehi iha sannidhehi evaṃ iha sanniruddhasva iha sanniruddhasva evaṃ 
mama sarvopacārasahitāṃ pūjāṃ gṛhṇa gṛhṇa svāhā 
ityāvāhanādinavamudrāḥ pradarśya pīṭhe puṣpaṃ dattvā | atha śrīcakropari 
lelihānamudrāṃ vidhāya prāṇapratiṣṭhāṃ kuryāt 

p. 61)

oṃ āṁ hrīṃ kroṃ yaṃ raṃ laṃ vaṃ śaṃ ṣaṃ saṃ haṃ saḥ 
śrīmacchībhuvaneśvaryyāḥ prāṇā iha prāṇā iha || 21 || jīva iha sthitaḥ || 21 || 
sarvendriyāṇi iha sthitāni iha sthitāni || 21 || 
vāṅmanastvakcakṣuḥśrotrajihvāghrāṇaprāṇā ihaivāgatya sukhaṃ ciraṃ 
tiṣṭhantu svāhā iti prāṇapratiṣthāṃ kṛtvā pīṭhe puṣpaṃ datvā digbandhanaṃ 
kṛtvā avaguṇṭhya sakalīkṛtya paramīkaraṇaṃ vidhāya dhenuyonimudre 
pradarśya śaktimudrāṃ pradarśya 
varābhayapustakākṣamālājñānāṅkuśacāpabāṇakapālamālādimudrāḥ 
pradarśya tataḥ puṣpahastamudrayā śrīpātrāmṛtena sāyudhāṃ savāhanāṃ 
saparivārāṃ samudrāṃ sāvaraṇāṃ śrīmacchrīmaheśvarabhairavasahitāṃ 
śrībhuvaneśvarīṃ tarpayāmi nama iti triḥ pīṭhopari saṃtarpya punarapi mūlānte 
śrīmacchrībhuvaneśvarīpādukāṃ tarpayāmi namaḥ iti triḥ saṃtarpya | atha 
ṣoḍaśopacārapūjāṃ kuryāt mūlānte etatpādyaṃ śrīmacchrībhairavasahitāyai 
śrībhuvaneśvaryyai namaḥ pādayoḥ pādyaṃ mūlānte idamarghyaṃ svāhā śirasi 
mūlānte idamācamanīyaṃ svāhā mūle mūlānte idaṃ madhuparkkaṃ svadhā 
mukhe mūlānte idaṃ snānīyaṃ namaḥ sarvāṅge ityādi susnāpya 
śuddhadukūlenāṅgaṃ proñchya atha mūrtau 
vicitrapaṭṭavastrakuṃkumakastūrīcandanasindūramukuṭakuṇḍalamālya##-
tato madhyānāmāṅguṣṭhāgramudrayā mūlānte ayaṃ gandho namaḥ iti gandhaṃ 
dattvā tato'ṅguṣṭhatarjanyagrayā mudrayā mūlānte imāni puṣpāṇi vauṣaṭ iti 
puṣpāṇi dattvā tato dhūpapātraṃ phaḍiti saṃprokṣya sammukhe saṃsthāpya 
vāmahastatarjanyāsaṃspṛśan mūlānte dhūpaṃ nivedayāmi nama iti jalaṃ dattvā 
tataḥ oṃ jagaddhvanimantramātaḥsvāhā ityanena gandhādibhiḥ ghaṇṭāṃ 
sampūjya vāmapāṇinā ghaṇṭāṃ vādayan 
dakṣiṇapāṇimadhyānāmāṅguṣṭhairdhūpapātraṃ samuddhṛtya gāyatrīṃ 
mūlaṃ ca paṭhan -

oṃ vanaspatirasotpanno gandhāḍhyo gandha uttamaḥ |
āghreyaḥ sarvadevānāṃ dhūpo'yaṃ pratigṛhyatām ||

mūlānte 
savāhanasaparivārasāyudhasamudrasaparicchadasāvaraṇaśrīmacchrīmaheśvara##-
devīṃ dhūpayet | tato dīpapātraṃ sammukhe saṃsthāpya pūrvavat prokṣaṇaṃ 
pūjanaṃ ca kṛtvā vāmahastamadhyamayā dīpapātraṃ saṃspṛśan 
pūrvavanmūlasāvaraṇānte dīpaṃ nivedayāmi iti dakṣiṇapāṇinā jalena nivedya 
pūrvavadghaṇṭāṃ vādayan dakṣiṇapāṇinā madhyānāmāmadhye 
dīpapātramaṅguṣṭhena dhṛtvā darśayan mūlagāyatrīṃ ca paṭhan-

p. 62)

oṃ suprakāśo mahādīpaḥ sarvatra timirāpahaḥ |
sabāhyābhyantarajyotirdīpo'yaṃ pratigṛhyatām ||

iti pūrvavaddīpaṃ nivedayāmi nama ityanena devīṃ dīpayet | atha parṇādipātre 
kuṃkumena vasupatraṃ candrarūpaṃ caruṃ kṛtvā pātramadhye 
dīpakamekamaṣṭapatreṣu dīpāṣṭakaṃ saṃsthāpya pūjayet || śrīṃ sauṃḥ glūṃ 
slūṃ mlūṃ plūṃ nlūṃ sauṃ śrīṃ śrīṃ ratnaiśvaryai nama ityanena pātraṃ 
sampūjya mūlena ca sampūjya tato vāmapāṇinā ghaṇṭāṃ vādayan dakṣena 
sthālakaṃ mastakāntaṃ uddhṛtya navadhā mūlaṃ japan -

samastacakracakreśīyute devīnavātmike |
ārārtikamidaṃ devi gṛhāṇa mama siddhaye ||

iti cakramudrayā || tato nānā naivedyaṃ svarṇādipātre nikṣipya humityavaguṇṭhya 
vamiti dhenumudrayāmṛtīkṛtya mūlaṃ saptadhā japtvā vāmahastāṅguṣṭhena 
naivedyapātraṃ spṛśan mūlānte-

hemapātragataṃ divyaṃ paramānnaṃ susaṃskṛtam |
pañcadhā ṣaḍrasopetaṃ gṛhāṇa parameśvari ||

śrībhuvaneśvaryyai naivedyaṃ nivedayāmi namaḥ tato 
dakṣānāmāṅguṣṭhābhyāṃ naivedyapātramutsṛjet punarācamanīyaṃ datvā 
mūlānte karpūrādiyuktaṃ tāmbūlaṃ nivedayāmīti pūrvavad dadyāt sarveṣāṃ 
madhye jalenotsargaḥ kāryaḥ | tatastatvamudrayā śrīpātrāmṛtena devīṃ triḥ 
saṃtarpya tataḥ pūrvoktamudrāḥ pradarśya yonimudrāmevaṃ darśayet-hṛdi 
kṣobhiṇīṃ mukhe drāviṇīṃ bhrūmadhye ākarṣiṇīṃ lalāṭe vaśinīṃ 
brahmarandhre āhlādinīṃ iti pañcamudrāmayīṃ yonimudrāṃ pradarśya atha 
kṛtāñjaliḥ śrībhuvaneśvari! āvaraṇān te pūjayāmi ityājñāṃ gṛhītvā 
āvaraṇapūjāmārabhet karṇikāmadhye oṃ aiṃ hrīṃ śrīṃ hṛllekhāyai namaḥ 
pūrve aiṃ gaṅgāyai namaḥ dakṣiṇe raktāyai namaḥ uttare iṃ karālikāyai namaḥ 
paścime mahocchuṣmāyai nama iti prathamāvaraṇam | āgneyyāṃ oṃ hrāṃ 
hṛdayāya namaḥ nair-ṛtyāṃ oṃ hrīṃ śirase svāhā vāyavyāṃ oṃ hrṃ 
śikhāyai vaṣaṭ aiśānyāṃ oṃ hraiṃ kavacāya huṃ agrabhāge oṃ hrauṃ 
netratrayāya vauṣaṭ dikṣu oṃ hraḥ astrāya phaṭ madhye mūlaṃ punarapi 
ṣaṭkoṇeṣu pūrve gāyatrīsahitabrahmaṇe namaḥ nair-ṛtyāṃ 
sāvitrīsahitaviṣṇave namaḥ vāyavyāṃ sarasvatīsahitāya 

p. 63)

rudrāya namaḥ āgneyyāṃ lakṣmīsahitāya kuberāya namaḥ paścimāyāṃ 
ratisahitāya madanāya namaḥ aiśānyāṃ puṣṭisahitavighnarājāya namaḥ 
ṣaṭkoṇapārśvayoḥ śaṅkhanidhaye namaḥ padmanidhaye namaḥ punarapi 
āgneyyādikeśareṣu āgneye oṃ hrāṃ hṛdayaśaktaye namaḥ īśāne oṃ hrīṃ 
śiraḥ śaktaye namaḥ vāyavye oṃ hrūṁ śikhāśaktaye namaḥ nair-ṛtye 
oṃ hraiṃ kavacaśaktaye namaḥ āgneye oṃ hrauṃ netraśaktaye namaḥ dikṣu oṃ 
hraḥ astraśaktaye namaḥ madhye mūlaṃ iti dvitīyāvaraṇaṃ || tataḥ 
pūrvādyaṣṭadaleṣu oṃ aiṃ hrīṃ śrīṃ anaṅgakusumāyai namaḥ 
anaṅgakusumāturāyai namaḥ anaṅgamadanāyai namaḥ anaṅgamadanāturāyai 
namaḥ bhuvanapālāyai namaḥ gaganavegāyai namaḥ śaśirekhāyai namaḥ 
gaganarekhāyai namaḥ madhye mūlaṃ iti tṛtīyāvaraṇam || tataḥ 
pūrvādiṣoḍaśadaleṣu sampūjya -

pūjyapūjakayormadhye prācīti kathyate budhaiḥ |

oṃ aiṃ hrīṃ śrīṃ karālyai namaḥ vikarālyai namaḥ umāyai namaḥ sarasvatyai 
namaḥ śriyai namaḥ durgāyai namaḥ uṣāyai namaḥ lakṣmyai namaḥ śrutyai 
namaḥ smṛtyai namaḥ dhṛtyai namaḥ śraddhāyai namaḥ medhāyai namaḥ 
matyai namaḥ kāntyai namaḥ āryāyai namaḥ madhye mūlaṃ iti caturthāvaraṇam || 
tataḥ ṣoḍaśapatrebhyo bahiḥ oṃ aiṃ hrīṃ śrīṃ anaṅgarūpāyai namaḥ 
anaṅgamadanāyai namaḥ || 2 || madanāturāyai namaḥ || 3 || bhuvanavegāyai namaḥ 
|| 4 || bhuvanapālinyai namaḥ || 5 || sarvamadanāyai namaḥ || 6 || anaṅgavedanāyai 
namaḥ || 7 || anaṅgamekhalāyai namaḥ || 8 || madhye mūlaṃ iti pañcamāvaraṇam || 
tatastadbahiḥ oṃ aiṃ hrīṃ śrīṃ brāhmyai namaḥ || 1 || māheśvaryyai namaḥ || 2 || 
kaumāryai namaḥ || 3 || vaiṣṇavyai namaḥ || 4 || vārāhyaiḥ namaḥ || 5 || indrāṇyai 
namaḥ || 6 || cāmuṇḍāyai namaḥ || 7 || mahālakṣmyai namaḥ || 8 || madhye mūlaṃ 
tatastadbahiḥ oṃ aiṃ hrīṃ śrīṃ asitāṅgabhairavāya namaḥ || 1 || rurubhairavāya 
namaḥ || 2 || caṇḍabhairavāyaḥ namaḥ || 3 || krodhabhairavāya namaḥ || 4 || 
unmattabhairavāya namaḥ || 5 || kapālabhairavāya namaḥ || 6 || bhīṣaṇabhairavāya 
namaḥ || 7 || saṃhārabhairavāya namaḥ || 8 || madhye mūlaṃ iti ṣaṣṭhāvaraṇam || 
tato vṛttamadhye oṃ aiṃ hrīṃ śrīṃ indrāya namaḥ || 1 || agnaye namaḥ || 2 || 
dharmarājāya namaḥ || 3 || nair-ṛtyāya namaḥ || 4 || varuṇāya namaḥ || 5 || 
vāyave namaḥ || 6 || kuberāya namaḥ || 7 || īśānāya namaḥ || 8 || īśāne brahmaṇe 
namaḥ | nai-ṛtyāṃ viṣṇave namaḥ | madhye mūlaṃ iti saptamāvaraṇam || 
tatastadbahiḥ oṃ aiṃ hrīṃ śrīṃ indraśaktaye namaḥ || 1 || agniśaktaye namaḥ || 2 || 
yamaśaktaye namaḥ || 3 || 

p. 64)

nair-ṛtyaśaktaye namaḥ || 4 || varuṇaśaktaye namaḥ || 5 || vāyavyaśaktaye 
namaḥ || 6 || kuberaśaktaye namaḥ || 7 || īśānaśaktaye namaḥ || 8 || brahmaśaktaye 
namaḥ || 9 || vaiṣṇavaśaktaye namaḥ || 10 || madhye-varamudrāyai namaḥ || 1 || 
abhayamudrāyai namaḥ || 2 || japamālāyai namaḥ || 3 || pustakāyai namaḥ || 4 || 
madhye mūlamiti navamāvaraṇam | tato bhūgṛhe oṃ aiṃ hrīṃ śrīṃ vajraśaktaye 
namaḥ || 1 || śaktiśaktaye namaḥ || 2 || daṇḍaśaktaye namaḥ || 3 || khaḍgaśaktaye 
namaḥ || 4 || pāśaśaktaye namaḥ || 5 || aṅkuśaśaktaye namaḥ || 6 || gadāśaktaye 
namaḥ || 7 || triśūlaśaktaye namaḥ || 8 || padmaśaktaye namaḥ || 9 || cakraśaktaye 
namaḥ || 10 || madhye mūlamiti daśamāvaraṇaṃ || tatastadbahiḥ oṃ aiṃ hrīṃ śrīṃ 
airāvatāya namaḥ meṣāya namaḥ mahiṣāya namaḥ pretāya namaḥ makarāya 
namaḥ mṛgāya namaḥ narāya namaḥ vṛṣabhāya namaḥ haṃsāya namaḥ 
garuḍāya namaḥ madhye siṃhāya namaḥ tatastadbahiḥ oṃ aiṃ hrīṃ śrīṃ 
airāvataśaktaye namaḥ meṣaśaktaye namaḥ mahiṣaśaktaye namaḥ pretaśaktaye 
namaḥ makaraśaktaye namaḥ mṛgaśaktaye namaḥ naraśaktaye namaḥ 
vṛṣaśaktaye namaḥ haṃsaśaktaye namaḥ garuḍaśaktaye namaḥ siṃhaśaktaye 
namaḥ ityekādaśāvaraṇam || tataḥ pūrvakrameṇa oṃ aiṃ hrīṃ śrīṃ ādityāya 
namaḥ somāya namaḥ bhaumāya namaḥ budhāya namaḥ gurave namaḥ śukrāya 
namaḥ śanaiścarāya namaḥ rāhave namaḥ madhye ketave namaḥ tatastadbahiḥ oṃ 
aiṃ hrīṃ śrīṃ ādityaśaktaye namaḥ somaśaktaye namaḥ bhaumaśaktaye namaḥ 
budhaśaktaye namaḥ guruśaktaye namaḥ śukraśaktaye namaḥ śaniśaktaye 
namaḥ rāhuśaktaye namaḥ madhye ketuśaktaye namaḥ iti dvādaśāvaraṇam || 
tataḥ pūrve oṃ aiṃ hrīṃ śrīṃ vāṃ vaṭukāya namaḥ dakṣiṇe yāṃ yoginībhyo 
namaḥ paścime kṣāṃ kṣetrapālāya namaḥ uttare glauṃ gaṇapataye namaḥ īśāne 
huṃ sarvabhūteśvarāya namaḥ madhye mūlamiti sampūjya saṃtarpya athāvaraṇaṃ 
dhyāyet -

hṛllekhādyāḥ samabhyarcyāḥ paṃcabhūtasamaprabhāḥ |
varapāśāṅkuśābhītidhāriṇyo'mitabhūṣaṇāḥ ||

daṇḍakamaṇḍalvakṣamālādhāriṇau gāyatrībrahmāṇau 
śaṅkhacakragadāpadmadhāriṇau pītāmbarau sāvitrīviṣṇū 
paraśvakṣamālābhayahastau sarasvatīmaheśvaro 
ratnakumbhamaṇikaraṇḍakadhāritundilaḥ pītāmbaraḥ kuberaḥ svāṅkasthāṃ 
dakṣiṇabhujena padmadhāriṇīṃ mahālakṣmīṃ vāmabāhunā'liṅgya sthitaḥ 
bāṇapāśāṅkuśadharāsanahasto raktamālyāmbaradharo modakahasto 
dakṣiṇahastenā'liṅgya vāmenotpaladhāriṇīṃ ratiṃ aṅkuśapāśahastaḥ 
kareṇakāntābhagaṃ 

p. 65)

digambaro mādhvīkapūrṇakalaśaṃ dhārayan puṣkareṇa caṣakadhārī raktavarṇo 
vighneśaḥ madavihvalā raktavarṇā vāmapāṇinā caṣakadhāriṇī gaṇeśali"gaṃ 
spṛśantī anyena dhṛtotpalā samāśliṣṭakāntā digambarā puṣṭiḥ 
anaṅgarūpādyāstu -

caṣakaṃ tālavṛntaṃ ca tāmbūlaṃ chatramujvalam |
cāmaraṃ ca śukaṃ puṣpaṃ bibhrāṇāḥ karapaṅkajaiḥ ||
nānā'bharaṇasaṃdīptā ityādi āvaraṇapūjādhyānaṃ vidhāya |

atha divyaughān siddhaughān mānavaughān paṅktitrayeṇa pṛthak pṛthak 
trikoṇeṣu pūjayet punarapi bindau mūlena sampūjya santarpya pañcamudrāḥ 
pradarśya tataḥ puṣpāñjalimaṃtreṇa puṣpāñjaliṃ dadyāt -

oṃ yaddattaṃ bhaktimātreṇa patraṃ puṣpaṃ jalaṃ phalam |
niveditaṃ ca naivedyaṃ tadgṛhāṇānukampayā ||

ityanena pañcapuṣpāñjaliṃ dattvā anyoktibhiryathālābhadravyairhomaṃ kuryāt 
agnau jale vā cakraṃ vilikhya vibhāvya prāṇāya svāhā apānāya svāhā vyānāya 
svāhā udānāya svāhā samānāya svāhā ityādi hutvā oṃ hrāṃ hṛdayāya 
namaḥ svāhā ityādi ṣaḍaṅgāhutīrdatvā svayantroktaparivārān mūladevīṃ ca 
yathoktaprakāreṇa hutvā nāmasahasreṇa homaṃ kṛtvā devīṃ sampūjya 
kṣamāpayet -

oṃ bhūmau skhalitapādānāṃ bhūmirevāvalambanam |
tvayi jātāparādhānāṃ tvameva śaraṇaṃ mama || 1 ||

aparādho bhavatyeva sevakasya pade pade |
ko'paraḥ sahate loke kevalaṃ svāminaṃ vinā || 2 ||

aparādhasahasrāṇi kriyante'harniśaṃ mayā |
samakṣaṃ savidhe sarvamiti mātaḥ kṣamasva me || 3 ||

āvāhanaṃ na jānāmi na jānāmi visarjanam |
pūjābhāvaṃ na jānāmi tvaṃ gatiḥ parameśvari! || 4 ||

karmaṇā manasā vācā nāsti cānyā gatirmama |
antaścāreṇa bhūtānāṃ rakṣa tvaṃ parameśvari! || 5 ||

p. 66)

devī dātrī ca bhoktrī ca devī sarvamidaṃ jagat |
devī jayati sarvatra yā devī so'hameva hi || 6 ||

yadakṣaraparibhraṣṭaṃ [yadakṣarapadabhraṣṭaṃ mātrāhīnaṃ] 
maṃtrahīnaṃ ca yadbhavet |
kṣantumarhasi deveśi kasya na skhalitaṃ manaḥ || 7 ||

dravyahīnaṃ kriyāhīnaṃ maṃtrahīnaṃ sureśvari! |
sarvaṃ tat kṛpayā devi kṣamasva parameśvari! || 8 ||

yanmayā kriyate kama jāgratsvapnasuṣuptiṣu |
tatsarvaṃ tāvakī pūjā bhūyādbhūtyai namaḥ śive! || 9 ||

prātaḥ prabhṛti sāyāntaṃ sāyādi prātaraṃtataḥ |
yatkaromi jagadyone tadastu tava pūjanam || 10 ||

kṣamasva devadeveśi mama mantrasvarūpiṇi |
tava pādāmbhuje nityaṃ niścalā bhaktirastu me || 11 ||

ityevaṃ devīṃ kṣamāpya punarapi nirmālyaṃ tyaktvā sampūjya devīṃ svahṛdi 
visarjayet | puṣpāñjalimādāya -

oṃ gaccha gaccha paraṃ sthānaṃ svasthānaṃ parameśvari! |
yatra brahmādayo devā na viduḥ paramaṃ padam || 

iti pīṭhe puṣpāñjaliṃ dattvā saṃhāramudrayā pīṭhāt puṣpaṃ gṛhṇīyāt-

oṃ tiṣṭha tiṣṭha pare sthāne svasthāne parameśvari! |
yatra brahmādayaḥ sarve surāstiṣṭhanti me hṛdi ||

iti paṭhitvā puṣpaṃ hṛdi spṛśannāghrāya śirasi sthāpayet | tata īśāne 
maṇḍalaṃ kṛtvā vāṃ vaṭukāya nama iti sampūjya oṃ aiṃ hrīṃ śrīṃ aihyehi 
devīputra baṭukanātha kapilajaṭābhārabhāsvara trinetra jvālāmukha 
sarvavighnānnāśaya nāśaya sarvopacārasahitaṃ baliṃ gṛhṇa gṛhṇa svāhā 
ityanenāṅguṣṭhānāmikāyogena īśānāya baṭukāya baliṃ dattvā āgneyyāṃ 
maṇḍalaṃ kṛtvā yāṃ yoginībhyo nama iti sampūjya oṃ aiṃ hrīṃ śrīṃ- 

ūrddhvaṃ brahmāṇḍato vā divi gaganatale bhūtale niṣkale vā
pātāle vā'nale vā salilapavanayoryatra kutra sthito vā |
kṣetre pīṭhopapīṭhādiṣu ca kṛtapadā dhūpadīpādikena
prītā devyaḥ sadā naḥ śubhabalividhinā pāntu vīrendravandhyāḥ || 

yāṃ yoginībhyo huṃ phaṭ svāhā ityanena kaniṣṭhikāṅguṣṭhayogena vahnikoṇe 
yoginibhyo baliṃ dattvā nair-ṛtyāṃ oṃ aiṃ hrīṃ śrīṃ kṣāṃ kṣīṃ kṣūṃ 
kṣaiṃ kṣauṃ kṣaḥ sthānakṣetrapāla ! sarvakāmān pūraya pūraya alibalisahitaṃ 
baliṃ gṛhṇa gṛhṇa svāhā ityanena vāyukoṇe maṇḍalaṃ kṛtvā sampūjya 
śrāṃ gāṃ gīṃ gūṃ gaiṃ gauṃ gaḥ gaṇapataye varavarada sarvajanaṃ me 
vaśamānaya imāṃ pūjāṃ baliṃ gṛhṇa gṛhṇa svāhā gajaśuṇḍamudrayā 
baliṃ dadyāt ityanena gaṇapataye baliṃ dattvā īśānetarayormadhye maṇḍalaṃ 
kṛtvā oṃ aiṃ hrīṃ śrīṃ sarvavighnakṛdbhyaḥ sarvabhūtebhyaḥ huṃ phaṭ 
svāhā ityanena sarvabhūtebhyo baliṃ datvā tato chāgādibalimapi dadyāt | tataḥ 
śirasi guruṃ hṛdi iṣṭadevatāṃ ca dhyātvā yathāśaktito japaṃ vidhāya 
prāṇāyāma-ṛṣyādikaraṣaḍaṅganyāsān vidhāya jalamādāya-

oṃ guhyātiguhyagoptrī tvaṃ gṛhāṇāsmatkṛtaṃ japam |
siddhirbhavatu me devi tvatprasādānmaheśvari ! ||

ityanena tejomayaṃ japaphalaṃ devyā vāmahaste samarpya 
kavacasahasranāmastotrādi paṭhitvā sāṣṭāṅgaṃ praṇipatya pradakṣiṇīkṛtya 
sāmayikaiḥ saha pātravandanaṃ vidhāya-

nandantu sādhakāḥ sarve vinaśyantu vidūṣakāḥ |
avasthā śāmbhavī me'stu prasanno'stu guruḥ sadā ||

ityādi śāntistotraṃ paṭhitvā īśāne maṇḍalaṃ kṛtvā oṃ nirmālyavāsinyai 
nama ityanena īśāne nirmālyādikaṃ nikṣipya jalamādāya oṃ aiṃ hrīṃ śrīṃ itaḥ 
prāṇabuddhidehadharmādhikārato jāgratsvapnasuṣuptyavasthāsu manasā vācā 
karmaṇā hastābhyāṃ padbhyāṃ udareṇaśiśnā yatsmṛtaṃ yaduktaṃ 
yatkṛtaṃ tat sarvaṃ māmakīnaṃ sakalaṃ śrībhuvaneśvaryyāścaraṇakamale 
samarpaṇamastu svāhā ityanenāgrabhāge jalaṃ nikṣipya oṃ tatsad brahma iti 
smṛtvā yathāsukhaṃ viharet ||

iti śrīrudrayāmale tantre daśavidyārahasye śrībhuvaneśvaryā 
nityapūjanapaddhatiḥ sampūrṇā || saṃvat 1943 mitī śrāvaṇa sudi 9 ravivāsare 
śrīrastu || kalyāṇamastu ||


atha kavacam

śrīgaṇeśāya namaḥ 

oṃ asya śrībhuvaneśvarīmaṃtrasya śaktir-ṛṣirgāyatrī chandaḥ 
bhuvaneśvarī devatā haṃ bījaṃ īṃ śaktiḥ raṃ kīlakaṃ mamābhīṣṭasiddhyarthe 
jape viniyogaḥ | śakti-ṛṣaye namaḥ śirasi gāyatrīchandase namo mukhe 
śrībhuvaneśvarīdevatāyai namo hṛdi haṃ bījāya namo guhye īṃ śaktaye namaḥ 
pādayoḥ raṃ kīlakāya namaḥ sarvāṅge | oṃ hrāṃ aṃguṣṭhābhyāṃ namaḥ hrīṃ 
tarjanībhyāṃ namaḥ hrūṃ madhyamābhyāṃ namaḥ hraiṃ anāmikābhyāṃ namaḥ 
hrauṃ kaniṣṭhikābhyāṃ namaḥ hraḥ karatalakarapṛṣṭhābhyāṃ namaḥ | hrāṃ 
hṛdayāya namaḥ hrīṃ śirase svāhā hrūṃ śikhāyai vaṣat hraiṃ kavacāya huṃ 
hrauṃ netratrayāya vauṣaṭ hraḥ astrāya phaṭ ityādi nyāsaṃ kṛtvā dhyāyet -

oṃ udyadinadyutimindukirīṭāṃ tuṅgakucāṃ nayanatrayayuktām |
smeramukhīṃ varadāṅkuśapāśābhītikarāṃ prabhaje bhuvaneśīm ||

devyuvāca-

bhuvaneśyāśca deveśa yā yā vidyāḥ prakāśitāḥ |
śrutāścādhigatāḥ sarvāḥ śrotumicchāmi sāmpratam || 1 ||

trailokyamaṅgalaṃ nāma kavacaṃ yat puroditam [kh: purā kṛtam] |
kathayasva mahādeva! mama prītikaraṃ param || 2 ||

īśvara uvāca-

pārvati śṛṇu vakṣyāmi sāvadhānā'vadhāraya |
trailokyamaṅgalaṃ nāma kavacaṃ maṃtravigraham || 3 ||

siddhividyāmayaṃ devi sarvaiśvaryapradāyakam [kh: samanvitam] |
paṭhanāddhāraṇān martyastrailokyaiśvaryavān [kh: 
trailokyaiśvaryabhāg] bhavet || 4 ||

trailokyamaṅgalasyāsya kavacasya ṛṣiḥ śivaḥ |
chando virāṭ jagaddhātrī devatā bhuvaneśvarī || 5 ||

p. 69)

dharmārthakāmamokṣārthe [kh: mokṣeṣu] viniyogaḥ prakīrtitaḥ |
hrīṃ bījaṃ me śiraḥ pātu bhuvaneśī lalāṭakam || 6 ||

aiṃ pātu dakṣanetraṃ me hrīṃ pātu vāmalocanam |
śrīṃ pātu dakṣakarṇaṃ me trivarṇātmā maheśvarī || 7 ||

vāmakarṇaṃ sadā pātu aiṃ ghrāṇaṃ pātu me sadā |
hrīṃ pātu vadanaṃ [kh: vadane] devī aiṃ pātu rasanāṃ mama || 8 ||

vāktripurā [kh: tripurā pātu; g: tripuṭā pātu] trivarṇātmā kaṇṭhaṃ pātu 
parātmikā |
śrīṃ skandhau pātu niyataṃ hrīṃ bhujau pātu sarvadā || 9 ||

klīṃ karau tripureśānī [kh: me] tripuraiśvaryadāyinī |
śrīṃ [āṃ] pātu hṛdayaṃ hrīṃ me madhyadeśaṃ sadā'vatu || 10 ||

kroṃ pātu nābhideśaṃ sā [kh: sarvabījapradā] tryakṣarī bhuvaneśvarī |
sarvajīvapradā [kh: śaṅkhinī sarvaṃvajrapadā] pṛṣṭhaṃ pātu 
sarvavaśaṃkarī || 11 ||

hrīṃ pātu guhyadeśaṃ me namo bhagavatī kaṭim |
māheśvarī sadā pātu sakthinī [kh: sarvato mudā] jānuyugmakam || 12 ||

annapurṇe sadā pātu svāhā pātu padadvayam |
saptadaśākṣarī pāyādannapūrṇā'khilaṃ vapuḥ || 13 ||

tāraṃ māyā ramā kāmaḥ ṣoḍaśārṇā tataḥ param |
śiraḥsthā sarvadā pātu viṃśatyarṇātmikā parā || 14 ||

tāraṃ durge yugaṃ rakṣiṇi svāheti daśākṣarī |
jayadurgā ghanaśyāmā pātuṃ māṃ pūrvataḥ sadā [kh: tataḥ] || 15 ||

māyā bījādikā caiṣā daśārṇā ca tathā [kh: jaya durgā'nane'vatu; g: 
jayadurgā'vane'vatu] parā |
uttaptakāñcanābhā sā jayadurgā'nale'vatu || 16 ||

tāraṃ hrīṃ durgāyai nama aṣṭavarṇātmikā parā [kh: tāraṃ hrīṃ duṃ ca 
durgāyai namo'ṣṭārṇātmikā parā] |
śaṅkhacakradhanurbāṇadharā māṃ dakṣiṇe'vatu || 17 ||

mahiṣamarddinī svāahā vasuvarṇātmikā parā |
nair-ṛtyāṃ sarvadā pātu mahiṣāsuranāśinī || 18 ||

māyā padmāvatī svāhā paścime māṃ sadā'vatu [kh, g: saptārṇā 
parikīrtitā | + padmāvatīpadmasaṃsthā paścime māṃ sadā'vatu] |
pāśāṅkuśapuṭā māyā pāhi parameśvari svāhā [g: māyeti parameśvari 
svāhā] || 19 ||

trayodaśārṇā [g: namo daśārṇā] aśvārūḍhā'nile'vatu [kh: 
sā'śvarūḍhā] |
sarasvatī pañcaśare [kh: pañcasvarā] nityaklinne madadrave || 20 ||

svāhā ca tryakṣarī [kh: vasvakṣarī] nityā māmuttare sadā'vatu |
tāraṃ māyā ca kavacaṃ khe ca [g: khe rakṣet satataṃ vadhuḥ] rakset tato 
vadhuḥ [g: stvaritāṣṭāhibhiḥ budhaḥ]  || 21 || 

huṃ kṣeṃ hrīṃ phaṭ mahāvidyā dvādaśārṇā'khilapradā |
tvaritaṣṭādibhiḥ pāyācchivakoṇe sadā ca mām || 22 ||

aiṃ klīṃ sauṃḥ satataṃ bālā māmūrddhvadeśato'vatu |
bindvantā [kh: māmūrdhvadeśe tato'vatu; g: bindunā] bhairavī bālā 
bhūmau [kh: hsauṃ; g: hastau] māṃ sarvadā'vatu || 23 ||

iti te kavacaṃ [kh: etat te kathitaṃ] puṇyaṃ trailokyamaṅgalaṃ param |
sārāt sārataraṃ puṇyaṃ mahāvidyaughavigraham || 24 ||

asya hi paṭhanānnityaṃ [kh: asyāpi paṭhanāt sadyaḥ; g: 
dhāraṇātpaṭhanādyataḥ] kubero'pi dhaneśvaraḥ |
indrādyāḥ sakalā devāḥ paṭhanāddhāraṇādyataḥ [kh: dadyāt] || 25 ||

sarvasiddhīśvarāḥ saṃtaḥ sarvaiśvaryamavāpnuyuḥ |
puṣpāñjalyaṣṭakaṃ dattvā [kh: pṛthak pṛthak] mūlenaiva paṭhet 
sakṛt [kh: prītimanyonyataḥ] || 26 ||

saṃvatsarakṛtāyāstu pūjāyāḥ phalamāpnuyāt |
prītimān yo'nyataḥ [kh: tattanum] kṛttvā kamalā niścalā gṛhe || 27 ||

vāṇī ca nivasedvaktre satyaṃ satyaṃ na saṃśayaḥ |
yo dhārayati puṇyātmā trailokyamaṅgalābhidham [kh: parameśvarīṃ] || 
28 ||

p. 71)

kavacaṃ paramaṃ puṇyaṃ so'pi puṇyavatāṃ varaḥ |
sarvaiśvaryayuto bhūtvā trailokyavijayī bhavet || 29 ||

puruṣo dakṣiṇe bāhau nārī vāmabhuje tathā |
bahuputravatī bhūtvā vandhyāpi labhate sutam || 30 ||

brahmāstrādīni śastrāṇi naiva kṛntanti taṃ janam |
etatkavacamajñātvā yo japed bhuvaneśvarīṃ || 31 ||

drāridryaṃ paramaṃ prāpya so'cirān mṛtyumāpnuyāt || 32 ||

iti śrīrudrayāmale tantre pārvatīśvarasaṃvāde trailokyamaṅgalam nāma 
bhuvaneśvarīkavacaṃ samāptam ||


śrībhuvaneśvarīsahasranām 

śrīgaṇeśāya namaḥ

śrīdevyuvāca -

deva deva mahādeva sarvaśāstraviśārada ! |
kapālakhaṭvāṅgadhara ! citābhasmānulepana ! || 1 ||

ādyā yā prakṛtirnityā sarvaśāstreṣu gopitā |
tasyāḥ śrībhuvaneśvaryā nāmnāṃ puṇyaṃ sahasrakam || 2 ||

kathayasva mahādeva ! yathā devī prasīdati |

īśvara [g: mahādeva] uvāca -

sādhu pṛṣṭaṃ mahādevi ! sādhakānāṃ hitāya vai || 3 ||

yā nityā prakṛtirādyā sarvaśāstreṣu gopitā |
yasyāḥ smaraṇamātreṇa sarvapāpaiḥ pramucyate || 4 ||

ārādhanādbhavedyasyā jīvanmukto na saṃśayaḥ |
tasyā nāmasahasraṃ vai kathayāmi samāsataḥ || 5 ||

oṃ asya śrībhuvaneśvaryāḥ sahasranāmastotrasya dakṣiṇāmūrtir-ṛṣiḥ 
paṃktiśchandaḥ ādyā śrībhuvaneśvarī devatā hrīṃ bījaṃ śrīṃ śaktiḥ klīṃ 
kīlakaṃ mama śrīdharmārthakāmamokṣārthe jape viniyogaḥ |

ādyā māyā parā śaktiḥ śrīṃ hrīṃ klīṃ bhuvaneśvarī |
bhuvanā bhāvanā bhavyā [g: bhuvanābhuvanā bhāvyā] bhavānī 
bhavabhāvinī || 6 ||

rudrāṇī rudrabhaktā ca tathā rudrapriyā satī |
umā kātyāyanī durgā maṅgalā sarvamaṅgalā || 7 ||

tripurā parameśānī tripurā sundarī priyā [g: sundarī sundarapriyā] |
ramaṇā ramaṇī rāmā rāmakāryakarī śubhā || 8 ||

brāhmī nārāyaṇī caṇḍī [g: caṇḍā] cāmuṇḍā muṇḍanāyikā |
māheśvarī ca kaumārī vārāhī cāparājitā || 9 ||

p. 73)

mahāmāyā muktakeśī mahātripurasundarī |
sundarī śobhanā raktā raktavastrāpidhāyinī || 10 ||

raktākṣī raktavastrā ca raktabījātisundarī [g: raktabījaniṣūdinī] |
raktacandanasiktāṅgī raktapuṣpasadāpriyā [g: raktapuṣpapriyā sadā] || 11 
||

kamalā kāminī kāntā kāmadevasadāpriyā [g: kāmadevapriyā sadā] |
lakṣmī lolā cañcalākṣī cañcalā capalā priyā || 12 ||

bhairavaī bhayahartrī [g: bhayahantrī] ca mahābhayavināśinī |
bhayaṅkarī mahābhīmā bhayahā bhayanāśinī || 13 ||

śmaśāne prāntare durge saṃsmṛtā bhayanāśinī [g: bhayahāriṇī] |
jayā ca vijayā caiva jayapūrṇā [g: jayanā ca] jayapradā || 14 ||

yamunā yāmunā yāmyā yāmunajā [g: yamabhāgī] yamapriyā |
sarveṣāṃ janikā janyā janahā janavarddhinī || 15 ||

kālī kapālinī kullā kālikā kālarātrikā |
mahākālahṛdisthā ca kālabhairavarūpiṇī || 16 ||

kapālakhaṭvāṅgadharā pāśāṅkuśavidhāriṇī |
abhayā ca bhayā caiva tathā ca bhayanāśinī [g: tathā bhayavināśinī] || 17 
||

mahābhayapradātrī ca tathā ca varahastinī |
gaurī gaurāṅginī gaurā gauravarṇā jayapradā || 18 ||

ugrā ugraprabhā śāntiḥ śāntidā'śāntināśinī [g: śītanāśinī] |
ugratārā tathā cogrā nīlā caikajaṭā tathā || 19 ||

hāṃ hāṃ hūṃ hūṃ [g: haṃsarūpā] tathā tārā tathā ca siddhikālikā |
tārā nīlā ca vāgīśī tathā nīlasarasvatī || 20 ||

gaṅgā kāśī satī satyā sarvatīrthamayī tathā |
tīrtharūpā tīrthapuṇyā tīrthadā tīrthasevikā || 21 ||

puṇyadā puṇyarūpā ca puṇyakīrtiprakāśinī [g: pratāriṇī] |
puṇyakālā puṇyasaṃsthā tathā puṇyajanapriyā || 22 ||

p. 74)

tulasī totulāstotrā [g: totalā tolā] rādhikā rādhanapriyā |
satyāsatyā satyabhāmā rukmiṇī kṛṣṇavallabhā [g: rukmavallabhā] || 23 
||

devakī kṛṣṇamātā ca subhadrā bhadrarūpiṇī |
manoharā tathā saumyā śyāmāṅgī samadarśanā || 24 ||

ghorarūpā ghoratejā ghoravatpriyadarśanā |
kumārī bālikā kṣudrā [g: kṣubdhā] kumārīrūpadhāriṇī || 25 ||

yuvatī yuvatīrūpā yuvatīrasarañjikā [kh: rasarañjitā] |
pīnastanī kṣudramadhyā [kh: kṣudrarūpā] prauḍhā madhyā jarāturā || 26 ||

ativṛddhā sthāṇurūpā calāṅgī cañcalā calā [kh: devakāryakarī śubhā | 
lāṅgalī cañcalā vegā devamātāsvarūpiṇī] |
devamātā devarūpā devakāryakarī śubhā || 27 ||

devamātā ditirdakṣā sarvamātā sanātanī |
pānapriyā pāyanī ca [kh: ca yajvānī] pālanā [kh: pālinī] 
pālanapriyā || 28 ||

matsyāśī māṃsabhakṣyā ca sudhāśī janavallabhā [kh: māṃsāśī 
janavallabhā] |
tapasvinī tapī tapyā [kh: tapastāpyā] tapaḥsiddhipradāyinī || 29 ||

haviṣyā ca [kh, g: haviṣyāśī] havirbhoktrī havyakavyanivāsinī |
yajurvedā vaśyakarī [kh, g: yajurvahā vaṃśakarī] yajñāṅgī 
yajñavallabhā [kh: yajñabhuk sadā; g: yajñabhuk satī] || 30 ||

dakṣā dākṣāyiṇī durgā [kh: dākṣāyaṇī mahādurgā] 
dakṣayajñavināśinī |
pārvatī parvataprītā tathā parvatavāsinī || 31 ||

haimī harmyā hemarūpā menā mānyā manoramā |
kailāsavāsinī muktā [kh, g: śuklā] śarvakriḍāvilāsinī [kh, 
g: śivakroḍavilāsinī] || 32 ||

cārvaṅgī cārurūpā ca suvaktrā ca śubhānanā |
calatkuṇḍalagaṇḍaśrīrlasatkuṇḍaladhāriṇī || 33 ||

mahāsiṃhāsanasthā [kh, g: mahāsiṃhoparisthā ca] ca 
hemabhūṣaṇabhūṣitā |
hemāṅgadā hemabhūṣā sūryakoṭisamaprabhā || 34 ||

p. 75)

bālādityasamākāntiḥ sindūrārcitavigrahā |
yavā yāvakarūpā ca raktacandanarūpadhṛk || 35 ||

koṭarī koṭarākṣī ca nirlajjā ca digambarā |
pūtanā [kh: pūrṇānanā] bālamātā ca śūnyālayanivāsinī || 36 ||

śmaśānavāsinī śūnyā hṛdyā caturavāsinī [g: haracatvaravāsinī] |
madhukaiṭabhahaṃtrī ca mahiṣāsuraghātinī [kh: nāśinī] || 37 ||

niśumbhaśumbhamathanī caṇḍamuṇḍavināśinī |
śivākhyā śivarūpā ca śivadūtī śivapriyā || 38 ||

śivadā śivavakṣaḥsthā śarvāṇī [kh: serveṣāṃ; g: śivānī] śivakāriṇī 
|
indrāṇī cendrakanyā ca [kh: rudrāṇī rudrakanyā ca] rājakanyā surapriyā || 
39 ||

lajjāśīlā sādhuśīlā kulastrī kulabhūṣikā [kh: kulapālikā] |
mahākulīnā niṣkāmā nirlajjā kulabhūṣaṇā [bhūṣaṇānvitā] || 40 ||

kulīnā kulakanyā ca tathā ca kulabhūṣitā |
anantānantarūpā ca [kh, g: anantānanta pālā ca] anantāsuranāśinī || 
41 ||

hasantī śivasaṅgena vāñchitānandadāyinī |
nāgāṅgī nāgabhūṣā ca nāgahāravidhāriṇī || 42 ||

dhariṇī dhāriṇī dhanyā mahāsiddhipradāyinī [kh: aṣṭa] |
ḍākinī śākinī caiva rākinī hākinī tathā [kh: rākṣasī ḍāmarī tathā] || 43 ||

bhūtā pretā piśācī ca yakṣiṇī dhanadārcitā [kh, g: dhanadā śivā] |
dhṛtiḥ kīrtiḥ [kh: śrutiḥ] smṛtirmedhā [mahāmedhā] 
tuṣṭiḥpuṣṭirumā ruṣā [g: uṣā] || 44 ||

śāṅkarī śāmbhavī mīnā [kh, g: menāratiḥ] ratiḥ prītiḥ smarāturā 
|
anaṅgamadanā devī anaṅgamadanāturā || 45 ||

bhuvaneśī mahāmāyā tathā bhuvanapālinī |
īśvarī ceśvaraprītā candraśekharabhūṣaṇā || 46 ||

p. 76)

cittānandakarī [kh: cidānandakarī] devī cittasaṃsthā janasya ca |
arūpā bahurūpā ca sarvarūpā cidātmikā [kh: arūpā sarvarūpā ca 
tathā'nandapradā śivā] || 47 ||

anantarūpiṇī nityā tathānantapradāyinī |
nandā cānandarūpā ca tathā'nandaprakāśinī || 48 ||

sadānandā sadānityā sādhakānandadāyinī |
vanitā taruṇī bhavyā bhavikā ca vibhāvinī || 49 ||

candrasūryasamā dīptā sūryavatparipālinī |
nārasiṃhī hayagrīvā hiraṇyākṣavināśinī || 50 ||

vaiṣṇavī viṣṇubhaktā ca śālagrāmanivāsinī |
caturbhujā cāṣṭabhujā sahasrabhujasaṃjñitā || 51 ||

ādyā kātyāyanī nityā sarvādyā sarvadāyinī [kh: sarvadāyikā] |
sarvacandramayī [g: sarvamaṃtramayī] devī sarvavedamayī śubhā || 52 ||

sarvadevamayī devī sarvalokamayī purā [kh: parā] |
sarvasammohinī devī sarvalokavaśaṃkarī || 53 ||

rājinī rañjinī rāgā [kh: rajanī rañjitā rāmā; g: rañjinī rañjitā rāgā] 
dehalāvaṇyarañjitā |
naṭī naṭapriyā dhūrtā tathā dhūrtajanārdinī [kh, g: dhūrtajanapriyā] 
|| 54 ||

mahāmāyā mahāmohā mahāsatvavimohitā |
balipriyā māṃsarucirmadhumāṃsapriyā sadā || 55 ||

madhumattā mādhavikā madhumādhavarūpikā [g: sādhumādhavarūpikā] 
|
divāmayī rātrimayī saṃdhyā saṃdhisvarūpiṇī || 56 ||

kālarūpā sūkṣmarūpā sūkṣmiṇī [kh: suṣumṇā] cātisūkṣmiṇī |
tithirūpā vārarūpā tathā nakṣatrarūpiṇī || 57 ||

sarvabhūtamayī devī pañcabhūtanivāsinī |
śūnyākārā śūnyarūpā śūnyasaṃsthā ca stambhinī [kh: stambhikā] || 
58 ||

p. 77)

ākāśagāminī devī jyotiścakranivāsinī |
grahāṇāṃ sthitirūpā ca rudrāṇī cakrasambhavā [kh: rudrādīnāñca 
sambhavā] || 59 ||

ṛṣīṇāṃ brahmaputrāṇāṃ [g: vratapātrāṇāṃ] tapaḥsiddhipradāyinī |
arundhatī ca gāyatrī sāvitrī satvarūpiṇī [kh, g: satyarūpiṇī] || 60 ||

citāsaṃsthā citārūpā cittasiddhipradāyinī [kh: cittasaṃsthā cittirūpā cintā 
siddhipradāyinī] |
śavasthā śavarūpā ca śavaśatrunivāsinī [kh: śabdasthā śabdarūpā ca 
śabdacakranivāsinī; g: śavacakranivāsinī] || 61 ||

yoginī yogarūpā ca yogināṃ malahāriṇī [kh: varadhāriṇī] |
suprasanā mahādevī yāmunī [kh: māyinī] muktidāyinī || 62 ||

nirmalā vimalā śuddhā śudhasatvā jayapradā |
mahāvidyā mahāmāyā [kh, g: mahāmāyā viṣṇumāyā] mohinī 
viśvamohinī || 63 ||

kāryasiddhikarī devī sarvakāryanivāsinī |
kāryākāryakarī raudrī mahāpralayakāriṇī || 64 ||

strīpuṃbhedāhyabhedyā ca [g: strīpuṃbhedābhedarūpā] bhedinī 
bhedanāśinī |
sarvarūpā sarvamayī advaitānandarūpiṇī [kh: advaitānantarūpiṇī] || 65 ||

pracaṇḍā caṇḍikā caṇḍā caṇḍāsuravināśinī |
sumastā [kh, g: sumattā] bahumastā ca chinnamastā'sunāśinī 
[kh: asunāsikā; g: chinnamadhyā sunāsikā] || 66||

arūpā ca virūpā ca citrarūpā cidātmikā [kh: surūpā rūpavarjitā | citrarūpā 
mahārūpā vicitrā ca cidātmikā] |
bahuśastrā aśastrā ca [kh: pyaśastrā ca] sarvaśastraprahāriṇī || 67 ||

śāstrārthā śāstravādā ca nānā śāstrārthavādinī |
kāvyaśāstrapramodā ca kāvyālaṅkāravāsinī || 68 ||

rasajñā rasanā jihvā rasāmodā rasapriyā |
nānākautukasaṃyuktā nānārasavilāsinī || 69 ||

arūpā ca svarūpā ca virūpā ca surūpiṇī [kh, g: avyaktāvyaktarūpā ca 
viśvarūpā ca rūpiṇī] |
rūpāvasyā tathā jivā veśyādyā [kh: g: jīvāveśāḍhyā] veśadhāriṇī || 
70 ||

p. 78)

nānāveśadharā [kh: veśadharī] devī nānāveśeṣu saṃsthitā |
kurūpā kuṭilā [kh, g: kutsitā] kṛṣṇā kṛṣṇārūpā ca kālikā || 71 
||

lakṣmīpradā mahālakṣmīḥ sarvalakṣaṇasaṃyutā |
kuberagṛhasaṃsthā [kh: kuberagraha] ca dhanarūpā dhanapradā || 72 ||

nānāratnapradā devī ratnakhaṇḍeṣu saṃsthitā |
varṇasaṃsthā varṇarūpā sarvavarṇamayī sadā [g: nāsti] || 73 ||

oṃkārarūpiṇī vācyā [g: ādyā] ādityajyotīrūpiṇī |
saṃsāramocinī devī saṃgrāme jayadāyine || 74 ||

jayarūpā jayākhyā ca yajinī jayadāyinī |
māninī mānarūpā ca mānabhaṅgapraṇāśinī || 75 ||

mānyā mānapriyā medhā māninī mānadāyinī |
sādhakāsādhakāsādhyā sādhikā sādhanapriyā || 76 ||

sthāvarā jaṅgamā proktā [kh, g: sūkṣmā] capalā capalapriyā |
ṛddhidā ṛddhirūpā ca siddhidā siddhidāyinī || 77 ||

kṣemaṅkarī śaṅkarī ca sarvasammohakāriṇī |
rañjitā rañjinī yā ca sarvavāñchāpradāyinī || 78 ||

bhagaliṅgapramodā ca bhagaliṅganivāsinī |
bhagarūpā bhagābhāgyā liṅgarūpā ca liṅginī || 79 ||

bhagagītirmahāprītirliṅgagītirmahāsukhā |
svayaṃbhūḥ kusumārādhyā svayaṃbhūḥ kusumākulā [svayaṃbhūḥ 
kusumākalā] || 80 ||

svayaṃbhūḥ puṣparūpā ca svayambhūḥ kusumapriyā |
śukrakūpā [kh: g: śukrarūpā] mahākūpā śukrāsavanivāsinī 
[kh, g: mahāśukrā śukrabindunivāsinī] || 81 ||

śukrasthā śukriṇī śukrā śukrapūjakapūjitā |
kāmākṣā kāmarūpā ca yoginī pīṭhavāsinī || 82 ||

p. 79)

sarvapīṭhamayī devī pīṭhapūjānivāsinī [kh: pīṭhamadhyanivāsinī] |
akṣamālādharā devī pānapātravidhāriṇī [kh: g: vidhāyinī] || 83 ||

śūlinī śūlahastā ca pāśinī pāśarūpiṇī |
khaḍginī gadinī caiva tathā sarvāstradhāriṇī || 84 ||

bhāvyā bhavyā bhavānī sā bhavamuktipradāyinī |
caturā caturaprītā caturānanapūjitā || 85 ||

devastavyā devapūjyā sarvapūjyā sureśvarī |
jananī janarūpā ca janānāṃ cittahāriṇī || 86 ||

jaṭilā keśabaddhā ca sukeśī keśabaddhikā [kh: keśavātmikā; g: keśavā 
śivā] |
ahiṃsā dveṣikā dveṣyā sarvadveṣavināśinī || 87 ||

uccāṭinī dveṣinī [g: stambhinī] ca mohinī madhurākṣarā [g: 
madhurāsanā] |
krīḍā krīḍakalekhāṅkakāraṇākārakārikā [kh, g: krīḍā krīḍanakhelā 
ca khelākaraṇakārikā] || 88 ||

sarvajñā sarvakāryā ca sarvabhakṣā surārihā |
sarvarūpā sarvaśāntā [g: sarvasītā] sarveṣāṃ prāṇarūpiṇī || 89 ||

sṛṣṭisthitikarī devī tathā [g: māyā] pralayakāriṇī |
mugdhā sādhvī tathā raudrī nānāmūrtividhāriṇī [g: nāsti] || 90 ||

uktāni yāni deveśi anuktāni maheśvari |
yat kiñcid dṛśyate devi tat sarvaṃ bhuvaneśvarī || 91 ||

iti śrībhuvaneśvaryā nāmāni kathitāni te |
sahasrāṇi mahādevi phalaṃ teṣāṃ nigadyate || 92 ||

yaḥ paṭhet prātarutthāya cārddharātre tathā priye |
prātaḥkāle tathā madhye sāyāhne haravallabhe || 93 ||

yatra tatra paṭhitvā ca bhaktyā siddhirna saṃśayaḥ |
paṭhed vā pāṭhayed vāpi śṛṇuyācchrāvayettathā || 94 ||

tasya sarvaṃ bhavet satyaṃ manasā yacca vāñchitam |
aṣṭamyāṃ ca caturdaśyāṃ navamyāṃ vā viśeṣataḥ || 95 ||

p. 80)

sarvamaṅgalasaṃyukte saṃkrātau śanibhaumayoḥ |
yaḥ paṭhet parayā bhaktyā devyā nāmasahasrakam || 96 ||

tasya dehe ca saṃsthanaṃ kurute bhuvaneśvarī |
tasya kāryaṃ bhaved devi anyathā na kathañcana || 97 ||

śmaśāne prāntare vāpi śūnyāgāre catuṣpathe |
catuṣpathe caikaliṅge merudeśe tathaiva ca || 98 ||

jalamadhye vahnimadhye saṃgrāme grāmaśāntaye [kh: prāṇasaṃśaye] |
japtvā maṃtrasahasraṃ tu [kh: vai] paṭhennāmasahasrakam || 99 ||

dhūpadīpādibhiścaiva balidānādikaistathā |
nānāvidhaistathā devi naivedyai [kh: pakvānnaiḥ] rbhuvaneśvarīm || 100 ||

sampūjya vidhivajjaptvā stutvā nāmasahasrakaiḥ [kh: śrutvā 
nāmasahasrakam] |
acirāt siddhimāpnoti sādhako nātra saṃśayaḥ || 101 ||

tasya tuṣṭā bhaved devī sarvadā bhuvaneśvarī |
bhūrjapatre samālikhya kuṃkumād raktacandanaiḥ || 102 ||

tathā gorocanādyaiśca vilikhya sādhakottamaḥ |
sutithau śubhanakṣtre likhitvā dakṣiṇe bhuje || 103 ||

dhārayet parayā bhaktyā devīrūpeṇa pārvati ! |
tasya siddhirmaheśāni acirācca bhaviṣyati || 104 ||

raṇe [g: vane] rājakule vā'pi  sarvatra vijayī bhavet |
devatā vaśamāyāti kiṃ purnamānavādayaḥ || 105 ||

vidyāstambhaṃ jalastambhaṃ [kh, g: vāyvagnyośca gatistambham] 
karotyeva na saṃśayaḥ |
paṭhed vā pāṭhayed vā'pi devībhaktyā [kh, g: buddhyā] ca pārvati || 
106 ||

iha bhuktvā varān [kh: kalau] bhogān kṛtvā kāvyārthavistarān [g: 
kāvyān sudustarān] |
ante devyā gaṇatvaṃ ca sādhako muktimāpnuyāt || 107 ||

prāpnoti devadeveśi sarvārthannātra saṃśayaḥ |
hīnāṅge cātiriktāṅge śaṭhāya paraśiṣyake || 108 ||

p. 81)

na dātavyaṃ maheśāni prāṇānte'pi kadācana |
śiṣyāya matiśuddhāya [kh, g: bhaktiyuktāya] vinītāya maheśvari || 
109 ||

dātavyaḥ stavarājaśca sarvasiddhiprado bhavet |
likhitvā dhārayed dehe duḥkhaṃ tasya na jāyate || 110 ||

ya idaṃ bhuvaneśvaryāḥ stavarājaṃ maheśvari |
iti te kathita devi bhuvaneśyāḥ sahasrakam || 111 ||

yasmai kasmai na dātavyaṃ vinā śiṣyāya pārvati [g: nāsti] |
surataruvarakāntaṃ siddhisādhyaikasevyaṃ [kh, g: 
siddhasaṅghaikasevyaṃ]
yadi paṭhati manuṣyo nānyacetāḥ sadaiva |
iha hi sakalabhogān [kh: nikhilabhogān] prāpya cānte śivāya
vrajati parasamīpaṃ sarvadā muktimante [kh: parisamīpaṃ kinnaraiḥ 
stūyamānaḥ] || 112 ||


iti śrīrudrayāmale tantre bhuvaneśvarīsahasranāmākhyaṃ stotraṃ sampūrṇam || 
śrīrastu ||


śrīgaṇeśāya namaḥ

atha śrībhuvaneśvaryaṣṭottaraśatanāmastotram

īśvara uvāca 

mahāsammohinī devī sundarī bhuvaneśvarī |
ekākṣarī ekamantrī ekākī lokanāyikā || 1 ||

ekarūpā mahārūpā sthūlasūkṣmaśarīriṇī |
bījarūpā mahāśaktiḥ saṅgrāme jayavarddhinī || 2 ||

mahāratirmahāśaktiryoginī pāpanāśinī |
aṣṭasiddhiḥ kalārūpā vaiṣṇavī bhadrakālikā || 3 ||

bhaktipriyā mahādevī haribrahmādirūpiṇī |
śivarūpī viṣṇurūpī kālarūpī sukhāsinī || 4 ||

purāṇī puṇyarūpī ca pārvatī puṇyavarddhinī |
rudrāṇī pārvatīndrāṇī śaṅkarārddhaśarīriṇī || 5 ||

nārāyaṇī mahādevī mahiṣī sarvamaṅgalā |
akārādikṣakārāntā hyaṣṭātriṃśatkalādharī || 6 ||

saptamā triguṇā nārī śarīrotpattikāriṇī |
ākalpāntakalāvyāpisṛṣṭisaṃhārakāriṇī || 7 ||

sarvaśaktirmahāśaktiḥ śarvāṇī parameśvarī |
hṛllekhā bhuvanā devī mahākaviparāyaṇā || 8 ||

icchājñānakriyārūpā aṇimādiguṇāṣṭakā |
namaḥ śivāyai śāntāyai śāṅkari bhuvaneśvari || 9 ||

vedavedāṅgarūpā ca atisūkṣmā śarīriṇī |
kālajñānī śivajñāni śaivadharmaparāyaṇā || 10 ||

kālāntarī kālarūpī saṃjñānāṃ prāṇadhāriṇī |
khaḍgaśreṣṭhā ca khaṭvāṅgi triśūlavaradhāriṇī || 11 ||

p. 83)

arūpā bahurūpā ca nāyikā lokavaśyagā |
abhayā lokarakṣā ca pinākī nāgadhāriṇī || 12 ||

vajraśaktirmahāśaktiḥ pāśatomaradhāriṇī |
aṣṭādaśabhujā devī hṛllekhā bhuvanā tathā || 13 ||

khaḍgadhāri mahārūpā somasūryāgnimadhyagā |
evaṃ śatāṣṭakaṃ nāma stotraṃ ramaṇabhāṣitaṃ || 14 ||

sarvapāpapraśamanaṃ sarvāriṣṭanivāraṇam |
sarvaśatrukṣayakaraṃ sadā vijayavarddhanam || 15 ||

āyuṣkaraṃ puṣṭikaraṃ rakṣākaraṃ yaśaskaram |
amarādipadaiśvaryamamattvāṃśakalāpaham || 16 ||


iti śrīrudrayāmale tantre bhuvaneśvaryaṣṭottaraśatanāma samāptam |
saṃvat 1943 phālgunavadi 10 mī0 guruvāraḥ ||


śrīgaṇeśāya namaḥ 

atha śrībhuvaneśvaryaṣṭakam

śrīdevyuvāca

prabho śrībhairavaśreṣṭha dayālo bhaktavatsala |
bhuvaneśīstavam brūhi yadyahantava vallabhā || 1 ||

īśvara uvāca 

śṛṇu devi ! pravakṣyāmi bhuvaneśyaṣṭakaṃ śubham |
yena vijñātamātreṇa trailokyamaṅgalambhavet || 2 ||

oṃ namāmi jagadādhārāṃ bhuvaneśīṃ bhavapriyām |
bhuktimuktipradāṃ ramyāṃ ramaṇīyāṃ śubhāvahām || 3 ||

tvaṃ svāhā tvaṃ svadhā devi! tvaṃ yajñā yajñanāyikā |
tvaṃ nāthā tvaṃ tamohartrī vyāpyavyāpakavarjjitā || 4 ||

tvamādhārastvamijyā ca jñānajñeyaṃ paraṃ padam |
tvaṃ śivastvaṃ svayaṃ viṣṇustvamātmā paramo'vyayaḥ || 5 ||

tvaṃ kāraṇañca kāryañca lakṣmīstvañca hutāśanaḥ |
tvaṃ somastvaṃ raviḥ kālastvaṃ dhātā tvañca mārutaḥ || 6 ||

gāyatrī tvaṃ ca sāvitrī tvaṃ māyā tvaṃ haripriyā |
tvamevaikā parāśaktistvameva gururūpadhṛk || 7 ||

tvaṃ kālā tvaṃ kalā'tītā tvameva jagatāṃśriyaḥ |
tvaṃ sarvakāryaṃ sarvasya kāraṇaṃ karuṇāmayi! || 8 ||

idamaṣṭakamādyāyā bhuvaneśyā varānane |
trisandhyaṃ śraddhayā martyo yaḥ paṭhet prītamānasaḥ || 9 ||

siddhayo vaśagāstasya sampado vaśagā gṛhe |
rājāno vaśamāyānti stotrasyā'sya prabhāvataḥ || 10 ||

p. 85)

bhūtapretapiśācādyā nekṣante tāṃ diśaṃ grahāḥ |
yaṃ yaṃ kāmaṃ pravāñcheta sādhakaḥ prītamānasaḥ || 11 ||

taṃ tamāpnoti kṛpayā bhuvaneśyā varānane ! |
anena sadṛśaṃ stotraṃ na samaṃ bhuvanatraye || 12 ||

sarvasampatpradamidaṃ (stotraṃ) pāvanānāñca pāvanam |
anena stotravaryeṇa sādhitena varānane ! |
sampado vaśamāyānti bhuvaneśyāḥ prasādataḥ || 13 ||

iti śrīrudrayāmale tantre śrībhuvaneśvaryaṣṭakaṃ sampūrṇam |
saṃvat 1943 phālguna vadi 10 guruvāraḥ ||


atha śrībhuvaneśvaryā bhakarādisahasranāma stotram

oṃ asya śrībhuvaneśvarīsahasranāmastotramaṃtrasyasadāśiva ṛṣiḥ anuṣṭup 
chaṃdaḥ bhuvaneśvarī devatā lajjā bījam kamalā śaktiḥ vāgbhavaṃ kīlakam 
sarvārthasādhane pāṭhe viniyogaḥ ||

oṃ bhuvaneśī bhuvārādhyā bhavānī bhayanāśinī |
bhavarūpā bhavānandā bhavasāgaratāriṇī || 1 ||

bhavodbhavā bhavaratā bhavabhāranivāriṇī |
bhavyāsyā bhavyanayanā bhavyarūpā bhavauṣadhiḥ || 2 ||

bhavyāṅganā bhavyakeśī bhavapāśavimocinī |
bhavyāsanā bhavyavastrā bhavyābharaṇabhūṣitā || 3 ||

bhagarūpā bhagānandā bhageśī bhagamālinī |
bhagavidyā bhagavatī bhagaklinā bhagāvahā || 4 || 

bhagāṅkarā bhagakriḍā bhagāḍhyā bhagamaṅgalā |
bhagalīlā bhagaprītā bhagasampadbhageśvarī || 5 ||

bhagālayā bhagotsāhā bhagasthā bhagapoṣiṇī |
bhagotsavā bhagavidyā bhagamātā bhagasthitā || 6 ||

bhagaśaktirbhaganidhirbhagapūjā bhageṣaṇā |
bhagasvāpā bhagādhiśā bhagārcyā bhagasundarī || 7 || 

bhagarekhā bhagasnehā bhagasnehavivardhinī |
bhaginī bhagabījasthā bhagabhogavilāsinī || 8 ||

bhagācārā bhagādhārā bhagākārā bhagāśrayā |
bhagapuṣpā bhagaśrīpā bhagapuṣpanivāsinī || 9 ||

bhavyarūpadharā bhavyā bhavyapuṣpairalaṅkṛtā |
bhavyalīlā bhavyamālā bhavyāṅgi bhavyasundarī || 10 ||

p. 87)

bhavyaśīlā bhavyalīlā bhavyākṣī bhavyanāśinī |
bhavyāṅgikā bhavyavāṇī bhavyakāntirbhagālinī || 11 ||

bhavyatrapā bhavyanadī bhavyabhogavihāriṇī |
bhavyastanī bhavyamukhī bhavyagoṣṭhī bhayāpahā || 12 ||

bhakteśvarī bhaktikarī bhaktānugrahakāriṇī |
bhaktidā bhaktijananī bhaktānandavivarddhinī || 13 ||

bhaktipriyā bhaktiratā bhaktibhāvavihāriṇī |
bhaktiśīlā bhaktilīlā bhakteśā bhaktipālinī || 14 ||

bhaktividyā bhaktavidyā bhaktirbhaktivinodinī |
bhaktirītirbhaktiprītirbhaktisādhanasādhinī || 15 ||

bhaktisādhyā bhaktasādhyā bhaktirālī bhaveśvarī |
bhaṭavidyā bhaṭānandā bhaṭasthā bhaṭarūpiṇī || 16 ||

bhaṭamānyā bhaṭasthānyā bhaṭasthānanivāsinī |
bhaṭinī bhaṭarūpeśī bhaṭarūpavivarddhinī || 17 ||

bhaṭaveśī bhaṭeśī ca bhaṭabhāgbhavasundarī |
bhaṭaprītyā bhaṭarītyā bhaṭānugrahakāriṇī || 18 ||

bhaṭārādhyā bhaṭabodhyā bhaṭabodhavinodinī |
bhaṭaiḥ sevyā bhaṭavarā bhaṭārcyā bhaṭabodhinī || 19 ||

bhaṭakīrtyā bhaṭakalā bhaṭapā bhaṭapālinī |
bhaṭaiśvaryyā bhaṭādhīśā bhaṭekṣā bhaṭatoṣiṇī || 20 ||

bhaṭeśī bhaṭajananī bhaṭabhāgyavivarddhinī |
bhaṭabhuktirbhaṭayuktirbhaṭaprītivivarddhinī || 21 ||

bhāgyeśī bhāgyajananī bhāgyasthā bhāgyarūpiṇī |
bhāvanā bhāvakuśalā bhāvadā bhāvavarddhinī || 22 ||

bhāvarūpā bhāvarasā bhavāntaravihāriṇī |
bhavāṅkarā bhavakalā bhāvasthānanivāsinī || 23 ||

bhāvāntarā bhāvadhṛtā bhāvamadhyavyavasthitā |
bhāva-ṛddhirbhāvasiddhirbhāvādirbhāvabhāvinī || 24 ||

p. 88)

bhāvālayā bhāvaparā bhāvasādhanatatparā |
bhāveśvarī bhāvagamyā bhāvasthā bhāvagarvitā || 25 ||

bhāvinī bhāvaramaṇī bhāratī bhārateśvarī |
bhāgīrathī bhhagyavatī bhāgyodayakarī kalā || 26 ||

bhāgyāśrayā bhāgyamayī bhāgyā bhāgyaphalapradā |
bhāgyācārā bhāgyasārā bhāgyadhārā ca bhāgyadā || 27 ||

bhāgyeśvarī bhāgyanidhirbhāgyā bhāgyasumātṛkā |
bhāgyekṣā bhāgyanā bhāgyabhāgyadā bhāgyamātṛkā || 28 ||

bhāgyekṣā bhāgyamanasā bhāgyādirbhāgyamadhyagā |
bhrātrīsvarī bhrātṛmatī bhrātrambā bhrātṛpālinī || 29 ||

bhrātṛsthā bhrātṛkuśalā bhrāmarī bhramarāmbikā |
bhillarūpā bhillavatī bhillasthā bhillapālinī || 30 ||

bhillamātā bhilladhātrī bhillinī bhillakeśvarī |
bhillakīrtirbhillakalā bhillamandaravāsinī || 31 ||

bhillakrīḍā bhillalīlā bhillārcyā bhillavallabhā |
bhillasnuṣā bhillaputrī bhillinī bhillapoṣiṇī || 32 ||

bhillapautrī bhillagoṣṭhī bhillacāranivāsinī |
bhillapūjyā bhillavāṇī bhillāṇī bhillabhītihā || 33 ||

bhītasthā bhītajananī bhītirbhītivināśinī |
bhītidā bhītihā bhītyā bhītyākāravihāriṇī || 34 ||

bhīteśī bhītiśamanī bhītisthānanivāsinī |
bhītirītyā bhītikalā bhītīkṣā bhītihāriṇī || 35 ||

bhīmeśī bhīmajananī bhīmā bhīmanivāsinī |
bhīmeśvarī bhīmaratā bhīmāṅgī bhīmapālinī || 36 ||

bhīmanādā bhīmatantrī bhīmaiśvaryyavivarddhinī |
bhīmagoṣṭhī bhīmadhātrī bhīmavidyāvinodinī || 37 ||

bhīmavikramadātrī ca bhīmavikramavāsinī |
bhīmānandakarī devī bhīmānandavihāriṇī || 38 ||

p. 89)

bhīmopadeśinī nityā bhīmabhāgyapradāyinī |
bhīmasiddhirbhīma-ṛddhirbhīmabhaktivivarddhinī || 39 ||

bhīmasthā bhīmavaradā bhīmadharmopadeśinī |
bhīṣmeśvarī bhīṣmabhṛtirbhiṣmabodhaprabodhinī || 40 ||

bhīṣmaśrīrbhīṣmajananī bhīṣmajñānopadeśinī |
bhīṣmasthā bhīṣmatapanā bhīṣmeśī bhīṣmatāriṇī || 41 ||

bhīṣmalīlā bhīṣmaśīlā bhīṣmarodhonivāsinī |
bhīṣmāśrayā bhīṣmavarā bhīṣmaharṣavivarddhinī || 42 ||

bhuvanā bhuvaneśānī bhuvanānandakāriṇī |
bhuvisthā bhuvirūpā ca bhuvibhāranivāriṇī || 43 ||

bhuktisthā bhuktidā bhuktirbhukteśī bhuktirūpiṇī |
bhukteśvarī bhuktidātrī bhuktirākārarūpiṇī || 44 ||

bhujaṅgasthā bhujaṅgeśī bhujaṅgākārarūpiṇī |
bhujaṅgī bhujagāvāsā bhujaṅgānandadāyinī || 45 ||

bhūteśī bhūtajananī bhūtasthā bhūtarūpiṇī |
bhūteśvarī bhūtalīlā bhūtaveṣakarī sadā || 46 ||

bhūtadātrī bhūtakeśī bhūtadhātrī maheśvarī |
bhūtarītyā bhūtapatnī bhūtalokanivāsinī || 47 ||

bhūtasiddhirbhūta-ṛddhirbhūtānandanivāsinī |
bhūtakīrtirbhūtalakṣmīrbhūtabhāgyavivarddhinī || 48 ||

bhūtārcyā bhūtaramaṇī bhūtavidyāvinodinī |
bhūtapautrī bhūtaputrī bhūtabhāryyā vidhīśvarī || 49 ||

bhūtasthā bhūtaramaṇī bhūteśī bhūtapālinī |
bhūpamātā bhūpanibhā bhūpaiśvaryyapradāyinī || 50 ||

bhūpaceṣṭā bhūpaneṣṭā bhūpabhāvavivarddhinī |
bhūpasvasā bhūpabhūrī bhūpapautrī tathā vadhuḥ || 51 ||

bhūpakīrtirbhūpanītirbhūpabhāgyavivarddhinī |
bhūpakriyā bhūpakrīḍā bhūpamandaravāsinī || 52 ||

p. 90)

bhūpārcyā bhūpasaṃrādhyā bhūpabhogavivarddhinī |
bhūpāśrayā bhūpakalā bhūpakautukadaṇḍinī || 53 ||

bhūṣaṇasthā bhūṣaṇeśī bhūṣā bhūṣaṇadhāriṇī |
bhūṣaṇādhāradharmeśī bhūṣaṇākārarūpiṇī || 54 ||

bhūpatācāranilayā bhūpatācārabhūṣitā |
bhūpatācāraracanā bhūpatācāramaṇḍitā || 55 ||

bhūpatācāradharmeśī bhūpatācārakāriṇī |
bhūpatācāracaritā bhūpatācāravarjitā || 56 ||

bhūpatācāravṛddhisthā bhūpatācāravṛddhidā |
bhūpatācārakaraṇā bhūpatācārakarmadā || 57 ||

bhūpatācārakarmeśī bhūpatācārakarmadā |
bhūpatācāradehasthā bhūpatācārakarmiṇī || 58 ||

bhūpatācārasiddhisthā bhūpatācārasiddhidā |
bhūpatācāradharmāṇī bhūpatācāradhāriṇī || 59 ||

bhūpatānandalaharī bhūpateśvararūpiṇī |
bhūpaternītinītisthā bhūpatisthānavāsinī || 60 ||

bhūpatisthānagīrvāṇā bhūpatervaradhāriṇī |
bheṣajānandalaharī bheṣajānandarūpiṇī || 61 ||

bheṣajānandamahiṣī bheṣajānandadhāriṇī |
bheṣajānandakarmeśī bheṣajānandadāyinī || 62 ||

bheṣajī bheṣajā kandā bheṣajasthanavāsinī |
bheṣajeśvararūpā ca bheṣajeśvarasiddhidā || 63 ||

bheṣajeśvaradharmeśī bheṣajeśvarakarmadā |
bheṣajeśvarakarmeśī bheṣajeśvarakarmiṇī || 64 ||

bheṣajādhīśajananī bheṣajādhīśapālinī |
bheṣajādhīśaracanā bheṣajādhīśamaṅgalā || 65 ||

bheṣajāraṇyamadhyasthā bheṣajāranyarakṣiṇī |
bhaiṣajyavidyā bhaiṣajyā bhaiṣajyepsitadāyinī || 66 ||

p. 91)

bhaiṣajasthā bhaiṣajeśī bhaiṣajyānandavarddhinī |
bhairavī bhairavācārā bhairavākārarūpiṇī || 67 ||

bhairavācāracaturā bhairavācāramaṇḍitā |
bhairavā ca bhairaveśī bhairavānandadāyinī || 68 ||

bhairavānandarūpeśī bhairavānandarūpiṇī |
bhairavānandanipuṇā bhairavānandamandirā || 69 ||

bhairavānandatatvajñā bhairavānandatatparā |
bhairavānandakuśalā bhairavānandanītidā || 70 ||

bhairavānandaprītisthā bhairavānandaprītidā |
bhairavānandamahiṣī bhairavānandamālinī || 71 ||

bhairavānandamatidā bhairavānandamātṛkā |
bhairavādhārajananī bhairavādhārarakṣiṇī || 72 ||

bhairavādhārarūpeśī bhairavādhārarūpiṇī |
bhairavādhāranicayā bhairavādhāraniścayā || 73 ||

bhairavādhāratatvajñā bhairavādhāratattvadā |
bhairavāśrayatantreśī bhairavāśrayamantriṇī || 74 ||

bhairavāśrayaracanā bhairavāśrayarañjitā |
bhairavāśrayanirdhārā bhairavāśrayanirbharā || 75 ||

bhairavāśrayanirdhārā bhairavāśrayanirdharā |
bhairavānandabodheśī bhairavānandabodhinī || 76 ||

bhairavānandabodhasthā bhairavānandabodhadā |
bhairavyaiśvaryyavaradā bhairavyaiśvaryyadāyinī || 77 ||

bhairavyaiśvaryyaracanā bhairavyaiśvaryyavarddhinī |
bhairavyaiśvaryyasiddhisthā bhairavyaiśvaryyasiddhidā || 78 ||

bhairavyaiśvaryyasiddheśī bhairavyaiśvaryyarūpiṇī |
bhairavyaiśvaryasupathā bhairavyaiśvaryyasuprabhā || 79 ||

bhairavyaiśvaryyavṛddhisthā bhairavyaiśvaryyavṛddhidā |
bhairavyaiśvaryyakuśalā bhairavyaiśvaryyakāmadā || 80 ||

p. 92)

bhairavyaiśvaryyasulabhā bhairavyaiśvaryyasampradā |
bhairavyaiśvaryyaviśadā bhairavyaiśvaryyavikriyā || 81 ||

bhairavyaiśvaryyavinayā bhairavyaiśvaryyaveditā |
bhairavyaiśvaryyamahimā bhairavyaiśvaryyamāninī || 82 ||

bhairavyaiśvaryyaniratā bhairavyaiśvaryyanirmitā |
bhogeśvarī bhogamātā bhogasthā bhogarakṣinī || 83 ||

bhogakrīḍā bhogalīlā bhogeśī bhogavarddhinī |
bhogāṅgī bhogaramaṇī bhogācāravicāriṇī || 84 ||

bhogāśrayā bhogavatī bhoginī bhogarūpiṇī |
bhogāṅkurā bhogavidhā bhogādhāranivāsinī || 85 ||

bhogāmbikā bhogaratā bhogasiddhividhāyinī |
bhojasthā bhojaniratā bhojanānandadāyinī || 86 ||

bhojanānandalaharī bhojanāntarvihāriṇī |
bhojanānandamahimā bhojanānandabhogyadā || 87 ||

bhojanānandaracanā bhojanānandaharṣitā |
bhojanācāracaturā bhojanācāramaṇḍitā || 88 ||

bhojanācāracaritā bhojanācāracarcitā |
bhojanācārasampannā bhojanācārasaṃyutā || 89 ||

bhojanācāracittasthā bhojanācārarītidā |
bhojanācāravibhavā bhojanācāravistṛtā || 90 ||

bhojanācāraramaṇī bhojanācārarakṣiṇī |
bhojanācārahariṇī bhojanācārabhakṣiṇī || 91 ||

bhojanācāra sukhadā bhojanācārasuspṛhā |
bhojanāhārasurasā bhojanāhārasundarī || 92 ||

bhojanāhāracaritā bhojanāhāracañcalā |
bhojanāsvādavibhavā bhojanāsvādavallabhā || 93 ||

bhojanāsvādasaṃtuṣṭā bhojanāsvādasampradā |
bhojanāsvādasupathā bhojanāsvādasaṃśrayā || 94 ||

p. 93)

bhojanāsvādaniratā bhojanāsvādanirṇatā |
bhaukṣarā bhaukṣareśānī bhaukārākṣararūpiṇī || 95 ||

bhaukṣarasthā bhaukṣarādirbhaukṣarasthānavāsinī |
bhaṅkārī bharmiṇī bharmī bhasmeśī bhasmarūpiṇī || 96 ||

bhaṅkārā bhañcanā bhasmā bhasmasthā bhasmavāsinī |
bhakṣarī bhakṣarākārā bhakṣarasthānavāsinī || 97 ||

bhakṣarāḍhyā bhakṣareśī bharūpā bhasvarūpiṇī |
bhūdharasthā bhūdhareśī bhūdharī bhūdhareśvarī || 98 ||

bhūdharānandaramaṇī bhūdharānandapālinī |
bhūdharānandajananī bhudharānandavāsinī || 99 ||

bhūdharānandaramaṇī bhūdharānandarakṣitā |
bhūdharānandamahimā bhūdharānandamandirā || 100 ||

bhūdharānandasarveśī bhūdharānandasarvasūḥ |
bhūdharānandamahiṣī bhūdharānandadāyinī || 101 ||

bhūdharādhīśadharmeśī bhūdharānandadharmiṇī |
bhūdharādhīśadharmeśī bhūdharādhīśasiddhidā || 102 ||

bhūdharādhīśakarmeśī bhūdharādhīśakāminī |
bhūdharādhīśaniratā bhūdhārādhīśanirṇitā || 103 ||

bhūdharādhīśanītisthā bhūdharādhīśanītidā |
bhūdharādhīśabhāgyeśī bhūdharādhīśabhāminī || 104 ||

bhūdharādhīśabuddhisthā bhūdharādhīśabuddhidā |
bhūdharādhīśavaradā bhūdharādhīśavanditā || 105 ||

bhūdharādhīśasaṃrādhyā bhūdharādhīśacarcitā |
bhaṅgeśvarī bhaṅgamayī bhaṅgasthā bhaṅgarūpiṇī || 106 ||

bhaṅgākṣatā bhaṅgaratā bhaṅgārcyā bhaṅgarakṣiṇī |
bhaṅgāvatī bhaṅgalīlā bhaṅgabhogavilāsinī || 107 ||

bhaṅgāraṅgapratīkāśā bhaṅgāraṅganivāsinī |
bhaṅgāśinī bhaṅgamūlī bhaṅgabhogavidhāyinī || 108 ||

p. 94)

bhaṅgāśrayā bhaṅgabījā bhaṅgabījāṅkureśvarī |
bhaṅgayaṃtracamatkārā bhaṅgayaṃtreśvarī tathā || 109 ||

bhaṅgayaṃtravimohasthā bhaṅgayaṃtravinodinī |
bhaṅgayaṃtravicārasthā bhaṅgayaṃtravicāriṇī || 110 ||

bhaṅgayaṃtrarasānandā bhaṅgayaṃtraraseśvarī |
bhaṅgayaṃtrarasasvādā bhaṅgayaṃtrarasasthitā || 111 ||

bhaṅgayaṃtrarasādhārā bhaṅgayaṃtrarasāśrayā |
bhūdharātmajarūpeśī bhūdharātmajarūpiṇī || 112 ||

bhūdharātmajayogeśī bhūdharātmajapālinī |
bhūdharātmajamahimā bhūdharātmajamālinī || 113 ||

bhūdharātmajabhūteśī bhūdharātmajarūpiṇī |
bhūdharātmajasiddhisthā bhūdharātmajasiddhidā || 114 ||

bhūdharātmajabhāveśī bhūdharātmajabhāvinī |
bhūdharātmajabhogasthā bhūdharātmajabhogyadā || 115 ||

bhūdharātmajabhogeśī bhūdharātmajabhoginī |
bhavyā bhavyatarā bhavyabhāvinī bhavavallabhā || 116 ||

bhāvātibhāvā bhāvākhyā bhātibhā bhītibhāntikā |
bhāsātibhāsā bhāsasthā bhāsābhā bhāskaropamā || 117 ||

bhāskarasthā bhāskareśī bhāskaraiśvaryyavarddhinī |
bhāskarānandajananī bhāskarānandadāyinī || 118 ||

bhāskarānandamahimā bhāskārānandamātṛkā |
bhāskarānandanaiśvaryyā bhāskarānandaneśvarā || 119 ||

bhāskarānandasupathā bhāskarānandasuprabhā |
bhāskarānandanicayā bhāskarānandanirmitā || 120 ||

bhāskarānandanītisthā bhāskarānandanītidā |
bhāskarodayamadhyasthā bhāskarodayamadhyagā || 121 ||

bhāskarodayatejaḥsthā bhāskarodayatejasā |
bhāskarācāracaturā bhāskarācāracandrikā || 122 ||

p. 95)

bhāskarācāraparamā bhāskarācāracaṇḍikā |
bhāskarācāraparamā bhāskarācārapāradā || 123 ||

bhāskarācāramuktisthā bhāskarācāramuktidā |
bhāskarācārasiddhisthā bhāskarācārasiddhidā || 124 ||

bhāskarācaraṇādhārā bhāskarācaraṇāśritā |
bhāskarācāramantreśī bhāskarācāramantriṇī || 125 ||

bhāskarācāravitteśī bhāskarācāracitriṇī |
bhāskarādhāradharmmeśī bhāskarādhāradhāriṇī || 126 ||

bhāskarādhāraracanā bhāskarādhārarakṣitā |
bhāskarādhārakarmāṇī bhāskarākarmmadā || 127 ||

bhāskarādhārarūpeśī bhāskarādhārarūpiṇī |
bhāskarādhārakāmyeśī bhāskarādhārakāminī || 128 ||

bhāskarādhārasāṃśeśī bhāskarādhārasāṃśinī |
bhāskarādhāradharmeśī bhāskarādhāradhāminī || 129 ||

bhāskarādhāracakrasthā bhāskarādhāracakriṇī |
bhāskareśvarakṣetreśī bhāskareśvarakṣetriṇī || 130 ||

bhāskareśvarajananī bhāskareśvarapālinī |
bhāskareśvarasarveśī bhāskareśvaraśarvarī || 131 ||

bhāskareśvarasadbhīmā bhāskareśvarasannibhā |
bhāskareśvarasupathā bhāskareśvarasuprabhā || 132 ||

bhāskareśvarayuvatī bhāskareśvarasundarī |
bhāskareśvaramūrteśī bhāskareśvaramūrtinī || 133 ||

bhāskareśvaramitreśī bhāskareśvaramantriṇī |
bhāskareśvarasānandā bhāskareśvarasāśrayā || 134 ||

bhāskareśvaracitrasthā bhāskareśvaracitradā |
bhāskareśvaracitreśī bhāskareśvaracitriṇī || 135 ||

bhāskareśvarabhāgyasthā bhāskareśvarabhāgyadā |
bhāskareśvarabhhāgyeśī bhāskareśvarabhāvinī || 136 ||

p. 96)

bhāskareśvarakīrtīśī bhāskareśvarakīrtinī |
bhāskareśvarakīrtisthā bhāskareśvarakīrtidā || 137 ||

bhāskareśvarakaruṇā bhāskareśvarakāriṇī |
bhāskareśvaragīrvāṇī bhāskareśvaragāruḍī || 138 ||

bhāskareśvaradehasthā bhāskareśvaradehadā |
bhāskareśvaranādasthā bhāskareśvaranādinī || 139 ||

bhāskareśvaranādeśī bhāskareśvaranādinī |
bhāskareśvarakośasthā bhāskareśvarakośadā || 140 ||

bhāskareśvarakośeśī bhāskareśvarakośadā |
bhāskareśvaraśaktisthā bhāskareśvaraśaktidā || 141 ||

bhāskareśvaratoṣeśī bhāskareśvaratoṣiṇī |
bhāskareśvarakṣatreśī bhāskareśvarakṣatriṇī || 142 ||

bhāskareśvarayogasthā bhāskareśvarayogadā |
bhāskareśvarayogeśī bhāskareśvarayoginī || 43 ||

bhāskareśvarapadmeśī bhāskareśvarapadminī |
bhāskareśvarahṛdbījā bhāskareśvarahṛdvarā || 44 ||

bhāskereśvarahṛdyonirbhāskareśvarahṛddyutiḥ |
bhāskareśvarabuddhisthā bhāskareśvarasadvidhā || 45 ||

bhāskareśvarasadvāṇī bhāskareśvarasadvarā |
bhāskareśvararājyasthā bhāskareśvararājyadā || 146 ||

bhāskareśvararājyeśī bhāskareśvarapoṣiṇī |
bhāskareśvarajñānasthā bhāskareśvarajñānadā || 147 ||

bhāskareśvarajñāneśī bhāskareśvaragāminī |
bhāskareśvaralakṣeśī bhāskareśvaralakṣitā || 148 ||

bhāskareśvarakṣālitā bhāskareśvararakṣitā |
bhāskareśvarakhaḍgasthā bhāskareśvarakhaḍgadā || 149 ||

bhāskareśvarakhaḍgeśī bhāskareśvarakhaḍginī |
bhāskareśvarakāryyeśī bhāskareśvarakāminī || 150 ||

p. 97)

bhāskareśvarakāyasthā bhāskareśvarakāyadā |
bhāskareśvaracakṣuḥsthā bhāskareśvaracakṣuṣā || 151 ||

bhāskareśvarasannābhā bhāskareśvarasārcitā |
bhrūṇahatyāpraśamanī bhrūṇapāpavināśinī || 152 ||

bhrūṇadrāridryaśamanī bhrūṇarogavināśinī |
bhrūṇaśokapraśamanī bhrūṇadoṣanivāriṇī || 153 ||

bhrūṇasaṃtāpaśamanī bhrūṇavibhramanāśinī |
bhavābdhisthā bhavābdhīśā bhavābdhibhayanāśinī || 154 ||

bhavābdhipārakaraṇī  bhavābdhisukhavarddhinī |
bhavābdhikāryyakaraṇī bhavābdhikaruṇānidhiḥ || 155 ||

bhavābdhikālaśamanī bhavābdhivaradāyinī |
bhavābdhibhajanasthānā bhavābdhibhajanasthitā || 156 ||

bhavābdhibhajanākārā bhavābdhibhajanakriyā |
bhavābdhibhajanācārā bhavābdhibhajanāṅkurā || 157 ||

bhavābdhibhajanānandā bhavābdhibhajanādhipā |
bhavābdhibhajanaiśvaryā bhavābdhibhajabhajaneśvarī || 158 ||

bhavābdhibhajanāsiddhirbhavābdhibhajanāratiḥ |
bhavābdhibhajanānityā bhavābdhibhajanāniśā || 159 ||

bhavābdhibhajanānimnā bhavābdhibhavabhītihā |
bhavābdhibhajanā kāmyā bhavābdhibhajanākalā || 160 ||

bhavābdhibhajanākīrtirbhavābdhibhajanākṛtā |
bhavābdhiśubhadānityā bhavābdhiśubhadāyinī || 161 ||

bhavābdhisakalānandā bhavābdhisakalākalā |
bhavābdhisakalāsiddhirbhavābdhisakalā nidhiḥ || 162 ||

bhavābdhisakalāsārā bhavābdhisakalārthadā |
bhavābdhibhavanāmūrtirbhavābdhibhavanākṛtiḥ || 163 ||

bhavābdhibhavanā bhavyā bhavābdhibhavanāmbhasā |
bhavābdhimadanārūpā bhavābdhimadanāturā || 164 ||

p. 98)

bhavābdhimadaneśānī bhavābdhimadaneśvarī |
bhavābdhibhāgyaracanā bhavābdhibhāgyadā sadā || 165 ||

bhavābdhibhāgyadākālā bhavābdhibhāgyanirbharā |
bhavābdhibhāgyaniratā bhavābdhibhāgyabhāvitā || 166 ||

bhavābdhibhāgyasaṃcārā bhavābdhibhāgyasaṃcitā |
bhavābdhibhāgyasupathā bhavābdhibhāgyasupradā || 167 ||

bhavābdhibhāgyarītijñā bhavābdhibhāgyanītidā |
bhavābdhibhāgyarītīśī bhavābdhibhāgyarītinī || 168 ||

bhavābdhibhoganipuṇā bhavābdhibhogasampradā |
bhavābdhibhāgyagahanā bhavābdhibhogagumphitā || 169 ||

bhavābdhibhogagāndhārī bhavābdhibhogagumphitā |
bhavābdhibhogasurasā bhavābdhibhogasuspṛhā || 170 ||

bhavābdhibhogagraṃthinī bhavābdhibhogayoginī |
bhavābdhibhogarasanā bhavābdhibhogarājitā || 171 ||

bhavābdhibhogavibhavā bhavābdhibhogavistṛtā |
bhavābdhibhogavaradā bhavābdhibhogavanditā || 172 ||

bhavābdhibhogakuśalā bhavābdhibhogaśobhitā |
bhavābdhibhedajananī bhavābdhibhedapālinī || 173 ||

bhavābdhibhedaracanā bhavābdhibhedarakṣitā |
bhavābdhibhedaniyatā bhavābdhibhedaniḥspṛhā || 174 ||

bhavābdhibhedaracanā bhavābdhibhedaropitā |
bhavābdhibhedarāśighnī bhavābdhibhedarāśinī || 175 ||

bhavābdhibhedakarmeśī bhavābdhibhedakarmiṇī |
bhadreśī bhadrajananī bhadrā bhadranivāsinī || 176 ||

bhadreśvarī bhadravatī bhadrasthā bhadradāyinī |
bhadrarūpā bhadramayī bhadradā bhadrabhāṣiṇī || 177 ||

bhadrakarṇā bhadraveṣā bhadrāmbā bhadramandirā |
bhadrakriyā bhadrakalā bhadrikā bhadravarddhinī || 178 ||

p. 99)

bhadrākrīḍā bhadrakalā bhadralīlā'bhilāṣiṇī |
bhadrāṅkarā bhadraratā bhadrāṅgī bhadramaṃtriṇī || 179 ||

bhadravidyā'bhadravidyā bhadravāgbhadravādinī |
bhūpamaṅgaladā bhūpā bhūlatā bhūmivāhinī || 180 ||

bhūpabhogā bhūpaśobhā bhūpāśā bhūparūpadā |
bhūpākṛtirbhūparatirbhūpaśrīrbhūpaśreyasī || 181 ||

bhūpanītirbhūparītirbhūpabhītirbhayaṅkarī |
bhavadānandalaharī bhavadānandasundarī || 182 ||

bhavadānandakaraṇī bhavadanandavarddhinī |
bhavadānandaramaṇī bhavadānandadāyinī || 183 ||

bhavadānandajananī bhavadānandarūpiṇī |
ya idaṃ paṭhate stotraṃ pratyahaṃ bhaktisaṃyutaḥ || 184 ||

gurubhaktiyuto bhūtvā gurusevāparāyaṇaḥ |
jitendriyaḥ satyavādī tāmbūlapūritānanaḥ || 185 ||

divārātrau ca sandhyāyāṃ sa bhavet parameśvaraḥ |
stavamātrasya pāṭhena rājā vaśyo bhaved dhruvam || 186 ||

sarvāgameṣu vijñāni sarvatantre svayaṃ haraḥ |
gurormukhāt samabhyasya sthitvā ca gurusannidhau || 187 ||

śivasthāneṣu sandhyāyāṃ śūnyāgāre catuṣpathe |
yaḥ paṭhecchaṛṇuyādvāpi sa yogī nātra saṃśayaḥ || 188 ||

sarvasvadakṣiṇāṃ dadyātstrīputrādikameva ca |
svachandamānaso bhūtvā stavamenaṃ samuddharet || 189 ||

etatstotrarato devi hararūpo na saṃśayaḥ |
yaḥ paṭhecchṛṇuyādvāpi ekacittena sarvadā || 190 ||

sa dīrghāyuḥ sukhī vāgmī vāṇī tasya na saṃśayaḥ |
gurupādarato bhūtvā kāminīnāṃ bhavet priyaḥ || 191 ||

dhanavānguṇavān śrīmān dhīmāniva guruḥ priye |
sarveṣāṃ tu priyo bhūtvā pūjayet sarvadā stavam || 192 ||

p. 100)

maṃtrasiddhiḥ karasthaiva tasya devi na saṃśayaḥ |
kuberatvaṃ bhavet tasya tasyādhīnā hi siddhayaḥ || 193 ||

mṛtaputrā ca yā nārī daurbhāgyaparipīḍitā |
vandhyā vā kākavandhyā vā mṛtavatsā ca yā'ṅganā || 194 ||

dhanadhānyavihīnā ca rogaśokākulā ca yā |
tābhiretanmahādevi bhūrjapatre vilikhya vai || 195 ||

savye bhuje dhāraṇīyaṃ tena saukhyapradaṃ bhavet |
evaṃ punaḥ punaryāyādduḥkhena paripīḍitā || 196 ||

sabhāyāṃ vyasane vāṇīvivāde śatrusaṅkaṭe |
caturaṅge tathā yuddhe sarvatrāpadi pīḍane || 197 ||

smaraṇādasya kalyāṇī saṃśayā yānti dūrataḥ |
na deyaṃ paraśiṣyāya nābhaktāya ca durjane || 198 ||

dāmbhikāya kuśīlāya kṛpaṇāya sureśvarī |
dadyācchiṣyāya śāntāya vinītāya jitātmane || 199 ||

bhaktāya śāntiyuktāya rajaḥpūjāratāya ca |
janmāntarasahasraistu varṇituṃ naiva śakyate || 200 ||

stavamātrasya māhātmyaṃ vaktrakoṭiśatairapi |
viṣṇave kathitaṃ pūrvaṃ brahmaṇāpi priyaṃvade || 201 ||

adhunāpi tava snehāt kathitaṃ parameśvari |
gopitavyaṃ paśubhyaśca sarvathā na prakāśayet || 202 ||


iti mahātantrārṇave īśvarapārvatīsaṃvādebhuvaneśvarībhakārādisahasranāma 
stotraṃ samāptam |


śrībhuvaneśvarīhṛdayastotram 

śrīdevyuvāca-

bhagavan brūhi tatstotraṃ sarvakāmaprasādhanam |
yasya śravaṇamātreṇa nānyacchrotavyamiṣyate || 1 ||

yadi me'nugrahaḥ kāryaḥ prītiścāpi mamopari |
tadidaṃ kathaya brahman vimalaṃ yanmahītale || 2 ||

īśvara uvāca-

śṛṇu devi pravakṣyāmi sarvakāmaprasādhanam |
hṛdayaṃ bhuvaneśvaryāḥ stotramasti yaśaḥpradam || 3 ||

oṃ asya śrībhuvaneśvarīhṛdayastotramaṃtrasya śaktir-ṛṣiḥ gāyatrī 
chandaḥ bhuvaneśvarī devatā hakāro bījam īkāraḥ śaktiḥ rephaḥ khīlakam 
sakalamanovāñchitasiddhyarthe pāṭhe viniyogaḥ || 

oṃ hrīṃ hṛdayāya namaḥ 1 oṃ śrīṃ śirase svāha 2 oṃ aiṃ śikhāyai vaṣaṭ 3 
oṃ hrīṃ kavacāya huṃ 4 oṃ śrīṃ netratrayāya vauṣaṭ 5 oṃ aiṃ astrāya phaṭ | iti 
hṛdyādiṣaḍaṅganyāsaḥ |

oṃ hrīṃ aṃguṣṭhābhyāṃ namaḥ 1 oṃ śrīṃ tarjanībhyāṃ namaḥ 2 oṃ aiṃ 
madhyamābhyāṃ namaḥ 3 oṃ hrīṃ anāmikābhyāṃ namaḥ 4 oṃ śrīṃ 
kaniṣṭhikābhyāṃ namaḥ 5 oṃ aiṃ karatalakarapṛṣṭhābhyāṃ namaḥ 6 | iti 
karanyāsaḥ ||

atha dhyānam 

dhyāyed brahmādikānāṃ kṛtajanijananīṃ yoginīṃ yogayoniṃ
devānāṃ jīvanāyojjvalitajayaparajyotirugrāṅgadhātrīm |
śaṃkhaṃ cakraṃ ca bāṇaṃ dhanurapi dadhatīṃ doścatuṣkāmbujātai-
rmāyāmādyāṃ viśiṣṭāṃ bhavabhavabuvanāṃ bhūbhuvābhārabhūmim || 4 ||

yadājñayedaṃ gaganādyaśeṣaṃ sṛjatyajaḥ śrīpatiraurasaṃ vā |
bibharti saṃharti bhavastadante bhajāmahe śribhuvaneśvarīṃ tām || 5 ||

jagajjanānandakarīṃ jayākhyāṃ yaśasvinīṃ yaṃtrasuyajñayonim |
jitāmitāmitrakṛtaprapañcāṃ bhajāmahe śrībhuvaneśvarīṃ tām || 6 ||

harau prasupte bhuvanatrayānte avātarannābhijapadmajanmā |
vidhistato'ndhe vidadhāra yatpadaṃ bhajāmahe śrībhuvaneśvarīṃ tām || 7 ||

na vidyate kvāpi tu janma yasyā na vā sthitiḥ sāntatikīha yasyāḥ |
na vā nirodhe'khilakarmma yasyā bhajāmahe śrībhuvaneśvarīṃ tām || 8 ||

kaṭākṣamokṣācaraṇogravittā niveśitārṇā karuṇārdracittā |
subhaktaye eti samīpsitaṃ yā bhajāmahe śrībhuvaneśvarīṃ tām || 9 ||

p. 102)

yato jagajjanma babhūva yonestadeva madhye pratipāti yā vā |
tadatti yā'nte'khilamugrakālī bhajāmahe śrībhuvaneśvarīṃ tām || 10 ||

suṣuptikāle janamadhyayantyā yayā janaḥ svapnamavaiti kiñcit |
prabudhyate jāgrati jīva eṣa bhajāmahe śrībhuvaneśvarīṃ tām || 11 ||

dayāsphuratkorakaṭākṣalābhānnaikatra yasyāḥ pralabhanti siddhāḥ |
kavitvamīśitvamapi svataṃtrā bhajāmahe śrībhuvaneśvarīṃ tām || 12 ||

lasanmukhāmbhoruhamutsphuraṃtaṃ hṛdi praṇidhyāya diśi sphuraṃtaḥ |
yasyāḥ kṛpārdraṃ pravikāśayaṃti bhajāmahe śrībhuvaneśvarīṃ tām || 13 ||

yadānurāgānugatālicitrāściraṃtanapremapariplutāṅgāḥ |
sunirbhayāḥ santi pramudya yasyāḥ bhajāmahe śrībhuvaneśvarīṃ tām || 14 ||

harirvirañcirhara īśitāraḥ puro'vatiṣṭhaṃti prapannabhaṅgāḥ |
yasyāḥ samicchanti sadānukūlyaṃ bhajāmahe śrībhuvaneśvarīṃ tām || 15 ||

manuṃ yadīyaṃ haramagnisaṃsthaṃ tataśca vāmaśruticandrasaktam |
japanti ye syurhi suvaṃditāste bhajāmahe śrībhuvaneśvarīṃ tām || 16 ||

prasīdatu premarasārdracittā sadā hi sā śrībhuvaneśvarī me |
kṛpākaṭākṣeṇa kuberakalpā bhavaṃti yasyāḥ padabhaktibhājaḥ || 17 ||

mudā supāṭhyaṃ bhuvaneśvarīyaṃ sadā satāṃ stotramidaṃ susevyam |
sukhapradaṃ syātkalikalmaṣaghnam suśṛṇvatāṃ saṃpaṭhatāṃ praśasyam || 18 
||

etattu hṛdayaṃ stotraṃ paṭhedyastu samāhitaḥ |
bhavet tasyeṣṭadā devī prasannā bhuvaneśvarī || 19 ||

dadāti dhanamāyuṣyaṃ puṇyaṃ puṇyamatiṃ tathā |
naiṣṭhikīṃ devabhaktiṃ ca gurubhaktiṃ viśeṣataḥ || 20 ||

pūrṇimāyāṃ caturddaśyāṃ kujavāre viśeṣataḥ |
paṭhanīyamidaṃ stotraṃ devasadmani yatnataḥ || 21 ||

yatra kutrāpi pāṭhena stotrasyāsya  phalaṃ bhavet |
sarvasthāneṣu deveśyāḥ pūtadehaḥ sadā paṭhet || 22 ||

iti nīlasarasvatītantre bhuvaneśvarīpaṭale śrīdevīśvarasaṃvāde 
śrībhuvaneśvarīhṛdayastotraṃ samāptam ||


atha śrībhuvaneśvarīstotram

athānandamayīṃ sākṣācchabdabrahmasvarūpiṇīm |
īḍe sakalasampatyai jagatkāraṇamambikām || 1 ||

ādyāmaśeṣajananīmaravindayonerviṣṇoḥ śivasya ca vapuḥpratipādayitrīm |
sṛṣṭisthitikṣayakarīṃ jagatāṃ trayāṇāṃ stutvā giraṃ vimalayāmyahamambike! 
tvām || 2 ||

pṛthvyā jalena śikhinā marutāṃ vareṇa hotrendunā dinakareṇa ca mūrtibhājaḥ |
devasya manmathariporapiśaktimattāhetustvameva khalu parvatarājaputri ! || 3 ||

trisrotasaḥ sakaladevasamarccitāyā vaiśiṣṭyakāraṇamavaimi tadeva mātaḥ |
tvatpādapaṅkajaparāgapavitritāsu śambhorjaṭāsu satataṃ parivartanaṃ yat || 4 ||

ānandayet kumudinīmadhipaḥ kalānāṃ nānyāminaḥ kamalinīmatha netarāṃ vā |
ekatra modanavidhau parame ka īṣṭe tvantu prapañcamabhinandayasi svadṛṣṭyā || 
5 ||

ādyā'pyaśeṣajagatāṃ navayauvanā'si śailādhirājatanayā'pyatikomalā'si |
trayyāḥprasūrapi tathā na samīkṣitā'si dhyeyā'si gauri ! manaso na pathi sthitā'si || 6 ||

āsādya janma manujeṣu cirāddurāpaṃ tatrāpi pāṭavamavāpya nijendriyāṇām |
nābhyarcayanti jagatāṃ janayitri ! ye tvāṃ niḥśreṇikāgramadhiruhya punaḥ patanti 
|| 7 ||

karpūracūrṇahimavāriviloḍitena ye candanena kusumaiśca sugandhigandhaiḥ |
ārādhayanti hi bhavāni ! samutsukāstvāṃ te khalvaśeṣabhuvanādhibhuvaḥ 
prathante || 8 ||

āviśya madhyapadavīṃ prathame saroje suptāhirājasadṛśī viracayya viśvam |
vidyullatāvalayavibhramamudvahantī padmāni pañca vidalayya samaśnuvānā || 9 ||

tannirgatāmṛtarasaiḥ pariṣiktagātramārgeṇa tena nilayaṃ punarapyavāptā |
yeṣāṃ hṛdi sphurasi jātu na te bhaveyurmātarmaheśvarakuṭumbini ! 
garbhabhājaḥ || 10 ||

ālambikuṇḍalabharāmabhirāmavaktrāmāpīvarastanataṭīṃ tanuvṛttamadhyām |
cintākṣasūtrakalaśālikhitāḍhyahastāmāvartayāmi manasā tava gauri ! mūrtim || 11 
||

āsthāya yogamavajitya ca vairiṣaṭkamābaddhya cendriyagaṇaṃ manasi prasanne |
pāśāṅkuśābhayavarāḍhyakarāṃ suvaktrāmālokayanti bhuvaneśvari ! 
yoginastvām || 12 ||

uttaptahāṭakanibhākaribhiścaturbhirāvartitāmṛtaghaṭairabhiṣicyamānā |
hastadvayena naline rucire vahantī padmā'pi sā'bhayavarā bhavasi tvameva || 13 ||

p. 104)

aṣṭābhirugravividhāyudhavāhinībhirdorvallarībhiradhiruhya mṛgādhirājam |
dūrvādaladyutiramartyavipakṣapakṣān nyakkurvatī tvamasi devi! bhavāni! durgā || 14 
||

āvirnidāghajalaśīkaraśobhivaktrāṃ guñjāphalena parikalpitahārayaṣṭim |
pītāṃśukāmasitakāntimanaṅgatandrāmādyāṃ pulindataruṇīmasakṛt smarāmi 
|| 15 ||

haṃsairgatikvaṇitanūpuradūradṛṣṭe mūrtairivārthavacanairanugamyamānau |
padmāvivordhvamukharūḍhasujātanālau śrīkaṇṭhapatni ! śirasā vidadhe 
tavāṅghrī || 16 ||

dvābhyāṃ samīkṣitumatṛptimateva dṛgbhyāmutpāṭya bhālanayanaṃ 
vṛṣaketanena |
sāndrānurāgataralena nirīkṣyamāṇe jañghe śubhe api bhavāni! tavānato'smi || 17 ||

ūrū smarāmi jitahastikarāvalepau sthaulyena mārdavatayā paribhūtarambhau |
śroṇībharasya sahanau parikalpya dattaustambhāvivāṅga vayasā tava madhyamena 
|| 18 ||

śroṇyaustanau ca yugapat prathayiṣyatoccairbālyātpareṇa vayasā parihṛṣṭasārau 
|
romāvalīvilasitena vibhāvya mūrtiṃ madhyaṃ tava sphuratu me hṛdayasya madhye 
|| 19 ||

sakhyaḥ smarasya haranetrahutāśaśāntyai lāvaṇyavāribharitaṃ navayauvanena |
āpādya dattamiva pallavamapraviṣṭaṃ nābhiṃ kadāpi tava devi! na vismareyam || 20 
||

īśe'pi gehapiśunaṃ bhasitaṃ dadhāne kāśmīrakarddamamanustanapaṅkaje te |
snātotthitasya kariṇaḥ kṣaṇalakṣyaphenau sindūritau smarayataḥ samadasya 
kumbhau || 21 ||

kaṇṭhātiriktagaladujjvalakāntidhārāśobhau bhujau nijaripokarmakaradhvajena |
kaṇṭhagrahāya racitau kila dīrghapāśau mātarmama smṛtipathaṃ na 
vilaṅghayetām || 22 ||

nātyāyataṃ racitakambuvilāsacauryaṃ bhūṣābhareṇa vividhena virājamānam |
kaṇṭhaṃ manoharaguṇaṃ girirājakanye! sañcintya tṛptimupayāmi kadāpi nāham 
|| 23 ||

atyāyatākṣamabhijātalalāṭapaṭṭam mandasmitena daraphullakapolarekham |
bimbādharaṃ vadanamunnatadīrghanāsaṃ yaste smaratyasakṛdamba! sa eva jātaḥ || 
24 ||

āvistuṣārakaralekhamanalpagandhapuṣpoparibhramadalivrajanirviśeṣam |
yaścetasā kalayate tava keśapāśaṃ tasya svayaṃ galati devi purāṇapāśaḥ || 25 ||

śrutisucaritapākaṃ śrīmatāṃ stotrametat paṭhati ya iha martyo 
nityamārdrāntarātmā |
sa bhavati padamuccaiḥ sampadāṃ pādanamrakṣitipamukuṭalakṣmīlakṣaṇānāṃ 
cirāya || 26 ||


iti śrīrudrayāmale tantre śrībhuvaneśvarīstotraṃ samāptam |


atha śrīpṛthvīdharācāryapaddhatau 

śrībhuvaneśvarīkramacandrikā

|| śrīḥ || 

citprakāśaṃ guruṃ vande paramānandavigraham |
kriyate svaprakāśena bhuvaneśīkramaṃ mahat || 1 ||

atha mantrī brāhme muhūrte cotthāya svaśirasi śrīgurucaraṇāravindaṃ dhyātvā##-

praśāsmahe namovākamākāśānandamūrtaye |
śivāya karuṇārdrāya gururūpamupeyuṣe || 2 ||

svaprakāśavimarśākhyabījāṅkuralatāṃ parām |
śṛṅgārapīṭhanilayāṃ vande śrībhuvaneśvarīm || 3 ||

brāhme muhūrte cotthāya brahmarandhre sitāmbuje |
ciccandramaṇḍale śuddhe sphaṭikābhaṃ varābhaye || 4 ||

dadhānaṃ raktayā śaktyā śliṣṭaṃ vāmāṅkasaṃsthayā |
dhārayantyotpalaṃ dīrghaṃ netratrayavibhuṣitam || 5 ||

prasannavadanaṃ śāntaṃ smarettannāmapūrvakam |
raktaśuklātmakaṃ tasya saṃsmṛtya caraṇadvayam || 6 ||

guruñca gurupatnīñca devaṃ devīṃ vibhāvayet |
pādukāmantramuccārya yathāsvagururuktitaḥ || 7 ||

tattanmudrānvitairgandhādyupacāraiḥ prapūjayet |

tadyathā- laṃ pṛthivyātmane paramātmane gandhatanmātraprakṛtyātmane 
śrīgurunāthāya gandhaṃ samarpayāmi kaniṣṭhayoḥ | haṃ ākāśātmane 
paramātmane śabdatanmātraprakṛtyātmane śrīgurunāthāya puṣpaṃ 
samarpayāmi aṅguṣṭhayoḥ | yaṃ vāyavyātmane paramātmane 
sparśatanmātraprakṛtyātmane śrīgurunāthāya dhūpaṃ samarpayāmi tarjanyoḥ | 
raṃ agnyātmane paramātmane rūpatanmātraprakṛtyātmane śrīgurunāthāya 
dīpaṃ samarpayāmi madhyamayoḥ | vaṃ abātmane paramātmane 

p. 106)

rasatanmātraprakṛtyātmane śrīgurunāthāya naivedyaṃ samarpayāmi 
anāmikayoḥ | saṃ śaktyātmane paramātmane sarvatanmātraprakṛtyātmane 
śrīgurunāthāya tāmbulaṃ samarpayāmi karasampuṭayorityupacāraiḥ 
śrīgurunāthaṃ sampūjya prārthayet -

prātaḥ prabhṛti sāyāntaṃ sāyādi prātarantataḥ |
yatkaromi jagannātha! tadastu tava pūjanam || 

ityuktarītyā svaguruṃ tannāmapūrvakaṃ praṇamya tadyathā - aiṃ hrīṃ śrīṃ 
amukānandanāthasaṃvidaṃ vā śaktiyuktaśrīpādukāṃ pūjayāmi nama iti 
namaskṛtya -

herambaṃ kṣetrapālañca vāgiśaṃ vaṭukaṃ tathā |
śrīguruṃ nāthamānandaṃ bhairavaṃ bharavīṃ parām ||

iti krameṇa gurupādukāstotraṃ paṭhitvā - 

tasyai diśe satatamañjalireṣa pauṣpaḥ
prakṣipyate mukharito bhramarairdvirephaiḥ |
jāgarti yatra bhagavān gurucakravarttī 
viśvodayapralayanāṭakanityasākṣī || 

iti pañcamudrābhirnamaskṛtya mūlavidyāṃ dhyāyet | tadyathā-

mūlādibrahmarandhrāntaṃ saṃsmarennijadevatām |
sūryakoṭipratīkāśāṃ candrakoṭisuśītalām ||
udyaddivākaradyotāṃ yāvachvāsaṃ dṛḍhāsanaḥ |
dhyātvā tadaikarasyena kañcit kālaṃ sukhī bhavet ||

ityuktarītyā mūlavidyāṃ vibhāvyaṃ ajapāsaṃkalpaṃ kuryāt | tadyathā- asya 
śrī-ajapānāmagāyatrīmantrasya haṃsa ṛṣiḥ paramahaṃso devatā 
avyaktagāyatrī chandaḥ haṃ bījam saḥ śaktiḥ so'haṃ kīlakam praṇavastatvam 
nādaḥ sthānam udāttaḥ svaraḥ śveto varṇaḥ mama samastapāpakṣayārthaṃ 
svasvarūpasaṃvitprāptyarthamadyāhorātramadhye śvāsocchvāsarūpeṇa 
ṣaṭśatādhikamekaviṃśatisahasramajapānāma gāyatrījapamahaṃ kariṣya iti 
saṃkalpya haṃsaḥ so'hamiti mantreṇa prāṇāyāmaṃ karaśuddhiṃ 
ṣaḍaṅganyāsaṃ kuryāt | hsāṃ sūryātmane hṛdayāya namaḥ aṅguṣṭhayoḥ | 

p. 107)

hsīṃ somātmane śirase svāhā tarjanyoḥ | hsūṃ nirañjanātmane śikhāyai vaṣaṭ 
madhyamayoḥ | hsaiṃ nirābhāsātmane kavacāya huṃ anāmikayoḥ | hsaiṃ 
atanusūkṣmapracodayātmane netratrayāya vauṣaṭ kaniṣṭhayoḥ | hsaḥ 
avyaktaprabodhātmane astrāya phaṭ karatalakarapṛṣṭhayoriti ṣaḍaṅgaḥ | atha 
dhyānam |

* * * * * * * * haṃsarūpaṃ vibhāvayet |
ātmānamagnisomākhyapakṣayuktaṃ śivātmakam ||

sakāreṇa bahiryātaṃ viśantañca hakārataḥ |
haṃsaḥ so'hamiti smṛtvā so'haṃ vyañjanahīnataḥ ||

pakṣau saṃhṛtya cātmānamaṇḍarūpaṃ vibhāvayet |

tāramabhyasyeti oṃ kārarupaṃ paramātmānaṃ dhyātvā | oṃ ādhāracakraṃ 
pṛthivīsthānaṃ raktavarṇaṃ caturdalaṃ caturakṣaraṃ catuḥśaktiyuktam vaṃ 
śaṃ ṣaṃ saṃ tanmadhye gaṇeśaṃ siddhibuddhisahitaṃ pūrvedyuḥ 
kṛtamajapājapaṃ ṣaṭśatādhikamekaviṃśatisahasraṃ tanmadhye ṣaṭaśatam 
haṃsaḥ so'hamiti siddhamantreṇa kṛtaṃ parabrahmasvarūpāya mahāgajavadanāya 
samarpayāmi namaḥ | tataḥ svādhiṣṭhānaṃ cakraṃ agnisthānaṃ pītavarṇaṃ 
ṣaḍakṣaraṃ baṃ bhaṃ maṃ yaṃ raṃ laṃ tatkamalakarṇikāmadhye ṣaṭsahasraṃ 
6000 haṃsaḥ so'hamiti siddhamantreṇa kṛtaṃ parabrahmasvarūpāya śrībrahmaṇe 
sāvitrīsahitāya ajapājapaṃ samarpayāmi namaḥ | tato maṇipūracakraṃ 
nābhisthānaṃ daśadalaṃ śyāmavarṇaṃ daśākṣaraṃ ḍaṃ ḍhaṃ ṇaṃ taṃ thaṃ 
daṃ dhaṃ naṃ paṃ phaṃ tanmadhye ṣaṭsahasraṃ 6000 haṃsaḥ so'hamiti 
siddhamantreṇa kṛtamajapājapaṃ śrīparabrahmasvarūpāya viṣṇave 
lakṣmīsahitāya ajapājapaṃ samarpayāmi namaḥ | atha anāhatacakraṃ 
hṛdayasthānaṃ dvādaśadalaṃ śubhravarṇaṃ dvādaśākṣaraṃ kaṃ khaṃ gaṃ 
ghaṃ ṅaṃ caṃ chaṃ jaṃ jhaṃ ñaṃ ṭaṃ ṭhaṃ tanmadhye ṣaṭsahasraṃ 6000 
haṃsaḥ so'hamitisiddhamantreṇa kṛtaṃ ajapājapaṃ śrīparabrahmasvarūpāya 
rudrāya gaurīsahitāya ajapājapaṃ samarpayāmi namaḥ | atha viśuddhacakraṃ 
kaṇṭhasthānaṃ ṣoḍaśadalaṃ sphaṭikavarṇaṃ śoḍaśākṣaraṃ aṃ āṃ i. īṃ u. 
ūṃ ṛṃ ṝṃ ḷṃ ḹṃ eṃ aiṃ oṃ auṃ aṃ aḥ tanmadhye sahasramekaṃ 1000 
haṃsaḥ so'hamiti siddhamantreṇa kṛtaṃ ajapājapaṃ śrīparabrahmasvarūpāya 
jīvātmane īśvarakriyāśakti sahitāya ajapājapaṃ samarpayāmi namaḥ | atha 
ājñācakraṃ bhrūmadhyasthānaṃ dvidalaṃ vidyudvarṇaṃ dvyakṣaraṃ haṃ kṣaṃ 
kamalakarṇikāmadhye sahasramekaṃ haṃsaḥ so'hamiti siddhamantreṇa kṛtaṃ 
śrīparabrahmaparamaśivaśaktisahitāya ajapājapaṃ samarpayāmi nama iti samarpya 
pare'hanyevaṃ kuryāt |

evaṃ prābhātikaṃ kṛtvā svasthāne gurumudbāsya mahīṃ natvā bahirvrajet | 
tadyathā-

p. 108)

samudramekhale devi parvatastanamaṇḍale |
viṣṇupatnyai namastubhyaṃ pādasparśaṃ kṣamasva me ||

ityanena hastapuṭābhyāṃ namaskṛtya bahirgacchet |

vakṣye pratyāhikaṃ karma mantrārādhanacetasām |
aruṇodayavelāyāmutthāya pratyahaṃ priye ! 
nijagrāmād bahirdūraṃ gantavyaṃ niyatendriyaḥ |
vilokya nirmalaṃ deśamurvaraṃ tṛṇavarjitam |
tṛṇairāchādya taṃ deśaṃ mṛdamāhūya nūtanām ||
tīrthāttajjalamāhṛtya vṛhatpātre ca pūrayet ||

tadyathā- vṛhatpātraṃ jalapūrṇaṃ mṛttikāñca gṛhītvā 
siñcanapūrvakaṃ bhūmau saṃsthāpya mṛdaṃ tridhā vibhajyātha bhāgamekaṃ 
pragṛhya ca ekaṃ bhāgaṃ mūtraśaucārthamekaṃ purīṣaśaucārthamekaṃ 
hastapādādi śaucārthamiti tridhā vibhajya pātrān (ṇi) nair##-
dakṣiṇābhimukhaḥ malotsarjanaṃ kuryāt | tatra saṃkalpaḥ -

gacchantu ṛṣayo devāḥ piśācā yakṣarākṣasāḥ |
pitṛbhūtagaṇāḥ sarve kariṣye malamocanam ||

ityuktvā tālatrayaṃ datvā mastakaṃ vāsasā'pavṛtya malavimocanaṃ kuryāt | 
prātaḥkāla uttarābhimukho rātrau ceddakṣiṇābhimukhaḥ tata utthāya śaucaṃ 
kuryāt |

apasarpantu bhūtāni kuryāt tālatrayaṃ tataḥ |
sthūlāmalakamānena gṛhītvā mṛdamādarāt ||

śaucaṃ kāryaṃ prayatnena gandhalepakṣayāvadhi ||

tatra śaucaniyamaḥ -

ekā liṅge kare tisra ubhayormṛddvayaṃ smṛtam |
ekaikaṃ pādayordadyān mūtraśaucaṃ prakīrtitaṃ ||

iti mūtraśaucaḥ |

pañcāpāne daśakare ubhayoḥ sapta mṛttikāḥ |
trivāraṃ pādayordadyād gudaśaucaṃ prakīrtitaṃ ||

p. 109)

iti purīṣaśaucaḥ | tato gaṇḍuṣān tyajet | tatra niyamaḥ -

caturaṣṭatriṣaḍbhiśca gaṇḍūṣaiḥ śuddhyati kramāt |
mūtre purīṣe bhuktyante retaḥprasravaṇe'pi ca || 

asyāyamarthaḥ -

mūtre caturaḥ purīṣe'ṣṭa bhojane triḥ (trīnḥ) retaḥ prasravaṇe ṣaṭ 6 
gaṇḍuṣān tyajet | itthaṃ śaucavidhiṃ vidhāya | atha dantadhāvanakramaḥ -

cūtacampakajambūkāpāmārgādi vā priye ! |
badaraṃ jātivṛkṣasya dantakāṣṭhaṃ samāharet ||

tatra prārthanā -  

āyurbalaṃ yaśo varcaḥ prajāpaśuvasūni ca |
śriyaṃ prajñāñca medhāñca tvanno dehi vanaspate ||

iti vanaspatiṃ prārthya aṣṭādaśāṅgulaṃ dvādaśāṅgulaṃ navāṅgulaṃ 
ṣaḍaṅgulaṃ vā dantakāṣṭhaṃ gṛhītvā oṃ namo bhagavate maṇibhadrāya 
yajñasenādhipataye kili kili svāhā ityanena mantreṇa ṣoḍaśavāramabhimantrya 
klīṃ kāmadevāya namaḥ ityanena mantreṇa dantān jihvayā saha saṃśodhya 
mūlena mukhaṃ triḥprakṣālayet | tataḥ snānasāmagrīṃ gṛhītvā 
prātaḥsmaraṇādikaṃ paṭhannadyādi jalāśayaṃ gacchet snāyācca | tadyathā 
hastau pādau prakṣālyācamya tithyādikaṃ saṅkīrtya mama 
samastapāpakṣayārthaṃ devatāprasādasiddhyarthaṃ snānamahaṃ kariṣya iti 
saṃkalpya | tatrādau mṛttikāsnānam - mūlamantreṇa pādāvārabhya 
jānuparyantaṃ jānvādi nābhiparyantaṃ nābhyādi vakṣo'ntaṃ vakṣa-ādi 
kaṇṭhāntaṃ kaṇṭhādārabhya mūrdhānta mitthaṃ mṛttikāsnānaṃ vidhāya tato 
vaidikasnānamaghamarṣaṇāntaṃ kṛtvā tāntrikasnānaṃ kuryāt | tadyathā - 
oṃ hrīṃ ātmatatvaṃ śodhayāmi svāhā oṃ hrīṃ vidyātatvaṃ śodhayāmi svāhā 
oṃ hrīṃ śivatatvaṃ śodhayāmi svāhā | dviḥpramṛjya nāsikāyāṃ nayanayoḥ 
śirasi dakṣiṇakarṇe sakṛt spṛṣṭvā evamācamya |

snānaprakāro dvividho bāhyābhantarabhedataḥ |

tatrādau antaḥsnānam -

āntaraṃ snānamatyantaṃ rahasyamapi pārvati |
kathayāmi bhavadhvaṃsyai (dhvastyai) pañcavargāptaye'pi ca || 

p. 110)

sarittrayamanusmṛtya caraṇatrayamadhyataḥ |
sravantaṃ saccidānandaṃ pravāhaṃ bhāvagocaram ||

vimuktisādhanaṃ puṃsāṃ smaraṇādeva yoginām |
tenāplāvitamātmānaṃ bhāvayed bhāvaśāntaye ||

iḍā gaṅgeti vikhyātā piṅgalā yamunā nadī |
madhye sarasvatī jñeyā tatprayāgamiti smṛtam ||

iti bhāvanākrameṇāntaraṃ snānaṃ nirvartya bahirmantrasnānaṃ kuryāt | tadyathā 
- pūrvāśābhimukho bhūtvā bhūmiṃ guruñcābhyāṃ mantrābhyām 
prārthayet -

dhāraṇaṃ poṣaṇaṃ tvatto bhūtānāṃ devi ! sarvadā |
tena satyena māṃ pāhi pāśān mocaya dhāriṇi !
akhaṇḍamaṇḍalākāraṃ vyāptaṃ yena carācaram |
tatpadaṃ darśitaṃ yena tasmai śrīgurave namaḥ || 

etābhyāṃ namaskṛtya nābhimātre jale sthitvā jalamadhye kaniṣṭhayā trikoṇaṃ 
ṣaṭkoṇaṃ aṣṭadalaṃ ṣoḍaśadalaṃ caturaśraṃ likhitvā trikoṇamadhye 
mūlabījaṃ vilikhya | tīrthaṃsūryamaṇḍalādaṅkuśamudrayā aiṃ hṛdayāya 
nama iti mantreṇākṛṣya tīrthe kṣpitvā tatra tīrthamāvāhayet | mantraḥ -

brahmāṇḍodaratīrthāni karaiḥ spṛṣṭāni te rave !
tena satyena me deva! tīrthaṃ dehi divākara ! 
gaṅge ca yamune caiva godāvari sarasvati !
narmade sindhu kāveri ! jale'smin sannidhiṃ kuru ||

imaṃ me gaṅge yamune................................iti |
āvāhayāmi tāṃ devīṃ snānārthamiha sundari |
ehi gaṅge! namastubhyaṃ sarvatīrthasamanvite ||

aiṃ hrīṃ śrīṃ sarvānandamaye tīrthaśakte ehi ehi svāhā iti 
mantreṇāṅkuśamudrayā saṃyojyāvāhanādimudrāḥ pradarśya āvāhāni 1 
sthāpanī 2 sannirodhinī 3 avaguṇṭhanī 4 sammukhīkaraṇī 5 dhenuḥ 6 yoniḥ 7 etāḥ 
sapta mudrāḥ pradarśya ṣaḍaṅgaṃ kuryāt | 

p. 111)

tadyathā- oṃ hrāṃ hṛdayāya aṅguṣṭhābhyāṃ namaḥ | hrriṃ śirase 
svāhā tarjanībhyāṃ namaḥ | hrūṃ śikhāyai vaṣaṭ madhyamābhyāṃ namaḥ | 
hraiṃ kavacāya huṃ anāmikābhyāṃ namaḥ | hrauṃ netrayāya vauṣaṭ 
kaniṣṭhikābhyāṃ namaḥ | hraḥ astrāya phaṭ karatalakarapṛṣṭhābhyāṃ nama 
itthaṃ ṣaḍaṅgaṃ vidhāya pāṇibhyāmācchādya mūlena saptavāramabhimantrya | 
amṛteśvarīṃ saptaśo japitvā dyātvā'camya snāyāt | tadyathā- oṃ hrīṃ 
klīṃ āṃ amṛte amṛtodbhave amṛteśvari amṛtavarṣiṇi amṛtaṃ srāvaya 
srāvaya sāṃ jūṃ jūṃ saḥ amṛteśvaryai svāhā |

prasṛtāmṛtaraśmyaughasantarpitacarācaram |
bhavāni! bhavaśāntyai tvāṃ bhāvayāmyamṛteśvarīm ||

antaḥśaktimabhidhyāyannādhārād brahmarandhragām |
tasyāḥ pīyūṣavarṣeṇa snānamantaḥ samācaret ||

ityuktarītyā dhyātvā nimajyonmajya mūlena saptavāraṃ mārjanaṃ kṛtvā tataḥ 
aghamarṣaṇaṃ kuryāt | tadyathā- dakṣiṇapāṇitale jalaṃ gṛhītvā mūlena 
saptavāramabhimantritaṃ cidrūpaṃ smṛtvā vāmapāṇinā saṃghaṭṭamudrayā 
mūlavidyayā trivāraṃ mūrdhni abhiṣiñcyāvaśiṣṭamudaka miḍayā saṃgṛhya 
antarnāḍīṃ prakṣālya kaluṣaṃ kajjalābhaṃ piṅgalayā virecya vāme vajraśilāṃ 
dhyātvā huṃ phaṭ iti mantreṇa vāmabhāgasthavajraśilāyāmāskālayet | tato 
yonimudrayā śirasi mūlena trivāramabhiṣiñcya hṛdi bāhvostrirabhiṣiñcayet | 
tato yonimudrayā śirasi mūlena trivāramabhiṣiñcya hṛdi vāhvostrirabhiṣiñcayet 
| tato jalatarpaṇam | tān devāṃstarpayāmīti jalatarpaṇaṃ kṛtvā | oṃ aiṃ hrīṃ 
śrīṃ bhuvaneśvaryambāśrīpādukāṃ tarpayāmīti triḥ santarpya bahirnirgacchet | 
mūlena dhaute anāhatavāsasī saṃprokṣite paridhāyācamya vibhūtidhāraṇaṃ 
kuryāt | tadyathā- 

prakṣālya pāṇicaraṇāvācamenmūlavidyayā |
upavītottarīyāṇi navāni vimalāni ca ||

bhasmasnānaṃ purā kṛtvā tripuṇdraṃ dhārayet tataḥ |
tataḥ samyak kuśāsīno kuryāduddhūlanaṃ kramāt ||

āpādamastakaṃ devi! sitārdranavabhasmanā |
sarvāṅgoddhūlanaṃ kuryāt praṇavena śivena vā ||

tatastripuṇḍraṃ racayet triyāyuṣasamāhvayam ||

tadyathā- vibhūtiṃ vāmahaste nidhāya dakṣiṇena pāṇinā pidhāya jātavedase 
[oṃ jātavedase sunavāma somamarātīyato ni dahāti vedaḥ | 
sa naḥ parṣadati durggāṇi viśvā nāveva sindhuṃ duritātyagniḥ || ṛgvedaḥ 1|7|6|
1] 

p. 112)

gāyatryā [oṃ bhūrbhuvaḥ svaḥ | tatsaviturvareṇyaṃ bhargo devasya dhīmahi | 
dhiyo yo naḥ pracodayāt |] tryambakaṃ [oṃ tryambakaṃ yajāmahe 
sugandhiṃ puṣṭivarddhanam | urvvārukamiva bandhanān mṛtyormukṣīya 
māmṛtāt || 3 | 60 |] agnirasmi [oṃ agnirasmi janmanā jātavedā 
ghṛtamme cakṣuramṛtamma'-āsan | arkastridhātū rajaso vvimāno'jasro 
dharmo havirasmi nāma | 18 | 66 |] mā na stoke [oṃ mā nastoke tanaye mā 
na āyuṣi mā no goṣu mā no aśveṣu rīriṣaḥ | mā no vīrān rudra bhāmino 
vvadhīrhaviṣmantaḥ sadamittvā havāmahe | 16 | 16 |] tryāyuṣamjamadagne 
[oṃ tryāyuṣaṃ jamadagneḥ kaśyapasya tryāyuṣam | yad devaṣu tryāyuṣam | 
tanno astu tryāyuṣam |] riti ṣaṭ agniriti bhasma vāyuriti bhasma jalamiti bhasma 
sthalamiti bhasma vyometi sarvaṃ ha vā idaṃ bhasma | mana etāni cakṣūṃṣi 
bhasmāni bhavanti | tato mūlavidyayā saptavāramabhimantrya | īśāna iti [oṃ 
īśānaḥ sarvavidyānāmīśvaraḥ sarvabhūtānām | 
brahmādhipatirbrahmaṇo'dhipatirbrahmā śivo me astu sadā śivom || 38 || 8 |] 
śirasi bhasma nidhāya tatpuruṣāye [oṃ tatpuruṣāya vidmahe | mahādevāya 
dhīmahi | tanno rudraḥ pracodayāt || 38 | 7 |] ti vaktre aghorebhya [oṃ 
aghorebhyo'tha ghorebhyo ghoraghoratarebhyaḥ | sarvebhyaḥ sarva śarvebhyo namaste 
astu rudrarūpebhyaḥ || 38 | 6 |] iti hṛdaye vāmadevāye [oṃ vāmadevāya 
namo jyeṣṭhāya namaḥ śreṣṭhāya namo rudrāya namaḥ kālāya namaḥ 
kalavikaraṇāya namo balavikaraṇāya namaḥ || 38 | 4 |] ti guhye sadyojāta 
[oṃ sadyojātaṃ prapadyāmi sadyojātāya vai namo namaḥ | bhave bhave nāti 
bhave bhavasvamāṃ bhavodbhavāya namaḥ || 38 | 3 |] miti pādayoḥ | punaḥ 
mūlavidyayā śirasi bhasma nidhāya mūlena mukhe mūlena vakṣasi mūlena ūrvoḥ 
mūlena jaṅghayoḥ mūlena pādayoḥ mūlena sarvasandhipradeśeṣu snāyāt | 
aṅguṣṭhena sammardya kaniṣṭhikayā trikoṇaṃ vilikhya tanmadhye 
bhuvaneśvarībījaṃ likhitvā mūlamantreṇa saptavāramabhimantrya aṅguṣṭhena 
śiraḥ pradakṣiṇīkṛtya oṃ dīptacaṇḍāya namaḥ lalāṭamadhye rekhāṃ kṛtvā 
madhyamayā anāmikayā 

* * * * * * * * tarjanyā tu tripuṇḍrakam |
lalāṭe bhagavān brahmā hṛdaye havyavāhanaḥ ||

nābhau skandhe gale pūṣā bāhvorvāme ca dakṣiṇe |
rudrādityau tathā madhye maṇibandhe prabhañjanaḥ ||

p. 113)

vāmamūle vāmadevo madhye caiva śaśiprabhaḥ |
vasavo maṇibandhe ca pṛṣṭhe caiva hariḥ smṛtaḥ ||

śirasyātmā mahādevo paramātmā sadāśivaḥ |
sarveṣvaṅgeṣu dikpālāḥ śaktimātṛgaṇādayaḥ ||

sarve devāśca rakṣantu vibhūterabhidhāraṇe ||

atha tripuṇḍralakṣaṇam-

vartulena bhaved vyādhirdīrgheṇaiva tapaḥkṣayaḥ |
netrayugmapramāṇena tripuṇḍraṃ dhārayed budhaḥ ||

iti jñātvā vidhānena bhasmasnānaṃ samācaret |
sarvāṅgeṣvathavā kuryāt kevalaṃ mūlavidyayā ||

iti vibhūtisnānadhāraṇavidhiḥ |


atha sandhyāvidhirucyate | ādau svaśākhoktavaidikasandhyāṃ nirvartya 
mantrasandhyāmārabhet | tadyathā- oṃ hrīṃ ātmatatvaṃ śodhayāmi namaḥ 
svāhā | oṃ hrīṃ vidyātatvaṃ śodhayāmi namaḥ svāhā | oṃ hrīṃ śivatatvaṃ 
śodhayāmi namaḥ svāhā | evamācamya |

trirunmṛjya sakṛt spṛṣṭvā nāsike nayane śiraḥ |
hṛdayaṃ dakṣiṇaṃ karṇaṃ saṃspṛśedayamācamaḥ ||

mūlena prāṇāyāmaṃ kuryāt | tataḥ śaḍaṅgamaṅgapañcakanyāsaṃ kuryāt | 
oṃ hrāṃ hṛdayāya nama aṅguṣṭhābhyāṃ namaḥ oṃ hrīṃ śirase svāhā 
tarjanībhyāṃ namaḥ oṃ hrūṃ śikhāyai vaṣaṭ madhyamābhyāṃ namaḥ oṃ hraiṃ 
kavacāya hūṃ anāmikābhyāṃ namaḥ oṃ hrauṃ netratrayāya vauṣaṭ 
kaniṣthikābhyāṃ namaḥ oṃ hraḥ astraya phaṭ karatalakarapṛṣṭhābhyāṃ nama 
iti ṣaḍaṅgaḥ | athāṅgapañcakanyāsaḥ | oṃ hrīṃ hṛllekhāyai namo mūrdhni 
oṃ hraṃ gaganāyai namo mukhe oṃ hraiṃ raktāyai namo hṛdaye oṃ hrauṃ 
karālikāyai namo guhye oṃ hraḥ mahocchuṣmāyai namaḥ pādayoriti vinyasya | oṃ 
hrīṃ śivāya namaḥ dakṣakare oṃ hrāṃ śaktaye namo vāmakare | tato jale 
trikoṇaṃ ṣaṭkoṇaṃ yantraṃ vidhāya tīrthaṃ sūryamaṇḍalādaṅkuśamudrayā 
aiṃ hṛdayāya nama ityākṛṣya tīrthe kṣiptvā pūrvoktā vāhanādisaptamudrāḥ 
pradarśya tīrthānyābāhya-

gaṅge ca yamune caiva godāvari sarasvati !
narmade sindhu kāveri! jale'smin sannidhiṃ kuru || 

p. 114)

tato dakṣakaratale jalaṃ gṛhītvā vāmapāṇinācchāya mūlena 
saptavāramabhimantrya tajjalam vāmahaste gṛhītvā aṅgulisandhigalitodakena 
yādibhirdaśabhirvarṇaiḥ yaṃ raṃ laṃ vaṃ śaṃ ṣaṃ saṃ haṃ laṃ kṣaṃ 
mūlavidyāsahitairātmanaḥ śirasi mārjayitvā tajjalaṃ santyajya anyajalaṃ pūrvavad 
gṛhītvā kādimāntaiḥ sparśavarṇaiḥ (kaṃ khaṃ gaṃ ghaṃ ṅaṃ caṃ 
chaṃ jaṃ jhaṃ ñaṃ ṭaṃ ṭhaṃ ḍaṃ ḍhaṃ ṇaṃ taṃ thaṃ daṃ dhaṃ naṃ paṃ 
phaṃ baṃ bhaṃ maṃ) mūlavidyāsahitairjalaṃ pītvā anyajalaṃ pūrvavad 
gṛhītvā ṣoḍaśasvaraiḥ savindubhiḥ (aṃ āṃ iṃ īṃ uṃ ūṃ ṛṃ ṝṃ 
ḷṃ ḹṃ eṃ aiṃ oṃ auṃ aṃ aṃḥ) mūlavidyāsahitairātmanaḥ śirasi 
punarmārjayitvā tajjalaṃ dakṣakare saṃruhya mūlena dakṣanāsikāyāmiḍayā 
nāḍyā candramaṇḍalavāhinyā jalaṃ pūrakaprayogeṇa nītvā'ntarnāḍīṃ prakṣālya 
tena nābhipraviṣṭena tamaḥkallolaṃ kajjalābhaṃ dakṣanāsikayā 
sūryamaṇḍalavāhinyā piṅgalayā pāpapuruṣaṃ recakaprayogeṇa virecya 
astramantreṇa ślīṃ paśu huṃ phaṭ ityastreṇa cakrīkṛtakareṇa vāmabhāge 
bhūmau vā'sphālayet | tata utthāyārghyatrayaṃ dadyāt | tadyathā-

aiṃ kāmeśvarīṃ vidmahe hrīṃ bhuvaneśvarīṃ dhīmahi tannaḥ śaktiḥ pracodayāt 
| udyadādityavartinyai śrībhuvaneśvaryai idamarghyaṃ samarpayāmi nama 
ityarghyatrayaṃ datvā yathāśaktivāraṃ gāyatrīṃ tarpayet | punaḥ pūrvavadācamya 
mūlena prāṇāyāmatrayaṃ pūrvavannyāsaṃ vidhāya gāyatrīṃ dhyāyet |

tato japan maheśānīmādhāre kuṅkumaprabhām |
madhyāhne hṛdayāmbhoje cintayeccandrasannibhām ||
dhyāyecca śiraso madhye tamālaśyāmalaśriyam ||

iti dhyātvā pūrvoktagāyatrīmaṣṭottaraśatavāraṃ japitvā punaḥ 
ṣaḍaṅganyāsadhyānaṃ vidhāya guhyātiguhyamiti japaṃ ṣaḍadhvavyāpinyai 
devatāyai samarpayet | evamuktakālatraye'pi mārjanādyarghyāntaṃ kuryāt | tataḥ 
prātaḥsandhyānantaraṃ saurapūjāṃ kuryāt | tadyathā- bhūmau gomayena 
caturaśraṃ maṇḍalaṃ kṛtvā tatra raktacandanenāṣṭadalaṃ viracya madhye 
divaseśvaraṃ māyābījasahitaṃ vinyasya daleṣu somādīn vinyasya pūjayet | 
tadyathā- hrīṃ sūryāya namo madhye daleṣu hrīṃ somāya namaḥ hrīṃ 
bhaumāya namaḥ hrīṃ budhāya namaḥ hrīṃ gurave namaḥ hrīṃ bhārgavāya 
namaḥ hrīṃ mandāya namaḥ hrīṃ rāhave namaḥ hrīṃ ketave nama iti 
sampūjyārghyapātre candanākṣatakusumāni nikṣipya ṣaḍdīrghamāyābījena 
ṣaḍaṅgaṃ kṛtvā divaseśvaraṃ dhyāyet |

p. 115)

ratnāṅkaṃ svarṇakoṭiṃ ca kaṭakādivibhūṣitam |
svarṇaṃ lambodaraṃ śoṇaṃ cārupadmakaradvayam ||

iti dhyātvā sūryamantreṇārghyatrayaṃ dadyāt | tatra sūryamantraḥ- oṃ hrīṃ 
haṃsaḥ sūryāya nama ityarghyatrayaṃ datvā lalāṭamadhyagamādityaṃ 
bindurūpeṇa bhāvayet | itthaṃ saurapūjāṃ vidhāya tarpaṇaṃ kuryāt | tadyathā##-

jalāntike samupaviśya pādau pāṇiṃ prakṣālyācamya jalamadhye yantraṃ 
vibhāvya pūrvavadaṅkuśamudrayā tīrthaṃ 
sūryamaṇḍalādākṛṣyāvāhanādimudrāḥ pradarśya mūlena ṣaḍaṅgaṃ 
vidhāya tarpayet | oṃ hrīṃ śivastṛpyatu oṃ hrīṃ pīṭhādhikāriṇyo 
devatāstṛpyantu oṃ hrīṃ guravaḥ pūrvācāryāstṛpyantu oṃ hrīṃ 
śaktayastṛpyantu oṃ hrīṃ paramamarīcayastṛpyantu oṃ hrīṃ 
ṣaḍadhvavyāpidevatāstṛpyantu oṃ hrīṃ vighneśvarāstṛpyantu oṃ hrīṃ 
mantreśvarāstṛpyantu oṃ hrīṃ saptasrotā devastṛpyatu oṃ hrīṃ 
brahmaviṣṇurudrāstṛpyantu oṃ hrīṃ lokapālāstṛpyantu oṃ hrīṃ 
grahāstṛpyantu oṃ hrīṃ siddhāstṛpyantu oṃ hrīṃ svargādhikāriṇastṛpyantu 
oṃ hrīṃ pīṭhādhikāriṇaścauṣadhayastṛpyantu iti devatīrthena [prāgagreṣu 
surāṃstṛpyenmanuṣyāṃścaiva madhyataḥ | 
pitṛṃśca dakṣiṇāgreṣu dadyāditi jalāñjalīn || agnipurāṇe | ṛṣitarpaṇantu##-
śvasuramahāśvasuravṛddhaśvasurāstṛpyantu oṃ hrīṃ catuṣpīṭhādhikāriṇaḥ 
siddhāstṛpyantu oṃ hrīṃ pīṭhādhikāriṇyo devatāstṛpyantu oṃ hrīṃ guravaḥ 
pūrvācāryāstṛpyantu oṃ hrīṃ pīṭhādhikāriṇyastṛpyantu oṃ hrīṃ 
auṣadhayastṛpyantu iti manuṣyatīrthena [tarjanyaṅguṣṭhamadhyasthāne 
ityamaraḥ |] | oṃ hrīṃ pitṛpitāmahaprapitāmahāstṛpyantu oṃ hrīṃ 
pitṛvaṃśajāstṛpyantu oṃ hrīṃ 
mātāmahapramātāmahavṛddhapramātāmahāstṛpyantu oṃ hrīṃ 
mātṛvaṃśajāstṛpyantu oṃ hrīṃ śvasuravaṃśajāstṛpyantu iti pitṛtīrthena 
[pitṛtīrthaḥ- antarāṅguṣṭhadeśinyoḥ pitṝṇāṃ tīrthamuttamam | 
kūrmapurāṇe |] | ekoccāraṇena vā kāryānusārataḥ kuryāt | sarvajanavihite 
mārge na doṣaḥ | oṃ hrīṃ śivaśaktipurassarā marīcayaḥ ṣaḍadhvavāsinyo devatā 
vidyā vidyeśvarā mantrā mantreśvarā brahmādayo lokapālamātara ugrasiddhā 
auṣadhayastṛpyantu iti devatātīrthena | oṃ hrīṃ pīṭhādhikārāḥ siddhā bhūcaryo 
guravaḥ pūrvācāryāstṛpyantu iti manuṣyatīrthena | oṃ hrīṃ 
pitṛpitāmahaprapitāmahamātāmahapramātāmahavṛddhapramātāmaha##-

p. 116)

śvasuravaṃśajāstṛpyantu iti pitṛtīrthena | tataḥ pitrādi svapitṛkramaṃ 
tarpayet | tato mūlabījena catusttvāṅkitaiḥ 
[śodhayāmītyantyapadairmantraiḥ] salilaṃ pibet |

caturviśeṣācamo'yaṃ dehatatvaviśodhakaḥ |
(tat) kṛtvā kuryān maheśāni! tarpaṇaṃ mūlavidyayā ||
pīṭhānyādau pratarpyātha devīmāvāhya tarpayet |
tridhā santarpya devyāśca tatastvāvaraṇaṃ yajet ||
vāṅmayā kamalā pūrvaṃ sarvamantrāḥ prakīrtitāḥ ||
tritāramūlamantrānte bhuvaneśvarī (bhuvaneśī) padaṃ tataḥ |
namaḥ śrīpādukānte tu tarpayāmīti coccaret |
anena kramayogena tarpayedāvaraṇaṃ kramāt ||

tadyāthā- aiṃ hrīṃ śrīṃ oṃ hrīṃ bhuvaneśvaryambā [yai] namaḥ 
śrīpādukāṃ tarpayāmi iti triḥsantarpya tataḥ pīṭhadevatānāmāvaraṇadevatānāṃ 
tritāraṃ namaḥ śrīpādukāṃ tarpayāmītyekaikamañjaliṃ tarpayet | tatra 
pīṭhāvaraṇadevatāścāgre vakṣyāmaḥ |

tarpaṇānte sādhakendro datvā pañcopacārakān |
tataḥ samāhito bhūtvā japet tarpaṇasaṃkhyayā ||

niṣkalīkṛtya hṛdaye devīmudvāsya satkṛtām |
saṅkalīkṛtya saṃhṛtya tīrthamārtaṇḍamaṇḍale ||

stotrapāṭhaṃ prakurvāṇo tato yāgālayaṃ vrajet |
na bāhyabhāṣamāṇastu na spṛśennāvalokayet ||

iti pṛthvīdharācāryapaddhatau śāradātilakaṃ nānātantramatamālaṃbya 
śrīdāyīdevasampradāyinā mātṛpurasthitena anantadevena viracitāyām 
bhuvaneśvarīkramacandrikāyām prātarādi tarpaṇāntaṃ vivaraṇaṃ 
(nāma) prathamaḥ kalpaḥ |


|| śrīḥ ||

ācamya prāṇānāyamya deśakālau saṅkīrtya mama sakaladoṣaparihārārthaṃ 
bhuvaneśvarīprasādasiddhyarthaṃ bhūtaśuddhyādi nyāsān kariṣye iti saṃkalpya | 
tatrādau āsananiyamaḥ -

vināsanena mantrajñaḥ kṛtaṃ karma na sidhyati |
kṛṣṇājine jñānasiddhistapaḥsiddhiḥ kuśāsane ||

p. 117)

bhūmyāsane yaśohāni pallave cittavibhramaḥ |
tṛṇāsane na siddhiḥ syād vaitasaṃ kīrtidāyakam ||

śvetāvikaṃ vinā śāntiḥ pāṣāṇe vyādhireva ca |
vyāghracarmaṇi mokṣaḥ syāddaurbhāgyaṃ dārukāsane ||

vaiṇave balahāniḥ syāt sarvārthaścitrakambale |
abhicārādike kṛṣṇaḥ cakṣurhāniśca nidrayā ||

mahatī devahāniśca jṛmbhābhiḥ sarvadā bhavet |
manasā cañcalenāśu na siddhyati kadācana ||

ityāsanāni | atha śubhe śucau deśe vidhiproktamṛdvāsane aiṃ bījakarṇikaṃ 
svarayugmakiñjalkaṃ ka ca ṭa ta pa ya śa la vargāṣṭakadalaṃ dikṣu vaṃ 
bījānvitaṃ vidikṣu ṭhaṃ bījamaṇḍitaṃ mātṛkāmbujaṃ dhyātvā aiṃ hrīṃ 
śrīṃ ādhāraśaktikamalāsanāya nama iti puṣpākṣatādibhirabhyarcya prāṅmukha 
udaṅmukho vā upaviśya bhūmiṃ prārthayet |

pṛthivyā merupṛṣṭha ṛṣiḥ kūrmo devatā sutalaṃ chandaḥ bhūmiprārthane 
viniyogaḥ |

pṛthvi! tvayā dhṛtā lokā devi! tvaṃ viṣṇunā dhṛtā |
tvaṃ ca dhāraya māṃ devi! pavitraṃ kuru cāsanam || 

iti svaśirasi mṛgīmudrayā mātṛkābjaṃ dhyātvā dīpanāthaṃ prapūjayet |

tadyathā-

kṣetrādyakṣaramuccārya amukakṣetre medātmakakhaḍgīśāya 
varṇeśānandanāthāya atiraktavarṇāya raktadvādaśaśaktiyuktāya asmin kṣetre 
imāṃ pūjāṃ gṛhṇa gṛhṇa svāhā iti 
puṣpākṣatādibhirdīpanāthamabhyarcya-

tīkṣṇadaṃṣṭraṃ! mahākāya-kalpāntajvalanopama |
bhairavāya namastubhyamanujñāṃ dātumarhasi || 

iti bhairavājñāṃ labdhvā hastābhyāmañjaliṃ vidhāya sapuṣpaṃ aiṃ hrīṃ śrīṃ 
śivādigurubhyo namaḥ śirasi 3 gaṃ gaṇapataye namo dakṣaskandhe 3 vaṃ 
vaṭukāya namo vāmaskandhe 3 duṃ durgāyai namaḥ dakṣorumūle 3 kṣaṃ 
kṣetrapālāya namo vāmorumūle 3 iti dakṣavāmapārśvordhvādhobhāgeṣu vinyaset 
|

p. 118)

akhaṇḍamaṇḍalākāraṃ vyāptaṃ yenaṃ carācaram |
tatpadaṃ darśitaṃ yena tasmai śrīgurave namaḥ ||

caraṇaṃ pavitraṃ vitataṃ purāṇaṃ yena pūtastarati duṣkṛtāni |
tena pavitreṇa śuddhena pūtā atipāpmānamarātiṃ tarema ||

ityādi vaidikairmantrairgurupādukāmuccārya aiṃ hrīṃ śrīṃ amukānandanātha 
amukāmbāśaktiyukta śrīpādukāṃ pūjayāmi nama iti sahasrāravinde 
śrīgurunāthaṃ sampūjya yonimudrayā praṇamet | tato bhūtotsāraṇaṃ kuryāt -

apasarpantu te bhūtā ye bhūtā bhūmisaṃsthitāḥ |
ye bhūtā vighnakartāraste naśyantu śivājñayā || 

oṃ ślīṃ paśu huṃ phaṭ iti pāśupatāstreṇa nārācamudrayā vighnānutsārya 
siddhārthākṣatakusumaiḥ pātālabhūnabholīnān vighnān krameṇa 
vāmapārṣṇighātakarāsphoṭasamudañcitavaktrairutsārya uktapāśupatāstreṇa 
vāmahastatalaṃ dviddhā maṇibandhāt samārabhya sapṛṣṭhaṃ dakṣapāṇinā 
pramṛjya dakṣiṇaṃ pāṇiṃ sakṛdevoktamārgataḥ anena ṣaṭ karaśodhanaṃ 
kṛtvā nābherāpādaṃ hṛdo nābhiparyantaṃ śiraso hṛtparyantaṃ 
tenaivāstreṇa vyāpayitvā antastālatrayaṃ bahistālatrayaṃ kṛtvā 
daśadigbandhanaṃ kṛtvā raṃ agniprākārāya namaḥ oṃ sahasrāra huṃ phaṭ 
svāhā pūrvoktāstramantrābhyāṃ prākārau kṛtvā triragniveṣṭanaṃ kṛtvā 
evaṃ rakṣāṃ purā kṛtvā bhūtaśuddhimathācaret | tadyathā-

praṇavadvādaśāvṛtyā nāḍīśuddhiṃ vidhāya hṛdisthaṃ caitanyaṃ haṃsaḥ iti 
mantreṇa saṃghaṭṭamudrayordhvamunniya dvādaśāntaḥsthite pare tejasi saṃyojya 
astreṇa rakṣāṃ kṛtvā bhūtāni śodhayet | asya pārthivamantrasya brahmā 
ṛṣirgāyatrī chandaḥ somo devatā pārthivākhyabhūtaśuddhyarthe jape viniyogaḥ | 
pādādijānuparyantaṃ pṛthvīsthānam tatra pārthivamaṇḍalaṃ pītavarṇaṃ 
catuṣkoṇaṃ vajralāñchitam brahmadaivatyaṃ tena pañcaguṇā pṛthvī 
ṣaḍudghātaprayogeṇa oṃ laṃ 60 bījena saṃśodhya apsu layaṃ nayet |

vāruṇamantrasya gautama-ṛṣirvaruṇo devatā triṣṭup chando 
varuṇākhyabhūtaśuddhyarthe jape viniyogaḥ | jānvādinābhiparyantaṃ 
āpasthānaṃ varuṇamaṇḍalaṃ dhavalaṃ dhanurākāraṃ ubhayoḥ koṭyoḥ 
śvetapadmalāñchitaṃ tanmadhye vaṃ bījaṃ śvetavarṇaṃ viṣṇudaivatyaṃ tena 
caturguṇā āpaḥ pañcodghātaprayogeṇa śoṣayāmi | oṃ vaṃ 48 iti bījena tejasi 
layaṃ nayet |

p. 119)

āgneyamaṃtrasya kaśyapaḥ ṛṣiḥ | agnirdevatā triṣṭup chanda 
āgneyākhyabhūtaśuddhyarthe jape viniyogaḥ | nābhyādihṛdayaparyantaṃ 
agnisthānaṃ tatra vahnimaṇḍalaṃ trikoṇākāraṃ koṇatraye svastikāṅkitaṃ 
tanmadhye raṃ bījaṃ raktavarṇaṃ rudradaivatyaṃ tena triguṇo vahnistrirud 
ghātaprayogeṇa śoṣayāmi | oṃ raṃ 36 iti vāyau layaṃ nayet |

vāyavyamantrasya kiṣkandha ṛṣirvāyurdevatā triṣṭup chando 
vāyavyākhyabhūtaśuddhyarthe jape viniyogaḥ | hṛdayādibhrūmadhyaparyantaṃ 
vāyusthānam tatra vāyumaṇḍalaṃ ṣaṭkoṇākāraṃ ṣaḍbindulāñchitam 
tanmadhye yaṃ bījaṃ nīlavarṇaṃ saṅkarṣaṇadaivatyaṃ triguṇo 
vāyurdvirudghātaprayogeṇa śoṣayāmi oṃ yaṃ 24 iti ākāśe layaṃ nayet |

ākāśamantrasya brahmā ṛṣiḥ mahadākāśo devatā triṣṭup chanda 
ākāśākhyabhūtaśuddhyarthe jape viniyogaḥ | bhrūmadhyād 
brahmarandhaparyantamākāśasthānam tatra nabhomaṇḍalaṃ vartulākāraṃ 
dhvajalāñchitaṃ tanmadhye haṃ bījaṃ dhūmravarṇam sadāśivadaivatyam 
tenaikaguṇa ākāśa ekodghātaprayogeṇa śoṣayāmi oṃ haṃ 12 iti bījena pare śive 
layaṃ nayet |

ṣaṣṭisaṃkhyā samārabhya dvādaśa dvādaśa tyajet |
pṛthivyādīni bhūtāni krameṇa svasvakāraṇe ||

evaṃ pañcamahābhūtāni pare tatve ekībhūtāni vicintya punarbhūtāni pravilāpayet | 
oṃ lhāṃ brahmaṇe pṛthivyadhipataye nivṛttikalātmane huṃ phaṭ svāhā 
pādādijānuparyantaṃ vyāpya pṛthvīṃ śodhayet | oṃ hrīṃ viṣṇave abdhipataye 
pratiṣṭhākalātmane huṃ phaṭ svāhā iti jānvādinābhiparyantaṃ vyāpya apaḥ 
śodhayet | oṃ hraṃ agnaye tejo'dhipataye vidyākalātmane huṃ phaṭ svāhā iti 
nābhyādivakṣaḥparyantaṃ vyāpya agniṃ śodhayet | oṃ hyaiṃ īśvarāya 
vāyvadhipataye śāntikalātmane huṃ phaṭ svāhā | hṛdayādi bhrūyugāntaṃ 
vyāpya vāyuṃ śodhayet | oṃ hauṃ sadāśivāya vyomādhipataye 
śāntyatītakalātmane huṃ phaṭ svāhā | bhruvādibrahmarandhrāntaṃ vyāpya 
ākāśaṃ śodhayet | iti vyāpakaṃ kṛtvā yonimudrāṃ baddhvā 
kulakuṇḍalinīmutthāpya ṣaṭsarojāni bhittvā jīvapradīpasneharūpiṇīṃ tāṃ pare 
tejasi saṃyojya vakṣyamāṇakrameṇa śoṣaṇādi samācaret |

tatrādau vāmakukṣau pāpapuruṣaṃ dhyāyet-

brahmahatyāśiraskaṃ ca svarṇasteyabhujadvayam |
surāpānahṛdā yuktaṃ gurutalpakaṭidvayam ||

p. 120)

upapātakaromāṇaṃ pātakopāṅgasaṃśrayam |
khaḍgacarmadharaṃ kṛṣṇaṃ pāpaṃ kukṣau vicintayet ||

ityādi krameṇa kukṣau pāpapuruṣaṃ dhyātvā tatsahitasya dehasya śoṣaṇādikaṃ 
kuryāt | tadyathā -

vāmanāsāpuṭe vāyumaṇḍalaṃ tadbījayuktaṃ yaṃ kādimāntaiḥ sparśavarṇaiḥ 
sevitaṃ dhūmravarṇaṃ smṛtvā aṃ 16 mātrāṣoḍaśakena sampūrya 
prāṇāpānavāyumbhyāṃ saha saṃyojya tadutthenānilena saha śārīrairmahāpāpai 
rogaiśca saha saṃśoṣya dvātriṃśadbhirmātrābhiḥ 32 kumbhakaṃ soḍaśabhiḥ 
16 recakaṃ tato dāhanam |

dakṣanāsāpuṭe vahnimaṇḍalaṃ tadbījayuktaṃ yādidaśabhiryaṃ sevitaṃ vicintya 
prāṇāpānavāyubhyāṃ saha saṃyojya tadutthenānalena ca saha śārīrairmahāpāpai 
rogaiśca saha saṃdahya pūrvavat kumbhakarecakau | tataḥ plāvanam | 
vāmanāsāpuṭe āpyamaṇḍalaṃ tadbījayuktaṃ dhavalaṃ dhanurākāraṃ 
ṣoḍaśasvara 16 sevitaṃ vicintya pūrvavat sampūrya ādhāragatena vāyunā 
vahnikuṇḍalinīmutthāpya tasyā jvālāsamudāyena āplāvyamānaṃ 
brahmarandhrendumaṇḍalādamṛtādāplāvyamānaṃ pūrvavat 
pūrakakumbhakarecakāḥ | evaṃ śoṣaṇadāhanaplāvanāni kṛtvā parasmin 
śāmbhave brahmaṇi svaśarīraṃ tatsārūpyapratibimbitaṃ budbudākāraṃ dhyātvā 
laṃ pṛthivībījena kaṭhinīkṛtya haṃ vyomabījena vibhidya bhūtotpattiṃ vicintayet 
| akṣarāt kham | ākāśād vāyuḥ | auṣadhibhyo annam | annād retaḥ | retasaḥ puruṣa 
iti sṛṣṭikramaṃ vicintya | oṃ haṃ 12 oṃ hauṃ sadāśivāya vyomādhipataye 
śāntyatītakalātmane huṃ phat svāhā iti brahmarandhrabhrūmadhyaparyantaṃ 
vyāpyaṃ yaṃ 24 oṃ hraiṃ īśvarāya vāyvadhipataye śāntikalātmane huṃ phaṭ 
svāhā bhrūmadhyād hṛdayaparyantaṃ vyāpyaṃ raṃ 36 oṃ hraṃ agnaye 
tejo'dhipataye vidyākalātmane huṃ phaṭ svāhā hṛdādinābhiparyantaṃ vyāpyaṃ 
vaṃ 48 oṃ hvīṃ viṣṇave abdhipataye pratiṣṭhākalātmane huṃ phaṭ svāhā 
nābhyādijānuparyantaṃ vyāpyaṃ laṃ 60 oṃ hlāṃ brahmaṇe pṛthivyadhipataye 
nivṛttikalātmane huṃ phaṭ svāhā jānvādipādaparyantaṃ vyāpyamiti krameṇa 
dvādaśasaṃkhyā samārabhya ṣaṣṭiparyantaṃ varddhayan so'hamityuccārya 
hṛtpadme śivātmānaṃ jīvaṃ ṣaṭtriṃśattatvarūpaṃ smaret | tata 
ekaviṃśativāraṃ māyāṃ japitvā aṅkuśākāratarjanyā prāṇān mūlādhārād 
brahmarandhrānte prāṇapratiṣṭhāmantreṇa sthāpayet |

p. 121)

atha prāṇapratiṣṭhāṃ kurvīta vakṣyamāṇaprakārataḥ tadyathā- 
prāṇapratiṣṭhāmantrasya brahmaviṣṇuśivā ṛṣayaḥ śirasi | ṛgyajuḥsāmāni 
chandāṃsi mukhe | prāṇaśaktirdevatā hṛdaye | dvādaśānte 
prāṇapratiṣṭhāpane viniyogaḥ | aṃ kaṃ khaṃ gaṃ ghaṃ ṅaṃ 5 āṃ 
pṛthivyaptejovāyvākāśātmane hṛdayāya namaḥ | aṅguṣṭhābhyāṃ namaḥ | 
iṃ caṃ chaṃ jaṃ jhaṃ ñaṃ 5 īṃ śabdasparśarūparasagandhātmane śirase 
svāhā | tarjanībhyāṃ namaḥ | uṃ ṭaṃ ṭhaṃ ḍaṃ ḍhaṃ ṇaṃ 5 ūṁ 
śrotratvakcakṣurjihvāghrāṇātmane śikhāyai vaṣaṭ | madhyamābhyāṃ namaḥ | 
eṃ taṃ thaṃ daṃ dhaṃ naṃ 5 aiṃ vākpāṇipāyūpasthāne kavacāya huṃ | 
anāmikābhyāṃ namaḥ | oṃ paṃ phaṃ baṃ bhaṃ maṃ 5 auṃ 
vacanādānagamanavisargānandātmane netratrayāya vausaṭ | kaniṣṭhikābhyāṃ 
namaḥ | aṃ yaṃ raṃ laṃ vaṃ śaṃ ṣaṃ saṃ haṃ kṣaṃ aḥ 
manobudhyahaṃkāracittātmane [cittavijñānātmane iti 
āhnikakarmasūtrāvalipāṭhaḥ] astrāya phaṭ | karatalakarapṛṣṭhayoḥ | yaṃ 
tvagātmane namaḥ | raṃ asṛgātmane namaḥ | laṃ māṃsātmane namaḥ | vaṃ 
meda ātmane namaḥ | śaṃ asthyātmane namaḥ | ṣaṃ majjātmane namaḥ | saṃ 
śukrātmane namaḥ | oṃ āṃ hrīṃ kroṃ iti bījatrayaiśca trirvyāpakaṃ kṛtvā | 
tato dyānam -

raktāmbhodhisthapotollasadaruṇasarojādhirūḍhā karābjaiḥ 
pāśaṃ kodaṇḍamikṣūdbhavamatha guṇamapyaṅkuśaṃ pañca bāṇān ||
bibhrāṇā'sṛkkapālaṃ trinayanasadṛśā pīnavakṣoruhāḍhyā
devī bālārkavarṇā bhavatu sukhakarī prāṇaśaktiḥ parā naḥ |

iti dhyānam |

hṛdi hastaṃ datvā mantraṃ japet | āṃ hrīṃ kroṃ yaṃ raṃ laṃ vaṃ śaṃ ṣaṃ 
saṃ hoṃ mama prāṇena śrībhuvaneśvarīprāṇā iha prāṇāḥ 11 mama jīvena saha 
śrībhuvaneśvaryā jīva iha sthitaḥ 11 mama sarvendriyaiḥ saha śrībhuvaneśvaryāḥ 
sarvendriyāṇi vāṅmanastvakcakṣuḥśrotrajihvāghrāṇaprāṇā ihaivāgatya sukhaṃ 
ciraṃ tiṣṭhantu svāhā iti prāṇapratiṣṭhāvidhiḥ |

atha mātṛkānyāsakramaḥ |

gudāttu dvyaṅgulādūrdhvaṃ suṣumṇāmūlarandhragam |
vādivedārṇalasitaṃ paṅkajaṃ kanakaprabham || 

tatsthāṃ vidyullatākārāṃ tejorekhāmaṇīyasīṃ |
kulakuṇḍalinīmūrdhvaṃ nayet ṣaṭcakrabhedinīm || 

p. 122)

dvādaśānte dumadhyasthaṃ pūrvoktaṃ mātṛkāmbujam |
navanītanibhaṃ dhyātvā drutaṃ kuṇḍalinītviṣā ||

tejo'ñjalau viniḥsārya mātṛkānyāsamācaret ||

aṃ āṃ i. īṃ u. ūṃ iti ṣaṭ svarān dakṣavāmakaratalatatpṛṣṭhatadvyāptikrameṇa 
nyaset | śiṣṭān daśa svarānaṅguṣṭhādikaniṣṭhāntaṃ daśasvaṅguliṣu nyaset | 
dakṣapradeśinīmārabhya vāmakaniṣṭhikāparyantaṃ pūrvatrayāgreṣu 
catuścaturaḥ kādisāntān varṇān halāvaṅguṣṭhayoḥ antyaṃ aṅgulyagreṣu 
nyaset | tato lipiṣaḍaṅgaḥ |

aṃ kaṃ khaṃ gaṃ ghaṃ ṅaṃ 5 āṃ hṛdayāya namaḥ aṅguṣṭhābhyāṃ namaḥ 
| iṃ caṃ chaṃ jaṃ jhaṃ ñaṃ 5 īṃ śirase svāhā tarjanībhyāṃ namaḥ | uṃ ṭaṃ 
ṭhaṃ ḍaṃ ḍhaṃ ṇaṃ 5 ūṃ śikhāyai vaṣat madhyamābhyāṃ namaḥ | eṃ taṃ 
thaṃ daṃ dhaṃ naṃ 5 aiṃ kavacāya huṃ anāmikābhyāṃ namaḥ | oṃ paṃ phaṃ 
baṃ bhaṃ maṃ 5 auṃ netratrayāya vauṣaṭ kaniṣṭhikābhyāṃ namaḥ | aṃ yaṃ raṃ 
laṃ vaṃ śaṃ ṣaṃ saṃ haṃ kṣaṃ 10 aḥ astrāya phaṭ karatalakarapṛṣṭhābhyāṃ 
namaḥ |

asyāḥ śudhabinduvisargamātṛkāyāḥ brahmā ṛṣiḥ śirasi | devī gāyatrī 
chando mukhe | śrīmātṛkā sarasvatī devatā hṛdi | vyañjanāni bījāni guhye | 
svarāḥ śaktayaḥ pādayoḥ | śuddhabinduvisargamātṛkānyāse viniyogaḥ |

hsauṃ aṃ āṃ śauṃ | iti mātṛkāṃ trirvyāpayet | tatra nyāse kārikā -

kānanavṛttadvyakṣiśrutito gaṇḍoṣṭhadantamūrdhāsye |
doḥpatsandhyagreṣu ca pārśvayośca pṛṣṭhanābhijaṭhareṣu ||

hṛddormūlāparagalakakṣe hṛdādipāṇipādayuge |
jaṭharānanayorvyāpakasaṃjñāṃ nyasedathākṣarān kramaśaḥ ||

tatra nyāsaḥ | oṃ a namaḥ śirasi | oṃ ā namo mukhavṛtte | oṃ i namo dakṣanetre | 
oṃ ī namo vāmanetre | oṃ u namo dakṣakarṇe | oṃ ū namo vāmakarṇe | oṃ ṛ 
namo dakṣanāsāpuṭe | oṃ ṝ namo vāmanāsāpuṭe | oṃ ḷ namo dakṣagaṇḍe | 
oṃ ḹ namo vāmagaṇḍe | oṃ e nama ūrdhvoṣṭhe | oṃ ai namaḥ adharoṣṭhe | oṃ 
o nama ūrdhvadantapaṅktau | oṃ au namaḥ adhodantapaṃktau | oṃ aṃ namo 
jihvāmule | oṃ aḥ namo jihvāgre | oṃ ka namo dakṣahatamūle | oṃ kha namo 
dakṣahastakūrpare | oṃ ga namo dakṣahastamaṇibandhe | 

p. 123)

oṃ gha namo dakṣahastāṅgulimūle | oṃ ṅa namo dakṣahatāṅgulyagre | oṃ ca 
namo vāmahastamūle | oṃ cha namo vāmahastakūrpare | oṃ ja namo 
vāmahastamaṇibandhe | oṃ jha namo vāmahastāṅgulimūle | oṃ ña namo 
vāmahastāṅgulyagre | oṃ ṭa namo dakṣapādamūle | oṃ ṭha namo 
dakṣapādajānuni | oṃ ḍa namo dakṣapādagulphe | oṃ ḍha namo 
dakṣapādāṅgulimūle | oṃ ṇa namo dakṣapādāṅgulyagre | oṃ ta namo 
vāmapādamūle | oṃ tha namo vāmapādajānuni | oṃ da namo vāmapādagulphe | oṃ 
dha namo vāmapādāṅgulimūle | oṃ na namo vāmapādāṅgulyagre | oṃ pa namo 
dakṣapārśve | oṃ pha namo vāmapārśve | oṃ ba namaḥ pṛṣṭhe | oṃ bha namo 
nābhau | oṃ ma namo jaṭhare | oṃ ya namo hṛdi | oṃ ra namo dakṣaskandhe | oṃ la 
namo vāmaskandhe | oṃ va namaḥ kaṇṭhe | oṃ śa namo dakṣakakṣe | oṃ ṣa namo 
vāmakakṣe | oṃ sa namo hṛdādipāṇiyuge | oṃ ha namo hṛdādipādayuge oṃ la 
namo jaṭharādi ānane | vyāpakam | oṃ kṣa namo mastakādipādāntaṃ | vyāpakam | 
punastatraiva oṃ aṃ namaḥ śirasi | oṃ āṃ namo mukhavṛtte ityādi krameṇa 
bindumatṛkāṃ nyaset | punastatraiva oṃ aḥ namaḥ śirasi | oṃ āḥ namo 
mukhavṛtte ityādi krameṇa visargamātṛkāmaṅguṣṭhānāmikāyogena nyaset | 
atha dhyānam -

arkonmuktaśaśāṅkakoṭisadṛśīmāpīnatuṅgastanīṃ 
candrārdhāhitamastakāṃ madhumadāmālolanetratrayām |
bibhrāṇāmaniśaṃ varaṃ japavaṭīṃ śūlaṃ kapālaṃ karai-
rādyāṃ yauvanagarvitāṃ lipitanuṃ vāgīśvarīmāśraye ||

iti dhyānam | iti śuddhabinduvisargamātṛkāśceti trividho mātṛkānyāsakramaḥ 
|

atha antarmātṛkānyāsakramaḥ | asya śrī-antarmātṛkānyāsasya brahmā 
ṛṣiḥ śirasi | gāyatrī chando mukhe | antarmātṛkā sarasvatī devatā hṛdi | halo 
bījāni guhye | svarāḥ śaktayaḥ pādayoḥ | kṣaḥ kīlakaṃ nābhau | 
antarmātṛkānyāse viniyogaḥ |

atha ṣaḍaṅgaḥ | oṃ hrīṃ aṃ kaṃ 5 āṃ hṛdayāya namaḥ aṅguṣṭhayoḥ | oṃ 
hrīṃ iṃ caṃ 5 īṃ śirase svāhā tarjanyoḥ | oṃ hrīṃ uṃ ṭaṃ 5 ūṃ śikhāyai 
vaṣaṭ madhyamayoḥ | oṃ hrīṃ eṃ taṃ 5 aiṃ kavacāya huṃ anāmikayoḥ | oṃ hrīṃ 
oṃ paṃ 5 auṃ netratrayāya vauṣaṭ kaniṣṭhayoḥ oṃ hrīṃ aṃ yaṃ 9 aḥ astrāya 
phaṭ karatalakarapṛṣṭhayoḥ | dhyānam -

bandhukābhāṃ trinetrāṃ pṛthujaghanalasacchuktimadraktavastrāṃ
pīnottuṅgapravṛddhastanajaghanabharāṃ yauvanābhārarūḍhām |

p. 124)

divyālaṅkārayuktāṃ sarasijanayanāmindusaṅkrāntimūrdhnāṃ
devīṃ pāśāṅkuśāḍhyāmabhayavarakarāṃ mātṛkāṃ tāṃ namāmi ||

iti dhyānam | tatra viśuddhau ṣoḍaśadalakamalamūrdhvamukham dhyātvā 
tattaddaleṣu prāgādiprādakṣiṇyena bījapūrvakaṃ nyaset | oṃ hrīṃ aṃ namaḥ | oṃ 
hrīṃ āṃ namaḥ | oṃ hrīṃ iṃ namaḥ | oṃ hrīṃ īṃ namaḥ | oṃ hrīṃ uṃ namaḥ | 
oṃ hrīṃ ūṃ namaḥ | oṃ hrīṃ ṛṃ namaḥ | oṃ hrīṃ ṝṃ namaḥ | oṃ hrīṃ 
ḷṃ namaḥ | oṃ hrīṃ ḹṃ namaḥ | oṃ hrīṃ eṃ namaḥ | oṃ hrīṃ aiṃ namaḥ | 
oṃ hrīṃ oṃ namaḥ | oṃ hrīṃ auṃ namaḥ | oṃ hrīṃ aṃ namaḥ | oṃ hrīṃ aḥ 
namaḥ | evaṃ ṣoḍaśasvarān nyaset |

tato'nāhatacakraṃ dvādaśadalakamalaṃ dhyātvā tathaiva kakārādiṭhakārāntān 
varṇān prādakṣiṇyena nyaset | oṃ hrīṃ kaṃ namaḥ | oṃ hrīṃ khaṃ namaḥ | oṃ 
hrīṃ gaṃ namaḥ | oṃ hrīṃ ghaṃ namaḥ | oṃ hrīṃ ṅaṃ namaḥ | oṃ hrīṃ caṃ 
namaḥ | oṃ hrīṃ chaṃ namaḥ | oṃ hrīṃ jaṃ namaḥ | oṃ hrīṃ jhaṃ namaḥ | oṃ 
hrīṃ ñaṃ namaḥ | oṃ hrīṃ ṭaṃ namaḥ | oṃ hrīṃ ṭhaṃ namaḥ |

tato nābhau maṇipūrakacakraṃ daśadalakamalaṃ dhyātvā tattaddaleṣu 
ḍakārādiphakārāntān daśa varṇān nyaset | oṃ hrīṃ ḍaṃ namaḥ | oṃ hrīṃ ḍhaṃ 
namaḥ | oṃ hrīṃ ṇaṃ namaḥ | oṃ hrīṃ taṃ namaḥ | oṃ hrīṃ thaṃ namaḥ | oṃ 
hrīṃ daṃ namaḥ | oṃ hrīṃ dhaṃ namaḥ | oṃ hrīṃ naṃ namaḥ | oṃ hrīṃ paṃ 
namaḥ | oṃ hrīṃ phaṃ namaḥ |

tato liṅgamūle svādhiṣṭhānacakraṃ ṣaḍdalakamalaṃ dhyātvā tattaddaleṣu 
bakārādi lakārāntān ṣaḍvarṇān nyaset | oṃ hrīṃ baṃ namaḥ | oṃ hrīṃ bhaṃ 
namaḥ | oṃ hrīṃ maṃ namaḥ | oṃ hrīṃ yaṃ namaḥ | oṃ hrīṃ raṃ namaḥ | oṃ 
hrīṃ laṃ namaḥ |

tato mūlādhāre caturdalakamalaṃ dhyātvā tattaddaleṣu vakārādisakārāntān 
caturvarṇān nyaset | oṃ hrīṃ vaṃ namaḥ | oṃ hrīṃ śaṃ namaḥ | oṃ hrīṃ ṣaṃ 
namaḥ | oṃ hrīṃ saṃ namaḥ | 

tato bhrūmadhye ājñācakraṃ dvidalakamalaṃ dyātvā tattaddalayordvivarṇān 
nyaset | oṃ hrīṃ haṃ namaḥ | oṃ hrīṃ kṣaṃ namaḥ |

atha ṣaṭcakradhyānam-

ādhāre liṅganābhau prakaṭitahṛdaye tālumūle lalāṭe |
dve patre ṣoḍaśāre dvidaśadaśayute dvādaśārdhe catuṣke |

p. 125)

vāsānte bālamadhye ḍa pha ka ṭha sahite kaṇṭhadeśe svarāṇāṃ
haṃ kṣaṃ tatvārthayuktaṃ sakaladalagataṃ varṇarūpaṃ namāmi ||

iti ṣaṭcakradhyānam | ityantarmātṛkānyāsaḥ |

atha bhuvaneśvarīsampuṭitabahirmātṛkānyāsaḥ | asya 
śrībhuvaneśvarīsampuṭitabahirmātṛkāmantrasya brahmā ṛṣiḥ śirasi gāyatrī 
chando mukhe bahirmātr.kā sarasvatī devatā hṛdaye halo bījāni guhye svarāḥ 
śaktayaḥ pādayoḥ kṣaḥ kīlakaṃ nābhau bahirmātṛkānyāse viniyogaḥ |

atha ṣaḍa"gaḥ | oṃ hraṃ aṃ kaṃ 5 āṃ hrāṃ hṛdayāya namaḥ aṅguṣṭhayoḥ | 
oṃ hriṃ iṃ caṃ 5 īṃ hrīṃ śirase svāhā tarjanyoḥ | oṃ hrūṃ uṃ ṭaṃ 5 ūṃ hraṃ 
śikhāyai vaṣaṭ madhyamayoḥ | oṃ hreṃ eṃ taṃ 5 aiṃ hraiṃ kavacāya huṃ 
anāmikayoḥ | oṃ hroṃ oṃ paṃ 5 auṃ hrauṃ netratrayāya vauṣaṭ kaniṣṭhikayoḥ | 
oṃ hraṃ aṃ yaṃ 10 aḥ hraḥ astrāya phaṭ karatalakarapṛṣṭhayoḥ | iti ṣaḍaṅgaḥ 
|

dhyānam - 

pañcāśadvarṇabhedairvihitavadanadoḥpādayukkukṣivakṣo-
deśāṃ bhāsvatkapardākalitaśaśikalāmindukundāvadātām |
akṣasrakkumbhacintālikhitavarakarām tryakṣarāṃ padmasaṃsthā-
macchākalpāvatucchastanajaghanabharāṃ bhāratīṃ tāṃ namāmi ||

pustakajñānamudrāṅkāṃ trinetrāṃ candraśekharām |
ādhārād brahmarandhrāntāṃ bisatantutanīyasīm ||

tāṃ devīṃ cintayedantaḥ pāpatrayavināśinīm |
mantravittanmayo bhūtvā bhhavamanyaṃ na bhāvayet ||

brahmakeśavarudrādyairlabhate durllabhaṃ padam |
pādādikrodhaparyantaṃ varṇacakraṃ susaṃyutam ||

niṣkalaṅkaṃ sudhākāntikamanīyaṃ nyaset tanau |

tatra nyāse kārikā -

ādyo maulirathāparo mukhami-ī netre ca karṇāvu-ū
nāsāvaṃśapuṭe ṛ ṝ tadanujau varṇau kapoladvayam |
dantāścordhvamadhastathoṣṭhayugalaṃ sandhyakṣarāṇi kramāt 
jihvāmūlamudagravindurapi ca grīvā visargī svaraḥ || 

p. 126)

kādirdakṣiṇato bhujastaditaro vargaśca vāmo bhuja-
ṣṭādistādiranukrameṇa caraṇau kukṣidvayaṃ te paphau |
vaṃśaḥ pṛṣṭhabhavo'tha nābhihṛdaye bāditrayam dhātavo 
yādyāḥ saptasamīraṇaśca saparaḥ kṣaḥ krodha ityambike! ||

tadyathā- oṃ hrīṃ aṃ namaḥ hrīṃ śirasi | oṃ hrīṃ āṃ namaḥ hrīṃ 
mukhavṛtte | oṃ hrīṃ iṃ namaḥ hrīṃ dakṣanetre | oṃ hrīṃ īṃ namaḥ hrīṃ 
vāmanetre | oṃ hrīṃ uṃ namaḥ hrīṃ dakṣakarṇe | oṃ hrīṃ ūṃ namaḥ hrīṃ 
vāmakarṇe | oṃ hrīṃ ṛṃ namaḥ hrīṃ dakṣanāsāpuṭe | oṃ hrīṃ ṝṃ namaḥ 
hrīṃ vāmanāsāpuṭe | oṃ hrīṃ ḷṃ namaḥ hrīṃ dakṣagaṇḍe | oṃ hrīṃ ḹṃ 
namaḥ hrīṃ vāmagaṇḍe | oṃ hrīṃ eṃ namaḥ hrīṃ ūrdhvadantapaṅktau | oṃ hrīṃ 
aiṃ namaḥ hrīṃ adhodantapaṅktau | oṃ hrīṃ oṃ namaḥ hrīṃ ūrdhoṣṭhe | oṃ 
hrīṃ auṃ namaḥ hrīṃ adharoṣṭhe | oṃ hrīṃ aṃ namaḥ hrīṃ jihvāmūle | oṃ hrīṃ 
aḥ namaḥ hrīṃ jihvāgre | oṃ hrīṃ kaṃ namaḥ hrīṃ dakṣaskandhe | oṃ hrīṃ khaṃ 
namaḥ hrīṃ dakṣabāhau | oṃ hrīṃ gaṃ namaḥ hrīṃ dakṣakūrpare | oṃ hrīṃ ghaṃ 
namaḥ hrīṃ dakṣamaṇibandhe | oṃ hrīṃ ṅaṃ namaḥ hrīṃ dakṣakaratale | oṃ hrīṃ 
caṃ namaḥ hrīṃ vāmaskandhe | oṃ hrīṃ chaṃ namaḥ hrīṃ vāmabāhau | oṃ hrīṃ 
jaṃ namaḥ hrīṃ vāmakūrpare | oṃ hrīṃ jhaṃ namaḥ hrīṃ vāmamaṇibandhe | oṃ 
hrīṃ ñaṃ namaḥ hrīṃ vāmakaratale | oṃ hrīṃ ṭaṃ namaḥ hrīṃ dakṣakaṭyām | 
oṃ hrīṃ ṭhaṃ namaḥ hrīṃ dakṣorau | oṃ hrīṃ ḍaṃ namaḥ hrīṃ dakṣajānuni | oṃ 
hrīṃ ḍhaṃ namaḥ hrīṃ dakṣajaṅghyāyām | oṃ hrīṃ ṇaṃ namaḥ hrīṃ 
dakṣacaraṇe | oṃ hrīṃ taṃ namaḥ hrīṃ vāmakaṭyām | oṃ hrīṃ thaṃ namaḥ hrīṃ 
vāmorau | oṃ hrīṃ daṃ namaḥ hrīṃ vāmajānuni | oṃ hrīṃ dhaṃ namaḥ hrīṃ 
vāmajaṅghāyām | oṃ hrīṃ naṃ namaḥ hrīṃ vāmacaraṇe | oṃ hrīṃ paṃ namaḥ 
hrīṃ dakṣakukṣau | oṃ hrīṃ phaṃ namaḥ hrīṃ vāmakukṣau | oṃ hrīṃ baṃ namaḥ 
hrīṃ pṛṣṭhavaṃśe | oṃ hrīṃ bhaṃ namaḥ hrīṃ nābhau | oṃ hrīṃ maṃ namaḥ 
hrīṃ hṛdaye | oṃ hrīṃ yaṃ namaḥ hrīṃ tvaci ādhāre | oṃ hrīṃ raṃ namaḥ hrīṃ 
svādhiṣṭhāne rakte liṅge | oṃ hrīṃ laṃ namaḥ hrīṃ māṃse maṇipūrake nābhau | 
oṃ hrīṃ vaṃ namaḥ hrīṃ medasi hṛdaye | oṃ hrīṃ śaṃ namaḥ hrīṃ asthni 
kaṇṭhe viśuddhau | oṃ hrīṃ ṣaṃ namaḥ hrīṃ majjāyāṃ tālau | oṃ hrīṃ saṃ 
namaḥ hrīṃ śukre bhrūmadhye ājñāyām | oṃ hrīṃ haṃ namaḥ hrīṃ prāṇe 
lalāṭe | oṃ hrīṃ kṣaṃ namaḥ hrīṃ brahmarandhre krodhe | iti 
bhuvaneśvarīsampuṭitabahirmātṛkānyāsaḥ |

evaṃ nyāse kṛte mantrī sarvapāpaiḥ pramucyate |
tribhirmāsaistrisandhyantu jīvan muktimavāpnuyāt ||

p. 127)

pratidinamapi kuryād yastu nyāsena vaikaṃ 
nṛpatisadanamānyo yoṣitāṃ karṣamāyāt |
api ca kamalavāsā susthirā tasya veśma-
nyaharaharapi vṛddhiṃ yāti viśvopakartum ||

iti mātṛkānyāsaphalam |

tataḥ prāṇāyāmatrayaṃ kuryāt | tasya lakṣaṇam |

iḍayā pūrayed vāyuṃ svarairvarṇaiśca kumbhayet |
recayed yādikairvarṇaistataḥ piṅgalayā saha ||

iḍā ca vāmanāsāsthā piṅgalā dakṣiṇena tu |
iḍāpiṅgalayormadhye suṣumṇā randhravāhinī ||

itthaṃ prāṇāyāmatrayaṃ athavā mūlena kuryāt | tatrādau kavacaṃ paṭhitvā |

asya śrī-ekākṣarabhuvaneśvarīmantrasya śakti-ṛṣaye namaḥ śirasi | 
gāyatrī chandase namo mukhe | śrībhuvaneśvarīdevatāyai namo hṛdaye | haṃ 
bījāya namo guhye | īṃ śaktaye namaḥ pādayoḥ | raṃ kīlakāya namaḥ 
sarvāṅgeṣu | śrībhuvaneśvarīprītyarthaṃ jape viniyogaḥ |

atha hṛllekhādinyāsaḥ | oṃ hrīṃ hṛllekhāyai namo mūrdhni | oṃ hraṃ 
gaganāyai namo mukhe | oṃ hraiṃ raktāyai namo hṛdaye | oṃ hrauṃ karālikāyai 
namo guhye | oṃ hraḥ mahocchuṣmāyai namaḥ pādayoḥ | iti hṛllekhādinyāsaḥ |

atha mūlamantraṣaḍaṅgaḥ | oṃ hrāṃ hṛdayāya namaḥ aṅguṣṭhayoḥ | oṃ 
hrīṃ śirase svāhā tarjanyoḥ | oṃ hrūṃ śikhāyai vaṣaṭ madhyamayoḥ | oṃ hraiṃ 
kavacāya huṃ anāmikayoḥ | oṃ hrauṃ netratrayāya vauṣaṭ kaniṣṭhikayoḥ | oṃ 
hraḥ astrāya phaṭ karatalakarapṛṣṭhayoḥ | iti ṣaḍaṅgaḥ |

atha sāvitryādinyāsaḥ | oṃ hrāṃ gāyatrīsahitāya brahmaṇe namo bhāle | oṃ hrīṃ 
sāvitrīsahitāya viṣṇave namo dakṣakapole | oṃ hraṃ vāgīśvarīsahitāya 
maheśvarāya namo vāmakapole | oṃ hrauṃ śriyā sahitāya dhanapataye namo 
vāmakarṇe | oṃ hrauṃ ratisahitāya smarāya namo mukhe | oṃ hraṃ 
siddhibuddhisahitāya gaṇapataye namo dakṣakarṇe | oṃ hraḥ bhuvaneśvaryai namo 
mukhe | iti sāvitryādinyāsaḥ |

p. 128)

punaḥ pṛthaktvena etāṃstanau nyaset | tadyathā- oṃ hrāṃ gāyatryai namaḥ 
kaṇṭhamūle | oṃ hrīṃ sāvitryai namaḥ savyastane | oṃ hrūṃ sarasvatyai namaḥ 
aparastane | oṃ hraiṃ brahmaṇe namaḥ savyāṃse | oṃ hrauṃ viṣṇave namo 
hṛdaye | oṃ hraḥ śivāya namo dakṣāṃse iti vinyasya |

oṃ hrauṃ hṛllekhāyai namo hṛdi | oṃ hraiṃ gaganāyai namaḥ śirase svāhā | 
oṃ hrūṃ raktāyai namaḥ śikhāyai vaṣaṭ | oṃ hrīṃ karālikāyai namaḥ kavacāya 
huṃ | oṃ hrāṃ mahocchuṣmāyai namo netratrayāya vauṣaṭ | hraḥ 
sarvasiddhidāyinyai astrāya phaṭ | iti pañcavaktranyāsalipiḥ |

atha brāhmyādinyāsaḥ | oṃ hrāṃ brahmyai namo mūrdhni | oṃ hrīṃ māheśvaryai 
namaḥ savyāṃse | oṃ hrūṃ kaumāryai namo dakṣapārśve | oṃ hraiṃ vārāhyai 
namo vāmāṃse | oṃ hrauṃ caṇḍikāyai namo vāmapārśve | oṃ hraḥ 
mahālakṣmyai namo hṛdaye iti brāhmyādinyāsaḥ |

kecit svadehe pīṭhanyāsamapi kurvanti |

evaṃ nyāsaṃ kṛtvā mūlena trirvyāpakaṃ kuryāt | atha dhyānam | hṛdi 
yonimudrāṃ baddhvā dhyāyet - 

udyadbhāsvatsamābhāṃ vijitanavajapamindukhaṇḍāvanaddhāṃ 
dyotanmauliṃ trinetrāṃ vividhamaṇilasatkuṇḍalāṃ padmagāñca |
hāragraiveyakāñcīguṇamaṇivalayāṃ citravāso vasānā-
mambāṃ pāśāṅkuśeṣṭāmabhayavarakarāmbikāṃ tāṃ namāmi ||

anyacca-

udyadinadyutimindukirīṭāṃ tuṅgakucāṃ nayanatrayayuktām |
smeramukhīṃ varadāṅkuśapāśābhītikarāmprabhaje bhuvaneśīm ||

iti dhyātvā mānasairupacāraiḥ sampūjya pratyahaṃ 32 dvātriṃśacchatam japet | 
athavāṣṭottaraśataṃ japet | japānantaraṃ punarācamanaprāṇāyāmādikaṃ 
ṣaḍaṅganyāsadhyānaṃ vidhāya dakṣa (kare) jalaṃ gṛhitvā-

guhyātiguhyagoptrī tvaṃ gṛhāṇāsmatkṛtaṃ japam |
siddhirbhavatu me devi! tvatprasādāt sureśvari ||

iti puṣpākṣatasahitaṃ svavāmabhāge devyā dakṣahaste japaṃ nivedayet | 
pañcamudrābhiḥ praṇamet |

p. 129)

stambhanaṃ caturaśraṃ ca matsyagokṣurameva ca |
yonimudreti vikhyātāḥ pañcamudrābhivādane ||

iti namaskāraṃ kuryāt |

tataḥ stotrasahasranāmādipāṭhaṃ kuryāt | atha mantrabhedoddhāraḥ |

lakulīśo'gnimārūḍho vāmanetrārddhacandramāḥ |
bījaṃ tasyāḥ samākhyātaṃ sevitaṃ siddhikāṅkṣibhiḥ ||

atha dvitīyo bhedoddhāraḥ-

vāgbhavaṃ śambhuvanitāramābījatrayānvitam |
mantraṃ samuddhareddhimān trivargaphalasādhanam ||

ṛṣyādikaṃ tu pūrvavat | puraścaraṇe japasaṃkhyāstu agre vakṣyāmaḥ |

iti pṛthvīdharācāryapaddhatau śāradātilakanānātantramatamālambya 
śrīdāyidevamatasampradāyinā mātṛpurasthitena anantadevena 
viracitāyāmbhuvaneśvarīkramacandrikāyāmbhūtaśuddhyādijapāntavivaraṇaṃ 
(nāma) dvittīyaḥ kalpaḥ || śrīgurunāthārpaṇamastu |


bhuvaneśvarīpūjāvivaraṇam 

|| śrī (ḥ) || 

citprakāśaṃ guruṃ vande parabrahmasvarūpiṇam |
kriyate'nantadevena bhuvaneśīpūjanaṃ mahat || 1 ||

atha pūjāyantradevatāsthāpanajapahomapuraścaraṇādiprakāraṃ likhyate |

śrīdevyuvāca 

sarvaṃ kathitaṃ deva! mahāścaryapradāyakam |
adhunā kathayāmāsa [kathayāśu tvaṃ] arcanaṃ vidhipūrvakam ||

śiva uvāca 

pūjanaṃ śṛṇu deveśi! sādhake siddhipradāyakam |
nityaṃ naimittikaṃ kāmyaṃ pūjanaṃ trividhaṃ smṛtam ||

sauvarṇe'thavā raupye vā tāmre vā bhūrjapatrake |

yantroddhāraḥ | 

bindu trikoṇaṃ ṣaṭkoṇaṃ vasupatraṃ suśobhanam |
vṛttaṃ ṣoḍaśabhiḥ padmaṃ caturdvāropaśobhitam ||

p. 130)

karpūrāgurukastūrīśrīkhaṇḍakuṅkumena ca |
likhedyantraṃ prayatnena lekhanyā hematārayoḥ ||

evaṃ yantraṃ śobhanaṃ svarṇaraupyādyabhāve gomayenopaliptāyāṃ bhūmau 
pīṭhaṃ samacaturasraṃ caturviṃśatibhiḥ ṣoḍaśabhiḥ dvādaśabhiraṅgulaiḥ 
parimitaṃ uttamaṃ madhyamaṃ kaniṣṭhaṃ 
karpūrāgurukastūrīśrīkhaṇḍakuṃkumādinā caturasraṃ ṣoḍaśadalaṃ aṣṭadalaṃ 
ṣaṭkoṇaṃ trikoṇaṃ binduṃ vilikhya rājyabhogavāsanākāmena hemalekhanyā 
likhet | dūrvārasena mṛtyuṃ jayati | kanakarasena śatruṃ jayati | stambhanaṃ 
haridrārasena | tatra lekhanīniyamaḥ | pālāsajātiviṭapasārasvatakākapakṣādi 
sāmrājyakāmaḥ suvarṇarajatodbhavayā sāmānyasamṛddhikāmaḥ 
raktāśvatthaṃ mārjārāsthnā vaśyaṃ ākṛṣṭiprayoge raktacandanaṃ stambhane 
haridrālekhanyā likhet | evaṃ yantroddhāraṃ vidhāya | tatra devīṃ pūjayet | 
taduktaṃ smṛtau -

yantraṃ devamayaṃ proktaṃ devatā yantrarūpiṇī |
kāmakrodhādidoṣotthasarvaduḥkhanima (ya)ntraṇāt ||

yantramityāhuretasmin devaḥ prīṇāti pūjitaḥ |
śarīramiva jīvasya dīpasya snehavat priye ||

sarveṣāmapi devānāṃ tathā yantraṃ pratiṣṭhitam |
jñātvā gurumukhāt sarvaṃ pūjayed vidhinā priye ||

ata uddhāraprāmāṇyena yandroddhāraṃ kṛtvā pūjāmārabhet | tatrādau 
maṇḍapārcanam | tato devatāgāraṃ manoharaṃ sudhūpitaṃ bahudīpavirājitaṃ 
kṛtvā puṣpaṃ gṛhītvā aiṃ śrīṃ hrīṃ bhuvaneśvarīmaṇḍapāya nama iti 
puṣpākṣatādibhiḥ sampūjya dvārapūjāmārabhet | mūlamantramuccārya 
śuddhodakena caturdvārāt saṃprokṣya dvāradevatāḥ pūjayet | aiṃ hrīṃ śrīṃ 
dvāraśriyai namaḥ iti dvāre sampūjya ūrddhvoduṃbaramadhye aiṃ hrīṃ śrīṃ 
gaṃ gaṇapataye namaḥ | aiṃ hrīṃ śrīṃ sāṃ sarasvatyai namastatkoṇayoḥ | aiṃ 
hrīṃ śrīṃ kṣāṃ kṣetrapālāya namaḥ aiṃ hrīṃ śrīṃ vāṃ vaṭukāya namaḥ aiṃ 
hrīṃ śrīṃ dhāṃ dhātre namaḥ aiṃ hrīṃ śrīṃ vidhātre namaḥ aiṃ hrīṃ śrīṃ 
gāṃ gaṅgāyai namaḥ aiṃ hrīṃ śrīṃ yāṃ yamunāyai namaḥ aiṃ hrīṃ śrīṃ 
śaṃ śaṅkhanidhaye namaḥ aiṃ hrīṃ śrīṃ paṃ padmanidhaye namaḥ aiṃ hrīṃ 
śrīṃ ḍākinībhyo dakṣaśākhāyām aiṃ hrīṃ śrīṃ śākinībhyo 
vāmaśākhāyām aiṃ hrīṃ śrīṃ deṃ dehalyai namo dehalyām aiṃ hrīṃ śrīṃ 
vāstupuruṣāya nama iti maṇḍapābhyantare sampūjya | evaṃ dvārāṇi pūjayitvā 

p. 131)

vāmāṅgasaṅkocapūrvakaṃ vāmaśākhāṃ spṛśan san vāmāṅghriṇāntaḥ 
praviśya dvāradeśe tiraskariṇīṃ pūjayet | oṃ aiṃ hrīṃ śrīṃ īṃ 
namastrailokyamohini mahāmāye sakalapaśujanamanaścakṣusti skaraṇaṃ kuru kuru 
svāhā iti tiraskariṇīṃ pūjayitvā muktakeśīṃ vivasanāṃ madāghūrṇitalocanāṃ 
svayonidarśanānmuhyatpaśuvargāṃ smarāmyaham | muktakeśī miti dhyātvā 
tasyāḥ baliṃ alipiśitagandhapuṣpasahitaṃ pūrvoktamantreṇa dadyāt |

atha deśikaḥ svadeśe bhuvaneśvarīkalāmārādhakāmo vāksaṃyato jitendriyo 
jitakrodho raktālaṅkāravasano hṛdyaveśo 
gandhāṣṭakaliptatanurdhṛtapuṣpamālāvirājitaḥ san raktāsane upaviśya aiṃ hrīṃ 
śrīṃ ādhāraśaktikamalāsanāya nama ityabhyarcyopaviśya oṃ hrīṃ hrauṃ namaḥ 
śivāya mahāśarabhāya | oṃ hrīṃ hrauṃ namaḥ śivāyai mahāśarabhyai | 
vighnaśāntaye āsanādhaḥ śarabhadvayamabhyarcya vāmadakṣiṇabhāgayoḥ 
dīpadvayaṃ saṃsthāpya pūjāsaṃbhārān dakṣahaste nidhāya mūlena śikhāṃ 
baddhvā ācamya oṃ hrīṃ ātmatattvaṃ śodhayāmi namaḥ oṃ hrīṃ vidhātattvaṃ 
śodhayāmi oṃ hrīṃ śivatattvaṃ śodhayāmi evamācamya mūlena pūraka 16 
kuṃbhaka 32 recaka 16 prayogeṇa prāṇāyāmatrayaṃ kṛtvā tithyādikaṃ 
saṃkīrtya mama sakalamanorathasiddhyarthaṃ śrībhuvaneśvarīpūjanaṃ kariṣye 
tadaṅgabhūtaśuddhyādinyāsān kariṣye tadaṅgabhūtapātrasthāpanaṃ kariṣye iti 
saṅkalpya | tatrāyaṃ pātrakramaḥ -

ādau kumbhaṃ tataḥ śaṅkhaṃ śrīpātraṃ śaktipātrakam |
bhogaṃ ca gurupātraṃ ca balipātrāṇyapi kramāt ||

atha yantrātmanormadhye śuddhodakena svavāmabhāge 
vahannāḍīkaraścorddhvahastena matsyamudrayā māyāṅkitaṃ 
bhūbiṃbavṛttaṣaṭkoṇatrikoṇātmakaṃ maṇḍalaṃ viracya apasavyāṅguṣṭhe 
(nāvaṣṭabhya vāmena puṣpākṣatairmūlabījena vyastāvyastakrameṇa 
trikoṇamadhyaṃ ca (saṃ)pūjya | ṣaṭkoṇe- aiṃ hrīṃ śrīṃ 
hṛdayadevīśrīpādukāṃ pūjayāmi 3 śirodevīśrīpādukāṃ pūjayāmi 3 
śikhādevīśrīpādukāṃ pūjayāmi 3 kavacadevīśrīpādukāṃ pūjayāmi 3 
netradevīśrīpādukāṃ pūjayāmi 3 astradevīśrīpādukāṃ pūjayāmi iti ṣaḍaṅgāni 
sampūjya | vṛtte- 3 laṃ lakṣmyai namaḥ 3 kaṃ kālyai 3 saṃ sarasvatyai0 | 
caturasre- 3 kṣāṃ kṣīrasāgarāya namaḥ 3 iṃ ikṣusāgarāya namaḥ 3 maṃ 
madhusāgarāya namaḥ 3 pīṃ pīyuṣasāgarāya namaḥ ityāgneyādīn sampūjya | 
mūlena gandhādinā sampūjya huṃ phaṭ ityastraprakṣālitamādhāraṃ mūlabījena 
śrībhuvaneśvaryāḥ kalaśādhāraṃ sthāpayāmi nama iti saṃsthāpya | rāṃ rīṃ 
rūṃ ramalavaraya-ūṃ raṃ dharmapradadaśakalātmane agnimaṇḍalāya 
kalaśādhārāya namaḥ iti sampūjya | tadupari prādakṣiṇyena kalāḥ pūjayet | 

p. 132)

tadyathā- 3 yaṃ dhūmrārciḥkalāśrī0 3 raṃ ūṣmā kalāśrī pā0 3 laṃ 
jvalinīkalāśrī mā0 3 vaṃ jvālinīkalā0 3 śaṃ visphuliṅginīka0 3 ṣaṃ suśrīka0 3 
saṃ svarūpaka0 3 haṃ kapilāka0 3 la.ṁ havyavahāka0 3 kṣaṃ kavyavahāka0 iti 
gandhādinā sampūjya | tato mūlena kalaśaṃ gṛhītvā oṃ hrīṃ hrīṃ hrūṃ hrūṃ 
brahmāṇḍacaṣakāya svāhā iti vāmahastena kalaśaṃ prakṣālya daśāṅgena 
dhūpayitvā oṃ aiṃ sandīpanī jvālāmālinī hūṁ phaṭ svāhā mantreṇa kalaśe 
yonimudrāṃ vinyasya praṇavenābhimantrya avaguṇṭhanamudrayā avaguṇṭhya oṃ 
krīṃ namaḥ hrīṃ namaḥ hraṁ namaḥ krīṃ namaḥ hvuṁ namaḥ iti bījapañcakaṃ 
kalaśe vinyasya | oṃ hrīṃ śrīṃ hrīṃ oṃ namo bhagavati mahālakṣmī 
bhuvaneśvari paramadhāmni ūrddhvaśūnyaprakāśini 
paramākāśabhāsurasomasūryāgnibhakṣiṇi āgaccha āgaccha pātraṃ gṛhṇa 
gṛhṇa prasphura prasphura phaṭ vauṣaṭ iti pātravidyāmuccārya 
śrīmadaniruddhasarasvatyāḥ kalaśaṃ sthāpayāmi nama iti saṃsthāpya | hrāṁ 
hrīṃ hrūṁ hamalavaraya-ūṃ haṃ vasupradadvādaśakalātmane 
sūryamaṇḍalāya kalaśāya namaḥ iti sampūjya | tadupariprādakṣiṇyena kalāḥ 
pūjayet | tadyathā- 3 kaṃ bhaṃ tapinī kalāśrīpā0 3 khaṃ baṃ tāpinīkalā0 3 
gaṃ phaṃ dhūmrārciḥkalā0 3 ghaṃ paṃ marīcikalā0 3 ṅaṃ naṃ jvālinī0 caṃ 
dhaṃ rucikalā0 3 chaṃ daṃ suṣumṇākalā0 3 jaṃ thaṃ bhogadākalā0 3 jhaṃ taṃ 
viśvā0 ñaṃ ṇaṃ bodhinīka0 ṭaṃ ḍhaṃ dhāriṇīka0 ṭhaṃ ḍaṃ kṣamākalā0 iti 
dvādaśakalāḥ sampūjya amṛtapātraṃ dakṣahaste gṛhītvā mūlavidyā 
anulomavilomamātṛkāyā vāmahastadvitīyākhaṇḍaspṛṣṭadhārayā 
kalaśamāpūrya | dvitīyāśodhanam- aiṃ hrīṃ jūṃ saḥ pratadviṣṇustaveti 
dvitīyāṃ saṃśodhya mūlena kiñcit kalaśe nikṣipet | tryambakamiti mīnaṃ 
saṃśodhya nikṣipya tadviṣṇoriti mudrāṃ saṃśodhya nikṣipya gaṅge ca yamune 
caiva ityabhimantrya brahmaśāpaṃ mocayet- vrāṁ vrīṃ vrūṁ vraiṃ vrauṃ 
vraḥ brahmaśāpavimocitāyai sudhādevyai namaḥ iti dravyaśodhanam | dravyopari 
daśadhā japtvā kṛṣṇaśāpavimocanaṃ kuryāt- oṃ kṛṣṇaśāpaṃ 
vimocaya vimocaya amṛtaṃ srāvaya srāvaya svāhā iti daśadhā japtvā- 

ekameva paraṃ brahma sthūlasūkṣmamayaṃ dhruvam |
kacodbhavāṃ brahmahatyāṃ tena tatpāvayāmyaham ||

sūryamaṇḍalasaṃbhūte varuṇālayasambhave |
amābījamaye devi śukraśāpātpramucyatām ||

p. 133)

vedānāṃ praṇavo bījaṃ brahmānandamayaṃ yadi |
tena satyena te devi brahmahatyāṃ) [koṣṭhāntavartī etāvān bhāgastu ādya 
pustake nopalabdhaḥ pustakasya truṭitatvāt | pratyantarālābhācca sa eṣa bhāgo rā0 
prā0 vi0 pra0 saṅgrahe 2735 saṅghayāka- dakṣiṇa kālī paddhatināmno 
hastalikhita granthāduddhṛtya viniveśitaḥ | eṣo'pigrantha etatpaddhatikṛtaḥ 
śrīmadanantadevasyaiva kṛtirityavadheyaṃ sudhībhiḥ | sampādakaḥ] 
vyapohatu ||

ityābhyāṃ śukraśāpabrahmahatyābhyāṃ sudhāṃ mocayet | amṛtavidyayā 
tridhā viloḍya oṃ hvāṁ hvīṃ hvūṁ hvaiṃ hvauṃ hvaḥ amṛte amṛtodbhave 
amṛteśvari amṛtavarṣiṇi amṛtasvarūpiṇi amṛtaṃ srāvaya srāvaya 
śukraśāpāt sudhāṃ mocaya mocaya mocikāyai namaḥ | oṃ hrīṃ jūṃ saḥ svāhā 
iti tredhā viloḍya tatra amṛte doṣajālaṃ yaṃ vāyubījena pūrakena saṃśoṣya raṃ 
agnibījena kumbhakena saṃndahya vaṃ amṛtabījena recakena amṛtaṃ kṛtya 
tatra daśadoṣanivāraṇaṃ kuryāt | tadyathā- hskhphreṃ pathikadevatābhyo huṃ 
phaṭ svāhā | hskhphreṃ āsphāligrāmacāṇḍālinī huṃ0 | hskhphreṃ 
dṛṣṭicāṇḍālini huṃ0 | hskhphreṃ sṛṣṭicāṇḍālini huṃ0 hskhphreṃ 
sparśacāṇḍālinī huṃ hskhphreṃ ghaṭacāṇḍālinī huṃ0 hskhphreṃ 
tapanavedhacāṇḍālinī huṃ hskhphreṃ sarvajanadṛṣṭisparśadoṣacāṇḍālinī 
huṃ0 hskhphreṃ paśupāśacāṇḍālinī huṃ0 phaṭ svāhā iti kalaśāmṛte 
puṣpākṣatānnikṣipet | sāṃ sīṃ sūṃ sa ma la va ra ya ūṃ saṃ 
kāmapradaṣoḍaśakalātmane somamaṇḍalāya kalaśāmṛtāya namaḥ iti 
sampūjya tadupari prādakṣiṇyena kalāḥ pūjayet 3 aṃ amṛtākalā śrīpādukāṃ 
pūjayāmi namaḥ | 3 āṃ mānadākalā śrī0 | 3 iṃ pūṣākalā śrī0 | [3] īṃ 
tuṣṭikalā śrī0 | 3 uṃ puṣṭikalā śrī0 | 3 ūṃ ratikalā śrī0 | ṛṃ dhṛtikalā śrī0 
| 3 ṝṃ śaśikalā śrī0 | 3 ḷṃ candrikākalā śrī0 | 3 ḹ kantikalā śrī0 | 3 eṃ 
jyotsnākalā śrī0 | 3 aiṃ śrīkalā śrī0 | 3 oṃ prītikalā śrī0 | 3 auṃ aṅgadākalā 
śrī0 | 3 aṃ pūrṇākalā śrī0 | 3 aḥ pūrṇāmṛtākalā śrī0 | iti somasya 
ṣoḍaśakalāḥ sampūjya kalāprāṇapratiṣṭhāṃ kuryāt | oṃ āṃ hrīṃ kroṃ yaṃ 
raṃ laṃ vaṃ śaṃ ṣaṃ saṃ haṃ laṃ kṣaṃ so haṃ haṃ saḥ asminnādhārasahite 
kalaśe agnisūryasomakalānāṃ prāṇāḥ iha prāṇāḥ punarmaṃtraṃ paṭhitvā 
asminnādhārasahite kalaśe agnisūryasomakalānāṃ jīva iha sthitaḥ punarmaṃtraṃ 
paṭhitvā asminnādhārasahite kalaśe agnisūryasomakalānāṃ sarvendriyāṇi 
vāṅmanastvakcakṣuḥśrotrajihvāghrāṇaprāṇā ihaivāgatya sukhaṃ ciraṃ 
tiṣṭhantu svāhā iti kalaśopari puṣpākṣatānnikṣipet | 

p. 134)

itthaṃ prāṇapratiṣṭhāṃ vidhāya kalaśaṃ gandhādibhiḥ sampūjya kaṇṭhe 
puṣpamālāṃ baddhvā haṃsaḥ śuciṣaditi japet | tatra caturdikṣu madhye glūṃ 
gaganaratnāya namaḥ pūrve slūṃ svargaratnāya0 dakṣiṇe mlūṃ manuṣyaratnāya0 
paścime blūṃ ṇatālaratnāya0 uttare nvalīṃ nāgaratnāya0 madhye itthaṃ 
pañcaratnāni sampūjya | tanmadhye akathādi trikoṇātmakaṃ haṃ kṣaṃ madhye 
vilikhya punaḥ pūrvoktāmṛtavidyayā trirabhimantrya jātavedasaṃ gāyatrīṃ 
tryambakaṃ ca japet | tataḥ śukraśāpavimocinividyayābhimantrya tadyathā- 
oṃ aiṃ hrīṃ śrīṃ sohaṃ haṃsaḥ hvāṃ hvīṃ hvūṃ hvaiṃ hvauṃ hvaḥ tatsavituḥ 
hrāṃ vareṇyaṃ hrīṃ bhargo devasya hrūṃ dhīmahi hraiṃ dhiyo yo naḥ hrauṃ 
pracodayāt hraḥ vaṃ amṛte amṛtodbhave amṛtavarṣiṇi amṛtasrāviṇi 
amṛtaplāvini pātraṃ amṛtaṃ pūraya pūraya candramaṇḍalanivāsini 
śukraśāpāt sudhāṃ mocaya mocaya dravyaṃ pavitraṃ kuru kuru śukraśāpaṃ 
nāśaya nāśaya chindhi chindhitanmaṃgalaṃ kuru kuru amṛtaṃ varṣaya varṣaya 
pātrajapāpaṃ bhakṣaya bhakṣaya patitapretapiśācarākṣasaḍākinīśākinī 
[bhyo] rakṣa rakṣa yakṣagandharvāmaragaṇamunisevitamamṛtaṃ 
pavitraṃ kuru kuru hrūṃ amṛteśvari amṛtakalāṃ varṣaya varṣaya huṃ phaṭ 
svāhā krauṃ daityanāthāya śukrāya namaḥ iti śukraśāpavimocinividyayā 
saptavāramabhimantrya

akhaṇḍaikarasānandakare parasudhātmani |
svacchandasphuraṇāmatra nidhehyamṛtarūpiṇi ||

ha sa kṣa ma la va ra ya ūṃ ānandabhairavāya vauṣaṭ sa ha kṣa ma la va ra ya īṃ 
sudhādevyai vauṣaṭ iti kalaśamadhye ānandabhairavamithunaṃ tadbindubhireva 
santarpya

akulasthāmṛtākāre siddhijñānakare pare |
amṛtattvaṃ nidhehyasminvastuni klinnarūpiṇi ||

punarānandabhairavamithunaṃ tadbindubhireva saṃtarpya 

hrīṃ tadrūpeṇaikyarasyatvaṃ datvā hyetatsvarūpiṇi |
bhūtvā kulāmṛtākāre mayi citsphuraṇaṃ kuru ||

punarānandabhairavamithunaṃ tadbindubhireva saṃtarpya mūlena 
saptadhābhimantryāstreṇa saṃrakṣya kavacenāvaguṇṭhya vaṃ amṛtabījena 
amṛtīkṛtya dhenuyonimudrāḥ pradarśya brāhmyādimithunāṣṭakaṃ pūjayet | 
tadyathā- aṃ asitāṅgabhairavaśrīpādukāṃ pūjayāmi namaḥ āṃ 
brahmāṇyambā śrī0 iṃ ruru bhairava śrī0 īṃ māheśvaryambā śrī0 uṃ 
caṇḍabhairava śrī0 ūṃ 

p. 135)

kaumāryambā śrī0 ṛṃ krodhabhairava śrī0 ṝṃ vaiṣṇavyambā śrī0 ḷṃ 
unmattabhairava śrī0 ḹṃ vārāhyambā śrī0 eṃ kapālibhairava śrī0 aiṃ 
indrāṇyambā śrī0 oṃ bhīṣaṇabhairava śrī0 auṃ cāmuṇḍāmbā śrī0 aṃ 
saṃhārabhairava śrī0 aṃ mahālakṣmyambā śrī0 iti brāhmyādimithunāṣṭakaṃ 
sampūjya | atha kumbhadhyānam -

devadānavasaṃvāde mathyamāne mahodadhau |
utpanno'si mahākumbha! viṣṇunā vidhṛtaḥkare ||

tvatto ye sarvadevāḥ syuḥ sarve vedāḥ samāśritāḥ |
tvayi tiṣṭhanti bhūtāni tvayi prāṇāḥ pratiṣṭhitāḥ ||

śivaḥ svayaṃ tvamevāsi tvaṃ viṣṇustvaṃ prajāpatiḥ |
ādityādyā grahāḥ sarve viśvedevā sapaitṛkāḥ ||

tvayi tiṣṭhanti kalaśe yataḥ kāmaphalapradaḥ |
tvatprasādādimaṃ yajñaṃ kartumīhe jalodbhava ||

tvadālokanamātreṇa bhuktimuktiphalaṃ mahat |
sānnidhyaṃ kuru bho kumbha! prasanno bhava sarvadā ||

iti kalaśadhyānam | atha sudhādhyānam- 

samudre mathyamāne tu kṣīrodhe[de]sāgarottame |
tatrotpannāṃ sudhāṃ devīṃ kanyakārūpadhāriṇīm ||

aṣṭādaśabhujairyuktāṃ raktāṃ cāyatalocanām |
śaṅkhaṃ khaḍgaṃ dhanuścaiva kapālaṃ muśalaṃ tathā ||

śaktiṃ gadāṃ varaṃ ghaṇṭāṃ dadhānāṃ sottarairbhujaiḥ |
cakraṃ muṣṭi śaraṃ śūlaṃ lohakheṭaṃ ca tomaram ||

abhayaṃ bhiṇḍimālāṃ [bhindipālaṃ] ca dadhānāṃ dakṣiṇairbhujaiḥ |
trinetrāṃ dīrghatanvaṅgīṃ kālāgnisadṛśaprabhām ||

mandāraṃ veṣṭayitvā [ca] phenilāvartabhīṣaṇām |
gomūtrakṣīravarṇābhāṃ kṛṣṇavarṇaparāṃ sudhām ||

apītāpītavarṇābhāṃ bahurūpāṃ parāṃ sudhām |
trāsayanna(ntya) surān sarvān devānāmabhayaṅkarī ||

yā sudhā sā umā devī yo madaḥ so maheśvaraḥ |

p. 136)

yo varṇaḥ sa bhaved brahmā yo gandhaḥ sa janārdanaḥ ||

svādau ca saṃsthitaḥ somaḥ śabde devo hutāśanaḥ |
ichāyāṃ manamatho devo līlāyāṃ kila bhairavaḥ ||

phene gaṅgā sthitā devo bodhasthāḥ saptasāgarāḥ |
icchāśaktiḥ sudhāmode jñānaśaktistu tadrase ||

tatsvādau ca kriyāśaktiḥ tadullāse parā sthitiḥ |
sudhādarśanamātreṇa sarvapāpaiḥ pramucyate ||

tadgandhaghrāṇamatreṇa śatakratuphalaṃ labhet |
sudhāsparśanamātreṇa tīrthakoṭiphalaṃ labhet ||

sudhāsvādanamātreṇa labhenmuktiṃ caturvidhām |

iti sudhāṃ dhyātvā sudhāgāyatrīṃ japet- 

aiṃ sudhādevi vidmahe hrīṃ samudrodbhave dhīmahi śrīṃ tanno raktākṣī 
pracodayāt 

iti sudhāgāyatrīṃ kalaśopari saptadhā japitvā tataḥ kalaśāmṛtaṃ 
pātrāntareṇācchādya uddharaṇapātramādāya oṃ amoghāyai namaḥ oṃ 
sūkṣmāyai namaḥ oṃ ānandāyai namaḥ oṃ śāntyai nama iti tasmin pātre 
śakticatuṣṭayaṃ saṃpūjya kumbhasyācchādanapātrasyopari saṃsthāpya 
āvāhanādimudrāḥ pradarśayet | āvāhani 1 sthāpani 2 sannirodhini 3 avaguṇṭhini 4 
suprasāriṇi 5 sammukhīkariṇi 6 saṃkalariṇi 7 amṛtīkaraṇi 8 cakra 9 yoni 10 etāḥ 
daśamudrāḥ darśayet | kalaśaṃ gandhādinaivedyāntamupacāraiḥ pūjayet | iti 
kalaśasthāpanam |

atha śaṅkhasthāpanam | tataḥ kalaśadakṣiṇabhāge śuddhodakena 
vahannāsākarordhvapuṭābhyāṃ macha(tsya) mudrayā trikoṇavṛttaṃ 
caturasraṃ maṇḍalaṃ viracya śaṅkhamudrayā dakṣakareṇāvaṣṭabhya vāmena 
puṣpākṣataiḥ mūlena vyastāvyastakrameṇa saṃpūjya madhye 
astraprakṣālitamādhāraṃ mūlena saṃsthāpya raṃ agnimaṇḍalāya namaḥ iti 
saṃpūjya mūlena śaṅkhaṃ saṃsthāpya haṃ sūryamaṇḍalāya namaḥ iti 
saṃpūjya mūlavidyayā śuddhodakaiḥ pūrayitvā saṃ somamaṇḍalāya namaḥ iti 
saṃpūjya gandhādikaṃ kalaśabinduṃ nikṣipya oṃ hsau varuṇāya śauṃ 
varuṇādevyai namaḥ iti saptavāramabhimantrya gaṅge ca yamune caiva0 imaṃ me 
gaṃge0 ityabhimantrya | dhyānam -

p. 137)

pāñcajanya mahānādadhvastaniḥśeṣadānavān | (1)
mahāviṣṇukarāgrāntaṃ payamānīya [paya ānīya] sarvadā ||

iti śaṅkhadhyānam | śaṅkhasthamudakaṃ dakṣakaratale gṛhītvā 
vāmakareṇācchādya mūlamantreṇa trivāramabhimantrya ātmānaṃ śirasi 
trivāraṃ navavāraṃ vā prokṣya pūjopakaraṇāni prokṣya śaṅkhamudrāṃ 
pradarśayet | iti sāmānyārghasthāpanam || atha viśeṣārghyapātrasthāpanam | 
tatpurato vahacchvāsordhvakarābhyāṃ śaṅkhodakena antarmāyāṅkitaṃ 
bhūbimbavṛttaṣaṭkoṇatrikoṇātmakaṃ maṇḍalaṃ viracya 
apasavyāṅguṣṭhenāvaṣṭabhya vāmena vyastāvyastakrameṇa mūlavidyayā 
trikoṇamadhyaṃ ca saṃpūjya ṣaṭkoṇe aiṃ hrīṃ śrīṃ hṛdayadevi śrīpādukāṃ 
pūjayāmi namaḥ | 3 śirodevi śrī0 | 3 śikhādevi śrī0 | 3 kavacadevi śrī0 | 3 
netradevi śrī0 | 3 astradevi śrī0 | caturasre 3 kṣāṃ kṣīrasāgarāya namaḥ 3 īṃ 
ikṣusāgarāya0 3 maṃ madhusāgarāya0 3 paṃ pīyūṣasāgarāya0 ityāgneyādīn 
saṃpūjya trikoṇe 3 kāmarūpapīṭhāya namaḥ 3 jālaṃdharapīṭhāya namaḥ 3 
pūrvagiripīṭhāya namaḥ madhye 3 uḍyānapīṭhāya nama iti pīṭhacatuṣṭayaṃ 
saṃpūjya mūlena prakṣālitamādhāraṃ 
śrībhuvaneśvarīviśeṣārghyapātrādhāraṃ sthāpayāmi namaḥ iti saṃsthāpya 
rāṃ rīṃ rūṃ raṃ ma la va ra ya uṃ raṃ dharmapradadaśakalātmane 
agnimaṇḍalāya viśeṣārghyapātrādhārāya nama iti saṃpūjya tadupari 
prādakṣiṇyena kalāḥ pūjayet | 3 yaṃ dhūmrārciḥ kalā śrī0 3 raṃ ūṣmākalā 
śrī0 3 laṃ jvalinikalā śrī0 3 vaṃ jvālinikalā śrī0 3 śaṃ visphuliṅginīkalā śrī0 
3 ṣaṃ suśrīkalā śrī0 3 saṃ surūpākalā śrī0 3 haṃ kapilākalā śrī0 3 laṃ 
havyavahākalā śrī0 3 kṣaṃ kavyavahākalā śrī0 iti gandhādinā saṃpūjya tadupari 
sauvarṇaṃ rājataṃ tāmraṃ viśvāmitramayaṃ mūlena prakṣālitaṃ sudhūpitaṃ 
śrībhuvaneśvarīviśeṣārghyapātraṃ sthāpayāmi nama iti saṃsthāpya | hāṃ hīṃ 
hūṃ ha ma la va ra ya ūṃ saṃ vasupradadvādaśakalātmane sūryamaṇḍalāya 
viśeṣārghyapātrāya nama iti saṃpūjya tadupari prādakṣiṇyena 
sūryadvādaśakalāḥ pūjayet | 3 kaṃ bhaṃ tapinikalā śrī0 3 khaṃ baṃ tāpinikalā 
śrī0 3 gaṃ phaṃ dhūmrākalā śrī0 3 ghaṃ paṃ marīcikalā śrī0 3 ṅaṃ naṃ 
jvālinikalā śrī0 3 caṃ dhaṃ rucikalā śrī0 3 chaṃ daṃ suṣumṇā kalā śrī0 3 jaṃ 
thaṃ bhogadākalā śrī0 3 jhaṃ taṃ viśvākalā śrī0 3 ñaṃ ṇaṃ bodhinīkalā śrī0 
3 taṃ ḍhaṃ dhāriṇīkalā śrī0 3 ṭhaṃ ḍaṃ kṣamākalā śrī0 iti sampūjya | tataḥ 
mūlavidyayā vilomamātṛkayā kalaśasthajalaṃ uddharaṇapātreṇoddhṛtya 
vāmahastadvitīyākhaṇḍaspṛṣṭadhārayā 

p. 138)

śrībhuvaneśvarīviśeṣārghyapātrāmṛtaṃ pūrayāmi nama iti saṃpūrya mūlena 
kiñcid dvitīyāṃ nikṣipya oṃ hrīṃ ityaṅguṣṭhānāmikābhyāṃ puṣpeṇa 
tatpātrasthaṃ amṛtaṃ āloḍya tatpuṣpaṃ nirasya tanmadhye 
gandhāṣṭakapaṅkalolitaṃ puṣpaṃ nikṣipya oṃ iti gālinīmudrayā nirīkṣya gaṅge 
ca yamune cetyabhimantrya tatra doṣajālaṃ yamiti vāyubījena pūrakena saṃśodhya 
ramiti agnibījena kumbhakena sandahya vamiti amṛtabījena recakena amṛtīkṛtya 
sāṃ sīṃ sūṃ sa ma la va ra ya ūṃ saṃ kāmapradaṣoḍaśakalātmane 
somamaṇḍalāya viśeṣārghyapātrāmṛtāya nama iti sampūjya tadupari 
prādakṣiṇyena kalāḥ pūjayet | 3 aṃ amṛtākalā śrī0 3 āṃ mānadākalā śrī0 3 
iṃ pūṣākalā śrī0 3 īṃ tuṣṭikalā śrī0 3 uṃ puṣṭikalā śrī0 3 ūṃ śaktikalā śrī0 
3 ṛṃ dhṛtikalā śrī0 3 ṝṃ śaśinikalā śrī0 3 ḷṃ candrikākalā śrī0 3 
ḹṃ kāntikalā śrī0 3 eṃ jyotsnākalā śrī0 3 aiṃ śrīkalā śrī0 3 oṃ prītikalā 
śrī0 3 auṃ aṃgadākalā śrī0 3 aṃ pūrṇāmṛtākalā śrī0 3 aḥ amṛtākalā 
śrī0 iti somasya ṣoḍaśakalāḥ pūjayet | (tataḥ)  kalāprāṇapratiṣṭhāṃ 
kuryāt | oṃ āṃ hrīṃ kroṃ yaṃ raṃ laṃ vaṃ śaṃ saṃ haṃ laṃ kṣaṃ sohaṃ 
haṃsaḥ asminnādhārasahite viśeṣārghye agnisūryasomakalānāṃ prāṇā iha 
prāṇāḥ punarmantraṃ paṭhitvā asminnādhārasahite viśeṣārghye 
agnisūryasomakalānāṃ prāṇā iha prāṇāḥ punarmaṃtraṃ paṭhitvā 
asminnādhāasahite viśeṣārghye agnisūryasomakalānāṃ jīva iha sthitaḥ 
punarmantraṃ paṭhitvā asminnādhārasahite viśeṣārghye agnisūryasomakalānāṃ 
sarvendriyāṇi vāṅmanastvakcakṣuḥ śrotrajihvāghrāṇaprāṇā ihaivāgatya 
sukhaṃ ciraṃ tiṣṭhantu svāhā itthaṃ prāṇapratiṣṭhāṃ vidhāya tatra caturdikṣu 
madhye glūṃ gaganaratnāya namaḥ pūrve slūṃ svargaratnāya namo dakṣiṇe mlūṃ 
manuṣyaratnāya namaḥ paścime blūṃ pātālaratnāya nama uttare nvlīṃ 
nāgaratnāya namo madhye itthaṃ pañcaratnāni saṃpūjya tanmadhye akathādi 
trikoṇātmakaṃ haṃ kṣaṃ varṇakadambakaṃ vilikhya mūlavidyāmuccārya-

brahmāṇḍakhaṇḍasambhūtamaśeṣarasasambhavam |
āpūritamahāpātraṃ pīyuṣarasamāvahet ||

oṃ hrīṃ amṛte amṛtodbhave amṛteśvari amṛtavarṣiṇi amṛtaṃ srāvaya 
sāṃ jūṃ jūṃ saḥ amṛteśvaryai svāhā ityamṛtavidyayā trirabhimantrya 
jātavedasaṃ gāyatrīṃ tryambakaṃ ca japet | śāṃ śīṃ śūṃ śaiṃ śauṃ śaḥ 
śukraśāpavimocinyai svāhā iti śukraśāpavimocinyā trirabhimantrya- 

p. 139)

akhaṇḍaikarasānandakare parasudhātmani |
svacchandasphuraṇā tatra nidhehyamṛtarūpiṇi ||

ha sa kṣa la va ra ya ūṃ ānandabhairavāya vauṣaṭ sa ha kṣa ma la va ra ya ū 
sudhādevyai vauṣaṭ ityarghyamadhye ānandabhairavamithunaṃ tadbindubhireva 
saṃtarpya-

akulasthāmṛtākāre siddhijñānakare pare |
amṛtatvaṃ nidhehyasmin vastuni klinnarūpiṇi ||

punarānandabhairavamithunaṃ tadbindubhireva santarpya -

tadrūpeṇaikyarasyatvaṃ datvā hyetatsvarūpiṇī |
bhūtvā kulāmṛtākāre mayi citsphuraṇaṃ kuru ||

punarānandabhairavamithunaṃ tadbindubhireva santarpya mūlena 
saptadhā'bhimantrya astreṇa saṃrakṣya kavacenāvaguṇṭhya dhenuyonimudrāḥ 
pradarśayet | samudre mathyamāne tu ityanena sudhāṃ dhyātvā sudhāgāyatrīṃ 
japet | aiṃ sudhādevi vidmahe hrīṃ samudrodbhave dhīmahi śrīṃ tanno raktākṣī 
pracodayāt iti sudhāgāyatrīṃ saptavāraṃ japitvā āvāhanādimudrāḥ pradarśya 
viśeṣārghyavāriṇā ātmānaṃ pūjopakaraṇāni ca prokṣya pātraṃ 
gandhādinaivedyāntaṃ pūjayet | iti viśeṣārghyapātrasthāpanam | tatpurataḥ mūlena 
śaktipātraṃ sthāpayet | tatpurataḥ mūlena bhogapātraṃ sthāpayet | tatpurataḥ 
gurupādukāvidyayā gurupātraṃ sthāpayet | tatpurataḥ mūlena ātmapātraṃ 
sthāpayet | pātrāṇi kalaśāmṛtena mūlavidyayā pūrayet | gandhādyupacārāntaṃ 
pūjayet | balipātrāṇi ca balidānasamaye sthāpayet | iti pātrasthāpanavidhiḥ ||

athātmapūjanam | tatrādau saṃvidvadanaṃ tataḥ śiraḥ pīṭhe hrīṃ 
śivaśaktisadāśiveśvaraśuddhavidyāmāyākalārāgakālaniyatipuruṣaprakṛti##-
śrotrajihvāghrāṇavākpāṇipādapāyupasthaśabdasparśarūparasagandhākāśavāy
uvahnisalilabhūmyātmane yogapīṭhāsanāya namaḥ iti śirasi 
gandhākṣatapuṣpādibhiḥ śrī guroḥ pīṭhaṃ saṃpūjya | oṃ hrīṃ bījena 
ātmapātraṃ saṃspṛśya dakṣahaste gṛhītvā vāme akṣatān gṛhītvā 
mūlamantramuccārya mūlādhāraṃ caturdalaṃ devatāsahitaṃ pūjayāmi tarpayāmi 
namaḥ ekaikaṃ culukaṃ grāhayet | mū0 svādhiṣṭhānaṃ ṣaḍdalaṃ devatāsahitaṃ 
pūjayāmi tarpayāmi | mū0 maṇipūraṃ daśadalaṃ devatāsahitaṃ pūjayāmi 
tarpayāmi | mū0 anāhataṃ dvādaśadalaṃ devatāsahitaṃ pūjayāmi tarpayāmi | 

p. 140)

mū0 viśuddhaṃ ṣoḍaśadalaṃ devatāsahitaṃ pūjayāmi tarpayāmi | mū0 
ājñācakraṃ dvidalaṃ devatāsahitaṃ pūjayāmi tarpayāmi | iti ṣaṭcakrāṇi 
saṃtarpya punastattejastripuṣkararūpeṇa tridhā kṛttvā- aiṃ 
svayaṃbhūliṅgaśrīpādukāṃ pūjayāmi tarpayāmi nama ityādhāre sampūjya 3 īṃ 
bāṇaliṅga śrī0 ta0 hṛdaye | 3 auḥ itaraliṅga śrī0 ta0 bhrūmadhye | 3 aiṃ īṃ 
auḥ paraliṅga śrī0 ta0 mūrdhni | ityādhārahṛdayabhrūmadhyamūrddhasu 
vahnisūryasomatatsamaṣṭīrūpatayānusaṃdhāya | punastattejo niṣkalīkṛtya- 

sargadvayapuṭāntasthā manackadvayasaṃśrayām |
tejodaṇḍamayīṃ dhyāyet kulākulaniyojanāt ||

oṃ hrīṃ bhuvaneśvarī parāmbā śrī0 pā0 ta0 iti tāṃ saṃtarpya | oṃ aiṃ 
ātmatatvarūpaṃ sthūladehaṃ śodhayāmi pū0 ta0 | oṃ hrīṃ vidyātatvarūpaṃ 
sūkṣmadehaṃ śodhayāmi pū0 ta0 | iti dehatrayaṃ santarpya mūlavidyāmuccārya 
śrībhuvaneśvarīparāmbāmayaṃ jīvaśivaṃ pū0 ta0 | ityarghyaṃ nivedya-

prakāśaikaghane dhāmni vikalpaprasavādikān |
nikṣipyābhyarcanadvārā bahnāviva ghṛtāhutiḥ ||

prakāśākāśahastābhyāmavalambyonmani srucam |
dharmādharmau kalāsnehaṃ pūrṇāvagnau juhomyaham ||

dharmādharmahavirdīptamātmāgnau manasā sṛcā |
suṣumṇā vartmanā nityamakṣavṛttirjuhomyaham ||

ityādinā cāntarhavanaṃ kṛtvā mūlādhāre sarvabhūtāni tṛpyantviti santarpya | 
romakūpeṣu catuḥṣaṣṭikoṭiyoginyastṛpyantviti santarpya | oṃ hrīṃ ātmatatvaṃ 
śodha0 | oṃ hrīṃ vidyātatvaṃ śodha0 | oṃ hrīṃ śivatatvaṃ śodha0 | oṃ hrīṃ 
sarvatatvaṃ śodha0 | iti tatvacatuṣṭayaśodhanaṃ kṛtvā ātmānaṃ 
vigalitatanutrayaṃ tatsākṣitvād bandhanirmuktatvādātmānaṃ 
paramaśivātmānamanusandhāya- 

māyāntatatve sadahaṃ śivo'haṃ śaktyantatatve cidahaṃ śivo'ham |
śivāntatatve ca sukhaṃ śivo'hamataḥ paraṃ pūrṇamanuttaro'ham || 

yasmāt paraṃ nāparamasti kiñcit | iti paṭhet | śivo'smi śivo'smītyanusandhāya 
vigalitākhilabandhaḥ san jīvanmuktaḥ sukhī viharet | ityātmapūjanam |

p. 141)

tataḥ pañcāmayāgaṃ kuryāt | atha pīṭhāvaraṇadevatānāṃ pūjākramaḥ | 
pūrakakrameṇa manaḥ saṃyojyākuñcya prāṇāpānasamānavyānamapyantaḥ 
parikṣubhyatpavanaṃ daṇḍāhatabhujaṅgākṛtividyudvilāsitojjvalāṃ 
kulakuṇḍalinīmādhārādiṣaṭcakrāṇi nirbhidya mūlabījoccāraṇena 
dvādaśāntendumaṇḍalaṃ nītvā dhyāyet |

sargadvayapuṭāntasthāmanackadvayasaṃśrayām |
tejodaṇḍamayīṃ dhyāyet kulākulaniyojanāt ||

itthaṃ kuṇḍalinīmutthāpya dhyāyet | tatra sāmānyārghyodakena yantramabhyukṣya 
pīṭhadevatāḥ pūjayet | tadyathā- aiṃ hrīṃ śrīṃ gaṃ gaṇapataye namaḥ | 3 
maṃ maṇḍukāya namaḥ | 3 kacchapāya namaḥ | 3 anantāya namaḥ | 4 vārāhāya 
namaḥ | 3 kālāya namaḥ | 3 kūrmāya namaḥ | 3 amṛtārṇavāya namaḥ | 3 
suvarṇadvīpāya namaḥ | 3 ratnavedyai namaḥ | 3 ratnasiṃhāsanāya namaḥ 
ityakṣatayuktaikādaśapuṣpāṇi pīṭhopari nikṣipet | āgneyādikoṇeṣu 3 dharmāya 
namaḥ | 3 jñānāya namaḥ | 3 vairāgyāya namaḥ 3 aiśvaryāya namaḥ | pūrvaṃ 
dikṣu 3 adharmāya namaḥ | 3 ajñānāya namaḥ | 3 avairāgyāya namaḥ | 3 
anaiśvaryāya namaḥ | vāyavyādi īśānāntāṃ gurupaṃktiṃ pūjayet | 3 gurubhyo 
namaḥ | 3 paramagurubhyo namaḥ | 3 parātparagurubhyo namaḥ | 3 
parameṣṭhigurubhyo namaḥ | śivādigurubhyo namaḥ | hrīṃ caturdvārāya namaḥ | 3 
caturasrāya namaḥ | 3 ṣoḍaśapadmāya namaḥ | 3 hrīṃ aṣṭadalapadmāya namaḥ | 3 
ṣaṭkoṇāya namaḥ | 3 trikoṇāya namaḥ | 3 vaindavāya namaḥ | hrīṃ prakāśātmane 
satvāya namaḥ | hrīṃ pravṛtyātmane rajase namaḥ | hrīṃ pramodātmane tamase 
namaḥ | hrīṃ arkamaṇḍalāya namaḥ | hrīṃ vahnimaṇḍalāya namaḥ | hrīṃ 
candramaṇḍalāya namaḥ | hrīṃ ātmatatvāya namaḥ | hrīṃ vidyātatvāya namaḥ | 
hrīṃ śivatatvāya namaḥ | hrīṃ paramatatvāya namaḥ | hrīṃ ātmane namaḥ | hrīṃ 
antarātmane namaḥ | hrīṃ paramātmane namaḥ | hrīṃ padmāya namaḥ | hrīṃ 
kandāya namaḥ | hrīṃ malāya namaḥ | hrīṃ nālāya namaḥ | hrīṃ kesarebhyo 
namaḥ | hrīṃ karṇikāyai namaḥ | ityāsanaṃ sampūjya | hrīṃ 
ātmaśaktikamalāsanāya namaḥ | hrīṃ śaṅkhanidhaye namaḥ | hrīṃ paṃ 
padmanidhaye namaḥ | tataḥ prāgdikkrameṇa pīṭhadevatāḥ pūjayet | hrīṃ jayāyai 
namaḥ | hrīṃ vijayāyai namaḥ | hrīṃ ajitāyai namaḥ | hrīṃ aparājitāyai namaḥ | 
hrīṃ nityāyai namaḥ | hrīṃ vilāsinyai namaḥ | hrīṃ dogdhryai namaḥ | hrīṃ 
aghorāyai namaḥ | etāḥ sampūjya | hrīṃ maṃgalāyai namaḥ | iti madhye saṃpūjya | 
atha pīṭhamantraḥ | oṃ namo bhagavatyai sarveśvaryai sarvajñānatmikāyai 
padmapīṭhāyai namaḥ | tataḥ puṣpāñjaliṃ gṛhītvā pūrvoktadhyānapūrvakaṃ 
trikoṇamadhye svahṛdayād vā sūryamaṇḍalād vā parameśvarīṃ 
sarvalakṣaṇasaṃpannāṃ tejorūpāṃ vahannāsāpuṭena piṃgalād bahiḥ0 
pūjārthamānīya saṃcintya mūlamantraṃ smṛtvā- 

p. 142)

ehyehi devadeveśi bhuvaneśi surapūjite! |
parāmṛtapriye śīghraṃ sānnidhyaṃ kuru siddhide ||

mahāpadmavanāntasthe karuṇānandavigrahe [kāraṇānanda ityapi pāṭhaḥ] 
|
sarvabhūtahite mātarehyehi parameśvari! ||

asmin maṇḍale sānnidhyaṃ kuru kuru namaḥ iti bindau puṣpāṇinikṣipet | 
sakalīkṛtya- hrīṃ bhuvaneśvarīṃ sakalīkaromi svāhā | hrīṃ bhuvaneśvarīṃ 
āvāhayāmi svāhā | hrīṃ bhuvaneśvarīṃ sthāpayāmi svāhā | hrīṃ 
bhuvaneśvarīṃ saṃrodhayāmi svāhā | hrīṃ bhuvaneśvarīṃ prasādayāmi svāhā | 
etāḥ pañcamudrāḥ pradarśayet |

tataḥ mūlavidyāyāḥ ṣaḍaṅganyāsadhyānaṃ vidhāya yantramadhye 
śrībhuvaneśvarīprāṇapratiṣṭhāṃ kuryāt | tadyathā- oṃ āṃ hrīṃ kroṃ yaṃ 
raṃ laṃ vaṃ śaṃ ṣaṃ saṃ haṃ laṃ kṣaṃ haṃ saḥ sohaṃ asmin maṇḍale śrī 
bhuvaneśvarī prāṇā iha prāṇāḥ oṃ āṃ hrīṃ kroṃ yaṃ raṃ laṃ vaṃ śaṃ ṣaṃ 
saṃ haṃ laṃ kṣaṃ haṃ saḥ sohaṃ asmin maṇḍale śrībhuvaneśvarījīva iha sthitaḥ 
oṃ āṃ hrīṃ kroṃ yaṃ raṃ laṃ vaṃ śaṃ ṣaṃ saṃ haṃ laṃ kṣaṃ haṃ saḥ sohaṃ 
asmin maṇḍale śrībhuvaneśvarīsarvendrayāṇi 
vāṅmanastvakcakṣuḥśrotrajihvāghrāṇaprāṇā ihaivāgatya sukhaṃ ciraṃ 
tiṣṭhantu svāhā | iti yantropari puṣpākṣatānnikṣipet | tataḥ pañcadaśamudrāḥ 
pradarśayet | hrīṃ bhuvaneśvaryyai amṛtamudrāṃ parikalpayāmi svāhā | 
evamanyāḥ pradarśayet | dhenumudrā 1 yoni 2 mahāyoni 3 navayoni 4 siṃha 5 
mahākrāntamudrā 6 graṃthita 7 sama 8 mukula 9 padma 10 pāśa 11 aṃkuśa 12 
abhaya 13 varada 14 etāḥ pradarśayet | punaḥ udyadinadyutimindukirīṭāmiti 
dhyātvā mūlamantramuccārya śrībhuvaneśvaryambā śrīpādukāṃ pūjayāmi 
namaḥ tarpayāmi | triḥpādayoḥ puṣpāñjaliṃ datvā santarpya | tato mūlamantreṇa 
devyai āsanaṃ kalpayet | tadyathā hrīṃ bhuvaneśvaryyai āsanaṃ namaḥ | hrīṃ 
bhuvaneśvaryai arghyaṃ svāhā | hrīṃ bhuvaneśvaryai pādyaṃ svadhā | hrīṃ 
bhuvaneśvaryai ācamanīyaṃ svadhā | hrīṃ bhuvaneśvaryai madhuparkaṃ svadhā | 
hrīṃ bhuvaneśvaryai svarṇapādukāṃ samarpayāmi namaḥ | uttarataḥ 
snānamaṇḍapaṃ parikalpya ratnasiṃhāsane saṃsthāpya hrīṃ bhūvaneśvaryai 
keśaprasāda(dha)namabhyaṅgaṃ samarpayāmi namaḥ | hrīṃ 
bhuvaneśvaryai gandhāmalakodvarttanaṃ samarpayāmi namaḥ | mūlabījaṃ 
bhuvaneśvaryai iti sarvatra yojanīyam | 

p. 143)

uṣṇodakasnānaṃ samarpayāmi namaḥ | pañcagavyasnānaṃ samarpayāmi namaḥ | 
pañcāmṛtasnānaṃ samarpayāmi namaḥ | phalaratnādiyuktatīrthasnānaṃ 
samarpayāmi namaḥ | aṅgaproñchanārthe vastraṃ samarpayāmi namaḥ | 
keśasaṃskāracikuraśodhanaṃ samarpayāmi namaḥ | vasanaṃ gṛhāṇa nama iti 
vastrayugmaṃ samarpayāmi namaḥ | nīrājanādimaṅgalācārān vidhāya 
bhūṣitamaṇḍape ratnasiṃhāsane samupaveśanaṃ samarpayāmi namaḥ | 
mukuṭaratnatāṭaṅkanāsāmauktikagraiveyahārakeyurakaṅkaṇāṅgulīyaka##-
namaḥ | kaṇṭhe kalhāramālāṃ samarpayāmi namaḥ | cakṣuṣordivyāñjanaṃ 
samarpayāmi namaḥ | bhāle rakṣāṃ samarpayāmi namaḥ | ādarśadarśanaṃ 
samarpayāmi namaḥ | chatracāmarāṇi samarpya pūjāmaṇḍapamānīyaśivāṅke 
samupaveśanaṃ samarpayāmi | gandhaṃ samarpayāmi | akṣatān samarpayāmi | 
puṣpāñjalitrayaṃ ghaṇṭānādaṃ samarpayāmi | dhūpaṃ samarpayāmi | dīpaṃ 
samarpayāmi | naivedyaṃ samarpayāmi | karodvarttanaṃ samarpayāmi | tāmbūlaṃ 
samarpayāmi | ārārttikaṃ samarpayāmi | yathāśaktivāraṃ prathamādibhiḥ 
santarpya puṣpāñjaliṃ gṛhītvā- 

saṃvinmaye pare devi parāmṛtarasapriye |
anujñāṃ dehi deveśi parivārārcanāya me ||

iti puṣpāñjalipuraḥsaramanujñāṃ labdhvā | akṣatadvitīyāyuktabindunā 
vāmācāreṇa vā dakṣiṇācāreṇa tatvamudrayā āvaraṇadevatāḥ pūjayet | 
tadyathā- oṃ hrīṃ binducakrāya namaḥ iti puṣpāñjalitrayaṃ datvā | oṃ hrīṃ 
bhuvaneśvaryambā śrīpādukāṃ pūjayāmi namastarpayāmi | trivāraṃ saṃtarpya | 
eṣā binducakrādhiṣṭhātrī śrībhuvaneśvarī sāyudhā savāhanā sālaṅkārā 
sarvopacāraiḥ supūjitā varadā bhavatu ityādinā gandhādi puṣpāñjalyantaṃ 
samarpayet |

abhiṣṭasiddhiṃ me dehi bhuvaneśi surapūjite |
bhaktyā samarpaye tubhyaṃ prathamāvaraṇārcanam ||

iti yonimudrāṃ pradarśayet | iti prathamāvaraṇam ||

atha dvitīyāvaraṇam | trikoṇasya purato madhye gurupātrasthadravyeṇa gurupaṃktiṃ 
pūjayet | tadyathā- oṃ hrīṃ trikoṇacakrāya namaḥ iti puṣpāñjalitrayaṃ dattvā 
aiṃ hrīṃ śrī gurubhyo namaḥ śrī0 pūjayāmi tarpayāmi | 3 paramagurubhyo namaḥ 
śrī0 pūjayāmi tarpayāmi | 3 parātparagurubhyo namaḥ śrī0 pūjayāmi tarpayāmi | 3 
parameṣṭhigurubhyo namaḥ śrī0 pūjayāmi tarpayāmi | 3 śivādigurubhyo namaḥ 
śrī0 pūjayāmi tarpayāmi | tato vidikṣu hrāṃ hṛdayāya namaḥ hṛdayaśakti 
śrī0 pūjayāmi tarpayāmi | āgneye | hrīṃ śirase svāhā śiraḥśakti śrī0 pūjayāmi 
tarpayāmi | īśānye | 

p. 144)

hrūṃ śikhāyai vaṣaṭ śikhāśakti śrī0 pūjayāmi tarpayāmi | nair-ṛtye | 
hraiṃ kavacāya huṃ kavacaśakti śrī0 pūjayāmi tarpayāmi | vāyau | hvauṃ 
netratrayāya vauṣaṭ netraśakti śrī0 pūjayāmi tarpayāmi | purataḥ | hraḥ astrāya 
phaṭ astraśakti śrī0 pūjayāmi tarpayāmi | caturdikṣu | trikoṇamadhye hrāṃ 
hṛllekhāmbā śrī0 pūjayāmi tarpayāmi madhye | hrūṃ gaganāmbā śrī0 
pūjayāmi tarpayāmi pūrve | hraiṃ raktāmbā śrī0 pūjayāmi tarpayāmi dakṣiṇe | 
hrauṃ karālikāmbā śrī0 pūjayāmi tarpayāmi paścime | hraḥ mahocchuṣmāmbā 
śrī0 pūjayāmi tarpayāmi uttare | etāḥ trikoṇagatadvitīyāvaraṇadevatāḥ sāṅgāḥ 
sāyudhāḥ savāhanāḥ sālaṅkārāḥ sarvopacāraiḥ sampūjitāḥ tarpitāḥ 
saṃtvityādinā gandhādipuṣpāñjalyantaṃ samarpayet |

abhīṣṭasiddhiṃ me dehi bhuvaneśi surapūjite ! |
bhaktyā samarpaye tubhyaṃ dvitīyāvaraṇārcanam ||

iti mahāyonimudrayā namaskāraṃ kuryāt | iti dvitīyāvaraṇam ||

atha tṛtīyāvaraṇam | 3 ṣaṭkoṇakesareṣu | hrīṃ anaṅgakusumāmbā śrī0 
pūjayāmi tarpayāmi | hrīṃ anaṅgakusumāturāmbā śrī0 pūjayāmi tarpayāmi | 
hrīṃ anaṅgamadanāmbā śrī0 pūjayāmi tarpayāmi | hrīṃ bhuvanapālāmbā śrī0 
pūjayāmi tarpayāmi | hrīṃ gaganāmbā śrī0 pūjayāmi tarpayāmi | hrīṃ 
gaganamekhalāmbā śrīpādukāṃ pūjayāmi namaḥ tarpayāmi | tataḥ 
ṣaṭkoṇapatreṣu hrīṃ daṇḍakamalākṣamālābhayavarakarapitāmahasahitāyai 
gāyatryambāyai śrī0 indrakoṇe | hrīṃ śaṅkhacakragadāpadmadhāriṇyai 
pītavasanāyai viṣṇusahitāyai sāvitryambāyai śrī0 pūjayāmi tarpayāmi 
rakṣaḥkoṇe | hrīṃ parasvadhākṣamālābhayavaradāyai śvetavasanāyai śvetāyai 
rudrasahitāyai sarasvatyambāyai śrī0 pūjayāmi tarpayāmi vāyukoṇe | hrīṃ 
ratnakumbhamaṇikaraṇḍadhāriṇyai dhanadāṅkasthitāyai dakṣiṇahastena 
dhanadamāliṅgya sthitāyai apareṇāmbujadhāriṇyai mahālakṣmyambāyai śrī0 
pūjayāmi tarpayāmi agnikoṇe | hrīṃ bāṇapāśāṃkuśaśarāsanadhāriṇyai 
madanasahitāyai savyena patimāliṅgya itareṇa nīlotpaladhāriṇyai 
ramaṇāṅkasthitāyai ratyambāyai śrī0 pūjayāmi tarpayāmi varuṇakoṇe | hrīṃ 
vighnarājāya sṛṇipāśadhārāya 
priyātmahitakāntāvarāṅgamaṅgulyāśritasthitāya mādhvīmadaghūrṇitāya 
puṣkare ratnacaṣakadharāya sindūravarṇāya anyāṃ kāntāṃ puṣṭiṃ samadāṃ 
dhṛtaraktotpalāṃ anyapāṇinā taddhvajaspṛśantīmāliṅgya sthitāya śrī0 
pūjayāmi tarpayāmi īśānye | ṣaṭkoṇapārśvayornidhī pūjyau | hrīṃ padmanidhi 
śrī0 pūjayāmi tarpayāmi | hrīṃ śaṅkhanidhi śrī0 pūjayāmi tarpayāmi | etāḥ 
ṣaṭkoṇāntargatatṛtīyāvaraṇadevatāḥ sāṃgā iti gandhādipuṣpāñjalyantaṃ 
samarpayet | abhīṣṭasiddhiṃ me dehi iti navayonimudrāḥ pradarśayet | iti 
tṛtīyāvaraṇam ||

p. 145)

atha caturthāvaraṇaṃ | 3 aṣṭadalapatrāya namaḥ | iti puṣpāñjalitrayaṃ datvā 
aṣṭadalapatreṣu mūle hrīṃ anaṅgarūpāmbā śrī0 pūjayāmi tarpayāmi | hrīṃ 
anaṅgamadanāmbā śrī0 pūjayāmi tarpayāmi | hrīṃ anaṅgamadanāturāmbā 
śrī0 pūjayāmi tarpayāmi | hrīṃ bhuvanavegāmbā śrī0 pūjayāmi tarpayāmi | hrīṃ 
lokapālikāmbā śrī0 pūjayāmi tarpayāmi | hrīṃ sarvatomukhyambā śrī0 pūjayāmi 
tarpayāmi | hrīṃ anaṅgavasanāmbā śrī0 pūjayāmi tarpayāmi | hrīṃ 
anaṅgamekhalāmbā śrī0 pūjayāmi tarpayāmi | aṣṭapatramadhye | hrāṃ 
brāhyambā śrī0 pūjayāmi tarpayāmi | hrīṃ māheśvaryambā śrī0 pūjayāmi 
tarpayāmi | hrūṃ kaumāryambā śrī0 pūjayāmi tarpayāmi | hraiṃ vaiṣṇavyambā 
śrī0 pūjayāmi tarpayāmi | hrauṃ vārāhyambā śrī0 pūjayāmi tarpayāmi | hraḥ 
indrāṇyambā śrī0 pūjayāmi tarpayāmi | aiṃ cāmuṇḍāmbā śrī0 pūjayāmi 
tarpayāmi | hrīṃ mahālakṣmyambā śrī0 pūjayāmi tarpayāmi | patrāgreṣu 
mātṛkā nyaset | hrīṃ aṃ āṃ iṃ īṃ uṃ ūṃ ṛṃ ṝṃ ḷṃ ḹṃ eṃ aiṃ oṃ 
auṃ aṃ aḥ pūrvapatre | hrīṃ kaṃ 4 āgneye | hrīṃ caṃ 4 dakṣiṇe | hrīṃ ṭaṃ 4 
nair-ṛtye | hrīṃ taṃ 4 vāyavye | hrīṃ paṃ 4 paścime | hrīṃ yaṃ raṃ laṃ 
vaṃ uttare | hrīṃ śaṃ ṣaṃ saṃ haṃ laṃ kṣaṃ īśānye | etā 
aṣṭapatrāntargatacaturthāvaraṇadevatāḥ sāṃgā iti gandhapuṣpāñjalyantaṃ 
samarpayet | abhiṣṭasīddhiṃ me dehi iti pāśamudrāṃ pradarśayet | iti 
caturthāvaraṇam |

atha pañcamāvaraṇam | ṣoḍaśadalapatreṣu karālikādyāḥ pūjayet | tadyathā | 3 
ṣoḍaśadalakamalāya namaḥ | iti puṣpāñjalitrayaṃ datvā hrīṃ karālyambā śrī0 
pūjayāmi tarpayāmi | hrīṃ vikarālyambā śrī0 pūjayāmi tarpayāmi | hrīṃ 
umāmbā śrī0 pūjayāmi tarpayāmi | hrīṃ sarasvatyambā śrī0 pūjayāmi tarpayāmi 
| hrīṃ śryambā śrī0 pūjayāmi tarpayāmi | hrīṃ durgāmbā śrī0 pūjayāmi 
tarpayāmi | hrīṃ ūṣmāmbā śrī0 pūjayāmi tarpayāmi | hrīṃ lakṣmyambā śrī0 
pūjayāmi tarpayāmi | hrīṃ śrutyambā śrī0 pūjayāmi tarpayāmi | hrīṃ 
smṛtyambā śrī0 pūjayāmi tarpayāmi | hrīṃ dhṛtyambā śrī0 pūjayāmi 
tarpayāmi | hrīṃ śraddhāmbā śrī0 pūjayāmi tarpayāmi | hrīṃ medhāmbā śrī0 
pūjayāmi tarpayāmi | hrīṃ bhṛtyambā śrī0 pūjayāmi tarpayāmi | hrīṃ 
kāntyambā śrī0 pūjayāmi tarpayāmi | hrīṃ āryāmbā śrī0 pūjayāmi tarpayāmi | 
etāḥ ṣoḍaśadalāntargatapañcamāvaraṇadevatāḥ sāṃgā iti 
gandhādipuṣpāñjalyantaṃ samarpayet | abhiṣṭasiddhiṃ me dehi iti 
aṃkuśamudrāṃ darśayet | iti pañcamāvaraṇam |

atha ṣaṣṭhāvaraṇam | indrādilokapālān pūrvādikrameṇa pūjayet | 3 
bhūgrahacakrāya namaḥ iti puṣpāñjalitrayaṃ datvā hrīṃ indrāya surādhipataye 
vajrahastāya airāvatadhirūḍhāya saparivārāya saśaktikāya namaḥ śrīpādukāṃ 
pūjayāmi tarpayāmi | hrīṃ agnaye tejo'dhipataye meṣārūḍhāya śaktihastāya 
saparivārāya saśaktikāya namaḥ śrī0 pūjayāmi tarpayāmi | hrīṃ yamāya 
pretādhipataye mahiṣārūḍhāya saparivārāya saśaktihastāya namaḥ śrī0 
pūjayāmi tarpayāmi | 

p. 146)

hrīṃ nair-ṛtaye rakṣodhipataye pretavāhanāya khaḍgahastāya saparivāraya 
saśaktikāya namaḥ śrī0 pūjayāmi tarpayāmi | hrīṃ varuṇāya jalādhipataye 
pāśahastāya makarādhirūḍhāya saparivārāya saśaktikāya namaḥ śrī0 pūjayāmi 
tarpayāmi | hrīṃ vāyave prāṇādhipataye dhvajahastāya mṛgādhirūḍhāya 
saparivārāya saśaktikāya namaḥ śrī0 pūjayāmi tarpayāmi | hrīṃ somāya 
yakṣādhipataye aśvārūḍhāya aṃkuśahastāya saparivārāya saśaktikāya namaḥ 
śrī0 pūjayāmi tarpayāmi | hrīṃ īśānāya bhūtādhipataye vṛṣādhirūḍhāya 
triśūlahastāya saparivārāya saśaktikāya namaḥ śrī0 pūjayāmi tarpayāmi | tataḥ 
pūrvādikrameṇāyudhāni pūjyāni | hrīṃ vajrāya namaḥ śrī0 pūjayāmi tarpayāmi | 
hrīṃ śaktaye namaḥ śrī0 pūjayāmi tarpayāmi | hrīṃ daṇḍāya namaḥ śrī0 
pūjayāmi tarpayāmi | hrīṃ khaḍgāya namaḥ śrī0 pūjayāmi tarpayāmi | hrīṃ 
pāśāya namaḥ śrī0 pūjayāmi tarpayāmi | hrīṃ dhvajāya namaḥ śrī0 pūjayāmi 
tarpayāmi | hrīṃ gadāyai namaḥ śrī0 pūjayāmi tarpayāmi | hrīṃ śūlāyā namaḥ 
śrī0 pūjayāmi tarpayāmi | hrīṃ brahmaṇe lokādhipataye savāhanāya sāyudhāya 
saparivārāya saśaktikāya namaḥ śrī0 pūjayāmi tarpayāmi | 
īśānapūrvayormadhye | hrīṃ viṣṇave nāgādhipataye garuḍāruḍhāya sāyudhāya 
saparivārāya saśaktikāya namaḥ śrī0 pūjayāmi tarpayāmi | 
pūrvāgneyayormadhye | tatpurataḥ āyudhāni pūjyāni | hrīṃ śaṅkhāya namaḥ 
śrī0 pūjayāmi tarpayāmi | hrīṃ cakrāya namaḥ śrī0 pūjayāmi tarpayāmi | hrīṃ 
gadāyai namaḥ śrī0 pūjayāmi tarpayāmi | hrīṃ padmāya namaḥ śrī0 pūjayāmi 
tarpayāmi | trikoṇapurato devyāyudhāni pūjyāni | hrīṃ pāśāya namaḥ śrī0 
pūjayāmi tarpayāmi | hrīṃ aṃkuśāya namaḥ śrī0 pūjayāmi tarpayāmi | hrīṃ 
abhayāya namaḥ śrī0 pūjayāmi tarpayāmi | hrīṃ varadāya namaḥ śrī0 pūjayāmi 
tarpayāmi | tato devyā vāmabhāge baṭukaṃ pūjayet | aiṃ hrīṃ klīṃ 
baṭukanāthāya namaḥ śrī0 pūjayāmi tarpayāmi | āgneyakoṇe gaṇeśaṃ pūjayet | 
aiṃ hrīṃ glauṃ gaṇapataye namaḥ śrī0 pūjayāmi tarpayāmi | aiṃ hrīṃ klīṃ 
dvāradevatābhyo namaḥ śrī0 pūjayāmi tarpayāmi | hrīṃ kāmākṣādipīṭhebhyo 
namaḥ śrī0 pūjayāmi tarpayāmi | aiṃ hrīṃ klīṃ pīṭhanāthebhyo namaḥ śrī0 
pūjayāmi tarpayāmi | aiṃ hrīṃ klīṃ pīṭheśvarībhyo namaḥ śrī0 pūjayāmi 
tarpayāmi | bhūgṛhasya prathamarekhāyāṃ hrīṃ satvāya namaḥ śrī0 pūjayāmi 
tarpayāmi | dvitīyāyāṃ hrīṃ rajase namaḥ śrī0 pūjayāmi tarpayāmi | tṛtīyāyāṃ 
hrīṃ tamase namaḥ śrī0 pūjayāmi tarpayāmi | etā 
bhūgṛhagataṣaṣṭhāvaraṇadevatāḥ sāṃgā iti gandhādipuṣpāñjalyantaṃ 
samarpayet | abhiṣṭasiddhiṃ me dehi iti abhayavaradamudrāṃ darśayet | iti 
ṣaṣṭhāvaraṇam ||

punaḥ hrīṃ bhuvaneśvaryambā śrī0 pūjayāmi tarpayāmi bindau 
puṣpāñjalipūrvakaṃ mūladevīṃ trivāraṃ santarpya gandhādyupacāraiḥ sampūjya 
mahānaivedyapātraṃ sānnaṃ sādhāraṃ saṃsthāpya astramantreṇa 

p. 147)

saṃrakṣya gandhādibhirabhyarcya dhenumudrāṃ baddhvā oṃ jagaddhvani mantra 
mātaḥ svāhā iti ghaṇṭāṃ sampūjya vāmakare dhṛtvā dhūnayan nīcairdhūpaṃ 
vanaspatyudbhaveti mantreṇa mūlayuktena samarpayet | tato dīpamuccaiḥ -

suprakāśamahādīpaḥ sarvatra timirāpahaḥ |
sabāhyābhyantarajyotirdīpo'yaṃ pratigṛhyatām ||

iti mūlayuktena samarpayet | mūlena naivedyaṃ samprokṣya vāyavyādibījaiḥ 
śoṣaṇādikaṃ vidhāya surabhimudrayā'mṛtīkṛtya-

naivedyaṃ ṣaḍrasopetaṃ pañcabhakṣyasamanvitam |
sudhārasamahodāraṃ śivena saha gṛhyatām ||

oṃ hrīṃ ātmatatvādhipatiśrībhuvaneśvarī tṛpyatu | hrīṃ vidyātatvādhipati śrī0 
| hrīṃ śivatatvādhipati śrī0 | iti caturdhā santarpya amṛtopastaraṇamasītyuktvā 
prāṇādimudrāḥ pradarśayet | tadyathā- oṃ prāṇāya svāhā ityaṅguṣṭhena 
kaniṣṭhānāmike spṛśet | oṃ vyānāya svāhā ityaṅguṣṭhena tarjanīmadhyame 
spṛśet | oṃ udānāya svāhā ityuṅguṣṭhenāmikāmadhyamātarjanīḥ spṛśet | 
oṃ samānāya svāhā ityaṅguṣṭhena sarvāḥ spṛśet | javanikāṃ madhye 
kṛtvā yāvadbhojanatṛptiparyantaṃ mūlamantraṃ smaret | mūlena 
madhyapānīyamuttarāpośanaṃ(paṇaṃ)karaśuddhyarthaṃ 
hastodakamācamanīyaṃ karodvartanaṃ phalatāmbūladakṣiṇāṃ samarpya ||

tato nityahomaṃ kuryāt | tadyathā- ātmano dakṣiṇabhāge caturasraṃ 
maṇḍalaṃ kṛtvā athavā siddhakuṇḍamānīya tasmin yantraṃ sambhāvya tatra 
mūlena phaṭ iti prokṣya mūlena agniṃ saṃsthāpya mūlena agniṃ parisamūhya 
mūlavidyāṣaḍaṅgaṃ vidhāya agnau devīṃ dhyātvā gandhādibhirabhyarcya 
jvālinimudrāṃ pradarśya ghṛtena vyāhṛtibhirhutvā mūlena ghṛtāhutibhiḥ 
ṣoḍaśabhirhutvā punaḥ gandhāditāmbūlāntaṃ mūlena samarpya 
pūnarnyāsadhyānaṃ vidhāya-

bho bho vahne mahāśakte sarvakarmaprasādhaka ! |
karmāntaraniyukto'si gaccha deva! yathāsukham ||

iti visarjayet | saṃhāramudrayā namaskāraṃ kuryāt |

p. 148)

itthaṃ nityahomaṃ vidhāya balidānaṃ kuryāt | tadyathā- yantrasyāgre 
dakṣapṛṣṭhavāmabhāgeṣu bhūbimbavṛttaṣaṭkoṇatrikoṇātmakān 
maṇḍalacatuṣkān viracya sādhāraṃ pātracatuṣṭayaṃ saṃsthāpya teṣu krameṇa 
baṭukayoginīgaṇeśakṣetrapālān yajet | vāṃ baṭukāya namaḥ | yāṃ yoginībhyo 
namaḥ | gaṃ gaṇeśāya namaḥ | kṣāṃ kṣetrapālāya namaḥ | ekaṃ cet pātraṃ 
tasminneva caturo yajet | tattu śaṅkhāduttarataḥ saṃsthāpya 
kalaśasthahetunā'pūrya prathamādvitīyāyuktacarukaṃ gṛhītvā 
mukhyadevatābaliṃ dadyāt | tadyathā- tato devyāḥ purataścaturasraṃ 
trikoṇaṃ maṇḍalaṃ vidhāya tasyopari aiṃ hrīṃ śrīṃ bhuvaneśvari imaṃ baliṃ 
gṛhṇa gṛhṇa svāhā balidānopari aṅguṣṭhānāmikābhyāṃ yogena 
viśeṣārghyapātrasthadravyeṇa dhārāṃ datvā dīpaṃ gandhapuṣpākṣatādīn 
samarpayet | tato devyāḥ paścime oṃ hrīṃ vāṃ ehi ehi deviputra baṭukanātha 
piṅgalajaṭābhārabhāsura trinetra jvālāmukha mama sarvavighnānnāśaya nāśaya 
mama īpsitaṃ kuru kuru imaṃ sarvopacārasahitaṃ baliṃ gṛhṇa gṛhṇa huṃ phaṭ 
svāhā ityanena sadīpaṃ carukaṃ gandhākṣatapuṣpasahitaṃ baṭukāya nivedya 
tatpātrasthadravyeṇa vāmatarjanyaṃguṣṭhābhyāṃ dhārāṃ pātayan dhyāyet |

yā kācidyoginī raudrā saumyā ghoratarā parā |
khecarī bhūcarī vyomacarī prītāstu me sadā ||

pūrve | glāṃ glīṃ glūṃ glaiṃ glauṃ glaḥ gaṇapate ehi ehi mama vighnaṃ nāśaya 
mama īpsitaṃ kuru kuru imaṃ baliṃ gṛhṇa gṛhṇa svāhā ityanena sadīpaṃ 
carukaṃ gandhākṣatapuṣpasahitaṃ gaṇeśāyadatvā 
tatpātrasthadravyeṇavāmenāṅguṣṭhayogena dhārāṃ pātayan dhyāyet-

bījāpūragadekṣukārmukayujā cakrābjapāśotpalaṃ
vrīhyagrasvaviṣāṇaratnakalaśaprodyatkarāmbhoruhaḥ |
dhyeyo vallabhayā ca padmakarayā śliṣṭastrinetro vibhuḥ 
viśvotpattivināśasaṃsthitikaro'vighno viśiṣṭārthadaḥ ||

dakṣiṇe | kṣāṃ kṣīṃ kṣūṃ kṣaiṃ kṣauṃ kṣaḥ huṃ sthānakṣetrapāla 
mukuṭakharparamuṇḍamālābhuṣaṇa mahābhīṣaṇarūpadhara barbarakeśa jaya jaya 
digambara mahābhūtaparivārasaṃtrāsakara agninetra madyapānamadonmatta 
triśūlāyudhadhara śṛṅgīvādanatatpara ehi ehi mama vighnaṃ nāśaya nāśaya 
amukaṃ duṣṭaṃ khādaya khādaya mama īpsitaṃ kuru kuru imaṃ baliṃ gṛhṇa 
gṛhṇa huṃ phaṭ svāhā 

p. 149)

ityanena sadīpaṃ carukaṃ gandhākṣatapuṣpasahitaṃ kṣetrapālāya datvā 
tatpātrasthadravyeṇa vāmakaniṣṭhāṅguṣṭhayogena dhārāṃ pātayan dhyāyet ##-

ekaṃ khaṭvāṅgahastaṃ bhujagamapi varaṃ pāśamekaṃ triśulaṃ 
kāpālaṃ khaḍgahastaṃ ḍamaruga[ka]sahitaṃ vāmahaste pinākam |
candrārddhaṃ ketumālākirativaraśaraṃ sarpayajñopavītaṃ 
kālaṃ bibhratkapālaṃ mama haratu bhayaṃ bhairavaḥ kṣetrapālaḥ ||
yo'smin kṣetre nivāsī ca kṣetrapālasya kiṅkaraḥ |
prītostu balidānena sarvarakṣāṃ karotu me |

itthaṃ balidānaṃ vidhāya | ke[ṣāṃ]cinmatena- huṃ 
sarvavighnakṛdbhyo bhūtebhyo namaḥ iti mantreṇa sadīpaṃ alipiśitasahitaṃ 
carukaṃ gandhākṣatapuṣpasamanvitaṃ gṛhādbahirnikṣipet | iti bhūtabaliḥ | tataḥ 
śāligodhūmādipiṣṭena saguḍena sajīrakena sālidvitīyena sārddhaṃ trikoṇākārān 
ḍamarukarūpeṇa nava pañca trīn vā vidhāya ghṛtena pācayitvā tāmrādibhājane 
aṣṭadalaṃ trikoṇaṃ vidhāya mūlena sampūjya aṣṭadale aṣṭadīpān saṃsthāpya 
trikoṇe ekaṃ dīpaṃ saṃsthāpya evaṃ navadīpān saṃsthapya mūlena 
phalapuṣpatāmbūlasuvarṇādikaṃ pātre nikṣipya mūlena prajvālya sāmayikaṃ 
ślokadvayaṃ paṭhan mūlena devyupari sārdhatrivāraṃ bhrāmayet |

antastejo bahisteja ekīkṛtya nirantaram |
tridhā devyuparibhrāmya kuladīpaṃ nivedayet ||

candrādityau ca dharaṇī vidyudagnistathaiva ca |
tvameva sarvajyotīṃṣi ārtikyaṃ pratigṛhyatām ||

tato mūlena lavaṇanimbapatrādyaiḥ annapiṣṭapiṇḍādibhirvā dṛṣṭimuttārya 
paścād dvātriṃśatsaṃkhyayā athavāṣṭottaraśatasaṅkhyayā mūlavidyāṃ japet 
| guhyātiguhyeti devyai japaṃ nivedayet | stotrasahasranāmādikaṃ paṭhitvā 
yonimudrayā namaskāraṃ kuryāt |

atha śaktipūjanam | svaśaktiṃ vā vīraśaktiṃ cāhūya svavāmabhāge trikoṇaṃ 
vidhāya tasyopari āvāhayet -

p. 150)

āyāhi varade devi maṇḍalopari satvaram |
pūjāṃ gṛhāṇa deveśi tvatkṛpābhājanasya me |

ityāvāhya tasyāścaraṇakṣālanapūrvakaṃ pūjāṃ kṛtvā 
haridrākuṅkumakajjalādibhirbhūṣayitvā tasyai mūlenābhimaṃtritaṃ śaktipātraṃ 
piśitasahitaṃ datvā tatra mantraḥ -

alipātramidaṃ tubhyaṃ dīyate piśitānvitam |
svīkṛtya subhage devi jayaṃ dehi ripuṃ daha ||

ityanena mantreṇa nivedayet -

vatsa tubhyaṃ mayā dattaṃ pītaśeṣaṃ kulāmṛtam |
tava śatruṃ haniṣyāmi sarvābhiṣṭaṃ dadāmyaham ||

ityanena mantreṇa tadavaśeṣaṃ svayamaṅgīkṛtya tasyā vastrakañcukī 
ābharaṇādikaṃ yathāśaktyā datvā namaskāraṃ kuryāt | iti śaktipūjanam | tataḥ 
kumāraṃ vaṭukarūpaṃ pūjayet | tataḥ kumārīṃ pūjayet |

atha gurupūjanam | tataḥ gurusannidhau cet tasya pūjādikaṃ vidhāya tasmai 
gurupātra nivedayet | tatra mantraḥ -

tataḥ śrī gururūpāya sākṣāt paraśivāya ca |
karābhyāṃ pātramuddhṛtya sadvitīyaṃ samarpayet ||

ityanena nivedayet | sannidhau gururnāsti cet tatsthāne śreṣṭhaṃ 
pūrṇābhiṣekayuktaṃ ācāryaṃ pūjayet | ācāryo'pi nāsti cet sahasradalakamale 
gurupātrasthadravyeṇa śrīguruṃ triḥsantarpya svayaṃ gṛhṇīyāt | iti gurupūjanam 
|

tato vīrapūjādikaṃ vidhāya teṣāṃ śaṅkhodakena prokṣya tebhyaḥ pātrāṇi 
datyāt | tataḥ puṣpāñjaliṃ gṛhītvā mūlena stotreṇāthavā vaidikamantreṇa 
devyai puṣpāñjaliṃ samarpayet | pañcamudrābhirnamaskāraṃ kuryāt |

stambhanaṃ caturasraṃ ca matsyagokṣurameva ca |
yonimudreyamākhyātā pañcamudrābhivādane ||

iti pañcamudrāḥ | atha kuladīpasamarpaṇam | vāmahaste sacaruṃ dīpaṃ gṛhītvā 
dakṣahaste pātraṃ gṛhitvā mūlamantramuccārya-

p. 151)

dehasthākhiladevatā gajamukhāḥ kṣetrādhipā bhairavā
yoginyo vaṭukāśca yakṣapitaro bhūtāḥ piśācā grahāḥ |
anye dikcara bhucarāścaravarā vetālagāstoyagā-
stṛptāḥ syuḥ kulaputrakasya pibatāṃ pānaṃ sadīpaṃ carum ||

ityanena sacaruṃ dīpaṃ bhakṣayet | pātraṃ gṛhṇīyāt | iti kuladīpasamarpaṇam |

āvāhanaṃ na jānāmi na jānāmi ca pūjanam |
visarjanaṃ na jānāmi kṣamyatāṃ parameśvari! || 1 ||

mantrahīnaṃ  kriyāhīnaṃ bhaktihīnaṃ ca pārvati! 
yatpūjitaṃ mayā devi paripūrṇaṃ tadastu me || 2 ||

tvamīśi viṣṇuścaturānanaśca tvameva bhaktiḥ prakṛtistvameva |
tvameva sūryo rajanīpatiśca tvameva śaktiḥ prakṛtistvameva || 3 ||

tvameva mātā ca pitā tvameva tvameva bandhuśca sakhā tvameva |
tvameva vidyā draviṇaṃ tvameva tvameva sarvaṃ mama devi devi || 4 ||

tvameva kartā karaṇasya heturgoptā vidhātā pralayastvameva |
bhūtānyapi tvaṃ karaṇānyapi tvaṃ tvaṃ brahmavidyā hi tvameva cātmā || 5 ||

umā khyātā umā bhoktā umā sarvamidaṃ jagat |
umā jayati sarvatra yadumā so'hameva ca || 6 ||

stuvato devatāṃ stutyānayā tuṣṭā prayacchati |
aiśvaryamāyurārogyaṃ vidyāṃ kīrtiṃ śriyaṃ sukham || 7 ||

aparādhasahasrāṇi kriyante'harniśaṃ mayā |
dāso'hamiti māṃ matvā kṣamasva parameśvari ! || 8 ||

jñānato'jñānato vāpi yanmayā kriyate śive! |
mama kṛtyamidaṃ sarvamiti mātaḥ kṣamasva me || 9 ||

iti bahudhā praṇatipūrvakaṃ kṣamāpya viśeṣārghyodakaṃ culukenādāya itaḥ 
pūrvaṃ prāṇabuddhidehadharmādhikārato jāgratsvapnasuṣuptitūryāvasthāsu 
manasā vācā karmaṇā hastābhyāṃ padbhyāmudareṇa śiśnā yatsmṛtaṃ 
yaduktaṃ yatkṛtaṃ tatsarvaṃ gurudevasamarpitaṃ tatsarvaṃ brahmārpaṇaṃ 
bhavatu ityanena devyāścaraṇāravindayossamarpayet | oṃ hrīṃ bhuvaneśvari 
kṣamasva iti tālatrayeṇa devīṃ prabodhya tejorūpāṃ tāṃ saṃhāramudrayā 
nirmālyapuṣpe tattejaḥ 

p. 152)

samuddhṛtyāghrāya pūrakaprayogena sahasradalakamalaṃ prāpya tatra kṣaṇaṃ 
dhyātvā suṣumṇāvartmanā aiṃ hṛdayāya namaḥ iti hṛdayakamalamānīya tatra 
dhyāyan -

oṃ hrīṃ tiṣṭha tiṣṭha pare sthāne svasthāne parameśvari !
yatra brahmādayaḥ sarve surāstiṣṭhanti me hṛdi ||

iti hṛdayakamale sthāpayitvā tataḥ śāntistavaṃ paṭhet | taduktaṃ 
vāmakeśvaratantre -

oṃ naśyantu pretakūṣmāṇḍā naśyantu dūṣakā narāḥ |
sādhakānāṃ śivāḥ santu āmnāyaparipālinām ||

jayantu mātaraḥ sarvā jayantu yoginīgaṇāḥ |
jayantu siddhaḍākinyo jayantu gurupaṃktayaḥ ||

nandantu aṇimāsiddhyo nandantu bhairavādayaḥ |
nandantu devatāḥ sarvāḥ siddhividyādharādayaḥ ||

ye amnāyaviśuddhaśca maṃtriṇaḥ śuddhabuddhayaḥ |
sarvānandānandahṛdayā nandantu kulapālakāḥ ||

indrādyāstarpitāssantu tṛpyantu vāstudevatāḥ |
candrasūryādayo devāstṛpyantu mama bhaktitaḥ ||

nakṣatrāṇi grahā yogāḥ karaṇādyāstathā pare |
sarve te sukhino yāntu māsāśca tithayastathā ||

tṛpyantu pitaraḥ sarve ṛtavo vatsarādayaḥ |
khecarā bhūcarāścaiva tṛpyantu mama bhaktitaḥ ||

antarikṣacarā ye ca ye cānyadevayonayaḥ |
sarve te sukhino yāntu sarvā nadyaśca pakṣiṇaḥ ||

paśavastaravaściva parvatāḥ kandarā guhāḥ |
ṛṣayo brāhmaṇāḥ sarve śāntiṃ kurvantu me sadā ||

śivaṃ sarvatra me cāstu putradāradhanādiṣu |
rājānaḥ sukhinaḥ santu kṣemaṃ mārgaṃ tu me sadā ||

tīrthāni paśavo gāvo ye cānye puṇyabhūmayaḥ |
vṛddhāḥ pativratā nāryaḥ śivaṃ kurvantu me sadā ||

śubhā me divasā yāntu mitrāṇi santu me śivāḥ |

p. 153)

sādhakā jāpinaḥ santu śivaṃ tiṣṭhantu pūjakāḥ ||

ye ye cāpadhiyaḥ svabhūṣaṇaratā mannindakāḥ pūjane |
daivācāraviruddhanaṣṭahṛdayā duṣṭāśca ye bādhakāḥ |
dṛṣṭvā cakramapūrvamandhahṛdayā ye kaulikadveṣakā-
ste te yāntu vināśamatra samaye śrībhairavasyājñayā ||

dveṣṭāraḥ sādhakānāñca sadaivāmnāyadūṣakāḥ |
ḍākinīnāṃ mukhe yāntu tṛptāstatpiśitaistu tāḥ ||

śatravo nāśamāyāntu mama nindākarāśca ye |
dveṣṭāraḥ sādhakānāñca vinaśyantu śivājñayā ||

ye nindakāste vilayaṃ prayāntu ye sādhakāste prabhavantu siddhāḥ |
sarvatra devīkaruṇāvalokāḥ puraḥ pareśī mama sannidhattām ||

iti śāntipāṭhaṃ paṭhitvā sarvān sāmayikān sāmānyārghyodakena abhiṣiñcayet | 
tato viśeṣārghyapātramuddhṛtya śirasi sthitāya śrīgurave samarpayet | tataḥ 
sāmayikaiḥ sārdhaṃ kauladharmādikaṃ kṛtvā yathāsukhaṃ viharet | tataḥ 
sarvocchiṣṭena ucchiṣṭamātaṅgībaliṃ dadyāt | tadyathā- klīṃ namaḥ 
ucchiṣṭacāṇḍāli mātaṅgi sarvavaśaṅkari svāhā iti maṃtreṇa svavāmabhāge 
trikoṇamaṇḍalaṃ kṛtvā tatra dhārāyuktabaliṃ nikṣipet | dhyānam- 

dhyāyeducchiṣṭamātaṅgīṃ devīṃ lokaikamohinīm |
vīṇāvādyavinodagītaniratāṃ nīlāṃśukollāsinīṃ
bimboṣṭhīṃ navayāvakāddha[rdra]caraṇāmākīrṇanīlālakām |
hṛdyāṅgīṃ navaratnakuṇḍaladharāmāraktabhūṣojvalāṃ 
mātaṅgīṃ praṇato'smi susmitamukhīṃ devīṃ śukaśyāmalām ||

iti dhyātvā pañcamudrābhirnamaskāraṃ kuryāt | 
sarvebhyastāmbūladakṣiṇādikaṃ dattvā visarjayet |

iti pṛthvīdharācāryapaddhatiṃ śāradātilakaṃ nānātantramatamālambya 
śrīdā-īdevasampradāyinā mātṛpurasthitena anantadevena viracitāyāṃ 
bhuvaneśvarīkramacandrikāyāṃ pūjāvivaraṇaṃ nāma tṛtīyaḥ kalpaḥ || oṃ || 
śrīgurudevārpaṇamastu ||


śrīpṛthvīdharācāryapraṇītaṃ

laghusaptaśatīstotram 

(oṃ asya śrīlaghusaptaśatīstotramantrasya bhagavān sadāśiva ṛṣiḥ śirasi 
anuṣṭupchandase namo mukhe trimūrtirdevatā hṛdaye vāgbhavaṃ aiṃ bījaṃ 
māyā hrīṃ śaktiḥ śrīlakṣmīḥ kīlakaṃ mama caturvidhapuruṣārthe jape viniyogaḥ 
sarvāṅge ||

namo virañcervaravallabhāyai namostu te śaṅkaravallabhāyai |
namoṣtu nārāyaṇavallabhāyai śrīcaṇḍikāyai śaraṇaṃ prapadye || 1 ||

brahmādayo devi bhajanti devā vasiṣṭhamukhyā ṛaṣayaśca sarve |
sindūravarṇāṃ taruṇārkakāntiṃ śrīcaṇḍike! tvāṃ satataṃ smarāmi || 2 ||

sahasracandrārkasamānakāntiṃ bandhūkapuṣpāruṇapaṅkajābhām |
dedīpyamānāgnisamanakāntiṃ śrīcaṇḍike! tvāṃ satataṃ smarāmi || 3 ||

śrīsiddhinātha ! bhavato bhuvanaikabhartu-
rbhāṣā parāmṛtamayī nigamāntarasthā |
eṣā tvananyaśaraṇasya mamāśrutasya 
vṛttā nisargakaruṇāvaruṇālayasthā ||) [koṣṭhāntarvartī bhāgastu 
dvitīyapustake nopalabdhaḥ |]

oṃ namaścaṇḍikāyai [kh: śrīgaṇeśāya namaḥ |] 

yatkarma dharmanilayaṃ pravadanti [kh: kalayanti] tajjñā
yajñādikaṃ tadakhilaṃ sakalaṃ tvayaiva |
tvaṃ cetanā yata iti pravicārya cittaṃ 
nitye ! tvadīyacaraṇau śaraṇaṃ prapadye || 1 ||

p. 155)

pāthodhināthatanayāpatireṣa śeṣa-
paryaṅkalālitavapuḥ puruṣaḥ purāṇaḥ |
tvanmohapāśavivaśo jagadamba! so'pi 
vyāghūrṇamānanayanaḥ śayanañcakāra || 2 ||

tvatkautukaṃ janani! yasya janārdanasya
karṇaprasūtamalajau madhukaiṭabhākhyau |
tasyāpi yau na bhavataḥ sulabhau nihantuṃ 
tvanmāyayā vikalitau vilayaṃ gatau tau || 3 ||

yanmāhiṣaṃ vapurapūrvabalopapannaṃ 
yannākanāyakaparākramajitvarañca |
yallokaśokajananavratabaddhahārdaṃ 
talliyayaiva dalitaṃ girije! bhavatyā || 4 ||

yo dhūmralocana iti prathitaḥ pṛthivyāṃ [kh: prathitaprabhāvo]
bhasmībabhūva caraṇe [kh: samare] tava huṅkṛtena |
sarvāsurakṣayakṛte girirājakanye! 
manye svamanyudahane kṛta eṣa homaḥ || 5 ||

keṣāmapi tridaśanāyakapūrvakāṇāṃ 
jetuṃ na jātu sulabhāvapi caṇḍamuṇḍau |
tau durmadau sapadi śambaratulyamūrtīṃ [kh: cāmbaratulyamūrte] 
mātastavāsikuliśātpatitau viśīrṣau || 6 ||

dautyena[kh: du(dau)tye ca] te śiva iti prathitaprabhāvo 
devo'pi dānavapateḥ sadanaṃ jagāma |

p. 156)

bhūyo'pi tasya caritaṃ prathayāñcakāra
sā tvaṃ prasīda śivadūti vijṛmbhitaṃ te || 7 ||

citraṃ tadetadamarairapi ye na jeyāḥ 
śastrābhighātapatitādrudhirādaparṇe !
bhūmau babhūvuramitāḥ pratiraktabījā-
ste'pi tvayaiva gilitā gagane [kh: vadane] samastāḥ || 8 ||

āścaryametadakhilaṃ yadamū [kh: yadimau] surārī 
trailokyavaibhavaviluṇṭhanapuṣṭapāṇī |
śastrairnihatya bhuvi śumbhaniśumbhasaṃjñau [kh: daityau] 
nītau tvayā janani! tāvapi nākalokam [kh: nākilokam] || 9 ||

tvattejasi pralayakālahutāśane'smin 
yasmin prayānti vilayaṃ bhuvanāni sadyaḥ |
tasminnipatya śalabhā iva dānavendrā
bhasmībhavanti hi bhavāni! kimatra citram || 10 ||

tat kiṃ gṛṇāmi [kh: raṇāmi] bhavatīṃ bhavatīvratāpa-
nirvāpaṇapraṇayinīṃ [kh: saṃchedanapraṇayinīṃ] praṇamajjaneṣu |
tat kiṃ gṛṇāmi bhavatīṃ bhavatīvratāpa-
saṃvarddhanapraṇayinīṃ vimatasthiteṣu [kh: vipadi sthiteṣu] || 11 ||

vāme kare taditare ca yathopariṣṭāt [kh: tathopariṣṭāt]
pātraṃ sudhārasabhṛtaṃ varamātuluṅgam |
kheṭaṃ gadāñca dadhatīṃ bhavatīṃ bhavāni!
dhyāyanti ye'ruṇanibhāṃ kṛtinasta eva || 12 ||

p. 157)

yadvāruṇātparamidaṃ jagadamba! yaste [kh: so'pi] 
bījaṃ smaredanudinaṃ dahanādhirūḍham |
māyāṅkitaṃ tilakitaṃ taruṇendubindu-
nādairamandamiha rājyamasau bhunakti || 13 ||

antaḥ sthitāpyakhilajantuṣu tanturūpā
vidyotase bahirihākhilaviśvarūpā |
kā bhūri śabdaracanā vacanātigāsi 
dīnaṃ janaṃ janani! māmava niḥprapañcam || 14 ||

āhāvahanaṃ yajanavarṇanamagnihotraṃ
karmārpaṇaṃ tvayi visarjanamatra devi! 
mohānmayā kṛtamidaṃ sakalāparādhaṃ
mātaḥ kṣamasva varade! bahirantarasthe! || 15 ||

etatpaṭhedanudinaṃ danujāntakāri
caṇḍīcaritramatulaṃ bhuvi yastrikālam |
śrīmān sukhī [kh: sadā] sa vijayī subhagaḥ kṣamaḥ [kh: kṣamī] 
syāt 
tyāgī cirantanavapuḥ kavicakravartī || 16 ||

śrīsiddhanāthāparanāmadheyaḥ
śrīśambhunātho [kh: yaḥ śambhunātho] bhuvanaikanāthaḥ |
tasya prasādāt sakalāgamācca [kh: sulabhāgamaśrīḥ]
pṛthvīdharaḥ stotramidaṃ cakāra [kh: pustake etāvān pāṭhastvadhikaḥ-
prathamā viṣṇumāyā ca dvitīyā cetanā tathā |
buddhirnidrā kṣudhācchāyā śaktistṛṣṇāstathāṣṭamī || 18 ||

kṣāntirjātistathā lajjā śāntiḥ śraddha ca kāntikā |
lakṣmīrvṛttiḥ smṛtiścaiva dayā dīptistathaiva ca || 19 ||

tuṣṭiḥ puṣṭistathā mātā bhrāntiḥ sarvātmikā tathā |
trayoviśaṃtisaṃkhyātā yā devī gaṇitā śubhā || 20 ||

bhuktirmuktirna dūrasthā śuddhapāṭhavatāṃ nṛṇām || 21 ||

sabījapūraṃ sagadaṃ sakheṭaṃ sapānapātraṃ śayanaṃ cakāra |
jayātaṭānte kṛtaye na liṅgī tannātha! nityaṃ śaraṇaṃ prapadye || 22 ||]  || 17 
||

p. 158)

devyāḥ stavaṃ jñānamayaṃ kṛtaṃ yat 
pṛthvīdharācāryavareṇa samyak |
yaccoddhṛtaṃ saptaśatīsthasāraṃ 
sarvānvitaṃ tannigamasya sāram [kh: pustake nāstyeṣa ślokaḥ] || 18 ||


iti pṛthvīdharācāryaviracitaṃ laghusaptaśatīstotram ||




###########   END OF FILE  #######
