####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00277
Uniform title: bhāvacūḍāmaṇi
Author : vidyākaṇṭha
Manuscript : NGMCP 6/1748 reel number A 989/23

Description: 



Notes: 
Revision 0: December 16, 2013

Internet publisher : Muktabodha Indological Research Institute
Publication year : 
Publication city : 
Publication country : India
####################################################



p. 1a)

śrīgurugaṇapataye namaḥ || 

yadyapi nānāvidhāni sādhanopāyāni likhitāni tathāpi bhāvena vinā maṃtrāa 
na siddhyantīti bhāvacūḍāmaṇirlikhyate ||

taṃtra cūḍāmaṇau || 

śrībhairava uvāca || 

mātarddevi mahāmāye vandhamokṣa pravarttini |
idānīṃ śrotu michāmi gurukrama manūttamaṃ ||

śrīdevyuvāca ||

guru kramastu vahudhā maṃtrāvistara gauravāt |
kālānāmapyanāditvāt kathaṃ tat kathayāmite ||

naiva jñātvā gurukulaṃ naṣṭamārgo bhaviṣyati |
naṣṭamārgāt mahāvidyā na tādṛk phalagocarā ||

gurūṇāṃ śiṣyabhūtānāṃ nāsti cetsaṃtati kramaḥ |
taṃtra maṃtrāśca vidyāśca niḥphalāḥ nātra saṃśayaḥ ||

viṃśati puruṣān vāpi nava saptatrayopi vā |
na jñātvā guruvaṃśānāṃ śiṣyaḥ syānnaṣṭa saṃtatiḥ ||

svavaṃśādadhikaṃ jñeyaṃ guruvaṃśaṃbhunāśubhaṃ |
janakādadhikaṃ jñeyaṃ maṃtrādasya maheśvara ||

tasmāt sarvatra deveśa saṃkṣepā chṛṇutān gurūn |
ādau sarvatra deveśa maṃtradaḥ paramo guruḥ ||

parāpara gurustvaṃ hi parameṣṭhirahaṃ tataḥ |
sarva taṃtreṣu vidyāstu svayaṃ prakhyāta rūpiṇī ||

tataḥ puruṣa rūpaśca tasmāt svagurusaṃtatiḥ | 
tenaivāhaṃ padaṃśāśca madbhaktāśca vi"eṣataḥ ||

p. 1b)

sarvamaṃtreṣṭa prabhavaḥ sarvatra śubhadāyakaḥ |
śivaḥ śaivāśca ye viprāstepi sarvatra deśikāḥ ||

gaṇeśo gāṇapatyāśca gaṇadīkṣā prabhurmataḥ |
sūraḥ saurāstathā vatsa viṣṇurviṣṇuparāyaṇaḥ ||

divyaugha guravodeva siddhaugha guravastathā |
mānavaughā samāsena kathayāmi tavāgrataḥ ||

sarvatantreṣu maṃtreṣu proktā maṃtra catuṣṭayī |
tatrādau kālikā devī tasyāḥ śṛṇu gurukramaṃ ||

mahādevi mahākālastripuraścaiva bhairavaḥ |
divyaugha guravaḥ proktā siddhaughān kathayāmite ||

brahmānandaḥ pūrṇadevaścala vittaścalācalaḥ |
kumāraḥ krodhanaścaiva varadaḥ smaradīpanaḥ ||

māyā māyāvatī caiva mānavaughān śṛṇu priyaṃ |
vimanaḥ kṛpaṇaścaiva bhīmasenaḥ sudhākaraḥ ||

mīnogorakṣakaścaiva bhojadevaḥ prajāpatiḥ |
mūladevaurantidevo vighneśvara hutāśanau ||

somapānanda sahajau kālikā guravaḥ smṛtāḥ |
atha tārā gurūn vakṣye dṛṣṭādṛṣṭa phalapradān ||

p. 2a)

ūrddhvakeśo vyomakeśo nīlakaṇṭho vṛṣadhvajaḥ |
divyaughāḥ siddhidā vatsa śṛṇuṣvāvahitātmanā ||

vaśiṣṭha kūrmanāthaśca nīlanātho maheśvara |
harinātho mānavaughānatha vakṣyāmi sadgurūn ||

tārāvatī bhānumatī jayā vidyā mahodarī |
mukhānandaḥ parānandaḥ pārijātaḥ kuleśvaraḥ ||

virūpākṣau bhairavī ca kathitaṃ tāriṇī kulaṃ |
siddhaughe mānavaughe ca divyaughe parameśvara ||

akṣaubhyaḥ sarvamūrddhanyastrimūrttirnnāga rūpadhṛk |
atha svapnāvatī devān kathayāmi tava priye ||

parānandaśca pūrṇeśo devadevo janārdanaḥ |
pūrṇeśī sundarī caiva mohinī ratikāmike ||

pulastyo bhāvasaṃpanno vīrākarṣaṇakarmiṇaḥ |
siddhaughe ca satī devī bhairavaścandraśekharaḥ ||

mānavaughe satī devī kṣamāpūrṇā kalāvatī |
maheśo viṣṇunāmā ca gaṃgeśaḥ smaranāyakaḥ ||

p. 2b)

kalānandaḥ kumārī ca sarvāśca saṃskṛtastriyaḥ |
vidagdhāḥ sarvajātīnāṃ sarvāvasthā gatāśca yā ||

vālā vā yauvanonmattā niḥpatirvā sa putrikā |
gurubhāvaṃ parityajya yoṣitsu yadi sādhakaḥ ||

svapnāvatī jayedvārcā manasā vapuṣāpi vā |
sarvadoṣasamāyuktaḥ tyājyosau kulapāṃśanaḥ ||

tasmāt sarvaprayatnena vipriyaṃ parayoṣiti |
nijāsvapi ca kāmārthaṃ madaṃśāyoṣito yataḥ ||

atha vakṣyāmi te vatsa ṣoḍaśīnāṃ gurukramaṃ |
ānandanātha devaśca paraprakāśakastathā ||

tataḥ paraśivo devaḥ paraśaktistataḥ paraṃ |
kauleśvaraḥ śaktidevo'kuleśānaśca kāmukaḥ ||

suddhaughān kathayiṣyāmi bhogakṣinnaśca bhairava |
samayo deva sahajau mānavaughān śṛṇu priya ||

gagano viṣṇu vimalau sahajo bhuvanastathā |
nīlasvādupriyaḥ paścāt kathitā gurusattamāḥ ||

śrībhairava uvāca ||

vidyā catuṣṭayī proktā durgayā sadṛśī huta |
tāṃ vihāya kathaṃ tārā proktāṃ parama durlabhā ||

p. 3a)

śrī bhairava uvāca ||

sādhupṛṣṭaṃ tvayā vatsa sarvaprāṇi sukhā vaha |
yathā tārā tathā durgā vismayo nāsti yadyapi ||

tathāpi tatprakāśāya bhayaṃ jātaṃ pade pade |
śṛṇu vatsa mahādevaṃ gurūn durgā manūdbhavān ||

paramātmā parānaṃdaḥ parameṣṭhī śobhodayaḥ |
kṛṣṇaḥ kālo kalānātho divyaughā bhairavādikāḥ ||

nāradaḥ kaśyapaḥ śaṃbhurbhārgavaḥ kulakaulikaḥ |
ete paṃcamahādeva siddhaughā parikīrtitāḥ ||

rudrācāryaḥ kṣamācāryaḥ pavanāśana saṃjñakaḥ |
kumārīśaḥ śaktidharo ghanānaṃdaḥ prakāśakaḥ ||

hariśarmā viṣṇuśarmā dattātreyaḥ priyaṃvadaḥ |
vahulā śākinī devī caryānāthaḥ prakīrtitaḥ ||

lopāmudrā gurūn vakṣye prasaṃgā chṛṇu bhairava |
ādau pareśvaro devaḥ parameśī tataḥ paraṃ ||

mitrīśaścaiva sajjīśo uḍḍīśo divyasādhakāḥ |
caryānātho lopāmudrā agastyaḥ kāladīpanaḥ ||

mānavaughāstato vakṣye dharmācāryāstataḥ paraṃ |
muktakeśīśvaro deva dīpakonātha eva ca ||

viṣṇuḥ prabhākaraścaiva manojñastadanaṃtaraṃ |

p. 3b)

kalyāṇa devaratna devau śrīrāmānaṃda devakaḥ ||

ānandanāthaśabdāntā guravaḥ sarvasiddhidāḥ |
atha vā sarvaśāstreṣu guravaḥ sarvasūcitāḥ ||

kulacūḍāmaṇau deva śṛṇu deva maheśvarā |
yeṣu yeṣu ca maṃtreṣu ye ye ṛṣigaṇaḥ smṛtāḥ ||

te te pūjyāḥ sa pūjyādau saṃkṣepādgaditaṃ mayā |
ajñānādguru nāmnāṃ vai guru tritayamarccayet ||

catuṣṭayaṃ vā sapto vā na kāryaśca tataḥ paraṃ |
gurūnparamaguruṃścaiva parāpara gurūṃstataḥ ||

parameṣṭhi gurūṃścaiva kathitā guravastathā |
gurūpūjāṃ vinā vatsa yadi pūjāṃ samācaret ||

taddoṣa śamane vatsa kulapūjāṃ samācaret |
triguṇaṃ yatra yad vā syāt sa guṇaṃ kulapūjanāt ||

kulāvalokanaṃ vetsyāt kutaḥ prokṣaṇamārjanaṃ |
kvastaniṃ kva ca vā chuddhiḥ kvavanyāsa viśodhanaṃ ||

dīkṣā prabhukulīnaścet kulaṃ vā vaṭukeśvara |
tat dehe gurumānīya tvat pāde smaraṇaṃ caret ||

na jānāmi gurornāma na ca śuddhiṃ maheśvara |
tvat pādāmvujareṇūnāṃ kṛpayā dehi dāsatāṃ ||

p. 4a)

iti stavena saṃstutya nijaṃ kulaṃ gurūṃ yadi |
tannāmnā pūjayed vatsa tena pūjā gurorbhavet ||

svapnāvatyāstu pūjāyāṃ kularūpaṃ gurūṃ smaret |
kulaṃ yathā gurustatra na tathā kulasādhakaḥ ||

gurukramaṃ ca kathitaṃ na jñātvā kulapuṣkaraḥ |
na deyaṃ yatra kutrāpi yo pi ceṣṭe ca cuṃvake ||

paśoragnena caivaiṣāṃ nāma grāhya kuleśvara |
vaiṣṇave śakti taṃtre vā gāṇapatyetha vā punaḥ ||

nijaṃ guruṃ tadā dhyātvā tato guru catuṣṭayaṃ |
pūjayitvā japed devaṃ na ca saṃkocamācaret ||

śrībhairava uvāca ||

samayācāra saṃketa bhāva saṃketakaṃ tathā |
sūcitaṃ tu mahādevi kathayasvānukaṃpayā ||

sarvamaṃtreṣu vidyāsu bhāvasaṃketameva ca |
tathāpi śakti taṃtreṣu viśeṣāt sarvasiddhidaṃ ||

śrīdevyuvāca ||

bhāvastu trividhā deva divyavīrapaśu kramāt |
guravastu tridhā cātra tathaiva maṃtra devatā ||

ādya bhāvo mahādeva śreyāt sarva samṛddhidaḥ |
dvitīyo madhyamaścaiva tṛtīyaḥ sarvaninditaḥ ||

vahujapāt tathā kṣemāt kāyakleśādi vistaraiḥ |
na bhāvena vinā deva taṃtra maṃtrāḥ phalapradāḥ ||

kiṃ vīra sādhanairddeva kiṃ vā kṛṣṭi kulākulaiḥ |

p. 4b)

kiṃ pīṭhapūjane naiva kiṃ kanyā bhojanādibhiḥ ||

svayoṣitprītidānena kiṃ pareṣāṃ tathaiva ca |
kiṃ jiteṃdriya bhāvena kiṃ kṛtvācāra karmaṇā ||

yadi bhāve viśuddhātmā na syād bhāva parāyaṇaḥ |
bhāvena labhate muktiṃ bhāvena kulavarddhanaṃ ||

bhāvena kulavṛddhiḥ syād bhāvena kāyaśodhanaṃ |
kiṃ nyāsa vistareṇaiva kiṃ bhūtaśuddhi vistaraiḥ ||

kiṃ tathā pūjane naiva yadi bhāvo na jāyate |
kena nā pūjyate vidyā na ca kena ca pūjyate ||

phalābhāvastu deveśa bhāvābhāvātprajāyate |
etad rahasya kathane saṃkite mana mānasaṃ ||

trilokīmatsarī prāyaḥ sarvatra tatsamāgamaḥ |
no vīkṣya nirjanaṃ deva kathaṃ tatkathayāmite ||

śrībhairava uvāca |

tvatprasādānmayādevi vidyā svapnavirodhinī |
sarvamāyā prapannānāṃ dīkṣā dakṣāmamāgraṇī ||

vidyate devi sarveṣāṃ bhūtānāṃ svāpakāraṇaṃ |
karomi kathayatvaṃ mā yadi putratva bhāvatā ||

śrīdevyuvāca ||

prathamaṃ divyabhāvastu kathyate śṛṇu sādaraṃ |
yadvarṇā devatā yatra tattejaḥ puṃjasaṃyutaṃ ||

tejomayaṃ jagatsarvaṃ vibhāvya mūrtikalpitaṃ |
tattanmūrtimayairmaṃtraiḥ svenāsvenaiva vā punaḥ ||

ātmānaṃ tanmayaṃ dṛṣṭvā sarvaṃ bhāvaṃ tathaiva ca |
tatsarvaṃ yoṣiti dhyātvā ciṃtayed yata mānasaḥ ||

p. 5a)

aśeṣa kulasaṃpannā nānā jyoti samudbhavā |
mānā deśodbhavā vāpi guṇalāvanyasaṃyutā ||

dvitīya vatsarā dūrddhvaṃ yāvat syād daśamābdakaṃ |
tāvat kumārī vijñeyā taṃtra maṃtra phalapradā ||

kumārī pūjanāddaiva kumārī bhojanādapi |
ekadvitryādi vījānāṃ phaladā nātra saṃśayaḥ ||

tābhyaḥ puṣpaṃ phalaṃ vāpi amule pānukaṃ tathā |
vālapriyaṃ ca yad dravyaṃ datvā natvā ca pūjakaḥ ||

dhyātvā tadaṃge svātmānaṃ vāla bhāvaviceṣṭitaḥ |
tābhiḥ priyakathālāpa krīḍā kautūhalādikaṃ ||

yathā tathā tatpriya kṛtkṛtvā siddhaṃśvaro bhavet |
tasmāt ṣoḍaśaparyantaṃ bhavatīti pravakṣyate ||

tatra bhāvaprakāśaṃ cet sa bhāvaḥ paramo mataḥ |
caraṇāścūla paryantaṃ pītvāpi ca punaḥ pivet ||

tasyā nakha mukhajyotsnā khaṇḍitāt tastamo bhavet |
kāmaḍī?kharparākārā pramadāstana śobhayā ||

snigdhāntaḥ karaṇo vīro nirvikāraḥ sadā bhavet |
suvṛtta jānunā cāru jaṃghoru jaghanāśrayaiḥ ||

nābhiromāvalīṃ vakṣa sthalaiḥ pīnapayodharaiḥ |
grīvā nayana paryanta keśāgraiḥ pravarasmitaiḥ ||

yāvanmadhumadāpūrṇairttasīmaibhāvalaulitaiḥ |
snigdhendriyaḥ sansaṃtuṣṭaścatuvargaḥ samāśrayaḥ ||

p. 5b)

nivṛttikāle punastasyā bhāvapūrṇāmṛtairnnijaṃ |
mukhavindu vadākāraṃ tadadhaḥ kucayugmakaṃ ||

sarvavidyā mṛtā pūrṇa sarvavāgvibhavapradaṃ |
sarvārtha sādhakaṃ deva sarvarakṣaṇakārakaṃ ||

tadadhaḥ sa parārddhaṃ ca suparīkṛtya maṃḍalaṃ |
sarvadevādi bhūtaṃ tat sarvadeva namaskṛtaṃ ||

sarva hlā *? saṃpūrṇaṃ sarvarakṣaṇakārakaṃ |
sarvārthasādhakaṃ deva sarvavaśya pravartakaṃ ||

etat kāmakalā dhyāna sugopyaṃ sādhakottamaiḥ |
dhyātvā smṛtātha vā dṛṣṭvā dhyātvā kāmakalānvitaḥ ||

kṣaṇatatva vimarṣeṇa jāyate bhāva saṃcaya |
kuleṣu tatkalārūpaṃ sakalaṃ paricintya ca ||

kulīno jāyate yasmāt kathaṃ tatkathayāpite |
kule sākṣādyatastatvaṃ svayaṃ ciṃtati tatvataḥ ||

tena tvatkulaśāstrajñaḥ pūjanīyaḥ prayatnataḥ |
kuladevī vātmadevī niścalā yasya vidyate ||

sa dhanyaḥ puruṣo loke niścayodaya eva ca |
yatkule kuladīkṣā tu tasyā pāpāṃ sa eva hi ||

adīkṣita kulāṣaṃpāt siddhi hāniḥ prajāyate |
* * * * * * * * * * * ? 
gamanaṃ yadi ||

p. 6a)

satkulīna kathaṃ deva pūjayet parameśvarī |
graṃtharūpā tu rūpeṇa * * * * * * * * ##?

* * ? pitṛ hṛtaṃ nāma varjanīyaṃ prayatnataḥ |
paramoṣādhi? jñeyāni jñāpatī prīti varddhinī ||

* *? tatvā*?ta kuryāllīlādyogātsvalīlayā |
tasmādutthāya hastāgre dhṛtvā? sevetaṃ svātmavat ||

vāmabhāge samāsīnā svavarṇāṃ kāmarūpiṇīṃ |
dhyātvā kāmakalāṃ tatra vindvādi pūrṇavigrahāṃ ||

keśavinyāsa tilakaṃ hārakeyūrayāvakāṃ |
sarvākalāṃ vidhāyādau kuladravyā niyojayet ||

hetu yuktaṃ satāṃ hūlaṃ? datvā bhuktvānna sādhakaḥ |
pṛchet kula kathāṃ tasyāṃ laukikā'laukikādi kiṃ ||

na paṃcodbhavapuṣpāni kīrtitāni kulādiṣu |
na kalāti kulābhijño dhruvaṃ siddhopi naśyati ||

dṛṣṭvā doṣādikaṃ tatra snehā viḥkṛta śikṣayā |
bhāvayenna kaṭuryuktyā vikṛte niḥphalaṃ bhavet ||

kulaśāstra rahasyaṃ tu kulamūlaṃ yataḥ prabho |
varaṃ kulamatastyāgo varaṃ kulagurorapi ||

na tyāgayogyaṃ svakulaṃ dṛṣṭadoṣādapi priya |
kulavṛkṣe sthitā sāhaṃ svakulaṃ poṣayāmyahaṃ ||

p. 6b)

tena sarvaprayatnena rakṣaṇīyaṃ prayatnataḥ |
sukule kula vāhulyaṃ yadi syāt bhāgyayogataḥ ||

sarvarūpaṃ vidhātavyaṃ vaiparītya parityajet |
pṛthak sthānaṃ pṛthak dhyānaṃ pṛthak pūjā pṛthak stutiḥ ||

na kartavyā prayatnena kimebhirvahu jalpitaiḥ |
kule tiṣṭhāni deveśa nātra kāryā vicāraṇā ||

tāsāṃ viśvāsa yogena taddeśādhiḥ praṇaśyati |
pramodādamṛtasnānaṃ mamasyānnātra saṃśayaḥ ||

kulajāhaṃ mahāyuddhe vīrāsphālananādinī |
na jñeyamatrayachāmi pālayāniyato jagat ||

maukharyaṃ patividveṣaḥ kaṭūktikalahādikaṃ |
nīvādi gamanāccaiva nāhamīṣantarapriyā ||

brahmāṇḍa bhāṇḍa saṃbhedāt tena jīve sa siddhiyuk |
vinākule na matsiddhirnna kutra pratipadyate ||

śrībhairava uvāca |

caturāśra mimāṃ devi mokṣadātvaṃ sadā kathaṃ |
kulabhāva vivodhitvāt saṃśayaṃ mama pūraya ||

śrī devyuvāca ||

mokṣaddhārastu bahudhā * * * * * * * * ##?
kevalaṃ kulayogena prasīdāmina saṃśayaḥ ||

p. 7a)

caturthā śramiṇā deva avadhūtāśramo mahān |
tatrāhaṃ kulayogena prasannā mokṣadāyinī || 

yadi na syāt tathā yat tat śṛṇu tatkathayāmi te |
jñānabhāve samutpanne saṃprārthya nija kaulikīṃ ||

tasmānnayāmi muktiḥ syāt tāḥ saṃpūjya kulāntare |
kuṇḍalī śakti vivare tadā yogaṃ samabhyaset ||

nirdvandvo nirahaṃkāraḥ śuddhanāḍī gaṇo vratī |
mṛdvāsane samāsīnaḥ khagasaṃyamane rataḥ ||

merudaṇḍavahiḥ pārśve candrasūryātmike śiva |
madhye suṣumnā saṃdiṣṭā tanmadhye citrarūpiṇī ||

tenaiva graṃthitaṃ padmaṃ mūlādi patha paṃcakaṃ |
kālikā kālarūpeṇa ḍākinyā dyava laṃvitaṃ ||

mūladvāraṃ samāsādya sthitā sā nāgarūpiṇī |
vāyunābhidyatayuktaṃ dṛḍhavidrāvayet tataḥ ||

tacchvāsojjvalakāmasya śikkhāyāniśamujjverā ? |
prati vaktraṃ prabuddhāsau jīvātmānaṃ pare kute ||

niyojayati tadyogādyātyeva mamṛtaṃ paraṃ |
vegātpredbhidya nāsāntaṃ gataucaṃdradivākarau ||

adhocakraṃ mahāpadmaṃ kroḍī kṛtya suṣumnayā |
vyāghūdyanāsikā madhyaṃ gatā citrāṃgasaṃgatā ||

p. 7b)

ūrdhvaṃ bhitvāttaliṃgaṃ vai itaraṃ puṣkaraṃ tataḥ |
vahīratnamanākāṃkṣī sākṣiṇī mokṣadāyinī ||

jīvenādṛṣṭasaṃruddhā sthitā sā para saṃnidhau |
etadbhedaṃ vijānāti bhitvā yāti paraṃ padaṃ ||

adṛṣṭa dhātu jīvo sau vahiryāti dine dine |
dine śāṅgulimānena tadarddhaścāparāstataḥ ||

dviguṇaṃ prīti kāle syāt triguṇaṃ bhojanād vahiḥ |
ūrdhvaṃ vahirdeva dinaṃ tridinaṃ yadi bhairava ||

nyūnaṃ vā tadadhaḥ prāṇaḥ śarīraṃ parimuṃcati |
śarīraṃ samatāṃ nītvā nyūnaṃ vā vaṭukeśvara ||

kuṃbhayitvā adho vāyuṃ kuṇḍalī mukhavartmani |
yojayitvā tato jīvaṃ nītvā nādāvasānakaṃ ||

gamāgamaṃ kārayitvā siddho bhavati mānavaḥ |
pīyate khādyate yattastatsarvaṃ kuṇḍalī mukhe ||

hutvā siddhi mavāpnoti na sa baṃdhena budhyate |
bhitvā kāryā na catvāryaṃ kuṇḍalinyā kṛte punaḥ ||

hemātarddehime bhikṣāṃ kuṇḍalī tarpayāmyahaṃ |
avadhūtāmra me sthitvā bhairavānaṃda tatparaḥ ||

bhairavohaṃ na cānyosmin na devomatparaḥ kvacit |
maṃtra tatrārddha na sarvamayijātaṃ na cānyathā ||

p. 8a)

śivohaṃ bhairavohaṃ nādo maṃtroha kulanāyakaḥ |
raktacandanadigdhāṃ pariktakaupīnabhūṣitaḥ ||

raktamālyāmvaradharohetu yuktaḥ sambhavet(?) |
evaṃ bhikṣāṃ vrajan bhikṣuḥ bhairavācāra tatparaḥ ||

lipyate na ca pāpena vadhyate na tu jaṃtunā |
yatra dveṣe tvayaṃ yāti saṃdeśaḥ kṣiti nāyakaḥ ||

taṃtra nindā parā ye tu te naśyaṃti kṣaṇāt prabho |
tasmādyatrāt pūjitavyo na tiraskāra eva ca ||

yatechā vidyate tasya tatkāryaṃ priyamapriyaṃ |
tadanye devadeveśa vilopācāravistaraṃ ||

pūjayanti mahādevī kulāṃga dṛṣṭimātrataḥ |
puṣpaṃgaṃdhaṃ ca tāṃvūlaṃ naivedyaṃ yatra tadbhavet ||

manasā tatsamutsṛjya vāhyato kulavāriṇā |
ātmanai tatsamāyojya devī rūpaṃ kuleśvara ||

na pūjāṃ nārpitaṃ nyāsa na niṣṭhā na vratādikaṃ |
pūrṇohaṃ bhairavaścāhaṃ nityānaṃdohamavyayaḥ ||

niraṃjana svarūpohaṃ niraṃkārastvahaṃ prabhuḥ |
sarvaśāstrādi yuktohaṃ sarvamaṃtrārtha pāragaḥ ||

nātmātparataro devo na jāto na janiṣyati |
ānandarūpavān bhūtvā sarveṣāṃ priyakārakaḥ ||

p. 8b)

muktadurgaṃdha matsyādi tyājyaṃ divyavaliṃ priya |
nānāsugaṃdhasaṃyuktaṃ māṃsādi bhojanaṃ caret ||

sugaṃdhāmalatailādyairnānāgaṃdhāṃgavistaraiḥ |
snānaṃ kāryaṃ cāti muddhiṃ sūkṣmāṃ vāsobhidhāpayet ||

sugaṃdhi puṣpamālābhirmuktālaṃkārabhūṣaṇaiḥ |
snigdhaṃ sumadhuraṃ dehaṃ kāmarūpaṃ manoharaṃ ||

kṛtvā tu maṃgalaṃ dehaṃ mṛdubhāṣaṇa tatpara |
kulālāpānu saṃdhāyīṃ kularūpaṃ vicintya ca ||

vihared divase caiva rātrā vā hṛṣṭi tatparaḥ |
ānīya yoṣitaḥ sarvājātyaṣṭaka samudbhavāḥ ||

gaṃdhānukramanāddeva nāma kuryānmaheśvara |
yā syāt prathama śaktistu śuddhāntaḥ karaṇā dvijā ||

śuddhāpi malamattāṃgī divyagaṃdhā manoramā |
sā hi svapnāvatī devī tanmaṃtraṃ tatra yojayet ||

śuddha puṣpaiśca naivedyairllavaṇairmadhusaṃyutaiḥ |
pūjayitvā yathā pūrvaṃ sādhayennija sādhanaṃ ||

yā kṛṣṇā nīla kṛṣṇābhā madhu piṃgalalocanā |
sādhakānāṃ *? hṛdayāyugalā nityagaṃdhikā ||

tasyāṃ kālī samāyonyā sā kālī parikīrtitā |
tatpuṣpe naiva tāṃ kālī tatrai vedyaiśca pūjayet ||

p. 9a)

yā syāt tṛtīyagaurāṃgīṣu sugaṃdhānu locanā |
tripurā nāma sā devī raktapuṣpeṇa pūjayet ||

madagaṃdhā tu yā nārī madasphālanamandhalā |
muktā āmiṣagaṃdhena mahiṣāsuramardinī ||

madya gaṃdhā tu yā nārī rakta netrā vinisthulā |
sogratāreti saṃproktā patyuḥ pāpavināśinī ||

aśvagaṃdhā tu yā nārī dīrghājaṃghāmanoharā |
sāsyāccakita lolākṣī aśvārūḍhāvarapradā ||

āmagaṃdhā ca vadane pūtigaṃdhā ca saṃdhiṣu |
nīlavarvarakeśīṃ yā vidyādurgāmahotsukhī ||

sarvalakṣaṇasaṃyuktā nānāgaṃdhasamāgatā |
sudatī cārūkeśī yā dīrghanetrāmanoharā ||

nānāvilāsa kuśalā kulaśāstravicāriṇī |
guruvakṣasthalākrāṃta madhyāviraladarśinī ||

sudatī sā bhavedgaurī sarvakāryapravarddhinī |
etad gaṇaiḥ samāyuktā nānā vā ekajātayā ||

rūpagaṃdhasamāyuktā nāmataḥ parikīrtitā |
rakṣitavyā prayatnena akṣatāstā yathā bhavet ||

svayaṃ kāmeśvaro nāmnā bhūtvā kāmaparāyaṇaḥ |

p. 9b)

bhāvavṛddhiṃ vidhāyaiva mūlayogaṃ samācaret |
mūlayoge kṛte tatra saptāhāt maraṇaṃ bhavet ||

na viṣṇurna hariḥ śaṃbhurnna devī na ca ṣoḍaśī |
na ca mṛtyuṃjayo vāpi na nyāso nāpi bhāvanā ||

tasya mṛtyukṣayo deva prabhavaṃti na devatāḥ |
sā nārī mūlayogena nāgadaṃṣṭu vidhena vā ||

vajreṇābhidyagarbhe ca mahāvyādhi vaśādapi |
mriyate tena pāpena mahādeva suniścitaṃ ||

devakṛtyā tu vahudhā dṛṣṭādṛṣṭavibhedataḥ |
viśeṣatostrādeveśa kimanyad vahujalpitaiḥ ||

māyayāchādya cātmānaṃ nijastrī rūpadhāriṇī |
āgatya ramate nityaṃ tenaiva naśyate dhruvaṃ ||

tasmāt svadeśe naiva tatkartavyaṃ siddhivāṃchayā |
kiṃ vā kāmavilopārthaṃ yatitavyaṃ sureśvare ||

karmadaṇḍaṃ samādāya śivasāmyaṃ nidhāya ca |
tatpātraṃ cakra sūtreṇa veṣṭanaṃ saptadhā kṛtaṃ ||

pāśatvaṃ sarvabhūtānāṃ rakṣaṇāyasvayaṃbhuddā? |
nirjitosi mahābhāga ugravaṃdhavidhīyatāṃ ||

eva mā maṃtrya tatsūtraṃ śivāṅge saptaveṣṭhitaṃ |
jāgraddṛśāṃ samāsādya svāpamaṃtraṃ tato japet ||

p. 10a)

saṃhāra svapnatodhinyā puṭitaṃ praṇava dvayaṃ |
svapnamaṃtrasamākhyātaḥ svāpadaḥ sarvajaṃtuṣu ||

evaṃ kṛtvā svayaṃ devo maheśādikya eva ca |
kulaṃ yadi syād yogeśa yaśca saṃsmaralolupa ||

tadāpekṣā vidhātavyā kāryāśca karhicidbudhaiḥ |
varāṅga śṛṇu madvākyamāvaya śubhahetukaṃ ||

etatkāryasamāsādya kartavyaṃ tavaveṣṭhitaṃ |
evamuktā nijaṃ kāryaṃ vidhāya sādhakottamaiḥ ||

vaktavyaṃ na ca kartavyaṃ kulayogaṃ maheśvaraḥ |
vīrapatnīvīrakanyā vīrāṃgajavarāṃganā ||

nāhṛṣyāsādhakaiḥ pūrvaṃ yāvat syāt mama saṃsthitiḥ |
manaḥ kṣobhe tatra yāte mūlayogena yatphalaṃ ||

tatphalaṃ jāyate deva satyaṃ satyaṃ na cānyathā |
vīrapatnī tu paramāsvayameva maheśvarī ||

tatsutākula vidyānāmādyāvaiti purātanī |
tadvadhū bhuvaneśānī sarvamaṃtraprabodhanī ||

nyāyato'nyāyato vāpi vīrapatnī gurūryadi |
vīkṣaṇādeva sarvārthaṃ * * * sādhako bhavet ||

yadi bhāgyaṃ vaśāddeva vīrapatnī tu labhyate |

p. 10b)

phalapākaṃ tatra kṛtvā kinnasiddhyaṃti bhūtale ||

phalapākavidhānaṃ tu sarvadeva namaskṛtaṃ |
kathayāmi mahādeva na prakāśyaṃ kathaṃcana ||

dṛṣṭādṛṣṭa kulaṃ deva devagaṃdharvakiṃnarāḥ |
āyāṃti phalapākārthaṃ tasmādyatnaviciṃtayet ||

visarjanaṃ vidhātavyaṃ gopanaṃ bhāvaśāṃtikaṃ |
tattatkāryavidhānena kulaṃ kuryāt suśikṣitaṃ ||

mātaḥ pratidunā dharmā dharmo na hi jagat traye |
patiḥ prāṇaparonityaṃ patireva parāgatiḥ ||

patireva paraṃ brahmapatiḥ prāṇādhikaḥ prabhuḥ |
sarvatīrthamayaḥ svāmi sarvadevasamaḥpatiḥ ||

sarvadeva mayañcaiva patireva mahāguruḥ |
āgatyopi viśetpārśvaṃ mukhaṃ vīkṣyasthitā bhavet ||

patibhāveṃgite dakṣā kṛṣṇāsyātpatidarśane |
uttareṇottaraṃ dadyāt pāhareddūrakarmaṇi ||

sarvadevamayaṃ hitvā yā nārīparagocarā |
śūkarīgarddabhīkākīśṛgālī jāyate dhruvaṃ ||

ahaṃ tu putravad devi namebhrītirna cetrayā |
tava saṃge yo hi yāti pati rūpadharaḥ kvacit ||

p. 11a)

mūlamaṃtra japantoyaṃ tadgātre deyamīśvarī |
tayā yadi vahirna syāt tadā svapatireva ca ||

itopi śiṣya yā kāryā śikṣitā kulayoṣitā |
rakṣākāryā vidhānena pūrvokte naiva cātmanā ||

yoginīnāṃ mahāpūjāṃ vaṭukānāṃ ca bhairavaṃ |
kāryāvighnavināśārtha kulavārarkṣayogataḥ ||

yāsāṃ mūlatarormūle mūlavidyā tu kāmikā |
likhitvāneka kāleṣu tato vighnairnna lipyate ||

vīrapatnyāmūladeśena kālaṃ maṃtrayojanaṃ |
visarjanavidhau deva yadīchetphalapātanaṃ ||

yatra ye prīti retasya kulasya kulavittama |
tadrūpaṃ vigrahaṃ kṛtvā bhairavā vaṭukādayaḥ ||

tatra vīrārpaṇaṃ kṛtvā kurvaṃti phalalakṣaṇaṃ |
liṅgairvākyaiḥ padairdeva jñātvā phalasamudbhavaṃ ||

devairjātaṃ narairjātaṃ yathārthajñānaśāstrataḥ |
jñātvā phalavibhāgaṃ tu paṃcamāt parataḥ prabho ||

saptamāṣṭamamāsādvā vṛkṣamadhye sarovare |
hasto dattaṃ pādukābhyāṃ vidyāsaṃhārayogataḥ ||

japedaṣṭa sahasraṃ vai svayaṃ vikṣātpatiṣpati |
evaṃ kṛte yatpatati tatphalaṃ devanirmitaṃ ||

p. 11b)

aśvāmikaṃ ca patati vaiparītyagamāgamāt |
etalliṃgaṃ phalaṃ jñātvā ānīyakṣālayet tataḥ ||

doṣabhāgaṃ parityajya phalavṛkṣaṃ praṇamya ca |
tāmrapātre mahāraṇye phalapākaṃ samācaret ||

rakṣādikaṃ vidhāyaiva vadunnaya samanvitaṃ |
nānāsugaṃdhi saṃmiśraṃ siddhaṃ jñātvā vicakṣaṇaḥ ||

saṃstutānalamadhye tu aghoraṃ homayet tataḥ |
hetu mudrāṃ mṛtī kṛtya homaṃ kuryādalakṣitaḥ ||

rātrāvevaṃ vidhāyaiva yajñaśeṣaṃ bhajet tataḥ |
bhuktamātre tu tasmin vai ciraṃjīvīkṣitau bhavet ||

sadyo madhumatī siddhiḥ karasthāḥ bhogadāyinī |
divyabhāvaḥ sādhakeṃdramartya śakrasamo bhavet ||

devānāṃ priyakāritvāt mokṣaṃ datvā maheśvara |
sādhakānāṃ kulajñānāṃ na doṣo kalpapātane ||

etatphalanipātārtha phalavatpāpade pade |
vighnaṃ karoti sarvatra nijasaṃkoca kāraṇāt ||

phalavṛkṣopari tathā vighnaṃmācarati dhruvaṃ |
phalavṛkṣasya hāniścet kadāciddaiva yogataḥ ||

sādhakopi tathā deva bhavennātra vikalpanaṃ |

p. 12a)

vācāvya? manasā vāpi kāyādvā yadi vādhyate ||

phalavṛkṣastadā devo naśyati smarasāsanaṃ |
vādhyate kulavṛkṣāścet sādhakasya kṛte prabho ||

tāvanna kula pūjā syād yāvanta nisṛtirbhavet |
tāvannijakulālāpo varjanīyaḥ prayatnataḥ ||

etatkārya vidhāne tu yogyaṃ nāsti mahītale |
atidūrāṃtare deśe nāmavarṇavivarjitaḥ ||

karoti yadi bhadraṃ syād vighnaṃ vā phalasādhanaṃ |
na doṣastatra vādhyante sādhakāḥ kuladevatā ||

vighnapradhānametat tu kadā citphalasādhanaṃ |
saphalaṃ samanuprāpya kriyate yadi pāmaraḥ ||

phalaṃ bhavati deveśi pāpena vadhyate dhruvaṃ |
nindā madhumatī tatra jāyate nātra saṃśayaḥ ||

madhumatyāphalaṃ deva kathayāmi śṛṇuṣvame |
sudhādhāradharāvānī vaktrāntasya prajāyate ||

sarvajña sarvaśāstrāṇāṃ madhipaḥ kulanāyakaḥ |
candrasūryāvadhipṛṣṭyāṃ vibhūti vahulaṃ sukhaṃ ||

devakanyāpsarobhistu divyagaṃdharvacāraṇaiḥ |
amṛtārthe prītikarairdevabhogyaiḥ sudullabhaiḥ ||

devakanyā hastagataiḥ rathamārūhya sotsukā |

p. 12b)

āyāti sādhakākāṃkṣa hṛdayā parameśvara ||

yatra kāmeśvaro devaściṃtāvaśamupāgataḥ |
tatraiva yāṃti satataṃ devakanyāḥ sahasraśaḥ ||

indrayogyapurī kṛtvā ramate sādhakaiḥ samaṃ |
tato pāgatamuktāt sa muktā tu vahudhā sukhaṃ ||

cirakālaṃ bhuvi sthitvā cāṃte mukti mavāpnuyāt |
eṣato kathito deva divyaṃ bhāvaḥ sukhāvahaḥ ||

na devo yasya kasyāpi paśau gopyaḥ prayatnataḥ |
vīrabhāvo mahādeva kathyate gurubhairava ||

nirdvandva mānaso bhūtvā hṛdi kāmakalātanuḥ |
niśāpūjāsu pravarohe tu yuktaḥ sadaiva hi ||

nijakulaṃ samādāya svayaṃ bhairava rūpadhṛk |
kulaṃ ca bhairavī rūpaṃ tadgātre nyāsa vistaraṃ ||

vinyasya sakalaṃ nyāsaṃ navayonyātmakaṃ tathā |
prasūna tūlikā madhye puṣpe prakarasaṃkule ||

nānāgaṃdha samākīrṇe kuladravye na yaṃtrakaṃ |
likhitvā pūjayechaṃkhaṃ ghaṭasthāpanapūrvahaṃ ||

svavāmabhāge ṣaṭkoṇaṃ tanmadhye brahmaraṃdhrakaṃ |
likhitvā tatra kuṃbhaṃ vai sauvarṇe rājataṃ ca * *? ||

p. 13a)

tāmraṃ bhūmi mayaṃ cāpi yadvā loha vivarjitaṃ |
sthāpayet kalayā deva kuṃbhaṃ gaṃdhasuvāsitaṃ ||

hetu dravyaṃ brāhmaṇādi * * ? bhedena pūjayet |
tatra maṃtraṃ vilikhyādau yadyatkula samudbhavaṃ ||

dhyātjeṣṭa (?) devatāṃ tatra japedaṣṭottaraṃ śataṃ |
dhenumudrāṃ pradarśyāya amṛtaṃ tadviciṃtayan ||

dṛṣṭvārghasya ca pātraṃ vai lolupāḥ sarvadevatāḥ |
nṛtyaṃti bhairavāḥ sarve nṛtyaṃti mātaro gaṇāḥ ||

indrādayaḥ surāḥ sarve nṛtyaṃti madhulolupāḥ |
brahmāviṣṇumaheśādyā nṛtyaṃti harṣatatparā ||

arghabhāṇḍaṃ dvidhā kṛtvā gurave caikabhāgakaṃ |
evaṃ kulāpadatvā vai ekena devatarpaṇaṃ ||

pītvā kula rasaṃ deva nānālaṃkāra bhūṣitaḥ |
sākṣāyadi gurūrna syāt tadātoye visarjayet ||

ānandarūpavān bhūtvā pūjayet parameśvarīṃ |
tattatkalpokta vidhinā tattadyaṃtre prapūjya ca ||

visarjanaṃ vidhāyātha svakule yojayet tataḥ |
tadviśvara sa pānena amṛtaṃ bhujyate mayā ||

taccakoṇarasāsvādaiḥ sapyatu sasajāyate |
tatphalagrahaṇādeva sumerū śṛṃgarohaṇaṃ ||

p. 13b)

latāliṃga na mātreṇa sudhādhauta kalevarā |
mūlayoge kṛte tatra japedaṣṭa sahasukaṃ ||

japapūtaṃ havi dravyaṃ gṛhītvā tarpayet tataḥ |
vidhāya tarpaṇaṃ deva pradakṣiṇa manuvrajan ||

praṇamya stutvā kalpoktastavena toyaṃ yettataḥ |
idaṃ vīra kulaṃ deva suṃdaraṃ sumanoharaṃ ||

yaddeśe vidyate vīrastatkulaṃ vāpi bhairava |
vanamālī bhayaṃ tatra na ca rājabhayādikaṃ ||

sumaṃgalaṃ sadā tatra dhana putra vivarddhanaṃ |
lakṣmīstatra mahādeva susthirā sarvadā bhavet ||

maṃtraṃ svapna pravodhinyā avaśyaṃ vṛkṣamūlake |
yojanīyaṃ prayatnena na ca vighnaṃ prajāyate ||

nānyavīreṇa tadyogādgrahaṇe daivikairapi |
yoginībhistu yuktaṃ tu na ca pāpairnna yujyate ||

yatra tatra kujevāre śmaśāne gamane kṛte |
pūjāphalaṃ bhavet tatra saptavāsarasaṃmitaṃ ||

caturdaśyā gate tatra pakṣapūjāphalaṃ labhet |
nāgatenārcite sthāne paśureva na saṃśayaḥ ||

nānyasyādadhiko deva iti ciṃtāparāyaṇa |
sādhako kṣobhamāpannemapi kṣobha? prajāyate ||

p. 14a)

tasyādyatnādbhograyuto bhavedvīravaraḥ sukhī |
bhogena mokṣamāpnoti bhogena kulasādhanaṃ ||

vinā hetu samāsādya kṣobhayukta maheśvara |
na pūjā mama saṃkuryānna ca dhyana na ciṃtanaṃ ||

tasmād bhuktvā ca pītvā ca pūjayet parameśvaraṃ |
na kramadyuti doṣosti nācārādavidūṣaṇaṃ ||

yadyadgadati nidrāti yatkaroti yadarghati |
tatsarvaṃ kularūpaṃ tu dhyātvā ca viharet sukhī ||

ekākī nirjane deśe śmaśāne parvate vane |
śūnyāgāre nadītīre niḥsaṃge viharet sadā ||

vīrāṇāṃ japakārastu sarvakāla praśasyate |
sarvadeśe sarvapīṭhe kartavyaṃ na ca saṃśayaḥ ||

yadi vipro bhaved bhraṣṭaḥ kuladravyaṃ parāyaṇaḥ |
tadānena vidhānena kartavyaṃ kulatoṣaṇaṃ ||

aparāpuṣpagarbhe tu kulasthānaṃ manoharaṃ |
sarvadeva mukhaṃ tatra mahākāmakalātmakaṃ ||

hayā'ri kusume deva svayamasti sadāśiva |
tanmadhye na ghumādāya puṣpamadhye tu caṃdanaṃ ||

raktaṃ yuktamarāgaṃ vā datvā tatra śivātmakaṃ |
yojayet śiva śaktyā tu aikyaṃ saṃbhāvayandhiyā ||

p. 14b)

kṣaṇaṃ tatraiva saṃpūjya niścitya parameśvarī |
japtvā tadeva kuṇḍosthaṃ dravyaṃ paramadurlabhaṃ ||

amṛtādadhikaṃ jñeyametadravyaṃ sudurlabhaṃ |
yatrā parājitā puṣpaṃ javā puṣpaṃ ca bhairava ||

karavīre rakta muktai droṇaṃ vā tatra tiṣṭhati |
tatra devī vasennityaṃ tadante pūjanaṃ mama ||

dattaikaikaja vā puṣpaṃ paṭṭavastraphalaṃ labhet |
brahmahatyādikaṃ pāpaṃ kṣaṇānnaśyati niścitaṃ ||

aparā yā tu māhātmyaṃ ca vaktuṃ na hi maheśvara |
vīra sādhana kārye tu kartavyaṃ vīra puruṣaiḥ ||

divyairapi ca kartavyaṃ paśubhirnna ca pānaraiḥ |
varaṃ pāmara kāryaṃ tu na paśau ceti niścayaḥ ||

yadyadyadā purāproktaṃ śaktena maṃtrasādhanaṃ |
aṃjanaṃ guṭikādīṃśca kuryād vīro mahābalaḥ ||

divye vīreṇa bhedo striyo bhedaḥ sa ca kathyate |
santo vinprato(?) madhuraḥ kalālāvanya saṃsthitaḥ ||

divyastu devavatprāyo vīraścorddhata mānasaḥ |
vibhūti bhūṣaṇaṃ vāpi candanairvā vilepitaṃ ||

ākāragopanaṃ vāpi vyakto vā kulabhairava |
raktacaṃdanadigdho vā vaiṣṇavo vāpya vaiṣṇavaḥ ||

p. 15a)

asaṃskṛte saṃskṛto vā nityayukta kuleśvara |
apamāne ca pūjāyāṃ hṛṣṭaḥ puṣṭaḥ sadā bhavet ||

devanindā paro vāpi tatpūjādi paropi vā |
pūjāratastadrahitaḥ kulīnamatate sthitāḥ ||

nijabhāvasamāyukto devavadviharatkṣito |
svakulāntaṃ puraścaryā kārya rātrau cānyathā ||

vedahīne dvije deva yathā na śruti saṃskriyā |
viṣṇu bhaktinivādeva bhaktirna prabhaved yathā ||

śāktajñānaṃ vinā mukti yathā hāsyāya kalpyate |
guruṃ vināyathā taṃtre nādhikāraḥ kathaṃcana ||

patihīnā ca yā nārī sarvakarmavivarjitā |
kulaṃ vinā tathā devo vīro vā mama sādhakaḥ ||

nādhikārīti kauleya tasmād bhāva parobhavā |
avinītaṃ kulaṃ yasya sa kathaṃ mama pūjaka ||

tasmād yatnāt tathā kāryaṃ yathā syād vinayānvitaṃ |
bhāvābhāva kule śāstre nādhikāraḥ kathaṃcana ||

tena bhāva viśuddhastu sādhakaḥ kauliko bhavet |

śrīdevyuvāca ||

paśubhāvaṃ pravakṣyāmi śṛṇu vatsa samāhitaḥ |

yathāvidhi paśorddāṃ 



###########   END OF FILE  #######
