####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00033
Uniform title: mahānayaprakāśa
Main title: mahanayaprakāśaḥ
Author : śitikaṇṭha
Editor : śāstrī m. r.
Editor : Dyczkowski Mark S. G.

Description: 
The text is from vol. 21 of the Kashmir Series of Texts and Studies - The mahānaya-prakāśa of rājānaka śitikaṇṭha .  The e-text is based on the above text but has corrections by Mark S. G. Dyczkowski.


Notes: 
The e-text was transcribed by the staff of Muktabodha under the supervision of mark S. G. Dyczkowski. To that text Dr. Dyczkowski has made corrections.  

Revision 0:   02/08/2006

Publisher : Research Department, Jammu and Kashmir State
Publication year : 1918
Publication city : Srinigar
Publication country : India
####################################################
oṃ

kāśmīra - saṃskṛtagranthāvaliḥ |
granthāṅkaḥ 21

śrīmahānayaprakāśaḥ

śrīmanmahāmāheśvarācāryavarya - śrīśitikaṇṭhācāryaviracitaḥ

śrībhāratadharmamārtaṇḍa - kaśmīramahārāja
śrīpratāpasiṃhavara - pratiṣṭhāpite
pratnavidyāprakāśa - (risarca) kāryālaye

tadadhyakṣa - mahāmahopādhyāya - paṇḍita - mukundarāma - śāstriṇā
uddiṣṭakāryālayasthetarapaṇḍitasahāyena

saṃgṛhya, saṃśodhana - paryāyāṅkana - vivaraṇādisaṃskaraṇottaraṃ
pāścātyavidvatpariṣatsaṃmatādhunikasugamaśuddharītyupanyāsādi - 
saṃskāraiḥ pariṣkṛtya
mumbayyāṃ

tattvavivecakākhya - mudraṇālaye mudrāpayitvā prākāśyamupanītaḥ

(ṭḥE ṛEṣEāṛCḥ ḍEPāṛṭṃEṇṭ ñāṃṃū ṁ Kāṣḥṃīṛ ṣṭāṭE)
saṃvat 1975 				khraistāvdaḥ 1918

kāśmīra - śrīnagara
(asya granthasya sarve prakāśana - mudrāpaṇādyadhikārāḥ 
proktamahārājavaryaiḥ svāyattīkṛtāḥ santi)




śrīmanmahāprakāśavapuṣe śivāya namaḥ |

atha

mahānayaprakāśaḥ |


śrīmanmahāmāheśvarācāryarājānakaśitikaṇṭhācārya - viracitaḥ
proktācāryeṇaiva vivṛtaśca


(p. 1) divyā visrambhabhūḥ śāntā daśākhaṇḍāvabhāsasūḥ [kha pu: 
bhāsate iti pāṭhaḥ |] |
sā śivabrahmaśabdodyaccidoghā bhāsatāṃ satām || 1 ||
caturaṇḍyāḥ ṣaḍadhvīṃ yā jāṭharīkṛtya mūrchati |
tulyaprapañcanirvāṇā sāvyāt kulakṛśodarī || 2 ||
raudrī śaktirjīyād vibaddhabhāvā ghanaṃ virāḍvargam |
(p. 2) rucitairvividhopāyairmaheśahṛdaye niyojayitum || 3 ||

pīṭhe'sminnuḍḍiyāne paramaparamalaṃ jñānamastyugracaryā [kha pu: 
astyagracaryā iti pāṭhaḥ |] prākpratyakpīṭhayugme'pyakulakulamahonāmake 
śāktamiśram |
nānaivaṃ pīṭhatejo vyatiṣajati mitho'yaṃ tu nityaṃ mahārthaḥ
sphurjaddhāmeti pīṭhaprasṛmaramahasā sādhirājyena [kha pu: 
mahasāmādhirājyeneti pāṭhaḥ |] jīyāt || 4 ||

saṃkhyātavarṇapadakamantrādhvānamavasyatā [saṃkhyāta iti padyaṃ kha0 
pustakātpūritaṃ |] |
mayā tadvācyasarvasvaṃ vakṣyate'tra vicintyatām || 5 ||


atha granthārambhaḥ |

3) yo'lakṣi divyaughamahāpravāhāc-śabdārthavisphūrjathurādidevyāḥ |
mayīyakallolakalānidānaṃ svarūpaviśrāntiphalaḥ sa no'stu || 1 ||

ādidevyāḥ sakāśāt prasṛtāt divyaughapūrvaka - mahāpravāhāt 
anantaraṃ, yaḥ śabdārthavisphūrjathuḥ māyīyakallolakalānidānaṃ alakṣi, sa 
svarūpaviśrāntiphalo no'stu iti padayojanā | tātparyārthastvayam - paramātma - 
svarūpādidevyadhiṣṭhitaparāvāgātmasvarūpadivyaughāt ullasitanādaspanda - 
svabhāvapaśyantīrūpamahāpravāhāt avibhinnavācyavācakātmanaḥ 
anantararāvī yo madhyamāvākprapañcaḥ saṃkalpyamānārthārūṣitaḥ, (p.. 4) 
śabdārthavisphūrjathuḥ - śabdaśca arthaśca nāmarūpe vācyavācakau 
tayorvisphūrjathuḥ visphūrjitam, sa eva vaikharīsvabhāvatadvācyārthasaṃvalitaḥ 
māyīyakallolakalārūpaḥ viśvaprapañcāparaparyāyaḥ, tasya nidānam 
utpattisthānam, alakṣi lakṣitaḥ, sa vaikharīparyantavāksamullāsaḥ 
nijanijavācyasamullasitaḥ parāvāgadhiṣṭhitaḥ - iti vākcatuṣṭayollasitaḥ [ka pu: 
vākcatuṣṭayavaikharīti pāṭhaḥ |] vaikharīparyantaḥ parāvāgadhiṣṭhitaḥ 
cetanāyamānaḥ citsvarūpaḥ, tathā tadvāktrayīviṣayaḥ saṃkalpyamāno 
vācyarāśirbhāvābhāvasvabhāvaḥ ubhayathā ayaṃ citprapañcita eva 
cinnidānaṃ citpratiṣṭhitaḥ cinmayaḥ cinmātraviśrānto viśvaprapañcaḥ 
svarūpaviśrāntiphala eva no'smākaṃ astu - iti sarvasya sarvadā sarvagata 
evaṃrūpamahārthānubhavaparyavasāyī bhavatu, iti praṇāmaślokena sūcitaṃ || 
1 ||

(p. 5) evaṃ paradevatāsvarūpaṃ parāmṛśya gururūpāṃ makāradevīṃ 
praṇantumāha

parāparaṃ darśayantī śūnyāśūnyaṃ nijaṃ vapuḥ |
jīyācchrīmaṅgalotkīrṇacitrapatralatāyitam || 2 ||

	parāparaṃ śuddhaṃ prapañcarūpaṃ ca vapuḥ svasvarūpaṃ, 
śūnyāśūnyaṃ - śūnyaṃ śuddhacidrūpaṃ na tu abhāvasvabhāvaṃ 
aśūnyaṃ māyākaluṣitaṃ ca, ubhayathā devyāḥ svasvarūpameva citraṃ 
nānārūpaṃ utkīrṇapatrākāraṃ āvirbhāvayantī śrīmakāradevī 
ādigururūpā jīyāt - iti daivyā ṛcā bhagavatyāḥ stutirvihitā, yadyapi 
viśvaprapañcaḥ samasto'pi cidvivartaḥ tathāpi suprabuddhaśrīmaṅgalārūpeṇa 
ādidevataiva vivṛtā - iti stutirāsūtritā || 2 ||

(p. 6) athocitarucitāṃ nutiṃ sarvagocarayā deśabhāṣayā viracayitumāha

devata akka kiśī paru rāji jaga ghasmaru bhairu bhakṣeta |
nanta śatta gāsaka nerāji samavāñī āśayatakṣeta [ka0 pu0 āśaya 
bhakṣeta iti pāṭhaḥ |] || 3 ||

kṛśāyānaparā devī - - - - - - - - - - - - - |

ityāgamagatyā ekaiva paraṃ sarvātmanā kṛśā devī rājate - 
apākṛtadvaitākhyapratipakṣā dyotate, kiṃ kṛtvā? ityāha jaga ghasmaru 
jagaddhasmaraṃ

	kālaḥ sṛjati bhūtāni kālaḥ saṃharate prajāḥ |
	kālaḥ supteṣu jāgarti kālo hi duratikramaḥ ||

ityuktyā jagato'danaśīlaṃ bhairavaṃ bhakṣayitvā

bhairavarūpī kālaḥ sṛjati jagatkāraṇādi kīṭāntam [ka pu: bhairavādi 
kīṭāntam iti pāṭhaḥ |] |
icchāvaśena yasyā - - - - - - - - - - - - - - - - - - - - - - - - - - - - - - - - - - - - - - - ||

(p. 7) 	ityukteḥ, kālo bhairavaḥ, sa ca nādasvabhāvaḥ prāṇarūpaḥ, yaduktam

	sthāvaraṃ jaṅgamaṃ caiva sarvaṃ prāṇasya bhojanam ||

iti, bhairavāyamāṇaṃ taṃ prāṇaṃ bhakṣayitvā vilāpya 
aprāṇabhūmiṃ nādanidhanamāsādya [ka pu: nidānamāsādya iti pāṭhaḥ |] 
iti yāvat, kiṃ bhūtā? ityāha nanteti navakallolasyānantyāt kallolarūpā anantāḥ 
śaktayastāsāṃ grasituṃ pravṛttā, yadāgamaḥ

	romakūpoditā devyo jagadbhāsājjvaladrucaḥ |
	vāntvā viśvaṃ grastaviśvāstāḥ kālyāḥ kavalaḥ sakṛt ||

iti, antardehe bahiśca nirīhatvāt upaśāntecchāśaktiprasarā [ka pu: 
upaśānte icchāśaktiprasare iti pāṭhaḥ |] anupādhiravibhāgavatī | tathā 
nerāji iti, nīrājike vimale dvaitakāluṣyeṇa asaṃkīrṇe svasvarūpe, atha vā devyā 
nije sāmrājyamahotsave akhaṇḍāvabhāsātmani digvijayāya samayaviśeṣe 
utkṛṣṭabhūmikāyām, athāpi (p. 8) nīrājye naṣṭarājye 
kalpanāglapanātsarvavyavasthāmuṣi nirargale samaye | śamavāñī śāmyantī 
kallolaṃ jahatī svarūpasthā iti yāvat | āśrayasya ādhārasya 
tanūkaraṇānnistaraṅgaṃ svabhāvaṃ prastuvānā śāntena rūpeṇa rājate iti 
tridhārthaḥ | atha āśayaṃ cittaṃ takṣaṇena vimalīkaraṇena śamayantī 
upaśāntecchāprasaraṃ [ka pu: upaśānte icchāprasare iti pāṭhaḥ |] svaṃ 
nirīhaṃ kurvāṇā rājate || 3 ||

	evamucitaṃ rucitaṃ śāntaṃ devyā rūpaṃ stutvā uditamāha

akula chutta vyāpaka bodhārana kulagata ahalī śatta gumūna |
ganthi cakka ādhāra vidhārana sā nekarūpa akkai vijayūna || 4 ||

	akulaṃ kulottīrṇaṃ rūpaṃ spṛśantī, vyāpikā, bodhāraṇiḥ bodhasya 
utpattisthānam, tataḥ kulagatā (p. 9) ca, ahalārūpā śaktiḥ - avarjito hal ahal 
madhyapadalopī samāsaḥ tenākāreṇa spaṣṭarekhākṛtinā rahitā halrūpā 
hakārākṛtiḥ śaktirahalā | atha vā akārahakārau ādyantavarṇau lāti gṛhṇāti 
vyāpnoti mātṛkoccārarūpā [ka pu: mātṛkāsaṃcārarūpā iti pāṭhaḥ |2] | 
atha vā na vidyate hal yasyāḥ sā ahal svararūpā kuṇḍalinī lipimaprāptā 
uccāryamāṇā granthicakrādhārāṇāṃ vidāraṇī gumagumāyamānā satī 
guñjānā iva dhvanatu uccaratu, ahalāsthānādudāna - śaktirūpā 
śaktirudyadavasthāyāṃ granthīnāṃ cakrāṇām ādhārāṇāṃ ca vidāraṇī 
ūrdhvagamanāya vivarādhāyikā dhvanivyaktyā sphuratu, evaṃ - vidhāpi 
anekarūpā vijayatām, tathā ca āmāvāsyātriṃśikāyām

	yo'sau parāparaḥ śāntaḥ śivaḥ sarvagato mahān |
	aprameyo hyanantaśca vyāpī sarveśvareśvaraḥ ||
	tasyāsti sahajā śaktiḥ sarvaśaktimayī parā |
	icchājñānakriyātvena saivaikā bahudhā sthitā ||
(p. 10)	tasyā uditarūpāyā ye bhedāḥ kāryato gatāḥ |
	tānantastu samāhṛtya sāmarasye śive sthitā ||

iti | evaṃ darśanārthasya śaktitvāt

	sthūlā viśvatanurdevī sūkṣmā cinmātrarūpiṇī |
	parā nityoditā śāntā brahmasattāsvarūpiṇī ||

ityāgamoktivat ādau paryantadevīm, akulachutta vyāpaka bodhāraṇa iti 
parāṃ, tataḥ kulagata - ahalīśattagumūna, ganthicakka - ādhāravidhārana iti 
sūkṣmarūpāṃ parāparāṃ, tathā anekarūpa iti sthūlarūpāṃ ca aparām - iti 
tridhā nutā, sā ca trividhāpi ekaiva ityātmaikātmyena svasvarūpatayā 
vijayatām, akulabhūmiṃ vyāpnuvānā tathā bodhānāṃ niyatāvabhāsā - 
nāmaraṇirjananī, tathā anekarūpā sā ekaiva vijayatām, pratipakṣapratikṣepā - 
danargalamakhaṇḍāvabhāsasvabhāvā ekacchatreṇa sāmrājyena vijṛmbhatām - 
iti iha prakaraṇe pradhānabhūtā prathamataḥ śaktireva praṇantavyā, praṇāme ca 
stoturnyagbhāvaḥ stutyasya ca (p. 11) utkarṣaḥ, yathā svalpaviṣayo hi mahāviṣaya - 
syāntarbhūto bhavati iti vijayoktyā praṇāmārtha eva pratipanno bhavati, atastathā 
nirdeśaḥ kṛtaḥ || 4 ||
	evaṃ trividhāṃ saṃstūya mūlabhūtaṃ śāmbhavaṃ rūpaṃ parā - 
mraṣṭumāha

paryantāna pari paryanti vannavibhāgasa hetu ahetu |
khacarīcakka phuri yasa hanti so akka mahāthu jayi aniketu || 5 ||

sa eko mahārtho vijayate iti vākyārthaḥ | ahantayā 
vṛtticakraprasaraṇaparyantaṃ pādaprasārikā yasyātmanaḥ sa eko 
nyastamahārthabhāvaḥ uddalitadvaitavisphāraśaktigarbhatvāt eka eva uktagatyā, 
tathā vakṣyamāṇacatuṣṣaṣṭitamaprāntabhūmikāvasāna-
bhūtapañcaṣaṣṭitamasthānāvataṃsabhūtaḥ sargapralayabhūmau vijayatām | 
vākyārthasamāptau ca saṃgraheṇa tadviśeṣaṇam - aniketu iti 
digdeśakālajātivyaktīnāṃ (p.12) naiyatyena vyavacchedakarīṇāṃ sarvāsāmapi 
ekena nijasvarūpeṇa vyāpakatvātsarvata aikyena kṛtapādaprasārikāyāṃ 
aniketaḥ, yatpratyabhijñākṛt rājānakaḥ stutavān

	yatkiṃcideva bhūtānāṃ bhavadāvaraṇaṃ prati |
	na kiṃcideva bhaktānāṃ bhavadāvaraṇaṃ prati ||

iti | kaścicca vipaścidāha

	yadyadāvṛtikaraṃ prakalpyate tena tena vata jājvalīti yat |
	bhairavīyamidamastu vastutaḥ prastutādvayanayaprathaṃ vapuḥ ||

iti | sa iti tacchabdena trīṇi vākyāntarāṇyākṣipati, paryantānāṃ yaḥ paro 
dvitīyabhūmikādhiśāyī tasyāpi parasya yaḥ paryantaḥ avadhiḥ 
pratiṣṭhāsthānaṃ, yadāha pratyabhijñākṛt

	sarvasaṃvinnadībhedābhinnaviśrāntimūrtaye [mūlapāṭhaḥ: 
(bhāvopahārastotraṭīkāyāṃ) viśramabhūmaye iti |]|
	namaḥ pramātṛvapuṣe śivacaitanyasindhave ||

(p. 13) iti | padārthānāṃ sadasadbhāve idaṃ nīlam idaṃ pītam iti 
pratikarmavyavasthāyāṃ idamittham iti niścayajñānaṃ paryantaḥ, yadgītam

	sarvaṃ karmākhilaṃ pārtha jñāne parisamāpyate

iti | tathā

	nahi jñānena sadṛśaṃ pavitramiha vidyate

iti | tathā

	jñānaṃ labdhvā parāṃ śāntimacireṇādhigacchati |

iti | etaccendriyapratibaddhaṃ teṣāṃ ca nānātvāt bahutvaṃ viṣayakaluṣitānāṃ 
paraḥ pratiṣṭhāsthānaṃ śuddha ātmā parāvāgrūpaḥ teṣāmapi ātmanāṃ 
niṣṭhāsthānam paryantaḥ - viśrāmasthānaṃ paramātmā mahārthaḥ | tathā 
coktaṃ saṃvāde [kha pu: tathā coktasaṃvāde iti pāṭhaḥ |]

	yo'sau parāparaḥ śāntaḥ śivaḥ sarvagato mahān |
	aprameyo hyanantaśca sarvavyāpī maheśvaraḥ [ka pu: vyāpīśvareśvara 
iti pāṭhaḥ |] ||

(P. 14) iti sa eva mahārthanāmā | eṣa eva dvaitināṃ naraśaktiśivatayā athāpi 
ātmavidyāśivabhāṣayottarottaramatiśayitaḥ jñānajñātṛparamātmatvena vā 
yatra jāgratsvapnasuṣuptairjñānabhūmiketi jñānarūpaṃ 
tadantaturyabhūmikāyāṃ jñātṛrūpa ātmā, tadatītasturyātītabhūmikāyāṃ 
paramātmā ayaṃ mahārthaḥ, tathā piṇḍe bhautike dehe tiṣṭhati ahaṃ dehī iti 
sthitimanubadhnāti [ka pu: sthitiṃ vadhnāti iti pāṭhaḥ |] iti piṇḍasthaḥ yataḥ 
piṇḍe baddhāhantaḥ prathamapuryaṣṭakastho dehakañcukī 
buddhikarmākṣavṛttivalitaḥ [ka pu: vṛttivarjita iti pāṭhaḥ |] karmātmā 
piṇḍasthaḥ ucyate, tasya nādaśaktirnidānabhūtā, padastheti ūrmirūpā 
mātṛkā prakṛtiḥ śabdaśaktirūpā vācakaprapañcavistarā 
varṇapadamantrarūpanāmavivartaḥ madhyamapuryaṣṭakarūpaḥ 
anantarbahīrūpo'pi bahirantarvyāpakapramātṛrūpaḥ tadviśeṣaśca 
nādabinduyāmalībhāvāt analapavanavalitaḥ [kha pu: pavanavarjita iti] 
kandādhmātaḥ [ka pu: karmādhmāta iti pāṭhaḥ |], (P. 15) taijasatvāt 
rūpendriyagocaraḥ kalātattvabhuvanādhvagarbho bindutattvabhūtaḥ 
uccaritajvalacchaktivisphāro rūpasthaḥ tṛtīyapuryaṣṭakarūpaḥ, yataḥ

	bhūtatanmātramarutaḥ karaṇairguṇaśaktibhiḥ |
	yutāḥ puryaṣṭakaṃ granthyakṣāṅgulādyā dviṣaṭkadhīḥ ||

iti triprakārako'pi eka eveha, tadutkramya rūpātītaḥ 
paripūrṇasvaparāmarśarūpaḥ turyadaśāmayaḥ śuddha ātmarūpaḥ tadapi 
atikramya sarvātīto'yaṃ mahārthaḥ, tathā paryantavartināmāmnāyānāṃ yaḥ 
para utkṛṣṭa uttarāmnāyaḥ tato'pi ṣaṭtriṃśadbhedabhinnādyaḥ paryantaḥ 
prāntavartī navacakrasaṃpradāyaḥ (??) so'yaṃ mahārthaḥ, tathā ubhe suvyakte 
prathamanirdiṣṭe kṣityambhasī mahābhūtarūpe tṛtīyasmin jvalanākhye bhūte 
pralayaṃ gacchataḥ, tadapi jvalanākhyaṃ tṛtīyaṃ bhūtaṃ vāyvākhye caturthe 
śāmyati, tacca caturthaṃ vāyvākhyaṃ bhūtaṃ spandarūpaṃ pañcame 
bhūtākāśe niḥspande sāmarasyamupagacchati, iti - bhūtākāśo viśvasya 
mahābhūtamayasya paryantaḥ, sa ca bhūtākāśaḥ (p. 16) pare cidākāśe 
pratiṣṭhāmupaiti, iti - paryantasya paraścidākāśaḥ, tasyāpi parākāśaḥ 
paryantaḥ, yadāgamaḥ

	bāhyākāśe cidākāśe parākāśe sadoditaḥ |
	ko'pyapūrvo mahāsattvo bhānuḥ sarvatra rājate ||

iti tṛtīyabhūmikādhiśāyī parākāśo mahārtho'stu, (??) tathāyaṃ 
varṇavibhāgasya hetuḥ idaṃ kṛtvā idaṃ karomi iti 
sthūlecchāpūrvakakartṛtvābhāvātkāraṇaṃ hetuḥ, sa ca pareṇa 
kenacidapravṛttatvādahetuḥ svayaṃ prabhuḥ varṇānāṃ nāma vivartasya 
kāraṇabhūtamātṛkāgatākārādihakārāntānāṃ tathā varṇānāṃ 
brahmakṣatraviṭśūdrādīnāṃ yo vibhāgo vibhaktatā - 
sajātīyavijātīyavyāvṛttatayā'nyonyabhedavailakṣaṇyaṃ nāma tatra 
heturvaicitryanirmātā na tu kumbhakāravat sthūlecchāpūrvakārī, atra ca 
vyākhyāsatattvaṃ mukhānmukham ityalam, tathā khacarīcakra .......... 
marīcicakramahantayā dvāramukhena viṣayaparyantamahadbhāvena(???) pūrṇena 
tāvatparyantāveśena (p. 17) svavaibhavena vitatena yasya bhāsate 
yasminpratiṣṭhitaṃ sat tārācakramiva saṃsṛticakraṃ spandate sa ātmā 
nānāvyaktigataśca anekadhā bhāsamāno'pi vastuta ekaḥ, sa yadā 
nānāvyaktigatamātmānaṃ rasendravisaramiva anekadhā gatamekatvena pratyeti 
akhaṇḍāvabhāsena vyavaharati ca tadā paramātmā iti mantavyaḥ, so'pi 
mahārthatayā upāsyaḥ, sa ṣoḍaśa............ tathā ca yajuṣāṃ brāhmaṇe'sya 
saptadaśatvam

	saptadaśaḥ sarvo bhavati saptadaśaḥ 
prajāpatiḥ prajāpatimevāpnoti |

iti | sāmavede brāhmaṇe coktam

	sarvaḥ saptadaśo bhavati |

iti | sa ca bhūtakarmākṣa(??)buddhyakṣadvārā(??)ṇāṃ 
pañcadaśānāṃ ṣoḍaśasya paramaḥ paryantavartī saptadaśo dehī bahirmukhaḥ 
karmātmā, tathā viyadguṇaḥ śabdaḥ, vāyuguṇau śabdasparśau, tejoguṇāḥ 
śabdasparśarūpākhyāḥ, (p. 18) salilaguṇāḥ śabdasparśarūparasāḥ, 
kṣitiguṇāśca śabdasparśarūparasagandhāḥ - evaṃ pañcadaśa, ṣoḍaśī 
buddhiḥ, tairguṇaiḥ saṃnaddho'(??)ntarātmā saptadaśaḥ, tathā 
buddhikarmākṣadvārādhiṣṭhātṛmarīcidaśakaṃ 
cidānandecchājñānakriyāśaktayaḥ pañca tāḥ pañcadaśa, ṣoḍaśī 
śuddhaprabuddhā śaktiḥ, sa eva pūrṇāhaṃkṛnmaya ātmā tadatītaḥ 
saptadaśaḥ paramātmā - ityayaṃ mahārthaḥ, sa eva navātmeti vyavahṛtaḥ | tathā 
ca śrutau

sāvitranāciketacāturhautrikamantropadhānakrameṇa adhaściti - 
madhyamaciti - uttamacitibhiśca tasya cayanasya śirasā aṃśadvayena 
pakṣadvayena śroṇidvayena pucchena ca - ityaṣṭānāṃ madhyago navama 
ātmā upadhātavyaḥ ||

tathā

	bhūmirāpo'nalo vāyuḥ khaṃ mano buddhireva ca |
	ahaṃkāra itīyaṃ me bhinnā prakṛtiraṣṭadhā ||
	apareyaṃ ................................................................|

iti gītārthavat |

(p. 19)	kṣmāvahniyajamānārkajalānilaniśākarāḥ |
	khaṃ ceti mūrtayaḥ .......................................... ||

iti prakṛtyaṣṭakamadhyago navama ātmā, 
dehakañcukarūpaprathamapuryaṣṭakādhiṣṭhātā navama ātmā saptadhā 
prasṛtaśca vāhamarīcipañcakasaṃnaddhasya ṣaṣṭhasya ātmano 
viśrāntisthānaṃ saptamaḥ paramātmā, yadāgamaḥ
	
evaṃ dvādaśadhā vyāptiḥ saptadhā ca vyavasthitā |

iti saptanāthapiṇḍaparatayā, tathā

	dvādaśātmā dvādaśasthaḥ ................. |

iti dvādaśānāṃ marīcisthānānāmadhiṣṭhātā dvādaśasu vāheṣu 
ahantayā kṛtapādaprasārikaḥ, sa ca vastuto dvādaśāntastrayodaśa ātmā 
tasyāpyantaḥ dvādaśāntāntaḥ paramātmā tasya bhāsakastadāviṣṭa ityarthaḥ | 
yadā ekaḥ dvādaśāntāntabhāsaka iti, yadvārtike stutam

	bhātyakṣairvibhramātkhelannātmeti nyakṣavīkṣitaḥ |
	paramātmeti yaḥ staumi taṃ svamamlānavaibhavam ||

(p. 20) iti | evaṃ ṣaḍatītaḥ aṣṭottaraḥ dvādaśāntaḥ trayodaśāntaḥ 
ṣoḍaśāntaḥ aṣṭāṣṭakāntaścāyaṃ mahārtha eva paryantavartī stutaḥ | nanu ko 
nāma mahārthasya mahānartho'bhidheyaḥ? atrocyate - ekaśeṣe'sminviśvasya 
bījabhūte ye ye kecidatiśāyino dharmāste sarve tasyaivaikasya saṃbhavanti, 
ko'nyo nirūpādherakhaṇḍāvabhāsasvabhāvāt citsvarūpānmahārthaśabdasya 
pātram, tathā cāyaṃ pakṣabhedoddeśaḥ svopaśāntiḥ svasvarūpasamāveśaḥ 
kathanārcane - mahārthaśabdavācyāni |
	
pañca .......................................................................... he |
	svarūpaśāntirvyutthāne cinmātraṃ viśvavaibhavam ||
	(??)bāhyapratyayamātrodya ...................................................|
	........... yātrāprapañcaikamayī devyā dvidhā tanuḥ ||

vyutthānarūpā vyavahniyamāṇevānubhūyate, tadetaddvidhāpi 
vyutthānarūpaṃ nityasamādhānam, evaṃ tridhāveśaḥ 
śambhuśaktyaṇḍabhedena, prathā ca āmukhānmukhaṃ ca kathanaṃ 
dvayorāveśapūjayorniścāyakaṃ (p. 21) vāṅmayena rūpeṇa pratipāditam

	pūjākramaḥ svabhāvena kathanāveśarūṣitaḥ |
	svarūpaprāptaye hetuḥ paramparyopacārataḥ ||

tathā

pāramparyakramādiṣṭapūjāṅgebhyaḥ pṛthakkṛtā |
	itikartavyatāhīnā dravyamātropayoginī ||
	samāśā vā....goṣṭīśāmṛtāśī syādyato gṛhī |
	kevalā carucaryā yā secchāmātraprapūraṇī ||
	ṣoḍhā vastusthitermadhyātkiṃ mahārthābhidhocitam |

kiṃ samuditānāmamīṣāṃ ṣaṇṇāmiyaṃ mahārtha ityekā saṃjñā - 
ṣaṭ samuditā eko mahārtha ucyate, atha vā pratyekaṃ vyastāḥ ṣaḍete ayaṃ 
mahārtho'yamapi mahārtha iti mahārthaśabdena(??) pṛthak pṛthak abhidhīyante? 
iti saṃdehe samādhīyate - ubhayathāpi śakyavyapadeśyaṃ mahārthābhidhānam

	mahārthavāṅmukhyagatyā svasvarūpābhidhāyikā |
	pāramparyeṇa tatprāpteranyatraitannibandhanam ||

iti | tatra suśāntā tāvadvāstavī mahārthapadābhidheyā, (p. 22) sa eva 
svasvarūpāveśaḥ paraḥ puruṣārthaḥ sarveṣāmavivādabhūḥ, 
tadviśrāntilābhāya ca viśvākāratayā anubhūyamānaṃ devīdhāma 
svarūpaprāptihetubhūtaṃ bhavatu, āveśaśca prāṇāveśamaya āṇavaḥ, 
dvitīyaśca prāṇakṣobhavarjitaḥ sānandaḥ śāktaḥ, tṛtīyaśca 
ānandānubhavottīrṇaḥ svasvarūpaviśrāntinedīyānāveśaḥ śāṃbhavaḥ 
uktasvarūpalābhaparatayā mahārthavyapadeśyo bhavatu, kathanaṃ ca 
mukhānmukhaṃ sarvanirapekṣamarca(??)nāveśaniścāyakaṃ karasthāmravat 
sphuṭameva svasvarūpapradarśakamupacārānmahārthasaṃjñāvyapadeśyaṃ 
bhavatu, pūjākramo'pi svabhāvata eva āveśakathanārthobhayena vastugatyā 
garbhitaḥ svasvarūpābhinno'pi prastāvyamānaḥ pāramparyeṇa 
vāstavabhūmikāprāptihetuḥ upacāreṇa pāramparyeṇa prāpakatayā 
mahārthasaṃjñayā vyapadiśyatām, caryā nāma jagdhisapītimātraparamā 
itikartavyatāhīnā pañcabhyaḥ pṛthagbhūtā ṣaṣṭhīti kathamucyate 
kimicchāpūraṇāya sukhaprāptaye vā uta (p. 23) svāgamārthapūraṇāya iti 
trayāṇāṃ pakṣāṇāṃ madhyāt svāgamārthaparipūraṇaṃ nāma 
aṅgibhūtaṃ pūjāśūnyaṃ na saṃbhavati - dravyābhilāṣeṇa 
prastūyamānacaryāparikare prasaṃgāt lokānurodhena vā 
kramasmaraṇamaṃśamātraṃ pravartyamānamaucityaṃ na bhajate, 
sukhaprāptiśca bahubhirūpāyairlabhyamānā pūjāvyapadeśena pratiṣṭhāṃ na 
bhajate, icchāpratipūraṇaṃ ca kiṃ svatantraṃ uta samayaparatantraṃ, tatra 
susamayāḥ pūjākramāṅgabhāvāt na bhinnāḥ saṃbhavanti, 
svatantraścānavasthitaḥ pramātṝṇā(??)micchāveśa ānantyena pūryamāṇe 
duṣpūre eva akiṃcitkaraśceti, kvacicca idaṃ pariṇāmāya dravyasya, 
yadāhurātreyādayo maharṣayaḥ

	ānūpaṃ jāṅgalaṃ māṃsaṃ vidhināpyupakalpitam |
	madyaṃ sahāyamaprāya samyakpariṇametkatham || 

iti bhuktapītapariṇāmakatvena upadiṣṭam | tathā

	na goṣṭhī yā surāriktā na sabhā sā surojjhitā |
	na kāmakelirasurā nāvadaṃśaḥ surojjhitaḥ ||

iti bhogāṅgatvena kalpyamānaṃ kathamaṣṭacakreśvarādidevatārūpeṇa (p. 24) 
balirūpacaryamāṇaṃ pradhānārcanopakaraṇībhāvena bhāvyamānaṃ 
sāmānyopakaraṇe sthāpayiṣyate, ucchiṣṭabhojanamadhye ca praveśyamānaṃ 
madirābhāṇḍaṃ mahadanaucityaṃ puṣṇāti na tu ucchiṣṭaṃ pavitrīkaroti iti

	mukhyaṃ pūjopakaraṇaṃ bhogasādhanatāṃ nayan |
	prāpnoti kiṃ na samayalopajaṃ phalamutkaṭam ||
	madyamāṃsaśikhābhogarāmāsaṅgaparāyaṇaḥ |
	lolo liṅgaparaḥ kṣudro na mahārthasya bhājanam ||

iti kevalacaryābhāsapakṣo nirastaḥ | evamakhaṇḍasya vastunastadaṃśānāṃ ca 
ye upāyāḥ, tadupāyasiddhihetavo vāpi upāyāntarāṇi - iti svataḥ pāramparyeṇa 
vā vācakatayā mahārthasaṃjñāyāḥ pañcadhaiva viṣayāḥ santi iti siddham | iti 
prākaraṇikametaduktam | ayaṃ praṇāmavidhiḥ ||

iti śrīśitikaṇṭhācāryaviracite mahānayaprakāśe
prathama udayaḥ || 1 ||




|| mahānayaprakāśaḥ ||

atha dvitīya udayaḥ 

(p. 25)	atha granthāvatārakramaḥ tatra prathamaḥ sargāvatārakramaḥ ||

parama śivasa parasyau tasa śaccī pathama sapandā yo nigghātu |
yugmā uditu sadāśivaruccī so viśvabīja nādasa ugghātu || 1 ||

evaṃ tasya parasya śivasya tasyāḥ parasyāśca śakteryat yugmaṃ - 
sāmarasyabhūḥ sadātanaḥ sahajaḥ svabhāvaḥ, avināśi yat pārameśaṃ 
rūpaṃ, tasyādyaḥ [kha pu: tasmādādya iti pāṭhaḥ | 4] prathamaḥ spandaḥ - 
unmiṣitum aṅkurībhāvaḥ vimalanirvātavyomna iva ākasmiko nirghātaḥ 
yugmāduditaḥ sa viśvabījasya sadāśivātmano (p. 26) nādasya prakṛtiruddhātaḥ 
- udayarūpo vyaktisthānam | iti paraḥ sargaḥ || 1 ||

	tasya ca
	
agnīṣomamaye saṃdhāne nādasa bindu pattatulaggu |
īśarū śabda arthu jana pāne iha cetanakattiku icchāsaggu || 2 ||

	agnīṣomamayena anusaṃdhānena mīlanayā, nādasya sadāśivasya, binduḥ 
paścāttallagnatayā avaśyabhāvī, īśvaraḥ śabdasyārtha iva nāntarīyakaḥ 
prāṇabhūtaḥ, tasmānnādādhiṣṭhitabindurūpādīśvarāt eṣa cetanakartṛka 
īcchāpūrvako viśvaprasaraḥ, tasyanādasvarūpasya prakāśaikavapuṣaḥ 
sadāśivabhaṭṭārakasya(??) nāntarīyako vimarśaḥ īśvaro binduḥ(??), sa 
prakhyāyā upākhyā, cinmātrasyeva ānandaḥ, prāṇasyeva apānaḥ, puṃso vā 
pradhānam, yathā loke śabdānuyāyī arthaḥ jagannirmāṇe ca (p. 27) agneḥ 
somo'nuṣaktaḥ, tathā ca ayaṃ nādasya binduḥ yugmībhāvena jagatspanditasya 
hetuḥ, evaṃ agnīṣomātmatāvalambe sati icchāpūrvakaḥ cetanakartṛkaḥ 
aiśvaraḥ sargabandhaḥ, iha punaricchaiva upādānam na tu brāhmasargavat 
mahābhūtanirvartyatā(??) | kiṃ ca nāyaṃ seśvaracārvākaprakriyāvat vyomno 
viśvaprādurbhāvo vyomnyeva pralayaḥ | ityaiśvaraḥ sargaḥ || 2 ||

	tadeva ca vyaṅktumāha

mukhagatta mā makurasa saṅkasyo guravvama vāciku paṃcakabodhu |
paranabha icchā cida kamu casyo isa - u bhūtavyoma apabodhu || 3 ||

makure ādarśatale mukhagataṃ gauravaṃ, tathā vāṅmaya uccāraḥ, tathā 
pañcakātmā ca akṣapañcakajanito bodho, viśiṣṭaṃ jñānam - etatsarvaṃ 
pratibimbatvena saṃkrāntaṃ na dṛśyate, tathā ca ayaṃ 
bhūtākāśaścidākāśasya (p. 28) pratibimbo'pi prabodharahito jaḍa eva, yataḥ 
paranabhasi icchācitkramaḥ pralīnaḥ, cinnabhasyeva icchāprasaraḥ samasti na jaḍe 
bhūtākāśe, vimale anante cinnabhovadvyāpake'pīti(??), yathoktaṃ 
śrīvijñānabhairave 

nitye nirāśraye śūnye vyāpake kalanojjhite |
bāhyākāśe manaḥ kṣiptvā parākāśe samāviśet ||

iti vāhyākāśasādharmyeṇa(??) parākāśopadeśavyavahāraḥ, tathāpi na 
sarve dṛṣṭāntadharmā dārṣṭāntike yojayituṃ śakyāḥ, ya(??) eva 
sādhāraṇadharmāsta eva saṃcāriṇa iti vivakṣāviśeṣaniyantritaḥ 
dṛṣṭāntadārṣṭāntiko vyavahāraḥ, yato - yasmāddhetoḥ bhūtavyoma 
idamaprabodhi bodharahitaṃ jaḍasvabhāvaṃ bhavati, itthaṃ - yadvat mukhaṃ 
sarvadharmairviśiṣṭaṃ darpaṇe pratibimbati tathāpi gauravaṃ tulayā gurutvaṃ 
tathā vākprapañcacāturyaṃ buddhīndriyavaiduṣī ca na ādarśe pratibimbati, 
tathā paramākāśadharmāścidākāśadharmāśca na bhūtākāśe 
saṃbhāvanīyāḥ || 3 ||

(p. 29) atha tāmīśvarasargaprakriyāmāha

so icchāpasaru akāru catuṣkalu yasa raudra vāma jeṭhī para - amba |
icchānantaru ñānu ce niṣkalu yavyu avataranda mahabhūtamayamba || 4 ||

	icchāyāḥ prasaro yasmāt sa icchāprasaraḥ icchāprasarakāraṇamīśvaraḥ, 
akāraścatuṣkalaḥ yasya raudrī vāmā jyeṣṭhā ambā kalāḥ, tadudbhūto 
jñānaprākkoṭibhāvī icchāsamudayaḥ, evaṃ 
viśvanirmāṇopakaraṇamicchāpūrvakameva jñānaṃ niṣkalam tasmādeva 
mahābhūtānyavataranti iti, 

śūnyātprasara utpannaḥ prasarādaḥ samutthitaḥ |
akārādviśvamutpannaṃ viśvaṃ pañcātmakaṃ jagat ||

ityāgamadṛśā akāraḥ prathamamāvirbhūtaḥ, tathā ca nāmavivarte 
mātṛkārambhaṇaprabhūta ādivarṇaḥ, rūpavivarte(??) cāvaṭarūpaḥ [kha pu: 
cābudharūpa iti pāṭhaḥ |] sa eva - ityubhayathā akāra (p. 30) eva 
viśvaprasarasyādikoṭi, sa eva vyāpakatvādviśvam, tasyākārasya 
kalābhiścatasṛbhiravayavaniṣpattiḥ, tāśca

ādāvasya śiro raudrī [kha pu: akārasya śiroraudrī iti śodhitaḥ 
pāṭhaḥ] vaktraṃ vāmā prakīrtitā |
ambikā bāhurityuktā jyeṣṭhā caivāyudhaṃ smṛtā ||

ityādinā ayamādyakṣarasaṃpradāyo yathāgurumukham, evamicchāmātrameva 
jagannirmāṇe parikaraḥ na bāhyārthavādivanmahābhūtaprakṛtiḥ, 
evamicchopakaraṇaṃ viśvakarturviśvanirmāṇaṃ ca, ataśca mahābhūtāni 
icchākāle svayaṃ tatkālamudyanti na saṃbhṛtasaṃbhāragatyā yathopayogaṃ 
brāhmasṛṣṭivatprayujyante, yato nirūpādānā iyamaiśvarī sṛṣṭiḥ || 4 ||

	atha brāhmasargādhiṣṭhitā yā bhūtasṛṣṭistāṃ nirūpayati |

tavyu ādivanna kuharā nabhu udiyo tasa aṅgalagga pavanāñī - ūma |
(P. 31) ubhaya nippariśā pāvaku vapayo sedu salila āśāñī bhūma || 5 ||
tata ādivarṇakuharānnabha uditaṃ tasyāṅgalagnā prābhañjanormiḥ |
ubhayanigharṣātpāvakotpattiḥ svedasalilamāśyānaṃ bhūmiḥ || 5 ||

tataḥ ādivarṇakuharāt hṛdayāt nabha āvirbhūtaṃ, tasyāṅgalagnā 
antaścāntaḥ prābhañjanī ūrmiḥ - laharī, tayornabhonabhasvatorubhayoryaḥ 
saṃgharṣaḥ - niṣpeṣaṇam tataḥ pāvakasya agnerūtpattiḥ, tato niṣpīḍanādāpaḥ 
svedadravavat sravanti, tāścavātādhikye śītasparśabāhulyāt ghanībhūtāḥ 
satyo bhūmibhāvaṃ prathayanti, tā eva āpaḥ kule śukraśoṇitarūpā 
ghanakalilapeśīrūpābhiḥ krameṇa poṣitāḥ satyo garbhatāṃ dadhate || 5 ||

(p. 32) tadeva vibhajyāha

lohitamadavindū jū bhinne vātajimira tena melesu āya |
te ye rāta hale paru dinne gaṇḍāgaṇḍathiyya itāya || 6 ||

	raktaśukrabindū(??) dvau bhinnau, vātalaharī tayoḥ saṃmelanāya uditā, 
tata ādyakṣarasaṃpradāyaḥ, etādṛśī grathitagranthirvarṇarūpā āvirbhūtā, 
yatsiddhapādā ādidiśuḥ

pithiva āpā tā teju takārusu vātaśattitiryaga - avayavati |
nabhurā pañca akku akārusu ehuya siṣṭi pasaru ākalati ||

iti | atra hi ādyakṣarasya prathamo bhāgaḥ takārarūpa akāraḥ yatrādhaḥ 
prathamāṅkasaṃniveśā pṛthvī, madhyagranthirāpaḥ, śiraḥ 
śṛṅgāṭakākāraṃ tejaḥ, tataḥ pṛṣṭhasthito bhāgo 
rephākārasaṃniveśādrephaḥ (p. 33) sa eva vitatatvāt ācchādakatvena nabhasā 
rūpitaḥ, tayostakārarephayormadhyasaṃdhibhāgastiraścīno hakārākāro vāyuḥ, 
evaṃ pañcabhirddabdhaḥ ayamādivarṇaḥ, sa eva bhūtasarge āvaṭākāreṇa 
gurumukhadṛśā prathate, etadevoktam te ye rātahale paru dinne iti | so'yaṃ 
janmakālaḥ || 6 ||
	atra ekaikasya mahārthatayā prasaraḥ sthita iti, tadāha

tvaca palu rada nakha haḍyu rasu raju kapu vasu meḍa kodha mukhabhāsa |
phaha loyanahaṭhapāko jaṭharaju pāna koṣṭha mukha śruti hadannāsa || 7 ||
	
aku aku pañcabhūta pañcaguno īdṛśa bhūtasagga [ka pu: bhūta sugna iti 
pāṭhaḥ] niṣpatta |
nyumajjā dausaru sārasano eha āvaṭha [kha pu: āvadha iti pāṭhaḥ | 5] 
mānasapīṭha vitatta || 8 ||

(p. 34) tvak māṃsaṃ dantā nakhā asthīni, iti - pañcaguṇaṃ kaṭhinaṃ 
dehagataṃ pṛthvītattvam | rasaḥ raktaṃ kaphaḥ vasā meda, iti - pañcadhā 
jalatattvam | krodhaḥ, tathā mukhabhāḥ - mukhagataṃ tejaḥ, tathā kāyoṣmā, 
netrāgniḥ - cakṣurgataṃ prakāśakaṃ tejaḥ, jāṭharo'gniśca, iti - pañcadhā 
tejastattvam | tathā prāṇāḥ - prāṇāpānasamānodānavyānāḥ pañca 
vāyavaḥ, yatra prāṇaḥ prakarṣeṇa prādhānyena praguṇatayā 
anyavāyuvailakṣaṇyena ananātprāṇa iti, apānaśca apakarṣeṇa 
tanāvadhogamanena ananāt apānaḥ iti, samānaśca samaṃ samatayā sarvāṅgeṣu 
samīkaraṇena ananāt samāna iti, udānaśca ut ūrdhvam ā samantāt 
prāṇasāhacaryeṇa ananāt udāna iti, vyānaśca viśeṣeṇa ā samantāt 
sarvajīvāśrayamarmasu ananādvyāna iti, evaṃ prāṇāḥ samānyena pañca, 
tacca pañcadhā vāyutattvam | tathā jaṭharamukhaśrotrahṛdayanāsikāgata 
ākāśaḥ pañcadhā nabhastattvam, itthaṃ (p. 35) vibhāgena śarīre pañcaśaḥ 
pañca bhūtāni | taiścaturdaśasu bhuvaneṣu caturdaśavidhabhūtasarganiṣpattiḥ | 
yatrāṣṭadhā devayoniḥ pañcadhā tiryagyoniḥ mānuṣyaṃ caikadhā, tato 
bhūtasargāt adhikāriśarīrāḥ prabodhyāśca dvisarāḥ - dvābhyāṃ saranti 
gacchanti iti dvipājjātīyāḥ sārabhūtā upadeśapātram | etānyeva pañca 
bhūtāni pradhānena tadguṇapañcakena tanmātravyapadeśyāni, 
buddhikarmākṣāśca svadehaviśeṣarūpā bhūtamayā eva, antaḥkaraṇāni 
tannidānānyeva, tatprakṛtīni ca sattvarajastamāṃsi samuditāni, prakṛtiḥ 
puruṣasya [kha pu: prakṛtipuruṣasya iti pāṭhaḥ |] sahajasiddha āśrayaḥ |
yadāgamaḥ

	amūrtastvīśvarastatra tiṣṭhatyānandalakṣaṇaḥ |

iti || 7 - 8 ||

iti śrīśitikaṇṭhācāryaviracite mahānayaprakāśe 
dvitīya udayaḥ || 2 ||


|| mahānayaprakāśaḥ ||

atha tṛtīya udayaḥ |

(p. 36)	evaṃ pārameśvarabrāhmānsargānnirūpya yadartho'yaṃ
samārambhastanmahārthasvarūpamavasaraprāptamupakramate |

	[..................................
...................................] [saṃbhāvyate - yadatraikena mūlapadyena 
bhāvyaṃ, yat truṭitam adhastanavyākhyāsthalavyākhyānakaṃ pratibhāti, 
tadvyākhyāśayaścāgrimapadyena bhinnavācyārthena na saṃyujyate - 
ityanumīyate |] || 1 ||

atha ko'yaṃ mahārtho nāma, kiṃ cakracakreśvarī - 
saṃniveśaviśeṣasmaraṇamātram ?, naitat - mahān cidadvayadaśāveśo mahārtha 
iti brūmaḥ, tathā ca - pañcendriyagrāhyāṇāṃ 
ṣaḍjaśāṭīśakaṭaśāḍivaśalkadhūmādīnāṃ [kha pu: śaḍiva iti pāṭhaḥ |] 
padārthānāṃ madhyāt ekendriyagrāhyāṇāṃ (p. 37) grāhyāṇāṃ 
vīṇāvaṃśamṛdaṅgādīnāṃ bhinnānāmapi śrotrendriyagrāhyatā nāma 
anugāminī sarveṣām ekaiva iti jñeyā, bhedo dvidhā svīyajñānaiḥ saha, tadvat 
jñeyānāmapyabhedaḥ iti tṛtīyaḥ, tadvat 
jñānānāmapyekendriyaniṣṭhitānāmanekendriyaniṣṭhitānāṃ(??) ca 
parasparaṃ sarvaprakāram iti caturthapañcamau abhedāveva iti, 
jñānajātirekendriyaniṣṭhitānekendriyaniṣṭhitā vā jñātṛparamārthaiva iti 
ṣaṣṭhaḥ abhedaḥ, jñātāraśca pratyekaṃ jñātṛtvamātraprakṛtayaḥ [kha pu: 
jñānaparamārthaiveti pāṭhaḥ |] jñātṛtvamātrapratyeyā [ka pu: pratyekaṃ 
jñātṛparamārthā iti pāṭhaḥ |] iti saptamaḥ, jñātāraśca parapramātari 
cinmayena rūpeṇa paramādvayamayīṃ daśāmanubhavanti iti aṣṭamaḥ, iti - 
sarvaprakāramāsthitasya asya advaitasya sarvāsvavasthāsu cidadvayāvipramoṣo 
nāma mahārthaśabdavyapadeśyo'stu || 1 ||

(p. 38) kiṃ ca

yasu yasu jantusa saṃvida yasa yasa nīla pīta sukha duḥkha sarūpa |
udayisadattasamāñī samarasa kamakampana tasa tasa anurūpa || 2 ||

	samāneti saṃvidekā eva sāmānyasvabhāvā mahāsattā 
citsāmarasyavyapadeśyā śāntasvarūpā(??) paraṃ viśrāntisthānaṃ tadeva 
paryantadevīdhāmaikakamasti, tasya kiñciducchūnatā saṃvinmātrarūpā 
bhāvābhāvobhayavyāpikā sadasadvyapadeśasahā(??), yadupaniṣadvacaḥ

	sadeva somyedamagra āsīt asadevedamagra āsīt |

iti yā viśvaprapañcasya āpyāyakāraṇamadhikaraṇavyāpikā saṃhartrī 
viśrāntisthānam mahākulacāriṇī sā ittham, yadāgamaḥ

[paṃ0 2 ka0 pu0 samañī iti pāṭhaḥ |
paṃ0 4 ka0 pu0 isa tapta iti pāṭhaḥ |]

(p. 39) 	cicchaktiramalā śuddhā bāhyasaṃvedanojjhitā |
śivasadbhāvadharmasthā sā hyanākhyeti viśrutā ||

iti akulasvabhāvā tatsakāśāt ceyam pṛthak pṛthaganantaśaktiśālinī 
carācarāntaścāriṇī parāvāk ātmarūpā tṛtīyabhūmikānupātinī viśvamayī 
saṃvit bhāsate, tathā cāgamaḥ

	tadunmeṣavaśādicchā samudeti prasūyinī |
sṛṣṭiḥ sā paramā cādyā vyāpinīti nigadyate ||
yatrecchā sā nipatitā bāhyārthe(??) sahasaiva hi |
taccarvaṇaṃ sthitirnāmnā samanā sā prakīrtitā ||
tatsvarūpaṃ svamādāya saṃhṛtā tadupekṣaṇāt |
saṃkocanādvikāsasya saṃhāraśconmanāvaśāt ||

iti | sā ca yasya yasya uttamamadhyamakaniṣṭhajātīyasya jantoryena yena 
indriyamārgeṇa saṃkalpajena vā yādṛśī yādṛśī nīlapītādirūpatayā 
caitasikasukhaduḥkharūpeṇa vā heyopādeyopekṣaṇīyarūpā udeti, sā 
vakṣyamāṇavartmānuguṇyena sarvathā kramabhājanaṃ bhavati, sa eva 
mahākrama iti nayavidbhirgīyate || 2 ||

(p. 40) tadevāha

	ādikoṭa majjā avasānā tasa tasa ñānasa bhūmika asta |
	sṛṣṭisthitisaṃhāryujānā ādi - antasamatyukavasta || 3 ||

	iha hi sūkṣmasūkṣmatarakālāṃśagatyā utpalapatraśatasya 
samamekaprayatnena vedhe ekaika ekaikasya patrasya 
ādimadhyāvasānabhāgasparśa iti niraṃśakṣaṇamātravedhena patraśatasya 
triśatībhūmikāvedho bhavati iti sūkṣme'pi saṃvitprasare pratyekaṃ 
bhūmikātrayasaṃbhavaḥ, sthāne ca saṃvitprasaraḥ, tathaiva saṃvida udayaḥ 
sthitiḥ pralayaśca sarvatrāvaśyabhāvī, udayo'pi ādimadhyāvasānabhedena 
tridhā, evaṃ sthitirapi udyantī sthitimatī pratyastamitā ca iti trirūpā, tathā 
saṃhāro'pi pravartamānaḥ pravṛtta upaśāntaśca iti tridhaiva saṃbhavati, evaṃ 
ca ayaṃ svābhedabhinna udayastridhā, (p. 41) sthitiśca tridhā, saṃhāraśca tridhā 
iti navadhābhāvaḥ | tatra ca uditsāyāḥ pūrvakoṭerārabhya 
udayasthitisaṃhārāṇāṃ pratyekaṃ tryātmanāṃ madhye vyāpakatvena 
saṃhārāntakoṭiṃ yāvadekamevānugāmi devīsvarūpamanantāpāraṃ samasti 
iti kramārtho'yam, ādikoṭau madhye avasāne ca tasya jñānasya 
ādyantasamatayā kramavyavasthā bhūmikābhedena bhāsate, 
sṛṣṭisthitisaṃhāraiḥ bhāṣāntaraiśca āttiprāptitṛptyādirūpaiḥ [kha pu: 
bhāvāntarairārtiprāptīti pāṭhaḥ | 6] anyairvā yathopadeśaṃ sarvatra 
prastūyate, sa coktavat ādyena saha caturdhā mahākramaḥ paribhāṣyate || 3 ||
	atha sṛṣṭyādibhāṣābhiḥ(??) kramārthaṃ yojayitumudayādibhāṣābhiḥ 
pañcakārthaṃ niṣeddhuṃ cāha

	ithanayasiṣṭyājī(??) anubhāve udayājīmatabhedavidhāna |
(p. 42) 	āvanagavanayavyu - ubbhāve so akkuṭhāvu vyāpakabhonāna(??) || 4 ||

	asminnuttaraghoravalliviśeṣarūpe mahānandavyapadeśye catuṣṭayārtha iti 
paribhāṣyate - sṛṣṭyādicatuṣṭayameva(??) [kha pu: paribhāṣite iti pāṭhaḥ | 
agrimeṇānvayārthakosti |] kramārthatvena pratijñāyate iti 
udayāvabhāsacarvaṇakālagrāsaviśrāntirūpabhāṣāṇāṃ pañcānāṃ 
ko'vakāśaḥ tadanyapīṭhāntarabhāṣāṇāṃ pañcakarūpaṃ vidhānaṃ 
prasiddham na tu attiprāptitṛptīnāṃ caturthī viratiḥ, pañcamī ca viśrāntiriti 
śrūyate tadarthamāha - āvaneti, avatārapratyastamayau yataḥ sthānādutprekṣyete 
tadekameva vyāpakaṃ jñānajātīnāmasti iti virativiśrāntyoḥ 
kālagrāsaviśrāntyorvā anākhyarūpātko bhedaḥ, kālagrāso hi pratyastamayaḥ, 
yadāgamaḥ

	vyāpinī sṛṣṭikāryasthā samanā saṃsthitā sthitau |
saṃhāre conmanā jñeyā śaktirādyā tu sarvagā ||

iti | tathā

(p. 43) 	kāryatastu bhavetkhyātirvinivṛttau kathaṃ hi sā |
kāryatrayavinirmuktā hyanākhyeyā prakīrtitā ||

iti | yaśca pañcaślokārtho'pi dṛśyate sa vāmeśyādipañcakaprasararūpaḥ iti 
nāvadyam | nanu

vṛ - - - - - - dayaḥ [ca] kaulī śvetā sthairyaṃ ca saṃhṛtiścaṇḍī |
śuṣkā kālavināśo viśrāntirbhairavaśceti ||

iti kramārtha eva pañcadhā paribhāṣitaḥ tadetadatyalpamuktam, iha naye 
catuṣṭayārthaparibhāṣā pratijñātā iti mahākramaścatūrūpa(??) eva, yastu 
prasthānāntareṣu bhairavamūrteḥ pañcamasya pūjyatayā pañcakārthaḥ 
upadiṣṭaḥ sa kathamanyathābhavitum arhati? - iti yathoktameva jyāyaḥ || 4 ||

tadeva yugalakena prapañcayitumāha

	śiva sabhāva paraśatti sapande vyāpana aṃkuriya bahi siṣṭha |
(p. 44)	utthe saṃmukhasamanāphande bhāvaparāmariśethitiniṣṭha || 5 ||
	bhāvasartha pukṣaveta parāmukha pallaṭeta ummana saṃhāru |
	titatha śāṃbhavadhāmisaṃmukha nākhyiśametakari parihāru || 6 ||
				(yugalakam) 

	śivasvabhāvaiva śaktiḥ na vastvantaram, ityekameva śivavyapadeśyaṃ 
śaktivyapadeśyaṃ ca vastutattvaṃ nāpūrvaṃ kiṃcit, evam ādyaiva śaktiḥ 
spandanaśīlā bahirviṣayonmukhī vyāpinībhāvena sṛṣṭivyapadeśabhājanam, 
tatraiva gāḍhatarāntaścāntarbhāvāveśena samanārūpā saiva sthitiḥ ityucyate, 
tataśca bhāvasvarūpamātmasātkṛtya pratyāvṛttasvabhāvā unmanāyamānā 
saiva saṃhāravyapadeśyā bhavati, punarapi sā ādyaiva 
śaktiranupādhirityanākhyeyā pūrvavacchāṃbhavarūpatayā 
ucyamānaśaktirūpā (p. 45) parihāram - upādhiparityāgena viśrāmaṃ bhajate, 
yadāgamaḥ

	citsyādicchāvatī sṛṣṭistatra śaktiḥ sthitiḥ smṛtā |
tato nivṛttiḥ saṃhāro'nākhyā tvādyantamadhyagā ||

tathā

	anākhyā citparā śuddhā tadicchā sṛṣṭiriṣyate(??) |
sthitistanmajjanaṃ madhye saṃhārastannivartanam ||

tathā

	icchānupātinī sṛṣṭiḥ sthitiścittacamatkṛtiḥ |
tadabhāvena saṃhāro yasyānte devatānayaḥ ||

iti | tathā

	ekasya citpravāhasya kramabhedaḥ svagocare |
icchājñānakriyābhiryaḥ kramārthaḥ so'bhidhīyate ||

tathā

	bhedaiścaturbhirekasyāṃ śaktau yatkramaṇaṃ kramāt |
sṛṣṭisthitilayānākhyaiḥ sa kramaḥ parikīrtitaḥ ||

iti kramārthapratipattaye saṃvādaḥ || 5 - 6 ||

(p. 46) 	nanu kimiyamekaiva saṃvit, uta anubhūtiviśeṣāt pṛthak pṛthak 
bhūmikāviśeṣā eva ete? iti śaṅkāṃ parihartumāha

akacidajanahaḍanadavahavāñī daśadaśapariśetaparivāhāna |
vāmeśyupañcimilavāñī pañcataniyuvāhanavāhāna || 7 ||

	ekaiva cit nīlādyavabhāsarūpā asthirahaṭhaughavatī kulyeva 
paścātpratisaṃhṛtasvabhāvā agrāgragāmiprasaratsahajarūpā lakṣyate, so'yaṃ 
nirupādhau citsṛṣṭyādyupādhikṛto bhedaḥ, sā caturddhā bhūmikābhedaṃ 
spṛśantyapi ekatvena pratīyamānā ṣoḍhā ṣoḍhā jñānakriyābhedena 
dvādaśamarīcitāmāptā, tasyāśca vāmeśīpañcakādhyāsena 
prativāhamayaṃ vakṣyamāṇavatpañcadhābhāvaḥ || 7 ||

(p. 47) 	uktārthameva viśrāmayitumāha

paśśu mahāthu eṣu jalajāṅgala ñānañeyu āpipāveta |
te ye ubhayalokaśubhamaṅgala nija parāna advayubhāveta || 8 ||

	eṣa mahārtho dṛśyatāṃ - svānubhavapratyakṣeṇa sākṣāt kriyatām, kva? 
ityāha - jale jaṅgale sthāvarajaṅgame ityarthaḥ, indriyavṛttiprasare bhāvasya 
vṛttiviṣayatāyāmakṣasamakṣatā na durvacā ityuktam paśśu iti, bhāvasya 
jñeyatvaṃ nāma na svabhāvaḥ api tu jñānasāpekṣatā jñānagato dharmaḥ, na 
hi parāpekṣo bhāvasvabhāvo bhavitumarhati, tataśca jñeyatā nāma 
jñānavṛttiḥ [kha pu: jñeyavṛtti iti pāṭhaḥ] jñānābhinnaiva, jñānaṃ ca 
ātmano bahirmukhībhāvaḥ, yatstutaṃ stotramālāyāṃ mayaiva

vilokyate citrapaṭe yathobhayaṃ paṭaikyamantarvapuṣāṃ gaṇo bahiḥ |

(p. 48) 	akhaṇḍadhāmno'ntaramuṣya vettṛtā
	jñānatvamakṣāntajuṣāṃ cidarciṣām ||

iti, bahirmukhatā ca aparipurṇasya utkalikākallolitasya bhavati - iti pūrṇasya 
ātmano jñānavṛttitā asti ityuktam ñāna ñeyeti jñānan~jeyau 
ātmasvarūpāveva bhāvayitvā ityarthaḥ, ataśca ātmanaḥ paripūrṇā 
vṛttirmahārthaḥ pratipanno bhavati, etadeva ubhayalokāviruddhaṃ śubhaṃ 
maṅgalaṃ nijānāṃ pareṣāṃ ca yadadvayībhāvanaṃ nāma iti 
darśanārthasatattvam | evaṃ mahārthasvarūpaṃ pāramparyeṇa pīṭhavare 
guptamasti iti samāsādiha sūcitam || 8 ||
etadevāha

	nāthepavanapīṭha ādiṣṭo bahi - andaraparamāthukamauna(??) |
	avatārebhūtadayāviṣṭo so ye kamasamudāyuvamona || 9 ||

(p. 49) śrīmanmakāradevyāḥ pīṭhavare prāptādeśena śrījñānanetranāthena 
vāhyāntarastham ādidevīsvarūpasatattvaṃ yatsākṣātkṛtaṃ tadeva 
bhūtadayāviṣṭena satā kramārthatayā kathanapūjanābhyāṃ vāntam - iti 
ovallīsūcanam, tadeva prastūyate || 9 ||

	iti śrīśitikaṇṭhācāryaviracite mahānayaprakāśe tṛtīya udayaḥ || 3 ||


atha caturtha udayaḥ |

atha pīṭhacakram

	so oḍḍiyānu śaccī ullasane pīṭhu maśāna kṣetra melāpu |
	yāgu uḍḍa anubhava parikalane tatha āvaṭha pañcana ku apalāpu || 1 ||

uḍḍiyānaṃ - pīṭhe śakterullasanena, śaktiratra uḍḍīnā iti 
yasminnāvaṭhapīṭhe prācuryeṇa anavarataṃ (p. 50) pīṭhavāsināṃ śaktiḥ 
uḍḍīnā - ullasantī dṛśyate iti āvaṭhasamānaṃ pīṭham oḍḍiyānaṃ nirucyate | 
bahiśca tatpraṇavapīṭhaṃ devatāsaṃketasthānam, tasminnāvaṭhasvarūpe 
pīṭhaśmaśānakṣetramelāpayāgāḥ anubhūyamānabhūmikā - 
prāmāṇyādvakṣyamāṇagatyā vibhajya nirdiśyante, teṣāṃ ko nāma atra 
apalāpaḥ || 1 ||

etadeva prastotumāha

	so pīṭhu e sakalavastu laṅkarano asvara pavanarūpa svaparāna | 
	jaṅgamāna jānau pīṭhapano cinmaya yonadyu liṅgu śirāna || 2 ||

	tatpīṭhameva sarvaprakāraṃ samastamahānayālaṅkārabhūtam - 
āśrayabhūtatvāt, itthaṃ tasyāsvarapraṇavāparaparyāyasya svapareṣāṃ 
jaṅgamānāṃ sadṛśaṃ pīṭhatvaṃ mantavyam, yeṣu pīṭheṣu cinmayo 
liṅgarūpī devaḥ śiraḥ, evaṃ karmendriyāśrayatvena kāyasya (p. 51) pīṭhatvam, 
jñānaśaktirūpatvāt śirasaśca liṅgatvam, ataśca yadyatpāñcabhautikaṃ 
tattatpañcānāṃ pīṭhaśmaśānādīnāṃ pratiṣṭhāsthānam 
devānāmāyatanamiti | yathā nijaśarīre pratipattirbhaktiśca tathā 
sarvaprāṇigataśarīreṣu, yathā nijaśarīrasya adhiṣṭhātā cinmaya ātmā tathā 
sarvaśarīrāntaścinmaya evaika ātmā, sa caika eva udapātreṣviva arkapratibimbaḥ 
sarvaprāṇigato mantavyaḥ | itthaṃ viśeṣeṇa sarvatra 
liṅgapīṭhapratipattirbhāvanīyā - iti pīṭhasvarūpam || 2 ||

evamuktagativadvibhajannāha

	bhāva piśo tina samu cijjalane gāsaka kāliśarīru piśandu |
	vitticakku todaśami galane e pīṭhi tina miśāna yasandu || 3 ||

bhāvastṛṇasamaścidagninā spṛṣṭaḥ - iti indriyavṛtteḥ 
svaviṣayībhūtabhāvasaṃhāraḥ śmaśānam,

(p. 52) grāsakāḥ prāṇāśca kāliśarīraṃ spṛśanti tatra viśrāmyanti iti 
kālagrāso dvitīyaṃ śmaśānam, samastavṛtticakraṃ trayodaśe galati iti 
mahāsaṃhārastṛtīyaṃ śmaśānam, viṣayasya svamarīcidevyā yadgrasanaṃ 
tadekam, prāṇasya kulābhyantara evāprāṇabhūmau upaśamo dvitīyam, 
sarvavṛttīnāṃ śrīkālikāvapuṣyupaśamanam iti tṛyīyam, bahistat 
karavīrasvarūpam || 3 ||

atha kṣetrapālasvarūpam

	kṣetraśarīru - eśutasapālaku āpā ti - e vācyu upalakṣu |
	nāhatanādanadi jaga cālaku so cuhaṣṭana vannāna vivakṣu || 4 ||

	kṣetraṃ śarīraṃ, tasya pālako'dhiṣṭhātā ātmā, yadgītam

	idaṃ śarīraṃ kaunteya kṣetramityabhidhīyate |
etadyo veda taṃ prāhuḥ kṣetrajñamiti tadvidaḥ ||

(p.. 53) iti | tasya ca catvāro bhūmikābhedāḥ yatra kṣetre sa eva 
parārūpastisṛbhirvāgbhirūpalakṣyate, tāścatasro bhūmikāḥ - 
anāhatanādanadanātpaśyantīrūpaḥ, vikalpakallolitatvāt mānasavyāpāreṇa 
jagat kalayan cālayati iti jagaccālako madhyamārūpaḥ, catuṣṣaṣṭisaṃkhyānāṃ 
varṇānāṃ vikharākṣarāṇāṃ prayoktā vaikharīrūpaḥ, iti - tisṛṇāṃ 
vācāmadhiṣṭhātṛbhūtaḥ turīyaparāvāgrūpa ātmā 
vedyavargaglapanasthānam, iti - balavattaro bahirapi saṃketakasthāne 
svīyaparakīyapratyūhaparirakṣāparaḥ kṣetrādhipaḥ pīṭhavartī pūjyaḥ || 4 ||

atha melāpamāha

	aka aka vāhadeva akaleśe pāveya nijaviṣaye melāpu |
	kṣanakṣana ādideva ādeśe bahupīṭhagato melāpakalāpu || 5 ||

ekaikā vāhadevī akleśena svārasyena ekaikasmin (p.. 54) nijanijaviṣaye 
ādidevyadhiṣṭhānena melāpamāpādayati, iti - indriyadevatānām 
āvaṭhapīṭhagatānāṃ melāpaḥ, sa ca pṛthakpṛthak - iti dvādaśībhāvena 
kalāpībhūtaḥ || 5 ||

atha yāgasvarūpamāha

	devi kālasakarṣana pekṣeta yāgimaha bhairava upacāru |
	mana mata mamata carū ākarṣata pāna vaḍeta āpa e upahāru || 6 ||

	parā devī kālasaṃkarṣiṇī samastavṛttipratyastamayāya mahāyāge 
bhairavasya manomatyahaṅkārān carunākṛṣya pradadāti, tataḥ prāṇānāṃ 
parito veṣṭayitrī nijāparaprāṇānāṃ [kha pu: nijaṃ paraṃ prāṇānāmiti 
pāṭhaḥ |] pariveṣṭanamavalambya svātmasāmarasyāya na grāsagṛdhnutayā 
viśvavilāpikā - iti tānprāṇānapi vilāpayantī cinmātraprakṛtiḥ satī patiṃ 
kuleśvaramatṛptamākalayya (p. 55) ākulībhūtā taṃ cinmātramātmānaṃ tasmai 
bhairavāya upahārīkaroti, iti - sthūlasūkṣmaparastredhā madhyayāgaḥ, 
sāmarasyabhūśceyam, tathā ca śrīrājikāyām

	bhuktvā viśvamaśeṣaṃ tṛptiṃ na yadāgataḥ kuleśānaḥ |
devyā tadā svadehaścaruratra niveditaḥ kulādhipateḥ ||

iti, tāṃścaturo nivedya ākulībhūtā ātmānaṃ parāvāgrūpaṃ 
samarasībhāvayati iti upahārārthaḥ | evamayaṃ bhagavatyā alaṃgrāsaparayā 
matyahaṃkṛnmanaḥ - prāṇānāṃ samarpaṇādākulībhāvena ātmanaḥ 
sāmarasyena pañcacaruprāśano yāgo vihitaḥ || 6 ||

etadeva anyamadhye nigamayati

	pīṭhu mahāthu imahāvīro	pañcavāhu kamu vā mahitāthu |
(p. 56)	bhava nivvānadacyu vibhajīro pranusavvagato bhāvi na paramāthu || 7 ||

	itthaṃ pīṭhākhya eṣa mahārthaḥ, 
mahārthasaṃpradāyatvācchārīro'ntaraṅgaḥ pañcavāho 
mahākramagarbhitaścatuṣṭayārtharūpo vā mahākramo mahārtho jñeyaḥ, tato 
lokayātrāyāṃ pīṭhatvena tathā nirvāṇadaśāyāṃ viśramabhāvena 
nirupādhivāmeśīrūpeṇa athāpi mahākrameṇa vā iti, eṣa eva mahārtho vibhajya 
prakaṭena pracuraprakāreṇa sthitaḥ paramārthatvena saṃbhāvanīyaḥ, vastutastu 
pīṭhacakrādārabhya samayavidyāntaṃ samena sāmrājyena mahārtha eva 
vakṣyamāṇavat bobhavīti iti bhāvyatāṃ, nātra phalgusārabhāvaḥ kaścit | iti 
pīṭhacakrasvarūpam || 7 ||

	iti śrīśitikaṇṭhācāryaviracite mahānayaprakāśe caturtha udayaḥ || 4 ||



(p. 57) 			atha pañcama udayaḥ |

	atha vāmeśīsaṃpradāyaḥ prakāśyate, yatrāyaṃ 
samākṣepeṇopakramaḥ [ka: sarvākṣepeṇa iti pāṭhaḥ 8]

	gurudevyu aka - akakathiyadevata antarabhāva parasparakitta |
	yākheta kṣīrasamudra sa-e kata yanyāhaścittanyānṛtta || 1 ||

	gurukramasya gurukramo devatākramaśca sarvathādhiṣṭhātā antaryāyī 
antarbhavati, devatākramasya tu devatākrama eva yathottaramantarbhavati - 
vyāpyavyāpakabhāvasya evaṃrūpatvāt, gurudevatayormadhyādekaikā devatā 
uttarottaram adhiṣṭhātṛbhāvena anantarāmanantarāṃ vyāpya iha 
darśanasthitimanubandhāti, tena yā kācidekaikā devatā yato yataścakramadhyāt 
upāsyate sā sā upāsitā (p. 58) satī bhāvitasya paryantadevīvat tadadhiṣṭhānena 
phaladā bhavati, iti - vyāptiphalaṃ, yathā kṣīrābdheśculakaśo'pi 
pītātsudhāpānaphalam, taduktaṃ

prādeśo'pi brahmaṇaḥ sārvarūpyamanatikrāntaścāvikalpyaśca |

iti |

	pīṭhacakre tridhāmasthāḥ śākinyaścakranāyikāḥ |
	vāmeśyaḥ kramadevyaśca vyāpikāḥ syuryathottaram ||
	vyāptiḥ krameṇāvaraṇamuttarābhiryathāyatham |
	iti vyāptiḥ pīṭhacakre pañcadhaiva vidhīyate ||
	tridhāmasthāśca tisṛbhistisṛbhiḥ [ka pu: dhāmasthāścatasṛbhiriti 
pāṭhaḥ |] śākinīgaṇaḥ |
	dvābhyāṃ cakreśvarīvyāptyā vāmeśyo devatādṛśā ||
	kramārthasya kramārthontarvyāpakaḥ syādyathottaram |
	iti vyāptivibhāgo'yaṃ bāhyāntaḥ sarvagocaraḥ ||

ekaikā devatā uttamādharavartinī adharavartinyā (p. 59) devatāyā [kha pu: 
uttamādharavartinyādharavartinyā devatayā iti pāṭhaḥ |] antarbhāvena 
śaktyātmanā na vyaktirūpeṇa adhiṣṭhānaṃ kṛtvā vartate, evamekāmekāṃ 
vyaktiṃ tadanyā utkṛṣṭā devatāḥ śaktirūpeṇa adhiṣṭhāya vartante, ataśca sā 
māheśvarī kṣīrābdheradhiṣṭhātṛdevateva akhaṇḍena ekena darśanena atha vā 
akhaṇḍitatvato'nekena culakagrahaṇamātreṇa anekaiḥ pipāsubhiryato yata 
ātmasādbhāvyate tataśtaraṅgajanitena manohāriṇā śabdena sparśena 
āhlādakena rūpeṇa āścaryabhūtena sudhāsamena āsvādena divyasurabhiṇā 
āmodena sarveṣāṃ pañcendriyaprīṇanarūpāṃ janayati, iti - paro'yaṃ 
vyāptiviśeṣaḥ | tathā ca prathamataḥ pīṭhacakrasyaitāvat pīṭhādyāḥ pañca 
śmaśānakṣetrapālamelāpayāgāḥ bhūtaiḥ pañcabhiḥ pṛthivyākhyaiḥ 
śaktirūpeṇa adhiṣṭhitāḥ - iti teṣāṃ dhāmakramaḥ, tathā samastena akṣareṇa 
tatkalābhiśca raudrīvāmājyeṣṭhāmbābhirvyāptā - iti pañcabhirvarṇakramaḥ, 
tathā ca siddhasya subhāṣitam

(p. 60) 	pithiva āpā tā teju ukārusa |

iti | so'yaṃ varṇakramaḥ, tathā raudrīśvaryādibhiḥ krameṇa saṃvidrūpatayā 
vyāptiśca kṛtā, iti teṣāṃ pīṭhādīnāṃ saṃvitkramaḥ, tathā 
pañcapiṇḍārṇairmakārādyaiḥ khāntaiḥ - iti māntrī vyāptiḥ, tathā ca 
kulasūtreṣu uktam

kulapīṭhakṣetrādivarṇapañcapiṇḍapraṇavavyapadeśyam-
akhilābhāsakarūpāyā ahaṃbhāvābhimatasaṃvidaḥ 
samāśrayabhūtamātmāyatanaṃ śarīram |

iti, ataśca kāya eva praṇavapīṭhamiti, bahiśca pīṭhasya praṇavākhyā - 
nābhisaṃsthānasya pañcaveṣṭanatvāt tadanukāri praṇavena 
prathamotpannatvāttasyedaṃ nāma | tathā ca oḍḍiyānaṃ okārādyatvāttu nāma 
[kha pu: -dyatvāttannāmeti pāṭhaḥ |] idaṃ śaktyullāsabāhulyācca 
ullāsārthena oḍḍiyānamiti, oḍḍiyānākhyā iti vacakavācyavyāptiḥ, tathā 
sṛṣṭisthitisaṃhāraiścādhiṣṭhīyante iti saṃvitkramaḥ | devīdhāmnaḥ (p. 61) 
sakāśāt pañcāpyakrameṇa nirgatāstatraiva pratiṣṭhitāḥ 
tatprakṛtayastadekajīvitāstadviśrāntāḥ, iti - nirāvaraṇadhāmakramaḥ | atha 
vāmeśīnāṃ vyāptiḥ - paro'yaṃ pañcavāhaḥ yasya 
prātisvikacidbhūmikāviśeṣairvyāpakasya sthānanaiyatyaṃ nāsti, aparastu 
pañcavāhaḥ śrotrādiprasṛtaniyatasthāno niyatavyāpāraśca tasya pañcavāheti 
lokavyavahāro mohāt upacārādvā iti [ka pu: modāt upacārādaniṣiddha eva 
iti pāṭhaḥ |] sa niṣiddha eva || 1 ||

	idānīṃ ṣaḍbhiḥ kapaṭakairvāmeśīcakrasvarūpāviṣkāraḥ

vāmeśīsavvagasabbhāve muṇḍibuddhīndriyabhāvena |
daṇḍikammendriya anubhāve ñānakiyu nija viṣayavāyena [ka pu: viṣayakṣavena 
iti pāṭhaḥ |] || 2 ||

(p. 62) ekā eva parā cicchaktirmahāsattāsvabhāvā [ka pu: cinmātraṃ śānteti 
pāṭhaḥ |] cinmātraśāntasvabhāvā, tasyāḥ kiṃciducchūnatā nāma 
bhāvābhāvobhayavyāpikā sadasadvyapadeśasahā viśvaprapañcasya kāraṇam 
adhikaraṇaṃ vyāpikā saṃhartrī viśrāntisthānaṃ mahākulacāriṇī 
akulasvabhāvā sphurattāsārā śaktiḥ, tasyāśceyam ūrmirūpā parigrahavartinī 
carācarāntaścāriṇī parāvāk ātmarūpā tṛtīyabhūmikānupātinī viśvamayī 
bhāsate, yasyā ayaṃ tridhā rāvakrameṇa śaktodayakrameṇa [ka pu: 
śaktyudayeti pāṭhaḥ |] marīcivisphārodayakrameṇa ca kulagato nijo visphāraḥ, 
sa ca rāvakramo'vyakto'nāhato ghoṣādirdaśadhā, vyakto hataścānanto'pi 
akāraśca ukāraśca ityādyunmanāntaḥ dvādaśadhā oṃkāramātrārūpaḥ, 
śāktodayaśca

	janmamūle tu māyākhyo granthirjanmani pāśavaḥ |
	brahmā viṣṇuśca rudraśca īśvaraśca sadāśivaḥ ||

(p. 63) 	kāraṇasthāstu pañcaiva granthayaḥ samudāhṛtāḥ |
	indhikākhyastu yo granthirdvimārgāstamanaḥ [ka pu: dvimārgāstu mana 
iti pāṭhaḥ |] śivaḥ ||
	tadūrddhve dīpikā nāma tadūrddhve caiva baindhavaḥ |
	nādākhyastu mahāgranthiḥ śaktigranthirataḥ param ||

iti dvādaśagranthisthānaparimito marīciprasaraśca, 
buddhyanugatabuddhīndriyaṣaṭkaṃ prāṇasahitakarmendriyaṣaṭkamiti 
dvādaśadhākṣasaraṇipatitakaraṇeśvarīsvarūpa iti - ṣaṭtriṃśadātmakaḥ 
prathamaḥ tasyāḥ parigrahavartinyāḥ śaktervisphāraḥ, sā caivamādidevī 
prathamoktā paratarā sarvatra trividheṣvapi dvādaśasthāneṣu vivṛttā 
svavaibhavasphāreṇa [ka pu: svabhāvavisphāreṇa iti pāṭhaḥ |] kṛtsnaśo 
vyāpakatvena dyotamānā tasmiṃśca kulagataparādevīprasare krameṇa 
tadgatarāvakramasamudayakramamarīciprasarātmakakaraṇeśvarīcakraṃ [kha pu 
krameṇodgatarāveti pāṭhaḥ |] ca āviṣkaroti, yatra ekaikasminkaraṇeśvarīrūpe 
vyaktatayā samagratadrūpavyāpakatvena tadvāmeśvarīpañcakaṃ 
sāmānyarūpaṃ (p. 64) sarvavyāpakaṃ prativṛtti kārtsyena krameṇa vivṛttam | 
tathā ca prathamonmiṣitaṃ yadvyoma vāmeśvarīvyapadeśyaṃ sphuritaṃ 
taddvādaśānāṃ karaṇeśvarīṇāṃ prathamonmeṣabhūmikāmadhyāste [kha 
pu: bhūmikāmātreṇāste iti pāṭhaḥ |] | tathā ca khecarīśabdavācyaṃ 
tāsāṃ karaṇeśvarīṇām adhikārasthānāni sarvāṇi samākrāmati | tṛtīyaṃ ca 
bhūcarīnāmnā uktaṃ tāsāmeva karaṇeśvarīṇāṃ prātisvikaviṣaya-
dvādaśakaṃ kṛtsnaśo'dhitiṣṭhati | tathā caturthaṃ ca saṃhārabhakṣiṇī-
vyavahāryaṃ ca vāmeśvarīrūpaṃ viṣayabhogapratyāharaṇa-svabhāvaṃ 
tāsāṃ dvādaśānāṃ prātisvikaviṣayapratyāharaṇaṃbhūmikāḥ samasta-
niravaśeṣatayā sāmānyena vyāpakarūpeṇa vyāpnoti | pañcamaṃ ca 
raudrīśvarīpadābhihitaṃ bahiranubhūtacidbhūmikāvivartamādyaṃ ca 
nijasvarūpamapramuṣita-svasvarūpameva avalambya ādidevīvat vyāpakena 
rūpeṇa ākrāmati, ādidevīvatsarvavyāpikānāṃ nirūpādhicinmātra-
rūpāṇāṃ (p. 65) vāmeśvarīṇāṃ niyataṃ kulagataṃ kiṃcit pratiṣṭhānaṃ 
nāsti, yastu śrotrādyadhiṣṭhānarūpo'dhikāravibhāgavyavahāraḥ sa 
aupacāriko na vāstavaḥ | nanu karaṇeśvarīpañcakarūpaḥ pañcavāho loke 
prasiddhaḥ? naitat - karaṇeśvarīṣaṭkaṃ jñānaśaktivivartarūpamekam, aparaṃ 
ca kriyāśaktivivartarūpam, iti karaṇeśvaryo dvādaśa, tanmadhyāccetpañcakaṃ 
pṛthak kriyate tatsapta avaśiṣyante tatkathaṃ dvādaśamarīcisaṃkhyā-
vyavahāraḥ, niyatasthānapratiṣṭhitā hi śrotrādimarīcayaḥ svavyāpāravidhurāḥ 
paravyāpārajātyandhaprāyāḥ tāḥ kathaṃ vāmeśyādayo bhavitumarhanti, yastu 
pracurastāsāṃ śrotrādimarīcīnāṃ loke pañcavāheti vyapadeśaḥ sa 
tadadhiṣṭhānātsaṃbhāvyate, tathā ca - nikhilamarīcidevatācakrasya aviśeṣeṇa 
prathamonmeṣavapuṣā vyāpikā ekaiva vāmeśī, tataḥ karaṇasthānapatitā ekaiva 
sā khecarī iti kārtsyena vyapadiṣṭā, tato'pi ghanībhūtā viṣayavrātaṃ prati 
adhiṣṭhānena kṛtapāda (p. 66) prasārikā bhūcarī viṣayagrāsaṃ vidhāya 
anantarbahīrūpā saṃhārabhakṣiṇī iti, tataḥ antarbahirubhayatra kṛtādhiṣṭhānā 
lokayātrāṃ pārayantī bhedārūṣaṇayā ca bhīṣaṇasvarūpā raudreśvarī iti 
vimalenaiva rūpeṇa dyotate, evaṃ dvādaśānāṃ madhyādekaikā karaṇeśvarī 
pañcabhiḥ pañcabhirvāmeśībhirutpattikrameṇa adhiṣṭhīyate, iti - 
dvādaśānāṃ ṣaṣṭirbhūmikā lakṣyante, sa ca ādidevyā eva sarvaḥ prasaro 
vibhāvanīyaḥ, evam ekaiva parā cicchaktiḥ bhāvinijaprasaramayakramāpekṣayā 
labdhādidevīvyapadeśā bhūmikābhedāt pañcasaṃkhyāvacchedaśālinī, 
tathābhāve'pi apracyutaprācyasahajasvarūpaiva bhavati, kalpitaśca asyāḥ 
pañcasu bhūmikāsu gauṇamukhyabhāvaḥ 
saṃskāramātralakṣyakhecaryādyupādhibhedāt bhinna iva, vastutastu 
cinmātrameva etat ādyaspanditaṃ prathamavāmeśīśabdavyapadeśyam, evam 
anyūnātiriktameva khecaryā bhūcaryā grāsakyā raudreśvaryāśca 
cinmātrasvabhāvatvam anyonyaṃ (p. 67) vimaladarpaṇapañcakavat svatra 
ekasvabhāvameva, kiṃ tu chāyāmātrakṛtabhūmikābhirbhinnabhinnamiva 
bhāsate, vastutastu paratarāyāṃ cidbhuvi tathā svatra śuddhasvarūpapañcake 
tathā bahirmarīciprasare ca triṣvapi sthāneṣu ekaṃ śuddhaṃ 
cinmātrasvarūpameva parāmṛśyamānamaikyaparyavasāyi sthitam, tasyā 
vāmeśvaryāśca prathamo jñānaśaktiprasaro'parakriyāśaktigarbho 
buddhīdriyavivṛttyā muṇḍakrameṇa, dvitīyaśca jñānaśaktigarbhaḥ 
kriyāśaktiprasaraḥ karmendriyavivṛttyā daṇḍakrameṇa nijanijaviṣayān 
ātmasātkṛtya vilasati || 2 ||
	etadeva vitatya yugalakenāha

	prathamophandu śivā vāmeśara khecara karanacakka - vikasiya |
viṣayuviṣayubhajavāñībhūcara bhuñjetagāsakamajarahiya || 3 ||

(p. 68)	dodhāvicapalaraudreśara niṣkalasakalapiśi-ākāru |
	akkenacidapasareparameśara vāyasanayanajañī-avikāru || 4 ||
				(yugalam)

	prathamaspando yaḥ parataracidrūpāt devīrūpāt sā vāmeśvarī iti, tato 
ghanībhūtaḥ sa kallolatāmāptaḥ karaṇeṣu dvāreṣu patitaḥ 
khecarīśabdavyapadeśyaḥ, tato'pi sthūlatayā kṛtapādaprasāriko viṣayaṃ 
viṣayaṃ bhajan bhūcarīśabdavyapadeśyo bhavati iti | tatra ca sthānabhedena 
viṣayaṃ viṣayamātmasātkṛtya anantarbahīrūpabhāvena madhyamāṃ 
bhūmimavāptaḥ saṃhārabhakṣiṇīvyapadeśyo bhavati, antarbahiḥ 
sthānasparśena tu lokayātrāṃ pārayan raudreśvarīti niṣkalasakalākārasparśena 
nirūpyate | vastutastu ekena citprasareṇa parameśvarī vāyasākṣivat 
citsattāmātrarūpatāmutpattibhūmiṃ (p. 69) prasarabhūmikāṃ 
viṣayasvarūpaṃ ca, iti - tisro'pi bhūmikā avikṛtenaiva rūpeṇa spṛśati || 3 - 4||
tadevāha

udayukaripīṭhānapaviṣṭī bhuñjicaruviśśamagāheya |
dattapada antarabahidiṣṭī para - oghe devata akameya || 5 ||

	evam uditā sthānaprāptā viṣayāveśavatī grastabhāvā viśvākārāpi 
ekatāmāptā, iti - uktagatyā ādidevī pañcadhā bhedena vivṛttā akhaṇḍenāpi 
svena āsthānena vapuṣā niṣkalena sakalena ca viṣayapatitena grasiṣṇunā antaḥ - 
praviṣṭena ca akāreṇa vāyasākṣivadantarbahirvyāpikā dyotate - ityuktamapi 
parigaṇitam (1) ādidevīdhāmnaḥ parāsthānādūrmirekoditā antarindriyavṛtti-
nāḍiṣu vibhaktā icchātvamāptā, tatkrameṇa dvādaśasu indriyavṛttisthāneṣu 
patitā (p. 70) sṛṣṭiḥ khecarī (2) anantaraṃ svaṃ viṣayamavagāhamānā 
viṣayāveśena bhūcarīsthitisvabhāvā (3) tadanu viṣayaṃ saṃhṛtya 
pratyāvṛttamātraprakṛtiścaturthī saṃhārabhakṣiṇī saṃhṛtisvabhāvā (4) 
tato'pi ātmasātkṛtaviṣayacchāyāsaṃskāramātreṇāpi asthitaviṣayavāsanā 
śuddhā, bhāviviṣayā tu sparśaṃ cāprāptā anantarbahīrūpāpi 
bahirantarvyāpikā lokayātrāṃ pārayantī nānārūpā saiva pañcamī ghorā 
raudreśvarī iti para-oghena gurukrameṇa ekaikā svena ātmīyena rūpeṇa abhimatā 
devatā vivartamānā mantavyā | atha vāhakramavyāptiḥ - yatra viśrāntyā 
dhāmavyāptiḥ kulapadmanāmnaḥ tatryaśrasya madhye prathamadevyā vyāptiḥ, 
vāmasthakoṇe caturthadevyā vyāptiḥ, punarapi pratyāvṛttyā madhyasthāne 
pañcamadevyā raudreśyā vyāptiḥ, sa cātra tryaśro'svarasya śirodeśaḥ, itthaṃ 
vāmeśvarībhirasvaravyāptyā varṇakramo'dhiṣṭhīyate | idānīṃ saṃvitkramaḥ 
- ādyaspandena prathamā devī (p. 71) indriyamārgagatā, dvitīyā 
viṣayabhūmipatitā, tṛtīyā tadviṣayānātmasātkṛtya pratyāvṛttā, caturthī 
punarmūlabhūmispṛṣṭā bahirapi avyaktaprasarā ............... kā pañcamī, iti - 
daṇḍamuṇḍakrameṇa saṃvitkramaḥ | atha āsāmeva nirāvaraṇadhāmakramaḥ - 
nānāsaṃvidrūpāṇi vyomani vamati sṛjati yā .......................... cidrūpā sā 
vyomavāmeśvarī, khe svabhāvagagane carati yā saivaṃ parasvarūpā khecarī, 
paravimarśabhūmau carati yā sā bhūcarī, etacca sarvaṃ sphuritaṃ yā saṃharati 
sā saṃhārabhakṣiṇī, ādau ni ....... [rūpite] vyomavāmeśvarīrūpe 
māhāvyomni tanmayatāṃ yātā sā raudrīśvarī, iti nirāvaraṇadhāmakramaḥ | 
sauradhāmapravaṇo hi khecarīprasaraḥ, cāndradhāmaprasaraśca 
bhūcarīprasaraḥ, vahnidhāmaprasaraśca saṃhārabhakṣiṇīprasaraḥ, 
samastadhāmnām-adhiṣṭhātārau ādyantadevīprasarau, iti - dhāmakramaḥ || 5 ||

(p. 72) 	ityevaṃ vāmeśīsvarūpe nirūpite kimimā gurutvena vibhāvyante, uta 
devatātvena? iti vicārayituṃ yugalakena āha ||

pida - ādidevamayapañcakusāveha tathakramaviśeṣapañcaka - anurūpa |
	pañcavāhuyidagurutibhāveha tevatānakuyaññusurūpa || 6 ||

	* * * * * * * * * * * * * * * * * * * * * * |
	dyugurumantra - āpaparamāthe akuyabahubhedevanpūji || 7 ||
			(yugalakam)

	ādidevīsvarūpaṃ nirviśeṣameva, yadi vāmeśvarīsvarūpaṃ niścitaṃ 
kimanyadupeyadevatārūpeṇa pūjyate, tadevaṃ sati bhāvikramārthasvarūpam-
asyaiva (p. 73) prapañcaḥ - iti yuktam, yadi tūpāyabhūtagurukramasvarūpa - taiva 
asya vāmeśīpañcakasya pratijñāyate taddevatānām etatsvarūpātiriktaṃ 
kimanyadvilakṣaṇamupeyabhūtaṃ rūpaṃ yadanena gurupañcakarūpeṇa upeyena 
upeyate? iti codyasya pratisamādhānam - deva - - - - - - svātma - - - - - - - - vastuta 
aikyamādipīṭhādiṣṭaśrīnāthastu devagurubhāgavyavasthāmekasyaiva 
akhaṇḍacitsvarūpasya yadādideśa tatsarvaistathaiva abhivandya upāsyate iti || 5 - 7 
||

 - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - 
 - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - 
 - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - 

iti śrīśitikaṇṭhācāryaviracite mahānayaprakāśe 
pañcama udayaḥ || 5 ||


atha ṣaṣṭha udayaḥ |

(p. 74)	atha āsāmeva vāmeśīnāṃ muṇḍadaṇḍakrameṇa idam abhidhāya 
uttareṇa krameṇa apūjanapātakramamāha

	śivapada śattipadyu anubhāve ñānakiyā akṣaciśā sāthu |
	uditu cidānandyusabbhāve tavyukṣāṅganānaga-upariśapadāthu || 1 ||

	nāḍiśaṇḍacauradiśāthampi vyāpinaparidaṇḍabhūmāna |
	nāsimūlacatuṣpathajampi tatyādṛkśrutirasagonāna || 2 ||

	bāroṭhedevandebhāveta viṣayacidācavvetacappoha |
(p. 75)	pātakamikamu-akamipāveta akṣaciśu bhairu tappoha || 3 ||
(tilakam)

	pūrvaṃ pūjanapratiṣṭhitaḥ pañcavāhakramo vitatya carcitaḥ, 
pātakramastu āntaraḥ pūjanavarjitaḥ śakticārasaṃcārarūpo rahasyabhūta 
idānīṃ pratipādyate, iha hi - mūlādhārajanmādhārābhyāṃ paryāyakrameṇa 
akrameṇa vā uditaḥ paraḥ śāktapravāhaḥ pavanādhāraṃ prāpya 
sphuṭībhāvena pañcadhā udayonmukho lakṣyate, kandādiparisaraṃ prāpya ca 
tataḥ pañcakāt sparśamarīciprasare svabhāvena patito'ṇuśo romakūpeṣu 
patitaḥ pariśeṣyācca caturddhā akṣajatviṣāṃ sārthaḥ posphurīti, sa ca 
saṃbhūya nāḍiṣaṇḍarūpatayā sthitiṃ bhajan marīciprasaraḥ śaktidaṇḍe 
samaṃ prapatan bhruvorārambhakoṭiṃ nāsāmūlaṃ spṛśati, tatraiva 
buddhyakṣacatuṣṭayasya dvārabhūte catuṣpatharūpe prasarati, tasmācca pradeśāt 
(p. 76) dvidvirūpeṣu caturṣu dṛkśrutirasanāghrāṇākhyendriyadvārāgreṣu 
jhampayānupatan tatkrameṇa bahirviṣayacarvaṇāṃ kṛtvā pātakramā-
kramābhyāṃ akṣamarīcibhirāśliṣyamāṇo bhairavastarpyate | pātarahasye 
idānīṃ ayamevārthaḥ padārthavākyārthakrameṇa yojyate, śaivapadāt 
mūlādhārāt tathā śāktapadāt janmādhārāt marīciviśeṣā ye utpadyante te 
pavanādhārāṃ prāpya sphuṭībhavantaḥ kande nābhau sparśaprasaraṃ 
sarvato'ṇuśaḥ kṣarantaḥ, iti - catuṣṭvena aviśiṣyante, udyantastu prathamaṃ 
śaktidaṇḍe patanti iti prathamo'yaṃ catasṛṇāṃ buddhīndriyamarīcīnāṃ 
pātaḥ, anantaraṃ nāḍiṣaṇḍavalanayā daṇḍāśrayeṇa ūrdhvaṃ saṃghaṭṭa-
sthānaṃ prāpya nāsāmūle bhruvorārambhasthāne catuṣpathasthāne samam 
ekapravāheṇa dvitīyapātaṃ kṛtvā dvidhā dvidhā saṃniviṣṭākṣadvārāṇi 
samāviśya, yatra netragolakadvayaṃ śrotrapātradvayaṃ rasanāpravāhadvayaṃ 
nāsāpuṭadvayaṃ (p. 77) ca, iti - akṣasthānasaṃniveśaniviṣṭākṣajatviṣāṃ 
sārthastṛtīyapāte abhinipatya nijanijaviṣayān adhiṣṭhāya sarvataḥ samāśliṣṭaṃ 
bhairavaṃ kramākramābhyāṃ tarpayati, iti - caturthapañcamabhūmikā-
dvayāveśena pañcadhā kramo'yaṃ vṛttāntaḥ | pātakramo hi nāthena 
apuṣpakrameṇa upadiṣṭaḥ, sa ca iha etatprasaṅgāt sājātyena carcitaḥ | 
paramanabho'dhiṣṭhitaparādevīsthānāt vāmeśyādipañcakamuditam, yattataḥ 
pañcapātakrameṇa vṛndākhyaprāntacakre śāṃbhavīdevīcatuṣṭaye vāmeśī 
prathamapātakrameṇollasitā śāktasiddhāṣṭakena, khecarī dvitīyapātakrameṇa, 
melāpasiddhadvādaśakena, bhūcarī tṛtīyapātakrameṇa, caturviṃśatimantra-
siddhakrameṇa saṃhārabhakṣiṇī caturthapātakrameṇa, 
ṣoḍaśajñānasiddhakrameṇa raudreśvarī pañcamapātakrameṇa, iti - 
pātakramasya vibhaktaḥ prasaraḥ || 1 - 2 - 3 ||

(p. 78) 	atha prakāśānandamūrticakrasvarūpaṃ yugalakena prakāśyate

	ravinapakāśacakku bhāpūji ānandasa candā uppatta |
	sattaśikhādaśanāḍyupūji jalanasūtasañjīsīvatta || 4 ||

	siṣṭipakāśunavīmaticāre thitimayamanu-ānandasabhogu |
	saṃhitipratighanehaṃkāre mānameyamātryu divyogu || 5 ||

	aprakāśāt prakāśo bhinna iti prakāśavṛttirnūtanā sṛṣṭirucyate, 
āmukhe pūjyasaṃkhyāsābhyāt prakāśa iti nāmaniruktagatyā 
adhigataravidvādaśakarūpatayā triṣu tridhāmamayatvam, iti raviḥ prakāśacakre 
tṛpyate āpyāyate, evameva ānandasya candrādutpattiḥ kārye kāraṇamupacaritam, 
(p. 79) ityānandacakre ṣoḍaśakalāścandradharmāḥ pratipāditāḥ, mūrticakre 
cānaladharmāḥ

	prabhā mūrtiḥ prakāśā ca marīcistāpanī tathā |
	karālā lelihānā ca * * * * * * * *  ||

iti śikhāsaptakena vyāptavaktragatasaptaśikhābhiryuktaṃ bāhunāḍīdaśakaṃ 
ca, iti - saptadaśadhā mūrticakram | evaṃ trayāṇāṃ kramāṇāṃ 
dhāmatrayātmakatvaṃ garbhīkṛtaṃ kiṃcidevonmīlitam, tathā ca - 
dvādaśamarīciviṣayaḥ sauro dhāmakramaḥ ṣaṇṭhasvaravarjitā dvādaśa svarāḥ 
varṇakramaḥ tā eva marīcayo'ntaḥ prathamoditā nirāvaraṇadhāmasu 
dvādaśasu śūnyamārgeṣu patitāḥ saṃvitkramaḥ, iti prakāśacakravyāptiḥ | 
ānandacakre baindavāmṛtanāḍiṣoḍaśakaprasareṇa dhāmakramaḥ | ṣaṇṭha-
svaraiḥ saha svaraṣoḍaśakavyāptyā varṇakramaḥ | buddhikarmākṣamanassu 
ṣoḍaśasu saṃvitkramaḥ - ityānandacakravyāptiḥ | mūrticakre bāhunāḍi-
daśakopaskṛtavaktraraśmisaptakaprasareṇa saptadaśadhā dhāmakramaḥ (p. 80) 
ādivarṇādhiṣṭhitākārādyaḥ kakāraparyantaṃ saptadaśadhā prasṛto 
varṇakramaḥ | cāndrya eva bhūmikā bāhyāt parāṅmukhībhūtā 
antarvimiśramiṣavo'pyamayā sahānubhūyamānāḥ saptadaśaiva saṃvitkramaḥ, 
etaddivyaugharūpaṃ cakratrayam | samasto hi padārthasārtho 
dhāmavarṇasaṃvitkramatāṃ nātikrāmati, yato nāmarūpamayaṃ viśvaṃ, 
viśvāntaḥpātī padārthasārtho nāmarūpamaya eva, nāmarūpe dhāmavarṇau 
paryāyatāmupagacchataḥ, iti - sarve padārthā dhāmavarṇamayatāṃ nojjhanti, 
saṃvidālambanatvena viśvaṃ sattāṃ pratilabhate, viśvāntaḥpātī 
padārthavargaḥ sarvathā saṃvidālambanaḥ san susthito bhavati, iti - 
dhāmavarṇasaṃvitkramāntaḥpātinaḥ sarve bhāvā, iti siddham | pañcavāhe 
prathame vāmeśīcakre sarve varṇasaṃviddhāmakramā avibhāgena 
mayūrāṇḍarasavat piṇḍitāḥ sthitāḥ tataḥ prakāśānandamūrtikrameṇa 
kiṃcidvibhajya unmīlitāḥ | sphuṭo vibhāgastuvṛndakramo varṇakramasya 
mahākramaḥ saṃvitkramasya (p. 81) bhāsāṃ kramo dhāmakramasya dṛśyate, iti 
vakṣyamāṇavākyārthavyavasthāpyā eṣveva prakāśānandamūrticakreṣu 
sṛṣṭisthitisaṃhāravyāptayaḥ itthaṃ sūcitāḥ | nani kathaṃ ravivyāptā 
sṛṣṭirinduvyāptā sthitiḥ, iti viparyaya iva lakṣyate, yataḥ - sṛṣṭiraindavī sthitiśca 
saurī, iti saṃpradāyapāramparyam ? satyaṃ - udayakrame ayaṃ vṛttāntaḥ, 
vilāpanakrameṇa cānyadapi dṛśyate, iti - saṃpradāyabhedena vyākhyāna-
viśeṣaḥ sthāne sthāne dṛśyate, tathā ca arkaprakāśena hyagniḥ prakāśyate |
yacchrutiḥ

	sūryo vā indraḥ so'gniṃ naktaṃ praviśati |

iti | tathā

	garbhiṇyā vācā mithunayā prajanayati |

iti ca | nanu kandagatamanalajyotiḥ kule sahajamasti, saurādi ca tejo lākṣaṇikam-
āropitam ? satyaṃ - tadapi citprakāśena prakāśyamānaṃ (p. 82) satā sattāṃ 
pratilabhate, anyathā tu asthitakalpaṃ bhavati, tathā indugatasyāpi prakāśasya 
sūrya eva kāraṇam, yataḥ

	amā nāma race raśmiryasyāṃ vasati candramāḥ |
	amāyāṃ vasate yasmādamāvasyā tvataḥ smṛtā ||

tathā

	salilamaye śaśini raverdīdhitayo nipatitāstamo naiśam |
	kṣapayanti darpaṇodaragamitā iva mandirasyāntaḥ ||

iti somasya sūryāpyāyena raśmivattvam yacchrīsāmbaḥ

	yasminsomaḥ surapitṛnarairanvahaṃ pīyamānaḥ
	kṣīṇaḥ kṣīṇaḥ praviśati yato vardhate cāpi bhūyaḥ |
	yasminvedā madhuni saraghākāravadbhānti cāgre
	taccaṇḍāṃśoramṛtamamitaṃ maṇḍalasthaṃ prapadye ||

ityastauṣīt, iti - somavahnyoḥ prakāśako'rkaḥ, sa ca prathamanirdeśayogyaḥ | 
evaṃ prakāśavācoyuktyā (p. 83) prakāśakṛtsūryaḥ prakāśasvabhāvaḥ 
prakāśānuyātaśca, vimarśaścāndraḥ prasaraḥ ānandacakram, tadanu 
jñānavyāpto vahniḥ mūrticakragataḥ sthāne sthāne bhaviṣyati, tathā 
śivaśaktinaravyavahāre śivavyāptaḥ prakāśo raviḥ, śaktivyāpto vimarśa 
induḥ, evaṃ śivavidyāsvarūpavyavahāre śivaḥ prakāśaḥ sūryaḥ, vidyā 
cānandaścandraḥ | evamicchājñānakramaḥ, antato jñānavikalpayorutpattau 
jñānasya pūrvasiddhasya prakāśaparyāyasya vikalpaścāndraḥ prasaraḥ 
sarvathānuyāyī bhavati, sauraprakāśānuṣaktaḥ paścādbhāvī cāndra 
ānandaprasaraḥ | prāṇo hi sūryaḥ, apānaścandramāḥ, dinaṃ sūryo, 
rātriścenduḥ, piṅgalā sūryaḥ, iḍā candramāḥ, iti - pūrvanirdiṣṭaḥ sarvathā 
sūrya eva sūryaprasaramanuruṇaddhi, avatārānantaraṃ ca sthitirāpyāyaḥ, 
avatīrṇo hi sthitimānanantaraṃ kāryakṛdbhavati, kriyā hi tṛtīyakakṣyānikṣiptā 
saṃhārarūpā vahnivyāptyā mūrticakragatā (p. 84) svayaṃ paryavasyati, iti - 
sṛṣṭirūpaṃ prathamataḥ prakāśacakrameva bhavitumarhati | itthaṃ pūjākramaṃ 
pāramparyeṇa anurundhānāḥ sarve mukhasaṃpradāyāḥ yathā vyavasthāpya-
mānāstathā tathā pratiṣṭhāṃ labhante, saṃkhyābhedaniyamapūjanakramaśca 
sarvaprakāramaparihāryaḥ, iti samarthitametat || 4 || 5 ||

iti śrīśitikaṇṭhācāryaviracite mahānayaprakāśe
ṣaṣṭha udayaḥ || 6 ||


atha saptama udayaḥ |

atha vṛndakramamupakramate

śākinapīṭha cakka akanāyaka uttaragara siṃhāsanasāru |
bhāveta maṅgala mamatāgālaka namasā binducakka-ācāru || 1 ||

vṛndacakrācāraṃ namasyāmi, ityanvayaḥ | ācāro (p. 85) hi kriyāsvabhāvo 
nīrūpaḥ ācārakartāraṃ dravyarūpamākṣipati, iti - śākinīnāṃ namaskāraḥ 
paryavasyati iti | ko'sāvācāra? ityucyate - ādau bhagavatīṃ prādhānyāt 
praṇamya tataścakrapañcakaniviṣṭā devatāḥ pūjyante, ityayaṃ - mahaughaḥ, 
tadanu siddhaughe bhagavatyāḥ pūjanam iti - pakṣadvayasparśī ācāraḥ, kiṃ 
kṛtvā? ityata āha - tāmeva mamatāpratyastamayahetuṃ śrīmaṅgalāṃ 
bhāvayitvā, tāṃ viśinaṣṭi śākina iti, aṣṭakulodbhūtapañcavidhaśākinīcakre 
iyamekaiva nāyikā uttaragṛhe siṃhāsanasya pradhānatvena adhiṣṭhātrī, iti 
pṛthagbhāvena nutā | athāsyā eva dhāmavarṇasaṃvitkramaḥ - dhāmavarṇa-
kramau hi vācyavācakabhāvena śabdārthagatyā nāmarūpavivartarūpau 
viśvavyāpakau sarvatrāparihāryau, tayośca prameyarūpayordvayoradhiṣṭhātā 
tṛtīyaḥ pramātṛrūpaḥ saṃvitkramaḥ, saṃvitkrameṇa vinā dhāmavarṇakramau 
sthitāvapi asthitakalpau, tau hi jaḍatvāt (p. 86) sarvathā saṃvitkrameṇa 
vyavasthāpyete, iti - sarvatra dhāmavarṇasaṃvidāṃ kramaḥ praśasyataraśca 
aparihāryaśca, tasya ca saṃvitkramaḥ sraṣṭā dhartā vyavasthāpayitā vyāpakaḥ 
saṃhartā viśrāmasthānam ityetāvati vastutattvaṃ samāptimaptam, 
citparispandarūpamadhyamadhāmamaṅgalādevyā dhāmakramaḥ, 
pañcapiṇḍavācyatā iti tasyā varṇakramaḥ, ciccakrāspadaṃ nirūpādhiḥ saṃvit 
tasyāḥ pratiṣṭhāsthānam, iti - saṃvitkramaḥ, anantaraṃ 
nirāvaraṇaparamākāśarūpā ca, iti - nirāvaraṇadhāmakramaḥ || 1 ||
	atha mahaugho gurukramaḥ, sa ca vṛndakramaḥ kramasadbhāve hi 
savistaramupadiṣṭaḥ, sa iha atideśena yathāsthitopadeśapāramparyeṇa prastūyate

pañcamuduvalito parisaṅkhina vṛndivāmeśīsaṃcāru |
ñānasiddharaudreśakaraṅkina paripāṭī avibhinna pakāru || 2 ||

(p. 87) pañcamudrāvalitaṃ parisaṃkhyāhi - parigaṇaya ityarthaḥ, katham? ityāha 
ñānasiddheti jñānasiddhā - raudreśvarī karaṅkiṇīti, mantrasiddhā - grāsakī 
krodhanīti, melāpasiddhā - bhūcarī bhairavīti, śāktasiddhā - khecarī lelihāneti, 
śāṃbhavasiddhā - vāmeśvarī khecarīmudrā, iti - paripāṭyā gaṇanam | 
pañcabhautikaṃ śarīraṃ paramākāśe yā viśrāmayati, sā karaṅkiṇī - iti 
jñānasiddhānāṃ mudrā | caturviṃśatitāttvikaṃ māntre vapuṣi yā 
kroḍīkaroti sā krodhanī - iti mantrasiddhānāṃ mudrā | kheṣu sadā carati yā, sā 
khecarī iti - śāṃbhavasiddhānāṃ mudrā || 2 ||

	ṣoḍaśa ñānarāva mantracame cuvīhi bāhi melāpu |
	udayu aṣṭaśaścīśambhukame gāsadevī cauradevī na kalāpu || 3 ||

pañcānāṃ vṛndadevībhedānāmuddeśavākyamidam,

(p. 88) iti pañcamudreti ṣoḍaśa ñānarāveti ca dvābhyāṃ 
śākinīcakrapīṭhikābandhaḥ | atra ceyamanukramaṇī, - mritaketi ñānarūpeti ca 
dvābhyāṃ jñānasiddhasvarūpopadeśaḥ | binduśiri ityekena 
mantrasiddhasvarūpopadeśaḥ | hrasvadīgha iti pariṇamanda iti akucida iti ca 
tribhirmelāpasiddhasvarūpopadeśaḥ | sattama aṣṭama iti akyāpīṭha iti kulapammā 
iti candāne iti amakala iti ca pañcabhiḥ śāktasiddhasvarūpopadeśaḥ | assaru iti 
ñānakriyā iti ca dvābhyāṃ śāṃbhavasiddhasvarūpopadeśaḥ | vāmeśyu iti 
aṣṭapīṭha iti ādivanna iti mātṛka iti caturbhiśca vṛndasvarūpanirṇayaḥ - iti 
saptadaśa, prācyaistribhiḥ saha viṃśatirvākyārthaḥ saṃpannaḥ || 3 ||
etadeva pṛthagvākyārthairyojayati

	mritakamisrasūtaka rāvu ravi muṇḍarāvu ona ñānu sadāya |
(p. 89)	onarāve kṣana kṣana udayu ravi ṣoḍaśa sara devī nasa dāya || 4 ||

	mṛtakasūtakau - anyatra śivaśaktī prāṇāpānau śakterudayapraveśau 
piṅgaleḍāmārgau nādabindu hrasvadīrghau, iha tu sūtakaḥ pluta iti miśrasya 
dīrghatā iti mṛtakairhrasvarāvaiḥ pañcabhiḥ, miśrairdīrgharāvaiḥ pañcabhiḥ, 
sūtakaiḥ plutarāvaiḥ pañcabhiḥ, iti - pañcadaśabhiḥ rāvairmuṇḍarāvaḥ 
ṣoḍaśaḥ | ādyarṇa eva koṭidvayasparśī cāndrīṇāṃ kalānāṃ kramaśo 
drāvaṇāya rauti sa ṣoḍaśaḥ, iti - ṣoḍaśadhā rāvodayo jñānamārgaḥ, 
tāsāṃ ca rāvodayaḥ kṣīṇo'pi kṣaṇe kṣaṇe madena sahajena śāktadarpeṇa 
svaradevīnāṃ ghaṇṭāninādavat navanavībhavati yataḥ || 4 ||
tadevāha

	ñānarūpu ādhāru pabhāve assaruantu yāvauccāru |
(p. 90)	tripaṃcu - - - - - - - - - antu abhāve paripūretaśūnyi upahāru || 5 ||

	ādhāro'yaṃ śirorūpaḥ, prabhāveṇa - nijadīptiviśeṣeṇa jñānena, yatra 
apareṇa buddhīndriyajena, tathā baindavena pareṇa, karandhrāśrayeṇa paratareṇa 
ca - iti trividhena jñānamaya evādhāraḥ, yadāgamaḥ

	paraṃ padaṃ paśyati mūrdharandhre |

iti | tathā

	bindumadhyagato yogī sarvaṃ jānāti sarvadā |

iti| akṣajaṃ ca sarvagamyamaparaṃ, tatra trividhe'pi jñāne ādivarṇa 
evāvibhaktaḥ ṣoḍaśasvaratayā vivṛttaḥ sahajena svabhāvena svarabhedajena 
bījabhāvena vyāpako bhavati, uddhāre ṣoḍaśātmake sa eva vivartate, sa eva 
buddhikarmākṣairviṣayaiśca manasā saha ṣoḍaśībhāve 
tāvatsaṃkhyaindavakalāpūrṇo bhūtvā saptadaśaikakalpanāśūnye nirupādhau 
(p. 91) dhāmni upahārībhavati - sarvāṅgīnaṃ sāmarasyamāpadyate || 5 ||
atha mantrasiddhasvarūpam

	binduśiribhūṣaṇu akarandhri mantryutattvaganana anumūha |
	mantrarāvakādī mukharandhri puryaṣṭakatritaye cuvīha || 6 ||

	kādayo bhāntāścaturviṃśativarṇatvāt kathaṃ mantratvamāpadyante? iti 
śaṃkānirāsāya saṃpradāyaḥ - bindunā cecchirasi nyāsena alaṅkṛtāstadā 
mantratvena ābhāṣyante, iti sabindukānāṃ kādibhāntayonīnāmudānamārgeṇa 
uccāritānāṃ mantratvāpattiḥ, tairmantraireva tattvagaṇanā 
pṛthivyādiprakṛtyantā anumitā, ataśca caturviṃśatireva aśuddhāni tattvāni 
tāsāṃ śākinīnāṃ siddhāni bhavanti iti | anumānaṃ tattvasiddhiḥ te ca 
mantrarāvāḥ daṇḍarāvībhāve'pi mukharandhre eva vyajyante, (p. 92) iti 
daṇḍarāvo'pi muṇḍarāvaparyavasāyī eva bhavati, yato - rāvopaśāntāveva 
puryaṣṭakatrayasyāpyupaśama iti mantrasiddhāḥ || 6 ||
atha melāpasiddhāḥ

	hrasvadīgha hala - aca halasañjī pakiti ikārādī yādīna |
	dvādaśamele mātryu rañjī yonibīja assara ādhīna || 7 ||

	vakṣyamāṇavākyābhyāṃ saha vākyatrayeṇa melāpasiddhānāṃ 
melāpo dvādaśadhā yatra mātṛkāvarṇānāmuccaratāmekarūpakrame ca 
aṣṭaprakāraḥ sandhirūpo melāpaḥ, tathā saṃviddhāmarūpaścaturdhā iti, 
tadyathā - hrasvadīrghayormelāpaḥ śiva āyatanam śivāyatanam dīrgharūpa eva 
ādeśaḥ, halāmacāṃ ca paraḥ sannikarṣaḥ saṃhitā iti sandhirūpo melāpaḥ 
bhagavān ayaṃ bhagavānayam iti dvitīyaḥ, halāmeva pūrvāparāṇāṃ sandhiḥ 
bhagavān jagatprabhuḥ (p. 93) bhagavāñjagatprabhuḥ ityayaṃ halasañjīti 
tṛtīyaḥ, atha pakiti - iti prakṛtibhāvaḥ avivṛtto'pi vivṛttaḥ svarayoḥ 
prakṛtibhāvarūpaḥ yathā - a apīhi i indraṃ paśya iti caturthaḥ, 
prakṛtibhūtānāmikārādīnāṃ yakārādibhirvikṛtibhiḥ iko yaṇaci iti 
sthānyādeśalakṣaṇaḥ sandhirmelāpaḥ paśyāmyatra ityādiḥ, atra ca 
ikārādayaścatvāro'ntasthākṣararūpeṇa sandhau vivartante, punaśca 
padāvasthāyāṃ prāgrūpeṇa avatiṣṭhante iti prakṛṣṭaḥ pariṇāmaḥ pañcamaḥ 
| anyaśca ekasyāḥ kakārādiyoneḥ svarāntarasaṃyojanaviyojanārūpaḥ 
ṣaṇṭhasvaravarjitadvādaśamātṝṇāṃ vyāptyā ka kā ki kī ityādi, tathā 
halāmeva saṃyogākṣarāṇāṃ pūrvavat kādīnāṃ yonīnāṃ kra kna kma kva 
kya kla kta ksa kca kpa ktra kṣakārāntānāmeva dvādaśānāṃ 
yamalībhūtadvādaśamātrāvyāptyā sandhisaṃyogarūpo melāpaḥ ṣaṣṭhaḥ | 
tathā asvareṇa akāreṇa pañcadaśānāṃ bījānāṃ aḥkāraparyantānāṃ 
tathā yonīnāṃ (p. 94) kakārādikṣāntacatustriṃśatām - ityubhayata 
ekonapañcāśatāṃ garbhībhāvena antaradhiṣṭhānena sarvavyāpakatvena ka kha 
ga gha ṅa ityādimātṛkoccārarūpaḥ sayonibījānāmasvarādhīnaḥ saptamaḥ || 7 
||

	atha saṃprasāraṇarūpaṃ sthānyādeśalakṣaṇaṃ melāpamāha

pariṇamandayādī igbhāve thānīsa - ādeśuyaparasūta |
śattaśivi vyañjanamanabhāve samprasare gaurayamahabhūta || 8 ||

	yādayaścatvāro'ntasthārūpā ikārādicatuḥsvararūpeṇa pariṇamanti, sa 
ca sthānināmādeśarūpaḥ pariṇāmaḥ prakṛṣṭaḥ - 
prāgrūpapratyāpatterabhāvāt, evaṃ śaktayo yakārādyāḥ śive ikārādirūpe 
yonayo vyañjanāni bījabhāvena saṃprasāraṇāvasthāyāṃ pariṇamanti - iti 
catvāri mahābhūtāni vivartante, yathā ijyā gṛhyate ukta ityādi - igyaṇaḥ (p. 95) 
saṃprasāraṇam iti paribhāṣitatvāt evam, ityaṣṭamo melāpaḥ || 8 ||
atha saṃviddhāmakrameṇa melāpaḥ 

	akucidasāmarasyu - akalāpe biyuvāhanatrovaha melāpu |
	pativiccītriyu viṣamapalāpe akuśaccī dvādaśaganthi vilāpu || 9 ||

	ekaṃ tāvacchivaśaktisāmarasyaṃ prakāśavimarśarūpeṇa sahajaṃ 
sarvavyāpakaṃ, tadapyakalāpe - sarvopaśāntau satyām, atha ca asya 
ādyakṣarasya yā kalā aucityānnirāvaraṇā niṣkalāstābhiḥ paraṃ kṣaṇaṃ 
nirāvaraṇībhāva eva ityekaḥ sadānusandheyaḥ, tasminsati dvitīyaśca 
mahāsaṃhāraḥ dvādaśamarīcīnāṃ yugapattrayodaśe praveśalakṣaṇaḥ, 
tṛtīyaśca pratipṛthakpṛthak nijaviṣayān prati melāpena - tanmayībhāvena, iti 
tridhā saṃvitkrameṇa, (p. 96) anyaścaturthaḥ śakteranalapavanavalanayā 
madhyamārgoditāyāḥ māyākhyapāśavabrahmaviṣṇurudreśvra - sadāśiva - 
indhikādīpikābaindavanādākhyaśaktirūpagranthidvādaśakena saha 
sparśabhedasaṃkhyātena dhāmakrameṇa melāpo dvādaśaḥ - iti 
varṇasaṃviddhāmamayasya śivaśaktimelāpavapuṣo jagataḥ samavāyātmā 
melāpaḥ, iti melāpasiddhasvarūpopadeśaḥ || 9 ||

iti śrīśitikaṇṭhācāryaviracite mahānayaprakāśe saptama udayaḥ || 7 ||


atha aṣṭama udayaḥ |

atha śāktasiddhasvarūpopadeśaṃ pañcabhirāha

	sattama aṣṭama vaggyu yājī śājī cauraghoṣa mahāghoṣa |
	śātā devī bhajanasamājī saṃhiti vanna kamaparipoṣa || 1 ||

(p. 97) akārāntā bhāntā varṇāḥ pūrvaṃ niyuktāḥ, makāraśca 
sparśatvātmanā rūpeṇa saṃnipatyopakārī antaraṅgaḥ - ityekaikasya 
rāvarūpatāyāmavasāne bindurūpeṇa niyojitaḥ yataḥ prāṇasya 
bījabhūtasyākārasya apagamādasvaro makāraḥ anusvāra ityucyate - iti 
pūrvavṛttāntaḥ, yādayaśca melāpāṅgatvena pariṇāmāpariṇāmarūpatayā 
nirūpitāḥ, śādayaśca trayo varṇā aghoṣāḥ, hakāraśca mahāghoṣaḥ, evamete 
yādayaḥ śādayaśca vargadvayasthāḥ śāktībhirdevībhirvyāptāḥ, - 
ityetadvarṇopāsayā śāktadhāma āsādyate, saṃhāravarṇaśca kṣakāraḥ 
svataścatuṣkalatvāt anyavarṇapoṣaṇaṃ nābhilaṣyati - iti śāktasiddhānāṃ 
varṇakramaḥ || 1 ||
atha āsāmeva dhāmakramaḥ
	
	akyāpīṭhāśākinapasari aṣṭirūpyu vapudari śeta |
(p. 98)	udayu bhaji ūdhi-adha khasari thānathāna viśśamu pariśeta || 2 ||

kulapammākandānābhisarā ūdavahā-ṛppadaparasiddha |
sumarasuvatratāna aprasarā binduśaṇyu adhapasarasamiddha ||
(yugalakam)

	ekapīṭhajā śākinī aṣṭamī rūpaiḥ śreṣṭhasaṃkhyāmāpannā 
ūrddhvādho'bhyastasthāne viśrāmamākārayati, tāni ca sthānānyaṣṭau yato 
janmādhārāt kandānalaparisarāt nābhinalinyāścordhvavāhī udayo'vasāne 
viśrāmyati, hṛtkavāṭāntaḥ tathā vaktratālvoḥ sthitirūpa 
ūrdhvādhogatinirodhena trayāṇāmantarūrdhvādhaḥprasareṇa viśramaḥ 
binducakramūrdhacakrayośca sthitiṃ kṛtvā yo'paveṣṭanena udayaḥ 
so'dhogatisamṛddhaḥ - adhogatyā (p. 99) kulapraveśena tadāpyāyanena 
samṛddhidaḥ, parāsthāne viśrāmāt || 2 ||
uktārthameva vibhajyāha

	candāne lampikarasapāne aṇḍavikāse viśśama bindu |
	nābhīpācakaśattipamāne māvāsī reta kandi bindu || 3 ||

	bindau yadā sthitiḥ tadā ūrdhvasthacandrarasapānaprāptirbhavati - iti 
śeṣaḥ, cāndro dhāmaprakāśaḥ, aṇḍavikāsena ca viśramaṃ vindasva - 
ityasāmānyaḥ sauro dhāmaprakāśaviśeṣaḥ, nābhau jāṭharasyāgneḥ 
pācakatvamūṣmaṇaḥ - samastakāyavyāptāvapi jāṭhare eva haṭhapākasya 
saṃbhavāt - iti bāhyaḥ, evaṃ tridhāmakramaḥ kande samastabaindavakalānāṃ 
pratyastamayaḥ - ityuktam āmāvasyena dharmeṇa, iti nivāsadhāmakramaḥ || 3 ||

(p. 100) saṃvitkramamāha

	amākalāmalevyānu parāvena setubandhamāge paviśeta |
	aṣṭi udayu candagalāvena śātā kuladevī pariśeta || 4 ||

	bindoḥ kavāṭataṭādvā utthāya paścādbhāgasthasetumārgeṇa praviśya 
parāsthāne viśramaḥ, evamaṣṭāvapi uditāḥ vyānaprasarasthasya sarvataḥ 
kulapiṇḍasya jīvanamantyayā amayā kalayā vyāpnuvanti, ityarthaḥ - iti 
śāktānāṃ saṃvitkramaḥ, yato'ṣṭabhirapyudayaiścandrasyaiva drāvaṇaṃ 
bhavati, sa ca parataḥ kulapiṇḍasyātmanaḥ parānandacamatkārāya paryavasyati - 
iti śāktasiddhasvarūpam || 4 ||
atha śāmbhavasiddhāḥ

assarujanabhedyurañjīji raudravāmajeṭhyu-ambeta |
(p. 101) 	cākalu antyavannu sandhīji śāmbhavapaśamadaśākhambheta || 5 ||

	yathaiva asvaraḥ kalābhedena caturdhā saṃdhīyate, 
raudryādibhiścatasṛbhistathāntyavarṇaḥ kṣakāraḥ 
saṃhārārṇaścatuṣkalaḥ kakāraṣakārākāravisarjanīyairvibhajyate, 
katham? ityāha - śāmbhavīḥ praśamadaśāḥ skambhitvā vidārya antaḥ 
praveśya, iti śāmbhavasiddhānāṃ varṇakramaḥ || 5 ||

atha saṃvitkramaḥ
	
ñānakiyāraśmīnavilāpaka śivaśaścī-āpākavalīta |
ānandasa - a-ñabodhasagāsaka eśāmbhavasiddhākavaluvalīta || 6 ||

jñānakriyāprasarāṇāṃ dvādaśagatānāṃ samaṃ sarvāsāmekakṣaṇe 
eva vilāpikā - iti bahuvacanasaṃkhyāsāmarthyāllakṣitam, ekaikaśo hi 
vṛttivilāpaḥ

(p. 102) sadā sarvajanīna iti na yogāṅgam, evaṃ samūhya vilāpoktiriyam - 
bāhyāviṣayāṇāṃ vilāpāt, tathā śivaśaktyātmanāṃ 
prāṇāpānayorātmanaśca vikalpavikalypamānānāmakalpanena aprāṇabhūmau 
pratyastamayāt, tathā ānandasya parasya vimarśasya vilāpanaṃ 
bodhaikamātrabhūmikāyāmāveśa ityarthaḥ, avasāne caturthabhūmikāyāṃ ca 
bodhasyāpi parasya grāsaḥ, ebhiḥ kavalaiścaturdhā śāmbhavasiddhāḥ 
siddhibhājo bhavanti, iti tāsāṃ saṃvitkramaḥ, praveśaśca dhāmakrama iti 
śāmbhavasiddhasvarūpam, evaṃ jhaṭityudghāṭitacakṣuṣaḥ svalakṣaṇaviṣayaṃ 
yadālocanājñanaṃ tajjñānasiddhānāṃ jñānam, idamitthaṃ anitthaṃ 
nānitthaṃ kintvittham iti yaḥ parāmarśaḥ sa eva mantrasiddhānāṃ mantraḥ, 
vedyavedakasāmarasyaṃ melāpasiddhānāṃ melāpaḥ, mātṛmānameyānāṃ 
vibhāgo yatra ciddhāmni galati tadāsādanarūpaḥ śāktakramaḥ 
śāktasiddhānāṃ viśrāmaḥ, so'pi yāti pare dhāmni astam iti (p. 103) 
tacchāmbhavasiddhānāṃ dhāma, kiṃ ca jñānasiddhibhājo devatājñānasya 
parākāṣṭhāpraptyā, mantrasiddhibhājaśca mantrasiddheḥ parākāṣṭhāpraptyā, 
melāpasiddhibhājaśca melāpaphalaviśrānteḥ parākāṣṭhāprāptyā, 
śāktasiddhāśca śāktodayasya prāntabhūmikāvalambanena 
parākāṣṭhāprāptadaśāyāṃ, śāṃbhavasiddhāśca 
alaṃgrāsavṛttiparyantabhūmikāsaṃsparśena ekasminneva dhāmni 
samamekakālameva viśrāntimanuttarāmeva āpadyante || 6 ||

iti śrīśitikaṇṭhācāryaviracite mahānayaprakāśe
aṣṭama udayaḥ || 8 ||



atha navama udayaḥ |

	atha makāradevatāyāḥ pañcaṣaṣṭitamatāmapākartumāha

	vāmeśyu pañcavāhagune siṣṭyājyu mūlāparibhoga |
104)	maṅgalapañcahaṣṭakamenagune sā - akkai pūjūjibhinnogha || 1 ||

uktavat vāmeśvarībhiḥ pañcabhirvibhāgena adhiṣṭhitā dvādaśavṛttayaḥ 
ṣaṣṭitāmāpadyante, mūlajābhistu sṛṣṭyādibhiścatasṛbhiḥ saha 
catuṣṣaṣṭirbhavanti, iti - makāradevī pañcaṣaṣṭitamā kathaṃ tanmadhye bhavati, 
sā hi mahaughamatikramya bhinnā siddhaughe pūjyate || 1 ||
atraiva pakṣāntaramāha

aṣṭapīṭha aṣṭava - aṣṭagune aṣṭāṣṭe cu - aṣṭamahaugha |
toveta pañcahaṣṭakamenagune sā - ādi - antanāyakasiddhaugha || 2 ||

aṣṭabhyaḥ pīṭhebhyaḥ ekaikasmāt aṣṭau aṣṭau śākinya, iti - 
catuṣṣaṣṭireva bhavanti, tathāpi makāradevī kathaṃ pañcaṣaṣṭitamā bhavati, 
yataḥ sā 

(p. 105) śākinīcakrasyādikoṭiprāntakoṭigatāpi pṛthagbhūte siddhaughe ekaiva 
pūjyate, tasyāśca makāravyāptiḥ - ityasamīcīnam, yataḥ makāraḥ 
pañcaviṃśatitamāmyāṃ bhūmikāyāmupapannaḥ, iti 
trayastriṃśadvyañjanapātī kathamuccitya makāradevīmanudhāvati - 
ityuktaprāyam, vṛndakrame ca varṇakramasaṃkhyāsāmyena vaktumavaśiṣyate iti 
|| 2 ||
	taṃ prakārāntareṇa yugalakena āha

	paṃcadahi śivaśatti pakāre hrasvadīgha palatyuyaurā - u |
	sandhyakṣara aṣṭedugañāre yamabindājyu aṣṭiyathāvu || 3 ||

	e akka bīhakābhyutre trīhi sahite cuhaṣṭaka paribhāvu |
(p. 106)	palayavannaja kiśīyanirīhi paṃcahaṣṭumarubhūmucāvu || 4 ||
 (yugalakam)

	ādivarṇa eva sarvatra prasṛtaḥ, sa ca śivavyāptyā pañcabhirhrasvaiḥ 
śaktivyāptyā pañcabhirdīrghaiḥ plutaiśca - iti pañcadaśa svarāḥ, tathā 
sandhyakṣarāṇi catvāri nityadīrghatvāt dīrghaplutabhedena aṣṭau bhavanti, tathā 
yamaiḥ kuṃ khuṃ guṃ ghuṃ iti caturbhiḥ tathā 
anusvāravisarjanīyajihvāmūlīyopadhmānīyaiścaturbhiḥ, iti 
prarāśrayairaṣṭabhiḥ - ityekatriṃśatsvarajātīyāḥ, tathā ca mātṛkāvargāḥ 
pañca pañcaguṇāḥ ya - śavargau caturguṇau - iti trayaṃstriṃśat, 
ubhayataścatuṣṣaṣṭiḥ, evametānatikramya pañcaṣaṣṭitamaḥ pralayavarṇaḥ 
saṃhārārṇaḥ kṣakāraḥ marubhūmimanuccāryāmanākhyāṃ 
galitapramātṛpramāṇaprameyāṃ sattāmātrānubhavagamyāṃ 
daśāmanupraviṣṭaḥ, iti - vṛndakramasya pratipadoktavarṇavyāptiḥ | iti vṛndakrame 
mahaughaḥ || 3 || 4 || 
 
(p. 107) atha siddhaugha - mānavaugha - śiṣyaughānāha

	haraśirujinagaṅgi avatārana tājānu maṅgala pīṭhadiśāna |
	sā mānavaugha tristhāna kulārana bhānupāda aṣṭana śiṣyāna || 5 ||
	
	śrīmaṅgalaiva pīṭhadiśāmavatārapātram, yathā - haraśiraḥ 
svarnadyāḥ, sā ca siddhaugharūpā mānavaughanetrarājñī hrasvanātheti 
trirūpasya kulāraṇiḥ - kulasya ovallīviśeṣasya araṇiḥ, trayāṇāmagnīnāmiva 
utpattisthānam, tataśca manavaughasyānte śiṣyaughāgraṇīrbhānupādaḥ 
aṣṭānāṃ śiṣyāṇāṃ prabhuḥ, yanmadhyādrājñī īśānākhyā samadattaṃ 
pāramparyanidānam || 5 ||
tadeva prastauti

	aṣṭamūcīmahadyuyākheta va bammu pajāpatīna nikhilāna |
(p. 108)	aruṇodayu diṅmaṇḍala tā kheta bhānu vikāsaka śiśukamalāna || 6 
||

	yathā mahādevaḥ aṣṭānāṃ mūrtīnāṃ vikāsakaḥ, brahmā vā 
tāvatāṃ prajāpatīnām, aruṇodayo vā tāvato diṅmaṇḍalasya, tathaiva bhānuḥ - 
śrīcakrabhānuḥ śiṣ.yakamalānāṃ vikāsakaḥ, iti || 6 ||
enameva āyātikrameṇa gurukramaṃ stauti

itaya ovallīna parampara dīpamālā jana andhākāra |
dhamita dhāma udayeta nirantara diśśipāyavatu avikāra || 7 ||

etādṛśī ovallīnāṃ paramparā uditā satī dṛśyate, sā ca nirvikārā 
upāyasaraṇiḥ, andhakāre dīpamāleva svaparaprakāśikā dyotate, iti - siddhaugha - 
mānavaugha - śiṣyaughāḥ || 7 ||

iti śrīśitikaṇṭhācāryaviracite mahānayaprakāśe navama udayaḥ || 9 ||


atha daśamaḥ udayaḥ |

(p. 109)	atha mahākramasya avataraṇikā

	avatārenasa mahakamapūjanu imabhajagurukamapāyāya |
	samayapatitu votu tatha sūcanu rāyasapattayākhetarānāya || 1 ||

	tadidaṃ mahākramasya parikaratāmāptam upadiṣṭam, idānīṃ tasya 
samayapatitaṃ sūcanaṃ prāptam, yathā - rājaparikarālokanena 
rājadarśanapratītiḥ || 1 ||

	atha kathanapūjanasaṃkramāṇāmanyonyānuprāṇanena nirūpaṇāmāha

	vācaka vācya ñānaci vviccī akkesajje antaradiśa kitta |
	kathana pūjana saṅkamanyi viccī bhāvī vanna dhāma saṃvitta || 2 ||

(p. 110)	śabdārthabodhāḥ paracidbhittyantāḥ sphuranto'pi pratyekasya dvau 
dvāvantardaśayādhiṣṭhānaṃ vidhattaḥ iti - trayo'pi trisvarūpāḥ svarūpeṇa 
prathante, yathā kathanapūjanasaṃkramaṇāni tādṛśā vṛttyā tena tena 
saṃniveśena anyonyamanuprāṇitānyeva dṛśyante, tadittham - 
varṇadhāmasaṃvidāṃ kathanapūjanasaṃkramaṇānāṃ sarvathā 
parasparamantarbhāvo vibhāvanīyaḥ, ekaṃ hi tadvastutattvaṃ tridhā prastāvitam || 
2 ||
	atha cakrakramoddeśamāha

	akamu - akhaṇḍita - bodha - nidhāne ākasmikukammu ubbhāvena |
	andara bahi kulakaula vidhāne soye pūjanāna pāvena || 3 ||

	akramākhaṇḍitasvabhāvena cetanacintāratnena 
akasmātsvātmanyananusaṃdhānena svābhinnodbhāvitabhūmikāviśeṣeṇa, 
tadanu kulabhūmau parāvākprabhāvato

(p. 111) janmasthanāḍicakrādikarandhrasthaśāntacakrāntacakrakrameṇa, iti - 
ubhayathā yaḥ parameśo divyaughe anubhūya āvirbhāvitaḥ, sa eva 
ādināthaśarīramāviśya bahiḥ kulakaulabhūmau cakrakrameṇaiva pūjyatvena 
paribhāṣitaḥ | itthaṃ sarvatra kuladarśaneṣu śākto yo'ntaḥkrameṇa udayaḥ 
sthitaḥ sa eva tattadbhūmikānubhavaviśeṣaiḥ cakracarīrūpamāsthitaiḥ 
saṃsthānaviśeṣeṇa pūjitaiḥ svarūpaprathonmīlanāya caryākrameṇāpi 
kramārtha upāsitavyaḥ, tathā cāgamaḥ
	
	yasminyasmiṃścakravare tatsparśāhlādanirvṛtiḥ |
	tadavaṣṭambhayogo yaḥ saiva pūjā vidhīyate ||

ityāśayena pūrvasiddhānāmabhiprāyaḥ || 3 ||

atha mahākramamāha

	icchādī siṣṭyādī śaccī yonī pañca parā gāheta |
(p. 112)	siṣṭi samaraso vannyuyaccī kamu cavvena avatārupiśeta || 4 ||

	icchādyāḥ sṛṣṭyādyāḥ śaktayastā eva parāḥ pañca yonayaḥ 
sṛṣṭiprasarānyānvitāḥ avagāhya āviśya ṣaḍbhirvarṇairravatāraṃ sṛṣṭvā 
kramaṃ carvayanti, yataḥ krameṇa tanmātraśaktayaḥ pañca 
tāvatībhirmarīcibhiradhiṣṭhitāḥ sṛṣṭikramaṃ pārayanti, yata iyamādidevī parā 
saṃvicchaktiścidānandādisamucchūnatāṃ ghanatāṃ bhajantī yonirūpatām 
āpādya mahābhūtavivartodbhāvanena viśvaprasaramāracayantī lokayātrāṃ 
pārayati, te sṛṣṭiprasarāḥ pañca pañcaviṃśatirūpāḥ pañcadhā gatāḥ 
varṇadhāmasaṃvidrūpāḥ pūjāsamaye varṇaṣaṭkaniyamaṃ nātikrāmanti | 
evaṃ varṇaṣaṭkena upalakṣitasṛṣṭiprasare avatārabhūmikāveśena kramārthaḥ 
pañcadhodbhāṣitaḥ, kuṇḍalinyāmāvartapañcakarūpapraṇavākārollāsa eva 
pañcātmakaviśvavyāptyā sthitaḥ 
kandanābhihṛdvaktrabhrūmadhyapañcakavikāsena

(p. 113) ca prathamaspandarūpo dhāmakramaḥ sarveṣāṃ 
vyañjanānāmaviśeṣeṇa yonitve'pi mukhyataya 
kavargādipavargāntayonipañcakasya paśyantīmadhyamayoḥ tathā ghoṣaṇyā 
ghoṣasvabhāvatā nāma vaikharīpūrvakoṭau yā vyajyate, yadāhuḥ

ākāśavāyuprabhavaḥ śarīrātsamuccaranvaktramupaiti nādaḥ |
sthānāntareṣu pravibhajyamāno varṇatvamāgacchati yaḥ sa śabdaḥ ||

iti ghoṣatvena upapadyate, tayā ghoṣaṇyā saha tasyā ekasyā dvitvena āsāṃ ca 
vācāṃ catuṣṭayītvam iti vākcatuṣṭayasya parāvāgadhiṣṭhānena yaḥ 
pañcadhodayaḥ sa eva varṇakramaḥ śrotrādipañcakaprasareṇa saṃvitprasaraḥ, 
tathā brahmādikāraṇapañcakaprasareṇa sa.vitkramaḥ, śabdādipañcakakrameṇa 
arthakramaḥ, iti - nikhilo'yaṃ saṃviddhāmakramaḥ | āsāṃ ca sarvāsāṃ 
parataracidvyāptirabhedena prathitā - 

(p. 114) ityupakaraṇībhūtayonipañcakametadrūpaṃ boddhavyam, iti - 
sṛṣṭikramaḥ || 4 ||

atha sthitikramamāha

turya suṣupta svānu jāgaryu ñānasiddhavajjeta nīrūpu |
cauraya vicyu jañī sāgaryu vyāpoha śavanyukamarūpu || 5 ||

	turyādicatuṣṭayavyāptyā catvāro jñānasiddhāścaturvarṇamantraiḥ 
pūjyante, turyādibhūmikācatuṣṭayena jñānasiddhānāṃ caturṇāṃ 
dhāmakramaḥ, yathā svaracatuyādhiṣṭhānena varṇakramaḥ, mayūrāṇḍarasavat 
viśvagarbhībhāvena yo'ṅkuritaḥ paramākāśaḥ sa prathamo jñānasiddhaḥ, 
prathamaspandodayo yaḥ sa dvitīyo jñānasiddhaḥ, indriyamadhyapatitā cit 
nirvikārā sā tṛtīyo jñānasiddhaḥ, bāhyaprasṛtavṛttīnāṃ

(p. 115) pratyāvṛttyā dvātmani sāmarasyakārī antarmukho vimarśaḥ sa caturtho 
jñānasiddhaḥ, iti - siddhānāṃ saṃvitkramaḥ | ete hi 
sparśarūparasasaurabhādhiṣṭhātāraḥ yathāyathaṃ ghanībhūya 
vāyujvalanasalilakṣitivivartataya prasaktā api, varjayitvā nīrūpaṃ 
bhūtākāśaṃ, tathā turyātītaṃ dhāma, aprasaktā api 
pūrṇasvātantrayavibhavā lokayātrāṃ pravartayanti pārayanti ca, yastu 
pīṭhapāramparyeṇa patrikābhedo dūtirājatanayaparyanto yuganāthānāṃ 
dṛśyate sa kathamapi sāmañjasyaṃ nopayāti, tathāhi bahirnirūpyamāṇasya 
bhāvasya yasya kasyacidekayāpi nāmarūpatvātsaṃjñayā bhavitavyam, iti 
śrīkhagendra - kūrma - meṣa - macchandākhyayā catvāraḥ siddhā vyapadiśyante 
| anyatra darśanāntare kulākulakrameṇa etatkhagendrādināmnaiva 
vyavahriyamāṇāścatvāraḥ khagendrādyāḥ, tatkulākulaprakriyayā 
tadanusaktadūtirājatanayānusaṅgaṃ prāptā iha pūjyatayā āropyante, iti - 
pāpātpāpeyaṃ vācoyuktiḥ (p. 116) kathaṃ nāmamātrasādhāraṇyamabhedasya 
kāraṇam, yathā - dāśarathī rāmo munivaravāmadevatanayo rāmadevo bhārgavo 
vā rāma aikyena vyavahriyante, iti nāmaikyena vipralabhyamānā anyatra tathā 
nāmasādṛśyena viplavamānāḥ pūrvācāryā nānugantavyāḥ, yataḥ - parā 
saṃviddevī caturddhā 
sṛṣṭisthitisaṃhārānākhyairbhūmikāviśeṣairviśvaprapañcasya pravartane ca 
kāraṇaṃ, sā tanmayībhāvāya bahiḥ kramacatuṣṭayena tathaiva pūjyate, tatra 
ko'vakāśaḥ kaniṣṭhasya gurukramasya pūjyatāyām, iti caturbhireva 
jñānasiddhaiḥ sthitikramaḥ pāryate | nanu rājatanayā dvādaśa 
jñānakriyāmarīcikramavyāptyā sthitikramasyāṅgaṃ bhavituṃ yuktāḥ? 
satyaṃ - kiṃ tu saṃhārakrame marīcīnāṃ nirdeśo bhaviṣyati, iti kiṃ 
paunaruktyena | atha sthitipūrvakaḥ saṃhāro bhavituṃ yukta iti sthitikrame 
marīcikramasya nirdeśo jyāyān? iti cet, naitata - marīcikramamayī hi 
jāgradbhūmikāsti (p. 117) vāhaprathāparihāreṇa jāgradbhūmikāyāḥ 
svarūpaṃ na kiṃcitsaṃbhavati, iti sthitikrame marīciprasaraḥ svataḥ saṃbhavati, iti 
pṛthak nirdeṣṭuṃ na yogyaḥ, iti - caturddhābhāva eva 
śreyān || 5 ||
atha saṃhārakramamāha

ñānaśatta śobhedyupasa-ū ṣaḍvidha-añña kiyāmayaśatta |
rudravanna matināśe khasa-ū savvācāre saṃhitimatta || 6 ||

	saiva śaktiḥ jñānaśaktibhedena ṣoḍhā prasṛtā kriyāśaktibhedena 
ṣaḍvidhaiva vyāvahārikī dṛśyate, tanmadhyānnirvicārāṃ daśāmadhyāsīnā 
matināśena khaṇḍitaikādaśasaṃkhyāmalaṃkṛtavatī 
ekādaśavarṇamantrarūpatāmāpadyate eṣa eva dhāmakramaḥ 
yakārādihakārāntamaṣṭasaṃkhyāmāptā tadanu kṣakārasya saṃhāravarṇasya 
ādimadhyāntabhūmikābhiḥ kakāraṣakāra-(p. 118) 
aḥkārairvibhaktābhistisṛbhiḥ saha ekādaśa bhavanti, avasānasthitā mātṛkā 
saṃhārakramasya varṇakramaḥ, vāhadevīnāṃ svasvarūpaniṣṭhatā 
saṃvitkramaḥ || 6 ||
atha anākhyākramaṃ prastāvayitumāha

pattekasaha antaradaśa rāji mūlahade samyacukhaṇḍa |
akkai ādideva jagabhāji todaśa sattadaśākṣaracaṇḍa || 7 ||

	pratyekaṃ sṛṣṭikramādīnāṃ kramāntarairantardaśā saṃbhāvyate, iti 
sṛṣṭikramasya sṛṣṭisthitisaṃhārānākhyagarbhībhāvaḥ, evaṃ 
sthitisaṃhārayoḥ | nanukathaṃ sṛṣṭyanākhyaṃ sthityanākhyaṃ 
saṃhārānākhyaṃ ca ityanākhyaṃ bhidyate, evaṃ yuktamuktametat - yadi 
paramekaṃ svato nirupādhi sat upādhibhirviśeṣyamāṇaṃ bhedaṃ gāhate, iti - 
sṛṣṭyanākhyādibhedo'sya pravṛttaḥ, sa ca 
sṛṣṭyādyanusaṅgeṇāsparśo'pyevaṃ (p. 119) vyavahriyate? ityuktam - mūleti, 
mūlahrade anākhyarūpeṇa tadullāsyamānasṛṣṭyādikrameṇa saha 
catuṣkhaṇḍāvabhāsate, seyaṃ svena anākhyarūpeṇa kramārthārūṣitena 
udbhrājamānā ādidevī jagati kulapiṇḍākhye trayodaśī saptadaśārṇā 
caṇḍamarīciruddyotate, tadidaṃ sṛṣṭicakraṃ sṛṣṭirūpaṃ 
sṛṣṭimātraviśrāntaṃ, sthiticakraṃ sthitirūpaṃ sthitimātraviśrāntaṃ, 
saṃhāracakraṃ saṃhārarūpaṃ saṃhāramātraviśrāntam - kramatrayasya 
svarūpamātraviśrāntireva asti, na tu turyakramagarbhībhāvaḥ | anākhyacakre tu 
sṛṣṭiḥ kramagarbhāpi sṛṣṭyanākhyaviśrāntaiva, sthitiśca kramagarbhāpi 
sthityanākhyaparā, saṃhāraśca kramagarbho'pi saṃhārānākhyaparāyaṇaḥ | 
tāśca tisraḥ sopādhikā anākhyabhūmayaḥ nirupādhike mūlabhūte anākhye 
dhāmni sāmarasyaṃ bhajante, eṣa sṛṣṭyādikramo 
mūlabhūtānākhyasvarūpaviśrāntaye punarāviṣkṛtaḥ, iti - tatparo'yaṃ 
prapañcajātaḥ | aprapañcakramaḥ paraḥ cintanīyaḥ, 
aprapañce'pyanākhyakrame (p. 120) prapañca iti - 
anākhyaprabhavo'nākhyamayo'nākhyapratiṣṭhito'nākhyaviśrāntaśca, iti 
vibhāgapūrvakamavibhāgaviśrānta eka 
evākhaṇḍacidābhāsarūpo'nākhyakramamayo bhedavigalanena sāmarasyamayo 
mahārthaḥ | atrādidevyāḥ svarūpapratiṣṭhānameva dhāmakramaḥ, rāvodaya 
eva varṇakramaḥ, rāvopaśāntiśca saṃvitkramaḥ, iti - mahāsaṃhārakramaḥ || 7 ||
	athaiṣāmeva kramāṇāmuttarottaraṃ nirāvaraṇadhāmaviśrāntimāha

	vāhavāhapañci ākalite devyuṣaṣṭikalo anubhāvu |
	siṣṭyādyucaumūlāvalite pañcahaṣṭu nillakṣi cāvu || 8 ||

	dvādaśāpi vāhāḥ pañcabhirvāmeśībhiḥ krameṇa 
ṣaṣṭisaṃkhyāmāpādya catasṛbhiḥ sṛṣṭyādibhirvalitāścatuṣṣaṣṭisaṃkhyāṃ 
bhajante, iti catuṣṣaṣṭitamāṃ (p. 121) bhūmikāmullaṅghya tadavasānarūpaḥ 
pañcaṣaṣṭitamo mahārtho bhūmikāviśeṣaṃ sarvaviśrāntisthānasāmarasyāya 
vāñchati, ityeṣa mahākramaḥ || 8 ||

iti śrīśitikaṇṭhācāryaviracite mahānayaprakāśe daśama udayaḥ || 10 ||


atha ekādaśa udayaḥ |

	amumeva mahākramaṃ saṃvitkrameṇa uktvā pṛthakpṛthagupāsyatvena 
dhāmakrameṇāha

nākhya śatta śamicī ciddhāmi pañcabhāsa śivāti āya |
sahaju sabhāvu ehu niddhāmi palayodaya ākasmika bhāya || 1 ||

	seyamanākhyā śaktiścaturddhā svavisphāraṃ pratyāhṛtya svayameva 
ciddhāmni viśrāntā satī saṃvitkramamāviṣṭāpi 
saṃvitkramadhāmakramayoraviyogitvāt dhāmakrameṇa punarapi bhāsākrameṇa 
udiyāya, (p. 122) ayaṃ hi vastudharmo nirupādhernirdhāmnaḥ 
parabrahmasattāyāḥ - yatpralaya udayānugata udayaśca pralayānugata 
ityākasmikau pralayodayāvekavāraṃ bhavata eva || 1 ||
	etadeva anubhāvayitumāha

akaliparamanabhā uyavāñi viśvapapañcu kamāthu kamona |
paryanti nijapada śamavāñi kamu - akamure-u bhāsāvona || 2 ||

	paramanabhasta uditayā ādyakṣarakalayā viśvaprapañcamayaḥ 
kramārthaḥ kalānāṃ prāpitaḥ sākṣātkṛtaśca, punaḥ paryante nije pade 
śāmyantyā enaṃ kramamakramīkṛtya punarapi bhāsākrameṇa tadvat bhāsitam, 
iti saṃgṛhīto'rthaḥ || 2 ||

taṃ bhāsākramaṃ varṇasaṃkhyayā niyamayati

ravigatabhāsāvāhasamāseta cautriya - akkenacaurocakka |
(p. 123) 	dhāmatinnayujālākulabhāseta aṣṭādahacuddahanava - akka || 3 ||

	catvāro hi asminbhāsākrame sakalasakalaniṣkalāniṣkalaparākhyāḥ 
kramamahākramamavabhāsayanti, tatra sakalakrame dvādaśadhā cakriṇīnāṃ 
saṃkhyāniyamaḥ, praticakriṇīmantre ca aṣṭādaśasaṃkhyāvacchinno 
varṇaniyamaḥ, sakalaniṣkalakrame ca ṣoḍhā cakriṇīniyamaḥ yatra catasraḥ 
sakalakramavadaṣṭādaśārṇāḥ dve ca caturdaśārṇe niṣkalavat, niṣkalakrame ca 
tisraścakriṇyaścaturdaśārṇāḥ, pare ca krame ekaiva kulavidyā navārṇā - iti 
cakriṇīnāṃ tanmantrāṇāṃ ca saṃkhyāniyamaḥ, tataśca dhāmatrayī 
svarūpoddīpanena prathāṃ gacchati ityuktaṃ dhāmeti yataḥ sauryaḥ svarūpeṇa 
dvādaśaiva aindavīnāṃ ṣoḍaśānāṃ madhyāt daśa 
jājvaladāgneyanāḍīdaśakena ātmani sāmarasyaṃ nītāḥ, iti ṣaṭ sakalaniṣkalā 
eva avaśiṣyante, āgneyyaśca (p. 124) 
tisrastāpanīkarālālelihāvasānabhūtāścaṇḍatarā niṣkalagatāḥ, iti 
dhāmatrayyā trayaḥ kramā vyāptāḥ, paraśca kramo [kh pu: pārśvakrama iti 
pāṭhaḥ |] nirdhāmadhāmaḥ śānto nirvāṇanedīyān na dhāmabhiḥ spṛśyate, 
iti dhāmatrayaṃ jvālākulaṃ pratyekamāveśena bhāsayitvā sākṣātkṛtya 
aṣṭādaśabhiḥ caturdaśabhirvarṇairnavārṇaiva prathate || 3 ||
athāsyaiva nirdhāmatāmāha

agnīṣomavalita bindukalā śavvīha ṣoḍaśa śaśisama bhāvu |
dvādaśa sūryakalā daśa analā sopañcahaṣṭu niddhāmi cāvu || 4 ||

	bindoradhaḥ kālāgnipratibimbena [k pu: kandāgnipratīti pāṭhaḥ |] 
ūrdhvaṃ kuṇḍalinyāśca cāndramasasaṃdohena nityamagnīṣomamayatā, tasya 
daśa - ṣoḍaśakalāsaṃplavena ṣaḍviṃśatikalāvattvam, (p. 125) sauradhāmnaśca 
dvādaśa kalāḥ, ṣoḍaśa cāndramasyaḥ, daśa āgneyaḥ iti - catuṣṣaṣṭikalaṃ 
dhāma pañcaṣaṣṭitame nirdhāmni nimajjati, iti bhāsākramasya dhāmamayasya 
nirdhāmapade praveśaḥ || 4 ||
	etadeva nigamayati

vimalamakura sāmāñī yatyābhayana kamākama seya |
praśamubhajitathapada amalāñī śūnyaṃ kṛtvā punarapi teya || 5 ||

	saivaṃ rūpā cit tasminpade amlānaiva praśamaṃ bhajate, kutaḥ? ityāha - 
yatyā ityādi, [yatra] vibhinnasvabhāvau kramākramāvudetaḥ 
tasminsarvādvayamaye dhāmni śāmyatīti, sā ca kīdṛśī ? ityāha - vimaleti, 
vimalamakure nirmaladarpaṇe pratibimbāgatatatsamadarpaṇasamāneti, 
tadetatsaṃkalitavikalitagaṇitaprakriyāṅgaṃ dṛṣṭāntamāhaśūnyamityādi, (p. 
126) gaṇite hi śūnyādevopakramaḥ punaśca tatraiva pratyāpattiḥ, iti 
bhāsācakram || 5 ||
	atha samayeśvarīprakriyāmāha

samayeśvara akkaikamapañcaka vannavibhāge vidhilopāna |
pūraka abhimatavastuvidhāyaka pūnāhutayākheta homāna || 6 ||

	iṣṭasya māntrasya prasarasya yaduktaṃ phalaṃ tasya 
niṣpratyūhatāviṣkṛtaye samayavidyāvatārāvasaraḥ, anyakrameṣu tu 
samaprādhānyabhāvāt praticakraṃ samayavidyopadeśo dṛśyate, 
asmiṃścātinayasārasarvasve kramārthe yaccaramasthānaṃ tatraiva sarveṣāṃ 
kramāṇāṃ viśrāntatvāt tasyaiva prādhānyāt ekaiva samayavidyā, sā ca 
bhinnabhinnakramoktaphalānāṃ prapūraṇī, iti kramagarbhaiva 
tattatkramārthabhedena ahaṅkārāntena varṇeyattāvibhāgena 
kalpoktaphalaviśeṣasya lopanivāraṇena arthasādhanī iti pūrṇāhutiriva, (p. 127) 
yathā pūrṇāhutyā sarvānkāmānavāpnoti, iti mīmāṃsāgranthaḥ - 
pūrvopakḷptahomārthasya apūrvaphalaniṣpattaye yathā pūrṇāhutiḥ 
phalapradā, tatheyam || 6 ||
	tadeva āha

siṣṭisamaya * * * * ha-astre chandi du-evannyu kamalaju bhakṣeya | 
pañcadaheyathitimaya surandi nābhīpammanābhu * * * * * * * || 7 ||

gāsukari bindivā te-u satikakhahasubhagaṅkara śivaśiva |
savvasiddhi * * * * * neta bāhyabhāsāsamaya sadāśiva || 8 ||

(p. 128) 	gāsukari bindirijjī bhāve-u * * * * * * * * * * * * * * |
* * * * * * * * * * * * * * * * * * * * * * * * * || 9 ||
(tilakam) 

	saiṣā anākhyasamayeśvarī samayā bhagavatī mahāstreṇa prathamena 
varṇadvayena kandātkamalodbhavaṃ bhakṣayati - upāsakānāṃ 
svasvarūpāvāptipratirodhakabhāvamasya kamalajasya apasārayati, tathā anyaiḥ 
pañcadaśabhirvarṇaiḥ sthityanākhyasamayā nābhisthānāt padmanābhaṃ 
viṣṇuṃ tanūkaroti - svarandhre madhyame nāḍikrame asyāpi 
pratirodhakābhāvaṃ vidhatte ityarthaḥ, ekonasapta[ti]bhirvarṇaiḥ 
saṃhārānākhyasamayeśvarīmadhyāt hṛtparisarādrudraṃ nihanti - tadvadeva 
niṣpratirodhaṃ vidhatta iti yāvat | saiva śuddhānākhyasamayeśvarī varṇadvayena 
vaktrādīśvaraṃ ślathayati | bhāsāsamayeśvarī ca bhavantī dvādaśabhiḥ (p. 
129) paścimairvarṇaiḥ bindoḥ sadāśivamapasārayati, evameṣā śatārṇā 
vibhaktāpyavibhaktā sarvasiddhiṛddhīrbhāvayitvā saubhāgyakarī bhavati, iti 
śivam, śivamityāścaryam | iti samayavidyāyāḥ kāraṇapañcakagrāsaḥ || 7 || 8 || 
9 ||

iti śrīśitikaṇṭhācāryaviracite mahānayaprakāśe ekādaśa udayaḥ || 11 ||


atha dvādaśa udayaḥ |

	tadetatsadātanaṃ sarvajanīnaṃ suprakaṭaṃ pratyabhijñāyatām, ityāha

eva vibhāge cidapariśīji cetana paraśuyamāna maneta | 
viṣayachāyacimmaya jāñīji devīvapa āvaśu bhajeta || 1 ||

	anenoktacakracakreśvarīvibhāgena sṛṣṭyādikramagarbheṇa (p. 130) 
sarvākāraṃ vastutaścitsparśa eva pratipāditaḥ, tatra cetanasparśamātrameva 
sāraṃ mantavyam |
	nanu tattaccidbhūmikānāṃ samaviṣayāveśo dṛśyate? tadarthamāha - 
viṣayeti, chāyāmātreṇa saṃvidāviṣṭo viṣayo'sti so'pi citparamārtha eva 
bhāvanīyaḥ, katham? ityāha - devīti - devīvapuṣi āveśaṃ vidhāyetyarthaḥ, 
yataḥ samastā imā lokayātrā bhinnābhinnāḥ - saṃhatavibhaktāḥ 
padārthānāṃ bahiruddhurakandharatayā svasāmarthyena svarūpasya abhāvāt na 
saṃbhavanti bhāve vā anyonyaṃ bhāvasvabhāvavirodhaścitparamārthatvāt 
citsaṃbandhena cidāveśena citparamārthatayā cidviśrāntyā tāḥ pratiṣṭhāṃ 
pratilabhante - nānyadbhāvasvarūpaṃ kiṃcitsvopajñaṃ samasti, iti cetasi 
viśrāmayitavyam || 1 ||
	tatra prakrāmaṇīṃ yuktimāha

ṛdayā - usamelo sammajji yoyo kṣavanohi-i padāthu |
(p. 131)	bhuttesatilāḍana sāpajji ajagara vittabaḍo paramāthu || 2 ||

vastūnāṃ pratisvikasvasvarūpasatattvasāraṃ hṛdayamucyate, tacca 
anaśvaraṃ cinmātrameva paryavasyati, yo yaḥ padārtha ātmano yogāya 
abhyarthyate tasya tasyoktavaddhṛdayamelanāyāṃ svātmanā saha sāmarasyaṃ 
smaraṇīyam - vedyasya yaḥ paramārthaḥ sa vedakaparamārthasatattva eva 
lakṣanīya ityarthaḥ, tasya tu ātmasātkriyamāṇasya bhāvasya 
bhāvābhāvasāmarasyena tadvadgṛghnutayā punaḥ punarabhiniveśo na yuktaḥ, 
yataḥ ajagaravrataṃ nāma paripūrṇaḥ pramātṛdharmaḥ, sa eva ca sudhiyāṃ 
paramārthatvena sarvaprayatnena avalambanīyaḥ || 2 ||
nanu bhavabhītaistadbhayanivṛttaye gurumukhadṛśā pūjākrameṇa 
abhinayopāyaḥ kaścitpāramparyapravṛtto'bhyarthanīyaḥ, tatra kaḥ prasaṅgaḥ 
saṃviccarcānām, bhavatā hi 

(p. 132) tilasnāyī tilodvartī tilahomī tilodakī |
	tilabhuktiladātā ca ṣaṭtilī nāvasīdati ||

iti vat sarvavyayīkaraṇena samastetikartavyatāsu cinmātrameva upakaraṇīkṛtaṃ, 
tatkathaṃ viśrāmyati?

ityāśaṅkyāha

bhāgavibhāgyu cakkapaveśe akkathe cinmaya kāliśarīra |
pūjathiyya ṛdapada-āveśe nityasamādhāne hārīra || 3 ||

	yathā gurumukhaṃ cakracakreśvarīṇāṃ caryā akhaṇḍitā yatamā 
yatamā pūjanāya sthitā tāṃ tathaiva pārayannekasminnativitate kāliśarīre 
paryavasāyayet ityuktaṃ, bhāgeti bhāgavibhāgaistattaccakrapraveśena sā sā 
pūjā uktavaddhṛtpadāveśena nityasamādhānena nirupādhau cinmaye 
vapuṣyantaraṅgatayā bhāvanīyā, iti nāvadhīritaṃ kiṃcit || 3 ||

(p. 133) 	idameva ca paramparāyātaṃ niṣṭhāsatattvaṃ sarvapīṭheṣu 
pīṭhacarīṇāṃ, ityāha

bhāvasa bhogu cidiviṣayīkaranu khecarīna ehu vallabhaṭhāvu |
caheta karana bhairava ālīvanu āliṅganupattasa nibhāvu || 4 ||

	bhāvasya bhogaḥ kaḥ? iti sandehe - cidviṣayīkaraṇamātram-
evopabhogārthaḥ paramparāyātaḥ, tadeva khecarīṇāṃ vāhadevīnāṃ 
vallabhaṃ sthānaṃ, tāśca vāhadevyaḥ kiṃcitkiṃcidvaiṣayikamāsvādya 
cidbhairavasamarpaṇaṃ kurvanti, yāvadantataḥ svātmasamarpaṇena taṃ parityajya 
viśrāmayanti, iti viṣayabhogo niṣṭhāsthānam || 4 ||

	etadeva āśāsyatamaṃ manyamāna āha

nidumudito guruvayana visāmeta kamuseveta akka murajeta |
(p. 134) 	bhāvubhāvuṛdayi viśśāmeta kṣavusavva lāḍanavajjeta || 5 ||

	evaṃ nityapramudito guruvarasaṃpradāyaṃ hṛdi viśrāmya, 
kramasparśapurassarāmakrame viśrāntiṃ manyamāno bhāvaṃ 
bhāvamātmasātkṛtya bāhyabhāvābhiṣvaṅgaṃ parihṛtya sarvaṃ 
prakrāmayasva || 5 ||

	etadeva āśaṃsanīyaṃ manyamāna āha

nityasamādhāne ḍalavāne caryācaryakame ukkiṣṭa |
laukilokottara vasavāne ehu kamathu bhajīva nayaniṣṭha || 6 ||

	prācuryapravṛttena satatāvadhānena caryācaryākrameṇa 
utkṛṣṭasiddhibhājaḥ laukike lokottare ca mārge vartamānāḥ itthameva 
sarvākāraṃ kramārthaṃ bhajantu nayaniṣṭhāḥ || 6 ||

(p. 135) vismṛtaṃ caitatsarveṣām, ityāha 

cuddahabhūtasaggatoyatti bhuvanisaditu mahāthu thyoha |
sandasavyugatasavve sa-utti mahājana yena gurumukhapathyoha || 7 ||

	caturdaśasu lokeṣu caturdaśavidhasyāpi bhūtasargasya sadātano'yaṃ 
mahārthanāmā svarūpāparaparyāyaḥ citprakāśo'parihāryaḥ suprakaṭasthitaḥ, 
sa ca sarveṣāṃ bhāvāveśena smṛtipathādapasṛto - naṣṭaḥ sthitaḥ, te tu 
mahājanāḥ - yeṣāmitthaṃ gurumukhamāvirbhūtam, iti 
saptabhirmahārthasvarūpaṃ pariśīlitaṃ yaḥ sparśamarīcīḥ sarvaromāśrayā 
udbodhayati, so'yaṃ madhyame dhāmni ekarasībhūto navacakrīviṣayaḥ 
saṃpradāyo'nyonyānuprāṇanena prakāśyate, tathā pīṭhacakre 
tanmātravyāptiḥ bhūtavyāptiḥ pañcavāhavyāptiśca - iti tridhaiva, pañcavāhe 
mahākramasṛṣṭyādiviśrāntyā saha karaṅkiṇyādimudrāvyāptiḥ, (p. 136) 
vṛndakramāt pañcaprakāradevatāvyāptiśca - iti tridhaiva vyāptisthitiḥ, 
prakāśānandamūrtīnāṃ raviśaśihutavaharūpāṇāṃ 
manobuddhyahaṃkāraiḥ sattvarajastamobhiḥ sṛṣṭyāditrayeṇa - iti tridhaiva 
vyāptisthitiḥ, vṛndacakre devatāstāvatpīṭhāṣṭakāścatuṣṣaṣṭiḥ, tāsāṃ 
catuṣṣaṣṭiḥ siddhayaḥ saṃvidbhūmikārūpāḥ yataḥ pañcavāhavyāptyā 
pratyekaṃ dvādaśamarīcīnāṃ ṣaṣṭibhāvaścatasraśca mūladevyaḥ, iti - 
catuṣṣaṣṭiścidbhūmikāstāsām, iti saṃvidbhūmikāvyāptiḥ, tathā kalā 
aṣṭātriṃśat baindavyaśca ṣaḍviṃśatiḥ, iti - 
catuṣṣaṣṭibhirdhāmakalāvyāptiḥ, hrasvadīrghaplutaiḥ pañcadaśabhiḥ 
sandhyakṣarairaṣṭabhiryamaiścaturbhirevamekatrībhūya vyañjanaiḥ saha 
catuṣṣaṣṭibhirvarṇakramaḥ, iti - makāradevyā uktapañcavāhādicakrapañcakena 
mahākramacatuṣṭayena, iti navadhā, tathā bhāsākramacatuṣṭayena 
samayeśvaryā vibhāgapañcakena ca, iti navabhireva ca, iti - mayūrāṇḍarasavat 
sarvairantargarbhitāyāḥ samayasthitiḥ, (p. 137) 
mahākramabhāsākramasamayeśvarīvibhāgānāṃ cānyonyaṃ 
sarvaprakāramavibhāgaḥ - ityekarasībhūtaḥ sarvo'yaṃ parāparaścidrasaḥ 
paratare ciddhāmni sāmarasyamupayāti, iti - nigamito'rthaḥ || 7 ||

iti śrīśitikaṇṭhācāryaviracite mahānayaprakāśe dvādaśa udayaḥ || 12 ||


atha trayodaśa udayaḥ |

athoccitya kāṃciditikartavyatāmāha

gurumukha ci yida phalativāto katha pūjana saṅkama avivāda |
eka kālu eka padipāto codasyu pūjanumaryāda || 1 ||

siṣṭi paraughe thita divyaughe saṃhita saha oghe siddhaugha |
(p. 138) 	mānavaugha nākhyipati bhoge pīṭhabhāsa samayu pañcaugha || 2 ||

	gurumukhaṃ yadi tava phalaprāptiparyantato nirvivādatayā 
ekakālamāsāditasaṃkramaṇapūjanakathanaiḥ saṃmukhībhūtam, tato 
guruvadanaikapratiṣṭhāni trīṇyapi saṃbhavanti | tatraiva sati tasminprasanne 
trīṇyapi ekavāraṃ phalanti uta krameṇa? iti saṃdehe niścayo'yam - gurutaḥ 
saṃkramaṇottarakālaṃ kathanaprākkoṭau caturbhirdivasaiḥ pūjanopadeśaḥ 
pāraṇīyaḥ, iti maryādā nollaṅghanīyā, tatra cāsmākamitthaṃ gurumukhaṃ - 
pīṭhacakrapūjāpūrvakaṃ paraugho gurukramaḥ sṛṣṭicakaṃ bhāsākramaḥ 
samayeśvarī pūjanīyetyeko divasakramaḥ, dvitīyena 
tadvatpīṭhacakrapūjāpūrvakaṃ divyaugho gurukramaḥ, sthitikramaśca 
bhāsāsamayeśvarībhyāṃ saha uktavat pañcaprakāra eva yāgaḥ, tṛtīye divase 
pīṭhacakre mahaugho gurukramaḥ saṃhārakramo bhāsāsamayeśvarīdvayaṃ ceti 
pañca (p. 139) pūjanīyāḥ, caturthe ca pīṭhacaraṃ 
siddhaughamānavaughaśiṣyaughāḥ anākhyakramo bhāsākramaḥ samayeśvarī 
ceti pañcaiva pūjanīyāḥ, iti śeṣaḥ || 1 || 2 ||

	athārghapātravidhimāha

cupāvo gurusamayanyāse kamapañcaka trepāvo aggu |
ajamukhabindu jañīparyāse akumuṇḍiti yu aścanasaggu || 3 ||

	catuṣpādāsane pātre gurukramaughānsamayeśvarīṃ ca pūjayet, tathā 
tripādāsane pātre sudhūpite kṛtapātrasaṃskāre 
ratnadvayālabdhanyastaparāsavapūjitārghabharite pratibimbitamukhe 
kramacatuṣṭayāvasānaṃ pūjayet, tayośca pūrvapātramadhomukham 
pītaśeṣaṃ muṇḍavyomni pātayet, uttaraṃ ca 
tadvatsārghamadhomukhamarcāsthāne yojayediti || 3 ||

(p. 140) dīpakramaṃ yugalakenāha

ye para divya mahāsiddhaughe mānavaugha gurukama pañcaugha |
te kamapañcaka anugata upayoge pīṭhacakka samayāsaha bhoga || 4 ||

caura caura kama cucakkeśara dinapañcaka akadūta pakāśu |
atha vā dīpaśarthana parovara trovaha ekadivasa avakāśu || 5 ||
(yugalakam)

	pañcabhirdivasaiḥ prakāśacaruṇā kramārthayāgaḥ pāraṇīyaḥ ekayā 
dūtyā saha samayasthena, ityasmākaṃ gurumukhaṃ, katham? ityāha ye pareti ye 
mānavaughaśiṣyaughayoraikyena gurukramāḥ pañca 
tānkrameṇaikaikakramānuga[manena] - - - - - - - - - pañca kramāḥ pūjanīyāḥ 
pañcasu divaseṣu, ādyantayoḥ (p. 141) sarvatra pīṭhacakrasamayeśvarībhyāṃ 
saha catvāri catvāri pratyahaṃ pūjāsthānāni bhavanti - iti yugmasya 
samayo'yam, itthaṃ ca catuścakreśvarī pūjitā bhavati | athavā ekasminneva 
divase āsāditasāmayika - - - - - - - - sāmagryāṃ trayodaśātmakena samudayena 
pūjātilakoktavat pāraṇīyaḥ, iti pūrṇo'yaṃ vidhiḥ || 4 || 5 ||

bhāsūnyupūnyu anubhāvo eka ghanonaya niṣṭhita dhā-u |
sarahasa mahāthu eṣu ubbhāvo ce * * * * [sujanā] u janā-u || 6 ||

	he sujanā janāḥ bhavatāmatinayāviṣṭānāṃ mahāmnāyākhyaṃ 
rahasyasthānamādhibhautikenādhidaivikenādhyātmikena sarvātmikena ca balena - 
iti caturbhirbalairūpodbalitaṃ cetasi bhāsatām, tacca kīdṛśam? ityāha - 
ekaghanatāmāptaṃ saṃpradāyaparipūrṇaiḥ 
pūrvasiddhairanubhūtamanubhāvitaṃ ca, uktavat (p. 142) 
balacatuṣṭayānuguṇyeneti, atha ca caturdhā balikarmaṇā nirvighnatāmāpāditaṃ 
niḥśreyasaphalaṃ pāritam || 6 ||

iti śrīśitikaṇṭhācāryaviracite mahānayaprakāśe trayodaśa udayaḥ || 13 ||


atha caturdaśa udayaḥ |

pāveta ihu kamu pabhusa pasāde śitikaṇṭhasa gata jammu kitāthu |
tena mi mahajana khalitamasāde temārāvemahanayaparamāthu || 1 ||

	amumetādṛśaṃ kramaṃ prabhuprasādena prāpya śitikaṇṭhasya janma 
kṛtārthatāṃ [gataṃ] jātam, tena tathāvidhena kṛtakṛtyena mayā mahājanā api - 
- - - - - - - - mahārthaparamārthamanusmāritāḥ | iti śubham || 1 ||

(p. 143) 	bhedairaṣṭādaśāntaiḥ pariṇatimagamadvyāpi madhye navānāṃ
cakraṃ pūrvāparāṇāṃ vimalaruci varaṃ yaddhyanākhyaṃ kramāṇām 
|
bhāntomuṣmānmahārthaprakaṭanaparamādvaitatasteṃśabhedā
gāhantāṃ naśca vaścāpyupacitavimalākhaṇḍitaikātmyavṛttim ||

te aṃśabhedāḥ, upacitavimalākhaṇḍitaikātmyavṛttiṃ naścāsmākaṃ, 
vaśca yuṣmākaṃ, gāhantām - āviśantām, upacitā vṛddhiṃ gatā - 
vikāsamāptā, vimalā bhedakāluṣyeṇa aspṛṣṭā, akhaṇḍitā sarvavyāpikā, yā 
aikyātmyatayā vṛttistāṃ gāhantāṃ - diśantāmāviśantāmityarthaḥ, te 
kīdṛśāḥ? amuṣmānmahārthaprakaṭanaparamādvaitatobhāntaḥ - mahārthatayā 
prakaṭanaṃ mahārthaprakaṭanaṃ tena mahārthaprakaṭanena paramādvaitaṃ 
mahārthaprakaṭanaparamādvaitaṃ, tasmādbhāntaḥ śobhamānāḥ - 
mahārthatayā sarve bhāsamānāḥ santa ityarthaḥ, yathoktaṃ prāk

yā khetakṣīrasamudra sa ekata yanyāhaścitanyānṛtta |

iti, asmātkasmāt ? ityāha - yadetadanākhyacakraṃ aṣṭādaśāntairbhedaiḥ, 
pariṇatimagamat aṣṭādaśo'nte (p. 144) yeṣāṃ te aṣṭādaśāntāḥ 
tairaṣṭādaśāntaiḥ, te ca aṃśabhedāḥ, aṃśānāṃ bhedāḥ aṃśabhedāḥ - 
pīṭhacakraṃ paraugho divyaugho mahaughaḥ siddhaugho mānavaughaḥ - iti ṣaṭ, 
sṛṭisthitisaṃhāracakrāṇi trīṇi ca iti pūrvaṃ navakam, tathā samayeśvarī - - - - - 
- - - - śeṣāḥ pañcatayā sakalāsakalaniṣkalāniṣkalapararūpaṃ 
bhāsākramacatuṣṭaya [m - itya] - - - - - - ṣṭādaśāntairbhedaiḥ pariṇāmaṃ 
prāptam | anyacca kīdṛk ? ityāha - vyāpi vyāpakaṃ, madhye, kasya ? ityāha - 
navānāṃ navānāṃ - - - - - - - pūrvāparāṇāmiti pūrve ca te nava apare ca te 
nava pūrvāpare teṣāṃ pūrvāparāṇāṃ navānām, iti kramāṇāṃ 
sṛṣṭyādīnāṃ varamutkṛṣṭaṃ sarvādhiṣṭhāyakaṃ, vimalā padārthānāṃ 
kāluṣyarahitā ruciḥ - dīptiryasya, tattathā, iti - āśīrvādavākyam || ||

iti śrīmahāmāheśvarācāryavarya-śrīśitikaṇṭhācāryaviracite 
mahānayaprakāśe caturdaśa udayaḥ || 14 ||

samāptaścāyaṃ mahānayaprakāśaḥ |


(p.145) 	sadvidyānāṃ saṃśraye granthavidvad - 
vyūhe hrāsaṃ kālavṛttyopayāte | 
	tattatsaddharmoddidhīrṣaikatāna - 
satprekṣaujaḥśālinā karmavṛttyai || 1 ||
śrīmatkaśmīrādhirājena mukhyair- 
dharmodyuktairmantribhiḥ svairvivecya |
pratyaṣṭhāpi jñānavijñānagarbha- 
granthoddhṛtyai mukhyakāryālayo yaḥ || 2 ||
tatrājīvaṃ nirviśadbhirmukunda - 
rāmādhyakṣatvāśritaiḥ sadbhireṣaḥ |
pūrtyā śuddhyā vyākhyayā saṃskṛtaḥ stāt
pūrṇo granthaḥ śreyase sajjanānām || 3 ||
(tilakam)

śrīmatsvātmaśivārpaṇaṃ bobhavītu |


###########   END OF FILE  #######
