####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00204
Uniform title: tridaśaḍāmarāpratyaṅgirāviśayakanānātantra
Manuscript : NGMCP reel no. B 173/22 manuscript no. 3-30

Description: 



Notes: 
Data entered by the staff of Muktabodha under the supervision of Mark S.G. Dyczkowski.


Release 0: February 12, 2010

Internet publisher : Muktabodha Indological Research Institute
Publication year : 
Publication city : 
Publication country : India
####################################################



oṃ namaḥ śrīdevyai

himavacchikhare ramye surāsuraniṣevite |
tatra sthāne sukhāsīnaṃ devadevaṃ maheśvaram ||

surāsurendranamite siddhagaṃdharvapūjite |
kṛtāṃjalipūṭā devī idaṃ vacanamavravīt ||


śrīdevyuvāca


sarvaśrotodbhavaṃ jñānaṃ tvatprasādātmayā śrutam |
kā vidyā sākinīnāntu daityānāṃ gatināśinī ||

saṃsiddhāyā yuge ghore sarvasaṃśayabhedinī |


śrībhairava uvāca


pūrvaṃ gaurimahāghore śmaśāne karavīrake ||

ārādhito'haṃ devībhiryāge saṃpūjanāya ca |
tvāṃ cārusaṃsthāṃ kṛtvā tu pātastatravarānane ||

catuḥṣaṣṭhistu yā koṭyā sākinyādyā mahābalāḥ |
yajñabhāgaṃ prayacchanti caruṃ kṛtvāsvabāṃdhavān ||

bhujāmitamahaṃ bhadre krīḍāmi carayāmi ca |
yāvadanyatra divase tāvaccāti madotkaṭāḥ ||

caruṃ prayacchabhagavan paripāṭyā samāsataḥ |
mayoktaṃ nāsti me kiṃcit kapālī haṃ digambaraḥ ||

śmaśānavāsī satataṃ nāsti me bāṃdhavaḥ kvacit |
vihasyatābhiruktaṃ vai asti te tripurāntake ||

kulācārānalupyante vayaṃ tu tava kiṃkarīḥ |
p. 1b) tadvayaṃ paribhokṣyāmi dehino varamuttamam ||

mayoktameva tāsāntu gṛhnīdhvamaviśaṅkitāḥ |
gṛhītacarukaṃ bhāgaṃ yasyāmi śira uttamam ||

tvadīya vadanākrānta taddṛṣṭvā tu vimohitaṃ |
muhyamānamatibhraṃsaṃ tiṣṭhāmikaravīrake ||

praskhalan ḍāmarībhūto hā priyahā priyeti ca |
ūrūpaśyāmi tacchūnyaṃ tadāhaṃ mohamāgataḥ ||

evamuḍḍāmarībhūto vismṛtāmasvakāṃ tanuḥ |
tatra kāla mahādevi sākinībhirmahābalāt ||

bhakṣitāmṛtamādāya tatasvābhistyayaṃ sati |
tasmin niśceṣṭabhāvasthaḥ tadvittomantramutthitaḥ ||

paraṃ samādhimāśritya cetastatra samāśritam |
hṛdayādutthitā devī jagadānandakāriṇī ||

prasuptabhujagākārā spandanānandasaṃyutā |
akalā madhyabhāgā tu kālāgni sadṛśaprabhā ||

kālasaṃkarṣaṇī khyātā cakre kālāgnibhairavī |
ādhārabhūtā jīvaso? sthitā sā paramākalā ||

vyāpinī sarvabhūtānāmekāsānekatā gatā |
ekā parāparāśakti viśvagrāsaikalaṃpaṭā ||

pūrṇimā pūritā jñeyā racitā sātvamāsmṛtā |
p. 2) sāntyā parāparā sāntā śūnyātītā niraṃjanā ||

mahātejomayī lakṣmī raśmikoṭyā yutopamā |
nirmalāniṣkalā devi sakalāsthūlavigrahā ||

paṃcavaktrā daśabhūjā tripaṃcanayanairyutā |
śvetavarṇā mahādevī mahāpreto paristhitā ||

mātrāṣṭakasya madhyasthā siddhiyogini pūjitā |
saumyogra japabhāvena sādhakecchāsamāsṛtā ||

dāritāsyā lelihānāṃ jvālāpluṣṭaṃ kṛtaṃ jagat |
ucchvāsocchvāsayogena cālayet kulaparvatān ||

kvaciddhvaṃse kvacit kūpyet kvacit saṃharate prajāḥ |
kvacit sṛjet kvacit pālye svatantrecchāpravartate ||

goṇāsā bharaṇairyuktā uragendravibhūṣitā |
pāśāṅkuśadharādevī varadābhayapāṇikā ||

savyahaste dhṛtaṃ khaḍgaṃ trailokya kṣobhakārakam |
vāme khaṭvāṅgamatyugraṃ dakṣiṇe śūlamuttamam ||

apare kandaraṃ raudraṃ trailokyakṣatajānvitam |
tathānye sa sthitaṃ muṇḍaṃ sa keśaṃ śoṇitāṃnvitam ||

vāme tu kalaśaṃ divyaṃ mahāratnaiḥ prapūritam |
eṣā pratyaṃgirā khyātā utpannā vyomadehagā ||

ekāsāneka bhedena viśvaṃ vyāpyavyavasthitā |
p. 2b) devī tuṣṭamanā sarva sruvanti parayāgirā ||

ḍāmaraṃ hi mahāyāgaṃ tadarthaṃ hi suraiḥ kṛtaṃ |
tasyā bhedaṃ prabhedena koṭisaṃkhyātanaṃdini ||

pratyaṅgirātviyaṃ devi siddhilakṣmī jayadrathe |
jhaṃkāra bhairava caṇḍā śivāntu kulaḍāmare ||


śrīdevyuvāca


bhagavandeva deveśa śaśāṅkakṛta śekhare |
dhyānaṃ yathārthadhyātavyaṃ tvat prasādānmayā prabho ||

adhunā śrotumicchāmi mantraśaucāraṇaṃ paraṃ |


bhairava uvāca


mantraṃ tu hṛdgataṃ bhadre ahaṃ jānāmi tatvataḥ ||

kathayāmi na saṃdehastvayā ca prerito yadā |
bhūpradeśe same śuddhe kuṃkumodakalepite ||

mātṛkāṃ prastaret tatra mantrānāṃ jananī parā |
adṛṣṭavigrahā cchāntā cchivātparamakāraṇāt ||

utpannā tu parāśaktiradehādeharūpiṇī |
tatrotpannā golakākhyaṃ tārārūpaṃ cidātmakam ||

tajjātadhvanirūpeṇa dhvanibindutvamāgataḥ |
bindornādasya cotpatti rasvarasya sureśvari ||

tato svarānnusubhage prasūtāmātṛkā śubhā |
kūṭayuktā varārohe paṃcaśadbhedavarṇagā ||

yā sā parāparāsūkṣmā prāṇasyāntargatā śivā |
p. 3a) sā yoni sarvamantrāṇāṃ kalā saptadaśī parā ||

parākāśa samudbhūtā icchāśaktivarānane |
bindukrama jñānaśaktiḥ kriyārtho yā nigadyate ||

sūryarūpaṃ tataḥ prāṇo hyapāṇaḥ śaśi sobhane |
samāno varuṇo jñeyo rudānaḥ pāvakaḥ punaḥ ||

māyā sarvāṅgasandhīnāṃ nibaṃdho vyāna ucyate |
dvicatuṣkaprakāreṇa udītaḥ piṇḍanāyakaḥ ||

carācarasya jagataḥ sṛṣṭisaṃhārakārakaḥ |
pūrakaṃ ca tataḥ paścādastrayuktaṃ varānane ||

antakapunaruddhṛtya śūnyamādyantayojitam |
paṃcamaṃ ca tṛtīyādyaṃ santāntaṃ tu samuddharet ||

graṃthīśvarasamāyuktaṃ dantavarṇagaṇāmvike |
sarvagaṃnavamayuktaṃ uduruccharabhūṣitam ||

antyādyameghasahitaṃ rikterādyaṃ tataḥ priye |
ādyantapadamarttante dantajīvayutaṃ dadet ||

vedayuktaṃ binduyutaṃ śivavaktraṃ niyojayet |
asyādyantantu saṃyojya astrarājamahābalam ||

vedapīyūṣavahnisthaṃ paṃcabindusabindukam |
astrarājaṃ yathoktaṃ syāt krameṇasurasuṃdari ||

etat kramadvayaṃ cānya rephaṃ madhyagataṃ nyaset |
p. 3b) saptādaśākṣarā yojya sthītāstvīdrāvikā priye ||

athānyaṃ saṃpravakṣyāmi mālāmantrasuśobhane |
oṃ paṃttaṃgirisamuddhṛtya mahārājā tataḥ param ||

mahāśaṃkhaṃ tato yojya diḍaṣāṇe tathaiva ca |
haḍḍamaḍḍo tato yojyamabaleti tataḥ param ||

jñāmahikara idadṛkarāva ipadaṃ punaḥ |
vidi āva iva tathā attha hatthi padaṃ punaḥ ||

parahatthi sā ihatthijñā giti ci tathaiva ca |
pare ca karmaṇe yogyātā hi pattiṃ giriṃ puma ||

nivajri ca tathā matthi ādyanta puṭitā priye |
na ca tyekonarahitā yoginīnāṃ mukhe sthitā ||

aśarīrā parācādyā śrutvā padmodbhavesati |
etadvidyā prabhāvena sampannāsmijagajjayī ||

āsītpūrvate moghoraṃ carācaravivarjitam |
satvamāyāguṇātītaṃ karaṇena samanvitaḥ ||

īdṛśe vajagajjāte icchāśaktiḥ śivasya ca |
tanmātradyotayogena svayajñānī prayacchati ||

kriyā ca sṛjate viśvaṃ yadbhūtaṃ yadbhaviṣyati |
tayā vimalarūpeṇa nirmitantu sadāśivam ||

nādarūpaṃ śivaḥ sākṣādabhedābhedavarjitam |
muñcantu te sadānādaṃ bahusthaṃ tripadānvitam ||

p. 4a) eṣa śabdātmakaṃ sohi akṣayaḥ parameśvaraḥ |
sarvavyāpi prabhuḥ sohi yenāsau pajanakṣamaḥ ||

asyāpi īśvare jātaḥ śabdasparśaguṇānvitaḥ |
sopi kartā śivaḥ śāntā sarvakāryaguṇānvitaḥ ||

ahaṃ tatra samutpanne stritatvaparimaṇḍitaḥ |
sṛṣṭisaṃhārakartā ca parecchā hi vyavasthitaḥ ||

mayāpinirmito viṣṇuścaturguṇasamanvitaḥ |
pālayan vai jagatsarvaṃ saṃsāre śaraṇātmake ||

tasyanābhigataṃ nālaṃ samutpaṃsukomalam |
tatra brahmāsamutpannaḥ paṃcatatvaṃ kṛtātmakaḥ ||

brahmaviṣṇurato yuddhaṃ saṃjātaḥ sṛṣṭikāraṇam |
ahaṃ kartābhavedbrahmā viṣṇuravepunastathā ||

śiracchedakṛtastasya mayākruddhena pārvati |
sopi kruddho mahādevi dṛṣṭvāviṣṇusamopari ||

mahākrodhānvito brahmā raktavarṇo vibhīṣaṇaḥ |
tairevotyāditāḥ puṃsaḥ surūpāstatparākramāḥ ||

abhedyakavacāḥ sarva visvākṛtimahābalāḥ |
prāṇaṃ haṃsarathārūḍhā koṭikoṭyāyutāḥ priye ||

prārthayanti mahāyuddhaṃ daṇḍaṃ saṃgṛhyaveṣṭitam |
nirmitāstu tadāsarva satyaṃ suragaṇārcite ||

p. 4b) adhunā saṃpravakṣyāmi mālāmantraṃ yathārthataḥ |
somārkānalasaṃhāra madhye vyomasamālikhet ||

tṛdhāmalāṃcchitaṃ kṛtvā viṃdvendusamayojhritam |
saṃhāravarṇāścaivādho raudrīdevīniyojayet ||

etat piṇḍākṣaraṃ caiva yoginī śrutimaṇḍalam |
puruṣe nādhikārosti satyaṃ satyaṃ gaṇāmbike ||

eṣākuṇḍalinīkhyātā prāṇāpānapravāhinī |
anacchavadanāttasthā paṃcasthānavyavasthitā ||

natiṃ niyojayet paścāt mantrāṇāṃ dīpanāya ca |
sarvasiddhaṃ tato yojya yoginībhyānatiṃ punaḥ ||

sarvasiddhipadaṃ paścātmātṛbhyaḥ padameva ca |
namo nityoditānanda naṃditāyai padantathā ||

sakalakulacakreti nāyikāyaipadaṃ tathā |
bhagavatyai caṇḍapadaṃ kāpālinyai padantathā ||

tadyathā mātṛkhaṇḍaṃ tu mantrakhaṇḍamathocyate |
ādyā vidyādyantayugaṃ māyāntena samanvitam ||

biṃdvendu yojitaṃ kṛtvā prathamaṃ bījanāyakam |
sarvādya vidyāsuśroṇi ūrddhādhogrāhayet tataḥ ||

śivabījena sahitaṃ ekatra ca samuddharet |
śūnyaṃ śūnyaṃ samāyuktamūrddhādhasyoparisthitam ||

ādyāntāntatamuddhṛtya kuharaṃ mantakonvitaḥ |
(p. 5a) amāniyojayedbhadre saptapātālabhedakam ||

bhuvanādhipatiṃ gṛhyaṃ śūnyāyenasamanvitam |
tadantayojitaṃ kṛtvā varṇarājaṃ mahābalam ||

te biṃdukāmamuddhṛtya tṛtīyāsanasasthitam |
namoniyojaye dante mahāmantreṇasaṃyutam ||

paramahaṃsinipadaṃ tathānirvāṇamārgade |
viṣamopaplavapadaṃ praśamanipadantathā ||

sakaladuritāriṣṭa kleśadalanipadaṃ tathā |
tathā sarvāpadapadaṃ aṃbhodhitaraṇintathā ||

sakalaśatrupramathani devi āgacchayugmakam |
hasayugmaṃ valgatathā nararudhirāntrameva ca ||

vasā ca bhakṣaṇipadaṃ mamadevi padaṃ tathā |
svaśatruśca padaṃ paścāt mardamardapadantathā ||

khāhikhāhi padaṃ caiva triśūlena padantathā |
bhiṃdibhiṃdi dvidhābhadre khaḍgena ca padaṃ punaḥ ||

tāḍayeti dvidhāyojya cchedayeti punastathā |
yāvat tāvat padaṃ paścān mamaśabdaṃ tato dadet ||

sakalaṃ ca padaṃ paścāt tathānyaṃ ca manorathān |
sādhayeti dvidhāyojya tathā parama eva ca ||

kāruṇiketi ca padaṃ tathā bhagavatīti ca |
mahābhairavarūpaṃ ca padadhārinimeva ca ||

tridaśavaraprade ca namite ca samāyutam |
(p. 5b) tathā sakalaśabdaṃ ca mantramāte padaṃ tathā ||

praṇatajanaśabdaṃ ca vatsalatisamāyutam |
deviśabdaṃ tato deyaṃ mahākālipadantathā ||

kālanāsaniśabdaṃ ca anyaṃ ca kathayāmite |
paṃcamantrasamuddhṛtya paṃcamaṃ tasya copari ||

paṃcamanasamāyukta etadvarṇatridhākuru |
prasīdapada deveśi madanāturasaṃjñakam ||

binduyuktaṃ tathākāraṃ kārayet parameśvari |
kuruśabdadvidhāyojya surāsurapadaṃ tathā ||

kanyakāyapadaṃ bhūyo golakenasamāyutam |
aṣṭamantrasamuddhṛtya vilomaparameśvari ||

tataḥ śrīkaṇṭhanāthantu biṃdvākhyaṃ kārayet priye |
tṛtīye tu maheśāni tṛtīyākṣarabhūṣitam ||

asyā vidyā dvitīyantu jīvahīnaṃ mṛgekṣaṇe |
tridhāniyojayedante vahnibhāryāsamanvitam ||

tṛtīyakhaṇḍastu kathitaṃ varṇānāntu śatadvayam |
navatyadhika deveśi uddhṛtaṃ śambhunāpurā ||

sāṃgopāṅgā sa vaktrā ca nānyeṣāṃ vidyate bhuvi |
ādau tu vaktravinyāsaṃ tridhānavasutaḥ param ||

hṛdayādi tṛtīyaṃ tu āyudhaiḥ śeṣakalpanā |
anyaṃ cāṣṭākṣarāvidyā vilomavinyaset priye ||

(p. 6a) asmintantravare siddhā nānyatantra kadācana |
varṇā utkīlitāhyasyāṃ bhavat prītyā varānane ||

anayā vidyayā gauri janmamṛtyubhayāvahe |
jantavāvividhākārā bhaktihīnā gurudviṣaḥ ||

svayaṃ gṛhītaliṅgāntu svayaṃ mantra pratiṣṭhitā |
adhikāraṃ prakurvanti gurorājñāṃ vinā priye ||

tathā pratyaṃgirā devī kilitā tu jayadrathe |
gurormukhāt samuddiṣṭā śubhāvāya divā śubhā ||

tadā sā siddhyate kṣipraṃ iti satyaṃ gaṇāmbike |


iti śrītridaśaḍāmare mahātantre catuḥtriṃśatisāhasre 
śrīpratyaṃgirātpattimūlamantroddhāravidhiṃ ekāśītitamaḥ paṭalaḥ || 1 
||



(p. 6a) śrīdevyuvāca


mantroddhāraviśeṣeṇa varṇitantu  samāsataḥ |
adhunāśrotumicchāmi devyā yāgamaheśvara ||


śrībhairava uvāca


rakṣāṃsi bhūtānyuktāni rephāścākhilanāḍayaḥ |
dvārasobhāpaśobhāśca karaṇaindriyavṛttiyaḥ ||

cittaṃ vīthībhaveddevyā hakāraṃ caiva pīṭhikā |
icchākriyātmikāliṅgā pīṭhikā sahasaṅgatiḥ ||

mandamaṣṭacchadabuddhi cāmaśaktiṣaḍasrakam |
tadā tu vyaktistambhinnaṃ gajājīvastu kīrtitaḥ ||

(p. 6b) adhisthānanirālambaṃ atrāso parameśvarī |
tasya saṃdarśanād devi yātyanavahujātmajām ||

ajñānakṣayamatyatimantraḥ sānnidhyakāraṇāt |
yajanaṃ saṃpravakṣyāmi siddhiṃ yenāśu jāyate ||

prathame haniṣaṣṭyāṃ vāmāvāsyātha caturddaśī |
nityaṃ sannihitā devī siddhidāmokṣadāsmṛtā ||

guruṃ vināhyasamaye yo vidyāṃ grāhayet priye |
sapacyata mahāghore narakaṃ tyati saṃkaṭe ||

dātāro narakaṃ yānti vidyāsamayapūjanāt |
anyathā na bhavet siddhi janmakoṭi śatairapi ||

tasmāt sarvaprayatnena yāgaṃ kṛtvā pradarśayet |
catuḥkoṇapurākṛtvā caturdvāropaśobhitam ||

ṣaṭkoṇaṃ vinyasenmadhye bahiḥ patrāṣṭakaṃ tathā |
tadbahiḥ ṣoḍaśādhāramālikhet kamalaṃ śubham ||

rajasāśvetavarṇena raṃjayat susumāhitaḥ |
śuddhe vasumatī dehe subhage tu manorame ||

hṛtsthāne vātu yaṣṭavyā pūrvoktena yaje cchubhe |
eṣā pratyaṃgirābhadre ciccandragatinirmale ||

hṛtpadmodaramadhyasthā suśūkṣmāmṛtarūpiṇī |
nādamātā vāyusakhā nityānityapadānugā ||

tato mṛtamayī devī bindunādāntare sthitā |
(p. 7a) dahanārkendumadhyasthā jagataḥ sṛṣṭikāriṇī ||

yogeśvarī yogaparā bhavabhakṣabhayaṃkarī |
āpadādyogamarmāntaṃ vyāpyaṃ viśvavyavasthitā ||

caturddaśavidhehyasmin sṛṣṭisaṃsthitikāriṇī |
ajñātān dharmajananī jñātāmokṣapradāyinī ||

athānyaṃ saṃpravakṣyāmi ihāmutraphalapradā |
dhyānaṃ maṇḍalavinyāsa parivārāṅgaṣaṭkakam ||

yena siddhirbhavatyāśu sādhakānāṃ gaṇāmbike |
prāgukte tu śucaudeśe duṣṭasatvavivarjite ||

prasannavadano bhūtvā ācāryasusamāhitaḥ |
sarvabhūtadayāluṃśca jñānavijñanapāragaḥ ||

tāmbūlapūritamukhot maṃdirānandamanditaḥ |
prahṛṣṭaśaktisannaddhaḥ saṃnyāsakṛtavigrahaḥ ||

vāmabhāge gatā śaktī devatārādhanaratā |
surūpāmṛtabhāṣī ca sādhakājñānakāriṇī ||

salajjākrodhanirmuktā lobhamohavivarjitā |
anyathā vighnabhāgīsyā cchidranta ghorayātanā ||

suprasanne gṛhavare sudhūpāmodasaṃkule |
puṣpaprakarasaṃyukte palālipuripūrite ||

prasannavadanobhūtvā dikṣunyāsaṃ prakalpayet |
āgneyāṃ hṛdayaṃ nyasya śira īśānagocare ||

nair-ṛtyāṃ ca śikhāmantrī vāyavyāṃ kavacaṃ nyaset |
(p. 7b) netraṃ pūrvadalāgre tu paścime'stu mato nyaset ||

sarvajñatādibhirdevyā jñeyā vidyākṣaraiḥ saha |
gokarṇāmajakarṇā ca ajā ākhumukhī tathā ||

paścimanāstrayuktena kādyakhaḍgāgrato yajet |
śrīkaṇṭhādikrameṇaiva ājñāgrāhaṇapūrvakam ||

adyādirakṣarevādau sūjayepādayogataḥ |
gaṇeśakṣetrapālaṃ ca vidhinānena pūjayet ||

kaṃcakasya jayenādhye sādākhyaṃ pratanāyakam |
dvitīyā prathamoddhṛtya mantrenānena pūjayet ||

tat pṛṣṭhacintayed devīṃ svajapadhyānasaṃyutam |
nānākārāmahādevī vāmādīnāmagocarām ||

dikkālādyānavacchinnāmavasthaṃ ci prakāśikā |
saptādaśīhyavasthā yā parānandasurūpiṇī ||

bhedaiḥ saptadaśaiḥ proktā vidyāyāvyomacāriṇī |
anāhataśikhāyāntu tasyecchā tu vinirgatā ||

tejorūpāmahāghorā vyāpiṇī sarvatasthitā |
tadāsya vyāpiṇī proktā tejokṣaravimardinī ||

kandamadhrāntarajvālā mahāmanthānamacchitā |
sahasrasūryasaṃkāśā niruddhāhṛdayāntare ||

niruddhavīryaprabhavā otaprotakṛtānu sā |
(p. 8a) yāvacchaktyā tu sasthānaṃ nirodhinyā nirodhayet ||

tāvaddhyānenu mukhataḥ paṃcāvvāre gatā śivā |
brāhmyādīnāṃ tato bāhye ādyā vidyādirakṣarā ||

vāsavādyāśca ye vīrā tadrūpā vyomasaṃyutā |
eke dvitricatuḥpaṃca ṣaṭsaptāṣṭāthave dviṣā ||

aṣṭamaṃ tu ti pūrveṇa mantramantrī dvidhācca yat |
yāmalādi krameṇaiva aṣṭapatre yajet kramāt ||

dvitīyena pade vīryā vyāpivā ca krameṇa ca |
kalā bāhya tataḥ paścācchṛṇu ekāgramānasa ||

tṛtīyena yanedbhūtā amṛtākhyā trirakṣarā |
vidyānāmavibhāgena śṛṇutasyāmṛgekṣaṇe ||

ajite indrarūpantu udayodadvireva ca |
tṛptirekotha ekāṃga tuṃvī aśvarasaṃbhavā ||

ete siddhā samākhyātā yoginyo yāstataḥ śṛṇu |
ānandā īśvarī devī uccagāmī ca dāmbhikā ||

yonānurāvatī caiva jaukalā aḥ śaśiprabhā |
khalu ekasya siddhasya vallabhasya sadā priye ||

ṣoḍaśāre mahācakre pūjayet siddhimātarāḥ |
raviraśmi yathābhinnā raśmī yārvāyathārave ||

śivaśaktistathā bhinnā śaktī ca parameśvarī |
(p. 8b) adhivāsapurā kṛtvā paścād yajanamārabhet ||

siddhyarthyastu maheśāni tato dīkṣīṃ samārabhet |
parikṣite dvādaśābdadaśapaṃcaka ekataḥ ||

anyathā patanaṃ dṛṣṭaṃ guravā nātrasaṃśayaḥ |
rahasyametat sarvasva manyathā na prakāśate ||

sucinīte tathā bhakte devatārādhane rate |
gurumavāgnimantre ca sadṛśaṃ yastu paśyati ||

yotthaṃ vai tṛṇavatmanye gurudevāgikarmaṇi |
dayānvito dānarato rāgadveṣavivarjitaḥ ||

samayī putrakānāntu pratimāmāṣitāntathā |
parādivastu saṃpūjya abhāvānmānasena tu ||

jijñāsā tāthakeṭilyāt sādhyādvā bhaktibhāvataḥ |
grahanaṃ tu bhave cchiṣya ityājñāpārameśvarī ||


śrīdevyuvāca


pūjāmaṇḍalavinyāsa sādhakākāryalakṣaṇaḥ |
kathitaṃ devadeveśa kāruṇyena mahātmanā ||

tadavyaṃ śrotumicchāmi vahnisaṃtarpaṇaṃ param |


śrībhairava uvāca


karmakuṇḍalinī buddhyau prajvālya ca cidānalam ||

viṣayendriyasaṃghāta nidhanaṃ dāhayet priye |
prāṇāpāṇau śruksuvasyān madānandādyatarpaṇa ||

saṃkalpādivikalapāśca akṣatānīhahomayet |
(p. 9a) ṣaḍadhvalajñānakāryaṃ saṃvit pūrṇāṃ pradāpayet ||

etadatyantaraṃ jñātvā bāhyapūjā samārabhet |
samamānapramānaṃ ca kuṃḍaṃ caiva trimekhale ||

adhaukhaṭikayālekhyaṃ vahnisantarpaṇāya ca |
kuṇḍasya daśasaṃskārā stotranādīnikārayet ||

tāḍanaṃ prokṣaṇaṃ caiva ullekhanamataḥ param |
udvāna sevanaṃ caiva mārjanaṃ cānu lepanam ||

arvācatuḥpathaṃ caiva akṣavāḍhaṃ ca te daśa |
kuṇḍe pūjāprakarttavyā madhye vai viṣṭarā kuru ||

ṛtu snātā tu vāgeśī uttarā iṣamūrddhagā |
nīlotpaladalaśyāmā arghapādyādibhiryajet ||

agnerānayanaṃ paścāt sthāpanaṃ tadanantaram |
veṣṭanaṃ tāḍanaṃ caiva prokṣaṇodyātanantathā ||

mantrāṇāmamṛtīkāryamarccanaṃ cāvaguṇṭhanam |
daśaivakuṇḍabāhye tu aṣṭau kuṇḍāntare sthitā ||

garbhādhānaṃ puṃsavanaṃ sīmantonnayanaṃ tathā |
vaktrasaṃkalpaṇaṃ kārya bhavate viktraniḥkṛtiḥ ||

niḥkramojātakramātha vaktrodyātakramāt priye |
vaktraśuddhiḥ prakarttavyā nāmaśuddhistathaiva ca ||

aṣṭādaśaivasaṃskāraḥ karttavyā deśikena tu |
garbhādhānādināmānta karttavyā hṛdaye na tu ||

(p. 9b) tatastu devī vāgeśī marccayitvā vidhānataḥ |
paryagnikāraṇaṃ kāryaṃ saṃmukhīkaraṇantathā ||

suradānaṃ viṣṭarācca pūjanaṃ paridhīni ca |
lokeśāstu tu saṃpūjyā pūrvādikramayogataḥ ||

praṇīte vahnisaṃpūjya cāstreṇaiva ghaṭaṃ yajet |
vahni saṃtarpaṇaṃ pūjā karttavyā ca viśeṣataḥ ||

śruksuvau śodhayāstreṇa upayāmoparisthitam |
paścād dvādaśasaṃskāraḥ suvilīnā paṭāntare ||

adhiśravaṇamādau tu upādhi śravaṇantathā |
utplavanasaṃplavanaṃ nīrāṃjananirīkṣaṇam ||

āsanaṃ pūjayed devyāḥ pūjayenmaṇḍale śubhe |
athāgnau vinyased devī mamṛtāmṛtarūpiṇīm ||

tatastu tarpaṇaṃ kāryaṃ cchāgairmadhughṛtādibhiḥ |
aṣṭottaraistrikhaṇḍāstu daśāṃśairnādyatarpaṇaiḥ ||

pūrṇā pradhārākarttavyā tato vijñaptikārayet |
tvatprasādena deveśi bhūyo dīkṣā samārabhet ||

ā sā kālāgnikuharā dutthitā paramākalā |
kaṃpamānākaraṃdhrena viśrāntānābhimaṇḍale ||

bhujaṅgakuṭilākārā divyāpyāparamākalā |
tadantavartinī kācid devīpāśakṣayaṃkarī ||

(p. 10a) candrārkaubhayamadhyasthā caṃdrārkaubhayavaṃdhitā |
caṃdrārkānalasaṃrūḍhā caṃdrārkānalabhakṣiṇī ||

mahāraudrakarasthā ca svasvabhāvasamāviśet |
tatastejodgatā bhadre eṣā sā paramā kalā ||

saṃcāryamantravīryeṇa turyamārgena caiva hi |
tritatve nāthavai tasya dīkṣākāyāviśeṣataḥ ||

sarvādhvaśodhane naiva tathāmuktobhave śiṣu |
sūtravaṃdhādikaraṇe pūrvoktavidhinoditā ||

vinyāsaṃ śodhanaṃ śiṣyā vijñaptitadanantaram |
śikhācchedaṃ tataḥ pūrṇā yojanaṃ snānameva ca ||

vijñāpanaṃ pūjanena pare yojanikāśiṣoḥ |
abhiṣekasāmayika pūtrake sādhakopi vā ||

krameṇa guṇinākāryā caruṇānānyathā priye |
puraraṇyaṃ pravakṣyāmi karmakoṣaṃ yathā sthitā? ||

pratyūṣe tu samutthāya madhyāhne vā niśāgame |
jayedaṣṭaśataṃ vidyā hyahanyahanisādhakam ||

sarvakāmonavāpnoti vidyājāpaparāyaṇā |
śubhagaḥ sarvasantānāmakṣayyaparabhāgbhavet ||

gorocanaśataṃ japtvā nararocanamiśritam |
lalāṭe tilakaṃ kāryaṃ yaḥ paśyet savaśaṃ nayet ||

siddhārtha kavacāśvetā pratyūṣe devatālaye |
(p. 10b) sthāpayitvā caturddaśyāṃ devyārcā saṃpradāpayet ||

mukhe tu prakṣiped devi paravāde jayaṃ labhet |
cāṃḍālāgnintu prajvālya kāṣṭhaiḥ khadirasaṃbhavaiḥ ||

arintu sa likhedbhūmau vidyāyā sādhako bhuvi |
padaṃ datvābhidhe yasya krodhāviṣṭhantu sādhakaḥ ||

khādirebdasahasrantu ajāraktasamanvitaḥ |
māṃsaiḥ parivṛtaṃ kṛtvā dhyānāviṣṭantu mohayet ||

suptāhetu vyatikrānte ānayet puramaṃdiram |
citibhasmasamādāya kharasūtrena saṃyutam ||

śatāṣṭajāpānmantreṇa sainye kṣiptvā tu tatkṣaṇāt |
pūjayet siddhikāsthāne ucchiṣṭopatyakānale ||

saṃdhyāśrotrānirodhena nisargopaśrutiṃ labhet |
tatrasthāne ajedbhūtaṃ dakṣiṇāṅga prapūjayet ||

śubhāśubhaṃ parijñāya tṛtīye labhyate priye |
tataḥ pitṛvanaṃ macchet kṛṣṇāṣṭamyāṃ samāhitaḥ ||

tayā niśiṃ mokṣayitvā niḥśaṃko nighṛṇaḥ sudhīḥ |
palālibhūśca saṃlipta digvāsābhaktilālasaḥ ||

vāmātsaṃgagatā dūtī pūtrālakṣaṇasaṃyutā |
maṇḍalaṃ kārayet tatra asthicūrṇenasundari ||

mahāpiśitapānādyai rādyayāgasamāhitaḥ |
(p. 11a) āvāhayet tato devī mudrāyogena nānyathā ||

prajvālyadanilādyena caṃdrasūrya karendhane |
kandotthitāmahāraudrī mūditā prāṇabhāskarāḥ ||

saṃghaṭṭasaṃsthito yogī mantargandhañca ghaṭṭayet |
ūrddhamārgapravāhena uddharedudayaṃ param ||

sakṛduccārite naiva viśvakṣobha prajāyate |
uddharomabhaved devi paśūnāṃ pātayet kṣaṇāt ||

eṣā pratyaṃgirādevi baddhvācotpadyate pare |
bhrūṇahatyā sahasrāṇi brahmahatyāhatāni ca ||

baṃdhanādbhasmasāyāti vṛkṣamindrāśaniryathā |
melāpakhecarīṇāntu nidhīni ca rasāni ca ||

lakṣajāpena vidhinā pātālaṃ tu rasātalam |
prasenāsatyakathana tathā vidhvaṃsamāraṇam ||

staṃbhanoccāṭanaṃ caiva sainyastambhanameva ca |
mantravadastu khārkhodaviṣasthāvarajaṅgama ||

garajvarādayodevi anyeneṣāmanekaśaḥ |
paraprayuktānaśyanti tanmuktānya sahasraṇaḥ ||

pratyaṅgirā prabhāvena sarvaṃ siddhyati sādhakaḥ |
etad rahasyaṃ paramaṃ nākhyātaṃ kasyacit mayā ||

gopanīyaṃ prayatnena caurebhyodraviṇaṃ yathā |
paraśiṣya na dātavyaṃ bhakti ekāntike yathā ||

p. 11b) guruduṣṭe caṃcake ca kāmalobhasamanvite |
dātāro narakaṃ yānti satyaṃ satyaṃ na cānyathā ||


iti śrītridaśaḍāmare mahātantre catustriṃśatisāhasre 
śrīpratyaṃgirāvidhi dvyaśītitamaḥ paṭala pratyaṅgirā kalpaṃ 
samāptaṃ ||




oṃ namaḥ śrīcaṇḍakāpālinyai ||


śrīdevyuvāca ||


śrutādevamayā śaṃbho āgamāni hyanekadhā |
mukhadoṣagatāmantrī ajñā vaiśvavināśitā ||

aśuddhā staṃbhitā bhinnā dhvaṃsitā jñāna cetasaḥ |
aneka kāraṇārthena prastāraṃ vadaśūlina ||

siddhilakṣmīrmahādevī paṃcācalavinirgatā |
kathaṃ kena prakāreṇa bījabhūtā vyavasthitā ||

tāmahaṃ śrotumicchāmi tvatprasādācca bhairava |
parituṣṭāsime śaṃbho bhrānti cchedaṃ kuruṣvamām ||


śrībhairava uvāca ||


guhyādguhyataraṃ devi tvayāpṛṣṭhaṃ varānane |
na mayā brahmaṇe khyātaṃ viṣṇavena ca vāsave ||

na devenā surayakṣena gaṃdharvena kinnare |
norage kathitā bhadre mānuṣeya ca kā tathā ||

śṛṇu devi mahāguhyaṃ yastvayā paripṛcchati |
tadahaṃ saṃpravakṣyāmi vidyā prastāramuttamam ||

p. 12a) prastārarahitā vidyā aśuddhāvaktradūṣitā |
anekakāraṇārthena mantraprastāramuddharet ||

susame bhūpradeśe ca nimnānnatavivarjite |
gomayanāpalipte ca gaṃdhapuṣpādi vāsite ||

pūrvābhimukha ācārya śitacandane carcite |
śvetāmbaradharo bhūtvā śvetālaṃkārabhūṣitaḥ ||

śitapuṣpaśire baddhvā karpūramukhapuritaḥ |
śuddhā ca mṛdvatī śuddhā ṣaṭikāṃ dakṣiṇe kare ||

dhṛtā devī prayatnena ālikhedvaravarṇini |
caturviṃśāṅgulaṃ sūtraṃ kārayeccaturodiśi ||

pūrvapaścimataścaiva saumyayāmyadiśāṃ nidheḥ |
bhāgayed rūdrasaṃkhyā ca prayatnāccaturodiśi ||

koṣṭhakāśatameruṃ hi ekaviṃśādhikaṃ bhavet |
tanmadhye lopayeddevi śṛṇuṣvekāgramānasaḥ ||

ekadvitricatuḥpaṃca īśāgnirakṣamārute |
lopayeddevi yatnena koṣṭhakākoṇasaṃsthitā ||

endradakṣiṇayormadhye koṣṭhakāśca trayaṃ trayam |
vikarṇapakṣibhedena lopayet prāsragālayāt ||

śeṣā anenamārgeṇa rakṣamāruta śūlabhṛt |
dvāsaptati varārohe lopayet koṣṭhakāni ca ||

śatārddhatiṣṭhate devi ekonavaravarṇini |
p. 12b) caṃdrarāme sarāḥ pūrvadakṣe candrāgni ṇāyakān ||

ekaṃ caiva guṇāvāṇā sthitāpāśabhṛto diśi |
kaivalyaṃ lokabhūtāni dhanadeśeṣu saṃsthitā ||

madhyeṣu saṃsthitā koṣṭhā viśvasaṃkhyā calātmaje |
caturdvāra yathā vāpī ākāraṃ ca bhavantite ||

udayārddha sthitaṃ pūrvayāmyamalayaparvataṃ |
merubhūdharapūrveṇa sthitaṃ pāśabhṛto diśi ||

lokāloka sthitaṃ saumyaṃ madhye kailāśaparvatam |
udayādṛk sthitānanda koṣṭhakāvaravarṇini ||

malayādi sthitānaṃdā koṣṭhā saṃkhyā varānane |
meronandapuraṃ devi lokāloka tathaiva ca ||

kailāśe saṃsthitā viśvā kramādbhūdhara koṣṭhakāḥ |
paṃcācalasamākhyātā tanmadhye mātṛkāṃ nyaset ||

pūrvadakṣe jalasaumye mātṛkādyaddhimakṣarāḥ |
trīṇi trīṇi likhet paktiṃ pūrvādārabhyacottaram ||

hakāramadhyakoṣṭhasya tasyādyantā saśaulikhet |
hakārārddha vakārañca hakārā ceṣamālikhet ||

kṣakārodhaśakāraṃ ca jhakārādau jamālikhet |
aikārorddha ukāraṃ ca akārāntedamālikhet ||

p. 13a) ṭhakārādhoścakāraṃ ca jhakārādhoccamālikhet |
jakārordhacchakāraṃ ca jhakāraṃ ādimuddharet ||

ekārārdhe thakāraṃ ca okārārddhe ṭamālikhet |
okārānte thakāraṃ ca dhakāraṃ dorddha sasthitaṃ ||

śavamadhye yakāraṃ ca jasamadhye vamālikhet |
ṣaḍamadhye makāraṃ ca rehaṃ ca daśamadhyagam ||

śadyādyantoka audevi cchabhorddhādha ca auliket |
ṭakārādyaṃ ṭhakārānte ṇaḍhaulikhya kramena vai ||

dhakārārdha thakārādau janaulikhya nagātmaje |
paramadhya lakāraṃ ca hakāraṃ pavamadhyagam ||

bhakāraṃ vamamadhyasthaṃ sakārādhau yamālikhet |
prastāroyaṃ mahāgūḍhaṃ nāma paṃcācalaṃ mahat ||

tanmadhye tu mahādevi mahāvidyācalātmaje |
siddhilakṣmīti vikhyātā śṛṇuṣvekāgramānasaḥ ||

ṇāntorddha saṃsthitaṃ varṇaṃ mīkārāntena bhūṣitam |
ādyapraṇavamityuktaṃ smaraṇāt kilviṣāpahaṃ ||

lokālokā sthitaṃ gṛhya dhakārādhve sthitaṃ tu yat |
tasyādha ṣaḍamadhyasthaṃ dhakārādyena bhūṣitaṃ ||

kailāśe haramadhyasthaṃ tadagre phalamadhyagam |
rephākrāntaṃ śirasthāne tadagre layamadhyagaṃ ||

p. 13b) merumādyenasaṃbhinnaṃ rakārādi samālikhet |
lokālokāṣṭasaṃyojya ramamadhye tadagrataḥ ||

i na madhyena saṃbhinnaṃ aṣṭamaṃ akṣaraṃ bhavet |
khāntaṃvarṇasamuddhṛtya udayācalasaptamaṃ ||

merumādyena saṃbhinnaṃ dhakārorddhenadagrataḥ |
lokālokādisaṃyuktaṃ saṃśamaṃbījamuttamam ||

vamamadhyagataṃ varṇaṃ ramamadhyagataṃ tathā |
i ṇamadhyakramāyojya namaskāraṃ tadagrataḥ ||

caturthaṃ paṃcamaṃ ṣaṣṭhaṃmasyāvidyāśca saptamam |
catvārakramamālikhya ḍorddhamalayādi saṃyutaṃ ||

auṇamadhyaṃ daśamadhyaṃ merumādyakramāyutam |
vidyāmekādaśaṃ varṇaṃ namo agre tataḥ punaḥ ||

nityoditā padaṃ likhyadhorddha induvibhūṣitam |
rādyavarṇasamuddhṛtyadhorddhantu bindulāṃcchitaṃ ||

ditā padaṃ ca tasyāgre ramamadhyaṃ iḍamadhyagam |
yuktaṃ devi prayatnena dvātriṃśadakṣaroddhṛtā ||

kailāśe layamadhyasthaṃ khādyaṃ udayaparvate |
kailāśe paramadhyasthaṃ kevalāni samālikhet ||

kulacakrapadaṃ pūrvadhorddhantu rayamadhyagau |
kalā dvitrikramāyukto khādyaṃ parakalānvitam ||

rāntodhasasthitaṃ varṇaṃ ṭhāntorddhena samanvitam |
p. 14a) kailāśe vamamadhyasthaṃ udayācala ṣaṣṭhamam ||

paphamadhye tadagre ca kevalāni samuddharet |
auṇamadhye ramamadhya idamadhye kramāyutam ||

cchorddhaṃ tithikalāyuktaṃ ekārāntorddha kevalam |
khādyaṃ parakalāyuktaṃ gavamadhye parāyutam ||

kailāśe hādimadhyasthaṃ merumādyenabhūṣitam |
dhorddhasthaṃ ra madhyasthaṃ iḍamadhyena bheditam ||

auṇamadhyagataṃ devi rakārādyaṃ tadagrataḥ |
ramadhyagataṃ yojya takārāntaṃ samanvitam ||

vedādyakṣaramuddhṛtya māyābījaṃ tadagrataḥ |
nābhidvisthāna khaṃmūrddhau ṣaṣṭhaṃ parakalānvitau ||

pādadāntasamārūḍhaṃ mūrddhamakārasaṃyutam |
tasyāgre tu cakṣokāraṃ kroṃnamonta samuddharet ||

vidyādyakṣarasaṃlikhya gavamadhyaṃ thalamadhyagam |
ṣaḍamadhyapunardevi kevalāni samuddharet ||

nisihaṃlikhya deveśi vilomenādhvijātmaje |
lokālokāntamuddhṛtya taṃ corddhayadvyavasthitam ||

merumādyenasaṃbhinnaṃ takārādyantu kevalam |
mārgadevi samālikhya padaṃ tasyāgra sasthitam ||

tasyāgre tu samālikhya kevalaṃ laghamadhyagaṃ |
p. 14b) gavamadhye paramadhye ekīkṛtya varānane ||

kailāśe phalamadhyeṣu tadante gavamadhyagam |
daśamadhyāsamārūḍhaṃ śamari padamagrataḥ ||

haramadhye uramadhyaṃ paramadhyaṃ ca kevalam |
rādyaṃ khārddha samārūḍhaṃ dāntaṃ pāśabhṛtānvitaḥ ||

auṇamadhyasthitaṃ varṇaṃ mahiṣāsanasaṃyutaḥ |
riṣṭakleśapadaṃ magrerādyaṃ vādyaṃ ca kevarau ||

dhorddhapāśabhṛte naiva bheditaṃ rāntakevalam |
lāntaṃ parakalākrāntaṃ rephabhinnaṃ ca mastakam ||

kevalaṃ gavamadhyasthaṃ rādyaṃ parakalānvitam |
ṣaḍamadhyaṃ vamamadhyaṃ i na madhyena bheditam ||

visargānta sthitaṃ varṇaṃ merumādhyenamaṇḍitam |
taraṇi pada tasyāgre ālikhedvaravarṇini ||

rahamadhyaṃ umamadhyaṃ paramadhyaṃ vadāntagam |
kevalāni samuddhṛtya tara u ādisaṃyutam ||

nithamapravilomena radyemakārabhūṣitam |
phalamadhyagataṃ varṇaṃ merumādyenamaṃtritam ||

ādyaṃ malayamuddhṛtya ūrddhacādhaṃ tu kevalam |
trayādviguṇamuccārya hasadvisthānamālikhet ||

phalamadhyagataṃ varṇaṃ tasyāgre paramadhyagam |
tasyādho khagamadhyasthaṃ dvayo dviguṇamuccaret ||

p. 15a) lokālokā sthitaṃ corddhaṃ kailāśe daśamadhyagam |
thalamadhyagataṃ likhya akamadhyādhasasthitam ||

visargānte sthitaṃ varṇaṃ ikāreṇa vibhūṣitam |
dāntaṃ parakalāyuktaṃ mī antena samanvitam ||

tarajaṃ likhyadeveśi tadagre phalamadhyagaṃ |
phabhamadhyagataṃ varṇaṃ malayādyenabhūṣitam ||

bhakṣiṇīmadamuccārya dvisthāne ṣaḍamadhyagam |
kailāse haramadhyasthaṃ phalamadhyādhasasthitam ||

kevalaṃ hāntagaṃ varṇaṃ oṇamadhyaṃ tadagrataḥ |
tasyādho daśamadhyasthaṃ binduṣaṣṭhasvarānvitam ||

ṣaḍamadhyagataṃ varṇaṃ rādyaṃ sarephamūrddhagam |
dvayādvisthānamālikhya gādyaṃ malayādibhūṣitam ||

śaśamadhyagataṃ varṇaṃ vāruṇenaivamaṇḍitam |
ubhau dviguṇamuccārya triśūlena padaṃ punaḥ ||

kailāse khāntasovastha īśvaraṃ bindulāṃcchitam |
visargādhasamuddhṛtya merumādyenabhūṣitam ||

dvayo dviguṇamuccārya cchiṃdhidvisthānamālikhet |
kailāse bhayamadhyasthaṃ kevalam bhūdharādbhave ||

aimamadhyaṃ kha gha madhyaṃ ai ūrddhaṃ yojayet kramāt |
lokālokasyadhorddhasthaṃ auṇamadhye tadagrataḥ ||

malayādi yutaṃ kṛtvā ṭhāntaṃ sāgraṃ samālikhet |
p. 15b)  trayo dviguṇamucārya cchedaye dviguṇaṃ likhet ||

tāvadyāvatpadaṃ likhyavisargāntorddhamālikhet |
nārathānpadasaṃlikhya sādhayeddviguṇolikhet ||

gavamadhyatadagre ca thalamadhyaṃ ṣaḍamadhyagam |
kevalāni trayāvarṇātkaṇirukāvilomataḥ ||

vamamadhyaṃ khaghamadhyaṃ phalamadhyaṃ tathaiva ca |
tadagre auṇamadhyasthaṃ tṛtīyasvarabheditam ||

mahābhairavamuddhṛtya tejaṣa.ṣṭhasvarāsthitaḥ |
kevalaṃ gavamadhyasthaṃ dodhaparakalānvitam ||

thalamadhyaṃ ḍhakārāḍhaṃ ubhau īśvarabheditau |
tarajaṃ īśvaraiḥ sārddhaṃ tadagre thadhamadhyagam ||

vahamadhyaṃ phalamadhyaṃ dodhantu dhāvasaṃlikhet |
kevalāni varārohe cedavarṇasamuddharet ||

ṣoddhantu īśvarā krāntaṃ auṇāmadhye ca e yutam |
haramadhyaṃ uramadhyaṃ paramadhyaṃ tathaiva ca ||

kevalāni trayovarṇā trārddhañca biṃdulakṣitam |
auṇamadhyaṃ daśamadhyaṃ yuktaṃ ca dorddhamagrataḥ ||

malayādi yutaṃ kuryāṇādhasthaṃ savisargayuk |
kailāśe gavamadhyasthaṃ adhohyagniṃ pradāpayet ||

tādyaṃ thādyaṃ cchakārāntaṃ dhorddhavakāramālikhet |
kevalāni varārohe bhūtasaṃkhyākṣarāṇi ca ||

p. 16a) tadagre auṇamadhyasthaṃ haramadhyādhasasthitam |
tadagre paramadhyasthaṃ iṭamadhyena bheditam ||

anusvārāntamālikhya aikārādyantu mūrddhagam |
kailāśe phalamadhyasthaṃ pahamadhyasthitaṃ tu yut ||

ikārādyenasaṃyuktaṃ ālikhedvaravarṇini |
kevalaṃ bhaḍhamadhyasthaṃ sāntaṃ ḷ ādyabhūṣitam ||

khādyaṃ parakalāyuktaṃ vādyamīśvarabheditam |
asya bījādimaṃ bījamagrataḥ punarālikhet ||

kevalaṃ paramadhyasthaṃ ālikhedvaravarṇini |
visargāntoddhamālikhya ādyena ca vibhūṣitam ||

vahamadhyagataṃ varṇaṃ dhorddhaña tadanantaram |
kalātṛtīyasaṃyukto atarurddhaṃ śṛṇu priye ||

sānte ṣaṣṭhakalārūḍho vyomamastakabhūṣitam |
trividhoccāraṇaṃ tasya kuryāt parvata saṃbhave ||

prasīdamadanālikhya oṇamadhyaṃ khorddhasasthitam |
agratejaṃ samuddhṛtya malayādyenabhūṣitam ||

khādyaṃdāntaṃ samuddhṛtyau ukārāsanasaṃsthitau |
ubhaudviguṇamuccārya rāntaṃ u ādisaṃsthitam ||

dāntaṃ parakalāyuktaṃ hādyaṃ khārddha sthitaṃ kuru |
kailāśe daśamadhyasthaṃ uṇamadhyo dayā cale ||

lokālokedhakārārddha kailāśeṣādisaṃyutam |
p. 16b) khādyaṃ parakalākrāntaṃ vyomamastakabhūṣitam ||

lokālokādisaṃyuktaṃ vyaṃjanaṃ mūrdhnisaṃsthitam |
kailāśe vahamadhyasthaṃ tasyādho havyavāhanam ||

nādabiṃdukalopetaṃ lokālokādibheditam |
sāntavarṇasamuddhṛtya u jhamadhyāsanasthitam ||

vyomamūrdhni gataṃ kuryādaśeṣādya praṇāśanam |
kailāśe parvatate vānte yadvarṇaṃ sārddhasaṃsthitam ||

akārāntamurddhalikhya ubhau tristhānamālikhet |
haramadhyāsanaṃ lāntaṃ sāntaṃ ca hyagrataḥ sthitam ||

ubhaudaṇḍadharau kuryānmantrametat surārcite |
eṣāvidyāmahābhāge siddhalakṣmīti viśrutā ||

akṣarānte tu te sarva navatyadhik śatadvayam |


śrīdevyuvāca ||


adyame saphalaṃ janma adyame saphalaṃ tapaḥ ||

śrutā śaṃbho mahāvidyā tvatprasādādya bhairava |
adhunā śrotumicchāmi karāṃganyāsamuttamam ||

yena vinyastamātreṇa sarvasiddhiprajāyate |


śrībhairava uvāca ||


śṛṇu devi mahābhāge yastvayāparipṛcchatam ||

kathayāmi na saṃdeho nyāsaṃ bhavati yādṛśam |
śṛṇu devi samākhyātā siddhalakṣmīti vidyayā ||

p. 17a) oṃkārādi hakārāntā daśonātriśatākṣarī |
tasyādyekādaśāvarṇā pūrvavaktre ca vinyaset ||

tasyāgre nandasaṃkhyā ca dakṣiṇāsyeṣu vinyaset |
bhānusaṃkhyāntare vaktre paścime rudrasaṃkhyakān ||

ūrddhavaktre ca deveśi dviguṇākṣa tṛṇākṣarāt |
namontaṃ vinyasedvaktre yathā saṃkhyākrameṇa tu ||

vaktraṃ nyāsamidaṃ proktaṃ tadagre tvadhunā śṛṇu |
bhrukṛnnābhimukhe caiva vāmadakṣa puṭe tathā ||

vāmadakṣiṇa netra ca śravaṇe vāmadakṣiṇe |
liṅgādhāra krameṇaiva varṇamekaika vinyaset ||

bhrūpādau guḍaparyantaṃ yojayed dvādaśākṣarān |
ṛṣiraṃgā diśā viśvā graharaṃdhrāt krameṇa tu ||

hṛdayādyastraparyantaṃ yathā saṃkhyākṣarāṇi ca |
namaḥ svāhā vaṣaṭ hūṃ ca vauṣaṭ phaṭ antagaṃ tathā ||

mantrayānī mayā proktaṃ ṣaḍaṃgānteṣu yojayet |
acalābdhi yugāvarṇā āvāhyapretamāsanam ||

śatrukṣayakrameṇaiva yojayed varavarṇini |
kapālarudramityākhyā khaṭvāṃgaṃ viśvamakṣarān ||

śūlaṃ cāṣṭavijānīyā khaḍgasaptākṣarānyaset |
pāśeśarasamākhyātā aṃkuśe ṛtu saṃkhyayā ||

p. 17b) varadokonaviṃśatyā dvīpasaṃkhyābhavet nyaset |
sārddhamuṇḍaṃ camasvarṇāḥ ghaṇṭāpaṃca daśaṃ tathā ||

astraśastrakṣarā proktā karaṃ nyāsamataḥ śṛṇu |
tarjanyaṣṭa nyasedvarṇa madhyamekādaśastathā ||

anāmikāgnimākhyātaḥ kanyakāṃ dvādaśākṣarān |
aṃguṣṭhākṣara saptaiva tribhirhastataleṣu ca ||

karaṃ nyāsamidaṃ proktaṃ namontaṃ yojayet priye |
yoninābhi hṛdimūrddhni vinyasedviddhicākṣarān ||

idaṃ nyāsa mahābhāga kathitaṃ bhrāntivarjitam |
adhunā kathayiṣyāmi devārcana vidhiḥ kramāt ||

yena vijñātamātrena dharmakāmārtha siddhyati |
snānaṃ kṛtvā varārohe dhautavalānuveṣṭayet ||

arghapātrāstramantrena pūrayedvaravarṇini |
dvārapālastataḥ pūjya arghapātrāṃbu puṣpayāḥ ||

mantraṃ tābhyāṃ varārohe śṛṇukalyāni sāṃvratam |
ṭakārādha sthitaṃ varṇaṃ binduyuktaṃ ca kārayet ||

tadagre jayamadhyasthaṃ dvidhābhūtaṃ kuru priye |
ādyaṃ parakalāyuktaṃ tathā bindusamanvitam ||

oṃ tamadhyagavamadhyasthaṃ oṇamadhyamataḥ param |
ramamadhyagataṃ varṇaṃ iḍhamadhyena bheditam ||

p. 18a) akamadhyagataṃ varṇaṃ ṣaḍamadhye tathaiva ca |
visargāntaṃ tataḥ kuryādetadvarṇasamuddharet ||

mantreṇānena deveśi dvāraśākhāgradakṣiṇe |
pujitavyaṃ prayatnena gaśeṇaṃ? varavarṇini ||

kṣāṁ kṣetrapadamuddhṛtya tasyādau praṇavaṃ likhet |
kṣetrapālapadaṃ likhya namontamuccaret priye ||

mantreṇānena deveśi dvārasya vāmabhāgataḥ |
pūjayet kṣetrapālaṃ ca arghāṃbu puṣpasaṃyutaiḥ ||

dehalyāyai padaṃ likhya praṇavādinamontakai |
dehalī pūjayennityaṃ praviśed yāgamaṃdiram ||

praṇavādisamuddhṛtya māyābījaṃ tadagrataḥ |
lakṣmībījaṃ ca tasyāgre digmātṛbhyo namontakam ||

mantreṇānena deveśi aṣṭadig paripūjayet |
praṇavādi samuddhṛtya māyā tasyāgrasaṃsthitam ||

ādhāraśaktimālikhya kamalāsana padaṃ punaḥ |
tato nāyapadaṃ cāgre āsanaṃ mānmanasya ca ||

tatroparisvayaṃ devi hyupaviśyavarānmuni |
ādhāraśaktimākuṃcya taḍitkoṭisamaprabhām ||

madhranābhau ca hṛtkaṇṭhe ājñāsthānakrameṇa tu |
bheditavyaṃ prayatnena dvādaśānta layaṃ kuru ||

p. 18b) parāmṛtarasaṃ devi śravantaṃ cintayet sadā |
dehamāplāvanaṃ kṛtvā svayaṃ devī bhavet tataḥ ||

arghapātraṃ tataḥ pūjya mūlavidyāsureśvari |
aṃganyāsakrameṇaiva namontaṃ pātrapūjanam ||

svajāti vihitairdravyaiḥ paripūrṇaṃ kuru priye |
mudrāmṛtamayī baddhvā pātrasyāpi pradarśanai ||

cchoṭikāṃ ca trayaṃ datvā vighnasyoccāṭanaṃ kuru |
pātrapūjā ime proktā ata ūrddhaṃ śṛṇu priye  ||

oṃ hrīṁ śrīpadamuccārya ānandabhairavāya ca |
phaṭkārānto likhed devī praṇavaṃ likhya cāgrataḥ ||

māyā śrībījamālikhya satrayaṃ savisargajam |
surādevyāmṛtaṃ likhya dhamamāyāśca saṃlikhet ||

pavitrī karaṇaṃ devi mantreṇānena kārayet |
sakalaśatrumālikhya pramathanipadaṃ punaḥ ||

astrāyaphaṭamālikhya dravyaśuddhiraṇena tu |
antaryāga punardevi kartavyaṃ suviśeṣaṭaḥ ||

vāmena pūrayed vāyuṃ kuṃbhayet tadvanantaram |
recayet sūryamārgena kiṃcidākuṃcayed guḍam ||

śaktiḥ śiva pade yojya jihvāmūrddhagataṃ kuru |
antaryāgamidaṃ devi kathitaṃ bhrānti varjitam ||

aṣṭapatra likhet padmaṃ sakeśarasakarṇikam |
p. 19a) tadbāhye ṣoḍaśāraṃ ca prayatnena samālikhet ||

pretañca karṇikāntasthaṃ devīṃ tasyoparisthitam |
viṃśasyārddha bhujopetāṃ viṃśāddhārddhamukhāni vai ||

 ṣaṣṭhisyārddhārddha netrāni śuddhasphaṭikasaṃnibhā |
kuṃdendu sadṛśaṃ rūpaṃ hāranūpūramaṃḍitam ||

triśūlavaradaṃ ghaṇṭhā khaṭvāṅgaṃ pāśameva ca |
vāmabāhu ime proktā āyudhāni varānmukhi ||

aṃkuśamabhayaṃ muṇḍaṃ khaḍgaṃ ca pātrameva ca |
dakṣabāhudhṛtāśastāmasurāṇāṃ vadhārthataḥ ||

dhyāye tadrūpamātmasthaṃ karṇikānta pratiṣṭhayet |
āvāhanādi satkāraiḥ puṣpāṃjalitrayaṃ dadet ||

dhūpaṃ dīpaṃ tathā gaṃdhaṃ arghapātrādikārayet |
paścādātmani pūjā ca nyāsamārgeṇa kārayet ||

pūrvokta jvālapālāni vāmadakṣe ca madhyagān |
gaṇeśaṃ kṣetrapālaṃ ca dehalyā ca tṛtīyakā ||

guruṃ paraguruṃ caiva parameṣṭhiṃ tathaiva ca |
pūrvācārya caturthaṃ ca ādi siddhiṃ ca paṃcamam ||

gurupaktiṃ samabhyarcya devī urddhagataḥ sadā |
praṇavādinamontasthāmuccared gurupaṃcakam ||

ata ūrddhaṃ mahādevi śaktipūjāṃ samārabhet |
p. 19b) kaṃ ṭaṃ kamalākarṣaṇyai dhūta nyāsilatādharī ||

krodhinī vajrinī caiva cchedinī ca kapālinī |
hrīṁ śrīṁ praṇavayogena namontaścāṣṭaśaktayaḥ ||

indrādau īśaparyantaṃ śaktiścāṣṭa dale yajet |
ṣoḍaśāre mahāpadma viśeṣā cchṛṇupārvati ||

caṇḍāyai ca pracaṇḍāyai subhadrāmukuṭī tathā |
laṃbākhyā bhūridhārā ca marutā ca suvarṇabhā ||

guhanāsā jvāladāyai vitālāguhakāstathā |
manodhyakṣāpracaṇḍā ca khaḍgālā phetkāriṇī tathā ||

yathā pūrvakrameṇaiva ṣoḍaśāni prapūjayet |
paścādvaṭukaṃ mahābhāge pūjayed devi cāgrataḥ ||

devi putrapadaṃ likhya vaṭukanāthapadaṃ punaḥ |
ehi ehi padaṃ likhya gṛhna gṛhneti coccaret ||

hrīṁ śrīṁ ādi svāhānte ca baṭuka pūjā imataḥ |
kṣetrapālāya saṃlikhya ehi ehi padaṃ punaḥ ||

baliṃ gṛhna gṛhna svāhā oṃ kṣāṃ ādi svāhāntagam |
kṣetrapālavalirhyeṣā sarvabhūta baliṃ śṛṇu ||

devatebhyaḥ padaṃ pūrva yoginībhyaḥ samuddharet |
baliṃ gṛhna gṛhnoddhṛtyaṃ hrīṁ śrīṁ ādi svāhāntagam ||

sarvabhūtabali hyeṣā kathitā bhrānti varjitā |
dātavyāmīśā digbhāge sarvāpadravanāśanīm ||


iti śrīkālikulasadbhāve mahātantre paṃcācalanirgata prastāre 
śrīsiddhilakṣmīmate mantrarājoddhāre dvipaṃcāśattamodhyāyaḥ 
samāptaḥ || ||



oṃ namaḥ śrīpratyaṅgirā devyai ||



śrīdevyuvāca ||


parameśa sudhāsrūti kalālaṃ kṛta śekhare |
nīlakaṇṭha vṛṣārūḍha gaṅgādhara maheśvara ||

tāṃ vaḥ pratyaṃgirāṃ devīṃ trailokya bhayanāśinīm |
paramantrābhicārāṃśca yā nāśayati līlayā ||

śāntipuṣṭikarī śuddhā grahāpasmārabhakṣaṇīm |
bhūtavetāla śamanī kṛtyā khārkhodanāśinī ||

sarvasādhāraṇī ghorā sarvāpaplavanāśanī |
sarvasaṃpattidā śreṣṭhā sarvasaubhāgyadāyikā ||

yayā vijñātayā samyak vibhūtiḥ saṃpravartate |
yasyā ghoratarānānyā vidyate bhuvanodare ||

tāmākhyā hi mahādeva prasādādviśvanāyikām |


śrībhairava uvāca ||


śṛṇu vīrendra namite rahasyamidamadbhutaṃ ||

sarvasaṃkaradoṣaghnaṃ sarvāpadravanāśanam |
p. 20b) sarvaśatrunihantāraṃ duṣṭadāridramarddanam ||

vidhānamatulaṃ devi yannākhyātaṃ kadācana |
manorama śucaudeśe sugupte lakṣaṇānvite ||

sudhūpāmodavahule candanāgurucarcite |
prastāryamātṛkāmantrī prapūryā ca yathākramam ||

tataḥ samuddhared vidyāṃ trailokya bhayanāśanīm |
dīpakaṃ pūrvamuddhṛtya namaskārasamanvitam ||

sarvasiddhipadaṃ caiva yoginībhyaḥ padaṃ tathā |
namaskāraḥ punaḥ kuryāt sarvasiddhi padaṃ tathā ||

mātṝbhyaḥ padamuddhṛtya namaḥ śabdaṃ tataḥ kuru |
nityoditānandapadaṃ naṃditāyai padaṃ tathā ||

padaṃ sakalanāmānaṃ tatparaṃ parikīrtitam |
kule cakrapadaṃ yojya nāyikāyai padaṃ tathā ||

bhagavatyai padaṃ paścāccaṇḍa śabdaṃ punardadet |
kāpālinyai padaṃ dadyāt tad yathā padamuddharet ||

ṣaṭpaṃcāśākṣareṇoktaṃ prathamaṃ tu samuddharet |
punastripadamuddhṛtya ḍambaraṃ tadanantaram ||

sadāśivau punardeyaṃ haṃsamaṃkuśasaṃyutam |
bindunālaṃ kṛtaṃ kṛtvā kuṇḍalaṃ yonisaṃyutam ||

golakenasamāyuktaṃ punaḥ sarvakṣayaṃ dadet |
p. 21a) tripadena samāyuktaṃ bindunāsamalakṛtam ||

praṇavaṃ karttanaṃ vahni biṃdumekatra yojayet |
namaskāramatodeyaṃ mahāmantrapradīpanam ||

deyaṃ parama śabdaṃ ca haṃsinīti padaṃ tathā |
nirvāṇamārgade deyaṃ padaṃ sarvottamottamam ||

viṣamopaplavapadaṃ praśamani padaṃ tathā |
amṛtaṃ yojayet paścāt kalaśabdaṃ punardadet ||

duritāriṣṭasaṃkleśa śabdayuktaṃ punardadet |
padaṃ dalanisaṃyojya padaṃ sarvā padaṃ tathā ||

tathaivāṃbhodhitaraṇi punaḥ sakala śatrukam |
pramathani padaṃ paścād devi śabdaṃ punardadet ||

āgacchāgacchasaṃyojya hasayugmaṃ dvidhā kuru |
valgayugmapadaṃ yojya naraśabdaṃ punardadet ||

rudhirātravasāyojya bhakṣiṇīti padaṃ tathā |
mamaśabdaṃ svaśabdaṃ ca śatrunmarddadvidhā vadet ||

khāhikhākhi padaṃ datvā triśūlena padaṃ tathā |
bhiṃdicchiṃdi dvidhāyojya khaḍgena punaruddharet ||

tāḍayeti dvidhā yojya cchedayeti padaṃ dvidhā |
tāvadyāvatpadaṃ dadyānmamaśabdaṃ tato vadet ||

vadet sakala saṃjñaṃ ca padadeyaṃ manorathān |
sādhayaṃ dviguṇaṃ deyaṃ padaṃ paramasaṃjñitam ||

p. 21b) tathā kāruṇike cānya padaṃ bhagavatīti ca |
mahāśabdaṃ punardeyaṃ bhairavaṃ padasaṃjñitam ||

rūpadhāriṇi caivānyatpadaṃ tridaśa ādyakam |
varaśabdaṃ punardeyaṃ namiteti padaṃ tathā ||

punaḥ sakalaśabdaṃ tu mantramātaḥ padaṃ tathā |
praṇateti padaṃ yattajjanaśabdaṃ punardadet ||

vatsaleti padaṃ caiva yojayet parameśvari |
devi śabdaṃ mahādeyaṃ kāliśabdaṃ punardadet ||

kālanāśani saṃyojya padamatra pradīpakaṃ |
mahānilapadaṃ datvā brahmaṇāparidarpitaṃ ||

lāṃcchitaṃ golakenaiva piṇḍaṃ santu tridhāvadet |
paścāt prasīda padakaṃ madanāturaśabdakam ||

asyāstimaṃkuśākrāntaṃ bhūṣitaṃ mūrdhni bindukam |
kuruśabdadvidhāyojya surāsurapadaṃ tathā ||

kanyakāpadamuddhṛtya ḍaṃbaraṃ tu samuddharet |
varuṇāntaṃ ḍambareṇa vahni binduvibhūṣitam ||

sarva śrīmukhadātāra mahābhogaparāvaham |
kālānalaṃ mahāhaṃsa bindurddha tu vibhūṣitam ||

bhīmapadaṃ tridhā yojya vahnibhāryā samanvitam |
uddhṛtā paramāvidyā sukhasaubhāgyamokṣadā ||

śatadvayantu varṇānāṃ navatyekakamuddhṛtā |
eṣā vidyā mahāvidyā nāmnā trailokyamohinī ||

p. 22a) lakṣmīśvarī mahākāntā sarvasaubhāgyadāsmṛtā |
asmin śrotasi deveśi nānayāsadṛśī parā ||

alakṣmī samanī jñeyā duṣṭadāridramardanī |
kali duḥsvapnaśamanī sarvāpadranāśanī ||

rājopasarga praśamanī duṣṭadaityavighaṭṭinī |
caurāraṇye mahāghore siṃhavyāghrādi saṃkaṭe ||

viṣame gahane vahnau bhūtāpasmāraje bhaye |
smaraṇīyā sadāgorī kṛtyāsaṅgrāmadāruṇe ||

sakṛtsmṛtvā dahatyeṣā pāpaughaṃ tṛṇarāśivat |
hatvājagadidaṃ ghoraṃ brahmavidbhiḥ prasūcitam ||

guruhā pitṛhā devi mātṛhā bhruṇahā tathā |
liṃgotpātādikaiḥ pāpaiḥ sakṛt pāṭhāt pramucyate ||

pāpairmahāpātakaiśca tathā caivopapātakaiḥ |
tathā pātaka rājaśca sakṛnmocayate smṛtā ||

lakṣmī yuktā bhavecchrīmān madonmattagajendravat |
sakṛdāvartya deveśi pādāt sarvottamottamaḥ ||

saptasāgaraparyantaṃ tīrthasnānakṛtaṃ bhavet |
trirāvartya sureśāni divi bhūmyantarīkṣa ca ||

tīrthasnātā bhaved devī nātrakāryāvicāraṇā |
saptā vartena śubhagā dīkṣitaḥ sarvamaṇḍale ||

p. 22b) daśavartena śubhage putrako bhavet bhṛśam |
saptāviṃśatijāpena jñāyate mātṛmaṃḍale ||

sādhako vīrarājāsau yathā bhairavanāyakaḥ |
śatārddhaparijāpena bhavedbhairavavatsvayam ||

tamnāsti yannakurute tamnāsti yannasādhayet |
nigalārgalayantrāṇi nāśayellīlayā sadā ||

trisaṃdhyā varttanād devi saptāhānnātrasaṃśayaḥ |
baṃdhanān mucyate nūnaṃ yadikālena pāśitam ||

śatāṣṭapari jāpena śaktaraughaṃ vinikṣipet |
yatra yatra maheśāni nigadā sphoṭanaṃ bhavet ||

nāvāśakaṭayantrāṇi stambhayen mocayet tathā |
sikatāsapta japtvā tu kṣiptvāmaghānnivārayet ||

rājikāsapta japtvā tu kṛtvā sādhakapuṃgavaḥ |
bhūtāpasmāra yaṣmādi yaṃ yaṃ tāḍayate krudhā ||

taṃ taṃ nāśayate kṣipraṃ na bhūyaḥ smarate tataḥ |
jvarā cāturthakādyāśca sapta japtādekena tu ||

abhyutkṣaṇānnivarttante nātrakāryā vicāraṇā |
lū?ṭāpasmāravisphoṭa vyādhayā vividhāstathā ||

saptajaptādakenaiva tadvaddevi vināśayet |
trisaptamantritaṃ kṛtvā pāṇopāṇīyamuttamam ||

yasya taddīyate mantrī viṣārttasya sadaiva hi |
kulikenāpi daṣṭasya viṣanirṇāśanaṃ bhavet ||

23a) dhūlikṣepānmohayate śatrurudyataśastrakān |
kuṃkumāgurukarpūra gorocanavimiśritaiḥ ||

saptābhirmantritaṃ devi tilakaṃ yaḥ kariṣyati |
raṇerājakūladyūte vivāde sajayī bhavet ||

vallabhaḥ sarvanārīṇāṃ kāmadevasamobhavet |
acintitāni cārthāni sadā tasya bhavanti hi ||

dhanadasya na sā bhūti sādhakasya tu yā bhavet |
yathā nārāyaṇo devo lakṣmīkāntaḥ sadā sthiti ||

tadvatsādhaka rājasya smaraṇānnityameva hi |
garayantraṃ viṣaṃ duṣṭaṃ ye prapuṃjanti sādhake ||

yo duṣṭadhiyaḥ kurutasteṣāṃ kṛtyā prajāyate |
baṃdhuputrārthanāśaśca dehanāśaśca dāruṇaḥ ||

bhavatyeṣāṃ na saṃdeho yadiṣṭa sādhakottame |
karmaṇā manasā vācā ye duṣṭaṃ tasya kurvate ||

teṣāṃ pratyaṃgirā jāyet sarvanāśaśca bhairavi |
kruddho bhaved vā yasyaiṣa sādhako vīravatsale ||

kulakṣayaṃ bhavet tasya devyā smaraṇa mātrataḥ |
yaḥ sadā cintayet kāmaṃ tat tat sādhakamiṣyate ||

sarvarūpadharā devī viśvarūpāmaholvaṇā |
padmapretāsanā dīptā varadābhayaya pāśinī ||

nānārūpadharādevī nānāśastraikaśobhitā |
p. 23b) bahuvastrā bahubhujā bahurūpā maholvaṇā ||

viśvarūpā maheśāni nīlakuṃci mūrddhajā |
yathābhimatarūpā vā mahālakṣmī nibhāṃ smaret ||

śitahārendu sadṛśīṃ paṃcavaktrā trilocanām |
daśadordaṇḍasaṃhitā nānāyudhakarodyatā ||

raktāruṇāmbarāṃ devīṃ smaret sarvasukhapradām |
cintāmaṇinibhāṃ devīṃ cintitārtha phalapradā ||

mahāpātre dhānyagaṃje madyapūrṇe prapūjayet |
akṣayaṃ tu bhavet tasya nityapūjāratasya ca ||

arthakope bilvagatāṃ saṃpūjya parameśvarī |
dhanadena samaṃ dravyaṃ na kadācid vinaśyati ||

gajasāle muktidāmne pūjayet parameśvarī |
na kadācid vinaśyanti gajāvṛddhiṃ prajāyate ||

kṛtvā caṃdana kāṣṭhānāṃ pratimāmaśca maṃdire |
saṃpūjya parayābhaktyā na naśyati hayeśvarā ||

vṛddhimāyāntite nityaṃ sūryasyeva niveśanam |
gogṛhe citraphalake citrayitvā samarcayet ||

vṛddhimāyāntite gāvā bahu pīyūṣadā sadā |
dhānyakṣetrādike devi rājikāṃ saptamantritām ||

prakṣiped devadeveśi na kopi praviśet tataḥ |
mahāśayyādi saṃpatyā vṛddhimāyāṃtite sadā ||

p. 24a) vāṇijyāya prakurvīta tatprokṣaṃ mantravāriṇā |
tadā ca vikramaṃ yāntu sadāsaurya ca ye sadā ||

bālānāṃ śarṣyapāmaṃtrya baṃdhanīyāt sadāgale |
vṛddhimāyākite bālā āyuṣmān prajñayā dṛḍhā ||

jyeṣṭhāhano vāhanasthā pūjyakāmānavāpnuyāt |
yonyākāmayate devi vāhane mraṣṭukopari ||

atha kiṃ bahunoktena yadyat sādhi tu mutsahe |
anya granthopacāreṇa tat tat sādhayate balāt ||

saptāviṃśati japtvā tu sarṣaṣākṣīra yoṣitām |
saṃkāsthāne tu vikiret sāyaṃ prātastu saṃkaṭe ||

tatra lakṣaṇamālokya japet tatra ca bhairavī |
tāvad vidyā manudvignau yāvat saptāhamāgatam ||

tatarutpadyate vegānnāgaloka gatā yadi |
nidhāne parameśāni nirvighnamupatiṣṭhati ||

yatra yatra nidhisthāne japed vidyāṃ mahābalām |
tatra tatra nidhiḥ sākṣādeti sādhakasattamam ||

japtvā cāṣṭasahasrantu sarvamantrāgramātaraḥ |
parvatāgre maheśāni padmamaṣṭadalam likhet ||

juhuyādgugguluṃ sājyaṃ suprasannena cetasā |
paścācchrī saṃmukhāgrantu maṃgalaṃ lokaviśrutam ||

dīpaparvaṇi deveśi rātrauhomaṃtryahasmṛtam |
p. 24b) anantaraṃ viśet tatra nirbhayā gṛha ceṣṭavat ||

yatoyataḥ praviśati sādhakaḥ susahāyavān |
tatastato viśīryake yantrānadyaśca śṛṃkhalā ||

unmādo jāyate tīvraṃ strīṇāṃ madanadīpanam |
tataḥ praviṣṭapātāle strīṇāṃ svāmi bhaviṣyati ||

mahābhogabharāśakto bhaved brahmā purevasaḥ |
athavā śrīmukhāgre tu japantiṣṭhanti niścalaḥ ||

dīpaparvaṇi vīrendra tadāgacchanti yoginaḥ |
tābhiḥ sahaviśed devi pātālaṃ bhogasāgaram ||

pūrvavadbhogabhogī syāt sādhakaḥ sānugovalī |
evaṃ pātāla saṃsiddhi priyamelāpamucyate ||

raktabhasmāpavītāṃgaḥ śragdāmābharaṇānvitam |
madirānaṃda cetanyaḥ khaḍgamuṇḍakarānvitaḥ ||

hasan gāyanmudāvalgane vrajedvīravaraṃ gṛham |
tatroccaranmahāvidyā vedimadhyagataḥ sudhīḥ ||

yāvat tṛsaptake devi tāvadā yānti devatāḥ |
tāsāmarghyaṃ pradātavyaṃ bhitvāvāmāṃgamātmani ||

dattarghakhecaraḥ sākṣāt sādhakosau bhaviṣyati |
yathāsau bhairavo devo nigrahānugrahakṣamaḥ ||

taddvaddevi na saṃdeho bhavatyeva hi sādhakaḥ |
asyāḥ prabhāvamatulaṃ kalpakoṭyā yutāyutaiḥ ||

p. 25) na ca varṇayituṃ śaktaṃ sohaṃ vaktrasahasrakaiḥ |
ataḥ saṃkṣepataḥ khyātaḥ tava devi yathārthataḥ ||

sarvasaṃpatkaraḥ sāraḥ sarvasiddhipradāyakaḥ |
yathā vai brahmaṇā devi naranārāyaṇārcitam ||

vasiṣṭha hetostu purā sahasrākṣaramālikā |
prakāśito devadevi tadvadeṣā prakīrtitā ||

iti rahasyamidaṃ tava sundari tridaśavarṇitametadalaṃ mayā |
nigaditaṃ paramārtha vicitritaṃ satatameva jayadrathavatsale ||

na hi tadasti jagatrayamandire vividhavatsala dṛśā tava suṃdari |
yadi hana prakṛti kṛtamaṃjasā tavamayā priya bhāṣiṇi hṛdgatām ||

iha tu kālikulārṇavamadhyato nigadita tridaśendra vilāsini |
kramavicitra kalā pravicāritaḥ tama cireṇa guhāgatamadbhutam ||

tridaśaḍāmarayāgamahotsavaṃ kramaparaṃ mihayatkathitaṃ tava |
atra mantra vipulāśa yadvato vidyate nikhila bhāvagocare ||

yo na kutra vidhirihopa varṇitā vīryabhāvavilayodayeśvarī |
ṣaṭka metadupavarṇitaṃ mayā kālisaṃjñakamalaṃ sureśvari ||

viṃśatitridaśabhāga citrite bhūrikalpa śatavatsurārcitaḥ |


p. 25b) iti śrījayadrathayāmale vidyāpīṭhe bhairavaśrotasiśiraścchede 
caturviṃśati sāhasre dvitīyaṣaṭke śrīsiddhalakṣmī vidhāne 
mūlamālāmantraprakāśa ekaviṃśatitamaḥ paṭalaḥ samāptaḥ ||




oṃ navatyadhika dviśatākṣaramālāmantra mātṝkānāṃ 
jayadrathoktānāṃ vivaraṇam ||


|| dīpakaṃ ||


oṃ tataḥ prabhṛti mātṝkhaṇḍānāṣaṭpaṃcāśadakṣarāṇāṃ 
paṣṭatvāduddhāro na vyākhyātam || 56 ||

|| tato navākṣaraṃ ||

tripadaṃ | oṃ || ḍambaraṃ | hrīṁ  | sadāśivau || ha ha | haṃsa ||  ū || tadyuktaṃ 
| hūṁ | hūṁ | aṃkuśa | ā | viduḥ | *? | evaṃ hrāṁ  || kuṇḍala | pha | yoni | e | 
golakaṃ || *? || evaṃ phaṁ | sarvakṣayaḥ | kṣa | tripadaḥ prakaraṇāt | o | bindu 
| *? | evaṃ kṣāṃ || praṇava o | kartanaḥ | ka | vahni | ra || binduḥ | evaṃ | kroṁ 
|| namaskāra | namaḥ || iti mantrakhaṇḍana vakṣarī || 9 || ataḥ paraṃ stuti 
khaṇḍānāṃ kālanāśani padāntaṃ yāvat tāvatpadaṃ spaṣṭaṃ || 
mahānilapadaṃ || mahānilaṃ evaṃ haḥ | brahmā u | golakaṃ *? || evaṃ 
tridhā huṁ huṁ huṁ || ataḥ paraṃ kanyakā padaṃ yāvat tāvat spaṣṭaṃ || 
ḍambaraṃ || 

p. 26a) hrīṁ || varuṇo vakāra tasyāntaṃ śakāraṇa || vāma netra īkāra || 
vahni rakara || bindu *? | eva śrīṃ bhavatyeva || sarvaśrīmukhetyādi 
viśeṣeṇa dvayasyeva prabhāvadyotakaṃ | kālānalaḥ | ūṁ || mahāhaṃsaḥ | 
ha || bindu | ṭha || arddhendu | 7 || evaṃ hūṁ || bhīmarāhva phaṭ tridhā yojya? | 
phaṭ phaṭ phaṭ | svāhā || ekatra varṇa 290 ||

abhiyuktosti tadārthabhiḥ sadguru kṛpayā pūrvatanmukhā deva 
svīkṛtyamārādhyā ||

sadgururapi puraścarakṛtasiddhisādhitamantreṣu grāhanīyā tatra karmaṇi 
caturvarṇeṣvapi grāhyā ||

vipra kṣatriya viṭśūdra cāṇḍālādi na bheda ca |
kaulikeṣu ca karmeṣu siddhimantrā garīyasi ||

ityādi rudrayāmalokta śrīsadāśivavacanapramāna eveti ||

kiṃ tvatra svatra svabudvyullikhitā vikalpaparighaṭṭanā kurvanti kecit |
ṣaṭpaṃcāsākṣaraḥ praṇavamuddhṛtya iti punaḥ śabda cetase vaidhāya 
praṇavadvayamuccarati || ||


tadasaṃgataṃ ||


anyapunarbhūmisaṃskārasya viśeṣaṇa parihṛtya mahāmantrapradīpanaṃ 
praṇavamuddharanti ||

teṣāṃ svagrantha saṃvādātoya padyate || yathā ||

kālanāśanisaṃyojya dadamatyanta dīpakamiti |
p. 26b) iti vāśiṣṭhāya mate jayadrathe mālāmantra ṭīkā ||

siddhilakṣmyā ugrapracārakāli rūpatvena |

ekākṣarīmūlabījāddhāraḥ ||

mahāśūnyaṃ tatpravāhaṃ triśaktiparimaṇḍitam |
binduścaiva tataścandra tato yonyaṣṭamaṃ punaḥ ||

tadadhoyojayed vidvāna yonikuṇḍān maheśvari  |
aṣṭāviṃśatimaṃ bhadre nādāt saptamasaṃsthitam ||

tadveśmaśirasābhinnanati praṇavavarjitaḥ |
piṇḍametanmahābhāge sarvamantrāraṇiṃ param ||

sarvasānnidhyakaraṇī sarvasiddhibharāvaham |
bhāgyamokṣapradaṃsāraṃ devyā piṇḍamanuttamam ||

tatoddhāraḥ mahāśūnya || ha ||

tatpravāha triśakti | sa || bindu || ṭha || candra | *? || yoni ekāra tasyāṣṭamaṃ | 
kha || yoni kuṇḍāt ekārāt aṣṭāviṃśatimaṃ || pha || nādāt saptamasasthita 
phakārātsaptamaṃ || ra || tadveśmabhinnaṃ ekāra yuktamityarthaḥ | militvā 
| hskhphreṁ mahākuṇḍalinī | tṛtīya ṣaṭke rudrayāmale ||

puna mūla ekākṣarī ||

sāntāntamāditaḥ kṛtvā ṣaṭviṃśantu samuddharet |
adhorddhavahnisaṃrūḍhaṃ mūrdhniguhya niyojitam ||

ṣaṣṭhavargānta saṃbhinnaṃ devī ekākṣarā smṛtā |
p. 27a) japasādhyā mahāśaktirnnādamārganiyojitā ||

vāgmandira padārūḍho bhairavī rūpadhṛk padā |
tadā smaren mahāvidyā siddhikālijayakramā ||

saptāviṃśati lakṣāṇi japtvā caiva tu sidhyati |
śmaśānādye mahāghore kṣetrebhyādhayatethavā ||

laghvīṇī dhyānasaṃyukta kṛṣṇāmbaravibhūṣitaḥ |
dhyāyed ghorāṃ mahābhīmāṃ kṛṣṇaraktabhayānakām ||

kṛṣṇāṅgī pretasaṃrūḍhā digvāsāṃ vikṛtānanām |
pretakhaṃcātra saṃrūḍhāṃ śiśukarṇāvalaṃbinī ||

kapālahastāṃ vikṛtāṃ raktapūrṇāṃ savodyatām |
nārāsthi bhūṣaṇairyuktāṃ vyālayajñopavītinīm ||

aṣṭādaśabhujāraudrā paṃcavaktrātrilocanām |
sarvāyudhadharāraudrī bhuktimuktiphalapradā ||

uddhāra sānta | ha || tasyānta | kṣa || kṣakārāṣadviṃśama | ra | guhya | i | 
mūrdhni ṛ || yathā tena hkṣrjhīṁ? || 

yonirūṣmā tathā naṣkaṃ ṣaṭkoṇaṃ kuṇḍalī kulam |
māyānārāyaṇaṃ haṃsa aṣṭadhāvāgbhavaṃ smṛtam ||

vāgbhavāṣṭakamadhyasthāṃ etadvargavibhedataḥ |

pūjayeti | vāgbhavasyā | tha || tṛtīyaṣaṭke ekākṣarī ||


p. 27b) oṃ namaḥ śrīsiddhilakṣmī devyai ||

yā sā parāparāśaktī vyomeśī kulanandinī ||

sarvabhūtāntarālasthā siddhilakṣmīrjayatyajā |

sargāhaṃkārabhājāśirasi śakalitā brahmaṇā brahmamūrtiḥ 
krodhāduccaṇḍadaṇḍā diśi diśi vividhāḥ saṃvidhāyāpi yasyāḥ |
senāstaṃbhaṃ vidhatte trijagadadhipatiryatprasādena rūdraḥ 
sāmṛdnātūgra śatrūna tridaśavaranutā caṇḍakāpālinī vaḥ ||

śrī umāvāca ||


yā sā parāparāsūkṣmā sarvasatvahitaṃ karī ||

rājyapradā bhāgyadā ca āyurbuddhirvivarddhanī |
sarvābhāgākṣayakarī mahābhāgyabharāvahā ||

yāpa smṛtā devadeva mokṣamāpnoti niścayāt |


śrībhairava uvāca ||


śṛṇudevi paraṃ guhyaṃ guhyādguhyataraṃ mahat ||

saptādaśākṣarā yā sā sarvatantreṣu gopitā |
sarvasiddhipradāsārā bhāgyamokṣāptaye sadā ||

vidyā vidyeśvarī jñeyā viśeṣeṇa kalau yuge |
sarvapāpaṃ harādevi viṣatraya vināśinī ||

sarvapāpaṃ hare cchīghraṃ sakṛduccāraṇātparā |
brahmahā bhrūṇahā caiva mātṛhā pitṛhā tathā ||

sakṛdā vartya śuddhyata sādhakaḥ pāpa śaṃkarāt |
abhakṣabhakṣaṇād vāpi agamyā gamanena vā ||

apeyaṃ yadi vā pītaṃ trirāvartyeṇa śuddhyate |
asyāḥ prabhāvamatulaṃ vyākhyāsyāsyadhunā priye ||

sāṃpratyevaṃ śṛṇuṣveva vidyāddhāraṃ mahādhipe |
yena vijñātamātrena sarvajñatvaṃ prapadyate ||

mantroddhāram || 

khageśaṃ prathamoddhṛtya rāvaṃ caivādhunā priye |
vahni tṛtīyamuddhṛtya vahnigehamataḥ param ||

kālaṃ mūrdhni gataṃ bhadre paṃcamaṃ piṇḍamuktidam |
niṣedha punaruddhṛtya kālaṃ praṇavasaṃyutam ||

kālādyaṃ kevalaṃ durge gaṇeśaṃ tadanantaram |
varuṇaṃ ca tathaivehaṃ paṃcamaṃtrisvarāṅkitam ||

saumitrī bindumūrddhānaṃ cāpādyaṃ cāpameva hi |
yuktamindraṃ tathaivādyaṃ yonyādyaṃ tadanantaram ||

somādyaṃ ca tathā kālaṃ ḍambarākrānta piṇḍakam |
śiśiraṃ varuṇārūḍhaṃ saptamānta tribiṃduyuk ||

astrāntantu dvidhā yojya vahnibhāryāsamanvitam || 17 ||
eṣā vidyā mahāvidyā ṛddhisiddhi pradāyikā ||

pūjyā sarvopacāreṇa vidyā saptādaśākṣarī |
ṣaṭkoṇe parameśāni pūjitā sarvasiddhidā ||

dūtī ṣaṭkeṇa sahitā vīrācāra prayogataḥ |
sarvaśvetopacāreṇa sarvakarmaphalāvahā ||

rājyapradāsiddhilakṣmī bhairavī bhairavāsanā |
p. 28b) dhyānamasyāḥ pravakṣyāmi sarvakarmaphalāvahā ||

parāṃ samādhināśritya ciccetanyaparākalā |
hṛtpadmakarṇikājātā jagadā hlādinī parā ||

mahātejo mayī lakṣmī sahasraravibhāsurā |
paṃcavaktrā daśabhujā tripaṃcanayanairyutā ||

kailāśaśikharābhāsā śvetavarṇāsusaprabhā |
īdṛgrūpā siddhalakṣamīrmahāpretoparisthitā ||

uragendropavītākhyā sarpābharaṇabhūṣitā |
pāśāṃkuśadharāraudrī varadā bhayadā sadā ||

dakṣahastakhaḍgarājaṃ śatrūnāṃ kṣobhamāvahet |
vāme kare tu khaṭvāṃgaṃ śūlaṃ vai dakṣiṇe kare ||

dakṣiṇe kaṃdalaṃ bhīmaṃ mahāraktābhi pūritam |
savyahaste sa keśaṃ vai muṇḍamālita sāntrakam ||

vāme caivāmṛtaṃ kuṃbhaṃ dadhataḥ sarvakāmadam |
evaṃ dhyānaṃ mahāguhyaṃ sarvasiddhipradāyakam ||

dāridranāśanī caiva bhayaṃ nāśayate nṛṇām |
nadītaraṇa saṃkṛṣṭe rājadvāre raṇe tathā ||

nāśayet parameśāni sakṛduccāraṇādapi |
ekāhi kaṃ nāśayate jvāraṃ vāpi dvayāhnikam ||

tryāhikaṃ vāḍamādevī cāturthakamathāpi vā |
nāśayen nātra saṃdehaḥ saptāvarttena cottame ||

p. 29a) bhūtāśca dāruṇāścaiva āveśe naiva jāyate |
para praṇītā yā vidyā nāśayen nātra saṃśayaḥ ||

āpadāyā tathā devī hyavasthāyā gatāpi vā |
saptā viṃśati jāpenamucyate nātra saṃśayaḥ ||

mucyate hi mahārogāt viṣamāsthigatā ca yat |
catuḥpaṃcāśad japanā ccharīre sukhamāpnuyāt ||

anayā japtayā vāpi siddhayā sādhakasya tu |
siddhe tu dadate sarvaṃ yat kiṃcin manasepsitam ||

yatra yatra niyuṃjīta tatra tatra jayaṃ bhavet |
dhanārthite tu dhanado vaśyārthe vaśyadā bhavet ||

kāmārthī labhate kāmān tathā bhavati sādhakaḥ |
siddhalakṣmī mahādevī dāpayedīpsitaṃ phalam ||

atha kiṃ vahunoktena sarvacintita siddhidam |

mūlamantra khphreṁ || 17 ||


śrī umovāca ||


yoginī ṣaṭkamevaṃ hi yaduktaṃ parameśvara ||

ṣaṭka pūjanakaṃ kīdṛk kathayasva prasādataḥ |
homārcanaṃ ca yāgaṃ ca yena siddhyati sādhakaḥ ||


śrībhairava uvāca ||


śṛṇu devi pravakṣyāmi yoginī ṣaṭkamuttamam |
ya yā vijñātamātrā yā vibhūtiḥ saṃpravartate ||

māyābījaṃ paraṃ tatvaṃ śrībījaṃ tadanantaram |
svanāmyambāpādayutaṃ pūjayet prasannadhīḥ ||

p. 29b) dhāmādhāmavatīdhāmnī tathā vai dhyānamaṇḍalā |
raviprabhāvirājantīṃ ṣaṭyoginyaḥ prakīrtitāḥ ||

ṣaṭkoṇe bhuvaṇeśānī hyarthasiddhipradā śubhā |
homāt trimadhuyuktena puṣṭirbhavati śāśvatīm ||

homātrikaṭukairdevi vidveṣo jāyate nṛṇām |
kākapakṣena coccāṭaṃ kurute nātrasaṃśayaḥ ||

tilaistu śriyamāpnoti rājyavāmnātra saṃśayaḥ |
sādhakendrasya bhavate devi satyaṃ vadāmyaham ||

bhasmaṃ ca viṣasaṃyuktaṃ homayenniśinirbhayam |
caturdaśyāṃ tathā rātrau ekānte haramandire ||

śatrunmama tato gṛhya mārayecca janairyutam |
saptarātre tu saṃpūrṇe satyaṃ satyaṃ na cānyathā ||

madanasya tu patrāṇi homayet sādhakottamaḥ |
vaśyārthe devadeveśi striyāṃ vā puruṣopi vā ||

homād devi prasiddheta yadi sākṣāt tilottamā |
dhanadā dānavaścaiva tiṣṭhate kiṃkaro yathā ||

saptādaśākṣarī vidyā proktāsarvārtha siddhidā |
puṣpairnānā vidhairdevī bhakti yuktena cetasām ||

pūjitāśca dadātyatān manasāyadabhīpsitam |
jayate satataṃ devi siddhilakṣmīrmahāprabhā ||

pāpairaśeṣairnirmukto devi saṃyojyatāṃ vrajet |
30a) ādau jātaṃ prakarttavyaṃ maṇḍalatāḥ prapūjayet ||

maṇḍalaṃ tu ṣaḍaśraṃ hi khyātaṃ pūrva hi suvrate |
vaśye tu dhyāyate raktā śita siṃdūrasaprabhā ||

kapotābhā tu vādhirya raktāśukle tu mohanī |
vidveṣe haritā devi uccāṭakākasaṃnibhā ||

nānākarmakarī devī bhuktimuktiphalapradaḥ |
sarvāvasthagato yastu nopasiddhimavāpnuyāt ||

siddhilakṣmī mahāvidyā sarvavighnavināśanī |
sarvasaubhāgyajananī sa sthitā vīranāyikā ||

anyayāgaratānāntu dattā hi narakaṃ vrajet |
mayāvatāritā devi tvadarthaṃ nātrasaṃśayaḥ ||

vidyānāmuttamā vidyā bhairavena prakīrtitā |
sarvapāpaviśuddhātmā mokṣamārgabhavennaraḥ ||

iti śrībhairavasrotasi sārasaṃgrahe śrī umāyāmale dvādaśasahasre 
umāprabodhe śrīsiddhilakṣmīvidhāne caturviṃśatimaḥ 
saptadaśākṣarāddhāraḥ samāptaḥ ||



śrīgurupādukāṃ ||


oṃ namaḥ śrīśivādigurubhyo namaḥ ||


śrīvīranāthāya namaḥ ||


suguptinirjanasthāne vyāghrāṃjine sthitvā uttarādimukhobhūtvā 
pūjāsamārabhet ||


p. 30b) tatra prathamaṃ ||


hrīṁ śrīṁ ātmatatva śrīpādukāṃ ||

hrīṁ śrīṁ vidyātatva śrīpādukāṃ ||

hrīṁ śrīṁ śivatatva śrīpādukāṃ ||

tena tritatvenācamya ||

aiṁ hrīṁ śrīṁ khphreṁ hsauḥ sakalaśatrupramathanī huṃ astrāya phaṭ ||

agre ṣaṭkoṇaṃ vilikhya ||

tatravaliṃ saṃsthāpya ||

gurvādi namaskāraṃ kṛtvā ||

aiṁ hrīṁ śrīṁ akhaṇḍamaṇḍalebhyādi ||

aṣṭadikṣu ||

brahmāviṣṇuśca rudraśca īśvaraśca sadāśivaḥ |
sūryaḥ somomahīputraḥ saumyaḥ suragururbhṛguḥ ||

śanaiścara tamoketuḥ śakrādibhyo namostute |

aiṁ hrīṁ śrīṁ ādhāraśaktikamalāśanāya namaḥ ||

karaśodhanaḥ ||

aiṁ hrīṁ śrīṁ astrāya phaṭ ||

aiṁ hrīṁ śrīṁ khphreṁ ādhāra śrīpā ||

3 khphreṁ hṛdaya śrī ||

3 khphreṁ bhūvau śrī |

3 khphreṁ kaniṣṭhikābhyāṃ namaḥ ||

3 khphreṁ madhyamābhyāṃ namaḥ ||

3 khphreṁ tarjanībhyāṃ namaḥ ||

khphreṁ aṃguṣṭhabhyāṃ namaḥ ||

3 khphreṁ karasaṃpuṭābhyāṃ namaḥ ||

iti karanyāsaḥ ||

aiṁ hrīṁ śrīṁ khphreṁ siddhalakṣmī ambā śrīpādukāṃ hṛdayāya namaḥ ||

aiṁ hrīṁ śrīṁ khphreṁ siddhilakṣmī aṃbā śrīpādukāṃ śirase svāhā ||

4 siddhilakṣmī ambā śrīpādukāṃ śikhāyai vaṣaṭ ||

4 siddhilakṣmī ambā śrīpādukāṃ kavacāya hūṃ |

p. 31a) 4 siddhilakṣmī ambā śrīpādukāṃ netrāya vauṣaṭ |

4 siddhilakṣmī ambā śrīpādukāṃ astrāya phaṭ |

ityaṃga nyāsaḥ ||

aiṁ hrīṁ śrīṁ khphreṁ sakalaśatrupramathani astraya phaṭ |

laṃkhanahāyā va hvavanāpeka coyāva arghapātrathe te ||

aiṁ hrīṁ śrīṁ khphreṁ siddhalakṣmī ambā arghapātraṃ sthāpayāmi ||

4 siddhilakṣmī ambārghapātraṃ śodhayāmi ||

4 siddhilakṣmī ambā arghapātraṃ saṃdīpayāmi ||

4 siddhilakṣmī ambā arghapātraṃ pūrayāmi ||

vighnavāranāya cchoṭikatraya pradānaṃ ||

hūṁ 2 phaṭ ||

aiṁ hrīṁ śrīṁ hkṣmlvryūṁ ānanda bhairavāya mkṣmlavryīṁ surādevyai 
vauṣaṭ ||

khphreṁ saḥ saḥ saḥ parāmṛta devī amṛta śrava 2 svāhā ||

khphreṁ amṛtāmataṃ dātavyaṃ astramantreṇā khphreṁ astrāya phaṭ 
trirāvṛttayet ||

bījamudrāyāṃ hsauḥ ||

pātramadhye paṃcaratnaṃ dātavyaṃ ||

glūṁ mlūṁ plūṁ mlūṁ nlūṁ ||

pātre pūrṇamadhye trikoṇa svarākṣareṇa nāvartayet ||

avalokayāmi ||

3 astreṇapuṣpādi dravyaṃ sodhayānmamukhaṃ vā ||

3 mālāmantreṇa 290 arghapātra pūjā ||

candanākṣata puṣpadhūpadīpa ||

p. 31b) yonimudrāṁ pradarśayet ||

pātrodakenāstramantreṇanātma snānaṃ ||

gurupātrasthena śirasi śrīgurudevaṃ saṃtarpya tridhā bindumukhe 
dātavyam ||

tato varṇadehasvarūpaṃ nyāsaḥ ||

oṃ namaḥ sarvasiddhiyoginībhyaḥ pūrvavaktrāyanamaḥ ||

namaḥ sarvasiddhimātṛbhyaḥ |

dakṣiṇavaktraya namaḥ ||

namo nityoditānandananditāyai uttaravaktrāya namaḥ ||

sakalakulacakranāyikāyai paścimavaktrāya namaḥ ||

bhagavatyai caṇḍakāpālinyai ūrddhavaktrāya namaḥ ||

tadbhruvau | dya hṛdi | thā nābhau ||

oṃ mukhe | hrī vāma netre | hūṁm dakṣanetre hāṁ vāmanāśāpuṭe ||

phaṁ dakṣanāśāpuṭe ||

kṣo vāmakarṇe || krāṁ dakṣakarṇe ||

naṁ liṃge || maḥ guḍe || oṃ paramahaṃsini hṛdayāya namaḥ ||

nirvāṇamārgade śirase svāhā ||

viṣamopaplava praśamani śikhāyai vaṣaṭ ||

sakaladuritāriṣṭa kleśadalani kavacāya hūṃ ||

sarvāpadāṃbhodhitaraṇi netratrayāya 2 ||

sakalaśatrupramathani astrāyaphaṭ ||

devi āgaccha 2 || svaśarīrasyā vāhanaṃ || hasa 2 hāsitaṃ || valga 2 karuṇā 
|| nararudhirāntra vaśābhakṣaṇi kapāladakṣakare || mama svaśatrūn 
mardda 2 khāhi 2 |

p. 32a) khaṭvāṅgavāmakare || triśūlena | bhandi 2 triśūlavāmakare || 
cchindhi 2 khaḍgena khaḍgasavyakare || tāḍaya 2 pāśavāmakare || cchedaya 
2 aṃkuśasavyakare | tāvadyāvansakalamanorathān sādhaya 2 | 
abhayavāmakare | paramakāruṇikavarada savyakare || bhagavati 
mahābhairavarūpadhāriṇi muṇḍavāme | tridaśavaranamite 
sakalamantramāta | ghaṇṭhāsavyakare || praṇatajanavatsale pretarudrāsane || 
devi mahākālikālanāśani kuṇḍalinī jyotirūpaṃ || hūṃ ādhāre || hūṃ 
hṛdi || hūṃ bhrūmadhye || jyotirūpaṃ || prasīdamadanāturāṃ kuru 2 
surāsurakanyakāṃ | trailokyavasa || hrīṁ ādhāre | śrīṁ guhye | hūṃ liṃge | 
phaṭ hṛdi | phaṭkaṇṭhe | phaṭ mukhe | svābhrūmadhye | hā brahmāṇḍe || 
thvate varṇadehanyāsaḥ || tato valiḥ || aiṁ hrīṁ śrīṁ kṣāṁ kṣīṁ kṣūṁ kṣaiṁ 
ksauṁ kṣaḥ kṣmvryūṁ kṣetrapālāya kālāśanāśasarvasaṃhāriṇi ambā 
sahitāya valiṃ gṛhna 2 śrīpādukebhyo namaḥ ||

aiṁ hrīṁ śrīṁ gāṁ gīṁ gūṁ gaiṁ gauṁ gaḥ gmlvryuṁ gaṇapati vallabhā sahitāya 
valiṃ gṛhna 2 śrī ||

p. 32b) vmlvryūṁ vaṭukanātha vallabhā sahitāya valiṃ gṛhna 2 śrī ||

aiṁ hrīṁ śrīṁ ymlvryīṁ mmlvryīṁ sāṁ sarvayoginībhyo sarvaviśvavyāpinī 
svābhūtebhyo bhūtapatibhyaḥ sarvaśmaśānādhi patibhyo valiṃ gṛhna 2 
śrīpādukebhyo namaḥ ||

aiṁ hrīṁ śrīṁ gurubhyo namaḥ || 3 paramagurbhyo namaḥ || 3 parameṣṭhī 
gurubhyo namaḥ || 3 ādi siddhisakona gurubhyo namaḥ || ātmaśirasi || aiṁ hrīṁ 
śrīṁ mahāpretāsanāya namaḥ | aiṁ hrīṁ śrīṁ hrīṁ hrīṁ hrūṁ hraiṁ hrauṁ hraḥ 
mahārudrāsanāya namaḥ | mūlamantreṇa puṣpāṃjalināvāmanāṇā 
puṭena devī māvāhya dhyātvā tato sthāpana sanniveśasannirodhaka 
vacāya hūṃ astrāya phaṭ ||

dhyāna || khaṭvāṅgāṅkuśapāśaśūlavarakṛdbhītrāṇapātraṃ śiraḥ 
kuṃbhāsi jvalitodbhaṭairbhujavarairābhāsamānāṃ śivāṃ |

rudraskandhagatāṃ śaracchaśi nibhāṃ paṃcānanāṃ sundarīṃ 
paṃcatryakṣavirājitāṃ bhagavatīṃ śrīsiddhilakṣmīṃbhaje ||

saptadaśīnatarpana caṃdana siṃdūra puṣpākṣatadhūpadīpanaivedyaṃ 
datvā ||

ṣaḍaṅgena saṃpūjya || mālā na 290 trayāṃjali || saptadaśī 17 na yathā 
śakti japa | 

aṣṭamātṛkāpūjā ||

p. 33a) aiṁ hrīṁ śrīṁ aṁ āṁ 16 prayoge ākhyāyi maṃgalā vaśyā brahmāṇī 
aiṁdrī akṣaḥ asitāṃgabhairava śrīpādukebhyo namaḥ ||

3 kaṃ 5 varuṇā ilāyī carcikā sundinī māheśvarī āgneyī 
īkṣarurubhairava śrī ||

3 caṃ 5 kolāpure ūhāyī jogāyī kevatī kaumārīyāmyāṃ ūkṣaḥ 
caṇḍabhairava śrīpā ||

3 ṭaṃ 5 aṭṭahāse ṛṣāyī hara sidhāyī kheṭakī vaiṣṇavī nair-ṛtyāṃ 
ṛkṣaḥ krodhabhairava śrīpādu ||

3 taṃ 5 jayantike ḷśāyī bhayayīkaṃdhūkī vārāhī vāruṇī ḷ kṣaḥ 
unmattabhairava śrīpādukebhyo namaḥ ||

3 paṃ 5 caritre elāyikila kilārajakī māhendrī vāyavye ekṣaḥ 
kapālabhairava śrīpādu ||

3 yaṃ 4 ekāmrake auhāyī kālarātrī cchiyyinī cāmuṇḍā kauverī aukṣaḥ 
bhīṣaṇa bhairava śrīpādu ||

3 śa 4 devī koṭe ahlāyī bhīṣaṇī koṣaṭī mahālakṣmī īśānī akṣaḥ 
saṃhārabhairava śrīpādukebhyo namaḥ ||

pūrvādīśānāntaṃ pūjanaṃ ||

mālāmantreṇa tryaṃjali pūjanaṃ ||

punarvaliḥ || khphreṁ hrāṁ hrīṁ hrūṁ mahārudrāśanāya vighnāmnāśaya 2 
mama sakalamanorathān sādhaya 2 

p. 33b) imāṃ alipalala odana pūjāṃ yathāśakti valiṃ gṛhna 2 hūṃ phaṭ 
svāhā ||

khphreṁ mahāpretāsanāya mama vighnaṃ nāśaya 2 mama 
sakalamanorathān sādhaya 2 imāṃ alipalala odana pūjāṃ yathāśakti 
valiṃ gṛhna 2 svāhā ||

aiṁ 3 a ā 16 prayoge ākhyāyī maṃgalā ceśyā brahmāyaṇī aiṁndrī aḥ 
kṣa asitāṃga bhairava mama vighnaṃ nāśaya 2 mama sakalamanorathān 
sādhaya 2 imāṃ alipalala odana pūjāṃ yathāśakti valiṃ gṛhna 2 hūṃ 
phaṭ svāhā ||

evaṃ pūrvokta svasvakṣetrapīṭhamantreṇa aṣṭamātṛkebhyo valiṃ dadyāt 
||

kṣetrapāla gaṇeśavaṭukebhyo yoginībhyaḥ pūrvoktapādukā mantreṇa 
valiṃ dadyāt ||

aiṁ 3 yoni guhya drāviṇī kṣobhiṇī jvālinī paṃcamudrāṃ pradarśayet ||

devīṃ svahṛdayasaṃhāramudrayā visarjayet ||

iti śrī umājāmalapūjākramaḥ ||

p. 34a) oṃ namaścaṇḍāyai ||

mahāsiddhisamākīrṇe śmasāne  karavīrake |
mahāvṛṃdamahāsphāra prakāśānandako jvale ||

nivartita mahācakre yoge tridaśaḍāmare |
sāmarasya sthitaṃ devaṃ pṛcchate kulasundarī ||


śrīdevyuvāca ||


pūrve devatva yā mahyaṃ vidyā trailokyapūjitā |
tridhā saṃsūcitā samyak nākhyātā vidhisaṃyutā ||

tāmidānīṃ samākhyāhi vidhipūrṇā kulakrame |
jñāyate divyasiddhyarthaṃ susidhyaiḥ sakalā yathā ||

evaṃ devyā vacaḥ śrutvā śaṅkaro lokaśaṅkaraḥ |
procāvakulasantāna nirbharānanda pūritaḥ ||


śrīmahādeva uvāca ||


sthūlā sūkṣmā parādevi devī saṃsūcitā mayā |
yā tvidānīṃ pravakṣyāmi guhyādguhyakulakrame ||

agrāhyā manasā vākyaiḥ kaivalyānaṃdanirbharāḥ |
yogibhiḥ sūkṣmarūpasthā vidyāsaptādaśākṣarāḥ ||

śūkṣmā cintāsvarūpena manovyāpāradharmiṇī |
mānasī siddhidā tuṣṭā sthūlasthā sādhakātmanām ||

prākṛtāvimano vākya dehakarma trikaḥ punaḥ |
sthūlatvena samāsthāya phalaṃ yacchati yoginām ||

tasmāt sthūlā sthitā bhāgaistrikaiḥ sthūlā vasānakaiḥ |
parādi dviśatānte tu navatyarṇādhike priye ||

p. 35a) mantradehā varṇadehā padadehāmaheśvari |
tatvadehā ca yairjñātā teṣāṃ siddhirbhavatvalam ||

vighnaṃ vināśayet sarvaṃ tatvadehā yadā bhavet |
padadehā mahāsiddhiṃ sādhakebhyaḥ prayacchati ||

varṇadehā mahāgauri jñātāsaṃnihitā bhavet |
mantradehā mahāsphāra pūjāsiddhau ca saṃukhā ||

mantravarṇāṃghri tatvena yena bindati tatvataḥ |
na teṣāṃ jāyate siddhirjaptvākoṭiśatairapi ||

ḍāmare kula jhaṃkāre tathā devi jayadrathe |
vidhihīnā mayāproktā vedasaṃkhyā kulāmbikā ||

vidhihīnā na siddhyanti caturdehavivarjitā |
tasmāt sarvaprayatnena satkriyaṃ dehamanyaset ||

gadidaṃ śaṃkarasyetthaṃ śrutvā bhairava vallabhā |
pṛcchate bhairavī devī praṇipatyaśivaṃsatī ||


śrīdevyuvāca ||


abhyudbhutamidaṃ vākyaṃ devākhyāhi mama prabhā |
kāruṇyādvidhisaṃyuktaṃ nirvighnaṃ saṅgavarjitam ||

mantradehaṃ varṇadehaṃ padadehaṃ tṛtīyakam |
tatvadeha caturthantu sasphūṭaṃ parameśvara ||

pārvatyāvacanaṃ śrutvā bhairavā bhayanāśanaḥ |
prahṛṣṭamanasā śubhraṃ vākyametaduvācaha ||


p. 35b) śrībhairava uvāca ||


śṛṇu vīrendranamite rahasyamidamadbhutaṃ |
yatnakasya cidākhyātaṃ catuḥpīṭhasamāgatam ||

divyarūpācca śrīkaṇṭhā dānavāccaiva rāvaṇāt |
vibhīṣaṇācca dharmācca mahākaṃkāradhāriṇaḥ ||

jayadrathān mahātantrāt tathā jhaṃkāra bhairavāt |
vibhīṣakāratantrācca tathā tridaśaḍāmarāt ||

atraguhyāśramasamyak śrīmatsiddhikulakrama |
kāmapīṭhādi mārgeṇa pāraṃparya krameṇa tu ||

mantradehaṃ varṇadehaṃ padatatvadehasvarūpakam |
vidhānaṃ cānuṇāhīnaṃ nyasyādyatsmāt kvacit kule ||

tasmāt pūrvaṃ pravakṣyāmi vidyāmantra mahodayam |
sarvasiddhipradaṃ sarva siddhisaṃghairnnamaskṛtam ||

susame bhūpradeśe tu kuṃkumāgurucarcite |
puṣpaprakarasaṃkīrṇe mahādvipārcciśobhite ||

mahādhūpādi saugaṃdha gaṃdhisaurabhapūrite |
mahānaivedya saṃpūrṇe mahāpātrārcite śubhe ||

mahākaṃnyādi saccakra paramānandanirbhara |
mahāṭṭahāsasaṃnāde nādite sajjanānvite ||

mahākuṃbhasamāyukte pūjite vastrakādibhiḥ |
mahāvali padākīrṇe tṛptānaṃdamahāgaṇe ||

mahāyāgot savākīrṇe vīrabhasmacchaṭākule |
p. 36a) mahācakrasamāveśa pariprāpte samādarāt ||

mahotsā khaṭikā yukta mantreṇa deśikottamaḥ |
prārthitaḥ pūjitaḥ śiṣyairyathābhairavanāyakaḥ ||

śivādi gurusantāna vidaḥ śakti samanvitaḥ |
caturddehakṛtābhyāsa abhinnaśaktivigrahaḥ ||

prokṣayitvā mahāpātramastramantraiḥ sa pīṭhakam |
dakṣiṇasyāthavā saumya mukho deśika nāyakaḥ ||

caturasrantu ṣaṭtriṃśadaṅgulaiḥ parisaṃmatam |
tatra brahmadhruvaṃ datvā gṛhe dakṣiṇapṛṣṭhake ||

mahāvane yamāsyasthaścaturaṃgulamānataḥ |
bhrāmayet tu tathā vṛttaṃ caturaṅgulamānataḥ ||

caturaṅgulamānena caturaṅgulamānataḥ |
aṅgulaikapramāṇena punaścaiva tu paṃcakam ||

paścāt ṣoḍaśamānena dhruvaṃ kuryād yathā kramam |
prathame karṇikākāryā vṛtte ca vasuparvikā ||

dvitīyakeśarālaṃ ca dalasaṃdhi tṛtīyake |
caturthe ca dalā prāṇi vyomarekhā tu paṃcame ||

varṇamānāṃgulaṃ devi aṣṭapatraṃ samālikhet |
tato varṇādayaṃ madhye keśarāle kadambakam ||

pūrvapatrasya mūle tu viśikhaṃ madhyake khagam |
agremeghaṃ samālikhya maṃkasthaṃ īśakeśare ||

p. 36b) caṃdrahāsaṃ ca āgneyyāṃ kharapucchaṃ ca pūrvavat |
gajarojhastathā nyasya aṃjanamīśamūlake ||

ṭaṃkahastamahāpīṭhaṃ vṛtaṃ rudakadaṇḍake |
aṇḍasphoṭaṃ tathāśāne tārakaṃ kharakaṃ priye ||

mada baṃdhaṃ tathā nyasya īśāgre aṃkakaṃ punaḥ |
padmanābhaṃ tathā rephaṃ rāvakuṃbhaṃ tathā jale ||

aṃbaraṃ saumyapatrārthe yogadaṃ ca calālaye |
naraṃ balaṃ śavaṃ nyasya pūrvayuktyā mahojvalam ||

sambaraṃ saumyakeśasthaṃ puruṣaṃ ca mahaujasam |
gakārādau ṇakārānte amṛtaṃ gagaṇadvaye ||

saṃlikhya ca tathā cānte dāruṇā binduśeṣaram |
evaṃ dvayaṃ dvayaṃ nyasya svaradvādaśakaṃ kramāt ||

sarvakṣaya khakhāvṛttau saṃpūrṇaṃ śabdakārṇavam |
pūrvāgrātpacchimaṃ yāvannavavarṇā vyavasthitā ||

āgneyyāṃ vāyavaṃ yāvadrūdhvavarṇābhavanti hi |
dakṣiṇāduttarāgrānta grahavarṇā maheśvari ||

nair-ṛtyādīśa patrānta nābhavarṇāya śasvini |
medhena sahitāḥ sarvadiśaṃ pratidiśaṃ guṇāḥ ||

yathā tathā bhavantyevaṃ kuryādāmnāya yogataḥ |
akārādi visargāntāścaturviṃśati maṇḍalāt ||

bhavanti cakrarāje ca vidyāmantrodaya priye |
p. 37a) devatā gaṃdhapūṣpādyairyugmakairvastracaṃdanaiḥ ||

ratnasvarṇaiḥ savicchedyaiḥ parāmṛtakulodbhavaiḥ |
yasmāt samuddhared vidyāṃ aśeṣārtha pradāyinīm ||

etasmin cakrarājākhya śatārddhasvaraśobhite |
pūjitā ca sadāśīghraṃ mahāsiddhiṃ prayacchati ||

sādhakasya mahādevi pratyaṅgirā mahaujasā |
siddhilakṣmī mahācaṇḍā śivākhyā parameśvarī ||


iti śrīmahākulakrame ḍāmare karavīrayoge vidyāmantrodayacakravarṇano 
nāmaprathama paṭalaḥ || 1 ||





vidyāmantrodayaṃ cakraṃ śrutvā dvārasamanvitaḥ |
punaḥ saṃpṛcchate devī vākyametat kulodayam ||


śrīdevyuvāca ||


vidyāmantrodayasyānte kathamuddhriyate sphuṭam |
aśeṣamantramātṝṇāṃ kāriṇāṃ tadvadasvame ||

devyānigaditaṃ śrutvā atiguhyatamaṃ mahat |
provācedaṃ mahādevo ruddhāra vidhipūrvakam ||


śrībhairava uvāca ||


śṛṇu devi pravakṣyāmi vidyāprastāramadhyataḥ |
urddhāraṣaṭkamāyātaṃ kīlahīna sa bhedakam ||

madhyasthaṃ varṇamuddhṛtya o au madhyāsane sthitam |
jalapatrasya mūle tu vāyupatrasya mūlakam ||

adhaḥ krameṇa saṃyojya la ḹ madhyamalāṃcchitam |
p. 37b) saumyāghraṃ mastakākrāntaṃ dīpanaṃ khecarodayam ||

śmaśānavāsināṃ bhadraṃ paṃcamudrāvidhāriṇīm |
gakārād daśasaptantu navamadhyasamanvitam ||

kaulikaṃ dīpanaṃ yojyamucchutsvāṅgākhagaṅgatāḥ |
gāḍimaṃtrādi saṃyuktaṃ nādimastakabhūṣitam ||

dīpakaṃ gṛhasasthānā śubhadaṃ brahmavarccasam |
tridīpakasya madhye tu adhikārakrameṇa tu ||

yojayet kevalaṃ varṇaṃ prathamaṃ bījamuttamam |
īśāgraṃ saumyapatrāgaṃ sapaṃcamasamanvitam ||

ṣamāttaṃbhamamadhyasthaṃ ṣaphamadhyaśiro jvaram |
o au madhyasamuddhṛtya jakārādisamanvitam ||

ṛ ṝ madhyaṃ dakārāntaṃ yojitaṃ jādi bhūṣitam |
paśamadhyasakārādi yojitaṃ dāraṇādimam ||

dāraṇāntasamāyuktamīśāgraṃjāttasaṃyutam |
haramadhyena saṃyuktaṃ pūrvāgrāt navamahyadhaḥ ||

e catuṣka samāyuktaṃ dvipāntarakasaṃyutam |
saumyāgraṃ dāraṇākrāntaṃ ṭhāntādhastaṃ samuddharet ||

dāraṇāṣṭamavarṇena saṃyuktaṃ rudramaṃ punaḥ |
dvipāntaṃ dvitayaṃ paścād daśamaṃ hrasva yojitam ||

hathamadhyaharāntena yuktasādi vibhūṣitaḥ |
ṛ ṝ madhyaṃ jakārādi yuktaṃ ca paṭamadhyagam ||

p. 38a) gakārāntasamāyuktaṃ dvitīyaṃ kevalaṃ likhet |
ṛ ṝ madhyadvitīyena bheditaṃ ca dvitīyakam ||

aṣṭāviṃśajakārādi bheditaṃ ca samuddharet |
ṣadviṃśati tathā yojyaṃ lāntena haramadhyagam ||

o au madhyaṃ caṇḍamadhyaṃ varadhūkhahamadhyagam |
gakārasya rasāśaktaṃ ekārāntaṃ samuddharet ||

iha madhya khakārordhaṃ vahnisaptasamanvitam |
ghamamadhyaṃ gakārāntaṃ yojitaṃ haramadhyagam ||

dāraṇāntasamāyuktaṃ cādigāntasamanvitam |
rāsanaṃ e tṛtīyena yojitaṃ pacchimāgrakam ||

indramadhyajalāntasthaṃ pādidhāntasamanvitam |
sādādyena samāyuktaṃ kaṭamadhyasamuddharet ||

īśamadhyāsane yojya yamapatrasya madhyagam |
visargapaṃcamākrāntaṃ gāntaṃ khādho niyojayet ||

jalasthaṃ keśaraṃ gāntaṃ yojitaṃ vāyumadhyagam |
sāntānte sayutaṃ vāyu keśaraṃ nāśanasthitam ||

olamadhyena saṃyuktaṃ caturthakeśaraṃ likhet |
ṛ ṝ madhye halāntena saṃyuktaṃ haṭhamadhyagam ||

ghādhontena samāyukta mādyaṃ khaṇḍaṃ prakīrtitam |
ṣaṭpaṃcāsākṣaraṃ devi brahmasaṃjñaṃ sumātṛkam ||

vidyārūpeṇa sthūlākhyamaśeṣa samayapradam |
p. 38b) mātṛkāvṛndamelāpa kārakaṃ mātṝnāyakam ||

vidhānavihitaṃ devi dīpakaṃ punaruddharet |
uḍamadhyatridhākṛtvā saumya patrāgrasaṃyutam ||

lāsa?naṃdāpayecchādyaṃ gakārasya tu paṃcamam |
jātāntaṃ ca dvitīyasya gakārāntaṃ trikasya ca ||

rathamadhyavanāntena gapaṃcatrikamaṇḍitam |
vyomarekhāgataṃ varṇaṃ sādi saumyāgrasaṃyutam ||

kha ha madhyaphapāntasthaṃ sādisaumyāgrasaṃyutam |
īśāgraṃ caiva saumyāgraṃ nādharāntenasaṃyutam ||

etaddvitīyakaṃ khaṇḍaṃ viṣṇusaṃjñaṃ prakīrtitam |
mantrākṣaṃ sarvasiddhyarthaṃ mādhakaṃ navavarṇakam ||

punaruddhṛtya deveśi dīpakaṃ vidhivadyathā |
prāk ṣaṭkaṃ saptamaṃ vāyau yamasya navamaṃ priye ||

nair-ṛtyāt paṃcamaṃśādi saṃyutaṃ dakṣiṇāṣṭamam |
ājamadhyena cākrāntaḥ īśāgraṃ ca maheśvari ||

punarevasamuddhṛtya cābhādyaṃ tantrikānvitam |
īgamadhyena cākrāntaṃ rākṣasasyāṣṭamaṃ likhet ||

navamaṃ yamapatrasya gayugmena vibhūṣitam |
a ā madhyaṃ samuddhṛtya vahnisaptārddhalāṃcchitam ||

ṛ ṝ madhyalakārādi bheditaṃ ḷ ḹ madhyagam |
jhādharādi samāyuktaṃ o au madhyāsanasthitam ||

vanamadhyasakārādi saṃyutaṃ jalakeśaram |
p. 39a) punastadevacorddhādhaḥ sasthitaṃ bhasamadhyagam ||

ṭatāntalādharārūḍhaṃ pahamadhyavanāntagam |
ghanāntaṃ jādisaṃyuktaṃ dvātriśāntaṃ trikaṃ likhet ||

ṛ ṝ madhye ḍakārādi saṃyutaṃ yādijādinā |
pādigāntasamāyuktamūdamadhyaṃ punarlikhet ||

rañtra madhyaṃ haṭhāntādhaḥ khaphamadhye lasaṃyutam |
la ḹ madhyena saṃyuktaṃ dakṣābjaṃ nāstamaṃ likhet ||

e ai madhye maghāntaṃ ca gatrikena samanvitam |
o au madhye paṃcamaṃ ca gāntena saṃyutaṃ likhet ||

pha ha madhye dhathāntaṃ ca i ga madhyasamanvitam |
saumyāgraṃ pacchimāgrasthaṃ ai sa madhyena bheditam ||

ṭabhamadhye jhādharādyena ṭāntaṃ phāntaṃ la saptamam |
jhādharādhyena saṃyuktaṃ dvātriṃśāntaṃ trikaṃ likhet ||

mahāntaṃka caturthantu ṭhacaturthāsanasthitam |
ṭhādiyuktaṃ pha hāntantu ṣādipīṭhe vyavasthitam ||

navāntaṃ ca ṭha phāntaṃ ca īśajādi samanvitam |
ḷ ḹ madhye lakārādibhāditaṃ lorddhajādi ca ||

igamadhye a ā madhye cāsane jāsane sthitam |
igamadhyena cākrāntaṃ a ā madhye punarlikhet ||

kāntasya āsanaṃ khāntaṃ kayamadhye samālikhet |
o au madhyapunardeyaṃ dvitīyantu samuddharet ||

p. 39b) horddhaṃ rorddhaṃ samuddhṛtya a ā madhyāsana sthitam |
punareva dvidhālikhya ghādikhādi dvayaṃ likhet ||

phāntaṃ ḍādi samāyuktaṃ bhādyaṃ jādisamanvitam |
layamadhyagakārādi saṃyuktaṃ śorddhakaṃ likhet ||

pādikhādisamāyuktaṃ bhamamadhyaṃ gakārādi |
pāntagāntasamāyuktaṃ dhāntanemi sthitaṃ punaḥ ||

īśāntaṃ jādisaṃyuktaṃ saumyāgravidhivallikhet |
nādyaṃ mādhaṃ lakārorddhaṃ saṃyutaṃ ṣorddhagaṃ punaḥ ||

samamadhyerthavālaika dhādhuraṃ lādhalāṃcchitam |
punarevantu vidhivat cchādyaṃgāntasamanvitam ||

śaṭamadhyajakārādi saṃyutaṃ ca punardvidhā |
pādyaṃ dādisamāyuktaṃ nādharaṃ ḍāntasaṃyutam ||

lādilārddhasamāyuktamīśāgraṃ vilikhet punaḥ |
jalāgraṃ jādisaṃyuktamīśāgraṃ dhādhare sthitam ||

evaṃ dvidhāsamuccārya khaṭhāntaṃ jādināhatam |
īśāgraṃ pādharārūḍhaṃ punareva dvidhā kuru ||

gādharaṃ dakṣamadhyaṃ ca pūrvamadhyoparisthitam |
lādyenasaṃyutaṃ kṛtvā īśānāgraṃ samālikhet ||

pādyagānta samāyuktaṃ u ū madhye halāntagam |
etat trikaṃ samālikhya ṭhāḍhyalāḍhyasamanvitam ||

ṛ ṝ madhyahalāntaṃ ca punaretattrikaṃ likhet |
p. 40a) pādyāntaṃ gāntasaṃyuktaṃ mādyathorddhapagāntagam ||

ekatra yojayedgātraṃ saṃyutaṃ mādimaṃ punaḥ |
īśāgrasyāsane nāghaṃ navamadhye punarlikhet ||

dvātriṃśāntaṃ trikaṃ paścādvanamadhyamaghāntimam |
lāntāntasaṃyutaṃ lādhaṃ dādhaṃ gāntrasamanvitam ||

hana madhye mādharasthaṃ dorddhaṃ yāntatrikaṃ punaḥ |
vidhivacca samuccāryya oṃ kārāntaṃ trike trikam ||

cādimaṃgāntayā krāntaṃ lādharaṃ ḍādisaṃyutam |
īśāntaṃ gatrikākrāntaṃ cādimaṃ cādisaṃyutam ||

tricatvāriṃśāntatrikaṃ pādyaṃ jādi pādyādisaṃyutam |
nādyaṃ madhyaṃdyagāntena saṃyutaṃ paścimāgrakam ||

olamadhyena cākrāntaṃ phāntaṃ bhāntaṃ layāntagam |
ḍādyenasaṃyutaṃ tāntraṃ bhādyaṃ gāntasamanvitam ||

phāntajādisamāyuktaṃ ādharaṃ jādisaṃyutam |
ṭāntadāḍisamāyuktaṃ ṛ ṝ madhyemaghāntagam ||

mādyaṃ khāntaṃ maghāntaṃ ca saumyajādisamanvitam |
hathāntaṃ lādisaṃyuktaṃ dvātriśāntaṃ trikaṃ likhet ||

lādyaṃ mādyaṃ thahāntena lādhareṇa samanvitam |
nādyagāntena saṃyuktaṃ pādyanāntena saṃyutam ||

phādharaṃ lādharārūḍhaṃ mādharaṃ thādharaṃ ṛdham |
dyādyaṃ mādyakaṭānte ca khāntārūḍhaṃ parānugam ||

p. 40b) la ḷ madhyena rākrāntaṃ lādi vā ṛ ṝ madhyagam |
mādyaṃjādisamāyuktaṃ jādyaṃ cchāśāgramīyutam ||

dvitīyasya tṛkaṃ bījaṃ tridhākuryāt phahāntakam |
phāntāsanamasārūḍhomādharaṃ jāntasaṃyutam ||

ṛ ṝ madhyavanāntaṃ ca dhādharaṃ norddhagaṃ paraḥ |
gātvena saṃyutaṃ kṛtvā pādyaṃ ḍādyena bhūṣitam ||

layāntaṃ igamadhyena ṇādimastakabhūṣitam |
khādharaṃ ḍādisaṃyuktaṃ ādharaṃ iḍamadhyagam ||

evaṃ dvikaṃ samuccārya o au madhye vaḍādinā |
phāntagāntasamāyuktaṃ punarevadvidhā kuru ||

antastha kevalaṃ kṛtvā khādharaṃ ghādi śādinā |
khahāntaṃ gādisaṃyuktaṃ auna madhyena saṃyutam ||

dvitīyasya dvitīyaṃ ca evaṃ yantrasamuddharet |
tṛtīyasya tṛtīyaṃ ca rādyaṃ tādyasamanvitam ||

trividhaṃ patitaṃ datvā mādyāmādi samanvitam |
igamadhyena saṃyuktaṃ madhyegāntena saṃyutam ||

paṃcaviṃśādhikaṃ varṇagaṇaṃ ca dviśataṃ matam |
mantrākhyaṃ rudranāmānaṃ parāvidyā bhidhānakam ||

tṛtīyaṃ kathitaṃ khaṇḍaṃ vidyāmantrodayottarāt |
tribhiḥ khaṇḍaistu militā vidyā bheda vibheditāḥ ||

rudraiḥ śatadvayaṃ caiva navatyedhika śobhanaiḥ |
p. 41a) siddhasiddhiprabhedena vilomātha kvacit smṛtāḥ ||

mahākāruṇi ceti dedevīti kvacit smṛtāḥ |
māyālakṣmī vilomasthā trihaṃsa paṃcapiṇḍakam ||

ambena tu kvacit proktā cchindirityādi kutracit |
yena yena prabhedena yuktā saṃsavyate satī ||

tena tena phalaṃ yacchet sādhakasyapidhasya ca |
eṣāvidyā mahāvidyā nāmnā trailokyamohanī ||

lakṣmīśvarīti vikhyātā bahubhogabharāvahā |
mahālakṣmī mahākrāntā sarvasaubhāgyadāyinī ||

alakṣmī samanījñeyā duṣṭadāridramarddanī |
kaliduḥsvapnaśamanī abhyupadravanāśinī ||

rājopasargasamanī duṣṭadasyavighaṭṭinī |
pratyaṅgirāmahābhadrā siddhalakṣmī mahodayā ||

caṇḍākhyā caṇḍasaṃhatṝ śivākhyā śivadāyinī |
guhyeśvarī kamalākhyā mātṛmaṇḍalavāsinī ||

kālasaṃkarṣaṇī nāmnā gaurīrakṣaṇanāmikā |
mahākālībharāśāntā mahābhairavavallabhā ||

brahmavyūhakṣayātīvrā mahārudravalapradā |
vidyādehā varṇadehā padadehā maheśvarī ||

tatvadehāsamuddhāryā mālāgarbhasya garbhitā |
itthamuddhripate devi vidyāmantrodayāntare ||

p. 41b) narāṇāṃ svādhikāreṇa pādadātīpsitaṃ phalam ||


iti śrīmahākulakrame mahākaravīrayāge vidyoddhāro nāma dvitīyaḥ 
paṭalaḥ || 2 ||




śrīdevyuvāca ||


śrūtaṃ devasamuddhāraṃ vidyāmantrodayāntare |
adhunā śrotumicchāmi caturddehasusiddhitam ||


śrībhairava uvāca ||


śṛṇu devi pravakṣyāmi varṇadehamahodayam |
pāraṃparya kramāyātamaprāpyaṃ mandabhājinām ||

siddhisaṃtānajātānāṃ siddhānāmihajanminām |
narāṇāṃ caiva nārīṇāṃ bhaktānāṃ sulabhākule ||

sthāne mānorame mantrī kulasaṃbhārasaṃyutam |
uddharenmaṇḍalantatra sarvakāmaphalodayam ||

ekavīrābhidhānaṃ vā yāmalendramathāpi vā |
rajasā paṃcavarṇena mahāśoṇādibhiśca vā ||

tato guruṃ namaskṛtya arghapātrapuraḥsaraḥ |
recakakādigatiṃ kṛtvā vīravīgrahamaṇḍale ||

padmāsane sthito yogī cintayen mantravigrahām |
hṛtpadmakarṇikāmadhye śrībījaprakaṭī kṛte ||

sattārūpā smaret tatra mahādvīpakamaṇḍale |
tatotpannāṃ smareccaṇḍāṃ mantrayogasamanvitām ||

pūrvavaktraṃ smaret pūrvaṃ rudravarṇairyathā sthitam |
p. 42a) grahākhyairdakṣiṇaṃ tasyā dvādaśairuttaraṃ tathā ||

rudravarṇaistathā prācyaṃ diśāvarṇaiḥ khamasthitam |
bhrūmadhyahṛdaye nābhau tadyathā cakramā smaret ||

mukhemāṃbā manāśāyāṃ dakṣiṇe ca tṛtīyakam |
vāmadakṣiṇa netre ca paṃcamāntayugantathā ||

vāmadakṣiṇakarṇe dve liṃge caiva guḍenavam |
saptarṇairhṛdayaṃ tasyāḥ tathā caiva śiromatam ||

digvarṇaiścaśikhāraudrā dvādaśāntaiśca puṅgalam |
grahākhyai netrasaṃdohaṃ āyuni ca tathā viduḥ ||

paṃcārṇai sthānayeddevīṃ mūrddhau vā maṇḍalethavā |
hasa yugmaṃ hasantītāṃ paśyedanugrahātmikām ||

caturbhimantrajāṃ siddhiṃ yacchantīṃ cintayedgirām |
kapālaṃ cintayet tasyā rudrārṇaiḥ pānapūritam ||

dvādaśāntaiśca khaṭvāṃgaṃ śvetavarṇaṃ trikānvitam |
aṣṭakaiścintayecchūlaṃ saptakaiśca mahātvasi ||

ṣadbhiḥ pāśaṃ kare tasyā aṃkuśaṃ ca tathā viduḥ |
ekovaviṃśakairddānaṃ saptakaiścābhayaṃ śubham ||

ciṃtayet kandalaṃ divyaṃ varṇaiścaiva caturddalaiḥ |
tathā paṃcadaśairvarṇairghaṭaṃ saṃcintyapūritam ||

mahārudrāśanaṃ cāṣṭau rudrākhyaiḥ śvetasaṃnibhām |
adhorddhasphāratejaughāṃ cintayecca tribhiḥ kramāt ||

p. 42b) ekonaviṃśakairvarṇairmahāmudrāprabaṃdhanam |
caṃdrāgnibhāskare puṣpaistribhirbījaiḥ prapūjayet ||

khādakena tridhāpādā svāhākāreṇa bhājanam |
saṃcintyaparamāṃ devīṃ mūrtisthāṃ mantravigrahām ||

varṇadehācca visphārya bhāvābhāvapadāntagān |
kaṃdātkuṇḍalinī cakrānmadhyavṛrtti svarūpataḥ ||

varṇasvarūpamākhyātaṃ śvetādiguṇasaṃbhavam |
viprādi saṃbhavaṃ vāpi akārādi tathāpi vā ||

viriṃcādyaṣṭajātisthaṃ aṣṭadhācāpyanekadhā |
anekāṣṭakabhedena avarṇe varṇarūpakam ||

śivaśaktimahānādo biṃdūdendabhagālayam |
avarṇādi tridhābhinnaṃ vidyāmantrodayābjagam ||

tacca hṛdvāmajalajaṃ tatra śvetādi vigraham |
varṇākhaṃ saṃsmared devyāḥ sarvavarṇaprakāśakam ||

jyeṣṭhāṅgabāhu hṛtpārśva kaṭipādāvaśānakam |
bahubheda mahāsphāra jñātvā sarvaṃ prakalpayet ||

viriṃcādi tathā cāṣṭa dehabhūtaṃ hi cāṣṭakam |
śivavarṇamabhedena śaktiṃ caiva vicintayet ||

śuddhasphaṭikasaṃkāśāṃ paṃcāsyāṃ daśabāhukām |
mahārudrāsanārūḍhāṃ sudehāṃ varṇavigrahām ||

nīlakuntaladhṛtendu japamukuṭamaṇḍitām |
nānāratnamahāhāra kādyamaṇḍita śekharām ||

p. 43a) śitaśonyaśitā raktaśveta khādiramujvalā |
nānāratnasamāyuktāṃ susamāsthiṃ sukuṇḍalām ||

sūryabimbāruṇākāra tripaṃcanayanojvalām |
īṣaddhāsya lalajjihvā daṃṣṭrāśobhi mukhojvalām ||

nānādaityādi sadduṣṭa kaṇṭhekaṃ dalamālinīm |
anekaratnanirmāṇa ṭāraghṛṣṭonnatastanām ||

trivalītaraṅgaśobhāḍhyāṃ madhyakṣāmādarāṃ śubhām |
kiṃkiṇī jālasadvastra vyāghrāṃśu kaṭibhūṣaṇām ||

varāsi śūlakādyaṃ ca muṇḍaṃ dakṣe kare dhṛtam |
abhīkhaṭvāṅga satpātraṃ baṃdhanaṃ kalaśottaraiḥ ||

vīraghaṃṭāṃśukā sphāra jānuyugmasuśobhitām |
ghargharī nūpurārāva bhūṣitaṃ caraṇa dvayam ||

suśvetasya trinetrasya dvibhujaika mukhasya ca |
skaṃdhe rudrasya cārūḍhā vīrāsanasthitasya ca ||

jvalatpāvakasaṃkāśaṃ jvālāsamūhasaṃghakam |
romakūpācca niryāntaṃ gagaṇaṃ cāruṇopamam ||

mātryaṣṭakasya madhyasthāṃ paṃcāsyāṃ kāṣṭhayānvitām |
bahusiddhi samākīrṇāṃ siddhāyogini pūjitām ||

ekavīrāṃ smaredvātha ghaṃṭā hasta ghaṭānvite |
caṇḍāmbā śivapṛṣṭhe ca kartikā kheṭadhāriṇī ||

dānābhayakarābhyāṃ ca śivāmbā kheṭakaṃ vinā |
p. 43b) mahālakṣmī mayīmbātha abhaye cintitārthadām ||

itthaṃ mūrtiraśekaiśca bhāvabhedairmaheśvarī |
śitāsyaṃ paṃcakairvātha yuktānāgendrabhūṣaṇām ||

atisaumyātidragrā ca varṇadehasvarūpataḥ |
dhyātvāvarṇātma yogena padadehamatho bhavet ||

tryakṣaram tu padaṃ cādyaṃ śirodeśeṣu vinyaset |
daśākṣaraṃ dvitīyantu lalāṭa taṭamaṇḍalam ||

navākṣaraṃ tṛtīyaṃ hi nāśāvaṃśogra yogataḥ |
daśākṣaraṃ caturthantu vāmanetravyavasthitam ||

ekādaśākṣaraṃ devi paṃcamaṃ dakṣai locane |
caturbhiḥ ṣaṣṭhamaṃ proktaṃ tṛtīya netramaṇḍale ||

saptamaṃ ṣaṣṭhavarṇaṃ tu vāmagaṇḍe vyavasthitam |
trivarṇe cāṣṭamaṃ devi dakṣiṇe gaṇḍamaṇḍale ||

padāṣṭakairbhaveccādyaṃ brahmākhaṃḍābhidhānavam |
yāmalāṣṭakasaṃvyāptā layādiyogayojitaḥ ||

ekavarṇaṃ bhaveccādyaṃ vāmakarṇe vyavasthitam |
kaivalyārṇa dvitīyantu dakṣiṇaśravaṇe nyaset ||

caṃdrāntārṇa tṛtīyantu adharoṣṭhe vyavasthitam |
caturthaṃ śivavarṇantu uttaroṣṭhe vyavasthitam ||

paṃcamaṃ śitavarṇaṃ tu adhodanteṣu sākṣiṇaḥ |
ekavarṇaṃ bhavatyaṣṭaṃ ūrddhadantālimaṇḍale ||

p. 44a) saptamaṃ kevalaṃ varṇaṃ jihvāyāṃ savyavasthitam |
aṣṭamaṃ pakṣavarṇastu samastamukhamaṇḍale ||

padāṣṭakairdvitīyedaṃ viṣṇukhaṇḍaṃ prakīrtitam |
sidhyaṣṭakasamutthānaṃ śaktyaṣṭakapadānugam ||

saptavarṇaṃ punaścādyaṃ kaṇḍamadhye vidhīyate |
ṣadvarṇantu dvitīyaṃ syād vāmaskaṃdhe tu vinyaset ||

tṛtīyaṃ daśavarṇaiśca vāmavāhau vyavasthitām |
trayodaśaiścaturthantu vāme ca maṇibaṃdhake ||

navākhaiḥ paṃcamaṃ devi vāmahastāṃgulīṣu ca |
ṣaṣṭhamaṃ raṃdhravarṇaiśca vāmāṃgulinakheṣu ca ||

saptamaṃ saptavarṇaiśca dakṣaskaṃdheṣu vinyaset |
aṣṭamaṃ ca caturvarṇairbāhordakṣiṇake nyaset ||

navamaṃ ca caturvarṇairdakṣiṇe maṇibaṃdhake |
ekādaśaistu daśamaṃ dakṣapāśyāṃgulīṣu ca ||

ekādaśastu navakairdakṣāṃgulinakheṣu ca |
dvādaśaṃ tu caturvarṇairnyasevudaramaṇḍale ||

trayodaśaṃ tathāṣṭākhyaistanye vāme prakīrtitāḥ |
caturddaśa caturvarṇairdakṣastaneṣu vinyaset ||

tripaṃca navavarṇaiśca kṣīve ca vāmadakṣayāḥ |
ṣoḍaśaṣaṣṭhavarṇaiśca nāḍimadhye vyavasthitam ||

saptādaśonaviṃśaistu nyaset kālānalālaye |
aṣṭādaśaṃ saptavarṇairyoni madhye vayavasthitam ||

p. 44b) caturbhirekonaviṃśañca vinyased guḍamaṇḍalam |
viṃśamaṃ daśavarṇaiśca nyased vāmasphikastaṭe ||

aṣṭakaireka viṃśākhyaṃ dakṣiṇeva sphive nyaset |
dvāviṃśaṃ saptavarṇaiśca vāmārausavyavasthitam ||

aṣṭābhiśca trayoviṃśadvāmārāvadha vinyaset |
ekādaśaiścaturviṃśadvāmajānau vyavasthitam ||

paṃcaviṃśatibhirvarṇairvāmagulpha niyojayet |
aṣṭābhiścaiva ṣaṭviṃśadgulphau caiva tu dakṣiṇe ||

caturbhiḥ saptaviṃśaistu vāmapādāṃgulīṣu ca |
aṣṭāviṃśasaptavarṇai dehapādāṃgulīṣu ca ||

ūnatriṃśacaikavarṇairdakṣora adhare nyaset |
triṃśamaṃ śivavarṇena dakṣajānau vyavasthitam ||

ekatriṃśattathaikena pāde caiva tu dakṣiṇe |
dvātriṃśantu tribhirvarṇairvāmapādāṃgulīṣu ca ||

tribhirvarṇaistrayastriṃśat pṛṣṭhavaṃśe vyavasthitam |
gurupadeśavarṇaiśca catustriṃśatimaṃ padam ||

śaktisthānācchivaṃ yāvanmudrārupeṇa vinyaset |
catustriṃśatpadaṃ proktaṃ rudrakhaṇḍaṃ tṛtīyakam ||

śuddhavarṇātha saṃdhyāna mahāsiddhiphalapradaḥ |
tribhirekatrayogena śatārddhapadakaṃ bhavet ||

p. 45a) dehadevyāḥ suniḥpannaṃ tatvavyāptimakhaṇḍitam |
tatvavyāpti prabhedena tatvadehaṃ vadāmyaham ||

tridehaṃ yogasaṃdhāna kāraṇaṃ vahusiddhidam |
brahmakhaṇḍe nātmatatvaṃ kālānalārddha maṇḍale ||

vinyasen mukhasaṃdhāne kāraṇa bahudhāhitam |
dvitīye khaṇḍakaṃ nābhi maṇḍalārddhakajopari ||

ṣaḍaṃgayogasaṃdhāna kāraṇaṃ guṇadāyakam |
rudrakhaṇḍatṛtīyantu śivatatvapadānugām ||

mūrtyāsanasya saṃdhyānaṃ kāraṇaṃ mantrasiddhidam |
rudragrahārkarudrāśā sṛṣṭyārṇairmukhapaṃcamam ||

kṛṣṇāsakarṣaṇī caṇḍā śivāpratyaṃgirābhidhā |
saptaṣaddaśakāmaiśca graharaṃdhrān ṣaḍaṃgakaiḥ ||

sarvajñādi tribhiryuktaṃ kalpayed vividhakramāt |
sarvajñatātha tṛptiśca anādi bodhameva ca ||

svatantratā luptaśaktiranantaścet purāmataḥ |
hṛcchiraśca śikhāvarma netrādastraṣadaṃgakam ||

namaḥ svāhā tathā vaṣaṭ hūṃ vauṣaṭ phaṭtrikaṃ tathā |
haseti dviguṇaṃpīṭha sadāśiva puraḥsaram ||

tṛtīyakhaṇḍaviṃśena mūrti tasyāḥ padena tu |
mantrakhaṇḍaṃ bhavenmantraṃ saptādaśaprabhedakam ||

nirmalaṃ kathitaṃ gauri caturdehavivarṇanam |
dīpakādyantasaṃyuktaṃ yojayen manasā hṛdi ||

p. 45b) pūjayecca yathā nyāyaṃ tato mudrāṃ virecayet |
tataśca svāśanapīṭhaṃ mūrtiṃ cātmani vinyaset ||

mantreṇa caiva cātmānaṃ pūjayecca yathā vidhi |
tatastalau samāstreṇa sapṛṣṭho nati mudrayā ||

kaniṣṭhikau pūraskṛtya pīṭhakaṃ saṃpravinyaset |
kaniṣṭhādi kaniṣṭhāntaṃ vāmāvartaparibhramāt ||

ekaikaṃ mūrtivarṇantu vinyasedupadeśataḥ |
kaniṣṭhikau puraskṛtya paṃcakaṃ ṣaṭṭasaptakau ||

talayorvāmadakṣe ca vāmapṛṣṭhatalāṣṭamam |
navamaṃ dakṣapṛṣṭhaṃ ca natyāmantranayasmaret ||

aṃguṣṭhakau pūraskṛtya kaniṣṭhāntānanaṃ nyaset |
kaniṣṭhikau puraskṛtya syāntādi paṃcakaṃ nyaset ||

astrapṛṣṭhatalābhyāntu nyaṣṭvākhaṇḍatrayaṃ smaret |
mastake kaṇṭhahṛnnābhau saṃkare cāśanaṃ nyaset ||

guḍādi trisamedhādi brahmānta mūrtivarṇakam |
guḍaguhye mukhe karṇe netranāsādi bhedataḥ ||

vāmādikramayogena mantrarūpaṃ pravinyaset |
golake caiva vāhāgre dakṣavāmaśruti pathe ||

śikhādheyā nibhaṃgena vinyasen mukhapaṃcakam |
hṛdaye hṛdayaṃ nyasya śiraḥ śirasi vinyaset ||

p. 46a) śikhāyāntu śikhānyasya tanutre dehamaṇḍale |
tribindumudrā netraṃ ca astrenāstraṃ diśāsu ca ||

tritatvaṃ ca nyaset paścā cchivādi kramayogataḥ |
padaṃ nyāsaṃ tataḥ kuryādvarṇabhūtaṃ tataḥ punaḥ ||

mantradehaṃ tataḥ paścānmudrābhiḥ paripūritam |
tato vidyāṃ smaret sarvāṃ vidyārūpeṇa saṃsthitaḥ ||

vaṃdhayed vividhā mudrā yena saṃpūrṇatāṃ vrajet |
itthaṃ deha catuṣkantu vinyasya sādhakeśvaraḥ ||

astrapūrva yathā yāgaṃ kuryāttathā vadāmyaham |
astreṇakṣālitaṃ pātraṃ hṛdāsurādi pūritam ||

gunthitantu tanutreṇa netranaivāmṛtīkṛtam |
rakṣitantu mahāstreṇa sthāpitaṃ hṛdayena tu ||

guhyamudrāprayogena śikhāyā ca pradīpitam |
pūjayedāsanaṃ madhye mūrtimantrāsanāṃśakaiḥ ||

khaṇḍatrayenasaṃpūjya uparyupariyogataḥ |
tatastu pūjayen madhye gāyatrīṃ surapūjitām ||

caturviṃśākṣarā devi tāṃ ca te kathayāmyaham |
saumyāgraṃ madhyamūrdhnisthaṃ layamadhyavibhūṣitam ||

ītrikena samāyuktaṃ prathamaṃ bījanāyakam |
saumyāgramadhyamaṃ gāntaṃ yutaṃ māḍhānta ṛtrikam ||

mādimaṃ jādisaṃyuktaṃ ṛ ṝ madhyena saṃyutam |
madhyalādi samayuktaṃ bījāntaṃ dvitayaṃ punaḥ ||

p. 46b) kāntaṃ bādhaṃ javedāḍhyaṃ jādiyuktaṃ phalāgrakam |
pūrvasvareṇasaṃyuktaṃ nai-ṛtyāgragrapaṃcabhṛt ||

dahīnau pūrvapādau ca bījānta dvitayaṃ punaḥ |
saptamaṃ keśaraṃ jādi śādimaṃdādisaṃyutam ||

layāntaṃ pacchimakeśāḍhyaṃ kāntasādi samanvitaḥ |
ṛ ṝ madhye halāntaṃ ca na kārāntenasaṃyutam ||

eṣā tridhā tataḥ paścāt puṣpādānanda yā tridhā |
astramantrenasaṃsicya guṇṭhanādya samācaret ||

guṇṭhanaṃ rakṣaṇaṃ caiva amṛtīkaraṇaṃ tathā |
tanutreṇāpi mantreṇa cakṣuṣā ca krameṇa tu ||

tato nandi mahākālaṃ tathā bhṛṃgivināyakam |
vṛṣaskaṃdaṃ śriyaṃ caṇḍaṃ pūrvādau dvāripūjayet ||

novā vyāghramajāṃ bhadrāṃ karṇāṃsanā balī calām |
vajinī saumyaparyantaṃ dvāradvārayugaṃyugam ||

gaṇeśambāmbikāyuktaṃ śrīputraṃ ca tathaiva ca |
saṃpūjya cāstrakādyantaṃ mantreṇānena dāpayet ||

sadāśivādyau dvau varṇau nāmakaṃ śaktinā sadā |
nabhyante vātha vādāntaṃ pūjayedupadeśataḥ ||

tataścāntaṃ śivāntaṃ ca sārddhaṃ dvitayamakṣaram |
dvārānta dehalī sthāne sthāpayet kusumānvitaḥ ||

tataḥ pṛṣṭhahalāntaṃ ca vāyvādau gurusantati |
p. 47a) puṣpādau pūjayed devi dīpādau cāccivarṇakaiḥ ||

guruvat pūjayeccādau paramaṃ tadanantaram |
parameṣṭhinaṃ tṛtīyantu pūrvācāryaṃ tathaiva ca ||

anādi siddhisaṃjñāśca paṃcamaṃ saṃprapūjayet |
sthānakena tato rakṣet puruṣaṃ vāstunāyakam ||

svakramaṃ gurudevānāṃ vahnikoṇe samarcayet |
tata anādi saṃpūjya svagurornāmapūrvakam ||

ye bhūtā vividhākārā divi bhūmyantarīkṣagāḥ |
pātālatalasaṃsthāśca śivabhāgeṣu bhāvitā ||

dhruvādi sarvabhūteṣu tṛptiṃ labhanti te sadā |
sārddhaṃ ślokena puṣpāḍhyaṃ puṣpānāṃ hṛtamudrayā ||

dīpakaṃ saumyamadhyasthaṃ palāntastha ca māditaḥ |
ṣaṣṭhaṃ ca saptamaṃ cādyaṃ gāyatryāḥ ṣaṭtrikātrikam ||

hṛdayaṃ tridaśāntaṃ ca gāyatryā tritayaṃ punaḥ |
kaṃnyakādi caturdadyād gāyatryante catuṣṭayam ||

caturviṃśākṣarā proktā gāyatryeṣā surāsurāḥ |
triruccāraprayogena prokṣayet karṇikā dalam ||

brahmādyāścaiva śakrādyā yāmalena prapūjayet |
amṛtādyā tathā cāṣṭā vīṇāntaṃ kramaśothavā ||

kevalaṃ vāsanaṃ japtvā mūrti cāvāhayet tataḥ |
caturdeha vibhāgena tato mantreṇa pūjayet ||

p. 47b) bhogāṃgane yathā śaktyā vahnyādau vā purāditaḥ |
ekavīrā vidhānena yajed dvāracatuṣṭayam ||

gurukramaṃ tathā pīṭhaṃ mūrtiścaiva caturvidhā |
āvāhya vidhivanmantrairyoni saṃsthāpanī tathā ||

sannidhānāṃ sannirodhāṃ sanmukhīkaraṇantathā |
triśūlaṃ ca ṣaḍaṅgena kramaśaḥ saṃpradarśayet ||

pādyamācamanīyaṃ ca arghakhaṇḍaistribhiḥ kramāt |
atragaṃdhaṃ tathā puṣpaṃ dhūpadīpaṃ ca pāraṇam ||

naivedyā casanaṃ caiva tāmbūlaṃ darpaṇaṃ tathā |
prīṇanaṃ mūrdhnavaktrādi astrānte tu samācaret ||

tato mudrāmahāmudrā guhyamudrātṛtīyakam |
astramudrāvadaśadhā pradarśyasaṃjayaṃ bhavet ||

mahākaṃ vṛkṣasūtreṇa sphāṭikanāthavā priye |
rudrākṣanāthāśaṃkhena śatārddhādi vibhāgaśaḥ ||

daśāṃśena ṣaḍaṅgāni prasīdeti samarpyayet |
tato homārthato gacchedvahnyārīśe ca saumyake ||

pūrvavāso bhavasthāne saṃprārthyakulamātaram |
saṃskṛtiṃ kārayet tatra asaṃskṛtimasiddhidam ||

vṛttasya vā ṣaḍasre vā trikonasyāthavā priye |
catasrasyātha padmasya meṣalā triyutasya ca ||

p. 48a) samābhiskaṃdhayuktasya kaṇṭhopakaṇṭhaśobhitaḥ |
hādikādyānta hastāntaṃ pramānasya samasya ca ||

sthaṃḍilollaṃghitasyāpi vīrabhasmādibhiḥ priye |
kuṇḍasya daśasaṃskārā tāḍanādīni kārayet ||

tāḍanaṃ prokṣaṇaṃ caiva ullaṣaṇamataḥ param |
uddhāraṃ sevanaṃ caiva astramātrena kārayet ||

mārjanaṃ ca pralayaṃ ca tanutreṇavarānane |
hṛdārccā ca caturmārge akṣavāḍhaṃ daśaiva tu ||

kuṇḍe pūjā prakartavyā madhye vai vistaraṃ kuru |
ṛtu snātāṃ tu vāgeśīṃ uttānāmīśamūrddhagām ||

nīlotpaladalaśyāmāṃ arghapādyādibhiryajet |
hṛdā vā śakti yuktena dvibhujā ca trilocanā ||

agnerācamanaṃ  hṛnnāsthāpanaṃ tadanantaram |
veṣṭanaṃ tāḍanaṃ caiva prokṣyādghāṭanameva ca ||

netrena cāmṛtīkāryā marccānaṃ cāvaguṇṭhanam |
garbhādhānaṃ puṃsavanaṃ sīmantonnayanantathā ||

vaktrasaṃklapanaṃ kāryaṃ tathāvaktraviniḥkṛtiḥ |
niḥkramo jātakarme ca vaktrodghāṭanameva ca ||

vaktraśuddhiḥ prakartavyā māmaśuddhistathaiva ca |
garbhādhānādi nāmāntaṃ kartavyaṃ hṛdayena tu ||

daśaivakuṇḍavāhye tu aṣṭau kuṇḍāntare priye |
p. 48b) aṣṭādaśaiva saṃskārāḥ kartavyā deśikena tu ||

tatastu devīṃ vāgeśīmarcayitvā visarjayet |
paryagnikaraṇaṃ kāryaṃ saṃmukhī karaṇantathā ||

surādānaṃ vistarāṃśca pūjanaṃ paridhīni ca |
lokeśasāstraṃ saṃpūjā pūrvādi kramayogataḥ ||

prīṇīta vahniṃ saṃpūjya cāṣṭaṇaiva ghaṭaṃ yajet |
vahnisaṃtarpaṇaṃ pūjā kartavyā ca vidhānataḥ ||

śrukaśruvā sādhya cāstreṇa upayāmoparisthitam |
paścād dvādaśasaṃskārān suvilīnā ghaṭāntare ||

adhiśravaṇamādau tu upādhiśravaṇaṃ tathā |
utaplavaṇasaṃplavanaṃ nīrāṃjana nirīkṣaṇam ||

vahnersaṃtarpaṇaṃ caiva paṃcadhā daśadhā tathā |
āsanaṃ pūjayed devyā hṛtkaṃje pāvakasya ca ||

paścād devīṃ nyaset mūrtiṃ caturddeha samanvitam |
tatastu yajanaṃ kāryaṃ vidhānena yathoditam ||

paścāt saṃtarpaṇaṃ kuryāt vidhānena yathā ruci |
cchāgamāṃsaistrimadhvaktrairdevī saṃtuṣṭa hetave ||

bilvapatraiḥ phalaiḥ puṣpairariṣṭaṃ baṃdhanaṃ rujam |
naśyate kramaśo mohādrājyaṃ syācchata padmajaiḥ ||

raktairvāṇijya lābhaṃ ca śasyalābhaṃ tathotpalaiḥ |
nīlotpalairbhavet puṣṭi kumudairiṣṭanāśanam ||

kundaiḥ śāntimavāpnoti vakulairatulaṃ yaśaḥ |
p. 49a) mallikābhirbhavet puṣṭi jātibhirbrāhmaṇāvaśam ||

campakaiḥ kṣatriyāvaiśyā tagareṇa vaśaṃnayet |
sūdrāścaiva tu baṃdhukaiḥ pāribhadraiḥ piśācakāḥ ||

yakṣākadambapuṣpaiśca arkaścaiva jayaṃ labhet |
jayantī kusumairhomānnidhānaṃ labhate sphuṭam ||

palāśakusumairddevī vidyā vāgīśatāṃ labhet |
nṛmāṃsenāṣṭa siddhiśca adhamaścottamāṃ labhet ||

rājikālavane naiva ākṛṣṭiśca prajāyate |
karavīrairbhavatkṣobhaṃ staṃbhane karṇikārakaiḥ ||

guggulaghṛtasaṃyuktaṃ catuḥsamena saṃyutam |
hutātsayacchate sarvaṃ yatkiṃcinmanasi sthitam ||

kākapakṣāryahomena uccāṭayati bhūdharān |
mūkatvaṃ vartulaiḥ kuryādunmattaiśca nakādibhiḥ ||

khādiraiḥ sapalairhutvā mārayennātra saṃśayaḥ |
āyurdūrvā yutaiḥ puṣpaistilaiḥ kaṃnyāmavāpnuyāt ||

yavaiḥ saṃvarddhate dhānyaṃ dhānyaiḥ koṣaṃ vivarddhayet |
rakṣā siddhārtha homena pītavarṇaiḥ prajāyate ||

dīkṣā guggulahomena irāmāṃsayutena ca |
phale caiva phalāvāpti vaśago vṛrttivarddhanam ||

itthaṃ home tu nirvarvatya pūrṇāśaktyā pradāpayet |
hṛdāsarpya yadyajñaṃ hṛdācāgniṃ visarjayet ||

p. 49b) tribhiḥ khaṇḍaiḥ surāṃ pūjya svāntaśaktyau niyojayet |
kṣamasveti hṛdācātmamudrayā guhyasaṃjñayā ||

baliṃ datvā tu putrādi gaṇeśāntaṃ yathākramam |
itthaṃ dehacatuṣkantu mayāte saṃprakāśitam ||

sa bāhyābhyantaraṃ devyāḥ kimanyat paripṛcchati ||

iti śrīkulakrame karavīraśmaśāna yoge caturdehavarṇane tṛtīyaḥ paṭalaḥ 
|| 3 ||




śrīdevyuvāca ||


śrutaṃ devamayāsarvaṃ caturdehavinirṇyam |
idānīṃ kulasadbheda dīkṣāṃ bruhimamāgrataḥ ||


śrībhairava uvāca ||


śṛṇu devi pravakṣyāmi kuladīkṣāvinirṇayam |
guhyaṃ kaulakramāyātaṃ yathānukramayogataḥ ||

parikṣitasya śuddhasya kramayogaratasya ca |
bahukālaprabhaktasya sevāmaṇḍala vāriṇaḥ ||

anugrahaṃ prakartavyaṃ guruṇānanda cetasā |
niḥpannayāgadravyasya hyarthaśūnyasya cetasaḥ ||

hemādibhājanaṃ pātraṃ śoṇaṃ netrāṃśukaṃ śubham |
ca rudravyavidhānena jalādhāraṃ ca hemajam ||

raupyajaṃ vātha tāmraṃ vā ājyapātraṃ tilasya ca |
nālikā cchedanī kartī dhūpadīpasya bhāṇḍakau ||

tilādi havya dravyāṇi lakhanī caṃdanādikam |
rocanākalaśāścaiva cchatraṃ candrā tapaṃ tathā ||

p. 50a) rajāṃsi paṃcaratnāni hyevamādiraṇekadhā |
yāgadravyasamākhyātaṃ kriyāmārgaprabodhakam ||

mahāvīraraṇe ghore mahāpitṛvane tathā |
manorametha saṃsthāne kuryādyāgasya mandire ||

nāvābhāvena saṃkalpya deśikaḥ susamāhitaḥ |
pūrvavadyajanaṃ kuryādvahyantaṃ vidhipūrvakam ||

saṃprārthyamātarī saṃdhyā satkaṃnyādi mahākulam |
gurudevavidhānena arghahastaḥ pratīkṣayet ||

udyacchāstreṇa saṃprokṣa svānta svāntaṃ samuddharet |
gavatrayena gāvau tu rodhayedvāmakāditaḥ ||

antaḥ khaṇḍena cāṃjalyāṃ sapuṣpāṇi pradāpayet |
mācāpya pūrvamuccārya sapraveśyasumaṇḍale ||

kaṇḍānte vinyase cchakti saptadhānāpalaṃ hunet |
saṃprokṣya ca vidhānena maṇḍalānte tataḥ punaḥ ||

mantradehaṃ tu vinyasya dṛśānetra prakāśayet |
saptāvartana śubhage dīkṣitaḥ sarvamaṇḍale ||

bhavatyeva samākhyātaṃ saṃskāraṃ samayātmakam |
evaṃ caruntu saṃprāpya svapnamāvaśakāntikam ||

daśāvarteṇa śubhage putrakatvaṃ pravartate |
sevanācca hunāccaiva nātrakāryāvicāraṇā ||

apare ca dine prāpte praviśya yajanāntare |
p. 50b) saptāviṃśatihomena viplusaiḥ prokṣitena vai ||

jāpyanāpi mahāgaurī samantrakamalena vai |
sevitena prajāyacca sādhakatvaṃ na saṃśayaḥ ||

evaṃ samantrakamalaṃ sevyaścānandabhairavam |
navakaiśca ghaṭaiḥ siktā sūtrādyaṃ saṃpradāpayet ||

aṣṭottaraśataṃ japtvā bhaktyāsiktā krameṇa tu |
ācāryasaṃbhaved devi guhyamālākulaṃ mahat ||

samayī sevayed vidyā gurvārādhana tatparaḥ |
putrakaṃ śṛṇu yā cchāstraṃ sādhakaḥ sādhane kṣamaḥ ||

dīkṣā vyākhyā pratiṣṭhāṃ ca nityanaimittikānyakam |
ācāryaḥ kārayet sarvaṃ janānugraha hetukaḥ ||

itthaṃ hotravidhānaṃ tu kīrtitaṃ tava suṃdari |
punaścānyaṃ pravakṣyāmi mahāmelāpasiddhidam ||

prāpte mahātanau puṃsi sarvalakṣaṇasaṃyute |
svārādhya tadvināvājñāṃ gṛhītvā yāgamārabhet ||

vīrarūpaṃ rūpaṃsamāsthāya samāruhya tanuṃ tataḥ |
caturddhā yojayeddehaṃ ekacittaṃ samāhitaḥ ||

japaccaiva hunaccaiva sevaṃ caiva samācaret |
sa śakti hīno vā jñānaśaktisamāśrayet ||

sādhakasya varārohe bhayaṃ kurvanti devatāḥ |
kāyavākvittayogena tasmādbhītiṃ vivarjayet ||

p. 51a) saptāvartana subhage dīkṣitaḥ sarvamaṇḍale |
paśyate maṇḍalaṃ devyāḥ purastādvyomasaṃgatam ||

daśāvartana śubhage putrakosau bhaviṣyati |
devi putraṃ puraḥ paśyen mahāsiddhipradāyakam ||

saptāviṃśati jāpena paśyate mātṛmaṇḍale |
sādhakaḥ sādhake bhāti purastānnātra saṃśayaḥ ||

śatāṣṭaparijāpyena bhavedbhairavavatsvayam |
paśyate bhairavī rūpaṃ śivasāyujyakāraṇam ||

maleke cchomalaṃ dṛṣṭi bhāṣācāraṃ carukramam |
jñātvā kulāgataṃ samyak tataḥ siddhiṃ labhet kramāt ||

itthamelāpayogena vīradīkṣā prakāśitā |
kuladīkṣāvidhānaṃ tu punarvakṣyāmi sundarī ||

saṃprokṣanetrakaṃ baddhā praviśya ca yathā kramam |
kuṇḍalinyā hataṃ kṛtvā śaktihastaṃ niveśayet ||

ānandamapyanaṃ kuryācchatāṣṭāntamanukramāt |
caruṃcāpi mahādīpaṃ pāraṃparyakramāgatam ||

vinātrikena saṃsiddhiḥ kalpakoṭiśatairapi |
nasyāt tasyāt trikaṃ kṛtvā gurupūjanamārabhet ||

tridhā caiva khadehena arthenāṣṭa vidhena ca |
tridhā ca vacasā gaurī cittenāpi prapūjayet ||

itthaṃ yā dīkṣito martyairnārī vā bhaktavatsalā |
p. 53b) sādhayedakhilaṃ sarvaṃ siddhisaṃghatridhā sphuṭam ||

trividhā kathitā devi dīkṣāpratyaṃgirā kule |
guhyaṃ mahākulā yātā saṃkṣepānna tu vistarāt ||


iti śrīkulakrame karavīrayoge dīkṣātrayakathano nāma caturthaḥ paṭalaḥ || 
4 ||




śrīdevyuvāca ||


yathā saṃsādhayed deva siddhisaṃghastridhā sphuṭam |
sādhakaḥ saṃvibhāgena tathā kathaya śaṃkara ||


śrībhairava uvāca ||


śṛṇu devi pravakṣyāmi tridhāsiddhi samūhakam |
yena saṃsādhayedvīrā vīrā vā kulasantate ||

vīradīkṣā na śaktāyaḥ saṃpūjyavidhivat purā |
śmaśāne śivadakṣe vā gṛhe vā vāhanasthite ||

dīpādi trividhairnityamabhāvāt parvaṇi punaḥ |
satyavāk dhairyasampannaḥ kāmakrodhavivarjitaḥ ||

śakti sahāyasaṃyukto vīraḥ sahāyakothavā |
sahāya dravyahīnātha bhīkṣāsī ca niśāgame ||

sahasraikaṃ japaccādau kāya śuddhyartha hetave |
devī tuṣṭā huneccaiva yathā pūrvaṃ mayoditam ||

tato lakṣaṃ japen mantrī divā cāhāravarjitaḥ |
bhuktorddhabhāvanāśaktaḥ saṃdhyāyaṃ śatamekakam ||

gāyatryā tu jayenyugmaṃ nyaṣṭā caiva ṣaḍaṅgakam |
tato rātrau japaṃ kuryād yathā śaktyā krameṇa tu ||

p. 52b) daśāṅgena hunet paścānmantra saṃsiddhi hetave |
homānte kanyakā pūjyā kṛtasiddhirbhaveddhruvam ||

athavā dviguṇaṃ jāpyaṃ yāvad vai saptavāsaram |
krurādau cāṣṭamasekāddhomānta grahaṇāntikam ||

trisaṃdhyaṃ madhyarātrau ca ekadvitridinaṃ ca vā |
vātādirogasaṃśānti homādau sevato labhet ||

aṣṭamyāṃ vā caturdaśyāṃ samārabhya haraṇatam |
daśāṅga homataḥ sakāt mahāśānti bhavet sphuṭam ||

japet paṃcaśataṃ mantrī yacchaśyaṃ triśataṃ hunet |
homānte sekataḥ paśyet puṣṭiṃ caivastvamāpnuyāt ||

triśataṃ triśataṃ japtvā japtvā caivāṣṭame dine |
homāntaṃ sekato dehapuṣṭimāpnoti mānavaḥ ||

japtvā caiva tu sāhasraṃ juhuyāt paṃca śatāni vai |
nāgāśvagoṣṭha lokānāṃ puṣṭimāpnoti sekataḥ ||

nigalārgala yantrāṇi ātmanotha parasya vā |
trisaṃdhyā varttanāddhanyāt saptāhānnātrasaṃśayaḥ ||

śmaśāne śarkarāṃ gṛhyamantrairaṣṭaśataṃ japet |
yatra yatra bhaved gauri nigaḍā sphoṭanaṃ bhavet ||

bhūtāṃ kuśasya daṇḍena tridhābhimantritān dṛḍhān |
nāvāśakaṭayantrāṇi staṃbhayet mocayellavāt ||

p. 52b) dūrvā tantu viṣakṣobhaṃ duḥkulaṃ duṣṭajantukam |
vālukā saptajaptvā tu mahāmedhyāntu vārayet ||

rājikāṃ saptajaptvā tu grastaṃ bhūtadināvadhi |
tāḍayeddhṛdi mudrāyāṃ kṛtvā saṃtyajyate dhruvam ||

jvarā cāturthakādyāśca saptajaptodakena tu |
abhyutkṣaṇānnivartante citrādgunurudhūpataḥ ||

lūtāgardabhavisphoṭa vyādhayo vividhāstathā |
saptajaptodakaḥ sekāt pānāllepādvināśayet ||

ekaviṃśati vāraistu jalaṃ caivābhimantritam |
sthāvaraṃ jaṅgamaṃ cāṅgaṃ viṣaṃ pānādvināśayet ||

puṣpānna siddhisiddhārthaṃ śmasānasya ca bhasmakam |
saptamantrya bhanecchatruṃ saśatruṃ mohanāya ca ||

mahāpātre dhānya puṃje madyapūrṇe ghaṭeṣu ca |
akṣayaṃ tadbhavet tasya nityapūjāratasya ca ||

arvakoṣe bilvagatāṃ saṃlikhyapaṭake yajet |
dhanadena samaṃ dravyaṃ na kadācid vinaśyati ||

gajaśālamuktadāme pūjayet paṃkajotpalaiḥ |
na kadācid vinaśyanti gajā vṛddhiṃ prajāyate ||

vṛkṣamāyāntitā gāvo bahukṣīraṃ dadanti ca |
rājikā saptajaptvā tu dhānyādi kṣetrake kṣipet ||

mahāśasyādi vṛddhiḥ syāt kīṭādyāna viśettutam |
p. 53a)  śitaguṃjjā ca sarpakhyāṃ dhāmavyāghravarāṭikā ||

saptajaptvāmukhe dhāryā astrabhaṃgona jāyate |
bālānāṃ sarṣapāmantryaṃ śatakenātasaṃkhyayā ||

kaṃṭhevaddhā vṛddhimāyānti āyuṣā prajñayā dṛḍhāḥ |
puṣpārke śrīphalaṃ pakvaṃ sahasrārddhena mantritam ||

tajjalaiḥ sevitānārī aputrā suyate sutam |
aṣṭādhikaśataṃ japtvā jalapūṇṇaghaṭasthitam ||

tenābhi secanā nānyā dapasmāraṃ vinaśyati |
aṣṭottaraśate naiva puṣpamālābhimantritā ||

yasya saṃdīyate kaṃṭhe ekayuddhajayī bhavet |
ahorātro ṣito bhūtvā anudigyo japet tu yaḥ ||

svārthaṃ vātha parārthaṃ vā apamṛtyorvimucyate |
puṣpārkke vātha cāṃgāre yadyaṣṭamī caturdaśī ||

ārabhyalakṣakārddhena kuṣṭhī kuṣṭhādvimucyate |
puṇḍarīkāṃśunāvartyākāṃ guhyaṃ dīsaṃ mukhe ||

vane jāyāt sahasreṇa aṃjanī paśyate nidhim |
catuḥ pathamṛdaṃ gṛhya gṛhārddhe paṃcaviṃśati ||

japtvā saṃkṣepayennidrāṃ vaśyā bhavati durbhagā |
tilataṇḍulasiddhārthaṃ pratyekaṃ daśamantritam ||

ekīkṛtya kṣiped yatra padaṃ nā kramate ariḥ |
phallālimiśrakaṃ paṃcaviṃśādhikaśatābhidam ||

p. 53b) bhūtāyāṃ sakṣipedyatra tatrarogī bhavejjanaḥ |
lājācākṣatasiddhārtha sabhasmaṃ śatamantritam ||

yatra yatra kṣipenmantrī tatrārogyaṃ pravarttate |
kaṃthamātrodake sthitvā japet paṃcaśataṃ yadi ||

varuṇena tathā homān mahāsṛṣṭibhaveddhruvam |
arkkacitrakapuṣpāṇi saṃprajapyasahasrakam ||

yasmin grāme kṣipenmadhye pakṣāt pakṣāt pradahyati |
aṣṭādhikaśataṃ hutvā japtvā vai madhuguggulam ||

agnināne vadahyeta uddharet svakṛtaṃ yadi |
śatārddhaṃ tu japen mantrī śatārddhaṃ homayet tathā ||

vaśīkuryānnasaṃdehaḥ saptāhenaśacīpatim  |
japtvā paṃcaśataṃ mantrī siddhārthantu samanvitam ||

mastake kaṃṭhabāhau vā dhṛtā divyasya nāśanam |
apāmārgaśataṃ hutvā tatkṣāraṃ yasya yojayet ||

durbhago jāyate satyaṃ prītināśamavāpnuyāt |
paṃcādhikaśataṃ hutvā trailokyaṃ rājikā puṭam ||

yasya nāmnā tu saptāhāt mahāsphoṭaṃ sa gṛhyate |
sidhārthaṃ guggulaṃ caiva ekīkṛtyaśatatrayam ||

homānte ca mahāprīti viprītiḥ sa ca jāyate |
hema bījaiḥ śatāṣṭau ca homayet saptavāsaram ||

uttanmattau jāyate śīghraṃ vartulaṃ vā ghṛtānvitam |
masūrajāghṛtairyuktaṃ sahasraṃ tridinaṃ hunet ||

p. 54a) vadhiro jāyate śatruḥ satṛyuktaṃ na saṃśayaḥ |
godantāṣṭa śataṃ hutvā kṣārakṣopāṃdhatāṃ vrajet ||

saptāhācca niśārātryai divādinaniśāniśau |
karpāsāsthi tuṣā tailaṃ yuktaṃ paṃcaśataṃ hunet ||

ekaviṃśadine devi śakrasyāpi śriyaṃ haret |
gurau śukla tṛtīyāṃ pūjākuṃbhe śataṃ japet ||

hutvā trimadhuraṃ sakācchī bhraṣṭā labhate śriyam |
kākapakṣāruṣahomāt paṃcatriṃśatakaṃ hunet ||

bhasmacitra patākāyā śatroruccāṭanaṃ param |
bhasmasiddhārthakāmiśrā japtaṃ paṃcaśatena tu ||

śatrvā?gamapathe kṣiptvā jayatyeva na saṃśayaḥ |
yadrajo varttikākāmī vaso dīpapuraḥ sthitaḥ ||

samabhyarcyā na yannārīḥ śatapaṃcapurasthitam |
piṣṭena prakṛtiṃ kṛtvā aṃguṣṭhāmastakāvadhi ||

cchitvā paṃcaśataṃ hutvā svakulaṃ parineṣyati |
siṃdūramakṣatā yuktaṃ śatāṣṭaparimantritam ||

kṛtvā kanyākare dadyāddrāviṣṭāvaṣṭakavadhet |
rājikā dhūmrajaṃ kṣāraṃ daśadhā cābhimantritam ||

kṛtvātajjalakasnānaṃ kāmalaplīharoganut |
tailambathe jalaṃ vātha aṣṭadhā cābhimantritam ||

yā nāmnābhi pradānācca prasūte sukhanidrayā |
p. 54b) śirasthāne ghaṭaṃ pūjya aṣṭottaraśataṃ japet ||

hitāhiteṣu kāryeṣu svapna caivodayaṃ labhet |
paṃcaviṃśati vā japtvā rājikā lavanaṃ krudhā ||

graṃthau nibaṃdhanādrātrau aṃdhaḥ paśyati sarvathā |
haste tīkṣṇāṃghriṇaṃ kṛtvā arddhalakṣmaṃ śmaśe japet ||

khaḍgasiddhi bhaven pretāccakravarttitvadāyinī |
arddhadagracitākāṃṣṭha na pādukau kṛtyalakṣakam ||

tathaiva pādukau siddhirdaṇḍācchatrujagāminī |
hatāmbara samādāya kṛṣṇamāvartya lakṣakam ||

tathaivā dṛśyakaḥ satya krīḍate vasudhā tale |
paṃcā jyena prabuddhyantu? kapālakṛtakajjalam ||

lakṣārddhārdhāṅgite netre divyadṛṣṭiḥ prajāyate |
pātrau bhūtatarau sthitvā lakṣārddhārddha japet sudhīḥ ||

bhūtāḥ kṣudhāpahārantu dadatyauṣadhamuttamam |
paṃcaviṃśati sāhasraṃ kare kṛtvā vacāṃ japet ||

japānte bhakṣayet prājño vāgīśvarasamo bhavet |
lakṣāddhārddha japet prājñāstadante śivaparvaṇi ||

śmaśāne tu śataṃ japtvā siddhākṣastu labheddhruvam |
vaṭasyādho japellakṣaṃ tadante rajasā kṛtaṃ ||

yakṣiṇī kāmayennityaṃ jīvatyeva śataṃ naraḥ |
jānumātrodake sthitvā lakṣārddhantu japet sudhīḥ ||

p. 55a) nāminī kāmagredvīraḥ sahasrāyuḥ prajāyate |
lakṣārddhahomayadvīraḥ kadaṃbakusumairyadā ||

kuṇḍāduttiṣṭhate śīghraṃ vetālaḥ siddhyate tadā |
kākinī vīrahomena tuṣṭā yūthā piśācakā ||

lakṣāddhārddhena homantu nityaṃ dadāti palaikakam |
kanyā hastatalaṃ gṛhyalakṣārddhantu śmaśānake ||

japtvā bhūtabhaviṣyaśca varttamānaṃ bhavantyalam |
lakṣekānta tu bhūtāyāṃ vīradehoparisthitaḥ ||

śatāṣṭādhikajāpena merusthānaṃ sa gacchati |
vīramaṇḍalasaṃsthāne lakṣānte vigrahotthitaḥ ||

aṣṭottaraśataṃ japtvā rudrasthānaṃ sa gacchati |
lakṣānte tu kaliṅgantu vīrakaṃ daramūrddhani ||

japtvā cāṣṭa sahasrantu īśalokamavāpnuvāt |
itthaṃ devi samuddiṣṭaṃ geyamadhyamavottamam ||

trikarmamantrasiddhiḥ syāt siddhiḥ syādadhuvā? śṛṇu |
tṛgorocanakau gṛhṇa salākṣāśatamantritam ||

lalāṭa tilakaṃ kṛtvā yaḥ paśyet savaśaṃ nayet |
kuṃkumāguru karpūrai secanāhvayamiśritaiḥ ||

śatābhimantritaṃ kṛtvā tilakaṃ yaḥ kariṣyati |
raṇerāja kule dyūte vivāde svajayī bhavet ||

vallabhaḥ sarvanārīṇāṃ kāmadeva samoyadi |
p. 55b) siddhārtha kavacāśvetā pratyūṣṭhekabhāvodare ||?

kṛtvā prātacaturddaśyāṃ saṃpūjyamadhusaṃyutam |
mukhaprakṣipya japtvā tu paravāde jayo bhavet ||

evaṃ jayati kāśārddha ghaṭastaṃbha mudāhṛtam |
śitaśare paṃkhikāmūlaṃ śatāṣṭyādhika yojitam ||

mukuṭoṣṇīṣake dhṛtvā paravyavyanivāraṇam? |
kṣaseśakālimātāṣu? śatāṣṭādhika mantritam ||

tena saṃprokṣaṇādviṣṭagrāhādvidveṣakārakam |
saptāddhika śatermaṃtrya gokṣīrāntara vāsinam ||

siddhārthāṣṭaśataṃśaṃkā sthāne saṃdhyāsu saṃkṣipet |
anyasmin divase tatra yadi cchidraṃ prajāyate ||

sphoṭavāśoṇa vṛṣṭiṃ vā tapaṃ kuryācca tatra vai |
saptāhānte samuttiṣṭhe vidhānaṃ vighanavarjitam ||

sādhakasya kare tiṣṭhennāgalokagataṃ yadi |
citi bhasmasamādāya kharakṣārasamanvitam ||

śatāṣṭaparijāpena sainyaṃ kṣiptvā kṣayaṃ bhavet |
cāṇḍālāgniṃ tu prakṣālya khādiraiśca samiṃdhanaiḥ ||

yasyā kṛtiṃ tu piṣṭena pādācchitvā prahomayet |
sapalāli samāyuktaṃ ghṛtena dinasaptakam ||

praveśo bhāvate satvaṃ ātmano ca dhanena ca |
khādirantu sahasraṃ tu ajārakta palānvitaḥ ||

saptāhe tu vyati krānte ānaye tu śacīpatim |
p. 56a) evaṃ cūtānale kṣāra kaṭu aṃgamala krudhā ||

madhyarātrau saptāhāddhomācchatru kṣayo bhavet |
rocanāśveta dūrvā ca akṣatāsita sarṣapā ||

śatābhimantritaṃ mūrdhni dhṛtāt sarvatraśobhane |
śivarātryāsamārabhya japellakṣaṃ yathā sukham ||

punaśca śivarātrau ca saṃpūjya vidhivat tadā |
nṛghṛṇaṃ tu kare kṛtvā dakṣe vā sugamālyakam ||

vīravanniḥkramed dṛṣṭiṃ vicarana vai satātrayet |
tāvanniḥ kramanaṃ kuryād yāvad dṛṣṭiṃ na saptajam ||

tatkaṃjaṃ vāmake kṛtvā ānandena sadoditam |
hasangāyannaṭanvalgan vrajed vīragṛhaṃ sudhīḥ ||

te yāgaṃ ca caruṃ kṛtvā korddhairmaṇḍalayogataḥ |
trisaptāhājjāpenāśu paśyed devyā mahābalaḥ ||

tāsāmarghya pradātavyaṃ bhitvā vāmāṃgamātmanaḥ |
datterghe khecaraḥ sākṣāt sādhako saubhaveddhruvam ||

dūtī yuktotha vīrotha vīrātha bhavadbhairavasannibham |
gatvā śrīparvataṃ mantrī śrīmukhāge yajecchivām ||

japtvā cāṣṭa sahasrantu trayodaśyāmanantaram |
saṃpūjya ca caturddaśyāṃ juhuyātsājyaguggulum ||

triśataṃ triśataṃ nityaṃ rātro vai dīpadarśanam |
p. 56b) hāṭakāyurbhaved deva sādhakonātra saṃśayaḥ ||

anyeṣvevaṃ vidhiścaiva vilaṣutriguṇena tu |
raudryāṃ kṛṣṇacaturddaśyāṃ pūjāsaṃbhārasaṃbhṛtiḥ ||

gatvātātavanaṃ mantrī sugaṃdhajalagomayaiḥ |
vīravairī tu saṃlikhya likhedguhyābjamaṃḍalam ||

kusuṃbharajasāvātha pṛṣṭāvā vīrabhasmanā |
karṇikāyārathasthāpya baddhvāsanesu sanmukham ||

tadvyomni sthāpayed dīpaṃ kāmyavarti samanvitam |
mahātaila pradīptaṃ vā matsyatailena vā priye ||

tatra devīṃ vidhānena yaṣṭvā cāṣṭādhikaṃ śatam |
japtvājānudvayaṃ bhūmau baddhvācāṃjali vakṣasi ||

apekṣitā devi jñāpya praṇatā vidiśākṣaram |
tataścaiva śataṃ japtvā visurjya ca yathākramam ||

rathaṃ guptataraṃ kṛtvā bhūmisaṃmāryamantravit |
sujale gahane dīpe prakṣipedudagānanaḥ ||

snātvā gatyaguhe paścāt pūjānte phalamāpnuyāt |
śāntipuṣṭikarāgādi nāśane śveta vartikā ||

uccāṭe dhūmravarṇā ca vaśyā kṛṣṇa ca lohitā |
māraṇe kṛṣṇavarṇā ca rogārthe kṛṣṇavarṇikā ||

vidveṣe ca paṃcavarṇāṃ staṃbhane pītavarṇikā |
jayārthe raktaśvetā ca melāpe kiraṇopamā ||

p. 57a) pratyūṣe tu samutthāya madhyāhne tu niśāgame |
aṣṭādhikaśataṃ japtvā ahanyahaniścayāt ||

sarvakāmānavāpnoti sādhakobhaktisaṃyutaḥ |
satyaṃ satyaṃ mahāgauri iṣṭake yajanātpunaḥ ||

itthaṃ sarvamaśeṣantu uttamādhamamadhyamāḥ |
karmakoṣaṃ samākhyātaṃ mantrasaṃsaṃsādhite sati ||

susiddhiṃ cāpi deveśi tricakrācca kṛtā bhavet |
saṃsiddhiṃ vighninirmuktaṃ sarvakāmadayānvitam ||

ṣoḍaśārakajaṃ saptadaśapadmavibhūṣitam |
ṣoḍaśāraiḥ samantrañca sarvakāmaphalodayam ||

dvātriṃśāramahāpadmaṃ trayastriṃśābjaśobhitam |
aṣṭapatrasamantraṃ ca ekavīramudāhṛtam ||

aṣṭapatraṃ ca dvātriṃśat patrayuktaṃ navābjakaiḥ |
samantraṃ jāmalaproktaṃ tṛtīyaṃ mantranāyakam ||

trayāṇāmapi madhyeya ekalikhya pradhārayet |
bhūryasugaṃdhake dehe tasya siddhiḥ pravartate ||

paṭe likhyātha hemādau paṭe cotkīrya pūjyate |
sannidhāno bhaved devī tataḥ śrīsarvatomukhī ||

vidyāsaṃkhyā kakāllikhya ekaikārṇaśriyānvitān |
guhyakrame yajed yantu mālārūpeṇa sasthitān ||

p. 57b) pūjāmantreṇa ṣaṇmāsā cchrīguhyāṃ paśyate svayam |
adhikārīthatadvīna śriyaṃ mālā svarūpataḥ ||

varṇacakraṃ tu saṃveṣṭya vidyāgā kramaśastridhā |
paṃcadhā navadhā nātha nāvā dvātriṃśasaṃkhyayā ||

dhāraṇādroganāśaśca āyurlakṣmī vivarddhanam |
nānāvighnavināśaṃ ca medhāpuṣṭiḥ prajāyate ||

bali pūrṇantu sarvatra nityādyaṃ vighnanāśanam |
vighneśavaṭukṣetrāṇāṃ yoginīnāṃ viśeṣataḥ ||

a ā madhyaṃ strisvapetaṃ nāmanāthasamanvitam |
gṛhna baliṃ dvayaṃ yogāt siddhiṃ dehi prasīdame ||

nirvighnaṃ kuruvarmāstraṃ svāhānto bali lakṣaṇam |
evaṃ triṣu parijñāya dātavyaṃ guruvākyataḥ ||

catuṣṭayaṃ sa bījaṃ ca tathā mantrapadānvitam |
gurupāraṃparāyātaṃ svāhāntaṃ tu vilakṣayet ||

dīkṣitaścābhiṣiktaśca devī cakraṃ samuddharet |
śivarātryāmamāvāsyāṃ mahāṣṭamyāṃ yugādiṣu ||

pāvitre dāmane caiva dīkṣāyāmabhiṣecanam |
ādimadhyā vasāne ca śāstrajñānamaheśvari ||

vivāde vijaye devi mahāmelāpa saṃgame |
anyathā kurute yastu na sa siddhimavāpnuyāt ||

itye tat te samākhyātaṃ śrīmadguhyakulakramā |
p. 58a) mahāśmaśānasaṃskāra karavīrārcanasaṃghatau ||

pratyaṃgirābhidhānāyāścaṇḍāyāḥ paramādbhutam |
śivāyāḥ siddhilakṣmyāyā yannaprāpya surairapi ||

vidhānaṃ paramaṃ divyaṃ śāstraiḥ kālikramāgataiḥ |
gopanīyaṃ prayatnena na dadyād yasya kasyacit ||

gurubhaktirato yo hi mahāśāstramayī sadā |
gurvāgamakramārīśā pūjakasya pradāpayet ||

yenedaṃ likhyate śāstraṃ yasya haste tu tiṣṭhati |
yatra sthitaṃ prapūjyante vidhivat parameśvarī ||

sanirvighnantu ṣaṇmāsaṃ yāvajjīvati caiva hi |
devatā saṃyutaṃ vighnaṃ varjitaṃ sthānakaṃ priye ||

yo jñātābhairavaḥ sohi śrotārudrasamo bhavet |
anusthānarataḥ sarvasiddhilābhī prajāyate || 500 ||


iti śrīkulakrame mahākaravīrayoge siddhisādhanaprayogannāma 
paṃcamaḥ paṭalaḥ || 5 || 

iti śrī odyānapīṭhe śrīguhyakulakrame mahākaravīrayoge śrīkālabhede 
niḥsṛtaḥ śrīsiddhilakṣmyāḥ paṃcaśatakaṃ samāptam ||




karavīraśmaśānasthāṃ kālasaṃkarṣaṇīṃ śivām |
caṇḍāṃ pratyaṃgirāṃ kālīṃ siddhilakṣmī namāmyaham ||

p. 58b) oṃ namaḥ śivāyai ||


śrīdevyuvāca ||


atiguhyataraṃ praśnaṃ sugūḍhaṃ paramārthadam |
yoginīnāṃ paraṃ prāṇaṃ kathayasvaprabhāvataḥ ||

khecarī bhūcarī ḍākinī rākinī lākinī kākinī sākinī hākinī |
etadyoginīnāṃ prāṇaṃ paraṃ prāṇaṃ mukhyānmukhyam ||

vada devarahasyaṃ vai yenedaṃ māhitaṃ jagat |

nirbījikaraṇaṃ viṣā paharaṇaṃ vahneḥ 
svayaṃ jvālanaṃ nāḍī cāraṇa bindunādadhunanaṃ dehasya 
parśākramam |
ātmajyotirnidarśanaṃ ca kurute svacchandamṛtyuṃjaya rate vedavido vadanti 
munayaḥ śaive daśaprātyayaḥ ||

antarbahiḥ kroḍīkaraṇaṃ nāḍī saṃcālanaṃ māraṇoccāṭanavidveṣaṇa 
saṃkrāmaṇam |

atha kiṃ bahunoktena ṣaṭkarmasiddhikaroti || etacca ||

kathaṃ vidyā mahātmānaṃ kālasaṃkarṣaṇī katham |
kathaṃ pūjārcanaṃ deva kathaṃ vidyāparāyaṇam ||

kathaṃ mudrālayotpatti kathaṃ saṃketamaṇḍalam |
kathamācāryakathanaṃ nāḍīyantre kathaṃ bhavet ||

kathaṃ mahātmā devasya varṇarājasya vai katham |
somasūryakathaṃ dhāma śārīraṃ devatā kramam ||

antarbahiḥ kathaṃ deva carukaṃ saṃpradāyakam |
parāparatṛtīyantu kālasaṃkarṣaṇī tridhā ||

p. 59a) pratyaṃgirā dvitīyantu siddhilakṣmī pareśvarī |
yadi tuṣṭosi me deva bhaktāhaṃ bruhi śaṃkara ||

mayi prasādaṃ kurute vadasva mama he prabho ||


śrībhairava uvāca ||


atiguhyāntaraṃ praśnaṃ sūgūḍhaṃ paramārthadam |
gūḍhaṃ gahaṇagaṃbhīraṃ khecarī hṛdayaṃ param ||

jñātvā tu sārasarvasvaṃ yannāsti tannasādhaya |
brahmādi kāraṇānāñca somasūryāgnimātaiḥ ||

lokapālādi sarveṣāṃ nākhyātaṃ śṛṇu sāṃpratam |

brahmādi kāraṇānāṃ na kathanīyaṃ vakṣyate tava niścayaṃ 
niścayameva vakṣyate kathanīyaṃ ca ||

śṛṇuśvaitāṃ mahāgūḍhāṃ yāgahomasamanvitām |

śṛṇuśvaitāṃ pūjanaṃ arcanaṃ japahomanimittaṃ carucaryā 
samayamelāpa nātryāga mamastraṃ kurute tathā phaladaṃ bhavati ||

kathayāmi samāsena cakrasya paramādbhutam |

tathā cakraṃ avataraṃ tu mahāpitṛvane ghore pitṛvanaṃ śmaśānaṃ 
hṛdayaṃ samastaṃ ṣaṭtṛṃśa tatvā aṣṭādaśanāḍīnāṃ samūhaṃ 
tiṣṭhati ||

ghora bhṛkuṭānanā bhīṣane yatra mataṃ mārayati |

etatsmaśānaṃ bhavati ekaliṃgethavā harāraye svayambhū bāṇaliṃga 
itare liṃga kiṃ sthana tiṣṭhati liṃgam ||

p. 59b) yonimadhyagataṃ liṃgamathavā lambike sthitam |
tatra tiṣṭhanmahāvṛkṣe tava sthāne vṛkṣe prāṇadaṇḍaṅkadomūlaḥ 
yāvad dvādaśāntaṃ mahāgirivane tathā giriṃ parvataṃ lobhaṃ 
śāntaṃ | mahācatuḥ patheva |

atha catuḥkoṇa iḍāpiṃgalāsuṣṭamnā kuṇḍalanī ekīkṛtya ||

tatra catuḥkoṇaṃ | mahānadyāmathāpivā mahānadī gaṃgā yamunā ||

iḍāpiṅgalāsaṃghaṭṭa sthānaṃ ||

tatra nadī mahā aṭavyam |

rātirvā aṭavyaṃ nirjanaṃ janavarjitam ||

ṣoḍaśāntaṃ nirālambaṃ atiraudrarūpaṃ gahanaṃ harṣadāyakam ||

mahādeveṣu bhīmeṣu vīragrāmeva laṃpaṭe |
mahāhavo mṛtyumaṭakā | maṭakamanaḥ vīrajanānāṃ grāsī kṛte taiḥ 
śabdādīnāṃ grāsī kṛtaḥ śabdādīnāṃ grāsaṃ kṛta ityarthaḥ ||

athavā yatra tatrasthā mānasī bhavate balam |
etat samastasthānaṃ yatra ekībhāvaṃ karoti tatra vidyā samuddhṛtya ||

tatra tatra prakarttavyaṃ khaḍgahasto mahāmatiḥ |
khaḍgahastaṃ vīratvaṃ ātmaśūratvaṃ ca |

vīrāvīra vara śreṣṭha yoginyāmatha bhairavaḥ |

yoginyā brāhmādyāṣṭakā bhairava asitāṃgamityādi athavā jita krodhī 
puruṣaḥ |

p. 60a) tatraiva lāmā ca ||

tasmin sthāne vare ramye ādau pūjāṃ tu kārayet |
yoginīnāṃ yathā nyāso ṣoḍaśānyā tu ekataḥ ||

pūrvasmi sthāne tatra pūjāṃ karoti ||

yathā yana nyāyenauttama madhyamaka niṣṭhā pakti krameṇa 
ṣoḍaśanyāyena pūjāṃ kṛtvā ca |

cakrākāraṃ tu sa viṣāṃ bodhamānaparāyaṇā |
tatrasthā paramābhaktyāmādyāvaṃdyā prayatnataḥ ||

cakrākāraṃ ṣoḍaśāra nyāyaṃ ekī karoti ||

brāhmī capāktasī caiva dhvajinī antyajā tathā |
kaṃdukī ciṃcinī cchiṣyā śonakī kṣatrimā tathā ||

mātaṃgī carmakārī ca dhīcarī ca mahāmatī |
śūdrī vaiśyā tathā ceśyā dhātakī narttakī tathā ||

etāstu pūjitāstatra jātihaṃkāra varjitāḥ || 16 ||

brāhmaṇī mukhaṃ tiṣṭhati ||

mukhaṃ snānaṃ karoti ||

yatra mahākularātrī caturddaśavidhabhūtasargagrāsī kṛtam tathā rātrī 
rūṣa tiṣṭhati ||

punaḥ sṛjati || 1 ||

puṣkasī kapālinīti kapālinī samastanāḍī annaṃ paca ca |

kāraṇaṃ pacayati saṃskāraṃ karoti ||

tathā puṣkasīti bhavati || 2 ||

dhvajinī cchatraṃ dhārayatīti cchatraṃ dhārayatī |
p. 60b) cchatraṃ brahmāṇḍaṃ dhārayatītyarthaḥ || 3 ||

aṃtyajāstathā samastakāraṇaṃ tāṃ mīlayati |
kubjikā parārūpā lelihyamānā yathā khaḍgena samastaṃ cchinnayate ||

yathā samasta tṛṇakāṣṭhaṃ dragdhayati tathāntyajā || 4 ||

kandī ca kandukī iti kāṃdī ca kandāduccarato yathā ||

kaṃdukī parapaśyatī madhyamī ceśvarī |
ullasato nānārūpā pṛthak pṛthak svarūpā ||

tathā kaṃdutā rūpaṃ pacayati || 5 ||

ciṃcinī karṇapālī citayeti tathā yoni madhye tiṣṭhati ||

anyalambikena tiṣṭhati ||

yoni madhyādyathā lambikāntaṃ yāvat |
vyāpitaṃ rasacandrāṃ galayati ciṃcinī || 6 ||

rajakī malaprahārī malaṃ puṇyaṃ pāpaṃ vācikāmānasī karma yaṃ |

yatkiṃcit malaṃ dahyate |

tathā malaṃ dhanaṃ tyajayati antaḥ |
malinaṃ bahirmalinaṃ prakṣālayati || 7 ||

śonakī khaṭṭakī khaṭṭakī śabdādi karmacchedanaṃ ṣaṭtriṃśattatvā 
vyāghātayati tathā ṣaṭṭakī || 8 ||

kṣetriyāstahā kṣatriyārājā prāṇaśakti samastaśarīraṃ dhārayati 
bāhye prajāṃdhārayati || 9 ||

mātaṃgīkinimittaṃ kālasya saṃkarṣaṇī nādabindu dvau yatra paśuvat 
tṛṇamātraṃ paśyati tathāmātaṃgī || 10 ||

p. 61a) carmakārī carmadhārayati māyā devī carmadhārayati carmakāriṇī 
vā || 11 ||

dhīvarī kiṃ nimittaṃ kevatī ca |

jālaṃdharayati māyājālaṃ mīnavṛtti ca 
kāraṇānāmagacchatādhīṅgaṇayati pakṣiṇaṃ haṃsarūpaṃ dharayati 
yatkarmaśubhāśubhaṃ dharayate dhīvarī vā || 12 ||

śūdrīṇasidhāriṇī candraṃ amṛtakalā rūpaṃ candrasṛṣṭārtha 
sṛṣṭiheto ṣvetvestathā ca vanavāpanaṃ kṛtvā ityartha iti śūdrī || 13 ||

vaiśyā veśyā śabdena karma somasūryāgni kāraṇa paṃcakasamastaṃ 
tiṣṭhati |
karmaṃ tathā vaiśyā gṛhatārārūpaṃ darśayati || 14 ||

mālinī iti matarūpaṃ puṣpaṃ kāraṇasamastaṃ udayati |
unmeṣanārthatve tathā puṣpaprakara unmīlanī mūlenā śrotrakarṇau 
nāśād varahito rūpamiti puṣpaṃ tathā puṣpakārī ca || 15 ||

narttakī tathā prāṇaśakti rūpeṇa narttakī nārī arddhakālānurūpaṃ 
mataṃgacchati ||

dhūnana plavana sthairyaromaharṣaśca kṣurdūrādarśana 
dūrāśravanakarṇakalāpa dvaya samasta dvaye advaya rahitaḥ ||

tathā narttakītyarthaḥ ||

p. 61b) iti ṣoḍaśa kulaṃ prathamaṃ jñātavyaṃ ||

āgamana tu prakṛtārthaṃ ||

etāstu pūjitā devī sarvakāmaphalapradā |
evaṃ pūjayed yatheṣṭaṃ phalakāmaṃ bhavati ||

ṣaḍadhvā ṣadbhiḥ patreṣu pūjayet parameśvarī |
pūrvasmin kathanīyaṃ bhagnanāśikā adho dvirephoyaṃ ikāraṃ tatra 
dṛśyate ||

candrādityoḥ pārśvagato devīnāṃ kramadarśanam | 

bhagnanāśikā śabdabhagna śikhā rūpaṃ ||

adhomukhaṃ hṛtpadmaṃ tathā padmaṃ tathā mukhaṃ evaṃ |
kaṃdaṃ dvirepha sūryabimbaṃ punaḥrephaṃ candrabmbaṃ candraṃ 
melayati ||

sūryaḥ kinnimittaṃ mukhāgre ca pradṛśyate ||

ikāra nāśārūpaḥ dṛśyate ||

candrādityau pārśvagatau somasūryadvau pārśvanetra dvayau tathā 
antarbahiḥ kroḍīkaraṇārtha na melayati devī svarūpe labhyate ||

iti bhagnanāśikā ||

etāstu pūjayed devī sarvakāmaphala pradā |

ityete ||

tatra sthānāni māsādya nimnānnatavivarjite ||

kā pūjayata sthāne jyeṣṭhaṃ kramaṃ jyeṣṭaṃ vīkṣyajyeṣṭha tṛtīyakaṃ 
|
ājñājyeṣṭa ādhikaṃ kotra pūjayet yasya cihnaṃ avatarati ||

tasya ādau pūjā nimnānnatavivarjite |

na varjayati samastaṃ sarvajanaṃ paśyate viśvamayaṃ ||

pūjayedarghapātre tu niśārddhe tatra taṃ pūjyāni śārddhaṃ niśi |

kulakaulāglapitaṃ kaṇḍusthānaṃ |

athāmarddharātri kṛṣṇapakṣa caturddaśī pūjayati ||

śivāmbunā ambunā śabdena brahmavilācchra padānandāmṛtam 
tenārgha pātraṃ kṛtvā atha pūjayet ||

gaurīrahasya ||

mahāphalguṣa dhūpeṇa mahāraktena pātrakam |
mahātailena dvīpāni dīpayet sarvathāniśi ||

pūjyasaṃdhūpaṃ mahāraktaṃ arghapātraṃ mahātailadīpaṃ 
raktakaravīrapuṣpaṃ dāpayet ||

sarvathā rātrau dvīpaṃ brahmanāḍīmbahayati ||
dīpaṃ mano prajvālya kandamuṣya śrotadvayau |

dvaya advayarahitau tilakaṃ hṛdayaṃ samatāglapayet |
iti arghapātra upahārāṇi divyāṇi uttamānyadhamāni ca ||

upahārāṇi uttamānyadhamāni ca upahārāṇi brahmaviṣṇurudra īśvara 
sadāśiva yāvat ||

paṃcabhūtāni pṛthvyāpate javāyūrākāśādi |
uttamamadhyamaśabdasparśarūparasagaṃdhamityūpahārā ||

madyapāna sūraśreṣṭa lehyapakṣādi dāpayet madhyamadhāmaṃ 
suradevaṃ bhaṃjayate ||

surāsaptadaśavidhā lehya pekṣāni samṛddhayaḥ |
p. 62b) atha vittaśāṭhyaṃ na kārayet ||

śarīraṃ manamānarayatī ||

tatra cakrasamuddhṛtya vidyā sā ṣoḍaśādhikā ||

uddhṛtaṃ ca ūrddha bāhau tatoddhṛtya ||

ṛ || dvijihvaṃ ūrddhataṃ dadet ja |

tathā ca vahnibījantu ra ||

a ūrddha tu pradātavyaṃ na ||

nāśāyuktaṃ ī ||

puruṣamekatrayo jayet | 

ekatra || 

jhjnīṁ ||

kālabījaṃ dvitīyaṃ syāḥ || ma |

śakti vāhā ha || 

āstikaṃ | ā evaṃ | hā || tṛtīya prathamaṃ vargaṃ || ca || 

caturthamadhunā śṛṇu |

vājimantaṃ tatoddhṛtya muśalaṃ tadanantaram | ṇḍa |

paṃcamaṃ varṇarājantu ṣaṣṭhamaṃ adhunā śṛṇu |

rudrabījayutaṃ | te |

dvijihvaṃ saptamaṃ padam || ja ||

somabījamaṣṭamantu | maṃ |

navamaṃ bīja aṃkuśaṃ | ka |

vahnibījaṃ | ra |

lakṣmī bījādha yuktaṃ | rṣa |

daśamaṃ bījanāyakaṃ |

aśvabījaṃ | ṇa | dakṣanetra yutaṃ evaṃ ṇi |

ekādaśākṣarā || dvitīyavargaprathamaṃ | ka | prathamāntena saṃyutaṃ ||

evaṃ kā | dvādaśākṣaraṃ indrabījaṃ | la | yoni yutaṃ | li | 
caturddaśabījamayaṃ | ma | 

daśamaṃ cāyudhaṃ paṃcamaṃ dvitīyavargatvādādya varṇena 
saṃyutaṃ | cchā | 

paṃcamaṃ ādyabījaṃ ca nā yoni bījenasaṃyutaṃ ni |
evaṃ ṣoḍaśamaṃ bījaṃ śaktirāvaṃ anāhatam || haḥ ||

p. 63) ektatra pūjayet ||

jhjnrīṁ mahācaṇḍa tejasaṃkarṣaṇi kālimandānihaḥ || 17 ||

saptādaśākṣarā vidyā vidyāvidyeśvareśvarī ||

siddhakālīti vikhyātā siddhilakṣmī pareśvarī ||

sarvāmnāyeśvarī devī rājalakṣmī tvamāgatā |
khaṇḍasya khaṇḍinī khaṇḍā khaṇḍakhaṇḍāṇḍa khaṇḍinī ||

khaṇḍacakra gatākālī vidyāsaptādaśākṣarā |
phaṇirūpasya kālasya akulābindu bhakṣaṇī ||

tṛvāyānuvahatā vidyā saptadaśākṣarā |
akṣarākṣara yogena kālī śabdena ye sthitā ||

yogeśvarī padaṃ nāsti vidyā saptādaśākṣarā |
hahahā hahalalīnā vilīnāṃ hahane kalā ||

hānādānaya dairlīnā vidyāsaptādaśākṣarā |
evaṃ saptadaśaṃ varṇaṃ varṇayet parameśvarī ||

kramasarvā turaṃ tīvraṃ nirguṇaṃ parameśvarī |
ityevānye ca tapanaṃ japāddhomācca pūjanāt ||

guruprasādāllabhyeta saptāsaptati koṭarāt |
mantrāṇāṃ dīpakaṃ tantā dīpakaṃ tantā ||

oṃkāraṃ |

tāraṃ tārayati ||

svabhāvena tu dīpitā ||

mantrāṇāṃ kīlitaṃ taiva kīlitaṃ |
anulomakramaṃ nāsti nāmnātrailokya mohanī ||

bhūtavetālasamanī pāparāśī nikṛntanī |
p. 63b) iva mātṛ cakreṇa sahitā mātṝṇāṃ sahita dvādaśaiva adhunā 
śṛṇu ||

śivā vegavatī māyā bhadrakālī ca khiṃkhiṇī |
viḍālīyamajihvā ca ṛkṣakarṇāghaṭodarī ||

coramātā ulūkā ca dvādaśaiva kalaṃkiṇī |
evaṃ dvādaśa dale dvādaśa devyā pūjanaṃ || 12 ||

madhye siddhi kālī ||

sarvakrodhā kulāraudrī trailokya grasanā kulā |
bhūrbhūvasvarlokāṅgasamaṃ saṃhāraṃ karoti punaḥ sṛjati ||

nābhi medhrāntaraṃ vaṃde tatra cittaṃ nirodhayet |
kaṃdathasvarlokaḥ |

meḍhraḥ bhuvaḥ |

nābhiḥ svarlokaḥ tatra cittaṃ nirodhayati majjā hṛdayaṃ asthimāṃsa 
rudhiraṃ saṃyutam ||

tvaca meva ca pītaṃ ca antañca carmasaṃyutam |
jīvarghāvata naivedyaṃ dvādaśaṃ divyamāharet ||

pratidvādaśā divyā eka etaṃgabhīkṛtaṃ naivedya sādhakaṃ 
siddhimicchatā ||

mantraṃ cānyaṃ pravakṣyāmi trailokyaṃ mārayet sadā |
hūṃkāramātramuddiṣṭā yadi sākṣāt kuleśvarī ||

hūṃkāre nimeṣa mātre śaktirāvaṃ ca | ha |
kālaṃ va | māte jaṃ ca | ra | nāsikā saha | ī | tathā yamabījaṃ ca | piṇḍa 
metadyojayet || hsrīṁ || paṃca piṇḍena mantreṇa etat paṃcapiḍaḥ | 

p. 64a) hūṃ phaṭ || etanyāyena nijanavalāt | sadgurumukhāt siddhyaṃte ||

etannyāyena || brahmā viṣṇuścarudraśca īśvaraśca sadāśivaḥ |
kṣaṇamātraprapūjyante tatkṣaṇānmūrdhni pātayet ||

adhokarapūṭī kṛtvā mukhāgre ca pratiṣṭhite |
aṃguṣṭhatarjanīyāntu dātavyaṃ ca prayatnataḥ ||

jihvāmukhe muhurbhrāmya vāmapādaṃ ca bhaṃjite |
ete bāhye prakartavyaṃ paścādante samācaret ||

adhokara puṭīṃ kṛtvā adhokaraṃ hṛtpaṃkajaṃ puṭī saṃkocaṃ 
mukhāgre ca pratiṣṭhite mukhaḥ adhomukhaḥ kaṃdayonigataṃ padmaṃ 
ūrddhamukhaprasiddhaṃ ataḥ adha ūddhau dvau puṭīkāryaṃ pratiṣṭhitaṃ 
cintanīyaṃ pūrakena vā sparśena vāmāvarttena vā kuṇḍalinī utthāpya 
yatkiṃ ciddevyā svarūpaṃ labhet ||

punaḥ aṃguṣṭhakaṃ śivaṃ yoni madhyagataṃ liṃga svarūpaṃ tarjanī 
prāṇaprāṇaśakti kuṇḍalinī puṭī vāta svarūpaṃ taccarati ||

śrotro manaḥ netra svarūpaṃ tathā |
dvau padmau ekī kṛtaḥ svarūpaṃ labhya yogī etaścā dvitīyāmudrā 
āpyāyayatīti ||

adhokarapuṭī kṛtvā mukhāgre ca pratiṣṭhite |

adho dvaukara puṭī malayate ||

mukhadantaṃ mukhaṃ candrabimbaṃ dvādaśāntaṃ vaśet |
p. 64b) kanīyā cānnatau kṛtvā tarjanyaṃguṣṭhayorubhau |

tarjanyaṃ sūryabimbaṃ aṃguṣṭhaṃ vahni rūpam |
sūryaṃ hṛdayaṃ | vahnikaṃdaṃ | jihvārasanā tanmelayati ||

kandaṃ rati saṃyoga samayakāle śivaśakti saṃyogāt svarūpalabhyate ||

anṛtamudrā | eṣāmudrā mahāvīrā vīrāṇāṃ siddhidā parā |
vivarānte ca yatkrodhaṃ yadi samyak prayojayet ||

etasmāt | tato devyā prapūjyeta madhye caiva kṛśodarī |
etaddvādaśadalaṃ padma pūjāpadmaṣaṭkoṇaṃ yadi devyā kalpāntaṃ 
lakṣmī mahālayaṃ tatra devyā prapūjayet ||

nityameva prayujyante somabījaṃ visargataḥ |
somasakāraḥ visargadvayaṃ bindudvaya sahitaḥ punaḥ ||

ma e ra pha kha || ekatra khphreṁ | paṃcapiṇḍena dīyate paṃcapiṃḍa khphreṁ 
saḥ ||

ante homāntarā yājña homāntaṃ svāhā gṛhe caiva tu pūjayet ||

carū ūttama madhyaṃ ca bāhya pūjya prayatnataḥ |
bāhye uttamamadhyasthaṃ caru pūjya gṛhe sāmānyamīna māṃsena 
pūjyaṃ ||

yathāśakti nikāraṇyaṃ yatkiṃcillabdhaṃ tadā haratītyarthaḥ ||


iti śrīkālasaṃkarṣaṇimate trailokyamohane caturviṃśatisāhasre 
vidyāsamudāya śrīsiddhikālī kramaṭiyiṇikaṃ prathamaḥ paṭalaḥ || 1 ||




p. 65a) śrībhairava uvāca ||

tathānyaṃ kathayiṣyāmi karṇadeśe varānane |
tāsāṃ sarvāgamānāṃ hi na samākoṭi saṃkhyayā ||

vidyā dvitīyā vidyeśī samayānya viśeṣatā |
namo namati koṭīnāṃ eka japtvā tu sādhakaḥ ||

niḥkalāṃ tu imāṃ vidyāṃ mālāmantraṃ tathā śṛṇu |
namo namati koṭīnāṃ ekajaptvā tu sā ca niḥkalā ityarthaḥ ||

tāraṃ tu prathamaṃ jñeyaṃ tārayati tāraṃ yena oṃkāra mātroccāreṇa 
saṃsāra samudraṃ tarati tārayati tāraṃ || oṃ 1 ||

saptasaptati koṭi tīrthānāṃ uccāraṇa mātrāt snānaṃ bhavati || varṇa 1 || 
pada 1 || namaḥ || śabdamataḥ paraṃ || namaḥ || varṇa 2 pada 2 || 
lakṣajaptaphalaṃ bhavati vidyānāma || sarvasiddhi padaṃ deyaṃ ||

sarvasiddhi varṇa 3 || pada 3 || jātaṃ jātismaraṃ bhavet || yoginībhyaḥ 
padaṃ namaḥ || varṇa 6 || pada 4 || brahmahatyā vimukto bhavatiṃ | 
sarvasiddhapadaṃ deyaṃ || sarvasiddhi varṇa 4 pada 5 || bhru na hatyāṃ 
vinaśyati || mātṛbhyaḥ padameva ca | mātṛbhyo varṇa 3 pada 6 || 
guruhatyāṃ samuddharet || namonityoditānanda varṇa 8 || pada 7 || 
agamyāgamanaṃ nāśayati |
p. 65b) nanditāyai padantathā || varṇa 4 pada 8 mitradohaṃ ca naśyate || 
sakala kulacakravarṇa 7 padaṃ 9 mudrāsphoṭanaṃ bhavati || nāyikāyai 
padaṃ punaḥ | nāyikā padaṃ punaḥ | nāyikāyai varṇa 4 pada 10 | pratimā 
cālayet sadā | bhagavatyai caṇḍapadaṃ varṇa 6 pada 11 || vetālotthāpane 
kāpālinyai padantathā | kāpālinyai padaṃ varṇa 4 padaṃ 12 khecaratvaṃ 
sidhyate || tadyathā padaṃ deyaṃ || tadyathā varṇa 3 | pada 13 || prathamaṃ 
brahma khaṇḍa uttamaṃ prathameti || yat kiṃcit sa carācaraṃ siddhyate || 
mātṛkhaṇḍasya varṇa 56 sarvaikatvena pada 13 || ṣaṭpaṃcāsākṣarā 
vidyā padānāntu trayodaśaṃ || punaśca mantrakhaṇḍantu dvitīyantu 
navākṣaraṃ || anantraraṃ mantrakhaṇḍaṃ navākṣaraṃ | he 
bhagavatītyarthaḥ śṛṇu | ākarṇaya vakṣyāmi dīpakaṃ prathamaṃ 
jñeyaṃ || tāraṃ oṃ || ataḥ paraṃ hrīṁ || haraḥ krama tataḥ paścāt || hūṁ || 
tṛtīyaṃ bījanāyakaṃ || jīvabījaṃ | ha | hā | ādyantavarṇaṃ ā hāṃ || 
ekatra saṃsthitaṃ kuṇḍalākhyaṃ pheṁ | yoni yutaṃ paṃcamaṃ 
parikīrtitaṃ || evaṃ pheṁ || mandabīja samuddhṛtya ||

p. 66a) kṣā | trayodaśa svarayutaṃ | oṃ ||

eva kṣāṁ bhīmāṃ kuśantatoddhṛtya saptamaṃ parikīrtitam | kroṁ namaḥ ||
etaṣya paraṃ dvidhābījaṃ namaḥ || iti evaṃ oṃ ḥ || varṇa 9 || 
etannavākṣaramidaṃ dvitīyakhaṇḍavarṇamaṇḍitaṃ || mantrakhaṇḍaṃ 
navākṣaraṃ || viṣṇu khaṇḍa dvitīyatve khecaratvaṃ ākāśe gamayati || 
bhūva tatvaṃ bhūvagamayati || yadi samyak prayuṃjīta evaṃ varṇa 1 
padaṃ navakūṭatvena ekavarṇaṃ || ataḥ paraṃ tṛtīya khaṇḍaṃ | stuti 
khaṇḍastu || tṛtīyakhaṇḍamuddhṛtya dviśataṃ paṃcaviṃśakaṃ || anya 
stuti khaṇḍaṃ vakṣyāmi || uddhariṣyati deveśi he devi uddhṛtya vakṣyate || 
tritatvaṃ paramaṃ padaṃ tritatvaṃ oṃkāraṃ paramaṃ padaṃ evaṃ oṃ 
paramapadaṃ varṇa 4 padaṃ 1 adṛśyo bhavati ||

haṃsinīti padaṃ deyaṃ haṃsini varṇa 3 pada 2 yasya paśyati anugrahaṃ 
bhavati ||

tato nirvāṇamārgade nirvāṇamārgadevarṇa 6 | pada 3 || aṃjana siddhi 
adṛśyo bhavati || viṣamāpaplavapraśamani varṇa 10 pada 4 || vikleśameva 
karoti || sakaladūritāriṣṭa keśa padaṃ varṇa 10 padaṃ 5 ||

p. 66b) ariṣṭaṃ nāśayate || dalanīti padaṃ cānyaṃ | dalāni varṇa 3 pada 6 
yakṣaṇī sādhayati || sarvāpadāṃ padantathā |
sarvāpadāṃ varṇa 4 pada 7 || rasa siddhyate || aṃbhodhitaraṇi deyaṃ 
aṃbhodhitaraṇi varṇa 6 pada 8 rasāyanaṃ siddhyate || tataḥ sakalaśatruṃ ca 
sakala śatru varṇa 5 pada 9 || śatrūnnāśayatītyarthaḥ || prathamani padaṃ 
devi pramathani varṇa 4 padaṃ 10 || nigraho siddhyate sadā || āgaccha 
āgacchameva ca | āgaccha āgaccha varṇa 6 pada 11 pādalepaṃ gamayate || 
hasayugmaṃ tathā hasa hasa varṇa 4 pada 12 || valga valga varṇa 4 pada 13 || 
vāgbhavahāsyaṃ kāvyaṃ kurute taraḥ | nararudhirāntra pade tathā 
nararudhirānta varṇa 6 padaṃ 13 || piṇḍacāraṇaṃ kurute || vasābhakṣaṇi 
padaṃ varṇa 5 pada 14 || samayī putraka ārantra padavarṇa sādhakasya 
yadveṣaṃ kṛte tasyā kulasya māṃsavasārudhirāntraṃ devī bhakṣayati | 
mamaśabdaṃ punardadet | mamavarṇa 2 pada 15 | bhūrbhuvasvarlokatrayaṃ 
gamayati || svaśabdaṃ uddharetpaścān marda marda padantathā | svaśatruṃ 
marda marda varṇa 7 padaṃ 16 || vedanā ghaṭanaṃ bhavati || khāhi 2 padaṃ 
cānyaṃ | khāhi khāhi varṇa 4 pada 17 ||

p. 67a) mṛtyuṃ nāśayati || triśūlena padaṃ yojya triśūlena bhidi 2 
cchiṃdhi 2 varṇa 12 padaṃ 18 || 

khanyavādaṃ kurute || khaḍgena ca punaḥ padaṃ | tāḍayeti dvidhoddhṛtya 
khaḍgena tāḍaya 2 varṇa 9 pada 19 || khaḍgasādhanaṃ tiṣṭhate | tadadhyati 
ākāśe gamayati cchedayati padaṃ dvidhā cchedaya 2 varṇa 6 pada 20 
aṣṭādaśa jvaraṃ cchedayati || tāvad yāvat padaṃ cānyaṃ mama śabdaṃ 
punardadet | tāvad yāvan mama varṇa 6 pada 21 vaśīkaraṇaṃ bhavati || 
padaṃ sakalameveti tathā caiva manorathaṃ | sakalamanorathān varṇa 7 pada 
22 || manoratharājavaśīkaroti || sādhayati dvidhādeyaṃ tathā paramameva 
ca | kāruṇiketi padaṃ | sādhaya sādhaya paramakāruṇike varṇa 13 pada 23 
|| parapurapraveśaṃ gamayati | anyo bhagavatīti ca bhagavati varṇa 4 pada 24 
siddhamelāpayet || mahābhairavaśabdaṃ ca rūpadhāriṇimeva ca | 
mahābhairava rūpadhāriṇi varṇa 10 pada 25 kāmarūpaṃ dhārayate ||

tridaśavara namite varṇa 8 padaṃ 26 yoginī melāpayet ||

anyat sakalaśabdaṃ ca mantramāta padaṃ tathā |
sakalamantramātavarṇa 7 pada 27 namo namati koṭīnāṃ mantrāṇāṃ 
siddhyati ||

p. 67b) praṇatajanaśabdaṃ ca vatsaleti padaṃ tathā |
praṇatajanavatsale varṇa 8 pada 28 devāsuranāgavidyā dharantiṃ 
naragaṃdharvamanuṣyāyat kiṃcitkarmināṃ varṇanaṃ ca ||

devi śabdaṃ tato datvā mahākāliṃ samuddharet |
kālanāśani padaṃ punaḥ || devi mahākālikālanāśani varṇa 11 padaṃ 29 
pāśacchedaṃ bhavati ||

ha u ma tridhoccārayet ||

hūṃ hūṃ hūṃ varṇa 3 pada 30 vilacaya kurute ||

prasīdaśabdaṃ deveśi madanāturameva ca |
ākārabiṃduyuktaṃ syād yojayedrepha mūttamaṃ ||

prasīdamadanāturāṃ varṇa 8 padaṃ 31 śilāparvatān vedhayet ||

kurukurudvidhā yojya kuru 2 dvidhāyojya kurukuru varṇa 4 pada 32 
nigalārgala yantra vidāraṇaṃ |

surāsurapadānvitaṃ |

kanyakā ca punardeyaṃ | surāsurakanyakā varṇa 7 pada 33 
surāsurakanyakānāṃ cakramelāpaṃ bhavati ||

prāṇaṃ vahni vibhūṣitam ||

prāṇaha | vahni ra | ekatraṃ | hra | nāśābiṃdusamanvitaṃ || evaṃ | hrīṁ || 
varuṇāntaṃ sa bindukaṃ | agnīkārasamanvitaṃ || evaṃ śrīṁ | 
ṭiṭṭibhāsanasasthantu sarvamāyāsamanvitam | kuru | 

p. 68a) ṭiṭṭibhāśanaṃ | ha | śavakramāyā | bindu 5 | evaṃ hūṃ || 
śūnyabījaṃ rāvayuktaṃ bindumastakabhūṣitam |
phaṭkāratritayaṃ paścāt || phaṭ phaṭ phaṭ | homānta padabhūṣitaṃ || 
svāhā || 7 || pada 34 || mantrakhaṇḍasya varṇa 225 || pada 34 || eṣa vai 
tṛtīyakhaṇḍavidyā caikatra yojayet | śatadvayantu varṇānāṃ 
navatyādhikameva ca | mālāmantrasmṛtā jyeṣṭhā sarvasiddhipradāyakā || 
yatkiṃcit sacarācaraṃ siddhyate || asmintantre samayā siddhilakṣmī 
jayadratha | guhyakālīrājalakṣmī śivāpratyaṃgireti ca || nānayā sadṛśī 
vidyā sarvakarmakarīśubhā | eṣā vidyā mahāvidyā 
mālāmantragaṇāsmṛtā | na caiṣāṃ dīyate yuktā svabhāvena tu dīpitā || 


iti śrīkālasaṃkarṣaṇimate caturviṃśatisāhasre 
samayāmātṛmālāprakāśaṭiṣyanako nāma dvitīyaḥ paṭalaḥ || 2 ||



 
śrībhairava uvāca ||

śṛṇu devi pravakṣyāmi lakṣaṇaṃ japamuttamam |
japadhyāna parāśakti nādamārganiyojitam ||

japasya kīdṛśaṃ japyaṃ japati |

ekācchatebhyoyat sahasraṃ saṃkhyātāvajjapati dhyānaṃ kīdṛśaṃ yatra 
karaṇa kalāpaṃ na kiṃcinmantra smaret |

p. 68b) yannasmaret | śarīraṃ na smaret || lajjā saṃkābhayaṃ na smaret || 
evaṃ kāṣṭhī bhūtaṃ | śītāta pakṣudhāpi pāśānirvikalpana kiṃcit 
smaret || yadā taddhyānaṃ | dhyātamātra smaret | anyaccakiṃsvarūpaṃ || 
kaṇḍātkuṇḍalinī yāvat kuṇḍalyāt keśaraṃ bhavet | keśarāt kaṃda 
deśe tu kaṇṭhādbhrūmadhyasaṃsthitaḥ | bhrūmadhyāddvādaśāntaṃ 
syāddvādaśāt ṣoḍaśāntakaṃ | sarpavatkuṭilākārānnavavarṇāṃ ca 
ghaṭṭayet ||

sarpavatkuṇḍalanī kuṭilāt agaṃmyā navavarṇā navadvāra ghaṭṭayet |
puṭīkṛta saṃkocaḥ kaṃdāt kuṇḍalinīṃ yāvat | kuṇḍalyā hṛdayaṃ | 
hṛdayā kaṃṭha kūpe | kaṇṭha kūpādbhrūmadhyaṃ | 
bhrūmadhyāddvādaśāntaṃ | dvādaśāntāt ṣoḍaśāntaṃ | tadūrddhe 
nirālaṃbantiṣṭhati || śanaiḥ śanaiścintanīyaṃ | prāṇaśaktiḥ yadvat || 
udayanakāla || tathā śuddhasphaṭikanirmalaṃ śikhi prajvalitaṃ cintayet || 
atha indragopavāsakāśatālu raṃdhrādvinirgataṃ | brahmanāḍi prayogena 
prāṇaśaktistu cintayet ||

indragopaḥ kha ākāśa dvādaśānta indragopaśabde paṃcendriyāṇāṃ 
śabdādīnāṃ yasya cetanasya manasya vyāptiṃ |
indragopakaśabdena jyotirgaṇo ākāśe dṛśyate |

p. 69a) tāluraṃdhra vinirgate || tālupālapātāle | randhranavāntaḥ tatraiva 
ṣoḍaśāntaḥ |
urddhakaṃdāduccarita yāvannilālambaṃ | atha dvādaśāntaṃ vā uccarati 
jvālā rūpa brahmanāḍi yogena brahmanāḍi suṣṭamnāmadhye 
sūryabimba bhedayet |
śanaiḥ śanaiḥ yāvat somabimbaṃ tribhi ekīkṛtaṃ vāmasotraraṃdhra 
vāmanetraṃ vāmanāśāpuṭe brahmavilaṃ | dakṣanāśāpuṭākṣa 
śrotraṃ brahmakapāṭaṃ | 
etat samastai śilā jvālāmuṃcatī | tataḥ pāṇī igheva | vahniśikhā jvālā 
yathā vaduritāraviḥ | niśākara yathā pūrṇaṃ tatra cittaṃ nirodhayet | iha 
vamarthaḥ | etaddhyānaṃ vāhyeva pūrvavaditi | mantrameva ca lakṣayād 
bhavet siddhi yatheṣṭa phalasādhakaḥ || lakṣajāpaḥ || antalakṣaiḥ kanda 
cakre brahmasthāna nābhi cakra viṣṇusthāne | etatya kleśa kṣaya yatra yatra 
mana viśrāntaṃ lakṣajapayati | yāvacca bhavitāvasthā majjānta ca 
viśasya ca | paratatva vilīnasya spandā spandaṃ namāmyahaṃ | 
etallakṣajapyate saptāviṃśati jāpena dikṣito sau bhaviṣyati |||

aṣṭottara śatajāpāt bhāgyārthī labhate sphuṭaṃ |
śatāṣṭadaśa jāpena mahadbhaya vināśanaṃ ||

p. 69b) evaṃ sahasrajaptvā tu vṛṃhate daṇḍanāyakam |
japtvātha susahasrantu rājyaṃ bhavati tatkṣaṇāt ||

athavā yuta jāpena devatvaṃ ca prakīrtitam |
ayutaṃ dviguṇaṃ japtvā rudrasya mama darśanāt ||

tathā triguṇitaṃ japtvā īśvaratvaṃ sadāśivaḥ |
tathā maṣṭaguṇaṃ japtvā khecaratvaṃ prajāyate ||

tathā daśaguṇaṃ japtvā devīnāṃ mamatulyatām |
yathā devi tathā dehe mama tulyo bhaviṣyati ||

samakāyaśirogrīvā dhārayeda cala sthitam |
sapaśyannāsikāgre tu diśaśca nāvalokayet ||

homaṃ caiva daśāṃśena kṛtvā japamanuttamam |
makārasahitaṃ kṛtvā svacchakāreṇa tatkṛtam ||

ācamyāpyākṛtaṃ ādau paśubhaṃga vivarjitam |
mūrcchamānakṛtaṃ yāgaṃ madirānanda cetasam ||

guptāguptavicāraṇa paṃcaratna suśobhanam |
āharet siddhi micchanti paścājjāpa vidhāya ca ||

śmaśāne ekavṛkṣe vā athavā ca catuḥ pathe |
parvatāgre nadītire śūnyāgāre ||

etajjāpaṃ prakūrvīta paścāddhyānaṃ samācaret |
śmaśānaṃ kandu vṛkṣaśotraśānta ||

catuḥpatha iḍāpiṃgalā suṣūmnā ekatraṃ |
parvataṃ bhrūmadhyaṃ | śūnyāgāra suṣūmnā | 
hṛdayaṃ manaḥ | 

p. 70a) nadī iḍāpiṃgalā || etajjāptaṃ kurvate ||

dhyāyet ghorāṃ parāṃ bhīmāṃ ṣaṭvaktrāṃ ca trilocanām |
ṣaṭtriṃśā caturbhujā devī sāyudhā ca prasiddhidā ||

ghorā bhīmā rūpāṃ dhyāyate || ṣaṭvaktrāḥ ṣaṭtriṃśabhujāḥ || 
trilocanā | yoginīnāṃ madhye dhyāyate ||

mahāyogeśvarī pūrvaṃ kālasaṃkarṣaṇi dakṣe |
karaṃkiṇī uttare proktā krodhinī paścima tathā || 

vāma vāmeśi urddha tu bhāsānākhyā parātparam |
ūrddhavaktraṃ niyuṃjīta evaṃ ṣaṭvaktramucyate ||

a aḥ kālagrāsantu mahāpātaḥ vidyutpātaḥ aśanipātaḥ |
ūrddhapātaḥ apātapātaḥ kalpānta pātaḥ mahāsaṃhāra saṃpātaḥ ||

evaṃ saptamahotpātā pātayantīti pāvitam ||

prathamaṃ pātanipāta piṇḍapaṃcākṣaraṃ bhavet |

dvitīyaṃ pātasthaṃ sthitaṃ |

tṛtīyapātaṃ nirddiṣṭaṃ navavarṇaṃ prakīrtitam |
caturthanimittayātaṃ saṃkhyātrayodaśa smṛtaḥ ||

paṃcamapātasthaṃ deśasaptaistu vyāpitam |
ṣaṣṭhaṃ ca vyāpitaṃ pātaṃ vācyavācaka varjitam ||

pūrvavaktrantu yogeśī yogaśabda iti yogeśī |
odyāna pīṭhaṃ | khphreṁ saṃhārarūpaṃ | tatra madhyāt paṃcapiṇḍaṃ 
nāthasya cotpatti | sadgurumukhasaṃhāpradāyaṃ |

p. 70b) dvitīyavaktraṃ kālasaṃkarṣaṇī dakṣiṇavaktraṃ |
klīṁ kāraṃ jālaṃdharapīṭhaṃ | tṛtīyavaktraṃ uttaravaktraṃ karaṃkiṇī 
pūrṇapīṭhaṃ kubjikā devī śrīṃkāra utpannaṃ ||

caturthapaścimavaktraṃ krodhinī vāmavāmeśī |
kāmarūpapīṭhaṃ hrīṁkāramutpannaṃ |
paṃcamaṃ śaktipīṭhaṃ vyomavāmeśvarī devī aikārotpannaṃ |
tadūddhamamākhyā bhāśeśvarī nimnārnāmapīṭhaṃ 
hsauṃkāracotpannaṃ evaṃ vaktraṣaṭkaṃ saṃkṣepataḥ kathyate ||

anyadgurumukhāllabhyate etat ṣaṭvaktraṃ ||
anyacca | kīdṛśī bhagavatī pratyaṃgirā siddhilakṣmī devī ṣaṭtriṃśā 
caturbhujā devī āyudhā sarvasiddhidā āyudhaṃ ca pravakṣyāmi yathāvat 
kathayāmite || khaḍga 1 || kapāla 2 || triśūla 3 || śilā 4 || khaṭvāṅga 5 || 
aṃkuśa 6 || pāśa 7 || vīṇā 8 || paraśu 9 || dviphaṇi 10 || vajra 11 || mudgara 
12 || vāṇa 13 || cāpa 14 || cakra 15 || padma 16 || pustaka 17 || varada 18 || 

evaṃ te dakṣiṇe proktā śṛṇu vāme varānane ||

gadā 1 || cchurikā 2 || vetra 3 || cakoda 4 || kartarī 5 || liṃga 6 || muṇḍa 7 || 
ḍamaru 8 || gadā 9 || 

p. 71a) śakti 10 || kamaṇḍalu 11 || maṭaka 12 || kalaśa 13 || brahmakaṃkāla 
14 || pāśupatāstra 15 || āgneyāstra 16 || vāruṇāstra 17 || abhaya 18 || 

vāmamārge mahādevyā prasādaṃ  devi ucyate ||

vāmamārge ca tatproktaṃ ṣaṭtriṃśadbhujamāyudhā ||

saṭtriṃśattatvāni dhārayantī ||

pṛthivyāpastathā tejo vāyurākāśameva ca ||

śabdasparśara sarūpagaṃdhaḥ vākyāṇi pāyūpastha pādā śrotraṃ 
tvak cakṣuṣī jihvā nāśāmano vuddhyahaṃkārapradhānāni ||

puruṣayamaniyamāni rāgokāla vidyāyāśurddhavidyā ||

īśvara sadāśiva śaktiśivaṃ ||

evaṃ ṣaṭtriṃśattatvāni || 36 ||

ṣaṭtriṃśa āyudhānāṃ ca vakṣyate ||

evaṃ tatva samākhyātaṃ ityapāṇi pradhārayet |
vahupāda vahubhujā tatsaṃkhyā na ca vidyate ||

etat smāt sakalaṃ rūpaṃ niṣkalaṃ sakalādyataṃ ||

iti || āsanastu pūjyate || padmāsanantu pūjyante tatpṛṣṭhe preta ucyate |
tatpṛṣṭhe indramuṇḍaḥ syādindrapṛṣṭhe ca brahmakam ||

tatpṛṣṭhe viṣṇumuṇḍaṃ syādviṣṇu pṛṣṭhe ca rudrakaṃ |
tatpṛṣṭhe tu sadāpūjye sādājyaṃ muṇḍameva ca ||

p. 71b) etat paṃca mahāpretāt tatpṛṣṭhe devi pūjayet |
mahāpadma hṛdayaṃ saṃkocaṃ vikāśaṃ ||

tatpṛṣṭhe madhyakarṇikāyāṃ paṃcaṣaṣṭhi pretaḥ pretaśabdena tama 
tasya antarvarttī śabdasparśa rasarūpagaṃdhaḥ etad brahmaviṣṇurudra 
īśvara sadāśivatvaṃ ca ||

kācidiyaṃ vahiḥ kroḍī karaṇārthaṃ indrapavilāyate muṇḍa 
indramuṇḍaṃ pūjyaṃ || 1 ||

madhye viśvādayaṃ brahmāsattā viditāṃ brahmamuṇḍaṃ pūjyaṃ || 2 ||

madhye vṛrttiṃ galitā viśrānta saṃhitā saha viṣṇumuṇḍaṃ pūjyaṃ || 3 
||

samastakāraṇa tanmātravṛtyā na kiṃcit prasarate rudramuṇḍeti 
rudramuṇḍaṃ pūjyaṃ || 4 ||

sadāsanavṛtyābinbadanyabhūtānāmīśvara muṇḍeti īśvaramuṇḍaṃ 
pūjyaṃ || 5 ||

cidārddhamātrādi ravasphuratimanteti sadāśivamuṇḍaṃ pūjyaṃ |

tatpṛṣṭhe devīṃ pūjya kiṃ svarūpaṃ samarasaparamānandaughana 
prasarati devi svarūpaniḥśamaśamabhūmikāni rālambaṃ tadā bhagavatī 
kālasaṃkarṣaṇī samayā khphreṁ śrīṁ hrīṁ siddhilakṣmī ambā 
śrīpādukāṃ pūjayāmi ||

śaraṇāgataṃ māṃ rakṣa rakṣa ||

etat nyāyena paṃcamudrāsate namaḥ ||

devīnāṃ śārīra abhiprāyena pūjayet |

p. 72a) kha pha ra e ma || khphreṁ mantreṇa pūjayediti || 

khaphareṇa tu mantreṇa pūjayet parameśvarīṃ ||

kha ākāśaṃ || pha vāyu || ra teja || e āpa || ma pṛthvī || o jā pū kā mā cā 
|| kā kāmarūpātītaḥ || ākāśaḥ pūrṇagiri rūpaḥ || vātaḥ jāladharaḥ 
padaḥ || tejo odyānaḥ piṇḍaḥ pāpa | yogapīṭhaḥ | śarīraḥ pṛthivī tvacā || 
śivāmbu | apārakta tejaḥ | asthivātaḥ | majjā ākāśaḥ evaṃ paṃcadhā 
sphurate | paṃcaraṅga || iti paṃcapiṇḍa nirṇayāmantraḥ | ityevaṃ pūjayet 
|| mokṣārthī śvetapuṣpena bhogyārthī raktamucyate | kāmārthī 
pītavarṇena māraṇe kṛṣṇa ucyate || ityabhiprāyaḥ | karaṅkiṇī krodhinī ca 
tathā saṃkarṣaṇī vahiḥ | vāmapārśve prapūjyante dakṣiṇe adhunā 
śṛṇu || devī akāmarūpaḥ akārādi akārāntaṃ yāvat sūryasya vyāptiḥ 
kakārādi bhakārāntaṃ yāvadagnervyāptiḥ makārādi yāvat 
sakārāntaṃ somasya vyāptiḥ etat nyāyena akāra cotpattiḥ karaṃkiṇī 
rūpaśaktiḥ saṃkarṣiṇī parśaśaktiḥ |
etat nyāyena vāmamārgeṇa pūjayet ||
khecarī lelihānā ca tṛtīyā yā ca bhairavī |

p. 72b) dakṣe mārge prapūjyante madhye pūjyā kṛśodarī ||

paramaśakti lelihānā parāśakti bhairavī ||

parāparaśaktiḥ evaṃ pare aparaparādya parā ca ||

pūjayed dakṣiṇe mārge pūrvoktayā devyā madhye pūjyā ||

trailokya mohanī cādau trailokyaṃ mohayet kṣaṇāt |
sā dvitīyā ca jayadratho vatsale 2 siddhilakṣmī pratyaṃgirā devī 3 ||

caturthe navatyadhika dviśatā || siddhi saṃketake caiva siddhilakṣmī 
jayadrathe || 5 ||

paṃceti nāmagṛhnīyā atītānāgatajño vadanti ca |
mahādevī rājyalakṣmī rājyeṣṭa devatā nānyā anyaiva adhunā śṛṇu ||

pūjanaṃ kathayiṣyāmi mukhapāraṃparaṃ sthitam |
gaṇeśavaṭukaprāṇāpāṇau dvau gurū īśvara akāraṃ akārasya yadvaṃ 
citasphuliṃga paṃcāśadvarṇa sphurati ||

ādau ca devi pūjyante pūrvasmi devyā kathitaṃ |
devyā dvādaśasaṃyutā || dvādaśadevyā dhyānaṃ vakṣyate ||

paṃcavaktrā cāṣṭabhujā trinetrā pretasaṃsthitāḥ |
triśūlakhaṭvāṅgadharā padmamuṇḍakarārpitā ||

pustakābhaya hastā ca kapālaṃ kararājate |
khaḍgaṃ ca aṣṭamaṃ proktaṃ dhyānametacca dvādaśaṃ ||

ete dvādaśa māsāḥ ||

p. 73a) atha dvādaśa kalā atha dhātu muni saṃkhyā ca |

punaḥ ṣaḍāraṃ pūjyate || pūjayet parameśvarīṃ | kṛṣṇāsu 
bhīṣaṇāraudrī antrasragdāmaśobhitā ||

ekavaktrā trinetrā ca muṇḍamālā caturbhujā ||

muṇḍaṃ padmāśanā dīptā pāśāṃkuśa vidhāriṇī ||

athavā khaḍgacchurikā ṣaḍete dhyānamuttamam |
punarmadhye prapūjyante samayā pūjayet tataḥ ||

paṃcavaktrā daśabhujā tripaṃcanayanairyutā |
pretarudrāśanā dīptā candrāśu kundasaprabhā ||

khaṭvāṅga khaḍgapāśañca aṃkuśaṃ śūlapātrakam |
kuṃbhaṃ ca nṛśiraṃ caiva varābhayakarairyutā ||

vaiśvānaraṃ mārttaṇḍa candramaṇḍalamadhyagā |

nānā yudhakarā devī yatheṣṭa phaladāyinī |
śaṃkhinī ca śivādūti vāmadakṣiṇa pūjayet ||

etat sarvaṃ prapūjyante pūjayet parameśvarīm |

iti śrīkālasaṃkarṣaṇīmate caturviṃśati sāhasre pūjanavidhi ṭippiṇakaṃ 
tṛtīyaḥ paṭalaḥ || 3 ||




śrīdevyuvāca ||

carukaṃ saṃpradāyaṃ ca mukhānmukhakathaṃ bhavet |
kathamantraḥ kathaṃ bāhyaṃ kathaṃ sthāno papadyate ||

kathaṃ sthānantu deveśa vadasva parameśvara ||

etacca ||

śrībhairava uvāca ||

śṛṇu devi pravakṣyāmi rahasyamatidurlabham |
p. 73b) yoginīnāṃ paraṃ prāṇamākhyātaṃ na kadācana ||

uttamādhamamadhyañca palāṃḍulaśunaṃ tathā |
gaṃjanaṃ viśvakṣāraṃ ca harāmbu rudrameva ||

nālājyaṃ yoni puṣpaṃ ca mīna prākāśikaṃ caru |
hālāhalaṃ suraśreṣṭhaṃ ṣoḍaśaite prakīrtitāḥ || 16 ||

pradhānatrayodaśa caruṃ ||

manaḥ śrotraścakṣu jihvānāśā buddhirahaṃkārān manonmanatā ||

ghṛṇiśaṃkābhayaṃ lajjā vijugupsā kulaṃ śīlam || 16 ||

anyacca ||

snānaṃ janmakaṃdanābhiḥ hṛdayaṃ kūrmanāti 
sūkṣmamadhyādarddha candraṃ nirodhīnādānta nilālambaṃ ||

evaṃ 13 || pradhānasthānāni || amāvāsyāntu pūjyante yāvat prati padā 
sthitā ||

pratipadāt paṃcadaśī pūjayedanulomakaṃ |
amāvāsyāt prati padāntaṃ yāvat ||

carukaṃ || ekaṃ pūjya pūrṇimā amāvāsyā yāvat prati anulomaṃ pūjya 
kṛṣṇāpūrṇā ubhayāmāsau | ekamekaṃ dināharet ||

kṛṣṇapakṣastathā śuklapakṣapūrṇā śṛṇu ||

ataḥ paraṃ pravakṣyāmi vidhānamadhunā śṛṇu |
taraṇḍadaṇḍadracitaṃ yā kācit kalādrāvitā ||

manaṃ ca mārayet tatra na māhāmāṃsabhakṣayet |
taraṇḍamiti taraṇḍa iti daṇḍaṃ vāmamārgo vāta svarūpam ||

p. 74a) takāraṃ taraṇḍadaṇḍaṃ dakṣiṇamārge vahni svarūpam |
rakārarūpadaṇḍa madhya anaskaṃkalā rūpaṃ |

drāpitaṃ tat sthānaṃ manaṃ mārayet |
mahāmāṃsaṃ na bhakṣayet ||

anyacca || 1 ||

śrotraṃ tvak cakṣuṣī jihvā sā dvayā dvaya varjita |
kalāpara namaśnañca na tu gomāṃsa bhakṣaṇam ||

śabdaṃ na śṛṇute rūpaṃ na paśyati rasanā na svādayati |
hṛdayaṃ na | grāhayati advayā dvaya rahite etat samastaṃ tyajati ||

yogī sāmaṃrambikārasaṃ pratidine dine aśnati bhakṣate ajarāmaratvaṃ 
bhavati || gomāsahaḥ || 2 ||

kaṃdādhāra ca ullāsaṃ nādarūpaṃ ca ghaṇṭikā |
sā kalā amṛtaṃ bhakṣennatu māṃsaṃ ca śākunam ||

kandādhāraṃ ca yāva lambikā sā kalāmamṛtaṃ ||

lambikā yāpī yatekṣadhā tṛṣā varjayet || 3 ||

lambikārasamuṣṇaṃ ca śrāvitaṃ śaśi indurāṭ |
ajarāmarakośaśca palāṃḍuṃ na ca bhakṣayet ||

palasya aṇḍumiti palāṃḍuṃ lambikāra sa uṣṇaṃ ||

agnimālayate caṃdravātarūpeṇa śanaiḥ kaṃdādhāra dvādaśāntaṃ 
yāvat |
athavā ajarāmarā bhavati || 4 ||

lakāra laṃbikārasaṃ makāra aśanaṃ tathā tena pānarasonmattaṃ 
laśunaṃ āharet tataḥ |

p. 74b) lakāraṃ lambikaṃ makāre śaśikalāvahnirdrāvayet ||

pānagulpha na siddyate || yogā va || 5 ||

ghṛṇijighrā tujāṃgra ca bhakṣitaṃ vahnimaṇḍala |
vahnikaṃdantamārgena rāvaṃ ucyate ||

kutaḥ gṛṃjanamāharet | viśva carukaṃ yattadvātravānala saṃsthitaṃ |
somasūryagrāsā yatra purīṣaṃ āharetyarthaḥ ||

viśva agni caruḥ | somasūryagrasanaṃ | kiṃnimittaṃ vāmamārge 
kuṇḍalinī pūrakena vātasparśa na utthāpayet |
tathā somasūryagrāsī kṛtaṃ tatra vaḍavānala purīṣa āharet || 7 ||

nāḍī yantraśca saṃghaṭya vahnisomasyadrāvitaṃ |
lambikārasamuṣṇaśca śivāmbumāharet kutaḥ ||

kuṇḍalinī saṃsrāvitāṃ nāḍī yantra saṃghāṭṭañcatuḥ koṇaṃ tatra 
śravaṇe || 8 ||

raktaṃ raviśaśi śukra puraśukraṃ tu vārayet |
tenamaśna mamaśnī yā jyoti puṣpṇa āharet ||

raktaṃ raviśuklaṃ śaśi golakaṃ vātaḥ |
śivaṃ puruṣaḥ śakti strīrūpaṃ śivaśakti trayomārddayati ||

svarūpalabhyate yoni puṣpa || 9 ||

vāḍavaṃ karaṇaṃ datvā malatrayaṃ ca dahyate |
amṛtaṃ kaṇṭhakūpe ca na tu śleṣmantu āharet ||

p. 75a) asyābhiprāya || ūrddhasthitā caṃdrakalā suśāntā pūrṇā mṛtā 
nandarasena devī ||

tayo bhayo vahni viśeṣa yogāt tejaṃ ca candradravinaṃ ca yasmāt ||

tejañca vastrañca visṛṣṭakatvād bhavet tadarkaṃ avatāra rūpaṃ |
yasmāt sakāśāt prabhuravya yo sau dviṣaṭka viśrāma pade praviṣṭaṃ || 
10 ||

samasta vṛrtti galitaṃ kāraṇaṃ paṃcamarddayet |
paiśūnyaṃ kuṇḍamaśnaṃ ca bhaga liṃgaṃ na marddayet || 11 ||

ityevaṃ ||

ṣaṭtriṃśadaṃgulaṃ daṇḍaprāṇabhūte vyavasthitam |
tatrābhyāsa rato yogī na praṇītantu āharet ||

cāraṃ ṣaṭtriṃśadaṅgula prāṇadaṇḍaṃ ṣaṭtriṃśa tatvāvat prāṇa 
daṇḍaṃ |

tatrābhyāsarato yogī tatkiṃcit svarūpaṃ labhyate || 12 ||

somasūrya dvau netrau bhrūmadhye saṃhate na ca |
tatrābhyāsaratā yogī na tu prākāśikaṃ caru ityarthaḥ || 13 ||

gaganamambaraṃ patraṃ nirālaṃbaṃ ca yasthitaṃ |
tatrābhyāsarato yogī na tu hālāhalaṃ caruṃ ||

hālāhala caruṃ gagaṇaṃ | ākāśaṃ tathā dvādaśāntaṃ nilāmbaṃ 
dhyāyate |

mana abhyase yogī ca || 14 ||

vāmadakṣiṇanāḍyāṃ ca vasanti ca surāsurau |
sā surāpī yate yatra na tu anyāpi vetsurā ||

p. 75b) vāme devāḥ || dakṣiṇe asuraḥ tayorekī bhāvaṃ karoti ||

ānanda svarūpaṃ labhyate guru prasādaṃ |
galitā madhyamānāḍī bharita bhairave tanu ||

tantu madyantu maśnīyānnatu drākṣokṣu saṃbhavaṃ || 15 ||

madhyamamvālavaṃ kuntu svabhāvena tu yojayet |
tena pānaras'm pītvā na kṣudrākṣokṣu saṃbhavāṃ || 16 ||

itthaṃ ca cakramāyātaṃ carvaṇe yoga yuktibhiḥ |
yoginī prāpya siddhyante ityāha bhagavān priye ||

ādau bāhyaṃ prakartavyaṃ paścādantaḥ samācaret |
pacarannaprayogena trikoṇaṃ śaktimūlakam ||

tarasaṃpīyate nityaṃ tuṣyate ca kṛśodarī ||

mātā ca bhāryā duhitā vāthavāstriyā |
veśyā samaya kālena jugupsāṃśavivarjayet ||

gopanāt siddhimicchanti anyathā patanaṃ bhavet ||

iti śrīkālasaṃkarṣaṇīmate caturviṃśatisāhasre carukasaṃpradāyo nāma 
ṭippaṇakacaturthaḥ || 4 ||





śrībhairava uvāca ||

śṛṇu devi pravakṣyāmi yaduktaṃ punareva ca |
gayā ca prathamā nāḍī gayā suṣumnā kuṇḍalinī ||

kalevara rasaṃ bhavet |

tasya dvādaśamūlāni dvādaśā hṛdayādiṣaḍaṃgameva ca ṣaṭ || 6 ||

uparitasyaiva pitṛ pātre sa ucyate ||

p. 76a) ṣaṭpitṛpātre devayāne ṣaḍbhiḥ devayāne ṣadbhirdevayānaiḥ |
aṣṭādaśa prakīrtitāḥ || evaṃ 18 ||

tālu raṃdhraiḥ ṣaḍbhi gataṃ ṣaḍbhiḥ sūryasya ucyate | 
ṣaḍbhirmuṇḍapurīṣābhyāṃ madhyama ekamavyāpitaṃ ||

kuṇḍalinī vāyu vāhātribhirudhaiśukra vāhātribhiḥ |
adhiyatkriyate karma suṣūmnānāḍi sidyate ||

iḍā ca piṃgalā caiva suṣūmnā ca tṛtīyakā |
tadabhyāsarato yogī na bhūyojanmatāṃ vrajet ||

punaranyaṃ pravakṣyāmi maṇḍalaṃ adhunā śṛṇu |
gomayairlepayennityaṃ gomayaṃ satyasūtraṃ samarasaṃ bhavet ||

sūtraṃ manaḥ | tapa japa kriyate | paṃcaraṅga paṃcaratna śālicūrṇantu 
kārayet |

śālicūrṇantu yoniṃ cūrṇamarddayet |
ṣaṭkoṇaṃ tatra kartavyaṃ | ṣaṭkoṇaṃ hṛdayaṃ tatra svarūpā labhyate ||

madhye yoniṃ ca dīyate | yoniṃ sūryabimbaṃ tadbāhya caturasrakaṃ ||

o jā pūkā || 

vāma dakṣiṇa dvitīya rekhāḥ prāṇāpāṇau dvau | adhe dvau ca dvau ca 
dīyate || śivaśakti udvelayā cartula tadatha māyārūpaṃ |

karmakūryādvicakṣaṇaḥ | patākā toraṇayutaṃ toraṇaṃ taraṇḍadaṇḍaṃ 
||

patākā dvādaśāntaṃ ||

anyacca ||

dolālayaṃ yantra gamābhyāṃ paṃcadhā kuṇḍalinī paṃcadhā dhvajā 
acchalāyāṃ etad dṛṣṭāntaḥ |

patākā paṃcakāraṇaṃ || kuṇḍalinī paṃcadhā || pūrakena pātena 
svarūpaṃ labhyate | ṣaṭkoṇe dvādaśādityā devyā || 12 ||

śivādūtyādyāmadhye caiva kṛśodarī prāṇaśakti caturasraṃ tanmadhye 
vāmadakṣiṇe pūjayet || devyā || 

śaṃkhinīti śivādūtī adhye dvau dvau prapūjayet |

kṛṣāpūrṇā || urddhe tu vyoma madhye tu samayā pūjayet sadā |
siddhilakṣmī anakcarūpātadvāhya dakṣiṇe pūjyā ||

gurupūjārcanantathā | guruṃ namaḥ | akāraḥ | pūrvasmin kathitaṃ || 
vāmamārge gaṇeśasya dakṣiṇe carukasya ca | gaṇeśa vaṭukā sūtraḥ | 
prāṇāpānaḥ | etat prapūjayed devi ityāha bhagavān śivaḥ ||

iti śrīkālasaṃkarṣaṇīmate kuṇḍamaṇḍalo nāma ṭippaṇaḥ paṃcamaḥ 
paṭalaḥ || 5 ||




śrībhairava uvāca ||

śṛṇu devi pravakṣyāmi vahnikārya yathā vidhi |
ṣaṭkoṇa kuṇḍakartavyaṃ dvātriṃśāṅgulamānataḥ ||

kuṇḍabrahmavilaṃ dvātriṃśadvīra devatāṃ |
atha varṇādika kārādi kṣakārānta meṣalā tritayaṃ ||

p. 77a) kṛtvā somasūryāgniḥ | brahmaviṣṇumaheśvaraḥ |
aṃgulyā ekādvau triṇī | ekaṃ viṣṇuḥ dvaurudraḥ | tṛtīyaṃ brahmā iti 
meṣalā kṛthā yathāvat kathayāmite ||

homaṃ paṃcāmṛte naiva śrīphalaṃ sahasaṃyutam |
bhogyārthe tu varārohe kārayet tu vicakṣaṇaḥ || 3 ||

rakta karavīrapuṣpaṃ cchāgaraktena saṃyutāṃ |
tribhirhomaṃ prakartavyaṃ mahābhayavināśanam || 4 ||

mahābhaye samutpanne vṛhatīriṣṭavigrahe |
kusumaṃ brahmavṛkṣeṇa guggulaṃ ghṛtasaṃyutam ||

tribhirhomaṃ prakartavyaṃ mahābhayavināśanam |
ghṛtaṃ caiva ghṛtāktaṃ ca dadhnāntaṃ ca payodanam ||

tilājyaṃ sarṣapā proktā ekaikaṃ pariśarkkarā tilasaṃyukta pāyasaṃ 
ghṛtamiśritam |
bilvajāti phalaṃ proktaṃ guggulaṃ daśama smṛtaṃ ||

yavaṃ ghṛtaṃ tilaṃ caiva taṇḍulaṃ ca yathoditām ||

nityakarma prakurvanti yatheṣṭa phalasādhakaḥ ||

vidyārthī labhate vidyāṃ bhogyārthī bhogyasaṃpadā |
kāmārthī labhate kāmamityāha parameśvaraḥ || 6 ||

ityevaṃ punaranyaṃ pravakṣyāmi māraṇaṃ adhunā śṛṇu |
rātrau homaṃ prakartavyaṃ śmaśāne vā catuḥpathe ||

ekavṛkṣe nadīkūle athavā vanagāgrataḥ |
p. 77b) rājikāmastu cūrṇena mākṣikaiḥ sahasaṃyutam ||

mahātailena sahitaṃ samidhā vaṭikāṣṭakam |
ṣaḍbhiḥ pūjayate devi cakrākāraṃ tu kārayet ||

aṣṭottaraśataṃ hutvā mārayet tridaśānyapi |
dvitīyaṃ ca pravakṣyāmi agnikarmasamārabhet ||

saptaviṃśapalakṣāraṃ puttaliṃkāṃ kṛtvā pratidinaṃ 
aṃgamaṅgahotavyaṃ kārayed budhaḥ |
pūrvamudrā pradātavyaṃ mārayet tridaśānyapi || 2 ||

etasmāt kathitaṃ devi agnikarmasya nirṇayam ||

ityevaṃ ||

atha cihnalakṣaṇaṃ || dhūmitaṃ nīlavarṇantu kapilaṃ visphuliṃgakam |
jvālā tejasmatī caiva havyakavyartha vāhanam ||

raudrī saṃhāriṇī devī vaiśvānaraguṇādaśa ||

atha cihna kathyate ||

vakṣyatīyaṃ dhūpite mṛtyubhayaṃ |
nīlavarṇe śatrubhayaṃ 2 kapilaṃ āyuvṛddhiṃ ca sarvakāmañca 
visphuliṃgamārogyaṃ jvālāmuṃcana mokṣadaṃ sutejaṃ putralābhaṃ 
havyakavyaśabdena sukāraṃ muṃcati ||

āyurārogyamaiśvaryaṃ dharmārtha kāmamokṣadam |
havyakavya śabdena caṭa caṭa jñānaṃ prāptiṃ ca dīyate ||

raudra bhīṣaṇarūpaṃ bhīṣaṇaṃ saṃhāraṃ netrahīnaṃ bhavati 
saṃhāre lelihyamānaṃ taccarate |
p. 78a) vyādhirogaṃ jvarāti sāraṃ śastraghāṭa agnipraveśa samastaṃ 
bhavati | suvarṇavarṇaṃ evaṃ sarvakāmārtha siddhidaṃ bhavati evaṃ 
daśaguṇaṃ vakṣyate || 10 ||

aṃguṣṭha tarjanī kṛtvā mokṣadaṃ labhate phalam |
aṃguṣṭhamadhyamāṃ kṛtvā mohana kriyate sadā ||

aṃguṣṭhanāmikāṃ kṛtvā vaśīkaraṇamuttamam |
aṃguṣṭhakanīyasaṃ kṛtvā uccāṭana paraṃ bhavet ||

paṃcāgula prayogena sarvakāmaṃ ca siddhyati |
ityetallakṣaṇaṃ vakṣye kathanīyaṃ prayatnataḥ ||

punaranyaṃ pravakṣyāmi rasyamati kaulike |
yoginīnāṃ paraṃ prāṇaṃ yatnāta khyātaṃ kadācana ||

jyeṣṭhā gaṇe vāhanaṣṭhāṃ pūjakāmānavāpnuyāt |
yāṃ yāṃ cintayate devi vāhanaṃ veṣṭakopari ||

jyeṣṭhāṃga dakṣiṇe diśābhāgaṃ tadvātamajarīyaṃ vāhanaṃ 
dravakaṃ tasya dakṣiṇe pūjyapādāropya ||

athaṇḍalvasya śulvaśabde tāmrabhājanaṃ tṛtīyaṃ lohasya māraṇe loha 
saṃpūjya ||
arthakāmaṃ yatkiñcit karmarodhye pūjya ||

ebhistribhiḥ kāryapīṭhikāṃ kṛtvā tatpṛṣṭha dravakaṃ sthāpya 
paṃcāpacāraṃ pūjayediti ||

mudrāṃ datvā pūrvasmin kathitā vai |
tatra dakṣiṇadiśāṃ arghapātraṃ pūjya yasya vāhanasya pṛṣṭhe gamayate 
|

p. 78b) rātrau kṛṣṇāṣṭamyāṃ athacaturddaśyāṃ bhrāmayet ||

yatkiṃci cchubhāśubhaṃ carācaraṃ paśyate |
striyākāryaṃ raktāmbaravatīṃ sragdāmābharaṇānvitaḥ |
madirānanda cetanyā khaḍgamaṇḍakarānvitaḥ ||

hasangāyantathā valgan vrajedvīravaraṃ gṛhe |
tatra smaraṇagatyā ca vedīmadhyagataḥ sudhīḥ ||

yāvanti saptakā devā tāvadāyānti devatāḥ |
tāsāmarghyaṃ pradātavyaṃ bhitvā vāmāṃgamātmanaḥ ||

datte ca khecarī sākṣāt sādhakosau bhaviṣyati ||

raktāmbaradharāraktānulepana raktasragdāmavīrabhūtiṃ maṇḍalaṃ 
kṛtvā khaḍgahastaṃ dakṣe vāme muṇḍakarānvitaṃ |
madirānaṃda ghūrṇanaṃ rātrau bhrāmayate |
khecarī tiṣṭhati vadame svāmī bhavati ||

iti puruṣasiddhiḥ || 

iti śrīkālasaṃkarṣaṇī mate agnikarmayajano nāmaṭippaṇake ṣaṣṭha 
paṭalaḥ || 6 ||




śrībhairava uvāca ||


tilakaṃ saṃpravakṣyāmi tathāsta paca sādhana |
aṃjanaṃ guṭikādīnāṃ vaśyākarṣaṇameva ca ||

pātālabhaṃjanaṃ devi yannāsti  tannasādhayet ||


he ākarṇaya ||


priyaṃ gurocanaṃ rādhraṃ pippalotthaṃ manaḥ śilā |
p. 79a) aśvalālā samāyuktaṃ tilakena vaśaṃ jagat ||

raśerājakuledyūte saṃgrāme sajayī bhavet |
vallabhaḥ sarvanārīṇāṃ kāmadeva samo bhavet ||

acintitānicārthāni sadā tasya bhavanti hi |
punaranyaṃ pravakṣyāmi rakṣāṃguḍikamūttamam ||

rocanāṃ kuṃkumaṃ caiva karpūramalayantathā |
etat samasta dravyāṇikārayeta vicakṣaṇaiḥ ||

atraiva vyākhyā syāmaḥ || gorocana prasiddhaṃ | kuṃkumamapi 
prasiddhaṃ |
candraśabdena karpūraṃ | malayaṃ śrīkhaṇḍaṃ | malayaṃ candanaṃ | 
sugaṃdhāni ato vakṣyāsillarasaṃ | mṛganābhikambhūrikā |

kuṇḍagolako śivaśakti saṃyogotpannaṃ |
svayaṃbhu kusumaṃ prathamarajasvarastrī bhagarajaḥ |

etat samastamadirānanda cetanyo vīravigraha saṃyutaṃ |
sa candraṃ caiva tāmbūla netrakajjalaraṃjitaṃ |

vāme ca śakti sahitaṃ ghūrṇamānaṃ sutejasā ||

puṣpaiśca svarṇarajataṃ bhūryapatraṃ suśobhanam |
tato vidyā samuddhṛtya lekhayet kanakākṛtī ||

athavā mālatī kāṣṭhamathavāśikhipakṣakam |
śikhīmayūratatpakṣaṃ surabhīkāṣṭhe lekhayecca ||

ādau ṣaṭkoṇamuddhṛtya tanmadhye yonireva ca |
tadbāhye ṣoḍaśaṃ patraṃ māyā caiva tu dīyate ||

p. 79b) punardvātriṃśa patrantu bāhye ca caturasrakam |
tatpṛṣṭhe ca triśūlaṃ ca māyāṃkuśasamanvitam ||

etaccakravaraṃ śreṣṭhaṃ bījaṃ ca adhunā śṛṇu |
yonimadhye ṣaḍāre ca madhyakhaṇḍañca dīyate ||

punaśca ṣoḍaśakalā dīyate ca vicakṣaṇaḥ |
akārādi akārāntaṃ yāvat ṣoḍaśakaṃ kalā ||

mātṛkhaṇḍantu tanmadhye mātṛkā sahadīyate |
kakārādi hakārānta yāvanmandarapṛṣṭhayet ||

stuti khaṇḍantu deveśi tatraiva dantapatrake |
daśo nātriśatā kṣaryā yatra rājastu pūrayet ||

brahmaṇādhāritaṃ pūrvaṃ sṛṣṭihetvarthameva ca |
viṣṇunādhāryate daitya vadhārthaṃ cakramātṛkā ||

śivena dhāritaṃ pūrvaṃ tripurāsuraśāsane |
dhāritaṃ lokapālaistu rājyamaiśvarya kāraṇāt ||

raṇerājakuledyūte vivāde śatru saṃkaṭe |
mahājvarasamutpanne aṭavyāṃ nirjane tathā ||

mahābhayasamutpanne nāśayennātra saṃśayaḥ |
punaranyaṃ pravakṣyāmi indrajālamidaṃ śubham |
svānakasya śirāgṛhya kṛṣṇavarṇaṃ ca grāhayet ||

viḍālapadabījāni śirapṛṣṭhaṃ ca dāpayet |
tāvat tāvat phalaṃ gṛhya tasya bīja sunikṣipet ||

p. 80a) śvānakasya tu rūpāni iti satyaṃ na saṃśayaḥ |
athamārjārarūpaṃ ca cillarūpaṃ kariṣvate ||

vyāghra siṃhagajārūpaṃ nānyathā ca bhavet tanuḥ |
punaranyaṃ pravakṣyāmi vahnistambhanamuttamam ||

gorocanaṃ bhṛṃgarājasya mūlaṃ kharjuramisraṃ saghṛtaṃ savaṃdyaḥ |
sūtena sārddhamatula prabhaṃ dantasthitaṃ staṃbhati paṃcadivyam ||

asyārthaṃ ||

gorocanaṃ bhṛṅgarājasya mūlaṃ |
kharjuramiśraṃ piṇḍakhajuraḥ ||

ghṛtasya puṣpaṃ kṛśaravaṃdyaḥ |
havanaśeṣe muṇḍatikaṃ sūtaṃ pāradam |

etat samastaṃ khaṭvābhyantare sthāpitaṃ gagaṇadhūpana ghaṭayet |
dantasthitaṃ | mukhe udare kṣipyamutrapurīṣaṃ na tyajet ||

ayamarthaḥ | kena prakāreṇa agnistaṃbhanaṃ paṃcadivyastaṃbhayati || 
punaranyaṃ pravakṣyāmi vaśyārthaṃ ca varānane | sarpaśiraṃ tagarajane 
koṣṭha nārī mada bhramarasya pakṣau |
kṛṣṇacaturdaśi yojita samyak ānayate ||

gaganādapi candraḥ | sarpaśīraṃ nakhavī 2 tagarakhaṇḍaṃ |
aṃjanaṃ vanā | koṣṭhaṃ brahmasvarūpaṃ | bhramarapakṣaghoṇaśrotra 
rasanāmalaṃ grāhyate | nārīmadaṃśukraṃ evaṃ ubhayagolakena rudreṇa 
samayā prathamadivaśe bhājayati ||

p. 80b) ūrṇādikarpatena bhāvyate |
samasta oṣadhī tadbāhye | kṛṣṇacaturddaśī prabhātasamaya ravi 
udayanakāle puṭapāka antadhūmena dahyate ||

bhasmaṃ kumāryā pṛṣṭaye | arddhaśailena dātavyaṃ golakena sahitaṃ 
tilakaṃ kāryaṃ yaḥ paśyati gaganaṃ candraṃ ānayet ||

athavā khānapānapuṃstrī parasparau kārya ityevaṃ etat prayogona 
karttavyam |
yāgahomasamanvitaṃ vidyācāṣṭasahasreṇa iti satyaṃ na saṃśayaḥ ||

punaranyaṃ pravakṣyāmi dhūpamaṃjanamuttamam |
lasunāmalakoṣṭhā ca kuṃkumaṃ nāgakeśaram ||

āmrapātravalāmoṭā samabhāgāni kārayet |
āmrapatraṃ nāgavuvvudī ca ||

valāmoṭāraktaṃ ca | eṣa cintāmaṇirdhūpo rājāvaśī bhavati ||
valāmoṭā ca saṃgṛhyaraktamayura śikhāstathā ||

prasiddhadau nabhau ca karttavyaṃ dīpaṃ datvā ca varttate |
mṛtakarpatavartibhyāṃ tasya varttiṃ antarhitāḍavādvau ekī kṛtastailaṃ 
caiva tathaiva ca mahātailasya rātrau kajjalaṃ grāhya adṛśo bhavati |
te sadā nānārūpaṃ prapūjyate khecaratva mudhāsthitā |
yojanānāṃ śataṃ gatvā athavā ca sahasrakam |

p. 81a) mudrā pradarśitaṃ yena yadiśāmyāt kriyā bhavet ||

pūrvasminkathitā mudrā ||

punaranyaṃ pravakṣyāmi rūpamatyantamuttamam |
śubhe nakṣatra divase māse śubhamanohare ||

gṛdhrasya tu śiraṃ gṛhya sarvasnānaṃ ca dāruṇaṃ |
sarvasnānamadhya śiraṃ bhāvya ||

māsamekaṃ ca ||

tatra madhye kṣipenmuṇḍamāsamekaṃ na vārayet |
japaṃ cāṣṭasahasrantu homaṃ kṛtvā yathā sthitam ||

guggule nātha guruṇā brāhmaṇān pūjyante kanyā vā pūjayet tataḥ |
yathā śaktyā tu dānaṃ ca āśīrvādaṃ bhaviṣyati ||

varuṇamadhye kṣipenmuṇḍaṃ yāvadāśaṃ ca gocaram |
varuṇā uddhṛtaṃ muṇḍaṃ vālmīkaṃ vālukāṃ nyaset ||

bhūmiśabde sunikṣipya bījaṃ kanakalaṃ nyaset ||

kanakaphalaṃ dhutturaṃ phalaṃ kṛṣṇaphalaṃ atha guṃjāphalaṃ kṣipet ||

raktaguṃjā athavādārikā sahakārabījaṃ athavā ātmarucyate athavā 
rocayed guruḥ |

varuṇaṃ kṣipyati kṣipya vṛkṣaścaiva suśobhanam |
yāvat tāvat phalaṃ gṛhyati sādhakaḥ |
phalaṃ vadane kṣipya vadanaṃ mukhaṃ rūpaṃ darśayate sphuṭam | 
nānārūpadharā devi siṃhavyāghra paśustathā |
aṇḍajā śvedajāścaiva yonijodbhidajastathā ||

udbhidajaśca pāṣāṇaṃ yathā manasirucyate ||

p. 81b) khegatirbhūgatiścaiva yatra te manasaṃkhyayā |
tatra tatra ca siddhyanti ityāha bhagavāṁ śivaḥ ||

punaranyaṃ pravakṣyāmi yenadaṃ mārayejjagat |
guru prasādāllabhyante yadi sākṣāt kṛśodarī ||

vanaspati phalaṃ gṛhya caturmukhasahena tu |
vanaspati śabde aṭotkaḥ | te ca kasmīra deśotpannaḥ |
caturmukharaudro kṛṣṇapakṣe tu pūjayet | śūnyagṛhe tu ||

mantraṃ cānyaṃ pravakṣyāmi yenedaṃ mohitaṃ jagat |
kuṇḍalākṣaṃ yoni yutaṃ athavā dīpakena tu ||

dvidhādeya ca ekataḥ ||

evaṃ hau haḥ ||

trivargañca mahāmantra yoginīnāṃ mukhe sthitam |
ekatra mantra || haiṁ hūṁ hūṁḥ varṇa 3 || viṣṇurasa keto yena arghapātraṃ 
varānane ||

viṣṇurasakaṃ śivāmbuṃ hṛnmārjanaṃ ca dravitaṃ vāhanaṃ dravakaṃ 
||

tatpṛṣṭe yaddiśāṃ gatvā tadā hūṃkāraṃ karoti |
kaṃdāddvādaśāntantu dvādaśakalāmāharet |
sūryasya ravibhaktastu ḍākinyo arghapātraṃ ca āharet ||

sphuryamānaṃ ca draviṇaṃ rāvaṃ vahnisma ucyate |
kaṃṭhāntā bindu saṃyuktaṃ yāvat ṣoḍaśamaṃ padaṃ |
makārādi sakārāntaṃ yāvaccandrasya ṣoḍaśakalāṃ āharet ||
candrabhaktistu ḍākinyā vāruṇyā vāta ūdhṛtam |
brahmāṇḍaṃ graṃthitaṃ yāvat kṣaṇamātraṃ prayuṃjate ||

p. 82a) na japaṃ na tapaṃ kuryān mukhena caru dṛśyate |

evaṃ ḍākini mantrastu prayogamadhunā śṛṇu ||

kāka jaṃghasya mūlāni gṛdhrasya udarantathā |
netraṃ raktaṃ ca pittaṃ ca gṛdhrasya tvacameva ca ||

evaṃ cāṃjanakartavyaṃ sarvājanavaśasya ca |
ekamadhyādakameva mārayet tridaśānapi ||

ādyayāgavidhānena vinārcana rate sadā |
dadyācca raurave ghore yāvadā bhūmi saṃplave ||

tāvat kliśyanti tatrāsti paścādanusujāyaṃte |
paśu saṃgaṃ na kurvīta dīpado adhipātrake ||

tāvanti raurave ghore adhobhāgaṃ ca mantrarāṭ |
deśe deśe paribhraṣṭo janānāmayutaṃ vadet ||

duḥkhaśokā ca vahulaṃ kṛtvā cakrasya pūjanam |
pṛthivyādīni tīrthāni brahmāṇḍaṃ sa carācaram ||

brahmāviṣṇuśca rudraśca īśvaraśca sadāśivaḥ |
tasyānte sarvatṛptāśca ādyayāgasya tatphalam ||

kālāgnirudraparyantaṃ śivāntaṃ vā tathopari |
saptadvīpasamudrāśca bhuvanāni caturddaśa ||

ekāsya śivayogī ca ādyayāgasya tatphalam |
brahmahatyādi naśyanti gohatyā bhrūnahāpi vā ||

guru mātā pitā bhrātā bāṃdhavāścaiva sarvataḥ |
sarvapāpaṃ praṇaśyanti ādyayāgaṃ bhajena tu ||

bhuktimukti phalaṃ tasya saubhāgyaṃ dhana saṃpadā |
p. 82b) rudraloke vaśennityaṃ trinetro bhagavān haraḥ ||

ṣaṣṭhi koṭi sahasrāṇi gavāṃ kanyā ca dīyate |
athavā aśvamadhantu tatphalaṃ ādyayāgakān ||

bālukārāśi saṃsthāya śivāntaṃ yāva copari |
ekaikasya tu muddhṛtya saptakoṭigatopi ca ||

tāvanta bhuṃjate lokān yāvadbhūmi divākarau |
tasya te kṣayamāpnoti ādyayāgasyamakṣayām ||

guruniṃdā ca ye kecid yekecinmantra dūṣakāḥ |
pīṭhadūṣakāśca ye kecid yoginī dūṣakāścaye ||

vīraniṃdāśca ye kecicchivaśaktiśca dūṣakāḥ |
pacyate narake ghore yāvadā hūtabhūmikā ||

tāvante raurave kāle yāvat sādāśivampadam |
ihaloke ca dāridryamanyavaṃśa kulakṣayam ||

majjāmadāvasā aṇḍā māṃsaṃ rudhirameva ca |
te dadyādyoginī manyāṃ nāśayet sakalānvitam ||

gurudevāgni bhaktānāṃ mantradhyānaparāyaṇaḥ |
tatra tanmadhya dātavyamityājñā pārameśvarī ||


iti śrīkālasaṃkarṣaṇīmate caturviṃśati sāhasre pratyaṃgirāyā 
mālāmantramātṛkāvivaraṇaprakaraṇe mukhakarmanirṇayaṃ nāma 
ṭippanakaḥ samāptaḥ ||




oṃ namaḥ śrīmahādevyai ||

śrīmahādeva uvāca ||

śṛṇu devi pravakṣyāmi rahasyaṃ sarvakāmadam |
ekākṣaraparāhyekā mālāmantrā tathā parā ||

parā parā tṛtīyā tu kālasaṃkarṣaṇīti sā |
vidyā tritaya vidye sā uddhariṣyāmita cchṛṇu ||

prastaren mātrikāṃ tatra sarvavāgmayamātṛkām |
ūrddhabāhuṃ tatoddhṛtya tejomūrddhādhasaṃyutam ||

nāśāyuktaṃ supuruṣamarddhendu śirasāṃkitam |
niṣkilikādiyaṃ vidyā saptakoṭeśvarībhidhā ||

mūrtitve vinyaseddevi mālāmantra mataḥ param |
asmintantre tu samayā siddhilakṣmī jayadratho ||

jhaṃkāra bhairave caṇḍā pratijñā devi ḍāmare |
brahmādyā devatāścāṣṭau sve sve dhyānāsane sthitā ||

māyā catuṣkale caiva praṇavādi namontagā |
śrīmajjayadrathe tantre yathā vai sūcitā purā ||

śatadvayantu varṇānāṃ navatyadhika saṃkhyayā |
abhedarahitā devi pūjitā sarvasiddhidā ||

tṛtīyā saṃpravakṣyāmi śivāyā vācakā parā |
kuṇḍalākhyā vahni yutā e bindu samalaṃkṛtā ||

eṣā tṛtīyā ca parā parā rūpe vyavasthitā |
vidyā tṛtīyamuddiṣṭā sarvakarmakarī śubhā ||

p. 84a) na caiṣā dīpake yuktā svabhāve naiva dīpitā |
upa dhyāna parāśaktī nādamārge niyojitā ||

lakṣajāpādbhavet siddhi yatheṣṭaphaladāyakaḥ |
dhyāyed ghorāṃ parāṃ bhīmāṃ raktakṛṣṇa bhyānakā ||

pretārūḍhāṃ kṛṣāṃgī ca digvāsāṃ vikṛtānanām |
kapāloṣṇīśasannaddhāṃ vabhruvarṇāṃśirroruhām ||

aṣṭādaśabhujāṃ bhīmāṃ paṃcavaktrāṃ kṛśodarīm |
nānārūpadharāṃ devīṃ nānāstrakaraśobhitām ||

rakta padmāsanārūḍhāṃ dūti yugmasamanvitām |
khiṃkhinī tu śivādūtī vāmadakṣiṇa saṃsthitām ||

śivādūtī parāvidyā khiṃkhinī tu nibodhame |
khiṃkhinī māyayā pūrvaṃ praṇavādi namontagāḥ ||

madhye kṛśodarī devī dhyāyate sarvasiddhidā |
bāhubhiḥ ṣoḍaśairyuktā śavakarṇāvalambinī ||

vāme kapālaṃ khaṭvāṅgaṃ daṇḍaṃ ghaṇṭā tathaiva ca |
pāśaṃ caiva tathā padmaṃ kheṭakaṃ hyabhayaṃ tathā ||

dakṣiṇe khaḍgaśūlaṃ ca aṃkuśaṃ vajrameva ca |
śaktiṃ muṇḍaṃ gadāṃ caiva mudgaraṃ varadantathā ||

sarvābharaṇasaṃyuktāṃ vyālayajñopavītinīm |
etat te sakalaṃ rūpaṃ niḥkalaṃ śṛṇu pārvati ||

nādarūpā tu sā devī piṃgalo dhvānugāminī |
p. 84b) nirmamāṃgāra sadṛśā śāntāmūrddha pratiṣṭhitā ||

sūkṣmādīpaśikhākārā icchārūpaniraṃjanā |
suṣumnaḍānumadhyasthā śiva teja samudgatā ||

nādayantrasamārūḍhā śivavaktrānugā parā |
anāmānāmakoṭibhi vyākhyātantu varānane ||

yāgaṃ tu īdṛśaṃ jñātvā paścād bāhye prapūjayet |
vaśye tu dhyāyate raktā śitasindura suprabhā ||

kapotābhā tu vādhirye raktāśuklā tu mohane |
vidveṣaharitā devi uccāṭe kākasaṃnibhā ||

nānākarmakarī devī bhuktimuktiphalapradā |
mudrā cātrapravakṣyāmi sarvabhūtabhayaṃkarī ||

japānte tu smared ghorāṃ rūpamantramanusmaret |
adhokarapuṭaṃ kṛtvā mukhāgre ca pratiṣṭhitā ||

kanīyādhotra tāṃ kṛtvā tarjanyāmoṣṭhayorubhau |
jihvāmukhe muhurbhrāmya mudreśā vikṛtānanā ||

eṣāmudrā mahīvīrā vīrāṇāṃ siddhidā parā |
vivarānte ca yatkruddhaṃ yadi samyakkramājjapet ||

vidveṣamāraṇe śānti ākarṣe pauṣṭhike tathā |
paṃcavaktra va yogena ṣaḍaṃgaṃ nyāsa yogataḥ ||

nyastamātrānmahāsiddhirbhūtala saṃpravarttate |
mālāmantre tu deveśi mūcitā na prakāśitā ||

p. 85a) bhairavādyā mahāmantrāḥ śivādyāgāruḍātmikāḥ |
guḍikāṃjanakaṃdhūpaṃ indrajālādi śambaram ||

sthūlasūkṣma sthitā ṛddhi bhukte śiva puraṃ vrajet |
etat tatparamaṃ guhyametat tat paramaṃ padam ||

etat tatparamaṃdhāmametat tat paramādbhutam |
sarahasyaṃ mahājñānaṃ gopanīyaṃ prayatnataḥ ||

anyathā dadhate yastu anyathā gṛhyate tu yaḥ |
ubhayornnarakaṃ yānti yāvadā caṃdratārakāḥ ||

tasmāt parīkṣyadātavyaṃ svaśiṣyāya ca pārvati |
nāstike ca khale mūrkhe pramatte viplute'lase ||

guruśāstra sadācāre dūṣake kalaha priye |
nindake cumbake kṣudre samayaghnethadāṃbhike ||

dākṣiṇyarahite pāpadharmahīnetha garvite |
paśūnāṃ sannidhau devinoccāryā naiva dīyate ||

iti śrīkulaḍāmare siddhalakṣmīvidyātritayaṃ sāṃkṣepataḥ saṃpūrṇam 
||



oṃ ||

athānyaṃ saṃpravakṣyāmi vidyā sarvārthasādhanī |
pattiṃgiri samuddhṛtya mahārāje hyataḥ param ||

mahāśaṃkhantato datvā di uṣāne tathaiva ca |
hadumuṇḍaṃ tato yojyamacālini padantataḥ ||

jñāmahekāri datvā tu kārāmi padamuttamam |
vivi āvi tathā yojya anthi hanthi padantathā ||

paramaṃthi sa ehaṃthi jogibhauri tathaiva ca |
mano ca karmaṇi padaṃ tāhi pattiṃ gire punaḥ ||

nivarji ca tathā santhi navārṇā dvaya dīpitā |
saptāśītyakṣarā vidyā vāgīśīnāṃ mukhe sthitā ||

aśarīra parāvāṇī śrutvā padmodbhavena tu |
nāradena tataḥ prāptā sasphurā sarvakāmadā ||

nāradāt siddhi saṃghaistu prāptābhūmāvatāritā |
vakrā vakrakrameva pāraṃparya krame sthitā ||

iti śrīmahākullālike prākṛta siddhalakṣmī vidyā samāptaḥ ||




oṃ namaḥ śrīkāla saṅkarṣaṇyai || śrī īśvara uvāca ||

eṁ khphreṁ namostute mahāmāye dehātīte niraṃjane |
pratyaṃgirā jagaddhātri rājalakṣmī namostu te ||

varṇadehā mahāgaurī sādhakecchā pravarttate |
padadehāmahāsphāra parāsiddhi samutthitā ||

tatvadehā sthitā devi sādhakān grahā smṛtā |
p. 86a) mahākuṇḍalinī bhitvā sahasradalabhedinī ||

iḍāpiṅgala madhyasthā vāyubhūtā khagāminī |
mṛṇālatantu rūpiṇyā suṣūmnā madhyacāriṇī ||

nādākenādasaṃsthanā nādātītā niraṃjanī |
sthūla vṛhati saṃpūjye acintyācintya vigrahe ||

parāpara pare śānte brahmalīne pare śive |
acintyarūpacarite acintyarthaphalaprade ||

ekākinī viśvamātā karavīra nivāsinī |
mahāsphāra pradānityā mahāmelāpakāriṇī ||

bindumadhyalayā devī kuṭilārddhati caṃdrike |
dvādaśāntālayā devī ṣoḍaśādhāra vāsinī ||

kāryakāraṇasaṃbhinne caitanyā nāḍi madhyagā |
śaktimūle mahācakre navadhā saṃvyavasthitā ||

aśarīra parā devī śarīre prāṇarūpiṇī |
sudhādrava samākārā oṃkāra paravigrahā ||

vidyullatā nibhādevī bhāvābhāvavivarjitā |
khāntapadmasthitā nityā pareśī śāntavigrahā ||

satvarūpā rajorūpā tamorūpātrayātmikā |
tvameva devī sarveṣāṃ bhūtānāṃ prāṇadāyinī ||

tvameva sṛjyate viśvaṃ līlayā vahudhā sthitā |
mālinī paramā devī śmaśāna pada vaṃdhanī ||

p. 86b) hṛnnābhibhedinī sarva cakra viccakrasuṃdarī |
biṃdudvāranirodhena divyavyāptā namostute ||

sūryakoṭipratīkāśe caṃdrakoṭyāti nirmale |
kaṃdarpakoṭilāvaśye koṭi brahmāṇḍa vigrahe ||

nirākāśe nirābhāśe nirlape niravagrahe |
sakalākhyamahāmāya varade surapūjite ||

khakāra phakāra vahnistha ekārāntare suṃdari |
makārāntaravargeṣu paṃcapiṇḍātmake śive ||

sarppavatkuṇḍalākāra nādaśakti paratame |
biṃdumadhye sthitā devī jālaṃdharavyavasthitā ||

turyavaitūryapīṭhasthe pūrṇapīṭha vyavasthite |
kāmasthe ca kalātīte kāmyākhyā ca bhagodbhave ||

brahmagraṃthikalāṭopa madhyaśrota pravāhinī |
śivasarvagate sūkṣme nityānaṃda mahotsave ||

mantranāyiki mantrajñe cicca koṇāntavāsinī |
paṃcapīṭhalayānityā merunāyaki survarī ||

khecarī bhūcarī caiva śaktitraya pravāhinī |
kālāntāgni samudbhūta kālakālāntakālinī ||

kālikākramasaṃbandhi kālidvādaśamaṇḍala |
trailokyadahanī devī sā ca mūrtitrayodaśī ||

sṛṣṭisthiti ca saṃhāra anākhyākhya mahākrame |
bhāsā śrī guhyakālī ca nirvāṇeśīniśeśvarī ||

p. 87a) jhaṃkāriṇī bhairavī ca svarṇakoṭeśvarī śivā |
rājarājeśvarī caṇḍā aghoreśī niśeśvarī ||

suṃdarī tripurā ugrātārā pūrṇeśvarī jayā |
kramamaṇḍala madhyasthā krameśī kubjikāmbikā ||

jyeṣṭhavālavibhedena kujākhyā ugracaṇḍikā |
brāhmī raudrī ca kaumārī vaiṣṇavī dīrghanāśikā ||

vajriṇī carcikā lakṣmī pūjayed divyamātarā |
asitāṃgorurucaṇḍa krodhīśonmatta saṃjñakam ||

kapālī bhīṣaṇākhyā ca saṃhāraścāṣṭamastathā |
bhaktānāṃ sādhakānāṃ ca siddhilakṣmīṃ prayacchati ||

pratyaṃgirā siddhilakṣmīrbhairavena prakīrtitā |
bhaktānāṃ sādhakānāṃ ca lakṣmīsiddhiṃ prayacchati ||

sādhako dveṣṭikānāṃ ca sarvakarmāṇi bhaṃjanī |
viparītakarī devī pratyaṃgirā namostute ||

kālādigrasate sarvaṃ grahabhūtādi ḍākinīm |
sādhakaṃ rakṣate devī kālasaṃkarṣaṇīnnamaḥ ||

śivaṃ prayacchate devī rakṣate līlayā jagat |
pratyaṃgirāṃ namasyāmihya cintitānisiddhidām ||

rājyalābhapradāṃ devīṃ rājyeśīṃ bhaktavatsalām |
pratyagirāṃ namasyāmi acintitāni siddhaya ||

p. 87) sarvaśatrupramarddantī duritā kleśanāśinīm |
pratyaṃgirāṃ namasyāmi siddhilakṣmīṃ jayapradām ||

āpadārṇavatārantīṃ paraṃ nirvāṇadāyinīm |
pratyaṃgirāṃ namasyāmi caṇḍakāpālinīṃ śivām ||

rājyadāṃ dhanadāṃ lakṣmīṃ grahadoṣavināśinīm |
pratyaṃgirāṃ mahālakṣmīṃ caṇḍakālīṃ namāmyaham ||

duṣṭaśatru pramarddantīṃ duṣṭagrahavināśinīm |
pratyaṃgirāṃ namasyāmi siddhilakṣmī jayapradām ||

kaliduḥsvapnaśamanīṃ mahotpātavināśinīm |
pratyaṃgirāṃ namasyāmi siddhilakṣmīṃ jayapradām ||

acintitārthadāṃ dhātrīṃ cintitārtha phalapradām |
pratyaṃgirāṃ namasyāmi acintitārtha siddhaye ||

rājyopasargasamanīṃ mahāpadravanāśinīm |
pratyaṃgirāṃ namasyāmi siddhilakṣmīṃ jayapradām ||

rājamātāṃ rājalakṣmīṃ rājeṣṭaphaladāyinīm |
pratyaṃgirāṃ namasyāmi siddhilakṣmī jayapradām ||

siddhilakṣmī mahāvidyā mahāsiddhi pradāyikā |
paṭhedvā pāṭhayedvāpi stotraṃ pratyaṃgirābhidam ||

paṭhanācchagrasainyānāṃ staṃbhayed bhaṃjayet kṣaṇāt |
acintitāni sarvāṇi paṭhanāt siddhimāpnuyāt ||

p. 88a) mahādoṣapraśamanaṃ mahāvyādhi vināśanam |
siṃhavyāghra grahabhayaṃ sarvaśatruvināśanam ||

grahapīḍā jalāgnīnāṃ nāśanaṃ devi śāntidam |
pūjākāla mahāstotraṃ ye paṭhiṣyanti sādhakāḥ ||

teṣāṃ siddhiṃ na dūrasti devyāḥ saṃtuṣṭidāyakam |
yannāsti tanna siddhisyāt kaulike kulasādhake ||

yaṃ yaṃ cintayate kāmaṃ taṃ taṃ siddhyati nānyathā |
satyaṃ satyaṃ mahādevi kaulike tat samāna hi ||

arddharātre samutthāya dīpaprajvalite niśi |
paṭhyate stotrametattu sarvaṃ cintita siddhidam ||

puraścaryā vinenaiva stotra mātreṇa siddhyate |
maṇḍale pratimāgre vā maṇḍalāgre paṭhed yadi ||

idaṃ mahāstavaṃ proktamacintitārtha siddhidam |
nānya devaratānāntu na deyantu kadācana ||

dātavyaṃ bhaktiyuktāya kuladīkṣāratāya ca |
anyathā putanāṃ yānti ityājñā pārameśvarī ||

iti śrītridaśaḍāmare pratyaṃgirā devyā mahāstavādhikāram ||

saṃvat 738 thvadaṃ śrī 3 bhavānīśaṃkaraprītina śrīkālīdāsa na 
saṃcayayāhā ||
umeśa prīṃtayetantrā kālīdāsena saṃcitam ||



oṃ namaḥ śivāyai ||

śrībhairava uvāca ||

nivasati karavīre sarvadāyā śmasāne vinatajanahitāyā pretarūḍhe 
maheśo hi makara himaśubhrāṃ 
paṃcavaktrāmamādyāṃdiśatudaśabhujāyā sā śriyaṃ siddhilakṣmīḥ 
||

aiṁ khphreṁ jayajayajagadamba praṇataharihara hiraṇyagarbha pramukha 
suramukuṭamandāra mālāparimaladati paṭala vacāla caraṇa puṇḍalīkeṣu 
puṇḍarīkākṣa pramukhakarakambu vimalamaṃdākinī saradendu 
kuṃdārabindasaṃdoha sundaraśarīraprabhe jayajayamahākālikālanāśinī 
samayacakra melāpakāśini siddhigaṇayoginī vīravidyādharījana 
nikaramuninikurumbanī tumbinī kadaṃba kiṃ narairavārādhyamāne 
karālo vidhāne siddhalakṣmī prade virūpākṣa cakṣusaṃvise vā 
nandarasadāyike tribhuvananāyike sphuradanarghamaṇimuktabalī 
kalāpamadhyasthitā cakṣuśravābharaṇa jhaṇajhaṇāyamānataruvallarī 
vahalaprabhāpaṭalapāṭalīkṛta sakala digmaṇḍalagaṇḍastha lollasita 
raviśaśikuṇḍale samunnata pīta kaṭhina kuca kalaśa yugalāntanuvālalu |

p. 89) litanaramuṇḍāvalī maṇḍite caṇḍirudhira pāna pramatte pretakala 
kalottāla vetālakaratālikā tāṇḍavanatāḍavā pramukhā naṭa ḍākinī 
cakracaṃkramana cakitavitāya camatkāraṃ visphurita piśāca 
pralayacitkāradhvani mukharakanavīraśmaśānādhivāsinī 
rudraskaṃdhāḍhi rūḍhe ṣaḍādhāramadhyārabinda 
mandirodarākuṃcanonnita prasuptabhujagā gamanāyamāna kulakuṇḍalanī 
śakti prabhā pradīpikā sukha manāsavalerigamadākāśa 
śaśimaṇḍalāmṛta dhārādhoraṇī payonidhi gamana mānasairudita 
hasairakhila sādhakairavivibhāvyate mātrikā cakra saṃbhāvite mṛgāṅka 
kuṃkumāguru mṛgamadāṃgarāgaparimallavāsitā vāsamaṇimaṇḍape 
khaṇḍindu maṇḍitorujaṭājalāpakalita karavīrodārakarahāra kanaka ketakī 
navamālikā tatālikā madayantikā mādhavī 
vividhagaṃdhabaṃdhuragandhavāha vahaladaruṇasavanācale dhyānākāra 
cakitatrinayanā cale oṃ jaya jaya jagata janani jaya || khphreṁ jaya jaya eṁ 
navākṣarī navatyadhika diśatākṣaramantramālādhi daivate kālikātyāyini 
kāpālini nararudhiravaśāpiśita paripūrṇakapāla karavāla triśūla 
khaṭvāṃga ghaṇṭāmuṇḍapāśāṃkuśavarābhayaśobhita karesu kare 
vaddhavīrāsane siddheśvari siddhavidyādharāṃragendra 
dhyāyamānāṃghri valaye śāmbhavā veśavibhave devadevi mahādevi 
anākhye umākhye sadāpūrṇimākhye lasattārakākhye 
akārākṣarodarosphuradambarākāre mahāvyomni vyomavāmeśvarī 
kubjike kṣecarī gocarī dikcarī śāmbarī śakti 
cakrakriyecchājñānarūpaguṇātīta nityomṛte nityabhoga prade saṃdhyā 
navaśānasamaye lāsyalīlāvilāse ṭaṭamahānaṭa jaṭājūṭāpagāri 
rasadalaṃkāra sakalakāvyakalā kalāpa vahaladhītriguṇa prabaṃdha 
vividhabaṃdhu sundarakavitā siddhide riddhide buddhide jñānade mānade 
sārade ṣoḍaśākṣarī ṣaṭtulikalita kusumaparimalamilitamadhukara 
mukhapurinaparisara vipinamaṇḍalī tāṇḍavitakuṇḍalī vipakṣapakṣa 


###########   END OF FILE  #######
