####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00232
Uniform title: kriyāsāratattvaprakāśinīvyākhyā
Commentator : nārāyaṇa
Manuscript : IFP/EFEO transcript T00934

Description: 



Notes: 
Data entered by the staff of Muktabodha under the direction of Mark S. G. dyczkowski.

Revision 0: Sept. 18, 2011

Internet publisher : Muktabodha Indological Research Institute
Publication year : 
Publication city : 
Publication country : India
####################################################




ṭ.ṇo. 934 

kriyāsāratattvaprakāśinīvyākhyā 

copied from a manuscript belonging to ṇārāyaṇankunju ṇambūdiripad 
Ernakulam 

śrīḥ nārāyaṇaviracitā (kriyāsāratatvaprakāśinīvyākhyā) 

|| kriyāsāraḥ || 

tṛtīyapaṭalādārabhyate 

hariḥ atha sthalaśuddhiprakāramāha - palāśa śāśvetyādi 
kuryāttālatrayamityantena palāśaśākhādarbhaiḥ 
bhūmimaṇḍapavediṃ cakārā kuṇḍakṣetraṃ ca vāyunā saṃmṛjya 
gāyatryā samālipya astreṇa sarṣapān vikiret atha pūrvavat 
sammṛjya liṃpet punarmaṇḍapaṃ śaktirūpaṃ dhyātvā tena gatyena 
astreṇa prokṣya mūlato vikirāṃśca vikiret iti vyavahitena 
saṃbandhaḥ mūlena vikirān japtvā gavyantu sādayediti madhye 
vākyaṃ pūrvakāryasaṃbhāra saṃbharaṇasmaraṇārthaṃ | āpaḥ 
punantviti sarvatra saṃprokṣya iṣetveti darbhān kusumān 
akṣatāṃśca vikīrya atha madhye mūlena dikṣu 
nāmabhirlokeśāṃśca gandhādyaiḥ pūjayet atha 
kṣudravidrāvaṇārthaṃ dhūpadīpau vinyasya tālatrayādikaṃ ca 
kuryāt | atra prāsādaśuddhau astrajaptodakaiḥ ityādikaṃ * * 
*ddhau gāyatryaḥ samālipyetyādikaṃ ca bhedakathanaṃ 
mantravikalpapradarśanārthaṃ na viṣayabhedapradarśanārthamiti 
draṣṭavyam || 

p. 2) 

atra pāśupate tāntrayamapamantrāntaraṃ kirtitam || 
gālitairgomayajalairvāruṇenopalepayediti evaṃ 
maṇḍapaśuddhimabhidhāya kṛtānusmaraṇapūrvakaṃ 
tadrakṣaṇārthaṃ kuṃbheśapūjāmāhasthalaśuddhimiti || evaṃ 
sthalaśuddhiṃ vidhāya aiśānyāṃ paṅkaje vidhānataḥ 
pīṭhapūjā kuṃbhasaṃskāra mānasapūraṇādi vidhānamanusṛtya 
sahemaratnagandhodaiḥ kuṃbheśaṃ pārśve guṇapradhāna 
bhāvaprāpte vāmapārśve karkarīṃ ca pūrayet tasmin 
vidhānavacanasāmarthya vihitalipipaṃkajamūrtipūjādike kuṃbheśa 
ityarthaḥ | tasminnadho mūlacakra ātmatatva mūrdhvato hṛtpadme 
vidyātatvaṃ ūrdhve bhūmadhye śivatatvaṃ ca nyasya kramādāvāhya 
saṃpūjya sarvatatvasamanvitaṃ tatvatrayānasyū tasya samastatvatvaṃ 
ca śivaṃ dhyātvā svakalpoktarītyā pratipatya saṃpūjayet 
vardhanī nghāstreṇa aghorāstreṇa ārādhya te nāstreṇa 
acchinnadhārayā kuḍyaśleṣaṃ sarvataḥ 

p. 3) 

pradakṣiṇaṃ siñcet tanmārgeṇa agragatavardhanīmārgeṇa ghaṭaṃ 
kuṃbheśaṃ nītvā vikiropari virāmamārjana 
samayasaṃmārjitavikirān pīṭhe nyasya tadupari sthāpayet 
gandhapuṣpaisamārādhya samyak tatra tatra pūjāpūrvakamārādhya 
ghaṭaṃ pradhānaghaṭaṃ vastrābhyāṃ veṣṭayet | itaraṃ 
astraghaṭaṃ paścāt svapīṭhakḷpta sarṣapopari 
nyāsapūraṇapūjā nandamityarthaḥ | tadekena vastreṇa ca veṣṭayet 
paścāt guruḥ vakṣyamāṇa prakāreṇa agniṃ sañjanayet 
agnijananaṃ vivṛṇoti | upasicyeti || urvīṃ kuṇḍakṣetramupalipya 
sāmānyasiddhena gomayajalena upalipya viśojya mārjanādibhiḥ sthala 
śuddhisamuktairvidhibhiḥ viśodhya kṛtānu kathanametat tataḥ 
praṇavena prokṣya tattadaṃgairbījaiḥ prāṇāyāmapurassaraṃ 
samādhinā kramāt saṃśodhya ca cakārān sandahya sandahya 
saṃplāvya bījaiḥ saṃśoṣya sandeha?di tyāgamantaroktarītyā 
dahanādi dvitīya śoṣāntaṃ ca kṛtvā pācayet atra bījairiti 

p. 4) 

mantrabahutvena tantrabahutvaṃ sūcitameva punarādau astreṇa 
udaggatāṃ udagagrāṃ vajrākhyāṃ rekhāṃ agrato vajrarekhāyāḥ 
prāgbhāge kramāt vajrarekhāyāḥ mūlamadhyāgrakramāt tisraśca 
rekhāḥ samit kāṣṭhena ullikhya varmaṇā prokṣya śakalaṃ nirasya 
praṇavena tu | praṇavenaiva kūrcakusumākṣatavāribhiḥ 
arghyāvasiktaiḥ kūrcakusumākṣataiḥ viṣṭaraṃ kalpayet || 

abhyarcyeti || kalpitaṃ viṣṭaraṃ abhyarcya pīṭha pūjāṃ 
kṛtvetyarthaḥ | tato devīṃ hṛdā bhuvaneśvaryā 
gandhādyairabhipūjya tāṃ nīlotpalaprabhāṃ dhyāyet || 
ratyarthinīmṛtusnātāmityuktaprakāreṇa dhyāyet | astreṇāgniṃ 
samādāya varmaṇā pakvaṃca kravyādabhāgopanayānte avadhāyāgniṃ 
śivaretorūpaṃ hiraṇyaretasaṃ hṛdā paribhramya? tridhā tasyāṃ 
yonyāṃ mūlena nikṣipedityāgamāntaroktarītyā prāsādena vā 
mūlahṛdayena vā tasyā yonyāṃ vinikṣipet || atha 
samedhanādyanantaraṃ gandhādyaiḥ 

p. 5) 

abhipūjya garbhādhānādikṛtyaṃ kalpayet kalpanāṃ vivṛṇoti | 
garbhādhānamityādi vyomavidyayetyantena || garbhādhānaṃ 
puṃsavanaṃ jātanāmanī kramāt pañcabrahmabhiḥ kramāt 
aṣṭāṣṭājyaṃ hutvā kalpayet upaniṣkrāmaṇaṃ puṃsā 
aṣṭājyaṃ hutvā prāśanaṃ ca īśamantrato aṣṭājyaṃ hutvā 
kalpayet | evaṃ sarvatra draṣṭavyam || ābhyāṃ puruṣeśābhyāṃ 
īśenaiveti | pañcameneśena samāvartanameva | na 
prakārāntaramityarthaḥ | agnyādhānaṃ hṛdā prāsādenetyarthaḥ | 
śeṣaṃ sugamaṇ | svamantraiḥ samidho hutvā'thājyenāṣṭāhutīḥ 
pṛthak pratīkarmaṇi nānena pūrṇaṃ vātha navātmanā | dhyānaṃ 
jalapradānaṃ ca tāreṇaiva samācaret ityādyāgamāntaroktaṃ | 
tadviśeṣaṃ saṃkṣepānukrameṇevehānvadat || uttarakṛtyaṃ 
kṛtānukathanapūrvakaṃ sūtrayatyevamiti || sūtraṃ vivṛṇoti 
vedyādi || vedyāṃ maṇḍapavedyāṃ dakṣiṇepi dakṣiṇārdhe'pi 
pūrve pūrvārdhe vā vākārokteḥ paścimārdhe vā vediṃ ca kṛtvā 
vibhajya agnikhaṇḍe nir-ṛtikhaṇḍe vetyarthaḥ || 

p. 6) 

athavā vedyā madhye paradevatāpūjārthaṃ vakṣyamāṇasya 
maṇḍalasya kṣetraṃ kalpayitvā tasya pūrve vā dakṣiṇe vā 
ityarthaḥ | atra * * grahaṇaṃ kaumārādipradarśanārthaṃ 
sādhāraṇatvāt vidheḥ tatra svastikamālikhya asmin dhānyāni 
vīhitaṇḍulasiddhārthākhyāni dhānyāni vastrāntaritaṃ 
pravikīrya tatra śiropadhānādi viśiṣṭāṃ śayyāṃ samāstaret 
|| śayyāmiti || śayyāṃ vidhivat 
pīṭhārādhanaśaktyārādhanādikaṃ darśavidhyupetamārādhya 
parito maṃgalaṃ aṣṭamaṃgalaṃ nyaset || maṃgalāni gaṇayati || 
śaṃkhādimatsya yugmāntamiha proktaṃ maṃgalāṣṭakam 
pūrvādidikṣu vinyasya kalaśāṃstathā vinyaset yathāvat 
pūjyānaṃ vidyeśānāṃ krama ityarthaḥ | teṣu 
vidyeśvarānanantādi śikhaṇḍyantān samyak vakṣyamāṇa 
pūjāsiddhakrameṇa samarpayet sannidhāpya arcayet | mahat kuṃbhamiti 
| śiraḥ sthāne mahat kuṃbhaṃ droṇakuṃbhamāpohiṣṭheti mantreṇa 
nyasya saṃpūryātha tatvāvāhanādyānantaryārtho atra athaśabdaḥ 
|| 

p. 7) 

tadanantaraṃ samyak pūjayet mūlenetyarthāt atha āpohiṣṭeti 
mantreṇa nyasya pūjayediti vā yojanāḥ pādayaurāpo 
hiṣṭhetyardhyapādyau pārśvayormantreṇa mūlamantreṇa kṣīraṃ 
madhu ca nyasediti yojyam || śarāvādiṣviti | bhāvaḥ | tadbahiḥ 
prākārarūpeṇa madhvājyāntān gaurasiddhārthān astreṇa 
rakṣārthaṃ kṣipet || śeṣaṃ sugamaṃ kṛtveti evaṃ 
maṇḍapasaṃskāraṃ kṛtvā biṃbakalaśābhiṣekārthaṃ aiśānyāṃ 
kalaśābhiṣeka jalanissāraṇārthaṃ vedikāmadhyataḥ kṛtvā anyaṃ 
maṇḍapaṃ ca prakalpayet | atha tadagre anyasmin maṇḍape ekonāyat 
śatakalaśāḥ pūrayet pūraṇaprakāraṃ vivṛṇoti dikṣu 
kaṣāyamityādi vāmāṃgeśairyathākramamityekāntena atra gandho 
madhya iti madhyakalaśapūraṇaṃ antoktamapyādāveva kartuṃ yuktam | 
kaṣāyādyaṃgāni pūrvamevāvocadācāryaḥ || yathākramamiti 
mantrārthā kramoktiḥ dravyanyā saṃkramasya pṛthaguktatvāt 
kṛtānuvādapūrvakaṃ 

p. 8) 

adhivāsahomaṃ kuryādityāha pūrayitvetibhūyaḥ 
saṃpātārpaṇānantaraṃ saṃpūjya saṃmantya snānamaṇḍape 
svastikopari madhyasthavedi kṛtasvāstikopari anyat pīṭhaṃ 
upapīṭhaṃ nyasya saṃpūjyetyarthaḥ | tataḥ tvaggomayamad darbhaiḥ 
saha gandhapuṣpākṣatādikaṃ samāharediti yojanā || atha 
liṃgānayanārthaṃ vrajedityāhavṛtreti | atra saṃkalpita 
sannidhānānakhilān mantrān biṃbe saṃhṛtya vidhivat liṃgotpattiṃ 
bhāvayedityarthaḥ | tathā liṃgato yāt samuddharet | atha vāso 
visṛjya darbhādibhiḥ saṃghṛṣya vāribhiḥ saṃkṣālya liṃgaṃ 
toyāt kāraṇajalāt samuddharet samyagunnayet janayediti ca yojyam vā 
atha mūlamantrakṛtāṃgaṃ kiñcit saṃpūjya gandhādibhiralaṃkṛtya 
snānamaṇḍapaṃ nayedityāhagandhapuṣpairiti || aha snānapīṭhe 
prāsādābhimukhaṃ bhadraṃ karṇa mantrajapādi tadarhavidhiyuktaḥ 
vinyasya kramāt pūraṇoktamantra kramāt snāpayediti saṃgrahaḥ || 
abhiṣekāt 

p. 9) 

pūrvaṃ kartavyamāha parighṛṣyeti || atha kaṣāyapadena 
rasakāraṇabhūtāstvaco lakṣyante atra kaṣāyeṇa parighṛṣya 
śuddhasalilaiḥ sāmānyajalaiḥ snāpayet atha gomayena parighṛṣya 
salilaiḥ snāpayediti pratyekaṃ parigharṣaṇaṃ yojyam || bhūyo 
mūlasakalīkaraṇānantaraṃ kaṣāyādyaiḥ kalaśaiḥ yathoktakramaṃ 
pūrṣoditairmantraiḥ samyak snāpayediti yojanā || evaṃ 
samyagabhiṣicya vidhānato vidhyanugata 
mūlāśrasākṣicaitanyāvahanādi anusṛtya tasmin liṃge śāśvataṃ 
dhruvamavyayaṃ mahādevaṃ dhyātvā 
pādyādipradānapūrvakamupaharedityāha bhīmeneti || bhīmena 
aghoreṇa gandhamālipya īśena gandhaiḥ saṃpūjyeti 
vyavahitenānvayaḥ || vastraṃ vāmena vai dadediti madhyaṃ vākyaṃ 
pūrvakā * * * pekṣā vaikārastasya svakālaprasiddhyarthaḥ vāmena 
veṣṭayediti vā pāṭhaḥ arghyanādhūpaṃ ca vaktrako dadet 
dadedityanukṛṣyate atra dhūpānantaraṃ mūlena dīpaṃ ca deya iti 
draṣṭavyam 

p. 10) 

īśaṃ devamupacarya namaskṛtya prasādya gandhādyaiktena kareṇa 
sakarābhyāṃ vā triṣu bhāgeṣu brahmaviṣṇurudrabhāgeṣu 
caturdiśaṃ yathānyāyaṃ svakīyayā gāyavyā 
tattaddevatānusmaraṇapūrvakaṃ saṃspṛśet * * tā gāyatryaḥ 
samāsataḥ saṃkṣepeṇa hetunā likhyante || saṃkṣepāpekṣayā 
nodhriyanta ityarthaḥ | likhyante tāḥ samāsata iti sādhuḥ 
pāṭhaḥ | tāḥ samāsena likhyanta iti pāṭhe likhyata ityatra 
nakārābhāvaḥ ārṣo vṛttabhaṃgabhayādityanusandheyaṃ devasya 
mūrdhni nirmālyāni kevalaṃ nikṣipyavā pāśupatādyuktakrameṇa 
mūlenāvāhya saṃpūjya vā nīrājanaṃ kṛtvā mūrtipaiḥ saha 
puṇyāhaṃ ca kṛtvā arghyaṃ ca pradāyeti draṣṭavyam | tataḥ 
uttiṣṭheti mantreṇa liṃgaṃ pīṭhāt samutkṣipet rathe tiṣṭheti 
mantreṇa yatnato apramādena taṃ devaṃ rathamāropya sapradakṣiṇaṃ 
maṇḍapaṃ nayet || dvāradeśe tu saṃprāpte rathādavatārya 
udutthaṃ jātavedasaṃ ākṛṣṇena ityābhyāṃ vidhivat pādapūrvaṃ 
antaḥ praveśayet || 

p. 11) 

punaḥ śayyāṃ pradakṣiṇaṃ nayitvā prāsādābhimukhaṃ yathā 
tathā śayyāyāṃ nyastvā vāmadevena śāyayet | 

iti kriyāsāravyākhyāyāṃ tṛtīyaḥ paṭalaḥ || 3 || 

evaṃ kriyāpradhāna jalādhivāsādi sthūlaśuddhimabhidhāya 
snānapradhānaṃ śuddhyantaraṃ vaktuṃ uttarapaṭalaṃ 
prārabhamāṇaḥ paṭalārthaṃ sūtrayati adhivāsanaṃ 
kuryādyathāvat sādhakeśvara iti atha jalādhivāsādi 
sthūlaśuddhyanantaraṃ sāyantananiyamānantaraṃ ca iti vigrahaḥ | 
samādhibalaprāpteśvaratādātmya bhāvanaḥ sādhaka ityarthaḥ sa 
yathāvat śliṣṭataramadhivāsanaṃ cidātmanaḥ parameśvarasya 
mantraliṃge adhiṣṭhātṛtvena vā'sanaṃ sadāvasthāpanaṃ 
kuryāditi sūtrārthaḥ tatra prathamaṃ sūtritāṃ sādhakasya 
īśvaratādātmyabhāvanāṃ vivṛṇoti prakṣālya pādāvityādi 
dhyātvātmānaṃ śivamityantena || prakṣālyeti guruḥ śuciḥ 
kṛtasnānādikaḥ śarīraśuddhirarthāt navavastradharaśca uttaraṃ 
vastraṃ 

p. 12) 

upavītavat kṛtvā pādau hastāvapi prakṣālya vidhivadācamya 
vāgyataḥ paścāt paścimabhāge pratyaṅmukhaśāyi tasya liṃgasya 
liṃgasya dakṣiṇapaścimadigbhāgāt prāṅmukhaśayi tasya 
dakṣiṇapūrvabhāge ceti draṣṭavyam tatra udaṅmukha asinaḥ 
ātmaśuddhiṃ jīvaśuddhiṃ [ca] samācaret samyak 
praṇavaprāṇāyāmādinā ācaret || āsīnodaṅmukha ityatra 
āsīnaḥ udaṅmukhaḥ iti padacchedaḥ aśvetapītaṃ rajo * * * 
vityādivat ārṣaḥ sandhiḥ athavā prakṣālya pādāvityādinā 
dehaśuddhiḥ vāgyata ityanena manaḥśuddhiśca vivakṣitaḥ bhūyaḥ 
svajīvātmānaṃ paramātmani vilāpya paramīkṛtya tadanantaraṃ 
tatvāni tadrāśrayabhūtāni pṛthivyādīni tatvāni saṃharet samyak 
parameśvare tadapṛthagbhāvena yojayet tataḥ tadanantaraṃ 
jaḍātmanaḥ prāti bhāsikasya dehapiṇḍasya śuddhyarthaṃ 
dhāraṇā śoṣaṇādyaparanāmadheyā dhārayet kuryāt 

p. 13) 

tatvānyutpādya plāvana jvalana kāṭhinya suṣirīkaraṇāntaraṃ 
svātmacaitanyaṃ yojayitvā tadāśrayabhūtāni tatvānyutpādya 
vinyasya tatvāni vinyasya ca mantranyāsa mūlamantranyāsaṃ 
samācaret | samyagādhārabhāvanādi krameṇa ācaret | 
ātmārādhanaṃ kuryāditi draṣṭavyam | atha ātmānaṃ 
svajīvātmānaṃ sarvarāmājāna siddha 
jñānaśaktiviṣayīkṛtāśeṣaprapañca sarvagaṃ samasta 
svakāryavyāpakaṃ prabhuṃ icchāmātreṇa jagatsargādau samarthaṃ 
sākṣācchivaṃ parameśvararameva dhyātvā jīva bhāvamapohya 
uktaguṇagaṇapūrṇa parameśvarabhāvena avasthāyaivaṃ 
dhyānasamāyukta uktaparameśvarabhāve jāgradevādau 
nāḍīsandhānādiṣu purassaraṃ tāreṇa liṃgastha jīvamātmani 
paramātmani tat paramīkaraṇāya yojayitvā tatastatvāni saṃharet || 
tatva saṃhāraṃ vivṛṇoti ghrāṇetyādi vidyādiṣu yathā 
kramamityantena || prāṇopasthasamāyuktāṃ svavilīna 
svaviśeṣendriya ghrāṇopasthāṃ 

p. 14) 

bhūtaguṇānvitāṃ gandhādipañcaguṇānvitāṃ urvīṃ kāraṇe 
svakāraṇagandhatanmātre vakṣyāmāṇamantraprāṇāyāmena saṃharet 
tacca toye tadgandhatanmātraṃ svamantravyāpakena toye saṃharet 
tattoyaṃ jihvā pāyuyutaṃ varṇaguṇopetaṃ rasādicaturguṇopetaṃ 
svakāraṇe rasatanmātre saṃharet || saṃharediti sarvatrānuvartate 
pāvake rasatanmātramityarthāt | pādākṣitriguṇopetā vahnistadvat 
svakāraṇe | rūpatanmātre | tacca trāyau tvakpāṇi saṃyutam 
guṇadvayayutaṃ vāyuḥ sparśe sparśatanmātre sparśaṃ vyomni 
śrotravāksaṃyutaṃ ekaguṇaṃ vyoma ca śabdākhye mātrake 
svakāraṇe saṃharet taccitte tat śabdatanmātraṃ citte mano'para 
paryāyamiha taccittamahaṃkāre tamahaṃkāraṃ buddhau 
mahadaparanāmni | tāṃ buddhiṃ tathā guṇeti guṇatatva mavyakte 
prakṛtyaparaparyāye tadavyaktaṃ tathā rāge puruṣāparaparyāye 
puruṣa iha ca ṣaḍviṃśakaḥ kauśikāṃga ityādyuktasvarūpe | taṃ 
rāgaṃ vidyādiṣvaśuddhavidyādiṣvaśuddhavidyā 

p. 15) 

niyati kālākāla māyātma śuddhavidyā sadāśivaśakti śivaṃ 
yathākrama muktakramānati vṛttyā paraṃparayā parame śive 
ṣaṭtriṃśattatvātīte saṃharet tat citte tacchabdatanmātraṃ citte 
mano'para paryāye taccittamahaṃkāre | tamahaṃkāraṃ buddhau 
mahadaparanāmni | tāṃ buddhiṃ tathā guṇe | triguṇatatve | 
tattriguṇatatvamavyakte prakṛtyaparaparyāye tadavyaktaṃ tathā rāge 
puruṣā paraparyāye puruṣa iha ca ṣaḍviṃśakaḥ kauśikāṃga 
ityādyuktasvarūpe taṃ rāgaṃ vidyādiṣvaśuddhavidyādiṣu 
aśuddhavidyāniyatikādvā kālamāyātmaśuddhavidyā 
sadāśivaśaktiśivaṃ yathākramaṃ ukta dammānativṛtyā 
paraṃparayā parameśive ṣaṭtriṃśat tatvātīte saṃharet | 
tatvasaṃhāramupasaṃhāraṃ tanmantrānupadiśati hāṃ hvīmiti haṃ 
hasa samanvite hrāṃ hrīṃ hyaūṃ hyaiṃ hauṃ ityetaiḥ tāreṇa ca 
yathānyāya parame śive saṃharet || 

p. 16) 

tatra pañcabhūtaiḥ pañcabījānāṃ tāreṇa cittādīnāṃ 
saṃhāraḥ kārya iti draṣṭavyam || pādanābhihṛdaya 
tālubhrūmadhyeṣu pañcabhūtāni taduparyūrdhve parvaṇi parvaṇi 
cittādīni ca saṃkalya hānnamaḥ śivāya pṛthivyātmane huṃ 
phaḍityādimantraiḥ pañcaviṃśadvārāvartitaiḥ 
tattadguṇasaṃkhyān prāṇāyāmān kṛtvā tatta mātrāsu 
saṃbhṛtya hlāṃ namaḥ śivāya nivṛttyātmane namaḥ iti mantraḥ 
tattatsthānādyuktasthānāntaṃ vyāpayya tattanmātrāmuttaratatve 
saṃhṛtya saṃhṛtya yathākramaṃ ṣaṭtriṃśat tatvānvite parame 
śive saṃharediti yathānyāyaṃ padārthaḥ || evaṃ liṃgasthajīvaṃ 
tatsthaṃ tatvāni ca parame śive vilāpya paramīkṛtya 
kevalajaḍarūpaṃ liṃgaṃ śoṣaṇādibhiḥ viśadīkuryādityāha 
vāyuneti || vāyunā vāyubījaprāṇāyāmena 
tatpratibhāsamātrarūpaṃ liṃgaṃ śoṣayet vahninā sandehacca || 
vāruṇena plāvayet plāvanānantaraṃ jagadaviśeṣeṇa toyamayameva 
dhyāyet | tasminniti | paścāt plāvanānantaraṃ 

p. 17) 

jagadekārṇavībhāva dhyānāntaraṃ tasmin plāvanajale 
jagadaṃkurabījatvāt bījasaṃjñikīṃ pārthivīṃ śaktiṃ nyaset 
kṣipet pṛthivībījaprāṇāyāmena ityarthāt tatastasyāṃ 
tanmātrarūpāyāṃ śāktau tāraśa katyuccāraṇena 
tatkāryasarvasvarūpaṃ budbudamutpannaṃ dhyātvā liṃgaṃ 
tanmayatadekātmakaṃ ca dhyātvā tasmin liṃge tāreṇa 
ātmasthajīvaṃ yojayet | tataḥ sārthi * * caitanya 
vinyāsānantaraṃ tatvāni tadāśrayabhūtāni tatvāni ca bhāvayet | 
tatvabhāvanāṃ savādhvaprapañcaṃ vibhaṃjate devaḥ śaktyetyādi 
dvābhyāṃ devaḥ sṛṣṭyādipañcakṛtyakartā praṇamya 
ṣaṭtriṃśattatvātīta mityādyuktasvarūpaḥ 
ṣaṭtriṃśattatvātītaḥ parameśvaraḥ sākṣī 
caitanyavinyāsānantaraṃ tadāśrayabhūtāni tatvāni sisṛkṣuḥ 
śaktyā svasāmarthyena nabhaḥ kṣobhayannabhaso brahmāyaṃ vācaḥ 
paramo vyoma ityādi śrutiśrutasya śakto yayā sa śaṃbhuḥ bhuktau 
muktau ca paśugaṇāsyatāmekāṃ 

p. 18) 

ityādi smṛtismṛtasya ṣaṭtriṃśattatvātītasya cidgaganasya 
śaktyaparaparyāyasya kṣobhaṃ vikāraṃ kurvannādaṃ śivatatvāpara 
pakṣanāmakaṃ ṣaṭtriṃśat tatvamajījanat janayāmāsa || atra 
atyantaparokṣasya jagatsargasya āgamaikagamyatvāt ukti 
nityājījanaditi bhūtapracayaprayogaḥ | iti || nādāt binduḥ 
śaktyaparaparyāyaḥ pañcatriṃśattatvarūpo jātaḥ || tasmādvinā 
sadāśivaśca jātaḥ | cakārosya varṇapada mantrāśca nādanta iti 
svayaṃ vakṣyamāṇa varṇādikāraṇa nādarūpatvasamuccayārthaḥ || 
tathā ca pāśupate- 

sisṛkṣurakhilāṃ sṛṣṭimasau devaḥ sanātanaḥ jñānātmanā 
kriyāśaktiṃ adhiṣṭhāya viloḍyakham śaktyā kāraṇabhūtaṃ tu 
sūkṣmanādamajījanat nādāt binduḥ sahasrārkadyutistasmāt 
sadāśivaḥ sthūlanādātmako jajñe sṛṣṭirnānā viddhā tataḥ 
iti | tata iti tasmāt sadāśivāt yathā kramaṃ tadvā'nyātmaka 
tatvādīni kalā bhuvanāni pātāni syuḥ | 

p. 19) 

nādataḥ sadāśivatatvasya nādāṃgato varṇavarṇapadamantrāśca 
jātāḥ syuḥ | iti viḍadhvāna iti proktā ṣaḍadhvānaḥ śiva 
bhedāyatastataste deśikasattamairliṃge yathānyāyaṃ 
tatvasṛṣṭisaṃvatsaraparipāka prādurbhāvalipitatvanyāsa 
mantrodaya pīṭhanyāsamantraprāṇāyāmādi nyāyānativṛtyā 
kramāt tatastatvāni cetyuktakramāt nyastavyāḥ || 
ṣaḍadhvanyāsastāva dasmābhirapi tantrasamuccaye procyate smetīha 
na pratanyate evaṃ viśuddhatatvasaṃsiddhaṃ 
prasiddhaṣaḍadhvaprapañcamayaṃ liṃgaśarīraṃ parikalpya tasmin 
pañcabrahma vyomavidyābhyāṃ sarvasādhāraṇe mūrtiṃ sannidhāpya 
samarthayediti adahāvāhyeti īśānādibhirekībhūtaiḥ 
brahmabhirāvāhya brahmabhiḥ sūtrādirūpai raṃgamantraiḥ 
sarvajñādibhiśca sakalīkṛtya samarcayet samyak svakalpanyāyena 
arcayet | tadanantaraṃ vyomavyāpiśivena āvāhya tena tadaṃgaiśca 
samarcayet || vyaṣṭisamaṣṭyā ca vāhane cābhyāṃ 

p. 20) 

vivakṣite evaṃ mahattarayorvaidikatāntrikayoḥ 
sannidhāpanamabhidhāya vakṣyamāṇanityapūjāyāṃ 
ṣaḍakṣaraprāsāda pañcabrahmasu yo mantro'ṃgīkriyate tena 
sāṃpratika samarcanamapi kuryāt ityāha ṣaḍakṣareṇeti || 
deveśaṃ ṣaḍakṣareṇa vā nādena vā brahmabhistu vā samarcayet 
samarcayediti pūrvoktamanuvartate | ṣaḍakṣaroddhāraṃ tat 
prāśastyakalanapūrvakaṃ pratijānīte ṣaḍakṣaramiti 
mantramuddharati | tāramiti tatra prathamakramākṣaraṃ tāramoṃkāro 
dvitīyam śūnyaṃ nakāraṃ tṛtīyam sargīviṣayaṃ viṣākṣaraṃ 
visargānto makāraścaturthaṃ | sūkṣmasamanvitaṃ 
vāntamikārānvitaḥ śakāraḥ pañcamaṃ kuṃbhānantā kuṃbho 
vakāro amṛtādhāratvādananta ākāro vākāra ityarthaḥ || 
ṣaṣṭhaṃ marudyakāro bhavet | evaṃ vedasāraṃ 
śrīrudropaniṣatsāraṃ ata eva anuttamaṣaḍakṣaraṃ bhavatīti 
śeṣaḥ | evaṃ ṣaḍarṇa mūlamantramantramabhidhāya īśānādi 
pañcamūrtīnāṃ tatprathamākṣarapraṇava pariṇāma rūpanakārādi 
pañcākṣarapariṇāmarūpavatvapratipattaye 

p. 21) 

tadbījatvaṃ darśayati nādyarṇairiti || bindusaṃyuktaiḥ 
kvacidabhyeti vipratāmityādi | samuktaśaktipariṇāmarūpabindunā 
samyaguktaiḥ nādyarṇaiḥ nakārādimantrārṇaiḥ kāraṇabhāvatvāt 
bījabhāvaṃ gatairīśānādi kāryāṇi kalpayet || evaṃ pañca 
mūrtimantrān abhidhāya taiḥ parameśvarasya mūrtikalpanā 
prakāramāha mūrdhnīti || tānīśānādīni mūrdhāsye hṛdaye 
guhye pādayorvaktreṣvāsyūrdhva prāgyāmyasaumyāpyagateṣvapi 
yathānyāsaṃ vinyaset | yathānyāyamityanena īśānādīni yakāraṃ 
vinā bindunādayutaiḥ bindunā nāmabhiḥ hṛdayādināmaści yutaiḥ 
jātiyuktaiḥ jātibhirnama svāhādibhiryuktaiḥ sādhakaḥ 
savisargāntaṃ visargasahitamantaṃ yakāraṃ vidyācca | atra 
sādhakapadena binduvisargayorevāpoddhārakathanāt nāma 
noḥddhāryamiti dyotyate atha | prāsādamantraṃ sapratijñamuddharati 
nādaśceti || manusvarayutāṃbaraṃ manusvareṇa caturdaśasvareṇa 
yutaṃ aṃbara ahakārākṣaraṃ 

p. 22) 

sabindukamuddharet idaṃ varamūlamantraṃ ṣaḍakṣaraṃ 
vedasāramanuttamamiti vaidikamuktaṃ idaṃ paraṃ tāntrikamityarthaḥ 
| atha mūrtimantrādyuddhārārthaṃ tadbījānuddharati suṣireti || 
suṣireṇa navamena yo'kāreṇa svareṇa saptamenāpyekāreṇa bhūtena 
pañcamenāpi ukāreṇāgninā tṛtīyena ṣakāreṇa prathame na 
cāpyakāreṇa akṣareṇa bindunā ca yutaṃ na bho 
hakārākṣaramuddharet | uddharediti pūrvamevānuvartate | 
mūlamantroddhāre napuṃsakasvarasahitaṃ mūrtimantroddhāre 
napuṃsakasvararahitaṃ ca gaṇanaṃ vivakṣitaṃ tathā ca pāśupate 
nādaṃ trayodaśenaiva punaścekādaśena ca pañcameṇa tṛtīyeṇa 
svareṇādyena saṃyutam bījāni pañcamūrtīnāṃ īśādīnāṃ 
kramādviduḥ iti || nyasaprakāramāha - teneti tena uddhṛtena bījena 
īśānādi satyāntaṃ brahmāṇi surūpāṇi vaktrarūpāṇi ca 
pūrvavattattannāmabhiḥ yuktān nyaset paścāddīrghabindyuvyomnā 
nāmajātiyutenāgāni ca kramānnyaset 

p. 23) 

anena prāsādamantreṇa vā devamarcayet brahmabhiḥ atra granthe 
vakṣyate arcanaṃ vivṛṇoti pādyādyairiti | devaṃ vidhivadāvāhana 
sakalīkaraṇādi tadarhavidhipurassaraṃ pādyādyaiḥ 
gandhadvārādimantraiḥ gandhairgandhasamucchritaiḥ puṣpaiśca 
bahuśo'bhyarcya dhūpairdīpaiḥ pāyasādyaiḥ pāyasādyai 
nivedyaiśca yathāvidhi maṇḍalārādhyāda viṃdhyanatikrameṇa 
devamarcayet || arcayediti pūrvoktamanuvartate || 

napuṃsakaśilā lasyāṃni dravyāṇi cātra śayyāyāṃ nyasya 
adhivāsayedityāha ratnānīti ratnāni dravyāṇītyarthaḥ oṣadhaya 
ityādi dvitīyārthe prathamā | śālyādyoṣadhīrityarthaḥ 
pūjanānantaraṃ taccheṣatayā baliṃ ca kuryādityāha lājeti 
lājādiyuktapāyasena maṇḍapasya bahiraṣṭāsu dikṣu amunā manunā 
baliṃ ca kuryāt | 

bharjitaṃ taṇḍulaṃ dhānaṃ saktu syāccūrṇitaṃ ca tat 
balimantramuddiśati mamikramiti anena baliṃ datvā 
bhūyastadanantaraṃ 

p. 24) 

śivaṃ maṇḍape liṃge maṇḍale'bhyarcya prasannapūjāṃ 
kṛtvetyarthaḥ paścāt pīṭhanapuṃsakaśilāmapi saṃśodhayet | 
śodhanaṃ vivṛṇoti tvagbhiriti darbhamṛttvagbhiḥ saṃghṛṣya 
jalaiḥ śuddhajalaiḥ kṣālayet tadanantaraṃ vāruṇaistoyaiḥ 
varuṇadevatyaiḥ toyaiḥ vāruṇamantraiḥ saṃkṣālya samyak 
bhūtasaṃhārapūrvakaṃ kṣālayitvā vidhānavat sādhako 
dhāraṇābhiḥ śoṣaṇādirupābhiḥ śodhayitvā vidhānavidityanena 
adhivāsavidheyabhūtasaṃhārādividhānavitvaṃ dyotyate evaṃ 
śodhayitvā yathānyāyaṃ śaktibīja prāṇāyāmapīṭhanyāsa 
pīṭhapūjādi nyāyānatikrameṇa pīṭhātmikāṃ devīṃ yajet 
śrībhuvaneśvaryetyarthāt | napuṃsakaśilāyāścopalakṣaṇametat 
pīṭhaṃ saṃśodhayet paścānnapuṃsakaśilāmapīti 
tulyaprakṛtatvāt tatra tāreṇārādhanaṃ tadvayaṃ pūjānantaraṃ 
vastreṇācchādyātha prāsādamapi saṃśodhya adhivāsya 
tatpūjāyāṃ darbhānakṣatāṃśca vikiret * * 
itaropahāropalakṣaṇaṃ caitat | mantrān kṛṇuṣvādikān japtvā 

p. 25) 

rakṣāṃ vidhāya asmāt bahirvrajet liṃgamiti dvijāḥ 
pūjānantaraṃ abhito dikṣu liṃgaṃ saṃspṛśya vedāṃśca japeyuḥ 
cakāraḥ koṇeṣu śivasaṃhitāmityādyukta 
tāntrikamantrasamuccayārthaḥ atha pratiṣṭhāhomaṃ kuryādityāha - 
liṃgaṃceti tato guruḥ proktakarmānantaraṃ liṃgasya śiraso 
abhyāśe kuṇḍe janite tasmin tatvahome'gnau vyāhṛtīścatasṛbhiḥ 
krameṇa kṣīrājyamadhusaṃsiktāḥ kṣīrājyamadhvāktāḥ 
palāśauduṃbarāśvasyāḥ samidhaḥ tadvat tilān 
kṣīrājyamadhvaktān tilānityarthaḥ tāṃśca pṛthagaṣṭasahasraṃ 
juhuyāt atra ādyadravyamādyayā vyāhṛtyā 
anantaradravyamanantaravyāhṛtyetyādi kramo draṣṭavyaḥ ataḥ paraṃ 
dravyahomānantaraṃ praṇavādibhiḥ svāhāntaiḥ ebhiḥ śarvo rudra 
ityādi prakṛtairaṣṭamūrtīnāṃ mantraḥ pūjāmantraiśca sakṛt 
sakṛt sarpirhunet * * atha samāpayet sviṣṭakṛdādi 
kuryādityarthaḥ atha adhivāsahoma mabhidadhāti vihṛtyetyādi vijān 
manūnityantena granthena bhūyaḥ 
pratiṣṭhāhomasaṃpātasamarpaṇānantaraṃ 

p. 26) 

taṃ vahniṃ vaktrādyaiḥ tattatdikprasiddha brahmabhiḥ vihṛtya 
vibhajya hṛtvā dikṣu pūrvādidikṣu vinikṣipet 
koṇeṣvagnyādiṣvaṃgaiḥ sarvajñādibrahmāṃgaiḥ agniṃ 
vinikṣipet nikṣipediti pūrvoktamanuvartate | atra 
dikkoṇavibhāgakathanaṃ mantravibhāgapradarśanārthaṃ na 
viharaṇapradarśanārthamaviharaṇaṃ tu pradakṣiṇakrameṇeti ca 
smaranti tadvidaḥ | mantradigvibhāgastu pūjākrameṇa mantrāṇāṃ 
digvyavasthā prakīrtiteti vakṣyati | evamagniviharaṇamuktvā 
adhivāsahomamāha kṛtvā cāgnimukhamityādī nijānmanūnityantena 
sarve mūrtipāḥ sarve agnimukhāntikaṃ kṛtvā vaktreṇa pakvaṃ 
juhuyuḥ vaktrādyaiḥ tatpuruṣāghoraḥ satya vāmadeva 
nāmabhirbrhabhiḥ aṃgamantrakaiḥ hṛdayaśikhā kavaca 
śironāmabhistadaṃgaiśca tattaddigvyavasthāpitaiḥ samidādikaṃ 
pṛthak pṛthagaṣṭaśataṃ juhuyuḥ | samidādikaṃ 
gaṇayatisamidājyetyādinā samidhastu snapanapaṭale vakṣyamāṇā 
grāhyāḥ ācāryakuṇḍamantraṃ abhidiśati | 

p. 27) 

īśānena hunet gururiti tatraiva kartavyaṃ śāntiṃ homamāha - 
dadhīti ante prokta daśadravyahomānte sviṣṭakṛtaśca prāk 
dadhikṣaudraghṛtaistathā pṛthagaṣṭaśataṃ sarve juhuyuḥ 
ityuktanyāyānusāreṇa mṛtyuñjitā śāntiṃ hutvā homaṃ samāpya 
saṃpātaṃ spṛṣṭvā arcayet liṃgasaṃskārānantaraprokta 
maṇḍalārādhanādeḥ sāṃpratikatvapradarśanārthaṃ proktavidhiṃ 
smārayati tata iti divasavidhimupasaṃharati nṛtta iti | 

iti nārāyaṇaviracitāyāṃ sāravyākhyāyāṃ tatvaprakāśinyāṃ 
caturthaḥ paṭalaḥ || 4 || 

atha saṃskṛtasya liṃgasya pratiṣṭhāprakāramāha snātveti | 
prabhāte snātvā pāśupatādyuktakrameṇa snātvā 
vidhivadātmabhāvanādi tadarha vidhipurassaraṃ maheśvaraṃ 
mantraliṃge maṇḍale ca kṛtasavidhānaṃ pūjayitvā 
pratiṣṭhāpyasya devasya vīryavattāsiddhaye dadhyājyamadhu 
saṃyuktaṃ pāyasaṃ ca cakārāddharidrādīni ca nivedayet | 
sāṃpratika saparyākāle prāgādidiksthā 

p. 28) 

devagrahabhūtagrahādayo balikāṃkṣiṇa(nta) ityāha - deveti || 
tebhya iti maṇḍapasya parito'ṣṭadikṣu tebhyaḥ pradhānadvārastha 
grahapūrvebhyaḥ taccheṣeṇa baliṃ datvā ratnanyāsaṃ samācaret 
tatra prathamaṃ prāsādacarcayā prāsādapuruṣapratiṣṭhāṃ 
sūcayati sāmarthyetyādinā tadvat yadvadāptāgamavacanaṃ 
tadvadityarthaḥ || prāsādaṃ saṃskṛtya pīṭhapūjāpurassaraṃ 
praṇavopacāra mūlapañcatatva prāsādamantrānuccārya 
prāsādapuruṣaṃ pratiṣṭhāpya sakalīkṛtya saṃpūjya 
prāsādātmanā bhāvayet iti bhāvaḥ tathā ca pāśupate 
gṛhayāgaṃ purā kṛtvā paściyāṃ sthāpya deśikaḥ iti mātvā 
vakṣyamāṇaprakāreṇa pramāya sthānaṃ pratiṣṭhāsthānaṃ 
kalpayet * * pañcottareti garbha gehasya pañcottaraśatāṃśaṃ tat 
garbhagehasya prāk pratyaggatavistāre pañcottaraśatāṃśatayā 
vibhakte tadekośamānayet madhyato garbhagehasya madhyāt tāvat 
pṛṣṭhataḥ pṛṣṭhe nītvā tatra dakṣiṇottaragataṃ sūtrapātaṃ 
prakalpayet * * evaṃ pṛṣṭhagata vyavasthāṃ prakalpayet | 

p. 29) 

bhuvaṃ gamasyeti bhuvaṃ gamasya dvārādhastana phalakasya 
ṣaḍviṃśacchatāṃśaṃ dvāravistāre ṣaḍviṃśaduttaraśatadhā 
bhakte tadekāṃśo yāvān tāvantamaṃśamuttare garbhagehasya 
madhyāduttare nayet tatra ca prākpratyaggataṃ sūtrapātaṃ 
prakalpayet devaṃ saumyadigmanuvyavasthā evaṃ 
kalpitadakṣiṇottarasūtrasya pūrvā parasūtrasya ca saṃgame 
koṇasūtraṃ prakalpya tasmin koṇasūtrataḥ koṇasūkte aiśānyāṃ 
yavāṃśaṃ nītvā sthānaṃ prakalpayet sthānaṃ prakalpayediti 
pūrvoktamanuvartate tatra tatsaṃsthāne samyagapitāṃ praṇavena 
kṛtapūjāṃ napuṃsakaśilāṃ amunā anantaravakṣyamāṇena 
sthilītyādinā manunā vinyaset pratiṣṭhāpayet | kalpitasthāne 
napuṃsakaśilā madhyaṃ yathā bhavati tathā vinyasedityarthaḥ || 
sthāpanāmantramuddiśati sthitamiti prārthanāmantramuddiśati 
tvameveti prārthyeti evamanakara pūrvoktamantreṇa prārthya 
pratiṣṭhānantaraṃ praṇavena saṃpūjya prāthyetyarthaḥ 
tadanantaraṃ 

p. 30) 

gartanapuṃsakaśiloparitanagartaṃ gandhodaiśca cakārāt tatpūrvaṃ 
pañcagavyaiśca prayatnataḥ prayatnāt pratiṣṭhāsthairyasiddhaye 
tadantargata śilāśakalādikaṃ parihṛtya śodhayet tataḥ tatra 
garte ratnanyāsaṃ kuryāt iti saṃgrahaḥ tatra tatpūrvakartavyaṃ 
cchāyeti hutveti gāyatryā aṣṭottaraśataṃ ghṛtaṃ hutvā 
bhūyastatsaṃpātasamarpaṇānantaraṃ tayā gāyatryā tāni 
ratnānyabhi mantrayet abhimṛśya mantrayet 
sadyojātakalābhiraṣṭābhiḥ aindrādikaṃ yogataḥ 
prāgādipradakṣiṇakramayuktyā tānyanantaravakṣyamāṇāni 
yantrādīni ratnādīni nyaset | nyasediti padmarāgaṃ nyasenmadhya 
ityataḥ samākṣipyātrāpi yojyaḥ | ratnāni gaṇayati vajramiti | 
nīlaṃ śatrakratoḥ indranīlamityarthaḥ | gāruḍaṃ 
maratakamityarthaḥ tathā ca pāśupate vaiḍūryaṃ maratāhvayamiti | 
gāruḍatakaṃ maratakaṃ aśmagarbhaṃ harinmaṇiriti cāmarasiṃhaḥ 
taddvitīyāvaraṇasya dhātūn gaṇayati manaḥśilāmiti vāmadevasya 
kalābhiroṃ bala ityantādibhiḥ aṣṭābhirityarthaḥ | 

p. 31) 

mākṣikaṃ tatheti | tathāśabdena āgamāntaroktamadhyadravyamantrā 
dhanuvādo vā vivakṣitaḥ śeṣaṃ sugamam puṇyāhamiti ratnanyāsāt 
pūrvameva kartavyam puṇyāhaṃ kālaniyamapūrvamāha puṇyāhamiti 
vidhāya ceti cakāraḥ evaṃ tu susamaṃ nyastvā punaḥ pīṭhaṃ 
prapūjayet iti pāśupatādyuktāṃ pīṭhapūjāṃ samucinoti tata iti 
| maṇḍapamāsādya maṇisthaṃ maṇḍalasthitaṃ ca caitanyaṃ deve 
udvāsya saṃyojya samyagekībhāvena yojayitvā toraṇadhvajādi 
bahiraṃgakrameṇa vidyeśvarakalaśāntaṃ deve saṃyojya 
vidyeśvaraghaṭo mahekaḥ prokṣya vidhivat astrādyuṣa 
hāravidhānapurassaraṃ arghyaṃ datvā praṇipatya sāvadhānamanā 
utthāpya uttiṣṭhamantreṇotthāpya vāmadevena yānamāroropya (2) 
mūrtipaiḥ nīrajanakarkarī 
droṇakuṃbhakuṃbheśachatracāmarādivāribhiḥ yānadhāribhiśca 
mūrtipaiḥ saha aṃgaṃ pradakṣiṇīkṛtya devālayaṃ prati nayet 
praṇayanakramamāha arghya hasta ityādi || dvābhyāṃ dvāreti 
dvāradeśe 

p. 32) 

adhvaśramāpanodanāya arghyaṃ pradāya datvā yatnādapramādena 
devaṃ antaḥ praveśayet tatra tasyāṃ kṛtapīṭhapūjāyāṃ 
napuṃsakaśilāyāṃ vidhivat nyasya guruḥ saṃpradāyasamadhigata 
parāvāhanamantra mūrtibhāvanādikaḥ darśavidhyupetaṃ yathā 
tathā sadyenādāya talliṃgaṃ vāmena sthāpya yatnata iti svayaṃ 
smārayiṣyamāṇaviddhyupetaṃ ca yathā tathā vinyasya 
pratiṣṭhāpya ādhārādheyasammelanaṃ vibhāvya 
mantrārādhanapūrvakaṃ vidhāya tasya vaiśvātmyapratipattyarthaṃ 
ṣaḍadhvanyāsapūrvakaṃ sadyenādāya vāmadevena praviśya 
śivāghoravidyayā sudṛḍhaṃ sthāpya vajreṇa praṇamya 
śivavidyayā gandhapuṣpaiḥ samabhyarcya dhyātvā ātmānaṃ 
prakalpayediti smṛtyantaroktaṣaḍadhvanyāsaṃ pūrvaṃ kṛtvā 
tadanantaramacalatvādi lakṣaṇalakṣitaṃ cidrūpaṃ 
caitanyaikasvarūpaṃ paraṃ tatvamāvāhayet jīvāvāhanaṃ 
kuryādityarthaḥ kimīśvaracaitanyamapi asmadādicaitanyavat 
saṃkucitavṛtyā gamanāgamanayogyatvā dāvāhanārhamityata āha 

p. 33) 

acalaṃ hiṣuśca paripūrṇatvāṃdaprāpta deśapraveśakāraṇaṃ 
calanānarhaṃ deśato paricchinnamityarthaḥ dhruvaṃ śāśvataṃ 
kālataścāparicchinnamityarthaḥ ātmānandaṃ ātmā ānando yasya 
tadātmānandaṃ 
svānubhāvarasaparamananyasiddhaparamānandamityarthaḥ | anaupamyaṃ 
asādhāraparamaiśvaryāt avidyamānaupamyaṃ tathā 
cānekārkāyutaprabhaṃ anekārkāyutā rūpopamā | 
atiprakāśarūpamitibhāvaḥ tattadṛśaparamātmā tatkāryottīrnaṃ 
tatvaṃ paramārthabhūtaṃ cidrūpaṃ paramaiśvaracaitanyaṃ 
pratiṣṭhite mantraliṃge jīvarūpeṇa āvāhayediti bhāvaḥ 
jīvāvāhanāṃ vivṛṇoti ādāyeti sādhakeśvaraḥ sādhaka 
eveśvaraḥ sādhakeśvaraḥ svahṛdayāṃbhojātaḥ 
svahṛdayapuṇḍarīkāt nādānandamityantarnāda niyataṃ yat prati 
prāṇiśabda ityādyuktasvarūpeṇa prāṇena sā rauti satataṃ devī 
śṛṃgī saṃgītakadhvanirityādi uktasvarūpeṇa 
bhuvanapatīnāyanādanāmadheyena prāsādena ca 
pratīkagrahaṇagṛhītanādanirūpitena 

p. 34) 

aṣṭākṣareṇa kabalīkṛta pañcabrahmaṇā ceti draṣṭavyam tena 
mantreṇa praṇavādyantaruddhaistu bindunādāntadīpitaiḥ 
pañcabrahmabhirevaina māvāhanavidhiṃ nayediti vakṣyamāṇarītyā 
proktarūpaṃ paracaitanyaṃ śvāsasaṃyutaṃ 
tatkālavahannāsāpuṭanissaranniśvāsāgatamādāya sakale 
ṣaḍadhvanyāsa sakalīkṛte yathāvat dehadehibhāvena 
atiśliṣṭataraṃ yojayet tatastadantarantarliṃgaṃ 
jñānānandamayaṃ jñānamayamānandamayaṃ ca tathā 
sarvakāraṇakāraṇaṃ sarvakāraṇasya prakṛterapi ravikāraṇaṃ 
sākṣāt parameśvaraṃ dhyātvā taccaitanyavinyāsena tanmayameva 
dhyātvā mantrān jīvanyāsādimantrān aṃgānaṃgānyapi kramāt 
nyaset atha tamabhīṣṭasthūlamantrarūpeṇa tatparivārāṃ 
sarvasvaparivṛtaṃ kalpayedityāha dhyāyettamityādi 
sarvadevanamaskṛtamityantena evaṃ abhīṣṭamantramūrtirūpeṇa 
parikalpya tasya samastaiśvarya vattāsiddhaye stotrāvāhanaṃ 

p. 35) 

kuryādityāha - dhyātvaivamiti evaṃ sakalaṃ dhyātvā praṇipatya 
puraḥsthito vidvānāvāhanātmavit paścāt stotrapurassaraiḥ nyasya 
siṃhetyādistotrapūrvairebhiḥ vakṣyamāṇairmantraiḥ āgacchatu 
bhagavānityādi mantraiḥ āvāhayediti || mūlāṃganyāsādibhiḥ 
sakalīkuryāccetyarthāt || evaṃ stotrāvāhanāvasāne 
prātiṣṭhikāvidhi mabhidhāya vidhivat padasūcitavidhyekadeśaṃ 
prakāśayati sadyeneti talliṃgaṃ prathitaparāvahanādi 
prakaṭeśvarabhāvaṃ liṃgaṃ sadyenādhāyāvāhanarītyā unnīya 
yatnato'pramādena vāmena sthāpya parabrahmātmaka 
napuṃsakaśilopari tadbiṃba rūpeṇa ākalpāntaṃ sthāsnutayā 
pratiṣṭhāpya bhīmenāghoreṇa nirodhanaṃ svavīryaguptiṃ 
mukhavidyayā sānnidhyamākalpāntaṃ mantraliṃge 
viśeṣasannidhānaṃ ca yathānyāyaṃ tattanmudrābandhanādi 
nyāyānativṛttyartha īśānena prārthayitvā yāvatsannidhānaṃ 
saṃpadyamānopahārabhāvena puṣpāñjaliṃca 

p. 36) 

vidhāya ratnādinyāsānativṛtyā prārthayitvā mūrdhani 
mantraliṃgoparibhāge hemaṃ vinyasya paramātmabhāvena suhiraṇyaṃ 
vinyasya vidhānataḥ kuṃbheśābhiṣekādi vidhyupetaṃ 
droṇakuṃbhāṃbhasā devamabhiṣicya vidhānato jīvāvāhanādi 
stotrāvāhanāntaṃ vidhānaṃ vidhāya talliṃga 
mūlamantrāvāhanādikṛtasakalīkriyaṃ liṃgaṃ śayyopāntasādita 
pādyārghyādi dānapurassaraṃ snānakāle ghṛtagandhapayobhiḥ 
sāmānyasiddhairvā pārśvayorvinyaset sthiramasīti pūrvoktai devaṃ 
dhṛtvā tmasvaparicaryāyeṇa ghṛtena vā gandhapayobhiḥ 
gandhapradhānakṣīreṇa ca vā talliṃgamapyaśeṣavidhiṃ vidhāya 
gandhapuṣpādyaiḥ gandhaiḥ puṣpaiḥ ādiśabdokta 
dhūpadīpanivedyādibhiśca abhyarcya mūrdhani liṃgaśirasi hastaṃ 
śivahastaṃ vinyasya sāṃgaṃ vyomavyāpi śivaṃ 
pañcabrahmāṇyaṃgāni ca kārayet | sāṃgaṃ abhīṣṭamūlamantraṃ 
ca aṣṭottaraśataṃ japet ataḥ paraṃ mṛtyuñjayamantraṃ 
pāśupataṃ rudraṃ śrīrudraṃ cāvṛtya yatnato japet yatnena 
ityanena 

p. 37) 

āvṛttya japādhikaye sānnidhyādhikayaṃ sūcyate prārthayitvā 
yathānyāsaṃ hemaṃ vinyasya mūrdhani ityatra yathānyāyavacanena - 

aumenātha ca vāmena dhruvādyauriti pīṭhikāṃ ratnairhemnā ca 
saṃpūrya vālukairnavaśaktibhiḥ sudṛḍhaṃ vajralepena nicchidraṃ 
bandhayetpunaḥ dhruvā dyauriti japtvāsya mūrdhni biṃbasya 
kāñcanaṃ iti pāśupatādyuktaṃ pīṭhapratiṣṭhādikaṃ 
vivañcitamityeke manyante | sarvaṃ svagurupadeśa gamyameva yatnāditi 
atra proktakriyānte pīṭhaṃ yatnāt pratiṣṭhitaṃ liṃgaṃ 
kṣobhādipari hārāya yatnamāśritya nidhāya pratiṣṭhāpya 
tatpīṭhaṃ pīṭhamantraiḥ bhuvaneśvaryā ceṣṭvā devaṃ 
mantraliṃgasannihitaṃ arcayet vastrābhyāṃ tatkāle veṣṭayitvā 
prayatnato ratnahemasika tādibhi nālaṃ dṛḍhīkriyādi prayantaṃ 
vidhāya aṣṭagandhamacalaṃ kṣiptvā athādhārādheyasaṃmelana 
mantrāvāhanādyanantaraṃ aṃgairāvaraṇaiḥ saha pūjayitvā 
jalagandhādi naivedyāntaṃ devaṃ pūjayitvā nirgatya paramavidhāya 
pāvaka 

p. 38) 

pāvakaprīṇanānantaraṃ svairmantraiḥ parivārān dvāsthādikān 
baliparivārān prakalpayet prakarṣeṇa yāvanmantraliṃgāvasthānaṃ 
tāvat tatparipālanaparatayā sthitān prakalpayet 
parivārakalpanākramamāha dvāsthāviti evaṃ rudrapārṣadān sarvān 
sveṣu sthāneṣu kalpayet kalpayitvā samārādhya yathāvidhi 
diśāhomādividhyupetaṃ samārādhya baliṃ datvā namaskṛtyārthāt 
yāvadantetyādinā pārthya ācamyāntaḥ praviṃśya 
gurukṛtarevopahāra ācāryo mūlamantraṃ japet vividhaiḥ stotraiḥ 
ca cakārāt śivasaṃkalpādimantraiśca stvutvā devaṃ prasādya 
abhilaṣitasiddhiṃ saṃprārthya prārthanādoṣanivṛttyarthaṃ 
ajñātadoṣanivṛtyarthaṃvā mātvā somasya māna 
ekasminnityādibhiḥ kṣamāpayet vidhivaddiśāhomaṃ ca kṛtvā devaṃ 
kṣamāpayediti pūrveṇa saṃbandhaḥ evaṃ pratiṣṭhāmuktvā 
kārayituryajamānasya kṛtyamuddiśati samarcayediti sarvān 

p. 39) 

traivarṇikān śūdrapāriśavādīn itarāṃśca kramāt 
dhanadhānyādibhiḥ vastraiḥ puṣkalairannadānaiśca samarcayet 
tatrāpi brāhmaṇān dhanairhiraṇyādi tadāsthānyādi draṣṭavyam 
paścāt tadanantaraṃ mūrtipaiḥ sahitaṃ guruṃ saṃpūjayet 
ityarthāt tasmai tebhyaśca śaktitato dakṣiṇāṃ dadyāt || 
nirātramiti homadānādibhistrirātraṃ ahorātratrayaṃ 
maṇḍalārādhana pūjāhoma viprabhojanadānādyairnītvā turye'hani 
kramāt prāyaścitta śānti kalaśasnapanādi kramamāśritya devasya 
saptadaśadravyaiḥ śaktyā yathāśakti snānaṃ kalpayet | atra 
śaktyetyanena kalaśa śāvaśyāyakatvaṃ dyotyate tena 
pañcaviṃśaddravyasnapanamapi aparādhyate veṣeti eṣā pratiṣṭhā 
kartukāmo ya iti prādhānyena prakṛtā pratiṣṭhā 
sadānandacidghanasya parameśvarasya svapratīkaliṃgabhāvena 
bhaktānujighṛkṣayāvat saṃsāramavasthāpanaṃ kathitam 
guruvaraṇāya tanamantraliṃgasaṃpādana 

p. 40) 

tatsaṃskārasthāpana jīvanyāsādi krameṇa suvyaktamuktā | eṣā 
uktapratiṣṭhā manīṣibhiḥ sādhvasādhusamīkṣā dakṣaiḥ 
mātsaryādi doṣādūṣitamanīṣāvadbhiśca vipaścittamaiḥ 
saṃśodhyā | samyagrahātirikta doṣaśamanena śodhyā || ta eva naḥ 
pramāṇaṃ iti bhāvaḥ evaṃ pratiṣṭhābhāgāparanāmakaṃ 
pūrvabhāgamabhidhāyopasaṃhṛtya tāvanmātrasamuktiprekṣāvat 
buddhimāndyaparihārārthaṃ anantaravivakṣita 
pūjābhaṃgāpāraparyāyoparibhāgakathanaṃ parijānan 
paṭalamupasaṃharati pūjādyamiti upari uparibhāge 
anantarapaṭalapañcake samāsena pūjādyaṃ kramāt vadiṣyate iti | 

iti kriyāsāravyākhyāyāṃ tatvaprakāśinyā pañcamaḥ paṭalaḥ || 
5 || 

evamarcaketyādi śrutiśrutanityapūjādi adhiṣṭhānabhūta 
mantraliṃgapratiṣṭhāmabhidhāya tadekakārya nityapūjotsavādiṣu 
avaśyanityakartavyāṃ pūjāṃ vaktuṃ pratijānīte atha 

p. 41) 

atha vakṣye iti atha śrutijñātaprathamakarmāpatitāṃ pūjāṃ 
samāsena vakṣye vadiṣye'haṃ samāseneti | 
saṃkṣepoktamanukrāntatve punaḥ samāsakathanānumananena 
āgamāntaraprapañcitaṃ śaṃkhapūraṇa ātmārādhana 
upahārakalpanādi prapañcasya atrāpyavirodho dhvanyate 
āgamāntareṣvapi kuhacit saṃkṣepakathanavidhānādetanmātrakaraṇe 
na kaściddoṣa ityevamuktiḥ | tatprakāramasmābhiḥ tantrasamuccaye 
pradarśita itīha na pradarśyatetimitya syāt pūjāyā 
prāthamyamityata āha sarvāṇi siddhidāmiti snātveti tatra pūjako 
vidhānataḥ snātvā devapitṛtarpaṇaṃ kṛtvā vāgyato'ntarmanasi 
manasi mukundasmaraṇādityādinyāyāt tacchuddhyarthaṃ śivaṃ 
smaraṃ smaranneva punaḥ snānādi śarīravāṅmanaḥ 
śuddhyanantaraṃ pūjanārthaṃ gacchet pūjāmaṇḍapamiti śeṣaḥ 
prakṣālyeti gatvā ca pādau prakṣālya ācamya dvāsthāvabhyarcya 
tadanujñāpūrvaṃ saṃviśet samyak dakṣiṇacaraṇapūrvakaṃ viśet 

p. 42) 

pūjāmaṇḍapāntarityarthāt || karaśuddhimiti tato astreṇa 
karaśuddhiṃ kṛtvā tenāstreṇa tālatrayādikaṃ 
tālatrayamādiryasya digbandhasya tālatrayādikastādṛśaṃ 
digbandhaṃ kṛtvā atha anantarakartavyāgniprākārānantaraṃ dikṣu 
digīśvarān dhyātvā tatastadanantaraṃ darbhaviṣṭare āsīnaḥ 
ātmaśuddhiṃ ātmano jīvasya sūkṣmadehasya ca śuddhiṃ kuryāt || 
tatra prathamaṃ nāḍīśuddhiprakāramāha recayediti racayitvetiḥ 
nāḍīśuddhyarthaṃ kuṃbhitaṃ vāyumanyonyanāḍīviniyamena 
bahīrecayitvā atha tadanantarakartavya praṇavaprāṇāyāmānantaraṃ 
bhūtāni svadehāraṃbha sūkṣmabhūtāni saṃhṛtikramāt śodhayet 
saṃhārakrameṇa svakāraṇe paramātmani vilāpya śuddhiṃ kuryāt | 
ātmana ākāśaḥ saṃbhūta ityādi śrutau bhūtānāmeva 
sṛṣṭiśravaṇāt tānyeva vā saṃharediti bhāvaḥ bhūtaśuddhiṃ 
vivṛṇoti pādāgra ityādi yathāvidhi ityantena hṛdayādīti 
hṛdayānvitaiḥ prāsāda 

p. 43) 

prāsādahṛdayabhūta hāmādyakṣaralakṣitaiḥ 
svaisvairmaṇḍalagaiḥ pṛthivyādi tattadbhūtamaṇḍalāśritaiḥ 
bījaiḥ yavasyahākṣaraiḥ hnāṃ hvīṃ hrūṃ hyaiṃ tathā 
hauḍityetaiḥ huṃ phaḍ samanvitaiḥ iti prāguktarūpai kramāt 
pañcabhiścaturbhiśca tribhirdvābhyāṃ sakṛt udghātāvṛttibhiḥ 
saṃhāraprāṇāyāmāpattibhiḥ kramāt pādāgre nābhimūle hṛdi 
kaṇṭhe tāluke ca sthitānītyarthāt tāni bhūtāni yathāvidhi 
prāguktavidhyanati vartanena śodhayitvā vāyunā śoṣayet tanumiti 
vakṣyamāṇena saṃbandhaḥ | atra vākyenoddhātanirvacanādi nādena 
śodhanaṃ vyāmna ityantena dehe asañcalite dṛḍhabaddhāsanatayā 
susthite'pāne ca pīḍite svacchandagati nirodhena ūrdhvamukhīkṛte 
ca sati ūrdhvayāyinyā prāṇaśaktyā prāṇabalena 
ayamudghātaśabdoktaḥ prāṇāyāma ūrdhvaṃ ūrdhva tatvasthānaṃ 
gati yat tenāyaṃ prāṇāyāma udghātaḥ kīrtyate 
pañcamabhūtasaṃhāramate aṃgabījasaṃyogavidhinā ca 
prāptahakāradvaya prasaṃgadoṣaṃ 

p. 44) 

pariharati nādeneti nādena * * prāsādena henaṃ kāreṇetyarthaḥ 
tena vyomnaḥ śodhanaṃ vihitamiti śeṣaḥ evaṃ svāśrayabhūta 
bhūtasaṃhārakrama samasaṃharaṇena sa tatpūrva 
kṛtapraṇavaprāṇāyāmena vā ātmānaṃ jīvātmānaṃ yogamārgeṇa 
samādhividhinā ca vyomasthaṃ kaṃ brahma khaṃ brahmetyādi 
śrutiśruta vyomā paranāmni paramātmani sthitaṃ parikalpayet iti 
prāsaṃgikamadhye kiñcit prapañcya prakṛta śeṣaṃ darśayati 
vāyunetyādinā divyamiti plāvanānantaraṃ 
tatkāṭhinyasuṣirīkaraṇabhūta sṛṣṭyādikrameṇa divyaṃ devaṃ 
samutpannaṃ dhyātvā puṇyaikasāratvāt parameśvararūpakalpaṃ 
devaṃ samutpannaṃ dhyātvā ātmānaṃ pūrvaṃ paramātmani 
saṃhāreṇa kalayan svaṃ jīvātmānaṃ tadadhya kṣatayā yojayet 
cakāraḥ saṃvatsarapariṇāmādyabhimarśa pradarśakaḥ kṛtveti 
mantranyā samācaret tatra karabhāvanāṃ darśayati talāviti 
karayostalau sṛṣṭhau ca cakārāt pārśvau cāstreṇa śodhayet 
punarubhayoḥ 

p. 45) 

karayoḥ dīpyaha rastatvotpattyā mūlena prāsādena vyāpakaṃ nyaset 
| mūlamityanuvartate evaṃ kṛtvā punarlipitatvanyāsānantaraṃ 
antaḥ karaṇavilāsaṃ antaḥkaraṇasya sūkṣmaśarīra rūpasya 
brahmapañcakasya vinyāsamārabhet tadvibhajate te vaktra ityādinā 
tadanantaraṃ sarvajñatvādisiddhaye aṃgānyapi nyaset ityāha 
hṛdayānīti nyastveti evaṃ uktaprakāreṇa nyastvā hṛdi deveśaṃ 
dhyātvā yathāvidhi tato'rkābja khamadhyādapyūrdhvasthānāt 
saṃsmarecyutāṃ gaṃgāṃ bhagavato mūrdhni tena amṛtajalena 
arghyādyakhila bhogānāṃ kāryā vai śubhakalpanetyādyukta 
vidhyanati krameṇa abhyarcya mantraṃ japtvā tataḥ tadaikya 
bhāvanānantaraṃ samāhitaḥ samādhiparameśvara bhāvaḥ pūjāṃ 
ātmapūjāṃ devapūjāṃ ca ārabhet astreṇeti pātraṃ sapādaṃ 
śaṃkhaṃ astreṇa kṣālayet mūlenāṃbhaḥ pūrayitvā 
kavacenāvakuṇṭhayet punaḥ gālanyā śikhayāpūyaṃ netreṇa 
nirīkṣya astreṇa saṃrakṣya 

p. 46) 

tadanantaramantrān somamantramūlamantragaṃgāmantrān nyaset 
āvāhayet evaṃ śaṃkhapūraṇātmārādhane samāsenābhidhāya atra 
pratiṣṭhitamantraliṃge dinamārādhya dhyātvā tatpuroviracite 
tatsthānīye sthaṇḍile sāṃpratikasaparyāṃ darśayati 
ādhāraśaktiriti | tatra pīṭhapūjāmāha ādhāra śāktarityādi 
kalpayecca yathākramamityantena | punarātmārādhanānantaraṃ 
ādhāra śaktiṃ ca | cakārāt mūlaprakṛtyā kūrmādi ca 
punaranantaraṃ pṛthivīmityarthāt ekaṃ pañcakamadhye tūpari upari 
vinyaset manasā kalpayet punaḥ yajecca yajediti 
vakṣyamāṇamatrāpyāsthīyate | punastadanantaraṃ agnyādikoṇeṣu 
pīṭhapādarūpeṇa dharmādikān pūrvādidikṣu iṣārūpeṇa 
adharmādikāṃśca yajedityāha adharmamiti adharmādikāniti 
tadguṇasaṃvijñāno bahuvrīhirato adharmājñānāvairāgyānai 
śvaryānītyarthaḥ punaḥ pīṭhāvalagna tanturūpeṇa 

p. 47) 

māyāvidye tadupari devāsanatvena padmaṃ tālakarṇikārūpeṇa 
navaśaktīḥ dalakesarakarṇikārūpeṇa maṇḍalātmatrayaṃ ca 
pūjayedityāha satvamityādinā navaśaktīrvakti vāmetyādi 
dvābhyāṃ maṇḍalātmatrayaṃ vibhajate tārārṇairityādinā 
maṇḍalānāmabhedena maṇḍalasthānasthitānītyarthaḥ | evaṃ 
pīṭhapūjāmuktvā tatra mūrtyā vahanamāha - kalpayitvetyādi 
samācaredityantena tato devaṃ prāsādamantramūrtirūpaṃ 
karṇikopari sthitaṃ kalpayitvā oṃṃśivamūrtaye nama ityanena 
kalpayitvetyarthaḥ caturbhujādisaṃyuktaṃ dhyātvāntaḥ 
karaṇavinyāsamiti vyavahitena saṃbandhaḥ devamūrtau karṇikāyāṃ 
devamūrtāvantaḥkaraṇavinyāsaṃ īśānādipañcakavinyāsaṃ 
samācaret | atha kalpitaṃ sthūlamūrtirūpaṃ devaṃ 
prāsādamantreṇa caturbhujatvādivi śiṣṭaṃ dhyātvā tatra 
hṛdayāṃbujāccidrūpaṃ tat sākṣicaitanyamāvāhya 
sthāpayedityāhacidrūpamiti || 

p. 48) 

atha mūrtyāvāhanānantaraṃ hṛdayāṃbhojāt guruḥ 
svahṛdayapadmāt cidrūpaṃ jyotirāvāhya vinyaset sthāpayet 
kramāditi āvāhanādimudrāpradarśana lipitatvanyāsādi krameṇa 
mantranyāsaṃ samācaret evamāvāhya sakalīkṛtya devāya 
pādyādyupahārān dadyādityāha pādyamityādinā evamiti evaṃ 
pādyādisamarpaṇaṃ kṛtvā tataḥ tasmin deve 
śaṃbhupakṣamīśvaraśarīratvena abhimatrasūtravastrādikaṃ 
samarcayet tadvivṛṇoti mūrdhetyādinā hṛdayādīni ceti cakāro 
anuktavaktrāyudhādisamuccayārthaḥ paścāt śaṃbhupakṣānantaraṃ 
mūrtipakṣaṃ samarcayet parivāramūrtitvenābhīta sadyojātādi 
devatājātamarcayedityarthaḥ mūrtipakṣapūjāṃ vibhajate 
paścimetyādi padmaṃ tadbāhyato'rcayedityantena granthena 
agnīśarakṣovākhagre hṛdayādinetrāntāni dikṣu pūrvādidikṣu 
astraṃ cetyaṃgāni samarcayet uttarādiṣu vāyvantāsu dikṣu 
prādakṣiṇyena pūjayedityarthaḥ | 

p. 49) 

gandhairiti puṣpaistathā yathā gurvāgamādi saṃprāpta 
puṣpāvaraṇādisaṃyutaṃ tathetyarthaḥ || evamiṣṭvā 
nivedyāntarapūjāvidhānaṃ vidhāya paścājjuhuyāt pūjāhomaṃ 
kuryāt atha bhūtebhyo nandyādibhyaḥ proktayuktyā vā sarvān 
vahnisahitān vibhāvya tatraiva vā baliṃ haret | athācamya 
ācamanīyaṃ ca pānīyāparanāmadheyaṃ ca 
cakārādavidhānīyajalaṃ ca datvā annaṃ visarjayecca | 
cakārānnirmālyasāt karotu ca | punastoyaḥ 
gaṇḍūṣajalamācamanaṃ ca datvā tataḥ kramāt gandhaiśca 
puṣpaiśca cakārāt dhūpādibhiśca mukhavāsādibhiḥ pañca 
tāmbūlakaracandanāpūpādibhiśca pūjayet abhyarcyeti tadanantaraṃ 
mūlena kiñcidabhyarcya datvā brahmārpaṇarūpeṇa 
devāyasvasarvasvaṃ samarpya stutvā prasādya 
prasannārghyapradānapurassaraṃ prasādasalilena 
sākamabhiṣicyetyarthāt avasānārghyaṃ datvā visarjayet udvāsayet 
tatrastha eva pratiṣṭhita mannaliṃgaṃ svātmanyeva vā udvāsayet 
evaṃ prāsādamantrapūjāmuktvā 

p. 50) 

prāṇanyāsānuvādapūrvakaṃ ṣaḍakṣarapūjāmāha 
ṣaḍakṣareṇeti nyasikaranyāsādāvarcane mūrtipūjādau 
manādīṣat bhedo bhavatīti śeṣaḥ | krameṇeti mantrārṇa 
bindusaṃyuktān mārādimantrārṇaistadanugata bindunā ca 
saṃyuktāṃ tatpuruṣāghorasadyavāmeśamantrakān maṃ tatpuruṣāya 
nama ityādi rūpān kramādubhayoḥ karayoḥ yugapat tarjanī 
madhyakaniṣṭhānāmikāsu aṃguṣṭhayośceti aṃgulīṣu krameṇa 
nyaset | atrāpi aṃgāni pūrvavardaguṣṭhāditalāntaṃ ityarthaḥ | 
evaṃ nyāsa bhedamudīrya saparyābhedamāha prāgityādinā 
nigadavyākhyānena pūjāmupasaṃharatīti śāstracoditamarcanamiti 
saṃkṣepataḥ proktaṃ mūlaśāstreṣu tadvistāro dṛśyatāmiti 
bhāvaḥ evaṃ tannityamaharahaḥ kramādātmaśuddhyādi 
proktakramamāśritya kuryāt agnihotrādivannityaṃ 
kartavyamevetyarthaḥ sthāpiteṣu mantraliṃgeṣu aśeṣato nityaṃ 
kuryāt anyathā hi bhūtanirāsena parameśvarasya kopaprasaṃgāt 

p. 51) 

pratyavāyo bhavatīti bhāvaḥ arcanārhadoṣa saṃbhave tadgatiṃ 
darśayan paṭalamupasaṃharati animitta iti animitte doṣābhāvena 
lupyeta pūjeti śeṣaḥ | nimittaṃ yadi saṃbhavet tato yogyaṃ 
niṣkṛtiṃ kṛtvaiva devaṃ samarcayet iti | 

iti kriyāsāravyākhyāyāṃ tatvaprakāśinyāṃ ṣaṣṭhaḥ paṭalaḥ 
|| 6 || 

evaṃ nityapūjāmabhidhāya naimittikaprāptapūjālopaprasaṃga 
parihārāya tatprāyaścittapratipādakaṃ paṭalāntaramārabhate 
nimittā ityādi || śivāgame patanādyā bahavonimittā durnimittāni 
proktāḥ | atra patanādi śabdena mantraliṃgasya 
yādṛcchikapatanapramīti svādhiṣṭhāna napuṃsakaśilāto vicyutiḥ 
kautukasya vāhanato vicyutiḥ tatkālapātādayaśca tantreṇa 
vivakṣyante | patanādyaṃ yeṣāṃ devatānāṃ te patanādyāḥ kaḥ 
paro dahabhāsasva dādipratīkayodehā spṛśya sparśādaya 
śleṣmarudhirādayaśca samāsārthātiṣu nimitteṣu jāteṣu 
deśikasattama tattaddoṣabalābalatāratamyaṃ 

p. 52) 

samīkṣādakṣo guruḥ tacchānti kuryāt atra 
yadyapyadhiṣṭhānādhiṣṭhātroḥ doṣaḥ parasparaṃ saṃkrāmati 
tathāpi sthāne duṣṭa eva dvayoḥ śuddhiḥ kāryā sthānini duṣṭe 
tacchuddhireva kāryā tacchuddhyaiva dvayorapi 
tacchuddhisiddherityāhasthāna iti sthāne garbhagṛhādi 
prākāraparyante duṣṭe maraṇajanana rudhirapātādi doṣadūṣite 
sati bhuvaḥ śuddhiṃ khananarūpāṃ sthānaśuddhiṃ liṃgaśuddhiṃ 
kṣālanādirūpāṃ mantraliṃgaśuddhiṃ ca samācaret || liṃge 
duṣṭe liṃgasya śuddhyā atha 
tadanantaramavasrāvaprokṣaṇamātreṇa śuddhirbhaviṣyati 
sthānasyāpīti śeṣaḥ || prakṛta śuddhipaurvāparyaṃ darśayati 
sthānaśuddhiriti punaḥ pūrvaṃ sthānaśuddhiḥ kāryā bhavet 
tataḥ tadanantaraṃ liṃgaśuddhiḥ kāryā bhavediti yojanā śuddhau 
khananādisahitāyāṃ kevalāyāṃ vā mantraliṃgaśuddhau kṛtāyāṃ 
| atha tadanantarakārya sūkṣmadeha śuddhyarthaṃ 
vidhivattaddoṣaśāntivihita vidhyanusāreṇa homādikaṃ 
śaṃkaraproktādihomān ādiśabdokta tatkala 

p. 53) 

tatkalaśādikaṃ ca samācaret pūrvakāryasthānaśuddhiṃ gaṇayati 
khananamiti vibhajate tvānayedityāha brāhmaṇān bhojayitvetyantena 
vā'bhirathyenāstreṇa astroccāraṇe duṣṭaṃ sthānaṃ 
puruṣamātraṃ tadardhamaratnimātraṃ ca khanayet || pāṃsūn 
khananajanitapaṃsūn bahirnai-ṛtyāṃ tyaktvā kuśairdahet | 
astreṇetyanuvartate tadagre agniṃ nikṣipya astreṇa mahilīkṛtya 
tamagniṃ garte kṛtveti dhīḥ gomūtrairiti dahanānantaraṃ 
tadbhasmādyapanīya gomūtraiḥ pūrayitvā tu | tuśabdena 
bhedavādinā kajjalavilayo svanyate | pūrite gomūtre vilīne tu 
tathā viprapādodakaiḥ pūrayitvā brahmabhiḥ pañcagavyaiḥ sarvatra 
tatra vai tatraiva vā prokṣya pacakārāt pūrayitvā 
gobhirākramaṇaṃ kṛtvā nadītīra kuśakṣetra 
valmīkadyainikābhiḥ śakṛdbhiḥ prapūrayena nadīmadhyatīra 
dvayakuśamūla valmīkādryagnijābhi raṣṭabhirādiśabdoktābhyāṃ 
tīrthābdhijābhyāṃ dvābhyāṃ ceti daśa mṛdbhiḥ prakarṣeṇa 
dṛḍhataraṃ pūrayet || evamiti 

p. 54) 

evaṃ yathānyāsaṃ biṃbapīṭhagṛhānindāṃkaṇeṣu yathātathaṃ 
khananādividhiṃ kuryāt tattaddoṣābalābalaṃ ityādi 
nyāyānativṛtyā khananādi pūraṇāntaṃ kṛtvā dṛḍhīkṛtya 
samṛdbhiḥ pūrayet gartaṃ hastipādaistu yājñikaiḥ 
gomūtrasiktamākoṭya viprapādodakaistatheti vakṣyamāṇarītyā 
dṛḍhīkṛtya cakārāt pūraṇaṃ gonivāsanamityuttamagoni vāsanaṃ 
ca kṛtvā tathā ca viṣṇubhāge svayameva vakṣyati 
gānivāsyāśayet viprāniti evaṃ kṛtvā brāhmaṇān bhojayitvā tu 
ekādaśāvarān viprān ghṛtapāyasamityādismṛtyantaṃ etān 
nyāyena bhojayitvā tu śabdena bhedavādinā bhojanānarhasthāne 
anyatra bhojayitvā taducchiṣṭasparśanamātrādiṃ sūcyate 
maṇḍapaṃ tatra kṛtvā ca maṇḍapamityuktanyāyena maṇḍapaṃ 
kṛtvā kavacena samālipya taducchiṣṭaśodhanānantare 
tatsthānaguptyai kavacena gomayodakena ālipya maṇḍape 
gavyāghorāstraśodhite gavyaiḥ 

p. 55) 

aghorāstreṇa śodhite sati upalakṣaṇametat mārjanādi 
mantramūrtyārādhanāntaṃ sthānasaṃskārasya ca tathā ca 
pāśupate aghorāstreṇa saṃmārjya gomayenopalipya ca siddhārthān 
vikirettena gavyaiḥ saṃprokṣya pañcabhiḥ likhitvā pañkajaṃ tatra 
śivaṃ sāṃgaṃ prapūjayet iti evaṃ sthānaśuddhiṃ kṛtvā 
liṃgaṃ kṣālanādyairyathākramaṃ kṣālanaṃ plāvanaṃ 
caivetyanantaravakṣyamāṇa kramānatikrameṇena vidhivat kṣālanaṃ 
darbhamṛttvagbhiḥ tūṣṇīṃ toyaiśca 
mārjanamityādyanantaravakṣyamāṇa vidhyarhaṃ yathā tathā 
saṃśodhya śāntihomādi sthānadoṣaśāntiviśeṣa 
proktaśaṃkaraprokta homādi kārayet mūrtipairiti śeṣaḥ 
kṣālanādiliṃgaśuddhirgaṇayati kṣālanamiti vivṛṇoti 
kṣālanamityādyabhiṣeka vidhismṛta ityantena kṣālanamiti 
darbhamṛttvagbhiḥ toyaiśca tūṣṇīṃ kṣālanamiti saṃbandhaḥ | 
bhavatīti śeṣaḥ gandhapuṣpākṣatopetairamantraiḥ anuccarita 
vaidikamantraiḥ śodhanaṃ plāvanaṃ śodhanamiti pūrvokta 

p. 56) 

pūrvoktamanuvartate sakūrcaiḥ pātrasādanoktāgnīkaraṇādi 
kramanyasta kūrcacaccitraiḥ dravyasaṃyuktaiḥ phalasuvarṇādi 
sādhāraṇadravyasaṃyuktairaṃbubhiḥ mantravat snānapīṭhārādhana 
sakalīkaraṇādi vidhi purassaraṃ snānakāle mantravat praṇavamupa 
pañcabrahmādisaṃyuktaṃ snānaṃ kuryāt yat tadiha snānaṃ bhavet 
kādityādi vākyaśeṣa uttarārdhavākyabhaṃgyā siddhārtha pātre 
yaduttamasādanokta uttaśikaraṇaprokṣaṇādi 
svasamṛtyuktanyāyānativṛtyā gandhapuṣpākṣāsitamāpūryāpa 
ityarthāt 

tataḥ kūrcāṃgaiḥ snānāṃgaṃ svaśeṣakariṣyamāṇaṃ punaḥ 
snānāṃgaṃ mārjanaṃ kuryāt tadiha mārjanaṃ snānāṃgaṃ 
mārjanaṃ kuryāditi vacane naiva āpohiṣṭhādayaḥ smṛtiyutā 
mārjanamantrāḥ sūcitāḥ evaṃ śuddhiṃ vivṛtya dhārāṃ 
vivṛṇoti saṃsthāpyetyādyudvāsya varuṇaṃ punarityantena 
saṃsthāpyeti lohasaṃbhavā vāruṇaṃvaruṇadevatyaṃ pātraṃ 
kaṭāhādirūpaṃ aiśānyāṃ 

p. 57) 

dhānyarāśisthaṃ tathā tathā saṃsthāpya 
pīṭhārādhanapātrasaṃskārādipurassaraṃ samyaknilaṃ 
sthāpayitvā sakūrcaṃ tacchubhaiḥ gālanādipavitrīkṛtai salilai 
āpūrya atra asmin salile sauvarṇarājatau ca matsyau kūrmau ca 
tathā samṛṇālāṃ sapuṣpāṃ padminīṃ ca nikṣipet | matsyau 
kūrmau ca sauvarṇau rājatau cetyati cakāradvitayeṣvapi pumāṃsau 
sauvarṇau striyau rājatāviti matsyayauḥ sauvarṇarājakatve ca 
samuccinutaḥ | tatra tīrthaṃ varuṇaṃ ca mantrato 
dhruvāsutvādimantramuktvā vāvāhya pālāśāditripādasthitaṃ 
palāśapippalādyanyatamayārjitavṛkṣaviracita pādatrayasthaṃ 
lohajaṃ sahemachidraṃ dhārāpātraṃ atra suvarṇe karajatve 
kūrmayauḥ sauvarṇa rājatatve sahemachidratvaṃ sauvarṇameva 
mukhyamiti bhāvaḥ | tatpātramāpūrya pratimopari pīṭhārādhana 
sakalīkaraṇādikramaprāpta punaḥsnānasamaye yāmamānaṃ dine 

p. 58) 

dine dine acchidrā dhārā kartavyā || āpūryetyetadvivṛṇoti 
samantramiti granthārdhena vāruṇāt pātrāt toyaṃ hṛtvā asmin 
dhārāpātre samantraṃ pañcatatva mūlapraṇavoccāraṇapūrvakaṃ 
pūrayet | dhārājapaprakāramāha pañceti darbhapāṇibhiḥ 
pavitrahastaiḥ darbheṇapātraṃ dhārāpātraṃ spṛśadbhiḥ 
vāgyataiḥ vihita mantretaravyāvṛtta vāgbhiravyagraiḥ 
viṣayāntarapratyāhṛta manaskārairavyayaṃ devaṃ dhyāyadbhiḥ 
pañcamantrāḥ kramāt pañcabrahmāṇi pañcatatvāni vā kramāt 
pāṭhakramāt āgamoktāḥ 
śrīkaṇṭhapāvamānamañjaryādyāgamoktāḥ vaidikāḥ 
tāntrikāśca mantrāḥ yathākramaṃ prāganuvākarudrasūkta 
śrīsūkta pāvamāna pauruṣāntyānuvākādi kramānatikramaṇena 
japyāḥ dhārānta iti nimittaṃ saṃbhavedyadi- 

kṛtveva niṣkṛtiṃ yogyāṃ tato devaṃ samarcayet ityādividhānāt 
pūrvaṃ nimittāranivṛtārcanaṃ devaṃ dhārānte || yāmona vihitaḥ 
|| 

p. 59) 

prathamadinadhārānte pūjayet * * * varuṇaṃ punariti punarna 
cādyāṃ vāruṇaṃ pātraṃ trirātraṃ yatra japyata 
ityuktatṛtīyadinadhārānte varuṇamudvāsya tatastatpūjā 
samanantaraṃ avagāhaṃ kuryāt || avagāhaṃ vivṛṇoti pātramityādi 
dvijā ityantena pramāṇato liṃgaparimāṇānusāreṇa 
antaravakāśapramāṇaṃ parikalpya pātramavagāhabhājanaṃ kṛtvā 
liṃgapīṭhaṃ pūjādi yāvat punaḥ snānakriyāsaṃpannaṃ liṃgaṃ 
vāsodarbhaiśca saṃchādya yatnato apramādena nicchidraṃ pātraṃ 
saṃsthāpya vyastaiḥ samastakaiśca gavyaiḥ pūrayet avagāhasamaya 
japyān mantrān uddiśati pañcetyādi śobhanamityantena dvijā abhito 
mantraliṃgamabhito niṣadya gavyādipūraṇe 
vyastasamastagandhopapūraṇe pañcabrahmaśivamantrāṃstadaṃgāni ca 
pañcabrahmaṇi vā aṃgāni vyomavyāpi śivaṃ tathā aṃgamityarthaḥ 
daśākṣaraṃ vyomavyāpidaśākṣaraṃ śrīkaṇṭhaṃ nīlakaṇṭhaṃ 
tryakṣaraṃ rudraṃ śrīrudraṃ anyacca bhojanaṃ śivaṃ 
saṃkalpādikāṃścetyetā 

p. 60) 

japeyuḥ atrāpi pūjayeddevamityanuvartate evaṃ saptabhirdinaiḥ 
yāmamātraṃ yāmamātramavagāhaṃ pūjāṃ coktvā abhiṣekarūpāṃ 
saptamīṃ śuddhiṃ vivṛṇoti pañcetyādi smṛta ityantena | 
pañcakuṃbhān gandhapuṣpākṣatādibhiḥ 
gandhapuṣpākṣatairādiśabdoktaiḥ toyaiśca saṃpūrya samyak 
pīṭhārādhanakuṃbhasaṃskārādi purassaraṃ pūrayitvā devaṃ 
gandhādyaiḥ brahmabhiḥ saṃpūjya brahmabhistvabhimantrayet tu śabdo 
brahmaṇāmīśānādikaṃ dyotayati | athavā tu śabdaḥ 
pakṣabhedadyotakaḥ | eke pañcatatvaiḥ pūraṇapūjādikamapi 
smarantīti dyotayati | taireva japtamantraireva devaṃ snāpayet 
punaḥsnānasamaye snāpayet viparīti evaṃ uktaprakāreṇa saṃśodhya 
saṃpūjya prāyaścittaṃ prakṛtaṃ śaṃkaraprokta 
manantaravakṣyamāṇa śāntihomaṃ samācaret || tataḥ sapta 
śuddhyanantaraṃ nimittānusārato 
nimittānusārato'rthānusārataśca pārāyaṇaṃ 

p. 61) 

samagravedajapaṃ kuryāt vittānusārata ityanena adakṣiṇapārāyaṇe 
parameśvarakopaprasaṃgo dyotyate prathamaprakṛtaśaṃkara 
proktahomaṃ sāgnijananaṃ vivṛṇoti gehasyetyādi 
samāpayedityantenagehasya prāsādasya dakṣiṇe yāmye pārśve 
khaṇḍendusannibhaṃ kuṇḍaṃ kṛtvā saṃśodhya ca mārjanādibhiḥ 
śoṣaṇādibhiśca śodhayitvā vajreṇa- 

huṃ phaṭkaṃ tāramadhyasthaṃ vajramantramudāhṛtaṃ iti 
pāśupatādyuktena vajramantreṇa ullikhya astreṇokṣayecca | 
viṣṭare prokṣaṇānantaraṃ praṇavena nyaste viṣṭare samiṣṭa 
yogaviṣṭare ca devīmumāśaktiṃ vāmena ca cakārāt 
bhuvaneśvarīsahitena kalpayet | āvāhya sakalīkṛtya ratyarthinī 
mityādyuktaprakāreṇa bhāvayediti bhāvaḥ hṛdā'ghoreṇārcayecca 
|| sadyenāgniṃ samādāya śivaṃ japtvā 
kravyādāṃśanirāsānantaraṃ śiṣṭasaṃskārāya śivaṃ 
īśānaṃ japtvā aghoreṇa samuccayet | 

p. 62) 

atha sadyenāgniṃ nikṣipya hṛdā aghoreṇa samuccayet śivene 
śānena varmaṇā īśānādipañcamantramaya pañcāṃgakalpanāyāṃ 
sarvabhūtatayā prāpta varmākhyena vāmadevena aghorapuruṣābhyāṃ 
śivena īśānena ca garbhādhānādināmakaraṇāntāni 
pañcakarmāṇi kṛtvā tathā pāśupate śāṃkaraṃ 
janayedvahnimityupakramya īśavāma praśāntākhya puruṣeśāna 
pañcabhiḥ garbhādhānādikā kuryāt | 

kriyānāmavasānikā iti evamagnijananaṃ kṛtvā agnimukhāntikaṃ ca 
kṛtveti cakārāt vaktreṇa pakvaṃ juhuyāt auduṃbarotthā 
mārgajāśca samidho ghṛtaṃ haviśca kramādebhi 
aghorasadyavāmādyairmantraiḥ aṣṭottarasahasrakaṃ hunet 
paścādebhiḥ tilasarṣapamudgaiḥ śālibhiścāsyena 
aṣṭottaraśataṃ hunet || atha dūrvābhiḥ vaktra mantreṇa sahasraṃ 
juhuyāddadhi kṣaudraghṛtairaṣṭaśataṃ mṛtyuñjitā hunet 
upasaṃharati tata iti samāpayet tatsaṃpātakalaśābhiṣekāntaṃ 

p. 63) 

karma kuryādityarthaḥ proktaprāyaścittaviṣayaṃ darśayati | eṣeti 
madire devālaye maraṇādiṣu janmamaraṇarudhirātādiṣu doṣeṣu 
satsu eṣā ca cakārāt śvaśāntyadikā ca niṣkṛtiḥ proktā 
mantraliṃga viṣayaṃ śuddhyantaraṃ darśayati || liṃga iti liṃge 
svedādisaṃyukte svedasaṃyukte ādiśabdoktra rodahāsādisaṃyukta 
kha śvadaṇḍādi durite ca sati liṃgaśuddhiṃ kṣālanādirūpāṃ 
kramāt kṛtvā śāntihomaṃ ca cakārāt pūrvokta śaṃkaraprokta 
nandiproktādikaṃ ca samācaret śāntihomaṃ vivṛṇoti kṛtvetyādi 
sarvadoṣapraśāntaye ityantena deśikottama aiśānyāṃ turyaśrakaṃ 
kramaprāptāṣṭāśraṃ ca tvaśaṃkāśamanāntā turyaśramiti 
viśeṣaṇam tādṛśaṃ kuṇḍaṃ kṛtvā agniṃ janayet samyak 
ṣoḍaśakriyābhirjanayet paścāt tatkalaśa pūjādyanantaraṃ 
agnimukhāntikaṃ kuryāt pakvahomāt purā pūrvaṃ 
pīṭhamantrairājyena vaktreṇa pakvaṃ brahmādipūjāmantrai 
śaṃbhupakṣādivi 

p. 64) 

vihitaiḥ brahmabhirādi śabdoktaiḥ brahmabhiśca sakṛt ghṛtaṃ 
homayet || plakṣauduṃbaravaṭajāḥ paippalāḥ paippalīrityarthaḥ 
|| ārṣo ṅībbhāvaḥ tāḥ samidhaḥ ādyavidyayā aṣṭottaraśataṃ 
hunet ādyavidyeti prativākyaṃ saṃbadhyate anannaṃ madhusaṃsiktā 
dūrvāśca lājādīni ca lājaṃ sarṣapāṃśca tilān yavān 
vrīhīn saktūn punaśca ājyamityukta saptadravyāṇi ca ādyavidyayā 
homayet tata iti | ityuktacaturdaśa dravyahomānantaraṃ 
sviṣṭakṛtaṃ hutvā homaśeṣaṃ samāpayet | upasaṃharati 
śāntīti || evaṃ adhiṣṭhānādhiṣṭhātṛviṣaya 
prāyaścittamabhidhāya kriyamāṇakriyāsu 
pramādaprāptayādacchikanimitta prāyaścittānyapi kānicit 
darśayati bhinna iti || pūrṇe snapanāyādhivāsite kalaśe bhinne 
apare pātre pūrayitvā tatsthāne anyaṃ kalaśaṃ saṃsādya 
yathāpūrvaṃ bhinnakalaśakapālasthajalaiḥ tadabhāve anyajalaiśca 
pūrayitvā astreṇa śataṃ homayet anantaraṃ saṃpātājyena 
saṃspṛśya kalaśaṃ 

p. 65) 

spṛṣṭvā hutamantraṃ tāvadyāvat hutasaṃkhyaṃ japet eṣā 
niṣkṛtirmanīṣibhiḥ kalaśe sāmānya kalaśavāda uddiṣṭā 
bhedavādinā tu śabde nātra brahmakalaśanāśādau pañcatatva 
pūrṇāhutyādikaṃ prāyaścittādikaṃ dyotyate - mantrotpāta iti || 
mantranimitta utpāte nyūnātiriktakṣudramantraprayogādirūpā 
vidyeśā anantādayo homyāḥ anantādibhiḥ 
aṣṭāṣṭasaṃkhyamājyahomaṃ kuryādityarthaḥ | anya 
vastunyupahāradravyādau nimitte vāmo homyaḥ || adakṣiṇe 
dakṣiṇābhādivajo homyaḥ vastradāhe siṃhākṣurikāmantreṇa 
ayutaṃ daśasahasraṃ homyam upasaṃharati || nigada vyākhyātametat 
|| 

iti tatvaprakāśinyāṃ saptamaḥ paṭalaḥ || 6 || 

evaṃ prāsaṃgikaṃ niṣkṛtilakṣaṇamabhidhāya tatsamānajātīyaṃ 
jīrṇoddhāraṃ vakṣyan vivakṣitaṃ pratijānīte jīrṇoddhāramiti 
nigadavyākhyātena granthārdhena jīrṇoddhārasya āvaśyakatvaṃ 

p. 66) 

āha- vidhineti vidhinā dhyānādhivāsa jīvanyāsādineśvarasya 
nityadṛḍhasannidhānasādhanena vidhinā upalakṣitaṃ sthāpitaṃ 
sthāpitaṃ liṃgamīśvarasya liṃgaśarīrarūpaṃ mantraliṃgaṃ 
tatsthūlaśarīrarūpaṃ gehaṃ prāsādaṃ vā jīryate yadi tadaiva 
kālakṣepamakurvanneva | evamanantara vakṣyamāṇa prakāreṇa 
vidhinā taduddharet āyatanādutkhanet tatsthāne anyaduddharet 
udvahecca vidhinā sānnidhāpitasya īśvarasya vidhinodvāsaṃ vinā 
mantraliṃgaṃ viśleṣavirahādduṣṭaliṃgaṃ duḥsthitinimitta 
kopopaśamanāyoddhṛtiravaśyaṃ kāryeti bhāvaḥ tatra prathamaṃ 
prāsādajīrtau uddhāraṃ darśayati aindreśānetyādi snānaṃ 
samācaredityantena granthena prākārabāhyato madhyahārābāhyato 
mūlaprāsādasyānurūpato vibhakte suṣirai gehe pūrvanimite 
alpabiṃbaṃ navaṃ gehaṃ bhūtāṃśaiḥ parikalpayedityādi nyāyena 
mūlaprāsādasyānurūpataḥ prāsādābhimukhadvāraṃ 

p. 67) 

mūlaprāsādābhimukhadvāraṃ ata eva tadanyayonikaṃ 
kāṣṭhamayamalpaṃ gehaṃ tadagre caturaśraṃ śubhaṃ tanmadhye 
vedikānvitaṃ yathānyāyaṃ dhvajatoraṇakuṇḍādi matva 
nyāyānyāyānativṛtya maṇḍapaṃ ca kṛtvā atha aṅkurāropaṇālpa 
biṃba jalādhivāsanādyanantaraṃ gehaṃ alpaprāsādaṃ vidhivat 
tantuveṣṭanādi vāstujuṇyāhāntaṃ stadagopeta vidhisaṃyuktaṃ 
maṇḍapaṃ mallamaṇḍapaṃ tantuveṣṭanādi ghaṭīśramaṇādi vidhi 
saṃyuktaṃ ca śodhayitvā mūlaprāsādepi rakṣoghnādi vidhiṃ 
kṛtvā śivamūlaliṃgakṛta sannidhānaṃ devaṃ saṃśodhya 
kṣālanādi saptaśuddhiprāyaścitta 
navadravyakalaśābhiṣekādibhiḥ samyak śodhayitvā abhyarcayet | 
tatra tatra mūlaprāsāde pāriṣadāṃśca saṃpūjya tebhyo baliṃ 
pradāya ca | cakārāt śṛṇvantvityādinā prārthya tatra 
alpamaṇḍape svastikaṃ kṛtvā tatra śayyāṃ samāstaret guruḥ 
liṃgaṃ alpaliṃgaṃ kṛtvā vidhānena jalādhivāsādi 
vidhyupalakṣitaṃ kalaśādibhiḥ biṃbaśuddhikalaśaiḥ 

p. 68) 

ādiśabdokta puṇyāhādibhiśca saṃśodhya śayyāmāropya vidhivat 
pūrvokta saṃyuktaṃ tasyāntarliṃgaṃ śāyayet || devamiti || 
sādhakottamo yatnena bhāvicirakāla pūjāvicchedānumatyai 
bhūrinivedya saṃpādanādi yatnopalakṣitaṃ mūlaprāsādasthaṃ 
devaṃ ārādhya agre devāgre lohasaṃbhavaṃ suvarṇasurvarṇādi 
lohasaṃbhavaṃ śodhita mantrakṣālānādinā śoṣaṇādinā 
darbhanyāsādi nā ca yathāvat saṃskṛtaṃ kuṃbhaṃ sādhayet tatra 
kūrcātmakāṃśca dūrvākuśānvitaṃ ratnāni ca nikṣipya 
gālitairgālitābhiḥ mūlamantrataḥ pūrayet pūrvaṃ 
kalaśamūrtisuṣumnārūpaṃ yākṣataṃ kūrcaṃ praṇavena nikṣipya 
jīvabuddhyā dūrvākuśānvitaṃ ratnāni ca nikṣipya 
mānasapūraṇānantaraṃ gālitajalaiḥ mūlamantrataḥ pūrayediti 
bhāvaḥ pūrayedityanenaivātra pūjā mūrtyāvahana mantrāvāhanādi 
sāṃpratikaṃ prasiddhaṃ vidhānamanūditameva || evamiti evaṃ 
udvāsanārthaṃ kalaśasādanaṃ kṛtvā bahirgatvā 

p. 69) 

prāsādabahirviracita bālālayāgramaṇḍapaṃ gatvā liṃgaṃ 
tacchāyitamalpaliṃgaṃ kramāt tatvasaṃhārakramāt śodhayet 
saṃśodhya punaḥ śoṣaṇādibhiḥ saṃśodhya tatvāni nyasya 
utpādya vinyasya rakṣāṃ kṛtvā mantrāvāhana pūjanādyanantaraṃ 
rakṣāṃ kṛtvā bahirvrajet | atha udvāsayitumārabhedityāha - 
kartṛnitiḥ kartṝn kālāvadhiṃ pṛcchet tairuktaṃ tat 
nivedayeddevāyeti śeṣaḥ | tadanujñāpanamantramuddiśati 
bhagavanniti udvāsanāprakāramāhetītyādi pūjayedityantena 
deveśamiti vijñāpya tebhyo hemavastrādikaṃ śaktyā datvā 
prayatnato yathaiva devapūjāyāmityādivākya prayatna 
vijñāpanamāśritya brāhmaṇānāmanujñayā kriyatāmityuktirūpayā 
tato devatābhiḥ kṣetrapālādi baliparivāradevatādīṃśca 
samanvitaṃ tatvāni saṃhṛtya saṃhāratatvahomādinā saṃhṛtya 
sakalaṃ parivāradevatāsamanvitaṃ 
mantraśarīrāraṃbhakatatvajātaṃ sarvaṃ liṃge niveśya 
saṃhāratatvakalaśāsecanapūrvakaṃ ca 

p. 70) 

liṃgaśarīre saṃkocya enaṃ liṃgasthaṃ parameśvaraṃ veda 
śivatatvarūpaṃ praṇavādyantaiḥ praṇavapuṭitaiḥ 
bindunādāntadīpitaiḥ bindunā bindvātmanā bhuvanapatinā nādena 
prāsādena anantena praṇavaśaktiprāsādāntaḥsthitena 
pañcākṣareṇa ca | śivāṣṭākṣareṇeti yāvat tena dīpitaiḥ 
puṭitairityarthaḥ | tādṛśaiḥ pañcabrahmabhiḥ āvāhanavidhiṃ 
nayet mūlaliṃgāttadagrayāditakalaśe jīvāvāhananyāyena 
āvāhayediti bhāvaḥ | atra vidhipadena sāṃpradāyikaṃ 
tadvidhiviśeṣaṃ sūcyate | āvāhya kalaśa evamāvāhya nyasya 
sāmpradāyika pañcamantranyāsādi kṛtvā mantrāvāhanapūrvakaṃ 
sakalīkṛtya pūjayet gurustato mūlabiṃba rakṣānantaraṃ tat 
suvāsasā saṃcchādya kalaśaṃ vastrābhyāṃ saṃveṣṭya ādāya 
vāgyataḥ śivaṃ saṃsmaraṃśca mandirāt bahirvrajet gehaṃ | 
mūlālaya malpamaṇḍapaṃ cāpradakṣiṇīkṛtya nītvā taṃ 
kalaśaṃ śayyāyāṃ niveśayet tato deveśaṃ liṃge ca 
pūrvasaṃskṛte alpaliṃge kalaśe 

p. 71) 

jīvakalaśe ca cakārāt maṇḍape ca kramāt saṃpūjya parito 
mūrtipāśca cakārādācāryaiścate sarve adhivāsavajjuhuyuḥ | 
alpaliṃgapratiṣṭhā prakāramāha gehamityādi vidhi naivatvityantena 
alpagehaṃ tu homasaṃyutaṃ vidhivat saṃśodhya puṇyāhāntaṃ 
vāstupuṇyāhāntaṃ vidhānaṃ vidhāya | atha 
pīṭhapratiṣṭhādyanantaraṃ tasmin alpagehe devaṃ 
lapaliṃgajīvakalaśādirūpaṃ praveśayet muhūrte liṃgaṃ 
sthāpayet pratiṣṭhāpayet tasmin liṃge kalaśasthaṃ niyojayet 
jīvāvāhanakāle tu jīvādbhirabhiṣecayet ityuktarītyā yojayet 
tato jīvāvāhanavihitakriyānte 
mantranyāsamantrāvāhanatannyāsādikaṃ kṛtvā samarcayet punaḥ 
parivārakalpanādi caturthadivasasnāpanāntaṃ 
prathamapratiṣṭhānyāyena kuryādityāha parivārānityādi 
vidhinaiva tvityantena nigadavyākhyānena granthena evaṃ 
niṣkrāmaṇaprakriyāmudīrya mūlālayapraṇayanaprakāraṃ darśayati 
gehasamācaredityantena | 

p. 72) 

śilpibhiḥ gehaṃ yathā nyāyaṃ pūrvakalpita bhūmyākārādi 
kalpanānyāyānativṛtyā kṛtvā tasmin muktamānake 
kṣudrapraveśādinimittakālakṣepamakurvanneva yatnena kārupekṣita 
kapālaśakalacīvarādiparihārarūpeṇa mārjanādirūpeṇa ca 
vyāpāreṇa mūlagehaṃ mūlaprāsādaṃ kṣālanādibhiḥ 
kṣālanajalādhivāsa biṃbakalaśābhiṣekaiḥ 
kṣālanaplāvanādibhiḥ liṃgaṃ ca saṃśodhya alpamandiragaṃ devaṃ 
kramāt prāsadaśuddhibiṃbaśuddhi krama śuddhi 
saṃhāratatvahomādisūtracheda vakṣyamāṇakramāt kalaśe āvāhya 
maṇḍape ca cakārāt mūlaprāsāde ca jīvakalaśamantraliṃgaṃ ca 
adhivāsya athottaredyuḥ parāvāhanādipūrvakaṃ 
mūlaliṃgapratiṣṭhābhāvanānantaraṃ jīvāvāhanakāle tu 
jīvādbhirabhiṣecayedityuktarītyā jīvakalaśasthaṃ devaṃ 
mūlaliṃge niyojayet | tataḥ prāyaścittādikaṃ prāyaścittaṃ 
śaṃkaraproktādikaṃ ādiśabdokatatatvahomaṃ ca sarvaṃ kṛtvā 
trirātraṃ homadādānādyaiḥ 

p. 73) 

nītvā turye'hani kramācchaktyā saptadaśadravyaiḥ devasya snānaṃ 
kalpayet ityukta snapanaṃ ca samācaret | evaṃ 
prāsādajīrṇoddhāramabhidhāya biṃbajīrṇoddhāraṃ darśayati 
liṃgamityādi praṇāmaprārthanādibhirityantena granthena | liṃgaṃ 
jīrṇaṃ yadi bhavettatrāpi tadavasthāyāmapi sūtrachedavidhānena 
sarvatatvānyapi apiśabdena vāstoṣpatyādikamapi hutvā evaṃ 
vidhāya ca evaṃ prāsādajīrtyuktaprakāreṇa 
jīvopāsādyalpaliṃgapratiṣṭhā jīvakalaśābhiṣekāntaṃ vidhāya 
cāsyānuditavidheḥ kṛtvā pūrvasamamiti vyavasitena saṃbandhaḥ 
āvāhyātmanītyādi svayamevetyantaṃ sūtrachedaviśeṣadarśana 
paraṃmadhyevākyaṃ āvāhyeti tattatvaṃ tasmin liṃge 
sthitatatvāvāsanāmātra rūpaṃ dūrvā 
śāntikalaśābhiṣekādipūrvaṃ ātmani mārtāṇḍamaṇḍalavartini 
svasvarūpa āvāhya svayaṃ caṇḍeśvaro bhūtvā talliṃgaṃ 
vidhivadutpādya śakaṭe nidhāya vṛṣābhyāṃ salilaṃ nītvā 
tasmin pīṭhārādhanādipūrvakaṃ caṇḍeśvaraṃ 

p. 74) 

smaran tanmantreṇa apsu nikṣipet atha | tadanantaraṃ 
snānatarpaṇādyanantaraṃ snātvā gehaṃ mūlaprāsādaṃ vrajet | 
tatra nyastāni ratnāni svayameva vā dadyāt iti || atha 
nirmitamūlaliṃga saṃskārasthāpana niṣkrānta 
jīvapratyarpaṇādikaṃ pūrvoktanyayānusāreṇa darśayati kṛtvā 
pūrvasamaṃ liṃgamityādi prāyaścitānyaśeṣāṇi kārayecca 
prayatnana ityantena nigadavyākhyātena granthena | 

pīṭhajīrṇoddhāraṃ darśayati pīṭhe jīrṇa ityādi 
praṇāmaprārthanādibhirityantena pīṭhe jīrṇe tatrasthāṃ 
śaktiṃ yathāvidhi prāsādajīrtyukta saṃhāratatvahoma 
kalaśābhiṣedha dhyāna saṃkocādi vidhyanuvartanena 
pīṭhasaṃhārāntaṃ kṛtvā huṃ phaḍantapañcatatva pṛthak 
siddhasaṃpāta samarpaṇapūrvaṃ tatrasthāṃ pīṭhasthāṃ śaktiṃ 
deve niyojya devaṃ tatkalaśa āvāhya paripūjya maṇḍape'dhivāsya 
ca cakārāt tato jīrṇapīṭha parityāgānantaraṃ ga * 
kṣālanādyaiḥ śodhayitvā adhivāsya etat pīṭhaṃ 
jalādhivāsasyānādhivāsādi saṃskṛtaṃ 

p. 75) 

navaṃ pīṭhaṃ yatnato'pramādena pratiṣṭhāproktarītyā 
saṃsthāpya tena jīvakalaśenābhiṣecayet tena pīṭhagatāṃ 
śaktiṃ yathāvidhi pūrvokta pīṭhapratiṣṭhāvidhyanativṛtyā 
sthāpya paramparayā sthāpya aṣṭabandhaṃ ca nikṣipya 
kalpavartmanā pūjayet | atha pratiṣṭhitanyāyoktipūrvakaṃ 
upasaṃhārakaśāntihomādīti || evaṃ 
bālālayapratiṣṭhānirapekṣaṃ niṣkrāmaṇamupanyasya 
niṣkrāmaṇānapekṣaṃ prākramikaṃ prāsādavidhiṃ darśayati gehe 
jīrṇa iti atha gehe jīrṇe deveśe devatāḥ parivāradevatā 
sakalāni tatvānyapi samāyojya samyak saṃhāratatvahomāni 
saṃkocanādibhirākṛṣya yojayitvā saṃkocaṃ samācaredvā || 
upasaṃharati jīrṇoddhṛtiriti atra samāseneti 
vacanatatvahomadhyānasaṃkocānāṃ āgamāntaragamyatvadyotanārthaṃ 
alpamandirasthāpitaliṃge tataḥ paraṃ kiṃ kartavyamityata āha 
alpamandira iti | alpamandirasthāpi liṃgaṃ śailaṃ cet apsu 
nikṣipet dāravaṃ ceddahet | atrāpi 

p. 76) 

guruprīṇanādi kāryamevetyāha - gurumiti jīrṇoddhārasya 
prathamapratiṣṭhāto gaiśiṣṭyaṃ tatpravṛttaye darśayatyevamiti 
granthārdhena evaṃmūlāgamavihita 
prāsādādijīrṇoddhāramabhidhāya 
tattulyanyāyasamunneyāṣṭabandhavidhiṃ darśayati ataḥ paraṃ 
āpaṭalasamāptergranthasandarbheṇa aṣṭa 
bandhavināśepittāpattivat pūjālopa prasaṃgena 
tadāvaśyakatvamāha aṣṭabandha iti pūjālopo nimittānāṃ 
nimittaṃ tu mahattaramityādivacanena 
aṣṭabandhajīrṇanirvartyamānasya pūjanasya īśvarāparigrahāt 
sarvānarthamūlamāsuratvaṃ prasajyate cetyāha tadviśīrṇa iti 
tadviśīrṇe tadviśaraṇe bhāvektaḥ aṣṭabandhaṃ darśayati 
tasmādityādi snapanaṃ ca samācaredityantena | tasmāt evaṃ 
rakṣaḥpraṇavaśādi saṃbhavo yasmāt ityarthaḥ | tatra tvasti 
aṣṭabandhanibandhane ucitena ekadeśanāśaḥ sarvanāśa 
cirakālanāśādyupapadyetetyarthaḥ nālamiti yatnena purāṇāṣṭa 
bandhaparihārādirūpeṇa yatnena nālaṃ saṃśodhya samyak 
saṃhāraśaktihoma saṃpātasamarpaṇapūrvakaṃ 

p. 77) 

tatkiṃ deve vilāpya nālaṃ śodhayitvā homa karma samārabhet | atra 
nālaśodhanāntaraṃ homāraṃbhaṃṇavacanaṃ 
sṛṣṭisaṃhārahomayoḥ pṛthakkaraṇaṃ mukhyamiti khyāpayituṃ 
homaṃ vivṛṇoti kṛtvetyādi | sviṣṭakṛdādikamityantena | 
aṣṭabandha vidhiṃ darśayati pīṭhamiti gandhapuṣpādibhiḥ 
pīṭhaḥ ādhāraśaktyadisamaṣṭyantaṃ mantrān kramāt vidhivat 
pīṭhārādhanasamanantaraṃ śaktipīṭhasamāvāhitāṃ sakalātāṃ 
prakṛtiṃ prakalpya pādyādisnānāntaṃ tadarhavidhyupe tamārādhya 
devamāvāhya sakalīkṛtya snānāntamarcayet tataḥ śaktyā 
nāndīmukhaṃ kṛtvā aṣṭabandhaṃ ca sikatāṃ vasanādyaṃ 
vasanamādya śabdokta maṇihiraṇyādikaṃ ca nidhāya nikaṭe kṛtvā 
puṇyāhamācaret snānāṃgakṛta puṇyāhānantaraṃ 
vastrādyupahāraśeṣaṃ pradāya pūjayedityāha gandhairityādi 
sasuvarṇakairityantena nālaṃ pīṭhavivaraṃ mūlena sasuvarṇakaiḥ 
sikataiḥ saṃpūrya gandhairaṣṭagandhaiḥ pīṭhaṃ liṃgaṃ ca 
mūlena śaktibījena ṣaḍarṇena ca 

p. 78) 

sādaraṃ vilipya ahatavāsasā pīṭhaṃ vastrābhyāṃ devaṃ ca 
veṣṭayet | upalakṣaṇaṃ caitat bhūṣaṇādipradīpānta 
śeṣopahārasamarpaṇasya aṣṭabandhadravyakḷptiṃ darśayati 
śaṃkhe syādetadityantena | śaṃkhasvarṇābhayā lākṣāḥ krameṇa 
ṣaṭ caturthyaikabhāgikāḥ | śaṃkhaḥ ṣaṭbhāgaṃ ṣaṭbhāgā 
yasya sa ṣaḍbhāgaḥ evaṃ caturbhāgaṃ svarṇaṃ dibhāgikābhayā 
ekabhāgikā lākṣā | kārpāsopalavālukā ekaikaṃ lākṣayā 
tulyāḥ || dhātrī lākṣābhāgamitā ekabhāgikā ityarthaḥ | 
sarvaṃ proktadravyaṃ jñanīkṛtya samuditaṃ tailena peṣayet | 
etattailana vamaṃ dravyajātaṃ navaśaktimayaṃ vidyāt 
saṃpātasaṃyutamiti || etat dhāraṇādibhiḥ śoddhya praṇavena 
samarcya navaśaktibhiḥ samarpita saṃpātametat śaktibhiḥ 
navaśaktibhiḥ mūlamantreṇa prakṛtimūlena bhūtapatinā devamūlena 
ṣaḍakṣareṇa ca japtvā śaktito dānaṃ datvā devaṃ devīṃ 
yathātmānaṃ yathāvidhi puruṣaḥ prakṛtiścobhau nityau kālaṃ ca 
sattametyādivihitavidhānena 

p. 79) 

dhyātvā dhiyā devaṃ devīṃ tathā devaṃ devīṃ ca smaran 
adhiṣṭhānādhiṣṭheyabhāvena parasparasaṃpiṇḍitau smaran 
śaktibhirmūlamantreṇeti pūrvoktamanuvartate | tairetat sulagne 
nikṣipedityarthaḥ || tat dhruvādyauriti kīrtayan sudṛḍhaṃ 
ślakṣṇaṃ ca kuryāt tataḥ praṇavavyāpaka kalpita 
parasparasammelana mantrāvāhana sakalīkaraṇādyanantaraṃ devaṃ 
pariṣadbhiḥ parivāraiḥ samanvitaṃ pratiṣṭhāpayet samyak 
pratiṣṭhāsamayadarśitarītyā pūjayet brāhmaṇānannādyaṃ 
bhojayet sārvavarṇikaṃ sarvajñānapi svārthe taddhitaḥ | 
annādyaṃ bhojayedityanuvartate || punaḥ pratiṣṭhā nyāyena 
caturthadinasnapanādikaṃ ca kuryādityāha prāyaścittādikamiti 
asyāna pekṣyatvamāha etaditi | saṃkṣepākṣepānukta 
kuṇḍādilakṣaṇānapekṣyatvamāha kuṇḍānāmityādi vicakṣaṇa 
ityantena || aṣṭabandhavidhimupasaṃharati aṣṭabandhamiti || 

iti kriyāsāravyākhyāyāṃ tatvaprakāśinyāṃ aṣṭamaḥ paṭalaḥ 
|| 8 || 

evaṃ prāsaṅgikaṃ prāyaścittaṃ jīrṇoddhāraṃ cābhidhāya 
trirātraṃ homadānādyairnītvā turye'hani kramāt śaktyā 
saptadaśadravyaiḥ snānaṃ devasya kalpayedityādi prakṛtaṃ 
sūcanaṃ vakṣyan pratijñāpūrvaṃ vivakṣitamāviṣkarotyatha 
snānamityādi saptadaśadravyairityantena atha snānaṃ 
pravakṣyāmīti pratijñāvākyama sthāpitasya devadevasya śūlinaḥ 
caturthe'hni snāpanadinakṛtya vāsare saptadaśadravyaiḥ śaktyā 
śakyānapekṣiṇyā yathāvidhi snānaṃ kuryāt iti saṃbandhaḥ atra 
śaktyetyanena caturthadivase snāpanasyāvaśyakatvaṃ dyotyate | ata 
eva śaktimato'tra pañcaviṃśatidravyasnapanamapyapārādhyatatyeti 
dhvanyate kalaśapūraṇanyāyaṃ sāmānyenopanyasyati kramādityādi 
kalaśānyapītyantena kramāt tantuveṣṭanādi ghaṭīśramaṇāntaṃ 
kramāt maṇḍapaṃ saṃśodhya padāni parikalpya eṣu padeṣu 
dhānyaiḥ pīṭhaṃ prakalpayet | kalaśān dravyāṇyapyastreṇa 
astraprokṣaṇādinā saṃśodhya 

p. 81) 

saṃsādyāntaḥ brāhme bahirmānuṣe tathā madhye daivike ca kramāt 
vakṣyamāṇakramāt ghaṭān saṃpūrayet samyak pīṭhārādhana 
kuṃbhasaṃskārādi vidhipurassaraṃ pūrayet saptadaśadravyasnapane 
viśeṣaṃ kartumārabhate yadeti | tatra pūrvaprakṛtāṃ 
padakḷptiṃ vakti pañcaviṃśaditi pañcaviṃśatpure pañcaviṃśat 
koṣṭhe kṣetre prāgagrāṇyudagagrāṇi ca ṣaṭ ṣaṭ 
sūtrājyāsphālya pañcaviṃśat padāni kṛtvā tatra madhye ca 
natakaṃ tathā parito aṣṭakaṃ ca navakasya bahiraṣṭadikṣu 
ekaikapada kalpanā samudayenāṣṭakaṃ ca nidhāya śiṣṭā 
nyantarālagatāni aṣṭapadāni mārjayet teṣu padeṣu vrīhibhiḥ 
pīṭhikāṃ kṛtvā darbhān vinyasecca | evaṃ padāni vakṣya ityetat 
vivṛtya dravyāṇi ityetat vivarītumavatārayati pūrayet kalaśān 
paścāditi | tatra prathamaṃ kuṃbhasaṃskāraṃ darśayati | 
kṣālitānītyādi kūrcān nyaset kramādityantena nigadavyā tena 
atha dravyapūraṇaṃ saṃgṛhṇāti tata iti tato mūrtipaiḥ 
dravyāṇi vakṣyamāṇāni ānāyya 

p. 82) 

ānāyyānāyya saṃpūrayet | tatastaccheṣapūraṇāya 
salilasaṃpādanaprakāramāha - īśānyāmiti mantrayedityantena 
mantrayet imā āpa ityādinetyarthāt | teneti | tena vāriṇā 
uktamanuṃ japan || pūraṇe dravyavinyāse mantraṃ pañcākṣaraṃ 
smṛtam iti smṛtyantarokta manuṃ japan kuṃbhān pūrayet | 

īśānaścātha sāvitrī * * so rudro hutāśanaḥ skandaśca 
dhanadaḥ sapta ṛṣayo jambhakāntakāḥ varuṇo jaladhīnāṃ hi 
devatāḥ parikītitāḥ smartavyā dravyavinyāse kramāt 
kuṃbheṣudevatāḥ ityādi dravyavinyāsārthaṃ uktānāṃ 
devatānāṃ manuṃ japan kuṃbhān pūrayediti kecit prāsāda 
pañcārṇapañcabrahmasvanyatamaṃ sthāyitvenoktaṃ mūlamantraṃ 
japan ityeke || 

nidrākuṃbhaṃ śiraḥsthāne nyasya saṃpūrayedatha āpohiṣṭheti 
mantreṇetyuktamantramityapare | tatra yathāśrutamāśrayitavyam | 
evaṃ pūraṇaṃ saṃgṛhya pūjāṃ saṃgṛhṇāti pūritānītyādi 
pūjayedityantena brāhmakalaśapūraṇaṃ vivṛṇoti madhya 
naivedyakaiḥ kramādityantena || 

p. 83) 

pūrvaṃ pañcaviṃśatibhirdarbhaiḥ grathitamuttamaṃ kūrcaṃ 
vinyasya hemamaṇibhirgandhodaiśca madhyasthakalaśakṣetra madhyagata 
aṣṭadalakamalakarṇikāmdhyasthaṃ sarvamantrātmakaṃ 
svasaṃskārārthaṃ prayukta tejastrayakalā sauracaturakṣarādi 
sarvamantrātmakaṃ ata eva caraṃ sarvottamaṃ 
parameśvaraviruḍvigraharūpamityarthaḥ || 

taṃ yathāvidhi mānasapūraṇādividhyanativṛtyā pūrayet | 
tasminniti yogapīṭhāditaḥ svādhāratvenārādhitaṃ 
yogapīṭhamādau yasya sa yogapīṭhādiḥ saptamyarthye tasiḥ tasmin 
| athavā pūraṇānantaravihita lipikamalamayayogapīṭhaṃ 
ādiśabdoktamūrtyā vāhanādikaṃ ca vidhāyetyarthaḥ | 
tathātvelyavlopapañcamyarthe tasiḥ | tādṛśe tasmin śiva kuṃbhe 
devadevaṃ gandhādinaivedyāntaiḥ samarcayet iti japtvā kalaśaṃ 
spṛṣṭvā aṣṭottarasahasraṃ mūlamantraṃ japtvā 
deveśamanujñāpya itaśan parikalaśān kramāt pūrayet | 
tadvivṛṇoti pañcagavyaṃ 

p. 84) 

ityādi pūrayet kramādityantena || atrakrama śabdena bahirantaśca 
prāgādi pradakṣiṇakramo vivakṣitaḥ tathā ca pāśupate- 

pañcagavyaṃ bahiḥ prācyāmāgneyoṃ kṣīrameva ca 
ityāmevacetyārabhya svādūdaṃ darbhajalamiti prādakṣiṇyena 
pūrayedityantena granthenābhyadhāyi jaladhigaṇanapūrvakaṃ pūjāṃ 
smārayati kṣāramiti | saṃkalpyetyasādhāraṇajanadurāharāṇi 
vāridhivārīṇi saṃkalpya tat pratinidhitvena vāruṇavāriṇā 
saṃpūrya pūjayediti bhāvaḥ maṃgalāṃkurādikamaṇi tatra 
yojayedityāha - tato vīthīriti | pūrvānuktāṃ 
dravyamantrādivyavasthāṃ prastāpayan prastutamadhivāsahomaṃ 
prapañcayati tato homānityādi parikīrtitā ityantena tato guruḥ 
mūrtipaiḥ parito dikṣu pūrvādidikṣu tatpuruṣādyaiḥ 
tatpuruṣasūktena ādiśabdoktaiḥ aghorasadyojāta 
vāmadevasūktaiśca koṇeṣu agnyādikoṇeṣu hṛdayādiṣu hṛdayena 
ādiśabdoktaiḥ śikhā kavaca śirorūpaiḥ sarva 

p. 85) 

sarvajñādibrahmāṃgaiśca homān kārayet agnimukhaṃ kramāt kṛtvā 
īśānena īśāna sūktena svayamācāryaśca kuryāt | 
nāgeśoṣe'thavā guroriti smṛtyantaroktasvakuṇḍa ityarthāt dikṣu 
tatpuruṣādyaiśca koṇeṣu hṛdayādibhiriti pratīkamānoktau kathaṃ 
digvyavasthetyata āha pūjeti mantrāṇāṃ digvyavasthā pūjā 
krameṇa prakīrtitā prakaṭamuktāgame tviti śeṣaḥ yasyāṃ diśi 
yo mantraḥ pūjāyāṃ vihitaḥ tasyāṃ diśi sa eva home prakīrtita 
ityarthaḥ pakvamiti gāyatryā pakvaṃ hutvā tato brahmādi 
pūjāmantraiḥ sakṛt ghṛtamityuktapūjāhomānantaraṃ ebhiḥ 
vakṣyamāṇadravyaiḥ kramāt pāṭhakramāddhunet dravyāṇi gaṇayati 
samiditi | pūrvādidikṣu samidho vyavasthāpayati pālaśi iti | atra 
ācāryakuṇḍe pālāśī samiditi draṣṭavyam homasaṃkhyāmāha - 
aṣṭottaraśatamiti || pṛthagaṣṭottaraśataṃ kuryāt juhuyāt 
pṛthak pūrṇāhutiṃ ca dadyāt pūrṇāmantraṃ smārayati vyometi 
sā pūrṇāhutiḥ vyomavyāpidaśārṇena prakīrtitā 

p. 86) 

pūrvamevāsmābhiriti śeṣaḥ homakalaśayoḥ ānurūpyamāha - 
kalaśānāmiti | kalaśānāṃ bāhulye homabāhulyamiṣyate | atra 
prakṛte saptadaśake pañcaviṃśatau ca kalaśa ekameva kurvīta iti 
|| adhivāsanaṃ saṃkṣipati saṃpāteti saṃpātaṃ samarpya 
kalaśānekīkṛtya tatvasaṃbhārādi krameṇa saṃskṛtya śuddhā 
bhavantvityādinā saṃpātājyena saṃprokṣya punarantaśca 
mūlaprāsādagataṃ taṃ devaṃ tatra vā svāgrataḥ kṛte kautuke vā 
saṃpūjya taṃ praṇamya añjalimudrayā upalakṣitaḥ san devaṃ 
vijñāpayet | vijñāpanamantramāha adhivāsa iti itīti deveśamiti 
vijñāpya nṛttaṃ gītaṃ bahiḥ kṛtvā jāgradeva niśāṃ 
nayedityuktarītyā niśāṃ nītvā uttaredyuḥ pragetanasamiddhyānte 
dvijān pārāyaṇika mauhūrtikādīnanujñāpya mūrtipaiḥ sahitonī 
nīrājanakalaśābhidhārakaiḥ mūrtipaiḥ saha 
vidvānadhivāsadinasnapanadina kartavya kriyākramā vijānan 
snapanāya samārabhet | 

p. 87) 

annariti | antaḥ praviśya dvāsthābhyanu 
jñāpanavāyubījajāpakṛta kavāṭavighaṭanādipūrvakaṃ 
prakaṭamantarviṣṭvā nirmālyamapakṛṣya ca | cakāra 
samucitatailaghaṭena abhyajya prakṣālya śirīṣacūrṇodvartanādi 
purassaraṃ prakṛṣṭaṃ kṣālayitvā abhyarcya pāyasaṃ nivedya 
ityarthāt tadanantaraṃ vidhivat pīṭhārādhanādi 
tadarhavidhyupetaṃ sādaraṃ tatvāni nyasya mantranyāsaṃ kramāt 
kṛtvā pādyārghye vinivedayet tataśca ācamanaṃ datvā tāreṇa 
pādayo mūrdhni ca dūrvākṣatāni vinyasya astreṇa sādaraṃ 
nīrājya paścāt pañcagavyādibhiḥ kalaśaiḥ kramāt 
pūraṇoktakramāt snāpayet snapanamantrāha 
pañcabhirbrahmabhirityādi madhyamaṃ vyomaṇidyayetyantena | pūrvaṃ 
pañcagavyādi dravyeṣu prathamabhūtaṃ pañcagavyamityarthaḥ 
samudrajyeṣṭhavargeṇa jaladhīn snāpayediti | jaladhīn pratyekaṃ 
samudrajyeṣṭhavargamuktvā snāpayedityarthaḥ | snānakḷptiṃ vakti 
khaṇḍaśa iti 

p. 88) 

khaṇḍaśaḥ khaṇḍaṃ khaṇḍaṃ prati pūjayitvā tu tuśabdadyoti 
tanmaheśāya mantreṇa cāntarā snānamācaredityuktamantarā snānaṃ 
ca kṛtvā paraiḥ itarakhaṇḍaghaṭaiḥ snāpayet avasutena 
pratikalaśaṃ taccheṣamekasmin ghaṭe avasrāvya tena devasya 
parivārakānindrādi baliparivārāṃśca diśāhomādi pūrvataḥ 
kṛtapratiṣṭhitān prokṣya tato devaṃ saṃpūjayet samyak pūjā 
baliparivārādi prīṇanopetaṃ pūjayet paścādyajamānaḥ ācāryaṃ 
mūrtipān sadasyāṃśca pūjayet saptadaśa dravya eva ghaṭapuṭādi 
vistāraṃ darśayati pañcaviṃśatibhirityādi vistārakāma ityantena 
| akrodha ityanena asya jaghanya pakṣākṣiptatvaṃ sūcitam 
saptadaśadravyasnapanamupasaṃharati idamiti 
āgamacoditamāgamavihitaṃ ta eva samuddiṣṭamasmābhiḥ 
samyaguditamidaṃ snānaṃ snapanaṃ vicakṣaṇo jaghanyapakṣatvepi 
mukhyapakṣavihita phalasaṃpādana paduprabhāvaḥ caturthadivase 

p. 89) 

anyatrāpi prāyaścittādāvapi bhaktyā kuryāditi || atha 
pañcaviṃśatidravyavidhiṃ vaktumārabhate atheti | atha 
pañcaviṃśatidravyairupalakṣitamasamādikrameṇa śāstracoditaṃ ca 
paraṃ snapanaṃ pravakṣyāmi | adhamapakṣakalaśān darśayati 
pañcaviṃśatirityā dyaṣṭottaraśatakairvetyantena | tadidānīṃ 
tadaṣṭottaraśatakamidānīṃ prathamaṃ tāvanni śamyate tatrāpi 
uttamavidherīpsitatamatvapradarśanāya prathamamadhamottamabhūta 
aṣṭottaraśatakalaśavidhiriti draṣṭavyaṃ tatkṣetrakalpanāṃ 
darśayati ṣoḍaśetyādi bhṛśādiṣvityantena || evamiti || evaṃ 
proktakrameṇa kṣetraṃ parikalpya yathānyāyaṃ pīṭhārādhana 
kuṃbhasaṃskāra dravyavinyāsamānasapūraṇādi nyāyānativṛtyā 
śivakuṃbhaṃ śivadevatyaṃ brahmakuṃbhaṃpūrayet pūrvavat 
madhyasthaṃ pūrayet pūrvaṃ sarvamantrātmakaṃ paramityādi 
pūrvoktaprakāreṇa brahmakalaśaṃ pūrayitvā tatastaditarān 
pādyādicatuviṃ 

p. 90) 

caturviṃśatidravyakuṃbhān pūrayet pādyādi dravyāṇi 
tattatsthānoddeśapūrvakaṃ gaṇayati pādyamityādi 
yathākramamityantena saktumiśritamiti śeṣaḥ śivakuṃbhādi 
devatāpañcaviṃśatikamāha - īśāna ityādi devatā ityantena vāk 
sarasvatī rudra ekādaśa rudrāḥ agrajāḥ jyeṣṭhāḥ munayaḥ 
sapta-ṛrṣayaḥ viśvadevatāḥ viśvadevatā iti pādyādi 
saṃghātadravyāṇāmaṃgāni gaṇayati | dūrvetyādi 
ratnamīritamityantena kalaśapūjādhivāsādikaṃ 
smārayatyetairityādi samārabhedityantena snānamantrānityādi | 
ataḥ snapanaprakriyāsaṃgrahoktisamanantaraṃ snānamantrān vakṣye 
|| guruḥ svayamantarvakṣyamāṇamantraiḥ kramāt pañcaśaḥ 
pūjayitvā nīrājya śeṣaṃ toyaśeṣaṃ kuṃbhāvasrāvakramāt 
pūraṇokramāt yathā vidhi devaṃ snāpayet tanmaheśāyamantreṇa 
antarā snānaṃ ca ācaret snānamantrānāha idaṃ viṣṇurityādi 
vyomavyāpikrameṇa tvityantena | idaṃ viṣṇurityatra pādya sa ho * * 
* 

p. 91) 

kramāt madhyamaṃ vyomavidyayeti | śivakuṃbhasya niyatamantratvācca 
pādyādi śivakuṃbhāntaṃ ca snānakramo vivakṣita iti draṣṭavyam 
upasaṃharati ebhiriti jaghanyatamaniṣṭhatayā 
adhastānādhamakṣetrakḷptiṃ vakṣye kā gītītyā divihitaṃ 
kvacidityantena karturaśaktiḥ syādadi yadītyarthāt tarhi 
śuddhāṃbuvarjitaiḥ pañcaviṃśatikuṃbhaiḥ snānam kuryāt anyatra 
kvacit śaktileśasaṃbhava ityarthaḥ tatra na vihitaṃ 
avihitakaraṇādīśvarakopa eva bhavediti bhāvaḥ madhyakalaśavidhiṃ 
sabhedaprapañcamāha viṃśat sūtrairityādi pañcaśataṃ 
smṛtamityanta granthasandarbhaṃ na viṃśatsūtrairiti viṃśat 
sūtrairupalakṣite śatadvaye bahirmānuṣe ṣaṭkacatuṣkāṇi dikṣu 
ṣaṭkāṇi vidikṣu catuṣkāṇi antarāle'ṣṭakaṃ antardevike 
aṣṭa dvādaśa tāni digvidik samudāyena aṣṭau 
dvādaśakānyantarnavake brāhme navake'bjaṃ kuryāditi śeṣaḥ 
saptadaśādhika dviśatamāha - ṣaṭkamiti 

p. 92) 

viṃśat sūtrairityanuvartate | tasmin kṣetre'ntardaivike kramāt 
dikkoṇakramāt ṣaṭkacatuṣkaṃ ca tadvāhyeto mānuṣe digvidikṣu 
kramāt dviṣaṭkaṃ dvādaśakaṃ aṣṭadvitayaṃ ṣoḍaśakaṃ ca 
antarāntarāle aṣṭakaṃ ca kuryādvā kuryādveti 
vakṣyamāṇamatrāpyākṛṣyate | taiḥ sūtraiḥ pūrvoktaiḥ viṃśat 
sūtraiḥ pañcaviṃśati navakāni kṛtvā pañcaviṃśādhikaṃ 
śatadvayaṃ kuryādvā śatadvayamiti prakaraṇavaśāt siddhyati 
pūrvaṃ ṣaṭkamityādyanantara pūrvoktaṃ saptadaśādhikaṃ syāditi 
śeṣaḥ tripañcāśaduttaraśatadvaya kḷptiṃ vakṣye ekaviṃśat 
puṭa iti ekaviṃśat puṭe antaḥ brahmadaivikayoḥ krameṇa 
aṃbujamaṣṭau navakāni ca bahirmānuṣe koṇeṣu navadikṣu 
dvādaśakatrayaṃ trīṇi dvādaśakāni dikṣu antarāleṣu ca 
dvādaśakānītyarthaḥ evaṃ dvipañcāśaduttaraṃ śatadvayaṃ 
parikīrtitam triśatakḷptiṃ vakti kṣetre gotrapuṭe iti 
pañcādhikapañcaśatapadakḷptiṃ vaktiḥ kṣetre dhīrapuṭe iti | 
antato'ntardaivike aṣṭāsu 

p. 93) 

dikṣu bāhye koṇe ca saptadaśāni saptadaśa kānītyarthaḥ eṣāṃ 
madhye bahiḥ koṇasthasaptadaśakānāṃ madhye trīṇi 
pañcaviṃśatikāni ca prakalpayet 
kevalapañcaviṃśatidravyavidhimupasaṃharati 
pañcaviṃśatidravyairevaṃ pañcaviṃśatā smṛtamiti | atha 
tailādidravyāntarasaṃyuktaiḥ proktapañcaviśatidravyaiḥ 
kalaśottamavidhimabhidhāsyannamumavatārayati 
dravyairanyairityardhagranthena tatra prathamaṃ tripañcāśaduttara 
dviśatavidhimabhidadhāti aṣṭottaraśatamityādyebhiḥreva 
tvityantena aṣṭottaraśatamiti caturviṃśatisūtrai rūpa lakṣite 
kṣetre| kṣetra iti pūrvoktamanuvartate tatra madhye 
aṣṭottaraśataṃ tadbahiḥ ṣoḍaśa navakāni ca kṛtvā madhyato 
madhye aṣṭaśataṃ tathā yathā pūrvamuktaṃ tathā saṃpūrya 
bāhye tadbahiḥ dikṣu koṇeṣu ca tailādirūpajalāntāni dravyāṇi 
śarvādyairaṣṭamūrti mantraiḥ viṣamairayugmasaṃkhyaiḥ 
prathamatṛtīyapañcama saptamaiḥ samaiḥ 
yugmasaṃkhyadvitīyacaturtha ṣaṣṭhāṣṭamaiśca saṃpūrya 
bhṛśādiṣu 

p. 94) 

antarāleṣu śaivajātimṛdo vidyeśvarātmabhirmantraiḥ 
anantarasūkṣmādimantrairnyasya yathoktairebhireva mantraiḥ kramāt 
pādyādikramāt sthāpayet iti tatraiva triśatapadakḷptiṃ vakti 
kṣetre gotrapuṭe ityādi triśatairghaṭairityantena tatraiva 
dravyāntarayuktyā viśeṣaṃ darśayati kṛtvā viṃśacchatamityādi 
śataghaṭatraya ityantena | gotrapuṭa eva kṣetre madhye 
koṇasthanavakānvitaṃ navadikṣvaṣṭakoṇeṣviti 
pūrvoddiṣṭāṣṭaka dvitaya koṇasthitairnavakairanvitaṃ tathā 
brāhme ca aṣṭadalakamalakarṇikā sthitena navakena ca anvitaṃ 
tattādṛśaṃ viṃśacchataṃ viṃśatyuttaraśataṃ navakaviṃśatyā 
vṛtaṃ kṛtvā gandhodakānvitaiḥ viṃśatinavakeṣu pūrvadiksūtra 
dakṣiṇapārśvādidik sūtra samanantarakhaṇḍagata 
gandhodakānvitaiḥ dravyaiḥ pūrvoktarūpamṛdantadravyaiḥ 
mūlāntaiḥ gandhajalavihitamūlāntaiḥ 
pūrvoktaśikhaṇḍayantairmantraiśca śivakuṃbhāntaiḥ 
ghaṭaśatatrayaiḥ snānaṃ kuryāt | proktadravyaireva saviśeṣaṃ 

p. 95) 

viṃśatyuttaratriśata vidhimabhidadhāti kṣetre mitrapuṭe ityādi 
triśataṃ parikīrtitamityantena vicakṣaṇaḥ ūhāpohapaṭuḥ guruḥ 
mitrapuṭe kṣetre madhye kṛtvā viṃśacchataṃ madhya ityukta pūrvo 
dalakalaśaviraheṇa dvādaśottaraṃ śataṃ kṛtvā tasya bahirdikṣu 
dvādaśakaṃ ṣoḍaśakānāṃ madhye antarā catuṣṭayatayaṃ 
catuṣṭayānāṃ trayaṃ trīṇi trīṇi catuṣṭayānityarthaḥ tāni 
kuryāt | atha pūrvoktairdravyamantraiḥ yathāvidhi śivakuṃbhādi 
kūpamṛtkuṃbhāntaṃ tattaddravyadevatādiprayogānativṛttyā 
pūrayitvā mṛdāṃ pārśve aviśeṣādubhayapārśve sthitān 
catuṣkāṇi mūlamantrato gandhodaiḥ pūrayitvā samāhitaḥ 
pādyāditattaddevatāmantra samādhānayuktaḥ tairgandhodaiḥ tena 
mūlena devamabhiṣiñcet catuṣkāṇyapi sarvāṇi prādakṣiṇyena 
pūrayediti mṛt pārśvadvayagata gandhoda kramadarśana paramadhye 
vākyaṃ mṛdāṃ pārśvadvaya vihita gandhodakaviṣayaṇi sarvāṇi 
catuṣkāṇi satyāntarikṣādi prādakṣiṇyakramāt 

p. 96) 

pūrayet ityarthaḥ śeṣaṃ sugamam || atha uttamatamaṃ snapanaṃ 
vaktumupakramate caturbhirityardhagranthena tadvivṛṇoti kṣetre 
kapālapuṭa ityādi snāpayet gururityantena | kālapure ekaviṃśat 
puṭe kṣetre madhye aṣṭottaraśataṃ tadbahiḥ digvidik samudāyena 
aṣṭanavakāni tanmadhye digvidigvihitanavakānāṃ madhye trīṇi 
trīṇi trikāni ca kuryāt atra śivakuṃbhādirūpa mṛdantaṃ 
pūrvavat pūrayitvā mṛdāṃ pārśvadvayatrikaṃ gandhodapūritaṃ 
kuryāt | guruḥ tadbāhye aṣṭaviṃśati navakāni kalpayet 
aṣṭaviṃśatinava kapūraṇaprakāramāha karpūretyādi 
pradakṣiṇamityantena aṃburuhāya sāmityatra maujavāsvākṣa itivat 
pratyayalopaḥ sātvatāṃ patirityādivat ārṣo nuḍabhāvaḥ 
dūdhmaḥ palāśaḥ pūrayitveti | guruḥ evaṃ pūrayitvā 
samabhyarcya hutvā tairdevaṃ snāpayet evaṃ gurukṛtyamuktvā 
tatsamāraṃbhakayajamāna samādhimāha - devamiti gurvādīnāṃ 
pūjyatva kathanena arthākṣipta statprayojako yajamānaḥ svābhi 

p. 97) 

svābhimatasarvasvasiddhaye anuṣṭhāpitapratiṣṭhaṃ 
cāturthikasnapana vidyotamāna vigrahaṃ anugrahonmukhaṃ devaṃ 
sahakāribhiḥ mūrtidharai saha tadvidhāyinaṃ guruṃ kriyamāṇa 
tattatkriyā samādhāna śauṇḍān paṇḍitān pārāyaṇa 
parāyaṇān brāhmaṇān tanniyogakaraṇodyuktān bhaktān 
parikarmiṇo'nyāṃśca tatsahakāriṇaḥ pāraśavādīṃśca sarvān 
annādibhiḥ samuktasarvajanasādhāraṇena ante annādi 
śabdavācyairdevaviṣayeṇa nityapūjādravya kalpanādipurassara 
puṣpārādhanena gurvādi viṣaye gobhūhiraṇyādi tattadarha 
dakṣiṇāviśeṣaiśca bhaktyā svasamārādhyeṣu sarveṣu 
parameśvarabhāvanārūpayā manovṛttyā samyagāsti kaya yuktaṃ 
pūjayet snapanavidhimupasaṃharati avastutena saṃproktā devasya 
paricārakāḥ ityanūditacāturthika 
snapanānāmanirdiṣṭapratiṣṭhānāṃ parivārāṇāṃ 
pratiṣṭhāmācaṣṭe diśāhomamityādi paṭalaśeṣeṇa | 
matvijo'ṣṭadikṣvagniṃ nidhāya agnimukhādikaṃ 

p. 98) 

ca kṛtvā amībhiranantaravakṣyamāṇaiḥ mantraiḥ vidhivat 
pañcatārānuvacanāditadarbhavidhyupetaṃ pakvaṃ juhuyuḥ 
pakvamantrānāha indrakṛtumityādi triyaṃbakamityantena | vāthave 
vāyusaṃ bandhe koṇe puraḥ pūrvaṃ pratyekaṃ pratimantraṃ 
pañcatārānanūdya pūrvataḥ pūrvāṃ diśamārabhya kramāt evaṃ 
pakvāni hutvā tata indrādyairmantraiḥ yathākramaṃ pūrvacoditaiḥ 
samidājyalājādinā pūrvamadhi vāsavihitairatha caturdravyairvā 
juhuyuḥ atra pūrvataḥ kramāt iti vacanena prāgdvāre pratyagdvāre 
ca prāsāde ca diśāhomaḥ pūrvādika eveti sūcitam homān samāpya 
saṃpātājyasamanvitaiḥ kalaśaiḥ pīṭhikāsu vidhinā saṃsthāpya 
kramāt pūjayet balipīṭhikānāṃ darbhādikṣāvana dhāraṇā 
śuddhipīṭhapūjā vidhinā saṃsthāpya kramādindrādīn pūjayet 
haviśśeṣeṇa baliṃ ca kuryāditibhāvaḥ | 

iti kriyāsāravyākhyāyāṃ tatvaprakāśinyāṃ || navamaḥ paṭalaḥ 
|| 9 || 

evaṃ parivārapratiṣṭhāniṣṭhamanuṣṭānakālamabhidhāya 

p. 99) 

sakalaparivāraparivṛta parameśvaraprīṇanātmakaṃ 
utsavāparaparyāya saparyāviśeṣaṃ vakṣyan vivakṣitamāviṣkaṃ 
roti utsavamiti || tataḥ samastaparivārapratiṣṭhānantaraṃ 
annādyabalibhūyiṣṭha dvijādi sakalajantusantānamannaṃ dvāsthādi 
sakala parivāraviṣayo baliṃ ca bhūyiṣṭo yasmiṃstaṃ 
nānāvāditrasaṃkula nānāvidhairānakādi pañcavidhairvāditraiḥ 
vādyaiḥ saṃkulaṃ tathā nṛttagītasamanvitaṃ ca 
tattādṛśamutsavaṃ ca kuryāt tatrādāvaṃkuśarpaṇaṃ 
dhvajasthāpanaṃ ca kuryādityāha bījāṃkuramiti bījāṃkuraṃ 
kṛtvā sarvato mahādhvaja durgādi bali devatāsthānacatvarādiṣu 
sarvatra kramāt dhvajān saṃsthāpya śubhāḥ patākāśca nyastvā 
gandhapuṣpaiḥ pūjayet mahādhvajapatākopasthāpanamantramāha 
namaste iti tatra sarvatra prākārāntarbahiḥ rathyācatvarādi 
devayātrāsthāneṣu ca sarvatra saṃmārjya ālipya kusumākṣataiḥ 
vikiret ayaṃpūrādyairaguru gulgulvādyaiḥ 

p. 100) 

sandhūpya tataḥ kṣetrapariṣkārānantaraṃ śivaṃ saṃpūjayet 
pūjāsamyaktvaṃ darśayati saṃskāra snāpyetyādi 
kṣamāpayedityantena vidhivat pīṭhapūjādi tadarhavidhyupetaṃ 
snānakāle śuddhatoyaiḥ payodadhyājya gavyakairgandhodaiḥ 
nālikeśadbhiḥ punaḥ snānasamaye kalaśaiśca saṃsnāpya 
yathojvalaṃ gandhairaṣṭagandhairvilipya vāsobhiḥ paridhāpya 
pūjayitvā pūjā parivārasarvasvametaṃ pūjayitvā 
bhakṣyabhojyādisaṃyutaṃ annaṃ nivedyetyetāvat uktvā tato hutvā 
baliṃ datvā svayaṃ gururiti pūjāśeṣaṃ vakṣyan prasaṃgānmadhye 
mukhanivedya vidhimavatārya darśayati īśādyāsyeṣvityādi 
sarvamevaṃ tvityantena kṛsaratilodanaṃ prakṛtamanusandhānapūrvaṃ 
pūjāśeṣamāha nivedyeti evaṃ mukhanivedya hṛdyaṃ nivedya tato 
dhenumudrāṃ ca sandarśya dikṣu rakṣāṃ vidhāya ceti 
smṛtyantarokta sudhāṃśusamarpaṇādyanantaraṃ hutvā agnimabhyarcya 
mūlena kṛtvā ca pariṣecanaṃ aṣṭottarasahasraṃ vā 
śatamaṣṭādhikaṃ hunet | 

p. 101) 

mūrtyaṃgaistaddaśāṃśaṃ tu vidyeśādyaiḥ sakṛt sakṛt | 
pariṣicya punarjaptvā homaśeṣaṃ samāpya ceti smṛtyattara 
smṛtanyāyena nivedyaśeṣahaviṣā a* * bāgnau hutvā baliṃ datvā 
navevānale pīṭhe dvārayogyaṃ baliṃ haredityukta nyāyena baliṃ 
datvā ācamya guruḥ svayaṃ prāptabhāvanayā 
prāptaparameśvarabhāva ācāryaḥ ācamanavidhānīyā 
paranāmajalaṃ tu tuśabdadyoti mukhāvilāpana pūrvaṃ datvā annaṃ 
visṛjet punaḥ annaśeṣeṇa nirmālyacaṇḍeśvarāya nivedayet | 
tadanantaraṃ pānīyaṃ gaṇḍūṣāparanāmakaṃ mukhavāsaṃ 
pañcatāmbūlādirūpaṃ datvā kiñcit saṃpūjya samyak 
prakṛtivilāpanādi samīcīnaṃ puṣpāñjalibhūyiṣṭhaṃ ca 
pūjayitvā japtvā śivahastaṃ tato mūrdhni kṛtvā japtveti 
āgamāntaroktarītyā japtvā stutvā namaskṛtya kṣamāpayet 
parameśvaraṃ pūrvāvasthāvasthitaṃ bhāvayet || 
baliparivārasaparyāmudīrayet prathamaṃ bhūtabalimavatārya 
vivṛṇoti niśītyādi yathākramamityantena || kautuka iti 

p. 102) 

kautuke balibiṃbe devaṃ mūlaliṃgasthamārādhya āvāhya pūjayitvā 
śiṣyasya śirasi nyaset tataḥ svasti japtvā tena saha bahirgatvā 
garbha gṛhāt bahiḥ niretya dvāsthādibhyo dvāsthādi 
kṣetrapālāntaṃ balidevatābhyo baliṃ haret dvāsthādi balidevatā 
gaṇayati nandinamityādi pūjayet kramādityantena nandyādīni ityatra 
ādiśabdaḥ kṣetrapālānta bahiḥ parivāravācakaḥ 
baliprakriyāmāha vādyamiti nṛttaṃ gītaṃ ca vāditraṃ kṛtvā 
kṛtvā kārayitvā tathā ca vakṣyati - 

samāpyaivaṃ baliṃ tatra nṛttagītādi kārayet iti evaṃ baliṃ 
kṛtvā balimudrāśca darśayediti saṃbandhaḥ | tatra utsavabalau 
viśeṣaṃ darśayati teṣāmityādi | teṣāṃ prakṛtānāṃ 
dvāsthādiparivārāṇāṃ pūrvaṃ pārśvamaṇḍale tattat 
vāmapārśvasthaṇḍile pariṣadāṃ ca baliṃ datvā tato 
dikpālapariṣadanantaraṃ tadbahiḥ dikṣu koṇeṣu mālāmantraiḥ 
onnamo bhūtebhyo ityādibhiḥ baliṃ dadyāt dikṣu koṇeṣviti 

p. 103) 

pṛthak karaṇaṃ koṇeṣu balimantranyūnatva sūcanārthaṃ na 
digvidik kramapradarśanārthaṃ iti | veditavyam dikpālādibalau 
viśeṣamāha - dikpāniti dikpān vāhanaṃ ca cakārāt tadanantaraṃ 
pūrvoktadvāsthau ca pūrvaṃ arcanāt pūrvaṃ 
upasthānamantrairupasthāya tato arcayet iti āgametviti āha 
āgameṣūddhṛtān tāraśaktyāravyayorante sphura sphoṭaya huṃ 
vadedityādi smṛtyantaroddhṛtān mantrān samāsataḥ 
saṃkṣepoktinimittato likhye likhāmi | ebhya iha ebhyo nandyādibhyo 
dikṣu bahirdikṣu baliṃ datvā tattat pārśvamaṇḍale yathāvidhi 
mahākālādiviṃśat gaṇanāmamantraprayogādi viddhyanativṛttyā 
baliṃ dadyāt viṃśatbhūtagaṇān gaṇayati mahākāla ityādi 
pātālāste namo namaḥ ityantena balipīṭha iti pīṭhāntikaiḥ 
svāhādyaiḥ bhūtidādyaiḥ balipīṭhe baliṃ dadyāt | 
bhūtidādigaṇanapūrvaṃ tatsthānakḷptiṃ vakti bhūtida iti 
mantraviśeṣān 

p. 104) 

likhyati oṃ mahābalāya nama ityādi itīti iti likhitairetaiḥ 
pañcamantraiḥ pīṭhikāyāṃ baliṃ datvā tadbahiḥ prakriyāvaraṇe 
ebhiranantaralikhyamānaiḥ ye samastaṃ oṃ namo bhūtebhyo 
gṛhṇantvityādibhistribhiḥ mantraiḥ ekāvṛtyā baliṃ dadyāt | 
tadbahiḥ grahāṇāmapi baliṃ dadyāt | grahānāha devāśceti 
balimupasaṃharati | eṣāmityādi eṣāṃ grahāṇāṃ dikṣu 
kṣetrapālāyottare baliṃ datvā evaṃ samāpya tatra 
kṣetrapālāgrato nṛttagītādi kārayediti | bahirbalau 
pakṣāntaramāha anyatheti || pūrvaṃ prathamāvaraṇe mālāmantraiḥ 
onnamo bhūtebhya ityādyaistribhirmantraiḥ anantaraṃ tadanantaraṃ 
dvitīyatṛtīya caturthāvareṇeṣu krameṇa nandyādīnāṃ 
gaṇānāṃ viṃśat bhūtagaṇānāṃ grahāṇāṃ ca baliṃ datveti 
śeṣaḥ | evaṃ kṛtvā bhūtidādyaiḥ balipīṭhapaṭhitaiḥ 
samāpayediti diveti śeṣeṣvāraṃbhadivasa samanantaradivaseṣu 
divāpi ca cakārāt rātrau ca baliṃ utsavabaliṃ 

p. 105) 

bhūtabaliṃ vā dadyāt pūrvedyuriti | ācāryaḥ tīrthayātrāyāḥ 
pūrvedyuḥ niśi mahābaliṃ grāma baliṃ datvā 
samastajantusantānamanumānya tadanantaraṃ kṣudravidrāvaṇarūpa 
mṛgayādyanantaraṃ antaḥ praviśya devaṃ prārthayet 
prārthanāmantramāha - tīrthayātreti iti prārthya snānācamanātma 
bhāvanādyanantaraṃ aṃkurapātrādyairdīpaiḥ aṣṭamaṃgalaiśca 
samalaṃ kṛte maṇḍape śayyāmāstīrya tāmabhyarcya ācāryo'ntaḥ 
praviśya yathānyāyaṃ bhūrādibhiḥ aśvatthapatranyasta 
ghṛtadūrvāgrādyālabhananyāyānativṛtyā ghṛtāropaṇaṃ kṛtvā 
viśvavyāptiṃ viśveśvare vilāpya mūrtipaiḥ saha puṇyāhaṃ 
kṣaume samauktikaṃ hemaṃ nikṣipya ūrṇāsūtreṇa bahurūpeṇa 
aghoreṇa pāṇibhyāṃ devasya dakṣiṇe bhuje kautukabandhaṃ ca 
kuryāt | tato dhāraṇābhiḥ karmabiṃbasaṃśodhanādyanantaraṃ 
kautuke karmabiṃbe devamāvāhya akhilamaṃgalaiḥ samastairvādyaiśca 
sahitaṃ devaṃ maṇḍape saṃsthāpya prāsādasammukhaṃ 

p. 106) 

sthāpayitvā saṃpūjya tadarhopahāra samīcīnaṃ pūjayitvā 
nissvapantāṃ niśāṃ nayet asvapaṃstāṃ niśāṃ nayedityanenaiva 
yasyāṃ jāgrati bhūtāni sā niśā paśyato muneriti 
smṛtyantarasmṛtāṃ tāṃ lokayātrā?rūpamahārātriṃ nayet 
svakāraṇe parabrahmaṇi vilīnāṃ bhāvayediti ca dhvanyate 
pañcamantramūlapraṇavavyāpakaiḥ jāgradādyavasthātrayaṃ 
saṃhṛtya sadānandacidrūpa svasvarūpānubhaveparaṃ bhāvayediti 
bhāvaḥ tato guruḥ prātaḥ snātvā sandhyāmupāsya vidhivat 
praṇavamūla pañcamantravyāpaka prabodhanotthāpana maṃgala 
darśanārghyadāna śayyodvāsana pīṭhapūjā vāhana sakalīkaraṇa 
pādyādisamarpaṇa dantadhāvana jihvollekhana gaṇḍūṣadāna snapana 
madhvājyāsecana udvartana punaḥsnāna vastradūrvā 
puṣpacandanāñjanāgaru samarpaṇabhūṣaṇa darpaṇa 
yavasādanetihāsa purāṇādiśravaṇa nityadānasamarcanādi 
tadarhaviddyupetaṃ tatkāla yogyamakhilaṃ kṛtvā śivaṃ saṃpūjayet 

p. 107) 

kautukaṃ gehe praveśya deve mūlabiṃbastha deve devaṃ kautukasthaṃ 
niyojya ca cakārāt saṃpūjayecca || saṃpūjayediti 
pūrvoktamanuvartate atha udvartanārthaṃ cūrṇāni kārayedityāha 
ulūkhala iti || 

haridvāmudvasaṃyuktaiḥ māṣaśāliyavādibhiḥ nave śuddha 
ulūkhale piṣṭacūrṇāni kārayet homādi cūrṇaiḥ sahitaṃ pātre 
vinikṣipecca tattaccūrṇamūlena pūjayitvā devaṃ mūlabiṃbasthaṃ 
snānasamaye vāribhiḥ saṃsnāpya mājikājvābhyāṃ abhyajya 
taccūrṇena tena cūrṇena punaḥ snānasamaye abhiṣecayet || 
pañcamantrairityarthāt tena mantraliṃgaṃ sarvataḥ saṃmṛjya 
bhaktānāṃ mūrdhni dāpayet taccūrṇamityarthaḥ punaḥ saṃsnāpya 
vidhivadabhyarcya yathāvidhi homaṃ yātrāhomaṃ kuryāt | 
yātrāhomaṃ vivṛṇoti kṛtvā cāgnimukhamityādi pūrṇāhutiṃ 
dadedityantena | atra śākunasvasti sūktābhyāṃ ājyāhutīrdadet 
hunedityarthaḥ | evaṃ prativākyaṃ dadet padenānvayo draṣṭavyaḥ 
hṛdā prāsādena cetyarthaḥ puṇyāhamiti puṇyāhaṃ 

p. 108) 

vācayitvā kautukaṃ saṃhṛtyotpādyātha 
karmārcātīrthayātārthamiti prārthanānantaraṃ yātrā 
homasaṃpāta samarpaṇānantaraṃ ca āvāhya mūlabiṃbāt 
karmārcāyāmāvāhya nyasya vastrābhyāṃ pariveṣṭya ca cakārāt 
mūlabiṃbaṃ ca saṃrakṣya saṃpātājyena śiṣṭenetyarthāt tena 
saṃspṛśya taṃ kautukasthaṃ devamādāya bahiḥgarbhagṛhāt 
bahirvrajet deśiko dvāri prāsādadvāre maṃgalavādaṃ 
jagannirmāṇetyādi rūpamaṃgalastotrapāṭhaṃ ca kṛtvā nirgatya 
baliṃ datvā dvāsthādibalipīṭhāntaṃ antarbahiścaikāvṛtyā 
baliṃ datvā gopurāt bahirgatvā yānaṃ gajādi rūpamāsādya taṃ 
punarvāhanaṃ parameśvaravāhanabhūtamṛṣabhaṃ dhyātvā 
dhvajabaliṃ datvā tatstha mṛṣabhaṃ vāhane saṃyojya yānaṃ 
tadrūpaṃ bhāvayitveti artha tathā kṛtvā parameśvaraṃ tamāropya 
akhilavādyādibhi vṛto jalagandhādibhiḥ upahārairyukto 
yojanādarvāk nadīṃ anyajalāśayaṃ vā vrajet tatpārśve 
tīrthapārśve suguptaṃ sthaṇḍilaṃ kṛtvā tasmin samarpita 

p. 109) 

bhadrapīṭhe śivaṃ nyaset | nyastaṃ śivaṃ 
mantrāvāhanādipūrvaṃ pādyādyaiḥ pūjayitvā tu tīrthamāvāhya 
dhāraṇādibhiḥ saṃskṛte tīrthe gaṃgāmantreṇa tīrthamāvāhya 
sannidhāpya majjayet tasmin tīrthe devamityarthaḥ | atha 
cūrṇodvarta na punaḥ snānādyanantaraṃ taṃ devaṃ sthaṇḍile 
niyojya samabhyarcya bhakṣyādibhiḥ samopetaṃ tatra śṛtaṃ 
mahaddhavirnivedayet atha tīrtha sannidhāpanānantara samarpya 
saṃpātādyarthaṃ tatpūrvameva kartavyaṃ homaṃ smārayati 
aṣṭottara śatamiti | atha śabdokta cūrṇodvartanādikaṃ 
prakaṭayati puṇyāhamiti || sajjanaiḥ sārdhaṃ puṇyāhamabhikalpya 
cūrṇairudvartya sādaraṃ aghamarṣaṇādisūktamityarthaḥ tathā 
saṃsnāpya samabhyarcya ādāya yathāvidhīti pūrvokta 
pūjānuvādaḥ | evaṃ kṛtvā tīrthe tasminnityādi mantraprārthana 
tīrthodvāsanādipurassaraṃ devamādāya yānamāropya drutataraṃ 
gṛhaṃ mūlālayaṃ gacchet drutataragamana tātparyaṃ darśayati 
yātrāhmeveti | yathānyāyaṃ yātrābalikṛtakrama garbhaganuktaye 

p. 110) 

pūrvoddiṣṭakramaprāpta nyāyānativṛtyā rātrau bhūtabaliṃ haret 
ravobhūte uttaredyurudite yātrādoṣaśāntaye yathākramaṃ 
uttamādisnapanaṃ kuryāt upalakṣaṇaṃ caitat yathāvibhavaṃ 
maheśvarārcana syāvāvasiktapariṣat pūjanasya ca evaṃ 
varaṇānantaraprāpta gurukṛtyamuktvā yajamānakṛtyamāha 
ācāryamūrtipālebhya iti atra tat kuryāt yathānyāyaṃ 
tīrthasnānāvasānikamiti codite karmaṇi samāpite sati 
ācāryamūrtipālebhyo dakṣiṇāṃ ca dadyādeva anyathā dhruvaṃ 
kartuḥ śraddhāvidhuramabhicārāya hi mayā ityādinyāyāt 
parameśvarakopāt kulanāśādidoṣa saṃbhavatītyekāraḥ sūcayatiḥ 
anyān parikarmi pārāyaṇikavārī śavādīn sarvānapi 
bhaktisaṃyuto yathāśakti pūjayet upasaṃharatīti 

svanibandhanasya virodhanadvāreṇa śiṣṭa viṣayatvamāśāste 
etadityādigranthārdhena tasya duṣṭāviṣayatvaṃ prārthayate 
rakṣitavyamityādyuttarārdhena || dasyubhyaḥ coravidyācuñcubhya 

p. 111) 

evameva śivaṃ samadhigacchatīti bhāvaḥ kiñcit prapañca 
śivabhāvamitīha tantre vyākāriṣaṃ guruvarāya gṛhītarītyā 
nītyānayaiva nipuṇā vivṛṇotu śeṣaṃ tatrāpi durgraha 
vibhāgavidhau yatiṣye 

iti kriyāsāravyākhyāyaṃ tatvaprakāśinyāṃ daśamaḥ paṭalaḥ || 
10 || 

namaḥ śivāya athaivaṃ tāvat pāśupatānusāreṇa 
śivatantramabhidhāya pañcarātrānusāreṇa anantaraprāptaṃ 
viṣṇutantraṃ vaktuṃ pratijānīte- 

namaskṛtya hariṃ vakṣye saṃkṣepeṇa kriyākramaṃ iti 
smṛtimūlatvāt prayojanaṃ ca khyāpayan pratijñāṃ vivṛṇoti 
devairityādi tīrthasnānāva sānikamityantena devairvāsudevādibhiḥ 
munibhirnāradādibhirācāryaiḥ bhagavatpādaudibhiśca sphuṭoditaṃ 
yadyapi atrottaravālye tathāpī tyaṃgīkārāt śaṃkā vākyepi 
yadyapīti prayoktavyaṃ evaṃ sphuṭoditaṃ yadyapi tathāpi 
sādhakendrāṇāṃ kriyāvidhau smaraṇāya ahaṃ gurupūjādi 

p. 112) 

tīrthasnānāvasānikaṃ kriyākramaṃ kriyākramamiti 
pūrvoktamanuvartate taṃ vakṣye gurupūjāṃ samārabhya 
tīrthasnānāvasānikamiti pāṭhe ekameva vākyaṃ prathamaprāptaṃ 
guruvaraṇaṃ saṃgṛhṇāti śodhita iti | vivṛṇoti yajamāna iti 
dakṣiṇe pāṇāvityantena dakṣiṇe pāṇāvālambya 
mantrametadudīrayan varayediti yojanā atra aṃgamūrtimantreṣu 
yairmantraiḥ mūrtipasamijyā prayujyate taireva 
arghyādyabhimantraṇaṃ kartavyamiti khyāpanārthaṃ mūlena 
mūrtibhirvā aṃgairabhimantryeti vikalpitaṃ sopi deśiko 
mṛdādibhiḥ kalpāntarakathitaiḥ urvīṃ parīkṣya yathocitāṃ 
jñātvā mahīṃ prākāraparyantaṃ prakalpya atra madhye diśāsu ca 
yathānyāyaṃ gandhādyairabhipūjya anena mantreṇa bhūtakrūrabaliṃ 
dadyāt iti saṃbandhaḥ | kṛtvaivamiti evaṃ bhūta parigrahaṃ 
kṛtvā sāmānyaśuddhyarthaṃ bahuśaḥ iṣṭāṃ kṣitiṃ sumuhūrte 
khanet kṣitimiti vakṣyamāṇaṃ kṣitipadamatrāpi samākṛṣya yojyam 
atha nava 

p. 113) 

navavastrādyalaṃkṛtaḥ svayaṃ guruḥ vidhitena mantrato mantreṇa 
karasaḥ sārvavibhakti tvānmantrata iti tṛtīyāntaṃ padaṃ | 
śeṣaṃ sugamam pātālapratiṣṭhāṃ saṃgṛhṇāti sumuhūrta iti | 
kūrmaśilāṃ nyasediti | antena tatra prathamaprāptaṃ vidhiṃ 
vivṛṇoti ratnetyādibhiḥ prārthayenmanunāmunetyantena madhye 
gartaṃ madhye śaktito yathāśakti mūlena ratnahemādivinyasya 
pīṭhārādhana kuṃbhasaṃskārādipurassaraṃ kuṃbheṣu 
nyasyetyarthaḥ | śeṣaṃ sugamaṃ 
nidhinidhānavidhisamāpanapūrvakaṃ kūrmaśilānyāsārthaṃ 
lipipaṃkajamavatārayati gandhādyairiti | lipipaṃkajaṃ viśiṃṣan 
tanmantrānuddharati kṣādityādināda śaktiyutaṃ madhya ityantena | 

kṣakāraśca tadādyāstu lakārādi śakārāntāśca kṣādayaḥ 
tadguṇasaṃvijñāno bahuvrīhiḥ kṣādayo 
mūrtiśiphānālasarākaṇṭakarandhrāṇi yasya tattathā ata eva 
kṣaṃ namaḥ parāya mūrtyātmane nama iti 
tanmantrāstūddhāradharmādi 

p. 114) 

sahitā antasthā dharmādyantasthā dharmādyanta sthābhiryuktā 
dharmādyantasthayujaḥ dharmādyantasthayujo granthayo yatra tattathā 
| atra granthipadaṃ sāmānyena āgneyapūrvādyaṣṭagranthivacanaṃ 
vivakṣitaṃ tarhi kathaṃ pūrvādigranthiṣu bījavarṇasiddhirityata 
āha sā'dharmādi napuṃsakamiti adharmādibhiḥ sahitāni 
napuṃsakāni adharmādinapuṃsakāni adharmādinapuṃsakaiḥ saha 
vartamānaṃ sā'dharmādinapuṃsakaṃ yaṃ namaḥ parāya dharmāya 
āgneyagranthyātmane nama ityādyāḥ tanmantrāḥ patraiḥ 
patrarūpaiḥ tribhistribhiḥ kādyaiḥ kakārādibhakārāntaiḥ 
varṇaiḥ samanvitaṃ samantādanugataṃ karṇikāntaiḥ karṇikārūpo 
anto makāro yeṣāṃ kādīnāṃ te tathā kaṃ khaṃ gaṃ namaḥ 
parāya pūrvakesarātmane nama ityādyā stanmantrāḥ 
bījabhūtasparśāntimamakārabījatvena patrasamanantara visargeti 
hrasvadīrghavibhāga vibhinneṣu aṣṭasu svaravarṇeṣu 
hrasvāntargatena visargeṇa dīrghāntargatabindunā ca liptāgrāḥ 
pūrvāḥ svarāḥ 

p. 115) 

kesarāḥ yasya tattathā aḥ āṃ namaḥ parāya pūrvakesarātmane 
namaḥ ityādyāstanmantrāḥ atra patrabījabhūta 
sparśāntimamakārabījatvena patrasamavagata rasamavatīrṇāyā api 
karṇikāyā varṇābjasamarcanasya bahiraṃgakramotkramāt 
saṃpradāyasamadhigata kesarānantara samijyā yujyata evaṃ 
kāryarūpakṣakārādi varṇaprāptimabhidhāya omityantarnayati 
niyatāyā prati prāṇiśabda ityādyuktasvarūpakāraṇa 
varṇarūpapraṇavavyāptimāha tārāṃśeti ātmavidyā parakramāt 
tārāṃśatritayopeta prokta patrakesarakarṇikāsu viṣvak 
vyāptairakārāditārāṃśa bhūtairātmavidyaparatatvaiḥ 
upetamityarthaḥ īṃ ātmatatvātmane nama ityādyāḥ tanmantrāḥ | 
atra tārāṃśatritayopetamiti vacanasāmarthyādeva 
tatvatrayasamarcanāt prāgeva tadaṃgabhūta 
maṇḍalātmatrayasamarcanāmapi kaiścit smaryate madhye karṇikāyāṃ 
nādaśaktiyutaṃ atra nādaśaktipadābhyāṃ 
tārāṃśabhūtanādaśakti tadbījabhūta hakāra 

p. 116) 

hrīṃkārau ca tantreṇocyete || hṛnnamaḥ parāya nādātmane namaḥ 
hrīṃ namaḥ parāya śaktyātmane namaḥ iti ca tanmantrau - 

akāraścāpyukāraśca makāro bindureva ca nādaśaktī ca śāntaṃ 
ca praṇavaḥ saptadhā smṛtaḥ ityādi smṛtismṛta praṇavāṃśeṣu 
prathamāṃśatratha bhūtātmādiḥ trayasya upottamāṃśa 
dvayabhūtanādaśaktyośca grahaṇādeva taditarāṃśabhūta 
binduśāntagrahaṇamapyavarudhyata eveti boddhavyam | saṃ namaḥ 
parāya bindvātmane namaḥ onnamaḥ parāya śāntātmane namaḥ iti ca 
tanmantrauḥ || evaṃ kṣādimūrtyādiviśeṣaṇaviśiṣṭaṃ 
lipipaṃkajaṃ kalpayediti saṃbandhaḥ || tasmin lipipaṃkaje 
kūrmaśilāṃ nyaset || kūrmaśilā pratiṣṭhā vivṛṇoti 
kṣālitāmiti | atha tatra tasmin lipipaṃkaje kṣālitāṃ 
gandhapuṣpādyaiḥ samabhyarcya adhivāsitāṃ tāṃ kūrma śilāṃ 
akūbāreti nyastvā abhyarcya prārthayet kṛtasamādhānapūrvakaṃ 
tadgartakartavya gaṇapati dakṣiṇāmūrti paradevatā prīṇana 
gartapūraṇaṃ 

p. 117) 

cāheti prācyetyādyagniṃ tarpayedityantena | atha 
gaṇapatidakṣiṇāmūrti pūjānantaraṃ dvāradeśe deveśamabhyarcya 
agniṃ tarpayecceti siṃhāvalokana nyāyena pūraṇāt pūrvakṛtyaṃ 
samuccinoti | iṣṭakādhānapūrvāṃgabhūtaṃ vāstu baliṃ 
saṃgṛhṇātyathaiśānyāṃ pūjaye dvāstuṃ kuśa 
puṣpākṣataudanairiti | tatra prathamaṃ 
tatpuruṣakḷpterupadeṣṭavyaṃ darśayati ekāśīti padakḷptiṃ 
vakti | madhya iti bahiḥ paṃktāvīśādīnāṃ padamekaikaṃ 
bhavediti saṃbandhaḥ proktapadapūjyā devatāḥ prāha pūjya ityādi 
vicakṣaṇa ityantena | navapade brahmā pūjyaḥ punaḥ anantaraprokte 
pūrvaṣaṭke pāvakakoṇa dvikadvaye cāryasaṃjñikaḥ savitā 
sāvitraśca pūjyaḥ | pūjya ityanuvartate vivasvān viṭpade sthitaḥ 
dakṣiṇa ityarthāt indrajaya indraśca tathā nair-ṛtadik dvaya 
ityarthaḥ mitaḥ paścimadik sthitaḥ | rudrajayo rudraśca tathā 
vāyavya dikdvaya ityarthaḥ saumye ṣaṭka iti śeṣaḥ tatra 
mahīdharaḥ śārve dikdvaye āpavatsaḥ 

p. 118) 

āpaśca evaṃ yathākramaṃ pūjyāḥ iti śeṣaḥ kaṃ īśādibahiḥ 
paṃktigataikaikapadadevatā āha - tatastvityādi kauberyāṃ diśi 
saṃsthitā ityantena || evaṃ brahmādipañcacatvāriṃśat devatāḥ 
padavibhāgamuktvā śiṣṭānāmaṣṭānāṃ sthānamāha- 
śarvaskandetyādi vicakṣaṇa ityantena atrāpi tadvahiḥ kartavya 
ityāha - atha devagrahādīnāṃ baliṃ dadyāt yathākramamiti yathā 
proktakramaṃ pradakṣiṇakramāditi grahān paṭhati devāṃśceti 
vāstubalerāvaśyakadyotanārthaṃ aitihyamāha āsīditi | purā jagat 
sargasamanantaraṃ vāstusaṃjñako attiva bhīṣaṇaḥ asura āsīt 
jagaddandatyāmānaḥ saḥ devaiḥ bhūmau nipātitaḥ tairdevaiḥ 
tadutthānārthaṃ tasya vāstupuruṣasya aṃgeṣu niveśitā etāḥ 
tripañcāśat devatāḥ upahārairīśaṃ 
yajedājyayutātmakaiścetyādi kalpāntara kathitaiḥ bali dravyaiḥ 
svaiḥsvairnāmabhiḥ pūjayet | upasaṃharati balimāsāṃ 
kramāddatvā bhaktyā natvā kṣamāpayediti 
pakṣadvayoktaṃbaliṃkramaṃ niyamayati madhyāditi 

p. 119) 

śivabhāge khananānantaraṃ viṣṇubhāge samatalīkaraṇānantaraṃ 
ca vāstubalikathanaṃ ubhayorapyubhayatra kartavyatvakhyāpanārthaṃ 
nānyataragrahāṇāmiti draṣṭavyam 
kṛtasamādhānapūrvakamanantarakartavyamavatārayatyevamiti || 
iṣṭakādhānaṃ saṃgṛhṇāti dvārasya dakṣiṇe pārśve 
vinyasedvidhipūrvakamiti uktavidhyekadeśabhūtaṃ homaṃ vivṛṇoti 
tatra uttara ityādyaṣṭottaraśatamityantena vā indrādi 
vyāhṛtībhiḥ indrādibhiśca rekhā rekhā ityanuvartate likhitvā 
paścāt pīṭha pūjādyanantaraṃ | athavā paścāt agneḥ 
paścimabhāge kṛtāñjaliḥ pūrvatomukho agnyābhimukhaḥ sthitvā 
aṣṭākṣaraṃ japet japtveti praṇato bhaktyatiśayena nanamyamāna 
mūrdhā prabhuṃ prapañcarūpeṇa prabhaviṣṇuṃ nārāyaṇaṃ 
smarannevaṃ aṣṭakṛtvo japtvā tadanujñāṃ prāpyetyarthāt | evaṃ 
kṛtvā tāsviṣṭakāsu saṃpātājyaṃ samarpya pāvakaṃ codvāsya 
praṇataḥ prāṅmukha iṣṭakāyatanābhimukho guruḥ 
tamagnyupādhitayā 

p. 120) 

prakṛtaṃ prabhuṃ dhyātvā virāḍvigraharūpeṇa bhagavatā 
aṣṭaprakṛtyabhidhānadvāreṇa aṣṭeṣṭakā vyāptā iti 
saṃbhāvyetyarthaḥ evaṃ dhyātvā koṣṭheṣu prakalpiteṣviṣṭakā 
yatakoṣṭheṣu aṣṭabhirakṣarairagnyadmindrāntaṃ aṣṭau tā tā 
iṣṭakā vinyaset caturaśre catuṣkoṣṭhe nyasyāgnyanilakoṣṭhayoḥ 
saumyāgrasūtre pūrvāgre tathaiva nir-ṛtīśayoḥ 
ityādyāgamāntarābhihitakrameṇa dvidvibhakta 
khaṇḍacatuṣkopalakṣitaṃ kṣetraṃ kṛtvā 
āgneyavannāmāgneyakhaṇḍamārabhya 
īśakoṣṭhagatapadadvayendrapadāntaṃ vinyasedityarthaḥ || tathā ca 
prayogamañjaryām - aṣṭau satyakalāṣṭabhiśca vidhivat 
saṃsthāpayediṣṭakāḥ prādakṣiṇyavidhānataḥ 
śatamaravādīśāntamāśāsvapi || iti agnyādīśāntamiti pāṭhaḥ 
samīcīnaḥ tathā ca viṣṇusaṃhitāyām- 

agnyādīśāntamaṣṭau tā iṣṭakā vinyasetvamāt tatrāpi 
caturaśre catuṣkoṣṭha ityuktacatuṣ-ityuktacatuṣkoṣṭhāpekṣayā 

p. 121) 

agnyādīśāntaṃ agnyādīśāntaṃ vinyāsavidhiriti | draṣṭavyaṃ 
iṣṭakā iti evamiṣṭakāstu vidhāya vimalaiḥ gālanādiviśuddhaiḥ 
vastrasaṃskṛtaiḥ kalaśaiḥ pūrvaṃ pūritaiḥ racitaiḥ 
saṃpātaratnagandhāḍhyaiḥ sugandhibhirvāribhiśca 
iṣṭakāmadhyagartaṃ saṃpūrya tāreṇa śubhapuṣpākṣataṃ nyasya 
āvartamīkṣayet āvartaparīkṣaṇaphalamāhaśubhāśubhāvihāvartau 
jñātavyau dakṣiṇottarau iti | śālyādīti | tataḥ 
tatratyadevatāprasādanānantaraṃ śālyādi kṣetramṛtsābhiśca 
gartaṃ pracchādayet || tathā ca prayogamañjaryāṃ paripūrayecca 
śālyādibhi kṣetrajamṛttikābhiriti || śeṣaṃ sugamam | 
svaptaghnaprayojanamāha śubhe lābha ityādi granthaśeṣeṇa | 
prakṛtasamādhānapūrvakaṃ anantarakartavyaṃ avatārayati aneneti | 
garbhapātrakḷptiṃ prāha - prāsādasyetyādi tadvidurityantena 
prāsādasyānurūpeṇa catuṣkaramathārabhya tvekasaptati paścimaṃ 
prāsādamekahastādi 

p. 122) 

prāsādamekahastādi navahastāntameva ca liṃgaṃ tu garbhapātraṃ ca 
caturaṃgulamāyataḥ | kṛtvā hastāntamuddiṣṭaṃ trayaṃ 
trairāśikairnayet iti pāśupate- 

aṣṭāṃgulaṃ cārdhasamucchrayaṃ ca pādonamūrdhve vihitocchrayaṃ 
ca | hastāyataṃ pātramathottamaṃ syāt trairāśikenocchrayamatra 
kalpyamiti 

prayogamañjaryāṃ - aṣṭāṃgulaṃ tadardhonaṃ 
pādahīnottaracchadamiti sumatisaṃhitāyāmāgamāntareṣu ca uktena 
prāsādasyānu rūpeṇa sāndratvādiviśiṣṭaṃ garbhapātraṃ 
prakalpayet - tadyathāvidhi pañcagavyakṣālanādi vidhyanativṛtyā 
śodhayecca prakārāntareṇa pātrapramāṇamāha suguptamiti tadyathā 
bhittau suguptaṃ bhavet tathā bhittimanena bhavedvediyojanā 
bhittimāha - bhittistaṃbhetyādi granthaśeṣeṇa tat 
bhittyaṃśāpatitaṃ mānaṃ bhittistaṃbhacaturdhāma tribhāgaikaṃ 
bhittistaṃbhāyāmaṃ caturdhā 

p. 123) 

vibhajya tadekabhāgaṃ punastridhā vibhajya tadekabhāgaṃ viduḥ 
bhittistaṃbhāyāmadvādaśāṃśamityarthaḥ | 

guṇaiḥ staṃbhasya vistāraṃ bhaṃktvā bhāgadvayonmitaṃ iti śiva 
bhāgoktaṃ bhitti staṃbhacaturbhāgamiti bhāgaikaṃ tu 
tadviduritihoktaṃ caturaṃgulamānataḥ | kṛtvā 
hastāntamuddiṣṭamityādi smṛtyantaroktaṃ ca prāyastulyam evaṃ 
garbhapātrakḷpti muktvā garbhasthāpanasthānamāha dvārasyeti 
dvārasya bhāviprāsādadvārasya dakṣiṇe vāmetare bhāge 
tṛtīyāṃśe bhittivistāraṃ tridhā vibhajya bhāgadvayaṃ bahiḥ 
kṛtvā parasminnaṃśe tatrāpivīte | tṛtīyamaṃśamapi 
tṛtīyamaṃśamapi tridhā vibhajya bhāgadvayamantaḥ kṛtvā parasmin 
bhāge bhittivistāraṃ navadhā vibhajya bhāga ṣaṭkaṃ bahiḥ 
bhāgadvayaṃ antaśca kṛtvā parasmin bhāge gomūtreṇa ālupte 
tasmin dvāramūlasya pārśvataḥ dvāraśākhāmūlaṃ saṃśliṣya 
nyaset || garbhamiti śeṣaḥ garbhapātre tatra 
dravyanyāsaprakāramāha- kṣālita ityādi hiraṇmayamityantena 

p. 124) 

pañcagavyena kṣālite dhāraṇābhiśca pariśodhite asmin pātre 
pīṭhe vrīhyādibhirviracite kṛta pīṭhapūje ca pīṭhe akṣatopari 
vinyasya kṛtvā sāgaramuddhṛtimiti śivabhāgokta nyāyena pīṭhe 
vinyaste'smin pātre pūrvaṃ sāgaramṛddhṛtiṃ kṛtvā 
yathānyāyaṃ akṣarāṃbhojaṃ dhyātvā tasmin saśailāṃ bhodhi 
diggajamanantasthaṃ bhūmaṇḍalaṃ ca dhyātvā dhyātvetyanuvartate 
giryādibhya āhatā mṛdo gāyatryādikkoṇamadhyeṣu vinyaset 
kūrmarūpaṃ kūrma mūrtiṃ kūrmamityevārthaḥ | śeṣaṃ sugamam 
upasaṃ haratye tatsarvaṃ samānīya nyastavyam garbhabhājana iti || 
garbhahomamāha kṛtvaivamityādinā granthasandarbheṇa | kṛtveti 
evaṃ kṛtvā dravyavinyāsamiti śeṣaḥ | dvādaśavidyayā 
dvādaśārṇavidyayā pañcagavyena prokṣya agnerdakṣiṇataḥ kṛtvā 
pūrvavat kramāt juhuyāt pūrvokteṣṭakāhomavat 
pakvādisviṣṭakṛdanta havanavidhiṃ kuryādityarthaḥ tatra 
vyastairaṣṭākṣarai raṣṭāvidyādīṣṭakāhomokta 
mantraviśeṣasthāpana 

p. 125) 

hotavyamantrāntarāṇyāha - ghṛtadvādaśabhiḥ varṇarītyādibhiḥ 
vṛṣabhāstaretyantena vyāhatyantamiti || tato mantraviśeṣa 
homānantaraṃ vyāhṛtyantaṃ vyāhṛtīrjuhuyāt | tataḥ 
samidājyacarūnājyaṃ gāyatryā aṣṭottaraṃ śatamiti 
pūrvoktavyāhṛti tadantacaturdravyādikaṃ ca saṃpātahutvājyaṃ 
saṃpātahutvājyaṃ saṃpātamājyaṃ samarpya vidhāyāgrataḥ 
sthitaṃ tat pātraṃ bhuvaṃ dhyātvā mantrān homoktamantrān japtvā 
niśi sumuhūrte śobhanairnimittaiśca sārdhaṃ dvijānujñāṃ 
prāpya prāṅmukha parayā bhaktyā ca yutaḥ sa deśikaḥ svakāṃ 
tanuṃ hariṃ dhyātvā samiṣṭa viṣṭare garbhāyatane śaktiṃ ca 
dhyātvā arcayitvā idamagrakare sthitaṃ garbhapātraṃ asthāḥ 
śakteḥ garbhabhūtaṃ śubhraṃ pārthivaṃ brahmāṇḍaṃ smaran 
asmin pātre pūrvavat bhūmaṇḍalamanantasthaṃ saśailāṃbhodhi 
diggajamiti pūrvoktaprakāreṇa urvīṃ ca dhyātvā śanaiḥ mantraṃ 
vakṣyamāṇamudīrayan gṛhamūrtiprasūtaye 
prāsādapuruṣaprādurbhāvāya yathānyāyaṃ 
proktanyāyānativṛttyā 

p. 126) 

garbhaṃ nyaset iti saṃbandhaḥ || tanmantramāha sarveti garbhanyāsa 
phalakīrtanamupasaṃharati evamiti || tataḥ prāsādanyasta 
garbhapariṇāmarūpaṃ kārayet kārubhiriti śeṣaḥ | 

iti kriyāsāravyākhyāyāṃ tatvaprakāśinyāṃ ekādaśaḥ paṭalaḥ 
|| 11 || 

śrīviṣṇubiṃba pratiṣṭhāparikara saṃpādanamabhidhāya 
pratiṣṭhā pūrvaraṃgabhūtaṃ maṃgalāṃkuraropaṇādikaṃ 
karmakalāpaṃ vaktuṃ prārabhamāṇaḥ prathamaṃ aṃkurārpaṇaṃ 
vaktuṃ pratijānīte | atha vakṣyāmīti atha bhūti(mi) prāsādādi 
saṃpādana kathanānantaraṃ saṃkṣepāt maṃgalāṃkurāropaṇaṃ 
vakṣyāmi saṃkṣepagrahaṇaṃ tātparyaṃ śivabhoge vocāmaṃ 
mantrabiṃbapratiṣṭhāmahādhvara dīkṣā dīkṣaṇīyarūpaṃ 
maṃgalabījavāpaṃ tu tatsamayaṃ saṃkalpya saptāhādi 
dīkṣādivasāpekṣayādi * * dhi vāsaśeṣa tayā ca 
tattatsamayasamāpanīya niddhyādivat na tāvanmātra mavasiddhyā 
prārabheteti niyama yati prāsāde tu kṛte kuryānmuhūte kalpite 
sudhīsudhīrdīkṣābhiṣekādi vidhiśuddhabuddhiḥ ācāryavaryaḥ 

p. 127) 

prāsāda prasīdatyasmin niṣadyeśvara iti prāsādo devagṛhaṃ 
mantrabiṃbaṃ vā tasmin kṛte muhūrte kalpite tu kalpita eva kuryāt 
maṃgalāṃkuraropaṇamityarthāt saṃkalpita vidhiriti ekaṃ kālamāha 
uttara iti | tatra prathamāva * * te sunirmale 
gurumauḍhyādidoṣādūṣite uttare tvayane kāle uttarāyaṇa eva 
kāle tatrāpi śuklapakṣe śubhe vāre tithau dine atra dinaśabdena 
nakṣatramapekṣyate * * * śubhatvaviśiṣṭatvaṃ 
vārāditrayasādhāraṇaṃ athavā dinaśabdena aharucyate tathā ca pa 
maḥ tatra pūrvaṃ taducitāni nakṣatrāṇi gaṇayanti punarvasviti 
bharaṇīṣu ceti | cakāra uttarārdhapaṭhita revatyādīnāṃ 
jaghanyatvaṃ sūcayan antyaparipaṭhita bharaṇyā atyantajaghanyatvaṃ 
sūcayati tithīrguṇayati pratipacceti || vārānāha soma iti 
lagnaśubhatvamāha udayanirīkṣaṇeti granthāṃśena 
avaśyaparihārya muhūrtadoṣamāha dvādaśasthamiti durbalo bhaumo 
dvādaśasthaṃ raviṃ paśyedyathā ācāryaścireṇa 

p. 128) 

andhaḥ syādityarthaḥ nirūpyeti evaṃ muhūrtaṃ nirūpya tatprāk 
muhūrtadivasāt prāk saptamānnavamāt pañcamādvā ahnaḥ prāk ahna 
ityarthāt atra prākpadaṃ pṛthak kṛtya saptamādipadaiśca 
pratyekaṃ saṃbandhanīyaṃ tadapekṣaścāyaṃ saptamā 
saptamādityādi pañcamīprayogaḥ tathā ca sumatisaṃhitāyāṃ- 

saptamānnavamādvāpi prāgeva syācchubhe'hani ityādi śivabhāge 
svayaṃ cācīkathat aṣṭame'hni pratiṣṭhāyāḥ 
prākkuryādaṃkurārpaṇaṃ iti evaṃ prokta saptamādidivasāt prāk 
śubhe ahani maṃgalāṃkurāropanaṃ kuryāt | bījāvāpo'pi 
śubhasamayasādhanīya ityāha śubhe'hanīti tadvivakṣayā vā'yaṃ 
kālavikalpavidhiḥ vāpakālaṃ vidhāya tatsaṃbandhadīkṣāhaḥ 
kṛtyamāha- 

bījāṃkuravidhistvatra trikāloktārcanānvita iti | 
pātrādikathanapūrvakaṃ bījāvāpavidhiṃ prapañcayati trividha 
ityādi avahito guruḥ ityantena granthasanda * * * * | sarvakarmasu 

p. 129) 

pratiṣṭhākalaśotsavādiṣu sarvaśubhakarmasu vrīhikūrcakaiḥ 
pīṭhikāḥ kṛtvā mṛdādipūritāni pātrāṇi tāreṇa vinyasya 
bījāni śodhayediti saṃbandhaḥ || 

priyaṃgusarṣapaśyāmarājamāṣāḍhakīyutam yavamudrāṣaśiṃba 
kulasthakā iti pṛthak vākyaṃ bījāni syuriti vākyaśeṣaḥ 
śeṣaṃ sugamam prokṣaṇamantramāha - jitanta iti 
prokṣaṇaprakriyāmāha - tritāreti pūjanaprakriyāmāha - 
devatetyādi granthārdhena tāni bījāni devatānāmabhiḥ - 

yavasarṣapamudreṣu brahmā rudro hariḥ kramāt vāyuḥ pūjyastu 
niṣpāve skandaḥ pūjyaḥ priyaṃguke māṣe ṣa * * ndraḥ 
kulasthe'gniḥ śāliṣvarko yamastile varuṇo rājamāṣe śrī 
rāḍhakyāṃ śyāmagaḥ śaśī ityādi smṛtyantarokta 
devatāmantraiḥ ityarthaḥ taistāni bījānyanusavanamarcayediti 
bhāvaḥ tathā cāgamāntare 

sabījapātrikā pīṭhadevatārcanamanvahaṃ 
savaneṣvacyuto'bhyarcyaḥ sekānte salilādibhiḥ 

p. 130) 

iti | tāni devatānāmabhiśca cakāraṃ mūlena ca gandhapuṣpaiḥ 
gandhapuṣpādibhirarcayediti baliprakriyāmāha - maṇḍaleṣvityādi 
tattanmantramudīrayannityantena balidravyāṇyāha palalamityādi 
navaratnaṃ tathetyantena palalaṃ bharjitatilādhānaṃ 
bharjitataṇḍulaṃ uḍuṃbaṃ mukulaṃ lājāḥ phullā 
bharjitaśālijāḥ caramadina balikālamāha - prātarityādi 
granthaśeṣeṇa kṛtasamādhānapūrvakasya dhvajasthāpanamāha 
evamiti vidhivat kṛtaṃ dhāraṇādibhiḥ vidhivat saṃskṛtaṃ 
vāhanamantroddhārapurassaraṃ tatsaparyāmāha - tāreti saṃbuddhyā 
pakṣirājapadāntasiddhayā saṃbuddhi vibhaktyā pakṣirāja 
āgacchāgacchetyevaṃ rūpayā vā sthāpya tena 
pakṣirājāṣṭākṣareṇaiva gandhādibhiryajet bhūyo 
bījāṃkuroditamiti śivabhāge granthoktamuddhārayati tanmūla 
ityādigranthaśeṣeṇa nigadavyākhyātametat evaṃ bījāvāpādikaṃ 
vidhāya pratiṣṭhāpya biṃbasaṃskāraṃ saṃgṛhṇātyatheti atha 

p. 131) 

bījāvāpādi taducita prāraṃbhānantaraṃ yathānyāyaṃ pūrvameva 
śilāparigrahādi biṃbasaṃpādana vihitanyāyānati vṛttyā 
kārubhiḥ biṃbaṃ lakṣaṇāvṛtaṃ grīvāhṛnnābhimeḍhrāntaṃ 
mukhamānena kalpayedityādi samuktalakṣaṇalakṣitaṃ krītaṃ 
śilāparigrahādi varjaṃ tat kāroḥ kevalaṃ dravyādānena na 
krītaṃ biṃbaṃ vā kāle samāyāte trirātramaśmano lohamekarātra 
maṇinigāmityādi dravyabhedaviśeṣavihite kāle saṃprāpte jale 
adhivāsayet lakṣaṇānvitamityuktalakṣaṇeṣu 
pradhānalakṣaṇakalpanamāha nayanonmīlanamiti | śilpibhiśca 
cakārāt pūrvamevācāryeṇa svayaṃ sādharaṇī dṛṣṭiḥ syāt 
caścatāṃ nādha ūrdhvagebhyāṃ āgamāntaraprokta prakāreṇa 
nayanonmīlanaṃ kāryaṃ tadvidhiṃ biṃbakalaśavidhau svayameva 
vakṣyati pratimāparigrahaṃ saṃgṛhṇāti pratimāmiti vivṛṇoti 
praṇaveneti kartṛkavirahasamanantarameva sāṃpratikaśuddhimāha 
prakṣālyeti pūrvaṃ vāribhiḥ prakṣālya sarvato darbhairarthāt 
mṛdbhiśca 

p. 132) 

darbhaiśca tvagbhiśca saṃghṛṣya saṃkṣālya govālaiśca 
spṛṣṭvā ghṛtāttāmenāmatha masūracūrṇodvartanānantaraṃ 
kṣālayet tasyā virāḍ vigraha sphūtyarthaṃ homaṃ ca 
kuryādityāha - śamīpallavetyādi saṃpātājyaṃ samarpayedityantena 
agrato'nale saṃskāryatvena pratimāṃ parikalpya tadagniṃ sandhāya 
tasminnityarthaḥ tadrakṣārthaṃ nīrāñjanaṃ ca kuryādityāha 
nīrāñjanamiti viprairiti | atha parāhṇe pīṭhapūjādyanantaraṃ 
varuṇaṃ saṃpūjya yogapīṭha jalanidhiphalako pari yogapīṭhaṃ ca 
saṃsmaran biṃbaṃ sāgaramārgato ghrāṇopasthasamāyuktamityādi 
vakṣyabhārgamanusṛtya saṃhṛtya agnimayaṃ dhyātvā jyotibiṃbāt 
jyotirūpaṃ biṃbaṃ apsu niveśayet bahirmantrapañcakamantrārci 
bahiḥlokapālān dhyātvā pañcamantraiḥ pūrvādidiggataiḥ 
vāsudevādibhiḥ śiṣṭadiggatena antyena ca cakārādastreṇa ca 
rakṣayet mūrtipañcakalpanānantaraṃ tadbahiḥ lokapālāṃśca 
tadrakṣaṇaparatvena kalpayedityarthaḥ dravyatāratamyāvagamya 

p. 133) 

jalādhivāsakālāvadhimāha trirātramiti ātmanaḥ 
śrīviṣṇubiṃbatvena kalpitānantya viśeṣān trirātraṃ tathā 
kalpitaṃ lohamekarātraṃ ekāhorātramātraṃ ahni niśāṃ ca apsu 
adhivāsayediti śeṣaḥ upasaṃharati prākśira iti evaṃ 
biṃbajalādhivāsamabhidhāya tatsamayasamakartavyāṃ 
prāsādaśuddhiṃ avatārayati atheti atandrita ityanena 
pratiṣṭhāpye viṣṇubiṃbe prārabdhaśuddhikrame prāsāde tu kṛte 
samyagityanūkta śilpakarma samāptikaṃ 
tatpratiṣṭhādhiṣṭhānabhūtaṃ sthūla prāsādaśarīramapi 
kālāpekṣayā kṣudrarakṣapraveśācca dūṣitamakārṣīditi 
sūcyate vivṛṇoti mūrtipairityādinā || mūrtipaiḥ sārdhaṃ 
sapradakṣiṇaṃ prāsādamāgamya gehadakṣiṇe prāsādasya yāmye 
pārśve āsīno guruḥ mantra nyāsādikaṃ mantranyāsātmārādhana 
gaṇādhīśa prīṇana śuddhisādhanasādanādikaṃ kramāt kuryāt 
bhūyaḥ takṣakairmuktamātraṃ tu muktamātrameva prāsādaṃ 
śodhayet śodhanaṃ vivṛṇoti sūtrai 

p. 134) 

sūtrairityādi tālatayādikamityantena garbhāgāraṃ tadarthāt 
bahiśca astradṛṣṭyā samālokya samantataḥ sūtraiśca 
darbhadāmnā ca veṣṭayitvā punaḥ saṃmārjya gomayena prokṣya 
saṃkṣālya upalepayet astramantrataḥ 
sarṣapākṣatadūrvābhirvikirecca || 

saṃmārjya śakṛtālipya gandhodaiśca pravilipya cakārāt gavyaiśca 
prokṣya pañca śaktibhiḥ parameṣṭayādibhiḥ 
dūrvākṣatakuśādyaiśca vikiret aṣṭākṣareṇa sarvatra 
sadīpakaṃ dhūpaṃ ca dadyāt atha dhānyānīti || atha 
śāṃkarāgneya vāyavyānāṃ anyatamakoṇe * * * carya tatra 
dhānyāni pravikīrya pūrṇakuṃbhamastrakalaśaṃ ca vinyaset 
pañcagavyena pañcagavyaśeṣeṇa kṛṇuṣvetyādibhiścakramantreṇa 
sarvataḥ prokṣya tālatrayādikaṃ kuryāt | atra 
anantarapañcagavyaprokṣaṇaṃ sāṃpradāyikamityavagantavyam | 
rakṣoghnahomamāha - āgneyyāmiti | rakṣohaṇādimantrābhyāṃ 
pakvaṃ paścāt kṛṇuṣvetyādibhiḥ ye devādyaiśca 
pañcabhirdurgābhiḥ vyāhṛtībhiścājyaṃ ca 

p. 135) 

hutvā caturdravyāṇi homayediti saṃbandhaḥ caturdravyahomaṃ 
vivṛṇoti apāmārgeti | cakramantreṇa apāmārgasamit havirājyaṃ ca 
pratyekamaṣṭaśataṃ hutvā samāpayeddhomamiti śeṣaḥ 
saṃpātasamarpaṇādi tadviśeṣamapāmārgetyādi śvaśraṃ ca 
pūrayedityantena śvaśraṃ pratiṣṭhāgartaṃ pūrayeddhānyairiti 
śeṣaḥ vāstuhomamavatārayati evamiti tameveti īśe tameva 
rākṣoghnahomāṃgīkṛtameva agniṃ nidhāya tatpūrve 
vrīhitaṇḍulaiḥ kḷpte vastrāstīrṇe sthaṇḍile kuśadūrvā 
śamīparṇa kūrcasthau krameṇa taṇḍulāṃbubhiḥ pūritau 
ghaṭaunyaset | tatastaṇḍule taṇḍulapūrṇakalaśe hemaṃ nyasya 
gaṇo devītyṛcaiva evakārasūcitā nyanirapekṣatva 
prāptadvirāvartita svapādāṃgayā śanno devītyṛcā 
vārdhyadibhiḥ kramāt śāntimarcayet paridhisthāpanāt pūrvaṃ 
evaṃ kṛtvā atha vāstoṣpateti dvābhyāṃ mantrābhyāṃ pakvaṃ 
homayet vāstoṣpate dhruve tyādyaiḥ ṣaḍbhiḥ jñātādipañcabhiḥ 
śannavargaiḥ punaḥ 

p. 136) 

tathā vyāhṛtībhiśca ghṛtāhutīrjuhuyāt kuryāt tayā śanno 
devītyṛcā śamīsamit ghṛtānnājyaṃ atha mūlena 
gavyāktābhirdūrvābhiśca homayet aṣṭottaraśataṃ hutveti 
śivabhāgoktaṃ atrāpyanuvartate | samāpayeddhomamiti śeṣaḥ | atha 
havi vāstuvalisaṃpāta samarpaṇādikaṃ ca kuryādityāha 
homāvasāna ityādi śivāṃvāstviti vācayedityantena 
nigadavyākhyānametat | 

iti kriyāsāravyākhyāyāṃ tatvaprakāśinyāṃ dvādaśaḥ paṭalaḥ 
|| 12 || 

atha maṇḍapasaṃskāraṃ pratijānīte tatheti granthārdhena 
maṇḍapalakṣaṇaṃ saṃkṣipati maṇḍapamiti || tatsaṃskāramāha 
sūtrāṇītyādi | kuryāttālatrayādikamityantena || ācamya 
vāgyataḥ ātmaśuddhiṃ kṛtvā ātmānamalaṃkṛtya yathāvidhi 
sūtrādisakalaṃ tatra saṃbhṛtya sūtreṇa darbhadāmnā ca samantato 
veṣṭayitvā caturdikṣu pūrvādicaturdikṣu dvāradeśe yathākramaṃ 
aśvatthaudumbaravaṭa plakṣotthāni toraṇāni 

p. 137) 

yathākramaṃ nāmānte pādakramānativṛtyā prayuktasuśobhanādi 
toraṇadevatā nāmāntena syonāpṛthivīmantreṇa nikhānayediti 
saṃbandhaḥ || 

pañcahastāni sarvāṇi teṣāṃ vyāsaḥ karadvayaṃ iti 
toraṇalakṣaṇakhyāpanaṃ pṛthak vācyam toraṇadevatā gaṇayati 
suśobhaneti | dhvaja devatā gaṇayati tanmṛda iti || 
dhvajalakṣaṇamāha prāsāda iti | dhvajasthānamāha 
toraṇābhyantara iti | taddvayasaparyāmāha toraṇānīti | balimiti 
baliṃ datvā antaḥ praviśya dvāradeśe pūrvādidvāradeśe 
ubhayapārśvayoḥ dakṣiṇavāmapārśvayoḥ saratneṣu 
padmarāgapravālāsvityāgamāntaragaṇita ratnasahiteṣu kalaśeṣu 
imān pūrṇaśca puṣkaraścaiva tathaivānandanandanau vīrasena 
suṣeṇau ca saṃbhavaprabhavau tathā arcayet | 
toraṇakalaśapūjāmāha atha toraṇamūleṣviti mantraiḥ 
svasvanāmamantraiḥ vidigdevatāvirahakhyāpanārthaṃ 

p. 138) 

indrādīn pūjayejyatvenāhadityāha - indramiti sthalaśuddhimāha 
saśalākairityādi śeṣaṃ sandarbheṇa nṛsiṃhena phaḍantena 
maṇḍapaṃ śaktirūpaṃ ca saṃkalpya prokṣayedvāsudeveneti 
vyavahitena saṃbandhaḥ yojanā vikiret vāsudevetyādi 
sādanavidhismārakaṃ pṛthagvākyaṃ prāṅmukhastiṣṭhan tena 
prakṛtena vāsudevenottānapāṇinā tridhā vikirān vikiret śeṣaṃ 
sugamaṃ kuṃbheśapūjāmāha - aiśānyāmiti || atha aiśānyāṃ 
dhānyarāśisthaṃ kuṃbheśa ratnahemākṣatopetaṃ yathā tathā 
pūrayet | tasmin lipipadmapūjādi 
prasiddhavidhyuktairaṃgāvaraṇasaṃyuktaṃ hariṃ pūjayet 
tacceśatvena taripūjādikaṃ ca vidhāya kuṃbheśaparibhramaṇa 
saṃpūryedānīmityādi svakuṇḍe vā'tha paścima ityantaṃ ekaṃ 
vākyaṃ ca vidhāya saṃrakṣya agniṃ ca janayedityāha pārśve 
saṃpūjayedityādi svakuṇḍe vā'tha paścima ityantena 
acchinnadhārayā * * * * * rthāṃ sādhakaḥ 

p. 139) 

tataḥ īśānādibhāgādārabhya īśānāntaṃ pariśramya 
pariśra?mayya vinyasedagrato trikāmavardhanīṃ 
sarṣapoparītyāgamāntara uktanyāyena sarṣapopari sthāpayet 
agnimiti | paścāt kuṃbheśapariśramaṇānantaraṃ svakuṇḍe 
gurukuṇḍe * * tha paścime vṛttākāre pratīcīnakuṇḍe vā agniṃ 
sañjanayet ācāryakuṇḍavirahapakṣe paścima kuṇḍe agniṃ 
janayedityarthaḥ | tathā ca nāradīyapaddhatau bahudevatye 
hariharabhāgepūrvaṃ tu saṃskṛtaṃ vahnimavasthāyobhayātmakaṃ 
agniṃ dūtaṃ vṛṇīmaha ityṛcā vṛtta kuṇḍagaṃ pūrvāgniṃ 
praṇayet tasmādagninā rayimityṛcā tvamagne dyubhirityṛcā 
dakṣiṇaṃ pāvakaṃ nayet agnimagniṃ havīmabhirityuttaraṃ pāvakaṃ 
nayet catuṣṭa pakṣakuṇḍe ayaṃ viśeṣaḥ pariveti 
prakṛtamukhamūlavistārasamaḥ | tasya kaṇṭhasya madhye nimnasvarau 
kalpyau ca tanmadhye vṛtta garta praveśinītyuktarūpaṃ prakalpayet 
kaṇṭhadeśe 

p. 140) 

tāvat suṣiraṃ praṇālarūpaṃ ca syāt yāvat kanīyasī praviśet 
śeṣaṃ viśiṣṭadvādaśāṃgulamātraprāyaṃ yathāruci punarasya 
tribhāgena daṇḍaṃ gopucchavacchubhamityādyukta śobhānativṛtyā 
vicitritaṃ daṇḍaṃ kartavyam | evaṃ srucaṃ 
lakṣaṇopetāratnimātraṃ sruvaṃ kuryādvartulaṃ dvyaṃgulaṃ 
mukhaṃ goṣpadaṃ ca yathā magnamalpapaṃke tathā 
bhavedityādyuktalakṣaṇopetaṃ sruvaṃ cakārāt juhūṃ ca kṛtvā 
karmāgnijananākhyaṃ samyagārabhet | tadvivṛṇoti saṃśodhyetyādi 
mūlenāṣṭaśataṃ hunedityantena | lakṣmīmṛtumatīṃ tatra 
dhyātvā'bhyarcya āśramādyaṃgayutena śrībījenābhyarcya 
garbhādhānādīti- 

garbhādhānaṃ puṃsavanaṃ sīmantaṃ jātanāmanī 
tathānnaprāśanaṃ caulaṃ vratabandhamiti kramāt iti 
kramamaṃgīkṛtya tāreṇekekaṃ pratyekamārādhya 
hṛdayādibhiraṣṭāṃgaiḥ aṣṭāṣṭājyaṃ hutvā tadantarāntarā 
mūlena pūrṇāṃ * * * * vai dvādaśātmanetyuktapūrveṇa mūlena 
vidhivat pūrṇā 

p. 141) 

pūrṇāhutiṃ hutvā garbhādhānādikarmāṇi kuryācceti saṃbandhaḥ 
| evaṃ agnisaṃskāraṃ kṛtvā āvāhya samarcayet | 
punarmūlenāṣṭākṣareṇa aṣṭaśatamājyaṃ hunecceti || 
śayyāmiti bhūyaḥ kuṃbheśaparibhramānantaraṃ śayyāṃ kalpayet 
tadvivṛṇoti pūrvamevetyādi dvādaśākṣaramantrata ityantena 
śayyāṃ vidhivat śrībījena śayyārādhanādi 
tadarhavidhyupetamārādhya paritaḥ kalaśān nyaset 
cakrābjaviracanāmāha pañcahastamityādi śeṣāṃgaṃ bhadrakopamaṃ 
ityantena | pañcahastamathavā tribhāgonaṃ ekaṃ hastaṃ caturdhā 
vibhajya tasya tribhirbhāgairūnaṃ sapādacatuṣkarapramāṇaṃ vā 
ityarthaḥ tādṛśaṃ pañcahastaṃ vā caturaśraṃ kṣetraṃ 
svīkṛtya punaḥ pūrvāpararūpāṇi dakṣiṇottarūpāṇi ca 
saptadaśasūtrāṇyāsphālya samaṃ ṣoḍaśadhā vibhajya vahiḥ 
paṃktidvayaṃ dvāraśobhārthaṃ dvāraśobhādyarthaṃ kṣiptvā 
caturthīṃ vāhyādārabhya paritaśca paṃktiṃ tadvistāreṇa 
saptadhā samaṃ vibhajet eṣāṃ 

p. 142) 

tribhāgasaṃyuktaṃ bahiṣṭyaśra samāyuktaṃ ekāpaṃktiḥ | 
tadbahiṣṭhā tṛtīyā paṃktiḥ vīthikā syāditi śeṣaḥ | tāṃ 
caturthāṃ paṃktiṃ pañcadhā vibhajya ekaṃ bhāgaṃ vīthyāṃ 
yojayet idamanantarapūrvoktapañcamāṃśe yojane pañcahaste smṛtā 
itarat tatpūrvoktaṃ saptabhāgatribhāga yojanā | tripādona 
sapādacaturthānte smṛtam | atrāpi ārṣaḥ sandhiḥ śiṣṭaṃ 
vīthyantaḥkṣetraṃ śramayitvā vṛttīkṛtya tanmadhye tasya 
vartulīkṛta kṣetrasya madhye karṇikāmadhyavṛttayormadhye 
samamantaraṃśaṃ bahiraṃśaṃ ca tulyaṃ yathā tathā bhrāmayet 
madhye caturdhā vibhajedantarbhāgamiti prakṛte madhyabhāge 
tribhisteṣu caturbhāgeṣu antargataistribhirbhāgaiḥ 
paṃkajamaṣṭadalamālikhya tābhiḥ tadavaśiṣṭa caturbhāgeṇa 
tatparimaṇḍalarūpānābhiṃ tridhāvṛttaiḥ samaṃ tridhā vibhajya 
likhet ca | dīpadīpikāyāṃ vāhyavṛttaṃ likhitvā tanmadhyaṃ ca 
vibhajet samaṃ antarardhe tricatvāri kṣetrāṇi cānyataḥ mithaḥ 
samāni saṃkalpya kuryānmadhyatrike'ṃbujam 

p. 143) 

antarardhacaturthāṃśe likhennābhitrayaṃ budhaḥ iti | bhūya iti | 
evaṃ nābhiparyantāvayavaviracanānantaraṃ arāṇi vāhyaṃ tridhā 
samaṃ iti prakṛtavibhāge bāhyabhāge tadantarbhāgadvayena arāṇi 
samālikhya nemimaraparidhimupanemikṣetrātmakaṃ tattṛtīyāṃśaṃ 
dvidhā susamaṃ tatrasthasūtraṃ paribhramayya antarvāhyavibhāgena 
dvidhā vibhajet || araracanāṃ vivṛṇoti arasandhāvityādinā 
arasandhāvarāṇāṃ sandhau antarāle pañca sūtrāṇi kṣipet 
tiraścīnamapi dvādaśadhā bhajet 
tadvṛttārūḍhadiksūtrasandhibhyo madhyamānataḥ pārśvayoḥ 
kḷptamadhyastha sūtrabhaktaṃ tridhā 
bhajedityādyabhiyuktasamuktanītyā dvādaśa arakṣetrāṇi parikalpya 
ādimadhya sūtradvādaśakaṃ ca āspālya aramadhyasūtrāṇāṃ 
pratyekamantarāle paritastiraścīnāni pañca pañca sūtrāṇi 
kṣipedityarthaḥ | bhrāmayitvā tadarakṣetraṃ tridhā bhrāmayitvā 
arāṇāṃ mūlāgraṃ mūlamagraṃ ca dvayaṃ dvayaṃ aramadhyasūtra 

p. 144) 

ubhayapārśvagataikaika padānvayena dvidvipadayuktamadhyaṃ arāṇāṃ 
madhyaṃ tanmadhyasūtrobhayapārśvagata dvidvipadānnayena 
caturbhāgayutaṃ ca yathā bhavettathā kṛtvā yathopamā 
yathākāramaraṃ ca kuryāt nemisthān nemiṃ tu vibhajet dvidheti | 
prakṛtanemisthā prathayaḥ pradhayaḥ kāryāḥ | tāśca 
pradhayorāgrānyasandhayaḥ antasthā dvādaśaprathayorāgra sandhayo 
vāhyasthā dvādaśaprathayo anyāḥ sandhayo arālamadhyasandhayaśca 
|| tathā ca dīpadīpikāyāṃ - 

arāgramadhyā sūtrottha sandhayo dvādaśāntarā | 
bāhyāstatsandhisūtrokta vibhāgāḥ prathayopi ca || iti | 
evaṃrūpatvāttāścaturviṃśati saṃkhyātāśca syuḥ | anyattat 
bahiṣṭhavīthyādikamanyatra prasiddhabhadrakādāvuktavacca kāryā 
syāditi śeṣaḥ | tatpūraṇaviśeṣaṇamāha rajobhiḥ pūrayediti 
śeṣāṃgaṃ bhadrakoktavadityantena nigadavyākhyātena 
vṛttopasaṃhārapūrvakaṃ vartiṣyamāṇa 
biṃbaśuddhisnapanāṃśamaṇḍapa 

p. 145) 

maṇḍaparacanādi kramādetat sarvamityādinā kalaśāniti | atha 
snānamaṇḍapasyāgre padāni kṛtvā teṣu sarvataḥ sarveṣu 
dhānyaiḥ pīṭhāṃśca kṛtvā vidhivat pīṭhārādhana 
kuṃbhasaṃskārādi tadarhavidhyupetaṃ kalaśān pūrayediti yojanā 
tatpūraṇaṃ saṃgṛhṇāti ekāśītītyādi digvidikṣu 
prapūrayedityantena || ekāśītipadekṣetre madhyanavake 
pallavādimṛdantaṃ tadravyapūrayet | śiṣṭān 
bāhyanavakaparikalaśānityarthaḥ madhyanavakaṃ saṃpūrya 
pallavādidravya niyamapūrvakaṃ nibhajete brahmetyādi mṛdamādāya 
madhyata ityantena brahmapalāśādi śrīvṛkṣo vilva ityarthaḥ | 
candane śveta candanaraktacandane jātirjātiprasūnaṃ tathā ca 
paddhatau śvetarakte ca candane jātikusumaṃ kundameva ceti vāyavye 
ghaṭa ityasya vrīhītyādi śaṃkhasthaṃ prapūrayedityantena 
granthena saṃbandhaḥ saumye copari maṃgalamiti 
saṃkṣeparūpavākyaṃ sahadevītyādi tatpunarityantaṃ 
maṃgalauṣadhigaṇanaparaṃ pṛthagvākyaṃ 

p. 146) 

sapteti sapta valmīkasaṃbhūtāṃ mṛdaṃ saṃsādya somāya 
vanaspatyantargataye nama iti vidyayā madhyataḥ karṇikāsthakalaśe 
nyaset athavā proktasaptavalmīkasaṃbhūtā mṛdamādāya madhyataḥ 
saṃsādhya etānyanantara pūrvoktāni pallavādi 
maṃgalauṣadhyantāni ca te naiva nyaset iti yojanā || tatra 
pañcagavya kaṣāya kalaśavarjaṃ sarvāḥ śuddhajalena pūrayet 
śeṣaṃ sugamaṃ saṃsādhyeti evaṃ kalaśān saṃsādhya saṃpādya 
mantrān lokapālān vahirdhyāyet pañcamantraiśca rakṣayediti 
pūrvaprayuktān mantrān saṃgṛhya samyak pratimātmani vilāpya toye 
adhivāsitāṃ arcāmuddhṛtya śubhairjalaiḥ kṣālayediti 
saṃbandhaḥ mūrtipairdhṛtāṃ svāsthitāṃ svābhimukhyena 
vitiṣṭhamānāṃ tāṃ tadagre darbhapāṇiḥ sthito namasta 
ityādyanuṣṭup dvayena upatiṣṭheta vijñāpyeti jitādhinā 
dhārayitvā aṣṭākṣareṇa saptadhā saptavāraṃ sañjaptaṃ 
dukūlādikṛtaṃ kautukaṃ pratisaraṃ vighnopaśāntaye 
aṣṭākṣareṇa vadhnīyāt 

p. 147) 

tatastāmarcāṃ brahmayānena vitānādyupaśobhitaṃ maṇḍapaṃ 
kārayedanyat ityādi prakṛtaṃ maṇḍapaṃ nayet atra 
vitānādyupaśobhitamiti viśeṣaṇabalāt maṇḍapamiti 
viśeṣyamadhyāhārthaṃ tatra bhadrāsane snānapīṭhe samāyuktamiti 
prakṛte samāropya samyak trīṇīti mantraṃ japan samīcīn 
prāṅmukhamāropya bhadraṃ karṇeti mantrato bhadraṃ karṇeti 
mantraṃ saṃkīrtya gavyena gobhavenājyena te jo'si mantreṇa 
abhyañjayet tathā ca sumati saṃhitāyāṃ- 

trīṇīti sthāpya pīṭhe tāṃ bhadraṃ karṇeti kīrtayet 
tejo'sīti samālipya gavyenājyena sādhakaḥ iti | nārāyaṇātmake 
ca - 

trīṇītyāsthāpya pīṭhe tāṃ bhadraṃ karṇeti kīrtayet tejo'si 
śukramantreṇa ghṛtenālipya sarvataḥ iti māsūrapiṣṭenodvartya 
saṃghṛṣya vāriṇā tathā yathā tallepo yathāvadapagacchet tathā 
prakṣālya valmīkayā mṛdā'lipya tena valmīkamṛṇmayena 
karṇikāsthakalaśapūritena 

p. 148) 

vāriṇā samudrajyeṣṭhamantreṇa snāpayet 
pūrvādidalakalaśasnapanakramaṃ samantramāha kaṣāyetyādi yā 
divyā iti mantreṇa ityantena mūlaiḥ samūlaiḥ 
sahadevyādyaṣṭamaṃ galairityarthaḥ || netronmīlanamavatārayati 
netre conmīlayet budhaḥ iti | vivṛṇotyājyamityādi budha ityantena 
citraṃ devānāmiti cetyatra cakāraḥ citraṃ devetyṛcā 
caikamāpyāyasveti cāparamityādi viṣṇusaṃhi tādyupamā | 
netronmīlamantrān samuccinoti dhenuriti mukhapaṭaṃ tyaktvā 
pradarśitā dhenuḥ netronmīlanakṛto gurordakṣiṇā bhavet 
ityarthaḥ snāpayediti | kalaśairāgneyādi vidigdalasthaiḥ 
kalaśaiḥ prathamokta kramāt pūraṇoktakramāt snāpayet 
digdalasthakalaśavat na pūraṇasnapanayoḥ kramabhedo 
vidigdalasthakalaśeṣvityarthaḥ | tadvivṛṇoti haṃsa iti dvābhyāṃ 
drupadādīti mantreṇa biṃbasthādhaḥkāya udvartanaṃ kuryāt 
śirasi mānastoketi mantritaṃ muramāṃsīyutaṃ 

p. 149) 

āmalakaṃ dadyāt paścāt gandhavāriṇā digvidik 
khaṇḍamadhyakalaśapūritena gandhvāribhiḥ viṣṇorarāṭamiti 
mantreṇa snāpayet tataḥ śuddhodakaiḥ ghaṭaiḥ tatparikalaśaiśca 
tadā tadedamāpaḥ pravahatetyṛcā ca saṃsnāpayet atra budha 
ityantena madhyakuṃbhe sahoccāryā sarvebhyo madhyamaṃ vineti 
nyāyavitvaṃ sūcitam evaṃ kalaśābhiṣekeṇa kramasaṃskṛte 
biṃbedevaṃ sannidhāpayet ityāha tataśca āvāhayediti 
tanmantramāhehīti || tadupahārapradādaprakāramāha hiraṇmayetyādi 
sottarīyaṃ kārayedityantena | evaṃ vidhopahārasamādatti samedhi 
tasya kiñcit rūpādivyaktimāha - viśvataścakṣuriti | 
viśvataścakṣuriti mantreṇa keśādipādāntaṃ 
pādatalādikeśāntaṃ ca vyāpayan sakalaniṣkalaṃ kuryāditi 
bhāvaḥ | atha kiñcitsamunmiṣita vaibhavasya tasya upahārapradāna 
prakāramāha oṣadhayaḥ samityādi dīrghāyuṣyātha varcasa 
ityantena na vanaspateḥ puṣpa ityādīni dīrghāyuṣyāya varcasa 
ityantena mantreṇetyarthaḥ | 

p. 150) 

tasya stutimavatārayati tata iti tato agrataḥ sthitvetaiḥ sāmabhi 
deveśaṃ stuvīta sāmāni darśayati | rathantarākhyeneti | 
puruṣottamaṃ rathantarākhyena abhitvā śūranonuma ityādinā 
vairājena pibā somamindretyādinā gāyakasāmnā agna 
āyūṃṣītyādinā ca stuvīta uttiṣṭheti biṃbaṃ 
bhadrapīṭhāduttiṣṭheti samutthāpya śubhaṃ brahmarathaṃ 
brāhmaṇamathaṃ rathaṃ kṛtā arthāt tasminnāropya pauruṣeṇa 
nayet | maṇḍapamiti śeṣaḥ dvāri arghyaṃ datvā tān dvārā 
praveśayet viśvataścakṣuriti | evaṃ anantaroktopahāra 
samunmiṣitavaibhavaṃ viśvataścakṣuriti mantreṇa vyāpya 
sakalīkṛtya saṃpūrṇāṃgaṃ parikalpya śāyayedityarthaḥ | 

iti kriyāsāravyākhyāyāṃ trayodaśaḥ paṭalaḥ || 13|| 

atha anantaraprāptaṃ adhivāsaṃ vaktumupakramate atha adhivāsamiti 
yathā śāstraviniścayamidamitthaṃ kartavyamityādi rūpaṃ 
śāstratātparyamanatikramya vakṣya ityarthaḥ | 

p. 151) 

adhivāsanaṃ tadāvaśyakadyotanārthaṃ stauti yadyogāditi yadyogāt 
yasyādhivāsa karmaṇo yogāt saṃbandhādvāt prayogādvā 
harirarcāyāṃ sada tatsamayamādye yāvat jagadavasthānaṃ sannihito 
jāyate | atrāpi pūrvaṃ ācāryabhāvanāṃ darśayatyātmānamiti 
asyāpi dhyātvātmānaṃ śivamityādi śiva bhāgoktavat devārthāḥ 
apyayaṃ svāpādibhūtakāryakāraṇādi 
vināśepyanaśvaratvamityarthaḥ atha mantrabiṃbavidheyaṃ 
samādhividhiṃ darśayati praṇavenetyādi prajāyata ityantena 
praṇaveneti atrāpi prāguktanītyā praṇavena arcābhimāninaṃ 
jīvaṃ samāyojya sarvāṃgataḥ samākṛṣya hṛdaye yojayitvā 
tatopyutkrāmya svasmin svapratyagātmarūpe sarveśvare 
svapratibiṃbabhūta samastajagaccaitanyonmeṣanimeṣavidhāyake harau 
śrīvāsudevāparanāmni parabrahmaṇi kṛtvā ātmaikatāṃ nītvā 
prāṇāyāmādinā paramātma sāmarasyaṃ praṇīya 

p. 152) 

paramīkṛtyetyarthaḥ | tathā kṛtvā pṛthvīpratibhāsamātra 
rūpapratimā śarīraṃ jagatāṃ pṛthivī marutā śoṣaṇa 
prāṇāyāmaparāmṛṣṭa vāyubījasaṃjātamahāvāyunā saṃśoṣya 
samyak nīrasavarjādivat śoṣayitvā bījānvitāgninā dahana 
prāṇāyāmaparāmṛṣṭa vahnibījasaṃjāta mahāgninā dagdhvā 
adbhiḥ plāvanaprāṇāyāma 
parāmṛṣṭāmṛtabījasaṃbhūtābhiradbhiḥ saṃplāvya atra adbhiḥ 
saṃplāvyetyanenaiva svakāraṇabhūtābhiradbhiḥ samyagekabhāvena 
plāvayitvā vilāpyetyartho'pi prakaṭīkṛta eva tathā ca 
viṣṇusaṃhitāyāṃ śuṣkadagdhāplutorvyapsu iti evaṃ 
pṛthivīmapsu saṃhṛtya vāyuṣkā upalakṣaṇametat svakāreṇa 
sāmarasyonta yasya tathā vāyuśuṣkā vahnidagdhāśca tāḥ 
pṛthivīkāraṇabhūtā āpaḥ pūrvavat vahnau vilāpya vahniṃ 
prāgvat svakāraṇasāmarasya svonayādipūrvakaṃ vāyau saṃhṛtya 
vāyuṃ tadvat ākāśatāṃ nayet evaṃ saṃkṣipta tatvasaṃhāraṃ 
kiñcit viśeṣapūrvaṃ samādhāya śeṣa tatvasaṃhāraṃ 

p. 153) 

darśayatyādhyātmikaivilyādya vyākṛtaikatāmityantena 
ādhyātmikādhidaivaiśca racanā sanniveśo'yaṃ kṣmādīnāṃ 
sādhibhūtatā boddhavyamadhidaivatvaṃ sāmarthyaṃ yasya yatsvakaṃ 
tadadhiṣṭhātṛmantrāṇāṃ adhyātmatvaṃ vidhīyate || iti 
śrīsātvatāyuktairādhyātmikairapi daivai kāraṇairviṣayaiśca 
saha ghrāṇopasthasamāyuktāmurvīṃ bhūtagaṇānvitāṃ 
ityādyuktaiḥ ghrāṇādi jñāna karaṇairupasthādi karmakaraṇaiḥ 
gandhādibhiḥ jñānendriyaviṣayaiḥ ānandādibhiḥ 
karmendriyaviṣayaiśca saha lāṃ namaḥ parāya pṛthivyātmane huṃ 
phaḍityādi svasvamantraprāṇāyāmena tanmātrasaṃsthāni ca 
annamaḥ parāya sarvātmane nama ityādi svasvamantravyāpakena 
ātmatatvena ca yojayitvā ityatrādhidaivāyo durgāvibhāge svayameva 
vakṣyatītīha na pratanyate | evamuktakramāt saṃhṛtya namaḥ 
pañcamamākāśaṃ praṇavaprāṇāyāmena uttaratatvasāmarasyaṃ 
praṇīya svamantraprāṇāyāmena śabdatanmātrāyāṃ saṃhṛtya 
vyāpakena 

p. 154) 

vyāpakena manasi saṃhṛtya proktarītya mano'haṃkṛtī saṃhṛtya 
tamahaṃkāraṃ mahati saṃhṛtya mahāntamātmānaṃ 
buddhitatvāparanāmadheyamavyākṛtaikatāṃ nayet tamavyākṛtaṃ 
jñānavigrahe jagatsargādyarthamāyā nirīkṣaṇena 
kiñcidavaiśadyepi cidekarūpe ātmani nayet | tameva cidātmānaṃ 
śāntatvādilakṣaṇa viśeṣaṇairviśiṣṭeste 
svaparapakṣopakṣiptadoṣonmeṣa śaṅkāṃ śamayati śānta iti 
śānte māyopahita svapratibiṃbabhūta 
samastavyavahārasākṣibhāvepi tadviṣayarāgādirahite anante 
kṣaṇabhaṃgurajagadrūpa svapratibiṃbabhāve'pyanaśvare kālato 
paricchinna svarūpe vā apare vyomni samastajantu santāna 
pratyagātmabhāvena saṃkucitavṛttitvepi mahākāśavat samasta 
svakāryavyāpake deśataścānavacchinne vā niṣkriye 
samastasvakāvyāpitvepi tatpranāḍīprasiddhyat puṣyapāpādi 
sarvakarmanirmukte pariṇāmitvādirāhityena kūṭasthanityasvarūpe 
vā cidātmani nayediti - 

p. 155) 

snānavigrahamiti | evaṃ kiñcit māyāsaṃvalite cidātmani 
avyāhṛtaṃ saṃhṛtya naṃ jñānavigrahaṃ cidātmānamapi 
praṇavaprāṇāyāmakṛta icchādi saṃhārapūrvakaṃ paramānande 
ānandaṃ brahmaṇo ityādi śrutisiddhe saccidānandaghane 
viśuddhatare svasvarūpe saṃsthitaṃ samyagananyaparatayā sthitāṃ 
dhyāyet || iti | evaṃ kāryavilayamuktvā kāraṇavilayamāha śānta 
iti || atra taṃ dhyāyet paramānandaṃ ityantastamiti 
padamavaṣṭāpya akṛtātmaparāmarśaparatayā yojayedvā tathā ca 
tātamavyā kṛtātmānaṃ niṣkriye nirastakriye viśvasaṃsāranimitta 
māyāvilāsavihitamupādhau na nītya nijakriyānirmukta ityarthaḥ 
śānte praśamitarāge māyāvilāsa bījavīkṣā vyapete nityaśuddhe 
ityarthaḥ anante svāpādhi bhūtaviśvavilayepyanaśvare'navacchinne 
pare vyomni upādhiviraheṇa svabhā * * vināśe mahākāśavat 
vyāptatare deśato'paricchinne satāmātraikalakṣaṇe jñānavigrahe 
cidātmani nayet | 

p. 156) 

na śāntavigrahaṃ taṃ praśamitasamastopādhitaṃ cidātmānamapi 
paramānande saṃsthitamityarthaḥ taṃ śāntavigrahaṃ 
praśamitasamastopādhiṃ cidātmānamapi paramānande saṃsthitaṃ 
dhyāyet evaṃ sakāraṇaviśvavilayamabhidhāya evaṃ līne jagatyasmin 
punaḥ sṛṣṭau pravartate jantūnāmupakārāya krīḍayā 
parameśvaraḥ iti samuktanītyā jagatsargaṃ vivakṣuḥ 
jagatsargādividhāyakaṃ tadaikṣatetyādi 
śrutisiddhamāyānirīkṣaṇena kiñcinmāyāsaṃvalitaṃ 
pratyagrūpaṃ prapañcasargādiprabhuṃ cidātmānaṃ parāmṛśati - 
yasminniti avyākṛtamūla kāraṇaṃ yasmin kiñcit svāyāsaṃvalite 
cidātmani līnaṃ līnaṃ ca samyak saṃsthāṃ yasmin 
uttarasargārthaṃ nikhilaprāṇi karmaparipāka pratīkṣamāṇaṃ 
vāsanārūpeṇa sthitaṃ tathā sthitaṃ sadyat svarūpaṃ 
cidātmānaṃ pṛthaktvena vastu tayā nirvartumaśakayatvāt 
marīcikādivat yat svarūpameva ca taṃ māyāsaṃvalitaṃ 
cidātmānaṃ parasya śuddhatarasya brahmaṇaḥ śaktiṃ viśvasargādi 

p. 157) 

sāmarthyarūpaṃ parameṣṭinaṃ aparabrahma viduḥ || sa tu 
yo'yamevaṃ rūpaḥ parameṣṭī saṃjñānahetukopi 
śuddhajñānarūpa brahmavivartatvāt taddhetuko ata eva 
parāparavikalpasvarūpaḥ svasvarūpalakṣaṇanirīkṣaṇenāyaṃ paro 
vā māyāsvarūpa nirīkṣaṇenāyaṃ aparo vā iti vikalpa eka eva sa 
rūpātmā yasya saḥ vāsudevā paranāmadheyaḥ parameṣṭī 
prabhuritara kāraṇānapekṣaṃ jagatsargādikaṃ tat sṛṣṭvā 
tadevānuprāviśadityādi śrutyanusṛtyā sarvakṛt 
sarvaprapañcasraṣṭā sarvātmā sarvajagajjīvarūpaśca vijñeyaḥ | 
evaṃ sāṣṭṛtvena parāmṛṣṭasya tasya sṛṣṭikramaṃ darśayati 
tāmiti sa vāsudevaḥ sisṛkṣayā samucitecchādi 
śaktitrayasaṃpannaḥ tān svātmani nilīnāṃ svāṃ vastutaḥ 
svānanyāṃ avyākṛtiṃ sakalaprapañcabhūtāṃ māyāṃ 
adhiṣṭhāya nādātmā śabdatanmātra śarīraḥ san 
sparśasaṃjñikīṃ pauruṣīṃ puruṣatatvamayīṃ mūrtimajanayat sa 
sṛṣṭaḥ puruṣaḥ saṃkarṣaṇaśca kathyate iti vijñeyaḥ punariti 

p. 158) 

punarapi prabhuḥ saḥ jagatpatiḥ saṃkarṣaṇarūpeṇa vartamāno 
vyākṛtiṃ māyāṃ kṣobhayitvā tejo mayaṃ rūpaṃ 
rūpatanmātrātmakaṃ viśvaṃ viśvatatvarūpaṃ pradyumnamasṛjat 
punaḥ pradyumnarūpeṇa vartamānaḥ saḥ īśvarastejomayīṃ 
rūpatanmātrātmikāṃ svāṃ prakṛtiṃ viloḍya viśvāhlādakaraiḥ 
viśvāhlādakarībhiḥ śāntaiḥ śāntābhiralpamātrābhiḥ 
nivṛttisaṃjñāṃ nivṛttitatvāparanāmadheyāṃ manmayīṃ aparāṃ 
tanumakarot | taṃ jalo daraśayaṃ kṣīrārṇavaśāyinaṃ 
aniruddhākhyaṃ hariṃ viduḥ punaḥ aniruddhātmanā vartamāno 
śrīhariravyākṛtiṃ māyāṃ vikṣobhya gandhatanmātrakāṃ 
gandhatanmātrāmātraśarīraṃ sarvātmānaṃ sarvatatvarūpaṃ devaṃ 
nārāyaṇāparanāmadheyaṃ prajāpatiṃ akhilaprajā sarganisarga 
niṣṭhatvāt kṛtaprajāpatisaṃjñakamakarot atrāpi akaroditi 
pūrvoktamanuvartate pañceti paraspaparamātmanaḥ etāḥ 
parameṣṭyādi rūpāḥ pañcaśaktayaḥ aiśeyābhireṣa paro devaḥ 
paramavyomni tiṣṭhatītyādi smṛtismārite 

p. 159) 

pārameśvare pade vyavasthitāḥ vyavasthayā nissaṃkīrṇatayā 
sthitāḥ proktāḥ aśeṣajagadādhārāḥ suranarasūkarādibhidā 
prapañcyamāna samastaprapañca jīvasamāśraya sūkṣmaśarīrātmaka 
tanmātrārūpatvāt aśeṣajagadadhiṣṭhānabhūtāśca proktāḥ 
etamevārthaṃ vidvatsaṃvādena dṛḍhayati ādhyātmiketi 
vedavādibhiḥ pañcaitāḥ śaktayaḥ ityanuvartate etāḥ 
pañcaśaktayo vedavādibhiḥ ādhyātmikādhibhūtādhidaivata 
bhedasvādhyātmikasyātmani vartamānasya śrotravāgādirūpasya 
prāṇādirūpasya vā'dhi bhūta svabhūteṣu vartamānasya 
ākāśadirūpasya śrotavyavaktavyatvādirūpasya vā adhidaivasya 
deveṣu vartamānasya sadāśivādirūpasya diganvādirūpasya vā 
bhedasya bhedajātasya kāraṇahetubhūtāḥ pañca tanmātraśabdena 
kīrtitāḥ atha samutpannasya prajāpateḥ viśvasarga prakāraṃ 
darśayati sa hi sarvātmanā prajāpatirityanantara pūrvaprakṛtaḥ 
sarvātmako brahmā vividhaṃ jagat sisṛkṣuḥ sādhāraṇaṃ 

p. 160) 

sarvakāryasāmānyopādānabhūtaṃ apṛsaṃjñakaṃ tadapūrvaṃ 
akhilaprāṇikarmasaṃskāraṃ vyākarot svāvyaktaprathamakāryatayā 
akarot tābhiriti | tanmātrabhūtābhiḥ svakāraṇa 
rasatanmātrakāryabhūtābhistābhiḥ apṛsaṃjñamiti 
prakṛtābhiradbhiratha tasmin śaktiṃ nyaset paścāt pārthivīṃ 
bījasaṃjñikīmityādi uktapṛthivīśaktipraveśādyanantaraṃ 
aṇḍamasṛjat taditi | tatsṛṣṭamaṇḍaṃ pañcabhūtātmabhūtaṃ 
pañcī kṛta mahātmabhūtātmakaṃ | ata eva pṛthivī 
vīryopabṛṃhaṇāt hiraṇmayaṃ ata eva śubhaṃ bhāsamānaṃ 
bhavatīti śeṣaḥ || atra tāṃ svāmavyākṛtamāyāmityādi 
tadardhaṃ pañca bhūtātmakamityantena granthasandarbheṇa icchādi 
śaktitrayasṛṣṭyartha praṇavaprāṇāyāmāḥ paremeṣṭayādi 
sṛṣṭyartha pañcatatvaprāṇāyāmāḥ apūrvāṃbhaḥ sṛṣṭyartha 
praṇavaprāṇāyāmaṃ tat kāṭhinyādyartha pṛthivībījādi 
prāṇāyāmaḥ samutpannaḥ brahmāṇḍa 
pañcabhūtātmakatārthapañcatatvaprāṇāyāmāśca krameṇa 
sūcitāḥ iti 

p. 161) 

veditavyam tatreti tatra tasmin brahmāṇḍātmake biṃbe ātmani 
saṃhṛtā utkrāmyātmaikatāṃ nītvetyuktakrameṇa svātmani 
vilāpitā tanmātra pañcakādhārāsva nityapūrvaśarīrātmaka 
tanmātapañcakāvalaṃbanā saṃhatāśeṣavṛttikāsva saṃlīnabhāvi 
prāṇāsya paratastatvasaṃyogajanyavṛttikā jīvaśaktiḥ saṃkramate 
tasmin tādṛśīṃ jīvavṛttiṃ saṃkramayedityarthaḥ | tadā 
jīvasaṃkramaṇasamanantarameva jīvenādhiṣṭhitaṃ prāṇo 
labdhavṛttiḥ samunmiṣitordhva vṛttyādidaśavidhavṛttirbhavet sahi 
nayedavyākṛtaikatāmiti prakṛtaḥ sa eva padārtho 
ādhyātmiko'dhyātmadhidehaṃ vartamānaḥ prāṇaḥ 
prāṇāparanamiṣyate paramātmāśrayatayā vyākṛtasaṃjño 
jīvāśrayatayā vartamāṇaḥ prāṇātmanā ceṣyata ityarthaḥ ato 
asmāt prāṇatatvāt guṇatrayamayī prakāśatvādi samunmāvā'ta 
evāṣṭavṛttikī satvādisamudīrita dharmādyaṣṭavṛttimati 
buddhirjāyate || tataḥ svavṛttyanantaraṃ tasmāt 

p. 162) 

buddhitatvāt kartṛśaktirātmanaḥ kartṛtvābhimānasaṃpādaka 
māyāsāmarthyabānahaṃkāro jāyate vṛttiḥ tasyāhaṃkārasya 
vṛttiḥ śabdādyarthamayī śabdādyarthapravartikā syāt manastu 
samanantaraṃ tasmādahaṃkārāt saṃkalpādimaya saṃkalpavikalpa 
vṛttikaṃ manastu jāyate tasmānmanasaḥ śabdaḥ sparśaśca rūpaṃ 
ca raso gandha itīritāḥ pañcārthāḥ pañcapadārthāḥ prajajñire 
| tairarthaiḥ jñānakarmaśaktīni jñānaśaktimanti 
karmaśaktimantīni ca khānīndriyāṇyārabdhāni tāni dvitayāni 
darśayati śrotramityādi karmasaṃjñānītyantena | ataḥ paraṃ 
tairarthaiḥ pañcabhūtānyārabdhānīti śeṣaḥ bhūtāni paṭhanti 
vyometi || ebhirbhūtaiḥ śrotrā dyupalakṣaṇaṃ caitat || tathā ca 
sumati - 

kārya ṣoḍaśakaṃ sthūlaṃ sūkṣmaṃ buddhyādimātrajaṃ 
ityādyuktaśrotrādeḥ taiḥ sarvādhāraṃ svārjita sarvakarma 
bhogādhāraṃ sthūlaśarīraṃ prajāyate ebhiḥ sthūlaśarīraṃ tu 
sarvādhāraṃ prajāyate || 

p. 163) 

ityupasaṃhāravacanenaiva tatvasṛṣṭyartha tattanmantraprāṇāyāma 
saṃvatsaraparipāka aṇḍabhedādikramaśca sūcitaḥ | iha tāvat 
bhūmirāpo'nalovāyuḥ ravaṃ mano buddhireva ca ahaṃkāra itīyaṃ 
me bhinnā prakṛtiraṣṭadhāḥ iti śrībhagavadanuditakāraṇatvasya 
manaso mūlaprakṛtiravikṛtiḥ mahadādyāḥ prakṛti vikṛtayaḥ sapta 
ṣoḍaśakaṃ ca vikāro na prakṛtirna vikṛtiḥ puruṣa ityādyukta 
kāryakoṭyantarbhāva śaṃkayā vaikārikādahaṃkārāt 
pañcabuddhīndriyāṇi tu karmendriyāṇi pañcaiva karmārthāni ca 
taijasānmanī jātaṃ dvirūpaṃ ca tataḥ saṃkalpasādhanaṃ 
bhūtādeḥ pañcabhūtāni tanmātrāṇi yathākramamityādyukta 
prakāreṇa ahaṃkārādakhilātmādi sarvāṃgīkaraṇaṃ na 
ramaṇīyam | sargavisargayoḥ bhinnakāraṇatva prasaṃgāt aṃgīkāre 
tu ādhyātmikādhidaivaistu karaṇairviṣayaissaha 
tanmātrasaṃsthitānītyuktaṃ indriyāṇāṃ tanmātrānusaṃharaṇaṃ 
nabho manasi saṃhṛtyetyuktaṃ nabho 

p. 164) 

nabho mātrāyāṃ manasi saṃharaṇaṃ ca na saṃgacchatetarāṃ 
tatraḥ prabhṛti kāraṇatvameva yuktamiti sthitaṃ 
proktatatvabījādikaṃ vaktuṃ pratijānīte eteṣāmiti 
nyāsasthānoktiyuktaṃ taduddharitamakāramiti makāraṃ 
makārātmakaṃ vācyavācakayorabhedavyapadeśāt tādṛśaṃ 
jīvatatvamannamaḥ parāya jīvātmane namaḥ iti mantreṇa śarīre 
sarvāṃge vyāpakaṃ nyaset | bhakāraṃ bhakārabījavācyaṃ 
jīvaupādhiḥ praṇavaṃ tathā sarvāṃgatayā vyāpakaṃ nyaset 
buddhyāditrayalakṣaṇaṃ tatsthānaṃ cāha vakāramiti 
mātrāpañcakamantrasthānāni darśayati nakāramiti 
śrotrādītiṇādicāntaṃ ṇakārādicakārāntākṣaradaśakātmakaṃ 
śrotrādyupasthaparyantamindriyadaśakaṃ kramānnyaset | 
tattadabhidhānābhidheyasthāna iti bhāvaḥ | tathā cāgamaḥ 
śrotrādīndriyavarga mātmaviṣaya iti vinyasyeti viśeṣairnādi 
kāntākṣarairyuktaṃ vyomādyavanipaścimaṃ vinyasya sthūladehaṃ 
prakalpayet | 

p. 165) 

tannyāsasthānamāha śira iti sṛṣṭinyāsaṃ iti | idaṃ 
ḍādikāntākṣaraiḥ yuktaṃ vyomādyavanipaścimamityetat 
sṛṣṭinyāsaṃ kvacit | brāhmaṃ tu vinyasedbījaṃ mastake 
tatvarūpakaṃ ādyadvitīyaṃ vaktre vai tṛtīyaṃ nābhideśataḥ || 
ityādirūpe kvacidāgamāntare | anyathā ṅādikāntākṣarairityukta 
bījakamaviparītakādi ṅāntākṣarakramatayā ca proktaḥ kila | 
kilaśabdena tatra upapatticintanā sūcyate | evaṃ 
prakṛtatatvanyāsamupanyasya prāsaṃgika hṛtpuṇḍarīkādikamāha- 
hṛtpuṇḍarīkamiti || atra hṛtpadenaiva tannyāsasthānaṃ ca 
sūcitaṃ haṃ sūryaṃ dvādaśātmakaṃ svarociṣā 
dvāsaptatisahasrāṇi nāḍīrvācyavyavasthitaṃ 
hṛtpuṇḍarīkamadhyamadhyāsīnaṃ vidyāt tanmadhye 
sūryamaṇḍalamadhye saṃ saṃ bījaṃ somaṃ vicintayet | tanmadhye 
somamaṇḍalamadhye dīptaṃ binduṃ agnīṣomau prakṛtipuruṣau 
bindunādau ca nityāvityādyukta parasparātmatva bindupadalakṣya 
vahnibījaṃ bījamiti bhāvaḥ tādṛśaṃ 

p. 166) 

vahnimaṇḍalaṃ cintayet vaikārastasya 
daśakalātmatvaprasiddhidyotanārthaḥ || evaṃ cidātmasaṃyoga 
vikṛtāvyākṛta tatkāryarūpa prāṇādi pṛthivyantima tatvamayaṃ 
śarīraṃ tasminnapi tasya viśeṣanityāsthānabhūtaṃ 
hṛtpuṇḍarīkādikaṃ ca tattanmantranyāsena prakaṭīkṛtya 
tadadhiṣṭhi tasyātmanaḥ pāramaiśvaryādisakalaguṇasaṃpūrṇatā 
siddhaye parameṣṭyādi nyāsamapi kuryādityāha jīvamiti maivaṃ 
niṣpannaprākṛtaprāya śarīramadhyamadhyāsīnaṃ 
jīvamīśabhāvasthamājānasiddhapāramaiśvarye jāgrataṃ 
parikalpyaṣāṃ bījena ṣoṃkārabījayuktena parameṣṭinā yojayet 
parameṣṭinyāsena paramaiśvaryajāgarūkaṃ bhāvayedityarthaḥ 
bhāvaḥ tatoṃ yaṃ bījena yaṃ bījayukta puruṣatatvena nyasya 
pauruṣaṃ bhāvaṃ puruṣasaṃbandhinaṃ bhāvaṃ 
kiñcinmāyāvīkṣaṇena puruṣatvābhimānamāśritaṃ dhyāyet 
savisargeṇa visargāntena vena vaḥ iti bījena nyasya anugrahakaraṃ 
tattatkarmaphalapradāna rūpāṃnugrahakaraṃ upari rāgadveṣādikāni 

p. 167) 

divṛtti saṃjñabhāvāśritaṃ dhyāyet | āśritaṃ dhyāyediti 
proktamanuvartate | lāṃ bījena nyasya sarvasaṃbhūtikartāraṃ 
māyātatkāryapreraṇā dvāreṇa proktalakṣaṇasakalaṃ tu 
santānatadbhogadravya saṃpattikartāraṃ sarvātmanā punaḥ smaret 
parameṣṭyādi nyāsasthānaṃ ca- 

pañcaitāḥ śaktayaḥ proktāḥ parasya paramātmanaḥ 
pañcatanmātraśabdena kīrtitā vedavādibhiḥ || ityabhedakathanāt 
tatsthānakathanenaiva kathamiti draṣṭavyam evaṃ 
prāptapratyagbhāvasya ātmanaḥ svasvarūpapratyabhijñānāya 
kopatatvaṃ ca nyasediti āha - tata iti pūrvabhāvasaṃhṛtikāraṇaṃ 
svataḥ svādhyasta samastaprapañca saṃharaṇakāraṇaṃ kṣaṃ kṣaṃ 
bījaṃ kopatatvaṃ sarvasaṃyamakāraṇaṃ svāśrayamāyā pracāra 
sarvasvopaśamanakāraṇaṃ cintayet sarvendriyasaṃyamanāya sarvāṃga 
vyāptatayetyarthāt uktamarthaṃ saṃgṛhṇāti kartāramityādi 
jñānaśaktibhirityantena sūkṣmatanuṃ amūrtarūpaṃ 
jñānābhāsaṃ cidrūpaṃ sureśvaraṃ 

p. 168) 

samastajagatsākṣibhūtaṃ viṣṇuṃ vyāptataraṃ śrīharimevaṃ 
proktaprakāreṇa kartāraṃ tāṃ svā mavyākṛtamāyāṃ 
adhiṣṭhāyetyādyukta prakṛtipreraṇadvāreṇa kartāraṃ 
vikartāraṃ jīvenādhiṣṭhitaḥ prāṇo labdhavṛttistadā bhavet 
ityukta svanirīkṣaṇavikriyamāṇa svādhiṣṭhitaprakṛtidvāreṇa 
vikartāraṃ sarvādhāraṃ evaṃ sthūlaśarīraṃ tu sarvādhāraṃ 
prajāyate ityuktatatkāryarūpa pṛthivyanta tatvadvāreṇa 
sarvādhāramābhiranantarapūrvoktābhiḥ parameṣṭhyādi jñāna 
śakta śaktibhi cicchaktibhiḥ vācyavācakasaṃbheda 
vibhaktāśeṣamaṇḍalaṃ vācyasaṃbhedena tatvakalā bhuvanādhvanā 
vācakasya bhedena varṇapadamantrātmanā ca vibhaktāśeṣamaṇḍalaṃ 
akhaṇḍamaṇḍalarūpaṃ svavirāṭ śarīraṃ samyak tādātmyena 
vyāpya cetanīkṛtya saṃsthitaṃ svasvarūpajāgarūkatayā sthitaṃ 
cintayet vācyavācakasaṃbheda vibhaktāśeṣamaṇḍalamityantena evaṃ 
sṛṣṭasya mantrabiṃbasya ṣaḍadhvanyāsena ṣaḍvidhaprapañca 

p. 169) 

grahatvaṃ ca kalpayediti ca dyotitaṃ dhyātveti atha 
tamupahārārpaṇai codvayedityāha tata iti subhāhitaḥ susaṃpanna 
bhaktiḥ atha apratiṣṭhitamantrabiṃbe parivāravyavasthityayogyatayā 
tadvibhūti sphūrtaye maṇḍalejyāṃ kuryādityāha - prabhūtairiti 
yājñikaiḥ pūjārhaiḥ ārādhya adhiṣṭhānabhāvanāprakāramāaha 
āsanamiti | tatra tasmin cakrābjamaṇḍale sagātraṃ atra 
gātrapadaṃ padādyupalakṣaṇaṃ tathā ca ādhāraśaktyādyupari 
lasaddharmādharmādi pādagātrayutaṃ saparicchadaṃ 
satvādyuparilasanmāyāvidyādi rūpā staraṇayutaṃ āsanaṃ 
dhyātvā saṃpūjya tasyorasi tasya pīṭhasyopari svakṣaṃ 
trinābhiṃ dvādaśāraṃ dvinemiṃ sarvatatvasamanvitaṃ 
caturviṃśakatatvarūpaṃ caturviṃśati prathisamanvitaṃ śobhaṃ 
cakraṃ vicintayet yaṣṭhuṃ vicintayet punaryajecceti bhāvaḥ atha 
tadvivṛṇoti pūrvādīti | prājño guruḥ adharottarasaṃsthiteṣu 
pūrvādiprathiṣu 

p. 170) 

prakṛtyādīni praṇādi pṛthivyantāni tatvāni kramayogato 
adharaprathau prāṇatatvaṃ uttaraprathau buddhitatva manantarādhaḥ 
prathau ahaṃkāratatvamityādi kramayogamāśritya ekāvṛtyā 
vinyasedyajecca | sūryamiti atra sūryapadena devatātmā sūryaḥ 
tanmantrabījabhūto'haṃkāraśca ucyete | tata evaṃ yojanāḥ 
saṃvṛtasvara varjitaiḥ dvādaśabhiḥ svaraiḥ 
akārādivisargāntaiḥ ajabhiḥ samyak dvādaśadhā bhaktaṃ sūryaṃ 
hakāraṃ haṃ hamityādirūpaṃ tathā sūryaṃ dvādaśadhā bhaktaṃ 
dhātaryamitra varuṇāṃśa bhagendra vivasvat pūṣa parjanya 
tvaṣṭṭa nāma dvādaśamūrti vibhaktātmakaṃ sūryadevatātmānaṃ 
ca areṣu viniveśayet | oṃ haṃ namaḥ parāya sūryāya meṣātmane 
dhāna * * * nnamaḥ ityādi mantraiḥ aramadhyeṣu viniveśya 
pūjayedityarthaḥ | bindvantairiti | śukle pakṣe bindvantai 
rakārādibindvavasānaiḥ kramapaṭhitaiḥ pañcadaśabhiḥ ara site 
pakṣe'nyathā vyutkramapaṭhitaiḥ visargādyairākārāntaiḥ 
pañcadaśabhiśca 

p. 171) 

svarairvibhaktaṃ somaṃ somabījaṃ sakāraṃ śukletaravibhāgataḥ 
tithirūpābhiḥ sarvakalābhirvibhaktaṃ somaṃ devatātmānaṃ 
somamekaikasmintantare vicintayedārohavṛttyā pārśvadaye paryayaṇa 
krameṇetyādi dīpadīpikādyuktopapattyā mūlādagrāntaṃ 
agrānmūlāntaṃ ca vibhajya saṃ namaḥ śuklapratipadātmane nama 
ityādi mantraiḥ cintayet ādyena svareṇākalāḥ madhyato'ra madhye 
ca saṃ namaḥ parāyāmākalātmane namaḥ iti mantreṇa ca cintayet 
nābhāvantarādi nābhitritaye annamaḥ parāya prātaḥsavanātmane 
namaḥ ityādirūpeṇa svanāmnaiva savana tritayaṃ vicintayet | tathā 
maṃ namaḥ parāya kopatatvātmane namaḥ ityanena svanāmnaiva kopaṃ 
kopatatvamakṣasaṃsthaṃ karṇikāsthānasaṃsthaṃ vicintayet | 
tanmadhye tasya samarcitapadmasya madhye nābhyantaḥ pradeśe 
paṃkajāmāraṃ paṃkajamityupalakṣaṇaṃ padmādisamaṣṭyantasya 
pīṭhaśeṣasya taccātra smaret tanmadhye paṃkajamadhye pauruṣīṃ 
śaktiṃ mannamaḥ 

p. 171) 

svarairvibhaktaṃ somaṃ somabījaṃ sakāraṃ śukletaravibhāgataḥ 
tithirūpābhiḥ sarvakalābhirvibhaktaṃ somaṃ devatātmānaṃ 
somamekaikasmintantare vicintayedārohavṛttyā pārśvadaye paryayaṇa 
krameṇetyādi dīpadīpikādyuktopapattyā mūlādagrāntaṃ 
agrānmūlāntaṃ ca vibhajya saṃ namaḥ śuklapratipadātmane nama 
ityādi mantraiḥ cintayet | ādyena svareṇākalā madhyato'ra madhye 
ca saṃ namaḥ parāyāmākalātmane namaḥ iti mantreṇa ca cintayet 
nābhāvantarādi nābhitritaye annamaḥ parāya prātaḥsavanātmane 
namaḥ ityādirūpeṇa svanāmnaiva savanatritayaṃ vicintayet | tathā 
maṃ namaḥ parāyakopatatvātmane namaḥ ityanena svanāmnaiva kopaṃ 
kopatatvamakṣasaṃsthaṃ karṇikāsthāna saṃsthaṃ vicintayet | 
tanmadhye tasya samarcitapadmasya madhye nābhyantaḥ pradeśe 
paṃkajāmāraṃ paṃkajamityupalakṣaṇaṃ padmādisamaṣṭyantasya 
pīṭhaśeṣasya taccātra smaret tanmadhye paṃkajamadhye pauruṣīṃ 
śaktiṃ mannamaḥ 

p. 172) 

maṃ namaḥ parāya jīvātmane namaḥ ityanena jīvaśaktiṃ dhyātvā 
krameṇa ādhāraśaktyādi jīvatatvāntaṃ tattadvat krameṇa 
japādibhirabhyarcya vidvān aṣṭottarādi mantrakalpa viśeṣaḥ vi * 
rcāyāṃ adhivāsitamantrabiṃbe yātu vinyastā mantramayīṃ tāṃ 
mūrtiṃ tatra dhyātvā kramāt sāṃgaṃ sāvaraṇaṃ kalpayet | 
āvaraṇakalpanāyāṃ cātikramāvaraṇaviśeṣaṃ darśayati 
dvādaśākṣarabījairiti | 
sadāṣṭākṣaraṣaḍakṣaradvādaśākṣarādi 
mūlamantrabhedepītyarthaḥ | māntrikamāvaraṇayogaṃ darśayati 
vainateyādikānīti evamiṣṭvā gururvā magnāvācārya 
kuṇḍajanitajātavedasi jananādikramāt jīvādi 
kopāntasamuktakḷptyā tatvāni hutvā tatvānyadhikṛtya ghṛtena 
pratyekaṃ yathoktasaṃkhyaṃ hutvā śāntitoyaṃ 
praṇītājalamādāya biṃbasya mūrdhani biṃbasya mūrdhani siñcet 
śāntitoyamityupalakṣaṇam saṃpātasyāpi evaṃ pradhānabhūta 
pratimādhivāsanamabhidhāya guṇabhūta 
purādyāpīṭhādyadhivāsanamāha- 

p. 173) 

pīṭhamiti śodhayitvā tvagbhirmṛdbhiḥ tato darbhaiḥ saṃghṛṇya 
kṣālayejjalairityādyuktanītyā śodhayitvetyarthaḥ evaṃ 
pīṭhādikamapyadhivāsya dikṣu mūrtidharāṃśca cakārāt kuṇḍe 
ācāryaśca vidhivat homān kuryāt | vidhivat padasūtritamarthaṃ 
vivṛṇoti tata iti praṇayanamāha tata iti paścime agnipraṇayane 
pākṣikalā matrayamāha agniṃ dūtamiti homaṃ vivṛṇoti kṛtveti 
pradhānamoṃ tat pradhānahomaḥ pakvahomo'nto 
yasyedhmārdhi?dhānādi pīṭhamantrahomāntasya karmaṇaḥ tat 
pradhānahomāntaṃ pakvahomaḥ darvācīnaṃ karma kṛtvetyarthaḥ 
vedādyairagni mīletyṛcā iṣe tvorje vāyavasthopāyavastheṣā agna 
āyāhīti sāmnā śannodevīrityatharvaṇena ceti vedādimantrairvāga 
kruddhotkādi dyutkāntairaṃgamantrairvā 
mūrtibhirvāsudevādyaniruddhānmādibhirvā kramāt 
pūrvādidigopāntaireṣu trividhamantreṣvanyatamairmantraiḥ 
samidādīni dravyāṇi juhuyuḥ dravyāṇītyādi vrīhīnāṃ 
cāṣṭaśatamityantaṃ ekaṃ vākyaṃ idamiti 

p. 174) 

guruḥ svakuṇḍe mūlena samidādyā * * atra nārāyaṇātmake 
tvamagne dyubhirityevaṃ dakṣiṇaṃ paścimaṃ punaḥ agna āyāhi 
mantreṇāpyagnimagnimathottare iti | sārasvate tvamagne 
dyubhirityevaṃ dakṣiṇe vāruṇe tataḥ agniṃ dūtamityṛcā saumye 
tvagnimagniṃ havīmabhiriti coktatvāt dhyātaṃ dravyanavakaṃ hutvā 
| atha anantaraṃ ghṛtena dadhnāmadhunā payasā ca cakārāt 
sarvadravyeṇa ca yathākramaṃ śāntiṃ hunet 
tatsaṃpātārpaṇasthānamāha spṛśediti ghṛtaṃ hutvā pādaṃ 
spṛśet sruvārpitena tatsaṃpāteneti śeṣaḥ | tathā ca sumatiḥ 
sruveṇa dvavyayuktena sparśanaṃ ca prakīrtitamiti 
dadhinātvānantaraṃ dadhi hutvā nābhyantaraṃ spṛśet madhunā 
hutvā mūrdhānaṃ spṛśet pañcopaniṣaderiti | evaṃ 
pañcopaniṣadaiḥ yathākramaṃ śāntiṃ hutvā 
prakṛtādhivāsahomasiddhaiḥ aśeṣa bhasmasaṃpātaiḥ saṃspṛśya 
devaṃ kusumairyajet evamadhivāsamabhidhāya haviḥ saṃpātapūrvaṃ 
tatsaparyāṃmāha catasra ityādinā tadrakṣiṇaṃ dvāradeśata 
uttarābhimukhāḥ pṛthak pṛthak 

p. 175) 

granthyubaddhā gaṃgā ca yamunā caiva tathā godā sarasvatī catasro 
dhenavaḥ sthāpyāḥ svanāmabhiḥ pūjyāścetyarthāt tathā ca 
samatiḥ- 

nāmabhiḥ pūjanīyāstāḥ gandhapuṣpairyathākramam iti | dohanādi 
mantramāha duhecca viṣṇugāyatryā iti | tayā viṣṇugāyatryaiva 
mantrabiṃbamaṇḍala yoḥ kṛtasannidhānāya deveśāya caruṃ 
nivedayet | maṇḍapāttu bahirdikṣu prathamaṃ dikṣu punarvidikṣu 
anantaraṃ pūrvādyaṣṭadikṣu ca gandhapuṣpa jalānvitaṃ baliṃ 
haret | dikṣu balimantramāha ādyāśceti | vidikṣu mantramāha 
vṛkṣeṣviti aṣṭadikṣu mantramāha vināyakāstviti śeṣaṃ 
sugamaṃ | upasaṃharate evaṃ kṛtveti || - 

|| iti kriyāsāravyākhyāyāṃ caturdaśaḥ paṭalaḥ || 14 || 

atha vṛttasamādhānapūrvakaṃ vartiṣyamāṇapratiṣṭhādhiṣṭhāna 
bhūtaratnanyāsamavatārayati adhivāsyetyādinā sārdhagranthena | 
ācārya evaṃ devaudbhavādi samuktakḷptyā'dhivāsya 

p. 176) 

tataḥ prātaḥ samutthitaḥ snātvā bhūtapūrvāhnikakriya 
ātmānamalaṃkṛtya vidhidṛṣṭena vartmanā ratnanyāsaṃ kurvīteti 
yojanā ratnanyāsasthānamāha napuṃsakaśilāyāmiti atha guruḥ 
napuṃsakaśilāyā madhye diśāsu ca gartaṃ vidhāya saṃśodhya 
teṣu garteṣu bīnādidravyāṇi nyaset gartamiti jātāvekavacanam | 
ratnanyāsāt prāgeva napuṃsakaśilā pratiṣṭhātavyā ityāha 
kṣālitāmiti tataḥ prabhāte guruḥ pūrvedyuḥ kṣālitāṃ 
jalādhivāsamuddiśya kṣālayet bahubhirjalairityuktarītyā 
pīṭhavat kṣālitāṃ biṃbādhi vāsakāle kṣālitāṃ 
tāreṇārcitāṃ tāṃ pādaśilāṃ napuṃsakaśilāṃ tataḥ 
prātarbhāvi pratiṣṭhāsthāna eva napuṃsakaśilāpi 
pratiṣṭhāpyetyāha gamanamiti pṛṣṭhasaumyeśabhāgakaṃ 
pṛṣṭhasaumyeśabhāgamāśrityā | sapta sapta vibhāgena 
garbhāgāre vibhājite | 

brahmadevamanuṣyāṇāṃ piśācānāṃ padānivai madhyādārabhya 
yatnena kalpanīyāni sarvataḥ brāhmaṃ pañcadaśāṃśaṃ syāddaive 
bhāgāstrayodaśa 

p. 177) 

ekādaśa navāṃśāśca śiṣṭayoḥ pṛṣṭhabhāgataḥ brahmāṃśe 
madhyamaṃ tyaktvā dvitīyaṃ cāpi pṛṣṭhataḥ 
sthitaikavīberabiṃbasya tṛtīyaṃ sthānamiṣyate tribhakte 
dvāravistāre trisaptāṃśu madhyame madhyārdhenottaraṃ sūtraṃ 
gamanārthaṃ prakalpayet paścimottarasaṃyoge karṇasūtraṃ prakalpya 
tu biṃbāṃgulayaveneśe gamayeddviyavena vā || ityuktatrividhaṃ 
gamanaṃ kṛtvā yatra sthāpanaṃ mantrabiṃbapratiṣṭhāpanaṃ 
nirṇītaṃ tatrasya tāreṇa nyaset pratiṣṭhāpayet pratiṣṭhitāṃ 
tāṃ tāreṇa gandhapuṣpādyairārādhya prārthayecca 
prārthanāmannamāha - sthitamiti tvameveti kvacit sumatisaṃhitādau- 

tvameva paramā śaktistvamevāsanadhārikā devājñayā tvayā devi 
sthātavyamiha sarvadā || iti vijñāpya tāṃ pūrvaṃ gandhapuṣpaiḥ 
prapūjitāṃ dhyātvorvīṃ sthāpayet garte mantreṇānena deśikaḥ 
sthita * * * *yasya ratnānāṃ nidhiravyayaḥ sātvaṃ 
brahmaśilārūpā tiṣṭhātra dharaṇī sthireti granthasandarbheṇa 
tvamevetyādinā 

p. 178) 

napuṃsakaśilāyāḥ sthāpanaṃ vihitam tacca sā dhveveti bhāvaḥ- 

napuṃsakaśilāyāstu gartamadhye diśāsu ca vidhāya teṣu 
saṃśodhyetyuktaṃ saṃśodhanaṃ vivṛṇoti śodhayet pañcagavyeneti 
| āhutī nāmiti | viṣṇusaṃjñayā gāyatryādīnaṃ śatamājyena 
hutvā tatsaṃpātasamarpaṇānantaraṃ tayā ratnānyabhimantrya 
pūrvādikramayogato vyastairaṣṭākṣarasya varṇairyathākramaṃ 
samastena tanmadhye ca bījāni ratnadhātūni lohāni ca teṣu garteṣu 
yathākramaṃ prathamāvaraṇe 
bījamityādyuktāvaraṇakramānativṛtyā viniveśayet | 
nyāsakramānusāreṇa vādena bījāni paṭhati yavānītyādi 
hiraṇyakamityantena | 

dikṣu sarvāsu vinyasya brahmasthāne hiraṇyakaṃ nyasediti śeṣaḥ | 
tadarthapuṇyāhakālaṃ niyamayati puṇyāhamiti 
ratnāṣṭabandhādikaṃ saṃsādya mantravit ratnāṣṭadevatāḥ 
priyantāmiti mantraviśeṣavit vaiṣṇavairmūrtidharaiḥ 

p. 179) 

saha puṇyāhaṃ vācayitvaiva viṣṇugāyatryā saṃpātena tattu 
gartaṃ pradakṣiṇaṃ saṃspṛśet | tato napuṃsakaśilopari 
ratnanyāsaṃ kuryāditi saṃbandhaḥ | tataḥ strīliṃgena 
strīśilācihnena parīkṣitaṃ parīkṣya strīśileyamiti nirṇītaṃ 
pādaśilāṃ pīṭhapūjāpūrvakaṃ lakṣmībījena pūjayitvā 
vastrābhyāmācchādya rakṣāṃ kṛtvā bahiḥ garbhagṛhāt bahiḥ 
vrajet evaṃ pīṭhārādhanāntaṃ vidhānaṃ vidhāya 
śrīviṣṇubiṃbapraṇayana yogyatāpādanāya prāsādādikaṃ 
saṃśodhya alaṃkuryādityāha * * * saṃvalākairiti | homārthamiti 
homārthaṃ prāsādasya samantato vālukābhiḥ vitastidvayavistārān 
prādeśakālagokarṇāsta jīnyādiyuta tata aṃguṣṭhe tu kramāt 
jñeyā vitasti dvādaśāṃguletyukta vitasti dvayāyāmavistāra 
saṃyuktān sthaṇḍilān kārayet mūrtipairiti śeṣaḥ | aṣṭāsu 
dikṣu caivaṃ kṛtvā pārśve tatra āhitānāmagnīnāṃ pārśve 
aṣṭau kalaśāṃśca nyaset pūrvādi 

p. 180) 

kramayogataḥ puṣpapallavān vaiṣṇavāṃstattat 
sannidhāpitaviṣṇvā vāsabhūtānaṣṭākṣareṇa 
mantreṇābhimantrayet | agnipraṇayanānusmaraṇapūrvakaṃ 
taddhomaprakāramāha - praṇīyeti mūlamantreṇa 
vaiṣṇavamācāryakuṇḍa saṃjana na saṃjātavīryā?bhāvaṃ vahniṃ 
praṇīyetyarthaḥ śāntitoyaṃ praṇītājala saṃpātādi 
samekṣakalaśajalaṃ samāharet tattat sthānādagra maṇḍape 
samānayet | sarvakuṃbhopasaṃbhṛtaṃ tattoyaṃ pīṭhārādhanādi 
kramasaṃpanne vaiṣṇave tāmrapātre aṣṭottarasya varṇaiḥ krameṇa 
pradakṣiṇaṃ pūrayitvā praṇavenāvāhya saṃpūjya 
vastraveṣṭanādiyutamādāya bahuberaviṣaye adhivāsamaṇḍapa 
śāntikakarmārcā mūrdhni dvādaśākṣaravidyayā niṣiñcet ekabera 
viṣaye tatra śāyitamūlārcāmūrdhni cet omiti bruvan niṣiñcet 
sopakaraṇo dvāsaṃ pratimāyāṃ || prāsādapraṇayanaprakāramāha 
kuṇḍasthamityādi yatnāt praveśayedityantena sugamena 
granthasandabheṇa 

p. 181) 

pīṭhamiti atha guruḥ yathāvidhi parāvahanāvasthāvāhana 
mantrāvāhanādi vidhyanativṛtyā devaṃ dhyātvā 
mantrabiṃbamādāya tena pīṭhaṃ triḥpradakṣiṇīkṛtya 
trailokyamantraṃ trailokya vikrāntayetyādi 
anantaravakṣyamāṇamantraṃ pañcopaniṣadān mantrāṃścoccaran 
mantramūrtiṃ aṣṭākṣarādyabhīṣṭa mūrtīṃ smaran sthāpayet | 
pratiṣṭhāpayet tathā ca sumatisaṃhitāyāṃ - 

pīṭhaṃ pradakṣiṇīkṛtya tataḥ sarveṇa vinyasediti 
nārāyaṇātmake ca oṃ trailokyavikrāntāya trivikramāyodīrayet 
pañcopaniṣadān mantrān svasvamūrtisamanvitān iti 
gohemaratnavastrādi viprebhyaśca pradāpayet iti | 
siṃhāvalokananyāyopāttā mauhūrtikādiparitoṣaṇaparaṃ 
pṛthagvākyaṃ samavatiṣṭhan parīkṣya sthirīkuryāditi āha 
parīkṣyeti | guruḥ svayamityatra svayaṃśabdena anyena 
sthirīkaraṇe biṃbasya tatpratiṣṭhitatvaṃ syāditi sūcyate 
pratiṣṭhitadevaṃ prathamaṃ tasya svavaibhavānusmaraṇānugraha 

p. 181) 

karaṇārthamupatiṣṭhatretyāha - paṭheccetyatra śabdotra 
lokānugrahādi āgamamantrān samuccinoti | atha kalaśodakaiḥ 
kuṃbheśa nidrākalaśodakaiḥ saṃsnāpya sakalīkṛtyārcayet || atha 
tatra jīvāvāhanaṃ vakṣyan tadā śrayaparāvāhanādikaṃ 
smārayati dhyātvetyādi sarvameva cetyantena- 

ākāśaṃ tasya mūrtiḥ syāt pṛthivī tasya pīṭhikā iti 
siṃhāvalokananyāyopāttaṃ pratiṣṭhāsamayasyānādyatvaṃ 
pīṭhārcāsaṃbandhaparaṃ pṛthagvākyaṃ pratiṣṭhāpanasamaya 
samanantara vidheyāṣṭabandhana parā ceyamuktiḥ dhyātvā iti 
mantravittamo guruḥ gurumukha samavāptajīvāvāhanādi 
tadarthavidagresaro guruḥ paramaṃ nirupādhikaṃ niṣkalaṃ 
kāryakaraṇasaṃghāta samuttīrṇa sattāmātrasvarūpaṃ viṣṇuṃ 
vyāptataraṃ śrīvāsudevāparanāmadheya paramātmānaṃ 
puṣpāñjalipūrvakaṃ sāṃpratikaṃ jīvāvāhana bījatayā 
dhyātvā saṃsmṛtya kutra dhyātvetyatra ākāśaṃ yaṃ brahmetyādi 

p. 183) 

śrutiśrutamākāśaṃ tasya uktaviśeṣaṇaviśiṣṭasya cidātmano 
mūrtiḥ śarīraṃ syāt pṛthivī tadadhiṣṭhānarūpā pīṭhikā ca 
syāt | tathā sati arthāt dyāvāpṛthivyātmake 
pratiṣṭhitabiṃbapīṭhe ca vigrahatadadhiṣṭhānapīṭhe ca 
dhyātvā tadanantaraṃ parameṣṭyādibhiḥ vyaṣṭisamaṣṭyā vāhana 
kramasamupāttaistasya paramātmano 
bhāvijīvadaśāyāmadhiṣṭhānabhūtaṃ vigrahaṃ 
nityasūkṣmaśarīraṃ kalpayet | atha abhimata mantramūrtyucitaṃ 
sūkṣmaśarīrādhiṣṭhānabhavaṃ sthūlaśarīraṃ ca mūla 
mantranyāsena kalpayedityāha tejomayamiti | tatra biṃbasanniveśa 
vaśamantranyāsamāha sthita iti mantrabiṃbe sthite sthitinyāsaṃ 
sthitinyāsāntaṃ nyāsaṃ kuryāt | evamāsīnādāvapi draṣṭavyam | 
yānage garuḍārūḍhādau sarvaṃ yathecchaṃ kuryādityarthaḥ | atha 
jīvāvāhanāmāha evamiti evaṃ nyāsaṃ tathā kṛtvā dhyātvā 
sakalaniṣkalam tatra mūrtau sakalaniṣkalaṃ jīvāvāhanayogyaṃ 
sakalaniṣkalaṃ sūkṣmavigrahaṃ viśeṣeṇa 

p. 184) 

dhyātvā atha guruḥ hṛtpuṇḍarīkamadhyasthaṃ 
svahṛdayapuṇḍarīkamadhyamadhyāsīnaṃ sarvalokasya sākṣiṇaṃ 
mahāviṣṇuṃ prabhaviṣṇuṃ mahāviṣṇuṃ sadāviṣṇuśca saḥ 
smṛta ityādi smṛti siddhamahāviṣṇvaparanāmadheyaṃ 
aṇorapyaṇīyāṃsaṃ taṃ cidātmapratibiṃbabhūtaṃ kṣetrajñaṃ 
jīvātmānaṃ parameṣṭyādinā jīvāvāhanamantreṇa ādāya 
yathopadeśaṃ pṛthakkṛtya svahṛdayādādāya pratimāhṛdi 
pūrvakalpitasūkṣmavigrahe yojayet | praṇavena niruddhya 
praṇavavyāpakena suguptīkṛtya atha anantaryavācyathaśabdasūcitaṃ 
tadanantarakāryaṃ jīvanyāsādikaṃ kuryāditi śeṣaḥ | 
tatastasmāt sajīvā jāyate ceti śeṣaḥ | atra nābhūyo'pīti tato 
aṣṭabandhaṃ ca nikṣipya mantrāvāhanapūrvaṃ bhūyo'pi 
sakalīkṛtya bhūṣāyudhādimudrāḥ darśayitvā puruṣottamaṃ 
sāṃgaṃ sāvaraṇaṃ kramāt pūjayet tataḥ 
ūnātiriktādidoṣakṣamārthaṃ bhūmau daṇḍavat praṇamecca | tato 
dvāsthādiparivārān tattatsthāne saṃklpya baliṃ datvā 
devarakṣāṃ 

p. 185) 

prārthayedityāha caṇḍapracaṇḍāvityādi | sarvadetyanena 
kṛtopasaṃhārapūrvakaṃ sāṃpratikavidhiśeṣamāheti | nītyā 
dyotanādibhirityantena evaṃ devodbhavodita prāyeṇa 
granthasandarbheṇa ekaberapratiṣṭhāmabhidhāya 
tadupasaṃhārapūrvaṃ bahubere bhedaṃ vaktumupakramate ekabere iti | 
bahubere vadāmyahaṃ pratiṣṭhāmiti śeṣaḥ bahubere bhedamāha 
bahubera iti | bahubere tu karmārcā karmārceti kṛtaguṇanāmadheyāt 
yā pratimā tu kāryā asyāṃ snapanādikaṃ akṣatahomasaṃpāta 
samarpaṇa jalādhivāsabiṃbaśuddhikalaśasnapana puṇyāha 
maṇḍapaveśa nādikaṃ kurvīta | tataḥ subhāvitaḥ samañcitadhīḥ 
mālārcāyāṃ ratnanyāsarūpā pratiṣṭhādi pūrvaṃ viracitāyāṃ 
tatvanyāsarūpalakṣaṇametat | praṇavena samāyojya 
jīvamarcābhimāninamityādyaṃgapratyaṃgabhedena svakalpoditavartmane 
tyantasya dhyānādhivāsa karmaṇaḥ tatprādhānyena mūlācāryāṃ 
kurvīta karmārcāmiti | tatvasaṃhārādinā yathā tathaṃ 
saṃskṛtāṃ karmārcāṃ 

p. 186) 

tatvahomādhivāsahoma śāntihoma saṃpāta samarpaṇa samarcanādinā 
pūrvoktavidhinā adhivāsya uttaredyuḥ yathākramaṃ garbhagehaṃ 
praveśya tāṃ karmārcāṃ mūlārcāyāṃ niyojayet karmārcāgataṃ 
tatvahomādisaṃskāraṃ mūlārcāyāṃ yojayedityarthaḥ tathā 
kṛtvā'yaṃ deśiko yathoktanītyā mūlārcāṃ pratiṣṭhitāṃ 
bhāvayitvā tatkuṃbheśasnapanādisamaye saṃprāpte pāde pīṭhe 
cāgre tatpādanyāsa yogye pīṭhe iyaṃ sā devate mūrtiromityuktvā 
sarveṇa sarvaṃ kṛtvā antena tatvapañcakena sthāpayitvā | atha 
kuṃbheśasnapanādyanantaraṃ pūrvavat sakalīkṛtya 
gandhapuṣpādibhiḥ pūjayet evaṃ pratiṣṭhāmabhidhāya tat 
sthairyasiddhaye tadekajātīyajīrṇoddhāra pratiṣṭhāṃ vadan 
antaraṃga tayā prathamasamāgatamarcādhiṣṭhāt paracaitanya 
mātranirttau pratiṣṭhāvidhimāha - sthāpitetyādi pūjayet 
kalpavartmanetyantena sthāpiteti yā pratimā sthāpitā 
svavaṃśyairanyavaṃśyairvā vidhivat sthāpitā tu 
purāṇā'nāthatvāt pīṭhalupta pūjādikā tathāpyavayavaiḥ 
śubhā samagraśobhā 

p. 187) 

ca dṛśyate tathāpyadhivāsa varjito dhyānādhivāsahomādi rahitaḥ 
evamanantaravakṣyamāṇa prakāreṇa vidhiḥ proktaḥ vidhiṃ 
darśayati pūrvokteneti a* * * * dravyavihitena jalādhivā samuddiśya 
kṣālayet bahubhirjalairityādirūpeṇa pūrvoktena 
vidhānenopalakṣitaṃ biṃbaśuddhikalaśaiḥ snāpayitvā tatvāni 
saṃharet praṇavena saṃyojya jīvamarcābhimānamityuktarītyā 
saṃharedityarthaḥ | atra uktabiṃbaśuddhyābhiṣeka paryantaśodhana 
madhye vikalpayati śodhanaṃ kṣālanādyairveti | kṣālanaplāvana 
snānamārjanāni yathākramamityādi vakṣyamāṇa kṣālanādyaiḥ 
saṃśodhanaṃ kuryāt iti śeṣaḥ | punariti punaḥ tatsthāni 
tatvāni paramātmani vilāpya śuddhīkṛtya tadanantaraṃ tatvaṃ * * 
* * * * * * * * * * * * * * * patanādyāścetyādi 
vakṣyamāṇanimittaśāntike'rthe saṃskārakarmaṇi ca sarvatra 
sādhāraṇaḥ proktaḥ | atha mantra biṃbādyadhiṣṭhānajīrtau 
vidhimāha yedeti yadā pratimā anyāgnyādidūṣitā viyojitāṃgā 

p. 188) 

syāt tadā tasmin pūrvoktasaptaśuddhyādi saṃskṛte biṃbe 
subhāvitastatvādhvānaṃ sṛṣṭikrameṇa sṛṣṭimārgeṇa dhyātvā 
tataḥ saṃhāramārgeṇa kramāt parasmin svātmani ca saṃlīnaṃ 
dhyātvā punaḥ pratimāmutpādya tatra pūvauktena 
pratimāpratiṣṭhoktena vidhānena anyajīvāvāhanakāle tu 
jīvādbhirabhiṣecayet ityuktarītyā jīvāvāhanakāle 
svātmāropitaṃ taccaitanyaṃ yojayet | ayaṃ vidhiḥ 
svātmāropitacaitanya māt pāranādi rūpe * * * * * svātmanāvā * * 
* proktaḥ tathā ca viṣṇusaṃhitāyām taṃ tato 
nikravyeddevamātmasātkṛtya vāguruḥ kalaśe vā'tha 
biṃboddhāravidhiṃ carediti athāvāhya kalaśe vetyanantarokta 
bahirāga tamaḥ pakṣaḥ prāsādajīrtī tulyanyāyo'vatārayatyathā 
veti | biṃba iti || biṃbe athavā gehe jīrṇe satyaindraiśāna 
vibhāge vā someśānāntarepi vā kāṣṭhamayaṃ gṛhaṃ kṛtvā 
prāsādaśuddhivihitarītyā śodhite prāsāda sammukhe tasmin 
tāmramayaṃ pīṭhaṃ nyaset || 

p. 189) 

ayaṃ digvidhiḥ prāsāde paścimadvāre tadanurūpatayā veditavyam 
tathā ca viṣṇusaṃhitāyāṃ parjanye vā jayante vā dityadityośca 
saṃ* * * * 

īncomplete Blank Folio 

śrīḥ 

om vṛttaṃ saṃkīrtayati saṃbandhapratipādanāya 
taddhedamityavijñāta pratyaktatvādimajjagat rajjau 
sarpādivajjñātaṃ nāmarūpakriyātmakamiti eṣo'rthaḥ tadbhedaṃ 
tasya vyākṛtamāsīdityatra ajñātāt pratyagātmano rajjusarpavat 
jagat jñātamityuktamiti uktārtha āptavākyamudā harati 
pramāṇatvena - 

aniścitā yathā rajjau andhakāre vikalpitā || 
sarpadhārādibhirbhāvaiḥ tadvadātmā vikalpitaḥ || 
ajñātapratyagātmavivartatvena jagato'narthatvaṃ kimarthamuktamiti 
cet mumukṣutvasiddhyarthamityāha anarthaheturajñānaṃ tadutthaṃ 
cākhilaṃ jagat pratīco'nartha ityasmāt bhīto'tyarthaṃ 

p. 190) 

mumukṣati iti || nanu brahmādisamastajagato'puruṣārthatve kastahi 
puruṣārtha iti tannivṛttirityāha puruṣārtho'khilānartha 
pradhvaṃsi pratyagātmanīti tathāhi puruṣārthasthadhanaṃ 
jñānamevetyāha samyak tatvaparijñānaṃ puruṣārthasya kāraṇamiti 
atra hetumāha nirastāśeṣānarthāpta kṛtsnāhlāda satatvakaṃ 
svato yato'yaṃ saṃsārī tenokte viparītadṛgiti ato 
mokṣasādhanaṃ na karmādītyāha mohamātrāntarāyatvāt 
puruṣārthasya nāparaṃ avidyādhvaṃsino bodhāt kiñcit 
sādhanamiṣyate punarasya parāvṛttamanuvadati ātmetyeveti 
vidyāyāḥ sūtramityuditaṃ purā | 

upodghātastathā tasya prāguktaḥ saprayojana iti ātmetyevopāsīte 
tyātmajñānaṃ sūtritaṃ tadāhurityādinā | sūtritātmajñānasya 
ākṣepapūrvakaṃ prayojanaṃ cābhihitamiti | kiṃ tat prayojanamiti 
cettadāha- 

pratīci sākṣāt vijñati jñeyaṃ sarvaṃ samāpyate 
niśśeṣatassamo'dhyaste pumarthaṃ ca samāpyate || athavānātma 
bhedabādhādapi tatsiddhyati 

p. 191) 

kimātmabodheneti | tatrāha pratīcīti | ata eva ātmetyevopāsīteti 
uktamityāha yata evamataḥ paśyedātmanyātmānamādvayam ātmaiva 
brahmavidyāyā viṣayaḥ śrutito mataḥ iti punarapyaparaṃ vṛttaṃ 
anuvadati | atha yonyāmiti | tathā vidyāṃ cānūdya naśvarīṃ 
ādyālāvasite kāryaṃ tasyā vyākhyātamañjasā 
adhyātmamadhibhūtaṃ ca tathā caivādhidaivatam bhūtaṃ bhavat 
bhaviṣyacca sādhyaṃ sādhanameva ca janivatsarvamevedaṃ avidyāyāḥ 
samutthitam saṃkṣipya cāpyupanyastaṃ adhyāyānte ca tatpunaḥ 
trayaṃ vā gudamityevaṃ rūpaṃ nāma ca karma ca | trayasyāpi ca 
saṃkṣepo liṃgadehātmasaṃgati iti svayamarthaṃ tadbhedamityatra 
sūtritāṃ sābhāsapratyagavidyāmatha yonyāmityarakṛṣṭyā 
tṛtīyādhyāyaparisamāpte stasyāṃ kāryam 
saṃkṣepavistarābhyāmuktamiti || evaṃ vṛtta manukṛṣya saṃgatiṃ 
darśayati vārtikatrayeṇa trailokyātmaśarīryeṣa viśvarūpaḥ 
prajāpati antarṇītākhilānantameva taṃ prāṇavigrahaṃ 

p. 192) 

avijñātātmatatvassaṃ stadadhyastābhimānavān parāt 
pravṛttervirato vidyāyā viṣayastvayam sākṣāt 
kṛtātmabhāvo'yaṃ evaṃ lakṣaṇavastuni śrutyopasthāpyate gārgyo 
brahmavidyādidhitsayā iti | ayamarthaḥ || 
trailokyātmaśarīramasyeti trailokyātmaśarīrī gārgyaḥ | ata eva 
sa gārgyo viśvarūpaḥ prajāpatiriti bhaṇyate || 
so'ntarṇītākhilānanta devatā prāṇavigrahaḥ viśvato'rthaḥ 
sakalamavidyākāryamupāsanābalāt ātmatvenābhigata iti | tasmācca 
tatprasādādeva virakto brahmavidyādhikāritvena utthāpyata iti || 
athavā prathamena prajāpatiḥ kathyate dvitīya tṛtīyābhyāṃ 
gārgya iti nanu brahmavidasau kathaṃ brahmavidyādhikāritvena 
utthāpyata iti na mukhyabrahmavidityāha akṛtsnabrahmaveditvāt 
dṛpto'sāvalpakastataṃ na hi pūrṇaparijñānaḥ kaścidṛpyati 
nirdvaya iti dṛptirabrahmavittve liṃgamityarthaḥ mukhya 
brahmavidajātaśatrurācārya ityāha- 

p. 193) 

samastāśeṣavijñeyaḥ puruṣārthastathā'paraḥ 
ajātaśatruraikātmyāt gārgyācāraḥ prakalpyate | iti evaṃ 
brāhmaṇasya gatagranthena saṃgatimuktvā adhyāyasaṃgatimāha- 

vyākhyātāyāmavidyāyāṃ taducchittāvathādhunā ātmetyeveti 
sūtrasya vyākhyā prastūyate sphuṭā || śrutyā 
gārgyādyupanyāsaṃ śiṣyācāryasvarūpayeti || 
vīdyāsūtravyākhyānāyottaragranthaḥ ityarthaḥ 
ākhyāyikārūpeṇa vidyākathanaprayojanamāha 
sukhāvabodhasiddhyarthamiyamākhyāyikoditeti evaṃ svakīyaṃ 
saṃbandhaṃ darśayitvā bhartṛprapañcābhihitaṃ saṃbandhaṃ 
darśayati || nirāsārthaṃ sārdhena vārtikatrayeṇa | anye 
cātrābhisaṃbandhamevaṃ vyācakṣate budhāḥ sa eṣa ityupanyasto 
vijñānātmā hi yaṃ purā gārgyakāśyetihāsena vakṣyate | tasye 
nirṇayakartyo bhoktṛśca dehe asmin devatā eva nāparaḥ 

śrutirgārgyātmanā seyaṃ pūrvapakṣamabhāṣata ātmano'stitva 
kartṛtva bhoktṛtvapratipattaye śrutyā siddhāntasiddhyarthaṃ 
kāśyarūpaṃ prakalpyate || 

p. 194) 

iti | ayamarthaḥ pañcasūtrāṇāṃ madhye eṣa iha praviṣṭa 
ityetadvākyaṃ vijñānātmasūtraṃ na tannirṇayāya maitreyī 
brāhmaṇān prāktato grantha iti ajātaśatrubrāhmaṇameveti kecit || 
etat saṃbandhaṃ dūṣayati | 

nirmalātvāt sa cāyuktaḥ prakṛtānabhisaṃgateriti ayamarthaḥ 
prāṇadevatāyāḥ kartṛtvabhoktṛtvabhyudāsena ātmanaḥ 
kartṛtvabhoktṛtva prasādhanāya uttaraṃ brāhmaṇatrayamārabhyata 
iti | ayaṃ saṃbandho na ghaṭate prakṛtasaṃgatyabhāvāt 
niṣphalatvācca kathaṃ prakṛtasaṃgatyasaṃbhavaḥ ucyate 
brahmātmaikatvajñānānmokṣa iti | prakṛtaṃ tadātmānamevā 
vedityatra tanna siddhyati * * yadi kartṛtvādi pāramārthikaṃ 
vijñānātmano bhavedevaṃ prakṛtānabhisaṃgatiriti 
niṣphalatvamupapādayati devatāstvitvapakṣepi kimastītyādi neṣyate 
devāt bhinnasya vijñāturiṣṭaṃ cenniṣphalaḥ śramaḥ iti 
eṣo'rthaḥ sthūladehādvyati riktasyātmano astitvakartṛtva 
bhoktṛtva mātramiṣṭaṃ cet cārvā kapakṣanirākaraṇāya tadā 
dehavyatirikta 

p. 195) 

prāṇadevatāstitva pakṣe'pi tasyā eva prāṇadevatāyā 
vijñānārthatvena kartṛtvabhoktṛtvopapatteḥ 
prāṇadevatāvyatiriktārthasādhanakramā niṣphala iti | 
asmaduktasaṃbandhapakṣena ubhayavidhodoṣa ityāha- 

ajñātaikātmyayāthātmyo yadā tviha vivakṣyate 
avidyākāryaniṣṭhaḥ saḥ śrutyāgārgyaśarīrayā 
pūrvapaṣatayāśeṣa duḥkhahetūpaśāntaye pūrvapakṣanidānacchit 
kāśyaḥ siddhāntavādyapi 
śrutyaivotpādyate'śeṣavedāntārthāvabuddhaye sarvo'pyeṣa tadā 
yatnaphalavān syānna cānyathā iti pūrvatra 
sukhabodhāyā'khyāyiketyuktamidānīṃ aparaṃ prayojanamāha- 

śraddhācārādividdhyarthā yadi vā'khyāyikā stviyaṃ iti || 
evamākhyāyikā anvarthā || brāhmaṇasaṃbandhaṃ coktvā 
padārthavyākhyānaṃ prārabhate yatho yathoktadarśanāptārtho 
nānyadastīti bhāvitam ato'tidṛpto vijñāta darpakāraṇaghaspadam 
śraddhāluṃ cittasaṃpannaṃ śreyo'rthinamupetya tu brahma te'haṃ 
bruvāṇīti gārgyaṃ kāsyamabhhāṣata 

p. 196) 

na jāto na bhaviṣyo'sti śatruraikārthyadarśanāt 
ajātaśatukārayoto gārgyabuddhiviruddhādhīḥ brahma yasmāt paraṃ 
nāsti na ca vastraparaṃ yataḥ bruvāṇyupāsyaṃ tattehaṃ 
sarvāpaghnanti kāraṇam ityetāni sukhabodhāni || nanu nāpṛṣṭaṃ 
kasyacidabrūyāditi viruddhamṛṣiṇā kṛtamityāhanāpṛṣṭamiti 
nanvetadviruddhamakarodṛṣi yat brahmate bruvāṇīti apṛṣṭa 
kāryamabravīditi bruvāṇītyetat pṛcchāmītyasminnarthe ato na 
smṛtivirodha ityetadāha- 

darpādidarśanānnūnaṃ vetyakṛtsnārthadarśanaṃ 
kṛtsnatvārthamato prākṣīt kāśyaṃ prajñāsamanvitaṃ iti | 
yathāśrutārthapakṣepi na kaściddoṣa ityāha śraddhāluradhikārī 
yo jijñāsurvinayānvitaḥ apṛṣṭe nāpi vaktavyā tasmai vidyā 
vipaścite iti | atra pramāṇamāha- 

dharmārthau yatra na syātāṃ śuśrūṣā cāpi tadvidhā vaktavyā 
tatra vidyeti niṣedhādeva liṃgyata iti praśnavyatirekeṇāpīti 
vākyaśeṣo draṣṭavyaḥ anyathā prakṛtānabhisaṃgateriti 

p. 197) 

punarapi praśnavyatirekeṇa bruvāṇīti kathane nimittamāhaḥ 
naṣṭāśvadagdharathavannyāyaṃ cāśritya bhūmi ca prāha 
mānuṣavittāḍhya devacittasamanvitaḥ iti vittadvayena saṃpanno 
yato'dhikriyate naraḥ | sarvakarma svato'vādīt bālākṣaṃ 
kāśyamantikādityetat pūrvasya prapañcaḥ 
sahasrametasyāmityāderarthamāha vārttikacatuṣṭayena | tatsubodhaṃ 
brahma tubhyaṃ bruvāṇīti vāṅmātravyāhṛtāvahaṃ 

gosahasraṃ dadāmyadya vināpyaikātmanirṇayāt gosahasrapradānasya 
nimittaṃ śrutirabhyadhāt janako janaka iti nāmābhyāsoktikaṃ 
sphuṭaṃ śūdrīṣu janakaṃ sarve janāditsuṃ tameva ca 
vivakṣavo'bhidhāvanti tamuddiśya jighṛkṣavaḥ mauḍhīṃ 
prasiddhimullaṃghya gārgyo'yaṃ māmupāgataḥ ānanditsuṃ ca 
śuśrūṣuṃ saṃbhāvayati māmapi iti kīdṛk brahmoktavāniti 
tatrāha ādityacakṣubuddhisthaścetanaḥ sarvago dhruvaḥ etameva 
sadopāse brahmetirapi madhyagam iti evaṃ vidhaṃ brahmāhaṃ 
tadvacanavyatirekeṇa 

p. 198) 

jānāmyatastvayā na vācyamityāha- tathā bruvāṇaṃ taṃ gārgyaṃ 
kāśyo mā metyathocivān kevalo mattasaṃvādo bhavaduktermamābhavat 
natvapūrvārtha vijñānaṃ pratijñātaṃ tathā tvayā māvocāto 
yato vedmi vināpi vacanāttava iti | māmetyabhyāsasya vipakṣān 
darśayati nidhābhyāso māmeti jñātabrahmapravādinaḥ 
ābādhitadhiyābhyasto gārgyasyānuktikāraṇāt iti tvaduktaṃ brahma 
mayā tvadyadvacanavyatirekeṇa jñātamiti prākarṣeṇa vaditaṃ 
śīlamasyeti vijñātabrahma pravādyajātaśatrustasyāyaṃ gārgyaṃ 
prati niṣedhābhyāso buddhivikṣepapratipādanāya anuktatvāttena 
vivakṣita brahmaṇaḥ athavā ajātaśatruṇājñātabrahma pravādī 
gārgyastasya brahmapravādane iti dvitīyārthe ṣaṣṭhī taṃ 
pratiniṣedhābhyāso'thavā dvitīyābahuvacanaṃ pravādina iti 
gārgyāt pratītyartha tadvacanavyatirekeṇa jñātaṃtvaṃ kathamiti 
cettatrāha- 

suprasiddhaṃ yadasmākaṃ tvacchāsanamṛte'pi tat 

p. 199) 

nāpekṣate bhavadvākyaṃ siddhyarthaṃ prākpratiṣṭhita iti 
brahmamātraṃtvaṃ jānāsi nopāsanaguṇaphalānīti etacca tvayā 
nā'śaṃkitavyamityāha- tadupāsāṃ na vedmīti mā ca śaṃkāṃ 
kṛthāti yataḥ upāsanaṃ ca saṃveddhya saguṇaṃ phalameva ceti 
atiṣṭhā guṇa vyācaṣṭe- 

atītya sarvabhūtāni prādhānyena sthito yataḥ atiṣṭhā iti 
nāmāsya tenādityātmano bhavet iti | rājetyasyārthamāha- 

cakṣurṣu dīptimatvācca rājetyeṣo'bhidhīyate iti sa ya etaṃ 
yathoddiṣṭamupāsate'harniśaṃ naraḥ yathopāsanamevāsya phalaṃ 
bhavatīti nānyathā matisaṃvādadoṣeṇa kāśyenotsādito raveḥ 
gārgyo brahmāntaraṃ rājñe pravaktumupacakrame 
ityetadvārtikadvayaṃ subodhāya evāsau cāndre puruṣa 
ityāderarthamāha- 

candre manasi buddhau ca brahmopāse'hamadayaṃ iti bṛhacchabdārthaṃ 
kathayati- 

bhānumaṇḍalato yasmāt dviguṇāṃ candramaṇḍalaṃ bṛhanniti 
tataścandraṃ pramāṇenābhidhīyate || 

p. 200) 

pāṇḍaravāsāḥ sauro rājeti padatrayasya arthamāha - 
uttaravārtikadvayena aṃbhodhipāṇḍaraṃ vāso yasyā 
chatrābhimāninaḥ tadvān pāṇḍaravāsā syāt somaḥ 
saumyatvakāraṇāt jyotsnayā rājate'tyarthaṃ somo 
brāhmaṇarājakaḥ somaṃ rājetyato vakti tadupāsāvidhitsayā iti | 
somaśabdena latā somasyāpi grahaṇaṃ tatra hetumāha - 

tulyābhidhānadharmatvāt latā somopi gṛhyate ubhayordaivataikatvāt 
upāsyaṃ tena taddvayamiti soma ityabhidhānantā bhavadubhayostulya 
dharmaśca hrāsavṛddhyājyo latā somopi dvipatratiḥ 
patrābhirūpeṇa vardhate śuklapakṣe ekaikā tāpacayena hrasatīti 
ubhayordevatāpi himāṃśuriti devataiketyuktaṃ | sā kiṃ rurūpeti 
tatrāha- 

eṣaikā devatā viddhi pratyekārthāvasāyinī bhoktrī kartrī ca 
sarvatra tasyābhojyamato'param brahmaiṣā 
sarvasaṃvyāpterātmetyetāmupāsmahe iti sarvaparyāyeṣu 
vyākhyaikarūpetyāha- 

p. 201) 

vyākhyā tulyaiva vijñeyā sarvavākyeṣu pūrvavat iti tulya 
prakāraṃ prakaṭayati || guṇo yatreti ca saṃbhāvyate'tra tu 

halanta devatasya syāt sarvavākyeṣu nirṇayaḥ iti | nanu tejasvitaṃ 
bhānvāderapyasti kathaṃ vidyuta eva tejasvitvaṃ viśeṣato guṇa iti 
tatrāhaḥ bhānucandramasostejo jaladairabhibhūyate 
vidyuttatrāpyatitarāṃ tejasvitvena vidyuditi ākāśabrahmaṇaḥ 
pūrṇamapravartīti guṇadvayaṃ nidiṣṭaṃ tadubhayaṃ vyācaṣṭe- 

khaṇḍaśo na yathā mūrtaṃ khaṃ pūrṇaṃ cāpravartanāt 
apravṛttīti ghaṭādivadavibhaktatvāt ākāśaṃ pūrṇamucyate || 
apravartanādacalatvāt apravṛttī ca bhaṇyate ityarthaḥ 
apravṛttiśabdasya arthāntaramāha- 

akriyā vā syāt vyomni sarvā pravṛttaya iti na svayaṃ kriyā kri 
śukriyā tadvadādhārabhūtamākāśamiti kṛtvā pravartītyucyata 
ityarthaḥ akriyāvaditi pāṭhe sukaraiva yojanā jiṣṇurityādi 
phalatrayaṃ vyācaṣṭe- 

p. 202) 

jiṣṇuḥ syājjayaśīlatvāt jīyate na parairvā apājiṣṇurityevaṃ 
tasmādevābhidhīyate anyato mātṛto jātā anyatastyā udāhṛtāḥ 
apyanyakastya jāyī syāt sāpatnabhātṛmardanaḥ itthajiṣṇurityeka 
karma phalamaparājiṣṇuriti dvitīyaṃ śatrumardana iti | tṛtīyaṃ 
guṇatrayopāsanena phalatrayaṃ yojayati 

viṣṇurindraguṇopāste vaikuṇṭhaguṇakaṃ param senā 
parājitetyasmāt sāpatnānāṃ parājaya iti viṣāsahitva guṇogne 
rupapanna ityāha abhyāhitamapi jagat sahate'gniryatastataḥ 
bhasmasāt karaṇādukto viṣāsahiritīśvaraiḥ iti apsu retasi 
buddhau ca puruṣaṃ brahmacetanam upāsa etamityuktaṃ kāśyaṃ 
pratyāha pūrvavaditi evaṃ subodhaṃ udākābhimānī devasya guṇaṃ 
prati biṃbodayalakṣaṇaṃ kāryaṃ tadupāsakasya phalamapi 
tādṛśevetyetadāha - pratibiṃbodayaṃ kāryaṃ pratibiṃbaṃ 
yatastataḥ pratirūpa upāsyo'psu phalamapyasya tādṛśamiti nanu 
pratiśabdādanvarthaprāpti palamiti ne 

p. 203) 

netyāha - anvarthe pratiśabdo'yaṃ phalasya puruṣārthataḥ 
pratilomena tu jñeyohyanarthaḥ syāttathā sati iti anurūpa 
ityarthaḥ anurūpaśabdārthaṃ kathayati śrutismṛtisadācārāt 
prati yaḥ santatodyataḥ pratiśrutyādirūpatvāt pratirūpastato'stu 
saḥ iti | evaṃ vidhaguṇopāsakasya śrutyādyanurūpaputrādirjāyata 
ityarthaḥ | rociṣṇuśabdasya kāntiḥ dīptirityarthaḥ | sa 
upaniṣad guhyo guṇa ādarśādigamyasya puruṣasya tadyuktaṃ 
brahmopāsa ityetadāha - 

rociṣṇupaniṣatkrānta mādarśātmādibuddhiṣu upāsa ityabhihite 
kāśya pratyāha pūrvavaditi svayameva 
prarociṣṇurbhavatītyartho'tra vidyate | vidyudātmavākyayorapi 
prajāgataṃ phalaṃ śrūyate | tat kathamiti tatrāha- 

yatropāsyabahutvaṃ syāt phalaṃ tatra prajāsvapi 
śatahradārśādyarthā bahavaste prasiddhita iti na sektve 
dhyupādhyasya phalabahutvaṃ ghaṭata iti tatrāha-phalaṃ yadguṇakaṃ 
yatra tadguṇaṃ syādupāsanaṃ phalānumānatastatra na 
phalānyanupāsitamiti || 

p. 204) 

phalabahutve upāsyabahutvena bhavitavyamityarthaḥ viparītaṃ vā na 
gacchanta manuśabdo bahirvacchrūyatedhvani | 

adhyātmaṃ daivike śabde buddhau ceti vinirdiśediti etat subodhaṃ 
gacchata | kiṃ dhvanikāraṇamiti cet prāṇa ityāha- 

puṃso'bhidhāvatastūrṇaṃ dehadeśaiḥ samāhataṃ prāṇo 
vṛttiviśeṣeṇa bahirvat kurute dhvaniriti asya puruṣasyāsuriti 
guṇaḥ tadupāsakasya dīrghāyustvaṃ phalamityāha- 

vṛttikṣepādasurayamāyuṣaśca tadāśrite śatāyureva bhavati 
mriyate nopamṛtyuneti digabhimānī devasya dvitīyatva manunapagatvaṃ 
ca dharma ityāha- 

dikṣu dvitīyopanagaḥ sa dvitīyaḥ sadaiva saḥ duḥsaṃbhāvyā hi 
pūrvādik muktvāśāṃ paścimāṃjanai iti idānīṃ 
guṇadvayopāsanā phalamāha sādhuhṛtyaparīvāraḥ sarvatopāsako 
bhavet putrādigaṇasantāna sthairyameva sadā bhavediti chāyāmaye 
tathā'jñāne buddhau cekaiva devatetyet 

p. 205) 

subodhaṃ * * asyā devasya mṛtyuriti guṇaṃ phalaṃ ca 
dīrghāyuṣyaṃ rogādyabhāvo viśeṣa ityetadāha- mṛtyukālā 
purānāsya vyādhirapyupasarpatīti virodhātmani dehe ca 
buddhāvityādipūrvakaṃ vākye tatsubodhaṃ evaṃvidhabrahmaṇa 
ātmāsīti guṇastadupāsakasya tadeva vaśyātmatvaṃ phalaṃ prajā 
ca vaśyātmā bhavatyupāsakasya upāsyabuddhīnāṃ 
bahutvādityetadāha ātmanvīti ca vaśyātmā prajāca viśamāsīta 
iti antye paryāye samastavyastasya prāṇasya upāsanamucyate pūrvatra 
vyastānāmeva tatrābhiprāyaṃ prakaṭayati- 

vyastānāṃ pūrvanirdeśaḥ samastānāṃ tvihoditaṃ vivakṣāvasitva 
gārgī tathā satyupapadyata iti | vivakṣāvasi kiṃ prakaṭayati- 
pratyākhyātopadeśaḥ san saṃvādena punaḥ punaḥ 
brahmānyadanyavadat ātmanyityantamādarāt viśeṣāṇāmanantatvāt 
samastaṃ brahma so'vadat tasminnapi niṣiddhetha tūṣṇīṃ gārgyo 
babhūvaheti samastabrahma vadatoyamabhiprāyo na hīyate | 

p. 206) 

sarve viśeṣā vaktuṃ pāryante tataḥ samastaṃ 
brahmoktavāṃstatraiva sarvaviśeṣāntarbhāvāt tasminnapi 
pratiṣiddhe brahmavadavyāpārādu paratavaniti | nanvetat sarvaṃ 
brahma na bhava tyanyadeva cet brahma tasyāpyabrahmatvaṃ 
bhedādityāśaṃkyāha- yat kṛtsnaṃ brahma pūrvoktaṃ 
tadevedamapyavidyayā ekadhā anekadhā mūḍhai kalpyate 
rajjusarpavaditi ātmetyevopāsīte tyatroktamityarthaḥ etāvannu iti 
vadato'bhiprāyamāha- 

avākcchirastamālokya nṛpo gārgyamanuttamaḥ etāvanviti taṃ prāha 
śeṣaṃ śaṃkānivartaye || iti avaśiṣṭaṃ brahma viditaṃ na 
paśyeti khyāpanārthaṃ etāvanvityuktavāniti arthaḥ atoni 
gṛhītosītyarthāplutirityāha- 

nigṛhyamāṇayoge ca plutimatra vinirdiśet brahma 
bruvāṇītyarṣatvametāvat brahmakalpameteti etat sarvaṃ brahma na 
bhavati cettarhi kiṃ tat brahma tatrāha- 

ajñāte jagadajñātaṃ jñāte jñātaṃ ca yatravat 

p. 207) 

tadeva brahma pūrṇatvāt na tvaduktamakṛtsnataḥ iti asya prapañcaḥ 
|| avyāvṛttānanugatasvataḥ siddhātmavastuni mukhyārtho brahma 
śabdaḥ syāt natvadūkte tathāparaḥ ityetat yata 
ādityāderabrahmatvaṃ ato naitāvateti vacanamupapannamityāha- 

yasmādevamato gārgyaṃ etāvaddhīti vādinaṃ nṛpo naitāvatetyāha 
brahmatvāsaṃbhavaṃ sphuṭamiti eteṣāṃ 
brahmatvānirākaraṇādavaśyaṃ mukhyaṃ brahma jānātyayami 
jñātvā tadarthamupasadanāyopakrāntavānityetadāha - 

ajñātabrahmatatvasya duḥsvabhāvyamidaṃ vacaḥ naitāvateti brahmā 
taṃ kāśyo'vaitīti liṃgato gārgyo'numāya rājño'tha 
prāviṇyaṃ brahmavedane upāyānītyuvācemaṃ parabrahmāvabuddhaye 
|| iti etat prapañcayati | 

parabrahmavijijñāsu rupeto'smyahamādarāt anuśādhimāṃ 
yathāvattvaṃ iti | evamukte tvayopasadanaṃ kartuṃ na buddhyata 
ityāha | ityevaṃ vādinaṃ nṛpaṃ kṣatriyaṃ 

p. 208) 

brāhmaṇo jātyā yadupeyādanāpadi pratilomamidaṃ vṛttaṃ 
dharmaśāstrairniṣidhyata iti apraśastasya prāpaṇaṃ yogaḥ 
pāptasya rakṣaṇaṃ kṣemastadarthaṃ rājagamanaṃ brāhmaṇasya 
buddhyate iti āha- 

yogakṣemaphalārthāya gamanaṃ na niṣidhyate 
brahmamevekṣyatītyarthaṃ niṣiddhaṃ nṛpasarpaṇamiti || 
ato'nupetameva tvāṃ karavinyastavilvavat brahma vijñāpayiṣyāmi 
yajjñāte sarvavidbhavet ityuktvā tamadho pāṇau gṛhītvotthitavān 
nṛpaḥ ājagātuśca tau suptaṃ naraṃ kāryavikṣayeti | etat 
vārtikadvayaṃ subodhaṃ kāryavivakṣayetyetat prakaṭayati 
gārgyoktabrahmā bhoktṛtvaṃ tathāmīṣāṃ anātmatāṃ bālāke 
bodhayiṣyāmītyataḥ suptamagānnṛpaḥ iti prāṇasya bhoktṛtva 
gārgyeṇābhipretaṃ tasya abhoktṛtvaṃ sādhayati | saṃbodhanārtha 
prayuktanāmāparijñānena vārtikadvayena devatānāmabhiḥ kāryo 
yathā suptaṃ yathoditai āmantrayāntadā cakre 
bṛhannityevamādibhiḥ 

p. 209) 

saṃbodhyamānopi tathā supto naivodabuddhyata yato'to gārgyābhimato 
na bhoktetyavagamyata iti nanu jāgaritakālaṃ parityajya 
suptapuruṣagamanaṃ na buddhyate ātmānaṃ vivakṣayituṃ darśayituṃ 
tatra hi sarvapadārthāḥ spaṣṭā upalabhyante ato 
gārgyābhipretātmano vivicya kāśyābhi pretātmā darśayituṃ 
śakyo na supte | samastavyavahāralopāt | tasmāt suptapuruṣagamanaṃ 
na artha vadityetadāha- 

jāgrat kālaṃ parityajya suptaṃ kimiti jagmatuḥ sphuṭatā 
sarvabhāvānāṃ jāgratkāle vivakṣyate | iti jāgarite 
vivakṣitātmā darśayituṃ na śakyata ityāha- prāṇānāṃ 
navakānāṃ ca puruṣasya ca saṃkarāt bodhe na śakyate kartuṃ 
viveko bhoktṛbhogyayoḥ yadyapi sarvapadārthā upalabhyante jāgarite 
tathāpi tatra vivakṣitātmavivekaṃ kartuṃ na śakyate | 
kṣīrodakavat sarvapadārthānāṃ saṃsṛṣṭatvāditi spaṣṭa 
tetyārabhya siddhānta iti kecit || ko'sau vivakṣitātmaviveka iti 
taṃ darśayati- 

bhoktṛtvameva puṃso'sti bhojyatvaṃ na manāgapi | 

p. 210) 

kāśyābhiprāyato'nyasya bhojyataiva na bhoktṛteti sākṣyevātmā 
na sākṣyaḥ syākṣya eva cānātmāna sākṣītyayaṃ vivekaḥ evaṃ 
vidho vivekastatra durlabha ityāha 

saṃkīrṇatvādaśaṃkya syāt prabodhe bhoktṛbhojyayokartuṃ 
viveko'to yātaḥ suptaṃ puruṣamādarāditi yata evamataḥ spaṣṭaṃ 
tvaṃ bhāvānāmakāraṇamityāha tasmādyadyapi sānnidhyaṃ 
prāṇādīnāṃ prajāgare saṃkīrṇatvānmithastasmādduśśakaṃ 
syādvivecanaṃ iti | nanu suṣuptepi saṃkīrṇatvaṃ samānamiti 
netyāha- 

ātmanaḥ proṣitatvāttu bhogo'smai na prayujyate udāsate'khilāḥ 
supte devatāḥ kāraṇaiḥ saha iti 
kāśyābhipretatvāttatropasaṃhṛto kastasya viṣayabhogo 
viṣayajñāne prayujyate 
sakaraṇadevatānāmudāsīnatvādupasaṃhṛtatvāditi 
upasaṃhārakāraṇamāha- 

jāgrat bhogaprayuktasya karmaṇaḥ prakṣayājñayāśerate 
karaṇānyasya saha bhoktrātmanā'tmani iti | nanu 
gārgyābhipreto'pyātmā saṃhṛto 

p. 211) 

ato na kasyāpi bhoga iti cennetyāha- prāṇasya saṃbandho 
dhanamayuktaṃ anyatvādatha anyanāma 

prāṇa ekastu jāgarti bhoktā yo gārgyasammata iti atra 
pramāṇamāha - prāṇena rakṣanniti ca tathodarke pracakṣyate - 
prāṇāgnaya iti spaṣṭaṃ tathā'nastamitaśruteriti | tasmāt 
suptau prāṇo jāgartītyupasaṃharati ||| 

aśrāntaḥ prāṇa evāto jāgartyatra divā'niśaṃ iti ataḥ 
kimidaṃ tathodbhavatītyāha - 

yathā jāgradavasthāyāṃ bhoktā prāṇaḥ purā'bhavat svapnepyeṣa 
tathaivāste boddhā cedbuddhyatāmayaṃ iti | nanu candranāmabhiḥ 
prāṇasya saṃbandho dhanamayuktamanyatvādathānyanāma tadapi 
prāṇaḥ saṃbodhyate tarhi ādityādināmabhirapi prāṇaḥ 
saṃbodhyatāṃ viśeṣābhāvāttasyāmanyanāmataḥ saṃbodhanā 
pratibodhanā cetanatvādityāśaṃkaya prāṇasyendostathā 
cāpāntyannātmāviṣkṛtau yata aikyamuktamataḥ prāṇo bodhyate 
candranāmabhiriti | athavā sūtraprāṇayorekatva 

p. 212) 

sāmarthyāt anuktasūtrāvayavādityādi nāmabhirapi saṃbodhanaṃ 
kṛtavānityāha - sāmarthyāt tadgraho'thaveti cetanasya 
bhoktṛtvaprasādhanasāmarthyādvā evaṃ candranāmabhirbodhane 
nimittamuktvā tannāmāgrahaṇādabhoktṛtvaṃ prāṇasyetyāha yadi 
bhoktā bhavetprāṇo jāgradvacchabdamāgataṃ aśroṣyaṃ na bhavet 
bhoktā nāśroṣyadupalādivat iti kāśyābhipretātmā supto 
gārgyābhipretastvaṃ supto ato'sya saṃbodhanārthaṃ 
prayuktanāmāgrahaṇāt abhoktṛtvaṃ prāṇasya netarasya 
suptatvādityuktaṃ tatrāha pūrvavādī || nanu supteti puṃsyāsmin 
bodhitaḥ san svanāmabhi bhoktaiva bhojyate śabdaṃ natvabhoktā paro 
jaḍaḥ naivātopi vivekaḥ syādutthitaḥ ko'nayordvayoḥ iti 
eṣo'rthaḥ | yadyapi kāśyābhipretātmā supta itarastvasuptaḥ 
tathāpi svanāmabhiḥ saṃbodhite yaḥ kaścit bhoktaiva śabdāt 
bhotsyate na jaḍo nātmā ata utthānakāleti prāṇa 
saṃbodhanārthaṃ prayuktanāmopalabdhavān 

p. 213) 

athavā kāśyābhipreta iti na niścayaḥ syāt asuptasyāpi kadāpi 
nimittavaśāt sannihitaviṣaya grahaṇādarśanāditi codyaṃ 
pariharati- 

naivaṃ gārgīyapakṣasya viśeṣāvadhṛteḥ sadā 
ajātaśatrabhipreta brahmaṇaḥ prāk pramāṇataḥ iti kathaṃ 
viśeṣāvadhāraṇeti taddarśayatyuttareṇa vārtikaṣaṭkeṇa 
nayonastamiti ekotra vāgādyastamayo'mṛtaṃ 

indro sapanno'bdehaśca nāmarūpasamāhṛtaḥ adhyātmādyakhilaṃ 
viśvaṃ sevyāpya samavasthitaḥ otaṃ protaṃ jagadyasmin 
asnābhinidarśanāt kurvāṇastumulaṃ śabdaṃ 
svavyāpāramaśeṣataḥ kurvāṇā eva suptepi prāṇa āste 
prabodhavat na ca bhoktrantaraṃ prāṇāt gārgyeṇehābhyupeyate 
tatkāle bhinnakāle vā prāṇādanyasya bhojyata tasmādavaśyaṃ 
boddhavyaṃ bodhyaṃ sākṣādupasthitam prāṇena bodhyarūpatvāt 
dāhyadagdhā yathā dahet na cāsau bodhyamāno'pi pratyabuddhyata 
nāma tat prāṇo bhoktā tataḥ siddhaḥ svanāmāpratibodhanāt iti || 

p. 214) 

ayamarthaḥ 

prabodhāt prāgavasthāyāṃ asuptatvaṃ viśeṣo abhyupagamyate tvayā 
| ato suptaprāṇasya sannihitaśabdānupalambhane anātmatvaṃ vihāya 
nānyat kāraṇamutprekṣyate anyamatastvaṃ cet na sarvātmanā grahāt 
| tasmādanātmā prāṇa iti nanvagrahaṇaṃ saṃbandhāgrahaṇaṃ 
nibandhanaṃ na ātmatvanibandhanamityāha- 
svākhyaviśeṣasaṃbandhāgrahaṇāccenna buddhavāniti devatāyāḥ 
saṃbandhāgrahaṇaṃ saṃbhavatītyāha agrahāsaṃbhāvanā naivaṃ 
sarvasmādevamayata iti nāmāgrahaṇādanātma - tva doṣa 
stvadabhipretātmaopi tulya ityāha - 
tvatpakṣe'pyagrahāddoṣastulyaścediti codyata iti na tulya ityāha 
naivaṃ kṛtsnābhimānitvā dekadeśānahaṃkṛte 
dṛṣṭāntadvāreṇaitadeva prapañcayati - 

aṃgulyādyabhidhānoktau nihitatvāt prabuddhyate 
kṛtsnadehābhimānyeva naikadehābhimāna bhuk iti | ayamarthaḥ yathā 
aṃgulirityukte devadatto nottiṣṭhati | tasya sakaladehābhimānitvāt 
evaṃ sakalakāryakaraṇābhimānitvāt kāśyābhipre 

p. 215) 

abhipretātmano'guṣṭasthānīya prāṇamātre abhimānābhāvāt 
tannāmāgrahaṇaṃ natvanātmatvāditi | nanu prāṇaikadeśaścandraḥ 
ataḥ tannāmabhiḥ saṃbodhanāt prāṇasyāpyagrahaṇaṃ na 
tvanātmatvādityāśaṃkya prāṇasya gotvavat samastavastuṣu 
parisamāptatvāttatra tatra 
ahamityabhimānopapatteragrahaṇamayuktamityāha prāṇasya tu 
samāptatvātsamastavyastavastuṣu nātmavān syādasaṃbodha stasya 
sarvābhimānataḥ iti || nā * * * t syādasaṃbodha ityuktatvāt 
tatromāśaṃkyate * * ātmano'tmā na saṃbandhaḥ 
pāramārthikastvayābhyupagatastathā jñāna saṃbandhaśca 
kartṛtvādiprakṣaṇastathā sati abhipretātmāsiddhiriti || tatrāha- 
bodhābodhauciternastā kūṭasthajñaptimātrataḥ | iti | nanu svayaṃ 
prakāśaścet kathaṃ tasya parādhīnajñānatvaṃ | tatrāha 
parāyattaprabodhaneneti amuṣyātmanaḥ cakṣurādi 
karaṇādhīnajñānatvamityarthaḥ | nanu sa eva mukhyātmā netyāha 
appātrotthāt 

p. 216) 

raberiveti yathā jalagatādityāt mukhyādityo'nyaḥ evaṃ 
caitanyābhāvāt kūṭastha bodho anya ityarthaḥ | evaṃ 
prasaṃgāgataṃ codyaṃ parihatya prakṛtaviṣaye codyamudbhāvayati || 

svasaṃjñayāpyasaṃbodho yathā dṛṣṭastvadātmanā bhoktṛtve 
satyapi tathā prāṇebhyaḥ pratyabodhanaṃ iti | yathātmā cetano 
devadatta ityevaṃ svanāmabhiḥ saṃbodhitopi tvadabhipretaḥ ātmā 
kadācinnottiṣṭhati || evaṃ bhoktāpi prāṇo nottiṣṭhatīti 
etaccodyaṃ pariharati suptā suptatvaviśeṣa nyāyasaṃbhavāt 

naiva saptagraho yukto na tvasaptasya yujyate iti uktaṃ smaretyarthaḥ 
nanvindriyāṇāṃ saṃhatatvāt svanāmāgrahaṇaṃ na 
tvanātmatvādityāśaṃkya indriyāṇāṃ saṃhāra eva nopapadyate 
prāṇasyātmatva ityāha- 

śrotrādergaṇabhūtatvāt pradhānaṃ prati sarvadā tasmin jāgrati 
jāgarti supte svapiti tadvaśāt || nendriyāṇāṃ bhavetsvāraḥ vā 
yadi prāṇapradānatā nāmātyā śerate yasmādārtti svāmani 
jāgrati 

p. 217) 

iti | nanu prāṇanāmatvena aprasiddhanāmabhiḥ 
bodhitatvāttadanutthānaṃ nānātmatvādityāha 
aprasiddhātmasaṃjñābhi rukteścedaprabodhanaṃ iti devatānāmabhiḥ 
saṃbodhanaprayojanamāha devatātmaniṣedhārtha paratvāt 
tadgrahorthavān iti | etat prapañcayati prāṇasyābhoktṛtāsiddhiḥ 
svanāmāgrahaṇādapi devatāpratiṣedhārthaṃ bodhyate 
candranāmabhiḥ iti ayamarthaḥ pañcavṛttimān mukhyaprāṇo na 
ityevamādi svasaṃjñayāpi saṃbodhitaḥ prāṇonotthitaḥ tatra 
devatānāmabhiḥ saṃbodhanaṃ candradevatā asmin dehe kartrī 
bhoktrītyā śaṃkā'pākaraṇāya arthamiti | evaṃ prāṇasya 
ātmatvaṃ nirākṛtya indriyāṇāmātmatvaṃ nirākṛtya 
indriyāṇāmātmatvaṃ nirākaroti smṛtijñānaiṣaṇādīnāṃ 
saṃbandhānupapattitvakāraṇānāṃ abhoktṛtvaṃ 
nehāṃśānāmiveṣyate iti | ekādaśendriyāṇāṃ pṛthak 
pṛthagātmatve smṛtīcchāpratyabhijñāna 
śramādyanupapatterindriyāṇāṃ nātmatvamiti 

p. 218) 

jaḍatvācca karaṇajātasya nātmatvamityāha acaitanyāttathoktasya 
kuto bhoktṛtva saṃbhavaḥ iti dṛśyate jaḍatvaṃ sādhayati- 

cidanyasya ca bhojyatvāt nānyasyātosti bhoktṛtā iti | 
athavā'dṛśyatvādapyabhoktetyāha cidanyasyeti 
prāṇasyātmatvanirākaraṇādevatā nā prāṇagrastatvācca 
karaṇānāmātmatvaṃ nirākṛtamityāha- 

daṇḍāpūpikanītyaiva karaṇānāmabhoktṛteti nanu yadyapi 
prāṇakāraṇa candradevatāmabhoktṛtvaṃ tathāpi devatāntarasya 
asmin dehe bhoktṛtvamityāśaṃkya prāṇavyatirekeṇa devatā 
nāstītyāha na ca prāṇātirekeṇa devatānyopapadyate iti | nanu 
tasya vyatirekeṇa prāgādītyādirīritaṃ devatāviṣayo bhedaḥ sa 
kathaṃ vinivāryate ityetat subodham | na tasya 
prāṇamātratvādityāha naiva tasya samastasya prāṇa ekatvahetutaḥ 
aranābhyādidṛṣṭāntā dvāyuprādhānyatastathetiḥ 
prāṇendriyadevatānāmātmatvaṃ nirākṛtya 
sthūladehasyāpyātmatvanirākaraṇāya pūrvapakṣayati 

p. 219) 

saṃghāt eva bhoktāstu tasya pratyakṣasaṃgate na tu tadvyatiriktasya 
bhoktṛtānityasaṃbhavāt iti | caturbhūtasamāhāro deha eva bhoktā 
tasya pratyakṣeṇa gauro'haṃ paśyāmī śṛṇomītyevaṃ vidhena 
śabdādiviṣayajñātṛtva pratīterna tadvyatiriktasyā jñātṛtvaṃ 
mānābhāvāditi siddhāntayati- 

nācetanasya bhoktṛtvaṃ kathañcidavakalpyata iti | 
acetanatvamasiddhamiti cettatrāha- cidanyasya ca bhojyatvāt 
kāṃbalodanatoyavat iti dehasya 
dṛśyatvenācetanatvānnātmatvamityarthaḥ | api ca cidviśiṣṭo deho 
bhokteti ta evā bhyupagamaḥ | tatra mānena bhavitavyam 
pratyakṣamānamiti cennetyāha na cāpi cidviśiṣṭatvaṃ 
pratyakṣeṇopapadya iti | citaḥ pratyakṣāyogyatvādityāha - bhavatu 
vāci viśiṣṭatvaṃ pratyakṣayogyaṃ tasya grāhako deha eva utānyo 
deha eveti cet naikasya grāhyagrāhakatvānupapatterato jñātrabhāva 
ityāha- 

citsaṃbandhopalabdhyarthaṃ tajjñātākaṃ prakalpyatāmiti 

p. 220) 

api ca cito'nyasyāsvayaṃ prakāśatvādapi dehādernātmatvamityāha- 

neha cidvyatirekeṇa svārthaṃ kiñcidapīṣyate nāpi 
svārthātirekeṇa pramāṇaphalabhāgbhavediti api ca yadā 
citsaṃbandho jñāyate tadā cidapi jñātavyā ataścito jñātāt 
kathyatāṃ na tāvat cidantaraṃ cidbhedāsiddheḥrathācit 
tatrāhahyacitkaṃ prameyaṃ saccijit kiñcidapīṇyata iti 
ghāṭeradṛṣṭatvādityarthaḥ | pramāṇamapi cit grāhakaṃ cit 
saṃbandhagrahaṇakāle vācyaṃ tatkiṃ jaḍamajaḍaṃ vā | na 
tāvadajaḍaṃ ajaḍasya ajaḍāntarāt siddhya yogāt samatvāt 
pradīpavat jaḍaṃ cettatrāha - na cānubhūti 
pratyakṣamanyato'pekṣate jaḍāditi | nahi ghaṭādyanya 
jaḍasādhakaṃ dṛṣṭamupapannaṃ vā | jaḍatvāditi api ca 
dehakartṛkaṃ pratyakṣamiti tava darśanaṃ tatrāpi mānaṃ vācyaṃ 
na tāvat pratyakṣamānaṃ rūpādimadvastuviṣayatvānnānumāna 
nirdeśataḥ pratyakṣaṃ mama mānamityetadapi na siddhyati ityāha 
dehāt pratyakṣaniṣpattau na ca pratyakṣamiṣyate || 

p. 221) 

liṃgasya cāpramāṇatvāt kutaḥ pratyakṣamāniteti api ca 
cārvākasya mayedaṃ viditamityevamanu sandhānaṃ na siddhyati | 
sādhakābhāvādityāha tathā arthāntarasaṃbandhe pratyakṣe 
dehaniṣṭhite anusandhānasaṃsiddhau na kiñcinmānamiṣyata iti | 
yathā pratyakṣasya dehakartṛtvena mānaṃ tathetyarthaḥ || 
arthāntaraṃ śabdādiviṣayastena saṃbandho yasya pratyakṣasya 
tadarthāntarasaṃbandhaṃ tacca dehaniṣṭhitaṃ dehāśritaṃ 
etaduktaṃ bhavati dehāśritaṃ pratyakṣaṃ śabdādiviṣaye 
pramāṇaṃ tava | evaṃ sati mayedaṃ viditamityanusandhānaṃ na tena 
pratyakṣeṇa siddhyati * * śabdādiviṣayatvānnāpyanyat 
tadviṣayaṃmānaṃ saṃbhavati athavā anusandhānaṃ so'hamiti 
pratyabhijñāgrāhyamekatvaṃ tanna siddhyati dehāśritapratyakṣasya 
śabdādiviṣayatve śabdādiṣveva mānatve nanu yathā tatpratyakṣaṃ 
svaviṣaye mānamevaṃ svāśrayepi mānameva pradīpavat | ataḥ 
prathamopanipatita pratyakṣasaṃskārasahitaṃ uttaraṃ pratyakṣaṃ 
so'hamityekatve pramāṇamiti 

p. 222) 

cet satyaṃ yadi saṃskārāstitve mānamasti na pratyakṣatvaṃ 
rūpādihīnatvānnānumānādyaniṣṭerataḥ so'hamityanusandhānaṃ 
na siddhyati saṃskāre pramāṇābhāvāt viṣayānusandhānaṃ ca na 
siddhyatīti cārvākaṃ pratyanumānaprāmāṇyaṃ sādhayati- 

vāgabhivyāhṛtiśceyaṃ liṃgāprāmāṇyavādinaḥ apratyakṣyāt 
parā kḷptisaṃgate syādanarthiketigāmānayetivākyoccāraṇānte 
kimarthaṃ na tāvadātmapratyayārthaṃ nahi svakṛtādvākyārthaṃ 
kaścidapūrvamadhigacchati | atha parapratyayārthaṃ 
parasyāsmādvākayārthapratyayo bhavatīti etanna pratyakṣasiddhaṃ 
nāto'numāntaḥtsādhya manyoccāritāt vākyāt mama 
jñānamutpannamevaṃ anyasthāpi madvyakyāt jñānaṃ bhaviṣyatīti | 
atastaccenna mānanto vākyoccāraṇaṃ vyarthamiti | api ca 
prāṇihitārthaṃ śāstraprakaraṇaṃ itaratārkikāṇāṃ 
tvacchāstrakaraṇaṃ prāṇyahitārthamityāha- 

svātmadṛṣṭyanurodhe'pi mauḍhyameva prasajyate 

p. 223) 

vyutpatteḥ sādhulokasya na kaścidapi ditsatīti 
adharmādibhayābhāvānmanyurenamaśaṃkitā | ādadyuśca 
balādvittametasmin vakti taṃ phalam ityetat | pūrvasya 
prapañcadehasya anātmatve hetvantaramāha- 

avekṣaṇe viśeṣasya dṛṣṭatvāddehasaṃhatiḥ na bhokti 
sukhaduḥkhānāṃ phalānāṃ syāt kadācaneti yadi 
saṃghātamātrasya bhoktṛtvamiha kalpyate 
saṃghātasyāviśiṣṭatvānnātiśītirbhavetsadā īṣat 
saṃspṛṣṭamātrasya phalāccāvekṣaṇe tathā ityetat 
sārdhavārtikaṃ pūrvasya prapañcadehavyatiriktasyātmatvepyayaṃ 
viśeṣo nopapadyate ityāśaṃkya uttaramāha- 

bhogādibhinnajātī yo bhoktā yasya tu vādinaḥ 
dharmādihetusaṃbandha bahutvāt syātsamañjasamiti kiṃ taditi 
tatrāha - peṣaṇāpeṣaṇakṛta vedanayā bhavedbhideti | eṣorthaḥ | 
dharmādharmavāsanāhetubhiḥ bahuvidhasaṃbandha ātmanaḥ 
tatkṛtadehasaṃbandhaśca atastaddhetukamutthānaṃ ca samañjasamiti 
utthānaṃ prati dṛṣṭahetūnāṃ bahuvidhatvācca utthāna 

p. 224) 

viśeṣo ghaṭata ityāha - sukhaśabdādihetūnāṃ 
uttamādhamamadhyamaṃ tatprabodhaviśeṣo'yaṃ yukta eva bhavettadeti 
| nanu sarvaḥ sarvatvaṃ īṣat saṃsparśamātreṇa uttiṣṭhati | ato 
na balāhe vyatiriktātmasiddhiriti | atrāha asti cāyaṃ viśeṣo'tra 
yatsaṃsparśanamātrakaṃ abuddhyamānaḥ san supta āyiṣyāyiṣya 
bodhita iti ya āvaiṣādutthitaḥ sa ātmetyāha yata 
āveṣaṇādyo'sāvutthitaḥ karaṇaiḥ saha rājeva sacivaiḥ 
sārdhaṃ sa bhokteti gamyatāmiti | asya prapañca uttaraṃ 
vārtikadvayaṃ- 

mṛtakalpamimaṃ dehaṃ svacitāveśayanniva sa muktasthau yaḥ sa 
bhokteti gamyatām || krodhahat bhaya udvegai jñānadharmairviśeṣayan 
śarīraṃ yaḥ sa muktasthau sa bhoktetyavasīyatāṃ iti | evaṃ 
dehāderanātmatvaṃ pratipādya punarapi prāṇasyānātmatvaṃ 
parārdhahetunā sādhayati api prāṇasya pārārthyaṃ saṃhatatvāt 
gṛhādivat tataśca bhogyarūpasya bhoktṛtva nopapadyate || iti 
parārthatve saṃhatatvaṃ kāraṇamuktaṃ tadasi 

p. 225) 

tadasiddhamityatrāha- 

dehasyāntargata prāṇaḥ sthūṇāvat dehabhṛt sadā saṃhanyate 
śarīreṇa yathā vāyustathaiva saḥ || iti | yataḥ saṃhataḥ 
tasmāt gṛhādivat parārthaḥ prāṇa ityāha- 

yata evamataḥ prāṇo gṛhādivadiheṣyate | iti | yadarthaṃ prāṇaḥ 
pradhānaḥ saṃghātaḥ sa ātmā tadvilakṣaṇa ityāha- dehāśca 
dehadharmebhyopi dharmātmopabhuktata iti śayanāsanādivat 
saṃhataparārthatva prāṇasyetyāśaṃkyāha- 

svātmāṃśāṃśi sajātīya viviktaphala sadmavat saṃhatatvāttathā 
prājño saṃhatātmopabhoga kṛditi gṛhāvayavāt gṛhāt 
gṛhāntarāccāsaṃhatasya sadma gṛhaṃ phalaṃ bhogyaṃ yathā tathā 
prāṇopi saṃhatatvāt svāsaṃhatasyopabhogasādhanaṃ | nanu yadyapi 
svāsaṃhatasyopabhogasādhanaṃ sadma tathāpi devadattaḥ saṃhata eva 
śiraḥ pāṇyādimatvāt | tathā yadartho'yaṃ dehaliṃgasaṃghāta | 
sopyanyena kenacit saṃhata 

p. 226) 

eveti cenna | asaṃgāt sthūlādiśrutivirodhāt tasmāddṛṣṭāntena 
vivakṣitāṃśo grāhya iti sadmadṛṣṭāntaṃ prapañcayati- 

svajanmopacayaglāni nāśakhyākṛti janmadikdharmānapekṣa saṃlabdha 
satvādisvārtharūpakaḥ tadgocaraikasandṛṣṭa vijñātārthaṃ 
samīkṣya hīti ayamarthaḥ | svasya janma svajanā svaśabdena 
gṛhamucyate | janmādiśabdaistaddharmā bhaṇyante svajanma 
copacayaśca glāniśca nāśaścākhyākṛtiśca upacayādīnāṃ janma 
ca diktyatā eva dharmā svajanmopacayaglāni tāśākhyākṛti janmadik 
dharmāḥ tānanapekṣyaiva satvādisvārtharūpaṃ saṃlabdhaṃ | yena 
dharmānanapekṣaḥ sa labdhasatvādi svārtharūpakaṃ punarapyasau 
kiṃ lakṣaṇa iti | tadgocaraikasandṛṣṭavijñātā ca tacchabdena 
gocara śabdena ca gṛhataddharmā bhaṇyante teṣāmeva sandraṣṭā 
tadgocaraikasandraṣṭā sa eva vijñātā tadarthatvamevaṃ vidha 
devadattādyarthatvaṃ gṛhāderupalabhyeti | idānī dārṣṭāntikaṃ 

p. 227) 

darśayati - prāṇasyeti 

prāṇasya tadguṇānāṃ ca tathārthatvaṃ pratīyatāṃ iti | 
prāṇadehayostaddharmāṇāṃ ca tathārthatvaṃ pratīyatāmiti || 
prāṇadehayoḥ taddharmāṇāṃ ca tathātvamavasīyata ityarthaḥ 
evamanvayādīnāṃ dehādivyatiriktatva mātmanaḥ sthāpitaṃ tatra 
codayati- nanu vedāntasiddhāntena vastvantaramiṣyate 
sākhyarāntardhātmavat kiñcit pratyagātmaikavastuna iti 
vastvantarābhāvaṃ pūrvavādī sādhayati- 

aikātmyavidhyayā sarvaṃ pratīviparikalpitaṃ 
prāṇādyanātmajātaṃ yat rūpaṃ nāma ca karma ca kalpitākalpitaṃ 
sarvaṃ yadātmaivābhyupeyate anvayavyatirekokti tadaikyānneha yujyate 
iti | anvayavyatirekau nopapadyete iti nanu 
kalpitasyākalpitādanvayavyatirekāviti cennetyāha - 

nānvayo vyatireko vā kalpitasyānṛtatvataḥ tarhi akalpitasya 
kalpitādanvayavyatirekāditi cennetyāha - nānvayo vyatireko vā 

p. 228) 

cennetyāha 

akalpitasya caikatvāditarānna prasiddhyatīti ekatvādityasya 
ayamarthaḥ advayatvāditi tasmādvayāṃgīkaraṇe bhedaḥ 
pāramārthiko aṃgī kartavya iti | idānīṃ siddhāntayati 
puṃvyutpattipradhānatvā danvayāderadoṣateti ayamarthaḥ | na 
paramārthabhedamaṃgīkṛtya śrutyā anvayā ducyate kintu 
kalpitabhedamāśritya ātmajñānārthaṃ śrutyānvayāducyata iti | 
nanvātmajñānārthaṃ anvayādikathanaṃ tenaiva ātmanaḥ siddhatvāt 
kiṃ tatvamādivākyeneti tatrāha - natvanvayādineveha vastutatvasya 
saṃsthitiriti vākyāvaṣṭaṃbhāccet ātmasiddhistacchravaṇāt 
prāgātmāsiddheḥ kathaṃ anvayādi kartuṃ śakyate siddhena hi 
siddhasyānvaya vyatirekau bhavato yathā dhūmāgnyorityāśaṃkya 
prāgapyātmā asiddhaḥ svayaṃ prabhatvādityāha- 

avidyākalpitepyasmin ātmapratyayamānabhāk bhokteti gamyate loka iti 
| nanu na svayaṃ prabha 

p. 229) 

ātmā kintu viṣayasiddhyā siddhyatīti netyāha natvānatmanīti 
bhrama iti yato anvayādinātvaṃ padārthaśodhanameva tasmāt 
tatsiddhātmānuvādena tasya brahmaṇaikyaṃ śrutyā bodhyata ityāha 
ato'nūdya yathāsiddhamanvayavyatireka bhoktṛ bhogyavibhāgena 
śrutyaikātmyaṃ prabodhyata iti kīdṛśo'dvayādiriti | tamāha- 

cidanvayo hi sarvatra tatkāryeṣu samīkṣyate vyatireko'pyapahnu?tyā 
kāryasyeha prasiddhyatīti avidyā tatkāryeṣu 
cidābhāsavyāptiścito anvayo nāma 
jāgradādyavasthānāmekaikābhāve'pi cito'vasthānaṃ vyatireko 
nāmātra na lokasiddhāvityarthaḥ | api caikātmyapakṣe anvayādi na 
saṃbhavatītyuktaṃ tatra vikalpyate mitirmānaṃ mīte dvayo 
tadasaṃbhavo'thavā amīte mīte anvayādyasaṃbhavo doṣatyata 
ityāha aikātmyasiddhau doṣaḥ syāditi nanvaikātmyaṃ sadā mitameva 
svayaṃ prakāśatvādataḥ sadānvayādyabhāvaṃ syāditiḥ tatrāha 
tatsiddhiśca na vāstavīti svarūpabhūtā buddhirna 

p. 230) 

anvayādivirodhinītyarthaḥ kā tarhi anvayādivirodhinī siddhiriti 
prāmāṇikītyāha prāmāṇikīti | ataḥ svarūpasiddhirna 
tadvirodhinītyupasaṃharati ato nāsau viruddhyata iti athavā athavā 
asāvanvayādirasmaddarśanena viruddhyata iti prāmāṇikī hi 
tatsidhīḥ anvayādivirodhinītyuktaṃ tatredamāśaṃkyate | mā 
siddhasya ghaṭādeḥ punarapi māpekṣā dṛṣṭaiva mātrāpyaso 
māsiddhiravinānvayāvirodhinīti tatrāha na cāpi mānavyāpāra 
vyapekṣyaikātmya niścitau tatphalasya samāptatvādapekṣā 
niṣphalā yataḥ iti | ātmanaḥ svayaṃprakāśatvādaikarūpatvāt 
sakṛdutpannajñānena tadgatasakalāvidyā nivṛtteḥ na 
punarmānāpekṣetyarthaḥ | nanau svayaṃprabhatvatvāderbodhotpatteḥ 
prāgapi samānatvāt prāgapyanvayāpekṣā neti tatrāha - 
yāvattvāgamataḥ sākṣāt na vetyātmānamadvayam 
anvayādyātmabodhārthaṃ tāvat tatkena vāryate iti | na 
nvayāderātmajñānasādhanasya 

p. 231) 

advaitahānirnetyāha- 

ātmānaṃ ca tadutthaṃ ca dhyātvaivājñātatatvataḥ | iti 
ajñātapratyaṅmātraṃ jagadityarthaḥ nanvātmamātratvena sarvasya 
kathaṃ tajjñānāt tadbhāvastatrāha tattatvabodhāt tadvādhaḥ 
sarparajvādi bodhavaditi | anujñānamapi tava kalpitaṃ kathaṃ 
tenetarabādha iti || tatrāha - 

kḷptānāmapi rajvādau kalpitāntarasaṃśrayāt 
kḷptāntarāpanuttiḥ syādyathā tadvadihātmanīti 
vicāraphalamupasaṃharati- 

pratyaṅmānaikameyāto bhoktā bhogyaṃ tatau'param bhogyānāṃ 
vyabhicārepi bhauktaiva vyabhicāravāniti ayamarthaḥ svayaṃ 
prabhaściddhāturevātmā prāṇādi dṛśyatvādanātmā | tacca 
śuktikārajatavat vyabhicāryātmā kūṭastha iti | evaṃ vicāraṃ 
parisamāpya prakṛtaṃ śrutivyākhyāna manuvartayati 
bṛhannityādibhiḥ prāṇo boddhyamānopi yatnataḥ naivopabuddhāta 
yadā cakre yatnāntaraṃ tadāprāṇināviṣya bahuśaḥ suptaṃ 
kāśyo'vabodhayat āveṣaṇotthasaṃkṣobha stato'sau pratyabuddhyata 
| 

p. 232) 

ityetadvārtrikadvayaṃ subodham || nanu utthāna kartā'tmā 
svayamevottiṣṭhati kimāveṣaṇādineti | tatrāha- 

kāraṇānāmidaṃ vṛttaṃ yannimittāntarāśrayāt 
svātmakāryasamudbhūtiraṃbarādabha sūtrivaditi || 

yadyapyākāśamabhotpattikāraṇaṃ tathāpi 
purovātādinimittamapekṣitamevamātmāpi karmādikamapekṣata 
ityarthaḥ | nanu uttānaṃ nāma supti sthānādātmanaḥ utpattiḥ 
tataśca ghaṭatulyatetyeti | tatrāha- 

āpekṣā? plīnabuddhyādi samutpattau parātmanaḥ 
ghaṭākāśavadutpattirnāñjasaiva sadā dṛśeriti prāsaṃgikaṃ 
codyaṃ parihṛtya ta āha - puruṣaṃ suptamityādivākyasyārthaṃ 
prakṛtamupasaṃharati tasmādapratibodhena prāyo bhokteti gadyatām 
puṃsastatpratibodhena bhoktṛtaivāvasīyata iti | nanu 
prāṇadevatāyāḥ api bhoktṛtvaṃ prasiddhaṃ tatkathaṃ iti | 
tatrāha- 

adāhakānāṃ dagdhṛtvaṃ yathā dāhakasannidhe 
bhoktṛsaṃyogatasadvat bhoktṛtvaṃ devatātmanaḥ | iti 

p. 233) 

sa hovāceti praśnavākyaṃ vṛttānudravaṇapūrvakamavatārayati- 

dehendriyamano dhībhyo vivicyātmānamekalaṃ bhoktāraṃ 
darśayitvātha rājā gārgyamapṛcchetati tatrāha - āveṣaṇena 
bubudhe yaṃ prāṇādivilakṣaṇaṃ kvā'bhūdayaṃ purā bodhāt 
bhūtaścāgatavān pumān iti | vijñānamaya ityatra vijñānaṃ 
paraṃ brahma tadvikāro jīvo ato vikārārthe mayaḍitikecit 
tannivṛttyarthamāha- 

antaḥkaraṇasaṃbandhe vijñānamiti kartari pratyayaḥ karaṇārthaḥ 
syāt kriyāyāṃ bhāvasādhanam prameyārthavivakṣāyāṃ śabdaḥ 
syāt karmasādhanaṃ yathoktānāmatadbhāvāt prāyārthaṃ 
pratyagātmani iti eṣo'rthaḥ luṭpratyayāntasya vijñānamiti 
padasyāntaḥ karaṇena saṃbandhe vivakṣite antaḥkaraṇavācake 
vivakṣite kartari pratyayaḥ syāt tasya jñānakartṛtvāt tataśca 
vijānātīti | vijñānamantaḥkaraṇaṃ syāt yadā cakṣurādi 
vācakatvaṃ padasya vivakṣyate tadā sa pratyayaḥ karaṇārthaḥ 
syāt tadā 

p. 234) 

vijñāyate aneneti vijñānaṃ cakṣurādi syādyadā jñānakriyayā 
saṃbandhastadā vijñaptiḥ vijñānamiti kriyā vijñānaṃ syādyadā 
ghaṭādivācakatvaṃ vijñānapadasya vivakṣyate tadā vijñāyata iti 
vijñānaṃ ghaṭādi syāde * * teṣvartheṣu vijñānaśabdo vartate 
nānyatra lakṣaṇāvyatirekeṇa yathoktānāṃ ca * * * 
brahmaṇyasaṃbhavāt kathamasaṃbhavo jñānakartṛtāvat brahma 
kūṭasthatvādata eva na kriyākaraṇaṃ karmakāraṇaṃ cāprameyamiti 
śrutivirodhācca na karmato na vijñānaśabdenātra brahma 
grāhyamataḥ tadvikāratvena mayaṭopi 
vikārārthatā'śrayitumaśakyā || ato vijānātīti 
vijñānamantaḥkaraṇaṃ tanmayaṃ tatprāyaṃ 
pratyagātmāntaḥkaraṇa vikāratvenābhyupagamāt pratyagātmana iti 
uttarāṇi mayaṭaḥ prayārthatvasādhakāni vārtikāni subodhāni- 

svābhāsavadavidyottha buddhyādivyāptivibhramāt 
tadātmatvābhimānitvādvijñānamayatā'tmanaḥ 
sākṣitvenopalabhyatvāt sākṣyabuddhyādisaṃśrayāt 

p. 235) 

akārakaphalatvena tena prāyārthateṣyate yato vijñānadānī san 
sarvaṃ vastvavagacchati vijñānamayatā tasmāt pratīco 
bodhakāraṇāt vijñānena viśiṣṭaṃ vā yasmānneyaṃ prapadyate 
prāyārthatvaṃ pratīco'taḥ tadabhinnagrahāt bhavet vijñānamaya 
ityuktvā pṛthivyādimayoktitaḥ ṣaḍvikāraniṣedhācca 
prāyārthatvaṃ samañjasamiti puruṣaśabdārthaṃ kathayati- 

anātmano yato'śeṣāt kalpitatvādakalpitaḥ pūrayan puruṣaḥ 
pratyak sarpādīn raśanā yatheti nanu puriśayanāt puruṣa iti 
kasmānna gṛhyata iti tatrāha- 

vyutpattiriyamevātra tān paryasya samīkṣaṇāt sa vā iti 
hyupakramya nainainetyādinirṇayāt evaṃ tāvat 
vijñānādipadasyārtho'bhihitaḥ idānīṃ 
gatagranthenottaragranthasya saṃbandhamāyocyate ityāha - iyaṃ tāvat 
padāthoktiḥ saṃbandhoktirathādhuneti || nanu kimidaṃ 
adharottarakaraṇaṃ | saṃbandhakathanapūrvakatvāt 
padārthakathanasya nāniyamāt 

p. 236) 

pratiṣedhācca saṃbandhakathanāya praśnamutthāpayati - 
praśnasyatvaiṣa ityādeḥ kimartho'yaṃ upamīma iti | 
ubhayadehavyatiriktātmano yāthārthyapratipattyarthaṃ kvaiṣa 
ityādyāraṃbha iti kathayati 
bhartṛprapañcopanyāsapūrvakaścodyaika mūlāṃ praśnoktiṃ kecit 
vyācakṣate pare yāthārthyapratipattarthamutthitasya pracakṣata iti 
bhartṛprapañcairyathā praśnavākyaṃ prativacanavākyaṃ ca 
vyākhyātaṃ tathā darśayati | tatra praśnavākyaṃ yathā 
tairhyākhyātaṃ tathā prathataṃ daśayati - ātmā tāvaccidrūpaṃ 
karaṇāti ca jñānasādhanāni vidyante mukterarvāgevaṃ sati 
kathamasya kādācitkaṃ | ātmajñānamanātmajñānaṃ ca kimetat 
śarīraparicchetyāgena anyatra gatatvādathavā suptikāle 
naṣṭatvāt | gatatvapakṣe punarāgamana kāraṇaṃ ca vācyamiti | 
nanvetat sarvaṃ gārgyeṇaiva praṣṭavyaṃ ātmanaḥ 
śiṣyatvāṃgīkaraṇāt kimiti na pṛṣṭavān satyamajñatvādityāha 
praṣṭavyametat gārgyeṇa śiṣyatvānnatvacūcudat iti | nanu 
praśnakaraṇāparijñānāt uparata 

p. 237) 

praśnaṃ kimiti rājā apṛcchaditi tatrāha naivobhāste tathāpi no 
bodhā matyupagamāt svayamiti pyeva sveti pratijñātatvādityarthaḥ 
nanu pratijñātamapi tyajyatāṃ ko doṣaḥ tatrāha arthino'rthaṃ 
pratijñāya nāsaṃpādya nivartate yathārthitaṃ sa puruṣa iti sat 
puruṣavratamiti evaṃ gārgyapraśnākaraṇe rājñaḥ svayaṃ 
praśnakaraṇe tātparyamuktvā prakṛtameva praśnavyākhyānaṃ 
bhartṛ prapañcābhimataṃ anusandadhāti kūṭastho asyāvabodhaśceti 
| ayamarthaḥ kūṭastho bodha ātmā na kādācitkajñāna ato na gato 
nāpi naṣṭa iti cediti etadanubhavaviruddha ityāha kādācitkaṃ kuto 
bhavediti na kiñcidavediṣamityādyanubhavaviruddhatvaṃ tvayocyate | 
ityarthaḥ | bodhasyānityatve nāyaṃ doṣa ityāha 

mato'vabodhonityaścet kādicitkayaṃ tadārthavat ityasyāyamarthaḥ 
|| tadā kādācitkajñānamupapannaṃ ātmana ityetacca na ghaṭate 
ityuktaṃ puṃso 

p. 238) 

asyetyatra evaṃ tveṣa tadābhūdityādi praśna vākyaṃ 
bhartṛprapañcairyathā codyagarbhaṃ vyākhyātaṃ tathā darśitaṃ 
yathā prativacanavākyaṃ sābhiprāyaṃ tairvyākhyātaṃ 
codyottaratvena tathā darśayati- 

dehādiṣvabhimāno'sya kādācitkaḥ sahetukaḥ | āgamāpāyi 
sākṣitvaṃ nityamevānimittataḥ iti | ayamarthaḥ nityabādha 
evātmā buddhyādisākṣitvāttathāpi dehasthasyaiva kādācitko bodho 
dehādyabhimānalakṣaṇa upapadyate | dharmādi phaladānāyodbuddhaṃ 
bhavati | dehādiṣvātmābhimāno bhavati | yadā'nudvuddhaṃ tadā na 
kasmāt nityabodhatvaṃ kādācitkabodhaṃ ca ātmana upapannamiti | 
nanu hetukatatvepi dehābhimānaṃ sadā kasmānna bhavet hetoḥ sadā 
bhāvāditi | tatrāha - 

idameva yato vṛttaṃ kāraṇāpekṣiṇāṃ satāṃ abhūtvā bhavanaṃ 
tasmāt kādacitkayaṃ na doṣabhāk iti | idānīṃ 
bhartṛprapañcavyākhyānamapanudati uttaravārttikya?dvayena || 

p. 239) 

pratīcyeva yataścābhūdāgācca pratyagātmanaḥ 
praśnārthapratikūlatvāt pratyukterna gatārthatā 
gatyādisādhanānāṃ ca deha eva sthiteḥ kutaḥ dehāntaragatiḥ 
puṃso nāpi nāśo'sya yuktimān iti bhavadvyākhyānaṃ na 
praśnavākyānuguṇaṃ ityarthaḥ | dehādiṣvabhimāna ityārabhya 
kartṛprapañcavyākhyāna nirākaraṇameveti kecit evaṃ 
bhartṛprapañcavyākhyānamapanudya yāthātmya pratipattyarthamityatra 
sūtritaṃ bhagavadvādamataṃ prapañcayati vārtikacatuṣṭayena tat 
krameṇa vyākhyāyate || 

sākṣāt brahmāvabodhasya pratijñātatvakāraṇāt 
bhoktṛbhoktavyayostatvaṃ vaktuṃ yuktamato'ñjasā ityetat subodhaṃ 
kiṃ tat bhoktṛsvarūpaṃ bhoktavyasya vā kimiti | tadubhayaṃ vivicya 
darśayati karmādihetujaṃ rūpaṃ atatvaṃ tadanvayādanimittaṃ 
svatastasmātsarvadā vyabhicārataḥ akārakakriyā kāryā rūpamiti 
avidyāntaṃ sarvaṃ bhogyaṃ suptāvananvayāt avyabhicāri caitanyaṃ 
kriyākārakaphala vilakṣaṇamātmano 

p. 240) 

rūpamityarthaḥ | evaṃ vidhaṃ rūpaṃ suṣuptyavasthāyāṃ 
bodhayitumiṣṭamityāha - prāk pratibodhata subodhayiṣitaṃ 
bhokturasmāt gocaravartina iti | ananvayo'siddha iti cennetyāha 
yato'sya na purābodhāt karmādau kāryamaṇvapi pratīco gṛhyate 
mānāditi | yata evaṃ tasmāt kūṭastho'dvayacaitanya svabhāva 
evāmetyupasaṃharati ato'yaṃ tatsvabhāvata iti || 
evamuttaragranthasya bhagavatpādābhipretamarthaṃ upavarṇya 
akṣaravyākhyānaṃ prārabhate- 

kvā'bhūdeṣa purābodhāt kutaścāyamupāgataḥ ācakṣvaitaddvayaṃ 
gārgya sthitā vā gāne'vadhiṃ | iti | praśnakarturabhiprāyaṃ 
prakaṭayati | 

abhūt pratīco'nyatrāyamasmāccāyamāgata yadi cet kārakatvaṃ 
syānnacet bhrāntiriyaṃ bhavet iti | svasvarūpādanyatra suptikāle 
shitaḥ tataścāgataścet tadā kriyākārakaphalavyavahārasya 
bhrāntatvaṃ itarasya cābhrāntatve pramāṇamāha yatra vā 
anyadityevaṃ yatra tvasyeti cāparaṃ avidyāvidyayo kāryaṃ tathā ca 
śrutirabravīditi || 

p. 241) 

vaktuṃ praṣṭuṃ ca bālā kiṃ na yato jajñivāṃstataḥ praśnayoḥ 
svayamevarthaṃ kāśyo vaktuṃ pracakrame | pṛṣṭenāpi na 
vijñātaṃ bhavatā tadidaṃ mayā ucyamānaṃ yathātatvaṃ samyak 
tvaṃ śrotumarhasi yatraiṣa etatsupto'bhūt svanāmāmantraṇe dhvani 
nāśrauṣīt yannimittajñaḥ tannimittamidaṃ śṛṇu iti | 
etadvārtikatrayaṃ subodham yannimittamityasya ayamarthaḥ | 
upādhyupasaṃhāreṇa brahmaṇya vaśthānaṃ viśeṣajñānābhāve 
nimittamiti eṣāmiti ṣaṣṭhī prayogasya tātparyāthamāha- 
naividhyaṃ lakṣyate yasmāt buddhyādiprāṇabhūmiṣu tadeṣāmiti 
ṣaṣṭhīyaṃ śrutyā tasmāt prayujyate pratyak cidavabhāsaṃ ca 
kāraṇānugamo'paraḥ tathā ca karaṇātmano vāhyagocarajitā iti 
buddhyādiprāṇaparyanteṣu padārtheṣu padārthatrayaṃ gamyate | 
vivakṣayā ṣaṣṭhīprayoga ityarthaḥ padārtha trayaṃ 
buddhyādipadārtheṣu pratīyamānameṣāmiti nirdhāraṇaṣaṣṭhyāṃ 
nirdiśyata ityeṣāmiti nirdiṣṭapadārthānāṃ viniyogaṃ | jāgrat 
karmakṣaya ityārabhya darśayiṣyati idānīntanaḥ 

p. 242) 

prāktanavārtikaiḥ karmādihetuko'sya saṃsāra iti darśayati | 
karmādikṣayāttasya svāpe svarūpāvasthānamiti pratipādanāya 
prathamaṃ tāvat karmahetukaṃ darśayati - 

buddhyādeḥ kṛtsnakāryasya puṃkarmodbhūtihetutaḥ 
buddhyādyutkṣepa saṃhārau tasmāt karmanibandhanāviti na kevalaṃ 
karmaheturevāsya saṃsāro jñānābhāsābhyāsaṃ ca 
bhāvitavyamityāha- 

svātmāvabhāsako bhoktā kartātvajñānahetukaḥ dvayāvivikto hi 
paro bhoktā karteti cocyate iti karmakṣayāt saṃsārakṣaya ityuktaṃ 
tat prapañcayati- 

jāgrat phala prayoktasya yadā karma prahīyate 
vyutthānahotvasadbhāvāt tadā kartā suṣupsatvīti 
bhoktṛtvāderanyonyahetukatvaṃ darśayati- 

jñānāt prāk saṃsārāviccheda pratipādanāya bhoktṛprayuktaṃ 
kartṛtvaṃ kartrā karma prayujyate | karmaprayukto bhogaśca tataḥ 
saṃskārasaṃbhava sukhaduḥkhādisaṃskāra saṃskṛtoyañjalaḥ 
pumān rāgadveṣādinākṣiptaḥ tato bhūyaḥ pravartate || iti 

p. 243) 

bhoktṛtvāderanyonyakāryakāraṇatvaṃ phalamāha 
tadanuvādapūrvakaṃ- 

anyonyaṃ kāryatā caiṣāṃ kāraṇatvaṃ tathaiva ca 
tenānucchinnasaṃskāra ātmā'yaṃ prāk prabodhata | iti | 
anucchinnasaṃskāratve kiṃ phalatīdamityāha avidyānābhisaṃbandho 
mithyādhīcakrasaṃsthitaḥ ābrahmasthāṇvayaṃ yogī 
bābhramītyaniśaṃ para | iti evaṃ saṃsāro varṇitaḥ idānīṃ 
ṣaṣṭhīnirdiṣṭapadārthānāṃ pṛthak viniyogaṃ darśayati | 

jāgrat karmakṣaye soyaṃ ādāyāśeṣabhāvanāṃ asaṃbuddhātmako 
bhūtamano buddhyādirūpiṇā ādhisvabhāvajeneti kartā dānasya 
bhaṇyate ādāyetyanena kartā dānasya bhaṇyata ityetat saṃbadhyate 
| vijñāneneti karaṇatvena nirdiṣṭatvaṃ 
vijñānamasaṃbuddhātmakodbhūtamanobuddhyādirūpiṇā 
āśasvabhāvajeneti nirdiśyate ādānasyābhāsaṃ karaṇamityarthaḥ 
kartetyeke kartāraṃ lyabantoktaṃ vivicya darśayati - pratyakvida 
bhavāsāntaḥ kartā kṣetrajña ucyate iti ābhāsaṃ karaṇaṃ 
ābhāsikartetyarthaḥ ādānakarmabhūtavijñānaṃ 

p. 244) 

rañjanaśabdābhihitamiti indriyāṇāṃ 
svaviṣayagrahaṇasāmarthyamityāhavijñānaṃ sāmarthyaṃ 
viṣayonmukhaṃ vāgādīnāṃ ihagrāhyam prāṇānāṃ 
viṣayārjanamiti | bhāvanā śabdenāpi tadevocyate kṣetrajñaḥ 
indriyāṇāṃ viṣayagrahaṇasāmarthyamādāya 
caitanyābhāsakaraṇena ajñātabrahmākāśe kāraṇānugama 
śabdavācye śeta iti eko'rtho asyābhihitaḥ idānīṃ 
arthāntaramāha - śaktayaḥ karaṇānyatra gṛhyante || 
kāraṇātmanā paramārthagṛhītā tu svābhāsābhinnavigraha iti 
eko'rthaḥ sa viṣayāṇi karaṇāni sābhāsājñānātmane gṛhyante 
gṛhītā para evābhāsata iti atra pramāṇamāha- 

kathaṃ saṃvargavidyāyāṃ prāṇavāyvātmanā śrutiḥ 
vāgagnyādyupasaṃhāraṃ vakti nānyena kāraṇāt 
sāmānyāśāvasānaṃ ca prāṇe sarvaṃ pratiṣṭhitaṃ 
prāṇabandhanavākyācca sūtrametadyathoditamiti ādānaśabdārthaṃ 
kathayati- 

āvirbhūtasya kāryasya saṃsargaḥ kāraṇātmanā 

p. 245) 

vāgādyādānamatra syāt budbudānāṃ yathāṃbhasā iti tṛtīyā 
karaṇe vyākhyātā idānīṃ arthāntaramāha- 

sahārthe vā tṛtīyeyaṃ vijñāneneti yā śrutā saha 
pramātṛjñānena vāgāderupasaṃhṛtiriti pramātrā saha 
karaṇānāmupasaṃhṛtirityarthaḥ athavā viṣayajñānena saha 
punarapyarthāntaraṃ tṛtīyāyā āha- 

yadi vā'stu tṛtīyevaṃ itthaṃ bhūtārthavācini pratyak 
jñānasvabhāvena kāryakāraṇasaṃhṛtiriti anubhavasvarūpeṇa 
sakāraṇasya jagataḥ saṃhṛtirityarthaḥ | eṣa śabdārthaṃ 
kathayati- 

ananyarūpapratyakṣo ya eṣa iti bhaṇyate iti | svayaṃ prabhaḥ san 
padārthaḥ pratyakbhūta eṣabhaṇyata ityarthaḥ | tvamartha ityeke | 
tasya tatpadārthasya svatva marthenaikatvaṃ saṃpratipattyarthaṃ 
antarhṛdayakīrtanamiti pratīcastāvadhṛdayaṃ sthānāntameva 
brahmaṇo'pītyukta ekatvaṃ siddhaṃ bhavatītyarthaḥ | 
ekatvajñānāya tvaṃpadārthavivekaṃ darśayati | 

p. 246) 

parāt prameyabhūmibhyopyutthāpya mana ādarāt pratyak prapannayā 
dṛṣṭyā paśyātmānaṃ tvamañjaseti dehādyahaṃkārapadārthebhyo 
vivicya ātmānaṃ sakalabuddhi tadbuddhisākṣitvena ātmānaṃ 
vivekadṛṣṭyā jānīyādityarthaḥ || padārthavivekaprakāraṃ 
darśayati- 

ātmabuddhiriyaṃ puṃsāṃ 
vakṣyate'vyabhicāriṇīṣvanātmo'buddhiṣu pratyagātmanīti | 
ātmabuddhiścaitanyaṃ tadavyabhicāri kūṭasthaṃ 
itaradanātmajñānaṃ viṣayeṇa saha vyabhicārītyevaṃ nirūpaṇaṃ 
padārthaśodhanamityarthaḥ | nanu svarūpa dṛṣṭiḥ kūṭasthā cet 
kathaṃ tatra kartṛtvādi pratibhānamiti | tatrāha- 

buddhyātmābhāpi sā bāhya padārthajñānavibhramāt 
saṃkīryamāṇevābhāti tamasopahatātmanāṃ iti | 
buddhaścāsāvātmā ca buddhātmā tasya ābhā svarūpabhūtā 
dṛṣṭiḥ sā kūṭasthāpi bāhyapadārthajñāna 
vibhramāddehādyanātmatvātmasvātma vibhramāt 
saṃkīryamāṇevābhāti kartṛtvādidharmavatīvābhātītyāha - 
buddhirākārātmā kārāpi 

p. 247) 

ityanye kartṛtvāderavidyākṛtatva phalamāhadagdhe kārye ca 
niśśeṣe kāraṇe cātmavidyayā apūrvādyātmanātmānaṃ 
ātmanyevāvasīyatāṃ iti ekatvajñānāya tvaṃ padārthaviveko 
darśitaḥ idānīṃ ekatvajñānamādāya ityanenocyata ityāha 
ādāyādāya?kāśa śabdābhyāmaikātmyaṃ pratipādyate 
kṣetrajñeśvarayoḥ sākṣāt śrutyehājñānahānataḥ iti ādāyeti 
tvamartho bhaṇyate | ākāśa iti tadarthaḥ śeta 
ityetayorekatvamucyata ityarthaḥ hṛdayamantaḥ karaṇa ityāha 
kārtsnyāt hṛdayaśabdena buddhiratrābhidhīyata iti kimarthamiti 
cettatrāha aikārthya pratipattyarthaṃ kṣetrajñaparamātmanoriti | 
kīdṛśaikārthyaṃ tayorvivakṣitamiti dṛṣṭāntena sādhayati | 
ghaṭākāśo mahākāśa ityuktau ekadhīryathā tathehāpi | kathaṃ 
nāma pratyakdhīḥ syāditīryata iti | nanvākāśaśabdamatra 
bhūtākāśaṃ netyāha- 

buddherantaḥ pratīco'nyo nārthaḥ saṃbhāvyate vataḥ 
tasmādākāśaśabdena pratyagātmā'bhidhīyate iti atra 
ākāśaśabdābhi 

p. 248) 

abhihitamātmaśabdenānukṛṣya tato jagadumpattiśravaṇācca 
ākāśaśabda para ityāha- prāṇādīnāṃ yato janma vakṣyate 
pratyagātmanaḥ tasmāccākāśaśabdena brahmaivātrābhidhīyate iti 
| śrutyantaravaśācca ākāśaśabdena brahmaivocyate ityāha 
apyākāśo havai nāma satā saumyeti ca śruteḥ brahmākāśāt paro 
nānya ākāśa iha gṛhyate || iti śayanaśabdārthaṃ kathayati- 

svato'vagamarūpe'smin kūṭasthe kārakātmanā 
kārtsnyenāvasiturbhoktuṃ śeta ityabhidhīyate || iti 
kumārādidṛṣṭānto'pi śayanaśabdasyaivamarthatve ghaṭata 
ityāha- 

dṛṣṭāntaśca kumārādiḥ tathā ca ghaṭate'ñjasā pratyak 
caitanyamātratvāditi | nanu śayanaṃ nidrā netyāha - na tu nidreha 
yujyata iti uktahetubalādityarthaḥ 
tākānītyādivākyamāśaṃkāpūrvamavatārayati- 

dehādyadhyakṣatāṃ hitvā yadāyaṃ vartate tadā svātmanyevāsta 
ityetat kutaścet svapitītyataḥ || 

p. 249) 

iti | hetusamuccayārthaṃ cedaṃ vākyamityāha itaśca 
pratyagātmastho nānyatrāgādayaṃ pumān suṣupto svapitītyukteḥ 
tadetadabhidhīyate iti | ākāśaśabdena brahmagrahān svapiti 
śabdāccetyarthaḥ | evaṃ svavyākhyānantadoṣāmityādi vākyasya 
pradarśya bhartṛprapañca vyākhyānaṃ darśayati | 
nirākaraṇāyamadye vyācakṣate buddhivijñāne nīti visṛtāṃ 
vāgādijñānamādāya hṛtrave śete ya utthita iti buddhyā 
vāgādikaraṇajñānamādāya puṇḍarīkāvacchinne bhūtākāśe iti 
vyācakṣate || svadvyākhyāne vismitāsmadvyākhyānaṃ duṣṭaṃ 
matyamānā ityarthaḥ upasaṃhārakramaṃ darśayati- 

suṣupturmanasaivātmā manasyaiva samūhati prāṇān svaśaktibhiḥ 
sāka mano'pyātmani līyate iti svāpakāle indriyāṇi manorūpeṇa 
saṃharatiḥ kṣetrajño manaśca svātmanyeva saṃharatotyarthaḥ | 
evamupasaṃhṛtakaraṇaḥ kathaṃ svapnān paśyatīti | tatrāha- 

viśīrṇakaraṇagrāmo buddhibhāvanayā yutaḥ 

p. 250) 

hṛdyākāśāt prasṛtyātmā nāḍībhiḥ svapnamaśnuteḥ 
manovāgādi vijñānaṃ vigrahaṃ karaṇākhyayeti || ayamrthaḥ 
jāgradavasthāyāṃ manovāgādivijñānavigrahaṃ kṣetrajña 
suptikāle saṃhṛti sakalendriyavyāpāro jāgradvāsanāyukte 
hṛdayākāśāt nāḍīdvāreṇa nirgamya svapnānanubhavati 
karaṇasaṃjñayā buddhyā vijñāneneti nirduṣṭayeti 
vijñānaśabdena yadā kartā vivakṣyate tadā kṣetrajñaḥ 
syādyadābhāvo vivakṣyate tadāparaṃ syādityetadāha vijānātīti 
| kartṛsthe parasmin bhāvasādhana iti | nanu 
hṛdayapradeśāvacchinnākāśa eva suptikāle śayanamātmano niyamena 
kimiti śrutyā bhaṇyate śarīraprade śāntarāvacchinnākāśaṃ 
vihāyeti tatrābhiprāyamāha- 

prakāśavṛttiryā'jñasya sā'bhūddharmānugā satī udgacchatī 
yatastasmāt vṛtti viśeṣalayaṃ viduḥ iti | ātmanaścaitanyaṃ 
hṛdayadharmanāḍīdvāreṇa śabdādiviṣayaṃ bhavatīti kṛtvā 
tadavacchinnākāśe śayanamucyata ityarthaḥ vāgādijñānayetyasya 

p. 251) 

prapañcaṃ svagocaronmukhajñānaṃ vāgādīnāmaśeṣataḥ 

ādāyābhāvanābuddhyā śete'jño hṛdayāṃbara iti etat 
śayanaśabdārthaṃ kathayati bhāvanārūpi vijñānamabhivyaktaṃ 
yadā hṛdi kṣetrajñasyārthavat bhāti śete hṛdītyato vāca iti 
jāgradvāsanārūpaṃ vijñānaṃ hṛdayākāle 
karmavaśādabhivyaktaṃ arthavacchabdādi viṣayākāravat bhāti iti 
hṛdayākāśe śeta ityucyate ityarthaḥ etadvyākhyānamupasaṃharati 
| evaṃ śrutiriyaṃ kaiścidvyākhyātātiprayatnataḥ iti | atra 
dūṣaṇasaṃbhāvanāyāha- 

parīkṣyaitaddvayaṃ grāhyaṃ svayameva parīkṣakaiḥ iti 
bhartṛprapañcavyākhyānaṃ dṛṣṭamiti arthaḥ doṣaṃ darśayati 

bahubhāvanayā buddheḥ śrutatvādupasaṃhṛte na 
syāttayopasaṃhāraḥ teneyaṃ kalpanā mṛdhā iti gṛhītaṃ mana iti 
buddherapyupasaṃhāraśravaṇāt 
buddhyopasaṃhārakalpanamapavyākhyānamityarthaḥ evaṃ 
bhartṛprapañcavyākhyānamapanudya śrutivyākhyana mevānuvartayati 

p. 252) 

svagocareṣūtsṛṣṭāni yadā gṛhṇātyayaṃ svayam vāgādīni 
tadaivenaṃ svapīmiti pracakṣate || iti svapiti nāmabalāt suptikāle 
svarūpe avasthānaṃ siddhamityupasaṃharati | 

samākhyāsaṃśrayāttasmāt abhūt prāk pratyagātmani nasaśca 
karṇādirapi nāma bhavati | tasmāt kathaṃ nāmavatvāt 
svarūpasthānamityetadāha vyabhicāro'pi cennāmnīti | tarhi 
svarūpāvasthāne yuktiruttaravākyenocyata ityāha - tato 
yuktirapīryata iti | prāṇa śabdena ghrāṇendriya mucyate na 
mukhyaprāṇa ityāhaḥ vāgādiprakṛtau prāṇaśabdo 
ghrāṇo'vagamyate mukhyasyānupa saṃhārānna tadvācaka iṣyata iti 
| evaṃ nāmaprasiddhito yuktitataśca sarvakaraṇopasaṃhāre 
sarvasaṃsāravyāvṛttaṃ pratyagātmā bhavatītyuktaṃ 
tatredamāśaṃkyate | karaṇavyāpārābhāve'pi svapnāvasthāyāṃ 
saṃsāradarśanādasya svāsvābhāvikaḥ saṃsāra iti || tatrāha 
vāsanāmātrahetuśca svapne karmendriyāśrayaḥ | 

p. 253) 

sarvendriyāṇāṃ līnatvāt vyāpāro na prabodhavat iti 
vāgādyupādhisaṃbandhe saṃsāritvamivekṣyate te tūpasaṃhṛtāḥ 
sarve saṃsāritvamato dṛśeriti etatpūrvasya prapañcaṃ sa 
yatretyādivākyasya āśaṃkāṃ darśayati nanu svapnepi jāgrat 
pratyakṣamupalabhyate- 

sarvendriyaviyogepi sukhiduḥkhitvamātmanaḥ nanvevaṃ codyamudbhāvya 
vāsanāmātrahetuścetyatra parihṛtaṃ satyaṃ svayaṃ vārtikakṛtā 
idānīṃ sa yatreti vākyāvatāraṇāya etaccodyamudbhāvyata 
ityetaddeṣaḥdāha sa yatretyādivakyamasya codyasya 
uttaratvenāvatārayati | maivaṃ mṛṣātvāt 
svapnoktasukhaduḥkhādilakṣaṇa saṃsārasyetyatovakti śrutistasya 
mṛṣārthatāmiti jāgaritaṃ suṣuptaṃ ca 
paramārthatvenābhimatamapi ātmano na saṃbhavati kutaḥ svapna 
ityāhanāsya svāpaṃ prabodo vā kutaḥ svapnasya saṃbhavaḥ iti | 
tasmādavasthātrayamātmamātramityāha pratyak svabhāva evāsya 
jāgratsvapna suṣuptayaḥ | iti | athavā nā'syetyanena 
avasthātrayamithyātvaṃ 

p. 254) 

uktaṃ ataḥ eva tadavidyāmātra mityetadanena ucyate 
svabhāvaśabdenāvidyograhāt svabhāvastu pravartata iti smṛteḥ 
tarhi avasthā pravṛttiḥ kathaṃ tatrāha- 

suptaḥ prabuddha ityevaṃ svapnaṃ paśyati ceti yaḥ vikalpa eva 
bhūtānāṃ avidyārāti śāyināṃ iti dvitīyapakṣe pūrvasyāyaṃ 
prapañcaḥ kiṃ bahunā jaganmāyāmātraṃ tasya cātmā 
tatvamityetadāha māyāmātramidaṃ sarvaṃ jagat sthāvarajaṃgamam 
sarpādarivaraṃ cādistatvamasya paraṃ padamiti yadyapyevamidaṃ 
tathāpyātmatatvāparijñānāt ayaṃ kartṛtvapramukhasaṃsāre 
nimagna ityāhacittasaṃmohamātresmin lokoyaṃ parikhidyate 
diṅgohākulavijñāno naṣṭamārga ivādhvagaḥ iti pratyagayānāt 
saṃsāra ityuktamarthāt tajjñānāt mokṣamiti cābhihitaṃ tatra 
bhagavadvākyaṃ pramāṇamityāha- 

asminnarthe jagādemau ślokau yadukulodvahapurāṇaḥ śāśvato 
viṣṇuḥ prapannāya kirīṭinaḥ iti | ślokau paṭhati 

p. 255) 

na māṃ niṣkṛtino mūḍhāḥ prapadyante narādhamāḥ 
māyayāpahṛtajñānāḥ āsuraṃ bhāvamāśritāḥ daivī hyeṣā 
guṇamayī mama māyā duratyayā māmeva ye prapadyante māyāmetāṃ 
taranti tu iti māmevetyāderarthamāha- 

ātmaivedaṃ jagatsarvaṃ satyā pūrvādilakṣaṇam vetti yastatvato 
vākyāt tasyaiveha kṛtārthateti nanu jñānaṃ cenmokṣaṃ kiṃ 
vākyajajñānenākṣādijñānenāpi syāditi tatrāha- 

pratyakṣamovasāyyeva jagajjñānamaśeṣataḥ iti bhrāntirityarthaḥ 
| nanvajñānasaṃbandhaṃ pāramārthikaṃ netyāha - 
pratyagātmanyavidyeti | kvavidyāparikalpaneti paratantratvācca 
svapnādermṛṣātvamityāha svārthaṃ pratyeva vijñeyā 
sadasatvādikalpanā jāgrat svapnāvataḥ siddhau svārthaṃ pratyeva 
na svataḥ iti | athavā ātmavajjagataḥ svataḥ siddhatvāt 
paramārthamiti tatrāha - svārthaṃ pratyeveti || nanu 
jāgravadupalakṣyamāṇatvāt svapnaḥ satya ityāha 
vāgādisādhyasandṛṣṭe svapno bodhasamo yadi iti | atra 
dūṣaṇamāha avasthātrayasyāsya kutaḥ 

p. 256) 

siddhiriti īryatāmiti | svapnaysa satyatve sā piñchāgradeva 
syādityarthaḥ | ktvāntoktibalācca svapno mṛṣetyāha ādāyeti ca 
ktvāntokteḥ pūrva kālekakarmaṇaḥ svapna eva tu 
saṃsiddhirādāvante hyasaṃbhavāditi | ādāyetyanena prāṇān 
gṛhītvetyetadvivakṣitaṃ | grahaṇādānayorekatvāt nanvevaṃ kimiti 
vyākhyāyate | ucyate ādāyetyatra jāgaritāt suṣuptāpattirucyate | 
na svapnā pattirataḥ evaṃ vyākhyāyate | athavā 
bhartṛprapañcapakṣamāśrityedamucyate | 
teṣāmādāyetyanyavākyasya svapnaviṣayatvāt | etaduktaṃ bhavati 
ktvāntokti balājjāgarite svapnābhāvo gamyate suṣupte cābhāvaḥ 
siddha eva pratibhārūpatvāt svapnasya tasmānmadhyama eva 
siddhermṛṣātvamiti itthaṃ svapnadṛṣṭapadārthānāṃ 
mithyātvāvagati svapna eva kiṃ vā tata utthitasya utthitasyetyāha 
iti bhūtārthasaṃbodhanajñānonmīlitacakṣuṣāṃ || nāsti vyādhi 
jarā nāsti nastideśa paraḥ kramaḥ 

nāsti rogo na santāpo nāsti kāmādisaṃplutiḥ 

p. 257) 

na syurharṣabhadodvega hānopacayamṛtyavaḥ na śoko nāratiḥ 
kācinna kartṛtvaṃ na kāryatā tadabhāvopi neṣyata iti || 
ayamarthaḥ | bhūtārtho jāgrat prapañcaḥ tatsaṃyoga eva jñānaṃ 
tenonmīlitacakṣuṣāṃ tenāvagatajāgrat padārthānāṃ 
svapnadṛṣṭapadārthā mithyā bhavatīti | evaṃ brahmajñāninopi 
jagat bādhyamityāha iti kṣarārthasaṃbandhajñāne'smin 
lokacakṣuṣā vikalpahetvavidyāyāṃ pratyak yāthātmyaniṣṭhita 
samyagbodhāgninā dhvastena vikalpo nāvaśiṣyata iti | ayamarthaḥ 
kṣarāthodvaitaprapañco lokaścakṣurādīndriyajātaṃ 
śrotrādidvāreṇa cakṣurādiviṣayajñāne jāte'dhikāriṇo'haṃ 
brahmeti jñānamutpadyate | tadanantaramavidyā nivartate saha 
kāryeṇeti athavā bhūtārtho'dvayaḥ pratyagātmā tatsaṃbodha eva 
jñānaṃ tenonmīlitacakṣuṣāṃ brahmātmaikyavidāṃ 
jagannāstītyarthaḥ | jñānakāraṇamāha iti 
kṣarārthasaṃbandhajñāne'smin lokacakṣuṣeti asmin pakṣe 
vikalpahetvavidyāyā ityetadvārtikamuktopasaṃhāraḥ | evaṃ 
nāstītyā 

p. 258) 

nāstītyārabhya svapnamithyātvamupapādya yuktito tre 
vākyamavatārayati || vijijñāpayirgārgya mimamarthamato nṛpaḥ sa 
yatretyādi tāmāha parāṃ muktiparamparāṃ iti || 
mādhyandinapāṭhasyārthamāha svapne bhavatvāt svāptyeti 
jāgratsvāpādvivecanaṃ mithyātvapratipattyarthaṃ svapnasya kriyate 
sphuṭam iti svapnavyākhyānāya jāgaritāt svapnagamanaprakāraṃ 
darśayati sārdhena vārtikadvayenaniśāyāṃ saṃpravṛttāyāṃ 
saṃhṛtākṣasya nidrayājāgrat karmaṇyupakṣīṇe svapnabhoga 
upasthite bodhāvasthāṃ tirodhāya bodhādyāśrayalakṣaṇāṃ 
karmodbhāvitasaṃskāraḥ tatra svapnariraṃsayā 
avasthāprayayāvanyāṃ māyāvīvātmamāyayeti tatra svapne gatvā 
kiṃ karotīti tadāha uccāvacān bahūnarthān so'sṛjat 
sṛjate'nṛtān avidyākāmakarmādi sādhanaiḥ samupārjitāniti nanu 
kāmakarmādi sādhyatve svapnasya satyatvamiti netyāha - bodhe 
sādhāraṇā yasya svapne tenasya dṛṣṭatā || 

p. 259) 

ananyadraṣṭṭakatvaṃ mithyātvadyotakamityarthaḥ lokaśabdena 
karmaphalamucyata ityāha lokāḥ karmaphalānīti || karmaphalasya 
mithyātvamiva śabdenocyata ityāha - teṣāṃ mithyātvamucyate | 
taivetyādinā | spaṣṭamaikātmyapratipattayaḥ iti | nanu 
svapnasyāpi tatkālāvyabhicāritvāt jāgaritavat satyatvamityāha - 
nanu bodhe yathā lokāstatkālāvyabhicāriṇaḥ svapneti 
svapnakālasthā stadvat santviti bhaṇyata iti | nanu 
jāgaritasvamithyātvaṃ pāṇiveṣa vākyau pratipāditaṃ kathaṃ 
taddṛṣṭāntena svapnasya satyatvaṃ sādhyata iti codyavādinaṃ 
codayati | nanu jāgratsthalokānaṃ mithyātvaṃ prāk prapañcitaṃ 

avidyāmātrahetutvaṃ pāṇiveṣaprabodhanāt tathā ca sati 
dṛṣṭānto bhavatāṃ nopapadyate mithyātmakatvāt sarvasyeti 
jāgaritadṛṣṭānto ghaṭata ityāha tasmāt 
kṛtakadṛṣṭāntamupādāya ātmanā añjasā 
ādhyātmikādilepānāṃ viśuddhiriha bhaṇyata iti | jāgaritavat 
svapnasya satyatvamāśaṃkya tannirāsena 

p. 260) 

svapnasya mithyātvaṃ prasādhya svapnapajāgaritamapi mṛṣeti 
sādhyata ityarthaḥ | nanu pāṇipeṣavākye 
arthājjāgaritamithyātvaṃ sādhitamiti tvayaivoktaṃ tadevātrāpi 
sādhyate cet punaruktistatrātaḥ kiñcit sāmānyamāśritya 
jāmitvaṃ pratipadyate nyāyaḥ sarvo'pi yenāto naitat sādhu 
pracoditamiti uttarāṇi vārtikāni jāgratsvapnayoḥ 
mithyātvasādhakāni subodhāni tāni likhyante mahārājādayo 
nāsvapnānubhavagocarā ātmabhūtā iti jñeyāḥ 
tadbhedenopalaṃbhanāt paryaṃkaśayitādrājā 
pratyakṣādipramāṇakāt bahiḥ samīkṣyate rājā 
svapnadṛgbhirvanaṃ gataḥ svānubhūtyanurodhena rājño rājā 
mṛṣāgrahe svapne prabuddhasya sato mṛṣā syādvanamāśritaḥ 

jāgraddṛṣṭamṛṣā svapne svapne sajāgare mṛṣā | 
anyonyavyabhicāritvāt svapnajāgratpadārthayoḥ ahaṃ kṣapāyāṃ ca 
kutaḥ saṃhṛtākṣasya cekṣaṇam mṛtānāṃ jīvanaṃ tadvat 
vṛddhānāṃ yauvanaṃ kutaḥ na cakṣurādidṛṣṭīnāṃ antardehe 
samīkṣaṇam himavat prabhṛtīnāṃ ca kutontaḥ saṃbhavo hṛdi | 

p. 261) 

nāpi dehādviniṣkramya parvatān sa samīkṣate dehaṃ vinā 
kathamagāt gatisādhanavarjitaḥ ityetāni | nanu kiṃ dehena vinā 
kāryaṃ karotīti tatrāha - 

antareṇāpi dehāde statkāryaścet karotyayaṃ vyarthaṃ 
dehādyupādānaṃ asya prāpnotyasaṃśayaḥ iti | sa yathetyādi 
vākyāvataraṇāya codyamutpāpayati nanu paryaṃkamāsīno gacchanti 
śibikayā vanaṃ | veśmato bahirātmānaṃ drakṣyati iti naite 
codyamityāha - natadyata iti dehāntare iva svapna ityarthaḥ | 
atrārthe vākyaṃ yojayati amātyādīnyathā'dāya 
svātmabhogaprasiddhaye nṛpaḥ svadeśamadhyastho yatheṣṭaṃ 
parivartate || svadeharāṣṭrasaṃstho yaḥ jāgrat bhāvanarūpiṇa 
prāṇānātmā tathā'dāya svapnān paśyati kāmataḥ iti | evaṃ 
ātmānavasthātvāt svapnavajjāgaritamapi ātmanyadhyastamevetyarthaḥ 
| nanu sarvasya mithyātve kathaṃ sādhanatvaṃ mithyādhūmavaditi 
tatrāha- 

asatyopādhibhi so'yaṃ kūṭasthaṃ saṃgavigrahaṃ 

p. 262) 

avidyāropitamalo vidyayātmā viśodhyata iti avidyopādhibhiḥ 
śrutyācāryādibhirutpannayā vidyayā ātmā sakalā vidyā 
tatkāryavyāvṛttau bhavati | kalpitasyāpi jñānasādhanatvamuktaṃ 
smaretyarthaḥ | avidyāropitamalatvaṃ sādhayati nissaṃgasya 
sasaṃgena kūṭasthasya vināśinā ātmano'nātmanā yogo vāstavo 
nopapadyate iti | nanvavidyārahitasyāpi kartṛtvādyasti viduṣāpi 
darśanāttatrāha kūṭasthānujñaṃ sat pratyākhyātaṃ sahānvayaṃ 
karakādyanyato mohāt nātmānaṃ pratiḍhaukata iti | kūṭasthā 
dattānujñamityasya vyākhyānaṃ pratyākhyātaṃ sahā svayamiti 
kāraṇena saha kartādijñānaṃ bādhitamātmānaṃ na spṛśati 
mohābādhāt pratibhāsastu bādhitānuvṛttyeti | atha yadā suṣupto 
bhavatīti vākyāvataraṇāya āśaṃkāṃ darśayati nanu 
kāmavaśādasya tvayoktaṃ parivartanaṃ dṛṣṭadaśyādibhāvaśca 
kathaṃ śuddhastathā satīti ātmanaḥ kāmādisaṃbandho 
nāstītyāha naivaṃ svato buddhatvāt kṛto jñānena saṃgatiḥ | 

p. 263) 

ajñānasaṃbhatiṃ muktvā na syāttajjñena saṃplutiriti 
ajñānasaṃbandhābhāvāt tatkāryakāmādinā saṃgatirityarthaḥ | 
ajñānatatkāryasaṃbandhābhāvaḥ ātmanaḥ kiṃ phalatīdamityāha- 

evaṃ yasmāt svataḥ śuddhaḥ dvitīyāsaṃgterayaṃ ātmā tasmāt 
svato muktaḥ kūṭasthajñaptimātrataḥ iti 
kāmādisaṃbandhābhāvaṃ dṛṣṭāntena sādhayati na yathā 
śrotravijñānaṃ rūpeṇeti samāgamaḥ saṃsāreṇa tathaivātmā 
kauṭasthyānteti saṃgatiṃ iti | evaṃ vidhārthapratipādanāya 
uttaraṃ vākyamityāha- ityarthasyāvabodhārthaṃ 
parograntho'vatāryate iti | asyaivārthāntaramāha viśuddhiṃ 
vyatirekaṃ ca svapnajāgradavasthayoḥ uktvātmano'dvayatvaṃ ca 
suṣupte cādhunocyate iti evaṃ saṃgatimuktvā padārthaṃ kathayati 
agravedetyātmanaḥ śrutyā katṛtvaṃ pratiṣidhyate paśyannapi 
yataḥ prājñe kauṭasthyānna prapaśyatīti 
jñānakartṛsākṣyātmā na jñānakarteti etat śrutyantarepi 
darśitamityāha atha yo vedeti tathā jñātṛsākṣitvamātmanaḥ 
pratīco kārakatvaṃ na 

p. 264) 

sarvatra pratipādyata iti | tarhi pramātṛsākṣyevātmā na 
pratyayāderiti | netyāha kvacit pramātrapi sākṣī kvacit 
pratyayavit paraṃ kvacit bāhyārthaviccātmā tadvettṛtvaṃ 
niṣiddhyata iti | tadvettṛtvaṃ niṣiddhyata ityasya ayamarthaḥ tasya 
pramātrādiviṣayajñānakartṛtvaṃ niṣiddhyata iti | 
tasyetyadhyāyamāha- 

paraprayuktaṃ vettṛtvaṃ yadanyapratyagātmanaḥ 
saṃbandhajasyāttasyātaḥ tasyetyatrābhidhīyate iti | ātmano 
jñānakartṛtvasya viṣayasaṃbandhajanitatvādatra ṣaṣṭhī 
nirdiśyata ityarthaḥ | ithaṃ ca ṣaṣṭhī karmaṇītyāha- 

karmoktatvāt pramātrādeḥ tatkṣaye tat kṣayītyataḥ ṣaṣṭhīyaṃ 
karmaṇi nyāyyā dvayābhāvavivakṣayeti | kimapi kartrādikaṃ 
nānubhavatītyarthaḥ | kartrādau sthite eva tannānubhavati ityetanna 
kintu kartrādi jagataḥ karmoktatvāt suṣuptau karmābhāvāt 
jagadabhāvādeva jagannānubhavatīti ca śabdo na vyartha ityāha 
apyarthe ca na śabdo'yamiti tataḥ kiṃ siddhyatīti | na jagadbhāva 
eva suptau pratiṣidhyate jagadabhāvopītyetat siddhaṃ 

p. 265) 

bhavatītyāha abhāvasyāpi bādhaka iti | kimityabhāvaṃ 
pratiṣidhyata iti | tatrāha - śeṣaśeṣīti tirobhāve suṣuptiriti 
bhaṇyata iti | pramātrādyabhāvaśeṣi tadbhāvaḥ śeṣa iti 
hitānāmabāddhya ityāhadivākyasya tātparyārthamāha atha kena kena 
krameṇāyaṃ suṣuptaṃ pratipadyate iti kramavidhānārthaṃ hitā 
nāmeti bhaṇyata iti | tatra nāḍīsvarūpakathanaparāṇi vārtikāni 
subodhāni likhyante ānābhitastathā kaṇṭhāt hṛdayaṃ madhyataḥ 
sthitaṃ sanālaṃ brahmakośābhaṃ pañcacchidramadhomukham | 
svapnāśrayāṇi hṛnmadhye nīlādyābhāni dehinām sthānāni 
suramarthyādi juṣṭānyasya bhavantyuta khilāni suṣayaścaitā 
jāgradvat pratyayodbhavāḥ ekottaranāḍiśataṃ viṣvaktābhyo 
vinirgatāḥ pratīndriyaṃ daśa daśa nirgato viṣayonmukhāḥ 
nāḍyaḥ karmādihetūtthāḥ svapnādiphalabhuktaye vahatyaṃbho 
yathā nadyo nāḍyaḥ karmaphalaṃ tathā | anantaikordhvagā nāḍī 
tayā gacchan vimucyate ekaikasyāṃ punarnāḍyāḥ sūkṣmā bhedāḥ 
prakīrtitāḥ dvāsaptatisahasraistaiḥ sā'khyātā yogacintakaiḥ 

p. 266) 

kadambakusumādbhūta kesarā iva sarvataḥ | prasṛtā hṛdayā nāḍyo 
yābhirvyāptaṃ śarīrakam || iti tyentāni tatvaṃ nāḍīnāṃ 
kathamiti tatrāha - hitaṃ phalaṃ prayacchanti yasmāttasmāddhitā 
smṛtā hṛdayāntā viniṣkrāntāḥ yathārkādayaśca statheti 
tacchabdo hṛdayaveṣṭana māṃsakhaṇḍavācakaḥ | tathāpyatra 
śarīramucyate | nāḍīnāṃ śarīravyāpti pratipattyarthamityāha - 

purī tadabhidhānena hṛdveṣṭanamihocyate tattūpalakṣaṇaṃ 
vidyāddehavyāptivivakṣayā || iti pratyavasarpaya pratipādanāya 
prasaraṇaṃ prathamaṃ nāḍīdvāreṇa darśayati- 

svapnakarmasamudbhūtā vāsanā yā hṛdi śritā nāḍībhistā 
vitatyātmā svapnān paśyati kāmataḥ idānīṃ 
pratyapasarpaṇaprakāraṃ kathayati svapnān bhogānaśeṣeṇa 
bhuṃktvā svapnakriyākṣaye tābhirevopasaṃhṛtya prājño yāti 
suṣuptatāmiti | uttaravārtikaprapañcadvayamasya prapañcitaṃ 
jāgratsvapnakriyodbhūtān bhuktān bhogānanekaśaḥ 
indriyāṇyupasaṃhṛtya śete nāḍībhirātmani | sāmānyaprajñayā 
dehaṃ saṃvyāpyāntarbahiḥ kramāt | 

p. 267) 

śyenavaṃ paramaṃ sthānaṃ abhyetyaiti suṣuptatāṃ iti | 
kevalanāḍībhireva suptisthānānnirgamanaṃ praveśaṃ cātrocyate || 
ataḥ svata eva paricchinna ātmetyāśaṃkya antaḥkaraṇa 
dvāreṇātra saṃveśanirgamanayorvivakṣitatvāt neyamāśaṃketyāha- 

dhīyo'ntaḥkaraṇasyeha sthānaṃ hṛdayamiṣyate | tatrendriyāṇi 
sarvāṇi buddhitantrāṇi sarvadā yata evamatastāni nāḍībhiḥ 
karmaṇo vaśāt prasārayati dhīvartti matsyajālakavat bahiḥ 
prasāryāyatanasthāni tāni dhīradhitiṣṭhati jāgratkāle 
tathā'jñoyaṃ abhivyaktaviśeṣadhīḥ vyāpnoti niṣkriyaḥ sarvo 
bhānurdaśa diśo yathā tāvevendriyavṛttī svāṃ caitanyakhacitā 
yadā saṃyacchati pratīcyātmā svapitīti tadocyate iti || etāni 
subodhāni dhiyo'ntaḥkaraṇasyetyārabhya uktavārtikānāṃ 
saṃkṣepeṇa arthamāha- 

buddhyupādhyanurodhena na pratīcaprabhavāpyayau vikṣepalayahīnastu 
svataḥ kuṃbhakhavat paraḥ 

p. 268) 

iti | apekṣitārthopasaṃkhyānaṃ kṛtvā prakṛtaṃ 
śrutivyākhyānamanuvartayati- 

tābhiḥ pratyavasṛpyātmā vṛttirnāḍībhirānayet 
taptāyovaccharīraṃ svaṃ vyāpya śete sva ātmanīti indriyāṇyapi 
kāraṇātmanā tā vyāpyante na kāryātmanetyāha - 

svahetumātrayā sthānamindriyāṇāmakāryataḥ 
yato'taścinnibhenaiva vyāptiḥ syāt kāraṇātmaneti 
śarīrendriyeṣu sāmānyavyāptirabhihitā 
viśeṣavyāptirnāstītyāha - 

suṣuptau na śarīreṇa saṃgatiḥ pratyagātmanaḥ nāpi 
buddhyādibhiḥ sākṣāt tatsthānāṃ saṃgaterbhavediti | śarīre 
viṣayavyāpti sthūlatvādyabhimāno buddhyādiṣu 
jñātṛtvādyabhimānaḥ || suṣuptau viśeṣasaṃbandhābhāve 
pramāṇamāha- tīrṇo hīti tathā caitaduttaratrābhidhāsyate | 
suṣuptetra pitā ceti sarvasaṃbandhavāraṇamiti evaṃ suptau 
sarvasaṃsāravinirmukta ātmā bhavatītyuktaḥ 

stanandhayo yathā bālo rāgadveṣavivarjitaḥ 

p. 269) 

tadābhāsā dvikurvanti ceto na viṣayāḥ sadeti bālatvaṃ 
rāgādyasaṃbhave heturukta idānīṃ indriyāṇāmadṛḍhatvaṃ tatra 
heturityāha - aprarūḍhendriyatvādvā rāgadveṣādyasaṃvṛtiḥ 
mṛdukaṇṭakavattaddhīrnālaṃ veddhuṃ svagocarān | iti | mahārājo 
vetyāderarthamāha - 

sarvatrāvyāhatājñaśca vidheyaprakṛti tvataḥ rājā vātisukhī 
loke prarūḍhendriyavānapi vijñātāśeṣatatvo vā brāhmaṇaḥ 
kṛtakṛtyakaḥ ānandasya parāṃ kāṣṭhāṃ atinīmetya nirvṛtaḥ 
iti brāhmaṇa eveko dṛṣṭānta ityabhipretyāha 
bālāditrayamapyetadeko dṛṣṭānta iṣyata iti etadeva prakaṭayati - 

bālamauḍhyamadāndhatva nivṛtyarthamathocyate iti bālo mūḍho 
madāndho rājā doṣadvayanirākaraṇāyāha māha brāhmaṇaparigraha 
ityarthaḥ | punarapi mahābrāhmaṇa eva dṛṣṭānta ityartra kramaṃ 
darśayati - 

bālasya nirvivekatvāt savivekaḥ kṣitīśvaraḥ 
tanmadāndhyaniṣedhārthaṃ mahābrāhmaṇa ucyate 

p. 270) 

iti pūrvatra doṣadṛṣṭyā rājagrahaṇaṃ tatrāpi doṣaṃ 
dṛṣṭvā mahābrāhmaṇo gṛhītaḥ tasmānmahā brāhmaṇā evaiko 
dṛṣṭānta iti | mahābrāhmaṇaśca na brahmavit | kintu loka 
siddhaḥ śrotriyaḥ śāntadarpo vidvānitī ghnīśabdārthaṃ 
kathayati | atītya duḥkhahetūnyāhanti duḥkhādyaśeṣataḥ 
ānandasya parā niṣṭhā tenatighnīti bhaṇyata iti | idānīṃ 
dṛṣṭāntabhedaṃ gṛhītvāha nirvikārātmanāṃ yasmāt 
bālādīnāṃ sva ātmani atīva jāyate hlādo dṛṣṭāntaḥ sa 
vivakṣitaḥ iti na teṣāṃ suptirityarthaḥ | evameveṣa etecheta 
ityatra śayanaśabdārthaṃ kathayati- 

paraṃ saṃbandhametyātmā kāraṇarūpibhiḥ aikātmyalakṣaṇaṃ 
sākṣāccheta ityabhidhīyate iti | taireveti kecit | nanu 
brahmaṇaikyaṃ gataścet | kimiti nāvagacchati brahmāhamiti tatrāha 
- atyantasannikṛṣṭānāmapi bhinnātmanāmite | 
locanasthāñjanādīnāṃ na dṛṣṭipathateṣyate || 

p. 271) 

kimu pradhvasta niśśeṣabhedahetā vihātmani 
grāhyagrāhakasaṃbandhaḥ sarvabhedāpanodinīti | atiśayasannikarṣo 
jñānavirodhī na jñānaheturityarthaḥ || nirvikārātmanāmityasya 
prapañcaḥ svasthāvasthaiva yaiteṣāṃ prasiddhā jagatīkṣyate || 
dṛṣṭāntatvena svāpasya saiva sākṣāt vivakṣyata ityetat | atra 
hetumāha - dārṣṭāntiketvena | yataḥ suṣupto'tra vivakṣita iti | 
nanu bālādīnāṃ svāpa itareṣāṃ svāpadṛṣṭānta iti | 
tatrāhanāpi bālādisvāpasya viśeṣaḥ kaścidīkṣyata iti | nanu 
bālādeḥ svasthāvasthāyāṃ sukhaṃ nāstīti | netyāha - tamiti 
bālaṃ sarvātiśayavarjitāṃ ānandasya parāṃ niṣṭhāmatighnīṃ 
pratipadyata iti | bālasya nirvikāratvaṃ nāma rāgādirahitatvaṃ 
tasyānandaprasiddhiruktedānīṃ rāgādiprābalye sati sukhālpatvaṃ 
darśayati yāvat yāvatprarūḍhatvaṃ rāgāderjāyate śiśoḥ 
tāvattāvat prarūḍhatvaṃ duḥkhasyāpyabhijāyate yatheti | 
duḥkhabahutve sukhālpatvaṃ prasiddhamityarthaḥ | rāgādyalpatve 
duḥkhādyalpataṃ tataśca 

p. 272) 

sukhavṛttirityabhipretyāha- 

evaṃ tattattanutvaṃ ca yāvadyāvadihātmanaḥ duḥkhasyāpi tanutvaṃ 
syādyāvattāvatsukhātmanaḥ | ata eva kāmakṣayavṛddhyā 
sukhavṛddhirucyate śrutyetyāha- 

uttarottaravṛddhyā'to duḥkhahetukṣayācchrutau sahasradaśabhāgena 
niṣṭhānaṃ tasya bhaṇyate || iti yatrānandasya niṣṭhā tat 
paramaṃ sukhamathaiṣa eveti śrutistatra pramāṇam | atra yatre vai 
bhūmetyādyapi vākyaṃ pramāṇamityāha - avyāvṛttānanugata 
pratyaṅmātra samāptitaḥ | 

bhūmnyeva tu parā niṣṭhā'nandasyeti śrutervacaḥ iti 
bhūmnyaivetyadhikaraṇāni kartavyanirdeśādā - nandātmanoḥ bhedo 
na syādityāha - 

ānandaḥ svayamevātmā bhedasaṃsargavarjitaḥ duḥkhahetuvinirmuktā 
vatighnīmetyata svataḥ iti vṛttaṃ saṃkīrtayati 
saṃgatipratipādanāya gārgyaṃ kāśyo yadaprākṣīt kvā'bhūdeṣa 
tameti tat saprapañcaṃ yathāvacca sarvamuktamaśeṣataḥ iti 
kvā'bhūdityasya praśnasyottaramuktamityarthaḥ 

p. 273) 

prathamapraśnaphalanirṇayamāha- 

anena ca yathoktena pāṇiveṣotthitasya hi mohārthāśeṣakāryebhyo 
viśuddhiṃ śrutirabravīdititvaṃ padārthaśodhanaṃ kṛtamityarthaḥ 
| idānīṃ saṃgatimāha kuta āgāditi tvasya 
praśnārthāvicikīrṣayāsuṣuptājjāgradāpattiryadā tadadhunocyate 
|| iti | uttarapraśnanirṇayasya prathamapraśnanirṇayena kṛtatvānna 
vaktavya iti codayati nanvasthādyohi yatreha sa tasmādanyato vrajan 
veśmato nāmato vāsau tata eva vrajeddhruvam tasmāt sāmarthyataḥ 
siddha uttarapraśnanirṇayaḥ | tannirṇayārtha āraṃbho na kāryo 
jātidoṣataḥ nanu kuta iti pañcamyā apādānārthatve 
punaruktiprasaṃgaḥ | iyaṃ tu pañcamī 
nimittārthāttannimittamihāgataḥ prāhujjñitasyeti tatrāha - na 
nimittādyarthatāpi pañcamyā upapadyate | 
ūrṇanābhyagnidṛṣṭāntena nimittādi gamyata iti | 
ādigrahaṇenākṣepotra gṛhyate nākṣepārthopi kuta 
ityetadityarthaḥ yadi nimittādīni na pratīyate tarhyapādānārthe 

p. 274) 

pañcamītyetadāha - 

pratyuktau na nimittādi yadi sākṣāt pratīyate 
apādānārthataivāstu doṣasyānyatra darśanāditi nanvatrāpi 
punaruktidoṣa udbhāvita ityāha nanvatrāpi samo doṣo vākyasya 
punaruktateti na kaściddoṣa ityāha - 

naivaṃ yato viladhvānta kāryadhvaṃso vivakṣitaḥ 
avyāvṛttānanugataṃ pūrvabrahmavivakṣitam 
prayaṅmātraikayāthātmyaṃ na doṣo jāmitā tataḥ iti | sakalā 
vidyā tatkāryavinirmuktaṃ brahmādvayaṃ pratyagbhūtaṃ 
praśnadvayavyājena pratipādayitumiṣṭamataḥ punaruktatādidoṣo 
nāstītyarthaḥ evamarthaparatvaṃ kathaṃ praśnadvayasyeti cet 
tatpratipādanāya tṛtīyādhyāyārthamanuvadati viṣayau 
dvāvupanyastau vidyā'vidyātmanoriha ātmetyeveti vidyāyā viṣayaṃ 
prāgudāhṛtam avidyāviṣayastadvat saṃsārānartha īritaḥ 
kriyākārakabhedena nāmarūpakriyātmakaḥ tatravidyodbhavaṃ kāryaṃ 
yāvat kiñcidvivakṣitam tatpratyavādinikhilaṃ pūrvaṃ śrutyaiva 
yatnataḥ iti 

p. 275) 

ayamarthaḥ | ātmetyeveti | kaivalyaphalaṃ jñānaṃ sūtritaṃ | atha 
yonyāmityajñānaṃ kāryaṃ sūtritaṃ tacca 
sūtramātṛtīyādhyāyaparisamāpteḥ vyākhyātaṃ itarattu sūtraṃ 
nami vyākhyātamiti tadvyākhyānāya praśnadvayamutthāpyata ityāha 
avidyā pratipattāyā vidyāyā viṣayo'dhunā 
pravaktavyo'tastadyogyau praśnau dvau samudāhṛtau iti | 
kathamavidyā pratipakṣatvaṃ vidyāyā iti tatrāha 
-hetusvarūpakāryāṇi virodhīni parasparaṃ avidyāvidyayoryasmāt 
tadyogyaḥ praśnagīrataḥ iti | kimavidyā kāryamiti cet 
apādānakartṛbhāvo'dhikartavyabhāvo'nyaśca kriyākāraka 
phalabhāvaḥ sarva stadvipayo vidyāyā viṣaya ityetadāha- 

kārakavyavahāro'yamavidyāviṣayaḥ sadā ādhārādheyayorbhittau 
tayoḥ kārakateṣyate || tadvadgacchati yo yasmāt bhede satyeva yāti 
saḥ ityavidyāvyavastheyaṃ vidyāyāstadviparyayaḥ iti | 
vidyāviṣakaṃ kriyākārakabhedarahitaṃ vastvityuktaṃ itarat avidyā 
kāryamiti ca | 

p. 276) 

tata evāvidyā saha kāryeṇa vidyāyā bādhyata ityetadāha- 

kriyākārakabhedotthā lokataḥ śemuṣītyabhūt 
yathāsthitātmayāthāmya samyagjñānena bādhyate iti || evaṃ 
vidhabādhakaprakāra praśnadvayena uttareṇocyata ityāha- 

nānyoyamātmānyatrābhūt nānyonyaḥ syāttatheti ca iti | 
niśśeṣatanmoha kāryadhvaṃso vivakṣita iti abhedavyaktiretābhyāṃ 
vastrantaramihātmanaḥ śrutyā niṣiddhyate sākṣāt 
bhedahetorniṣedhataḥ ityetat pūrvasya prapañcaṃ tasmānnirbheda 
ātmeti | nanu nirbhedatvaṃ kathaṃ prāṇāderbhāvāttata 
ātmano'bhedasaṃbhavādityata āhaḥ kathaṃ taditi dṛṣṭānta 
ūrṇanābhādirucyata iti | nanu paramārthā sṛṣṭiratrocyata iti 
cennetyāha vāstaraṃ vṛttimāpekṣya nahīyaṃ sṛṣṭirātmanaḥ | 
iti iti kathamiti cettatrāha- 

nāsato janmanā yogaḥ sataḥ satvācca neṣyate kūṭasthe vikriyā 
nāsti tasmādajñānato janiriti ātmajñānārthatvācca sṛṣṭirna 
pāramārthikītyāha - 

p. 277) 

puṃprabodhaprasiddhyarthaṃ sṛṣṭivyājo'yamucyate 
kauṭasthādātmanaḥ sṛṣṭirna kathañcana yujyate iti 
sṛṣṭerātmajñānārthatvaṃ vedasiddhāntavadbhirapi 
bhāṣitamityāha- 

niśśeṣavedasiddhānta vidvadbhirapi bhāṣitam gauḍācāryairidaṃ 
vastu yathāsmābhiḥ prapañcitamiti vākyaṃ darśayati- 

mṛllohaviṣphuliṃgaistu sṛṣṭiryā coditānyathā upāyaḥ 
sopakārāya nāstibhadaṃ kathañcaneti | sṛṣṭeranyaparatve 
vakṣyamāṇānyapi codyāni nāvatarītyāha- 

sṛṣṭāvanyat parāyāntu na codyasyāsti saṃbhavaḥ iti | codyāni 
darśayati || 

kūṭasthāt kathamuttpattiracitkaṃ cetanāt kathaṃ nissādhanaṃ ca 
kāryāṇi kathaṃ kuryādanekadhā viśvarūpasamutpattirekarūpāt 
kathaṃ bhavediti yadyapyevaṃ vidhaṃ codyajātaṃ 
sṛṣṭeranyaparatvāt na saṃbhavati tathāpi puruṣabuddhyanusāreṇa 
prādurbhāvasya taccodyajātasya parihārāya sa 
yathetyādivākyamityāha- 

p. 278) 

ityevamādi codyānāṃ puṃsvabhāvānurodhataḥ parihāravacaḥ 
śrautaṃ na tu vastvanurodhataḥ iti | evaṃ tātparyamuktvā 
dṛṣṭāntavākyaṃ yojayati | ūrṇanātyabhiḥ svayaṃ kartā 
prayuṃkte karma cātmanā tanūnitiḥ karmayuṃkta ityasya 
vyākhyānaṃ tanūnityetadātmaneti | svayameva karaṇaṃ cetyarthaḥ | 
svataḥ prasiddhena karaṇena cantatūnāgamakriyāṃ sādhayati 
tathekasyāpi cātmani acetano yathā jāla ūrṇanābhena cetanāt 
ākāśadijagat kārya ātmanaścetanāttathā viṣphuliṃgā yathā 
cāgne jāyante nisvabhāvakāḥ suṣuptādātmanastadvat 
prāṇādīnāṃ samudbhavaḥ ityetāni subodhāni | nanu 
suṣuptādātmana ityuktatvāt suṣuptasthānasyāpi kāraṇatvaṃ 
netyāha suṣuptodāhatiryeyaṃ tayā samupalakṣyate 
dvitvābhivyaktitaḥ pūrvaṃ brahmaivānāmarūpakamiti evaṃ sati 
vākyāntarāṇyapi samañjasānītyāha sarvāsūpaniṣatsvevaṃ 
kāraṇaṃ nānyadātmanaḥ śrūyate'taḥ parātmaiva jagataḥ 
kāraṇaṃ paramiti | 

p. 279) 

evaṃ svapakṣo darśitaḥ idānīṃ paramātmasṛṣṭi pakṣe 
doṣamāha- 

brahmaṇyastamitetyarthaṃ jagatyasminnaśeṣataḥ jagat prasūteḥ ko 
hetu stadanyā vyatirekataḥ iti nanu bhavet svā thyānāmayaṃ doṣo 
na tārkikāṇāṃ jagadupādānavyatirekeṇa 
tadadhiṣṭhāteśvarāṃgīkaraṇāt ityāha astīśo 
vyatiriktaścediti atra dūṣaṇamāha- sopi kaṃ na pravartīta 
jagantiminuyādetat svataścet sarvadā na kimiti | nanu dharmādya 
pekṣatvādīśvarasya nāyaṃ doṣa iti cenneśvarasyānyāpekṣā 
yukteśvaratvakṣaterityāha aiśvaryāpāratantryaṃ ca nāpi 
saṃbhāvyate miteriti | nanu pralīnaṃ kāryameva svātmotpattau 
vyāpriyate na kāraṇāpekṣeti tatrāha nāpi kāryaṃ vilīnatvāt 
svātmotpattau pravartate iti | sadotpatti prasaṃgādityarthaḥ kiṃ ca 
kāryakāraṇayorbhedābhedau vā || ubhayatra dūṣaṇamāha bhinnaṃ 
cet kāraṇāt kāryaṃ kāryakāraṇatā tayo pṛthak prasiddhayokeyaṃ 
himavadvindhyayoriva athābhinnaṃ tadekatvāt kāryakāraṇatā kutaḥ 
| iti | 

p. 280) 

kiṃ ca kurvadakurvadvā kāraṇaṃ kurvaccedanavasthā kāryasya 
kāraṇatvaprasaṃgaśca | athākurvattatrāhanāpi niṣkriyarūpaḥ san 
kāraṇatvaṃ samarthyate iti | sadā kāryajanmaprasaṃgādityarthaḥ 
akurvatpakṣe tvadabhyupagamavirodhaścetyāha- 

kriyāśūnyaṃ ca yadvastu taccākārakamiṣyate | iti | 
tasmādakurvataḥ kāraṇatve sadā kāryotpattiḥ syādeva | nanu 
naitaccodyaṃ kālādikāraṇasya kāryotpattivyavasthāpakatvāt iti 
cennaitat tasyāpi pralīnatvāt kāryatve'syotpattāvapi na 
vyāpriyate katha manyotpattāvityāhalayenaiva samāptatvāt 
kālakarmādikāraṇaṃ svātmotpattāvaśaktaṃ tat vyaktaṃ 
sāmarthyabhāgyataḥ iti | kurvan kāraṇamakurvan kāraṇamiti pakṣa 
dvayaṃ nirākṛtamidānīṃ śaktimat kāraṇamiti pakṣaṃ nirākaroti 
tatra nityā śaktiranityā vā | nityapakṣe dūṣaṇamāha - 
nityaśaktipakṣepi yugavat prabhavādikaṃ prāpnoti sarvakāryasya na 
ca tadvartate tatheti | anityapakṣe dūṣaṇamāha 
śaktyutpattyabhyupetau ca kāraṇaṃ syādaśaktimat 

p. 281) 

atha śaktyantarāt śaktiranavasthā prasajyate iti pūrvakṣaṇavarti 
kāraṇaṃ uttarakṣaṇavarti kāryamiti kāryakāraṇavādinaḥ sarva 
evābhyupeyate atītānāgatatvādibhedaḥ syāt kiṃ nibandhana ityetat 
pūrvasya prapañcaḥ nanu dravyaṃ kālaḥ kintu kriyetyāha | 
ādityādi gatiścet syāt kāla iti | atra dūṣaṇamāha- 
avyaktasamutthitāviti | ayamartho'jñātabrahmaṇaḥ 
ādityāderutpattau satyāṃ ādityādigatikālo bhavediti | tataśca 
tadutpatteḥ prākkālābhāvaḥ prāpnoti ityāha- 

ādityādervilīnatvānna tadā tatkriyeṣyate tataśca prāgutpatteriti 
vyapadeśānna siddhyatītyarthaḥ | kāryadravyasya ca 
kāraṇadravyāṇyavayavāḥ teṣu kāryadravyaṃ vartata iti 
vaiśeṣikāstannirāsārthaṃmāha - na 
cāvayavinovṛttirniraiśaikatva hetutvabhāge'stviti kāryadravyasya 
svāraṃbhakāvayavavartane pṛthagavayavābhāvādekatvācca anekatra 
yugapat vṛttyaśakterityarthaḥ niraṃśatvamekatvaṃ ca 
hetudvayamabhihitamidānīṃ 

p. 282) 

tadanuvādena nissāmānyatvaṃ heturucyate niṣkalatvaikya 
nissāmānyatvakāraṇaditi nanu niraṃśeṣvāraṃbhakadravyeṣu 
vṛttiḥ saṃbhavatyeva dṛṣṭatvāditi tatrāha ādhāreṣu 
niraṃśeṣu yadyādheyastathāvidhaḥ bhinnadeśeṣu teṣvekastathā 
cāvayavī kathaṃ iti ataḥ uktaprākāreṇa 
kālabhedābhāvāddeśabhedābhāvādayaścāpi nirākaraṇena 
vastubhedasyāpi nirākṛtatvāt sarvaḥ prapañcaḥ sabhedo 
digbhedavadākāśe pratyagātmani kalpita ityāha- 

tasmānna deśakālādi bhedo vastrāśrayomite | 
digbhedakḷptivadvyomni bhedoyaṃ tadvadātmanīti | jagadvat 
jagadutpattyādayo vikalpitā ityāha | 
jagadutpattisaṃhārāstadvadātmani kalpitāḥ vastuvṛttaṃ samālocya 
kṛtaḥ sṛṣṭyādisaṃbhavaḥ iti | kiñcidataddhedamityārabhya 
kriyākāra kaphalārthasya kasya prapañcasyāvidyātmakatvamuktaṃ 
ityāha- 

kārakādiryathā bhrāntistathā pūrvamavādiṣaṃ 

p. 283) 

iti | sarvasya bhrāntitve sthūlādivākyamapyarthavadityāha 
sārvamātmeti netiti tathā satyupapadyata iti | yataḥ paramārthato 
jagadutpattyādayo na saṃbhavanti tasmādavidyayaiva pratikṣaṇaṃ 
dṛśyamānā bhaveyurityāha udbhūtisthitināśā syuḥ jagato'taḥ 
pratikṣaṇaṃ avidyāmātrahetutvāditi | ata evotpattyādeḥ 
kramo'pyavivakṣita ityāha - nāmīṣāṃ vidyate krama iti || evaṃ 
prāsaṃgikaṃ parisamāpya śrutivyākhyānamevānuvartayati- 

prāṇāḥ śrotrādayo'tra syurdaśa sapta ca ye matāḥ iti nanu 
daśa saptaceti kathaṃ yāvatādhyātmādhibhūtādhidaivatarūpeṇa 
bahavaḥ prāṇāḥ iti | tatrāha - 

lokāvacchedako'mīṣāṃ bhedodhyātmādilakṣaṇaḥ iti | 
lokaśabdena śarīragrahaṇaṃ | sarve lokā ityasyārthamāha- 

jarāyujādisaṃbhedabhinnā lokāḥ pṛthagvidhāḥ iti | sarve devā 
ityasyārthamāha- 

tathādhidaivatātmāno devātāsyurbahubhedakā iti 

p. 284) 

ata ādityādayo devā adhyātmadehe cakṣurādibhedena asādhāraṇā 
apyādhidaivikarūpeṇa sādhāraṇa ityāha- 

tepi sādhāraṇā prāṇā dehe sādhāraṇāścate iti | te ca 
prāṇāḥ lokā devāśca bhautikā ityāha bhūtānāṃ 
pariṇāmo'yaṃ yathā karma yathā śrutamiti sarva eta ātmāna iti 
mādhyandina pāṭhaḥ | tasyārthamāha prāṇādi janmanājajñe khaṃ 
yathākuṃbhādi janmabhiriti | nanu svat evātmā jāyate 
ghaṭādivaditi netyāha- 

prāṇādyudbhūtito nānyā kṣetrajñodbhūtiriṣyate kutetare tebhya 
iti hi | tathā spaṣṭaṃ vacaḥ śrutamiti | prāṇādi 
upādhirūpeṇopahita kṣetrajñarūpeṇa ca para evāvidyayā'vasthita 
ityukta tatvaṃ kiṃ phalamitītīdamatyāha- 

yasmādavidyayevātmā prāṇa kṣetrajñarūpabhāk svato'taḥ sa 
paraṃ brahmeti tasya vākyārtharūpasya vakṣyamāṇopaniṣadityāha - 
tasyopaniṣaducyata iti iyaṃ copaniṣadvastu 
yāthātmyapratipatyarthāsiddhā | tasyāḥ prayojanāntaramāha- 

p. 285) 

upāsanārthaṃ yat guhyaṃ nāmopaniṣaducyate tadasya paramaṃ guhyaṃ 
tenopāsīta tatvataḥ || iti idaṃ tāvaddurvāsanā 
brahmavidyāprakaraṇapaṭhitatvāt brahmajñānotpattiphalaṃ | 
anyadupyāsanaṃ vidyāprakaraṇapaṭhitaṃ tadutpattiphalameveti 
abhipretyāha - 

brahmavidyādhikāresmin yāvatkiñcidupāsanaṃ brahmavidyostiti 
phalaṃ tatsarvamiti nirdiśet iti | uktamarthaṃ dṛṣṭāntena 
sādhayati godohanādivat vidyādevaṃ sarvamupāsanam 
vidyādhikārajīvitvānna svatantraṃ phalaṃ bhavediti 
jñānārthatvena sṛṣṭaprapañcopajīvitvāt 
darśapūrṇamāsārthatvena sthitapraṇayanopajīvi godohanavat | 
yathā godohanaṃ praṇayanadvāreṇa darśapūrṇamāsaniyogaṃ 
prasādhya taddvāreṇa svargaṃ prasādhyaiva paśuṃ sādhayet evaṃ 
jñānārthatvena sṛṣṭaprapañcopajīvitvāt prapañcadvāreṇa 
jñānaṃ prasādhyaiva phalāntaraṃ sādhayediti etaduktaṃ bhavati 

p. 286) 

karma ca śuddhidvāreṇa jñānasādhanaṃ bhavatīti prāṇā vai 
satyamityāderarthamāha- satyasya satyamiti yā brahmopaniṣa ducyate 
prāṇā vai satyasyā vyāpyopaniṣadaḥ kṛtā nāmarūpātmakāḥ 
prāṇāḥ parasatyābhisaṃgateḥ satyamityabhidhīyante teṣāṃ 
satyaṃ paraṃ padaṃ iti uttarasya brāhmaṇadvayasya 
ajātaśatrubrāhmaṇena saṃgatiṃ kathayati- 

uktopaniṣadarthasya samyagāviṣkṛduttaraṃ yo'haṃ ve śiśumityādi 
bhavitā brāhmaṇadvayaṃ iti | bhavatūpaniṣadvākayānāṃ yottaraṃ 
brāhmaṇadvayamiyamupaniṣat kasyeti na jñāyate kiṃ jīvasya kiṃ 
voparasya brūhītyāhanāṃ hyupaniṣadvyākhyā bhavatu 
brāhmaṇadvayaṃ saṃsāribrahmaṇo kasya nāmaitaditi bhaṇyatāmiti | 
yadi saṃsāriṇastadedaṃ phalati ityāha- pāṇipeṣā prayuktasya 
nāmasaṃsāriṇo yadi tadā sa eva vijñeyaḥ tajjñānādeva muktatā 
- 

brahmaśabdābhidheyaśca saṃsāryeva tadā bhavet 

p. 287) 

tadvidyā brahmavidyeti pratipadyāmahe tadeti yadi brahmaṇastadā 
yathoktaṃ sarvaṃ brahma gacchatītyāha- 

athāsaṃsāriṇo nāma nyāyato vyavasīyate saṃsāriṇi yaduktaṃ 
tattadā tatra bhaviṣyatiti tasmāt vicāraḥ kartavya ityarthaḥ || 
punarapi vicārakartavyatāyā hetvantaramāha- bhinnātmanostayordoṣo 
brahmatvapratipādakaḥ kupyeraṃcchrutayaḥ sarvāḥ 
nānyadanyadbhavedyataḥ iti bhinnayoḥ kenāpi sādhanena abhedāyogāt 
jīvaparayorekatvapratipādana vākyavirodho'to nu vicāraḥ kartavyo 
nopaniṣadvalādevetyarthaḥ | atha jīvo brahmābhinnastatrāha 
brahmaṇo'vyatirikte ca tadvaccāsati duḥkhini brahmavidyopadeśya 
kaimarthakyaṃ prasajyate iti | sandehahetutvaṃ ca vicārasya 
prayojakaṃ tasmādvicāraḥ kartavyaḥ uktasandehahānikṛt iti 
jīvasya brahmābhede tattvamasīti kasya brahmatvamupadiśyeta | na ca 
brahmaṇa eva tasya nityamuktatvādupadeśānapekṣaṇādanyasa 

p. 288) 

ca baddhasyābhāvāt bhedābhedapakṣasya ca duṣṭatvādevaṃ vidhasya 
ca saṃśayakāraṇaṃ vicāraprayojakaṃ tasmāt vicāraḥ kartavya 
ityartahḥ evaṃ vicāraprayojakamuktvā pūrvapakṣaṃ darśayati- 

nā'saṃsārī paro'nyosti iti asaṃsāri brahmāsti cettasyeyaṃ 
upaniṣadviṣaditi śaṃkā bhavati | tadeva nāstītyarthaḥ | atra 
hetumāha pāṇipeṣabra bodhitān prājñāvasthātmakāt 
yasmādutpattiḥ śrūyate śruteriti brahma tehaṃ bruvāṇīti 
pratijñāya yato nṛpaḥ suptaṃ puruṣamabhyetya pāṇinā bodhayat 
svayaṃ tamavasthāntaraṃ nītvā svapnadarśanavartmanā 
suṣuptākhyaṃ tatastasmāt prāṇādyutpattimabravīt ityetadvānika 
dvayaṃ pūrvasya prapañca saṃsāri prakaraṇācca 
tasyaiveyamupaniṣannānyasyetyāha saṃsāriprakramācceha nānyat 
saṃbhāvyate tataḥ iti | tauhetyārabhya tyantaṃ uttaratra jīvānu 
vādena tasyaiva draṣṭavyatvā bhidhānācca sa eva pratipādyata 
ityāha - 

p. 289) 

anūdya ca priyātmānaṃ sa dṛṣṭavya itīryate iti | anyeṣvapi 
vedānteṣu jīvasyaiva saṃvedyatvaṃ śrūyata ityāha- 

vedānteṣu ca sarveṣu pratyagātmaiva codyate vedyatvena na 
tadbhinnaṃ paśyediti vidhīyate iti | nanu saṃsāryeva 
suptyākhyamavasthāntaraṃ gataḥ paro'taḥ parasmādeva 
utpattirjagato bhaṇyata ityāha- 

avasthāntarasaṃbandhādasaṃsārī bhaviṣyati saṃsāryapi 
svato'yaṃ cediti | etanna saṃbhavatītyāha - nedṛk 
dṛṣṭerasaṃbhavāditi etatprapañcayati vārtikadvayena- 

nānyajātiviśiṣṭo'rthaḥ svato jātyantaraṃ tataḥ kaścideti 
jagatyasmin nānyatreśvarahetutaḥ svabhāvamapi jahyāccedagniḥ 
śīto bhaveddhruvam sarvapramāṇakopaṃ ca sarvaṃ 
syādadharottaramiti saṃsāriṇaḥ paramaparamārthato saṃsāritvaṃ 
na ghaṭata ityarthaḥ sāṃkhyādayastadeśasya hyabhavāt 
bahuyuktitaḥ āpādayati yatnena tebhyonyaḥ ko'dhiko dhiyeti | 

p. 290) 

etat subodhaṃ nanu saṃsāriṇo jagadutprāda nādisāmarthyābhāvat 
pareṇa bhavitavyamityabhipretyāha- 

saṃsāriṇo'pyasāmarthyāt jagajjanmadikarmasu 
jagaddhetutvamanyāyyamiti śrutiviruddhaṃ tvayocyate ityāha- na 
śruterbalāditi etatprapañcayati akṣādyagocaro yadyat 
śāstrādapyavasīyate tadvat saṃsārikāritvaṃ jagato gamyatāṃ 
śruteḥ | iti | dharmādivadityarthaḥ | asaṃsārī brahmāstīti 
sādhayati- 

evaṃ tāvadayaṃ pakṣo nyāyataḥ pratipāditaḥ 
śāstranyāyādito'nyopi pakṣotha pratipādyate yaḥ sarvajñaḥ 
sarvavidyośanādiyādi varjitaḥ yaḥ pṛthivyāmiti tathā neti 
netīti cāgamaḥ asthūlādyakṣarokteśca tathā pūrvādivākyataḥ 
asaṃsāri paro'stīśo yasya sarvamidaṃ vaśam || idānīṃ sa eva ca 
jagatkartetyāha- 

sa eva ca jagatkārī satyajñānādilakṣaṇaḥ tasmādityātmanaśceti 
sāmānādhikaraṇyataḥ iti | atra codayati saṃsāriṇo nanūtpatti 

p. 291) 

evameveti kīrtitaṃ iti | naitat sāramityāhanaivaṃ maheśvarasyaiva 
tatrākāśatva saṃśrayāt iti || ayamarthaḥ satyaṃ bhavaduktaṃ 
syādyadyā kāśaśabdaḥ paro na bhavati | ya eṣa ityatra para eveti 
| atra pramāṇamāha - vārtikacatuṣṭayena brahmate'haṃ 
bruvāṇīti prakṛtyabrahmabodhanam abrahmāprakṛtaṃ brūyāt kathaṃ 
rājātipiṇḍitaḥ śrutyantaravirodhaśca saṃsārī cedihocyate satā 
somyeti sannāmnā brahma tatra vivakṣitaḥ ākāśo vai nāmeti 
brahmaivānāmarūpakaḥ śrutyantare śrutaṃ 
sākṣādākāśāhvānavat paraṃ tathā cāha rahaḥ śāstraṃ para 
ātmani ceti yat suṣupterbrahmaṇo'nyatra nāvakāśo'sti duḥkhinaḥ 
iti | kiṃ ca atra ākāśaśabdavācyāt jīvānāmapi utpattiḥ 
śrūyata evameveti nātra pigānamasmāt iti 
prakṛtaparāmarśādākāśasya ca pradhānatvena prakṛtvāttataśca 
bhūtākāśa graha ākāśa iti jīvānāmapi tadutpatti syāt tanna 
ghaṭata ityāha- 

atadvikārato brahma pralayaśca tathātmanaḥ 

p. 292) 

bhautikākāśaviṣaya yogaḥ kathaṃ tvatra na yujyate iti | 
saṃsāriṇo jagadutpādanādisāmarthyābhāvāt para evātra grāhya 
ityāha- 

jagajjanmādisāmarthyaṃ sāmarthyādi ca duḥkhinaḥ saṃsāriṇo na 
saṃbhāvya masmadāderyathā tatheti | nanu śāstrabalāt saṃsāriṇo 
jagadutpatyādi syāt ityuktaṃ tatrāha- 

na śaktyādhānakṛcchāstraṃ tasyābhivyañjakatvataḥ iti jīvasya 
jagadutpādanādi sāmarthyābhāvasya pratyakṣatvācca tadvirodhena na 
śrutimātratvamityāhamānāntaravirodhena na hi mānaṃ pravartate iti 
evaṃ mahatā prayatnena yat prasādhitaṃ yat brahma tasyaiva 
pratyagbhūtasyeyamupaniṣaditi siddhānto bhaviṣyati | 
tannirāsārthaṃ tayorabhedaṃ nirākaroti- 

parasparānapekṣau cet saṃsārīśau svataḥ sthitau aikātmyaṃ na 
tayoryuktaṃ prakāśatamasoriva yato bhedo'tastādātmya 
jñānamasaṃbhāvyamityāha ahaṃ brahmetyato yuktaṃ brahma pratyak 
tayāñjasā gṛhītaṃ duḥkhinonyatvāddoṣabhāk syādato'nyatheti 

p. 293) 

tarhi mokṣaḥ kathamiti tatrāha - satkarmabhistu taṃ devaṃ jagataḥ 
kāraṇaṃ param ārādhya paramotkṛṣṭaṃ tatprasādāt samaśnute 
iti brahmātmaikatvaśaṃsīni vākyānyapi tathā sati | arthavādī 
bhaviṣyanti virodhaḥ syādato'nyathā tarkaśāstraistathā 
lokanyāyairapyaviruddhatā tathā satīti saṃprāptā vatra 
pratividhīyate ityetadvārtikadvayaṃ subodham | evaṃ pūrvapakṣe 
prāpte siddhāntayati- 

naitadevaṃ yato'syaiva mantrabrāhmaṇamānataḥ praveśaḥ śrūyate 
sākṣāt parameśasya sarvataḥ iti | tatra 
brāhmaṇavākyānyudāharati | puraścakre dvipadaḥ puraḥ 
puruṣebhyaḥ parameva brahmayuddhiguhānupraviṣṭaṃ jīva iti 
śravaṇānna jīvabrahmaṇorbhedo'taḥ tasyaiveyamupaniṣanna 
taṭasthasya brahmaṇo nāpi jīvasyeti 
mantrabrāhmaṇavākye'pyudāharatiḥ || puraścakre dvipadaḥ puraḥ 
puruṣa āviśat | 

rūpaṃ rūpaṃ ca sarvāṇi tvaṃ strī tvaṃ ca pumānasi 

p. 294) 

iti mantrasamāmnāyastathā ca brāhmaṇānyapi iha praviṣṭa 
ityuktiḥ purastāt brāhmaṇoditāḥ tatsṛṣṭyeti tathā vākyaṃ 
taittirīyaśrutau śrutam seyamityādikaṃ vākyaṃ 
chāndogyopaniṣadyapi iti | ātmā brahmetyādi 
sāmānādhikaraṇyācca jīvaparayorabheda ityāha- 

brahmātmaśabdayostadvat ekānukaraṇaśruteḥ ahaṃ brahmetyavasituṃ 
yuktameva bhavedataḥ || atra pakṣe dūṣaṇamudbhāvīyati- 

yadā caivaṃ sthitaṃ pakṣaṃ tadā doṣoyamāgamat saṃsāritvaṃ 
parasyeti tadananyatvakāraṇāt || athāsaṃsārite tasya 
kathañcidupapādyate tadaupadeśānarthakyaṃ tanmatepyasya muktataḥ 
iti | ayamarthaḥ || saṃsāriṇāmananyaccet brahma brahmaṇopi 
saṃsāritvaṃ athānanyatvepi asaṃsāri brahma tadopaśo narthakyaṃ 
kathamucyate saṃsāryananyasyāpyasaṃsāritvaṃ bhavati yadi tadā 
saṃsāritvamatopi asaṃsārī | tasmādupadeśo'narthaka eveti | atra 
prathamaṃ siddhāntaikadeśināṃ parihāraṃ darśayati 
nirākaraṇāya 

p. 295) 

evaṃ pracodite kecit parihāraṃ pracakṣate - iti | kathamiti 
tatrāha- 

sṛṣṭeṣu na paraṃ sākṣāt sāviśat parameśvaraṃ 
vikārarūpāpanassan vijñānārthatva lakṣaṇaṃ 
brahmādisthāvarānteṣu bhūteṣu prāviśat paraḥ iti | ayamarthaḥ 
jīvo nāma brahmavikāraḥ tadrūpeṇa | 
brahmasaṃsāre'nupraviṣṭaṃ na sākṣādato noktadoṣa iti | nanu 
jīvasya brahmavikāratve api vikārabrahmaṇorabhedāt uktadoṣaḥ 
syāditi cennetyāha - vijñānātmā ca mahataḥ 
paramātmasvabhāvakāt || anyo'nanyaśca vijñeyaḥ svābhāvyāt 
sarvavastunaḥ - yenānyastena saṃsārī karmādhikṛta iṣyate 
ananyapakṣe'haṃ brahmetyukte brahma prapapsyate | 
yathoktadoṣasaṃbandho naivaṃ sati bhaviṣyati iti | atyantābheda 
pakṣa uktadoṣaṃ syādevetyāha - itonyathā kalpanāyāṃ yato 
doṣeṇa saṃgatiriti idānīṃ dūṣayati- 

dehādyupādhisaṃbandhaṃ siddhamāntarasaṃśrayāt anūdya brahmatā 
vākyānna praviṣṭā tāśruteḥ 

p. 296) 

iti bhavaduktaṃ satyaṃ yadi praveśādipratipādyaṃ na ca 
pratipādyamapuruṣārthatvāt tarhi kiṃ pratipādyamucyate 
dehādyupādhiviśiṣṭaṃ lokasiddhajīvamanūdya kasya brahmatvaṃ 
pratipādyantaṃ tatra prayojana bhāvādabhayamityādi śruteriti jīvo 
brahmavikāra iti pakṣe dūṣaṇakathanāya vikalpayati- 

vijñānātmana etā syuḥ gatayo vikriyāṃ pratinānā 
dravyasamāhāraḥ pṛthivīvat paro bhavet | tasya sāvayavasya 
syādekadeśasthavikriyeti | ayameko vikalpo'syāyamarthaḥ anekadravya 
samāhāraḥ parastilarāśivat athavā anekadravyāṇyeva 
parasparāpekṣayāparastadekadeśo vijñānātmatvena pariṇamata iti | 
vijñānātmeti yaṃ prāhuḥ pariṇāmaṃ sa ātmanaḥ ghaṭādivat 
kṣiterasya hyekadeśasya vikriyeti etat pūrvasya prapañcaḥ | 
idīnīṃ vikalpāntaraṃ darśayati- 

saṃsthānānupamardena yadvā keśoṣarādivat kārtsnyena vā 
pariṇamet kṣīradravyādivat pare || 

p. 297) 

iti | nanu pakṣāntaramappastīti netyāha- iyanta eva pakṣā 
syurvikāre paramātmanaḥ iti prathamavikalpe dūṣaṇamāha- 
bhinnadravyasamūhasya mukhyaikatvaṃ na yujyate 
ekajātyabhisaṃbandhādekatvaṃ guṇato yataḥ tathā ca sati 
siddhāntahānirvaḥ saṃprasajyate || iti ayamarthaḥ | 
nānādravyasamāhārasya brahmaṇaḥ ekadeśapariṇāmo vijñānārtho 
dvitīyapakṣasya vā yadi tadā vijñānātmanaḥ 
pareṇaikatvamaupacārikaṃ syadekajātīyadravyapariṇāmitvāt athavā 
nānādravya samāhāraścet paro nānādravyāṇyeva vā 
parasparāpekṣāṇi tadā para eko na syāt ekajātīya dravyāṇāṃ 
parasparasaṃbandhānāmapi ekatvā bhāvāt samāhārasya ca 
kalpitatvenāparatvāt tataśca tvatsiddhānta hāniriti 
dvitīyapakṣamanuvadati nirākaraṇāya nityaṃ 
cāyutasiddhāṃśānugato'vayavī yadi tadavasthasya tasyaikadeśaḥ 
saṃsāritāmagāditi || ayamarthaḥ nānādravya samāhāraṃ paro 
nāpi dravyāṇyeva parasparabaddhāni kintu dravyeṣu 
parasparabaddheṣu ekaṃ 

p. 298) 

avayavidravyamanusyūtamiti 

* * * * * * * sotha rājāsmītyavabodhataḥ bādhitvā svamayaṃ 
bodhaṃ hitvā'bhāvatvamātmanaḥ rājābhiṣekamāpnoti prāpya 
siṃhāsanaṃ vibhuḥ avāptarājaputratvāt tatprāptau nābhiṣecate 
mohavyastātma dhyānattātmohadhvastātirekataḥ 
rājaputratvasaṃprāptau nānyat kiñcidapekṣate | yathetyetāni 
idānīṃ dārṣṭāntikaṃ darśayati tathāyaṃ brahmaiva 
brahmasaṃbodhamātrataḥ buddhīndriyaśarīrādāvātmatvaṃ 
pratipedivāniti anātmanyātmābhimānaphalamāha- so'yaṃ 
sāṃsārikairarthaiḥ pratyaktatvāprabodhataḥ viśinnaddhi 
svamātmānaṃ sa pratīcīnamanātmabhiḥ iti | evaṃ vidhaṃ puruṣaṃ 
saṃsārānmumukṣuranvaya vyatirekābhyāṃ 
padārthadvayaśodhanadvāreṇa vākyārthamācāryo bodhayatītyāha- 
saṃsārabhūmāvāsīnaṃ saṃsāryasmītyavasthitaḥ mumukṣuṃ 
tatvavitsākṣāṃ saṃsārādyutthitaiṣaṇaṃ ya 
ātmetyādibhirvākyai ranvayavyatirekataḥ tatvamasyādivākyena guruḥ 
saṃbodhayennaram 

p. 299) 

ātmanyaddhyastasaṃsāra mumukṣuṃ pratyācārya kṛtamityarthaḥ 
guruḥ saṃbodhayedityukta bodhaphalamāha- 

samyak jñānāgnisaṃspṛṣṭa pratyaktatva mahātamāḥ hitvā 
doṣotthamakhilaṃ brahmaiva brahma yāmyatheti brahmavidopi 
brahmajñānādanyadanuṣṭheyaṃ kiñcidabhyāsādikaṃ kecit 
vāñchanti tadapi nirākṛtaṃ kevalakṣānasya mokṣasādhanatva 
samarthanenetyāha- 

pratyaktatvatamodhvaṃsivyatirekeṇa muktaye apekṣate yato nānyat 
kiñcitsādhanamaṇvapi janmādyasaṃbhavāttasmāt 
brahmabodhātirekataḥ kāryāntaraṃ na saṃbhāvyamiti | kiñca yadi 
viduṣopi kartavyamasti tadājñānānmokṣaśruti | vyarthetyāha - 
vyarthaṃ cāpi bhavedvaca iti || evaṃ dārṣṭāntiko darśitaḥ 
stayetyārabhya tatra dṛṣṭānte rājakumārasya 
unmattatvādisaṃkīrtanaṃ rājakumārasya rājaputro'smīti 
jñānārthaṃ na syātkaniṣṭhamevaṃ sṛṣṭyādisaṃkīrtanaṃ 
brahmātmaikatvajñānārthaṃ na svārthaniṣṭhamato na 

p. 300) 

aṃśāṃśitvāditi vivakṣitamityuktamidānīṃ 
sthūlādivākyavirodhācca nāṃśāṃśitvādi vivakṣitamityāha- 

aṃśāṃśitvādi cetsākṣāt brahmajñāne vivakṣitaṃ 
samudrāderiva tadā nāvakṣyacchrutirādarāt yadanabhyuditaṃ 
vācāmanute manasā ca yat apūrvādi tathā vākyamapi 
saindhavakhilyavat nānātvadṛṣṭinindā ca mṛtyorapi tathā vacaḥ 
aṃśāṃśitvavivakṣāyāṃ na prayokṣyattadedṛśaṃ iti | tasmāt 
sṛṣṭyādaya ekatvajñānārtha evetyāha 
ekaikarūpaikātmyārthadhiyo dārḍhyaprasiddhaye 
sṛṣṭyādiśrutayastasmānna tu tatpratyāyatā iti | nanu 
śāstrabalānnāṃśāṃśitvādikalpanaṃ kintu nyāyabalāditi cet 
kiṃ niraṃśasya asaṃsāriṇoṃśa saṃsārakalpanaṃ uta sāṃśasya 
saṃsāriṇaḥ iti | niraṃśasya asaṃsāriṇa iti cet tatrāha- 

na cātmano niraṃśasya tathā saṃsāriṇaḥ svataḥ 
aṃśasaṃsārabhāvitvaṃ nyāyenāpyupapadyate iti | nanu jīvasya 
parāṃśatvaṃ vikāritvaṃ saṃ 

p. 301) 

saṃsāritvaṃ copādhikaṃ atī na virodha iti cedastvevādhikasya 
mithyātvādityāha- kalpitopādhihetutvedaṃ śisaṃsāri kalpanā 
kāmamastu na tādṛkṣu dhīrāṇāṃ satyadhīrbhavediti 
tasmādekatvaparameva śāstramiti sthitaṃ tatra codyamudbhāvayati- 

vivakṣitaścedaikātmyaṃ sarvopaniṣadāṃ bhavet- 
vijñānātmādisaṃbheda iti | kecit pracakṣate | iti | nanu 
śuddhaikatvepi karmakāṇḍa prāmāṇyasiddhiriti cet netyāha- 

svata eva vimuktatvāt svasvabhāvātsyatastathā vedāntānāṃ 
tathāraṃbho niṣkalaḥ saṃprasajyate iti | nanvevamādicodyāt 
bhāvyasaṃbandhagranthādārabhya parihṛtaṃ kiñciditi punaḥ 
punarudbhāvyata iti cet satyaṃ uktottarameva codyaṃ punarudbhāvyate 
prakārāntareṇa parihārāyetyabhipretyāha- ityevamādi codyāni 
parihārācca varṇitā saṃbandha eva bahuśo vicāreṣūpakīrtitāḥ 
iti kiṃ nu aikātmyavādinā karmakāṇḍaprāmāṇyamiṣyate 
tadvirodhācca na jñānakāṇḍaprāmāṇyaṃ 

p. 302) 

ityabhipretyāha - 

parasparavirodhācca prakāśatamasoriva karmakāṇḍopaniṣadorna 
prāmāṇyaṃ dvayorapi || iti | nanu prāmāṇyaṃ nopapadyate cet 
tarhi jñānakāṇḍasyaiva prāmāṇyamiti cennetyāha - sati yasya 
pramāṇatve prāmāṇyaṃ syāddvayorapi | tasyaiva karmakāṇḍasya 
prāmāṇyamavasīyatāmiti nanu 
jñānakāṇḍaprāmāṇyamabhyupagataṃ cet tvayaiva 
karmakāṇḍaprāmāṇyaṃ nirākṛtamato asmadabhipretaḥ siddha 
ityāha akarmakāṇḍapramāṇatve pramāṇyaṃ ceddvayo rapi | 

sarvagrāhi tadaikātmyamāgādiha punarbalāditi evaṃ tarhi 
upaniṣadāmaprāmāṇyamityāha- yadyevamapramāṇatvaṃ 
astūpaniṣadāṃ sadeti | pratyakṣādivirodhācca nopaniṣadāṃ 
prāmāṇyamityāha - mānāntaravirodhācca naitāsāṃ mānateṣyate 
iti svārthavidhātakaratvācca nopaniṣadāṃ mānatvamityāha- 

api svārthavidhātaṃ ca karotyupaniṣadyataḥ 
aprāmāṇyamatastasyāḥ karmakāṇḍasya mānateti | 

p. 303) 

kathaṃ svārthavighātakaratvamiti ceducyate | 
śiṣyācāryādibhedavyatirekeṇa advaitabhedā yogāttat bhede sati 
kathamadvaitasiddhiriti idānīṃ siddhāntayati- noktottaratvāt 
sādhvetat bhavatā paricodyate tadvyartha tānyārthatā neha yathā 
tat prāk prapañcitamiti cet jñānaśāstraṃ na prayojanaśūnyaṃ 
nānyaśeṣamityuktaṃ smaretyarthaḥ prayojanaṃ prakāśayati - 
brahmāsmīti dhiyo janmasamakālāvimuktatā yato'nubhūyate sākṣāt 
nānarthakyaṃ bhavettataḥ iti ananyaśeṣatvaṃ kutroktamiti tatrāha 
- 

vastumātrāvasāyitvaṃ saṃbandhe prāk pravartitam yato'to 
nopaniṣadāṃ anyārthatvaṃ kathañcana iti 
pramāṇāpramāṇalakṣaṇaṃ karotyupaniṣadā 
pramāṇatvaprasādhanāya svaprameya pramotpattyanupapattyaikahetuke 
pramāṇatvāpramāṇatvena anyatha te prasiddhyata iti | kiṃ ca ato 
yadi nāmaivaṃ prakṛtārthopayogi śṛṇvekāgramanāḥ sarvaṃ 
yadaivaṃ sati vastu tat svaprameye pramāṃsā 

p. 304) 

svaprameye pramāṃ sākṣāt karotyupaniṣadyadi | aprāmāṇyaṃ 
kathaṃ tasyāṃ kuto'to mānatā'nyathā na cet karotyupaniṣat 
pramāmityabhidhīyate | pratyakṣeṇa viruddhārthaṃ tvadīyaṃ 
vacanaṃ bhavet nāgnirdahati kāṣṭhāni na tāpayati bhāskaraḥ iti 
yadvat tathoktiste pratyakṣeṇa viruddhyata | ityetāni subodhāni || 
uktaprakāreṇānutpattirlakṣaṇaprāmāṇyaṃ mā'bhūt 
prayojanābhāvādaprāmāṇyamiti | netyāha- 

agnidāhādivat sākṣāt vedāntajñānajaṃ phalam 
saṃsārānarthahānyākhyaṃ pratyakṣamanubhūyate iti | vighnanti 
svārthamityuktaṃ yacca taccāti pelavaṃ yathāvaducyamānaṃ tvaṃ 
yathāvacchrotumarhasi ityetat subodhaṃ- 

āparvoktaprakāreṇa svarūpaṃ bodhayanti cet kathaṃ 
svārthakaratvena aprāmāṇyamityāha- 

svaprameyāvabodho hi mānānāṃ svārthamucyate taṃ cet kurvanti 
vedāntāḥ kutasteṣāmamānateti nanu bādhādaprāmāṇyaṃ netyāha- 

na ca vedāntavākyottha jñānasyehāsti bādhakam 

p. 305) 

iti | atra hetumāha- 

bādhakānāmapi satāṃ pratyagyāthātmyarūpataḥ iti 
bādhakatvenābhimataṃ pratyakṣāderapyātmanaḥ 
svarūpatvādityarthaḥ | nanu tathāvidha ātmaiva na saṃbhavati cet 
netyāha- 

pramāṇamapramāṇaṃ ca pramābhāsaṃ tathaiva ca kurvatyeva pramāṃ 
yatra tadasaṃbhāvanā kṛtaḥ iti 
pratyakṣādivirodhādaprāmāṇyamuktaṃ tannirākaraṇāya 
vikalpayati- 

kimekaviṣayatvena kiṃ vā viṣayabhedataḥ virodhaḥ syāt 
pramāṇānamityetadabhidhīyatām iti prathamavikalpamutthāpayati | 
mānāntareṇa saṃvādho yadi cediti | saṃbāda 
śabdenaikaviṣayatvaṃ vivakṣyate | tatra dūṣaṇamāha anuvādatā 
virodho na tu mānānāṃ sadaikārtha samāgama iti | asmin pakṣe 
anuvādatā doṣo na virodho ityarthaḥ | 

bhinnaprameyatāyāṃ ca śrotrādīnāṃ yathā tathā 
parasparānapekṣatvānna tarāmaviruddhyate ityetat subodhaṃ nanu 
mānāntareṇa mānāntarasya 

p. 306) 

kintu tatvamasyādivākyaṃ svārthaviruddhaṃ svayaṃ brūta iti | 
tatrāha na caikameva sadvākyaṃ karoti rakaroti ca 
pramāntatpratiṣedhaṃ ca kurvan kvacidi hekṣyate || ityayamarthaḥ 
vaidikaṃ laukikaṃ ca vākyaṃ pramāṃ karoti | na karotītyevaṃ 
pramāṃ tatpratiṣedhaṃ ca kurvan kvacinnekṣyata iti || nanu loka 
evaṃ vākyāviruddhārthabodhakaṃ dṛṣṭamityāha - agniḥ śītasta 
thoṣṇaścetyevamādyuktito | nanu 

viruddhārthāvasāyo'yaṃ jāyamānaḥ samīkṣyateḥ iti na 
tadviruddhārtha bodhakamityaha- naikasmānnāpi ca dvābhyāṃ 
viruddho'rtho'vasīyate | anūdyoktaikadeśena śīto'gniriti 
bodhyata || iti bhavadudāhṛtaṃ vākyamekaṃ vākyadvayaṃ vā 
sarvathāpi viruddhārthabodhakaṃ na ca yadaikaṃ 
tadoṣṇāntyanuvādena śīto'gnirbodhyata ityarthaḥ nanu 
śīto'gnirna saṃbhavati | kathamuṣṇāgnyanu vādena 
śītāgnividhānaṃ tatrāha- 

saṃbhavatyeva śīto'gniḥ pramāṇāntaragocaraḥ 
gānāntaravibodhopi tathā ca sati neṣyate | iti | yadā uṣṇa 
evāgnistadāpi na virodha ityāha 

p. 307) 

śītavadvā bhavecchītaṃ śaityasyānapahārataḥ evamapyavirodhaḥ 
syādasya mānāntarairapi iti | saṃbhavatyeva śīto'gnirityuktaṃ 
ko'sāviti | taṃ darśayati vākyaikatve virodhābhāvaścokto 
dvitvepi tathetyetramarthāmāha śaiśiro'gnirbhavecchītaḥ 
tathoṣṇaṃ pārthivo bhavet bhinnāgnyarthāvabodhitvādvākyayorna 
viruddhatā iti | agniruṣṇa ityāderekavākyatve naikārthatvena 
virodhābhāvamuktaṃ anūdyānekārthatvepi ekasya vākyasya 
virodhābhāvamāha aikārthyena virodhostī dvyarthatvepi samāśrayāt 
iti | ayamarthaḥ yadāgniruṣṇaḥ śītaścetyadekaṃ vākyaṃ 
ekamevārthaṃ bodhayati pūrvoktavidhānena tadā virodho nāstyeva | 
yadoṣṇatvamagneḥ śītatvaṃ ca bodhayati tadevaidaṃ vākyaṃ 
bhinnāgnidharmatvena ekāgnidharmatvena vā tadāpi na virodhaḥ 
svārthena svasvamāśrayādeva māna siddhatvādeveti | mānāntareṇa 
virodha iti cennetyāha- 

mānāntareṇa naivāsti mānāntarāviṣayatvataḥ 

p. 308) 

itthayamarthaḥ ekaviṣayatvena virodhastvayā ucyata iti | 
bhinnaviṣayatvena | na tāvadekaviṣayatvena virodho'gniruṣṇaḥ 
śītaścetya syārthadvayasyai tadvākyasya vyatirekeṇa 
māntarasyāviṣayatvāditīddhyarthatvepi ityaṃ gīkaraṇavāda 
ityāha- 

abhyupetyaitaduditaṃ na tu vākyavidāṃ nayaḥ yadanekārthabodhitvaṃ 
ekasyaiva ca * ssataḥ iti vākyavidāṃ nyāyaṃ darśayati | 
athaikatvāditi tathā vākyalakṣaṇamucyate- 

anekārthāvabodhitve na syāllakṣaṇavadvacaḥ api ca 
vedaśāstramedaṃ vākyaṃ vākyadvayaṃ vā ubhayathāpi virodho 
nāstītyāha- 

ekameva yadā vākyaṃ kṛtsno vedo'bhyupeyate 
vākyāntarāsaṃbhavataḥ tadā kena viruddhatā vākyadvayaṃ 
cedathavā siddhasādhyārthabhedataḥ tadāpi na virodho'tra 
vibhinnārthāvabodhino iti | evaṃ pratyakṣādivirodhamudbhāvitaṃ 
parihṛtya svārthaparārthavidhātakaratvaṃ udbhāvitaṃ pariharati || 
nāpi svārthaṃ parārthaṃ vā vihantyupaniṣat kvacit | 

p. 309) 

iti nirlajjagīryamiti prayojanaṃ cettatrāha 
niśśeṣapuruṣārthāptiḥ sarvānarthātyayaḥ sadā 
vedāntajñānataścet syāt svārtho'nyaḥ ka iṣyate | iti parārtha 
vighātakatvamuktaṃ pariharati | niṣedhati vidhatte vā na 
cāpyupaniṣat kriyāṃ pratyakṣatvaikasaṃbodhe 
tadvākyopakṣayatvataḥ iti | nanu 
brahmavākyamadvaitabrahmapratipādano pakṣīṇaṃ cet karmavākyaṃ 
svārthe pramāṃ notpādayatīti cet netyāha- 

na cāpi karmakāṇḍoktiḥ svārthena kurute pramāṃ kurvantyamānaṃ 
kathamucyata iti | kiṃ ca karmavākyebhyaḥ pramānutpattivādinaḥ 
pratyakṣavirodhaścetyāha - prātyakṣāya pramotpattirityāha 
prātyakṣāya pramotpatterjyotiṣṭomādivākyataḥ pramevotpadyate 
neti vaktumetanna śakyata iti | nanu karmavākyaviṣayasya dvaitasya 
brahmavākyenāpahṛtatvāt kathaṃ karmavākyāt pramotpattirityāha- 

viṣayāpahṛterno cet vedāntoktyā pramokṣatiḥ iti | nanu 
tvayā'numānamucyate tat pratyakṣakaviruddhamityāha 

p. 310) 

na pratyakṣadvayastāvadanumānaprabodhanāt - nanu karmaśāstramapi 
yadi svārthe mānaṃ tadā karmabhedasya ca paramārthatvāt 
advaitahāniriti tatrāha- 

yathā siddhāmupādāya kāmadveṣavaśānugaḥ iṣṭameva sadā 
mesyānmābhūccāniṣṭamanvapi 
sādhanāniṣṭalābhārthamaniṣṭārthāpanuttaye | ācakṣāṇā 
śrutiḥ puṃso nānyārthaṃ vakti kañcana | iti | 
idamiṣṭasādhanamidamaniṣṭasādhanamityatraivopakṣīṇaṃ 
karmaśāstraṃ natu karmasvarūpe tadbhede kalpitākalpitayorvā 
vākyaṃ vyāpriyata ityarthaḥ | atra dṛṣṭāntamāha- 

yathā kāmyāgnihotrādau sādhyasādhanasaṃgatiḥ 
vidadhannānṛtatvādi kāmānāṃ vakti kutracit iti | nanu kāmānāṃ 
satyatvaṃ nocyate cet kathaṃ puruṣapravṛttiriti | tatrāha- 

na cāpi na pravartante puruṣāḥ kāmyakarmasu yato tatvavidāṃ kāmo 
na kadācinnivartate iti | ayamarthaḥ yadyapi phalasya 
kalpitatvākalpitatvayoḥ svargakāmādi vidhivākyaṃ na vyāpriyate 

p. 311) 

tathāpi asmādidaṃ phalaṃ bhavatītyukte arthinaḥ pravartanta eva | 
tathāpītyakarma svapīti | nanu nityeṣu kāmābhāvāt tathā 
kāmataḥ pravṛttirnaitattatrāpi kāmo'sti tatra pramāṇamāha- 

akāmataḥ kriyā kāciddṛśyatenena kasyacit yadyaddhi kurute jantuḥ 
tattatkāmasya ceṣṭitamiti śrutyāpyayamartho rakṣyata ityāha - sa 
yaḥ kāma ityādereṣo'rthaśca sāvistaraṃ vakṣyata iti kāmarahi 
tasya prakṛtyabhāvaṃ śāstrameva darśayatītyāha 
akāmayatamānaśca tathā kurvanti mucyate iti | nanujñā sau 
kāmarahitasyāpi pravṛttinivṛttī dṛśyete | kathamakāma yamāno 
kurvan vimucyata iti tatrāha - 

sarvādhikārapradhvaṃsānakṛtsnātmaprabodhinaḥ pravṛttau vā 
nivṛttau vā guṇabhāvassameṣyate iti | yatojra?syāviraktasya 
karmaṇi pravṛtti nirākartuṃ na śakyate nāpi pramityutpattiḥ 
tasmāt brahmaṇo'dvayatvāt viṣayābhāvāt karma 
vākyānāmaprāmāṇyamityādidūṣaṇaṃ parihṛtaṃ 

p. 312) 

ityāha - ato nirviṣayatvādi brahmaikatvādvadīritaṃ sarvaṃ 
parihṛtaṃ jñeyaṃ yathoktenaiva vartmanā iti | nanu śāstravaśāt 
pravṛttinivṛttī na rāgavaśāditi cet netyāha- 

na nivartayituṃ śakyā rāgādyākṛṣṭacetasaḥ śāstraṃ 
viraktacittatvānna pravartayituṃ kṣamam | iṣṭāniṣṭaphalānīti 
sādhanāni prakāśayan na pravṛttiṃ nivṛttiṃ vā puṃsaḥ 
śāstraṃ karoti tat iti | itaśca śāstrabalāt na pravṛttiḥ | 
kintu rāgabalādevetyāha- 

api śāstraṃ samullaṃghya rāgādi balavattayā pravartamānāḥ 
puruṣāḥ dṛśyante'dyāpi kammi?naḥ iti | tarhi śāstraṃ na 
pravartayati cet kiṃ karotīti | tatrāha- 

sādhyasādhanasaṃbandhāniṣṭāniṣṭaphalodayāt śāstraṃ 
cādityavat sākṣāt prakāśayati tān sadā iti tatra sādhane 
rāgavaśāt pravṛttirityāha- teṣu śāstraikadīpeṣu 
sādhyasādhana vartmasu yathāruci pravartante puruṣā na tu 
śāstrataḥ iti | idānīṃ prakṛtamupasaṃharati || 

p. 313) 

vidhiśāstrasya naivāto vedāntā bādhakāstadā na ca nirviṣayaṃ 
tatsyāt meyabhedātvagādivat iti kalpitakarmādiviṣayatvāt 
karmavākyasya paramārthādvayaviṣayatvāt brahmavākyasyetyarthaḥ 
brahmaikatvapkṣe sarvaprakāre virodhaḥ parihṛtaḥ tathāpyatra kecit 
codyamudbhāvayanti | tadāha kecittu paṇḍitaṃ manyāḥ virodhīni 
parasparam saṃbhāvayanti mānāni sarvāṇyaikārthavastunīti | 
brahmaikatve śāstrārthe parigṛhīte brahmaśāstraṃ pratyakṣādi 
ca parasparaviruddhārthakaṃ saṃbhavatītyarthaḥ prathamaṃ 
pratyakṣeṇa brahmaśāstrasya virodhaṃ darśayati- 

śrotrādibhiryato bhinnāḥ mithaḥ śabdādayastvamīmīyante 
sarvamātmeti pratyakṣeṇa viruddhyate iti | idānīmanumānavirodhaṃ 
darśayati śabdādyarthopalabdhāraḥ kartāraśca pṛthak pṛthak 
yasmāddīprānumīyante tasmālliṃgavirodhitā iti | āgamavirodhaṃ 
kathayati- 

tathāgamavirodhaṃ ca grāmakāmādibhedataḥ udbhāvayanti 
saṃhṛṣṭāḥ brahmaikatvavidūṣakāḥ | 

p. 314) 

iti | evamebhirvirodhāt brahmaikatvaṃ neti idānīṃ virodhaṃ 
pariharati- 

brahmaikatvavirodho vaḥ kathaṃ bhinnārthabuddhibhiḥ iti 
brahmavidopretya praṣṭavyā bhedavādinaḥ | iti | kiṃ brahmaikatvaṃ 
viruddhyata iti | brahmādvayatvaṃ na tāvat brahmaikatvaṃ 
pratyakṣādiviruddhaṃ | tatra dṛṣṭāntamāha- 

kiṃ bhoḥ śabdādibhedena khasyaikatvaṃ viruddhyate na 
cedviruddhyate'toccaiḥ virodhaṃ kimitīryata | iti | 
nāpyadvayatvavirodha ityāha- 

saṃparicchedakairnāpi pratyakṣādyairgraho bhavet vyāvṛtteranyato 
bhāvamātrāyā kenacit kvacit | dvaitagrāhi yathā mānaṃ na 
kiñcidapi vidyate | tathodarke pravakṣyāmo nāto mānavirodhiteti || 
anyato'nyasya yeyaṃ vyāvṛttirabhāvātmikā sā na 
pratyakṣagrāhyetyasakṛdabhihitvā | vakṣyate ca dṛṣṭivicāre | 
tasmānnādvayatvaṃ pratyaṣādi viruddhamiti | anumānavirodhamuktaṃ 
anuvadati nirākaraṇāya- 

yaccoktamanumīyante pratidehaṃ pṛthagvidhaḥ 

p. 315) 

śabdādyarthopalabdhāraḥ kartāraścāpi karmaṇāṃ iti ātmabhede 
anumāṇaṃ pramāṇaṃ vadan vādī praṣṭavya ityāha bhinnāḥ 
kairanumīyanta iti atrāha - iti pṛṣṭo pṛṣṭo vadedyadi 
asmalliṃgakuśalairiti | etadanupapannamityāha - etacca na yuktimaditi 
| ayuktimatvaṃ prakaṭayati ananyamānameye'rthe na bhedaḥ 
pratyagātmani parātmā ca prameyāśca nātmā na staṃbhakuṃbhavat 
iti | eṣo'rthaḥ | ātmā tāvat svayaṃ prakāśaḥ tatra bhedo 
nāsti | pramāṇābhāvādanumānagrāhyatve yāgātmatvaṃ 
staṃbhādivaditi | asmābhiliṃgakuśalairityuktaṃ ke yūyaṃ ityāha 
anumākuśalā yūyaṃ ka ityetadvibhāṣyatāṃ iti 
pūrvavādyasmadarthāṃ kathayati | dehendriyamanobuddhi 
kṣetrajño'rthyaṃ sarvabhūteṣviti | ātmabhedānumānaṃ 
pratyakṣaviruddhaṃ cetyāha- prātyakṣāccātmanastatheti | etat 
prapañcayati ātmapratyaya evātmā sarvadeheṣu sarvadā 
nānātmavadanekatvaṃ kaścidātmani vīkṣate anumānādanekatvaṃ 
ātmano ye pracakṣate | 

p. 316) 

teṣāṃ pratyakṣamānena bādho liṃgadhiyo bhavediti 
sarvadeheṣvahameka ityahaṃ pratyayapratyakṣeṇa ātmana ekatvaṃ 
gamyate | nānekatvaṃ tadviruddhaṃ tavātmā bhedānumānamityarthaḥ 
| nanvahameko dehāntare anya iti ca pratibhānamasti tat bhrāntaṃ 
tasmāt tavānumānaṃ pratyakṣaviruddhamiti caturthasya prathamaṃ 
brāhmaṇaṃ samāptam || 

śrīḥ 

vṛttaṃ saṃkīrtayati- saṃgatipādanāya- jagajjanisthitidhvaṃsāḥ 
yasmāt siddhyati tatparaṃ brahmeti prāk pratijñāya 
yathāvadupadarśitamiti | brahma te bruvāṇīti pratijñāya 
jagadutpattisthitisaṃhārā yatastat brahmeti yathāvaduktamityarthaḥ 
satyasya satyamiti yadupaniṣattasyaiva brahmaṇa iti coktamityāha - 
tasya upaniṣadityuktamiti tasyā upaniṣado vyākhyānāya uttaraṃ 
brāhmaṇa dvayamityāha tadvākhyā adhunā ucyate āmaitreyyāḥ 
paraṃbrahma satyasya pratipattaye iti | evaṃ brāhmaṇadvayasyāpi 
viśeṣaṇa 

p. 317) 

saṃgatimuktvā śiśu brahmaṇasyāsādhāraṇasaṃbandhaṃ kathayati- 

sṛṣṭiprastāva etasmin prāṇāderjanma sūtritaṃ yato'taḥ 
prāṇasaṃbandhaḥ pūrvaṃ vyākhyā prapañcyate iti | sarvaprāṇā 
iti prāṇānāṃ prathamaṃ janmasaṃ kīrtanāt prāṇasaṃbandhā 
cintocyate prathamaṃ ityarthaḥ uttarabrāhmaṇena lokāderyāthārthya 
mucyate ityāha - tataḥ pareṇa lokāderapi yāthārthyamucyata iti 
lokaprāṇāderyāthārthyaṃ kiṃ taditi | tatrāha- 

adhyātmamadhidevaṃ ca devatākaraṇāśrayaḥ prāṇādisarvamevedaṃ 
pañcabhūta satatvamiti atra hetuḥ- 

nahi bhūtātirekeṇa pratīcaḥ kiñcidiṣyate iti prāṇasaṃbandhā 
pūrvavyākhyā ucyate ityuktaṃ kā sā vyākhyeti | tāmāha- 

prāṇā vai satyamityuktaṃ ke prāṇā iti yatnataḥ 
vyākhyāyante'tha prāṇāstathopaniṣadaśca yā | iti prāṇena 
madhyamenānnaṃ jalaṃ vāgādi tarpaṇam | yathā karoti tadvācyaṃ 
prāṇopaniṣadaśca yāḥ 

p. 318) 

ityetat pūrvasya prapañcaḥ | evaṃ saṃgatiṃ darśayitvā 
śrutivyākhyānaṃ prārabhate yo ha vā iti praśnoktistasyāyamiti 
nirṇaya iti yohavetyārabhya sadāmaṃ vedetyetatparyantaṃ 
praśnavākyamayaṃ vāvaśiśurityārabhya prativacanamidaṃ 
pratyādhānamityasyārthaḥ kathayati śarīrebhyāhitaprāṇo mūrdhni 
pratyahṛtastatheti śiśutvaṃ prāṇasya kathayati- 

viṣayeṣvanabhiṇvaṃgāt śiśuprāṇo'bhidhīyate vāgāderiva 
nāsaṃgo yataḥ prāṇasya vidyata iti dviṣato bhrātṛvyānityatra 
bhrātṛvyaśabdārthaṃ kathayati | śīrṣaṇyaprāṇasaṃsthā ye 
śabdādyāsaṃgalakṣaṇā bhrātṛvyāste sahotpatte 
pratyagdṛṣṭyāpahārata iti śarīre hyāhita ityasya prapañcaḥ 
śarīramityādhānaṃ syāccharīre'vasthito yataḥ sāmānyavṛttyā 
prāṇo'yaṃ tasmādādhānamucyate śarīrasyādhānatve 
hetvantaramāha- 

śarīrāśrayaṇaṃ prāṇaṃ yato vāgādayaḥ śritāḥ alaṃ 
svakāryaniṣpattau na tu prāṇaikasaṃśritaḥ iti mūrdhādau 
prāṇagrastāni kāryāyālaṃ 

p. 319) 

śarīrāśritaprāṇāśritāni kāryāyālaṃ prāṇasyādhānamiti 
mūrdhni pratyāhitaṃ tathetye tat prapañcayati- 

pratipattyāhitatvācca pratyādhānaṃ śiro viduḥ 
śirodeśaviśeṣeṣu prati pratisamāhitaḥ | iti prāṇaśabdārthaṃ 
kathayati- 

annapānasumutthāhi śaktiḥ prāṇo balaṃ tathā iti tasya 
sthūṇātvaṃ ghaṭata ityāha- 

balāvaṣṭaṃbha etasmin prāṇo dehe'vatiṣṭhate iti | 
balāvaṣṭaṃbhaḥ prāṇa ityatara pramāṇamāha abalyatyaiti | 
tathā prāṇotkrāntiṃ pravakṣyatīti prāṇaḥ sthūṇetyanena 
ucchvāsaniḥśśvāsa vṛttiḥ kathyata iti kecidvarṇayantītyāha 
ucchvāsādikriyaṃ kecidvāyuṃ sthūṇāṃ pracakṣata annaṃ 
dāmetyasyārthakathanāya annasya pariṇāmaṃ kathayati- 

jaṭharāgnyābhisaṃbandhāddagdhamannaṃ tridhā kramāt pariṇāmaṃ 
vrajatyetat sthūlamapyatha sūkṣmakaṃ sthūlāṃśaḥ pṛthivīmeti 
purīṣaṃ mūtrameva ca sthūladehīpacityartho madhyamoṃśaḥ 
prakīrtitaḥ 

p. 320) 

yattat sūkṣmo raso'nnasya bhāgo'mṛtamitīryate sa hṛddeśaṃ 
samāgamya nāḍīmadhyasamāśrayaḥ hṛdayādvipakīrṇābhiḥ 
nāḍībhirliṃgadevatāḥ prīṇayunnupayinvaṃśca dāmānnamiti 
bhaṇyate ityetāni sukhabodhāni || kathamanyasya dāmatvamiti 
tatrāha- 

dehaṃ rasādinā badhvā sūkṣmāṃśena śiśustathā 
pāśadvayādisaṃbandhādannaṃ dāmeti śabdyate iti | annasya 
dāmatve vyatirekahetuṃ darśayati | dāma pratanutāṃ yāti yadā 
karmakṣayastadā yathā svaṃ yāntyatha prāṇā dehāducchinna 
bandhanāḥ iti | tametā ityādi vākyasya tātparyārthamāha 
pratyādhānasya mūḍhasya śiśostasyaiva kāścana akṣyupaniṣado 
vācyāstamotā ityataḥ śrutiḥ upāsanāprakāraṃ phalaprakāraṃ ca 
phalaṃ ca darśayati- 

upāsakekṣiṇī prāṇaṃ rudrādyāḥ saptadevatāḥ akṣīṇā iti 
tā jñātvā nānnakṣayamupāśnute iti | rudrādiśabdaiḥ prasiddhā 
eva devatāḥ pūrvatrābhihitāḥ idānīṃ prāṇā rudrādiśabda 

p. 321) 

vācyā ityāha- 

mūrdhni pratyāhitaṃ prāṇamṛṣayaḥ prāṇasaṃjñakāḥ rudrādyā 
madhyamā yatnāt satataṃ paryupāsate iti śloko'pi 
śrotrādīndriyaśabdavācya devatāgaṇaviṣaya eva na 
prasiddhadevatā viṣaya ityāha- 

akṣīṇyeva yataḥ pūrvāḥ vyākhyātā devatāgaṇāḥ 
śrotrādikaraṇārtho'yaṃ ślokapūrvādudāhṛtaḥ iti | 
cakṣustāvadindriyaṃ tatraiva rudrādigaṇasya vyākhyātatvāt 
rudrādiśabdena karaṇasamudāyo grāhyo karṇa eva śloka ityarthaḥ 
viśvarūpayaśaḥśabdayorarthaṃ kathayati viśvarūpaṃ yaśojñeyaṃ 
śabdādyarthāvabhāsakaṃ tejastaccāpyanekātma 
vibhinnārthāvabhāsanāditi | ayamarthaḥ | 
śabdādyarthāvabhāsakaṃ tejaḥ śrotrādikaraṇajātaṃ yaśastacca 
kāraṇātmakaṃ tejo anekārthānekarūpaṃ 
śabdādivibhinnārthāvabodhakatvādato viśvarūpaṃ ca 
tatkaraṇajātamiti tadeva karaṇajātaṃ ṛṣiśabdavācyaṃ 
cetyāhatīre 

p. 322) 

tasyāsate sapta vāyavaḥ karaṇāśrayāḥ ṛṣayaśca yaśaśceti 
prāṇa uktena hetuneti ekasyāvāya saptamī tvaṣṭamītvaṃ 
kathamupapadyata iti cettatrāha- 

vaktṛtvāvaktṛtvabhedena vāgdvidhaikaiva bhidyate saptamī 
cāṣṭamī ceti saivekā procyate tataḥ iti | tadupapādayati- 

varṇaniṣpādanaṃ vācā tathādyarasavedanaṃ 
bhaveddvikarmasaṃyogāt saptamī cāṣṭamī ca vāgiti tanu 
savedanajihvendriyakāryaṃ tathā vācaḥ kāryaṃ naiva doṣaḥ atra 
rasavedanaśabdena carvaṇakriyā ucyate ato na doṣaḥ | 
imāvevetyāderarthamāhaviśiṣṭāhvānasiddhyartha 
mṛṣīṇāmuttarā śrutiḥ imāveveti ca tathā 
phalavatsyādupāyanamiti uktaprāṇopāsanasya phalaṃ 
sarvasyetyādinā ucyate ityāha - 

sarvasyeti phaloktiḥ syāduktopāsana karmaṇaḥ iti | sarvamasyānnaṃ 
bhavatītyasya tātparyārthamāha annāttṛtvaniṣedhārthaṃ 
sarvamasyeva bhaṇyata iti | yadasyopāsakasya bhogyatvena saṃvṛttaṃ 
tadasya bhoktṛ bhavatītyarthaḥ || 

p. 323) 

|| iti caturthasya dvitīyaṃ brāhmaṇam || 

vṛttamanūdya uttarabrāhmaṇasya saṃgatiṃ kathayati 
prāṇopaniṣadaścoktāḥ prāṇāścāpi samāsataḥ yattu teṣāṃ 
paraṃ satyaṃ tadidānīṃ nirūpyate yattvityādyuttaravārtikeṇa 
prapañcayati tallikhyate- 

prāṇāḥ kimātmakāsteṣāṃ kathaṃ satyatvamiṣyate ityevamādi 
vaktavyamityarthaḥ para āgamaḥ pañcabhūtasatatvānāṃ 
śarīrakaraṇātmanāṃ svarūpanirṇayārthāya prārabdhaṃ 
brāhmaṇaṃ param yadupādhiniṣedhoktyā netīti brāhmaṇaṃ sphuṭam 
āviścikīrṣitaṃ tatvaṃ tadetadadhunocyate iti | satyasyetyatra 
ṣaṣṭhyanta satyaśabdavācyaṃ heyaṃ prathamāntasatyaśabdavācyaṃ 
upādeyaṃ tayoḥ svarūpakathanāya brāhmaṇāraṃbha ityarthaḥ | 
evaṃ saṃgatimuktvā śrutivyākhyānaṃ prārabhate || 

svato'rūpaṃ paraṃ brahma tadavidyādi hetutaḥ dvirūpamiti 
nirdiṣṭaṃ viyadvā kuṃbhasaṃśrayāt | 

p. 324) 

iti heyāheyarūpābhyāṃ brahma dvirūpamityarthaḥ athavā heyameva 
rūpadvayaṃ brahmajaḥ kathyate ityāha rūpe vā brahmaṇo 
vidyānmūrtāmūrte savāsane iti | kathamanayorbrahmarūpatvamiti cet 
tābhyāṃ brahmarūpyate jñāyateti | na tu śuklādivadityāha- 
brahmaiva rūpyate tābhyāṃ brahmatvaṃ nahi rūpavaditi | 
heyāheyasvarūpābhyāṃ brahma dvirūpamityuktaṃ | tatra heturūpaṃ 
prapañcayati caturbhirvārttikaistāni sukhabodhāya likhyate 
avidyāmātropādhye tat brahmakāraṇamucyate | tadevājñāttṛtāmeti 
buddhyupādhisamāśrayāt tadvṛttyupādhisaṃsthaṃ sat tajjñānamiti 
bhaṇyate devatendriyasaṃbandhaṃ tattattadabhidhīyate tathā 
dehādisaṃbandhaṃ duḥkhajātyādimadbhavet godhanādyabhimānyevaṃ 
dhanomānitīryate antaryāmi tathā sākṣī 
sarvajñaścetyavidyayāmithyādhyāsaiśca tatkāryairaprameyaṃ 
pramīyate iti | avāstavaṃ rūpamupasaṃharati- evaṃ tāvadidaṃ 
rūpaṃ brahmaṇo mohahetujamiti idānīmaheyaṃ rūpaṃ darśayati- 

p. 325) 

pratyaṅmātraikadhīgamyaṃ rūpaṃ vāstavamātmanaḥ 
avyāvṛttānanugataṃ dvitīyāsaṃbhavādajam na vākyapadayorartho 
bhedasāmānya vartanāt na pramāṇāntarairgamyaṃ parākhye 
tvasamanvayāt anapekṣitamātrādi tadavidyāsamanvayāt ityetat 
sārdhaṃ vārtikadvayaṃ sukhabodham nanvanapekṣitamātrādi cet 
kathaṃ tasya siddhistatrāha ātmaprādajaṃ na 
vākyapadayorātyayamaikārthyamiti svayaṃ prakāśamityarthaḥ tarhi 
asvayaṃ prabhuṃ kimiti tatrāha - dvitīya stvātmano bhavet 
anātmapratyaya iti sāvidyakaṃ jagadanyādhīna siddhikramato svayaṃ 
prabhaṃ ataḥ śuktikārajatavat kalpitamityarthaḥ | jagataḥ 
kalpitatvaphalamāha- svato'haṃ svata eko'smi kevala iti | svata 
evātmā'dvaya ityarthaḥ rūpe vā brahmaṇo vidyādityasya 
prapañcayanniṣedhamukhenedaṃ neti netīti bhaṇyate avidyāmavadhiṃ 
kṛtvā dve rūpe brahmaṇastvime ityetat pāpaśabdārthaṃ kathayati | 
avadhāraṇāya pāpeti dve eveti | viniścitāviti | 

p. 326) 

martyatvādiviśeṣaṇaviśiṣṭe mūrtāmūrte avadhriyetetyāha- 

samuccite sajātīyai ruttaraistairviśeṣaṇaiḥ iti | amūrtaṃ 
cetyatraivakāro nāsti tathāvibhāṣyakṛdbhirabhihitamūrtameva ceti 
| tatra kāraṇamāha pāvaśabdaścaśabdena pratyāhṛtyābhidhīyate- 

mūrtameva ca tadrūpaṃ brahmaṇo mūrtameva ceti | 
pāvaśabdasyaivakāśe'rthastatra saṃyojyaivamuktamityarthaḥ 
naivakāradvayena mūrtāmūrtayoḥ parasparavyāvṛttirucyate | kintu 
anyadābhyāmasticet tadvyāvartate | athavā ayogavyavaccheda 
ubhayatraivakārārthaṃ pāpaśabda ityapi pāṭhasyāyamevārthaḥ | 
mūrtāmūrtadharmadvayamitaradharmaiḥ viśeṣyata ityāśaṃkyāha- 

avidyā vā paraṃ brahma mūrtāmūrtādilakṣaṇaiḥ || viśeṣyate na 
dharmāṇāṃ mithaḥ saṃgatiriṣyate iti viśeṣyasyārthaikatvaṃ 
tatratvāddharmatvāt dharmāṇāṃ na parasparaṃ 
tathānapekṣasteṣāṃ saṃgatiḥ syāt kadācanetyetat pūrvasya 
prapañcaḥ | 

p. 327) 

taṭasthasya brahmaṇo mūrtāmūrte rūpaṃ na pratyak 
bhūtasyetyāśaṃkya āha- 

vijñānapuruṣārthasyat brahmaṇaḥ paramātmanaḥ tamasvinotha dve 
rūpe iti | atra hetumāha tadanyāvyatirekata iti | tata ātmano 
anyatvābhimatabrahmaṇaḥ ātmāvyatirekā iti arthaḥ nanu 
rūpirūpabhāvāt bhedādadvaitahāniḥ naitadetamarthaṃ 
dṛṣṭāntapūrvakaṃ vārtikadvayena sādhayati | kalpiṇyate 
kḷptasarpādibhiḥ yadvadajñātāyā srajaḥ sadā | vāstavo 
vā'vāstavo vā na vyatireko na ca || nanvayaṃ tadvanna vyatirekeṇa 
brahmaṇe dve svataḥ sadā nāpi cāvyatirekeṇa te tu brahmaiva 
nidvayamiti- 

abādyavayavamūrtaṃ pīnaṃ saṃsthānavaddṛḍhaṃ 
tadviruddhamamūrtaṃ syāt niraṃśaṃ deśavanna ca | gartyaṃ 
maraṇadharmisyādyadvinaśvaralakṣaṇam amṛtaṃ tadviruddhaṃ ca 
dhruvaṃ yena vipadyate | āśritaṃ sthitamatra syāt gatvā vyāpya ca 
tiṣṭhati tadviruddhaṃ tathā yatsyādityevaṃ na tu tiṣṭhati saditi 
vyaktarūpaṃ yat gṛhyamāṇaviśeṣaṇam 

p. 328) 

pratyakṣaṃ tadviruddhaṃ tadapratyakṣaṃ tathocyate ityetāni 
padārthavivaraṇavārtikāni sukhabodhanāni pūrvatrājñātaṃ 
brahmamūrtādidharmairviśeṣyamityuktaṃ idānīṃ bhūtarayaṃ 
bhūtadvayaṃ cetyāha- 

kṣitirjalaṃ tathā vahnirityetanmūrtamucyate bhūtadvayamamūrtaṃ ca 
vāyuścākāśameva ceti mūrtaṃ martyaṃ sthitaṃ tadvatkṣityaṃ 
svagnitrayaṃ viduḥ amūrtamamṛtaṃ yattat vāyvākāśadvayaṃ 
smṛtam ityetat pūrvasya prapañcaṃ | idānīṃ mūrtaviśeṣāṇāṃ 
parasparaṃ ādita ārabhya antaparyantaṃ antataścārabhya 
ādiparyantaṃ hetuhetumadbhāvaṃ darśayati vārtikadvayena 
kalpiṣyate mūrtatvādeva martyaṃ tanmartyatvādeva tatsthitaṃ 
sthitatvādindriyagrāhyaṃ nirdhāyedaṃntayā pṛthak | 
sopākhyatvānna tadvyāpi kvacidekāṃśataḥ sthite sthitatvāccāpi 
tanmartyaṃ martyatvānmūrtameva ca iti | uktanyāyaṃ mūrtādiṣvapi 
darśayati amūrtatvādamartyatvaṃ yadvyāpi tadatīndriyam 

p. 329) 

atīndriyatvāttadvyāpi vyāpitvāccāmṛtaṃ tataḥ 
asthitatvādamūrtaṃ tadākāravyaktivarjitamiti asthitatvādityarthaḥ 
uktārthamupasaṃharati hetutatphalarūpeṇa mūrtādeḥ 
saṃgatirmithaḥ akṣasūtravadanyonyaṃ sāmarthyasyāprahāṇataḥ iti 
hetutadvattayājñeyā mūrtāderabhisaṃgatiḥ | 
saṃbhave'nyatarasyāpi sarveṣāṃ saṃbhavo yataḥ ityetat pūrvasya 
prapañcaḥ | yata uktaprakāreṇa 
viśeṣaṇānāmitaretarāntarbhāvo'ta eva mūrtamātramuktvā 
mūrtamevetyavadhāraṇaṃ kṛtaṃ amūrtamātraṃ coktvā 
tathāvadhāraṇaṃ kṛtyamityāha ato'vadhāraṇārthāya tatraiva 
grahaṇaṃ kṛtamiti tadetanmūrtamityāderarthamāha- 

tayoruddiṣṭayormūrtaṃ prathamaṃ tāvaducyate 
anyadvāyvantarikṣādyāḥ bhūtatrayamiheṣyate iti | bhūtatraye 
dharmacatuṣṭayasya saṃbhavaṃ darśayati- 

mūrtaṃ saṃsthānavadhetat tathā martyaṃ vināśavat etatsthitaṃ 
paricchinnaṃ etatsatvaviśeṣaṇamiti | 

p. 330) 

tasyaitasya mūrtasyetyāderarthamāha caturviśeṣasyāsya 
kṣityaṃbvuvagnyātmakasya hi catuṣṭayarasatvārthaṃ 
punaruccāraṇaṃ kṛtamiti catuṣṭayaviśeṣaṇaviśiṣṭasya 
bhūtatrayasya maṇḍalaṃ kāryaṃ naikekaviśeṣaṇaviśiṣṭasya 
nāpyekaikaviśeṣaṇasyeti pratipādanāya 
punaruccāraṇamadhikavacanamanyārthaṃ sūcayatīti nyāyādityarthaḥ 
| sarvasyāpi paro hyeṣaḥ śaśattapayorapi catuṣṭayaḥ svayādeṣa 
bhūtatrayarasaḥ smṛtaḥ ya eṣa tapatītyatra maṇḍalaṃ 
parigṛhyate catuṣṭayaṃ hi mūrtādi maṇḍale gṛhyate yataḥ itetat 
vārtikadvayaṃ subodham || sato hyeṣarasa ityatra hi śabdo 
hetvarthaḥ sata iti cetaraviśeṣaṇopalakṣaṇārthaḥ ityetadāha 
caturṇāmanvayo hīti hetunātra vibhāvyate | sataśca grahaṇaṃ 
vidyāccaturṇāmupalakṣaṇamiti kṛṣṇasāraṃ yathāsthānaṃ 
cakṣuṣaḥ karaṇātmanaḥ tathā hiraṇyagarbhasya maṇḍalaṃ 
karaṇātmanaḥ ityetat sukhabodham maṇḍale ca itarabuddhiḥ 

p. 331) 

na kartavyetyarthaḥ bhūtatrayakāryamaṇḍalamityuktaṃ | 
tatredamāśaṃkyate | rasaśabdastejovācī | tejo rasa iti śruteḥ 
tatra maṇḍale rasaśabda eva kimiti prayujyate | tena abādiśabdo 
bhūtatrayakāryatvāviśeṣāditi tatrāha utsargādrūpanirvāṇe 
prādhānyaṃ tejaso yataḥ tasmādrasatvanirdeśaṃ kriyate 
maṇḍalātmani | apaklinnaḥ pārthivo dhātustejasā paripacyate 
akārādyabhiniṣpattau mukhyaraivaṃ hi tejasaḥ ityetat pūrvasya 
prapañcaḥ apsvantariti pāṭhāntaraṃ vidvatprayogācca maṇḍalasya 
sāratvamityāhasārastrayāṇāṃ bhūtānāṃ raso maṇḍalamucyate | 
etatsārāṇi hi trīṇi bhūtānyāhurvicakṣaṇāḥ iti | ya eṣa 
ityādi vākyasya tātparyārthamāha maṇḍalāyatane yattu karaṇaṃ 
saṃśritaṃ vibhoḥ virājo devadevasya tadidānīmihocyate iti 
ādityāntargataḥ sāṃkṣāt karaṇātmā'bhidhīyate 
vāyvākāśarasatvena tatrāmūrtānvayo yataḥ ityetat pūrvasya 
prapañcaḥ | vāyvākāśarasatvena karaṇātmahe katvenatvantaramāha 
- 

p. 332) 

kaliṃgāraṃbhasiddhyarthaṃ vāyvākāśasamudbhavaḥ īśvarāt 
kāraṇādyasmāt liṃgaṃ tena rasastayoḥ ityasya hyeṣa rasaḥ 
ityetat pūrvavatve tu vākyamityāha-vāyvākāśaraso hyeṣa iti 
hetuḥ pradarśyatetyasya hyeṣa rasaḥ iti yathokto maṇḍalātmanīti 
|| evaṃ bhāṣyakāramataṃ darśayitvā bhartṛprapañcamataṃ 
darśayati nirākaraṇāya hiraṇyagarbhaṃ kṣetrajñaṃ rasaṃ kecit 
pracakṣate iti | atra hetumāha- 

kāraṇaṃ rasaśabdena yasmādatrābhidhīyate | iti ayamarthaḥ 
vāyvākāśakāraṇaṃ pariśiṣṭabhūtatrayakāraṇaṃ vātra 
rasaśabdenocyate bhūtapañcakakāraṇatvaṃ 
hiraṇyagarbhakṣetrajñasyaiva saṃbhāvyate nānyasya kasyacit | 
tasmāt sa evocyata iti | tasya kāraṇatvaṃ sādhayati 
yasmāddhiranyagarbhasya karma vāyvantarikṣayo prayoktṛvyaktayo 
yasmādasa kṣetrajña ucyate itītyasya hyeṣa rasa ityetat 
bhūtadvayakāraṇatvaṃ hiraṇyagarbhasya sādhayatītyāha 
bhūtadvayaraso jñeyo maṇḍale'cetanaḥ pumāntyasya 

333) 

hyeṣa rasa iti tatsiddhau kāraṇābhidheti nanu śrutyā 
kāraṇadvayamuktaṃ cet kiṃ hetukathane neti tatrāha- 

nyāyoktereva saṃsiddhe pratijñātasya vastunaḥ kṣetrajñakaraṇaṃ 
tasmādityatra nyāya ucyate || tasya karmadvāreṇa kāraṇatvaṃ 
prapañcayati | etasmin maṇḍale yo'ntarvijñānātmatvamāgataḥ 
avidyā bhāvanā karmahetuto'nyo'nyakāraṇāt tasya yat karmarūpaṃ 
tadviyadvāyuprayojakam ravastasya karmaṇastasya marut 
praspandarūpiṇaḥ vāyvākāśapraṇāḍhyaivaṃ 
tejastatsaṃbhavastataḥ vijñāte tejasontarbhūte jalaśca pṛthivī 
tatheti ayamarthaḥ | yo'vidyākarmādivaśāt 
vijñānātmatvamāpannaḥ tasya karmākāśamutpādayati tadanantaraṃ 
karmākāśatvaṃ bhavati | tadavasthasya karmaṇo marutkāryaṃ tato 
vāyurutpadyata ityarthaḥ vāyvāyāpannāt karmaṇasteja utpadyateḥ 
tato jalamutpadyate | jalāpannāt karmaṇaḥ pṛthivīti evaṃ 
svakarmavaśāt vāyvākāśakāraṇatvāt hiraṇyagarbhasya 
rasatvamityetadāha- 

p. 334) 

karmaṇā pauruṣeṇaiva rasabhūtena saṃbhavaḥ 
vāyvantarikṣayoryasmāt rasattena pumāṃstayoḥ iti | uktārthe 
pramāṇamāha-medhayā tapasetyādi || tathā ca prāgudāhṛtamiti | 
etat sarvaṃ hṛdi kṛtya rasatvaṃ hiraṇyagarbhasyetyāhanyāyenānena 
puruṣo rasaśabdena bhaṇyate | iti | yena nyāyena 
rasaśabdavācyatvaṃ hiraṇyagarbhasya sa nyāyastvasya hyeṣa rasa 
ityatra sūtrita ityāha- 

tyasya hyeṣa iti hyuktyā nyāyaśrutyāyamucyate iti | 
etanmatamanuvadati- 

naitadevaṃ bhavenmūrta rasenāsyāsamatvataḥ iti bhatvasamatvamiti 
cennetyāha- 

bhūtatrayasya mūrtasya raso maṇḍalamabhyadhāḥ 
dharmaiścaturbhirmūrtādyaiḥ bhūtatrayavadanvitaṃ amūrtayorapi 
raso liṃgātmā gṛhyatāṃ tathā vākyapravṛttestulyatvānna 
yukto'trānyathā grahaḥ pauruṣya lakṣaṇo doṣaḥ satyevaṃ va 
prasajyate | iti | ayamarthaḥ mūrtarasatvenācetanaṃ maṇḍalaṃ 
gṛhītaṃ amūrtarasatvenāpi acetanamantaḥkaraṇa 

p. 335) 

karaṇameva gṛhītavyamanyathā vākyavairupyādekatrācetanagrahāditi 
| na mūrtarasaśabdenāpi brahmacetanaṃ maṇḍalāpannaṃ gṛhyate 
ityāha atha mūrtarasoktāpi cetanasyaiva cet graha iti | atra 
dūṣaṇamāha- 

atyalpaṃ bhavatā'bhāṇi sarvadātmeva no yataḥ iti evaṃ vadatā 
ākāśādiśabdenāpi brahma gṛhyatāṃ kastatra nivārakaḥ 
śrutārthaparityāga ityarthaḥ | api ca kṣetrajñasya 
kāraṇatvamanupapannaṃ brahmaṇa eva sarvakāraṇatvādityetadāhana 
hyākṣavyatirekeṇa kiñcit kāraṇamiṣyate tena tena svarūpeṇa 
pratyagātmaiva kāraṇamiti maṇḍalādhāratvena puruṣasya 
śrutatvācca puroṣo liṃgamityāha māṇḍalātmani cādhāre 
liṃgātmaivāvasīyatāṃ karaṇasyaiva tatsthatvāt 
vijñānātmāliṃgaga iti | brahmaiva kāraṇamityuktaṃ | 
tatredamāhāṃ?kyateḥ brahmaṇaḥ kūṭasthatvāt kathaṃ 
kāraṇatvamiti tatrāha - ajñātaḥ puruṣo yasmāt 
kāryākāraṇaśabdabhāk ajñātamithyā vijñāta rūpatvānna tu 
tatvataḥ || 

p. 336) 

iti | nanu maṇḍalādhāre puruṣaśabdaprayogāt kṣetrajña 
evetyāha- 

acetaneṣu loke'smin adṛṣṭā puruṣābhidhā iti cediti | acetanepi 
puruṣaśabdaprayogo dṛśyata ityāha netadevaṃ syādacitkeṣvapi 
darśanāditi | darśanaṃ kutreti tatrāha ta etān saptaruṣāmityādi 
sitpuruṣānityādi śrutivākyataḥ asaṃvitke vivakṣādau dṛśyate 
puruṣābhidheti || vicāraṃ parisamāpya 
śrutivyākhyānamevānuvartayati adhyāyoktyavadhijñaptyānadhidaivata 
kīrtanaṃ mūrtāmūrtavibhāgoyaṃ adhyātmamadhunocyate iti | 
hṛdayākāśāt prāṇācca yadanyat pṛthivyādibhūtatrayaṃ 
śarīraṃ hanta mūrtaśabdavācyamityāha - 

bhūtatrayaṃ pṛthivyādi dehepi parigṛhyate mūrtaśabdena yat 
prāṇāddhṛdyo manaścāparaṃ ca yaditi | atra maṇḍasthānīyaṃ 
golakaṃ karaṇādhāramityāha - cakṣūrasatrayāṇāṃ syāditi 
kathaṃ cakṣuṣo rasaśabdavācyatvamiti tatrāha viśeṣeṇātra 
viṣṭhitaṃ tejaḥ sarvaśarīrasya 

p. 337) 

nirmātṛtvāt asaṃśayamiti atra pramāṇamāha prathamā 
saṃskṛtiriti - matravarṇo'pi dṛśyate śaśvadvairetasa iti tathā 
ca śrutisādhanamiti evaṃ pañcabhūtāni kāryaiḥ saha 
mūrtāmūrtatvena yathāśruti vyākhyātāni | tatra mūrtā 
kartṛtvalakṣaṇametāvati na paryavasyatītyāha mūrtaśabdena 
mūlakāraṇagrahaṇāya mūrtāmūrtavibhāgo'yaṃ yadi nāmeha 
bhaṇyate adhidaivaṃ tathāpīyānna gṛhyata ityatra 
hetumāhakṛtsnasya brahmaṇo rūpe mūrtāmūrte vivakṣite yato'to 
neyataṃ kārtsnyaṃ devatādhyātmayorbhavet iti | ayamarthaḥ | 
brahmaṇo'dvayatvasiddhyarthaṃ mūrtādi brahmaṇorupamitiḥ 
parikalpyate śrutyā taccādvayatva 
madhyātmādhidaivatayoruktamūrtādilakṣaṇena siddhyati 
mūlakāraṇasyāgṛhītatvāditi | devatāśabdenādhidaivataṃ 
gṛhyate yathoktalakṣaṇasya ākāśādiṣu asaṃbhavācca 
avyākṛtamatra grāhyamityāha ārabdhakāryabhūtānāṃ gṛhītā na 
ca saṃbhavaḥ 

p. 338) 

yathoktalakṣaṇasyeha mukhyavṛtyoktabhūmiṣu iti || nanu yadyapi 
mūrtāmūrtalakṣaṇaṃ bhūtapañcake mukhyavṛttyā na saṃbhavati 
tathāpi tadeva grāhyaṃ śrutaparityāgakāraṇābhāvāditi | 
tatrāha vyākhyeva lakṣaṇaṃ yuktamanyathā tadalakṣaṇam 
nirdeśastu paricchinna viṣayātrābhidhīyate iti | tarhi kiṃ 
buddhyata iti tatrāha tatrevaṃ sati yatra 
syānmūrtādyuktacatuṣṭayaṃ lakṣaṇaṃ tatra saṃpūrṇaṃ 
martyākāraṇakāryayoriti | etat prapañcayatyuttarā 
sārdhavārtikena ākāśaśabdavācyo yaḥ sarvakāraṇakāraṇaṃ 
mukhyavṛttyā samarthaṃ syāttatraivāmūrtalakṣaṇam | pṛthivyāṃ 
cāpi tanmukhyaṃ yaduktaṃ mūrtalakṣaṇamiti madhyavartipadārtheṣu 
mūrtaṃ mūrtalakṣaṇamavyavasthitamityāha- 

ubhayorantarālārthā mithaḥ saṃkīrṇalakṣaṇā lakṣaṇaṃ 
gauṇamevasyāt antyayormadhyayoramīṣu iti | nanu madhyavartī 
padārtheṣu mūrtāmūrtavyavahāro nāsti kathaṃ tatra lakṣaṇasya 
gauṇatvamiti tatrāha- mūrtāmūtavyavahṛtistathā tatrāpi dṛśyate 
| 

p. 339) 

iti svata upasaṃharati- 

mukhyavṛttigrahāyāto vyāpilakṣaṇasiddhaye kṣityādiviyadantaṃ 
syānmūrtāmūrtasvalakṣaṇam iti | evaṃ mūrtalakṣaṇaṃ 
pṛthivyāṃ paripūrṇamamūrta lakṣaṇaṃ ca avyākṛte madhyavarti 
padārtheṣu mūrtā mūrtalakṣaṇaṃ na sarvaṃ sarvatra kiṃtu kvacit 
kiñcidasti | tasmānmūrtādidharmavati pṛthivyā 
mūrtādidharmavatvaṃ vyākṛtamiti bhatṛprapañcamata 
maduṣṭamupapādyedānīṃ śrutivyākhyānamevānu vartayati - 
yo'yaṃ dakṣiṇekṣatīti śāstradṛṣṭatvakāraṇāt dakṣiṇe 
kṣaṇi liṃgasya viśeṣaḥ kaścidiṣyata iti | amānaṃ ca liṃgasya 
dakṣiṇākṣiṇyavasthāne gamakamityāha vīryavaddakṣiṇaṃ loke 
tyaṃgaṃ dṛṣṭaṃ yatastataḥ dakṣiṇekṣaṇīti vacaḥ 
śruteryatnādiheṣyata iti | tasya hetyādivākyasya saṃgatiprati 
pādanāya vṛttaṃ saṃkīrtayati | piṇḍaprāṇavibhāgena 
hyadhyātmye cādhidaivate mūrtāmūrtātmanorukto vibhāgo 
brahmarūpayo iti | idānīṃ saṃgatimāha atha adhunā 

p. 340) 

yathoktasya tasyaiva karaṇātmanaḥ liṃgasya rūpaṃ vakṣyāmo 
vāsanāmapyamātmanaḥ || iti amūrtarasabhūtāntaḥ karaṇasyaiva 
vāsanā rāgādivāsanā iti pratipādanāyottaṃ vākyamityarthaḥ | 
rāgāderantaḥkaraṇāśrayatve hetumāha 
mūrtāmūrtādisaṃbandhādvāsanā liṃgamāśritā iti | athamarthaḥ 
| ato'ntaḥkaraṇasyaiva mūrdādi sakalasaṃbandho'taḥ tasyaiva 
tatkṛtarāgādiriti | nanvātmāśrayaḥ tadbhāti satyaṃ 
bhrāntyetyāha svābhāsaśramarūpeṇa tamayaṃ puruṣo mataḥ iti | 
ato'ntaḥkaraṇameva vāsanātrayamityāha anekavāsanācitaṃ 
talliṃgaṃ paṭabhittivat māyendrajālasadṛśaṃ 
vyāmohāspadamātmanaḥ iti | atra pādavibhāgamutpādayati 
svamatapariśuddhaye etāvanmātra eveti yatra bhrāntanirāgamā 
vijñānavādino bādhastathā naiyāyikādayaḥ ātmano dravyabhūtasya 
yadetat vāsanātmakaṃ rūpaṃ guṇo'sya saṃsāra iti | 
vaiśeṣikādayaḥ || kiṃ guṇaṃ sat pradhānasthaṃ puruṣārthena 
hetunā pravartane svatantraṃ 

p. 341) 

sat imamityapi kāpilāḥ iti | asya vārtikatrayasya ayamarthaḥ || 
etadevāntaḥkaraṇa māha vṛttiviśiṣṭaṃ svarasabhaṃguraṃ 
rāgādyāśrayamātmā nānya iti bauddhā manyante | 
tadevāntaḥkaraṇamityahaṃ pratyayagrāhya 
rāgādyanekadharmakamātmā nānya iti vaiśeṣikādayo manyante | 
nāntaḥkaraṇamevātmā kintu tadvyatiriktaḥ kūṭasthaḥ sarvagataḥ 
svayaṃprakāśa ātmā tasya bhogāpavargārthamidamantaḥ karaṇaṃ 
pravartata iti kāpilaḥ || yatraivaṃ vidhā citrā bhāti 
tadantaḥkaraṇaṃ tasya hetvatra bhaṇyate nātmeti idānīṃ 
bhartṛprapañcaistasya hetyādi vākyasya 
svayatho'rtho'bhihitastathā darśayati | nirākaraṇāya 
apyaupaniṣadaṃ manyāḥ kecidabhyantarai punāt prakriyā 
racayitvāhurvedāntāntavipaścitaḥ iti | yadā tasya 
hetyādivākyasya saṃgatipratipādanāya vṛttasaṃkīrtanaṃ kṛtaṃ 
tathā darśayati | 

yāvān vākyo'dhikāraḥ kṣetrajñapariveṣṭanaḥ 

p. 342) 

adhyātmaṃ vā'dhidaivaṃ mapāvā nāmarūpavibhāgataḥ avyākṛtā 
vyākṛta syādetāvāneva so'tra tu mūrto vā yadi vā'mūrtaḥ 
sacca tyacceti bhaṇyate iti | ayamarthaḥ | kṣetrajñopādhitvena 
yāvāṃkāryajātamabhipretaṃ avyākṛtādutpannaṃ tatsarvaṃ 
satyaśabdābhidha mūrtāmūrtarūpeṇa vyākhyātamiti | nanu prāṇā 
vai satyamiti prāṇānāṃ satyatvamabhihitaṃ kathaṃ bhūtānāṃ 
satyatvamucyate iti | tatrāha- 

prāṇānāmapi satyatvaṃ bhūtasatyādisaṃgateḥ iti 
satyaśabdavācyabhūta kāryatvāt prāṇānāṃ satyatvamityarthaḥ 
etadupapādayati anyadapi prāṇabaddhaṃ vyavahārajātaṃ 
bhūtasaṃbandhādeveti kathayituṃ - 

kathayaṃ nastvamī sarve prāṇāḥ kṣetrajñalakṣaṇāḥ | 
anāmarūpakāḥ santaḥ satyasaṃyogahetutaḥ dehinaḥ 
prāṇavatsākṣāḥ saṃvṛttānāmarūpiṇaḥ nirdeśāya ca kalpyante 
prāṇā vā iti nānyatheti ayamarthaḥ ekādaśa prāṇā 
mukhyaprāṇavat kṣetrajñalakṣaṇāḥ kṣetrajñasyopādhibhūtāḥ 
satyābhidhapañcabhūtayogāttakāryatvena 

p. 343) 

svato nāmarūparahitā nāmarūpiṇo nāmarūpavantaḥ saṃvṛttāḥ 
prāṇā iti kecidasyārthamācakṣate tasya hetyataḥ prāktanaśrutyā 
satyaśabdavācyaṃ sarvaṃ darśitamityāha- 

tadatra nikhilaṃ satyaṃ śrutyā saṃśodhitaṃ sphuṭaṃ iti 
satyarāśervyāvṛttasya kṣetrajñasya yadrūpaṃ 
tadvaktavyamavaśiṣyate tadarthatvena hetyādi vākyamityāha- 

vyābiddhaḥ satyarāśeḥ syādvijñānātmana eva tu svarūpaṃ 
yattadadhunā vaktavyamavaśiṣyate || iti | yadāyaṃ kṣetrajñaḥ 
satyarāśervyāvṛtastadā dehendriyādeḥ kṣetrajñasya ca 
bhoktṛtvaprasiddhirnivartata ityāha- 

tatraitasyāmavasthāyāṃ vibhāgo vinivartate | ayaṃ bhoktā 
vijñānātmā tathā daivatikāstvavijñānātmana ityeṣa 
bhedahetunivartanāditi bhedahetuṃ prakaṭayati- 

yata ādhārago hyeṣaḥ nāmarūpādilakṣaṇaḥ viśeṣo na 
svatastacca nāmarūpādiśodhitaṃ | 

p. 344) 

iti nāmarūpādisarvavibhāgasya bhūtapañcakopādhikatvāt tasya 
cātmanaḥ pṛthak kṛtatvādayaṃ vibhāgo nivartata ityarthaḥ | 
vyāpisiddhasatyarāśerityasya prapañcaṃ saṃśodhya yadidaṃ 
sarvavijñānātmā pradarśyata ityetat yadatra satyarāśeḥ 
vyāvṛttasya rūpamucyate tatsarvaṃ kṣetrajñānāṃ 
sādhāraṇamityāha- 

sarveṣāmapi tenedaṃ samānaṃ lakṣaṇaṃ bhavet kṣetrajñānāṃ 
viśeṣotra yato naivopapadya iti | yatsamānaṃ rūpaṃ tattasya 
hetyādirucyate ityāha tasya puruṣasyeti rūpaṃ nirdiśyate'dhuneti 
| nanu ca mūrtādyapyanenocyata iti cennetyāha puṃso 
rūpamupakṣīṇaṃ mūrtāmūrtasamāśrayamiti dve pāpabrahmaṇo 
rūpe ityādinoktamityarthaḥ kīdṛśaṃ rūpamatra jīvānāmucyata 
iti cet abhautikamityāha yena tvasya 
viśeṣaṇavijñānātmatvamiṣyate vibhidyamānasya sataḥ 
parasmādātmano'dvayāt | apāṃ ca bhautikaṃ rūpamiha 
tannirdidiṣyate yatheti māhārajanaṃ vāsanopacayātmakamiti || tasya 

p. 345) 

hetyādivākyasya bhartṛprapañcābhihitaṃ saṃbandhamupasaṃharati 
tasya saṃbandhamevaṃ kecit prapañcata iti | idānīmetaṃ 
saṃbandhaṃ nirākaroti tadayuktaṃ yathānyāyaṃ 
tathā'yamabhidhīyata iti | vāsanopacayātmakaṃ tadrūpamityuktaṃ 
vāsanāsaṃbandhaḥ pratīco na saṃbhavatītyāha- 

puṣpādivāsanānāṃ hi vastrādiṣveva saṃgatiḥ sajātīyeṣu 
niyatā dṛśyate nānyajātiṣu dravyeṣu na khalu vyomni vāsanā 
kācidiṣyate adravye cāsajātīye caitanye vāsanā kutaḥ iti kiṃ ca 
vāsanākhyaṃ rūpamātmano bhinnaṃ abhinnaṃ vā yadyabhinnaṃ 
nātmano brahma ātmāntaśacca bhedatā bhavedato 
vyarthamityāhavāsanā kārakāṃgaśceccaitanyaṃ cet kapālavat 
vāsanāniṣphalatvaṃ syāccaitanyādapṛthak sthiteḥ iti | 
asaṃgatvāt kūṭasthatvāt aviṣayatvācca na vāsanāsaṃbandha 
ityāha- 

nahi śrotrasthavijñānaṃ rūpasādhanayājyate viṣayatvāviśeṣepi 
kuto saṃgatvakaniścite ṣaḍbhāva vikriyāṇāṃ ca 
niṣedhaścetanātmanaḥ || 

p. 346) 

asaṃga iti cāpyukti rasakṛcchrūyate śrutau iti | bhūtasaṃyogataḥ 
prāptaḥ na ca tat pāñcabhautikam iti bruvāṇo loke'smin hāsyate 
bālakairapi ityetat sukhabodhaṃ kiṃ ca mūrtāmūrtavibhāga 
nivṛttau jīvo bhoktā daivatikāśca vijñānātmanaḥ ityayaṃ 
vibhāgo vinivartata iti tvayai voktaṃ ataḥ tadvibhāganivṛttau 
vāsanāvibhāgo'pi nivartate | prakṛtyābhāve kāryābhāvāttataḥ 
tadavismaraṇaṃ yadi tava sadā vāsanānānagīrathavā 
vāsanābhijñānātmanāṃ bhedastvayā vaktuṃ na śakyata ityāha 
mūrtāmūrtavibhāgo'sya vibhāgo vinivartate iti svoktamavismṛtya 
vāsanābhedagīḥ kathamiti | punarapi bhartṛprapañcānāṃ 
kalpanāntaraṃ darśayati nirākaraṇāya | 

racayanti tathā sādhvīṃ prakriyānyāyavarjitāṃ 
mūrtāmūrtārthako rāśi eko bāhyaṃ kileṣyate uttamaḥ 
paramātmākhyo rāśiratrābhidhīyate | madhyamoyaṃ tṛtīyastu 
tābhyāṃ rāśiprayojakaḥ pāṇipeṣotthitenāyaṃ kartrā bhoktrā 
sahātmanā 

p. 347) 

bhāvanājñānakarmādi samudāyaprayojakaḥ mūrtāmūrtādirāśistu 
prayojyaḥ sādhanaṃ tathā iti | ayamarthaḥ | mūrtāmūrtarāśireko 
bāhyaḥ kileṣyate | uttamaḥ paramātmarāśiḥ kṣetrajñena saha 
vāsanā karmasamudāyarāśirmadhyamaḥ sa ca mūrtāmūrtarāśeḥ 
prayojakaḥ | vādakaste na prayojyaḥ sādhyaśceti | evaṃ 
rāśitrayakalpanāṃ kṛtvā anyāmapi kalpanāṃ tārkikaiḥ 
sahasaṃvādākhyāṃ kurvantītyāha- 

tārkikaiḥ saha sandhiṃ ca cikīrṣanti yathābalaṃ iti | kathamiti 
tadāha- 

ayaṃ prayojako rāśiḥ liṃgameva kilāśritaḥ ityuktvā 
sāṃkhyatvabhayāt kalpayanti tato'nyatheti | ayamarthaḥ 
prayojakarāśirliṃgāśrita iti tāvadvadanti | tarhi 
sāṃkhyapakṣo'syeti tadbhayādanyathā ca kalpayantīti | anyathā 
kalpanaṃ darśayati- 

gandhaṃ puṣpāśrayo yadvat puṭamāśritya tiṣṭhati 
kusumāpacayepyevaṃ liṃgasthā vāsanātmaneti vāsanā kāmakarmāṇi 
liṃgasthānyeva nātmani 

p. 348) 

liṃgādātmānamāyāti gandho gandhapuṭaṃ yathā ityetat pūrvasya 
prapañcaḥ | itthaṃ nirguṇasyāpi parāṃśasya jīvasya 
guṇavattvamityāha nirguṇopi paraikāṃśo bahirabhyāgatena saḥ 
karmaṇā saguṇaḥ sākṣāt bhavatīti pracakṣate iti | evaṃ 
vadadbhiḥ vaiśeṣikādibhiścittamanusṛtamityāha- 

tataśca kartā bhoktā ca baddhyate mucyate tathā vijñānātmeti 
kaṇabhuk cittamevaṃ samāśritaḥ iti | kena krameṇa 
prayojakarāśirātmānaṃ gacchatīti | tamāha- 

bhūtarāśeragālliṃgaṃ karmarāśeḥ sakāśataḥ 
liṃgādātmānamāgāt sa liṃga saṃsargakāraṇāditi 
prayojakarāśirbhūtarāśeḥ sakāśato liṃgamagāt 
liṃgāccātmānamagāt ātmano liṃga saṃbandhādityarthaḥ | anyāpi 
tadīyā prakriyocyate | vaiśeṣikādicittānusaraṇārthaṃ evaṃ 
kṛṣṇaśaktiravidyāpi parasmādevatotthitā vikṛtya paramātmānaṃ 
vijñānātmani tiṣṭhatīti jīvo jñānīti 
vaiśeṣikādayastaccittamanusṛtaṃ 

p. 349) 

avidyā jīvāśrayatvakathanenetyarthaḥ | parotthitāvidyāyāḥ 
jīvāśrayatvaṃ dṛṣṭāntena sādhayati- 

yathoṣarātmako doṣaṃ pṛthivyā eva jajñivān * * * kṣmaikadeśaṃ 
vikṛtyāvetaṃ taṃ coṣarāśivat ityetaṃ sāṃkhya 
siddhāntamanuvartanti sabhramāditi tannirākaroti- 

naivaṃ kalpayituṃ yuktaṃ vedasiddhāntabādhanāt parasya 
vikāritve'ṃśitve jīvasya cāṃśatve vikāratve vā 
sthūlādiśrutervirodha ityarthaḥ bṛhadvicārepyetaduktamityāha- 
purāpi caitaduditaṃ yathā vedāntabādhanamiti | etadeva spaṣṭayati 
| sakalatve parasyoktāḥ saṃsāritvādilakṣaṇāḥ doṣāḥ sarve'pi 
cāyānti pratyagātmānamekalaṃ iti | nanu na parāṃśo jīvo nāpi 
sīkāraṃ kintu sarādanya eveti cet tatrāha jñetrajñasya ca 
saṃvittau parasmādātmanaḥ svataḥ ekatvāsaṃbhavo'tyantaṃ 
kṣetrajñaparamātmanoriti tadā tādātmyaśrutivirodha ityarthaḥ || 
nanu 

p. 350) 

nanu liṃgopādhirātmā parāṃśatvena vivakṣyate kalpanayā na tu 
hastādivattadā ko doṣa ityāha - athopacārako deśo liṃgamevātmano 
mataḥ iti | liṃgyata iti liṃgaṃ liṃgopādhirātmetyarthaḥ | atra 
dūṣaṇamāha- na tathā liṃgavidhvastau vāsanātmani yujyate iti | 
evaṃ vadataḥ svaprakriyāvirodhaḥ syāt liṃgaviyogepi liṃgasthā 
vāsanā jīve tiṣṭhatīti tava darśanaṃ tanna siddhyedyadi 
liṃgopādhirātmā liṃgābhāve vadedityarthaḥ biṃbātmano 
vāsanāśraya nirākaraṇāya 
puṣpādivāsanānāmityādinoktanyāyo'nusaṃbandheya ityāha- 

nyāyaḥ purodito yo'tra vāsanā sāśrayaṃ prati sa 
sarve'trānusandheyaṃ pūrvapakṣāpanuttaye iti utthānaṃ 
cāvidyāyāḥ parasmādātmanaḥ svataḥ ūṣarādivadityādikalpanā 
nopapadyate ityetat subodhaṃ anupapattiṃ prakaṭayati 
anirvedaprasaktiḥ syādyavidyā parātmanaḥ nirātmavādasaktiśca 
mohocchedo bhavediha 

p. 351) 

iti | ayamarthaḥ | yadi paramātmavikāro'vidyā tadā parasyaiva 
saṃsāraḥ syāt avidyā yataḥ saṃsāryupagamādataśca avidyāyāṃ 
sthitāyāṃ na mokṣaḥ siddhyedathāvidyā naśyati tadā 
parābhāvaḥ | kāraṇe sthite kāryasya atyantavināśāyogāditi | 
mūrtādivāsanayāntaḥ karaṇaṃ vācyamiti tava darśanaṃ | 
tatparityāgena vā sanānāmanyatra gamanāyogācca na 
vāsanāśrayatvamātmana ityāha vāsyadeśātirekeṇa vāsanāyā na 
ceṣyate deśāntaropagamanaṃ guṇavaddravyavarjanāditi 
śrutivirodhācca vāsanādravyatvakalpanā na ghaṭa ityata āha - 
sāmañjasyena gacchati na ca śrutyarthāṇyapi yathokta kalpanāyāṃ 
hi nayuktā tena kalpaneti śrutirudāharati | kāmaḥ saṃkalpa 
ityādyā manaso dhvaryīṇaḥ śrutā dharmā natvātmanaḥ 
śāstre'nya saṃgohīti vāraṇāt hṛdaye hyevaṃ rūpāṇi 
hāyatīveti cāparaṃ kāmāyesya hṛdītyādi tīrṇo hṛti? | tathā 
vaca iti | nanu tvadudāhṛta 

p. 352) 

vākyagata mana ādiśabdairjīva evocyata iti cennetyāha - 

śrutādarthānna cānyo'rtho yathoktavacasāṃ yataḥ samyak 
kalpayituṃ śakyaṃ kalpanā'to na yujyate iti | ātmanaḥ 
kāmādyāśrayatvakalpanā ato na yujyata ityarthaḥ | ātmano 
brahmatvapratipādanaparatvācca sarvopaniṣadāṃ nātmanaḥ kāmādyā 
śrayatvaṃ parārtha ityāha- 

pratyak brahmatvasiddhyarthaṃ sarvaivopaniṣattviyaṃ 
tāvanmātraparatvena vedāntānāmupakṣayāditi evaṃ 
kartādivāsanāśrayatvaṃ nirākṛtamidānīṃ rāśitrayakalpanāṃ 
nirākaroti- 

rāśitritayapakṣe ca nāḍyarthotra samañjasaṃ kriyate kalpanā yena 
sarvanyāyavirodhinīti śrutyarthaḥ samañjaso na siddhyati 
rāśitritaya pakṣa ityarthaḥ | tvatpakṣepyetat samānamiti 
cennetyāha- 

dve eva tu yadā rūpe mūrtāmūrte savāsane brahmarūpi tṛtīyaṃ ca 
tadā pāpeti yujyate iti bhavatkalpanāyāṃ vijñānātmā rūpi 
madhye 

p. 353) 

rūpamadhye vā yadi rūpimadhye tadaivaṃ śrutyā bhavitavyamiti āha- 

brahmaikadeśabhūtasya vijñānātmana eva te rūpe iti tadāyuktaṃ 
kalpanānuguṇaṃ vacaḥ ajñānatmamuno yadi vā paramātmanaḥ rūpe 
iti tadā vakṣyacchrautī cet kalpanā bhavediti yadyapi 
vijñānātmano dve rūpe iti śrutau satyāṃ athavā 
vijñānātmadvāreṇa paramātmano dve rūpe iti śrutau satyāmapi 
jñānātmano rūpirāśyantarbhāvaḥ tathāpi dve rūpe iti 
dvirvacanaṃ vākye'vasāraṇaṃ ca na ghaṭata ityāha- 

dvirvacaśca tato yuktaṃ trairūpye'sya na saṃbhavāt mūrtāmūrte 
ca dve rūpe tṛtīyaṃ vāsanā yataḥ iti | nanu kimityanupapannaṃ 
mūrtāmūrtākhyaṃ rūpadvayaṃ brahmaṇo vāsanā vijñānākhya itye 
tadāha mataṃ mūrtetare rūpe brahmaṇo hi mate sadā kṣetrajñasya 
tu naivaite vāsanāmātrarūpitaḥ iti | atra dūṣaṇamāha- 

tadāpi jīvadvāreṇa vikiyāyāṃ vrajato vibhoḥ 

p. 354) 

vāsanādyabhisaṃbandha itīyaṃ gīranathikā iti | eṣo'rthaḥ | 
evaṃ te dvyavasthocyatetvayā tadā vijñānātmadvāreṇa 
vikriyamāṇasya mūrtāmūrto rūpe iti na vācyaṃ anyathā vāsanā 
vira * * * pi brahmaṇaḥ saṃbandhaprasaṃgāditi | vāsanānāmapi 
yato na viśeṣo manāgapi kṣetrajña dvāratāyā 
syādasattasmādvikalpitamityetat pūrvasya prapañcaḥ | 
vyavasthākaraṇe vijñānadvāreṇa vikriyamāṇasyeti 
vikalpitamasadityarthaḥ jīvadvāreṇa parasya pariṇāmopi na ghaṭata 
ityāha- 

vastu vastvantaratvena na ca vikriyate'ñjasā vṛddhyeha 
mukhyayetyevaṃ śakto vaktuṃ jagatyapi | iti jīvasya vastvantaratve 
tadrūpapariṇāmo na saṃbhavatītyuktaṃ | idānīṃ jīvasya 
vastvantaratvaṃ tvayā neṣyate | tathā sati tvat 
siddhāntahānādityāha- 

vastvantaro na ca mataṃ kṣetrajñaiḥ paramātmanaḥ | 
siddhāntahānirevaṃ ca kalpanāyā dhruvaṃ bhavediti tasmāt 
vedāntārthaṃ vyākhyātumicchadbhiḥ 

p. 355) 

kṣetrajñasya kāmādivāsanātrayakalpanā ca kartumayuktetyāha- 

āviścikīrṣubhistasmādvedāntārthaṃ mahātmabhiḥ īdṛśī 
kalpanāyuktā vaktuṃ parahitārthibhiḥ iti | tasmāt tasya haitasyeti 
liṃgameva parigṛhyate na kṣetrajña ityāha- 

dakṣiṇekṣaḥ pumāniti liṃgātmā parigṛhyate 
adhyātme'thādidaive ca tasyaiva prastutaḥ tvataḥ || iti | nanu 
prakṛtatvāccelliṃgagrahaṇojjīvopi tasyeti liṃgameva parigṛhyate 
na kṣetrajña ityāha dakṣiṇekṣaḥ pumāniti liṃgātmā 
parigṛhyate adhyātmethāpi daive ca tasyaiva prastutatvataḥ nanu 
prakṛtatvāccelliṃgagrahaṇo jīvopi prakṛto atastasya heti 
jīvagrahaḥ kasmānnetyetadāha - jīvagrahotra nanvastu 
prakṛtatvāviśeṣataḥ tasyaiva vaitāni rūpāṇi 
tasmānnetyabhidhīyatāṃ iti prakṛtatvaṃ jīvasya pāṇipeṣavākye 
tadgrahaṇamayuktamityāha- 

naivaṃ rūpitayā yasmādiha śrutyā vivakṣitaḥ kṣetrajña iti | 
mūrtāmūrtarūpi brahmātmanā kṣetrajñasya 

p. 356) 

vivakṣitatvānna tasya vāsanārūpitvamityarthaḥ 
tasmādvāsanārūpyantaḥ karaṇamevetyāha- karaṇātmaiva tasmādiha 
vivakṣitamiti | kartṛtvādyaśeṣa vāsanāśrayatvena liṃgasya 
sākṣiṇo gamyamānatvācca liṃgameva vāsanārūpī nātmetyāha - 
karaṇātmaiva tasmādiha vivakṣita iti | kartṛtvādyaśeṣavāsanā 
śrayatvena liṃgasya sākṣiṇo gamyamānatvācca liṃgameva 
vāsanārūpī nātmetyāha - vāsanānugataṃ liṃgaṃ 
mṛdvanmṛdvikriyātmasu cetyate sākṣiṇo yasmāt nātaḥ 
kṣetrajñarūpitā || iti | api ca kartṛtvādi yadi jīvasya 
pāramārthikaṃ rūpaṃ tadā neti netīti samastaviśeṣāpohena 
jīvasya pratipādanaṃ na yujyetetyetadāha māhārajanamityādirūpaṃ 
cet sākṣiṇo bhavet netītyathādeśaṃ nākariṣyattadātmanaḥ iti 
nanu na jīvasyāyamādeśaḥ kintu brahmaṇa ityāśaṃkyāha- 

anyasyāsau na cādeśaḥ śaktyo vaktuṃ pramāṇataḥ 

p. 357) 

neti netīti tasyaivaṃ dṛṣṭānta upasaṃhṛteriti | sa eṣa neti 
netītyātmeti vikrāntavākya ātmapadaśravaṇāt ātmana 
evāyamādeśī na taṭastha brahmaṇa ityarthaḥ | api ca ātmaiva cet 
samasta bhedaṃ nirākaraṇena dvāreṇa brahmatvena pratipādayituṃ 
iṣṭo āthāta ādeśo neti netīti tadā yevatveti pratijñā 
arthavatītyāha apyevatveti pratijñāyā akṣaratvaṃ tadā bhavet 
pāṇipeṣotthitasyaiva yadyādeśo bhavedayam | nanu jīvasya 
brahmatvena pratipādanaṃ kathaṃ jīva brahmaṇorbhedāt tatrāha- 

pāṇipeṣotthito'nyaccennetīti ca tato'paraḥ anyosāviti mithyā 
dhīstadā syonmohakāraṇāt iti jīvaparabhede 
tadātmānamevāvedityādi vākyavirodhaścetyāha - na 
syādātmānamevāvedahaṃ brahmeti mānajā 
samyagdhīrnikhiladhvāntadhātinī muktidāyinīti | 
tasmādantaḥkaraṇameva vāsanārūpītyāha karaṇātmana evātastasya 
hetigraho bhavet na tu tatsākṣiṇā yuktastasya rūpaniṣedhateḥ 

p. 358) 

iti | nanu kartṛtvādivāsanāḥ sarvā liṃgagatāścet kathaṃ 
tatsākṣiṇi katṛtvādipratibhānamiti tatrāha- 

vāsanābhūtirūpāstā liṃgasthāliṃgasākṣiṇaḥ kurvanti 
bahurūpatvaṃ maṇerāstaraṇaṃ yatheti uttaraṃ vārtikatrayaṃ 
padārthavivaraṇaṃ subodham tallikhyate- 

mahārajanamityatra hāridraṃ rūpamucyate indragopopamānena 
kausuṃbhasya gatatvataḥ pītaṃ vastraṃ yathā tadvat liṃgamābhāti 
sākṣiṇaḥ striyādiviṣayodbhūta vāsanāvāsitaṃ dṛśe īṣat 
pāṇḍu yathorṇādi tadvalliṃgaṃ prakāśate idragopādiraktaṃ ca 
bhṛśaṃ raktamanastatheti vāsanāvaicitryaṃ ca jñānakarmavaśāt 
satvādi guṇavaicitryaṃ nimittamityāha vārtikadvayena tallikhyate- 

rajasaṃ kvacidudrekastamasaṃ kvacidiṣyate satvasyāpi tathotkarṣaḥ 
kutaścidupajāyate kvacidekapradhānatvaṃ kasmiṃścidviṣaye dvayoḥ 
trayāṇāmapi cānyatra jñānakarmādi citrataḥ 

p. 359) 

iti | punarapi padārthavyākhyānamevānuvartayati vārtikadveyena | 
tallikhyate agnerarciryathā bhāsvat satvotkarṣāt yathā manaḥ 
puṇḍarīkaṃ yathā śuklaṃ saumyamāhlādakṛttathā 
sakṛdvidyudyathātyantaṃ ghanadhvāntāpanodakṛt atīva 
bhāsvarāsmākaṃ cakṣurvat sakṛdugateti iyamantyā vāsanā 
hiraṇyagarbhasya parameśvarutpadyamānasya bhavatītyāha - 
stutyarthaṃ tadupāsanasya vidhitsitatvāditi || hiraṇyagarbhatatvasya 
jāyamāna sakeśavān vidyudvat prathate rūpaṃ kila tasya 
mahātmanaḥ iti | idānīṃ tathāvidha vāsanāviśiṣṭa 
hiraṇyagarbhopāsakasya dūṣṭaṃ phalaṃ kathayati ato'nenaiva 
rūpeṇa ya upāste divāniśam sarvāndhakārahantrīva vidyuktaṃ 
śrīḥ sadāśrayet iti | yamathā māhārajanamityādinā ṣaṭ 
dṛṣṭāntā upāttāstatra ṣaḍvidhā eva vāsanā iti śaṃkā 
bhavati || tannivṛttyarthamāha- 

nādirna madhyaṃ naivānto neyattā vidyate yataḥ anantakalpopacaryāt 
vāsanānāmiti | ataḥ udāharaṇamātramityāha udāhṛtiḥ 

p. 360) 

māhārajanamityādirna tviyattā vivakṣitā prakāradarśanāyaiva 
tenodāhṛtiriṣyate iti | satyasyeti ṣaṣṭhyantaṃ satyaṃ 
vyākhyātaṃ | yohavai śiśumityādirabhyo'thāta ādeśa ityantena 
granthenedānīṃ prathamāntaṃ satyamavaśiṣṭaṃ tadvyākhyānāya 
athāta ityādi vākyamityāha niśśeṣamevaṃ satyasya rūpaṃ 
vyākhyāya sāṃprataṃ parātmasatyayāthātmya nirdeśāya prayatyate 
iti | athaśabdārthaṃ uttaravārtikatrayeṇa kathayati yato 
vyākhyātamakhilaṃ mūrtāmūrtādi vastvataḥ ādeśo'nantaraṃ 
tasya kriyate'nanyamāninaḥ mūrtāmūrtasvabhāvasya 
satyasyāviṣkṛteratha | brahmātirekato nānyadyato vastvavaśiṣyate 
| ādeśī brahmaṇo'to'yaṃ nirādeśasya bhaṇyate 
atimānābhidhānasya pratyaṅmātrādvayātmanaḥ iti | idānīṃ 
tridhā vyutpattimādeśaśabdasya kathayati- 

karmaṇyādeśaśabdo'yaṃ yadi vā kāraṇe bhavet 
ādiṣṭirathavādeśo neti netyadvayātmanaḥ iti karma brahma 
karaṇaṃ śabdo bhāvo jñānaṃ neti netīti | 

p. 361) 

śabdadvayaṃ karaṇapakṣa ādeśaḥ syāttena ca kathaṃ brahma 
nideṣṭuṃ śakyate atadvācakatvāditye tadāhaneti netīti 
śabdābhyāṃ satyasya brahmaṇaḥ kathaṃ pramāṇagocarātītaṃ 
syānnirdidikṣitamiti yadyapyetadvācakaṃ na bhavati tathāpi 
ātmanyastā'vidyā tatkāryanirāsadvāreṇa 
brahmapratipattiheturityāha - 

śṛṇu sarvaṃ tadajñāna samutpatyaniṣedhataḥ iti tarhi niṣedhena 
sat dvitīyatā netyāha- pratyaṅmātraikarūpeṇa tadabodhaṃ 
nirākṛteriti tatkāryasyāpi nirākṛteriti | tadajñānasumutthasya 
niṣedha ityuktaṃ kiṃ tadajñānaṃ tadutthaṃ ca kiṃ taddarśayati- 

amūrtasya parāniṣṭhā kāraṇātmā puroditaḥ mūrtasya ca tathā 
pṛthvīmadhye saṃkīrtitā tayoḥ mūlakāraṇamantyakāryaṃ 
tadantarvatī ca sarvaṃ niṣedhyamityarthaḥ | nanu 
uktratrayātirekeṇāpi pratyagvyatiriktamastīti netyāha 
manobhidhānayoryāvān kaścidviṣaya iṣyate uktayormadhyavartyeva 
kāryakāraṇayorasau 

p. 362) 

iti madhyavarti saṃpujī kṛtya darśayati- 
nāvasthitasyāpyakṣayatvaṃ śrutirjagau kṛtsnaprāptyākṣayo nāto 
vidyate kāmakarmaṇoḥ pramāṇāsaṃbhavāttasmāda samīcīmucyate 
iti | nanu bhogānna sarvātmanā jagatkṣayaḥ kintu jagadvyaktatā 
nivṛttimātramucyata iti tatrāha vyāktatāyāṃ kṣayo yastu 
kāraṇātmatayā śrutaḥ tādṛk kṣayaḥ suṣuptepi 
naivāsmābhirnivāryate iti sādhanānuṣṭhānaṃ vyarthamityarthaḥ 
yata evaṃ ato ajñānādeva jagatkṣaya ityāha- 
pratyakṣatvaparijñāna janmaiva dhvaṃsahetutā'dvaitasyeti 
pumarthaśca nāto'nyat kiñcidiṣyate iti | nanu kathaṃ 
nāntyamiṣyate kaivalyāya karmeṣyata eva satyaṃ pranāḍyā na 
sākṣāt tatra pramāṇamāha tametamiti ca tathā sarveṣāmapi 
karmaṇāṃ pratyak jñānasamutpattau viniyogaḥ pradarśit iti 
jñānāt karmakṣayaśravaṇācca na sākṣādupakāra ityāhabhidyaye 
hṛdayagranthiḥ chidyante sarvasaṃśayāḥ kṣīyante cāsya karmāṇi 
tasmin dṛṣṭe parāpare || 

p. 363) 

iti | tarhi prārabdhakarmaṇāmapi kṣayo netyāha bhogakṣayena 
kāmānāṃ niṣiddhānāṃ ca karmaṇāṃ kṣaya ārabdha kāryāṇāṃ 
jñāninopi na bodhate iti | tarhi itaradapi tathetyāha 
abhāvādārjitānāṃ tu sarveṣāmapi karmaṇāṃ kṣayo 
nārabdhakāryāṇāṃ samyak jñānaprasūtitaḥ iti | nanu 
śāstrameva karmaṇāṃ saha bhogena kṣayepi mānamiti cennetyāha- 

jñānotpattau kṣaye māna karmaṇā vidyate yathā kṛtsnaprāptyā 
kṣaye mānaṃ na tathā kiñcidiṣyate iti | 
avidyāparicchedītyabhihitaṃ tatra keya mavidyā agrahaṇamanyathā 
grahaṇa vā | agrahaṇaṃ cettatrāha- 

paricchetrī na cāvidyā tamorupā hi sā yataḥ ācchādikātaḥ sā 
yuktā samastena vyastarūpiṇaḥ iti | mithyājñānaṃ cettapi 
tathetyāha- 

na cāpi mithyāvijñānaṃ paricchedakamiṣyate paricchinatti kiṃ 
vyoma nīlajñānaṃ manāgapīti tasya tarhi paricchedakatvaṃ 
jñānasyetyāha sato'bhivyañjakaṃ mānaṃ iti || nanu mānaṃ 
kārakaṃ 

p. 364) 

na bodhakamiti cet tatrāha - na tu tatkuṃbhakāra yathā 
vastvanurodhitva vaditi || api ca dhiyaḥ paricchedakatvaṃ nāma 
yathārthabodhakatvaṃ nātra vigānamityāha- 

meyavastvanurodhitvaṃ paricchedatayā dhiyaḥ iti kiṃ cāto 
yadyevamiti tatrāha- 

yathā vastvanurodhitvaṃ ajñānasyāpi cenmataṃ ukte meye sadā 
muktiḥ bandhopādhyā dviparyayaḥ 
agrahaṇānyagrahaṇayoryathārthabodhakatve tadbodhyaṃ vastu sadā 
muktaṃ baddhaṃ vā ubhayathāpi ubhayoḥ sadābhāvāt 
śāstrāraṃbhānarthakyamiti | api jaḍaprapañcasya 
ajaḍabrahmopādānamiti tava darśanaṃ tadapyanupapannamityāha 
nātmanā'tmīyakāryasya syādupādānakāraṇaṃ atādātmyānnahi 
ghaṭaṃ janayantīha tantavaḥ iti | avidyaiva samastajagadupādamiti 
cet tadapi sābhyupagama viruddhamityāha- parātmanaḥ svato vidyā 
bahiṣṭaḥ kāmakarmaṇī āgate na tvavidyāyā bhavataivaitaducyate 
iti | avidyāparamātmana utpadyate na ca 

p. 365) 

avidyā kārye kāmakarmaṇī iti bhavataivocyate ato'vidyaiva 
jagadupādānamityetat svābhyupagamaviruddhamiti | api ca 
naṣṭāmapyavidyāṃ kāmakarmaṇī jagayata ityetadapi nyāya 
viruddhamucyata ityāha- 

na cāpyavidyāmasatiṃ śaknutaḥ kāmakarmaṇi tadakāraṇataḥ 
kartuṃ mṛtsehāñcādikaṃ yatheti asato janmāyogāt avidyāyāḥ 
kāraṇahīnatvācca na janmetyarthaḥ bhavatu vā kāraṇaṃ tathāpi 
avidyā sati cet atyantāya notpādyetyāha na cātyantāsato janma 
kuryāllokepi kāraṇaṃ narthetarāṃ suvṛṣṭyāpi cātmano 
saṃbhavo'ṃbarāditi | ākāśaḥ puṣpābhāvādityarthaḥ 
parātmataḥ svatovidyetyuktaṃ tatraiva dūṣaṇāntaramāha- 

brahmaiva cedavidyāyā janmanaḥ kāraṇaṃ mataṃ tasmin sati 
samucchittirapi madrūpaṃ tathā karma prāṇalokādayastathā- 

kārakaṃ vā kriyānyadvā kāraṇaṃ kāryameva ca jātirguṇaḥ 
kriyā dravyaṃ saṃbandho bhāva ca || 

p. 366) 

sadasat sadasacceti samastavyastameva ca pramātā ca pramāṇaṃ ca 
prameyotha kriyāphale iti | etasya sarvasya pratiṣedho nakāraḥ tena 
nakāreṇa pratyaṅmātraviṣayeṇa brahma yāthātmyaṃ gamyata 
ityāha- 

ityādeḥ pratiṣedhena pratyaṅmātrāvalaṃbiteti 
niṣeddhyasamarpakābhāvāt kathaṃ niṣedha iti | tatrāha- 
upapradarśakośeṣa nāmāderitīṣyate ato niṣedho ghaṭata ityāha- 
tasyopadarśitasyātha niṣedhaḥ kriyate na teti || nanu brahma 
jagataḥ pratiṣiddhatvā danyatrāvasthānaṃ ato 
advaitahānistatrāha- 

ākṛṣṭaṃ rūpiṇo rūpaṃ na pṛthagvyavatiṣṭhate 
jagatyakalpitamiti | nanu kvacit pratiṣiddhamanyatra tiṣṭhatīti cet 
| satyaṃ yatra svatantraṃ vastu svatantre pratiṣidhyate tadanyatra 
tiṣṭhatīti kalpitaṃ na tathetyāha- 

ghaṭe paṭo niṣiddhopi ghaṭādanyatra tiṣṭhati tadanyatrāpi 
sadbhāvādaniṣiddhasya dharmiṇaḥ paramārthānniṣiddhasya 
tanmohotthasya vastunaḥ 

p. 367) 

sthitiḥ kathaṃ tasya paramārthātmanā'thaveti ayamarthaḥ ghaṭe 
pratiṣiddhasya paṭadharmiṇo anyatrāpi svasvarūpeṇāniṣiddhasya 
bhāvādavasthānaṃ budhyate na tathā kalpitasyeti nādvaitahāniriti 
| nanvākāśādi jagat kalpitaṃ cet bhavaduktaṃ syānnahi kalpitamiti 
cenna vyabhicārāt kalpitamityāha- niṣeddhyānāmaśeṣāṇāṃ 
anyonyavyabhicārataḥ pratīco vyabhicārītaḥ tatrāddhyastaṃ 
niṣidhyate iti | nanu pratīcyadhyastaṃ pratiṣiddhyatāṃ nāma 
naitāvatā brahmasiddhiḥ brahmasiddhyartho'yaṃ niṣedhaprayāsa iti 
| tatrāha iti śabdopaniṣṭhānāṃ niṣedho'nubhavātmani- anante 
tava tāṃ tatra tadbrahmetyavasīyatāmiti nānviti 
śabdasamarpitaniṣedhe brahmaṇo niṣedhyatvaṃ prasiddhatvena 
brahmaṇāṣīti śabdaviṣayatvopapatteriti | netyāha - 

sadbhāvaścopalabdhiśca svārthapratyak cidāśrayāt 
mūrtādīnāmanirdeśyāditirmatto nivartate iti pratīcaḥ svayaṃ 
prabhutvāditi pratyañcaṃ na 

p. 368) 

ataḥ sa na niṣidhyata iti | yata evaṃ tasmādyasya cidātmano 
balādayaṃ pratiṣedhaḥ sarvatra pratiṣedhati | sa cidātmā 
svākāravijñānena vākyo'rthena sarvamupamṛdya 
svayamevāvaśiṣyata ityāha - 

niṣedhati niṣedhyārthaṃ yadbalānna * * * dātmanā vijñānenaiva 
hatvānyat pūrṇatvenaiti cit svataḥ iti | kiṃ tadanyaditi tadāha- 

pratyaṅmātradṛśi hyasmin jāgratsvapnasuṣuptiṣu 
tadanyattattadābhāva saktanantā pratiṣidhyate iti | niṣedhaphalaṃ 
darśayati- 

avicāritasaṃsiddha pratyaṅmohahatau sadā visphāritākṣaḥ 
pratyagdhīmānānnirvātyathātmāni iti | punarapi niṣedhyasya 
mithyātvaṃ dṛṣṭāntena sādhayati- 

apekṣājñānahetūtthaṃ kāryakāraṇavastvataḥ vicāryamāṇaṃ 
tannāsti vyomni kārṣṇyamivātmani iti | athavā nivartatā 
nāmājñānaṃ na jagat paramārthatvena atatkāryatvāditi | tatrāha- 

śabdapravṛttihetūnāṃ pratyagātmanyasaṃbhavāt 

p. 369) 

pramāṇāgocaratvācceti | tarhi nāstyevātmāḥ tatrāha svataḥ 
siddherna nihnutiriti | etat pratiṣedhadvayaṃ vīpsā | atra 
hetumāha- 

mānābhidhānaviṣayo yāvannātmānamātmanā labhate 
pratyagātmāyaṃ na nañ tāvannivartate avidyāvasthāyāṃ 
śabdetarapramāṇaviṣayatvena vartamānaṃ pratyagātmā 
sarvaviśeṣāpohena yāvat svarūpāvasthānaṃ na labhate tāvat 
pratiṣedho na nivartate ato vīpsā āśrayaṇīyā pratiṣedho 
mānābhidhānaviṣaya iti kecit prapañca evetyapare | nanu niṣedhasya 
niṣedhakābhāvāt niṣedha sthiteradvaitahāniriti | tatrāha - 

nirastājñānatatkārye labdha ātmanyathātmanā niṣedhyahetau 
pradhvaste niṣedhopi nivartate iti | punarapi niṣedhyā vivicya 
darśayati pramātṛtvādinā yāvat kiñcidatra vivartitaṃ 
tadabhāvaśca tatsarvaṃ netīti pratiṣidhyate iti | 
nanvabhāvaparyavasāyinī niṣedho'to bhāvasthiteradvaita 
hānistatrāha- 

p. 370) 

niṣedhyaṃ sarvameveti tadaniṣedhyātma vastugaṃ ato 
nābhāvaniṣṭhasyādabhāvasyāpi nihnavāditi yato bhāvo 
niṣedhyāto vīpseyamityāha- neti netītyato vīpsā jighṛkṣīta 
niṣedhataḥ bubhukṣitasya kṛtsnasya vīpsaivāto niṣedhanīti nanu 
vīpsāśrayaṇe'pi nākāṃkṣānivṛttiriti cet netyāha- 

jñānakriyābhyāṃ vyāpyo'yamityākāṃkṣā nivartate apramitsita 
ekasmin niṣṭhāyā tracikīrṣitaḥ iti | ayamarthaḥ jñānena 
mayāptavyākriyayā'yamityākāṃkṣā nivartate || 
vīpsāyāmāśritā yā kriyā jñānayoraviṣaye brahmaṇi niṣṭhāṃ 
tadātmatvaṃ ca gacchati vidvānato'pi vīpsāśrayati niṣṭhāṃ 
yāti sati viduṣi pratiṣedhe veti kecit sthūlādyabhāvajñānaṃ 
bādhakamiti āśaṃkya brahmayāthātmya jñānameva bādhakamityatra 
dṛṣṭāntamāha- rajjuyāthārthyavijñānāt sarpatatkāraṇātmanoḥ 
niṣedho nānyataḥ śakyaṃ kartuṃ varṣaśatairapi iti | punarapi 
vīpsāpakṣe guṇamāha yadyat 

p. 371) 

yadyatprāptaṃ jagatyasmin tattatsarvaṃ niṣidhyate evaṃ ca 
satyanirdiṣṭāśaṃkāpi vinivartate iti || avīpsāpakṣe 
dūṣaṇamāha- na cet vīpsā tadā vākya dvayaṃ tatra vivakṣitaṃ 
uktadvayaniṣedhena tasya copakṣayāt bhavet anuktaviṣayāśaṃkā 
sarvasya pratiṣedhataḥ yadi vābhāvaviṣayā na hyabhāvo niṣidhyate 
iti | śūnyaniṣṭhaṃ vacaḥ syādityuktaṃ yadi vā 
bhāvaviṣayetyanena tadeva sādhayati sākṣānmānaprasiddheṣu 
pratiṣiddhetaragrahaḥ aprasiddhe prasiddhānāṃ 
niṣedhācchūnyatāgrahaḥ iti | ayamarthaḥ | mānamite bhūtalādau 
mānamitameva ghaṭādi yadā pratiṣidhyate tadā pratiṣedhe 
tarayorgraha ubhayamaśūnyaṃ tiṣṭhati | yadā tvamānasiddhe 
brahmaṇi mānasiddhaṃ jagat pratiṣidhyate tadā śūnyaniṣṭhatvaṃ 
vacaso avaśyaṃ bhāvi brahmaṇi mānābhāvāt mānasiddhasya ca 
brahmaṇo anyasya niṣiddhatvāditi | bhavatu śūnyaniṣṭhatvamiti 
cennetyāha- 

ādeśa ityupakramya pratiṣedho'yamucyate | 

p. 372) 

sākṣādādiśyate yena tādṛgādeśa ucyate iti | eṣo'rthaḥ 
brahmaṇa ādeśa ityuktvā pratiṣedhasyocyamānatvāt yathā vā 
brahmaprativādanapara evāyaṃ pratiṣedhākhya ādeśa iti | ataḥ 
pratiṣedhādeśena kāryakāraṇaṃ jagat sākṣitvaṃ brahmarūpeṇa 
nirākṛtya vidvān svasvarūpeṇāvatiṣṭhata ityāha- 

niṣedhavartmanā tasmādaniṣedhyātmasākṣiṇā jñātājñātaṃ 
niṣedhyātha sadā dṛṣṭau pratiṣṭhatīti nanvekadā 
pratiṣiddhamapi punarudbhavati sarpādivadityāhaśaṃkya 
nodbhavatītyetat dṛṣṭāntena sādhayati | yathā śrotradhiyā 
rūpaṃ rūpahetvasamanvayāt nāgrahīt | na ca gṛhṇāti na 
grahīṣyati śabdavat pratyakṣatve vinirjñāto neti netīti | 
vākyataḥ tadvat sakāraṇo nātmā nābhūdasti bhaviṣyatīti 
sakāraṇasya jagato nivṛttiranyeti netyāha- 
nānyadajñānato'stitvaṃ dvitīyasyātmano yathā 
nivṛttistadvadevāsya nāvagatyātmano'pareti 
vīpsāśrayaṇe'pyevatveti | pratiṣṭhāpyupapannārthā 

p. 373) 

bhavatītyāha- 

ananyāyattamaikātmyaṃ yadā sākṣādvyavasthitaṃ vyevatvepi 
pratijñeyaṃ tadā syāt sahaloditeti ata upasaṃharati | 

neti netītyato vīpsā saṃbhavāduktavastunaḥ iti | 
abhipretavastunaḥ saṃbhavāt vīpsāśrayaṇe abhipretavastunaḥ 
siddherityarthaḥ puruṣasya kṛtārthatā ca tadvadbhavatītyāha - 

bhūtārthatā tathā ca syāt anyathā nopapadyate iti | idānīṃ 
niṣedhaphalamupasaṃharati | parāgartheṣu saktādhīḥ 
pratyagarthānurañjanāt niṣitvātvaparāgathīt pratīcīṃ labhate 
sthitiṃ evaṃ bhāṣyakāramata mupapattiṃ upapādya netītyasya 
vākyasya vidhimukhena bodhakatvamarthāntaramāha- vādyantarakalpita 
niṣedhapratiṣedhamukhena vyatirekasyetyādinā | 
vīpsāniṣedhenāṣītyante || evaṃ tātparyārtha uktaḥ idānīṃ 
prativārtikaṃ vyākhyāyate | nāyaṃ pratiṣedhādeśo brahmaṇo 
mūrtāde sakāśato vyatirekasiddhyartha ityāha 

p. 374) 

vyatirekasya siddhatvādādeśoktaiḥ puraivahīti hī 
kimartho'yamādeśaḥ iti | ātmano brahmatvabodhāyetyāha- 

sākṣāt brahmatvasiddhyarthamādeśo'yamathocyate iti | nanu 
nāyamādeśo vyatirekārtho nāpi brahmatvasiddhyarthaṃ kintu 
mūrtādi niṣedhya niṣedhārtha ityāśaṃkyāha- 

na niṣedho'niṣedhārtho lakṣaṇārthaparatvataḥ iti lakṣaṇayā 
tvamarthapratipādanaparatvādityarthaḥ niṣedhaparatve dūṣaṇamāha- 

brahmaṇo māntarāsiddhe śūnyataivāta āpatediti vyatirekasya 
siddhatvāditi tatrāha- ṣaṣṭhyuktereva saṃsiddhā 
mūrtāderbrahmaṇo'nyataḥ tataśca jāmitā saktiriti tataśca 
bhavadabhipretaṃ nirākṛtamityāha- nātaḥ syāt pāriśeṣyagīriti 
| ayamarthaḥ || neti netīti mūrtādeḥ brahmābhedena prasiddhiḥ dve 
pariśeṣā mūrtādi vyatiriktaṃ brahma siddhyatīti 
yattavābhipretaṃ tanna siddhyati ṣaṣṭhyuktereva 
pāriśeṣyanyāyasiddhatvāt iti | 

p. 375) 

mūrtādiniṣedhaparatve dūṣaṇāntaramāha- 

śakyate na niṣeddhuṃ ca pratyakṣādyāśritetvataḥ iti 
pramāṇapratipannasya niṣedho na saṃbhavatītyarthaḥ | 
niṣedhamātrāt puruṣārtho'pi na siddhyatītyāha- 

niṣedhānna pumartho'pi kaścit siddhyet samīhitaḥ iti | kiṃ ca 
parigaṇita mūrtādiniṣedhaniṣṭhatve vākyasya na parabrahmopadeśo 
na bhavedityāha niṣedhamātraniṣṭhatve na cādeśo bhavet prabhoḥ 
iti | kiṃca vyatirekaniṣṭhatve niṣedhasya 
advayabrahmāsiddhirityāha- 

brahmā mūrtādinetyuktau mūrtāderna niṣedhagīḥ | tataśca 
brahmatāsiddhi dvitīye sati vastuni iti | kiṃ ca neti netīti vākya 
vyevatveti pratijñāvivaraṇaṃ na bhavet | parigaṇitapratiṣedhe'to 
vivakṣitabrahmādisiddhirityāha- vyevatvepi pratijñārtho nāpi 
cāviṣkṛto bhavet pāriśeṣyādato siddhiḥ syādvivakṣitavastunaḥ 
iti | ato'bhipretabrahmasiddhiḥ yathā tathā 

p. 376) 

neti vākyaṃ vyākhyeyamityāha yathā siddhistathā vyākhyā 
kāryehokterato'ñjasā iti dvaitaniṣedho vyatirekaśca athāta 
ityataḥ prāgeva siddho'to na tadubhayaṃ tāvadanena pratipādya 
mityāha- 

siddho niṣedhaḥ prāgeva sarvasyānātmavastunaḥ 
pratyagyāthātmyavijñānādanyonya vyabhicārataḥ 
anyonyavyabhicāro'sya vīkṣyate'nātma vastunaḥ 
svarūpavyabhicāropi suṣuptādau svasākṣita | iti || idānīṃ 
nañarthasya svasākṣiyākṣyalakṣaṇaṃ saṃbandhaṃ kathayati || 
dṛṣṭāntena nañarthena pratīco lakṣyatvasiddhyarthaṃ yathā 
mātrādi saṃjñeyaṃ pratyak saṃvitti siddhikā 
pramātrāderabhāvopi pratyak bodhāśrayāttathā iti | na 
svātmabodhabalāccet siddhiranātmanaḥ ātmano vikāritvaṃ netyāha- 

avicāritasaṃsiddhiḥ ātmāvidyaikarūpataḥ 
siddhāyate'khilānātmā svataḥ siddhātmasaṃśrayāt iti | athavā 
anubhavasiddhatve anubhavavat satyatvamāśaṃkya tannirākarotyanena || 

p. 377) 

svataḥ siddhātmasaṃśrayādityuktau tasya svarūpaṃ kathayati || 

atirohitasaṃvitkopyapāstāśeṣavikriyaḥ ananyamātṛmānādiḥ 
dṛṣṭimātrātmakatvataḥ iti | evaṃ vidhātma prasādāt sarvasya 
siddhirityāha- 

bhāvābhāvātmakā siddhirevaṃ sarvāpyanātmanaḥ 
tadviruddhātmakānmatto mayyevāsau prasiddhyatīti tat prasādāt 
sarvasya siddhirbhavatu sa kena siddha iti | svenaivetyāha- 

ananyānubhavenaiva bhāvātmabhūmiṣu pratyak kūṭastha ātmānaṃ 
paśyannāste phalātmataḥ iti | ataḥ ātmasiddhau na 
mātrādyapekṣetyāha ato mātrādisaṃbhedo yatra yatra nivartate | 
tatra tatraikalaṃ pratyak svamahimnaiva siddhyatīti idānīṃ 
anubhavasiddhābhāvena anubhavo lakṣyata ityāha- 

pramātrāderabhāvo'to yaḥ siddhaḥ sātmabodhataḥ nañ vṛttistaṃ 
sadā buddhaṃ lakṣayatyamitapramam iti | naño vṛttiryasminniti | 
nañ vṛttirabhāvo 

p. 378) 

anubhavasiddhaḥ svasākṣiṇaṃ lakṣayati mañca śabda iva puruṣaḥ 
tasmānnetītyatra nañstvaṃ padārtho nañ vṛttiriti 
pāṭhāntaramatra naña eva lakṣaṇātvaṃ pūrvatra tadarthasya 
ubhayatrāpi pratyagātmā nañarthaḥ | nanu sākṣādeva śabdaḥ 
kasmānna bodhayediti | tatrāha - vaiviktyā na ca 
mānāderananyānubhavātmani sahetukasya vṛttiḥ syāt 
nityabodhāvabodhanīti lakṣyātmasvarūpaṃ darśayati- 

avidyādyatirekeṇa kāraṇādi vidhā mukaṃ labdhamātmakaṃ vastu 
pratīco'nanyamānataḥ || iti athavā vaivittyāditi 
hetvasiddhimāśaṃkya tatpariharatyanena || ananyamānatvamasiddhaṃ 
ityāśaṃkyāha- 

etadvastu svataḥ siddhaḥ pramātrādyanapekṣitaḥ sarvasyaiva tataḥ 
siddhe kathaṃ siddhyettadanyataḥ iti | svataḥ siddhaḥ pratyagātmā 
tvamartho nañartha iti | etattāvat prasādhitamiti śabdārthaḥ 
tadarthaḥ parastayorekatvaṃ netītyanenocyate tatvamasīti 
vadityetadāha- 

p. 379) 

uktaprameyasaṃsiddhiḥ svamahimnaiva na śruteḥ tasya 
brahmatvabodhāya neti brahmetimocyate || iti tasya na mūrtasya 
sākṣiṇo brahmatvajñānāya neti brahmeti mocyate | mocyate neti 
vākyaṃ tayorekatve mānamityarthaḥ | socyata iti kecit paṭhanti seti 
prameyasiddhiṃ parāmṛśyata iti teṣāmabhiprāyaḥ | nanu jīvasya 
paricchinnatvāt kathaṃ brahmatvabodhanaṃ tatrāha- 

ātmapratyayamāmeyo lakṣito yo nañāñjasā 
avidyādestadātmatvāditi brahmeti boddhyata iti 
pratyaṅmohatadutthasya pratyayādhikatvāda to'vocaditi brahmeti 
mohanudityetat pūrvasya prapañcaḥ na hyetasmādityādi 
vākyāvatāraṇāya codyamudbhāvayati | 

ādeśaḥ pratyati mahānathāta iti saṃbhramaḥ tenāsadṛśa ādeśo 
nanvayuktoyamīryate iti | sadṛśa evetyāha- 

yukta evāyamādeśo na yato dṛśyate paraḥ ādeśaḥ koyamevātra 
brahmaṇyādeśa iṣyate iti nanu vidhimukhenāpyādeśanamasti satyaṃ 
tadatra 

p. 380) 

na saṃbhavatīti pratipādanāyāha- 

ādidikṣitametasya tatvaṃ yat brahmaṇaḥ param yāvantastatra 
nirdeśyā ste'rthāḥ sarvevivakṣitāḥ iti | netīti 
sarvaviśeṣaṇānāṃ nirākṛtatvāt na lipimukhena bodhanamityarthaḥ 
| teṣāṃ nivṛttiranyeti netyāha - 

nivṛttiśca yathoktaiva teṣāmaikārthyalakṣaṇā 
bhinnadeśasthitistatra vāstavī nopapadyate iti | bhinnadeśasthitirna 
ghaṭata ityuktam atra hetumāha- 

avyāvṛttānanugato brahmaśabdārtha iṣyate mukhyonyasmin sati yato 
brahmārthenāvasīyate iti | jātyāderbrahmamātratvāccāyamādeśa 
ityāha - śabdapravṛttihetūnāṃ aikārthyena samāptataḥ tadā 
tadabhidheyānāmādeśo'yamataḥ paraḥ iti ato ayameva para ādeśa 
ityupasaṃharati abhidhābhidheyasaṃbandhamaṃgīkṛtya yato'kṣare na 
kaścidapi śabdotra sākṣāt brahma nivartate ādeśoneti netītyevaṃ 
teneva ghaṭate'ñjasā tadabodhaprasūtānāmākāṃkṣāṇāṃ 
niṣedhataḥ 

p. 381) 

idānīmatha nāmadheyamityāderarthamāha - mūrtāmūrtā hi 
satyāhnaṃ prāṇāḥ satyāstadā'tmataḥ || 
kṣetrajñastadupādhitvāt satya ityabhidhīyate iti | nanu 
paraviṣayametannāma satyamupacāraka ityāha- 

anirdeśyasya nirdeśyā ye bhedāḥ kāryalakṣaṇāḥ teṣu 
labdhāspadaṃ nāma parasminnapacayate | iti ṣaṣṭhyanta 
satyaśabdārtha uktaḥ idānīṃ tadanuvādena 
prathamāntasatyaśabdārthaṃ kathayati- 

mūrtāmūrtātmakaṃ satyaṃ prāṇādeḥ kāryarūpiṇaḥ tasyāpyetat 
paraṃ satyaṃ yannetītyavadhāritamiti | nanu mūrtādisvarūpeṇāpi 
satyaṃ netyāha- 

uktavastvatirekeṇa nāmīṣāṃ satyatā yataḥ na cāpyasatyatā 
tatsyāt teṣāṃ satyaṃ paraṃ padam | iti | uktamarthaṃ 
dṛṣṭāntena sādhayati | ātmavanto yathā rajvā rajjuḥ 
sarpādayastathā | ātmavanto nirātmānaḥ prāṇādyāḥ 
pratyagātmanā pratyagātmanaiva sarvasyātmavatve kiṃ phalatīti 
tadeva draṣṭavyaṃ nānyadityetat phalatītyāha yata evamatodvīkṣya 
mūrtāmūrtādivartmanā || 

p. 382) 

satyaśabdābhidheyārthaṃ tayā dvārāparaṃ padam | 
vyapadiśyamānamaikātmyaṃ satyasyātmānamadvayaṃ 
draṣṭavyamātmanaivenaṃ satyaṃ paśyedyathoditam iti | yato 
vyākṛtāvyākṛtayoryāthātmyaṃ ata eva tannāmnastatra 
vṛttirnānyathā ityāha ato vyākṛtayāthātmyaṃ 
vyākṛtenopadiśyate satyasya satyamitita nānyathā vyapadeśabhāgiti 
| ata eva vyapadeśārthametannāmetyāha- vyapadeśāya nāmaitat na 
svanāmāsya vidayte ityāha | nanu brahmākṣaramiti vyapadeśo'tra 
nāmabhiriti nā'yaṃ doṣaḥ kārya kāraṇopādhibrahmaviṣayatvāt 
sarvanāmna ityetadāhakāryakāraṇake tatve nāma labdhāspadaṃ 
yataḥ iti | nanu ubhayavilakṣaṇeṣu śabdaprayogo'stīti | satyaṃ 
lakṣaṇayetyāha- 

rūpābhidheyasaṃbaddhamarūpaṃ śabdamakṣaram | lakṣayennāñjasā 
vakti paraṃ brahma kathañcana śabdapravṛttihetūnāṃ sākṣāt 
brahmaṇyasaṃbhavāt 

iti caturthasya tṛtīyaṃ brāhmaṇam | 

p. 383) 

śrīḥ 

saṃgati pratipādanāya vṛttānudraṇaṃ karoti ātmetyeveti | 
sūtrasya vyākhyeyam prastutaḥ sphuṭā || brahmate'haṃ bravāmīti 
prārabhya apūrṇavākyata iti pūrṇavākyaparyanto grantho 
mokṣaphalavidyā sūtravyākhyānāyetyuktaṃ caturthādhyāyārambha 
ityarthaḥ- 

tatra kena krameṇa kaivalyasiddhiriti kramaṃ darśayati 
vārtikacatuṣṭayena jñānasādhanatvena 
sarvakarmasanyāsavidhānāyedaṃ brāhmaṇamiti pratipādanāya 
nityakarmādyanuṣṭhāna saṃśuddhadhiṣaṇaḥ pumān 
niśśeṣakarmahetūtthaphalasāvadyadhistataḥ virakta āgrajāt soyaṃ 
tatsāvadyasamīkṣaṇāt saṃsāraduḥkhasaṃskāra smṛtibhiḥ 
preryamāṇadhī udbhūta tajjihvā san tadvāneva sādhanasṛhaḥ 
tyaktāśeṣaiṣaṇaḥ sotha pratyagātmani niścayaḥ | vastu 
vṛttātmasaṃbodha tyastasaṃsārakāraṇaḥ | 
vyāvṛttāśeṣasaṃsāro vimukto nāpi mucyate || iti | nanu 
sanyāsasya jñānasādhanatvaṃ sopi śāstragamya iti cennetyāha- 

yāvat kiñcidavidyāyāḥ kāryaṃ vairāgyakāraṇaṃ 

p. 384) 

tatsanyāso viraktatvāt svata eva na śāstrataḥ iti | 
sādhanatvamapyanyata eva siddhaṃ cennātaḥ tasya 
jñānasādhanatvakathanāya brāhmaṇārebha ityāha- 
brahmayāthātmyasādhanatvaṃ vināgamāt sanyāsasya na vijñātaṃ 
tacchāstreṇeha bodhyate || iti | brāhmaṇasyārthāntaraṃ 
kathayituṃ pūrvabrāhmaṇārthamanudravyati- 

brahmāvidyāsamutthānāt kāryakāraṇalakṣaṇāt vyutthāpya neti 
netīti paraṃ brahma pradarśitamiti idānīṃ tatra 
codyamudbhāvayati- 

tatraitat śaṃkyate codyaṃ brahmatvāsiddhi doṣakṛt niṣiddhaṃ neti 
neti mūrtāmūrtādivastu yat kiṃ tat sarvānugaṃ sarvaṃ kiṃ vā 
tasmānniṣidhyate iti | abhinnaṃ bhinnamabhāvaniṣṭhaṃ vetyarthaḥ 
abhedapakṣe dūṣaṇamāha- 

yadi brahmānugaṃ brahma syādanarthātmakaṃ tadā | iti | 
tṛtīyapakṣe dūṣaṇamāha- 

abhāvaniṣṭhaṃ taccet syāt mukhyaṃ brahma na siddhyati abhāvasya 
tato'nyatvā danvayavyatirekataḥ iti abhāvaniṣṭhatve bhāvasya 
brahmaṇo'nyatvāt tena ca 

p. 385) 

saṃyogaviyogasaṃbhavāt advaitahānirityarthaḥ bhavatu 
mukhyabrahmāsiddhiriti cet tatrāha- netītyapi niṣedhokti stathā 
sati viruddhyate vaidiśre prayāsoyaṃ sarvasmātta kaṇṭanamiti 
bhedapakṣe dūṣaṇamāha- vivicyate - brahmaṇaścenmaivaṃ doṣaḥ | 
tathāpi hi brahmatvaṃ brahmaṇo na syāt dvitīye sati vastuni iti 
avyāvṛttānanugataṃ vastu brahmatvamaśnute || etacca durlabhaṃ 
tasya dvitīye sati lakṣaṇamityetat pūrvasya prapañcaḥ | nanu 
kimiti lakṣaṇāsiddhiḥ dvitīyaṃ bhakṣayitvā brahma brahma 
bhaveditye tadāha - atha abrahmātmakaṃ vastu dagdhvā cet brahma 
tadbhavediti | atra dūṣaṇamāha- 

pratīco brahmaṇāntatvāt na mokṣo nāpi saṃsmṛtiḥ iti | nanu 
jīvānna bhakṣayatītyāha- saṃsāriṇo na cedattīti | atra 
vikalpyate jīvā brahmābhinnā bhinnā veti yadyabhinnāstatrāha 
saṃsāryeva prasajyata iti brahmeti vākyaśeṣaḥ atha 
bhinnāstatrāha- 

nāpnoti brahmatāṃ sākṣāt satsu saṃsārivastuṣu 

p. 386) 

iti nanvabhedapakṣe kimiti | brahmaṇaḥ saṃsāraḥ saṃsārasya 
brahmaṇo jagdhatvādityatrāha saṃsāre vāpi jagdhesmin brahmaṇo 
nikhile sati | vṛtepi samyagvijñānāt sarve syurmuktabandhanāḥ iti 
asya codyasya parihārāya brāhmaṇāraṃbha ityāha- 

anvayādiniṣedhāya sarvamātmeti vākyataḥ maitrīyītyādiko 
granthastasmādārabhyate paraḥ iti | anvayavyatirekābhāva 
parihāreṇa pratyaṅmātrajagaditi pratipādanāya brāhmaṇāraṃbho 
ato noktadoṣa ityarthaḥ punarapi brāhmaṇasya arthāntaramāha- 

sarvā brahmaniṣedhena tadartho veha niścitaḥ tasya saṃsiddhiviṣaya 
aikātmyamadhunocyate | iti | eṣo'rthaḥ | niṣedhamukhena pūrvatra 
brahma nirdhāritamidānīṃ vidhimukhena nirdhāraṇāya 
brāhmaṇāraṃbha iti | tasya ātmanaikatvabodhāya brāhmaṇābheda 
iti kecit || sāṃkhya pakṣanirākaraṇāya brāhmaṇāraṃbha 
ityāhanetīti brahmaṇo'nyatra mūrtāmūrtavyavasthitā 

p. 387) 

prasakte sāṃkhyasiddhānte sarvamātmeti cocyate iti || pūrvatra 
sanyāsasya jñānasādhanatvakhyāpanāya brāhmaṇāraṃbha 
ityuktamidānīṃ jñānasya sanyāsena samuccayavidhānāya 
brāhmaṇārambha ityāha - satyapi brahmaveditvena asantatveṣaṇo yati 
|| 

muktibhāgiti hevoktaḥ sanyāsena samuccayaḥ iti | atra dyotakaṃ 
kathayati- 

nirastātiśayajñāno yājñavalkyo yato 
gṛhīkaivalyāśramamāsthāya prāṇa? tadvaiṣṇavaṃ padam iti || 
idānīṃ sanyāsasamuccita jñānasya mokṣasādhanatve anyadapi 
śrutismṛtivākyamudāharati- 

tyāga eva sarveṣāṃ mokṣasādhanamuttamaṃ tyajataiva hitajjñeyaṃ 
tyaktuḥ pratyak paraṃ padam mukteśca bibhyato devā mohenāpi 
dadhurnarān tataste karmasūdyuktāḥ pravartantāṃ vipaścitaḥ 
mohamātraikahetūni tasmāt karmāṇyaśeṣataḥ 
sanyasyaikātmyasaṃbodhāddhitvā mohān viśuddhadhīḥ dhyāyannai 
jñānamevātmanātmānaṃ upāsīno'mṛto bhavet | 

p. 388) 

iti pramāṇamātrārthe vacanaṃ bhāṣyaviśrutāviti | tasmāt 
sanyāsasamuccitajñānādeva mokṣa ityāha- 

sarvasanyastakarmaiva jñānāt kaivalyamaśnute iti | nanu 
ṛṇaśrutismṛtivirodhāt sanyāsa eva nopapadyate kathaṃ samuccaya 
iti | tatrāha brahmacaryāt gṛhāccaiva vavanāccāpi vidhiyate 
niśśeṣakarmasanyāso yato'to nassabaddhatā śrutyā 
jābālaśākhāyā na vidhivākya virodhena arthavādasmaraṇayoḥ 
prāmāṇyamityarthaḥ na tu karmānadhikṛtānāṃ tatra 
sanyāsavidhānaṃ netyāha tathā ca anadhikāriṇāṃ sanyāsasya 
vidhānācca kāryosau mumukṣubhiriti pūrvatra 
sanyāsasamuccitajñānasya mokṣasādhanatve pramāṇamuktaṃ idānīṃ 
sanyāsasya jñānasādhanatve pramāṇakathanāyāha 
naralokādikāmānāṃ sutotpattyādi sādhanaṃ tebhyo'pyutthita 
cittānāṃ sanyāsastvātmakāmināṃ iti | atra śrutimudāharati- 

imamarthaṃ śrutirvakti sarvakarmānapekṣaṇī 

p. 389) 

prajātinā kariṣyāmaḥ kiṃ tat phalaṃ pitṛṣṇītaṃ utpattyādi 
viruddho'yaṃ lokoyeṣāmakarmaja iti tarhi ke kena mokṣastatrāha 
mātrāntaratvāt jñānamātramapekṣata iti | idānīṃ sanyāsasya 
jñānasādhanatve smṛtivākyādyudāharati- pravṛttilakṣaṇo yogo 
jñānaṃ sanyāsalakṣaṇam tasmāt jñānaṃ puraskṛtya sanyasediha 
buddhimān bhāvitaiḥ kāraṇaiścāyaṃ bahu saṃsārayoniṣu 
āpādayati śuddhātmā mokṣaṃ vai prathamāśrame tamāsādya tu 
muktasya dṛṣṭārthasya vipaścitaḥ triṣvāśrameṣu ko'nvartho 
bhavet paramabhīpsitaḥ śrutayaḥ smṛtayaścaiva masminnarthe 
sahasraśaḥ pratyakṣā eva vidyante sanyāsapratipādakāḥ athavā 
tat padārthasya tvaṃ padārthaniṣṭhāgata brāhmaṇena 
pratipāditā'nena tvamarthasya tadarthaniṣṭhatocyate ityāha 
mukhyārthatā vā prāguktā brahmetyasya sadā dṛśi 
pratīcyathātmaśabdaḥ samukhyārtho brahmaṇī stata iti | nanu 
brāhmaṇadvayaṃ padārthadvayapratipādanopakṣīṇaṃ cet tarhi 
vākyārthaṃ kenocyata iti 

p. 390) 

uttarabrāhmaṇenocyata ityāha- 

tatastadetaditi ca brahmātmapadavākyayoḥ madhukāṇḍārthasarvasvaṃ 
vākyena pratipādyate iti | evamanekadhā brahmaṇo'rthamuktvā 
sanyāsasya jñānasādhanapakṣe brāhmaṇameva kārayati 
pratyagātmavijñāna janmane taṃ śrayati svayam vidhitsantīha 
sanyāsaṃ maitreyeti pravartate || iti | bhāryādyanujñāpūrvohi 
sanyāso vihitaḥ śrutau ato'nujñārthamevāha mayitrai 
maitreyīmṛṣirātmanaḥ udvāsyan vā are sthānādasmāt 
gārhasthyalakṣaṇāt cikīrṣave me sanyāsamanujñāṃ dātumarhasi | 
yuktamāha bhavānasmān anurūpaṃ cikitsayat evaṃ saditi kartavyaṃ 
tat kṣipramanuśādhimām anujñāto'tha tāmāha hantetyādi paraṃ 
vacaḥ kātyāyanyā sapatnyā te vibhāgaṃ karavāṇyaham ityetāni 
vārtikāni subodhāni || nanu kimiti dravyavibhāgaḥ kriyate | 
sanyāsottarakālānte eva dravyavibhāgaṃ kariṣyati | tatrāha 
niḥsvāstrī svavatā puṃsā niyuktā karmasaṃpade mayi pravrajite 
tasmādyuvayornārtha saṃgati || 

p. 391) 

yata ityāha- 

vṛttibhiḥ saṃvibhajya svān satyasediti codyate yataḥ śāstreṇa 
tenāyaṃ vibhāgaṃ kriyate mayā iti | yuktametadvyavasitaṃ 
yadvittaṃ naḥ praditsasi bhavatsanyāsavannūnaṃ asmaddhitakaraṃ 
dhanam | mahānubhāvasaṃparkaḥ kasya nonnatikāraṇam || aśucyapi 
payaḥ prāśya gaṃgāṃyāti pavitratā bhāgavat saṃgaternānyaḥ 
puruṣārtho'mṛtatvataḥ pṛcchāmyato'mṛtatvasya sādhanaṃ syāt 
kathaṃ dhanam sāreṇa yadi nāmeyaṃ pūrṇā syādvasunā 
mahītāvatāpyamṛtā'haṃ syāṃ kiṃ vā netyucyatāṃ yathā 
ityetāni sukhabodhāni | dravyaṃ mokṣasādhanaṃ na veti praśno 
yadyapi tathāpi dravyasādhyā kriyā mokṣasādhanaṃ na vetyevaṃ 
paraṃ draṣṭavyamityatra hetumāha sattāmātropakārīṇi 
dhanāninānnavikriyā dvāropakārīṇi | yato'taḥ pṛcchyate kriyeti 
pratyāha pṛṣṭhaḥ svābhāryāyāṃ na amṛtatvaṃ dhanāditi | 
vittaṃ cennāmṛtatvāya kasmādditsasi tadbhavān iti 
mṛtatvasaṃprāptiḥ jñānamātraikahetukā na karmakāraṇamukteḥ 

p. 392) 

nāgnistāpasya bheṣajaṃ karmabhyo janmanīyata | janma cennivṛttiḥ 
kuta ityetāni sukhabodhāni yadi vittasādhyaṃ karma 
nāmṛtatvasādhanaṃ | kiṃ mama vittenetyabhipretya upālaṃbhaṃ 
karoti svabhāvādeva sādhūnāṃ pravṛttirūpakāriṇī 
apakāriṇyapi jane kimu bhaktajanaṃ prati nūnaṃ mamāparādhoyaṃ 
yadbhavanto'pi māṃ prati pratilomaṃ cikīrṣati ko'nyaḥ 
syāddhitakṛnmama anuraktāṃ priyāṃ sādhvīṃ badhvā vittena māṃ 
katham kāmocchittimakṛtvā ca sanyasanti bhavadvidhāḥ 
ityetānyupālaṃbhavārtikāni sukhabodhāni nanu 
vittamapyamṛtatvasādhanaṃ tena tadditsitamiti cet tatrāha- 

vittāccedamṛtatvaṃ syāttattrityakṣā na yujyate | 
vittāccennāmṛtatvaṃ syādvadatena mamāpi kiṃ iti | 
evamupālaṃbhena tarkeṇa ca bhartāraṃ vaśīkṛtya vinayenāha- 

yadyastyanujighṛkṣaivaṃ karuṇā vā mayīṣyate | yadeva bhagavān 
veda tena saṃvibhajasvamām yadvijñānāt parityajya niśśeṣaṃ 
vittasādhanaṃ 

p. 393) 

svārājyamīpsati bhavān tadeva vasu dehime | nādirnānto na madhyaṃ 
vā yasya vittasya vidyate bhogena na kṣayaṃ yāti tadeva vasu 
dīyatāṃ anantavitto hi bhāvānantavaddīyate kutaḥ asataḥ 
kīdṛśaṃ dānaṃ sadevātaḥ pradīyatāṃ ityetāni 
vinayoktavārtikāni subodhāni avittasya brahmajñānādhikārastava 
vairāgyaṃ nāstītyāśaṃkya vittaṃ mayā ditsitaṃ tava 
vairāgyamastīti jñātaṃ tasmāt jñānamupadiśāmi 
vairāgyakathanapūrvakamityāha- 

saṃsārapuruṣārthebhyo yato nāpyutthitātmane muktyaikasādhanaṃ 
jñānaṃ dātuṃ śakyamidaṃ mayā amumukṣutvamāśaṃkya bhavatyetat 
praditsitaṃ saṃsārāccedviraktāsi gṛhāṇānuttamāmṛtaṃ iti | 
idānīṃ maitreyyāḥ saṃsārāt vairāgyamālakṣya tuṣṭaḥ tāṃ 
stauti caturbhirvāttikaiḥ tāni likhyante strīṇāṃ yaducitaṃ 
vākyaṃ pratiloma nabhāṣase pūrvavattvanukūlaṃ tvamidānīmapi 
bhāṣase mokṣaṃ yāntaṃ naraṃ sarve muñcanti sahajā api 

p. 394) 

ati bhaktatayā māṃtvaṃ mokṣepi na jihāsasi vibhāmamasahantī ca 
madatisnehakāraṇāt muktāvadanuyiyāsitvaṃ madaikātmyaparīpsayā | 
atisnehāpakṛṣṭomā dehārdhaṃ śūlinaḥ śritātvaṃ tu 
sarvātmanātmānaṃ kṛtsnaṃ māmāptumicchasi iti | yato mokṣecchā 
tavā'to madvākyāni tvaṃ ekāgratayā śṛṇvityāha- 

yata evamatastubhyaṃ vakṣyāmyamṛtasādhanam | nididhyāsa 
svacete'to vyācakṣāṇasya tanmama na vā are'patyaṃ kāmāyeti 
vākyasya tātparyārthaṃ kathayati- 

ābrahmaṇo'smāt saṃsārāt śuddhadhīrna virajyate yāvattāvanna 
vidyāyā adhikārī bhavennaraḥ vairāgyahetāvapyasmin rakto 
dharmādihetutaḥ yato'taḥ karmaśuddhātmā bhavādasmādvirajyate 
vairāgyahetūn saṃsāre tasmādyatnādiyaṃ śrutiḥ na vā āra iti 
hyuktyā vaktuṃ samupacakrame | iti | ayamartho vārtikatrayasya 
yadyapadṛṣṭanaṣṭasvabhāvatvāt svato'yaṃ 
pravaraścāvairāgyahetuḥ tathāpi dharmabhogavāsanābalāt 

p. 395) 

tasminna yaḥ puruṣo raktastatra karmabhiḥ śuddhasatvasya 
vairāgyasiddhaye saṃsārāsāratva pratipādanāya na vā are 
ityādivākyamiti karmaṇāṃ śuddhisādhanatvamabhihitaṃ kena 
prakāreṇānuṣṭhitaṃ śuddhisādhanamiti | īśvarārpaṇabuddhyā 
anuṣṭhitamityāha- 

yasminneva parāsaktistasminneva nirādaraḥ | karma kṛtvā paraṃ 
yatnāt anyasyārthayate phalaṃ || iti | yatra svargādau 
phale'bhiṣaṃgo'sya saṃsāriṇaḥ tasminnirādaro nirgatarāgaḥ san 
īśvarārpaṇabuddhyā agnihotrādikaṃ karma kṛtvā 
śuddhāntaḥkaraṇo bhūtvā virakto'nyasya jñānasya phalamarthayate 
śuddhidvāreṇa brahmaṇijñāsurbhavatītyarthaḥ | asyā svārthayata 
iti pāṭhāntaraṃ tasyāyamarthaḥ | asya puruṣasya yatra 
svargādiphale yaktistatra nidaraḥ san karma kṛtvā 
śuddhidvāreṇāsya jñānasya phalamarthayate asya karmaṇa iti | 
kecit nirādaramiti pāṭhe kriyāviśeṣaṇaṃ | nanvevamanuṣṭhita 
karmaṇopi brahmavividiṣā na bhavatyadarśanāt 

p. 396) 

iti | tatrāha- 

kimikṣo rasamāpnoti yatnānniṣpīḍayanna neti 
ikṣurasavadityuktvāha- īśvarārthaṃ karma kurvan tasmin vā 
janmāntare vā tatphalaṃ brahmavividiṣāmāpnotyevetyarthaḥ || 
idānīṃ saṃsārasyāsāratvaṃ śuddhāntakaraṇatvaṃ prati 
sādhayati || 

vairāgyā yaḥ tīvraduḥkhodbhavo buddhau saṃskāro yāvadeva tu || 
taddhi pakṣaḥ sukhaṃ tāvadalpaḥ tatkṣaye kṣayaḥ iti | 
yāvadantaḥ karaṇe sukhasādhanānuṣṭhāyāyāsaduḥkhānuvṛttiḥ 
tāvadeva modakādicarvaṇādihetukaḥ sukhamalpamanuvartate | 
tadvirodhi tadapyalpaṃ sukhaduḥkhakṣaye kṣīyate tasmādasārataḥ 
saṃsāre vidyamānasya sukhasyālpatvāt duḥkhānuviddhatvāt tasyāpi 
duḥkhakṣaye kṣayāditi | idānīṃ sukhasādhameva 
duḥkhasādhanameva duḥkhasādhanaṃ bhavatīti anavasthitatvaṃ 
darśayati - vairāgyāya śītamalpaṃ sukhaṃ grīṣme tāpolpaṃ 
śiśire sukham 

p. 397) 

tadeva duḥkhakṛdbhūri taddhetoranavasthiteriti | 
dharmādharmayorudbhavānudbhava kālasya aniyatvādityarthaḥ 
śabdādiviṣayasyāpriyatvamapi anavasthitamityāha- 

śabdosti naḥ priyaḥ kaścidapriyo vā svatastathā | 
raktadviṣṭamano hetu śabdādyarthau priyāpriyau 
avidyājṛmbhitatvāccānātmā sarvo'priyaḥ iti svato'khilo priyo 
nāmnā pratyaṅmohaikahetulaḥ iti | tarhi priyatvaṃ kathamiti | 
tatrāha na kasyañcidavasthāyāmātmā loke priyo mataḥ 
priyopriyaśca jāyādiryathā nātmā muhurmuhuḥ iti | jāyādeḥ 
svato priyatva mātmārthatvena priyatvaṃ dṛṣṭāntena sādhayati- 

svata evāpriyo hyātmā hyātmaprītyarthasādhanāt jāyādi syāt 
priyo bhaktyā vanyakyāṃ kāmuko yathā iti | ātmanaḥ svataḥ 
priyatvāpriyatvasādhanaphalamāha - 

nirhetukīstvataḥ prāti rātmanyeva yatastataḥ bhāktaṃ priyaṃ 
parityajya mukhyaṃ priyamupāśrayet iti 
viṣayasukhatatsādhanayoranavasthitatve 

p. 398) 

vyāsavākyamapi pramāṇamityāha- 

kṣayāntāni ca yāḥ sarve patanāntāḥ samucchrayāḥ 
saṃyogāviprayogāntā maraṇāntaṃ ca jīvitaṃ iti | pūrvatra 
sukhasādhanasya duḥkhakṛtvamuktamidānīṃ tadapi sukhakṛdityāha na 
tadasti sukhaṃ loke yanna duḥkhataraṃ bhavet tadasaṃprāptiviccheda 
kṣayeṣvasukhatulyataḥ iti | viṣayasukhasya 
duḥkhatvāpradarśanaphalamāha- 

evaṃ cetsādhanodbhūtaṃ yāvatkiñcit sukhaṃ matam | tanniḥśeṣaṃ 
parityajya sukhamātyantikaṃ śrayediti | viṣayasukhasya 
duḥkhatvādeva viṣayeṣu prītiṃ parityajya ātmanyeva 
niveśayedityāha sāṃsārikasukhasyāsya duḥkhatvāduktahetutaḥ 
niṣkṛṣyātastataḥ prītiṃ pratīcyeva niveśayet iti | pūrvatra 
prapañcasya ajñānakāryatvamuktaṃ pratyaṅmohaikahetuka iti | 
idānīṃ tadeva dṛṣṭāntena sādhayati- 

sraji daṇḍādayo yadvat sragajñānaikahetukāḥ 
patijāyāsutādyevaṃ pratyagajñānahetukaṃ iti | 

p. 399) 

ātmajñānatvamātrādubhayavidhi puruṣārthasiddheśca anātmapriyaṃ 
parityajya ātmanyeva prītiṃ kuryādityāha- 

sarvānarthanivṛttiṃ ca sarvāpladāptireva ca | 
pratīcajñānamātrācce danyattat prārthyate kathamiti ātmano 
priyānātmanaḥ priyahetutvena puruṣārthatvādanātmanaśca 
priyātmano priyahetutvena apuruṣārtha tvācca 
ātmanyupāditsābuddhimanātmani ca jihāsābuddhiṃ kuryādityāha- 

yasya saṃbandhamāśritya hyapriyopi priyāyate priyo'pyapriyatāṃ 
yāti yasya saṃgatikāraṇāt | dṛṣṭvānubhavatastatvaṃ 
ātmānātmapadārthayoḥ upāditsā jihvāsā ca 
tatkṛtaivānupālyatāmiti ata upasaṃharati- 

nānāprakārasaṃgopiviṣakto yasya bāhyataḥ yathoktakāraṇāt 
sarvaṃ pratīcyeva niveśayediti | tasmādanātmasu vairāgyaṃ 
kuryāditi prakaraṇasya tātparyārthaḥ | nanu kimiti mahatā 
parikarabandhena vairāgyaṃ sādhyate | tatrāha narakādiva nirviṇṇo 
yāvannā brahmaṇo naraḥ 

p. 400) 

na tāvadadhikāro'sti kaivalyajñānavartmani iti | ato 
virakto'dhikriyata ityāha- sarvasaṃgatinirmukto 
mokṣamātraprayojanaḥ ato'dhikriyate pratyak jñānotpattau na 
rāgavāniti evaṃ na vā are patyuḥ kāmayetyārabhya ātmā vā are 
draṣṭavyaḥ ityataḥ prāktano grantho vyākhyātaḥ idānīṃ ātmā 
vā are draṣṭavya ityatra ātmapadesyārthamāha- 

ātmā pratyak prasiddheḥ syāttatraivātmānubhūtitaḥ | iti | 
prameyanirdeśa iti | evaṃ vidhātmani pramāṇaṃ veditaṃ 
darśanamityāha | draṣṭavyaṃ iti | tatprameti na tāvalloka 
siddhātmani mānaṃ mṛgyaṃ tasya brahmatve mānāpekṣā | tacca 
mānaṃ vihitamātmano brahmatvaṃ bodhayati | ato anena tadvidhīyata 
iti | etadāha- 

ātmabuddhiriyaṃ tāvat sarveṣāṃ jāyate svataḥ aprāptā 
sarvamātmeti saivāto dhīrvidhīyate iti | sarvaśabdena 
brahmagrahaṇaṃ brahmātmatve jñāte vidhirutājñāte na tāvat 
jñāta ityāha draṣṭṭadraṣṭavyayorbhede satyevaṃ dhīrvidhīyate 
| 

p. 401) 

niyojya viṣayābhede ghaṭate na vidhiryataḥ iti | ājyaprekṣaṇādau 
jñātepi vidhirghaṭata eva bhedasyānivṛttatvāt prakṛte 
punarviṣaye jñāte bhedābhāvānna vidhiriti bhedābhāvaṃ 
sādhayati- 

uttarottarabhūyāṃsi nāmādīni yathākramam 
upanyasyātmayāthārthyaṃ tattatvaṃ prābravīcchrutiḥ bhūmnaḥ 
svalakṣaṇaṃ cakre yatra nānyāditi svayam atha yatreti cālpasya 
prāṇāntasya ca lakṣaṇamiti eṣo'rthaḥ - 

nāmādiprāṇaparyantaṃ jagadbhūmābhidhaḥ paramātmamātraṃ 
bhūmācādvayo'taḥ kathaṃ jñātabhūmno vidhiriti api ca 
athā'to'haṃkārādeśa iti brahmaṇo'haṃtamuktvā'haṃkārasyāpi 
bādho'darśi | tato athāta ātmādeśa ityanena ataśca 
nirastāhaṃkāro brahma yāthātmyajñānavihīnaḥ kathaṃ viniyogyaḥ 
syāditi etadāha | athāta iti vākye nanvahamevetīti niścite 
niṣidhyānātmarūpaṃ yat tato'haṃkāranihnutiḥ ātmaivetyādi 
vākyo na pūrṇa brahmāvabodhineti 

p. 402) 

nāhaṃkāranivṛttireva phalamātmaivetyāditi vākyo'jñānasya 
anyadapi phalamastītyāha- nādhidhvastaṃ tamo nāsti na ca 
jñānamanutthitaṃ nātivṛttaṃ tathānartho nānavāptaṃ sukhaṃ 
tathā kāryajñeyasamāptiḥ syāt pratyagyāthātmyabodhataḥ iti | 
yathā chāndoge tathānyāsvapi upaniṣatsu evaṃ 
pramātrāderanātmanaḥ pratyaṅmātraikayāthātmyaṃ śrūyate 
yopapattikarīti bṛhadāraṇyakepi sarvasyātmamātratvamuktamityāha- 

ihāpi netivākyena pratīco tatsvabhāvataḥ vyutthāpitamanūdyāha 
sarvamātmeti na śrutiriti sarvamātmeti vadato vedasyābhiprāyamāha- 

bhāvābhāvātmanā jñānaṃ na niṣiddhasya vastunaḥ yato'ta 
sarvamātmaiva prābravīcchrutirañjasā iti | evaṃ 
tāvadalaukikārtha jñānaṃ na vidheyamityuktamidānīṃ 
laukikātmajñānamapi na vidheyamityāha- 

nāpyutthitamanāḥ kaścit pratīco'nyat prapaśyati vyutthitātmāpi 
cātmānaṃ paśyannevātmanyadīkṣate iti | ayamarthaḥ 
pratīconutthitamanā anutpannamanāḥ 

p. 403) 

suptādau na pratyagātmano'nyat paśyati yena vidhiḥ syāt 
pratīcopyutthitamanāḥ apyabhivyaktamanā apyasvātmano paśyanneva 
anyat paśyatyato laukikārthajñānasyāpi vidhiṃ vinā siddhatvānna 
vidhiriti vākyārtha jñāvidheyatve laukikaprasiddhārthajñānasya ca 
kasya tarhi vidheyatvamiti cet anvayavyatirekābhyāmātmānātma 
vivecanasyetyāha- svātantryaṃ yatra kartuḥ syāttatra kartā 
niyujyate anvayavyatirekābhyāmātmānātmavivecana iti | atra 
hetumāha- 

vaco'rthapratibodhasya padārthājñānameva tu 
yato'ntarāyastaddhāno tena tatra niyujyate | padārthajñānasya 
vākyārthajñānasādhanatvaṃ kathayati | evaṃ jñātapadārthaḥ sa 
yathāpūrvamacodiṣaṃ brahma vā idamityatra nyāyenaikārthyayāyinā 
nirantarāyo vākyārthaḥ vākyādevāvagacchati avyāvṛttānanugata 
pratyaktatvasamīkṣaṇāt iti | 
tvaṃpadārthajñānānantaramityarthaḥ | padārtha jñānasya 
vākyārthajñāna sādhanatve guruavacanaṃ 

p. 404) 

pramāṇatvenodāharati- 

nityamarthatvavijñānaṃ vākyādevāñjasā bhavet vākyārthasya ca 
vijñānaṃ padārthasmṛtipūrvakam | anvayavyatirekābhyāṃ 
padārthaṃ smaryate dhruvam evaṃ nirduḥkhamātmānaṃ akriyaṃ 
pratipadyate || iti padārthajñānaṃ 
vākyārthajñānasādhanamityuktaṃ | tatra idamāśaṃkyate- bhavatu 
padārthajñānaṃ vākyārthajñānasādhanaṃ tattu 
padārthajñānamanvayādyapekṣayetyuktaṃ tanna ghaṭate | svata 
evāsiddhatvāditi tatrāha- pratyanmo?hāt bhāvānātmaprādhānyena 
tamonvayāt ātmātmānaṃ purājñāsīt vākyārthajñānajanmanaḥ 
anātmato'ta ātmānaṃ anvayavyatirekataḥ 
niṣkṛṣyātmanyathātmānaṃ sarvamātmeti paśyatīti 
anvayavyatirekavyāpāre vidhirajñātajñāpanameva na tvadabhipreta 
ityāha- 

ajñātajñāpanaṃ cāto vidhiratrābhidhīyate apravṛttāpravṛttistu 
nyāyābhāvānna ceṣyate iti athavā yata uktaprakāreṇa vākyārtha 
jñānena tvadabhipreto vidhirityetat anena ucyate | 

p. 405) 

jñānasya vidheyatvamātre | tajjñānaviṣayasya 
vidheyatvamityetadāśaṃkyāha nityaṃ na bhavanaṃ yasya yasya vā 
nitya * * nnatā na tasya kriyamāṇatvaṃ khapuṣpākāśayoriva | 
utpatyādi svato yasya sya cātyantameva na na kriyānapekṣa 
siddhatvāt svataḥ siddha taducyata ityetat pūrvasya prapañcaḥ kasya 
tarhi kriyāpekṣayā siddhatvaṃ tatrāha- utpattyādau tu yacchaktaṃ- 
tṛmātramavekṣate sāphalyaṃ karmaṇastatra tadabhivyakṛddhi taditi 
| punarapyātmatajjñānayoravidheyatve hetvantaramāha | kāryaṃ 
kāraṇa tantraṃ syāntatastasyātma lābhataḥ | anyakāryamakāryaṃ 
ca nānyat kāraṇamīkṣyata iti | ayamarthaḥ kāryaṃ tāvat 
svakāraṇatantraṃ ghaṭādi anyakāryaṃ pramāṇavastu 
paratantratvaṃ jñānamityarthaḥ tat nānyat kāraṇamīkṣate iti 
vidhināpekṣate | akāryamātmavastu tadapi vidhināpekṣata iti | 
ātmajñānasya ātma tatpramādhīnatvaṃ sādhayati sarvamātmeti yā 
buddhiḥ sā prameyabalāt bhavet 

p. 406) 

pramātṛtantrā sā cetsyāt prāptālokāgnibuddhivat iti | 
balāccetyarthaḥ ata upasaṃharati- ato puruṣatantratvānnātmajñāna 
vidhirbhavediti tarhi kiṃ vidheyamiti tatrāha- 

anvayādi kriyātvasya tattantratvādvidhīyate | śravaṇaṃ mananaṃ 
tadvat tathāgamayamādi yat pumāṃ * * * ktoti tat kartuṃ 
tasmādetadvidhīyate iti | anubhavātmanaḥ sarvapramāṇaphalatvācca 
ātmā na vidheya ityāha- 

viśiṣṭehānubhūtiśca sarvamānaphalaṃ yataḥ phalaṃ ca vidheyaṃ 
syādato hvādaṃ vidhīyate iti | viśiṣṭeti 
satyādilakṣaṇetyarthaḥ punarapi laukikātmajñānasya avidheyatvaṃ 
sādhayati pramāṇamapramāṇaṃ ca prabhābhāsaṃ ca yadbhavet 
caitanyākāramevaitat prathate sarvameva taditi 
sarvajñānānāmātmaprasādāt siddherātmā siddhastajjñānaṃ na 
vidheyatvamityarthaḥ- 

nānākārānupādatte caitanyākārameva sat | 
pratīcyavyabhicāryekaṃ tadanye vyabhicāriṇaḥ ityetat pūrvasya 
prapañcaḥ | nanu suṣuptādau 

p. 407) 

ātmasaṃvido'pi vyabhicārāt kathamucyate pratīcyekaṃ jñānamiti | 
tatrāha (utpannamapi sat jñānaṃ pramātṛtvādyupagrahāt 
tadanutpannavat bhāti tadutpatteḥ purā nṛṇāmiti) 
mātrādivyabhicārepi saṃvidavyabhicāriṇīmithaḥ kṛtsnepi jagati 
tadanyavyabhicāritviti nanu saṃviṃdrūpaścedātma 
jñānāsadoṣatpannameva kimiti | tadarthaṃ śravaṇādividhānamiti | 
tatrāha utpannamapi sat jñānaṃ pramātṛtvādyupagrahāt 
tadanūtpannavadbhāti tadutpatteḥ purā nṛṇāmiti yadā 
śravaṇādyanuṣṭhānena mātṛtvādyupagrahaparicchedaṃ nirākaroti 
tadā'khaṇḍādvaya brahmajñānaṃ pūrvamapyutpannameveti manyate | 
ityāha vyutpādyate yadā sākṣāt yathoktanyāyavartmanā utpannameva 
vijñānaṃ tadā prāgapi manyata iti mātrādivyabhicārepi ityasya 
prapañcaḥ svasvātmikaiva sarvasya brahma syāccidato vyabhicāriṇi 
ityetat ātmā draṣṭavya ityasmāt svasāmarthyataḥ 
pratīyamānamarthaṃ darśayati | nirākaraṇāya 

p. 408) 

ātmeti taddṛśoreva śabdastat smṛtāviha pramātṛkriyayā 
vyāptirdraṣṭavya iti bhaṇyate śabdāntarodhatastāva 
dīdṛgatropajāyate | śruteranubhavaḥ sākṣāt idānīṃ nirākaroti 
yathā vastu na veti vā vicāryamāṇo'nubhavo 
rūpyaśuktyanubhūtivaditi | brahmātmani pramātrādivibhāgajñānaṃ 
śabdasāmarthyāt pratīyamānaṃ mithyā śuktyādi rūpyādi 
jñānavadityarthaḥ | kathaṃ mithyeti | tatrāha 
pramāṇamapramāṇaṃ vā meyasaṃgatyasaṃgateḥ || 
pramātṛmeyabhedotra na tāvadgamyatemiteriti | ayamarthaḥ 
yathārthabodhakaṃ pramāṇa manyathā bodhakamanyathā 
bodhakamapramāṇamiti | tāvat pramāṇavidāṃ sthitiḥ 
brahmātmanoradvayatvāt na tatra pramātrādivibhāga jñānaṃ 
saṃbhavatyataḥ tatra tajjñānaṃ śabdādāpātena prajāyamānaṃ 
mithyeti | svayaṃprabhasyaivātmatvācca ātmani taddhīrmṛṣetyāha- 

pratyagdhīmātra gamyo'rtho yasmādātmeti niścitaḥ iti dhīśabdena 
svarūpabodho bhaṇyate yadi 

p. 409) 

na svayaṃ prabhastadātmatvasaktirityāha- pratyagdhīgocaro nocet 
anātmāsau ghaṭādivat iti | tata eva kalpitaṃ cetyāha- 

brahmādimadhyapātitvaṃ tataścāsya prasajyate | iti | ato na 
ghaṭādivat prāmātṛjñānapariṇāmagamyatvaṃ ātmana ityāha- 

vibhinnadṛṣṭī dṛṣṭyāpti ghaṭāderiva nātmanaḥ iti | yadyapi 
na budhyantaragamyastathāpi svenaiva svayaṃ na gamyata iti | netyāha 
na cābhede'sti saṃvyāptiraidikādeva kāraṇāt iti | tarhi 
ātmāntaragamyo'stu | netyāha- na ca draṣṭātmano'nyosti 
draṣṭrantaraniṣedhanāditi ātmānantarabhāvepi na tena 
gamyatvamityāha na ca dṛṣṭo dvayorloke 
draṣṭṭadṛśyatvasaṃgatiriti samatvāt pradīpavadityarthaḥ | 
svenaiva gamyatve dūṣaṇāntaramāha 

kriyāvirodhaḥ prāpnoti draṣṭṭasvātmasamīkṣaṇaḥ iti | kiṃ ca 
svena svayaṃ gamyaścet svāvagateḥ nityasiddhatvāt 
siddhyarthānarthakyamityāhataddṛṣṭe nityasaṃprāpte 
vidhyānarthakyasaṃgatiriti 

p. 410) 

saṃsārātmatvajñānasya vidheyatva dūṣaṇāntaramāha 
saṃsāryātmani dṛṣṭepi na ca kiñcitprayojanaṃ ayameva conartho 
yatsaṃsāryārthadarśanamiti nanvasaṃsārthātmajñānaṃ vidheyamiti 
cennetyāha tadanyasthāprasiddheśca kathaṃ syāttatsamīkṣaṇaṃ 
atha prasiddho'sāvātmā taddṛṣṭiḥ kiṃ na vidhīyata iti | 
tathāvidhātmani dṛṣṭe'dṛṣṭe ca na tat jñānavidhirityarthaḥ | 
saṃsāryātmano lokasiddhatvācca anāgamavidheyajñāna 
gamyatvamityāha- 

dṛṣṭadarśanadṛśyānāṃ prātyakṣyānnāgamekṣaṇaṃ iti | nanu 
draṣṭurātmā'nyaccettatra dūṣaṇamāha draṣṭurātmā pṛthak cet 
syāt pṛthagātmeti durvacaḥ iti | vibhaktasyānātmatvaṃ 
ghaṭādivadityarthaḥ | nanu saṃsāryātmāpi na lokasiddho'taḥ 
tajjñānasya vidheyatvamiti | tatrāha na cātmanyaprasiddhe syāt 
saṃsārasya prasiddhatā na hyaprasiddha saṃbandhī saṃbandhaḥ 
kvacidiṣyate iti | saṃbandhaśabdenātra saṃsāraḥ kathyate 

p. 411) 

paratantratvāt sa ca siddho na tatsiddhirātma siddhivyatirekeṇa 
tattantratvāt saṃsārasya ata ātmasiddhiraṃgīkāryeti | nanu 
saṃsāro nātmagataḥ kiṃ ca taṃ karaṇa iti | tatrāha na 
cedātmādisaṃbandhaḥ saṃsāro'yaṃ samīkṣyate taṃ 
mumukṣutvamāyāntaṃ kuto hetoritīkṣatāt iti | saṃsārijñānasya 
apuruṣatantratvācca na vidhirityāha- 

anṛtaṃ traividhirneṣṭo vandhyāputrodbhave yathā mātṛtantre 
tathaivāyaṃ na vidhiḥ pratyagīkṣaṇaḥ iti | kathaṃ 
saṃsārijñānasya apuruṣu tantratvamiti cet 
taddṛṣṭāntenopapādayati | nānādravyasamāyoge viyoge ca 
ghaṭātmanaḥ viyatsaṃpūrṇatā nityā viyatsatteravarjanāt 
śabdādibāhyasaṃbandhe vibhāge ca tathādhiyaḥ pratyak 
caitanyasaṃbandho nityo nityātmasākṣikaḥ | iti | 
saṃsāryātmajñānasya nityaprāptatva kathanena tajjñāne 
niyamavidhirnirākṛto yadyapi parisaṃkhyāvidhiḥ saṃbhavati 
aikātmya jñāne tu jāte tajjñānasyaiva nityaprāptatvāt 

p. 412) 

na niyamavidhirna parisaṃkhyāvidhirityāha - yato'taḥ pakṣikī 
prāptirnehāsti | aikātmya darśane niyamaḥ parisaṃkhyā vā tena 
nehopapadyata iti pūrvasya phalamanenocyate | iti | ke kecit 
siddhavastuniṣṭhatve vākyasya sāpekṣatva prasaṃgāt tasya 
mānāntarayogatvāt vidhyarthasya tadabhāvāt vidhirabhyupagantavya 
ityāha karmakāṇḍe yathā mānaṃ tathaivopaniṣatsvapi 
vidhirevānapekṣatvāt sāpekṣā nābhidhā śrutiriti | 
brahmaikatvasya siddhatvepi rūpādyabhāvena mānāntarāviṣayatvāt 
abhidhānavākyasya pramāṇamupapadyata iti āha - maivaṃ 
mānāntarāprāpta samyagaikātmyabodhataḥ abhidhāśruteḥ 
pramāṇatvaṃ suptotthāpakavākyavaditi || nanu kathamaikātmyasya 
meyatvaṃ pramātrāderbhāvāt tatrāha - akārakaikātmya mātraṃ 
meyaṃ vastviṣyate yataḥ | tadanyasya yato mānādvyatireko na 
labhyate | iti | prāmātrādi vibhāgasya mānāsiddhatvāt 
kūṭasthādvayasyameyatvaṃ ghaṭate ityarthaḥ | nanu brahmātmano 

p. 413) 

vyavadhānamajñānātiriktamasti tannivṛttirvihitajñānāt 
atastadvidheyamiti tatrāha mukhyaikātmyasya cājñānānāntaraṃ 
yāntaraṃ yataḥ | iti bhavatvajñānameva vyavadhānaṃ 
tannivṛttivihitajñānāditi netyāha- 

vidhitantrasya kāryatvānnājñata prabhaviṣṇutā iti kāryatvāditya 
pramāṇatvādityarthaḥ | ataḥ pramāṇajñānasyaiva 
ajñānanivartakatvaṃ nānyasya | tadetadāha- 

yathāsthitātmavastūttha jñānamuktvā tamo hatau nānyo 
hetustatastasmānna traiyante vidhiḥ prameti nanu vihitasye yatyapi 
yāgādipadaprāmāṇyaṃ prāptaṃ tathāpi puruṣeṇa vihitajñānasya 
prāmāṇyaṃ kriyata iti | tatrāha- 

niyojyasya ca naiścaryaṃ dhīsamyaktvaṃ pratīṣyate tasya 
meyaikahetutvāt naiva syānmātṛtantrateti siddhaniṣṭhatve 
sāpekṣatvenāmātvamuktaṃ tanna ghaṭata ityāha- 

vidherivānapekṣatvaṃ vedānteṣvabhidhā śruteḥ anṛtaṃ tvatra 
sāmānyāttathātīndriyabodhataḥ | 

p. 414) 

akṣādyaviṣayaṃ pratyak svataḥ siddherasādhanam abhidhā bodhayanti 
yannānyat kiñcidapekṣyata iti | etat pūrvasya prapañcaḥ rūpādi 
hīnatvena tasya pratyakṣāyogyatvāt vidhiṃ nāpekṣate | 
abhidhāśrutirityarthaḥ | siddhavastunividhirna mameti 
tāvadupapāditanniyogepi mātvamasaṃbandhagranthe nirākṛtaṃ 
niyogāsaṃbhavena | tasmādiṣṭasādhana eva vidhipadayuktavākyasya 
māścatityāha- prasaṃgāt tasmādvidheḥ pramāṇatvaṃ 
sādhyasādhanabodhane | atīndriye tadanyena jñātuṃ śakyaṃ na 
tadyataḥ iti | punarapi vidheramātvaṃ dṛṣṭavastuni siddhāntena 
sādhayati || 

sādhyasādhana saṃbandho na śakyo'bhidhayā yathā pratipattuṃ 
svataḥ siddhau śakyā vidhigirā tathā iti | bhāvanābhāvāccātra 
na vidhirityāha aikātmyasya svataḥ siddherna kriyāpekṣyate tataḥ 
tataśca bhāvanābhāvo bhāvanāyāḥ kriyāśrayāt virahe 
bhāvanāyāśca na vidhestatra mānateti | 

p. 415) 

ayamarthaḥ | yatra kriyā tatra bhāvanānuṣṭhānamityarthaḥ | 
yatrānuṣṭhānaṃ tatra vidhirato na siddhavastuni vidhermātvamiti | 
ato vidhirahita vākyasyaiva siddhavastuni mātvamityāhasvataḥ 
siddhārthabodhitvā dabhidhāyāstu mānatā iti | punarapi 
vidhipraveśanāya codyamudbhāvayati vārtikadvayena | tallikhyate 
sāpekṣatvādamānaṃ cedabhidhā lokavanmatā abhidhātatvamanyādi 
sarittīraphaloktivat saṃhatyanupapattiśca padānāmabhidhā śrutau 
ākhyātapadahetutvāt sarvatra padasaṃhateriti 
kriyāpadamatrāpyastītyāha- 

nākhyātapadasadbhāvāt syādeva padasaṃhatiḥ asya syādvyākhyāta 
mastye bahābhidhā śrutāviti saritkṣīravākyasya sāpekṣatvaṃ 
yuktaṃ | tadarthasya pratyakṣasiddhatvāt na tadvākyādeva 
tatsiddhirityāha- vārtikadvayena tallikhyate sarittīraphalānīti | 
yuktā pekṣābhidhā śruteḥ- 

pratyakṣamānagrāhyatvāt phalatīrārthasaṃgate | 

p. 416) 

pratyakṣagrāhya eṣo'rtho na tadanyaḥ pramāṇataḥ yato'to 
nāgamādeva tādṛśe'thesti niścitiḥ iti | nanu tadanyapramāṇaka 
ityasyāyamarthaḥ phalatīrasaṃgatyārtho na kevalavākyagamya iti 
aikātmyasya tu siddhirāgamādeva | tasya rūpādīha netvena 
pratyakṣādyayogyatvādityetadāha apūrvādivaco'rthe tu na 
pratyakṣādyapekṣate pratyakṣādyaprameyatvādaikātmyākhyasya 
vastunaḥ iti | yadyapi karmajñāna vākyayoḥ 
viruddhasādhyaviṣayatvena vailakṣaṇyamasti tathāpi 
prāmāṇyakāraṇasya ubhayatra tulyatvāt tatvamādivākyānāṃ 
brahmaṇi prāmāṇyaṃ ko nivāra yedityāha vārtikadvayena | 
tallikhyate apauruṣeyavākyatvaṃ samānamabhidhā śruteḥ 
atīndriyārthabodhitvaṃ samānaścodanoktibhiḥ 
siddhasādhyaprameyatvabhedo yadi paraṃ tayoḥ prāmāṇye 
tvataśītistu na kācidapi dṛśyate iti | nanu pramaivātra 
nopajāyate kathamiti śayābhāva iti tatrāha pramopajāyate 
tāvadahaṃ brahmetyalaukike | 

p. 417) 

tatvamasyāti vākyebhyaḥ śravaṇātsamanantaraṃ kiṃ ca 
vidhivākyasyāpi pramotpādakatvena prāmāṇyaṃ tadatrāpyasti cet 
kimityaprāmāṇyamityāha - 

evaṃ cedapramāṇatvaṃ kimitīhābhidhā śruteḥ vidherapīha 
mānatvaṃ noktaṃ nyāyātirekataḥ iti | kiṃca pratyakṣāderapi 
svārthabodhasāmarthyāt prāmāṇyaṃ tatsamāderapi tadastyataḥ 
kimitya prāmāṇyamityāha- 

svaśaktiḥ sarvamānānāṃ yathā vastvavabodhane abhidhāyāśca 
sāstyeva kimiti syādamānateti nanu yadi rūpādihīnatvāt 
prayakṣāyogyaṃ brahma tathāpi anumādiyogyaṃ 
tasmādvaco'numādyapekṣamiti | netyāha- 

nāpyarthe'tīndriye siddhe mānaṃ liṃgādyapekṣate itiṃ | nanu 
ayamādyapratyakṣamapi brahma yogi pratyakṣagamyaṃ tatastadapekṣaṃ 
tatvamādivaca iti netyāha yogipratyakṣamānaṃ vā tayoraviṣayatvata 
| aviṣayatve hetumāha netītyasthūlamityādi vākyāt yo'rtho 
abhigamyate yogipratyakṣagagamyoyaṃ 

p. 418) 

na tatpratyayahetuta iti | śrutyarthānumānāderātmanaḥ 
svarūpatvāt na tadyogya ātmetyarthaḥ | 
ubhayavidhapratyakṣāyogyatvāt nānumāgamya ityāha- 

pratyakṣānavatārācca nānumānena mīyate dharmadharmābhisaṃbandhe 
nāgṛhīte'numāyataḥ iti | nanu yadyapi idānīntanānāṃ 
pratyakṣā yogyaṃ brahma tathāpi yugāntaravartināṃ 
pratyakṣayogyaṃ brahma tatpratyakṣasyātiśaya saṃbhavādityāha 
yajjātīyaiḥ pramāṇaistu yajjātīyārtha darśanaṃ bhavediti 
lokasya tathā kālāntarepyabhūditi nanvidānīmapi 
mārjārādipratyakṣasya atiśayo dṛśyate asmadādi pratyakṣādevaṃ 
yogyādipratyakṣasyātiśayasaṃbhavāt 
brahmaviṣayatvamityāśaṃkyāha- yatrāpyatiśayo dṛṣṭaḥ sa 
svārthānatilaṃghanāt dūrasūkṣmādi dṛṣṭau syānna rūpe 
śrotravṛttitā iti | evamuktaprakāreṇa 
yogyādipratyakṣādyaviṣayatvāt brahmaṇaḥ tadbrahmaṇi prāptamapi 
prakāśyati brahmetyāha- yogipratyakṣamānādeḥ 

p. 419) 

yogipratyakṣamānāderna cedaikārthyameyatā tatprāptamapi kiṃ 
kuryāt svātmāyogyāsu bhūmiṣu | iti | uktaprakāreṇa yathā 
pratyakṣādyaviṣayastathā vidherapyaviṣaya ityāha- akṣādimeyā 
sārūpyādaikātmyasthāna tat pramaṃ yathā vidheyāsārūpyaṃ 
naikātmyaṃ syādatastathā vidhestatheti kiṃ ca 
brahmajñānavidhistvayeṣyate brahmaṇaḥ pramāntarāviṣayatva 
prasādhanāya taccet siddhatvena pramāntarayogyam vidhināpi 
tannirākartumaśakyamityāha- saṃbhāvyate cedakṣādi 
vyaikātmyārthe phalādivat na tadvārayituṃ śakyaṃ loke 
vidhiśatairapīti | evaṃ tatvamādivākyasya anapekṣatvamupapādya 
vidhivākyasyaiva sāpekṣatvamityāha- nāsamīkṣya svasāmarthyaṃ 
pumān vidhiśatairapi pravartate'napekṣatvaṃ kuto vidhivacaḥ 
svataḥ iti śaktisāpekṣaṇe vyatirekasiddhāntamāha- avākyeṣu 
niyuktopi kṛṣṇalājūpayediti na tacaktiṃ vinā kaścit 
pumāṃstatra cikīrṣati evaṃ cedanapekṣatvaṃ vidheḥ kimiva 
bhaṇyate 

p. 420) 

iti | tasmācchaktyapekṣayā vidhyarthapravartanānnānapekṣatvaṃ 
vidhivākyasyeti | kiṃ ca bhāvanāmapi vidhirapekṣata ityāha- na 
bhāvanānapekṣosau vidhistasmāt pravartate na trayāpekṣā 
tatvamāderityāha- na bhāvanāntaramiyaṃ na ca mānāntaraṃ tathā | 
apekṣyābhidhayaikātmyaṃ ababodhayati śrutiḥ iti puṃso 
jñātṛśaktisāpekṣatvamubhayatra sādhāraṇaṃ 
karaṇaśaktisāpekṣatvaṃ bhāvanāpekṣatvaṃ mānāntarāpekṣatvaṃ 
ca tatrātiśayo niyogasya jaḍatvena tatra mānāntara 
saṃbhavādanyathā śaktigrahāyogāt ātmanaḥ svayaṃ prakāśatvena 
māntarābhāvāditi || ata upasaṃharati- ato'napekṣatā yuktā 
sarvadaivābhidhā śruteḥ iti | tarhi śaktigrahaṇāpekṣāpi na 
syāditi cennetyāha- 

abhidhānābhidheyārtha jñānameva vyapekṣate iti vihitajñānasya 
apramāṇatvena prameyāsādhakatvācca na jñāne vidhirityāha- 

p. 421) 

jñātṛkriyā pramātṛsthā na yathāvastu bodhakṛt 
prameyakartṛkaivāsau yathā vastvavabodhinī uktamevārthaṃ 
dṛṣṭāntena sādhayati- na cānyadīyavyāpāre hyanyo 
śakterniyujyate | na hyagnisādhye śoṣādau niyogo 
ghaṭate'ṃbhasaḥ iti | nanu jīvasya brahmabhedo'vidyākṛto 
vihitajñānānnivartate atopekṣeti netyāha brahmaṇo'vidyayāyopi 
syādavaccheda ātmanaḥ tadavacchedavidhvastau na sādhanamapekṣate | 
iti nanu bhedo nā'vidyākṛtaḥ kintu paramārtha ityāśaṃkya āha- 
avacchinnayāthātmyaṃ abrahmaikātmyādavidyayā 
avacchinnavadābhātiḥ kṣetrajño rajjusarpavaditi bhavatu 
bhedaśramavidyākṛtaḥ jñānānnivartate iti | netyāha na cāvidyā 
nirāsyātra pratyagyāthātmyabodhataḥ sādhanaṃ kiñcidāpekṣyaṃ 
svargayāgadivastvastvaciditi | nanu yadyapyasādhyaṃ kiñcidapi nāsti 
tathāpi vihitajñānena bhāvyaṃ prati yatnābhāvāditi netyāha- na 
cāpi madhyayā vṛtyā sādhye sati jagatyapi kiñcitsādhanamityevaṃ 
bhaṇyate lokavedayoḥ 

p. 422) 

iti tasmāt sādhanasya sādhyena bhavitavyamiti tatrāha sādhyaṃ ca 
lokataḥ siddha mutpatyādicatuṣṭayaṃ iti | tatpramāṇasyāpi 
sādhanatvātteṣāṃ anyatama sādhyaṃ netyāha- 

pramāṇasya na tatkāryaṃ siddhārthaṃ vyañjakatvataḥ iti | nanu 
jñānamabhyasyamānamavidyāṃ nivartayati ato abhyāsāpekṣā ato 
vidhiriti | netyāha nātmalābhātirekeṇa vyañjakasya manāgapi 
saṃbhāvyate paraṃ rūpaṃ ajñātatvāpanodakṛditi pramāṇajñāne 
taddyotyate ca vicittirnirasta svarūpajñānepi tadapākurvannāha 
ātmā sāmānyarūpotthaḥ na cābhūto na jāyate ghaṭādijñānavat 
jñānaṃ bhinnahetvanapekṣate iti | bhinnahetvanapekṣata ityetat 
kutaḥ tatrāha sthāsvanubhavamātratvāt kāryakāraṇavastunaḥ 
abhūtabhūtirnaivāto yujyate'nubhavātmani iti | kiñcaḥ 
brahmavidastvayā vidhirucyata iti brahmajijñāsā yadi 
jijñāsostadāpi śravaṇādāvuta yānādyanuṣṭhāne yadi 
śravaṇādau tadā na vārayāmo yadi yāgādyanuṣṭhāne 

p. 423) 

tanna ghaṭata ityāha- 

prātyagajñāna hetuttha bhāvaneyaṃ na tu svataḥ 
pratyagyāthātmyajijñāsoḥ kathaṃ sā viṣayo bhavet | iti | 
bhāvaneti vidhiprayuktā yogā dyanuṣṭhānamucyate brahmajijñāsorna 
sādhyaphala yāgādo vyāpāraḥ tatphalārthitvābhāvāt śuddheśca 
nivṛttatvāt kintu jñānasādhanaśravaṇādāvityarthaḥ nāpi 
brahmavido vidhirityāha- 

kriyākārakabhedoyaṃ ajñātaikātmya vastunaḥ 
tajjñāne'sāvasaṃbhāvyaḥ taddhetūcchittikāraṇāt iti | athavā 
vārtikadvayaṃ jñānaviṣayamevātra pakṣe jijñāsoriti jñānina 
ityarthaḥ | jñānāt taddhetūcchitti rasiddheti | tatrāha- 

na cāvidyāsamucchittirjñānotpattyatirekataḥ iti | jñānādeva 
avidyānivṛttirityarthaḥ bhavatu jñānādavidyā nivṛttistatkārya 
nivṛttijñānābhyāsāditi | netyāha saṃsāranāśāvidyāyā 
nāśānna vyatiricyate iti | nanu kāraṇasaṃsargaḥ karmanāśa evaṃ 
avidyānāśopi iti cennetyāha- 

p. 424) 

na cāpyavidyānāśotra saṃsargaḥ karaṇātmani taddhvaste 
vastuvṛttatvāt mṛdi loṣṭādināśavat | mṛdi 
loṣṭādināśavannāvidyānāśaḥ | kintu 
kāryakāraṇavilakṣaṇātmamātramityarthaḥ | ata eva sadāvidyā 
nivṛttetyāha- 

ādāyāvāstavaṃ vṛttaṃ jñānamajñānanāśakṛt | 
vastuyāthātmyavṛttena tato vastūyate sadeti | viduṣastathā 
anubhavādityarthaḥ || yataḥ ukta prakāreṇa pravartanātmako 
vidhiratra na ghaṭate ato buddhabodhanameva vidhirityāha 
ajñātajñāpanaṃ tasmāt vidhiratropapadyate akṛtasya kriyātvatra 
vidhirnaivopapadyate iti | atra kecidavidyādvaividhyamicchanti 
kathamācchādikā vikṣepikā ceti atra ācchādikā 
nivṛttijñānajanmamātrādeva vikṣepikā vidyānivṛttivihita 
jñānādato vidhirabhyupagantavya iti | tatrāha- dvaividhyaṃ 
cāpyavidyāyā na ca yuktyāvasīyate aikātmyavastumātratvāt 
avidyaikaiva yujyate iti | etamarthaṃ dṛṣṭāntena sādhayati- 

p. 425) 

prameyabhedabhinnatvaṃ jñānānāmiva bhedakaḥ nāvidyāyā 
yato'stīha dvaividhyaṃ tena durghaṭamiti tasmādatra jñānamekaṃ 
ajñānaṃ caikameveti nanvātmājñānamātmajñānamācchādayatyeva 
na jagatkāraṇaṃ ekasya dvikaratvā saṃbhavādato jagatkāraṇatvena 
ajñānāntaramapyupagantavyamiti | netyāha- 

pratyagajñānameveha tadanyadvastu kāraṇam tadanyakāraṇāsatvāt 
dvaividhyaṃ tamasaḥ kutaḥ iti - māyābhiḥ māyāṃ tu prakṛtiṃ 
vidyādityādi vākyebhyaḥ pratyagajñānasyaiva kāraṇatvaṃ gamyata 
ityarthaḥ nanu ātmano muktijñānābhyāsādato vidhinā 
bhavitavyamiti | netyāha- 

na cābhyāsādyapekṣāpi svato muktatvakāraṇāt na 
ghaṭāderghaṭatvādi ghaṭādyabhyāsasaṃśrayamiti ayamarthaḥ- 
satyaṃ yadi saṃsāraṃ paramārtha ātmano nityamuktatvāt ātmanaḥ 
saṃsāritvamavidyādhyāropitaṃ ato nityamuktasya muktohaṃ 
mukto'hamiti abhyāsānmuktatvaṃ na bhavet yathā ghaṭo ghaṭaḥ 
paṭo paṭaḥ ityādyabhyāsānna 

p. 426) 

ghaṭāderghaṭatvamevaṃ | iti | kiñca saviṣayaṃ sākāraṃ ca 
jñānamabhyasyate | yathā garuḍādijñānaṃ paramātmanaḥ | 
punarabhyāsakartuḥ svarūpatvena aviṣayatvāt arūpamiti ca 
ākārapratiṣedhādātmajñānamaviṣayaṃ anākāraṃ ca ataḥ 
tajjñānābhyāsaḥ kartuḥ na śakyate | kathaṃ tatra 
vidhirityabhipretyāha- 

na cāviṣayavajjñānamanākāraṃ ca bhāvyate bhāvataḥ 
pratyagātmatvā dākṛteśca niṣedhata | iti | nanu yathā jñānaṃ 
tathābhyāsāviti cenna pramātrādivibhāgopamardena 
tadutpatterākṛtiniṣedhādeva pratyakṣāviṣayaṃ cetyāha 
nendriyeṇa graho'syāsti śabdādyarthānupātinā iti | nanu yathā 
rāgādernīlādyākārābhāvepi mānasapratyakṣatvamevaṃ 
ātmanopīti | netyāha duḥkhādivacca naivātmā ṣīte 
svārthaikarūpataḥ iti | svayaṃ prakāśatvāt 
svatantratvāccetyarthaḥ vihitajñānābhyāsasaṃyuktaṃ 
antaḥkaraṇaṃ muktisādhanaṃ ato vividhā bhavitavyamiti kecit 
tannirāsārthamāha- 

p. 427) 

bhāvanopacitañceto na ca kaivalyakāraṇam | tasyehaiva 
samucchedāttaddhetvajñānahānataḥ iti | 
kaivalyasyopādānakāraṇaṃ na tathāvidhaṃ cetaḥ tasyā 
jñānakāraṇatvena tannivṛttau nivṛttermuktikāle bhāvādityarthaḥ 
itaśca nopādānakāraṇaṃ ceta ityāha- 

svakāryārthānugāmitvaṃ bhāvanā jñānakarmaṇāṃ 
akāryakāraṇātmatvāt kaivalyenugatiḥ kutaḥ kiṃ ca aparokṣatayā 
ātmanyanvagate abhyā sagatirutānavagatenobhayathāpi 
vidhibhirityāha- 

sākṣādātmaprasiddhau vā nābhyāsastatphalasthiteḥ 
jñānābhāvādasiddhau ca kvanvabhyāsavyapekṣaṇā iti | nanu 
sakṛdutpannaṃ jñānamajñānaṃ nivartayitumalaṃ ato'bhyāsena 
bhavitavyamiti | netyāha ātmā sāmānyarūpotthaṃ 
jñānamajñānamātmani sakṛjjñātaṃ na ceddhanti jñānameva na 
tadbhavediti jñānājñānayorekāśrayatvācca jñāna udite 
ajñānaṃ bādhyameveti ityāha- 

samyak jñānaṃ yadāśritya tanmohopi tadrāśrayaḥ 

p. 428) 

abādhitaṃ tamokrānta ityuktirjaḍavaktṛtā iti | evamādyacca 
vidhinirākaraṇāya saṃbandhagranthādau tatra 
tatroktamanusandheyamityāha ityevamādi yaccoktaṃ 
pūrvamevātivistarāt tat kṛtsnamanusandheyam | 
sarvāpahakarahānikṛditi | yata evamuktaprakāreṇa vidhirna 
saṃbhavati tasmāt ātmā vā are draṣṭavya ityetat vākyaṃ 
sarvasyātmamātratvāvabodhakaṃ ityupasaṃharati- 

sarvamātmetyataḥ paśyedātmānātmavibhāgavit ātmā draṣṭavya 
ityuktvā hyeṣortho'trābhidhīyate iti | draṣṭavya iti darśana 
jñānaphalamatra pratīyate ataḥ sarvamānaprasaktau 
tannivṛttyarthaṃ vedāntā eva pramāṇamiti pratipādanāya ca 
uttaraṃ vākyamityāha- 

darśanasyāvidheyatvāttadupāyo vidhīyate vedāntaśravaṇaṃ 
yatnādupāyastarka eva ceti kiṃ tacchravaṇamityāha- 

śrutiliṃgādiko nyāyaḥ śabdaśaktivivekakṛt iti śrutyādibhiḥ 
vedāntavākyānāṃ brahmātmani 

p. 429) 

tātparyanirūpaṇaṃ śravaṇamityarthaḥ | tatra 
pratyakṣādivirodhaparihāreṇa āgamārthasya brahmātmano 
viniścayāya mananamityāha | āgamārthaviniścityai mantavya iti 
bhaṇyate kiṃ tanmananamiti cet ādyantavatvādihetubhirdvaitasya 
mithyātvopapādanaṃ athavā ācāryaṃ purataḥ kṛtvā brahmātmani 
vedāntānāṃ tātparya nirūpaṇāvirodhacintā 
phalacintāśravaṇamācāryādadhigatānāṃ 
tātparyādīnāmācāryanirapekṣaṃ svabuddhyaiva nirūpaṇaṃ 
mananamiti vedāntavākyaṃ vastu paraṃ na bhavatīti rūpāsanāni 
yogaparamiti kecit tadapi nirākṛtaṃ mananavidhānādityāha- 

vedaśabdānurodhyatra tarkopi viniyujyate iti | tarkasya kutra 
vyāpāra iti | tatrāha vācyavācakasaṃbandha niyame tasya 
hetutetitvaṃ padavācyaṃ na śarīrādyahaṃkāra paryantaṃ kintu 
kūṭasthabodhaḥ pratyagātmā'dvayaḥ tatpadavācyamapi na 
pradhānādināpi svayuktyā parikalpitaṃ saprapañcaṃ tatvaṃ nāpi 
parokṣaṃ 

p. 430) 

kintu advayaniratiśayānandarūpaṃ pratyagbhūtamityevaṃ 
vidhavācyavācakaniyame tasya vyāpāra iti | nididhyāsana 
padasyārthamāha aparāyattabodho'tra nididhyāsanamucyate iti | 
aparāyatta bodha iti | jñānasādhanameva mānākhyamatrocyate | 
draṣṭavya iti jñānasyoktatvāt aparāyattatvaṃ ca tasya 
manorathādivyāpāranirodhasya ayatnasādhyatvāt 
kṛtaśravaṇamananena sākṣāt vākyārthāvabodha evāparāyattabodha 
ityanye asmin draṣṭavya iti darśanaṃ tatphalaṃ niścayaḥ 
syādvicāraprayojakajñānaṃ vā nididhyāsanopanyāsaḥ 
kimarthastatrāha- 

pūrvayoravadhitvena tadupanyāsa iṣyate iti avadhiṃ darśayati- 

śravaṇādikriyā tāvat kartavyeha prayatnataḥ yāvadyathoktaṃ 
vijñānaṃ āvirbhavati bhāsvaraṃ iti | yāvadahaṃ brahmāsmīti 
niścayaphalajñā notpādaḥ tāvat śravaṇamanane kartavye ityarthaḥ 
darśanādeḥ kramaṃ darśayati- 

āgamāddarśanaṃ pūrvaṃ āgamācāryatomate | 

p. 431) 

trayāṇāmapi saṃgānāṃ śāstrācāryātmanāṃ sthiraṃ iti | 
āgamāddarśanamityasya ayamarthaḥ | adhītavedasya 
vicāraprayojakajñānamutpadyate iti | āgamācārya ityasya 
ayamarthaḥ athavā pratyayasaṃgaterityayamarthaḥ darśanaṃ sthiraṃ 
bhavati vicāraprayojakamāgamāt darśanamityasya ayamarthaḥ | 
tadantaraṃ matiṃ manamanutiṣṭhateti | trayāṇāmityāderayamarthaḥ 
ātmaśabdena mananamucyate | trayāṇāṃ saṃgānāṃ 
śravaṇamananayoḥ paripūrṇānuṣṭhānādantaramityarthaḥ | athavā 
pratyayasaṃgaterityayamarthaḥ darśanaṃ sthiraṃ bhavati 
vicāraprayojakamāgamāt prathamamutpannaṃ 
asaṃbhāvanādibhūtaviṣayatvāt asthiramiva vyavasthitaṃ 
vākyārthajñānaṃ tayoḥ śravaṇamananābhyāṃ nirākṛtatvāt 
sthiraṃ bhavati nididhyāsanaśabdādi saṃbhavatīti | pratipattiḥ 
purāśābdī yāvanna manute śrutam śrutvā matvā ca taṃ 
sākṣādātmānaṃ pratipadyate ityetat pūrvasya prapañcaḥ nanu 
yathā vākyādutpannajñānasya 

p. 432) 

śravaṇādyapekṣaivaṃ śravaṇāderapyutpanna jñānenānuṣṭheyaṃ 
kiñcidapekṣyate iti naitat śravaṇādisādhanādutpannajñāno na 
kiñcidapekṣate | brahmātmakānubhavaṃ vinātpāntika 
kaivalyāyaitadāha- ananyāyattavijñāne śravaṇāderupāyataḥ 
jātenāpekṣate kiñcit pratīcodbhavāt paraṃ iti | api ca 
yadyatrocitaṃ tadeva tatrāpekṣaṇīyamiti lokaprasiddhamatrāpya 
dānubhava evāpekṣitavya iti āha- 

sādhyasādhanasaṃbandhe śāstrāpekṣaiva 
nāparāliṃgāpekṣānumeyerthe narāpekṣānnaropitaḥ 
pramātrādyanupamardakajñānasyaiva sāpekṣatva darśanāt 
dharmādiviṣayasyāsya ca atathātvādapi anyāpekṣā na ghaṭata 
ityāha- bhinnamātrādivijñāne sāpekṣaiva viniścitiḥ 
ekamātrādike tvasmin kaḥ kiṃ kasmādapekṣate iti anātmajñānasya 
pramātrādyanupamardena utpattiṃ darśayati- 

pramāṇarūpāvaṣṭaṃbhāt pramāpūrvaṃ prajāyate 

p. 433) 

paścāt prameyaniṣṭhaiva prameyārthānurodhinī iti | 
ātmajñānamapramātrādyupamardena jāyata ityāha- 

pratyātmānaṃ vijānāti yatra vākyādi mānataḥ tatra 
mātrādisaṃbhedonamanāgapi labhyate | iti | nanu vākyādi mānata 
ityuktatvāt na vedaikasamādhigamyamātmana iti | tatrāha - 
padārthaviṣayastasmin tathaivānumitirbhavet vākyārthapratipattistu 
vākyādevābhijāyate iti | ātmānātmatvamātraṃ hi liṃgādvastuṣu 
gamyate ityetat pūrvasya prapañcaḥ | vākyajajñānādātmaiva 
gamyate uta anātmāpi || yadyātmaiva tatrāha nanvakṛtsnaṃ 
bhavejjñānaṃ yadyātmaiva samīkṣyate kevalo'nātmano dṛṣṭeḥ 
pratīco'nyasya vastunaḥ iti | naitaccodyamityāha- 

nāyamanyo'thavā'nanyaḥ pratyagajñānajatvataḥ 
daṇḍasarpādivadrajvāṃ svatopūrvādimānyataḥ iti | yato 
apūrvādimānātmā tatodvaitamavidyāgarīya ityarthaḥ | ata ātmani 
jñāte sarvaṃ jñātamityarthaḥ yato'to dṛṣṭa 

p. 434) 

yato'to dṛṣṭa etasmin pratyagātmani kevale nāsti 
jñānamanutpannaṃ nādhyastyantayātamaḥ 
pratyaṅmātraikayāthātmyāt kāryakāraṇavastunaḥ tajjñānāt kiṃ 
tamo dhvastaṃ kiṃ vā jñātaṃ vadātmanaḥ ityetat pūrvasya 
prapañcaḥ || nanvātmanovetyādi vākya manuvādakaṃ 
darśanādīnāṃ tatra darśanādayaḥ 
svaśabdenaivopāttānididhyāsanaṃ jñāna śabdenānūdyate tatra 
ko'bhiprāya iti abhiprāyaprakaṭanāya codayati- 

anuvāde yathoktānāṃ prakrānte darśanādiṣu vijñānenetyatha 
kathaṃ nididhyāsanamucyate iti | śruterabhiprāyaṃ prakaṭayati- 

vyādhyānāśaṃkānivṛttyarthaṃ vijñāneneti bhaṇyate | 
nididhyāsanaśabdena vyānamāśaṃkyate yataḥ iti | cittanirodho 
nididhyāsanamityāśaṃkānirākaraṇāya vākyārthajñānagrahaṇāya 
jñānaśabdena nididhyāsanamucayte ityarthaḥ | nanu nididhyāsitavya 
iti jñānagrahe dhyānasya jñānasādhanatvaṃ nirākṛtaṃ syāditi | 
cennetyāha - vijñānotpattihetutvaṃ dhyānādeḥ 

p. 435) 

prāgavādiṣamiti | cittanirodhasya jñānasādhanatvena vidheyatvaṃ 
saṃbandhagranthādārabhya tatra tatroktaṃ tathā 
śravaṇamanananididhyāsanaśabdena dhyānamāśaṃkyate yata iti || 
cittanirodho nididhyāsanamityāśaṃkānirākaraṇāya 
vākyārthajñānagrahaṇāya jñāna śabdena nididhyāsanamucyate 
ityarthaḥ || nanu nididhyāsitavya iti | jñānagrahe dhyānasya 
jñānasādhanatvaṃ nirākṛtamiti cet netyāha- 
vijñānotpattihetutvaṃ dhyānādeḥ prāgavādiṣaṃ iti | 
cittanirodhasya jñānasādhanatvena vidheyatvaṃ 
saṃbandhagranthādārabhya tatra tatroktaṃ tathā śravaṇaṃ mananaṃ 
tadvattathā śamadamādi cetyatrāpyuktaṃ ityarthaḥ | 
tasmānmokṣaphala jñānanididhyāsana svārthameva tu vijñānaṃ 
mukti mātraphalaṃ smṛtamiti | nanu jñānasya muktiphalatve 
mokṣasyānityatvamiti | tatrāha aikātmyājñānavidhvaṃsa 
vyatirekeṇa neṣyate aikātmyavijñānaphalaṃ prāptameva hi tatsvata 
iti | aikātmyākhyakaivalyanityasiddha 

p. 436) 

atastadācchādakājñānasya jñānānni vṛtte 
jñānakāryatvamaupacārikamiti || nanu sa kāryājñānasya 
jñānādhvaṃsādvyatirekāt advaitahāniriti tatrāha - 

yato'vayavenaiva rajjusarpādivattathā ātmāyaṃ saṃgatiṃ yāti 
tanmohādhyastarūpiṇā iti | ātmā tatvavibhaktasya 
pramātrāderanātmanaḥ svataḥ siddhestadajñāna samutthasya 
mṛṣātmanaḥ ityetat pūrvasya prapañcaḥ | nanu brahmajñānakartā 
brahmaṇo'nyo ataḥ advaitahāniriti | netyāha ātmajñānaprameyācca 
nānyastajjñānakṛdyataḥ iti | ataḥ pratyagātmaiva 
svamānaphalakārūḍhaḥ pratyagātmatamopanut ityāha 
ananyamātṛmānotaḥ pratyagātmā tamopanut iti | yataḥ sarvasya 
satvamātmā ata eva sarvamanūdya ātmamātratvamucyata ityāha- 

ātmanotvamanūdyāto mithyākḷptamaśeṣataḥ idaṃ brahmeti vacasā 
sarvamātmeti no'vadat iti | idānīṃ brahmatvaparādādityādi 
vākyasya tātparyamāha- ātmadhīmātreti || 

p. 437) 

ātmadhīmātragamyāthādya stadanyo'vabhāsate 
taddarśananiṣedhātmaṃ brahmetyāha parāśrutiriti | anena 
bhinnābhinnavādopi nirasta ityāha samastavyastatā tasmāt naiveha 
śrutimānataḥ anātmabuddhiviṣayaṃ yato yatnānniṣedhatīti | nanu 
kāryakāraṇātmakaṃ brahma kathaṃ bhedābhedanirākaraṇamiti | 
tatrāha- 

kāryātmā kāraṇātmā ca dvāvātmānau parātmanaḥ 
pratyagyāthārthya mohotthau tannāśe naśyatastataḥ iti svāvidyayā 
kāryātmatvaṃ kāraṇātmatvaṃ ca atastatvajñānabādhāt 
kāryakāraṇabādha iti atra mānamāha- 

apūrvānaparokte hi kāryakāraṇatātmanaḥ kutaḥ pramāṇāt 
saṃbhāvyā kāryakāraṇaghasmare naitasmājjāyate kiñcit nāyaṃ 
jātaḥ kutaścana ātmetyevaṃ śrutirvakti kāraṇādiniṣedhakṛt 
jñeyaṃ yattatpravakṣyāmi yajjñātvā'mṛtamaśnute | anādimat 
paraṃbrahma na sattannāsaducyate yasmāt kṣaramatītohaṃ 
akṣarādapi cottamaḥ ato'smi loke vede ca prathitaḥ puruṣottamaḥ | 

p. 438) 

yo māmevamasaṃmūḍho jānāti puruṣottamam | sa sarvavid bhajati 
māṃ sarvabhāvena bhārata | iti | vedātmanaḥ sākṣādvacanaṃ 
śrutivacanaṃ sarvāntaryāmiṇaḥ śaureḥ nopekṣyaṃ 
tadbhavādṛśaiḥ iti | evaṃ kāryakāraṇavilakṣaṇatve sati 
brahmaṇaḥ kāryakāraṇatvaṃ yaḥ paśyati taṃ śrutiḥ 
parākarotītyāha 

tatraivaṃ sati yo mūḍhaḥ kāryakāraṇadarśanaḥ parāṅmukhaṃ 
nidadhyārtha mātmakṛtsaṃ tvadarśanam iti | brahmeti jātinirdeśaḥ 
kṣatrasannidhikāraṇāt brahmajātīḥ padāda samyagdarśinaḥ 
naramiti | cakārākaraṇe nimittamāha- 

yadantikaṃ na jānāti yannehāsti tadīkṣyate ityevamaparādhottha 
kopāviṣṭena bāliśaṃ iti | kutastaṃ parau karotīti tatrāha- 

kaivalyāttaṃ parākuryādviprajātiṃ parāṅmukham ajātibrahmatatva 
yoyaṃ jātyātmanekṣata iti evaṃ vidhaṃ puruṣaṃ nirākaraṇaṃ 
buddhyata ityatra pramāṇatvena vyāsavacanamudāharati- 

kiṃ tena na kṛtaṃ pāpaṃ coreṇākṣapahāriṇā 

p. 439) 

yo'nyathā sannamātmānaṃ anyathā pratipadyate iti | 
ātmāpahāraprakāraṃ darśayati | yo na vedātmayāthātmyaṃ 
vedajātyādimattayā yadyato'to jātistaṃ parādaddhyajjaghaṃ naram 
iti | ayamarthaḥ yaḥ kaścidātmayāthātmyaṃ na veda sa yadi 
brahmakṣatrādyātmanā ātmānaṃ jānīyāda ta eva hetorato 
brahmaṇo brahmakṣatrādi jātimithyādarśanaṃ parākuryāditi | 
athavā darśanameva ātmāpahārastata evaṃ taṃ parākarotītyartahḥ 
| evaṃ tarhi jātyāderanyatvāt advaitahāni iti tatrāha- 

sarvadāvyabhicāryekaṃ vyabhicāryarthabuddhiṣu yattatvaṃ gamyate 
pratyak tadevānātmavastunaḥ || iti | pratyaktatvamityarthaḥ | 
bhavatvātmā tatvaṃ saṃjñānaṃ jagato brahmajñānaṃ bādhakamiti 
tava darśanaṃ tatredamāśaṃkyate nanu sarvasyātvā tatvaṃ cet 
kimiti vākyo'rthajñānenaitarat bādhyate itareṇa kālādinā 
vākyajajñānameva tasmānna bādhyata iti | tatrāha- 

antarmeyabalājjñānaṃ pratyaṅmohajasaṃśrayam | 

p. 440) 

bādhate vyabhicāritvāt vyabhicāritamonvayaṃ iti 
antaddheyadvayānanda lakṣaṇa pratyagātma tat balāt 
tadākāragrahaṇāt jñānārthīdaṃ yada 
dvayānandabrahmātmākāraṃ kalpajñānamātmā 
jñānajasābhāsāntaḥkaraṇāśrayamato vastu balasya bhāvāt 
prāmāṇyavyabhicāraṃ vastu sakāraṇaṃ jagat bādhate | iti | 
athavā jagadvijñāna madhyajñānaṃ tava tatra kimiti jñānameva 
sā'jñānaṃ jagat bādhata iti | tat jñānaṃ kasmānna bādhata 
ityāśaṃkā parihārārthamidaṃ vārtikaṃ | nanu kālādi 
jagato'pyantardheyatvabalamasti tatsvarūpatvāditi | netyāha 
pratyaktamojayāthātmya mātrādijana hetutaḥ kālādau 
tadabhāvo'taḥ na jñānasyāpavādakṛt ajñānatvamevābhijātyaṃ 
kālāderyato'taḥ tadabhāvontarmeyabalābhāvaḥ kālāderato na 
jñānasya kālādi jagaditi jñānaṃ svakāraṇā jñānajatvabalamapi 
āśritya bādhakaṃ na vastubalamevātaḥ kālāderapi tadbhāvāt 
bādhakatvamiti | netyāha- 

p. 441) 

na bādhyajavyapekṣaṃ hi jñānaṃ bādhakamiṣyate iti | 
bādhyājñānajatvaṃ jñānasya bādhakatvaprayojakaṃ na 
bhavatītyarthaḥ | yata evaṃ pūrvokta nyāyabalāt 
jñānājñānayorvirodhāt jñānamevājñānabādhakamityāha- 
tayormitho virodhatvāt samyagjñānaṃ tmaupanuditi prasaṃgāgataṃ 
codyaṃ nirākṛtya brahma tadityādervākyasya tātparyarthamāha- 

ātmānaṃ yo yathā vetti samyagvā yadi vānyathā yathā 
darśanamevāsau phalamāpnoti mānavaḥ iti brahma tadityādeḥ 
saṃkṣepārthaḥ samīritaḥ saṃsārītyanyathā jānan 
samyagjñānādvimucayte iti | idaṃ brahmetyādivākyasya 
praśnapūrvakamarthaṃ kathayati | apoditatvāt brahmādidarśanasyeti 
kiṃ punardraṣṭavyamityato vaktitvidaṃ brahmeti | na śrutiriti | 
ātmapadārthakathanapūrvakaṃ sarvasya tadātmatvaṃ 
daṣṭavyamityetadāha pratyaktvena ya ātmāti pratyak 
buddhipramāṇataḥ tāvanmātraikayāthātmyaṃ brahmādyuktaṃ 
pratīyatāmiti | idānīṃ sa yathā 

p. 442) 

dundubheriti vākyasya tātparyārthaṃ kathayati 
vṛttānudravaṇapūrvakaṃ- 

evaṃ śrotavya ātmāyaṃ samāptaṃ śravaṇe vidhiḥ * * * * * 
*prapañcaḥ para ucyate iti | sarvamātmetyuktaṃ | kathaṃ 
sarvasyātmatvaṃ pratyakṣādivirodhādityetadāha- 

nāmarūpādisaṃbhinnaṃ jagadetat kathaṃ punaḥ ātmaiva 
sarvamityevaṃ * * * * avyāvṛttāvisaṃvādi pratyarthivyāpti 
kāraṇāt iti | nityānubhavavyāptatvājjagato anubhava 
vyatirekeṇābhāva ityayamarthaḥ | nanu sarvo'nu bhavati na tasya 
cidbuddhirupapadyate'śakyatvāditi | tatrāha etadviruddhabuddhīnāṃ 
evameva hi śakyate iti | tasmāda dvaitaviṣayāt viruddhabuddhīnāṃ 
pratyaktvabuddhīnāṃ sarvo'nubhava eveti jñānaṃ 
nāśakyamityarthaḥ kiṃ ca sarvo'nubhava eveti jñāna 
viṣayasyāparārthatvāditarasya * * * * * * vyabhicāritvena 
kalpitatvācca pratyak 

p. 443) 

pravartadhiyaivameva draṣṭuṃ śakyamityāha vyabhicāriṣu bodheṣu 
yo bodho vyabhicāravān tatpramāṇārthito meyo gṛhītuṃ śakya * * 
* * * * * * * * * * yathā dundubhiśabde tvasāmānyādutthitāt 
pṛthak nādātuṃ śaknuyātkaścit viśeṣonasi kośavat 
tadvadātmātirekeṇa nātmīyo'rtho manāgapi yataḥ samīkṣituṃ 
śakyaḥ tenāsau rajjusarpavat || nanu dṛṣṭāntena 
sāmānyaviśeṣādāvabhyupagamāt dārṣṭāntriko pyātmā 
tathāvidha evetyāśaṃkya tannirāsārthaṃ sāmānyaviśeṣabhāvaṃ 
nirākarotī viśeṣairanvayo nāpi sāmānyānvayavat kvacit 
sāmānyasyāviśeṣatvādviśeṣatvāt bhinnatvādataḥ sāmānyadhiyā 
sāmānyagraho na sāmānyābhāvāt khaṇḍavadvittatvena 
viśeṣāṇāmanvayo yathā naivaṃ viśeṣaiḥ 
sāmānyasyānvayo'bhedākhyo'sti | sāmānyasyāviśeṣatvāt | 
viśeṣatvāt sāmānyasya viśeṣatvāditi pāṭhāntaraṃ ayamarthaḥ 
| sāmānyasya viśeṣeṇā bhedo | yadyabhedastathā sāmānyasyāpi 
viśeṣatvaprasaṃgāt 

p. 444) 

ato na sāmānyadhiyā sāmānyasya grahaḥ sāmānyābhāvāditi 
yadyanvayavādo duṣṭo ananvaya evāstviti | sopi duṣṭa ityāha 
viśeṣairanvayo nocedihākhu vyaktivanmithaḥ khaṇḍavat 
syādviśeṣādau yatsāmānyamitīritaṃ iti | nanu viśeṣaiḥ 
sāmānyasya vyāptilakṣaṇo anvayo'styeva bhavatu tathāpi bhedena 
bhavitavyaṃ | tathā sati bhinnayoḥ sāmānyaviśeṣabhāvo na 
ghaṭata ityabhipretyāha- 

dviṣṭhatvādanvayasyāpi vyāpyavyāpakayormithaḥ vyatirekamato 
muktvā mitho vyāptirna siddhyatīti ataḥ 
sāmānyaviśeṣabhāvakalpito brahmaṇi loke ceti kalpitatvaṃ 
prapañcayati- 

pratyagbodhānnirastorthaḥ pratyagvannahi siddhanavā 
bhāvamukhenātmā nānvayenāpyato dṛśīti 
anvayavyatirekābhāvarūpeṇa jagataḥ siddhyayo gādato 
jagatkalpitamataḥ ātmamātramiti | nanvanātmarāśerātmamātratve 
ātmano'saṃgatvavyāhatirnetyāha - 

pratyaṅmātraikarūpatvādātmā nānātmatāṃ svataḥ 

p. 445) 

saṃhata iti bhedādadvaitahānirnetyāha nāpi ca anātmā svādanyatra 
siddhyatīti | tarhi ātmānātmavyatirikta iti | netyāha - 

anātmavastunaḥ pratyaṅ pratyaktvānnātiricyate iti | yadyātma vastu 
tato na vyatiriktaṃ tarhi anātmavastvātmānvitaṃ bhavediti | 
netyāha parāṅ nānveti cātmānaṃ vyatirekācca tatvataḥ iti 
kalpitatvādityarthaḥ | evaṃ prasaṃgāgataṃ codyaṃ parihṛtya 
śrutivyākhyānamevānuvartayati dundubhyānvitaśabdasya 
sarvatrāmyabhicārataḥ puṃprayatnādilabdhātma vyabhicāristhtiḥ 
uccanīcādibhedeṣu mithaḥ savyabhicāriṣu dundubhidhvanirevaitat 
sarvatrāvyabhicāravān ityetat pūrvasya prapañcaḥ | 
sāmānyasyāvyabhicāra ukto viśeṣāṇāṃ ca vyābhicāraḥ 
tatphalamāha- 

dundubhidhvani sāmānya vyatirekeṇa tena te nirātmakā na śakyante 
tadviśeṣāḥ samīkṣituṃ iti | nanu dundubherityetāvanmātramatra 
śrūyate ato dundubhidhvanirityetadviśeṣaṇaṃ kuto 

p. 446) 

labhyata iti codayati dundubhidhvanirityetat kuto prajñāviśeṣaṇaṃ 
iti lābhasūcakamāha- 

dundubhergrahaṇaineti labdhametadviśeṣaṇamiti nahi 
kāṣṭhāgrahācchabdaviśeṣagrahaḥ tayorbhedādityarthaḥ 
dundubhiśabdasāmānyagrahāt viśeṣagṛhītā bhavantītyāha 
dundubhesturavā eta ityevaṃ grahaṇe sati gṛhītatvāttadviśeṣā 
syusteṣāṃ tādātmyakāraṇāditi ayamarthaḥ | dundubhiśabdasya 
sāmānyagrahe tadviśeṣā gṛhītā bhavanti iti | dundubhyāghātasya 
vā śabdo gṛhīta ityasyārthamāha- 

bheryāghātagrahādvāpi tadviśeṣagraho bhavet iti | kosau 
bheryāghāta iti | tadāha vīrādirasasaṃyukto dundubhyāghāta 
ucyate saṃgrāmādibhūmigaḥ dundubhidhvaniviśeṣaḥ ityarthaḥ | 
dṛṣṭānto vyākhyātaḥ idānīṃ dārṣṭāntikaṃ darśayati- 

upalabdhosti sakuṃbho laṃboṣṭho deśakālavān 
pūrvapūrvātirekeṇa nottarārdho'nubhūyate 

p. 447) 

iti | anubhāvyasya anubhāvavyatireko nāstītyarthaḥ ato 
anubhāvyānubhave vyastamityāha evaṃ cidanvayāt sarvaṃ 
tadadhyastaḥ samīkṣyatāṃ sāmānyaṃ vā viśeṣo vā 
cidasaṃbodhahetutaḥ iti | nanvanātmanaḥ kalpitatve 
kathamātmasiddhiḥ kalpitasyāsādhakatvāditi cennaitatsāraṃ 
nānātmabakāt ātmasiddhiḥ | kintu svata ityāha- 

pratyagrūpasya saṃsiddhau pratīco'nyanna kāraṇaṃ anātmavaditi | 
yathā nātmasiddhāvanyat kāraṇaṃ asti 
tathānātmasiddhāvityarthaḥ | tarhi anātmasādhakamanyāditi | 
netyāha - tadapyātmaviśeṣaṇatayā bhaveditivat anātmasādhakaṃ 
pramārūpaṃ tadātmaviśeṣaṇatayā nātmasādhakaṃ bhavet | 
ātmaiva pramātṛtvāpanno'nātmasādhaka ityarthaḥ tarhi 
ātmānamapyātmā tadāpanna eva sādhayatīti netyāha- 

kartṛtvakañcuko yadvat ātmānātmānamīkṣate iti | nanu 
kūṭasthadṛṣṭi mātratvānna tathātmānaṃ 

p. 448) 

mīkṣate iti | nanu kūṭasthadṛṣṭimātratvāditi tathā 
nātmasiddhatvādityarthaḥ pramātṛtvādyaṃ nvayāditi | netyāha- 

saṃhato gamyate nārthaḥ pratyakṣeṇa yathā sadā gamyate 
saṃhatastadvat ātmā pratyagdhiyātmaneti nanu dārṣṭāntiko'rtho 
saṃvittirabhedaḥ sarvasyātmamātratvaṃ tadekenaiva dṛṣṭāntena 
setsyati dundubherdundubhyāghātasya bāhyāniti ca 
dṛṣṭāntatrayeṇa kimityetadāha- 

dārṣṭāntikārthāsaṃbhitterekenaiva kṛtārthatā dṛṣṭāntena 
bahūnāṃ tatkimarthoktiritīryate iti | bahudṛṣṭānte 
kathanaprayojanamāha īryate mahāsāmānya ekasmin 
viśeṣāṇāmaśeṣataḥ vilayaḥ syāt kathaṃ nāma 
vyāvṛttānvayarūpiṇāṃ iti krameṇa mahāsāmānye brahmaṇi 
sarvasya layapradarśanārthaṃ bahudṛṣṭāntopādanamityarthaḥ | 
kramaprakāraṃ darśayitti tuṃ dṛṣṭāntatrayasya 
dārṣṭāntikatraye svānvayaṃ darśayati- 

mahāsāmānyadṛṣṭānto daundubhe kha ucyate sāmānyetararūpasya 
dundubhyāghāta iṣyate | 

p. 449) 

bāhyānīti tathā coktiḥ viśeṣāṇāṃ tu kevalaṃ 
ityuktārthaprasiddhyarthamityudāharaṇatrayaṃ iti | 
antyakāryāṇāmabhautikānāṃ bhūteṣu sāmānyaviśeṣātmakeṣu 
layo bhūtānāṃ ca kāraṇe layosyāpi kāraṇavilakṣaṇe brahmaṇi 
layapradarśanārthaṃ bahudṛṣṭāntopādānamityarthaḥ | idānīṃ 
satsāmānyāt sarvasya vyatirekābhāvaṃ yuktitaḥ sādhayati | 
anvayavyatirekābhyāmabhāvavapuṣā'thavā saddhīgamyāddhirugvastu 
na mānenāvasīyataḥ iti | ata eva sato na kenāpi saṃbandha ityāha 
ṣaṣṭhyarthāsaṃbhavotaḥ syāt dvitīyāsaṃbhavoḥ sataḥ iti | 
yathā sadvyatirekeṇa sadviśeṣāṇāmabhāvāt saṃbandhābhāvāt | 
evaṃ satsāmānyasya tadviśeṣāṇāṃ ca 
kūṭasthabodhapratyagātmavyatirekeṇa abhāvāt saṃbandhābhāva 
ityāha yathā sati tathā vidyāt pratīcyananyamānataḥ iti | tathā 
vidyādityuktaṃ vedanaprakāraṃ darśayati- 

sāmānyabhedarūpāṇāṃ viśeṣāṇāmaśeṣataḥ 

p. 450) 

mahāsāmānya ekatra bhūyasāṃ syādyathā tathāmitho 
bhinnapadārthānāṃ nāmarūpakriyātmabhiḥ 
sthūlādyanabhisaṃbandhe kāryakāraṇarūpiṇāṃ iti | layamiti 
vākyaśeṣaḥ | tasmāt kūṭasthānubhavasya na kenāpi saṃbandha iti 
pūrvasya pūrvasya uttarottarasmin prayoge hetumāha 
sūkṣmatāvyāpite jñeye bhūmyāderuttarottaram 
pratyagātmāvasāneṣu pūrvapūrvaprahāṇataḥ iti | etameva 
nyāyamavaṣṭabhya nāmāderuttarottarasmin layaḥ śrutyocyate | 
ityāha nāmādīni ca tatvāni prāṇāntāni tathātmani 
pūrvapūrvaprahāṇena yāntyastaṃ kevalādvaya iti sa yatheti 
vākyasya vṛttānudravaṇapūrvakaṃ saṃbandhaṃ kathayati - 
dṛṣṭānteti | dṛṣṭāntatritayaṃ tāvat sthitikāla udāhṛtaḥ 
mahāsāmānyavat pratyak sarvānātmā'vyayaḥ svataḥ iti | 
sthitikāle sarvasyātmamātratvamuktamityarthaḥ | evaṃ utpattikāle 
sarvasyātmamātratvamucyata ityāha- sthitikāle yathaikātmyaṃ 
śakyate jñātumañjasā yathoktanyāyavat 

p. 451) 

utpattāvapi śakyate || iti evaṃ saṃgatimuktvā akṣarāthaṃ 
kathayati- 

dhūmārciviṣphuliṃgādi yathāpūrvaṃ vibhāgataḥ agnireva na 
dhūmādibhedaḥ kaścana labhyate iti | idānīṃ dārṣṭāntikaṃ 
darśayati- prāṇalokādirapyevamanātmā pragvibhāgataḥ 
apūrvānaparānantaḥ pratyagātmaiva kevalaḥ iti | 
dṛṣṭāntasyāparaṃ tātparyaṃ kathayituṃ codyamudbhāvayati | 

ekajātau hi bhinnānāṃ śabdānāṃ śabda eva tu dṛṣṭamaikyaṃ na 
bhinnānāṃ bhinnajātau tatheti cet iti | naitat sāramityāha- 

dhūmādibhedabhinnānāṃ yathaikatvaṃ vibhāvasau 
nāmarūpādibhinnānāṃ aikātmyaṃ tadvadātmani iti | yathā 
bhinnajātyāliṃgita dhūmādivyaktīnāmekasminnagnau antarbhāvaḥ 
evaṃ jagatopi bhinnajātyāliṃgitasya brahmaṇyantarbhāva ityarthaḥ 
| nāmarūpādeḥ parasparavyāvṛttimabhyupagamya brahmatatvāvyatireka 
uktaḥ | idānīṃ parasparavyāvṛttirapi nāstītyāha - 

p. 452) 

bodhāviśeṣādathavā bheda eva na vidyate iti bodhenāviśeṣāt 
bodhamātratvāt parasparavyāvṛttirnāsti nāmāderityarthaḥ | atra 
hetuḥ kāryakāraṇayostatvamubhayoravi lakṣaṇamiti | yataḥ 
kāryakāraṇayorakāryakāraṇamātmaivāvilakṣaṇamavyāvṛttaṃ 
tatvaṃ svarūpaṃ atastayoḥrātmamātratvamatastayorbhedo nāstyataḥ 
kāryāṇāṃ parasparabhedopi nāstītyarthaḥ | nanu 
prapañcakāraṇatve parasya prayojanena bhavitavyaṃ sādhanena ca 
netyāha- 

svārthasādhanayatnādīnanapekṣyotsṛjet yathā dhūmādīn hutabhuk 
tadvat prāṇādīn pratyagīśvaraḥ | iti | niścasitā padasya 
tātparyārthakathanāya codyamutpādayati- 

śrotavyaḥ śrutivākyebhya ityāśaṃkyate yataḥ prayatnānantaraḥ 
śabdo'nityaḥ kuṃbhādivadbhavet iti | eṣo'rthaḥ 
vedavākyairātmā śrotavya kathaṃ syādvedasya 
parameśvarapraṇītatve buddhāṃ divākyavadanityatvena 
aprāmaṇatvāditi | 

p. 453) 

etasya codyasya nirākaraṇāya niśvāsavākyamityāha- 

ityasya parihārārthaṃ niścāsodāhṛtistviyaṃ iti | kathamiti | 
tatrāha- 

aprayatnotthitervedo nityasyādyomavatstutaḥ abuddhipūrvakatvācca 
yathā vastvanurodhyapīti eṣo'rtho nityatvaṃ śakyate vaktuṃ 
vidyamānasyaiva kūpākāśādivat parasmādabhivyakterapi 
cānityatvaṃ nāprāmāṇyādikāraṇaṃ anityasyāpi dhūmādeḥ 
tattajñānasya prāmāṇyābhyupagamaḥ | nanu yadyapi vedasya 
nityatvaṃ tathāpi tasyārthasaṃbandho buddhipūrvo 
devadatādiśabdasyaiva sāṃketiko ato na svasāmarthyena bodhakatvaṃ 
cakṣurādivat ataḥ saṃbandhakṛrtṛbuddhyapekṣatvāt 
aprāmāṇyamitinaitatsāramabuddhipūrvakatvāt vedavat svārtha 
saṃbandhasya | svārthasaṃbandhopi svātmapratipādana sāmarthya 
lakṣaṇaṃ cakṣurāderiva vidyamāna eva parameśvarādabhivyakto na 
sāṃketiko'śakyatvāt saṃbandhakaraṇasya ana 

p. 454) 

anantatvāt kartṛsmaraṇācca | tasmāccakṣurādi vadyathā 
vastvanurodhī veda iti | athavā vedārthe pramāṇāntarābhāvāt 
yathā vastvanurodhi veda ityarthaḥ | ato buddhādivākyottha buddhivat 
nāpramāṇatvaṃ vedasyetyāha- 

buddhivannāpramāṇatvaṃ vedasyehopapadyata iti ato yattenoktaṃ 
tathaiva grāhyamityāha sarvadā yadanenoktaṃ tacchreyaṃ 
bubhūṣateti vedaṃ nityatvadṛṣṭāntena sādhayati- 

bhānuprakāśavacchaṃbhoḥ nityoyaṃ na tu kṛtrimaḥ iti | 
īśvaravivartatvena īśvarātmako vedo nityo bhānuraśmivadityarthaḥ 
| parātmavivartatvena vedasya nityatvāt vedasya pramāṇatve 
pramāṇaprameyabhedāt advaitatāhānirityeṣāpiśaṃkā nirākṛtā 
bhavatītyāha- 

para evātmanātmānaṃ pratipādya naraṃ śrutiḥ kāryakāraṇavat 
pītvā svātmanaivāvatiṣṭhate || iti | ayamarthaḥ 
paraśutirātmānaṃ naraṃ saṃsāriṇamātmanā 
akhaṇḍādvayabrahmarūpeṇa pratipādya kāryakāraṇavat jagat 
pītvā bādhitvā 

p. 455) 

bādhitvā svātmanaivāvatiṣṭhate | akhaṇḍādvayabrahmarūpeṇa 
śrutiravatiṣṭhata iti || sa yatheti vākyamutparāvasthāyāmapi 
jagat brahmātmakamataḥ prati pratipādaneyetyuktamidānīṃ 
arthāntaramāha vedamātmaprasaktau vā sarvamātmeti vākyataḥ 
vedamātvaniṣedhārthaṃ sa yathetyāgamāparaḥ iti | etaduktaṃ 
bhavati | idaṃ sarvaṃ vedamātmeti vākyāt vedasyāmānatvaṃ 
prasaktaṃ kathaṃ ucyate | sarvasya mithyātva eva sarvasya ātmatvaṃ 
bhavati nānyathā | ataḥ sarvasya mithyātvādvedasyāpi 
sarvāntarbhūtatvānmithyā dhūmavadamātma prasaktau 
tannirākaraṇāya sa yatheti vākyaṃ athavā sarvasyātmatve 
vedasyāpi ātmatvāt vedābhāvādeva vedasyāmātvamityāśaṃkya 
nirākaraṇāyedaṃ vākyamiti amātvaṃ nirākaroti tadayuktaṃ 
pumarthasya taduktyaiva samāptyata iti | ayamarthaḥ | na 
mithyātvamaprāmāṇyaprayojakaṃ prati biṃbādau 
vyabhicāradanutpatyādyaprāmāṇyaprayojakaṃ tadatra nāsti 
śrutavākyārthasya suvyutpatte saṃśayānudayāt 

p. 456) 

viparyāsābhāvāt bādhābhāvena mithyābhūta 
vedādutpannajñānasya saprayojanatvasya 
śrutiyuktyanubhavasiddhatvādaprayatnotthitatvena 
apauruṣeyatvānnāprāmāṇyamiti sarvasya brahmatve buddhe vedābhāva 
uta ayuddhe na tavadabuddhe tatsaṃbhāvyasya lokasiddhatvāt buddhe 
cedastu tata eva puruṣārthajñānaphalotpatteruttarakālāntena 
prayojanābhāvādataḥ kṛtakatvamamātvaprayojakaṃ kathañcit 
nirākṛtamityabhipretya dṛṣṭāntamāha- sarvopāyonupeyaḥ syāt 
upeyāvasitāyataḥ svopeyārthaprasiddhau ca nopāyānāmupāyateti 
yathā'mṛtādyupāya svopeyaghaṭādyavasito ghaṭādiniṣpattau 
satyāṃ anupāyo bhavatyevaṃ pramāṇamapi sva 
upāyaghaṭādiniścitau satyāṃ bhavatvapramāṇamityarthaḥ | nanu 
utsargato yadyapi sarvasya brahmatvamucyate tathāpi vedamuktvā'to na 
vedābhāvaśaṃkā nāpi mithyātvāśaṃketi | tatrāha- 

na cotsargāpavādopi sākṣādvedagrahaṃ trapāditi 

p. 457) 

ime vedā iti sākṣāt vedaṃ gṛhītvā tadanantaramidaṃ sarvaṃ 
yadayamātmetyuktatvāt na vedasyātmatvamapanetuṃ śakyamityarthaḥ 
abuddhipūrvakoveda ityuktaṃ | nanvabuddhipūrvakaścet 
bālonmattavākyasamo veda iti tatrāha bālonmattektivaktivaccāhaṃ 
vaktuṃ dūṣaṇamādarāt | jihrema bahuśotroktau tasmādevoparamyata 
iti || ayamarthaḥ bālonmatta vākyasamovedaḥ ityasyāmuktau 
dūṣaṇaṃ vaktuṃ jihremi | vedaprāmāṇyasya 
saṃbandhagranthādārabhya sādhitatvāt bahuśa iti 
ṛgvedādigirocyante ṛgyajuḥsāmalakṣaṇā atharvāṃgirasaḥ 
tadvanmatrā syuḥbrāhmaṇotthitā iti hāsādisaṃbhedabhinnaṃ 
brāhmaṇameva tu grāhyaṃ atra prasiddhavastunetihāsādi neṣyata iti 
vārtikadvayaṃ prasiddhārthaṃ atrābhidheyamasya janmanocyate 
abhidhānasyai tatra ko'bhiprāya iti cedarthasiddhatvādityāha- 

abhidheyārthajanmāpi hyabhidhāsaṃbhavoktitaḥ draṣṭavyaṃ 
nābhidhānaṃ syādabhidheyamṛte kvacit iti | 

p. 458) 

itihāsādiśabdau prasiddhetihāsādigrahaṇārthaṃ ṛgvedādiśabdena 
na mantramātragrahaṇaṃ kintu 
mantrabrāhmaṇagrahaṇamityāhamantrabrāhmaṇayoḥ 
vedanāmatvakāraṇāt ṛgvedādigirā girā 
tasmānmantrabrāhmaṇayorgraha iti | idānīmitihāsādiśabdena 
prasiddhā evocyanta ityāha- 

yathā siddhāmitihāsādi purāṇādyapi gṛhyante 
lokaprasiddhimullaṃghya yato nyāyo'nyathā graha iti | atra 
prasiddhetihāsapurāṇagrahaṇe manuvacopi pramāṇamityāha- 
itihāsapurāṇābhyāṃ vedaṃ samupabṛṃśayet ityādi 
manunāpyuktaṃ kathaṃ tattyāgamarhati iti | itihāsādinā 
vedopabṛṃhaṇasyoktatvāt tat tasya svata eva prāmāṇyamiti | 
netyāha itihāsapurāṇādervedamūlatvakāraṇāt prāmāṇyaṃ 
nānyathā tasya prāmāṇyamupapadyate iti ata eva vedaviruddhe viṣaye 
na prāmāṇyamitihāsāderityāha- pratyakṣavedavacana viruddhaṃ 
teṣu yadvacaḥ | 

p. 459) 

yuddhavākyādivattādṛk tyājyaṃ śrutivirodhataḥ iti | nanu 
prasiddhetihāsādi grahaṇamatra kathaṃ tasya kartrantarasmaraṇāt 
tatrāha na ceśvarātirekeṇa kaścitsṛṣṭābhyupeyate 
itihāsapurāṇādestadanyasyeha kāryataḥ iti parasyaiva kāraṇatvaṃ 
sādhayati- kāraṇatvaṃ pramāṇena yasya sākṣādviniścitam api 
tatkāryakartṛtve tadevābhyupagamyatāmiti brahmaṇaḥ 
sarvakāraṇatvasya śrutau viniścitatvāt yadyapi vāyuproktaṃ 
parāśaraproktamiti tatra tatra kāraṇāntarasmaraṇaṃ tathāpi 
tatrāpi brahmaiva kāraṇamityarthaḥ | nanu vedo vedatvādeva 
brāhmaṇaṃ evamitihāsādyapyastu kiṃ vedamūlatveneti | tatrāha - 
na ca vedoktito vedaḥ grantheyātra iheṣyate kiṃ 
tvamānatvahetūnāṃ vedavākyeṣvasaṃbhavāt iti | na ca vedo 
vedatvādeva pramāṇaṃ kintu amānatvahetūnāṃ 
anutpatyādīnāmasaṃbhavādityarthaḥ | nāpi itihāsādivat 
sāpekṣatvenamatvaṃ vedasyāpauruṣeyatvādityāha- 

p. 460) 

prāmāṇyaṃ vedavākyānāṃ naca mānāntarāśrayāditi | 
pratyakṣādi mātvamanutpatyādi prāmāṇyakāraṇābhāvāt 
anapekṣatvāccetyāha- 

akṣāderapi mānatvaṃ yathoktādeva kāraṇāt iti | sa yathā 
sarvāsāmasāvityādivākyasya vṛttānuśravaṇapūrvakaṃ saṃgatiṃ 
kathayati | prajñānavyatirekeṇa yathaiva sthitisargayoḥ 
vastvantaraṃ na saṃbhāvyaṃ prabhutvepi tathocyate iti | evaṃ 
saṃgatimuktvā vākyaṃ yojayati vibhinnanāmarūpāṇāṃ saritāṃ 
sāgaro yathā abhinnarūpanāmaikaṃ pralayoyanamekateti idānīṃ 
dārṣṭāntikaṃ kathayati- 

sparśādijñānabhedānāṃ tvagādyekāyanaṃtadāsāṃ te 
tvagādayastadvat buddhau ca manasastathā karmakṣayāttathā buddhiḥ 
kāraṇatvena tiṣṭhati eṣa sādhāraṇastāvat pratyagbuddhipūrvaka 
iti viṣayajñānānāmindriyeṣu layaḥ indriyāṇāṃ manasi manaso 
buddhau buddhiḥ karmakṣayāt kāraṇarūpaṃ bhajate eṣa 
sarvaprāṇisādhāraṇo layaḥ suptyādāviḍa iti | tarhi 
asādhāraṇalayaḥ kaḥ 

p. 461) 

tatrāha- 

pratyagyāthātmyavijñānāt vastu vṛttānurodhataḥ 
pralayojñānavidhvaṃsāt yastvasau buddhipūrvakaḥ iti | 
svābhāvikaṃ pralayaṃ prapañcayati dṛṣṭāntena abdhirekāyanā 
yadvat sarvasāṃsārikāntathātvaggocarāṇāṃ sparśānāṃ 
tvagekaivāyanaṃ paramiti dārṣṭāntikaṃ prapañcayati 
sparśaśabdena viṣayaḥ tvaggrāhyo'trābhidhīyate | tathā 
gandhādiśabdena ghrāṇādiviṣayomata iti | sparśādiśabdena 
indriyaviṣayajñānaṃ pūvatragatamatra viṣayāviva gṛhyante 
teṣāṃ svagrāhakendriyeṣu layaḥ indriyāṇāṃ manasi manaso 
buddhau buddheḥ kāraṇa iti pūrvavat draṣṭavyamiti | idānīṃ 
pralayāt prāgavasthāt bhartṛprapañcabhāṣyagatān darśayati 
pralayapradarśanārthameva gandhādisaṃhati pṛthvī ca rasāntānāṃ 
tathā jalaṃ tejaḥ trayāṇāṃ vāyurdvayorekārthakaṃ nabhaḥ | 
evaṃ lakṣaṇataḥ pañcabhūtānyetāni nirdiśediti | nanu 
gandhādiguṇānāṃ upacayāpacaya vyavasthitānāṃ saṃhṛtiḥ 
pṛthivyādi bhūtapañcakamiti dṛṣṭāntenaitaṃ 

p. 462) 

sādhayati - bījamevāṃkurādīnāṃ yathā kāraṇamitīṣyate | 
aṃkurādyātmanaḥ tadvat bījameva tu kāraṇam || 

ādyantayoryato bījaṃ pratyaktvenāvasīyate tasmāttanmadhyakāryeṣu 
bījamevāstu kāraṇam iti | evaṃ brahmaiva kāraṇamityarthaḥ | 
vyākhyāyata iti cettatrāha - 

mūrtāmūrtāviṣkaraṇaṃ guṇāṃviṣkṛtiriṣyate iti | ayamarthaḥ 
guṇāviṣkṛtirguṇānāmabhivyaktikāraṇāt saiva bhūtānāṃ 
mūrtāmūrtaśabdavācyānāmabhivyaktistallaya evaṃ teṣāṃ laya iti 
pratipādanāyaitaducyate iti bhūtalayorguṇa layastathotpattiriti 
pratipādanāyaitaducyate iti kecit guṇaśabdenātra tanmātragrahaṃ 
puñjīkṛtya uktaviśeṣāṇāṃ bhūtānāṃ kīdṛśo laya ityāha- 

saṃhṛtoktaviśeṣāṇāṃ bhūtānāṃ kāraṇātmatetiya 
padamadhyāhāryam vaiśeṣikādiprasthānavat atra kāryaḥ laya 
ityarthaḥ nanvatra bhūtalayo na śrūyate guṇānāmevaṃ tu vai 
tadatra śrutyupāttā 

p. 463) 

sparśādayaḥ svaguṇivāyvādyupalakṣaṇārthāḥ anyathā 
sarvalayāsiddherityabhipretyāha tatra sparśagraheṇaiva 
vāyoraṃśo'tra gṛhyate tejasastu tṛtīyāṃśaḥ caturtho'pāṃ 
tathābhuvaḥ pañcama iti | guṇānāmalpatvabahutva hetuka eva 
pṛthivyādīnāṃ parasparabhedopītyāhana mataguṇairbheda iti | 
yathā guṇavibhāgāt bhūtavibhāgaḥ | evaṃ 
sparśādīnāmekaikasyānekadhā bhāvaḥ pṛthivyādibhūtālpatva 
bahutva hetuka ityāha tathā sparśe'yamiṣyatāṃ gandhādiṣu tathā 
yojyo bhedoyaṃ guṇabhedataḥ iti | bhūtālpatva bahutvahetuka 
ityarthaḥ bhūtopacayāpacayakṛtatvāt guṇavibhāgasya tatra 
prathamaṃ sparśasya pañcadhā bhedaṃ darśayati pṛthivyaṃśasya 
bāhulyāt tarkaśca sparśa iṣyate śītaṃ ca piñchilādvāpāṃ 
bāhulyāt sparśa iṣyate bhūyatvāttejasaścoṣṇaṃ sukumārastathā 
marut bāhulyāditi vijñeyo yathoktaguṇasaṃśrayāt 
nanvevamanekātmakaṃ cet jagat tasya kūṭastha mevaikarasaṃ brahma 
kathaṃ kāraṇamiti tatrāha- 

p. 464) 

dhvastāśeṣavikārasya brahmaṇo'vidyayātmanaḥ sa eva pariṇāmaḥ 
syāttejo vahnādyupakramaḥ | sparśanāccātmanātyanta paraṃ 
kāṭhinyamāgataṃ iti | kathamasya pariṇāmasya siddhiriti cet 
indriyādijajñānaṃ anubhavavedyaṃ nānumeyamityāha - 
udbhūtasparśavijñānastvacā tasya samāgamāt 
sparśabhedaparijñānaṃ tato'bhityajyate dṛśoriti nanu tajjñānaṃ 
svayaṃprabhaṃ netyāha- 

sparśādibhedavijñānaṃ syādacetanameva tu sparśādivat 
parārthatvāt svārthaṃ tanna tu sākṣivat iti | evaṃ pralayāt 
prāgavasthā varṇitā idānīṃ tajjñānasya tayā saha 
vivekadvāreṇa pratīcyupasaṃhārakramaṃ darśayati | atīva 
kaṭhinaṃ jñānaṃ tvacā tasya samāgamāt manasā tvasya saṃyoge 
tataḥ sacchaiva dhīrbhavet tatopi sūkṣmavijñānaṃ 
buddhisaṃyogajaṃ bhavet yāvadrudhirasaṃvyāptiḥ śarīre tāvadeva 
tu buddheḥ sāmānyavṛttyeha vyāptirādehasaṃkṣayāt 
caitanyābhāsavat prāṇaḥ tāṃ buddhiṃ vyāpya tiṣṭhati 
akāryakāraṇasvātmā tamapahnutya tiṣṭhati || iti | ayamarthaḥ | 
tvagādīndriyādijñāna mayaṃ tat sthūlībhūtaṃ tadyathā manasā 
saviṣayaṃ saṃbadhyate manomātramiti nirūpyate tadā tadvijñānaṃ 
svacchaṃ bhavati | sthūlarūpaparityāgāt sūkṣmaṃ bhavati | yadā 
buddhyā saṃbadhyate buddhimātramiti nirūpyate sūkṣmataraṃ bhavati 
manasopi buddheḥ sūkṣmatvāt | sā ca buddhiḥ sarvaśarīravyāpinī 
tāṃ buddhiṃ sābhāsakāraṇātmā vyāpnoti | sā buddhiḥ 
kāraṇamātraṃ kāraṇamapi 
kāryakāraṇavilakṣaṇapratyaṅmātramiti | idānīṃ katibhiścit 
vātikairātmānaṃ pralayāt prāgavasthāyāṃ saṃsāraprakāraṃ 
darśayati | svābhāvikrapralayepi sa nāsti kimu vaktavyaṃ 
buddhipūrvapralaya iti pratipādayituṃ | kaṇṭakādisamāyoge 
śarīre vikriyā yadā tadādharmādito duḥkhaṃ 
vikriyāto'bhijāyate iti etat sukhabodham tacca duḥkhaṃ 
dehagatvenotpannaṃ dehagabuddhigaṃ bhavatītyāha- dehaikadehaṃ 
duḥkhaṃ viśinaṣṭi svadehagāṃdhiyamiti | asyārthaṃ kathayati | 
taddeśa duḥkhitvāt 

p. 466) 

duḥkhitvaṃ jāyate dhiyaḥ | iti | kaṇṭakādiyuktaṃ 
dehapradeśanimittaṃ buddhau duḥkhaṃ jāyata ityarthaḥ tasya 
duḥkhasya avacchittaye viśeṣaṇāya anyā buddhivṛttirjāyate 
duḥkhotpattisamakālamityāha tasyāvacchittaye vṛttiḥ 
duḥkhabhūtyaiva jāyate 
bhoktṛbhogyāvisaṃbandhastannimitto'yamātmanaḥ iti kāsau 
vṛttiriti | tāmāha buddhe seyamahaṃ vṛttiḥ duḥkhavacchedinī 
satī paricchinatti boddhāraṃ boddhyāpyābhāsamātmanaḥ iti | 
asyāyamarthaḥ - duḥkhaviśiṣṭāhaṃ vṛttiḥ 
vṛttimadantaḥkaraṇaṃ boddhāraṃ viśinaṣṭi | pūrvatra 
dhīśabdena dehavyāpinī sāmānyavṛttiḥ parigṛhītā sa ca boddhā 
duḥkhaviśiṣṭasvāntarvatiṃ namābhāsaṃ jīvākhyaṃ 
svagataduḥkhena viśinaṣṭi sa cābhāsaḥ svagataduḥkhaṃ sākṣiṇi 
samarpayati evamātmā saṃsārīti | nanu sukhaduḥkhādiviḥ 
pariṇāmakāla eva ahaṃvṛttyudbhava iti kathamucyate kālāntare'pi 
saṃbhavādityāśaṃkyāha na bahirvikriyāṃ muktvā 
dehe'haṃvṛttisaṃbhavaḥ | 

p. 467) 

svasthendriyamano buddhernaivāhamiti vīkṣyate iti | samāhitacittasya 
ahaṃ vṛtyanīkṣaṇādityartha | nanu yathā kaṇṭakādisamāyoge 
duḥkhaṃ dehāvayavayuktaṃ bhavati tathā putrādiṣvābhimānikasaṃ 
bandhādapi duḥkhaṃ syādityāśaṃkyāha ajñānādabhimānoyaṃ 
vidyāyāṃ viṣayāvadhau natu nissaṃgakūṭastha pratīci syādahaṃ 
mṛtiriti pūrvatra viṣayajñānānāṃ viṣayāṇāṃ ca indriyeṣu 
laya ityuktaṃ pūrvapakṣatvena | idānīṃ siddhāntaṃ darśayati na 
kārya iti | 

na kāryapralayo dṛṣṭo yasmādanyatra kāraṇāt 
tvagāraṃbhakasāmānyaṃ tvaggarāto'tra gṛhyate iti | 
etadvārtikaṃ prapañcayati vārtikadvayena kāryatvānnendriyeṣvevaṃ 
viṣayapralayo bhavet na mṛdānyatra kuṃbhāde śarāve pralayo yataḥ 
tasmāttvagādayaḥ śabdāstvagādyāraṃbhakādi vā sarvatra 
pratipattavyā nānyatra pralayo yataḥ iti | 
kāryatvādityasyāyamarthaḥ | indriyāṇāṃ viṣayakāryatvena 
viṣayaprakṛtitvāditi | sarveṣāṃ gandhānāmityatra 
śabdādipañcaguṇa 

p. 468) 

viśiṣṭā sthūlapṛthivī gṛhyate | athavā gandhasya 
anekarūpatvāt sahajo gandho gṛhyata ityāha gandhaśabdo na kṛtsnā 
pṛthivati parigṛhyate yadi vāparabhāgo'sya gandhasyānekabhedataḥ 
iti gandhasyānekabhedaṃ darśayati | gandho guruḥ kṣitiprāyohlādī 
śīto pradhānataḥ tejo bhūyastayā tīkṣṇo laghurvāyuḥ 
pradhānataḥ gandhotha viśado vyāpī syādvyomātha pradhānataḥ 
pārthivāpyāṃśayostejaḥ parikledāttathā'dhamaḥ | durgandho 
jāyate gandhaḥ pāpakarmaprabodhitaḥ samāṃśapariṇāme tu 
surabhirjāyate śubhaḥ puṇyakarmaprayuktaḥ san 
jantorāsaṃgakṛttathā iti | pūrvatra sparśasya anekadhā uktaḥ 
idānīṃ gandhasya pariśiṣṭeṣvapyayaṃ nyāyaḥ samāna ityāha- 
rasarūpapareṣvevaṃ yathoktaṃ pratipādayet pradhānaguṇabhāvena 
guṇānāṃ bhūtirūpateti 
tvagāraṃbhakasāmānyamityatrendriyāṇāṃ 
viṣayārabdhatvamabhihitaṃ | tatsādhayati - asādhāraṇagandhādi 
grāhakatvānumānataḥ grāhyaṃ mābhūt pradhānatvaṃ 
ghrāṇādiṣvapi nirdiśet 

p. 469) 

iti | etadvārtikaṃ prapañcayati vārtikatrayeṇa tallikhyate 
svagrāhyārthasajātīyamindriyaṃ syāt pradīpavat || 
rūpasyaivāvabhāsatvaṃ na cet śāstrotra rūpavat || 

na cedarthasajātīyaṃ sarvārthagrahaṇaṃ bhavet ekaikasyendriyasyeha 
manobuddhyoryathā tathā sarvabhūtātmakatvāttu sarvārthagrahaṇaṃ 
tayoḥ manobuddhyoriti jñeyaṃ anyathā tadasaṃbhavāditi | evaṃ 
indriyāṇāṃ bhautikatvaṃ sādhitaṃ idānīṃ teṣāṃ kiṃ 
sāmānyaṃ rūpaṃ kimarthāni | tāni kena ca prayuktāni tāni 
vyāpriyante | mano buddhivibhāgaśca kathamityetadarthajātaṃ 
kathayati vārtikatrayeṇa | tallikhyatetvagādijñānaśaktīnāṃ 
buddhiḥ sāmānyamucyate prāṇa eva kriyāśakti sāmānyaṃ 
tadvaducyate śabdādibhogasiddhyarthaṃ śrotrādyajñānaśaktayaḥ 
tadvat karmopabhogārthaṃ vāgādyāḥ karmaśaktayaḥ 
yathoktaśaktivikṣepo manobuddhipurassaraṃ 
saṃkalpādhyavasāyābhyāṃ tayorbhedopi ca dvidhā iti | nanu pāde 
na hastendriyavyāpāraḥ kriyamāṇo 

p. 470) 

dṛśyate | hastenāpi pādendriyavyāpāraḥ cakṣuśravāḥ sarva iti 
ca śrūyate tasmādavyavastheti netyāha- 

yogyendriyasya vā yasya tatonyatrāpi lakṣitā vṛttistasyaiva 
saṃjñeyā na svabhāvavibharya ca | iti | indriyāṇi 
kimarthānītyāśaṃkya śabdādi vidhiyopalabdhyarthānīti uktaṃ 
idānīṃ śarīrasṛṣṭiḥ kimartheti | tatrāha- evaṃ 
jñānakriyāśaktivikṣepo jagadātmanaḥ kāraṇāyatanatvāya 
dehāvirbhūtirātmanaḥ iti jagadātmanaḥ ātmana iti saṃbandhaḥ 
saṃsāryātmanaḥ karaṇāśrayatvena dehasṛṣṭirityarthaḥ 
kāraṇānāṃ bhūtakāryatvamuktaṃ ata eva teṣveva layopītyāha 
evaṃ ca sati yadyasmāt kāryamāvirabhūt tatra tatraiva vilayaṃ 
kāryameti | svakāraṇa iti | nanu yat yasmādityuktatvāt 
brahmavyatiriktamapi kāraṇaṃ abhyupagatamityāśaṃkyāha- 
mūlakāraṇa evaiṣāṃ sarveṣāṃ vilayo bhavet 
tatkāraṇatvātkāryāṇāṃ na tu kāryāntarelayaḥ 

p. 471) 

iti | nanu brahmaṇyeva cet sarvakāryalayaḥ kathaṃ mṛdādau kiṃ 
bhādilayaprasiddhiḥ sā bhrāntetyāha piṇḍādiṣveva prātyakṣāt 
ghaṭādīnāṃ layādiyaṃ bhrāntiḥ pūrveṣu kāryeṣu layo'yamiti 
mohataḥ iti | eṣo'rthaḥ mṛdādyāpannamūlakāraṇe brahmaṇi 
ghaṭādilayakāle mṛdādīnāṃ pratyakṣeṇopalabhyamānatvāt teṣu 
pratyakṣeṣu ghaṭādīnāṃ layānmṛdādiṣveva ghaṭādilayabhramo 
yasya jāyata iti | sarvakāryasya mūlakāraṇe layaprakāraṃ 
darśayati evaṃ tvagadi vā'pyāsu sparśādīnāṃ yathā yathā 
sparśādimātrāṃbulaya stāsāmapi layastathāmano viṣayasāmānye 
tasyāpi pralayo dhiyaḥ svagocaraikasāmānye saritāṃ sāgaro yathā 
buddherviṣayavijñāna sāmānyamapi cātmani parasmin 
layavikṣeparahite pariṇāminīti idānīṃ 
karmendriyatadviṣayāṇāṃ parasmin layaprakāraṃ darśayati 
vacanādisvasāmānya viṣayeṣu tathālayaḥ karmendriyāṇāṃ 
sarveṣāṃ tatsāmānyeṣu pañcasviti 

p. 472) 

ayamarthaḥ karmendriyaviṣayaviśeṣāṇāṃ vadanādīnāṃ 
karmendriyāṇāṃ śravaṇādi sāmānyeṣu layasteṣāṃ ca 
sāmānyānāṃ prāṇe layaḥ prāṇasyāpi kāraṇelaya iti | 
idānīṃ buddhīndriyatadviṣayāṇāṃ ca prāṇe layaḥ | prāṇasya 
parasmin laya iti pratipādanāya buddhīndriyāṇāṃ prāṇātmatvaṃ 
svaṃ sādhayati- 

parispandaḥ prakāśaśca jñānaśaktiṣu vidyate kevalaṃ tu 
parispandaḥ karmaśaktiṣu niṣprabhaḥ tataḥ kimidaṃ tato 
bhavatītyāha- sarvopyeṣa parispando buddhīndriyasamāśrayaḥ 
prāṇātmaka iti jñeyaḥ iti parispandasya prāṇātmakatvāt 
buddhīndriyāṇāṃ ca parispandātmakatvāt prāṇātmatvaṃ 
siddhamityarthaḥ || atra pramāṇamāha- hantāresyaveti ca śrutiriti 
| punarapi buddhīndriyāṇāṃ prāṇātmatve pramāṇamāha- 

ṣaḍviṃśaśatadṛṣṭāntāt prāṇasyaiva tu vṛttayaḥ 
karmendriyāṇi sarvāṇi tathā buddhīndriyāṇyapi 
āpītakaraṇagrāme puṃsi svātmanyavasthite | 

473) 

tadā prāṇāgnayaḥ śuddhāḥ jāgratīti śrutervacaḥ iti | tasmāt 
buddhīndriyāṇāṃ prāṇe layaḥ prāṇasyāpyasmin layaḥ iti 
abhipretyāha sahaiva karmaśaktyāto jñānaśaktirvilīyate iti 
prāṇātmani śrutiścāha tasminniti ca sādareti | ayaṃ ca pralaya 
pañcamāntepyukta ityāha sādhāraṇoyaṃ vilayaḥ pañcamānte 
vidhīyate svahetumātrasaṃsargānnāyamātyantiko yataḥ iti | kathaṃ 
pañcamānte layo'bhihita iti taddarśayati 
jñānaśaktikriyāśaktivibhutvāt paramakṣaram vyūhyātmānaṃ 
jagattatve svātmanyeva samūhataḥ iti | tatrāha- 

nirūhyeti tathā śrutyā kāraṇātmā'bhidhīyate iti kāraṇāt 
paramapi tatvaṃ tatraivoktamityāha atyakrāmaditi tvasya 
nirbījāvasthatocyate yato nirūhyeti mūlakāraṇamabhidhīyate ta 
evātrāpi śrutyā saṃhārakramo bhaṇyata ityāha- yata 
evamato'śeṣa jñānaśaktilayāt param sarvakāryopasaṃhāri prāṇa 
eko'vatiṣṭhate iti | prāṇaśabdena prāṇavṛktirabhidhīyate na 

p. 474) 

mukhyaprāṇaḥ sarvakāryopasaṃhartṛtvaṃ ca tasya ghaṭata eva | 
tasmin prāṇe sati sarvavyavahāra pravṛtteḥ tasya ca prāṇasya 
apāne laya ityāha prāṇopāne tathāpāno vyānātmani vilīyate 
vyānopyudānamapyeti hyadānopi samānagaḥ samānaśabdena 
mūlakāraṇamucyate ityāha - kāraṇātmaiva jagataḥ 
samānoktyā'bhidhīyata ayaṃ ca pralayo na buddhipūrva ityāha- 

sarvasādhāraṇaḥ so'yaṃ prakṛtaḥ pralayomataḥ iti nanu 
bhavatvayaṃ prākṛtaḥ pralayaḥ tatra sarvalayo asti vā navā 
yadyasti tanna ghaṭate | yato mūlakāraṇasya prajñānaghanatvaṃ 
śrutyocyate māṇḍūkyopaniṣadiḥ prajñānaṃ 
cāntaḥkaraṇapariṇāmo ato'ntaḥkaraṇaṃ pralayepi tiṣṭhatīti 
tatrāha- prajñānaghanatāpyasya na buddhiprajñayocyate 
pratyakprajñotthitābhāsa saṃbandhāt prājña ucyate iti | nanu 
ātmābhāsasaṃbandhāt karaṇasya prajñānaghanatvaṃ cet 
kāraṇatvātmano bheda iti | netyāha- 

yannimittaṃ pramāṇāni prāmāṇyamiha bibhrati 

p. 475) 

tadavijñātayāthātmyametat kāraṇamucyate | ekavijñānāt 
sarvavijñānapratijñāvacanamapi evamevāvakalpata ityāha- 
yasmiṃśca jñāte akhilaṃ jñātaṃ jagadetaccarācaram ajñāte ca 
tathājñātaṃ etadeva taducyate | iti | nanviha pralayaśrutyā 
viṣayasyaivaṃ bhaṇyate | karaṇasya tu naivoktastarkavādibhiḥ 
bhaṇyate svagocarasajātīyaṃ karaṇaṃ manyate śrutiḥ viṣayasya 
layoktyātaḥ karaṇapralayoktatā | evaṃ mantavya ātmā yataḥ 
starkataḥ prāgyathoditaḥ dundubhyādyuktadṛṣṭānta nyāyamārgeṇa 
yatnataḥ ātmasāmānyasaṃbhūti layahetusamāśrayāt ātmaiva 
sarvamityeṣa pratijñārthaḥ samarthitaḥ svābhāvikoyaṃ pralayaḥ 
iti paurāṇikā jaguḥ buddhipūrvastu vilayaḥ samyak 
jñānaikapūrvakaḥ | ityetāni sukhabodhāni | buddhipūrvapralayāt 
svābhāvikapralayasya ko viśeṣa ityāha śaktimātrātmanā sthānaṃ 
kāryāṇāṃ ye svakāraṇe ityanātmikalayo bhūyo janmakṛtakṣaṇaḥ 
iti evaṃ svābhāvikapralaya uktaḥ idānīṃ ātyantika 

p. 476) 

pralayaprakāśanāya sa yathā saindhavakhilya ityādi vākyamityāha- 

atītāgatehatya janmanāśādi hetukṛt vastudhī 
pūrvakodhvaṃsastadakṣeyaṃ parāśrutiḥ iti | kāryakāraṇa 
prapañcasya tadvilakṣaṇe patyagātmani yathā jñānādvilayo bhavati 
tathā pratipādanādayaṃ dṛṣṭāntamāha - yathoktavastu 
siddhyarthaṃ dṛṣṭāntoyamihocyate | idānīṃ padārthavyākhyānaṃ 
prārabhate- yathā saindhavakhilyostaṃ svayonāṇudadhāviha 
kaṭhinodakavilaya manukhilyo vidhīyata iti ityalīnahāsyetyādi 
vākyārthaṃ sārdhavārtikadvayena kathayati | tallikhyate - 
vilīnasyādbhya uddhṛtya grahaṇāya na kaścana nipuṇopi naraḥ 
śaktaḥ khilyarūpeṇa pūrvavat sāmudrarūpānnānyena gṛhītuṃ 
kaścana kṣamaḥ ādadīta samudrāṃbhaḥ tajjighṛkṣuryato yataḥ 
tatastatastallavaṇaṃ vetti khilyaṃ na kutraciditi idānīṃ yathā 
saindhavakhilyosta ityetadvārtikaṃ vārtikaṣaṭkeṇa prapañcayati 
tat krameṇa 

p. 477) 

vyākhyāyate - prathamaṃ khilyatve nimitta kathanapūrvakaṃ 
saindhavakhilyapadayorarthaṃ kathayati | sāmudramaṃbhaḥ khilyatvaṃ 
yāti bhānuvibhāvataḥ sindhorāyātaḥ sa yataḥ tasmāt saindhava 
ucyate asaṃbhinnasyāvayavāt khilyaḥ so'tha nigadyate soyaṃ 
saindhavakhilyokto yathaiveha mahodadhau tejovirodhinīṃ prāpya 
pratikṛtiṃ vijahātyatha ityasyāyamarthaḥ tejaḥ saṃparkādudakaṃ 
khilyarūpeṇa pariṇataṃ tata udakāntaṃ tejovirodhinī prakṛti 
prastāprāpya vijahātīti | tatrāha tejoviyogāt kāṭhinyaṃ 
svacchībhavati tadghanaṃ iti | kāṭhinyaṃ nivartyata ityarthaḥ 
kāṭhinyaṃ nivartyata ityuktamidānīṃ taddharmīpi nivartata ityāha 
- kāṭhinyakāraṇadhvastau khilyasyeha mahodadhau | 
kaṭhinodakavidhvaṃsa manukhilyā vilīyata iti | kiṃ tarhi tiṣṭhati 
kṣārajalamevetyāha- 

yadevākṛtrimaṃ rūpaṃ tadevāsyāvaśiṣyate | 
tejo'vayavasaṃbandha samutthaṃ vinivartata iti na tejo'vayava 
kāraṇaṃ pārthivāpyāvathavāśca 

p. 478) 

kāraṇamityāha teja ādyamityapi saṃbandha kāraṇaṃ 
khilyarūpiṇaḥ tadbhāvabhāvatastasya tadhvaṃsai dhvaṃsatastatheti 
| idānīṃ dārṣṭāntikavākyaṃ vyākhyāyatatyāha - evaṃ evā are 
ityasya kāryakāraṇarūpataḥ pratīco vāstavaṃ vṛttaṃ 
viruddhamabhidhīyata iti mahat bhūtapadayorarthaṃ kathayati | 
avyāvṛttānugata brahmatvapratipattaye | mahadityabhidhānaṃ syāt 
kauṭasthyārthaṃ ca bhūtagīḥ iti | mahadityādivākyasya 
tātparyamāha- vāstavaṃ vṛttamāśritya pratīcaḥ prāk prabodhata 
svataḥ siddhasya vijñāptyaiva mahadityādi bhaṇyate iti | 
mahadityādirūpamātmanaḥ sadā siddhameveti pratipādanāya 
mahadityādi vākyamityarthaḥ kāraṇasya niṣedhoktiḥ anantamiti 
tadvacaḥ apāramiti kāryasya pāraṃ kāryasya kāraṇam kāraṇasya 
tathā kāryaṃ ato'nādeḥ prasiddhitaḥ jātyantaraniṣedhāya 
vijñānaghanadhīrūpi iti vārtikadvayaṃ padārthavivaraṇaparaṃ 
prasiddhārthaṃ mahadityādi padārthavyākhyānākūṭamidānīṃ 

p. 479) 

mahadityādivākyārthajñānaphalamāha- kṣetrajñākāśayorevaṃ 
kāryakāraṇasaṃgatiḥ asti sthānīyamaikātmyaṃ prāpyoktaṃ 
vinivartate mahadityādi vākyāddutpanna jñānā 
dabdhisthānīyamaikātmyaṃ prāpya tadrūpeṇa sthitasya 
saṃgatirvinivartate | kāryakāraṇātmajagadvinivartata ityarthaḥ 
saṃgatireva prāptikartreti kecit kāryakāraṇadhvastiphalamāha- 

kārye kāraṇavidhvastau brahmaikātmya prabodhataḥ 
saviśeṣātmalābhosti khilyasyeva mahodadhau iti | yathā pralayāt 
prāgavasthāvasthitā tathā ahaṃ brahmāsmīti vākyārthajñānāt 
prāk avasthaitebhya ityādi nocyata ityatrāha tejaḥ 
saṃbandhamāsādya yathāntaḥ khilyatāmagāt 
tathaivājñānabhūtebhyaḥ paraḥ kṣetrajñatāṃ yayau iti | 
bhūtaśabdārthaṃ kathayati- 

kāryātmāpacayaṃ gacchanyatra niṣṭhāṃ nigacchati | 
kānyanibhūtāni avidyeti prāhustaryantaniṣṭhatā iti | sarvaṃ 
kāryaṃ yatra līyate tanmūlakāraṇamavidyābhūtaśabdenocyate iti 

p. 480) 

na kṣetrajñatvamevāvidyākṛtaṃ samutthānaṃ parasya kintu 
samastakāryakāraṇātmatvaṃ avidyākṛtamityāha- paraḥ 
kāraṇakāryobhyaḥ ātmāpūrvatvakāraṇāt 
etebhyo'vidyābhūtebhyaḥ kāryakāraṇatāmagāditi | 
kāraṇāderavidyākṛtatvaphalamāha yato'vidyaiva 
taddhetustaducchittāvato na sat kāryakāraṇabhedoyaṃ brahmāsmīti 
prabodhataḥ iti | bhedanivṛttiphalamāha- 

tasmin dhvastai'tha saṃbodhāt kevalaikātmyaśeṣataḥ 
viśeṣasaṃjñā nāpyasya pūrṇaprajñaptimātrataḥ iti | punarapi 
samutthānaśabdārthaṃ prapañcayati | avicāritasiddhīni 
yānyavidyetyavādiṣaṃ etebhyo hetubhūtebhyo bhūtebhyo 
kāryakāraṇaṃ kāryakāraṇavadrūpaṃ samutthāyeti śabdyata iti 
samutthāyetyatra samutthāyaśabdena kāryakāraṇasya brahmaṇaṃ 
kāryakāraṇavat rūpaṃ bhaṇyata iti prapañcayati- 

avidyāsaṃgaterasya jāyate'nekarūpavān | cetanācetanābhāsa 
ātmānātmatvalakṣaṇa iti 

p. 481) 

kāryakāraṇarūpamātmanaḥ parataścet kasya tarhi tat svata iti 
tatrāha- 

kāryakāraṇarūpeṇa mithopekṣāśrayaṃ tamaḥ kāryakāraṇatāṃ 
yātaṃ ātmāpyevaṃ tamovaśāt iti bahurūpatva ābhāsenāpi 
bhavitavyamityāha- svābhāsairbahu tā te mati 
manobudhyādyupādhibhiḥ iti | idānīṃ samutthānakramaṃ darśayati 
tamo hetusamutthānaṃ na vedmītyagrahātmakaṃ mithyājñānaṃ tamaḥ 
kurvannīdṛgeva karoti taditi kramo jñānaṃ 
mithyātmasaṃbhrāntijñānaṃ kurvan na vedmītyevaṃ vidhaṃ 
mithyājñānaṃ kṛtvaivetarat karotītyarthaḥ- 

avidyākāryabuddhistha pratyagābhāsarūpavat 
boddhetyādisamutthānaṃ bhaṇyate paramātmanaḥ śrotā spraṣṭeti 
rūpaḥ syāt tathaivendriyavṛttibhiḥ duḥkhī gaurā dvijaśceti 
śarīrotthānataḥ param dhanī gomān daridro vā 
dhanādyarthābhisaṃgateḥ atadvānapi saṃmohāt 
yathoktātmakatāmagāt pratyagyāthātmyamohotthā viriñcopakramaḥ 
viṣaḥ kṣetrajñabhedena hyāsthāṇo rutthitirdṛśeriti | 

p. 482) 

etāni vākyānyutthānakramanimitta dyotakāni sukhabodhani | 
prāgavasthāvarṇitedānīṃ tānyevetyāderarthamāha- 

yathā vastu yadā bodho vedāntoktiśruterbhavet tadā naśyanti 
bhūtāni yebhyaḥ kṣetrajñatāṃ gataḥ abhyasyamāno 
bodho'vidyānivartaka iti netyāha svarūpalābhamāneṇa 
samyagbodho'khilaṃ tamaḥ yato hanti tamo nāsaiḥ prayogaṃ 
pravivakṣatīti atra dṛṣṭāntamāha- 

vyaṃgyeṣvartheṣu nāvṛttyā vyañjako hanti tattamaḥ vyañjakasya 
svābhāvoyaṃ na prayogamapekṣate iti nanu brahmātmaikyajñānāt 
ajñānanivṛttiścet brahmātmanoraikyamasti tadā brahmaṇaḥ 
parokṣatvaṃ ātmanaḥ saṃsāritvaṃ ca kathamiti | tatrāha- 
mohatatkāryanīḍo yastasyājñānasamanvayāt pratyagātmāpi taṃ 
brahma parokṣamabhavanmṛṣā tadvadadvayatātvopi 
tadasaṃbodhahetutaḥ | ātmā saṃsāritāṃ yāto yathā kārṣṇyaṃ 
payastatheti ātmabrahmaṇoranyonyabhāvasya svataḥ siddhatvepi 
avidyayā brahmaṇaḥ parokṣatvaṃ ātmanaśca saṃsāritvaṃ 

p. 483) 

ityuktaṃ svataḥ siddhādeva jñānamātrāt tatprāptirityāha- 

ātmano brahmatā yasmāt brahmaṇo'dhyātmatā svataḥ 
tamomātrāntarāyatvāt taddhvastāveva sāpyataḥ iti | nanu 
jñānodayamātrādyadyapi avidyā nivartate tathāpi 
tatkāryamabhyāsavyatirekeṇa na nivartata iti tatrāha- 

sarvadātmeti samyagdhī janmanaivākhilaṃ tamaḥ dhvaṃsameti tataḥ 
saṃjñā nāḍavidyotthāvaśiṣyate iti | nanvātmajñānasya 
kāryatve ātmano'pi jaḍatvamāgantukajñānatvāt naitatsāraṃ 
vākyotthajñānādeḥ kādācitkatvaṃ na svarūpajñānasyeti 
abhipretyāha sadotpannātmanimitimutpādyākāraṇādidhīḥ | 
yatkāraṇadhiyaḥ pūrvaṃ pratīcī brahmadhīstata iti 
kāraṇavijñānāt pūrvamūrdhvaṃ ca svarūpajñānaṃ brahmātmanaḥ 
sadā astyeveti na jaḍatvaprasaṃga ityarthaḥ | nanvātmajñānaṃ 
sadārasti kāraṇādijñānajanyamiti vadatā bhedo'bhyupagatastadā 
nātmajñānāt sarvasya jñeyatvamiti | tatrāha- 

p. 484) 

apāstaśeṣabhedasya yadrūpaṃ bhedavadgataṃ tajjñānenaiva tat 
jñātaṃ tadasyānaviśeṣataḥ iti nirgataśeṣabhedasya pratīco 
yadākāśādibhedavadrūpaṃ tattajjñānenaiva 
nirgatāśeṣaviśeṣajñānenaiva tajjñātaṃ tāvanmātratvāditi | 
evaṃ tarhi jagatopi satyatvamiti | na bādhyatvamiti cenna 
pratibhānarūpāpekṣayā bādha ityāha- 

ahetuphalarūpeṇa pratibhā tadvilakṣaṇam | kāryakāraṇavajjagdhā 
dadyaiveko viśiṣyate eko'vaśiṣyata uktaṃ ekatvaṃ sādhayati | 
pratyaṅmātrekṣaṇādātma mohatajjanirākṛteḥ 
asaṃbhavāddvitīyasya svādupūrvādimānahaṃ iti | 
athavaikatvasaṃkhyetyāśaṃkya tatparihārārthamidaṃ vārtikam | 
tadanyānavaśeṣata iti | ataḥ sarvasya ātmatvamuktaṃ 
tatredamāśaṃkyate nanu sarvasyātmamātratve ghaṭādi jñāne 
jñāpija brahma jñātaṃ bhavet | kiṃ vākyaja jñāneneti tatrāha- 

vyapekṣatatamasastatvaṃ āgamāpāyi sātmanaḥ jñānena gamyate 
sākṣāt tāvanmātrānurodhineti 

p. 485) 

jñānāntaramākārāntaraṃ gṛhṇātītyarthaḥ | 
jñānāntaramākārāntaraṃ gṛhṇāti ityuktatvāt bhedaḥ | tataśca 
na tat jñānāt sarvasya jñeyatvamiti | tatrāha- 

dṛṣṭimātrātmayāthātmyāt kāryakāraṇavastunaḥ nājñātaṃ 
kvacidapyasti nānapāstaṃ tamopyataḥ iti | na 
pretyasaṃjñāstītyasyārthamupasaṃharati tatra codyodbhāvanāya- 

kṣetrajñeśvarabhedena saṃjñāno naiha vidyate taddhetau tamasi 
dhvaste kutaḥ saṃjñānimittataḥ iti saṃjñā pretyātmao nāstīti 
eta * * cūcudat śaṃkamānātmano nāśaḥ * * * * * * mādarāt 
vijñātena ghanoktyā ca asaṃjñāvacasā tathā uktermitho 
virodhitvāt mano momuhyate mama ityetadvārtikadvayaṃ prasiddhārthaṃ 
codyaṃ pariharati aviruddhaṃ suvispaṣṭaṃ mayā tubhyaṃ 
prabhāṣitam | svāparādhāttu madvākyaṃ viruddhārthaṃ 
tvamīkṣase iti | kathamaviruddhamuktamiti | tatrāha- 
vijñānaikatvanoktyāhaṃ kṛtsnaikātmyaṃ tavāśravaṃ 
saṃjñānāśe na cāvidyā hetūtthāpahnutistatheti | 

p. 486) 

uttarārdhasya prapañcaḥ- 

viśeṣasaṃjñā yāsyā'bhūt vijñānātmādilakṣaṇā 
samyagdhīrdhvastamohasya sā kṛtsnā vinivartate | ityetat 
pūrvabhāgasya prapañcaḥ- 

yattvapāramanantaṃ ca vāstavaṃ jñānamātmanaḥ kūṭasthaṃ 
tatsvataḥ siddhestatkasmāt vinivartate ityetat | itīmamarthaṃ 
bhāryāyai yājñavalkyopyabhāṣateti | etatsubodhaṃ 
alamityasyārthamāha kāryakāraṇanāśeṣu svataḥ siddhamananyataḥ 
yadvastu tadeva svātmasaṃvittau nirapekṣa iti yatra 
hītyādivākyasyārthamāha- 

yatrājñātaḥ sa tatvātmā vidyā saṃvītaśemuṣi | tatra 
mithyāgrahagrasto draṣṭamaśyādibhedadhīḥ iti | yadā 
svasvarūpaṃ na jānāti tadā advaitadarśī bhavatītyarthaḥ- 

yatrājñātārthayāthātmyaṃ tattamopihitekṣaṇaḥ tatrāvidyottha 
buddhyāti * * bhūtātmavinnaraḥ ityetat pūrvasya prapañcaḥ | yatra 
hītyatra hi śabdārthaṃ kathayati- 

avidyāmātraśeṣatvaṃ jagataḥ prāgavādiṣaṃ 

p. 487) 

natva vidyā kāryadidaṃ nītihetāvataḥ padamiti avidyākāryaṃ 
dvaitamiti pratipādanāya hi śabda ityarthaḥ enamarthaṃ 
dṛṣṭāntena sādhayati sato'bhivyañjakaṃ mānaṃ svabhāvo yadi te 
bhavet avidyāyāḥ svabhāvo'yaṃ yādasat kāraṇaṃ smṛteti 
yathārthabodhakaṃ pramāṇaṃ | tathā yathārthabodhakamavidyetyevaṃ 
tāvadvyavasthā | tatra avidyāsvabhāvo advaitaprapañca iti 
pratipādanāya hiśabda ityarthaḥ | nanu kathaṃ hi śabdasyaivaṃ 
vidhārthadyotakatvaṃ tatrāha- 

uktahetvarthadīpyeta dhīti tasya nipātitaḥ iti | 
dvaitādipadārthaṃ kathayati- dvītanvitetamekaṃ sat 
tadbhāvo'dvaitamucyate upamārtha ivetyetat bhavatīti kriyāpadamiti 
māstā svapnamadvaitaṃ jāgradvaitamityarthaḥ nanu viduṣopi 
dvaitadarśanāt kathaṃ tattulyateti netyāha - tatraiva 
avidyāvasthāyāṃ saṃjñeyaṃ yujyate mṛṣeti | upamāthamivetyatra 
codayati nanu dvaitamivetyetadupamānaṃ kathaṃ bhavet dvaitaṃ vastu 
na cedasti sarvasyaikātmyamātrataḥ 

p. 488) 

iti | nedaṃ codyamityāha- 

naiṣa doṣo yato dṛṣṭaḥ ekasminnapi vastuni upameyopamābhāvo 
digdhīriva vihāyasītiḥ ayamarthaḥ | ākāśavyatirekeṇa diśo na 
santi pramāṇābhāvāt tathāpyākāśaṃ digvadvibhātīti prayogo 
dṛśyate | evaṃ yadyapyātmavyatirekeṇa dvaitaṃ na saṃbhavati | 
tathāpi dvaitamivetyatiprayogo ghaṭata iti | ekasyopamānopameyabhāve 
dṛṣṭāntāntaramāha- 

rāmarāvaṇayoryuddhaṃ rāmarāvaṇayoriva | yathā prasiddho jagati 
tathaivehāpi gamyatām iti | athavā mayā siddhaṃ 
dvetadupamānamityāha advaitāt paramārthādvā 
māyādvaitamaṣīkṣate tenopamānasaṃsiddheriti | mahāmāyā 
vināpradarśita dvaitamiva svāvidyayā nirmitadvaitamātmā 
bhavatītyarthaḥ | nanu māyāsiddhadvayasya māyā siddhameva dvayaṃ 
kathaṃ dṛṣṭāntastatrāha- yathā svapnendriyajālayoriti | 
indrajālavat svapnaṃ svapnajālavadindrajālaṃ iti | yathā prayoga 
eva tatrāpi bhaviṣyatīti lokaprasiddhibalādapi 

p. 489) 

māyādṛṣṭadvaitasiddhānta ityāha- mithyeva bhāti satyopītyapi 
loke'bhidhīyate mithyābhāvo na cāstīti vaktuṃ kaścidapi kṣamaḥ 
iti | yatra mithyādivākyaṃ samastavyasta pakṣa 
nirākaraṇaparamityāha- samastavyastatā rūpaṃ yo vaktīhātmanaḥ 
śruteḥ tatparasyāniṣedhoyaṃ yatra hītyādinocyate iti | evaṃ 
tātparyamuktvā karavyākhyānaṃ karoti tasyāmavidyāvasthāyāṃ 
svapnāvasthāṃ gato yathā prātetaraḥ sannikaraṃ gandhaṃ 
ghrāṇena jighratīti atra tāvadvākye ghrātā ghreyaśca 
śabdasāmānyādeva pratīyate | tatra ghrāṇendriyaṃ tasya 
viṣayasaṃbandhaprayojakaṃ dṛṣṭaṃ 
dṛṣṭakāraṇārthādupāttamityāha- 

ghrātṛghreyādisaṃbandhāt prāṇādyāhṛtiriṣyate iti | 
jighratītyatra gandhajñānaṃ śabdata eva bhāti tatra 
tatphalasaṃvedanamapi grāhyamityāha jighratītyapi nideśaḥ kriyā 
tatphalayorbhavet | iti | uttareṣvapi vākyeṣu yojaneyaṃ yathoditeti 

p. 490) 

etat subodhaṃ idaṃ grāhakādyavidyā kṛtamityupasaṃharati 
pratyagajñānamātroktaṃ grāhakādyatra bhaṇyate | etadeva 
spaṣṭayati- 

kriyākārakasaṃjñāyā viṣayoyaṃ samīritaḥ iti 
avidyākṛtatvādeva vidyayā tannivṛttirityāha 
ato'vidyāsamucchittāviyaṃ saṃjñā nivartate || iti etebhyo 
bhūtebhyaḥ samutthā ye ityetadvākyaṃ vyāśvātaṃ yatra hītyādi 
vākyārtho | yatra vā asya sarvamātmaivābhūdityādinocyate ityāha- 
vijñānaghana ityukterviṣayoyamathocyate yatra va iti vākyena | 
dhvastāvidye vipaścitīti | evaṃ tātparyamuktvā padārtha 
pradhānaṃ karoti - 

yatra tasyātmano'jñasya śāstrācārya prasādataḥ pratyak 
yāthātmyavijñāna bhāsvat bhāskaradīdhitiḥ 
saṃpluṣṭanikhilāvidye tatra kaṃ kena kiṃ vada 
jighredaikātmyamātreṇa sarvasyāsyātmamātrataḥ iti | ātmano 
ajñasyeti ṣaṣṭhī samamyarthe śāstrācāryaprasādata ityataḥ 
upariṣṭhādutpanna padamadhyāhāryaṃ etaduktaṃ bhavati | ātmani 

p. 491) 

ātmani ajñe kiṃ lakṣaṇe śāstrācāryaprasādataḥ utpanna 
pratyagyāthātmya vijñāna bhāsvat bhāskara dīdhīti 
saṃpluṣṭanikhilāvidye iti | nanu viduṣopi dvaitamasti pratibhānāt 
kathamātmamātratvamiti | tatrāha- 

ṣaṣṭhagocaravatsarvaṃ kāryakāraṇavajjagat svasvastātmādhyasya 
viduṣaḥ samyak jñānodayo bhavediti | tarhi kimavaśiṣyate iti | 
tatrāha avyāvṛttānanugatamiti hetu sadekalaṃ vijñānaghanaṃ 
ānanamaikātmyaṃ vyavatiṣṭhata iti || vijñānaghanapadārthaṃ 
kathayati- 

grāhakādivibhāgotra nāsti taddhetvasaṃbhavāt cinmātrasya svataḥ 
siddheḥ vijñānaghanagīrataḥ iti | kāraṇādivibhāgaṃ 
pratyagātmani nāsti taddhetvasaṃbhavādityuktaṃ | kārakādivibhāga 
kāraṇamiti cet taddarśayati | ātmāvidyāmanāśritya kārakatvaṃ 
na labhyate kārakaṃ cānapāśritya na kriyehatra siddhyati | 
antareṇa kriyā tadvat phalaṃ naiva prasiddhyati kārakādyātmanā 
seyaṃ avidyaiva prakāśate iti 

p. 492) 

ataḥ kimidaṃ tato bhavatītyāha- 

yata evamato vidyāsamucchittāvidaṃ jagat vyākṛtāvyākṛtaṃ 
kṛtsna ātmatāmeti bodhata iti | nanu suptyādāvātmamātreṇa 
samāptamapyuttiṣṭhati | evaṃ jñānādātmamātreṇa 
samāptamapyuttiṣṭhedityāśaṃkyāha- 

bhūyopi labhate saṃjñāṃ līnaṃ sat kāraṇātmani jagadetadyathā 
tadvat nāvidyā vilaye bhavediti | yenedamityādivākyasya arthamāha- 
jñānotpattau na saṃjñāstītyāstāṃ tāvadihātmanaḥ api 
satyātmavidyāyāṃ na saṃjñāstyātmanīdṛśīti asminnarthe 
vākyaṃ yojayati | 

grāhakādi jagatsarvaṃ yena kūṭasthasākṣiṇālokaḥ sarvo 
vijānāti jānīyāt kena taṃ vadediti acetane jagatyasmin 
sākṣyevaiko na cetanaḥ grāhakādi na tatrāpi 
sākṣisiddhāvapekṣyate | ityetat pūrvasya prapañcaḥ 
sākṣiṇo'nyatra cetana dhātorabhāvāt avidyāvasthāyāmapi ātmani 
grāhyagrāhakādi vibhāgajñānaṃ nāstītyarthaḥ vijñātāramare 
kena vijānīyādityasyārthamāha 

p. 493) 

saṃjñeyaṃ kimu vidhvasta saṃsārānarthakāraṇe 
uditaikātmyayāthātmya samyagjñāna divākaraḥ iti | kiṃca 
pramātaryapi grāhyagrāhakādi vibhāgo nāsti kimu 
tatsākṣiṇītyāha- 

boddhāramapi cāpekṣya na saṃjñā pratyagātmani 
boddhṛtajjñānaviṣayairna boddhā gṛhyate yataḥ iti tasmāt 
avidyāśarīraiveyaṃ viśeṣasaṃjñāvastu niścitau 
nāstītyupasaṃharati- 

avicāritasaṃsiddhiḥ pramātādi svalakṣaṇā saṃjñeyaṃ prathate 
mohāt na tvasau vastuniścitāviti idānīṃ 
brāhmaṇārthamupaviṣayairna boddhā gṛhyate yata | iti | 
tasmādavidyāśarīraiveyaṃ viśeṣasaṃjñā vastuniścitā 
nāstītyupasaṃharati | avicāritasaṃsiddhiḥ pramātrādi 
svalakṣaṇā saṃjñeyaṃ prathate mohāt na tvasau vastuniścitau iti 
| idānīṃ brāhmaṇārthamupasaṃharati- 

yata evamataḥ siddhaṃ darśanaṃ pratyagātmanaḥ śrutyādisādhanaṃ 
sākṣāt sarvamātmetyudīritaṃ iti caturthasya caturthaṃ brāhmaṇam 

paramātmasvarūpabhaṭṭārakasyeyaṃ vārtikaṭīkā | 

p. 494) 

śrī hariḥ om | 

namo nārāyaṇajñāna jñātṛjñeyātmabodhine 
jagdhāśeṣamahāvidyā tarjjānathāya viṣṇave || iti | nanu 
śāstrāraṃbhe śāstrasamāptau cocito namaskāraḥ kathamasthāne sa 
kṛta iti ceducyate madhukāṇḍopasaṃhārarūpamidaṃ brāhmaṇamato 
namaskāraḥ praśasta eva | athavā padārthadvayaṃ brāhmaṇaśabdena 
vyākhyātamanu vākyārtho bhaṇyate | ato 
vākyārthaśraddhātiśamaikātmyaniṣṭhitaṃ | sanyāsasādhanaṃ 
proktamamṛtatvaika sādhanaḥ | 

śayajñāpanāya namaskāra iti na doṣaḥ | api ca śāstramadhyepi 
maṃgalā caraṇaṃ śiṣṭā smaranti | namaskāro'pi 
maṃgalācaraṇamato namaskāropi madhye buddhyata iti namaskāraṃ 
kṛtvā vṛttamanudravati | saṃgatipradarśanāya- 

pratyagdhvāntasamucchedi jñānamaikātmyaniṣṭhitam 
sanyāsasādhanaṃ proktamamṛtatvaikasādhanam hetavopi ca tatsiddhau 
śravaṇādipurassarāḥ uktaṃ yathāvadatraiva śrotavyaḥ 
śrutivākyataḥ 

p. 495) 

mantavyo hetubhiḥ sūkṣmaiḥ uktadṛṣṭāntabodhitaiḥ 
citsāmānyacidutpatti cidekapralayātmabhiḥ iti | idānīṃ 
sagatimāha- 

āśaṃkya hetvasiddhatvaṃ ayaṃ brāhmaṇamucyate iti | hetvasiddhiḥ 
kathamiti ceducyate | ityāha kutosiddhatvamiti cecchṛṇu tadgadato 
mayetiḥ nissāmānyaviśeṣatvāt citsāmānyaṃ kathaṃ bhavet 
cidutpattilayāsiddhiḥ sāṃkhyādīn prativādina | iti ayamarthaḥ | 
nirgatasāmānyaviśeṣatvāt cidātmā kathaṃ sāmānyaṃ syāt | 
kathaṃ vā jagadutpattiḥ pralayākhyā heturabhihito madhubrāhmaṇena 
pratijñā nigamyata ityāha- 

pratijñāyātha caikātmyaṃ hetūnuktvoktasiddhaye | nigamāyottaro 
granthaḥ pratijñāyā vivakṣita iti pratijñātārthasiddhyarthaṃ 
hetūnuktvā pṛthagvidhān hetornirgamanaṃ paścāt 
kriyate'thottaroktibhiḥ ityetat pūrvasya prapañcaḥ | hetava iva 
nigamyanta iti kecit | śravaṇādipadārthatrayaṃ adhastāduktaṃ 
tatra śravaṇamananapadārthena vyākhyātāvatra nididhyāsanaṃ 
vyākhyāyate || atastadarthitvena 

p. 496) 

madhubrāhmaṇāraṃbha iti bhartṛprapañcamatamanūdya nirākaroti | 
nididdhyāsanasiddhyarthaṃ kecidvyācakṣate param 
madhubrāhmaṇametattu na yuktaṃ pratibhāti naḥ iti | ayuktatāṃ 
prapañcayati- śruta āgamato yo'rthaḥ takaiṇāpi samanvitaḥ sa 
evārthaḥ suniṣṇāto nididhyāsanamucyate | iti śravaṇamananayoḥ 
phalaṃ vākyārthajñānaṃ nididhyāsanaśabdenocyate na 
bhavadabhipretaṃ dhyānamityarthaḥ śāstrācāryānubhavaineha 
hetubhiśca samanvitaḥ īdṛgaikātmyasaṃbodho nididhyāsanamucyate | 
ityetat pūrvasya praśnato granthavibhāgakaraṇamanarthakamevetyāha- 

nididdhyāsanasiddhyarthe yatnoyamato'yamanarthakaḥ pratyagyāthātmya 
saṃbodhamātratvādeva hetuta iti evaṃ parapakṣaṃ nirākṛtya 
svasaṃbandhapakṣe vākyaṃ niyojayati- 

kriyābalopabhogārthaṃ sarvaireva svakarmabhi jantubhiḥ pṛthivī 
pṛṣṭhā madhu teṣā tato mahīpṛthivyāpyātmabhogārthaṃ 
sṛṣṭāḥ sarve'pi jantavaḥ | 

p. 497) 

pṛthivyā api kāryatvāt madhu tepi bhavantyataḥ iti vārtikadvayaṃ 
prasiddhārthaṃ | pṛthivyābhūtānāṃ sṛṣṭatve hetvantaramāha- 

pārthivāni śarīrāṇi sarveṣāṃ dehināṃ yataḥ pṛthivyā tāni 
sṛṣṭāni pṛthivyanvayadarśanāditi bhūtānāṃ pṛthivyāśca 
kāryakāraṇatvādeva bhoktṛbhogyabhāvaḥ siddha ityāha- 

bhūtānāṃ ca pṛthivyāśca mithaḥ kāryatvahetvataḥ 
bhoktṛbhogyatva saṃbandhaḥ tasmātsiddhaḥ parasparaṃ iti | 
madhuśabdaḥ kāryā bhogyaṃ ca brūte tadavaṣṭaṃ bhenātra 
pṛthivyādeḥ kāryatva bhogyatva kartṛtva bhoktṛtva vyākhyānaṃ 
kriyateḥ pṛthivyādi prathamāntavadanirdiṣṭaṃ tadeva 
bhoktṛkāraṇaṃ cetyetadāhabhogyatā prathamāntena 
pṛthivyāderihocyate | kathyatāṃ bhoktṛtāṃ caiṣāṃ 
ṣaṣṭhyantenābhidhīyate iti | tatra acetanabhāgaprādhānyāt 
bhoktṛtvaṃ tasyevetyetadāha- 

acetanāṃśaprādhānyāt kāryakāraṇatocyate 
bhoktṛbhogyādisaṃbandhaḥ cetanācetanātmanoḥ iti | pṛthivyādeḥ 
parasparakārya kāraṇābhāva 

p. 498) 

prakṛtopayogi kiṃ siddhamiti cet sarvaprakārabhedābhāva siddha 
ityāha- sarveṣāmapi bhūtānāṃ kāryakāraṇasaṃgateḥ 
sarvabhūtātmakadhvaṃsāt yathā sarvātmanastatheti yathā 
mūlakāraṇaṃ sarvātmakaṃ evaṃ sarvaṃ sarvātmakamato bhedo nāsti 
| ataḥ sarvamātmamātramiti nigamanaṃ yuktamiti || sthūlāṃśasya 
kāryakāraṇabhāva uktaḥ idānīṃ liṃgasya kāryakāraṇakathanāya 
uttaraṃ vākyamityāha saṃhṛtya sthūlamādhāraṃ bhūtānāṃ ca 
kṣitestathā tadādheyopasaṃhṛtyai yaṃ cāyamiti śabdyata iti evaṃ 
tātparyamuktvā akṣaravyākhyānaṃ karoti asyāṃ pṛthivyāṃ 
yaścāsau bhāsvadvijñānavigrahaḥ amṛtā nitya evāsau na nāśī 
sthūladehavat sa cāpi madhu sarveṣāṃ bhūtānāṃ tāni tasya ca | 
madhu sarvāṇi bhūtāni yathā pūrvamavādiṣamiti sarvaṃ sarvasya 
kāryaṃ bhogyaṃ karaṇaṃ bhoktṛ cetyetaduktaṃ | tadeva 
prapañcayati | sahādhyātmādhidaivaṃ hi sādhībhūtamidaṃ jagat 
ekaikasyātmanaḥ kṛtsnaṃ bhogyatvenāvatiṣṭhate | 

p. 499) 

sarvaḥ sarvasya kāryatvāt sarvaḥ sarvasya bhojakaḥ iti | ataḥ 
kimidaṃ tato bhavatītyāha- evaṃ sati bhavetsarvaṃ yathā pūrvaṃ 
prapañcitamiti | idaṃ sarvaṃ yadayamātmeti tatpūrvaḥ sarvasyātma 
tvaṃ prapañcitaṃ tat siddhaṃ bhavet | sarvasya sarva kāraṇatvena 
sarvātmatva ityarthaḥ | punarapi śrutyākhyānameva anuvartayati || 
adhyātmaṃ yacca śārīraṃ pārthivāṃśasamāśrayaḥ sa cāpi 
madhu sarveṣāṃ sarvabhūtāni tasya ceti 
ayamevetyādivākyasyārthamāha- kāryakāraṇabhedena 
bhoktṛbhojyatayoditam | catuṣṭayaṃ pṛthivyādi tasya 
tatvamathocyate | iti | ātmā catuṣṭayarūpamityucyate ityarthaḥ | 
kathaṃ catuṣṭayasyātmā tatvamiti cet tasyaiva catuṣṭayarūpeṇa 
svāvidyayā vilāsitatvādityāha- 

catuṣṭayavibhāgena svārthopyātmā vibhajyate | avibhāgopi 
tādarthyāt ātmātaḥ sotra gṛhyate iti ātmavivartatvena 
anātmārthatvāt catuṣṭayasya ātmā bhoktā tatvamityatra gṛhyate 

p. 500) 

ityarthaḥ athavā kiṃ tatvamityākāṃkṣāyāṃ idamavatāritaṃ | 
ayaṃśabdavācyaṃ kathayati pratyaktayā yaḥ prathate 
catuṣṭayavilakṣaṇaḥ prātyakṣāt soyamityevaṃ pratyak 
sākṣyabhidhīyate iti | sāmānādhikaraṇyena vivakṣitāṃśaṃ 
kathayati ayameva sa ityuktvā sāmānādhikaraṇyataḥ 
pratyaṅmātraikayāthātmyaṃ caturdhoktasya bodhyata || 
pṛthivyādiṣu yaḥ pūrvaṃ vyākhyāto'ntarabāhyataḥ | ātmaiva sa 
iti jñeyaḥ tathādbodha praśastitaḥ ityetat pūrvasya prapañcaḥ | 
ayaṃśabdārthasya vyākhyānāya yo'yamityādi vākyaśeṣa ityāha 
ayamityādiśeṣaḥ syāt yoyamityādikaḥ paraḥ iti | evetyavadhṛtā 
vetat saṃsargapratiṣedhakṛt tatvaṃ catuṣṭayasyāsya 
pratyagātmaiva kevalaḥ avyāvṛttānanugata dhvastā vidyā 
adudbhavaḥ ityetat sārdhavārtikameva śabdavyākhyānaṃ subodham || 
athavā ayamiti catuṣṭayaṃ sannihitamucyate | sa iti | 
maitreyībrāhmaṇe draṣṭavyatvena prakṛta ātmocyata ityetadāha- 
prakṛtātmābhidhānaṃ vā sa ityetat padaṃ bhavet | 

p. 501) 

ayamityucyate sākṣāt sannikarṣāccatuṣṭayaṃ iti | asminnapi 
pakṣe vākyārthaḥ sa evetyāha sa evāyamiti jñeyo yo 
draṣṭavyatayoditaḥ iti | ātmā vā are draṣṭavya ityukto yaḥ sa 
evāyaṃ catuṣṭayātmetyarthaḥ | etāvadare khalvamṛtatvamiti 
yadātmakatvamamṛtatvenoktaṃ yaccāthā'ta ādeśo | neti netīti 
sarvaviśeṣa vinirmuktatvenoktaṃ brahma yacca tasmāt tatsarvamabhava 
iti jñānaphalatvenoktaṃ brahmātmatatvameva 
catuṣṭayamanvayavyatirekābhāvatāparihāreṇa tāvanmātraṃ 
vijānīyāt ityetadāha- 

yaccāmṛtaṃ svabhāryāyai yājñavalkyena bhāṣitaṃ brahmeti 
dhvastasaṃbhedaṃ yannetīti puroditam || sarvaṃ samabhavat kṛtsnaṃ 
yadyāthātmyāvabodhataḥ pṛthivīṃ pārthivaṃ cāṃśaṃ 
śārīraṃ sādhidaivatam jānīyāt sarvamātmeti neti 
netyupalakṣaṇaṃ iti | sa śabdanirdiṣṭo yaḥ sa evaṃ 
maitreyībrāhmaṇe amṛtatvena ātmatvena ca nirdiṣṭo mūrtā 
mūrtabrāhmaṇopanirviśeṣa brahmatvena nirdiṣṭaḥ 

p. 502) 

evaṃ siddha ātmaiva catuṣṭayamityarthaḥ || uttareṣvapi vākyeṣu 
yathoktenaiva vartmanā imameva tu vākyārthaṃ vyāpakṣītā 
vicārayannityet subodhaṃ || ayaṃ dharma ityasyārtha kathanāya 
vṛttamanudravati | pṛthivyādīni bhūtāni tadaṃśāśca samīritā 
hiraṇyagarbhaliṃgāśāstathā pūrvoktamūrtayaḥ iti ayamarthaḥ 
pṛthivyādimahābhūtamabhihitaṃ tadaṃśāśca 
śarīrādisūtrāṃśāśca bhūtaśarīrādhārāḥ teṣāṃ ca 
mūrtayaḥ svarūpabhūtāsta eva sūtrāṃśāste coktā iti | ete 
yathoktapadārthāḥ svavyāpārairyena prayuktāḥ iva kurvanti so'tra 
dharmaśabdenocyata ityāha- 

yathoktā yena sarva'pi prayuktāḥ svārthakarmabhiḥ upakurvanti naḥ 
sarvān sa dharma iti saṃjñitaḥ iti | nanu dharmaḥ 
śāstraikasamadhigamyatvāt parokṣaḥ kathamayamiti 
nirdeśamarhatītyā śaṃkyāha- tasya kāryaṃ dvidhehoktaṃ 
sāmānyātmaviśeṣataḥ || pṛthivyādīha sāmānyaṃ viśeṣaḥ 
piṇḍamātrakaṃ 

p. 503) 

tatkāryasyeha prātyakṣāt tadabhedopacārataḥ pratyakṣavadayaṃ 
dharmastasmādevābhidhīyate iti || yaścāyamasmin dharma ityatra 
dharmaḥ pṛthivyādyāraṃbhako yaścāyamadhyātmaṃ dharma ityatra 
dharmaḥ śarīrādyāraṃbhaka ityāha - sādhāraṇaṃ 
pṛthivyādikāridharmo'bhidhīyate yaścāyamiti vākyena tathā 
sādhāraṇābhidhā yaścāyamadhyātmaṃ iti | yo'yamuddehakṛte iti 
| ubhau samuditaṃ hiraṇyagarbhaḥ pūrvaṃ samastajagadāraṃbhakaṃ 
ayaṃ dharma ityatra abhihitamityāha- 

sādhāraṇaviśeṣātmā yadapūrvaṃ taducyate prājāpatyamapūrvaṃ 
yat sarvabhūtaprayojakaṃ adhyātmavidhyakṛtyaśca soyaṃ 
dharmābhidhodita iti | tadeva dharmarūpamācārarūpeṇa vartamānaṃ 
lokasiddhamaryādā vyavasthā kāraṇamidaṃ satyamityucyate ityāha 
tathaiva ācārarūpeṇa pratyakṣeṇa yadīkṣyate sa eva dharmaḥ 
satyaṃ syāt yadyavasthā prayojakamiti | satyamapi dharmavat 
sāmānyaviśeṣamavyavasthāhetutvādvividhetyāha - 
sādhāraṇaviśeṣābhyāṃ sarvavattadapidvidhā || 

p. 504) 

sādhāraṇa viśeṣārtha vyavasthākāraṇatvataḥ iti | idaṃ 
mānuṣamityasyārthakathanāyāha- dharma satyaprayuktoyaṃ 
liṃgapiṇḍaḥ svalakṣaṇaḥ virāḍ hiraṇyagarbhaṃ ca sa ca 
jātisamanvitaḥ || iti | śarīradvayaṃ manuṣyādi jāti 
samanvitamityarthaḥ | nanu manuṣyādīti | kathamiyaṃ 
mānuṣamitiśravaṇāt tatrāha- manuṣyajātergrahaṇaṃ 
sarvajātyupalakṣaṇam idaṃ mānuṣamityevaṃ vyākhyātasyāstu 
pūrvavat | iti | iyaṃ pṛthivītyārabhya virāṭ sūtrāvayavā 
nirdiṣṭāḥ | idānīṃ ayamātmetyavayavanirdeśa ityāha- 

pṛthivī śārīra ityevaṃ khaṇḍaśo yaḥ puroditaḥ virāḍ 
hiraṇyagarbhaścetyamātmeti tadvacaḥ | iti | nanvatrāpi 
tadaṃśānāmeva madhutvamucyate ityanetyāha- 

hiraṇyagarbhabhedānāṃ bhūtānāṃ ca pṛthak pṛthak uktaṃ 
madhutvaṃ yenātaḥ tatsāmarthyamathocyate | iti | prathamānta 
ātmaśabdo virāḍvācīyaḥ saptamyantenātmaśabdena nirdiṣṭe 
tadantargata 

p. 505) 

tadantargatastejomayo hiraṇyagarbho yaścāya mātmeti | 
caitanyābhāso jīva ucyate ityetadāha ayamātmeti nirdeśo virājaḥ 
prathamo mataḥ saptamyantena at pratyak liṃgātmā'tobhidhīyate | 
kāryātmā karaṇātmā ca yadarthā bhavataḥ sadā 
yaścāyamātmetyatrokto vijñānātmeti yaṃ viduḥ iti | sa vā 
ayamātmā ityādivākyasya tātparyārthamāha- 

yasminnātmani vidhvasta vyākṛtāvyākṛtātmake 
khilyadṛṣṭāntavacasā vijñānātmā praveśitaḥ 
brahmavidyāhatadhvānte tasmin brahmaṇi niṣṭhite 
tatastadutthakāryāṇāṃ atyantāsaṃbhavādyataḥ yo'sāvavidyayā 
dehī saṃsārī cāpyabhūt purāso'yaṃ sākṣāt paraṃ 
brahmavidyayā vartatedhunā iti | ayamarthaḥ- 

nirastājñānatatkārya pratyagātmani 
niratiśayānandādvayabrahmabhūtaḥ sa vā ityādi vākyena vivakṣita 
iti vārtikatrayārthaṃ saṃkṣepeṇa kathayati | 
dhvastājñānasamutthoyaṃ saṃvidātra satatvataḥ ānantāvāra 
ātmaiva svamahimni vyavasthitaḥ | 

p. 506) 

iti | uktārthe vākyamavatārayati apūrvānaparā 
madhyapratyagyāthātmyavittaye sa vā ityādiko granthaḥ 
sadṛṣṭānto'bhidhīyate | iti | evaṃ vākyamavatārya 
padārthavyākhyānaṃ karoti | brahmāsmīti parijñāna 
dhvastadhvāntatvakāraṇāt rājeti 
rājanādbhāsvadaviluptātmadarśanāt || tathā'dhipatiśabdena 
svātantryamabhidhīyate || svātaḥ pratyak tadarthatvāt 
sahetorjagadātmanaḥ || iti | tadyathetyādi dṛṣṭāntavākyasya 
tātparyāthamāha- 

pratyagvijñaptimātreṇa samāptirjagadātmanaḥ āviścikīrṣuḥ 
sākṣāttadyatheti parāśrutiḥ iti | avagatapratyagbhūtasya 
brahmamātreṇa kārya kāraṇaprapañcasya samāptivivakṣayāa 
dṛṣṭānta ityarthaḥ evaṃ tātparyamuktvā padārtha vyākhyānaṃ 
karoti- 

cakranātho yathā vipto tāścakranemau ca bāhyataḥ arāḥ 
prāṇādayastadvat otaprotāḥ parātmani iti dṛṣṭāntavākyaṃ 
svapakṣe vyākhyātamidānīṃ bhartṛprapañcavyākhyānaṃ darśayati 
nirākaraṇāya 

p. 507) 

nididhyāsanagranthavibhāgo'pyatrocyamo?nā nididhyāsa vivakṣayā 
pūrvatroktastasmāt sa pakṣaḥ pradarśyate | nirākaraṇāya 
vyācakṣate'nyathaivedmaṃ dṛṣṭāntaṃ kecidātmanaḥ | 
samastādipratijñārtha siddhaye brahmavādinaḥ iti kathamiti 
taddarśayati- ekīkṛtya svamātmānaṃ akṣare paramātmani 
cakrahābhivadātmānaṃ kalpayīta vicakṣaṇaḥ śarīranemivaccaitat 
devatādyaravajjagat kalpayitvā nididhyāsettadbhāvāviṣṭadhīḥ 
sadā iti vārtikadvayaṃ prasiddhārtha dhyānaphalamāha anena 
dhyānamārgeṇa dhyāyamānasya sarvadā taptalohavadekatvaṃ 
bhavatyāvṛttidurlabhaṃ | iti | ekatvaphalamāha- etāmiti | 
etāmavasthāmāpanno dhyātṛtvādvinivartate | 
avidyātimirāndhānāṃ dhyeyatvamavagacchatīti | ka iti cedatrāha- 

niścintyācintyametadyo yogināṃ nilayaṃ prāpya na nivartante 
nirvāṇaṃ paramaṃ gatā iti | taddhyānāt tadrūpeṇa sthito 
dhyeyatvaṃ gacchatītyarthaḥ | 

p. 508) 

anyāpi prakriyā yataḥ socyate- pratyekaṃ prāṇināṃ hyetat 
brahmacakramavasthitaṃ | iti | etat brahmākhyaṃ cakraṃ kliptaṃ 
sarvaprāṇināṃ hṛdaye vartata ityartahḥ || tarhi kimiti sarvaiḥ 
nānubhūyata iti | tatrāha- 

asaṃbodhāttu taiḥ sarvaiḥ prāṇibhirnānubhūyata iti 
pūrvapakṣamupasaṃharati vaiśvānakharāt kecit evaṃ vyācakṣate 
sphuṭamiti | idānīṃ dūṣayati- 

akṣarānanvayāstyājyā vyākhyeyaṃ sādhyapīdṛśī | nanu 
kathamakṣarānanvayo dṛṣṭāntasāmarthyāducyamānatvāditi cet 
tatrāha - 

sāmarthyādapi saṃprāpto na cedakṣarapūrvakaḥ tādṛnopāsya eveti 
prāhurāgamavedinaḥ | iti | ayamarthaḥ | yadyapi 
dṛṣṭāntasāmarthyāt bhavadabhipreto'rthotra bhāti tathāpyatra 
brāhmaṇe tatpratipādakapadābhāvāt pratyuta kāryakaraṇādi 
prapañcanirākaraṇādapūrvādivākyena śrutyantara virodhācca na 
brahmaṇaḥ samastādivivakṣayā dṛṣṭānta iti kiṃ ca anyasyāpi 
samastādikalpakasyābhāvāt 

p. 509) 

na samastādirūpaṃ brahma | atha kalpakapramāvyatirekeṇa 
samastādirūpaṃ brahma kalpayasi | tanna ghaṭate ityāha - 
pramāṇavatyadṛṣṭāni kalpyāni subahūnyapi adṛṣṭaśatabhāgopi 
na kalpyo niṣpramāṇataḥ iti | pramāṇavantītyasyāyamarthaḥ 
kalpakavantīti || nanu na kalpyate tathāvidhaṃ brahmatva iti 
vedākṣarācchrūyata eveti cennetyāha- 

yathoktacakravinyāso na śruto'kṣarapūrvakaḥ iti | 
niddhidhyāsetyuktaṃ tadapyanupapannaṃ atra 
upāsanapadāśravaṇādityāha na cāpyupāsanapadaṃ kṛtsnepi 
brāhmaṇe śrutamiti | dṛṣṭāntagatasya sarvasya dārṣṭāntike 
śravaṇācca na samastādivivakṣitamityāha- 

nābhinemidvayasthāne dṛṣṭāntatvena sammate 
dārṣṭāntikoktāvātmaiva yataḥ sākṣādiha śrutaḥ iti | punarapi 
dṛṣṭāntavailakṣaṇyameva dārṣṭāntikasya darśayati- 

samarpitatvaṃ prāṇādeḥ śrūyate pratyagātmani bhūteṣu 
devatādestat aśrutaṃ gṛhyate kathamiti | 

p. 510) 

tadetadityādi pradhānavākyavirodhācca samastādyātmataityāha- 

bahirantarvibhāgo'sya kāryakāraṇatā tathā tadetaditi vākyena 
pratīco'traiva vāryate iti | itaśca na samastādyupāsana 
vivakṣetyāha- atha yonyāmiti tathā bhedadṛṣṭinirākṛteḥ 
upāsyopāsānavidhirna samyagiti me matiḥ iti | nanu 
upāsanavyatirekeṇa ātmano brahmabhāvāsiddhe rupāsanameṣṭavyaṃ 
upāsanaścediṣṭaṃ samastādibhāvo'pi brahmaṇa eṣṭavyo'nyathā 
anupāsyatvāditi cettatrāha- 

ajñānamātrasyavidheḥ brahmaikātmyaphalasya ca | 
brahmavidyātirekeṇa tatprāptā nāparāḥ ceti upāsyasya 
brahmatvanirākaraṇācca nopāsaṃ brahmetyāha- yadvācā'bhyuditaṃ 
manute manasā na yat tadeva brahma viddhitvaṃ natvidaṃ yadupāsate | 
upāsikriyayā vyāptirabrahmatvasya lakṣaṇam śrutyākāri 
yatastādṛk kathaṃ brahmetyupāsyata iti nanu brahmopāsana 
vidhānamapi kvacicchrūyata iti | iti cennetyāha dṛśyate tvagrayā 
buddhyā manasaiveti yadvacaḥ || 

p. 511) 

tadātmavidyāvidhyarthaṃ nopāsanavidhāyakaṃ iti | kathaṃ 
ātmavidyāvidhānārtheti tatrāha rajastamo'nuviddhena yato brahma na 
gamyate śuddhacetastvayā tasmādvidyāt brahmāntarātmanīti asya 
arthāntaraṃ kathayati- 

yadvā nātmādisaṃbandhāt pūrvamaikātmyaniṣṭhitā | 
sarvaprāṇabhṛtāṃ buddhirityartho vacaso bhavet || iti | 
aikātmyaniṣṭhiteti cidākāretyarthaḥ 
pūrvavārtikārthamupasaṃharati- 

eṣo'rtho vacasastasya na rūpāsāvidhirbhavet | pradhvastabheda 
aikātmye nopāsanavidhiryataḥ iti | tasmāt 
bhartṛprapañcavyākhyānaṃ duṣṭaṃ ityupasaṃharati- 

cakrakḷptirataḥ sādhvī śrutyādimiti bāhyataḥ iti | tarhi 
tadyatheṃtyādinā ko'rtho vivakṣita iti | tatrāha- 

tadetaditi vākyārtho grāhyotaḥ saṃbhavomiteti tadetat brahmā 
pūrvamityasyārtho'nena sadṛṣṭāntavākyena vivakṣita ityarthaḥ | 
athavā tasmāt sarvamabhavaditi vidyāphalamuktaṃ tadupāsaṃ 

p. 512) 

priyata ityāha tadāhuriti vākyena brahmavidyā prayojanaṃ 
sāpekṣaṃ prāgupanyastaṃ tasyāyaṃ nirṇayaḥ kṛtaḥ | iti 
pūrvatraivāyaṃ prapañca iti kecit || idaṃ vai 
tanmayītyādivākyāvataraṇāya vṛttānudravaṇaṃ karoti 
ātmaikyeveti sūtrasya vyākhyeyaṃ samyagātmanaḥ 
pañcabhirbrāhmaṇaiḥ śrutyākāri kṛtsnārthabuddhayaḥ | iti 
samāptā brahmavidyeyaṃ kaivalyāvāptaye'khilā yādmavocat 
svabhāryāyai yājñavalkayo'tivistarāt ityetat pūrvasya prapañcaḥ 
| idānīṃ uktabrahmavidyāstutitvenedaṃ vaitanmaśvityādi 
vākyamavatārayati | yathokta brahmavidyāyā ityārabhya bhaṇyate | 
ākhyayikeyaṃ stutyarthā pravṛtyā na tayā pareti || 
ākhyāyikārthaḥ ka iti cettatrāha- 

ākhyāyikārthamantrābhyāṃ vyācaṣṭe śrutirādṛteti kimiti 
mantrābhyāṃ tadarthakathanamiticet tatrāha - śrutimantrastuto 
hyartha ādeyatvaṃ gacchatīti | stutiprakāraṃ darśayati 
āvāptapuruṣārtho'pi yāmadarpaḥ śacīpatiḥ 

p. 513) 

pratyagvidyaiva tena syāt udāraphalasādhanam iti || stutiprakārameva 
prapañcayati- mahatā ca yato'śvibhyāṃ āyāsenotthitā purā 
brahmavidyā tato nāsyāṃ ukto syāt sādhanaṃ param || punarapi 
stutiprakārameva darśayati niśśeṣapuruṣārthānāṃ 
kaivalyottamatā yathā sādhanānāmapi tathā 
tadvidyoktamasādhanamiti ākhyāyikārthamantrābhyāṃmityasya 
prapañcaḥ ākhyārthaṇayorvyaktaṃ brahmavidyāptikāraṇāt yat 
prāgāviṣkṛtistasya mantrābhyāṃ kriyateñjasā | ityetat yasyā 
ākhyāyikāyā artho mantrābhyāmāviṣkriyate tasyā ākhyāyikāyā 
arthaṃ sārdhavārtikapañcakena kathayati | taccātirohitārthaṃ 
tallikhyate aśvibhyāṃ prārthito'vā madhupurubhyāmimāṃ kila 
tāvathavā bravīdindrachidyānme bruvataḥ śiraḥ atobhayādimāṃ 
vidyāṃ yuvābhyāmabravīmyahaṃ tamūcatuḥ 
puraivāvāmindrachedanataḥ śiraḥ chitvā tāvāśvaṃ sandhāya 
śire śroṣyāvahe tataḥ brūhyato śyena śirasā madhuvidyāṃ 
vimuktaye || 

p. 514) 

evamastvityanujñāte chitvā tasyātha tacchiraḥ samadhattāṃ 
śiro'śvasya tena vidyamuvāca saḥ punaśchinnetha śirasi 
tenendreṇāśvināvapi samadhattācchirastasya vidyāṃ svaśirāsātha 
saḥ śeṣāmavocadaśvibhyā mṛtiyannātmano vacaḥ iti | 
pratāyannityasya tātparyārthamāha- yata evamatastasmāt satyaṃ 
rakṣyaṃ prayatnataḥ iti | evamākhyāyikārthamuktvā idamityādi 
padārthavyākhyānamārabhate- idaṃ vai tanmadhu prokto yattat 
prakaraṇāntare | dadhyaṅhvā?vā ābhyāmiti śrūyate 
brāhmaṇoktikamadhubrāhmaṇametat yam prāguktamabhūt 
sundreddhyandātharvaṇo'śvibhyāṃ yadupāyārtha bodhanamiti 
brāhmaṇamevocyate ātmabodhanamasmāt bhavatīti 
tadetadityāderarthaḥ kathayati aśvyātharvaṇayoretat karma vaśyaṃ 
na cābravīt ṛṣirārṣatadṛṣṭyai tava tadetadabhidhīyata iti | 
ayamarthaḥ | ārṣadṛṣṭyā ṛṣireva tatkarma paśyannṛcā abravīt 
tacca karmābhidhīyata iti | idānīmatra vyākhyānaṃ karoti | 

p. 515) 

mantravivaraṇaṃ vārtikaṣaṭkaṃ sukhabodhaṃ tallikhyate- 

āviṣkaroti tatkarma yuvayoradya he narau | lābhāya sanaye krūraṃ 
cakraturyadṛhasya gauḥ vṛṣṭerāgamanaṃ yadvat stanayitnuṃ 
prabodhayet rahasyaṃ yuvayoḥ karma tadvadāviṣkaromyaham || 
aśvaśirasā vāṃ yadavocanmadhvasāvṛṣī dadhīceśvyaṃ 
śiraśchitvā nikṛtyāsya śirośvinau sandhattāṃ so'śvaśirasā 
yuvābhyāṃ madhvathovravīt ṛtāyan satyamātmānaṃ 
kartumicchannasāvṛṣiḥ prāṇasaṃśayamāpannaḥ 
tasmāccaivāvasīyate | ātmano maraṇenāpi satyaṃ rakṣyaṃ 
prayatnataḥ ābhītyaviṣayaṃ tvāṣṭraṃ madhvavocadarthāvaṇaṃ 
hedasrāvapi kakṣyaṃ yat pratyagyāthātmyadarśanaṃ iti | 
dasraśabdārthaṃ kathayati- 

upakṣayakarau vyādheḥ dasrau syātāmato'śvinau iti | na kevalaṃ 
tvāṣṭramekaṃ kakṣyamabravīt maśvityetaduktārthaṃ pura 
ityādimantrādityasya tātparyārthaṃ kathayati | 
vṛttasaṃkīrtanapūrvakaṃ pravargyādhyāyayorevaṃ 
tvāṣṭrajñānopa 

p. 516) 

saṃhṛtiṃ mantradvayena kṛtvā'tha kakṣyajñānopasaṃhṛtiṃ 
kriyate nyāyayoreva madhukāntaṃ samāpyate iti | uṣmā 
ityadhyāyadvayārthaṃ kimiti mantradvayenopasaṃhriyata iti | 
tatrāha- 

śrutimantropadiṣṭārtho yasmādāśriyate naraiḥ iti ta iti | evaṃ 
tātparyamuktvā padārthavyākhyānaṃ karoti- 

puraścakre śarīrāṇi dvipadaṃ lakṣi mānuṣāḥ catuṣpadotha 
paśavaḥ puraścakre svamāyayāpuro bhuktaśarīrāt 
saṃpattiliṃgamathocyate puro navaśarīrāṇi prāviśajjalacandravat 
iti vārtikadvayaṃ subodham puruṣatvamātmanaḥ kathamiti cet 
śrutyaiva taducyata ityāha tasmāt puruṣa iti cet puruṣārthaṃ 
śrutiṃ sa vā ityādinācaṣṭe sarvaikātmāvabuddhaya iti | evaṃ 
tātparyamuktvā padārthavyākhyānaṃ karoti | puruṣo'yaṃ 
bhavedātmā yadaśete sa pūruṣu sarvāsu tena loke'smin 
puruṣo'yamitīryate iti | nanvādhārādheyanirdeśāt bheda iti | 

p. 517) 

tatparihārārthaṃ uttaraṃ vaca ityāha- paricchedaprasaṃgaścet 
maivaṃ yasmādidaṃ jagat nainenānāvrataṃ kiñcit nāvyāpto 
hyotatantuvat nāsaṃvṛtaṃ tathā kiñcit protatantuvadātmaneti | 
tataścaitat siddhamityāha- 

pūrṇatvāt puruṣaḥ so'yaṃ brahmaikaṃ puruṣastataḥ iti atrārthe 
pramāṇatvena mantramudāharati- 

yasmāt paraṃ nāparamasti kiñcit yasmānnāṇīyo na jyāyo'sti 
kaścit vṛkṣa iva stabdho divi tiṣṭhatyekaḥ tenedaṃ pūrṇaṃ 
puruṣeṇa sarvamiti otatantuvadityādi kathanāt kāraṇatvena 
puruṣatvaṃ vivakṣitamiti netyāha- āvṛtā jñaptimātreṇa 
sarvamātmīkṛtaṃ jagat saṃvṛtaṃ pratiṣiddhaṃ tadyadanātmaiva 
lakṣyate iti | tannāsti kāraṇaṃ kāryaṃ yannānenātmasātkṛtaṃ 
tannāsti kāraṇaṃ kāryaṃ yannānenātmanā'śnute ityetat 
pūrvasya prapañcaḥ | dvitīyamantrārthaṃ kathayati rūpaṃ rūpaṃ 
prati hyeṣā pratirūpā babhūvaha | dehaṃ dehaṃ praviṣṭassan 
taddehākāratāmagāt || 

p. 518) 

kiṃ nimittamiti cettatrāha- 

māyābhiḥ pratyagajñānairyadivā'nṛtabuddhibhiḥ gamyate 
pururūpojñaiḥ ekopi jalasūryavaditi | pūrvasminnekasmin 
bahuvacanaṃ kimarthaṃ bahurūpavacanaṃ cet ātmajñānārthamityāha- 
pratyagyāthātmya bodhārthaṃ rūpaṃ māyāmayaṃ vibhoḥ 
śāstrācāryādinānarthe jñātuṃ vastviha śakyate iti 
māyābhirupādānakāraṇamuktaṃ idānīṃ yuktā ityādinā 
nimittakāraṇamucyate | ityabhipretyāha kuto'sya bahurūpatvamiti | 
heturihocyate- 

yuktāṃ hyasyeti vacanāt mithyājñānaikahetutaḥ iti | 
ātmajñānāt prāk ajñānādindriyasaṃbandho yaḥ saḥ 
svotthajñānadvāreṇa bahubhavane nimittakāraṇamityarthaḥ | 
ajñānādindriyasaṃbandhaṃ dṛṣṭāntena sādhayati- 

srajastatvāparijñānāt yuktā daṇḍādayo yathā 
pratyaktatvāparijñānāt ātmano harayastatheti indriyāṇyeva harayo 
haraṇādviṣayān prati 

p. 519) 

daśa tāni sahasrāṇi śatāni prāṇibhedataḥ ityetat sukhabodham | 
ayaṃ vaiharaya ityāderarthamāha hetukathanapūrvakaṃ nānyo 
hetuśvijñānāt indriyāderihātmani yato'yameva harayo 
yāvatsaṃkhyā tadāśrayeti 
ātmājñātakāryatvādātmamātramindriyādītyarthaḥ nanu 
ajñātakāryatvāt jñānamātratvamindriyādeḥ 
kathamātmamātratvamiti tatrāha ayamevendriyatvena dehatvena ca 
kalpitaḥ tathā śatasahasrāṇi saṃkhyābhedena cāpyayam 
nāmarūpakriyābhedairyathā pūrvamavādiṣam | ayamevātathārūpaṃ 
kalpito vidyayādvaya iti tataśca tāvanmātratvaṃ 
sarvasyopapannamityupa saṃharati- 

tadetat kalpitaṃ sarvaṃ sahetuphalavajjagat pratyaṅmātrakaṃ 
bhāsvat prajñānaghanatatvakamiti | ayaṃ vā ityādivākyaṃ 
vyākhyātamidānīṃ tadetadityādivākyasya tātparyārthamāha 
niśśeṣopaniṣatsārastadetaditi sāṃpratam | uktyā vikriyate 
sākṣāt karavinyastakhilyavat | 

p. 520) 

iti ko'sau sāra iti | tadāha- 

ajñātaṃ saṃśayajñātaṃ mithyājñātamidaṃ jagat 
tadetadityanūdyaitat tattatvamabodhata iti kiṃ tattatvamiti | tadāha- 

brahme kilāstavaṃ vṛttaṃ tāvadasyāvabodhyata iti nanu sarvasya 
brahmatvaṃ jñānaphalamataḥ kathaṃ tasya brahmatvamiti | tatrāha- 

jñānāt purāpi brahmaiva nāto jñānaphalaṃ bhavediti | 
jñānotpatteḥ purāpi sarvaṃ brahmaivātaḥ sarvasya brahmatvaṃ na 
jñānakāryaṃ ityarthaḥ apūrvamiti | 
kāryatvaniṣedhāyābhidhīyate kāraṇatvaniṣedhāya tathā na 
paramī?riyam anantaramiti tayorandhrasya pratiṣedhanaṃ 
kāryakāraṇayorbāhyaṃ abāhyamiti vāryate sattāvānantaragirā 
brahmaṇaḥ pratiṣidhyate | viśeṣo bāhyaśabdena tato 
vākyārtharūpakaṃ ityetat vārtikatrayaṃ padārthavivaraṇaparaṃ 
sukhabodhaṃ | tatra randhramiti kāryakāraṇabheda ucyate abāhyamiti 
tayorabhāvaḥ evaṃ vidhaṃ brahma ātmano'nyaditi 
āśaṃkānirākaraṇārthaṃ 

p. 521) 

uttaraṃ vākyamityāha- 

nātmano'nyatra saṃbhāvyaṃ apūrvādi yadīritaṃ brahmātmaivetyato 
vakti śrutiraikātmyasiddhaye iti | ātmā brahmetyanena 
parasparatādātmyaṃ bodhyate | tatra parasparatādātmya 
bodhanakṛtyamāhapārokṣyapratiṣedhārthaṃ brahmātmaiveti bhaṇyate 
brahmaivātmeti ca tathā saṃsāritva nivṛttaye iti | nanu tayoḥ 
kathaṃ nivṛttiḥ paramārthatvāditi netyāha- bhinnaṃ 
brahmāparijñānāt saṃsāritvaṃ tathātmanaḥ 
tataścājñānanivṛttau nirviśeṣa ātmā saṃpadyata ityāha- 

tatvajñānāttamodhvastau netītyātmāvaśiṣyate sarvānubhava 
evāyaṃ ataḥ sarvānubhūḥ paraḥ kārtsnyāt sarvo bhavedeṣa 
cinmātratvaṃ tathānubhūḥ itītyuktaparāmarśo vedājñācārya 
sādhanam kartavyametadvijñānaṃ iti vedānuśāsanam asyātilaṃghane 
doṣaḥ saṃsārānarthasaṃgati kurvataśca mahān lābhaḥ ātmanaḥ 
kṛtakṛtyatā ityetadvārtikadvayaṃ sukhabodham iti caturthasya 
pañcamaṃ brāhmaṇam || 

p. 522) 

vaṃśabrāhmaṇasya stutijapapuruṣotprekṣitāśaṃkā 
nivṛtyākhyātrayaṃ kathayati stutyarthaṃ brahmavidyāyāḥ 
brahmavidvaṃśa ucyate | japoyaṃ brahmavijñānaṃ janmane cocyate 
śrutau pumabhyūhotthitā śaṃkā nivṛtyarthaṃ yathoditaṃ 
brahmajñānasyapāvaṃśo yatnācchratyāyamucyate iti | 
punarapyarthāntaramāha- 

yasyānuśāsanaṃ tasya svayaṃbhoḥ pratipattaye pautimāṣyādiko 
granthaḥ śrutyātha pratipādyate āgrāt prabhṛti vaṃśoyaṃ 
āvedabrahmamūlataḥ iti | yasya svayaṃbhu brahmaṇo'nuśāsanaṃ 
brahmātmaikatvajñānaṃ tasya paramātmanaḥ pratipattaye ayaṃ 
vaṃśo'nena dvāreṇa tat brahmādhigantavyamityarthaḥ | 
svayaṃbhuviśeṣaṇamasmadādīnāmiva jñānaṃ nānyakṛtaṃ parasya 
kintu svābhāvikamiti pratipādanāyetyāha- 

bhinnahetuniṣedhārthaṃ svayaṃbhu brahmaśabdata iti atra 
hiraṇyagabho brahmaśabdo na bhaṇyate tasya 
bhinnācāryaniṣedhārthaṃ svayaṃbhuviśeṣaṇamiti 
namaskaraṇahetukaraṇapūrvakaṃ namaḥ śa 

p. 523) 

śabdārthaṃ kathayati- 

yasmādaparatantroyaṃ vedātmā brahma bhaṇyate 
manovākkarmabhistasmāt bhaktyā tasmai namassadā iti śrīmat 
pratyagbodha pūjyapādaśiṣyeṇa bhagavatā viśvānubhavākhyena 
sureśvaravārtikasaṃbandhoktau caturtho'dhyāyaḥ 

samāptaḥ 

om | vṛttamanūdya saṃbandhaṃ kathayati- samāpto madhukāṇḍārtho 
yājñavalyīya kāṇḍagaḥ ataḥ paraṃ prayatnena śrutyā 
vyākhyāyate sphuṭaḥ iti munikāṇḍārthaḥ ka iti vicāra 
ityabhipretyāhayājñavalkīyametadvā madhukāṇḍānantaraṃ 
kāṇḍaṃ vicārabhūyiṣṭhamadhunā ārabhyate paramiti 
vicārabhūyiṣṭhamatyanena punaruktiḥ parihṛtai ca 
tathāpyaparijñānāccodayati | nanu pūrvaṃ ya ukto arthaḥ sa 
evehāpi bhaṇyate || punaruktaṃ na ca nyāyyaṃ ekapravacanasthayoriti 
uktameva punaruktiparihāramāha- ekārthatve'pi ca sati naivāsya 
punaruktatā yājñavalkīyakāṇḍasya hyupapattipradhānaḥ iti 

p. 524) 

nanu madhukāṇḍepi yuktaya uktāḥ iti tatrāha 
āgamoktipradhānatvaṃ madhukāṇḍasya varjitaṃ 
āgamārthaviśuddhyarthaṃ yuktiratra pravakṣyate iti | nanu 
yuktisāpekṣatvaṃ āgamasya svātantryavirodha iti | netyāha- 

na cāgamasya svātantryaṃ yuktyukterapanudyate 
arthāntaratvādyuktīnāṃ pramāṇebhyo yatastataḥ iti 
pramāṇadyukteranyatvāt prakaṭayati sarvapramāṇaśaiṣatvaṃ 
yuktīnāmupavarjitaṃ śāstrāntareṣvapi tathā nātaḥ 
svātantryakhaṇḍanaṃ iti viṣayabhedācca na sāpekṣatetyāha- 
padārthaviṣayā ceyaṃ yuktistarkobhidhīyate | 
vākyārthastvāgamādeva nirapekṣamato vacaḥ api ca caityavandanāt 
svargo bhavatītyādau puruṣapraṇīte vacasi kimidamāptapraṇītaṃ 
anāptapraṇītaṃ vā ātmapraṇītatve'pyasyārthe pramāṇaṃ 
saṃbhavati na veti paryālocana saṃbhavāttarkasya | vedasya tu 
tātparyaniścayaphalatvāt na yuktitā vedārthe'pekṣaṇīyā ato 
vedaḥ svārthe nirapekṣaṃ pramāṇamityāha 

p. 525) 

pauruṣeyavacasyeva yukto prādhānyamiṣyate anaśekteti tātparyaṃ 
yukterartho na yuktiteti | nanu śrutiliṃgādiyuktīnāṃ bhavatu 
tātparya niścāyakatva vācāraṃbhaṇādi yuktīnāṃ kathaṃ 
taddhetutvamiti cecchṛṇu śrutyādibhiravagatāt parṇasya 
pratyakṣādivirodhāt bhramaprāptastannirākaraṇadvāreṇa 
tātparyadṛdhīkarovācāraṃbhaṇatvādiyuktibhiḥ kriyate atastā api 
taddhetava iti dharmādivat brahmātmaikyasya māntarāyogyatvācca na 
yuktyapekṣetyāha pratyakṣādyāvarttitvāt yuktyapekṣā na vidyate 
|| āgamārtha iti | yuktiviṣayepi padārthenāgamāpekṣetyāha- 
yathaivaṃ syāt yuktyarthena āgamekṣaṇamiti || atra hetumāha 
puṃsyabhāvānurodhena yuktirvede'bhidhīyate iti puruṣeṇa 
brahmārthatvāt parijñānāt padārtha dvaye'dhyasta 
kartṛtvādiviśeṣa puṃsvabhāvaḥ tannirākaraṇāya 
yuktikathanādyuktaya eva tatropakurvanti | ato 
nāgamāpekṣāvādārtha iti | nanu vākyārthabodhakamapi ve 

p. 526) 

vedasya puruṣabuddhyanusāreṇa | ataḥ yuktyapekṣeti | netyāha- 

āgamasya pravṛttistu meyavṛttavyapekṣayeti na puruṣo prekṣitaṃ 
vastu tathā satyanavasthitaḥ vastu syāt kṣaṇikatvādi 
tasmānnijasiddhārthameva brahmātmaikatvaṃ vedo 
bodhayedadhyakṣādivadityarthaḥ 
madhukāṇḍamāgamapradhānāmityuktaṃ tatrāha- 

nanūktā madhukāṇḍepi dundubhyādyupapattayaḥ 
āgamaikapradhānatvaṃ kathaṃ tasyeti bhaṇyate iti | satyaṃ 
ubhayatrobhayamasti | tathāpi guṇapradhānābhāvena 
punaruktiparihāra ityabhipretyāha- 

naiva doṣo yatastatra yuktīnāmapramāṇatā prādhānyaṃ 
yājñavalkīye yuktīnāmabhidhīyate iti | bhavatvevaṃ 
punaruktiparihāraḥ | kimarthaṃ yuktayo bhaṇyata iti | tatrāha- 

yuktyāgamo hi saṃbhūya karasyāmalakādivat susūkṣmamapi tadvastu 
śaktau jñāpayituṃ yataḥ iti ato yuktikathanaṃ buddhyata ityāha- 

p. 527) 

yuktayo'to'bhidhīyante pūrvapakṣādisaṃśrayāḥ yājñavalkīya 
etasmin kāṇḍa iti yuktiśca dvidhā vādayuktirlabdhabuddhiśca | 
vādayuktirarthanirṇayapradhānā labdhayuktirjayāpajaya pradhānā | 
tatra jalpayuktayaḥ pañcamādhyāye nocyante ityāha- 
jalpoktivartmaneti udgīthabrāhmaṇodita 
udgīthādipadārthasādhanārthaḥ ādyo vicāra ityāha- 

udgītapramukhā yejñā madhukāṇḍe puroditāḥ | teṣāmeva 
viśuddhyarthaṃ vicāraḥ kriyate'dhunā || ata evādya 
brahmaṇābhihitopāsanamudgītho pāsanaśeṣamityāha- 

darśanāsyāsya tenātaḥ ekavākyatvamiṣyate iti | 
dvitīyabrāhmaṇādyabhihita padārtheṣvapi tadekavākyatvaṃ 
draṣṭavyamityāha- 

tathaivānyapadārtheṣu taddvayorapi kāṇḍayoḥ iti 
dvitīyabrāhmaṇādyabhihita tarko madhukāṇḍābhihita 
tatvamādipadārthanirṇayāyetyarthaḥ | evaṃ saṃgatiṃ kṛtvā 
padārthavyākhyānaṃ karoti yadidaṃ karmaṇo'śeṣasādhanaṃ 
mṛtyunāplutaṃ 

p. 528) 

svāmimantraṃ tvigagnyādibhipannamavaśīkṛtamiti | 
mṛtyuśabdārthaṃ kathayati | pariccheda tadajñānaṃ sāsaṃgaṃ 
mṛtyusaṃjñitam iti | brahmakṣatrādi paricchedakāraṇamātmano 
bhrāntivijñānaṃ rāgādisahitaṃ mṛtyurityarthaḥ evaṃ vidha 
mṛtyuvināśa sādhanaviṣayaḥ ādyapraśna ityāha- 

kenāyaṃ yajamāno'tha mṛtyorāpterhi mucyate iti | avaśyaṃ 
mṛtyuvināśasādhanena bhavitavyaṃ ityatra hetumāha- 

yanmarttyasādhanaṃ sādhyaṃ martyaṃ tadavijāyate sādhanānumitaṃ 
sādhyaṃ muktistenāta ucyatāṃ iti | 
mṛtyuvināśasādhanamanenocyate ityāha - hotrartvijā'gninā vācā 
mṛtyorāptervimucyate iti praśnaprativaco 
yājñavalkyo'pyuvācakamiti | nanu jalpanyāyo vastunirṇayaparo na 
bhavatītyuktaṃ evaṃ cet kimititrisro'tra kathyata iti | tatrāha- 

pravaktā yājñavalkyotra taṃ pṛcchantyaśvalādayaḥ yadā 
adhidaivātmanā vetti sa hotaivaṃ vidho bhavediti 

p. 529) 

hotā yajamāna vākyai tadubhayamagnirūpeṇa dhyātaṃ 
mṛtyuvināśasādhanamityarthaḥ | anantavigrahaḥ so'gniḥ hotā 
mṛtyoryathoditān yajamānasya muktiḥ syāt atimuktistathaiva ca | 
ityetat pūrvasya prapañcaḥ muktimuktipadārthadvayaṃ kathayati- 

āsurāt sādhanāt deva prāptirmuktirihocyate 
sādhyādapyāsurāddevasādhyāptiratimuktatā iti | āsuraṃ 
sādhanaṃ jñānarahitaṃ puṇyaṃ karma daivaṃ 
hiraṇyagarbhādyupāsanajñānaṃ puṇyayuktaṃ āsuraṃ sādhanaṃ 
pāpakarmeti kecit || evaṃ vidha āsurasādhanādevaṃ vidha 
devasādhana prāptimuktirāsurasādhanaphalādeva 
sādhanaphalaprāptiriti | muktirityarthaḥ | sākṣāt kaivalyameva 
muktyatimukti śabdamiti kecit tarhi rātaḥ roti yathokto vāsanā 
devataivaṃ cet vivakṣyate | brahmavidyā kimartheyamiti | nanu 
phalāntarārtha tannetyeha- nānyanmuktiphalaṃ tataḥ iti 
uttaravākyasya tātparyārthaṃ kathayati vṛttā 

p. 530) 

vṛttānudravapūrvakaṃ- 

āsurāt karmaṇo mṛtyoratimuktirihoditā kālāt karmātirekeṇa 
mṛtyormuktirathocyate || iti kālasya mṛtyutvaṃ sādhayati | 
prayogasamavāyyeva dravyakartādisādhanam | tatprayogāvasāne ca 
sarvaṃ tadapamṛjyate iti | prayogāvasiteḥ pūrvaṃ kāla prāk 
tatprayogataḥ kṣapayadvartate'jasraṃ sarvaṃ tatkarmasādhanam | 
ityetat pūrvasya prapañcaḥ tataḥ kālasyāpi mṛtyutvaṃ 
siddhamityāha- 

tasmāt karmātirekeṇa kālo mṛtyuḥ pratīyatāmiti | atastato 
muktikathanāya uttaraṃ vākyamityāha tatopi muktirvaktavyetyata 
ārabhyate'paraḥ iti | kālo dvividhaḥ tasyobhayavidhakālasyāpi 
mṛtyutvāt tadvināśasādhanaviṣayaḥ praśna ityāha-kālaśca 
dvividhaḥ prokta eko horātra lakṣaṇaṃ tithyādilakṣaṇaścānyaḥ 
tābhyāmuktirihocyate iti | prathamapraśno'horā'tra viṣaya ityāha 
upasthāpayataṃ karma tathā kṣapayato yataḥ ahorātre tato mṛtyuḥ 
tābhyāṃmuktaṃ tato bhavet || 

p. 531) 

iti | sādhanaṃ kathayati- 

adhyātmaṃ cakṣuradhvaryuḥ adhiyajñaṃ dvayaṃ raviḥ 
sākṣādanantadehoyaṃ iti dhyāyan vimucyate iti | yajamānasya 
cakṣuradhvaryuścobhayamāditya rūpeṇa yadā adhvaryurdhyāyati | 
tadā yajamāno ahorātramṛtyoḥ mucyata ityarthaḥ | ātmāvayava 
evāyaṃ sūryaścakṣurmamāṃśumān adhvaryurahameveti sākṣāt 
kṛtvā kimucyate ityetat | pūrvasya prapañcaḥ ātmaśabdena 
yajamāna ucyate | mama yajamānāvayavaścakṣuradhvaryuścāhaṃ 
aṃśumānāditya eveti | tathā adhvaryuḥ sākṣātkṛtvā sthito 
bhavati tadā yajamānaḥ kālānmṛtyormucyate adhvayuśceti 
aṃgāvayavabaddhatvādupāsana syāṃgakartureva kartṛtvādayamartho 
labhyate | kriyāsvabhāvāt candraprāptyā tithyādilakṣaṇa 
kālādatimuktiriti tāvat kathayati | vāyuprāptyāpi sā bhavatīti 
kathayituṃ- 

kalāvṛddhikṣayābhyāṃ ca pakṣayorubhayostathā candraḥ karteha 
tatprāptyā pakṣābhyāṃ vipramucyate 

p. 532) 

iti kāṇḍaśākhāyāṃ vāyuprāptyā tithyādi 
lakṣaṇakālātyayaḥ kathyate tatra hetumāha- hrāsavṛddhyoryataḥ 
kartā vāyuścandramasatstataḥ vāyunevopasaṃhāraḥ 
prāṇodgātrośyaṃ kṛtaḥ iti | tasmāt yajamānasya prāṇa udgātā 
ca vā yurūpeṇopāsitaḥ | pakṣadvayānmuktisādhanaṃ kāṇvapāṭhe 
candraprāptyaiva pakṣadvayānmuktiḥ mādhyandinairucyata ityāha- 

mano'dhyātmyaṃ yadasyābhūt brahmācaivādhiyajñagaḥ 
tasyādhidevatā candraḥ iti mādhyandinī śrutiḥ iti | mano brahmā 
ca candrarūpeṇopāsītau mukti sādhanaṃ śākhāvyavasthayopāsanaṃ 
draṣṭavyam | vṛttānudravaṇapūrvakaṃ uttarapraśnamavatārayati 
karmataḥ kālato mṛtyormuktoyaṃ svargamejyate | taṃ prayāsyati 
kenāyaṃ ākrameṇeti pṛcchyate iti | kiṃ viṣayoyaṃ praśna iti 
cedatrāha- svargalokagatāvatra sādhanaṃ pṛcchyate iti 
sādhanapraśna evetyatra hetumāha - yataḥ antarikṣamanādhāraṃ 
gatau hetuniṣedhanamiti ayaṃ praśno dehagrahaṇaviṣaya iti 
bhartṛptapañcamataṃ 

p. 533) 

mṛtoyaṃ kathaṃ dehaṃ gṛhṇātīti tannirākaroti || natu dehagrahe 
grahapraśnaḥ sati gantari pṛcchyate agnyādidṛṣṭiścāsya dehaḥ 
prāk pratipāditaḥ iti | gantari satyeva kenetyayaṃ praśnaḥ 
tāvanmātramapi gānaṃ gantṛtvaṃ ca dehaṃ vinā nopadyate 
atastadvalādeva gamanayogyaṃ śarīraṃ siddhamataḥ tadviṣayaḥ 
praśno nopapadyata iti gantṛśarīraṃ so'gnirabhavat sa 
vāyurabhavadityādi śāstrasamarpitamataḥ tadviṣayopi praśno 
nopapadyate ato na dehagrahaṇe praśna iti | yajamānasya mano 
adhyātmamadhiyajñaṃ brahma caitadubhayaṃ candrarūpeṇa dṛṣṭaṃ 
brahmalokaprāptisādhanamityāha mano'dhiyajñaṃ brahmaiva brahmā 
candro'dhidevatā candreṇa manasā lokaṃ avaṣṭaṃbhena yāsyatīti 
yajamānasya prāṇo'dhiyajñaṃ udgātā ca vāyurūpeṇa dṛṣṭo 
lokaprāptisādhanaṃ mādhyandina pāṭha ityāha- 

adhyātmaṃ prāṇa eva syāt udgātā yo'dhiyajñagaḥ sa vāyuriti 
pāṭhosyādvākye mādhyandinetviyaṃ iti | udgīthopāsanaṃ 
yajamānasvāmikaṃ na 

p. 534) 

na yajamānakartṛkamantrajapo yajamānasvāmikaḥ 
tatkartṛkaścetyabhihitaṃ udgītabrāhmaṇe | tatraiva 
hetvantaramāha- 

yajamānaśruteratra pūrvodgīthaikavākyataḥ yājamāno japastatra 
jñānaṃ cetyavasīyatāmiti | 
svasuvarṇapratiṣṭhājñānāmaudgātramityabhihitaṃ tat smārayati | 
tadeva tasya netaraditi pratipādanāya saṃbhāvyate na yattatra 
yajamānasya mānataḥ astu kāmaṃ tadudgāturnatu yadyajamānagamiti 
iti śabdārthaṃ kathayati | itītyuktaparāmarśo hyatideśārtha 
ucyate itonyatrāpi mokṣāye tepyevamiti vīkṣyatām | itirnipāta 
evamarthe vartate | yathā vāgādīnā matimokṣo'bhihita evaṃ 
anuktatvagādīnāmapyati mokṣo draṣṭavya iti | kathamiti 
taddarśayati- adhidevātmanā teṣāṃ dṛṣṭaya sādhanāḥ 
atimokṣāḥ syuḥ sarvatra yathoktādeva kāraṇāt iti | 
udgīthopāsanaśeṣabhūtaṃ sarvaṃ nirṇītaṃ idānīṃ atha 
saṃpada ityatra saṃpatpadārthaṃ kathayati phalavatkarmaṇāṃ kvāpi 
kvacitsāmānyadarśanāt | 

p. 535) 

saṃpattirmahatāṃ saṃpadalpīyaḥ karma taccyuteḥ yadi vā 
tatphalasyaiva kiñcit sāmānyavardhanā saṃpādanaṃ bhavet 
saṃpadagnihotrādikarmaṇi iti | nanu saṃpadaphalaiva ataḥ 
tallakṣaṇaṃ na kartavyamata āha- 

saṃpadā cet phalaprāptiśvamedhādi karmaṇaḥ trayāṇāmapi 
varṇānāṃ tatpāṭe phalavān bhavediti | nanu 
mahedaśvamedhādikarmaphalaṃ kathamalpasaṃpadā prāpya iti | 
tatrāha- 

nātibhāro'sti no buddheḥ śāstraṃ cet tatparaṃ bhavet viduṣāṃ 
śreyatsetodhyā na kvacit pratihanyata iti evaṃ tātparyamuktvā 
padārthavyākhyānaṃ karoti tisṛbhiriti | saṃkhyārṇa 
praśnanirṇayamabravīt puro'nuvākyādyuktyā tu 
saṃkhyayārthavinirṇayaḥ iti | yatkiñcedaṃ 
prāṇabhṛdityasyārthamāha - 
trailokyasaṃkhyāsāmānyātsyātsarvaprāṇahṛjjaya iti | 
lokāstāpatrayo bhūrbhuvaḥ suvariti | 
puronuvākyayājyaśasyarūpeṇa ṛcopi tisro'nena saṃkhyāsāmānyena 
lokatrayasaṃpādanaṃ puronuvākyādiṣu kṛtvā prāṇabhṛt sarvaṃ 
jayatīti 

p. 536) 

nanu lokopāsanāt lokajayaṃ kathaṃ prāṇā bhajaya iti tatrāha- 

sarvaprāṇabhṛtāṃ yasmāt triṣvevaiteṣu saṃbhavaḥ iti mahat 
karmaṇo tvalpa karmasu saṃpādanaṃ phalasyaiva vā saṃpādanaṃ 
saṃpadityuktaṃ | atra karma saṃpat | kintu phalasaṃpadityāha- 

ujvalatvādisāmānyādeva lokādisaṃpadaḥ phalasaṃpada evetā na tu 
karma vivakṣyate iti | ujvalatvādi sāmānyādityuktaṃ tat 
sāmānyaṃ prapañcayati- 

dīptirnādo'dhaḥ śayanaṃ ājyamāṃsapayo'ṃbhasāṃ devalokādi 
saṃpat syādīptimatvādisaṃbhavāt iti | anantaṃ vai mana 
ityāderarthamāha- vṛtyānantyātmano'nantaṃ 
śabdādīnāmanantataḥ viśvedevātmano vṛttiḥ 
saṃpādyānanyasādhyataḥ || anantameva tenāsau sapajjñānena 
vandati lokaṃ yathoktadṛṣṭiḥ san yajamānaṃ phalaṃ svayamiti | 
tādṛśaśabdena puronuvākyādyula evocyanta ityāha tisraḥ 
puronuvākyadyā ṛṇaḥ pūrvamudīritā yāstā eva trayī jñeyāḥ 
stotriyāsvapi nāparāḥ 

p. 537) 

tāścaryo dhiya jñānīti rūpeṇa vartante adhyātmaṃ kena rūpeṇa 
vartante adhyātmakena rūpeṇa vartanta iti | tatrāha- 

gītayastvadhi yajñantā adhyātmaṃ kāstutā iti 
prāṇāpānavyānarūpā adhyātmantā pracakṣate iti | 
upāsanaphalamāha- 

jayo bhūtādilokānāṃ saṃkhyāditvādisāmyata || iti | 
saṃkhyāsāmānyaṃ pūrvamevoktaṃ ādigrahaṇena 
prathamamadhyamottamatvaṃ gṛhyate iti aśvalopyupareme'tha 
svoktapraśnavinirṇayāt ityetat sukhabodham | 

iti pañcamasya prathamaṃ brāhmaṇam 

vṛttānudravaṇapūrvakaṃ dvitīyabrāhmaṇārthaṃ kathayati 
mṛtyormuktyatimuktīdve pūrvasmin brāhmaṇegate | 
mṛtyurūpāvadhṛtaye paraṃ brāhmaṇamucyate | iti 
upāsanāphalasyāpi mṛtyugrastatvakathanāya brāhmaṇāraṃbha 
ityarthaḥ | kiṃ lakṣaṇo mṛtyuriti cet indriyaviṣayātmaka ityāha 
kiṃ lakṣaṇena grastoyaṃ mṛtyaneti pracodite | 

p. 538) 

grahātigraharūpeṇa grastoyamiti kathyate iti | punarapi 
mṛtyupadārthaṃ prakaṭayati adhibhūtādhiyajñādi 
paricchedaphalātmakaḥ mohāsaṃgāspado mṛtyuḥ 
grahavigrahalakṣaṇaḥ iti | nanu mṛtyoratimuktasyā 
agnyādirūpamabhihitaṃ udgīthabrāhmaṇe āśvalapraśne ca ato 
jñānakarmaphalabhūto'gnyādyātmako hiraṇyagarbho na 
mṛtyugrasto'taḥ tatpraptireva mokṣa iti cennaitat | tasyāpi 
sādhyatvena sādhyatvenānityatvādityetvādityetadāha ito 
muktasvarūpāṇi hyagnyādīni purābravam udgīthabrāhmaṇe 
pūrvamaśvalabrāhmaṇe tathāphalaṃ ca jñānayuktānāṃ 
karmaṇāmetadiṣyate utpattyādyanvayāttasmādanityaṃ syāt 
ghaṭādivat na sarvasmānmṛtyoratikumuktasya agnyādi rūpamabhihitaṃ 
kintu stokāt pāpādilakṣaṇāt tasmāddhiraṇyagarbhopi anityatvāt 
mṛtyugrasta eva yatonamaphalaṃ mokṣaṃ tasmāt jñānāt mokṣāya 
yatnaḥ kartavya ityāha - ato yathoktādetasmāt sādhyasādhana 
lakṣaṇāt 

p. 539) 

saṃsārabandhanānmokṣaḥ kartavyo'jñānahānitaḥ iti 
utpattyādyanvayāt hiraṇyagarbhasya bandhanātmatatvamuktamidānīṃ 
mṛtyutvenābhimata indriyagrastatvācca saṃbandharūpa evetyāha 
jñānakarmaphalaṃ divyaṃ yadi nāma puroditam | grahātigrahabandhena 
tathāpi sitameva tat iti kathamiti tadāha- 

vāṅmanaḥ prāṇarūpāṇāṃ trayāṇānnātmasaṃbhavāt 
grahātigraharūpāṇāṃ nāto muktaḥ prajāpatiriti | evaṃ 
saṃgatimuktvā'tivyākhyānamevānusarati | nanu pūrvabrāhmaṇe 
catvāro grahā vāgādayo'tigrahāśca tadviṣayāścatvāra 
evābhihitāḥ kathamatrādhikābhidhānamiti | tatrāha- vāgādayo 
grahā jñātāḥ catuṣpañcāvivakṣitaṃ iti | avivakṣitatve 
hetumāha- atimoścātideśokteriti | atoṣatva guṇābhidhānaṃ 
yuktamityāha tadviśeṣotha bhaṇyata iti grahā ghrāṇādayo jñeyā 
gandhādyāstadati grahāḥ grahairgandhādayograstā grahāścātmā ca 
gocarairityet subodham | parasparabaddhatvaṃ 

p. 540) 

dṛṣṭāntena sādhayati- 

apānenāhṛto gandho prātvasyaiti vaśaṃ yathā 
cakṣurādigrahāstadvat ghrāṇādisacivairiheti apānavāyuprerito 
gandho yathā ghrāṇendriya vaśaṃ gacchati tathā rūpādyapi 
tattadanurūpa vāyupreritaḥ cakṣurādi vaśaṃ gacchati tathā 
cakṣurādigrahā api prāṇādivāyubhedaiḥ saha rūpādivaśaṃ 
gacchantīti || viṣayāṇāmiti grahatvaṃ sādhayati- 

gandhādiviṣayādhīsthā karmasaṃbodhikā yataḥ prayuñjate hi 
ghrāṇādīn ataste syuratigrahā iti | yadidaṃ sarvamityādyuttaraṃ 
praśnavākyaṃ tadvivakṣitārthaṃ kathayati- 

yoyaṃ mṛtyuriha prokto mṛtyustasyāpi cāparaḥ asti nāstīti vā 
brūhi yājñavalkya yathātatham | asti cedanavasthāsyādanirmokṣo na 
cedbhavediti | pratīcaḥ kaṣṭamalpainaṃ paryapṛcchatīti kiṃ 
mṛtyorapi mṛtyurastīti pratipādanāya mṛtyuśabdo na 
kasmiṃścidrūḍhośvakarṇādivadityāha- na kaścinniyato bhāvo 
mṛtyurityupadiśyate 

p. 541) 

vināśako yato mṛtyuḥ vināśyā pratibhaṇyata iti ato'stipakṣaṃ 
parigṛhṇāti mṛtyorapi sato mṛtyurastyeveti mayocyata iti | 
sakārasya grahāti grahalakṣaṇa mṛtyorahaṃ brahmāsmīti 
vākyārthajñānaṃ mṛtyurityarthaḥ | tarhyanavastheti netyāha- na 
cānavasthe hāpnoti sarvamṛtyupakāraṇāditi | evaṃ codyaṃ 
parihṛtya padārthavyākhyānaṃ karoti sarvānnabhakṣaṇādagniḥ 
mṛtyustāvadasāvapi | apāmannaṃ bhavaṃ dṛṣṭo 
vahninātrānuvigraha iti agnyādipadasya arthāntaramāha | 
agnirhiraṇyagarbho vā hyāpastatkāraṇaṃ matam kāryāṇāṃ 
māraṇānmṛtyuḥ kāraṇaṃ pratitantuvīti | kāraṇasya 
brahmajñānaṃ mṛtyurityāha- pratyagyāthātmyavijñānaṃ 
mṛtyurajñānarūpiṇaḥ saṃsārahetormṛtyoḥ 
syānnāpīhāstyanavasthitiḥ ityetaduktārthaṃ anavasthābhāvaṃ 
sādhayati niruṇaddhi yathā janma tannāśamapi tattathā | 
pratyagyāthātmya vijñānaṃ nā'navasthāpyato bhavet iti | 
svakāraṇapratyagavidyānivartakatvāt svanāśajanmani svātmānaṃ ca 
svayameva 

p. 542) 

svayameva ātmavidyā nivartayedato nivartakāntarānapekṣaṇāt 
nānavastheti tasmādātmavidyaiva sākṣānmṛtyuryamadaṇḍādīnāṃ 
mṛtyutvamaupacārikamityarthaḥ | ata āha- 

anye'to mṛtyavo gauṇāḥ tairmṛtau syāt punarjanī prāktanānyapi 
janmāni samyagjñānaṃ nihanti naḥ iti | yadidaṃ vyākhyānaṃ 
jñānapadaprakṣepeṇa kṛtamasya vākyasya svasminneva pakṣeva 
punarmṛtyuṃ jayatīti etat phalaśravaṇamupapannaṃ atha 
śrutākṣaragrahaṇa ityāha- 

yathokta eva vyākhyāne yukteyaṃ syāt phalaśrutiḥ iti | atra 
hetumāha- 

na tu niśśeṣasaṃsāra vidhvaṃsinyātmabodhanaḥ iti | evaṃ 
vidhātmabodhane sati mṛtyorabhāvādityarthaḥ athavā yathokta eva 
vyākhyāne jñānasyāgṛhītatvāt ayuktoyaṃ syāt phalaśrutiḥ natu 
niśśeṣasaṃsāravidhvaṃsinyātmabodhane gṛhīta iti | yatrāyaṃ 
puruṣo mriyata udasmādityādivākyasya tātparyārthaṃ kathayati || 
samasteti - 

p. 543) 

samastamṛtyostamasā samyagātmāvabodhanāt || 
mṛtyustatphalavijñaptaiḥ paro grantho'vatāryate || evaṃ 
tātparyamuktvā akṣaravyākhyānaṃ prārabhate 
satyajñātātmayāthārthyo yadāyaṃ mriyate pumān 
kimutkrāmantyataḥ prāṇā utāho neti bhaṇyatāt utkrāntau 
syādanirmokṣo janmārthaṃ maraṇaṃ yataḥ amṛtiścāpyanutkrāntau 
satsu prāṇeṣu kā mṛtiḥ duśśakottaramityevaṃ praśnaṃ 
matvānvapṛcchata āttabhāgo munirvidvān sa ca neti tamabravīt 
ityetat vārtikatrayaṃ subodham neti pakṣaṃ sādhayati - 
akartrātmaparijñānā dhvastāvidyasya sarvataḥ 
dehāntaragrahābhāvāt prāṇotkrānte rasaṃbhavaḥ iti yadaitat 
samyagvijñānajñātaṃ asya āgamoktitaḥ- 

prāṇāḥ sahetavaḥ sarve tadaivāstā niranvayāḥ ityetat pūrvasya 
prapañcaḥ || nanu jñānottarakālamanvayapratiṣedhaścet 
pūrvamanvayo vyatirekatvātmanaḥ prāṇādi neti netyāha- nānvayaṃ 
sahate pratyak na cāpi vyatirekatāṃ kauṭasthyaikatvahetubhyāṃ 
pratyagātmākhyavastunaḥ | 

p. 544) 

taittirīyavyākhyā || 

iti atraiva samapanīyanta ityasyārthamāha dhvastadhvāntasya 
vijñānāt ato hetuphalātmanā diśo syāt samapanayaḥ sarpādīnāṃ 
yathā sraji iti nanu kāraṇasaṃsarga evātrāpi nāśo'taḥ kathaṃ 
dṛśānvityucyate ityatrāha- 

na ca kāraṇasaṃsargastasya jñānādapahnuteḥ niṣphalaṃ ca bhavet 
jñānaṃ yadi kāraṇasaṃgatiriti utkrāmanti na cet prāṇāḥ 
nāyaṃ tarhi mṛto bhavet ityetat sukhabodhaṃ | naitaccodyamityāha- 
dehasyaiva mṛternaiva jīvo na mriyate sadā | iti tatra 
pramāṇamāha- jīvāpetamityukterjanmādeśca niṣedhataḥ iti | 
jīvāmaraṇe yuktiṃ cāha yatsaṃbandhādacitkaupi 
jīvatītyabhidhīyate | dehaṃ tasya kathaṃ mṛtyuḥ 
jīvasyehopapadyate | tasmāt sa ucchvasatītyādinā 
dehamaraṇamevocyate ityāha- 

yato'to dehamaraṇaṃ pratyakṣāt pratipādyate iti | kimenaṃ na 
jahātītyasyārthamāha prāṇā eva vilīyante kiṃ vānyadapi 
kṛtsnataḥ prayojakādi niśśeṣa priyamāṇādvipaścitaḥ iti | 
prāṇa eva cettatrāha- 

p. 545) 

prāṇamātravināśe'sya bhūyo janmaprayojakāt iti | itarapakṣe 
lābhaṃ darśayati | saprayojakatannāśe muktirasyopapādyate | iti 
prayojakakarmādinā saha prāṇā naśyantītyabhipretyāha kimenaṃ na 
jahātīti | dṛṣṭo nāme tyathābravīditi | nāmārthaṃ kathayanti 
na kiñcinnahātīti | prasiddheridamucyata iti | prasiddhiṃ 
prakaṭayati | nāmamātrāvaśeṣitamityukto gamyate yataḥ na 
kiñcidavaśiṣṭaṃ syāditi | yadvattatheha taditi | anantaṃ vai 
nāmetyasyārthamāha śabdārthaścāturī yasmāt nāto nāma 
vinaśyatīti anantyaṃ nityataivāsya nāmno na vyaktibhūritā iti | 
yadyapi brahmavidasvasyā nāma tiṣṭhati tathāpi paradṛṣṭyā 
tiṣṭhati vāmadevo muktaḥ śuko muktaḥ 
ityādivyapadeśādarśahādetāvanmātrāpekṣayā nāmno nityatvaṃ na 
brahma vadityarthaḥ | yatrāsyetyādivākyasya tātparyārthaṃ 
kathayati- 

mṛtyoḥ prayojakaṃ yasmāt grahātigraharūpiṇaḥ kasya 
rūpāvadhṛtaye prārabdhaiṣottarā śrutiriti 

p. 546) 

me namityādivākyasya svavyākhyānaṃ darśitam | 
yatrāsyetyādivākyasya tātparyārthamuktvā idānīṃ 
saṃbandhe'rthamenamityādi vākyārthaṃ yathā 
bhartṛprapañcairvyākhyātaṃ tathā darśayati | nirākaraṇo'yaṃ 
vaiśvānaraparādatra kecidāhurmahādhiyaḥ dehadvayavimokaipi 
naivamuktaḥ pumāniti nāmamātrāvaśeṣo'sau antarālena tiṣṭhate 
paramātmanaḥ parichinno vidyayā pararūpayā ucchinnakāmakarmāsau 
kṛtsnaṃ tatphalabhogataḥ ucchinnāśeṣa 
buddhyādistatkāraṇaparikṣayāt advaitadarśanenāsya 
dvaitadṛṣṭyapanuttaye para ārabhyate grantho brahmavidyāvavuddhaye 
iti | ayamartho vārtikacatuṣṭayasya prathamaṃ 
samuccayānuṣṭhānaṃ dehadvaya sthūlasūkṣmākhyaṃ yadyapi 
naṣṭaṃ tatprayojakaṃ ca kāmakarmādi tathāpi ayaṃ na mukto 
nāmāvaśiṣṭo brahma prāpya saṃsārācca vinirmukto'ntarāle 
vidyāmātravyavadhānastiṣṭhati | tasya 

p. 547) 

avidyocchedinā tadetaddarśanena advaitabrahmaprāptirvaktavyā 
ityathāhainaṃ kahola ityādyārabhyate - ata evamato nāmetyatra 
advaita darśanādhikārī nirdiṣṭa iti | prāgeva kahola praśnāt 
prāktano grantho draṣṭavyaḥ | saṃsāra viṣayatvānnāmetyayaṃ 
grantho arthataḥ kahola praśnāt pūrvabhāvī 
atrocyamānādvaitadarśanādhikārī samarpakatvāditi tadarthatvena 
yatrāsyetyārabhyeti kecit evaṃ saṃkṣepataḥ tanmataṃ darśitaṃ 
nirākaroti || atra yat pratipattavyaṃ taduktaṃ asakṛt purā 
jihremyatra punarvaktuṃ punaruktagirā bhṛśamiti | ātmānameva 
lokamupāsītetyādau bhartṛ prapañcaprasthānanirākaraṇa prakaraṇe 
asyārthasya nirākṛtatvānna punarnirāsāya yatnaḥ kriyata iti | 
yata evaṃ tasmāt bhāṣyopāttamato brūmo nā'nupāttaṃ kathañcana 
piṣṭapeṣaṇavat sarvaṃ pūrvapakṣoktidūṣaṇaṃ iti | etaduktaṃ 
bhavati | bhāṣyopāttaṃ kathamapi na brūmo dūṣaṇaṃ prāpya 
bhāṣyānupāttameva 

p. 548) 

dūṣaṇaṃ kathayiṣyāmo bhaktṛ prapañcaprasthānānuvādena taireva 
svapakṣa nirākaraṇāyopāttaṃ yadyapi tairna jñāyate tānyapi 
dūṣaṇāni brūmaḥ iti | bhartṛprapañcabhāṣyopāttamiti kecit 
uttaragranthāvatāraṇāya bhartṛprapañcadarśitaṃ pūrvapakṣaṃ 
kathayati - vārtikatrayeṇa tallikhyate dvaitadṛṣṭyaiva 
niśśeṣadvaitakāryaparikṣayāt na bhūtamātropādāne bījamasti 
manāgapi | pumarthāvasitreśātrāstraṃ kṛtārthaṃ vinivartate 
advaitadarśanenāto nāsti kiñcit prayojanaṃ advaitadarśanārthāya 
śāstrāraṃbho'ta eva ca naivopapadyate kṛtsnaḥ 
puruṣārthāvasānakaḥ iti | ayamarthaḥ sarvasaṃsārocchedasya 
prathama samuccayaphalatvena arthatvāt anekajñānāya 
kaholapraśnābho'narthakaḥ kṛtyābhāvāditi arambhaṃ sādhayati- 

upapantastadāraṃbho mithaḥ kāryapṛthaktvataḥ 
dvaitādvaitātmasaṃdṛṣṭyo stholūkhalayoriveti 
dvaitādvaitopāsanayoḥ kāryabhedādadvayopāsanena asiddhatvāt 
tadarthaṃ kaholapraśnāraṃbho 

p. 549) 

ghaṭata iti | kiṃ taddvayopasanaphalamiti taddarśayati- 

āsaṃga kāryamucchinna dvaitadṛṣṭyātmane yataḥ āsaṃga eva 
bhūtānāṃ upādānamiheṣyate sa eṣa dvaitadṛṣṭyātra karmapakṣo 
nirākṛtaḥ kāmaśca vāsanāḥ sarvāḥ āhārajanapūrvikā iti | 
ayamarthaḥ - kāmakarmavāsanābhūtānāṃ udvadānamiṣyate 
dehāraṃbhakabhūtānāṃ grahaṇa etāḥ kāraṇamityarthaḥ | 
teṣāṃ svakāryeṇa saha nivṛtti dvayopāsane phalamiti nanu 
kāmādisarvamaśeṣato nivṛttaṃ cet kimadvayopāsanaṃ 
nivarttyamityāha sarvaścet vinivṛttaṃ syāt kimanyadavaśiṣyate iti 
| avidyāmavaśiṣyata ityāha- 
tatparichedivijñānamavidyaivāvaśiṣyate iti | tasya 
vijñānātmanaḥ paramātmanaḥ parichedakaṃ jñānamavaśiṣṭaṃ 
taddvayopāsana nivartyamityarthaḥ karmādeḥ kāryabhedaṃ vibhajya 
darśayati- 

karmāraṃbhepi kartreva svāśrayasya sadeṣyate 

p. 550) 

iyattā kārakāvasthā paricchit jñānameva tu iti | karma 
svaphalāraṃbhe svāśrayapuruṣasya vivaraṇamakāraṇamiḥ 
yattāśabdena paricchedo bhaṇyate | parichedaścātmanaḥ 
paramātmanaḥ kārakāvasthā kartādi kārakarūpeṇa 
ātmano'vasthānaṃ evaṃvidha paricchedasya kāraṇamajñānamiti | 
jñānapadārthaṃ kathayati- 

saivāvidyāparicchetrī yayāyaṃ paramātmanaḥ saṃsāritvaṃ 
paricchinno vijñānātmatvamaśnute iti | nanu yadyapi 
paricchedakamajñānaṃ tiṣṭhati tathāpi dvayorvāsanābalāt 
sarvasaṃ rādvyāvṛttaścedayaṃ kima dvayopāsanena tatrāha- 
nivṛttodvaitaviṣayādyadyapyeṣa tathāpi tu saṃsārāvastha evāyaṃ 
dvaitatvāt brahmabhedataḥ iti | saṃsārāvyāvṛttopi 
saṃsārāvastha eva | avidyāyāṃ satyāṃ brahmaṇo'vibhaktatvena 
dvaitāvasthatvāditi | ato vākyamadvaitajñānāya vyāpriyata 
evetyāha yato'navasitaṃ vākyaṃ pumarthānavasānataḥ 

p. 551) 

pravartate purevāto brahmaṇyavyavasiddhaye iti | nanu 
dvayādvayopāsanayoḥ mokṣaphalaṃ tvayocyate kathaṃ tayoḥ 
kāryabheda iti | tatrāha - ekavākyatvametasmāt 
dvaitādvaitārthavākyayoḥ dvayopāsanāphalāvastho 
dvayopāsanetyatrāha kriyata iti | tayorekavākyamityarthaḥ | nanu 
dvayorvāsanāphalamaśeṣasaṃsāravicchedaḥ kathaṃ 
tadavasthasyānyatrādhikāraḥ kṛtārthatvāditi netyāha- 

mohādhvasterna cāśeṣa puruṣārthaḥ samāpyate iti | nanu 
mohadhvaṃsādeva aśeṣapuruṣārthasiddheḥ kiṃ dvayopāsanena 
tatrāha- paricchedaṃ hi yatkāryaṃ tadeva vinivartate svāntocchittau 
vikartṛtvaṃ karmaṇastvanuvartate āsaṃgaśca tathaivāsta iti | nanu 
mohodhvaṃsāt tatkāryaparicchedanivṛtteḥ brahmabhūto'yamataḥ 
kāmādinivṛttyā kimiti | tatrāha ka ete saṃgakarmaṇī anivṛtte 
sati bhūyo avidyājanayituṃ kṣame | api nirbhāgavṛttitvāt 

p. 552) 

sarvadaiva parasparamiti || ayamarthaḥ avidyā mithyājñānaṃ 
kāmakarmaṇi sthite utpādayataḥ trayāṇāmapi nirbhāgavṛttitvāt 
tridaṇḍaviṣṭā'bhavat parasparasaṃbandhatvāttannivṛttyā 
bhavitavyamiti | anivṛttyasaṃgakarmayo'vidyānavikārācca 
tannivṛtyā bhavitavyamityāha na cāviśuddho bhedārthe 
śakyamadvaitamīkṣitum iti | atra dūṣaṇasaṃbhāvanāyāha ityādi 
pūrvapakṣoktidūṣaṇeṣvabhidhāsyate 
granthabhūyastvasantrāsānneha kṛtsno'bhidhīyate iti 
evamabhihitapūrvapakṣo'rtho saha dūṣaṇeṣu satsu svalpameva 
dūṣaṇamucyate granthabahutvabhayādityarthaḥ | 
dūṣaṇānidarśayati bhūṭi dūṣaṇamatroktaṃ śrutyā ca svayameva 
ca puruṣo vā iti hyuktyā tasmāsyāditi vācyataḥ evaṃ 
pradarśitaḥ pakṣaḥ puruṣo vā akṣitirasmā * * veti vākyaiḥ 
dvaitākṣayapratipādakaiḥ nirasto bhartṛprapañcairapi etāni 
vākyāni vyācakṣaṇaistasmāt kathaṃ prathamasamuccayādvaitakṣaya 
iti kāraṇādakṣarādannadannamityārabhya 

p. 553) 

jagato'kṣayatvapratipādakavārtikāni pratyak tatvaparijñāna 
janmaivetyetadantāni sukhabodhāni tāni likhyante tatrāpi yo 
sphuṭāṃśaḥ sa vyākhyāyate kāraṇādakṣarādannaṃ puruṣeṇeha 
karmaṇā avyākṛtādibhāvena vrīhyāditvāya janyūte iti | 
avyākṛtādibhāvena vyavasthitamannaṃ brīhyādirūpeṇa janyata 
karmaṇetyarthaḥ tatraivaṃ sati yadyetadādyapahite kevalaṃ na 
janyeta tataḥ kṣīyet | natvetat neha janyate nityaṃ bhuṃkte 
yathaivānnaṃ ātmā vāgdehabuddhibhiḥ akṣīṇaiḥ karmasantānaiḥ 
tathaiva janayatyapi bhūtāni kṣīyamāṇāni karmaṇā paramātmanaḥ 
puruṣeṇeha janyante tasmāt sa puruṣo kṣitiḥ pūrvakarmopabhogoyaṃ 
puruṣāṇāṃ śubhāśubhaḥ tasmādasaṃgavaiśāṣyāt anyasya 
prakriyā punaḥ tatraivaṃ sati sāsaṃgāt prāyeṇa prāṇino yataḥ 
ataḥ kāmāśayavaśāt bhujyatennaṃ muhurmuhuḥ kṣīyante'nyāśca 
bhogena cīyante'nyāśca karmaṇā bhūtamātrā pradīpasya 
santānenārciṣo yathā | 

p. 554) 

parasparāttṛbhoktṛtvaṃ saṃskāropanibandhanam 
vijñānātmanirābaddhaṃ baṃbhramītyakhilaṃ jagat vijñānātmā hi 
yaḥ kaścit karmaṇā yena kenacit sā vibhūtādhidaivasya jagataḥ 
svargakāraṇam | śrutyaitat svayamevoktaṃ karma nikṣīyate yathā 
daivavāgādisaṃpattiḥ tathā tryagātmadarśinaḥ iti | 
hiraṇyagarbhādyupāsanaphalastat prāptirna kṣaya ityarthaḥ- 

idaṃ tat tadidaṃ ceti triṣu lokeṣu nityatāṃ prāhāsya 
nityamānasya vikriyāmātrameva tu iti | abhivyaktimātra 
janmetyarthaḥ | yadyat kāmayate cāsmādavidyā kāmakarmaṇām 
brahmaṇyavasthitasyāpi tvakṣayatvaṃ śrutirjagau kṛtsnaprāptyā 
kṣayo nāto vidyate kāmakarmaṇoḥ 
pramāyā'saṃbhavāttasmādasamīcīnamucyate nanu bhogānna 
sarvātmanā jagadakṣayaḥ kintu jagadvyaktatānivṛttimātramucyate 
iti | tatrāha- vyaktatāyāḥ kṣayo yastu kāraṇātmatayā śrutaḥ 
tādṛkkṣayaḥ suṣuptepi naivāsmābhirnivāryate | 

p. 555) 

iti | sādhanānuṣṭhānaṃ vyarthamityarthaḥ | yata evaṃ 
ato'jñānādeva jagatkṣaya ityāha- 

pratyaktatvaparijñānajanmaiva dhvaṃsahetutā dvaitasyaiti 
pumarthaśca nā'tonyat kiñcidiṣyate iti | nanu kathaṃ 
nānyadiṣyate | kaivalyāya karmeṣyata eva satyaṃ pranāḍyā na 
sākṣāttatra pramāṇamāha- tametamiti ca tathā sarveṣāmapi 
karmaṇāṃ pratyak jñānasamutpattau viniyogaḥ pradarśitaḥ | 
jñānāt karmakṣatriya śravaṇācca na sākṣādupakāra ityāha- 

bhidyate hṛdayagranthiḥ chidyate sarvasaṃśayāḥ kṣīyante cāsya 
karmāṇi tasmin dṛṣṭe parāpare iti | tarhi prārabdhakarmaṇāmapi 
kṣayo netyāha bhogakṣaṇeṇa kāmyānāṃ niṣiddhānāṃ ca 
karmaṇāṃ kavaya ārabdhakāryāṇāṃ jñāninopi na bodhata | tarhi 
tadapi tathetyatrāha- 

ābhāvādajitānāṃ tu sarveṣāmapi karmaṇāṃ kṣayo 
nārabdhakāryāṇāṃ samyak jñānāprasūtitaḥ | nanu śāstrameva 
karmaṇā saha bhogakṣayepi mānamiti cet netyāha- 

p. 556) 

jñānotpattau kṣaye mānaṃ karmaṇāṃ vidyate yathā 
kṛtsnaprāptyā kṣaye mānaṃ na tathā kiñci diṣyate iti | 
avidyāparicchetrītyabhihitaṃ tatra keyamavidyānugrahaṇaṃ vā 
grahaṇaṃ cet tatrāha - 

paricchetrī na cāvidyā tamorūpā hi sā yataḥ ācchādikātaḥ 
sāryuktā samastavyastarūpiṇaḥ iti | mithyājñānaṃ cettadapi 
tathetyāha- na cāpi mithyāvijñānaṃ paricchedakamiṣyate | 
paricchinatti vyoma nīlajñānaṃ manāgapi iti | kasya tarhi 
parichedatvam jñānasyetyāha- sato'pi vyañjakaṃ mānaṃ iti | nanu 
mānaṃ kārakaṃ naṃ bodhakamiti cettatrāha - na tu tat 
kuṃbhakāravāditi | api ca dhiyaḥ paricchedakatvaṃ nāma 
yathārthabodhakatvaṃ nātra vigānamityāha mevastvanurodhitvaṃ 
parichedakatā dhiyaḥ iti | kiñca ato yadyevamiti | tatrāha- 

yathā vastvanurodhitvaṃ ajñānasyāpi cekṣata muktemeye sadā mukti 
bandherasya viparyayaḥ agrahaṇānyathāgrahaṇayoryathārthabodhakatve 
tadbodhyaṃ vastu sadā muktaṃ yadvā lobha yathāpi 

p. 557) 

ubhayoḥ sadā bhāvāt śāstrāraṃbhānarthakyamiti api ca 
jaḍaprapañcasyā jalaṃ brahmopādānamitiva taddarśanaṃ 
tadapyanupapannamityāha- nātmānātmīyakāryasya 
syādupādānakāraṇaṃ atādārthyānnahi ghaṭaṃ janayantīha 
tantavaḥ iti | avidyaiva samastajagadupādānamiti cet tadapi 
svābhyupagamaviruddhamityāha parātmanaḥ svato vidyā bahiṣṭhā 
kāmakarmaṇi āgatena tvavidyāyā bhavataivetaducyate || avidyā 
paramātma utpadyate | na cāvidyā kārye kāmakarmaṇī iti 
bhavataivocyate | ato avidyaiva jagadupādānamityetat 
svābhyupagamaviruddhamiti | api naṣṭamapyavidyāṃ kāmakarmaṇī 
janayata ityetadapi nyāyaviruddhamucyate ityāha- 

na cāpyavidyāmasatīṃ śaknutaḥ kāmakarmaṇī tadakāraṇataḥ 
karturddṛkasebhākṣā?dikāṃ yathā iti | asato janmāyogāt 
tadvāyāṃ kāraṇahī natvāt ca na janmetyarthaḥ bhavatu vā 
kāraṇaṃ tathāpi avidyā sati cet atyantāya na ca 

p. 558) 

na sa ca atyantāsato janma kuryāllokepi kāraṇaṃ dhattetarāṃ 
suvṛṣṭyāpi padminī saṃbhavo'ṃbarāditi | ākāśe 
puṣpābhāvādityarthaḥ parātmataḥ svato'vidyetyuktaṃ | tatraiva 
dūṣaṇāntaramāha - brahmaiva cedavidyāyā janmanaḥ kāraṇaṃ 
matam tasmin sati samucchirvidyāyāḥ kathaṃ bhavet iti | atha 
kāraṇe satyeva kāryasyātyantanāśaḥ tathā sati saṃsārasya svata 
eva nāśanāt utpādanāyānuṣṭhānaṃ vyarthamityāha- 

ātyantikī samucchittiḥ syāccenmohasya kāraṇe satyevaṃ 
naśvarasyāsya svataḥ kiṃ sādhanairvada | iti | itaśca 
naṣṭāmātmāvidyāṃ kāmakarmaṇī kartuṃ na śakṣyata ityāha- 

na cette śaknuto'vidyāṃ rakṣituṃ kāmakarmaṇī vidyamānāṃ 
vinaṣṭāṃ tu kartuṃ te śaknutaḥ kathamiti | nanvavidyā naśyati 
cetaccodyaṃ syānna naśyati kāmakarmaṇī eva naśyata iti cet 
etadapi svābhyupagama viruddhamityāha- kāmakarmādi hānepi 
yadyavidyā'vaśiṣyate | netīti vacaso vyākhyā tathā sati 
virudhyata iti | 

p. 558) 

neti vākyaṃ yathā kairvyākhyātaṃ tathā darśayati vārtikadvayena 
virodhapradarśanāya netīti prathamaḥ śaknuta ityāha- 

na cette śaknuto vidyāṃ rakṣituṃ kāmakarmaṇī | vidyamānāṃ 
vinaṣṭāṃ tu kartuṃ te śaknutaḥ katham | iti | nanu avidyā 
naśyati cetaccodyaṃ syāt na naśyati | kāmakarmaṇī eva naśyata 
iti cet etadapi svābhyupagamaviruddhamityāha- 

kāmakarmādihānepi yadyavidyā'vaśiṣyate netīti vacaso vyākhyā 
tathā sati viruddhyate iti | neti vākyaṃ yathā tairvyākhyātaṃ 
tathā darśayati jñātaṃ brahma yathāvacca 
tathāpāgāstatastamanetīti prathamaḥ śabdo 
mūrtāmūrtaniṣedhakṛt dvitīyo neti yaḥ sotha 
bhāvanāpratiṣedhakṛt bhāvanādiviśeṣeṣu 
yacchānteṣvavatiṣṭhate | niṣkalaṃ tatparaṃ brahma neti 
netyupadiśyate iti | idānīṃ virodhaṃ darśayati- 

jñātaṃ brahma yathāvacca tathā'pāgāstatastamaḥ 
ityetadaviruddhaṃ syāt prasādājjātavedasaḥ neti vākyāt brahma 
yathā vā jñātaṃ tathāpi 

p. 559) 

ajñānaṃ tiṣṭhatītyayaṃ virodhaḥ na cānuśuddhedvaitārthaṃ 
ityuktaṃ tatrāha- dvaitāthasyānuśuddhiśca kīdṛśyatra 
vivakṣitā advaitānabhisaṃbandho nāśo vā malaśuddhivat iti | 
dvaitasya vināśo viśuddhirathavā advaitasya dvaitānābhasaṃbandho 
dvitīyo vaktuṃ na śakyata ityāha- 

samastavyastasandṛṣṭau dvaitādadvaitatā pṛthak tayorekātmatā 
yukteti dvaitanāśopi tava pakṣo na saṃbhavatītyāha - nāpi 
nannāśa iṣyata iti | tatra hetumāha- 

naṣṭe'dvete'khile nasyāt samastavyastadarśanaṃ iti | 
samastavyastavāda eva duṣṭa ityāha- śītoṣṇayoriva kathaṃ 
parasparavirodhinoḥ ekatra samavāyaḥ syāt samastavyastadharmaṇoḥ 
iti śrutivirodhācca nāyaṃ pakṣaḥ sādhīyānityāha apūrvādiṣu 
jīvatsu śrutivākyeṣu śakyate neśvareṇāpi nirvaktuṃ 
samastavyastatātmanaḥ iti ātmajñānasya bhedavirodhitvācca na 
duṣṭa ityāha na ca kuṃbhādiva dṛṣṭirātmādinā 

p. 560) 

vyatirekata iti | yadi vyatirekeṇātrāha- anātmatvapravṛttiḥ syāt 
dṛṣṭadṛśyaprabhedataḥ iti | punarapi śrutivirodhamudbhāvayati || 
samastavyastapakṣe no cet samastadṛṣṭyaiva vyastadṛṣṭiḥ 
samāpyate | ātmanīti śrutervākyaṃ pramāṇaṃ prasajyate | 
yenātra śrataḥ śrutamiti kasminviti tathā vacaḥ ityādi 
suviruddhaṃ syāditi | nanvanumānādiḥ samastavyastopāsanaṃ 
brahmaṇi mānamiti cennetyāha- 

na cāpīhāparāmiti | ato'yaṃ vādobhrama ityāha 
samastavyastasandṛṣṭau na kiñcidapi dṛśyate 
pūrṇājñānaikahetutvāt rajjusarpādidṛṣṭivat iti | api ca 
samastavyastopāsanaṃ tajjñānavataḥ tvayaivābhidhīyate | na ca 
vyastā niravaśeṣeṇa jñātuṃ śakyata ityāha- 

aṇūn pratyekaśaḥ sarvān sa gṛhṇīiyādayatnataḥ 
dvaitabhedānimān sarvān na kaitavyena vetti yaḥ iti | vyaktabhāgaḥ 
samasto jñātuṃ na śakyata ityuktam | bhavatu vā jñātatvaṃ 
tathāpi doṣa astītyāha - sarveṣvapi ca dṛṣṭeṣu dvaitabhedeṣu 
kenacit || 

p. 561) 

ānantyāt brahmatā cāsya durghaṭā syāttathā sati iti | iyattā 
paricchinnatvādityarthaḥ nocedityatra sarvasya ātmamātratva eva 
ātmanītyetadvākyaṃ pramāṇaṃ bhavatītyuktaṃ tatredamāśaṃkyate 
| nanu yadi sarvamātmamātraṃ na bhavati | tathāpyātmajñānāt 
sarvasya vedyavaṃ ghaṭata eva dravyajñānāt taddharmajñānavaditi | 
netyāha dravyadṛṣṭyā samīkṣyante dharmānīlādayo yathā 
ātmadṛṣṭyā tathaikṣyante nānātmāno virodhataḥ iti | 
ātmānātmano virodhādātmadṛṣṭyā'nā anātmekṣaṇaṃ na bhavati 
| ityarthaḥ virodhaḥ śrutyukta ityāha - tathā ce bhāgamavacaḥ 
paraṃ tviti viruddhatāṃ ātmānātmasandṛṣṭyoḥ sphuṭaṃ naḥ 
pratyapīpaditi | nanu samastavyastopāsanaṃ ātmā vā are draṣṭavya 
ityādau vidhīyate | kathaṃ tadasaṃbhava iti | tatrāha- ātmā vā 
are ityukto naivānātmekṣaṇe vidhiriti | ātmā nātmekṣaṇe nāyaṃ 
vidhirityarthaḥ tarhi kimanena vidhīyata iti | tatrāha- 

anūdyaiva yathā prāptaṃ ātmadṛṣṭirvidhīyate | 

p. 562) 

iti | api ca anyatrāpi yatra tā ātmajñāna karmato vidhiḥrāpātena 
pratibhāti tatrāpi evameva draṣṭavyamityāha- 

yatra yatra vidhirdṛṣṭaḥ tatra tatrātmakarmataḥ | 
kṛtsnānātmānuvādena pratyagdṛṣṭirvidhīyate iti | nanu karma 
vākyaniyogaparaṃ tathā brahmavākyamapīti cet | naitatsāraṃ 
karmavākyasya sādhyasādhanasaṃbandhabodhaparatvāt | nanu 
sādhyasādhanasaṃbandhasya māntarasiddhatvāt na vedabodhyatvaṃ 
tatrāha- 

sādhyasādhanasaṃbandhādvijñānaṃ nānyataḥ śruteriti 
pratyagdṛṣṭirvidhīyata ityuktamevaṃ tarhi vidhiraṃgīkṛta 
ityāśaṃkya tatparihārāyedamiti kecit yāgādeḥ svarūpaṃ 
pratyakṣādipramāṇapratipannamevetyāha- 

tadanyeṣu padārtheṣu pratyakṣādi pramāṇataḥ iti 
anātmānupādānena ātmabodha ityuktaṃ na tatredamāśaṃkyate | 
bodhyatve ghaṭādivadanātmatvamiti | tatrāha sarvamānānuvartyātma 
pratipattau tu na śrutinimittatvena sumānaṃ suṣu 

p. 563) 

suṣuptoktāvatoktivaditi | pratyagbhūtabrahmā 
kārajñānotpādakatvena tadgatāvidyā nivartakatvena 
pramāṇamityarthaḥ | vidyāṃ cetyādimantraḥ samuccaye'bodhata 
ityuktaṃ nāyaṃ samuccaya bodhaka ityāha mantrāmnāyo'pyupanyasto 
yatheha na viruddhyate tathodarke pravakṣyāmaḥ sarvaṃ bhadraṃ 
tato'stvidaṃ iti | yadyapi mantrārthamuttaratra vakṣyāmītyati 
deśaḥ kṛtaḥ tathāpi mantrārthaṃ saṃkṣepato darśayati | 
parāparatvabhedena dve vidye samudīrite parā caivāparā cetyatrokte 
vidyā'vidyetra bhaṇyate tatra avidyāśabdena karmocyate | 
tamo'vasānatvādvidyāśabdena vākyārthabodho bhaṇyate 
vastvavasānatvāditi | idānīṃ sahaśabdārthamantrasya 
uttarabhāgārthaṃ kathayati manuvākyena tapo vidyā ca viprasya 
niśreyasakaraṃ param tapasā kalmaṣaṃ hanti vidyayā'mṛtamaśnute 
iti | sahetyasyāyamarthaḥ || ubhayatra niḥśreyasakāmiti | avidyayā 
mṛtyuṃ tīrttvetyasya ayamartho'vidyāśabdena tava karmocyate tayā 
mṛtyuṃ hanti kalamaṣaṃ hantīti vidyayā 

p. 564) 

ityāderayamartho vidyayā mokṣaṃ gacchatīti api cāntarālāvasthā 
syātmadarśanaṃ niyoge adhikārastvayocyate | tadapi na ghaṭata 
ityāha dhvastātmādibhi saṃbhedaḥ pratyaṅmohaikamātrabhāk 
draṣṭavya ityādi vidhau pravarteta jaḍaṃ kathamiti 
evaṃvidhadūṣaṇajātamātmānameva lokamupāsītetyatroktaṃ ityāha- 
ityādi pūrvamevoktaṃ dūṣaṇaṃ dūṣitātmanāṃ 
ātmānamevetyatraiva na bhūyo'trābhidhīyate iti | evaṃ 
bhartṛprapañca prasthānanirākaraṇe tairvodbhāsitāni dūṣaṇāni 
darśitāni | yadyapi tairdūṣaṇatvena na jñāyate guru 
bhāṣyopāttāni dūṣaṇāni sukhabodhānītyāha- 

suvispaṣṭārthato bhāṣyaṃ ṭīkāṃnaiva vyapekṣyate tasmāt 
bhāṣyākṣaraireva śeṣo'rthotra pratīyatāṃ iti | evaṃ 
vicārasaṃhṛtya prakṛtamanusandadhāti grahātigraharūpaṃ tat 
prayuktaṃ kena bandhanaṃ prayojakāle dhṛtaye yājñavalkyetyuvāca 
heti iti yadyapi pūrvatra brahmavit 
puruṣaśabdoditastathāpyatrāvidvān puruṣaśabdenocyata ityāha- 
karmāśrayatvato liṃgāt avidvāniha gṛhyate || 

p. 565) 

prakṛtāyā vibhakteśca vibhaktyantarasaṃśrayāt iti | 
yatrāsyāviduṣaḥ puṃso mṛtasyāyuḥ parikṣayāt svayonivāk 
samāpyeti vātaṃ prāṇo'nugacchati ityetat subodhaṃ | atra 
vāgādiśabdena nendriyāṇyucyanta ityāha- 

agnyādidevatāṃśā ye bhogāstha karmaṇā jitāḥ 
vāgādiśabdairucyante ta eva tu na pauruṣāḥ iti puṃsa karmakṣaye 
svāṃśān saṃharanti yathāyathaṃ agnyādidevatāḥ soyaṃ 
upasaṃhāra ucyate | puṃso dehagrahe bhūyo dehasthāneṣu devatāḥ 
aṃśaḥ nidadhati svaṃ svaṃ karmabhogaprasiddhaye ityetat 
vārtikadvayaṃ subodham | ākāśamātmetyatra ātmaśabdena 
hṛdayākāśaṃ gṛhyate | bhūtākāśe layaśravaṇāt 
ātmaśabdoditasya ātmanaśca tatra layāyogādatat prakṛtitvena 
kāyamiti praśnaviṣayatvācca ātmana ityetadāha hṛdyākāśa 
ihātmeti syādākāśāvyayatvataḥ praśaṃsya viṣayatvena 
vijñānāccopayogataḥ iti | nanu jīvasya saptadaśakaliṃgamāśrayo 
ataḥ āśrayapraśno nopapadyate | naitat sāraṃ 

p. 566) 

yadyapi liṃgāśrito jīvastathāpi tadadhiṣṭhātṛ niyuktānna 
bhogapradamato vidyamānasyāpya sat kalpatvāt 
bhogahetubhūtāśrayaviṣayaḥ praśnoyukta ityetadāha- 

adhiṣṭhātṛviyuktāni nyastadātropamāni hi vāgādikaraṇānīti 
nā'laṃ puṃbhāgasiddhaye videhadevataḥ kvāyaṃ bhavatyeṣa 
pumāniti āśrayatveti puṃso'sā vaprākṣīnmunisattamaṃ iti | 
praśnaprakāraṃ darśayati vārtikadvayena kiṃ kāraṇātmatāmeti 
kiṃ vā kenacidātmanā avatiṣṭhata evāyaṃ kiṃ vā karmaiva 
saṃśritam guṇān vā yadiveśānaṃ kālaḥ pādaivameva vā 
yadacchāṃ santatiṃ śūnyaṃ vināśaṃ veti bhaṇyatāṃ iti | 
kāraṇamiti | sābhāsā pratyagavidyā kena 
cidātmanetyasyāyamarthaḥ idaṃ taditya nirdiṣṭaviśeṣaṇaṃ 
kiñcidvastu athavā svayameva svasyāśraya iti karmavādī 
mīmāṃsako guṇavādī sāṃkhya īśānavādī naiyāyikaḥ 
kālavādī jyotiḥ śāstrajña kartā daivaḥ sa narādiḥ 
yadṛcchāvādī lokāyatika santativādino 

p. 567) 

yogācāraprabhṛtayaḥ śūnyavādī prasiddha eva vināśaśabdena 
jīvapradhvaṃso bhaṇyate tadvādī ca parāparavyapāśrayastu 
syādityasmin adhikaraṇe pūrvavādīti uttaraṃ vārtikacatuṣṭayaṃ 
sukhabodhaṃ tallikhyate | praśnena bhāvitastuṣṭaḥ 
pāṇimasyāgrahīdṛṣiḥ anyāsādhāraṇaṃ praśnamaprākṣīditi 
vismitaḥ asādhāraṇa siddhyarthamāvāmevetyato'vadat 
vidyāguptiśca bahuśaḥ śrutāvapi samīkṣyate āvayoreva 
vijñānaṃ yathedaṃ prāgabhūditaḥ āvāmeva tathaivordhvaṃ 
vediṣyāvo yathoditaṃ sajane praśna etasmin vyāpyamāne tvayodite na 
siddhyedāvayoruktaṃ prayojanamidaṃ dhruvaṃ iti | prayojakajñānasya 
nāsādhāraṇyāya sajanānnirgamanaṃ kṛtaṃ kintu bhayāditi 
netyāha- 

na tvanyoktiparitrāsādyājñavalkyo'bravīdidaṃ jalpe vā 
vyatirekeṇa nānyo vakti yatastataḥ iti | punarapi hetvantaramāha- 
pariśiṣṭāniti 

p. 568) 

pariśiṣṭānapi praśnān utkramya vyākarodasau sajanāditi nātaḥ 
syādanyoktibhayakāraṇam iti | sajanādutkramya praśnaṃ vyākaroditi 
yatra nānyosti bhayakāraṇaṃ pariśiṣṭapraśnānapi sajanadeśa 
āgatya vyākaroditi | athavā sajanādutkramya pariśiṣṭapraśnānapi 
yadi vyākarottadā anyoktibhayakāraṇaṃ bhavenna tatheti 
sādhvetaditi saṃbhāvya sajanādutsasarpatu yājñavalkyāttabhāgau 
tāvutkramya ca jajalpatuḥ sajanāttāvathotkramya mithastatra 
yadūcatuḥ tatsarvaṃ śrutirācaravyāvasmat priyacikīrṣayā 
karmādi paratantratvāt svāśrayo nāyamiṣyate 
saṃsārabhūmivartitvāt na cātmā kāraṇāśrayaḥ acitkatvāt 
pradhānādi puṃso na sthānamiṣyate ityetat sārdhavārtikatrayaṃ 
sukhabodham | nāpi karmāśraya ityāha - na karma tatphalaṃ vettīti 
nāpi hiraṇyagarbhāśraya ityāha - na ca tasyaiti saṃgatiriti- 

na ceśvare sthitistasya śāstrānāraṃbhasaktitaḥ 

p. 569) 

kṛtanāśākṛtaprāpti prāpnuto'nustathā satī ityetat 
sukhabodhaṃ- 

daivādhiṣṭhita evāyaṃ karma kālavaśānugaḥ pravartatāṃ 
cetpuruṣa iti | asyāyamarthaḥ indrādideva pradhāna 
karmakālasamāśrayaḥ iti etannirākaroti || naivamabhyupapadyate 
jaḍatvāditi | pūrvokto doṣo'tvāpi ca vidyate iti devatāyā 
jaḍatvamabhyupagamya dūṣaṇamuktaṃ idānīṃ ajatvatvepi dūṣaṇaṃ 
vadati | uktamevānūdya sa devatākarma pūrvoktaṃ samarthamiti 
cenmataṃ pravṛttirapravṛttirvā daivataiścaryataḥ sadā niyame 
hetvasadbhāvānna syānaiyamiti sthitiriti na cāpi kevalaṃ karma 
puṃsaḥ syādāśrayo yataḥ acetatvā nityatva doṣaduṣṭaṃ 
puroditam | mayāyamanuyātavyaḥ kartā cāyamumānavat 
kālādividhiyajñānadhvaṃsinaḥ karmiṇaḥ kutaḥ ityetat 
vārtikadvayaṃ na karma tatphalaṃ vetyasya rūpaṃ ca | 
evamekaikapakṣe samuditaḥ pakṣe ca dūṣaṇamuktvā karmapradhānaṃ 
kālādi puruṣasya pravartakaṃ tābhyāṃ nirddhāritamityetadāha- 

p. 570) 

yata evamataḥ sarve kāladaiveśvarādayaḥ karma pradhānaṃ puṃsaḥ 
syādāśrayoyamanuttamaḥ iti | evaṃ svapakṣamupasaṃhṛtya 
vedabahisthacārvākādimataṃ dūṣayati || 

haṭho yadṛcchāniyati kāraṇatvenanāśrita haṭho yadṛcchāniyati 
śabdo'bhāvavācakaḥ na svabhāvasya pravartakatvaṃ saṃbhāvyate | 
niyatakāraṇopādānānarthakya prasakterityarthaḥ bauddhapakṣopi na 
ghaṭata ityāha- 

santatau cānavasthānāt nāśrayatvaṃ pramāṇataḥ iti | santatiriti 
santānī bhaṇyate santāni vijñānastayā āśrayaṃ karma 
svāśrayasya vijñāna skandhasya pravartakamityetadanupapannaṃ 
anavasthitatvādvijñānādaiḥ kṣaṇikatvāditi | anavasthitiṃ 
darśayati | na karma pūrvaskandheṣu naṣṭatvādupapadyate | iti | 
nanu pūrvaskandha uttaraskandharūpeṇa pariṇamya 
paścānnaśyatyataḥ skandhāśrayatvopapatteḥ karmaṇaḥ 
phalahetutvaṃ vijñānavādepyupapadyata iti tatrāha- na ceha 
pariṇāmasyāduttaraskandha saṃgatāviti | 

p. 571) 

pariṇāmavādānaṃgīkaraṇāt sthāyitvaprasaṃgācca 
vijñānāderityarthaḥ | anāśrayameva karma phalaṃ prayacchatītyā 
śaṃkyāha- aniṣṭitaṃ na karmādi phalāllābhaphalaṃ bhavet 
kvaciditi kṣaṇikatvamabhyupagamya dūṣaṇamabhidhāya 
kṣaṇikatvameva vijñānādernopapadyata ityāha- na 
caikatraikadāsthānaṃ virodhājjanmanā śayoriti | 
nanvasmaddarśanepi vijñānavyatiriktasyāryātmāstiḥ tato noktadoṣa 
iti netyāha - 

na ca skandhātirekeṇa sthitaḥ kaścidapīṣyate || 
bhogamokṣādisaṃbandhīyaṃ pratyetat pravartate iti evaṃ 
vijñānavādamapanudya śūnyavādamupanudati- 

anāraṃbhaśca śūnyepi yathāyamupapadyate iti śāstrānāraṃbhaḥ 
prasaṃgāt kṛtyābhāvāt yathāyaṃ prapañca upalabhyate tathā 
śūnyopalabdhau mānābhāvācca ayaṃ pakṣo'nupapanna iti | evaṃ 
abhedavādimatamapanudya svapakṣamupasaṃharati | yata evamatonyāyyaṃ 
karmaivāsya samāśrayaḥ 

p. 572) 

saṃsārabhūmau puṃsaḥ syāt kālādestatpradhānataḥ iti | 
karmaprādhānyamevātaḥ svayamevābravīcchrutiḥ 
kāladaiveśvarādibhyaḥ kālādestatprayuktitaḥ iti etat pūrvasya 
prapañcaḥ | nanu karmaiva nāsti kathaṃ tasya prādhānyamiti 
tatrāha- 

sati karmaṇi vaicitryaṃ bhūtānāmupapadyate | iti 
karmaśabdenetaradapi dvayaṃ gṛhyata ityāha- karmaśabdena vidyā ca 
bhāvanā karma cocyate iti atra hetuḥ- 

dehāraṃbhena śuddhasya karmaṇaḥ śaktiriṣyate tasmāt 
tritayamapyetat karmaśabdena bhaṇyate iti | evaṃ tau saṃpradhāryeta 
muktadoṣanabhiplutayiyāsoḥ paralokāya karmaivāśrayamūcatuḥ 
kāraṇānāṃ yathoktānāṃ yacca tau praśaśaṃsatuḥ karmaivokteṣu 
sarveṣu praśaśaṃsaturādarāt kāraṇatvāviśeṣe'pi kiṃ 
pradhānamitīkṣaṇe karmaṇaḥ syāt praśaṃsaivaṃ 
tatprādhānyopapattitaḥ iti vārtikatrayaṃ subodham prādhānyaṃ 
sādhayati vārtikadvayena tallikhyate vaśīkṛtyeśvarādīni 
karaṇādi svatantravat 

p. 573) 

karma siddhyadyato dṛṣṭaṃ pradhānaṃ karma tena tat kriyā 
pratyagguṇībhūtaṃ neśvarādyapi siddhyati karmātaḥ teṣu 
pradhānamiti bhaṇyata iti puṇya ityādivākyasyārthamāha- 

yasmādevamataḥ preto devatāvirahādinā dehādasmāt paribhraṣṭaḥ 
karmaprādhānyasaṃśrayāt puṇyaḥ puṇyena bhavati pāpaḥ pāpena 
karmaṇā iti śrautaṃ vacaḥ jñeyo āgamaikapramāṇataḥ || 

iti pañcamasya dvitīyaṃ brāhmaṇam || 

śrīḥ 

vṛttamanudravati saṃgatipratipādanāya || saṃsārānmucyamānānāṃ 
tathā saṃsāratāmihadehādināśe tulyepi tatraiteṣāṃ punarbhavaḥ 
|| dehādyātyantikī hāniḥ anyeṣāṃ yatra kāraṇe sati vā'sati 
caivaṃ syāt tatprayojakamīritaṃ iti | ayamarthaḥ || 
jīvanmuktānāmamuktānāṃ ca maraṇakāle dehādernāśanaṃ yadyapi 
samānaṃ tathāpi muktāḥ na dehagrahaṇaṃ kurvate || baddhastu 
kurvate tatra kāraṇaṃ vācyakāraṇaṃ ca 

p. 574) 

vidyākarma pūrvaprajñāsamudāyo'bhihita iti uktamarthaṃ 
saṃkṣipyāha- 

grahātigraharūpasya mṛtyoḥ karmeti niścitam | iti karma 
saṃsāraprayojaka muktamityarthaḥ | idānīṃ saṃgatiṃ darśayati 
kiyatī karmaṇastasya vyāptiḥ syāditi bhaṇyate iti | yadvaidikaṃ 
karma tasya phalapariṇāmakathanāya brāhmaṇāraṃbha ityarthaḥ | 
tatra karmaphalaṃ dvividhaṃ tatra viśeṣarūpamantaravā vyāpī 
so'gnirabhavadityāhadinābhihitamidānīṃ bahirvyāptikaraṇāya 
brāhmaṇāraṃbha ityāha- 

sādhāraṇyaviśeṣābhyāṃ karmaṇaśca vyavasthitiḥ 
viśeṣāvasthā prāguktā sāmānyastvadhunocyata iti 
idānīmubhayavyāptikathanāya brāhmaṇāraṃbha ityāha-saṃsāre 
kiyatī vyāptirabhivyaktasya karmaṇaḥ sāmānyātmaviśeṣābhyāṃ 
ityetat bhujya nocyate iti | etaduktaṃ bhavati | ityāha- 

pratyagyāthātmyamohasya kāryeyatteha bhaṇyate iti | sādhyaṃ 
sarvamajñāna kāryamevetyucyata ityarthaḥ | 

p. 575) 

ityarthaḥ | sāmānyavyāptikathanaprayojanamāha etasyāṃ 
samyaguktāyāṃ nānuktamavaśiṣyate iti | idānīṃ puṇyakarmaṇāṃ 
madhye aśvamedho mahāpāpakarmaṇāṃ madhye brāhmaṇavadho 
mahānitye tadāha bhrūṇahatyāśvamedhābhyāṃ na paraṃ 
puṇyapāpayoḥ ityevaṃ sarvakāryāṇāmapi vākyāni kodiśa iti | 
kimato yadyevamidaṃ tato bhavatītyāha- 

pāpasya karmaṇaḥ kāryamanyatrāpi mitaṃ yataḥ nehāto bhaṇyate 
bhūyo anarthatvādvāpyanādaram || svataśca tajjahāsāyāḥ 
siddhatvānneha kīrtitaṃ cati asmin brāhmaṇe pāpakarmaphalaṃ 
nocyate | tatphalasya udgīthabrāhmaṇādāvuktatvāt anartha 
phalatvena tatrādarābhāvāt jihāsitatvācca ityetat kathanāya 
pāpakarmaṇāṃ madhye brāhmaṇavadho mahānityuktamityarthaḥ | 
puṇyakarmaṇāṃ madhye aśvamedho mahānityuktaṃ tasyābhiprāyaṃ 
prakaṭayati- 

paramodāraphalatā aśvamedhākhya karmaṇaḥ 
niśśeṣapuruṣārthāṇāṃ puṇyakarmaṇi sādhanaṃ | 

p. 576) 

ityāha śrutayaḥ sākṣāt smṛtayaścāpyanekaśaḥ 
puruṣārthatvasāmānyāt svargādipuruṣārthavat | 
puṇyasādhanatāśaṃkā mukterapi yatastataḥ 
tadāśaṃkānivṛttyarthaṃ prārabdhaiṣottaraḥ śrutiḥ 
kathamāśaṃkānivṛttistatrāha- 

jñānopabṛṃhitasyāpi kraturājasya karmaṇaḥ 
saṃsāraviṣayaivāsti muktau sā na manāgapīti jñānasahitamapi 
karma sāraphalameveti pratipādanāya brāhmaṇāraṃbha ityarthaḥ | 
nanu saṃsārasya karmaphalatvena avidyākāryatvamiti tatrāha - 
pratyagyāthātmya saṃyogaḥ kriyākāraka rūpavān prathate 
cāstaniśśeṣa kriyākārakavastunī iti | idānīṃ 
svamatapariśodhanāya mahāntaṃ vicāraṃ prārabhate- 

anijñātārthayāthātmyairyattu kaiścidihocyate | 
phalābhisaktirahitaṃ vidyetaṃ karmamuktaye iti | nanu karma 
saṃsāraphalaṃ kathaṃ mokṣāyeti tatrāha bandhahetvapi mokṣākhya 
phalakṛdyathā viṣadadhyādiriti tathodāhṛtiriṣyata iti | yathā 
viṣadaddhyādi mantrādisaṃyuktaṃ sahajaṃ kāryaṃ 

p. 577) 

vihāya kāryāntaramārabhate | evaṃ karmāpi svabhāvaprāptaṃ 
anityaphalaṃ vihāya upāsanāyuktaṃ nityamokṣamārabhate ityarthaḥ 
idānīṃ siddhāntayati | 

ityuktaparihārārthaṃ netat samyagitīryate | anārabhyatvavacanaṃ 
taddhetupratipattaye | ārabhyatvābhyupagame muktestatsyādyathoditaṃ 
anārabhyātviyaṃ muktistatsiddhe jñānahetutaḥ | brahma vā 
idamityukteḥ prāgapi jñānajanmanaḥ jagat brahmātmasaṃsiddhe nāto 
muktikriyodbhaveti jagacchabdena saṃsāriṇo gṛhyante | vārtika traya 
itarat sarvaṃ sukhabodham akriyodbhavatvaṃ sādhayati- 

yadi vastuḥ svato muktaṃ parato baddhamiṣyate | mokṣāya yatnaḥ 
phalavān tadā syānna viparyayaḥ iti | nanu tatsiddherjñānahetuta 
ityuktavāt jñāna sādhyatvaṃ mokṣasyeti | netyāha- 

vidyābhivyatireke veyaṃ svataḥ siddhasya vastunaḥ āraṃbhakatvaṃ 
jagatiḥ kasyā naivopapadyate ajñānamātravyavadhau vastuni vṛti 
nirmite | 

p. 578) 

ārabhyerthe phalaṃ jñānāt vyañcakatvāt pradīpavat iti | nanu 
mukterajñānādanyadapi vyavasāya kamasti tannivṛttijñānasahita 
karmaṇa iti tatrāha- 

na cāvidyātirekeṇa mukterbuddho'nya iṣyate | nivṛttiḥ kriyate 
yasya vidyete neha karmaṇeti | mokṣapratibandhakāvidyānivṛttau 
mokṣavyavahārācca nityasiddho mokṣo na sādhya ityāha- 

avidyānāśamātraśca mokṣa ātmana iṣyate yatastato'tirekeṇa 
mokṣo nityo bhaveddhruvam iti | tarhi ajñānanivṛttireva jñāna 
karmasamuccayānnetyāha- 

samyak jñānātirekeṇa na cānyenāsti nihnutiḥ pratyaṅmohasya 
nātaḥ syāt jñānakarmasamuccayaḥ iti | 
kevalakarmasādhyatvamokṣasya netyāha- vārtikatrayeṇa | tallikhyate- 

nirjñātaviṣayatvācca karmaśaktairjagatyapi dṛṣṭaṃ hi karmaṇaḥ 
kāryaṃ utpattyādicatuṣṭayam | utpattyāptivikārā hi 
saṃskāraśca kriyāphalaṃ nāto'nyat karmaṇaḥ kāryaṃ nāto 
muktau tadiṣyate | 

p. 579) 

na cānyatamaṃ teṣāṃ mokṣo yuktyopapadyate 
utpattyādiprakārāṇāmanityatvasamanvayaditi na 
cāvidyāvyatirekeṇetyatra avidyāvyatirekeṇānyanmokṣasya 
pratibandhakaṃ nāstītyuktamidānīṃ tatra pramāṇaṃ 
nāstītyatrāha avidyāmātravyavadhiryato mokṣo'bhyupeyate | 
tadanyavyavadhāne hi pramāṇaṃ nopapadyate iti punarapi prathamoktaṃ 
pūrvavādaṃ prapañcayati vināśi phalavatvaṃ cet kevalasyaiva 
karmaṇaḥ vidyetasya tu tasyeva phalaṃ drauvyaṃ bhavediti 
pūrvaśaktinirāsena śaktyantarasamudbhavaḥ vastvantarasamāyogāt 
viṣāderdṛśyate yataḥ iti | etannirākaroti | 
pramāṇāsaṃbhavānmaivaṃ vāco laukikavastuvat nāgamādaparaṃ 
mānaṃ uktāvabhyupagamyate viṣadadhyādivattasmānnātaḥ sūktaṃ 
bhavedvacaḥ iti | jñānayuktaṃ karma nityamokṣamārabhata ityatra 
pramāṇaṃ nāsti dṛṣṭāntepi tadabhāvādityarthaḥ | 

uktakāryātirekeṇa viṣadaddhyādivat iti | 

p. 580) 

kāryāntarasamutpattau karmaṇopi na vidyate iti | 
kevalasyāpītyarthaḥ | kiṃ ca kiṃ pramāṇajñānena tvayā 
samuccaya ucyate ito vāsanajñānena udvāsanajñānena cettatrāha 
sādhyāvṛttyātmakaṃ sthānaṃ karmaivāvastu tatra tu jñānaṃ hi 
vastu tantraṃsyānnatu yat kāraṇāśritaṃ karmaitaṃ karma te 
dedṛgvidye karma kathañcana kriyāsamuccayo yoyaṃ na tu 
dhīhāsamuccayaḥ iti | nanu yadyapi vedavākyaṃ karmaṇaḥ 
sumuccitasyā samuccitasya ca mokṣasādhanatvaṃ na bodhayati tathā 
tatpramāṇāntaramastītyāśaṃkyāha sādhyasādhanasaṃbandhaḥ 
āgamaikapramāṇataḥ iti | nanvāgama eva apāmasomamṛtā 
abhūmetyādyastīti | tatrāha- mukteśca sādhanatvena karma naiva 
śrutaḥ śrutau iti tadvākyaṃ karmastutirajñānanirvṛtteḥ karma na 
sādhanamityuktaṃ sat yajjñānātirekeṇa ityetadeva dṛṣṭāntena 
prapañcayati ajñānahānaṃ no muktiḥ tasyāḥ karma na sādhanam na 
hi karma tamo hanti tamasīvotthitaṃ tamaḥ | 

p. 581) 

nanu karmavat jñānamapyajñānajaṃ ato ajñānaṃ na nivartayati | 
tatrāha- 

avidyekodbhavatvaṃ syādyadyapi jñānakarmaṇoḥ 
meyaikātmyānurodhitvaṃ tathāpyadhiśayo dhiyaḥ karmaṇopi 
tadastīti netyāha- 

nātmāvidyāmatikramya karmaivātmānurodhinī tamomātrābhijanako 
nāto vidyāṃ nihanti tat svataḥsiddhārthavastvekaṃ 
mātrotthānatvakāraṇāt jñānaṃ hanti tamo'śeṣaṃ na tu karma 
tamonvayāditi etaduktārthaḥ | nanu mā'bhūt karmaṇo 
vastubalābhāvāt ajñānānivartakatvaṃ ajñānādestadastijñāna 
vadākārabhajanādityāśaṃkyāha ajñānāditrayaṃ pratyagābhāsaṃ 
yadyapīṇyate jñānavat jñānasaṃbhūternaiva prāgabhyupeyata iti | 
ayamarthaḥ | yadyapyājñāna mithyājñāna saṃśayajñānānāṃ 
caitanyākāratvaṃ vidyate brahmajñānavattathāpi jñānotpatteḥ 
parā mithyā jñānādinaiva sakāraṇasaṃsāradhvaṃso 
nābhyupapadyate tasya vastubalābhāvādasya ca tadbhāvāditi || 
prakṛtamupasaṃharati 

p. 582) 

karmākāraṇataddṛtterna kathañcana yujyate sākṣāditi 
mokṣapratibandhakāvidyānivṛttau śuddhidvāreṇa sādhanamityāha - 
avidyā pradhvastau pāramparyāttu yujyata iti muktau ca 
karmasādhyāyāṃ kimekaikaṃ vimuktidaṃ kiṃ vā saṃbhūya sarvāṇi 
kāryānighnanti saṃsṛtiṃ sakṛt bhūyaḥ prayogādvā 
yāvajjīvaprayogataḥ ekādidakṣiṇāsvevaṃ vikalpastulya iṣyate 
kāmyairvā yadi vā nityaiḥ sarvairvā muktiriṣyate śrautairvā yadi 
vā smārtaiḥ yadi vobhayakarmabhiḥ teṣāṃ ca jñānasaṃyoge 
pradhānaguṇabhedataḥ tridhā vikalpo vijñeyo vimuktiphalasiddhaye | 
ekaikaṃ muktikṛccetsyādyavavrīhyādihomavat ekenaiva 
kṛtārthatvānnānutiṣṭhettato'param prayoge dakṣiṇāyāśca 
samāno'yaṃ parikramaḥ atha saṃbhūya sarvāṇi muktiṃ karmāṇi 
kurvate aikakampā sruvāprāpat sarveṣāmapi karmaṇāṃ darśādivat 
phalaikatvāttaccāniṣṭaṃ prasajyate anyadvimuktiphalataḥ 
kāmyānāṃ śrūyate phalaṃ teṣāṃ muktiphalatvaṃ tu na 
śruternāpi cānyataḥ || 

p. 583) 

ityetāni sukhabodhāni | nanu kāmyakarmaṇāṃ svargādiphalatvepi 
mokṣaphalatvaṃ ghaṭate godo hanavaditi tatrāha - na nyāyaṃ 
kamyakarmasu yujyate | teṣāṃ muktiphalatve hi na mānaṃ vidyate 
yataḥ iti | ayamarthaḥ | yadā godohanenāpraṇayanaṃ paśuphalamapi 
svargaphalamāśritya vidhānāt naivaṃ kāmyakarmaṇāṃ 
svargādiphalānāṃ mokṣaphalatve mānamiti | kiṃ ca sarvakarmaṇāṃ 
samuccitānāṃ mokṣaphalahetutve dharmamīmāṃsāyāṃ 
karmabhedalakṣaṇaṃ pramāṇaṃ syādityāha- 

sarvaṃ cāpyapramāṇaṃ syādyaduktaṃ bhedalakṣaṇam muktiḥ 
sarvāṇi karmāṇi yadi saṃbhūya kurvate iti sādhyasādhanabuddhirno 
vacanāt pāralaukikī | na cāśrauṣaṃ śrutervākyāt karma 
mokṣaphalaṃ kvacit ityuktānuvādo vākyābhāvapratipādanāya 
vākyābhāvaṃ vārtikatrayeṇa kathayati na tatra dakṣiṇāyānti 
vidyayaiva tadāpyate vedā'hamiti mantraṃ ca 
jñānānmārgāntarāpanut na karmaṇā kanīyastā vṛddhirvā 
nāntarātmanaḥ nityo'sya mahimetyevaṃ udarkepi pravakṣyate || 

p. 584) 

kṣayī karmārjito loko nityo jñānajitastu yaḥ iti | spaṣṭaṃ 
śrutervākyaṃ tasmānnādriyate tvayā iti sabandhagranthena samuccayo 
nirākṛtaḥ uttaratrāpi tatra tathāpi punarnirākriyata ityāha- 

samuccayaścāpyasakṛt puraiva smarannirākṛta bhūyopīha 
pravakṣyāmaḥ prasaṃgāṇātivistarāditi sannipatya na ca jñānaṃ 
karmājñānaṃ nirasyati sādhyasādhanabhāvatvādeva 
kālānavasthiteḥ sādhyasādhakabhāvācca pañcāsyoraṇayoriva 
ekadeśānavasthānaṃ na samuccayatā tayoḥ sādhyasādhakabhāvena 
kāmamastu samucciti | svaśaktyanapahāreṇa dāhyadāhakayoriva 
ayathāvastvavidyā syādvidyā tasyāvirodhinī samuccayastayorevaṃ 
raviśārvarayoriva ityetadvārtikacatuṣṭayaṃ 
saṃbandhagranthādāvuktārthaṃ itaśca samuccayo na ghaṭata ityāha 
vastvadhīnā bhavedvidhā kartradhīnā tathā kriyā 
kartrādicātmamohotthaṃ svato kārakatātmanaḥ iti | ātmanaḥ 
kūṭasthatvāt kartṛtvāderavidyotthatvena ātmajñānasaṃbhavācca 
samuccaya ityarthaḥ 

p. 586) 

punarapi samuccayābhāvaṃ dṛṣṭāntena sādhayati bṛhaspatisave 
yadvat kṣatriyo na pravartate brāhmaṇatvānahaṃ mānī vipro vā 
kṣatrakarmaṇi videho vītasandeho neti netyavabodhitaḥ 
dehādyanātmadṛk tadvat tatkriyāṃ vīkṣatepi na iti | ajñasya 
karmādhikārācca na samuccaya ityāha mṛsebhake yathebhatvaṃ 
śiśuradvyasyavān gatiḥ abhyasyātmani dehādīn mūḍhastadvat 
viceṣṭate iti | punarapi dṛṣṭāntāntareṇa tamevārthaṃ 
rāhasthāṇuṃ coradhiyā lāya bhīto yadvat palāyate 
buddhyādibhistathātmānaṃ bhrānto'dhyāropya ceṣṭate iti | 
idānīṃ jñānasya karmaguṇatvena samuccayā bhāvaṃ dṛṣṭāntena 
sādhayati- 

sthāṇoḥ satatvavijñānaṃ yathā nāṃgaṃ palāyane 
ātmanastatvavijñānaṃ tadvannāṃgaṃ kriyāvidhau iti | 
ātmajñānasya karmabhakṣakatvācca na tat guṇatvamityāha- 

yaddhi yasyānurodhena svabhāvamanuvartate tattasya guṇabhūtaṃ 
syānna pradhānāt guṇo yataḥ iti | pradhānamastīti 
pradhānādityarthaḥ || 

p. 587) 

nanu bhavaduktaṃ syāt jñānamajñānaṃ nivartayati cenna tu 
nivartayati jñāninopi tatkāryadarśanāditi tatrāha- 

ajñānamanirākurvan jñānameva na siddhyatīti ato'jñānanivṛttau 
tatkāryasya kārakagrāmasya nivṛtteḥ | kārakarahitakarmaṇo 
jñānaṃ guṇo na bhavatītyāha- 

vipannakārakagrāmaṃ jñānaṃ karma na * * * kataḥ iti | 
hetuḥsvarūpakāryāṇāṃ prakāśatamasorivamitho virodhato nātaḥ 
saṃgatirjñānakarmaṇoḥ sakṛt pravṛtyā mṛdhnāti kriyā 
kārakarūpabhṛt ajñānamāgamajñānaṃ sāṃgatyaṃ 
nāstyato'nayoḥ sarvathā naiva ghaṭate jñānakarmasamuccayaḥ 
vidyayaiva tamohānāt akārye karma kiṃ phalam na mānaṃ 
kiñcidapyasti jñānakarmasamuccite pratyak kaivalyasaṃsiddhau 
jñānādeva tamohateḥ ityetāni sukhabodhāni | kevalakarmaṇopi 
mokṣasādhanatvena mānamityāha- 

utpattyādyatirekeṇa saṃsāravinivṛttaye karmaṇo'pi tathā mānaṃ 
na kiñcidupapadyate 

p. 588) 

iti | mānābhāvo'siddha ityāha - astimānaṃ yato nityaṃ karma 
sarvatra codyate na cotpattyādimat kiñcit tatra sākṣāt phalaṃ 
śrutaṃ viśvajīvanna sāmarthyaṃ tatra saṃbhāvyate bahiḥ 
utpattyādiphalodbhūtā muktirastu tataḥ phalam puruṣārthe sati 
phale vidhānaṃ nopapadyate nityānāṃ karmaṇāṃ tasmin satyaiva 
ghaṭate yataḥ duḥkhātmakeṣu nityeṣu samīkṣāpūrvakāriṇaḥ 
puruṣānna pravarterannacettebhyaḥ phalaṃ bhavediti etāni 
vārtikāni nityakarmaṇo mokṣasamarthakāni sukhabodhāni 
etannirākaroti naivaṃ vākyāt phalaṃ yasmāt na kiñcidapi labhyate 
tatsāmarthyaśravābhāvāt phale nāmeti kiñcana iti | ayamarthaḥ | 
yāvajjīvādivākyāvaṣṭaṃbho nityakarmaṇo mukteranyadapi phalaṃ 
na saṃbhāvyate kimu mokṣastatsāmarthya śravābhāvānnityakarmayoḥ 
mokṣaphalamityevaṃ pratipādakapadāśravaṇādanyasya niyatakarmaṇo 
mokṣaḥ phalamityetadyotaka pramāṇasyābhāvādarthāpatteḥ anyathā 
kṣayā na nityakarmaṇoḥ mokṣa iti 

p. 589) 

atha pramāṇābhāvepi nityakarmaṇoḥ mokṣaḥ phalamityabhiniveśaḥ 
tatrāha- pramāṇaphalataḥ prāptamapi bhūri na vāryate- 

annamātraṃ na tat grāhyaṃ vastu yanniṣpramāṇakam iti | 
nityakarmaṇoḥ mokṣaḥ phalamityasyārthasya sotprekṣitatvācca 
naitat grāhyamityāha- pumāśayavaśācceyaṃ phalakḷptistvayocyate 
nanu madutprekṣyāmavekṣya yāvajjīvādivākyamevaitadarthaṃ 
pramiṇomīticennetyāha- anyānapekṣaṃ sanmānaṃ 
prameyārthasamarpakaṃ iti pratyavāyādyabhāvaśca phalaṃ nityasya 
karmaṇaḥ kḷptiḥ saṃkalpyate tasmādvimuktirnityakarmaṇaḥ 
tāvataiva kṛtārthatvāt vidhernityasya karmaṇaḥ 
dvimuktiphalasaṃbandhe na mānaṃ vidyate tataḥ anyathānupapattyā 
cedviśvajidvat prakalpyate phalaṃ kathanna na bhavedviśvajinnyāya 
īritaḥ kāmyagnihotravannityaṃ kāmyaṃ cāpi prasajyate 
phalenāsyāpi saṃbandhānniṣkrāmaṃ nityamucyate mataṃ cenna 
phalatvena mokṣo nityobhyupeyate 
pratijñātārthahānāpternaivamapyupapadyate || 

p. 590) 

ārabhyamāṇatā yukteḥ pratyagdhāyitvayaiva sā 
vyaroryaivāthavoktyaivamārabhyaṃ svādyatatphalaṃ mukteśca karma 
kāryatve viśeṣo bhavatocyatāṃ svargādibhyo vināśādau mokṣete 
nirvṛtiryataḥ ityetāni sukhabodhāni mokṣe te'nirvṛtiryata ityasya 
ayamarthaḥ mokṣe te anirvṛtiḥ mokṣeṣu sukhaṃ na 
siddhyatītyathavā mokṣa eva tava sukhamabhipretaṃ na siddhyati 
mokṣābhāvāditi || 

athopacārato mokṣaḥ kāryasyānityakarmaṇaḥ 
jñānakāryavadityevaṃ mataṃ cennaivamiṣyate ajñānadhvaṃ 
sakāritvānmokṣo jñānasya bhaṇyate | upacārāt kāryamiti 
tadasatvānna karmaṇaḥ vyavadhānāparijñānaṃ na 
karmājñānahānikṛtyato'to nopacāreṇa karmaṇo muktikāryatā na 
cājñānātirekeṇa vyavadhānāntaraṃ matam nivartyatvena mokṣasya 
karmaṇāyaṃ nivartyate virodhyantaravidhvaṃso dṛṣṭo loke 
virodhināṃ tamaprakāśavat karma nājñānena viruddhyate 
matamajñānamevaitat karma nāśayatīti cet || 

p. 591) 

nā'virodhāt karma hanti karma kiñcit kadācana 
ajñānamanabhivyaktiḥ bodho'vyaktirātmanaḥ 
sādhyasādhakabhāvoyaṃ virodhāt ghaṭate tayoḥ 
viruddhadharmakatvaṃ tu mitho nājñānakarmaṇām 
bādhyabādhakabhāvo'yaṃ na tayoryujyate yataḥ ityetāni 
sukhabodhāni || nanu karmaṇo jñāna nivartakatvaṃ nānvayavyatireka 
siddhaṃ kiñca dṛṣṭamityetadāha - 

karmaṇo dṛṣṭasāmarthyaṃ yadyajñānāpana mata iti etannirākaroti 
| jñānenājñānavidhvasteḥ prātyakṣāttadasadvacaḥ iti | 
etamarthaṃ dṛṣṭāntena sādhayati- 

tuṣataṇḍulanirmokṣe pratyakṣe hyavaghātaje | 
sāmarthyāttadviniṣpattiragnihotrādikarmaṇaḥ kalyā te tadvadeveha 
pratyakṣeṇāva bodhataḥ pratyagajñānavidhvaste sāmarthyaṃ 
nityakarmaṇaḥ na yukto jñānavidhvaṃso balāt kalpayituṃ tvayā iti 
| evaṃ nityakarmaṇo mokṣatvaṃ hetutvaṃ nirākṛtaṃ 
pūrvatropāsanājñāna samuccaye cet karmaṇaḥ iṣyate karma 
samuccaya evetyuktiṃ pramāṇa jñānenāpi 

p. 592) 

karmaṇaḥ samuccayo jñātvā vā'nuṣṭhānamiti tathā 
brahmajñānenāpi karmaṇaḥ samuccayaḥ syāditi | tatrāha- 
karmabhiścāviruddhaṃ yat devatādravyatatvagam samucciyeta 
tajjñānaṃ na tu karmavirodhi yat iti | nityakarmaṇāṃ 
mokṣotpādane mokṣapratibandhakātmānaṃ nivṛtyupādāne ca 
vādadṛṣṭaṃ sāmarthyaṃ kalpayituṃ na śakyamityuktaṃ idānīṃ 
kalpyeti sāmarthye tābhyāmanyat kalpyamityāhakalpye 
cādṛṣṭasāmarthye nityānāṃ karmaṇāṃ tvayā viruddhaṃ 
karmabhiḥ kiṃ vā yadutpatyādivarjitaṃ na janyajanakaṃ vastu na 
dravyaguṇakarmaṇaḥ janyate yat phalaṃ tādṛk kalpitaṃ 
nityakarmaṇaḥ tādṛkphalaṃ prakalpyā syādyathā nyāyastathātviha 
avaśyaṃ cet prakalpyaṃ syāt puṃpravṛttiprayojakaḥ 
tadutpatyādimatsveva yuktaṃ kalpayituṃ phalamiti | karma 
codanānyudupapattirapi tatraivopakṣīṇetyāha arthāpatteśca tatreva 
kṣīṇatvānmokṣakalpanena sāmarthyaṃ yatastasmānna yuktā 
muktikalpaneti | 

p. 593) 

pāriśeṣyasahitārthāpatyā nityakarmaṇo mokṣaṃ phalaṃ 
kalpayatītyasyārthasya samarthanāya pāriśeṣyanyāyaṃ pūrvavādī 
darśayati vārtikadvayena nityasya karmaṇaḥ kāryaṃ 
pāriśeṣyasamāśrayāt | yuktā kalpayituṃ muktiranyasyāsaṃbhavo 
yataḥ mokṣāt phalaṃ bhasmibhiḥ 
dvātriṃśadbhirahorātrairyāvantaddeśamudvrajan maṇḍalīkurute 
bhānu stāvallokakheritaṃ śarīrametadvairājaṃ devatākāraṇaṃ 
mahat iyannayatu deśoyaṃ prāṇināṃ bhogasiddhikṛt 
agnyādidevatānāṃ ca vyāptirevāvatī matā lokāt paraṃ 
nirālokaḥ sarvaprāṇivivarjitaḥ paryeti lokaṃ dvistāvaṃ 
pṛthivīpūrvamānataḥ || lokālokagirerbhāvaḥ 
sarvaprāṇivivarjitaḥ samudro dviguṇo bhūmeḥ 
parastādavatiṣṭhateyaṃ ghanodamiti prāhuḥ purāṇajñā 
vipaścitaḥ brahmāṇḍasaṃpuṭastasmāt pareṇābhyeti sarvataḥ 
ityetāni ajñādantaḥ samudraḥ śrūyate tatra tenedaṃ nirākṛtaṃ 
bhavatītyāha- 

pṛthivyanantaraṃ sākṣāt samudraḥ śrūyate śrutau || 

p. 594) 

asmāt bahiḥ purāṇe tu virodhe smṛtibādhanaṃ iti | 
nanvaśvamedhayājināṃ aṇḍāt vahirnirgamanamārgakathanāya 
śrutiḥ pravṛttāḥ kathamidamaprastutaṃ bhuvanakośaparimāṇaṃ 
śrutyā varṇyata iti | tatrāha- 

vyākhyeyasaṃpravṛtteyaṃ aśvamedhakṛtāt phalaṃ sa caivaṃ 
śakyate vaktuṃ lokālokādimānataḥ iti | 
bhuvanakośavarṇanavyatirekeṇa mārga kathanasyāśakyatvāt 
tadupavarṇanaṃ kṛtamityarthaḥ upāsanārthaṃ ca tatkṛtamityāha 
yathoktaparimāṇena dhyānakarmavivakṣayā lokālokādikāryāṇāṃ 
parimāṇavacastataḥ iti | uktamevārthaṃ vārtikadvayena anudravati 
mārgakathanāya- 

astitāvadayaṃ loko yathoktaparimāṇavān bhānuprakāśasaṃvyāptau 
virājo vismṛtistviyaṃ tato lokādviniṣkramya dviguṇā pṛthivī 
sthitā | samantāt dviguṇo'bdhiśca saṃveṣṭya pṛthivīṃ sthita 
iti | idānīṃ tadyāvatītyāderarthaṃ kathayati | kaṃ samudraṃ 
samuttīrya yadanyat paratastataḥ || 

p. 595) 

hantavyamupaṃmānoktiḥ kriyate tasya sāṃprataṃ kapālasandhigaṃ 
vyoma sāmarthyāt parimāṇataḥ yāvatītyupamoktyeha 
śrutyāviṣkriyatenayā ityetat | pūrvasya prapañcaḥ || 
sāmarthyādityasya ayamarthaḥ || samudvāt parato'ṇḍakapālachidra 
vyatirekeṇa tathāvidhā parimāṇayuktasya asaṃbhavāditi | tena 
pārikṣitān khena cittyātmatvamupagatān antassa vyāpya nayati 
samaṣṭivyaṣṭitāmasurityetat sukhabodhaṃ virāṭ sūtrātmā 
suparṇaśabdenātrocyate ityāha cityātmātra suvarṇaḥ syāt 
ādityātmāthavocyate iti | atra hetumāha- 

imaṃ deśaṃ yataḥ prāptā nādityādyuktavartmaneti 
ārcirādimārgadvāreṇa brahmalokaṃ gatvā imaṃ deśaṃ 
aṇḍasāmīpyaṃ gatānāmaṇḍāt bahiḥ netṛtvaṃ sāmarthyaṃ 
tayoreva saṃbhavatītyarthaḥ || 

evaṃ pārikṣitān sarvā nagnirindro viyat pathānirgamayyāṇḍataḥ 
prādāt vāyave sūkṣmarūpiṇe ityetat sukhabodhaṃ agniśabdārthaṃ 
kathayati - aśvamedheti 

p. 596) 

aśvamedhamakhāt pūrvaṃ devatāgnirihocyate iti | 
apūrvaśabdārthaṃ kathayati- 

vāyuveṣṭanametacca yadapūrvamihoditam iti | 
vāyvātmakamapūrvamityarthaḥ yata evaṃ vāyurevāpūrvamityāha- 

vāyoreva tato'pūrvaṃ abhivyaktatanurmataḥ | tān 
vāyurityādinā'pūrvasya phalamucyata ityāha- anantaraṃ apūrvasya 
kāryaṃ nirdiśyate adhuneti pārikṣitānathādāya 
vāyusātmasamāṃśca tān āpādya gamayāmāsa tatra 
prāṇaikarūpiṇaḥ aśvamedhakṛto yatra pūrve tasthurito gatā | 
vāyvātmā gamayāmāsa samaṣṭivyaṣṭitāptaye 
aśvamedhamakhā'pūrva phalaprakathanena yā pravṛttāravyāyikā 
seyaṃ samāptā'navaśeṣataḥ ityetāni sukhabodhāni evaṃ imaṃ 
pavase vāyumevetyāderarthamāha- 

praśnaśeṣamathedānīṃ svayameva śrutirjagau vāyumeva sa 
gandharvaḥ praśaśaṃsātivismitaḥ iti || pūrva le? prakathanena yā 
pravṛttā'khyāyikā seyaṃ seyaṃ samāptā'vaśeṣata iti etāni 

p. 597) 

subodhāni pūrva tanāśvamedhayājino yatrasyustatra 
gamayāmāsetyetāvanmātramuktaṃ pūrvatanāśvamedhayājinaḥ kutra 
tasthuriti viśeṣo na jñātaḥ | saviśeṣo vāyuriti śrutyā ucyata 
ityarthaḥ || atra hetumāha- vāyurmuktā vahiryasmāt 
nānyasyāvidyate bahiḥ devatāyā gatistasmāt vāyurjyāyānihe kala 
iti | yato vāyureva jyāyānato vāyureva śrutyocyate ityarthaḥ | 
tasmāt vāyureva samaṣṭi vyaṣṭivyaṣṭyātmaka ityāha- 

yata evamato'jño yo vāyureva na cāparaḥ vyaṣṭisamaṣṭirityevaṃ 
aṇḍāntaryaniśvasa iti | aṇḍāt bahirvyāptiḥ 
samaṣṭirantarvyāptirvyaṣṭirityuktamidānīṃ arthāntaramāha- 
vyāptirviśeṣarūpeṇa vyaṣṭirityabhidhīyate | sāmānyena 
samaṣṭiśca vāyureva dvidhā sthitaḥ iti | nanu vāyoranyadapi 
sāmānyaviśeṣātmakasmatīti cet netyāha- 

vastuvallakṣyate kiñcit jagatyasmin carācare sāmānyena viśeṣeṇa 
vāyureva tadīkṣyatāmiti | 

p. 598) 

vāyurevetyavadhāraṇāt ayamartho gamyata ityāha na 
sāmānyaviśeṣābhyāṃ vāyoranyasya vastunaḥ saṃbandho vāyureveti 
sārvadhāraṇavā kṛtaḥ iti | nanvevakāro yogavyavacchedanetyāha 
anyayogavyavacchede praśaṃseyamasorbhavet na tvabhedavyavaccheda 
utkarṣastādṛgiṣyate iti | vidyāsahitakarmaṇo'śvamedhādeḥ 
phalamanena brāhmaṇenoktamityupasaṃharati | aśvamedhakratoreṣa 
samaṣṭivyaṣṭilakṣaṇaḥ mahimā'viṣkṛtaḥ śrutyā 
vidyāyuktasya saṃbhramāt iti | apa punarmṛtyurityāderarthamāha- 
samaṣṭivyaṣṭirūpaṃ yo vāyurātmeti saṃśritaḥ sopahanti 
munarmṛtyuḥ mṛtyumātmānametyasau iti pañcamasya tṛtīyaṃ 
brāhmaṇam 

vṛttānudravaṇapūrvakaṃ uttarabrāhmaṇārthaṃ kathayati | 

aikātmyānavabodhasya kāryamuktamaśeṣataḥ 
tanmūladhvastaye'thordhvaṃ paro grantho'vatāryate iti | idīnī 
muṣastabrāhmaṇārthaṃ kathayati 

p. 599) 

vārtikadvayena | vṛttasaṃkīrtanapūrvakaṃ puṇyāpuṇya prayuktaḥ 
san grahātigrahabandhanaḥ ābrahmāsthāṇu cājasraṃ yaḥ saṃsarati 
mūḍhadhīḥ soyamuktastatholkarṣaḥ paraḥ puṇyasya coditaḥ 
mumukṣuravināśīti paro grantho'vatāryata iti buddhyata pramātā 
saṃsārī vidyākarmapūrva prajñāyukto'bhihitaḥ 
karmaphalasaṃsāra eveti cedānīṃ pramātṛsākṣikadvāreṇa 
nyadhyasta sakalasaṃsāro mumukṣustvaṃpadārtho atha hainamuṣasta 
ityatra nirdhāyata ityarthaḥ nirddhāraṇe hetumāha- 

dehendriyamanobuddhi vedanāvyatirekataḥ astitve tasya saṃsiddhe 
tanmuktyai yatate yataḥ iti | nanu pramātṛnirdhāraṇāyaiva 
brāhmaṇārambha iti netyāha- 

bhaviṣyāllokasaṃbandhī yeṣāmāgamato mataḥ na tāt 
padisamārambhaḥ siddha eva hi tān prati iti | sthūladehavyatirikta 
kartṛtvādyākārapramātāsiddha eva karmakāṇḍa ityarthaḥ | ataḥ 
sārthakṣa niścayāyaiva brāhmaṇāraṃbha ityāha- 

p. 600) kartrātmanaḥ purā siddheḥ buddhyādyavyatirekataḥ 
kartrāderiha sākṣyātmā dṛṣṭe draṣṭocyatedhunā draṣṭā 
vidyādhikāritvena nirūpyata ityarthaḥ viṣayo brahmavidyāyā 
yogyaḥ ka iti cintyate viṣaye'vadhṛte yasmāt upadeśārthavān 
bhavet ityetat pūrvasya prapañcaḥ | kiṃ brahmaṇo brahmopadeśa uta 
abrahmaṇa iti vikalpyobhayatra dūṣaṇamabhidhāya brahmaṇa eva 
pratyakbhūtasya brahmatvamājānata upadeśa iti pratipādanāya 
brāhmaṇāraṃbha ityetadāha- vārtikatrayeṇa tallikhyate || 
brahmaṇo vopadeśaḥ syādathāvā'brahmaṇo bhavet brahmatvasya 
svataḥ siddheḥ brahmaṇi syādanarthakaṃ upadeśaśatenāpi 
brahmatvaṃ na kathañcana svato brahmatvatastasya nāto brahmaṇa 
iṣyate sarvasyaikātmyayāthātmyānna vā brahmeha labhyate 
kṣetrajñeśvarasaṃbhedaśaṃkānutyartha mucyate iti || 
kṣetrajñeśvarasaṃbhedaśaṃkānutyarthamityanena 
brahmaivāvidyāvihitaṃ brahmavidyāyogyamityetat sūcitaṃ | evaṃ 
saṃgatimuktvā padārthavyākhyānaṃ 

p. 601) 

karoti- yadityanena nirdeśo viśeṣasya vivakṣitaḥ | 
sāmānyamātravijñānādviśeṣasyā pratītitaḥ yat taṃ 
viśeṣyavāci tataḥ sāmānyapratīterviśeṣāpratīteścetyarthaḥ | 
sākṣādityārabhya sarvāntarāntaṃ 
yacchabdārthaviśeṣaṇamityāha- sākṣādityādikaṃ sarvaṃ 
tadviśeṣamucyate viśiṣṭātmāvabodhitvānnīlaratnotpalādivat iti 
| viśiṣṭātmabodhakatvāttadvācakapadānāmityarthaḥ | nanu 
sākṣādityādi svatantro na yat padārthaviśeṣaṇaṃ iti | netyāha 
yadityādi padānāṃ ca sāmānādhikaraṇyataḥ 
viśeṣaṇaviśeṣyatvaṃ śrutyaivehāvasīyate iti | pratyakṣaṃ 
vastu sākṣāt padenocyate ityāha- sākṣādityabhidhānena 
pratyakṣorthobhidhīyate iti mānasapratyakṣamityāśaṃkyāhamanaso 
grahaṇaṃ tasya na dṛṣṭeriti vāraṇāt iti | yat padavācyasya 
pratyakṣatvaṃ sākṣādityanenoktaṃ tatredamāśaṃkyate manastaditi 
manasaḥ pratyakṣutvārthaṃ tatparihārāya vedaṃ 

p. 602) 

aparokṣādityabhidhānamityarthaḥ | athavā sākṣāditi 
viśeṣeṇādraṣṭṭa darśana dṛśyākhyaṃ trayaṃ prāptaṃ loke 
trayasya pratyakṣatvaprasiddheḥ tannivṛtyarthamāha 
draṣṭṭadarśanāt padasyārthamāha- 

yadi vā draṣṭari prāpte sākṣāditi viśeṣaṇāt 
tatprasaṃganivṛtyarthaṃ aparokṣāditīryate iti vakṣyamāṇena 
vikalpaḥ | svātmā draṣṭari saṃjñāyāmiti smaraṇāt 
sākṣātpadāt darśanakartā prāptaḥ tannivṛtyarthaṃ 
aparokṣādityabhidhānamityarthaḥ | athavā sākṣāditi darśanāt 
draṣṭṭadarśanadṛśyākhyaṃ trayaṃ prāptaṃ loke trayasya 
pratyakṣatvaprasiddheḥ tannivṛtyarthamāha- draṣṭṭadarśana 
dṛśyārthaprāptau vādyaviśeṣaṇāt 
lokavattanniṣedhārthamaparokṣāditīryata iti 
draṣṭṭadarśanadṛśyārthasaṃbhedaviṣayasya hi nirodhāya 
parokṣāt gīrabhinnārtha grahāyatvityetat pūrvasya 
prapañcaniṣedha phalamabhinnārthagrahāyetyuktaṃ tadeva prakaṭayati 
draṣṭṭadarśana dṛśyārtha saṃbhedasya niṣedhataḥ 

p. 603) 

dṛṣṭimātraṃ svataḥ siddhaṃ viśeṣaṇaphalaṃ bhavediti 
brahmapadasyānarthakyaṃ darśayati | ekaṃ sadekarūpaṃ ca yadi 
nāmoktalakṣaṇam nirdvayaṃ sadvayaṃ ceti noktahetostadikṣyate 
yato'to dvayasiddhyarthaṃ brahmetyetadviśeṣyate iti 
brahmapadārthaṃ kathayati- 

avyāvṛttānanugataṃ vastu brahmeti bhaṇyate iti yat 
padārthaviśeṣaṇamiti | netyāha- yadityādipadānāṃ ca 
sāmānādhikaraṇyataḥ viśeṣaṇaviśeṣyatvaṃ 
śrutyaivehāvasīyate iti | pratyakṣaṃ vastu sākṣāt padenocyata 
ityāha sākṣādityabhidhā kimityātmapadena viśeṣyata iti tatrāha- 

apumarthamidaṃ prāptaṃ na cedātmaiva tadbhavet yato'ta 
ātmarūpārthaṃ ātmetyevaṃ viśeṣyate iti | nanu ātmā 
ātmāntarā jaḍācca vyāvṛtto ato yat pādādisaṃparicchinnaṃ 
prāptamityāha sajātīyāsajātīya dvitīyārthānataplutam 
sāṃkhyarāddhānta puṃvattat prāptaṃ nānātvadarśanāt 

p. 604) 

iti | asya parihārāya uttaramityāha- yato'tastanniṣedhārthaṃ 
sarvāntara itīraṇam iti | sarvāntaratve'pi paricheda iti 
cennetyāha sarveṣāmāntaro yo'rtho nānā sa kathamucyate iti | atra 
hetumāha- 

sragvat sārpādikḷptānāṃ pratyaṅmātraikarūpataḥ iti | 
sarvantaratvaṃ sādhayati sārdhavārtikena pratyagvastūparodhena 
nānārtho nāvaśiṣyate pratyagrūpāvabodhasya 
bhāvābhāvātmavastuṣu sarvatrāvyabhicāritvādātmā sarvāntaro 
bhavet iti | yadityādivākyasya arthāntaraṃ kathayati 
yatsākṣādaparokṣābhyāṃ brahma veha viśiṣyate | 
sarvāntaragṛhītvā tu pratyagarthasya saṃgatiḥ iti | uttaraṃ 
vārtikadvayamasya prapañcaḥ sākṣādityapi 
vyavahitamagauṇamaparokṣataḥ iti dvayaṃ pratīcyeva saṃbhāvyate | 
tathāpi brahma tābhyāṃ viśeṣyateḥ | tathā sarvāntaratvaṃ 
yadyapi brahmaṇyavasaṃbhāvyate sarvakāraṇatvāttathāpi ātmā tena 
viśiṣyate iti | evaṃ vyatyāsena viśeṣaṇaphalaṃ darśayati- 

p. 605) 

yato'ta ekavākyatve brahmātmākhya padārthayoḥ 
dvaitasaṃsargabodhena pūrṇaṃ vastu pratīyate || iti punarapi 
kṣayadityādivākyasyārthāntaramāha yadi vaikaviśeṣyeṇa 
viśeṣaṇatayo yutiḥ sākṣādityādikānāṃ syāt 
mitho'nyonyānapekṣataḥ iti | sākṣādityādi padārthajātaṃ 
sarvaṃ sarvasya viśeṣaṇaṃ viśeṣyaṃ cetyarthaḥ | idānīṃ 
vākyasya svārthabodhanaprakāraṃ tatphalaṃ ca 
sārdhavārtikacatuṣṭayena darśayati- 

ekavastvavasānitvādanyonyārthānurodhataḥ viśeṣaṇāni sarvāṇi 
viśiṃṣyantyutpalādivat upāttasvaviśeṣyāṇi sākṣādityādikāni 
hi parasparo parodhena svaviruddhārthahānataḥ 
svārthāgastyagamārgeṇa nānāsaṃsargabādhanāt bhedahetu 
tamoghāti pratyagyāthātmya śemuṣī janmanaivāptamāpnoti svato 
meyaśrutaṃ vacaḥ rūpāt 
sāmānādhikaraṇyokterviśeṣaṇaviśeṣyatā 
lakṣyalakṣaṇagatyā'to yathoktārthaṃ prapadyate iti 
svārthāsantyāgamārgeṇetyataḥ upariṣṭāt 

p. 606) 

viśiṣṭaṃ tripadaṃ draṣṭavyaṃ punarapi vākyasyārthatrayaṃ 
kathayati- 

sarvārthaṃ yadi vā'dyaṃ syāt sākṣāditi viśeṣaṇam 
aparokṣāntamathavā brahmāntaṃ cottarasyatviti prathamapakṣe 
sākṣādityetadeva viśeṣaṇaṃ itaraṃ sarvaṃ viśeṣyaṃ 
dvitīyapakṣe brahmātma sarvāntaraṃ viśeṣyaṃ antyapakṣe 
ātmasarvāntarau viśeṣyāvityarthaḥ | evaṃ vākyasya anekārthā 
darśitāḥ teṣāṃ upādeyapakṣaṃ darśayati | 

yatsākṣāt parokṣācca brahmaṇastau viśeṣaṇeḥ vākyāt 
brahmādisaṃbandhāt tadanyasya tathāśrayāt nanu pakṣau 
brahmavyavahitaṃ tatkathaṃ sākṣāditi viśeṣaṇo'rthastatrāha- 

yadavyavahitaṃ dṛṣṭaṃ vyavadhānena kenacit 
pratyaṅmātrasvabhāvatvāt brahmaṇo vyavadhānateti 
aparokṣācchabdasyāgauṇatvāmarthaṃ tasya brahmaṇyeva 
saṃbhavādaparokṣādityanenāpi tadeva viśeṣyamityāha- 

avyāvṛttānanugataṃ brahmāgauṇaṃ pracakṣate aparokṣā 
bhavettādṛgnāto'nyādṛk kathañcaneti | 

p. 607) 

nanu dvaitaprapañce sati kathamanyāvṛttānanugataṃ brahma tatrāha- 

sarvānātmaniṣedhena bodha ātmanyanaikalaḥ nanu 
pratyakṣādisiddhamanātmavastu niṣedhyaṃ cedātmāpi tathā 
niṣedhya ityāśaṃkyāha aparārdhaṃ tvasaṃprāpya niṣedho neṣyate 
yataḥ iti brahmāvyāvṛttānanugataṃ cet kasyānvayāditi 
kāryaprapañcasyetyāha- 

vyatirekānvayābhāvaiḥ kāryaṃ vasvabhilipyate iti | tarhi 
dvaitaprasaṃgoḥ naivaṃ evaṃvidhakāryaprapañca 
kāraṇapratiṣedhena ātmano brahmatvajñānādityāha- 

kāraṇatvaniṣedhena brahmātmānaṃ prapadyate iti nanu punarapi 
niṣeddhyāniṣeddhyayoḥ bhedāt advaitahāniriti netyāha- 

etāvanmātrayāthātmyāt kāryakāraṇavastunaḥ 
avyāvṛttānanugataṃ brahmātmaiva tato bhavediti tamityāderathaṃ 
kathayati- 

yaścātmaiva bhavet pratyak sarvāntaratamastathā tamevaṃ lakṣaṇaṃ 
mahyaṃ yathāvadvaktumarhasīti 

p. 608) 

nanu bahmatmabhedasya pratyakṣatvāt kathaṃ tadekatvaviṣayaḥ praśna 
iti tatrāha- 

sāmānādhikaraṇyokteḥ brahmātmāthābhidhāyino 
aikātmyametayornyāyyaṃ mitho'rthāvasite stathā arthe bhedepi nāma 
brahmetyādau sāmānādhikaraṇye dṛṣṭamityāśaṃkya atra 
abhedanibandhanameva sāmānādhikaraṇyamiti prasādhanāya mitho 
arthāvasiteriti uktaṃ tadeva sādhayati vārtikadvayena- 

brahmātmaikyasvabhāvena sākṣāditi viśiṣyate 
asaṃbhavāttadanyatra brahma tasya yatastataḥ ātmāpi 
brahmaṇo'nyatra naiva saṃbhāvyate yataḥ sāmānādhikaraṇyokti 
stat brahmātmaśabdayoḥ iti | kimata iti | idaṃ tato bhavatītyāha 
viśeṣaṇaviśeṣyatve mitho brahmātmanorataḥ 
abrahmānātmanihnutyāṃ saṃsagaikātmyadhīrbhavet iti | nanvātmano 
va?daḥ brahmatvaprasiddheḥ brahmaṇaśca parokṣatvaprasiddheḥ 
kathamekatvamiti satyaṃ yadi tadubhayaṃ 
pāramāthikamavidyākṛtamityāha brahmaṇo'pyātmano mohāt 
abrahmatvaṃ na vastunaḥ 

p. 609) 

ātmano'pi parokṣatvaṃ brahmaṇopi tamo'nvayāt iti | tataścaitat 
siddhamityāha- tamaso'jñānavidhāstāvat brahmānātmatāhateḥ | 
apūrvādyātmakaṃ brahma nissaṃsargaṃ prapadyate iti | etadeva 
prapañcayati- 

pratyagyāthātmyavijñānāt tamo nā'tmabādhakaḥ 
pratyaṅmātrāvaśeṣatvāt syāmapūrvādimānahaṃ iti | evaṃ 
praśnavākyaṃ vyākhyātamidānīṃ prativacanavākyasya arthamāha- 
pravidhāyātmano dṛṣṭiṃ pratyakbodhaikarañjitāṃ prativaktyeṣa 
iti tat yājñavaktyopyudāradhīḥ iti | nanvevaṃ 
śabdapratyakṣārthavāci pramātrādyapi pratyakṣamata eṣa 
śabdārthaṃ vivicya brūhi ityāha- 

ātmapramātṛmānāderanekasyeha saṃbhavāt pratyakṣārthasyaiṣa iti 
na vidmaḥ ko vivakṣitaḥ iti | ātmetyanenaiṣa śabdo vivicyata 
ityāha- vivakṣitārthajñaptyaiva ta ātmeti tato'vadatiti 
sarvāntaragrahaṇaṃ sākṣādityādi 
sarvaviśeṣopalakṣaṇārthamityāha- sarvāntaragṛhītistu 

p. 610) 

sarvāntaragṛhītistu tatpūrvoktopalakṣaṇaṃ iti | ta ātmeti 
padadvayārthaṃ kathayati | kṣoṇyupakramamākāśāt 
ṣaṣṭhyantenābhidhīyate | ātmeti ca pramātrādeḥ 
āgamāpāyasākṣyapi | sakāraṇaṃ jagatta ityucyate tat 
sākṣyātmetyucyata ityarthaḥ | nanu sākṣyabhedāt sākṣibhedaḥ 
ataḥ kathaṃ sākṣyātmeti tatrāha- 

mātṛmāna prabhedepi pratidehaṃ na bhidyate sākṣī 
bāhyārthavadyasmāt ta ātmetyucyate tataḥ iti | 
nanvātmāpyāgamāpāyītaṃ tasyāgamāpāyasākṣitvamiti | tatrāha- 

vyābhicāro mitho yadvat pramātrādeḥ svasākṣitaḥ 
sarvamātrādyabhāvārtha sākṣitvānna tathātmanaḥ 
nanvātmā'vyabhicārī anātmā vyabhicārīti bhedaṃ 
satyamavidyāvasthāyāṃ na vidyāvasthāyāmityāha- 

sākṣādityādibhiḥ pratyak pratyagdṛṣṭyā yadekṣyate | 
pratyagvastvatirekeṇa nānyadātmā tadaikṣata iti | uttaramasya 
prapañcaḥ- pratyaṅmātraikayāthātmyādātmānātmā 
vidyātadutthayoḥ 

p. 611) 

tāvanmātrāvasāyitvaṃ samyagbodhādatastayoḥ iti | 
kāraṇāderātmamātvatvāt sākṣādityādyapi 
viśeṣaṇamātmanyupapannataramityāha- ātmano nanvaśeṣeṇa 
tadanyārthasya saṃgateḥ sākṣādityādikaṃ sarvaṃ saṃbhāvyaṃ 
syādviśeṣaṇaṃ iti || nanu saṃgaterityuktatvāt bhedavādo netyāha 
pratyaktayaivāvasite pratīcedanyasya vastunaḥ vyatirekaikarūpasya 
vyatireko na labhyate iti tarhi anvayaprāpto netyāha 
virodhādanvayaprāpto netyāha- 

virodhādanvayo nāsya khaṇḍādau gotvavattathā iti tarhi vyatireko 
netyāha- 

vyatirekopi naikātmya yāthātmyādupapadyate iti | 
tasmādanvayavyatirekābhāva parihāreṇa ātmamātraṃ jagadityāha- 

pratyaṅmātratayaivāto nātmā'tmanyavalīyate iti | katama 
ityāderarthaṃ vārtikatrayeṇa kathayati | tavātmetyapi nirṇīto 
naiva syāt praśnanirṇayaḥ mamātmanātmanaiteṣāṃ 
saṃbhavādaprabodhataḥ piṇḍāntastavedātmaiko liṃgāntaśca 
tathāparaḥ | 

p. 612) 

buddhisākṣī tṛtīye syādyoyaṃ sandihyate tathā eta evamato brūhi 
katamo'tra vivakṣitaḥ || sākṣādityādi mānātmā 
nirdhāryedantayānyata iti | yaḥ prāṇenetyādi prativacanesyārthaṃ 
kathayati yājñavalkyopi tatprāha yaḥ prāṇeneti liṃgataḥ 
prāṇādeḥ pratyagātmānaṃ bubodhayiṣurañjasā iti | liṃgena 
bubodhayiṣato'bhiprāyaṃ prakaṭayati prāṇanādyanumānena 
grāhayitvā dhiyaḥ param tato'vabodhayiṣyāmi 
yathopāttaviśeṣaṇaṃ ityetaddhṛdaye kṛtvā yājñavalkyo nirāha 
tam | yaḥ prāṇeneti vacasā na liṃgādukta bodhanaṃ iti anumānena 
tvaṃpadārthaśodhanaṃ kṛtvā paścāttasya brahmātmatvaṃ 
sākṣādityādiviśeṣaṇaṃ pratipādayiṣyāmītyabhipretya 
evamuktavān | nanu tadapi liṃgādeva siddhyatīti naitadvākyaika 
samadhigamyatvāt ekasyetyarthaḥ | evaṃ tātparyamuktvā 
padārthavyākhyānaṃ karoti - 

mukhasañcāriṇā prāṇo yaḥ prāṇenānirīkṣitaḥ 
sarvapratyaktamaḥ soyaṃ ātmā sarvāntarāvidhiḥ 

p. 613) 

iti | suptesmin karaṇagrāme yo supto luptadṛṣṭitaḥ 
vāsanārūpakān paśyan prāṇān prāṇiti vāyunā ityetat pūrvasya 
prapañcaḥ | evaṃ padārthavyākhyānaṃ kṛtvā punarapi 
tātparyārthamāha- 

anātmatvamataḥ siddhaṃ prāṇādeḥ karaṇoktitaḥ prāṇātmatvācca 
buddhyādeḥ piṇḍāntasyāpyanātmateti dehāderapyanātmatve 
yuktyantaramāha- dṛśyatvāt ghaṭavaddehaṃ prāṇādeḥ 
karaṇatvataḥ anātmatvaprasiddhiḥ syālliṃga piṇḍātmanorataḥ iti 
| prāṇanādivyāpārahetutvamātmano'bhi hitaṃ tatredamāśaṃkyate 
| ātmanaḥ prāṇādi saṃhatatvaṃ sakriyatvaṃ ceti | tatrāha- 
prāṇādikāryakaraṇaiḥ svato saṃhata ekalaḥ tacceṣṭāḥ kurute 
kurvan ayaskānto maṇiṃ yathā iti | nanu 
kāryakarapāsaṃghātavyatiriktaḥ siddhāturātmeva nāsti kathaṃ 
tasya kūṭasthatvamasaṃgatatvaṃ cocyate iti | tatrāha- 
lokenadhiṣitasyeha kenaciccetanāvatā na dṛṣṭā niyatā ceṣṭā 
rathāderjaḍarūpiṇaḥ dehendriyamanobuddhi prāṇāderniyatekṣyate 
|| 

p. 614) 

pravṛttiryena tenebhyo'jñātmānyobhyupagamyatāṃ iti yathāha - 
brūyadityāderarthaṃ vārtikatrayeṇa darśayati || 

pratijñāya purāsākṣāt gāmahaṃ darśayāmite aśaknuṃ tathā 
kartuṃ liṃgena pratibodhayediti yathā kaścittathaiva tvaṃ 
pratijñāya parātmanaḥ sākṣātvaṃ tadasaṃpādya 
liṃgenāvedayasya mut yathā pratijñamevāto yathā dṛṣṭistathaiva 
tat mahyaṃ prativaco vācyaṃ doṣastu syāttato'nyatheti na 
dṛṣṭerityādiprativacanavākyasya tātparyārthaṃ kathayati- yathā 
pratijñaṃ pratyuktimavocaṃ asakṛt tava tato'pyavadituṣṭastvaṃ 
athavā bubhutsava iti | ayamarthaḥ yathāpratijñaṃ yathā 
pṛṣṭamityarthaḥ pratyuktiḥ prativacanaṃ avocaṃ aviṣayatayaiva 
ātmā avagantuṃ śakyo na viṣayatayetyasakṛduktaṃ eṣa ta ātmā 
yaḥ prāṇaineti ceti tvaṃ tu viṣayatayā avagantu micchati | tanna 
śakyata iti || 

uktavartmātirekeṇa nātma vastu ghaṭādivat śakyate 
pratinirdeṣṭuṃ pramāṇāgocaratvataḥ | 

p. 615) 

ityetat pūrvasya prapañcaḥ | aviṣaye darśanaṃ kathamiti tatrāha- 

vedmīti yadbalādāha na vedmītityapi yadbalāt tattaddṛṣṭyeveha 
taṃ dṛṣṭvā brūmyavadyaṃ yadīkṣase iti | śabdādiviṣayajaṃ 
jñānaṃ vedmi na vedmīti ca yasya kūṭasthānubhavasya prasādāt 
brūṣe tasya kūṭasthātmanaḥ svarūpabhūtadṛṣṭyā tamanu bhūya 
brūhi yadi viṣayatvāvadyamātmano vīkṣyasa ityarthaḥ | 
nanvaviṣayo'pyātmā viṣayī kriyata iti cet naitat sāraṃ yathā 
viṣayoviṣayīkartuṃ na śakyate | tathā pratipādanāya vastu 
svābhāvyādi bhāṣyamityāha aprameyaṃ hi yadvastu na tacchakyaṃ 
pramāṇataḥ kuṃbhavat pratinirdeṣṭuṃ yathā tadabhidhīyate iti || 
vastusvābhāvyapadārthaṃ kathayati- draṣṭ.ṭadarśanadṛśyānāṃ 
saṃhatānāṃ parasparam sākṣitvamātmano nityaṃ vastu 
svābhāvyamucyate nanu pramātrādi sākṣitve sakriyatvamātmana iti | 
netyāha- 

pramātrādiḥ pravṛtteḥ prāk samānastamitoditaḥ 

616) 

akārakātmanā tasthau pratyagdṛṣṭirasaṃhateti nanu katha 
mākṣitva masaṃgatvaṃ kāryakāraṇavatvādātmano netyāha - 

akāryakāraṇātmaitat vāstavaṃ rūpamātmanaḥ sakṛdvibhāgataḥ 
śodhyaṃ vikramakramabhedakam iti | tarhyevaṃvidhasya kathaṃ 
sākṣitvamiti tatrāha etattamohasaṃbandhāt sākṣitvaṃ pratipadyate 
iti | tarhyajñānasaṃbandhaḥ pāramārthika iti netyāha- 
tamomātraikahetuśca mohasaṃgatirātmanaḥ iti | na 
sākṣitvamevāvidyākṛtaṃ kintu kāraṇādyapītyāha- 

kūṭasthadṛṣṭistanmoho dṛṣṭyābhāsaśca tatra yaḥ kāraṇaṃ 
jagataḥ sākṣī nīyanteti ca bhaṇyate iti | nanu kāraṇatvaṃ 
pāramārthikaṃ netyāha kāraṇatvaṃ na kauṭasthyāt tanmohavirahāt 
bhavet iti | kāryasya jaḍatvācca kāraṇe jaḍāṃśo anumeya 
ityāha- 

jātyanvayācca buddhyādeḥ yuktā tatkāraṇānumā iti | na kevalaṃ 
sākṣitvādyevāvidyākṛtaṃ kintu vyatirekādyapītyāha- 

p. 617) 

pramātrādyatirekopi vastuno bodharūpiṇaḥ ajñātasya prameyasya 
yuktasvadhvāntasākṣiṇaḥ iti | sākṣitvasyāvidyākṛtatvaṃ 
sādhayati kūṭasthadṛṣṭeḥ sākṣitvaṃ jaḍasyeva na yujyate 
sākṣyārthānabhisaṃbandhāt tasmin satyapi napi te tasmāt parasya 
sākṣitvaṃ svamohābhāsavartmanā kāryakāraṇasaṃbandhe 
cidābhāsasya saṃgateriti saṃbandhaśabdena 
kāryakāraṇadvayamabhidhīyate tasmin kāryakāraṇākhye saṃbandhe 
vidyākṛte cidābhāsānupraveśāt sākṣitvamityarthaḥ | 
pramātrādyātmasākṣikaṃ bhavatu na tadabhāva iti netyāha- 
pramātrādyabhisaṃbandho yathānubhavasiddhitaḥ tathaiva tadabhāvopi 
siddho'nubhamātrakaḥ iti sākṣitvāntaryāmitva 
kāraṇatvamavidyākṛtamityuktaṃ nanu nāvidyākṛtaṃ kintu 
dharmādikṛtamiti netyāha- 

ananyahetukāvatra yametattathoditam pramātrādi padārthastu 
dharmādharmādihetukaḥ iti etatsarvaṃ prakṛtānupayocyata iti 
nā'śaṃkanīyam | nānāvidhavastusvābhāvyasya 

p. 618) 

prapañcyamānatvāt cinmayābhyāṃ saṃbandhyamānā buddhiḥ kiṃ 
lakṣaṇeti tatrāha- pramātṛdṛṣṭirekātra śabdādyarthāvalehinī 
bhūrisādhanasāpekṣā sukhaduḥkhaphalapradā 
kṣaṇapradhvaṃsinīceyaṃ taddhetorbhaṃguratvataḥ iti pratidehaṃ 
vibhinnā ca tvasādhāraṇakāraṇāt kriyākārakarūpeyaṃ iti | 
evaṃvidhā dṛṣṭiḥ svata eva siddheti cet netyāha- 
akriyākārakātmanā tāvanmātraikayāthātmyāt tayā vyāptaiva 
jāyata iti vyāpyavyāpakabhāvābhyupagamāt bhedo netyāha- 

kārtsnyena yatra vṛttiḥ syāt vyāpyavyāpakavastunoḥ 
vyāptistatraiva mukhyā syāt rajjusarpādivastuvat iti | 
vibhinnayorvyāptirna mukhyetyāha- 
deśakālādisaṃbhedādasādhāraṇatatvayoḥ vyāptirna ghaṭate 
sākṣāt himavadvindhyayoriva iti | nanu pramātṛdṛṣṭirapi 
pāramārthikyato atrāpi bhedānna mukhyā vyāptiriti | netyāha 
pramātrādivyapekṣeyaṃ laukikī dṛṣṭirātmanaḥ 

p. 619) 

tatpratyagātmadṛṣṭistu vijñeyā pāramārthikī iti ato'tra 
mukhyaiva vyāptirityāha paramārthātmadṛṣṭyevaṃ laukikī 
dṛṣṭirātmanaḥ ṣaḍbhāvavikriyāmeti vyāptaivākāśakuṃbhavat 
iti | nanu vyāptaiveti kathaṃ 
laukikadṛṣṭerviṣayavyāptivadātmavyāptirapi naśvarīti netyāha 
dharmādharmānapekṣatvāt caitanyābhāsatāṃ prati 
ghaṭādyābhāsavattasmānnātmābhāvopi naśvarīti punarapi 
vyāpyavyāpakayoḥ vivicya svarūpaṃ darśayati- 

niṣkriyaścetanaḥ sākṣī sakriyo'cetanaḥ parāk vyāvṛttaśca 
pramātrādeḥ siddhaḥ sākṣī suṣuptagaḥ || iti nanu 
suṣuptagataścetana ityanupapannaṃ suṣupte cetanābhāvāditi | 
tatrāha- 

na cedanubhavavyāptiḥ suṣuptasyābhyupeyate | nāvediṣaṃ 
suṣuptehaṃ iti dhīḥ kiṃ balādbhavet iti | uttaramasya prapañcaḥ- 

buddhyādeḥ pravilīnatvāt dehādeśca jaḍatvataḥ loṣṭāderiva 
naiva syāt nājñāsiṣamitīkṣaṇaṃ iti | nājñāsiṣamiti 
ajñānānubhavaḥ sākṣika 

p. 620) 

ityuktaṃ tatredamāśaṃkyate pramātṛta iti | netyāha 
cidābhāsaikamātreṇa tamaḥ siddhirna mātṛtaḥ iti | 
ajñānaśarīratvāt pramātrādyābhāsamātreṇa siddhyati | 
nājñānamapekṣate iti | tatrāha - saṃvittabodhacidbiṃba 
prātyakṣaḥ kartṛrūpiṇaḥ iti | caitanyatadabhāsājñānaiḥ 
pramātā siddhyatītyarthaḥ | pramātṛjñānajñeyaphalalakṣaṇaṃ 
karoti vārtikacatuṣṭayena - vastusvābhāvyaprapañcanāya 
smṛtiniścitisaṃgītirāgādirugātmasu ahaṃrūpeṇa yo'nveti sa 
pramātā paro mataḥ smaraṇādivibhāgena jñātaryekatra yat pṛthak 
prathate'nekarūpābhaṃ tajjñānaṃ jñātṛkartṛkam || vibhinno 
bahirābhāti jātirūpakriyādimān vibhinno'nubhavādeva 
jñāturjñānāt sagocaraḥ saṃvijñānmohanavṛttiḥ 
śarīrādiviśeṣaṇam bhoktarīha yadābhāti tatpramāṇaphalaṃ 
smṛtam etaccatuṣṭyaṃ svata eva siddhamiti cennetyāha kartṛtvaṃ 
karaṇatvaṃ ca karmatvaṃ cātmasākṣitaḥ iti | phalamapyatra 
draṣṭavyaṃ | ata evānātmatvaṃ kartrādeḥ siddhamityāha - 
vyatirekeṇa kartrādeḥ 

p. 621) 

siddheḥ nātmatvamastyata iti | nanu jñānakartrātra ātmeti 
mīmāṃsakādayo'jñānamiti bauddhāḥ śarīrādyātmeti 
cārvākāḥ | ato na sākṣyātmeti netyāha- 

sākṣitvenātmanaḥ siddhiḥ mātrādivyatirekataḥ na kartṛtā 
pramātrādeḥ sādhyatvenaiva tatkṣayāditi pramātrādeḥ 
sakartṛtā'nātmatetyarthaḥ jñānakartā anyastatsākṣyapara iti 
advaitahāniriti tatrāha- 

pratyaṅmohajabuddhyāde jaḍarūpapradhānataḥ kartṛtvamātmano 
yuktaṃ citprādhānyācca bhoktṛteti ātmana eva svāvidyābuddhyādi 
prādhānyena kartṛtvakaraṇatvakarmatāsu ābhāsaprādhānyena 
bhoktṛtvaṃ svatastu kūṭastha ātmetyarthaḥ || vastu 
svābhāvyādityārabhya uktasyārthasya siddhaye taddhedamityatra 
yadasmābhirabhihitaṃ tadatrānusmaraṇīyamityāha- avyākṛtavyākare 
yaduktaṃ sarvameva tat anusandheyaṃ atrāpi vastutatvaviśuddhya iti 
|| kiṃ tatrābhihitamiti tatrāha- 

svamahimnā na saṃsiddhyet svato'navagatātmakaṃ 

p. 622) 

bhāvābhāvena vastveti pratyākhyātaṃ yathātmaneti ayamarthaḥ 
jaḍavastu svato na siddhyatīti jaḍatvādeva tadevotpattivināśavat 
nātmavastu bhāvābhāvau gacchati yadyasmāt ātmavastunā tadubhayaṃ 
nirākṛtaṃ tasmāt kūṭastha bodho viṣayaḥ pratyagātmā itarat 
sarvaṃ kalpitamiti | ato anubhavātmano janmādi mithyetyāha 
tasmādajāyamānaika jāyamāneva lakṣyate saṃvittistadayaṃ 
bodhahetūtthā nānyajanmanā tadvināśepi tatsāmyādvinaśyatīva 
lakṣyate | yato'taḥ kāryatāṃ tasyā neśvaro'pi prasādhyaditi 
jaganmithyetyuktaṃ tatredamāśaṃkyate | nanu kathaṃ jaganmithyā 
mānatvāditi | tatrāha- 

ajñātabhūmigaṃ vastu mānasaṃgatimāpnuvat meyatvaṃ labhate 
nānyaṃ manyetyuktaṃ kṣitidvayam iti | pratīca 
evājñātatvasaṃbhavāt sa eva mānameyo na neti netīti pratiṣiddha 
kāryakāraṇadvayaṃ || athavā ātmanaḥ kāryatvaṃ mā'bhūt astu 
kāraṇatvamiti | tatrāha- hetoḥ kāryasamutpatteḥ siddhe prāgapi 
saṃvidaḥ || 

p. 623) 

kāryakāraṇatā hīnā tasmāt saṃvit pratīyatāṃ iti | hetu 
siddheḥ purā tataḥ kāryasiddheśca purā suptyādyavasthāsu saṃvit 
siddhā tasmāt saṃvinna kāryaṃ kāraṇaṃ ca | nanu heturanādiḥ 
kathaṃ hetusiddheḥ pureti naiṣa doṣaḥ heturityapi suptotthitasya 
vikalpaḥ nanu saṃvideva nāsti kathaṃ tasyāḥ 
kāraṇādirahitatocyate sati dharmiṇi dharmāścityanta iti 
nyāyāttatrāha śūnyasyāpi ca śūnyatvaṃ tatsākṣīṇi 
satīkṣyata nanu śūnyasthānyaḥ sādhako nāstīti cet tarhi svayaṃ 
prabhaḥ syādityāha- 

asākṣikaṃ cecchūnyatvaṃ sākṣivatsyādasākṣikaṃ iti | nanu 
śūnyaṃ na svayaṃprabhaṃ tathāpi svayameva siddhyatīti 
cennetyāha- 

sākṣyasākṣyapi saṃsiddhyet svārthatvānna tu śūnyatā 
pārārthyāt svārthavirahe ṣaṣṭhagocaravadbhavet iti | ayamarthaḥ 
sākṣī asākṣyati svasādhakarahitopi svayaṃ prabhatvāt siddhyenna 
tu śūnyajaḍatvādataḥ saṃvit kūṭasthāpyupeye api bhavatu | 
saṃvit saṃvibhaktetyāśaṃkaya 

p. 624) 

tasyāḥ pañcadhāvasthānaṃ darśayati - 
vastusvābhāvyaprapañcanāya - 

dehāntaḥ pratyagātmāyaṃ pañcadhā gamyaterite | 
ekakāraṇasākṣitva kartṛduḥkhitvarūpataḥ iti tatraikatvaṃ 
pāramārthikamitaravidyā vṛttāpekṣaṃ tatra kāraṇatvaṃ 
sādhayati- 

śrutito liṃgataḥ sākṣāt kāryakāraṇasaṃgatiḥ yato'nubhūyate 
tasmāt kāraṇatvaṃ parātmanaḥ iti | sākṣitvaṃ sādhayati- 

pratyak sākṣyatirekeṇa nābhāvopi prasiddhyati | iti kimu bhāvo 
jagatyasminniti | sātvikena siddha iti | svayaṃ siddha ityāha - 
sākṣī cānanyasiddhika iti tasyaiva pramātṛtvādyapi 
svāvidyayetyāha- 

yathoktānubhavārūḍho buddhyantopi prasiddhyati | mātvā mātari 
mānaṃ ca mānānmeyaḥ prasiddhyati sukhī gauro dhanī gomān 
vāhyameyasamāśrayet pramāṇabhūmau sthitvaitat uktaṃ sarvaṃ 
prasiddhyati iti | kāraṇatvādi sarvamavidyā vṛttāpekṣayā 
pratīca evāto'dvayaḥ pratyagātmeti || nanu bhavatu 

p. 625) 

pramāṇavyavahārakāle kāraṇādirūpeṇa ātmasiddhiḥ | tataḥ 
prāk suptyādyavasthāsu kathamātmasiddhiḥ pramāṇābhāvāditi 
tatrāha- prākpramātrādisaṃbhūteḥ yat pramātrādikāraṇam 
ananyānubhavājñānaṃ tatpramāṇāṃ sadā dṛśeriti | ayamarthaḥ 
ajñānaṃ tāvat suptādyavasthāsu sphurati | anyathā suptotthitasya 
nāvediṣamiti parāmarśāttasmādajñānasiddhyanyathānupapattyā 
tatsādhaka ātmā siddha iti nanvajñānamātmani pramāṇaṃ cet 
ātmani pramātrādivibhāgena bhavitavyamiti | netyāha- 

meyamānapramātrādivibhāgastatra neṣyate pratyagbodhaikayāthātmya 
vastumātrāvarodhataḥ nanu kathaṃ nekṣyate śrau * * 
jñānaphalādestatrābhyupagamāditi tatrāha - īdṛgeva phalaṃ 
cātra mānameyādikaṃ tathā || kuto bhedāvakāśaḥ syāt 
advayaikapramātmanīti anyeti punaḥ pramātrādi saṃbhūterityanena 
asya codyasyottaratvena svarūpajñānamevātmani pramāṇatvenocyate 
suptyādiṣu pramātrādikāraṇatvavyapadeśopi 

p. 626) 

ghaṭate kūṭasthadṛṣṭerapi svāvidyayā kāraṇatvābhyupagamāt 
uttaramapi vārtikadvayaṃ etadanusāreṇa avatāryamiti manyante | 
evaṃ vā'stu nanu svayaṃprabhatvādātma vastu svayameva 
svājñānaṃ nivartayet kiṃ māneneti | tatrāha- 
pramāṇavartmanāyātamidaṃ mohāvanuttaye vastuvṛttena naivālaṃ 
śāstrānāraṃbhasaktitaḥ | iti 
sarvavyavahārasyānubhavapūrvatvācca anubhavo mānaṃ vinā 
nājñānaṃ nivartayatītyāha- uktārthāparihāreṇa 
tadajñānajabhūmiṣu vyavahāraṃ pramātrādeḥ 
svapnamāyendrajālavaditi | nanu na svapnāditulyaṃ jagaditi 
cennetyāha- avicāritasaṃsiddhi tamovastyāttadudbhavaṃ kṛtsnaṃ 
jagaditi kalpitatvaphalamāha ato mohadhvastau dhvastaṃ bhaveccitiriti 
| tarhi pūrvavannādvaya iti | tatrāha- 

bhinnamātrapramātrādau kāryakāraṇavastuni | 
abhinnamātṛmānādirātmerveko'dvayaḥ svataḥ iti | nanu 
anātmavastuva dātmāpi deśādya pekṣo ato nādvaya iti | netyāha- 

p. 627) 

na deśakālāvasthādau apekṣāstyātmanaḥ svataḥ 
ananyāpekṣasaṃsiddhe deśādestadapekṣateḥ iti | deśādyapekṣā 
tarhi kasyetyanātmana ityāha - deśakālanimittādivyapekṣaṃ vastu 
yadbhavet tadeva tadapekṣaṃ syāt na tu deśādisiddhidamiti | 
kiñcidvastu deśādyapekṣaṃ kiñcinnetyadvaitahāniriti | tatrāha- 
kārakādivaśādyāvat kiñcidvastūpalabhyate | kriyāphalaṃ 
tadvijñeyaṃ anapekṣitatvakamiti | kāryasya sarvasya kalpitatvāt 
nādvaitahānirityarthaḥ | nanu bhavatu 
kriyāphalamanapekṣitatatvakaṃ kriyākārakaṃ ca pāramārthikameveti 
netyāha- vastvadhīnā yato vidyā kartradhīnā kriyākhilāḥ 
kartrādicātmamohotthaṃ vastusiddhaṃ svato'dvayamiti | 
brahmavidyāyā yathārthatvāt kriyākārakayośca avidyotthatvena 
avastutvāt advayamātma vastusiddhamityarthaḥ vastvadhīno 
vidyetyuktaṃ bhavatu vastvadhīnā vidyā sā abhyasyamānā 
nivartayatīti tatrāha- 

kārakāṇyuvamṛtnādi vidyā buddhimivoṣare | 

p. 628) 

tatkāraṇopamarditvāt janmanaivāna kārakamiti bhavatu 
jñānamajñānanivartakaṃ svarūpalābhamātreṇa tattu 
jñānamātmāśrayaṃ phalaliṃgaṃ ca na sākṣisiddhaṃ cettatrāha- 

pramātṛpariṇāmatvāt pramāsiddhiḥ pramātari 
pramātṛvyavadhānena saṃvidaiva na vṛttibhiriti | mātāṃ mānaṃ 
cobhayamanubhavasiddhamityarthaḥ | mānasiddhatve dūṣaṇamāha 
mātrantaravyavasthāyāṃ māturvānantare miteḥ durvāratvāt 
prasaṃgasya hyanavasthā prasajyate iti | 
pramātratiśayenaivetyārabhya antaḥkaraṇavṛttirvetyataḥ 
prāktanavārtikasandarbheṇāvidyāvasthāyāṃ siddhāṃ 
pramāṇaprakriyāṃ darśayati | prāyo vṛttyā 
vastusvābhāvyaprapañcanāya evaṃ tātparyamuktaṃ idānīṃ 
prativārtikaṃ vyākhyāyate- 

pramātṛviṣayenaiva kāraṇaṃ syāt pramātrapi | vijñānātiśayaṃ 
siddhyet mānaṃ niścayavattathā | asyāyamarthaḥ | 
pramāturatiśayaḥ pramātratiśayaḥ kaścit 
kāryakalpyo'nyathābhāvo nirvikārasya kāraṇatvāyogāt 
tenātiśayenaiva 

p. 629) 

kāraṇaṃ syāt pramātṛrūpaṃ jñānakāraṇaṃ tadanantaraṃ 
vijñānātiśayaṃ tat prātṛrūpaṃ vijñānamatiśayo yasya tat 
pramātṛrūpaṃ vijñānātiśayaṃ tadanantaraṃ tanmānaṃ 
niścayavat bhavati phalaśiraskāṃ bhavatīti | phalākāra eva 
jñānasyāpyākāra ityāha- 

meyādhādhāraṇārthottha rūpavān niścayo yathā bāhyameva 
pradhānatve satya sādhāraṇārthadhīriti | yathā ghaṭoyamiti 
ghaṭākāravān niścayastathā bāhyameyapradhānatayā 
ghaṭādiviṣayaprasādhanatayā yadādhīrjñānaṃ vartate tadā 
dhīrasādhāraṇā bhavati ghaṭoyaṃ paṭoyamityevaṃ 
ghaṭādyarthākārameva jñānaṃ bhavatīti tadā 
bāhyaviṣayapradhānatvaṃ jñānasya tadāha- 

mānavyāpārakāle syāt bāhyameyopasarjanaṃ mādāsādi pramāṇaṃ 
tat tadviśiṣṭaphalotthite iti | yadā mānaṃ svabalaniścaye 
vyāpriyate phalamutpādayatītyarthaḥ | tadā tanmānaṃ tatkartā 
pramātā tadgatābhāsaścetyatat trayaṃ prameyapradhānaṃ 
prameyapravaṇaṃ bhavati prameyapradhānatayā 

p. 630) 

phalasyotpatteriti tadā viṣayasya prādhānyaṃ buddheśca 
prādhānyamiti | tadāha- pramāṇasyāvṛterūrdhvaṃ 
vāsanādhānakāraṇāt meyopasarjanā buddhiḥ smṛtyā sākṣāt 
pratīyate | iti | pramāṇaṃ svabalaniścaya vyāpārānantaraṃ 
vāsanāmādhatte svāśraye saṃskārarūpeṇa tiṣṭhati tacca 
jñānaṃ saṃskārātmanā sthitamadṛṣṭāmiti rudvodhitaṃ 
meyopasarjanaṃ meyamupasarjanaṃ kasyeti meyopasarjanaṃ 
smṛtirūpeṇotpadyate | yata evaṃ tasmāt smaraṇakāle me yasya 
guṇabhūtatājñānasya prādhānyamiti | nanvevaṃ 
pramāṇaprakriyāṃ kurvato dvaitahāniḥ tatrāha- 

sākṣāt kurvan svamātmānaṃ yadālaṃbanatāṃ vrajet 
kāryakāraṇarūpasya tadevālaṃbanaṃ matamiti | 
pramātratiśayenaivetyatra pramātṛśabdena nirdiṣṭamantaḥ 
karaṇaṃ atra sākṣāt kurvadityucyate savṛttikamantaḥkaraṇaṃ 
svamātmānaṃ sākṣāt kurvan kūṭasthacaitanyaprasādāt 
siddhyadyadālaṃbanatāṃ vrajedyadālaṃbanatāṃ vrajet yadā 
laṃbanaṃ yasya tadyadālaṃbanaṃ savṛttikāntaḥkaraṇaṃ 

p. 631) 

tasya bhāvo yadālaṃbanatāṃ vrajedantaḥkaraṇaṃ savṛttikaṃ 
kūṭasthacaitanyāśrayaṃ ityarthaḥ tadajñānavilasitatvāttadeva ca 
kūṭastha caitanyaḥ kāryakāraṇaprapañcasyālaṃ banamāśrayo ato 
nādvaitahāniḥ athavā svamātmānaṃ sākṣātkurvan sarvaṃ 
viṣayajātaṃ sidhyedyadālaṃbanatāṃ vrajet | yasya saṃvedanasya 
ālaṃbanatāṃ vrajedviṣayatāṃ vrajettadena saṃvedanaṃ 
kāryakāraṇatā prapañcasya viṣayajātasya ālaṃbanamāśrayaḥ 
tadajñānavilasitatvādato nādvaitahāniriti | nanu meyopasarjaneti 
vadatā smṛtermeyo'bhyupagataḥ tataśca siddhāntavirodho 
nāliṃśita bāhyārthetyuktatvāttatrāha pūrvopalaṃbhasaṃskāra 
samutthasmṛtivibhramāt vastuvṛttādhipatyepi vyāpāraḥ 
sārvalaukikaḥ iti smṛtireva vibhramaḥ sārvalaukika iti smārtaḥ 
punarapi pramāṇaprakriyāmeva darśayati meyādisaṃgateḥ pūrvaṃ 
jñānaṃ jñātṛtvamāśrayaḥ jñātṛtvasiddhaye mānaṃ 
jñātṛtvaṃ tatkṛtaṃ yataḥ iti smṛteḥ bhramatvakathanena 
arthaśūnyatvaṃ 

p. 632) 

abhihitaṃ śrutervāgvārthaśūnyatve kathaṃ tarhi tathātvena 
pratibhānamiti | tatrāha- vāsanābalataḥ spaṣṭaṃ bahirvadvanmate 
sthitaṃ bhāvanāgocaraṃ jñānaṃ bāhyavastvavalaṃbanaṃ iti 
ayamarthaḥ | anubhavakāle bāhyavastvavalaṃbanaṃ vāsanābalato 
vāsanārūpeṇa yat jñānamantaḥ karaṇe sthitaṃ adṛṣṭādivaśāt 
smṛtirūpeṇa jātaṃ pūrvānubhūtārthabhāvanāgocaraṃ saṃskāra 
gocaraṃ bahirvadbhavati | bahirviṣayamiva bhavati || idānīṃ 
vastusvābhāvyādityasyārthaṃ upasaṃharati | apekṣāvṛttavadvastu 
yāvat kiñcidihekṣyate | mātṛmātrāśrayaṃ tatsyāt na tasyataḥ 
siddhaniṣṭhitaṃ iti | māturmātā sākṣī tāvanmātrāśrayaṃ 
tāvanmātraṃ dvayamato na vedyatvamātmano nāpi parapakṣārthatvaṃ 
dvayasyeti | evaṃ vastusvābhāvyāditi saṃgrahavākyaṃ 
prapañcitamidānīṃ laukikasvābhāvikarūpeṇa dṛṣṭibhedaṃ 
kṛtvā na dṛṣṭerityādivākyaṃ vyākhyātaṃ taddṛṣṭidvayaṃ 
vivicya darśayati vārtikadvayena- 

p. 633) 

antaḥkaraṇavṛttiryā cakṣurādisamāśrayā rūpādiviṣayābhāsā 
laukikī dṛṣṭirucyate tasyāśca kriyamāṇatvāt 
janmanāśādisaṃgatiḥ ātmadṛṣṭistviyaṃ nityā 
janmanāśadivarjitā iti | tarhi nityānityatvena 
bhedādadvaitahāniriti netyāha- 

kāryakāraṇayostatvaṃ pratyagātmā cikīrṣate | iti ato na 
bhedo'thavā janmādyabhāvaheturetat ata eva buddhitadvṛtti na 
cidābhāsopi nitya ityāha tasmānnityacidābhāso buddhau 
tatpratyayeṣu ca iti || ayamarthaḥ ghaṭādiṣu satsvapi tadgatatvena 
cidābhāso notpadyate utpannopi na naśyati teṣu satsu evaṃ 
buddhitatpratyayeṣu satsu tatra cidābhāso na bhavati nāpi vinaśyati 
ityetāvadabhipretya nityatvamābhāsasyocyate | nātmavat 
laukikadṛṣṭeranityatvamuktaṃ | tatredamāśaṃkyate tarhi 
antaḥkaraṇasya sukhādivṛttirnityeti | netyāha- 

pratyaktāduparaktāyāṃ buddhau dharmādihetutaḥ ātmā rājāyate 
nityo duḥkhaśabdādilakṣaṇaḥ 

p. 634) 

iti | uttaramasya prapañcasyāptau pratyakcidākāre 
bāhyahetunibandhanaḥ- ākāro jāyate buddherāgamāpāyadharmavāniti 
| yadyātmadṛṣṭirnityādvayā kathaṃ tatra anityatvādi kabhānaṃ 
upādhivaśādityāha- upādhibhūtayā dṛṣṭyā hānopādānarūpayā 
| ekāśrayatvatasthāsni saṃsṛṣṭe nopajāyate 
buddhitadvṛttisākṣitvāt buddhitatpratyayairajaḥ | 
gṛhyate'vidyayā bhinno maṇiryadvadupāśrayairiti 
ātmadṛṣṭeranityatvaṃ anityadṛṣṭisaṃparkāditi uktaṃ 
tatredamāśaṃkyate- 

nānityadṛṣṭisaṃparkādanityatvaṃ kintu svataḥ śabdavācyatvāt 
ghaṭādivaditi | tatrāha kartṛkāryāvabhāsitvāt 
kartṛkāryābhidhāyibhiḥ lakṣyate nāmabhiḥ sākṣī sākṣānna 
tvabhidhīyate iti | tajjanmanāśasākṣitvā daśo'nāśī svayaṃ 
prabhaḥ jāyate naśyatītyevaṃ tatsākṣyapyabhidhīyate | 
ityetadupādhibhūtayā dṛṣṭyetyasya prapañcaḥ 
uttaravārtikatrayaṃ śrutivyākhyānarūpaṃ sukhabodhaṃ 
dṛṣṭerjaḍasvabhāvāyāḥ parārthāyāḥ svataḥ 

p. 635) 

citaṃ na paśyet pratyagātmānaṃ draṣṭāraṃ dṛśyayā anayā 
didṛkṣita paricchinna parāgrūpādyapekṣayā tadviruddhaṃ kathaṃ 
paśyeddṛṣṭyā tatkarmabhūtayā | draṣṭurhi vyāvṛtirdṛṣṭau 
dṛṣṭe rūpādikarmaṇi | tābhyāṃ tatpratyagātmanaḥ kathaṃ 
paśyeccitiṃ svataḥ iti | nityadṛṣṭirūpa ātmā 
buddhitadvṛttisākṣī tyuktaṃ tatredamāśaṃkyate | viṣayasyāpi 
sākṣye veti | tatrāha- 

nākārakāḥ samīkṣeta draṣṭṭadarśanagocarāniti | 
draṣṭṭadarśanasya viṣayānītyarthaḥ | tarhi jñānakartṛtvaṃ 
pāramārthikaṃ netyāha- 

kārakatvamṛte'vidyāṃ kūṭasthasyātmanaḥ kutaḥ iti ātmanaśca 
avidyayaiva kṛtṛtvamityarthaḥ | tarhi avidyāsaṃbandhaḥ 
pāramārthikaḥ tathā tatkṛtaparekṣaṇaṃ svātmekṣaṇaṃ ceti cet 
satyaṃ | yadyavidyā saṃbandhaḥ pāramārtho netyāha- 

kārakaṃ sattathaiva kāryaṃ na kathañcana vīkṣyate 
avidyānanvayāt bhāsvat pratyakjyotiḥ sa tatvataḥ iti | yathā 
paramārtha kartṛtvena viṣayamīkṣate na tathetyarthaḥ | na 
dṛṣṭerityanena ātmano'viṣayatvaṃ 

p. 636) 

atra śrutyantaramapi vidyata ityāha- 

yena cakṣuridaṃ dṛṣṭaṃ cakṣuṣāyaṃ na paśyati brahma viddhi 
tadeva tvaṃ na tu tadyudupāsate | manasā manute yanna yena 
cahurmanomatam viddhi brahma tadevatvaṃ na tvidaṃ yadupāsate 
ityevamādivākyāni yathoktārthasamarthane śrotāni śata śaṃsanti 
dṛgameyatvasiddhaya iti itaścāmeya ityāha- 

etanmohasamarthatvāt pramātrādirmanāgāpi naikātmyaṃ śakyate 
draṣṭuṃ kḷptahetorabodhayeti | ayamarthaḥ kḷptaṃ pramātrādi 
tasya heturajñānaṃ tasmin sthite brahmāvagantuṃ na śakyate | 
pramātrādinā naṣṭetvajñāne pramātrāderabhāvādeva na brahma 
gamyate | teneti | evaṃ dṛṣṭerityādivākyasya vyākhyānaṃ 
darśitaṃ laukikasvābhāvikarūpeṇa dṛṣṭibhedaṃ kṛtvedānīṃ 
dṛṣṭibhedamakṛtvā prapañca etadvākyaṃ vyācakṣate | 
taddarśayati nirākaraṇāya tatra kānicidvārtikāni sukhabodhāni | 
dṛṣṭibhedamakṛtvaiva dṛṣṭerityādikā śrutīḥ kecidvyācakṣate 
dhīrāḥ prasādājjātavedasaḥ || 

p. 637) 

dṛṣṭeḥ kartāramātmānaṃ na paśyeḥ kriyamāṇayā dṛṣṭyā 
rūpārthapātinyā na kriyā karmakarmitā deṣṭeriti ca 
ṣaṣṭhīyaṃ kriyamāṇatvahetutaḥ karmaṇyeva tu vijñeyaḥ 
nāsāvarthāntare yataḥ dṛṣṭikartṛtvamācaṣṭe tṛjantena 
tathātmanaḥ yatotaḥ karmadṛṣṭyātaṃ draṣṭāraṃ nānupaśyati | 
karmepsitatamaṃ rūpaṃ dṛṣṭe kāryatvahetutaḥ cakṣurmano vāyuni 
vā kartuḥ karaṇamiṣyate vijñānātmā tu kartātra svātantryāt 
sarvakarmasu phalaṃ rūpopattiśca karturdṛṣṭyavasānajam | 
sādhanatvena kartātra dṛṣṭāvapi liṃgataḥ kriyāsiddhyuttarekāle 
phalaṃ kasyāpi ceṣṭyata iti etāni phalaṃ kasyāpītyuktaṃ tat 
prakaṭayati | svāmino yadi vānyasya karma pratyeva cikriyeti svāmī 
kṣetrajño'nyaśabdena tadupādhiṃ pramātocyate tayoranyatassya 
rūpādyupalabdhiḥ phalaṃ bhavedityarthaḥ kriyāsaṃvedanaphalakaṃ 
jñānaṃ tat ghaṭādiviṣayameva nātmaviṣayamiti karmapratyeva ca 
kriyetyetat prakaṭayati karma darśayitavyaṃ syāddṛṣṭyā 
draṣṭāha dṛśyata 

p. 638) 

iti | tataścaitat siddhamityāha- tatraivaṃ sati taddṛṣṭe 
draṣṭāraṃ karmabhūtayā dṛṣṭyā paśyet svamātmānaṃ na 
kathañcana kartṛtaḥ iti | etannirākaroti- 

vyākhyānametanmahatāṃ na sādhuḥ pratibhāti naḥ 
nyāyātmanānupapannatvādyathā tadabhidhīyate iti | 
akṣarānupāttatvaṃ darśayati - yathā praśnamidaṃ tāvat 
pratyuktirnopapadyate | yato draṣṭurna saṃbhāvyaṃ kṛtsnaṃ 
praśnaviśeṣaṇaṃ iti | uttaramasya prapañcaḥ sākṣādityādikaṃ 
yasmānna manāgapi yujyate viśeṣaṇaṃ yathoktaṃ tat kārake 
dṛṣṭikāriṇi iti | nanu praśnavākyaparo vivakṣito'to 
yathāyogaṃ viśeṣaṇayoga iti cennetyāha kṣetrajñaparamātmānau 
nāpi praśne vivakṣitau | ekārthayogāt vākyasya naikokte 
syāddvayārthateti dṛṣṭeriti ṣaṣṭhī karmaṇītyuktaṃ tanna 
ghaṭata ityāha tadabhyupagame ca syādanavasthā nivāraṇeti na 
ceṣsitatamatvaṃsyāddraṣṭurddṛṣṭerasaṃbhavāt | 
dṛṣṭyāntarasyeti dṛṣṭaṃ yadyetat samānamityāha- 

p. 639) 

draṣṭuśca na draṣṭantaraṃ tatheti | yadi 
dṛṣṭerddṛṣṭyantaraṃ draṣṭariṃ ca draṣṭantaramabhyupagacchasi 
tadā anavasthetyāha tadabhyupagame ca syādanavasthānivāraṇeti | 
tasmāt dṛṣṭiviṣayā dṛṣṭirnāstītyāha- 

dṛṣṭyāntareṇa saṃvyāptirnāto dṛṣṭeḥ kathañcaneti kiṃ ca 
dṛṣṭikartau cettayā vivakṣitastayā dṛṣṭetyetāvanmātraṃ 
vaktavyaṃ dṛṣṭerityādhikamityāha tathā dṛṣṭagṛhītyeva 
kāmitārthasamāptitaḥ nirarthakamidaṃ vaḥ syāt dṛṣṭeriti 
yaducyate iti | itaśca dṛṣṭeriti viśeṣaṇaṃ 
draṣṭuranarthakamityāha- 

sadaivāvyabhicāritvāt dṛṣṭidraṣṭoḥ parasparaṃ 
viśeṣaṇaviśeṣyatvaṃ vyabhicāre satīkṣyate iti | ulpalasya 
nīlena viśeṣyatvaṃ bhavati | tayoḥ parasparavyabhicārānnahi 
tathā draṣṭudṛṣṭyoḥ parasparavyabhicāro nahi draṣṭā 
dṛṣṭiṃ vyabhicarati dṛṣṭirvā draṣṭāraṃ tasmāt dṛṣṭeriti 
viśeṣaṇamanarthakameva | nanu dṛṣṭeriti viśeṣaṇaṃ pramāda 
pāṭho'thavā arthavāda iti cet netyāha- 

640) 

na ca pramādapāṭhoyaṃ sarveṣāmapi nādṛtaḥ vidhyaśeṣatvato 
nāpi cārthavādatvamiṣyate iti | kiṃ ca draṣṭuḥ 
pratyayāviṣayatvaṃ bruvataḥ prapañcavirodhaṃ ca syādityāha- 

ahaṃ dṛṣṭyadhigamyatvaṃ ahaṃ draṣṭurihe te 
pratyakṣamāviruddhatvaṃ tathā cokteḥ prasajyate iti | kiñca 
draṣṭuragrāhyatvaṃ vadataḥ svavyākhyānavirodhaśca syādityāha- 

meyamānapramātṝṇāṃ prātyakṣyaṃ prāgpīritaṃ 
vyākhyāvyarodhiteneyaṃ dṛṣṭerityatra yā kṛteti | evaṃ 
parapakṣaṃ nirākṛtya ato'nyadārthamityasya arthamāha- 

yathoktādātmanonyadyat kāryakāraṇarūpakaṃ ārttaṃ vināśitaṃ 
tuccha śuktikārajatādivat | ekamekamanārttaṃ syāt svataḥ 
siddhatvakāraṇāt sadaikānuditā lupta pratyagdṛṣṭi satatvakam | 
ityetadvārtikadvayaṃ sukhabodhaṃ ataḥ śabdasya arthāntaramāha- 

hetūktirathavā tasyāt uktavastusvabhāvataḥ 
tadanyabhāvasaṃsiddheḥ ārttatvaṃ hetumadbhavet || iti 

p. 641) 

yasmādātmavyatiriktaṃ vastu na saṃbhāvyate 
paramārthatastasmādātmata iti sarvamārttamityarthaḥ iti pañcamasya 
caturthaṃ brāhmaṇam || 

om vṛttamanudravati saṃgatipratipādanāya | ādāvabhihitaṃ sarvaṃ 
bandhanaṃ saprayojakam | astitva vyatiriktatve baddhasya ca biniścite 
iti | ayamarthaḥ brāhmaṇatrayeṇa saṃsāraḥ saprayojako'bhihitaḥ 
| caturthena mumukṣuḥ kūṭasthabodhaḥ pratyagātmā nirdhārita iti 
idānīṃ saṃgatiṃ kathayati 
saṃsārānarthasaṃprāptihetorvidhvastaye punaḥ 
sanyāsaikasahāyātma yāthātmyajñānamucyate iti | 
sakāraṇasaṃsāranivṛttaye sasanyāsa samātmajñānamanena 
brāhmaṇena ucyata iti | nanu jñānameva vaktavyaṃ tasmāt 
jñānanivartakatvāt na sanyāsaḥ | tatrāha- utpannasamyak jñānasya 
sanyāso lakṣaṇaṃ yataḥ sādhanatva tadutpattau sanyāso'totra 
bhaṇyate iti | sanyāsasya jñānasādhanatve pramāṇamāha- 

p. 642) 

pravṛttilakṣaṇo yogo jñānaṃ sanyāsalakṣaṇam | tasmāt jñānaṃ 
puraskṛtya sanyasediha buddhimān iti | evaṃ svābhipretāṃ 
saṃgatimuktvā bhartṛ prapañcābhihitasaṃgati manuvadati 
nirākaraṇāya uṣasthapraśna evāyaṃ kaholenāpi pṛcchyate 
tatkimarthaṃ punaḥ pṛṣṭaṃ sa eva kṛtanirṇaya iti | ataḥ 
punaruktirityarthaḥ nanu praśnakartṛbhedānna punaruktirityāha- 

praṣṭṭadoṣādadoṣaścediti nāyaṃ parihāra ityāha naivaṃ 
pratyuktibhedatve ekārthapraśnavākyasya hyekā pratyuktiriṣyate 
yojanāyeti prativacanabhedotra vidyate | pūrvaprativacanameva cedatopi 
prativacanaṃ tadā praṣṭṭabhedaḥ punaruktiparihāreṇa 
tadastītyarthaḥ | tarhi puruktirevāstviti cet netyāha- punaruktasya 
ca nyāyyamekapravacane kvaciditi itaśca na praṣṭṭabhedāt 
punaruktiparihāra ityāha na ceha laukiko jalpaḥ praṣṭṭabhedo yato 
bhavediti tasmāt punaruktiparihārāya brāhmaṇadvayaṃ 
bhinnārthamityāha- 

p. 643) 

samānaśabdau tenemau syātāṃ bhinnārthavācakau ka * * * * * * * * 
* * * *ktau praśnāviti vinirṇayaḥ iti arthabhedaṃ darśayati | 
kṣetrajñātmānamaprākṣīt uṣaso na paraṃ padam aprākṣīt 
paramātmānaṃ kaholopi na duḥkhinaṃ iti | nanu tayorbhede bhedaḥ 
kathaṃ pramāṇābhāvāt tatrāha- ekadeśa 
upanyāsādaikātmyamavasīyate | ekadeśaśabdena ubhayatra 
praśnavākyamucyate ubhayatra praśnavākye 
ubhayorupanyāsādityarthaḥ nanu ubhayatra dharmavyatyāso sādanayoḥ 
abheda eveti cet netyāha- 

mithaḥ saṃkīrṇabhedoktau yathāyogaṃ vyavasthitiḥ iti | yadyapi 
vijñānātmaparamātmadharmau vyatyāsenoktau tathāpi 
yathāyogamāśrayaṇīyāviti taddarśayati || 

yadantaratamatvaṃ prāguktaṃ tatparamātmani | tadekadeśābhihite 
vijñānātmānameṣyati | śokamohādyatītatvaṃ prakāśātmakatā 
tathā vijñānātmani coktāpi paramātmānameṣyati iti | 
paramātmadharmatvena kaholavākyābhihita 

p. 644) 

sarvāntaratvavijñānātmadharmatvāttenaiva tasya saṃbandha iti | 
śokamohādyatītatvaṃ svayaṃ prakāśatvaṃ ca | yadyapi 
vijñānātmadharmatvena abhihitaṃ jyotibrāhmaṇe tathāpi tasya 
paramātmadharmatvāt tenaiva tasya saṃbandha iti | 
pañcamādhyāyaśeṣeṇa paramātmavinirṇayaḥ- 

ṣaṣṭe tu vakṣyate'dhyāye vijñānātmavinirṇayaḥ iti etat 
sukhabodham brāhmaṇadvayena paraspara 
vibhinnātmānāvupanyastāvityatroktameva pramāṇamupasaṃharati | 
upanyāso dvayoratra vijñānaparamātmanoḥ vyajñāya punaruktatvaṃ 
nyāyamārgasamāśrayāt iti | bhartṛprapañcapakṣamupasaṃharati | 
ityācakṣate kecit praśnāvetau yathoditāviti | atra 
dūṣaṇasaṃbhāvanāyāha- 

na samyagetat vyākhyātaṃ yathā tadabhidhīyate iti | 
brāhmaṇadvayena arthadvayaṃ vivakṣitamiti | etadasat ta 
ātmetyubhayatrocyamānatvāt | ityetadāha- pratyuktereṣaka iti 
praśnayo rubhayorapi kṣetrajñaparamātmano nātrātmāno 

p. 645) 

vivakṣitāviti - praśnoktirekarūpā ca pratyabhijñāya tejasā 
pratyuktiśca tavātmeti bhinnārthe vacasi kathamityet subodham || 
atasmin deha ātma dvayāsaṃbhāvanāya na tayorbheda ityāha- ekatra 
ca na saṃbhāvyāvātmano dvau śarīrataḥ iti | ātmeti 
pratyayasyaikaviṣayatvācca nātma bheda ityāha - ātmapratyaya 
ekārtha iti | eko deva ityādi śrutivirodhācca nātmabheda ityāha - 
tathā śrutivacāṃsyapīti- 

ekātmakāḥ sarvadehāḥ vivādo yeṣu vartate | 
śarīratvāviśeṣatvāt prativādiśarīravaditi etadvārtikaṃ 
vṛhadvicāra uktārthaṃ anumāna virodhācca nātmabheda ityarthaḥ 
praśnoktirekarūpācetyasya prapañca sarvāntarāvasānasya sākṣādi 
* * * * * * * * * * sya ca aikārthyāt praśnavākyasya nātmānau dvau 
vivakṣitau ityetadvayoragauṇatvādiviśeṣaṇāsaṃbhavācca na 
ātmaparabheda ityāha- agauṇā'vyavadhānādi viśeṣaṇaviśeṣyatā 
| 

p. 646) 

nānekasyātmano nyāyyā tadasaṃbhavahetutuḥ iti | 
sarvavedāntānāraṃbhaśca tayorbheda 
ityādyarthopaniṣadārabdhiryadi bhittirbhavet tayoriti 
brahmātmanorekatvajñānāya vedāntāraṃbha ekatvābhāve 
tadāraṃbhaṇaṃ vyarthamiti kiṃ ca mokṣopi brahmātmanoraikyameva | 
sopi na viddhyati tayorbheda ityāha- 

ana mokṣaprasaktiśca kṣetrajñaparamātmanoriti | jīvasya 
sarvaprakāraparicchedanindanācca na jīvaparabheda ityāha- akṛtsna 
dṛṣṭiviṣayo niṣedhopi na yujyate | praviṣṭasya na cet kārtsnyaṃ 
vijñānātmana iṣyate iti | nanu jīvaparabhedo mā'bhūt 
ghaṭādibhe do'stīti netyāha- 

vastu vṛttānurodhena nāto bhedo'sti kutracit iti | tarhi 
bhedapratibhānaṃ kathamiti | tatrāha- vastuvṛttānabhijñānāt 
bhedaḥ * * * * * * * * * * * * 

ato jīvaparabhedābhāvāt praśna ekapara evetyāha eka eva tataḥ 
praśno na praśnadvayamiṣyate iti | tarhi punaḥ praśnaḥ kimartha 
iti | tatrāha - 

p. 647) 

kiñcidviśeṣamāpekṣya pṛṣṭo bhūyopi pṛcchyate iti | viśeṣaṃ 
darśayati upadeśasya viṣayaḥ praśnaprayuktivākyayoḥ | avadhāri 
purā tasya yāthātmyaṃ tvatra pṛcchyate iti | etat prapañcayati 
vārtikadvayena buddhyantādvyatiriktosti sākṣipraśnasya gocaraḥ 
yogyaḥ pratyaṅiti jñeyaḥ pūrvapraśnārthasaṃgrahaḥ 
aśanāyādya?tītatvaṃ pūrvoktasyaiva vastunaḥ dvitīyenocyate 
tatvaṃ pratyaṅmohanivṛttaye || iti | punaḥ 
praśnasyābhiprāyāntaraṃ prakaṭayati yathā praśnaṃ prativaco na 
samyaguditaṃ purā iti matvāthavāprākṣīt pṛṣṭamarthaṃ 
punā-ṛṣiḥ uttaramasya prapañcaḥ sākṣādityādinā pṛṣṭaṃ 
sākṣādityādilakṣaṇaṃ yathā saṃbhāvyate naitat pratyuktau 
kiñcidīkṣyate | iti | ataḥ punaḥ praśno yujyata ityāha- 

asantoṣāt kaholotaḥ uṣasthapraśnameva taṃ bhūyo prākṣīnmuniṃ 
vidyādyāthātmyārthāvabuddhaye iti | nanu yathāpraśnaṃ 
prativacanābhāvastatrāha | eṣa ātmeti pratyuktiḥ yaḥ prāṇeneti 
cāparā 

p. 648) 

tāvanmātroktito nāsau praśnāthāvadhṛto bhavet iti | 
tasmādekamevātmatatvaṃ tadviṣayameva ca praśnadvayamiti || atra 
codayati nanūktiṣaṭkaṃ tītatvaṃ duḥkhitvaṃ vā'dvayātmani 
ekadaikatra na syātāṃ prakāśatamasī yatheti naitaccodyamityāha- 
naiṣa doṣastadajñāna mithyāviśramahetutaḥ | saṃsāritātmanaḥ 
kḷptā tūṣṇīmeva nabhastalaḥ iti | saṃsārasya kalpitatvāṃ 
vṛhadvicārepyuktamityāha- bṛhadvicāre samyak ca prāgucye 
tadvicāritaṃ viruddhāgamaviṣaya pravivekaprasaṃgataḥ iti 
virodhābhāvaṃ dṛṣṭāntena sādhayati | ajñatvāhitvayoryadvat 
ekasminnapi vastuni | svatastanmohataścaiva saṃbhavastadvadātmani || 
muktatvaṃ ca sitatvaṃ ca parasparaviruddhayoḥ dharmayoḥ samavāyaḥ 
syānna tu nīlolpalādivat | iti upasaṃharati prakṛtaṃ | evaṃ 
viruddhadharmatvena ca doṣo'sti kaścaneti | 

p. 649) 

muktatvaṃ ca sitatvaṃ ca parasparaviruddhayoḥ dharmayoḥ samavāyaḥ 
syā nanu nāma rūpakṛtaścet saṃsāro nāmarūpasadbhāvopyupagataḥ 
syādityāha- 

nāmarūpādisadbhāvo doṣaścediha codyate iti | bhavatu 
nāmarūpasadbhāvaḥ ko doṣaḥ iti cettadā śrutivirodha ityāha- 

neha nāneti vacanādekameveti coktitaḥ iti | naitaccodyamityāha- 

naivaṃ parihṛtestasya mṛddṛṣṭādiyuktibhiḥ | agṛhyamāṇaṃ 
sattatvaṃ viparītamivekṣyate | yathāvastvīkṣamāṇaṃ tu yathā 
vastveva vīkṣyate iti | etaduktaṃ bhavati | nāmarūpaśabdena 
pratyagajñānamucyate | taccānirūpitaṃ tatkṛtaṃ saṃsāro'to 
nādvaitahāniriti | etaccodyaṃ pūrvamapyanekatra parihṛtamityāha 
yadatra codye vaktavyaṃ tatpuraivāsakṛt bahusamyaguktaṃ 
tadakhilaṃmiha smartavyamādṛtairiti | tatpuroktamiti | tatrāha- 
avicāritasaṃsiddha mohopahṛtacetasāṃ 

p. 650) 

apyadvayaṃ paraṃ brahma dvayavat prathate mṛṣeti etamevārthaṃ 
dṛṣṭāntena sādhayati- yathā viśuddhamākāśaṃ timirāvapluto 
janaḥ saṃkīrṇamiva mātrābhiḥścitrābhirupalakṣayet || 
tathedamamalaṃ brahma nirvikāramavidyayā kaluṣatvamivāpannaṃ 
bhedarūpaṃ prakāśate || iti punarapi dṛṣṭāntāntareṇa 
uktamevārthamāha- tasyaikamapi caitanyaṃ bahudhā pravibhajyate | 
aṃgārati tadutpāte vārirāśerivodakam iti | yadyaśubhaṃ 
mahattaraṃ upataṃ bhavati tadā samudrodakamagnivat prathate yathā 
ātmāpi dvayavat avidyayā prathata ityarthaḥ | athavā utpātaṃ 
kṣārodakacalanaṃ tataḥ kimidaṃ tato bhavati ajñānaṃ kāryeṇa 
saha bādhyameva jñāna bādhakamevetyetadāha- 

bādhya evātmasaṃmoho na tvasau bādhako yataḥ 
pratyagyāthātmyavijñānaṃ na bādhyaṃ bādhakaṃ yataḥ iti | 
asminnarthe bhagavadvākyāvataraṇāyāha - svabhāvānapahāreṇa 
saṃgatiḥ syāttatastayoḥ iti cetasi sandhāya sarvayogeśvareśvaraḥ 
|| 

p. 651) 

mohāpanuttaye prāha prapannāya kirīṭine bādhyabādhakayo rūpaṃ 
nahyetīti prakāśayan iti kiṃ prāheti | tadāha- 

yā niśā sarvabhūtānāṃ tasyāṃ jāgarti saṃyamī yasyāṃ 
jāgrati bhūtāni sā niśā paśyato muneḥ iti | ata upasaṃharati || 

jñānājñāne tatopekṣya vyavahāroyamātmani śāstrīyo 
laukikaścāto virodhotra na śaṃkyate iti | nanvajñānāpekṣayāha - 
brahmeti vyavahārādanyavyavahāra iti kathaṃ jñānino'pi 
sarvavyavahārādidarśanādityāha- 

utpannātmaprabodhānāmātmavidyā tadudbhavaṃ samyak jñānāgninā 
nityaṃ dṛśyamānaṃ prajāyate iti | yata uktaprakāreṇa śanayādi 
sarvaṃ prakalpitaṃ tasmādyaśānāyādyatītaikātmya vastu 
pratipādanāyaiva brahmāṇaṃ bhava ityāha- 
aikātmyavastuyāthātmyamabhipretyāta uttaraṃ sākṣādityādikaṃ 
praśno yadeveti puraḥsara iti | pūrvabrāhmaṇoktamevottaramāha- 
pratyāhaiṣa ta ātmeti yājñavalkyopi pūrvavat 

p. 652) 

saṃbhāvyate yatotraiva sākṣādityādilakṣaṇamiti dvitīyaḥ | 
praśnośanāyādyeti tasya rūpavivakṣayetyabhipretyāha- 
niśśeṣanirṇayoktīśca kaholopyāha pūrvavat katamo yājñavalkyeti 
kaholābhipretameva uttaraṃ prayacchati sa taṃ pratyāha- 
śuddhadhīḥ yo'śanāyāpi vāsādīn sarvān sarvān virodhataḥ 
atītya vastuvṛttena svemahimni vyavasthitaḥ iti 
sakāraṇasakalasaṃsāravinirmuktaḥ pratyagātmetyarthaḥ- 

aśanāyāpipāse yastaddhetoratyayāt sadā atyeti vastuvṛttena sa 
sākṣāditi gṛhyatām ityetat pūrvasya prapañca kāraṇātyayāt 
aśanādyatyaya iti abhihitaṃ kiṃ tat kāraṇamiti tadāha- 

śokādāsaṃgabījāddhi jajñāte te yathodite | 
icchāviśeṣāstābhyāṃ ca jajñirenye sahasraśaḥ iti | 
śokaśabdena kāmo'bhidhīyate | tasyāsraṃ gataḥ kāraṇaṃ 
saṃgāt sañjāyate kāmaḥ iti | 

p. 653) 

smaraṇāt tatsaṃgakāraṇācchokādaśanāyā pipāse utpadyate 
tābhyāṃ ca sakāśatva icchāviśeṣāḥ sahasraśa utpadyanta iti | 
uttaraṃ vārtikatrayaṃ sukhabodham ātmātyetīti saṃbandho 
yo'śanāyādi lakṣaṇāt kriyārtho'tyeti śabdaśca na kriyārtho 
vivakṣitaḥ auṣṇyaṃ śaityaṃ yathātyeti vastuvṛttena sarvadā 
gartātyayavat tatra na mānādupapadyate | aśāno yā vivāso dve 
evaṃ nātyeti kevale śokaśca yastayorbījaṃ tadapyeṣo'tivartate 
iti | śokaśabdena kāmo bhaṇyata ityāha- śokotrāraṇamātraṃ 
syāt cetaso yo'navasthiti iti mohātyayastatsvarūpaṃ kathayati 
mohaścātyeti vaicitryamaviṣayāvahṛtirdhiyaḥ punaḥ mohasvarūpaṃ 
vivicya darśayati | svato nānārthake'jñānāt 
yannānātmasamīkṣaṇaṃ mithyājñānamanātmānaṃ moha 
ityapadiśyate iti | pratyagajñānakāryaṃ mithyājñānaṃ 
mohaśabdenātra bhaṇyata ityarthaḥ | aśanāyā pipāseti samāsena 
nirdeśe nimittamāha- 

p. 654) 

sarvagaprāṇadharmitvā daśanāyopipāsayoḥ samāsenābhidhānaṃ 
syāt yadi vā śokakāryataḥ iti | śokamohayorasamāsena nirdeśe 
nimittamāha- asamāsena nirdeśo bhinnakāryatvakāraṇāt 
pravṛttirarateḥ kāryaṃ mohasyānarthasaṃplutiḥ || iti || jareti 
pariṇāmaḥ syāt valīpalitalakṣaṇam dehasya mṛtyuvicchedo viyogo 
dehaliṃgayoḥ prāṇādhikaraṇe pūrve śokamohau manogatau 
jarāmṛtyū tu dehasya dharmāviti viniścaya ityetat vārtikadvayaṃ 
subodham || nanvaśanāyādirātmadharmaḥ kathaṃ prāṇādidharma iti 
tatrāha- aśanāyābhisaṃbandho nātmano vāstavo mataḥ 
anirmokṣaprasaktiḥ syāttasya cāsaṃgarūpataḥ iti | yataḥ 
paramārthatve mokṣāsiddhiḥ ato avidyā adhyasta eva 
saṃsārājñānādeva tannivṛtteḥ mokṣa ityetadāha- yata evamataḥ 
pratyagyāthātmyā navabodhataḥ aśanāyādisaṃbandhaḥ samyak 
jñānāśnutiriti | kāryasyātyayo nāma vināśaḥ sa ca 
kāraṇasaṃsargo'nyatrāpyevamityāśaṃkyāha- yaḥ 
svakāraṇasaṃsargaḥ kāryāṇāmatyayo bhavet | 

p. 655) 

anātyantikaduṣṭatvādatyayo'sau na gṛhyate iti tamāha- 

tatkāraṇaniṣedho yaḥ svamahimnaiva vastunaḥ tamatyayaṃ 
mokṣavidhau tadvidvāṃsaḥ pracakṣata iti | yasmāt 
kāraṇātyayavyatirekeṇaṃ kāryātyayo nopapadyate 
tasmādaśanāyādiśabdena tatkāraṇagrahaṇasyāsya mityāha- 

aśanāyāvivāsābhyāṃ tasmāttatkāraṇagrahaḥ | 
saṃsargātmānivartitvāt tatkāryātigatistataḥ iti | nanu pūrvatra 
tatkāraṇaṃ kāmo'bhipretaḥ | satyaṃ kāmo 
nimittakāraṇamihoipādānamucyata iti viśeṣaḥ pūrvatrāpyaśanā 
yayā tat kāraṇaṃ lakṣitamityāha- 

mṛtyunaivetyupakramya tathā ca śrutirabravīt | lakṣaṇaṃ 
hyaśanāyeti prāṇamṛtyuprabuddhayaḥ iti | 
tasmājjaganmūlakāraṇamīśvara eva aśanāyādi dharmata ityāha- 
avicāritasaṃsiddhapratyagajñānalakṣaṇam aśanāyāpipāsādi 
dharmiṇaṃ prāhurīśvaram iti | idānīṃ 
īśvarātyayādaśanāyādyamyaya ityāha 

p. 656) 

tatpratyagātmyayāthātmyā bhāsvajjñānodayāttamaḥ 
pradhvasyātmāyamatyeti taddutthaṃ vastu vṛttataḥ ātmā 
sāmānyacaitanya rūpotthenātmagaṃ tamaḥ | jagdhvā mānena 
niśśeṣaṃ pratyak pūrṇo'vaśiṣyate || ityetat pūrvasya 
prapañcaḥ || 

pūrṇatvaṃ nāma kaivalyaṃ tatprasādhanāya pratīcaḥ svarūpaṃ 
hetuhetumadrūpeṇa kathayati- 

yasmādeṣa svato buddho niravadyaḥ svatastataḥ 
śuddhaścāto'dvitīyatvāt pratyaṅmuktaḥ svatastataḥ evaṃ 
vidhātmajñānasya tatkāryāśanāyādyatyayaḥ suprasiddha ityāha- 

evaṃ dhvastātmamohasya muto'vidyottha vastubhiḥ 
pratīco'styabhisaṃbandho hyaśanāyādilakṣaṇairiti | ajñāne 
sthitepyātmā samastasaṃsāravinimukta ityetamarthaṃ 
dṛṣṭāntenāha- 

yathā viśuddhamākāśaṃ sati vāsati vāmale nīhārādau 
tathaivātmā kāryakāraṇavastuni iti | yato'jñānatatkārye sthite 
ca nirviśeṣamātmatatvamato jñānādajñānatatkārye nivṛtte 
pūrṇaḥ pratyagātmā bhavatītyāha- 

p. 657) 

pratyagyāthātmyadṛṣṭyātmā kāraṇaṃ svatamovaśaṃ 
bādhitvājñānasaṃsāro yātyapūrvādirūpatāmiti | aśanāyādinā 
tatkāraṇagrahaṇa ityuktaṃ śokādināpi tatkāraṇagraha ityāha- 

śokamohāvataḥ syātāṃ sūtrakāryopalakṣaṇam | 
jarāmṛtyuvirājaśca sarvakāryopasaṃhṛteriti | evaṃ sati 
sarvakāraṇa kāryātyadyaḥ siddho bhavatītyarthaḥ | 
aśanāyādiśabdaiḥ mūlakāraṇasūtra virāṭ grahaṇaṃ kṛtaṃ 
kāryārthasiddhyarthamevaṃ sati vāgāde radhidaivāgnyādyātmatvaṃ 
so'gnirabhavadityādinocyamānaṃ upapannārthaṃ ca bhavati | 
ityetadāha- 

adhyātmyādyadhiyajñāde rādhidaivatarūpatā | puroktārthavatī 
caivaṃ sati sarvā bhaveddhruvam iti | vāgādeḥ kāryasyāgnyādi 
kāraṇābheda kathanaṃ kāraṇātyayāt kāryātyayapratipatyarthaṃ 
ātmavidyāprakaraṇa uktatvādityarthaḥ 
nodgīthopāsanavidhāvevaivaṃ phalamanyānyapi brahmavidyāprakaraṇa 
uktāni krameṇa muktiphalānyevetyāha- sarvāṇīti 

p. 658) 

sarvāṇyupāsanānyevaṃ brahmavidyābhisaṃgateḥ vidyādhikāra 
uktatvāt arthavantīti niścitiḥ evaṃ prasaṃgāgataṃ parisamāpya 
prakṛtamanuvartayati itaśca aśanāyādi saṃbandha ātmano na saṃ 
bhavatītyāha- 

pratīco saṃgayāthātmyaṃ mohādeścāpyavastutaḥ 
pratyaṅmātrāvaśeṣatvāt kutaḥ ṣaṣṭyarthasaṃbhavaḥ iti 
yo'śanāyeti vākyaṃ hetuhetumadbhāvena vyākhyeyamityāha- 

hetuhetumaduktyaitat vyākhyeyaṃ trayamātmanīti yasmāt 
kāraṇātyayastataḥ sūtrātyayo yataḥ sūtrātyayastato 
virāḍatyaya ityarthaḥ | yo'śayāyeti vākyasya arthāntaramāha- 

ānandavadvāśaṃkyoktiryo'śanāyeti pūrvikā svābhāvikatvaṃ 
mā'prāpat śokāderātmasauravyavat | iti jñānaṃ 
suravyādyātmādhīnaṃ ātmātmakaṃ dṛṣṭaṃ evaṃ 
śokādyapītyāśaṃkya tannivṛtyarthaṃ idaṃ vākyamityarthaḥ 
śokāderanātmadharmatve hetumāha- 

yasmin satyeva yat sat syāttasminnasati tannasaditi 

p. 659) 

ajñānābhāvabhāvitvādityarthaḥ tata etat siddhamityāha- 

aśanāyādikaṃ yasmāt kāryakāraṇalakṣaṇāt 
tadviruddhātmavijñānāddhvaṃsitvātmaikalo bhavet iti yo'śanāyeti 
vākyārthamupasaṃharati uttarārtham | 

paramātmasvabhāvoyaṃ svayaṃ yuktyā prapañcita iti | evaṃ 
vidhātmavidaḥ sanyāsakathanāya uktopasaṃhāraḥ kṛta ityarthaḥ | 
idānīmuttaraṃ vākyaṃ yojayati | evameva tadātmānaṃ viditvoktena 
vartmaneti vyutthāya bhikṣācaryaṃ caratīti saṃbandhaḥ 
brāhmaṇagrahaṇaṃ tasyaiva sanyāsādhikāra iti | 
jñāpanāyetyāha- 

adhikāraviśeṣasya jñānāya brāhmaṇagrahaḥ iti | atra hetumāha- 

na sanyāsavidhiryasmācchruto kṣatriyavaiśyayoḥ iti | evaṃ 
bhāṣyakārīyamataṃ darśayitvā svavyākhyānaṃ darśayati || 

trayāṇāmaviśeṣeṇa sanyāsaḥ śrūyate śrutau || 

p. 660) 

yadopalakṣaṇārthaṃ syāt brāhmaṇagrahaṇaṃ tadā brahmacaryādeva 
pravrajediti vākyasya sāmānyena varṇatrayaviṣayatvāt brāhmaṇaḥ 
kṣatriyo vāpi vaiśyo vā pravrajet gṛhāt iti smaraṇācca yadā 
kṣatriyavaiśyayorapi sanyāsādhikāraḥ tadā 
brāhmaṇagrahaṇamupalakṣaṇārthamityarthaḥ yadā viditvetyatra 
vedanaṃ brāhmaṇaikatvajñānamavidyā tatkāryadhvaṃsīkṣyate tat 
balācca vyutthānaṃ tadā brāhmaṇasyaiva trayāṇāṃ vetyevaṃ 
vidhādhikāraniyamopyutthāne kartuṃ na śakyata ityāhaṃ- 

karmādhikāravicchedi jñānaṃ cedabhyupeyate 
kuto'dhikāraniyamo'pyutthāne kriyate balāt iti | 
pratyagyāthātmyavijñāna svabhāvaścetsamarthyate vyutthānaṃ yasya 
yasya syātsa sa vyutthātumarhati ityetat pūrvasya prapañcaḥ | asmin 
pakṣe brāhmaṇaśabdasya ko'rthaḥ sākṣātkṛtabrahmetyāha- evaṃ 
cet brāhmaṇoktiḥ syāddhvastā vidyāgṛhītaye sa brāhmaṇa iti 
spaṣṭaṃ śrutirante ca vakṣyatīti ekārena 
tamātmānamityatrātmānamityatra 

p. 661) 

ātmasvarūpaṃ sarvasaṃsāravinirmuktamiti pratipādanāyāha 
saṃsārādviraktasya sanyāsa iti ca pratipādanāya 
saṃsārasvarūpaṃ varṇayati | saṃkṣepavistārābhyāṃ 
sārdhavārtikadvayena prāṇaprāṇasvāntatantra dharmā 
aśanāyādilakṣaṇāya ete sarvabhūteṣu vartante'ṃbhaḥ 
pravāhavat | saṃsārānartha ityeṣa pratyaṅmohaikahetukaḥ yato 
bibhyati bhūtāni parotkarṣahatānyapi kāraṇāt pratyagajñānaṃ 
kāryaṃ saṃsāra ucyate iti | idānīṃ saṃsāraṃ 
taddhetuvilakṣaṇaḥ pratyagātmetyāha- 

tadviruddhātmakaṃ pratyak brahmāpūrvādivākyataḥ ata 
ekatvamanenocyata ityāha- ekaṃ tamiti vākyena dṛṣṭyāde 
sākṣiṇaḥ śrutiḥ anūdyāpeta duḥkhena 
sākṣātsaṃgatimabravīditi | jñānottarakālaṃ kiṃ 
bhavatītyutthānaṃ bhavatīti pratipādanāyāha- 

evaṃ saṃsāravidhvastiḥ taddhetorjñānahānitaḥ | nanu 
viśeṣaṇaviśeṣya bhāvāṃgīkaraṇāt saṃsargātmaka eva tavāpi 
vākyārtha iti netyāha- 

p. 662) 

ghaṭākāśo mahākāśa ityukte kevalaṃ viyat yathābhigamyate tadvat 
sākṣādityādilakṣaṇaḥ bhedasaṃsargahīno'rthastaddhetutvaṃ 
sarvātmanā etasmādeva vijñeyo vākyāditi | nanu mānāntarāditi 
netyāha- nānyapramāṇata iti | uṣastapraśnaviṣayasya 
sākṣātvāderjīvavāstavarūpasya kaholapraśnaprativacanavākya 
pratipādye brahmaṇi aśanāyādiniṣedhena pratīteśca kaholokto 
viśeṣaṇamityāha- 

sākṣādityādikaṃ sarvaṃ uṣastapraśnagocaraḥ | yo'śanāyeti 
cātroktau saṃbhāvyaṃ tadaśeṣataḥ iti | nanu tatrāpyayamarthaḥ 
uttaravākye eṣa ta ātmā yaḥ prāṇenetyatra bhātīti cennetyāha 
sāmānyamātrapratyukte sa yathā pṛṣṭavastudhīḥ 
pūrvatrābhūdyathā sākṣāditaḥ pratyuktito matiriti 
asantoṣādityādeḥ prapañco vārtikadvayamiti kecit | 
viditvāpyarthāyetyetayetyetayoḥ padayoryathāśrutameva 
paurvāapryaṃ tadviparītena vetyāha - paurvāparyaṃ yathāyogaṃ 
ktvāntayoḥ padayordvayoḥ | 

p. 663) 

iti yadā yathāśrutyaiva paurvāparyaṃ gṛhyate tathāpi arthadvayaṃ 
vidyata ityāha - pūrvaṃ yadi viditveti tadā'dho prakalpanamiti | 
arthadvayaṃ vibhajya darśayati- 

jñānasvabhāvādyutthānaṃ jñeyavastūparodhataḥ 
vyutthānacodanāpekṣā nādhikāropamardataḥ iti | vedanaṃ 
vākyārthajñānaṃ | tadbalācca vyutthānaṃ yadā tadā na 
vyutthānaṃ vidheyamadhikāriṇo abhāvādityarthaḥ dvitīyamathaṃ 
kathayati śābdī vā pratipattiḥ syādvyutthānādeḥ prayojiketi 
yadadyaśravaṇajñānaṃ gṛhyate viditveti tadā mananāya sanyāso 
vidheya ityarthaḥ śābdīti prayojakajñānamiti kecit ayaṃcārthaḥ 
uttaratra ucyate ityāha- 

vidhyārthohyapi vācyādistathordhvamapi dṛśyate iti | 
yadāpyutthānaṃ pūrvaṃ tadānīṃ bhavatīdamityāha vyutthāyātha 
viditveti paurvāparyaṃ yadeṣyate | vyutthānasādhanā 
vidyetyayamartho bhavettadā iti | jñānasya śravaṇādidvāreṇa 
vākyārtha jñānahetutvasiddhaye tasmādityādi vākyaṃ 

p. 664) 

yojyamityāha- 

viditvā kathamityasya pratyuktyarthā'parā śrutiḥ tasmādityādikā 
yojyā nyāsahetutvasiddhaye || iti | tasmāt brāhmaṇaḥ pāṇḍityaṃ 
nirvidyetyādi vākyamananādidvāreṇa sanyāsasya jñānasādhanatve 
yojyamityarthaḥ || yadāvyutthāya viditveti paurvāparyāśravaṇaṃ 
tatrāpi vyutthānaṃ jñānasya śravaṇādidvāreṇa 
sādhanamityuktaṃ atra pakṣe pramāṇatvena tasmādevaṃ vicchānta 
ityādi vākyamudāharati- 

tasmādevaṃ viditvevaṃ tathā cordhvaṃ pravakṣyati niśśeṣakarma 
sanyāsaṃ vidyāyaḥ sādhanaṃ śrutiḥ iti | nanu tatrāpyevaṃ 
viditi śravaṇajñānaṃ gṛhyata iti | naitadvicāraprayojakaṃ 
jñānaṃ tatra gṛhyate | śravaṇajñānameva tatrāpi gṛhyate ataḥ 
idamapi vārtikaṃ śravaṇajñānaviṣayameveti kecit yathā'tra 
bṛhadāraṇyake vidvadavidvat sanyāsasya jñānasādhanatvamuktaṃ 
tathānyatrāpi vacāṃsividyanta ityāha yanyāsasādhanaṃjñānaṃ 
nivṛttyatrāpi ca śrutiḥ 

p. 665) 

yathā tathāparāścātra śrutayaḥ santi koṭiśaḥ "|| sravaṇa 
jñāni prayojakajñānī vā tasmātsanyāsamevānutiṣṭhati na 
karmeti tatrāha- 

jñānānurodhinī yadvat pravṛttiḥ prāṇināmihatathehāpi 
śrutirvakti pratyagyāthātmyavedināṃ iti | 
putreṣaṇetyatraiṣaṇā?śabdārthaṃ kathayati putrotpattiṃ 
samuddiśyadārān parijighṛkṣati yato dārārtha udyogaḥ tataḥ 
putraiṣaṇocyate | vittaiṣaṇetyatra vittaśabdārthaṃ kathayati 
puruṣārthāya yannālaṃ labdhvātmāpi kuṭhāravat apraviśya 
prayogaṃ tat vittamityupadiśyate iti | vittaśabdena 
upāsanājñānamapi gṛhītvā tatopyutthānaṃ coktaṃ bhāṣye tatra 
ca bhartṛprapañcamatamāśaṃkya nirākṛtaṃ tadāha 
yattvātmalābhamātreṇa puruṣārthasamāptikṛt vyutthānaṃ 
tadbalādeva na tu yatsyāt gavādivaditi | upāsanājñānamapi 
gavādivaducyate | svarūpalābhamātreṇa pumarthāsādhakatvāt 
tasmāt saṃpradānādi kārakaparijñānaṃ 

p. 666) 

upāsanāṃ ca jñānaṃcātra vittaśabdena gṛhyate || ityāha- 

pratyagajñānasaṃbhūtakāmo'rthaṃ sādhanātmakam 
devatādiparijñānaṃ mantravidvittamucyate iti | idānīṃ 
prasiddhameva vittaṃ pūrvoktaṃ gṛhītvāhanātmānaṃ labhate karma 
yato vittamṛte tataḥ vitteṣaṇeyaṃ karmārthā na lokārtheti 
niścitiḥ iti | ataḥ kimidaṃ tata ityāha- 

nityakarmaprasiddhyarthamato vittamiheṣyate tena cecchā bhavedvākyaṃ 
pṛthak śokaiṣaṇā grahāditi lokagrahaṇena lokasādhanavittasya 
gṛhītvatvāt atra yadi vittaśabdena nityakarma na gṛhyate 
vittamātraṃ gṛhyate punaruktiḥ syādityarthaḥ lokaiṣaṇāvākyasya 
arthamāha - lokānuddiśya yaḥ kāma statsādhanasamāśrayaḥ 
lokaiṣaṇeti tāmāhuḥ kāmyakarmārthamudyama iti 
eṣaṇātrayādvittajñānaṃ prayojakaṃ kathayati | yato 
sādhanasādhyantaṃ pratyagātmānamātmanā 
sākṣādityādinājñāsīt viruddhaṃ sādhyasādhakaiḥ 
sādhyasādhanarūpābhyaḥ tasmāduktārthavedinaḥ | 

p. 667) 

vyuttiṣṭhatyeṣaṇābhyaste tadviruddhātmakatvataḥ iti | 
eṣaṇātrayāsahiṣṇuḥ brahmabhūtatvāt viduṣāṃ vyutthānaṃ 
yuktamityarthaḥ | nanu viduṣopi karmāstīti | netyāha - 

ajñānakāmajanyatvaṃ vāṅmanaḥ kāyakarmaṇāṃ so'kāmayata 
ityevaṃ purā vyuktatamasvinaḥ | iti viduṣo'jñānābhāvena 
kāmābhāvāt na karmetyarthaḥ etat prakaṭayati | yadajñānāt 
pravṛttiryā tajjñānātsā kuto bhavet pratyak jñānodaye 
tasmānnivṛtti sarvakāraṇāt iti | nanu jñānasya 
vyutthānaprayojakatve kathaṃ viduṣaḥ sanyāsāt tatpraptistatrāha 
vijñāsurapi caitasya yathoktasyātma vastunaḥ 
sarvaiṣaṇānivṛttyaiva tajjñānaṃ samavāpnuyāt iti | aviduṣopi 
viraktasya sanyāsadvāreṇa jñānaprāptirityarthaḥ | aviraktasya 
karmaṇyeva adhikāra ityāha - 

yastu tyaktuṃ na śaknoti rāgādi prabalatvataḥ 
rāgādihetunāśārthaṃ kāryaṃ karmaiva tena tu iti | ubhayatra 
pramāṇamāha- 

p. 668) 

ārurukṣormuneryogaṃ karma kāraṇamucyate yogārūḍhasya tasyaiva 
śamaḥ kāraṇamucyate iti | vyutthānapadārthaṃ kathayati- 
nyāyyāṃ vṛttiṃ samullaṃghya tadviruddhatayā sthitiḥ 
vyutthānamiti tāmāhuḥ vyutthānajñā mahādhiyaḥ iti | atra 
lokaprasiddhimāha- sāmanto vyutthito rājño virodhena vyavasthitau 
vyutthānaśabdo lokepi prasiddhotra tathaiva saḥ bhikṣāśabdena 
paramahaṃsa vṛttirvivakṣita ityāhabhikṣayā lakṣyate 
caryāhyākiñcannaikasaṃśrayā amamāparigrahokteḥ niṣkarmā 
munirucyate iti | ajñānakāma janyatvamityatra kāmasya 
ajñānakāryatvamuktaṃ tadeva sādhayati eṣaṇā kāmaparyāyaḥ 
kāmaścāprāptagocaraḥ avāptāśeṣakāmo'sau bhavaṃstanmāhato 
bhavet iti | etadeva spaṣṭayati | 

ānandaikasvabhāvatvānnātmanaḥ sukhakāmiteti tarhi duḥkhanivṛttau 
kāma iti netyāha- virodhāt sukharūpasya na duḥkhena samāgamaḥ iti 
tarhi aśanāyādinirākaraṇaṃ kimarthamiti | 

p. 669) 

tatrāha- 

bubhukṣādiniṣedhoyaṃ tathāpyātmana ucyate | 
sarvānarthaikamūlasya pratyaṅmohasya hānaye na iti yadyapi 
kāramādirātmani paramārtho na tathāpyavidyādhyasto'taḥ 
kāmādiheturavidyānirākaraṇoya niṣedha ityarthaḥ | kāraṇa 
nivṛtyā śokādiniṣedha uktaḥ idānīṃ śokādeḥ svarūpeṇa 
mithyātvācca bādhyatvamityāha nireṣaṇaikatāmiti | putreṣaṇāyā 
vitteṣaṇaikatve hetumāha- yato dhanābhilāṣoyaṃ kṛtadārasya 
sārthakaḥ putraiṣaṇā'to'bhinnaiva jñeyāvitteṣaṇātmakaḥ iti 
| tayorekatve hetvantaramāha- 

sādhanatvāviśeṣatvāt putravittaiṣaṇātmano evaṃ 
caikatvamanayoriha vyākhyeyamādṛtaiḥ || iti | 
anayorhetuhetumadbhāvāt sādhanatvasāmyācca anayorekatvamiti 
vārtikadvayasyārthaḥ | idānīṃ sādhanaiṣaṇāyā 
phalaiṣaṇātmatvamāha sādhyeṣaṇāprayuktatvāt 
uktavittaiṣaṇātmanaḥ ekā lokaiṣaṇāceyaṃ tridhāto vyapadiśyate 
ubhe hyete ityasya arthakathanāyāha- 

p. 670) 

svamahimnaiva niṣpattirna vinā sādhanaṃ yataḥ sādhyasya 
sādhanādānamataḥ sādhyānurodhataḥ iti | tasmāt ubhe ityucyata 
ityarthaḥ | eṣaṇādvayakāraṇaṃ kimiti | ajñānamityāha- 

apāstāśeṣānarthāpta puruṣārthatatvataḥ svatantra mohamātmaje 
tasmādeṣaṇe pratyagātmani iti | ajñānakāryatvādeva brahmavidaḥ 
kāmā na santītyāha- 

brahmājñānaṃ yato hetureṣaṇānānna vastvataḥ paramārthavidāṃ 
na syureṣaṇāyā yathoditā iti | nanu viduṣopi 
sādhanaiṣaṇātyāgo na yuktaḥ karmaṇo mokṣasādhanatvāditi | 
tatrāha āptāśeṣapumarthatvāt nāpekṣā sādhanaṃ prati 
sādhyatvepi hi siddhasya kimasādhyasya vastunaḥ sarvopāyā 
nivartante upeyāvasitau yataḥ | caritārthatvato'mīṣāṃ nāpekṣā 
siddhavastunaḥ ityetat pūrvasya prapañcaḥ | yadyapi na 
mokṣasādhanaṃ karma tathāpi jñānasādhanaṃ tasmāt 
jñānārthinaḥ karmatyāgo na yuktaḥ tatrāha- 

apyajñātārthayāthātmyo jijñāsuryo'tra vastuni 

p. 671) 

sarvakarmaparityāgo jñānāptyai tasya sādhanaṃ iti | ayamarthaḥ 
tasmādevaṃ vicchānta ityatrocyate ityāha- tasmādevaṃ vidityatra 
śrutispaṣṭaṃ yathoditaṃ niśśeṣakarmasanyāsaṃ svayameva 
pravakṣyatīti sanyāsasya jñānasādhanatvasiddhaye aparāṇyapi 
śrutivākyāni santītyāha | pratyagyāthātmyavijñāna 
sādhanatvaprasiddhaye śrutyantareṣu tadvacca santi vākyāni 
koṭiśaḥ iti | tadapyudāharati | mukteśca bibhyato devā mokṣenāpi 
dadhurnarāt | prāvartanta tato bhītāḥ karmasvajñātatatvakāḥ 
pūrvakarmāṇyatastyaktvā pratyak śravaṇabuddhayaḥ mohaṃ 
bhitvā'tmasaṃbodhāt yayuḥ kaivalyamuttamaṃ iti bhāllavī 
śrutivacaḥ samyak jñānasya janmane sanyāsaṃ sādhanaṃ vakti 
vāṅmanaḥ kāyakarmaṇāṃ parāñcivānīti tathā parāk 
pravaṇasādhanaṃ niṣedhatyātmavijñāne mantravarṇo'pi kāṭhake | 
vedāntavijñānasuniścitārthāḥ sanyāsayogādyatayaḥ 
śuddhasatvāḥ mantro'pi caikātmyaviniścayāya 

p. 672) 

niśśeṣakarmo hṛtimāha sākṣāt || brahmacaryaṃ samāpayya gṛhī 
tasmāt bhavet dvijaḥ gṛhāśramaṃ samāpyātha vānaprasthyaṃ 
samāpayediti | nanvatra vākye kramākramasanyāsaḥ kathyate tasya 
kiṃ vyavasthāpakamiti | tatrāha- yathoktāśramavāsārthaṃ 
sāmarthyānniyamo bhavet evaṃ sati samarthaḥ syāt 
sarvāśramasamuccaya iti ayamarthaḥ rāgādi 
kaṣāyaprābalyasāmarthyāt āśramatraye vā sa niyamo 
bhavedaviraktasya sanyāse'nadhikārāt 
tasmādrāgādikaṣāyanivṛttaya āśramatraye sthitvā tadvihitaṃ 
karmānuṣṭhātavyaṃ tathā satyāśramasamuccayaḥ sanyāsāya 
samartha upapannaḥ syāditi | evaṃ āśramatraye kṣapitakalmaṣasya 
sanyāso avaśyaṃ bhāvītyāha- vānaprasthāśramādūrdhvaṃ 
pravrajedavicārayanniti ayaṃ ca sarvāśramasamuccayaḥ śrutisiddhaḥ 
śrutāvapyukta ityāha- 

pratyakṣaśrutimūloyaṃ sarvāśramasamuccayaḥ kaṣāyaṃ 
vācayitvātha śreṇīsthāneṣu ca triṣu | 

p. 673) 

pravrajecca paraṃ sthānaṃ pārivrājyamanuttamam iti vyāsaśrutau 
vākyaṃ pratyakṣaśrutibandhanaṃ iti | anyānyapi śrutivākyāni 
uktārthadyotakāni vidyanta ityāha- 

tathānyānyapi vidyante vākyānyatra sahasrajaḥ iti | ata 
upasaṃharati | brahmacaryāśramādeva yadi vā pravrajeddvijaḥ | 
gṛhācca pravrajettadvat pravrajecca vanāttathā vikalpenaiva 
vyākhyāta ekadvitrisamuccayaḥ kaṣāyapaścimāvekṣya vikalpo'yaṃ 
tridhoditaḥ iti | punarapi sanyāsasya jñānasādhanatvaprakāśanāya 
śrutyantaramāha- 

sarvakarmaparityājāt santyaktāśeṣa sādhanaḥ śrutyuktotra 
parivrāṭ syāt aikātmyajñānajanmanaḥ smārtaḥ sanyāsa eva nāsti 
śrutivirodhāt ityāha muṇḍo parigrahaśceti 
pratyakṣaśrutivākyataḥ tadviruddhaṃ smṛtervākyaṃ nāvekṣyaṃ 
durbalatvataḥ iti | vedaviruddhaṃ śrutivacanaṃ na pramāṇamiti 
jaiminināpyuktaṃ ityāha | vigītā ca viruddhā ca dṛṣṭārthā 
dṛṣṭakāraṇāḥ 

p. 674) 

iti chedavidādyuktaṃ tadaprāmāṇyakāraṇamiti | nanu karma 
sādhanatvena prasiddhaṃ sarvasya kathaṃ tat tyāgasya sādhanaṃ 
jñānasyeti cet śrutibalādityāha- kriyamāṇāni karmāṇi yathā 
syuḥ phalasiddhaye | tadakriyoktācchrutyeha tathātmajñānajanmanaḥ 
iti | sanyāsasya jñānasādhanatve anyadapi smaraṇamudāharati | 
satyānṛte sukhaduḥkhe vedāllokadvayaṃ tathā | 
santyajyātmānamanvicchedityaduṣṭaṃ smṛtervacaḥ iti | 
vyāsavacopyatra pramāṇamityāha tyaja dharmamadharmaṃ ca ubhe 
satyānṛte tyaja ubhe satyānṛte tyaktvā yena tyajasi tattyaja iti 
prastutaṃ sanyāsaprakaraṇamupasaṃharati | naiṣkarmya 
sādhaneṣvevaṃ śrutayaḥ smṛtibhiḥ saha mumukṣuṃ viniyuñjanti 
sadātmajñānajanmanaḥ iti | nanvayaṃ sanyāso'nadhikṛtaviṣaya 
tatrāha tathā'nadhikṛtānāṃ ca sanyāsasya vidhānataḥ 
kāṇakubjādiviṣayā nyāsakḷptirato'śubheti 
vyutthāyetyetadvākyaṃ sanyāsavidhāyakaṃ 

p. 675) 

bhikṣācaryaṃ carantītyetat sanyāsino dharma vidhāyakamiti 
bhāṣyakṛdbhirabhihitaṃ kimanena vidhāyakatva prakalpanaprayāsena 
anyata eva pratyakṣaśruti vākyādubhayasiddherityetadāhasatsu 
pratyakṣavidhiṣu yathokteṣvaphalaśramaḥ bhikṣācaryaṃ carantīti 
vidhyarthaṃ kriyate mahān iti | bṛhadāraṇyake 
sanyāsavidhirnāstīti cennetyāha- tiṣṭhāsedidi cātrāpi 
pratyakṣaḥ śrūyate vidhiḥ || 

tasmin sati vṛthā kasmājjanoyaṃ parividyate iti | śrutyantare iha 
ca jñānasādhanatvena sanyāsavidhānamityuktaṃ 
idānīmātmajñānasya karma phalābhyāṃ viruddhatvācca tattyāgo 
vidhīyata ityāha- 

sādhyasādhanarūpābhyāṃ viruddhaṃ pratyagīkṣaṇaṃ yatho 
yathoktaṃ tatsiddhau tasmādetadvidhīyate iti | yasmādevaṃ tasmāt 
sarvakarmasanyāsaṃ kṛtvā śravaṇādikaṃ kuryādityāha- 
vyutthāyāto yathoktābhyaḥ eṣaṇābhyo nireṣaṇaḥ pāṇḍityamatha 
nirvidya bālyaṃ parisamāyediti | 

p. 676) 

kiṃ tat pāṇḍityamiti | tadāha padārtha bhāvitamiti | pūrvaṃ 
tatastadabhisaṃgatiḥ pūrvaṃ tadabhisaṃgatiḥ viruddhārtha * * * * 
tiḥ paścāttato vākyārthabodhanamiti || ayamarthaḥ prathamaṃ 
padārthaparijñānaṃ tadanantaraṃ padārthānāṃ 
viśeṣaṇaviśeṣya bhāvena saṃbandhaḥ tadanantaraṃ 
viruddhāṃśasya kartṛtvādeḥ nivṛttiḥ | tadanantaraṃ vākyasya 
svārthabodhana sāmarthyamityetaccatuṣṭayaṃ parijñānaṃ 
pāṇḍityamiti padārthādhigatiḥ | pāṇḍityaṃ vitatārtha * * * ti 
bālyaṃ padārthadvayasaṃgatiḥ mananaṃ vākyārthabodhanaṃ 
brāhmaṇyamityanye | etaccaturvidhaṃ parijñānamekaikaśyenakrameṇa 
anuṣṭhi tavato bālyaṃ kartuṃ sāmarthyamityabhipretyāha 
ekaikaśyānanītvātha niṣṭhāṃ pāṇḍityalakṣaṇaṃ iti | evaṃ 
kṛtapāṇḍityaparijñānasya bālye pravṛttiṃ darśayati 

bālyaṃ caikava yathoyoga manvayavyatirekata iti | uttaraṃ 
vārtikadvayaṃ bālyapadārthavivaraṇaṃ sukhabodham | 
advitīyārthaniṣṭhatvaṃ ātmapratyayaśabdayoḥ 

p. 677) 

tathā cātmaikaniṣṭhatvamadvitīyasya mānataḥ aikātmyānneha 
saṃsargastadviruddhārthayoriva | aśanāyādyatikrānta 
dṛṣṭidraṣṭṭapadārthayoḥ iti | punarapi pāṇḍityaṃ 
prapañcayati | paṇḍeti buddhināmaitat sā jātā yasya mānataḥ 
taṃ paṇḍitamiti prāhuriti sudhīravedāntasya mumukṣostata 
utpannaṃ jñānaṃ vicāraprayojakaṃ paṇḍā tadvān paṇḍita 
ityarthaḥ prayojakajñānavataḥ karma pāṇḍityaṃ pūrvoktaṃ 
caturvidhaṃ parijñānaṃ padārthādhigatireva vā tataḥ paṇḍitaḥ 
prayojakājñānī niyujyate tasmāditi śrutyetadāha so'ta śrutyā 
niyujyate | paṇḍitasya karma syāt pāṇḍityaṃ pracakṣate iti | 
yataḥ pāṇḍityaṃ pracakṣata iti payataḥ pāṇḍityaṃ 
prayojakajñānaṃ paṇḍā tasmāt na samyak jñānī pāṇḍitye 
niyujyata ityāha aprāptatatvaniṣṭho'taḥ pāṇḍitye niyujya na iti 
| evaṃ pāṇḍityaṃ niravaśeṣaṃ kṛtvā bālyamanutiṣṭhedityāha- 

śāstrācāryatmato'niṣṭaṃ nītvātmapratyayaṃ yatī 
tiṣṭhāsedatha bālyeneti bālyaśabdārthaṃ kathayati 

p. 678) 

kṛtsnānātmadhiyoriti | bālyaśabdābhidheyaḥ syāditi tāṃ kṛtvā 
munibhāvaṃ gatvā brāhmaṇo bhavatītyāhatāṃ samāpayya 
śuddhadhiḥ munibhāvaṃ tato gatvā brahmaiva brāhmaṇo bhavediti 
noktasādhanatrayamevātra vidheyatvena vivakṣitamapi tu 
mādyapītyabhipretyāha- 

niśśeṣamātmasaṃbodhaṃ kuryāditi vidhīyate tiṣṭhasiditi 
saṃbandhaḥ sarvatra vidhinā bhavet ityetat sukhabodhaṃ 
pāṇḍityaśabdasyārthantara māha- prāṇena prāṇitītyukto 
dṛṣṭerdṛṣṭoti coditaḥ sa ātmānubhavātsiddhaḥ 
ādehādāparātmanaḥ | asya pratyakpadārthasya 
hyāsamāptervidhīyate | sarvatravidhinā bhavedityetat 
sukhabodhamdhīḥ pāṇḍityagirā sākṣāt anvayavyatirekataḥ iti | 
ktvāpadārthaśodhanaṃ pāṇḍityamityarthaḥ bālyapadasya 
arthāntaramāha- 

tathaiva yo'śanāyeti parātmā viśabditaḥ tasya 
niṣṭhābhidhānārthaṃ bālyeneti paraṃ vacaḥ iti | 
tatpadārthabodhanaṃ asya pratyakpadārthasya 

p. 679) 

ityasya prapañcaḥ nānyatraihādvitīyārthāt 
sākṣādātmārthasaṃbhavaḥ ityartho'tra vidheyaḥ syāt 
anvayavyatirekataḥ ityetat tathaivetyasya prapañcaḥ - 

advitīyapadārthasya tathā naivātmano'nyataḥ saṃbhavostīti 
vidhyarthastiṣṭhāsediti bhaṇyate ityetat padadvayamanā 
vidhāyakamiti samudāyārthaṃ munipadasya arthāntaraṃ kathayati- 

viśeṣaṇaviśeṣyatva saṃbandhotha padārthayoḥ 
viruddhārthanivṛtyātra munirityabhidhīyate iti | 
viruddhārthanivṛttau kiṃ bhavatītīdamityāha 
brahmātmanorasaṃsargaḥ tadviruddhārthayoriva padārthaikatvato bhedo 
dhvāntadhvastau nivartate | akhaṇḍavākyārthaḥ siddhyatītyarthaḥ 
siddhikramaṃ darśayati- sāmānādhikaraṇyaṃ ca 
viśeṣaṇaviśeṣyatā lakṣyalakṣaṇasaṃbandhaḥ 
padārthapratyagātmanāṃ iti | etamarthaṃ dṛṣṭāntena sādhayati- 

sāmānādhikaraṇyādeḥ ghaṭetarakhayoriva vyāvṛtte 
syādavākyārthaḥ sākṣānnastatvamarthayo iti | viruddhāṃśasya 
vyāvṛtterityuktaṃ tatredamāśaṃkyate 

p. 680) 

viruddhāṃśa pratīcistai pṛthak tiṣṭhatīti tatrāha 
cidajñānaikahetutvāddhātavyānāṃ cidātmani mohadhvastau 
pratīconyo nāto'rthotrāvaśiṣyate iti bheda 
nirākaraṇāccāsyābhedaḥ prāptaḥ tataścāneka rasa iti | 
netyāha- 

ātmadhīviṣayaṃ neti tadajñānaikakāraṇam anātmamānayottho 
yato'taḥ kevalātmateti vṛttānudravaṇapūrvakaṃ 
brāhmaṇapadasyārthaṃ kathayati samāpyā maunamakhilaṃ 
bālyapāṇḍityalakṣaṇaṃ nirvṛtya ca tathā maunaṃ 
padārthadvayasaṃgatim | atha brāhmaṇa ityuktyā phalāvasthāsya 
bhaṇyate | iti phalaṃ vivicya kathayati | bhedasaṃsargahīnorthaḥ 
sve mohimni vyavasthitaḥ sākṣādityādi rūpo'tha brahma brāhmaṇa 
ucyate imāmavasthāṃ saṃprāpya sarvo brāhmaṇa ucyate brāhmaṇyaṃ 
gauṇamanyatra pūrvabhūmiṣu nāñjaseti etat subodham | sa 
brāhmaṇaḥ kena syāditye tat praśnārthaṃ nākṣepārthamityāha- 
kenātha brāhmaṇaḥ sa syāditi praśnamapṛcchateti | 

p. 681) 

ajñānasya brāhmaṇyaṃ prati sādhanasya siddhatvānna tadviṣayaḥ 
praśnaḥ | kintu upāyāntaraviṣaya ityāha- 

uktopāyātirekeṇa pṛcchyate sādhanāntaraṃ iti | yajñāderapi 
jñānadvāreṇa mokṣahetutvasya siddhatvāt na tadviṣayopi praśna 
ityāha- yajñādilakṣaṇaṃ tāvat pāramparyeṇa sādhanam 
nirjñātamāgamāttasmāt pṛcchyate sādhanāntaraṃ iti | 
nāpyāśramaviṣayaḥ praśna ityāha- caturṇāṃ katameneti na tu 
praśno'tra yujyate kaivalyāśramamādāya brāhmaṇyasya samāptitaḥ 
iti | paramahaṃsāśramasya mokṣasādhanatvena nirdhāritatvāt nanu 
viduṣaḥ kaivalyāśramo mokṣasādhanaṃ cet kimitītarāśramo na 
bhavet tatrāha- 

na cāśramāntaraṃ yuktaṃ munervyutthāpinaḥ svataḥ 
kṛtārthasyākṛtārthasya tasya naivāśramāntaraṃ iti | 
kṛtārthaḥ sākṣātkṛtabrahma akṛtārthaḥ śravaṇajñānī 
prayojakajñānī vā | evaṃ tarhi ākṣepārthaḥ praśno netyāha- 

p. 682) 

praśnoyaṃ sādhanajñaptyai brāhmaṇasyeha pṛcchyate kiṃ sādhano 
brāhmaṇaḥ syāditi sādhanamucyatāṃ iti | yenetyādi vākyaṃ 
praśnaprativacana ityāha praśnaprativacastena brāhmaṇaḥ 
syādyathoditam yenānavapto jñānopi bhavedīdṛśa eva neti yena 
sādhanenānutpannajñānopi nirvyāpāraḥ tena sādhanena 
brāhmaṇyaṃ labhata ityarthaḥ kiṃ tat sādhanamiti | tadāha- 

uktabrāhmaṇasādṛśyāt sarvakarmanirāsataḥ 
naiṣkarmyasādhanenaiva brāhmaṇaḥ syādyathoditaḥ || ityeko'rtho 
vidheyotra yeneti vacanācchruteḥ iti sarvavyāpāroparati 
jñānādanyat kaivalyasādhanatvena vivakṣitamityarthaḥ asmin arthe 
śrutismṛtivākyānyudāharati smṛtayo'pi tamevārthaṃ tatra tatra 
pracakṣate | loke'smin vividhā niṣṭhā purā proktāmayānagha 
jñānayogena sāṃkhyānāṃ karmayogena yoginām imau dvāveva 
panthānau karma tattyāgalakṣaṇau sajātīyādviniṣkrānta 
tarāvimau sanyāsa eva tābhyāṃ viśeṣeṇātivārtike tathā kiṃ 

p. 683) 

praṃjapetyādi panthāḥ karmatyajāṃ śrutaḥ brahmacaryāśramādeva 
pravrajediti bhūriśaḥ svayaṃ sameva bruvate muktaye sarvakarmaṇām 
śrutayaḥ smṛtayaścoccaiḥ śuddhanyāyasamāśrayāditi | tasmāt 
sanyāsalābhena brāhmaṇya ityupasaṃharati sarvakarmanirāsena 
brāhmaṇyaṃ labhate tataḥ iti kenetyādivākyasya arthāntaramāha- 
keneti yadi vā jñeya utpatyāderasaṃbhavāt sādhanānāmihaikātmye 
tathā ca prāgavādiṣaṃ iti | jñānavyatiriktaṃ sarvaṃ 
sādhanamākṣipyata ityarthaḥ | yenetyāderarthamāha- 
sādhanenaitadaikātmyaṃ yena yena cikīrṣate | tena tena dṛgevātmā 
nātiśītirmanāgapīti ayamarthaḥ | yathākāśaḥ 
khaḍgādyanekāyudhahananāt prāgūrdhvaṃ caikarūpaḥ evaṃ 
kaivalyāgnihotrādyanekānuṣṭhānāt prāgūrdhvaṃ ca 
kaivalyamekarūpameva | ataḥ kaivalyāya na kiñcit 
sādhanamanuṣṭheyamiti | punarapi sa brāhmaṇa 
ityāderarthāntaramāha- 

athavā lakṣaṇoktiḥ syādyathoktabrahmavedinaḥ 

p. 684) 

yenedṛgeva vinnena brāhmaṇastena lakṣyatām iti | muktasya lakṣaṇa 
mukta eva lakṣaṇāntaraṃ nāstītyarthaḥ | muktasya lakṣaṇaṃ 
tato'nyaditi kecit tannirākaroti- 

dehendriyamanobuddhi dharmāneṣo'tyavartata pratyagaikātmya 
saṃbodhāt taddharmairlakṣyate katham iti | yadānyamuktalakṣaṇaṃ 
tadā buddhyādi dharmataḥ śamādayo lakṣaṇaṃ saṃsārābhāvo 
vāna tāvacchamādayo dehadharmātikrāntatvāt viduṣa ityarthaḥ | 
nāpi saṃsārabhāva ityāha sarvasaṃsārabhāvo'sya na 
yathālakṣaṇastathā sarvābhāvopi naiva syāt brahmavedina iti 
uttaramasya prapañcaṃ- 

vedyānurodhato yasmāt tadvido nyāyyalakṣaṇaṃ 
bhāvābhāvadvayadhaṃsi brahma vedyaṃ ca tadvidaḥ iti | tasmāt 
muktasya mukta eva lakṣaṇamityāha yenedṛśeva teneti tasmādāha 
śrutiḥ sphuṭamiti | api cābrahmavidāmapi 
saṃsārābhāvasyādarśanābhāvānna sa lakṣaṇamityāha- 

mumukṣorlakṣaṇaṃ tāvadaśraddhadhānā yadabruvat || 

p. 685) 

suṣuptepyatimūḍhasya sarvasaṃsāranihnutiḥ gamyate lakṣaṇāṃ 
tādṛk na cāsau brahmavit mataḥ iti | ato'nyadārttamityarthaḥ 
asyārthaṃ vārtikadvayena kathayati- 

ātmano brahmahetūktā natvānātmana iritā yathoktajñānato 
dhvastirārttaśrutyā'ta ucyate ato brāhmaṇato'nyadyat 
kriyākārakalakṣaṇaḥ ārttaṃ vināśitaṃ jñeyaṃ brahmānārttaṃ 
yatastataḥ 

iti pañcamasya pañcamaṃ brāhmaṇam || 

hariḥ uttaraṃ brāhmaṇatrayamātmanaḥ sarvāntaratvaṃ yat 
pratijñātaṃ tannirṇayāyetyāha- yaḥ sarvāntara ityuktaḥ 
tannirṇayavivakṣayā | ākāśasyāt parogranthaḥ ito vyākhyāyate 
adhunā || iti | sākṣādityādi viśeṣaṇatyāgena 
sarvāntaratvāvinirṇaye hetumāha- viśeṣaṇasya sarvasya 
sākṣādityādikasya ca sarvāntaravinirṇītau nirṇayaḥ syāt 
kathaṃ nviti nanu sarvāntaratvādi yo'śanāyetyādinā nirṇitaṃ 
netyāha aśanāyādyatikrāntā praśnārthāviṣkṛtiḥ kṛtā | 

p. 686) 

na samyagiti manvānā gārgya pṛcchadataḥ punariti asamyaktvaṃ 
sādhayati kṣityāderviyadastasya yāvadaikātmyamucyate nirṇītārtho 
na tāvat syāt praśnaḥ sākṣāditīritaḥ bubhukṣādyekadehastha 
niṣedhādaniṣedhataḥ kṣityāderviyadantasya nātaḥ 
praśnārthanirṇayaḥ ityetat pūrvasya prapañcaḥ || 
lokaprasiddhavyāpti balādyadidapraśnotthāpanaṃ gāgyā kriyate iti 
pratipādanāya lokaprasiddhāṃ vyāptiṃ darśayati ya ete pārthivā 
bhāvā loṣṭakuṃbhādayo matāḥ teṣāmantarbahirvyāptiḥ 
pṛthivyaiveha lakṣyate yathaiva pārthivā bhāvāḥ pṛthivyaivaṃ 
dharityapi adbhirantarbahiśceyaṃ vyāptyaiveha samīkṣyata iti 
evaṃvidhavyāptisaṃskṛtā gārgī papracchetyāha etaddṛṣṭaṃ 
yatastasmāt gārgī papracchaliṃgataḥ praśnaṃ yadidamityevaṃ 
yājñavalkyaṃ mahādhiyamiti liṃgamityanumānaṃ 
vivakṣitamanumānaṃ darśayati otaprotātmanā kāryaṃ yena yena 
samāplutaṃ tasyānyasaṃvyāpti dṛṣṭā loke kṣitiryathā 
adbhiśceyaṃ kṣitirvyāptā tasmāttāsāmapīkṣyate | 

p. 687) 

anena kenacidvyāptirvyāpakatvāt yathā bhuva iti | apāṃ vyāpaka 
kimiti pṛṣṭa āha - pṛtyuktirgārgī vāyāvitīti | uttareṣvapi 
paryāyeṣu evameva draṣṭavyamityāha evamevottareṣu vākyeṣvapi 
pratipattavyā pratyuktipraśnayorgatiriti nanvagnerāpa iti 
śravaṇādagnāviti vaktavyamiti | kimidamucayte vāyāviti | tatrāha 
- pārthivāpyau samāśritya tejo'bhivyajyate yataḥ dhātū na tu 
svatantraḥ sannāvadat tejasītyataḥ iti | agneḥ 
kāṣṭhādiparatantratvāt svatantreṇa kenacidvyāptirvaktavyeti 
vāyāvityuktamityarthaḥ uttarottareṇa pūrvasya vyāpte'rthe 
hetumāha- 

sūkṣmatāvyāpite jñeye bhūmyāderuttarottaraṃ akṣarātmā 
vāsanānāṃ pūrvapūrva prahaṇata iti nanu antarikṣa 
lokādiṣvekaikasminneva bahuvacanaprayogaḥ kathaṃ tatrāha- 

āraṃbhakabahutvācca bahūktiriha gṛhyate ātmanonyat yataḥ sarvaṃ 
pañcabhūtātmakaṃ viduḥ indriyāntāḥ padārthāḥ 
otaprotabhāvenoktāḥ lokālokaparvatāntarvartina ityāha- 

p. 688) 

dvātriṃśat guṇito mārgo rathagatyā vivasvataḥ ya uktastasya 
saṃsthityā tasthurindrāntadevatāḥ sthūlasūkṣmātmanā sarvāḥ 
tāratamyena saṃsthitā vyāpyavyāpyatayā'nyonyaṃ sarvataḥ 
parimaṇḍalāḥ iti uttaraṃ vārtikatrayaṃ subodham 
prajāpativirāḍa trayo'ṇḍasyāntarvyavasthitaḥ otaprotāni 
tatvāni tena pūrvāgni sarvaśaḥ tasyotaprotabhāvo yaḥ brahma 
lokeṣu bhaṇyate aṇḍāraṃbhakabhūtānāṃ brahmalokābhidheṣyate | 
tadetallokanirmāṇaṃ otaprotātmanoditam | aṇḍāntamevaṃ 
vyākhyātaṃ kimanyadavaśiṣyate iti | kasminnu khalu brahmalokā iti 
praśnaṃ kiṃ viṣaya iti cet viṣayaṃ darśayati | 
samaṣṭivyaṣṭibhāvena vāyuḥ sarvāśrayaḥ purāvyākhyāto yaḥ 
sa vaktavyaḥ tadarthapraśna uttaraḥ iti sūtrārthaviṣayo'yaṃ 
praśna ityarthaḥ evaṃ tātparyamuktvā vākyaṃ yojayati | vākya 
yojanavārtikadvayaḥ sukhabodhaḥ otāḥ protāśca kasminnu brahmaloka 
itīryatāṃ iti pṛṣṭo'bravīt gārgīṃ māti prākṣīṃ 
kathañcana 

p. 689) 

mātītyapraśnaviṣayaṃ gārgī prākṣīt kathañcana māte 
mūrdhāvyavasteti tvāmahaṃ vārayāmyataḥ 
ityanumānapraśnaviṣayamatītya māprākṣīrityuktaṃ 
kathamānumānapraśnaviṣayamatītya sūtraṃ vartate 
anumānapraśnasya vā viṣayaḥ ka ityubhayaṃ vivicya darśayati- 

ucito'syā bhavet praśno devatā yena pṛcchyate vartate 
yastamullaṃghya so'tipraśno'numocyate yā tamarhati pūrvokta 
matipraśnerhyadevatā tadanyatvādimāṃ tvāhuḥ aneti 
praśnyanāmikā ityayamarthaḥ | sūtrasya āgamaikasamadhigamyatvāt 
āgamena praśna ucitaṃ tamatikramya vartata ityatipraśno'numā 
tāmarhatīti ati praśnyā aṇḍāntarvatirdavatā nātipraśnyo 
anatipraśnyātra devatā kevalāgamaikagamyeti uttaraṃ vārtikapadaṃ 
sukhabodham tāmetāmanatipraśnyāṃ atipraśnena sāhasāt 
pṛcchasāmūrdhvapātaḥ tasyā devasya svāparādhataḥ 
sthūlānyanumayā yuktaṃ praṣṭuṃ tatvāni kāmataḥ 

p. 690) 

iyaṃ tu tathā sthūlāyāṃ tvaṃ pṛcchasi devatāṃ acintyā cā 
pratarkyā ca prāṇabhāvenavasthitā nā'to'nyena pramāṇean 
praṣṭavyā devatāgamāt etasmādeva hetostāṃ tarkaśāstreṣu 
tārkikāḥ naivānuminvate trāsā pṛthivyādīnyathā tathā 
prāṇo'yamanirukto hi kastannivaktumarhati mānāntareṇāgamato 
mā'prākṣīrityato vacaḥ iti pañcame ṣaṣṭhaṃ brāhmaṇam || 

om yat gārgyānumānena praṣṭumabhipretaṃ taduddālaka āgamena 
pṛcchati ityāha- 

yat vipracchiṣititaṃ gāgyaḥ samabhivyaṣṭīti lakṣaṇaṃ 
aṃgenoddālakaḥ sūtraṃ tadapṛcchadathāgamāt iti | 
sūtraniyantāraṃ kāraṇātmānaṃ ca pṛṣṭavānityāha tathā ca 
tanniyantāraṃ jagajjanyātmakāraṇam āgamāt gautamoprākṣīt 
yājñavalkyamudāradhīḥ iti | ākhyāyikāstātparyārthaṃ kathayati 
sūtrādyāgamasaṃprāptaṃ so'thākhyānaikavartmanā | vyācakhyau 
gautamaḥ sākṣāt gandharvāllabdhavāniti | sūtrāntaryāmi 
svarūpamāgamenaiva mayā 

p. 691) 

viditamiti arthaḥ | sa brahmavidityādivākyagata padārthān 
kathayati- 

brahmeha paramātmokto lokābhūrādayastathā devāstvagnyādayo 
jñeyāḥ vedāścāpi prasiddhitaḥ iti | idānīṃ vedetyasyārthaṃ 
vārtikatrayeṇa kathayati brahmādīni ca bhūtāni 
grathitānyakṣasūtravat sūtreṇa vriyamāṇāni sadaiveśagatāni ca 
sūtreṇa vidhutaṃ cātra ghrāṇā saṃyatayastathā | ātmānaṃ veda 
bhoktāraṃ veda sarvaṃ jagattathā sūtrāntaryāmirūpeṇa yo 
vedaitāḥ puroditāḥ sa eva brahmalokāntān vedetyeṣosya saṃgrahaḥ 
iti | sūtrasya āgamaikasamadhigamyatve hetumāha abhyantaratamaṃ 
sūtraṃ brahmalokāvadherapi sūkṣmaṃ hi tadatīvoktaṃ 
sarvasatvasamāśrayam iti | atiśayasūkṣmatvāt 
sarvāntaryāmitvācca āgamenaiva tadgamyata ityarthaḥ 
uttaravārtikacatuṣṭayena vāyurvai gautamatatsūtramityane 
vāyupadārthaṃ kathayati sarvasādhāraṇaṃ karma 
yadabhivyaktamiṣyate vāyvātmanā paricchinnaṃ tadāste 
kāraṇātmani 

p. 692) 

tātmānaṃ tyajate karma yato saṃśritya sādhanam vāyvāśritaṃ 
tatkarma svarūpaṃ pratipadyate sādhāraṇasya yo vāyuḥ 
viśiṣṭasya ca dhārakaḥ samaṣṭivyaṣṭibhāvena karmaṇaḥ 
sarvadekṣyate taṃ vāyuṃ taṃ ca karmeha ya upetya vyavasthitaḥ 
vāyukarmātmamānī sat pumān vāyuḥ sa ucyate ityayamarthaḥ 
sarvaprāṇisādhāraṇaṃ hiraṇyagarbhāpūrvaṃ 
sāmānyaviśeṣātmakamidānīṃ phalarūpeṇābhivyaktaṃ 
sūtrātmanā paricchinnaṃ sūtrarūpeṇa ca sthitaṃ mūlakāraṇe 
tiṣṭhati pralaye vāyvātmanā paricchinnamiti kiṃ viśeṣyata iti 
cet vāyoḥ karma kāraṇatvādato vāyvāśritaṃ svarūpaṃ 
pratilabhate karma tasya ca karmaṇaḥ sāmānyaviśeṣātmakasya 
sāmānya viśeṣātmanā yo dhārako vāyustadabhimānī kṣetrajñaḥ 
sa iha vāyuśabdenocyata iti | evaṃvidho vāyustatsūtramityāha- 

sa eṣa vāyuḥ sūtrātmā devaḥ sarvāśrayaḥ prabhuḥ iti etadeva 
vāyutatvaṃ sarvasya dhārakamityāha devatāliṃgakarmādi 
sarvamatraiva saṃśritamiti | 

p. 693) 

ayaṃ ca loka ityāderarthamāha- 

anena vighṛtaṃ janma vāyunedaṃ śarīrakaṃ yaścotpitsu paraṃ 
brahma dhṛtaṃ tadapi vāyuneti sarvāṇītyāderarthamāha- 

viṣkaṃbhakaṃ pṛthivyādeḥ sūkṣmamākāśavarddhitamiti kiṃ 
taditi tadāha- 

yadātmakamiṃdaṃ liṃgaṃ yatsāptadaśamucyate | yasyāvahādayo 
bhedāḥ sāgurasyormayo yathā vāsanānāṃ ca sarveṣāṃ āśrayo 
yastu kathyate | iti | yadvāyutatvaṃ sarvasya dhārakamityarthaḥ 
ataḥ śrutirupapannarthetyāha- yata evamayaṃ lokaḥ paraścāyaṃ ca 
sarvataḥ bhūtāni caiva sarvāṇi vāyunā grathitānyataḥ iti | 
tasmādvai gautama puruṣa ityādaiḥ tātparyārthamāha 
tasyāpasarpaṇe'gāni nālaṃ syuḥ karmaṇe mṛtau ityarthe 
lokasaṃsiddhāṃ prasiddhiṃ śrutirabravīditi | vāyunaiva 
dhṛtāṃgānītyatra loke vividyate prasiddhiriti | tāmāha - 
tasmādityevamādineti etat pūrvasya prapañcaḥ evaṃ vākyasya 
tātparyamuktvā vākyaṃ yojayati vākyayojanavārtikacatuṣṭayaṃ 

p. 694) 

sukhabodham - vāyuneva dhṛtaṃ yasmāt liṃgadehādikaṃ tataḥ 
jñātayaḥ puruṣāḥ pretamāhuḥ kāryaṃ mṛteridam | 
yathāsyāṃgāni lakṣyante viprastāni na pūrvavat mṛtamenaṃ tathā 
manyedenaditvaha mṛtiṃ vinā vāyunaiva yathāṃgāni dhṛtāṃgāni 
yadā tadā karmaṇyāni bhavantyasya na tu tāni yathā yataḥ tasmāt 
pravasitaprāṇo mṛto'yaṃ nātra saṃśayaḥ yathoktasūtrasadbhāve 
prasiddhirgautamedṛśīti | evametadvai yājñavalkyāntaryīmiṇaṃ 
brūhītyasya arthamāha- vārtikadvayena samyaguktamidaṃ sūktaṃ 
yājñavalkya yathā tathā tadantargatamātmānaṃ brūhyantaryāminaṃ 
mama sūtrādapyantaratamaḥ antaryāmyadhunocyate 
kāryakāraṇabhāvo'yaṃ yasminnukte samāpyate iti | yaḥ 
pṛthivyāṃ tiṣṭhannityādi vākyavivaraṇāni caturdhā 
pravibhajyetyataḥ prāktanāni sukhabodhānīti || tiṣṭhan 
pṛthivyāṃ yotra syāt sauntaryāmiti gṛhyatāmityuktāvasti 
saṃvyāptipraśastāvuttaraṃ vacaḥ || 

p. 695) 

antaro'yaṃ pṛthivyā syāt kṣiterabhyantaro hisaḥ pṛthivī devatā 
tarhi tvaduktārthasamanvayāt iti doṣāpanutyarthaṃ yanna vedeti 
bhaṇyate sūtreṇa viyamāṇeyaṃ mahābhūtaśarīriṇi ahamasmi 
pṛthivyekā vibhamhi jagadavyayam ityevamabhimānāya nāntaryāmīti 
socyate pṛthivyapi ca yaṃ devaṃ na veda svātmani sthitaṃ 
so'ntaryāmīti mantavyo na tviyaṃ devatā kṣitiḥ iti | kṣitau 
karaṇavatyāṃ kimanyopi karaṇādimān naivaṃ svataḥ pṛthivye ca 
śarīraṃ yasya nāparaṃ kṣmā kāryakaraṇenaiva kāryavān 
karaṇīyataḥ na kāryaṃ kāraṇaṃvāsya kiñcidātmīyamiṣyate 
antaryāmī paraḥ sākṣāt aśarīro'guṇo'dvayaḥ vilakṣaṇo'to 
vijñeyaḥ pṛthivīdevatātmanaḥ svakāryabhūtāṃ tāmeva 
pṛthivīṃ mohavartmanā tatra labdhaviśeṣaḥ san tāmevāyaṃ 
niyacchati adāhakopi vahniḥ san dāhyadravyasamāśrayāt tatra 
labdhātmakastasya dagdhvā dāhyena svataḥ yathā'jñātaiva 
mohātmā devatādyātmakāryaktagaḥ devatādiśarīrādyaiḥ 
devatādīni yacchati 

p. 696) 

svatastvakaraṇo deho nirguṇo'bheda eva ca cidābhāsasvamohottha 
kāryaistadvānivekṣyate iti sopādhikasya antaryāmitvamuktaṃ tatra 
idamāśaṃkyate nanu śuddhasyaivāntaryāmitvādivādinaḥ kalpayanti 
naikatvādinātri rūpa kalpanāmapiṃ sarvāḥ sopādhyantaryāmiṣu na 
śuddhāntavadviṣayāviṣayā ityāha- caturdhā pravibhajyainaṃ 
sātvatāḥ paryupāsate tathā hairaṇyagarbhīyā stathā 
pāśupatādayaḥ ityayamarthaḥ etadevāntaryāmiṇaḥ vāsudeva 
saṅkarṣaṇa pradyumnānirūpeṇa vibhajya pāñcarātriṇa upāsate 
tathā hiraṇyagarbhato'nusāriṇaḥ pāśupatādayaśca 
evamevāntaryāmiṇaṃ kāraṇaṃ svakīyaśāstroktamārgeṇa anekadhā 
pravibhajyopāsate na śuddhamiti śuddhameva sopādhyantaryāmi ityukta 
niyantṛtvasāmarthyādatraiva vyāsavākyamavatārayati 
kṛṣṇadvaipāyano vyāso vedātmādhvāntahānikṛt prāhemameva 
bahuśaḥ prāṇināṃ hitakāmyayeti vyāsavākyaṃ prakaṭayati- 
nārāyaṇaḥ paro 

p. 697) 

nārāyaṇaḥ paro'vyaktādaṇḍamuttamasaṃbhavam aṇḍasyāntastvime 
lokā saptadvīpā ca medinī tasmai namo'stu devāya nirguṇāya 
guṇātmane nārāyaṇāya viśvāya devānāṃ paramātmane iti 
śrīnārāyaṇamantropyantaryāmī viṣaya ityāha etadeva samuddiśya 
mantro nārāyaṇastā veda vidbhirmahāprājñai puruṣaiḥ viniyujyata 
iti kūṭasthapratīco'ntaryāmitvaṃ kathaṃ atrāha- 

pratyakdhvāntaṃ cidābhāsaṃ svakāryaniyamātmakaṃ 
tadupādhirniyantaiva paraḥ prokto na tu svataḥ iti | 
sarvajñādiśabdavācyo'pyeṣa evetyāha- sarvajñaḥ sarvaśaktiśca 
sarvātmā sarvagodhavaḥ jagajjanisthitidhvaṃsa hetureṣa sadeśvaraḥ 
iti | prasaṃgāgataṃ parisamāpya prakṛtaṃ śrutivyākhyānameva 
anuvartayati | sa eṣo'tyantaro devaḥ sarvakāraṇakāraṇaḥ 
niyacchati kṣitiṃ devīṃ sarvāvasthāsu sarvadā iti | yastejasi 
tiṣṭhannityatra tejaḥ śabdena sāmānyaṃ tejo'bhidhīyate 
tadadhiṣṭhātṛdevatā ca na vedetyucyata ityāha- 

p. 698) 

tejaḥ sāmānyamātraṃ syāt tadadhiṣṭhātṛdevatetri yastamasi 
tiṣṭhatītyatrāpi tamaḥśabdena andhakāraḥ parigṛhyate tatrāpi 
na vedeti tadadhiṣṭhānadevatā parigṛhyata ityāha- 

evaṃ tamasyavijñeyeti ātmani tiṣṭhatīti mādhyandinapāṭhaḥ 
tatra ātmaśabdena kṣetrajño gṛhyata ityāha- 
kṣetrajñastvātmasaṃjñitaḥ iti yaḥ prāṇa ityāderarthamāha- 

devatāvasthānakaraṇaṃ trayaṃ prāṇagirocyate niyacchati yato 
gandhe trayamapyetadīśvaraḥ iti 
pṛthivyādikṣetrajño'ntaryāmiṇaṃ na jānātītyktaṃ 
tadupādānāyādṛṣṭa ityādivākyamityāha - pṛthivīyaṃ na vedeti 
yaduktaṃ tasya nirṇayaḥ adṛṣṭo'śruta ityuktyā 
kriyatejñānaśuddhya iti | antaryāmi svarūpaviṣaya eveti 
pratipādanāyetyarthaḥ antaryāmino viṣayatvahetumāha- 

draṣṭṛdarśanadṛśyānāṃ pratyagdṛṣṭisamīkṣaṇe 
jāḍyapārārthyahetubhyāṃ śaktirnāsti manāgapi iti | kiñca 
draṣṭāderanyonyagrāhyatvena 

p. 699) 

antaryāmigṛhyatvācca na tat grāhyatvamityāha na 
dṛṣṭordṛśyayornāpi tathā darśanayormithaḥ 
grāhyagrāhakasaṃbandhaḥ tatsākṣī na ca vīkṣyate iti | 
avīkṣaṇaṃ spaṣṭayati | rūpādidarśanontasthaḥ 
āgamāpāyasākṣyasau nityātmadṛṣṭiścinmātraṃ paśyet 
tatpṛthivī kathamiti rūpādijñānasākṣitvādāntaratvācca na 
pṛthivyādinā sākṣī gṛhyata ityarthaḥ | śabdādiguṇahīnatvāt 
svayaṃprakāśatvācca draṣṭuranyasyābhāvācca na sākṣī grāhya 
ityāhamāgocarātivartitvāt asādhāraṇadṛṣṭitaḥ draṣṭuranyasya 
cābhāvāt na taṃ paśyanti devatā iti | na tu dṛṣṭisvarūpo 
draṣṭā nāntaryāmīti tatrāha- 

dṛṣṭerdraṣṭāramityatra yaḥ sākṣī prāgudāhṛtaḥ 
antaryāmīti sotrāpi nāto'nyostīti kathyate tarhi jñānakartā ka 
iti tatrāha- 

buddhyantaḥ para evātmā vijñānātmeti bhaṇyate 
buddhyāgamāpāyasākṣī niyantaivocyate paraḥ iti 

p. 700) 

yadā punaḥ kartṛtvasākṣitva vyudāsena 
sarvaściddhāturavasthādvaya brahmarūpeṇa vakṣyate tadā sarvaḥ 
para evetyāha- avyāvṛttānanugatyūrṇa svātmanyavasthitaḥ 
saṃsārahetvasaṃbandhaḥ sarvo brahmeti bhaṇyate iti | nanu 
saṃsārahetvasaṃbandha ityuktatvāt saṃsāratatkāraṇe pṛthak 
tiṣṭhata iti netyāha kāryakāraṇarūpasya saṃsārasya 
mṛṣātmanaḥ apūrvānaparānanta tatvaṃ brahmeti vākyataḥ iti | 
idaṃ sarvamityādi vākyedyabhya ityarthaḥ nānyototra dṛṣṭa 
ityādi vākyasya tātparyārthamāha pṛthivyādeśca draṣṭṛtvāt 
tathāntaryāmiṇaḥ śrutaṃ draṣṭṛbhede prasakte'to 
nānyo'tostīti bhaṇyate iti | nanu draṣṭā dṛśyaṃ cāntaryāmi 
vyatirekeṇa na cettarhi draṣṭṛdṛśyabhedapratibhānaṃ kathaṃ 
tatrāha- 

eṣa evaikalo draṣṭā kārakādi vivarjitaḥ sa bhāvyate tadajñāna 
kāryamātrastamasvibhiḥ iti | etamarthaṃ dṛṣṭāntena sādhayati 
māṃ pratyevetīha yathā sādhāraṇyena bhāskaraṃ 

p. 701) 

saṃbhāvayanti draṣṭārastathā'jñastadabodhajairiti 
dṛṣṭirekaivaṃ sarvatra sarvānātmavilakṣaṇā ābhāti 
bahudhaiveyaṃ tadavidyotthahetubhiḥ ityetat pūrvasya prapañcaḥ || 

iti pañcamasya saptamaṃ brāhmaṇam 

hariḥ antaryāmirūpaṃ heyaṃ sopādhitvāt na tajjñātāt 
puruṣārthavidhirato yajñāt sakalapuruṣārthasiddhiḥ tadakṣaraṃ 
kāryakāraṇavilakṣaṇaṃ mukhyaṃ sarvāntaraṃ vākyārtharūpaṃ 
vaktavyamiti brāhmaṇāraṃbha ityāha- 

aśanāyādinirmuktaṃ sākṣādityādi lakṣaṇaṃ ato'kṣaraṃ 
pravaktavyaṃ nirupāddhyātmani sthitaṃ yaduddiśya pravṛttaiṣā 
vyākhyā sarvāntaraṃ prati tadakṣaraṃ 
pravaktavyamityarthaiṣo'ntarā śrutiḥ ityetat pūrvasya prapañcaḥ 
| sūtrāntaryāmi svarūpameva gautamena pṛṣṭhaṃ na 
tayovyāpyavyāpakabhāvaḥ taṃ gārgī pṛcchatītyāha- 

gautamena paripṛṣṭe sūtrāntaryāmi vastuni otaprotātmakāṃ 
gārgī tayorevānvapṛcchateti 

p. 702) 

sūtrasyāvyākṛtākāśe tasya cākṣare'ntarbhāvaḥ 
pṛcchatītyarthaḥ idānīṃ padārthaṃ kathayati diyoyamūrdhvaṃ 
vastu syāt sadvā'sadvā viśeṣitaṃ arvāgyacca kapālātsyāt 
madhye yacca kapālayoḥ iti | tasyaiva vākyasya arthāntaramāha- 
ūrdhvaṃ divaḥ kapālādyadho yaccāvarāt puṭāt yasya madhye 
kapāle te yacca bhūtādilakṣaṇaṃ padārthagatimevaṃ vā 
vyācakṣītāvirodhataḥ iti | pūrvavyāpānaṃ 
ūrdhvadeśādhodeśādhi vyavasthitoyamuttaraṃ deśādiviṣayaṃ iti 
viśeṣaḥ bhūtādipadārthaṃ kathayati bhūtaṃ yatsamatikrāntaṃ 
bhavadyadadhunātanaṃ bhaviṣyacca yadāgāmi nātītaṃ nāpi vartate 
iti | uttaraṃ sārdhavārtikaṃ subodham ityācakṣata ityuktvā 
anumādoṣānacaryate etadevaṃvidhaṃ sūtramāgamajñāḥ pracakṣate 
otaṃ protaṃ ca tat kasminniti praṣṭobravīhima iti gārgyāḥ 
praśno'tītānāgatakālayoḥ sa sūtra jagadāśrayaviṣayaḥ yo na 
vartamānakāle jagadāśrayaviṣaya iti pratipādanāyāha 

p. 703) 

sūtre tāvadidaṃ sarvaṃ otaṃ ca protameva ca vartamāne jagatkāla 
iti tāvatsuniścitam iti | sūtrādarvāktanasya sūtrāśrayatvaṃ 
vartamānakāle siddhaṃ vyasraṃsiṣatetyuktatvāt sūtrasya ca 
sadāśrayatvaṃ vartamānakāle siddhameva vāyau tatsiddherityarthaḥ 
nanu utpatteḥ prāk nāśāt ūrdhvaṃ jagannāstyeva tatra 
āśrayapraśno nopapadyata iti cet tatrāha- 
jagaccāpyanabhivyaktamāvirbhavati sāṃpratam iti | 
nanvabhivyaktirapyasata iti cennetyāha vyaktiśceyaṃ sato yuktā 
nāsato ghaṭate yataḥ iti nanu sata evābhivyaktirbhavatu abhivyaktaṃ 
punarjagadatyantāya naśyatīti netyāha- 

abhivyaktaṃ ca sadidaṃ punarabhivyaktatāmiti 
tasmādatītānāgatakālayorjagato nāsatvamiti samudāyārthaḥ 
vāyunā vidhṛtasya rūpaṃ yadvā ardhamānikamityet sūtre 
tāvadityasya prapañcaḥ yata evaṃ tasmāt kāladvaye jagadā śrayaṃ 
pṛcchati atītānāgatayostu kālayoḥ 

p. 704) 

jagadātmanaḥ sattā yenātmanā kasmin otaproteti bhaṇyate iti 
etaduktaṃ bhavati vartamāne kāle yena sūtrātmanā jagataḥ sattā 
vidhṛtā tena sūtrātmanā saha jagatsattā 
kasminnotaprotātītānāgatakālayoritisasūtrasya jagataḥ āśrayo 
jñātaḥ brahmākāśaśabdamityāha- 

pratyuccāryātha gārgyuktamākāśe prābravīdṛṣiḥ otaprota 
kṛtāṃ vāyoḥ jagato'sau prayatnataḥ iti 
kṣmādyetatsūtraparyantaṃ nāśādūrdhvaṃ janeḥ purā ākāśe 
tadavijñātaṃ sattāmātreṇa tiṣṭhati ityetat pūrvasya prapañcaḥ 
|| anenotaprotabhāvavacanena ajñātaṃ brahma samastasya 
kāryaprapañcasya svarūpamityuktamityāhayāvaddhijanimat 
kiñcinnāmādipravibhāgavat ākāśastasya sarvasya 
tatvamatravivakṣitaṃ iti sadbrahmājñātaṃ jagatstatvamityuktaṃ 
etatsiddhyarthameva jagataḥ kalpitatvaṃ sādhayati vyatirekaḥ 
satonedaṃ labhate nātmatatvataḥ nāpyanvayaṃ tadavyāpteḥ 
nāpyabhāvaḥ satīkṣyate 

p. 705) 

satā'nvayavyatirekābhāvarūpairna jagataḥ siddhirityarthaḥ ataḥ 
sat brahma jagatastatvamityāhasadato janimattatvaṃ sarpāderaśanā 
yathā sattatvavyatirekeṇa nānyā janimato gatiḥ iti | sthitikāle 
bhavatu sanmātraṃ na kālāntare iti tatrāha- 

sadevedamataḥ sarvaṃ udbhūtasthitihānis.u iti śrutivākyamapyatra 
pramāṇamityāha- sadeveti tathā spaṣṭaṃ chāndogyopaniṣadvaca iti 
nana sarvasya tatvaṃ cetpabrahma tarhi tataḥ paraṃ tatvaṃ nāstīti 
astītyāha- 

arvāgevākṣarā jñeyāḥ satteyaṃ jagato nidhiḥ 
kāryakāraṇanirmuktā akṣaraṃ vakṣyate yataḥ iti yatte yajñagato 
nidhiriti yattaikā jagatkāraṇamityuktaṃ tatredamāhaśaṃkyate 
nekārabhyaṃ jagaditi tatrāha- 

sarvaśaktiriyaṃ śaktiḥ yā sadityabhidhīyateyeyaṃ śaktiḥ sattā 
sā sarvaśaktiḥ sarvakāraṇamityarthaḥ nanu kathaṃ kāraṇasattā 
yāvatā sattābhāvaḥ satteti satsāmānyamucyate iti 

p. 706) 

na ca satteti sāmānyaṃ pratyayārthāsamīkṣaṇāditi 
pratyayārthābhāvameva prakaṭayati- na sato vyatirekeṇa sato yo 
bhāvaḥ īkṣyate iti nekṣyata ityuktaṃ yuktiṃ cāha- 

āpyabhāvo na labhate kimu bhāvo'tirekatāmiti yato 
bhāvābhāvātmakaṃ jagat sato'pyatirekādi labhate 
sarvasvabhrāntimātratvaṃ śrutyoktamityāha- 

sadanyabuddhigamyasya śrutistasmādanekaśaḥ 
abravīcchāntimātratvaṃ mṛttikādinidarśanairiti ākāśaśabdena 
avyākṛtamucyate'ntarthāmī tasyāpyabhyantarastathāntaraṃ 
paramātmobhābhyāṃ tatvāntaramiti bhartṛprapañcādayaḥ 
tannirāsārthamāha- 

ākāśavacasātmaiva jñeyo nānyatra kaścana sarvāntaratvaṃ 
nānyasya yujyate nātmano yataḥ iti sūtrasya jagata 
āntaratvenedamākāśaṃ tacca ajñātaparamātma grahe saṃbhavati 
nāva sthāmātragrahe nāpi prasiddhākāśagraha ityarthaḥ 
śrutyantaramapi paramātmaiva jagatkāraṇaṃ bhūta 

p. 707) 

ākāśaśabdenekto nāvasthā nāpi bhūtākāśamityāha - ākāśo 
vā iti tathā brahmai va śrutirabravīditi nanu pradhānādi 
kāraṇaṃ netyāha- 

kāraṇaṃ cātmano nānyatraiyaṃ teṣūpalabhyate iti netyāha 
jagajjanisthitidhvasti niyamādyarthakāryapi nātmataḥ 
kāraṇādanyatkaścit saṃbhāvyate śruteḥ iti | 
kāraṇāntaryāmiṇo bhedāt satvaṃ śrutyantatetyuktaṃ ityāha - 

eṣontaryāmyeṣa yoniḥ sarvasyaprabhavā vyayaḥ māṇḍūkeyaṃ 
śrutivacaḥ iti spaṣṭaṃ vīyata iti ato 
jagatkāraṇajaganniyantrorbhedo na kalpyaḥ prājñamānibhirityāha- 

nātontaryāmiṇaḥ kalpaṃ anyadavyākṛtābudhaiḥ kasminnu khalvāpa 
ityārabhya akṣarāntapadārtheṣu avyākṛtaśabdābhāvācca nātra 
bhedakalpanāprāptirityāha- 

akṣarānteṣu tatveṣu nāvyākṛtavaco yataḥ yadyapi brāhmaṇatraye 
vyākṛtaśabdo nāstyakṣarāntavadārtheṣu tathā anyatrāsti ataḥ 

p. 708) 

tatra siddhamavyākṛtaṃ atra ākāśaśabdena gṛhītvā 
antaryāmyavyākṛtākṣarāṇāṃ bhedakathanamiti cettatrāhapi na 
bhavadabhipretā paramātmāvasthā vyākṛtaśabdenocyate kintu 
jagadityāha- 

taddhedamiti yā'trāpi jagadevābhidhīyate avyākṛtagireti nanu 
jagadvyaktaṃ kathaṃ avyākṛtaśabdatvaṃ tasyeti tatrāha stasya 
vyākṛtavyākṛtatvata iti jagadavyākṛtābhidhamityuktaṃ 
parapakṣanirākaraṇāyedānīṃ niyantā vyākṛtābhidha ityāha 
tannirākaraṇārthameva sarvasyaiva vaśītyuktvā yatastasyaiva 
vedyatāṃ smāt prāgaśrutiḥ tasmādavyākṛtamucyate iti | 
ayamarthaḥ sarvavaśi sarvaniyantā tasyaiva tametraṃ vedānuvacanena 
vividiṣantītyatra vedyatvaṃ śrutaṃ ajñānaṃ ca vedyaṃ ajñātā 
vyākṛtaśabdā ca paryāyo tasmādantaryāmyeva 
kāraṇamavyākṛtamiti nanu kathaṃ niyantuḥ kāraṇatvaṃ 
karmādikāryatvājjagataḥ tatrāha- 

p. 709) 

vidyā karma ca saṃskārāḥ pratyagātma na tatvataḥ 
dehagrahaṇahetutvaṃ yeṣāṃ na śrutirabravīditi || ayamartho 
jagannityatva mavidyākarmāderucyate cet bhavatūpādānaṃ cenna 
saṃbhāvyate pratyagajñānavilasitatvena tāvanmātratvāditi 
uttaramasya prapañcam || 

ābhicārikasaṃsiddhi pratyagajñānasaṃsthiti trayametat sadā 
grāhyaṃ na kāryaṃ kāraṇaṃ vineti nanu trayasyājñānādhīnatve 
kartrādikārakādhīnatvaṃ kathaṃ tatrāha- 

karmaivaitattrayaṃ tacca nātmānaṃ labhate yataḥ kārakāṇi 
vinotpattau prayogamanuruddhyate iti notpattikāla eva kāla 
pekṣāstviti kālepi sā'stītyāha- 

prayogarūpeṇaivāto veṣṭhitaṃ karma tiṣṭhati kāraṇātmani 
saṃsṛṣṭaṃ nānyathā'tosya saṃsthitiḥ nanvidānīmapi 
jagatkāraṇarūpeṇa tiṣṭhati suptipralayādāvapi tathaiva 
tiṣṭhati cet kathaṃ suptipralayādi vyavahāraḥ tatrāha 
saprameyogaṇaḥ sarvaṃ saukṣmyeṇa parameṇa tu || 

p. 710) 

prākvālo jñāpako naṣṭhā pratīcī vyavatiṣṭhate iti | sarvaṃ 
karmarāśiḥ kārakaiḥ saha anabhivyaktasthūlarūpaṃ pratīti 
vyavatiṣṭhate ato anyacodyaṃ nanu pratyagavabodhe jagato avasthānaṃ 
pūrvamuktamidānīṃ pratīcyavasthānaṃ kathamucyate nāyaṃ 
doṣastrayaṃ parasparabaddhaṃ kāraṇamityuktaṃ tatra 
kvacidajñānaprādhānyena nirdeśaḥ kvacidābhāsaprādhānyena 
kvacit kūṭasthadṛṣṭiprādhānyena ato na doṣaḥ nanu 
saprayogagaṇaḥ sarvaḥ prapañcaḥ sūkṣmarūpeṇa 
pratīcyapyavatiṣṭhate tvaṃ kimiti na jñāyate sesuptyādau 
tatkāraṇapratyaganavabodhaśca tatrāha- 

pratyak saṃvittivastusthaḥ pramāṇavirahādayaṃ na jñātaḥ 
kuṃbhavaditi pramāṇasyāpi pralīnatvāttarhi 
pramāṇābhāvānnāstyeva netyāha nāpi citsthatvāt 
kharaśṛṃgavaditi nanvātmasthaṃ cet sa kāryapratyaganavabodhaḥ 
tatrāha ***** sya cātmanedonabhyupagamāt ātmavadātmapratipādake 
neti neti vākya 

p. 711) 

pratipādyaḥ syādityāśaṃkyāha- na cāyaṃ neti netīti 
kāraṇatvādihocyate iti kāraṇasya niṣedhyatvānna neti vākya 
bodhyatvamityarthaḥ nan cit kathaṃ cet kāraṇapratyaganavabodhaḥ 
suptyādau kimiti idānīmiva na jñāyate tasyā eva tatra 
pramāṇatvāditi tatrāha- 

viśeṣasyāgrahāttadvat gṛhyate nedamityapi iti | ahaṃ vṛtteḥ 
pralīnatvādityarthaḥ kāraṇasya niṣedhyatvamuktaṃ 
tatredamāśaṃkyate tarhi kāraṇamanyadātmana iti tatrāha- 

kṣityādisūtraparyantaṃ niyamyāpekṣayocyate niyata kāraṇaṃ ceti 
na tu sūtrāntike sati iti sābhāsājñānepyasatītyarthaḥ nanu 
pratīcyajñānaṃ kathaṃ svayaṃ prakāśe tatrāha - 

svātmānubhavatantratvāt pratyākhyātuṃ na śakyate iti 
anubhavasiddhatvādeva anubhavātmani ajñānaṃ nirākartuṃ na 
śakyamityarthaḥ anubhavātmanyajñānasya siddhiprakāraṃ darśayati 
vyāvṛttividhirūpābhyāṃ suṣuptiranubhūyate 

p. 712) 

iti atra dṛṣṭāntamāha- 

vyāvṛtteḥ śuklapītādeḥ andhakāro'nubhūyate tathā 
vidhimukhenāpi dvirephodaravattamaḥ || iti idānīṃ 
dārṣṭāntimāha svapnabodhāttamastadvat vivikto'rthonubhūyate 
mūḍhosmītyapi sākṣācca moho'yamanubhavasiddhaṃ cet 
ajñānamidānīmiva pralayādau kimiti na siddhyet tasmādajñānaṃ 
nāstītyāha- 

mūḍhotpatteḥ purā mohaḥ pratyagvastvanurodhyabhūt tadutpattau 
sasaṃvittau moho mūḍhapradhānakaḥ iti ahaṃ vṛttyudbhavāt prāk 
vyavahārākṣamatayā jñānasiddhiruttarakāla vyavahārakṣamatayā 
siddhyatītyuktamityarthaḥ bhavatvevamajñānasaṃbhāvaḥ etāvatā 
tava kiṃ siddhamiti tadeva bhāsaṃ kāraṇāniyantṛcetyetat siddhaṃ 
bhavatītyāha- 

so'yamaikātmyagarbhaḥ san mohaḥ sarvasya kārakaḥ dharmī ca 
sarvadharmāṇāṃ iti sābhāsaṃ pratyaganavabodhasya 
jagatkāraṇatve'numeyatvaṃ ca 

p. 713) 

jagatkāraṇatvena anumeyatvaṃ ca nirākṛtaṃ bhavatītyāha - na 
parokṣastato śvavaditi ahamajña ityajñānasya pratyakṣātmāditi 
nanu caitanyameva niyantṛkāraṇaṃ ca kva kathaṃ 
caitanyaviśiṣṭamajñānaṃ ubhayaṃ naiṣa doṣaḥ 
caitanyamajñānavaśādubhayaṃ bhavati sābhāsājñānavaśāt 
pratyagātmaniyantā kāraṇaṃ cetyarthaḥ | tataḥ kimidaṃ tato 
bhavatītyāha yantṛtvahetuṣu dhvastāveṣa saṃpadyatekṣaraṃ iti | 
pratyagātmano yantṛtvaṃ kāraṇatvaṃ ca ajñānahetukaṃ tasya 
jñānānnivṛttāveṣa kāryakāraṇavilakṣaṇamakṣaraṃ saṃpadyata 
iti nanu pratīco niyamya pratiniyantṛtva lakṣaṇaḥ saṃbandhaḥ 
pāramārthiko jñānakṛto netyāha kūṭasthasya dvitīyena saṃbandho 
bodhakādita iti evaṃ prasaṃgāgataṃ parisamāpya 
śrutivyākhyānameva prārabhate tatra punaḥ yadūrdhvaṃ 
yājñavalkyādi tṛtīyapraśno na bhavatītyāha- 

praśnoyaṃ na tṛtīyaḥ syāt pratijñātatvayordvayoḥ 

p. 714) 

iti tarhi pṛṣṭa eva kimiti pṛcchyata iti cet tatrāha- 

pūrvoktasyaiva dārḍhyārthaṃ praśnoyaṃ pṛcchyate punaḥ iti 
uttaramasya prapañcaḥ- 

pṛṣṭaṃ bhūyopi cāpṛcchaduktadhīdṛḍhaniścitau 
parāyattaprabodhopi śakto vaktuṃ yatastataḥ iti prativacanavākya 
ākāśa evetyevakāraśravaṇāt pūrvaśeṣatvaṃ vākyasyetyāha- 
evetyavadhṛteryadvat pūrvapraśnārthaśeṣatā iti śeṣaprakāraṃ 
darśayati kimanekapralīnaḥ syāt sūtrasyāvīkṣiteriva ākāśa eva 
kiṃ vā syādityevaṃ pūrvaśeṣateti na pṛthivyādivat 
sūtrasyānekasya pralayaḥ kiṃ tvākāśa eveti jñāpanāya punaḥ 
praśna ityarthaḥ kasminna khalvākāśa ityayaṃ praśnaḥ kimartha 
ityarthaṃ darśayati | mohoktibhiryathā vastu sarvajñānaprasūtitaḥ 
samyak jñānaprasiddhyarthaṃ ataḥ praśno'yamuttaraḥ nanu 
pūrvapraśnā api tatheti netyāha - sūtrādikṣitiparyantā gyantu 
racetanā niṣpramāṇaṃ yatastasmāt pṛcchyate sapramāṇakaḥ 
................. 

īncomplete 

###########   END OF FILE  #######
