####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00505
Uniform title: bhairavastava
Secondary title: śivastuti
Author : abhinavagupta

Description: 



Notes: 
Published as the final appendix of the nityakarmavidhiḥ. 
Data-entered by the staff of Muktabodha under the supervision of Mark S.G. Dyczkowski.

Revision 0: August 14 2021.

Publisher : 
Publication year : 1917
Publication city : Mumbai
Publication country : India
####################################################




oṃ vyāptacarācarabhāvaviśeṣaṃ cinmayam ekamanantam anādim |
bhairavanātham anāthaśaraṇyaṃ tvanmayacittatayā hṛdi vande || 1 ||

tvanmayam etad aśeṣam idānīṃ bhāti mama tvadanugrahaśaktyā |
tvaṃ ca maheśa ! sadaiva mamā'tmā svātmamayaṃ mama tena samastam || 2 ||

svātmani viśvagate tvayi nāthe tena na saṃsṛtibhīteḥ kathāsti |
satsvapi durdharaduḥkhavimohatrāsavidhāyiṣu karmagaṇeṣu || 3 ||

antaka ! māṃ prati mā dṛśamenāṃ krodhakarālatamāṃ vidadhīhi |
śaṅkarasevanacintanadhīro bhīṣaṇabhairavaśaktimayo'smi || 4 ||

itthamupoḍhabhavanmayasaṃviddidhitidāritabhūritamisraḥ |
mṛtyuyamāntakakarmapiśācairnātha ! namo'stu na jātu bibhemi || 5 ||

proditasatyavibodhamarīciprekṣitaviśvapadārthasatattvaḥ |
bhāvaparāmṛtanirbharapūrṇe tvayyahamātmani nirvṛtimemi || 6 ||

mānasagocarameti yadaiva kleśadaśātanutāpavidhātrī |
nātha ! tadaiva mama tvadabhedastotraparāmṛtavṛṣṭirudeti || 7 ||

śaṃkara ! satyamidaṃ vratadānasnānatapo bhavatāpavināśi |
tāvakaśāstraparāmṛtacintā syandati cetasi nirvṛtidhārām || 8 ||

nṛtyati gāyati hṛṣyati gāḍhaṃ saṃvidiyaṃ mama bhairavanātha |
tvāṃ priyamāpya sudarśanamekaṃ durlabhamanyajanaiḥ samayajñam || 9 ||

vasurasapauṣe kṛṣṇadaśamyāma'bhinavaguptaḥ stavaidamakarot |
yena vibhurbhavamarusantāpaṃ śamayati jhaṭiti janasya dayāluḥ || 10 ||

samāptam stavam idam abhinavākhyam padyanavakam ||






###########   END OF FILE  #######
