####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00363
Uniform title: āryamañjuśrīmūlakalpam Part 1
Editor : T. Gaṇapatiśāstrī

Description: 



Notes: 
Data-entered by the staff of Muktabodha under the direction of Mark S. G. Dyczkowski.

Revision 0: Oct. 2, 2016

Publisher : Government Press Travancore
Publication year : 1920
Publication city : Travancore
Publication country : India
####################################################



 1, p. 1)

śrīḥ 

āryamañjuśrīmūlakalpam |

namaḥ sarvabuddhabodhisattvebhyaḥ | evaṃ mayā śrutam | ekasmin samaye bhagavāṃ 
śuddhāvāsopari 
gaganatalapratiṣṭhite'cintyāścaryādbhutapravibhaktabodhisattvasannipātamaṇḍalamāḍe 
viharati sma | tatra bhagavāṃ śuddhāvāsakāyikān devaputrānāmantrayate sma | tatra 
bhagavāṃ śuddhāvāsakāyikān devaputrānāmantrayate sma | śṛṇvantu devaputrāḥ ! 
mañjuśriyasya kumārabhūtasya bodhisattvasya 
mahāsattvasyācintyādbhutaprātihārvacaryāsamādhiśuddhiviśeṣavimokṣamaṇḍala-
bodhisattvavikurvaṇaṃ 
sarvasattvopajīvyamāyurārogyaiśvaryamanorathapāpāripūrakāṇi mantrapadāni 
sarvasattvānāṃ hitāya bhāṣiṣyate | taṃ śṛṇu sādhu ca suṣṭhu ca manasi kuru 
bhāṣiṣye'haṃ te |

atha śuddhāvāsakāyikā devaputrāḥ sāñjalayo bhūtvā [*] 
viśeṣabhūmipratilābhavajrāsanākramaṇamāradharpaṇadharmacakrapravartanasarva-śra
avakapratyekabuddhaniryāṇadevamanuṣyopapattisarvaduḥkhapraśamanadaridravyā-dhita-
āḍhyarogopakarṣaṇatāṃ sarvalaukikalokottaramantracaryānabhibhavanatāṃ 
sarvāśāparipūraṇataḥ sarvatathāgatānāmavaśyavacanadhāraṇam | tad vadatu 
bhagavān maṃtracitto hitacitto'smākamanukampāmupādāya sarvasattvānāṃ ca |

atha bhagavān śākyamuniḥ sarvāvantaṃ śuddhāvāsabhavanaṃ 
buddhacakṣuṣāvalosya viśuddhavipayajyotirvi* * * * * (?) vidhvaṃsinīṃ nāma 
samādhiṃ pamāpayanaṃ ******* (?) yanantarasamāpannara sumitaḥ ******* (?) 
ñcodanī nāma sinaraśmyavabhāsaṃ dṛṣṭvā īṣat 

 2, p. 2)

prahāsetavadano bhūtvā taṃ bodhisattvagamāmahāyate sma | iyaṃ bho ! jinaputrāḥ ! 
asmākaṃ raśmisañcodanī | idāyāta | sajjībhavantu bhavantaḥ || 

atha khalu mañjuśrīḥ kumārabhūto bodhisattvo mahāsattva 
utphullanayano'nimiṣanayano yenāsau raśmyavabhāsaḥ tenābhimukhastasthau ||

atha sā raśmiḥ sañcodanī kusumāvatī lokadhātuṃ mahatāvabhāsenāvabhāsya 
bhagavataḥ saṅkusumitarājendrasya tathāgatasya triḥ pradakṣiṇīkṛtya mañjuśriyasya 
bodhisattvasya mahāsatvasya mūrdhanyantardhīyate sma ||

atha mañjuśrīḥ kumārabhūta utthāyāsanād bhagavantaṃ saṅkusumitarājendraṃ 
tathāgataṃ triḥ pradakṣiṇīkṛtya śirasā praṇamya dakṣiṇaṃ jānumaṇḍalaṃ 
pṛthivyāṃ pratiṣṭhāpya bhagavantaṃ saṅkusumitarājendrametadavocat ||

samanvāhṛtāya bhagavatā śākyamuninā tathāgatenārhatā samyak sambuddhena | 
gacchāmo vayaṃ bhagavannito sahāṃ lokadhātuṃ bhagavantaṃ śākyamuniṃ draṣṭuṃ 
vanditumupāsituṃ sarvamantracaryāsādhanaupayikamaṇḍalavidhānaṃ 
kalparahasyapaṭavidhānarūpasarvatathāgatahṛdayaguhyamudrābhiṣekaṃ nirdeṣṭuṃ 
sarvasatvānāṃ sarvāśāṃ paripūrayitum ||

evamukteḥ bhagavān saṅkusumitarājendrastathāgato mañjuśriyaṃ 
kumārabhūtametadavocat - gaccha taṃ mañjuśrīḥ kumāra yasyedānīṃ kālaṃ 
manyase | api tvasmadvacanena bhagavān śākyamuniralpāvādhatāmalpātaṅkatāṃ 
laghūtthānatāṃ sanyāsavihāratāṃ praṣṭavyaḥ ||

atha bhagavān saṅkusumitarājendrastathāgato mañjuśriyaṃ kumārabhūtametadavocat - 
api tu kumāra ! śatasahasragaṅgānadīsikataprakhyaistathāgatairarhadbhiḥ samyak 
abhyuddhaistvadīyaṃ 
mantracaryāmaṇḍalakalparahasvābhipekamudrāpaṭalavidhānahomajapaniyamasarvāśā-
pāripūrakasarvasattvasantoṣaṇajyoti* * * * * (?) paṭalavisarātīta ***** (?) 
satatartamānajñānarājyai **** (?) yākaraṇamantrāvartana ****** (?) 
vasānāntardhāntu ***** (?) visaraṇa ***** (?) paṃcapalaukika loko bodhisattvāryaśrā 
******** (?) pūjākramaṇataścaryāniṣṭha anantaḥ bhāṣiṣyante ca ********* (?) | 
anumoditumeva 

 3, p. 3)

gaccha tvaṃ majuśrīḥ ! kumārabhūta ! yasyedānīṃ kālaṃ manyase | 
śākyamunisamīpaṃ sammukham | iyaṃ dharmaparyāyaṃ śroṣyasi | tvamapi 
bhāṣiṣyase | bhavati cātra mantraḥ - namaḥ 
sarvatathāgatānāmacintyāpratihataśāsanānāṃ oṁ ra ra smara | 
apratihataśāsanakumārarūpadhāriṇa hūm hūm phaṭ phaṭ svāhā || ayaṃ sa kumāra ! 
mañjuśrīḥ ! mūlamantraḥ | sarveṣāṃ tathāgatānāṃ hṛdayaḥ sarvaiśca 
tathāgatairbhāṣitaḥ bhāṣiṣyante | sa tvamapīdānīṃ bhāṣiṣyase | sahāṃ lokadhātuṃ 
gatvā vistara vibhāgaśaḥ sarvakarmakaram | śākyamuninā | tathāgatenābhyanujñātaḥ 
| paramahṛdayaṃ bhavati cātra oṃ vākye da namaḥ | upahṛdayaṃ cātra vākye hūm ||

atha khalu mañjuśrīḥ kumārabhūto bhagavān saṅkusumitarājena 
tayāgatenābhyanujñātaḥ sarvavyūhālaṅkāro 
bodhisattvacaryāniṣyandabodhimaṇḍalasamanuprāpaṇaṃ nāma samādhiṃ samāpadyate 
| samanantarasamāpannasya mañjuśriyaḥ kumārabhūtasya caturdigvyāpannāgra 
antordhvamadhastiryak sarve sarvāvantaṃ diśaṃ buddhirbhagavadbhiḥ saṃpūrṇaṃ taṃ 
lokadhātumabhavat | sādhu sādhu bho ! jinaputra ! yat tvamimaṃ samādhiviśeṣaṃ 
samāpadyase | na śakyaṃ sarvaśrāvakapratyekabuddhairbodhisattvaiśca 
caryāpraviṣṭairdaśabhūmipratiṣṭhitairapi ** (?) saṅkusumitarājendrastathāgatastaiśca 
buddhairbhagavadbhiḥ sārdhaṃ sammantrya idaṃ mañjuśriyaḥ kumārabhūtasya 
paramahṛdayaṃ paramaguhyaṃ sarvārthasādhanaṃ mantraṃ bhāṣate sma | ekākṣaraṃ 
nāma paramaguhyaṃ sarvasattvānāmarthakaraṃ divyamanyairapi mantracaryāviśeṣaiḥ 
sādhanīyam ||

atha bhagavān saṅkusumitarājendrastathāgato muhūrtaṃ tūṣṇīmabhūt | sarvaṃ 
sarvāvantaṃ lokadhātuṃ buddhacakṣupāvalokya tāṃśca buddhān bhagavataḥ 
samanvāhutaṃ vā maitrātmakena cetasā mantramudīrayate sma | namaḥ 
sarvabuddhānām | mantraḥ | eṣa mañjuśrīḥ paramahṛdayaḥ sarvakarmakaraḥ ||

atha mañjuśrīḥ kumārasdastasmāt yamādhervyutthāya saṃyaṣāṇi nāma *** (?) 
puruṣaḥ samminna*** (?) āhuṃ ***** (?) prasāritaṃ vā sa **** (?) ** (?) 
saṅghātamātro ************ (?) devalavalajabuddhirnānīt kṣepavikurvaṇaṃ nāma 
samā***** (?) samā ****** (?) ******* (?)kadhātuṃ pratyasyāt || 

 4, p. 4)

āgatya copari gaganatalamahāmaṇiravapatiṣṭhite śuddhāvāsadevanikāye pratyaṣṭhāt | 
sarvaṃ ca taṃ śuddhābhavanaṃ mahana****(?)bhyavabhāsenāvabhāsya 
jyotiravapratimaṇḍanoddyotanīṃ nāma samāpayatarama | samananrasamāpannasya 
mañjuśriyaḥ 
kumārabhūtasyānekaravapravibhaktakūṭāgāraratnacchatrānekayojanaśatasahasra-
vistīrṇadivyadṛśyamahāpaṭṭakalāpopaśobhitaviracitadivyapuṣpadhvajaṣanākamālā-
kularatnakiṅkiṇījālopanaddhamadhurasarvanirghoṣavaivartikatvayodhisattvapratiṣṭhā-
panadivyaṃ ca gandhamālyavilepanasrakcūrṇapravarṣaṃ cābhinirmame bhagavataḥ 
śākyamuneḥ pūjākarmaṇe tamāścaryādbhutaprātihāryaṃ bodhisattvavikurvaṇaṃ 
dṛṣṭvā ||

atha te śuddhāvāsakāyikā devaputrā saṃhṛṣṭaromakūpajātā bhavanaṃ 
*******(?)pamānaṃ dṛṣṭvā uttaptabhinnahṛdayā āhosvit kiṃ ṛddheḥ parihīyāma iti 
satvaramāṇarūpāḥ uccaiḥ krośitumāravdhāḥ evaṃ cāhuḥ - paritrāyasva bhagavan ! 
paritrāyasva śākyamune ! ||

atha bhagavān sarvāvantaṃ śuddhāvāsaparṣadamāmantrayate sma | mā bhaiṣṭatu 
mārṣā mā bhaiṣṭatha | eṣa sa mañjuśrīḥ kumārabhūto bodhisattvo mahāsattvaḥ 
saṅkusumite buddhakṣetre saṅkusumitarājasya tathāgatasya sakāśād draṣṭuṃ vandituṃ 
paryupāsituṃ mahatārthacaryāmantrapadavaipulyādbhutadharmapadaṃ ca 
nirdiṣṭumāgataḥ ||

atha khalu mañjuśrīḥ kumārabhūto bhagavataḥ śākyamunestriḥ 
pradakṣiṇīkṛtyānimiṣanayano bhagavantamavalokya caraṇayornipatya 
imebhirakṣarapadapratyāhārairbahgavantamabhyaṣṭāvīt ||

namaste muktāyājanya namaste puruṣottamaḥ |
namaste puruṣaśreṣṭha ! sarvacaryārthasādhakaḥ |
namaste puruṣasiṃha ! sarvānarthanivāraka ! |
namo'stu mahāvīra ! ******** (?) 
******* (?) ! puṇḍarīkapuṇvana ***** (?) |
*********** (?) ! tribhavapaṅkaviśodhaka ! |
namaste ************ (?) duḥkhavimocaka ! |
namaste ************ samāntaka ! |

 5, p. 5)

namaste siddhāya sarvamanvanaryārthasādhaka ! |
namaste maṅgalyāya sarvamaṅgalamaṅgala ! |
namaste buddhāya sarvadharmāvabodhane ! |
namaste tathāgatāya sarvadharmatathāgata ! |
niḥprapañcākārasamanupraviṣṭadeśika ! |

namaste sarvajñāya sarvajña 
jñeyavastusaṃskṛtāsaṃskṛtatriyānamārganirvāṇapratiṣṭhāpanapratiṣṭhitāya iti |

ebhirakṣarapadapratyāhārāstotrapadairbhagavantaṃ saṃmukhama lokadhātūnatikramya 
pūrvottare digbhāge saṅkusumitaṃ nāma buddhakṣetramabhūt | tatra kusumāvatī nāma 
lokadhātu yatra sa bhagavān saṅkusumitarājendrastathāgato viharatyarhaṃ samyak 
sambuddho vidyācaraṇa vodaśayatyādau kalyāṇaṃ madhye kalyāṇaṃ paryavasāne 
kalyāṇaṃ svārthaṃ sarvaṃ jana kevalaṃ paripūrṇaṃ pariśuddhaṃ paryavadātaṃ 
buddhacaryaṃ samprakāśayati sma ||

sa etarhi tiṣṭhati dhriyate yāpayati dharmaṃ ca do * * * * * * * * * * (?) trāṇaṃ layanaṃ 
śaraṇaṃ parāyaṇaṃ kṣemamatyantaniṣṭhamatyantaparyavasānaṃ sarvasattvānāṃ ca 
bhāṣate sma | tenaiva bhagavatā kṛtābhyanujñāta ihāgato bhagavataḥ 
samīpapādamūlam sa ca bhagavān saṅkusumitarājendrastathāgato bhagavata 
alpātādhatāṃ laghūtthānalovabhāsyatvavihāratāṃ paryapṛcchat | evaṃ cāha - 
āścaryam | yatra hi nāma evaṃvidhe pañcakapāye kāle buddho bhagavānaḥ 
śakyamunirutpanaḥ | darbhaṃ deśayati | anūnapadavyañjanaṃ tṛpayāpa ******* (?) 
manupyopapattipritilībhanatā | āścaryaṃ tasya bhagavataḥ śākya ***** (?) | yatra hi 
nāma abhavye sattvanikāye tribhavasamudyātānuvartiyāne'tvantayogakṣemānugame 
nirvāṇe bhaktaṃ pratiṣṭhāpayati | api tu bhagavān buddhāntaṃ ******** (?) cittaṃ 
buddhā eva bhagavantaṃ paśyanti | kiṃ mayā 

 6, p. 5)

śakyamacintyādgutaiśvaryavikurvitānāṃ bhagavatāṃ buddhavikurvituṃ jñātum | 
cittacaritacaryānupraveśanirhāraceṣṭitaṃ jñātuṃ vā samāsanirdeśato vā 
kalpakoṭīnayutaśatasahasrairapi vaktum | yo'yaṃ tathāgatānāṃ 
tathāgatanirhārasamastavyastāśeṣamūrtyā saṃskṛtadharmato draṣṭavyaḥ | 
darśanaheyapurāṇāvalambināṃ caryā vaktuṃ guṇān vā kathayituṃ tathāgata evātra 
bhagavān jānīte na vayam ||

atha khalu mañjuśrīḥ kumārabhūtaḥ svariddhivikurvitanirmite mahāratnapadme 
nipaṇṇaḥ bhagavantaṃ śākyamuniṃ nirīkṣyamāṇaḥ ||

atha bhagavāñchākyamunirmañjuśriyaṃ kumārabhūtaṃ bodhisattvaṃ mahāsattvaṃ 
vividhakathānusāre tathāgatabhūtān 
pūrvapraśnapūrvaṅgamapuraḥsaradharmadeśanānukūlabodhisattvacaryānirhārārthop
asaṃhitena brāhmeṇa svareṇa kalaviṅkarutaracitagarjitadundubhisvaranināditanirghoṣeṇa 
svareṇa mañjuśriyaṃ kumārabhūtamāmantrayate sma || svāgataṃ te mañjuśrīḥ ! 
mahāsattva 
caryāsarvabuddhyadhiṣṭhitanirhārasarvabodhisattvārthasamprāpakasarvamantrapada-
sarahasyābhipekamudrāmaṇḍalakalpabhiṣeka āyurārogyaiśvaryasarvāśāpāripūrakaḥ 
sarvasādhanauṣayikatantrajñānajñeyakālāntarādhānarājyakṣetra 
atītānāgatavartamānasaṃkṣepataḥ sarvasattvānāṃ sarvāśāpāripūraka 
svaguṇodbodhanamantracaryānuvarttitaparasattvaprītikaraṇa antarddhānākāśagamana 
pādapracārika medhāvīkaraṇa ākarṣaṇa pātālapraveśana ābhicārika 
sarvakāmāvāptisaṅkula yakṣayakṣiṇī kiṅkarapiśācasarvabhūtākarṣaṇa 
bālavṛddhataruṇayathāsthitisthāpakasaṃkṣepataḥ sarvakarmakara 
sarvamanorathaparipūraka ābhicāraka śāntikapauṣṭikeṣu prakurvāṇaḥ yathā yathā 
prayujyamānastathā tathā śrāvyamānabodhisattvapiṭakāvataṃsakaṃ 
mahākalparatnapaṭalavisaraṃ asmābhiranujñātaḥ sarvavṛddhaiśca bhāpantaṃ 
śuddhasattve yadharmakośaṃ bahujanahitāya *****(?)kāmāya devānāṃ ca 
sarvasattvānuddiśya ||

atha *********** (?) mārabhūtaḥ *********** (?) 
jyotiraśmivyūhālaṅkārasa********* (?) ttvasamādhiṃ ************ (?) manantara

 7, p. 7)

samāpavasyānekamaṅgāna yāvad bhuvanaṃ yāvacca avīcirmahānarakaṃ ye kecit 
sattā suduḥkhitāḥ sarve te duḥkhapraśamanaśāntiṃ ca jagmuḥ | 
sarvaśrāvakapratyekabuddhabodhisattvān buddhāṃśca bhagavatāṃ sañcodya 
punarevaṃ sā raśmirmañjuśriyasya bodhisattvasya mūrdhanyantardhīyate sma ||

atrāntare pūrvasyāṃ diśi ye vyavasthitā buddhakṣetrāḥ tatra buddhā bhagavantaḥ 
sañcoditāḥ tena raśmidhātumaṇḍalīsamuddyotitanirhāreṇa | tadyathā - 
jyotissaumyagandhāvabhāsaśrīrnāma tathāgataḥ 
bhaiṣajyaguruvaidūryaprabharājastathāgataḥ samantāvabhāsaśrīrnāma tathāgataḥ 
samudgatarājo nāma tathāgataḥ śālendrarājo nāma tathāgataḥ lokendrarājo nāma 
tathāgataḥ amitāyurjñānaviniścayarājo nāma tathāgataḥ anantāvabhāsarājendro 
nāma tathāgataḥ jyotiraśmirājendro nāma tathāgataḥ evaṃpramukhā buddhā 
bhagavanto bodhisattvagaṇaparivṛtāḥ anantānanteṣu ca lokadhātuṣu tathāgatārhantaḥ 
samyak sambuddhāḥ sahāṃ lokadhātuṃ śudvāvāsabhavanasthaṃ ca śākyamuniṃ 
tathāgatāmarhantaṃ samyak sambuddhaṃ mañjuśriyā sārdhaṃ kumārabhūtena 
bodhisattvacaryānirdeśamantrapadārthapaṭalavisaraṃ bhāṣantaṃ te buddhā bhagavantaḥ 
sannipateyuḥ | evaṃ dakṣiṇasyāṃ paścimasyāmuttarasyāṃ dikṣu vidikṣu | 
ityūrdhvamadhastiryak sarvāvantaṃ buddhakṣetrānavabhāsya sarveṣu ca buddhakṣetreṣu 
sarvamārabhavanāni jihvīkṛtya sabodhisattvagaṇaparivṛtāḥ 
saśrāvakasaṅghapuraskṛtāśca taṃ śuddhāvāsabhavanaṃ 
buddhavikurvaṇabodhisattvamahātmyaṃ ca darśayitukāmā 
mantracaryānirhārasamādhiviśeṣapaṭalavisaratathāgataśāsanamapratihataṃ 
coddyotayitukāmāḥ pratyasthā || tadyathā - 

subāhu suratna suvrata sunetra sūrata sudharma sarvārthasiddhi sarvodgata dharmodgata 
ratnodgata ratnaśrīḥ meruśrīḥ acintyaśrīḥ prabhākaraṇīḥ ****** (?) ** (?)tiśrīḥ 
sarvārthaśrīḥ sarvaratnapāṇiḥ cūḍāmaṇiḥ merudhva***** (?) **** (?) garbhaḥ 
ratnagarbhaṃ *** (?) garbhaḥ sacintyārthagarbhaḥ acintyārthama ****** (?) 
carmodgatagarbhaḥ dhva***** (?) suketuḥ anantaketuḥ 

 8, p. 8)

* * * * * (?) gamanaketuḥ ratnaketuḥ garbhinaghoṣadundubhisvararājāḥ 
a****(?)sajñānarāgaḥ sarvatamo'ndhataravidhamanarājaḥ 
sarvavikaraṇabodhividhvaṃsanarājaḥ sarvacaryātiśayajñānarājaḥ lokendrarāja 
atiśayendrarāja vidhamanarāja nirdhūtarāja ādityarāja abhāvasamudgatarāja 
svabhāvasamudgatarāja abhāvasvabhāvasamudgatarāja avivakṣitarāja 
svabhāvapuṇyābhaḥ lokābhaḥ amitābhaḥ mitābhaḥ anantābhaḥ sunetrābhaḥ 
susambhavābhaḥ arthabhāvābhaḥ adhṛṣyaḥ amṛṣyaḥ akṛṣaḥ akaniṣṭhaḥ amalaḥ 
analaḥ dyuti pati mati sukha mukha nemi nimi ketu ṛkṣa divideva divya nābhi ravana 
lokaśānti upāriṣṭa dundubhisiddha śiva ākhyadivya duprasaha durdharṣa durālabha 
dūraṅgama durālabha durasthita ūrdhvadravyatama khadyota samahadyota adyota ṛṣabha 
ābha sumanāya sumana mahādeva sunirmala malānta dānta sami sucihna śvetadhvaja imi 
kimi kaniṣṭha nikarṣa jīva sujāta dhūmaketu dhvajaketu śvetaketu suketu vasuketu vasava 
pitāmaha pitaraniṣkakurulokākhya samantākhya mahākhya śreyasi tejasi jyotikiraṇa 
samantakara lokaṅkara divaṅkara dīpaṅkara bhūtāntakara sarvārthaṅkara siddhaṅkara 
dyotiṅkara avabhāsaṅkara dundubhisvara rutasvara susvara anantasvara ketusvara 
bhūtamuni kanakamuni ṛkcchandaḥ kāśyapaśikhi | viśvabhuk vipaści śākyamuniśceti | 
etaiścānyaiśca bahubhirbuddhairbhagavadbhistaṃ śuddhavāsabhavanamavabhāsya 
padmāsaneṣu ca sthitvā bhūdevaṃ bodhisattvagaṇāścājahāraṃ evaṃrūpāḥ | 
tadyathā - 

ratnapāṇiḥ vajrapāṇiḥ supāṇi anantapāṇi kṣitipāṇi ālokapāṇi sunirmala sukūpa 
prabhūtakūṭa maṇikūṭa ratnakūṭa ratnahasti samantahasti gandhahasti sumati vigalagati 
lokagati cārugati anantagati anantakīrti vimalakīrti gatikīrti **(?)lakīrti kīrtikīrti nātha 
**** (?) **** (?) lokanātha namantanātha ātreya **(?) tatreya samantatreya ***(?) *** (?) 
namantadeva tvaddhatreya ***** (?) **(?)ntātreya triśara***** (?) ****(?)treya **(?)rja 
sumanodbhār**(?) *(?)rmīśvaraḥ abhāve *********** (?) avalokiteśvaraḥ sulokiteśvara 
vilokaṃ **(?)kamaha su*(?) varjiteśvara dundubhisvara nitateśvara vidhvasteśvara 

 9, p. 9)

suvakṣa sumūrti sumaddha yaśovata ādityaprabhāva prabhaviṣṇuḥ someśvara soma 
saumya anantadho lokaśrī magana gaganāḍhya gaganamaṃ kṣiteśvā maheśvara 
kṣitikṣitigarbha nīvaraṇa sarvāvaraṇa sarvāvaraṇa viṣkambhi sarvanīvaraṇaviṣkambhi 
samantanirmathanaḥ samantabhadraḥ bhadrapāṇiḥ sudhanaḥ susaṃhataḥ rasupuṣya 
sunabha ākāśa ākāśagarbhaḥ savārthagarbhaḥ sarvodbhava anivartī anivartita 
apāyajaha avivartita avaivarttikasarvadharmopaśceti | etaiścānyaiśca 
bodhisattvairmahāsattvaiḥ sārdhaṃ bhagavān śākyamuniḥ śuddhāvāsabhavane 
viharati sma ||

anyairapi bodhisattvairmahāsattvaiḥ strīrūpadhāribhiḥ 
anantacaryārthalokanirahārasakalasattvāśaya 
anivartanamārgapratiṣṭhāpanatayācintyāvidyāpadamantradhāraṇī 
oṣadhaveṣarūpadhāribhirnānāvidhapakṣigaṇayakṣarākṣasamaṇimantraratnarājasattva 
asattvasaṅkhyānasamanupraveśasattvacaryānuvartibhiryathāsayasattvavinayanathānu-
kāribhiḥ 
tatprativiśiṣṭarūpānuvartibhirvidyārājopadeśayathāvabodhadharmaniryātatathāgatā-
bjakuliśasarvalaukikalokottarasamanupraveśasamayānatikramaṇīyavacanapathapratiṣṭhā-
panatṛratnavaṃśānupacchedakartṛbhiḥ tadyathā - 

uṣṇīṣa atyadbhuta atyunnata sitātapatra anantapatra śatapatra jayoṣṇīṣa lokottara 
vijayoṣṇīṣa abhyudgatoṣṇīṣa kamalaraśmi kanakaraśmi sitaraśmi vyūḍhoṣṇīṣa 
kanakarāśi sitarāśi tejorāśi maṇirāśi samanantarāśi vikhyātarāśi bhūtarāśi 
satyarāśi abhāvasvabhāvarāśi avitatharāśi 
etaiścānyaiścoṣṇīṣarājairanantadharmadhātupraviṣṭairyathāśayasattvābhiprāya-
pāripūrakaiḥ sarvajinahṛdayasamantāganairna śakyaṃ kalpakoṭīniyutaśatasahasrairapi 
uṣṇīṣarājñāṃ gaṇanāparyantaṃ vaktum acintyabalaparākramāṇāṃ māhātmyaṃ 
vā kathayitum | samāsanirdeśataḥ saṃkṣepataśca kathyate vedyārājñīnāṃ *****(?) 
vakṣyate | tadyathā - 

ūrṇā bhrūlocanā padmā a****(?)vā abhayā karuṇā maitrī kṛpā prajñā raśmi 
cetanā prabhā nirma*******(?) tathānyāśca 
vidyārājñībhiranantāparyantatathāgatamūrtanisṛṣṭāṃ *****(?)yā - 

 10, p. 10)

tathāgatapātra dharmacakra tathāgataśayana tathāgatāvabhāsa tathāgatavacana 
tathāgatoṣṭha tathāgatoru tathāgatānnala tathāgatadhvaja ******(?) tathāgatacihnaśceti | 
etaiścānyaiśca tathāgatamantrabhāṣitairvicārājñarājñīkiṅkaraceṭaceṭī dūtadūtī 
yakṣayakṣī sattvāsattvaiśca prativiśiṣṭavyūhālaṅkāradharmamedhānniḥsṛtaiḥ 
samādhiviśeṣaniṣyanditairaparimitakoṭīśatasahasraparivāritaiḥ sarvavidyāgaṇa 
uparyupari pravartamānairvidyārājñaiḥ | te'pi tatra 
śuddhāvāsabhavanamadhiṣṭhitavānabhūvam | abjakule ca vidyārājñaḥ | tadyathā - 

bhagavān dvādaśabhujaḥ ṣaḍbhujeḥ caturbhujaḥ hālāhalaḥ amoghapāśaḥ 
śvetahayagrīvaḥ sugrīva anantagrīva nīlagrīva sugrīva sukarṇaḥ śvetakarṇaḥ 
nīlakaṇṭhaḥ lokakaṇṭha vilokita avalokita īśvāsahasraraśmi manaḥ manasaḥ 
vikhyātamanasaḥ kamalaḥ kamalapāṇiḥ manorathaḥ āśvāsakaḥ prahasita sukeśa 
keśānta nakṣatra nakṣatrarāja saumya sugata damakaśceti | etaiścānyaiśca vidyārājaiḥ 
| 
abjoṣṇīpapramukhairanantanirhāradharmameghaniṣyandasamādhibhūtairaneka-śatasahasr
akoṭīniyutavidīpaparivāritairanekaiśca 
vidyārājñībhirlokeśvaramūrttisamādhivisṛtaiḥ | tadyathā - 

tārā sutārā naṭī bhṛkuṭī anantaṭī lokaṭī bhūmiprāpaṭī vimalaṭī sitā śvetā 
mahāśvetā pāṇḍaravāsinī lokavāsinī vimalavāsinī abjavāsinī daśabalavāsinī 
yaśovatī bhogavatī mahābhogavatī ulūkā alokā amalāntakarī samantāntakarī 
duḥkhāntakarī bhūtāntakarī śriyā mahāśriyā bhūpaśriyā anantaśriyā lokaśriyā 
vikhyātaśriyā lokamātā samantamātā buddhamātā bhaginī bhāgīrathī surathī 
rathavatī nāgadantā damanī bhūtavatī amitā āvalī bhogavalī ākarṣaṇī adbhutā 
raśmī surasā suravatī pramodā dyutivatī taṭī samantataṭī jyotsnā somā somāvatī 
māyūrī mahāmāyūrī dhanavatī dhanandadā suravatī lokavatī *(?)rciṣmatī **** ((?) 
dhruhantā sughoṣā sunandā vasudā lakṣmī lakṣmīva *(?)gāntikā *****(?)dhicikitsanī 
asamā devī khyānikarī vaśakarā amakarī kṣemada*****(?) maṅgalāvahā candrā 
śucandrā ******* (?) ceti | ānyaiśca vidyāra***** (?) 
parṇāsavarijāṅgu******(?)nasīpramukhairanantanirhāradharmadhātugaganasvabhāvaiḥ 

 11, p. 11)

sattvacaryāvikurvi******(?)ṣṭhānasañjanitamānasaiḥ dūtadūtī **(?)peṭī 
kiṅkarakiṅkarī yakṣayakṣī rākṣasarākṣasīṃ piśācapiśācī 
abjakulasamayānupraveśamantravicāribhiḥ yena taṃ śuddhāvāsaṃ devabhavanaṃ 
śuddhasattvaniśvastaṃ tena pratyaṣṭhāt | pratiṣṭhitāśca bhagavataḥ śākyamuneḥ 
pūjākarmaṇodyuktamānaso abhūvaṃsthitavantaḥ ||

tasmin bhagavataḥ śākyamuneḥ samīpaṃ vajrapāṇiḥ bodhisattvaḥ svakaṃ 
vidyāgaṇamāmantrayate sma | sannipātaṃ ha bhavanto'smadvidyāgaṇaparivṛtāḥ 
sakrodharājaḥ vidyārājarājñibhirmahādūtibhiḥ smaraṇamātreṇaiva sarvā 
vidyāgaṇāḥ sannipatitāḥ | tadyathā - 

vidyottamaḥ suvidya suviddha subāhu suṣeṇa surāntaka surada supūrṇa vajrasena vajrakara 
vajrabāhu vajrahasta vajradhvaja vajrapatāka vajraśikhara vajraśikha vajradaṃṣṭra 
śuddhavajra vajraroma vajrasaṃhata vajrānana vajrakavaca vajragrīva vajranābhi vajrānta 
vajrapañjara vajraprākāra vajrāsu vajradhanuḥ vajraśaraḥ vajranārāca vajrāṅka 
vajrasphoṭa vajrapātāla vajrabhairava netra vajrakrodha jalāntaścara bhūtāntaścara 
gandhanāntaścara mahākrodhāntaścara maheśvarāntaścara sarvavidyāntaścara ghoraḥ 
sughoraḥ kṣepa upakṣepaḥ padanikṣepaḥ vināyakāntakṣepaḥ savinyāsakṣepaḥ 
utkṛṣṭakṣepa bala mahābala sumbha bhramara bhṛṅgiriṭi krodha mahākrodha sarvakrodha 
ajara ajagara jvara śoṣa nāgānta daṇḍa nīladaṇḍa aṅgada raktāṅga vajradaṇḍa medhya 
mahāmedhya kāla kālakūṭa śvitraroma sarvabhūtasaṃkṣaya śūla mahāśūla arti 
mahārti yama vaivasvata yugāntakara kṛṣṇapakṣa ghoraḥ ghorarūpī paṭṭisa tomara gada 
pramathana grasana saṃsāra araha yugāntārka prāṇahara śakraghna dveṣa āmarṣa 
kuṇḍali sukuṇḍali amṛtakuṇḍali anantakuṇḍali ratnakuṇḍali bāhu mahābāhu 
mahāroga duṣṭasarpa vasarpa kuṣṭha upadrava bhakṣaka atṛpta ucchuṣyaśceti | 
*****(?)nyaiśca vidyārājñairmanan*****(?)śca samastā*******(?)maka una*******(?) 
********(?)sphoṭana māraṇa ********(?)tāraḥ bhaktānāṃ *(?)tāraḥ śānatika 
pauṣṭika ābhicārakakarmeṣu ******(?) anekaiśca 
vidyārājakoṭīnayutaśatasahasraparivāritāḥ śā************* (?) mañjuśriyaṃ 
kumārabhūtaṃ 

 12, p. 12)

nidhyāyantaṃ svakaṃ vidyārājaṃ kuliśapāṇiṃ 
namasyatāmājñāmudīkṣayamāṇāśca kulasthānaṃ sthitāḥ | svakasvakeṣu cāsaneṣu 
ca niṣaṇṇā abhūvan | bhagavato vajrapāṇeryā api tā mahādūtyo 
vidyārājñīniyutasahasraparivārāśca api svakaṃ dharmadhātuṃ gaganasvabhāvaṃ 
niḥprapaṃcāvalambya tasmin sthāne sajipatitāḥ | tadyathā - 

mekhalā sumekhalā siṅkalā vajrārṇā vajrajihvā vajrabhū vajralocanā vajrāṃsā 
vajrabhrukuṭī vajraśravaṇā vajralekhā vajrasūcī vajramustī vajrāṅkuśī vajraśāṭī 
vajrāsanī vajraśriṅkhalā sālavatī sālā viaraṭī kāminī vajrakāminī kāmavajriṇī 
paśyikā paśyinī mahāpaśyinī śikharavāsinī grahilā dvāravāsinī kāmavajriṇī 
manojavā atijavā śīghrajavā sulocanā surasavatī bhramarī bhrāmarī yātrā siddhā 
anilā pūrā keśinī sukeśā hiṇḍinī tarjinī dūtī sudūtī māmakī vāmanī rūpiṇī 
rūpavatī jayā vijayā ajitā aparājitā śreyasi hāsinī hāsavajriṇī lokavatī yasavatī 
kuliśavatī adāntā trailokyavaśaṅkarī daṇḍā mahādaṇḍā priyavādinī 
saubhāgyavatī arthavatī mahānarthā tittirī dhavalatittirī dhavalā sunirmitā sunirmalā 
ghaṇṭā khaḍgapaṭṭisā sūcī jayatī avarā nirmitā nāyikā guhyakī visrambhikā 
musalā sarvabhūtavaśaṅkarī ceti | etāścānyāśca mahādūtyaḥ 
anekadūtīgaṇaparivārivāritā atraiva mahāparṣanmaṇḍale sannipateyuḥ anekāśca 
dhāraṇyaḥ samādhiniṣpandaparibhāvitamānasodbhavā 
duṣṭasattvanigrahadaṇḍamāyādayitāḥ tadyathā - 

vajrānalapramohanī dhāraṇī meruśikharakūṭāgāradhāriṇī 
ratnaśikharakūṭāgāradharaṇindharā sukṛṭā bahukūṭā puṣpakūṭā daṇḍadhāriṇī 
nigrahadhāraṇī ākarṣaṇadhāriṇī keyūrā keyūravatī dhvajāgrakeyūrā 
rannāgakeyūrā lokāgrakeyūrā patāgrakeyūrā viparivartā lokāvartā sahasrāvartā 
vivasvā**(?) sarvabhūtāvartā ketuvatī ratnavatī maṇiratnacūḍā boddhyagā balavatī 
anantaketu samantaketu ratnaketu vikhyātaketu sarvabhūtaketu 

 13, p. 13)

ajiravatī ambarā sunirmalā ṣaṇmukhā vimalā lokākhyā ceti | 
etāścānyāścānekadhāraṇīśatasahasrakoṭīparivāritā tatraiva mahāparpanmaṇḍale 
sannipateyuḥ | anantabuddhādhiṣṭhānamahādhisattvasamādhyādhiṣṭhānaṃ ca | atha 
buddhakṣetravivarjitapratyekabuddhā bhagavanto khaḍgaviṣāṇakalpā vanacāriṇaśca 
sasattvānāgarthaṃ kurvantastūṣṇīmbhāvānadhivāsanadharmanetrīsamprakāśayantaḥ 
saṃsārānuvartina sadā khinnamānasā mahākaruṇāvarjitasantānaḥ 
kevalacittavāsanāparibhāvitabodhicittapūrvodbhāvitaparibhāvitacetanā ekabhūmi 
dvibhūmi tribhūmiryāvadaṣṭamī bodhisattvabhūminivartitamānasaḥ khinnamānaso 
saṃsārabhayabhīravaḥ te'pi taṃ mahāparpanmaṇḍalaṃ sannipateyuḥ | tadyathā - 

gandhamādanaḥ simantāyatana samantaprabha candana kāla upakāla nemi upanemi riṣṭa 
upariṣṭa upāriṣṭa pārśva supārśva dundubhi upadundubhi lokākhya lokaprabha jayanta 
areṇu reṇu upareṇu aṃśa upāṃśa cihna sucihna dinakara sukara prabhāvanta prabhākara 
lokakara viśruta suśruta sukānta sudhānta sudānta adantānta bhavānta sitaketu jihmaketu 
ketu upaketu tathya padmahara padmasambhava svayambhu adbhuta manoja manasa 
mahendukūṭākhya kumbhasakalākhya makara upakara śānta śāntamānasa varma 
upavarma vairocana kusuma sulīla śreyasa vadyaharāntaka duḥprasaha kanaka vimalaketu 
soma susoma suṣeṇa sucīrṇa śukra kratu iṣṭa upendra vasuśceti | etaiścānyaiḥ 
pratyekabuddhakoṭīniyutaśatasahasrācintyātulyā 
praṇihitadharmadhātugaganasvabhāvaniḥprapaṃcasaṃskṛtamadhyayānapraviṣṭa-
nirdiṣṭapratiṣṭhitaiḥ sārdhaṃ bhagavān śākyamuniḥ 
pratiṣṭhātunanayapratighāpagatairviharati sma | mahāśrāvakasaṅghena ca 
sārdhamanekaśrāvakaśatasahasrakoṭīparivāraiḥ || tadyathā - 

sahākāśyapa nadīkāśyapa gayākāśyapa duravikṣokāśyapa bharadvara ***(?) 
maudgalyāyana mahāmaulyāyana śāriputra mahāsāriputra subhūti mahāsubhūti 
gavāmyavi kātyāyana mahākātyāyana upāli bhadrisa phiṇananda ānanda sundarananda 
lokabhūta anantabhūta varṇaka upavarṇaka ***(?)ndika upanandika aviruddha pūrṇa 
supūrṇa upapūrṇa 

 14, p. 14)

tiṣya punarvasu rūha raudra raurava kuru pañcika upapañcika **** (?) devala rāhula harita 
upahanti dhyāyi nandi dhyāyika upāyi upayāyika śreyasaka dravyo mallaputraḥ 
upadravyaḥ upetaḥ khaṇḍaḥ tiṣya mahātiṣya samantatiṣya āhvayanayasoda yasika dhanika 
dhanavarṇa upadhanika pilindavaśa pippala kimphala upaphala anantaphala saphala kumāra 
kumārakāśyapa mahoda ṣoḍaśavartikā nanda upananda jihva jihma jitapāśa maheṣvāsa 
vātsīka kurukulla upakurukulla koṭīkarṇa śramaṇa śroṇīparāntaka gāṅgeyaka 
girikarṇika koṭikarṇika vārṣika jetaḥ sujeta śrīgupta lokagupta gurugupta guruka 
dyotīrasaḥ sanaka ḍimbhaka upaḍimbhi visakoṭika anāthada upartana vivartana unmattaka 
dyota samanta bhaddali suprabuddha svāgata upāgata lohāgata duḥkhānta bhadrakalpika 
mahābhadrika arthacara pitāmaha gatika puṣpamāla puṣpakāśikha upakāśika 
mahauṣadha mahojaska mahoja anurādhamahaujaska mahoja anurādha rādhaka rāsika 
subrahma suśobhana suloka samāgama mitaśceti | etaiścānyaiśca 
manantadharmadhātuvimuktirasarasajñaiḥ 
triyānasamavasaraṇakaraṇīyasayānasamanuprāptaiḥ saṃsārapalāyibhiḥ 
trimokṣadhyānadhyāyibhiḥ caturbāhuvihāra īrṣyāṣathasampannaiḥ susamāhitaiḥ 
sūpasampannaiḥ anayapraviṣṭanirvāṇadhātusamavaśaraṇasamatāniḥprapaṃcabhiḥ 
sārdhaṃ tanmahāparṣanmaṇḍalaṃ taṃ ca bhagavantaṃ śākyamuniṃ 
trirantasthānavasthita | daśabhūmyānantaraṃ te'pi tatra niṣaṇṇabhūvam | anekaiśca 
mahāśrāvikāsamavaśaraṇanirvāṇadhātusamanupraviṣṭābhiḥ 
asaṃskṛtayāvamānayānāvalamvibhiḥ śuddhābhirvītarāgābhiḥ 
samantadyotisamanuprāptābhiḥ dakṣiṇīyakṣetraguṇādhānaviśodhibhiḥ 
sattvasāramaṇḍabhūtābhiḥ lokāgrādhipatībhiḥ 
pūjyadevamanuṣyapuṇyakṣetradvipadacatuṣpadabahupada apada sarvasattvādhipatībhiḥ 
tadyathā - 

yaśo**** (?) **(?)śodā ma*****(?) **(?)patī sujātā nandā **(?)nandā **** (?) 
dhyāyinī ***** (?) viśā**(?) manorathā ***(?)tī vīrā upavīrā devatā ****(?) āśritā 
śriyā ***(?) ***(?) priyaṃvarā rohiṇī dhṛ***(?) ****(?) sampadā vapuṣā 

 15, p. 15)

śuddhā sabhā jaṭā upajaṭā samantajaṭā bhavāntikā bhāvtī manojavā keśavā 
viṣṇulā viṣṇuvatī suṣamā bahuśā śreyasī duḥkhāntā karmadā ka vasudā dharmadā 
narmadā tāmrā sutāmrā kīrtivatī manovatī prahasitā tribhavāntā tribhalāntā 
duḥkhaśāyikā nirvīṇā triparṇā padmavarṇā padmāvatī padmaprabhā padmā 
padmāvatī triparṇī saptavarṇī utpalavarṇā ceti | etāścānyāśca mahāsthaviṣṭhā 
mahāśrāvikā bhagavataḥ pādamūlaṃ vandanāya upasaṅkrāntāḥ | etā eva 
mahāparṣanmaṇḍalaṃ mahābodhisattvavikurvaṇaṃ prabhāvayitukāmāḥ sannipatitāḥ 
sanniṣaṇṇā abhūvam | dharmaśravaṇāya mantracaryārthanirhāramudyotayitukāmā 
bhūvam ||

atha bhagavān śākyamunistaṃ sarvāvantaṃ parṣanmaṇḍalamavalokya 
śuddhādhyāsayaḥ abhāvasvabhāvagaganasvabhāvatriparvasagatikramaṇaṃ 
sattvadhātuṃ viditvā mañjuśriyaṃ kumārabhūtamāmantrayate sma | samanvāhara 
tvaṃ mañjuśrīḥ ! sattvārthacaryaṃ prati 
yathāśayābhinanandanepsitakarmaphalaśraddhāsamanvāgamamantracaryārtha-
samprāṣaṇaṃ nāmāmadharmapadakarmapadaṃ śāntipadaṃ mokṣapadaṃ 
kalpanirhāraṃ nirvikalpasamatāprāpaṇaṃ daśatathāgatavalasamantavalasabalaṃ 
māravalābhivarddhanaṃ nāma bodhisattvasamādhiṃ bhāvayatha ||

atha mañjuśrīḥ kumārabhūtaḥ samanantarabhāvitaṃ bhagavatā samāpadyate sma | 
samanantarasamāpannasya mañjuśriyaḥ kumārabhūtasya yatheyaṃ 
trisāhasramahāsāhasro lokadhāturanekalokadhātuśatasahasraparamāṇurajaḥsamāṃ 
trisāhasramahāsāhasrāṃ lokadhātuṃ samprakalpya mahatāvabhāsenāvabhāsya ca 
svakaṃ śuddhivalādhānaṃ darśayate sma | svāni ca mantrapadāni bhāṣate sma | namaḥ 
samantabuddhānāt | abhāvasvabhāvasamudgatānām | namaḥ 
pratyekabuddhāryaśrāvakāṇām | namo bodhisattvānāṃ 
daśabhūmipratiṣṭheśvarāṇāṃ bodhisattvānāṃ ********(?)m |

************ (?) khāhikhā********* (?) ******(?)maka ! 
a*******(?)laparaśupāśahara*****(?) *********(?)naturmukha ! pa*********(?) gaccha 
mahāvighnaghā***(?) sarvabhūtabhayaṅkara ! ******* (?) vyāghracarmanivasana ! 

 16, p. 16)

kuru kuru sarvakarmā | chinda chinda sarvapradhān | bhinda bhinda paramudrām | ākarṣaya 
ākarṣaya sarvamudrām | nirmatha nirmatha sarvaduṣṭān | praveśaya praveśaya 
maṇḍalamadhye | vaivasvatāntakara ! kuru kuru mama kāryam | dahadaha pacapaca mā 
vilamba mā vilamba samayamanusmara hūṁ hūṁ phaṭ phaṭ | sphoṭaya sphoṭaya 
sarvāśāpāripūraka ! he he bhagavan ! kiṃ cirāyasi mama sarvārthān sādhaya svāhā ||

eṣa bhagavato mañjuśriyasya mahākrodharājā yamāntako nāma yamarājāmapi 
ghātayati | ānayati | kiṃ punaranyasattvam | samanantarabhāapite mahākrodharāje 
bhagavataḥ samīpaṃ sarvasattvā upasaṅkramante ārtā bhītāstrastā udvignamanaso 
bhinnahṛdayāḥ | nānyaccharaṇam | nānyat trāṇam | nānyat parāyaṇam | varjayitvā tu 
buddhaṃ bhagavantaṃ mañjuśriyaṃ ca kumārabhūtam ||

atha ye kecit pṛthivīcarā jalecarāḥ khagacarāḥ sthāvarajaṅgamāśca 
jarāyujāṇḍajasaṃsvedaja upapādukasattvasaṅkhyātāḥ te'pi 
tatkṣaṇatanmuhūrtenānantāparyanteṣu lokadhātuṣu sthitā ityūrdhvamadhastiryak dikṣu 
vidikṣu nilīnāstatkṣaṇaṃ mahākrodharājena svayamapohya nītāḥ | ayaṃ ca 
krodharājā avītarāgasya purato na japtavyaḥ | yat kāraṇaṃ so'pi mriyate śuṣyate vā | 
samayamadhiṣṭhāya buddhapratimāyāgrataḥ vā mañjuśriyo vā 
kumārabhūtasyāgrato japtavyaḥ | anyakarmanimittaṃ vā yatra vā tatra vā na 
paṭhitavyaḥ | kāraṇaṃ mahotpādamahotsanna ātmoṣaghātaya bhavatīti | 
paramakāruṇikā hi buddhā bhagavanto bodhisattvāśca mahāsattvāśca kevalaṃ nu 
sarvajñajñāna sampratiṣṭhāpana-aśeṣasattvadhātunirvāṇābhisamprāpaṇā 
aśāsitaśāsanaḥ trimātrasaṃyojanaḥ triratnavaṃśānupacchedamantracaryādīpanaḥ 
gaddākaruṇāgrabhāvaniṣyandena cetasā māravalābhibhavana mahāvighnanāśana 
duṣṭarājñā nivāraṇa ātmavalābhibhavana para******(?)raṇastobhana ***(?) ***(?) 
śāsana ucchoṣaṇa ***(?) svamantra*****(?)kāśana āyurāro**(?) *(?)bhiva******(?) 
*****(?) **(?)dhayataḥ mahāmaitryā mahākaruṇā mahopekṣā mahātu 
*************** (?) hetuṃ sarvatarkavitarkāpagatena cetasā bhāṣate sma ||

 17, p. 17)

atha te nāgā mahānāgā yakṣā mahāyakṣā rākṣasā mahārākṣasāḥ piśācā 
mahāpiśācāḥ pūtanā mahāpūtanāḥ kaṭapūtanā mahākaṭapūtanā mārutā 
mahāmārutāḥ kūṣmāṇḍā mahākūṣmāṇḍā vyāḍā mahāvyāḍā vetāḍā 
mahāvetāḍā kambojā mahākambojā bhaginyo mahābhaginyo ḍākinyo 
mahāḍākinyaḥ cūṣakā mahācūṣakā utsārakā mahotsārakā ḍimphikā 
mahāḍimphikāḥ kimpakā mahākimpakā rogā mahārogāḥ mahārogā apasmārā 
mahā-apasmārāḥ grahā mahāgrahā ākāśamātarā mahākāśamātaraḥ rūpiṇyo 
mahārūpiṇyaḥ krandanā mahākrandanāḥ chāyā mahācchāyā preṣakā 
mahāpreṣakāḥ kiṅkarā mahākiṅkarā yakṣiṇyo mahāyakṣiṇyaḥ piśācyo 
mahāpiśācyo jvarā mahājvarāḥ cāturthakā mahācāturthakāḥ nityajvarā 
viṣayajvarā sātatikā mauhūrtikā vātikāḥ paittikāḥ śleṣmikāḥ sānnipātikā vidyā 
mahāvidyā siddhā mahāsiddhā yogino mahāyoginaḥ ṛṣayo mahāṛṣayaḥ kiṅkarā 
mahākiṅkarā mahoramā mahāmahoragā gandharvā mahāgandahrvā devā mahādevā 
manuṣyā mahāmanuṣyā janapadayo mahājanapadayaḥ sāgarāḥ mahāsāgarāḥ nadyo 
mahānadyaḥ parvatā mahāparvatāḥ nidhayo mahānidhayaḥ pṛthivyā mahāpṛthivyā 
vṛkṣā mahāvṛkṣāḥ pakṣiṇyo mahāpakṣiṇyo rājñā mahārājñā śakrā mahendrā 
vāsavā kratayo bhūtā viyati īśāna yamaḥ brahmā mahābrahmā vaivasvata dhanada 
dhṛtarāṣṭraḥ virūpākṣaḥ kuveraḥ pūrṇabhadraḥ pañcikaḥ jambhala sambhala 
kūṣmala hārīti harikeśa harihārīti piṅgalā priyaṅkara arthaṅkara jālendra lokendra 
upendra guhyaka mahāguhyaka cala capala jalacara sātata giri hemagiri mahāgiri kūṭākṣa 
triyasiraśceti | etaiścānyaiśca mahāyakṣasenāpatibhiḥ 
anekayakṣakoṭīniyutaśatasahasraparivāritaistatraiva mahāparṣanmaṇḍale 
śuddhāvāsabhavane bodhisatvādhiṣṭhānena ṛddhibalādhānena ca sannipatitā 
abhūvaṃ sannipaṇṇāśca dharmaśravaṇāya ||

ye'pi te mahārākṣasarā***(?) anekarākṣasa***************** (?) ānītā 
mahākrodha***(?) | tadyathā rāvaṇa praviṇa vidrāvaṇa **(?)kukarṇa kumbha 
kumbhakarṇa hayantakarṇa yama ghibhīṣaṇa 

 18, p. 18)

ghora sughora yakṣa yama ghaṇṭa indrajit lokajiḥ yodhanaḥ suyodhanaḥ śūlaḥ triśūlaḥ 
triśiraḥ ***(?)śiraśceti sannipatitā bhūvaṃ dharmaśravaṇāya ||

ye'pi te mahāpiśācā anekakoṭīniyutaśatasahasraparivārāḥ | tadyathā - pīlu upapīlu 
supīlu anantapīlu manoratha ayanoratha sutāya grasana sudhāma ghora ghorarūpīśceti 
sannipatitā abhūvaṃ dharmaśravaṇāya ||

ye'pi te mahānāgarājānaḥ anekanāgakoṭīniyutaśatasahasraparivārā ānītāḥ 
krodharājena bodhisattvaṛddhivalādhānena ca | tadyathā - nanda upananda kambala 
upakambala vāsuki ananta takṣaka padma mahāpadma saṅkhapāla saṅkha saṅkhapāla 
karkoṭaka kulika akulika māṇa kalaśoda kuliśika cāṃpeya maṇināga mānabhañja 
dukura upadukura lakuṭa mahālakuṭa śveta śvetabhadra nīla nīlāmbuda kṣīroda apalāla 
sāgara upasāgaraśceti | etaiścānyaiśca mahānāgarājanaiḥ 
anekaśatasahasramahānāgaparivāritaistanmahāṣarṣanmaṇḍalaṃ sannipatitāḥ 
sanniṣaṇṇā abhūvaṃ dharmaśravaṇāya ||

ye'pi te ṛṣayo mahāṛṣayaḥ | tadyathā - ātreya vasiṣṭhaḥ gautama bhagīrathaḥ jahnu 
aṅgirasaḥ agasti pulastiḥ vyāsa kṛṣṇa kṛṣṇa gautama agni aṅgirasa jāmadagni āstīka 
muniḥ munivara aśvaraḥ vaiśampāyana parāśaraḥ paraśuḥ yogeśvaraḥ pipoalaḥ 
pippalāda vālmīkaḥ mārkaṇḍaśceti | etaiścānyairmahāṛṣayai 
anekamahāṛṣiśatasahasraparivārāstatparṣanmaṇḍalamupajagmuḥ | bhagavantaṃ 
śākyamuniṃ vanditvā sanniṣaṇṇā bhūvaṃ mantracaryārthabodhisattvapiṭakaṃ 
śrotumanumodituṃ ca ||

ye'pi te mahoragarājānaḥ te'pi tat parṣanmaṇḍalaṃ sampraviṣṭā abhūvaṃ 
sanniṣaṇṇāḥ | tadyathā - bheruṇḍa ***(?) ******** (?) dīpa ******(?)śceti ||

ye'pi te garuḍa ****(?)ste'pi tat parṣanmaṇḍala *******(?) anekaśatasahasraparivārāḥ | 
***** (?) - suparṇa śvetaparṇa panna*** (?) **** (?) su*** (?) | 

 19, p. 19)

ajātapakṣaḥ manojava pannaganāśana vainateya vainateya bharadvāja śakuna 
mahāśakuna pakṣirānnāśreti | te'pi tat parṣanmaṇḍalaṃ sannipateyuḥ ||

ye'pi te kinnararājñaḥ anekakinnaraśatasahasraparivārāḥ te'pi taṃ parṣanmaṇḍalaṃ 
sannipateyuḥ | tadyathā - druma upadruma sudruma anantadruma lokadruma ledruma 
ghanoraska yaddoraska mahojaska mahoja maharddhika viruta susvara manojña 
cittonmādakara unnata upekṣaka karuṇa aruṇaśceti | ete cānye ca mahākinnararājānaḥ 
anekakinnaraśatasahasraparivārāḥ sannipatitā abhūvaṃ dharmaśravaṇāya ||

evaṃ brahmā sahāmpati mahābrahmā ābhāsvaraḥ prabhāsvaraḥ śuddhābhaḥ 
puṇyābhaḥ aṭṭaha ataṣāḥ akaniṣṭhā sukaniṣṭhā lokaniṣṭhā ākiñcanyā 
naivakiñcanyā ākāśānantyā naivākāśānantyā sudṛśā sudārśanā sunirmitā 
paranirmitā śuddhāvāsā tuṣitā yāmā tṛdaśā cāturmahārājikā sadāmattā 
mālādhārā karoṭapāṇayaḥ vīṇātṛtīyakāḥ parvatavāsinaḥ kūṭavāsinaḥ 
śikharavāsinaḥ alakavāsinaḥ puravāsinaḥ vimānavāsinaḥ antarikṣacarāḥ 
bhūmivāsinaḥ vṛkṣavāsinaḥ gṛhavāsinaḥ | evaṃ dānavendrāḥ - prahlāda bali rāhu 
vemacitti sucitti kṣemacitti devacitti rāhu vāhupramukhāḥ 
anekadānavakoṭīśatasahasraparivārāḥ vicitragatayo vicitrārthāḥ surayodhino'surāḥ 
te'pi tat parṣanmaṇḍalaṃ sannipateyuḥ | buddhādhiṣṭhānena bodhisatvavikurvaṇaṃ 
druṣṭuvandituṃ paryupāsitum ||

ye'pi te grahā mahāgrahā lokārthakarā antarikṣacarāḥ | tadyathā - āditya soma 
aṅgāraka budha bṛhaspati śukra śaniścara rāhu kampaketu aśani nighāta tāra dhvaja 
ghora dhūmra dhūma vajra ṛkṣa vaṣṭi upa**(?)naṣṭārka ni***(?)haśānta māṣṭi 
***(?)muṣṭi lokānta kṣa**(?)vinipāta ****(?) tarka mastakaṃ yugānta śmaśāna ***(?) 
raudra śveta **** (?) abhijata maitra****(?) triśaṅku lūśca*****(?) kratunāśana ****** 
(?) aruṇa vihati********(?)nda sanat ****** (?) kumārakrīḍana hasana prahasana nartapaka 
nartakaṃ ****(?) virūpaśceti | ityete mahāgrahāḥ te'pi tat 

 20, p. 20)

parṣanmaṇḍalamanekaśatasāsraparivratāḥ buddhādhiṣṭhānena **(?) 
śuddhāvāsabhavane sannipatitā abhūvaṃ sannipaṇṇā ||

atha ye nakṣatrāḥ khagānucāriṇaḥ anekanakṣatraśatasahasraparivāritāḥ | tadyathā - 
aśvinī bharaṇī kṛttikā rohiṇī mṛgaśirā ārdra punarvamū puṣya āśleṣā maghā ubhe 
phalgunī hastā citrā svāti viśākhā anurādhā jyeṣṭhā mūlā ubhau āṣāḍhau 
śravaṇā dhaniṣṭhā śatabhiṣā ubhau bhadrapadau revatī devatī prabhijā punarṇavā 
jyotī aṅgirasā nakṣatrikā ubhau phalguphalguvatī lokapravarā pravarāṇikā śreyasī 
lokamātā īrā ūhā vahā arthavatī asārthā ceti | ityete nakṣatrarājñaḥ tasmiṃ 
śuddhāvāsabhavane anekanakṣatraśatasahasraparivāritāḥ tāstasmin 
mahāṣarpanmaṇḍalasannipāte buddhādhiṣṭhānena sannipatitāḥ sanniṣaṇṇā abhūvam 
||

ṣaṭtṛṃśad rāśayaḥ tadyathā - meṣa vṛṣabha mithuna karkaṭaka siṃha kanya tula 
vṛścika dhanu makara kumbha mīna vānara upakumbha bhṛñjāra khaḍga kuñjara 
mahiṣa deva manuṣya śakuna gandharva lokasatvajita ugrateja jyotsna chāya pṛthivī tama 
raja uparaja duḥkha sukha mokṣa bodhi pratyeka śrāvaka naraka vidyādhara mahoja 
mahojaska tiryakpreta asurapiśita piśāca yakṣarākṣasa sarvabhūmita bhūtika nimnaga 
ūrdhvaga tiryaga vikasita dhyānaga yogapratiṣṭha uttama madhyama adhamaśceti | ityete 
mahārāśyaḥ anekarāśiśatasahasrarāśiparivāritāḥ yena śuddhāvāsabhavanaṃ yena 
ca mahāparṣatsannipātamaṇḍalaṃ tenopajagmuḥ | upetya bhagavataścaraṇayornipatya 
svakasvakeṣu ca sthāneṣu sanniṣaṇṇā bhūvam ||

ye'pi te mahāyakṣiṇyaḥ ane****(?)śatasahasraparivṛtāḥ | tadyathā sulocanā subhrū 
suketā *****(?) sumatī vasumatī citrākṣī pū*****(?) ******* (?) mekhalā ****** (?) ** 
(?) abhayā ** (?) vi******** (?) ke*****(?) keśānta***** (?) *harā (?) mano** (?) 
************* (?) piṅgalā ********(?)tī vīrā ***** (?) ghorā***** (?) *******darī (?) 
surasā *******(?)ṭavāsinī andhāra****(?) *****darī prabhāvatī ********** (?)

 21, p. 21)

asitā **(?) kāṇā menā nandinī upanandinī lokāntarā ceti | ityete ***(?)kṣiṇyo 
anekayakṣiṇīśatasahasraparivārāḥ tanmahāparṣanmaṇḍalaṃ durata eva bhagavantaṃ 
śākyamuniṃ namasyantyaḥ sthitā bhūvam ||

ye'pi te mahāpiśācyaḥ anekapiśācinīśatasahasraparivṛtāḥ te'pi taṃ bhagavantaṃ 
śākyamuniṃ namasyantyaḥ sannipateyuḥ | tadyathā - maṇḍitikā pāṃsupiśācī 
ulkāpiśācī jvālāpiśācī bhasmodgirā piśitāśinī durdharā bhrāmarī mohanī tarjanī 
rohiṇikā govāhiṇikā lokāntikā bhasmāntikā pīluvatī bahulavatī bahula durdāntā 
dhaṇā cihnitikā dhūmāntikā dhūmā sudhūmā ceti | ityetā mahāpiśācyaḥ 
anekapiśācīśatasahasraparivāritāḥ te'pi tanmahāparṣatsannipātamaṇḍalaṃ 
sampraviṣṭā bhūvam ||

ye'pi te mātarā mahāmātarāḥ lokamanucaranti satvaviheṭhikā valimālyopahāriśca | 
tadyathā - brahmāṇī māheśvarī vaiṣṇavī kaumārī cāmuṇḍā vārāhī aindrī 
yāmyā āgneyā vaivasvatī lokāntakarī vāruṇī aiśānī vāyavyā paraprāṇaharā 
sukhamaṇḍitikā śakunī mahāśakunī pūtanā kaṭapūtanā skandā ceti | ityete 
mahāmātarā anekamātaraśatasahasraparivārāḥ te'pi taṃ mahāparṣanmaṇḍalaṃ 
namo buddhāyeti vā camudīrayantyaḥ sthitā abhūvam ||

evamanekaśatasahasramanuṣyā manuṣyasatvāsatvayāvadīdevīcirmahānarakaṃ yāvacca 
bhagavāgraṃ atrāntare sarvagānatalaṃ sphuṭamabhūt | satvanikāye na ca kasyacit 
prāṇino virodho'bhūt | buddhādhiṣṭhānena ca bodhikannaraṅghālaṅkāreṇa ca sarva 
eva satvā mūrdhāpasthitaṃ buddhaṃ bhagavantaṃ mañjuśriyaṃ kumārabhūtaṃ 
sampaśyate sma ||

atha bhagavān śākya******** (?) lokadhātuṃ buddhaca**(?) samavalaye mañjuśriyaṃ 
kumāra************ (?) | bhāpa bhāpa tvaṃ śuddhasatya 
*****(?)ryārthaviniścayasagra*********** (?) bodhisatvapiṭakaṃ yasye**********(?)yase 
||

 22, p. 22)

atha mañjuśrīḥ kumārabhūtāḥ bhavanatā śākyamuninā kṛtābhyanujñātaḥ 
gaganasvabhāvavyūhālaṅkāraṃ vajrasaṃhatakaṭhinasantānavyūhālaṅkāraṃ nāma 
samādhiṃ samāpadyate | samanantarasamāpannasya mañjuśriyaḥ kumārabhūtasya taṃ 
śuddhāvāsabhavanaṃ anekayojanaśatasahaśavistīrṇaṃ vajramayamadhitiṣṭhate sma | 
yatra te anekayakṣarākṣasagandharvamarutapiśācaḥ saṃkṣepataḥ 
sarvasatvadhātubodhisatvādhiṣṭhānena tasmin vimāne vajramaṇiratnaprakhye 
sampratiṣṭhitāḥ sanniṣaṇṇā bhūvaṃ anyonyamaviheṭhakāḥ | atha mañjuśrīḥ 
kumārabhūtastanmahāparṣatsannipātaṃ viditvā yamāntakaṃ krodharājamāmantrayate 
sma | bho bho mahākrodharāja ! sarvabuddhabodhisatvanirghātaḥ evaṃ 
mahāparṣatsannipātamaṇḍalaṃ sarvasatvānāṃ ca rakṣa rakṣa vaśamānaya | duṣṭān 
dama | saumyān bodhaya | aprasannāṃ prasādaya | yāvadahaṃ svamantracaryā**(?)naṃ 
bodhisatvapiṭakaṃ vaipulyamantracaryāmaṇḍalavidhānaṃ bhāṣiṣye | tāvadetāṃ 
bahirgatvā rakṣaya ||

evamuktastu mahākrodharājā ājñāṃ pratīkṣya mahāvikṛtarūpī niryayuḥ 
sarvasatvān rakṣaṇāya śāsanāya samantāt parṣanmaṇḍalaṃ yamāntakaḥ krodharājā 
anekakrodhaśatasahasraparivārito samantāttaṃ caturdikṣu ityūrdhvamadhastiryag ghoraṃ 
ca nādaṃ pramuñcamānaḥ sthito'bhūt ||

atha te sarvāḥ sumanskāḥ saṃvṛttāḥ ājñāṃ nollaṅghayanti | evaṃ ca śabdaṃ 
śṛṇvanti | yo hyetaṃ samayamatikramet | sa tavāsya sphuṭo mūrdhnā ajakasyeva 
mañjarīti | bodhisatvādhiṣṭhānaṃ ca tat ||

atha mañjuśrīḥ kumārabhūtaḥ svamantracaryārthadharmapadaṃ bhāṣate sma | ekena 
dharmeṇa samanvāmanasya bodhisattvasya mahāsattvasya mantrāḥ siddhiṃ gaccheyuḥ | 
katamenekena yaduta sarvadharmāṇāṃ niḥprapañco kārataḥ samanupaśyatā | 
dvābhyāṃ dharmābhyāṃ eniṣṭhitasya bodhisattvasya mantrāḥ siddhiṃ gaccheyuḥ | 
etamābhyāṃ dvābhyada bo************(?)tyāgitā sarvasattvasayatā ca | trayā*** (?) 
dharmābhyāṃ sva******(?) | **********(?)ripūriṃ gacchati | katamābhyāṃ **(?)yāṃ 
sarvasattvāparityā*******(?)śīlanaṃ********(?) tayā *********(?)gitā ca | caturbhiḥ 
dharmaiḥ samanvāgatasva prathama 

 23, p. 23)

cittotpādikasya bodhisattvasya mantrāḥ siddhiṃ gaccheyuḥ | katamaiścabuddhiṃ 
samantrāparityāgitā paśyantrānupacchedanatā sarvasattvamaitryopasaṃharaṇatā 
vahākaruṇābhāvitacetanatā ca | imaiścaturbhiḥ dharmaiḥ samanvāgatasya 
prathamacittotpādakasya bodhisattvasya mantrāḥ siddhiṃ gaccheyuḥ | yaṃdharmā 
bodhisattvasya piṭakasamavaśaraṇatā mantracaryābhinirhāraṃ bodhipūriṃ gaccheyuḥ | 
katame pañca | viviktadeśasevanatā parasattvādveṣaṇatā laukikamantrānirīkṣaṇatā 
śīlaśrutacāritrasthāpanatā ca | ime pañca dharmāḥ mantracaryārthapāripūriṃ 
gaccheyuḥ | ṣaṭ dharmā mantracaryārthapāripūriṃ gaccheyuḥ | katame ṣaṭ | 
triratnaprasādānupacchedanatā bodhisattvaprasādānupacchedanatā 
laukikalokottaramantrānindanatā niḥprapañcadharmadhātudambha natā 
gambhīrapadārthamahāyānasūtrānta apratikṣepaṇatā akhinnamānasatā 
mantracaryāparyeṣṭiḥ kuśalapakṣe aparihānatā | ime ṣaṭ dharmā 
vidyācaryāmantrasiddhiṃ samavaśaraṇatāṃ gacchanti | sapta dharmā 
vidyāsādhanakālaupayikamantracaryānupraveśanatāṃ gacchanti | katame sapta | 
gambhīranayaḥ prajñāpāramitā bhāvanā 
paṭhanadeśanasvādhyāyanalikhanabodhisattvañcaryāvimuktiḥ 
kāladeśaniyamajapahomamaunatapa-avilambitagatimatismṛtiprajñādhṛti adhivāsavataḥ 
bodhisattvasambhāramahāyānadharmanayasampraveśanataḥ 
svamantramantrākarṣaṇarakṣaṇasādhanakriyākauśalataḥ mahākaruṇā mahāmaitrī 
mahopekṣā mahāmuditā pāramitābhāvavataḥ 
niḥprapañcasattvadhātudharmadhātutathatāsamavasaraṇataḥ 
dvayākārasarvajñajñānaparigaveṣaṇataḥ sarvasattvāparityāgaḥ 
hīnayānāspṛhaṇataśca | ime sapta dharmā vidyāvidyāmantrasiddhiṃ pāripūratāṃ 
gacchanti | katame adṛṣṭadṛṣṭādṛṣṭaphalaśraddhā kautukajijñāsata apicikitsā 
aṣṭadharmavidyāmantracaryārthasiddhiṃ samavasaraṇatāṃ gacchanti | 
bodhisattvaprasādasaphalaśuddhivikurvaṇataḥ aviparītamantragrahaṇagurugauravataḥ 
buddhabodhisattvamantatantra ācāryopadeśagrahanaṃ 
avivaṃvādanasarvasvaparityāgataḥ siddhakṣetrasthānāsthānasvapnadarśana*******(?) 
******(?)nagataḥ vigatamātsaryamantraṇakhilastyānamiddhavīryārambha******* (?) 
*******(?)visattvātmānaniryātatantraḥ saṃkṣepataḥ atṛptakuśalamūlamahāsa***** (?) 
sarvavighnān prahartukāmaḥ 

 24, p. 24)

bodhimaṇḍakramaṇamahābhogapratikāṃkṣaṇamaddeśākhyayātmabhāvataḥ 
maheśākhyapudgalasamavadhānātirahitakalyāṇamitramañjuśrīkuṣā 
bhūtabodhisattvasamavadhānataśca | ime aṣṭa dharmā mantracaryārthasiddhiṃ 
samavaśaraṇatāṃ ca gacchanti | saṃkṣepataḥ mārṣā avirahitabodhicittasya 
ratnatrayāvimuktasya paramaduḥśīlasyāpi akhinnamānamānasaḥ satatābhiyuktasya 
madīyamantrapaṭalavisara anantādbhutabodhisattvacaryāniṣyanditamānsodgataṃ 
sidhyateti | nānyathā ca gantavyam | avikalpamānaso bhūtvā jijñāsanahetorapi 
sādhanīyamiti ||

atha sā sarvāvatī parṣat sabuddhabodhisattvapratyekabuddhāryaśrāvakādhiṣṭhitā evaṃ 
vācamudīrayantaḥ sādhu sādhu bho jinaputra ! vicitra 
***(?)caryārthakriyādharmanayapraveśānuvartinī dharmadeśanāsudeśitā 
sarvasattvā******(?)rthāya aho kumārabhūta ! mañjuśrīḥ ! 
vicitradahrmadeśanānuvartinī mantracaryānukūlā subhāṣitā | yo hi kaścit 
mahārājñaḥ imaṃ sannipātaparivartaṃ vācayiṣyati dhārayiṣyati manasi kariṣyasi 
saṅgrāme vāgrataḥ hastimāropya sthāpayiṣyati vividhairvā 
puṣpadhūpagandhavilepanaiḥ pūjayiṣyati pratyarthikānāṃ pratyamitrāṇāṃ 
vaśamānayiṣyāmaḥ | parabalasenābhaṅgaṃ kariṣyāmaḥ | pustakalikhitaṃ vā kṛtvā 
svagṛhe sthāpayiṣyati tasya kulaputrasya vā kuladuhiturvā mahārājñasya vā 
mahārājñīyaṃ vā bhikṣurvā bhikṣaṇyā vā upāsikasya vā upāsikāyā vā 
mahārakṣāṃ mahābhogatāṃ dīrghāyuṣmatāṃ āyurārogyatāṃ 
satatabhogābhivardhanatāṃ kariṣyāmīti ||

evamuktastu sā sarvāvatī parṣat tūṣṇīmabhūt ||

mahāyānamantracaryānirdeśyamahākalpāt 
mañjuśrīkumārabhūtabodhisattvavikurvaṇapaṭalavisarāt mūlakalpāt prathamaḥ 
sannipātaparivartaḥ ||
 25, p. 25)

atha dvitīyaḥ parivartaḥ |

atha khalu mañjuśrīḥ kumārabhūtaḥ sarvāvantaṃ parṣanmaṇḍalamavalokya 
sarvasattvamayānupraveśāvalokinīṃ nāma samādhiṃ samāpadyate | sma | 
samanantarasamāpannasya ca mañjuśriyaḥ kumārabhūtasya nābhimaṇḍalapradeśād 
raśmirniścaranti sma | anekaraśmikoṭīniyutaśatasahasraparivāritā samantāt 
sarvasatvadhātumavabhāsya punareva taṃ śuddhāvāsabhavanaṃ avabhāsya sthitābhūt 
||

atha khalu vajrapāṇirbodhisatvo mahāsatvaḥ mañjuśriyaṃ kumārabhūtamāmantrayate 
sma | bhāṣa bhāṣa tvaṃ bho jinaputra ! sarvasatvasamayānupraveśanaṃ nāma 
samanupraviśya tvadīyaṃ mantragaṇaṃ sarvalaukikalokottaraṃ ca mantrasiddhiṃ 
samanuprāpnuvanti | evamukta āguhyakādhipatinā yakṣendreṇa mañjuśrīḥ 
kumārabhūtaḥ paramaguhyamaṇḍalatantraṃ bhāṣate sma | sarvavidyasañcodanaṃ 
nāma sa ** (?) vikurvaṇaṃ vidantayati | dakṣiṇaṃ ca pāṇimudyamya aṅgulyāgreṇa 
parṣanmaṇḍalamākārayati sma | tasminnaṅgulyagre 
anekavidyārājakoṭīnayutaśatasahasrāṇi niśceruḥ | niścaritvā ca sarvāvantaṃ 
śuddhāvāsabhavanaṃ mahatāvabhāsenāvabhāsya ca sthitvā abhūvam ||

atha mañjuśrīḥ kumārabhūtaḥ yamāntakasya krodharājasya hṛdayaṃ sarvakarmikaṃ 
ekavīraṃ āvāhanavisarjanaśāntikapauṣṭika ābhicāruka 
antardhānākāśagamanapātālapraveśapādapracārikākarṣaṇavidveṣaṇavaśīkaraṇa-
sarvagandhamālyavilepanapradīpasvamantratantreṣugadānaḥ saṃkṣepataḥ yathā yathā 
prapadyate tathā tathā sādhyamānaḥ akṣaraṃ nāma mahāvīryaṃ sarvārthasādhanaṃ 
mahākrodharājam | katamaṃ ca tat | oṃ | āḥ | hrūṁ | idaṃ tanmahākrodhasya hṛdayam | 
sarvakarmikaṃ sarvamaṇḍaleṣu sarvamantracaryāsu ca nirdiṣṭaṃ mahāsattvena 
***(?)yoṣeṇa sarvavighnavināśanam ||

** (?) mañjuśrīḥ kumārabhūtaḥ dakṣiṇaṃ **** (?) mya krodhasya mūrdhni 
sthāpayāmi | evamāha - namaste ****** (?) samanvāharanta buddhā bhagavantaḥ |

 26, p. 26)

ye ke***(?) daśadiglokadhātuvyavasthitā manantāparyāntātha bodhisattvā ****** (?) 
samayamadhitiṣṭhanna | ***(?)bhuktvā taṃ krodharājānaṃ bhrāmayitvā kṣipāna sma | 
samanantaranitiśe mahākrodharāje sarvāvantaṃ lokadhātuṃ sattvā kṣaṇamātreṇa ye 
duṣṭāśayāḥ sattvā maharddhikāḥ tāṃ nigṛhyānayati rūpa | taṃ 
mahāparṣanmaṇḍalaṃ śuddhāvāsabhavanaṃ praveśayati sma | vyavasthāyāñca 
sthāpayitvā samantajvālāmālākulo bhūtvā duṣṭasattveṣu ca mūrdhni tiṣṭhate sma ||

atha mañjuśrīḥ kumārabhūtaḥ punarapi taṃ parṣanmaṇḍalamavalokya śṛṇvantu 
bhavantaḥ sarvasattvāḥ yo hyenaṃ madīyaṃ samayamatikramet tasyāyaṃ krodharājā 
nigrahamāpādayiṣyati | yat kāraṇamanatikramaṇīyā buddhānāṃ bhagavatāṃ 
samayarahasyamantrārthavacanapathāḥ bodhisattvānāṃ ca maharddhikānāṃ 
samāsanirdeśataḥ kathayiṣyāmi | taṃ śṛṇuta sādhu ca suṣṭu ca manasi kuruta 
bhāṣiṣye'ham | namah samantabuddhānām | oṃra ra smara 
apratihataśāsanakumārarūpadhāriṇa hūṁ hūṁ phaṭ phaṭ svāhā | ayaṃ sapnāryāḥ ! 
madīyamūlamantraḥ | āryamañjuśriyaṃ nāma mudrā pañcaśikhā mahāmudreti 
vikhyātā taṃ prayojaye asmin mūlamantre sarvakarmikaṃ bhavati hṛdayam | buddho 
sarvakarmakaraṃ śivam | oṃ dhānyada namaḥ | mudrā cātra bhavati triśikheti vikhyātā 
sarvabhogābhivarddhanī | upahṛdayaṃ cātra bhavati | vāhye hūṁ | mudrā cātra bhavati 
triśikheti vikhyātā sarvasattvākarṣaṇī | paramahṛdayaṃ cātra bhavati | muṃ | mudrā 
bhavati cātra mayūrāsaneti vikhyātā sarvasattvavaśaṅkarī | sarvabuddhānāṃ hṛdayam 
| aparamapi mahāvīraṃ nāma aṣṭākṣaraṃ paramaśreyasaṃ mahāpavitraṃ 
tribhavavartmīyacchedaṃ sarvadurgavinivāraṇaṃ sarvaśāntikaraṃ sarvakarmakaraṃ 
kṣetraṃ nirvāṇaprāpaṇaṃ buddhamiva saṃmukhadarśanopasthitam | svayameva 
mañjuśrīravaṃ bodhisattvaḥ sarvasattvānāma***** (?) *********** (?)  sarvaśāpāri 
yatra syarita************ (?) | kaḥ punarvādo bhavet | kata***(?) ****************** (?) | 
eṣa saḥ mā** (?) evamevāhaṃ aṣṭākṣaraṃ ******************* (?) śiva 
pratyayas*****(?) | sarvakāryeṣu 

 27, p. 27)

saṃkṣepato pa*** (?) * * * * * * * (?) | ntaniṣṭhādakṣamiti | mudrā vāsa bhavati 
mahāvīreti vikhyātā sarvāśāpāripūrakī | āhvānanamantrā cātra bhavati | oṃ he he 
kumārarūpisvarūpiṇe sarvavālabhāṣitaprabodhane āyāhi bhagavaṃ āyāhi | 
kumārakrīḍotpaladhāriṇe maṇḍalamadhye tiṣtha tiṣṭha | samayamanusmara | 
apratihataśāsana hūṁ | mā vilamba | ru ru phaṭ svāhā | eṣa bhagavaṃ mañjuśriyaḥ 
āhvānanamantrā | sarvasattvānāṃ sarvabodhisattvānāṃ 
sarvapratyekabuddhāryaśrāvakadevanāgayakṣagandharvagaruḍakinnaramahāroga-
piśācarākṣasasarvabhūtānāṃ ceti saptābhimantritaṃ candanodakaṃ kṛtvā 
caturdiśamityūrdhvamadhastiryaksarvataḥ kṣipet | sarvabuddhabodhisatvāḥ mañjuśriyaḥ 
svayaṃ tasya parivāraḥ sarvalaukikalokottarāśca mantrāḥ sarve ca bhūtagaṇāḥ 
sarvasattvāśca āgatā bhaveyuḥ | namaḥ sarvabuddhānāmapratihataśāsanānām | oṃ dhu 
dhura dhura dhūpavāsini dhūpārciṣi hūṁ tiṣṭha samayamanusmara svāhā | 
dhūpamantraḥ | candanaṃ karpūraṃ kuṅkumaṃ caikīkṛtya dhūpaṃ dāpayettataḥ | 
āgatānāṃ tathāgatānāṃ sarvabodhisattvānāṃ ca dhūpāpyāyitamanasaḥ ākṛṣṭā 
bhavanti | bhavati cātra mudrā yasya māleti vikhyātā sarvasattvākarṣaṇī śivā | 
āhvānanamantrāyāśca ayameva mudrā padmamālā śubhā | āgatānāṃ ca 
sarvabuddhabodhisattvānāṃ sarvasattvānāṃ cāgatānāṃ arghyo deyaḥ | 
karpūracandanakuṅkumairudakamāloḍya 
jātīkusumanavamālikavārṣikapunnāganāgavakulapiṇḍitagarābhyāṃ 
eteṣāmanyatamena puṣeṇa yathārttukena vā sugandhapuṣpeṇa miśrīkṛtya anena 
mantreṇa arghyo deyaḥ | namaḥ sarvabuddhānāmapravihanaśāsanānāṃ tadyathā - he 
he **(?)kāruṇika ! viśvarūpadharariṇi ! ** (?) pratīccha pratī**(?)paya samayānusmara 
tiṣṭha tiṣṭha maṇḍala******(?) **(?)viśa sarva*********(?) *(?)hṇa hūṁ | am********* 
(?) | mudrā cā******(?)ti vikhyāta sarvabuddhānuvartinī | *********(?)mantrā cātra 
bha*******(?) sarva********(?) namaḥ samantaga*********(?)śriyāya tathāgatāya | 
*********** (?) gandhāḍhye ga*************(?)ccheyaṃ gandhaṃ ************ (?)hā | 
bhavati 

 28, p. 28)

cātra mudrā pallavā nāma sarvāmāpāripūrikā | puṣpamantrā cātra bhavati | namaḥ 
sarvabuddhānāmapratihataśāsanānām | namaḥ saṅkusumitarājasya tathāgatasya | 
tadyathā - kusume kusume kusumāḍhye kusumapuravāsini kusumāvati svāhā | tenaiva 
dhūpamantreṇa pūrvoktenaiva dhūpena dhūpayet |

sarvabuddhāṃ namaskṛtya acintyādbhutarūpiṇām |
balimantraṃ pravakṣyāmi samyak sambuddhabhāṣitām ||

namaḥ sarvabuddhabodhisattvānāmapratihataśāsanānāṃ tadyathā - he he bhagavaṃ ! 
mahāsattva ! buddhāvalokita ! mā vilamba | idaṃ baliṃ gṛhṇāpaya gṛhṇa hūṁ hūṁ 
sarvaviśva ra ra ṭa ṭa phaṭ svāhā | nivedyaṃ cānena dāpayet | baliṃ ca sarvabhautikam | 
bhavati cātra mudrā śaktiḥ sarvaduṣṭanivāriṇī | namaḥ 
sarvabuddhānāmapratihataśāsanānāṃ sarvatamo'ndhakāravidhvaṃsināṃ namaḥ 
samantajyotigandhāvabhāsaśriyāya tathāgatāya | tadyathā - he he bhagavaṃ ! 
jyotiraśmiśatasahasrapratimaṇḍitaśarīra ! vikurva vikurva 
mahābodhisattvasamantajvālodyotitamūrti khurda khurda avalokaya avalokaya 
sarvasattvānāṃ svāhā || pradīpamantrā | pradīpaṃ cānena dāpayet | mudrā vikāsinī 
nāma sarvasattvāvalokinī | namaḥ samantabuddhānāmapratihataśāsanānām | tadyathā 
- jvala jvala jvālaya jvālaya | huṁ | vivodhaka harikṛṣṇapiṅgala svāhā | agnikārikā 
mantrā | bhavati cātra mudrā sampuṭanāma lokaviśrutā | sarvasattvaprabhodyotanī 
bhāṣitā munivaraiḥ pūrvaṃ bodhisattvasya dhīmataḥ ||

atha khalu mañjuśrīḥ kumārabhūtaḥ vajrapāṇiṃ bodhisattvamāmantrayate sma | imāni 
guhyakādhipate mantrapadāni sarahasyāni paramaguhyakāni 

tvadīyaṃ kulavikhyātaḥ sutaṃ ghoraṃ sadāruṇaṃ |
sa eva sarvamantrāṇāṃ sādhyamānānāṃ **(?)kṣaṇaiḥ ||

pūrdhūṭaka iyaṃ khyāta * * * (?) jakulayorapi |
**(?) nirnā**(?)rdhāya vidyeyaṃ sampravakṣyate ||

 29, p. 29)

namaḥ sarvabuddhabodhisattvānāmapratihataśāsanānām | uṃ kara kara kuru kuru nama 
kāryam | bhañja bhañja sarvavighnāṃ | daha daha sarvavajravināyakam | 
mūrdhaṭakajīvitāntakara mahāvikṛtarūpiṇe paca paca sarvaduṣṭāṃ | 
mahāgaṇapatijīvitāntakara bandha bandha sarvagrahāṃ | ṣaṇmukha ! ṣaḍbhuja ! 
ṣaṭcaraṇa ! rudramānaya | viṣṇumānaya | brahmādyāṃ devānānaya | mā vilamba mā 
vilamba | jhal jhal maṇḍalamadhye praveśaya | samayamanusmara | hūṁ hūṁ hūṁ hūṁ hūṁ 
hūṁ phaṭ phaṭ svāhā | eṣa saḥ paramaguhyakādhipate paramaguhyaḥ mahāvīryaḥ 
mañjuśrīḥ ṣaṇmukho nāma mahākrodharājā sarvavighnavināśakaḥ | anena 
paṭhitamātreṇa daśabhūmipratiṣṭhāpitabodhisattvā vidravante | kiṃ 
punarduṣṭavighnāḥ | anena paṭhitamātreṇa mahārakṣā kṛtā bhavati | mudrā cātra 
bhavati mahāśūleti vikhyātā sarvavighnavināśikā | asyaiva krodharājasya hṛdayam | oṃ 
hīṁḥ hīḥ vikṛtānana hum | sarvaśatruṃ nāśaya stambhaya phaṭ phaṭ svāhā | anena 
mantreṇa sarvaśatrūṃ mahāśūlarogeṇa caturthakena vā gṛhṇāpayati | śatatajapena 
vā yāvad rocate maitratāṃ vā na pratipadyate | atha karuṇācittaṃ labhate | jāpānte 
muktirna syāt | mṛyata iti ratnatrayāpakariṇāṃ kartavyaṃ nāśeṣaṃ saumyacittānāṃ 
mudrā mahāśūlaiva prayojanīyā | upahṛdayaṃ cātra bhavati | oṃ hrīṁḥ kālarūpa huṃ 
khaṃ svāhā | mudrā mahāśūlayaiva prayojanīyā | sarvaduṣṭāṃ yamicchati taṃ 
kārayati | paramahṛdayam | sarvabuddhādhiṣṭhitaṃ ekākṣaraṃ nāma | hūṁ | eṣa 
sarvakarmakaraḥ | mudrā mahāśūlayaiva prayojanīyā | sarvānarthanivāraṇam | 
sarvabhūtavaśaṅkaraḥ saṃkṣepataḥ | eṣa krodharāja sarvakarmeṣu prayoktavyaḥ 
maṇḍalamadhye jāpaḥ siddhikāle ca viśiṣyate | visarjanamantrā bhavanti | namaḥ 
sarvabuddhānāmapratihataśāsanānām | tadyathā - jayaṃ jaya sujaya mahākāruṇika 
viśvarūpiṇe gaccha gaccha svabhavanaṃ sarvabuddhāṃśca visarjaya | saparivārāṃ 
svabhavanaṃ cānupraveśaya | samayamanusmara | sarvārdhāśca me siddhyantu 
mantrapadāḥ manorathaṃ **** (?) paripūraya svahā || artha vivarjanamantraḥ 
sarvakarmeṣu prasākavyaḥ | mudrā padapīṭheti vikhyātā | āsanaṃ vānena dāpayet | 
manasā saptaja sena visarjanaṃ sarvebhyaḥ laukikalokottareṣyo maṇḍalebhyaḥ 
mantrebhyaścaiva mantrasiddhiḥ | ***(?)japakālaniyameṣu ca ********(?)yeti ||

 30, p. 30)

**** (?) mañjuśrīḥ kumārabhūtaḥ ***(?)pi taṃ śuddhānāsabhavanamavalokya taṃ 
mahāparvanmaṇḍalaṃ svakaṃ ca vidyāgaṇamantrapaṭalavisaraṃ bhāṣate sma | namaḥ 
sarvabuddhānām apratihataśāsanānām | oṃ riṭi svāhā || mañjuśriyasyedam anucarī 
keśinī nāma vidyā sarvakarmikā | mahāmudrāyā pañcaśikhāyā 
yojyasarvaviṣakarmasu | namaḥ samantabuddhānāmapratihataśāsanānām | oṃ niṭi | 
upakeśinī nāma vidyeyaṃ sarvakarmikā mudrayā vikāsinyā ca yojayet | 
sarvagrahakarmeṣu | namaḥ samantabuddhānāmapratihatagatīnām | oṃ niḥ |

vidyeyaṃ valinī nāma savarkamakarā śubhā |
mudrayā bhadrapīṭhayā saṃyuktā yakṣiṇī ānayed dhruvam ||

namaḥ samantabuddhānāṃ acintyādbhutarūpiṇām |
mudrayā śaktinā yuktā sarvaḍākinīghātinī ||

oṃ jñaiḥ svāhā |

vidyā kāpatalinī nāma mañjughoṣeṇa bhāṣitā |
samantāsarvabuddhaiśca praśastā divyarūpiṇī ||

namaḥ samantabuddhānām apratihatagatipracāriṇām |
tadyathā - oṃ varade svāhā |

mudrā triśikhenaiva prayojayet | śreyasātmakaḥ |
bahurūpadharā devī kṣiprabhogaprasādhikā ||

namaḥ samantabuddhānāṃ acintyādbhutarūpiṇām |

oṃ bhūri svāhā |

mudrayā śūlasaṃdukā sarvajvarāvanāśinī |
namaḥ samantabuddhānāmacintyadbhūtarūpiṇām ||

oṃ tu re svāhā |

vidyā tā***(?) nāma *******(?) karmasu |
mudrayā śa**************(?)ghātinī ||

namaḥ sama******************(?)m |

 31, p. 31)

tadyathā oṃ vilokini svahā |

vidyā lokavatī nāma * * * * * (?)śaṅkarī |
yojitā vajramudreṇa sarvasaukhyapradāyikā ||

namaḥ samantabuddhānāmacintyādbhutarūpiṇām |

tadyathā - oṃ viśve viśvasambhave viśvarūpiṇi kaha kaha āviśāviśa | 
samayamanusmara | ruru tiṣṭha svāhā |

eṣā vidyā mahāvīryā darśitā lokanāyakaiḥ |
daṃṣṭramudrāsametāstrasarvasattvā *(?) veśinī ||

śubhā varadā sarvabhūtānāṃ viśveti samprakāśitā |
namaḥ samantabuddhānāmacintyādbhutarūpiṇām ||

tadyathā - oṃ śvetaśrī vapuḥ svāhā |

mayūrāsanena mudreṇa vinyastā sarvakarmikā |
mahāśveteti vikhyātā acintyādbhutarūpiṇī ||

saubhāgyakaraṇaṃ loke naranārīvaśaṅkarī |
namaḥ samantabuddhānāmacintyādbhutarūpiṇām ||

tadyathā - oṃ | khikhirikhiri bhaṅguri sarvaśatruṃ stambhaya jambhaya mohaya 
vaśamānaya svāhā |

eṣā vidyā mahāvidyā yoginīti prakathyate |
yojitā vaktramudreṇa duṣṭasattvaprasādinī ||

namaḥ samantabuddhānāmapratihatagatipracāriṇām |

tadyathā - oṃ śrīḥ |

eṣā vidyā mahālakṣmī lokanāthaistu deśitā |
mudrā sampuṭayā yuktā mahārājyapradāyikā ||

namaḥ samantabuddhā * * * (?) bhayapradāyinām |
oṃ ajite | * * * (?) * * * * * (?)ṇa ! ehi āgaccha ma ||

 32, p. 32)

ajiteti vikhyātā kumārī amṛtodbhavā |
mudrayā pūrṇayā yuktā sarvaśatru***(?)ṇī ||

namaḥ samantabuddhānāya* * * * * * (?)piṇām |

tadyathā - oṃ jaye svāhā | vijaye svāhā | ajite svāhā | aparājite svāhā |

caturbhaginya iti vikhyātā bodhisattvānucārikā |
paryaṭanti mahīṃ kṛtsnāṃ sattvānugrahakārikāḥ ||

bhrātā stumburuvikhyātā etāsāmanucārakaḥ |
nauyānasamārūḍhā andurdhetuḥ nivāsinaḥ ||

muṣṭimudreṇa vinyastā sarvāśāpāripūrikā |
namaḥ samantabuddhānāṃ lokāgrādhipatīnām ||

tadyathā - oṃ | kumāra ! mahākumāra ! krīḍa krīḍa ṣaṇmukhabodhisattvānujñāta ! 
mayūrāsanasaṅghodyatapāṇi raktāṅga ! raktagandhānulepanapriya ! kha kha khāhi 
khāhi khāhi | huṃ nṛtya nṛtya | raktāpuṣpārcitamūrti samayamanusmara | bhrama bhrama 
bhrāmaya bhrāmaya bhrāmaya | lahu lahu māvilamba sarvakāryāṇi me kuru kuru 
citrarūpadhāriṇe tiṣṭha tiṣṭha huṃ huṃ sarvabuddhānujñāta svāhā |

bhāṣitā bodhisattvena mañjughoṣeṇa nāyikā |
ṣaḍvikārā mahī kṛtsnā pracacāla samantataḥ ||

hitārthaṃ sarvasattvānāṃ duṣṭasattvanivāraṇam |
maheśvarasya suto ghoro vaineyārthamihāgataḥ ||

skandamaṅgārakasyaiva * * * * (?) sucihitaḥ |
mañjubhāṣiṇī tato māṣe karuṇāviṣṭena cetasā ||

****(?)yā bodhisattvo*****(?) *****reṇaḥ |
**** (?) yavaḥ prokto vikṣeṇa **** (?) ||

āvartayā*****(?) kiṃ punarmānuṣaṃ phalam |

 33, p. 33)

kaumārabhittamakhilaṃ kalpanasya samāsataḥ |
kārttikeyamañjuśrīḥ mantro'yaṃ samudāhṛtaḥ ||

sattvānugrahakāmyarthaṃ bodhisattva ihāgataḥ |
tryakṣaraṃ nāma hṛdayaṃ mantrasyāsya udāhṛtam ||

sarvasattvahitārthāya bhogākarṣaṇatatparaḥ |
mudrayā śaktiyaṣṭyā tu vinyastaḥ sarvakarmikaḥ ||

oṃ hūṁ jaḥ |

eṣa mantraḥ samāsena kuryānmānuṣakaṃ phalam |
namaḥ samantabuddhānāṃ samantodyotitamūrtinām ||

oṃ vikṛtagraha huṃ phaṭ svāhā ||

upahṛdayaṃ cāsya saṃyukto mudrāśaktinā tathā |
āvartayati bhūtāni sagrahāṃ mātarāṃ tathā ||

sarvamudritamudreṣu vinyastā saphalā bhavet |
vitrāsayati bhūtānāṃ duṣṭāviṣṭavimocanī ||

eṣa mañjuśriyasya kumārabhūtasya kārttikeyamañjuśrīrnāma kumāraḥ anucaraḥ 
sarvakarmikaḥ japamātreṇaiva sarvakarmāṇi karoti sarvabhūtāni trāsayati ākarṣayati 
vaśamānayati śoṣayati ghātayati yathepsitaṃ vā vidyādharasya tat sarvaṃ sampādayati | 
namaḥ samantabuddhānāmapratihataśāsanānām | tadyathā - oṃ brahma subrahma 
brahmavarcase śāntiṃ kuru svāhā ||

eṣa mantro mahābrahmā bodhisattvena bhāṣitaḥ |
śāntiṃ prajagmurbhūtāniṃ tatkṣaṇādeva śītalā ||

mudrā pañcaśikhā*(?)ktā kṣipraṃ svastyayanaṃ bhavet |
ābhicārukeṣu sarveṣu athavo cedapaṭhyate ||

******(?) kto kalpamasya samāsataḥ |
*********(?)nāmapratihataśā******* (?) ||

tadyathā oṃ ******** (?) ! cakrapāṇi ! ************** (?)smara | bodhisattvo jñāpayati 
svāhā ||

 34, p. 34)

ājñapto mañjughoṣeṇa kṣipramarthakaraḥ śivaḥ |
vidrāpayati bhūtāni viṣṇurūpeṇa dehinām ||

mudrā triśikhe yuktaḥ kṣipramarthakaraḥ sthiraḥ |
ya eva vaiṣṇave tantre kathitāḥ kalpavistarāḥ ||

upāyavaineyasattvānāṃ mañjughoṣeṇa bhāṣitāḥ |
namaḥ samantabuddhānāmapratihataśāsanānām ||

** (?) - oṃ mahāmaheśvara ! bhūtādhipativṛṣadhvaja ! pralambajaṭāmakuṭadhāriṇe 
**(?)bhasmadhūsaritamūrti huṁ phaṭ phaṭ | bodhisattvo jñāpayati svāhā ||

eṣa mantro mayā proktaḥ sattvānāṃ hitakāmyayā |
śūlamudrāsamāyuktāḥ sarvabhūtavināśakaḥ ||

yanmayā kathitaṃ pūrvaṃ kalpamasya purātanam |
saivamiti vakṣyante sattvā bhūtalavāsinaḥ ||

vividhā guṇavistārāḥ śaivatantre mayoditāḥ |
namaḥ samānabuddhānāmapratihataśāsanānām ||

tadyathā - oṃ **(?)na mahāśakuna padmavitatapakṣa sarvapannaganāśaka kha kha khāhi 
khāhi samayamanusmara | huṁ | tiṣṭha | bodhisattvo jñāpayati svāhā ||

eṣa mantro mahāvīryaḥ vainateyeti viśrutaḥ |
durdāntadamako śreṣṭhaḥ bhogināṃ viṣanāśanam ||

mahāmudrayā samāyuktaḥ hantyanartha sudāruṇām |
vicikitsayati na sandeho viṣaṃ sthāvarajaṅgamam ||

sattvānupāyavaineyā bodhisattvasamānayā |
picerurgaruḍarūpeṇa pakṣirāṭ sa mahādyutiḥ ||

sāvantaḥ gāruḍe tantre kathitāḥ kalpavistarāḥ |
****** (?) sarve satt**(?) hitakāraṇāt ||

*** ***(?)ttvastu vainate *(?)mihāgataḥ |
bhogināṃ **** (?) *** (?) pakṣirūpiṇaḥ ||

 35, p. 35)

yāvanto laukikā mantrāḥ te'smi kalpa udāhṛtāḥ |
vaineyārthaṃ hi sattvānāṃ vicarāmi tathā tathā ||

ye tu tāthāgatīmantrāḥ kuliśāṅkukulayorapi |
te'smin kalpavistare bhāṣitā pūrvameva tu ||

yathā hi dhātrī bahudhā bālānāṃ lālati yatnataḥ |
tathā bāliśabuddhīnāṃ mantrarūpī carāmyaham ||

daśabalai kathitaṃ pūrve adhunā ca mayoditam |
sakalaṃ mantratantrārthaṃ kumāro'pyāha mahādyutiḥ ||

jinavaraiśca ye gītā gītā daśabalātmajaiḥ |
mañjusvareṇa te gītā acintyādbhutarūpiṇām ||

atha khalu mañjuśrīḥ kumārabhūtaḥ sarvāvantaṃ śuddhāvāsabhavanaṃ taṃ ca 
mahāparṣanmaṇḍalamavalokya sarvasamayasañcodanīṃ nāma samādhiṃ samāpadyate 
sma | yatra samādheḥ pratiṣṭhitasya aśeṣasattvanirhāracaryāmanasaḥ sarvasattvā 
pratiṣṭhitāḥ bhaveyuḥ samanantarasamāpannasya mañjuśriyaḥ kumārabhūtasya 
sarvāvantaṃ śuddhāvāsabhavanaṃ vicitramaṇiratnavyūhālaṅkāramaṇḍalaṃ 
acintyādbhutabodhisattvavikurvaṇaṃ sarvapratyekabuddhāryaśrāvakacaryāpraviṣṭairapi 
vādhisattvaiḥ daśabhūmipratiṣṭhiteśvarairapi na śakyate maṇḍalaṃ likhituṃ vā kaḥ 
punarvādo pṛthagjanabhūtaiḥ sattvaiḥ ta 
divyamāryamaṇḍalasamayanirhāravasthānāvasthitaṃ mañjuśriyaṃ kumārabhūtaṃ 
dṛṣṭvā sarve buddhā bhagavantaḥ sarvapratyekabuddhāḥ sarve āryaśrāvakāḥ sarve 
bodhisattvāḥ daśabhūmipratiṣṭhitāḥ yauvarājyābhiṣekasamanuprāptā āryāḥ 
pratipannāśca sarve sattvā sāśravā anāśravāśca mañjuśriyaḥ 
kumārabhūtasyādhiṣṭhānenācintyaṃ buddhabodhisatvācāryāniṣyanditaṃ 
samādhiviśeṣasānasodbhavaṃ maṇḍalaṃ praviṣṭamātmānaṃ sañjānante sma | na 
śakyate tat pṛthagjanaiḥ sattvaiḥ yamanasāṣyāṭambayitum ka**(?)narvādo likhituṃ 
lekhayituṃ vā ||

atha mañjuśrīḥ kumārabhūta **(?) mahāparṣanmaṇḍalasamayānupraviṣṭaḥ 
sattvānāmantrayate | śṛṇvantu mā**(?) ! anatikramaṇīyametat tathāgatānāṃ 

 36, p. 36)

bodhisatvānāṃ ca samayaḥ kaḥ punarvādo'nyeṣāṃ satvānām āryānāryāṇām | 
atha mañjuśrīḥ kumārabhūtaḥ vajrapāṇiṃ guhyakādhipatimāmantrayate sma | 
nirdiṣṭaṃ mo jinaputrātikrāntamānuṣyakaṃ samayaṃ mānasodbhavaṃ mānuṣyakaṃ 
tu vakṣye parinirvṛtānāṃ ca tathāgatānām yatra satvā samanupraviśya 
sarvamahālaukikalokottarā siddhiṃ gaccheyuḥ ||

atha khalu vajrapāṇirguhyādhipatiḥ mañjuśriyaṃ kumārabhūtamāmantrayate sma | 
bhāṣa bhāṣa tvaṃ bho jinaputra ! yasyedānīṃ kālaṃ manyase |

parinirvṛte lokanāthe śākyasiṃhe anutare |
buddhatva iva satvānāṃ tvadīyaṃ maṇḍalaṃ bhuvi ||

dṛṣṭamātro hi loke'smin mantrā siddhiṃ prajagmire |
ajñānavidhihīnaṃ tu śayānavikṛtena vā ||

mantrā siddhiṃ na gaccheyuḥ brahmasyāpi mahātmanaḥ |
anabhiyuktā tantre'smin adṛṣṭasamayodite ||

mantrā siddhiṃ na gacchanti yatnenāpyanekadā |
samayaprayogahīnaṃ śakrasyāpi prayatnataḥ ||

mantrāḥ siddhiṃ na gacchanti kiṃ punarbhuvi mānuṣe |
samayaśāstratattvajñe caryākarmasu sādhane |
paṭhitamātrā hi sidhyante mātrā āryā ca laukikāḥ ||

maṇḍalaṃ mañjughoṣasya praviṣṭaḥ sarvakarmakṛt |
mantrasiddhirdhruvaṃ tasya kumārasyaiva śāsane ||

atha khalu vajrapāṇirguhyadhipatiḥ taṃ mahāsatva madhye bhāṣate sma | saṃkṣepataḥ 
bho bho mahābodhisatva ! satvānāyarthāya maṇḍalavidhānaṃ bhāpasveti ||

evamukta*(?) guhyakādhipatinā mañjuśrīḥ kumārabhūtaḥ sarvasatvāsāmarthāya 
maṇ*********(?) bhāṣate sma | ādau tāvat patihārakapakṣe caitravaiśākhe 
**********(?)pakṣe praśastadivase śuddhagrahanirīkṣite śubhanakṣatrasaṃyukte 
**************(?) vā anye vā kāle prāvṛṇmasavivarjite 
pūrvāhe******************** (?) yatra vā *****(?)nmaṇḍalānārthaḥ  

 37, p. 37)

śva samudragāminī vā nadīmāśritya samudrataṭasamīpaṃ vā mahānagarasya 
pūrvottare digbhāge nātidūre nātyāsanne maṇḍalācāryeṇa sattvānā saptāhaṃ 
pakṣamātraṃ vā ekānte uḍayaṃ kṛttvā prativastavyam | yaḥ tasmin sthāne sucaukṣaṃ 
pṛthivīpradeśaṃ samātāccaturaśraṃ ṣoḍaśahastaṃ dvādaśahastaṃ vā 
apagatapāṣāṇakaṭaṇṇabhasmāṅgāratuṣakapālāsthivarjitaṃ sucaukṣaṃ 
supasuparikarmitaṃ pṛthivīpradeśaṃ nidhrotmakenodakena pañcagavyasanviśritena 
candanakarpūrakuṅkumodakena vā yamāntakena krodharājenāṣṭasahasrābhimantritena 
pañcaśikhamahāmudrāsaṃyuktena taṃ pṛthivīpradeśaṃ abhyukṣayeccaturdikṣu 
ityūrdhvamadhastiryag vidikṣu ca sarvataḥ kṣipet | tato taṃ pṛthivīpradeśaṃ 
samantāccaturaśraṃ ṣoḍaśahastaṃ dvādaśahastaṃ vā aṣṭahastaṃ vā tatra 
ṣoḍaśahastaṃ jyeṣṭhaṃ madhyaṃ dvādaśahastaṃ kanyasaṃ aṣṭahastam | etat 
trividhaṃ proktaṃ maṇḍalaṃ sarvadarśibhiḥ rājyakāmāya tato jyeṣṭhaṃ madhyamaṃ 
sambhogavardhanaṃ kanyasaṃ samayamātraṃ tu sarvakarmakaraṃ śivam | 
tato'nyatamaṃ manasepsitaṃ maṇḍalamālikhet | tatra taṃ pṛthivīpradeśaṃ 
dvihastamātraṃ khanet | tatra pāṣāṇāṅgārabhasmāsthikeśādayo vividhā vā 
prāṇakajātayaḥ yadi dṛśyante anyaṃ pṛthivīpradeśaṃ khanet | nirupahatyaṃ 
nirupadravaṃ bhavet | na cet 
parvatāgranadīpulinasamudrotsaṅgamahānadīpulinasikatādicayaṃ mahatā prayatnataḥ sa 
pratyavekṣitaṃ sucaukṣaṃ niḥprāṇakaṃ kṛtvā likhet | taṃ pṛthivīpradeśaṃ bhūyo 
niḥprāṇenodakena pañcagavyasanmiśreṇa nadīkūlamṛttikayā medhyayā 
valmīkamṛttikayā vā yatra prāṇakā na santi tayā mṛttikayā pūrayitavyam | pūrayitvā 
ca svākoṭitaṃ samatalaṃ samantāt trividhaṃ maṇḍalaṃ yathepsitaṃ kāmyet | 
caturdikṣu catvāraḥ khadirakīlakā nikhanet | krodharājenaiva saptābhimantritaṃ kṛtvā 
pañcaraṅgikeṇa sūtreṇa saptābhimantritena kro***(?)yena kṛtvā samantā ****(?) 
caturaśrākāreṇa veṣṭayet | evaṃ madhyame sthāne evamabhyantare ********* (?) | 
madhyasthānasthitena maṇḍalācāryeṇa vidyā aṣṭa*******(?) uccārayitavyā 
mahāmudrā pañcaśikhāṃ badhvā mūlamantreṇa sasattvāraśā ātmarakṣā ca 
kāryā | japataśca niṣkasarvahimaṇḍalaṃ pradakṣiṇīkṛtya ******(?) 
kuśaviṇḍakopaviṣṭaḥ 

 38, p. 38)

sarvabuddhabosatvānāṃ manasi kurvāṇaḥ | samantācca tanmaṇḍalaṃ 
caturaśrākāreṇa veṣṭayet | vahirnādhaḥ ekarātroṣitāṃ kṛtvā pravāsayet ||

tatra maṇḍalācāryeṇa kṛtapuraścaraṇena svatantramantrakuśalena 
upāyasattvārthamahāyānādhimuktena ekarātroṣitena susakhāyasametena 
vidhiśāstradṛṣṭena karmaṇā pañcaraṅgikena cūrṇena ślakṣṇojjvālena 
suparikarmakṛtena ṣaḍakṣarābhimantrite hṛdayenābhimantyaṃ taṃ cūrṇaṃ 
maṇḍalamadhye sthāpayet | vahiścocchritadhvajapatākatoraṇe catuṣpathālaṅkṛtaṃ 
kadalīstasbharopitaphalabharitapiṇḍībhiḥ 
pralambamānamāhatabherīmṛdaṅgaśaṅkhatantrīnirghoṣanināditaṃ pṛthivīpradeśaṃ 
kuryāt | praśastaśabdadharmaśravaṇacatuṣparṣānukūlamahāyānasūtrāṃ caturdikṣu 
pustakāṃ vācayan ||

tadyathā - bhagavatī prajñāpāramitā dakṣiṇāṃ diśi vācayet | 
āryacandramadīpasamādhiḥ paścimāyāṃ diśi | āryagaṇḍavyūha uttarāyāṃ diśi | 
āryasuvarṇaprabhāsottamasūtraṃ pūrvāyāṃ diśi | evamadhītacatuḥsūtrāntikaṃ 
pudgalāṃ dharmabhāṇakaṃ pustakābhāvādaddhyeṣayet | dharmaśravaṇāya tato 
maṇḍalācāryeṇotthāya candanakarpūrakuṅkumavyāmiśrakeṇa 
śvetasugandhapuṣpaiḥ mūlamantraṃ japatā sarvatastaṃ maṇḍalamabhikiret | abhikīrya 
ca vahirnirgacchet | saptāhāddhaviṣyāhāroṣitāṃ dvau trayo vā utpāditabodhicittaṃ | 
saptāhāddhaviṣyāhāroṣitāṃ dvau trayo vā utpāditabodhicittaṃ upoṣadha 
upavāsocitāṃ citrakarā nipuṇatarāṃ praveśayet | mūlamantreṇaiva śikhābandhaṃ 
kṛtvā tataḥ suvarṇarūpyavividharatnapañcavicitrojjvalacārusūkṣmacūrṇatāmvrāṃ 
pratigṛhya mahābhogaiḥ sattvaiḥ mahārājānaiśca dhārmikaiḥ likhāpanīyam | 
bodhiparāyaṇīyaṃ bodhiparāyaṇaṃ niyataṃ ||

maṇḍalaṃ darśanādeva kiṃ punarmantrasādhane |
satvānāmalpapuṇyānāṃ nirvṛte śākyapuṅgave ||

kuta**(?)vidhā ******dhirepā tu kalpyate |
daridrajanatāṃ dṛṣṭvā *****(?)ṣo mahādyutiḥ ||

udīrayet kalparā*****(?) tu samāsataḥ |
śālitaṇḍulacūrṇaistu ***(?) pañcaraṅgojjvalaiḥ ||

 39, p. 39)

śuklapītaraktakṛṣṇaharitavarṇāyayet |

pūrvasthāpitakaṃ cūrṇaṃ maṇḍalācāryeṇa svayaṃ gṛhya mahāmudrāṃ 
pañcaśikhāṃ baddhvā mūlamantraṃ japatā taṃ cūrṇaṃ mudrayet | apareṇa tu 
sādhakācāryeṇa maṇḍalavahirdakṣiṇapūrvāyāṃ diśi vidhidṛṣṭena karmaṇā 
agnikuṇḍaṃ kārayet | dvihastapramāṇaṃ hastamātranimnaṃ samantāt 
padmapuṣkarākāraṃ vahiḥ padmapuṣkarākārā palāśakāṣṭhasamidbhiḥ agniṃ 
prajvālya śrīphalakāṣṭhasamidhānāṃ vitastimātrapramāṇānāṃ sādrāṃ 
dadhimadhughṛtāktā mūlamantraṃ ṣaḍakṣarahṛdayena vā mudrāmuṣṭiṃ badhvā 
āhvayet | āhūya ca pūrvoktainaiva ekākṣaramūlamantrahṛdayena bhūyo aṣṭaśataṃ 
juhuyāt ||

tato maṇḍalācāryeṇa baddhoṣṇīṣakṛtaparikaraḥ ātmanā citrakarāṃśca 
nipuṇatarānātmanā kārayet | tato maṇḍalācāryeṇa buddhabodhisattvāṃ manasi 
kurvatā pūrvoktenaiva dhūpamantreṇa dhūpaṃ dahatā añjaliṃ kṛtvā 
sarvabuddhabodhisattvāṃ praṇamya mañjuśriyaṃ kumārabhūtaṃ namaskṛtya 
cūrṇaṃ gṛhītvā ākārayet | rūpaṃ citrakaraiśca pūrayitavyam | etena vidhinā 
prathamata eva buddhaṃ bhagavantaṃ śākyamuniṃ sarvākāravaropetaṃ 
ratnasiṃhāsanopaviṣṭaṃ śuddhāvāsavabhanasthaṃ dharmaṃ deśayamānamālikhet | 
likhitaśca maṇḍalācāryasyānusādhakena ātmarakṣāvidhānaṃ mūlamantreṇa kṛtvā 
sarvabhūtikā valirdeyā caturdikṣūrdhvamadhaḥ vahirmaṇḍalasya kṣipet ||

tato snātvā agnikuṇḍasamīpaṃ gatvā śucivastraprāvṛtena śucinā kṛtā 
rakṣāvidhānena ghṛtāhutīnāṃ kuṅkumamiśrāṇāmaṣṭasahasraṃ 
juhuyānmūlamantreṇa | tataḥ kuśaviṇḍakopaviṣṭena japaṃ kurvataḥ tatraiva sthātavyam 
| śvetasarṣapāṇāmaṣṭābhimantritaṃ kṛtvā yamāntakakrodharājenābhimantrya 
śarāvasampuṭe sthāpayet | 
anekākāravikṛtarūpaghorasvaravātavarṣadurdinayanyatayānyatamaṃ vā 
vighnamāgataṃ dṛṣṭvā hutena sarṣapāhutayaḥ sapta hotavyāḥ | tato vighnāḥ 
praṇaśyanti | manuṣyavighnairvā pañcāhutayo hotavyā | stambhitā ***(?) aśakti***(?) 
puruṣā mṛyanti vā | amānuṣyairvā **(?)nte tatkṣaṇā***(?) na sandeho***(?) 
kathañca***(?)kro'pi mriyate kṣi***(?) | kiṃ puna**(?)cetasā manu************ (?) 
vighnā yamānta *(?)dha**(?) nirnaṣṭā ***(?)ta ito tata iti ||

 40, p. 40)

tato ***(?)dhakena tatraiva kuśaviṇḍakopaviṣṭena damāntakakrodharājānaṃ japaṃ 
kurvāṇa sthātavyam | tato maṇḍalā***(?) bhagavataḥ śākyapuneḥ pratijāyā dakṣiṇe 
pārśve pratyekabuddhā tathāpanopaviṣṭau paryaṅkenopaviṣṭau kāryau tayoradhastād 
dvau mahāśrāvakau dharmaṃ śṛṇvantaḥ kāryau | teṣāmapi dakṣiṇataḥ 
bhagavānārthāvalokiteśvaraḥ sarvālaṅkāravibhūṣitaḥ śaratkāṇḍagauraḥ 
padmāsanopaviṣṭaḥ vāmahastena padmaṃ gṛhītvā dakṣiṇahastena varadaḥ | tasyāpi 
dakṣiṇataḥ bhagavatī ṣaṇḍaravāsinī padmahastā dakṣiṇena hastena bhagavantaṃ 
śākyamuniṃ vandamānā padmāsanopaniṣaṇṇā jaṭāmakuṭadhāriṇī 
śvetapaṭṭavastranivastā paṭṭāṃśukottarāsaṅginī kṛṣṇabhasmatṛmuṇḍīkṛtā | evaṃ 
tārā bhrukuṭī svakasvakāsaneryāyathe susthitā kāryā | upariṣṭācca bhagavatī teṣāṃ 
prajñāpāramitā tathāgatalocanā uṣṇīṣarājā svakāryāḥ | evaṃ bodhisattvāḥ 
ṣoḍaśa kāryāḥ | tadyathā - samantabhadraḥ kṣitigarbhaḥ gaganayañjaḥ 
sarvanīvaraṇaviṣkambhī apāyajaha maitreyaḥ camaravyagrahastaḥ buddhaṃ bhagavantaṃ 
nirīkṣamāṇaḥ vimalagatiḥ vimalaketuḥ sudhana candraprabha vimalakīrti 
sarvavyādhicikitsakaḥ sarvadharmīśvararājaḥ lokagatiḥ mahāmatiḥ patidharaśceti | ete 
ṣoḍaśa mahābodhisattvāḥ prasannamūrtayaḥ sarvālaṅkārabhūṣitā lekhyāḥ | 
pradhānavidyārājaḥ vidyārājñī abjakūle rūpakamudrā | sa ca yathāsmarataḥ 
āgamataśca yathāsthāneṣu vā śeṣā lekhyāḥ | ante ca sthāne caturaśrākāraṃ 
sthānaṃ sthāpaye padmapuṣpasaṃskṛtam | yena smaritā vidyā devatā te'smin sthāne 
tiṣṭhantviti ||

evaṃ dakṣiṇe pārśve bhagavataḥ śākyamuneḥ dvau pratyekabuddhau gandhamādanaḥ 
upāriṣṭaśceti | evaṃ prāṅmukhaṃ maṇḍalaṃ sarvataḥ praveśadvāraṃ kāryam | 
bhagavataḥ śākyamuneḥ pārśve aparau dvau pratyekabuddhau candanasiddhaśceti 
**(?)khyau | **(?)madhastād dvau *****(?)kau mahā********(?)kātyāya******(?)khyau | 
***(?) vāmataḥ ***(?)vajrapāṇiku*******(?)rāmābhaḥ ******************* (?) 
******************************* (?)

 41, p. 41)

yathādheṣacihnasthānāsanasarvavidyārājñārājñīsaparivāraḥ rūpamudrādiṣu 
yathāsmaraṇā lekhyāḥ | teṣāmapi vāmataḥ caturaśrākāramubhayavajramudrāṃ 
likhet | likhya*(?) ****(?) ye'tra sthāne na smaritā vidyāgaṇāḥ te'tra sthānena smaritā 
vidyāgaṇāḥ te'tra sthāne tiṣṭantviti ||

teṣāmupariṣṭāt vedyāramitāḥ bhagavatī māmakī ālekhyāḥ 
sarvālaṅkāravibhūṣitāśca tāḥ prasannamūrtayaḥ ||

teṣāmapyupariṣṭā aṣṭau uṣṇīṣarājānaḥ samantajvālamālākulāḥ | mudrā ca 
svakasvakāni mahārājacakravartīrūpāṇi ālekhyāni | kanakavarṇasuprasannendriyāṇi 
sarvālaṅkāravibhūṣitāni | īṣat tathāgataḥ pratimadṛṣṭijātāni | tadyathā - cakravartī 
uṣṇīṣaḥ abhyudgatoṣṇīṣa sitātapatra jayoṣṇīṣa kamaloṣṇīṣa tejorāśi unnatoṣṇīṣa 
iti ||

ete ataḥ uṣṇīṣarājānaḥ pratyekabuddhānāṃ vāmataḥ ālekhya dvāre buddho 
bodhisattvo kāryapraveśatadakṣiṇato lokātikrāntagāmī nāma jaṭāmakuṭadhārī 
saumyamūrtiḥ dakṣiṇahastena akṣasūtraṃ gṛhītvā vāmahastena kamaṇḍaluṃ 
dvārābhimukhaḥ īṣadbhrukuṭīvadanaḥ vāmataḥ praveśe mahābodhisatva ajitañjayo 
nāma ālekhyaḥ | prasannamūrtiḥ jaṭāmakuṭadhārī 
daṇḍakamaṇḍaluvāmakarāvasaktaḥ dakṣiṇahastena akṣasūtraṃ gṛhītvā 
varapradānakaraḥ īṣadbhrukuṭīvadanaḥ dvārābhimukha ālekhyaḥ ||

siṃhāsanasyādhastād dharmacakraḥ samantajvālamālākulaḥ tasyāpyadhastāt 
ratnavimānaḥ tatrastho bhagavāṃ mahābodhisattvaḥ mañjuśrīḥ kumārabhūtaḥ 
kuṅkupramaurākāraḥ prasannamūrtiḥ cārurūpī īṣit prahasitavadanaḥ vāmahaste 
nīlotpalāvasaktaḥ dakṣiṇahastena śrīphalāvasakṛvaradaḥ 
sarvavā******(?)bhūṣita**(?)vacīrakopaśobhitaḥ muktāvalīyajño***(?) 
paṭṭāṃśuko******(?) paṭṭana***(?)staḥ samantaprabhaḥ samantajvāla*****(?)la 
padmāsanopa******(?) yamānta**(?)dharājagatadṛṣṭiḥ maṇḍalaprave****(?)bhimukhaḥ 
cāruda*******(?)taḥ ālekhyaḥ ||

 42, p. 42)

tasya dakṣiṇe pārśve ***(?)dhastād yamāntakaḥ krodharājā ālekhyaḥ 
mahāvikṛtarūpī samantajvālamālākulaḥ ājñāṃ pratīcchamānaḥ 
mahābodhisattagatadṛṣṭiḥ sarvata ālekhyaḥ | vāmapārśve 
padmasyādhastācchuddhāvāsakāyikāḥ devaputrarūpiṇaḥ bodhisattvāḥ pañca 
ālekhyāḥ | tadyathā - sunirmalaḥ sudāntaḥ suśāntaḥ saṃśuddhaḥ tamodghātanaḥ 
samantāvalokaśceti | sarve ca te śuddhāvāsabhavanopaniṣaṇṇaḥ 
anekaratnojvalaśilātalākāraḥ samantajvālavicitrapuṣpāvakīrṇaścārurūpī ālekhyaḥ ||

bahiḥ samantāccaturaśrākāraṃ catustoraṇākāraṃ caturdiśaṃ 
vicitrapañcaraṅgojjvalaṃ supraguṇarekhāvanaddhaṃ abhyantaramaṇḍalaṃ kāryam | 
pūrvāyāṃ diśi bhagavataḥ śākyamuneḥ upariṣṭād rekhābhiḥ madhye 
saṅkusumitarājendraḥ padmāsanopaniṣaṇṇaḥ tathāgatavigrahaḥ svalpamātraḥ 
kāryasamantajvālamālākulaḥ varadapradānahastaḥ paryaṅkopaniṣaṇṇaḥ ||

tasya dakṣiṇataḥ uṣṇīṣacakravarttimudrā lekhyā | vāmatastejorāśimudrā lekhyā | 
tathāgatalocanāyā upariṣṭāt prajñāpāramitāmudrā lekhyā | bhagavataḥ 
āryāvalokiteśvarasyopariṣṭāt prajñāpāramitāmudrāyā dakṣiṇataḥ 
bhagavānamitābhaḥ tathāgatavigrahaḥ kāryaḥ varapradānahastaḥ 
padmāsanopaniṣaṇṇaḥ samantajvālamālākulaḥ ||

tasyāpi dakṣiṇataḥ pātracīvaramudre kāryau | evamanupūrvataḥ praveśasthāne 
padmamudrā kāryāḥ | bhagavato saṅkusumitarājasya tathāgatasya vā mato 
uṣṇīṣatejorāśimudrā lekhyā samantajvālamālākulāḥ ||

tasyāpi vāmataḥ ratnaketustathāgataḥ kāryaḥ ratnaparvatopaniṣaṇṇaḥ dharmaṃ 
deśayamānaḥ nīlavaiḍūryaparakatapadmarāgavicitrajvālārciṣi 
nirgatasamantātsamantaprabha ālekhyaḥ ||

tasyāpi vāmataḥ jayoṣṇīṣamudrā samantajvālamālākulā ālekhyā | asyāpi jagataḥ 
dharmacakramudrā ā***(?) samantajvālāvatī | tasyāpi vāmataḥ 
***(?)kamaṇḍalumakṣasūtra****(?)maṇḍaluṃ bhadrapīṭhamudrā ālekhyā | 
anupūrvataḥ ******(?)ne vajrasūc****(?)yataḥ samantajvāla ālekhyaḥ |

 43, p. 43)

bhagavato mañjuśriyasyādhastānmahāmudrā pañcaśikhā nāma utpalamudrā nā 
lekhyā | samantajvālinau etau anyo'nyāsaktaṃ samantamaṇḍalākāramālekhyam | 
dvārataḥ paścānmukhapraveśataḥ prāṅmukhaśca kāryaḥ | sarveṣvapi bahirmaṇḍalaṃ 
bhavati pañcavarṇaraṅgojjvalaṃ vicitracārudarśanaṃ catuḥkoṇavibhaktaṃ 
catustoraṇākāraṃ caturdiśaṃ dvihastamātrābhyantaramaṇḍalato bahirālekhyam | 
pūrvasyāṃ diśi mahābrahmā caturmukhaḥ śuklavastranivastaḥ 
śvetavastrottarāsaṅginaḥ śvetayajñopavītaḥ kanakavarṇaḥ jaṭāmakuṭadhārī 
daṇḍakamaṇḍaluṃ vāmāvasaktapāṇiḥ ||

tasya dakṣiṇataḥ ābhāsvaro devaputraḥ kāryaḥ kanakavarṇaḥ dhyānāntaragatamūrttiḥ 
paṭṭavastranivastaḥ paṭṭāṃśukottarīyaḥ suprasannavadanaḥ jaṭāmakuṭadhārī 
śvetayajñopavītaḥ paryaṅkopaniṣaṇṇaḥ dakṣiṇahastena varadaḥ ||

tasya dakṣiṇata akaniṣṭho devaputraḥ kāryaḥ sarvālaṅkārabhūṣitaḥ prasannamūrtiḥ 
dhyānagatacetasaḥ paṭṭavastranivasananivastaḥ paṭṭāṃśukottarīyaḥ | 

tasya dakṣiṇataḥ paryaṅkopaviṣṭaḥ dakṣiṇahastena varadaḥ śvetayajñopavītaḥ ||

evamanupūrvataḥ santuṣitaḥ sunirmitaḥ paranirmitaḥ suyāmaśakraprabhṛtayo devaputrā 
ālekhyāḥ yathānupūrvataḥ yathāveṣasaṃskṛtāḥ ||

śakrasyādhastāccāturmahārājakāyikāḥ sadāmattāḥ mālādhāriṇo 
karoṭapāṇayaḥ vīṇādvitīyakā lekhyāḥ | bhaumāśca devaputrā yathānupūrvataḥ 
yathāveṣenālekhyāḥ || 

evaṃ dakṣiṇāyāṃ diśi avṛha anaya sudṛśa sudaśana parīttābha 
puṇyaprasavaprabhṛtayo devaputrā ālekhyā yathāveṣasthānāḥ ||

evaṃ paścimāyāṃ diśi cottarāyāṃ diśi teṣāmadhastād dvipaṅkti āśritā 
ālekhyāḥ | dvitīyamaṇḍalād bahistṛtīyamaṇḍalaṃ bhavati | caturdiśaṃ catvāro 
mahārājānaḥ anupūrvata ālekhyāḥ ||

uttarāyāṃ *(?)śi praviśato dakṣi**(?) dhanadaḥ nidhisamīpasthaḥ 
******(?)ṅkārabhūṣitaḥ ********(?) yakṣarūpī | tasya dakṣiṇataḥ 
maṇibhadra*****(?)kṣasenāpatī ā****(?) ||

 44, p. 44)

evamanupūrvataḥ hārītī vyahāyakṣiṇī ālekhyā | priyaṅkaraḥ kumāra 
utsaṅgopaviṣṭo maṇḍalaṃ nirīkṣamāṇaḥ ālekhyāḥ | pañcikaḥ piṅgalaḥ 
bhīṣaṇaśca ālekhyaḥ || 

teṣāṃ ca samīpe yakṣāṇāṃ mudrā ālekhyāḥ | evamanupūrvataḥ varuṇo pāśahasta 
paścimāyāṃ diśi ālekhyaḥ | nāgau nandopanandau takṣakavāsukiprabhṛtayo'ṣṭau 
mahānāgarājānaḥ ālekhyāḥ ||

evaṃ dvipaṅktyāśritāḥ anupūrvataḥ yakṣarākṣasakinnaramahoragaṛṣayaḥ 
siddhapretapiśācagaruḍhakinnaramanuṣyā manuṣyādyā oṣadhayaśca 
maṇiratnaviśeṣāḥ parvatāḥ saritaḥ dvīpāśca anupūrvataḥ sarve pradhānā lekhyāḥ ||

dakṣiṇāyāṃ diśi yama ālekhyaḥ saparivāraḥ | mātarāḥ sapta pūrvadakṣiṇasyāṃ 
diśi | agniḥ samantajvālamālākulaḥ daṇḍakamaṇḍaluakṣasūtravyagrapāṇiḥ 
jaṭāmakuṭadhārī śvetavastranivastaḥ paṭṭāṃśukottarāsaṅgikaḥ śvetayajñopavīta 
kanakavarṇaḥ bhasmatripuṇḍarīkṛtaḥ ||

evaṃ nānākaraṇapraharaṇaveṣasaṃsthānavarṇatattvadvipaṅktī āśritā ālekhyāḥ | 
sarvataḥ praviśato bahirmaṇḍale umāpatirvṛpavāhanastriśūlapāṇiḥ umā ca devī 
kanakavarṇā sarvālaṅkārabhūṣitā kārtikeyaśca mayūrāsanaḥ śaktyudyatahastaḥ 
kumārarūpī ṣaṇmukhaḥ raktābhāsamūrtiḥ pītavastranivastaḥ | pītavastrottarāsaṅgaḥ 
vāmahastena ghaṇṭāṃ gṛhītvā raktapatākāṃ ca anupūrvataḥ bhṛṅgiriṭi 
atyantakṛśākāraḥ mahāgaṇapatinandikeśvaramahākālau mātarāḥ sapta 
yathābharaṇapraharaṇaveṣasaṃsthānābhilekhyāḥ | aṣṭau vasavaḥ sapta ṛṣayaḥ 
viṣṇuścakrapāṇiścaturbhujo gadāśaṅkhāsihasto garuḍāsanaḥ 
sarvālaṅkārabhūṣitaśca | aṣṭau grahāḥ saptaviṃśatinakṣatrāḥ yeṣu caranti bhuvi 
maṇḍale upagrahāścāṣṭā devā lekhyāḥ anupūrvaśaḥ pañcadaśa tithayaḥ 
sitakṛṣṇā dvādaśa rāśayo ṣaṭ ṛtavo dvādaśa māsāḥ saṃvatsaraśca | 
caturbhagin*(?) nāvādhirūḍhāḥ bhrātṛpañcanī salilavāsinaśceti saṃkṣepato 
mudrāmu vyavasthānā hi devatā anubhūte ******(?) śritāśca kāryā saṃkṣepato 
maṇḍala****(?) maṇḍalāśrayaḥ | *******(?) caturaśraśca | trimaṇḍaleṣvapi 
vyava******* (?) bhavati | saṃkṣepataḥ buddho bhagavāna 

 45, p. 45)

sarvasattvānānā avagāmabhilekhyaḥ | abjakule āryāvalokiteśvaro dakṣiṇataḥ 
****(?)yayabhilekhyaḥ | vāgana vajrakule vajrapāṇiravaśyamabhilekhyaḥ | 
bodhisattvānāmagra āryasamantabhadro'vaśyamabhilekhyaḥ | mañjuśrīḥ 
kumārabhūto'vaśyamabhilekhyaḥ | saiṣā mudrāsu yathāvyavasthāyāmabhilekhyāḥ | 
etadabhyantaramaṇḍalaṃ madhyamaṇḍale'pi brahmā sahāmpatiḥ pūrvāyāṃ 
diśyavaśyamabhilikhitavyaḥ | evamābhāsvaro dakṣiṇāyāṃ diśi akaniṣṭha 
arūpiṇaśca devā maṇḍalākārā avyaktāḥ naiva saṃjñānāsaṃjñāyatanā devāḥ 
uttarāyāṃ diśi śakro devarājā sayāmaḥ santupitaḥ sunirmitaḥ paranirmitaḥ 
parīttābhaprabhṛtayo devaputrā avaśyamekaikaḥ devarājo'bhilikhitavyaḥ | saiṣā 
mudrāsu vyavasthāpyāḥ ||

evaṃ tṛtīyamaṇḍale'pi uttarāyāṃ diśi īśāno bhūtādhipatiḥ 
sahomayāvaśyamabhilikhitavyaḥ | dvitīyadvārasamīpe kārttikeyamañjuśrīḥ 
mayūrāsanaḥ śaktipāṇiḥ raktāvabhāsamūrttiḥ pītavastranivastottarāsaṅginaḥ 
dakṣiṇahaste ghaṇṭāpatākāvasaktaḥ kumārarūpī maṇḍalaṃ nirīkṣamāṇaḥ | 
pūrvāyāṃ diśi vainateyaḥ pakṣirūpī | ṛṣirmārkaṇḍaḥ avaśyamabhilikhitavyaḥ | 
saiṣā mudrāsu ca vyavasthāpyāḥ ||

dakṣiṇapūrvataḥ catuḥkumāryāḥ kumārabhrātṛsahitā nauyānasaṃsthitā 
mahodadheḥ paribhramantyaḥ | agniśca devarāṭ avaśyalikhitavyaḥ | evaṃ dakṣiṇasyāṃ 
diśi laṅkāpurī vibhīṣaṇaśca rākṣasādhipatiḥ tatrasthitaḥ picumandavṛkṣāśritaḥ 
jambhalajalendranāmā yakṣarūpī bodhisattvo'vaśyamabhilikhitavyaḥ ||

evamanupūrvato yamo rājo pretamaharddhiko'vaśyamabhilikhitavyaḥ | evaṃ 
piśācarājā vikarālo nāmāvaśyamabhilikhitavyaḥ | saiṣā mudrāsu vyavasthāpyā ||

evaṃ dakṣiṇa*(?)śramāyāṃ diśi spandopanandau nāgamukhyau avaśyamabhili****(?) 
******(?)khyaśrāditya paścimāyāṃ diśi kapilamunirnāma ṛṣivaro ************ (?) 
nirgandharūpī anupūrvataḥ | saiṣā mudrāsu vyavasthāpyāḥ ********* (?) na diśāsu 
yakṣāha dhanadaḥ 

 46, p. 46)

gandharvarāṭ pañcaśikhaḥ kinnararājā drumaḥ ete'vaśyamabhilikhitavyāḥ | saiṣā 
mudrāsu ca anupūrvataḥ yathāsthānaṃ saṃsthitā abhilikhitavyāḥ iti ||

caturthamaṇḍalaṃ bahiḥ pañca rekhāḥ citaṃ mudramālābhiścopaśobhitaṃ 
caturaśraṃ catustoraṇākāraṃ caturmahārājavibhūṣitaṃ yathānupūrvasthitā | 
tadyathā - mudrā bhavanti puraḥpradeśe nīlotpalamabhilekhyam | dakṣiṇato vāmataḥ 
padmaṃ vajraṃ 
paraśukhaḍgaśūlatriśūlagadācakrasvastikakalaśamīnaśaṅkhakuṇḍaladhvajapatākaṃ 
pāśaghaṇṭākadvārakadhanurnārācamudgara etairvividhākārapraharaṇamudraiḥ 
samantāccaturaśramālākulaṃ kuryādityataḥ bahiścaturdiśaṃ catvāro 
mahāsamudrāḥ sthāpanīyāḥ ||

uttarāyāṃ diśi caturaśrākāraṃ maṇḍalakaṃ kṛtvā ubhayavajraṃ trisūcyākāraṃ 
samantajvālaṃ trikoṇākāraṃ maṇḍalakaṃ kṛtvā sthāpayet ||

dakṣiṇāyāṃ diśi dhanvākāraṃ maṇḍalakaṃ kṛtvā pātraṃ samantajvālaṃ 
sthāpayet | paścimāyāṃ diśi samantaprabhākāraṃ maṇḍalakaṃ kṛtvā nīlotpalaṃ 
sanālapatropetaṃ samantajvālaṃ vidikṣu maṇḍalaṃ kṛtvā samantajvālaṃ 
dakṣiṇapaścimāyāṃ diśi dīrghākāramaṇḍalakaṃ kṛtvā daṇḍaṃ samantajvālaṃ 
dakṣiṇapaścimāyāṃ diśi paraśuṃ samantajvālaṃ trikoṇākāraṃ maṇḍalakaṃ 
kṛtvā pūrvottarāyāṃ diśi khaḍgaṃ samantajvālaṃ sthāpayet ||

ālikhya sarvata ityūrdhvamadhastiryak trīṇi mudrādvārasamaye 
bahirmaṇḍalasyālekhyāḥ cūrṇaireva | tadyathā - vajravyajanopānahau ca 
samantajvālinastvete abhilekhyā iti ||

etanmaṇḍalavidhānaṃ kathitaṃ tviha samāsataḥ |
sattvānāṃ hitakāmyārtha mañjughoṣeṇa dhīmatā ||

tato maṇḍala*****(?)ṇa śiṣyāḥ pūrvamevā******(?)vyāḥ avikale ****(?) 
sarvāṅgaśobhanāḥ brāhmaṇakṣatriyaviṭ*(?) **(?)ditabodhicittāḥ ******(?)yāyinaḥ 
itarayānāspṛhaṇaśīlā mahāsa**(?) kalyāṇadha**************(?) 
alpabhogajugupsanāḥ ******(?)bhirucitavantaḥ 

 47, p. 47)

bhadrā vinītāḥ śīlavantaḥ bhikṣubhikṣaṇyupāsakopāsikā niyamasthā 
upo*****(?)sasaṃvarasthāḥ mahābodhi satvādveṣiṇo mahāyakṣaḥkulīnāḥ prakṛtyaiva 
dharmacāriṇaḥ ahorātroṣitā śucivastraprāvṛtāḥ sugandhakeśāḥ triḥsnāyinaḥ 
mauninaśca | tadaho karpūrakuṅkumalavaṅgasugandhamukhagandhinaḥ nityaṃ 
copaspṛśitavantaḥ kuśapiṇḍakopaviṣṭāḥ kṛtarakṣāvidhānāḥ brahmacāriṇaḥ 
satyavantaḥ * * * * * * (?) nmaṇḍala * * * * * (?) nātyāsanne sthāpanīyāḥ | śucinaḥ 
sucaukṣāḥ aṣṭānāṃ prabhṛti yāvadekaṃ nānyepām | te ca parasparāsaṃsaktinaḥ 
kṣatriyā mūrddhābhiṣiktāśca mahārājānaḥ | teṣāṃ ca sutāḥ 
kumārakumārikāśca aviditagrāmyadharmāṇaḥ kāraṇaṃ bhagavān kumārarūpī 
mahābodhisattvo mañjuśrīḥ bālajanaprabodhakaḥ kumārakrīḍanaparaśca | ataḥ 
prathamatara eva kumāraḥ parveśayitavyaḥ | mahārājñābhivarddhana 
āyurārogyaiśvaryakāmaḥ bhogābhivarddhanaṃ ca viśeṣataḥ bālānāṃ 
mantrasiddhiḥ dhruvaṃ sthitā iti ||

etāṃ pūrvasthāpitāṃ kṛtvā susakhāyopetā apramattāḥ tato maṇḍalācāryeṇa 
karpūradhūpaṃ dahatā pṛṣṭhato bahirnigantavyam | nirgatya ca 
yathāmukharttukodakenāṣṭaśatābhimantritena mūlamantreṇa mahāmudrā 
pañcaśikhamudritenodakena snātvā upaspṛśya ca śucirvastraprāvṛtena śucinā 
agnikuṇḍaṃ gatvā kuśaviṇḍakopaviṣṭaḥ uttarapūrvābhimukhaḥ āhutīnāṃ 
karpūrakuṅkumacandanamiśrāṇāmaṣṭasahasraṃ juhuyāt ||

pūrvoktena vidhinā āhūya visṛjya ca bhūyo maṇḍalaṃ praveṣṭavyam | praviśya 
cāṣṭau pūrṇakalaśāḥ śucivastropetāḥ sahakārapallavavibhūpitāḥ 
suvarṇarajataratnadhānyavrīhiprakṣiptagarbhaḥ ekaṃ bhagavataḥ śākyamuneḥ 
pratipādayet | dvitīyaḥ sarvabuddhānām | tṛtīyaḥ sarvapratyekabuddhāryaśrāvaka***(?) 
caturthaḥ sarvamahābodhisattvānāya | pañcamo mahābodhisattvasya ******(?)śreyasya 
| ṣaṣṭhaḥ sarvadevā **(?) saptamāṣṭamau dvitīyamaṇḍale ********(?)sthāpayitavyau 
*******(?) | ekaḥ sarvabhūtānām | ****(?) pūrvasattvapariṇāmitaḥ *********(?) 
*****(?)sthāpayitavyeti ||

tataḥ pūrvoktenaiva vidhinā dhūpaṃ dahatā mahā*****(?) śikhāṃ 

 48, p. 48)

baddhvā bhūyayāvāhanaṃ kuryāt | sarvabuddhānāṃ *****(?)śuddhānāṃ 
āryaśrāvakamahābodhisattvānāṃ sarvabhūtānāṃ sarvasatvāṃśca mañjuśriyaṃ 
kumārabhūtaṃ ca pūrvoktena vidhinā āhvānayet ||

evaṃ puṣpadhūpagandhapradīpaiḥ nivedyāṃśca pūrvanirdiṣṭenaiva karmaṇā 
nivedyaḥ | sarveṣāṃ sarvataḥ anupūrveṇaiva kuryāt | pradīpagrahaṇenaiva ghṛtadīpaṃ 
dadyāt | sarvebhyaḥ āryānāryebhyaḥ nivedyagrahaṇena śālyodanaṃ dadhnopetaṃ 
madhupāyasaviśeṣaviśeṣyoparacitaghṛtapakvapūṣān 
aśokavarttīkhaṇḍakhādyakādyāṃ sarvaṃ tathāgatebhyo niryātayet | havi pūrṇa 
śrīveṣṭamadhuśiraṣayopakvabhakṣādyāṃ 
sarvapratyekabuddhāryaśrāvakamahābodhisatvānāryadevatānāṃ ca niryātayet | evaṃ 
laḍḍukāgarbhoktārakaviśeṣān pūṣopakāraṇān sarvadevabhūtagaṇān 
sarvasatvāṃśca mantropetān vidhinā niryātayet | evaṃ sugandhapuṣpān 
jātītagaranāgapuṣpapunnāgaprabhṛtiṃ pūrvanirdiṣṭān 
sarvabuddhapratyekabuddhāryaśrāvakamahābodhisatvebhya āryānāryebhyo niryātayet | 
viśeṣataḥ tathāgatakule jātīkusumaṃ padmaṃ padmakule tathā kuvalayaṃ kuliśaṣāṇe 
anyamantrebhyo itaramiti karpūradhūpaṃ tathāgatakule candanaṃ padmakule tathā 
gugguluṃ guhyakendrasya vajriṇasyaiva śasyate | anyamantrebhyaḥ sarvebhyaḥ dhūpaṃ 
dadyāt itaraghṛtapradīpānāryebhyaḥ sarvebhyaścaiva dāpayet | anāryebhya 
mantrebhyaḥ sugandhatailantu dāpayet |

anupūrveṇa vidhinā pūrvadṛṣṭena hetunā |
gandha * * (?) ttathaivoktaṃ sarvamantrebhyo nityaśa ||

avalokitena yat proktaṃ yat proktaṃ kuliśapāṇinā |
svakasvakeṣu tantreṣu mantracaryārthasādhane ||

teṣyeha kalpe draṣṭavyāḥ anuvarttyāśca sarvadā |

iti ||

tato maṇḍalā *(?)ryeṇa pūrvadṛṣṭena vidhinā 
āvāhanapūjanadhūpanādinivedyapradānā*****(?)kriyāṃ kṛtvā ********* (?) 
kuśalena tvaramāṇena sārvabhau*******(?) nirāmiṣāṃ 
sarvata**********(?)ninandīśabdaghoṣaninādine ************(?)pālabhiracitaḥ 
caturdikṣu vidikṣu ca 

 49, p. 49)

ityūrdhvamadhastiryak sarvato bahirmaṇḍalaṃ pradakṣiṇī * * * (?) rva bhautikāṃ kṣi * * 
* * * (?) ryo dadhimadhughṛtāktānāṃ śālitandulāhūtīnāmaṣṭasahasraṃ juhuyāt | 
ṣaḍakṣaramūlamantrahṛdayena juhvataḥ pūrvasthāpitakāṃ 
maṇḍalānupraveśamahāsattvāṃ kṛtarakṣāvidhānānāṃ 
maṇḍalācāryaśiṣyatvābhyupagatānāmutpāditabodhicitānāmupoṣadhikānāṃ 
sarvabuddhabodhisatvātmāniryātitamūrttīnāṃ 
siddhyarthasatvoṣabhogasādhāraṇabhūtānāmanuttarabodhimaṇḍākramaṇa-
kuśalānāṃ sarvajñajñānabuddhalipsakāmānāṃ maṇḍaladarśanādeva mucyate 
sarvakilviṣāt | ānantaryahāriṇo'pi ye mucyante tatkṣaṇājjanāḥ iti ||

tato maṇḍalācāryeṇa anāhatena vastreṇa tantroddhṛtenāpagatakeśena 
mūlamantrasaptābhimantritena sugandhacandanakuṅkumābhyaktena paṭena maṇḍalaṃ 
praveṣṭukānāṃ mukhaṃ veṣṭayitvā prathamataḥ bālaṣoḍaśaprabhṛti yāvantrīṇi 
varṣajanmikaṃ pañcacīrakopaśobhitaṃ ekacīrakopaśobhitaṃ śikhopaśobhitaṃ 
aśiraskaṃ vā rājaputraṃ mūrdhābhiṣiktaṃ kṣatriyaputraṃ vā anyaṃ vā 
mahotsāhamahārājyakāmaṃ vā praveśayet ||

dvitīyamaṇḍalasthitaṃ mukhaṃ veṣṭayitvā utpalamudrāṃ baddhvā mañjuśriyaḥ 
kumārabhūtasya mūlamantraṃ sakṛjjaptvā kārāpayitvā sugandhapuṣpaṃ dattvā 
candanakuṅkumābhyāṃ miśraṃ sacaukṣābhyāṃ hastābhyāṃ puṣpāṇi 
kṣipāpayitavyāḥ | yatrāsya puṣpamadhitiṣṭhati tamasya mantraṃ dadyāt | svamantreti 
kīrtyate | saivāsyānubaddhā janmaparamparāsu saivāsya kalyāṇamitro 
bodhimaṇḍakramaṇamahābodhisattvajñajñānaparipūraṇārthamabhinirharati | saivāsya 
sādhanīyam | mahābhogamahārājyamaheśākhyapudgalasamavadhānatā 
cāsyamabhinirharati | ihaiva janmani avicārataḥ sādhanīyaṃ sidhyate sarvakaryeṣu ca | 
evamanupūrvataḥ ekaṃ prati vāvad yāvadaṣṭānāṃ nānyeṣā**(?) siddhikāmaiḥ | 
anyeṣāṃ yathepsataḥ pāpakṣapaṇārthaṃ samayamātraṃ syāditi abhiṣekaṃ dadatā 
maṇḍalācāryeṇa ādau tāvanmaṇḍale vahirnātidūre nātyāsanne pūrvottare digbhāge 
bhūpradeśe adhiṣṭhāya mantrapūtaṃ kṛtvā mūlamantreṇa tataḥ 
rājyābhiṣe***(?)namātmānaṃ ekāntabuddhadharmasaṅghābhi***(?) śrāddhaṃ 
mahotsāhinaṃ avirahitabodhicittaṃ mahāyānayāyinaṃ 

 50, p. 50)

ratnatrayopakāriṇaṃ avikalendriyaṃ akutsitamihaiva janmani mantrāṃ sādhayitukāmaḥ | 
bhadrāśayaṃ mantracaryodyuktamānasaṃ kautukajātīyaṃ jijñāsanahetorapi 
avikalpitamantrārthatadgatamānasaṃ ekaṃ prabhṛti yāvatyathe abhiṣecyā sevyāvarjyā 
iti | prājñā amūḍhacaritā iti | śeṣato abhiṣecyāḥ | nānyeṣāmapi | tataḥ 
sarvarājyābhiṣekamivopakaraṇaṃ sambhṛtya ācāryo vā yena tuṣyeta | tataḥ 
vinatavitānocchritadhvajapatākaśvetacchatramūrdhani dhāryamāṇaḥ sitacāmare 
nivījyamānaḥ mahatā satkāreṇa 
nandīśabdanirghoṣaśaṅkhabherīmṛdaṅgajayaśabdaiḥ maṅgalagāthābhiḥ 
praśastasvastikagāthābhiśca jinabhāṣitairabhistūyamānaḥ pradakṣiṇīkṛtya ca 
tanmaṇḍalaṃ sarvabuddhabodhisattvāṃ praṇamya ācāryaṃ śirasā praṇamya evaṃ ca 
vaktavyam u * * (?) ṣyācāryasarvabuddhabodhisattvamantracaryānirhāraṃ 
samanupraveṣṭuṃ sarvalaukikātikrāntarahasyavimokṣamaṇḍalaṃ samanupraveṣṭuṃ 
sarvadharmarājyasamanupraveśabuddhatvagadhigantuṃ saṃkṣepato vaktavyaṃ buddho 
bhūyāmiti ||

tataḥ kuśaviṇḍakopaviṣṭaḥ pūrvābhimukhaḥ maṃ * * * * * * * * * * * (?) 
pañcaśikhāṃ baddhāpayitavyaḥ | tato svesthitaṃ mantraṃ yo yasya rocate bhūrjapatre 
gorocanayā likhitavyam | likhitvā candanakuṅkumābhyāṃ hastau mrakṣayitvā 
śarāvasampuṭaṃ ca tatastaṃ bhūrjapatraṃ śarāvasampuṭābhyantarasthaṃ * * * * (?) 
bodhisatvasya pādamūle sthāpanīyam ||

tatastatropaviṣṭena vidyāmūlamantrā aṣṭaśatavārānuccārayitavyaḥ | pūrvameva tu 
tataḥ taṃ kuśaviṇḍakopaviṣṭamabhiṣecanīyam | bahirmaṇḍale yaḥ 
sarvasattvasādhāraṇabhūtaṃ pūrṇakalaśaṃ pūrvasthāpitakaṃ dvārasamīpe taṃ 
gṛhītvā ācāryeṇa mūlamantraṃ paṭhatā mūrdhani abhiṣektavyaḥ | śeṣāḥ 
yatheṣṭamudakeneti || 

**(?)tastaṃ śa***(?)puṭaṃ tasyaiva dāta***(?) pradīpena ca ***(?)yetavyaḥ | yadi sā eva 
**(?) mantrā krayāt sidhyati yadātaḥ ** (?) | anyo mantrapaṭhanādeva siddhyati | atha 
mantrākṣarahīnātiriktā ** (?)

 51, p. 51)

dattā bhavati **(?)masādhanaṃ eva sidhyatītyavikalpatāḥ | sā eṣa pūrvalikhitā 
**(?)ryeṇa tribhiḥ sādhanaiḥ kurvaṃ siddhyatītyayatnataḥ ||

evaṃ prathamataḥ vidyābhiṣekaṃ dadyāt | dvitīyamaṇḍalābhiṣekaṃ dvitīyamaṇḍale 
sarvadevānāṃ yat pratipāditakaṃ pūrṇakalaśaṃ tenābhyaṣiñcet | mūrdhani yathaiva 
vā pūrvakaṃ tenaiva vidhinā mucyate sarvakilviṣāt | anujñātaśca bhavati 
sarvabuddhaiḥ sarvalaukikalokottarasamayamaṇḍalaṃ sarvamantramudrāsādhaneṣu ca 
avyaṣṭo bhavati | sarvabodhisattvairiti ācāryābhiṣekaṃ dadyāt ||

tṛtīyamaṇḍale sarvaśrāvakapratyekabuddhebhyaḥ pūrṇakalaśaṃ niryātitakaṃ tenaiva 
vidhinā mūrdhanyabhiṣecayet | vaktavyaṃ anujñātastvaṃ sarvabuddhaiḥ bodhisattvaiśca 
maharddhikaiḥ sarvalaukikalokottarāṇāṃ mantrāṇāṃ 
likhanapaṭhanamaṇḍalopadeśamantratantramudrācaryānirdeśa svayaṃ carituṃ 
nirdeṣṭuṃ vā | ihaiva janmani paramparāsu ca yāvatpaścimakaṃ niyataṃ buddhatvaṃ 
prāptavyamiti ||

evaṃ jayavijayābhiṣeke'pi pūrvanirdiṣṭena vidhinā bhagavato 
buddhaniryātitakapūrṇakalaśena bodhisattvaniryāti | tena ca pūrṇakalaśena 
tathaivābhyaṣicyat | evaṃ ca vaktavyamanujñātastvaṃ 
sarvabuddhairbhagavadbhirmahābodhisattvaiśca śrāvakaiḥ 

adhṛṣyaḥ sarvabhūtānāmajitaḥ sarvadehinām |
vijayatvaṃ sarvamantrāṇāṃ sādhayastvaṃ yathepsataḥ ||

tato maṇḍalācāryeṇa ekaikasya yathepsataḥ |
pañcābhiṣekā dātavyā sarvebhyo pañca eva tu |

tatastāmanupūrveṇa maṇḍalaṃ praveśya sarvabuddhabodhisattvānāṃ niryātayitvā 
maṇḍalaṃ triḥ pradakṣiṇīkṛtya visarjayitavyaḥ | tadaho pareṇa anupūrveṇa 
śikṣayitavyāḥ mantracaryāsu niyoktavyā | tatkṣaṇādeva bhagavato **(?)śriyasya 
mahābodhisattvasya *****(?)niryātitakaṃ pūrṇakalaśaṃ gṛhītvā teṣāṃ 
maṇḍalamaviṣṭānāmudakaculukatrayaṃ pūrvābhimukhaṃ kṛtvā pāyayet | ** (?) - 
iyaṃ bho ! mahābodhisattvasya mañjuśriyaḥ kumārabhūtasya 

 52, p. 52)

samayarahasyaṃ mātikramiṣyatheti mā bahu apuṇyaṃ prasaviṣyatheti | sarvamantrāśca 
na pratikṣeptavyāḥ | sarvabuddhabodhisattvāśca na visaṃvādanīyāḥ | 
gururārādhanīyaśceti | anyathā samayātikramaḥ syāt | mantrāśca siddhiṃ na 
gaccheyuḥ | vahvapuṇyaṃ syāditi | evaṃ visarjayitavyāḥ ||

tato maṇḍalācāryeṇa bhūyo dadhimadhughṛtābhyaktāḥ 
śālitaṇḍulāhutayo'ṣṭākṣarahṛdayena hotavyāḥ | tatotthāya maṇḍalamadhyaṃ 
praviśya pūrvanirdiṣṭaiḥ puṣpaiḥ pūrvoktena vidhinā arghyaṃ deyaḥ sarvebhyaḥ 
manasā cintayet | pūrvoktenaiva dhūpena sarvabuddhabodhisattvāṃ 
pratyekabuddhāryaśrāvakāṃ 
sarvadevanāgayakṣagaruḍagandharvakinnaramahoragayakṣarākṣasapiśācabhūtayogina-
siddhaṛṣayaḥ sarvasattvāṃ sandhūṣya puṣpairavakīrya 
candanakuṅkumodakenābhyapiñcet | pūrvoktenaiva vidhinā visarjayet | manasā mokṣaḥ 
sarvebhya iti ||

tato maṇḍalācāryeṇa nivedyaṃ baliṃ cūrṇaṃ sarve nadyāṃ plāvayitavyāḥ | 
duḥkhitebhyo vā prāṇibhyo dātavyam | suparāmṛṣṭaṃ sukelāyitaṃ suśobhitaṃ 
pṛthivīpradeśaṃ kṛtvā gomayena leptavyaḥ | udakena vā plāvayitavyam | 
sucaukṣamṛttikayā vābhyalimpya sikatāyā vā asyaiva kāryaṃ yatheṣṭato gantavyam | 
tairmaṇḍalapraviṣṭairātmanaḥ kṣīrodanāhāreṇa haviṣyāhāreṇa vā bhavitavyamiti ||

bodhisattvapiṭakāvataṃsakānmahākalparājendrānmañjuśrīkumārabhūtavikurvaṇāt 
bodhisattvapaṭalavisarād dvitīyaḥ maṇḍalavidhinirdeśaparivartaḥ samāpta iti |
 53, p. 53)

atha tṛtīyaḥ parivartaḥ |

atha khalu mañjuśrīḥ kumārabhūtaḥ punarapi taṃ śuddhāvāsabhavanamavalokya 
tāṃ mahāparṣanmaṇḍalasannipatitāṃ sarvabuddhabodhisattvāṃ praṇamya ekākṣaraṃ 
paramaguhyaṃ sarvaviṣaghātasarvakarmikaṃ ca mantraṃ svamaṇḍalasādhanīṣayikaṃ 
sarvakṣudrakarmeṣu copayojyaṃ bhāṣate sma | katamaṃ ca tat | namaḥ 
samantabuddhānām | tadyathā - jaḥ | eṣa samārṣā sārvabhūtagaṇāśca asyaiva 
mantramekākṣarasya dvitīyaṃ maṇḍalavidhānaṃ saṃkṣepato yojyam | aṣṭahastaṃ 
caturhastaṃ vā bhūpradeśaṃ saṃśodhya pañcaraṅgikaireva cūrṇaiḥ svayaṃ 
likhitavyam | na paraiḥ | yatra vā tatra vā na cātra doṣaḥ | samaṃ caturaśraṃ 
trimaṇḍalopaśobhitaṃ pañcaśikhāṃ mahāmudrāṃ prathamaṃ ca tāvallikhet | 
bhagavato mañjuśriyaḥ utpalamudrāṃ daṃṣṭrāmudrāṃ vaktramudrāṃ 
yaṣṭimudrāṃ ca | ete mudrā abhyantaramaṇḍalapūrvadigbhāge ālikhitavyāḥ | tataḥ 
padmavajra utpaladhvajapatākacchatratoraṇarathakuñjara 
aśvavalīvardamahipasvastikamayūra ajameṣapuruṣakumārarūpī bahirdvāramūle 
ālikhitavyaḥ | yathānupūrvataḥ paṅkti āśritā ālekhyāḥ trimaṇḍalāśritā evaṃ 
kāryāḥ syuriti ||

tato ekākṣareṇaiva mantreṇa pūrvadakṣiṇe digbhāge agnikāryaṃ kāryam | 
apāmārgasamidhānāṃ dadhimadhudhṛtāktānāṃ aṣṭaśataṃ hotavyam | tataḥ 
puṣpairarghyo deyaḥ | ekākṣareṇaiva mantreṇa balinivedyapradīpa yathepsitaṃ dātavyam | 
dhūpaṃ vā āhvānanavisarjanaṃ kuryāditi ||

tataḥ praveśayed rājyakāmaṃ nagaramadhye ālikhet | bhogakāmaṃ vaṭavṛkṣasamīpe 
putrakāmaṃ putrañjīvakavṛkṣasamīpe anapatnīkaṃ hastyaśvakāmaṃ 
kuñjaraśālāyāṃ vājiśālāyāṃ vā daṣṭakaṃ mahāhrade nāgāyatane vā 
cāturthakanityajvarasarvajvareṣu ca ekaliṅge grāmadakṣiṇadiśe vā rākṣasagṛhītaṃ 
śmaśāne śūnyagrahe vā piśācagṛhītaṃ vibhītakavṛkṣasamīpe eraṇḍavṛkṣasamīpe 
vā prātarasarvagṛhīteṣu catuḥpatheṣu mṛtakasūtakagṛhasamīpe vā 
brahmarākṣasagṛhītaṃ **(?)vṛkṣe śleṣmātakavṛkṣe vā garadattakaṃ ekākṣareṇaiva 
mantreṇaiva udakaṃ saptābhimantritaṃ kṛtvā tatraiva maṇḍalamadhye pātayitavyaḥ 
manyate ||

 54, p. 54)

evaṃ striyāyā puruṣasya vā yaśorthinaṃ ca catvare brahmasthale vā ālikhitavyam | 
mṛtavatsāyāḥ saphale vṛkṣe kṣīravṛkṣe vā śālidhānyaṣakakedāramadhye 
anapatyāyā likhitavyam | vividharogastrīkṛtānyaduṣṭataḥ pratarādiṣu 
mahārogaspṛṣṭāsu rakṣoghnaṃ nadīpuline kūle vā parvatāgre cābhilekhyam | 
sarvarogeṣu sarvataḥ | ḍākinīkṛtānyapi brahmapālikāyāṃ śūnyaveśma 
ekāntasthāna nimnapradeśe vā | evaṃ sarvakarmeṣu ardharātre madhyāhne vā 
sarvakālamabhilikhitavyam | tenaivaikākṣaramantreṇa puṣpairarghyaṃ dattvā visarjya ca 
maṇḍalaṃ udakena plāvayitavyam | sarvaglānānāṃ mahatī rakṣā kṛtā bhavati ||

mucyate sarvarogebhyo īpsitamarthaṃ ca sampadyante |
aputro labhate putraṃ durbhagaḥ subhago bhavet ||

daridro labhate arthāṃ darśanādeva maṇḍalam |
striyasya puruṣasyāpi śrāddhasyāpi kalpataḥ ||

yatheṣṭavividhākārāṃ prāpnuyāt sampadāṃ sadā |

iti bodhisattvapaṭalavisarā mañjuśrīkumārabhūtamūlakalpāt tṛtīyo 
maṇḍalavidhānaparivartaḥ |
 55, p. 55)

caturthaḥ paṭalavisaraḥ |

namo buddhāya sarvabuddhabodhisattvebhyaḥ | atha khalu mañjuśrīḥ sarvāvantaṃ 
śuddhāvāsabhavanamavalokya punarapi tanmahāparṣanmaṇḍalasannipānamavalokya 
śākyamuneścaraṇayornipatya prahasitavadano bhūtvā bhagavantametadavoat ||

tat sādhu bhagavāṃ sarvasattvānāṃ hitāya 
mantracaryāsādhanavidhānanirhāraniṣyandadharmameghapravarṣaṇayathepsitaphala-
niṣpādanapaṭalavisaraḥ paṭavidhānaṃ anuttarapuṇyaprasavaḥ samyak 
sambodhibījamabhinirvartakaṃ sarvajña jñānāśeṣa abhinirvartakaṃ saṃkṣepataḥ 
sarvāśāpāripūrakaṃ sarvamantraphalasamyak samprayuktaḥ saphalīkaraṇa 
abandhyasādhitasādhakaṃ sarvabodhisattvacaryāpāripūrakaṃ 
mahābodhisattvasannāhasannaddhaḥ sarvamāravala abhibhavanaparāpṛṣṭhīkaraṇaṃ 
tadvadatu bhagavānasmākamanukampāmupādāya sarvasattvānāṃ ca ||

evamukte mañjuśriyā kumārabhūtena atha bhagavāṃśchākyamunirmañjuśriyaṃ 
kumārabhūtametadavocat ||

sādhu sādhu mañjuśrīḥ ! yastvaṃ bahujanahitāya pratipanno lokānukampāyai yastvaṃ 
tathāgatametamarthaṃ paripraṣṭavyaṃ manyase | tacchṛṇu sādhu ca suṣṭhu ca manasi 
kuru bhāṣiṣyehaṃ te tvadīyaṃ 
paṭavidhānavisarasarvasatvacaryāsādhanamanupraveśamanupūrvakaḥ vakṣye'haṃ 
pūrvanirdiṣṭaṃ sarvatathāgataiḥ | ahamapyedānīṃ bhāṣiṣye ||

ādau tāvacchucau pṛthivīpradeśe rajovigate picuṃ gṛhya samayapraviṣṭaiḥ sattvaiḥ 
picuṃ saṃśodhayitavyam | saṃśodhya ca anena mantreṇa 
maṇḍalācāryeṇābhimantritavyam aṣṭaśatavārāṃ | namaḥ 
sarvabuddhabodhisattvānāmapratihatamatigatipraticāriṇām | namaḥ 
saṃśodhanaduḥkhapraśamanarājendrārājāya tathāgatāṇarhate samyaksambuddhāya | 
tadyathā - oṃ *****(?)ya sarvavighna**(?) ! ****(?)ṇika ! kumārarūpadhāriṇe | vikurva 
vikurva | samayamanusma *** (?) tiṣṭha | hum hum phaṭ phaṭ svāhā |

 56, p. 56)

tataḥ avitathagrāmyadharmakumārībrāhmaṇakulakṣatriyakulaprasūtaṃ vaiśyakule 
prasūtaṃ nātikṛṣṇavarṇayonivarṇayonivarjitāṃ avikalaṃ sarvāṅgaśobhanāṃ 
mātāpitṛanuṣkṛtāṃ upoṣadhaparigṛhītāṃ utpāditabodhicittāṃ kāruṇikāṃ 
avadātavarṇāṃ anyavarṇavivarjitāṃ saṃkṣepataḥ strīlakṣaṇasupraśastacihnāṃ 
saśobhane'hani śuklapakṣe śuklaśubhagrahanirīkṣite vigatadhūpanirhāravadalāpagate 
vigatavāte śucau pradeśe pūrvanirdiṣṭāṃ kumārīṃ snāpayitvā śucivastraprāvṛtena 
sunivastāṃ kṛtvā anenaiva mantreṇa mahāmudropetarakṣāṃ kṛtvā 
śvetacandanakuṅkumaṃ niṣprāṇakenodakenāloḍya tat pivantāṃ ca kanyāṃ tenaiva 
mantreṇa saṃśodhanenābhyukṣayet | caturdiśaṃ ca kṣipet śvetacandanaṃ 
kuṅkumodakaṃ ityūrdhvamadhaśca vidikṣu śvetacandanakuṅkumakarpūraṃ caikīkṛtya 
pūrvaṃ dāpayet | svayaṃ vā dadyāt | sādhakācārye vā | tadevaṃ vācā 
bhāṣitavyaṃ trīn vārāṃ - adhitiṣṭhantu buddhā bhagavanto idaṃ paṭasūtraṃ 
daśabhūmipratiṣṭhitāśca mahābodhisattvāḥ | tataste buddhā bhagavanto 
samanvāharanti | mahābodhisattvāśca | dhūpaṃ dahatā tasmiṃ samaye 
mayūrakrauñcahaṃsasārasacakravākavividhā śubhaśakunayā 
jalasthalacāriṇo'ntarikṣī gaccheyuḥ | śubhaṃ vā kūjayeyuḥ | tat sādhakena 
jñātavyam | saphalaṃ me etat karma adhiṣṭhitaṃ me 
buddhairbhagavadbhimahābodhisattvaiśca me | tat paṭasūtraṃ sujīvitaṃ meha janmani 
avandhyā me mantrasiddhiḥ | 
paṭahabherīmṛdaṅgaśaṅkhavīṇaveṇupaṇavamuravaśabdaṃ vā bhaveyuḥ | * * * * * * * 
* * (?) evaṃ vadeyurakalpasmāt tasmiṃ samaye jayasiddhi siddha datta dinna gṛhṇa 
śreyasaḥ saphalakaśakraprabhūta evamādayo anye vā śubhāṃ śabdāṃ pravyāharanti 
| ghaṇṭāniḥsvanaṃ vā bhaveyuḥ nandīśabdaṃ vā | tato vidyādhareṇa jñātavyam | 
buddhānāṃ bhagavatāṃ mahābodhisattvānāṃ cādhiṣṭhānametat | nānyatra 
avandhyasiddhiriti ||

atha te tasmiṃ samaye krūraṃ pravyāharante gṛhṇa khāda khādāpaya naṣṭa vinaṣṭa 
kaṣṭa dūra sudūra nāstītyevamādayaḥ śabdā niścaranti 
vānaramahiṣakro**(?)gardabhayārjāraku***(?)ryagdvipadacatuḥ****(?) ***(?) 
niścareyuḥ | tato sādhakena jñātavyaṃ ****(?) me siddhiriti | iha **(?)mani saṃhartavyaḥ 
|

 57, p. 57)

bhūyo vā pūrvasevāṃ kṛtvā prārabdhavyam | evaṃ yāvat saptavārān | 
pañcānantaryakariṇasyāpi saptame karmaprayoge sidhyatīti ||

tataḥ sādhakena tāṃ kumārīṃ kṛtarakṣāṃ kṛtvā kuśaviṇḍakopaviṣṭakāṃ kārayet 
| pūrvābhimukhāmuttarābhimukhāṃ vā saṃsthāpya ātmanaśca haviṣyāhāraḥ tāṃ 
ca kanyāṃ haviṣyāhāraṃ bhojayet | pūrvameva parikalpitaṃ kuśaviṇḍakaṃ tenaiva 
vidhinā taṃ picuṃ kartāpayet | tat sūtraṃ sukartitaṃ śuklaṃ pūrvaśikṣāpitakanyayā 
saṃhṛtya aṣṭa pañca trīṇi ekaṃ prabhṛtī yāvat ṣoḍaśamātrāṃ palāṃ vā karṣāṃ 
vā supraśastagaṇanametāṃ kuryānmadhyame aṣṭamāṃ gāthā itare pañcaika vā 
kṣudrasādhyeṣu karmasu yathāśaktitaḥ kuryāt sarvakarmiṣu mantravit ||

tataḥ prabhṛti yat kiñcit pāpaṃ karma purākṛtam |
naśyate tatkṣaṇādeva sūtrārthaṃ ca na cetane ||

saṅgṛhyamidaṃ sūtraṃ śucau bhāṇḍe niveśayet |
na hi taṃtugato kṛtvā dhūpayet karpūradhūpanaiḥ ||

āprāṇyāṅgasamutthaṃ vā kuṅkumacandanādibhiḥ |
arcitaṃ sugandhapuṣpairmallikacampakādibhiḥ ||

śucau pradeśe saṃsthāpya kṛtarakṣāpithānitam |
mantravit sarvakarmajño kṛtajāpaḥ susamāhitaḥ ||

tantuvāyaṃ tato gatvā mūlyaṃ datvā yathepsitam |
avyaṅgamakṛśaṃ caiva śukladharmasadāratam ||

avyādhyartamavṛddhaṃ ca kāsaśvāsāvinirmuktam |
kāsaśvāsavinirmuktaṃ aṣaṇḍaṃ yonisatyajam ||

anavadyamakubjaṃ caivāpaṅgupativarjitam |
samastalakṣaṇopetaṃ praśastaṃ cārudarśanam ||

śubhabuddhisamācāraṃ laukikīṃ vṛttimāśritam |
siddhikamo'tra taṃ yācedutame paṭavāsane ||

***(?) śubhavarṇe vā buddhi**(?) **(?)kṣitaḥ |
***** (?) śreṣṭhaiḥ paṭavāyanaśreyasaiḥ || 

 58, p. 58)

uttame uttamaṃ kuryānmadhyame madhyasādhanam |
itaraiḥ kṣudrakarmāṇi nikṛṣṭānyeva sarvataḥ ||

yathāmūlyaṃ tato datvā yathā vadati śilpinaḥ |
prathame vāksamutthāne śilpinasya sa mantravit ||

dadyāt paṇyaṃ tataḥ kṣipraṃ vīrakrayeti sa ucyate |
prārtthanādeva caitasya puṇyabhāvena jāpine ||

kṣiprasiddhikaro hyeṣa paṭaśreṣṭho niruttaraḥ |
sarvakarmakaro pūjyo divyamānuṣyasaukhyadaḥ ||

śreyasaḥ sarvabhūtānāṃ samyak sambuddhabhāṣitam |

iti ||

tato vidyādhareṇa tantuvāyasya poṣadhaṃ dattvā saśubhe nakṣatre prātihārakapakṣe 
śukle'hani śubhagrahanirīkṣite'nye vā śuklapakṣe 
sukusumitasahakāramañjarīvaratarupuṣpāḍhyavasantasamaye ṛtuvare tasmin kāle tasmin 
samaye pūrvāhnodite savitari pūrvanirdiṣṭaṃ tantuvāyaṃ haviṣyāhāraṃ 
śucivastraprāvṛtabaddhoṣṇīṣaśiraskasusnātaṃ suviliptaṃ 
śvetacandanakuṅkumābhyāmanyatareṇānuliptāṅgaṃ karpūravāsitavadanaṃ 
hṛṣṭamanasaṃ kṣutpipāsāpagataṃ kṛtvā sarvatra bhāṇḍaṃ rajjvādyupakaraṇāni ca 
mṛdgomayābhyāṃ prakṣālya pratyagrāṇi ca bhūyo bhūyo pañcagavyena prakṣālayet 
| tato niḥprāṇakenodakena prakṣālya śvetacandanakuṅkumābhyāmabhyaṣiñcet | śucau 
pṛthivīpradeśe apagatakolāhale vigatajanapade viviktāsane prasanne gupte puṣpārcite ||

tataḥ sādhakena saṃśodhanamantreṇaivāṣṭaśatābhimantritaṃ kṛtvā śvetasarṣapān 
caturdikṣu ityūrdhvādhaḥ vidikṣu ca kṣipet | tato tantuvāyaṃ **(?) santāḍya ******(?) 
****(?)śikhāṃ baddhvā śikhābandhaṃ kurnīta | mahārakṣā kṛtā 
***************** (?) bhavati caturhastavistīrṇamaṣṭahastasudīrghaṃ etatpramāṇaṃ hi 
tantuvāyocitaṃ kuryāt | madhyamaṃ bhavati dvihastavistīrṇaṃ pañcahastadīrghatvam | 
**** (?) sugatavitastipramāṇa aṅguṣṭhahastadīrghatvam | 

 59, p. 59)

tatra bhagavato buddhasya vitastimadhyadeśapuruṣapramāṇahastamekaṃ eṣā sugatasya 
vitastiriti kīrtyate | anena pramāṇena prāmāṇyamākhyātam |

uttiṣṭha siddhirjyeṣṭhā tu kathitā lokapuṅgavaiḥ |
madhyame rājākāmānāmantardhāne pare munau ||

mahābhogārthināṃ puṃsāṃ tridevāsurabhoginām |
kanyase siddhimākhyātā madhyame siddhimadhyamā ||

kṣudrakarmāṇi sidhyante kanyase tu paṭe sadā |
sarvakāryāṇi sidhyante sarvadravyāṇi vai sadā ||

paṭatraye'pi nirdiṣṭā siddhiḥ śreyorthināṃ nṛṇām |
vidhibhraṣṭā na sidhyeyuḥ śakrasyāpi śacīpateḥ ||

sidhyante kṣipramevaṃ tu sarvakarmā na yatnataḥ |
vidhinā ca samāyuktā itasyāpi tṛjanminaḥ ||

eṣa mārgaḥ samākhyāto jinaiḥ jinavarātmajaiḥ |
śreyasaḥ sarvasattvānāṃ daridrānāyaduḥkhinām ||

bodhimārgo hyaśeṣastu darśitastattvadarśibhiḥ |
bodhiheturayaṃ vartma mantramārgeṇa darśitaḥ ||

mantrāḥ sidhyantyayatnena sarvalaukikamaṇḍalāḥ |
lokottarāścāpi sidhyante maṇḍalā ye udāhṛtāḥ ||

bodhihetumatiryeṣāṃ teṣāṃ siddhiḥ sadā bhavet |
nānyeṣāṃ kathyate siddhiḥ ahitā ye jage sadā ||

bodhāya prasthitāṃ sattvāṃ sadā siddhirudāhṛtā |
mañjuśriyasya mahātmāno kumārasyeha viśeṣataḥ ||

kṣiprakāryānusādhyartthaṃ prāpnuyāt sakalādiha |
anupūrvaṃ tato śilpī paṭaṃ *** (?) **(?)nataḥ ||

divasaiḥ ***(?)raṣṭābhiḥ ṣoḍaśādvicatuṣkayoḥ |
ahorātre*******(?)praṃ samāptiḥ paṭa**(?)ne ||

 60, p. 60)

ahorātreṇa vai śreyo utayā siddhilipsunām |
śaucācārasampanno śilpino nityadhiṣṭhinaḥ ||

dūrādāvastathā gatvā kuṭiprasrāvamutsṛjet |
sacelastu tataḥ snātvā anyavāsānnivāsya ca ||

śuklāmbaradharaḥ sragmī upaspṛśya punaḥ punaḥ |
śvetacandanaliptāṅgo hastau uddhṛṣya śilpinaḥ ||

bhūyo vayeta yatnena ślakṣṇaṃ sandhotaṃ sadā |
evamādyai. prayogaistu anyairvā jinabhāṣitaiḥ ||

vicāraśīlī yatnena paṭasyāśeṣavāyanā |
samāpte tu paṭe prokte pūrvakarmasu nirmite ||

pramāṇasthe ahīne ca kuryād bhadre'haniḥ samam |
avatārayet tato tantrā śuklapakṣe suśobhane ||

parisphuṭaṃ tu paṭaṃ kṛtvā daśā baddhānuśobhanam |
veṇuyaṣṭyāvanaddhaṃ tu paṭaṃ gṛhya tato vrajet ||

śilpinaṃ svastyayitvā tu saṃvibhāgārthavistaraiḥ |
gatvā yatheṣṭato mantrī susamācārasuvratī ||

sugandhapuṣpairabhyarcya śucau deśe tu taṃ nyaset |
anenaiva tu mantreṇa kṛtarakṣāpithānitam ||

yena tat picukaṃ pūrvaṃ saṃśodhyā bahudhā punaḥ |
tenaiva kārayed rakṣāmātmanaśca paṭasya vai ||

mañjuśriyo mahāvīraḥ mantrarūpeṇa bhāṣitaḥ |
atītairbahubhirmantrairmayā***(?)he punaḥ punaḥ ||

sa eva sarvamantrāṇāṃ **(?) mantrarūpiṇaḥ |
mahāvīryo mahātejaḥ sarvamantrārthasādhakaḥ || 

karoti trividhākārāṃ *** (?) **** (?) |
jambudvīpagatāḥ sattvāḥ mūḍhanvāracetanāḥ ||

 61, p. 61)

aśrāddhaviparītastu mithyācārasalolupāḥ |
na sādhayanti mantrāṇi sarvadravyāṇi vai punaḥ ||

ata eva bhramante te saṃsārāndhāracārake |
yastu śuddhamanaso nityaṃ śrāddho kotukamaṅgale sadā ||

autsuko sarvamantreṣu nityaṃ grahaṇadhāraṇe |
siddhikāmā mahātmāno mahotsāhā mahojasāḥ ||

teṣāṃ siddhyantyayatnena mantrā ye jinabhāṣitāḥ |
aśrāddhānāṃ tu jantūnāṃ śuklo dharmeṇa rohate ||

bījamūṣare kṣiptaṃ aṅkuro'phalo yathā |
śraddhāmūlaṃ sadā dharme uktaṃ sarvārthadarśibhiḥ ||

mantrasiddhiḥ sadā proktā teṣāṃ dharmārthaśīlinām ||

iti ||

tato sādhane śilpinaḥ suśikṣitacitrakaro vā ātmano vā kuśalā lekhyāḥ | 
aśleśakairaṅgaiḥ raṅgopetaṃ varṇakaṃ gṛhya pūrveṇaiva vidhinā yathā 
tantuvāyayāyanenaiva lakṣaṇasamanvāgatena citrakareṇa peyālaṃ vistareṇa kartavyaṃ 
yathā pūrvaṃ tantuvāyavidhiḥ tenaiva tatpaṭaṃ citrāpayitavyam svayaṃ vā citritavyam | 
karpūrakuṅkumacandanādibhiraṅgaṃ vāsayitavyam | dhūpaṃ dahatā tenaiva 
mantreṇāṣṭaśatavāraṃ parijapya 
nāmakesarapunnāgavakulacampakavāpīkadhānuṣkārikamālatīkusumādibhiḥ taṃ 
paṭamabhyavakīrya pūrvābhimukhaḥ kuśaviṇḍakopaviṣṭaḥ svasthabuddhiḥ 
sarvabuddhabodhisattvagatacittaḥ sūkṣmavartipratigṛhītapāṇiranāyāsacittaḥ taṃ 
paṭagālikhet ||

ādau tāvacchākyamuniṃ tathāgatamālikhet | sarvākāravaropetaṃ 
dvātriṃśanmahāpuruṣalakṣaṇalakṣita aśītyānuvyañjanopaśobhitaśarīraṃ 
ratnapa******(?) samantajvālaṃ samantajapopaśobhitaṃ mūrtiṃ dharmaṃ 
deśayayānaṃ prasannamūrttiṃ sarvākāravaropetaṃ ***(?) vaidūryanālapadmaṃ 
adhaśca mahāsāraṃ dvau nāgarājānau taṃ padmanālaṃ dhārayayānau 
tathāgatadṛṣṭayo dakṣiṇahastena 

 62, p. 62)

namasyamānau śuklau sarvālaṅkārabhūṣitau 
manuṣyākārārddhasarpadehanandopanandau lekhanīyau | samantācca tat padmaśaraṃ 
padmapatrapuṣpakuḍmalavikasitajalajaprāṇibhiśca śakunamīnādibhirvyāptaṃ 
aśeṣavinyastasucirasuśobhanākāramabhilekhyam | yad bhagavato mūlapadmadaṇḍaṃ 
viṭapaṃ tatraiva vinisṛtānyanekāni padmapuṣpāṇi anupūrvonnatāni 
vāmapārśve'ṣṭau padmapuṣpāṇi | teṣu ca padmeṣu niṣaṇṇāni aṣṭau 
mahābodhisattvavigrahāmabhilekhyāḥ | prathamaṃ tāvadāryamañjuśrīḥ 
iṣatpadmakiñjalkagauraḥ kuṅkumakanakavarṇo vā kumārākārāvāladārakarūpī 
pañcacīrakaśiraskaḥ kumārālaṅkārālaṅkṛtaḥ vāmahastanīlotpalagṛhītaḥ 
dakṣiṇahastena tathāgataṃ namasyamānaḥ cārumūrttistathāgatagatadṛṣṭiḥ 
saumyākāraḥ īṣatprahasitavadanaḥ samantajvālāvabuddhamaṇḍalaparyeṣaḥ | 
aparasmiṃ padme āryacandraprabhaḥ kumārabhūtaḥ tathaivamabhilekhyaḥ | tṛtīye 
sudhanaḥ caturthe sarvanīvaraṇaḥ pañcame gaganagañjaḥ ṣaṣṭhe kṣitigarbhaḥ 
saptame'naghaḥ aṣṭame sulocanamiti ||

ete sarve kumāradārakākārā ābhilekhyāḥ | kumārālaṅkārabhūṣitāḥ 
dakṣiṇapārśve bhagavata aṣṭau mahābodhisattvāḥ sarvālaṅkārabhūṣitāḥ varjayitvā 
tu maitreyaṃ bhagavataḥ samīpe āryamaitreyaḥ brahmacāriveṣadhārī 
jaṭāmakuṭāvabaddhaśiraskaḥ kanakavarṇaḥ raktakaṣāyadhārī 
raktapaṭāṃśukottarīyaḥ tṛpuṇḍrakakṛtacihnaḥ kāyarūpī 
daṇḍakamaṇḍaluvāmavinyastapāṇiḥ kṛṣṇasāracarma 
vāmaskandhāvakṣiptadakṣiṇahastagṛhītākṣasūtraḥ tathāgataṃ namasyamānaḥ 
tadgatadṛṣṭiḥ dhyānālambanagatacittacaritaḥ ||

dvitīyasmiṃ padme samantabhadraḥ priyaṅguvarṇaśyāmaḥ sarvālaṅkāraśarīraḥ 
vāmahaste cintāmaṇiratnavinyastaḥ dakṣiṇahaste śrīphalavinyastahastavaradaḥ 
cārurūpī tathaivamabhilikhitavyam ||

tṛtīye āryāvalokiteśvaraḥ śaratkāṇḍagauraḥ sarvālaṅkārabhūṣitaḥ 
jaṭāmakuṭadhārī śvetayajñopavītaḥ sarvajñaśirasīkṛta āryāmitābha 
daśabalajaṭāntopalagnopaviṣṭaṃ cārurūpaṃ cāmarahastāravindavinyastaṃ 
dakṣiṇahastena varadaṃ dhyānāla****(?)taci**(?)ritaṃ samantadyotitaśarīram ||

caturthe āryavajra******************* (?) kanakavarṇaṃ sarvā************(?) 
dakṣiṇahastoparuddhasaphalaṃ varadaṃ ca ***** (?) saumyadarśanaṃ 

 63, p. 63)

hārārddhahāropaguṇṭhitadehaṃ muktāhārayajñopavītaṃ 
ratnojjvalavicchuritaprakuṭaṃ paṭṭacalananivastaṃ śvetapaṭṭāṃśukottarīyaṃ 
tathaivāryāvalokiteśvaraṃ samantabhadraṃ tīrthanivāsanottarāsaṅgadehaṃ 
ākāranaśca yathāpūrvanirdiṣṭam ||

pañcamasmiṃ tathā padme āryamahāmatiḥ ṣaṣṭhe śāntamatiḥ saptame 
vairocanagarbhaḥ aṣṭame apāyajahaśceti ||

ityete bodhisattvā abhilekhyāḥ | phalapustakavinyastakapāṇayaḥ 
sarvālaṅkārasuśobhanāḥ paṭṭāṃśukottarīyāḥ sarvālaṅkārabhūṣitāḥ 
paṭṭacalanikānivastāḥ ||

teṣāṃ copariṣṭā aṣṭau pratyekabuddhā abhilekhyāḥ | bhikṣuveṣadhāriṇo 
mahāpuruṣalakṣaṇaśarīrāḥ raktakāṣāyavāsasā paryaṅkopaviṣṭā 
ratnopalaniṣaṇṇāḥ śāntaveṣātmakāḥ samantajvālamālākulāḥ sugandhapuṣpāṇi 
kīrṇāḥ | tadyathā - mālatīvārṣikādhānuṣkārikāpunnāganāgakesarādibhiḥ 
puṣpaiḥ samantāt paṭamabhyavakīryamāṇaṃ likhitaṃ bhagavataḥ śākyamuneḥ 
vāmapārśve āryamañjuśriyasyopariṣṭāḥ anekaratnoparacitaṃ sudīrghākāraṃ 
vimānamaṇḍalaṃ śailarājopaśobhitaṃ ratnopalasañchannaparvatākāramabhilikhet ||

tatrasthāṃ buddhāṃ bhagavatāṃ aṣṭau likhet | tadyathā - 
ratnaśikhivaidūryaprabhāratnavicchuritasamantavyāmaprabhaṃ 
padmarāgendranīlamarakatādibhiḥ vaidūryāśmagarbhādibhiḥ 
mahāmaṇiratnaviśeṣaiḥ samantato prajvālyamāṇaṃ īṣadādityodayavarṇaṃ 
tathāgatavigrahaṃ pītacīvarottarāsaṅginaṃ paryaṅkopaviṣṭaṃ dharmaṃ 
deśayamānaṃ pītanivāsitoparivastaṃ mahāpuruṣalakṣaṇakavacitadehaṃ 
aśītyānuvyañjanopaśobhitamūrttiṃ praśāntadarśanaṃ sarvākāravaropetaṃ 
ratnaśikhiṃ tathāgatamabhilikhet ||

dvitīyaṃ saṅkusumitarājendraṃ tathāgataṃ kanakavarṇaṃ abhilikhet sutarāṃ 
nāgakesaravakulādipuṣpairabhyavakīritamabhilikhe | āryamabhinirīkṣamāṇaṃ 
***(?)prabhaṃ ratnaprabhā**(?)churitadyotiparyeṣam ||

tṛtīyaṃ śālendrarājaṃ tathā**(?)bhilikhet | padmakiñjalkābha dharmaṃ 
deśayamānam ||

 64, p. 64)

caturthaṃ sunetraṃ tathāgatamabhilikhet | yathemaṃ duḥprasaham | ṣaṣṭhaṃ vairocanaṃ 
jinam | saptamaṃ bhaiṣajyavaidūryarājam | aṣṭamaṃ sarvaduḥkhapraśamanaṃ 
rājendraṃ tathāgatamabhilikhediti ||

sarva eva kanakavarṇāḥ tathāgatavigrahāḥ kāryāḥ abhayapradānakarāḥ | upariṣṭācca 
tathāgatānāṃ meghāntarālasthāḥ paṭakoṇe ubhayataḥ puṣpavarṣamutsṛjamānāḥ 
dvau śuddhāvāsakāyikau devaputrau mabhilekhyau | antarīkṣasthitau 
sarvabuddhabodhisattvapratyekabuddhāryaśrāvakānāṃ namasyamānau abhilekhyau ||

pratyekabuddhānāṃ cottarataḥ aṣṭau mahāśrāvakā abhilekhyāḥ 
bodhisattvaśiraḥsthānāvavarajopaviṣṭāḥ | tadyathā - sthaviraśāriputraḥ 
mahāmaudgalyāyanaḥ mahākāśyapaḥ subhūtiḥ rāhulaḥ nandaḥ bhadrikaḥ 
kaphiṇaśceti ||

pratyekabuddhāpi tadyathā - gandhamāndanaḥ candanaḥ 
upariṣṭaśvetasitaketunemisunemiśceti | sarva eva suśobhanāḥ śāntaveṣaṃ ātmano 
sudāntākārāḥ | mahāśrāvakā api kṛtāñjalayo buddhaṃ bhagavantaṃ śākyamuniṃ 
nirīkṣamāṇāḥ | upariṣṭācca śuddhāvāsādeva sannikṛṣṭau aparau dvau devaputrau 
samantātpaṭṭavitānadīrghāpāyaśasobhanāgṛhītau 
sarvabuddhabodhisattvapratyekabuddhāryaśrāvakāṇāmupariṣṭāddhārayamāṇau 
divyamālyāmbaradharau devaputrau abhilekhyau | bhagavataḥ śākyamuneḥ 
upariṣṭānmūrdhani muktāhāraratnapadmarāgendranīlādibhiḥ grathitaṃ 
ratnasūtrakalāpaṃ tasmiṃśca paṭṭavitānasuvinyastaṃ samantācca 
muktāhārapralambopaśobhitamabhilikhet | adhaśca buddhasya bhagavataḥ padmāsanāt 
āryamañjuśriyasya pādamūlasamīpe nāgarājopanandapārśve mahāratnaṃ parvataṃ 
padmaśarādabhyunnataṃ ratnāṅkuraguhākandarapravālalatāpariveṣṭitaṃ ratnataruṃ 
maharṣayasiddhasevitaṃ tasya parvatasyottuṅge yamāntakaṃ krodharājānaṃ 
mahāghorarūpiṇaṃ pāśahastaṃ vāmahastagṛhītadaṇḍaṃ bhṛkuṭivadanamājñāṃ 
pratīcchamānaḥ āryamañjuśriyamanadṛṣṭiṃ vṛkodaraṃ ūrdhvakeśaṃ 
bhinnāñjanakṛṣṇamedhasaṅkāśaṃ kapila****(?)dīrghakarālaṃ dīrghanakhaṃ 
ra**********(?) sarpamaṇḍitakaṇṭhoddeśaṃ vyāghracarmanivasanaṃ 
sarvavighnaghātakaḥ mahādāruṇavaraṃ mahākrodharājānaṃ samantajvālaṃ 
yamāntakaṃ krodharājā abhilikhet ||

 65, p. 65)

tasya parvatasyādhastācchilātalopaniṣaṇṇaṃ pṛthivyāmavātajānudehaṃ 
dhūpakaṭacchukavyagrahastaṃ yathāveṣasaṃsthānagṛhītaliṅgaṃ 
yathānuvṛttacaritamāryamañjuśriyagatadṛṣṭiṃ sādhakamabhilikhe | 
nandanāgendrarājasamīpaṃ bhagavataḥ śākyamuneradhastāt dakṣiṇapārśve | 
yamāntakakrodharājarahitaṃ divyapuṣpāvakīrṇamabhilikhet | āryāvalokiteśvaraḥ syāt 
taṃ parvatamabhilikhet | taduccatuṅgaparvatapadmarāgopalaṃ 
tamekāṅkuravaidūryamayaśṛṅgākāramabhilikhet | 

tatrāpāśritāṃ devīmāryāvalokiteśvarakaruṇāṃ āryatārāṃ 
sarvālaṅkāravibhūṣitāṃ ratnapaṭṭāṃśukottarīyāṃ vicitrapaṭṭanivasanāṃ 
stryalaṅkārasarvāṅgavibhūṣitāṃ vāmahastanīlotpalavinyastāṃ kanakavarṇāṃ 
kṛśodarīṃ nātikṛśāṃ nātivālāṃ nātivṛddhāṃ dhyānagatacetanāṃ ājñāṃ 
pratīcchayantī dakṣiṇahastena varadādīpidavanatakāyāṃ paryaṅkopaniṣaṇṇāṃ 
āryāvalokiteśvara īṣadapagatadṛṣṭiḥ samantajvālāmālaparyeṣitāṃ tatraiva 
vaidūryaratnaśṛṅge punnāgavṛkṣapariveṣṭitaṃ sarvataḥ śākhāsu 
samantapuṣpoparacitavikasitasupuṣpitaṃ bhagavatīṃ tārāmabhicchādayamānāṃ 
tenaiva cāpagataśākhāsucitraṃ pravālāṅkurāvanaddhaṃ vicitrarūparaṅgojjvalaṃ 
tārādevīmukhāvalokanamabhilekhyā ||

sarvavighnaghātakī devī uttamā bhayanāśinī |
sādhakasya tu rakṣārthaṃ likhed varadāṃ śubhām ||

strīrūpadhāriṇī devī karuṇādaśavalātmajā |
śreyasaḥ sarvabhūtānāṃ likheta varadāyikām ||

kumārasyeha mātā devī mañjughoṣasya mahādyuteḥ |
sarvavighnavināśārthaṃ sādhakasya tu samantād ||

rakṣārthaṃ manujeśānāṃ śreyasārthaṃ paṭe nyaset |
yo'sau **(?)dharājendraḥ parvatāśe saptavasthitaḥ ||

sarvavighnā***(?)ya kathitaṃ *****(?)jaiḥ |
mahāghoro mahābandho mahācaṇḍo **** (?) ||

 66, p. 66)

śāsane dviṣṭasattvānāṃ ni*(?)hāyaiva prakalpate |
sādhakasya tu rakṣārthaṃ sarvavighnavināśakaḥ ||

dāruṇo ropaśīlana ākṛṣṭā mantradevatā |
sughoro ghorarūpī ca niṣeddhā sarvanirghṛṇām ||

avaśānāṃ ca vaśamānetā pāparaudrapracāriṇām |
khacare bhūcare vāpi pātāle cāpi samantataḥ ||

nāśayati sarvaduṣṭānāṃ viruddhā ye śāsane mune |
caturaśraṃ samantādvai catuḥkoṇaṃ paṭaṃ likhet ||

adhaścaiva paṭānte tu vistīrṇasaritālayam |
kuryānnāgabhogāṅkamaikaikaṃ ca samantataḥ ||

śuklena śubhāṅgena manujākāradehajāḥ |
uttarāśirāṃ sthāpya kṛtāñalipuṭaḥ sadāḥ ||

saptasphuṭo mahāvīryo maheśākhyo ananto nāma nāmataḥ |
tathāgataṃ nirīkṣanto maṇiratnopaśobhitaḥ ||

suśobhano cārurūpī ca ratnābharaṇabhūṣitaḥ |
ālikhejjvālamālinaṃ mahānāgendraviśrutam ||

sarvalokahitodyuktaṃ pravṛtto śāsane mune |
sarvavighnavināśāya ālikhet saritāśṛtam ||

etat paṭavidhānaṃ tu uttamaṃ jinabhāṣitam |
saṃkṣiptavistarākhyātaṃ pūrvamuktaṃ tathāgataiḥ ||

ālikhe yo hi vidvāṃ vai tasya puṇyamanantakam |
yat kṛtaṃ kalpakoṭībhiḥ pāpaṃ karma sudāruṇam ||

naśyate tatkṣaṇādeva paṭaṃ dṛṣṭvā tu bhūtale |
pañcānantaryakāriṇaṃ suśīlāṃ manupsitam ||

* * * * * * * * * * * * * * * * (?) |
* * * * * * * * * * * * * vārayet (?) ||

 67, p. 67)

darśanaṃ saphalaṃ teṣāṃ paṭaṃ maunīndrabhāṣitam |
dṛṣṭamātraṃ pramucyante tasmāt pāpāttu tatkṣaṇāt ||

kiṃ punaḥ śuddhavṛttitvāt suśuddhavṛttorūpiṇaḥ |
mantrasiddhau sadodyuktoḥ siddhiṃ lapseyurmānavaḥ || 

yat puṇyaṃ sarvasattvānāṃ pūjayitvā kalpakoṭi ye |
tat puṇyaṃ prāpnuyānmantrī paṭamālikhanād bhuvi ||

sikatā yāni gaṅgāyāḥ pramāṇe yāni kīrttitā |
tatpramāṇā bhaved buddhāḥ pratyekajinavarātmajāḥ ||

khaḍginaḥ sādhakā loke jitvā bahudhā punaḥ |
tat phalaṃ prāpnuyānmartye paṭalikhanadarśanā ||

vācanādeva kāyesya pūjanā vāpyanumodanā |
mantrasiddhirdruvā tasya sarvakarme prakalpitāḥ ||

yāvanti laukikā mantrāḥ bhāṣitā ye jinapuṅgavaiḥ |
tacchiṣyakhaḍgibhirdivyaiḥ bodhisattvairmahātmabhiḥ ||

siddhyante sarvamantrā vai paṭasyāgra tu magratamiti ||

bodhisattvapiṭakāvataṃsakānmahāyānasūtrānmañjuśrīmūlakalpāccaturthaḥ |

prathamapaṭavidhānavisaraḥ parisamāptaḥ ||
 68, p. 68)

pañcamaḥ paṭalavisaraḥ |

atha khalu bhagavāṃśchākyamuniḥ sarvaṃ tatparṣanmaṇḍalamavalokya mañjuśriyaṃ 
kumārabhūtamāmantrayeta sma | asti mañjuśrīḥ aparamapi tvadīyaṃ madhyamaṃ 
paṭavidhānam | tad bhāṣiṣye'ham | śṛṇu sādhu ca suṣṭhu ca manasi kuru ||

ādau tāvat pūrvanirdiṣṭenaiva sūtrakeṇa pūrvoktenaiva vidhinā pūrvaparikalpitaiḥ 
śilpibhiḥ pūrvapramāṇaiva madhyamapaṭaḥ suśobhanena śuklena suvratena sadaśena 
aśleṣakairaṅgairapagatakeśasaṅkārādibhiryathaiva prathamaṃ tathaiva tat kuryāt 
varjayitvā tu pramāṇarūpakāt tatpaṭaṃ paścādabhilikhāpayitavyam ||

ādau tāvat śuddhāvāsabhavanaṃ samantaśobhanākāraṃ sphuṭitaratnamayākāraṃ 
sitamuktāhārabhūṣitaṃ tasmiṃ madhye bhagavāṃśchākyamuniḥ citrāpayitavyaḥ 
ratnasiṃhāsanopaniṣaṇṇaḥ dharmaṃ deśayamānaḥ sarvākāravaropetaḥ 
dakṣiṇapārśve āryamañjuśrīḥ padmakiñjalkābhaḥ kuṅkumādityavarṇo vā 
vāmaskandhapradeśe nīlotpalāvasaktaḥ kṛtāñjalipuṭaḥ bhagavantaṃ śākyamuniṃ 
nirīkṣamāṇaḥ īṣatprahasitavadanaḥ kumārarūpī pañcacīrakopaśobhitaśiraskaḥ 
bāladārakālaṅkārabhūṣitaḥ dakṣiṇajānumaṇḍalāvanataśiraḥ bhagavataśca 
śākyamunervāmapārśve āryāvalokiteśvaraḥ śaratkāṇḍagauro yathaiva pūrvaṃ 
tathaivamabhilekhyam | kintu bhagavataścāmaramuddhūyamānaṃ tasya pārśve 
āryamaitreyaṃ samantabhadraḥ vajrapāṇirmahāmatiḥ śāntamati gaganagañjaḥ 
sarvanīvaraṇaviṣkambhinaśceti | ete'nupūrvato'bhilekhyāḥ | yathaiva prathamaṃ 
tathaiva sarvālaṅkārabhūṣitāḥ citrāpayitavyāḥ ||

teṣāṃ copariṣṭā aṣṭau buddhā bhagavantaścitrāpayitryāḥ sthitakā 
abhayapradānadakṣiṇakarāḥ pītacīvarottarāsaṅgīkṛtadehāḥ vāmahastena 
cīvarakarmakāvasaktā īṣadraktāma****(?)nāyasunivastāḥ samantaprabhāḥ 
sarvākāravaropetāḥ | tadyathā ****(?)ṅkusumitarājendrastathāgataḥ ratna***(?) śikhiḥ 
viśvabhuk krakutsanda*(?)kagraniḥ kāśyapaḥ sunetraśceti | ityete śuddhā 
bhagavantaścitrāpayitavyā ||

 69, p. 69)

dakṣiṇe pārśve bhagavata āryamañjuśriyasya samīpe mahāparṣanmaṇḍalaṃ 
citrāpayitavyam | aṣṭau mahāśrāvakāḥ aṣṭau pratyekabuddhāḥ yathaiva pūrvaṃ 
tathaiva te citrāpayitavyāḥ | kintu āryamahāmaudgalyāyanaśāriputrau bhagavataḥ 
śākyamune cāmaramuddhūyamānau sthitakāyamabhilekhyau | evaṃ 
śuddhāvāsakāyikā devaputrā abhilekhyāḥ | śakraśca devānāmindraḥ sayāmaśca 
santuṣitaśca sunirmitaśca śuddhaśca vimalaśca sudṛśaśca atapaśca ābhāsvaraśca 
brahmā ca sahāmpatiḥ akaniṣṭhaśca evamādayo devaputrā rūpāvacarāḥ 
kāmāvacarāścānupūrvato'bhilekhyāḥ āryamañjuśriyasamīpasthāḥ 
parṣanmaṇḍaloparicitavinyastāḥ svarūpaveṣadhāriṇo citrāpayitavyāḥ | bhagavataḥ 
siṃhāsanasyādhastātsamantānmahāparvataḥ mahāsamudrābhyudgataṃ yāvat 
paṭānte citrāpayitavyaḥ | ekasmin paṭāntakoṇe sādhako yathāveṣasaṃsthānākāraḥ 
avanatajānukaurparaśiraḥ dhūpakaṭacchukavyagrahastaḥ citrāpayitavyaḥ | tasmiṃśca 
ratnaparvate āryamañjuśriyasyādhastāt yamāntakakrodharājā 
yathāpūrvanirdiṣṭamabhilekhyam | vāmapārśve bhagavataḥ siṃhāsanasyādhastād 
āryāvalokiteśvarapādamūlasamīpe tasmiṃśca ratnaparvatopaniṣaṇṇā tārādevī 
abhilekhyāḥ | yathā pūrvanirdiṣṭā tathā citrāpayitavyāḥ | samantāśca tatpaṭaṃ 
muktapuṣpāvakīrṇaṃ 
campakanīlotpalasaugandhikamālatīvarṣikadhānuṣkārīkapunnāgakesarādibhiḥ 
puṣpairabhyavakīrṇaṃ samantāt paṭam | upariṣṭācca paṭāntakoṇe ubhayānte dvau 
devaputrau mahāpuṣpaughamutsṛjamānau vicitrarūpadhāriṇau antarīkṣasthitau 
vārimeghāntargatanilīnau utpatamānau sitavarṇau abhilekhyāviti ||

etanmadhyamakaṃ proktaṃ paṭaṃ śreyārthamudbhavam |
madhyasiddhistadāyattā manujānāṃ tu bhūtale ||

yatkiñcit kṛtaṃ pāpaṃ saṃsāre saṃsarato purā |
naśyate tatkṣaṇādeva paṭaṃ darśanādiha ||

mūḍasattvā na jānanti bhramantā matipañcake |
paṭasyā darśanā ye tu mañjughoṣasya madhyame ||

 70, p. 70)

api kilviṣakārī syāt pañcānantaryakāriṇaḥ |
duḥśīlasyāpi sidhyeyurmantrā vividhabhāṣitāḥ ||

api kṣiprataraṃ siddhi prāpnuyāt kṛtajāpinaḥ |
rogī mucyate rogād daridro labhate dhanam ||

aputro labhate putraṃ madhyame paṭadarśane |
dṛṣṭamātraṃ tadā puṇyaṃ prāpnuyād vipulaṃ mahat ||

niyataṃ devamanuṣyāṇaṃ saukhyabhāgī bhavennaraḥ |
buddhatvaṃ niyataṃ tasya janmānte ca bhaviṣyati ||

likhanā vācanāccaiva pūjajalekhanā tathā |
darśanā sparśanāccaiva mucyate sarvakilviṣāt ||

prārthanādhyeṣaṇā hyevaṃ paṭasyāsya mahādyuteḥ |
labhate saphalaṃ janmāṃ kṣipraṃ cānumodanā ||

na śakyaṃ vācayā vaktumapi kalpāgrakoṭibhiḥ |
yat puṇyaṃ prāpnuyā jantu saphalaṃ paṭadarśanāditi ||

bodhisattvapiṭakāvataṃsakānmahāyānavaipulyasūtrād āryamañjuśriyamūlakalpāt 
pañcamaḥ paṭalavisaraḥ |

dvitīyaḥ paṭavidhānavisaraḥ samāptaḥ ||

 71, p. 71)

ṣaṣṭhaḥ paṭalavisaraḥ |

atha khalu bhagavāṃ śākyamuniḥ punarapi mañjuśriyaṃ kumārabhūtamāmantrayate 
sma | asti mañjuśrīḥ aparamapi paṭavidhānarahasyaṃ tṛtīyaṃ kanyasaṃ nāma | yaḥ 
sarvasattvānāmayatnenaiva siddhiṃ gaccheyuḥ | pūrvanirdiṣṭenaiva vidhinā śilpibhiḥ 
sugatavitastipramāṇaṃ tiryak tathaiva samaṃ caturaśraṃ pūrvavat paṭaśritrāpayitavyaḥ 
pūrvanirdiṣṭairaṅgaiḥ ||

ādau tāvadāryamañjuśrīḥ siṃhāsanopaniṣaṇṇaḥ bāladārakarūpī pūrvavat 
dharmaṃ deśayamānaḥ samantaprabhā arciṣo nirgacchamānaścārurūpī 
citrāpayitavyaḥ ||

vāmapārśve āryasamantabhadraḥ ratnopalasthitaḥ camaravyagrahastaḥ 
cintāmaṇivāmavinyastakaraḥ priyaṅguśyāmavarṇaḥ pūrvavaccitrāpayitavyaḥ || 

dakṣiṇapārśve āryamañjuśriyasya ratnopalasthitaḥ āryāvalokiteśvaraḥ pūrvavat | 
camaravyagrahastaḥ vāmahastāravindavinyastaḥ samantadyotitamūrtirabhilekhyaḥ ||

adhaśca siṃhāsanāt kanakavarṇaḥ parvato yāvat paṭānte citrāpayitavyaḥ | 
paṭāntakoṇasya āryamañjuśriyasya siṃhāsanasyādhastād dakṣiṇapārśve 
yamāntakaḥ krodharājā pūrvavaccitrāpayitavyaḥ | dhūpakaṭacchukavyagrahastaḥ 
yathāpūrvaṃ tathaiva sādhakaḥ | upariṣṭādāryamañjuśriyasya 
saṅkusumitarājendrastathāgatacitrāpayitavyaḥ ṣoḍaśāṅgulapramāṇaḥ 
ratnaparvataguhālīnaḥ | kūṭāgārasadṛśāḥ prāgbhāraparvatāḥ daśa 
citrāpayitavyāḥ | samantācca tatpaṭaṃ parvatākāraveṣṭitaṃ likhet | upariṣṭācca 
ṣaṭakoṇāvasthitau parvataprāgbhārasaṃśliṣṭau 
utpatamānavimānapuṣpaughamutsṛjamānau śuddhāvāsakāyikau devaputrau śuddhaśca 
nāma viśuddhaśca nāma pūrvavaccitrāpayitavyau ||

nānāpuṣpābhikīrṇaṃ ca tat paṭamabhilikhāpayitavyamiti ||

etat kathitaṃ sarvaṃ trividhaṃ paṭalakṣaṇam |
***(?)saṃ nāmatometat paṭaḥ śreyo śūdrakarmasu ||

*(?)kṛtaṃ kāritaṃ *(?)pi pāpaṃ **(?)mladāruṇam |
**(?)koṭisahasrā*****(?)t paṭamucyate ||

 72, p. 72)

paṭaṃ tu dṛṣṭamātraṃ vai tatkṣaṇādeva mucyate |
buddhakoṭīsahasrāṇi satkuryād yo hi buddhimāṃ ||

kanyasaṃ tu paṭaṃ dṛṣṭvā kalā nāyāti ṣoḍaśīm |
yat puṇyaṃ sarvabuddhānāṃ pūjā kṛtvā tu tāpinām ||

tat puṇyaṃ prāpnuyād vidvāṃ kanyase paṭadarśane |
śobhanāni ca karmāṇi bhogahetoḥ ihācaret ||

yāvanti kecana mantrā brahmendraṛṣibhāṣitāḥ |
vainateyena tu proktāḥ varuṇādityakuberayoḥ ||

dhanādyaiḥ rākṣasaiḥ sarvairdānavendrairmahoragaiḥ |
somavāyuyamādyaiśca bhāṣitā hariharādibhiḥ ||

sarve mantrā ihānītāḥ sidhyante paṭamagrataḥ |
śāntikāni sadā kuryāt pauṣṭikāni tathā iha ||

dāruṇāni ca varjīta garhitā jinavaraistviheti ||

bodhisattvapiṭakāvataṃsakānmahāyānavaipulyasūtrād mañjuśrīmūlakalpāt 
ṣaṣṭhaḥ paṭalavisaraḥ |

tṛtīyaḥ kanyasapaṭavidhānaḥ parisamāpta iti ||
 73, p. 73)

saptamaḥ paṭalavisaraḥ |

atha khalu mañjuśrīḥ kumārabhūta utthāyāsanād bhagavantaṃ śākyamuniṃ triḥ 
pradakṣiṇīkṛtya bhagavataścaraṇayornipatya bahgavantamevamāha - sādhu sādhu 
bhagavatā yastathāgatenārhatā samyak sambuddhena subhāṣito'yaṃ dharmaparyāyaḥ 
sarvavidyāvratacāriṇāmarthāya hitāya sukhāya lokānukampāyai 
bodhisattvānāmupāyakauśalyatā darśitā nirvāṇoparigāminī vartmopaviśeṣā 
niyataṃ bodhiparāyaṇā santatirbodhisattvānāṃ 
sarvamantrārthacaryāsādhanīyametanmantrarahasyasarvajanavistāraṇakarī 
bhaviṣyatyanāgate'dhvani nirvṛte lokagurau astamite tathāgatādityaṃ vaṃśe riñcite 
sarvabuddhakṣetre sarvabuddhabodhisattvāryaśrāvakapratyekabuddhaiḥ andhakārībhūte 
lokabhājane vicchinne āryamārge sarvavidyāmantropadhimaṇiratnopagate 
sādhujanaparihīṇe nirāloke sattvadhātau sattvā bhaviṣyanti kusīdā naṣṭaspṛhatayā 
aśrāddhāḥ khaṇḍakā akalyāṇamitraparigṛhītāḥ śaṭhāḥ māyāvino dhūrtacaritāḥ 
| te imaṃ dharmaparyāyaṃ śrutvā ca satrāsamāpatsyante | ālasyakausīdyābhiratā na 
śraddhāsyanti kāmagaveṣiṇo na patīṣyanti mithyādṛṣṭiratāḥ | te bahu apuṇyaṃ 
prasaviṣyanti saddharmapratikṣepakāḥ avīciparāyaṇāḥ ghorād ghorataraṃ gatāḥ | 
teṣāṃ duḥkhitānāmarthāya avaśānāṃ vaśamānetā vaśyānāṃ bhayapradāya 
upāyakauśalyasaṅgrahayā mantrapaṭavidhānaṃ bhāṣatu bhagavāṃ | yasyedānīṃ 
kālaṃ manyase ||

atha bhagavāṃcchākyamuniḥ mañjuśriyaṃ kumārabhūtaṃ sādhukāramadāt | sādhu 
sādhu mañjuśrīḥ ! yastvaṃ tathāgatamarthaṃ paripraṣṭavyaṃ manyase | asti 
mañjuśrīḥ ! tvadīyaṃ paramaṃ guhyatamaṃ 
vidyāvratasādhanacaryāpaṭalapaṭavidhānavisaraṃ paramahṛdayānāmarthaṃ paramaṃ 
guhyatamaṃ mahārthaṃ nidhānabhūtaṃ sarvamantrāṇāṃ ṣaḍete 
ṣaḍākṣaraparamahṛdayāḥ avikalpato tasmiṃ kāle siddhiṃ gacchanti | teṣāṃ 
sattvānāṃ damanāya upāyakauśalyasambhārarāmantrapradeśanatāya niyataṃ 
sambodhiprāpaṇatāyā ṣaṭ**(?)tibuddhakoṭibhiḥ pūrvabhāṣitamahamapyetarhi idānīṃ 
bhāṣiṣye | anāga*(?)janatāpekṣāya taṃ śṛṇu sādhu ca suṣṭhu ca manasi kuru | 
bhāṣiṣye'haṃ te | katamaṃ ca tat ||

 74, p. 74)

atha khalu bhagavāṃ śākyamunirmantraṃ bhāṣate sma | oṃ vākyārthe jaya  oṃ 
vākyaśeṣe sva | oṃ vākyeyanayaḥ | oṃ vākyaniṣṭheyaḥ | oṃ vākyeyanamaḥ | oṃ 
vākyedanamaḥ | ityete mañjuśrīḥ ! tvadīyaṣaḍmantrāḥ ṣaḍakṣarāḥ 
mahāprabhāvāḥ tulyasamavīryāḥ paramahṛdayāḥ paramasiddhāḥ 
buddhamivotpannāḥ sarvasattvānāmarthāya sarvabuddhaiḥ samprabhāṣitāḥ 
samayagrastāḥ sampracalitāḥ sarvakarmikāḥ bodhimārgānudeśakāḥ tathāgatakule 
mantrapravarāḥ uttamamadhyagetaratṛdhāsamprayuktāḥ suśobhanaṃ 
karmaphalaviśakapradāḥ śāsanāntardhānakālasamayasiddhiṃ yāsyanti | 
samavaśaraṇaṃ rāddharmanetrārakṣaṇārthaṃ ye sādhayiṣyanti teṣāṃ 
mūlyaprayogeṇaiva mahārājyamahābhogaiśvaryārthaṃ te sādhayiṣyanti | teṣāṃ 
kṣiprataraṃ tasmiṃ kāle tasmiṃ samaye siddhiṃ yāsyanti | antato jijñāsanahetorapi 
sādhanīyā hyete paramahṛdayāḥ saṃkṣepataḥ yathā yathā prayujyante tathā tathā 
siddhiṃ yāsyanti samāsataḥ | eṣāṃ paṭavidhānaṃ bhavati tasmiṃ kāle tasmiṃ samaye 
mahābhairave pañcakaṣāye sattvā alpapuṇyā bhaviṣyanti | alpeśākhyāḥ alpajīvinaḥ 
alpabhogāḥ mandavīryā na śakyante ativistarataraṃ paṭavidhānādīni karmāṇi 
prārabhantum | teṣāmarthāya bhāṣiṣye saṃkṣiptataram ||

ādau tāvad vikrayeṇa sūtrakaṃ krītvā palamātramardhapalamātraṃ vā hastamātraṃ 
dīrghatvena ardhahastamātraṃ tiryakkarpaṭaṃ sadaśaṃ tantuvāyena vāyayitavyam | 
upagatakeśamanyaṃ vā navaṃ karpaṭakhaṇḍaṃ pratyagramata ūrdhvaṃ yathepsataḥ 
dvihastacaturhastaṃ vā ṣaṭ pañca daśa cāṣṭaṃ vā suśuklaṃ gṛhya yathepsataḥ 
citrakareṇa citrāpayitavyam | aśleṣakairaṅgaiḥ candanakarpūrakuṅkumasitaiḥ paṭaṃ 
candanakuṅkumakarpūraṃ caikīkṛtya niṣprāṇakenodake niḥkaluṣenāloḍya nave 
bhāṇḍe paṭaṃ plāvayitvā divasatrayaṃ suṣidhānaṃ pathitaṃ sthāpayet | kṛtarakṣāṃ 
śucau deśe ātmanaḥ śucirbhūtvā śuklapakṣe pūrṇamāsyāṃ 
ṣaṭabhāṇḍasyāgrataḥ pūrvā****(?) kuśa*(?)ṇḍikopaviṣṭaḥ ime mantrapadāḥ 
aṣṭaśatavāramuccārayitavyāḥ | tadyathā - oṃ he he bhagavaṃ bahurūpadharaḥ 
divyacakṣuṣe avalokaya avalokaya *(?) samayamanusmara kumārarūpadhāriṇe 

 75, p. 75)

mahābodhisattva ! kiṃ cirāyasi | hūṁ hūṁ phaṭ phaṭ svāhā | anena mantreṇa kṛtajāpaḥ 
tatraiva svapet | svapne kathayati siddhirasiddhiṃ vā ||

tatotthāya avilambitasiddhinimittaṃ svapnaṃ dṛṣṭvā taṃ paṭaṃ likhāpayet na 
cedasiddhinimittāni svapnāni dṛśyante | tat paṭaṃ tasmād bhāṇḍāduddhṛtya ātape 
śoṣayet | śoṣayitvā ca bhūyaḥ anye nave bhāṇḍe nyaset | saguptaṃ ca kṛtarakṣaṃ ca 
sthāpayet | tato bhūyo teṣāṃ paramahṛdayānā anyatamaṃ mantraṃ gṛhītvā 
yatheṣṭataḥ ṣaḍakṣarāṇāṃ bhūyo akṣaralakṣaṃ japet | tato āśu tatpaṭaṃ sidhyatīti ||

ādau tāvat taṃ paṭaṃ gṛhya prātihārakapakṣe anye vā śukle'hani 
śubhanakṣatrasaṃyukte śubhāyāṃ tithau śuklapakṣdivase vā suśobhanaiḥ śakunaiḥ 
maṅgalasammatāyāṃ rātrau ardharātrakālasamaye upoṣadhikena citrakareṇa taṃ 
paṭaṃ citrāpayet śucau pradeśe karpūradhūpaṃ dahatā ||

ādau tāvadāryamañjuśriyaṃ bāladārakākāraṃ pañcacīrakaśiraskaṃ 
bālālaṅkārabhūṣitaṃ kanakavarṇaṃ nīlapaṭṭacalanikānivasitaṃ 
nīlapaṭṭāṃśukottarīyaṃ dharmaṃ deśayamānaṃ siṃhāsane 
ardhaparyaṅkopaviṣṭadakṣiṇacaraṇaṃ ratnapādapīṭhasthaṃ 
sthāpitasiṃhāsanopaviṣṭaṃ sarvālaṅkāropetaṃ cārudarśanaṃ īṣasmitamukhaṃ 
sādhakagatadṛṣṭiṃ citrāpayet ||

dakṣiṇe pārśve āryasamantabhadraṃ sitacāmaṅgoddhūyamānaṃ priyaṅguśyāmaṃ 
vāmahastacintāmaṇivinyastaṃ sarvāṅgaśobhanaṃ sarvālaṅkārabhūṣitaṃ 
nīlapaṭṭacalanikānivastaṃ muktāhārayajñopavītaṃ sikataṃ śvetapadmāsanasthaṃ 
citrāpayitavyam ||

āryamañjuśriyasya vāmapārśve āryāvalokiteśvaraḥ nīlapaṭṭacalanikānivastaḥ 
sarvāṅgaśobhanaḥ sarvālaṅkāravibhūṣitaḥ muktāhārayañopavītaḥ vāmahaste 
śvetapadmavinyastaḥ dakṣiṇahaste sitoddhūyamānacamaraḥ **(?) ****(?)taḥ 
saumyākāraḥ ******(?)śriyagatadṛṣṭiḥ tathaivāryasamantabhadraḥ **(?)dmāsanasthau 
ubhāvaṣyetau abhilekhyau ||

 76, p. 76)

ekapadmaviṭapotthitau trīṇi padmāni | madhyame 
mūlapadmakarṇikāyāmāryamañjuśriyasya siṃhāsanaṃ ratnapīṭhaṃ ca | aparasmiṃ 
padme āryasamantabhadraḥ tṛtīye padme āryāvalokiteśvaraḥ | śobhanam ca tat 
padmadaṇḍaṃ marakatapadmākāraṃ anekapadmapuṣpamukulitaṃ patropetaṃ 
vikasitārdhavikasitapuṣpamahāsarānavataptotthitaṃ dvau nāgarājāvaṣṭabdhanābhaṃ 
nandopanandasandhāritaṃ tat padmadaṇḍaṃ sitavarṇā ca tau nāgarājānau 
saptasphaṭāvabhūpitau sarvālaṅkāraśobhitaśarīrau manuṣyārdhakāyau 
ahibhogāṅkitamūrtayaḥ āryamañjuśriyaṃ nirīkṣamāṇau jalāntārdhanilīnau 
maṇiratnopaśobhitacchadau likhāpayitavyau ||

samantācca mahāsaraṃ adhastāt sādhakaḥ dakṣiṇapārśve paṭāntakoṇe 
āryamañjuśriyasya vaktramaṇḍalaṃ nirīkṣamāṇo dhūpakaṭacchakavyagrahastaḥ 
avanataśirakorparajānukāyaḥ yathā veṣavarṇataḥ tathāmabhilekhyam ||

upariṣṭādāryamañjuśriyasya ubhau paṭāntakoṇābhyāṃ dvau devaputrau 
mālādhāriṇau puṣpamālāgṛhītau utpatamānau meghāntarnilīnau 
mahāpuṣpaudhamutsṛjamānau suśobhanau abhilekhyau ||

samantācca tatpaṭaṃ nāgakesarādibhiḥ puṣpaiḥ prakiritamabhilikhet | yatheṣṭataśca 
trirūpakādhiṣṭhitaṃ vā abhilikhet | āryamañjuśrīḥ dharmaṃ deśayamānaḥ 
āryasamantabhadraḥ āryāvalokiteśvaraścamaravinyastapāṇayo likhāpayitavyāḥ | 
yathābhirucitakaṃ vā sādhakasya trīṇi rūpakāṇi avaśyaṃ likhāpayitavyāni | 
yatheṣṭākārā vā yathāsaṃsthānasaṃsthitā vā sādhakasya yathā yathā rocate tathā 
tathā likhitavyāni ||

madhye ca āryamañjuśrīḥ ubhayānte ca āryāvalokiteśvaraḥ samantabhadraśca 
yathepsitaḥ anya avaśyaṃ likhāpayitavyāni | yathālabdhe vā karpaṭakhaṇḍe 
vitastihastamātre vā ātmanā vā pareṇa vā citra**(?)ṇa poṣadhikena vā apoṣadhikena 
vā śrāddhena vā aśrāddhena vā śuddhinā vā aśucinā vā śīlavatena vā 
du**(?)lena vā citrakareṇa chitāpayitavyaḥ ||

 77, p. 77)

ātmanā sādhakena avaśyaṃ kṛtapuraścaraṇena śrāddhena utpāditavodhicittena 
avaśyaṃ bhavitavyamiti ||

evaṃ sidhyanti mantrā vai nānyeṣāṃ pāpakāriṇām |
śrāddhena tathā bhūtvā sādhanīyā mantradevatāḥ ||

sidhyante mantrarāṭ tasya śrāddhasyaiveha nānyathā |
śraddhā hi paramaṃ yānaṃ yena yānti vināyakāḥ ||

aśrāddhasya manuṣyasya śuklo dharmo na rohate |
bījānāmagnidagdhānāmaṅkuro harito yathā ||

śrāddhe sthitasya martyasya boddhāraṃ hi karmaṇā |
sidhyante devatāstasya aśrāddhasya na sidhyati ||

* * * * * * * * (?) sarvamantrā viśeṣataḥ |
laukikā devatā ye'pi ye'pi lokottarā tathā ||

sarve vai śraddadhānasya sidhyate vigatakalmaṣaḥ |
āśu siddhirdhruvā teṣāṃ bodhistadgatamānasām ||

nānyeṣāṃ kathyate siddhiḥ śāsane'smin nivāritāḥ |
paṭaḥ svalpo viśeṣo vā madhyamo parikīrtitaḥ ||

adhunā tu pravakṣyāmi sarvakarmasu sādhanamiti ||

bodhisattvapiṭakānmahāyānavaipulyasūtrādāryamañjuśriyamūlakalpāt saptamaḥ 
paṭalavisarāt caturthaḥ paṭavidhānapaṭalavisaraḥ parisamāpta iti ||
 78, p. 78)

aṣṭamaḥ paṭalavisaraḥ |

atha khalu bhagavāṃśchākyamunirmañjuśriyaṃ kumārabhūtamāmantrayate sma | ye 
te mañjuśrīḥ ! tvayā nirdiṣṭā sattvā teṣāmarthāya idaṃ paṭavidhānaṃ 
visaramākhyātam | te svalpenaivopāyena sādhayiṣyante | teṣāmarthāya sādhanopayikaṃ 
guṇavistāraprabhedavibhāgaśo karmavibhāgaṃ samanubhāpiṣyāmi | taṃ śṛṇu sādhu 
ca suṣṭhu ca manasi kuru bhāṣiṣye | sarvasattvānāmarthāya ||

atha khalu mañjuśrīḥ kumārabhūto bhagavantametadavocat | sādhu sādhu bhagavaṃ ! 
subhāṣitā te'smadvibhāvanodyotanakarīṃ mantracaryāguṇaniṣpattiprabhāvanakarīṃ 
vāṇīm | tadvadatu taṃ bhagavāṃ | yasyedānīṃ kālaṃ manyase | 
asmākamanukampārtham ||

atha bhagavāṃśchākyamuniḥ sarvāvantaṃ parṣanmaṇḍalamavalokya smitamakārpīt | 
atha bhagavataḥ śākyamunermukhādvārāt nīlapītasphaṭikavarṇādayo raśmayo 
niścaranti sma | samanantaraniścaritā ca raśmayo sarvāvantaṃ parṣanmaṇḍalaṃ 
avabhāsya trisāhasramahāsāhasraṃ lokadhātuṃ sarvamārabhavanaṃ jihmīkṛtya 
sarvanakṣatradyotiśailagaṇaprabhāṃ yatremau candrasūryau mahardhikau 
mahānubhāvau tayā prabhayā te'pi jihmīkṛtau nāvabhāsyante niṣprabhāṇi ca bhavanti 
| na virocante jihmīkṛtāni ca sandṛśyante sarvamaṇimantrauṣadhiratnaprabhāṃ 
niḥprabhīkṛtya punareva bhagavataḥ śākyamuneḥ mukhadvārāntardhīyate sma ||

atha khalu vajrapāṇirbodhisattvo mahāsattvaḥ tatraiva parṣanmaṇḍale sannipatito'bhūt | 
sanniṣaṇṇaḥ sa utthāyāsanāt sattvaramāṇarūpo bhagavataścaraṇayornipatya 
bhagavantametadavocat | nāhetukaṃ nāpratyayaṃ buddhā bhagavantaḥ smitaṃ 
prāviṣkurvanti ko bhagavaṃ hetuḥ kaḥ pratyayo smitasya prāviṣkaraṇāya ||

evamukte bhagavāṃ vajrapāṇiṃ bodhisa**(?)mantrayate sma | eva metad vajrapāṇe ! 
evametat | yathā vadasi tat tayā | nāhetvapratyayaṃ tathāgatānāṃ vidyate smitam | asti 
hetuḥ asti pratyayaḥ | yo idaṃ 

 79, p. 79)

sūtrendrarājaṃ mañjuśrīmūlakalpā 
vidyācaryānuṣṭhānakarmasādhanopayikasamavaśaraṇadharmameghaniḥśritaṃ 
samanupraveśānuvartakaṃ kariṣyanti dhārayiṣyanti vācayiṣyanti śraddhāsyanti 
pustakalikhitaṃ kṛtvāḥ pūjayiṣyanti candanacūrṇānulepanadhūpamālyaiḥ 
chatradhvajapatākaiḥ vividhairvā prakārairvādyaviśeṣairvā nānātūryatāḍāvacaraiḥ 
| antaśaḥ anumodanāsahagataṃ vā cittasantatirvā pratilapsyante romaharṣaṇa. sañjanaṃ 
vā kariṣyanti vidyāprabhāvaśaktiṃ vā śrutvā saṃhṛṣyante anumodiṣyante caryāṃ 
vā pratipatsyante | vyākṛtāste mayā anuttarāyāṃ samyak sambodho sarve te bhaviṣyanti | 
buddhā bhagavantaḥ | ata eva jināḥ smitaṃ kurvanti nānyathā iti ||

ādau tāvad dṛṣṭasamayaḥ kṛtapuraścaranaḥ labdhābhiṣekaḥ asmin 
kalparājamūlamantrahṛdayaṃ upahṛdayaṃ vā anyataraṃ vā mantraṃ gṛhītvā 
ekākṣaraṃ vā anyaṃ vāyathepsitaṃ mahāraṇyaṃ gatvā triṃśallakṣāṇi jape 
phalodakāhāraḥ mūlaparṇabhakṣo vā kṛtapuraścaraṇo bhavati ||

tato parvatāyamabhiruhya jyeṣṭhaṃ paṭaṃ paścānmukhaṃ pratiṣṭhāpya ātmanā 
pūrvābhimukho kuśaviṇḍakopaviṣṭaḥ śvetapadmānāṃ 
śvetakuṅkumābhyaktānāṃ lakṣamekaṃ bhagavataḥ śākyamuneḥ 
sarvabuddhabodhisattvapratyekabuddhāryaśrāvakāṇāṃ paṭasyādhastānnivedayet | 
karpūradhūpaṃ ca yathāvibhavataḥ dahet | devaputranāgānāṃ ca pūjāṃ kuryāt | 
yathālabdhaiḥ puṣpaiḥ || tato'rdharātrakālasamaye śuklapūrṇamāsyāṃ 
prātihārakapratipūrṇāyāṃ paṭasyāgrataḥ agnikuṇḍaṃ kṛtvā padmākāraṃ 
śvetacandanakāṣṭhairagniṃ prajvālya kuṅkumakarpūraṃ caikīkṛtya 
aṣṭasahasrāhutiṃ juhuyāt | yathāvibhavataḥ kṛtarakṣah ||

tataḥ bhagavataḥ śākyamuneḥ raśmayo niścaranti samantācca paṭaḥ ekajvālībhūto 
bhavati | tataḥ sādhakena sattvaramāṇarūpeṇa paṭaṃ triḥ pradakṣiṇīkṛtya 
sarvabuddhabodhisattvapratyekabuddhāryaśrāvakāṇāṃ praṇamya paṭaṃ grahetavyam ||

atītena pūrvalikhitasādhaka**(?)deśe tato gṛhītamātrotpatati | acchaṭāmātrā 
brahmalokamatikrāmati | kusumāvatīṃ lokadhātuṃ sampratiṣṭhati | yatrāstai bhagavāṃ 
saṅkusumitarājendrastathāgataḥ tiṣṭhati dhriyate 

 80, p. 80)

yāpayati dharmaṃ ca deśayati āryamañjuśriyaṃ ca sākṣāt paśyati dharmaṃ śṛṇoti 
anekānyani bodhisattvaśatasahasrā paśyati tāṃśca paryuṣāste mahākalpasahasraṃ 
ajarāmaralīlī bhavati | paṭastatraiva tiṣṭhati sarvabuddhabodhisattvādhiṣṭhito bhavati 
teṣāṃ cādhiṣṭhānaṃ sañjānīte kṣetraśatasahasraṃ cākrāmati kāyaśatasahasraṃ 
vā darśayati anekaṛddhiprabhāvasamudgato bhavati āryamañjuśriyaśca kalyāṇamitro 
bhavati niyataṃ bodhiparāyaṇo bhavatīti ||

bodhisattvapiṭakāvataṃsakānmahāyānavaipulyasūtrād aṣṭama 
uttamasādhanaupayikakarmapaṭalavisarāt prathamaḥ samāpta iti ||

 81, p. 81)

atha navamaḥ paṭalavisaraḥ |

atha khalu bhagavāṃśchākyamuniḥ sarvāvatī parṣanmaṇḍalopaniṣaṇṇāṃ 
devasaṅghānāmantrayate sma | śṛṇvantu bhavanto mārṣā mañjuśriyasya 
kumārabhūtasya caryāmaṇḍalamantrasādhakamopayikaṃ rakṣārthaṃ sādhakasya 
paramaguhyatamaṃ paramaguhyahṛdayaṃ sarvatathāgatabhāṣitaṃ mahāvidyārājam | 
yena japtena sarvamantrā japtā bhavanti | anatikramaṇīyo'yaṃ bho devasaṅghamaḥ ! 
ayaṃ vidyārājā | mañjuśriyo'pi kumārabhūto'nena vidyārājñā ākṛṣṭo 
vaśamānīto sammatībhūtaḥ | kaḥ punarvādaḥ tadanye bodhisattvāḥ 
laukikalokottarāśca mantrāḥ | sarvavighnāṃśca nāśayatyeṣa mahāvīryaḥ prabhāvaḥ 
ekavīryaḥ eka eva sarvamantrāṇām agramākhyāyate | eka eva 
ekākṣarāṇāmakṣaramākhyāyate | katamaṃ ca tat | ekākṣaraṃ sarvārthasādhakaṃ 
sarvakāryakaraṇaṃ sarvamantracchedanaṃ duṣṭakarmiṇāṃ sarvapāpapranāśanaṃ 
sarvamantrapratipūraṇaṃ śubhakāriṇaṃ 
sarvalaukikalokottaramantrāṇāmuparyuparivartate 
apratihatasarvatathāgatahṛdayasarvāśāpāripūraka katamaṃ ca tat | tadyathā - kllhīṃ | 
eṣa sa mārṣā paramaguhyatamaṃ sarvakarmikaṃ ekākṣaraṃ nāma vidyārājā 
anatikramaṇīyaḥ sarvasattvānām | adhṛṣyaḥ sarvabhūtānāṃ maṅgalaṃ 
sarvabuddhānāṃ sādhakaḥ sarvamantrāṇāṃ prabhuḥ sarvalokānām īśvaro 
sarvavitteśānāṃ maitrātmako sarvavidviṣṭānāṃ kāruṇiko sarvajantūnāṃ nāśakaḥ 
sarvavighnānāṃ saṃkṣepataḥ yathā yathā prayujyate tathā tathā karoti asādhito'pi 
karmāṇi karoti | mantrajapatā yaṃ spṛśati sa vaśyo bhavati vastrāṇyabhimantrya 
prāvaret subhago bhavati | dantakāṣṭhamabhimantrya bhakṣaye dantaśūlamapanayati | 
śvetakaravīradantakāṣṭhamabhimantrya bhakṣayet aprārthitamannamutpadyate | akṣiśūle 
saindhavaṃ cūrṇayitvā saptavārānabhimantrya akṣi pūrayet akṣiśūlamapajayati | 
karṇaśūle gajaviṣṭotthitāṃgarjānasambhavāṃ chatrikāṃ kedhukapatrāvanaddhāṃ 
pradagninā pacet | sukelāyitāṃ sukhoṣṇaṃ saindhavacūrṇapūtāṃ kṛtvā 
saptābhi**(?) tena karṇāṃ pūrayet tatkṣaṇādupaśamayati | prasavanakāle 
striyā*******(?)rbhāyāḥ śūlaśikhāyāḥ āṭarupakamūlaṃ niṣprāṇakenodakena 
******** (?) nābhideśaṃ lepayet tenaiva prasavati naṣṭaśayo vā puruṣaḥ 

 82, p. 82)

purāṇaghṛtaṃ aṣṭaśatavārānabhimantrya pāyayellepayed vā tatpradeśaṃ 
tatkṣaṇādeva niḥśalyo bhavati | ajīrṇaviśūcikāyātisāre mūleṣu sauvarcalaṃ 
saindhavaṃ vā anyaṃ vā lavaṇaṃ saptavārānabhimantrya bhakṣaye 
tasmādvyādhermucyate tadaha eva svastho bhavati | ubhayātisāre sadyātisāre vā 
mātuluṅgaphalaṃ pīpayitvā niṣprāṇakenodakena tasmādāvādhānmucyate | 
sakṛjjaptena tu japtena vā vandhyāyāḥ striyā vā aprasavadharmiṇyāḥ 
prasavamākāṃkṣatā aśvagandhamūlaṃ gavyaghṛtena saha pācayitvā gavyakṣīreṇa 
saha pīṣayitvā gavyakṣīreṇaivādvālya pañcaviṃśatparijaptaṃ ṛtukāle pāyaye 
snānānte ca paradāravarjī gṛhī kamamithyācāravarjitaḥ svadāramabhigacche | svapatiṃ 
vā janayate sutaṃ tripañcavarṣaprasavanakālātirekaṃ vā anekavarṣaviṣṭabdho vā 
paramantratantroṣadhaparamudritaparaduṣṭakṛtaṃ vā garbhadāraṇavidhṛtaṃ vā 
vyādhisamutthitaṃ vā anyaṃ vā yatkiñci vyādhiṃ 
paravidhṛtasthāvarajaṅgamakṛtrimākṛtrimagarādipradattaṃ vā 
sarvamūlamantrauṣadhimitrāmitraprayogakṛtaṃ vā saptaviṃśativārāṃ 
purāṇaghṛtamayūracandrakaṃ cekīkṛtya pīṣayet | tataḥ supiṣṭaṃ kṛtvā śarkareṇa 
saha yojya harītakīmātraṃ bhakṣayet | saptadivasāni ca śarkaropetaṃ śṛtaṃ kṣīraṃ 
pāyayed abhimantrya punaḥ punaḥ | mastakaśūle kākapakṣeṇa saptābhimantritena 
umārjāyet svastho bhavati | strīpradarādiṣu rogeṣu ālambuṣamūlaṃ kṣīreṇa saha 
pīṣayitvā nīlikāmūlasaṃyuktamaṣṭaśatābhimantritaṃ kṣīreṇāloḍya pāyayet | 
evaṃ cāturthakaekāhikadvyāhikatryāhikasātatikaṃ nityajvaraviṣamajvarādiṣu 
pāyasaṃ ghṛtasaṃyuktaṃ aṣṭaśatābhimantritaṃ bhakṣāpayet | svastho bhavati ||

evaṃ ḍākinīgrahagṛhīteṣu ātmano mukhamaṣṭaśatavārānabhimantrya nirīkṣayet | 
svastho bhavati | evaṃ mātaravālapūtanavetālakumāragrahādiṣu 
sarvāmānuṣaduṣṭadāruṇagṛhīteṣu ātmano hastamaṣṭaśatābhimantritaṃ kṛtvā 
gṛhītakaṃ mastake spṛśet | svastho bhavati ||

ekajaptenātmarakṣā *******(?)rakṣā tṛjaptena ***(?) caturthena grāmarakṣā 
pañcajaptena yā*(?)caragatarakṣā bhavati | evaṃ 

 83, p. 83)

yāvatsahasrajaptena kaṭakacakarakṣā kṛtā bhavati | etāni cāparāṇi anyāni ca 
kṣudrakarmāṇi sarvāṇi karoti asādhite'pi | atha sādhayitumicchati kṣudrakarmāṇi 
kāryāṇi | ekāntaṃ gatvā viviktadeśe samudragāminīṃ saritsamudbhave samudrakūle 
gaṅgānadīkūle vā athavā mahānadīkūlamāśritya śucau pradeśe uḍayaṃ kṛtvā 
trisnāyī tricailaparivartī maunī bhikṣabhaikṣāhārasādhakayāvakaṣayo phalāhāro vā 
triṃśallakṣāṇi japet siddhinimittaṃ tato dṛṣṭvā tato sādhanamārabhet | jyeṣṭhaṃ 
paṭaṃ tatraiva deśe tasmiṃ sthāne paṭasya mahatīṃ pūjāṃ kṛtvā suvarṇarūpyamayī 
tāmramṛttikamayairvā pradīpakaiḥ turuṣkatailapūrṇaiḥ gavyaghṛtapūrṇairvā 
pradīpakaiḥ pratyagravastrakhaṇḍābhiḥ khaṇḍābhiḥ kṛtavartibhiḥ lakṣamekaṃ paṭasya 
pradīpāni nivedayet | sarvāṇi samaṃ samantāt samanantarapradīpitaiḥ pradīpamālābhiḥ 
paṭasya raśmayo niścaranti | samanantaraniścaritai raśmibhiḥ paṭaḥ 
samantajvālamālākulo bhavati | upariṣṭāccāntarikṣe dundubhayo nadanti | 
sādhukāraśca śrūyate ||

tato vidyādhareṇa sattvaramāṇarūpeṇa sādhakapaṭāntakoṇaṃ pūrvalikhitapaṭaḥ 
niḥsṛtaṃ arghaṃ dattvā pradakṣiṇīkṛtya sarvabuddhāṃ praṇamya grahetavyam | tato 
gṛhītamātreṇa sarvapradīpagṛhītaiḥ sattvaiḥ sārdhaṃ samutpatati 
ekādhikavimānalakṣaṇaṃ vā gacchanti | divyatūryapratisaṃyukte 
madhuradhvanigītavāditanṛtyopetaiḥ vidyādharībhiḥ samantādākīrṇaṃ taṃ 
sādhakaṃ vidyādharacakravartirājye abhiṣecayanti | saha taiḥ pradīpadhāribhiḥ 
ajarāmaralīlī bhavati | mahākalpasthāyī bhavati | uditādityasaṅkāśaḥ divyāṅgaśobhī 
vicitrāmbarabhūṣitaḥ | ta evāsya bhavanti kiṅkarāḥ | taiḥ sārdhaṃ vicarati | 
sarvavidyādhararājāsya dāsatvenopatiṣṭhante | vidyādharacakravartī bhavati | cirañjīvī 
adhṛṣyo bhavati | sarvasiddhānāṃ paramasubhago bhavati | vidyādharakanyānāṃ 
daśenā bhavati | sarvadravyānāṃ buddhabodhisattvāṃśca pūjayati | tato bhavati 
kṣaṇamātreṇa brahmalokamapi gacchati | 

syāpi na gaṇapati kiṃ puna****(?)nyavidyādharāṇām | ante cāsya **(?)nvaṃ bhavati | 
āryamañjuśriyaḥ * * * * * * * * (?) ******(?)vati | uttaptataram | tata ekānte 

 84, p. 84)

gatvā viveke vigatajane niḥsaṅgasaṅgarahite mahāraṇyamanupraviśya yatra sthāne 
padmasaraṃ saritopetaṃ ekavarṣatāśritaṃ parvatā***(?) ekākṣaraṃ vidyārājaṃ 
mañjuśrīkalpabhāṣitaṃ vā tamāgatānyabodhisattvabhāṣitaṃ vā anyataraṃ mantraṃ 
gṛhya teṣāṃ yathepsataḥ padmamūlaphalāhāro payopayogāhāro vā vidyā 
ṣaṭtriṃśallakṣāṇi japet | japānte ca tenaiva vidhinā pūrvanirdiṣṭena jyeṣṭhaṃ paṭaṃ 
pratiṣṭhāpya padmapuṣpāṇāṃ śvetacandanakuṅkumābhyaktānāṃ 
khadirakāṣṭhairagniṃ prajvālya pūrvaparikalpitāṃ padmāṃ ṣaṭtriṃśat sahasrāṇi 
juhuyāt ||

tato homāvasāne bhagavataḥ śākyamuneḥ paṭasya raśmayo niścaranti | tato 
sādhakamavabhāsya mūrdhāntardhīyante | samanantaraspṛṣṭaśca sādhakaḥ 
pañcābhijño bhavati | bodhisattvalabdhabhūmiḥ divyarūpī yatheṣṭaṃ vicarate | 
ṣaṭtriṃśatkalpāṃ jīvati | ṣaṭtriṃśadbuddhakṣetrānatikrāmati | teṣāṃ ca prabhāvaṃ 
samanupaśyati | ṣaṭtriṃśadbuddhānāṃ pravacanaṃ dhārayati | teṣāṃ ca 
pūjopasthānābhirato bhavati | ante ca bodhiparāyaṇo bhavati | 
āryamañjuśrīkalyāṇamitraparigṛhīto bhavati | yāvad bodhiniṣṭhaṃ 
nirvāṇaparyavasānam iti ||

bodhisattvapiṭakāvataṃsakād mahāyānavaipulyasūtrād 
āryamañjuśrīmūlakalpānnavamaḥ paṭalavisarād dvitīyaḥ 
uttamasādhanopayikakarmapaṭalavisaraḥ parisamāpta iti ||
 85, p. 85)

atha daśamaḥ paṭalavisaraḥ |

atha khalu bhagavāṃśchākyamuniḥ punarapi karmasādhanottamaṃ bhāṣate sma | iha 
kalpayate anyatamaṃ mantraṃ gṛhī*(?) ***(?)mahānadīmavartīrya nauyānasaṃsthitaḥ 
gaṅgāyāḥ madhye kṣīroda****(?)śallakṣāṇi japet yatheṣṭadivasaiḥ ||

tato japānte sarvān nāgāṃ paśyati | tataḥ sādhanamārabhetatraiva naumadhye 
agnikuṇḍaṃ kārayet padmākāram | tato nāgakesarapuṣpaiḥ paṭasya mahatīṃ pūjāṃ 
kṛtvā jyeṣṭhaṃ paṭaṃ paścānmukhaṃ pratiṣṭhāpya ātmanaśca pūrvābhimukhaṃ 
kuśaviṇḍakopaviṣṭaḥ nāgakesarapuṣpaṃ ekaikaṃ saptābhimantritaṃ kṛtvā 
khadirakāṣṭhendhanāgniprajvālite juhuyāt | yāvat triṃśasahasrāṇi 
śvetacandanakuṅkukmapūtānāṃ nāgakesarapuṣpāṃ nānyeṣāṃ nāgānāṃ 
darśanamavekṣyaṃ siddhadravyaiśca pralobhayanti | na grahītavyāni ||

tato homānte nauyānena sārddhamutpatati | vidyādharacakravarttī bhavati | 
sarvanāgendrarājāścāsyānucarā bhavanti | bhṛtyā iva tiṣṭhante | 
triṃśatyantarakalpāṃ jīvati | svacchandacārī cāsya bhavati | apratihatagatiḥ 
āryamañjuśriyaṃ sākṣāt paśyati | sa mūrdhni spṛśati spṛṣṭamātraśca 
pañcābhijño bhavati | niyata. buddhatvamadhigacchati | aparamapi 
uttamakarmopayikasādhanaṃ bhavati | gaṅgāmahānadīmavatīrya ekakāṣṭhenaiva 
bilvavṛkṣamayena nauyānaṃ kṛtvā sudṛṣṭaṃ sukṛtaṃ tatra samābhiruhya 
bilvakāṣṭhakamayaṃ vāhanaṃ tenaiva tāṃ tau anusādhakenaiva vyaktena nipuṇatareṇa 
vāhaye gaṅgāmahānadīmaparityajya vāhayet samantāt | tiryag dīrghaṃ vā | 
ato'nyataraṃ mantraṃ gṛhītvā mūlamantraṣaḍakṣara **(?) aṣṭākṣara ekākṣaraṃ vā 
krodhadūtīdūta aparā vā anyataraṃ vā mantra gṛhītvā jyeṣṭhaṃ paṭaṃ tatraiva 
paścānmukhaṃ pratiṣṭhāpya ātmanaśca pūrvāmukhaṃ ***(?)taḥ paścād 
yatheṣṭaṃ bhavati vīrayāvakaphalāhāro vā udaka*****(?)phalāhāro vā maunī triḥ 
*********(?)parivartī *******(?)cārī suśuklabuddhiḥ | prathamaṃ tāvat 
*******(?)padiṣṭapūrva*********(?) ṣaṣṭilakṣāṇi japet | tato japānte *********** (?) ||

 86, p. 86)

tato sādhakenopakaraṇāni saṅguhā pūrvasthāpitakāni kuryāt tatraiva nauyāne | tato 
mahāsamudraṃ gacchatā na bhetavyam | nāmi nivārayitavyā | na ca śakyante 
nivarttāpayituṃ varjayitvā sādhakavaśāt || 

tato muhūrtamātreṇaiva mahāsamudraṃ praviśati yojanasahasrasthitāpi kiṃ punaḥ 
svalpamadhvānam | tatra praviṣṭaḥ saritālaye sādhanakarmamārabhet | 
khadirakāṣṭhairagniṃ prajvālya pūrvakāritāgnikuṇḍe kumbhakārakārite vā 
mṛdbhāṇḍe nāgakesarakiñjalkāhutīnāṃ śvetacandanakarpūravyāmiśrāṇāṃ 
svalpatarāṇāṃ prabhūtatarapramāṇānāṃ vā ṣaṣṭilakṣāṇi juhuyāt ||

juhvataśca laṅkāpurivāsino rākṣasā bahurūpadhāriṇaḥ hāhākāraṃ kurvantāḥ 
nāgapuribhogavatīvāsināśca nāgarājānaḥ uttiṣṭhante vividharūpadhāriṇo 
krūratarāḥ saumyatarāśca | te nāgarākṣasāśca evamāhuḥ - uttiṣṭhatu 
bhagavānuttiṣṭhatu bhagavāniti | asmākaṃ svāmī bhavat | evaṃ asurāḥ yakṣāḥ 
devāḥ mahoragāḥ siddhāḥ sarvamānupāśca pralobhayanti | notthātavyaṃ na 
bhetavyaṃ ca ||

tato vidyādhareṇa mantraṃ japtā vāmahaste tarjanyā tarjayitavyā | tato vidravanti 
itaścāmutaśca prapalāyante naśyanti ca | tato homāvasāne sā nautaṃ sādhakaṃ 
gṛhītvā kṣaṇenākaniṣṭhabhavanaṃ gacchanti | aparāṇyapi lokadhātuṃ 
gacchatyāgacchati ca bodhisattvacittavido bhavati pañcābhijñaḥ maharddhiko bhavati 
mahānubhāvaḥ | āryamañjuśriyaṃ cāsya satataṃ paśyati | sarvanāgāḥ 
sarvarākṣasāḥ sarvadevāḥ sarvāsurāḥ sarvasattvā cāsya vaśyā bhavanti | 
ājñākarāḥ sthāpayitvā sarvabuddhabodhisattvapratyekabuddhāryaśrāvakānāmiha 
mantrasiddhānāṃ ca | te cāsya maitrātmakā bhavanti anumantāraḥ 
yāvatsarvasattvānāmadhṛṣyo bhavati ||

aparamapi karmopayikottamasādhanaṃ bhavati | bilvakāṣṭhairmahatā nauyānaṃ 
kārāṣaye | ekakāṣṭhadārusaṅghātairvā mahatāvasthānaṃ ca kuryāt | 
gaṅgāmadhyasthe dvīpakaṃ tatrasthaṃ nauyānaṃ kuryā | tasmiṃśca nauyāne 
viṃśottaraśataṃ puṣpāṇāṃ pradīpavyagrahastānāṃ nauyānamabhi***(?) 
**(?)mbaravasanānāṃ kṛtarakṣāṇāṃ ********(?)dhisaṃsthāpitakasyā 
***(?)sthāpayet |

 87, p. 87)

tato ************* (?) kṛtvā nāgakesaracūrṇānāṃ kuṅkumaśveta************* (?) 
khadirānale **(?)tīsahasrāṇi ṣaṭtriṃśa juhuyāt ||

tato homāvasāne sā nau kṣaṇamātreṇa brahmalokaṃ gacchati | āgacchati ca | yatheṣṭaṃ 
vicarate | āryamañjuśriyaṃ sākṣāt paśyati | dṛṣṭamātraśca bhūmiprāpto bhavati 
pañcābhijñaḥ cirakālajīvī mahākalpasthāyī mahāvidyādharacakravartirājā bhavati | 
te cāsya pradīpadharā siddhavidyādharā bhavanti | sahāyakā taiḥ sārddhaṃ yatheṣṭaṃ 
vicarate svacchandagāmī bhavati | buddhānāṃ bhagavatāṃ pūjābhirato bhavati | ante ca 
buddhatvaṃ niyataṃ bhavati | aparamapi karmopayikasādhanottamo bhavati ||

nadīkūle samudrakūle vā himavantagirau tathā |
parvate vindhyarāje'smiṃ sādhayet karmamuttamam ||

sahye malaye caiva arbude gandhamādane |
tṛkūṭe parvatarāje'smiṃ sādhayet karmamuttamam ||

mahāsamudre tathā śaile vṛkṣāḍhye puṣpasambhave |
ete deśeṣu sidhyante mantrā vai jinabhāṣitā |
viviktadeśe śucau prānte grāmyadharmavivarjite ||

sidhyante mantrarāṭ sarve tathaiva girigahvare |
prāntaśayyāsane ramye tathaiva jinavarṇite ||

duṣṭasattvavinirmukte sidhyante sarvamantrarāṭ |
dhārmike jape deśe śaucācārarate jane ||

mātāpitṛbhakte ca dvijavarṇāvivarjite |
devatā siddhi**(?)yanti tasmiṃ sthāne tu nānyathā ||

gaṃbhīrathītaṭe ramye yamune caiva suśobhane |
****(?)rmadavakṣe ca candrabhāge **(?) taṭe ||

 88, p. 88)

kāverī pradaravatī caiva sitā devamahānadī |
siddhikṣetrāṇyetāni uktā daśavalātmajaiḥ || 

daśabalaiḥ kathitāḥ kṣetrāḥ uttarāpathaparvatāḥ |
kaśmīre cīnadeśe ca nepāle kāviśe tathā ||

mahācīne tu vai siddhi siddhikṣetrāṇyaśeṣataḥ |
uttarāṃ diśimāśritya parvatāḥ saritāśca ye ||

puṇyadeśāśca ye proktā yavagodhūmabhojinaḥ |
sattvā dayālavo yatra siddhisteṣu dhruvā bhavet ||

śrīparvate mahāśaile dakṣiṇāpathasaṃjñike |
śrīdhānyakaṭake caitye jinadhātudhare bhuvi ||

siddhyante tatra mantrā vai kṣipraḥ sarvārthakarmasu |
vajrāsane mahācaitye dharmacakre tu śobhane ||

śāntiṃ gataḥ muniḥ śreṣṭho tatrāpiḥ siddhi dṛśyate |
devāvatāre mahācaitye saṅkaśye mahāprātihārike ||

kapilāhvaye mahānagare vare vane lumbini puṅgave |
siddhyante mantrarāṭ tatra praśastajinavarṇite ||

gṛdhrakūṭe tathā śaile sadā sītavane bhuvi |
kusumāhvaye puravare ramye tathā kāśīpurī sadā ||

madhure kanyakubje tu ujjayanī ca purī bhuvi |
vaiśālyāṃ tathā caitye mithilāyāṃ ca sadā bhuvi ||

purīnagaramukhyāstu ye vānye janasambhavā |
praśastapuṇyadeśe tu siddhisteṣu vidhīyate ||

ete cānye ca deśā vai grāmajanapadakarvaṭā |
pattanā puravarā śreṣṭhā puṇyā sā saritāśritā ||

tatra bhikṣānuvartī * * * * * * * (?) bhavet | 
lapane cābhyavakāśe * * * * * * (?) sadā ||

 89, p. 89)

pūrvasevāṃ tu kurvīta mantrāṇāṃ sarvakarmasu |
madhyadeśe sadā mantrī japenmantraṃ samantataḥ ||

jāpapravṛtto sadāyuktaḥ tyāgābhyāsāt mantravit |
śīlācārasusatyaśca sarvabhūtahite rataḥ ||

śrāddho mantracaryāyāṃ pūrvameva jape vratī |
śucau deśe sukṣetre mlecchataskaravarjite ||

sarīsṛpādiṣu sarveṣu varjitaṃ ca viriṣyate |
phalapuṣpasamopete praśaste nirmalodake ||

sarve mantravinmantraṃ nānyadeśeṣu kīrtyate |
devālaye śmaśāne vā ekasthāvaralakṣite ||

ekaliṅge tathā prānte sarve mantraṃ tu mantravit |
ātmarakṣāṃ sakhāyāṃ tu kṛtvā vai sa puraścarī ||

mantrayukto sadā mantrī sevenmantramuttamam |
mahāraṇye mahāvṛkṣe kusumāḍhye phalodbhave ||

* * * * * * * * (?) parvatāgre tu nimnage |
udakasthāne śucaukṣe ca mahāsarittaṭe vare ||

seveta mantraṃ mantrajño sthāneṣveha * * * * (?) |
prāgdeśe ca lauhitye mahānadye nadīśubhe ||

kāmarūpe tathā deśe vardhamāne purottame |
yatrāsau nimnagā śliṣṭātipuṇyāgrasaridvarā ||

tasmiṃ sthāne sadājāpī bhajeta suvigāṃ śaciḥ |
pūrvasevaṃ tu tasmādvai kuryātsarvakarmasu ||

gaṅgādvāre tathā nityaṃ gaṅgāsāgarasaṅgame |
śucirjapeta mantraṃ vai prayāge cai**(?)savrataḥ ||

mahāśmaśānānyetāni jāpī * * (?) sadā japet |
vimalodakāni saritāni kṛ * * (?) rgitāni ca ||

 90, p. 90)

ataeva japī tatra japenmantraṃ samāhitaḥ |
na puṇyaṃ tatra vai kiñcit dṛśyate lokaceṣṭitam ||

kintu mantrāpadeśena kiñcitkālaṃ vaseta vai |
anyatra vā tato gacche samaye somagrahe travat ||

samayaprāpto vasattatra kiñcitkālaṃ tu nānyathā |
anyatra vā tato kṣipraṃ gacche śaktā tu mantravit ||

sugatadhyupitacaityeṣu bhūtaleṣu sadā vaset |
lokatīrthāni sarvāṇi kudṛṣṭipatitāni ca ||

anyāni tīrthasthānāni mantravid varjaye sadā |
na vaset tatra mantrajño kuhetugatimudbhavām ||

ākrāntaṃ jinavarairyastu bhūtalaṃ pratyekakhaḍgibhiḥ |
bodhisattvairmahāsattvaiḥ śrāvakairjinavarātmajaiḥ ||

tāni sarvāṇi deśāni sevenmantravinmantrajāpī |
pūrvamevaṃ prayatnena tasmiṃ sthāne sadācare ||

vidhidṛṣṭena mantrajño japenmantraṃ punaḥ punaḥ |
pāpaṃ hyeśeṣaṃ nāśayati japahomaiśca dehinām ||
tasmāt sarvaprayatnena japenmantraṃ susamāhitamiti ||

etāni sthānānyuktāni sarvakarmeṣu ca uttamakarmopayikasādhaneṣu | eṣāmalābhena 
yatra vā tatra vā sthāne śucau pūrvasevāḥ kāryā śraddhāvimuktena 
sādhanopayikottamakarma samācaret ||

ādau tāvajjyeṣṭhaṃ paṭaṃ paścānmukhaṃ pratiṣṭhāpya ātmanaśca 
pūrvābhimukhaṃ pratiṣṭhāpya valmīkāgramṛttikāṃ vā gaṅgānadīkūlamṛttikāṃ 
vā gṛhya uśīraśvetacandanakuṅkumaṃ vā karpūrādibhirvyatimiśrayitvā 
mayūrākāraṃ kuryāt | taṃ paṭasyā**(?) sthāpayitvā acchi**(?) kuśaiḥ 
śucideśasamudbhavaiḥ ***(?)kāraṃ **************(?)grahītvā vāmahastena 
mayūraṃ *****(?)rṇamāsyāṃ *******(?) mahatīṃ **(?) karpūradhūpaṃ dahatā 
tāva***(?) yāvatprabhāta iti ||

 91, p. 91)

tataḥ sūryodayakālasamaye tanmṛnmayaṃ mayūraḥ mahāmayūrarājā bhavati | 
cakraścādīptaḥ | ātmanaśca divyadehī divyamālyāmbarābharaṇavibhūṣitaḥ 
uditādityasaṅkāśaḥ kāmarūpī | sarvabuddhabodhisattvānāṃ praṇamya paṭaṃ 
pradakṣiṇīkṛtya paṭaṃ gṛhītvā tasmiṃ mayūrāsane niṣaṇṇaḥ muhūrtena 
brahmalokamatikrāmati | anekavidyādharakoṭīnayutaśatasahasraparivāritaḥ 
vidyādharacakravartī bhavati | apratihatagatiḥ divyasampattisamanvāgato bhavati | 
āryamañjuśriyaṃ sākṣāt paśyati sākṣāt paśyati | sa evāsya kalyāṇamitro bhavati | 
ante ca buddhatvaṃ prāpnotīti ||

evaṃ 
daṇḍakamaṇḍaluyajñopavītamanaśilārocanakhaḍganārācabhiṇḍipālaparaśunānāvi
dhāṃśca praharaṇaviśeṣāṃ mṛnmayāṃ dvipadacatuṣpadāṃ pakṣivāhanaviśeṣāṃ 
siṃhavyāghravarkṣvādīṃśca 
āsanavāhanaśayanavāhanasitātapatramakuṭābharaṇaviśeṣāṃ sarvāṃśca 
ratnaviśeṣāṃ sarvāṃśca pravrajitopakaraṇaviśeṣāṃ 
akṣasūtropānahakāṣṭhapādukapātracīvarakhakharakaśūcīśastraprabhṛtayo 
puṣpalohamayāni anye vā yatkiñcit sarvopakaraṇabhāṇḍaprabhṛtayo puṣpalohamayāṃ 
vālmīkamṛttikanadakilamṛttikamayāṃ vā tāṃ sarvāṃ pañcagavyena prakṣālayitvā 
abhyukṣayitvā vā aṣṭaśatenābhimantritaṃ kṛtvā saṃśodhanamantreṇaiva 
ekākṣareṇa mantreṇa vā anyatareṇa vā mantreṇehakalparājoktena 
varjayitvānusādhanopayikena mantreṇa yatheṣṭataḥ yathābhirucitaṃ ātmano kṛtarakṣaḥ 
sahāyakāṃśca kṛtaparitrāṇaḥ saguptamantratantrajñaḥ pūrvanirdiṣṭeṣu sthāneṣu 
paścānmukhaṃ pratiṣṭhāpya ātmano pūrvavat paṭasya mahatīṃ pūjāṃ kṛtvā 
jyeṣṭhasya karpūradhūpaṃ dahatā teṣāṃ pūrvanirdiṣṭānāṃ 
praharaṇopakaraṇavarvaviśeṣāṃ pūrvanirdiṣṭakṛtrimāṃ śuklapūrṇamāsyāṃ 
rātrau anyataraṃ saṅ**(?) **(?) **(?) **(?)jjapet yāvatsūryoda*(?)kālasamayam ||

atrāntare mahāprabhāmālī **(?) ***(?)yate | yadi vāhanaviśeṣaṃ sādha**(?) gṛhīto 
bhavati tadābhiruhya yatheṣṭaṃ gacchati | yadābharaṇaviśeṣe praharaṇavidyeṣo vā taṃ 
gṛhītvā vandyo vā viśadharacakravartā bhavati |

 92, p. 92)

yatheṣṭaṃ gacchati divyarūpī uditādityasaṅkāśaḥ mahāprabhāmālī 
vidyudyotitamūrttiḥ sarvavidyādharaprabhuḥ dīrghajīvī mahākalpasthaḥ 
anekavidyādharakoṭīnayutaśatasahasraparivāraḥ divyamahāmaṇiratnacārī yena vā 
vāhanena pūrvaparikalpitena dṛṣṭa yena siddho sa evāsya mahāprabhāvo bhavati | 
tamevāsya vāhanaṃ sa evāsya sahāyakaḥ paramantrāṇusiddhiḥ nivārayitvā 
ātmamantrasiddhiṃ samprayojitamaitrātmako hitakāmaḥ satatānubaddhaḥ ya evāsya 
praharaṇābharaṇaratnaviśeṣāḥ āsanaśayanayānasattvaprabhṛtayo ta evāsya 
mahārakṣāvaraṇaguptaye nityānubaddhā bhavanti | mahāprabhāvo mahāvīryo 
mahākāyaśca mahākāyaśca bhavati | āryamañjuśriyaṃ sākṣāt paśyati | 
sādhukāraṃ ca dadāti | mūrdhniraparāmṛṣṭena kalyāṇamitratāṃ ca pratilabhate | 
yāvad bodhimaṇḍalamanuprāpta iti daśabalatāṃ niyatamavāpnoti | pūjyaśca bhavati | 
sarvasatvānāmanabhibhavanīyaḥ adhṛṣyo bhavati sarvabhūtānāṃ 
bhūtakoṭīvaṃśānucchedakaḥ bhūmiprāptaśca bhavati | daśabalānāṃ 
bodhisattvaniyāmatāṃ ca samanugacchatīti saṃkṣepato uttamakarmāṇi sarvāṇi 
uttamasthānasthite uttamapaṭasyāgrataḥ uttamapūjābhirataḥ uttamānyeva karmāṇi 
kuryāt | vidyādharatvamākāśagamanaṃ bodhisattvamanupraveśaṃ pañcābhijñatāṃ 
bhūmimanuprāpaṇatāṃ anenaiva dehena lokadhātusaṅkramaṇatāṃ 
daśavalavaṃśaparipūritāyai āryamañjuśriyaṃ sākṣāddarśanatāyai 
avandhyadarśanadharmadeśanaśravaṇatāyai buddhavaṃśānupacchedanatāyai 
sarvajñajñānānukramaṇasamanuprāpaṇatāyai 
dharmameghavisṛtasamanupraveśanatāyai kleśānucchoṣaṇa amṛtavṛṣṭidhāribhiḥ 
praśamanatāyai lokānugrahapravṛttiranuṣṭhānatāyai tathāgādharmanetrārakṣaṇatāyai 
tathāgatavacanāvandhyakaraṇatāyai mantracaryāsādhanopayikavidhiprabhāvanatāyai 
sarvabuddhabodhisattvapratyekabuddhāryaśrāvakamāhātmyadharmamudbhāvanatāyai 
sādhanīyamimaṃ kalparājavisaraṃ 
mantrapratibhāṣayuktajyeṣṭhapaṭāgrasamīpasthasarvalaukikalokottaramantrakalpa-
sarvatantreṣu vidhimārgeṇa saṃkṣepato ihānyakalpabhāṣitairapi karmabhiḥ 
sādhanīyo'yaṃ paṭarājā | āśusteṣāṃ mantrāṇāṃ siddhirbhavatīti yanmayā 
kathitaṃ tadavaśyaṃ sidhyatīti || 

bodhisattvapiṭakāvataṃsakād mahāyānavaipulyasūtrād āryamañjuśriyamūlakalpād 
daśamaḥ uttamapaṭavidhānapaṭalavisaraḥ parisamāptaḥ ||
 93, p. 93)

athaikādaśaḥ paṭalavisaraḥ |

atha khalu bhagavāṃ śākyamuniḥ punarapi śuddhāvāsabhavanamavalokya 
mañjuśriyaṃ kumārabhūtamāmantrayate sma | asti mañjuśrīḥ ! tvadīyaṃ 
madhyamaṃ paṭavidhānaṃ madhyamakarmopayikasādhanavidhiḥ samāsato tāṃ 
bhāṣiṣye | taṃ śṛṇu | sādhu ca suṣṭhu ca manasi kuru | bhāṣiṣye ||

atha khalu mañjuśrīḥ kumārabhūto bhagavantamevamāhuḥ - tad vadatu bhagavāṃ 
lokānukampako śāstā sarvasattvahite rataḥ | yasyedānīṃ kālaṃ manyase | 
asmākamanukampārthamanāgatānāṃ ca janatāmavekṣya ||

evamukte bhagavāṃ mañjuśriyā kumārabhūtena bhagavānetadavocat | śṛṇu 
mañjuśrīḥ ! ādau tāvat śīlavrataśaucācāraniyamajapahomadhyānavidhiṃ yatra 
pratiṣṭhitā sarvamantracaryāsādhanakarmāṇyavandhyāni bhavanti saphalāni | āśu ca 
sarvamantracaryāsādhanakarmānyavandhyāni bhavanti saphalāni | āśu ca 
sarvamantraprayogāni siddhiṃ gacchanti | katamaṃ ca tat | bhāṣiṣye'haṃ śṛṇu 
kumāra ! ||

ādau tāvad vidyāvrataśīlacaryāsamādānaṃ prathamata eva samādadet | prathamaṃ 
tāvanmaṇḍalācāryopadeśanasamayamanupraviśet | tvadīyaṃ kalparājoktaṃ vyaktaṃ 
medhāvinaṃ labdhvācāryābhiṣekatvaṃ śāsanābhijñaṃ kuśalaṃ vyaktaṃ 
dhārmikaṃ satyavādinaṃ mahotsāhaṃ kṛtajñaṃ dṛḍhasauhṛdaṃ nātivṛddhaṃ 
nātivālaṃ nispṛhaṃ sarvalābhasatkāreṣu brahmacāriṇaṃ kāruṇikaṃ na 
lobhamātreṇa bhogahetorvā anunayahetorvā na mṛṣāṃ vadate kaḥ punarvādo 
svalpamātraiṇaiva lobhamohaprakāraiḥ dṛḍhapratijñā samatā sarvabhūteṣu dayāvāṃ 
dānaśīlaḥ kṛtapuraścaraṇaḥ tvadīyaguhyamantrānujāpī pūrvasevakṛtavidyaḥ 
tvadīyamaṇḍalasamanupūrvapraviṣṭaḥ lokajñaḥ vidhijñaḥ samanugrāhakaḥ 
kāryāvāṃ vicakṣaṇaḥ śreyasapravṛttaḥ abhīru acchambhinagamaṅkubhūtaḥ 
dṛḍhavīryaḥ avyādhitaḥ yena vyādhinā akarmaśīlī prahoccakulaprasūtaśceti | 
ebhirguṇairyukto maṇḍalācāryo bhavati ||

sādhakaśca tatsamaḥ nyūno vā kiñcidaṅgaiḥ tādṛśaṃ maṇḍalācāryamabhyarthya 
prārthayet | icchāmyācāryeṇa mahābo****(?) kumārabhūtasyāryamañjuśriyasya 
samayamanupraviṣṭum | tad vadatvācāryo'smākamanukampārthaṃ hitacitto dayāvāṃ |

 94, p. 94)

tatastena maṇḍalācāryeṇa pūrvanirdiṣṭena vidhinā śiṣyāṃ yathāpūrvaṃ parīkṣya 
praveśayet | pūrvavadabhiṣekaṃ dattvā mantraṃ dadyāt | yathāvat kramaśo samayaṃ 
darśayet | rahasyatantramudrāmanukarmāṇi ca prabhūtakālenaiva suparīkṣya āśayaṃ 
jñātvā darśayet | sarvatantramantrādiṣu karmāṇi nānyeṣāmiti vidhireṣā prakīrttitā ||

tataḥ śiṣyeṇa maṇḍalācāryasya yathāśaktitaḥ ācāryo vā yena tuṣyeta ātmānaṃ 
bhogāṃśca pratipādayet ||

tatastena maṇḍalācāryeṇa putrasaṃjñā upasthāpayitavyā | putravat pratipattavyam | 
mātuśca bhogā upasaṃhartavyā iti ||

tatastena sādhakena anyatamaṃ mantraṃ gṛhītvā ekāntaṃ gatvā pūrvanirdiṣṭe sthāne 
peyālaṃ taireva mantraiḥ āhvānanavisarjanapradīpagandhadhūpabalinivedyaṃ 
maṇḍaloktena vidhinā vistareṇa karttavyam | āhūya arghamāsanaṃ dattvā trisandhyā 
trisnāyī tricailaparivartī jāpaṃ kuryāt pratyahaṃ tatra sandhyākālaṃ nāma rātryantāt 
prabhṛti yāvad yugamātrādityodayam | atrāntare prathamaṃ sandhyamucyate | 
madhyandine ca āditye ubhayānte yugamātraṃ pramāṇaṃ vyomni sanniśritaṃ 
ravimaṇḍalaṃ madhyaṃ sandhyamucyate | astamanakāle ca yugamātraśeṣaṃ tritīyaṃ 
sandhyamucyata iti ||

śīlavratasamāyuktamācāryaṃ dakṣapaṇḍitam |
mahākuloccaprasūtaṃ ca dṛḍhavīryaṃ tu sarvataḥ ||

mantra tantrabhiyuktaṃ ca sarvakāryeṣu dakṣadhīḥ |
sūkṣmo nipuṇamantrajñaḥ dharmadhātudharo sadā ||

vahotsāhī ca tejasvī lokadharmānupekṣiṇaḥ |
śrāddho munivaradharmo'pi laukikānāṃ tu varjitāḥ ||

kṛtajāpī vivekajño pūrvasevāgurovinaḥ |
mantrajño mañjughoṣasya dṛṣṭapratyayatatparaḥ ||

 95, p. 95)

laukikānāṃ prayogajño mantrāṇāṃ buddhabhāṣitām |
kṛtarakṣo dṛḍhasyāmo śaucācārarataḥ sadā ||

buddhopadeśitaṃ mārgamanuvarttī ca sarvataḥ |
udyukto mantrajāpe'smiṃ praśaste jinavarṇite ||

dṛṣṭakarmaphale nityaṃ paraloke tathaiva ca |
bhīruḥ syāt sarvapāpānāmaṇumātraṃ tathaiva ca ||

śucirdakṣonyanalasaḥ medhāvī priyadarśanaḥ |
daśabalaiḥ kathitā mantrāstathaiva jinasūnubhiḥ ||

laukikā ye ca mantrā vai vajrāntakulayorapi |
teṣāṃ kutaśramo nityaṃ granthaśāstrārthadhārakāḥ ||

avyādhito naśaktiṣṭho jarāvālyovivarjitaḥ |
siddhamantro tathārakṣo āśukārī tu sarvataḥ ||

adīrghasūtrī tathā mānī iṅgitajño viśeṣataḥ |
brahmacāri mahāprājño ekākīcarasaṅgakṛt ||

labdhābhiṣeko śūraśca tantre'smin mañjubhāṣite |
kṛtajāpāntakṛdyukto kṛtavidyo tathaiva ca ||

mahānubhāvo lokajño gatitattvānucintakaḥ |
śreyasāyaiva prayuktaśca dātā bhūtahite rataḥ ||

tathā viśiṣṭo ācāryo prārthanīyo sadā tu vai |
likhitaṃ tena mantrāṇāṃ maṇḍalaṃ siddhimarchati ||

abhiṣekaṃ tu tenaivaṃ dattaṃ bhavati mahat phalam |
siddhikāmastu śiṣyairvā pūjyo'sau munivat sadā ||

alaṅghyaṃ tasya vacanaṃ śiṣyaiḥ kartavya yatnataḥ |
bhogāstasya dātavyāḥ yathā*****(?)bhavāḥ ||

svalpamātrā prabhūtā vā yena * * * * (?) gacchati |
kāyajīvitahetvartthaṃ cittaṃ dehaṃ yathā pituḥ ||

 96, p. 96)

tathaiva śiṣyo dharmajño ācāryāya dade dhanam |
prāpnuyād yaśaḥ siddhiṃ āyurārogyameva tu ||

puṣkalaṃ gatimāpnoti śiṣyo pūjyastu taṃ gurum |
mantrāstasya ca sidhyanti vidhimārgopadarśanāt ||

sevanād bhajanād teṣāṃ mānanā pūjanādapi |
tuṣyante sarvabuddhāstu tathaiva jinavarātmajāḥ ||

sarve devāstu tuṣyante satkriyā tu gurau sadā |
etat kathitaṃ sarvaṃ gurūṇāṃ mantradarśinām ||

samayānupraveśināṃ pūrvaṃ prathamaṃ vā sādhakena tu |
jano vā tatsamo vāpi utkṛṣṭo vā bhaved yadi ||

nāvamanyo gururnityaṃ mekādvā adhiko'pi vā |
tenāpi tasya tantre'smiṃ upadeśaḥ sadā tu vai ||

kartavyo mantresiddhasmai yathāsattvānudarśite |
na matsaro bhavet tatra śiṣye'smiṃ pūrvanirmite ||

snehānuvartinī cakṣuḥ supratiṣṭhitadehinām |
tameva kuryācchiṣyatvaṃ ācāryā śiṣyahetavaḥ ||

anyonyānuvartinī yatra snehasantatimāninī |
snigdhasantānānudharā nu mantraṃ dadyāttu tatra vai ||

ācāryo śiṣyamevaṃ tu śiṣyo vā gurudarśane |
utsukau bhavataḥ nityā sādhvasayogataḥ ubhau ||

teṣāṃ nityaṃ tu mārgaṃ vai mantracaryānudarśane |
saphalānuvartanau mantrajñau ubhayo pitṛputṛṇau ||

dhṛtiṃ tuṣṭiṃ ca **(?) tau tathā śiṣya guruḥ sadā |
**(?)ṇīyo ****(?) putro dharmavatsalaḥ sadā ||

* * * * * * * * * * * * * * * * (?) |
* * * * * * * * * * * * * * * * (?) ||

 97, p. 97)

daridrebhyaśca sattvebhyo klīvebhyo viśeṣataḥ |
sarvebhyo'pi sattvebhyo mantracaryā viśiṣyate ||

sarvakāle va kurvīta adhamottamamadhyame |
sadā sarvasmiṃ dharmeṣu kuryānugrahahetutaḥ ||

īpsitebhyo'pi pradātavyaṃ gatiyonirviceṣṭite |
śiṣyeṇaiva tu tasmai tu mantraṃ gṛhya yathātamam ||

tenaivopadiṣṭena mārgeṇaiva nānyathā |
siddhikāmo yatet tasminnitareṣāṃ parāyike ||

pitṛvat praṇamya śirasā vainato gacche yatheṣṭataḥ |
ekāntaṃ tato gatvā japenmantraṃ samāsataḥ ||

bhikṣabhaikṣāśavṛttī tu maunī triḥkālajāpinaḥ |
pūrvanirdiṣṭamevaṃ syād yathāmārgaṃ pravartakaḥ ||

tadānuvṛttī sevī ca sthānamāyatanāni ca |
mahāraṇyaṃ parvatāgraṃ tu nadīkūle śucau tathā ||

goṣṭhe mahāpure cāpi vivikte janavarjite |
śūnyadevakule vṛkṣe ekaliṅge śiloccaye ||

mahodakataṭe ramye puline vāpi dīpake |
vividhaiḥ pūrvanirdiṣṭaiḥ deśaiścāpi manoramaiḥ ||

etaiścānyaiḥ pradeśaistu japenmantraṃ samāhitaḥ |
sakhāyairlakṣaṇopetaiḥ mantrārthaṃ nītitārkikaiḥ ||

iṅgitākāratattvajñaiḥ ātmasamasādṛśaiḥ |
śūrairvijitasaṅgrāmaiḥ sāttvikaiśca sahiṣṇubhiḥ ||

***(?)rmantracaryāyāṃ śāsane** **** (?) |
** (?)tairlakṣaṇopetaiḥ kṣa********* (?) ||

** (?)dhyante sarvakarmāṇi * * * * * * * (?) |
prātarutthāya śayanāt snātvā * * * * * * (?) ||

 98, p. 98)

niḥprāṇake jale caiva sarinmahāsarodbhave |
udghṛṣya mātraṃ mantrajño mṛdgobhayacūrṇitaiḥ ||

mantrapūtaṃ tato kṛtvā jalaṃ caukṣaṃ sanirmalam |
snāyīta japī yuktātmā nātikālaṃ vilaṅghaye ||

tatotthāya taṭe sthitvā hastau prakṣālya mṛttikaiḥ |
sapta sapta punaḥ sapta vārānyekaviṃśati ||

upaviśya tatastatra dantakāṣṭhaṃ samācaret |
nisarjayitvā dantadhāvanaṃ tato vandeta tāpinam ||

vanditvā lokanāthaṃ tu pūjāṃ kuryānmanoramām |
vividhaiḥ stotropahāraistu saṃstutya punaḥ punaḥ ||

sugandhapuṣpaistathā śāstu arghaṃ dattvā tu jāpinaḥ |
praṇamya śirasā buddhānāṃ tadā tu śiṣyasambhavāṃ ||

teṣāṃ lokanāthānāṃ agrato yāpadeśanā |
nivedya cāśano tatra paṭasyāgrata madhyame ||

kuśaviṇḍakṛtaḥ tatsthaḥ niṣaṇṇopasamāhitaḥ |
japaṃ kuryāt prayatnena akṣasūtreṇa tena tu ||

yathālabdhaṃ tu mantraṃ vai nānyamantraṃ tadā japet |
atihīnaṃ ca varjīta atiutkṛṣṭa eva vā ||

madhyamaṃ madhyakarmeṣu japenmantraṃ sadā vratī |
atyuccaṃ varjayed yatnād vacanaṃ cāpi cetaram ||

madhyamaṃ madhyakarmeṣu praśasto jinavarṇitaḥ |
nātyuccaṃ nātihīnaṃ ca madhyamaṃ tu sadā japet ||

vacanaṃ śreyasādyukto sarvabuddhaistu pūrvakaiḥ |
na jape parasāsīṣye ṣaṭkarmapathe sadā ||

gupte cātmavide deśe japenmantraṃ tu madhyamam |
tathā jape tu prayuktaṃ syāt kaśinmantrārthasuśrutaḥ |
bhūyo japeta tanmantraṃ madhyamāṃ siddhimicchataḥ ||

 99, p. 99)

tasmā jantuvigate mantratattvārtthasuśrute |
viveke vigatasampāte japenmantraṃ tu jāpinaḥ ||

caturthe rātribhāge tu tadardha ardha eva tu |
tāmrāruṇe yugamātre ca udite ravimaṇḍale ||

prathamaṃ sandhyamevaṃ tu kathitaṃ munipuṅgavaiḥ |
yugamātraṃ caturhasto madhyamo parikīrtitaḥ ||

ato vyomne dite bhānoḥ mantrajāpaṃ tadā tyajet |
mantrajāpaṃ tadā tyaktvā visarjyārghaṃ dadau vratī ||

śeṣakālaṃ tadādyukto kuśale'smin śāsane munau |
saddharmavācanādīni prajñāpāramitādayaḥ ||

pustakā daśabhūmākhyāḥ pūjyā vācyāstu vai sadā |
kālamāgamya tasmā vai praṇamya jinapuṅgavāṃ ||

svamantraṃ mantranāthaṃ ca tato gacchenna jīvikam |
kālacārī tathā yukto kālabhojī jitendriyaḥ ||

dhārmiko sādhakodyukto prasanne buddhaśāsane |
praviśed grāmāntaraṃ maunī śaucācārarato sadā ||

gṛhe tu dhārmike sattve praviśed bhikṣāṃ japī sadā |
niṣprāṇodakasaṃsiddhe vāke śucisammate ||

samyag dṛṣṭisapatnīke prasanne buddhaśāsane |
tathāvidhe kule nityaṃ bhikṣārtthī bhikṣamādadet ||

yathā yodhaḥ susannaddho praviśed raṇasaṅkaṭam |
arīn mardayate nityaṃ ripubhirna ca inyate ||

evaṃ mantrī sadā grāmaṃ praviśed bhikṣānujīvinaḥ |
rañjanīne ****** (?) rūpaṃ śabdāṃstunai śubhām ||

rāgapraśa**** (?) ityedaśubhā ***(?) |
dṛṣṭvā kalevaraṃ strīṣu yauvanācārabhūṣitam ||

 100, p. 100)

bhāvayedaśucidurgandhaṃ pūtimūtrādikutsitam |
krimibhiḥ klinnaḥ śmaśānasthaṃ anilaṃ duḥkhaṃ kalevaram || 

vāliśā yatra mūḍhā vai bhramanti gatipañcake |
grathitā karmasūtraistu cirakālābhiśobhinaḥ ||

ajñānāvṛtamūḍhāstu jātyandhā duḥkhahetukāḥ |
viparītadhiyo yatra saktāḥ sīdanti jantavaḥ ||

vividhaiḥ karmanepatthaiḥ anekākārarañjitāḥ |
dīrghadolābhirūḍhāstu gamanāgamaneṣu cekṣitāḥ ||

nṛtyatāyaiva yuktastu caraṇākāraceṣṭitā |
sīdanti ciramadhvānaṃ yatra sattvā śuce ratāḥ ||

araghaṭṭaghaṭākāraṃ bhavārṇavamalodbhavāḥ |
na kṣayaṃ janma teṣāṃ vai duḥkhavārisaṃmaplutām ||

duḥkhamūlaṃ tathā hyukto striyā buddhaistu kevalaḥ |
śrāvakairbodhisattvaistu pratyekamunibhistathā ||

etanmahārṇavaṃ duḥśoṣaṃ akṣobhyaṃ bhavasāgaram |
yatra sattvāni majjante strīṣu cetanavañcitāḥ ||

narakaṃ tiryalokaṃ ca pretalokaṃ ca sāasuram |
mānuṣyaṃ lokaṃ vai divyaṃ divyaṃ caiva gatiḥ sadā ||

paryaṭanti samantādvai aśaktāḥ strīṣu vañcitāḥ |
nimajjante mahāpaṅkāt saṃsārārṇavacārakāt ||

strīṣu saktā narā mūḍhā kuṇameṇaiva kroṣṭukāḥ |
yatra sattvā ratā nityaṃ tīvrāṃ duḥkhāṃ sahanti vai ||

nirnaṣṭaśukladharmāṇāṃ pratiṣṭāṃ buddhaśāsane |
nivārayanti sarvāṇi duḥkhā naiva bhavārṇave ||

mana*****dyuktāḥ mahe*****(?)svinaḥ |
tejari****tamitrāḥ teṣāṃ duḥkhe na vidyate ||

 101, p. 101)

saṃyatā brahmasatyajñā gurudevatapūjakāḥ |
mātṛpitṛbhaktānāṃ strīṣu duḥkhaṃ na vidyate ||

anityaṃ duḥkhato śūnyaṃ paramārtthānusevinām |
maṇḍaśalyaṃ tathābhūtaṃ jāpināṃ strīkalevaram ||

rāgī vāliśadurbuddhiḥ saṃsārādapalāyitaḥ |
strīprasakto bhavennityaṃ tasya siddhirna vidyate ||

na tasya gatirutkṛṣṭā na cāpi gatimadhyamā |
kanyasā nāpi siddhiśca duḥśīlasyeha jāpine ||

duḥśīlasya munīndreṇa mantrasiddhirna coditā |
na cāpi mārgaṃ dideśaṃ vai nirvāṇapuragāminam ||

kutaḥ sidhyanti mantrā vai vāliśasyeha kutsite |
na cāpi sugatistasya duḥśīlasyeha jantunaḥ ||

na cāpi nākapṛṣṭhaṃ vai na ca saukhyaparāyaṇaḥ |
kaḥ punaḥ siddhimevaṃ syānmantrāṇo jinabhāṣitām ||

chinno vā tālavṛkṣastu mastake tu yadā punaḥ |
abhavye haritattvāya aṅkurāya punaḥ kāryā ||

evaṃ mantrasiddhistu mūḍhasyeha prakīrtitā |
duḥśīlo pāpakarmastu strīṣu saṅgī punaḥ sadā |
akalyāṇamitrasamparkī kutaḥ sidhyanti mantrarāṭ ||

tasmā dānto sadā jāpī strīdoṣamavicārakaḥ |
saṅgaṃ teṣu varjīta siddhisteṣu vidhīyate ||

nānyeṣāṃ kathitā siddhiḥ vāliśāṃ strīṣu mūrchitām |
avyagrarato dhīmāṃ śucirdakṣamasaṅgakṛt ||

kulīno dṛḍhaśūraśca sauhṛdo priyadarśanaḥ |
dharmādharmavicārajño siddhisteṣāṃ na durlabhā ||

evaṃ pravṛtto mantrajño * * * * (?) sārtthamāviśe |
yathābhirucitaṃ gatvātra sthānaṃ pūrvakalpitam ||

 102, p. 102)

bhuñjīta gatvā deśe tu kalpikaṃ * * * * * (?) |
śucau deśe tu saṃsthāpya bhikṣābhāganaśuddhadhīḥ ||

pādau prakṣālya bahirgatvā tasmādāvasayāt punaḥ |
niḥprāṇake tadā ambhe prathamaṃ jaṅghameva tu ||

dvitīya vāmahastena jaṅghaṃ cāśliṣya cāghṛṣe |
apasavyaṃ punaḥ kṛtvā hastaṃ prakṣālya mṛttikaiḥ ||

pūrvasaṃsthāpitaiḥ śuddhaiḥ śucibhiḥ sapta eva tu |
mantrapūtaṃ tato caukṣaṃ śucinirmalabhājane ||

gṛhya gomayasudyaṃ tu kapilāgaupariśrute |
niṣprāṇakāmbhasaṃyukte kuryā śāsturmaṇḍamaṇḍalam ||

prathamaṃ munivare kuryāt hastamātraṃ viśeṣataḥ |
dvitīyaṃ sumantranāthasya tṛtīyaṃ kuladevate ||

ya jāpino yadā mantrī tat kuryāttu sadā punaḥ |
caturtthaṃ sarvasattvānāmupabhogaṃ tu kīrtyate ||

dakṣiṇe lokanāthasya maṇḍale tu sadā iha |
ratnatrayāya kuryāttaṃ maṇḍalaṃ caturaśrakam ||

dvitīyaṃ pratyekabuddhānāṃ tṛtīyaṃ daśabalātmajaiḥ |
ityete maṇḍalāḥ sapta caturaśrā samantataḥ ||

hastamātrārdhahastaṃ vā kuryā cāpi dine dine |
gupte deśe tadā jāpī pratyahaṃ pāpanāśanā ||

tatotthāya punarmantrī hastau prakṣālya yatnataḥ |
upaspṛśya jale caukṣe śuddhe prāṇakavarjite ||

nirmale śucine yatnāt śucibhāṇḍe tadāhṛte |
mahāsare prasravaṇe vāpi audbhave saritāsṛte ||

śucideśasamāpāte śucisatvakaroddhṛte |
upaspṛśya punarmantrī dve trayo vā sadā punaḥ ||

*(?)sṛśeta ****(?) karṇaśrautro tathaiva ca |
* * * * * * * * (?) akṣṇau nāsāpuṭau ** (?) ||

 103, p. 103)

mūrdhni nābhideśe ca saṃspṛśet śubhavāriṇā |
vārāṃ pañcasaptaṃ vā kuryāt sarvaṃ yathāvidhim ||

śaucācārasampanno śucirbhūtvā tu jāpinaḥ |
bhikṣābhājanamādāya gacchet salilālayam ||

yatra pratiṣṭhitā vāri nimnagā codbhave tathā |
nadīprasravaṇādibhyo bhikṣāṃ prakṣālayet sadā ||

tatotthāya punargacche vihāramāvasathaṃ tu vai |
pūrvasanniśrito yatra vaśe tatra tu taṃ vrajet ||

gatvā taṃ tu vai deśaṃ nyaset pātraṃ taṃ japī |
upaspṛśya tataḥ kṣipraṃ gṛhya pātraṃ tathā punaḥ ||

pātre mṛnmaye parṇe rājate hemna eva vā |
tāmre valkale vāpi dadyāt śāsturnivedanam ||

nivedyaṃ śāstuno dadyāt svamantraṃ mantrarāṭ punaḥ |
ekaṃ tithimāgamya duḥkhitebhyo'pi śaktitaḥ ||

nātiprabhūtaṃ dātavyaṃ nivedyaṃ caiva sarvataḥ |
nātmānupāyā mantrajño kuryād yuktā tu sarvataḥ ||

kukṣimātrapramāṇaṃ tu sthāpyamānaṃ dadau sadā |
na bubhukṣāpipāsārttā śakto mantrārtthasādhane ||

nātyāśī malpabhojī vā śakto mantrānuvartane |
ata eva jinendreṇa kathitaṃ sarvadehinām ||

āhārasthitisattvānāṃ yena jīvanti mānuṣāḥ |
devāsuragandharvanāgayakṣāśca kinnarāḥ ||

rākṣasāḥ pretapiśācāśca bhūtostārakasagrahāḥ |
nāsau saṃvidyate kaścid bhājane yo'vahitapekṣiṇaḥ ||

audārika* * * * * * * * * (?) kīrtitāḥ |
sūkṣmāhāri* * * * * * * * (?)gataḥ ||

dhyānāhāriṇā * * * * * * * * (?) veṣṭitā |
ārūpyāśca devā vai* * * * * * (?) bhojinaḥ ||

 104, p. 104)

antarābhavasattvāśca gatvāhārāḥ prakīrtitāḥ |
kāmadhātau tathā sattvā vicitrāhārabhojanāḥ ||

kāmiko'suramartyānāṃ kavalikāhārabhojanāḥ |
ata eva jinendraistu kathitaṃ dharmahetubhiḥ ||

āhārasthiti sattvānāṃ sarveṣāṃ ca prakīrtitā |
jāpino nityayuktastu mātrā eva bhujakriyā ||

śakto hi sevituṃ mantrā bhojane'smiṃ pratiṣṭhitaḥ |
ācārapariśuddhastu kuśalo brahmacāriṇaḥ ||

mātrajñatā ca bhaktesmiṃ siddhistasya na durlabhā |
yathaivākṣapabhyajya śākaṭī śakaṭasya tu ||

cirakālābhisthityartthaṃ bhārodvahanahetavaḥ |
tathaiva mantrī mantrajño āhāraṃ sthitaye dadau ||

kalevarasya yāpyayāvyartthaṃ poṣayeta sadā japī |
mantrāṇāṃ sādhanārthāya bodhisambhārakāraṇā ||

japenmantraṃ tathā martye lokānugrahakāraṇāt |
ata eva muniḥ śreṣṭho ityuvāca mahādyutiḥ ||

kāśyapo nāma māmena purā tasmiṃ sadā bhuvi |
śreyasārtthaṃ hi bhūtānāṃ idaṃ mantraṃ prabhāṣata ||

duḥkhināṃ sarvalokānāṃ dīnāṃ dāridryakhedinām |
āyāsoparatāṃ kliṣṭāṃ teṣāmarthāya bhāṣitam ||

śreyasāyaiva bhūtānāṃ saṃsṛtānāṃ tathā punaḥ |
āhārārtthaṃ tu bhūtānāṃ idaṃ mantravaraṃ vadet ||

śṛṇvantu śrāvakāḥ sarve bodhisaniśritāśca ye |
mahyedaṃ vacanaṃ mantraṃ gṛhṇatvaṃ vyādhināśanam ||

kṣudvyādhipo**(?) tu ye tu gattvā pipāsitā |
sarvaduḥkhopaśā ******** (?) lokākṣiṇaḥ ||

***** (?) muniprakhye kāśyapekṛtau mahādyutiḥ |
*** (?) tuṣṭamanaso prārtthayāmāsa taṃ vibhum ||

 105, p. 105)

vadasva mantraṃ dharmajño dharmarājā mahāmuniḥ |
sattvānukampakaḥ agro samago patyupasthitaḥ ||

ityuktvā munibhiḥ agro mantraṃ bhāṣeta vistaram |
kālavi"ṇkarutāghoṣā dundubhīmeghanisvanaḥ ||

brahmasvaro mahāvīryo brahmaṇo hyagraṇī jinaḥ |
śṛṇvantu bhūtasaṅghā vai ye kecidihāgatāḥ ||

apadā bahupadā cāpi dvipadā cāpi catuṣpadāḥ |
saṃkṣepato sarvasattvārthaṃ mantraṃ bhāṣe sukhodayam ||

atītānāgatā sattvā vartamānā ihāgatāḥ |
saṃkṣepato nu vakṣyāmi śṛṇvadhvaṃ bhūtakāṃkṣiṇam || iti |

namaḥ sarvabuddhānāmapratihataśāsanānām || tadyathā - oṃ gagane gaganagañje 
ānaya sarvaṃ lahu lahu samayamanusmara ākarṣāṇi mā vilamba yathpsitaṃ me 
sampādaya svāhā | ityevamuktvā bhagavaṃ kāśyapaḥ tūṣṇī abhūt ||

atrāntare bhagavatā kāśyapena samyak sambuddhena vidyāmantrapadāni savistarāṇi 
sarvaṃ taṃ gaganaṃ mahārhabhojanaparipūrṇameghaṃ sandṛśyate sma | sarvaṃ taṃ 
trisāhasraṃ mahāsāhasralokadhātuṃ bhojanameghasañchannagaganatalaṃ sandṛśyate 
sma | yathāśayasattvabhojanamabhikāṃkṣiṇaṃ yathābhirucitamāhāraṃ tattasmai 
pravartate sma | yathābhirucitaiścāhāraiḥ bhojanakṛtyaṃ kṣudduḥkhapraśamanārthaṃ 
pipāsitasya pānaṃ pānīyaṃ cāṣṭāṅgopetaṃ vāridhāraṃ tatraiva manīṣitaṃ 
nipatati sma ||

sarvasattvāśca tasmiṃ samaye tasmiṃ kṣaṇe 
sarvakṣudvyādhipraśamanaparvatṛpāpanayanaṃ ca kutāmabhūt | sā ca sarvāvatī sarvat 
āścaryaprāpto *****(?)prāpto bha***(?) bhāṣitama****(?) anumodya bhagavataḥ pādau 
śi****(?)datvā *****(?)ntarhitā | ****** (?) kāśyapaśca tathāgatāvahāraiḥ 
vihāriyuriti mayā ca bhagavatā śākyamunināpyetarhi bhāṣitā cābhyanumoditā ca ||

 106, p. 106)

asmiṃ kalparājottame sarvasattvānāmarthāya kṣutpipāsāpanayanārthaṃ 
sarvamantrajāpināṃ ca viśeṣataḥ pūrvaṃ tāvajjāpinā imaṃ mantraṃ sādhayitavyam 
| yadi notsahed bhikṣāmaṭituṃ parvatāgramabhiruhya ṣaḍ lakṣāṇi japet triśuklabhojī 
kṣīrāhāro vā | tato tatraiva parvatāgre āryamañjuśriyasya madhyamaṃ paṭaṃ 
pratiṣṭhāpya pūrvavanmahatīṃ pūjāṃ kṛtvā udārataraṃ ca vali nivedyam | anenaiva 
kāśyapasamyaksambuddhairbhāṣitena mantreṇa khadirasamidbhiragniṃ prajvālya 
audumbarasamidhānāṃ dadhimadhughṛtāktānāṃ sārdrāṇāṃ vitastimātrāṇāṃ 
śrīphalasamidhānāṃ aṣṭasahasraṃ juhuyāt ||

tato'rdharātrakālasamaye mahākṛṣṇameghavātamaṇḍalī āgacchati | na bhetavyam | 
nāpyotthāya prakramitavyam | āryamañjuśriyāṣṭākṣarahṛdayena ātmarakṣā kāryā 
maṇḍalabandhaśca sahāyānāṃ ca pūrvavat | tato sā kṛṣṇavātamaṇḍalī antardhīyate 
| striyaśca sarvālaṅkārabhūṣitāḥ prabhāmālinī diśāścāvabhāsyamānā 
sādhakasyāgrato kurvate | uttiṣṭha bho mahāsattva ! siddhāsmīti | gataḥ sādhakena 
gandhodakena jātīkusumasanmiśreṇa argho deyaḥ | tataḥ sā tatraivāntardhīyate | tadaha 
eva ātmapañcaviṃśatimasya sahāyairvā yathābhirucitaiḥ kāmikaṃ bhojanaṃ 
prayaccahti | yatheṣṭāni copakaraṇāni sandadhāti | tataḥ sādhakena visarjyārghaṃ 
dattvā paṭaṃ triḥ pradakṣiṇīkṛtya paṭamādāya sarvabuddhabodhisattvān praṇamya 
yatheṣṭaṃ sthānaṃ sādhanopayikaṃ pūrvanirdiṣṭaṃ mahāraṇyaṃ parvatāgraṃ vā 
nirmānuṣaṃ vā sthānaṃ gantavyam ||

tatrātmanaḥ sahāyairvā uḍayaṃ kṛtvā prativastavyam | prativasatā ca tasmiṃ sthāne 
ākāśagamanādikarmāṇi kuryāt | tato sādhakena pūrvavat kuśaviṇḍakopaviṣṭena 
madhyamaṃ paṭaṃ pratiṣṭhāpya pratiṣṭhāpya pūrvavat khadirakāṣṭhairagniṃ 
prajvālya trisandhyaṃ śvetapuṣpāṇāṃ dadhimadhughṛtāktānāṃ aṣṭasahasraṃ 
juhuyāt divasānyekaviṃśati ||

tato'rdharātrakālasamaye homānte āryamañjuśriyaṃ sākṣāt paśyati | īpsitaṃ varaṃ 
dadāti | ākāśagamanamantardhānabodhisattvabhūmipratyekabuddhatvaṃ 

 107, p. 107)

śrāvakatvaṃ pañcābhijñatvaṃ vā dīrghāyuṣkatvaṃ vā 
mahārājyamahābhogatāyairvā nṛpapriyatvaṃ vā | āryamañjuśriyā 
sārdhamantravicaratā saṃkṣepato vā yanmanīṣitaṃ tat sarvaṃ dadāti | yaṃ vā yācate 
tamanuṣṭayacchati | siddhyadravyāṇi vā sarvāṇi labhate | ākarṣaṇaṃ ca 
mahāsattvānāṃ ca karoti | saṃkṣepato yathā yathā ucyate tat sarvaṃ karoti | prāktanaṃ 
vā karmāparādhaṃ vā saṃśodhayatītyāha bhagavāṃ śākyamuniḥ ||

aparamapi karmopayikamadhyamasādhanaṃ bhavati | ādau tāvat tathā viśiṣṭe sthāne 
śucau deśe nadyāḥ pulinakūle vā pūrvavat sarvaṃ kṛtvā paścānmukhaṃ paṭaṃ 
pratiṣṭhāpya ātmanaśca pūrvābhimukho bhūtvā kuśaviṇḍakopaviṣṭaḥ peyālaṃ 
vistareṇa kartavyam | trisandhyaṃ ṣaḍ lakṣāṇi japet | japaparisamāpte ca 
karṇikārapuṣpāṇāṃ śuklacandanamiśrāṇāṃ kuṅkumamiśrāṇāṃ vā 
śatasahasrāṇi juhuyāt | pūrvavat tathaivāgniṃ prajvālya homaparyavasāne ca 
paṭaprakampane mantritvaṃ paṭaraśmyavabhāse niścarite ca raśmau rājyaṃ 
paṭasamantajvālamālākule caturmahārājakāyikarājyatvaṃ vākniścaraṇe paṭe trayaḥ 
tridaśeśvaratvaṃ śakratvaṃ paṭadharmadeśananiścaraṇe 
bodhisattvatribhūmeśvaratvaṃ paṭabāhumūrdhni sparśane 
pañcābhijñāsaptabhūmimanuprāpaṇadaśabalaniyatamanupūrvaprāpaṇamiti ||

atha sādhakena bhagavaṃkāśyapabhāṣitane mantre sādhite 
kṛtpipāsāpratighātārthamanuprāpte tenaiva vidhinā tenaivopakaraṇena 
mantracaryārthasādhanopayike dharme samanuṣṭheyam | nānyathā siddhiriti ||

evamanupūrvamantracaryāmanuvṛttiḥ samatoranuṣṭheyā niyataṃ siddhyati | 
dravyopakaraṇoṣadhyapi śeṣāṇi maṇiratnāni yathāpūrvanirdiṣṭānīti ||

mantrajño mantrajāpī ca vidhirākhyātamānasaḥ |
tasmiṃ deśe tadā mantrī śucijaśvetadodanam ||

bhuktvā tu tuṣṭamanaso paripuṣṭendriyaḥ sadā |
gṛhanaṃ pātraśeṣaṃ tu sarid gacche śobhodake ||

ekānte sthorayitvā tu tiryebhyo dadau vratī |
tiryebhyo tu datvā vai pātraṃ prakṣālya yatnataḥ ||

 108, p. 108)

mṛnmayaṃ tu punaḥ pākaṃ tataḥ kurvata yatnataḥ |
śeṣapātraṃ tu kurvīta nisnehaṃ nirāmiṣam ||

gandhaṃ caiva santyājya śeṣapātraṃ munirvaraḥ |
yasmin pātre aṭe bhikṣāṃ na jagdhe tatra bhojanam ||

na bhakṣe tatra bhakṣāṇi phaladravyāṇi tu sadā |
na bhuñjet padmapatreṇa na cāpi kuvalayodbhavaiḥ ||

saugandhikeṣu varjīta na bhuṅkte tatra mantriṇaḥ |
kaumudā ye ca patrā vai plakṣodumbarasambhavā ||

na cāpi vaṭapatraistu karṇaśākogaulmiṇām |
na cāpi āmrapatreṣu tathā pālāśamudbhavaiḥ ||

śālapatraiḥ śirīṣaiśca bodhivṛkṣasamudbhavaiḥ |
yatrāsau bhagavāṃ buddhaḥ śākyasiṃho niṣaṇṇavāṃ ||

taṃ vṛkṣaṃ varjayed yatnāt tatkāṣṭhaṃ cāpi na khanet |
nāgakesaravṛkṣeṣu na kuryātpatraśātanam ||

nāpi bhuṅkte kadā kasmiṃ sarve te varjitā budhaiḥ |
nāpi laṅghet kadā mohā munīnāṃ parṇaśālinām ||

samayād bhraśyate mantrī teṣāṃ parṇeṣu bhojane |
anyaparṇairna bhuñjīta bhojanaṃ tatra mantriṇaḥ ||

mṛnmaye tāmranirdiṣṭaiḥ tathā rūpyaiḥ sātamudbhavaiḥ |
sphaṭikaiḥ śailamayairnityaṃ tathā bhojanamādade ||

na bhuṅkte parṇapṛṣṭhaistu tathā hastatale tathā |
nivedyasambhavā ye parṇā mārārerdaśavalātmajāṃ ||

pratyekakhaḍgiṇāṃ ye ca tathā śrāvakapuṅgalām |
varjate taṃ japī parṇaṃ padbhyāṃ caiva na laṅghayet ||

vividhāṃ bhakṣapūṣāṃ tu tathā pānaṃ ca bhojanam |
na mantrī ādade yatnāt sarvaṃ caiva niveditam ||

 109, p. 109)

jinānāṃ jinacārāṇāṃ ca tathā śrāvakapuṅgalām |
ratnatraye'pi dattaṃ vai taṃ jāpī varjayet sadā ||

mantrāstasya na siddhyante svalpamātrāpi dehinām |
kaḥ punaḥ śreyasā divyaṃ sarvamaṅgalasammatām ||

pauṣṭikaṃ śāntikaṃ caiva sarvāśāparipūriṇam |
na siddhyanti tadā tasya nivedya valibhojinaḥ ||

śucino dakṣaśīlasya ghṛṇino dhārmiṇastathā |
siddhyanti mantrāḥ sarvatra śaucācāraratasya vai ||

anna sarveṣu dattvādyaṃ na bhuṅkte tatra jāpinaḥ |
anyamannaṃ na bhuñjīta bhuñjītānyebhyo pratipāditam ||

bhojanaṃ svalpamātraṃ tu svadattaṃ cāpi ādade |
ya eva pravṛtto mantrajño tasya siddhi kare sthitā ||

anena vidhinā taṃ jāpī bhojanaṃ ādaded vratī |
munibhiḥ sampraśastaṃ tu sarvamantreṣu sādhane ||

vidhidṛṣṭāṃ samāsena sarvabhojanakarmasu |
ataḥ paraṃ pravakṣyāmi mantraṃ sarvaśodhane ||

upaspṛśya tato jāpī idaṃ mantraṃ paṭhet sadā |
saptavārāṃ tato mantrī japitvā kāyaśodhanam ||

śṛṇu tasyārthavistāraṃ bhūtasaṅghānudevatā |
sarvakāyaṃ parāmṛśya idaṃ mantraṃ vadenmunī ||

namaḥ sarvabuddhānāmapratihataśāsanānām | tadyathā - 

oṃ sarvakilviṣanāśani ! nāśaya nāśaya sarvaduṣṭaprayuktāṃ samayamanusmara hūṁ 
jaḥ svāhā || anena mantreṇa bhikṣodanaṃ yaṃ vā anyaṃ paribhuṅkte sa 
mantrābhimantritaṃ kṛtvā paribhoktavyaḥ | bhuktvā copaspṛśya pūrvavat mūrdhnaprati 
sarvaṃ kāyaṃ parāmṛjya tato viśrāntavyam | viśrāmya ca muhūrtaṃ 
ardhārgheṭayāptaṃ vā tataḥ paṭamabhivandya sarvabuddhānāṃ saddharmapustakāṃ 
vācayet | ****(?)pāramita āryacandrapradīpasamādhiṃ āryadaśabhūmakaḥ 
āryasuvarṇaprabhāsottamaḥ āryamahāmāyūrī āryaratnaketudhāriṇīm |

 110, p. 110)

eṣāmanyatamānyatamaṃ vācayed yugamātrasūryapramāṇatālam | tato parināmya 
yathāpariśaktitaśca vācayitvā pustakāmutsārya śucivastrapracchannāṃ vā kṛtvā 
saddharmaṃ praṇamya tato snānāyamavatere nadīkūlaṃ mahāhradaṃ vā gatvā 
niṣprāṇakāṃ mṛttikāṃ gṛhya saptamantrābhimantritāṃ kṛtvā anena mantreṇa jalaṃ 
kṣipet | katamena ||

namaḥ samantabuddhānāmapratihataśāsanānām | tadyathā - oṃ sarvaduṣṭāṃ 
stambhaya hūṁ indīvaradhāriṇe kumārakrīḍarūpadhāriṇe vandha vandha 
samayamanusmara sphaṭ sphaṭ svāhā | anena tu rakṣāṃ kṛtvā diśābandhaṃ ca 
sahāyānāṃ ca maṇḍalabandhaṃ tuṇḍavandhaṃ sarvaduṣṭapraduṣṭānāṃ 
sarvākarṣaṇaṃ ca śukrabandhaṃ saptajaptena sūtreṇa kaṭipradeśāvabaddhena 
sarvataśca paryaṭet | japakāle ca sarvasmiṃ sarvakālasnānakāle ca 
duṣṭavighnavināśanasupraśamanārthamasya mantrasya lakṣamekaṃ japet | tataḥ 
sarvakarmāṇi karoti | pañcaśikhamahāmudropetaṃ nyaset sarvakarmeṣu | sarvāṃ karoti 
nānyathā bhavatīti ||

tataḥ sādhakena mṛdgomayacūrṇādīṃ gṛhya snāyīta yathāsukham | 
niṣprāṇakenodakena snātavyam | sarvatra ca sarvakarmasu niṣprāṇakenaiva kuryāt | tato 
snātvā mṛdgomayānulepanairanyairvā sugandhagandhibhiścopakaraṇaviśeṣaiḥ nāpi 
salile kheṭamūtrapurīṣādīnutsṛjet | salilapīkadhārāṃ vā notsṛje | nāpi krīḍet 
karuṇāyamānaḥ sarvasattvānāmātmanaśca pratyavekṣya 
anātmaśūnyaduḥkhoparuddhavedanābhinunnaṃ rūrṇamiva 
mātṛviprayogaduḥkhitasattvo | evaṃ sādhanarahito mantrajño hi tathāvidhaṃ 
śatanapatanavikiraṇavidhvaṃsanādibhiḥ duḥkhopadhānairuparuddhyamānaṃ 
saṃsārārṇavagahanasthamātmānaṃ paśyet | alayanamantrāṇamaśaraṇaṃ 
adīnamanasamātmānamavekṣya | dhyāyīta kaṇṭhamātramudakastho 
nābhimātramudakasthito vā tatraiva tu jalamadhye cittaikāgratāmupasthāpya ||

prathamaṃ tāvanmahāpadmaviṭapaṃ mahāpadmapuṣpopetaṃ 
mahāpadmapatropaśobhitaṃ cārudarśanaratnamayaṃ vaidūryakṛtagaṇḍaṃ 
marakatapataṃ padmakesaraṃ sphaṭikasahasrapatraṃ ativikasitaṃ tadā na 
jātasphaṭikapadma*******(?)popaśobhitaṃ 

 111, p. 111)

tatrasthaṃ siṃhāsanaṃ ratnamayamanekaratnopaśobhitaṃ duṣpayugapraticchannaṃ 
tatrasthaṃ vṛddhaṃ bhagavantaṃ dhyāyīta dharmaṃ deśayamānaṃ kanakāvadātaṃ 
samantajvālamālinaṃ dhyāya prabhāmaṇḍalamaṇḍitaṃ mahāpramāṇaṃ vyomniriva 
ūllikhamānaṃ paryaṅkopaniṣaṇṇam | dakṣiṇataśca āryamañjuśrīḥ 
sarvālaṅkāravaropetaṃ padmāsanasthaṃ cāmaragrāhī bhagavataḥ sthitako no 
niṣaṇṇaḥ raktagaurāṅgaḥ piṣṭakuṅkumavarṇo vā vāmataśca āryāvalokiteśvaraḥ 
śaratkāṇḍagauraṃ camaravyagrahastaḥ | evamaṣṭau bodhisattvāḥ āryamaitreyaḥ 
samantabhadraḥ kṣitigarbhaḥ gaganagañjaḥ sarvanīvaraṇaviṣkambhī apāyajaha 
āryavajrapāṇi sudhanaścetyete daśa bodhisattvāḥ dakṣiṇato pratyekabuddhāḥ aṣṭau 
dhyāyīta | candanaḥ gandhamāndanaḥ ketuḥ suketu sitaketu ṛṣṭa-upāriṣṭanemiśceti | 
aṣṭau mahāśrāvakāḥ tatraiva sthāne | tadyathā - āryamahāmaudgalyāyana śāriputra 
gavāmpati piṇḍola bharadvāja pilindavatsaḥ āryarāhulaḥ mahākāśyapa 
āryānandaśceti | ityeṣāṃ mahāśrāvakāṇāṃ samīpe anantaṃ bhikṣusaṅghaṃ 
dhyāyīta | pratyekabuddhānāṃ samīpe anantāṃ pratyekabuddhāṃ dhyāyīta | 
mahābodhisattvānāṃ cāṣṭāsu sthāneṣu anantaṃ bodhisattvasaṅghaṃ dhyāyīta ||

evaṃ śastaṃ nabhastalaṃ mahāparṣanmaṇḍalopetaṃ dhyāyīta | ātmanaśca 
nābhimātrodakastho nānāvidhaiḥ puṣpaiḥ divyamānuṣyakaiḥ 
māndāravamahāmāndārava padmamahāpadmadhātuḥkārika-indīvarakusumaiśca 
nānāvidhaiḥ mahāpramāṇaiḥ mahākūṭasthaiḥ puṣpapuṭaiḥ bhagavataḥ pūjāṃ 
kuryā | sarvaśrāvakapratyekabuddhabodhisattvānāṃ cūrṇacchatradhvajapatākaiḥ 
divyamānuṣyakaiḥ prabhūtaiḥ pradīpakoṭīnayutaśatasahasraiśca pūjāṃ 
kuryānmanoramām ||

evaṃ ca balidhūpanivedyādisarvapūjopasthānānyupakaraṇāni 
divyamānuṣyakānyupahartavyāni | bhagavataśca śākyamune 
ūrṇakośādraśmimabhiniścarantaṃ cātmānamavabhāsyamānaṃ sarvāsāṃ 
dhyāyīta | samanantaradhyānagatasya *(?)pinaḥ brāhmapuṇyaphalāvāptiḥ niyataṃ 
bodhiparāyaṇo bhavatīti ||

ityevamādayo dhyānāḥ kathitā lokapuṅgavaiḥ |
śreyasaḥ sarvabhūtānāṃ hitārthaṃ caiva mantriṇām ||

 112, p. 112)

ādimukhyo tadā dhyāno hitārthaṃ sarvamantrinām |
kathayāmāsa sattvebhyo muniḥ śreṣṭho'tha sattamaḥ ||

maṇḍalākāratadveṣaprathame munibhāṣite |
dvitīyaṃ maṇḍalaṃ cāpi tṛtīyaṃ mantramataḥ param ||

prathame uttamā siddhiḥ madhyame tu tathā param |
kanyase kṣudrasiddhistu nigamya munipuṅgavaḥ ||

paṭākāraṃ tathā dhyānaṃ jyeṣṭhamadhyamakanyasām |
samāsena tu taddhyānaṃ sarvakilviṣanāśanam ||

nātaḥparaṃ prapadyeta dhyānākāramanīṣiṇaḥ |
siddhyanti tasya mantrā vai dhyāne'smiṃ supratiṣṭhitāḥ ||

yatheṣṭaṃ vidhinākhyātaṃ dhyānaṃ dhyātvā tu jāpinaḥ |
visarjya tatra vai mantraṃ arghaṃ dattvā yathāsukham ||

uttīrya tasmājjalaughāttu tato gacched yathāsukham |
sthānaṃ pūrvanirdiṣṭaṃ vidhidṛṣṭaṃ susaṃyatam ||

japenmantraṃ tadā mantrī pūrvakarma yathodite |
visarjya mantraṃ vai tatra āhūtā yāśca devatāḥ ||

tato nikṛtvā rakṣā sahāyānāṃ vā tathaiva ca |
kuśalo karmatattvajño vidhikarmarato mataḥ ||

vividhaiḥ stotropahāraistu saṃstutvā agrapuṅgalam |
svamantraṃ mantranāthaṃ ca śrāvakāṃ pratyekakhaḍgiṇā ||

bodhisattvāṃ mahāsattvāṃ trailokyānugrahakṣamāṃ |
tatotthāya punastasmādāsanānmantrajāpinaḥ ||

dūrādāvasathād gatvā bahirvātāntavarjitām |
visṛjecchaṭasiṅghāṇaṃ mūtraprasravaṇaṃ tathā ||

divā udaṅmukhaṃ caiva rātrau dakṣiṇāmukham |
na tatra cintayedarthāṃ mantrajāpī kadācana ||

 113, p. 113)

na japettatra mantraṃ vai svakarmakulabhāṣitam |
praśastā gaticihlādyaiḥ upaviṣṭo tadā bhuvi ||

upaspṛśya jale śuddhe śucivastrāntagālite |
prakṣālya caraṇau jānormṛttikaiḥ sapta eva tu ||

praśruto sapta gṛhṇīyāt * * * * * * * * (?) |
purīṣasrāvaṇe triṃśat ubhayānta kare ubhau |
kheṭacchoraṇe caiva siṅghāṇe dvayaṃ tathā ||

upaspṛśya tato yatnā dūrādāvasathā bhuvi |
śabdamātraṃ tathā gatvā adhvānādiṣukṣepaṇā ||

tato pare yatheṣṭaṃ tu dakṣiṇāntāṃ diśāṃ vahiḥ |
śvabhrakedāramauṣarye sikatāstīrṇe tathaiva ca ||

nadīvarjāṃ tu pāraṃ caityajedavaskaradāśucim |
pracchanne rahasi viśrabdho prānte janavivarjite ||

tadā bhave tu vinmantrī kuryāt pūticchoraṇam |
na mantrajāpī kālajño kuryād vegavidhāraṇam ||

yatheṣṭaṃ tato gatvā deśaṃ vai śuciṃ prānte yathāvidhi |
kuṭiḥ prasravaṇaṃ kṛtvā tasmiṃ deśe yathāsukham ||

uḍaye vā rahasicchanne gupte vā caiva bhūtale |
maunī saṅgavarjīta kuryāt prasravaṇaṃ sadā ||

vigate mūtrapurīṣe tu kuryāt śaucaṃ sadā vratī |
sukumārāṃ susparśapiṣṭāṃ tu mṛttikāṃ prāṇavarjitām ||

gṛhya tisraṃ tathā caikaṃ gudau sadā ubhayānte ca karau tathā |
gṛhya pūrvaṃ tu nirdiṣṭamantriṇā ca sadā bhuvi ||

pādau prakṣālya yatnena dakṣiṇaṃ tu tataḥ param |
anyonyanaivaṃ saṃśliṣya pādā caiva sadā japī ||

vistaraḥ kathitaṃ pūrvaṃ śaucaṃ mantrajāpinām |
gandhanirlepaśaucaṃ tu kathitaṃ śucibhiḥ purā ||

 114, p. 114)

etat saṃkṣepato hyuktaṃ śaucaṃ mantravātinām |
gandhanirlepato śaucaṃ śucireva sadā bhavet ||

dṛśyate sarvatantre'smin ityuvāca muniprabhuḥ |
upaspṛśya tato jāpī siddhakarmarato yatiḥ ||

vidhinā pūrvamuktena antaḥ śuddhena mānsā |
śaucaṃ pañcavidhaṃ proktaṃ sarvatantreṣu mantriṇām ||

kāyaśauco tathā pā * * (?) dhyānaścaiva kīrtyate |
caturthaṃ satyaśaucaṃ tu āpaḥ pañcama ucyate ||

satyadharmā jitakrodho tantrajñaḥ śāstradarśinaḥ |
sūkṣmatattvārthakuśalāḥ mantrajñaḥ karmaśālinaḥ ||

hetudadhyātmakuśalāḥ siddhisteṣu na durlabhā |
na bhāṣedvitathā pūjāṃ satyadharmavivarjitām ||

krūrāṃ krūratarāṃ caiva sarvasatyavivarjitām |
vidveṣaṇīṃ saroṣāṃ karkaśāṃ marmaghaṭṭanīm ||

satyadharmavihīnāṃ tu parasattvānupīḍanīm |
piśunāṃ kliṣṭacittāṃ ca sarvadharmavivarjitām ||

hiṃsātmakīṃ tathā nityaṃ kuśīlāṃ dharmacāriṇīm |
mantrajāpī sadāvarjyā grāmyadharmaṃ tathaiva ca ||

mithyāsaṃ vakrodhaṃ vai paralokātibhīruṇā |
garhita. sarvabuddhestu bodhisattvaistu dhīmataiḥ ||

pratyekakhaḍgibhirnityaṃ śrāvakaiśca sadā punaḥ |
mṛṣāvādaṃ tathā loke siddhikāmārthināṃ bhuvi ||

narakā ghorataraṃ yāti mṛṣāvādopabhāṣiṇaḥ |
punastiryarabhyo tathā prete yamaloke sadā punaḥ ||

vasate tatraiva nityaṃ mṛṣāvādopajīvinaḥ |
tapane durmatirghore kālasūtre pratāpane ||

 115, p. 115)

sañjīve'sipatre ca tathaiva śālmalīvane |
bahukalpāṃ vaset tatra mṛṣāvādī tu jantunaḥ ||

kutastasya tu siddhyante mantrā vai mithyabhāṣiṇaḥ |
udvejayati bhūtāni mithyāvācena mohitaḥ |
tato'sau mūḍhakarmā vai mantrasiddhimapaśyayam ||

evaṃ ca vadate vācāṃ nāsti siddhistu mantriṇām |
kutastasya bhavet siddhiḥ bahukalpā na koṭibhiḥ ||

pratikṣipta yena buddhānāṃ śāsanaṃ tu mahītale |
tato'sau padyate ghore avidyāṃ tu mahābhaye ||

sañjīve kālasūtre ca narake ca pratāpane |
mahākalpaṃ vaset tatra saddharmo me vilopanāt ||

niraye ghoratamase pacyante vāliśā janāḥ |
saddharmāvamanyaṃ tu andhena tamasā vṛtā ||

ajñānā bālabhāvādvā mūḍhā mithyābhimāninaḥ |
patanti narake ghore vidyārājāvamanya vai ||

tasmāt pāpaṃ na kurvīta mithyākāryaṃ ca garhitam |
saddharmaṃ cāvamanyaṃ vai mithyādṛṣṭiśca garhitāḥ ||

tasmāt śrāddho sadā bhūtvā sevenmantravidhiṃ sadā |
satyavādī ca mantrajño satvānāṃ ca sadā hitaḥ |
bhajeta mantraṃ mantrajño dhruvaṃ siddhistu tasya vai ||

karoti vividhāṃ karmāṃ utkṛṣṭādhamamadhyamām |
kriyā hi kurute karma nākriyā hi hitaṃ sadā ||

kriyākarmasamāyukto siddhistasya sadā bhavet |
kriyārthasarvamarthatvāt karmamarthasadākriyā ||

akriyārthaṃ kriyārthaṃ ca kriyākarma ca yujyate |
saphalaṃ caiva kriyā yasya kriyāṃ caiva sadā kuru ||

 116, p. 116)

kṛtyaṃ karmaphalaṃ caivaṃ kṛtyakarmaphalaṃ sadā |
aphalaṃ phalatāṃ yānti phalaṃ caiva sadāphalam ||

aphalā saphalāścaiva sarve caiva phalodbhavāḥ |
saṃyogāt sādhyate mantraṃ saṃyogo mantrasādhakaḥ |
asaṃyogaviyogaśca viyogo saṃyogasādhakaḥ ||

sādhyasādhanabhāvastu siddhisteṣu na siddhyate |
siddhidravyāstu sarvatra viruddhāḥ siddhihetavaḥ ||

aprasiddhā siddhamantrāṇāṃ mantrāḥ sādhanakāraṇāḥ |
karturīpsitatamaṃ karma karmaripsu kriyābhavaḥ ||

akarmaṃ sarvakarmeṣu na kuryāt karmahetavaḥ |
mantratantrārthayuktaśca sakalaṃ karmamārabhet ||

ārabdhaṃ ārabhet karma akarmāṃ caiva nārabhet |
anārambhakriyā mantrā na sidhyante sarvadehinām ||

purā gītaṃ munibhiḥ śreṣṭhaiḥ sarvasaddharmabhāṣibhiḥ |
samayaṃ jinaputrāṇāṃ mantravāde tu darśitam ||

sādhakaḥ sarvamantrajño kalparāje ihāpare |
deśitaṃ mantrarūpeṇa mārgaṃ bodhikāraṇam ||

sidhyanti mantrāḥ sarve me yatra yukti sadā bhavet |
so'cireṇaiva kālena siddhiṃ gacchenmanīṣitām ||

śivārthaṃ sarvabhūtānāṃ sambuddhaistu pra * * * (?) |
* * * * * (?) rūpeṇa nirvāṇapuragāminām ||

bodhimārgaṃ tathā nityaṃ sarvakarmārthapūrakam |
buddhatvaṃ prathamaṃ sthānaṃ niṣṭhaṃ tasya parāyaṇam ||

anābhoge tathā siddhiḥ prāpnuyāt saphalāniha |
vicitrakarmadharmajñā mantrāṇāṃ karaṇaṃ bhavet ||

śīladhyānavimokṣāṇāṃ prāptireṣā samāsataḥ |
kathitā jinamukhyaistu siddhiḥ sarvārthasādhanā ||

 117, p. 117)

puṣkalān prāpnuyādarthāṃ uttamaṃ gatiniśrayām |
yakṣādhyakṣa tathā nityaṃ adhamā rājyakāraṇā ||

nṛsurāsuralokānāṃ prāpnuyāt sarvamantriṇaḥ |
ādhipatyaṃ tathā teṣāṃ kurute saphalāṃ kriyām ||

śaucācārasamāyukto śīladhyānarataḥ sadā |
japenmantraṃ tato mantrī sarvamantreṣu bhāṣitām ||

citrāṃ kurute karmāṃ tathā cottamamadhyamān |
kanyasāṃścaiva kurvīta bhūtimākāṅkṣya mantriṇaḥ ||

kanyase bhogavṛddhistu madhyame cordhvadehinām |
utkṛṣṭaṃ cottamenaiva samprāpnoti jāpinaḥ ||

japānte viśramenmantrī yāvat kālamudīkṣayet |
sādhanaṃ tatra kurvīta prāptakāle tu jāpinaḥ ||

sidhyanti sarvakarmāṇi tathāpi tatra nityaṃ jāpī pāpakṣayācca puṃsām |
karoti mantrī vidhipūrvakarma yattat kṛtaṃ karmaparamparāsu ||

siddhiḥ sthitā tasya bhave kadādvā samagratāṃ yāva labheta puṃsaḥ |
japeta mantraṃ puna mantrajāpī pāpakṣayārthaṃ tata karmanāśanā ||

sidhyantu mantrāstu tathottamāni ye madhyamā kanyasalokapūjitā |
japena pāpaṃ kṣapayantyaśeṣaṃ yattat kṛtaṃ janmaparamparāsu ||

naśyanti pāpā tatha sarvadehināṃ karoti citrāṃ vividhāṅgabhūṣaṇām |
manoramāṃ sarvaguṇānuśālināṃ yakṣe samāvāsanṛpatvanityam ||

sarvārthasiddhiṃ samavāpnuvanti mantraṃ japitvā tu tathāgatānāmiti ||

bodhisattvapiṭakāvataṃsakānmahāyānavaipulyasūtrād āryamañjuśrīmūlakalpād 
ekādaśamapaṭalavisarāccaturthaḥ 
sādhanopayikakarmasthānajapaniyamahomadhyānaśaucācārasarvakarmavidhisādhana-
paṭalavisaraḥ samāpta iti |
 118, p. 118)

atha dvādaśaḥ paṭalavisaraḥ |

atha khalu bhagavāṃśchākyamuniḥ punarapi sarvāvantaṃ 
śuddhāvāsabhavanamavalokya mañjuśriyaṃ kumārabhūtamāmantrayate sma | 
śṛṇutvaṃ mañjuśrīḥ ! tvadīyaṃ vidyāmantrānusāriṇāṃ 
sakalasattvārthasamprayuktānāṃ sattvānām | yena jāpyante mantrāḥ yena vā jāpyante 
akṣasūtravidhiṃ sarvatantreṣu sāmānyasādhanopayikasarvamantrāṇām | taṃ śṛṇu 
sādhu ca suṣṭhu ca manasi kuru | bhāṣiṣye ||

evamukte mañjuśrīḥ kumārabhūto bhagavantametadavocat | sādhu bhagavāṃ ! tad 
vadatu asmākamanukampārthaṃ sarvamantracaryānusamayapraviṣṭānāṃ 
sattvānāmarthāya sarvasattvānāṃ ca ||

evamukte mañjuśriyā kumārabhūtena bhagavānasyaitadavocat | śṛṇu tvaṃ 
mañjuśrīḥ ! bhāṣiṣye vistaravibhāgaśoḥ yena sarvamantracaryābhiyuktāḥ sattvāḥ 
sarvārthāṃ sādhayanti | katamaṃ ca tat ||

ādau tāvanmantraṃ bhavati | namaḥ samantabuddhānāmacintyādbhutarūpiṇām | 
tadyathā - oṃ kuru kuru sarvārthāṃ sādhaya sādhaya sarvaduṣṭavimohani ! 
gaganāvalambe ! viśodhaya svāhā |

anena mantreṇa sarvākṣasūtreṣu karmāṇi kuryāt | 
śodhanavedhanagṛhṇanavirecanādīni karmāṇi kuryāt prathamamakṣasūtreṇa vṛkṣaṃ 
cābhimantrayet | 

saptatriṃśativārāṇi kṛtarakṣo vratī tadā |
ekarātraṃ svape tatra svapne caiva sa paśyati ||

amanuṣyaṃ rūpasampannaṃ virūpaṃ vā cirakālayam |
kravate tasya saumitrī gṛhyamarthayathāvanaḥ ||

tato'sau sādhako gacchet prātarutthāya taṃ tarum |
cāpi paśyate svapnaṃ virūpaṃ vā mahotkaṭam ||

varjayet taṃ taruṃ mantrī anyatraṃ nātha gaccheya |
prathamaṃ rudramakṣaṃ tu indramakṣamataḥ param ||

 119, p. 119)

putrañjīvakabhiṣṭaṃ vā anyaṃ vā phalasambhavaḥ |
vṛkṣārohasusampannaiḥ sahāyaiścāpi māruhet ||

sahāyānāmabhāvena svayaṃ vā āruddejjapī |
ūrdhvaśākhāphalasthā * * * * * * * * * (?) ||

* * * * * * (?) tasmiṃ ūrdhvaśākhāvinirgataḥ |
ūrdhvaśākhāṃ phalaṃ gṛhya ūrdhvakarma prayojayet ||

ūrdhve uttamā siddhiḥ kathitaṃ hyagrapuṅgalaiḥ |
madhyame madhyamā siddhiḥ kanyase hyadhamevatu ||

phalaṃ teṣu samādāya akupsāṃ prāṇibhiḥ sadā |
paścime śākhināṃ prāpya sidhyante dravyahetavaḥ ||

uttare yakṣayonyādīṃ ānayeddevatāṃ saha |
kṛtyamākarṣaḥ khyāto sarvabhūtārthaśāntaye ||

devatāsuragandharvā kinnarāmatha rākṣasā |
vidhe sukurute karmaṃ sarvabhūtārthapuṣṭaye ||

saphalāṃ kurute karmāṃ aśeṣāṃ bhuvi ceṣṭitām |
pūrvāyāṃ diśi ye śākhā tatrasthā phalasambhavā ||

teṣu kuryāt sadā yatnād dīrghāyuṣyārthahetavaḥ |
karoti vividhākārāṃ yatra siddhiḥ phalaiḥ sadā ||

yā tu dakṣiṇato gacchet śākhā parṇānuśālinī |
taṃ japī varjayed yasmāt sattvānāṃ prāṇahāriṇī ||

dakṣiṇāsṛtaśākhāsu phalā ye tu samucchritā |
akṣaiḥ taiḥ samaṃ japyāḥ śatrūṇāṃ pāpanāśanam ||

taṃ jāpī varjayed yatnād bahupuṇyānuhetavaḥ |
adhaḥśākhāvalambasthā phalā ye tu prakīrtitā ||

gacched rasātalaṃ taistu dānvānāṃ ca yoṣitām |
taiḥ phalaiḥ akṣasūtraṃ tu gṛhītā samprakīrtitā ||

 120, p. 120)

adho yā yāṃ tu nilayāḥ pātālaṃ tena taṃ vrajet |
praviśya tatra vai divyaṃ saukhyamāsādya jāpinaḥ ||

āsurībhiḥ samāsakto tiṣṭhet kalpaṃ vaseccasau |
gṛhya akṣaphalaṃ sarvāṃ tato avatarejjrapī ||

kṛtarakṣo sahāyaistu tato gacched yathāsukham |
gatvā tu dūrataḥ sthānaṃ śucau deśe tathā nityam ||

tiṣṭhettatra tu mantrī śodhayemakṣamudbhavām |
gṛhya akṣaphaladyukto saṃśodhyaṃ vātha sarvataḥ ||

saṃśodhya sarvataḥ akṣāṃ vedhayenmantraśālinaḥ |
tṛsaptaraṣṭa ekaṃ vā vārāṃ te ekaviṃśati ||

śodhayenmatrasattvajño pūrvamantreṇa tuḥ sadā |
saptajaptethamaṣṭairvā tato śuddhiḥ samiṣyate ||

kanyākartitasūtreṇa padmanālāsamutthitaiḥ |
triguṇaiḥ pañcabhiryukto kuryād varttitakaṃ vratī ||

taṃ granthenmantratattvajño phalāṃ sūkṣmāṃ suvartulām |
acchidrāṃ prāṇakairnityaṃ avyaṅgāṃ vāpyakutsitām ||

śobhanāṃ cāruvarṇāṃstu acchidrāmasphuṭitāṃ tathā |
rudrākṣaṃ sutajīvaṃ vā indrākṣaphalameva tu ||

ariṣṭāṃ śobhanāṃ nityaṃ avyaṅgāṃ phalasammatām |
granthenmantrī sadā hyukto akṣamālāṃ tu yatnataḥ ||

sauvarṇamatha rūpyaṃ vā māṇikyaṃ sphāṭikaṃ samam |
śaṅkhaṃ susāraṃ caiva mauktaṃ vāpi vidhīyate ||

pravālairvividhā mālā kuryādakṣamālikām |
anyaratnāṃśca vai divyān kuryāt śubhāmālikām ||

pārthivairvartulairgulikairgranthet sūtre samāhitaḥ |
anyaṃ vā gulikāṃ kiñcit phalairvā dhātusambhavaiḥ ||

 121, p. 121)

kuśāgragrathikāṃ caiva kuryād yatnānujāpinaḥ |
śatāṣṭaṃ pañcaviṃśaṃ vā pañcāśaṃ caiva madhyamām ||

etatpramāṇamālāṃ tu grathenmantrī samāhitaḥ |
sahasraṃ sāṣṭakaṃ caiva kuryānmālāṃ tu jyeṣṭhikām ||

etaccaturvidhāṃ mālāṃ grathitaṃ nityamantribhiḥ |
tato grathitumālā vai trimātrāṃ dvika eva vā ||

puṣpalohamayaiḥ kaṭakaiḥ sauvarṇaiḥ rajataistathā |
tato tāmramayairvāpi grathenmālāṃ samāsataḥ ||

tato'nte pāśakaṃ kṛtvā nyaset tadānupūrvataḥ |
veṣṭayet taṃ tṛsandhantād yathā baddho'vatiṣṭhati ||

parisphuṭaṃ tu tato kṛtva maṇḍalākāradarśanam |
sarvabhogatathākāraṃ pariveṣṭyābhibhūṣitam ||

muktāhārasamākāro kaṇṭhikākāranirmitaḥ |
snātvā śubhe ambhe sarite vāpi nirmale ||

snātvā ca yathāpūrvaṃ uttiṣṭhe salilālayāt |
upaspṛśya yathāyuktyā gṛhyamakṣāṇusūtritam ||

prakṣālya pañcagavyaistu tathā mṛttikacūrṇikaiḥ |
prakṣālya śubhe ambhe sugandhaiścānulepanaiḥ ||

praśastairvarṇakaiścāpi śvetacandanakuṅkumaiḥ |
prakṣālya yatnato tasmāt tato gaccheduḍayaṃ tathā ||

yathāsthānaṃ tu gatvā vai yatrāsau paṭamadhyamaḥ |
jinaśreṣṭho munirmukhyo śākyasiṃho narottamaḥ ||

śāstuvimve tathā nityaṃ bhvi dhātuvare jine |
* * * * * * * * * * * * (?) samīpataḥ ||

saṃsthāpya paṭe tasmiṃ agrate samupasthite |
sahasrāṣṭaśataṃ japtaṃ śataṃ caikatra sāṣṭakam ||

 122, p. 122)

ahorādhoṣito bhūtvā dadau mālāṃ munisattame |
kṛtajāpī tathā pūrvaṃ pramāṇenaiva tatsamaḥ ||

parijapya tato mālāṃ rātrau tatraiva saṃnyaset |
svapet tatraiva mantrajñaḥ kuśasaṃstaraṇe bhuvi ||

svapne yadyasau paśya śobhanāṃ svapnadarśanām |
saphalāṃ svapnanirdiṣṭāṃ siddhistasya vidhīyate ||

buddhaśrāvakakhaḍgīṇāṃ svapne yadya dṛśyate |
saphalaṃ siddhyate mantrī dhruvaṃ tasya vidhikriyā ||

kumārarūpiṇaṃ vālaṃ vicitraṃ cārudarśanam |
svapne yadyasau dṛṣṭvā mālāṃ dadyā tathaiva ca ||

amoghaṃ tasya siddhyante mantrā sarvārthasādhakā || iti |

bodhisattvapiṭakāvataṃsakānmahāyānavaipulyasūtrād āryamañjuśriyamūlakalpād 
madhyamapaṭavidhānavisarād dvādaśamaḥ akṣasūtravidhipaṭalavisaraḥ parisamāpta iti 
||
 123, p. 123)

atha trayodaśaḥ paṭalavisaraḥ |

atha khalu bhagavāṃ śākyamuniḥ punarapi punarapi śuddhāvāsabhavanamavalokya 
mañjuśriyaṃ kumārabhūtaprāmantrayatesma | asti mañjuśrīḥ ! tvadīyaṃ 
mantrapaṭalasamastavinyastaviśeṣavidhinā homakarmaṇi prayuktasya vidyāsādhakasya 
agnyopacaryāviśeṣavidhānataḥ | yatra pratiṣṭhitā sarvavidyācaryāniyuktā sattvā 
prayujyante | katamaṃ ca tat ||

rahasyavidyāmantrapadāni | tadyathā - oṃ uttiṣṭha haripiṅgala ! lohitākṣa ! dehi dadāpaya 
| hūṁ phaṭ phaṭ sarvavighnāṃ vināśaya svāhā | eṣa saḥ mañjuśrīḥ ! 
paramāgnihṛdayaṃ sarvakarmakaraṃ sarvakāmadam ||

ādau tāvat sādhakena anenāgnihṛdayena sakṛjjaptaṃ ghṛtāhutitrayaṃ agnau hotavyam | 
agnirāhvānito bhavati | tathāprayuktasya śāntikapauṣṭikaraudrakarmeṣu tridhā 
samidhākāṣṭhāni bhavanti ||

aśokakāṣthaṃ śāntyarthe sārdraṃ caiva viśiṣyate |
vitastihastamātraṃ vā tryaṅgulaṃ vāpi cocchṛtam ||

snigdhākārapraśastaṃ tu vidhireṣā vidhīyate |
akoṭaraṃ asuṣiraṃ vāpi śukapatranibhaṃ tathā ||

haritaṃ śuklavarṇaṃ vā kṛṣṇavarṇaṃ vivarjayet |
kṛmibhirna ca bhakṣitaṃ varjyamakoṭaraṃ vāpi sandadhet ||

anyavarṇo prakṛṣṭāstu adharmaścaiva varjitā |
nātiśuṣkā na cārdrāpi na ca dagdhaṃ samārabhe ||

apūtiṃ avakraṃ caiva atyuccaṃ cāpi varjayet |
agnikuṇḍaṃ tathā kṛtvā catuḥkoṇaṃ samantataḥ ||

adhaścena khanedyatnāccaturhastaṃ pramāṇataḥ |
trihastaṃ dve tu hastāni ekahastaṃ tathaiva ca ||

prāṇibhirvivarjitaṃ nityaṃ siṃhatāsaṃsthitaṃ ca tat |
padmākāraṃ tato vediḥ samantānmaṇḍalākṛtiḥ ||

 124, p. 124)

caturaśraṃ cāpi yatnena kuryāccāpākṛtiṃ tathā |
vajrākārasaṅkāśaṃ ubhayāgraṃ trisūcikam ||

kuryādagnikuṇḍe'smiṃ dvihastā tiyaṃ*(?) tat |
śucau deśe parāmṛṣṭe nadīkūle tathā vare ||

ekasthāvaradeśe ca śmaśāne śūnyaveśmani |
ku *(?) ddhomaṃ susaṃrabdho parvatāgre tathaiva ca ||

śūnyadevakule nityaṃ mahāraṇye tathaiva ca |
yāni sādhanadeśāni kathitānyagrapuṅgalaiḥ ||

etāni sthānānyuktāni homakarmiti sarvataḥ |
kuśaviṇḍakopaviṣṭena sthitvā hastamātraṃ tataḥ ||

karyāt tatra mantrajño homakarma viśeṣataḥ |
kṣipramebhiḥ sthitaṃ siddhiḥ sthāneṣveva na saṃśayaḥ ||

prāṅmukho udaṅmukho vāpi kuryāt śāntikapauṣṭike |
dakṣiṇena tu raudrāṇi tāni mantrī tu varjayet ||

prāṅmukhe śāntikā siddhiḥ pauṣṭike cāpi udaṅmukhā |
ebihrmantrī sadākālaṃ mantrajāpaṃ tu mārabhet ||

bilvāmraplakṣanyagrodhaiḥ kuryāt karmaṇi pauṣṭikam |
ābhicārukakāṣṭhāni śuṣkakaṭvāmlatīkṣṇakāḥ ||

tāni sarvāṇi varjīta niṣiddhā munibhiḥ sadā |
śāntike pauṣṭike karme sārdrakāṣṭhā praśasyate ||

raudrakarme tathā karmā varjitā munibhiḥ sadā |
teṣāmabhāve samidhānāṃ kāṣṭhaṃ teṣāṃ tu kalpayet ||

samantā kuśasaṃstīrṇaṃ ubhayāgraṃ tu kalpayet |
haritaiḥ snigdhasaṅkāśairmayūragrīvasannibhaiḥ ||

tadhāvidhaiḥ kuśairnityaṃ kuryāt śāntikapauṣṭikam |
marakatākāśasaṅkāśaistathā śuṣkaiḥ triṇaiḥ sadā ||

 125, p. 125)

kuryāt pāvakakarmāṇi niṣiddhā jinavarairiha |
nirmale cāmbhaso śuddhe kṛmibhirvarjite sadā ||

tato'bhyukṣya samantā vai kuryāccāpi pradakṣiṇam |
jvālayed vahni yuktātmā upaspṛśya yathāvidhi ||

śucinā tṛṇamūlena kuryādulkāṃ pramāṇataḥ |
muṣṭimātraṃ tato kṛtvā jvālayed vahni yatnataḥ ||

na cāpi mukhavātena vastrāntena vā sadā |
nivāsanaprāvaraṇābhyāṃ varjitā nānyamambare ||

na cāpi hastavātena upahanyābhiratena vā |
śucivyajanena tathā vastre parṇe cāpi pravātaye ||

samīrite kṛte vahnau ebhirudbhūtamārute |
jvālayedadhimantrajño homārthī susamāhitaḥ ||

trīnvārāṃ tato'bhyukṣe kṛtvā vā apasavyakam |
āhutitrayaṃ tato dadyā ājye gavye tu tatra vai ||

tato kuryāt praṇāmaṃ vai sarvabuddhānatāyinām |
svamantramantranāthaṃ ca tato vande yatheṣṭataḥ ||

agnihṛdaye tato mantre japte japtena vai sadā |
āhvayed vahniyuktātmā puṣpaireva sugandhibhiḥ ||

āhvayati nityaṃ mantrajño sthānaṃ dadyād vicakṣaṇaḥ |
āsanaṃ sthānaṃ datvā tu tena mantreṇa nānyavai ||

dadhiplutamājyamiśraṃ tu madhvāktaṃ samidhāṃ trayam |
juhuyādagnipūjārthaṃ mantrakarmeṇa sarvataḥ ||

ubhayasthaṃ tadā kuryāt samidhānāṃ dravyamiśritam |
ājyamadhvaktasaṃyuktāṃ dadhyamiśre tathaiva ca ||

sahasraṃ lakṣamānaṃ ***(?)tāṣṭaṃ cāpi kalpayet |
guhyamantrī ta*(?) mantraṃ sakṛjjaptvā kṣipet śikhau ||

 126, p. 126)

jvālāmāline vahnau ekajvāle tathaiva ca |
śāntikarmaṇi juhvīta nirdhūme cāpi pauṣṭikam ||

sadhūme raudrakarmāṇi garhite jinavarṇite |
homakarmaprayuktastu agnau varṇo bhavedyadi ||

śāntike sitavarṇastu śastaṃ jinavaraiḥ sadā |
siddhyanti tatra mantrā vai site'gnau juhvato yadi ||

raktavarṇaṃ tathā nityaṃ pauṣṭikāt siddhimiṣyate |
kṛṣṇe vā dhūmavarṇe ca kapile cāpi pāyikam ||

ityeṣā trividhā siddhiḥ tridhā varṇapravartitā |
anyavarṇābhravarṇā vā vividhākāravarṇitā ||

na siddhisteṣu mantrāṇāṃ punarastīha mahītale |
tādṛśaṃ varṇasaṅkāśaṃ vividhākāravarṇitam ||

śikhiṃ jvalantaṃ dṛṣṭvā tu punaḥ karmaṃ samārabhet |
bhūyo'pi kṛtajāpastu mantrasiddhirbhaved yadi ||

punarhomaṃ pravartīta vidhidṛṣṭena karmaṇā |
visarjyāhvānanā caiva vahniṃ mantramudīrayet ||

pūrvaprakalpitenāpi maṇḍale'smiṃ yathāvidhi |
tenaiva kuryāddhomaṃ vai visarjanāhvānanakarmaṇām ||

sarvakarmāṇi tenaiva kuryāt tatraiva karmaṇi |
agnicaryā tathārūpaṃ paṭasyāgrataḥ mārabhet ||

siddhyanti tatra mantrā vai pūrvamuktaṃ tathāgataiḥ |
jinavarṇitakarmāṇi kuryānna ca tatra vai sarvataḥ ||

nānyakarmāṇi kurvīta pāpakāni viśeṣataḥ |
garhītā jinavarairyadva viruddhāṃ lokakutsitām ||

uttiṣṭha cakravartirvā bodhisattvo'tha bhūmiṣaḥ |
pañcābhijñaṃ tathā lābhe devatvaṃ vātha siddhyati ||

 127, p. 127)

paṭe'smin nityayukta*(?) homakarmaviśāradaḥ |
pātālādhipatyaṃ vā antarīkṣacarāmatha ||

bhaumyadevayakṣatvaṃ yakṣīmākarṣaṇe sadā |
rājye ādhipatye vā viṣaye'smiṃ grāma eva vā ||

vidyādharamasuratvaṃ sarvasattvavaśānuge |
ākarṣaṇe ca bhūtānāṃ mahāsattvāṃ mahātmanām ||

bodhisattvāṃ mahāsattvāṃ daśabhūmisamāśritām |
ānayeddhomakarmeṇa kiṃ punarmānuṣaṃ bhuvi || miṃ 

senāpatyaṃ tathā loke aiśvarye ca viśeṣataḥ |
sarvabhūtasamāvaśyaṃ nṛpatatvaṃ tathāpi ca ||

vaśyārthaṃ sarvabhūtānāṃ nṛpatervāpi samaṃ bhuvi |
sarvakarmān tathā nityaṃ kuryāddhomena sarvataḥ ||

sarvato sarvayuktātmā sarvakarma samāśrayet |
niyataṃ siddhyate tasya karma śreyo'rthamuttamam ||

madhyamāścaiva siddhyante karmā kanyasa eva vā |
sarvadravyāṇi tatraiva siddhimuktā tridhā punaḥ ||

dṛśyate saphalā siddhiḥ homakarme pravartite |
mudrā pañcaśikhāṃ badhvā mantrāṃ caiva keśinīm ||

kuryāt sarvakarmāṇi ātmarakṣāvānudhīḥ |
homakarme pravṛttastu paṭhenmantramimaṃ tataḥ ||

saptajaptāṣṭajaptaṃ vā karme'smiṃ idaṃ sadā |

namaḥ sarvabuddhabodhisattvānāmapratihataśāsanānām | tadyathā - oṃ jvala 
tiṣṭha hūṁ ru ru viśvasambhava sambhave svāhā |

anena mantraprayogeṇa jape kāṣṭhaṃ punaḥ punaḥ |
dvijapta. saptajaptaṃ vā juhvādagnau sa mantravit ||

puṣpadhūpagandhaṃ vā sarvaṃ caiva samantataḥ |
vāriṇā mantrajaptena anenaiva tu prokṣayet ||

 128, p. 128)

tato sarvakarmāṇi ārabhed vidhihetunā |
pūrvaprayogeṇaiva karttavyo sarvakarmasu ||

pūrvapañcaśikhāṃ badhvā mahāmudrāṃ yaśasvinīm |
kṛtarakṣo tato bhūtvā keśinyā caiva sadā japī ||

ārabhet sarvakarmāṇi siddhiheto viśāradāḥ |
śakunā yadi dṛśyante śabdā caiva śubhā sadā ||

saphalāstasya mantrā vai varadāne yathepsataḥ |
ādikarmeṣu prayuktastu pravṛttā mantrahetunā ||

saphalā sakalā caiva siddhisteṣu vidhīyate |
jayaśabda paṭaho vā dundubhīnāṃ ca nnisvanam ||

siddhiḥ sarvatra hyuktā homakarme samāśritaḥ |
anyā vā śakunā śreṣṭhā pakṣiṇānāṃ vā śubhā rutāḥ ||

vividhākāranirghoṣā śabdārthā jinavarṇitāḥ |
praśastā divyā maṅgalyā divyā manojñā vividhā rutāḥ ||

chatradhvajapatākāṃśca yoṣitācāpyalaṅkṛtāḥ |
pūrṇakumbhaṃ tathā arghadarśanaṃ siddhihetavaḥ ||

anekākāravarṇā vā praśastā lokapūjitā |
teṣāṃ darśana sidhyante mantrā vividhagocarā || iti |

bodhisattvapiṭakāvatasakānmahāyānavaipulyasūtrād āryamañjuśrīmūlakalpāt 
trayodaśamapaṭalavisaraḥ parisamāptamiti ||
 129, p. 129)

atha caturdaśaḥ paṭalavisaraḥ |

atha khalu bhagavāṃśchākyamuniḥ punarapi śuddhāvāsabhavanamavalokya 
mañjuśriyaṃ kumārabhūtamāmantrayate sma | asti mañjuśrīḥ ! 
tvadīyavidyārahasyasādhanopayikasarvamantrāṇāṃ samanujñaḥ 
tathāgatadharmakośavisṛtadharmameghānupraviṣṭagaganasvabhāvasarvamantrāṇāṃ 
laukikalokottarāṇāṃ prabhuḥ jyeṣṭhatamaḥ yathā kumāraḥ sarvasattvānām | 
tathāgato atra ākhyāyate jyeṣṭhatamaḥ śreṣṭho devamanuṣyāṇāṃ puruṣaṛṣayaḥ 
buddho bhagavāṃ | evaṃ hi kumāra ! sarvamantrāṇāmayaṃ vidyārājā 
agramākhyāyate śreṣṭhatamaḥ pūrvanirdiṣṭaṃ tathāgataiḥ 
anabhilāpyairgaṅgānadīsikatapuṇyairbuddhairbahgavadbhiḥ ratnaketostathāgatasya 
paramahṛdayaṃ paramaguhyaṃ sarvamaṅgalasammatasarvabuddhasaṃstutapraśastaṃ 
sarvabuddhasattvasamāśvāsakaṃ sarvapāpapraṇāśakaṃ sarvakāmadaṃ 
sarvāśāparipūrakam | katamaṃ ca tat ||

atrāntare bhagavataḥ śākyamuneḥ ūrṇākośāt sarvabuddhasañcodanī nāma raśmiḥ 
niścarati sma | yeyaṃ daśadikṣūrdhvamadhaḥ sarvāvantaṃ buddhakṣetrāṇyavabhāsya 
sarvasattvāṃ manāṃsi cāhrādya upari bhagavataḥ śākyamuneḥ uṣṇīṣā antardhīyate 
sma ||

uṣṇīṣācca bhagavataḥ samantajvālārcitamūrtiḥ anavalokanīyo sarvasattvaiḥ 
durdharṣaḥ mahāprabhāvasamudgataḥ prabhāmaṇḍalālaṅkṛtadehaḥ 
vividhākārarūpī mahācakravartirūpī vidyārājā ekākṣaro nāma niścarati sma | 
niścarittvā sarvaṃ gaganatalamavabhāsya sarvavidyārājaparivṛtaḥ 
anekavidyākoṭīnayutaśatasahasrapuraskṛtaḥ pūjyamāno sarvalokottaraiḥ 
vidyācakravarttirājānaiḥ abhiṣṭūyamāno sarvamantraiḥ prabhāvyamāno 
sarvabuddhavodhisattvaiḥ daśabhūmipratilabdhaiḥ mahātmabhiḥ 
sarvagaganatalamāpūrya divyaratnopaśobhitamahāmaṇiratnālaṅkṛtadehaḥ cārurūpī 
prabhāsvarataraḥ vividharūpanirmāṇakoṭīnayutaśatasahasramutsṛjamānaḥ ekākṣaraṃ 
śabdamudīrayamānaḥ mahāraśmijālaṃ prabhuñcamānaḥ antarikṣe sthiti'bhūt 
bahgavataḥ śākyamunerupariṣṭhāt sammukhamavalokayamānaḥ sarvāvantaṃ 
śuddhāvāsabhavanaṃ mahāparṣanmaṇḍalañcāvayāmyamānaḥ ||

 130, p. 130)

atha bhagavāṃśchākyamuniḥ ekākṣaraṃ vidyācakravarttinaṃ sarvatathāgatahṛdayaṃ 
ratnaketurnāma tathāgatasya paramahṛdayaparamaguhyatamaṃ sarvatathāgatairbhagavataḥ 
ratnaketoḥ sanniviṣṭaṃ sālendrarāja amitābha duḥprasaha sunetra suketu puṣpendra 
supināntalokamuniḥ kanakādyaistathāgatairbhāṣitaṃ cānubhyamoditaṃ ca 
sarvaiścātītaiḥ samyak sambuddhaiḥ lapitaṃ cānumanyaṃ ca | katamaṃ ca tat | tadyathā 
- bhrūṃ |

eṣa sa mañjuśrīḥ paramahṛdayaṃ sarvatathāgatānāṃ asarvaguṇāṃ 
vidyācakravartinaḥ ekākṣaraṃ nāma mahāpavitram | anena sādhyamānaḥ sarvamantrā 
siddhyante | tvadīyaṃ ye kumārakalparājavare sarvamantrānukūlaṃ paramarahasya agraḥ 
samanujñaḥ sarvakarmāvaraṇaviśodhakaḥ avaśyaṃ tāvat sādha * * * * * * * * * (?) 
karmāṇi sarvamantreṣu asmiṃ kumāra ! tvadīyakalparāje sarvalaukikalokottarāṇi ca 
mantratantrāṇi sādhayitavyāni ||

anena kṛtarakṣaḥ adhṛṣyo bhavati sarvabhūtānāmiti | sarvavighnaiśca 
laukikalokottarairnābhibhūyata iti ||

samantaratnabhāṣite ca bahgavatā śākyamuninā sarvo'pi trisāhasramahāsāhasro 
lokadhātuḥ ṣaḍvikāraṃ prakampitā abhūvaṃ | sarvāṇi ca buddhakṣetrāṇi 
avabhāsitāni sarvaśca buddhā bhagavantaḥ sannipatitā bhaveyuḥ ||

tasmiṃ parṣanmaṇḍale śuddhāvāsabhavanopaniṣaṇṇa sarve ca bodhisattvā 
daśabhūmipratilabdhā avaivartikā hyanuttarāyāṃ samyak sambodhau 
sarvaśrāvakapratyekabuddhāśca sarvasattvā mahardvidhā vidyārājaraśmisañcoditā 
āgaccheyurvaśībhūtāḥ | anye ca sattvā bahavaḥ anantāparyantalokadhātuvyavasthitā 
narakatiryakpretaduḥkhagatisannihitāḥ tena mahatā raśmyavabhāsena spṛṣṭā 
avabhāsitā duḥkhapratiprabuddhavedanāsannasthaḥ sukhahrāditamanasaḥ niyataṃ 
vidhāyānasanniśritā baveyuriti || 

atha bhagavāṃśchākyamuniḥ taṃ **(?)parvanmaṇḍalamalokya mañjuśriyaṃ 
kumārabhūtamāmantrayate sma |

 131, p. 131)

śṛṇu mañjuśrīḥ ! imaṃ vidyārājaṃ maharddhikamekavīraṃ sarvakarmikaṃ 
sarvavidyārājacakravartinaṃ sarvasatvānāmāśāpāripūrakaṃ sarvakalpavistare 
tvadīyamantratantrakalpavistarasamanupraviṣṭaṃ sarvamantrāṇāṃ sādhakaḥ 
sādhāraṇabhūtaṃ maheśākhya 
mahotsāhasattvasādhakaviśeṣaprajñopāyakauśalasarvabodhimārgasaṃśodhaka-
nirvāṇapratiṣṭhāpanākramaṇabodhimaṇḍanipadanākramaṇakuśalasambhārabhūtaṃ 
asyaivaṃ samāsataḥ kalpavistaraṃ paṭavidhānamaṇḍalaṃ saṃsādhanopayikaṃ 
pūrvamantracaryānucaritaṃ yatra pratiṣṭhitāḥ sattvāḥ sādhayiṣyanti 
mahācakravartinaṃ vidyārājaṃ mahadbhūtaṃ sarvamantrāṇāṃ parameśvaraṃ 
prabhaṅkaraṃ sarvāśāpāripūrakaṃ vināyakaṃ sarvajagaddhitaṃ buddhamiva 
sākṣāt prayupasthitaṃ svayambhuvaṃ uttamottiṣṭhamadhyamakanyasasarvakarmikam |

kṣemaṅgamaṃ śivaṃ śāntaṃ sarvapāpapranāśanam |
devānāmapi taṃ devaṃ munīnāṃ munipuṅgavam ||

buddhamādityataṃ baddhaṃ viśuddhaṃ lokaviśrutam |
sarvadharmasvabhāvajñaṃ bhūtakoṭiranāvilam ||

vakṣye kalpavaraṃ tasya śṛṇudhvaṃ bhūtikāṃkṣiṇām |
ādau tāvat paṭo divye vikeśe śleṣavarjite ||

nave śukle viśeṣeṇa sadaśe caivamālikhet |
dvihastamātrapramāṇena hastamātraṃ ca tiryak ||

tathāvidhe śubhe caiva nirmale cārudarśane |
site daumye tathā śukle suvrate picivarjite ||

śaṅkārāpakare śuklaṃ paṭe caiva dukūlake |
ātasye vālkalai caiva śuddhe tantuvivarjite ||

krimānila-asambhūte jantūnāṃ cānupāpane |
akauśeye tathā cānye yatkiñcit sādhuvarṇite ||

tādṛśe ca paṭe śreṣṭhe kuryādālekhyamālayam |
śāstuvimbamālikhya prabhāmaṇḍalamālinam ||

 132, p. 132)

hemavarṇaṃ tadālikhya jvālāmālinaṃ vidum |
ekākinaṃ guhyalīnaṃ parvatasthaṃ mahāyasam ||

ratnamālāvanaddhaṃ vai kuryātpaṭṭavitānakam |
upariṣṭādubhau devau dhāryamāṇau nu mālikhet ||

parvatasyopariṣṭā vai kuryād ratnamālakām |
samantataśca vitānasya muktāhārārddhabhūṣitam ||

upariṣṭācchailarājasya sarvamālikhya yatnataḥ |
adhaścaiva tathā śaile mahodadhisamaplutam ||

paṭānte caiva puṣpāṇi samantāccaivamālikhet |
nāgakesarapunnāgavakulaṃ caiva yūthikām ||

mālatīkusumaṃ caiva priyaṅgukuravakaṃ sadā |
indīvaraṃ ca saugandhī puṇḍarīkamataḥparam ||

vividhāni puṣpajātīni tathānyāṃ gandhamāśritām |
eteṣāmeva puṣpāṇi * * * * * * * * (?) ||

* * (?) caiva pūjārthaṃ dadyuḥ śāsturmanoramam |
pūrvanirdiṣṭavidhinā paṭe jyeṣṭhe tathā paṭe ||

sūtraṃ tantuvāyaṃ ca tathā citrakaraṃ matam |
prātihārakapakṣe ca ālikhecchuddhatame'hani ||

tathāpravṛtte ca kāle ca jāpe caiva vidhīyate |
sarvaṃ sarvamevāsya pūrvamuktaṃ samācaret ||

raṅgojjvalaṃ vicitrāḍhyaṃ vāstuviśvaṃ samālikhet |
anekākārasampannaṃ karṇikāraṇapaprabham ||

campakā**(?)bhāsaṃ āli* * * * * * (?) |
ebhirā****(?)nnaṃ munimālikhya ratnajam ||

ratnaketuṃ mahābhāgaṃ śreṣṭhaṃ vai munipuṅgavam |
sarvadharmavaśiprāptaṃ buddharatnaṃ tamālikhet ||

 133, p. 133)

ratnaparvatamāsīnaṃ guhāratnopaśobhitam |
paryaṅkopariviṣṭaṃ tu dattadharmānudeśanam ||

īṣismitamukhaṃ vīraṃ dhyānālambanacetasaḥ |
guhāvahiḥ samālikhya adhaścaiva samantataḥ ||

paṭāntakoṇe sanniviṣṭaṃ sādhakaṃ jānukarpūram |
dhūpavyagrakaraṃ caiva īṣitkāyāvanāmitam ||

uttarāsaṅginaṃ kuryād yathāveṣānuliṅginam |
dakṣiṇe bhagavatasyādhaḥ mahodadhitalādapi ||

ālikhennityayuktātmā mantriṇaḥ śreyasārthinam |
etat paṭavidhānaṃ tu kathitaṃ lokapūjitaiḥ ||

maṇḍalaṃ tasya devasya sāmprataṃ tu pravakṣyate |
yuktamantrastadā mantrī tasmin kāle sumantravit ||

kṛtasevaḥ sadāmantre abhyastā jāpasampade |
abhiṣiktastadā mantre kalpe'smin mañjubhāṇite ||

maṇḍalācārasampanne nityaṃ cābhiṣecite |
abhiṣiktaḥ sarvamantrāṇāṃ maṇḍale'smiṃ viśāradaḥ ||

yuktimantaḥ sadā tantre ātmarakṣe hite mantaḥ |
sahāyāṃścaiva rakṣaghnaiḥ suparīkṣya mahādyutiḥ ||

ācāryaḥ susaṃrabdhaḥ ārabdhāvratasevinaḥ |
mahāprajño'tha susnigdhaḥ śrīmān kāruṇikaḥ sadā ||

sahāyānāṃ ca sarveṣāṃ tathā lakṣaṇamādiśet |
ekadvau trayo vāpi tathācāṣṭamathāparām ||

kuryācchiṣyāṃ susampannāṃ prabhūtāṃścāpi varjayet |
pūrvadṛṣṭavidhānaṃ tu maṇḍale'smiṃ sadā caret ||

prathamā ye tu nirdiṣṭā *** (?) daśavaloditā |
mañjuśeṣasya nānyaṃ tu nakhile nānyakarmaṇā ||

 134, p. 134)

pramāṇaṃ tu pravakṣyāmi maṇḍalasya mahādyuteḥ |
caturhastaṃ dvihastaṃ vā tathācāṣṭamataḥparām ||

śucau deśe nadīkūle parvatāgre viśeṣataḥ |
pañcaraṅgikacūrṇena pūrvadṛṣṭena karmaṇā ||

caturaśraṃ caturdvāraṃ catustoraṇabhūṣitam |
catuḥkoṇaṃ samaṃ divyaṃ divyācārasamaprabham ||

raṅgojjvalaṃ vicitraṃ ca cāruvarṇaṃ suśobhanam |
sasugandhaṃ surūpaṃ ca susahāyaḥ samārabhet ||

maunī vratasamācāraḥ aṣṭāṅgopasevinaḥ |
akliṣṭacitto mātrajñaḥ dhārmiko'tha japī sadā ||

apāpakarmasamārabdhaḥ śāntikapauṣṭika |
madhyasthā te tato viśya ālikhet śāstu varṇibhiḥ ||

prathamaṃ sarvaṃ taṃ lekhyaṃ nānāratnavibhūṣitam |
guhāsīnaṃ mahātejaṃ ratnaketuṃ tathāgatam ||

paryaṅkopaviṣṭaṃ tu dharmacakrānuvartakam |
paṭe yathaiva tat sarvaṃ ālikhecchāstupūjitam ||

tripaṅktibhistathā rekhaiḥ mudraiścāpyalaṅkṛtam |
kuryāt sañchāditāṃ sarvāṃ paṅktiścaiva samantataḥ ||

avyastāṃ samastāṃ ca anākulitatadgatām |
teṣāṃ tu madhye kurvīta cakravartī mahāprabhum ||

uditādityasaṅkāśaṃ kumārākāramarciṣam |
ālikhed yatnamāsthāya mahācakrānuvartinam ||

mahārājasamākāraṃ mukuṭālaṅkārabhūṣitam |
kirīṭinaṃ mahāsattvaṃ sarvālaṅkārabhūṣitam ||

cārupaṭṭārddhasaṃvītaṃ citrapaṭṭanivāsinam |
sragmiṇaṃ saumyavarṇābhaṃ mālyāmbaravibhūṣitam ||

 135, p. 135)

jighranto dakṣiṇenaiva kareṇa vakulamālakam |
īṣismitamukhaṃ devaṃ mahāvīryaṃ prabhaviṣṇuvam ||

surūpaṃ cārurūpaṃ vai bālavṛddhavivarjitam |
vāmahastasadācakraṃ dīptamālina parāmṛṣyantam ||

tadālekhyaṃ arddhaparyaṅka suniviṣṭamarddhena bhujasaṃniśritam |
ālikhed divyavarṇābhaṃ surūpaṃ rūpamāśritam ||

niṣaṇṇaṃ ratnakhaṇḍe'smin sarvatāno mahādyuteḥ |
śreyasaḥ sarvamantrāṇāṃ pravṛtto varadaḥ sadā ||

jvalantaṃ vahnirākāraṃ * * (?) maṇḍalaśobhinam |
samantajvālāmāloṣajya jvalate vāyumīritaḥ ||

evaṃ mantraprayogaistu jvālyante mānuṣaṃ bhuvi |
tathāvidhaṃ mahāvīryaṃ sarvamantraprasādhakam ||

paśyed yo hi sa dharmātmā mucyate sarvakilviṣāt |
pañcānantaryakārīṣi duḥśīlo mandamedhasaḥ ||

sarvapāpapraśāntā vai mucyate darśanād vibhoḥ |
maṇḍalaṃ dṛṣṭamātraṃ tu devadevasya cakriṇe ||

tatkṣaṇā mucyate pāpā ye'nye parikīrtitāḥ |
tataḥ pūrvadvāraṃ saṃśodhya mantreṇaiva samaṃ vibhoḥ ||

parikṣiptaṃ toraṇaiḥ sarvaṃ kadalyābhiścopaśobhitam |
parisphuṭaṃ maṇḍalaṃ kṛtvā aśeṣaṃ cārurūpiṇam ||

baliṃ dhūpaṃ pradīpaṃ ca gandhamālyaṃ sadāśubham |
pūrveṇaiva vidhānena kuryāt sarvamādarāt ||

madhyasthaṃ pūrṇakumbhaṃ tu nakriṇasyāgrato nyaset |
tatkumbhaṃ vijayetvākhyā mantrajñastaṃ na cālayet ||

tathāgnikuṇḍaṃ pūrvaṃ tu vidhidṛṣṭena karmaṇā |
homakarmasamārambho vibhumantreṇa nānya vai ||

 136, p. 136)

homaṃ cāṣṭasahasraṃ tu khadirendhanavahninā |
pālāśaṃ cāpi śrīkaṇṭhaṃ bilvodumbaracākṣakam ||

apāmārgaṃ tathā juhuyāt sarvakarmeṣu yatnataḥ |
tilaṃ vā ājyasaṃpṛktaṃ dagdhagandhasamaplutam ||

juhuyāt sarvakarmeṣu sahasraṃ sāṣṭakaṃ sadā |
trisandhyaṃ pūrvanirdiṣṭaṃ snānaṃ celāvadhāraṇam ||

triśūlaṃ śubhanakṣatraṃ kathitaṃ ca manīṣibhiḥ |
pūrvanirdiṣṭakarmāṇi jāpaṃ homaṃ tathāparam ||

kuryānmantrayuktena cakravartikulena vā |
ekākṣareṇeva sarvāṇi kuryāt sarvakarmasu ||

mahāprabhāvārthayukto'sau ekavīra sadāparam |
ācaret sarvamantrāṇāṃ kalpaṃ teṣu sadā japī ||

siddhyante sarvakalpāni laukikā lokasammatā |
lokottarāśca mahāvīryā vidyārājāśca mahātapāḥ ||

siddhyante sarvamantrā vai asmin kalpe tu tānyataḥ |
munibhiḥ kathitaṃ ye vai mantraṃ tathā daśabalātmajaiḥ ||

śakrādyairlokapālaistu viṣṇurīśānabrahmaṇaiḥ |
candrasūryaistathānyairvā yakṣendrairākṣasaistathā ||

mahoragaiḥ kinnaraiścāpi tathā ṛṣivarairbhuvi |
garuḍairmātarairlokaiḥ tathānyaiḥ sattvasaṃjñibhiḥ ||

bhāṣitā ye tu mantrā vai siddhiṃ gacchanti te iha |
ākṛṣṭāḥ sarvamantrāṇāṃ praṇetā sarvakarmaṇām ||

vaśitā sarvamantrāṇāṃ praṇetā sarvakarmaṇām |
vaśitā sarvabhūtānāṃ tantramantrasavistarām ||

eṣa ekākṣaro mantraḥ karoti sarvamantriṇām |
saphalaṃ japtamātrastu ākṛṣṭā sarvadevatām ||

 137, p. 137)

vaśitā sarvakalpānāṃścamī ekākṣaro mahām |
karoti vividhākārāṃ vicitrāṃ sādhuvarṇitām ||

laukikāṃ lokamantrā tu sādhayetsamyak prayojitaḥ |
parisphuṭaṃ tu paṭaṃ kṛtvā aśeṣaṃ cārudarśanam ||

śucau deśe nadīkūle parvatāgre ca taṃ nyaset |
pūrvakarmaprayogeṇa kuryāt paścānmukhaṃ sadā ||

sādhakaḥ prāṅmukho bhūtvā vidhidṛṣṭena karmaṇā |
darbhaviṇḍopaviṣṭastu kuryājjapamanākulam ||

noccaśabdo na mṛduḥ nāpi cittaparasya tu |
dūṣayaṃ sarvabhūtānāṃ kṣiprasiddhirbhavediha ||

maitracittaḥ sadā loke duḥkhitāṃ kṛpaṇāṃ sadā |
anāthāṃ dīnamanasāṃ vyasanārttāṃ sudurbalām ||

patitāṃ saṃsāraghore'smiṃ kṛpāviṣṭo'tha siddhyati |
paṭasyāgrata yatnena mahāpūjāṃ nyaset sadā ||

mānasī mānuṣīṃścāpi divyāṃ hṛdayamudbhavām |
cintayet kuryādvāpi jinendraviśvapaṭasya tu ||

tatraivāgnikuṇḍaṃ kuryā tattvavidhānataḥ |
susamṛddhaṃ sādhako hyagni juhuyāttatra māhutiḥ ||

śvetacandanakarpūraṃ kuṅkumaṃ miśrapūjitaḥ |
śatāṣṭaṃ āhutiṃ juhvaṃ ṣaḍbhau dīptitumantravitu ||

khadire plakṣyanyagrodhe pālāśe cāpi nityataḥ |
eṣā samudbhave kāṣṭhe jvālayed vahnimūrjitaḥ ||

eṣāmabhāve kāṣṭhānāmanyaṃ kāṣṭhaṃ samāharet |
picumardaṃ kadvamamlaṃ ca tathaiva madanodbhavam ||

sarvakaṇṭakinaḥ varjyāḥ pāpakarmeṣu kīrttitāḥ |
ekākṣareṇaiva mantreṇa kuryācchāntikapauṣṭikam ||

 138, p. 138)

āśu siddhirbhavet tasya pāpaṃ karma samācaret |
sarvamantradharā hyatra sakarmā kalpavistarā ||

prayoktavyā nirvikalpena siddhiṃ gacchanti te sadā |
ākṛṣyante tadā mantrā varadā caiva bhavanti ha ||

palāśodumbarasamidhānāṃ plakṣanyagrodha eva vā |
ghṛtāktānāṃ dadhnasaṃyuktāṃ madhvopetāṃ samāhitām ||

juhuyāt sarvato mantrī rājyakāmo mahītale |
devīṃ rājyamākāṃkṣaṃ juhuyāt kuṅkumacandanam ||

vidyādharāṇāṃ devānāṃ ādhipatyamakāṃkṣayam |
juhuyāt padmalakṣāṇi ṣaṭtriṃśat sakesarām ||

homānte vai tatra kurvīta arghyaṃ śāstunivedanam |
samantā jvalate tatra paṭaśreṣṭho jināṅkitaḥ ||

taṃ ca spṛṣṭamātraṃ tu utpated brahmamālayam |
akaniṣṭhā yāvadevāstu yāvāccāpātālasañcayam ||

atrāntare sarvasiddhānāṃ rājāsau bhavate sadā |
vidrāpayati bhūtāni mahāvīryo dṛḍhavrataḥ ||

kramaḥ vidyādharāṇāṃ sadā rājā bhavitā karmasādhane |
punaśca kalpamātraṃ tu sa jīved dīrghamadhvanam ||

cyutastasmiṃ mahākāle niyato bodhiparāyaṇaḥ |
aparaṃ karmanityeṣa kathitaṃ saṃkṣepavistaram ||

śvetapadmāṃ samāhṛtya śvetacandanasaṃyutām |
juhuyācchatalakṣāṇi ratnaketuṃ sa paśyati ||

dṛṣṭvā taṃ jinaṃ śreṣṭhaṃ pañcābhijño bhavet tadā |
mahākalpaṃ ciraṃ jīved buddhasyānuvaro bhavet ||

paśyate ca tadā buddhāṃ anantāṃ diśi saṃsthitām |
teṣāṃ pūjayennityaṃ tayaireva ca saṃvaset ||

 139, p. 39)

ratnāvatī nāma dhātvaika yatrāsau bhagavāṃ vaset |
muniḥ śreṣṭho varaḥ ayo ratnaketustathāgataḥ ||

tatrāsau vasate nityaṃ mantrapūto na saṃśayaḥ |
aparaṃ karmamiṣṭaṃ ca kathitaṃ hyagrapuṅgalaiḥ ||

nāgakesarakarpūraṃ candanaṃ kuṅkumaṃ samam |
ekīkṛtya tadā mantrī juhuyāllakṣāṣṭasaptati ||

homāvasāne tadā tdeva āyātīha sacakriṇaḥ |
tuṣṭo varado nityaṃ mūrdhni spṛśati sādhakam ||

spṛṣṭamātrastadā mantrī saptabhūmyādhipo bhavet |
jinānāmaurasaḥ putro bodhisattvaḥ sa ucyate ||

niyataṃ bodhiniṣṭastu vyākṛto'sau bhaviṣyati |
tataḥ prabhṛti yatkiñcid jñānaṃ jñeyaṃ jinātmajam ||

jānāti sarvamantrāṇāṃ gatimāhātmamūrjitam |
pañcābhijño bhavet tasmin dṛṣṭamātreṇa mantrarāṭ ||

karoti vividhākārāmātmabhāvaṃ sadā yadā |
sarvākāravaropetāṃ pūjākarmi sadā rataḥ ||

bhavate tatkṣaṇādeva udyukto bodhikarmaṇi |
kṣaṇamātre tadā lokāṃ buddhakṣelāṃ sa gacchati ||

lokadhātusahasrāṇi aṇḍā hiṇḍanti sarvataḥ |
buddhānāṃ bodhisattvānāṃ paśyante caritāṃ tadā ||

dharmaṃ śṛṇoti tatteṣāṃ pūjāṃ karme samudyataḥ |
aparaṃ karmamastīha cakravartijinodbhave ||

pradīpalakṣaṇaṃ dadyācchucivartirghṛtaḥ same |
sauvarṇe bhājane raupye tāmre mṛcikame'pi vā ||

te tu prajvalite dī**(?)rupairlakṣaprāptibhiḥ |
gaṇamātrasaṃnyaste śatasāhasrabhāvikaiḥ ||

 140, p. 140)

strīvarjaiḥ puruṣaiścāpi pradīpahastaiḥ samantataḥ |
paṭaṃ śāstu vimbākhye dadyāt pūjā ca karmaṇi ||

samaṃ sarvapravṛttāstu mantre kaikasamantrite |
dadyācchāstuno mantraistatkṣaṇāt siddhimādiśet ||

samantād garjitanirghoṣaṃ dundubhīnāṃ ca niḥsvanam |
devasaṅghā hyanekā vai sādhukāraṃ pramuñcayet ||

buddhā bodhisattvāśca gaganasthaṃ tasthure tadā |
sādhu sādhu tvayā prājña ! sukṛtaṃ karma kāritam ||

na paśyasi punarduḥkhaṃ saṃsārārṇavasaṃplutam |
kṣeme śive ca nirvāṇe abhaye buddhatvamāśritaḥ ||

mārge śubhe ca vimale aṣṭāṅge sādhuceṣṭite |
prapannastvaṃ mantrarūpeṇa cakrimekākṣarākṣite ||

aparaṃ karmamevāsti uttamāṃ gatiniśritaḥ |
mahāprabhāvārthavijñātaṃ sarvabuddhaiḥ samprakāśitam ||

gṛhya nimbamayaṃ kāṣṭhaṃ kuryād vajraṃ triśūcikam |
ubhayāgraṃ madhyapārśvaṃ tu kuryāt kuliśasambhavam ||

mantrapūtaṃ tataḥ kṛtvā paṭasyāgrataḥ kanyase |
parāmṛśya tato mantrī japenmantrāṃ samāhitaḥ ||

lakṣaṣoḍaśakāṣṭhaṃ ca samāpte siddhiriṣyate |
ekajvālī tato vajraḥ samantāt prajvalate hi saḥ ||

ujjahāra tato'cintyamūrdhvasaṃkramate hi saḥ |
brahmalokaṃ tato yāti anyāṃ vā devasammitim ||

ākāśena tato gacche sarvasiddheṣu agraṇīḥ |
kurute ādhipatyaṃ vai siddhavidyādharādiṣu ||

vakuvarttistato rājā bhavate devasannidhau |
karoti vividhākāraṃ ātmabhāvaviceṣṭitam ||

 141, p. 141)

daśa cāntarakalpāni ciraṃ tiṣṭhanna cālayet |
saukhyabhāgī sadā pūjyaḥ surūpo rūpavāṃ sadā ||

bodhicitto samācāro janmaduḥkhavivarjitaḥ |
bhavate surasiddhastu sarvapāpavivarjitaḥ ||

cyutastasmād bhavenmartyo bahusaukhyaparāyaṇaḥ |
gatiṃ sarvāṃ vicerusthaḥ bhavate bodhiparāyaṇaḥ ||

anantā vividhā karmā bahulokārthapūjitam |
paṭhyante mantrarāje'smiṃ sakalpākalpavistarāt ||

bhaumyādhipatyaṃ śakratvaṃ cakravarttitvaṃ ca vā punaḥ |
vidyādharāṇāṃ tathā devāṃ kurute cādhiceṣṭitam ||

anekākārarūpaṃ vā * * * (?) yadihocyate |
sarvasiddhimavāpnoti suprayuktastu mantriṇā ||

rātrau paryaṅkamāruhya * * (?) acintdyaṃ japato vratī |
prabhāte siddhimāyāti pañcābhijño bhavejjapī ||

śmaśāne śavamākramya niścalo taṃ japed vratī |
ekākṣaraṃ mahārthaṃ tu prabhāte siddhimiṣyate ||

śmaśānastho yadi yapyeta vidyārājamaharddhikaḥ |
ṣaṇmāsaiḥ siddhimāyāti yatheṣṭaṃ kurute phalam ||

yatra vā tatra vā sthāne japyamāno maharddhikaḥ |
saṇmāsaiḥ siddhimāyāti yatheṣṭaṃ kurute phalam ||

yatra vā tatra vā sthāne japyamāno maharddhikaḥ |
tatrasthaḥ sidhimāyāti suprayuktastu mantribhiḥ ||

sitaṃ chatraṃ tathā khaḍgaṃ maṇipādukakuṇḍalam |
hārakeyūra paṭakaṃ * * * (?) cāṅgulīyakam ||

kaṭisūtraṃ tathā vastraṃ daṇḍakāṣṭhakamaṇḍalum |
yajñopavītamuṣṇīṣaṃ kavacaṃ cāpi carmiṇam ||

ajinaṃ kapalaṃ caiva akṣasūtraṃ ca pāduke |
sarve te bhūṣaṇāśreṣṭhā loke'smiṃ samatāvubhau ||

 142, p. 142)

surairmartyaistathā cānyaiḥ * * * (?) bhūṣaṇāni ha |
sarve siddhimāyānti paṭasyāgrata jāpine ||

sarvadravyaṃ tathā dhātuṃ bhūṣaṇaṃ maṇayo'pi ca |
anekapraharaṇāḥ sarve vinyastā paṭamagrate ||

sakṛjjaptātha saṃśuddhā lakṣamaṣṭau bhimantritā |
jvalate sarvasaṃyuktā uttiṣṭhe spṛśanājjapī ||

sattvaprakṛtayo vāpi vividhākārarūpiṇaḥ |
bhūṣaṇāḥ praharaṇāścāpi mṛnmayā vā svabhāvikā ||

surūpaceṣṭaprakṛtayaḥ nānāpakṣigaṇādapi |
sarvabhūtāstu ye khyātā kṛtrimā vā hyakṛtrimā ||

sattvasaṃjñātha niḥsaṃjñā siddhyante mantrapūjitā |
vividhadravyavinyastā vividhā dhātukāritā ||

* * * * * * (?) vāpi gatiyonisupūjitā |
vinyastā paṭamagre'smiṃ pūrvadṛṣṭavidhānataḥ ||

āmṛṣya taṃ japenmantrī ṣaḍ lakṣāṇi ca sapta ca |
japānte jvalite teṣu siddhiṃ prāpnoti puṣkalām || 

spṛṣṭamātreṣu tatteṣāṃ utpatettu caturdiśam |
ciraṃ jīvecciraṃ saukhyaṃ prāpnotīha divaukasām ||

yathā yathā prayujyete vidyārājamaharddhikaḥ |
tathā tathā ca tuṣyeta varado ca bhavet sadā ||

anyakarmapravṛttāstu karmabhiḥ kalpavistaraiḥ |
taireva siddhyante kṣipraṃ vidyārājamaharddhikaḥ ||

śucinā śucicittena śucikarmasadārataḥ |
śucau deśi'tha mantrajñaḥ śucisiddhi samṛcchati ||

tatkarma tatphalaṃ vindyādadhikādadhikaṃ bhavet |
madhye madhyamakarma tu kanyasaṃ tu mataḥ param ||

 143, p. 143)

karma prabhūtamartha datvā karoti bhūtaceṣṭitam |
asādhitaḥ karmasiddhistu phalaṃ dadyālpamātrakam ||

nityaṃ ca jāpamātreṇa mahābhogo'tha mahābalaḥ |
rājñā priyatvamantritvaṃ karoti japinaḥ sadā ||

pāpaṃ praṇaśyate tasya sakṛjjaptastu mantrarāṭ |
dvijaptaḥ saptajapto vā ātmarakṣā bhavenmahāṃ ||

sahāyānāṃ sarvato rakṣā aṣṭajaptaḥ karoti saḥ |
vastrāṇāmabhimantrīta ubhau mantrī tadā punaḥ ||

mucyate sarvarogāṇāṃ ubhau vastrābhimantritau |
sparśanaṃ teṣu mantreṣu jvaraṃ naśyati dehinām ||

sukhaṃ cābhimantritaḥ akṣṇī vā cāpi yatnataḥ |
kruddhasya naśyate kruddho dṛṣṭamātrastu mantribhiḥ ||

ye ca bhūtagaṇā duṣṭā hiṃsakā pāpakarmiṇaḥ |
mukhaṃ teṣu nirīkṣeta triṃśajjaptena mantrarāṭ ||

hastaṃ cābhimantrīta svakaṃ caiva punaḥ punaḥ |
teṣāṃ prahāramāvarjyāmucyate sarvadehinām ||

bālānāṃ nityakurvīta snapanaṃ pānabhojanam |
ṣaṣṭijaptavare mantre utkṛṣṭe devapūjite ||

tyajante sarvaduṣṭāstu kravyādā mātarā grahāḥ |
mantrabhītāstu naśyante tyajante bāliśān sadā ||

evamprakārānyanekāni karmāṃ caiva mahītale |
mānuṣāṇāṃ tathā cakre kṣipraṃ caiva sadā nyaset ||

sarisṛtā ye tu bhūtā vai vividhā sthāvarajaṅgamāḥ |
haviṣā nirviṣāścaiva naśyante mantradīritā ||

ye kecid vividhā duḥkhā yā kācit sattvavedanā |
vinyastā mantrarājena śāntimāśu prayacchati ||

 144, p. 144)

vividhāyāsaduḥkhāni mahāmāryopusargiṇaḥ |
naśyante kṣipramevaṃ tu mantrajaptena ṣaṭchatam ||

kuryāddhomakarmāṇi madhvamadhvājyamiśritam |
nīlotpalaṃ sugandhaṃ vai sahasraṃ cāṣṭa pūjitam ||

śāntiṃ tilena bhūtāni prajagmuḥ svasthatāṃ janaḥ |
evamprakārānyanekāni bahukalpasamudbhavām ||

sarvāṃ karoti kṣipraṃ vai suprayuktastu mantribhiḥ |
japamātreṇa kurvīta arīṇāṃ krodhanāśanam ||

anekamantrārthayuktānāṃ kalpānāṃ bahuvistarām |
vidhidṛṣṭā bhavet teṣāṃ teṣu siddhirihocyate ||

avaśyaṃ kṣudrakarmāṇi mantrajapto karauti ha |
sarvānyeva tu japtena kṣipramarthakaraḥ sadā ||

vaśyārthaṃ sarvabhūtānāṃ trisandhyaṃ japamiṣyate |
homakarmaṃ ca kurvīta mālatyāḥ kusumaiḥ sadā ||

śvetacandanakarpūrakuṅkumācca vidhīyate |
varajāpine mantraḥ saphalāṃ kurute sadā ||

manīṣitānsādhayedarthā nityahomena jāpinam |
karpūrādibhi yuktaistu nityahomaṃ prakalpitam ||

sādhayed vividhāṃ karmāṃ yatheṣṭaparikalpitām |
alpādalpataraṃ karma prabhūtā bhūtimudbhavam ||

madhye madhyakarmāṇi sadā siddhirudāhṛtā |
tasmāt sarveṣu karmeṣu kuryāddhomaṃ viśeṣataḥ || iti |

bodhisattvapiṭakāvataṃsakānmahāyānavaipulyasūtrāt āryamañjuśriyamūlakalpāt 
caturdaśamaḥ cakravartipaṭalavidhānamaṇḍalasādhanopayikavisaraḥ parisamāpta iti ||
 145, p. 145)

atha pañcadaśaḥ paṭalavisaraḥ |

atha khalu vajrapāṇirbodhisattvo mahāsattvastatraiva parṣanmadhye sannipatito'bhūt | 
sanniṣaṇṇaḥ sa utthāyāsanād bhagavantaṃ triḥ pradakṣiṇīkṛtya 
bhagavataścaraṇayornipatya bhagavantametadavocat | sādhu sādhu bhagavaṃ ! sudeśitaṃ 
suprakāśitaṃ paramasubhāṣitaṃ vidyāmantraprayogamahādharmameghavinisṛtaṃ 
sarvatathāgatahṛdayaṃ 
mahāvidyārājacakravartinamahākalpavistarasarvathāpāripūrakaṃ saphalaṃ 
sampādakabodhimārganiruttaraṃ kriyābhedasaṃdhyajapahomavidyacaryānuvarttināṃ 
mārgaṃ 
dṛṣṭaphalakarmapratyayajanitahetunimittamahādbhutadaśabalākramaṇakuśalabodhi-
maṇḍamākramaṇaniyataparāyaṇam | tat sādhu bhagavāṃ vadatu śāstā 
mantrasādhanānukūlāni svapnasandarśanakālanimittam yena vidyāsādhakānuvarttinaḥ 
sattvāḥ siddhinimittaṃ karma ārabheyuḥ saphalāśca sarvavidyāḥ karmanimittāni 
bhavanti riti ||

evamukte bhagavāṃ śākyamuniḥ vajrapāṇiṃ bodhisattvametadavocat | sādhu 
sādhustvaṃ yakṣeśa ! bahujanahitāya tva pratipannaḥ bahujanasukhāya lokānukampāyai 
mahato janakāyasyārthāya hitāya sukhāya sarvavidyāsādhakānāmarthāya | taṃ 
śṛṇu sādhu ca suṣṭhu ca manasi kuru bhāṣiṣye'haṃ te ||

ādau tāvat pūrvakarmārambhaṃ sarvakarmeṣu niḥsaṅgaṃ sthānaṃ gatvā parvatāgre 
nadīkūle vā guhā ca varakeṣu vā śucau deśe uḍayaṃ kṛtvā paṭe pratiṣṭhāpya 
mahatī pūjāṃ kṛtvā tenaiva vidhinā pūrvavat sarvakarmeṣu śuklapakṣe 
prātihārapakṣe vā avaśyaṃ śubhe'hani rātrau prathame yāme 
śvetacandanakarpūrakuṅkumaṃ cekīkṛtya khadirakāṣṭhairagniṃ prajyālya 
paṭasyāgrataścaturhastapramāṇamāgrathitaḥ āhutiṃ sahasrāṣṭaṃ juhuyānnirdhūpe 
vigatajvāle cāṅgāre tada homānte padmapuṣpāṣṭasahasraṃ juhuyāt | 
śvetacandanābhyaktām | homānte ca bhadrapīṭhaṃ mudrāṃ badhvā āsanaṃ dadyāt 
svamantrasya svamantreṇaiva | anena mantreṇa tu homaṃ kuryāt | namaḥ 
samantabuddhānāmapratihutaśāsanānām | tadyathā - oṃ kumārarūpiṇa darśaya 
darśayamātmano bhūti samudbhāvaya svapnaṃ me niveda yathābhūtam | hūṁ hūṁ phaṭ 
phaṭ svāhā | 

 146, p. 146)

anena mantreṇa kṛtarakṣo homakarmaṇi sarvānyasmiṃ karma kuryāt | tato bhayāgrāṃ 
kuśāṃ saṃstīrya kuśaviṇḍakaśiropadhānapūrvaśiraḥ paṭasyāgrato nātidūre 
nātyāsanne svapet prathamaṃ yāmaṃ jāgarikāyogamanuyuktaḥ 
sarvabuddhabodhisattvānāṃ praṇamya pāpaṃ ca pratideśya ātmānaṃ niryātayet 
sarvabuddhānām | tato nidrāṃ vaśamāgacchet yathā sukhamiti ||

prathame yāme tu ye svapnā tāṃ viduḥ śleṣmasambhavām |
dvitīye pittamutthānād garhitā lokasambhavā ||

tṛtīye vātikaṃ vindyāccaturthe satyasambhavām |
śleṣmike svapnamukhye tu īdṛśāṃ paśya ve sadā ||

maṇikūṭāṃ muktāhārāṃśca samantataḥ prabhūtām |
ambharāśiṃ tṛplutaṃ cātmānaṃ sa paśyati ||

samantāt saritā kīrṇaṃ mahodadhisamaplutam |
tatrastho mātmadehastho paśye caiva yatra vai ||

tatra taṃ deśamākīrṇaṃ puṣkariṇyo samantataḥ |
plvaṃ codpānaṃ ca pānāgāraṃ ca veśmanam ||

udakoghairuhyamānaṃ tu paśyaiccaiva samantataḥ |
himālayaṃ tathādriṃ vā sphaṭikasthaṃ mahānadam ||

nagaṃ śailaṃ ca rājaṃ ca sphaṭikābhiḥ samaṃ citam |
muktājālasañchannaṃ muktārāśiṃ ca paśyati ||

mahāvarṣaṃ jalaughaṃ ca paśyate'sau kahāvahaḥ |
śvetaṃ sitaṃ chatraṃ pāṇḍaraṃ vāpi bhūṣaṇam ||

kuñjaraṃ śuklarūpaṃ vā kaphine svapnamucyate |
sitaṃ cāmarapuruṣaṃ vā anvaraṃ vāpi darśanam ||

sparśanaṃ saindhavadīnāṃ lavaṇānāṃ ca sarvataḥ |
karpāsaṃ kṣaumapaṭṭaṃ vā loharūpyaṃ tathāgurum ||

sparśane grasane caiva śleṣmike svapnamiṣyate |
māṣādhmātakāścaiva tilapiṣṭā guḍodanā ||

 147, p. 147)

vividhā māṣabhakṣāstu kaphine svapnamiṣyate |
svastikāpūṣikā cānye kṛsarā pāyasā pare ||

teṣāṃ bhakṣaṇā svapne śleṣmikasya vidhīyate |
śaṅkulyā parpaṭā khādyā vividhā sūpajātayaḥ ||

sparśanād bhakṣaṇāścaiva svapne śleṣmāghabṛṃhaṇam |
anekaprakārapūrvāstu khādyabhojyānusammatā ||

bhakṣaṇāsparśanātteṣāṃ kaphine svapnaceṣṭitam |
āśanaṃ sayanaṃ yānaṃ vāhanaṃ sattvasambhavam ||

sparśanārohaṇācaiva prathame yāme tu darśanam |
svapnā yadi dṛśyeraṃ kaphine sarvamucyate ||

evamprakārā ye svapnā jalasambhavaceṣṭitā |
vividhā vā khādyabhojyānāṃ śleṣmikānāṃ ca darśanam ||

teṣāṃ svapne dṛṣṭvā vai śleṣmikānāṃ tu ceṣṭitam |
acintyo hyanyekā kathitā svapnā lokanāyakaiḥ ||

paittikasya tu svapnāni dvitīyayāme hi dehinām |
jvalantamagnirūpaṃ vā nānāratnasamudbhavām ||

agnidāhaṃ maholkaṃ vā jvalantaṃ sarvato diśaḥ |
svapne paśyate jantuḥ pittasammūrcchito hyasau ||

padmarāga tathā ratnaṃ anyaṃ vā ratnasambhavam |
svapne darśanaṃ vindyā paittikasya tu dehinaḥ ||

agnisaṃsevanādāghā sparśanād bhakṣaṇādapi |
vividhāṃ pītavarṇānāṃ svapne pittamūrcchitaiḥ ||

tapantaṃ nityamādityaṃ ātapaṃ kaṭukaṃ sadā |
ivapne yāni paśyeta pittāndadeha mūrcchitaḥ ||

hemavarṇaṃ tadākāśaṃ pītavarṇaṃ mahīllam |
svapne yo'bhipaśyeta **(?)lānyasambhavā ||

 148, p. 148)

samantājjvalitaṃ vahniṃ dyotamānaṃ nabhastalam |
paśyate spapnakāle'smiṃ picākrānto hi dehinaḥ ||

hemavarṇaṃ tadā bhūmiṃ parvataṃ vā śiloccayam |
mahānāgaṃ tathā yānaṃ sarvaṃ hemamayaṃ sadā ||

paśyate nityasvapnastho pittaceṣṭābhimūrcchitaḥ |
sarvaṃ hemamayaṃ bhāṇḍaṃ yānaṃ bhūṣaṇavāhanam ||

āsanaṃ śayanaṃ cāpi jātarūpasamudbhavam |
sparśanārohaṇāccaiva paittikaṃ svapnadarśanam ||

pītamālyāmbarasaṃvītaḥ pītavastropaśobhitaḥ |
pītanirbhāsagandhāḍhyo pītayajñopavītinaḥ ||

pītākāraṃ ca ātmānaṃ svapne yo'bhipaśyati |
pittamūrcchāsamutthānād dvitīye yāme tu darśanāt ||

evamprakārā vividhā vā yebhyaḥ svapnānuvarṇitāḥ |
vividhā pītanirbhāsa svapnā pittasamudbhavā ||

madhyame yāmanirdiṣṭā pittakāntānu dehinām |
anekākārarūpāstu pītābhāsasamudbhavāḥ ||

kathitā lokamagraistu svapnāḥ pittasamudbhavāḥ |
vātikā ye tu svapnā vai tṛtīye yāme nu kathyate ||

prabhāsvarā samantadvai diśaḥ sarvā nu dṛśyate |
ākāśagamanaṃ cāpi tiryaṃ cāpi nabhastale ||

samantā hyaṭate nityaṃ ākāśe ca nabhastalam |
vātikaṃ svapnamityuktaṃ īdṛśaṃ tu vidhīyate ||

plavanaṃ laṅghanaṃ caiva taruṇāṃ cābhirohaṇam |
paṭhanaṃ sarvaśāstrāṇāṃ mantrāṇāṃ ca viśeṣataḥ ||

bhāṣaṇaṃ jalpanaṃ * * * * * (?) vāpi vātike |
rohaṇaṃ kaṇṭakavṛkṣāṇāṃ bhakṣaṇaṃ **(?)viktakam ||

 149, p. 149)

kaṭvalaṃ sarvakhādyānāṃ bhakṣaṇaṃ cāpi vātike |
vātasaṅkadhamukhyānāṃ phalānāṃ vātikopitām ||

teṣāṃ tu bhakṣaṇe svapne nirdiṣṭā vātasambhavā |
bhakṣāhāraviśeṣāṇāṃ dravyāṇāṃ ca vātalam ||

kṣiptacittā tathā jantu sparśanād bhakṣaṇādapi |
bṛtyatā sarvabhūtānāṃ darśanāccāpi ātmanām ||

svapne yo hi paśyeta tādṛśaṃ vātikaṃ viduḥ |
vividhākāraceṣṭāṃ tu vividhaliṅganabhāṣitā ||

vividhāghorabhāṣāstu vātike svapnadarśane |
evamādīni svapnāni kathitā lokapuṅgavaiḥ ||

tridhā prayogādyu dyuktāni rāgadveṣamohinām |
rāgiṇāṃ vindyācchaleṣmajaṃ paittikaṃ dveṣamudbhavam ||

mohajaṃ vātikaṃ cāpi vyatimiśraṃ vimiśritaḥ |
svapnopaghātaṃ rāgākhyaṃ grāmyadharmaṃ tu darśanam ||

strīṣu saṅkhyā bhavet tatra svapne śleṣmasamudbhave |
dveṣiṇāṃ kalahaśīlākhyaṃ svapne pittasamudbhave ||

mohajaṃ stimitākāraṃ smṛtinaṣṭopadarśane |
vyatimiśreṇa saṃyuktostu svapnā dṛśyanti vai sadā ||

tasmāt sarvaprakāreṇa svapnākhyaṃ sattvavarjitam |
kriyākālasamaścaiva nirdiṣṭastattvadarśibhiḥ ||

śleṣmikāṇāṃ kathitā sattvā varṇavantaḥ priyaṃvadā |
dīrghāyuṣo'tha durmedhā snigdhavarṇā viśāradā ||

gaurāḥ prāṃśuvṛttāśca strīṣu saṅge sadā ratāḥ |
dharmiṣṭhā nityaśūrāśca bahu**(?)bhiratāḥ sadāḥ ||

nakṣatre jātinirdiṣṭaḥ matsarāsyādacihnite |
mahīpālā tathā cānye senāpatyārthasaṃsthite ||

 150, p. 150)

jāyate bhogavatyāśca yathākarmopajīvinaḥ |
svakarmaphalanirdiṣṭaṃ na mantraṃ karmavarjitam ||

na karmaṃ mantramukhyaṃ tu kathitaṃ lokanāyakaiḥ |
tasmāt śleṣmike sattve siddhiruktā mahītale ||

bhūmyādhipatyaṃ mahābhoge siddhimāyātu tasya tu |
āhārāṃ śleṣmikāṃ sarvāṃ nātisevī bhavejjapī ||

atyarthaṃ sevitā hyete svapnā śuddhyārthasambhavā |
tā na seve tadā mantrī bhidyarthā tu varṇitaḥ ||

nāpi svape tadā kāle yuktimanto vicakṣaṇaḥ |
paittikasyā tu sattvasya kathyate caritaṃ sadā ||

dveṣākārakruddhaṃ tu kṛṣṇavarṇo'tha durbalaḥ |
krūraḥ krūrakarmā tu sadā vaktro vidhīyate ||

śūraḥ sāhasiko nityaṃ balabuddhisamanvitaḥ |
vahvabhāṣye bahumitrā bahuśāstrasamādhigaḥ ||

dhārmikaḥ sthirakarmāntaḥ dveṣamutthānavarṇitaḥ |
manasvī bahuśakraśca jāyate dveṣalakṣitaḥ ||

śūra dveṣī ca vahvārtho lokajño priyadarśanaḥ |
nirmukto niḥspṛhaścāpi dhīro duḥsahaḥ sadā ||

mānī matsaraḥ kruddhaḥ strīṣu kānto sadā bhavet |
mahotsāhī dṛḍhamantrī ca mahābhogo'tha jāyate ||

ākramya carate sattvāṃ yathākarmānulabdhinām |
nityaṃ tasya siddhyante mantrāḥ prāṇoparodhinaḥ ||

kṣipraṃ sādhayate hyarthāṃ dāruṇāṃ munirūrjitām |
sattvopayātāḥ yaḥ karmaḥ siddhyante tasya dehinaḥ ||

vividhaprayogāstu ye karmāḥ prayuktā sarvamantriṇām |
ādarā te siddhyante nānyasattveṣu karmasu ||

 151, p. 151)

dveṣikā ye tu mantrā vai parasatvānupīḍinaḥ |
paramantrā tathā cchinde kredhasatvasya siddhyati ||

paradravyāpahārārthaṃ paraprāṇoparodhinaḥ |
siddhyante krodhamantrāstu nānyamantreṣu yojayet ||

kurute cādhipatyaṃ vai eṣa satvo'tha dveṣajaḥ |
kṛṣṇavarṇo'tha śyāmo vā gauro vātha miśritaḥ ||

jāyate krodhano martyo hemavarṇavivarjitaḥ |
rūkṣavarṇo'tha dhūmro vā kapilo vā jāyate naraḥ ||

śūraḥ krūraḥ tathā lubdhaḥ vṛścikārāśimudbhavaḥ |
aṅgāragrahakṣetrasthaḥ śleṣmaṇāya bṛhaspateḥ ||

jāyate hyalpabhojī syāt kaṭvaṃvlarasasevinaḥ |
āyuṣyaṃ tasya dīrghaṃ tu smṛtimantro'tha jāyate ||

vātikasya tu vakṣye'haṃ caritaṃ satvaceṣṭitam |
vivarṇo rūkṣavarṇastu pramāṇo nātidurbalaḥ ||

naṣṭavṛddhiḥ sadā prājño hṛtsthiro hyanavasthitaḥ |
gātrakampaṃ bhramiścāpi chardi praśravanaṃ bahuḥ ||

vahvāsī nityabhojī ca vahvāvāco bhave hi saḥ |
viruddhaḥ sarvalokānāṃ vahvamitro'tha jāyate ||

duḥśīlo duḥkhitaścāpi jāyato'sau mahītale |
antarddhānikamantrā vai tasya siddhimudāhṛtam ||

vātaprakopanā ye bhakṣāste tasyānuvartinaḥ |
taṃ na sevet sadā jāpī karmasiddhimakāṃkṣayam ||

mohā***(?)peṣāṃ tu satt****(?)kopinām |
mohajā kathitā hyete mūḍhamantraprasādhitā ||

nityaṃ teṣu mṛ**(?) mohānāṃ siddhiriṣyate |
nakṣatre jalajārāśau **(?)satyārthamīkṣite ||

 152, p. 152)

nācarecchubhakarmāṇi nāvike sattvamūrcchite |
vaśyākarṣaṇabhūtānāṃ mohanaṃ jambhanaṃ tathā ||

vātikeṣvapi sattveṣu mohajaiḥ pāpamudbhavaiḥ |
kathitā lakṣaṇā hyete svapnānāṃ satyadarśanā ||

munibhirvarṇitā hyete purā sarvārthasādhakā |
meṣo vṛkṣo mithunaśca karkaṭaḥ siṃha eva tu ||

tulā kanyā tathā dṛścīśca dhanurmakara eva tu |
kumbhamīnā gajaḥ divyaṃ vānaramasura eva tu ||

siddhagandahrvayakṣādyā manujānāṃ ye prakīrtitā |
rāśayo bahusattvānāṃ kathitā hyagrapuṅgavaiḥ ||

bahuprakārā vicitrārthā vividhā karmavarṇitā |
teṣu sarveṣu karme ca phalanti guṇavistarāḥ ||

na karmaguṇanirmuktaṃ paṭhyate khalu dehinām |
guṇe ca karmasaṃyuktaḥ karoti punarudbhavam ||

guṇaṃ dhamārthasaṃyuktaṃ siddhimantreṣu jāyate |
jāpī guṇatattvajñaḥ karmabandhaguṇāguṇam ||

na hitāṃ kurute karma yad guṇeṣvapi satkriyām |
kriyā hi kurute karma na kriyā guṇavarjitā ||

kriyākarmaguṇāṃ caiva saṃyuktaḥ sādhayiṣyati |
vidhipūrvaṃ kriyā karma uktaṃ daśabalaiḥ purā ||

kriyā karmaguṇā hyete draṣṭā sattvopaceṣṭitā |
vividhā svapnarūpāstu dṛśyante karmamudbhavāḥ ||

tasmāt svap**(?)pittena prayojyā***(?)vistarāḥ |
vidhākāracitrāśca manojñāḥ priyadarśanāḥ ||

vighnarūpāḥ arūpāśca dṛśyante svapnahetavaḥ |
* * * * * * * * * * * * * * (?) narāḥ ||

 153, p. 153)

uttamādhamamadhyeṣu siddhisteṣu prakalpyate |
raudrāḥ krūrakarmāstu svapnā sadyakalā sadā ||

uttamā dhruvakarmāsu cirakāleṣu siddhaye |
laukikā lokamukhyānāṃ guṇotpādanasambhavāḥ ||

dṛśyante vividhāḥ svapnā jāpināṃ mantrasiddhaye |
asiddhyarthaṃ tu mantrāṇāṃ nidrā tandrī prakalpyate ||

vighnaghātanamantraṃ tu tasmiṃ kāle prakalpyate |
yukturūpā tadā mantrā jāpināṃ taṃ prayojayet ||

ṣaḍbhujo'tha mahākrodhaḥ ṣaṇmukhaścaiva prakalpite |
caturakṣaro mahāmantraḥ kumāre mūrttinisṛtaḥ ||

ghorarūpā mahāghoro varāhākārasambhavaḥ |
sarvavighnavināśārthaṃ kālarātraṃ tadeva rāṭ ||

vyāghracarmanivastastu sarpābhogavilambitaḥ |
asihasto mahāsattvaḥ kṛtāntarūpī mahaujasaḥ ||

nirghṛṇaḥ sarvavighneṣu vināyakānāṃ prāṇahantakṛt |
śṛṇvantu sarvabhūtā vai mantraṃ tantre sudāruṇam ||

nāśako duṣṭasattvānāṃ sarvavighnopahārikaḥ |
sādhakaḥ sarvamantrāṇāṃ devasaṅghā śṛṇotha me ||

namaḥ samantabudvānāmapratihataśāsanānām | tadyarthā - he he mahākrodha ! 
ṣaṇmukha ! ṣaṭcaraṇa ! sarvavighnaghātaka ! hūṁ hūṁ | kiṃ cirāyasi vināyaka ! 
jīvitāntakara ! duḥsvapnaṃ me nāśaya | laṅgha laṅgha | samayamanusmara phaṭ phaṭ 
svāhā ||

samanantarabhāṣito'yaṃ mahākrodharājā sarvavighnavināyakāḥ ā*(?) bhītāḥ 
bhinnahṛdayāḥ trastamanaso *(?) dantaṃ śākyamuniṃ mañjuśriyaṃ kumārabhūtaṃ 
namaskāraṃ kurvate sma | **(?) tasthuḥ ||

 154, p. 154)

atha bhagavāṃ śākyamuniḥ sarvaṃ taṃ śuddhāvāsabhavanamavalokya ta ca 
mahāparṣanmaṇḍalaṃ evamāha - bho bho devasaṅghāḥ | ayaṃ krodharājā 
sarvalaukikalokottarāṇāṃ mantrāṇāṃ sādhyamānānāṃ yo hi duṣṭasattvaḥ 
jāpinaṃ piheṭhayet tasyāyaṃ krodharājā sakulaṃ damayiṣyati | śoṣayiṣyati | na ca 
prāṇoparodhaṃ kariṣyati | paritāpya pariśoṣya vyavasthāyāṃ sthāpayiṣyati | jāpinasya 
rakṣādharaṇaguptaye sthāsyati | anubṛṃhayiṣyati | yo hyevaṃ samayamatikramet 
krodharājena kṛtarakṣaṃ sādhakaṃ viheṭhayet ||

saptadhāsya sphuṭenmūrdhā arjakasyeva mañjarī |
ityevamuktvā muniśreṣṭho mañjughoṣaṃ tadāvravīt ||

kumāra ! tvadīyamantrāṇāṃ sakalārthārthavistarām |
mantratantrārthamuktānāṃ sādhakānāṃ viśeṣataḥ ||

krodharāṭ kathitaṃ tantre sarvavighnapranāśanam |
lokanāthai purā hyetat tathaiva sanniyojitam ||

duṣṭavighnavināśāya arīṇāṃ krodhanāśanam |
jāpināṃ satataṃ hyetanniśāsu paṭhayetsadā ||

eṣa rakṣārthasattvānāṃ duḥsvapnānāṃ ca nāśanam |
kathitaṃ lokamukhyaistu sarvamantrārthasādhane ||

ataḥ paraṃ pravakṣyāmi puruṣāṇāṃ lakṣaṇaṃ śubham |
yeṣu mantrāṇi siddhyante uttamādhamamadhyamā ||

tejasvīca manasvī ca kanakābho mahodaraḥ |
viśālākṣo'tha susnigdho mandarāgī krodhavarjitaḥ ||

raktāntanayana priyābhāṣī uttamaṃ tasya siddhyati |
tanutvaco'tha śyāmābho tanvaṅgo nātidīrghakaḥ ||

mahotsāhī mahojaskaḥ santuṣṭo sarvataḥ śubhaḥ |
utkṛṣṭo gopitaḥ śuddhaḥ alpecchetha durbalaḥ ||

tasya siddhirdhruvā śreṣṭhā dṛśyate sarvakarmasu |
ahīnāṅgo'tha sarvatra pūrvaśyāmo mahaujasaḥ ||

 155, p. 155)

akliṣṭacitto manasvī ca brahmacārī sadā śuci |
*(?) vāsābhirato nityaṃ lokajño dharmaśīlī ca ||

bahumitro sadā tyāgī mātrā ca carato sadā |
śucinaḥ dakṣaśīlaśca śaucācārarataḥ sadā ||

satyavādī ghṛṇī caiva uttamā tasya sidhyati |
avyaṅgaguṇavistāraḥ kulīno dhārmikaḥ sadā ||

mātṛpitṛbhaktaśca brāhmaṇātithipūjakaḥ |
atikāruṇiko dhīrastasyāpi siddhiruttamā ||

śyāmāvadātaḥ snigdhaśca alpabhāṣī sadā śuciḥ |
mṛṣṭānnabhojanākāṃkṣī śucidārābhigāminaḥ ||

lokajño bahumataḥ sattvastasyāpi siddhimuttamā |
nātihasvo na cotkṛṣṭaḥ bhinnāñjanamūrdhajaḥ ||

snigdhalocanavarṇaśca śuciḥ snānābhirataḥ sadā |
ratnatraye ca prasanno'bhūt tasyāpi siddhimuttamā ||

utkṛṣṭakarmaprayuktā ca sattvānāmāśayatadvidaḥ |
sahiṣṇuḥ priyavākyaśca prasanno jinasūnunā ||

lokottarī tadā siddhiḥ saphalā tasya śiṣyate |
mahāsattvo mahāvīryaḥ mahaujasko mahāvratī ||

mahābhogī ca mantrajñaḥ sarvatantreṣu tattvavit |
varṇataḥ kṣatriyo hyagro brāhmaṇo vā manasvinaḥ ||

strīṣu sevī sadā rāgī kanakābho'tha varṇataḥ |
dṛśyate prāṃśugauraśca tuṅganāso mahābhuja ||

pralambabāhu śūraśca mahārājyābhikāṃkṣiṇaḥ |
prasanno jinaputrāṇāṃ stryākhyādevipūjakaḥ ||

ratnatraye ca bhaktaśca bodhicittavibhūṣitaḥ |
ati**(?)ṇiko dhīraḥ kvacid roṣo mahojaḥ kvacit ||

 156, p. 156)

mahābhogī * * * * * * * * * * * * (?) |
strīṣu * * * * * * * * * * * * * * (?) ||

a * * * * * * * * * * * * * (?) punaḥ |
kanakābhaḥ svalpabhojaśca vistīrṇaḥ kaṭhinaḥ śuciḥ ||

vṛṇī kāruṇikaḥ dakṣo lokajñaḥ bahuvrato guṇaiḥ |
mantrajāpī sadā bhaktaḥ jinendrāṇāṃ prabhaṅkaram ||

teṣu śrāvakaputrāṇāṃ khaḍgināṃ ca sadā punaḥ |
prabhaviṣṇulokamukhyaśca varṇataḥ dvitīye śubhe ||

avyaṅgaḥ sarvataḥ aṅgaiḥ krūraḥ sāhasikaḥ sadā |
tyāgaśīlī jitāmitro dharmādharmavicārakaḥ ||

nātisthūlo nātikṛśo nātidīrgho na hrasvakaḥ |
madhyamo manujaḥ śreṣṭhaḥ siddhistasyāpi uttamā ||

ātāmvranakhasusnigdhaḥ raktapāṇitalaḥ śuciḥ |
caraṇāntaṃ raktaḥ snigdhaścakrasvastikabhūṣitaḥ ||

dhvajatoraṇamatsyāśca patākā padmamutpalāḥ |
dṛśyante pāṇicaraṇayoḥ manujo lakṣalakṣaṇaiḥ ||

tādṛśaḥ puruṣaḥ śreṣṭhaḥ agrasiddhistu kalpyate |
śukladaṃṣṭro asuṣirastuṅgaḥ śikhariṇaḥ samāḥ ||

tuṅganāso viśālākhyaḥ saṃhatabhrūcibuke śubhāḥ |
gopakṣmalokacihnastu kṛṣṇadṛk tārakāñcitaḥ ||

lalāṭaṃ * * * * * * (?) ākāraśiraḥ śubhaḥ |
uṣṇīṣākāraśaraścaiva ** (?) śobhagataḥ śubhau ||

siṃ * * * * * * * * * * * * * * * (?) |
padma * * * * * * * * * * * * * * (?) ||

grīvā * * * * * * * * * * * * * * (?) |
rakṣavakṣaḥ * * * (?) * * (?) tīrṇorastathaiva ca ||

 157, p. 157)

** (?)pato nā**** (?) ***rṇakaṭhinaḥ śubhaḥ |
gambhīrapra***** (?) sirājāla *** (?) ||

pralambavātu *****(?)ṭisiṃhorani ** (?) |
ūrū cāsya vartulakau kaurparau khartavarjitau ||

eṇepajaṅghaḥ susampannavartulāśca prakīrtitāḥ |
caraṇau māṃsalaupetau aṅgulībhiḥ samunnatau ||

raktau raktanakhau snigdhau unnatau māṃsaśobhitau |
atha śiro mahītalāvarṇau śobhanau priyadarśanau ||

aśliṣṭau varṇataḥ śuddhau praśastau lokacihnitau |
upariṣṭāttu teṣāṃ vai śirājāla anunnatau ||

purīṣapasravaṇau mārgau gambhīrāvartadakṣiṇau |
praśastau svalpatarau nityaṃ vṛṣaṇau vartulau śubhau ||

avadhau akhaṇḍau ca anekaścaiva kīrtyate |
aṅgajāte yadā śuddhyā rāgānte ca samāśritaḥ ||

svapnakāle cāhāre vṛṣyāṇāṃ khādyabhojanaiḥ |
praśruto varṇato nīlo rakto vā yadi dṛśyate ||

prabhūtasrāvī snigdhaśca śubhalakṣaṇalakṣitaiḥ |
tathāvidheye sattvākhye uttamā siddhiriṣyate ||

tṛpurīṣī ṣaṇmūtrī ca śaucācārarataḥ śuciḥ |
śayate yo hi yāmānte prātarutthāti jantavaḥ ||

*(?)ya śuddhi sadā śre**(?)dṛśyate sarvakarmikā |
phalāṃ vividhākārāṃ sampadā bahu vā punaḥ ||

anubho * * * * * * * * (?) rabhilakṣitaḥ |
* * * * * * * * * * * * (?) tiphalgunaiḥ ||

mayāsu * * * * * * * * * * (?) kṛttikaiḥ |
janakaḥ teṣu dṛśyā * * * * * (?) hacihnitaḥ ||

 158, p. 158)

prabhātakāle yo jātaḥ siddhisteṣu pradṛśyate |
madhyāhne pātaraścāpi **(?) ca śucigrahāḥ ||

śuklā somaśuklāśca pītakī budhaḥ bṛhaspati |
sāmarthyakāryasiddhyarthaṃ nirīkṣyante sarvajantūnām ||

atrāntare ca ye jātā manujaḥ śubhakarmiṇaḥ |
teṣāṃ siddhyantyayatnena mantrāḥ sarvārthasādhake ||

madhyāhnāparatenaiva ravāvāstamane sadā |
atrāntare sadā krūrāḥ paśyanti dehinām ||

ādityāṅgārakaḥ krūrāḥ keturāhuśaniścaraḥ |
ye ca grahamukhyāstu kampanirghāta-ulkinaḥ ||

tārā ghoratamaścaiva kṛṣṇāriṣṭasamastathā |
kālamārakuruḥ raudro dṛśyate tasmi kālataḥ ||

ādityodayakāle ca budhaḥ paśyati medinīm |
yugamātre rathatyucce paśyate'sau bṛhaspatiḥ ||

śukraḥ pareṇa dhanādhyakṣo paśyate'sau yuge ravau |
madhyāhnādāpūryate candrah darśanaṃ candradehinām ||

budhakāle bhaved rājyaṃ bṛhaspato arthabhogakṛt |
śukre dhananiṣpattiḥ mahārājyaṃ bhogasampadam ||

dīrghayuṣmaṃ tathā candre aiśvaryaṃ cāpi sāphalam |
madhyandine tathā bhāno madhyadṛṣṭisamoditā ||

madhyāhne vigate nityaṃ ādityo diśamīkṣate |
yugamātre hrāsitā nocce keturevamudāhṛtāḥ ||

rāhuḥ śanaiścaraścaiva tamakālayugāntakaḥ |
tataḥ pareṇa kumbhāyāṃ niṣṭha*(?)gelkakampakaḥ ||

āvāgre**(?) gate bhānau ***(?)puñjavarṇite |
yo'sau grahamukhyastu vāla***(?)varṇinaḥ rūpiṇaḥ ||

 159, p. 159)

śaktihasto mahā * * * * (?)rasyeva darśane |
tato yugāntārpite **(?)mānāṃ grahayonayaḥ ||

ādityadarśanājja***(?) sāhasiko bhavet |
satyakāṅgārake jātaḥ **(?)lubdho'bhimāninaḥ ||

keturiṣṭātidhūmrāṇām * * * (?) vyādhisambhavā |
daridrā vyādhino lubdhā mūrdhvāścaiva janā sadā ||

kālastamakampānāṃ ulkikāṃ grahakutsitām |
kampanirghātatārāṇāmaśaniścaiva pratāpina ||

vajroriṣṭatathācānyāṃ ṛkṣādīnāṃ prakalpate |
rāhudarśanaghorastu dṛśyate sarvajantunām ||

daridrānāthaduḥśīlā pāpacauranarā sadā |
jāyante duḥkhitā martyā janā vyādhimāṇayā |
kuṣṭhino bahurogāśca kāṇakhañjasadajulā ||

ṣaṇḍapaṇḍe'napatyāśca durbhagāḥ strīṣu kutsitā |
narā nāryastathā cānye darśanāgrahakutsitām ||

jāyante bahudhā lokāṃ jātakeṣveva jātakā |
śuklapītagrahāḥ śreṣṭhā teṣu jātiśubhodayāḥ ||

varṇataḥ śuklapītābhāḥ praśastā jinavarṇitāḥ |
catvāro grahamukhyāstu śukracandragururbudhaḥ ||

teṣāṃ darśanasiddhyarthaṃ jāpinā sarvakarmasu |
vāliśānāṃ ca sattvānāṃ jātireva sadā śubhā ||

sarvasampatsadā miṣṭāḥ kathitā lokapuṅgavaiḥ |
kṣaṇamātraṃ tathonmeṣanimeṣaṃ cāpi acchaṭam ||

eṣāṃ saṃkṣepate jāti kathitā lokapuṅgavaiḥ |
etanmātraṃ pramāṇaṃ tu grahāṇāṃ lokacintinām ||

*hṛdayante tahā nityaṃ ****(?) tu tattvataḥ |
śreyasā pāpakā hyete bhramante cakravat sadā ||

 160, p. 160)

śubhāśubhakarā te'tra eva ekavat sadā |
te devalokana***(?) tu * * * * * * (?) ||

eteṣāṃ kvacit kiñcit pāpabuddhistu jāyate |
śubhāśubhaphalāsattvājjāyante bahudhā punaḥ ||

sa eṣāṃ darśanabhityāhurgrahāṇāṃ karmabhojinām |
sattvānāṃ sattvaramāyānti śīghragāmitvasatvarāḥ ||

dṛśyādṛśyaṃ kṣaṇānmeṣamacchaṭāṃ tvaritā gatiḥ |
tataḥ kālaṃ prakalpyete * * * * * * * * (?) ||

etatkālapramāṇaṃ tu darśitamagrabuddhibhiḥ |
ataḥ paraṃ pravakṣyāmi niyate jātake sadā ||

muhūrttā dvādaśāścaiva kālaṃ kālaṃ yānuhetavaḥ |
apātraṃ caiva vakṣyante siddhiheturna vā punaḥ ||

śakunaṃ caiva lokānāṃ dṛṣṭyādṛṣṭya punaḥ punaḥ |
rāṣṭrabhaṅgaṃ ca durbhikṣaṃ *** (?) nṛpateḥ śubham ||

kālākālaṃ tadā māryaḥ śivaṃ cakre sadā janā |
ketukampo'tha nirghātamulkaṃ caiva sadhūminam ||

nakṣatravāratārāṇāṃ caritaṃ ca śubhāśubham |
caritaṃ sarvabhūtānāṃ śivāśivaviceṣṭitam ||

kravyādāṃ mātarāṃścaiva raudrasattvopaghātinām |
duṣṭasattvāṃ tathā vakṣye caritaṃ piśitāśinām ||

prasannānā devatā yatra ratnadharmāgrabuddhinām |
śubhakarmasadāyuktāṃ maitracittadayālavām ||

sādhuceṣṭārthabuddhīnā parapūrttisamā***(?) |
ākṛṣṭā mantramu***(?) oṣadhyāhā***(?) ||

vistaraṃ caritaṃ vakṣye lakṣaṇaṃ yatra āśritāḥ |
*** (?) samāśritya * * * * * * (?) sṛtā ||

 161, p. 161)

daśa punastamityāhurasuna jñānahetunā |
dvividhā te'pi tatrasthā pāṣadyā surāsurā ||

te'pi tatra dvidhā yānti krūra sādhāraṇā punaḥ |
te'pi tatra dvidhā yānti śubhāśubhagatipañcakam ||

tatrasthā trividhā yānti viṃśatriṃśadasaṅkhyakam |
akaniṣṭhā yāvadevendrā yāmāsaṅkhyamabhūṣakāḥ ||

aparyantaṃ yāva dhātūnāṃ lokānāṃ ca śubhāśubham |
yā vāṃ saṃsārikā sattvā yāvāṃ cāryaśrāvakāḥ ||

buddhapratyekabuddhānāṃ tadaurasāṃ ca sūnunām |
bodhisattvāṃ mahāsattvāṃ daśabhūmipratiṣṭhitām ||

sarvasatvā tathā nityaṃ satvayonisamāśritām |
sarvavālisajantūnāṃ gatiyonisamāśritām ||

vinirmuktānāṃ saṃsārāhe buddhānāṃ sarvāryām |
sarvato nityaṃ lakṣaṇaṃ caritaṃ sadā ||

vācāmiṅgitatatvaṃ tu teṣāṃ vakṣye savistaram |
ākṛṣṭā sarvabhūtāstu mantratantrasayuktibhiḥ ||

āviṣṭākṛṣṭamantrajño paradehasamāśritām |
kuśalaiḥ kuśalakarmajñairapramattaiḥ sajāpibhiḥ ||

amūḍhacaritaiḥ sarvairnigrahānugrahakṣamaiḥ |
ākṛṣṭā bhūtalā loke mānuṣye mantrajāpibhiḥ ||

teṣāṃ siddhinimittaṃ tu sarvaṃ vakṣye tu tattvataḥ |
teṣāṃ dehānurodhārthaṃ mānuṣāṇāṃ sadārujām ||

nityayatyantadharmārthaṃ mokṣārthaṃ tu prakalpyate |
nigrahaṃ catuṣṭānāṃ viśuddhānāṃ tu pūjanā ||

nigrahānugrahaṃ ***(?)tantraṃ *(?)kalpyate |
vātaḥ śleṣmapittānāṃ trividhātra tridhā kriyā ||

 162, p. 162)

teṣāṃ tu prakalpayecchānti vividhaiva kramo mataḥ |
tatra mantraiḥ sadā kuryānyānuṣāṇāṃ cikitsitam ||

mahābhūtavikalpastu bhūto bhūtādhikaḥ smṛtaḥ |
abhibhūtaṃ tathābhūtairadhibhūtaḥ sa ucyate ||

adhibhūto yadā janturasvāsthyaṃ janayet tadā |
bhūtaṃ bhūtaprakāraṃ tu dvividhaṃ tu prakalpyate ||

satvabhūtastathā nityamasatvaścaiva prakalpyate |
pittaśleṣma tathā cāyurye cānye * * * * * (?) ||

catvāraśca mahābhūtāḥ pañcamamākāśamiṣyate |
āpastejo samāyuktaṃ pṛthivī vāyusamāyutā ||

asatvasaṅkhyamityāhurbuddhimantaḥ sadā punaḥ |
lokāgrādhipati hyagraḥ ityuvāca mahādyutiḥ ||

asatvasaṅkhyaṃ hyamānuṣyaṃ * * * * * * (?) |
mānuṣaṃ satvamityāhuragradhīrvadatāṃ varaḥ ||

amānuṣa. mānuṣaṃ vāpi satvasaṅkhyaṃ sadaivatam |
satvānāṃ śreyasārthaṃ tu sārvajñaṃ vacanaṃ punaḥ ||

atītānāgatairbuddhaiḥ prayutpannaistathaiva ca |
bhāṣitaṃ karmamevaṃ tu śubhāśubhaphalodayam ||

kevalaṃ vacanaṃ buddhānāmavaśyaṃ karma karoti |
tannimittaṃ gotrasāmānyāt siddhireva pradṛśyate ||

sārvajñaṃ jñānamityāhuḥ kṣemaṃ śāntaṃ sadā śucim |
niṣṭhaṃ śuddhanairātmyaṃ paramārthaṃ mokṣamiṣyate ||

* * * * * * (?) sattveṣu idaṃ samudāhṛtam |
tatra ***(?)ṣadhyā aśaḥvacanaṃ jage ||

bhūtaṃ bhaviṣyamatyantaṃ * * * * * * (?) jitam |
lokāgryaṃ dharmanairātmyaṃ * * * * * * * * (?) ||

 163, p. 163)

etat sārvajñavacanaṃ niṣṭhaṃ **(?) paraṃ padam |
kevalaṃ tu prakalpyete sarvajñānamudbhavam ||

prabhāvaṃ sarvabuddhānāṃ bodhisattvānāṃ ca dhīmatām |
mantrāṇāṃ sarvakarmeṣu siddhiḥ sarvatra darśitā ||

ata eva munīndreṇa kalparājaḥ prabhāṣitaḥ |
anena vartmanā gacchanmantrarūpeṇa dehinām ||

nirvāṇapuramāpnoti śāntanirjarasampadam |
aśokaṃ virajaṃ kṣemaṃ bodhiniṣṭhaṃ sadāśivam ||

ya eṣa sarvabuddhānāṃ śāsanaṃ mantrajāpinām |
kathite bhūtale tantramaśeṣaṃ mantrajāpinām ||

sarvaṃ jñānajñeyaṃ ca karmahetunibandhanam |
sarvametaṃ tu mantrārthaṃ trividhā bodhinimnagā ||

aśeṣajñānaṃ tu buddhānāmiha kalpe pradarśitam |
sattvānāṃ ca hitārthāya sarvalokeṣu pravartitam ||

ye hāsti kalparāje'sminnānyakalpeṣu dṛśyate |
yo'nyakalpeṣu kathitaṃ muniputraistu munivaraiḥ ||

te hāsti sarvamantrāṇāṃ kalpaṃ vistarameva tu |
ata eva jinendreṇa kathitaṃ sarvadehinām ||

mahītale ca triloke'smiṃ na sau vi * * * * (?) |
yo'smin  kalparājendre nātīto na vaśīkṛtaḥ ||

astaṃgate municandre śūnye bhūtalamaṇḍale |
iha kalpe sthite loke śāsanārthaṃ kariṣyati ||

kumāraḥ sarvabhūtānāṃ * * * * (?) * * (?) śubhaḥ |
* * * (?) tathā loke * * * * *(?) kariṣyati ||

* * * (?) kalparājasya * * * * * * * (?) ṇām |
śrutvā sakṛdadhimucyante teṣu siddhiḥ sadā bhavet ||

 164, p. 164)

avandhyaṃ sarvabhūtānāṃ vacanedaṃ sadā śubham |
mantriṇāṃ sarvabhūteṣu jāpahoma sadā ratām ||

tryadvikeṣu jñāneṣu jñānaṃ yatra pravartate |
sa eva pravartate asmiṃ kalparāje varottame ||

mantrapratiṣṭhā buddhānāṃ śāsanaṃ sa ihoditam |
nirvikalpastu taṃ mantraṃ vikalpe'smiṃ tadihocyate ||

karoti sarvasattvānāmarthānarthaṃ śubhāśubham |
gatibuddhistathā sattvaṃ lokānāṃ ca śivāśivam ||

sa eṣa prapañcyate kalpe niḥprapañcāstathāgatā |
lokātītā svasambuddhā lokahetorihocyate ||

adhikaṃ sarvadharmāṇāṃ lokadharmā hyatikramā |
karoti vividhāṃ karmī vicitrāṃ lokapūjitām ||

mantrarāṭ karmasūdyuktaḥ sattvarāśestathā hitaḥ |
kumāro mañjughoṣastu buddhakṛtyaṃ karoti saḥ ||

tasyārthaṃ guṇaniṣpattilokādhānaṃ śubhāśubham |
adhyeṣṭāhaṃ pravaktā vai nādhyeṣṭā dharmamucyate ||

kevalaṃ sarvasattvānāṃ hitārthaṃ buddhabhāṣitam |
atītaiḥ sarvabudhaistu bhāṣitaṃ tu pravakṣyate ||

buddhavaṃśamavicchinnaṃ bhaviṣyatyadhimucyate |
te sarvajñajñānamudbhavamantriṇāṃ sarvakarmasu ||

sarvajñajñānapravṛttaṃ tu karmamekaṃ praśasyate |
pūrvakarma svakaṃ loke tadadhunā paribhujyate ||

tasmāt karma prakurvīta iha janmasu duḥkharam |
****** (?) tyayatnena karma ihāpi tam ||

* * * * * * * * * * * * * * * * (?) |
tasmāt * * * * * * * * * * * * * * (?) ||

 165, p. 165)

vidhiyuktaṃ tu tat karma kṣipraṃ siddhi ihāpi tat |
bhramanti sattvā vidhihīnā vāliśāstu pramohitāḥ ||

tasmāt sarvaprakāreṇa karma ekaṃ praśaṃsitam |
vidhiṃ karmasamāyuktaṃ saṃyuktaḥ sādhayiṣyati ||

vidhihīnaṃ tathā karma sucireṇāpi na siddhyati |
na hi dhyānairvinā mokṣaṃ na mokṣaṃ dhyānavarjitam ||

tasmāddhyānaṃ ca mokṣaṃ ca saṃyukte bodhimucyate || iti |

āryamañjuśriyamūlakalpād bodhisattvapiṭakāvataṃsakānmahāyānavaipulyasūtrāt 
trayodaśamaḥ [trayodaśara *********** (?) pūrvaṃ saṃkh******(?)d iha trayodaśa iti 
anantarapaṭalavisare caturdaśa iti **********(?)rasaṃkhyānaṃ cādarśagranthe 
*******(?)khakapramādāga***** pratibhāti |] sarvakarmakriyārthaḥ paṭalavisaraḥ 
parisamāpta iti |
 166, p. 166)

atha ṣoḍaśaḥ paṭalavisaraḥ 

atha khalu bhagavāṃ śākyamuniḥ punarapi *****(?)sabhavanamalokya mañjuśriyaṃ 
kumārabhūtamāmantrayate **(?) | śṛṇu mañjuśrīḥ ! tvadīye 
sarvārthakriyākarmapaṭalavisaraṃ pūrvanirdiṣṭaṃ parṣanmaṇḍalamadhye savistaraṃ 
vakṣye'ham |

pṛṣṭo'yaṃ yakṣarājena vajrahastena dhīmatā |
sarvamantrārthayuktānāṃ svapnānāṃ ca śubhāśubham ||

ata prasaṅgena sarvedaṃ kathitaṃ mantrajāpinām |
yakṣarāṭ tuṣṭamanaso mūrdhni kṛtvā tu añjalim ||

praṇamya śirasā śāsturabhyuvāca girāṃ mudā |
anugrahārthaṃ tu lokānāṃ kathitaṃ hyagrabuddhinā ||

mamaivamanukampārthaṃ sattvānāṃ ca sukhodayā |
jāpināṃ sarvamantrāṇāṃ svapnānāṃ ca śubhāśubham ||

caritaṃ guṇavistāraṃ sattvādhiṣṭanikṛṣṭinām |
uttamā gati yonibhyo hetujñānaviceṣṭitam ||

atītānāgataṃ jñānaṃ vartamānaṃ śubhāśubham |
sarvaṃ sarvagataṃ jñānaṃ sarvajñajñānaceṣṭitam ||

anābhāsyamanālambyaṃ niḥprapañcaṃ prapañcitam |
mantrākāravaropetaṃ śivaṃ śāntimudīritam ||

prabhāvaṃ sarvabuddhānāṃ varṇitaṃ hyagrabuddhinā |
sarvamantrārthayuktānāṃ jāpināṃ ca viśeṣataḥ ||

karma karmaphalaṃ sarvaṃ kriyākālaṃ tathaiva ca |
pātraṃ sthānaṃ tathā veṣaṃ svapnaprasaṅge pracoditam ||

yakṣarāṇmunivaraṃ śreṣṭhaṃ saptamantratathāgatam |
bhadrakalpe * * * * * * * * (?) kyapuṅgavaḥ ||

śākyasiṃ * * * * * * * * * * (?)kalpitaḥ |
yugādharaṃ * * * * * * * * * * * * (?) ||

mahāvīryo * * * * * * * * * * * * (?) |
* * * * * * * * * * * * * * * * (?) ||

 167, p. 167)

*** (?) *** (?) tasthustūṣṇīmbhūto'tha buddhimān |
mañjuśrito'tha mahāprājñaḥ pṛṣṭo'sau muninā tadā ||

adhyepayati taṃ buddhaṃ kanyasaṃ munisattamam |
sādhu bhagavāṃ sambuddhaḥ karmajñāna savistaram ||

jātakaṃ * * * * * * * * * (?) sadā śubham |
caritaṃ bahusattvānāṃ karmajñānasahetukam ||

niviṣṭāviṣṭaceṣṭānāṃ śreyasārtharthayuktinām |
jāpināṃ siddhinimittāni sādhyasādhyavikalpitām ||

bhūtikāmā tathā loke aiśvaryābhogakāṅkṣiṇām |
rājyahetuprakṛṣṭānāṃ siddhidhāraṇakāminām ||

sarvaṃ sarvagataṃ jñānaṃ saṃkṣepeṇa prakāśatu |
ityuvāca muniḥ śreṣṭho adhyeṣṭo jinasūnunā ||

kalaviṅkaruto dhīmān divyadundubhinādinaḥ |
brahmasvaro mahāvīryaparjanyo ghoṣaniḥsvanaḥ ||

buddhavācoditaḥ śuddho vāce gāthāṃ saptamo muniḥ |
eṣa kumāra ! parārthagatānāṃ siddhimajāyata lokahitānām |
śreyasi sarvahite jagati praṇitāro śuddhyatu tiṣṭhatu mokṣavihūnām ||

satyayākṣayavīryavāṃ hi taccittā madamaitraratā sa tadānaratā ye |
siddhibhave sada teṣu janeṣu nānya kathañcana siddhimupeṣye ||

mantravare sada tuṣṭiratā ye śāsani cakradhare tathā mañjudhare vā |
dharṣayimāra pravarttayi cakraṃ so'pi ha cakradharo iha yuktaḥ ||

vācā divyamanorama yasyā vāliśajantu vivarjitanityā |
divyamanoraprakarṇasukhā ca premaṇīyā madhurā anukūlā ||

citta* (?) ******* (?) mañjuriti samudīraya buddhā |
yasya ***(?)yāvamaja *(?)'pi tathāgatajñānaviśeṣaiḥ ||

teṣu ***(?) bhūmipraviṣṭā divyaprakṛṣṭadaśatathāgatasaṅkhyā |
te'pi ******(?) ttiṣṭā divyaprabhāvamajānamaśakyā ||

 168, p. 168)

rūpya a**(?) tathā abhūmā kāyikadivyaṃ nṛjā manujā vā |
yogina siddhiṃ gatā atha loke sarvaviśiṣṭa tathā naramukhyā ||

sattvamasau na sa vidyati kaścid yo pratijāni tu tasya śriyā me |
eṣa siriparikalpitatulyaṃ mañjusidīti pratijāni tu buddhāḥ ||

mañjuśriyaṃ parikalpitatulyaṃ nāmamiyaṃ tatha pūrvajinebhiḥ |
eṣa kṛtā tava saṃjñitakalpe divya anāgatabuddhamatītaiḥ ||

nāmaśruṇi paryastava śuddho nāsya mano bhavi ekamano vā |
tasya mimaṃ śivaśānti bhaveyaṃ bodhivarā bhavi agraviśiṣṭā ||

mantra aśeṣa tu siddha bahveyāṃ uttamayoni gati lebhe |
uttamidharmi samāśrayi nitya vighnavivarjita siddhi bhaveyā ||

īpsitamantra prasādhayi sarvāṃ kṣipra sa gacchati bodhi ha mañjum |
lapsyati bodhigato munimukhyaḥ gatva niṣīdati sattvahitārtham ||

buddhayi bodhipravartayi cakraṃ eṣa guṇo kathito jinamukhyaiḥ |
mañjuriti śirīṃ tvayi saṃsmari nāmaṃ acintyaguṇāḥ kayitā jinamukhyaiḥ ||

darśatu nityaprabhāva tvadīyaṃ pūrvakasarvagatairjinamukhyaiḥ |
kalpabhaṇe yā na śakyamasaṅkhyaiḥ mantraśatā tava śuddhakumāra ! ||

mañjuśriyaṃ tava mantracaryaṃ bhāṣita sarvamaśeṣakabuddhaiḥ |
eṣa kumāra tha sarvagatā vai śāsana tubhya ratottama vīrāḥ ||

śuddhāvāsaniṣaṇṇajanā vai sattvamaśeṣataḥ īhaya sattā |
na kramimantra tmadīya kadāciṃ nāpi kathañciha ye tava mantram || iti |

āryamañjuśrīmūlakalpānmahāyānavaipulyasūtrāt caturdaśamaḥ 
gāthāpaṭalanirdeśavisaraḥ parisamāptamiti |

 169, p. 169)

atha saptadaśaḥ paṭalavisaraḥ |

atha khalu bhagavāṃśchākyamuniḥ sarvatathāgatavikurvitaṃ nāma sa**(?) 
samāpadyate sma | samanantarasamāpannasya bhagavataḥ śākyamuneḥ karṇākośād 
raśmayo niścarati sma | nīlapītāvadātamāñjiṣṭhasphaṭikavarṇaḥ | sarvaṃ devaṃ 
budhakṣetramavabhāsya sarvalokadhātvantarāṇi cālokayitvā sarvagrahanakṣatrāṃśca 
muhūrtamātreṇa jihmīkṛtyākṛṣṭayā | ākṛṣṭā ca svakasvakā sthānāni sanniyojya tat 
parṣanmaṇḍalaṃ buddhādhiṣṭānenākṛṣya ca tatraiva bhagavataḥ 
śākyamunerūrṇākośāntardhīyate sma | sarvaṃ ca grahanakṣatratārakāḥ 
jyotiporuṣarudhyamānā ārtā bhītā bhagavantaṃ śākyamuniṃ prajagmuḥ | 
kṛtāñjalayaśca tasthure makampayamānā muhurmuhuśca dharaśitale prapatanamānāḥ 
||

atha bhagavāṃśchākyamuniḥ sarveṣāṃ grahanakṣatratārakājyotiṣāṇāṃ na 
vāliśopajānitabuddhīnāṃ ca dehināmanugrahārthaṃ vācamudīrayate sma | śṛṇvantu 
bhavanto mārṣāḥ ! devasaṅghā samānupāḥ ! karma eva satvānāṃ vibhajate 
lokavaicitryam | yaśca budhānāṃ bhagavatāṃ vajrakāyaśarīratāmabhiniṣpattiryaśca 
sasurāsurasya lokasya bhramatsaṃsārāṭavīkāntārapraviṣṭasya lokasya 
vicitraśarīratāmabhiniṣpattiḥ sarvedaṃ karmajaṃ śubhāśubhaṃ nibandhanam | na tatra 
kartā kārakaḥ īśvaraḥ pradhāno vā puruṣā sādvyāpasṛṣṭo vā pravartate kiñcid 
varjayitvā tu karmajaṃ sarvakarmapratyayajanito hetumapekṣate | sa ca 
hetupratyayamapekṣate | evaṃ pratītyasamutpattipratyayānto'nyamupaśliṣyate 
śleṣmāṇāṃ ca bhūtābhiniṣpattimahābhūtāṃ janayate | te ca mahābhūtā 
skandhāntaramanādigatikāt pratipadyante | prapannāśca gatideśāntaraṃ 
vistaravibhāgaśo'bhyupapadyante | kālāntaroṣarodhavilomatājñānavahnimīritā 
karmoparacitavāsanā aśeṣamapi nirda**(?) tridhāyānasama ******* (?) samatinirharante | 
mahāyānadīrgha*****(?)racitakarma svaka*******(?)tyekakhaḍgināṃ svayambhu 
jñānaṃ ******** (?) paraghoṣānupravṛttiśrava*****(?)nāṃ 
hrasvakālācirādhirājyaṃ te******(?)rmāntara buddhireva pravartate vāliśānāṃ 
vimohitām ||

 170, p. 170)

atha ca punarvicitrakarma**(?)no'yaṃ lokasanniveśadeśaveṣoparana**(?) 
nirjarasampadamaśo***(?) anekasiddhimapekṣate | vimalaṃ 
pāna***(?)ktamaṣṭāṅgopetasuśātalaṃ karma eva kurute karma nānyaṃ karmāpekṣate 
||

karmākarmavinirmukto niḥprapañcaḥ sa tiṣṭhati |
tridhā yānapravṛttastu nānyaṃ śāntimajāyate ||

trividhaiva bhavenmantraṃ tridhā karma prakīrttitā |
trividhaḥ phalaniṣpattistrividhaiva vicāraṇā ||

viparītaṃ tridhā karma trividhaiva pradṛśyate |
kuśalaṃ tat trividhaṃ proktaṃ punastantre pradṛśyate ||

punareva vidhaṃ gotraṃ mantrāṇāmāspadaṃ śāntam |
śāntaṃ nirvāṇagotraṃ tu buddhānāṃ śuddhamānasām ||

tadeva karma pratyaṃśa. mantrāṅge prakīrtitaḥ |
jyotiṣāṅgaṃ tathā loke sidhihetoḥ prakalpitam ||

tadeva aṃśaṃ karmaṃ vai pratyayāṃśe pravartate |
yathā hi śālī vrīhīṇāmaṅkureṇa vibhāvyate ||

tathā hi siddhadravyāṇāṃ lakṣaṇena vibhāvyate |
yathā hi śuklo varṇastu vyavahāreṇa prakalpyate ||

tathāhi jyotiṣayuktīnāṃ vyavahārthaṃ prakalpyate |
sarvataḥ sarvayuktīnāṃ karma evaṃ praśaṃsitam ||

na tat karma vinā vihnaiḥ kvacid dehaḥ saṃsthitaḥ |
cihnaiśca caritaiścāpi jātakairgotramāśṛtaiḥ ||

vividhaiḥ śakunairnityaṃ tat karmaṃ copalabhyate |
na kvacid vigrahī karma antalīno'nyalakṣyate ||

jvaritaḥ ** (?) janturvikā***** (?) |
evaṃ dehe samāsṛtya karma dṛśyati **** (?) ||

śubhāśubhaphalācihnajātakāstu prakīrtitā |
vividhā śakuna**** (?) vividhā karmamudbhavā ||

 171, p. 171)

* * * * * * * (?) *(?)trā vividhā prāṇināṃ rutā |
śubhāśubhaphalā * * * * * * * * (?) sadā ||

siddhyasiddhinimittaṃ tu pratyayārthamavekṣate |
nimittaṃ caritaṃ cihnaṃ pratyayeti prakalpitam ||

tasmāt sarvaprayatnena pratyayaṃ tu apekṣate |
yajjāpinā satā mantre sidhihetorapekṣayet ||

karmasvakānyatāni avyaṅgāni lakṣayet |
alakṣitaṃ tu sarvaṃ vai vighnakarmaiḥ sudāruṇaiḥ ||

tasmāt sarvāṇyetāni aṅgānīti munervacaḥ |
sālendrarājaḥ sarvajño bodhimaṇḍe samāviśet ||

mantraṃ udarīrayāmāsa sarvavighnapranāśanam |
duḥsvapnaṃ durnimittaṃ tu duḥsahaṃ ca vināśanam ||

tasya bodhigataṃ cittaṃ sarvajñasya mahātmane |
māreṇa duṣṭacittena kṛto vighno mahābhayoḥ ||

animittaṃ tena dṛṣṭaṃ vai tarormūle mahābhayam |
animittāt tasya jāyante anekākārabhīṣaṇāḥ ||

tasya puṇyabalādhānā cirakālābhilāṣiṇā |
tena mantravarṇa tasya valāsau bhagnāśau namuciṃstadā ||

ṛddhimanto mahāvīryāṃ saṃvṛto'sau mahādyutiḥ |
tasya mantraprabhāvena lipse bodhimuttamām ||

sa eva vakṣyate mantraḥ durnimittopaghātanam |
duḥsvapnaṃ duḥsahaṃ caiva duṣṭasattvanivāraṇam ||

* * * * * * * * (?) hanakṣatrajyoti** (?) |
mantrarāṭ * * * * * * * * (?) śālendreṇa ** (?) vai ||

nigrahārthaṃ ca duṣṭā***(?)hanakṣatratārakāt |
bhūtāṃ caiva sarveṣāṃ saumyacittāṃ payodhanām ||

 172, p. 172)

śṛṇvantu bhū*********** (?) pṛthivīcarāḥ |
apadā ***** (?) dvipadā vāpi catuḥpadā ||

sarve saṃkṣepataḥ sattvā ye kecit triṣu sthāvarāḥ |
namaḥ samantabuddhānāmapratihataśāsanānam ||

oṃ kha kha khāhi khāhi | hum hum | jvala jvala | prajvala prajvala | tiṣṭha tiṣṭha | 
ṣṇīḥ phaṭ phaṭ svāhā |

eṣa buddhāddhyuṣito mantraḥ jvāloṣṇīṣeti prakīrtitaḥ |
yāni karmasahasrāṇi aśīti nava pañca ca ||

karoti vividhāṃ karmāṃ sarvamaṅgalasammataḥ |
duḥsvapnān durnimittāṃstu sakṛjjāpena nāśayet ||

karoti aparāṃ karmāṃ sarvamantreṣu svāminaḥ |
vaśitā sarvasattvānāṃ buddho'yaṃ prabhavo guruḥ ||

smaraṇādasya mantrasya sarve vighnāḥ praṇaśyire |
devātidevasambuddha ityuktvā munisattamaḥ ||

muhūrtaṃ tasthure tūṣṇīṃ yāvat kālamudīkṣayet |
tasthure devasaṅghāśca śuddhāvāsoparistadā ||

sarveṣāṃ devamukhyānāṃ nakṣatragrahatārakām |
samayaṃ jagmu te bhītā uṣṇīṣo mantrabhāṣitāḥ ||

tulyavīryo mahāvīrya uṣṇīṣākhyo mahāprabhāḥ |
śatapañcacatuṣkāṃ vā saptāṣṭā navatistathā ||

dviṣaṣṭi pañcasaptānyā uṣṇīṣendrāḥ prakīrtitāḥ |
etat saṅkhyamasaṅkhyayā rājāno mūrdhajā śubhā ||

teṣu tulyomayaṃ mantraḥ jinamurvajanā iti |
ā*(?) *(?)śriyamūlakalpā ******(?)vataṃsakāt 
* * * * * * * * * * * * * * * * (?) |
* * * * * * * * * * * * * * * * (?) ||
 173, p. 173)

aṣṭādaśaḥ paṭalavisaraḥ |

atha bahga*(?) śākyamuniḥ punarapi śuddhāvāsanavanamavalokya taṃ ca 
parṣanmaṇḍalaṃ mañjuśriyaṃ kumārabhūtamāmantrayate sma | asti mañjuśrīḥ ! 
tvadīyamantracaryābhiyuktasya bodhisattvacaryāparipūraṇārthābhiprāyasya 
bodhisattvasya mahāsattvasya 
kriyākālakramaṇayogānukūlayogacaryānukūlanakṣatravyavahārānuvartanakraṃaṃ 
srvamantracaryārthasādhanopayikapaṭalavisaram | bhāṣiṣye taṃ śṛṇu sādhu ca suṣṭhu 
ca manasi kuru ||

evamukte bhagavatā mañjuśrīḥ kumārabhūto bhagavantametadavocat | āścaryaṃ 
bhagavaṃ ! yāvad bhāṣitaṃ parameṇānugraheṇānugṛhītā bodhisattvā mahāsattvā 
sarvabodhisattvacaryānuvartināṃ sarvamantracaryārthaparipūrakāṇāṃ sattvānām | 
tadvadatu bhagavānasmākamanukampārtham ||

evamukto mañjuśrīḥ kumārabhūtaḥ kṛtāñjalipuṭo bhagavantamavalokayamānaḥ tāḥ 
tūṣṇīmevamavasthito'bhūt ||

atha khalu bhagavāṃ śākyamunirlokānugrahakāmyayā |
vajrendravacanaṃ śreṣṭhaṃ hitārthaṃ sarvadehinām ||

idaṃ bhoḥ ! bhadramukhāḥ ! śreṣṭhaṃ nakṣatraṃ hitāhitaṃ |
sarvamantrārthacaryāyāṃ yuktāyuktāḥ samāhitāḥ ||

siddhamarthaṃ tathāpūrṇamanukūlaṃ cāpi kathyate |
siddhihetostathā mantrī mantraṃ tantropalakṣayet ||

śuce'hani śucau deśe śaucācārarate sadā |
praśaste tithinakṣatre śuklapakṣe sadā śuciḥ ||

snāto dhyāyī vratī mantrī mantratantrārthakovidaḥ |
homa jāpa tathā siddhiṃ kuryāt karma savistaram ||

revatī phalgunī **** (?) puṣyārthasādhikā |
**(?)dhā tathā jyeṣṭhā***(?) vāpi varṇitā ||

**** (?) bādrapadau sadā siddhyartha śravaṇā |
siddhyartha***** (?) dhaniṣṭhā cāpi ***(?) ||

 174, p. 174)

siddhihetoratatrā **(?) rohiṇyā mṛgaśirāstathā |
aśvinyau punarnasūyukte nakṣatrau svātirevatau ||

praśastā gaṇitā hyate vidyāsādhanatatparāḥ |
eteṣāminduvāraṃ tu vidhirevamudāhṛtam ||

śaityaiḥ śāntikaṃ śeṣakāle tato vidyāpuṣṭyarthaṃ cāpi tatparam |
madhyāhne dinakare karma candre cāpi garhitam ||

ardharātre sthite candre kuryāt karmābhicārukam |
tṛtīye yāmamanuprāpte puṣṭihetoḥ samārabhet ||

puṣṭyarthaṃ sādhayenmantraṃ bhogahetostadā nṛṣu |
udayantaṃ bhāskaraṃ vindyāt sarvakarmeṣu yuktitaḥ ||

raktābhāve tathā bhānoḥ kuryāt karmābhicārukam |
śeṣakāle tato vindyāt pūrvāhne ravimaṇḍale ||

yugamātrotthite tathā nityaṃ kuryācchāntikakarmaṇi |
tato dvihastito jñeyaṃ pramāṇe caiva bhagastine ||

kuryācchāntikakarmāṇi śāntikeṣvapi yojite |
mantramudraistathāśreṣṭhairjināgrakulasambhavaiḥ ||

madhyāhne savitari prāpte kuryādābhicārukam |
ataḥpareṇa ākṛṣyed vaśyārthaṃ ca yojitam ||

yugamātrāvanate bhānau aparāhopagate tathā |
kuryāt sarvakarmāṇi kṣudrārthe ca yojitāḥ ||

tataḥ pareṇa kāle te sūryaṃ dhānamate tadā |
vaśyākarṣaṇasarvāṇi kuryāt karmāṇi dhīmataḥ ||

astaṃ yāte**(?) bhānau raktā****(?)bhe |
kuryāt **(?) *(?)rvāṇi raktābhā**(?) hitām ||

kāntakāmāḥ **(?)ryāt karmaiścāpi **(?)bhiḥ |
* * * * * * * * * * * * * * * * (?) ||

 175, p. 175)

*(?)yārthī kārayet **(?) karmakālasamoditam |
**(?) yāme tadā **(?) sādhayet sattvayojitaḥ ||

ataḥ pareṇa sarvatra sarvakarmāṇi kārayet |
ardharātre tadā candrā grahaḥ paśyed vasundharām ||

praviśet paścimāṃ diśāṃ tasmin kāle samoditām |
tataḥ pareṇa grahaḥ paśye sūryo sanarādhipām ||

prasave dakṣiṇāṃ deśāṃ siddhyarthī mantrayojitaḥ |
martye'pi labhate kṣipraṃ kāryasiddhiṃ tu puṣkalām ||

ajāpī jāpinaścāpi *** (?) labhate phalam |
yatheṣṭāṃ kurute siddhiṃ jāpinasyāpi dhīmate ||

tṛtīye yāme sadā gacched diśaṃ cāpi yatnataḥ |
dakṣiṇapaścimānmadhye vrajet tatra phalodbhavī ||

udayante tathā bhānau prabhavoduttarāṃ diśam |
tataḥ pareṇa kālānte yugamātrotthite ravau ||

gacchad vidiśaṃ tantrajñaḥ siddhikāmaphalodbhavām |
paścimottarayormadhyaṃ sa deśaḥ parikīrtitaḥ ||

ajāpī jāpinasyāpi yuktiruktā tathāgataiḥ |
nirdiṣṭāṃ kāryaniṣpattau siddhamantrasya vā tadā ||

madhyāhne pūrvato gacched diśāṃścaiva sarvataḥ |
tataḥ pareṇa karmāṇi * * * * * (?) kārayet ||

ardharātre tadā candro grahaḥ paśyed vasundharām |
kālānte vidiśānte muni * * * * (?) bodhinā ||

pūrva***(?)rmadhye sadṛśaḥ **(?) lipsatām |
tata***(?) diśaḥ proktā ***(?)kṣiṇayoḥ sadā ||

kathi***(?)daśca diśaścaiva vidikṣu vā |
* * * * * * * * * * (?) paviśe daityamā*(?) ||

 176, p. 176)

suraṅgeṣu na sarveṣu sattveṣu kūpavāsiṣu |
sarvathā śrīmukheṣveva sarva*****(?)bhavadhārinām ||

tataḥ pareṇa yāmānte raktāṅge grahamaṇḍale |
praviśed yakṣayonīnāṃ nilayāṃścaiva sukaśmalām ||

vrajet parigṛhāṃ kṣiprakāleṣveva niyojitam |
uttiṣṭhantaṃ sādhayenmantraṃ prasādāśrayasambhavām ||

ārurukṣa purāgraṃ vai asiddhiḥ siddhireva vā |
āruroha svakāvāsaṃ prāsādāgraṃ tu mānavī ||

siddhante cintitā tasya kāleṣveva suyojitāḥ |
mantrasiddhiḥ sadā tasya mantratantraviśāradaiḥ ||

diśe gamanenaiva siddhimātrāṃ samucyate |
amantrī mānavaḥ kṣipraṃ labhate phalasambhavām ||

īpsitāṃ sādhayedarthāṃ grāmyāṃścaiva ca mānuṣām |
kālā nigamataḥ proktaṃ diśāṃścaiva samantataḥ ||

prasavet sarvato mantrī kāleṣveha deśeṣu ca |
aśvinī bharaṇisaṃyuktā kṛttikā mṛgaśirāstathā ||

eteṣveva hi sarvatra nakṣatreṣveva yojitā |
śāntikaṃ karma nirdiṣṭaṃ phalahetusamodayam ||

rohiṇyāṃ sādhayedarthāṃ puṣṭikāmaḥ sadā jāpī |
ārdrāyāṃ kārayet karma vaśyākarṣaṇahetubhiḥ ||

punarvarato tathā puṣye sādhayeddhanasampadām |
vicitrābharaṇavastrāṃśca añjanaṃ samanaḥśilām ||

rocanāṃ gai * * * * * * * * * * * * (?) |
*(?)yākarṣaṇamedhā * * * * * * * * * (?) ||

āśleṣāyāṃ * * * * * * * * * * * * (?) |
maghāsu kuryāt tathā karma rājya* * * * * (?) ||

 177, p. 177)

phalgunyāvubhau śreṣṭhau āruroha svavāhanam |
vicitrāṇi karmāṇi hastenaiva vidhīyate ||

svātyāṃ viśākhayoḥ kuryād dravyakarmasamudbhavam |
anurādhā tathā jyeṣṭhā ubhau nakṣatrayojitau ||

siddhikāmaḥ sadā kuryād rājyakāmastathā sadā |
bhaumyārthasampadāṃścāpi vividhāṃ yonijāṃ parām ||


sādhayed dhananiṣpattiṃ nakṣatreṣveva yojitāḥ |
ubhau hyaṣāḍhau tathā proktau jantukarmasu yojayet ||

dhātujeṣvapi sarvatra dṛśyate siddhimānave |
mūle mūlakarmāṇi oṣadhyāṃ vividhodbhavām ||

sādhayenmantratantrajño mūlanakṣatrayojitām |
śravaṇeṣveva sarvatra kuryācchrāvaṇyavarṇitām ||

nirvāṇaprāpakaṃ dharmaṃ pravrajyāṃ cāpi yojayet |
dhaniṣṭheṣu sadā kuryād dhūpapuṣkarisādhanām ||

vṛkṣāṃ vāhanāṃ caiva vastrāṃścaiva vidhānavit |
kuryāt śatabhiṣak karma hiṃsāprāṇiṣu nirdayām ||

prāṇāparodhasattveṣu kutsitāṃ tāṃ vivarjayet |
ubhau bhadrapadau śreṣṭhau bhūmyāmarthanivārakau ||

sampadā kurute kṣipraṃ karmeṣveva hi yojitau |
senāpatyārthasādhane * * * * * * * * (?) ||

rājye dhananiṣpattibhūṣaṇābharaṇādiṣu |
nānādhātugaṇāṃścaiva **** (?) yathepsitām ||

sāvayenmantratantrajña * * * * * * (?)jitau |
*** (?) sādhayed dravyaṃ ****(?)samudbhvām ||

sādhayenmantrakarmāṇi nānāratnasamudbhavam |
sarvāda* * * * * * * * (?)mantravitaṃ sadā ||

 178, p. 178)

aśvinyaśca dharaṇyaśca kṛttikānāṃ tathāṃśakam |
etadaṅgārake proktaṃ kṣetraṃ caiva namastale ||

tasyā vāra tathā kīrttiṃ saumyāṃ sādhaye ca tadā mahīm |
kṛttikaṃ tryaṃśakaṃ vindyād rohiṇīmṛgaśiro parau ||

etad bhārgave vindyāt kṣetraṃ caiva nabhastale |
mṛgaśirāṃśaṃ tathā caivaṃ ādrāyāṃ ca suyojitāḥ ||

punarvasuśca tadā vindyācchāntyarthaṃ kṣetramudbhavam |
puṣyāṅgaṃ tathāśleṣaṃ maghaṃ caiva nibodhitam ||

etad bhānoḥ sadā kṣetraṃ kuryādābhicārukam |
phalgunyā tu ubhau sāṅgau grahacihnitacihnitau ||

induvāraṃ tathā vindyāt kṣetraṃ tasya niśākare |
hastacitrau tathā sāṃśau kuryāt karmātimānitam ||

budhasthāne tu uddiṣṭaḥ sarvakarmaprasādhakaḥ |
svātyā viśākhasaṃyuktā sāṃśā vāpi kīrtitā ||

dvitīyaṃ kṣetranirdiṣṭaṃ divākarasya na saṃśayaḥ |
anurādhājyeṣṭhasāṃśau tau nirdiṣṭau pṛthivīsutau ||

dvitīyamaṅgārakakṣetraṃ vṛścikātasamudbhavaḥ |
sarvadharmārthasaṃyuktaḥ karmayuktārthasādhayet ||

varjayed dhīmato hiṃsāṃ prāṇahiṃsābhicārukām |
sādhayed vividhānarthī karmāṃścaiva supuṣkalām ||

mūlapāḍhau tathā proktau ubhau sāṃśatrikodbhavau |
etad bṛhaspateḥ kṣetraṃ nabhaḥsthaṃ dṛśyate bhuvi ||

sādhayet karma muktātmā vidhānā****kām |
* * * * * * * * (?) saphalāṃścaiva * * *(?) ||

dhanvini rāśinirdiṣṭo kuryāt sava***(?) |
śravaṇā dhaniṣṭhanirdiṣṭā śatabhiṣāṃ samamoditā ||

 179, p. 179)

etat śaniścarakṣetraṃ dvitīyaṃ kathitaṃ purā |
*(?)nyamakaranirdiṣṭā sarvānarthanivārakaḥ ||

tatrastho yadi karmāṇi ārabheta vicakṣaṇa |
siddhyatyayatnānmantrajñastasmiṃ kāle prayojitā ||

rāśyaḥ kumbhanirdiṣṭā proktā munibhiḥ purā |
ubhau bahdrapadau prakhyau revatī ca yaśasvinī ||

aṅgahīnā tathā pūrvā śubhendragrahacihnitāḥ |
praśastāḥ śobhanāḥ sarve tat kṣetraṃ gurave *(?) dā ||

mīnarāśisamāsena kathitaṃ lokacihnitaiḥ |
grahaḥ pradhāna sarvatra tiryaṅ muktā sarvakarmasu ||

saptaite kathitā hyagramānuṣāṇāṃ gaṇāgame |
anantā grahamukhyāstu anantā grahakutsitāḥ ||

madhyasthā kathitā hyete mānuṣāṇāṃ hitāhitā | iti |
teṣāṃ sattvaprayogeṣu nirdiṣṭā mantrajāpinām ||

sattvāsattvaṃ tathā kālaṃ niyamaṃ caiva kīrtitam |
nāgraho dharmasaṃyuktaṃ na karmo grahacihnitam ||

saṃyogagrahanakṣatro mantrasiddhimudāhṛtā |
na siddhiḥ kālamiti jñeyā nāsiddhiḥ kālamucyate ||

siddhyasiddhāvubhāvetau saṅgākālataḥ kramā |
viparītaratā dharmā na dharmā dharmacāriṇaḥ ||

dharmakarmasamāyogā saṃyuktaḥ sādhayiṣyati |
na daivāt karmamuktastu siddhirna siddhirdevamudbhavā ||

tatkarmaśca siddhiśca daivameva niyojayet |
na daivāt karmamuktastu daivaṃ **(?)mitaḥparam ||

**(?)kaṃ tu mantaḥ proktaṃ vi***(?)ṣṭahetunā |
****(?)muktāstu nakṣatrāśca supūjitāḥ ||

 180, p. 180)

tasmāt karma samaṃ teṣāṃ karmārthaṃ siddhiriṣyate |
kathitā gaṇanā hyete karma eva sadaivatam ||

na grahā rāśayo yonirakṣatāśca supūjitāḥ |
karma eṣa sadā vindyād vidhimuktā samoditā ||

phalodbhavaṃ ca sadā karma yuktirmantreṣu bhāṣitā |
tasmād yuktitaḥ karma na graho nāpi rāśyajā ||

nakṣatrāṇāṃ tithīnāṃ ca gatiyoni samāsataḥ |
kālapramāṇaniyamaśca na paraṃ karmayoḥ sadā ||

tasmāt tantravit sarvaṃ dharma eva niyojayet |
anantagrahāṇāṃ loke rāśayo vividhā pare ||

tithayo gaṇitā saṅkhye kṣetraścaiva niyoktṛbhiḥ |
tasmāt saṃkṣepato vakṣye kathyamānaṃ nibodhatām ||

meṣo vṛṣo mithunaśca karkaṭaśca suyojitaḥ |
siṃhakanyatulaṃ caiva vṛścikadhanvinau parau ||

makaraḥ kumbha iti jñeyau mīnavānarayo'pare |
mānuṣo devarāśiśca aparo garuḍāparau ||

yakṣarākṣasārāśyo tiryakpretaśubhau pare |
narakā rāśinirdiṣṭā anantā gatiyonijā ||

nirdiṣṭā rāśayaḥ sarve nānādhātusamudbhavāḥ |
asaṅkhyeyā munibhiḥ proktā rāśayo bahudhā pare ||

teṣāṃ gaticihnāni sattvayonisamāśrayam |
kathitaṃ kathayiṣye'ha anantāṃ nakṣatrāṃ grahām ||

kṣetrā ca bahudhā proktā nānāgrahaniṣevitā | iti |

bodhisattvapiṭakāvataṃsakānmahāyānavaipulyasūtrādāryamañjuśriyamūlakalpāt 
ṣoḍaśapaṭalavisarād dvitīyo grahanakṣatra**(?)ṇakṣetrajyo*******(?) ***** (?) |

 181, p. 181)

atha ekonaviṃśaḥ paṭalavisaraḥ |

atha khalu bhagavāṃśchākyamuniḥ punarapi śuddhāvāsabhavanamavaloṣaya 
mañjuśriyaṃ kumārabhūtamāmantrayate sma ||

asti mañjuśrīḥ ! tṛtīyamapi jyotiṣajñānaniyamaparivartaṃ bhāṣiṣye pūrvakaiḥ 
samyak sambuddhairbhāṣitaṃ cābhyanumoditaṃ ca tvadīyamantratantrārthakalpitam | 
śṛṇu sādhu ca suṣṭhu ca manasi kuru ||

evamukte bhagavatā śākyamuninā mañjuśrīḥ kumārabhūto bodhisattvo mahāsattvaḥ 
utthāyāsanādekāṃśamuttarāsaṅgaṃ kṛtvā dakṣiṇaṃ jānumaṇḍalaṃ pṛthivyāṃ 
pratiṣṭhāpya yena bhagavāṃ tenāñjaliṃ pragṛhya bhagavantametadavocat | tat sādhu 
bhagavāṃ bhāṣatu jyotiṣajñānapaṭalavisaram | tad bhaviṣyati sattvānāmarthāya 
hitāya sukhāya | devamanuṣyāṇāṃ sarvamantracaryānupraviṣṭānāṃ ca 
sattvānāmanuttarāyāṃ samyak sambodho abhiprasthitānāṃ ca 
upāyakauśalyamantracaryā sukhena sādhayiṣyanti | sarvasattvānukūlaṃ 
yogavidhānakarmānukūlaṃ kālaniyamaniṣyanditakarmasvakatāṃ 
nakṣatravāragrahayonikṣetrarāśisamodayām | tad bhaviṣyati sukhasādhanopāyaṃ 
mantrānuvartanaṃ sukhavipākaṃ tad bhaviṣyati te bodhisattvānāṃ 
viṣpanditavikurvaṇa ṛddhyadhiṣṭhānam ||

evamukte mañjuśriyā kumārabhūtena atha bhagavāṃ mañjuśriyaṃ 
kumārabhūtametadavocat | sādhu sādhu mañjuśrīḥ ! yastathāgatametamarthaṃ 
paripṛcchase | tena hi śṛṇu sādhu ca suṣṭhu ca manasi kuru | bhāṣiṣye 
sarvasattvānāmarthāya ||

evamukte mañjuśrīḥ kumārabhūto bhagavataścaraṇayornipatya niṣaṇṇo 
dhamraśravaṇāya ||

atha bhagavāṃ sarvāvanta śuddhāvāsabhavanamābhayā sphuritvā 
sarvaśuddhāvalokanadya**(?) nāma ***(?) samāpadyate sma | samanantarasamāpa*(?)ya 
bhagavataḥ **************** (?)jaṣṭhasphaṭikavarṇādayo raśmayo **(?)ranti sma | 
nirgatya ca sattvānāṃ buddhakṣetrāṃ *******(?)rvāṇi ca 

 182, p. 182)

grahanakṣatrayoniṃ samāśrayarāśitārāṃ bhavanānyavabhāsya gaganatalagatāṃ 
narakatiryakpretadevabhavanamanupyasarvasattvabhavanāni bhāvabhāsya sarvaduḥkhāni 
ca pratipraśrabhya sarvasattvānā. punareva bhagavataḥ śākyamuneḥ kāye'ntarddhīyate 
sma ||

atha bhagavāṃśchākyamunistasmāt samādhervyutthāya sarvāṃ tāṃ 
nakṣatragraharāśidevasaṅghānāmantrayate sma | śṛṇvantu bhavantaḥ 
sarvanakṣatradevasaṅghāḥ ! yo hyasmin dharmavinaye mantracaryāyāṃ samanupraviṣṭa 
iha kalpavisare tat sādhayet sarvamantrāṇāṃ sarvadravyakarmavidhānādiṣu na 
bhavadbhistatra vighnaṃ kartavyaṃ sarvaireva sannipatitaiḥ rakṣāvidhānasānnidhyaṃ 
kathayitavyam | yo hyenaṃ samayamatikramet tasya yamāntakaḥ krodharājā 
sarvanakṣatragrahāṇāṃ tatkṣaṇādevamaparyantalokadhātusthitānāṃ sasutānāṃ 
sabāndhavāṃ sapārṣadānānayati sma damayati sma samanuśāsayati sma bhagavataḥ 
samīpamupanāmayati sma sarveṣāṃ ca mūrdhani sthitvā pādenākramya vividhāni 
krūrakarmaṛddhiprātihāryāṇi darśayati sma buddhādhiṣṭhānena prāṇairviyojayati 
sma samaye ca sthāpayati sma vikṛtarūpamātmānaṃ darśayati sma ante 
sarvabhūtayakṣarākṣasanakṣatragraharāśayo nisattvagaruḍamarutamahoragagaṇā 
sarvairbhītāstrastāḥ tahratharāyamānāḥ mahāvikrośaṃ kurvāṇaḥ bhagavataḥ 
pādayornipatya prakampyamānā evamāhuḥ - paritrāyasva bhagavaṃ paritrāyasva | 
sugata anāthāḥ sma atrāṇāḥ sma mahākrodharāja bhayabhītā jīvitaṃ no bhagavāṃ 
samanuprayacchāsmākam ityevamuktvā tūṣṇīmbhūtāḥ pravepamānagātrāḥ ||

atha bhagavāṃśchākyamuniḥ | tāṃ nakṣatragrahasaṅghātāṃśca 
yakṣarākṣasapretapiśācamātaragaṇānāmantrayate sma | mā bhaiṣṭatha mārṣāḥ ! 
mā bhaiṣṭatha mārṣāḥ ! nāsti tathāgatānāmantika upasaṅkrāntānāṃ bhayaṃ vā 
maraṇaṃ vā | sarvaduḥkhā nivāryo hi mārṣāḥ ! buddhaṃ maraṇaṃ gacchet 
vipadānāmagryaṃ dharmaṃ ******(?) **(?)rāgāṇāmagryaṃ *(?)raṇaṃ ga***(?) 
gaṇānāmagryaṃ na tasya ******(?)harṣam | vāñchanti tattvo **(?) punarvādo 
mṛtyubhayaṃ sarvabhayaduḥkhe ******(?) eva draṣṭavyaḥ | sarvasāṃsārikaṃ bhayaṃ 
na kadācid vidyate | 

 183, p. 183)

duḥkho namaṃ śāntiṃ nijvaraṃ sanniyataṃ bodhiparāyaṇaṃ pāmanāpyuyāditi ||

atha tatkṣaṇādeva bhagavatā teṣāṃ sarvaduḥkhāni ṛddhyā pratipramundhānīti 
yamāntakaśca krodharājā bhagavataścaraṇayornipatya mañjuśriyasya kumārabhūtasya 
samīpe sanniṣaṇṇo dharmaśravaṇāya ||

sarve ca te grahanakṣatragaṇāḥ sarvaduḥkhāni ca pratipraśrabhyante sma | sarvaśca ketavo 
praśāntā niṣaṇṇāśca dharmaśravaṇāya svasthībhūtā ekāgramanaso bhagavantaṃ 
vyavalokamānā vismayotphullanayanā *(?) dvilpamanasaśca saṃvṛttā abhūvaṃ ||

atha bhagavatā lokānukampārthaṃ tathā tathā dharmadeśanā kṛtā 
caturyāsattvasamprayuktā yathā yathā taiḥ sattvaiḥ kaiścit satyāni dṛṣṭāni 
kaiścidarhatvaṃ kṛtam kaiścit pratyekabodhaḥ kaiścidanuttarāyāṃ samyak 
sambodhocitānyutpāditāni sarvaṃ ca niyatāvyākṛtānuttarāyāṃ samyak sambodho 
sarvaiśca pithitānyapāpadurgativinipātāni devamanuṣyopapattau dvārāṇyutpāditāni 
svargārgalamapāvṛtam | sarve ca samayamadhitiṣṭhanti ||

atha bhagavāṃśchākyamunisteṣāmanuśayaṃ jñātvā 
vinayakālasamayamanantarameva teṣāṃ vinītāṃ sattvāṃ jñātvā dharmaṃ bhāṣate 
sma ||

ariduḥkhasamākrāntaṃ doṣajaṃ vinidhāśrayam |
abhāvo devagaṇāḥ sarve pūjyante śāsane iha ||

ārabhadhvaṃ paraṃ vīryaṃ bodhisopānahetukam |
prāpnuyādeva saṅghātāḥ śāntanijvaramālayam ||

aśokaṃ virajaṃ kṣemaṃ nirvāṇaṃ vāpi naiṣṭhikam |
nirmalaṃ gaganatulyākhyaṃ abhāvaṃ tu svabhāvikam ||

paraṃ prāpsyathāninditaṃ divyaṃ sujuṣṭamanāvṛtam |
* * * * * * * * * * * * (?) samoditam ||

bhāvayantaṃ *****(?) sarvaṃ prā***(?) ca naiṣṭhikamiti |
mantratantrāṃ ****** (?) caryā caiva sukhodayā ||

kathitā jinavaraiḥ śreṣṭhā mantrasiddhirudāhṛtā |
***(?) sattvānāṃ agre niyogenaiva dhīmataiḥ ||

 184, p. 184)

kathitā mantrasiddhistu phalakāle samodaye |
vicitraṃ karmaṇāṃ jāti vicitreva yojitā ||

vicitrā karmataḥ siddhirvicitraṃ karmayonijam |
vicitrā citrarūpeṇa mantrairebhirniyojitā ||

vicitrārthāḥ karmavistarā vicitraṃ karma ucyate |
karma cintyā tathā citraṃ acintyaṃ cāpi cintitam ||

tasmāt prārambhanmantrī mantracitteṣu puṣkalām |
rāśayaḥ kathitāścitrā teṣu jātā narā sadā ||

sadevāsuramukhyāstu vividhā prāṇivihaṅgamā |
teṣāṃ ca yāni cihnāni tāni siddhiṣu yojayet ||

meṣarāśau tathā jātaḥ manujā vā divaukasā |
bahvapatyo bahubhāṣyo surūpaścāpi jāyate ||

vaṇik śīlī tathā śūraḥ manujaḥ strīṣu varṇitaḥ |
vakro lubdhacittaśca bhūpatirgṛhasevinaḥ ||

tatrasthaścandramā proktaḥ sarvakarme prayojayet |
ādityo yadi dṛśyeta meṣarāśisamāśritaḥ ||

tatra karma sadā siddhi krūrakarmasuyojitām |
yānaṃ gamanaṃ caiva āsanaṃ śayanaṃ sadā ||

na bhajet tantramantrajño viruddhā sarvayogibhiḥ |
tatra jātaḥ sadā martyo mantraṃ deyābhicārukam ||

vṛṣarāśau tadā jāto manujo bhogavānsadā |
strīṣu kāntaḥ sadā lubdhaḥ dharmādharmavicārakaḥ ||

grāmyasevī sadādhyakṣo devarāṅgāni bodhatā(?) |
****(?)dramā jāto *(?)rmiko'sau sureśvaraḥ ||

bhavet tasya cittaṃ vai ***(?)śrayatā sadā |
tasya mantrā sadā de****(?) jinabhāṣitaḥ ||

 185, p. 185)

tena candrārthayuktenarāśrayo'rthanibodhitāḥ |
gamanāgamanaṃ karma smaśrukarma ca yuktimām ||

ācared grahakarmāṇi na kuryādyābhicārukam |
sarvakarmasamudyogaṃ mantrasiddhisukhodayam ||

ālikhenmaṇḍalādīnāṃ buddhabimbāṃśca kārayet |
siddhadravyasurāśreṣṭā sādhyamānā divaukasā ||

sidhyante mantribhiryuktā nakṣatreṣveva risiṣu |
mithunāyāṃ yadā jāto mānuṣo'tha divaukasaḥ ||

teṣāṃ ca gaticihnāni siddhikālaṃ nibodhatām |
āḍhyo udyuktacittaśca śaṭho mūrkho'tha jāyate ||

tatrastho yadi vikhyātaḥ nakṣatrā niśi bhūṣaṇam |
tataḥ kānto kavenmartyo bandhūnāṃ vallabhaḥ sadā ||

dhanāḍhyo yuktimantaśca maheśākhyo'tha jāyate |
śeṣai grahaiḥ krūraistu vividhaiścāpi kutsitaiḥ ||

jāyate dhūrttarāgārttaḥ vyādhibhiśca samākulaḥ |
nedadyustasya mantrā vai śāntikaṃ pauṣṭikaṃ param ||

kṣudrāṃ kaśmalāṃścaiva kravyādāṃ piśitāśinām |
krūrai grahamukhyaistu darśanāśca bhavet sadā ||

eteṣāṃ mantrasidhyarthaṃ krūrakarmeṣu yojaye |
niṣiddhaṃ gamanaṃ tatra agrapañcavivarjitam ||

gamanāgamanayostatra na siddhiḥ sarvakarmasu |
kṣudrakarma tathā teṣāṃ dadyaḥ sarvato jānāṃ ||

sitākhyau grahamukhyau tau pātakau dve pare'parau |
caturthā grahamukhyānā darśanaṃ śreyasodbhavam ||

ubhau raktau ubhau kṛ**(?) **(?) krūrakarmiṇām |
sitau śuklendumukhyau *(?) pītakau budhabṛhaspatau ||

 186, p. 186)

arkāṅgārakaścaiva raktau tau diśi bhūmijau |
ṣaṇḍo rāho tathā kṛṣṇau vicitrā śeṣakā grahāḥ ||

nānāgrahagṛhā proktā vicitrā dhātusubhūṣitāḥ |
vicitrākṛtayaḥ kecid vicitrapraharaṇodyatā ||

nānādhātugaṇādhyakṣā nānāṛṣipurātanai |
śeṣyante grahāṇāṃ sarvaṃ apsarābhiśca kinnaraiḥ ||

gaganasthā varṇato yātā gatiyonividitā |
antarīkṣacarāḥ sarve nakṣatraiḥ sahacāriṇaḥ ||

vyomni dhānasamāyātā vicitrā gaticeṣṭitā |
maharddhikā prabhāvataḥ gatyā rūpaveṣasamāśrayāt ||

kathitā munivaraiḥ sarvaiḥ karmatattvārthayojitāḥ |
caturthe'hani saṃyuktāścatuḥsattvaniyojitāḥ ||

catvāro grahavarā proktā sito pīto'rthasādhakāḥ |
śeṣāḥ krūrakarmasu raktau kṛṣṇau ca yojitau ||

nācaret sarvakarmāṇi śāntikāni viśeṣataḥ |
kṛṣṇaraktau grahau hyetau tithau cāpi caturdaśī ||

nācaret sarvakāryāṇi kṣudrakarmāṇi sādhayet |
mānuṣe sādhayedarthāṃ gaṇanāme śubhodayām ||

taireva kārayet kṣipraṃ āsanaṃ śayanaṃ sadā |
mandiraṃ ca viśeddhīmāṃ sarvadurgāṇi kārayet ||

karkaṭarāśijātastho dṛśyate manujāḥ śubhaḥ |
śāstā ca bhavet kṣipraṃ rājānaścakravartinaḥ ||

bhavante janmino vyedho pūrvakarmasamūhataiḥ |
śukrendragra*******(?)rśanaṃ caiva jātanām ||

śubhe'ha********(?)bodhisattva aja***(?) |
puṣpanakṣatra********(?) marupūjitā ||

 187, p. 187)

buddhāstrailokyaguravo'nye'pi maharddhikāḥ |
rājyakarmā nikṛntā ca bahupāṇinarādhipāḥ ||

jāyante vividhā loke śanyarkāṅgāracihnitāḥ |
kecijjanabhūyiṣṭhā martyā karmaparāyaṇā ||

jāyante vividhācārā puṣye jātāpi te sadā |
tasmāt karmaphalaṃ viddhi gatimātmānaceṣṭitā ||

kevalaṃ tu sadācārā grahakarmaniyojitā |
lokadharmānapekṣeha nirdiśanti tathā jināḥ ||

karma lokavaicitryaṃ lokadhātusamādhijam |
bhājanaṃ sarvalokānāmāśrayodbhavasambhavam ||

vicitraṃ kathitaṃ loke surāḥ ! śreṣṭhāṃ nibodhatām |
karmajaṃ hi purā pyāsī kathayāmāsa vatsalaḥ ||

sattvasādhāraṇā dhīmāṃ bodhisattvo maharddhikaḥ |
mañjughoṣastadā vavre sattvānāṃ hitakāmyayā ||

karmajaṃ kathitaṃ sarvaṃ mantratantrasavistaram |
eṣo vaḥ surāḥ sarve dharmo hyekena yaḥ sadā ||

karkaṭo rāśijātasya dadyānmantraṃ tu pauṣṭikam |
tataḥ pareṇa siṃhasya rāśirdṛśyati mānavām ||

siṃhajāto bhavenmartya aśūn lubdha eva tu |
strīśaṭho māṃsabhojī syād girikandaravāsinaḥ ||

senāpatya tathā nityaṃ kārayecca vasundharām |
mahīpālo mahādhyakṣaḥ krūrakarmā sadā śuciḥ ||

kṛtaghnaḥ kṛsata***(?) **(?)pakarmasadārataḥ |
mitradrohī ****** (?)ścaivamajāyata ||

grahaiścāpi sadā ****(?)pānaiśca dhīmataiḥ |
jāyate dhārmi******(?)pi śaṭhaḥ smṛtaḥ ||

 188, p. 188)

tatra karma samuddiṣṭaṃ pauṣṭikaṃ siddhilipsitām |
uttiṣṭhaṃ khecaraṃ cāpi atimānasamodgatam ||

nānyaṃ karma samudvetaṃ samānaṃ cāpi varjayet |
tataḥ pareṇa siṃhasya kanyarāśiriti smṛtaḥ ||

tatra jāto bhaveddhūrtastaskaraḥ kṛpaṇaḥ śaṭhaḥ |
strīṣu kāntaḥ sadā lubdhaḥ krūraḥ sāhasikaḥ sadā ||

mūrkhaḥ paradārī ca stabdho mānonnataḥ sadā |
śubhanakṣatravāreṇa śubhadṛṣṭigrahoditaiḥ ||

pītaśuklairgrahairdṛṣṭā jāyante ca mahādhanāḥ |
śuddhamantraḥ sadā dhīmān śucivṛttisamāśraye ||

sambhūtā mantratantrāśca sādhayeta mahītale |
kṣipramarthakarā ye tu puṣṭyarthā ye tu kīrtitā ||

sādhayenmantravit sarvāṃ jināṅgīkulayorapi |
jinendramukhyā ye mantrā bahudhā cāpi kīrtitā ||

sādhayenmantravit sarvāṃ rāśyartheṣveva jātiṣu |
tataḥ pareṇa bhaved rāśiḥ tulānāmani kīrtitā ||

prasiddhāṃ karmabhūyiṣṭhāṃ tannāsevet tadāśritām |
tulāyāṃ jāyate dhīmānmantrasiddhiṣu yojitaḥ ||

na kārayet sādhakānāṃ sarvāṃ uttiṣṭhaṃ bhūnibandhanām |
sarvamantraprasiddhyarthaṃ gatiyoniṣu ācaret ||

dhūrtaḥ kṛpaṇo lubdhaḥ matsarī caiva jāyate |
tulāyāṃ rāśijātastho dṛśyate ca sadā rataḥ ||

taṃ kuryāt sadā mantrī tasmiṃ rāśau kṣamāsṛtaḥ |
yaṃ na cācakṣate loke bhūmiṃ ****** (?) ||

grahamukhye tadā jāto pītai ****** (?) |
na bhajenmantrasiddhiṃ ca yatnara***** (?) ||

 189, p. 189)

kṣaṇamātre tathā ****(?)yantaṃ niyojitaiḥ |
śubhairgrahairyadā dṛṣṭaḥ pītaiḥ śuklaiśca sarvataḥ ||

mahātmā jāyate śūraḥ dhārmiko'tha narādhipaḥ |
krūratarairgrahairdṛṣṭaḥ śanyarkāṅgārasiṃhajaiḥ ||

tulāyā jātarāśyarthaḥ matsaro bhavate pumāṃ |
bahurogo daridraśca vyādhirogārtasamudbhavam ||

pracaṇḍaḥ sarvakarmeṣu krūraḥ sāhasikaḥ sadā |
na bhajecchāntikarmāṇi jinatattvāṅgabhāṣitam ||

raudraṃ kurute karmāṃ vajriṇe samudayoditām |
ābhicārukakarmāṇi nānāyuddhakṛtāni tu ||

tasmiṃ rāśau sadā tatra kule tatra samudbhave |
kutsitā jinavaraiḥ karma siddhimāyāti tatra tu ||

pradhānaguṇavistāraṃ prabhāvaṃ cāpi varjayet |
pravāsagamanaṃ caiva nācareddiśi māśujam ||

mandaraṃ vāhanaṃ cāpi sattvadhātukṛtākṛtam |
nācaret sarvakarmāṇi tasmiṃ rāśau divākare ||

vṛścikāttu samutpāde sattvayoni samāśrayet |
bhavate liṅgavaicitryaṃ kathyamānaṃ nibodhatām ||

tīvraḥ sāhasikaḥ krūro durdharṣo mānadarpitaḥ |
vakro lubdhastathā martyo jāyate vasudhātale ||

prājño dhārmiko vidvān vakraścaiva durāsadaḥ |
strīṣu kānto bhavenmartyaḥ kṛtajño dṛḍhaparākramaḥ ||

tantramantrasadodyuktaḥ sevāyāṃ gurupūjakaḥ |
*** (?) *(?)kyānāṃ *******(?)budho guruḥ ||

praśastaṃ *********** (?) rddhanam |
teṣāṃ darśanasiddha**(?) mantriṇāmūrdhvasādhane ||

 190, p. 190)

śanyarkāṅgārakau rāhuḥ paśyati taṃ naraṃ yadā |
krūraḥ sāhasiko vakro jāyate raudrakarmakṛt ||

teṣāṃ ca vajriṇe mantrāḥ siddhyante krūrakarmiṇām |
nāgacchet sarvato martyo dineṣveva sukutsitaiḥ ||

tataḥ pareṇa dhanvākhyaṃ rāśimuktaṃ tathāgataiḥ |
jāyante bahudhā martyā gatideśasamāśrayāt ||

ante ca śobhanāḥ sarve vālyā duḥkhabhāginaḥ |
yathāvibhāganirdeśā āyuṣaḥ parikīrtitāḥ ||

tathā dhanārthaniṣpattiṃ vāciṣye arthasampadām |
svayoniṃ nāśayennityaṃ parayoniṃ vivarddhayet ||

baddhapatyo bahubhāṣya bahurāgaratipriyaḥ |
asaṃyato bhavenmartyaḥ dhanūrāśisamāśrayāt ||

prabhuḥ śrīmāṃ sadā dakṣo dhārmiko vāpi jāyate |
darśanaṃ yadi mukhyānāṃ grahāṇāṃ sitapītakām ||

teṣāmācarenmantrā nānāpraharaṇodbhavām |
nānāśastraphalā vāpi vastrabhūṣaṇavāhanā ||

nānādhātukṛtāṃścaiva nānādhātuphalodbhavām |
siddhyante tasya mantraṃ vai munijuṣṭāṅgasambhavā ||

tataḥ pareṇa karmāṇi sarvadravyaistu kārayet |
prasavet sarvato mantrī gatideśaniratyayām ||

svālayaṃ vāhanaṃ cāpi svasutāṃ ca niveśanam |
bheṣajaṃ sarvamiṣṭaṃ tu mahārthaṃ cordhvagāminam ||

siddhaye tasya muktātmā kṣiprameva kare sthitā |
tataḥ pareṇa rāśyāyāṃ maka**(?) dṛśyate sama ||

teṣu jātaḥ sadā martyaḥ **** (?) lakṣayet |
mātṛbhakto pitṛbhaktaśca khyā*(?) bahumataḥ prabhuḥ ||

 191, p. 191)

duḥsahaḥ sarvaduḥkhānāmāḍhyo'pi dhanasañcakaḥ |
kṛpaṇo lubdhacittaśca śaṭhaścaivamajāyata ||

śukrendragrahadṛṣṭānāṃ sarvasampatti jāyate |
kṛṣṇaraktagrahā ye tu krūrakarmā tu pūrvavat ||

nāgacchet tatra mantrajñaḥ vidiśāṃ caiva sarvataḥ |
duṣṭāṃ sādhayet karmāṃ aniṣṭaṃ caiva varjayet ||

vamanagamanaṃ caiva uttarāṃ diśimāśrayet |
mahāsamudrārthagatāṃ dravyāṃ nauyānamāviśet ||

prāpnuyāt sampadāṃ tatra nimnamādhyakṣadeśajam |
tataḥ pareṇa kumbheti makarāt samuditāt paraḥ ||

kumbharāśisamākhyeyā sattvajātāśrayā sadā |
bahudhā bahuliṅgāstu kathitā te narottamaiḥ ||

vicitrā citrarūpāstu varṇajātisamāśrayāt |
śyāmavarṇo viśālākṣo jāyante bahumatā narāḥ ||

maithunāśaktavaste tu grāmyadharmārthacintakāḥ |
kṛtajñā dhārmikā proktā mantrajāḥ kumbharāśayaḥ ||

śuklapītā grahā dṛṣṭā loke'smin samprapūjitāḥ |
kṛṣṇaraktā grahā ye tu dṛṣṭajātisamodayā ||

vyaṅgā kṛpaṇayo mūrkhā capalāḥ taskarāvahā |
bahurogā daridrāśca jāyante mānavā sadā ||

teṣāṃ na kārayet karma uttamaṃ munipūjitam |
aṅgārthasambhavā yena dadyuḥ sarvakarmasu ||

na gacchet prāpya tī**(?) ato naivāpi varṇitam |
kuryāt vajrakula ****(?) siddhililipsayā ||

krūraṃ krūrakarmāntaṃ sphaṭhuṅkārabhūṣitam |
mantraṃ sādhayeccātra krodharājasuyojitam ||

 192, p. 192)

siddhyante pāpakarmāstu raudrakarmāsu yojitā |
tataḥ pareṇa mīneti rāśiruktā tathāgataiḥ ||

tatrasthā mānavāḥ sarve dṛśyante bahuliṅginaḥ |
mīnarāśisamājātā rūpāṇyetāni samudbhavaiḥ ||

prabhurmānadhīḥ śrīmāṃ bhogasampacchatānvitaḥ |
prabhavaḥ sarvalokānāṃ jāyate'sau mahītale ||

kṣipramarthakaro dhīmāṃ narādhipo'tha ajāyata |
śukrendudarśanājjātaḥ bhavelloke narottamaḥ ||

darśanād budhajīvānāṃ dhanāḍhyo'thamajāyata |
prāṃśumūrttirviśālākṣaḥ strīṣu kānto bhavet sadā ||

vahvamitro narādhyakṣaḥ kuṭilaścaivamajāyata |
bahumitro'tha śukraśca jāyate mitravatsalaḥ ||

tataḥ pareṇa krūro vai grahamukhyo divākaraḥ |
paśyate yadyasau martyāṃ śanirāhusu bhūmijā ||

tadā kaṣṭamiti dhvajaḥ krūraścaiva jāyate |
pūrvavat kathitā hyete grahāḥ kṛṣṇāntaśuklayoḥ ||

kuryāt sarvakarmāṇi mīnarāśisamāśrayāḥ |
tatrasthaścandramāṃ paśyet sarvāṃścaiva sādhayet ||

ataḥ pareṇa rāśīnāṃ gajamānuṣamānuṣām |
gandharvā rākṣasā garuḍāścāpi pannagāḥ ||

teṣāṃ svarūpato jātigatideśamacihnitaḥ |
manā udbhavasteṣāṃ liṅgairevaistu lakṣayet ||

yathā **(?)prakṛtiśca tathā liṅgaṃ vibhāṣyate |
*** (?) bhāṣitā ** (?) ** (?) caiva niyojayet ||

*** (?) kathitā loke *** (?) gaṇodbhavāḥ |
*** (?) grahamukhyaistu **** (?)yojitāḥ ||

 193, p. 193)

saṃkṣepāt kathitā hyete kathyamānātivistarā |
mānuṣāṇāṃ tadā cakre nakṣatre grahamaṇḍalaiḥ ||

ata ūrdhvaṃ tu devānāṃ ṛṣīṇāṃ ca maharddhikam |
jñānaṃ pravarttate tatra etanmānuṣaceṣṭitam ||

acintyā buddhadharmāṇāṃ jñānadṛṣṭi narottamām |
sādhayet sarvamantrajñaḥ rāśijātau samudbhavā ||

* (?) ranakṣatrāṃ tithayo nityaṃ śuklapakṣe samācaret |
siddhisteṣu sadā proktā kṛṣṇe kṛṣṇakarmiṇām ||

grahaiḥ sitaiḥ pītaiḥ dinaiścaiva samācaret |
śuklapūrṇagatā candre paurṇamāsyeṣu yojayet ||

pratipacchuklapakṣe tu tṛtīye caiva rocayet |
pañcamī saptamī caiva daśamyekādaśodbhavām ||

trayodaśyāṃ tathā śukle sarvakarmāṇi ācaret |
puṣṭyarthaṃ śāntiyogaṃ ca gamanāgamanaṃ śubhāśubham ||

ālekhyā mantratantrasthaṃ nṛtyagītaratiḥ sadā |
bhūṣaṇaṃ yānamāvāsaṃ kṣurakarmaṃ ca dhīmatā ||

prayoktāḥ sarvato vidvāṃ martyaiścāpi śrīmataiḥ |
bhogasampatsadāsiddhiriṣṭasatvasamāgamam ||

nirdiṣṭaṃ munimukhyastu anya anyakarmāṇi anyataḥ |
dhanārthibhiḥ śrīmataiḥ kṣipraṃ kuryānmantrārthasādhanam ||

* * * * * * * * (?) candraśukragururbudhaiḥ |
vārairgrahavarairdivyaiḥ supūjitaiḥ śucimaṅgalaiḥ ||

tithiyuktaiḥ samā*****(?)ścāpi bhāvayet |
ghorairghorarūpaistu grahai****(?)bhiḥ sadā ||

 194, p. 194)

ācared raudrakarmāṇi kṛṣṇe kṛṣṇakarmiṇām |
gatideśasamāsaṃ ca *(?)limantrārthasādhane ||

grahā rāśyarthanakṣatrā tithayaśca samoditā |
karmasiddhiprabhāvaṃ ca niyamaṃ sarvakarmasu || iti |

bodhisattvapiṭakāvatasaṃkānmahāyānavaipulyasūtrād āryamañjuśriyamūlakalpāt 
saptadaśamaḥ paṭalavisarāt tṛtīyo jyotiṣajñānapaṭalavisaraḥ parisamāpta iti |
 195, p. 195)

atha viṃśaḥ paṭalavisaraḥ |

atha khalu bhagavāṃ śākyamuniḥ punarapi śuddhāvāsabhavanamavalokya 
mañjuśriyaṃ kumārabhūtamāmantrayate sma | asti mañjuśrīstvadīyakalpavisare 
sarvabhayotpādanimittanirghātagatāni āścaryanimittaliṅgāni kathayanti śubhāśubhaṃ 
subhikṣadurbhikṣapararāṣṭragaganaṃ anāvṛṣṭimativṛṣṭiṃ sattvānāṃ sūcayanti 
mahāsādhanādiṣu yo vighnaṃ kārayanti tato sādhakena ca mantavyaṃ 
sādhyāsādhyāni ca tasmiṃ deśe kartavyamakartavyeti jñātavyam | tato yadi na 
śobhanāni nimittāni bhavanti tasmād deśādapakramya anyatra gatvā sādhayitavyāni ||

atha cecchobhanāni nimittāni bhavanti | tasminneva deśe sādhayitavyāni | tatraiva ca 
sthātavyam | evaṃ jñātvā sādhakena mantracaryābhiyuktena kartavyamakartavyamiti 
mantracaryāyāṃ nimittāni jñātvā śubhāśubhaṃ boddhavyamiti ||

atha khalu mañjuśrīḥ kumārabhūto bhagavataḥ pādayornipatya punaraṣyevamāha - tat 
sādhu bhagavāṃ deśayatu nimittajñānaparivartavisaram | tad bhaviṣyati 
sarvasattvānāṃ hitāya sukhāya sarvamantracaryābhimuktānāṃ bodhisattvānāṃ 
mahāsattvānāṃ śubhāśubhaphalodayanimittaliṅgāni | yaste sarvasatvā 
mantracaryānupraviṣṭā sādhyāsādhyaṃ kālanimittaṃ jñātvā sthātavyaṃ 
prakramitavyamiti paśyante ||

evamukte bhagavāṃ śākyamuniḥ mañjuśriyaṃ kumārabhūtamāmantrayate sma | tena 
hi mañjuśrīḥ ! śṛṇu sādhu ca suṣṭhu ca manasi kuru bhāṣiṣye'haṃ te ||

ādau tāvad bhavelliṅgamutpātānāṃ samodayam |
mahad bhayamanādisthamamānuṣāṇāṃ tu ceṣṭitam ||

sarve * * * * * * * * * (?) graharākṣasāḥ |
mātarā * * * * * * * * * (?) maharddhikāḥ ||

darśayanti tadā liṅgaṃ ***(?)nāṃ ca sambhave |
ādimantaṃ tato madhyaṃ aśubhaṃ caiva te sadā ||

 196, p. 196)

bhūmisthitirnāśakaṃ *(?) kathayanti vividhāśrayāt |
sarvamānuṣasattveṣu bhūtale'sminnibodhatām ||

kabandhā vividhāścāpi pakṣiṇaśca samākulāḥ |
dṛśyante sarvato loke tasmād deśādapakramet ||

rātrau śakrāyudhaṃ dṛṣṭvā dhanuścāpi viśeṣataḥ |
śaranārācapāśāśca vividhā praharaṇodbhavāḥ ||

dṛśyante gaganād rātrau tasmād deśādapakramet |
candrabimbe yadākāśe dṛśyante vikṛtarūpiṇaḥ ||

kabandhā puttalāścaiva nṛtyantā gaganālaye |
suṣiraṃ chidramityāhurdṛśyate śaśimaṇḍale ||

puruṣā uccanīcāśca yudhyantāṃ śaśimaṇḍale |
dṛśyeyurmānuṣe loke tasmād deśādapakramet ||

vividhā prāṇaharāścāpi nānābhūtagaṇāstathā |
nṛtyamānāśca yuddhyeyustasmād deśādapakramet ||

maṇḍalākārasaṅkāśaṃ dṛśyasthaḥ śaśimaṇḍalam |
tādṛśaṃ tu tato dṛṣṭvā tasmād deśādapakramet ||

yuddhyantāṃ sarvasaṅkhyāṃśca dṛśyante śaśimaṇḍale |
ekastatra patet kṣipraṃ yasya yo diśimāśritaḥ ||

taṃ devadiśimityāhuḥ bhūpatirmṛyate dhruvam |
tādṛśaṃ dṛṣṭvā sattvākhyaṃ vividhākārasambhavam ||

acirāt tatra bhayāt kṣipraṃ tasmād deśādapakramet |
śaranārācaśaktiśca dṛṣṭvā tatra niśākare ||

taskaropadravaṃ kṣipraṃ śastrasampātajaṃ bhayam |
dṛṣṭvā vikṛta **(?) **(?)satvasamāśrayām ||

rātrau ****(?) tasmād deśādapakramet |
kṛṣṇava*(?) vihaṅgāstu śuklā caiva sapītakaḥ ||

 197, p. 197)

raktāścaiva tathā dhūmrāḥ ***(?)vikṛtāśrayā |
te vai vivarṇavarṇāstu dṛśyante bhūtale yadā ||

tādṛśaṃ lakṣaṇaṃ dṛṣṭvā tasmād deśādapakramet |
śuklā pakṣā bhavet kṛṣṇā kṛṣṇā pakṣā tathā sitā ||

dṛśyante vikṛtarūpāstu vihaṅgāścaiva mahītale |
tādṛśaṃ lakṣaṇaṃn dṛṣṭvā tasmād deśādapakramet ||

mṛgakroṣṭukagaṇāḥ sarve praviśeyurgrāmamālayam |
śvāpadā vyālino dhūrtā mlecchopadravataskarāḥ ||

bhaveyurbhayakṛtaṃ teṣāṃ durbhikṣaṃ vāpi varṇitam |
vividhā bhūtagaṇāścāpi dṛśyante tu mahītale ||

vikṛtāvikṛtarūpiṇyaḥ yakṣarākṣasakinnarāḥ |
divā rātrau tathā nityaṃ nṛtyante ca mahītale ||

tādṛśaṃ lakṣaṇaṃ dṛṣṭvā tasmād deśādapakramet |
naranārīkumārāṃśca krandeyurbhṛśaṃ bhūtale ||

rātrau divā tathā nityaṃ vyādhistatra mihāgamaḥ |
uragā vikṛtavībhatsā dṛśyante vasudhātale ||

gṛhe rathye tathā bhindhyā mandire vṛkṣasannidhau |
sarvato vyāpya tiṣṭhante bhavet tatra mahābhayam ||

mahāmāryopasargaṃ ca viṣavisphoṭamūrcchanam |
durbhikṣaṃ rāṣṭrabhaṅgaṃ ca bhavet tatra janāgame ||

vikṛtāvikṛtavībhatsā pakṣiṇaśvānakroṣṭukā |
ūrdhvatuṇḍā yadākāśe ravante vikṛtānanā ||

ardharātrau tu madhyāhne ubhe martye ca kutsitā |
bhavenmahābhavaṃ kṣipraṃ paraca***(?)gamam ||

durbhikṣamati***(?) bhavet tatra samāsataḥ |
māsamekena ******** (?) pīḍitāḥ ||

 198, p. 198)

anyonyaṃ bhūtale vāsā mānuṣā tatkarāgninā |
mahāśastrabhayaṃ tatra tasmād deśādapakamet ||

gaganasthā sarvato meghā dṛśyante ca vaktrasambhavā |
sphuṭākārātha raudrāśca tīvragarjananādinaḥ ||

saptasphuṭā dviścaturvā ca dṛśyante uragāśrayāḥ |
sughorā ghoravaktrāśca dṛśyante gaganāśrayā ||

tādṛśaṃ lakṣaṇaṃ dṛṣṭvā acirāt tatra mahābhayam |
mahāmāryopadravaṃ ca jvaro vyādhiḥ rogāścaiva mahābhayāḥ ||

sadyaḥ prāṇaharāḥ kṣipraṃ viṣāḥ sthāvarajaṅgamāḥ |
utsṛjanti tadā meghāṃ tadā vṛṣṭiṃ ca dāruṇam ||

naśyate bhūtayastatra anyonyā nirapekṣiṇaḥ |
tādṛśaṃ lakṣaṇaṃ dṛṣṭvā tasmād deśādapakramet ||

mahāprapātadurbhikṣamulkāpātāṃ samantataḥ |
dhūmaketośca nirghātāṃ diśādāhāṃ kathayiṣyāmi te ||

śṛṇu prapātaṃ dṛśyasthaṃ ulkināṃ caiva jāyate |
rātrau divā samantā vai ulkāpāto bhaved yadi ||

mahābhayamanārogyaṃ jñātvā mantrī vrajet tataḥ |
maholkājvalamānāyā diśaṃ gaccheta vai sadā ||

tādṛśaṃ nṛpatīnāṃ bhaṅgaḥ yato vaktraṃ tato bhayam |
vidiśāṃ patate ulkāṃ samantādvai niśi sarvadā ||

tatra deśe mahāvyādhiḥ durbhikṣanṛpaghātanam |
divārātrau yadā ulkā patate vai samantataḥ ||

tādṛśaṃ ca bhavenmṛtyurnṛpatīnāṃ ca mantriṇām |
taṃ buddhvā mantrajāpī syād ****** (?) kramet ||

ulkinaḥ ****(?)d yato pu****** (?) |
anyā vā *** (?) ṅgo nṛpatīnāṃ **** (?) ||

 199, p. 199)

mahākṣobhaṃ tadā cakre mahokkā grahacihnite |
samantāt patate kṣipraṃ tasmād deśādapakramet ||

yādṛśaṃ ulkamāveśya āśrayāt patate sadā |
tāṃ diśaṃ vyādhidurbhikṣaṃ rāṣṭrabhaṅgaṃ ca jāyate ||

gamanāgamanayormṛtyustārakāṇāṃ tadāśrayāt |
yo'yaṃ nakṣatrajātasthaḥ tasya mṛtyubhayaṃ bhavet ||

dvirātrānnaśyate janturnakṣatrā patate bhuvi |
narādhipānāṃ ca sarveṣāmeva eva vidhirbhavet ||

yo'yaṃ paśyate devaḥ iṣṭaṃ *(?) ṣvedamākulam |
rātau darśane'vaśyaṃ pratimāyāṃ divā tadā ||

tasya mṛtyubhayaṃ vindyānmāsaiḥ ṣaṭbhistadā smṛtaḥ |
pratimā calitā yasya devateṣṭasya jantunaḥ ||

hasate rudate caiva taṃ deśaṃ varjayet sadā |
pratimā patate caiva viśīryate vā svakātmanā ||

tasya bhaṅgaṃ bhavet kṣipraṃ gṛhāścaiva narādhipe |
kurvanti vividhākārāṃ liṅgāṃ vividharūpiṇām ||

pratimā yadi dṛśyasthā devāyatanamandire |
tādṛśaṃ tu tato dṛṣṭvā tasmād deśādapakramet ||

samantāt sarvato mantrī paśyeyuḥ pratimāṃ sadā |
vikṛtarūpavībhatsāṃ nānāvikṛtamāśritām ||

svayaṃ vā paśyate mantrī anyairvā dṛśyate bhuvi |
tādṛśaṃ lakṣaṇaṃ dṛṣṭvā tasmād devādapakramet ||

ardharātre tathā yāme tṛtīte'rdhe yadi dṛśyate |
**(?)kāṇāṃ mahāvṛṣṭiṃ tasmād daśādapakramet ||

caturtthabhāge tathā **** (?) kṣipragāminaḥ |
*(?)dyota iva gacchanti **(?) sarvato na bhajet ||

 200, p. 200)

vasudhātalena gacchanti tasmiṃ deśe tato vrajet |
yatra saṃśayate tuṣṭi yatra gacchanti tārakāḥ ||

taṃ deśaṃ mā viśet kṣipraṃ yatra vṛṣṭi mahad bhayam |
taṃ deśaṃ naśyate kṣipraṃ paracakrasamāgamam ||

durbhikṣaṃ śastrasampātaṃ taṃ vindyād deśamākulam |
cororagavyālānāṃ mlecchadhūrtasamāgamam ||

taṃ deśaṃ narādhipā nityaṃ pravaset sarvato diśam |
viluptarājyo vibhraṣṭaparacakrasamāśritaḥ ||

varṣā aṣṭa ekaṃ ca taṃ deśaṃ tatra lebhire punaḥ |
prāpnuyāt tadā rājyaṃ deśadāgamanaṃ punaḥ ||

snātvā dupakramāt sarvāṃ vikriyāṃ kriyayojitām |
kriyākālaṃ samāsena taṃ jāpī ārabhet sadā ||

ulkāpāta mahānto vai dṛśyate yadi miśritam |
samantānnityakālaṃ ca tasmād deśādapakramet ||

ulkino bahudhākārā dṛśyante vividhāśrayā |
vicitrā citrarūpiṇyaḥ yakṣiṇyaśca maharddhikāḥ ||

jvalantāṃ vaktradeśābhyāṃ kravyādāṃśca piśācikāḥ |
tasmāt parīkṣayedulkāṃ liṅgairebhiḥ samoditām ||

atidīrgha tathā hrasvo madhyāścaiva prakīrtitā |
caturhastā dvihastā vā hastamātrapramāṇataḥ ||

dṛśyante bhūtale martyairāśrayante mahodayā |
mahāprāṇā svarūpāśca devataiṣā maharddhikā ||

vicitrākārarūpāstu hūtāsve ca divaukasām |
* * * * * * * * * * * * * * * * (?) ||

śakra*** (?) kṣipraṃ gacchanta****** (?) |
jambūdvīpapatāṃ martyāṃ narādhyakṣtāṃ narādhipām ||

 201, p. 201)

patyante sarvalokāṃśca ****(?)vicārakām |
*** (?) pitṛbhaktāśca kule jyeṣṭhāpacāyakā ||

mahāmantradharā sarve jāpino yadyajāmbudvīpagatā narāḥ |
tadā devā mahotsavāpi jāyante tadā daityāṃ kurvanve ca parābhavam ||

dharmiṣṭhā bhūtale martyā jāmbūdvīpanivāsinaḥ |
mahotsāhaṃ tadā kāle tṛdaśādhyakṣo'tha vāsavaḥ ||

tadā bhagnavatotsāhā asurā bhinnamānasā |
abhimānaṃ labhetāṃ yena pātāle tena tāḥ ||

praviśante svapuraṃ tatra bhinnamānā kṛtavyathāḥ |
mahāpramodaṃ tadā devā lebhire tṛdaśeśvarāḥ ||

tadā jambūdvīpe'tha sarvatra subhitamārogvate janāḥ |
svasthā ca sarvato jagmuḥ naranārī gatavyathā ||

tasmāt sarvaprakāreṇa buddheḥ bhaktiḥ kṛthe janāḥ |
dharmasaṅghe ca bhūyiṣṭhe gatadvandve nirāmaye ||

pūjāṃ kurutha martyāto lālilipsaḥ sarvasampadām |
mantracaryāṃ tadā cakre vavre vācāṃ śubhodayā ||

daśakarma yathālokāṃ sampratiṣṭhā niropagām |
kurudhvaṃ janasampātāṃ tridhā śuddhena mānasāḥ ||

viratiḥ prāṇivadhe nityaṃ adattaṃ vāpi nācaret |
na bhajedaṅganādanyāṃ agavyāparivarjitām | japet ||

santuṣṭiḥ svena dharmeṇa sa*(?)rudhva janasattamāḥ |
mṛpāvādaṃ na bhāṣeta ***** (?)duḥkhadam ||

nābhāvet karkaśāṃ ****** (?)ryaduḥkhadān |
***(?) kleśasaṃyu***** (?)vivarjitām ||

***(?)rthasaṃyuktā *****(?)caret sadā |
***(?)yennitvaṃ *******(?)dane ||

 202, p. 202)

kliṣṭacittasya sarvatra niṣiddhaṃ muni**(?)vaiḥ |
abhidhyaṃ nācaret karma parasattvopakāriṇaḥ ||

yo yasya sadā sṛtaṃ na kuryād dveṣasamutthitam |
vyāpādaṃ varjayet karma sattvadveṣamanāspadam ||

upaghātaṃ parasattvasya na kuryāt sarvato janāḥ |
mithyādṛṣṭiṃ na kuryāntāṃ sarvadharmavināśinīm ||

nāsti dattaṃ hutaṃ caiva na ceṣṭamantrasādhane |
na sidhyante tathā mantrāḥ sarvatantrārthakalpitāḥ ||

na buddhānāṃ sukhotpattiḥ na śāntaṃ nirvāṇamiṣyate |
na cāpi caryā tathā bodho pratyekārthasambhavām ||

na cārhatvaṃ bhuvi loke'smiṃ nāpi dharmeṣu jāyate |
svabhāvaiṣā vividhā loke arthādarthatathātathā ||

evamādyāṃ anekāṃśca vividhākāracihnitā |
na tāṃ bhajet sadā mantrī pāpadṛṣṭisamudbhavām ||

daśakarma yathā proktā viratyā svargopagā smṛtāḥ |
bhāvanā caiva phalaṃ teṣāṃ nirvāṇāmarthasambhavām ||

aniṣṭā tu bhave loke tadā surāṇāṃ parājayam |
daityānāṃ vardhate mānaḥ atidarpārthasambhavām ||

janālaye tadā sarvaṃ jambūdvīpanivāsinaḥ |
vādhyante vyādhibhiḥ kṣipraṃ anyonyāṃ te'pi mūrchitā ||

janādhyakṣāstadā sarve * * * * * * * * (?) |
kṣipraṃ naśyanti te * * * * * * * * * * (?) ||

*(?)mare śuddhacittānāṃ śastra* * * * * * * (?) |
***(?)devamukhyānāṃ tarjanyāpadya*(?)laye ||

buddhaṃ * * * * * * (?) na pūjedaśubhā nṛpā |
na mantrāṃ * * * * * * (?) nṛpā tasthuraṃ sadā ||

 203, p. 203)

vinaśyante tadā lokā vividhāyāsamūrchitāḥ |
tataste daityavaśaḥ kṣipraṃ susaṃrabdhā ruroha tam ||

sumeruparvatamūrdhānamāviśante janasattamāḥ |
paripaṇḍo tadā bhero vibhajenmandirā śubhau ||

samantādvanavidhvastaṃ divaukasāṃ kārayanti te |
vividhā rathavarai rūḍhā nānābharaṇabhūṣitā ||

nānāpraharaṇā dadyuḥ puraḥ śreṣṭhāṃ parājayām |
tataste kharaṃ bheje apsarāṇāṃ bhaja jagrahe ||

īśvarāḥ prabhavaḥ sarve asurāste valadayitā |
jagrāha surakanyāṃ vai sudhā caiva ca bhojanam ||

tataste suravarāḥ śreṣṭhāḥ praviṣṭāḥ nagarottamam |
merumūrdhni tato gatvā nagaraṃ darśanāśrayam ||

śaktānuyātā sarve vai piśitā dvārapurottame |
na tu māyā purī bhītiḥ upajagmu mudāśrayam ||

nivartya tatra vai sarve svālayaṃ jagmu te surā |
yadekā mantrasiddhistu nivaśerjanyumāśrayam ||

japtamantro'pi vā martyaḥ nivasaṃ tatra ālaye |
tatra deśe ca cārtīni na durbhikṣaṃ na śatravaḥ ||

na rogā nāpi bhayaṃ vindyājjaptamantre sthite bhuvi |
na cāsyā dasyavaḥ sarve śaknuvantīha hiṃsitum ||

na cārtimṛtyavastatra amaryādā pravartate |
na rujā vyādhisammūrchā jvararogāpahāriṇaḥ ||

*** (?) bhūtale tasmiṃ ****(?)dāśrayaḥ |
ve'tra mantravarā dyuktā ****(?) *(?)dbhavā ||

abjāke tu tathā mantrā mantriṇaṃ mantrapūjitāḥ |
tatra mantravarāṃ mantrī jahnujopamaharddhikām ||

 204, p. 204)

tadā te suravarā * * * * (?) tu parājayaḥ |
evamuktā guṇā ***(?) dṛśyate *(?)le kadā ||

tārkikā vividhākārā kathayantīha mahītale |
grahayepo iti śrutvā avatārārṇavistarā ||

gītaṃ ṛṣivarairjñānamulkināṃ grahacihnitām |
nirdiṣṭaṃ tanna nirdeśaḥ nighātasya pravakṣyate ||

ulkāpāte yadā lokā nirghāto bhuvi maṇḍale |
pradyunnagarjanā kasmācchūyate ca mahītale ||

bhṛśaṃ cucukṣutra taddeśaṃ tithirebhi samāyutaiḥ |
atulyaśabdanirghoṣa raudrāṃ vāpi tamāhayām ||

śrūyate garja ca kṣipraṃ mahāmeghavacaḥ śrūyate |
ṣaṣṭhyacamathamaṣṭamyāṃ trayodaśyāmatha śrūyate ||

kṛṣṇapakṣe tathā nityaṃ dvādaśyāṃ tu caturdaśī |
nakṣatrairebhi saṃyuktā vāraiścāpi prahottamaiḥ ||

aśvinyāṃ kṛttikānāṃ ca bharaṇyāṃ yātaṃ nibodhatām |
pūrvabhadrapade caiva ārdrāmaghāśleṣasaṃyukte ||

* * * * * * * * (?) grahaiścāpi supūjite |
śanyarkāṅgārakaiḥ krūraiḥ bhūmyā nipatate yadā ||

avarpodakarmā krūraṃ śabdo nighāta ucyate |
mahad bhayaṃ tatra deśe vai durbhikṣaṃ rāṣṭramardanam ||

paracakrabhayaṃ * * * * * * * * * * (?) |
nirghātaṃ patate corvyāṃ nakṣatrairebhi kīrtitaiḥ ||

* * * * * * * * * * * * * * * * (?) |
* * * * * * * * * * * * * * * * (?) ||

*** (?) kāle raudre ca karmāṇi ***** (?) japet |
vividhā vyādhayaratatra a****** (?) ||

 205, p. 205)

mṛtyustatra bhaved vyādhirdurbhikṣiścāpi ninditaiḥ |
anāvṛṣṭi sadākāle dvādaśābdāni nirdiśet ||

paścimāṃ di**(?)śritya prapate bhūtale **(?)t |
nirghātaṃ mṛtyusaṅkīrṇaṃ dṛśyate mṛtyutaskaraiḥ ||

madhyāhne tu tadā kāle yuvāpyastamite'pi vā |
udayantaṃ bhāskaraṃ rakte suśabdaiḥ śrāvakairevam ||

triḥsandhyāt kutsitaḥ śabdaḥ śeṣakāle tu tuṣṭaye |
ardharātre yadā śabdaḥ nirghātasya mahad bhayam ||

guptāṃ puravarāṃ tatra kārayantu nṛpottamā |
nānāmlecchagaṇā dhūrtā taskarādhiṣṭhitāpi te ||

paradravyopakārārthaṃ kurvantīha mahītale |
śeṣakāle bhavecchabdaḥ nirghātasya supuṣkalam ||

mantrimukhyo bhavet tatra bahuvyādhisamākulam |
bahuvyādhitatvaṃ ca nṛpāstasya vidhīyate ||

patnī vā hanyate tasya mantrimukhyasya hanyataḥ |
sarve saulkikāstatra nānājātisamāśritāḥ ||

hanyante mṛtyunā te'pi tathā jīvakasevakā |
prakṛṣṭā vaṇijā mukhyā niyuktā sarvato nṛpāḥ ||

madhyāhnaparimityāhuḥ ṛṣibhūto rave tadā |
nirghātamatule śabdaṃ yadā śuśrāvate janāḥ ||

vyādhibhirvyastasarvatra bhavatīha mahītale |
anyathā tumulaṃ śabdo yadi śuśrāva mānavā ||

akasmāt sarvato nityaṃ japastatra na jīvate |
dakṣiṇāṃ diśamāśṛtya ***(?) patatecchubhaḥ ||

vidyuccordhvaṃ tathā dṛṣṭira***(?)taṃ vinirdiśet |
pūrvāyāṃ diśimāśritya śuśruvaḥ yadi nādite ||

 206, p. 206)

nirghātasya bhavet tatra prācyādhyakṣo vinaśyati |
hi*(?)drikukṣusanniviṣṭā janāstatra nivāsinaḥ ||

śuśrāva śabdaṃ mahābhairave grahe cihnite |
tasmiṃ deśe janādhyakṣo vinaśyante mlecchataskarāḥ ||

vatse vatsāśca ye mukhyā nepālodhipatistadā |
hanyante śatrubhiḥ kṣipraṃ nānādvīpanivāsinaḥ ||

vidikṣu bhairavaṃ nāde ūrdhvamuttarato bhavet |
kāmarūpeśvaro hanyā gauḍādhyakṣeṇa sarvadā ||

lauhityāt parato ye vai jarādhyakṣātha jīvinā |
kalaśāhvā carmaraṅgāśca samotadyāśca vaṅgakāḥ ||

nṛpāṃśca vividhāṃ hanyā saśabde bhairavā grahe |
pūrvadakṣiṇato bhāge yadi śabdo mahad bhavam ||

kaliṅgā kosalāścaiva sāmudrā mlecchavāsinaḥ |
hanyante śastribhiḥ krūraiḥ sadādhyakṣāśca nṛpā carāḥ ||

pūrvapaścimato bhāge yadā śabdo mahān bhavet |
meghagarjanavat krūro divārātrau mahāmbude ||

taṃ nirghātamiti vedmi devasaṅghā nibodhatām |
śubhāśubhaṃ tadā cakre mānuṣāṇāṃ janottamāḥ ||

yadā śubhe ca nakṣatre lagne cāpi śubhottame |
tithiśreṣṭhe site cāpi śabdo śuśrāva medinīm ||

śubho subhikṣamārogyaṃ sampat krīḍāya sādhanam |
siddhamantrastu jāyeta varadā jāpināṃ sadā ||

tadā kāle **(?) siddhiḥ sarvakarmasu yojitā |
* * * * * * * * * * * * * * * * (?) ||

* * * * * * * (?) tatra sarvakarmasu * * * * (?) |
nirvātā bahudhā proktā kṣmātale'smin * * * (?) ||

 207, p. 207)

* * (?) prāṇaharāḥ sadyaḥ kecit satyaphalodayā |
sarvārthasādhanā kecicchandā gambhīravādinaḥ ||

taṃ ca śabdaṃ śruyāt kṣipraṃ devasaṅghā nibodhatām |
dhīro gambhīrayuktaśca stanitaṃ cāpi garjite ||

dīrghadundubhayo yadvat tacchabdasammukhāvaham |
sa śabdo bhairavaḥ krūro yathānirdiṣṭakārakaḥ ||

ulkāpātasame kāle bhūmikampānna jāyate |
śabdaṃ krūranirghoṣaṃ nirdiśaṃ cāpi yojayet ||

mahad bhayaṃ tadā vindyāt sarvanirdeśabhāmimām |
sattvāghātaṃ tato vindyād durbhikṣaṃ vyadhisambhavam ||

amānuṣaṃ ca tadā cakre māyopadravādikam |
bhūpālāṃ tadā mṛtyurdivasaistriṃśaviṃśatiḥ ||

yathoddiṣṭakarāḥ sarve śabdā raudraninādite |
bhūmikampaṃ tu nirdikṣye kathyamānaṃ nibodhata ||

nakṣatreṣveva kampā ye * * * * * * * * (?) |
tithibhiḥ sarvatra yojyaṃ syānnakṣatraṃ cāpi yuktavām ||

nirghāte yathā sarvaṃ karmeṣveva yojayet |
aśvinyāṃ calitā bhūmirdurbhikṣaṃ cāpi nirdiśet ||

bharaṇyāṃ kṛttikāṃ caiva ubhau kampau sukhaudayau |
rohiṇyāṃ mṛgaśiraḥ kampo jāyate arthasampadaḥ ||

ārdraḥ punarvasuścaiva nakṣatrā paricihnitau |
eṣu kamped yathā pṛthvī tatra deśe mahadbhayam ||

* * * * * * * * * * (?)śāśca narādhi.āḥ |
puṇye * * * * * * * * (?) bhūtalavāsinīm ||

tatra deśe * * * * * * (?)rogyaṃ vinirdiśet |
* * * * * * * * (?) kṛtsnā caiva **(?)dharā ||

 208, p. 208)

tatra deśe samākīrṇaṃ ****(?)kararaudribhiḥ |
maghāsu calitā bhūmiḥ sarveṣveva na sarvataḥ ||

aṅgadeśe vinaśyante māgadho nṛpatistathā |
māgadhā janapadāḥ sarve pīḍyante vyādhitaskaraiḥ ||

ubhau phalgunanakṣatre kṣmākampo yadi jāyate |
himādrikukṣisanniviṣṭā gaṅgāmuttaratastadā ||

hanyante vyādhibhiḥ kṣipraṃ vṛjimaithilavāsinā |
vaiśālyāmadhipāḥ sarve hanyante artibhistadā ||

vividhā mlecchamukhyāstu himādreḥ sānusambhavāḥ |
nivastāḥ kukṣimadhye vai nitamveṣveva droṇayaḥ ||

mlecchādhyakṣavarā mukhyā hanyante'stribhiḥ sadā |
hastacitrau yadā bhūmiścalate sandhyayoryadā ||

mlecchataskaranarādhyakṣā hanyante śastribhiḥ sadā |
svātyā viśākhayuktyā vai nakṣatreṣveva yojitā ||

calate medinī kṛtsnā dṛśyante vaṇijā pare |
vaṇijādhyakṣavarāḥ śreṣṭhā mukhyāścaiva śuklinaḥ ||

vyādhibhiḥ śastrasampātairvinaśyante jalacāriṇaḥ |
anurādhe jyeṣṭhavikhyāte nakṣatreṣveva sarvadā ||

bhramate vasumatī kṛtsnā namate cāpi dāruṇam |
yadā unnatanimnasthā parvatā nimnagā varā ||

kṣmātalaṃ kampate krūraṃ ubhau saṅkhye tadā pare |
bhavet tatra bhayaṃ kṣipraṃ durbhikṣaṃ cāpi ninditam ||

maraṇaṃ divasaiḥ ṣaḍbhirmahānṛpasya bhavet tadā |
naśyante puravarā kṣipraṃ madhyedeśeṣu te janāḥ ||

īṣacca calitā bhūmiranurādhāyāṃ śubhodayā |
sasyaniṣpatti sarvatra madhyā yadi jāyate ||

 209, p. 209)

mūlāṣāḍhamiti jñeyaṃ nakṣatreṣveva kampate |
pūrva uttarāṣāḍhe tṛdhā duḥkhasamodaye ||

vyādhidurbhikṣa sarvatra taskarādibhi pīḍyate |
medinī sarvato jñeyā yadi kampo bhaved divā ||

śravaṇāsu calitā bhūmirdhaniṣṭheṣveva sarvataḥ |
subhikṣamāyurārogyaṃ durbhikṣaiścāpi varjitā ||

medinī sasyasampannā yadi kampo bhavenniśam |
śatabhiṣe bhadrapade cāpi yadi kampeta medinī ||

durbhikṣaṃ rāṣṭrabhaṅgaṃ vai dṛśyate tatra āspade |
hanyate taskare martyā durbhikṣaṃ cāpi kutsitam ||

bhavanti bhūtale martyā ardharātre niśi kampate |
uttarāsu ca sarvāsu revatyāsu ca kīrttitā ||

ubhau nakṣatrau sarvatra revatī bhadrapadastathā |
eteṣveva hi sarvatra yadā kampa ajāyata ||

nakṣatreṣveva pūrvoktakampo dṛṣṭaḥ sukhāvahaḥ |
ete kampā samākhyātā nirghātā varacihnitā ||

ulkāpātasame kāle tridoṣā jantupīḍanā |
niryāte ca yadā pūrviṃ nirdiṣṭaṃ vistarānvitam ||

guhāstatraiva kartavyā sarvaṃ caiva diśāhvaye |
saravaḥ kampanirdiṣṭaḥ sālokaścāpi sukhānvitam ||

siddhikāle tadā sarve dṛśyante mantrajāpinām |
yogināṃ ca tathā siddhi abhikṣāṃ tu sambhave ||

bodhisattvānāṃ tathā jāte buddhabodhiṃ ca prāptaye |
prabhāvā ṛṣimukhyānāṃ buddhyā varjitacetasām ||

suraśreṣṭhastadā kāle āgamaṃ cāpi kīrtayet |
sālokā saravā mūrvī ghoṣaniḥsvanagarjanam ||

 210, p. 210)

kampamutpadyate kṣipraṃ eteṣveva ca kāraṇaiḥ |
niḥśabdā ca nirālokā yadā kampeta medinī ||

nārakāṇāṃ tu sattvānāṃ calitānāṃ tu nirdiśet |
duḥkhaṃ bahuvidhaiḥ khinnā mayā kāyāti bhīṣaṇā ||

teṣāṃ ca karmajaṃ duḥkhaṃ paśyamāvṛtti dṛśyate |
kathitāṃ karmanirghoṣāṃ taṃ janānṛṣisattamā ||

nibodhyamakhilaṃ sarvaṃ dhārayadhva sukhecchayā |
ketunā dṛśyate sarvaṃ gaganasthaṃ tu kīrtayet ||

rātrau divā ca kathyete dṛśyante cottarā nabhe |
madhyāhni sarvatra dṛśyate dīrghato dhruvā ||

dhūmravarṇā mahāraśmā dhūmāyantaṃ mahad bhayam |
yadeva deśamāśṛtya dhūmayet nabhastalam ||

tadeva deśe nṛpo hyagro hanyate vyādhibhirdhruvam |
yadeva grahamāśṛtya vāraṃ nakṣatramujjvalā ||

dṛśyate dhūmrarekhāyāḥ gagane cāpi ujjvalam |
tadeva rāśinakṣatraṃ grahaṃ caiva sulakṣayet ||

tadeva hanyate jantuḥ śastribhirvyādhibhistadā |
yasmāt tu dṛśyate rekhā dhūmravarṇā mahadbhayā ||

taṃ deśaṃ nāśayet kṣipraṃ grahaḥ krūro na saṃśayaḥ |
snigdhā ca nīlasaṅkāśā dhūmrarekhāmajāyata ||

tacchivaṃ śāntikaṃ vindyādāyurārogyavardhanam |
rūkṣavarṇā vivarṇā vā dhūmravarṇā tu ninditā ||

praśastā śuklasaṅkāśā caturaśmisamudbhavā |
saumyā kīrtitā nityaṃ śubhavarṇaphalapradā ||

kīrtitā puṣpalakṣmīkaṃ taṃ vindyād yatra mā tithāḥ |
himapuñjanibhā śubhrā snigdhasphaṭikāvidhā ||

 211, p. 211)

somasaumya vijñeyā rūkṣavarṇasamaprabhā |
kalyāṇaṃ cārthaniṣpattiṃ duḥkhanirvāṇate dṛśam ||

* * * * * * * * (?) yasmin deśe samoditā |
nakṣatre vāpi yukte'gre tale tārakamaṇḍale ||

nirgate nabhasi vikhyāte dṛśyate yaṃ mahītale |
sarvā samantādāyurārogyaṃ jātā ye tārakāśrayāḥ ||

prabhaviṣṇu bhavet tatra sukhī dharmacaraḥ prabhuḥ |
śreṣṭho jāyate martyaḥ tasmai nakṣatramāśrayet ||

grahe vā śucite proktā sarvaduḥkhanivāraṇī |
rekhā ca dṛśyate yatra taṃ vindyāt sukhasamarpitam ||

prahṛṣṭarūpasampannasnigdhākārabhūṣitam |
rekhā nabhastale yātā dhūmāyantī mahadbhayā ||

tato'nyaśreyasi yuktā praśastā vāpi nabhastale |
śivaṃ subhikṣamārogyaṃ taṃ deśaṃ vidurbudhāḥ ||

dhārmikaṃ tatra bhūyiṣṭhaṃ dhūmaketorajāyate |
sitā sphaṭikasaṅkāśā prabhāḥ sañceyu sarvataḥ ||

ekaśaḥ śrīmato khyātāḥ tārake'smiṃ nabhastale |
tataḥ sphaṭikasaṅkāśā raśmyā cāpi mūrtijaḥ ||

prabhavah śrīmataḥ khyātaḥ tasmin nakṣatramāśrayet |
ketavo bahudhā hyuktā sahasrau dvau trayo'tha vā ||

triṃśamekaṃ ca bahudhā nānākarmaphalodayā |
kecicchreṣṭhā tathā madhyā keciddharmaparānmukhāḥ ||

udayantaṃ tadā kecinmahadbhayasudāruṇā |
snigdhakārasamā jñeyā sphaṭikākārasamaprabhā ||

snigdhā śobhanā jñeyā sphaṭikākārasamaprabhā |
snigdhā śobhanā jñeyā cāruvarṇālpabhogatā ||

 212, p. 212)

kecit tiryagaḥ krūrā uttarā dakṣiṇā parā |
śreyasā caiva bhūtānāṃ udayante śaśisamaprabhā ||

mahāprāṇā vikṛtāstu atidīrghā nṛpanāśanā |
madhye uditā hyete prācyāvasthitaraśmijāḥ ||

pūrvapaścimato yātā pūrvadeśādhipatiṃ hanet |
pūrvapaścimato yātā paścād deśā nṛpatiṃ hanet ||

samantād raśmijātāyāḥ samantād durbhikṣamādiśet |
vidikṣā hyuditā hyete mlecchapratyantagaṇādhikā ||

nihanet sarvato yātā tasmiṃ sthāne samādiśet |
dhūmravarṇā vivarṇāstu rūkṣavarṇā mahābhayāḥ ||

prabhavaḥ sarvato yātā sarvaprāṇiṣu ādiśet |
divā sarvato nityaṃ madhyāhne yadi dṛśyate yadā ||

mahad duḥkhaṃ mahotpātaṃ nṛpatīnāṃ tadā viṃśet |
yatra tiryaggatā rekhā yatra sthite samoditā ||

tatrasthā nṛpatiṃ hanti yasmiṃ deśe samāgatā |
divā vidikṣu nirdiṣṭā mahāvyādhisamāgamam ||

taskaropadravāṃ mṛtyuṃ tasmiṃ sthāne samādiśet |
nīlavarṇaṃ yadākāśe divā paśyeta ketavam ||

vividhāyāsaduḥkhaistu vividhopadravabhūmiṣā |
samantāt kathitā hyete mahāduḥkhabhayānakāḥ ||

yātiraudrā divāhyuktā rātrau kecit śubhodayā |
raktavarṇaṃ yadā paśyet ketuścandrasamāśritam ||

rudhirāktāṃ mahīṃ kṣipraṃ śastrasampātitaṃ tadā |
pṛthivyāṃ kṣipramasṛkra ** (?) rātryavasundharām ||

bahusattvopaghātāya bahuduḥkhanirāśrayam |
jāyante janapadāstatra tasmiṃ sthāne samādiśet ||

 213, p. 213)

pītā ca pītanirbhāsā dṛśyate vyomni mūrtinā |
haridrākārasaṅkāśā haritālasamaprabhā ||

hemavarṇā yadākāśe ketavo udayanti vai |
tatra vidyānmahad duḥkhaṃ sarvasattveṣu lakṣaṇam ||

mahāmārigatādhyakṣo janāsveva nibodhitā |
dvādaśābdaṃ tathā hanti anāvṛṣṭyopadravādiṣu ||

atikṛṣṇā raudramityāhuratidhūmrāstu varjitā |
atasīpuṣpasaṅkāśā pāvakocchiṣṭavarjitā ||

mahāmeghasamākārā nīlakajjalavarṇitā |
varāhākāra tathā kecit parapuṣṭasamaprabhā ||

dṛśyante gaganā ghorā tasmād deśādapakramet |
mahākrūrā tathā raudrā dṛśyante krūrakarmiṇaḥ ||

mahāduḥkhaṃ mahāghoraṃ māryopasṛṣṭireva vā |
mahādurbhikṣamityāhustasmiṃ deśe bhayānakam ||

oḍūpuṣpasamākāraṃ raktabhāskaravidviṣam |
asṛgvarṇaṃ yadā paśyeduditaṃ ketunabhastalam ||

sarvatra vyādhitadvegaṃ bahusattvoparodhinam |
nṛpatīnāṃ tadā mṛtyustatkṣaṇādevamādiśet ||

akasmāt paśyate yo hi naro vā yadi vā striyaḥ |
tasya mṛtyu samādiṣṭaṃ saptāhābhyantareṇa tu ||

dvirātraistribhirvāpi divasaiḥ śastribhirhanyate |
tadā divā vā yadi vā paśyedakasmānniśireva vā ||

tasya mṛtyu samādiṣṭā tatkṣaṇādeva bhūtale |
viṣeṇa hanyate jantuḥ śastribhirvā na saṃśayaḥ ||

śuklā snigdhavarṇāśca niśi*(?) sukhodayā |
anyathā darśanaṃ neṣṭaṃ vividhākārarūpiṇām ||

 214, p. 214)

svakāyaparakāye vā yadi ketusamāśritā |
rātrau cāpi divā cāpi sadyaḥ prāṇaharāḥ smṛtā ||

śuklavarṇāṃ yadā paśye śaśigokṣīrasamaprabhām |
himakundasamākārāṃ nānāratnasamaprabhām ||

tasya rājyaṃ samākhyātaṃ siddhirvā mantrajāpine |
ete ketavo iṣṭā śarīre mandire'pi vā ||

svasainyaparasainye vā yatrasthaṃ tatra phalapradam |
tamāhuḥ kīrtitāṃ śreṣṭhāṃ nānācitrasamaprabhām ||

dṛśyante sarvato martyaiḥ vahvārthāvahāḥ smṛtāḥ |
sarvataḥ kathitā martyairvigrahe mandire'pi vā ||

ketavaḥ siddhakāyānāṃ sarveṣṭāḥ saphalāḥ smṛtāḥ |
anyathā kutsitāḥ sarve bahuduḥkhabhayapradāḥ ||

sarve vai kathitā hyete ketavo grahacihnitāḥ |
pūrvavat kathitaṃ sarvaṃ tithinakṣatrarāśijāḥ ||

vividhairvārayogaistu grahaiścāpi maharddhikāḥ |
pūrvavat sarvamityeṣāṃ kathitāḥ sarvataḥ loke ||

tadā sarve te saṃjñino keciccārusamaprabhā |
citrā kvacittataḥ śubhraḥ snigdho varṇataḥ śubhaḥ ||

sunetro netranāmaḥ śaśikundasamaprabhaḥ |
subhrū sunayanaścaiva rugmavarṇaḥ sahemajaḥ ||

sarve sitā vicitrāśca nānānāmasamoditāḥ |
ṣaḍvarṇānāmapi teṣāṃ ketūnāṃ nibodhitā ||

nānāvarṇarūpāṇāṃ tatsaṃjñāśca prayojayet |
nānāvikṛtino ye'pi ye'pi ghorāḥ sudāruṇāḥ ||

ye mayā kathitā **(?) tatsaṃjñāśca sarvataḥ |
***(?)dyādi**(?)ktā ketavo bahurūpitaḥ ||

 215, p. 215)

mānuṣāṇāṃ tadā cakre subhāśubhaphalodayāḥ |
vigrahā grahamukhyānāṃ dṛśyate ca samantataḥ ||

devāsure ca yuddhe vai darśayanti tadātmanām |
mahāprabhāvā maheśākhyā divyā divyayonayaḥ ||

sitāḥ śubhodayāḥ sarve devaparṣatsamāśritāḥ |
vikṛtāvikṛtarūpāstu kutsitā vikṛtavarṇinaḥ ||

sarve vai asurapakṣe tu krūrakarmāntacāriṇā |
yadā devāsure yuddhe vartamāne mahadbhaye ||

asurāḥ parājitā devaiḥ ketavaḥ sūcayanti te |
darśane bhūtale martyaṃ pradadyuḥ sarvato nabhaḥ ||

sitāḥ śubhaphalā nityamiṣṭāścaiva surapriyā |
darśayanti tadātmānaṃ devapakṣasamāśritāḥ ||

martyānāṃ tadā kṣipraṃ subhikṣamārogyavinirdiśet |
asurairnirjitā devā yadā kāle bhavanti vai ||

tadā vikṛvarṇāstu krūrakarmaniyojitā |
asurāṇāṃ tadā pakṣe ketava udayanti vai ||

tadā sarvataḥ krūrā vātā vāyanti jantunām |
mahāvṛṣṭimanāvṛṣṭināgāścaiva krūriṇaḥ ||

mumoca viṣajāṃ toyaṃ bahuvyādhisamākulam |
mānuṣāṇāṃ tadā cakre viṣavisphoṭamūrcchanam ||

vividhā rākṣasā caiva daityayakṣasamāśritā |
kurvanti mānuṣāṃ hiṃsāmatidāruṇavighnakām ||

prāṇāparodhinaṃ duḥkhaṃ kurvantīha mahītale |
aśmavṛṣṭiṃ tadākāśe prapated bhūtale tadā ||

mahāvātāḥ pravāyanti tasmiṃ kāle tu bhīṣaṇāḥ |
pracaṇḍā vāyavo vānti bahusattvāpakāriṇaḥ ||

 216, p. 216)

nānātiryagatā prāṇā saptvanāśaṃ pracakrire |
bahubhūtagaṇāḥ krūrā kurvantīha ca bhūtale ||

mānuṣāṇāṃ tadā vighnaṃ cakrire prāṇoparodhinām |
evamprakārā hyekāśca bahuvighnasamāśrayā ||

nānātiryaggatāścaiva caṇḍāḥ śvāpadamauragāḥ |
vividhā nāgayonisthā sattvānāmapakārakā ||

prāṇoparodhinaṃ kurvanti vividhā mlecchataskarā |
kapilā bhāsato varṇā vātā krūrāśca agnijāḥ ||

vāyanti vividhā loke yadā devaparājayet |
adharmiṣṭhā tadā martyā jāmbūdvīpagatā sadā ||

tadā te devapakṣāstu hīyante daityayonibhiḥ |
yadā dharmavataḥ sattvā bhūtale'smiṃ samāgatā ||

buddhadharmaratāḥ śreṣṭhā saṅghe caiva sadā varā |
mātṛpitṛbhaktāśca satyasattvā jape ratā ||

tadā te sarvato devā nirjije daityayonijam |
tadā sasyaphalasampannā bahupūrṇā vasundharā ||

dīrghakālāyuṣo martyā bahusaṅkyaparāyaṇā |
dhārmikā nṛpatayaḥ sarve sukhadāḥ saukhyaparāyaṇāḥ ||

tadā tāsu sukhā saityā hlādino vyādhināśakāḥ |
bhaveyuḥ sarve te loke sukhakāraṇaśītalāḥ ||

gatiśītā na coṣṇā vai ṛtavaḥ sukhadā sadā |
nānāpakṣigaṇāścaiva kū*(?)yenmadhuraṃ sadā ||

bahupuṣpaphalāḍhyā tu taravaḥ sarvato śubhā |
sarve vyādhivinirmuktā jantayo ***(?)sinaḥ ||

na codvegaṃ tadā cakre nṛpatirdhārmiko bhavet |
bahudhān***(?)ścaiva nānāratnathamandirām ||

 217, p. 217)

paśyate sarvayonyāṃstu jambūdvīpagatā narāḥ |
phalāḍhyā taravo nityaṃ bahukṣīrāśca dhenavaḥ ||

dharmāyatanaśatrāśca kūpavāpya samantataḥ |
kurvante ca janāḥ sarve jambūdvīpagatā narāḥ ||

bahudhā bahuvidhāścaiva prāṇidharmarataḥ sthitāḥ |
samantāt sarvato teṣāṃ yasya pūrṇā vasundharā ||

viparītā tadanyathā teṣāṃ bhraṣṭamaryādaceṣṭitām |
karme yugādhame kāle anyathā phalamādiśet ||

niḥphalaṃ saphalaṃ caiva * * * * * * * * (?) |
vikṛtaṃ hetujaṃ karma aśubhā caiva kāmayet || iti |

bodhisattvapiṭakāvatasaṃkānmahāyānavaipulyasūtrād 
āryamañjuśriyamūlakalpāccaturtho nimittajñānamahotpādapaṭalaparivartaḥ 
parisamāpta iti |
 218, p. 218)

atha ekaviṃśaḥ paṭalavisaraḥ |

atha khalu bhagavāṃśchākyamuniḥ punarapi śuddhāvāsabhavanamavalokya 
mañjuśriyaṃ kumārabhūtamāmantrayate sma | asti mañjuśrīḥ ! tvadīye kalpavisare 
sarvasādhanopayike mantracaryābhiyuktasya sādhanakāle sarvamantrāṇāṃ 
sarvakalpavistareṣu rāhurāgamanasurāṇāmadhipateḥ sarvagrahānāyakasya 
grahasaṃjñā candradivākarādiṣu nakṣatrayogena dṛśyante | taṃ śṛṇu sādhu ca 
suṣṭhu ca manasi kuru te bhāṣiṣye ||

evamukte bhagavatā śākyamuninā samyak sambuddhena mañjuśrīḥ kumārabhūtaḥ 
uttarāsaṅgaṃ kṛtvā bhagavatastriḥpradakṣiṇīkṛtya dakṣiṇaṃ jānumaṇḍalaṃ 
pṛthivyāṃ pratiṣṭhāpya yena bhagavāṃ tenāñjali pragṛhya 
bhagavataścaraṇayornipatya punarevotthāya bhagavantamanimiṣaṃ vyavalokayamānaḥ 
utphullanayano bhūtvā hṛṣṭatuṣṭo bhagavantamevamāha - tat sādhu bhagavāṃ 
nirdiśatu rāhorāgamanam yatra sattvānāṃ mantracaryābhiyuktānāṃ siddhikālaṃ 
bhaveyuriti sarvasattvānāṃ ca sukhodayaṃ śubhāśubhanimittaṃ vā taṃ nirdiśatu 
bhagavāṃ | yasyedānīṃ kālaṃ manyase ||

atha khalu bhagavāṃśchākyamuniḥ mañjuśriyasya kumārabhūtasya sādhukāramadāt 
| sādhu mañjuśrīḥ ! yastvaṃ tathāgatametamarthaṃ paripraśnase sarvasattvānāṃ ca 
hitāyodyuktaḥ | tena hi mañjuśrīḥ ! śṛṇu bhāṣiṣye | sarvasattvānāṃ nirdiśaśceti ||

ādau tāva grahaiḥ krūraiḥ rāhoścandramaṇḍale |
āgamodite kāle yathāvantaṃ nibodhitā ||

** (?) devāsuraṃ yuddhaṃ vartate ca mahad bhayam |
***(?) daityarājā vai dānavendro maharddhikaḥ ||

* * * * * * * * (?) samantāducchrito mahāṃ |
* * * * * * * * (?) sumeroradhiko bhavet ||

mahāpramāṇaḥ * * * * * * * * * * * (?) |
* * * * * * * * * * * * * * * * (?) ||

 219, p. 219)

tataḥ pāṇinā parāmṛśya sumeruṃ * * * * * * (?) |
apsarāṃ prekṣate daityaḥ yadā kāle nabhastalam ||

tadā candramasapūrṇaḥ kara vāme sa daityarāṭ |
nānāmaṇayastasya kare kaṅkanatāṃ gatā ||

tadā bhuvi loke'smiṃ grahabhūteti kathyate |
yadā padmarāge'smiṃ arcirbhavati raktakā ||

tadā tārkikā mānavā āhuḥ āgneyaṃ maṇḍalaṃ vibhoḥ |
yadā tu nīlarakte'smiṃ prabhā nīlatāṃ vrajet ||

tadā nīlamiti jñeyaṃ śaśine bhāskare'pi vā |
māhendramiti kathyate tārkikā bhuvi mānavā ||

vāyavyamaṇḍalamityāhustārkikā eva te tadā |
vividhā ratnamālebhyo vividhā ratnasambhavā ||

vividhaṃ tārkike śāstre vividhā gatiyonijāḥ |
vividhaiva kriyā teṣāṃ vividhā phalasampadā ||

samyag jñānavihīnānāṃ vāliśānāmiyaṃ kriyā |
tasmāt tathāgataṃ jñānaṃ samyak tena niyojayet ||

asurasya tadā dṛṣṭiḥ ajñāneṣveva divaukasām |
rathaṃ sampūrṇayāmāsa śaśinasya mahātmane ||

yadā kāle bhuvi martyānāṃ rāhorāgamanaṃ bhuvi |
śaśimaṇḍalamākramya yadā tiṣṭhati sa grahaḥ ||

tadā mahad bhayaṃ vindyānnakṣatreṣveva nibodhatām |
aśvinyeva yadā yuktaḥ śaśine bhāskaramaṇḍalau ||

ubhau tau yugmataḥ grāsaṃ divā rātrau ca kathyate |
aśvinyāgamanaṃ nityaṃ durbhikṣaṃ taṃ vidurbudhāḥ ||

bharaṇyāṃ tu yadā candraṃ ****(?)ḍalāśrayet |
vividhā * * * * * * * * (?) cāpi nirdiśet ||

 220, p. 220)

kṛttikāsu yadā candraḥ rāhunā grasyate dhruvam |
rātrau vā yadi prabhāte vā yāmānte ninditaṃ hitam ||

tadā vindyā mahad duḥkham vyādhisambhavageva vā |
madhyadeśeṣu nānyatra bhavennakṣatramādibhiḥ ||

janapadeṣveva vaktavyo nṛpairbodhividhodbhavaiḥ |
mṛgaśirāsu yadā candraḥ bhāskaro vā nabhastale ||

rāhuṇā grastapūrvau tau astaṃ yātau maharddhikau |
pūrvadeśe narā yātu vyādhibhirhanyate tadā ||

nṛpādhyakṣā gatāyuṣyā tatra deśe vinirdiśet |
ārdrāyāṃ punarvasuścaiva grastau ca śaśibhāskarau ||

rudhirāktā mahīṃ sarvāṃ mlecchadeśeṣu kīrtayet |
anyonyahatavidhvastā hataprāṇā gatāyuṣā ||

nirdiṣṭā tatra deśe'smin pūrvamuttarayostadā |
nikṛṣṭā pāpakarmāṇaḥ mlecchataskaratāṃ gatāḥ ||

puṣyāśleṣau yadā candre bhāskare vā nabhastale |
rāhuṇā grastavimbā tau madhyāhne vārddharātrataḥ ||

tadā vindyānmahādoṣa paścādanyāṃ nṛpeśvarām |
maghāsu yadi grasyetau śaśibhāskaramaṇḍalau ||

rāhuṇā saha mudyanto astaṃ yātau grahottamau |
tadā prahāya taṃ vindyājjambūdvīpeṣu sarvataḥ ||

durbhikṣarāṣṭrabhaṅgaṃ ca mahāmāriṃ ca nirdiśet |
ubhau phalgunisaṃyuktau rāhurāgamanaṃ bhavet ||

madhyāhne'thavā rātre ca mucyate ca punaḥ kṣaṇāt |
subhikṣaṃ tato vindyājjambūdvīpeṣu dṛśyate ||

hastacitre yadā rāhuḥ prasate candrabhāskarau |
grastau saha mucyetau astaṃ yātau ca duḥkhadā ||

 221, p. 221)

mahāmāribhayaṃ tatra taskarāṇāṃ samantataḥ |
nṛpāśca nṛpavarā śreṣṭhā hanyante vyādhibhistadā ||

diśaḥ sarve samantādvai durbhikṣaṃ cāpi nirdiśet |
viśākhasvātinau yuktau nakṣatravarapūjitau ||

rāhorāgamanaṃ vindyāt paśūnāṃ pīḍasambhavām |
vividhā kulamukhyāstu hanyante śastribhistadā ||

jyeṣṭhānurādhasaṃyuktau nakṣatrau varavarṇitau |
rāhorāgamanaṃ tatra subhikṣaṃ vā vinirdiśet ||

mūlena yadi candrasthaḥ rāhurdṛśyati bhūtale |
udayantaṃ tadā grastaṃ uditaṃ vāpi sarvataḥ ||

astaṃ yātena tenaiva śaśino rāhuṇā sadā |
prācyādhyakṣo vinaśyeyuḥ pūrvadeśajanālayā ||

mahāntaṃ śastrasampātaṃ durbhikṣaṃ cāpi nirdiśet |
paracakrabhayād bhinnā trastā gauḍajanā janā ||

rājā vai naśyate tatra vyādhinā saha mūrchitaḥ |
ubhau aṣāḍhau tadākāle rāhurdṛśyati medinīm ||

tatra duḥkhaṃ mahāvyādhi tatra dṛśyati bhūtale |
nṛpamukhyāstadā sarve duṣṭacittā parasparam ||

dhaniṣṭhe śravaṇe caiva nirdiṣṭaṃ lokaninditam |
nānā gaṇamukhyā vai viśliṣṭānyonyatadbhuvā ||

pūrvabhadrapade caiva nakṣatre śatabhiṣe tathā |
rāhurāgamanaṃ dṛśyeta subhikṣaṃ caiva nirdiśet ||

uttarāyāṃ yadā yuktaḥ nakṣatre bhadrapade tathā |
rāhurāgamanaṃ śreṣṭhaṃ divā rātrau tu ninditam ||

revatyāṃ tu yadā candraḥ rāhuṇā grasta sarvataḥ |
udayantaṃ tathā bhānorniśirvā candramaṇḍale ||

 222, p. 222)

asta**(?) yadā rāhugrahamukhyaiḥ sahottamaiḥ |
madhyadeśācca pīḍyante māgadho nṛpatervadhaḥ ||

etad gaṇitaṃ jñānaṃ mānuṣāṇāṃ mahītale |
nakṣatrāṇāmetat pramāṇaṃ caiva kīrtitam ||

aśakyaṃ mānuṣairanyaiḥ pramāṇaṃ grahayonitam |
nakṣatramālā vicitrā vai bhramate vai nabhastale ||

etanmānuṣāṃ saṅkhyāttato'nyad devayonijām |
yo yasya grahamukhyo vā kṣetrarāśisamoditā ||

nakṣatraṃ kathitaṃ pūrvaṃ tasya taṃ kurute'nyathā |
īṣat pramāṇaṃ na doṣo'sti bahuvācāsti ninditam ||

etat pramāṇakāle vai grahamukhyo'rthakṛt smṛtaḥ |
kāla.,m kathitaṃ jñeyaṃ niyamaṃ caiva kīrtyate ||

nakṣatrarāśisaṃyuktaḥ kampo nirghāta ulkinaḥ |
sagrahau yadi tatrasthau ravicandrau tu dṛśyate ||

ubhayāntaṃ tadā tasya nakṣatrāṃ jātibhūṣitām |
anyathā niṣphalaṃ vindyāt prabhāvaṃ vāpi nindite ||

tasmājjape tadā kāle mantrasiddhisamoditā |
dhūmravarṇaṃ yadākāśaṃ dṛśyate sarvataḥ sadā ||

tadā mahad bhayaṃ vindyāt paracakrabhayet tadā |
śaśine bhāskare cāpi dhūmravarṇo yadā bhavet ||

paryeṣā dvitrayo vā vā tatra vindyānmahad bhayam |
dhūmikāyāṃ bhaved vṛṣṭiḥ sarvakāle bhayānake ||

kutsitaṃ sarvato vindyād vyādhisamāgamam |
grīṣme śarade caiva dhūmikā yadi jāyate ||

samantāt saptarātraṃ tu tatra vindyānmahad bhayam |
divā vā yadi vā rātrau dhūmikā yadi jāyate ||

 223, p. 223)

nakṣatrairgrahacihnaistu tithivārāntareṇa vā |
pūrvavat kathitaṃ sarvaṃ yathā nirghāta ulkinām ||

taireva divasaiḥ pūrvaṃ dhūmikāyā niyojayet |
ardharātre'tha madhyāhne dhūmikā jāyate sadā ||

tatra vindyānmahodvegaṃ nṛpatīnāṃ purottamām |
śarade yadi hemante grīṣme prāvṛṣe'pi vā ||

dhūmikā sarvato jñeyā nakṣatraiścaiva kīrtitaḥ |
śubhāśubhaṃ tathā jñeyaṃ divā vā yadi vā niśā ||

niḥphalaṃ cāpi vindyā vai saphalāṃ cāpi kīrttitām |
sarvataḥ bhūmikampe vāpi tatholkacaikato rāhusamāgamam ||

tatra dhūmo bhaved yadyat samantāścaiva nabhastale |
acirāt tatra tad rājyaṃ ghātyate śastribhiḥ sadā ||

prabhavaḥ sarvato deśe mṛtyuścaiva prakīrtyate |
saptāhādvijayamukhyā bhuvi vātā sattvayonayaḥ ||

ghātyante sarvato nityaṃ śastribhirmṛtyuvaśānugā |
anyonyāparato rājyaṃ kṛpāvarjitacetasaḥ ||

vibhinnā śastribhiḥ kṣipraṃ vaṇijā nṛpayonayaḥ |
grīṣme sitavarṇastu nabho yatra pradṛśyate ||

mahāvyādhibhayaṃ tatra nīle caiva śivodayam |
pītanirbhāsamudyantaṃ savitā dṛśyate yadā ||

grīṣme ca kathitā mṛtyuḥ śaratkāle ca ninditam |
hemante ca vasante ca tāmravarṇaḥ pradṛśyate ||

anyathā pītanirbhāsau nindito lokavarjitaḥ |
śarade grī**(?) jñeyaḥ pitivarṇaḥ praśasyate ||

prāvṛḍkāle tathā śubhre pīto vā na ca * * * (?) |
mahāprabhāva***(?) **(?)nīlasamaprabhaḥ ||

 224, p. 224)

nabho jñeyaṃ sadākālaṃ sarvasaukhyaphalapradam |
viparītaṃ tato vindyā deśamāvāsapīḍanam ||

sasyopaghātamāriṃ ca durbhikṣaṃ cāpi mucyate |
atikaṣṭaṃ surā hyetaṃ bhayaṃ vā rasadūṣitam ||

mahāpraṇādaṃ ghoraṃ ca śukre vai ca nabhastale |
tatkṣaṇādeva sarveṣāṃ nṛpatīnāṃ prāṇoparodhinam ||

tato'nyacchubhasaṃyuktaṃ śreyasā caiva kalpayet |
sagrahe bhāskare candre yadā rāho mahadbhaye ||

naśyante janapadāstatra vividhā karmayonijā |
tato'nyacchubhasaṃyuktaṃ śabdaṃ lokapūjitam ||

śreyasārthe niyoktāsau suraśreṣṭhā grahottamā |
vividhāṃ mantra siddhyante vividhā mūlaphalapradā ||

vividhā vā na vā sarve vividhā prāṇasambhavāḥ |
anekākārasampannā svarūpā vikṛtāstadā ||

nānāpraharaṇāścaiva nānāśastrasamudbhavā |
sarvamatayo hyagrā mūlamantrasubhūṣaṇā ||

sarve te sādhyamāne vai siddhiṃ gaccheyu sagrahā |
grahe candre yadā bhāno rāhuṇārtho'pi sagrahe ||

tasmiṃ kāle tadā jāpī mantramāvartayet sadā |
sarve te varadāścaiva * * * * (?) bhavanti te ||

sattvopakāraṃ phalaṃ hyetat pratiṣṭhā tatra dṛśyate |
sidhyante mantrarāṭ kṣipraṃ grahe japtā sarāhuke ||

saptabhirdivasairmāsaiḥ pakṣaiścāpi supūjitāḥ |
mantrāṇāṃ siddhinirdiṣṭā sagrahe candrabhāskarau ||

* * * * * * * * * * * * * * * * (?) |
* * * * * * * * * * * * * * * * (?) ||

 225, p. 225)

brahmasyāpi mahātmānaḥ kiṃ punarbhuvi mānuṣām |
śakrasyāpi na devasya rudrasyāpi triśūline ||

viṣṇoścakragadāhaste tārkṣasyāpi mahātmane |
neṣyate siddhireteṣāṃ vidhihīnena karmaṇām ||

mantre sujapte yukte ca tantrayuktena hetunā |
sidhyante itarasyāpi * * * * * * * * (?) ||

vidhinā mānuṣairmuktā vidyātattvasubhūṣitā |
sidhyante sagrahā kṣiptā japtā kāleṣu yojitā ||

dadāti phalasaṃyuktaṃ vidyā sarvatra yojitā |
hetukarmaphalā vidyā * * * (?) hetudūṣaṇī ||

karma sahetukaṃ vindyā vidyāddhetuphalodayā |
vidyā karmaphalaṃ caiva hetu cānya niyojayet ||

catuḥprakārāttathā vidyā caturthā karmasu yojitā |
dadyāt karmaphalaṃ kṣipraṃ sā vidyā hetuyojitā ||

sā vidyā phalato jñeyā buddhaiścāpi supūjitā |
vidyā sarvārthasaṃyuktā pravarā sarvakarmikā ||

pradadyuḥ karmato siddhiṃ sā vidyā karmasu yojitā |
śreyasā caiva yojayet na mantrāṇāṃ gatigocaram ||

prabhāvaṃ mantrasiddhiṃ ca lokatattvaṃ nibodhatām |
niḥphalaṃ karmato vā vā phalaṃ karma ca tatra ca ||

* * * * * * * * (?) lokatattvaniyojitām |
dṛśyate phalaheturvā mantrā buddhaiśca varṇitā ||

na phalaṃ karma kramaṃ hanti nāphalaṃ karma kriyā parā |
phalaṃ karmasamārambhāt siddhi mantreṣu jāyate ||

guṇaṃ dravyakrayāyogā kramaṃ dravyakriyākramā |
mantrāḍ siddhyate tatra phalā karmeṣu yojitā ||

 226, p. 226)

vidhidravyasamāyuktaḥ vṛttastho karmayojitaḥ |
na yoniḥ karmato jñeyaṃ yo niyuktaḥ sadā phale ||

na bṛhatkarmatāṃ yānti siddhimantrākṣaraṃ sadā |
tadā mantrī japenmantraṃ vidhiyonisamāśrayā ||

kālakramā guṇāścaiva vidhiyonigatisaugataḥ |
siddhyante mantrarāṭ sarve vidhikālārthasādhikā ||

na guṇaṃ dravyato jñeyaṃ nādravyaṃ guṇamucyate |
guṇadravyasamāyogāt saṃyogānmantramarcayet ||

arcitā devatāḥ sarve āmukenaiva yojayet |
tatpramāṇaṃ guṇaṃ dravyaṃ kṣipramantreṣu sādhayet ||

kramaḥ kālaguṇopetaṃ guṇakālakramakriyā |
caturdhā dṛśyate siddhiḥ mantreṣveva suyojitā ||

prabhāvaṃ guṇavistāraṃ sattvanītisukhodayam |
pradadyuḥ sarvato mantrā guṇeṣveva niyojitāḥ ||

prabhavaṃ sarvataḥ karma guṇadravyaṃ ca siddhyate |
nāpi dravyā guṇāmetā dravyakarmācca varjitā ||

na siddhiṃ dadyu tatkṣipraṃ yatheṣṭamanasodbhavāt |
mānasā mantranirdiṣṭā na vācā manasā vinā ||

vānyato mantravijñeyā na vānyā manase vinā |
nānyakarmā manaścaiva saṃyogāt siddhiriṣyate ||

na dṛṣṭikarmato hīnā neṣṭaṃ karmavivarjitam |
samyag dṛṣṭi tathā karmaṃ vāk cittaṃ ca yojitam ||

siddhyante devatāḥ kṣipraṃ mantratantrākṣaroditam |
samyagdṛṣṭisamāyogā **(?)karmāntayojayoḥ ||

* * * * * * (?) mantrā siddhyanti sarvadā samyak |
karmāntavāksumopetaṃ samyagdṛṣṭisuyojitam ||

 227, p. 227)

siddhyante sarvato mantrāḥ samyak karmāntayojitāḥ |
na cittena vinā mantraṃ na smṛtyā saha cittayoḥ ||

samyak smṛtyā ca citte ca dṛśyate mantrasiddhaye |
na smṛtyā ca vinirmuktā mantra uktastathāgataiḥ ||

smṛtyā samādhibhāvena samyak tena niyojitāḥ |
dṛśyante ūrjitaṃ mantraiḥ sidhyante ca samādhinā ||

samyaksamādhino bhāvo mantrā lokasupūjitām |
tatprayogā imā mantrāḥ samādhyā paribhāvitā ||

sidhyante mantrarāṭ tatra yogaṃ cāpi supuṣkalam |
samyak samādhibhirdhyeyaṃ mantraṃ dhyānādikaṃ param ||

sidhyante yogino mantrā nāyogāt siddhimucyate |
yo mayā kathitaṃ pūrvaṃ samyaguktasuyojitam ||

nānyathā siddhimityāhurmunayaḥ satvavatsalāḥ |
nāsaṅkalpād bhavenmantraḥ samyak tattvārthayojitāḥ ||

saṅkalpā mantra sidhyante samyak te vidhiyojitā |
na pūjya mantrarāṭ sarve samyak saṅkalpavarjitāḥ ||

sidhyante sarvato mantrāḥ samyagājīvayojjitā |
samyak saṅkalpato jñeyaṃ mantreṣveva sukhodayam ||

ājīve śuddhitāṃ yāti mantrā samyak prayojitā |
sidhyante bhuvi nirdiṣṭā mantramukhyā suyojitā ||

ājīvaṃ hi phalaṃ yukto samyageva suyojayet |
samyak sañjīvarato mantrī śuddhacittaḥ sadā śucau ||

śucinaḥ śucikarmasya śucikarmāntacāriṇaḥ |
sidhyante śucino mantrā kaśmalākaśmale sadā ||

kravyādā yetarāpantrā cānye parikīrtitā |
sidhyante mantriṇāṃ mantrāḥ kravyādeṣveva bhāṣitāḥ ||

 228, p. 228)

rudraviṣṇurgrahā corai garuḍaiścāpi maharddhikaiḥ |
yakṣarākṣasagītāstu sidhyante mantrakaśmalāḥ ||

vividhairbhūtagaṇaiścāpi piśācairmantrabhāṣitāḥ |
svayaṃ na sidhyate vidhinā hīnā aśaucācārarateṣvapi ||

vidhinā yojitā kṣipraṃ aśauceṣveva siddhidā |
tasmānmantraṃ na kurvīta vidhihīnaṃ tu karmayoḥ ||

sidhyante sāśravā mantrā vidhikarmasuyojitāḥ |
sādhyāstu tathā mantrā ārya buddhaistu bhāṣitā ||

teṣāṃ siddhi vinirdiṣṭā mārgeṣveva suyojitā |
āryāṣṭāṅgikaṃ mārga catuḥsatyasuyojitam ||

caturdhyāna sadāceyaṃ catvāraścaraṇāśritāḥ |
bhidyante mantramukhyāstu pravarā buddhāpadeśitā ||

anākhyeyasvabhāvaṃ vai gaganābhāvasvabhāvatām |
mantrāṇāṃ vidhinirdiṣṭāṃ āryāṇāṃ ca mahaujasām ||

bhūmyānāṃ vidhinirdiṣṭā siddhimārgavivarjitam |
vidyānāṃ kathayiṣye'haṃ tannibodhya divaukasāḥ ||

daśakarmapathe mārge kuśale caiva subhāṣite |
sidhyante divyamantrāstu vidhidṛṣṭena karmaṇā || iti |

bodhisattvapiṭakāvataṃsakānmahāyānavaipulyasūtrādāryamañjuśrīmūlakalpā-
dekunaviṃśatipaṭalavisarāt pañcamaḥ 
grahotpādaniyamanimittamantrakriyānirdeśaparivartapaṭalavisaraḥ parisamāpta iti ||
 229, p. 229)

atha dvāviṃśaḥ paṭalavisaraḥ |

atha bhagavāṃśchākyamuniḥ punarapi śuddhāvāsabhavanamavalokya mañjuśriyaṃ 
kumārabhūtagāmantrayate sma | asti mañjuśrīḥ ! tvadīye mūlakalpapaṭalavisare 
sarvabhūtarutanimittajñānaparivarttanirdeśaṃ nāma | taṃ bhāṣipye'ham | yaṃ 
jñātvā sarvamantracaryāniyogayuktāḥ sarvasattvā sarvamantrāṇāṃ kālākālaṃ 
jñāsyante | taṃ śṛṇu | sādhu ca suṣṭhu ca manasi kuru | bhāṣiṣye'ham ||

atha mañjuśrīḥ kumārabhūto utthāyāsanādekāṃśamuttarāsaṅgaṃ kṛtvā 
dakṣiṇaṃ jānumaṇḍalaṃ pṛthivyāṃ pratiṣṭhāpya yena bhagavataḥ śākyamuneḥ 
siṃhāsanaṃ tenāñjalimupanāmya trirapi pradakṣiṇīkṛtya bhagavataḥ pādau śirasā 
vanditvā bhagavantametadavocat | tat sādhu bhagavāṃ nirdiśatu | taṃ 
bhūtarutajñānanirdeśaṃ sarvasattvānāmarthāya | tad bhaviṣyati 
sarvamantracaryānupraviṣṭānāṃ sarvakālaniyamopakaraṇaṃ siddhinimittaye | 
yasyedānīṃ bhagavāṃ kālaṃ manyase ||

atha khalu bhagavāṃ śākyamuniḥ mañjuśriyasya kumārabhūtasya sādhukāramadāt | 
sādhu sādhu mañjuśrīḥ ! yastvaṃ tathāgatametamarthaṃ paripraśnitavyaṃ manyase | 
tena hi mañjuśrīḥ ! śṛṇuṣva nirdekṣyāmi ||

evamukte mañjuśrīrbhagavataścaraṇayornipatyotthāya niṣaṇṇo'bhūd 
dharmaśravaṇāya ||

atha bhagavāṃ sarvāvatīṃ parṣadamavalokya sarvabhūtarutapracodanī nāma 
samādhiṃ samāpadyate sma | samanantarasamāpannasya bhagavataḥ ye kecit 
sattvānantāparyanteṣu lokadhātuṣu sthitā sarve te buddharaśmyāvabhāsitā 
sarvāṃśca tāṃ buddhāṃ bhagavatāṃ śirasā praṇamya 
anantāparyantalokadhātusthitāṃ abhyarcayena bhagavataḥ śākyamuneḥ 
śuddhāvāsabhavanoparisthitaṃ siṃhāsanaṃ tenopajagmuḥ | yena ca sahā lokadhātuḥ 
tena ca pratyaṣṭhāt | tatra ca sthitā sarvabhūtagaṇā buddhānubhāvena svakaṃ svakaṃ 
rutaṃ vidarśayantaḥ bhagavāna pādamūlasamīpopagatā dharmaśravaṇāya | 
bhagavantaṃ praṇamya mabhyarcya ca madhyasthāneṣu ca sanniṣaṇṇā abhūvaṃ 
dharmaśravaṇāya ||

 230, p. 230)

atha bahgavāṃśchākyamuniḥ śākyasiṃho śākyarājādhitanayaḥ teṣāṃ 
sarvasattvānāṃ dhārmyā kathāyā sandarśayati samuttejayati sampraharṣayati teṣāṃ 
sarvabhūtasureśvarāṇāṃ tathā tathā dharmadeśanā kṛtavāṃ yathā taiḥ sarvaiḥ 
kaiścidanuttarāyāṃ samyaksambodhaucityānyutpāditāni | kaiścit pratyekāyāṃ voko 
kaiścicchrāvakatve kaiścitkaiścit satyāni dṛṣṭāni kaiścidarhatvaṃ sākṣātkṛtaṃ 
kaiścid daśakuśale karmapathe sthitvā praṇidhānaṃ kṛtam | anantāṃ buddhāṃ 
bhagavataḥ anantāṃ kalpakoṭīṣvajopasthānaglānapratyayabhaiṣajyapradānaṃ 
cīvarapiṇḍapātaśayanāsanapariṣkāraṃ pradadyāpa iti niyatā ca bhaviṣyāmo 
buddhabodheriti ||

atha bhagavāṃ śākyamuniḥ teṣāṃ sattvānāmāśayaṃ jñātvā mantraṃ bhāṣate 
sma sarvabhūtarutābhijñā nāma | yaṃ sādhayitvā sarvabodhisattvāḥ sarvasattvāśca 
rutaṃ vijāneyu. ekakṣaṇena sarveṣāṃ sarvasattvānāṃ yathāgocaramasthitānām | 
katamaṃ ca tat ||

namaḥ samantabuddhānāmapratihataśāsanānāṃ samantāparyantāvasthitānāṃ 
mahākāruṇikānām | oṃ namaḥ sarvavide svāhā ||

kalpamasya bhavati | ādau tāvanmahāraṇyaṃ gatvā kṣīrayāvakāhāraḥ 
mūlaphalaśākāhāro vā akṣaralakṣaṃ japet | triḥkālasnāyinā valkalavāsasā 
pūrvavat sarvaṃ vidhinā kartavyam | yathā mantratantreṣu tathāgatakulodbhaveṣu | tataḥ 
pūrvasevāṃ kṛtvā akṣaralakṣasyānte tatraiva sādhanamārabhet | vināpi paṭena | 
agnikuṇḍaṃ kṛtvā dvihastapramāṇaṃ caturhastavistīrṇaṃ samantāccaturaśraṃ 
sarvapuṣpaphalairarghyaṃ datvā prāṅmukhaḥ kuśaviṇḍakopaviṣṭaḥ 
navamagnimutpādya kṣīravṛkṣakāṣṭhairagniṃ prajvālya śrīphalaphalānāṃ 
dadhimadhughṛtāktānāmaṣṭasahasraṃ juhuyāt | trisandhyaṃ divasānyekaviṃśati ||

tato pūrvāyāṃ diśi mahālbhāsaṃ kṛtvā buddho bhagavānāgacchati | tato sādhake 
mūrdhni parāmṛśati | aparāmṛṣṭe sādhake tatkṣaṇādeva bhagavato vācā niścarate - 
siddhastvaṃ gaccha yatheṣṭam iti kṛtvāntarddhīyate ||

 231, p. 231)

tataḥ prabhṛti sādhakaḥ pañcabhijño bhavati mahāprabhāvadivyamūrttiḥ 
bodhisattvācāraḥ dviraṣṭavarṣākṛtiḥ yatheṣṭagatiḥ sarvabhūtarutajñaḥ 
ekakṣaṇamātreṇa sarvabhūtānāṃ rutaṃ vijānīte prabhavaśca bhavati yatheṣṭagāmī | 
pañcavarṣasahasrāṇi jīvate | avaivarttiko bhavati bodhisattvaḥ | viṃśatibhiḥ 
sādhanapraveśairniyataṃ sidhyatīti nātra vicikitsā kāryā prasādhitasyāpi na mantraṃ 
japatā pūrvamāditaścaiva madhye caiva nibodhatām ||

rutajñānaṃ prabhāvaṃ ca svabhāvaṃ caiva kīrtyate |
madhye āditaścaiva ante caiva divaukasām ||

bhāṣitaṃ kathyate loke madhyadeśe ca kīrtitā |
māgadhā maṅgadeśeṣu kāśipuryā narottamā ||

vṛjikosalamadhyeṣu nareṣveva yathāvaca |
tathā te devarāṭ sarve mantrāṃ vavre svabhāvataḥ ||

tridaśo madhyadeśe ca vatsa paśya daśārṇavā |
amante yathā vācā tathā deśeṣu jāyate ||

tridaśeṣveva sarvatra tathā vāṇīmudāhṛtā |
yāmā devamukhyāśca nirmāṇaśca sanirmitā ||

tadā vācakṛtāṃ vācā madhyadeśārthacāriṇī |
tathārūpiṇa sarve vai akaniṣṭhāśca maharddhikā ||

sarve te suraḥ śreṣṭhā rūpadhātusamāśṛtā |
dhyānāhāragatā saumyā kadācidvācāmabhāṣire ||

brāhmīśvaramatelā ca kalaviṅkarutasvanā |
madhurākṣaranirghoṣā mattakokilaniḥsvanā ||

yadyadārtthā bhaved vācā dhīragambhīrasaṃyutā |
tathā sarvato vaktrā dṛṣṭyā caiva supūjitā ||

bhavante te sadā devā madhyadeśe savācakā |
madhurākṣarasampannāḥ snigdhagambhīranādinaḥ ||

 232, p. 232)

meghagarjanā teṣāṃ vācaiṣā tāṃ tu lakṣayet |
madhyadeśā yathā martyā avantyeṣveva pūjitā ||

vācā śabdasampannā tathā jñeyāṃ sureśvarām |
arūpiṇāṃ kṛto vācā asaṃjñāyatanasambhavām ||

abhāvādāśrayāt teṣāṃ na vācāṃ jagmire surāḥ |
adhaḥ śreṣṭhāḥ surāḥ sarve madhyadeśeṣu vācakā ||

madhyadeśārtthacihnānāṃ vācaiṣā sampravartate |
atha devāmatha bhūmyā vai yakṣāścaiva maharddhikā ||

devayonisamāviṣṭā bahusattvagaṇāstathā |
karoṭapāṇayo devā sadā mattāśca vīṇakāḥ ||

catvāro'pi mahārājā caturyonisamāśritā |
tridaśā devamukhyāstu śakreṇa saha samāśritā ||

suyāmāmatha sarvatra ūrdhvaṃ jāpi surūpiṇaḥ |
sarvadevagaṇā śreṣṭhā vācā hyeṣā tu kīrtyate ||

madhyadeśe yathā martyā hīnotkṛṣṭamadhyamām |
tathā devavatī vācā hīnotkṛṣṭamadhyamām ||

vācā tṛvidhā jñeyā hīnotkṛṣṭamadhyamā |
trividhāt karmato jñeyā hīnotkṛṣṭamadhyamā ||

tathā devālaye vāṇī madhuraṃ cāpi sūktajitā |
rutaṃ mataṃ tathā jñeyaṃ karmeṣveva niyojayet ||

asurāṇāṃ bhaved vācā gauḍapauṇḍrodbhavā sadā |
yathā gauḍajanaśreṣṭhaṃ rutaṃ śabdavibhūṣitam ||

tathā daityagaṇā śreṣṭhaṃ rutaṃ cāpi niyojayet |
teṣāṃ paryaṭantānāṃ samantānāṃ ca purojavām ||

yakṣarākṣasapre*(?)nāṃ nāgāṃścāpi sapūtanām |
sarveṣāmasurapakṣāṇā vaṅgasāmataṭāśrayāt ||

 233, p. 233)

harikele kalaśamukhye ca carmaraṅge hyaśeṣataḥ |
sarveṣāṃ janapadāṃ vā tathā teṣāṃ tu kalpayet ||

triprakārā yathoddiṣṭā teṣāṃ naiva viyojayet |
devānāṃ ca tathā nityaṃ purogānāṃ parikīrtayet ||

pretayakṣagaṇādhyakṣā skandamātarakinnarā |
nāgāṃścaiva sadā kāle yathā vācā nibodhatām ||

lāḍodreṣu tathā sindhau yathā muttarato tathā |
janeṣveva hi sarvatra tāṃ tu teṣāṃ niyojayet ||

nāgānāṃ ca yathā lāḍī vācā hyuktā manīṣiṇī |
yakṣāṇāṃ tu tathā vācā uttarāṃ diśi ye narāḥ ||

garuḍānāṃ yathā hyedre kinnarāṇāṃ tu kīrtyate |
nepāle sarvato vācā yathā sā tāṃ nibodhatām ||

pūtanānāṃ tathā nāryā vindhyakukṣinivāsinām |
vindhyajātā manuṣyāṇāṃ mlecchānāṃ ca yā vācā ||

pūtanānāṃ tu sā jñeyā vācaiṣāṃ parikīrtitā |
rākṣasānāṃ yathā vācā tāṃ vavre surottamā ||

sasṛjyadakṣiṇā deśā andhralāṭeṣu kīrtitā |
draviḍānāṃ tu sarveṣāṃ ḍakārabahulā sadā ||

tāṃ tu vācā samālakṣye rākṣaseṣveva niyojayet |
triḥprakārā tathā jñeyā rākṣasānāṃ kulayonayaḥ ||

triḥprakāraiva vācaiṣā tridhā caiva niyojayet |
sarvato trividhā jñeyā deśabhāṣāśca te tridhā ||

triḥprakāraṃ tathā karma trideśaṃ caiva yojayet |
trividhaḥ sarvato jñeyaḥ trividhaṃ karma rutaṃ smṛtam ||

samaṃ sarvaiṣu tatraiva vidhātānyaṃ niyojayet |
nānābhūtagaṇā proktā nānābhūtalavāsinaḥ ||

 234, p. 234)

nānā ca bahubhāṣajñā nānāśāstarvibhūṣitā |
mānuṣā mānuṣāṃ vindyā nānāvācavibhāṣitām ||

nānāśāstramatā jñeyā nānāmantrārthaśālinaḥ |
nānākarmasamoddeśā nānāsiddhistu mucyate ||

āviṣṭānāṃ yadā martyā pātrasthānasamāgatā |
teṣāṃ ca vidhiyuktena mantraiścāpi suyojitā ||

āgatā bhūtale devāṃ vācenaiva vibhāvayet |
liṅgamarthaṃ tathā pātraṃ devaṃ caiva niyojayet ||

śreyasā śreyase caiva āveśānāṃ tu lakṣayet |
nānādeśasamācārā nānābhāṣasamodayā ||

nānākarmārthasaṃyogā nānāliṅgaistu lakṣayet |
madhyadeśāvahiryeṣāṃ vācā bhavati cañcalā ||

te tu vyaktaṃ narā jñeyā mlecchabhāṣāratā hi te |
ye krūrā rākṣasā ghorā raudrakarmāntacāriṇaḥ ||

ḍakārabahulā vācā lakārāvyakta mārṣo |
dakṣiṇātya yathā vācā cañcalā bhavati ninditā ||

tathā ca rākṣasastveṣu vācaiṣā parikīrttitā |
bahudhā rutayā jyeṣṭhā āviṣṭānāṃ tu trijāparām ||

ākṛṣṭā mantribhiḥ kṣipraṃ svayaṃ vā iha māgatā |
bahudhā gṛhṇanti sattvānāṃ mātarā sagrahā surā ||

garuḍā yakṣagandharvā kinnarā * * * * * (?) |
piśācā coragarākṣasānāṃ yakṣapūtanām ||

āviṣṭānāṃ tathā liṅgā kathyamānā nibodhatām |
mlecchabhāṣiṇa kravyādā piśācāvyaktalāpinām ||

lakārabahulā vācā ḍakārāntāstu pūtanā |
teṣāṃ nerdhvagatā dṛṣṭi karmeṣveteṣu yojitā ||

 235, p. 235)

mātsaryā krūrasattvānāṃ mṛṣāvādādasuce ratā |
teṣā nordhvaṃ gatā dṛṣṭi ardho dṛk nordhvagatā hi te ||

mātarāṇāṃ tathā vācā śubhārthopasaṃhitā |
grahāṇāṃ kumāramukhyānāṃ vācā bhavati kevalā ||

śubhāṅgasampadā vācā vālabhāvyarthayojitā |
prabhāvasarvataḥ śreyāṃ sarvataśca divaukasām ||

garuḍānāṃ tathā vācā āviṣṭānāṃ tu lakṣayet |
gakārasamatā jñeyā mlecchabhāṣeva lakṣyate ||

avyaktaṃ sphuṭābhāsaṃ kīrtiyuktaṃ śubhodayam |
suparṇine pāyavadityeṣā viṣadarpanivāraṇī ||

nānāgatayo hyeṣāṃ nānābhūtasamāgamām |
nānāvarṇato jñeyāṃ nānāliṅgaistu lakṣayet ||

śubhākaramabhākara mabhāsantaṃ bhakṣato nāgarāṭ pade |
vāsukīprabhṛtayo nāgā dhārmikā vasudhātale ||

kṣipravācā samāyuktāśca vasanto uragādhipā |
svena svena tu kāyena yo liṅgena tu lakṣayet ||

tena tena tu liṅgena taṃ taṃ sattvaṃ vinirdiśet |
kaśmalā kathitā sarve adho dṛṣṭigatā hi te ||

nānāliṅgināṃ jñeyā nānāsattvanikāyatām |
nānākāyagataiḥ karmaiḥ nānākāyaṃ nibodhatām ||

evamprakārāhyanekā bahuliṅgābhibhāṣiṇā |
nānābuddhikṛtaiḥ karmaiḥ nānāyonisamāśritaiḥ ||

āviṣṭānāṃ bhuvi martyānāṃ kathitā liṅgāni vai sadā |
surāṇāmasurāṇāṃ ca yathā vācārthaliṅginī ||

tathaiva tad yojayet kṣipraṃ bhūmirmānuṣatāṃ gatāḥ |
devānāṃ tadā vindyāt suprasannena cetasā ||

 236, p. 236)

nirīkṣante tathā cordhvaṃ diśāṃ caiva samantataḥ |
aviklavā manasaudvilyā hṛṣṭā rūpasamanvitā ||

śuddhākṣā animiṣākṣāśca snigdhā ca snigdhavaktrayaḥ |
prasannaglatyā tathā sarve suraśreṣṭhā nu lakṣayet ||

paryaṅgopahitā jñeyā niṣaṇṇā bhūtale śucau |
kecidambaraṃ niḥsṛtya niṣaṇṇā khecarā pare ||

brahmādyā kathitā devā dhyānaprītisamāhitāḥ |
tadūrdhvaṃ śreyasāṃ sthāne rūpiṇā bahurūpiṇā ||

ākṛṣṭā mantribhirmantrairtyaiḥ mantrajānāṃ saniśritā |
teṣāṃ rūpadharā kāntiḥ āśrayā te parivartaye ||

dhyānaprītisamāpannāḥ īṣismitamukhā sadā |
śuddhākṣā viśālākṣā bahurūpasamāśritā ||

vamantyo tadā kāntyā śriyā rūpasamanvitā |
parajñānavido devā teṣāṃ taṃ nibodhayet ||

paryaṅkopariviṣṭā vai dhyāyantā ṛṣivat sadā |
tadāveśaṃ vidurbuddhyā iṣṭamarthaprasādhakam ||

śreyasā sarvamantrāṇāṃ hitāyaivoṣayojayet |
kathitaṃ sarvamevaṃ tu nibodhata sureśvarāḥ ||

ṛṣiṇṇā kathitā hyete saṃyatā te ṛṣavasthitā |
āviṣṭānāṃ tadā liṅgā ṛṣīṇāṃ kathitā mayā ||

ūrdhvadṛṣṭigatā devā ūrdhvapādāya kaśmalā |
vikṛtā raudrarūpāśca ūrdhvakeśāstu rākṣasāḥ ||

mātarāṇāṃ tadevaṃ tu keṣāṃ ceva tu dṛśyate |
kravyādā nagnakā tiṣṭhe sacelā niścelatāṃ gatā ||

ūrdhvapāā vikṛtākhyā ūrdhvakeśā grahā pare |
vicerurmedinīṃ kṛtsnāṃ samantāt saritātaṭām ||

 237, p. 237)

ekavṛkṣā śmaśānāṃ ca ekaliṅgā pulinodbhavām |
devāvasatharathyāsu vindhyakukṣiśiloccayām ||

himādre sānumāṃścaiva mlecchataskaramandirām |
tatrasthā vikṛtarūpāstu mantrākṛṣṭāśca māgatā ||

gṛhṇanti prāṇināṃ kṣipraṃ śaucācāraparāṅmukhām |
sarvamedinīṃ gacched bhayādāhāramohitām ||

gṛhṇanti bahudhā loke bahuvyādhisamāśritām |
nānāvikṛtarūpāste nānāveṣadharā parā ||

gṛhṇanti prāṇināṃ kṣipraṃ mṛtakaṃ mūtrasuptakām |
teṣāṃ ca kathitaṃ liṅgaṃ caritaṃ tu vibhāvitam ||

vācamālakṣitaṃ pūrvaṃ kathitaṃ tu mahītale |
āviṣṭānāṃ tathā cihnaṃ mānuṣeṣveva lakṣitam ||

sthiraprakārāḥ sarvatra suraśreṣṭhā nibodhatā |
āviṣṭānāṃ tathā liṅgā kathitā bhūtale nṛṇām ||

snigdhaṃ prekṣate nityaṃ animiṣaścāpi dṛṣṭitaḥ |
mānuṣe sattvasaṅkliṣṭe suraśreṣṭhe tu mahītale ||

vavre vasudharāṃ vācāṃ śabdasaṅghārthabhūṣitām |
yukte śreyase dharme mānuṣye vāśrathogato ||

suraśreṣṭho gato mukhyo jñeyo sarvārthasādhako |
cintitaṃ jāpine tena gatabuddhidivālaye ||

tat sarvaṃ bodhayet kṣipraṃ mantriṇe cintitaṃ tu yat |
etat samyagākhyātamāveśaṃ bhuvi daivatam ||

asaṃjñino'pi sadā mantrairākṛṣyante tu bhūtale |
nabhāṣa madhuraṃ vācaṃ na yajño satvarā surāḥ ||

niḥśreṣṭhā vivaśā caiva sthitā te maunamāśritāḥ |
na vācā kiñcanasteṣāṃ na cittā nāpi mānitā ||

 238, p. 238)

tasmāt taṃ na cākṛṣye taṃ jāpī parivartayet |
asādhyaṃ nāpi tatteṣāṃ mantrāṇāṃ jinasaudbhavām ||

nākṛṣyaṃ vidyate kiñcid duṣkaraṃ teṣāṃ japtamantrārthatāpinām |
ākṛṣyante tathā āryā āryairmantraistu yuktitāḥ ||

āryāṇāṃ yāni cihnāni khaḍgiśrāvakasambhavām |
bodhisattvā mahātmāno daśabhūmisamāśritā ||

ākṛṣyante tathā mantraiḥ samayaiścāpi subhūṣitāḥ |
mahādūtyaistathoṣṇīṣairmunirvarṇasuyojitaiḥ ||

buddhaputraistu dhīmadbhirabjaketukuloditaiḥ |
kuliśāhvairmantramukhyaistu krodharājamaharddhikaiḥ ||

nānye mantrarāṭ śaktā laukikā ye maharddhikā |
nāpi samayavitteṣāṃ na cotkṛṣṭo mantramīśvaraḥ ||

varṇituṃ gaṇayituṃ gantuṃ taṃ sthānaṃ yatra te sadā |
samayā sañcālyate teṣāṃ hetuḥ karmasamāhitām ||

nanu cākṛṣyate teṣāṃ hetuḥ karmasamāhitam |
tantraṃ cākṛṣyate teṣāṃ samaye buddhabhāṣitaiḥ ||

tasmāt taṃ na cālaye yatnā na vṛthāmarthena yojayet |
maharddhikā te mahātmāno daśabhūmisamāśritām ||

aśaktā sarvamantrā vai gantuṃ yatra te tadā |
tathāgatānāṃ tathā mājñā saṃsmṛtyāmarapūjitā ||

āgaccheyu tadā sarve mantrajaptārthamantravit |
ākṛṣṭānāṃ bhavelliṅgā mānuṣyokāyamānuṣām ||

dhīrataḥ snigdhavarṇaśca gambhīrārthasudeśakaḥ |
dhīro gambhīratāṃ yāto alpavāṣpo bhavet tadā ||

*****(?)panasotkṛṣṭo pṛṣṭaśca mantravit |
**(?)ndhayāmāsa suvidiśe caiva nabhastale ||

 239, p. 239)

parasattvavido hyagro dharmatattvārthadeśakaḥ |
nītiḥ prītisukhāviṣṭo kṛpāviṣṭasya cetasā ||

mahotsāho dṛḍhārambho buddhadharmārthadeśakaḥ |
muhūrttaṃ kṣaṇamātraṃ vā praviśenmānuṣāśrayam ||

bahurūpo surūpaśca ūrdhvaṃ tiṣṭhe nabhastalam |
buddhadharmagatā dṛṣṭiḥ saṃghe caiva sagauravā ||

kṣaṇamātraṃ tadā tiṣṭhenmānuṣīṃ tanumāśṛtā |
satyasandho mahātmāno jitakrodho tridoṣahā ||

prathamaṃ tāvato vindyā paścāccaiva niyojitā |
mānuṣaistadā kṛṣṭā punarmuktāśca yatheṣṭagāḥ ||

stabdho niścalākṣaśca sitavarṇastathaiva ca |
aṅgaketustadāviṣṭo dhīragambhīrasuśvaraḥ ||

suprasanno mahākāyo tiṣṭhate ca mahītale |
paryaṅkamāsanāviṣṭo kṛpāviṣṭo'tha cetasā ||

sa mudrā padmaropeto mahāsattvo samāviśe |
avalokito muniḥ śreṣṭho bodhisattvo maharddhiko ||

svecchayā āgato lokāṃ sattvavatsalakāraṇo |
abhayāgrā kāraṇo * * * * * * * * * (?) ||

abhayāgrā karopetau ūrdhvadṛṣṭisamasthitau |
sādhakaṃ paśyate dṛṣṭyā karuṇāviṣṭacetasā ||

īṣismitamukhā devā kecid bhrūlatabhūṣito |
mahāsattvo mahātmāno sattvānāṃ hitakārakaḥ ||

prasannā sarvata mūrttyā taṃ vindyādavalokitum |
krūraḥ vajradharo mukhyo bodhisattvo maharddhikaḥ ||

āviṣṭo krūriṇo sarvo raktāntāyatalocanā |
indīvaratviṣākāra īṣat kāye tu lakṣayet ||

parāmṛśyantaṃ tadā vajraṃ mudrāṃ badhnāti mātmanām |
tuṣṭo varado martyāṃ bhogāṃ dāpayate sadā ||

 240, p. 240)

mahātmā kṛṣṇavarṇo vai īṣi dṛśyati tatkṣaṇāt |
snigdhaṃ gambhīramukto'sau vācāṃ bhāṣate tadā ||

nṛṇāṃ kimarthametaṃ vo karmavaraṃ dāsyāma vo bhuve |
amoghaṃ darśanamityāhurvajriṇe'bjijine jine ||

varadā saprabhā mantrā phalaṃ dadyustadā tadā |
jinerāgamanaṃ tatra nirmāṇo bhuvi mānuṣām ||

samayāt kathitā hyete varṇāścaiva vibodhitā |
tathāgatādāśrayāddhi vā phalahetusamudbhavā ||

nirmāṇā kathyate bimbaṃ na bimbaṃ nirmāṇamāśṛtam |
bimbanirmāṇayo yadvat pratibimba na vidyate ||

padmakiñjalkavarṇo'sau hemavarṇa mahādyutiḥ |
nirbhinnarocanābhāso kuṅkumārābhividviṣaḥ ||

udyantamivārka vai karṇikārasamaprabhaḥ |
tādṛśaṃ vidyate bimbe buddhabimbasamāsṛte ||

brāhmaśca ranighoṣo kalaviṅkarutadhvaniḥ |
śreyasaḥ sarvabhūtānāṃ yuktiyogānniyujyate ||

tādṛśaṃ lakṣaṇaṃ dṛṣṭvā buddhamityāhu jantavaḥ |
tadgotrā ca vidhisteṣāṃ vajrābjakulayo tadā ||

laukikānāṃ tu mantrāṇāṃ mantranāthaṃ tu yojayet |
yat pūrvaṃ kathitaṃ sarvaṃ bahuprastāvabhūṣitam ||

taṃ niyuñjya tadā mantrī mantreṣveva ca sarvataḥ |
ṛṣīṇāmekasaṃsthānaṃ garuḍānāṃ ca nibodhitam ||

svaliṅgā vācayā caiva taṃ niyuñjyatha mantriṇām |
bahuliṅgā tadā caiṣā svaliṅgā caiva sādhaye ||

svamudrāmudritāṃ hyete itarā vyantarā smṛtāḥ |
kathitaṃ sarvamāveśaṃ svamukhaṃ duḥkhadaṃ parām ||

 241, p. 241)

eṣa kālakramo yoge āveśe caiva yojayet |
mahāprabhāvairmudraistu mantraiścāpi nivārayet ||

niyuñjyāt sarvato mantrī japtamātrāṃ ca cetarām |
anyathāmācerad yastu itarairmantribhiḥ sadā ||

parirakṣya tadā pātraṃ mantraiścāpi maharddhikaiḥ |
dūtidūtagaṇaiścāpi ceṭaceṭigaṇaiḥ sadā ||

itarāṃ laukikāṃ devāṃ āhnaye caiva maharddhikām |
yakṣarāḍ vividhā sarvāṃ yakṣiṇyaśca maharddhikam ||

āhnayet tatkṣaṇānmantrī manasaḥ yadyapīpsitam |
anyamantrā na cāhveyā nānye devagaṇā sadā ||

svayamevāgatā ye tu samaye tāṃ niyojayet |
sarve sampadakā hyete mantrā sarvārthasādhakāḥ ||

taṃ tasmā netarāṃ karmaṃ āveśāṃ cāpi varjayet |
ākṛṣṭā maharddhikā devā divyā āryā"ṣca bhūmijā |
alpakārye'tha yuñjānā samayabhraṃśo'tha jāyate ||

takṣakaḥ prekṣate stabdhaṃ vāsukiścāpi nṛtyate |
karkoṭakaśca mahānāgo mucilindayaśaśvinaḥ ||

śaṅkhapāladurlakṣo nṛtyante uragādhipā |
śaṅkhapālo'tha śaṅkhaśca maṇināgo'tha kṛṣṇilaḥ ||

sāgarā bhramate kṣipraṃ patate ca muhurmuhuḥ |
sarpavanniḥśvasante te viṣadarpasamucchritāḥ ||

vividhā nāgavare hyete antāntā teṣu nibodhatām |
kecid bhāvayato hṛṣṭo kecit tiṣṭhanti niścalam ||

kecit pāte ** (?) kṣipraṃ svasthāṅgā ūrdhvamūrddhajā |
patanti vividhākāraṃ plutaṃ cāpi karoti vai ||

anantā bhramate kṣipraṃ pañcavaccale jale |
anantā nāgayonyāstu saṅkhyātā liṅgaveṣayo ||

 242, p. 242)

pūrvavat kathitā vācā daṣṭāviṣṭamahoditam |
mocayet kuliśāhvena mantreṇa krodharājena yuktimāṃśca ||

mantreṇaiva kuryāntaṃ teṣāṃ mantreṇa yojayet |
mantrāstu parṇināṃ ye'tra nirdiṣṭā viṣanāśakā ||

te tu mantrā sadā yojyā daṣṭāviṣṭeṣu sarvataḥ |
śeṣā vighnā tathā kuryā grahamātarayojitā ||

tenaiva kārayet karmaṃ grahamātarapūtanām |
asaṅkhyā lakṣaṇā hyete daṣṭāviṣṭeṣu jantuṣu ||

taireva laukikairmantraistattat karma niyojayet |
aśeṣaṃ kathitaṃ hyetaṃ daṣṭāviṣṭaṃ ca lakṣaṇam ||

adhunā bodhayiṣyāmi tiryagbhāṣāṃ samānuṣām |
nārakānāṃ tu bhāṣāṃ vā kathyamānāṃ nibodhatām ||

yadā pakṣigaṇā sarve sannipatya samantataḥ |
grāmavāsaṃ tadā cakruḥ madhyāhne janamālaye ||

tadā te kathaye vācāṃ rephaṃyuktāṃ sabhairavām |
krakaḥ kakāramityāhuḥ kākā ye krūrabhāṣiṇo ||

kathayanti bhayaṃ tatra kṣudhā caiva kā darśayet |
mayūrā kokilāścaiva sannipatya prage tadā ||

krūrāṃ darśayed vācāṃ bhayaṃ tatra nivedayet |
bubhukṣāṃ kathayāmāsa āhāraṃ caiva yojayet ||

sadāhaṃ sarvakāyātā grāmasthāneṣu dṛśyate |
tadā te kathayantyete tāṃ vācāṃ bhayabhairavām ||

ṣaṇmāsāṃ naśyate deśe grāmyaktāṃ bhojanottamām |
teṣāṃ kṣīrasamaṃ deyaṃ toyaṃ caiva mukhodayam ||

śārikāśukamukhāṃstu kapotā * * * * * (?) |
cakravākā bhāsa***(?) sarve āgatya mīlaye ||

 243, p. 243)

grāmamadhyagatā hyete yadā kurvanti mālayam |
tadā te kathayantyevaṃ mahādurbhikṣakāraṇam ||

anāvṛṣṭiṃ tathā vyādhiṃ bahurogasamāgamam |
lūtā visphoṭakāścaiva mahātaskaratāśrayām ||

avagacchantu bhavanto vai ṣaḍbhirmāsairbhaviṣyate |
yadā sarvapakṣigaṇā krūraṃ cakraturbhṛśadāruṇam ||

rodamāne tadā sarve sattvānāṃ ca niveditā |
yathāsthitā yathākālaṃ tadaivattatra yojayet ||

dakārabahulaṃ vācaṃ manuṣyabhāṣiṇo yadā |
āgatya grāmavāse'smiṃ kathayanti yathā hi tam ||

rātrau svastyayanaṃ kṛtvā tasmāt deśādapakramet |
madhurākṣarasaṃyuktaṃ yadā nedu sapakṣijā ||

tasmāt subhikṣamārogyamevaṃ cāhurnivedayet |
yadā dakṣiṇato gacche mṛgā gacchetha magratam ||

siddhiṃ ca nirdiśante tāḥ mṛgāścaiva supuṣkalām |
śvānajambūkanityasthāḥ te mṛtyuṃ darśayanti te ||

na gacchet tatra medhāvī jambūkaiśca nivāritaḥ |
praviśet svālayaṃ kṣipraṃ kathayāmāsa te tadā ||

atikrūrā ninedustāḥ agrataścāpi pradhāvayet |
gaccheta tatkṣaṇānmantrī yadicchet siddhimātmanaḥ ||

vāmato dakṣiṇaṃ gacchejjambūko yadi gacchataḥ |
siddhiyātraṃ vijānīyājjambūkena niveditām ||

cāṣā ca pakṣiṇā sarve mṛgāścaiva sajambukā |
hariṇā śaśakāścaiva vividhā tiryajātayāḥ ||

pradakṣiṇaṃ ca yadā cakrurmahāsiddhiṃ supuṣkalām |
kathayāmāsa te sarvaṃ gaccha pūjyo bhaviṣyasi ||

 244, p. 244)

sarvamaśobhanā hyete uragā śvāpadādayo |
mārge yadi dṛśyate sthānagacchet kutra vā kvacit ||

sarve te kathayantyevaṃ nāsti siddhinivartatām |
gacchatāṃ svakamāvāsaṃ svastho tiṣṭhati sve gṛhe ||

na gacchet tatra mantrajño uragaistu niveditam |
yadi gacchet tadā kālaṃ udvego mṛtyu vā bhavet ||

nānātiryagatā prāṇā jalāvāsā sthalecarā |
sthāvarā jaṅgamāścaiva kathayanti śubhāśubham ||

viparītairbhayaṃ vidyāt svasthaiḥ svasthatāṃ gatāḥ |
kecit tiryagatā divyāḥ mānuṣā bhāṣiṇo tadā ||

yo'yaṃ nivedaye vācāṃ taṃ tathaiva niyojayet |
svaliṅgaiḥ sadā svāsthyaṃ krūraiścāpi subhairavam ||

tat tathaivāvadhāraṇārtthaṃ buddhiṃ dadyātha mantravit |
liṅgāvanekadhāṃ lakṣye nānāyonisamāśritām ||

mānuṣāṇāṃ tathā vācā yuktā madhyārtthabhāṣiṇau |
madhyadeśe tu yā vācā śabdapadārtthāvabhāṣitā ||

sa mānuṣī vācamityāhuḥ tato'nyaṃ mlecchavācinī |
vāṇī sarvatato jñeyā madhyadeśe nibodhitā ||

madhurākṣarasaṃyuktā hṛdyā karṇasukhāvahā |
anelā mānasodbhūtā avikṣiptārtthabhāṣiṇī ||

sa jñeyā mānuṣī vācā rutaṃ caiva svabhāvataḥ |
tato'nye sarvato'nartthā sā vācā mlecchavarṇinī ||

kathitaṃ mānuṣaṃ vānyaṃ paśūnāṃ tāvadihocyate |
siṃho'pi deśamākramyaḥ gacchet puravaraṃ sadā ||

bhṛśaṃ tatra haret kṣipraṃ taruṃ tasya sudāruṇam |
rudyate paśurājā vai karuṇaṃ dīna nivedayet ||

 245, p. 245)

mahad bhayaṃ tadā vidyāt sarvadeśopasaṃplavam |
mahāpure yadā rāvaṃ pa"ṣurājñeti śrūyate ||

paścime mahad bhayaṃ vindyād dakṣiṇe śāntikāmatām |
pūrveṇa tu bhaveccakra pararāṣṭrāgamaṃ viduḥ ||

uttareṇa bhaved ghorā ativṛṣṭyāhu saṃplavam |
vidikṣeṣveva sarvatra bhayaṃ caiva nivedayet ||

rāvairdvistribhirjñeyaṃ tribhirdikṣu mahad bhayam |
kṣemadakṣiṇato sarva siṃhenaiva niveditam ||

catvāro matha pañcā vā sapta ṣaṣṭha nibodhitā |
aṣṭāt pareṇamityāhuḥ niḥphalaṃ caiva niyojayet ||

dakṣiṇāvasthitā śreyā adha ūrdhvārtthasampadā |
kṣemaṃ * (?) kasāmīpye devāyatanacatvare ||

sadārāvaṃ tadā varjyaṃ tasmād deśādapakramet |
yathā siṃhe tathā sarvaṃ sarvaprāṇiṣu yojayet ||

śarabhaiḥ śārdūlākhyairvai yathā tat sarva nibodhatām |
abhāvā mānupāvāsaṃ hiṃsaḥ śarabhayā sadā ||

kintu prāsādikaṃ jñānaṃ katthyate tāṃ surottamām |
kroṣṭukeṣu ca sarvatra tāṃ tathaiva niyojayet ||

pūrvapaścimato bhāge yadā hastī ruded bhṛśam |
tasmānmahad bhayaṃ vindyāt tatra deśeṣu jantunām ||

śmaśānā vāyasāścaiva urdhvatuṇḍā rudanti vai |
tatra vindyānmahodvegaṃ vāyasaiśca niveditam ||

prasthito mantriṇe kālaṃ yadyadeśābhikāṃkṣiṇam |
gacchato vāmataḥ kāko bhṛ"ṣaṃ rauti sudāruṇam ||

na gacchet tatra medhāvī vāyasena niveditam |
rauti dakṣiṇato śreyaṃ agratastu nivārayet ||

na gacchet tatra mantrajño gacchat mṛtyuvaśo bhavet |
gomayaṃ bhakṣayet pakṣī yadā rauti sukhodayam ||

 246, p. 246)

mṛṣṭānnabhojanaṃ vindyā golābhaṃ caiva nirdiśet |
mandirārūḍhanityastho yadā rauti sa vāyasaḥ ||

ardharātre tathā kāle gṛhabhedaṃ samādiśet |
dhānyapuñjadharārūḍho yadā rauti sa vāyasaḥ ||

suśubhaṃ kūjate kṣipraṃ madhuraṃ cāpi bhāṣitam |
acirāt taṃ phalaṃ vindyā bahudhānyadhanāgamam ||

gṛhadvāraṃ yadā paśyaṃ vāyaso ravato bhṛśam |
tatra rātrau bhavet tasya śastrasampāta cauribhiḥ ||

kṣīravṛkṣe yadā śreṣṭho kaṇṭake kalahapriyaḥ |
hastiskandhasamārūḍhaṃ aśvapṛṣṭhe ca śobhanam ||

bhogināṃ mastake rājyaṃ padmapuṣpeṣu sampadā |
nānāvividhasampatyo madhurākṣarakūjitāṃ ||

sarvatoliṅgamartthānāṃ tat pūrvaṃ kathitaṃ hitam |
* * * (?) kūjanaṃ krūraṃ samaṃ sarveṣu yojayet ||

śivāya sarvato jñeyā dakṣiṇena phalapradā |
tat sarvaṃ siṃhato jñeyaṃ śivānnu sarvadā ||

krūrā aśobhanārāvā dīnā mṛtyuparāyaṇā |
sarvato mukhaniṣpattiṃ phalaṃ sasyasamudbhavam ||

sarve śivagaṇā prokto śāyamprāte ca śobhanā |
ekāraveti yadyetā dakṣiṇāṃ diśamāśritā ||

śivā śivatamā proktā dvitīyā rāve tu kīrtyate |
tṛtīye rāve tathā jñeyā rājñe artthāvahā bhavet ||

caturtthe tu mahālābhaṃ pañcame putradā smṛtā |
ṣaṣṭhe ca dhananiṣpattiḥ saptame na bhave śubhā ||

aṣṭamaṃ niḥphalaṃ vindyā tadūrdhvaṃ bhayapīḍitā |
evaṃ karoti śivā tatra asaṅkhyeyā te'pyaniṣṭadā ||

paścimena śivā jñeyā paracakrabhayaṃ tadā |
dvitīye durbhikṣakāntāre krūrarāvā yadā bhavet ||

 247, p. 247)

tṛtīye arthanāśaṃ tu caturthe prāṇarodhinam |
pañcame kathite rāve amātyānāṃ vyādhipīḍakāḥ ||

ṣaṣṭhe corāgamaṃ vindyā sarvatastu śivā tu sā |
saptamena mahāvyādhiṃ aṣṭame cāpi ninditā ||

tadūrdhvaṃ bhayabhītārttā kṣudhitā vā prabhāṣate |
utareṇa tu yo yāvo śivāyāḥ śrūyate sadā ||

mahāghoratamaṃ vyādhiṃ tatra sthāne vinirdiśet |
dvitīye krūrarāve tu duḥkhadā sā bhavet tadā ||

tṛtīye arthanāśaṃ tu caturtthe agnisambhavam |
pañcamena mahāvṛṣṭiṃ ṣaṣṭhe rājāparuddhyate ||

saptamena mahāyuddhaṃ śastrasampātamādiśet |
aṣṭame niḥphalaṃ vindyā tadūrdhvaṃ yaḥ kiñci roditi ||

pūrveṇa ca yadā rauti śivā yāme tu mantime |
tadā rājāgamaṃ vindyā dvitīyārāve tu preṣiṇām ||

tṛtīyaṃ rājato mṛtyuḥ vaddho vā yadi śrūyate |
caturthe corato duḥkhaṃ pañcame prāṇarodhikam ||

ṣaṣṭhe ca bhavate vyādhiḥ saptame agnito bhayam |
aṣṭame niḥphalaṃ vindyā śeṣaṃ pūrvavat sadā ||

yadā dakṣiṇapūrveṇa vidiśe vyāhare śivā |
prathamena bhavet saukhyaṃ dvitīye sarvato janām ||

tṛtīye dhananiḥpattiścaturthe sasyasampadā |
pañcame subhikṣanirdiṣṭaṃ ṣaṣṭhe kṣemaṃ samādiśe ||

saptame sarvato jñeyamaṣṭame niḥphalaṃ sadā |
yadā dakṣiṇabhāgena pa"ṣcimāmadhyato sadā ||

nirdiśe ca dhruvā aithā śivā krūratamā smṛtā |
prathamena bhavenmṛtyuḥ hanyate brāhmaṇā dvike ||

 248, p. 248)

tṛtīye kṣatriyaṃ hanyā caturthe vaiśyamityāhuḥ |
pañcame śūdrayonayaḥ ||

ṣaṣṭhe mlecchināṃ hanti saptame taskarā tadā |
aṣṭame niḥphalaṃ vindyā atiduḥkhaṃ krūrarāviṇām ||

asaṅkhyeyānāṃ tu dṛśyate |
uttarāpaścimābhāge yadā tīvraṃ virauti sā ||

atikṣipraṃ mahāvyādhiḥ rājñe vā vyādhimādiśet |
dvitīyena hanyate hastī rājño mukhyo gajottamam ||

tṛtīyena bhavenmṛtyuḥ mādiṣṭaḥ tatra vai |
caturthena bhavenmṛrtyuḥ mukhyānāṃ ca dhaneśvarām ||

pañcame dhananāśaṃ tu ṣaṣṭhe vyādhi sambhavet |
saptamena bhave duḥkhaṃ sarvato ca bhayāvaham ||

aṣṭame niḥphalaṃ vindyā pūrvaṃ vai sarvato tadā |
uttare pūrvayormadhye vidikṣu caiva lakṣayet ||

atikrūrā yadā kṣipraṃ śivā vyāharate tadā |
uttare pūrvato madhye vidikṣuścaiva lakṣayet ||

atikrūrā yadā kṣipraṃ śivā vyāharate tadā |
mṛtyunā hanyate jantuḥ pauramukhyo dhaneśvaraḥ ||

dvitīyena hanenmantrī tṛtīye gajamādiśe |
caturthe vividhayonyāstu mlecchataskarajīvinaḥ ||

caturthena bhaved vyādhiḥ sarveṣāṃ ca tadā jane |
pañcame hanyate putro amātyo vā nṛpaterdhruvam ||

ṣaṣṭhe mṛtyumādiṣṭā mahādevyā tu narādhipe |
sagamena haned ** (?) raktaṃ vāpi vinirdiśet ||

aṣṭame niḥphalaṃ ** (?) pūrvavat kathitā sadā |
ataḥ ūrdhvaṃ tathā ** (?) śivānāṃ ca bhave yadā ||

 249, p. 249)

amānuṣaṃ taṃ vidur**(?) mahopadravakārakam |
apakramya tato gacche mantrairvā rakṣamādiśet ||

mahāprabhāvairvikhyātairjinābjakulayodbhavaiḥ |
homakarmāṇi kurvīta śāntiṃ tatra samādiśet ||

evamprakārā hyanekāni bahubhāṣyā paśuyonayaḥ |
nānāpakṣigaṇāṃścāpi rutaṃ caiva nibodhaye ||

bahudhā tiryagatā keciccāpasumūrttijā |
kecid vikṛtarūpāstu raudrā sattvaviheṭhakā ||

kecit prāṇāparodhikāṃ sattvāṃ hiṇḍyante'tha mahītale |
asṛkpānaratā kecid anvāhiṇḍanti medinī ||

kecid rudhiragandhena bhramante medinītalam |
vividhā mātarā hyete grahamukhyāstu vāliśā ||

kumārakumārikārūpāḥ grahāḥ proktāḥ vividhā parā |
bhramante medinīṃ kṛtsnāṃ kṣaṇamātreṇa sarvataḥ ||

sahasraṃ yojanaṃ kecid vāyuvad bhramatāparāḥ |
paśuveṣakṛtā kecid dṛṣṭyā naṣṭā ca jantuṣu ||

vividhaṃ karoti sarve te sarvatra vasudhātale |
mṛtapūtakasattveṣu supta upahate tathā ||

gṛhṇate mānuṣāṃ kecid balimālyārthakāraṇāt |
sarveṣāṃ mānuṣāṃ loke kramante kecinnabhastalāt ||

sarvākāravido jñeyā bahurūpā vikāriṇaḥ |
śubhā aśubharāvāśca jñeyā liṅgasitu sarvataḥ ||

śubhāśubhaphalaṃ sarvaṃ vikṛtaṃ sukṛtaṃ tathā |
āgamairva****(?) lokatattvārthacihnitaiḥ ||

ṛṣibhi*****(?)khaḍgibhirjinavaraiḥ sadā |
śrāvakairma******(?) nānāyonisamāśritam ||

 250, p. 250)

grahairgrahavaraiḥ khyātaiḥ prakṛṣṭairlokacihnitaiḥ |
jñeyaṃ śāstrato tattvaṃ āgamādhigamāpi vā ||

nānāliṅgavidhānena gatiyonivibhāvataḥ |
jñeyaṃ śubhāśubhaṃ sarvaṃ krūraiḥ saumyaiśca liṅgibhiḥ ||

chatraṃ śitaṃ patākaṃ ca matsaṃ māṃsaṃ ca sārdrayoḥ |
utkṣiptā ca medinī padmayantra gomayaṃ tadā ||

dadhi puṣpaṃ phalaṃ caiva striyaṃ vāmbarabhūṣitām |
śuklavastraṃ tathā jñeyaṃ dvijaṃ śrayārthabhāṣiṇam ||

vṛṣaṃ gajaṃ tathā jñeyaṃ aśvaṃ cāmarabhūṣitam |
pradīpaṃ bhājane nyastaṃ pūrṇadhānyaphalodayam ||

devadvijapratimāṃ vā pūjyamānā sadā nṛpaiḥ |
abhiṣekārtthayuktaṃ vā nṛpabimbātha mantriṇām ||

śaṅkhasvanaṃ bherīṃśca paṭahaṃ cāpi sudundubhim |
ghaṇṭāśabdaṃ prahṛṣṭaṃ ca jayaśabdaṃ praghoṣitam ||

mānuṣyodīritāṃ vācāṃ jayasiddhiphalapradam |
etā nimittā māvedya iṣṭāṃ caiva niveditām ||

sarvasampatkaraṃ kṣemaṃ iṣṭaṃ caiva supūjitam |
sarvāṃ prāpnuyādartthāṃ saphalāṃ manasodbhavām ||

mantrajāpaṃ tato gacchet siddhyartthī siddhimādiśet |
sarveṣāṃ sarvasattvānāṃ prasthitānāṃ tu nirdiśet ||

yo'yaṃ devatādhyakṣa iṣṭo gotrajo paro |
ādhyeṣṭyo bhavennityaṃ taṃ liṅgī paśyato phalam ||

vividhākāracihnāstu devāḥ proktāstu sarvadā |
talliṅginā tahā bhoktā vividhā ***(?)hnayaḥ ||

yo yamiṣṭataraṃ paśyet so tasyaiva * * * * (?) |
** (?) bahuvidhāṃ vatre yadā te mānuṣā bhuvi ||

 251, p. 251)

kathayanti śubhāṃ vācāṃ anyonyālāpamāsṛtāḥ |
pareṣāṃ ca yadā vavre viśvastāśca samantataḥ ||

evaṃ ca vācire mūcuḥ śubhaṃ śreyaṃ japaṃ sadā |
kṣemamārogyasarvaṃ vai svastiśāntisukhodayaḥ ||

dhaninaḥ devato mukhya suro dharmarājāstathā |
sarvato bhāskaraścaiva chatradhvajapatākayoḥ ||

buddhadharmatadā saṅghaṃ mantraṃ tāramitiḥ sadā |
kumāraṃ kāñcanaṃ śubhraṃ agniskandhaṃ mahotsavam ||

jinaṃ padma tathā vajraṃ lokeśaṃ bodhimuttamam |
bodhisattvā tathā lokāṃ brahmaścaiva surottamām ||

bahuprakārā hyanekāni praśastāṃ sādhuvarṇitām |
śuśrāva śabdāṃ yathā gantā sarvāsāṃ prāpnuyā hi sau ||

tato'nye lokavidviṣṭaṃ sa śabdaṃ cāpi ninditam |
praśastā śakunayo hyetā prasthitānāṃ jape ratām ||

sarveṣāṃ ca mayaṃ yogo udyogārtthasasampadām |
tato'ya ninditaṃ sarva na lebhe kāyikaṃ phalam ||

praśastaiva sarvato gacche apraśastaiśca na vrajet |
praṇamya sarvato buddhāṃstrayaṃ kṛtvā pradakṣiṇam ||

svamantraṃ mantranāthaṃ ca mātāpitrau tha duḥkarām |
praṇamya sarvato gacche śivaṃ tatra vinirdiśet ||

ācāryagurumukhyānāmupādhyāyaṃ caiva yatnataḥ |
praśastadhārmakathi*****(?)va vrate ratam ||

*(?)thārhaṃ tadābhyacya *****(?)hitam |
rakto'tha viśvastaḥ prayūṣe vā jitendriyaḥ ||

śaiḥ****(?)rato mantrī gacchet sarvato diśām |
yathāśā*****(?) prāpnuyāt sarvato śu*(?) ||




###########   END OF FILE  #######
