####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00227
Uniform title: sarvajñānottaravṛttiḥ
Author : aghoraśivācārya
Manuscript : IFP/EFEO transcript T0985

Description: 



Notes: 
Copied from IFP/EFEO transcript T00985 by the staff of Muktabodha under the supervision of Mark S. G. Dyczkowski.


Revision 0: revision 0 february 13, 2009

Internet publisher : Muktabodha Indological Research Institute
Publication year : 
Publication city : 
Publication country : India
####################################################




śrīḥ 
yogaprakaraṇam sarvajñānottaravṛttiḥ

ataḥ paraṃ pravakṣyāmi yogaṃ 
yogasyārabdakāryākṣiptamalādikṣapaṇopāyatvātpadārthasaṃbandhaḥ 
patipadārthatayā pāṭalikaḥ saṃbandhaḥ | * dvihetutvāt śuciśabdena 
sūcitaḥ prakaraṇasaṃbandho yogakāṇḍatayā sūtrasaṃbandhaḥ 
samuccayapadenaiva vākyātmako'pi yogi yogātmakān guṇāni * 
bhirvākyaiḥ | ataścaryākāṇḍādanantaraṃ yogaṃ saṃkṣepataḥ 
prakarṣādvakṣyāmi | kasyāyaṃ yogasaṃskāra ata-āha-

	ekākinastu śāntasya yatacittasya virāgiṇaḥ nispṛhasya | 
uktāhāravihārasya uktaceṣṭasya karmasu | uktasvapnovabodhasya tattvataḥ 
śṛṇu ṣaṇmukha | puruṣasyaivāyaṃ saṃskārako na * * taṃ 
jalānāmivacittasyetyarthaḥ | śivayogasya sarvajñatvādi prakāśakāt | 
kīdṛśasya ekākinaḥ sarvasaṅgaparityāgādaparigrahasya 
saṃnyāsāśramaḥ śāntasya hiṃsādirahitasya 
yamaniyamayuktasyetyarthaḥ | cittasaṃyamo hi yamo 
niyamaśceṃdriyasaṃyamaḥ | yadāha patañjaliḥ -

ahisāṃ satyamasteyaṃ brahmacaryāparigrahaḥ yamāḥ |
śaucasaṃtoṣasvādhyāyeśvara praṇidhānāni niyamā iti ||

ata eva yatacittasya prāṇāyāmapratyāhārābhyāṃ vaśīkṛta * * * 
palakṣitasarvajñaḥ yasya śaktipādavaśāt virāgiṇaḥ

p. 2) saṃsāravairāgyayuktasya nispṛhasya vaihikā bhogavimukhasya 
yuktāhāravihārasya yadu * manmṛgendremilaṃ jīrṇāśanasvasthetyādi | 
kiṃ ca | sarvakarmasu yuktaceṣṭasya ucitakaraṇa iti yāvat | 
uktasvapnāvabodhaścoktakālānati * mayasya? tasya taṃ yoga dhyeya 
dhyātṛ saṃbandhātmakastvataḥ śṛṇu | na tu patañjalāderiva 
samādhirūpaṃ tasya yogāṅgatvena śrute yaduktaṃ śrīmanmataṅge -

prāṇāyāmastathā dhyānaṃ pratyāhāro'ya dhāraṇam |
narkaścaiva samādhiśca ṣaḍaṅgo yoga ucyate iti ||

	ata eva yujin yoga eva ityasmāddhātoryogaśabdona tu yuja 
samādhāviti | etadeva sūcayan jñānina eva yogādhikāra ityāha yodhyo 
yaccata dhyānaṃ tadvai dhyānaprayojanam | sarvāṇyetāni yo sayogaṃ 
yoktumarhati | ca śabdā dhyeyaṃ cetyarthaḥ | yadāha -

ātmā dhyātā mano dhyānaṃ dhyeyaḥ sūkṣmo maheśvaraḥ | 
yatparaṃ paramaiśvaryametadhyāna prayoja * nanaṃ manaḥ | 
yathāvadhyeya vastusvarūpālocanaṃ cintetyarthaḥ | tato dhyānamucyete | 
yacchrūyate tadrūpacintanaṃ dhyānamiti nanu manaścittamiti vyā * yaṃ 
tasya yogāṅgatvenāprasiddheḥ | upalakṣaṇaṃ caitat anyānyapi 
yāgāṅgānyaṃ ginaṃ ca yogaṃ jñātvā yogābhyāsaḥ kāryaḥ |

p. 3) kiṃ ca | 

mānāmānau samau kṛtvā sukhaduḥkhe same tathā |
harṣaṃ bhayaṃ viṣādaṃ ca saṃtyajya yogamabhyaset ||

yadāhuḥ -

na hṛṣyatyupakāreṇa nāpakāreṇa kupyati |
yaḥ samaḥ sarvabhūteṣu jīvanmu * * * ma iṣyata iti ||

atha yogasthānam-

śūnyāgāre maṭhe ramye devatāyatane śubhe |
nadītīre vivikte vā gṛhe ghoravane'pi vā ||

pracchanne ca vivikte ca niḥ * tanavarjite |
yogadoṣavinirmukte nirvikalpe nirātape ||

yogadoṣā pipīlikādayaḥ | nirvikalpa iti parakīyatvādi vikalparahite ||

yogābhyāsopakramaḥ |

snātvā śucirūpaspṛśya praṇamya śirasā śivam |
yogācāryaṃ namaskṛtya yogaṃ yuñjīta mānavaḥ ||

yogāsanānyāha -

padmasvastikaṃ vāpi upasthāyāñjaliṃ tathā |
pīṭhārthamardhacandraṃ vā sarvatobhadrameva ca ||

āsanaṃ rucitaṃ badhvā padmādyāsanalakṣaṇam |
saṃhitāntaro devadha  * ||

athakaraṇamāha -

p. 4) ūrdhvakāyaḥ samaśirāḥ |
sarvasaṃgānparityajya ātmasaṃsthamanoguhaḥ |
kuryādityadhyāhāraḥ? |

tataśca sarvasaṃgānparityajya ātmasaṃsthaṃ manaḥ kuryāditi 
viṣayebhyaḥ samastendriyādhiṣṭhāturmanasaḥ pratyāharaṇaṃ kuryāditi 
yāvat | anena pratyāhārākhyaṃ yogāṅgaṃ saṃkṣepāt jñeyam | kiṃ ca 
tadānīṃ na daṃtaiḥ saṃsparśeddantān sṛkvaṇyau ca na jihvayā, 
kiṃcitkuñcitanetrastu śivaṃ samyak nadoccaret | pratyāhārakāle 
vibījātmakamūla * * manasā smaredityarthaḥ | athataduccāraprayojanam | 
sodgāsayati tatvāni tanmātrādyāni dehinām | ayamabhiprāyaḥ | 
chāṃdaso |

	visarjanīyalopāt * ti śivamantro śvakṣyamāṇavat | 
sagarbhaprāṇāyāmapūrvaṃ śivādhiṣṭhitatatvādyanenoccāryamāṇaḥ | 
samādhilābhakrameṇa tattvāni tāvatprakāśayati | mana *  
trānusaṃdhānena śivādhiṣṭhitābhimatatvayojanā || tattatsākṣātkāro 
bhavatīti yāvat tanmātrā mādyāni yāni pṛthivyādīni bhūtāni tanmā 
vādyā eṣāmindriyādīnāṃ tāni sarvāṇitattvāni 
śrīmanmataṅgādyuktavatprakāśayatīti veditavyam | tāni ca tattvāni | 
tasyaiva ca śāstrasyānusaṃ(dhānā)t bandhakatvānnivartata ityāha-

punarvināśakaścaiva asaṃyuktaḥ ṣaḍānanaḥ | teṣāmiti śeṣaḥ |
p. 5) tadānīṃ cāṅgānāmapi tadudbhūtatvāt pṛthaguccāraṇayogītyāha 
| na pṛthak hṛdayaṃ tasya śiro na śikhā guha | carmāstra netrasahitaṃ 
tasmādeva pravartate | atha prāṇāyāmasyāpi sagarbhatāṃ praya * nu 
kuṃbhaka prāṇāyāmapūrvakaṃ dhyānaṃ kāryamityāha |

prāṇāpānau samau kṛtvā suṣumnāntaracāriṇau | 
tayorvṛttiṃ nirudhyātmā śivaṃ dhyāyedvi * gaḥ ||

prāṇāyāmasya sagarbhatoktāṃ śrīmanmṛgendre'pi |
so'pi dhyānajapopetaḥ sagarbhau nyastadujjhita iti ||

atha dhyānasyaiva prakarṣāvasthātmakaṃ samā * * * ha 

avinābhāvasaṃyukto jyotīrūpaṃ sunirmalam | 
susūkṣmavyāpakaṃ nityaṃ nirvikalpaṃ sadā budhaḥ ||

nirvikalpamiti dhyeyākārasphuṭībhāvena dhyātrādi * * gerahitamityarthaḥ 
| yadāha patañjaliḥ | pratyayai tānatā dhyānaṃ tadeva 
svarūpaśūnyameva samādhiriti | itthaṃ sagarbhanigarbhabhedena 
prāṇāyāmānāṃ dvaividhye * nyathā traividhyamāha | 
uttamāmadhyamāmandāḥ sagarbhāstrividhāḥ smṛtāḥ | sagarbhā 
ityupalakṣaṇam | agarbhāṇāmapyuttamādi bhedaṃ cānantarameva 
vakṣyati | * * rāṃtareṇāpi traividhyamāha |

prāṇāyāmāṃśca tān kuryāt pūrakakumbhakarecakān | sagarbhāṇāṃ 
prāṇāyāmādīnāṃ samādhilābhakrameṇa tattvajayasyokta * * *  

p. 6) agarbhāṇāṃ phalamāha -

prāṇāyāmairbahirdoṣān dhāraṇābhistu kilviṣam |
pratyāhāreṇa saṃsṛjya dhyānenānaśvarānguṇān ||

yāvaccharīrabhāvi * * ṇi mādīn guṇānityarthaḥ | anaśvaraḥ aśūnyaḥ 
śarīraḥ sthairyamapi jāyata iti siddham | atha pūrakādilakṣaṇamāha -

udaraṃ pūrayitvā tu vāyunā yā * * psitam |
prāṇāyāmo bhavedeva pūrako dehapūrakaḥ 
vidhāya sarvadvārāṇi niśvāsocchvāsavarjitaḥ |
saṃpūrṇakumbhavattiṣṭhetprāṇāyāmaḥ sa kumbhakaḥ |
tado * recayedvāyuṃ mṛduniśvāsasaṃyutam |
recakastveṣavikhyātaḥ prāṇasaṃśayakārakaḥ |

pūrakarecakauvāmadakṣiṇanāḍībhyāṃ kāryāvityuktaṃ 
prāṇasaṃśayakāraka ityutkrāntidaśāyāṃ granthichedapūrvaṃ 
recakasya prāṇaviyogahetutvāducyate | 

teṣāmeva kālabhedāduttamādi bhedamāha | 
prasāryaṃ cāgrahastaṃ tu jānu kṛtvā pradakṣiṇam ||

choṭikāṃ tu tato dadyānmātraiṣā tvabhidhīyate |
mātrādvādaśavijñeyaḥ pramāṇaṃ tālasaṃjñakam |
tāladvādaśakaṃ jñeyaṃ prāṇāyāmastu kasyasaḥ |
madhyamastu caturviṃśat jyeṣṭho dviguṇo bhavet ||
teṣāṃ cānuṣṭhānavidhiḥ |

p. 7) ekaikānvardhayenmātrāṃ pratyahaṃ yogavittamaḥ |
satvareṇa vilambena krameṇaiva vivardhayet ||

idānīṃ hṛdayādisthāneṣu dhyeyasvarūpaviṣaye nibaddhasya manaso 
dhāraṇādikālamāha |

prāṇāyāmottamo yattadviguṇā dhāraṇāmatā |
dhāraṇādviguṇo yogo yogo'pi dviguṇī kṛtaḥ |
yogasiddhiriti jñeyā śivena paramātmanā ||

atra yogaśabdena dhyeyasvarūpacintanamapi |
dhyātrā saha dhyeyastha saṃbandha iti kṛtvādhyānamucyate | 
yogasiddhiśabdena tu samādhi | dhāraṇādhyānasamādhīnāṃ 
yogāṅgānāṃ krameṇa prāpte śravaṇāt |

	nanu śrīmanmṛgendre dhāraṇādīnāṃ kālādhikyaṃ śrūyate 
uktaṃ hi tatra -

ayamarkaguṇaḥ kālaḥ kṛtacittavyavasthitiḥ | 
prāpnoti dhāraṇāśabdo dhāraṇā siddhidānataḥ ||

dhāraṇā dvādaśa dhyāna divyālokapravṛttitaḥ |
samādhimaṇimādīnāṃ dvādaśaitāni kāraṇamiti ||

satyaṃ kriyābhedasya tantrabhedahetutvādavirodhaḥ aṅgī tu yogo 
dhyeyavastusākṣātkārātmako viśeṣasaṃbandha ityāha | tadānu paśyate 
sūkṣmaṃ gandhatanmātramātmani |

rasaṃ tejaśca sparśaṃ ca 'sabdatanmātrameva ca |
paśyate kramayogena varṇabhāvaiḥ pṛthagvidhaiḥ ||

p. 8) ahaṃkāraṃ manobuddhiguṇamavyaktapūruṣam |
abhivyaktāni jānīyāt svadharmaguṇalakṣaṇam ||

vidyāṃ kalāṃ tataḥ kālamāyāṃ vidyāṃ tataḥ param |
dṛṣṭvānukramaśaḥ sarvān punarastreṇa bhedayet ||

vidyeśvaraṃ tatastatvaṃ tatassādāśivaṃ param |
hitvārkaṃ tu kṣurikāstreṇa tataḥ sūkṣmaṃ śivaṃ viśet ||

	atra ca bhūtānāṃ sthūlānāmasya pratyakṣeṇāpi vijñātuṃ 
śakyatvāt kevalayogasākṣātkāryāṇi tanmātrādīnyucyante 
paramārthataḥ pṛthivyādisvarūpamapi sūkṣmayogena 
sākṣātkartavyamityuktaṃ śrīmanmataṅgādau |

	tataśca pṛthivyādīni śivāntāni tattvānyevaṃ sākṣātkṛtya 
prāguktavanmūlayuktena kṣūrikāstreṇa bhedayejjayet | 
bandhakatvānnivartayedityarthaḥ | uktaṃ hi prāk sodgāsayati tattvāni 
tanmātrādyāni dehinām punarvināśakaścaiva astrayuktaḥ ṣaḍānaneti | 
evametāni sālambanena yogena niṣkale śive svātmānaṃ yujyādityarthaḥ | 
atra ca tatvajayopayogitvena śāstrāntaroktaṃ tarkākhyamapi 
yogāṅgamarthasiddhimeva yacchrūyate-ūho'ntaraṅgo yogasyeti | atha 
yogaphalaṃ darśayati | 

amṛtātmā śivaḥ sākṣāt tasminviṣṭhastu yogavit | 
sarvajñaḥ sarvagaḥ sūkṣmaḥ sarveśaḥ sarvakṛdbhavet | 

nanu | yadyevaṃ yogenaiva muktisiddherdīkṣāyā apyānarthakyaprasaṅgaḥ |

p.9) tanna evaṃ vidhasya śivayogasya dīkṣāyā 
vinānuṣṭhānāsiddherārabdhakāryakarmakṣiptamalādinivartana eva 
caritārthatvādanadhikāriṇāṃ śivaśāstraṃ vinā 
samastatattvaviṣayajñānādyabhāvācca | ata eva mātraprasaṅgāt jñeyaṃ 
vastudarśayati |

sarveṣveva śāstreṣu jñeyaṃ vastucatuṣṭayam |
paśuḥ pāśaḥ patiścaiva śivaśceti yathākramam |

patiradhikārāvasthaṃ śiva evātaśca patipadārthaḥ saiva sopādhikā 
nirūpādhikābhyāṃ bhedadvayamupacārāducyata iti vakṣyāmaḥ | 
tataśca jñānasyāpi dīkṣādyaṅgatvānmokṣahetutvaṃ paraṃparayā 
siddhamityāha |

jñātvā tu tattvasadbhāvaṃ tatrasāraṃ tu durlabham |
sarvathāvartamāno'pi gṛhṇāti na punastanum ||


iti lakṣadvayādhyāpaka śrīmadaghoraśivācāryaviracitāyāṃ 
śīmatsarvajñānottaravṛttau yogaprakaraṇam ||


###########   END OF FILE  #######
