####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00237
Uniform title: āśaucyadiipikaa
Author : vedajñāna

Description: 
E-text created from IFP/EFEO transcript T00370 pages 326 to 400

Copied from a manuscript belonging to Sundaradiksitar Tirunelveli 

This is another of the works by vedajñāna who lived in Vyaaghrapura in 
Tamil Nadu. As its name suggests it deals with matters of purity and 
impurity as prescribed by the Siddhaantaagamas.


Notes: 
Data entered by the staff of Muktabodha under the supervision of Mark S. G. Dyczkowski.

Revision 0: Sept. 18, 2011

Publisher : 
Publication year : 
Publication city : 
Publication country : India
####################################################


āśaucyadīpikā

anukūlasmṛtisnehāmāptoktimayavartikām | śaivavargaparigrāhyāṃ 
karomyāśaucadīpikām || 

mahatāpadakhilatantra bṛndaprabhava śaiva tantra dīkṣāpavinita 
kalebarāṇāmanavarataśivapūjana dhunaddharāṇāmamṛta * 
tpairaṇayurīṇa śivapūjane viśiṣye sūtakaniṣiddha parivarjana 
parijñātahetubhūtāśauca prakāśa saṃpādikā kāpi dīpikā 
pravartate | asyāstvāptokti varavacana paṃktinatinirmalākāvartīkā 
tasyāsttvanukūlasmṛti * * saṃhati snehatayā gṛhyate | atra 
siddhāntaḥ parokṣārthaika sādhanāyovakti 
soyamāptasyāttasmādāptavaraḥ śiva iti | 

p. 327) 

pauṣkare - 

āptoktirāgamassopi sacedānīṃ vicāryate | āyurvedātsugaṇitā 
mantravādācca sāsvayāt | rasopadiṣṭadāṭopādāptassan 
parigṛhyate | 

seyaṃ āptoktirapi caturvidhā - 

śaiva pāśupata somalākula bhedāt | tāsvapi 
śaivatantrameśreṣṭham | tadanuṣṭhāvañca na tantra sāṃkaryeṇa 
kartavyam | 

taduktaṃ makuṭe - 

śaivaṃ pāśupataṃ somaṃ lākūlañca caturvidham | teṣu 
śreṣṭhatamaṃ śaivaṃ mūrdhvasrotassamudbhavam || 

vedasāramidaṃ tantrantasmādvaidika ācaret | vedāntārthamayaṃ 
jñānaṃ siddhāntaṃ paramaṃ śubham || 

ūrdhvasrotodbhavācchreṣṭhamaṣṭāviṃśati samkhyakam | 

jñāyateneneti karaṇavyutpatyā jñānapādaṃ tantraviśeṣa jñāna 
sādhanamityarthaḥ | vedasārārthadaṃ jñeyamanyattvanyārtha 
sādhakamiti kāmikā - 

siddhāntaṃ vedasāratvādanyadvedabahiṣkṛtam | 
siddhāntavihitācāro vaidikācāra ucyate || 

tasmāt śaivatantrasya ūrdhvasrotodbhavatvād 
vedāntasiddhāntajñānahetutvāditaratantrāṇāmanyārtha- 
bodhakatvāñcaitadanuṣṭhāturvaidikatvameva 
tasmādetattantrānuṣṭhāna tantrāntarāsāṃkaryeṇānuṣṭheyam | 

p. 328) 

tantrāntarasāṃkaryeṇa tadanuṣṭhāne kāmikādiṣu doṣa śrūyate 
- 

śaivabhedamidaṃ jñeyaṃ saṃkaranna samācaret | 
tantrasaṃkaradoṣeṇa rājarāṣṭraṃ vinaśyati || 

aṣṭāviṃśatisaṃkhyānāmeteṣāṃ 
kāmikāditantrāṇāmanyonyasāṃkaryaṃ na doṣāvaham | taduktaṃ 
vīratantre - 

aṣṭāviṃśatibhedena śaivamevaṃ vidhīyate | eteṣāṃ 
saṃkarañcaiva na doṣāya prakalpayet || 

nanvevaṃ tarhi tasya siddhāntasya pramāṇatayā 
śivadivyajanapraṇīta pūrtivacanānāntatra 
saṃgrāhyatvamupapannamiti cenna tadviruddhasmṛtivacanapurāṇādīnā 
tyājyatvepi tadavirodhivacanānāṃ grāhyatvasya sammatatvāt | 

taduktaṃ kāmike - 

kartavyañcedanuṣṭheyaṃ śaiva karmāvirodhiyat | 
viruddhañcetparityajyaṃ na tu śaivaṃ parityajet || 

saṃgrāhyaṃ vaidikaṃ sarvaṃ śaiva vākyāvirodhi yat | 
śaivavaidikamevoktaṃ vaidikaṃ śaivamevavā || 

vaidikāntarbahirbhūtaṃ śaivaṃ śaivāttadapyatha | tathāpi 
vaidikācchreṣṭhaṃ śaivaṃ tasmāt parannahi || 

asyāśca dīpikāyā āśau ca padārtha prakāśadvārā ācārya 
pādasiddhasūtakaniṣiddha parivarjana jñānopabṛṃhitasādhyo 
mokṣaḥ phalaṃ tatkāminaśśaivāstvadhikāriṇaste ca 
śaivāssaptatviyāḥ | 

p. 329) 

yathā vīratantre - 

śaivāssaptavidhā jñeyāsteṣāṃ bhedaṃ śṛṇuṣvahya | 
anādiśaivaḥ prathamaḥ ādiśaivo dvitīyakaḥ || 

tṛtīyastu mahāśaiva caturthaṃ ścānuśaivakaḥ | pañcamo 
vāntaraśaiva ṣaṣṭhaḥ pravara ucyate || 

saptamaścāntyaśaivaśca śaivānāṃ bheda ucyate | 
anādiśaivassaśivaścādiśaivaśśivadvijaḥ || 

vipraścaiva mahāśaiva kṣatriyo vaiśya eva ca | anuśaiva 
samākhyātaśśūdraścāvāntarasmṛtaḥ || 

svarṇāṃṣaṣṭhamadhyāstu kulālaḥ pāśvastathā | pravaraśaiva 
samākhyātaḥ procyante sakalaṃ mayā | 

anyāsāmeva jātīnāmantyaśaivamihocyate | 

ityetaścānādi śaivaḥ paraśśiva ādiśaivaśśiva dvijaḥ - satu 
śiva sṛṣṭyaiva brahmamukhājjātaḥ | mahāśaivo vipraḥ sa tu 
śivasṛṣṭiṃ vinā brahmamukhamātrajātaḥ | taduktaṃ suprabhede - 

śivasṛṣṭya samudbhūtā brahmavaktra catuṣṭayāt | ye bhūmau 
brāhmaṇā jātāste śiva brāhmaṇāḥ smṛtāḥ || 

śivasṛṣṭiṃ vinā yasmāt jāyante kevalaṃ mukhāt | 

p. 330) 

sāmānyabrāhmaṇāḥ proktā dīkṣayā prāpayecchivam | ācārya iti 
śeṣaḥ | kāmikepi - 

śivasṛṣṭiṃ vināye tu jāyante brahmaṇo mukhāt | te sāmānyā na 
teṣāṃ tu parārthe cādhikāritā || 

yadi mohena kurvīran rājarāṣṭrasya nāśanamiti kṣatriya 
vaiśyāvanuśaivau - avāntaraśaiaśśūdraḥ 
svarṇāṃbaṣṭhāntaralika kulālapāraśaivāstu pravaraśaivāḥ 
tatonyājātayontyajaśaiva iti atrānādiśaiva vyatiriktānāṃ 
śaivānāmadhikāraḥ | athāśaucannirūpyate - 

āśaucannām karmaṇaḥ kriyānārhatvalakṣaṇam | purusasthaṃ 
kiñcidaprayatyaṃ - tantrividhaṃ kālāpanoya snānāpanoya 
kālasnānāpanoya tribhedāt | tatra kālāpanodhaṃ antaraśava 
grāmāśaucaṃ - tatra tu yāvat grāmāt pretanirgamanaṃ 
tāvadevāśaucaṃ grāmasya na tatra snānāpekṣāsnānāpanodyaṃ 
bandhumātra maraṇāśaucaṃ - na tatra kālāpekṣā 
kālasnānāpanodyaṃ pūrṇāśaucādi - tatra kālāpagame aghānte 
saṃbhave snānasya vihīnatvāt asya ca nimittāni jananamaraṇa dahana 
manugamanaṃ nirharaṇaṃ rodanaṃ sūtakāntarbhojanaṃ saṃparkaṃ 
vapanākaraṇaṃ sapiṇḍastyakaraṇamiti daśavidhāni | atra 
saṃgrahaślokaḥ - 

p. 331) 

janimṛti dahanānuyāna rodairnavasaptanirharaṇāśavatvamokṣaiḥ | 
aviyutimṛtikāntabhojanābhyāmaśucivapurgrahaṇakriyāsvanahvīm? || 

atra kramo na vivakṣitaḥ | jananañca garbhasrāva pātāpaprasava 
sukhaprasava bhedena catuṣṭayam | tatra 
srāvaścaturthamāsaparyantaṃ garbhanissaraṇam | 
pañcamaṣaṣṭhayoḥ pātaḥ | ata ūrdhvaṃ śavaprasavaḥ | 
daśamamāsādiṣu sukhaprasavaḥ | tatra mātussruve pāte ca 
māsasaṃkhya dinamāśaucam | tathā kāmike - 

māsasaṃkhyādinammātusstrī puṃsorgarbhanāśane | 
prāyaścittasamuccaye viśeṣa uktaḥ | māturgarbha vināśetu 
trimāsā tridinaṃ smṛtam | ūrdhvaṃ ṣaṇmāsa paryantaṃ catvāri 
pañcaṣaḍgukra māditi | asmin pakṣe trimāsaparyantaṃ tridinaṃ 
ṣāṇmāsaparyantammāsasaṃkhyā dināni | ata ūrdhvaṃ sūtikā 
vihitāśaucaṃ bhavati | tatrai tadūrdhvaṃ sūtikāśaucamiti | tatra 
strī janmani - 

catvāriṃśaddinānisyurjananyāstrī prasūtake | triṃśatpuṃ 
prasave jñeyaṃ pikastu yamalodbhava iti || 

yamalaṃ janmani tu śuklasya vāyunā bhede satirūpadvayaṃ bhavati | 
suprabhede - 

garbhāśayāte? kāle vāyunā bhidyate yadā | śuklaṃ rūpadvayaṃ 
gatvā vardhateti śanistadeti || 

p. 332) 

śaivapurāṇe ca - 

vāyunā bahuśo bhinno yathāsvaṃ bahupatyateti | srāve pāte 
pitusnānaṃ pāta eva jñātīnāṃ snānam || 

yathā prāyaścittasamuccaye - 

snānaṃ sarvatra tatpituḥ ārabhya pañcamamāsāt jñātīnāṃ 
snānamiṣyata iti | ava prasavastrividhaḥ | mṛtajāta jātamṛta 
sujātabhedāt | tatrādyayoḥ jñātīnāṃ sadvyaśśuddhiḥ | 
taduktaṃ kiraṇe - 

patanātpūrṇa garbhasya śudirjñānātkṣaṇātmiketi | 

kāmike - 

pūrṇagarbhasya nāśe tu śuddhirjñānāt kṣaṇātmiketi | 

jñānaratnāvalyāmapi - 

srāvaṇātpūrṇagarbhasya śuddhirjñānātkṣaṇātmiketi | 

pitustu daśāhamāśaucam | yathā kāmike - 

pitrordaśāhameva syāt sarvadāśaucamagrajā iti | sujāte tu 
pitrādi jñātīnāṃ pūrṇamāśaucam || 

sukhaprasavopi pūrvavantrividhaḥ - tatrādyayośśākhā śaucanna 
kartavyaṃ jananāśaucamevānuṣṭheyaṃ tathā cāvaprasavavat 
jñātīnāṃ prasavaśuddhiḥ | yathā jñānaratnāvalyām - 

yadi jīvañjāto yadimṛto mṛtobā jāyate yadi | 
śāvāśaucannakartavyaṃ sūtyāśaucaṃ na samācarediti || 

ata evā dandaśāhammaraṇepi jñātīnāṃ śiṣṭāhaṃ 
sūtyāśaucamasti | 

p. 333) 

yathā saṃgrahe - 

antardaśāhe jātasya mṛtauśiṣṭāhamiṣyate | 

pitustvantardaśāhe antyadine tatprabhāte vā śiśumaraṇe dvyahaṃ 
tryahaṃ krameṇāśaucaṃ bhavati | pitustu dvyaha mantyāhe prabhāte 
tryahaṃ bhavediti | nanva ca prasave mṛta janmani sadyaśśuddhi | 
sukhaprasave mṛtañjanmani sūtyāśauca pūrṇamityatra 
kiliyāmakamiti ceducyate | jīvañjāta iti vacanameva niyāmakaṃ na 
catasyāvaprasavepi prasaktiriti vācyam | pūrṇagarbhanāśe 
sadyaśśaucaṃ vidhāyakakāmikādi vacanāvirodhiyat | na ca tarhi 
aprasavepi daśāhamardhamaraṇe śiṣṭāhavidhirnasyāditi vācyam | 
prabalamṛtajanananimittāgatānuvarti mānasyāśaucasya 
nivartayitumaśakyatvāt pūrṇagarbhanāśaviṣaya 
kāmikādivacanasyāvaprasavadaśāhamardhamaraṇa viṣayatayā 
vaktumaśakyatvāccetyalamati prasaṃgena - sujātamapi dvividham - 
strījanana puṃjananañca prathame jātāyāḥ kanyakāyā yat 
mātṛpitṛ tadbhrātṛ tatsuta pitāmahānā daśātramāśaucam | 
tathā kāmike - 

bhātṛpitṛpitṛvyonye bāndhavā jñātaya smṛtāḥ | jñātīnāṃ 
strīṣu jātāsu nāśaucaṃ pravīdhīyate || 

ti | smṛtāvapi - 

kanyakā janane bhrātṛ pitṛtatbhrātṛ tatsutāḥ | 

p. 334) 

pitāmahaśca tadbhrātā śudhyanta daśarātrata iti | 

puṃjanane tu āśaucinastrividhāḥ - 

pūrṇāśaucinastryahāśaucina pakṣiṇyāśaucinaśceti saptapuruṣa 
paryantaṃ sapiṇḍāḥ pūrṇāśaucinaḥ | tataḥ pañcapuruṣa 
paryantaṃ samānodakāstryahāśaucinastataḥ paraṃyāvat bāndhava 
parijñānaṃ pakṣiṇyāśaucinaḥ | yathā kāmike - 

āsaptapuruṣādgrāhyantapu * mṛtasūtayoḥ | tatopi tryahamāśaucaṃ 
paritaḥ pañcapūruṣāt || 

tadūrdhvaṃ pakṣiṇī grāhyā vijñātaṃ yadibāndhavaḥ iti 
pūrṇāśaucitvañca brāhmaṇānāndaśāhaṃ kṣatriyāṇāṃ 
dvādaśāhaṃ vaiśyānāṃ pañcadaśāhaṃ śūdrāṇāmmāsamānaṃ 
tathā kāmike - 

vipre śuddhidaṃ daśāhaṃ syāt kṣatriye dvādaśāhikā | 
daśapañcāhikā śuddhi vaiśye śūdre ca māsiketi || 

svāyaṃbhuve ca - 

brahmaṇāndaśāhañca kṣatriye dvādaśāhaṃ bhavet | vaiśya 
pañcadaśañcai śūdrāṇāṃ triṃśati smṛtā || 

suprabhede ca - 

daśāhāśśuddhirviprasya dvādaśāhānnṛpasya tu | vaiśyasya 
pakṣataśśuddhiṃ māsācchūdrasya cocyata iti || 

p. 335) 

ṣaṭsahasrikālottare - 

nādhikārīhyanuṣṭhāne yaddaśāhaṃ bhavedvijaḥ | dvadaśāhiṃ 
nṛpañcaiva vaiśyaḥ pañcadaśāhataḥ || 

nvartita japadhyāna śūdrosanathakṣata iti asya ca 
varṇaprayuktāśaucasyā śramavaśena saṃkoco bhavati | yathā 
brahmacārī vānaprastha sanyāsināṃ sadyaśśaucaṃ gṛhasthasya na 
kadāpi saṃkocaḥ | tatsaṃkocaka pramāṇābhāvāccaturṇāmapi 
varṇānāṃ śaivāvalaṃbanetra śivāśramasvīkāresati 
samayaviśeṣa nirvāṇābhiṣekarūpa caturvidhena prativarṇaṃ 
samadhiputra sādhakācārya nāmānaḥ krameṇa janā bhavanti | 
samayīdīkṣitaścaiva sādhakontyogurustathā caturthasaṃsthitā 
varṇāsvaniyogavaśagā iti | tatra caturṣvapi varṇeṣu 
sādhakācāryayo sadyaśścaucaṃ samadhiputrakayostu ādiśaiva 
mahāśaivānuśaiveṣu varṇoktāśaucasya na kadāpi saṃkocaḥ | 
avāntaraśaivānāntu samadhiputrakayo stvasasya saṃkocaḥ | 
putrakasyāpi sarvavarṇeṣu pūjākāle sadyaśśaucaṃ | tatra 
samayino dvividhāḥ | sandhyopāstamātra parāśśiva 
karmaṇyapiratāśceti tatra prathamānāṃ samayināṃ 
nityasnānajapadhyāna mātravatāṃ snānānuṣṭhāna japaparāṇāṃ 
devālaya karmarahitānāmavāntara śaivānāṃ 
pañcaviṃśatirātramāśaucaṃ - 

p. 336) 

devālaye vidhivat sammārjanālepanādiśivakaiṅkaryagatāñcaryā 
pādaprokta dāsamārgānuṣṭhāna vatāmavāntara 
śaivānāndvitīyānāṃ samayināṃ viṃśatirātramāśaucaṃ tathā 
kāmike - 

śivakarmaratāye tu śūdrabhasmādi saṃyutāḥ | 
dinairviṃśatibhiśśuddhāḥ pañcaviṃśatibhiḥ parā | iti 

atra - 

kriyāmūrtermaheśasya ālase susamāhitāḥ | śanaissammārjanaṃ 
kurvan mārjanyāmṛdu sūkṣmayā || 

viśuddhaṃ gomayaṃ grāhya lepayecchaṃkarālaye | ātmāna * 
modbhavaiḥ puṣpai samādāya śiasya tu || 

mālāṃ gṛhītvā yo dadyāt śubhāvanti samanvitāḥ | 

stotragānādikaṃ sarvaṃ yaḥ kuryāddāgamārga iti 
śivajñānabodhasaṃgrahe dāsamārgaśśivakarmaśabdenoktaḥ | para 
ityanena dāsamārga rahitā anye uktāḥ | viśeṣa dīkṣā 
saṃskāravatāṃ putrakāṇāṃ bhasmarudrākṣadhāriṇā 
maheśvarapūjāvatā mavāntaraśaivānāṃ sūtake mṛtake ca | 
pañcadaśāhamāśaucam | taduktaṃ kāmike - 

ye ca maheśvarāśśūdrā bhasmarudrākṣadhāriṇaḥ | teṣāṃ 
pañcadaśāhena śuddhiḥ syānmṛtasūtake || 

māheśvarā maheśvarapūjāvanta ityarthaḥ | svāyaṃbhuve ca - 

liṃgārcanaśivabhaktānāṃ āśaucaṃ pakṣamācaret | 

p. 337) 

iti | jñānaratnāvalyāṃ ca - 

amadyapā kulīnaśca nityaṃ dharmaparāyaṇaḥ | dīkṣitaśca 
bhavecchūdraḥ pakṣaikammāsamanyatheti | 

pravaraśaivāntya śaivayostu cintyau - 
samayaviśeṣayorasaṃbhavatorapi samayi viśeṣyo svasvajātyuktāśau 
casyāvāntara śaivatvanna saṃkocaḥ | tatsaṃkoce pramāṇābhāvāt 
| nanu kramāśaucaṃ guṇāśaucaṃ nirasyandūrataḥ kalāvityādi 
smṛtibhiravāntaraśaivasyāpi samayiputrakatvālaṃbanāśaucasya 
guṇāśaucatayā nirasyatvame veti ca kāmikādiḥ pramāṇaḥ yathā - 

śivāgamavidāṃ tadvat śivāśramaniṣeviṇāmiti | 

śivadharmepi- 

sarveṣāmeva varṇānāṃ śivāśrama niṣeviṇām | 
śivadharmaśśivoktaḥ dharmakāmārthamuktaye || 

brāhmaṇaḥ kṣatriyo vaiśya strīśūdro vā śivāśramī | 

brahmacārī gṛhastho vā vānaprasthoya bhikṣuka iti | nanu - 

nirvāṇa dīkṣitānāntu sūtakaṃ naiva vidyate | 
śivavratadharasyāsya na mṛtirna ca sūtakam || 

samayasthasya nāśaucaṃ nityakarmaṇi sarvadā | kāmyakarmanyā śau 
caṃ taccasnānāntivartata || iti 

p. 338) 

kālottarādiṣu nirvāṇadīkṣitānāṃ sūtakābhāvaḥ pratīyate 
teṣveva puraḥ kartavyantasmāllaukikairapi dīkṣitai 
rityādibhisteṣāmeva sūtakasadbhāvaśca pratīyate | tathā ca 
sarvavarṇeṣvapi sādhākā cāryayossadyaśśauca 
varṇanamanupantamiti ceducyate | ubhayavidhavacanānāmapi 
śivapranītatayā prāmāṇyastha sadbhavena 
nirvānadīkṣāyāntaratamya kalpanayā parasparavirodhaḥ | 
pariharaṇīyaḥ | atraiva bālaratnāvalī 
kārajñānaśaṃkarācāryairvipratipattimudbhāvya ācāryāṇāṃ 
punardāhetadandapi daśarātrakam | sarveṣameva varṇānāṃ sūtake 
mṛtake tathā || 

daśāhenaiva śuddhisyāditi śātātapobravīt | mantravarjantu 
śūdrāṇāṃ dvādaśāhe sa piṇḍanam || 

kartavyaṃ sarvadāytnātathaiva prajāpatiḥ | 

āṃgira ṛṣiḥ - 

śiṣyaśca dāsamṛtakau svasvapiṇḍātyayātike | gurusvāmi 
samāśaucamiti tatkulavāsinaḥ || 

nirvāṇa dīkṣāyāṃ śivamalākadharma bhajanābhyāṃ vā 
lokadhamiṇyāmapi sadāśivalokāya stanalokadharma bhajanābhyāṃ vā 
sūtake pṛthak pākasahita tadrahitābhyāṃ vā bhedaṃ parikalpya 
sūtakā bhāvābhāva vacanānāṃ paraspara virodhaḥ parihṛtaḥ | 
tathā ca śivadharmiṇyā dīkṣitānāṃ sadāśivādilokaḥ | 
lokadharmiṇyā dīkṣitānāñca pṛthak pākavatāṃ sadyaśścaucam | 

p. 339) 

pṛthak pākarahitānāṃ nirvāṇadīkṣitānāntu sūtakamatasthitam | 
śivadharmiṇī dīkṣādyavalaṃbanenaiva 
samayāssadyaśśaucamuktamiti nānupapannam | nanu tarhi yeṣāṃ 
sūtakamasti teṣāṃ nirvāṇa dīkṣitānāṃ kiyaddinamāśaucamiti 
ceducyate | ādiśaiva mahāśaivānuśaivāvāntaraśaiveṣu 
sarveṣvapi teṣāntridinamevāśaucam | uktaṃ prāyaścitta samuccaye 
- 

nahānirna pṛthakpākastasyāśuddhiśśivātmike | 

kālottarepi - 

ahanyahavikartavya mantaryāgaṇṭinatrayam | caturthehani nityantu 
kartavyantena pūrvavat || 

na cātrāntaryāgaḥ pratipādyante tena sūtakaṃ vidhīyata iti 
vācyam | antaryāgavidhānasya svavinābhūtasya sūtake gamakatvāt na 
ca sūtake samayināṃ bahiryāgasyaiva vihitatayāntaryāga 
vidhānamupapannamiti vācyam | antaryāgavidhāna manucitaṃ tatra 
bahulamupalaṃbhena nirmātumaśakyatvāt tarhi ubhayavidhavacanānāṃ 
parasparavirodhādapramāṇyāditi cenna | bhaktijñānavairāgya 
dāḍharyādāḍhayābhyāṃ vyavasthopapatteḥ | uktañca kāmike - 

bhaktijñānavairāgya meteṣvanyatamantu vā | yasya samyak bhavettena 
kāryaṃ samayinārcanamiti || 

p. 340) 

mandaṃ mandataraṃ vāpi yasyetatritayaṃ bhavet | 

antaryāgaśca tenāpi kartavya iti - tasmādādi caturṣvapi śaiveṣu 
pṛthak pākarahitānāṃ nirvāṇa dīkṣitānāṃ trirātramāśaucam 
avāntaraśaiveṣu samayanaśca sandhyopāstimātrataḥ 
pañcaviṃśaddinaṃ śivakarmaratasya samayinaḥ viṃśaddinamāśaucam 
| putrakasya pañcadaśadinaṃ bhavatīti niravadhaṃ | evaṃ 
rudrakanyānāmapi nakrādi pañcācāryāṇāmapi pañcadaśāhaṃ 
taduktaṃ kāmike - 

tathaiva rudrakanyāyāṃ pañcācaryopi sammatamiti | 

candrajñāne tu - 

rudrakanyānāñcaturdaśāhamuktam - tadyathā - 

janmāśaucaṃ mṛtāśaucaṃ caturddaśāhena śudhyati | 

pañcācāryāḥ - 

nartako madarkaścaiva gāyako vaṃśakastathetyādinoktāḥ 
āgamavihita drāviḍagānavatāṃ pañcadaśāhamāśaucaṃ muktaṃ 
kāmike - 

śivajñānavidāṃ tadvacchivāśrama niṣeviṇāmiti | 

devadāsīnāntu viṃśatidinaiśśuddhiḥ | tathaiva kāmike - 

dinairviṃśatibhiśśuddhirddevadāsyāḥ prakīrtyata iti 
candrajñāne tu devadāsyā āśaucaṃ pakṣāntamityuktam | 
janmāśaucaṃ mṛtāśaucaṃ pakṣāhena viśuddhayati | 

p. 341) 

svāyaṃbhuvepi - 

rudrakanyādināṃ viśeṣataḥ pradarśitaḥ - 

rudrasyagaṇikānāñca āśaucañca tayodaśa | tapasvī 
devadāsīnāṃ pakṣamekamāśaucam || 

viṣṇudāsakadāsīnāndaśapañcakameva ceti | 

atra rudrakanyānāṃ devadāsīnāñca svarūpakarma cāśaucañca 
vistareṇa kāraṇe pradarśitam - 

datta kritābhibhūtā bhaktāmṛtālaṃkāradāsikā | rudrakanyā ca 
saptaitā mamakarma niyojitāḥ || 

yā svadāmakṛṣyādi viṣaye bhaktimajjane | sā dattā iti vikhyātā 
krītāyā lakṣaṇaṃ śṛṇu || 

dāsyarthaṃ mama bhaktena dravyalobhena vā punaḥ | vittaṃ gṛhītvā 
yā dattā sā vikrīteti kīrtitā || 

kuḍumbamaraṇārthāya gāyantī mamamandiram | jīvanāya bhaveddāsī 
cihnitābhibhūtakocyate || 

yā bhaktā svayamevāhaṃ dāsīsyamiti śāṃbhave | ālayerpita 
cihnā syāt sā hi bhaktābhidhīyate || 

yā pūrvaṃ mamagehe tu dāsī kanyātra niṣṭhitā | āmṛtā 
kutracit kṣobhā kālārcānyātra deśikaiḥ || 

āsaktairarpitā dāsī samṛtā kathyatedhunā | kāritārā 
naṭairgāna nṛtayorati śikṣitāḥ || 

p. 342) 

rājanāṭakaśālāyāṃ śikṣayantī tathāparā | sā 
śiṣyālaṃkṛtā vastu bhūṣaṇairati sundarī || 

toṣaṇārthammameśasya mandire bhūbhṛtā punaḥ | bihitākṛtacinhā 
syāt sāhyalaṃ kāradāsikā || 

ṛṣibhāryāvarārohā mamasaṃparkataḥ punaḥ | taistyaktā mamagehe 
tu tā smṛtā rudrakanyakāḥ || 

evaṃ proktā bahuvidhā dṛśyante mamamandire | dāsyaḥ puṇyādhike 
loke mamakarmaparāyaṇāḥ || 

yāḥ paraṃparāyā māsa stāsāṃ puṇyāvadhiḥ kutaḥ | yāstu 
saṃkarajātīyā śuddhāstāścavarāṃganāḥ || 

mamamandirakarmāṇi vidadhyuḥ cihnitāḥ punaḥ | āsāṃ 
lakṣaṇabhedanmamadīkṣā vidhānataḥ || 

tathivā cārabhedaśca tāsāṃ karmānurūpataḥ | 
rudragaṇikastāsāṃ jananādi na vidyate || 

ārātra gītanṛttāni karmatāsāṃ vidhīyate | 
anyāsāndevadāsīnāntattatkarmāṇime śṛṇu || 

mārjana prokṣaṇālepa cūrṇakarmāṇi deśikaḥ | taṇḍulānayanaṃ 
pātraśodhanaṃ gānanṛttayoḥ || 

sevanaṃ veṇuvīṇādi vādanañcaiva mādikam | śaṃkayā 
vābhimānena vaṃśanenānyatopi vā || 

p. 343) 

vidadhyussarvakarmāṇi rudrakanyāviśeṣataḥ | yāśca 
saṃkarajātīyā mamadāsya iti smṛtāḥ || 

dhautavastrā kariṣyanti sarvakarmaṇi tastriyaḥ | yābha * * tra 
sarvāsumamadasīti viśrutā || 

tatputrī pautrikādīnāṃ vihitaṃ karmacchṛṇu | māṃgalya 
sūtradhāraṇaṃ kartavyaṃ śivasannidhau || 

pāraṃparyāgatānāñca narānāmaviśeṣataḥ | brāhmaṇī tulyatnā 
vastra dhāraṇādiṣu kalpyate || 

* * śāt bandhañca vastrāṇāmadhaḥ kṛtya ca dhāraṇam | 
tripuṇḍra dhāraṇañcaiva śivadīkṣā purassaram || 

sūtake mṛtakenyonya māśaucañcārdhamāsakam | tasyāṃ 
triṇetramekāhaṃ pakṣī * harati kramaḥ || 

sarvatra mṛtake sūtepya * ñca daśāhikam | na vṛddhabāla 
niyāmakeneva strī puṃsayoḥ kramaḥ || 

asti caikakula jñānaṃ yāvattāvadadhaṃ bhavet | tāsāṃ tu 
putrikābhāve gṛhītvā * * lotabhavām || 

putrikā * da vidhinā tayā karmāṇi kārayet | rudrakanyādi 
dāsīnā nartānāñcaiva deśikaḥ || 

kuladvayaṃ bhavettāsāṃ pūrvañcāparameva ca | 
samānavaṃśajātīnāṃ madhañcoma * to bhavet || 

p. 344) 

gotra sūtramrāntarañcaiva dattānāmagra janmanām | pūrvatra 
pitṝṇāñca pūrṇamāśaucamiṣyate || 

āsāntu gotrasūtrañca neṣyate deśikottamaḥ | anuṣṭheyaṃ tataḥ 
pūrvā parayorvaṃśajantvadham || 

* rdddhamāsaprakurvīta trirātraṃ dinavartanam | 
paratravaṃśadattānāmapi pañcadasśānhikam || 

mātṛbandhu subandhūnā manyonyaṃ sūtakemṛtau | adhaṃ 
pañcadaśāhaṃ syāt pāraśaivādināmapi || 

yathā bījaka saṃbandha mātranaśca tapasvinām | āśaucayoni 
saṃbandhādardhamāsaṃ vidhīyate || 

rudrakanyādidāsīnā pāraśaiva tapasvinām | adhaṃ pañcadaśāhaṃ 
syādajñānamubhayatra ca || 

dattānāmubhayaprāptarvidyate deśikottamam | tasmāttu devadāsīnā 
māśaucañcāthamāsikam || 

yāstu karmandire dāsyavargabhedena kalpitāḥ | tadabhinna kūlāyāṃ 
tasmādadhasaṃbandhavarjitāḥ || 

tāsāntu putrikādīnāṃ yonyonyamiṣyate | na ca sūtake bhūtake 
tāsāmubhayorvaṃśayorapi || 

saṃbandhādekatasthāne sāṃnidhyaṃ * * * * dā | sānnidhyāt 
sparśanādīnāṃ bhayeccāvarjanīyatā || 

p. 345) 

tataḥ * * ni saṃbandhā dvyadāśaucaṃ vidhīyate | tattupūrṇaṃ 
bhavedyāvadubhayorvaṃśayormṛtau || 

tasmādanyatra kā dānadharmataḥ sādhakānubhūtiketthāasthānīkā 
nanumodya ca | tayā karmāṇi kurvīta gṛhītrī jananī saha || 

yadā brāhmaṇena catuṣṭaya varṇe * * vāhaḥ kṛtaḥ | tadā 
brāhmaṇīmaraṇe putrajanane ca bhartustryaham || 

śūdrā maraṇe ca tatputrajanane ca bharturekadinam | 

brāhmaṇīkṣatriyā vaiśyā śūdrāsutānāṃ tattanmātṛmaraṇe ca 
tattatputrajananamaraṇeṣu tattanmātṛ jātyuktamāśauca vati | 
krītāṃ hitvā varāsuñca yāvadvaṃśadvayaṃ smṛtiḥ | 

adhamevaṃ bhavettāsā mardhamāsamiti smṛtam | 
adhasaṃkocanāttāsāṃ sthānanāśaṃ bhaveddhruvam || 

tasmātparīkṣya kartavyaṃ rājarāṣṭrābhivṛddhaye | mohādvā 
ḍaṃbhavṛtyā vā svajātyukta madhantuyaḥ || 

kṛtvā tu gṛhaṃ gacchet sthānanāśaṃ bhaveddhruvam | 
taddoṣaśamanārthāya prāyaścittāni kārayet || 

tasmāt sarvaprayatnena āśaucaṃ samyagācaret | 

kāmike - 

udvāhitāścatasrastu brāhmaṇena striyo yadā | krameṇa sūtakaṃ 
grāhyaṃ daśaṣaṭtryeka vāsaram | 

p. 345b) 

sūtakaṃ tatsutādīnāṃ mātṛpakṣe yathāmatamiti | 
kiraṇepyevameva ślokaḥ | brāhmaṇena vidhinoddhānāṃ kṣatriyā 
vaiśyā śūdrāṇāṃ bhartṛmaraṇe ekādaśadvādaśatrayodaśa 
dinairviśuddhirbhavati | tathā kṣatriyo dvāyoścaturdaśa 
pañcadaśadinaiśśuddhiḥ | 

vaiśyoḍhāyāśśūdrāyā aṣṭādaśadinaiśśuddhiḥ | 
vidhimantareṇa brāhmaṇādiparigṛhīta kṣatriyādīnāṃ tisṝṇāṃ 
strīṇāṃ bhartṛmaraṇe svabhartṛjātyuktāśaucadinādupari 
ekadvitri catudinābhyā senāśaucaṃ bhavati | taduktaṃ kāmike - 

viprasyavidhinoḍhāsu raktāsu tisṛṣvatha | 
ekadvidvitridinābhyāsājjādīnāṃ brāhmaṇāditaḥ || 

anyāyajānāmaśuci dvitrivedadināddhitaḥ | 

atra vedaśabdo na bhūtasaṃvyeyā catussaṃkhyā vacanaḥ | 
anulomajātānāṃ savarṇāṃṣaṣṭha pāraśava 
matgurapyugrapūttyakanāmnāṃ ṣaṇṇāmapi dvitripakṣyāśaucam | 
pitṛpakṣyāśaucadinādupari ekadvitridinābhyāsena bhavati | 
taduktaṃ svāyaṃbhuve - 

viprasya nṛpakanyāyāṃ jātassavarṇa nāmakaḥ | 
ekādaśāhamāśaucaṃ dvijavatkarma cācaret || 

viprasya vaiśyakanyāyāṃ sañjātombaṣṭha ucyate | sūtakaṃ 
pretakañcaiva āśaucañcādaśakramāt || 

itareṣāmapi svasvamātṝṇāmuktanyāyena viditavyaḥ | 

p. 346) 

anulobhānāṃ svarūpantu suprabhedekathitam | 

savarṇaṃ prathamaṃ vidyādaṃbaṣṭhakaṃ dvitīyakam | 
pāraśavantṛtīyantu jāyante brāhmaṇodbhavāḥ || 

maddharatyugranāmā ca jāyate tau nṛpasya tu | vaiśyasya cūcuko 
jñeyassasvalulomaṇṣaḍeva tu || 

iti saṃprāpyavidhinā viprorājakanyāṃ samantrakam | tatra 
jātassavarṇastu anulomeṣu pūjitaḥ || 

pītastrī viprasaṃyāgādaṃṣaṣṭho nāmajāyate | śūdrastrī 
viprasaṃyogājjātaḥ pāraśavasmṛtaḥ || 

raktasya pītakanyāyāṃ jāto madguriti smṛtaḥ | kṛṣṇāyāṃ 
raktasaṃyogājjātaścogra iti smṛtaḥ || 

kṛṣṇāyāṃ pītasaṃyogājjātaśūcuka evecati | 

uktaṃ kāmike - 

sūtakaṃ dāsadāsyostu adhiṣṭhātṛkulocitamiti ca | trayodaśa 
dinaiśśuddhao mṛtako brāhmaṇa smṛtaḥ | 

karakolakagopālau triṃśaddinaśucīmatau | 
bhaṭṭācāryaścālayaścāpi catustriṃśaddinaiśśuciḥ || 

pañcatriṃśaddinaiśśuddhau kuṃbhakārakajalpinau | * 
sūcitāṃbūlājakatailaṣṣaṭtriṃśatā śuciḥ || 

dvatādi tailavikriyāntānā meteṣāmāśaucañca candra jñāne 
spaṣṭamuktam | 

p. 347) 

dūtāśaucamatha śṛṇu | triṃśaddinaijjanmāśaucam | 
mṛtāśaucaṃ trayodāśāhena śuddhiḥ | karakolasya janmāśaucaṃ 
mṛtāśaucaṃ triṃśaddinaiśśudhyati | gopālasya mantrāśaucaṃ 
mṛtāśaucaṃ triṃśaddinaiśśudhyati bhaṭṭāryasya 
jananamaraṇāśaucaṃ triṃśaddinam | (anyeṣāṃ sarvāśaucam | 
uktaṃkāmike - 

pratilomiṣu nāśaucaṃ te nityā śucayo yataḥ | iti 
jananestikrāntaṃ jananāśaucaṃ nāsti | pituṣṣaṭtriṃśaddinam | 
rajakasya ṣaṭtriṃśaddinam | tailavikrayasya ca ṣaṭtriṃśaddinaṃ 
anyeṣāṃ sarvāśaucaṃ) kulālasya ṣaṭtriṃśaddinaṃ 
kuṃbhakārasya pañcatriṃśaddinam | jilpinaḥ pañcatriṃśaddinaṃ 
sūcakasya ṣaṭtriṃśaddinam | tāṃbūlakasya ṣaṭtriṃśaddinam | 
rajakasya ṣaṭtriṃśaddinam | tailavikrayasya ca ṣaṭtriṃśaddinam | 
anyeṣāṃ sarvāśaucaṃ uktaṃ kāmike - 

pratilomiṣu nāśaucaṃ tenityā śucayo yataḥ | iti 
jananestikrāntaṃ jananāśaucaṃ nāsti | pitusnānaṃ mātṛṃ tathā 
ca saṃgrahe - 

pitu snānantadanyeṣāṃ na ca tatsūtakātyaye iti | maraṇandvividham 
- sumaraṇandurmaraṇañca | ādyaṃ dvividham | strīmaraṇaṃ 
puṃsaraṇamiti | puṃmaraṇo nāma prāk sadyaḥ | 

p. 348) 

dantu janmanaḥ prāgekāhaṃ cūḍā ca * tha vañciṃ? sapātitu | 
daśadina kṣatriyā maraṇe tatputrajanane ca ṣaṭdinam | 
vaiśyāmmaraṇe tatputrajanane bhartukaraṇātprāgdinam | 
upanayanātprāk tatopi kañci dadhikam | upanayanātparaṃ 
pūrṇāśaucam | tathā jñānaratnāvalyām | 

ānāmakaraṇātpadya ekāhandantajanmanaḥ | cūḍāyāstridinaṃ 
proktaṃ tatotyadhikamāvratam || 

tadurdhvaṃ pūrvacchuddhi sarvavarṇeṣvayaṃ vidhiḥ | 

kāmike - 

nāmnaḥ prākdantajananā tatopanayanāvadhi | snānamekadinaṃ 
proktaṃ tridinañca krameṇa tu || 

tadūrdhvaṃ daśāhaṃ syāt jñātīnāmiti | kāmike tu nivṛtta 
cūḍakṣatriyāderviśeṣa uktaḥ | 

yadā nivṛtta cūḍaḥ syāt kṣatriyo ṣaṭdinaiśśuciḥ | vaiśyastu 
navabhiśśuddhaśśudro dvādaśabhirdinaiḥ || 

jñānaratnāvalyāṃ sūcitaṃ tatopyadhikamāvṛtāditi tasmāccūḍā 
karaṇānantaramupanayanātpūrvaṃ brāhmaṇasyāpi caturdinaṃ 
pañcadinaṃ vā āśaucaṃ bhavati brāhmaṇasya 
mauñjībandhanamupanayanaṃ kṣatriyasya dhanurgrahaṇa vaiśyasya 
vratodagrahaṇaṃ tadvayamātrataḥ pūrṇāśaucaṃ tathā ca kāmike - 

p. 349) 

āmauñjī bandhanādvipraḥ kṣatriyasya dhanurgrahāt | 

tridinaṃ kathyate strīṣu kṣaurādaṣṭama varṇācca 
vivāhātpūrvavatkramāditi | dattānuḍhāyāḥ kanyāyāmaraṇe pa * 
* jñātyorapi tridinamāśaucaṃ bhavati | uktaṃ saṃgrahe - 

trirātraṃ parato jñātyordattānūḍhāmṛtāvadhamiti | tadūrdhvaṃ 
tu kanyāyāṃ sāpiṇḍayaṃ nāstyeva | bhartṛkula eva 
sarvamanuṣṭheyaṃ tathā ca candrajñāne - 

anyagotrapraviṣṭānāṃ dāyamāśauca miṣyate | jñātitvañca 
nivartante tatkule sarvamucyate || 

tasyāśca striyo bharturyadyadāśaucaṃ tattastha api bhavati | tathā 
ca candrajñāne - 

yadyadbharturāśaucaṃ bhāryayāstanna saṃśaya iti atra 
upanayanātpūrvakālīna puṃmaraṇeṣvapi vivāhātpūrvakālīna 
strīmaraneṣu ca sarvatramātṛpitrossasrvadā daśāhamāśaucam kṛte 
nāmakaraṇe bhrātṝṇāñca daśāhaṃ - tathā ca kāmike - 

bhrātṝṇāñca daśāhaṃ syāt kṛtenā na tu sarvadā | 
pitrorddaśāhamevaṃ syāt sarvadāśaucamagrajāḥ || 

atra sapiṇḍānā tridināśau ca viṣaye 
samānodakavargāṇāmekadināśaucaṃ bhavati ekadināśauca viṣaye 
snānam | tathā ca kāmike - 

p. 350) 

tridinañca sapiṇḍānāṃ yatratatraika vāsaram | samānodaka 
vargāṇā māśaucaṃ vihitaṃ vidhau || 

ūrdhvadantodbhavātpūrvaṃ snānanteṣāṃ prakīrtitam | 

dantodbhavāditi ekāha viṣayañca | kanyābālamaraṇa viṣayāśauca 
sarvavarṇa sādhāraṇaḥ | tathā ca jñānaratnāvalyām - 
sarvavarṇeṣvayaṃ vidhiriti smṛtau ca | 

vayovasthāśritāśaucaṃ varṇānāṃ tulyamucyata iti 
upanayanātpūrva kālīnamaraṇeṣu sa piṇḍānāmāśaucaṃ nāsti 
mātuḥ pituśca sodarāṇāñca trirātraṃ 
triṣumāseṣūktamāśaucaṃ bhavati | tathā ca saṃgrahakāraḥ - 

pitrorbhrātṛbhavennānyeṣvanupetātvadhamiti smṛtau tu 
bālāsaṃskāranibandhana māśauca muktam | yathā ca saṃgrahakāraḥ 
- 

dāhehaḥ khanane sadyodantotpatterataḥ param | khananehastryahandāhye 
tyāge ca tryahamiṣyate || iti 

saṃskārahyadāpikālastatraivoktaḥ | caulāparaṃ bhavedadāho 
nāmnaḥ prāk khananaṃ smṛtam | 

dāhovā khananandantāt parantyāgassavātha tat | iti | 
dahanakhananavidhisvarūpaṃ sarvaṃ suprabhede caryāpādedraṣṭavyam 
| upanayādūrdhvapareṇa tu āśaucinaḥ pañcavidhāḥ - 
pūrṇāśaucinaḥ stryahāśaucinaḥ pakṣiṇyāśaucina 
aharāśaucinaḥ sadyaśśaucinaśceti | 

p. 351) 

jananavatpitrādi saṃpiṇḍāḥ pūrṇāśaucinaḥ | 
pūrṇāśaucityañca brāhmaṇasya daśāhādinā pūrvamevoktaṃ 
kāmike - 

āsaptapuruṣā grāhyantatpuṃsāṃmṛta sūtayoriti | tataḥ pañca 
puruṣaparyantaṃ samānodakārastryahāśaucinaḥ | 
śiṣyasaṃbandhināñca tridinamāśaucam | tathā ca kāmike - 

tatopi tryahamāśaucaṃ parataḥ pañcapūruṣāt | śiśyeka 
gurusaṃbandhāt gurusaṃbandhinaśca ye || 

tyajeyustridinaṃ karma nityādanyajjapādikamiti | 

mātāmahī mātāmahamātula mātubhāgineya 
mātṛsvasṛsvaputrīdaulyā ityaṣṭau janāssannidhau 
tryahāśaucinaḥ | strī mṛtau mātā pitṛsvaputrīdauhitrasvastrīya 
bhartṛsvastrīya naptṛstriyāśca ṣaṭjanasaṃnidhau 
tryahāśaucinaḥ | taduktaṃ saṃgrahe - 

bhāgineye ca dauhitrye mṛte ca tryahamiṣyate iti aditaḥ 
pratipāditorthoyaṃ saṃgrahaślokassukhabodhārthamucyate 

puṃmṛtau mātṛpitarau putrī dauhitra * * taḥ | 

bhartṛ svasuta ṣaṣṭhaste pratyakṣe tryahādhina ityakṣe pratyakṣa 
ityarthaḥ | vijñāyamānabāndhavāḥ pakṣiṇyāśaucinaḥ | 
taduktaṃ kāmike - yāvadvijñānamiti | 
strīmṛtāvaṣṭatriṃśajjanāḥ puṃ mṛtau ṣaḍviṃśatijanāśca 
yonisaṃbandhāḥ pakṣiṇyāśaucinaḥ tathāhi strī mṛtau 
janakajanakakoṭau catvāraḥ | 

p. 352) 

janakakoṭāvaṣṭau svātmakoṭau pañcadaśasvajanyakoṭau 
sapasvajanyakoṭau saptasvajanyakoṭau catvāraḥ | puṃ mṛtau 
janakakoṭau dvau janakakoṭau catvāraḥ | svātmakoṭau catvāraḥ | 
svajanyakoṭau dvau āhatya sapiṇḍānetān dvādaśapūrvokta 
ṣaḍviṃśati janāḥ pakṣiṇyāśaucinaḥ uktaṃ saṃgrahe - 
mātṛsvasṛsutāputravityādi tatpratipāditārtha saṃgrahaśloka 
sukhabodhārthamucyate - 

mātā pitā pitṛvyo mātulastathā | mātṛ svasāmātulāni 
pitṛstrī pitṛṣyasā? | 

mātṛṣvasurmātulasya pitṛṣyasya pitṛṣvasuḥ | strī 
putrasnuṣāsvasyāḥ svasābhrātā tadaṃganā || 

svasubhrātusnuṣā putrī putrasya duhitāpi ca | svapautrī ca 
svadauhitrī svadauhitraṃ tadaṃganā || 

aṣṭatriṃśajjanāhyetestrīmṛtau pakṣiṇī juṣaḥ | 

sapiṇḍādvādaśaiteṣu muktvānye puṃmṛtau tathā iti kāmike ca - 

ūḍhāmaraṇe mātāpitrossodarīmṛtau | bhrātṛrbhāgineyamṛtau 
mātulasya pakṣiṇī pratipāditā || 

yathā - 

pakṣiṇī syātpradātāyāḥ pitrossodarī mṛtau | tatsutānāñca 
prāyeṇa pakṣiṇī dvijasattamāḥ || 

iti pradattāyā ūḍhāyā ityarthaḥ | pakṣiṇīnāndinadvayaṃ 
rātrirvā rātridvayaṃ dinaṃ vā bhavati | 

p. 353) 

taduktaṃ kāmike - 

divasadvayamadhyastha rātrirvā rātrimadhyagam | dinaṃ vā 
pakṣiṇītyuktā jñātvevaṃ karmakārayet || 

aharāśocinastu pūrvoktā eva pakṣiṇyā śaucinaḥ | parokṣe 
aharāśaucinaḥ | taduktaṃ saṃgrahe yathāhi - 
yonisabandheṣvaharvidhirasanni * * ti | 
śiṣyagurusaṃbandhivyatiriktāśśaiva mārgasthā dīkṣitā api 
dināśaucinaḥ | taduktaṃ kāmike - 

tebhyonyaiva śaivamārgasthā gṛhiṇogṛhiṇopi vā | dinamekaṃ 
kṣayeyukteśāvāśaucāya vivakṣitāḥ || 

ityayañca tryahapakṣiṇyaharvidhi - varṇasādhāraṇaḥ | uktaṃ 
saṃgrahe sadyaśśaucinastu mātuḥ pituśca gurvādessodake 
srāvemātṛsandhau vayasyadham | savarṇasamaṃhiti 
vijñāneśvaraghoṣitamiti bāndhavāḥ | ātmabāndhavānāṃ 
pakṣiṇyā vihitatvāt uktaṃ saṃgrahe bandhaustānamiti 
bāndhavānāṃ trayāṇāṃ svarūpaṃ vijñāneśvare pradarśitam | 
tadyathā - 

ātmapitṛṣvasuḥ putrāḥ pitṛmātṛsvasussutāḥ | 
piturmātulaputrāśca vijñeyāḥ pitṛbāndhavāḥ || 

mātṛpitṛṣvasuḥ putrā mātṛmātuṣvasussutāḥ | māturmātula 
putrāśca vijñeyāmātma bāndhavāḥ || 

ityatra sadyaśśauce ca snānānāntamevāgham | uktaṃ girismṛtau - 

p. 354) 

sadyaśśaucantu vānyasyā dāśaucaṃ saṃsthitasya tu | 
yāvatsthānaṃ na kurvanti sacelaṃ bāndhavā iti || 

syāladīnāmmaraṇe tatsaṃbandhināṃ snānādeva viśuddhiḥ | 
taduktaṃ jñānaratnāvalyām - 

syālake tatsute mitre dauhitre bhaginī patau | jamātrādau mṛtevāpi 
snānādeva viśudhyati | iti 

a * * dauhitrapadaṃ bhinnadauhitrī padadīkṣā saṃskāra 
saṃskṛtānānniṣidhyatītyarthaḥ | yātrābhṛgupatanādimaraṇaṃ 
sadācāryānumatyā kṛtavatāmapimaraṇe sadyaśśaucantatraiva | 

tīrthayātrā bhṛgormātā sanyāso vahniveśanam | mahāpatha 
pravṛttiścamaukhya ca neśanādikam || 

ityadipaśujātīnāṃ dīkṣito na samācaret | 

atyantaṃ kliṣṭadehaścet doṣakṣayapīḍitaḥ | satāmācārya 
viprāṇāṃ gṛhītvā saṃmatintataḥ || 

tatkālocitamālocya kāryaṃ niṣkṛtipūrvakam | 

tadāpi sūtakaṃ nāsti snānadeva pariśudhyati | brahmacāriṇo 
bhautikasya naiṣṭhikasya vānaprasthasya yateśca sapiṇḍamaraṇe 
cāśaucaṃ nāsti | taduktaṃprodvīte - 

brahmacārī jaṭādhārī sanyāsyāśauca varjitaḥ | 
vānprasthayatiścāpi āśaucaṃ varjayetsadā || 

p. 355) 

kūrmapurāṇe ca - 

naiṣṭhikānāṃ vānaprasthānāṃ yatīnāṃ brahmacāriṇām | 
nāśaucaṃ kathyate sadbhiriti | patitasyāpi maraṇe 
sapiṇḍānānnāśaucam | tatraiva patite ca tathāmṛte | 

patitānāṃ na cāghaṃ syānnāntyeṣṭirnāsti sañcayaḥ | 
nacāśrupātaḥ piṇḍo vā kāryaṃ śrāddhādikaṃ tvacāditi || 

śivadharmiṇīdikṣitasyāpi nāśaucam | uktaṃ kāmike - 

śivavratadharasyāsya na mṛtanna ca sūtakam | pūrvāgrānapekṣatvā 
dasta saṃhārahetutaḥ || 

suprabhede ca - 

samyak jñanisvadharmastho na tyajet jñānināntataḥ | śudhyate 
tatkṣaṇāt jñānī ajñānī coktabhāk bhavediti || 

lokadharmiṇyāmapi pṛthak pākabhujānnirvāṇa dīkṣitānāṃ 
sūtakaṃ nāstīti pūrvamevoktam | yathā prāyaścitta samuccaye - 

nirvāṇa dīkṣitānāntu pṛthak pākabhujāmapi | āśauci 
yogantyajatāṃ nasyātāṃ mṛtasūtake || 

atra brahmacaryādīnā māśaucā bhavapādanepi sadyaśśauca 
vidhessnānamātraṃ kartavyam | taduktaṃ saṃgrahe - 

āghorāśramiṇornāśe varṇoktamanyathā mṛtau | sadyarāśau 
gṛhiṇyevaṃ sadyonyeṣu sadāmitha || iti 

p. 356) 

prāyaścittasamuccaye - 

astasaṃsārabījatvāt satkriyāḍhyataḥ | 

kṣaṇamātraṃ bhavettacca snānādeva nivartata iti dānādau 
sadyaśśaucamuktam | jñānaratnāvalyām - 

dāne yajñe vivāhe ca saṃkrame deśaviplave | āpadyapi ca 
kāṣṭhāṃ vā sadyaśśaucaṃ vihīyate iti | 

kūrme tu - 

kāmyavrateṣu dānārcanarahitatayā vratakaraṇaṃ prakārāntara 
viṣayeṇa uktam | 

kāmyopavāse prakāntetvantarāmṛtasūtake | tatra kāmyavrataṃ 
kuryāddānārcana vivarjanamiti || 

tatraiva rogiṇassūtikādinimitta snānaprāptau satyāṃ tasya 
śuddhiviśeṣaḥ pradarśitaḥ - 

āturo snānamāpanne daśakṛtvobhyanāturaḥ | 

sṛṣṭvāsṛṣṭvā bahisnāyā tadāsau śuddhimāpnuyāditi | 
mahākarmādi pravṛttānāṃ vratacāndrāyaṇādi pravṛttānāñca 
sadyaśśaucaṃ yathā prāyaścittasamucaye - 

mahākarmapravṛttānāṃ yajñaśeṣakṛtau tathā | vivāhe voḍhuḥ 
prakrānte kanyādānodyatasya ca || 

devotsavapratiṣṭhāyāṃ ācāryayajamānayoḥ | 
paricārakamartyānāṃ sadyaśśaucaṃ vidhīyate || 

p. 357) 

vrate cāndrāyaṇādīnāṃ homapārāyaṇādiṣu | 

śrāddhe ca tīrthayātrāyāṃ sadyassyāditi - 
rājasevakamartyānāṃ yuddhe maraṇassadyaśśaucaṃ prāyaścitta 
samuccaye - 

rājasevakamartyānāṃ mṛtau yuddhe ca bāndhavāḥ | 
sadyaśśuddhastadānī tadūrdhvadehikamiṣyate || 

ūrdhvadehikamapi tadānīmeva kartavyam | na tu durmṛtavat kālāntara 
ityarthaḥ | abhiṣikta kṣatriyasya śivabhaktānāntriṇāñca 
nāśaucam | kāmike - 

rājānassarvadāpūtā abhiṣekeṇa saṃyutāḥ | mahānto 
mantriṇaścāpi yadibhaktā maheśvarā || iti 

candrajñāne ca - 

pratiṣṭhācotsave caiva aṣṭabandhana karmaṇi | dīkṣāyāñca 
viśeṣeṇa aṃkuraṃ kārayedbudhaḥ || 

mahotsavāraṃbhakāle tu naimitte kṛtadeśikaḥ | naimitte kṛtamadhye 
tu sūtakānāṃ praveśanam || 

jyeṣṭhapatnī supatnī ca mātṛpatnī tathaiva ca | ekāṃ patnīṃ 
prasūtañca dīkṣitānānna vidyate || 

āśaucaṃ na camekramaṃ padmapatramivāṃbhasi | yatīnāṃ 
pathikānāñca yogināṃ brahmacāriṇām || 

tathā ca śivabhaktānā māśaucaṃ na ca vidyate | 

p. 358) 

ārabdha kriyāṇāmāśaucaṃ nāstītyuktam | yathā - 

yaḥ kriyāñcaiva cārabhya kriyāpūrteradhodbhavaḥ | 
kartāraścetpurāteṣāṃ nirddoṣamiti kathyate || 

sahasrepi - 

kṛcchrādāvṛtasavaśrāddhadānahomatatvodhvaye | 

prārabdhe tatpravṛttānā sadyaśśaucamadhāgata mityāśaucamadhye 
kṛcchrādi samāptiścecchiṣṭāhamaghaṃ bhavati | 
tadbahiścettirātramityādi vakṣyamāṇāti krāntāśauca 
vidhirbhavati | yathā saṃgrahe - 

kṛcchrādīnāṃ samāptiścedadhe śiṣṭohamiṣyate | 
tadbahiścettrirātrādirityāha bhagavānmanuriti || 

durmaraṇamapi dvividham - 

buddhipūrvakṛtaṃ pramādakṛtañceti | tatra prathame sapiṇḍānāṃ 
sadyaśśaucam | tadā tūṣṇīmeva tasya saṃskāraḥ | kālagrahe - 
pramādāddumṛtau sadyaśśaucañca samācarediti - atra maraṇasya 
buddhipūrvatvannāma maraṇasādhana pravṛttireva buddhipūrvatvam | 

nanu maraṇasya kotyakāmanīyatvāt tādṛśī ca pravṛtti aśanau 
nirjjagamiṣyati vā | sarpe prasarpati vā | kuḍaye? vipadiṣyati vā 
| diyakṣatyagnau jṛṃbhati vā kūlaṃ kaṣāyāṃ 
nadyādipravahatyāṃ vā saṃbhavati | evaṃ bahuvidha manyadatyūhyam 
| 

p. 359) 

durmaraṇaviṣayañca bahuvidhāḥ | tathāhi - 

ye krodhena sarpādiviṣeṇa vā śastreṇa vā viṣa bhakṣaṇena vā 
girivṛkṣādāvārūhya patanena vā prāṇān parityajanti te 
durmaraṇaviṣayāḥ | taduktaṃ sārdhatriśatikāyām - 

krodhātprā * ścadviṣādvahne jastrācca viṣabhakṣaṇāt | 
girivṛkṣātprāṇahāni ṣāṇmāsātparivatsarāt || 

punassaṣkāraṃ kṛtvā darbhāṇāñcaiva pūrvavaditi | 
etādṛśānāmmṛtānāmāśaucannāsti | pramādāddurmṛtānā 
māśaucodakā nādikamanuṣṭheyamiti kūrmapurāṇe pradarśitam | 
yathā - 

viṣādyupahatānāñca vidyutā pārthivairapi | sadyaśśaucaṃ 
samākhyātaṃ saṃghātamaraṇepi ca || 

atha kaścipramādena bhriyategni viṣādibhiḥ | tasyāśaucaṃ 
vidhātavyam kāryañcaivodakādikamiti | eṣāṃ maraṇe 
sapiṇḍānāṃ bhasmānta dīkṣenoktaṃ yathā - 

kriyā hīnasya mūrkhasya kataryasya tathaiva ca | ṛṇagrastasya 
ḍaṃbhasya bhasmāntaṃ sūtakaṃ bhavediti || 

āśaucinaḥ - dravyāṣyapyaśucīni tathā smṛtiḥ - 

dravyāṇi svasyasaṃbandhādadhe santyaśucīni vai | 

iti | tacchudhyaiva teṣāṃ śuciḥ - tatraiva - 

svāmiśudhyaiva śudhyanti vāriṇā prokṣitānyapi | 

p. 360) 

iti mṛta sūtakā praśaṃsakalpitānāntat pūrvaṃ vā 
saṃkalpitānāṃ dravyāṇāmāśaucaṃ nāsti | tathā ca 
jñānaratnāvalyām - 

sarveṣāṃ vṛddhiśāvādau nāsti sūtakam | 
saṃkalpitānandravyairdāna pūjādikaṃ kārayet || 

tathā ca pūrvarogā ca pūrvasaṃkalpitairapi iti | 

hiraṇyādīn kāniciddravyāṇi svata evāśaucepi śuddhāni | 
taduktaṃ kūrmapurāṇe - 

hiraṇya yonyagocchādya tilāṃ na śuddhasarpiṣāṃ | tilānikṣu ca 
śākañca lavaṇaṃ kāṣṭhakaiva ca || 

toyandadhighṛtantailamauṣadhaṃ kṣiramave ca | āśaucināṃ 
tṛṇādgrāhyaṃ śuṣkānaṃ caivanityaśaḥ || 

putrajanmadine dravyāṇāmāśaucaṃ nāsti devatāsāṃnidhyena 
puṇyadinatvāt taduktaṃ ādityapurāṇe - 

devāścapitaraścaiva putro jāto dvijātmanām | āyānti 
tadahastasmāt * saṃpūrṇañca sarvadā || 

tatra dadyāt suvarṇyantu bhūmiṃgāṃ turagaṃ tathā | chatraṃ 
cāgavastraṃ mālyaṃ śayanañcāsanaṃ gṛhamiti || 

tatra sa piṇḍānāṃ api pratigrahedhikārosti | pituśca 
dānādhikāraḥ taduktaṃ trilocācāryavayeṇa - 

prasūtau karvanā nābhiḥ prāgdāne yogyatā pituḥ | 

p. 361) 

āśaucanānta nyeṣānniṣaddhaḥ pratigraha iti | 
nābhikartanātpūrvamityetatprakārāntaram | yāvacchuvāvasthānañca 
grāmasyāpyāśauca masti | bahiśśavaragamanānantarameva 
śivapūjādi kartavyam | taduktaṃ kāraṇe - 

śāmo dvādaśa daṇḍārintā vāstau yadimṛtastutam | parityajya 
śivaṃ pūjya nityanaimittikaṃ caret || 

grāmādbahirgate prete śivapūjāṃ samācarediti | 

ekādaśadhanurantara vīthyantare mṛtasyāvasthāne itaravīthiṣu 
śivapūjādikaṃ kartavyaṃ | tadāhamanuḥ - 

nādyādantaśśave grāme nādhīyānnā juheti ca | tāni vīthyantare 
kuryā dhanurekādaśāntara iti || 

antaśśavetyagnihotrādikaṃ śrotakarma kuryādeva | 

stryantare śrutismṛtyorvirodhe tu śrutireva balīyasī | 
tasmādantaśśavegrāme juhuyācchrauta pāvakamiti || 

kuṭikapattanakharvaṭarājadhānīṣu antaraśavadoṣo nāstyeva | 
tathā smṛtiḥ - 

kuṭike pattane caiva kharvaṭe rājadhāniṣu | karmaṇaivārcanaṃ 
kuryāduktadoṣo na vidyate || 

iti kaṭikādi svarūpañca suprabhedevarṇitam | 

viprāṇāñca sajātyānāṃ vā sogrāma iti smṛtaḥ | 
śūdrairadhiṣṭhitaṃ yattat kheṭakaṃ parikīrtitam || 

p. 362) 

teṣāṃ sīmāntare yeṣāṃ vāsaṃ kuṭikamucyate | caturaṃga 
samākīrṇa nṛpabhṛtyaissamākulam || 

rājaveśma samāyuktaṃ rājadhānī prakīrtyate | 
dīpāntaragatadravya krayavikrakairyutam || 

pattanaṃ tvābdhitīre tu tayorante tu kharvaṭamiti | 

ayañca daśāhavidhirāhitāgnerddahadinādiḥ | anāhitāgnermaraṇa 
dinādi samākulam taduktaṃ kāmike - 

kṛtakṛtyāni kāryasya mṛtasya dahanāditaḥ | 
anāhitāgnerāśaucaṃ maraṇāhātprakīrtitamiti || 

ādimadinavadvāśauca viṣayodaya māśritya pravartanīyam | 

taduktaṃ jñānaratnāvalyām - 

rātrau striyo rajo yoge janmamṛtyośca saṃbhave | pūrvameva dinaṃ 
grāhyaṃ yāvannodayate raviriti || 

sūtakamadhye sūtakasaṃbhave mṛtakamadhye mṛtakasaṃbhave 
pūrveṇaivottarasya śuddhiḥ | taduktaṃ kāmike - 

sūtake sūtakaṃ bhūyo yadyapi syadvijottamāḥ | prākroṣeṇaiva 
śuddhissyāt mṛtake mṛtakaṃ tathā || 

suprabhede ca - 

sūtake sūtakaṃ vāpi pretake pretakantu vā | prāptāśaucadinaṃ 
sarvaṃ pūrvāśaucādvinaśyati | 

p. 363) 

candrajñāne ca - 

sūtakaṃ sūkenaiva śāvaṃ śāvena śudhyatī ti | 

śāvāśaucamadhye sūtakasaṃbhave śāvāśaucena naśyati | 
sūtakamadhyeśāvāśaucasaṃbhave sūtakena śāvāśaucaṃ naśyati | 
uktaṃ candrajñānakāmikayoḥ - 

śāvāśauce samutpanne sūtakantu yadā bhavet |śāvena śudhyatīti 
| na sūtiśśāvaśodhinīti | jñānaratnāvalyāmapi - 

śāvenāśudhyate vṛddhirnavṛddhayā śudhyate śavaḥ | 
dirghāśaucenālpāśaucaṃ naśyati | alpāśauca madhye 
dīrghāśaucamāgataṃ cenna naśyatīti | taduktaṃ kāmike - 

mṛtake mṛtakañcetsyā sūtake sūtakantathā | tatrādhikena 
śuddhisyānna ca nyūnadinaiśśuciriti || 

pūrvasyāntadinevāśaucāntaraṃ samutpannaṃ cet 
pūrvāśaucādinādupari dvidinamāśaucam | pūrvasyāntadine 
tadbhavati cet tadupari tridina māśauca manuṣṭheyam | taduktaṃ 
candrajñāne pūrvasyāntadine yadi dvidivasācchudhyet prabhāte 
tryahamabhūditi sapiṇḍānāṃ daśāhātparataḥ 
atikrāntadaśāhāśaucaṃ māsatrayamadhye śravaṇe 
trirātramanuṣṭheyam | tadūrdhvamabdaparyantaṃ tat śravaṇe 
ekadinamanuṣṭheyam | 

p. 364) 

ataūrdhvaṃ snānameva tathā kāmike - 

atikrānte daśāhe tu trirātramaśucirbhavet | trike taddinaikaṃ 
syāt snānamevordhvamabdata iti | 

kūrmapurāṇe ca - 

atīte daśakebhyoktaṃ sapiṇḍānāṃ trirātrakam | tathā ca maraṇe 
snānamūrdhvaṃ sāṃvatsarāditi || 

tridināśaucinamaharāśaucināñcāti krāntāśauca viṣaye dinaṃ 
sadyaḥ krameṇa bhavati | pakṣiṇāśaucināntu daśāhamadhye 
tacchravaṇe ekakālaḥ | daśāhātparata śravaṇe snānamātrataḥ | 
satyāśaucedinaṃ sadyassūtakāmaraṇāśaucinoḥ | 
pakṣiṇyadhiṣvadhānta sruksekakālonyathāplava iti daśāhamadhye 
maraṇa śravaṇe sapiṇḍānāṃ sarveṣāmapi śiṣṭohamevāśaucam 
bhavati uktaṃ saṃgrahe - 

śiṣṭāhamapi sarveṣāṃ eva jñā * * * daśā | 

hamadhye asthisañcanayāt pūrvaṃ mātā pitrormaraṇaśravaṇe 
putrasya śiṣṭāhantadūrdhvaśravaṇe śravaṇadinamārabhya 
daśāhantadapi saṃgrahe - prāksañcayanātsutasyāsthiṃ 
tadūrdhvandaśātṛkamiti | daśātparaṃ saṃvatsarādyathā ataurdhva 
daśāhike tu tau dehike mātā pitrormaraṇe mātṛkamiti | 
saṃpatnyāṣṭā maraṇe te daśāhamāśaucam | 
vatsarātparamakṛtaurdhvadehike śrutemātāpitrorviṣayedaśāhaṃ 
mātṛsapatnyāviye tryaham | 

p. 365) 

kṛtaurdhva dehike tu mātāpitrostryahaṃ dinantasya bhavati tathā 
prāyaścittasamuccaye - 

pitarau cenmṛtau syātāṃ dūrasthopi putrakaḥ | śrutvā 
taddinamārabhya daśāhaṃ sūtakaṃ bhavet || 

atītebdepikartavyaṃ pretakāryaṃ yathāvidhi | 
pitṛpatnyāmatītāyāḥ mātṛvajija dvijottamāḥ || 

saṃvatsarepyatītepi trirātrimaśucirbhavet | 

saṃgrahepi spaṣṭamuktam - 

daśarātraṃ sadāpitroḥ parokṣamaraṇaśrutau | tryahaṃ 
mātṛsapatnābhyāṃ daśāhaṃ vatsarādadhaḥ || 

kṛtaudhve dehike abde dinaṃ tasyāstryahaṃ tayoriti | atra 
jananamaraṇanimittāśaucayepi svādhyāya sakarmaṇāñca * * * gaḥ | 
atra marīciḥ - 

sūtake karmaṇāntyāgassandhyādīnāṃ vidhīyate | 

yathā smṛtyantare - (sūtake caturṇāṃ samayādīnāṃ krameṇaika 
dvitri caturddinānyevānadhyāya dināni - yathā tatraiva) dānaṃ 

dānaṃ pratigrahaṃ homa svādhyāyo devatārcanam | vaiśvadevādikaṃ 
sarvaṃ sūtake vinivartate || 

adivadevatābhayaḥ - mataṃge ca - na * * * vṛttena na kāraṇa 
jñānamuttamam | puṇyakāleṣunādhyeyantrābhotpatriṣu suvrata | 

p. 366) 

sūtake caturṇāṃ samayādīnāṃ krameṇaika dvitri 
caturdinānyevānadhyāyadināni - yathā tatraiva - 

ekaṃ dvetrīṇi catvāri dvitvaṃ nānāntavastinām | prakartavyaṃ 
pratiṣṭhāyācārya yajamānayoḥ || 

paricārakamartyānāṃ sadyaśśaucaṃ vidhīyate | vrate 
cāndrāyaṇādīnāṃ hemapārāyaṇādiṣu || 

śrāddhe ca tīrthayātrāyāṃ sadyassyāditi | anadhyāya 
vṛttānāṃ yathākramaṃ * * deyepi || 

ekavṛdhyā caturṇāṃ syuranadhyayadināni tu | 

sūtakepi śaiveśavārcana manuṣṭheyam | yathā aṃśumati - 

prajālopo na kartavyassūtike pretakepi ca | śivamantreṇa kartavyaṃ 
snānamātreṇa śudhyati || 

athāśaucaṃ na bhavettatra padmapatramivāṃbhasi | 

mataṃge ca - 

devāgni gurukāryāṇāṃ vicchedo naiva vidyate | 

kālottarepi - 

eka kālaṃ trikālaṃ vā catuṣkālamathāpi vā | apūjya 
parameśānaṃ bhukte yastupramādataḥ || 

prāyaścitaṃ prakartavyaṃ anyathā narakaṃ vrajet | pūjālopo 
kartavyassūtake mṛtakepi ca || 

p. 366) 

jalabudbudavaccaiva tasmālliṃgaṃ sadārcayet | iti 

ayaṣṭvā tu kramān bhuṃkte ajāpi mūtaretasi | 
ahomīmalamaśnīyāddātā ca viṣamaśnute || 

tathā skande - 

akṛtvā pūjanaṃ śaṃbho yo bhuṃkte parameṣṭhinaḥ | krūra 
pañcamalañcaiva sośnātyevaṃ na saṃśayaḥ || 

brahmakaivarte ca - 

īśānārcanavarjita bhojyamannaṃ kīḍaṃmalaṃ tatkuṇapaṃ vadanti 
| bahiṣkṛtassarvajanaissapāpī prayāti ghorāṃ narakāṃ naśeṣāt 
|| 

śivadharme - 

arcayitvā mahādevaṃ āpannopi sadābudhaḥ | varaṃ 
prāṇaparityāgaśśiracchedopime varam || 

natvanabhyarcya bhuñjīyāt bhagavantaṃ trilocanam | evaṃ nirvahate 
yastu yāvajjīvaṃ śivārcanam || 

manuṣyacarmaṇābaddha sa rudro nātra saṃśayaḥ | idaṃ 
śivārcanaṃ bhaktijñānavairāgyānyatamadārvyavatāṃ bahireva 
kāryaṃ tadrahitānāmantareva kāryam | yathā kāmike - 

bhaktijñānañca vairāgyameteṣvanyatamantu vā | yasya sadya * ve * * 
kāryaṃ samayinārcanam || 

mandaṃ mandataraṃvāpi yasyaitantritayaṃ bhavet | 

antaryāgaṃ stutenāpi kartavya iti | aṃśumati - 

p. 367) 

antaryāgaṃ kurvatastu liṃgārcanaṃ guruṇā svajātinā anyena vā 
kārayitavyamityuktaṃ tadyathā - 

svakarmānuṣṭhitañcaiva janahīnaṃ tu bhasmakam | mānasañca 
yajeddhīmān sarvandānasaṃkalpanam || 

talliṃgamarcayitvā na tu guruṇā svajātinā | anenaivārcanaṃ 
kuryāt antepuṣpāñjalitrayam || 

āśaucānte ca kartavyaṃ pūrvamārge yajettataḥ | 

atra puṣpāñjali dānānmanasārtita dakṛduccālitamagnya 
sannidhāveva kartavyannavoparitasya pūjāmaṇṭapapraveśe 
yogyatvādanena dṛḍhammātāpi ātmārthapūjanameva kāryam | yathā 
kiraṇe - 

ātmārthaṃ pūjayennityaṃ sūtakaṃ pretakaṃ nahi | 
parārthamarcanannityaṃ pūjanaṃ naiva kārayet || 

svakarmāṇi sadākuryāt devakarmāṇi naiva hi | 

aṃśumati ca - 

iti jñātvā tu yatnena pūjayansadāśivaḥ | sūtake pretakeśauce 
ātmārthañca viśeṣataḥ || 

sūtakarahitenāpi pṛthak pākbhujā nirvāṇadīkṣitena paramārtha 
pūjanaṃ vikalpena kartavyam | yathā kāmike pṛthakpākabhujo yadi 
svārthe vāthaparārthe vā vidhāna midamīritam | 
parityajetparārthaṃ vā loke saṃvaraṇāya ca | 

p. 368) 

tasya japapradakṣiṇāderapi na parityāgaḥ | uktaṃ kālottare - 

japapradakṣiṇādīni kartavyāni prayatnataḥ | 

āśaucināṃ sarveṣāmapi bāhyaprakārapraveśanena doṣaḥ | 
taduktaṃ kāmike - 

eteṣāmapi sarveṣā prakārasya praveśanam | agramaṇṭapa bāhye tu 
na doṣāya prakalpate || 

iti tatraiva ye dīkṣitānāṃ āśaucināṃ viśeṣāḥ pradarśitāḥ 
yathā - 

āśaucānāntrivarṇānā mantarmantarmaṇṭapaveśanam | 
dīkṣitānāṃ na doṣāya bhavedeva mūnīśvaraḥ || 

tatonyeṣāṃ praveśe tu pañcagavyena secayet | 
tadbahirveśanteṣānnadoṣāya prakalpata || iti 

sūtakibhiḥ pretakibhirgā pūrvāṇāṃ sparśane 
tatpuṣpāṇāntatpuṣpa spṛṣṭabhāsānāmapi parityāga eva 
taduktaṃ kālottare - 

sūtakī puṣpsasaṃsparśe puṣpabhāṇḍāni varjayet | aghorāstreṇa 
mantreṇa lakṣahomaṃ samācaret || 

pratake sparsane doṣo lakṣa * * mantathaiva ceti | 

rudrākṣāṇānddhāraṇaṃ varjyaṃ skandakālottare - 

rudrākṣaṃ dhārayet strī tu dīkṣāsaṃskāra saṃyutā | sūtake 
mṛtake vāpi rudrākṣaṃ naiva dhārayediti | 

p. 369) 

rajasvalā caṇḍālaspṛṣṭāpi varjayediti - brahmakaivartepi - 
kecitsūtakaśavayorjalamalotsarge ca saṃge 
striyāśśuddhācakṣamalikādīntadadhate svāyukṣaya syāditi 
keṣāñcinmate mantrapurassaraṃ kaṇṭhayorbhujayorvā bhūtānāṃ 
rudrākṣāṇāṃ varjyannāsti mahatyāmālāyā eva varjanam | 
taduktaṃ tatraiva - anye pāpaharaṃ sadā dhṛtimati procye 
bhujekaṇṭhayorakṣaṃ mantrapurassarantu mahatirmālā na dhāryā 
śucāviti - rajasvalānāryastu viṃśatidinādūrdhvaṃ punaścarajaḥ 
prādurbhāve trirātramaśuddhiḥ | taduktaṃ prāyaścitta samuccaye - 

rajasvalā tu yā nārī punareva rajasvalā | sā 
viṃśatidinādūrdhvaṃ trirātramaśucirbhavediti || 

suprabhede tu - 

dinatrayepi pratyekaṃ śuddhiviśeṣo darśitaḥ | 

tadyathā - 

prathamehani caṇḍālī dvitīye brahma dhātakī | trtīye rajakī 
proktā caturthehani śudhyati || 

tasyāśca tasmin dinatrayepi snānādi parivarjanīyam | 
ekabhuktamañjalitaḥ aravarvapātrato pātrodakapānaṃ ca kartavyamiti 
tatraiva - 

trirātramalaviddhā sā snānādi parivarjitā | ekabhuktā na 
kharveṇa vāri sāñjalinā pibet || 

p. 370) 

iti caturthehani dantadhāvana pūrvakaṃ snānaṃ kṛtvā pañcagavyaṃ 
ghṛtaṃ vāpiprāśya śivaṃ pūjayet pūrvadinatrayepi 
antāśśivārcanaṃ kartavyaṃ tathā ca jñānaratnāvalyām - 

snāyāt saṃskṛtya dantādimalānmṛttikayā muhuḥ | pañcagavyaṃ 
ghṛtaṃ vāpi prāśya saṃpūjayecchivam || 

antaryāgaḥ prakartavyastadāpūrvadinatraye | 

antaryāgakaraṇe caturthehani aghoramantrasya sahasrajapaṃ kṛtvā 
pañcagavyaṃ prāśyaśivaṃ pūjayet | prāyaścitta samuccaye - 

yadvānte ghoramantrasya sahasraṃ parivartayediti | atra 
rajasvalānāṃ sajātīyānāṃ vijātīyānāṃ anyonya sparśane 
śuddhiveśeṣāḥ parāśareṇa pradarśitāḥ - tadyathā - 

spṛṣṭvā rajasvalānyonyaṃ brahmaṇīkṣatriyāntayā | 
arddhakṛcchrañcaretpūrvā pādamekaṃ tathāparā || 

spṛṣṭvā rajasvalānyonyaṃ brāhmaṇī śūdrajāntathā | 
kṛcchreṇa śudhyatī pūrvā śūdrāsnānena śudhyati || 

vyāsaḥ - 

rajasvalā yadānyonyaṃ svagotre caikabhatṛke | kāmama kāmatovāpi 
spṛṣṭvā snānena śudhyati || 

rajasvalā sparśe kāmato akāmato vā sandehena vā śivārcane 
svajātīśvaramantrasya sahasraṃ sahasrārthaṃ vāṣṭottaraśataṃ 
krameṇa kartavyam | hīnajātīya rajasvalāsparśe hīnasya 
pūrvoktasaṃkhyardha japaḥ kartavyaḥ taduktaṃ prāyaścittasamuccaye 
- 

p. 371) 

svajātyudakyā saṃspṛṣṭaṃ kāmyaṃ yadiśivaṃ yajet | 
sajatīśvaramantrasya sahasraṃ prajapettadā || 

ajñānatorcane tasya tadarthaṃ jāyate śuciḥ | 
japedaṣṭottaraśataṃ sandehe sampuasthite || 

hīnajātīya saṃsparśe kramādvitri caturguṇam | utkṛṣṭajāti 
saṃsparśe hīnastasyardhamācaret || iti | 

sakāmā kāmayorbheda ṣaṭsahasrikāyāṃ pradarśitaḥ - 

yathā - 

daivādrogāttathā mohādrājacorabhayādibhiḥ | 
ebhirdoṣairakāmitvaṃ śeṣaṃ jñeyantu kāmata || iti 

rajasvalā spṛṣṭasyodakasya sparśane snānācchuddhiḥ | 

udakyādyudakaspṛṣṭo snānaṃ kṛtvā viśudhyatīti | 

nanu strīṇāṃ bhartṛśuśrūṣaṇaika dharmatayā svatantryā 
bhāvāddīkṣā saṃskārādhikārabhāvena kathaṃ śivapūjā 
prasaktiriti cenna | tāsāṃ bharktyādhanumatyā śivasaṃskāre 
adhikārapradarśanāt | 

nādhikārassvatonāryā śivasaṃskārakarmaṇi | yogādbhartura * va 
bhaktiyuktā yadīśvare || 

tathaiva bhartṛhīnāyāḥ putradārābhyanujñayā | adhikāro 
bhavatyeva kanyāyāḥ pituranujñayeti || 

p. 372) 

jananamaraṇa nimittāśaucasya uttaraprabandhena pratipāditasyānte 
saṃbhavakālasnāna mudakasparśanañca brāhmaṇeva kartavyam | 
kṣatriyeṇa snānaṃ vāhanādi sparśanañca kartavyam | 
vaiśyānāmapi snānaṃ vṛtodasparśanañca kartavyam | śūdreṇāpi 
snānaṃ yaṣṭisparśanañca kartavyam | uttarasaṃgrahe - 

aghānte sumakhe snātvā vipraspṛṣṭo buśudhyati | 
nṛpādīnvāhanādīnānyathā abravīnmanuriti | 

atra bāhyasmatayassanti dīkṣitānāṃ śaivānāntu aghānte kartavya 
viśeṣosti | antaryāgaṃ bahiryāgaṃ vā sūtakamadhye kṛtavatāṃ 
putrakādīnā māśaucināmāśaucānte snānamekāhaṃ 
naktabhojanamaghorajapasāhasraṃ daśāṃśahomaśca kartavya uktaṃ 
samuccaye - 

āśaucināṃ samayīnāṃ sandhyopāsti ramantrakā | na kāryo 
liṃgasaṃsparśaḥ kāryamantaśśivārcanam || 

bhaktivairāgyayuktānāṃ liṃgārcāhita cetasām | nāśaucaṃ 
samayasthānāṃ pūjākāle manīṣiṇām || 

tadante tena kartavyaṃ ekāhaṃ nakta bhojanam | aghora japasāhasraṃ 
gaḍḍhuka snānahomayugiti || 

pretakasūtaka saṃbandhe śivārcanaṃ parityaktavatāṃ 
putrakādīnāṃ yāvadāśauca vāsarantāvaddinamāśaucānte 
trikālasnāna pūjāghorasahasra japagnihomapurassarannakta 
yāvadbhojanañca kartavyam | 

p. 373) 

yathā tatraiva - 

pretasūtaka saṃbandhi nityāhāniṃ karoti yaḥ | tasya 
tāvatikāśuddhiryā yadāśauca vāsaram || 

trikālasnāna pūjāgni japahomapurassaram | kāryaṃ ghorasahasreṇa 
naktaṃ yāvadbhojanamiti || 

maraṇavaddahanamapi puruṣaśuciṃ karoti | tathā smṛtyantare - 

mṛtāśauca nimitte dve hananammaraṇantathā | jñātīnāṃ 
maraṇādeva dahanaṃ dāhakasya tviti || 

atra sapiṇḍavyatiriktasyāpi dāhakasya maraṇāśaucaṃ bhavati | 
ubhayorapi maraṇadahanayormṛtāśauca nimittakatvatulyatvāt | asya 
vadāhāśaucapyasya maraṇāśaucādapi prabalatayā tannaśyatvaṃ 
nāsti - uktaṃ kāmike - 

sūtakādviguṇaṃ śāvaṃ śāvādviguṇamārtavam | 
ārtavāddviguṇā sūtiḥ tasmādapi ca dahaka iti || 

pitṛdāhāśaucaṃ vinā dāhāśaucaṃ dāhāśaucamadhye naśyati | 
ubhayorattulyasaṃkhyatayā nimittaikyena ca samatvāt | uktaṃ 
prāyaścittassamuccaye - sannipāte tulya saṃkhyāśaucayośśudhyate 
samamiti | taccaghridvividham | prathamadanaṃ punardahanamiti | 
sākṣāccaritasya dahanaṃ prathama dahanam | 

p. 374) 

atra sapiṇḍānāmāśaucaṃ na vaiṣamyam | asthitvākṛtervā 
dahanaṃ punardahanam | uktaṃ smṛtau - 

asnāpalāśabṛndairvā yadhvā tu pratirūpakam | 
kṣīraprakṣālanaṃ kṛtvā tadasthipretavaddahet || 

ākṛtidahanaṃ suprabhedepi varṇitam | yathā - 

vācāyuktasya maraṇaṃ śastreṇaiva kramāditaḥ | 
vasūrikṣayakuṣṭhādhai rātmaghātakakāraṇam || 

jalena śṛṃgiṇāvāpi vahninā vā viśeṣataḥ | etaistu maraṇaṃ 
yeṣāṃ teṣāmākṛtirucyate || 

sarpeṇa paśunāgaiddeśāntaraṃ gate | dvādaśāntādatikrānte 
cākṛterdahanaṃ smṛtam || 

śastrādimaraṇaṃ yetra kāryaṃ saṃvatsaropari | amantreṇa 
daheddehaṃ khanitvā vāya bhūtale || 

sudarbhairāvṛtaṃ kṛtvā sūtreṇāveṣṭya cākṛtiḥ | plāśa 
patrairāveṣṭaya sūtreṇa parikalpya vai || 

mṛtavatsarvakarmāṇi kārayettu vicakṣaṇaḥ | 

ākṛterdahanaṃ proktamiti | jñānaratnāvalyāṃ tu ākṛteḥ 
karaṇaṃ kuśena vā piṣṭhena vā * mayenavetyuktam | yathā - 

deśāntare vipannasya mṛttikāmadhyadeśakam | kauśīntatpratimāṃ 
kṛtvā vaiṣṭīṃ vā gomayodbhavām || 

p. 375) 

pañcagavyaplutāntasyāntalliṃga mupakārayediti | 

svāyaṃbhuve - 

deśāntare mṛtasyāsya antyeṣṭirdīkṣitasya ca | mṛtasya 
prakṛtiṃ kṛtvā kartavyā ca kuśairapi || 

kūrme ca - 

dehābhāve palāśaistu kṛtapratikṛtiṃ punaḥ | dāhaḥ 
kāryonyathānyāyaṃ sapiṇḍaiśraddhayānvitaiḥ || 

durmṛtānāṃ punarddahanapūrvakāle buddhitatvayonyaṣṭaka 
madhyavartipiśācatva nivṛtyarthamaghora mantralakṣajapa 
rudrabalipūrvaka mākrtidahanantatraivoktam | yathā - 

atha pramādataścorasarpavahnihatātmanām | hastivyāghranadīvega 
saṃgrāhahatajīvinām || 

uddhṛtyātmaviyuktānāṃ anyeṣāmātmaghātinām | apidehaṃ 
dahetpūrvantūṣṇīmeva śivāgninā || 

japatvālakṣamaghorasya dadyādrudrabaliṃ yathā | snātvācamaya 
tathāgamya bhojayecca tapodhanān || 

mahāvratadharānaṣṭau yadvā pāśupatādikān | 
vastrairddakṣiṇayā caitān toṣayitvā visarjayet || 

darbhaiḥ puttalikāṃ kṛtvā taddehapratiyātikām | śeṣaṃ 
pūrvavadāpādya yojayedamale pade || iti 

p. 376) 

brāhmapurāṇe - 

abdāntevātha ṣāṇmāse punaḥ kṛtvā saṃskṛtim | 
trirātramavirdatvā piṇḍaṃ kuryātkriyādikam || 

deśāntaragatasya dvādaśāntātyaye ākṛtidahanapūrvakaṃ 
aurdhvadehikaṃ tasya kartuḥ patnyā api vaidhavyaṃ kāryam | evaṃ 
kṛtenantara deśāntaragataḥ patiḥ punarāgataścettena tasyāḥ 
patnyāḥ dvāhapūrvaṃ māṃgalya muttarīyeṇa 
kaṇṭhesamāropaṇīyam | taduktaṃ suprabhede - deśāddeśāntaraṃ 
gate - 

dvādaśabdetvatikrānte ākṛterdahanaṃ smṛtam | tasya patnyāsti 
cettatra vaidhavyaṃ kārayetkramāt || 

balikarmāṇi cānyāni tvācaiva samantrakam | paścāttadāgate sāpi 
māṃgalyābharaṇaṃ tathā || 

māṃgalyamuttariyeṇa patnyāḥ kaṇṭhetiropayet | 

iti | asya punarvivāha vidhiḥ kālādarśe pradarśitaḥ - 

kāmike tu - 

tithivāranakṣatradoṣe dahājanmamaraṇa saṃbhave ca yathā - 

bhadre tripādanakṣatre śukrāṃgārabṛhaspatau | dahanaṃ maraṇaṃ 
yeṣāstatkulakṣayakāraṇam || 

tadarthameva kartavyaṃ punardahanamādarāditi | 

bhadrā nāmadvitīyā saptamīdvādaśyaḥ | tripādanakṣatrāṇi 
kṛttiko phalgunyuttarāṣāḍha punarvasu viśākha 
pūrvābhādrapadanakṣatrāṇi ṣaṭ anyeṣāmapi smṛtiṣu 
punardahanamuktam | 

p. 377) 

mantravatsaṃskṛtasyāpi asamāptodakasyārvā * * rādinādūrdhvaṃ 
pūnarddāho vidhīyata iti - 

amantrapūrvandagdhānāmaṃgavaikalyaśoṣaṇam | anubhāva 
mṛtānāñca punardahanamiṣyata iti || 

idañca punardahanaṃ dvividham - aṃdhamadhyaka bāhyakamiti | tatra 
prathame * ṣṭātme sarveṣāmāśaucaṃ yathāha saṃgrahe - 

rajā yajvā punardāhe śiṣṭāhamiti | adhabāhyakamapi dvividham - 
yajvapunardahanamayajva punardahanamiti | tatrādye daśāhaṃ yathā 
prāyaścittasamuccaye - 

āhitāgneḥ punardāhaṃ tadāpi daśarātrakamiti | dvitīye tryahaṃ 
yathā tatraiva kālāddāhe punastryahamiti | saṃgrahe tu - asthidāhe 
prāgadhagrahaṇāgrahaṇa vikalpena pūrṇa stryahāśauca vikalpa 
uktaḥ yathāpūrvaṃ prākcedadhāgrahaḥ | asthidāha iti 
sarvatrapunardahane sutānāndaśarātraṃ yathā tatraiva sutānantu 
daśarātramiheṣyata iti | adhunā sāmānya matyānāmanugamana 
nirhāṇa vdhānamucyate | śaivānāmanugamana 
nirharaṇayorviśeṣamanantaraṃ vakṣyāmaḥ | anugamane tu taddinameva 
karmānarhatvaṃ snānāgnisparśana ghṛtaprāśana punasnāna 
prāṇāyāmaissajātīyāvānugamane vijātīyāpi śuddhiḥ | 

p. 378) 

uktaṃ prāyaścittasamuccaye - 

anugamyecchayā pretaṃ jñātimajñātimeva vā | 

snātvā sacelaṃ spṛṣṭvāgniṃ ghṛtaṃ prāśyaviśudhyatīti | 
viprasya śūdrānugamanetryahaṃ vaiśyabhūpayo pretānugamanedvyahaṃ 
teṣāmadhikasahasragāyatrījapa nadīsnānābhyāṃ śuddhiḥ | 
sadrasyadvijādi pretānugamane snānena śuddhiḥ | 
vaiśyanṛpayorvāgre pretānugamane 
snānāgnisparśanajyāpānaiśśuddhiḥ | brāhmaṇasya vaiśyabhūpa 
pretānugamane krameṇa pakṣisaharaṣṭottaraśata gāyatrī 
japasnānābhyāṃ śuddhiḥ | śūdrasya śūdrapretānugamane 
śavasparśane ca dinamanyathaikakālaḥ | uktaṃ saṃgrahe - 

snānāgni sparśanajyāśa punasnānasusaṃyamaiḥ | 
dvijātayoviśudhyanti sajatīya śavānugāḥ || 

tryahaṃ śūdrānuge vipredvayahaṃ viṭbhūpayostataḥ | nadī 
snānañcagāyatryā sahasraṃ sāṣṭakaṃ japaḥ || 

dvijapretān śūdraśśudhyet snānena vaṇik nṛpau | 
svāgrapretānugausnānavahnisparśajyāpānata iti || 

brāhmaṇasyaviṭ bhūpapretānugamane sati pakṣiṇyaharnadīsnānaṃ 
gāyatryaṣṭaśataṃ japaḥ | śūdrapretānuge rudre śavasparśā 
haranyathā ekakāla iti | prāyaścittasamuccaye tu viprasya kṣatriyā 
yanugamane ekadvitridināni | 

p. 379) 

kṣatriyavaiśyayośśūdra śavagamane dinapakṣiṇāvityuktam | yathā 
- 

kṣatrādīnāmanugamekadvitrirātrairviśudhyati | kṣatriya vaiśyau 
śūdraśavaṃ gatvāhaḥ pakṣiṇī manuriti || 

nirharaṇañca pretālaṃ karaṇavahana dahanādirūpam | tatra 
nirharaṇe kṛte sodakānāṃ tryahāśaucināmapa * śāhaṃ 
anupanītamṛtau sapiṇḍānāṃ pitryahāśaucināndaśāham | 
yonibandhūnāṃ pakṣiṇyāśaucināmapi tryaham | vijātīyānāntu 
śavajātyuktamāśaucaṃ bhavati | uktaṃ saṃgrahe - 

daśāhaṃ sodakaṃ jñātyostrirātraṃ yoni bandhuṣu | 
vijātīṣuśavoktaṃsyā pretanirharaṇe kṛta iti || 

mṛtasaṃbandharahitasya sajātīyamātrasya pretanirharaṇe kṛte 
ekakālamāśaucaṃ rātrau vā sūryadarśanam | ahanyā nakṣatra 
darśanam | grāmānbahirvāsañcāgni sparśanam | pañcagavya 
ghṛtayoranyatara prāśanañca kartavyam | uktaṃ kāmike - 

pretasparśakṛtoyastu vāhako grāmabāhyataḥ | 
nakṣatradarśanādvāpi vaseyussūrya darśanāt || 

spṛṣtvāntegniṃ pibeyuste pañcagavyaṃ dhṛtantu veti | 
dṛṣṭvārthaṃ pretanirharaṇe sapiṇḍebhyopi dviguṇaṃ 
svajātīyānāṃ bhavati | sajātīyānāntu śavajātyuktamāśaucam | 
p. 380) 

yathāha gautamaḥ - 

dṛṣṭvārthaṃ pretanirhāre jñātibhyo dviguṇantvadham | 
vijātīnāṃ sajātestu śavajātyuktamiti || 

yatīndraśavanirharaṇe sadyaśśuddhimahāphalā vāptiśca bhavati 
taduktaṃ saṃgrahe - yathā - 

* natha nirhāre sadyaśśuddhirmahāphalamiti | 

jñānaratnāvalyāmapi - 

asahāyamanāthañca gatāsuṃ śivayoginam | nītvā saṃskārayedyastu 
soniṣṭhaiḥ prayujyate || 

idaṃ sarvaṃ sāmānyamartyānāṃ bhavati | uktaṃ kāmike - 

idaṃ sāmānya manuṣyāṇāṃ parikīrtitamiti | 

śaivānāntu śaivapretasya vahane dahane vā dīkṣitānā maghora 
dviguṇaśatajapācchuddhiḥ | prāyaścittasamuccaye - 

kuryuste dviguṇaṃ japyaṃ śivapretāya dīkṣitaiḥ | 
skandhoyaiśraddhayā dattaṃ tadvāhakā api || 

sādhakācāryaputrākāṇāṃ mṛtānāṃ snapanādikarmaṇi kṛte 
snāna saṃhitāśśatajapācchuddhiḥ | uktaṃ brahmaśaṃbhau - 

sādhakācāryaputrāṇāṃ sapatanādikam | kṛtvā snātvāśataṃ 
japtvā saṃhitāṃ pūjayecchivam || 

p. 381) 

anugantṝṇāndīkṣitānāmaghoraśatajapācchuddhiḥ | 
vāhakānāndāhakaṃ nāmantyeṣṭi guruṇāñcāghoraśata 
dvayajapācchuddhiriti - tatraivoktam - 

skandhandatvāthavā dāhaṃ kṛtvā snātvāśatadvayam | 
japedaghorantathāntyeṣṭiguruṇāmapyanugāśśatam || 

dīkṣitasya dīkṣitaśavavahane phalamapyuktam - jñānaratnāvalyām 
- 

vratasthamavratasthaṃ vā brāhmaṇaṃ śivadīkṣitam | vipannaṃ 
yovahettasya nākāle maraṇaṃ bhavet || 

atra vā śabdena brāhmaṇopi yojanīyaḥ | tathā ca vratasthasyā 
vratasthasya vā brāhmaṇasya vaditarasya vā śivadīkṣita mātrasya 
pretasya vahane akālamaraṇannāstītyarthaḥ | dīkṣārahitahīna va 
* nugamananna kartayvam | tatkaraṇe snāna svajātīśa 
śatajapābhyāṃ śuddhiḥ | yathā tatraiva - 

nottamenānugantavyo hīnavarṇo vrato rataḥ | anugamyāṃbhasi 
snātvā svajātīśaṃ śataṃ japet || 

dīkṣārahitānāṃ sapiṇḍānāṃ dīkṣitaśavasparśo na kartavyaḥ 
| 

tatraiva - adīkṣitā ssapiṇḍān na sparśeyuḥ ca dīkṣitāniti | 
dīkṣitānāmadīkṣita śavasparśanāt snānaṃ grāmāt 
bahirātriḥśanakṣatra darśanaṃ vāsaḥ | agnisparśa 
ghṛtaprāśana saṃhitāśatadvaya japataddinopavāsāśca kartavyam | 
yathā tatraiva - 

p. 382) 

dīkṣitodīkṣitaśavaṃ sparśanādikaroti yaḥ | sa snātvā 
bāhyetat grāmādyāvannakṣatra darśanam || 

uṣitvā spṛśetprāśya ghṛtaṃ snātvātha saṃhitām | 
japechatadvayantatra samayī sopavāsakamiti || 

sasnehamanuṣa * sthisparśe aghoraśatañjapet | 

nisnehasparśe snānādityadarśanapūrvakācamanaṃ vā kartavyam | 
yathā tatraiva - 

nāraṃ spṛṣṭvā sthirasneha snissnehaṃ snātvāghoraṃ śatañjapet 
| asnehasparśane snāyāt arkaṃ vācamyadarśayet | rodo nāma 
āturavyañjanam | * * sya śa * va sparśa * * tarodedinantadrahite tu 
asthi sañcayanātpūrvamekakālaḥ tadūrdhvaṃ snānameva - 
nṛpavaiśyayostu svavarṇarode sañcayanāt prāk sacelasnānam | 
tadūrdhvaṃ snānamātram | brāhmaṇasya tu | svavarṇarodane 
sañcayanāt prāk snānam | tadūrdhva mācamanam | utkṛṣṭasya 
nikṛṣṭarode sañcayanātprākdinaṃ tadūrdhvaṃ snānam | 
nṛpavaiśyayośśūdrarode sañcayanātprākdvayaham | tadūrdhvadinam 
| viprasya śūdrarode sañcayanāt prāk tryaham | taūrdhvaṃ dinam | 
uktaṃ saṃgrahe - 

tathā rode snānamevāsthisañcaye snānaṃ svavarṇarodesthināñchite 
nṛpavaiśyayo ssañcite sacelaṃ tadviprasyācamanāplavau | 

p. 383) 

nikṛṣṭeṣṭvāplavācāmau varṇāgre tu dināplavau | prāk 
paścādasthiśayanādātura vyañjanammithaḥ || 

akṛtesthicaye śūdrā dāturavyañjane kṛte | dvyahaṃ dvije tryahaṃ 
vipre dinaṃ sarveṣu sañcita iti || 

atrāturavyañjanaviṣaye viśeṣapratipādakāni kūrmavacanāni 
anusandheyāni | yathā - 

anasthi sañcite śūdre rauti cedbrāhmaṇasya vai | trirātraṃ 
syāttathāśaucañcaikāhantvanyathābhavet || 

asthi sañcayanādarvāgekāhaṃ kṣatriya vaiśyayoḥ | anyathā caiva 
sadyoti brahmaṇa sthānināmeva tu || 

anasthi sañcite vipre brāhmaṇe śaiti cettadā | snānenaiva 
bhavecchuddhissacelena na samśaya || iti 

pretānna bhojanaṃ dvividham - buddhipūrvamabuddhipūrvamiti | tatra 
buddhipūrve tadāśauca nivṛttiparyanta maśuddhistannivṛttau 
snānena śuddhiḥ | durbhikṣādau bhojanadinamāśaucaṃ 
prāyaścittaṃ ca kartavyam | yathā kūrmapurāṇe - 

yasteṣāmantramaśnāti sakṛdevāpi kāmataḥ | tadāśauce nivṛtte 
tu snānaṃ kṛtvā viśudhyati | 

yāvattadantamaśnāti durbhikṣādityato naraḥ | 
tāvantyahānyāśaucaṃ prāyaścittaṃ tataścarediti | 

p. 384) 

abuddhipūrve yāvadbhuktaṃ jīrṇamāśaucam | yathā - saṃgrahe - 
yāvadbhuktañjīrṇaṃ patatyatha iti | atra prāyaścittantu 
daśavāraṃ gokṣīrapānaṃ cāndrāyaṇañca kartavyam | uktaṃ 
svāyaṃbhuve | śāvāntraṃ sūtakāntañca sīmantānnaṃ tathaiva ca 
| 

gokṣīraṃ daśavāre bhuktvā cāndrāyaṇaṃ carediti | cāndrāyaṇa 
svarūpaṃ kiraṇe draṣṭavyam | kālottare tu prāyaścittamuktam | 
tatrake sūtake vātha bhakṣitaṃ sūtavṛddhike | 

kāmato ghoramantrasya sahasraparivartayet | 

jñānaratnāvalyāñca - sūtakāṃnādi bhojanānāṃ bahuvidhānāṃ 
prāyaścittamuktaṃ tadyathā - 

abdamaṃgalake puṃsi sīmantonnayane tathā | prasūti sūtake bhuktvā 
japedghora sahasrakam || 

nāmadheye ca niṣkrāme tathānna prāśanematam | caule varate ca 
godāne vivāhe ca śataṃ japet || 

caturthyatānnaṃ bhuktvā taṃ sahasraṃ parivartayet | pākayajñe 
haviryajñe somayāge śatañjapet || 

yaḥ prabandhaṃ prayātasya bhuktvā saṃvatsarāvadhi | 
sadyaśśrāddhaṃ samārabhya dakṣiṇasyāyutañjapet || 

ekoddiṣṭe sapiṇḍe ca sahasrakam | 

p. 385) 

yadvā sadyaśśrāddhe yadā bhuṅkte doṣastatra na vidyate | 
uktasthāneṣu yo bhuṅkte jīrṇe snātvā puroktavat || 

prāyaścittaṃ vidhāyaivaṃ yajedīśaṃ na cānyayeti | 

adhasaṃparko nāma - adhibhissahāsanaṃ sahaśayanaṃ saha paṅkti 
bhojanādayaḥ | tasmin kṛte yāvatsaṃparkadinamāśaucaṃ bhavati | 
yathā kūrme - 

yastaissahāsanaṃ kuryācchayanādīni caiva hi | bāndhavā bāndhavo 
vāpi sadaśāhena śuddhayati || 

atra daśāhavidhiḥ | daśadina saṃparkaviṣayam | smṛtyantareṣu 
saṃparkadina saṃkhyāśaucyāhnānāduktaṃ saṃgrahe - 

adhisaṃparkatośaucaṃ bhavettaddina saṃkhyakamiti | idaṃ 
saṃparkikāśaucaṃ dravyakriyā strīṇānta bhavati | yathā tatraiva 
- na tu dravyakriyāstrīṇāṃ saṃparkikamadhaṃ bhavetiti | 
saṃparkikāśauca vyatiriktāśauce tadāśauci 
dravyasyāśuddhitvāddevapūjādau taddravya saṃbandhe snapanaśānti 
homādikartavyam | taduktaṃ candrajñāne - 

āśauca dravya saṃbandhaṃ kārayedyadimantravit | tadastu 
devapūjānāṃ snapanaṃ śāntihomakam || 

śuddhānnaṃ dāpayetpaścāda * dhānna samanvitam | śaṃkhadhvani 
samāyuktaṃ vādyaghoṣasamākulamiti || 

p. 386) 

atra mṛtakāśauce yāvadāśaucadinamaṃgasparśena kartavyaḥ | 
sūtake ca taddinamanāśaucinavat sparśesnānam | 
anyāśaucinastatparśe kṛcchramanuṣṭheyam | yathā tatraiva - 
āntaraśaṃkheṃgasparśanaṃtyajet | sūtau caturdinaṃ 
sparśanoghasya tu snānākṛṣṇo nyāśaucinaḥ smṛtiḥ | 
prāyaścittasamuccayeviśavaspṛgādibhisparśasnānamuktam | 

śavaspṛṣṭamṛtanistaṃ śmaśānaṃ pratasūtake | sūtikairdāhakai 
sparśe snānāccaiva viśudhyati || 

rajasvalāsparśe snānatrayamuktam | tatraiva - 

rajasvalāṃgasparśe snānatrayamathā carediti | sūtikāyāstu 
daśāhaparyantandarśanaṃ bhāṣaṇañca niṣiddhaḥ | yathā 
samuccaye tatra puṃsave mātu nālokādilakṣaṇamāśauca 
daśarātraṃ syādanaśikāralakṣaṇaṃ dvāviṃśati | rātraṃ syāt 
strī prasūtau daśādhikamiti āmaṃ vinā āśaucisparśa 
dravyāṇāṃ parityāgaḥ | tatspṛṣṭānnabhājane 
kuśodumbarakathipānena śuddhiḥ | uktaṃ smṛtau - 

dravyāṇāñca saṃsparśe nāmaṃ sarvaṃ samṛtsṛjet | bhuktvā 
praśnyai tayāśaucā keśakīṭaiśca dūṣitaḥ || 

kuśodumbara bilvādyaiḥ panasāṃbujapatrakaiḥ | 
śaṃkhapuṣpasuvarcādi kāthaṃ? pītvāpi śudhyatīti || 

p. 387) 

janimṛtivihita vapanākaraṇamapi puruṣasya karmānarhatāmatpādayati 
| taduktaṃ smṛtau | yasya keśāśśiro jātā daśamehani vāpitāḥ 
| āśaucaṃ tatra līyeta tasmātkeśāṃstu vāpayediti || janane 
daśadinepiturvapanaṃ vihitam | maraṇe tu prathamadine | 
anubhāvināñaca sarveṣāmapi vapanaṃ vihitam | dasamedine 
viśeṣavapanaṃ vihitam | tattadakaraṇe teṣāmāśaucasyānivṛttiḥ 
| vapananiṣedhe teṣānnadoṣaḥ | tara garbhavato vapanaṃ niṣiddham 
| yathā svāyaṃbhuve | 

śvānugamanañcaiva? vapanaṃ sindhusevanam | antarvartau patiḥ 
kurvannaprajā bhavati dhruvam || 

smṛtāvapi - 

kṣauraṃ vānugamanaṃ nakhakṛntanañca śrāddhañca 
vāstukaraṇantviti | dūrayānam | udvāhamambudhi jalasparśo 
payogamāyuḥ kṣayaṃ bhavati garbhakā patīnāmiti | pitṛdīkṣā 
madhye jñatimṛtivapanaṃ na kartavyam | yathā tatraiva - 

pitṛ dīkṣāñca kurvīran jātikṣauraṃ na kārayet | 

dvayorbhāryayorgarbhiṇyorekasyāḥ puṃsave vapanaṃ na kartavyam | 
yathā tatraiva - 

dvibhāryā garbhiṇī caiva ekabhāryā prasūtikā | vapanaṃ naiva 
kurvīta nāmakarmāṇi kārayediti || 

mātrādimaraṇe garbhavato vā vapanaṃ kartavyam | 

p. 387b) 

yathā tatraiva - 

mātā pitṛguruṇāñca mātule pūrvaje bhage | śvasurācārya 
patnīnāṃ garbhavānapi vāpayet || 

mātṛ dīkṣāyāṃ pitṛmaraṇe dahanameva pitṛ dīkṣāyāṃ 
mātṛmaraṇe dahanaṃ vapanañca bhavati | yathā tatraiva - 

mātustu pūrvaṃ dīkṣāyāṃ pitṝṇāndahanaṃ bhavet | pitustu 
pūrva dīkṣāyāṃ dahanaṃ vapanaṃ kramāditi | 

rātri dāhe vapanaṃ vihāya piṇḍadānaṃ kṛtvāśvo bhūte vapanaṃ 
kāryam | tadāha kātyāyanaḥ - 

rātrau dagdhā tu piṇḍāntaṃ kuryādvapana varjitaḥ | śco bhūte 
vapanaṃ tatra keśamātraṃ vidhīyata iti || 

sapiṇḍīkaraṇākaraṇamapi mukhya kartuḥ puruṣasya 
karmānarhatāmāpādayati | uktaṃ saṃgrahe - 

mukhyakarturadhaṃ tāvadyāvatpreta vimocanamiti | sapiṇḍīkaraṇaṃ 
nāma pretatva vimocanam | pretakarmāmanyatamaṃ karmadahana 
pāṣaṇasthāpanatoyādāna piṇḍadānaṃ ca śayana 
nagnapracchādanaikoktā vṛddhabhojananalaśrāddhaikoddiṣṭapañca 
śrāddhasotakuṃbha śrāddhāni tatpūrvakarmāṇi tatra 
piṇḍīkaraṇaṃ mukhyasyaiva * * * rāṇi tu mukhyasyāpi tatra 
saṃskāra katṝṇāṃ kālādiśodhitānāṃ aliṃga * jātīnāṃ 
pūrvasya pūrvasyābhāve varasya varasyamukhyamiti | 

p. 388) 

pūrvasya pūrvasyā sannidhau parasya parasya mukhyatvaṃ bhavati | 
tatkartṛ saṃgrahaślokaḥ | kriyāputrastritayā 
dinyodaratadbhrātṛmātṛsnuṣā svasre tajjapiṇḍasāṃbujanani 
sapiṇḍasākhyodakā śiṣyadmukhe varavovara sakhānṛpāveta 
janāviṃśatiḥ | pūrvā saṃbhavataḥ paraḥ 
parūhapretasyasaṃskāraka iti | atra putra bhrātṛta aputrādinā 
krameṇa kartṛtvamuktam | tatra mukhyataḥ pañcadhā śuddhaḥ | 
saṃskārāntā piṇḍadānāntā sañcayanāntā ekoddiṣṭāntā 
sapiṇḍīkaraṇāntā ceti | cauātpūrvaṃ saṃskārāntāttatra 
khananasyaiva saṃskāra tayātoyadānāyovyāt - uktaṃ smṛtau - 
dāhantye vodakaṃ piṇḍamiti | tataḥ paramābdikaṃ 
piṇḍadānāntanda dūrdhvamaṣṭamābdāt sañcayanāntā 
ekoddiṣṭāntā tadūrdhvaṃ sapiṇḍīkaraṇaṃ bhavati | amukhya 
kartṛstu catasra evaśuddhayaḥ tasya sapiṇḍīkaraṇāyogyāt 
maraṇopi ekoddiṣṭānta eva śuddheḥ | uktaṃ saṃgrahe - 

ekoddiṣṭānta evāsau saṃskṛtāśucitāmiyāditi | atra samānya 
martyānāṃ nirūpaṇaṃ toyapiṇḍadāna śrāddhādi nirupaṇañca 
smṛtiṣu bahuśaḥ prapañcitaṃ neha pratanyate | śaivānāntu 
samayiputrakācāryāṇāmanyatra smaraṇe sthitasya saṃbhāvita samaya 
dharmādhyayana nirharaṇa dvārā śivī 
bhāvātarthamantyeṣṭirguruṇāṃ kartavyā | 

p. 389) 

tataśśvivībhūta mṛtadehasya śivāgninā saṃyojana saṃskāraḥ | 
kartavyaḥ | tatastasminneva dine krameṇa naṇnapracchādanaṃ 
vapanandvāra vāmapārśvesāramaśaśava pīṭhikānyatara 
kūrcasthāpanaṃ samayiputrakaraṇe skandanāmapūrvakaṃ skanda * * * 
n prati pṛthak pṛthak tarpaṇatrayaṃ sādhakācārya mṛtāyīśa 
sadāśiva śāntān prati pṛthak pṛthak tarpaṇatrayaṃ 
mṛtanānnaika piṇḍa dānasnānaṃ tarpaṇasaṃkhyayā 
vṛddhibhojanañca kartavyāni | dvitīyādi 
dineṣvapidhāyadāśaimekottara vṛddhitarpaṇa * * ka * piṇḍadāna 
tarpaṇasaṃkhyā vṛddhibhojanāni kartavyāni | 
caturthapañcamanavameṣu 
vṛddhibhojanāntenavaśrāddhamekamekādarśadine navaśrāddhamekam | 
prathama tṛtīya pañcama sapta navamānā manyataradine 
asthisañcayana māśaucāntyadine pāṣāṇa sthāpana vī * * * 
rādvāsanaṃ kartavyam | āśaucānantaradine mahadekoddiṣṭa 
pañcadaśaikoddiṣṭāni kartavyāni | ekoddiṣṭānantaradine 
samayiputraka mṛtānāṃ skandacaṇḍa gaṇeśa saṃyojanātmakaṃ 
sādhakācāryāṇāmīśa sadāśivaśānta saṃyojanātmakaṃ 
sapiṇḍīkaraṇaṃ kartavyam | anena sapiṇḍīkaraṇena 
nirastādhasaṃbandherabdaparyantaṃ sodakuṃbhaśrāddha 
pañcadaśamāsikābdikāni aṣṭakādīni śiva śrāddhāni ca 
sarvāṇi kartavyāni | 

p. 390) 

caturtha pañcamanavameṣu etatsarvaṃ kāmike prapañcitam | tadyathā 
- 

nagnapracchādanandadvyāddīkṣitāya kuḍuṃbine | 
dāhāntemṛtamuddiśya vastrataṇḍula saṃyutam || 

pīṭhapiṭhoktarītyā tu satrimekhalamācaret | 
purastāttālamātreṇāvaṭaṃ kuryānnavaṃ guruḥ || 

homayāṃbhobhirālipya nyasetpīṭhasya madhyame | 
kūrcaprādeśamātrantu kevalantvavaṭaṃ hi vā || 

kṛtveṣṭikāṃ vā pāṣāṇaṃ śarāvevā nidhāya ca | kūrcaṃ 
puroditaṃ kṛtvā tatraitatkarmavānayet | 

pratyahaṃ tarpaṇaṃ kāmī īśaskandādi nāmataḥ | pṛthak pṛthak 
tridhā kāryaṃ tarpaṇaṃ prathamehani || 

pratyahaṃ vardhayedeka dvādaśāntaṃ pṛthak pṛthak | pañcasaptati 
saṃkhyāta starpaṇaṃ pratibhojanam || 

tarpayedviśataṃ pañcapañca samanvitam | brāhmaṇe daśapiṇḍāstu 
kṣatriye dvādaśasmṛtāḥ || 

vaiśye pañcadaśaproktāśśūdre triṃśatprakīrtitāḥ | āśaucaṃ 
yāvadeteṣāṃ tāvatpiṇḍodakakriyā || 

etatsarvañca tannāmnā svadhāktena dadātviti | caturthe pañcame 
vāhninavāhaikādaśāhayoḥ || 

p. 391) 

mṛtamuddiśya yaddānantavaśrāddhamiti smṛtam | nava śrāddhañca 
mantrantu piṇḍodakavivarjitam || 

anudakamadhūpañca gandhamālyavivarjitam | ekatripañca saptāhe nava 
bhāṇḍe tu mṛṇmaye || 

asthi saṃgrahaṇaṃ viprapramukhāṇāṃ krameṇa vā | 
tṛtīyetyathavādehī kuryātsañcayanantataḥ || 

mṛtamudvāsya tatsthānāt piṇḍaṃ puṣpasamanvitam | tatkūrca 
miṣṭikāyuktaṃ pāṣāṇaṃ pītikāñca vā || 

ātodya sahitañcaiva nikṣipettīrthamadhyame | āśaṃ * kte 
prakartavyamekoddiṣṭa mathadvijāḥ || 

ekādaśe tripakṣevā tathā ca pratimāsakam | saṃvatsarānte tu 
ṣāṇmāse sāṃvatsarika saṃyutam || 

ṣodaśaśrāddhamityuktaṃ dānameteṣu yatkṛtam | ekoddiṣṭa 
dvitīyāhe sapiṇḍī karaṇa kriyām || 

ardhyātsapiṇḍīkaraṇaṃ yasya saṃvatsarādbhavet | tasyāpyannaṃ 
sodakumbhaṃ kuryāt saṃvatsarāviti || 

punardahanādau tridinena piṇḍasamāpane prathamadinetvekapiṇḍaḥ | 
dvitīye catvāraḥ tṛtīye pañcadeyam | uktaṃ kāmike - 

prathametvekapiṇḍastu dvitīye catvārastathā | tṛtīye pañcavai 
dadyāttridinādamato vidhiḥ || 

p. 392) 

iti daśāha madhye daśaṃkrāmantyoranyatarapāne 
aurasaputravyatiriktānāṃ sarveṣāṃ sapiṇḍānāṃ tatraiva 
piṇḍasamāpanaṃ kāryam | tathā smṛtiḥ - 

daśāhamadhye saṃkrānti darśo vātha bhavedyadi | toyaṃ piṇḍaṃ 
samāpyeta taddinetvarasetaraḥ || 

atratilodakadānantu caturṇāmapi varāṇāṃ yāvadāśaucaṃ 
pratidinaṃ ekaṃ vā trayaṃ vā pratidinamañjali vṛdhyā vā 
kartavyam | kālottare tu - udakadānamuktam yathā - 

jale piṇḍaṃ vinikṣipya vahnau vā tadbhāvataḥ | bhūmautilodakaṃ 
datvā hṛnnāmnā svadhāya saheti || 

mṛtanāmnāṃ hṛdayena svadhā ityarthaḥ | 

suprabhede ca - 

tīrthaṃ gatvā yathānyāyaṃ snānaṃ kṛtvā sapiṇḍakaiḥ | 
tilodakantu dātavyaṃ tasyāntannāma pūrvakamiti || 

kāmike tu kvacittarpaṇāyamuktam - 

tato jalāśayaṃ gatvā snātvā satprastīrya satkuśani 
tadūrdhvamapasavyena praṇavaṃ hṛdayaṃ purā - śuddhāti veśā 
dīśāntaparyantanāmayuk | skandapūrṇo gaṇeśāntanāmavākbhava 
paścimam | uktvāthauhaṃ mantrī trisvadhāntaṃ tarpayetpunariti | 

p. 393) 

kvacidaikeka vṛddhayā tilodakadānamuktam | tatpūrvameva pradarśitam 
| adhanirṇayepi pakṣatrayamupanyastam | yacca yadāśauca pratidina 
pratidinamekamiti | kvacitpratidinaṃ trayamityapare | añjali 
vṛddhayetyanya iti | etatsarvaṃ pretakarma pitṛnyamṛtau 
brahmacāriṇā na kartavyam | tat karaṇe punarupanayanādikaṃ bhavati 
| yathā smṛtiḥ - 

dahanādi sapiṇḍāntaṃ brahmacāri karoti ceti | anyatra mātāpitro 
syātpunarupanīya pratītiriti | asyāṃ tu daiva kriyā 
dīkṣitānāmeva putrādīnāṃ mukhya - (kartṛtayāśū 
mantroguruṇā pitṛṇāthavā | sutena vātha patnyāvā kāryo nā 
dīkṣitaiḥ) kartṛtvamuktam kāmike - 

pretasya tu putrai śrāddhaṃ deyaṃ hi dīkṣitaiḥ | jñāti 
bandhusuhṛcchiṣyai bhṛtyācāryaiśca dīkṣitaiḥ | 

putrābhāve tu patnī syāt patnyābhāve tu sodaraḥ | 

kālottarepi - 

saṃskāro hyakhiloditayā śramantro guruṇāpitṛṇāthava sutena 
vātha patnyā vā kāryo nā dīkṣitaiḥ kvaciditi | 

dīkṣayāśravaṇe yogyādikṣayā pūjane kṣamaḥ | dīkṣayāśrama 
dharmāstu labhate tu yathārhataḥ || 

dīkṣayā prāpyate jñānandīkṣayā siddibhāk bhavet | 
śivadīkṣā viśuddhātmā sa tatraivādhikārataḥ || 

p. 394) 

idamapi | 

etanmantramayaṃ śrāddhaṃ jñānaṃ dhyānasamanvitam | 
samayajñādikaiḥ kāryaṃ guruṇāṃmantrasiddhaye || 

antyeṣṭikartṛtvañcācāryādīnāṃ bhavati | pūrvapūrvābhāve 
parasya parasya uktaṃ kālottare ca | 

ācāryeṇa caturṇāñca sādhakena trayasya tu | dvayostu 
putrakeṇaiva samayajñai svasantateḥ || 

abhāvādeva sarveṣāṃ samayajñena kārayet | ācāryassādhako vāpi 
putrakassamayī ca vā || 

pratīnāṃ grahaṇaṃ vāpi mṛtaṃ saṃsnāpya bhūṣayet | 

dīkṣitānāmeva śivaśrāddhaṃ kartavyaṃ yathā 
jñānaratnāvalyām - 

dīkṣamayamidamidaṃ śrāddhaṃ yathoktaṃ sā gatipradam | kartavyaṃ 
dīkṣitānāṃ ca aṃgajena tu śāṃkare || 

atra dīkṣitānāṃ śaiva śrāddhameva kartavyamāna tu vaidikam | 
(kṛtañcettu śivalokaṃ na gacchati | vīrabhadra saṃhitāyāmapi 
dīkṣitānāṃ mṛte śaivaśrāddhameva mācaret na vaidikamiti | 
mohaśūrottare ca - 

dīkṣitānāñca śaivānā śrāddhaṃ syācchaivameva hi |) 

uktaṃ kāraṇe - 

dīkṣitāḥ pañcadīkṣābhireteṣāṃ maraṇaṃ nṛṇām | śaivameva 
prakurvīta śrāddhamevaṃ samācaret || 

p. 395) 

atra na vaidikamiti | mohaśūrottare ca - 

dīkṣitānāñca śaivānāṃ śrāddhaṃ syucchaivameva hi | na 
vaidikaṃ kṛtañcettu śivalokaṃ na gacchati | vīrabhadra 
saṃhitāyāmapi dīkṣitānāṃ mṛte śaivaṃ śrāddhameva mācaret 
vaidikamiti | kartuśraddhyā vaidika śrāddhakaraṇecchāyāṃ śiva 
śrāddha karaṇānantarameva vaidikaśrāddhaṃ kartavyamiti | yathā 
tatraiva - 

tatkāryañcettathāśaivaṃ vaidikaṃparamato vidhiriti | 
nandīśvarakāmikāyā na tu - 

śiva saṃskāra siddhānāntrarāṇāṃ maraṇe sati | pūrvaṃ 
kuryācchivaśrāddhaṃ parataścāpi vaidikamiti || 

teṣāmeva śivaśrāddhakaraṇena vaidikaśrāddhamātṛkaraṇa doṣopi 
bhavati | tatraiva - 

śivaśrāddhamakṛtvā yo vaidika śrāddhamācaret | 
dīkṣitaścamṛtaśco bhāvetau nirayagāmināviti || 

nanu śivadharmiṇī saṃskartā śivadharmī vā lokadharmī vā 
putrako vā samayī vā nādyastasyāśaucā bhāvena piṇḍodakadānā 
ca prasaṃgānnaceṣṭāpattiḥ | tasya loka vyavahārārthaṃ 
piṇḍadānavidhānāt | na dvitīyastasyāpi tridināśauca tathā 
tridinādeva piṇḍamāpana prasaṃgāt na ceṣṭāpattiḥ | 

p. 396) 

ācāravirodhāt | na tṛtīyastatrā cāravirodhā bhāvepi tasyaiva 
niyamatayā kartṛtvānupapatteḥ | na ceṣṭāpattiḥ | anyeṣāmapi 
katṛtva darśanāt | na caturthastasyāvāntaraśaiveṣu 
pañcaviṃśati dinādhikāśaucatayā piṇḍasamāpanācāra 
virodhāpatteḥ | na ca śivadharmiṇassaṃskartu rāśaucatāvepi 
pitṛmṛtau brahmacarivaddāhāśau cena piṇḍadānaṃ syāditi vācyam 
| snānaikena sadyaśśaucasya snānānantara piṇḍadāna 
prayojakatvānupapatteḥ | na ca dāsyāśaucābhāvepi 
brahmacārimṛtau tasya dāhakasya dāhyajātyuktāśaucaddāhya 
śivadharmi jātyuktāśaucepi piṇḍadānaṃ syāditi vācyam | 
avāntaraśaiveṣujātyuktā śaucasyāpi triṃśatpañca viṃśati 
pañcatridina rūpatayā vyavasthāpatteḥ | api ca putrakamaraṇe 
śivadharmiṇo lokadharmiṇo vā (dāhāśaucenāśauca vistarasyāditi 
vācyaṃ dāhyā vāntaraśaiveṣu putraka mṛtausamayinaḥ | 
karturadhikāśaucasya dāhāśaucena) saṃskārakatve piṇḍadānā 
bhāñca vāsyātridinapiṇḍasamāpanam | yāvadvyete śivadharmiṇo 
nāśaucitvāt trikokadharmiṇa stridināśaucatvācca | na ca 
saṅkucitāśaucasyāpi sodakasya dāhāśaucena vartayorapi 
putrakavidāhaśaucenāśauca vistarasyāditi vācyam | 

p. 397) 

dāhyāvāntaraśaiveṣu putrakamṛtau samayinaḥ karturadhikāśaucasya 
dāhāśaucena saṃkoca prasaṃgāt ataḥ kathamapi * * syeti cet | 
atrocyate yāvaddahana nimittāśaucame piṇḍadāna prayojakamiti 
sakalaśāstra siddham | mṛti nimittāśaucodakadānamātra prayojakam 
| tathaiva mukhyakartṛvyatiriktānāṃ sapiṇḍānāṃ piṇḍānā 
bhāvāt | udakadānamātra * * * nāt utaranimittāṣa 
kaprayuktāśaucasyakarmaparyu dāsamātra prayojakatvaṃ asya ca 
dāhāśaucasya dina saṃkhyayā maraṇāśauca saṃkhya prayojikā 
gurudāhakaniṣṭha maraṇāśaucannatatprayojakam | sodakasya 
tridināśaucasyāpahat brahmacārī mṛtau dāhakasya 
piturdaśāhāśauce dāhyaniṣṭhantatrāpi tryahapakṣiṇya 
hassadhaśśaucāni saṃbhāvitāni kintu 
jātyuktāśaucantatkvacittadāsyagataṃ prayojakaṃ yathā gṛhasthasya 
piturmṛtau brahmacāriṇo putrasya dāhakasya dāhāśauce 
pitṛgatamāśaucaṃ kvaciddāhya sajātīya kaniṣṭhajātimupādāya 
vidhānābhāve jātyāśaucaṃ (tvābhāvāt vastuto 
lokadharmiṇassūtakarahitasya sahapākanimittāśaucasya) tacca triṣu 
varṇeṣu ekarūpantatra vaiṣamya vacanāt mātustriṃśatpañca 
viṃśati pañcadaśadinarūpeṇa caturvidhantathānyāśauca 
bhedasyāditi vācyam | 

p. 398) 

lokadharmiṇa stridinā śaucasya jātimupādāya vidhānābhāve 
jātyāśaucatvābhāvāt vastuto lokadharmiṇassūtaka rahitasya 
sahapākanimittāśaucasya jātimupādāya vidhāyā bhāvena 
jātyāśaucatvābhāvāt vastuto lokadharmiṇassūtakarahitasya 
sahapākanimittāśaucasya saṃparkāśauca tulyatvāt iyāṃstu 
viśesaḥ saṃparkadinamāśaucaṃ saṃparkanimitte saha pākanimitte 
kartṛdinamiti tatraivāsti | śivadharmimṛtau śivadharmiṇo 
dāhakasya dāhyaśivadharmi sajātīya niṣṭhājātyāśaucenāpiṇḍa 
dānamastu | tathā ca kathamācāravirodhaḥ | na cādiśaiva 
mahāśaivānu śaivānāṃ virodhābhāvepi avāntara śaive 
jātyānavastheti vācyam | tatrāpi śivadharmiṇassajātīyānāṃ 
kevala samayi putrakāṇāṃ śivāśrama saṃbandhena 
saṃnikṛstayossamayi putrakayorgṛhītayorapi śivārcana saṃbandhena 
saṃbandhayitṛgatajātyāśauce naiva piṇḍadāna vyavasyasiddheḥ | 
saṃnikṛṣṭa prakṛṣṭayossaṃnikṛṣṭa grahaṇamaṃtaraṃge 
bahiraṃgayorantaraṃga grahasya lokaveda siddhatvāt | evaṃ 
putrakamṛtau samayinassaṃskartṛtvepi avāntaraśaivānānna doṣaḥ | 
na ca dāsya putrakāśaucena dāhakasamayāśauca saṃkocassyāditi 
vācyam | iṣṭāpatteḥ | śivārcana dhurandharaputraka saṃskāreṇa 
gatāśauca saṃkocasya samayino bhūṣaṇatvāt | 

p. 399) 

atha vacanābhāve nāśauca saṃkocastasya na yukta iti vedastu vā 
tathā kā no hāniḥ - na cāśaucavistare sati samayinaḥ 
putrakamṛtau pañcadaśadinānte ekoddiṣṭakaraṇanna syāditi vācyam 
| samayinastadānīmāśauca satvepi kartustātkālikī 
śuddhiśśuddhiḥ punareva saḥ iti smṛtibalena ekoddiṣṭa 
katṛtvopapatteḥ | tarhi tadanantaradine sapiṇḍīkaraṇaṃ na 
syāditi cet satyam | tatra saṃbhavepi kālāntarasya tripakṣāderapi 
vihitatayā tatra sapiṇḍīkaraṇopapatteḥ | 
sarvairapyāśaucānantaradine dāśaucānantaragamane kālāntare 
sapiṇḍīkaraṇasyāṃgī kṛtatvāttasmāddāhya jātyuktāśaucena 
dāhakasya vyavasthāyāṃ na kadācidapya * * * riti sarvaṃ nikhayam | 
evamukta vidhadaśanimittāśauceṣu madhye pretakarmāntikaṃ 
karmabhūti sapiṇḍīkaraṇa nimittāśaucasya sapiṇḍīkaraṇena 
nivṛttau mukhyakartussarvapāpaśuddhiḥ | 
sapiṇḍīkaraṇādūrdhvaṃśivalokaṃ saṅgacchatīti | uktaṃ kāmike 
- 

yasyaitāni na kurvanti śrāddhāni nava ṣoḍaśa | 
piśācatvañcirantasya dattaiśśrāddhaiśśatairapi || 

dvāre ca bhasmanicaye ākāśe ca yathākramam | tryahāni trīṇi 
caikañca pretībhūtassadīvyati || 

p. 400) 

sapiṇḍīkaraṇādūrdhvaṃ śivaloke gacchatīti | 

ṣaṭsahasrikāyām - 

ityetacchivabhaktānāṃ saṃskārañca yathoditam | rahasyaṃ 
paramākhyātamapavarga phalapradam || 

śaivāgamarahasyānāṃ saṃpradāyapravartakaḥ | 
vedajñānamunīndreti viśutoya svayaṃśivaḥ | 

tasya śiṣyeṇa tannāma dhārakeṇa tapasvinā | śaivānāṃ 
viniyogārthaṃ kṛtācāśaucyadīpikā || 

iti śrīmadvyāghrapurinivāsi vedajñānadevaśiracitāśaucyadīpikā 
samāptā | 

###########   END OF FILE  #######
