####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00255
Uniform title: mṛgendravṛttidīpikā
Author : aghoraśivācārya
Manuscript : IFP/EFEO transcript T0265

Description: 
Transcribed from IFP transcript T0265 which is copied from ms. no. 6409 belonging to S.V.U. Oriental Research Institute, Tirupati. 

See Muktabodha IFP/EFEO on-line catalog for bibliographic details at www.muktabodha.org .


Notes: 
Data-entered by the staff of Muktabodha under the direction of Mark S. G. Dyczkowski.

Revision 0: April 4, 2012

Internet publisher : Muktabodha Indological Research Institute
Publication year : 
Publication city : 
Publication country : India
####################################################


mṛgendravṛttidīpikā || 

bhaṭṭanārāyaṇakaṇṭhaviracita mṛgendravṛttyāḥ vyākhyā 

mṛgendravṛttidīpikā 

yasya jñānakriyārūpāśakti bhukti vimuktidā sarvajñānavidhātāraṃ taṃ vande parameśvaram | mṛgendravṛttau 
nārāyaṇakaṇṭhapādaracitāgamayuktyāgamāviruddhaṃ tāt paryārtham prakaṭayāmaḥ yo'rtho vṛttikṛtā svayaṃ 
sphuṭatayā vijñāyate śāṃkare śāstre'sminna hi tatra kiñcanamāyāvaktavya mālotvate yasmāt 
vistarabhīruṇā na gadito yasyaścāsphuṭaṃ sūcitaḥ tatraivāgamayuktiyuktamadhunā kiñcit mathāpi ucyate | 
rāmakaṇṭha mahākaṇṭha kaṇṭhīrava padānugaḥ na kutārkitaḥ mātaṅga garjitebhyo vibhemyaham tatra tāvatra 
bhagavān ācāryaśiṣṭa vidhānāya śāstrasyā vighna parisamāptaye ca śāstrasya karaṇopādāna kartro nava 
tārakāśca gurūn pūrvārdhena praṇamati uttarārdhena tu śāstra vyākhyāṃ pratijānīte candrārdhaṃ 
candraprakāśakatvāt āhlādatvācca jñānaśaktirevaṃ candrakalātvena ucyate saiva cūḍābhūṣaṇaṃ yasya 
jñānacandrakalāccita iti śrute tasya parameśvarasya caryete gamyate jñāyatetra caryate cānuṣṭhīyate kriyate 
neneti ca caraṇau jñānakriyā śaktī śāstrapraṇayana karaṇabhūte yadvakṣyati karaṇāñca na śaktyanyaṃditi 
vikasana śīlatvāt vimalatvāccate vābje tayoḥ yugaṃ samaṣṭirūpaṃ ekatvepi śakteḥ upacārāt 
jñeyakāryopādhibheda vivakṣayā yugamityuktam praṇamya kārya vāṅmanobhiḥ pragvībhūya vāgīśvarīñca 
śāstropādāna bhūtāmamahāmāyātmikāṃ parigrahavartinī paravidyā svarūpāṃ yaduktaṃ śrīmat pauṣkare | 
parā vāgīśvarī vidyā mahāmāyā parāsmṛtā | 

p. 3) 

yadvakṣyati śakteḥ nādobhavedityādi tathā gaṇānāṃ vidyeśvarāṇāṃ vidyānāmaparamantreśvarāṇāṃ 
paśusaṃghānāñca patiḥ paramaśivastañca śāstra praṇetāram praṇamya kartukriyāyā sādhakatātvāt 
prathamaṃ karaṇopādānaṃ sakarasyāpi upādānāpekṣitatvāt upādānopādānaṃ paścāt kartuṃ upādānaṃ 
kramañca yathā kramaṃ gurūrananta śrīkaṇṭhaśakrabharadvājahārītāṃ stantrāvatārakānanyāṃśca svā 
gurupāraṃparyantān praṇamya śrīman mṛgendra paramārthaṃ vyanamati saṃbandhā anena śāstrasya parameśvara 
praṇī tatvena prāmāṇyaṃ ātmanaśca avicchinnasaṃpradāyatve noptatvaṃ darśayati | leśāt saṃkṣepāt 
yathāmati yathābodhaṃ tarhi pārameśvaraṃ śāstraṃ brahmaṇāpi aśeṣataḥ parijñātuṃ śakyam yadyevaṃ 
svamanīṣi kathāyatkiñcidabhidadhāno sāvanāpta eva syāt ata āha yathāgama yukti āgamānumānānati krameṇa 
arthaḥ śuddhamiti gahanamayaśca vyākhyā pravṛttau viśeṣaṇa dvāreṇa hetuḥ śuddhatvādevāsau vyākhyeya 
ityarthaḥ śrīmat sarveśvaratvāt parameśvaro viśraḥ sā vidyate kartutayā yasmin śāstre śrāmacceda 
mṛgendrañca nanu daśaraṣṭādaśabhinneṣu śāstreṣu mṛgendrākhyayā kimapi na bhūyate satyam ata evedaṃ 
kāmikākhyaṃ jñānaśāstraṃ mṛgendrarūpiṇā śakreṇa śrutatvāt mṛgendramityucyate | yadvakṣyati 
upasaṃhāra ityetat kāmikaṃ jñānaṃ mayāptam | parameśvarāditi tathā jñānaṃ caitat paraṃ guhyam 
yadvipuṣṭaṃ jagatraye śrotuḥ mṛgendrarūpatvāt mṛgendramiti surabhiriti tasya paramārthamarthaṃ yathākṣyaṃ 
vyajyamīti prakaṭī karomīti ye kila vyākhyātāraḥ prakṛtā na prayogiyat kiñcit bahutaraṃ pralapanti ye ca 
kuśalaṃ manyamānā vyākhyeyaṃ artha spaṣṭaṃ ityupekṣante tānubhaya prakārān dvitīyenāpi ślokena 
ākṣipati | dvitīyenātmavyākhyāyāḥ sādhutvaṃ sūcayan sādhutvavyākhyā lakṣaṇamāha sākṣādityādi 
ślokatrayeṇa śāstrasaṃpradāya vyākhyā pravṛttau ca kāraṇamabhidhatte adhyayana śravaṇādāviva 
śāstravyākhyānepi gurvājñayaiva pravartana hetuḥ ityabhiprāyaḥ yaduktaṃ ācāryaiḥ api gurūpasadanāt 
pratisarvatra taiḥ guruvākyādeva pravartitavyamiti mṛgendraśāstraṃ siṃhañca gabhīratvaṃ śabdasya 
garbhāratayā mantratvena ceti kimapītyādinā anuktadurukta sandigdhānī samādhatte doṣārātriguṇa 
viparyayāśca tyantarāvyatyanayaiva mātrayā pravartantāmityāha | ataḥ paramityādi śāstra svarūpaṃ darśayati 
| athānādītyādinā upotghāta paṭalasya prayojanamāha yat punarityādinā | yadāhuḥ cittāṃ 
prakṛtasiddhyarthaṃ upotghātaṃ pracakṣate iti | upotghātapaṭalasya prastāvamāha | purākiletyādinā 
samāsādita dīkṣairiti | nādīkṣitānāṃ bhuvanādhikāra ityarthaḥ ūrdhvasrota ityādi siddhāntarūpaṃ 
navāmādika mṛgendrottara saṃjñamiti mṛgendraṃ pratyuktatvāt mṛgendrottarākhyaṃ na tu mṛgendraikabhūtaṃ 
jñānādi pādacatuṣṭaya yogāt śiṣyaguṇopapannānīti yadāhuḥ aklīśakto vidvān śāstreṇāparyudāsta 
stantredhi kriyata iti parameśvarādityādi grahaṇāt bhāradvājo vyākhyānādau pūrjobhivandyaśca gururyataḥ 
hārītaḥ hārītaśiṣya ityādi hārīta vacanameva hārītaśiṣyādibhiḥ anubhūta ityarthaḥ vrataṃ śāstrīya 
anuṣṭhānamiti sāmānya viśeṣeṇa śāstraṃ siddham yaduktaṃ śrīmat bhārgave iti varṇāśramācāraṃ 
manasāpi na laṃghayet yo yasmin āśrame tiṣṭhan prāpto dīkṣāṃ śivātmikām saḥ tasminneva santiṣṭhet | 
śivadharmañca pālayediti śrīmat svāyaṃbhuvepi bhrahiṇo lokamārgasthāḥ laṃghayet na laukikam 
ācāradīkṣitāḥ tadvat kurvīranniti harati paśubhyaḥ pāśānītyādi haraśabdenānanta śiṣya śrīkaṇṭhaḥ 
procyata iti atraiva hetumāha indraśabdasya nidheriti tatraiva brahmāṇḍamadhyādhikāritvādityarthaḥ etadeva 
prapañcayituṃ praṇayati kuta ityādi pariharati yasmādityādi harādi mṛtyumāyātamityatrendraśābdo 
bharadvājasyāpi upalakṣaṇamityāha indrādikrameṇeti jñānapādaṃ vyācaṣṭe jñāyatenenetyādi | 
vidyāśabdenātra vidyāpādavācyaḥ patyādiradho gṛhyate tadanugṛhataśśivatvābhi vyakteriti 
vidyeśvarādīnāṃ śivānugrahādeva sarvajñatvābhi vyakteḥ yadvakṣyati tatrādau kevalāṇūnāṃ yogyānāṃ 
kuruteṣṭakam vāmādi śaktibhiḥ yuktam saptakoṭi paricchadaṃ iti tasminneveśa śabdasya mukhyatvamityarthaḥ 
svātantryeṇetyādi anantādīnāṃ tat preraṇayaiva sṛṣṭyādikāraṇāt sarvajñatvepi teṣāṃ vā pekṣayā 
kartṛtva nyūnamityarthaḥ bharadvājasya ṛṣitva prasiddhau ṛṣiśabdasya punaruktatāṃ āśaṅkya pariharati | 
ṛgatā vidyutyādi saṃbandhāderityādi grahaṇāt abhidheyam prayojanaśca gṛhyatetra saṃbandha 
prakāśanārthamiti hāsamāha kadācidityādi viharaṇa hevākīnamiti krīḍā vyasaninaṃ nikhila 
duḥkhāntaścāsya sañjāta iti nikhila duḥkha hetutvāt nikhila duḥkhamalaḥ tasyānto vyapagamaḥ sañjātaḥ 
tatkāla eva malaparipākavaśāt śaktipātapūrvaṃ nirvāṇa dīkṣāsya saṃpannetyarthaḥ | 

p. 10) 

ata evādhikāritvāt śrīmat kāmikākhyaṃ cāsmai parameśvararūpādideśa śāstramiti śeṣaḥ saṃbandha 
prakāśanāha saṃbandhassityādi parādiriti paro mahānantarālo divyo divyādi vaśceti tāneva darśayati tathā 
hītyādi srotaḥ pañcakabhinnamiti | siddhānta rūpamevedam pañcamantraparigrahāt pañcakṛtya pratipādakatvāt 
pañcamantrātmika śivadehābhi vyaktatvācca pañcasroto rūpamucyate navādikamapi teṣāṃ śivakarma katvāt 
kathaṃ punaḥ teṣāmapi śaivatvena kvacit prasiddhaḥ upacārāt śivādhiṣṭhitātmāntara praṇītatvena yadyevaṃ 
parameśvarasyā śarīratvāt śāstropadeśānupapattiḥ na jagat sṛṣṭyādivat | 

p. 11) 

saṃkalpamātreṇaiva vidyeśvarādīnāṃ śāstrabodhakatvāt tadevāha svecchānugrahītetyādi | nanu kāmikādayaḥ 
śivabhedāḥ praṇavādīnāṃ upadiṣṭā iti śrūyante tat kathaṃ vidyeśvarāṇāmupadeśaḥ ata āha 
vidyeśvarāṣṭaka prabodhānantaramiti prathamaṃ vidyeśvarāṇāṃ upadeśaḥ paścāt praṇavādīnāmiti tebhya 
umāpateriti tebhyo'nantaraṃ anantabhaṭṭārakāt śrīkaṇṭhaprāpanam sūkṣmādibhyo vānanta śiṣyatvenaiva 
prasiddheḥ uktañca śrīmat raurave jagataḥ kāraṇaṃ ananteśaṃ paraṃ guruṃ tenoktamupadeśānāṃ 
śrīkaṇṭhāya mahātmana iti tadevaṃ śivānantayoḥ parasaṃbandhaḥ ananta śrīkaṇṭhayoḥ mahān 
śrīkaṇṭhaśakrayoḥ antarālaḥ śakrabhāradvājayoḥ divyaṃ bhāradvājahārī tataḥ śiṣyāṇāmadivyaṃ 
jñānakriyā yogacaryā iti jñānaśabde nātra jñeyāḥ pati paśupāśāḥ kathyante prayojanañcātra jñaptiriti 
| ta evopāyopeya lakṣaṇaścāyaṃ saṃbandho'tra sūcitaḥ tadevaṃ indrarūpamiti paramāptadvayorapīti 
kartujñāpakatvena visadṛśa kriyatvāt netare tarāśraya doṣa iti | tadeva udāharaṇena spaṣṭayati yathā 
kaścidityādi | dvitīyasūtraṃ saṃbandhayati tadevamityādi | nārāyaṇāśramāṇāṃ anekatvāt 
kasminnityākāṃkṣāyāmāha badaryāśramānāmiti dvijapadaṃ vyācaṣṭe bharadvājādīnāmityādi | yaduktam 
māyāyā prathamaṃ janma yasyā janma tataḥ paramityādi kathaṃ punaḥ bhāradvājādīnāṃ indrasākṣāt 
karaṇāt pūrvadīkṣitatvaṃ na tadānīṃ hārītavacanakāle tvasyaiva smārtavaditi sūtra proktadvijāsmavat 
yathāha devalaḥ mātāpitṛbhyāṃ garbhādhānādibhiḥ saṃskṛte garbhāṣṭame varṣe upanayanārho bhavati 
tatropādhyāyaḥ pitā mātā gāyatrī evaṃ upanītopi ko dvijātisyāditi tatrādidhī śravaṇānadhikārāditi 
ādigrahanāt mantrāḥ yaduktaṃ śrīmatkālottare mantratantraṃ tvayā proktamiti mantratantra śravaṇepi 
dīkṣitānāmevādhikāraḥ yaduktaṃ śrīmat varākhye dīkṣito yodhikārī syāt yogyasthānārcanādīṣviti 
vakṣyati ca adhyayana prakaraṇe pūte mahītale sthitvā paśuśravaṇavarjita iti | pratyavāya śruteriti yaduktaṃ 
śrīmat raurave ājñā vilaṃghanāt proktaṃ kravyādatvaṃ śataṃ samā iti | yadi vā dvijaśabdena teṣāṃ 
dvijatva vyāptiḥ phaleneva jñānena yogāt utkarṣaḥ procyate | svātmādā vātmajñāanādya bhāvepi 
sarvajñatvāt darśanāt bandhāntara bandhamātmāna mānānāmevāṃ śaktiḥ nipātavaśāt taducchedopāyajñasya 
śivasya ārādhanaṃ upapadyata iti śivārādhana lakṣaṇamiti pariṇatamalatvena śaktipātavaśāt 
śivadharmādyātmakaṃ yaduktaṃ śrīmat kiraṇe same karmaṇi sajāte kālāntaravaśāt pu * 
dyatīvraśaktinipāteneti | śrīmat svāyaṃbhuvepi sā śaktirāpa tatyādyā purjaso janmatyapaścime sannipātāt 
kṣaratyasya malaṃsaṃsārakāraṇam kṣīṇe tasminnidhāvāsyāt paraṃ niśreyasaṃpratīti | 

p. 15) 

tatra buddhālunīti pāṭhe śivaśuddhālunītyarthaḥ sarvaśabdārthamāha pratyekamarthaṃ bravīditi mīmārjasaka 
dṛṣṭyā coditavānityabhiprāyaḥ codanā śabdenātra vidhiniṣedha vākyāni abhidhīyante ityāha codanetyādi | 
codanā vākyānāṃ kārya evārthe prāmāṇyābhyugamāt na buddhiriti | bindvādeḥ pratyayamātrasya 
siddhyarthatvena pravartakatvāt kathaṃ vacanaṃ ityupanyāsaḥ satyaṃ pratyaya mātrasyaiva vidhirarthastu 
bhāvanāpekṣa eva puruṣaṃ pravartayati | ayamarthaḥ kuryādityukte kiṃ kena kathaṃ ityākāṅkṣāyāṃ idamanena 
itthaṃ kuryāditi vākyasyaiva pravartakatvam yadāhuḥ kimādyapekṣitaiḥ pūrṇasamarthaḥ pratyayo vidadhāti | 
dharmaśabdena nātra bhāvapratyaya rūpo buddhiguṇo vivakṣitaḥ mīmāṃsakānāmanarhamatatvāt nāpi bhāva 
svabhāvaḥ tasya kāryatvāt nāpya pūrṇākhyassaṃskāraḥ tasyānuṣṭhottara kāla bhāvitvādapi tu 
yāgādyanuṣṭhānarūpa evetyāha tadātmāto varma iti nānuṣṭhīyata iti | codanaivahi dharme pramāṇamiti 
dharmasyānuṣṭhāna rūpasya pratyakṣatvepi tajjanyasyāpi pūrvākhyasya tat phalasya ca svargādeḥ tat 
saṃbandhasya ca atīndriyatvāt pratyakṣādi pramāṇānāṃ tantra prāmāṇyaṃ na saṃbhavatīti yadyevaṃ 
pramāṇaṃ tantrāṇāṃ codanā pramāṇamata āha pramāṇameva cedaneti | codanāvāstu nityatvena 
kartṛgatapralaṃbādi doṣādyabhāvāditi indriyeṣu artheṣu jñāpakatvena prāmāṇyaṃ 

p. 17) 

anivāryameva yadāhuḥ anadhigatārthagantṛpramāṇamiti | ayogānyayoga vyavacchedeneti pramāṇa * * * * 
codanāyāḥ prāmāṇyāyogaṃ vyavacchinatti | codanaive vyavadhāraṇantu pratyakṣādīnāṃ prāmāṇyayogaṃ 
vyavacchinatti phalasyā saṃghāta iti nanu kvacit putreṣṭyādau phalasya visaṃvādo dṛśyate | tatkathaṃ phalā * 
* ccodanāyām prāmāṇyaṃ ucyate | kvacit kṛtyādāviva kamakartṛsādhana vaiguṇyena phalavisaṃvādaḥ sa ca 
nāprāmāṇya phalasādhaka iti | phala prāyaṃ ityalpa prayojanamityuttaratra sūtramavatārayati ityevamityādi 
yoyamasmābhirityādi codanaiva dharme pramāṇamastu vayamapi ca codanā dharmameva anuṣṭhāmaḥ ityarthaḥ | 

p. 18) 

samīhitasiddhyarthamiti samīhataṃ caiṣāṃ malanivṛttyādi codanāṃ dharmatāmeva upapādayati tathā hītyādi | 
pravartakaṃ vākyaṃ codanaive tyuktam nanu nāsmābhiḥ pravartaka vākyamātraṃ pramāṇamiṣyate apitu śruti 
rūpaiva codanā ata āha abhyupagamyāpibhrama ityādayaḥ punarityādi śaktipātavaśāt īśvaraviṣṭaya saṃśaya 
viparyaya jñānavināśena prakāśita tadastitvañca niścayānāmityarthaḥ natvatra mahāmoho mala iti vyākhyeyam 
dīkṣayaiva tat kṣapaṇasya vaktumāktatvāt ityuktepītyādi sūtraṃ vyācaṣṭe evamapītyādi paraṃ bhāvamiti 
vyācaṣṭe tadīyabhaktiprakarṣamiti śaktipātayogyataiva tanniṣṭhatvam bhaktiyogyatāveśa lakṣaṇo 
jñānaviśeṣaḥ yaduktam anyopi yogyatāveśa lakṣaṇo paraḥ ucyate bhaktitvena samākhyāto vijñānāvayavotyatha 
iti ata eva idānīṃ eteṣāṃ malapariṇatiḥ saṃpannā yataḥ śaktipāta cihnabhūtā parameśvara śaktiḥ vartate 
tadahameteṣāṃ tat prakarṣa jñātuṃ punarapi mīmāṃsaka dṛṣṭyā kṣipāmīti sa mahāsundamāha 
natvavabhāsaśīlamityāha karmānuṣṭhānādeva phalaṃ na devatā iti tasyādeva tayā vācakābhimata rudreśādi 
śabdabhedena pramāṇāntaraiḥ asiddheḥ tena saha saṃbandhaṃ grahaṇāsaṃbhavāt āgamenāpi asiddhaḥ tata 
evāsaṃbandha grahaṇāt itaretarāśrayato siddhereva tataśca raudraṃ caruṃ nirvapet ityādāvapi upadeśyā 
kāratayā viśiṣṭakarmāṅgatvena sa devatā śabda eva pratīyata iti kriyāta eva phalanna devatā iti ihāpi 
vakṣyati na ca tat sādhakaṃ kiñcit pramāṇaṃ bhāgyabādhitamiti | 

atha śabdetaratvābhyupagamepi na yuṣmadabhimataśca devatāviśeṣa siddhirityāha na cātretyādi 
brahmaviṣvādīnāmapi viśveśihatvena śravaṇāt ityabhiprāyaḥ | na cābhyupagamo yukta ityāha tat 
saṃsthitametaditi niścitamityarthaḥ śabdetara ityādi sūtrasya saṃbandhamāha evaṃ anvayenetyādi anubhavarūpa 
ityādi vigrahatvāvigrahatvābhyāṃ anyasyākeṭerasaṃbhavāditi ubharūpa ityādi tadeva 
sattadevāsadityādinānekāntavādasya narākariṣyamāha tvāditi bhāvavyastapakṣa dvayetyādi 
vigrahatvāvigrahatvayoḥ pakṣayoḥ doṣāssaṃbhāvyante kiṃcijñatvāt ayokartṛtvādayaśca teṣāṃ ubhayeṣāṃ 
atra prasaṅga ityeva sāmānyena devatāyāṃ śabdamātraṃ prasādhyatadviśeṣasya īśvarākhyasya satbhāve 
pramāṇābhāvaḥ na ca tat sādhakamityādi nā procyata ityāha na kiletyādi | tatra tāvat īśvarasya 
pratyakṣāviṣayatvamityāha parokṣatvenetyādi na hītyādi | 

yadāhuḥ sat saṃprayoge viṣasyendriyāṇāṃ buddhijanma tat pratyakṣanimittaṃ vidyamānopalaṃbhanatvāditi 
athetyādinā yogi pratyakṣaṃ pramāṇatvenāṃśakate pariharati tannetyādi na hītyādi pramāṇābhāvāt yogyeva 
tāvanna siddhaḥ kiṃ punastat pratyakṣeṇeśvāsat bhāvenumānam pramāṇamastīti codayati nanvityādi 
bharadvājādīnāṃ siddhāntaśāstrānadhi gamāt paurāṇikamatena īśvarasyaiva śarīraṃ abhyupagamya ucyate 
tasya pītyādi tasyāpi bādhāmāha bhavedetamityādi tatra sā vayavītyādi hetoḥ bhāvāmāha 
paramāṇvindriyāderityādi bhavatāṃ abhyupagama iti bhavādṛśāṃ paramāṇutva vādīnāṃ 
sākhyādīnāmityarthaḥ tarhi te naiva teṣāṃ kāryatvamiti cet tannanityāḥ paramāṇavaḥ niravayava dravya 
tvādātmavadityādi api vaktuṃ śakyaṃ yat ata eva jagataḥ kāryatvāsiddheḥ kartupūrvakatvamapi bādhitaṃ 
bhavatīti idānīṃ jagataḥ kāryatvaṃ abhyupagamya dūṣaṇamāha kiñcetyādi vākyaṃ tadanyathā siddhamiti 
vyākhyātuṃ āśaṅkāmāha athocyata ityādi | athottaramanena sūtrakhaṇḍena ucyata ityāha etadevetyādi 
parāṇeti hāsādi gītamiti pravartakavākyaṃ sāmānyavivakṣayā śrutāvapīti | viśeṣavivakṣayā ubhaya 
prakāramapi vākyaṃ dūṣayituṃ tadanyathā siddhamitya vyācaṣṭe tadanyathā siddhamiti codanānāṃ kārya 
evārthe prāmāṇyamityabhi prāyaḥ tadeva upapādayati | atra hītyādi vedebhyortha vādādi vākyānāṃ 
prāmāṇya prasaṅgaḥ ata āha śrutāvityādi idānīṃ upamānārthāpatyoranumānāntarbhāvāt abhāvasya 
saṃbhavasya ca pratyakṣāntarbhāvāt tānyanādṛtya lokavādātva sādhava iti 

p. 24) 

vyākhyātuṃ paurāṇikamate naitī hi aprāmāṇya siddhatvamiti śvasyāśaṅkate atha sakalaloka siddhetyādi āheti 
| uktamāhetyarthaḥ tameva sūtrakhaṇḍaṃ vyācaṣṭe aparyānnocitetyādi naiva tarhyasya prāmāṇyaṃ na 
saṃbhavatīti vyabhicāradarśanāditi bhāvaḥ nanvāpta pravarti tasya vyabhicāro na dṛśyata ityāśakte 
athetyādi atrāpi dūṣaṇamāha tarhītyādi āgamasya tu ayamevokto doṣa iti āptatvañca tattat vākya vā 
tṝṇāṃ kutaḥ prāmāṇya siddhamityāha pratyayitaścetyādi tasyetyāgama kartya nanu vedesti saṃhitā raudrī 
vācyā rudradevatetyuktam ata āha nityatve tvityādi etacca pūrvamevetyuktamiti anīśetyādi sūtraṃ 
avatārayatīti śakroktimityādi sāravatvāt gurutvācceti buddhe sāravatvaṃ sūkṣmatvāt grāhitvaṃ gurutvañca 
sthairyaṃ grahītārtha parigraha ityarthaḥ na jāvityādi sūtrasya saṃbandhamāha tatasvetyādi ayamatra siddhānta 
vādināṃ abhiprāyaḥ devatāyāḥ śabdamātratve abhyupagamyamāne jyotiṣṭomena svargakāmo yajatetyādau 
svargādyātmakamapi phalaṃ pramāṇāntarāsiddhatvāt śabdamātra eva syāt atha purāṇeti hāsādi prasiddhatvāt 
svargaśabdo'pi viśiṣṭamevārthaṃ phalatvena abhidhatta iti ucyate | tadihāpi samānamiti devatāyāḥ 
śabdetaratva siddhiriti ataśca śabdetaratve 

###########   END OF FILE  #######
