####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00210
Uniform title: śivadharma nandiprokta
Manuscript : IFP/EFEO 72 pages 1 - 24 copied from Adyar Library Madras.  ms. no.: 75429

Description: 
E-text copied from pages 1o-24 of IFP/EFEO transcript 72 which itself was a copy of Adyar Library Madras Ms. 75429


Notes: 
Data entered by the staff of Muktabodha under the supervision of Mark S.G. Dyczkowski.


Revision 0: April 5, 2010

Internet publisher : Muktabodha Indological Research InstituteWeb publisher Muktabodha
Publication year : 2010
Publication city : 
Publication country : United States
####################################################




p. 1

śrīḥ

* * * * ||

śivoguruśśivo devaḥ śivova * * * * ṇām |
śiva ātmā śi * * * * * * * * * * * || 1-1 ||

* * * * * * * * * * * * * * * * |
vicitraṃ viśvanirmāṇam vicitraṃ śivaceṣṭitam || 1-2 ||

vicitraṃ śivamāhātmyam vicitra * * * * * |
* * * * * * * * * * taṃ pāpanāśanam || 1-3 ||

svargāpavargayossadyaḥ sādhanantadbravīmyaham |
merupṛṣṭhesamā * * * * * * * * * * || 1-4 ||

* * * * * * śāntaṃ sarvajñaṃ nandikeśvaram |
sanatkumāraḥ papraccha śivadharmānyathākramam || 1-5 ||

śrīnandikeśvaraḥ * * * * * * * * * * |
* * * * * * * * sukhopāyammahatphalam || 1-6 ||

paramaṃ sarvadharmāṇāṃ śivadharmaṃ śivātmakam |
śivena kathitaṃ pūrvaṃ pārvatyāṣṣaṇmukhasya ca || 1-7 ||

gaṇānāndevamukhyānāmasmākañca viśeṣataḥ |
saṃsārārṇavamagnānāṃ sarveṣāṃ prāṇināmayam || 1-8 ||

śivadharmoḍupaḥ śrīmānuttārārthamudāhṛtaḥ |

p. 2) 

yairayaṃ śānta cetaskaiḥ śivabhaktaiśśivārthibhiḥ || 1-9 ||

saṃsevyate paro dharmaste rudrā nātra saṃśayaḥ |
grāme vā yadi vāraṇye jale vāpi sthale'pi vā || 1-10 ||

yatraiva vidyate liṅgaṃ sarvatīrthāni tatra vai |
ekakālaṃ dvikālaṃ vā trikālaṃ nityameva vā || 1-11 ||

ye smaranti virūpākṣaṃ vijñeyāste gaṇeśvarāḥ |
kīrtayiṣyanti ye rudraṃ sakṛdapyāśu te narāḥ || 1-12 ||

sarvapāpaiḥ pramucyante saptajanmakṛtairapi |
jātenātmadruhā yena nārcito bhagavān śivaḥ || 1-13 ||

suciraṃ sañcaratyasmin saṃsāre duḥkhasāgare |
sā * * * * * * * * * * ssāmyamūkatā || 1-14 ||

yatkṣaṇaṃ vā muhūrtaṃ vā śivamekanna cintayet |
durlabhaṃ prāpya mānuṣya * * * * * * * * || 1-15 ||

teṣāṃ hi saphalaṃ janma kṛtārthāste narottamāḥ |
bhavabhaktiparā ye tu bhavapraṇatacetasaḥ || 1-16 ||

* * * * * * * * * te duḥkhasya bhājanam |
bhavanā * * * * * * * * * * * * || 1-17 ||

* * * * * * * nañcādṛṣṭaparyantaṃ śiva |
* * * * * * bhogān rājyaṃ ca tridaśālaye || 1-18 ||

tercayanti sadākālaṃ harasya caraṇāṃbujam |

p. 3) 

saubhāgyaṃ kānti * * * * * * * * * * * || 1-19 ||

śauryañca jagatikhyātiḥ śivamarcayato bhavet |
nārudrassaṃsmaredrudrannārudro rudramarcayet || 1-20 ||

nāru * * * * * * * * * * * māpnuyāt |
saṃparkātkautukāllobhāt bhayādvāpi ca saṃsmaret || 1-21 ||

kīrtayedarcayedvāpi sopyapa * * * * * |
śivadharmasya sāroyaṃ śive bhaktissuniścalā || 1-22 ||

sā cāṣṭāṃgī śivenoktā kāryā nityaṃ prayatnataḥ |
madbhaktajanavātsalya * pūja * * ñcānumodanam || 1-23 ||

svayamabhyarcanaṃ bhaktyā mamārthe cāṅgaceṣṭanam |
matkathā śravaṇe bhaktisvaranetrāṅgavikriyā || 1-24 ||

mamānusmaraṇannityaṃ yaścamāñcopajīvati |
bhaktiraṣṭavidhāhyeṣā yasmin mlecchepi vartate || 1-25 ||

sa viprendro jvalaḥ śrīmān sayatissaca paṇḍitaḥ |
na me priyaścaturvedī madbhaktaśvapaco'pi ca || 1-26 ||

tasmai deyantato grāhyaṃ sa ca pūjyo yathāhyaham |
patraṃ puṣpaṃ phalantoyaṃ yo me bhaktyā prayacchati || 1-27 ||

tasyāhaṃ na praṇaśyāmi sa ca me na praṇaśyati |
yo mānna sarvagaṃ paśyet sarvannamayi saṃsthitam || 1-28 ||

p. 4)

samāṃ parvatadurgeṣu mārgamāṇo na paśyati |
yo māṃ sarvagataṃ paśyet sarvañca mayi saṃsthitam || 1-29 ||

tasyāhannityamātmasthaḥ sa ca nityammayisthitaḥ |

iti ||

durlabhā ca śive bhaktiḥ durlabhañca śivārcanam || 1-30 ||

sudurlabhaṃ śive dānaṃ śivahomañca durlabham |
sudurlabhaṃ śivajñānaṃ tadabhyāso'pi durlabhaḥ || 1-31 ||

sudurlabhataraṃ jñeyaṃ japadhyānaṃ śivātmakam |
sudurlabhamidaṃ jñātvā śivebhaktiṃ samāśrayet || 1-32 ||

lābhasteṣāmmanuṣyāṇā * * * * * * * * |
ṣāndivā ca rātrau ca nityaṃ śivagatā smṛtiḥ || 1-33 ||

namaskārādisaṃyuktaṃ śivāyetyakṣaratrayam |
jihvāgre * * * * * * * * * * * * || 1-134 ||

* * * * * * sena śivadharmokhilaḥ kramāt |
proktaḥ prāthamikādhyāye śivadharme ya īritaḥ || 1-35 ||

ya idaṃ paṭhate ni * * * * * * * * * |
* * * * * * * * * * loke mahīyate || 1-36 ||

dhanamāyuryaśo vidyāṃ prabhāvamatulaṃ labhet |
kailāse śivasānnidhye * * * * * * * * || 1-37 ||

* * * * * * * * * * śrīnandikeśvaraḥ |

p. 5) 

tvamatīvaśive bhaktaḥ padmayonisutottama || 1-38 ||

tena te nikhilaṃ vakṣye śṛṇuṣvaikāgramānasaḥ |
pūrvamekārṇave ghore naṣṭe sthāvarajaṃgame || 1-39 ||

vivādassumahānāsīt brahmaviṣṇvoḥ parasparam |
ahaṃ kartā tvahaṃ kartā namattonyo jagatpatiḥ || 1-40 ||

evamāha hariṃ brahmā brahmāṇañca haristathā |
tayordarpāpahārāya prabodhārthañca devayoḥ || 1-41 ||

madhye samudgataṃ liṅgamaiśvarantejasaḥ param |
jvālāmālāmayandivyamaprameyamanūpamam || 1-42 ||

yojanāyutavistīrṇaṃ sthitaṃ tadvimalembhasi |
kṣayavṛddhivinirmuktamādimadhyāntavarjitam || 1-43 ||

jvālābhirmohitau tasya liṅgasya surasattamau |
tadā vismayamāpannau paśyantāvamarādhipau || 1-44 ||

gatāvūrdhvamadhastasya saṃpradhārya parasparam |
adho draṣṭuṃ gato viṣṇuḥ ūrdhvañcaiva pitāmahaḥ || 1-45 ||

apaśyantāvadhaścordhvantau sametya parasparam |
kṛtāñjalipuṭau bhūtvā liṅgantuṣṭuvatustadā || 1-46 ||

namaste jñānaliṅgāya śivaliṅgāya liṅgine |
namaste gūḍhaliṅgāya paraliṅgāya bhāmine || 1-47 ||

namaste jyotiliṅgāya vedaliṅgāya vedhase |

p. 6)

namaste sūkṣmaliṅgāya buddhiliṅgāya buddhaye || 1-48 ||

namaḥ parvataliṅgāya bhāvaliṅgāya te namaḥ |
jagatkāraṇaliṅgāya jagatāṃ pataye namaḥ || 1-49 ||

āvayoḥ pataye caiva patīnāṃ pataye namaḥ |
evaṃ stutvā mahādevaṃ praṇamya śirasā ca tau || 1-50 ||

brahmaviṣṇūsamāpannau bhaktyā paramayā yutau |
liṅgamadhye parammadhyaṃ sthitaṃ prādeśasammitam || 1-51 ||

samādhistotrasaṃpannau dṛṣṭavantau śivātmakam |
naitacca kāñcanaṃ raupyaṃ tāmraṃ sphaṭikamauktikam || 1-52 ||

lakṣyamātrasthitaṃ śāntaṃ kevalantacchivātmakam |
tayostuṣṭo mahādevaḥ pradāya varamuttamam || 1-53 ||

kāraṇatvamanujñāya tatrauvā * * * * * |
* * * * * brahmādyaiḥ pratiṣṭhāpya surāsurāḥ || 1-54 ||

talliṅgānukṛtiṃ liṅgamīḍire munayastadā |
paraṃ gūḍhaśarīrañca liṅgakṣetra * * * * || 1-55 ||

* * * * * rantejaḥ talliṅgaṃ pañcasajñakam |
kalpānte tasya liṅgasya līyante sarvadevatāḥ || 1-56 ||

dakṣiṇe līyate brahmā vāmataśca * * * * |
* * * * va gāyatrī sarvavedottamottamā || 1-57 ||

līyate mūrdhni vai vedāḥ saṣasaṅgapadakramāḥ |

p. 7) 

jaṭhare līyate sarvaṃ jagat * * * * * * || 1-58 ||

* * * * dyate tasmāt brahmādyaṃ sa carācaram |
sthāpitaṃ tena sarvaṃ syāt pūjitañca na saṃśayaḥ || 1-59 ||

pūrvaṃ liṅgaṃ sama * * * * * * * cakra tuḥ |
brahmā brahmākṣarairdivyaiḥ liṅgaṃ pūjayate sadā || 1-60 ||

gandhapuṣpādibhirnityaṃ viṣṇuḥ pūjaya * * * |
* * * * * te nityaṃ liṅgaṃ śailamayaṃ śubham || 1-61 ||

tasya saṃpūjanāttena prāptaṃ brahmatvamuttamam |
śakropi devarājendro * * * * * * * * || 1-62 ||

* ttayā pūjayate nityaṃ tena śakratvamāptavān |
liṅgaṃ haimamayaṃ kāntaṃ dhanadorccayate sadā || 1-63 ||

tenāsau dhana * * * * * * * * * ptavān |
viśvedevā mahātmāno raupyaṃ liṅgaṃ manoharam || 1-64 ||

yajante vidhivadbhaktyā tena viśvatva * * * |
* * pūjayate bhaktyā liṅgaṃ pittalasaṃbhavam || 1-65 ||

vāyutvantena saṃprāptaṃ anaupamyaguṇāvaham |
indranīlamayaṃ liṅgaṃ viṣṇuḥ pūjayate sadā || 1-66 ||

viṣṇutvaṃ prāptavāṃstena sotbhutaikaṃ sanātanam |

p. 8)

vasavaḥ kāṃsikaṃ liṅgaṃ pūjayanti vidhānataḥ || 1-67 ||

prāptāstena mahātmāno vasutvaṃ ca mahodayam |
aśvinau  pārthivaṃ liṅgaṃ pūjayantau vidhānataḥ || 1-68 ||

tena tāvaśvinau devau divyaṃ dehaṃ gatāvubhau |
sphāṭikaṃ nirmalaṃ liṅgaṃ varuṇorcayate sadā || 1-69 ||

tena tadvaruṇatvaṃ hi prāptamṛdhyā samanvitam |
liṅgamannamayaṃ puṇyaṃ agnirabhyarcya bhāvitaḥ || 1-70 ||

muktāphalamayaṃ liṅgaṃ somaḥ pūjayate sadā |
tena somo'pi saṃprāptaḥ somatvaṃ satatojvalam || 1-71 ||

pravālakamayaṃ liṅgaṃ yajante pannagottamāḥ |
tena nāgeṣu bhogāḍhyāḥ prāptāste paramaṃ padam || 1-72 ||

kṛṣṇāya samayaṃ liṅgaṃ pūjayantyasurottamāḥ |
rākṣasāśca mahātmānaḥ tena temita vikramāḥ || 1-73 ||

trapusīsamayaṃ liṅgaṃ piśācāḥ pūjayanti te |
mahardhabaladhāmānaḥ prāpnuvanti paraṃ padam || 1-74 ||

(kṛṣṇāyasamayaṃ liṅgaṃ) 
trailohikamayaṃ liṅgaṃ yajante gṛhyakottamāḥ |
tena yogabalopetāḥ prayāntīśvaramandiram || 1-75 ||

(pade padāntaraṃ gatvā hastau calanavarjitau |
vācāstotraṃ manodhyānañcaturaṃgaṃ pradakṣiṇam ||

p. 9) 

urasā śirasā bhaktyā manasā ca dhiyā dṛśā |
padbhyāṃ bhujābhyāṃ vācā ca praṇāmoṣṭāṅgamucyate ||)

bahulohamayaṃ liṅgaṃ yajante mātarassadā |
mātṛtvaṃ prāpyatāssarvāḥ prayānti paramaṃ padam || 1-76 ||

evaṃ devāssagandharvāḥ sa yakṣoragarākṣasāḥ |
pūjayanti sadākālaṃ īśānaṃ suranāyakam || 1-77 ||

sarvo liṅgamayo lokaḥ sarvaṃ liṅge pratiṣṭhitam |
tasmāt saṃpūjayelliṅgaṃ yadīcchetsiddhimātmanaḥ || 1-78 ||

iti śivadharme dvitīyodhyāyaḥ ||




p. 10)

śrīḥ

atha tṛtīyodhyāyaḥ

liṅge devo mahādevaḥ sākṣādeva vyavasthitaḥ |
anugrahāya lokānāṃ tasmālliṅgaṃ samarccayet || 2-1 ||

yo na pūjayate mohāt liṅgaṃ tribhuvaneśvaram |
na ca svargasya mokṣasya na ca rājyasya bhājanam || 2-2 ||

yastu pūjayate nityaṃ liṅgaṃ tribhuvaneśvaram |
sa svargamokṣarājyānāṃ kṣipraṃ bhavati bhājanam || 2-3 ||

tasmādekamanā bhūtvā yāvajjīvaṃ pratijñayā |
arcayeta mahādevamāpanno'pi sadā budhaḥ || 2-4 ||

varaṃ prāṇaparityāgaḥ chedanaṃ śiraso'pi vā |
natvanabhyarcya bhuñjīyāt bhagavantantrilocanam || 2-5 ||

evannirvahate yastu yāvajjīvaṃ(yaṃ) pratijñayā |
manuṣyacarmaṇā baddhaḥ sarudro nātra saṃśayaḥ || 2-6 ||

nāsti liṅgārcanātpuṇyam anyadapyadhikaṃ kvacit |
iti vijñāya yatnena pūjanīyaḥ sadāśivaḥ || 2-7 ||

mayā liṅgaṃ dveṣṭisammohāt sarvadevanamaskṛtam |
naro narakagāmī syāt tasya saṃbhāṣaṇādapi || 2-8 ||

p. 11) 

maheśvaramayaṃ sarvaṃ trailokyaṃ sacarācaram |
te kṛtaghnā bhavantīha yena bhaktā maheśvare || 2-9 ||

sāgarāṇāṃ kṣayopyasti kṣīyate himavānapi |
rudraloke kṣayo nāsti śaṃkare śaraṇaṃ gate || 2-10 ||

eṣṭavyā bahavaḥ putrāḥ śivatantrānusāriṇaḥ |
samuddharanti te gotraṃ rajjuḥ kūpāt ghaṭaṃ yathā || 2-11 ||

liṅgadvayaṃ samākhyātaṃ carañcācarameva ca |
caraṃ pratīti vikhyātaṃ acaraṃ pārthivātmakam || 2-12 ||

care sadā vasatyeva prātiyukto maheśvaraḥ |
acare mantrasaṃskārāt vasatyeva sadāśivaḥ || 2-13 ||

sthāvaraṃ jaṅgamaṃ caiva dvividhaṃ liṅgamucyate |
jaṅgamasyāvamānena sthāvaraṃ niṣphalaṃ bhavet || 2-14 ||

liṅgamitthaṃ pratiṣṭhāpya tasmin dhyāyet sadāśivam |

dhyānam 

tasyedamaiśvaraṃ rūpaṃ khaṇḍacandrāvataṃsakam || 2-15 ||

tamālaśyāmalagalaṃ sphuratphālavilocanam |
lasadvāmāṃga nārīkaṃ kṛtaśeṣaśubhāṅgadam || 2-16 ||

gaṅgātaraṅgasatsaṅga sadādhautajaṭādharam |
surāṅgajarajaḥ puñja pūjitāvayavojvalam || 2-17 ||

vicitragātravidhṛtaṃ mahāvyālavibhūṣaṇam |

p. 12)

mahokṣasyandanagataṃ vidhṛtājagavāyudham || 2-18 ||

gajājinottarāsaṅgaṃ daśārdhavadanaṃ guham |
* trāsitamahāmṛtyuṃ mahābalagaṇāvṛtam || 2-19 ||

śaraṇārthīkṛtatrāṇaṃ natanirvāṇakāraṇam |
manorathapathāthītaṃ varadānaparāyaṇam || 2-20 ||

iti dhyātvā mahādevaṃ antaryāgaṃ samācaret |
tatra dravyāṇimanasā kalpayitvā viśodhya ca || 2-21 ||

dhyātvā vināyakaṃ devaṃ pūjayitvā vidhānataḥ |
dakṣiṇe cottare caiva nandīśaṃ suyaśāntathā || 2-22 ||

ārādhya manasā samyagāsanaṃ kalpayettataḥ |
tasyopari śivaṃ dhyāyet sāmbaṃ sarvamanoharam || 2-23 ||

sarvalakṣaṇasaṃyuktaṃ sarvāvayavaśobhinam |
sarvātiśayasaṃyuktaṃ sarvābharaṇabhūṣitam || 2-24 ||

raktāsyapāṇicaraṇaṃ kundamandasmitānanam |
śuddhasphaṭikasaṃkāśaṃ phullapadmatrilocanam || 2-25 ||

caturbhujamudārāṅgaṃ cārucandrakalādharam |
varadābhayahastaṃ ca mṛgaṭaṃkadharaṃ haram || 2-26 ||

sarvakalyāṇanilayaṃ cārunīlagalāntaram |
sarvopamānarahitaṃ sānugaṃ saparicchadam || 2-27 ||

tatassañcintayettasya vāmabhāge maheśvarīm |

p. 13) 

praphullotphalapatrābhavistīrṇāyatalocanām || 2-28 ||

pūrṇacandrābhavadanāṃ nīlakuntalamūrdhajām |
nīlotpaladalaprakhyāṃ candrārdhakṛtaśekharām || 2-29 ||

ativṛttaghanottuṅgasnigdhapīnapayodharām |
tanumadhyāṃ pṛthuśroṇīṃ pītasūkṣmatarāmbarām || 2-30 ||

sarvābharaṇasaṃpannāṃ lalāṭatilakojvalām |
vicitrapuṣpasaṅkīrṇakeśapāśopaśobhitām || 2-31 ||

sarvatonuguṇākārāṃ kiñcillajjānatānanām |
hemāravindaṃ vikasat dadhānāṃ dakṣiṇe kare || 2-32 ||

daṇḍavaccāpara(ntya)m hastanyasyāsīnāṃ sahāsane |
evaṃ devaṃ ca devīṃ ca dhyāyetsanavare śubhe || 2-33 ||

sarvopacāravadbhaktyā bhāvapuṣpaissamarcayet |
dhyātvā vāhyakrameṇaiva pūjānnirvartayeddhiyā || 2-34 ||

samidājyādibhiḥ paścāt nābhau homaṃ ca bhāvayet |
bhrūmadhye ca śivaṃ dhyāyet śuddhadīpaśikhākṛtim || 2-35 ||

atha cintāmayaṃ sarvaṃ samāpyārādhanakramam |
liṅge ca pūjayeddevaṃ sarvadevaśikhāmaṇim || 2-36 ||

kecidviśveśvaraṃ devaṃ keciddhālāsya saṃjñitam |
kecicchrīsomanāthākhyaṃ kecitkedāramadbhutam || 2-37 ||

kecicchrīparvataṃ mukhyaṃ kecidgoparvatannarāḥ |
keciddakṣiṇakailāsaṃ kecidvṛddhā calābhidham || 2-38 ||

p. 14) 

kecid rāmeśvaraṃ puṇyaṃ vedakāntāramadbhutam |
(prāpyapūrvoktamārgeṇa) prāpya pūrvoktamārgeṇa pūjayitvā 
dvijottamāḥ || 2-39 ||

anāyāsena saṃsārāt vimuktā bhavabandhanāt |
kimatra bahunoktena śrūyatāṃ munipuṅgavāḥ || 2-40 ||

pūjayadhvaṃ mahādevaṃ bhuktimuktiphalapradam |
pūjite devadeveśe purāṇe sarva * * ṇe || 2-41 ||

pūjitāssarvadevāśca iti vedāntanirṇayaḥ || 2-40 ||

asya pūrvamukhaṃ saumyaṃ bālārkasadṛśaprabham |
trilocanāravindāḍhyaṃ kṛtabālenduśekharam || 2-41 ||

dakṣiṇannīlajīmūtasamānaruciraprabham |
bhrukuṭīkuṭilaṃ ghoraṃ raktavṛttekṣaṇatrayam || 2-42 ||

daṃṣṭrākarālandurdharṣaṃ sphuritādharapallavam |
indurekhākṛtottaṃsamūrdhvajvalitamūrdhajam || 2-43 ||

uttaraṃ vikramaprakhyaṃ nīlālakavibhūṣitam |
savilāsaṃ triṇayanañcāndrābharaṇabhāsvaram || 2-44 ||

paścimaṃ pūrṇacandrābhaṃ locanatritayojvalam |
candrarekhādharaṃ somyaṃ mandasmitamanoharam || 2-45 ||

paścimaṃ sphāṭikaprakhyaṃ indurekhāsamujvalam |
atīva somyamutphullalocanatritayojvalam || 2-46 ||

iti śivadharme tṛtīyodhyāyaḥ ||




p. 15)

śrīḥ

atha caturthodhyāyaḥ

rudrākṣavṛkṣāstapanākṣijātāḥ 
te dvādaśāsyāḥ kapilāprabhedaiḥ |
candrākṣijāḥ ṣoḍaśaśubhravarṇāḥ
kṛṣṇa * * daśasyuḥ jvalanākṣijātāḥ || 3-1 ||

brāhmaṃ sitaṃ kāpilavarṇayuktaṃ
kṣātraṃ tu vaiśyaṃ hyubhayātmakaṃ tat |
kṛṣṇaṃ tu śūdraṃ kathayanti bījaṃ
rudrākṣabījaprabhavantu jātyā || 3-2 ||

ekānanaṃ śaṅkara eva sākṣāt 
rudrākṣabījaṃ vinihanti hatyām |
dvivaktrabījaṃ bahugovadhaghnaṃ
deveśadaivatyamalabhyamakṣṇām || 3-3 ||

āgneyamuktaṃ vadanatrayantu
yoṣidvadhaghnaṃ dadhatāṃ kṣaṇena |
caturmukhaṃ yaccaturānanīyaṃ 
narasya hatyāṃ kṣaṇato nihanti || 3-4 ||

p. 16)

kālāgni * * ṇa tu pañcavaktraṃ
bhakṣyadussaṅgagapātakaghnam |
skāndaṃ hi yat ṣaḍvadanaṃ kareṇa
nareṇa dhārya dvijahantṛ madhye || 3-5 ||

saptānanaṃ bhogipatihyanantat
steyādviśuddhiṃ vidadhāti sadyaḥ |
vaināyakaṃ hyaṣṭamukhaṃ suvarṇaṃ
kūṭaṃ gurustrīgamanādyaghaghnam || 3-6 ||

tavānanaṃ bhairava eva devo
bhuktiṃ ca muktiṃ śivatulyakīrtim |
karoti vāmena kareṇa dhāryaṃ
hatyāyutānāṃ vinihantikoṭim || 3-7 ||

harissvayaṃ yaddaśavaktrabījaṃ
piśāca bhūtagraharākṣasāśca |
vetāla sarpapratiyodhisihma 
vyādikāṃstāṃśca nihanti śīghram || 3-8 ||

ekādaśāsyaṃ daśacaikaraudraṃ
dhāryaṃ śikhāyāṃ vidhinānavadye |
narāśvamedhāyutavājapeya-
sahasragodānasahasratulyam || 3-9 ||

p. 17)

yadvaktrāṇi daśadvayena kathitaṃ tadbhāskarīyaṃ smṛtaṃ kaṇṭhasthaṃ 
ravituṣṭi kṛddhayamakhaissamyaktapuṇyaissamam hastyaśva śva 
sṛgālamūṣikakhagaklībāndhanārīmṛgavyālaśśukabhekasarpamahiṣa-
vyādhātadoṣāpaham || 3-10 ||

yadvaktrāṇi daśadvayañca na labhet tatkārtikeyaṃ smṛtaṃ 
sarvaṃ siddhyati bhogabhogyamakhilaṃ siddhyet tat pādukā |
iṣṭārthāścarasārasādhanamatha bhrūṇāryamātā 
pitṛbhrātṛstrī vasato viśuddhyati dadhannāsmāt paraṃ vidyate || 3-11 ||

rudrākṣamekaṃ śikhayāpi dhāryaṃ 
ṣaṭtriṃśamālāvidadhītamūrdhni |
dvātriṃśakaiḥ karṇayuge ca sādhyā
śatārdhakḷptā hṛdayekṣamālā || 3-12 ||

kaṇṭhe dhṛtā yena sadākṣamālā
japtvāpnuyādyajñasahasrapuṇyam |
śvetaṃ raktamathāpi pītamasitaṃ viprādikānāṃ smṛtaṃ
rudrākṣannalabhedyathā gatamidandhāryaṃ śikhāyāṃ kare || 3-13 ||

kaṇṭhe karṇayugopavītahṛdayeṣvābadhyaraupyādibhiḥ
pañcārṇapraṇavātmakākhyamanubhiḥ kovānavadye bhavet |
snāne vā japahomayorvratavidhau devārcanādānayoḥ 
dīkṣāśrāddhakayoḥ kṛtaubhasabhasito rudrākṣamālādharaḥ ||

kuryātkarma ca vai kañca sakalaṃ syādakṣayaṃ yatphalaṃ

p. 18) 

no cedvyarthamidaṃ bhavatyayamaho pāpo navadye dhruvam |
kecit sūtakaśāva * * * malotsarge ca saṅge striyaḥ 
śuddhāvakṣakamālikānna dadhate tyāyuḥ kṣayasyāditi || 3-15 ||

anye pāpaharaṃ sadā dhṛtamiti procyaṃ bhuje karṇayoḥ
akṣaṃ mantrapurassaraṃ tu mahatī mālā na dhāryā śucau |
pāpiṣṭhopi narokṣamekamapi vā dhatte sa śuddho bhavet 
kurvanvāpi na lipyate hyanucite tattanmukhākṣoditaiḥ || 3-16 ||

puśchaṃ yojya mukhaṃ mukhena sadṛśaṃ muktāpravālāntaraiḥ
sauvarṇairmaṇibhirdadhanmakhaphalaṃ martyo navadyo bhavet |
rudrākṣaṃ vapuṣā dadhanyadi mṛtaśvāno'pi mukto bhavet |
khādannantyamuhūrtake śivapuraṃ gacchet sa no jāyate || 3-17 ||

kinnūktairbahubhissamantrakamidaṃ svāṅge sadādhārakaḥ
saṃsārannapunaḥ prayāti manujo vakṣye navadye tava |
badhvāsvarṇena rudrākṣaṃ rajate nātha vā mune |
śikhāyāṃ dhārayennityaṃ karṇayorvā samāhitaḥ || 3-18 ||

yajñopavīte haste vā kaṇṭhadeśethavā naraḥ |
śrīmatpañcākṣareṇaiva praṇavenaiva vāthavā || 3-19 ||

ātmamantreṇa medhāvī rudrākṣandhārayenmudā |
rudrākṣadhāraṇaṃ sākṣāt śivajñānasya sādhanam || 3-20 ||

sarvāśramāṇāṃ varṇānāṃ rudrākṣāṇāñca dhāraṇam |

p. 19) kartavyaṃ mantrataḥ proktaṃ dvijānānnānyavarṇinām || 3-21 ||

rudrākṣadhāraṇe lajjā yeṣāmasti mahāmune |
teṣānnāsti vinirmokṣaḥ saṃsārājjanmakoṭibhiḥ || 3-22 ||

rudrākṣadhāriṇaṃ dṛṣṭvā parivādaṃ karoti yaḥ |
utpattau tasya sāṃkaryamastyeveti viniścayaḥ || 3-23 ||

amantrakaṃ vā mantreṇa sahitaṃ bhāvavarjitam |
yo vā kovā naro nityaṃ dhārayellajjayā vinā || 3-24 ||

sarvapāpavinirmuktaḥ samyak jñānamavāpnuyāt |
aho rudrākṣamāhātmyaṃ mayā vaktuṃ na śakyate || 3-25 ||

tasmāttvaṃ sarvayatnena kuru rudrākṣadhāraṇam |
tasmātsarvaissadā kāryaṃ rudrākṣāṇāñca dhāraṇam || 3-26 ||

bhogamokṣapradaṃ puṃsāṃ mayā caitaddhṛtaṃ sadā |
rudrākṣadhāraṇācchreṣṭhaṃ na kiñcidiha vidyate || 3-27 ||

iti śrīśivadharme caturtho dhyāyaḥ ||




p. 20)

śrīḥ

atha pañcamodhyāyaḥ

īśvaraḥ | tripurahara śivādidevaśaṃbho
triṇayana śaṅkara rudraśūlapāṇe |
bhavaśaraṇamitīrayanti ye'smin
bhavajaladhau na patanti te manuṣyāḥ || 4-1 ||

śaive | oṃ namo nīlakaṇṭhāya iti puṇyākṣarāṣṭakam 
mantramāhasakṛdvā yamapātakaistu pramucyate || 4-2 ||

navāṃbunidhisanta * * na pātrandṛdīkṛtam |
svargārohaṇaniśreṇī mahādeveti kīrtanam || 4-3 ||

vimocanaṃ hi bandhānāmandhānānnadhanauṣadham |
dīnānāmāśrayasthānaṃ mahādeveti kīrtanam || 4-4 ||

mahādeveti vāgvallī caturakṣarapallavā |
bhaktisiktāphalatyekā caturvargaphalānyaho || 4-5 ||

mahādeva mahādeva mahādevetyayaṃ dhvaniḥ |
sudhiyo muktikāntāyāḥ pāṇigrahaṇaḍiṇḍimaḥ || 4-6 ||

koṭayo brahmahatyānāmagamyāgamakoṭayaḥ |
sadyaḥ pralayamāyānti mahādevetikārtanāt || 4-7 ||

p. 21)

śiveti maṅgalannāma yasya vāci pravartate |
bhasmībhavanti tasyāśu mahāpātakakoṭayaḥ || 4-8 ||

prāṇaprayāṇapātheyaṃ saṃsāravyādhibheṣajam |
anantaduḥkhaśamanaṃ śiva ityakṣaradvayam || 4-9 ||

śiva ityeṣa śabdo'sti vāgasti vaśavartinī |
tathāpi narake martyaḥ patantītyatisāhasam || 4-10 ||

śive trivācaṃ yo nityaṃ caṇḍālo'pi vadenmudā |
sahateva vadedvācaṃ saha tena vaset sadā || 4-11 ||

prasaṃṅgāt kautukāllobhāt bhayādajñānato'pi vā |
hara ityuccaranmartyaḥ sarvapāpaiḥ pramucyate || 4-2 ||

āhara praharasaṃhareti ca vyāharan sakṛdaghaiḥ pramucyate |
mocayet prakṛtikāmakarmato nāmakīrtanamumāpatessadā || 4-13 ||

ādau namaḥ prayoktavyaṃ śivāyetyakṣaratrayam |
jihvāyāṃ vartate yasya saphalantasya jīvitam || 4-14 ||

kintasya bahubhirmantraiḥ śastrairvā bahuvistaraiḥ |
yasyonnamaśśivāyeti mantroyaṃ hṛdi vartate || 4-15 ||

tenādhītaṃ śrutaṃ sarvaṃ tena sarvamanuṣṭhitam |
yasyonnamaśśivāyeti mantrābhyāsasthirīkṛtaḥ || 4-16 ||

yaḥ prātaḥ devadeveśaṃ śivaliṅgasvarūpiṇam |
paśyet sayāti sarvasmādadhikāṃ gatimuttamām || 4-17 ||

p. 22) madhyāhne ca mahādevaṃ dṛṣṭvā yajñaphalaṃ labhet |
sāyāhne sarvayajñānāṃ phalamāpya vimucyate || 4-18 ||

na pradoṣe hariṃ paśyet trayodaśyāṃ viśeṣataḥ |
yadi pramādāt paśyedvā dvādaśābdavṛṣakṣayaḥ || 4-19 ||

trayodaśyāntathā rātrau sopahāraṃ trilocanam |
dṛṣṭvāśvamedhamāpnoti mucyate sarvapātakaiḥ || 4-20 ||

gaṅgāpuṣkarakedāranaimiśādīnyanekaśaḥ |
tīrthasnānena yatpuṇyaṃ śivandṛṣṭvaiva tallabhet || 4-21 ||

apavitraḥ pavitro vā sarvāvasthāṃ gato'pi vā |
yassmaret sadā rudraṃ śuddha eva na saṃśayaḥ || 4-22 ||

ye vāñchanti mahābhogān rājyañca tridaśālayam |
arcayantu sadā bhaktyā harasya caraṇāṃbujam || 4-23 ||

brahmaṇassṛṣṭikartṛtvaṃ viṣṇordānavamardanam |
svargādhipatyamindrasya śivapūjāvidheḥ phalam || 4-24 ||

saubhāgyaṃ kāntimadrūpaṃ satyantyāgaḥ pravaktṛtā |
śoryañca jagati khyātiḥ śivapūjāvidheḥ phalam || 4-25 ||

yaddvāre mattamātaṅgāḥ vāyuvegāsturaṃgamāḥ |
pūrṇenduvadanānāryaḥ śiva * * * * phalam || 4-26 ||

bhavanāni manojñāni vidyā jñānaṃ śive ratiḥ |
dhanañcādṛṣṭaparyantaṃ śiva * * * * phalam || 4-27 ||

p. 23) 

āyurārogyamaiśvaryaṃ satputrāḥ sukhasaṃpadaḥ |
svargāpavargau dharmaśca śiva * * * * phalam || 4-28 ||

liṅgārcanarato nityaṃ mahāpātakasaṃbhavaiḥ |
doṣaiḥ kṛtairnalipyeta padmapatramivāṃbhasā || 4-29 ||

merumandaratulyāni pāpāni subahūnyapi |
īśvaraṃ vaidyamāsādya naśyante duṣṭarogavat || 4-30 ||

kāyāssanti hi sāpāyāḥ saṃpadaḥ padamāpadām |
samāgamāssāpagamāḥ sarvamutpātabhaṅguram || 4-31 ||

punarjanma punarmṛtyuḥ punaḥ kleśaparaṃparā |
agharaṭṭaghaṭanyāyo na kadācidanīdṛśam || 4-32 ||

merupṛṣṭhe prayāge ca gaṅgāsāgaranaimiśe |
himavante tapastaptaṃ tatphalaṃ liṅgapūjane || 4-33 ||

kimatra grandhamālābhiḥ saṃkṣepādupadiśyate |
vimuktasarvavyāpārāḥ janāḥ pūjayateśvaram || 4-34 ||

kiṃ vidyairakhilaiśśāstraiḥ dāna yajñavratādibhiḥ |
śivassaṃpūjyatānnityamupadeśoyamuttamam || 4-35 ||

ayameva paro dharmaḥ pūjyate ca sadāśivaḥ |
etāvaddhi śivajñānaṃ etāvaddhiparaṃ padam || 4-36 ||

īśvaraḥ | bhasmaviddhi paraṃbrahmasatyaṃ bodhasukhādvayam |
bhatsanātsarvapāpānāṃ pāśānāñca mahāmune || 4-37 ||

p. 24) 

bhayebhyo rakṣaṇādrakṣā bhāsanādbhasitaṃ tathā |
kṣārayatyakhilaṃ doṣaṃ tataḥ kṣāramudāhṛtam || 4-38 ||

gauṇannānāvidhaṃ viddhi brahman brahmavidāṃvara |
agnihotrāgnijantadvat virajāhomajaṃ mune || 4-39 ||

aupāsanasamutpannaṃ grahasthānāṃ vidhīyate |
samidagnisamutpannaṃ dhāryaṃ vai brahmacāriṇām || 4-40 ||

śūdrāṇāṃ śrotriyāgāre pacanāgnisamudbhavam |
anyeṣāmapi sarveṣāṃ dhāryandāvānalodbhavam || 4-41 ||

pañcākṣareṇa mantreṇa praṇavena yutena ca |
lalāṭe hṛdaye caiva do * ye ca mahāmune || 4-42 ||

tripuṇḍraṃ dhārayennityaṃ grahasthaśca vanāśramī |
anyeṣāmapi sarveṣāṃ vināmantreṇa suvrata || 4-43 ||

uddhūlanaṃ tripuṇḍraṃ ca kartavyam bhaktito mune |

iti śivadharme pañcamodhyāyaḥ ||




###########   END OF FILE  #######
