####################################################
MUKTABODHA INDOLOGICAL RESEARCH INSTITUTE
Use of this material (e-texts) is covered by Creative Commons license BY-NC 4.0
Catalog number: M00575
Uniform title: bhāvacūḍāmaṇi
Commentator : vidyākaṇṭha
Manuscript : Shri Ragunatha Temple MSS Library Jammu no: 5291

Description: 



Notes: 
Manuscript selected by Mark S.G. Dyczkowski. Data-entered by the staff of Muktabodha under the supervision of Anirban Dash.

Revision 0: October 9, 2021

Internet publisher : Muktabodha Indological Research Institute
Publication year : 
Publication city : 
Publication country : United States
####################################################



p. 1a) oṃ namaḥ śivāya ||

samastasiddhāṃtasudhāsamudrasaṃplāvanāyeṃdukarābhirāmāḥ 
jayaṃti vāco bhuvi rāmakaṃṭhabhaṭṭasya vidyeśvaratulyamūrtteḥ |

tato vāptaḥ śrutaścaiva jñānaratnavidhānataḥ |
bhāvacūḍābhidaṃ vakṣye vidyākaṃṭhaśca saṃgraham || 

iha hi pūrvabhagavataḥ svayaṃbhuvaḥ sākṣācchipyena mayena yathā yaśca 
śivārādhanādāvupāyo munibhyaḥ kathitastathā tacchiṣyaḥ svaśiṣyebhyaḥ 
kathayati | 

pṛṣṭhe himavat | 

ityādyena himālayasyāgradeśe pādasamīpe sthitā munayaḥ mayamupaviṣṭaṃ 
dṛṣṭaṃvaṃtaḥ | iti prakriyā darśanāya sṛṣṭopi śloko vyākhyātaḥ |
 
vetāraṃ sarvavidyānām iti || 

caturdaśavidyāsthānajñam caturdaśavidyasthānāniḥ 
purāṇasmṛtimīmāṃsadharmaśāstrāṃgamiśritāḥ vedāḥ sthānāni 
vidyānāṃ dharmasya ca caturdaśetiḥ sarvāṇi śilpāni kalākauśala 
viṣeśāsteṣāṃ pravarttakam | anenāsya viśvakarmatvam | śivaikāhita cetaskaṃ 
paramamāheśvaram | bhaktānugraha tatparamitiḥ | anyeṣāmapi guruṃ 
prabodharocirbhiriti śrutapāṭhābhyāṃ tejoyuktairharṣavyāpyākulekṣaṇā iti | 
anenānumita śaktipātāḥ śraddhādamādibhirātyasaṃskāraiḥ 
śobhāyuktānsatānāhetyādi | śāstrāvatārakaṃ bhagavaṃtaṃ 
śrīkaṃṭhanāthaṃ namaskṛtya sa viśvakarmā tān marīcyādīnityāha | deva 
devasya yajanaṃ sādhyādyaṃgāpekṣayāt tadādhārānekattvena ca tatra 
yajanāṃgāni samādhirdhāraṇeti | samādhānaṃ samādhiryogāṃga 
vailakṣaṇyena dhāraṇā cetasobhimatapradeśo nirodhaḥ | 

tathā ca pataṃjaliḥ ||

deśabaṃdhaścittasya dhāraṇeti | dhyānamaṃtaryāgādanaṃtaraṃ tadarthaṃ vā 
hṛdādyekadeśe parameśvarādekāra ciṃtanam | tathā ca śārdhaśatatraye 
śrīmatkālottare | lalāṭe ceśvaraṃ dhyāyeditiḥ | japa upāṃśurmānasa ucyate | 
anabhipretasaṃkhyayā maṃtroccāraṇam | bhāvaḥ śuddhātmako bhaktyādiḥ |

p. 1b) tayāṃsi prāṇāyāmādīni yaducyate | prāṇāyāmaḥ paraṃ tapaḥ 
athādhārāḥ svamūrtāvityādi | tatra kṛta sannidhāviti padaṃ 
svamūrtāvityādyānāṃ cala ityaṃtānāṃ pratyekamabhisaṃbadhyate | tatra 
sannidhikarṇapūrvasya yajanasyokta tvāt | yajanaṃ śreṣṭhametebhyo liṃga evetiḥ 
etebhyaḥ proktebhya ādhārebhyaḥ liṃgātmake viśiṣṭatare ādhāre yajanaṃ 
śobhanamityarthaḥ | tathā ca 

mahābhāratādau bhagavān vyāsamuniḥ | 

sarvarūpaṃ bhavaṃ jñātvā liṃge yorcayate prabhum |
tasminnabhyadhikāṃ prītiṃ karoti vṛṣabhadhvaja iti ||

kimātmakamiti | kiṃ prakṛti kiṃ kāraṇakam | vidhibhedāśca tadgatā iti 
liṃgaviṣayāni vidhānāṃtarāṇi brūhiti vakṣamāṇena saṃbaṃdhaḥ | āsthā 
pratiṣṭhā śubhāśāmāsthitamiti | iha śaivaśāstre 
pūrvapaścimottaraiśānīnāṃ catasṛṇāmeva diśāṃ śubhattvaṃ kāmye 
svānugamitiḥ | yathā kāmanārthānuguṇāyāṃ diśi sthitam |
yathā parasaṃtāpa cikīrṣurāgneyadigātaṃ yāyāt | maraṇacikīrṣuryāmya 
diksthaṃ rogādi vidhitsurnainṛta diksthamuccāṭana kṛdvāyavya diksthamiti yāvat | 

athācāryyalakṣaṇaṃ | daiśikottamaḥ | āryadeśasamudbhūtaḥ iti āryadeśaḥ 
yatra śāstrārtha vicāraḥ tasya ca samyaganuṣṭhānaṃ tatanudbhavo yasya tathā 
śuciriti parasvādāna nispṛhaḥ | 

tathā ca smṛti | yorthe śuciḥ saṃhi śuciḥ na mṛddāriśuciḥ śuciriti | 

dakṣa iti | svakarmaṇi dīkṣā vyākhyānādau sarvatra caturaḥ | 

samāhita iti | śrotriyonuṣṭhānā ca cīrṇācāryya vrata iti | 
ācāryyābhiṣekādanaṃtaraṃ śāstrāṃtaroktamācaritamācāryavrataṃ yena 
yathoktaṃ śrīmatsvāyaṃbhuve || 

athācāryyavrataṃ śreṣṭhaṃ caredācāryya eva hi |
pakṣadvayamadhaḥ śāyī nakrāśī carubhuk sadā ||

maunītriṣavaṇa snāyī ityādi | vidvāniti paṃḍito na mūrkhaḥ | yaduktamanyatra 

rājñobhrāptuḥ sa saṃdeho gururbhakti varjita | 

p. 2a) iti | nakṣatre caṃdratārādītyādi |

prathamatṛtīyaṣaṣṭasaptamadaśamaikādaśasthānasthitattvānnakṣatrasya 
pariśuddhiḥ | yadāhu jyotiḥ śāstravidaḥ |

janmāśritastriṣaṣṭaśca saptamo daśamastathā |
ekādaśagato nṛṇāṃ caṃdraḥ sarvārtha sādhaka || 

iti tārājanma saṃpadyānavatābhyastṛtīyāpaṃcamīsaptamīnāṃ 
parityāgānnārāpariśuddhiḥ ādigrahaṇadyogapariśuddhepi 
kāladaṃḍādibhirekādaśabhirnā snāpyaśubhairvajite | yadutkaṃ 
śrīmatsvāyaṃbhuve || 

nāmnai vā coditānyogānekādaśaparityajediti |

anaya pluta iti | viṣṭi vṛhadvyatīpātādibhiravādite dāruṇogra cara ityādinā | 
dāruṇāni ādrāśleṣā jyeṣṭhāmūlānimāraṇādi karmasu | 

ugrāṇimaghābharaṇīti sraśca pūrvā śmaśānavetālādi siddhau | 
carāṇisvātipunarvasuśravaṇadhaniṣṭhāśatabhiṣaḥ uccānānādiṣu | 

kṣiprāṇi hastaḥ puṣyo'bhijidaśvinīkṣiprakāryyasādhane | 
dhruvāṇi rohiṇīti sraścottarā mokṣādi karmasu | mṛdūni 
citrānūrādhārevatīmṛgaśirāṃsi mṛdusvarūpakāryyāyaiva | lagne 
pūrvodayetyādi | meṣādi rāśināmeva lagna vyapadeśaḥ tasmin śīrṣodaye 
śīrṣodayāḥ ṣaṭ mithunasiṃhakanyātulakuṃbhavṛścikāḥ 
meṣavṛṣakarkaṭadhanimakarāḥ paṃca pṛṣṭhodayāḥ mīnastūbhayodayaḥ 
bhāvāstabudha na sahajā ityādyāḥ kālākhya puruṣasyāvayava sthānīyāḥ 
teṣāṃ samūhaścakraṃ | tasmin śuddhe tasya ca śuddhiritthaṃ yathā 
svamanukūlasthāneṣu grahāṇāmavasthitiḥ | yadāhuḥ 

jīvaḥ saptanavadvipākramagato vakrārkajau ṣaṭtrigau iti | sadaiśike iti 
navāṃśakādi kalpanayā yasya rāśeryasya navāṃśakasya śobhanatā tadyukto 
yathā meṣasya prathamanavāṃśako meṣāṃśaka eva karkaṭasyaivameva | 
prathamanavāṃśakarkaṭa saṃbaṃdhī sa ca tasya śobhanā iti | svasvāmītiḥ 
meṣādīnāṃ dvādaśānāṃ rāśīnāṃ krameṇādhipāḥ aṃgāra śukra- 

p. 2b) budhacaṃdrārka budhaśukrabhaumagurusaurasauraguravaḥ 
kujaśukrajñeṃdurkajña kujajīva saurayamaguravobheśāḥ | tena dṛṣṭe grahasya 
ca darśanamevaṃ | yasmin sthāne graho vartate | tasmāddaśama tṛtīye dve sthāne 
dṛṣṭeścaturbhāgena paśyati | navama paṃcame ardha dṛṣṭyā | caturthāṣṭame 
pādatrayeṇa | saptamaṃ samagra dṛṣṭyai ca | yaduktaṃ tatraiva 

daśama tṛtīye navapaṃcame ca caturthāṣṭame kalatraṃ ca paśyaṃti phalāni 
caivaṃ prayacchaṃti iti | 

tatsuhṛditi | tatsuhṛdārāśīśvaramitreṇa vā dṛṣṭa ityarthaḥ | tatsuhṛdogne 
varāhamiharoktyaivoktāḥ iha tu sāmānyenocyaṃte |
sūryabhaumagurucaṃdrāścaṃdrasya sūryabudhaubhaumasya gurucaṃdrārkā 
budhasya raviśukrau guroḥ sūryyeṃdu bhaumāḥ |
śukrasya budhaśanaiścarau saurasya śukrabudhāvitiḥ | saumyavīkṣita iti | 
saumyagrahā budhaśukraguravaścaṃdrastu śuklapakṣe budhastu pāpayogāt 
pāpaḥ na punaḥ svataḥ yadapyāhuḥ | kṣīṇeṃdvarkayamārāḥ pāpāstaiḥ 
saṃyutaḥ saumya iti punarapi lagnaviśeṣaṇaṃ | 

vīryyavannara iti | vīryyavannaratvaṃ lagnasyetthaṃ | yadā svasvāmi yogaḥ 
somyagrahadarśanaṃ ca saumyagraheṇa vā yogaḥ svasvāmi vīkṣaṇaṃ ca | 
yaduktaṃ tatraiva 

adhipadyuto dṛṣṭo vā budhajīva nirīkṣitaśca yo rāśiḥ sa bhavati balavāniti | 

prasannamānase tryaṃśe iti | tryaṃśodrekkāṇābhidhānātmako jyotiḥ śāstre 
dṛṣṭo devatā viśeṣaḥ sa yasya rāśeḥ praharṣitaḥ | yaduktaṃ vṛhajjātake | 

bhūṣito varuṇavadvahuratnovaddhatūṇakavacaḥ sa dhanuṣkaḥ 
nṛttavādita kalāsu ca vidvān kāvyakṛtpiyunarāśāvasāne iti | anyacca 

gaurī sudhautāgradugūlahastāsamucchritā kuṃbhakaṭacchristāḥ devālayaṃ strī 
prayatāḥ pravṛttā vadaṃti kanyāṃtyagatastribhāga iti | tasmiṃstathā 
bhūterāśāviti | samānādhikaraṇyeṇaiva sapramo vyākhyeyā aprasannamāna 
sā drekkāṇāśca tatraiva nirdiṣṭāḥ teḥ graṃthagaurava bhayānna praharśitāḥ

p. 3a) ratnabhāṃḍa samanvitaśca kasya cidrāśeḥ saṃbhavatyeva | yaduktaṃ 
tatraiva 

kinnaropamatanuḥ sa kaṃbalastūṇa cāpakavacaiḥ samanvitaḥ kuṃbhamudvahati 
ratnapūritaṃ sakṃdagaṃ makararāśi paścima iti | anyacca | 

surṇabhāṃḍa muktāmaṇi śaṃkhamiśrairvyākṣiptahastaḥ savibhūṣaṇaśca 
bhāryyāvibhūṣāya mahānidhānāṃnāvaṃ plava vyādhi gato jhaṣasyeti | 
tasmiṃstathā bhūte drekkāṇepi lagna iti sthitameva urjita iti drekkāṇayukte 
urjitaścokta eva tatra manuṣyavaktro śvasamānakāyo 
dhanurvigṛhyāyatamāśramasthaḥ kratūpayojyāni tapaśvinaścararakṣa 
pūurvodhanuṣastribhāga iti | kiṃ ca 

hayākṛtiḥ | 

pāṃḍuramālyaśekharobibhartti kṛṣṇājinamaṃbaraṃ naraḥ durāsadaḥ 
siṃhaduvānnakārmukonatāgnanāso mṛgarājamadhyama || 

iti evaṃ vidhorjita drekkāṇān mama karalagnā saṃbhave nirviṣā devā vā 
śabdāḥ pakṣāṃtare | viṣādarahita drekkāṇātmake vā gacchedityarthaḥ | 
saviṣādānāmapi tatraiva tatra saṃbhavāt | tathā ca | 

madmāśritā mūrdhani bhogi yuktāstrīkarkaśāraṇyagatāvirauti | śākhāṃ 
palāśasya samāśritā ca madhya sthitaḥ karkaṭakasya rāśeriti | anyacca |

udyāna saṃsthaḥ kavacīdhanuṣmān śarāstradhārīgaruḍānanaśca 
krīḍātmajālaṃ karaṇārtha ciṃtāṃ karoti madhye mithunasya cāyamiti | 
kṛtyanuge piveti | kartavya prayojanānurūpe vā siddhirayamarthaḥ | abhicārādi 
krūrakarma nimittaṃ tadarthātmaka drekkāṇayukte vā lagne tathā 
vidhārthasiddhirbhavatyeva tathā vidhāśca tatraivoddiṣṭāḥ śrutāṃtike sarpa 
viveṣṭitāṃgo vastrairvihīnaḥ puruṣastvaṭavyāṃ caurānalavyākulitāṃtarātmā 
vyākrośateṃ'tyopagato jhaṣasyeti | 

anyacca |

romacitomakaromapadaṃṣṭraḥ sūkarakāyasamānaśarīraḥ yoktṛkajā-

p. 3b) lakabaṃdhanadhārī raudramukhomakaraḥ prathamastviti | 

kiṃ ca |

vibhīṣayaṃstiṣṭhati ratnacitrite vane mṛgān kāṃcanatūṇavarmabhṛt 
phalāmiṣairvānara rūpabhṛnnarastulāvasāne yavanairudāhṛta iti | 

anyacca |

śalmaleruparigṛddhrajaṃbukauśvānaraśca malināṃbarānvitaḥ |
rautimātṛpitṛviprayojitaḥ siṃharūpamidamayamucyate || 

ityevamātmakairevaṃ rūpāyāmevārthasiddhau yādyāditi prakṛtena saṃbaṃdha 
iti tryaṃśāyāvāṃ mukhīti rāśyardhasya horeti saṃjñā vyapadeśaḥ 
tasyāccordhvamukhatiryyaṅmudhomukhatvena triprakāratvaṃ | yadāhuḥ 

ūrddhvaṃ tiryyañvānatāsyā ca horeti | tatrorddhvamukhīyāraviṇopabhuktāyā 
tu tadadhiṣṭitā sā tiryyaṅmukhī yātu tenaiva kramaṇīyā sādho mukhī 
yadapyāhuḥ muktā krāṃtānāgatā ca krameṇeti tāsāṃ madhyānmukti 
nimittamūrddhvamukhīhittā praśastāyā saṃhitāṃtareṣvaṃgāriṇītyuktvā 
abhicārāryamadhomukhī yā dhūmeti tatra prasiddhā śākunoktyeti 
kapiṃvralakokila mayūrādi praśasta pakṣi virata śrutyāhitamabhimata 
phalapradaṃ śakunaṃ jñātvā śrutirapyāha | 

bhadraṃ purastānnovada bhadraṃ paścāt kapiṃjaleti | mahākavirapi kālidāsaḥ 
vāmaścāyaṃ vadati madhuraṃ cātaka iti | noktyeti | akasmādekajanasamuddhoṣita 
jayapuṇyāha kṣemādyuktyāvetiḥ | vikalpārthaḥ yā yādāyamya vā prāṇāniti | 
prāṇāpānāvāyamya dairghyaṃ nītvānubhavena 
vāmadakṣiṇanāsmaraṃdhrābhyāmanyatamena pravahaṇa jijñāsayā 
tajjijñāsāyāśca prayojanametat | yadi vāmaraṃdhravāhinaḥ 
prāṇāstadānukūlāḥ prokta śakunā saṃbhavepi yāyāt ityapi vikalpārthaḥ 
aśāṃtiṃ vidhāya gacchediti prakṛtena saṃbaṃdhaḥ |

atha śilāparikṣā |

snigdha dhvaniriti | avyaśabdāḥ snigdhā arūkṣāsitādyeti raktapītavarṇāstisropi

p. 4a) brāhmaṇasya sitavarṇā tu brāhmaṇasya evaṃ kṣatriyasya pītakṛṣṇavarṇe 
raktā tu kṣatriyasya vaiśyaśudrā pekṣayai caitadavadhāraṇaṃ na tu 
brāhmaṇasyekṣayā tasya prāk tadviṣayā yā prāpte ruktatvāt | evamapi 
kṛṣṇavarṇā vaiśyasyai pītā tu vaiśyasyaiva kṛṣṇavarṇā tu 
śudrasyaityayamatrārthaḥ | uktaṃ ca 

śrīmatkāmike | 

etāścatasro viprasya tisro rājña ubhe diśaḥ |

ekāśudrasya niyamācchileti | gūḍhacchāyeti | gūḍhāgaṃbhīrācalācchāyā 
śobhā yasyāḥ siddhāvadhomukhīti | sādhanā liṃgacikīrṣayā budhnabhāge 
mukhalakṣmakartavyamityabhiprāyeṇa tatra lāṃcchanaṃ kuryāt | 
muktāvūrddhvamukhī uttānamukhī ūrddhva eva gamanaṃ muktiryato hīnarekhā 
bhavatīti hīnārekhāḥ sitavarṇāyā yadi raktāḥ pītā vā kṛṣṇā vā yadi 
bhavaṃti | tadā sā brāhmaṇasya neṣṭeti vakṣyamāṇena saṃbaṃdhaḥ | tathā ca 
śrīmatpiṃgalāmate | hīnarekhotamāhīneti | raktavarṇāyāḥ sitārekhā yadi 
bhavati | tatsā brāhmaṇa kṣatriyayoḥ śasyeta ityevamanyāsāmapi draṣṭavyam | 
yaduktaṃ tatraiva 

hīnarekhottamā śubhetiḥ gaureti sphaṭikānukārā ṭaṃkādi lohaśilpi 
bhāṃḍakṣayaṃkarī ca | uktaṃ ca paitāmahe | 

sphaṭikābhā bhavedgaurā bahulohakṣayaṃkarī |

kīlādṛḍhāṃ kuru śleṣā ūrmayaḥ jalataraṃgānukārārekhāsamūhāḥ 
puṭāśukti puṭākārā biṃdavo varṇātmakaḥ | prāguktarekhā saṃbaṃdhino 
bhāgaika deśāḥ vimalaiḥ pāṣāṇātmakairyā cānviteti kīlādināṃ pratyekaṃ 
yojyam duṣṭasatvānāṃ sarpavānaramakarādīnāmanukāro yasyāstadātāni 
śakalāni khaṃḍā yasyāḥ udaktasyā iti uttarasyāṃ tasyāḥ śilāyā diśi 
sthaṃḍile bhūmāneva pūjitaḥ śivabhaṭṭārako yenācāryeṇa sa tathā 
hutāgniriti kṛtāgnikāryyaḥ sādhāraṇena maṃtreṇeti sādhāraṇamaṃtrāḥ 
sapta | yaduktaṃ

p. 4b) saṃhitāṃtare | 

praṇavo mātṛkāvyomavyāpī ṣaḍakṣaraḥ prasādo bahurūpaśca 
saptasādhāraṇāḥ smṛtā | iti ebhya ekena siddhyarthaṃ sādhyamaṃtreṇa 
śilpinaḥ tatkarmajīvinaḥ saṃśritavratāniti gṛhītā dhyavasāyān sahāyāniti 
gurusaṃbaṃdhinaḥ śiṣyān niyata iti vāṅmavasāsyāmavicaleṃdriyaḥ 
maheśaṃ dhyāyan | tathā svapnamānavakaṃ maṃtraṃ japan supyāt | 

sarvaryyate iti | rātryavasāne niścittaṃ svapnamiṣṭāmaniṣṭaṃ vā paśyati | 
garteti | yasyā deśāṃtareṣu dadhna iti dadhilābhastadabhakṣaṇaṃ ca te śreṣṭhe |
viṣṭāyāśceti | 

mūtrādīnāṃ malānāṃ lābhakṣaṇena śreṣṭhe viṣṭāvarjam vyajanaṃ 
tālavṛṃtādi vighnavarjitamitya saṃśayameva vidhibhaṃgāyeti vidhānavihataye 
kṛtakṛtya iti niṣprayojanaḥ ākoṭayediti | bhāgatraya kalpanayā 
cihnalekhābhirlāṃchana pūrvam svalpaṃ hanyāt brahmata iti brahmasthānāt 
muktya pekṣayā bhuktya pekṣayā tu rudra sthānāt yāna iti śakaṭādau 
tadadhiṣṭātrīmiti | vṛkṣādhiṣṭhāyi kāmīśvara śaktiṃ visṛjya sarvatra tasyāḥ 
sarvadā ca sannidhānādyaduktamanyatra | 

nasālabahulā kācit saṃtāna dvayavartinī |
vyāptrī śivakalā yasyāmadhiṣṭhātrī na vidyate || 

iti | tāṃ saṃvakṣa pūjyavakṣamāṇena ca maṃtreṇa visarjya vṛkṣa 
cidātmānaṃ ca nirodhya sa jīvasyaiva tasyopayogo papatteḥ sāravaditi 
sāradārutaye hatasya prasiddhiḥ kṣīradrumaḥ palāśādiḥ mādhuryya 
gaṃdhaguṇavadityādi | mādhuryyaguṇayuktājjātaṃ saubhāgyadam | 
gaṃdhaguṇayuktādvṛkṣaviśeṣādutyāditaṃ yattatkīrttidamityarthaḥ | surāhveti 
devadāruśāketi | śākābhidhāno vṛkṣaviśeṣaḥ | deśāṃtare prasiddha eva 
devadārvādibhirbilvāṃtairvṛkṣairyāni kriyaṃte tāni sarvapradānītyarthaḥ | 
piśācavṛkṣovibhītakābhidhānaḥ

p. 5a) @@@@bahedukaphalajanakaḥ kolākṣiḥ pakṣi viśeṣaḥ tadbhūyiṣṭhā ye 
hī ca mūleti | mūlavarjināye | vivarti mūlāḥ aśvatthādayaḥ koṭaretiḥ koṭaraḥ 
suśirātmakaḥ sārāṃśo yeṣāṃ kliṃnno vā sa eva yeṣāṃ ghaṭasiktā iti | 
yatnavivardhita valmīkaḥ pipīlaka nicito mṛdrāśiḥ tato jātaḥ | 

madhupākṣi kṛtālayā | iti | mākṣika sādhakaiḥ pakṣibhirgaṇābhidhānā ye 
deśāṃtare prasiddhāstaiḥ kṛta ālayo yeṣāṃ | lokānāma prasiddhā iti | 

na kena cijjñāyate vedāḥ śrīkṛtamiti caturaśra tāṃ nītaṃ | 

mānonmānāṃdīti | mānaṃ pārśva diśā unmānamūrddhvamāna 
ādigrahaṇāt pramāṇamapi sarvato'nohātmanā * kailamiti | tadabhipsitaṃ śailaṃ 
rūpaṃ navahastāṃtamuttamottamam | liṃgaṃ ca śabdāt pārthivaṃ śailaṃ 
proktamānenevonnamottamam | niṣviti puruṣaviṣayaṃ hitam | tryaṃśonamiti | ataḥ 
proktamānānnavahastātmakāttryaṃśenonaṃ dārujaṃ ṣaḍ 
hastamuttamottamamiti | vakṣyamāṇena saṃbaṃdhaḥ lohamasyārdheneti | 
asyānaṃtara proktasya ṣaḍ hastasyārdhena trihastaparimāṇena 
lohamayamuttamottamam | tadapyūnamiti | yadetaccatuṣprakṛtyunnamottamuktaṃ 
tadapi pratyekā pekṣayā tribhāgenonaṃ madhyamamuttamamiti |  
vakṣyamānenāgryaśabdenottamaśabdapratipādanaṃ yena tena śailaṃ ṣaḍ 
hastaṃ madhyamottamaṃ lohaṃ dvihastaṃ madhyamottamamiti | yāvat 
tadvikhaṃḍitamiti | caturṇāmapi saṃbaṃdhi madhyamottamaṃ mānaṃ 
dvikhaṃḍitaṃ kṛttvā kāvyāvasthayā tadardhamānataḥ kāvyasāgryam tena 
śailapārthive dvetrihaste madhyamottame dārujaṃ dvihastaṃ lohaṃ 
hastamityarthaḥ | tribhāgaiḥ svairiti etānyeva trīṇi trīṇi liṃgāni pratiprakṛtiyāni 
tāni svaiḥ svaistribhāgaiḥ navadhā navadhābhidyaṃte | ayamarthaḥ |

p. 5b) uttamottama liṃgāpekṣayāmadhyamottamasya tribhāgatvaṃ 
tattribhāgānumānapātata uttamottamamadhyamottamakanyamottamebhyaḥ 
anyaliṃga ṣaṭkaṃ bhavatītiḥ | itthaṃ svaistribhāgairnavadhābheda utpadyate | tena 
śailapārthivaprakṛtīnāṃ hastāt prabhṛti navahatāṃ taṃ yāvat | 
navanavasthitānyeva 
dārujasyottamottamānmānā ṣoḍaśāṃgulānupātenāṃtarā madhya kanyasaṃ 
yāvaccatvāri liṃgāni bhavaṃti | pūrveḥ sahevaṃ saptakanyasāgryādadho 
dvetadvadevānye evaṃ navamṛgeṃdrepi dārujaṃ liṃgaṃ 
parvabhiḥ ṣoḍaṣāṃgulairiti | evamapi lohasyāṣṭāṃgulānupātena | 

tatrāpyuktaṃ | lohaṃ karottamaṃ bhāgairvasusaṃkhyairavāṃtaramiti | evaṃ 
hastamānaliṃgānyuktvā pūrvaniṣpanna prāsādamānenocyaṃte 
prāsādagarbhamānādityādi | vakṣyamāṇānāṃ 
caturhastādi ṣaṭtriṃśaddhastāṃtānāṃ navānāṃ prāsādānāṃ pratyekaṃ 
garbhamānād bhavaṃti | iti vikalpamānavidhiḥ daśāyi paṃcavṛddhānāṃ 
sādhāratvena vakṣyamāṇatvaditadanupayogaḥ evaṃ prākṛtābhi 
pretaprāsādagarbhapaṃcabhāgatrayeṇonnamottamaṃ | tathā 
navabhāgapaṃcakena madhyamamadhyamaṃ vakṣyamāṇavāṃtara bhedaśruteḥ 
tathaiva tadagarbhārthena kanyasam | taccatayaiva śrutyā 
kanyasakanyasaṃbhaviṣyati | tadavāṃtarabhedenetyādi | teṣāṃ trayāṇāṃ ye 
avāṃtare madhyapradeśe dvau tatra bhedaḥ sūtratrayadā vādinā tena ṣaḍ 
liṃgāni uttamamadhyama uttamakanyasamadhyamajyeṣṭhāmadhyamakanya 
sakanyasottamamadhyamābhidyunāni bhavaṃtītyevaṃ pratiprāsādaṃ 
garbhamānā ivaliṃgāni eṣa evārthaḥ |

śrīmatkiraṇādāvuktaḥ | 

garbhavān kanyasaṃliṃgaṃ paṃcabhāge kṛte sati |
tribhiḥsyāduttamaṃ liṃgaṃ navadhā bhājite sati ||

p. 6a) paṃcabhirmadhyamaṃ liṃgaṃ bhavenmadhyamamadhyamam |
tadūrdhvādho bhavedgarbho bhājyāṃśaiḥ sa tribhistribhiḥ ||

evaṃ garbhe yathāyogaṃ liṃgāni navasaṃkhyayeti |

jyeṣṭhajyeṣṭhāditi pradipāditayopapatyā bahuttvepi liṃgānāmidaṃ 
jyeṣṭhajyeṣṭhaṃ jyeṣṭhamadhyaṃ jyeṣṭhakanyasaṃ 
madhyamajyeṣṭhamityevamātmakena bhedena navaivana bahūni ityarthaḥ | 
jyeṣṭhādi vyapadeśa iti | yoyaṃ jyeṣṭhajyeṣṭhādi vyapadeśaḥ sa 
liṃgāpekṣayā prāsādāviṣayopi sthita eva tatra vakṣamāṇa 
caturhastādi ṣaṭatriṃśaddhastāṃtānāṃ navānāṃ liṃgo yānenaiva 
vakṣyamāṇa yuktyāpi siddhitaḥ sthito yathā navahastasya liṃgasya 
mānādhikyāduttamottamasya ṣaṭtriṃśaddhasta uttamottama eva prāsādaḥ evaṃ 
hastamānasya kanyasakanyasasya caturhastaḥ prāsādaḥ kanyasakanyasaḥ sthita 
eveti siddham | garbhamānaliṃgāpekṣayā tu pratiprāsādaṃ jyeṣṭhādi 
vyapadeśo navātmakepi niviṣṭhaḥ | 

ayamarthaḥ | 

yopi vakṣyamānena pramāṇena ṣaṭtriṃśaddhastaḥ prāsādastasyāpi 
svagarbhamānāt kanyasakanyasa liṃgāśrayatvena kanyasakanyasatvamevamapi 
caturhastasya garbhamānamuttamottamaliṃgāśrayatvenottamottamatvamityartha 
siddham | prāsādebhyaśca liṃgānāmiti | prāguktānuvādaḥ pīṭhānāṃ ceti | ca 
śabdātpīṭhānāmapi prāsādebhyaḥ jyeṣṭhādivyapadeśaḥ tathā te naivārthena 
śabda vaicitryāt prāsāda garbhādeva pīṭhamānaṃ pratipādayati śarāṃśa 
tritayenāgryamiti tayormadhyeneti tayoruttamottamayoḥ kanyasakanyasayormadhyena 
madhyamapramāṇena madhyamapramāṇena madhyama

p. 6b) madhyamaṃ pīṭhaṃ bhavatīti vākyaśeṣaḥ yalliṃgavidhāvuktaṃ 
navāṃśaiḥ paṃcabhirmadhyamamiti | tadanyānīti | tebhyaḥ anyāni ṣaṭliṃgavat 
pīṭhāni yathāpūrvaṃ liṃgatrayamuktvā tadavāṃtarabhedenānyāni ṣaṭ 
utpāditāni tathaiva pīṭhānītyarthaḥ | liṃgāyati pramāṇānīti | yadyapi 
śarāṃśa tritayenāgryamiti | etena pīṭhamānaṃ pratipāditam tathāpi 
vakṣyamāṇa liṃgamānena prasādaviṣayamidaṃ tatrayā 
liṃgasyāyatirdairghyaṃ tatpramāṇena visṛtam pīṭham yāvalliṃgasya 
dīrghatvaṃ tāvatpīṭhasya vistara iti ucchritoragre vakṣyamāṇa tvāt avyakta 
mukhaliṃgānāṃ samaṃ viplvaṃti kocchrayam 
vyakteścāsadṛśāyāmaṃtardhocchrāya vistaram | ityetena jyeṣṭha madhyādika iti 
tulyaphalatvena jyeṣṭhādi bhedo niḥprayojanaḥ syāt phalabheda vivakṣyayā tu 
jyeṣṭhamadhyādi bhedataḥ | yaduktaṃ 

pratiṣṭhā pārameśvare || 

aṃgabhūyastvayastvataḥ proktaṃ phalabhūyastvamatratviti | 

ihāpi vakṣyate | pratiṣṭhāliṃgavedināṃ yāvaṃtaḥ paramāṇavaḥ 
tāvadvarṣasahasrāṇi kartubhogabhujaḥ phalamiti | parāpare bhuktimuktī iti | 
parābhuktiḥ śuddhaviddhā tu navabhogaḥ aparā tu 
rasarasāyanavivarasādhanādikā tathaiva parāmuktiḥ śivasaṃmatā aparā tu 
vidyāvidyeśatvaṃ | tathā ca 

tattvasaṃgrahe ||

guruḥ sadyo jyotirvidyā vidyeśatvaṃ tvaparāmuktiḥ pareha śiva samateti | te 
parāpare bhuktimukti phalaṃ śastrapramāṇakam | śāstraparidṛṣṭamityarthaḥ | 
mahānīleti | iṃdranīlaḥ vajraṃ vajramaṇiḥ heruka iti prasiddhiḥ evamātmake 
liṃgena jyeṣṭhādi vibhāgaḥ yo yasmāt sarvaguṇānāṃ prāsādānāṃ 
pīṭhānāṃ sādhāraṇamanuguṇaṃ tadityarthaḥ | bāṇaliṃge svayaṃ vyakte 
ityādi bāṇaliṃgasya svayaṃbhuvaśca sarvapīṭhāśrayatvepi

p. 7a) viśeṣāṃtaraṃ sādhyapūrveti | sādhyārdhaṃ saṃpūjya pūrvaṃ 
tadvisarjanādanaṃttaraṃ maṃtrāṃtaraniveśanānna 
kadācinmaṃtrasaṃkaradoṣaḥ svayaṃ vyaktabāṇaliṃgaviṣayamevaitadvacanam 
yatonyatramaṃtrasaṃkaraḥ saṃbhāvyate eva liṃgaśabdenetyādi | 
samastapadārthānāṃ sṛṣṭisaṃhārakāraṇatvena citrī karaṇahetu 
yattalliṃgaśabdena paṃḍitāḥ prāhuḥ niruktadaśāpi teṣāmeva bhāvānāṃ 
saṃhāre tatraiva layanāt sṛṣṭisamaye'ta evāgamanaṃ tasmācca tacca padaṃ 
sthānamavyayamavināśi na tu yathā prākṛtairanyailiṃgaśabdena ucyate | itthaṃ 
tādṛśasya bhagavato yā saṃjñā sa tadīyaḥ śabdaḥ anaṃtarodite pratipādite 
vakṣyamāṇa pramāṇarūpaiḥ pratipādyamāne ca tasyā vyayasya padasya 
tatrastha vyakti sthānatā tayā hetubhūtayā tadīya śabdobhākta upacarita 
ityarthaḥ | trividhaṃ taditi vakṣyamāṇaprakāreṇa tattriprakāram tayādhṛti 
mukhaliṃgaṃ | liṃgāyāmeti ||

liṃgasya yaccikīrṣita māyāmodairghyaṃ tasya ṣoḍaśabhāgakalpanayā 
caturbhirbhūtasavyaiḥ paṃcabhirvārasaiḥ ṣaḍbhirvā viṣkaṃbhaḥ pṛthutvam eṣa 
ca viṣkaṃbhaḥ sādhanā liṃga vakṣyamāṇa lokapāla liṃgātmakaṃ tyaktvā 
teṣāṃ pratyekaṃ svāvasara eva taduktaiḥ itthaṃ māyāmaviṣkaṃbhayukte 
tasminnarthāṃśca tāvatparimāṇake caturdikṣu pariṇāhamāne siddhe 
adhobhāgasya brahmabhāgātmanaścaturaśratāsiddhaiva 
madhyamabhāgavartanārthaṃ tatkarṇārdhetaratyāgāditi | taditi 
caturaśraparāmarśaḥ caturaśrasya yatkarṇakoṇa dvayaṃ sūtraniveśanena 
vyajyate | taduktaṃ cānyatra 

koṇātkoṇāyataṃ sūtraṃ karṇa ityabhidhīyate |

iti tasyārdhena caturaśrotpādanasūtrāṇāṃ caturdikṣu 
sthitānāmaṣṭalāṃcchanapātāditarārdha tyāgādaṣṭāsramutpādayediti śeṣaḥ 
aṣṭāśratotpādanāyāparovidhiḥ

p. 7b) tasmiṃścaturaśre munibhājite saptavibhakte pratikoṇaṃ 
bhāgamaparihāryyetyādi | bhāgadvaya parivarjanena vā tadaṣṭāśraṃ kuryyāt | 
tadūrdhvaṃ aṣṭāśrādūrdhvayo rudrabhāgastaṃ brahmasthānānmadhya 
pradeśāt parito bhrameṇa vṛttatāṃ parivartulatvaṃ nayet | aśrilopa krameṇa 
vṛttatāṃ nayet | vṛttatot pādanāyāpi prakārāṃtaram | aṣṭā 
asyaiva ṣoḍaśāśrityotpādanapūrvaṃ dvātriṃśadaśripradarśana krameṇa vā 
śrilopakramo bhavet tacca śirovṛttyā śiro vartanā prakārai cchattrādibhiraneka 
vidham chatrasyaiva caturvidhatvaṃ kāṣṭhāṃśakasya śirasaḥ yo sāvaṣṭāṃśa 
tasmin kāṣṭāṃśake caturbhirbhājite satiḥ prathamadvitīya tṛtīyacaturthabhāga 
bhāgavivartanato yatha saṃkhyaṃ puṃḍrakādyāścatvāra chatrabhedā bhavaṃti 
| bhinnaphala prāptyarthe | kukkuṭāṃḍaṃ tu śirasaścaturthabhāga parivartanataḥ 
trapusākṛti śirasa eva ṣaḍbhāgavartanāt | tasyaiva mūrdhnastribhāgavartanena 
bālacaṃḍa saṃjñakam | etyevaṃ saptaprakārāyāḥ 
śirovartanāyāstriprakāreṇa viṣkaṃbhabhedena sahaika viṃśati guṇitāni 
prāguktāni yāni pratiprāsādaṃ navanavaliṃgāni sādhāraṇavidhāviti | etāni 
sādhāraṇavidhau mokṣa nimittamarcayitvā daivapradhānāḥ svaṃ 
svamātmīyamabhimataṃ sthānaṃ prāptā iti | tathānyatameti | daśadiśāmanyata 
māyā diśaḥ svāmyasiddhaye lokapālārcitaṃ śatṝṇāṃ vā staṃbhatāpa 
vidveśādi nimittaṃ yalliṃgamiti pūrveṇaiva saṃbaṃdhaḥ tatkṛṇuta | atha 
lokapālaliṃgāni caturbhirdheti | ardhaṣaḍbhāga catuṣṭayena viṣkaṃbhosya 
brahmabhāgaṃ evamāyāmaṃ dvādaśadhā kṛtvā tattribhāgena sthaulyaṃ 
śāstrāṃtarokta sarvasamaliṃgasyaiva | yaduktaṃ 

śrīmatpratiṣṭhāparameśvare | 

sthaulyaṃ dairghyaṃ tribhāgena liṃge syāt sarvataḥ sama |

p. 8a) iti | madhyamaṣṭāśramādivat iti | mokṣaliṃgoktavadityarthaḥ | 
prāgvadvṛttaṃ ceti vṛttaṃ rudrabhāgaḥ prāgvadeva kiṃtve talliṃgamaiṃdraṃ 
śatrumardanābhidhānāt | chatraśiraḥ pūrvapaścimayordvaye tadvayena | 
saumyayāmyayorekaikayā | evamaśriṣṭkena ca samanvitam | paṃcabhiḥ svardheti | 
svārdhādekādaśavibhaktāt paṃcabhiraṃśaiścaturaśro viṣkaṃbhaṃ 
brahmabhāgāditi yāvat | madhyaṃ prāgvadvṛttaṃ tu hautaśasyātmīyāṃ 
diśaṃ saptāśryalaṃkṛtai tathaikādaśabhājitam tadeva vakṣyamāṇopapattyā 
kṛtvo bhayoḥ pārśvayoḥ tristriśātanena śaktyākṛtiṃ kuryyāt | navāṃśaiḥ 
paṃcabhiriti ardhaśabdotrāpyapekṣyaḥ yāmyaliṃgadairghyārdhaṃ navadhā 
vibhajyatadaṃśaiḥ paṃcabhiḥ pṛṣṭaṃ paṃcabhiḥ 
kroḍamurastribhistribhiraṃśaiḥ pārśvadvayam | 

śrīmatpiṃgalāmate | 

navāṃśārdhāttribhiḥ pakṣau paṃcabhiścorupṛṣṭhakamiti | 

itthaṃ viṣkaṃbhena lakṣito brahmabhāgaḥ aṣṭāśraṃtu navaṣaḍbhāgaśātanāt 
| tatra pṛṣṭha kroḍena navadhā kṛtvā bhāgaśātanaṃ kuryyāt | pārśvadvayaṃ 
ca ṣodvā kṛtvā bhāgaśātanenaiva pṛthutā krīḍapradeśe vyajyate ūnatā ca 
bhujayoriti | bhujopalakṣaṇa sthāne pārśvadvaye vṛttaṃ tvaśrilopena kuryyāt 
daśānāmaṃśānāṃ trayasya trayasya śātanādvakṣamāṇavadardhaita 
daṃḍākhyamiti | etacca pratiṣṭāya yamabhaṭṭārakaḥ | sarveṣāṃ saṃkṣaya 
śaktatvaṃ gatavān | tathā sarvajñatva pradāyakaṃ yogamāptavān | āgneya 
vacyeti brahmabhāgo dvāviṃśati bhāgakalpanayā paṃcabhiryathāgneyasya 
madhyaṃ viṣṇubhāgopi | tathaiva vṛttamasyaivaṃ vakṣyamāṇa 
lakṣyaṇādyadvakṣyati | svagaṃśake sārdhabhāgamṛterasiriti | mūrdhni 
saptāṃśa bhājite sārdhabhāga parihāreṇa khaḍgākāraṃ īśānadiśa 
 
p. 8b) āgneyadiśaṃ yāvat | paṃcavāyudikto nainṛtadiśaṃ ca yāvat | paṃcaiva 
daśā śrimaccāsya śiro nainṛtasya | etena cāsau parameśa pade mokṣākhye 
prāptanimittaṃ baṃdhanatā upalakṣaṇaṃ yasya tattathā vidhe yogaṃ jñānaṃ 
cāptavān | caturbhirardheti ardhāt saptāṃśa catuṣṭayena viṣkaṃbho vāruṇo 
madhyasya tu lakṣaṇāṃtarā na vidhānāt prāgvaditi | sthitameva śirastvasya 
bāleṃduvanmurdhnastribhāgavarttanena pākṣaṃ vai śravaṇapūjitaṃ 
liṃgametenāti diśiti | yākṣameva meveti | kiṃtu tadyākṣaṃ gudadaram kuryāditi 
viśeṣaḥ paṃcabhaktācchirasaḥ sapādāṃsa tyāgāt | 
gadāśiraścaitadbhūtyarthaṃ vāruṇaṃ punaḥ śāṃtyarthaṃ puṣṭyārthaṃ ceti 
| prasaṃgāda krameṇāpi yākṣamaṃtroktaṃ | saptabhiḥ svārdhamāsāṃśairiti 
svārdhāddvādaśabhājitāt saptabhirvāyu pūjite liṃge viṣkaṃbho brahmabhāga 
navāṃśakalpanayā trihānitoṣṭāśriḥ viṣṇubhājito bhavati | rudraṃ 
vṛttabhagastvādivat ādau liṃgavarttanāyāṃ yathoktaṃ | śiraścāsya 
chatrādanyattrayāṇāṃ kukkuṭāṃdīnāṃ madhyādyadati prītaṃ tatkāryyam | 
śatrūccāṭanādau tat kuryyāt | ṣaḍbhirekādaśārdheti | ekādaśabhireva 
bhājitādardhāḥ ṣaḍbhirbhāgairīśāna pūjite vistṛtiḥ viṣkaṃbho 
brahmabhāgaḥ tato bhavasaṃkṣayā ekādaśadhābhājyapakṣayoriti | 
pārśvaviṣaye bhāge trayasya tyāgato'ṣṭāśraṃ kuryyāt | uttare śiraḥ agne 
pārśvayoraśritrayeṇa bhūṣitamasya kāryyaṃ śiro 
grahairnavabhistryaṃśāvaśeṣitairubhayoḥ pārśvayorbhāga ṣaṭke pātanāt 
kukkuṭāṃḍā kṛtiḥ eṣa ca kukkuṭāḍa śiro varttanāyā aparaḥ prakāraḥ 
jñanayogau tathā sāmrājyaṃ rājarājeśitvaṃ caitena siddhyati 

p. 9a) sarojamukulākāramiti | prajāpati viṣṇupūjitayoḥ 
liṃgayorlakṣaṇāṃtarāśrayaṇataḥ prāguktalakṣaṇe naivataṃ kriyate | kiṃtu 
prājāpatyasya padmamukulākāraṃ śiraḥ kuryyāt | vaiṣṇavasya tu saṃkhya 
kṛtiṃ cakrapadmābhyāṃ cihnitam | 

atha sahasraliṃgalakṣaṇam | tasyaikādaśa bhakteti | tasyeti sahasraliṃgatven 
cikīrṣitasyārcāmekādaśa bhājitāmucchrāya diśā kṛtvānaṃtaraṃ 
rūpamekaṃ pūrvamavasthāpya tasyāgre grahasaṃjñayā navasaṃkhyātmakaṃ 
nikṣipya evameka navati saṃkhyākairbhāgaiḥ pārśvadiśātāmarcāṃ samaṃ 
tato bhājitāṃ kuryyāt | itthaṃ sahasramekādmikaṃ liṃgānāṃ bhavati | 
viṣamaiḥ pādairiti liṃgadvayasya madhye pṛṣṭabhāge liṃgaṃ na tu 
liṃgopariliṃgametena nyāsena tacca ya ca cihnitaṃ kuryāt naveti yathāruci | uktaṃ 
ca prāpnoti sarvakāmātmakamasya ca bhedasaṃkhyayā pūrvokta liṃgasamaiva | 

atha pārthivaliṃgacihnam || 

samudrapuṇyasravatīti | mṛdviśeṣāṇi samudrajayā tathā puṇyasravaṃtī 
puṇyakṛtī gaṃgādikā | puṇyakṣetraṃ ca puṣkara prabhāsādi | etebhya 
upahṛtayāmṛdā saṃgrāhi picchila dravyāṇi māṣavilvāsvatyādīni 
tairyuktayāviraṃcāvasthāpi tayā tatsaṃvidhāya kṛtveti vakṣyamāṇena 
saṃbaṃdhaḥ sitāsthayeti śilāparīkṣā prakaraṇokta nyāyenaiva sitayā mṛdā 
brahmaṇasyaivaṃ yavat kṛṣṇayā śūdrasyetyarthaḥ | tacca yathā ruci tamapakvaṃ 
vāsuṣuṣkaṃ vajralepena sudhātmakenamakvolaviśeṣeṇa yuktaṃ kuryāt | pakvaṃ 
vāyaditalliṃgaṃ kurvīta tadā suratā garbhamiti | suvarṇaṃ rajataṃ tāmraṃ tasya 
garbhe tanniveśyam | eteṣāṃ sunāmādyakṣaraiḥ 
graṃthalāghavapradarśanārthaṃ

p. 9b) saṃjñā etāḥ | hemadhāreti | hemasuvarṇam | tāro rajataṃ aruṇaṃ 
tāmramucyate | pitalaṃrītakaṃjyeyaṃ kṛṣṇāya śrīmaraṃviduḥ tadudbhavaṃ 
vā śatru vināśanāya yāmyaliṃgalakṣaṇena cārthāt kuryyāt | 
trapubhavaṃtrāpuṣam nāgātsīsā jñātamete dve tatraivārthe śatrukṣayāya | 
tathaiva yāmyaliṃgalakṣaṇayukte kāryye tryādi lohajamiti ādāvuktaṃ 
yallohatrayaṃ suvarṇarajata tāmrātmakaṃ tadudbhavaṃ liṃgaṃ 
mātṛsiddhyarthaṃ liṃgam | guhyakā yakṣāsteṣāmanyatamasādhanārthaṃ 
punastryādi lohajaṃ suvarṇarajatatāmraṃ vinā'nyatrānyasyāṃ 
lohapaṃcakādekasyāṃ satyāṃ jātamutpannamiti yāvat | saptamyāṃ janerit 
evaṃ lohāni sthirāṇyuktvā calānyucyaṃte | tathā mādhūkaramityādi tatheti 
luhaprakṛti parāmarśāya madhukarāṇāṃ bhramarāṇāṃ saṃbaṃdhi vṛttaṃ 
ceṣṭitam | itonyatra gamitā sthitāyaiḥ sādhakaistapasvibhirdeśa devatīrthādi 
draṣṭu kāmaisteṣāṃ tallohaṃ calaṃ śreṣṭaṃ na kevalaṃ tebhya evaitaddhitam | 
yāvanmaṃtrasādhana niṣṭā bhavati | maṃtrārādhanaparāye mumukṣavaśca 
tebhyopi hitam śastaṃ gṛhasthānāṃ gṛheṣu ca trapusī sādṛteti lohaṣaṭkādekena 
kṛtaṃ bhūtaye bhūtyarthaṃ bhavati | trapusī savarjam kāṃcana paramitye 
tadapekṣayā suvarṇavarjaṃ lohapaṃcaka kṛtānāma paravibhūti 
viṣayatvamityuktam bhavati | 

atha ratnaliṃgāni ||

sarvaratnabhavamityādi | vajramiti | herakākhya ratna bhavaṃ śatrukṣayāya 
puṣpanīlādi maṇyaṃtarāṇi tatparīkṣakebhya eva jñāyaṃte jyotīrasaḥ 
sphāṭika viśeṣaḥ tejaḥ prāptaye sūryyakāṃtajam mṛtyuvināśanāya 
caṃdrakāṃtājjātaṃ sarve ye proktāye

p. 10a) cocyaṃte | tān sarvān kāmān sphaṭikaṃ prayacchati śūlamaṇiśca 
tathaiva lokasiddhaḥ arṣamaṇiḥ arṣāharākhyaḥ | pāṣāṇaviśeṣaḥ | etābhyāṃ 
yajjātaṃ liṃgamiti prakṛtaṃ tacchatrukṣayāya tathaiva ca pulaka nirmittaṃ 
sasyamaṇiṃ sasya siddhyarthaṃ | bhujaṃgamaṇeśca kṛtaṃ devyādevānāṃ 
saṃbaṃdhinyoyāḥ siddhayastadarthaṃ 
marakatamayamārogyakāmānāṃmikṛtamaṇirdeśāṃtaraprasiddhaḥ | tathā 
mahāvartābhidhāno raktāyaskāṃ taśca taddhidma? eva bodhavyāḥ tajjāni ca 
etāni kṣudrasiddhi nimittaṃ tanmaṃtrajātīti tāsāmeva kṣudrasiddhīnāṃ yā 
maṃtrajātayastābhireva ye saṃskārāṃtarāṇi taiḥ saṃskṛtaṃ pratiṣṭhitaṃ 
taditi guṇādūhyamiti | parāyā maṇijātayo noktāstāsāṃ guṇataḥ 
phalamanumeyaṃ sadguṇayogācchobhana phalamityarthaḥ varṇābhidhāneti 
viśeṣaśabdo vaṇodīnāṃ trayāṇāmabhisaṃbaṃdhyate | tena 
varṇaviśeṣābhidhāna viśeṣasaṃsthāna viśeṣebhyaśca hetubhyopi tadvidā 
ācāryyeṇa phalamūhyaṃ pṛthak pīṭhaṃ sapīṭhaṃ veti | tacca maṇiratnajaṃ 
navāṃgulādūrddhvaṃ na kāryaṃ pratiṣṭā samuccaye tu dvādaśāṃgulamiti  
bhedaḥ | yaduktaṃ 

ratnajaṃ sphāṭikaṃ vāpi kuryādekāṃgulaṃ budhaḥ |
ekāṃgulāt samārabhya yāvad vai dvādaśāṃgulam || 

iti | tatpṛthak pīṭhaṃ tasya trīṇyaṃgulāni pīṭhikā garbhe ṣaṭ carcāyāṃ 
yadvakṣyati | 

bhāgadvayena teṣṭarcā tribhāgaḥ piṃḍikāvaṭa | iti | 

tatrāsyuktaṃ ||

paṃcadhā bhājitaṃ liṃgaṃ tridhāvāsaṃ vibhājitam | 
bhāgadvayamathaikaṃ śubhraṃ tasya niveśayet || 

bhāgadvayaṃ trayaṃ vāpi susumaṃ piṃḍikopasaṃsatāviśeṣaḥ sapīṭhasya 
tryaṃgula evārcā bhāgaḥ pradarśanīyaḥ siddhyarthaṃ vācaṇaka pramāṇamapi 
kuryāt tadadho na kuryāt | svasthānamiti |

p. 10b) śobhanaṃ sanniveśavat | pradīptaṃ dīptyatiśayayuktaṃ ca yadi bhavati | 
tadādhikyepi na doṣahetuḥ syāt iti viśeṣaḥ caṇaka pramāṇakaraṇopapattimāhaḥ 
| sūkṣma vaikārthā iti tasmin sūkṣme maṇāveka evaṃ guṇa evaṃ rūpo 
balavān bhavati  yena sattā sarvadoṣābhibhāvitalliṃgam | tathā coktam | 

yena pāṣāṇakhaṃḍasya mūlyamalyaṃ ca suṃdharā |
anastamitamānasya tejasastadvijṛṃbhitaṃ ||

brahma? dadha iti ||

pūrvahastānna ca hastāṃtaṃ yāvacchailaliṃgānyuktāni tatra hastādadhaḥ na 
kutra ciddṛśyate | kimarthaścāyaṃ |pratiṣedhaḥ hastādūnaṃ yathā ata 
evākaraṇāyaiva yadi kadācittena pramāṇena kaścidvakṣyamāna dveṣa ca tato 
rauddhrakṛtyakaraṇāya kuryyāt | tattasya prasādādau viṣaye niṣedhaḥ hastā 
dūnaṃ yacchailaṃ tatprasāde sthiraṃ balaṃvāna kāryyam | gṛhasthānāṃ ca 
gṛheṣu śriyaḥ samṛddheḥ siddhaye tathaiva na sasyate tadevamasyākaraṇaṃ 
prāptaṃ | ata āha 

raudre taditi ||

raudraṃ bhayapradaṃ raudreṣvevābhicārādiṣu kāryyeṣu yava cihnitaṃ kāyyaṃ 
piṃḍikā taścādhikaṃ kuryyāt | nukte piṃḍikādhikatve kiyatā pramāṇena 
tatsyāt | ata evāha | bhāgadvayena teṣviti bahuvacana parāmarśāt 
ekavacanopalakṣiteṣu raudrakṛtya vihiteṣu sarveṣveva liṃge svayaṃvidhiḥ 
bhāgadvayenārcā bhāgaśca pīṭhāvaṭe guhāyāṃ taditi | tadyavāṃkaṃ 
hastādadho mānātmakaṃ guhāyāṃ deśadeśādhiyotsādanāya sthāpyam 
vakṣyamāṇa vidhinā kṣetraparigrahe kṛte sati na deva gṛhau śakti daṃḍāviti | 
lokapālaśiro rakta vartanā sūtrāṇyetāni tatprasaṃga eva pūrvamapekṣya 
vyākhyātāni pareṣvartheṣviti | dviprakāraṃ yattatkukkuyaṃḍabhuktaṃ 
tadarthametat | pūrvoktaṃ yadaiśānaṃ tatpareṣvartheṣu mokṣādiṣu 
anaṃtaroktaṃ raudraṃ mato yā hīnāmadhyamāśca 

p. 11a) tāmrahīnamadhyamasiddhiṣu kuryyāt iti viśeṣaḥ ekadvitrikramāditi |  
liṃgamānāt kṛtyaṃśe śoḍaśāṃśe kṛttīnāṃ kāryyāṇāṃ 
vikāramaryyāyātmakatvena ṣoḍaśasaṃkhyātmaka tvāt yadāhuḥ | 
sāṃkhyāḥ ṣoḍaśakastu vikāra iti tasmin ṣadbhājite sati 
teṣāṃ ṣoḍaśabhāga ṣaḍbhāgānāṃ viniyogaḥ brahmabhāgāt prabhṛti | ekaṃ 
brahmabhāge dvauviskaṃbhabhāge | rudrabhāge traya etyevaṃ vakṣyamāṇa 
dhvajādyāya doṣanivāraṇāyaivaṃ sārdhamaṃgulamadhikaṃ hāstailiṃge 
dadyāt niṣpattyaigharṣa ityādi niṣpādanārthaṃ yadvaṣeṇaṃśāṇādi 
vyāpāraḥ tatprasaṃge maṃjiṣṭāvarṇe garbhe darduromaṃḍuko bhavediti | kriyā 
godhā prāṇi viśeṣa kṛkalāsaḥ kikkiṣāṇaparyyāyeṇa * hyapradiddhaḥ ākhuḥ 
mūṣakaḥ nṛpakṣi garuḍākārātmako jīvajīvekādiḥ tadabhyaṃtare 
pṛthagityarthaḥ saṃkīrṇarūpamityanekākāram rūpaniṣpattau 
ghaṭanāparisamāptau dhaute siṃdhūra saṃgatetyādi āvidugdhena 
siṃdhuralepaṃ datvā parehni kṣālanādyasmin pradeśe siṃdhūraṃ na calati tatra 
vidyate | garbha iti samudayārtha āptoditādi śāstroktaṃ kākṣīti kāyuṣaṃ tāleti 
haritālaṃ hayārāti rityaśvamārakaṃ karavīrameva pathyāharītakī piśācaṃ 
bahirdukaṃ pūrvamapyuktaṃ vajraṃ sudhāpyuktaiva chaṃdaṃ sūraṇacchadādi 
sudarśanā cakrāṃkā amla aṃbilikā phalāni raudrī ruṇyājaṭā | bhūtajaṭā 
āvikamiti garbhikānāṃ saṃbaṃdhi kṣiram vāṣyasrutirūṣmāpravāhaḥ 
pheṇaḥ buddhudasamūhaḥ aṃgabiṃbanaṃ vakṣyamāṇānāmākāra 
viśeṣāṇāmavayavavyaktiḥ niṣpannāvayava iti parisamāptamūrtau śastaṃ 
stutaṃ athetara daśastaṃ vā lakṣmacihnamavalokanīyaṃ sārasaḥ pakṣi viśeṣaḥ 
śakrādyamiṃdradhanurbhagādyāścetyādi śabdenānyoyyavayabodhaḥ 

p. 11b) svayameva śubho jñāyate | ete sarvadevaśiddhaye śastā ityarthaḥ atha 
taditamaṇika baṃdhakāketi kabaṃdhaḥ śiro varjitaḥ puruṣaḥ kaṃ kopi pakṣi 
viśeṣaḥ anye ca ye vikṛtāṃ gāste neṣṭāḥ na śasyaṃ te | āgneyāśca 
varṇārephātmakā mārutāśceti vāyavyāyakārātmakānaśastāḥ maṃgalā 
maṃgalamiti | loke cāmaṃgalamiti | yatprasidhaṃ tu niṣṭhaviṣaye yacca vā 
maṃgalatve tatsiddhaye grāhyam itthaṃ ratnaliṃgaiḥ 
sasaṃpaṃcaprakṛtiliṃgamavyaktamuktā'naṃtarametadupasaṃhārapūrvakaṃ 
vyaktaliṃgopakarmāyāha | iti vaḥ śaileti tadduddeśataḥ śabdaireva proktaṃ na 
lāghavārthe coddeśaśabdaḥ prayujyate atraccoddeśata iti tamiḥ tṛtīyārthe 
vyākhye yaḥ 

iti śrībhāvacūḍāmaṇau avyaktaliṃgaṃ paṭalaḥ 

atha vyaktalakṣaṇam

trividhonmānakamityādi | triprakāramūrdhvamānamovonmānam | yadāhuḥ | 
ūrddhvamānaṃ kilāṃnmānamiti tadvvaktasya trividhamato viśeṣitam 
trividhonmānakaṃ vyaktamayamiti | aṃgulamāna prasāda dvāramānahastamānai-
strividhaṃ pratiṣṭhā samuccayeti aṃguladvārahastānāṃ mānena pratimā 
tridheti | aṃgulamānamāha | vasudigbhya iti | 
śastrāṃtaroktamānakādaṃgulatrayādanyatamasyeyaṃ vyavasthā yaduktaṃ 
pratiṣṭhā pārameśvare vittayaiḥ samodarasthaiḥ saṃpūśitaiḥ śubhaiḥ 
yavānāmaṣtake naivamaṃgulaṃ jyeṣṭhamucyate | 

saptatirmadhyamaṃ proktaṃ ṣaḍbhiḥ kanyasamiṣyate | 

tatra vasusaṃkhyātmakoṃkaḥ prathamamavasthāpyaḥ tasyāgre punaḥ 
diksaṃkhyākātmako nikṣipyate evamaṣṭottaraśatasaṃkhyātmakoṃkaḥ 
prayujyate tebhyo vasudigbhyoravikṣayāt dvādaśadvādaśa pātanāt 
dvayamanyat ṣaṇnavati caturaśītyātmakaṃ rāśidvayamutpaśyaṃ 
evamātmakeṣu rāśiṣu 

p. 12a) prakṛtibhuteṣu satsu prāgvaditi pūrvaṃ prasādagarbhamānenāvyakta- 
liṃgaprasare vā gurāṇi yathā ṣaḍutpāditāni tathaivehāpi iti ayamarthaḥ 
prathamaprakṛtibhūtādaṣṭottaraśatasaṃkhyākāt tryaṃgula 
tryaṃgulānupātataḥ paṃcādhikaśatapramāṇamekamuttamamadhyamaṃ-
dvyādhikaśatamuttama kanyasaṃ navanavadvyaṃgulamānātmakaṃ 
madhyamottamameva trīṇi tathaiva ṣaṇnavatyātmakānmānāt navatyaṃgulaṃ 
madhyamakanyasaṃ navatyaṃgulaṃ kanya sajyeṣṭhe saptāśītyaṃgulaṃ kanya 
samadhyamamityevaṃ prakṛti sthānīyena trayeṇāvāṃtara ṣaṭkena ca samaṃ 
nava aṃgulamānādanaṃtaraṃ mānāṃtaraṃ prāsādamānata iti vakṣyamāṇa 
prakāreṇa prāsādamānena yadvāraṃ tasmin vahni vibhājite tribhaktetyarthaḥ 
bhāgaṃ parihṛtya śiṣṭabhāgadvaya parimāṇena sapīṭhārcā kanyasakanyasā 
vedavibhājite tasminneva dvāre tathaivabhāga parityāgādavaśeṣato 
bhāgatrayānmadhyama madhyamā rāhuketvādyāgrahānavatairvibhājite dvāre 
bhāgatyāgadavaśiṣtairaṣṭabhiruttamottamā ityevaṃ prāsāda traya muktvā 
prāsāda dvāramānena pratimāmānaṃ trayāṇāmuttamānāṃ 
vakṣyamāṇābhidhānānāṃ nāyaṃ vibhāgo jyeṣṭhe budhāmasutriṣvitye tena 
niṣedhasya vakṣyamāṇa tvāt tadvāṃtara bhedopīti taditi prakṛti traya 
parāmarśaḥ tāsāṃ tisūṇāṃ yo sāvatāṃtarabhedaḥ sopi māna ṣaṭka 
prasiddhyā yathā mānaṣaṭmaṃgulamāna pratimā viṣayatva muktaṃ 
tatprasiddhita evotpādyam yathā prāsādasya vakṣyamāna pramāṇena 
dvihastadvāramānato bhāgatrayādbhāgaparityāgena dvātriṃśadaṃgulairekā 
kanyasakanyasā prakṛtirbhavati | caturbhāgamānataśca bhāgatyāgāt |
ṣaṭtriśadaṃgulāmadhyamamadhyamā 

p. 12b) dvitīyā navabhāgakalpanayābhāgāṣṭakenāṃgula tribhāgo na 
tricatvāriṃśadaṃgulājyeṣṭhajyeṣṭhā tṛtīyā bhavati | tatra jyeṣṭhajyeṣṭhāyā 
adho madhyamamadhyamāyāścordhvaṃ yadanaṃtaraṃ tatra 
sūtratrayadānādinā jyeṣṭhakanyasā madhyamajyeṣṭhetyetadabhidhānātmakaṃ 
pratimātrayamutpādyaṃ | tato madhyamamadhyamāyā adhaḥ 
kanyasakanyasāyāścordhvaṃ yadaṃtaraṃ tatrāpi tathaiva sūtratrayadānādinā 
madhyama kanyasākanyasajyeṣṭhā kanyasamadhyameti trayamityevaṃ 
tanmān ṣaṭkaṃ prakṛtyuktāṃgakam | prakṛtīnāṃ tisṛṇāṃ 
yānyuktānyaṃgāni evāṃgakāni rāśayaḥ pūrvaṃ prathamaṃ tatonupāta iti | 
trairāśika pradarśita krameṇetyarthaḥ | utsarga rūpeṇāṣṭādaśānāmapi 
prāsādānādvāra mānataḥ pratimā mānasya prāptau satyāmaghavādo 
mervādi dhāmatrayeṇāyaṃ vibhāgo jyeṣṭheṣu dhāmaṣu triṣviti | hastamānena 
pratimāmānamāha | paṃcakāstraya iti | trayaḥ paṃcakāḥ paṃcadaśahastā 
bhavaṃti | hastā ityatraiva vakṣyamāṇa tvāt tatpramāṇā kanyasakanyasā 
pratimeti mānā kṣipto nāma vibhāgaḥ ta eva paṃcadaśādviguṇāstriśat 
madhyamamadhyamātriguṇāśca paṃcacatvāriṃśat jyeṣṭhajyeṣṭhetyetāstisro 
hastāḥ prakṛtibhūtāḥ tāsvapi prāgdarśito vidhiḥ aṃgulamānadvāramāna 
pratimāsu ivāvāṃtara bhedena pāna ṣaṭkopādānātmaka ityarthaḥ | 
idānimuddiṣṭa pratimāmānānāmanyatamasya vayava saṃpattaye aṃgula 
lakṣaṇamāyāmādityādi | yāpyasau hastamānena dvāramānena 
navāṃgulamānenāpi vā ṣaṇnavatiraṃgulāni madhyamottamā tasyāḥ 
svocchrāyādaṣṭottaraśatabhāga kalpanayāṃ'gulaṃ kalpanīyaṃ tena ca tasyā 
avayavabhāgaḥ nuktaṃ ca śrīmatkiraṇe yaḥ kaścit prati- 

p. 13a) māyāno navabhāgavibhājitaḥ teṣāmekasya bhāgasya 
dvādaśāṃśogulaṃ matamiti | vyavahārāyāṃgulādeḥ saṃjñātarāṇi 
vikalaṃ taditi | tasyaiva vikalamiti saṃjñākalārdhamiti ca ata eva taddviguṇaṃ 
kalāparimāṇam kalaiva golakaṃ yugmamiti | yāvat 
kalāstryaṃśastārakamityucyate | tadapi dviguṇaṃ khaṃḍaṃ 
aṃguladvayāttribhāgadvayātmakaṃ ṣaḍyugmanitālaṃ nāmatālādayastat 
paryyāyāḥ saṃpradāyato gurupāraṃparyyāt | devaḥ sadāśiva ityādi | 
uttamameva virūpam | tatrottamottamaṃ mānamarhati sadāśivo devaḥ 
anaṃteśādyāvidyeśā uttamamadhyamam 
kāmyādanyatrabhogamokṣārthināmetat | kāmetvanyathā māyādhikāra kalādau 
yogimaṃḍalyādayo vidyeśā madhyamottamamānārhāḥ tatopyanya iti 
piśācādayaḥ kanyasajyeṣṭārhā arthata iti teṣāṃ tadarthā pekṣayā kanyasatvāt 
kanyasaṃveti vikalpataḥ kanyasamadhyamamityarthaḥ | tatopyaṃte 
daityādityoyyathādhvavyāptayesuni manuṣya | iti yāvat | anuṣaṃgapratiṣṭāṣviti | 
etacca mānamanuṣaṃga pratiṣṭāsu sadāśivabhaṭṭārakasyaite puraḥ pārśve 
pṛṣṭha deśe ca parivāratvena pratiṣṭāpyatena vetsvataṃtrāsu 
parivāratāmaprāptāsu sarvametanmanaṃ jyeṣṭhajyeṣṭhameva | yata āha | 
svabhūmijamiti | yasya yāvatya dhvani vyāptistatrastasya pradhāna tvāt 
uttamottamatvaṃ phalataḥ mauliraṣṭakala iti | aṣṭau kalā ucchrāyo 
yasyāsau ṣoḍaśāṃgulo mauliḥ | śirobhūṣaṇamekakoṭiśceka caṃdrakoṭiḥ | 
kāryyā | atra tu śiraḥ | taṃtra te pratiṣṭhā pārameśvarādi dṛṣṭāyāḥ susira

p. 13b) madhyasya maule vāṃtara bhāvāt | pṛthagupādānam | tathāpyagre 
vakṣyati | karṇāṃtaraṃ sārdhvatālaṃ bhūsūrtrā dviguṇaṃ yaduriti | atra 
tadunnatirarthākṣiptaivā vadanamukhaṃ ṣaṭkalaṃ dvādaśāṃgulaṃ trikṣetraṃ 
trīṇi lalāṭanāsā cibukapradoṣātmakāni kṣetrāṇi bhāgāḥ dvikulāni | yata āha 
| lalāṭaṃ dvikalaṃ tadvannāsāvaṃśaprabhāṣaṇa iti | tato grīvāṃ kaṃṭhaḥ 
dvigolakā caturaṃgulāsvāgrīvāyā mūlāddhṛdayaṃ ca  nābhimaṃḍalaṃ 
cetyete | dve jaṭharaṃ ca nābheradhobhāgaḥ ityetāni trīṇi tālamānāni 
kāryyāṇīti śeṣaḥ jyeṣṭhāyāḥ parāyā vikṛtiṃ sthānādyava sthiti varjayitvā 
itthaṃ taṃ trayodaśa kaleṣaḍviṃśatyaṃgule jānupālye dve dve golake jaṃghe ca 
ekādaśakale dvāviṃśatyaṃgule gulphe caturaṃgule 
cetyevamaṣṭottaraśatapramāṇātmikā parākhyāpratimā | yadāha | 

śatamaṣṭottaraṃ hyetadaṃgulānāṃ parātaturiti | 

citrasūtre | dve tatpramāṇako haṃsaḥ ityuktvā punaruktam dvyaṃgulo nastu 
bhadraḥ syānmālavyaścaturaṃgulaḥ śaśakoṣṭāṃgulairhīno rucako 
dvādaśāṃgulairiti tatra tu kiraṇādau vivoru jaṃghocchrāyośvibhālakaḥ iha tu 
jaṃghāmānāt | kalāmekāmurdhvocchrāyārthamiti viśeṣa pārśvamānamāha | 

dvikala varjitā iti | aṃgula catuṣṭaya varjitaḥ śaṃkuḥ tribhāgaḥ 
tribhāgasahitoṣṭāvaṃgulāni tiryyak pārśvamānenāyatam | tasya lalāṭasya 
budhna deśe aṃgulenāsaṃspṛṣṭe bhruvau tryaṃgule kāryye 
sthaulyāccāṃgulamānena madhyapradeśe ādyaṃta pradeśayostu tatopi 
pādamanena hīneya vārdhapramāṇake ata eva śite tīkṣṇāgre netre 
akṣiṇīdvyaṃgule pārśvataḥ dvyaṃgulatryaṃśena vātatam | tayostathā 
sasyarādyavastadvanmukhe pūrvāparāṃto yayorata eva matsyodara nibhatvaṃ ca | 
tayoryogarūtyardha rūpato vakṣyamāṇena yavāṣṭapṛthunī madhya ityataḥ 

p. 14a) parimāṇātra tāraka pramāṇāt paṃcamāṃśena jyotīṃṣi iti tārāṃtare 
hite śaste | madhyapradeśe tu yavāṣṭa pṛthunī aṃgulapramāṇake prakṛtyā 
svabhāvataḥ somyapratimāviṣayatvāt | yaduktaṃ citrasūtre | 

netre matsyodarākāre nirvikārasya śasyata | iti | 

arthabhedāntu netra bhedānāha | cāpamutpala patramityādinā 
triṣaṭnavaikābhyadikairiti | navānāmekādhikyāddaśabhiriti yāvadevaṃ 
yathāsaṃkhyena tribhiḥ sasyaiṃdairyavaiḥ kṛtavistāraṃ cāpābhidhānaṃ 
netraṃ yogino vidheyaṃ | yaduktaṃ tatraiva  

cāpākāraṃ bhave netraṃ yogabhūti nirikṣaṇamiti |

ṣaḍbhiryavairutpalapatrābhaṃkāmināṃ | yaduktam | 

netramutpalapatraṃ yatra jñeyaṃ kāmināṃ sadeti | navabhistu padmābhaṃ 
kruddhasya kāryyam | daśabhiḥ | śāraṃ netramiti | yadāhu | 
navaikābhyadhikairdaśabhiriti | yāvat citrasūtrepyuktaṃ | śārākṛti ca yannetraṃ 
tadbhave tu yavādaśeti | dṛṣṭyaṃtarāṇyāha | samāsaumyetyādi | etāsāṃ ca 
lakṣaṇaṃ nāṭyādi śāstrato bharatāderjānīyāt | yadi vānubhavato jñātvā 
yato rasabhāvānurūpeṇaivāsāṃ pratimāviṣaye viniyogaḥ | yaduktaṃ viprasūtre  

samāsyānnirvikārasya duṣṭāduṣṭasya nityaśa |
raudrī raudra svabhāvasya brahmakāmamupeyuṣaḥ ||

saivāviṣkṛtakopasya viraktāsyāddiśāṃ pateḥ |
śāṃtasyādheṃdu saṃsthānārūkṣāsūyāvatāṃ matā ||

vidūrasya pariglānā kāminaḥ śamavikramā |
saṃtāpinaḥ prakartavyā dṛṣṭirākuṃcitāsadā ||

dhyānāsaktasya sataḥ kāryyāvaprakulā kṛtiḥ |
mukulaiva pramūḍhasya pramantasya tu viśrutā ||

īśaśca kekaraḥ kāryyaḥ kṛpaṇasyā kulasya ca |
saprahāsā ca hasataḥ sāmnā ca rudataḥ ||

sataḥ saiva kāryyā viparyyastatārājīvitamujjataḥ |
garvitasya ca kartavyā dṛṣṭiḥ sācī kṛtā sadā ||

kaluṣā vedanārtasya maṃdāyāṅmā? hṛtaujasaḥ |
savismayā vismayinaḥ prasannaiva prasīdataḥ ||

snigdhāsu snigdha bhāvasya viṣṭamrāsaṃyatātmanaḥ |
p. 14b) saumyaiva sarvadevānāṃ sānukaṃpā ca śasyate ||

savrīḍāvrīḍitasyaiva sotkaṃṭhā paśyataḥ priyām |
kāryyārdhadṛṣṭatārā dṛgviśrāma sukhabhojinaḥ ||

paryyaṃta raktā kartavyā sanidraiva ca supsutaḥ |
serṣyasya kātarā kāryyādīnākāryyā spṛhāvataḥ ||

nullolasyorddhvagākāryyādīnākāryyā tathaiva ca | dṛṣṭiḥ prasuptā dṛptasya 
maṃḍaleti | etāsāṃ madhyāt somyānukaṃpā ceti dṛṣṭi dvayam uktā devatā 
viṣayenānyāḥ kāryyāḥ | yaduktaṃ tatraiva | 

śrutorddhvādho gataglāna dīnaparyyasta tārakāḥ |
raudrarūkṣavyathā viṣṭavinihmāsu pariplutāḥ || 

maṃdāduṣṭā prabhṛttayo dṛṣṭayo yā vigarhitāḥ |
kṣapāmaya bhayodvega durbhikṣāpāta vibhramān ||

kuryyuretāḥ kṛtāmohāddevatānāma śaṃsayam |
tasmādetāna karttavyāḥ kathaṃ cidapi dhīmateti ||

itthaṃ prāsaṃgikaṃ dṛṣṭīnāṃ lakṣaṇamuktvā prakṛtamabhidhīyate | punaḥ 
kilocchriteti | puraḥ agre dvyaṃgulocchritānāsākāryyā pārśvadvayapradeśe tu 
saivakalāyavādhikā | svamūle bhrūnikaṭadeśe tārakamānena nyunātayoḥ 
svamūlaprāṃtayoraṃtaranupātakrameṇa nyūnā | nāsāpuṭe tu mūlapradeśe 
tārāpramāṇake kalātribhāga samaṃtādurddhvaṃ ca hrāsaḥ | pūrvavadeva 
kramataḥ ayāṃgamakṣikarṇamadhyaṃte dve caturaṃgulamānena karṇau ca 
śabdādvigolakau caturaṃgulau dairghyāt | yavādhikatvaṃ 
tvapāṃgamānādviśeṣaḥ dairghyādardhena vistīrṇe śravaṇetayorvatrī nunnataḥ 
| pariveśoṃ'gulacarturbhāgena śaṣkulyau ca śabdātpādāṃgulī pramāṇena 
śaṣkulī karṇābhyaṃtare suśira pariveśaḥ | khalvaṃ karṇasuśirasya 
bahiḥpariveśaḥ aṃgulaṃ cāṃgule dve aṃgule khalvamityarthaḥ 
khalvādhanunnata pradeśaḥ śakunī śabdenocyate | sāṃgulārdhena kāryyā 
khalvasyaiva nikaṭe apāṃga paryyaṃte

p. 15a) khalvaṃ praviśanniva lakṣayte | yo vayavaḥ | satuṭakākhyaḥ tau 
pratyekamaṃgulamaṃgulaṃ pāśau yādṛcchakau tayoḥ karṇayoḥ parimaṃḍale 
pāśāvityucyate | tau yathā śobhanau bhavetām | yathārheṇa ca bhūṣaṇena 
alaṃkaraṇena ca vyāptau karṇasya budhna pradeśāccibukādho yadanaṃtaraṃ 
tasyahaṃnuriti vyapadeśaḥ | tāvubhau | ṣaḍaṃgulau tayorhanvoreva saṃdhānaṃ 
saṃdhipradeśaḥ sa dvyaṃgulo bhavet | gaṃḍayoryanmaṃḍalaṃ tatsārvagolakaṃ 
dvyaṃgulamānaṃ taccānṛtamīṣannātyunnataṃ nāpi natamata eva suśobhanaṃ 
āsyaṃ pradeśa caturaṃgulaṃ | 
tadaṣṭāṃśenetyāyāmamānasyāṣṭāṃśenavāṃgulena vistṛtam | 
avyāntamavikṛtaṃ vyātaṃ tattryaṃgulamadharo budhno'ṣṭāṃgulam | 
aṃgulārdhenottarauṣṭaḥ pādenāsyenyasyottaroṣṭamānasya caturbhāgena 
gojīnāsāyā uttaroṣṭasya ca madhye garttākārāraṭyeti prasiddhā | sṛkviṇī 
śabdenāsya paryyaṃtāvucyate | tatra tadevagojī pramāṇameva | adhogojīyā 
uttarauṣṭhasya madhye cibukādhara yormadhyapradeśaḥ sāgojīpramāṇato 
dviguṇāmukhasūtramāha | sṛkviṇyo dve āsya paryyaṃte tathā jyotiṣī 
tārāpaṃcāśena tanmadhya ekumāriketi yayorloke prasiddhiste ete ca same 
sūtrādānāt samasūtrake kāryye ityarthaḥ | kavirāvakṣaṇornāsāvaṃśanikaṭe 
mūṣaketau sārdhaśarṣapa pramāṇena tayostathā nāsāpuṭayoḥ samaṃ sūtram 
bhūgarbhaśca nāsikā prāṃtaśca cibukaścāsyādha avayavoyaḥ | te trayaḥ 
samasūtrakāḥ kāryyāḥ karṇayoraṃtaraṃ madhyaṃ śiro pratimāna 
diśāṣṭādaśāṃgulam | etadeva pramāṇaṃ dviguṇaṃ ṣaṭtriṃśadaṃgulā 
vibhrūmadhyataḥ avuṭuḥ kṛkāṭikāyā gartestatparyyaṃtaṃ yāvagrīvā
viṣkaṃbhamānenāṣṭāṃvaṃgulā vistīrṇānāhaścāsyāstālo dviguṇa iti 
caturviṃśatyaṃgulāni | tathā tadevāgre sphuṭī kariṣyati | sarvatra triguṇonāha 

p. 15b) ityādinā | skaṃdhaḥ | ṣaḍaṃgulo dairghyā tasya skaṃdhasya prāṃte 
veṣṭanaṃ dāhaḥ | ṣoḍaśa aṃgulāni | bāhūvasukalau | ṣoḍaśāṃgulau | 
upabāhūcāṃkakalau cāṣṭādaśāṃgulapramāṇau saṃdhiśca tayoreva 
bāhūya bāhvorapyaṃtaraṃ prakoṣṭakapradeśaḥ | sopi tadvaditi tāvat 
parimāṇaṃ | aṃgulameva tatvaṃ hastamadhyaṃ | taddairghyāt saptāṃgulaṃ 
tiryyak ca pārśvataḥ paṃcāgulaṃ madhyāt tadvaditi | madhyamāyā aṃguliḥ sā 
paṃcāṃgulaiva | tarjanyanāmike aṃguṣṭhasamīpe yā aṃguliḥ sā tarjanī 
madhyākaniṣṭhakayormadhye tvanāmikābhe ubhe tarjanyanāmike madhyamāyāḥ 
pramāṇato vāṃgulenone sārdhacaturaṃgule tābhyāṃ pramāṇatoṃgulenonā 
kanyasā sārdhatryaṃguletyarthaḥ tarjanīmūlasyādhoṃgulatrayeṇāṃguṣṭha 
ucchrita iti sthitakāryyaḥ | tarjanī parvaṇaśca pādapadasparśī 
caturbhāgasthānaṃ yaḥ spṛśati sa ca parvadvayalakṣitaḥ parvamānānyāha | 
madhyamāyāḥ prathamaṃ parvayavoṃnā kalāyavonamaṃguladvayaṃ | 
dviyavonā saiva kalāmadhyamam | aparaṃ tṛtīyaṃ 
tṛyavādhikamaṃgulamityarthaḥ tarjanyanāmikāṃgulyordvayoḥ | 
pratiparvadaśamāṃśaṃ daśamāṃśavarjayitvā te ca tarjanyanāmike triparvake 
iti parvatrayayukte kaniṣṭhakāyāḥ parvāṇitrīṇyevāṃgulasāmānyāt | tāni 
cānāmā parvatānataścaturthāṃśeti nonāni | 
prāṃtaparvaṇāmavasthāṃtaragatānāyāḥ kāryyāste naiva 
krameṇāṃgulīnāṃ nāhamāha | mūle madhyāyānāhaḥ | 
sārdhakalastryaṃgulaḥ madhye ca tasyāstāvāneva kiṃtve kena yavenonaḥ 
yavatraya vivarjitaśca prāṃte paryyaṃte | tadanyāsukhāyatyuktaḥ | ayamarthaḥ | 

yathā madhyapramāṇato daśamāṃśenonā āyatistathaiva ca | daśamāṃśena 
nāhotarjanyanāmikayoḥ tābhyāmapyaṃgulonā yathā kanyāsāyā 
āyatistathaiva nāhopi tadgattatu na evāṃguṣṭhasya

p. 16a) mūle | utpatti pradeśe ṣaḍaṃgulau nāhaḥ | tataḥ pṛṣṭhe saṃdhipradeśe 
budhna pūrvaprāraṃbhe paṃcāṃgulamasyaiva parvaṇo madhye caturaṃgulaḥ 
kiṃcit kāryyāt | yathā kasya sa parva dvaya saṃdhau ya vāpikaścaturaṃgulaḥ 
tadagato hīna iti | yathā kramaṃ hīnaḥ bāhumūle skaṃdhasya budhnapradeśe 
yavonāstisraḥ kalāḥ ṣaḍaṃgulāni viṣkaṃbhaḥ bāhvaṃte upabāhusamīpe 
prāgukto viṣ.kaṃbho yavatraya hīnaḥ paṃcāṃgulaḥ upabāhusamīpe 
viṣ.kaṃbhaḥ caturaṃgulo maṇibaṃdhapradeśe madhye krameṇānunnaptaḥ 
viṣkaṃbhamānāttriguṇācāvṛttiḥ nāha eva kaṃṭhapradeśasyādhaḥ | ṛtukalau 
dvādaśāṃgulānyati kramya cūcakaustanamukhe satadaṃtarāviti | 
tayorapyaṃtaraṃ ṣaṭkalamevaivaṃ trikoṇākāreṇa tatra sūtrapramāṇaṃ 
siddhyati | pakṣau pārśvapradeśeṣu ṣaḍaṃgulau cūcakayormaṃḍalaṃ 
bahirdviyavam | ubhayapārśvābhyāṃ yava catuṣkena maṃḍalamadhyaṃ yava 
pramāṇakamevaṃ viṣkaṃbho yava paṃcātmako bhavatyeva nāḍipradeśe | 
vistāro viṣkaṃbha evāṣṭādaśāṃgulāni nābheradha ekaviṃśatyaṃgulāni 
pūjananamupasthaścatvāryyaṃgulāni | tasya prāraṃbhādho vṛṣaṇau 
dvyaṃgulau kāryyau prajananasya bhūlapradeśe dvyaṃgulā viṣkaṃbhaḥ tasya 
punaragre aṃgula tribhāgasahitamaṃgulaṃ sarvatra triguṇa ityautsargiko vidhiḥ 
karṇapaṇyādāvapi upasargaprāptasya triguṇanāhasyāpavādaḥ 
karṇapaṇyādikaṃ vineti ayaranāsānakhā vivakṣitāḥ karṇādīnāṃ 
nāhamānaṃ nopapadyate iti | jhūrūprāgitiḥ prāraṃbhasya nidvādaśāṃgula 
viṣkabho palakṣitau tato nyatrānupatato'nukrameṇa yāvadūrvaṃtaṃ 
jānumūlaṃ tatra vistāraḥ ṣaḍaṃgulaḥ jaṃghāmūle calaśabdāt | 
jaṃghāpṛṣṭhadeśe tālārthenaiva visṛtiḥ | jānugrathi pradeśe etadeva 
pramāṇaṃ | kiṃtu kalayā ādhikyaṃ | asyetālārdhasya tathāṃgulapādena 
yavadvayātmakena cādhikyaṃ 

p. 16b) kāryyameva | tatrāṃgulānyaṣṭau yava dvayaṃ ca vistṛteḥ | pramāṇaṃ 
triguṇāprāvṛtiriti pūrvoktānuvādaḥ | madhye jaṃghāyālavāk karākhyā 
yasyeha lokaprasiddhiḥ | tatra trayodaśakalā ṣadviṃśatiraṃgulāprāvṛtristriguṇā 
samaṃtaparipariṇāhenahitāpurarjaṃghāyā eva gulphapradeśe tadardhyeneti | 
trayodaśabhiraṃgulaistattribhāga iti | nāha tribhāgena vistṛtiriti sthitameva | 
caturdaśāṃgulāyāmau pādau pārṣṇī khurika iti yayorlokaḥ | te caturaṃgule 
vistārataḥ pādau mūlapradeśe gulpha syādhaḥ paṃcāṃgula vistṛtau puraḥ 
aṃgulīnāmutpatti sthānasamīpam | ṣaḍaṃgulau hitau | tataḥ tataḥ sapāda 
tryaṃgulaḥ aṃguṣṭaḥ kāryyaḥ tannikaṭe aṃguliḥ sāpradeśinīti prasiddhā | 
sācārdhāṃgulamānā aṃgunamānādyavādhikākāryyā tasyāḥ 
sakāśātpādoñjhitāścaturbhāgena caturbhāgena ujjhitāḥ śeṣā iti vyācaṣṭe | 
tasya cyava caturbhāgena ujjhitāḥ saptayava pramāṇāḥ kanyasā bhavaṃti | 
tadāstāṃ tāvanmahāpuruṣapratimā | asmadādi caraṇeṣvevāṃgula 
dvayenādhikena kanyasā dṛśyate | ataḥ pūrveva vyākhyā yuktā | uktaṃ ca | 
pratiṣṭhā samuccaye | kiṃciddīrghā pradeśinī ṣoḍaśāṃśa vihīnāḥ syuranyā 
iti pādāṃguṣṭhasya mūlenāhaḥ | paṃcāṃgulāni | madhye tvaṃgulena 
varjitāstāvāneva | agre ca sārdhāni catvāryyaṃgulāni yathāyathaṃ 
prāṃtaparyyaṃtaṃ | yāvaddhīnaḥ kramataśca hīnataraḥ tarjanyānāho mūle 
tryaṃgulaḥ kaṃṭhanikaṭe dvyaṃgulaḥ puraścāsya yavādhikamaṃguladvayaṃ | 
anyāsāmaṣṭaparibhāgacyutiḥ kāryyā | ayamarthaḥ tarjanī 
proktanāhamārabhyā na sāṃtisṛṇāṃ nāha vasubhāga vasubhāga parikṣayaḥ 
kāryyaḥ | nakhāmūle | utpattisthāne nimnānatāḥ śasyaṃte | purataśca 
kiṃcidunnata anyaccānukramaṃ gopāṃgādi yattadapi yathā

p. 17a) śobhaṃ kuryyāt | yathoktaṃ pratiṣṭhā pārameśvare | romāṇi 
daṃtakeśāśca tathā daṃtasamunnatiḥ | saṃdhayaścāpi patrāṇi yathā 
śobhāni kārayediti | mānaṃ viṣkaṃbhalakṣaṇamunmānamūrdhvataḥ 
parimāṇaṃ nāhātmakaṃ | ataḥ prakṛtiḥ proktānmānato hīnamadhikaṃ vā na 
kuryyāt | yatasta śobhanaphalaṃ bhavet | īṣanmānātmanāvṛttaśarīrāṇāṃ 
tathārdhena ca parivatita śarīrāṇāṃ kriyāvidhau kāmyavidhāneni 
viṣṭānāmupaviṣṭanāṃ | tathārdhotthitānāṃ yanmānaṃ tadatāttvika tayeti | 
bhogamokṣa siddhiṣvatāttvikamato na tanmānamiti | yathoktaṃ tatraiva | 

tatpramāṇa saṃpanna sarvāvayavasuṃdarī |
praśastā pratimā jñeyā yato nyāsā na śasyate ||

rijvardhagatarijvākhyaṃ sācīkṛtakameva ca |
chāyāgataṃ ca sarvākhyaṃ bhittikaṃ cārdhabhittikam ||

kṣiptakaṃ ca parāvṛttaṃ sthānakaṃ navadhoditamiti |

atha strīpratimāmāha ||

yavādhiketyādi | sarvāsāṃ pratimānāṃ parāṃ pratimāṃmadhikṛtya ca 
yopacaṣau kāryyau | yavādhika iti | nāsāyā utsedhādvyavaṃ gṛhītvā bhrū 
vaipulya kṛte taddadyāt | mukhātiṅmānadiśākalāmādāya tāmeva 
mukhamyordhye ādhikyārthaṃ tathaiva dadyāt | tribhiryavaistribhāgonairiti | vastuto 
yavadvayenādhike dairghyāllocane | tadardhaudhika vaipulye ca tasya yava 
dvayasyārdhamekena yavenādhikaṃ vaipulyaṃ yayoḥ skaṃdha yugmaṃ kalayā 
nyūnaṃ caturaṃgulaṃ kāryyam | puṃpratimāyāṃ | nigolakasyokta tvāt 
grīvāyāviṣkaṃbhādaṃgulaṃ gṛhītvā tadeva yathānurūpaṃ pādayoḥ 
pṛṣṭhe sphigvivṛddhedeyaṃ itthaṃ strīpratimāyāṃ tanvaṃgitā vyaktirapi bhavati 
| 

śrīmannaṃdikeśvaramatepi ||

striyaḥ kuryā tu tanvaṃgya iti | aṃgulyaśca sarvāḥ | puṃpramāṇato viṣkaṃbhā 
tathāpyāyāsānnāhataśca saptabhāgenonāḥ kāryyāḥ jaṃghāyāmata 
ūrborāyā mataścobhayaṣṇātkalāvivarjaṃ | tathā kaṭiśca vigata kalā tasyāḥ 
pārśvaṃ madhyaṃ ceti |

p. 17b) ca śabdādvigatakalaṃkayonamubhayaṃ | tatpārśvamadhyātmakaṃ 
kāryyaṃ | etena kalātrayeṇa tatpunardvayaṃ ghanamiti māṃsalaṃ parivartulaṃ 
kāryyaṃ | yaduktaṃ tatraiva | stanorujaṃghājaghanādhika iti | aśvattho 
vaṭavṛkṣaḥ tatpatrākṛti guhyam | sarvaśobhāvacca kṛtam | sadiṣṭadaṃ bhavatīti 
śeṣaḥ | atha vāmanāḥ dordaṃḍeti | dordaṃḍau bāhūpabāhvātmakau 
tābhyāṃ kalātrayamapāsya vakṣaḥ pradeśe tena mānena vaipulyamutpādyaṃ | 
hastapādebhyo dairghyadiśā caturthāṃśaṃ gṛhītvā tatpramāṇena vṛddhiḥ 
śirasi eṣāṃte tathā hitāḥ jaṃghorvordairghyādvyapetaṃ mukhayugmaṃ vitasti 
dvayaṃ ca yeṣām | unmānato vardhitanābhisphijau ca tathā pārśvau 
kaṭideśaśca yathānusāreṇa yeṣāṃ vāmanavapuṣām | 

atha kujjākṛtayaḥ ||

hṛnmānoddhṛtetyādi | hṛdayamanāyāmātkalādvayamapāsya vṛddhā vakṣaso 
deyam | nābhimuṣṭayormadhyāt kalāmapāsya tena mānena kṛtaṃ pṛṣṭapradeśe 
samudgamaṃ kujjā lāṃcchanaṃ yeṣāṃ | evaṃ kujjā bhavati | ye cānye iti | anye 
ca khaṃjādayo hīnādhika vapuṣustājvalokato jñātvā kuryyāditi | 

atha guhyakāḥ ||

kalārdhenetyādi kalārdhamaṃgulaṃ | pratyekasmādūrvādergṛhītvā | tena 
vivardhitaḥ pārśvadvaya viṣkaṃbhastathorasi nābhau ca manu 
dvitayenāṣṭāviṃśatyā viṣkaṃbho jaṭhare yeṣāṃ | manu śabdasya caturdaśa 
saṃjñāṃ vācaka tvāt | ekaviṃśatyaṃgulaviṣkaṃbhajaṭharaṃ rudrapratimāyā 
uktaḥ | eteṣāṃ tu aṣṭāviṃśatyaṃgulaḥ gadītyādi | vai śravaṇo 
nṛpānonaravāhana ityarthaḥ | 

atha vetālaḥ ||

jaṃghorviti jaṃghayo urvayośca tathā bhujayorviṣkaṃbhamānāt ṣaḍbhāgaṃ 
gṛhītvā tasmiṃstat pradeśe eva tāvat parimāṇameva dairghyāddeyam | vikṛtaṃ 
cāsyaṃ vyātaṃ teṣāṃ kartavyam | anuvartakā ityanucarāḥ

p. 18a) atha bhairavapratimālākṣaṇam ||

vaktramityādi ||

sukhamaṣṭakalaṃ ṣoḍaśāṃgulāni mukhaṃ samaṃ tataścāra nayanaṃ ca | 
sakrodhatayā yaduktaṃ | citrasūtre | 

kruddhasya vedanāṃ tasya śārākāraṃ tu locanamiti |

śārekṣaṇaṃ coktameva | anyacca prasṛtāsyakam | vyāntasyam | vyāntaṃ 
cāṃgulaistribhiḥ kuryyāt | yaduktaṃ | tryaṃgulaṃ vyāntamiti | muṃḍairnara 
śirobhirahinā sarpeṇa caṃḍeṇa cālaṃkṛtamastakam | bhairavanāthasyeti | 
prakritam | vakṣaścāsya prakṛtānmānāt ṣaḍaṃgulādhikam | kaṭirapi 
daśabhiraṃgulairadhikā ūrvorvaipulyaṃ caturaṃgulādhikam | jānupālyauyau 
kuṭṭakāviha prasiddhiḥ | te dvyaṃgulādhike kāryye iti yojyam | 
jaṃghāmadhyapradeśe te dvyardhakalāvṛddhe iti | aṃgulavivardhite jaṃghāgre 
gulphanikaṭe vṛddhistattribhāgata itthaṃgulenetyathaḥ | pādau 
kiṃciduccaustaukamudgatau bāhūmūle skaṃdhabudhne 
kalādhikāvaṃguladvayādhikāvupabāhū ca śabdatastāvakāveva paryyaṃte 
maṇibaṃdhapradeśe anupātato'nukrameṇa saṃsiddhau prasiddhau | 
aṃgulamānena daṃṣṭre niryyāte cite ca tīkṣṇe itthaṃ tadvapuḥ kuryyat | 

mahatā śūlena ca samutkṣiptaḥ mahāsuro yena tādṛk |

spaṣṭa manyat | paṃcamātretyādi | maheśānā vidyeśvarāharavaddaśabāhava iti 
| sadāśivabhaṭṭārakasya noktāye daśabāhavastepyanenaiva vidhāyaka vākyena 
kāryyāḥ | vimāna iti | gaṇāgaṇeśāḥ skaṃda ityādi | śikhīmayūraḥ vṛṣo 
vakṣyamāṇa vṛṣabhākārastaprakṣau hi kāryyaḥ bhṛṃgī asthi prāyaśarīraḥ 
siṃhārūḍhātryakṣa gaurīgaṇeśaḥ gaṇapatiḥ vāmanākāreṇa rājānanaśca | 
svadaṃṣṭrādharohita ityabhimatapradaḥ abhayakara iti caturtho hasto 
syāttayābhinayena tryakṣavidyādi sṛṣṭam | aṃguṣṭhamātrapramukhā 
vidyeśvarāstathā śatabhavāste sarve evānaṃte śādīnāmaṣṭānāṃ 
vidyāmaheśvarādīnāmanukāreṇa kāryyāḥ lokapālaguṇādhikā iti | 
tadadhiṣṭātreṇa sahasrākṣeṇa | iṃdrodeva 

p. 18b) vṛtaḥ kāryyaḥ | meṣo dārukastadā rūḍho vahniḥ | śaktihastaḥ yamaḥ 
śāranetro daṃḍahastaśca kāryyaḥ | mahiṣārūḍhaḥ pāśadhārī kālastadvaditi 
śāranetraḥ | śakrodha tvāt digvāsā nagnaḥ saparicchada iti pitṛparivṛttaḥ | te ca 
pitaradārbhaviṣṭarā eva padmāstadāsīnāḥ piṃḍasahitāḥ | pātra sahitāśca 
kāryyāḥ vyādhayaśca rājayakṣmādyāḥ kālasadṛśarūpā eva kālasya 
parivāratvena kriyaṃte karālāsya bhīṣaṇa ugra darśanaśca kāryyoninṛtiḥ 
pāśadhārī varuṇo yādo vṛta iti | kūrmakachapamakarādayo 
yejjalacarāstairvṛtaḥ mṛgāsanaḥ kuśahastaśca sadāgatiriti | vāyuḥ 
kuṭilabhrūyugātmā kāryyaḥ rudra sakheti | vaiśravaṇaḥ ukta ca purgadī vai 
śravaṇa ityādinā yakṣalakṣaṇa prasaṃgasamaye sa ca yakṣānuṣaṃga iti 
yakṣaparivāraḥ nāgopavīteti bhagavān kudraśca 
vidyeśoktāyudhabhujastaduktāyudhepi | nānāgaṇasamāvṛtta iti | anekākāra 
gaṇāvṛta iti | tathāha mahābhāratādau bhagavān vyāmuniḥ |

vāmanājaṭilāmuṃḍā hrasvagrīvāmahodarāḥ |
mahotsāhā māhākāyā mahākarṇāstathāpare ||

ānanairvikṛtaiḥ pādaiḥ pārthaveśaiśravai kṛtaiḥ |
īdṛśaiśca mahādevaḥ pūjyamāno gaṇaiḥ saheti ||

padmāsana iti | padmāsanasya iti | vaikalpiko bhedaḥ kadācidvṛṣabhārūḍhothavā 
padmāsanasthitaḥ ardhacaṃdrākhyena vāmanabhedenāvasthitaḥ 
padmārdhacaṃdrāsanalakṣaṇam | śrīmatkiraṇe proktaṃ | 

nyasodūrvostathānyonyaṃ pādamekaṃ tathetaram |
padmamekaṃ samākhyātamardhacaṃdramataḥ param ||

tadvatpādatalaṃ kṛtvā sutalānyonya saṃsthitam |

ardhacaṃdraṃ bhavedevamiti | kūrca iti | śmaśru kuśādi bhṛdityādi grahaṇāt | 
pavitrākṣasūtrabhṛditi brahmākāryyaḥ | śrīkaṃṭhanātho vidyeśoktākāro 
vṛṣabha sthitaśca ardhanārīśvara vapurveti vikalpārthaḥ athavā digvāsāḥ 
nagnaḥ ūrddhvaliṃgadhārīyo devadāruvanaṃ praviṣṭaḥ kṛyata ityāśayaḥ yadi 
vā 

p. 19a) nāṭyasthaḥ kriyate | tadāniṃ murajādi sarvavādyaprarikarayuktaśca 
kāryyaḥ | yadi vā śaṃkaranārāyaṇamūrtti tvena kuryyāt | 

athetyakṣasūtram |

utsaṃgatoveti | nārāyaṇa samavetau sahitā vubhau sarvakāmāptaye 
pūjyāvityarthaḥ viṣṇuścātraika vaktrastrivaktraścaturvaktro vā kāryyaḥ 
khageśo garuḍastatrastho jalaśāyī vā kriyate tadānīṃ śriyāyukto bhogini śeṣa 
bhaṭṭārake talpabhūta paryyaṃka kṛta sthitiḥ kāryyaḥ anyacca nāmita uktaṃ 
yatpadmaṃ tatrārūḍhena pitāmahena samanvitaḥ matsya iti | kṛtyataḥ  
kāryyādeśātpurāṇa puruṣo matsyaḥ kūrmo vā varāho vā bhavati | yāvat 
kalkī vā bhavati | tatra ca bhāgavato leśāt saṃkṣepa tato lakṣaṇaṃ 
prāptāvasaramudyate | nāmnā prādurbhāvadaśaka gatena yaḥ sūcita mahāmada 
ityarthaḥ | 

atha matsya iti lakṣaṇam |

vedāśrī kṛtetyādi | caturaśra kṛtena svaṃśe samaṃtān kṛtaprāṃśe sati matsya 
varttanā kāryyā | pṛthutveṃśaṃ parityavādiśat | pṛthutvaviṣaye ekāṃśaṃ 
lopayedityarthaḥ | anaṃtaraṃ svāṃ yāmeṇa dairghyeṇa tulyam | samaṃ 
yatsūtraṃ sa āyāmaḥ tasyārthā yasyāṃ diśi bhāgaparihāreṇa kṛtaḥ 
tanmānatulyanasūtreṇa dvitīyān parivartayet | 
bhāgadvitayādavadhestadāyāmasūtramadho yāvat parāpatati | 
tatrādhovasyāthārdha caṃdrakrameṇa paribhrāmayen 
matmatsyākārānyathānupatyā eva parapārśvāt parivartayet | ityamubhayato 
bhāgacatuṣṭaya varjanādbhāgatrayasya umāditi yāvat | saptakasaṃbaṃdhinaḥ 
śiṣṭabhāgāt | bhramādbhāgatrayasyeti | tadanupratipārśvaṃ yaubhāgāvubhau 
saiva kaleti | tatpārśvakalātanmānāt tatparimāṇakau tanūjāvupa kalpayet iti | 
tanūjaśabdanupalakṣaṇaṃ | anyadapi prasiddhamatsyānukāriya tadapi 
mukhapuchādikamanukuryyādityarthaḥ | yathoktaṃ tatraiva | karāṃghri ca 
dviraṃśataḥ sa rekhāviti tadanu ca parivartana rekhā dvaya saṃgamottha

p. 19b) pradeśadvaye mukhaṃ puṃchaṃ ca kuryyāt | anaṃtaraṃ 
madhyasūtrapāśvasūtra dvayavarjaṃ śirovibhāgadarśanasūtracarjaṃ 
śeṣarekhālocanānmatsyavyaktiḥ | yaccaitadbhagavato viṣṇormatsya rūpamupāste 
sasarvabhūtānāmapi saṃkṣaya samaye asaṃhāryyam | akṣayatāmupabhuṃkte | 
etadvyakāraśca samāpti patrādavaseyaḥ | atha kūrmavartanā | vyāsārdheti | 
vyāsasya kṣetravistārasya yatkarṇa koṇāt koṇa sūtraṃ tayo yadardhaṃ viśeṣaḥ 
kṣetrādbāhyena yataṃ | tasya bāhyanītasya tryaṃśakalpanayā bhāgaika tyāgāt 
samaṃtato | bhramāt tathā pārśvadavaviṣaye golakatyāgāditi | 
pariśiṣṭabhāgadvaya pramāṇena tasya vartula tātyāgāt praveśa dṛṣṭyā kūrmo 
bhavatīti śeṣaḥ kīdṛgasau ata āha | sāṃghri catuṣṭaya iti caturaśrasya kṣetrasya 
yatkoṇacatuṣṭayaṃ tatpradeśe bhramarekhā bāhye pāda catuṣṭayena saṃyuktaḥ 
tena ca prāk siddhena bhāgena dviguṇa āyāmo yasyāḥ kaṃdharāyā 
grīvāyāstadvaditi | tadyuktapramāṇamevāsya śirohitaṃ | śrutilocaneti 
karṇanetrādi sarvamasya yathocita prāṇi viśeṣātmake 
kūrmasyānukuryyādityarthaḥ | eṣa ca svaśaktistho nārāyaṇa sāmarthya sthito 
dharāyāṃ bhūmācādhāro voḍhāmaṃtraiścārcitaḥ 
sānnidhyamāgato'bhipretādaiśvaryyādaviśyāvamapi naśvaratāṃ vidadhatye 
ca etadākāraḥ | samāpti patrādavaseyaḥ | 

atha varāhavartanā |

mukhamiti dairghyaṃ mukhasya śoḍaśāṃgulāni | tadūrdhvehanū 
dvesaptasaptāṃgulyau yato dvedve sṛkviṇyau | ityatra vīpsāt eva hanū 
saptāṃgulāviti pratipāditam | prāgvadānanamiti | pūrvavadevamukhaṃ 
tribhāgakalpanayāsya karttvayaṃ | tato bhāgamānena thālāpradeśaṃ 
lalāṭapratinidhiṃ bhāgadvayena ca ghoṇāpṛṣṭaṃ kuryyādityarthaḥ | 
nāsāpuṭasya yacchidraṃ raṃdhraṃ tasmin kāleti | dve aṃgule parimāṇam | 
śrīpiṃgalāmatepi

p. 20a) dvyaṃgulaṃ nāsikāchidramiti aṃgulatrayeṇodgate viniryyāte daṣṭre ca 
kārye rudrapratimātoyavenone akṣiṇī tathā prāraṃbha sthānāt kiṃcit 
kuṭilākāre yadā tadā hite śobhane bhavataḥ karṇau catvāryyaṃgunāni 
āyāmenonnatyā pārśvamānāṃtarā śravaṇādarthāntatparimāṇakāveva | 
kaṇe madhyamaṣṭāṃgulāni tadunnatiriti | karṇamadhyonnatiryā aparaṃ 
varāhasya yatheti tadayyanyanmukhāvayavakaraṇe lakṣaṇaṃ noktaṃ 
tatsūkarasyaivākāryyam | vārinidhernoddharaṇe daṃṣṭrāgragātasya 
bhūmirhitā | 

atha nṛsiṃhavartanā || mukhamiti |

tathā vipulaṃ yathā varāhamukhasyetyāmaḥ ṣoḍaśāṃgulīnītyarthaḥ | 
āyataṃ tathaiva tatparimāṇena samaṃtataḥ samamiti yāvat krameṇa siddhe dvedve 
aṃgule pramāṇaṃ yasya aṃgulaparimāṇena kramamityarthaḥ | skaṃdhau 
dvādaśāṃgulau bhruvau vyākuṃcite prakarṣeṇa kuṭilaṃ vaktramityāsyaṃ 
vyāntaṃ vikasitaṃ bhīṣaṇīya jihvaṃ ca samudbhūtāḥnudbhūṣitāḥ vṛttaṃ 
talaṃ yasya tathā bhūtaḥ parivartulaḥ hasta ityupalakṣaṇamanyeṣāmapi 
trayāṇām | yata āha | pāṇīcakra gadābhṛtau mahādaityavakṣysyanyau 
mahāsṛjausa rudhirāvityarthaḥ | evaṃ catvāro hastāḥ proktarūpāḥ asya 
paramanyat sarvaṃ bhairavoktamapi mānamaṃgapratyaṃgaviṣayaṃ | vanamālā 
pratyagrapatragumphitā | srajosya bhagavate bhūṣaṇaṃ ca rāma iti | kuṭhāraḥ 
paraśuḥ | sa evopalakṣakatvena prathamasya rāmasya | anyopīti | 
dvitīyojāmadargnyākāra eva kiṃtu paraśunāvikā saparaśunāvikā 
saparaśurāmaḥ ayaṃ dāsārathiḥ tṛtīya iti vijayadāstrayopi | buddha ityādi | 
buddhasya prakarṣeṇa laṃbau śrutīkarṇau tathā cīvaraḥ parivāraviśeṣo yasya sa 
tathā prāgukta padmābhidhāna netrānukāra kṛcca tathā padmacihne 
hastapādaviṣaye eṣa eva samādhisyo yadā kriyate tadā mahāyogaṃ 

p. 20b) prayachati kalkī ityādi | spaṣṭaṃ | brahmeśetyādi | tadādhāra iti | tadukta 
vāhanasyāḥ vārāhī sūkaramukhī | yaduktaṃ śrīpiṃgalāmate | 
vārāhīsūkarānaneti laṃbikālaṃbodarī | bhairavo bhīṣaṇīya ākāro yasyāḥ 
sā tathā cāmuṇḍā ceti śabdāccāmuḍāpi bhagavatī bhairavenoktarupā 
bhairavākārā parimāṇataḥ rūpataśceti | kiṃtvaṃsau śuṣkāṃgā | ravirityādi | 
anūruraruṇaḥ soma iti ardhacaṃdrākhya āsanaviśeṣaḥ prāguktaḥ 
vilohitoṃgārakaḥ āsannayauvanakālobālaḥ tatpratimākāro budhaḥ jīvaḥ 
bṛhaspatiḥ udāsīnaḥ saumyamūrttiḥ bhṛgusutaḥ śukraḥ kāṃta iti sudīptaḥ 
hastvāhaḥ kāṃtaḥ akṣṇākoṇaḥ iti tadavaśiṣṭaṃ kāṇaśabdārthasya 
kāṃtaparyyāyeṇā prasiddheḥ | sauriḥ śanaiścaraḥ sadādṛgbhūmi 
nirīkṣaṇaparaḥ kṛśaśarīśca caṃdraṃ mṛdgātīti caṃdramardano rāhuḥ 
bāhulyena mardana hetutvāt | caṃdramardana ityuktaḥ | anyathā 
caṃdrasūryyayorapi mardanataḥ dhūmacihno viriṃcajaḥ | ketuḥ vāmorviti | vāme 
ūrau sthitaṃ vāmāṃgamupa vāhvātmakaṃ yeṣāṃ tathā 
dakṣiṇahastenodyataḥ pradarśito bhayo yaistai | tathā māletyādi spaṣṭaṃ | 
piśitāśanāḥ rākṣasāḥ durgetyādi spaṣṭaṃ | gaurī iti | kumārikārūpeti | 
kanyakākārā paṃcavarṣa parigrahā iti tapasyaṃtī | vāgīśī ityādi spaṣṭam 
niṣkaṃpa dṛṣṭiraṃ caladṛṣṭiḥ brahmaṇi saṃsthitaḥ śāṃtarūpaḥ udāsīnā 
anākulāḥ teṣu madhyādvasiṣṭaḥ sabhāryyo bhavati | nārada iti yogī tathā 
vidyāṃ lalitāṃ cācaṃkāmayate | brahmajñānaṃ sthiraṃ sa nārada 
pratiṣṭhaṃ kuryyādityāśayaḥ | evaṃ saptarṣaya ityādi spaṣṭaṃ | revarda iti | 
adhaḥ revardho bhagavān adho budhne tu nāpratihāreṇa saṃyutaḥ kāryyaḥ 
dhānvaṃtarirdevabhiṣak | bheṣajamauṣadhaṃ tathāśvinau-

p. 21a) dhānvaṃtarirūpeṇaiva | sravaṃtya iti cakāraḥ samuccayārthaḥ | 
sravaṃtyo na dvyaśca kāryyāḥ | kiṃ bhūtā aṃbujavatyaḥ | ata āha | jalamadhye 
jalajānāṃ yathā svavāhanānaṃ ca tathā jalaja śabdasāmānyā padmāpi 
vāhana p rṣṭeṣvapi ādhāratvena kṛtānāṃ sthitāḥ gaṃgetyādi sṛṣṭaṃ | 
nānākārāgaṇāhasaṃto nṛtyaṃtaśca | anyāścāloka prakārā līlāḥ 
kurvaṃtaḥ surāṇetihāsādi gītaṃ rūpameteṣāṃ barbarā ākuṃcita 
mūrdhajāvāmanānukārāḥ kiṃkarāḥ srotoṃtaradṛṣṭāḥ parivārārthaṃ 
gaṇaviśeṣāste ca vistīrṇa jaṭharamaṃḍalāḥ ca śabdāt kṣetrapālā apyevaṃ 
vidhāḥ kṛtāḥ saṃtastumuktaphalasādhakā bhavaṃti ubhayatrāpi yojyaṃ | 
taduktaphalasādhakatvaṃ ceteṣāṃ yathāhi kikarāṇāṃ yathābhimatasiddhi 
saṃpādakatvaṃ kṣetrapālatvamityarthaḥ | yeṣāmeva devatāsamūhānā 
manuktānāmadhyādyaḥ kartumabhipretastasya svkalpasiddhaṃ rūpamārādhyaṃ 
phalaprāptayeva purityādi spaṣṭaṃ ||

|| bhāvacūḍāmaṇau pratimālakṣaṇaprakaraṇaṃ dvitīyaṃ || 

adhunā pīṭhalakṣaṇam || atheti || 

bodhaśaktyātmanaḥ prabhorbhagavataḥ parigrahavartinī kriyāśaktistadātmakaṃ 
pīṭhaṃ cādhiṣṭeyaṃ | yato liṃgākāra bhagavato'dhiṣṭhāturadhiṣṭheyaṃ 
kriyātmakameva pīṭham | ata eva samastārdha vyāpakatvena pīṭhaṃ pūrvaṃ 
dhyānādau cityam | 

yathoktaṃ śrīmatkiraṇe || 

kalpanīyaṃ tataḥ pīṭhamaśeṣādhva vinirmittamiti | tayoryoga iti | 
tayorjñānakriyāśaktyoryo yogastādātmalakṣaṇaḥ | 
saṃbaṃdhastaddṛkkriyātmakaṃ tatvaṃ nṛsiṃha vadubhayātmakamapyekameveti 
sāpratiṣṭeti | ya evāsau tayoryoge'sāvevapratiṣṭhaviśeṣasannidhāne ca 
parameśvara vācaka maṃtrasyā kalpaṃ liṃgādyādhāreva sthāpanaṃ | yata 
evaṃ tataḥ karaṇātpiṭhaṃ jñātavyaṃ kiṃ ca sāmānyetareti | sāmānyaṃ 

p. 21b) bhuktimukti | tadarthaṃ yatkriyate nāmato vakṣyamāṇādmā payodharā 
pṛthvīyakṣītyādikāṃ tāṃ mānataścaivameva 
vakṣyamāṇāghnastādinavāvadhikāt | arthataḥ phalastathaiva 
vakṣyamāṇakādevaprāsāda garbheti yaduktaṃ prāk | prāsādebhyaśca 
liṃgānāṃ pīṭhānāṃ ceti | tataḥ kartumabhipretāt prāsādā garbhamānena 
liṃgavarjyeṣṭhādi bhedena navaprakāraṃ yatpīṭhaṃ tat mukhyataḥ | siddhaye 
bhogārthaṃ proktaṃ tadeva cānuṣaṃ tato mokṣārthā bhavaṁti yatpratiṣṭhā 
katṛṇā bhogāvasāne muktiḥ | śrūyata eveti | 

tathā coktaṃ rurusaṃhitāyāṃ | 

bhuktvā bhogān sucira mamarastrī nikāyai rupetāḥ srastotkaṃṭhāḥ 
śivapadaparaiśvarya bhājo bhavaṃti iti hastādīti | yāni tu hastāt prabhṛti 
liṃgamānenāpīṭhāni tāni muktyarthaṃ anuṣaṃgeṇa ca bhuktaye bhavaṃti | 
vidhiyogato hetormumukṣūṇāmapitā dṛśām | pīṭhānāṃ piṭhādiṣu śreyaḥ 
prāptikāmenopayācitādi pūrvaṃ yāgavidhānāddhetorabhilaṣitamavāpyate eva 
vyakteti vyaktā svarcāsudairghyāt pīṭhaṃ svāyāmena samaṃtadardhena 
vistṛtamucchritaṃ caika evehārcāsu pīṭhāyām ukto'nyatra tu bahuprakāraḥ | 

yaduktaṃ pratiṣṭhāsamuccaye ||

bhrūnāsācibukaskaṃdha kakṣyahṛnnābhi guhyataḥ |
jānvaṃtāśca daśāyāmāḥ pīṭhasyoktāḥ svamāna iti ||

kiṃvidhaṃ ca tatkāryyaṃ | ata āha vedāśramiti | samagraprāsādānāṃ tathā 
liṃgānāṃ tadubhayarūpamapi vilyataḥ | kuryyādityupasargavacanaṃ | yastu 
sarvaprāsādaliṃgavaditi pāṭhabhedaṃ kalpayitvā prāsādamānālliṃgamānā 
dvāpīṭhaṃ kuryyāditi vyācaṣṭe tasya prāguktena prāsādebhyaśca liṃgānāṃ 
pīṭhānāṃ ca parasparaṃ | ityanenaiva gatārtha tvāt punarukta doṣaḥ 
asatpāṭhabheda pradarśanam | ajñānatā doṣaśca tathā comasmadgurubhiḥ | 
pāṭhabhedotra sādhurvā tadanyovāna mūlataḥ kiṃtvadhyet bhramātena 
tatpradarśanamajñatā |

p. 22a) athaikaḥ pustakebhyo sraugrāhyaḥ pāṭho vicāryyacet | sādhureva tu 
sagrāhyaḥ | sādhūnāmavigānat iti | sarvaliṃgagamityupasaṃgato 
liṃgasāmānyāt pratimā svapi vartula piṭhaprāptau satyāmapavādaḥ hitamiti | 
vināśādi vidhiṃ varjayitvā pratimāsuvartulaṃ pīṭhaṃ na kuryyāt | pṛthvīti 
pṛthvyādyānavaitāpīṭhakā bhūtaye siddhyartham | tāśca siddhayaḥ pratyekaṃ 
pīṭhakā nāmato lakṣaṇato'lakṣaṇaścoktvā procyaṃte | yadvakṣyati | 
caturaśrāsamā pṛthvī staṃbhādāvityādi | atonyāyāḥ padyādyā aṣṭau tāḥ 
sāmānyaṃ yatphalaṃ bhāgamokṣākhyaṃ viśeṣaphalaṃ ca staṃbhatāpādi 
tadarthaṃ bhavaṃti | pṛthvādyāstu siddhyarthameva | padmetyādi | yakṣīpūrṇā 
raudrābhidhānānāṃ tisṛṇāṃ vartulatve sāmānye pūrṇāyāḥ 
paṃcamekhalākṛto viśeṣaḥ raudrīti raudryāstu śūlacihnakṛto viśeṣa iti 
jñeyaṃ karṇasya koṇāt koṇasūtrasya yadardhaṃ tatoṣṭāṃśa vicyuterhetoḥ 
kramācca vartuletvaṃ bhavati |

ṣaḍbhāgeti ||

kṣetrasya yadbrahmsūtraṃ tatṣaḍbhāga parimāṇena bahiḥ purastāt pṛṣṭhaśca 
nītvā | tato vardhita bhāgāto'vasthāpya sūtraṃ ca ta sṛṣu vidikṣu matsya 
catuṣṭayena sūtraṣaṭkaṃ dattvā evaṃ nābhasvatī sabhāsamabhūjā ṣaḍaśrā 
ca ṣaṭkoṇatvena vajrā ca ṣaḍge mitvenāparaḥ prakāroyaṃ vajrāyāḥ purato 
nyasya vakṣyamāṇatvāt āgneyyucyate | vedāśreti | caturaśre sati tasya yat | 
samardhaṃ tasyāpi yatkāryyaṃ tasyāṃṣṭāṃśa parityāgādubhyakoṇagata 
kramāt tathā svakṣetrāditi | samastakṣetrādityāśayastasmāt | 
aṣṭabhāgamānaṃ purato brahmasūtraṃ nitvā | tatrobhaya bhramaparyyaṃta 
dvaye vardhita sūtra sthānāt saṃgamaṃ kuryyāt | kārṣāṇavītyāgneyī | 
yāmyāmāha | ardhādityādi caturviṃśati saṃkhyaina bhogenobhayatajanāt 
kṣetrādavadherardha parikramāddhetorasakalakramādityuktaṃ

p. 22b) bhavati | ata evārdhacaṃdraprakhyāyāmyā dakṣiṇasyāṃ diśi nagarāt 
sthitā darpita śatruparigrahārthaṃ kāryyā śmaśāne vā sthitā | tannāśaṃ 
vidhatta eva rākṣasyucyate | tribhāgetyādi | caturaśrakṣetre tribhāgaṃ 
brahmasūtramubhayoḥ pāśvayorvadhayitvā vidimdvayasamīpe matsya dvayaṃ 
tathaika pārśvavardhitabhāgāṃte tṛtīyaṃ matsyamutpādyāmitthaṃ tryacyraiṣā 
| itthaṃ pṛthvyādyānava prāguktāḥ mānābhidhāna phalaiktvā 
padmādyānāṃ tathaiva tatsarvamāha | dehe pakṣetyādi | dehe pīṭhakā kṣetre 
paṃcadaśadhā vibhakte sati iti śeṣaḥ atra ca tryaṃśaḥ khāto 
bhavatītyāsāṃ ṣoḍaśāṃśaśca mekhaleti | vakṣyamāṇādutsargavākyāt 
sarvasya pīṭhakākṣetrasyopariṣṭhāt ṣoḍaśāṃśaṃ varjayitvā śiṣṭāt 
kṣetrādūrdhvadiśā tiryyagdiśā yasya yāvaṃto bhāgānuddiśyaṃte | 
tāvadbhirevatāṃ cihnitāṃ kuryyāt | śrīmatpratiṣṭhāpārameśvare 
payodharalakṣaṇasamaya eva lakṣaṇāṣṭakasaṃyuktāṃ vartayitvā tu piṇḍikāṃ | 
varttaye toya padvaṃ tu vistāreṇocchrayeṇa ca saptādaśaṃ tu taṃ bhāgaṃ 
piṃḍikordhve tu kalpayet | tena tattoya paṭṭaṃ tu kārayedvistarocchrayāditi | itthaṃ 
padmāyā dehe uchrāyāt paṃcadaśabhāga cihnite | pārśvadiśā ca 
vakṣyamāṇa vacanato madhye liṃgāśraye tribhāga varjaṃ pārśvadvayaviṣaye 
paṃcadaśabhireva cihnite | 

yaduktaṃ tatraiva | 

tiryyakṣonugatirbhaktvā brahmapīṭhaṃ tu piṃḍikā |
tayostu pārśvayorbhāgādūrdhvaṃ ṣoḍaśabhirbhajet ||

brahmabhāgasya pārśvābhyāṃ liṃgabhāgasya pārśvataḥ |
bhāgau dvau dvau sthitau tatra pārśvayorubhayorapi ||

evaṃ ṣoḍaśabhirbhāgairbhuṃktvordhvaṃ tiryyage vaceti |

ihāpīdamagre sphuṭiṣyati | 

madhye liṃgāśrayaṃ tyaktvā rūpāmeva subhājitat|

 ityanena caṃdrakalā lakṣaṇasamaye tataḥ | padādīnmekhalā 
viśeṣānyathāsaṃkhyena iṃdra saṃjñayā

p. 23a) tatreṃdureko bhavati | evamādayaśca saṃjñāśabdāḥ suprasiddhā 
evātastayoktasaṃkhyāḥ stāṃścatura udgamādūrdhvopagamāddhetoraṃśa- 
praveśācca kuryyāt | kaṭhopari ca bhāge karṇikābhidhānaṃ nirgamana diśā 
dvābhyāṃ cābjākhyābhāgena ca jalādhārāḥ | 
prāgvadatrajalanirgamabhāgasyādhaḥ kāryyaḥ pādābhidhāna mekhalāyā 
uparimekhalā dvayeṃbujākhye tathājya parakarṇikopari abjābhidhānāyāmeva 
mekhalāyāṃ pūrvāparamukhāni śubhāni padmāni kāryyāṇi padmāyāḥ | 
idānīṃ sakṛllakṣaṇābhidhānā payodharā vāpyākhya pīṭhikā dvayamāha 
|  ṣoḍaśāṃśe ityādi | atrāpi deha | iti yojyaṃ | prāk 
pratipāditopapattyābhājyakṣetraṃ ṣoḍaśabhirbhāgaistathaivodgamādbhāga-
bhāgapraveśataśca | dvādaśabhirbhāgaiḥ padādīn kaṃṭhātān pakvā vayava 
viśeṣān kuryyāt | caturbhirnirgamo vāpyā iti kaṃṭhādūrdhvaṃ 
nirgamāścatasra eva paṭṭikāḥ kāryyāḥ śrīmatkiraṇādau tisra iti bhedaḥ | 
yathaiva vāpyāstathaiva payotryāśca śabdataḥ samabhujeti | caturaśrāvāpī | 
vyaktalakṣaṇeti | vyaktapratimāsveva vāpītyarthaḥ | 

atha vajrāpīṭhonmāna ityādi | 

unmāna ityūrdhvamāne tāvat krama vyavasya yaiva dvādaśabhājite tathā 
pārśvamāne tayaivopapattyā ṣoḍhāṣoḍhā kṛte sati | rūpetyekena 
padābhidhānā mekhalālocana saṃjñayā dvayaṃ tena grīveti kaṃṭhaḥ | 
bhāgena cottara vediḥ kaṭhopariṣaḍaśrā ceyaṃ kāryyā sāmrājyakāmena | 

atha caṃdrakalā ||
madhya ityādi | liṃgaraśrayaṃ madhyatyaktvā pariśiṣṭakṣetrabhāge 
digdvayenāṣṭābhirbhājite sati yamasaṃjñayā dvayameva tena gala iti kaṃṭhaḥ 
udgamādītyūrdhva gamāt dvābhyāṃ bhāgābhyāṃ vinirgama iti 
kaṃṭhoparibhāgadvayena dve eva paṭṭike vāri nirgamāt | 
samavasthāpita ṣoḍaśāṃśātmikā tu tṛtīyāsyāḥ 

p. 23b) paṭṭikā bhavatyeva | iyaṃ ca sāśrīstīkṣṇamekhalā caturaśrā ca yadi 
bhavati | tadā caṃdrakalā amṛtā punarvartulamekhalā puṣṭikāmānām | atha 
saṃvartā ardhādityādi | atra ca madhye liṃgāśrayaṃ tyaktveti sthitam | 
tenonmānādardhaṃ ṣaṇmekhalādi cihnitaṃ bhāga ṣaṭkadarśana tastathā 
syaivāryasya ṣaṇmekhalatvānyathānupapattyā 
pārśvāvaṣṭabhiraṣṭabhirbhāgaistiryyak kuryāt | itthamadha ūrdhvaṃ praveśa 
diśā bhāgabhāgāti krameṇa ṣaṇmekhalaṃ pādayet | kaṃṭhoṃṣṭāṃśa iti | 
tadūrdhvaṃ dvitīyamardhaṃ 
pārśvayoścaturbhistathonmānāccaturbhibhāgairbhuṃktvā ekabhāgoyaḥ 
samastakṣetrā daṃṣṭāṃśastanamānenāsyāḥ kaṃṭhaḥ kāryyaḥ 
śiṣṭabhāgatrayāt tiryyak sthitādbhāgabhāgāti krameṇa nirgamanastisro 
mekhalāḥ parā ityanyāḥ kaṭhoparijalanirgamanārthaṃ datta ṣoḍaśāṃśena 
caturthī kriyate eva | naṃdikāvartā piṃgalāmatā devābhyūhā | 
yattastallakṣaṇaṃ | evāhanuditaṃ tacca kāsucit svastikāsu dṛśyatena sarvāsu 
ityatona vivṛtam | tathā ceha mūlagraṃthamadhyayā tatvāllekhakena tanmūlaṃ 
likhyate | ūrdhve rasetyādi | iya daṃtaṃ graṃthabhaṃgabhayādanyonyetyādi | 
parasparabhedavimiśritāyāḥ pīṭhikāstā bahvobahutvāccana nāmato nirurcyaṃte 
kathyaṃte | tryādi bhedenottamamadhyamakanyasādi saṃjñakena prasiddhāḥ 
bhinnaphalāptayekṣudra siddhyarthaṃ ceti | tryaṃśa ityādi | āsāṃsarvāsāmeva 
tryaṃśena parīmāṇadiśā tribhāgenāyāto 
yaścaṃdrakalālakṣaṇapratipādanasamaye sūcito madhyaṃ liṃgāśrayaṃ 
tyaktve tryanetāyaḥ ṣaḍaṃgaḥ punarmekhalā jalādhārikā | 

śrīmatpiṃgalāmatepi ||

ekaikasyāḥ  svasvalakṣaṇasamaya eva jalādhārārthaṃ ṣoḍaśaṃśa vidhānāya 
yadabhihitaṃ

p. 24a) tadvikṣiptatvādihanapradarśitamatastata evāvadhāryyam khātaśca 
liṃgāśrayākhyaḥ śvabhāṃtau brahmaśilāprādeśaṃ yāvadunneyaḥ 
praṇālojalaniryyāsapradeśo nāṭakākhyayā yasya prasiddhiḥ sacārcāvadityarcā 
samaudairghyeṇa pārśvamānasya vakṣyamāṇatvāt | uttara ityuttara digbhāge 
pūrvāmukhapaścimāmukhaliṃgaprāsādayoḥ uktaṃ ca pratiṣṭhāpārameśvare 
pūrvāmukhe tu prāsāde athavā paścimāmukhe praṇālamuttare kāryyaṃ 
vidhireṣa sadaiva hi | anyacca | 

tathā tu liṃgaṃ saṃsthāpyaṃ tathā sthāpyā ca piṃḍikā | 
yathā bhavet piṃḍikāyā uttare tu praṇātukamiti ||

athaitallakṣaṇaṃ | svāgrahī na ityādi | prāraṃbha sthānādeva nāgne prāṃte 
hīnastadardhaparimāṇenetyarthaḥ | etadanyatrānupātata iti | hrāsasūtrakrameṇa 
kāryyaḥ | etasyaiva khātapramāṇamāha | paṃcāśetyādi | mūlapreśāt 
paṃcama bhāgadvayaṃ madhyāt saptabhāgadvayaṃ prāṃtācca 
daśabhāgadvayaṃ pramāṇena yathā bhavatītyarthaḥ | tasya praṇālasya khāto 
jalaniryyāsamārgoyaḥ samūlānmūlapradeśādagne gāṃbhīryyeṇa dviguṇaḥ 
kāryyaḥ yena tvaritataraṃ jalaṃ sārdhaṃśa ityādi | sthānatrayepi 
sārdhāṃśena mekhalā tasya pīṭhamityādi | tasya sarvasya ca devatākārasya 
pīṭhamadhikaraṇaṃ sādhulakṣiṭaṃ yasya 
yāvatyevādhvanivyāptistāvataivādhvanālakṣitaṃ cikritaṃ yathā bhagavataḥ 
paramaśivasya ṣaṭtriṃśattattvopalakṣitaṃ śrīkaṃṭhadevasya 
guṇamastakāvadhiṃ brahmādīnāṃ surāṇāṃ brahmāṃḍāvadhi caivaṃ 
vidhācāryyeṇavyāptirbhāvyeti | pīṭhasyāpi guṇāguṇā ityādi | 
guṇadoṣāliṃgavadupalakṣaṇīyāḥ proktena nyāyena 
śāstroktenalepadānādinetyarthaḥ ||

|| iti bhāvacūḍāmaṇau pīṭhikāprakaraṇaṃ samāptam || śubhaṃ ||

p. 24b) athetyādi | yatetprayatnamāśrayet | sā sarva ityādi | asṛgraktaṃ 
tadvarṇāsvāduśabdena madhuramucyate | kaṣāyaṃ 
harītakyādikṣatajaṃśoṇitaṃ tadgaṃdhetyarthaḥ | bāṇaḥ śarāḥ 
amṛtāguḍīcīkāṣādarbhaviśeṣāstannicayena vyāptaṃ vāsurdhūliryāsāṃ 
bhūmīnāṃ | ugadādi plava ityādi | grahaṇāt prācī gṛhyate | tathā ca kiraṇādau 
| prāgudak stavati tena pūrvottaranimnāyā siddhāstāḥ śreṣṭhāḥ saṃkīrṇāḥ 
kalikardamaviṣṭānvitā yāstāstathā phalā iti | saṃkīrṇaphalā eva byālabilāni 
sarpavivarāṇi valmīkāḥ prāguktāḥ ūṣarāḥ sikatākalilaṃ mañjāpūti 
pradhānaṃ kardamam | khātavāri dīpaguṇāaśca bhūmayo yāstāḥ śasyaṃte | 
tatra khātaparīkṣā | yathā khātasya mṛtyūraṇādyasyāṃ mṛdadhikā bhavati | 
sottamā samāyasyāṃ sā madhyamā ūnāta yasyāṃ sā'dhamā | yaduktaṃ 
kiraṇe | hastamātraṃ purākhaṃḍapūraṇādadhikā śubhā | samāyā 
madhyamā jñeyā kanyasāyāna pūrayediti | vārijalaṃ yasyāṃ 
śāghraṃśamaṃ yāti sātrā śobhanācireṇa yasyāṃ sā śreṣṭeti | 
vāriparikṣā | dīpaparīkṣā yathā | apakvaghaṭo parighṛta pūrṇe tathāvidha eva 
śarāvake pūrvādi dikkrameṇa vaktramaṃtritāḥ śvetādi vartīśca tatraḥ 
prajvālya yasyāṃtāśca tasropi ciraṃjvalaṃtyastiṣṭhaṃti sā śobhanā | 
śrīmatpiṃgalāmatepyayamevārtha uditaḥ tauktaṃ | tatra āmakuṃbho 
pariṣṭādityādi | yadidaṃ pūrvāvarjaṃ yāsāṃ praśamastadā sāpi śreṣṭaiva | 
anyathā tvaśubhā ityevaṃ prakāreṇa | āsāmityādi | āsāṃ madhyāt 
sarvaguṇāsaṃbhave vā yaivālpa doṣā'dhika guṇā ca bhūmiḥ sāśalyadoṣa 
nivṛtyarthaṃ śādhyā | śodhyakṣetra ityādi | śobhanīye kṣetre 
manovyāpāreṇavāstoḥ śarīraṃ kalpayitvā tadaṃgagaṃ śalyaṃ jānīyāt 
nimittata cihnāt | tadevāha | pāpa ityādi |

p. 25a) pāpāḥ prāguktāsteṣāmanyatamo graho horā gataḥ san vāstu śalyaṃ 
nivedayati | kathayati | horāśabdena meṣādiko lagna ihocyate | yadi kadācit pāpo 
lagna gato na bhavati | tatkiṃśalyamasti navetyāha | keṃdratriṇa ityādi | 
keṃdraśabdena tatkālādi tāccaturthasaptamadaśamasyānāni | yaduktaṃ 
sūkṣmajātake | keṃdracatuṣṭayaṃ kaṃṭhakaṃ ca lagnāstadaśa caturthānāṃ 
saṃjñā iti | tatrastho vā pāpagrahaḥ śalyaṃ vāstugaṃ nivedayati | athavā 
trikoṇasaṃsthaḥ sa evāvedayati | trikoṇaśabdena navamapaṃcame vivakṣite | 
yaduktaṃ tatraiva ||

navapaṃcame trikoṇa iti | yadi vā rāśīśvara vibhūṣito yuktāṃ bhavati | tadā 
tannidevadayatīti saṃbaṃdhaḥ rāśīśvarāḥ prāk pratipāditāḥ itthaṃ śalyā 
sthitvaṃ jñātvā tadviśeṣa jñāpanāyāha drekkāṇa ityādi | idaṃ 
ślokadvayaṃ | graṃthavistārasamaye drekkāṇaḥ sāyudho yadyudgachati | 
tallohasya vikāraṃ lauhaṃ śalyaṃ vijānīyāt | suvarṇādayo'ṣṭhau 
lohaśabdenocyaṃto | sāyudhadrekkāṇaścokto vṛhajjātake varāhamihire 
kaṭyāṃsitavasu veṣṭitaḥ kṛṣṇaḥ śakta ivābhi rakṣituṃ raudraḥ paraśuṃ 
samudyataṃ dhatte | raktavilocanaḥ pumāniti sārgaleca drekkāṇe sati tadeva 
śalyaṃ nigaḍānvitaṃ tadeva sāgnau ca bhasmāṃgārau vā | sa pāśe ca 
carmakhaṃḍātmakaṃ śalyaṃ sa pāśodrekkāṇastatrokto yathā vastrairvihīnā 
bharaṇaiśca nārī mahāsamudrāt samupaiti kūlaṃ | sthānacyutāmarṣa 
niveṣṭitāṃgī manoramā vṛścikarāśi pūrvā iti | sadaṃḍe dārujaṃ śalyaṃ 
vijānīyāt sadaṃḍe dārujaṃ śalyaṃ vijānīyāt | sadaṃḍaśca yavanenokto 
yathā | nīlāṃbaro nīla vapuḥ pracaṃḍo daṃḍāyudho nīlakirīṭamālī | 
balītaraṃgaiśca gavākṣitāṃgo meṣastṛtīyaḥ kalikālakalpa iti | ratnahemādi 

p. 25b) yukte tatkṛtaṃ ratnahemādimayameva śalyamavagaṃtavyaṃ | ādi 
grahaṇānmaṇimuktāhārā gṛhyaṃte | ratnayuktaścokta eva | pūrvaṃ bhūṣito 
varuṇa vahvadgaratna ityādi | kravyāda iti | kravyamapakvaṃ māṃsaṃ tadanti 
bhakṣayati yaḥ satathā tasmin sati | śalyamasthi saṃbhavaṃ boddhavyaṃ 
kravyādodrekkāṇaḥ siṃha jaṃbukādiḥ sopi darśita evādau saniṣādevāmārake 
hiṃsre sa ca viṣādayukto yadi lagne dṛśyate | tathā cayavanaḥ | 

hiṃsro naraḥ kāṃcanavarmadhārī vile nidhāneṣva hi yogavājvaḥ 
ratnasvarūpārtha videtyadūraṃ sa gupyate svairmuṣitaḥ sahāyairiti | tathānyena 
prakāreṇa śalyaparijñānamāha |

āyairityādi | dhvajo dhūmastathā siṃhaḥ śvāvṛṣaḥ khaga eva ca | 
gajodhvāṃkṣaśca śāstrajñairāyā jñeyāḥ sthigaścarā iti | iti rāyairvā 
boddhavyaṃ kiṃ bhūtairata āha ādityagati niścitaistathā | pradīpta dhūmitādik 
sthairiti | ādityā gata niścayameteṣāṃ buddhetyathavā kiṃ bahunoktena 
nāyairveti ślokadvayasya sārdhasya bāhulyena jyotiḥ śāstrānabhijña tvāt 
satyamarthaṃ na vidmaḥ śvamṛgādaya ityādi | ādi 
grahaṇānmārjāranakulamūṣakaprāyāḥ kṣudraprāṇino viṃśataḥ 
kṣetramityavagaṃtavyaṃ | punarapi śalyaparijñānaṃtaram tadāśetyādi 
ācāryya yajamānaśilpināmanyata me tadā śāsaṃsthita iti tasya vāstu puruṣasya 
āśādik dakṣiṇā vāmāvā | tasyāṃ sthite sati | tasminna dehe śarīre yattanoḥ 
svalpaṃ kaṃḍṣaṇaṃ te mavājānīyātadaṃgagaṃśalyaṃ | etadeva 
sphuṭayitumāha | mūrdhna iti | mūrdhnevatsya vāstupuruṣasya pumardhataḥ | 
kiṃcidūnāddhasta dvayādadha iti vakṣyamāṇe saṃbaṃdhaḥ 

p. 26a) asthi ca śalyaṃ bhavati | kāṣṭhamityādi | idānīmāsye kaṃḍūyite sati 
kāṣṭhaṃ śalyaṃ hadvena khāni tena grīvetyādi | śriṃkhalaiva śalyaṃ 
tribhirhastaiḥ athavā tatraiva grīvāyāṃ mārjārasya saṃbaṃdhi paṃjanaṃ 
karaṃkaṃ puruṣārdhapramāṇakhātāt | pravāletyādi | śruti dvaye karṇayugale 
pravālakamiti vidrumaṃ kāṃcanaṃ vātha rajataṃ śalyaṃ narārdhāt | khānitāt 
| mauktikamityādi | akṣṇormauktikaṃ tadvatiti | narārdhapramāṇādeva | 
varāhetyādi | pṛṣṭhabhāge kaṃḍūyita iti prakṛtaṃ varāhakūrparamiti | 
sūkarasya saṃbaṃdhi jānvākhyamavayavaḥ śalyaṃ trihastāttviti 
vakṣyamāṇakamupekṣyaṃ ghrāṇa ityādi | ghrāṇa iti nāsāyāṃ 
gaṃdhavaddravyaṃ śalyaṃ trihastādevabhruvauḥ kā ca prāyaṃ | 
trihastāttvitīhoktaṃ pūrvokta dvayasyāpyapekṣitamityuktaṃ | daśaneṣviti | 
daṃttavikāre satyabhrakaṃ vijānīyāt | tatheti trihastādeva | puruṣasaṃbaṃdhi 
bāhvasthi śalyaṃ kaṭipramāṇakhātāt | kroḍe vakṣasi 
pāśavamityasthimārāddhastāttsamuddharet | pārśva pārśvāṣṭyovaśalyaṃ 
hasta dvayāt | urasi hṛtpradeśa saṃbhavamevāsthi śalyaṃ hastārdhāt uddharet | 
hastādadhaḥ paryyaṃkākamiti | khaṭṭāvayave śalyakaṭipradeśe vikārataḥ 
āvāmamiti | caimaraṃ kīrṇaṃ 
śaṃkuprakhyaṃ śalyamuddharet | trihastāt | kṛṣṇalohamiti | caimarameva śalyaṃ 
trihastāllakṣayet | hastapramāṇa khātasyādhastāttrilohamiti | 
suvarṇarajatatāmramayaṃ śalyamuddharet sphijīti | kaṃṭyāḥ pṛṣṭhabhāgā 
vayavaḥ sphik śabdenocyate | tasmin kaṃḍūyitaṃ 
puruṣārdhapramāṇasvātāddvaṃkakamiti trapuprāyaṃ śalyaṃ | urudvaye 
sāraṃ ca tatkāṣṭhaṃ hastāt sārdhāt jānvoḥ sthūṇāyā eva sthūṇaṃ 
kāṣṭhakṣurādiveti | nāpita bhāṃḍaṃ kṣuraṃ ādi grahaṇādrāyārāti 
kartarīṃveti vikalpatohasta-

p. 26b) syādhastāt samuddharetiti śeṣaḥ gulpe tribhāgenonāddhastāt 
turaṃgasyāyaṃtauraṃgaḥ pādastamādiśejjānīyāt | pādaṃ dvairadaṃ 
dviradasya kariṇa idaṃ dvairadaṃ daṃtādi ādigrahaṇādrāyā gṛrhṛte | evaṃ 
prāyaṃ śalyaṃ kiṃciddhastādadho lakṣayet | pādekaṃḍūyite satīti prakṛtī 
aṃguṣṭha iti | tasya pādasyaiva prakṛtatvāt ārakūṭamitirīṭi śalyaṃ | tathaiti 
kaṃḍūya na parāmarṣāya pādopayogi vā carmamocoṭakādi śalyamuddharet | 
hastenoneti | sthitameva yāvannāpavādaḥ kaniṣṭhāyā vikṛtau satyāṃ ghoṣamiti 
kāṃsyaśalyaṃ boddhavyaṃ madhyamāvikṛtāvaṃguṣṭho vaditi | yadaṃguṣṭhe 
śalyaṃ ārakūṭādyauktaṃ tadeva pādatale padyaṃ carmaśalyaṃ pādehitaṃ 
padyaṃ | proktāniyānyaṃgāni teṣāmūrdhvādhoyānyāsannāni upāṃgāni | 
teṣu kaṃḍūyiteṣu satsu tanmayāniti proktāvayavoktān śalyaprakārānuddharet | 
yadvevaṃ suvarṇarajatādīnāṃ kathaṃ śalyaṃ tvamuktaṃ pūrvaṃ tatrocyate | 
śalyānāmanaṃ tattvādi yannā paricchettuṃ na śakyate | paramārtha tastūkteṣu 
pradeśeṣu yadyatroktaṃ tattatraiva śalyaṃ | ityatrānyadvirghamānamapi na 
doṣavaditi | ratnahemāṭīnāmevāyaṃ niyamaḥ tāvanmātramityādi | 
uktapramāṇanikhātādyāvat eva śalyadarśanaṃ bhavati | tāvanmātraṃ 
tatonaṃtaraṃ mahī śodhayet | yadveti | pakṣāṃtarāśrayaṇaṃ | pānīya darśana 
paryyaṃtaṃ yāvadveti vikalpanārthaḥ tāmaśmetyādi | tāṃ mahīṃkaro hastaḥ 
pūryyate yena sakarāpūraḥ taistathā pramāṇairaṣṭabhiraṣṭāṃgulā 
mṛdaṃtarāṃ yeṣāṃ taiḥ saṃsādhyeti | susamāṃtarasahāṃ ca niṣpādya | 
tatheṣṭaplavāmiti | pūrvottara plavaiva śreṣṭhaplavā sarvasaṃhitāsu kathitā 
yataḥ | tāṃ tathā vidhāṃ kuryyāt | anaṃtaraṃ vakṣyamānopapatyā 
vāstuvartanāyāṃ sthitān vakṣyamāgnābhidhānān surānyajet chāyetyādi | 
golo madhyapradeśe lāṃchana biṃbādistatrastho yosau saṃkustena 
karaṇabhūtenānītaṃ 

p.27a) yachāyā lakṣmadvayaṃ pūrvāpara digudbhūtaṃ tasmād diśaṃ 
jñātvā | dhruvavedheneti | ślokasya tadvadeva jyotiḥ śāstrasāpekṣatvādarthaṃ 
satyaṃ na vidmaḥ vastu svarūpa parijñānayocyate | prajānāmityādi | 
cakṣuṣo'patyaṃ cākṣuṣo brahmasutaḥ tadasvāsthyamiti | bhūtakṛdityumāpatiḥ 
jagaddhito viśvahitakārī | rajjvetyādi rajjvaṣṭakameva mahāpāśastayā 
vakṣyamaṇābhidhānaṃ yadvaṃśadvitayaṃ tena tena ca vā pīḍita śarīraṃ 
kṛtvāsu sa eva śaṃkaronaṃtaraṃ taccaturaśraṃ kṛtavān | atra 
vakṣyamāṇābhidhānāṃ vṛtta ṣaḍaśrāṣṭāśrādīnāṃ prāsādānāṃ 
vāstudevatā padavibhāge pūjanādi kathamiti ye codayaṃti teṣāmanenaiva 
ślokenottaraṃ | yasya kasyacit prāsādasya prathamamuktaṃ vāstudehaṃ 
saṃpūjya tataścikīrṣita prāsādasaṃpādanam | anyacca | caturaśrādeva kṣetrāt 
kṣetrāṃtarāṇāmabhivyaktirdṛṣṭā | tathā ca śrīmatkiraṇe | sarveṣā 
caturaśraṃ tu kṣetraṃ kṣetraṃ samaṃtata iti | tadvapurityādi | jāgartī tīṣṭhati | 
vāstoranvarthatā pratipādanāyāha | devetyādi | tadvapuṣiyato devā adhivasaṃti | 
tato vastūcyate | kiṃ ca vasatyāṃ gṛhe nityameva sannidhānatopi | iṣṭetyādi | 
marmāṇāṃ rakṣaṇādabhipretaguṇaprathanārthama 
rakaṣaṇādvedhāttvanyathābhavati | taddehā ityādi yāstaccharīre nāḍyo 
viṃśatiḥ prāṇovāyustaddevatā gṛhavāstostasyaiva vā satyāṃ 
sannidherityanena prathamamapekṣitattvāt | īrita ityudīritaḥ manorathetyādi | tāśca 
manorathādyāḥ śāṃtyaṃtādaśaprācya iti | pūrvānanāḥ 
somabhāgāduttarāyādiśaḥ aṃtakāṃtamiti | dakṣiṇāṃ diśaṃ 
yāvadavasthitāḥ hi bhādyāhiratādaśottarānanāḥ ityevaṃ viṃśatiḥ etāśca 
pīḍitānāma sadṛśārtha kṣaya hetavo bhavaṃti | rakṣitā guṇyāṃ kāryyaṃ 
kurvaṃti | agnīṣometi | āsāṃ viṃśati sāṃkhyātānāṃ ye sādhyā

p. 27b) iti madhye bhavāḥ ṣaḍāḍyaḥ tanmadhyataḥ suṣumṇā pūrvāmnāya 
nāḍīdaśakāḍhyadyaṃ nāḍitrayaṃ yathottarāmnāyādādyaṃ 
nāḍitrayamevaṃ ṣaḍīṣāna digbhāge diśaḥ pradeśa eva 
vāstorīśamūrdhāpavaktraka iti | vakṣyamāṇavacanataḥ ṣaṭtāḥ sauṣumṇāḥ 
vāsabhāge saptaiḍyaḥ dakṣiṇabhāge saptapaiṃgalyaḥ anyaccāgneduge purādau 
vāstvaṃtara prastārasamaye sphuṭī kariṣyati | 

ekādaśa sirābhinne sauṣumṇāḥ prāgvadudgatāḥ |
aṣṭau aṣṭau bhavaṃtyaiḍāḥ piṃgalāśca mahāsirā || 

ityanena yastvāsāṃ daśānāṃ nāḍīnāṃ madhyāt ṣaṭsauṣuṃṇādyaḥ 
śiṣṭaṃ catuṣṭayamaiḍaṃ piṃgalaṃ ca punarapyāsāṃ daśānāmeveti | 
vyācaṣṭe | tenādhyātya svarūpānabhijñatayā ekasyaiva vāstu dehasyāṃtaḥ 
śarīradvayamiḍā piṃgalāṃtaritaṃ suṣumṇādvayenāveditaṃ bhavati | 
vakṣyamāṇa vacasāṃ cāsagatārthatā pradarśitā | anyacca sāṃdaśānāmeveti 
| pratipādakaṃ viśeṣaṇaṃ nāsti kevalaṃ nāmato nāḍī viṃśatikamuktvā 
sarvāsāmeva saṃgrahādāsāṃ madhyāt | yatyuktaṃ yatsūtrakṛtā | 
taddevānāṃ priyo sausvarucitamevaṃ vyākarotu | āsāmityādi | asāṃviṃśati 
saṃkhyātānāṃ paṭātiśaya yogādbhūyāṃso bahukārāvikārā 
vakṣyamāṇāḥ saṃkoca ityādi | svalpepi vāstau yatpadālpatve satya 
pitryātmakatvamiti suṣumṇeḍāpiṃgalātmakatvaṃ na nivartata ityarthaḥ | tiryyagiti 
| āgneya vāyukoṇa sthito durjayanāmāvaṃśo dvitīyastvīśānaninṛtikoṇastha 
dūrdharaḥ brahmetyādi | yatra kutraciditti | gehe staṃbha vinyāsa devagṛhe 
brahmaśilāvinyāsyādāvaṇunāsarpapamātreṇāpyaṃśenāvaśyameva 
parihartavyaṃ | uktaṃ ca śrīmatkiraṇe | 

etajjñātvā tu saṃśleṣaṃ sūtrāṇāṃ marma tadbhavet |
jñeyaṃ madhyagataṃ marma tasmādyatnena varjayet ||

p. 28a) kṛttvā tatṣoḍaśāṃ tu tatraikaṃ marma tatpunaḥ |
kṛtvā ṣoḍaśadhāsyonaṃ varjayet tatsadeva tu || 

iti samastetyādi | sarvanāḍī samyak pātaiḥ sanniveśa viśeṣā bhavaṃti | te 
saṃdhayaḥ procyaṃte | te ca vasatāviti | veśmanihatāḥ saṃtaḥ kartṛsthapati 
sūrīṇāṃ anyatamasyāṃga saṃdhīnāṃ saṃkoce nimittaṃ saṃpadyaṃte | 
sūrīṇāmityācāryyāṇāṃ | vaktretyādi | eteṣu pravaktrādveṣu kīlakyādyaṃ 
vivartāṃ taṃ rajju catuṣṭayamavaboddhavyaṃ hṛdādyeṣu sadbhāvādyaṃ 
vakṣyaṃte catuṣṭayaṃ | parā iti | prathamaṃ yāḥ proktāstāḥ stripadāḥ paścāt 
proktāḥ ṣaṭpadā iti sthitameva | rajjvityādi | saṃpāta iti saṃghaṭṭaḥ 
aṣṭāṃgapaṃkajamityaṣṭāvayavopalakṣita padmalakṣaṇenānumeyaṃ padmaṃ | 
upaskṛta iti pīḍite | triśūlamityādikau pradeśeṣu vaṃśanāḍi dvayena cārthā 
devārdhakātrayopalakṣitaṃ triśūlaṃ | tadevetyādi | tadeva 
triśūlamubhayasthitervajraṃ jānīyāt | kuḍyādyairiti prakṛtibhiḥ vaṃśetyādi | 
vaṃśena rajjvā ca koṇapradeśeṣveva saṃgatamiti | trikoṇākārāsaṃgatiryasya | 
tadardhetyādi | saṃpuṭārdhena tulākāraṃ marma bhavet | padetyādi | 
rajjubhyāmeva padamadhye catuṣṭayaṃ tattatsvastikākhyaṃ marmetyarthaḥ 
rajjuvaṃśoktamityādi | tadrūpameva rajjuvaṃśābhyāmutthitaṃ 
mahāsvastikamityetāvāne viśeṣaḥ mahābhayetyādi | śuddhamiti | 
catuṣkoṇameva yatpadanivāsakṛdbhavatī madhyāhni yate svapnāṃtetyādi | 
svapnāṃte nāḍīnāṃ yaḥ saṃpāta tena trikaṭānāma marma bhavati | yataḥ 
tattryātmakaṃ triśūlākārādākārāṃddhrareṇa prasūteriti prajāyāḥ 
paṃcātmakamityādi | tadeveti | trikaṭayeva paṃcātmakaṃ paṃcāvayava 
maṇibaṃdhanākhyaṃ | kośaśabdena gaṃta ucyate | etānītyādi

p. 28b) etānīti mahāmarmasaṃdhi marmapaṃkaja triśūlavajrasaṃpāta 
halasvastika mahāsvastika śuddhapadatrikaṭamaṇibaṃdhanākhyāni | 
dvādaśamarmākhyāni | yadi kartā varjayet tatkārakasahito 
yathābhilaṣitamāpnoti | tasyetyādi | tasya vastu dehasya prāgbhāvaṃ dakṣiṇaṃ | 
ayyemiti | paścisamudbhavamuttaraṃ viṣṭabhyetyadhiṣṭhāya prācyāmityādi | 
ekāṃśā yadi api vaṃśa rajjubhiḥ padamardhīkṛtaṃ | tathāpi 
tatsakalatvamevāṃśa tvenaikasya devagṛhasya devagṛhavāstoḥ devānāṃ 
keṣāṃcidardha padānāmardho śatvena vakṣyamāṇatvāt | bahmāmadhya iti | 
paryyaṃtakoṣṭakāvṛttyāmīśādyvāditi paryaṃta devāḥ dvātriṃśat madhye tu 
brahmā marīcīrityādi | asmāditi brahmaṇa eva pūrvasyāṃ diśi marīciḥ ṣaṭpada 
iti | vakṣyamāṇena saṃbaṃdhaḥ | mṛtyujiddakṣiṇāśā āpavatsa ityādi 
nābhasvatyāṃ rākṣayakṣmetyatra pāṭhakramāna pekṣa ārthaḥ 
kramonuṣṭheyaḥ teneṃdraṃ prathamaṃ nainṛtakoṇe vinyasyānaṃtaraṃ 
vāyukoṇe rājayakṣmāvityāsya iti | tadvadeveti yathāpavatsā dvayo 
dvipadāstathaivā pādyāścatusro devatāḥ jayaśūlināviti | iṃdra jayarudradāsau 
tebhyonaṃtarā ityāpavatsādeva catuṣkavinyāsādanaṃdaraṃ 
śaṃkarādviṣvevā vaśiṣṭeṣu padeṣvetānyasyā ityarthaḥ catasra ityādi | 
vahirvāstorīśādi koṇeṣu catasro rākṣasyaḥ mahāṃtamiti vṛddham | arbukamiti 
bālam | kṣetrāśrayāṇāṃ devānāṃ kiyatī saṃkhyetyāśaṃkā nirāsāyāha 
kṣetretyādi | paṃcaka iti paṃcacatvāriṃśadityarthaḥ kathamiti cettadeva 
dvātriṃśattāvadīśādyāditi | paryaṃtā brahmamarīci vivasvanmitra 
pṛthavīdharā pāpavatsasavitṛsāvitreṃdreṃdra jayayarudra rudradāsā 
trayodaśethaṃ paṃcacatvāriṃśadbhavaṃti | yatra kutraciditi | sarveṣāṃ 
vakṣyamāṇa catuḥśālādi gṛhāṇāṃ bāhyasthita catuṣkadva 
sahitāstripaṃcāśa-

p. 29a) devastaṃbhabrahmaśileti | ślokaḥ pūrvoktānuvādaḥ devagṛha 
vāsturucyate | navaprācyā ityādi | navaprācyā iti prātāṃtarbhāvitāḥ 
ityanyasyāṃ prāṃtamanyāsāmaṃtarbhūtaṃ tasyā apvanyasyā iti yāvat | 
uktaṃ caṣṣaṣṭipahāni kṣetre saṃpadyaṃte | sarveṣu vakṣyamāṇe mervādi 
prāsādeṣu yadāha catuṣṣaṣṭipadaṃ kṣetraṃ samastasuradhāmasviti | tatra 
caditiśceśaśca khakṛṣāṇū ityaṃtarikṣa strīmṛgaśca pitṛnāmā ca 
rogāḍhyaśca vāyuścetyaṣṭau koṇārasaṃśrayā ityardhakoṇa sthitayaḥ 
śeṣāstu caturviṃśatirbāhyāvṛttyāṃ padikā iti | prakṛtamiti | uktaṃ ca 
śrīmatkiraṇe || 

ditīśaścāṃtarikṣognirmṛgaśca pitṛsaṃjñakaḥ |
pāpa yakṣmā ca rogaśca koṇāvāsyā divaukasaḥ ||

parjanyaścet pādyuktā ete tveka padā jñeyā iti yāvat | 
koṇabhṛtoṣṭhāvityāpavatsādayauṣṭau bāhyadevavaditi parjanyādayo yathā 
padikā ityarthaḥ | prāgvadeva marīcādyāḥ pūrvavat ṣaṭpadā eva | kiṃtu 
sthānacatuṣṭaya vaicitryeṇa parjanyādyā vṛttyāmadhaḥ pādacatuṣṭayaṃ 
tadadhaḥ padadvayamevaṃ rūpeṇa ṣaṭpado marīcirevaṃ vivasvanmitra 
payodharāḥ itthamapi koṇabhṛto'ṣṭau padikā bhavaṃtyeva vaṃśau 
vasupadāvityaṣṭa padau arthasiddhau catuḥṣaṣṭipadattvenaiva vāstoḥ | idānīṃ 
devabhāvasthityā rūpakenānumeyo vāstu puruṣo boddhavyaḥ iti tadarthamucyate | 
brahmanābhirityādi brahmanābhau yasya | uktaṃ ca | brahmācatuṣpado madhya iti 
nābhiśca madhyasthānameva | śrīmatkiraṇepi || 

brahmānābhigataḥ prokta iti | pitṛpāditi nainṛtakoṇasthitaḥ | 
pitṛnāmādevastatrāsya pādau | śrīmatkiraṇepi || 

nainṛte caraṇadvayamiti | īśamūrdhetīśānakoṇe mūrdhāśiro yasya kiraṇepi 
īśānesya śirovāstoriti | api vatsakā ityāpābhidhāno vaktrasthāne'rthā 
deveśānakoṇādadhaḥ 

p. 29b) koṇasthiterasya tadvatsakaṃdharā ityāpavatsakaṃ dharā kaṃṭho yasya tena 
yugmamṛditi koṇadvayadharāvarthataḥ proktaśiṣṭau savitṛsāvitrau tathā rudra 
rudradāsau ca savyāsavyaupāṇī | kiraṇepi | savitāhastosyeti | 
ditiparjanyauśabdārthā iti | ditiparjanyaukarṇau śabdārthaḥ prayojanaṃ yayoḥ 
karṇayoreva jayādityaṃ sayugmaka iti jayākhyaḥ aditiśca tau skaṃdhau yasya 
ṛgyeṃdrādīti | ṛgyādayaśca ṣaṭ tatheṃdrādayaśca ṣaṭ yathā saṃkhyenaiva 
vāmadakṣiṇabāhu yasya rakṣodiksthayugmeneti | nainṛtadiksthaṃ yadyugmaṃ 
koṇadvayaṃ tasya yāvīśau tau guhye yasya rogapuyākhyeti | rogākhyaśca tathā 
pūṣākhyaśca jānvaṃge yasya saroga pūṣākhya jānvartha ityarthaḥ marīcya 
vanibhṛditi | marīcistathā pṛthivīdhara etaustanau yasya mitro vivasvāniti | 
mitrastathā vivasvān rūru pradeśo yasya itthaṃ vāstupuruṣoyamadhomukho 
jñeyaḥ asyāge savyāsavya iti | asya vāstoryatsavyamaṃgaṃ dakṣiṇaṃ yaccā 
savyaṃ vāmaṃ tatra svavasthita iti | svadigbhāgā parityāgena suṣṭu 
kṛtvāvasthitā devāḥ marmetyādi | sūkṣmāṇi yāni marmasthānāni anuktāni 
tāni svamarmabhyo vijñāya śreyaskāmo varjayet vāstvaṃtaramucyate | 

ekādaśaikādaśanāḍyosya pūrvottarāmukhāḥ prāgvadeva sauṣumṇyaḥ 
prāgvaditi | ṣaḍeva ca ekādaśabhyastisrastisraḥ sauṣumṇyaḥ śiṣṭā aṣṭāvaṣṭā 
vaiḍāḥ paiṃgāścetyevaṃ śatapadaṃ kṣetraṃ bhavateva kiṃ nimittamityucyate | 
durgapurāṭṭālaka bhūmiṣviti | kheṭaketi | grāmaśabdasya 
svapadopākṣatvādvalī vardanyāyena svalpogrāmaḥ nivāsādiṣvityādi 
grahaṇādvihārārāmabāhyāli prabhṛtiṣvapi tatra devatānyāsaḥ 
grahāścatuṣpradā iti skaṃdhādyāścatvāraḥ pūrvavaditi | dikṣvevetyarthaḥ 
kiṃtu bāhyapaṃktyaṃtare reṣa cānya 

p. 30a) vāstorasya viśeṣaḥ paṃcāṃśā bhūtanāyakā iti | carakyādyāḥ 
koṇeṣu paṃcapadāḥ brahmādayastu devagṛha vāstūktoṃśāḥ rajjvādaya 
ityādi grahaṇādvaṃśāvapi | itthaṃ bāhyāvṛttiṃ graharākṣasī nimittaṃ 
varjayitvā | aṃtaryaccatuḥṣaṣṭipadaṃ kṣetraṃ tatsuragṛha 
vāsūktavibhāgadevaḥ | idānīṃ deśa vāsturucyate catustriṃśadityādi | 
catustriṃśatāsirāti pūrvottarāmukhīti viracite kṣetre sati 
navatiraśītyācāśakānāmādhikyenaṃ | yaduktaṃ | 

sahasramaṃśakānāmevotpadyate iti prakṛtameva | tatra devatāvinyāsāyāha | tatra 
sārdha ityādi dvepaṃktī ardhapaṃktiśca kimarthaṃ tatparityāgaścedata āha 
rakṣograhātka iti | carakyādi skaṃdādi rakṣograha saṃbaṃdhinī 
padārdhāṃtaritairiti | paṃktyardharmaṃtare praveśārthaṃ parityajya 
tadaṃtaritairnavabhirbhāgaiśca parityaktairityadhyādviyatte | tato 
navabhirbhāgaistriguṇairiti | saptaviṃśatyāguṇairiti | tairapi triguṇitairetadeva 
viśeṣayatyekārśatipado brahmeti koṇeśāḥ ṣaṭkṛtīśvarā iti ṣaṇṇāṃ ca kṛtiḥ 
| ṣaḍguṇitatvaṃ ayamarthaḥ āpavatsādayaḥ pūrvoktavāstunirdeśāt 
koṇanāthāḥ ṣaṭtriṃśatkoṣṭakādhipatayaḥ catuṣpaṃcāśadīśānā iti 
parīcyādayastu catuṣpaṃcāśadapi nāthāḥ navadhā pareti | apara digbhṛta 
īśatoditi paryyaṃtāśca brahmaṇonaṃtaraṃ paṃkti ṣaṭkaṃ 
parityajyānaṃtaraṃ paṃktidvayaṃ yadavaśiṣyate | tatra pratyekaṃ navadheti | 
navakoṣṭhakādhiṣṭhātetyarthaḥ | durgapurādi vāstorasya ko viśeṣo yena yathā 
tatra skaṃdādyāḥ kṣetrāṃtara eva proktāstathāpīte tadāha | viśeṣo vyāptija iti 
nānyat kiṃcidviśeṣāstā eva yato devatāḥ kevalaṃ vyāpti kṛta evāsmin 
bahupadabhājo devāstatra tvanyathā | atha citā vāsturvipannadīkṣitānāṃ 
dāhasthāne 

p. 30b) yatkriyate yadvakṣyati | dīkṣitānāṃ kṛtāvitiriti kiṃ bhūto tadarthamāha | 
bhūtavargeti | paṃcaviṃśati koṣṭakopalakṣite | tatra kṣetre madhye paṃcakā iti | 
madhye bhavaṃ madhyaṃ | tasmin pūrvādiṣu catasṛṣu dikṣu tathā 
sarvamadhyakoṣṭake cetyarthaḥ | tatra kṣmābhūmiḥ saketi brahmaṇā 
sahavītyasyediti vākyabhedena kriyādhyāhāraḥ catuṣke nainṛta iti | ninṛteridaṃ 
yannainṛtaṃ catuṣkaṃ tatra viṣṇusahitaṃ vārīti varuṇaṃ nyaset svāsayoriti | yā 
yāsya svakādiktadvaditi | catuṣka eva īśa rudra samāśritoviti | yathā saṃkhyena 
vyomaśaṃbhoritīśānyāṃdiśi catuṣkaṃ śaṃbhunā sahavyoma 
vinyasedityarthaḥ | vedalakṣite catuḥsaṃkhyopalakṣite iṃdra yama varuṇa somāḥ 
sthitā iti | svaditasthāne padaikavyāpakatvenetyapi | yaṣṭvaivamiti | evaṃ 
darśitabhāgena devatāvyaptau sannyāṃ saṃpūjya rāṣṭrasya 
bhūtānāmiti ṣaḍvidhasyāpi bhūtavargasya vivṛddhirbhavati | vikalāstadvipattaya 
iti | tadakaraṇādvipattiḥ sthitaiva idānīṃ sadoṣabhūśuddha 
evāstvaṃtaramucyate | navaka ityādi | navaketi navakoṣṭakāṃkite kṣetre 
brahmapradhānānāṃ lokapālānāṃ brahmasthānataḥ prāgīśāṃtaṃ 
krameṇa brahmādi lokabhṛtpūjane kṛte bhūmirapadoṣā bhavati | 
svāminaśceṣṭapadā bhavatītyarthaḥ | atraivārthe vikalpena vāstudvayaṃ 
ślokenāha | grahānityādi ādityamukhātketvaṃ tān grahāneteṣu iti 
navasusaṃpūjyabhūmiḥ śuddhābhavatītyartha vaiteṣveva padeṣu ca navadhā 
pratyekaṃ padapravibhaktyā tāneva grahānmadhyāt prabhṛti prāgvat 
pūrvādīśāṃta krameṇa śrīpauṣkarokta navanābhayāgavadityarthaḥ | atha 
vāstuyāgaḥ athetyādi | kṛtvā bhūmeḥ parigrahamiti | vāstupūjāsthānataḥ 
sthānāṃtare bhūparigrahamastra

p. 31a) kalaśa vāridhārāvinyāsādinā kṛtvā śivāstra kalaśe saṃpūjya | tato 
maṃḍapavedikāmadhye ityakta pradeśe śivamaṃdalasthaṃ saṃpūjya | 
maṃtravaditi | prāgukta svarūpo vidvānete | nānyatrāpyuktaṃ | nājñoṃ 
bhrāṃtaḥ sasaṃdeho gururbhāva vivarjita iti | kṛte cittārpaṇa ityagni kāryyaṃ 
homaṃ ca maṃtra tarpaṇārthaṃ kṛtvā chidranirbharaṇāya ca prāyaścitta 
homamapi kṛtvā saṃhitāyāḥ pūrṇāhutiṃ prakṣipyānaṃtaraṃ 
pūrvoktavidhānena vāstudehaṃ nāḍi vibhāgena vartayet | tatretyādi | īśānādi 
krameṇāvāhanādi pūjanaṃ kṛtvā baliṃ yathā vibhāgena vakṣyamāṇaṃ 
dadyāt | ācāryya etenāuṣṭāna krameṇetyarthaḥ īśānadaivatairiti | īśāno 
devatā eṣāṃ tairupatti vācakairmaṃtrairityarthaḥ sāmānyairiti vaidikaiḥ imā 
rudrāya sthiradhanvinekadrudrāya pracetasai tryaṃbakaṃ yajāmahe 
ityevamādyai ṛgveda pataistathā rudrākhuṃte paśuṃ 
karomīvamādyairvajurvedapaṭhitairudrasāmabhiḥ sāmaveda paṭhataiśca atha 
vetaraiḥ sve kalpe ye vihitāstairityarthaḥ | ghṛtākṣatā iti ghṛtaṃ yavāśca | 
padmetyādi | padmāṃṣviti | padmamaṃbu ca ghananāthāya parjanyāya 
vitānamityādi | vitānaṃkaraktakaṃ dhūmraṃ nīlakapiśaṃ aṃśaveravaye 
sanyāyetyādi | dānamudrayeti | pradhānābhimukhīkṛta hastena madhvityādi | 
palamapakvaṃ māṃsaṃ gaṃdhānityādi | gaṃdhāniti sarvagaṃdhān 
jihvāmityādi vaihagīmiti | pakṣi saṃbaṃdhinīm mṛgāyetyādi | yavāṃkurāṇi 
pitṛbhya ityādi | kṛsarodanamiti tilakena sarākhyāsiddhādauvārika ityādi | 
daṃtadhāvanaṃ sugrīvetyādi | darbhakamiti darbhaviṣṭaraṃ pracetasa ityādi | 
vāriruhamiti padmaṃ pūrvavaditi | dānamudrayaiva sumamiti | surāprati vastutvena 
nāgakesaracūrṇāni suprasiddhāni dravyatvena phaṇinenāgāyāḥ 
bhakṣyāṇītyādi

p. 31b) bhakṣyāṇītyenekākārāṇi ghṛtapūragharikādīni | bhakṣyādi trayaṃ 
yathāsaṃkhyena mukhyādibhyastribhyaḥ maṃtraprayogata iti 
pūrvoktānuvādaḥ ṛgyāyetyādi | śālūkamutpalamūlaṃ tallopya ityādi 
lopyavā iti lopikāḥ | pūrikā iti piṣṭakṛto bhojanaviśeṣa modakānityādi | 
raktacaṃdanaṃ sugaṃdhadravyayuktaṃ haritānnamityādi haridrāmiśra 
maṃtraṃ dhautamudgamamiśrānnamityādi | miśrānnamiti miśraiva | 
tajjayāyetīṃdrajayāya guḍaudanamityādi | māṃsavaditi | tadeva siddhānnaṃ 
māṃsayuktaṃ rudrāyarājayakṣmaṇe iti rudradāmāya | sāmiṣānnamiti | 
māṃsayuktamannaṃ rudrasya punarghṛtena sahaviśliṣṭamiti viśeṣaḥ nāti 
saṃsiddhānitya pakvānyāṣānvasumatībhṛte pṛthivībhṛte pṛthivībhṛte | 
īśetyādi | āpāpavatsābhyāṃ yathāsaṃkhyena dadhikṣīreṇa kiraṇepyuktaṃ | 
payodadhīśakoṇetviti | paṃcagavyetyādi | punarapi payodadhiśabdaḥ 
samajjavācakaḥ pittamityāṃtaro māṃsakhaṃḍaviśeṣaḥ bāhyata ityādi | 
bāhyataścarakyādṛṣṭakasya eva muktena krameṇa baliṃ datvā tatonyaḥ 
sārvakāmikaḥ sarvakāmaprado baliḥ mātṛmaṃḍalayukta gaṇebhyaḥ 
pratidiṅmukhaṃ divyāṃtarikṣa bhaumanivāsibhyo namaḥ śabdaprayogataḥ 
dātavya ityartaḥ homa ityādi | homastu svāhā padaṃtairmaṃtrairargho 
vaṣaḍaṃtaistadvaditi | vauṣaṭ padāṃtaireva mālyādītyādi 
grahaṇādvāstrālaṃkārāstat sarvaṃ namaskāra yogena japa ityādi | japa ityādi | 
pārthavavījalakārasthaiḥ staṃbhana nimittaṃ japaḥ kāryyaḥ 
cāṭanamuccāṭanaṃ tannimittaṃ yakāro vāyubījaḥ tatrasthaiḥ sidhyarthaṃ 
sahavisargeṇa visarjanīyena ye vartate taiḥ 
savisargairdīptāmūrdhvādhorephasaṃyuktaiḥ chedananimittaṃ chagiti yatpadaṃ 
tatprāṃtaiḥ puṣṭirāpyāyanaṃ tannimittaṃ vakāro varuṇabījaṃ yataḥ 
amṛtākṣarāṇi raṃ raṃ ruṃ mṛtyu vijayāyai tat akṣaragaiḥ athavā sve sve kalpe 
vihitāyā jātistayā kṛtamupapadanimittaṃ 

p. 32a) lakṣaṇaṃ yeṣāṃ taiḥ evamityādi anivāritamityavighnam || 

bhāvacūḍāmaṇau vāstupalaścaptarthaḥ ||

idānīṃ kuṃbhapratiṣṭhārthamāha | athetyādi |

agāraṃ gṛhaṃ tanniṣpattaye caturaśra kṣetravidhiḥ | prathamaṃ pūrvāpara 
diśaurāyataṃ sūtraṃ prasāryyamadhyacihnitaṃ kṛtvā tatastasya 
madhyāṃkādbiṃdudvayaṃ pūrvapaścima digbhāgameva vyavasthitaṃ nyaset | 
samāṃtaraṃ ca kṛtveti kriyāviśeṣaṇaṃ tadagreṇeti | tadbindu dvayamagre 
yasyoktaṃ yathā tenai taduktaṃ bhavati | sūtradvayenottara dakṣiṇa saṃpāta 
dvitayaṃ matsyadvayamityarthaḥ | tenottara dakṣiṇamatsya dvayamārgeṇa 
dakṣiṇottarāyataṃ sūtraṃ dadyāt | abhirucitamānārdhena ca vidik prathaḥ 
saṃpāto matsya eva tena lakṣita vibhāvitaṃ sūtraṃ kuryāditi | sūtra catuṣṭayaṃ 
| itthaṃ samaṃ tataścaturaśraṃ tatretyādi | tatra caturaśre marma sthānaṃ 
varjayitvā madhyapradeśe kiṃcidīśāna digbhāgaṃ nītvā yaduktaṃ 
parihāryyamavaśyaṃ tadagunā | yatra kutraciditi | viśvastasya samastasyādhvana 
ādhārabhūtāmanaṃtābhidhānāṃ śaivīmiti | viśvasyādhiṣṭeyāṃ | ata eva 
viśvakāraṇaṃ samastajagataḥ kāraṇaṃ adhiṣṭhāt tayaivatāṃ tathā bhūtāṃ 
nyasedācāryyaḥ | tata ityādi | ādhāraśakti nyāsādanaṃtaraṃ 
samastānāmadho lokanāyakānāṃ lokabhṛtāmīśvaraṃ | yadāha lokabhṛt 
kṛtyaniyaṃ tṛtveneti | taṃ lokapālamevānaṃtaraṃ | avyamiti | dhruvaṃ 
dhairyyāyeti saṃciṃtya vinyasedityarthaḥ | kalaśādhāramiti | sa eva viśiṣyate 
kalaśe ādhāra ityarthaḥ | vidhivaditi pāṭhakrameṇāpi tvārtheṇa krameṇa 
yatanuddeśādanaṃtaraṃ vakṣyati vedimadhye śivaṃ ceṣṭvā ityādinā 
śakteruparyanaṃttākhye kuṃbhaṃ tanmaṃtrasaṃskṛtaṃ | śivamaṃtraṃ 
samuccārya buddhyaṃta padagarbhitam svāhā prāṃtaṃ lavarṇasthaṃ 
namaskāreṇa vinyaset kasyānekaśilāsaṃjñāmaiśvarīṃ śaktimavyayām | 
tataḥ prāktaḥ sureśādi kalaśān | bhaktipūrvaikam sannidhāyārātiḥ svaiḥ svaiḥ 
śilāstāḥ kramato nyaset | ityaṃtenānuṣṭhānakramaḥ tasyetyādi | śilāmiti | 
pādaśileti yasyāḥ

p. 32b) prasiddhiḥ iha tu brahmaśabda sannikarṣādbrahmaśileyamupaccaryyate 
svādhyāyā pratiṣṭhākāle eva saṃskāralakṣaṇānāṃ vakṣyamāṇatvāt | 
brahmapadaprāṃtodhvā buddhitatvam | yaduktaṃ | 

śrīmannaṃdīśvara kārikāyāsu | tanmātre manohaṃkṛdbuddhirdevaḥ brahmā 
ca deva madhya paritaḥ tāmeva śilāṃ viśeṣayati sarvāvibhaktamūrtīśa iti | yā 
vakṣyamāṇāḥ kṣmādyāmūrtayoḥ 'ṣṭau tadīśāśca sarvādyāsvāvaṃta eva 
tathā tattvāni tadīyā brahmādayastrayaḥ evametat sarvamavibhāgena garte 
yasyāḥ tata ityādi tatoṣṭavigrahaṃ devamiti kṣmādyupalakṣita prāguktakrameṇa 
kuṃbhāṣṭakanyastalokapālakriyāśaktyadhiṣṭāyakatvena śilāṣṭakaṃ vinyaset | 
tatsaṃskāretyādi | śilāṣṭakasaṃskāra niṣpattaye bāhyāvṛtāvityadhivāsa- 
maṃḍape vedisthaṃḍile | udeśādanaṃtaraṃ anuṣṭhānakramāpādanāyāha | 
vedītyādi | brahmaśilāmadhya iti | brahmaśilāmadhye prathamaṃ yā 
sāmanyāsāṃ | etadevā sphuṭī karoti | nyaset prāktastaduttarā iti | tā 
uttaramanaṃtaraṃ pūrvādi krameṇa yasyāḥ tāṃ tā ityādi | śakrasthānamiti | 
yatreṃdrotsavakṛtastadastādyāmṛt valmīkaḥ pūrvokto mṛdrāśiḥ gobhṛditi 
dhenubhartā ṛṣabhaḥ viṣāṇaśabdena śṛṃgadaṃṣṭrakaśāyāṃ buharītakyādi 
vimiśraṃ jalaṃ sāmātyaḥ praṇavādiḥ madhya ityādi | madhyaśilāyāṃ 
trikhaṃḍodhvāsvamiti prāgukta buddhitatvādhiṣṭātṛ brahmaṇo yaḥ ātmīyo 
dhvāsa triprakārastamātmatattvādi bhedenopakalpayediti | vakṣyamāṇena 
saṃbaṃdhaḥ | atraiva hetumāha | cidacicceti cidvargo maṃtramaṃtresvarādiḥ 
avidvargo malamāyādiretat sarvameva yatastritattvātmakam 
atraivādhvapradarśanāyāha | tatretyādi | tanmāṃtrāṃtaṃ 
yāvaddaśatattvānyātmatattvanyāsaḥ tata urddhvaṃ manastattvaṃ 

p. 33a) yāvat karmeṃdriya buddheṃdriyākhya tattvadarśakena 
sahaikādaśatattvāni vidyātattvanyāsaḥ tṛtīye punaḥ śivatattve gavauhaṃkāro 
buddhiśca te tadīśāśca brahmādayastāṃścopa kalpayet | 
bhāvādharmādayoṣṭau pratyayāviparyyayādyāśca paṃcāśat yaduktaṃ | 
sāṃkhyai eṣa pratyaprasargo viparyyayā śaktituṣṭisiddhyākhyāḥ guṇavaiśasya 
vimardena | tasya bhedāstu paṃcāśat paṃcaviparyyaya bhedābhavaṃtyaśaktiśca 
karṇa vaikalpāt | aṣṭāviṃśati bhedā tuṣṭirnavadhāṣṭadhā siddhiriti | 
śubhānyapi vinyasya brahmaviritvati pūrvoktānuvādaḥ tata ityādi 
tadvyāpāramityātpratattvādi vyāpakaṃ anamayamityanapāyi susthirameva 
aṃguṣṭhagabhāṃturodhamudrā śrīmadrauravādābuktalakṣaṇā kṣmā 
vahnītyādi | dityagnyātmasviti | kṣmā vahni yajamānā ca sthāneṣu ka śabdena 
varuṇaḥ dhātvityādi | dhā bhavo haritālādyāḥ ete ca vakṣyamāṇābhidhānāḥ  
etadgarbhā yathā vibhavaṃ suvaṇādikān kalaśānnyaset | teṣvityādi | teṣu 
cānaṃtaṃ madhyakalaśe sureśa iṃdralokeśaḥ pūrveḥ evaṃ krameṇa sva 
svapade maṃtrayogakramāt saṃpūjyāḥ dhāraṇāśrita iti | tadākāra 
ciṃtananibaṃdhamānāṃstān | lokeśānniruṃḍhyate sannidhāpayet madhya 
ityādi | gururmadhyakuṃḍe agniṃ prajvālyanavāṃśakalpanayā pūrvādi 
digaṃśāṃstathaiva diganasthita mūrtipakuṃḍeṣu havanāya nikṣipedityarthaḥ | 
kriyāchidramityanuṣṭānena yatra kvacidajñānātmakamaśuddhikṛtamasāmagrī 
janitevachidramutpannaṃ tannivāryyeti tatpūraṇāya homaṃ kṛtetyarthaḥ | 
upasthitāṃśaka iti | prathamaprāpte tāvadātmatattvabhāge śataṃ 
sahasramardhaṃ vā ityādi | 

ayamarthaḥ |

mūlamaṃtreṇa yathāśakti homaṃ kṛttvā tenaiva maṃtreṇa śāṃtighaṭaṃ 
saṃpātābhihutaṃ ca hutvā 

p. 33b) daṃta mūlena śilāmūlaṃ spṛṣṭvā śāṃtighaṭena 
brahmaṇobhiṣekodeyaḥ tadanumūrtīpasahitaḥ śivamūrtīśa maṃtrāṇāmiti 
śivasya yā mūrtayaḥ kṣmā vahnyādyāḥ tadīśāḥ śarvādayaḥ tanmaṃtrāṃ 
ca laṃ raṃ śaṃ ṣaṃ vaṃ yaṃ saṃhamiti | teṣāṃ homasamameva japaṃ 
kuryyāt | yata āha | yathā homastapā japa iti | gaṃdhādi datvā sānnidhya 
mudrayeti | mudrācātrā vāhanī pūrvānirodhamudrā tallakṣaṇaṃ ca 
rurusaṃhitādāvuktaṃ | 

uttānau tu karau kṛtvā hṛddeśe susamāhitaḥ |
aṃguṣṭaṃ ca nipīḍyeta madhyato vinatāṃguliḥ ||

āvāhane prayoktavyā devadevasya cārcane |
nipīḍaye tathāṃguṣṭau hastayorubhayorapi ||

stanau cābhimukhau kuryāniṣṭurāyāstu darśanā |

iti | tasmin kṛte sati ca śabdānnirodhepi kṛte sati adharamiti | adhobhāgamuttaresaṃ 
dadhyāt | saṃyojayet | tamapi tadvat tṛtīyā ityayamatrānuṣṭhāna kramaḥ | yadāha 
| evaṃ triṣvapi saṃpādyavidhiṃ bhāgeṣviti bhāvaśuddhe sthire lagna iti 
bhāvāḥ prāguktāstacchuddhiyukte sthire lagne ca carasthira kṣiprāṇāmapi 
tathaiva prāguktānāṃ madhyāt sthire tasyaiva prakaraṇānuguṇatvaṃ rājayoge 
yeveti | tathā vidhalagnālābhe rājayoge sati vā | atha vinyaset | iti  
pakṣāṃtarāśrayaṇaṃ rājayogāśca jyotiḥ śāstravidbhirupadiṣṭāḥ | tadyathā 
varāhamihiraḥ 

vargottamayute lagne caṃdre vā caṃdra varjite | 
caturādyairgrahairdṛṣṭe nṛpādvā viṃśatiḥ smṛtāḥ || 

anye yavana jīva śarmādyaiḥ bahava uktāste bahutvādeva na likhitāḥ | 
śakteruparīti | śakteruparyyanaṃta saṃjñaṃ kalaśaṃ tanmaṃtra saṃyutamiti | 

tasyānaṃtasya yo maṃtraṃ praṇavādistena saṃyutam |

kṛtetyarthaḥ | śivamaṃtraṃ samuccāryyetyādi | kāraṇatyāga krameṇa 
parāṃtaṃ yāvanmaṃtramuccārayet | tatra cāvibhāgaṃ

p. 34a) nītvā punarapi icchayā jñānaśaktyāvalokyānyayā śaktayānādaṃ 
vikṣobhya buddhyāyavani paryyaṃtaṃ śuddhādhvānamavalokayedyatastameva 
maṃtraṃ viśeṣayati | budhyaṃta padagarbhitamiti | itthaṃ 
buddhitattvādhvāṃtarvartitvena maṃtra uccārito bhavati | tena oṃ laṃ 
brahmaśilāyai svāhā nama iti prayoga pūrvaṃ śilā eva sthāpayet | ka sthāne 
brahmasthāne yaduktaṃ prāk śilā brahmaśilā madhya iti aiśvarīṃ śaktimiti | 
pūrvoktānuvādaḥ tataḥ pūrvādi krameṇa sureśāḥ ādau eṣāṃ lokeśānāṃ 
tathā teṣāṃ saṃbaṃdhinaḥ kalaśān bhaktipūrvakaṃ racanāpūrvaka 
sannidhānāyeti | samyag vinyasya tāḥ śilāḥ kramaśo nyasediti | 

athaivānubhāṣaṇaṃ || 

saṃdhāyordhvaṃ ca varṇeti cūlakaprāṃtamadhvānaṃ puṣpaiḥ saṃdhāya 
jñāna dṛṣṭayā vyomni daśamaṃ lokeśaṃ brahmaṇaṃ saṃpūjya 
kṣyamayedityarthaḥ | tadanu ca baliṃ dattvā 
vācikakāyikamānasadoṣaśamanāyātaṃḍito nālasitostra japaṃ kuryyāt | 
vācikādi doṣaiḥ pratyavāyo yataḥ śrūyate smṛtirapi | śārīrakaiḥ 
karmadoṣairyāti sthāvaratāṃ naraḥ vācikaiḥ pakṣimṛgatāṃ 
mānasairaṃtyajātitāmiti | tata ityādi yatediti prayatnamā tiṣṭhet | 
arthavyapekṣayeti | dhanādi śaktyanusvāreṇa prāsādamānena liṃga 
kadācidhastamānena yat sthitaṃ | tatra hastamānena prāsādānāha 
caturhastādītyādi ekahaste liṃgaṃ caturhasto daśahasto vā prāsādaḥ 
aṣṭānāṃ veda vṛddhyā ṣaṭtriṃśaddhastāṃtikādūrdhvaṃ na 
kārayedityarthaḥ | athaiteṣāmeva garbhabhittvādi vibhāgaḥ prāsādamānena 
liṃgamānena darśanaṃ ca vasubhakta ityādi | kartumabhiprete prāsādakṣetre 
samaṃtato vasubhakta ityaṣṭavibhakte sati brahmaṇaḥ padairityādi | 
madhyopalakṣaṇa madhyasthāne catubhiḥ padaiḥ pīṭhamiti | pīṭhasthānaṃ 
āpavastādibhiḥ 

34b) sūryyairiti prāgukta suragṛhavāstu nidarśanaivāha | tatra catuṣpadaṃ 
brahmā āpavatsaśca brahmātmaka koṣṭhaka catuṣkasya īśānakoṇe 
tadādibhīrdvādaśasaṃkhyākaiḥ gamaḥ pīṭhaparibhramogarbha eva | śeṣaistu 
bhittayā iti | paṃkti dvayāvasthitakeṣṭakairbhittayaḥ kāryyā ityarthaḥ | 
bhittiśabdena prāsādaviṣkaṃbhamānataścāṣṭabhiriti yāvat | teṣāmevopayukta 
śiṣṭatvāt | bhittitulye bhittipramāṇasamāchrāyeṇa jaṃghābhityuchrāya eva 
evamapi bhavana caturaśrotpannā bhavati | śikharaṃ dviguṇata iti | jaṃghāyā 
dviguṇaprāmāṇena tadupari vakṣyamāṇa racanākārama || 

atha śukanāsālakṣaṇam ||


garbhapṛthvīśukāghreti garbhapramāṇenaiva pṛthulā pārśvataḥ 
śikharārdhāṃtā cochrāyāt tryaṃśena nirgateti | prṭhuttvāttribhāgena nirgatā 
bahiḥ kāryyāḥ | atha prasaṃgālliṃgamāne prāsādamānadarśanaṃ 
liṃgavadityādi | liṃgāyāma pramāṇena pīṭhasthānamavasthāpyatadardhena 
paribhrame garbha eva | pīṭhavaṭṭāramiti | tatpramāṇena pārśvamāmānāt | 
utsedhātu dviguṇaṃ bhittayaḥ parā iti | pīṭhavadeva tatsamā ityarthaḥ | jaṃghādi 
pūrvoktaprāsādavacca vasubhakte bhavet pīṭhamityetadevavikalpamānenāha 
| ṣoḍaśāṃśetyādi | samaṃtataścaturbhiścaturbhirvā vibhakte kṣtre 
sati ṣoḍaśāṃśa vyakto satyāṃ caturbhirmadhyakoṣṭhakairgarbha 
kuryādityarthaḥ | ato garbhādardhena samaṃpīṭhaṃ ca liṃgapīṭhaṃ ca te 
liṃgadvāre te pīṭhasame śukāghrā punargarbhasamā bahistasyā vinirgamaḥ 
pīṭhakoṇādgarbhakoṇasamasūtreṇa | athavā garbhārdhena maṃḍapa rahite | 
samaṃḍape tu caturbhāgena paṃcamāṃśena vā yadāha |

vedaśarāṃśena samaṃḍapa iti | 

atha sāṃdhāraprasādānāha ||

bahirityādi | vakṣyamāṇavacana prāmānyāt prathamaṃ samaṃtatoṣṭabhājite 
kṣetre sati bhāgena bāhyabhittiḥ | suśirasaṃdhārikābhāgenaiva aṃtarabhittirapi

p. 35a) padikaiva kroḍaṃ madhyaṃ catuṣkoṣṭhaṃ bhavedityarthaḥ | siddhameva ||

śukāghrāgarbhavat proktaiva bahiraṃtaḥ padodgateti | garbhabhitya vidyuktā pada 
pramāṇena nirgatā || 

ekaiva sāṃdhārasyai bhedāṃtaram | vasubhakte evetyādi | pīṭhādi 
bāhyabhittyaṃte ṣaṭpramāṇenaiva sarvaṃ śukanāse dvetenaivamānena 
vahirnirgatā | bāhyagarbhasamapṛthuttvadbāhya śukanāsā aṃtaragarbha samā 
aṃtaranāsā ca | saśobhamaṃtaraṃ madhyaṃ yayoste | tathānyadapi 
bhedāṃtarameva me bhavediti | atra tvevameveti | padikapramāṇaparāmarśanāya | 
adribhājita iti | samaṃ tataḥ saptabhāgabhājitaṃ kṣetraṃ kṛtvā pādena pīṭhaṃ 
bhāvayediti | kroḍaśabdena madhyaṃ pīṭhapariveśaḥ sopi tanmānena bhittayaśca 
yā bahiḥ sāpi ca śabdāt pādenaiva garbhabhittistadardheneti | padārdhena yat 
sthitaṃ suśiraṃ tadapi ca śabdādardheti padārdhenaiva | eva saptānāveva 
padānāmupayogonādhikārān | śrīmatpiṃgalāmatepyasyaiva prāsādasya 
vibhāgadarśanārthamuṃgaṃ liṃgaṃ pīṭhasamaṃ kṛtvā pīṭhamānāt 
paribhramaḥ pīṭhavacca bhavedbhittirbhittitulyāṃdhakārikā 
pīṭhavadbāhyabhittiḥ syāditi | yastvevameveti | padaṃ vasubhājita ityetat 
parāmarśakattvena vyācaṣṭe | tasya yathoddiṣṭa pratibhāgāt saptānāmeva 
bhāgānāmupayuktatvādaṣṭamabhāgasya viniyogā 
saṃbhavādavaśiṣṭatvenātivyāptiḥ | anyacca lakṣaṇāṃtaravyavahitasyaivameveti 
parāmarśānupapattiḥ | athaitadabhyugamyate cetpratiṣṭhā śāstrāṃtareṇa 
śrīmatpiṃgalāmatena saha visaṃvādaḥ tadalamuktamevātra sādhuḥ 
sāṃdhāraprāsādaprakaraṇe kāraṇamāha | liṃge cityādi | maṇihemādi 
nirmitteṣu liṃgeṣu bahumūlyatve caurāderapaharaṇāśaṃkayāguptipradhānyaṃ 
samīkṣaṇīyaṃ tasmāddhettorvāmavibhāgāditi | 
prāsādāṃtarbhittyaṃtaraviracanayāyo dhāma vibhāgastasmādapi dviḥ 
paribhramo yeṣāṃ te tathoditā | hemādīnyatrādi 
grahaṇādratnarajatanirmiteṣvapīti | liṃgaśabdena

p. 35b) yadyarcā saṃgṛhītā trividhaṃ liṃgamuddiṣṭaṃ 
vyaktāvyaktopayākṛtītyanena prāguktena vacanāt tasyapyarcāsu ceti punaruktiḥ 
brahmaviṣṇviviṃdrādi pratimā viṣayā tatsaṃhitāsu 
liṃgaśabdasyāprasiddhiryato na doṣaḥ anyadapi 
sāṃdhāraprāsādalakṣaṇāṃttaraṃ daśādi paṃcavṛddhesvityādi | daśahastāt 
paṃcapaṃcavṛddhyā paṃcāśaddhastāṃtā yenavaprāsādāsteścitthaṃ 
vakṣyamāṇo vibhāgaḥ | teṣāṃ pratyekaṃ svasaṃkhyayā yo yasya hastarāśiḥ 
sakarāhata iti | dviguṇaḥ kāryyaḥ karaśabdaḥ saṃjñāto dviḥsaṃjñā 
pratipatteḥ tena daśahasto viṃśatyābhāgaiḥ paṃcadaśahastastriṃśatā evamapi 
paṃcāśaddhastaḥ śatena bhājyo yena pratihastaṃ bhāgavyaktirutpadyateḥ | tataḥ 
kimityucate | liṃgavatpīṭhamiti | pīṭhasthānatvātpīṭhaśabdena ta devopacaryyate | 
sthānameva pīṭhaṃ tatra tāvaddaśahasta eva prāsāda udahriyate | tasya hāstika 
liṃgamānena pīṭhaṃ bhāgadvayena madhye viṃśateḥ pīṭhārthaṃ madhye 
dvayamavasthāpya pārśvāvasthitabhāgena navakasya viniyogāyāha | arddhena 
saikeneti | adūraviprakṛṣṭatvāt pīṭhasyaivārdhena saha ekena yadardhaṃ vartate | 
tena bhāgadvayeneti yāvat | itthaṃ brāhmabhitti parivarjaṃ pīṭhapariveśa 
garbhāturabhitti bāhyagarbhākhyamuttaram | evamekasmāt tāvat 
pārśvādupayuktaḥ dvādhikena bahittiriti | tenaiva pīṭhārdhena dvayādhikena 
bāhyabhittiḥ upayukta śiṣṭānāṃtrayāṇāmevaṃ viniyogaḥ evameva 
paṃcadaśahastasya bhāgatriṃśato madhye dvihāstika liṃgasya pīṭhārthaṃ 
catuvasthāpyaḥ tatadardheneti | bhāgadvayenetyaktaṃ bhavati | sekeneti | yāvat 
ttrayeṇāṃtaraṃ trayamevameka pārśvāt pīṭhārdhena samamekona catvāriṃśat 
saṃkhyātā bhāgāḥnupayuktāḥ dvyadhikenārdhena 
bāhyabhittirathādupayuktaśiṣṭaiḥ ekādaśabhirevaṃ bāhyabhittiḥ paṃcāśat 
evamevānudāhṛtānāmavaseyam | śukāghrādi yathā pureti | ādi 
grahaṇājjaṃghocchrāya śikharonnatiretatsarvaṃ prāguktavadityarthaḥ | atha 
sāṃdhāraprasādānāṃ

p. 36a) maṃḍapapramāṇamāha | garbhāṃtamityādi | garbhābhyaṃtara 
pramāṇena sūtraṃ parigṛhya tatordhamardhaṃ prāsādapārśvayoḥ koṇapradeśe 
dattvā tena mānenaiko maṃḍapaḥ garbhabhittyaṃtamiti | garbhasya yā 
bhittistatparyyaṃtamānena tathaivobhayorapi pārśvayoḥ sūtrārdha dvayadānād 
dvitīyaḥ suśirasāṃdhakārikā prāguktā tatparyyaṃta mānena tṛtīyaḥ 
bāhyabhittiparyyaṃtamānena caturtha ityarthaḥ | eṣa caivaṃ rūpo yo 
maṃḍapavibhāgayuktaḥ sayavīya somyatreti | kanyasaprasādādanyatra 
jyeṣṭhaprāsādeṣvanyathā sthitaḥ yavīya sa ityeva dānamupalakṣaṇārtham | 
vakṣyamāṇavacanaprāmāṇyādyekanyasaprasādāt teṣāṃ jyeṣṭhaprāsādeṣu 
kathamityucyte | dairghyaviṃtryaṃśavistṛtiriti | ayamarthaḥ | 

kanyasaprāsādokta maṃdapamānādairghyaviṣaye tribhāgavarjaṃ 
pārśvadvayamānena jyeṣṭhaprāsādānāṃ maṃḍapeṣu vistṛtiṃ vistarohita iti | 
prāsādetyādi | yadetat maṃḍapamānaṃ tatprāsādasamasaṃsthānaṃ yathā 
prāsādāvṛtta caturaśrādinā saṃsthānena tathaimaṃḍapā apītyarthaḥ itītyādi 
| sāmāsikamiti saṃjñiptaṃ | sāmānyaṃ ca sarvasamānaṃ 
talachaṃdakavartanāyāha | yavīyasāmityādi | 
kanyasaprāsādānāmaṣṭabhāgaṃ kṣetrābāhyetalachaṃdakavarttanārthaṃ 
kṛttvā yathā rucitarūpaṃ vivartayet | vikārabhāgamiti | madhyamaprāsādebhyaḥ 
dvādaśabhāgaḥ anyeṣāṃ jyeṣṭhānāṃ śoḍaśabhāgamityarthaḥ | 
saṃjñābheda nibaṃdhanamiti | nāmabhedopalakṣakam | atha prāsādasaṃjñāḥ 
merurityādi | samudramaṃthānomaṃdaraḥ gṛheśvaro 
gṛharājaḥ ṣoḍaśaivettyavadhāraṇam pradhānabhūtānāmeva
ṣoḍaśasaṃkhyāni yamanāya yato vakṣyamāṇaprāsādabhedāṃttaraiḥ | samaṃ 
bahavo bhaviṣyaṃtītya doṣaḥ sarvato bhadraka ityādi | sarvato bhadraḥ prāsādaḥ 
paṃcaprakāropi bhadrasādhanaḥ kṣemaheturityarthaḥ | vṛtta ityādi | 

vṛtaścatuṣprakāroropi śatrusaṃvartanāyeti | śatrunirnāśanāyaḥ 
saṃpūrṇetyāti | śrīvatsaścatuṣprakāropi śrīvivṛddhyartham |

p. 36b) gṛharādrityādi | gṛharājārdha gṛharājakuṭhirāstrayopi gṛhaśriyaḥ 
prasūtyarthaṃ dāramayāḥ kāryyāḥ talachaṃdakavartanāyāha | merurityādi | 

meruprāsādasya kṣetrāt ṣoḍaśabhāgoyastisṛṣvapi dikṣu bahirdattastaṃ 
dvādaśādhika śatabhāgopalakṣitaṃ kṛtvā bahirnirgata talachaṃdākāra 
darśanānyathānupapattyā pārśvaviṣaye sūtrapaṃcake ca datte sati 
karṇagatyāguṇacyuteriti | koṇacatuṣkasūtradānāṃ diśā pratikoṇaṃ bāhyāt 
praveśa darśanena koṣṭhaka traya vilopanānnavabhiḥ | koṣṭhakairubhaya 
pārśvāvalaṃbīkoṇabaṃdhaḥ ata eva koṇakoṣṭhakena mamamubhaya diśā 
paṃcabhirbhavatyeva tatonavabhistathārthaiḥ | paṃcabhirdhanā agrastrayaḥ 
tatsaṃkhyātaiśca koṣṭhakairgatirgamanaṃ punarnavabhiḥ saptabhistribhiveśaḥ  
praveśaḥ praveśarūpeṇakāryyaḥ | madhye dvārapraveśe dvādaśabhistathā dik 
saṃkhyairdaśabhiḥ tathā rasāḥ ṣaṭtaiśca praveśaḥ vicitrakuharodara iti | 
vividhotkīrṇīkaraṇādivyāpāreṇakhadā udare madhye yasya bhūtavedetyādi | 
bhūtasaṃkhyābhiḥ paṃcabhirbhūmikābhireka āghāṭo dvitīyo 
vedasaṃkhyābhistṛtīyaśca guṇasaṃkhyābhistṛsṛbhiścaturtha paṃcamau ca 
dvidvibhūmikāviti | evaṃ jaṃghāyāḥ pṛṣṭhāt prabhṛti śikharāṃtaṃ yāvat 
paṃca āghāṭā iti | śikharāvayavaviśeṣā yasya 
bhūmikāścoparyyupariśikharavibhāgarūpāḥ | viśvārkeśeti | viśvāni 
trayodaśa tadyutirdviguṇatvaṃ ṣaḍviṃśatisaṃkhyā 
tathārkayutiścaturviṃśatisaṃkhyā evamīśayutirdvādaśaviṃśatisaṃkhyā | 
evamapi digyutirviṃśatisaṃkhyā | aṃbhodhi yutiścāṣṭasaṃkhyāḥ | etābhyaḥ 
| ṣaḍviṃśaśatisaṃkhyayā prathame āghāṭe śṛṃgopalakṣitāni 
sūkṣmadevagṛhāṇi yasya | tathā caturviṃśati saṃkhyayā dvitīye 
yāvadaṣṭasaṃkhyayā paṃcame | yata āha | śṛṃgaśatacchadaḥ śataśabdaḥ 
kākākṣi

p. 37a) nyāyenobhayatrāpi yojyaḥ śṛṃgaśabdenāmalasārakānyucyaṃte | 
śilpivāco yuktyā etānyeva svik kharakāṇi saṃpūrṇameruriti | yathā 
pratipāditaḥ pādamerurdairghyāddhastāḥ paṃcaviṃśatiḥ pārśvayorubhayoḥ 
pratyekaṃ sārdhā dvādaśakhaṃḍameruśca dairghyāddhastāḥ paṃcāśat 
pārśvayoḥ paṃcaviṃśatiḥ ata evāha | khaṃḍamerurathāyataḥ iti | eṣa ca 
meruprāsādoneka prākāropi | arcāsveva vyaktadehāsu śasya 
tenāvyaktamukhaliṃgeṣvityarthaḥ | siddhyarthināmapi tadviṣayameva hitaḥ | atha 
maṃdaravarttanā kṣetra iyādi | prāgvadadhika dattabhāgaṃ 
caturaśītyaṃśabhājitaṃ dairghyāt kṛtvā pārśvapradeśe ca tatra 
sūtracatuṣṭaye datte sati madhye dvārapradeśe ṣadvasunirgama iti | bāhyāt 
prathamaṃ ṣaḍbhistatoṣṭhabhirnirgamo nirgamarūpakenatalachaṃdakamityarthaḥ | 
tato bāhyādeva ṣaḍbhiḥ koṣṭhakaistathā vedaiścaturbhirlopitaiḥ praveśaḥ 
kāryyaḥ nirgamaśceti ca śabdādyāvat parimāṇakaiḥ veśastāvadbhireva 
punarnirgamapraveśādityarthaḥ | yāvat koṇapadaṃ prāptamiti koṇe yatpadaṃ 
dadyāvat prāptaṃ sasyādagnijalāśrayairiti | agnayaśca trayojalāśrayāśca 
catvarastaiḥ sa bhavet | etena padaśabdasyobhayaliṃgatā pratipāditā bhavati | 
ittthamarthāt koṇakoṣṭhakena samamubhayadiśā prathamaṃ 
paṃcatadadhastathaivānye paṃcaiva koṣṭhakāḥ kopābaṃdhā ityarthaḥ | iha 
nirgamanadiśā meru prāsādasya praveśenetyarthaḥ | caturāśāgamaghrāṇa iti 
meruvadasyāpi catasṛṣu dikṣugamāḥ dvārāṇi ghrāṇāśca 
śukanāsāścaturāghāṭa nivṛtā iti | caturṣu āghāṭeśca nivṛttāni niṣpāditāni 
deśo na śatasaṃkhyayā prāgvadeva śikharopalakṣitāni sūkṣmadevagṛhāṇi 
yasya tāni deha viniyoga kramasyāśrutatvāt | śrīmatpiṃgalāmatoktavibhāgena 
yaduktaṃ tatra | trayoviṃśaikaviṃśāśca ūnaviṃśadvayaṃ vināśukaghnā

p. 37b) śikharairhīnānyaśitiḥ karikalpitā iti | sureśabhūmiṃriti 
caturdaśabhūmikaḥ pādākhyā iti meruprāsāda ivātrānumeyaṃ asāvapi 
maṃdaraḥ acosviti | pūrvoktavyaktārcā svevahitaḥ |

atha kailāsaḥ | ṣaṭtriṃśadityādi prāgvadevādhika 
dattakṣetre ṣaṭtriṃṣaḍbhāgairbhājite pārśvataśca sūtrapaṃcake datte sati 
madhyapradeśe aṣṭabhi koṣṭhairvinirgamaḥ pārśvayostricaturiti 
tasyāṣṭakopalakṣitasya yau pārśvau tayorviṣaye tribhiścaturbhistribhiśca yugairiti 
| caturbhiḥ saṃveśaśca nirgamaśca punarapi saṃveśaśca nirgamo yathā 
saṃkhyaṃte kāryyā iti kāryyā iti śeṣaḥ pratipraveśa iti saṃveśasya madhye 
yadaṃśaṃ trayaṃ tasya saṃtyāgāditi lopanena tathā tasyaidhastiryyagiti | 
pārśvarekhālepanakrameṇaya aśaṃkatrayasya saṃtyāgastasmāt pratipraveśa iti | 
yathā khaḍgamuṣṭirūpākāravyaktiḥ itthaṃ siddhaṃ niṣpannaṃ 
sasthānamākāro yasya sa kailāsaḥ śaṃkarapriyā iti | śivaviṣaya evāsya 
viniyogo nānyatra aśīti śṛṃgordhvabhūmikā iti | prāguktarūpāṇāṃ 
śṛṃgāṇāmaśītirdvāśasubhūmikāsu yathāyathaṃ yasya tathā 
āghāṭāścatvāraḥ | 

atha bhadraḥ | caturaśrītyādi | catasṛṣvapi 
dikṣuparipāṭyāgatabhāgādhikadānāccaturaśratāṃnīta ityayaṃ vidhiḥ 
sarvasāmānyo yatra yatra noktastatrānumeyaḥ catusaptakabhāgika 
ityaṣṭāviṃśatibhāgāṃkite pārśvaviṣaye ca sūtrapaṃcake datte karṇagatyeti 
meruvartanāyāmiva karṇagatyaiva trayaṃ trayaṃ tyaktvā pratikoṇaṃ tribhiḥ 
koṇacatuṣṭayamiti | koṇakoṣṭakena 
samaṃpaṃcabhirubhyapārśvāvaṣṭabhīkoṇabaṃdhaḥ | itthaṃ catuṣṭayaṃ 
niṣpādayediti | śeṣaḥ tadanaṃtaramekaikakoṣṭhaka nirgamanataḥ prathamo 
bhadraka iti | niṣkāmo dvābhyāṃ

p. 38a) dvitīyastribhistṛtīyastūbhayadik saṃsthena ramāḥ ṣaḍbhiriti yāvat | 
sāṃdhāra iti | sarvadā tataḥ saṃdhāraḥ kartavyaḥ caturgrāma ityetena 
caturdvāratvamapyarthā kṣiptaṃ | atha bhadrasyaiva bhedāṃtaram | śikharai 
reṣabhūyobhiriti | eṣa eva bhadro bahubhiḥ śikharaiḥ prāguktasvarūpairyukto 
yadā cchriyate | tadā sarvatobhadra ucyate | punarapyanyadbhadrāṃtaraṃ | yavīyā 
nityādi kṣetrasya vistāre sarvasmin kṣetramāne saptabhājite sati | pārśvayoriti 
vacanaṃ koṇacatuṣṭayo palakṣaṇārthaṃ tena pratikoṇaṃ locanatyāgāditi 
dvayaṃ lopanātryaṃśakātmako madhyerathakābhidhāno niṣkāmaḥ pratidiśaṃ 
yasya evaṃ kāṇakoṣṭakena samamubhaya bhadrapārśvābhyāmanyaddvayaṃ 
pratikoṇaṃ trayayasya lopanamavadhāryyam | yavīyān | bhadra evetyavadhāraṇaṃ 
| yavīyaḥ | śabdopapadāt | anyaprāsādaśaṃkānirāsārthamāha | 
etallakṣyamānena prāsādāṃtaramāha | hita iti | ayameva 
bāhyapradeśenālayugiti staṃbhayuktonalinanāmā bhavati | punarasyaiva viśeṣaḥ 
śrīvatsa ityādi vā śabdāt kadācidayameva vakṣyamāṇa śrīvatsaśikharānvito 
bhavati | tadānaṃdanābhidhāno naṃdanaśca paramamattyarthaṃ kartustuṣṭikara 
ityarthaḥ |
atha gajaprasādalakṣaṇam ||

vipaṃcetyādi | kṣetrātkarṇārdhapaṃcabhāgaparihāreṇa pṛṣṭhabhāge 
pāścātye ardha eva paribhramaṇe bhavaṃtito vartanayā niṣpādita ityarthaḥ | 
punaḥ prāgvaditi | caturaśratvenaiva protuṃgraghna iti | prakarṣeṇonnatā 
śukanāsā prāguktamānādapi gajasyetyarthaḥ | vimānākhyamāha | caturaśra 
ityādi | prāgvadhikadattakṣetramānena caturaśre kṣetre sthite 
satyanaṃtaramekaviṃśatyābhāgairvibhājite pārśvadiśi ca sūtratraye datte 
madhye nirgamaḥ paṃcāṃśaḥ tatpārśvayorubhayostu

p. 38b) caturbhirveśaḥ praveśaḥ tatoṃśapramāṇena staṃbhaḥ aṃśaṃ ca 
parihṛtyaṃ koṇaṃśena samamubhayadiśādvābhyāṃdvābhyāṃ koṇo 
vimānaprāsādasyetthaṃ trayeṇa pārśvadvayamadhya vinirgamāddhetorbhavati |

atha vimānabhedaḥ |

tathetyādi | ayaṃ vimānastathā vibhaktaḥ koṇapradeśeṣvaṃśatrayavilopanāt 
pūtikoṇamubhayapārśvābhyāṃ mahapaṃcavilopanāt pūrvoktebhyaḥ 
praveśanirgamebhyaḥ anyathā prakārāṃtareṇa praveśanirgamakāraṇāṃ tathā 
staṃbhaparivarjanā ca siddhyarthināṃ sahārthatvena ma mahāvimānoyaṃ 
paṃḍitairuktaḥ | trimadhyaka iti | trayo madhyakāniṣkā sadṛśe dṛśetyarthaḥ | 
kesarīprāsāda ucyate | caturaśretyādi | kevalamasya caturaśrakṣetrasya catudikṣu 
śukanāsāvartanaṃ kartavyaṃ dvipamastaka nirbheda iti | hastikuṃbhasaṃlagnāye 
siṃhāste śukāghnasya bhūṣaṇatvena cāsya kartavyāḥ 
daityakulanāśāpravṛddhaṃ yaśo yasya harestasyāyaṃ priyo'ta eva sarvadā 
bhagavato viṣṇoḥ kartavyaḥ | haṃsaprāsādamāha | caturaśretyādi | 
caturaśrakṣetre caturbhājite ṣoḍaśakoṣṭhakopalakṣaṇena pārśva viṣaye ca 
sūryayojita iti dvādaśadvādaśakoṣṭhaka yojite 
catuṣkacatuṣkatrayasaṃyojanānyāyenaiva māyāta caturaśra kṣetraṃ vyajyate | 
svayaṃbhuvaḥ sthānamiti | brahmaṇaḥ prāsādaḥ vṛttaśca parivartulaḥ kroḍo 
yasya tathā padmacihnitapīṭhaḥ tatra śrīvatsayoḥ saṃbaṃdhibhiḥ 
śikharairyuktaḥ pakṣayoḥ pārśvayoryau bhāgarāśī tayoryauga bhāvabhyaṃtare 
tatra haranārāyaṇau ca yasya | 

atha śrīvatsaḥ | digaṃśetyādi | prāgvadhika dattakṣetramātraṃ daśadha kṛtvā 
pārśvayośca sūtratraya ca datvā koṇapradeśe bhāgadvitayaṃ parilopyaiva 
bhāgacatuṣṭaya lopanādbhāgaṣaṭkaṃ yadavaśiṣyate | tatastribhāgātmako

p. 39a) madhye rathakābhidhāno yonirgamastadā sakte salagne 
sārdhabhāgaparimāṇake rathakasya ca bhāgamānādadhaḥ 
pradeśasthitāvupanirgame yasya | eṣa eva ca vardhamānasaṃjñaḥ | 
śrīkāmānām | ataḥ saṃpūrṇaśālaḥ tathetyādi | kṣetravistāraṃ 
dvādaśadhā kṛtvāsya bhāgadvayenārdhabhāgāṃtaritena rathakasya kāryyau 
upakapolakau | yadāha | bhāgārdhāsakta dṛk tulya nirgatopakapolakā iti | dṛk 
tulyatvena ca bhāgadvayameva śrīvatsādasyaitadetāvāneva viśeṣaḥ | ata evoktaṃ 
tathā koṇastathā madhya iti | khaṃḍaśālākhyamāha taraṃtadityetyādi | etayoḥ 
pūrvoktayorubhayorapi || 

talachaṃdavarttanākṣepe sati khaṃḍaśālo bhavatīti vākyaviśeṣaḥ asya tu 
saṃpūrṇa śālavachaila saṃsthānātyathānupapattyā bhāgairekādabhiḥ 
kṣetraṃ vibhājayet daśānāṃ dvādaśānāṃ cāṃtaramekādaśaiva itthaṃ 
sārdhaena bhāgena tathā bhāgārdhāsaktāvartabhāgāṃtaritāvupanirgamam | 
bhavetāṃ saṃpūrṇaśālavachaila saṃsthāne vyaktiśca bhavet | 
śatrunirnāśakaścāyaṃ | atha śrīvatsopalakṣaṇoyaṃdivardhana saṃjñaḥ 
caturgama ityādi | vakṣyamāṇopapattyā kṣetrasyādhikye ṣoḍaśāṃśe 
pārśvataḥ sūtradvaya * * *? dānādvartanā caturbhirmadhye gamonirgamanaṃ 
yasya trikoṇaṃśa iti vyavahita samāsenāyamartho yathā tribhireśaiśca koṇo 
yasya vilopitaiḥ tataḥ sārdhena bhāgenopanirgamopi | yasya tathāṃtara iti | 
yatpramāṇa upanirgamastatpramāṇa eva gamopanirgamayoraṃtaraṃ madhyaṃ 
yasya sārdhābhāgenetyarthaḥ |

garuḍaprāsādamāha | garbhetyādi | caturaśra kṣetrasyaiva yo garbhastaṃ 
caturbhaktaṃ kṛtvā tena bhāgamānena pārśvapradeśe śobhanaupakṣo 
paścātyapradeśau yasya tanmāna eva pucho yasya agratastu garbhamānena 

p. 39b) vaktropalakṣikā śukāghrā yasya ṣaḍaśrakroḍa iti madhyaṃ 
garbhāṃtaraṃ ṣaḍaśri cāsya pakṣāgrayośra viniveśitau vahitāvahi nisūdanau 
garuḍau | evopalakṣakatvenetyevaṃ rūpaḥ | 

atha valabhī vasvaṃśetyādi | 

aṣṭāṃśabhājite kṣetre sati ṣoḍaśatyāgādityaṣṭakātmaka 
paṃktidvayalopanaṃ pūrvaṃ kṛtvānaṃtaramubhayapārśvayostrikadvayadvika 
dvayayojanayā vardhita āyati dīrghatvaṃ yasya tataḥ ṣoḍaśabhyo 
dvādaśasaṃgrahādavaśiṣṭāścatvāro yetaiḥ purodānānniṣpanna 
śukanāsovalabhyabhidhānaḥ eṣa caivamāyātaścaturaśro vyaktaliṃgeṣviti | 
pratimāsveva hitonāvyakteṣvityācāryyairudito gaditaḥ kāṃsādi kṛta saṃvṛtiriti 
| kāṃsādibhiḥ śikharakhaṭanāprākārai vṛṃtāsaṃvṛtirvartanā yasya | 
yaduktaṃ śrīmatpiṃgalāmate |

bherī saṃvatanaiḥ phāṃsairnaṃdyā vartaistu svastikaiḥ kartavyastu yathā 
śobhaṃ prāsādo valibhiriti | phāṃsādyāśca śilpina eva jānate bhittimānaṃ 
cāsya vikalpenāha | pādaikamārdha bhittirveti sārdhenaikena pādena bhittirasya | 
tathā sapāda dviguṇā āyatirunnatiryasya aṃbikādīnāṃ pratimāviśeṣāṇāṃ 
viśeṣaṇa sannidhāna hetuśca caturaśra prāsādamāha | caturaśra ityādi | 
svasaṃjñoktaścaturaśra eva nānyosti kaścidviśeṣaḥ kiṃ tu paṭvikairvitastya 
(vyaktyā aṣṭāśraḥ ayamarthaḥ?) vardhitasti pramāṇakaiḥ samalaṃkṛtaḥ 
śobhārthaṃ veṣṭita ityarthaḥ | aṣṭāṣṭāśraḥ karṇetyadi kṣetrasya 
yatkaraṇārdhaṃ tatoṣṭabhāgatyāgāddikṣu sarvāsumatsya vaktyā aṣṭāśraḥ 
ayamarthaḥ karṇāt ṣoḍaśāṃśa parityāgato yanmānaṃ tanmānena pratikoṇaṃ 
sūtramavasthāpyadigvaye matsya saṃpādana pūrvaṃ sūtracatuṣṭayaṃ 
dadyādevamaṣṭāśraḥ prāsādo bhavati | atha bhūdatida iti | aṇimā laghimā 
mahimā prāptiḥ prākāmyamīśatvaṃ vaśitvaṃ ca yasya kamāvasāyitvaṃ 
cetyaṣṭau yā vibhūtayastāḥ pratiṣṭhite bhavaṃti ṣoḍaśāśramāha | 
madhyāṃta ityādi | aṣṭāśrādeva ṣoḍaśāśrotpādana buddhyāprāha 

p. 40a) aṣṭāśratvena yatkṣetra dvayamavasthitaṃ tasyayo brahmasūtrātmaka 
madhye sūtracatuṣṭayaṃ tasya pratyekaṃ sūtrasya paryyaṃtamāna grahaṇameka 
pārśvevasthāpya parapārśvataḥ khaṭikā sahitaṃ sūtraṃ kṛtvānaṃtaraṃ 
bāhyakoṇamadhye matsya prabhavāya lāṃchane dve kāryye itthamaṣṭasvapi 
koṇāṃtareṣu matsyāḥ prabhavaṃtye ca tairmadhyāṃta 
prabhavairmatsyairdviguṇa iti ṣoḍaśāśraḥ dvāśrilaṃghanāt dve dve aśre 
vilaṃghya sūtrāsphālanaṃ kartavyaṃ aṣṭāśrotpādane ekāśrilaṃghanena 
sūtrāṇi dattānīha tu dviguṇa ityukteḥ | dvyaśrilaṃghanena deyāni | atha 
bhadrasyaiva bhedāṃtaram | nalinapayyoyaṃ nalinastatheti yaḥ 
prāguktoddeśasūtrebhihitaḥ padmaprāsādastallakṣaṇa ityarthaḥ evamityādi | 
aṣṭāśri saṃpādanāya ye bhāgāḥ pradarśitāḥ karṇāvasthāṣṭautairiva 
triguṇitaiḥ sadbhirevamiti | ṣoḍaśāśritotpādanaṃ prakārāṃtareṇa 
yathāṣṭāśrāḥ ṣoḍaśāśro madhyāṃta prabhavairmatsyairutpādita eva 
ayamabhiprāyaḥ tathā hyaṣṭāśri sādhakabhāga 
tribhāgakaraṇādbhāgaikatyāgādyanmānaṃ tena mānena tathaiva cāṣṭa svapi 
sthāneṣu koṇāṣṭaka matsya prabhavāya lāṃchana dvayaṃ datvā tathaivā 
śridvayalaṃghanapūrvam sūtrapātanaṃ kṛtvā madhyasthita pradhānasūtra 
sūtrāṃtarāṇi pariluṃpet | evaṃ saṃkoṭaya iti tīkṣṇaprāṃtāḥ dalākārā 
yeṣāṃta eva bhūyāṃsa iti vṛttā eva ja?ra padmadalānukāreṇa eṣa 
gurvāgamaḥ vā śabdaścātra bhinnakramaḥ samaṃbhūyastve cākṣiptaṃ 
padmābhatvaṃ yadāha | padmābhā iti padmarūpāḥ 
prāgukta ṣoḍaśāśrādayameteṣāṃ viśeṣo yatkaṇādaṣṭa 
catvāriśadbhāgakaraṇa pūrvaṃ bhāgaikatyāgādvyanmānaṃ tanmānena 
bāhye matsya dvaya saṃpādanaṃ | tasya tu bhāgasūtrebhyaḥ 
paryyaṃtamānagrahaṇā tanmānena gṛharājaprasādamāha | tribhūmika ityādi 
sagṛharājastribhūmikā yukto dārumayaśca sarvadā kāryyaḥ sabhadraśceti 
niṣ.kāsadiśā bhadrākhyāni ca rūpakāni yasya paribhramaścetiti sṛṣvapi 
bhūmikāsu paribhramāḥ pradakṣiṇamārgā yasya prāguddiṣṭasya gṛheśvarasya

p. 41b) bhedāṃtaram vinetyādi | ardhagṛhasaṃjñako bhadrairvirahitaḥ agre ca 
paṭvākāraśālayāvīthikayaivayuktaḥ | punaranyadbhedāṃtaraṃ tadvihīna ityādi 
kuṭīrākhyastṛtīyo gṛheśvarasya bhedaḥ satadvihīna iti | paṭvaśālārahitaḥ | 
ekadvibhūmika iti vikalpataḥ kadācideka bhūmiko dvipura ityarthaḥ | ete trayopi 
prāguktādvacanato dānanirmitāḥ kāryyāḥ | yaduktaṃ | gṛhaśriyaḥ 
prasūtihetavotha vṛttabhedāḥ kuṃbhābhakalaśaḥ kuṃbha iti kuṃbhākhyo yo 
vṛttabhedaḥ sakuṃbhākāraḥ kalaśa āmalasārakastasya kāryya ityarthaḥ | 
yathoktamāryyakeśe udbadvāṃghriḥ kalaśaḥ kalasāmalasārakaśca syāditi | 
uddhaddha jaṃghaka iti | śikharanikaṭaṃ yāvat tadrūpayā jaṃghayaiva 
jaṃghayācitaḥ punaranyo vṛttabhedaḥ sāghrogre ityādi | vṛṣabhidhāna 
prāsādasya vṛttatvamarthā kṣiptam | vṛttabhedasāmānyāccaturaśroṃta iti | 
śrutitopi parivartula kṣetrāṃtaścaturaśra pradarśanaṃ vṛṣasya kāryyam | agne 
puraḥ saśukanāsaśca etena vṛttakuṃbhau śukanāsāvirahitā vityāveditaṃ 
bhavati | kiṃ ca caturaśra prāsādeyandva?tpaṭvakāḥ proktāstathaihāpi vṛttasyeva 
bhedāṃtaram | grāvṛkṣa ityādi | vṛttabheda sāmānyādvā vṛkṣaśca vṛtta 
evetyarthaḥ | vṛṣa ityādi | proktarūpoyo vṛṣaprāsādaḥ sanasthādvarāvṛta? iti | 
śivaviṣaya evāsya kāraṇaṃ nānyaviṣayamityarthaḥ | pratipādita prāsādān 
saṃharati | evamityādi | yathoddiṣṭaṃ kṛtvā mukhyabhedaprayojanā ete eva 
mityetāvaṃtoṣṭāviṃśati saṃkhyā?kāna bahavo yataḥ parasparabheda prabheda 
diśābahutvameteṣāṃ tasmāt kāraṇānna pradarśitāḥ mukhyabheda prayojanā 
ityetebhyaḥ kecinmukhyaprajanāmokhya hetavaḥ kecicca mokhyād bhedena 
bhogasādhakatvena prayojanaṃ yeṣāṃta ityarthaḥ | 

idānīmeteṣāmeva kṣetramānānyāha | mervityādi mervādayovimānāṃtāḥ 
paṃcaprāsādāḥ paṃcāśato hastebhyaḥ prabhṛti paṃcānāṃ paṃcānāṃ

p. 41a) hānitastriṃśaddhastā bhavaṃtīti vākyaśeṣaḥ kailāśaḥ karī 
kailāśaparimāṇena gaja ityarthaḥ | naṃdina ityādi | spaṣṭaṃ aṣṭāśra ityādi | 
suparṇa iti garuḍaḥ dhāmarāja ityādi | gṛharājaḥ paṃcadaśaśyena paramu?
sitachadetyādi | sitachada iti haṃsaḥ aṃbhobhṛditi prāgvṛttattvaṃ bhedatvenoktaḥ 
kuṃbhaḥ dviṣaṭkādityādi | dviṣaṭkāditi | dvādaśabhyaḥ siṃhetyādi | 
siṃhādyāśca caturaśrāṃtāścatvāraḥ aṣṭābhyodhikāna bhavaṃtīti | 
mahābhadra ityādi | liṃgapramāṇato vāpīti | pūrvoktānuvādaḥ bhavaṃti na 
catuṣkarādityatra ḍa ityanuyojyameva | caturhastādadhaḥ prāsādāna 
bhavaṃtītyā vaiditaṃ bhavati | mānādadha iti | adha ityupalakṣaṇam | ūrdhvamapi 
mānādityasya śabdasya tenāyamarthaḥ | paṃcāśaddhastānmānādūrdhvaṃ 
caturhastāccādho yat kriyate tannarāṇāma lakṣmī hetvarthaṃ bhavaṃtyato 
bhūtānāyakṣarākṣasātmakānāṃ saṃśraya iti sthānāni 
caturhastaprāsādasya tyaṃta svalpagarbhatvāt snānapūjanādi devasya nopadyate 
iti tadarthamāha | laghīyasītyādi | tatra vyavahārānyathānupapattyā pratidiśaṃ 
pīṭhasyaittaddoṣānupapatiḥ praṇālamityorasaṃyogaśca | athaitaducyate | 
prāsādabhitti parihāryyā prāsādanyūnaveti | tadastu yata āha na 
saṃkocostripīṭhasyeti | pīṭhaliṃgayorna kadācit saṃkocalaghute bhavata ityarthaḥ | 
idānī śikharavartanāmāha | śikhareti | jaṃghāmānatoya dviguṇaṃ 
śikharamuktaṃ bhittitulyābhavejjaṃghāśikharaṃ dviguṇaṃ tata ityetena 
tasmiṃścaturvibhakte dairghyadiśaiva | pārśvadiśibhāga karaṇasya 
vakṣyamāṇatvāt | parasyeti dviguṇa śikharasya anyasyeti 
dyvardhabhāgapramāṇaśikharasya guṇairiti tribhiḥ śikharaṃ vibhājayet | 
bhāgāttatheti 
prathaddiṣṭasyoparitanāccaturthamānādvakṣyamānavibhāgopapatyā caturbhireva 
vibhājitāt iṃdvityeko gṛgiti locanadvayaṃ caṃdraścaika 
evametairyathāsaṃkhyaṃ kaṃṭhāmalaka cūḍākhyāḥ avayavāḥ anyasya 
punaḥ sārdhabhāgātmakā śikharasya tathaivoparimanameva tṛtīyabhāgaṃ 

p. 41b) caturdhā kṛtvā bhāgāt kaṃṭho dvābhyāmāmalakasārakaṃ bhāgena 
cūḍācūḍā ca kiṃ bhūtā kiṃ sthāneti ghaṭānukārā tathaiva 
pūrvāsaṃsthānā tathābjena bhūṣitā | pūrṇakośo mātulaṃgastatsaṃsthānā 
padmabhūṣaṇā ca athavā pūrṇakośaṃ yadabjaṃ tadeva 
vibhūṣaṇamupalakṣakatvena yatra | 

athaiteṣāṃ dehasaṃvṛtiḥ || 

triguṇetyādi | jaṃghocchrāyeṇa tathā śikharadviguṇamānena triguṇaiva 
cūḍāśikharākṛtiryeṣāṃ teṣāṃ tiryyagititi | 
śrīnaṃbhittyucchrāyātadavadherubhaya pārśvayoścaturguṇaṃ sūtraṃ 
prasāryya tataḥ sthānāt sūtreṇa khaṭikayā ca samaṃ vakṣyamānābhidhāna 
vedikāyā ekapārśve hastamavasthāpya jaṃghordhvaṃ 
yāvadbhramānusmareṇobhayadiśāpi pārśvayordehamiti śikharasya pṛṣṭhaṃ 
vartayet | sārdhadṛkke tathā guṇamiti | tathaiva jaṃghayā samaṃ 
sārdhabhāgadvaya śikharātmanaḥ sārdhadṛgdvayatvaṃ bhavatyeva | tasmin 
sarvadṛkke tathā guṇamiti | sarvabhāgadvayātmakameva sūtraṃ prasāryya 
tathaiva pārśvadvayādvedi paryyāṃtābhyāṃ bhramānusāreṇaiva dehaṃ 
vartayediti | athānyena prakāreṇa dehaṃ varttayet tadarthamāha | saṃhāryyeti | 
iṣṭān sthāpyatvenādyāṃśca saṃhāryyatvena bhāgān saṃkalapyati | 
buddhyāviniścitya saṃhāyyanvibhājayediti | kramānusāreṇa saṃvartayet 
kathamiti | tadarthamāha |  hānyāṃśamiti | kriyāviśeṣaṇametatpadaṃ 
hānyāṃśaṃ kṛttvā vilopanapathānusāreṇetyarthaḥ | anyadapi 
prakārāṃtaramāha | daśetyādi | kaṃṭhādadho vakṣyamāṇābhidhāno 
vedībaṃdhapradeśaḥ skaṃdaśabdenoddiśyate | tasmin daśasugī kṛte sati 
yamabhāgikī | phāniriti madhyabhāga ṣaṭka varjaṃ 
pārśvadvayādbhāgadvayabhāgadvayāvadheḥ sūtraṃ kṛtvā jaṃghāpṛṣṭaṃ 
yāvad bhrāsānusāreṇa hānirityarthaḥ | punaranyaḥ prakāraḥ saṃhṛtyetyādi | 
tasmin skaṃdhabaṃdhe trirāśi vidhito bhāgī kṛtena vāṃśa saṃkhyayā 
dvādaśāṣṭādaśasaṃkhyayā 

p. 42a) vā bhāgīkṛtya madhyatribhāgāṃśa samūhasaṃhāreṇobhaya 
pārśvaśiṣṭabhāgadvayahāvyāvā vartayet | punarapi lakṣaṇāṃtaram | 

paṃcetyādi | 

prāgukta daśabhāgakṛtamevānūdyate | tatra daśakaraṇādbhāgadvaya 
bhāgadvaya hāniriti yuktā iha tu paṃcabhāgakaraṇādbhāga hānirityayaṃ 
viśeṣaḥ saṃvṛttirmaṃjarī ceha niṣpādanaṃ śikharaśarīre kadācide tena 
vidhinā yathā vā tuṣṭimāvahediti | kadācidevaṃ kadācit 
pūrvoktavidhinetyarthaḥ | sametyādi | yadyapi iha 
viṣamāśriprāsādānoktāstathāpi saṃhitāṃtara proktānāṃ 
tryaśra ṣaḍaśrādīnāṃ deva gṛhāṇāṃ jaṃghā paryyataṃ yathoddiṣṭa 
rūpaviracanaṃ tadūrdhva prāguktanayena pārśvadvaye 
sārdhabhāgabhāgadvayamānena sūtraprasāraṇapūrvaṃ maṃjarī deha 
saṃvṛtiḥ kartavyā evaṃ rūpāśca deśāṃtareṣu kuru kṣetrādiṣu | surālayā 
dṛṣṭā dṛśyaṃte ca | etadeva sphuṭīkaraṇāha | 

gajetyādi |

vipaṃcabhāga karaṇārdha paribhramaṇetyādinā gajasya kṣetra vartanā 
jaṃghāṃ taṃ ca yāvat tathā rūpatvaṃ coktvedānīṃ śikhara 
saṃvartanārthaṃ taduchraye pūrvoditopapattyā caturbhāgavarjaṃ navacchinne 
samaṃtataḥ kṛte sati kaṃṭhādhobhāgāvasthāpanapūrvamubhayoḥ 
pārśvayorbhāgasya parilopanāt | phāṃsairvartavā prakāraviśeṣaiḥ śukanāsā 
niṣpattivatsaṃvaraṇaṃ niṣpādasameva kāryyamityarthaḥ | 
tadanumadhyabhāgoparikaṃṭhāmalakasārakacūḍāḥ kāryyāḥ prasaṃgādeva 
valabhyāṃśikhara'vartanamāha | saṃhṛtyetyādi | tadvadeveti gajocchrāya 
viccheda saṃkhyayaiva vibhājite ca labhyāḥ saṃbaṃdhini śikharāvartanāsthāne 
phāṃsaireva saṃvaraṇaṃ niṣpādanamanyairvā buddhiparigṛhītaiḥ 
prakārāṃtaraiḥ kāryam | pūrvoddiṣṭānāṃ kaṃṭhamalasāraka cūḍānāṃ 
pārśvamānamāha | vedyardheti | vakṣyamāṇa bhāgasaṃkhyā 
kṣiptabhāga ṣaṭka sthityā vediṃ vibhajya tribhirbhāgaiḥ 
parimāṇenoparikaṃthaḥ tathāṃśabdayādhikaḥ 
 
p. 42b) paṃcabhāgamānakaḥ sāraka ityāmalakasārakaḥ 
galavistārāccārdhabhāga varjaṃ cūlakaḥ sārdhadṛgguṇa iti | deghyaśeṣa 
vidhānāyāha | paṃcetyādi | prāguktanayena vedyāḥ ṣaḍbhaktāyāḥ ṣaṣṭho 
bhāgaḥ paṃcaghra iti paṃcadhā kṛtaḥ | tasya dalamardhe tena mānena vedyāḥ 
saṃbaṃdhinā ṣaṣṭhibhāgeneti yāvat tāvanmātrakenāyāmenaṃ 
dairghyaviśeṣeṇa copalakṣitaṃ punarapi pārśvamāna viśeṣāyāha | 
tatryaṃśetyādi | taditi vedi ṣaḍbhāgapaṃcāśaparāmarṣāya tasya 
paṃcamabhāgasya yastryaṃśastanmānena vistṛtiḥ pratipāditamānena 
mānāṃtaramadhikamityarthaḥ | kiṃcidabhyadhiko piveti prāgukta 
caturbhāgamānochrāyāt tathā sārdhadvayabhāgātmakāt pārśvamānāt 
kiṃciditi | manāgabhyadhiko vā kāryyo bhāgāṃtara 
kaṣṭakalpanāmaṃtareṇetyuktaṃ bhavati | savāliṃga samaḥ kāryyaḥ caturaśrādi 
bhāgatrayāṃkita ityarthaḥ | śrīmatpiṃgalāmatepi | cūlaka caturaṣṭāśra 
vṛttaistaṃ vibhaktaṃ kārayet samamiti | ataḥ samaśabdotrasādṛśye vyākhyeya iti 
vikalpitastṛtīyaḥ prākāraḥ tatra tasya cākāśaliṃgamityabhidhānaṃ 
kāmyetyādi | staṃbhatā pādaulokeśānāmiṃdrānīnāhetaya āyudhāni 
vajrādīni tebhyaḥ kāmanānugujaṃ tatra kuryyāt | 
ākāśaliṃgasyākārāṃtarabhidhānāyāha | viśvaṃśeti madhyabhāge 
kuṃbhākāroyaḥ padmastadākāraḥ kāryyaḥ pūrṇakośaḥ 
prāguktomātuluṃgaḥ tatsadṛśo veti vikalpaḥ gṛhetyādi | gṛharājaprāsādeṣu 
kuṭīreṣu ca tadbhedatvena prāgukteṣu cūlakaḥ kalaśākāraḥ kāryyaḥ tasya 
kalaśā kṛtitva evopapattimāha prāṃgatetyādi | hi śabdo yasmādarthe yat prāk 
koṭau prathama samaye pādapratiṣṭhāyāṃ kuṃbharūpatayā 
ādhāraśaktyātmaka sa uktaḥ | idānīṃ punaraṃtakoṭau sakalaprāsāda niṣpattau 
tanmūrdhni sakalaśātmaka 

p. 43a) eva prakṛṣṭaśaktirūpaparānaṃdanirbharākṛtiḥ kāryyaḥ 
upakramopasaṃhāralakṣaṇayoḥ paryyaṃtayoḥ kalāśātmaka prāsādasyādhāra 
pararūpe śaktī sthite ityarthaḥ dāruja ityādi | yathā triprakāro gṛharājo 
dārumayaḥ yaduktaṃ | gṛharājordhvasaṃjñaśca kuṭīraśca gṛhapriyaḥ prasūti 
hetavo jñeyāstrayodāru vinirmitā iti | salalaśākāraścūlakopi tathā 
bhūtodāruja eva kāryyaḥ tacca trayāṇāmapi dārujatvena tathā vidhacūlaka 
prāptau saṃtyāyaḥ kuṭīravarjaṃ dvayorarthayoḥ kalaśākāra dārujacūlake 
karaṇaṃ niyamyate tatkuṭirasya pāṣāṇapakveṣṭakādi 
mayatvādyupajñānārthaṃ tattaddravyamaya kalaśākṛti cūlakakarṇārthaṃ ca 
sa ca prāsādānāṃ cūlakaḥ pratiṣṭhāyāṃ vakṣyamāṇa 
mūlapratiṣṭhāvantrikhaṇḍavarmetyāditma tattvādi tritatvamayastathā | 
mūrtīśādimayaśceti | yata āha | 

trikhaṃḍavarmamūrtīśa śivadhāmamayomṛta iti | tadānīṃ ko devo devatā vā 
kasmin prāsāde pratisṭhepyetyāha | valabhyāmityādi | savituḥ kalaśothaveti | 
yatastasya kuṭiprāsādaḥ pūrvamukta ityarthaḥ | anyeṣāṃ tu devānāmityetat 
kāmye lokeśaheti vadityanenaikasyārthasyāmubhāṣaṇam | svacihnamaparaṃ 
yadveti | atha vāyasya devasya yadaparaṃ svacihnaṃ kiṃcidatha svakalpa evaya 
cihnamuktaṃ tacchikharamūrdhanikartavyaṃ svayudhaṃvetyarthaḥ | 

śrīmatpiṃgalāmateṣyuktam | 

tadūrdhvaṃ svakāyudhamiti | cūḍāyāḥ svarūpamāha | yadityādi | 
samastārdhvamūrdhni yadutpatti sthiti vināśaheturata eva 
viśvatoṃtugaṃliṃgavadbhagavatodhiṣṭeyamādhārāṃtaraṃ bhāti śobhate sā 
cūḍeti prakṛtaṃ dhvajādhāra karaṇa sthānamāha kaṃṭhādha ityādi | 
jyeṣṭhaprāsādānāṃ kaṃṭhādadhaḥ śikharaṃ caturdhā bhaṃktvoparitane 
caturthabhāgāraṃbhe dhvajādhāraḥ kāryyaḥ athavā paṃcame yathoktaṃ 
tatraiva paṃcame vātha tuṃginaḥ dhvajādhāra iti gavākṣa ityādi |
 
p. 43b) samagra prāsādāścatvāriṃśadbhāgaparimāṇato dviprakārāṇāmapi 
jyeṣṭhakanīyasāṃ prāsādānāṃgavākṣāścaṃdraśālikā 
deśāṃtaraprasiddhāḥ kāryyāḥ digdevatāsthāna vidhānāyāha 
bhitryaṣṭamāṃśamityādi | digdevatāḥ pārśvadevatāstāsāṃ 
prāsādadehasyaiva tisṛṣubhikṣubhittyaṣṭamāṃśa parimāṇena suciramiti | 
gaṃbhīratā vistṛtaṃ dviriti prāgukta gaṃbhīramānādeva dviguṇaṃ vistārāt 
dvirunnatamiti | tato vistāramānādeva dviguṇamunnataṃ | vimardaka iti prāgukta 
madhyamarmarahita ityarthaḥ prāsādamānena dvāramānamāha | mahatāmityādi 
| mukhyapratiṣṭhā devānāṃ garbhordhena dvārasyonnati runnatyardhena 
viṃśābhyāṃ taduduṃbanniti śākhādharoni kāmākhyayā kvāpi yasya 
prasiddhiḥ | tasyādhoduṃbarasyāṣṭāṃśa varjamurdhve śākhayoḥ pṛṣṭhe 
dīyate yatsiddhi proktaṃ pramāṇamityarthaḥ caturthāṃśetyādi | 
śākhayoradhobhāge caturthe kālaśceti | mahākālaḥ madhyabhāmābhāmeti vat 
arkatanayāyamunā yugmamiti | kiṃ puruṣāṇāṃ dhṛtavāridhī gṛhīta 
pūrṇākalaśau mālāvidhyādharāvagra iti | gṛgītamuṃḍamālakau 
vidhyādharaugo dvayamiti vṛṣabhayugalaṃ tataśca phaṇināyakāviti 
pāṭhakramokta etaiteyāṃ navānāṃ vidhānakrama ityarthaḥ | phaṇināyaka 
viśeṣaṇaṃ śeṣavāsukī iti | yenāha | phaṇicakrakṛtāṭopāviti | 
ityeṣanavasaṃkhyātmako viniyogo | mahati navaśākha iti navāvayave dvāre 
tadanyadityādi | nirdiṣṭākāra vidhānādyadanyadviviktaṃ sthānaṃ tasyārdhena 
bāhulyamiti sthaulyaṃ kalpayet | liṃgamānena dvāramāha | vistārādityādi | 
liṃgamānaṃ vistārādathavā liṃgasya yaḥ ṣoḍaśāṃśastenonaṃ 
cābhidheyaṃ | pīṭhanyūnādhikaṃ veti | pūrvoktasya liṃgadvāre pīṭhatulye 
ityetasyavānuvādaḥ | 

idānīmaṃgulamānena dvārānyāha | jyeṣṭetyādi |

p. 44a) svaśabdena śūnyaṃ manuśabdena caturdaśasaṃkhyā prāguktaiva 
śūnyaṃ prathamamavasthāpyānaṃtaraṃ tasyāgre caturdaśanikṣipedevaṃ 
catvāreṃśadadhikaśatasyāṃkaḥ prasajyate | tāvat 
parimāṇairaṃgulairvistārājjyeṣṭhajyeṣṭhaṃ dvāraṃ ato 
daśadaśahānitonidvāraṃ santakaṃ yāvat kanyasa madhyamam | laghutaramiti | 
kanyasakanyasaṃ tattvabhūta ṣaṭkairityanenaivāṃka vinyāsa krameṇa prathamaṃ 
bhūtasaṃkhyayā paṃcatadanuṣaḍityevaṃ paṃcaṣaṣṭi saṃkhyātmakena 
laghutaramitthaṃ navaitāni dvārāṇi daśādi paṃcavṛddhaprāsādeṣveva na 
caturhastādi ṣaṭtriṃśadaṃtikeṣvananumatvāditi | jñeyaṃ 
dvārasyordhveduṃbare krameṇordhvordhvaṃ gaṇapatyādīnāṃ vidhānamāha | 
gaṇeśetyādi | lakṣmīśabdenātra śrīrucyate haririti nārāyaṇaḥ īśaśca 
śaṃkarabhaṭṭārakaḥ tatrāpyuktaṃ hariśaṃkarāviti | vāṇīpāvyākhyodyatāḥ 
mātaraścaityatra cakāro bhinnasamuccayārtho yakṣiṇyomātaraścetyarthaḥ | 

dvārāgretyādi || 

dvārasyāgre tadvistāracaturthāṃśa varjaṃ bhramādardhacaṃdrākāreṇaiva 
caṃdrikā kāryyā kapitthākāvityādi | dvāravistārādeva saḍbhāgaparimāṇena 
dvārikayoradhaḥ kapitthakau caturaśrākāreṇa rūpaviśeṣau kuṃbhādanyatreti 
kapitthakasthāne kadācit kuṃbhadvayaṃ śobhāyuktaṃ kadācit kuṃbhādanyatra 
kapitthakāvityarthaḥ | sācarārdheti | dvārikāyā bāhulyamānāyadardhaṃ | 
tasyā evochrāyāśca tadardhaṃ tena hetu bhūtenārgalā sthānaṃ 
tāṭakapraveśaḥ bāhulyārdhakaraṇahetoḥ śākhāsaktamiti dvārikāsaṃlagnaṃ 
bhavatyeva praśastamityādi | etadyadevaṃ prakārairuktaṃ dvāraṃ 
tachuddhāyamiti | śobhanenāyena yuktaṃ śatpraśastaṃ āyāśca 
prāguktadhvajādibhiraṣṭābhiḥ sahānye svara bhūtāgni 
saṃkhyakāstriprakārāḥ sahacaturvidhaḥ te ca pratyeka smāt samūhāt | 
svasaṃkhyākalpanayā bhāgabhāgāpahāratoye avaśiṣyaṃte te 
śobhanaphalāyāyāṃtyata āyā ityeṣāmanvartha pratipādanaṃ

p. 44b) liṃgācādvārapīṭhānāmiti | eteṣāṃ liṃgādīnāṃ 
bhāgādhikyamathorutā vāyamānadoṣāya yata āyaśuddhi nimittaṃsetyarthaḥ | 
te svavargāt svabhājita iti | yadyeka smādāya yogāchobhanāya yogo bhavati | tatsa 
eva yojyaḥ | 

athā śobhanayoyastatonyovargaḥ prayojyaḥ tadityādi | 

tacca dvāraṃ dvārāṃtareṇākrāṃtaṃ na kuryyāt | tathā digbhrāṃtaṃ 
kiṃcidvidiṅmukhaṃ yat tathā vidhamapi na kuryyāt | vinataṃ bahiraṃtarveti 
bahiraṃtarvāyadvinataṃ patadivayadvakṣyamāṇaṃ śithilamiti | 
viśliṣṭasaṃdhibaṃdhameva | svayamudgatamitya yatnena 
saṃśliṣyatkavāṭamityarthaḥ | ata evāha kūjadityādi | saśabdābhyāṃ 
kavāṭābhyāṃ yatpidhīyate tachreyortham | kṣudrasiddhyarthaṃ tu svayamudgata 
ityuktaṃ bhavati | ṣaṣṭhītyādi | iṣṭiviṃdūyaṣṭiḥ koṇo gṛhādi nirmāṇasya 
aśrirbhramojalakardamādi nirgamanamārgaḥ dhvajaścakratriśūlādyātmakaḥ 
gopuramiti | puradvāraṃ kṛpābhirityādi | grahaṇādāraghaṭvādyāḥ prāk 
sāṃdhāraprāsādānāṃ garbhātagaṃgarbhabhittyaṃtamityādinā 
maṃḍapamānamuktamidānīṃ niraṃdhāraṇāmucyate | 

pārśvata ityādi |

śukanāsāyāḥ pārśvayorvakṣyamāṇa pramāṇena prāgvat sūtraṃ prasāryya 
maṃḍapa ṣaṭkaṃ vikalpamānena kartavyaṃ kiyatāpramāṇenetyāha | 
garbhasūtreṇeti | prasādagarbha samasūtraiṇaikaḥ dvitīyastu śukanāsā 
garbhasamasūtreṇa anenaiva prasaṃgena śukanāsā bhitti pramāṇamāha | 

śukāghneti | 

śukāghnāyā yadbrahmasūtraṃ tābhyāmevāparāvubhau | etaduktaṃ bhavati | 
prathamaṃ yattatsamastamānādidaṃ punarthā tābhyāṃ śukāghnā garbha 
prasāda brahmasūtrābhyāṃ tayorityādi | 
tayorgarbhaśukāghnākroḍayoryatkarṇasūtradvayaṃ 
tanmānenānyaddvayamevaṃ ṣaṭ tāvat pārśvamaṃḍapānuktvā 
mukhamaṃḍapā anye catvāro yena mānena bhavaṃti | tadāha | 
catvāronyetadagrakena pramāṇenetyāha | 

p. 45a) garbhārdhetyādina sā śabdena śukanāsaiva tasyā garbhārdheṇa 
sūtreṇeti prakṛtamevaṃ dvayaṃ śeṣasūtreṇa tayoreva 
śukāghnākroḍaprāsādagarbhayoḥ samasūtraparimāṇenānyadvayamevaṃ 
catvārobhavaṃtyeva | tadagnetyādi | tayyāḥ śukanāsāyāḥ 
puraścaturṇāmekatamasyāgre vṛṣabhasya vakṣyamāṇa lakṣaṇasya 
sthānamityarthaḥ | 

maṃḍapasya caturthāṃśa iti || 

yosau kṛtomaṃḍapastaccaturthośavyavahitā na saṃśliṣṭetyuktaṃ bhavati | 
vikalpena nirmānāṃtaramāha | triguṇādityādi |

athavā tata eva maṃḍapāttriguṇamānato dhvaja yaṣṭiḥ kāryyā athavā yudhamiti 
| atraiva pratiṣṭhitasya devasya yadā yudhaṃ dhvajayaṣṭyāṃ mūrdhni vṛṣādayo 
mūlāyatana devāṃkāvā kāryyāḥ tadadho balibhujāṃ kṛte bali pīṭhaṃ 
kartavyaṃ | jagatītyādi | pura iti prāsādasyaiva purastā kadācijjagatī 
baṃdhakākhyo nirmāṇaviśeṣaḥ kadācinmukhamaṃḍapasyāpi purohita ityarthaḥ 
| 

śrīmanmṛgendrepi || 

maṃḍapāścaiva sūtreṇa purastājjagatīhiteti | śikhāśikharaṃta caturthāṃśa 
samāṃ pradakṣiṇāmiti prāsādadehasyādholagnāṃ paribhrāmaṇikāṃ 
kathayaṃti | iti śeṣaḥ prāsādapīṭhamapi yasyāḥ prasiddhistāṃ tasyā ityādi | 
tasyāḥ pradakṣiṇāya bahiriti paryyaṃta eva nilīnā mūlaprāsada 
caturbhāgamānena digdevānāṃ prāsādāstadabhimukhāḥ kāryyāḥ 
pracītyādi valabhyāṃ vā pitāmahamiti | valabhyabhidhānaprāsāde brahmāṇaṃ 
vā pūrvasyāṃdiśi pratiṣṭhāya yedityadhyāhāryyam | ardhābalātanumiti | 
ardhanārīśvaram prāgvacceti pūrvoktalakṣaṇam | mātṛmaṃḍalamiti | 
mātṛcakraṃ | rākṣasāyāmiti | nainṛtyāṃdiśi | caṃdrakhaṃḍāsanamiti | 
ardhacaṃdrākhyenāsanena sthitaṃ tameva ca yoginaṃ yogo yārūḍhaṃ 
mṛtyujitameva vāruṇyāmityarthaḥ | krāṃcasūdanaḥ kumāraḥ yadi 
dikprāsādeṣu na kriyaṃte tatprāsādadeśepyeteṣāmavasthānaṃ 

p. 45b) vidheyamiti yāvat purītyādi | athavā devāyasyāpure garbhe sā deva 
garbhāpūḥ tasyāmapi vā śabdataḥ uddiṣṭadevānāṃ 
tathaivāvasthānamityarthaḥ | atha tasyā eva viniveśo nirmāṇātmaka ucyate | 
matetyādi | yadeva viṣkaṃbhamānaṃ vistāramānamabhipretaṃ tena kṛtasīmrīti 
kṛtaparichede bhūtale sati śaṃkvādinetyādi | grahaṇāddhruvavedhenodīcīṃ 
prācīṃ vadhruvatārayetyātmakena prāguddiṣṭenāpītyarthaḥ | anaṃtaramīśa 
padāt prabhṛti grahāṇi prakalpayet | tatretyādi | tatreti gṛhasamūhe īśapadātmake 
sthāne japahemārcādhāmakartavyam upakaraṇānvitamiti | yadyatropakaraṇam | 
tatra japasyākṣa sūtrādi hosyājyādi | arcanasyadūtyardhapātrādi ca 
tadanvitamityarthaḥ | parjanya ityādi | sarvavādyānīti | tatāvanaddha 
suśiraghanasaṃjñaka caturvidhātodyoddiṣṭānici paścitā ācāryyeṇa 
snānetyādi | jayaṃta iti jayaṃ tapadeyadgṛhaṃ tatra marubhṛdityādi | 
marubhṛdiṃḍastadādyetraye iṃdraravi satyakākhya iti yāvat | pratotolī kiṃ 
bhidhetyāha | sadvārakavāṭapaṭvārgalaśobhitā | sadvārapātathā satkavāṭa 
paṭvābhyāṃ sadargalena ca śobhāyuktetyarthaḥ | 

maṃḍapāśceti |

tasyāmeva pratolyāṃ catuśrāyatabhadrasuviṣṭapābhidhānānāṃ 
trayāṇāmanyatamogevanāṭyādi siddhyarthaṃ vakṣyamāṇalakṣaṇo maṃḍapo 
jñeyaḥ ādyagrahaṇādvādya siddhyepi atha tallakṣaṇam catuṣṣaṣṭītyādi | 
catuṣṣaṣṭipadacihnitāt kṣetrādaṣṭivyapāya iti ṣoḍaśavilopane kṛte | 
aṣṭiśabdena ṣoḍaśākṣaraṃ chaṃdobhidhīyate | yata itthamaṣṭapadātmaka 
paṃktyaṣṭakādarthāpattyaiva pūrvāparadiśoḥ paṃktidvayalopane kṛte 
paṃkti ṣaṭkaṃ yadavaśiṣyate | tatra dairghyaṃ nimittaṃ dakṣiṇa vāma 
pārśvayornyaset | avaśiṣyaṃte ye catvāraḥ koṣṭakāstān | 
pārśvayorevamatavāraṇa kṛte nyaset |

p. 46a) yadāha | śrutayaḥ syuraṣāśrayāḥ caturaśrāyato hyevamiti | evaṃ 
pratipāditopapattyā caturaśrāyato bhavatyeva na kevalaṃ nāmnā sanniveśa 
viśeṣeṇāpi | atha bhadromaṃḍapaḥ caturaśrakṣetraṃ pratidiśaṃ ṣoḍaśadhā 
bhaktvā pratikoṇaṃ śruticyuteriti koṣṭakacatuṣkalopanāṃta eva ṣoḍaśa 
catasṛṣu dikṣumatta vāraṇārthaṃ catvāraścatvāro deyāḥ yadā ca pratiko 
catuṣkalopanaṃ kṛtaṃ | tato hetordvisūryyeti | caturviṃśati catasṛṣvapyāśāsu 
koṣṭhakā yasya sadvisūryyacaturāṃśakaḥ tadeva dvādaśakoṣṭhātmakaṃ 
paṃktidvayaṃ pratidiśaṃ bhittyarthaṃ tyaktāmadhye ṣaḍnārdhaśatamiti | 
catuścatvāriṃśa tāvadbhirupetaṃ bhāgaṃ bhāgānāṃ paribhrama iti garbhaḥ? 
kathamiti cetaditthaṃ 
gaṇanayākoṇacatuṣṭayān ṣoḍaśalopanenabhityarthaṃ ṣaṇnavatyavasthāpanena 
cobhayathā dvādaśādhika śatapātanena ṣaṭpaṃcāśadadhika 
śatapātanena ṣaṭpaṃcāśadadhika śatadvayāccatuścatvāriṃśadadhikaṃ 
bhavatyeva asya ca koṇeṣu bhityabhāvādvedasarakṣaṇārthaṃ arthavaśādbhāga 
pramāṇakobhitti sanniveśoṃtarbahivānuktopi parivarjanīyaḥ |

atha suviṣṭayākhyaḥ || 

vasvaṃśetyādi | kṣetrevasvaṃśa iti aṣṭābhiraṣṭābhiścihnitaṃ 
digdvayān ṣoḍaśalopanena catusṛṣudikṣu 
catuṣkacatuṣkadānādvinirgamāmattavāraṇā yasya tathā ṣaṇṇāṃ 
bhāgāmubhaya pārśvayorvāmadakṣiṇayoḥ saṃveśaḥ parilopanena yasya | evaṃ 
dairghyān bhāga ṣaṭkapramāṇakosya garbha ityarthaḥ manaḥ ṣaṣṭānīṃdriyāṇi 
ṣaḍvargaḥ tadrasikāviṣayāśaktāsteṣāṃ ṣaḍrasikānāṃ prekṣakāṇāṃ 
sthitiḥ snānaṃ staṃbhādityādi grahaṇādvitāna kiṃkiṇībhiścetyarthaḥ |

atha staṃbhā |

staṃbha ityādi | ṣoḍheti ṣaṭpraprakāraḥ rucaka ityādi | tatra rucakākhyo yaḥ sa 
caturaśraḥ vajrābhidhānoṣṭāśraḥ dvivajrābhidhānaḥ 
ṣoḍaśāśrirarthāpattyaiva dvigaṇāśrirityādi pralīna vṛttau yā buddiṣṭau tayoḥ 
pralīnanāmā dvāśriṃśadaśriḥ vṛttastvanaśrireva vṛttattvānnāmatopi ṣaṣṭho 
yo hīnamaṃḍalākhyaḥ sa saṃvaliterhīnakairmaṇyanukārairupalakṣita
 
p. 46b) ityarthaḥ | sādhāretyādi | sādhāraśirasa ityādhāreṇa śirasā ca saha 
yatra kutra cidyojyāḥ | kuṃbhetyādi | evāṃ kuṃbhopaṃkuṃbha viṣkaṃbha 
sthirākhyāścatvāraḥ staṃbhavyapāśrayāḥ staṃbhākārāḥ vikārīdi 
catuhonyeti | jyeṣṭhamadhyakanīyasāṃ prāsānāṃ krameṇa 
svasvadairghyamānān staṃbhasaṃbaṃdhino vikāreti ṣoḍaśa 
dvādaśāṣṭabhāgādādhārāḥ kāryyāḥ etaduktaṃ bhavati | jyeṣṭha 
prāsādānāṃ ye staṃbhāsteṣāṃ svadairghyamānataḥ ṣoḍaśāṃśāt | 
madhyānāṃ dvādaśāṃśāt kanīyasāmaṣṭabhāgāt | iti yāvat | mūrdhā na 
ityādi | tatonaṃdikāvarta jagattrivalisu sthirākhyāścatvāro mūrdhānaḥ 
śirāṃsi staṃbhādhāra samā eveti | yadevādhāraṇāṃ pārśvādau 
pramāṇaṃ tadeveṣāmityarthaḥ | tatra kuṃbhākhyaḥ kuṃbhādhārastāvat 
vasvaṃśetyādi | ādhārakṣetrevasvaṃ śatyaṣṭabhakto khurikāvartākhyo rūpako 
dṛk saṃkhyayā dvābhyāṃ bhāgābhyāṃ kartavyaḥ vṛttākhya iṃdunetyekai 
naiva kaṃṭhaśca dahanaiḥ sthitiḥ itthamupayuktaśiṣṭabhāgadvayasyordhvaṃ 
nirgamaścaikaikena pārśvapradeśato yasyaṃ | tathetyādi | upakuṃbhasya 
lakṣaṇaṃtarānabhidhānādevaṃ rūpatvameva | yata āha | kiṃtveṣa 
caturvyāḍavyapāśrayaḥ catvārovyāḍāḥ saṃlagnā asya kāryāḥ nṛsiṃhā vā 
vajinovāyavā padmacihnāḥ kāryyāḥ viṣkaṃbha ityādi | viṣkaṃbhākhya 
ādhāraḥ kuṃbhavadeva kiṃtu navāṃśakalpana vāgatrayeṇādhaḥ khurikākhyo 
yaḥ kuṃbhe tadevāsya pīṭhatvena vyapadiśyate | tadāha | siddhapīṭhaḥ | siddhaṃ 
viṣpannaṃ pīṭhaṃ yasyetyarthaḥ | caturthaḥ sthirākhyo yaḥ sa staṃbhāna gata 
saṃsthitirityupariniriṣṭa staṃbhānukāreṇa vṛttacaturaśrādinetyarthaḥ |

atha sirāṃsi |

trivibhaktetyādi | na keṣṭakāṃkite śirasaḥ kṣetre satyadhaḥ 
paṃktyāmadhyakoṣṭaka pārśvayoraṃśenāṃśenamakarodgamā iti | 
makarākārā yasya sanaṃdyāvarta ucyate | 

gata ityādi |

gadrāsyasya śiraso bhāga vartanānabhidhānādeṣa eva nirmāṇāvidhiḥ 
kiṃtyayaṃ gajamukhadvayenodagagreṇa 

p. 47a) pārśvadvaye makara sthāne vibhūṣita iti viśeṣaḥ adha ityādi | 
trivalināptaḥ śirasaḥ adhaḥ pradeśe yatraitayormakaragajamukhe nirmite 
tatrādhāra vivartanāyaiko graṃthiranyāvuparitanabhāgadvaye dvāvityevaṃ 
trigraṃthi saṃyuktaḥ san vyaśramekhalātraya yuktyā trivaliruktaḥ | 
tryaṃśādityādi | susthirākhyasya tathaiva tryaṃśakalpanayo paritanatryaṃśāt 
padmadalaiḥ kṛtabhūṣaṇo yaḥ sa susthiraḥ adhabhāgadvaye pīṭhikāyogācca 
padmadalavartanārthaṃ mūrdhni yo bhāga upakalpitastadeva kṣetraṃ 
tadaṣṭāṃśakalpanena etaduktaṃ bhavati | aṣṭaudalāni athetyādi | 
śādhāraśiraḥ staṃbhalakṣaṇādanaṃtaraṃ 
teṣūparitulopatulākhyakāṣṭakābhyāṃ sahito dārurupaṭvo vinyāsyo 
dārunirmāṇādau śaile tu śailameva prakṛtaṃ pratolīmaṃḍapādi 
staṃbhaparyyaṃtam prāsaṃgikamuktvā prakṛtamabhidhīyate | dṛśetyādi | 
dṛśāṃrikṣaśaptāciḥ saṃjñake tritaye pūṣṇītyādi | saṃyamināmiti | 
saṃyamitātmanāṃ tapasvi viśeṣāṇām ātmālocanasiddhaya 
ityātmasvarūpajñāna niṣpattaye | gaṃdharva ityādi | koṇa iti pitṛsthāne vikalpato 
vā gṛhakṣatayamagaṃdharva bhṛgāṃhva catuṣṭaye yatprāguktaṃ tat kuryyāt | 
maṭhaṃ vā vikalpataḥ kuryyāt tāṃbūletyādi | rujītirogasthāne | gaṃdhavaha iti 
vāyusthāne | puṣpāyanamiti | puṣpagṛham ahi traya iti nāgamukhyabhallāṭākhye 
soma ṛgyākhye kośagṛhamiti bhāṃḍāgāraṃ aditi dvaya iti aditi dityākhye 
aṃtarmadhye brahmādiṣu padeṣu devagṛhagarbhomaṃḍapaḥ kāryyaḥ 
prāguddiṣṭāyāḥ puronyanirmārmāṇāṃtaraṃ cihnasaṃśrayamiti | 
dhvajadhāma | varmetyādi | varvetyādi | varvetyādi | varmadhāmeti satrahana 
gṛham kāṃcanaṃ kṛtākṛtamiti | ghaṭitā ghaṭitaṃ suvarṇaṃ satyetyādi | 
bhiṣajāmiti | vaidyānāṃ vyometi | anutāṃbūlāditi | pitṛpadādanaṃtaraṃ 
daucārikapada ityarthaḥ | avarodhayadhūmahantarikādyāḥ pālakā 
aṃtaḥpurarakṣiṇaḥ striniyaṃtāro mahantarakāḥ te ca śabdataḥ puṣpadaṃtapada 
ityarthaḥ | tata ityādi | tata pada dvaye asuraśoṣākhye balavati maṃtriṇāṃ 

p. 47b) sthāne rujirogapade ārogyapadamityauṣadhasthānaṃ vāyāviti vāyupade 
gaṃdhovajīvināṃ nṛtopajīvināṃ ca sthānam sthānamityādi | 
phaṇabhṛtītināgemaṇitatvavidāṃ sthānaṃ puṣpāyanavāṃ mukhyetyādi | 
tadagrata iti bhallāṭādanaṃtaraṃ somapada ityarthaḥ | gavādi 
gṛhasaṃyuktamityatra devatānāmityabhidhānāt tadagrata ityanumaṃtavyaṃ 
tenāyamartho yathā somapadādagrato ṛgyākṣe gavādi saṃyuktamityādi 
grahaṇānmeṣāja mahiṣarakṣakāṇāṃ gṛham | aditāvityādi | tatsārakālayamiti 
maṃtracarcāgṛhaṃ yāṣṭīkānāṃ vā gṛhaṃ |

atha ṣaṭpadadevasthāna viniyogaḥ || 

vevasvatetyādi | rājaveśmanau dakṣiṇasyāṃ diśyā sthāna gṛhamityarthaḥ | 
śayanaṃ yama iti | pūrvoktānuvādaḥ yataḥ pūrvaṃ tatrāṃtaḥ 
puramuktamidānīṃ śayanaṃ tada saṃgameva aryyamābhidhāne marīcāceva 
gurūṇāṃ samāgamasthānaṃ pṛthvībhṛtītyādi | vāmadikstha pṛthvīdharākhye 
varavārtākaraṇasthānamityarthaḥ | rapha ityādi | śeṣāṇi yāni 
koṇabhṛtāmāpādīnāṃ sthānāni tāni raphasinimittaṃ rahasyāṇītyarthaḥ | 
yasyāmityādi pūrvadvārāyāḥ pura eṣa vidhiḥ digaṃtara dvārāyāḥ ka iti 
tadarthametat | yasyāṃ diśi purodvāramityādi tasyāḥ puraḥ yasyāmeva 
diśidvāraṃ bhavet | tāṃ prāṃcī parikalpa prāguktoya īśādito nyāsaḥ 
satadavastha eva kāryyaḥ āsthānaśayanenyatheti tadviṣayo yo nyāsaḥ sonyatheti | 
na tasya dvārādhanurodhāt parivartanamapitvā sthāna śayanaṃ svasthāna eva 
kāryyaṃ pūrvadvārā yaḥ puro nirmāṇa viniyogo yathoktaṃ vaivasvate pade | 
kuryyādā sthānaṃ śayanaṃ yama iti tayorviniyogo digaṃtara dvārāṇāmapi 
nirmāṇānāṃ tatretyarthaḥ | catuḥśālāmityādi | kuryyādvedhasitadgṛhamiti | 
yaduktaṃ |

tadviśeṣaṇaṃ catuḥśālaṃ gṛharākṣ iti | catasṛṣvapi dikṣuśālā 
catuṣṭenopalakṣitaṃ yaccatuḥśālaṃ 
prācyāśālayāvirahitamudicyācātriśālaṃ śrīmatkiraṇeśastaṃ 
hiraṇyanābhākhyaṃ hīnamuttaraśālayā | sukhetraṃ pūrvayāhīnaṃ śālayā 
vṛddhidaṃ matamiti | dakṣiṇayā paścimayā vā virahitaṃ kāryyamityarthaḥ | 
yaduktaṃ | tatraiva 

p. 48a) cullidakṣiṇayā hīnādhanārtha prāṇanāśa kṛt yaccāpyaparayāhīnaṃ 
pakṣaghnaṃ tatsutāṃta kṛditi | taduktitaṃ viśālaṃ vetyatra | taditi | pūrvottara 
parāmarśāya yadi kadācid viśālaṃ tatpūrvottaraśālādvayavarjaṃ 
dakṣiṇapaścimaśākhādvayopalakṣitamevetyuktaṃ bhavati | 

yaduktaṃ tatraiva | 

siddhārthaṃ tadbhavechuddhaṃ yāmyā parayutaṃ yadi |
paścimottara saṃyuktaṃ yama śrūrpaṃ tu mṛtyudam ||

udakpūrvayutaṃ yat syād daṃḍākhyaṃ daṃḍakārakam |
pūrvayāmyayutaṃ jñeyaṃ vātākhyaṃ kalahapriyam ||

pūrvāyupayutaṃ gehaṃ cullināmārtha nāśa kṛt |
dakṣiṇottara saṃyuktamatyarthaṃ tadvirodhakṛtadati ||

tatraiva madhye vikalpito'nyadapi rājagṛhamāha | dhāmānītyādi | 
yasminnavagṛhāṇi tannaṃdyāvartābhidhānamanyadgrahamaṃḍalaṃ tathaṃ 
tatkāryamiti | tadarthamāha | 

bhūtetyādi | paṃcakoṣṭhakāṃkite sati madhyānaṃtara vicyuteriti | pratidiśmeko 
yo madhyakoṣṭhakoṣṭakāṃkite tasya ye anaṃtarāḥ saṃsaktāstadvicyuteḥ | 
pratilopanādevaṃ konakoṣṭakacatuṣṭayena tathā madhyaprāgdakṣiṇottara 
paṃcamakoṣṭhakapaṃcakena daśamaṃ na vā śiṣyate | tānyeva 
navadhāmānītyarthaḥ | tatra yanmadhye prāgānanamuttarānanaṃ vāmadakṣiṇa 
paścimamityuktaṃ bhavati | sarvavīthikamiti | catasṛṣvapi dikṣuvīthikā paribhrama 
saṃsthānāni kvāpi piṃḍiketi yāsāṃ prasiddhiḥ yasya tat svastikākhyaṃ 
tatrāpyuktaṃ | samaṃtādyadi jātāsāsusthitamudyata iti taditarāṇi śeṣāṇīti | 
tadānīṃ madhyagṛhāditarāṇāṃ śiṣṭānāṃ yorthaḥ prayojanaṃ taducyate | 
devāgāra ityādi | yaṃtra pramukhopaskarāśraya iti | yasyopaskaraṇasyopakaraṇa 
bhāṃḍasamūha yaṃtramedhayākhyasya bhojanaviśeṣasya kāraṇamathavā 
taccakrikā pradhānamityarthaḥ | rājña ityādi | madhyagṛhaṃ rājñaḥ 
aṣṭottaraśataṃ hastānāṃ paramiti prakṛṣṭhaṃ tatodhikamanyatra 
kāryyamityarthaḥ | atomānātpāda pādanavardhitāyāmodairghyaṃ yasya itthaṃ 
paṃcatriṃśadadhikaṃ śataṃ dairghyāt atoṣṭahānyāvistaradairghyadiśordikṣu 
catuṣṭayaṃ koṇāśrayāstadardheneti | madhyagṛhapramāṇādardhataḥ 
dvisaptaterityādi | gañjapālasya madhyagṛhaṃ dvisaptati hastaṃ vistārā tathaivai 
tanmānātyādhenābddhikaṃ
 
p. 48b) dairghyāt saptaparikṣayāddikṣucatvāri tadvadevamadhyādardhena koṇeṣu 
aṣṭetyādi | pṛtanāpatestaṃtrapālasya catuṣṣaṣṭihastaṃ madhye 
tadvadāyāmavṛddhita ityeta yadhikāraṃ nyāyena sthitaṃ yāvad gṛhalakṣaṇod 
deśaḥ rasāpāya iti | ṣaṭparilopane sati ṣaḍityādi | vā śabdotra samuccayārthaḥ 
yuvarājasya ca madhyagṛhamaśīti hastaṃ ṣaḍapāyāddikṣu viddikṣu ca | 
tanmadhyādane teṣvevārtheṣviti devāgāra ityādinokteṣu | ato param ṣaṣṭerityādi 
| arte yuvarājabhavanādaparaṃ gṛhādi maṃtriṇaḥ ṣaṣṭihastaṃ madhyagṛhaṃ 
caturapāyena dikṣucatvāra evamasya paṃcaivasukośetyādi | anyeṣāṃ 
rājabhṛtyānāṃ svakasvakadhanānusāreṇa athavā yathātmanastuṣṭirbhavati | 
dvātriṃśata ityādi agrajanmano brāhmasya pradhānagṛhaṃ dvātriṃśaddhastaḥ 
tato dvātriṃśataścaturhānyeti caturacaturapāyecānyāni catvāri evaṃ 
paṃcagṛhāṇi brāhmaṇasya dvātriṃśadaṣṭāviṃśati caturviṃśati 
viṃśati ṣoḍaśahastātmakāni astrābhāni tebhyo yadṛkṣayā yadyadā karoti | ato 
dvitīyamaṣṭāviṃśatihastaṃ yat kṣatriyasya pradhānam tṛtīyaṃ yaccaturviṃśati 
hastaṃ tadvaiśyasya caturthaṃ yadviṃśati hastaṃ yattacchūdrasya yāvat 
kṣatriyādīnāṃ paṃcapaṃcapratipādayati tridvyekahānita iti 
aṣṭāviṃśatihastāttriparihānitaḥ paṃcaviṃśatidvāviṃśati 
ekonaviṃśati ṣoḍaśahastāni bhavaṃti | paṃcakṣatriyasyevaṃ dviparihāryyāṇi 
bhavaṃti vaiśyasya caturviṃśatihastā dvāviṃśati viṃśati 
aṣṭādaśaṣoṣaśahastāni paṃcaiva | evamapi viṃśatihastādeka parihānita 
ekonaviṃśatyaṣṭādaśasaptādaśaṣoḍaśahastānyeva paṃcaśūdrasyetyarthaḥ | 
etadevāgre sphuṭīkaroti | ṣoḍaśahāstikānmānādadho na śālāsti vinābhūti 
parikṣu kṣayāditye tena tato dhoyāḥśālāgṛhāṇi vā kriyaṃte | te ca 
bhūtiparikṣayaṃ kurvaṃti | svapādavardhitāyāma iti pūrvoktānuvādaḥ 
udagityādi | rājanyā evottarādiṣu catasṛṣudikṣu brāhmaṇādyāvaseyurityarthaḥ | 
bhṛtakā iti bhṛtyāḥ grahetyādi | bāhye carakyādi skaṃdādi 
pradeśeṣvaṃtyajātayaścarmakāradhāvaka prabhṛtayo vaseyuḥ caṃḍāletyādi ||

p. 49a) mauṣṭikā iti śvapacānai nṛtyāṃ tu viśeṣata iti aṃtyajānāṃ 
nainṛtyāṃ diśi viśeṣādgṛhāṇi kārayitavyāni athetyādi | amarālayāḥ 
prāsādāsteṣāṃ purogre pūrvoktamānakāmaṃḍapāste staṃbhasaṃkhyayā 
pratyekaṃ saṃjñābhedena bhavaṃti | satsūtra ityādi | tatsūtrādyā vṛdyaṃtā 
navamaṃḍapā yavīyāṃsa iti kanyasāḥ kanyaseṣveva prāsādeṣu dvādaśa 
aṣṭāviṃśati staṃbhāṃtaṃ yāvadbhavaṃti | ata evāha | caturguṇamuni 
prāṃtairiti | tena satsūtramaṃḍapo dvādaśabhiḥ staṃbhaiḥ caturdaśabhiḥ 
abhadra evaṃ dvābhyāṃ dvābhyāṃ vivṛddhyā 
yāvadaṣṭāviṃśatisaṃkhyayā vṛddhibhiḥ saṃjñaka ityarthaḥ | tathetyādi 
tebhyonaṃtaraṃ naṃdanādhyaḥ? saṃvardhanāṃtānavaiva dvidvivṛddhyaiva 
triśata ūrdhvaṃ ṣaṭcatvāriṃśadaṃdikā madhyamā madhyamānāmeva 
prāsādānāṃ madhyakṛtyeṣviti bhogaprāyeṣu jyāyāṃsa ityādi | 
śrīvatsādyāḥ puṣpakāṃtā navajyeṣṭhaprāsādānāṃ tathaiva 
dvivūjyā? ṣaṭcatvāriṃśadata ūrdhvaṃ catuṣṣaṣṭyaṃtānavaivetyarthaḥ | 
daśetyādi | daśabhiraṣṭabhiḥ ṣaḍbhiścaturbhirvā yuktāmaṃḍapāyete 
miśrakasaṃjñāḥ kāryyāḥ yavīya sāmeva prāsādānāṃ viniyujyaṃte | 
miśrāvāptyai iti kṣudrasādhanāyetyarthaḥ | dvābhyāmityādi 
dvābhyāṃstaṃbhābhyāṃ śukanāsāyāḥ puraḥ pādamaṃḍape vijñeyaḥ 
niṣṭetyādi | niṣṭāsiddhiriti | saukhyaprāptiḥ kṣudrasaṃsādhanāya ceti raudra 
siddhyartham | itītyādi | vicitrāśceti | nāmārūpāḥ maṃtravadyadvidhānaṃ 
tadyogādi? citraṃ yathābhilaṣitamarpyaṃ sādhayatītyarthaḥ

|| bhāvacūḍāmaṇe prāsādaracanaṃ nāma paṃcamaḥ paṭalaḥ ||

 idānīmadhivāsa ucyate ||

athetyādi | anye*?ryāgopakramodhivāsaḥ āmaṃtraṇameva dhāmnaḥ purastāt iti 
prāsādasya purato maṃḍape vakṣyamāṇopapattyā śubhalakṣaṇe ca kāryyaḥ 
tatpramāṇamāha | hastāadītyādi | hastamātrasya liṃgasya pratiṣṭhāyāmaṣṭabhi 
dvihastasyārka pramāṇena trihastasya dik pramāṇeneti daśabhirasau maṃḍapaḥ 
kāryyaḥ yametyādi | caturhastānnavahastāṃtaṃ yāvat pratyekaṃ yamavṛddhyeti 
hastadvayavṛddhyā kāryyāḥ | itthaṃ navahastasya dvāviṃśatihastomaṃḍapaḥ 
vikalpenamānāṃtaramāha | tadityādi | tatpramāṇaṃ hastādikamādau kṛtvā 

p. 49b) arkādito dvādaśa ādau āditastena hastamātrasya 
dvādaśahastāddvihastasya caturdaśa yāvannavahastasyāṣṭāviṃśati hastā 
ityarthaḥ | atra tu vṛddhyaṃtarāśravaṇādyama vṛddhireva | tadardheneti | 
tanmaṃḍapārdhamāneneśānadiśi prācyāṃdiśi vā snānārthaṃ maṃḍapaḥ 
maṃḍapaḥ kāryyaḥ sopītyādi | atrāpi śabdato maṃḍapadvayamapi na 
digbhrāṃtamiti | sūtraiḥ samyakmātadigavaṣṭaṃbhena kāryyaṃ toraṇādyanvita 
ityadhiṃvāsamaṃḍapastoraṇādyanvita iti vyavahitena saṃbaṃdhaḥ 
ādigrahaṇādvitānakapatāka prāyaṃ vakṣyamānakamunameyam | 
maṃḍapasvarūpamāha | maṃḍapa ityādi | śaṃkarasya bhagavataḥ 
sadāśivasyaiva tejaḥ sthānaṃ vāsomaṃḍapo na tu veśmasāmānyena 
rūpakayati maṃḍapaṃ tejaśca nivṛtyādyāścatasro yāḥ śaktayo yathā 
sadyojātavāmadevā ghora tatpuruṣa bhaṭṭārakādhiṣṭheyāstā mukhāni yasya 
tejasaḥ paṃcamāyāstaduparivartitvena prakṛtyārthānupayogādagrahaṇaṃ 
nāvyāpteḥ śāṃtītyādi maṃḍapasya tu tatsaṃkhyayā toraṇāni 
catvārītyarthaḥ | 

anyacca | patākābhiḥ śaktisaṃkhyābhirnavabhirlakṣitaṃ cihnitaṃ 
bhagavattejasaśca vāmādyā yato navādyāḥ śaktayaḥ śāṃtyādi 
saṃjñayākṣīravṛkṣa samudbhavāni vakṣyamāṇopapatyā lakṣaṇāvaṃti 
catvāri toraṇāni | eteṣvevochrāyamāha | paṃcetyādi | kanyasānāmiti 
hastātprabhṛti trihastaṃ yāvat krameṇa paṃcahastāni toranṇāni 
hāstikasya ṣadgrastāni dvihāstikasya saptahastāni trihāstikasya yāvat | 
vasudevāṃgulāgrāṇīti | eṣāmiti | pareṣāṃ madhyamānāṃ jyeṣṭhānāṃ ca 
tatra saptahastapramāṇyeva vasvaṃgulāgrāṇi pratyekaṃ madhyamānāt 
tenāṣṭāṃgulādhikāni saptahastāni toraṇāni caturhastasya ṣoḍaśāṃgulādhika 
saptahastāni paṃcahastasyāṣṭahastāni aṣṭahastāni ṣaḍ hastasyeti yāvat | evaṃ 
jyeṣṭhānāṃ vedāṃgulāgrāṇi tataścaturdaśādhikā aṣṭauhastāḥ 
saptahastasya toraṇāni | aṣṭahastasyāṃgulādhikāni navahastasya tu 
sārdhāṣṭahastapramāṇanītyarthaḥ | yaduktaṃ tatra | 

trihastāṃtāttu hastaikavṛddhir ūrdhvaṃ ṣaḍaṃtikam vasvaṃgulānavāṃtāyā 
vṛddhiḥ sā caturaṃguleti 

p. 50a) yaḥ punarhastādi trihastāṃtānāmiva caturhastādi navahastāṃtānāmapi 
caturhastādi navahastānāmapi tathaiva vasuvṛddhirvasuvedāṃgulavṛddhiśceti | 
vyāceṣṭe tadayuktaṃ | tadarthānmanovacanasyāśravaṇāt | 
pratiṣṭhāśāstrāṃtareṇa ekavākyatāṃ saṃbhavācca tathā 
vakṣyamāṇānāṃ caturhastādi dvādaśahastāṃtānāṃ navānāṃ vedīnāṃ 
pratyekasya vedyāstoraṇa syātyunnattatvāttathā śakhochrāya samāṃtaratvena 
pārśvābhyāṃ vedimānādvistṛteścāsamaṃjasatā anyaccānaṃtarameva | 
vakṣyamāṇakhārtha 
pramāṇavākyasyārthānanuguṇacodyatvenāpyayuktamevānuktameva sādhu 
teṣvityādi | teṣviti hastādiṣu triṣutāvatyarāmarṣaḥ khātastoraṇānāṃ 
śākhāpraveśāyādhaḥ kriyate | sa teṣu triṣvapi hastamānena para iti tato 
hastamānāt khātaścaturhastādi navahastānāṃ paraḥ svakāyāḥ svakāyā 
vṛddherardhenopalakṣitaḥ | itthaṃ caturhastasya caturaṃgulādike 
hastasyāṣṭāṃgulādhiko yāvannavahastasyāṃgulādhika ityarthaḥ | 
śākhayorityādi uchrāya samamevāṃtaraṃ toraṇānāṃ 
pārśvamānamityuktaṃ bhavati | anyathā kṣaya iti kāmanāviṣayamanyathā 
pramāṇamityarthaḥ | śalyamityādi | śākhopariyachikhārūpaṃ 
tatpaṃcahastatoraṇānāmaṣṭābhyoṃgulebhyodho na kuryyāt | navahastasya yāni 
toraṇāni teṣāṃ ṣoḍaśāṃgulāt paraṃ vā śabdaścaivāṃtaravibhāgotraiti 
dvihastādīnāmaṣṭahastāṃtānāṃ yo vibhāgānusāreṇa 
bhāgakalpanāsākhabuddhyaiva jñātavyā kiṃ bahunāṃgulādhikyenānu ca |

śrīmatpiṃgalāmate |

ekāṃgulā ca sarveṣāṃ śalyavṛddhiḥ prakīrtitā | 

pūrvāhyaṣṭāṃgulamānāditi |

tatpakṣetyādi | teṣāmeva toraṇānāmuparipārśvayoryāniśṛṃgaśūlānitāni  
vistārāt paṃcamabhāgena tānyastretyādi | sāmānyena praṇavena itareṇeti | 
sādhyamaṃtreṇa tata ityādi | niśākaramukhovṛṣaḥ 
dāraśabdobālābhidhāyakatvātkārtikeya vācakaḥ amita iti caṃḍīśaḥ yato 
gaṇeśvarāṇāmeva pratīhāratvena śrutiḥ tadbāṇān smaranniti | teṣāṃ 
pratyekaṃ ye yasya guṇāḥ svasvavyāptyādayaḥ tatoṣṭāvityādi | 
praśāṃtādyāścaiśāṃtā aṣṭau kalaśānāṃ saṃjñāḥ nyagrodheti |

p. 50b) dhārikā adhivāsamaṃḍapavedyāḥ koṇakoṣṭhāni | himeṃdretyādi | 
himeṃdrāyudhabaṃdhūkakṛṣṇanīlaghanopamā ityatropamāśabdo 
himādīnāṃ ṣaṇāṃ pratyekamabhisaṃbadhyate | himopamā iṃdrāyudhopamā 
baṃdhūkopamā kṛṣṇopamā nīlopamā ghanopamā iti śārvāditīśānadikta 
etāsāṃ nyāsaḥ madhye śvetāthavā citreti atra śvetaśabdasya himopametyuktvā 
punaruktiḥ śaṃkhadugdhakuṃdadaṃtaparyyāyaiḥ śvetavarṇasya 
yuktatvādadoṣaḥ vāruṇī yā ghanopamā proktā sā vikalpena dhavalākāryyāḥ 
bhavaṃtyāśa yata iti kāmyādi bhedena svasvakāryyānuparūpeṇa bhavaṃti 
ityarthaḥ | aṣṭāṃguletyādi | madhyapradeśe aṣṭāvaṃgulāni uchritā sthalikā 
dhārikābhidhānāni kāṣṭhāni caturhastāni yasyāḥ sā tathā hāstike liṃge 
dvihastādīnāṃ navahastānāṃ hastasya vṛddhyaiva kāṣṭhāni sthalikāyāṃ 
tvaṃgulenāṃgulena vṛddhiḥ hastetyādi hastamānādinānyenāpi mānena 
yatkanyasakanyasaṃ dvyaṃgulottarāvṛddhiḥ tāvadyāvannavahastapramāṇa 
parigatastṛtīyāṃśo dṛk karasya dvitīyahastasyaivaṃ ṣoḍaśāṃgulādhiko hasta 
ityarthaḥ | vedītyādi | 

vedīti caturaśraṃ | bhagaśabdena yonyākāram maṃḍapasyetyādi etat 
kuṃḍāṣṭakaṃ pūrvādi dik krameṇa adhivāsamaṃḍapa vedyā 
bahiḥprāsādasya vā vahirbhavediti saṃbaṃdhaḥ tatonyadvedyā mūrdhanīti 
śiveśayormadhye yadbhavati | tannavaṃ paṃcetyādi | vakṣyamāṇa na yena 
brahmabhiḥ pṛthivyādi bhirvāpaṃcabhiryonyāsastasmiñcatvāri catudikṣu 
madhye śiveśayostathaiva paṃcamaṃ āśayāditarāṇi veti kāmanātastathā 
tathā tu pāṇītyarthaḥ tadākāreṇa coṣṭena mekhalābhyaṃtare 
bhūmerbhāgātmanāyogo yeṣāṃ caturaśrayonyādi naivam oṣṭhamityādi | 
kuṃḍe caturviṃśatibhāgenoṣṭaḥ kartavyaḥ ata eva hāstike ekāṃgulamānena 
kuṃḍetyādi nābhiḥ sarvakuṃḍānāṃ tathaiva svamānādardhena tribhāgena 
vāhitā sarveṣāṃ cāśvatthapatrākāreṇa ekarūpaivamekhalāpi 
kuṃḍākārohastamāne kuṃḍe yadyekāmekhalā tatsā ṣaḍbhiraṃgulaiḥ | atha 
bhisrastaścaturbhistribhirdvābhyāṃ krameṇāṃgulābhyāṃta

p. 51a) tanyatra iṣṭenupātataḥ ityeṣa evārthonumaṃtavyaḥ śeṣamadhamadhaḥ 
khanediti | mekhalāmānasyādhaḥ khātohāstikasya paṃcadaśāṃgulonupātata 
ityarthaḥ dviguṇamityādi | liṃgasya yo brahmabhāgaḥ tato dviguṇavistṛti 
bhadrāsanaṃ bhadrapīṭham | bhadramiti śobhanaṃ |

atha sruksruvalakṣaṇaṃ ||

sruksruvāvityādi | kiṃ śukaḥ palāśaḥ śrīparṇīvṛkṣa eva 
proktābhidhānedyotyeyo pākṣikaḥ kaścidvṛkṣastato vā kuryyāt | kvāpratya bho 
pibeti kvacit kāmanāviṣaye ayājñikādapi vṛkṣādityāśayaḥ sruk tāvat 
vahvāyāmeti bahvāyāmeti ṣaḍtriṃśadaṃgulādairghyāt rasāgāṣṭavediketi 
kanyasādiliṃgāpekṣayai tat ayamarthaḥ tatpramāṇāṃgula vedikā sruk 
kanyasānām yugāḥ saptatatsaṃkhyāṃgulamedirmadhyānām 
aṣṭāṃgulavedikā jyeṣṭhānāṃ aṃgulamānena ca tāsāṃ 
kaṃṭhastryaṃgulaśca gāṃbhīryeṇa sarvāsāmājyādhāronaṃtarameva 
vakṣyamāṇābhidhānamavaṭamaṃḍalaṃ yataśca trīṇicatvāri 
paṃcacāṃgulāni vā vistṛtaṃ parivartulatvāt eva eva tasyāḥ saṃhitāṃtara 
dṛṣṭalakṣaṇayā viśeṣonyaddairghyādi sarvaṃ sadṛśaṃ | śrīmatkiraṇe | 
tadvistṛtimānaṃ saḍaṃgulaṃ yaduktaṃ tatraiva ṣadvṛttaṃ puṣkara bhramāditi | 
kaṃṭhapārśvānmukhāṃtaṃ yāvat saptāṃgulā mukhapradeśe arthairvibhajya 
madhyapaṃcamabhāga varjaṃ pratipārśvaṃ bhāgadvayāddhrāso veṇikeṇaḥ 
trayoparikaṃthasya pṛṣṭapārśvaprātāvadhiryasyāḥ tathā kaniṣṭhāpramāṇena 
pṛthuḥ prāraṃbhaśca prāṃtāvadhiḥ yathāyathaṃ nimna ājyanirgamaḥ 
avaṭamaṃḍalāt kaṃṭhamadhyamārgeṇa mukhāṃtaṃ yāvadyasyāḥ 
kalaśādudgataḥ ṣaḍaṃgulapramāṇo yo daṃḍastadagre prātavedikādhaḥ 
śrutisāṃkhyaiścaturbhiraṃgulairanyā sūkṣmā ca vediryasyāḥ uktaṃ ca 
mṛtyujidvidhāne ṣaḍaṃśa pariṇāhena daṃḍaḥ kuṃbhasamutthita iti itthaṃ 
dīrghasamāsairvyavahitasaṃbaṃdhipadaiśca srugevavivakṣitā | 

sruva ityādi | 

tadyoniriti | samānajātīya eva aṃguṣṭhavat sthūladaṃḍaḥ 
karṣapramāṇasyājyasyādhārovakṣyamāṇabhidhānasya puṣkarasyā 
vaṭogāṃbhīryyaṃ yasya daṃḍamūle prāraṃbhe āhitā vinirmitā gaṃḍikā 
āmalasārānukṛtiryasya dvyaṃgulojjita dairghyoveti | hastamānothavā

p. 51b) dvāviṃśatyā aṃgulānāṃ gopadābhāgrapuṣkara iti 
gopadapratibiṃbānukāro madhye śikhāṃtaṃ yāvat sṛṣṭayontatarekhayāyuktaḥ  
tatpārśvādīśadgaṃbhīre yasya puṣkarasya pṛṣṭhe bahiḥ kuṃbhadvayena ca 
yuktaḥ evaṃ rūpaḥ sruvothavā svataṃtre svakalpe yathoktaḥ etayorapyākāraḥ 
samaptipatrādavaseyaḥ samidha iti | yajña vṛkṣā aśvatthādayaḥ sthailyamānena 
kaniṣṭhāyāḥ yānādhikāḥ aṣṭāśra ityādi caru kṛteyā sthālī  sā auḍaṃbarī 
tāmramayī tathā pratisarā ityeka hastavṛddhaiva liṃgasya brahmādi bhāga 
pradarśana sragdāmāni rakṣā kuṃbhā nidrā kalaśāḥ athetyādi | 
sabāhyābhyaṃtaramiti | yathaiva bāhye karanyāsādi kṛtaṃ tathaivābhyāṃtare 
puryyaṣṭakākhyepītyarthaḥ parāṃvṛttimāsthāyeti 
sakalakṣobhopasaṃhāradvāreṇa svarūpāvasthiteḥ | 

śāṃtarūpātmikaiva parāvṛtiḥ | 

tāṃ samāśritya sahaja śuddhyapahata sāmarthyatvena hyātmanaḥ 
kṣobhonmukhatvādvimūḍhatā tadvilayācca tat padābhirbhāvaḥ | 

taduktaṃ spaṃdakarikāsugurubhiḥ |

nijāśuddhyasamarthasya kartavyeṣubhilāṣiṇaḥ |
yadā kṣobhaḥ pralīyeta tadā spaṃdara saṃpadam ||

tadā syāt kṛtrimo dharmo jñatva kartṛtva lakṣaṇaḥ |
yatastadīpsitaṃ sarvaṃ jānāti ca karoti ca ||

karmākhyaṃ vidhāya karamiti | saṃhitāṃtara paridṛṣṭavidhinā yathoktaṃ 
rurusaṃhitāyāṃ |

sarvāṃ prakṣālya hastaṃ tu kṛtvā gaṃdhādyalaṃkṛtam |
nyasedbrahmaṇi śākhāsu paṃcapaṃcasvanukramāt ||

gaṃdhamaṃḍalakaṃ kṛtvā vāmāṃguṣṭhena madhyataḥ |
vinyaset tatra deveśaṃ vidyārājaṃ paraṃśivaṃ ||

pūjayeccārghapādyaistu gaṃdhadhūpapavitrakairiti |

athavā svataṃtravidhānā vinyasta saṃpūjitaśca śivabhaṭṭārako yatra taṃ 
kṛtvā ukta vaditi prāguktanayena sarvādharaśira iti śistrasaṃjñitaṃ 
kalaśadvayamīśānadiśi vinyasedityarthaḥ | maṃḍapasyetyādi | 
pūrvottaraiśānapaścimebhyaḥ anyatame na vasukeṣṭakeṣu madhyāt 
prāgāṭīśāṃtaṃ krameṇa śiva sadāśiva īśvara vidyāmāyākāla niyati 
puruṣaprakṛtyākhyāni navaiva tatvāni vinyastāni yasmin 
kārakāṇītyupayogadravyāṇi supratiṣṭhādīni ratnāni 
paṃcābhidhānānirvinyasteṣu paṃcasu pātreṣu pavitrādyairiti brahmabhirādi 
grahaṇādaṃgaiḥ kadācit

p. 52a) yaduktaṃ śrīmatpiṃgalāmate | 

tadvaktraiśca hṛdādyairveti bhrahmabhiśca sadyojātādi krameṇa go sūtraṃ 
gomayaṃ kṣīraṃ dadhisarpiḥ kuśodakāni kramādajādibhiḥ kuryāditi | 
sadgomayamityādi | sadgomayamitya patitaṃ bhūmau yat haimamupaskaramiti | 
sauvarṇaṃ gṛhopakaraṇabhāṃḍaprāyam sarvābharaṇajātaṃ ceti 
sauvarṇamevābharaṇavṛṃdaṃ prakṛtāvityādi | prakṛtitatvasthāne 
kuṃkumādikamiti | ādigrahaṇāt karpūraśabdena mṛda ityādi gahana iti 
māyāyāṃ narājanaṃnevadbhabhakakhyayā yatprasiddhaṃ na duṃbaretyādi na 
duṃbarādi vṛkṣasaṃbhavaṃ tvak saṃgraham kaṣāya saṃgrahaṃ 
harītakyāmalakakṣīravṛkṣaśakalaparipākotpāditaṃ gaṃdhāniti | 
pūrvoddiṣṭānmṛgamadādīnanyāṃśca svasvaratīn niyatāviti niyati 
tattvapradeśe tatoṣṭāvityādi | tadbāhyeṣṭa sudikṣu kalaśāṣṭakaṃ 
tadviśeṣaṇaṃ śveto malo gaṃdhagarbha iti | śvetacaṃdanavārigarbhaḥ 
amalogaṃgādi salilagarbhaḥ evaṃ yāvadetha vimiśra saṃlilagarbhaḥ te ca 
kṣārādayo garbhodākhya samudrāṃtāḥ aṣṭāvaṣṭasukhanāmabhiścaturthyaṃ 
tairiti | yā  asya nijāmūrtayaḥ yathā bhagavataḥ 
paramaśivasyātmamūrtirvidyāmūrtiḥ śaktimūrtiśceti tisraḥ tatrātmamūrti 
brahmabhiḥ 
vidyāmūrtirvidyāṃgairathavyākaraṇaprasthānenāṣṭābhirmātṛkāparvabhina-
vamenakūṭābhidhānena kṣakāreṇa pūjādi devasya śaktimūrttistu 
vāmādyābhiraṣṭābhirmanonmanīvarjaṃ vibhyādyāścāṣṭāveva raudrī 
varjaṃ tāsāmabhidhānāni | 

śrīmadrauravebhihitāni yaduktaṃ || 

vibhujñānakriye vāk ca vāgīśī jvālinī tathā |
vāmājyeṣṭhā ca raudrī ca paramanavaśaktayaḥ ||

ityanena umāpattyādestu kṣmāvadmādibhiśca śāstraproktābhiḥ | yaduktam || 


bhūmirāṣogniranilaṃkhamātmā caṃdrabhāskarau devadevasya kathitā 
mūrtayoṣṭau svamānata iti | eteṣāṃ yasyātmīyā 
mūrtayastannāmabhiścaturthyaṃte ste kalaśā ālabdhāḥ kāryyāḥ | etacca 
mūrti mūrtīśādi svarūpamagne pādadeśe bhānuḥ sthitvā murttinyāsaṃ 
guruttamaḥ | kuryyādityādinā sphuṭamabhidhāsyati iha tu 
prasaṃgātkiṃcidyvākṛtaṃ bahirnyaset teṣāṃ kalaśāna parānapi 
mahāpratimāsu bahujala snānā pekṣayā

p. 52b) maṃḍapasyetyādi kaṣāyavargeṇeti | tadanaṃtarameva | 
pūrvoditābhidhānavṛkṣasamudbhavena tvak kalkena | 

tathā ca śrīmatpiṃgalāmate ||

kaṣāyaiḥ kṣīravṛkṣotthaistvak kalakaistadanaṃtaramiti |

atha lakṣaṇoddhāraḥ |

vinyasyetyādi | lakṣmāvabhāsayedityanena pūjābhāgameva brahmarekhā 
cihnitaṃ navadhā bhojyaṃ tatraiva lakṣaṇopapatteḥ | 

śrīmannaṃdikeśvaramate tu || sphuṭametadyuktaṃ | pūjābhāgaṃ tridhābhājyeti 
| śrīmatkiraṇepi || 

ūrdhvabhāgaṃ tridhābhaṃktveti tribhāganavabhāgakaraṇātmaka evātrabhedaḥ 
| bhāgatrayetyādi | uparitanabhāgatrayādadholaṃvanamiti lakṣaṇātmaka rekhā 
dvayamavatāraṇīyaṃ tatrāpyuktaṃ lakṣaṇaṃ syāt tribhāgikamiti |

śrīmannaṃdikeśvamatepi || 

dvibhāgālakṣaṇaṃ bhavediti | lakṣaṇarekhayormadhyapramāṇamāha | 
liṃgāyāmetyādi | adhunāsama bhavediti | adhunā samagrasya liṃgasya 
yaśrāyāmo dairghyaṃ tatṣoḍaśabhāge kṛte sati bhāgaika tyāgād 
bhāgādvayamānena lakṣmadehasyeti | lakṣaṇā kṛte viṣkaṃbho 
vyavadhānātmakamaṃtaramityarthaḥ | itthaṃ sarvaliṃgasya 
caturviṃśatibhāgenārthāpatnyālakṣaṇa vaipulyaṃ atonyo viṣkaṃbha ūnodhiko 
vā bhavati | kiṃ tva sāvupadravo kṣudrasiddhinimittalakṣaṇarekhā 
sthaulyamānamāha | rekhetyādi | uttamottamaliṃgeṣṭayavapṛthulā tatpramāṇena 
gaṃbhīrā lakṣmarekhā anyonyeṣvityuttmamadhyamādiṣu kanyasakanyasāṃ teṣu 
trairāśikādgaṇanāprakārān parikalpayet | navaguṇitānāmaṣṭānāṃ 
yavānāṃ dvāsaptati 
bhāgasaṃkhyopalakṣitānāmaṣṭāṣṭabhāgāpahāratoṣṭāvevabhāgāḥ 
kanyasakanyasasyāyāṃti navabhāgonamekayavapramāṇamiti yāvat ||

tathācoktaṃ śrīmatkiraṇe ||

jyeṣṭhaliṃgasyāyā rekhā dviraṣṭāvayavā bhavet |
itareṣāṃ tu hrāsaḥ syādbhāgādbhāgaṃ navakramāt ||

tadvāmapratibhāgena bhavedyadvānyathā kuru yavāṣṭakaṃ | 

yaduktaṃ | tannavabhāgavibhājitam | 

ekaika hrāsato rekhā jyeṣṭhaliṃgakramāditi |

pakṣasūtrayorudbhavasthānamāha | bhāgatrayādityādi | navabhyo bhāgebhyo 
bhāgatrayādadhoye laṃbanarekhe sthite tepi punarbhāgatrayādadho yaṃ 
laṃbanarekhe sthite tepi punarbhāgatrayādadhaḥ pakṣasūtravinirgamaḥ 

p. 53a) śreṣṭholaṃvanarekhā vā nityarthaḥ | 

śrīmatpiṃgalāmatepi || 

laṃbasūtrārdhamānā tu pakṣasūtrāvatāraṇam |

iti | tasya ca sūtra sūtrasya yat kvacidūrdhvaṃ kvaciccādhaḥ arthavyapāśrayāt 
kāmanāvaśāt prathamaṃ pakṣasūtravinirgamaṃ sāmānyanābhidhāya 
punarvistaraṇeṇāha | 

pakṣetyādi || 

tasmin pakṣa sūtravyakti sthānātmake pūjābhāgādadhaḥ sthe tribhāge 
pakṣasūtre aṣṭavibhakte satyadhobhāgadvaya varjaṃ ṣaṇāṃ bhāgānāṃ 
pakṣasūtrotpādanapūrvaṃ parivartanam | 

taduktaṃ tatraiva || 

tadardhamaṣṭadhā bhaṃktvā ṣaḍbhramān pṛṣṭhato yutam |

iti | atraiva vikalpena lakṣaṇāṃtaraṃ navetyādi | tasmin pakṣasūtre navabhakte sati 
saptabhāgānāṃ parigrahaṇāt sakalakāmadaṃ lakṣaṇaṃ atraiva tṛtīyaḥ 
prakāraḥ bhāgetyādi | tribhirvibhājite tasminneva pakṣakṣetre 
bhāgadvanasārdhena vivarjitaṃ vā lakṣma ayamarthaḥ | tasmin pakṣakṣetre 
tribhājite adhobhāgārdhavarjaṃ sārdhabhāgadvayāt pakṣasūtrābhyāṃ 
vivartitaṃ lakṣma saṃtatimīpsatāṃ rātryakāmānāṃ ca | 

taduktaṃ tatraiva |

laṃghārdhaṃ guṇavat kṛtprabhramādbhāgadvayasya tu sārdhasyai tat smṛtaṃ 
bhogamokṣārthaṃ bhāvitātmanāmiti | punastatraiva 
caturbhedopalakṣitaścaturthaḥ prakāraḥ vikāretyādi | tasminneva 
pradeśe ṣoḍaśabhājite sati prāgvadadhobhāgadvayavarjaṃ tata evādhaḥ 
abhṛtyūrdhvaṃ krameṇa śarasaṃkhyaiḥ paṃcabhirbhāgaiḥ 
patrasūtradvayamubhābhyāṃ pārśvābhyāmavatāraṇīyaṃ | tathaiva 
bhāgadvayavarjaṃ navabhirbhāgenanyat | bhānubhiriti | dvādaśabhistadvadanyat | 
śakrairiti | caturdaśabhiścaturthamanyadbhedāṃtaram | aṃśakrameṇa veti | 
tiryyagrekhābhir ūrdhvarekhābhiśca tatkṣetraṃ vibhajya koṣṭhaka vyakteḥ 
pratikoṣṭhakaṃ karṇagatyanusāreṇa vā pakṣāviti | pakṣasūtre avatāraṇīye 
pṛṣṭha ityādi | tayordvayoḥ pakṣasūtrayo liṃgasya pṛṣṭhato yadbrahma 
tatparyyaṃtaṃ yāvat saṃgamaḥ kāryyaḥ sarvasādhāraṇaḥ iti | 
sarvaprakārāṇāṃ lakṣaṇānāmadhobhāgadvayavarjananyā yena 
pakṣasūtradvayaṃ yatnena pṛṣṭhaṃ brahmasūtrāṃtaraṃ nayet | 

ukta ca śrīmannaṃdikeśvaramate ||

saṃgamaḥ pakṣasūtrāṇāṃ dvibhātpṛṣṭato bhavet |
p. 53b) brahmasūtrāgamaṃ sthānaṃ kāryyaṃ yatnādvipaścite ||

bhogakāmānāmanyadapi lakṣaṇāṃtaram | ṣaṣṭetyādi adhaḥ | 
abhṛtyūrdhvagaṇanayāyaḥ ṣaṣṭhastasmiṃllakṣaṇasya mūrdhanīti yāvat | tatra 
yava mukhākṛti vā tallakṣmabhāgasiddhamiti | 
ṣṣṭhabhāgāṃtāt paṃcamabhāgāṃtikaṃ yāvat pārśvahrāsa vidhinetyarthaḥ 
| tatraivetyādi | tasmin pradeśe ata ūrdhvaṃ ca tīkṣṇāśraṃ 
yavākārānukāreṇa tacca tathā bhūtaṃ bhuktinimittaṃ kriyate 
pakṣasūtravarjaṃ prathamaṃ pakṣasūtrayuktaṃ yaduktaṃ tanmukti nimittaṃ 
tiryyagityādi | staṃbhādi nimittaṃ yat kriyate tat saptamabhāge 
tiryyagititiraścīnaṃ sthitvetyānatayavākāre darśitaḥ tathā saṃsthānena 
hastinetraṃ saptamabhāge lakṣaṇapṛṣṭe pārśvadvayāvaṣṭaṃbhena 
kāryyamityarthaḥ | tasyetyādi | 

tasya gajākhyasya tu tathā rūpasyaikaivarekhā adho bhavati | brahmasūtranyāyena 
laṃbasūtrāṃtare pakṣasūtre ca bhavatastasya rekhā bhavatyeketi | śrutyā 
praguṇeti | suspaṣṭā | harivāriteti viṣṇubhāgāvadhinatvadhovasthitabhāgāṃtaṃ 
yāvadityuktaṃ bhavati | lokapālaliṃgānāṃ sāmānyena 
pakṣasūtravinirgamamāha | tathā bhāgetyādi | anyeṣāṃ yatpakṣasūtraṃ 
kṣetraṃ tadeva pūrvobhāgastatratribhāga diśāmadhyabhāge tatsūtra vinargama 
iti yāvat | tadaidretyādi | taduktarūpalakṣaṇamiṃdrapūjite liṃge 
vajrasaṃbaṃdhinā saṃsthānena tatsaṃsthānacyutpattyanabhidhānācchabdenā 
vedayati | tīkṣaṇāgraṃ tasyaiva śirovartanāvatkṛśaṃ ca | madhyadeśāt 
kiṃcidutkaritavyaṃ | śaktyetyādi | śaktisaṃsthaliṃgaṃ saṃsthatvādapi 
lakṣaṇaṃ śaktyāhvam | adhaviṣkaṃbhaścyutamiti | lakṣaṇa 
viṣkaṃbhordhādubhaya pārśvaviṣayecyuriti hrāso yasyāta evonnatamastakaṃ 
tadbhavati | yāmyetyādi ka pūjite vāruṇe pāśasyāgraṃ śirastadābhaṃ tasyāpi 
śira ityarthaḥ naiśā caretyādi nainṛte asi jihvā

p. 54a) khaḍgaprāṃtaśikhā sā agne yasya tat | sāmānyeṣvityādi 
lokapālaliṃgebhyo yāni nyāni tāni sāmānyāni bhokṣanimittaṃ teṣu yathā 
chatrādi bhedena śirovartanā kṛtā | tenaivākāreṇa lakṣitaṃ 
lakṣaṇamapītyuktaṃ bhavati | naitadityādi | na lauhepi cale iti | sthira lauhe 
kartavyamityarthaḥ | na bāṇaliṃga iti | svoliṃgātmaka ākāra eva 
bāṇaliṃgarohanadīprasravaṇodbhavānāṃ lakṣaṇameto nityasannihitatvena 
lakṣaṇoddhārā pekṣāpurastādapi vakṣayati |

bāṇaliṃgaṃ purāsiddhaiḥ saṃskṛtaṃ nityasannidhi | 

iti | roha iti svayaṃ vyaktenadīprasravaṇodbhava iti na paraṃ 
narmadāpravāhādudbhavo yasya tasmin yāvadanyatopi kutaścinnadīpravāhāt | 
ratnaliṃgānāṃ bhāsvaraṃ teja eva taddheturityuktaṃ bhavati | dṛgunmīlanamiti | 
netravikāsaḥ lakṣaṇamāhātmyamāha | lakṣmetyādi | jñānakriyātmakaṃ yat 
pārameśaṃ dhāmatejastallakṣmarūpatvenāta eva tena vinā liṃgeṣu kadācit 
sānnidhyaṃ tadeva viśeṣayati | mānonmānāditetyādi | mānādi rahite liṃge 
yadyuditaṃ yathā pratipāditaṃ lalma asti tatratrāvaśyameva devatā 
sannidhānamāyāti | pūryyetyādi | mṛtyujitā | etena rakṣoghnāḥ siddhārthāḥ 
nairājanaṃ prāguktameva api ca śītalakamityaparā yasya prasiddhiḥ yatra 
piṣṭakṛtaḥ sarpistathā dīpadūrvākṣatakāṃcika piṃḍādi rucyate sumanaḥ 
śabdena yāni kāni citpuṣpāṇi ratnakaraṃbakamiti muktāmaṇi 
ratnakanakaprāyaṃdhanaṃ | tato vedyāmiti | vedimadhye 
vālukāracitasthālikāyāṃ kuśaṃ yukte prastaraṇe svāpārśvaṃ śayyāṃ 
parikalpayet |

yaduktaṃ śrīmatkiraṇe ||

vālukāpūritaṃ pīṭhe tanmadhyestaraṇaṃ kuśaiḥ |

prākśiraḥ svāpayelliṃgamiti | āsanamaṃtraiḥ svairiti | āsanamaṃtrāḥ svaka 
svakasaṃhitādi paridṛṣṭāḥ ṣaṭ tatra tāvaddharmādīnāṃ catvāraḥ anaṃtasya 
pārameśvaryyā adhiṣṭātṛ śakteśca dvāvibhitaiḥ

p. 54b) samudāyata eveti | praṇavenaivetyarthaḥ guṇādhikā iti | mṛṇmayasya yā 
anyāguṇādhikā tena kṛṣṇacihna varjitaṃ svākṛti cānveṣyaṃ | yaduktaṃ | 

yatrākṛtistatra guṇāvasaṃtīti | śatālabdhamiti | śatāni maṃtritaṃ śiraḥ samīpe 
nidrākalaśaṃ tamasinetyastreṇa nyaset | upādhānaṃ śirodhāraṇaṃ | 
pidhānakamiti | tasyā evasthālyāmugasthaganaṃ śilāmiti bheṣabhājanaṃ 
pāṣāṇātmakaṃ | pātramiti | bhojanakṛte tadādhāraḥ | gṛhopaskaraṇāni yāni 
ceti sthālyādīnyuktāni yāni cāpyanuktānyapītyarthaḥ | puṣyapratisarānīti | 
achādanapaṭasyoparipūrvoktanayena brahmādibhāgapradarśakān 
puṣpasragdāmādīn bhūtirbhasmaprakārāniti svāpasthāne sarvaṃ yathoktaṃ 
vinivedyatāṃ paścāt parikhānyāyena parikalpayet lokeśānastrasaṃyuktāniti | 
atra kriyāṃtarā śravaṇāt parikalpayedityeva kriyā śivājñā pratibodhitāniti | 
śivasaṃbaṃdhi yadājñāpadaṃ tena bodhitānevaṃ 
bhavaṃtastiṣṭaṃttvityājñāpadam | pādadeśetyādi | sagaditaḥ pūrvamityādi | 
kuṃbhapratiṣṭhāvidhi samaye kṣmā vahni yajamānārka jalāniletpādinā sa 
mūrtinyāso gaditaḥ punariha prasaṃgāt kathyaṃte bhogina ityete 
kṣmāvahnyādyāḥ svaka svakeśa sahitā mūrtayo bhogārthinaḥ pratiṣṭhāyāṃ | 

anyacca |

bhogina evānaṃtādayo maṃtranāyakāḥ śuddhe mārga iti māyordhvaṃ | 
sadāśivatattvāvadhibhogakāmānāṃ yā pratiṣṭhā tatrānaṃtādayo 
yavāṃguṣṭhapratiṣṭhāyāmanyevetyasitāṃgādayo bhairavākhyā 
maṃtreśvarā eva | 

yathoktaṃ śrīmatpiṃgalāmate | 

bhairavān kṣudrakarmaṇi | asitāṃgo ruruścaṃḍaḥ krodha unmuttakastathā 
kapālī bhīṣaṇaścaiva saṃhāro bhairaveśvarā iti | bhairavāśca te īśvarāśca 
maṃtrāṇāmapītyarthaḥ | kvacillokabhṛto pibeti | tatraiva śuddhā 
śuddhādhvarokvāpi stokeśā mūrtīśā iti | anye tu śuddhāśuddhādhvara iti | 
sitāsitapratiṣṭhāyāṃ śaivavedamaṃtravihitāyāmiti vyākurvate | tadayuktaṃ 

p. 55a) sarvasyāḥ pratiṣṭhāyāstathārūpatvāt ||


dhāriketyādi || yoṣārcā sthāpanā iti | strīpratimā pratiṣṭhāyāṃ 
dhārikādīptimatyādyā aṣṭaumūrttiśaktaya eva nṛttamūrtīśvarāḥ | 
paṃcetyādi | bhogakāmasya sadāśiva pratiṣṭhāyāṃ kṣmādyā 
ākāśaparyyaṃtāḥ paṃcamūrtayormūrtīśāśca brahmaviṣṇvādaya 
ādiśabdādgadreśvara sadāśivāṃtāḥ paṃcamumukṣostu tatpratiṣṭhāyāṃ 
nivṛtti pratiṣṭhāvidyāśāṃtāśāṃtyatītākhyāḥ paṃcamūrttayo yathā 
saṃkhyaṃ sadyojātākhyāḥ paṃcamūrtīśāḥ hadāha | sadyojātādi devata iti 
anye tu paṃcamūrtyātmake nyāsa iti maṃgalaprāsādā ityāhuḥ | anyacca 
mumukṣoreva strīpratimā pratiṣṭhāyāṃ vāmājyeṣṭhākriyājñānī icchā 
ityākhyāyāsāṃtāḥ paṃca īśvarā iti mūrtaśakta eva kṣudrakarmanimittaṃ 
yānugrā arcāḥ kālasaṃkarṣiṇyādyāstāsu mahāmohādyāḥ paṃca yāvat | 
trikhaṃḍādanuvarmeti | triprakāro maṃtramārga tasmāttrikhaṃḍadanuvartmano 
maṃtramaṃtramaheśvarātmakaṃ svevākalpeyāḥ saṃsiddhā ata evoktaṃ 
cānaṃtādayaḥ śuddhe mārge maṃḍalinopi vā | musukṣurvā nivṛttyādyāḥ 
sadyojātādi devatā ityādinā itthamanurūpatayāseśvarā aṣṭāvuktanayena 
mūrtayothavā paṃcavinyasyāstripadaspṛśa iti brahmabhāgādiṣu triṣvapi padeṣu 
yugapadeva na tu piṃgalāmata iva mūrtitacchaktirmūtīśānāṃ krameṇa 
brahmabhāgāpiko nyāsaḥ sādhāreṇeti praṇavena prāguktayopatyāttasyāpi 
sādhāraṇattvāt | 

yaduktaṃ tatraiva ||

mūrtimaṃtrāstathānyevā ekovāthākṣarovyaya iti tadvyāpakaṃ maheśānamiti  
| nirddiṣṭānekaprakāra mūtivargebhyonyatamavargādyā vinyastā 
sāṃdvyāpakaṃ maheśānamityata evatābhyo mahāṃścaiśānaśca 
sarvatomukhaśaktikamiti | svasvādhvavyāpyā pekṣayā vyāpyasyārtha jātasya 
vāṃcchakti samūhastvena protaṃ tadaṃtarātmatvena prakāśamānaṃ ata eva ca 
sarvākāraṃ tuṣṭyādhiṣṭheyasya ya ākāraḥ sa sarvastasyātmani tam | 
śrasaṃbhinnamiti kāraṇagatyā krameṇordhvaṃ dvādaśāṃtaṃ 
yāvannādoccāra pūrvam punaḥ ||

p. 55b) śaktyaṃtarapraveśāditi yāvat bhinnaṃ vā svāṇuneti 
svamaṃtreṇākṣarasamūhātmakena bhinnamiti samastadvyastatāṃ prāptaṃ vā 
nyaset | nāḍīsaṃdhānamiti | teṣāṃ digvinyastānāṃ 
mūrtīśānāmanvaṃtaratvenabhinnacitāṃ pratiṣṭheya 
nāḍyāṃtannāḍiyojanātmakaṃ yena ekanāḍi protaṃ samastamūrtimūrtīśa 
jātamavabhāsayet | abhinnacitāṃ tu śivātmabrahmaṇāṃ 
mūrtīśatvenātravibhāgena vinyastānāṃ punarathavayavinoyānāḍī 
tasyāmuktaprakāreṇa saṃyojanameva | abhinnacinmūrtipānāṃ | japanimittaṃ 
digvibhāgāvinyāsādinaitadeva prakaṭayati | prācitatpuruṣamityādināṃ 
viṣṇvaṃbiketi aṃbikāpadamatra samastānāṃ strīpratimānāmupalakṣaṇaṃ 
sahasrāṃśuḥ sūryyaḥ sarvāsvityādi kadācit pratyekaṃ mūrtidharebhayaḥ 
pratyekaṃ diśyathavā sarve samūhenāvasthitāḥ pratidiśamityarthaḥ | śiva 
ekādasiketi | śivatadaṃgabrahmabhedena netrasyāṃgatvepi saṃkhyātrirekānna 
sarvasaṃhitāṃ sutaduddhāro dṛśyate | tadastadanupādānaṃ nāvyāpteḥ yatrāpi 
kvacidṛśyate | tatra tasya pṛthagviniyogaḥ tathā sārdhaśatatraye śrīmatkālottare 
hṛdādivinyāsādanaṃtaramāha netraṃ dattvā tadā bāhyo devadevaḥ sadāśiva 
iti vidhipoṣaṇāditi śāstravihitaṃ yadvidhānameva vidhiḥ 
pūjāhomajapātmakastatpoṣaṇāddheto mūrtīśānāṃ sānnidhyaṃ bhavatyeva 
tathetyādi | brahmaśabdena kāraṇaṃ vāktattvaṃ tasya 
parāparasūkṣmasthūlacatuṣṭayavibhāgātmakāvasthānavidaḥ paṃḍitā eva | 

tathā ca śrutiḥ | 

catvārivāk parimitā padāni tāni vidurbrāhmaṇāye maṇīṣiṇa iti | vedo naiṣṭika 
iti vedārthānuṣṭhānaparāḥ na punaradhigata śaivārthatvenānapekṣita 
vedācārāḥ paṭhaṃto devatāliṃgānmaṃtrāniti devatāliṃgaṃ cihnaṃ 
vaśyatvena yeṣāṃ maṃtrāṇāṃ tān paṭhaṃto natvaudāsīnyamāśritāḥ 
saṃskṛtāḥ śivaśaṃbarairiti | śaivamaṃtraiḥ kṛtadevanyāsādikāḥ 
bahirbārstrā iti | yāgasthānādbāhyestāvakānaṇūniti

p. 56a) stotramaṃtrāniti | vidhivīryyaprarocanāditi | vidhinā 
śāstrīyakramānuṣṭhānena śaktyutejanato vighnaugha vināśāya paryyāptā 
bhavaṃtītyadhyāhāraḥ mūrtisvarūpamāha | naiṣṭikā ityādi | naiṣṭikā 
bhautikāśca mūrtipāḥ kāryyāḥ naiṣṭhikānāṃ lakṣaṇaṃ jatiliprāṃgāḥ 
bhautikāstu tadvarjitāḥ | eteṣāmeva prayojanāṃtaram | svamūrtītyādi | 
svasyāmūrteryadrūpaṃ trinetracaturbhujādyātmakaṃ sāmarthye ca 
dṛkkriyātmakaṃ vyāptiśca tattvabhuvanākhye dhvani tathā saṃdhānaṃ 
nāḍīnāmeva yatprāguktameteṣu | svamūrttirūpādiṣu viṣaye viniyogaḥ 
ekāgratā yeṣāṃ te tadarthaṃ sāvadhānā ityarthaḥ | sarvasaṃdhānayogakṛditi | 
ekaikāṃ mūrttivyaktattvenoktānāmeteṣāṃ samastatva yogasaṃdhānakārī 
daiśikaśreṣṭhaḥ liṃgetyādi | vedīpīṭhikaivat kriyākhyā pīṭhavigraheti | 
pūrvoktasyātha kriyātmakaṃ pīṭhamityevamāderanuvādaḥ raṃdhre garbhe 
bhagākāreṇotkīrṇaṃ lakṣaṇaṃ yasyā nirodhayediti | liṃgavattadvāmabhāge 
pṛthak prastaraṇe prasvāpayet brahmaśilālakṣaṇaṃ gabhetyādi | 
prāsādagarbhasya yaścaturthāṃśastanmānenetyarthaḥ | 

śrīmatkiraṇepi ||

koṇātkoṇā ca taṃ sūtraṃ garbhamānasya yadbhavediti | śrīmaddivyāmate tu 
hastamātrasya vistārādyvaṃgulādhikā tadanyeṣāṃ tu liṃgānāṃ 
krameṇaikāṃgulādhiketi | viśeṣaviśvādhārāmiti | vakṣyamāṇadīptiśaktyādi 
bhirviśvādhārakaiḥ śaktyaṃtarairnicitāṃ agne tu vakṣyatyādhāradharmiṇīmiti 
| liṃgamūle niveśayediti svāpāyaiva pṛthak śayyāstaraṇe pīṭhikāvat 
samastamūrti mūrtīśeti mūrtimūrtīśa vinyāśādyaṃ tasyā api kartavyaṃ 
tattvātmakaṃ ca yat skaṃdhatraya marmavidyā śivasaṃjñitaṃ tadanvitāṃ tathā 
navagartāḥ ratnādi vinyāsasthanāni yasyāstāṃ tathā bhūtāṃ nyaset | 
kliptāmiti caṃdanādināvilepanena cārcitāṃ samāvṛtāmiti | sadvastrādibhiḥ 
svamaṃtrairityādi | ye yatra vācyavācakayogena vyavasthitāḥ taiḥ ata 
evācāryyaviśeṣaṇaṃ vidhiśāstraviditi vidhiḥ śāstrokraṃ yadvidhānaṃ 
śāstraṃ ca maṃtraprayogāditi | te ubhe yo jānāti sa evaiteṣāṃ svairmaṃtraiḥ
 
p. 56b) pūjanaṃ nirvatayati | ratnādi vinyāsasthānāni yasyāstāṃ ratnādi 
hematanmūla iti vacanamuddeśārthametasyāgre viniyogaḥ | rocanāya ruceriti | 
dīpti saṃdhukṣaṇāya tataḥ prāgvadityādi | prāgvaditi | 
kuṃbhapratiṣṭhāyāmivanyastāsaneṣu tanmaṃtrā nityādi ācāryyo 
madhyāṃśena samaṃdigaṃśeṣu sthaṃḍilādyadhikaraṇa evāsana vinyāsa 
pūrvaṃ pūjāṃ karoti | tenaiva krameṇāgnau maṃtropasthānādiko homo 
navadhaivāṣṭabhirmurtidharaiḥ sahita ācaret vyaktaprākāmyayogavaditi | vyaktaṃ 
prakaṭaṃ yatprākāmyaṃ vyāpakatvaṃ tasya yogastādātmyenāvasthānaṃ 
tatrābhijña ityarthaḥ | etaduktaṃ bhavati | mūrtipāḥ svavyāptyā homaṃ 
kurvaṃti daiśikaḥ sarvavyāptyeti | prāgapyetaduktaṃ | 
sarvasaṃdhānayogakṛddaiśikottama ityatra maṃtrasaṃpāta saṃskṛtāniti 
ghṛtahomena svetyagnauheti sruvamukhena viṃduvinyāsātmakasaṃskāraḥ kṛto 
yeṣāṃ śāṃtamityanabhivyaktatvenāṃtarbhūta sannidhānaśakti | yadāha |

tadvārisānnidhyakaraṇamiti | ātmādi tattvatrayavyāptimāha | māyetyāi |

māyātattvāvadhirātmatattvavyāptiḥ sadāśivatattvāvadhirvidyātattvavyāptiḥ 
śivatattvāvadhistu śivatattvasyeti | liṃgaviṣayametat pīṭhaviṣayaṃ tu 
vakṣyamāṇopapattyā tathā pīṭhaṃ kriyāvyāptyevamātmikā bhagavataḥ 
parigrahavartinīyā kriyāśaktistadadhaḥ śivavyāptirityūhyaṃ 
brahmaśilāyāstvādhāradharmiṇīmityādhikādvakṣyamānavākyādanaṃta 
mūrtitvaṃ bhagavadadhiṣṭātṛśaktisamadhiṣṭhitāyā yatastasyā 
viśvādhāraṇakṣamatvaṃ tena tadrūpikāyāstasyāḥ śuddhavidyāvadhireva 
tattvatrayasya vyāptirbhāvyā itthaṃ tāḥ sarvāvyāptīḥ saṃśodhyānukrameṇa 
tataḥ sarve saṃbhūya yathā svaṃ maṃtrājjapeṣuḥ darbhaspṛśa iti darbhāgreṇa 
taṃ taṃ bhāgaṃ spṛśaṃ tacca japeyurityarthaḥ | taṃ taṃ bhāgamanena 
śuddhaṃ saṃtaṃseśvarapityātmatattveśvaro brahmā vidyātattveśvaro 
viṣṇurviṣṇvadhiṣṭādhikā pāramairīśaktiḥ śivatattve rudrādhiṣṭhāpi keti 
jñeyaṃ | īthaṃ seśvaraṃ yathā svamīśvareṇa sahitaṃ paratratamupasthāpyeti 
ātmatattvādanaṃtaraṃ parasmin paratra vidyātattve tadātmatattvamupasthāpyate 
yojayitvā

p. 57a) sarva eva mūrdhidharāḥ tadanaṃtaraṃ tenaiva vidhānenāpare 
śodhayeyuḥ yāvacchiva tattvaṃ itthaṃ tattvatrayayogaḥ mūlāṇi?datyādi | 
śāṃti kuṃbhādastramaṃtreṇakaraṇabhūtenātha vā mūlamaṃtreṇa 
prokṣaṇātmakaṃ karmaprāyaścittārthaṃ yo vidhistatparyyaṃte 
japahomātmakaṃ karmagurūttamaistathaivokaṃ homasamaśca japa eva kāryyaḥ 
tathetyādi | pīṭhasyātmatattvādi bhāgatrayaṃ tatheti | liṃgavansaṃśodhyaṃ 
śilāṃ tatheti | tenaiva saṃskāreṇa brahmaśilāmapi | tathā ca śrīmanmṛgeṃdre 
liṃge ya uktaḥ saṃskāraḥ sopi kāryyastayorapīti | ādhāradharmiṇīmiti | 
pūrvoktānuvādaḥ adhvano mūrtīnāṃ yaḥ saṃdohaḥ sāmarthyaṃ 
tallakṣaṇaṃ etaduktaṃ bhavati | parameśvarasya samastādhva 
mūrtivyāpakalakṣaṇāṃ śaktimeva | tadevāaha | ichetyādi | tattvadarśinaḥ 
paramārtha vido ye bhagavata evechājñānakriyāśakti trayarūpāṃ kathayaṃti | 
ātmādi saṃjñayā yasyā iti yasyāśca kriyāśakyātmakośaḥ 
ātmatattvamityucyate jñānaśakyātmakaṃ vidyātattvaṃ | icchāśaktyakaṃ 
śivatatvaṃ etacca pīṭhikāyāmapi draṣṭavyaṃ śuddhetyādi | liṃgapīṭhikā 
brahmaśilātmake tritayesmiṃcchuddhe sati tadātmakasya vidheḥ pūraṇanimittaṃ 
homaḥ kartavyaḥ kathamupaviṣṭairitīhanoktattvātmavidhiḥ 
saṃhitāṃtarādapekṣyaḥ yatastuduktaṃ | śrīmatpratiṣṭhāpārameśvare | 

pūrvasthitegnikuṃḍe tu āgneye dakṣiṇe tathā |
udaṅmukhaistu hotavyamācāryyairmūrtidhārakaiḥ ||

nainṛte vāruṇe kuṃḍe vāyavyuttara īśage |
pūrvamukhaistu hotavyamācāryyairmūrti dhārakaiḥ ||

madhyame cāgnikuṃḍe tu yāgamaṃḍapasaṃkṣiteḥ |
udaṅmukhena kartavyaṃ homaṃ tu guruṇā sadeti ||

kena maṃtreṇa bhūrbhuvaḥ padairiti | etaiḥ padairvyastaiḥ pṛthak pṛthak athavā 
śaktyanusāreṇa samastairapi vyāhṛti prayogeṇetyarthaḥ | tata ityādi | 

śrotrābhyāṃsa iti karṇanikaṭe manovṛttyeti jñānaśaktyā | yaduktaṃ |

śrīmatpimgalāmate ||

dakṣiṇaśraveṇe tvidaṃ nirvartitavidhānaṃ ca jñānaśaktyā samarpayediti | 
niruddhyeti | tatkarma śivasamarpitaṃ kṛtvā svabhāsvaramiti | pāśupatāstraṃ 
tasyaivāti bhāsvaram ||

tena ca hūṃ phaḍaṃtena prāsādagarbhādvighnānutsādayet | karṇetyādi | 
svayaṃbhuvo brahmaṇaḥ sthānaṃ madhyamaṃ tatkarṇasaṃpātātkoṇa 
sūtradānāt niścitya jñātvā dvāḥ śabdena dvāram | tasya ṣaḍviṃśatyadhika 
śatabhāgena tadbrahmasthānaṃ 

p. 57b) parityajyottarasyāṃdiśi kiṃcinnātvā brahmaśilāṃ nyasedityarthaḥ | 
vinyāsasamaye ca maṃtraprayogāpāha | praṇavamityādi | oṃ namo vyāpini sthire 
acale dhruve hrīṃ laṃ hrīṃ svāhā | varṇa 18 || 

ityetenāṣṭākṣaramaṃtreṇa sthairyyaṃ sarvagataṃ smaranniti | 
parameśvaraśaktyadhiṣṭhānātmakaṃ | vartmākhilaṃ tadārūḍhamiti | 
pratiṣṭheya liṃgapīṭhātmakaṃ sāvaṣṭaṃbhaṃ nirodhyatāmiti | 
jñānaśaktyāvalokya | evaṃ bhagavataḥ paramāśaktirasi | tadājñayā ceha 
sthīyatāmiti | anenaiva krameṇa | taduktaṃ |

pratiṣṭhāsamuccaye | 

tato vijñāpayed devīmācāryyaḥ pūjitāṃsatīm |
tvameva paramāśaktistvamevāsanadhārikā ||

śivājñayā devitvayā sthātavyamiva sarvadeti nirodhya ca 
vakṣyamāṇābhidhānāni ratnādīni vinyased vajramiti | herakaṃ arkeṣṭaḥ 
sūryyakāṃtaḥ ati nīlaṃ mahānīlaṃ puṣpakaḥ puṣparāgaḥ abjarāgaḥ 
padmarāgaḥ dīptiśaktiḥ samastadīptyadhiṣṭhāyikāyā pārameśvarī śaktiḥ 
hemasuvarṇamuktameva | aruṇaṃ tāmraśrayaśvīmaram vaṅkāa hūṃ ca 
phuttāraṃ rupyaṃ ārākhyaṃrīti | dhvaniḥ kāṃsyaṃ patragaḥ sīsaḥ | teṣāṃ 
hemādīnāṃ abhidhānāni prākśāsanā liṃgavidhānasamaye pratipāditāni 
tatpunarihānubhāṣaṇaṃ tadapyatetā prasiddhābhidhānānāmavismaraṇāya na 
tu punaruktatvādati vyāptirbhāvyā prākta iti | pratyaṣṭakamaṣṭā sudikṣu 
pratyekaṃ yadgarbhaṃ kṣiptaṃ tānyeva samastāni madhyagarta ityeva kāreṇa 
bhinnakrameṇa vyākhyeyaḥ dehaśaktimiti | dehātmakaṃ sāmarthyaṃ śileti 
manaḥ śilākvacicca śilāṃ janākhyayā saivaṃ kākṣetikāsīsaṃtāpyeti 
hemamākṣīkaṃ sūtākhyaṃ pārataṃ agnigairijaṃ suvarṇagairikaṃ 
dhātūnityetānvijānīyātsagaṃdheti | gaṃdhapāṣāṇābhidhānena yu tu  
viśeṣeṇa saha bhṛṃgobhrakākhyaḥ smṛtivīryyātmakāniti | 
smṛtervīryyamanusaṃdhānātmikāyā śaktistatkarāṇākān tatheti | 
pūrvakrameṇetyarthaḥ | 

acyutakrāṃtā viṣṇukrakrāṃtā caṃdanaṃśoṇamiti | raktacaṃdanaṃ 
śāṃtavāramiti | sitacaṃdanam | śaṃkhikā śaṃkhapuṣpikā | ārogyaśakti

p. 58a) saṃdhyāyetyārogitā hetoḥ śaktiradhiṣṭheyā etā 
ityanusaṃdhāyetyarthaḥ | brīhīśabdena dhānyaṃ aṃtarekhilāniti | 
pūrvoktānuvādaḥ tṛptyātmakānetāniti | āpyāyanaśaktyadhiṣṭheyān ata eva 
viśvadhāraṇā anekaśaktyadhiṣṭhānādviśvādhārāmeva | yaduktaṃ | 
viśvādhārāmabhidhyāyeti | etānivalokeśa vācakairmaṃtraiḥ pūrvapratipāditai 
nyaset | divyāmate tu | praṇavena hṛnmaṃtreṇa vāpīti viśeṣaḥ | yaduktaṃ | yasya 
yo vihito maṃtro ratnādīnā niveśane nyaset tat tena maṃtreṇa athavā praṇavena 
tu svadigīśena maṃtreṇa hṛdaye nātha vā gururiti | madhyagarbhe tu haimaṃ 
kūrmaṃ tathā pṛthvīmiti | sauvarṇaṃ kūrmaṃ tatheti | sauvarṇeva pṛthvī devīti 
tadviśeṣaṇamiva vyavahita padena vṛsau vṛṣabhaḥ sauvarṇameva | 
śrīmanmṛgedrepi || 

hemakūrmamahīvṛṣā ityatra hemaśabdastrayāṇāmapi viśeṣakaḥ 
śrīmannaṃdikeśvaramate tu kūrmaṃ tāmreṇa kārayet | pṛthivī rājatā kāryyā 
vṛṣaṃ vai kāṃcanātmakamiti bhedāḥ lakṣaṇāśaṃkhapuṣpikaiva 
tatsahitāsahadevābhidhānā oṣadhiḥ anaṃtamanunā cetyanaṃta 
vācakamaṃtreṇai tanmadhye nyaset | ratnādīnāmeteṣāmalābhe vaikalpiko vidhiḥ 
| vajramityādi | lohānāmalābhe agnidaivatamiti | mṛgam varā ekā evauṣaḍhiḥ 
saha devākhyā śivaśāstre etāni ca sarvagarteṣṭha nyāsaṃ bhave iti | yaduktaṃ | 

śrīmatkiraṇe ||

nyasedvajraṃ yavān hema sahāṃcāsaṃbhavo yadi |

yaduktaṃ | śrīmatkiraṇe || 

nyasedvajraṃ yavān hema sahāṃcāsaṃbhavo yadi | 

tato rasottamaṃ pārataṃ pūrvoktasyaiva vidhānāya vījāni ca saptānīti | uktaṃ 
yadvidhānāṃtaraṃ tasmādṛte samastabījāni ca svalpāni tāni bījagāḍha 
doṣaparihārāyetyarthaḥ | yaduktaṃ tatraivaḥ || 

bījagāḍhaṃ na kartavyaṃ gāḍhe doṣo mahān bhavet |

śvabhraṃ kṛtvā payavṛttamiti | liṃgasya brahmabhāgamānena brahmaśilāyāṃ 
navakhātopalakṣitaṃ khyātaṃ śubhramucyate | uktaṃ ca pratiṣṭhā samuccaye | 

brahmabhāgaviśeṣasya pramāṇena gabhīrakam |
khyātaṃ madhye tathānyāni navakhātāni kārayediti ||

varmaṇāstreṇa saṃrakṣyeti | varmāstrābhyāṃ saṃrakṣya dik patibhyo baliṃ 
kṣipet kṛta

p. 58b) nyāsa iti | balipakṣye pādanaṃtaraṃ karanyāsādi kṛtvāstramaṃtreṇa 
śatasaṃkhyaṃ homaṃ kuryyāt | etatprayojanamāha | śilāsūtracyuti chidra 
niṣedhāyeti brahmaśilāyāḥ sūtracyuti toya chidraṃ 
vighnaprabhavāvakāśastannivāraṇāyāsinetya vā śivabhaṭṭārakeṇaiva homaḥ 
astreṇa vāstupate brahmaṇo homaṃ kṛtvā tadanaṃtaraṃ gururvakṣyamāṇakaṃ 
karmārabheta muhūrte sadguṇa iti | muhūrtaḥ paṃacadaśāṃśo divasasya 
rātreśca tena śivādayastriśanmuhūrtāḥ ahorātramadhye bhavaṃti 
śivabhujagamitrapitṛvasujalaviśvaviriṃca paṃkajaprabhavāḥ iṃdrāgnīṃ 
iniśācara varuṇārpamayona paścāhni bhadrājāhi budhnāḥ 
pūṣādasrāṃtakāgnidhātāraḥ idvaṃditi guruhariravitvaṣṭānilasaṃjñakāḥ 
kṣaṇāḥ rātrau ahraḥ paṃcadaśāṃśo rātreścaivaṃ muhūrta iti saṃjñe tu ete 
tu yajurvedānuvāka paṭhita nakṣatra devatā saṃjñayaiva nibaddhāḥ agnirdevatā 
kṛtrikānakṣatramityādikayāṃ teṣāṃ madhyāyaḥ saṃguṇaḥ kiṃ ca 
yajamānānukūleṃdāviti | ānukūlamiṃdoryathā tatpūrvaṃ pratipāditaṃ 
tathā saṃtāratvaṃ nirupadrave ceṃdāviti prakṛtaṃ iṃdrorupagrahaḥ 
pāpagrahayogaḥ tadrahitaṃ dhruvamārdaveti | dhruvamārdava 
nakṣatrasvarūpātmake bhogamokṣa pratiṣṭhāviṣayametat uccāṭana karmaṇi 
caturātmake viprakāryya nimittaṃ kṣiprātmake sthire piveti dhruvaviṣaya evaiṣu 
paryyāyaḥ ugrakarmanimittaṃ maghāyukte dāruṇanimittaṃ 
tvādrāmūlayoranyaṃtareṇa saṃyukta iti yāvat svakāmānugate pibeti 
prāgyathoktaṃ dāruṇocarakṣipradhruvasādhāraṇātmake 
tadātmakārthasaṃsiddhye iti nudaṅmārgasthite sūryya iti 
bhogādyabhilāṣaviṣaya eva niyamaḥ tanumumukṣuviṣayo yatastasya sarvadā 
saukāryyā | uktaṃ ca pratiṣṭhā samuccaye |

yatra vā tatra vā kālai pratiṣṭhā kriyate vibhoḥ |
muktaye niyamo nāsti siddhyai tu sanigadyate | 

iti | siddhyarthinastūttarāyaṇaṃ vinānyadā | yaduktaṃ tatraiva | 

uttare hyavane liṃgaṃ sthāpitaṃ pūjyate sadā |
subhikṣaṃ kṣemamārogyaṃ dehināṃ kunate sadeti ||

nirutyāta iti | ulkābhūkaṃpa digdāhādi varjite | balīyasīti 

p. 59a) balīyastvaṃ rāśeryathā bhavati | tadapi pūrvaṃ pratipāditamadhipayuto 
dṛṣṭo vetyādinā bhaumādiṣu suhṛtsvarkṣa trikoṇocca sthiteṣviti | 
muhūrtaviśeṣaṇamidaṃ muhūrtasya bhaumādayaḥ pāpāḥ 
suhṛtsthānanivāsino yadi bhavaṃti teṣāṃ ca mitrāmitrabhāvo 
varāhamihiroktyaivādhigaṃtavyo yadāha bṛhajvātake śatrūmaṃdasitau samaśca 
śaśijomitrāṇi śeṣāravestīkṣṇāaṃśurhimaśmijāśca suhṛdo śeṣāḥ samāḥ 
śītagoḥ jīvedūṣṇakarāḥ kujasya suhṛdojñoriḥ sitārkī samaumitre sūryyasitau 
budhasya himaguḥ samāścāpare sūraiḥ saumyasitāvarī ravisuto madhyaḥ 
paretvanyathā | saumyākī suhṛdau samaḥ suraguruḥ saurasya cānyerayaḥ iti | atra 
bhaumādiṣviti pāpagrahasaṃgrahāyānyathā sāmānyena grahasaṃgraho 
vivakṣito yadi bhavet tadā sūryyādiṣviti vacanaṃ bhavet | atha sūryasyāpi 
pāpatvaṃ tatra sarvatra kevalaṃ varāhamihiramata eva | itthaṃ 
bahuvacanānupattiriti cet nakṣīṇeṃdupāpasaṃyuta pāpāpekṣayātadupapatteḥ | 
yadāhuḥ | kṣīṇaidvarkayamārāḥ pāpāstaiḥ saṃyutaḥ saumya iti evamapyeteṣu 
sva ṛkṣasthiteṣu vā ṛkṣaśabdenātra rāśirvivakṣitaḥ | yadāhuḥ | rāśikṣetra 
gṛhakṣaṃbhāni bhuvanaṃ caikākta saṃpratyaya eva tena svarāśistha iti yāvat | 
grahāṇāṃ ca rāśayo yathāsvaṃ pūrvamabhihitāḥ athavā teṣveva trikoṇa 
sthiteṣu trikoṇāni ca arkasya siṃhaḥ caṃdrasya vṛṣaḥ bhaumasya meṣaḥ budhasya 
kanyā gurordhanvī śukrasya tulā śanaiścarasya kuṃbhaḥ | yaduktaṃ | 

sūkṣmajātake |

arkādīnāṃ trikoṇasaṃjñāni siṃhavṛṣājapramadāḥ kārmukabhṛttauli 
kuṃbhadharā iti | athocca sthiteṣu pratyekaṃ yaducca sthānaṃ tatra sūryasya 
meṣarāśiruccasthānaṃ caṃdrasya vṛṣaḥ yastrikoṇastasya pūrvamuktaḥ 
bhaumasya makaraḥ budhasya kanyāyā tasyaiva trikoṇamuktaḥ bṛhaspteḥ karkiḥ 
śukrasya minā śanaiścarasya tulā | yaduktaṃ tatraiva |

ajavṛṣamṛgāṃganāḥ karkimīnavaṇijāṃśakeṣvinādyucā iti | eteṣu 
bhaumādiṣu pāpeṣūddiṣṭasthānānāmanyatamasthānāvasthiteṣu lagnādeḥ 
śobhanatvamityuktaṃ bhavati | hṛdottiṣṭheti

p. 59b) cotthāpyeti hṛnmaṃtreṇottiṣṭha 
bhagavannityāmaṃtraṇavijñaptikayotthāpyātha ṛgveda paṭhite nottiṣṭa 
brahmaṇaspate | devetyādinā samutthāpyārghayitvā ca tatraiva tadanu tataḥ 
pradeśāccālayet aspṛṣṭvā cordhvaśākhakamityata eva pratiṣṭhātonaṃtaraṃ 
dvāra nirvartananipuṇāḥ kecidicchaṃti | anyathā spṛṣṭvādha ūrdhvaśākhakaḥ 
praveśaḥ kleśaniṣpādyo bhavati | uktaṃ ca pratiṣṭhāsamuccaye | 

dvārabaṃdhaṃ vinā liṃga dvāreṇaiva praveśayet |
dvārabaṃdhe kṛte liṃgamākāśena praveśayediti ||

śvabhraṃ brahmaśilātaḥ pūrvoditaḥ tasya tathā dvārasyānaṃtarāvasthāpiteṃ 
bhadrapīṭhe tāvat tatkṣaṇaṃ niveśayet | sthiro bhavetyatheti | 
prāsādapraveśasamaya evopaśruti saṃpādanāya sthiro bhaveti ca 
śabdamutpādyānaṃtaraṃ śvabhramastreṇodghāṭya recayediti | saṃskarāṃtara 
pradarśanaṃ | yaṃtreṇa vidhṛtamiti dhāraṇārthaṃ dṛḍhakāṣṭhādi vinyāse 
prayatnaviśeṣo yaṃtramiti | prasiddiḥ tena vidhṛtaistathā laṃbanamānaiḥ sūtraiḥ 
samyak praguṇīkṛtaṃ suspaṣṭatāṃ nītaṃ gururmūrtipasahitastaṃ bhagavataṃ 
śvabhramavatārayet kathamiti | tadathamāha | śaktītyādi | śaktiryāpīṭha 
brahmaśilātmakena rūpadvayenāva sthitā tatastāvat 
prathamamādhārabhūtāyā brahmaśilākhyāyāḥ kriyāśakteḥ śaktimataśca 
liṃgākārasya vīdhaśaktyātmanastadānīṃ saṃyogajamabhedaṃ 
nānārūpāvasthiti pravilayalakṣaṇaṃ dhyāpatyato dharmadharmibhāvastayoḥ 
dharmadharmiṇo bhagavataḥ śaktiḥ sādharma evatayoḥ sahāvasthānātmakamiti | 
yāvat | ata eva pratiṣṭhā pratiṣṭhānaṃ śivaśaktyorāti mukhyenāvasthitiḥ 
layāṃ taṃ maṃtramuccāryyeti biṃdvaṃta kṣobhapūrvaṃ nādoccāraṇapathā 
prāṇaśaktipreraṇa sāmarthya paryyaṃtamityarthaḥ | etena sṛṣṭimārgeṇa 
vinyasyedavatārayet | pīṭhetyādi | tatastayorbrahmaśilāliṃgayoḥ 
saṃyogātmakapīṭhabaṃdhaṃ kṛtvā devīṃ pīṭhīkā vigrahāṃ 
kriyākhyāmudbodhayet pratibodhayet tāṃ ca liṃgavatsūtraireva praguṇīkṛtya 
kriyāmaṃtreṇa caturthyaṃ tena oṃ kriyāśaktyai pīṭhikākhyāyai nama

p. 60a) ityevamātmakena sanniveśaye tasmin bodhaśaktyātmaka iti 
jñānaśaktyātmake liṃge yatkriyāśakti samarpaṇamiti sanniveśanaṃ 
pratiṣṭhāyeneti | yenānenā saṃyogena kṛtena satā pratiṣṭhā bhavati | 
dṛkkriyātmakaṃ tattvaṃ saṃpṛktaṃ bhavatītyarthaḥ | prāk 
pīṭhikālakṣaṇāraṃbhepyetadāveditamatha kriyātmakaṃ pīṭhaṃ 
bodhaśaktyātmanaḥ prabhoradhiṣṭheyaṃ tayoryogastattatvaṃ 
dṛkkriyātmakamityādinā sā na cedityādi sā pīṭhikāya dinapraguṇā 
tattadācālanādinā praguṇīkāryyā cālane ca tasyāhomaṃ yathā 
kuryācchivenātha vāstreṇa tataḥ pīṭhaliṃgayoḥ saṃdhipūraṇārthaṃ 
vajralepavidhānāha | sarjetyādi | sarjākhyayā kuṃdūruvṛkṣa 
niryāsolārāsarjara sā parābhidhānaḥ lohamalaḥ koḍākhyaḥ 
caimarodbhavasamaye yasyotpattiḥ śaṃkhacūrṇaṃ śaṃkhāde ca cūrṇitāt 
etairviśeṣa pācitaiśca tailenayārābhidhānena vṛkṣaniryyāṃsena tasyaiva 
salatailatvena kvacitprasiddheḥ | 

śrīmatpiṃgalāmatepi ||

śvabhrasaṃdhī tataḥ pūryasarjalohamalādibhiḥ |
lārātailavipakvaistu śaṃkhacūrṇasamanvitairiti ||

tata ityādi pūrvaṃ liṃge pīṭhe brahmaśilāyāṃ ca pratyekaṃ tattvatraya nyāsaḥ 
kṛtaḥ | idānīmaikye trayāṇāṃ vakṣyamāṇa cadekaika triskaṃdhaṃ 
varmādhānaṃ tadeva viśeṣayati pīṭhetyādi | tatastasmādeva dhvanaḥ ye 
pīṭhamaṃtrā vidyāvidyeśāsta eva pīṭhamaṃtratvena yato vyapadiśyate 
tānpīṭhe vidyātattvena samamityarthaḥ mūrtiḥ saṃhitātara 
dṛṣṭoṣṭātriṃśatkalā kalitaḥ kāyastadādīn mūrtimaṃtrān brahmātmakān 
paraṃtattvamiti | tasyāmūrterjīvavatsārabhūtaṃ yatatsu 
śuddhajñānakiryātmakaṃ tasya cāṃgāni rūpakopadeśāya śiraḥ 
śikhādayaḥ acayavāḥ śaktā eva cicchaktiṃ ceti sakalopādhi virahānnistaraṃga 
tayā śāṃtavijñānātmikāṃ śivattattvena samam kriyāmadha iti pīṭhādho 
gaṇeśalokeśādīn | brahmaśilāyāmātmatattvena samamityaṃ triskaṃdhaṃ 
varmabhāgatraye brahmalilāpīṭha liṃgātmake vinyastaṃ bhavati | gaṇeśa 
lokeśānāṃ ca kriyāśaktyadhiṣṭheyatvameva 

p. 60b) pratiṣṭhā samuccayepyevameva vinyāsaḥ | taduktaṃ tatra | 

liṃgamūrardhani deveśamaṃgairbrahmabhiranvitaṃ |
tadadhaḥ śaktisaṃlīnān pūjayeccakra vartinaḥ ||

gaṇeśalokapālāṃśca liṃagamūleprapūjayediti |

nirodhya vidhivaditi | yathā śāstraparidṛṣṭhayāṃguṣṭhagarbhayā 
nirodhamudrayā nirodhyeti ākalpamanugraha kṛtvena bhagavansannidhānaṃ 
kriyatāmiti | vijñaptiṃ vidhāyeti yāvat uktaṃ ca pratiṣṭhā samuccaye | tato 
vijñāpayet prabhuṃ |

maṃtramaṃtreśasaṃyukto lokānugrahakāmyayā |
atra liṃge mahādeva sannidhī bhava sarvadā ||

yāvaccaṃdraśca sūryaśca yāvatiṣṭhati medinī |
tāvattvayātra deveśa sthātavyaṃ svecchayā vibho ||

tato nirodhanaṃ kuryyāditi | dhūpamarghaṃ vaṣaṭ kṛtamiti | 
vāstudevatāpūjāprakaraṇoktasya vidheranuvādaḥ praṇipatyakṣamāpayediti | 
yathoktaṃ pratiṣṭhāsamuccaya eva |

tato mūrtidharaiḥ sārdhaṃ kṛtvā caiva pradakṣiṇaṃ |
praṇipatya yathā nyāyamidaṃ vijñāpayecchivam ||

jñānatojñānato vāpi śāstroktaṃ na kṛtaṃ ca yat |
tatsarvaṃ pūrṇamevāstu tvatprasādān maheśvareti ||

śrīmatparākhyepi || tato vijñāpayet prabhumiti | 

bhavaṃtu siddhayaḥ sarvāḥ sādhakasya tavecchayā |
yāḥ kāścidītayo loke nāśaṃ gacchaṃtutāḥ prabhoḥ ||

svāsthyaṃ bhavatu lokasya nṛpati śrīranuttamā |

evaṃ vijñapya deveśaṃ kṣamyatāmiti | vai vadet iti | evamityādi | 
pūjāhomajapādi sarvaṃ prathamadina eva caturṣvapi dineṣu vidheyam | 

uktaṃ ca śrīmatpiṃgalāmate || 

vastradhūpānviśeṣeṇa gaṃdhapuṣpavilepanaṃ |
pūjānaivedyadānaṃ ca yāvaddina catuṣṭayam || 

iti caṃḍīśasya yāgādi na kṛtaṃ tāvannaivedyādi kasya bhakṣaṇādvāvapi na 
doṣaḥ caturthetyādi | vidhānaviditi | paṭhakramānapekṣayārthena krameṇa 
anuṣṭhānātmakaṃ vidhānaṃ yojānāti naivedyāpanayanapūrvaṃ caturthaṃ 
divase snānādi kāryyaṃ | ayamatrānuṣṭhānakramaḥ sādhyāṇuṃ svaṃ visarjya 
ceti | sādhakābhiprāyeṇedaṃ yato yaḥ pratiṣṭhito maṃtraḥ sa sādhakasyaiva 
sādhyaḥ taṃ viśiṣṭhatara sannidhānadvāreṇa kṣaṇamekaṃ caṃḍeśapūjanā 
cadhi visarjya na tu viśiṣṭa sannidhānadvāreṇa tasyā pratiṣṭhita tvāt 
jñānaśaktipada iti | liṃgamūrtā cevamatrairiti saṃhitāṃta dṛṣṭaiścaṃḍeśa 

p. 61a) vācakaiśca huṃ phaḍaṃtaiśca śivabhaṭṭārakasyaiva aṃgātmaka 
śivaśaktyaṃtaraṃ caṃḍeśvaraṃ prāgvaditi | yathaiva prathamadine pūjāṃ 
kṛtvā tadvadevataṃ tadā yajet | 

uktaṃ ca śrīmatpiṃgalāmate || 

naivedyāpanayaṃ kṛtvā cidviśeṣaṃ visarjya ca |
nyasya caṃḍeśvaraṃ mūrtau krodhaṃ daivādvinirgatam ||

yajediti | saṃhitāṃtare parākhyepi | caṃḍaṃ tatkamalebhyarcyaṃ 
pūrvavannāmaśaṃbharairiti | japtvāvedyeti | tanmaṃtraireva yathāśakti japaṃ 
kṛtvā tamāpyā vedya yathoktaṃ | 

ruru saṃhitāyāṃ ||

guhyāti guhyagoptātvaṃ gṛhāṇāsmatkṛtaṃ |
japam siddhyai bhavatu me yena tvat prāsādāttvayi sthitamityetena vidhinā 
tatastadhānaṃ kaṇikaṃ kaṇamiti | sarpakaṭakakeyūrādi 
bhūṣitam ṭaṃkodyatakaramiti | paraśuvyāpṛtahastaṃ prāṇayathātmasthamiti | 
pūrakarecaka prasarasaṃsthaṃ maṃtraṃ kṛtvetyarthaḥ | ādhāraśaktyātmake 
kamale adhikaraṇabhūte aiśānyāṃdiśi niveśayet |

śrīmatpiṃgalāmatepi ||

tanniveśayasamutkīlya liṃgādīśe niveśayet |
prāgādhārā tu yā śaktiḥ sā calācalarūpiṇī ||

tadāsanaṃ prakalpyādau tatra caṃḍaṃ niveśayediti |

samayādi niyāmakamityādi | grahaṇānnirmālyasya laṃghaṇa bhakṣaṇādyapi 
niyamayatītyarthaḥ | ata eva viśeṣa iti | 

śivārūḍhā naivedya bhakṣaṇe laṃghane srajaḥ |
dāne vā dīkṣitasyāpi nirodhakamavāritameva ||

kṛtvā nirodhakamityarthaḥ | uktaṃ ca śrīmatparākhye ||

caṃḍarūpaḥ svayaṃ rudro badhnāti samayakṣatāniti |

prāgata evoddiṣṭaṃ evaṃ dināni catvāri nārcārūḍhasya vastu na ityādinā tata 
ityādi tataścaṃḍeśapūjanādanaṃtaraṃ tasya snānādi kṛtvā sādhāravidhā 
vidhāviti | sakalajagadanugrahakṛtvena pratiṣṭhitaṃ yadbhagavato rūpaṃ 
tatpratyahamabhimata phalāya pūjayet | atha calaliṃgapratiṣṭhāmāha | caletyādi | 
yaccalaliṃgaṃ pṛthak pīṭhaṃ tatsaṃskṛtamiti sthiraṃ 

liṃgapratiṣṭhāsaṃskāravidhinaiva yadvakṣyati | 
pūrvavacca kṛtasnānaṃ nyastāṇumabhivāsitamiti ||

atra vakṣyamāṇavacana 
niśedhataścaṃḍakalpanāvarjamanyatsarvamevapekṣaṇīyaṃ | yadāha | 
pṛthakpīṭha liṃgapratiṣṭhāvidhānasamaye prāgvanmaṃtrādhva vinyāsaḥ 
kāryyaścaṃḍeśvarā dṛte iti saṃskṛte nyasediti pīṭha ityarthaḥ | atha 
pṛthakpīṭhavi ṣayametat abhedena saṃskṛtamiti anādi saṃyuktatvāt pūrṇetyādi | 
pratiṣṭhādi vasāt prabhṛti pūrṇāhutyaṃ taṃ bhogāya 

p. 61b) deśāṃtare pūjito yaḥ svamaṃtrastaṃ tadāniṃ visarjya ācāryya 
āropitaṃ pratiṣṭhitaṃ yajedityarthaḥ | abhinnetyādi śailama pṛthak pīṭhaṃ 
yaccalaliṃgaṃ tanmanaḥ śivamityāhuḥ | tadabhidhānāyopapattiḥ mana ityeṣayo 
dhāturiti | manu avabodhana iti yo dhāturasau vijñānavācako yataḥ tena talliṃgaṃ 
vakṣyamāṇopapattyā mumukṣuṇā putrakenaiva bodhamātra eva citta sthairyya 
nimittamadanīyaṃ nānyenācāryyādinā | yata āha | 

na tatrāsti viśeṣādhva kriyānyāsopi vai dvijāḥ |

tatrārcaṇīyaṃ guruṇā siddhyarthaṃ sādhakenaveti | viśeṣādhva 
kriyānyāsaśca prathamaṃ yathā pratiṣṭhāyāṃ vyastatvena darśitastathā tatra 
na kāryyaḥ kiṃ tu samastādhva vyāpakatvena jñānaśaktyātmakamedityuktaṃ 
bhavati | raudramityādi | idamanyat kṣudrasiddhyarthaṃ yatoto raudraṃ 
navabhāsaṃkhyayā śiraḥ prabhṛti bhāgatrayādadhobhāge yavakameva cihno 
yasya tathā pīṭhādhiṣṭānalāṃśakamiti | 
pīṭhikāyāmāviṣṭautarbhūtonalāṃśakastribhāgo yasya tat evaṃ ca 
bhagadvayenārcāpīṭhe ca bhāga ityarthaiḥ | prāgapyasya 
lokapālaliṃgavidhānasamaye lakṣaṇamuddiṣṭaṃ raudraṃ raudreṣu kṛtyeṣu 
yavāṃkaṃvyaṃkameva cābhāgatrayeṇa tasyārcā tribhāgaḥ piṃḍikāvaṭa 
ityādinā lakṣaṇoddhārasamaye ca ṣaṣṭiyavānanaṃvāsyādityabhidhāya tatraiva 
vāyavākāraṃ pakṣadvaya vivarjitamityarthaḥ | surālaya iti prāsāde 
hitakāmaistattathā vidhagṛhepi na sthāpyam | atrāvakāśaka iti niravakāśe 
śmaśāne nirāvarṇa ityarthaḥ | bāṇaliṃgaviṣayaṃ pratiṣṭhāyā 
vihitasaṃskārākaraṇe hetumāha | brāṇetyādi | pūrvameva 
yatastatsiddhaistripuravāsijanāṃtaraiḥ saṃskṛtamadho nitya sannidhānena 
nityasaṃskārāvakṣyamāṇāstasya kriyaṃte na vā kriyaṃte yata āha | tatrādhva 
mūrtimūrtīśa kalpanā kriyate naveti | tadudbhavasthānānyāha | 
prasiddhamityādi | puṇyaśailāḥ śrīparvatapāriyātrādayaḥ siddhakṣetrāṇi ca 
puṣkarakedārakarkhalaprabhṛtīni | puṇyanadyaśca gaṃgānarmadāsarasvatī 
devīkādyāḥ pūrvamapyuktāḥ | evameteṣu pradeśeṣūdbhavo yasya yatastatra 
tatpūrvaṃ tripuradāhasamaye tadvāsijanārcita liṃganipātāḥ 
śivabāṇasaṃjātā iti paurāṇikāḥ va tu narmadāta iti lokā

p. 62a) yathā tatra bāṇena pārthivaliṃgānāṃ prarāhitattvā tānyevaitāni 
teṣāṃ pārthivattve nadijalāṃtaḥ pravāhitattvena tatkāla eva 
viśaraṇasaṃbhāvanayā kalāṃtara sthityanuptateḥ kevalaṃ prasiddhimātramevai 
tat notkirettatra lakṣaṇamiti | na vāṇaliṃge roha ityetasyānuvādaḥ 
svasaṃsthānaṃ visaṃsthānamiti | sarvameva liṃgākāraṃ visaṃsthānamityeka 
deśa eva liṃgākāreṇānyatra ghaṭitāpāṣāṇā kṛtītyarthaḥ | tattathā vidhamapi 
sarvaprāsādaliṃgagaṃ kuryyādetadapi bāṇaliṃge svayaṃ vyakte 
sarvapīṭhagṛhāśraya ityetasyānubhāṣaṇam vikalpāhaṃ na jātve tadapi 
bhogārthametat syānmokṣārthaṃ veti | evaṃ vikalpayogyaṃ ca tanna 
kadācidyataḥ sarvakāmārthasādhakaṃ pūrvānugṛhītatvata eva homopi tāvat 
saṃkhya uktaḥ sabhūtikāmaistāvat kāryyo na vā kāryyaḥ caṃḍakalpanā tu na 
kriyata eva maṃtrasaṃkaro jātu sāmānyetara yogata 
ityetatsādhyapūrvaniviṣṭāṇu saṃkaropi na jātu cidityasyānubhāṣaṇam 
puṣpetyādi | yaḥ prāguktaḥ sthaṃḍile 
maheśārādhanopāyastadarthametatpuṣpādi kalpite pīṭha iti tasmin sthaṃḍile 
śivayāgārthaṃ puṣpādinākalpite pīṭha ityādhāre ādigrahaṇādgaṃdhaiḥ 
siddhārthakaivārajobhiḥ kalpite mana ityādi | athaveti pakṣāṃtare athavā 
tasminneva sthaṃḍile puṣpādera saṃbhavānmanasā kalpite ādhāresu 
viśuddhāyāṃ bhūmāvityarthaḥ | kiṃ ca svamūrtītyādi | manoyāgavidhinā 
eteṣāṃ puṣpādi kalpitānāṃ svamūrtau ca 
pūjitānāmanyatametātkāliṃgarūddiścala ityartho yāgāvadhimaṃtrāvāhana 
visarjanaṃ na tu sthira pratiṣṭhitānāmiva viśeṣa sannidhānamātra 
visarjanamapyetaduktaṃ bhavati | siddhirabhipretasya śivayāgasya niṣpatiḥ 
bāṇechidra vivarjita iti bāṇaliṃgaṃ purāsiddhaiḥ saṃskṛtaṃ nityasannidhīti 
utkarṣavacanataḥ pūrvoditānsachidrepi siddhiritye tadā 
śaṃkānirāmāyaitadityarthaḥ | calamityādi | na kevalaṃ chidrayukte bāṇena 
siddhiryāvadanyadapi calaṃdhastamityupaghātādi nātrastaṃ tatra kvacit 
sthiratāmiti | pujyatāṃ na ye yadvā kṛti vaipulyena sannidhānādya saṃbhavāt | 
nāceṃtyādi | bhadrapīṭha puṣpa vastrādyādhāre tadarcanīyaṃ na tu bhūmau 
ityuktaṃ bhavati | śrīmatpiṃgalāmatepi || 

prāgāsanam pratiṣṭhāpya puṣpapatrairyathāhitaṃ |
p. 62b) tasyopari yajelliṃgaṃ na tu bhūmau kadācana ||

abhāvādvātha vastrordhve sthitaṃ vātha karaṃḍake | 

iti | sādhyetyādi | siddhamaṃtrasevitam na sarveṣāṃ dṛṣṭipathaṃ nayet | 
sāmānyamiti | caṃḍīśayāgaṃ vinā pratimāmiva yo vidhiruktaḥ sa sarva eva 
pīṭhikā sthāpanamanyathānupapattyā ratnādyasya ca dhātu lohauṣadhi bījāṃ 
tasya paṃcakasya tathā kūrmaṃ padma vṛṣa pṛthivyabhidhānasya catuṣṭayasya 
tadūrdhvamiti | pīṭhikā vinyāsādūrdhvaṃ pīṭhikāgarbha eva nyāsaḥ 
brahmapīṭha iti | brahmaśilāyyaṃ nadītyādi | yadi kadācilliṃgārcana 
śraddhālubhirnadī pravāhālliṃgākārāṇi aśmabiṃbāni pratiṣṭhāpyaṃte 
tatteṣāṃ pṛthakpīṭha calaliṃgānāṃ pratiṣṭhāsamaye yo vidhiruktaste caiva 
sānnidhyārthaṃ pīṭhe sthānamiti pratiṣṭhāsu maṃtrairityādi | svādhva paṃkaja 
iti yasya yāvatya dhvanivyāptistāvadevātmavidyāśivātmakastrikhaṃḍo 
dhāmana paṃkajamadhiṣṭheya tvāt tathātāvatyevādhvaniyāni tattvāni ye 
yathāmūrtīśāḥ | yathoktaṃ | 

śuddhāśuddhādhvaretyevā kvacilloka bhṛtopi vā |

taiḥ saṃyuktaṃ sthāpanaṃ sādhyetyādi | sādhyānāmajanalokanivāsino 
devaviśeṣāḥ siddhāśca jñānayogābhyāsāt prāptāṇimādyāḥ devaśayā 
eva ahimukhyāḥ pratimālakṣaṇenābhyadhobhujagākārāḥ 
phaṇālaṃkṛtamastakāḥ | nāgaḥ śeṣādaya ityetena 
yathoddiṣṭāḥ ṛṣīṇāmityevaṃ maharṣayonyepi śivādhiṣṭhānatāṃ gatā 
ityetena tatraivoddiṣṭāḥ teṣāmathavā udāsīnāḥ sopavītāḥ 
kamaṃḍalvasūtriṇaḥ saptarṣaya ityetena yannuddiṣṭāsteṣāṃ saritaśca 
gaṃgāyamunādyāḥ sravaṃtyaśca jalena jalasthitāḥ ityetena 
yathoddiṣṭāstāsāṃ eteṣāṃ piśācāṃtānāṃ pṛthivītattvānna paramadhvani 
vyāptirityarthaḥ | pareṣāṃ bhuvaneśānāmitye tat svamaṃtrairanyadevānāṃ 
sthāpanametasyānubhāṣaṇaṃ paṭapatiṣṭhāmāha | yathoktetyādi | 
pratipāditamāṇāvirahita rūpayuktāṃ paṭe sthitāṃ pūjayet | saṃskṛtāṃ 
vidhivanmaṃtrairiti | pratiṣṭhā samayenoktena 

p. 63a) vidhinā maṃtraiśca kāraṇabhūtairācāryyeṇa kartrā saṃskṛtāmiti 
metravinyāsādinā sannidhiṃ prāpitāṃ tathā vidhāṃ pūjayet tadabhīpsitaṃ 
prāpnoti pūjanaṃ tu tatra dhūpamātramadoṣāya puṣpadibhirādi grahaṇāt 
snānārgha vilepanāni taiśca rūpavināśabhayādbhū sthita ādaśaṃ 
pratibiṃbhe pūjākāryyā na vigrahe | 

uktaṃ ca pratiṣṭhāsamuccaye ||

lepacitra gatānāṃ ca dhāraṇābhirviśodhanaṃ |
snānādimānasaṃ kāryyaṃ tathā ratnaśilādikaṃ ||

netronmīlanamatrāpi āsanādi vidhiḥ punaḥ |
niraṃvu kusumaiḥ kāryyo yathācitraṃ na naśyati || 

iti | dvārapratiṣṭhāmāha | dvāretyādi |

śākhādvayamūrdhvādhva uduṃbhare ca evaṃ catvāri yāni dvārāṃgāni tāni 
kaṣāya harītakyāmalakaśakalānitairādi grahaṇān mṛdbhasma 
paṃcagavyairanyaiśvamukhyapratiṣṭhā snānopayogibhiḥ | plutānīti snapitāni 
vāsobhirāchādyaśayane nikṣipyamārga iti tattvatrayākhye 
anurūpānmūrtimaṃtrān viniveśayet | yataduktaṃ | te ca naṃtādayaḥ śuddhe 
mārge maṃḍalinopī vā śuddhāśuddhādhvarenyevā kvacilloka bhṛte pibeti | tata 
ātmatattvādi traye pratibhāgaṃ yathāśaktihomaṃ kṛtvā vāstoṣpatiṃ yajet | 
adha iti dvārāvayavasyādhaḥ caturthasyordhvoduṃbharākhyasyādhodravya 
prakṣepasthānā saṃbhavāt | anaṃtacitā anaṃtavācakamaṃtreṇa ratnādi 
paṃcakaṃ dhāturatnauṣadhī lohadhījātmakaṃ prāguktaṃ 
krāṃtāviṣṇukrāṃtā vṛttriḥ? ṛddhākhye auṣadhī prāgukte 
mohanavṛhatpatrikākhyayā bahirdeśeṣu prasiddhā gomṛditi | vṛṣabhaśṛṃga 
samudbhūtā mṛttikādaradākhyayā śuṃguruketī hayasya prasiddhiḥ 
deṣāṃtareṣu hiṃgulukākhyayā rogeṃdraḥ kuṣṭaḥ auragvadha auṣadhaviśeṣaḥ 
lakṣaṇā kumārī auṣadhireva samuddharediti | tataḥ śayyāsthānāt 
pratiṣṭhāsthānamānayet | tataḥ praṇavekamala iti praṇavātmaka mātrā 
trayādhiṣṭhita tattvatrayarūpiṇi kamale sa vidvānācāryyastadvinyaset | etadevāha 
| māyātattvaṃ tatodhastādityādinā | adhoduṃbara vyāpakatvena ca vinyaset | 
tadanaṃtaraṃ kriyājātamityanuṣṭhānādutpannaṃ

p. 63b) sūtracāladvājātaṃ yatkriyāmiti prāyaścittaṃ homenāstra yuktena 
śamayitvā dakṣiṇādinā dīkṣitamityācāryyādīnmūrtidharān 
kalaśadharānanyānapi dīkṣitānyaritoṣayitvābhiyācitāḥ prārthitāḥ saṃtaḥ 
saṃbrūyuriti dvārapratiṣṭhā athetyādi | prāsada deha syātmani 
saṃbaṃdhavidhirhṛdāvaraṇapratiṣṭhākhyaśca sa eva | 

uktaṃ ca pratiṣṭhāsamuccaye ||

hṛtpratiṣṭheti caucyate iti | śukanāsāniṣpattau śikharārdha samāptāvityarthaḥ | 
yata uktaṃ prāk | śikharārdhagāśukāceti | ata evāha | prāgvedīgarbhamastaka iti 
prathamyā bhūmikāyā yo garbhastanyastake dvitīya 
vedikā prāraṃbha iti yāvat | tatra praṇavenādhāra āsanaṃ yasya śāktasya 
padmasya tasmin mūrti sthānīyaṃ ghaṭaṃ nyaset | bhūtapekṣayeti 
vibhavānusāreṇa kṛtarakṣaṃ vidhāyetyastravarmābhyāṃ saṃrakṣitāveṣṭitaṃ 
kṛtvā aṇutattvamāvāhya payabhyaṃtare yojayet | tadvidhānamupādānamiti | 
tadityātmatattvameva viśeṣyate vidhānamiti | vidhate karmādikaṃ nirmiṇotīti 
vidhānam upādānamiti | savikalpa nirvikalpa parāmarśānāmutpatti heturata 
upacaritoyaṃ upādānaśabdonyathāpariṇāmitā prasaṃgaḥ 
āpaterācaitanyādasya | 

tathā ca śrīmatkiraṇe ||

pariṇāmo cetanasya na yujyate iti | vyaktisthānamiti | vyakte prākāśākhyāyāḥ 
sthānamāśrayaḥ prakāśaḥ svabhāvatvādeva yādāhuḥ | trayaḥ prakāśāḥ 
svaparaprakāśāḥ tadyathā | ayaṃ jātavedāḥ yaśca puruṣeṣvāṃtaraḥ 
prakāśa iti | parāparamiti | śuddhāśuddharūpadvayātma 
sarvātmanāmabhinnaṃ tadityanādi madhyāṃtānāmātmanāma viśeṣaśruteḥ | 
tasmin hi vinyaste sarvātmanāṃ pratyaviśeṣāṃte sarva eva vinyastā 
bhavaṃtītyarthaḥ | saṃdhāyetyevaṃ saṃcitya aṇucidaṃ śakamiti aṇuśca 
cidaṃśakaścetyevaṃ saṃdhāya tadanuprāṇaśaktyaiva vāyupreraṇadiśā 
ācāryyaḥ śivājñāṃ saṃprabodhayanniti śivapraṇītaiḥ prayogamaṃtrai 
vyavahan saṃhṛtya kuṃbhakaṃ kṛtveti jñānadṛṣṭyā sa puṣpamuṣṭinā 
saṃpuṭīkṛtya kuṃbhavasthayā nistaraṃgasvarūpeṇa sthitā | yadāha || 

kiṃcitaciṃtaka iti yatastayaiva

p. 64a) prāṇaśaktyā huṃ phaḍaṃtāvasthamiti | huṃ phaḍaṃti saṃpuṭasthaṃ 
tadutkīyyetyāhṛtya sphuraṃtīyātārātanustayā yattadupamīyate 
saṃpaṃḍitattvata āhṛttya dvādaśāṃte nītvā tato recaka prayogena ghaṭe nyase 
tattvātivāhikamiti | tasmin vakṣyamāṇa lakṣaṇaṃ puryyaṣṭakākhyaṃ nyaset | 
tadgaṇabodhakamiti | tachidabhivyakti kāraṇaṃ kalādidharaṇi prāṃtamityāti 
vāhika svarūpam seśvaraṃ svapadāṇubhiriti | yasya tattvasya ya īśvaro yacca 
nāmapadaṃ yaccāṇurmaṃtrastairatraiva prayogāya oṃ kalāyai nama iti | 
anayādiśā tattvadarśinā ācāryyeṇa samastārtha viniyogaḥ kartavyaḥ dhīvraja 
iti | buddhikarmaṇāṃ saṃghaḥ vikārā pūrakatvena māyā yojyāḥ prakṛtittvena 
tasyāḥ prasiddheḥ akṛtasya karaṇaṃ bhūtasya parivardhanaṃ pratikarmayataḥ 
kālasya svasādhyaṃ kalanādi tatsādhakatvena sakalo yojyaḥ niyāmakaśabdena 
niyatitattvam tasya svasādhyaṃ karmaphalabhoganiyamaḥ tatsādhanattvena 
tadyojyaṃ etena tattvānāṃ prerakattvea maṃtrapāḥ sahamaṃtrairyojyāḥ 
devamiti | mūlamaṃtravācyaṃ sāṃgaṃ vyāpaṃkatveneti | ātmatatvamūrttyādi 
vyāpakatvena saṃyojya sarvānetān prāguktayā nirodhamudrayā nirodhayet | 

śrīmatpiṃgalāmatepyuktaṃ ||

sarvabhūtātmavṛttisthaṃ vyāpadaṃ ca digīśvaraṃ |
tatkarmānugrahātmatve avikāramakhānvitaṃ ||

māyāprakṛti saṃyuktaṃ nyasitvevaṃ nirodhayed iti |

tarpaṇahomameteṣāṃ kṛtvetyarthaḥ | yataḥ saṃtarpitā maṃtrāḥ sannihitā 
bhavaṃti | vidhichidramiti | vidhānānuṣṭhānādaparyyāpte vājātaṃ yacchidraṃ 
vighnādi prabhavākāśaḥ nirvartayediti | ta pratipūraṇāya homaṃ kṛtvetyuktaṃ 
bhavati | visarjyāṇuṃ kṣamasveti maṃḍale kuṃḍe ca yaḥ pūjito maṃtrastaṃ 
kṣamasvabhagavanniti prayogadiśā visarjya dvijān bhajediti | 
dakṣiṇābhojanādināsuparituṣṭān kuryādyena śaṃbūyuramiyācitāḥ 
prāguktavat | tataścetyādi tadanu ca vedikā baṃdhaṃ saṃpadyeta kaṃṭhaṃ vā 
malasārakamapi saṃpādya cūḍākhye ākāśaliṃge 
prāguktaliṃgapratiṣṭhāyāṃ yaduktaṃ | tatsarvaṃ lakṣaṇoddhāra caturthī 
homacaṃḍayāgavarjamācaret | tasyāśca cūḍāyāḥ saṃveśaḥ praveśaḥ 
svādhāre piṃḍikā pratinidhāyāalakoparibrahmaṇordheneti |

p. 64b) svāyāmaṣadbhāgeneti yāvat itthaṃ tasyāḥ sthairyyaṃ 
siddhyanyathākāśaliṃgābhidhānānurodhena niravakāśāvasthityāvātādityā 
sthairyya saṃbhavati | sa ca śaṃveśa eva pratiṣṭhāvidhiranyacca mūrtti 
vaktrāṃga vinyāsa viśeṣādhvakriyāya ujjitaścāsau kāryyaḥ na tatra mūrti 
vinyāsa kriyā na ca viśeṣādhva kriyā kāryyā yadi cūḍāpratiṣṭhāyāṃ 
mūrtinyāsa lakṣaṇoddharādi na kriyate | kathaṃ tarhi liṃgoktaṃ sarvamācaritaṃ 
bhavet | etadvarjaṃ garbhaṃ śuddhitaścihna prāmāṇādikamākalayya 
taduktamityadoṣaḥ tadiyatā hṛtpratiṣṭhā saṃhitāṃtarokta 
saṃcaraṇapratiṣṭhāparābhidhānāmuktvā prāsādapratiṣṭhāmāha | 
prāsādetyādi | yadā prāsāda sakaladehaniṣpattiḥ saṃpannā tadānīmasau 
kāryyetyuktaṃ bhavati | kathamityata āha | jaṃghāmardhomadhyotarādhvasviti 
prāsādajaṃghāprāṃtamātmatattvanyāsaḥ | taduparimadhye prāṃte vedi 
paryyaṃte vidyā tatvasya uttarādhvā kaṃṭhāmalaka sārakastatra 
śivatattvanyāsaḥ ityarthaḥ | mūrtisahitāniti | etān prāgukta kṣmāvahnyādi 
mūrti sahitāñvete sā smaranniti | liṃgapratiṣṭhāyāṃ maṃtravinyāsātmakena 
prayogena prāsādapratiṣṭhāyāṃ tu cetasā smaranniti viśeṣaḥ 
sānnidhyahomādi ca samānaṃ anye vyāpakaṃ paraṃ nyasediti | ātmādi 
tattvatrayātaṃ bhāvena samastatattvavinyāsamabhisaṃdhāya tadanu 
parameśvaraṃ sarvavyāpakatvena vinyasedityeṣa saṃhitāṃtarebhyo bhedaḥ 
yatastatra sarvatattvamayattvena prāsāda ucyate | yaduktaṃ 

śrīmatpiṃgalāmate parākhye ca ||

sarvatattvamayo yasmāt prāsādaḥ parameśvaraḥ |
yadyathāvasthitaṃ tatra tattathā kathyate tataḥ ||

dhārakatve sthitā pṛthvī aposyāśmādi saṃgrahe |
tatpākevasthitaṃ tejaḥ pavane sparśane tathā ||

ākāśaṃ suśireṣvatra śabdaḥ prāsāda nāmani |
sparśaḥ kārkaśya saṃsthosya rūpaṃ śuklādiṣu sthitaṃ ||

raśastu sparśanā hlāde gaṃdho dhūmādiṣu sthitaḥ | 

ityādayaḥ | sarveślokāgraṃthagauravāpekṣayā na likhitāḥ ||

atha dhvajapratiṣṭhā | tata ityādi bhūtiguptaye iti | phalasamṛddhirakṣaṇārtham |

p. 65a) etacca viśeṣayati kṣetracaṃdrakṣaṇamityādinā | ati samṛddhāyāḥ 
phalaśriyo yathā kṣetre saṃrakṣaṇaṃ kriyate | tathehāpi bhogamokṣātmikāyāḥ 
phalaśriyo mahādhvajārohūḥ kartavyaḥ | proktaṃ ca 

śrīmatpiṃgalāmate || 

yathāsuropitaṃ kṣetraṃ viphalaṃ rakṣaṇaṃ vinā |
dhvajaṃvinā tathā proktā pratiṣṭhā nāyikā vṛteti || 

pratiṣṭhāsamuccayepi | 

prāsāde dhvajanirmukte pūjāhomajapādikam |
vighnairvilopyate yasmāt tasyāt kāyo dhvajochraya | 

iti | ihāpi vakṣyati | vighnasaṃghātanāśanamityanena tatpramāṇamāha | 
prāsādāyati lakṣitamiti | prāsādācchrāya pramāṇenetyarthaḥ | 
asyaivamānavikalpaḥ jaṃghābalaṃvīti dhvajaśabdena dugūlādi rucyate | sa ca 
pṛṣṭhataḥ prabhṛti jaṃghāparyyaṃtaṃ yāvat athavā jaṃghāyā yatpramāṇaṃ 
tena pramāṇena daṃḍhena tāvateti | tatpramāṇakenaiva caṃḍaṃḍena yukto 
nānyathā hitaḥ ityuktāt pramāṇādathavā śobhāpekṣapramāṇādvā 
anyādṛśo na kāryyāḥ mṛdu snigdha dṛḍha iti yo mṛduḥ ślakṣṇastathā snigdha 
arūkṣasparśastathārūḍhaḥ praddhvaṃ?ca vātāhati sahaḥ samṛdu snigdha 
dṛḍha ityarthaḥ | anyacca sarvadāvadoṣavivarjitaḥ | anyepi ye sarve 
dārudoṣāstairvivarjitā yaḥ saveṇutaḥ anyasmādapi dārutaḥ sadvayametaditi 
dugūladaṃḍātmakaṃ ghanāvṛtamiti | kavacamaṃtreṇa paṭāchāditaṃ 
nyaseduttarata iti adhivāsa divase devaṃ saṃpūjya tasyottara digbhāge 
mṛduvasāvṛtāyāṃ śayyāyāṃ nyasettrikhaṃḍavarmeti tatastasmin 
daṃḍadugūlatmake dvaye triprakāra ātmavidyā śivātmako nyāsaḥ | yathoktaṃ 

pratiṣṭhā samuccaye | 

ātmavidye nyased daṃḍe śivatatvaṃ dhvaje sthitam | 

iti tathā mūrtīśa nyāsopi tasminneva kāryyaḥ homādi pūrvavaditi homa ādi 
grahaṇā ratnasnānanyāsasnānavilepanāni | kiṃtvastreṇa japa iti 
vakṣyamāṇānāṃ trayāṇāṃ madhyādanyatamena ca japa iti punaḥ punaśca 
prokṣaṇam | śuddhe dhvanidhvajādhāra iti | hemajapābhyāmadhva śuddhiṃ 
kṛttvā tataḥ prāgukto yo dhvajādhāraḥ kaṃṭhādhaḥ pādamānenetyanena 
saviśeṣamuktaṃ | pratiṣṭhāsamuccayepi | 

dhvaja yaṣṭirgṛhapṛṣṭhe eśānevāyave kvacit |
p. 65b) śikharasya tṛtīyāṃśe kanyasānāṃta diṣyate ||

caturthe madhyamānāṃ tu jyeṣṭhānāṃ caiva paṃcame | 

iti | tatrādhāraśaktyātmakaṃ padmaṃ nyaset | tatra tu mūrdhni sthānīyaṃ 
daṃḍamastrāṃgaireva kṛta sakalīkaraṇaṃ tata iti | dhvajamapīti |

dugulātmakamastramaṃtreṇa niṣkalavācyena yojayitvā | yathoktaṃ | 

tatraiva sakalaṃ vinyased daṃḍe niṣkalaṃ tu dhvaje nyasediti |

tadanu nyaset | aghoramathaveti | aghorasyedamāghoram | athavā śivasaṃbaṃdhi yat 
pāśupatāstraṃ paramiti | taviśeṣaṇameva brahmaśiraseti śiromaṃtreṇa 
vidyādhipeneti | hṛdayena puraṣṭutaṃ kavacaṃ |

atha dhvajadevatā dhyānaṃ ||

mukhakaṃdaramityāsyaṃ taḍillatājihvamiti | tadākārayā jihvayopalakṣita īthaṃ 
dhyātvā tasyārohaṇaṃ tatra kuryyādupacāraṃ cetyāropitasya snānepi 
lepanābharaṇapūjā tattveśvara nyāsātmakaṃ tatrāpyuktaṃ | 

śeṣamasya yathā pūrvamatiriktaṃ tu kathyate |
nistāni yāni tattvāni teṣu tattveśvarāścaye ||

āṇavāḥ śāṃbhavāḥ śāktāḥ svāyudhavyagrapāṇayaḥ |
dhyātvā nyasyāstute sarve vighnanāśāya siddhaya || 

iti | maṃtraiḥ phaḍaṃtaiḥ śārvairveti kadācidastramaṃtraiḥ 
kadācicchinnamaṃtraiḥ phaṭkārāṃtairiti śeṣaḥ na parāgamaviprama iti 
pareśāṃ śatrūṇāmāgamanādyo vibhramaḥ sana bahvati | tasmin rāṣṭre 
svakālavarṣī parjanya iti śāṃtānīti śamaniratāḥ payobhṛtogāvaḥ payasvinva  
iti bahukṣīrāvṛttibhājaḥ śilpi prabhṛtān bhṛtyāṃ vṛttiṃ vetanamupajīvitopi 
tārayet rudrā iti mṛtāḥ saṃto rudrāṇavo bhavaṃtītyarthaḥ | jīrṇetyādi | 

na kevalamidānīṃ pratiṣṭhita eva tatpuṇyaṃ yāvajjirṇepi saṃskṛta iti śīṇaṃ 
prāyepi tasmāt pratiṣṭhāsamameva jīrṇasaṃskaraṇāt puṇyaṃ tasmāt 
kāraṇājjirṇayojana nimittaṃ yatnamātiṣṭhet jīrṇoddhāramāha | jīrṇaṃ 
yadbahunākālena jarjaritaprāyamanaṃgamaṃgavikalaṃ sa garbhaṃ ca yasya 
ghaṭanāsamaye sarvaprakārairapi garbho na jñātaḥ kālāṃtareṇa tu 
savyaktībhūtastadyuktaṃ vraṇadūṣitaṃ chidraṃ nītena tanmānenordhvamānena 
tenaivādhikena yadyuktaṃ tathaivamānena niṣkaṃpātmakena nīnādhikena vā 
yuktaṃ tat svakṛtyānugataṃ  

p. 66a) ca yaditi svakṛtyasya staṃbhatā pāderanugṛhītaṃ tadarthaṃ yanmāpitaṃ 
tanmaṃtrāṃtara sādhakena nārādhyaṃ śīrṇādyātmano yato maṃtraḥ 
sannidhānaṃ karoti | piśācādīnāmāśrayatāṃ ca yātyatastannārādhyaṃ 
taccoddhṛtyānyanniveśayet | uktaṃ ca | 

śrīmannaṃdikeśvaramate paitāmahe ca |

śīrṇaṃ dagdhaṃ yathā dehītyaktvānyat pratipadyate |

evaṃ triśūlaṃ calitaṃ sthānaṃ tyajati devatāśūnyaṃ dṛṣṭvā tu taṃ 
sthānaṃ piśācagraharākṣasāḥ pretavetālabhūtāni āśrayaṃti na saṃśayaḥ 
tasmāduddharaṇaṃ kāryyaṃ vidhivanmaṃtrapūrvakam | tathaṃ tatkāryamityata 
āha | bahirityādi | atra pratiṣṭhāśāstrāṃtaroktaṃ prāraṃbhakāle 
brāhmaṇādīnāṃ bhojanaṃ dakṣiṇādi ca deyamitya pekṣyaṃ | yathoktaṃ 
tatraiya || 

tasmāduddharaṇaṃ kāryyaṃ vidhivanmaṃtrapūrvakam |
brāhmaṇān bhojayityādau pāyasena ghṛtena ca ||

śaktyā ca dakṣiṇāṃ dattvā śāṃtirvaśyā yathāvidhiḥ |
paścāduddharaṇaṃ kāryyaṃ guruṇā sarvavedinā ||

uddhṛtaṃ tvavidhānena maṃtrahīnaistu daiśikaiḥ |
vyādhinā kalahe nāpi hanyādrāṣṭraṃ sa pārthivam | 

iti | tadapare prāsādā dakṣiṇadigbhāge dikpatīnitmupalakṣaṇaṃ prakṛti 
yogādestaina śivamādau saṃpūjya | yathoktaṃ 

pratiṣṭhāsamuccaye ||

dakṣiṇāyāmato mūrtau sthaṃḍilasthaṃ śivaṃ yajediti | 

tatopi dikpatīstathā vāstudehāvasthitān brahmādīn bahiḥ sthitāṃśca 
carakīskaṃdāṃdin prāsādādhaḥ saṃśrayānevātra 
jñānadṛṣṭyābhisaṃdhāya saṃpūjya ca balinaivedyātmakaṃ baliṃ 
kiṃrennikṣipet | tataścāgni jananaṃ pūrvaṃ maṃtratarpaṇaṃ kṛtvā 
bhāgabhāga iti | brahmabhāgādi traye yathā 
śaktyetyuktānpramāṇatonanyūnena | yaduktaṃ 

śrīmannaṃdikeśvaramate ||

sahasreṇa tu cālanamiti | pratiṣṭhāsamuccayepi | 

liṃgasaṃcālanārthaṃ ca sahasraṃ juhuyādgurāḥ |
punaḥ saṃsthāpanārthaṃ tu śatahomo vidhīyate ||

iti | tatrāstramaṃtrahomaṃ kṛtvā tadanukuśaiḥ sparśaṃ kurvannastrameva japet 
tataḥ śāṃti kuṃbhāṃbunāsamabhyukṣya vilomenārghaṃ dattveti 
saṃhārakrameṇa saṃhitayārghayitvā tathaiva śāstrāṃtaroktavatpraṇati 
vijñaptikāṃ kṛtvā | yathoktaṃ 

pratiṣṭhāsamuccaye || śive vijñāpayet tataḥ 

jīrṇaṃ liṃgamidaṃ deva sarvadoṣāvahaṃ nṝṇām |
asyoddhāre kṛte śāṃtirityevaṃ bhāṣitaṃ tvayā ||

tattvayādhiṣṭhitaṃ deva

p. 66b) uddharāmita vājñayeti | tato visṛjediti visarjayet mūrti mūrtipādīn sa 
dṛkkriyāniti pīṭhasthān na kevalaṃ tānvisarjayet | yāvat pīṭhe vṛttirvarttanaṃ 
yeṣāmaṇūnāṃ tathā vṛttabhāgasthitānini liṃgasamāśrita naṇūn | 
maṃtrātmāṃgaṃ śivamapi tathā trikhaṃḍenādhvanā saha tatpatīnapi 
caṃḍeśaṃ cetye tatyarghyaṃ taṃ sarvaṃ yatprāgāvāhitaṃ jātaṃ tadvisarjya 
tadanu khanitreṇahaimeneti lāṃgalena sauvarṇenāstra yujeti nyāstāstra maṃtreṇa 
vṛṣaskaṃda yujārajjveti vṛṣabhaka kudabaddhayāgovalakṛtayā | yaduktaṃ 

śrīmannaṃdikeśvaramate || 

tatastu khānayelliṃgaṃ sauvarṇai lāṃgalaiḥ śubhaiḥ |
vṛṣasya kakudevadphā? bālarajjvasuyaṃtritam ||

iti | kṛtaḥ sauvarṇaḥ pāśo grathana pradeśo yasyāḥ nayet tato bahirbhāgamiti | 
tasmāt pīṭhabaṃdhasyānādvihirbhāgaṃ śivaṃ paṭhaṃ ca tadeva yatra 
maṃtratarpaṇādi kṛtaṃ maṃḍalāgnyagārādhikamityarthaḥ | tatra tasya 
vakṣyamāṇātmakonurūpo viniyogaḥ | yadāhaḥ kṣipedityādi | 

suvarṇarajatādinā kṛtaṃ yattatsamagramiti | pūrvavatpunarnavaṃ kṛtvā 
vāstoṣpatiṃ saṃpūjya dikpatibaliparyyaṃtāṃ śāṃti kṛtvā prāyaścitta 
viśuddhaye homaṃ kṛtvā pūrṇāhutiṃ ca dattvā kṛtaṃ yattanmaṃḍalasthāpa 
śivāya vinivedayet | yaduktaṃ 

śrīmatpratiṣṭhāpārameśvare ||

tato pūrṇāhutiṃ dadyāt prāyaścita viśuddhaye |
nivedayet tatogatvā śivāya vihitaṃ tu yat || 

vidhicchidraṃ tu yatkiṃcit chidraṃ pradraṃ prajāyatām |
rājñaḥ kartuḥ prajānāṃ ca śāṃtirbhavatu sarvadā ||

asmākaṃ sumahāyānaṃ suprīto bhava sarvade |

pīṭhetyādi | saguṇāliṃge pīṭhaṃ yadi vā guṇaṃ bhave tadānīṃ 
taduddhṛtyānyanniveśayet | na tu liṃgoddhāraḥ kāryyo viguṇaṃ tu liṃge 
uddhṛtya yeneti prāgukta vaidharmyeṇombhayamapyuddhṛtaṃ 
saguṇamanyanniveśayet | na tu saguṇamapi liṃgamuddhṛtya viguṇapīṭhoddhāra iti 
vyatyaya śabdasyārthaḥ | evamityādi | cūlakaḥ cūlāprāguktāyā malasārako 
parivartinī dhāmaprāsādaḥ etadviṣaya eva vidhi jīrṇoddhāro maṃtra visarjana 
pūrvaḥ kṛtaścūlakā tu ye maṃtrāstāna male niṣkalaṃke khaḍge vinyastān 
prāsāda parisamāptiṃ yāvat tatratānarcayet liṃgaṃ ca rakṣitamiti 
prāsādāpasanātttriravakāśemāmavattviti | abhyaprāyato dārvādi pariṣkṛtyā

p. 67a) rakṣitaṃ kāryamityuktaṃ bharpaḍi samāptau maṃtrasaṃyoga iti | tasmin 
prāsāde smāpte sati maṃtrasaṃyoganimittaṃ sāmudāyike kriyatetra tiṣṭhā sā 
tathā vidhākāryāccūlakadhvajadhānnāmityarthaḥ | evamukta kriyāyogamiti|  
ukta prakārayā 
kriyayāyogapūrvasādhvakoliṃgamāsevamāno'tulameśvaryamiti | 
vāṃcchitārtha siddhiphalātmakaṃ prāpnoti mokṣārthī mokṣamakṣayaṃ 
vāpnoti | uktaṃ ca 

śrīmatkiraṇe ||

etena śakraśca hutāśanaśca skaṃdhe dvasūryya vividhāśca siddhāḥ viṣṇuḥ 
prajānāmadhipo yamaśca ye cāpare bhaktimatāṃ variṣṭāḥ liṃgaṃ samāsādya 
mahāpavitre nirmāṇamukhyaṃ śivabhaktiyutaḥ sopāṃśca bhuṃktvādi videva 
pūrve tataḥ paraṃdhāma samāśrayaṃtīti | ā dehapātamaryādamiti | liṃ 
āmaraṇāṃtaṃ liṃgārcanaratānaṃ sulabhaḥ daiśika ityādi | 
avijñātānuviṣayamidaṃ jīrṇaliṃgapratiṣṭhito maṃtro yadi kadācinna jñāyate 
tatsādhāraṇamiti lokasāmānyaṃ praṇavākhyam etadevāgre viśeṣaviṣyatti | 
tadanyeṣu bhavaṃ yojyamityādinā pūrvaṃ svayaṃbhu bāṇaliṃgānāṃ 
sarvapīṭhagṛhāśrava pratipādanaṃ prasaṃgaina tadviṣaya eva maṃtraṃ 
saṃkaraniṣedha uktaḥ anena tu prasaṃgāt teṣu teṣu cocyate | prāk sthita ityādi | 
prāksitaṃ yasya varṣaśatāni bahūni pratiṣṭhitasya yasya vā sā pratiṣṭhā sopi 
nasparyaṃte | tasmiṃstathā siddhaiḥ prāptānyaṇimādi yogaiśvaryaṃ ca paddhya 
tiṣṭtitaṃ vikalpavāsanātītairiti | rāgādi doṣanirmuktairye niveśitā maṃtrāste tu 
sarvāthatvāddhetorna maṃtrasaṃkaraḥ yatastaiḥ sarvahitakāribhiḥ sarvāthāḥ 
sādhāraṇā eva tatra maṃtrā niveśitāḥ mānonmāna ityādi | 
etobhyo'numānādyadi lakṣitaṃ tattajjñānamiti | tasyaiva liṃgasya ādheyatvena  
yo maṃtra evaṃ tata vinyastaśakāṃ vinaiva svamaṃtramarcayet | ayamarthaḥ | 
aiṃdrādi maṃtrasādhakāḥ aiṃdrādi liṃgalakṣaṇa vajrādi yuktaṃṣu 
aiṃdrādīnneva pūjayet | prāsikamuktvā prakṛtameva jīrṇoddhārātmakamāha | 
vijñāta ityādi | yatra pratiṣṭhitā maṃtrā vijñāyaṃte tatragānuddṛtyeti visarjya 
pūrvoktenaiva vidhineti padaṃ kākākṣi nyāyena ubhayatrāpi vyākhyāyate 
svamarcayet pūrvapratiṣṭhitameva | pūrvoktena vidhinā pratiṣṭhā

p. 67b) samayoktenetyathaḥ | tadityādi | bhavamiti praṇavaṃ 
bhavāparābhidhānyasya praṇavasya pūrvoktayā sādhāraṇavyākhyayā 
upapattiḥ sarvamaṃtrādhva vigrahamiti | yāvaṃto 
maṃtrāyāvaṃtaścādhvānaḥ svāyaṃbhuvādau tattvādhvā ca padādhvā 
cetyevamādinodiṣṭāḥ te sarva evāsya vigrahe | uktaṃ ca 

rurusaṃhitāmaṃtravātike | 

oṃ mityekākṣaraṃ brahma maṃtratetrādilakṣitam |
mahadādi viśeṣāṃtaṃ vyāpakaṃ padamavyayaṃ ||

oṃ ta protaṃ jagatena mātrābhiḥ sarvate bhṛśamiti | taṃ tatra saṃvojya saṃpūjya 
tadanuhṛnmaṃtreṇa saṃhāramudrayā samādāya paratattvamiti | 

vācyavācaka saṃyogaṃ nītvātadanusvamaṇuṃ |
mityabhipretaṃ maṃtraṃ nyaset vatsara ityādi | ṣaṭmāsāḥ apūjanaṃ yasya 
jātaṃ tadapi ca svamaṃtreṇa yojayet | śriyai bhogāvaratnajaṃ vāgni 
saṃspṛṣṭhamiti | ratnaliṃgaṃ daivānmānuṣādvāpratidagninā spṛṣṭaṃ 
svatejasā cenna kṛṣṭaṃ tat tadapi svamaṃtreṇa yojyam | atha sādhakasya niyamāti 
vāhanāya kṣetra parigraha vicāro yatra sāmacatuṣṭayaṃ saṃyamena nayati | 
yathoktaṃ 

śrīmatkiraṇe ||

caturo vārṣikānmāsānniyamena nayediti |

parigṛhyeti kāle puṇya iti saṃkrāṃti ṣaḍaśīti mukhatryaha spṛgvilaṃbitavyatī 
pādādyupalakṣite śubhe lakṣaṇa iti lagne puṇyadeśānāṃ ye 
guṇākṛṣṇamṛgasaṃcāra prāṇi vairatyāgādayastairvyāptaṃ kṣetrameva 
vakṣyamāṇa niṣedhabhyo ye doṣā vyālabiṃlāṃ?dhakūpa 
bhasmoṣaratuṣāṃṇarātmakāstairvarjitamevaṃ vidhaṃ grāhyaṃ | agrādyamāha 
| dūrodaketyādi || 

udakaṃ samidhaḥ puṣpāṇi ca yasya dūre tathā amanojñaṃ namana tuṣṭikāri 
asadrūpamitya yājñikaṃ vṛkṣaṃ cāpūṣpaphala vṛkṣaṃ vā 
gaṇeśādiryatkīlitaṃ cihnitaṃ uparyyupariliṃgaṃ veti na yatra bahūni liṃgāni 
ekaliṃgādhiṣṭhitaṃ vakṣyamāṇayopapattyāpītyarthaḥ 
sādhakāṃtarapālitamityanyena sādhakenāśritaṃ | kiṃ ca dakṣiṇadigdvāreṇa 
devagṛhottara digdvāreṇa vāyadyuktaṃ duṣṭāni sattvāni siṃha vyāghrā 
jagarādīni tadvaditi tadyuktaṃ | yat āgāmi pratiṣedhakamiti | bhaviṣyatāmapi 
vighnānāṃ nivāraṇaṃ tadaṃbu prokṣitaṃ dhāmeti | gṛhamadoṣavattathā

p. 68a) vedīpīṭhikā garbhaṃ ca prāsādasyādi grahaṇāt prāsādaṃ 
tadbāhyāṃganaṃ apyadoṣavat kṛtvā yena prāsādarūpiṇaścānye 
śivāśrayāḥ vedikārūpiṇo yenye śodhyāstebhyastrayaḥ jacāditi | tataḥ 
sāṃgena sāstreṇa juhuyāt tadanu samitkuśādi āharaṇāya snānādi gamanā 
pekṣayā ca yāvat kṣetraṃ parigrāhyaṃ tāvadastra tejasā paripūritaṃ bhāvayet | 
tathā tat tejasaiva nirdagdha vighnasaṃghamata evānāmayaṃ nirdoṣaṃ hutvā 
chidramiti prāk pratipāditameva tataḥ śāstralokeśa maṃtrān śaṃkṛn 
prāgdigdha iti pūrvādi dikkrameṇa niveśayedito bāhyena niṣkramediti | 
saṃjñārthaṃ carma japteneti kavaca maṃtrābhimaṃtritena saṃdhāyetyekī kṛtya 
bahistadbāhye bījānikirennikṣipet | śastrajajaptānītyastra japtāni sūtracarmaneti 
śaṃkusaṃdhāyaka sūtramārgeṇa tataśca bhasmanābahirdīptaṃ 
prākāramaṃḍalaṃ kūryyāt | aṃtaścābhyaṃtare ya cānvistitaiḥ kavacamiti 
kavacamaṃtraprayogena kuryyāt | puṣpamūlānulakṣitamityetatprāyaṃ 
rākṣasyāmiti | nainṛtyāṃ kṣetrapālāya baliṃ dadyāt | dhāmaneti | devagṛhe 
vāstudevebhyo balirdeyaḥ udakāṃtaramiti | prativastu jalena snānam gośakṛtāceti 
| gomayena kṣaudramiti | mākṣikaṃ svamaṃtreṇa samālabhyeti 
pūrvapratiṣṭhitena tadajñānāt praṇaveneti prāgapyuktaṃ tata ityādi | prāk 
pratiṣṭhita samastamaṃtrasaṃyogaṃ kṛtvā viśodhyamiti | visarjitamaṃtravrātaṃ 
sasādhakaḥ prāgvaditi vidhivat samāropya nivedayet | siddhyarthaṃ 
pīṭhamaṃtrāśrayānapi maṃtrānyathā yogaṃ vinyasya tāthā jñānakriye 
prāguktakrameṇaiva vinyasye | atha hutakarmachidra iti caturvidhaṃ yatkarma chidra 
mūnakaraṇādadhikakaraṇādanyathāccetyasminprāyaścite tasmin homavidhinā 
niṣpādita ityarthaḥ punarbhajet snānamiti | prathamamekasya punaranyat snānaṃ 
punaḥ śabdovyavahitopi saṃyojyaḥ maṃtrasānnidhyakāraṇaṃ tata ityādi 
pūrvādikaraṇapūrvaṃ mattasānnidhyanimittaṃ japaṃ yathāśakti kṛtvā 
nivedya ca ta prāguktenaiva vidhinā sannidhyaṃ prārthayediti | yathābhilaṣita 
siddhinimittaṃ niyasamāptiparyyaṃtamasmiṃlliṃgebhagavansannihito 
bhavetyevaṃ vikṣaptikayālabdhebhitaśca

p.68b) sānnidhyaṃ prāptaṃ vibhāvyetyarthaḥ bhūtebhyaḥ svānugeśceti | 
svasvasthānacarebhya bhūtebhyo baliṃ kiret kṣetretyādi | yathaiva samastakṣetre 
lokeśāstrādi kalpanā kṛtā tadvatsādhanākāryye svamaṭhikāyāṃ pradoṣe 
balipūjādīti kṣettranemyāṃ śaṃkudaśakenotyāditāyāṃ parvasu 
vakṣyamāṇakeṣu balipūjā pradoṣe kāryyā deva viṣayaṃ tu pratyahaṃ 
prabhātamadhyāhna pradoṣaniśārdhātmakevaracatuṣṭaye samānaguṇavatsasva iti 
tulyaguṇairyyukto viśeṣapūjādivasānāha | caturdaśyāmityādi | 
pakṣayorityubhayapakṣaviṣayo yo vidhirmāsavṛddhi dinadhvaṃse iti | māsamadhye 
yau dinavṛddhi dhvaṃsau vyatīpāto viṣṭyādikaḥ anyepi ye yugādi ṣaḍaśīti 
mukhasaṃkrāṃti prabhṛtayaḥ puṇyakālāḥ kṣetretyādi snānapūjādau 
yadupayujyate | tatparigṛhīte kṣetre yadi nāsti tadūrataḥ saṃkhyāsamāhṛtaṃ 
bhajet | tattvātmanā tato bahirgachet vighnāpradarśana saṃbhavāt | jātītyādi | 
svacaryyavihitavṛttyanuṣṭhānaṃ jātivyatikarastasminvidhi sthitamiti 
śāstraparidṛṣṭaṃ svacaryyetyādi | jātivyatikṣare kuryyāt prāyaścitamiti | 
yaduktaṃ | tadetena viśeṣayati aṇusevinaḥ sādhakasya svacaryāvihitā 
vṛttistāmāśritasya mātrāḥ śaktyo vibhāṃti vijṛṃbhaṃte jagadvyāpya 
caturvidhaṃ bhūtasargamadhiṣṭhāya etaduktaṃ bhavati tathāvidhe jagati yatra 
yatra yadabhilāṣe sādhako maṃtrān prayuṃkte tadavaśyaṃ prāpnoti | uktaṃ ca 

śrīmajjñānottare ||

viśvarūpadharā maṃtrā yajamānecchayā sthitāḥ |
sarvān kāmān prayacchaṃti trailokye durlabhānapi ||

maṃtrīti sādhaka eva vidhilaṃghane vidhiprakaraṇe prāptaṃ 
prāyaścittamanācaran | siddhibhraṃśamavāpnoti daiśikastvācāryyo rogabhāgiti 
vighnitadīghāphalabhāgvatītyarthaḥ | tannivṛttyāyetyādi | tasya vidhilaṃghana 
pratyavāyasya nivṛttyai vidhirvakṣyamāṇaḥ pavitrakākhyaḥ parameśāneti | 
śāstragauravāpekṣayodyukta kriyātmanā īśvarabhaṭṭārakena vedhasa iti 
paraprajāpataye anaṃteśāya tasyā evātra śāstrāvatārādau pradhānagurutvaṃ 
na tu vedhasobhidhāyakasya śabdasya 

p. 69a) sāmānyāt padmajanmana iti vyakhyeyaṃ yatau sau prajāpatiḥ 
sarvajagatpatitvena saṃhitāṃtarepyuktaḥ |

eṣa sarvānimāṃ lokān paraśaktyupabṛhitaḥ |
utsādayati saṃdhatte niruṇa dvijagatpatiriti ||

skaṃdāyatīkṣṇabhāse ceti | śāstrāvatāragurupradarśanārthametat | 

jagatāṃ prāraṇaproktamanaṃteśaṃ paraṃ guruṃ | 
tenoktaṃ parameśena śrīkaṃṭhāya mahātmane ||

surāsurāṇāṃ guruṇā devyai sarvamudāhṛtaṃ |
devī ca prāhanaṃdīśa skaṃdayorityādi | samāsānnibodhateti saṃkṣepastaṃ 
pavitrākhyaṃ śṛṇutetyarthaḥ | 

atha taducyate | nabhasyetyādi | nabhasya nabhasormāsoriti | bhādrapada 
śrāvaṇamāsorityarthaḥ | padmannumaḥ kṛtriśa śatribhyo dve putre 
māsaśabdasya vihitatvānmāsoriti ṣaṣṭhī dvivacanamupapannaṃ 
anyathāmāsayoriti vaktavyaṃ syāt āṣāḍhyāmiti | āṣāḍhaśuklapaṃcadaśī 
pūrvāṣāḍhāyuktā āṣāḍheti deśabhāṣāprasiddhā tasyāmādi mehni | 
uddiṣṭadinānāṃ pratyekamādyadina ityapi vāsā pekṣayā vā grahaṇaṃ tena 
saptamī trayodaśākhyaṃ dinadvayaṃ vihitaṃ jñeyaṃ | uktaṃ ca 

śrīmatkiraṇe ||

satpamyāṃ trayodaśyāmathāpi vā pūjāṃ kṛtvā taddeśe 
śivamāmaṃtryataddina iti | tathā āṣāḍhaśukalacaturdaśyapi vihitā anyāśāṃ 
svapadopāttattvādavyāviddhamityanākulānvitaṃ balakalaśabdena 
vṛkṣatvagucyate | tata udbhūtaṃ triguṇamityādi | navabhistaṃtubhireva taṃtuṃ 
kṛtvā samagraṃthīti vakṣyamāṇayopapattyā yathā gamamiti 
śāstrāṃtaradṛṣṭaṃ vidhānamanati kramya āpādyeti pratipādya pāvanaṃ 
paramiti pavitrakākhyāyāmupapattirvihitānanuṣṭhānātpratyavāyātmanaḥ 
pāpādyataḥ pāvapatyataḥ pavitraṃ etadeva sphuṭīkaroti vārṣikānmucyate 
kṛtyaviplavāt pūraṇādvidheriti | etasmādeva vidhipūraṇāt pavitraka 
pratipādanākhyādanuṣṭhitātsato vārṣikāditi | saṃvatsara kṛtāt kriyāviplavān 
mucyate | viśuddhiṃ prāpnotītyathaḥ | dviguṇa ityādi haraya iṃdrāścaturdaśa 
dviguṇā aṣṭāviṃśatistaṃtūnāṃ kanyasakanyasetate tato dvihāstika 
trihāstikādikamato daśadaśavṛddhyā uttamottamaṃ yāvadaṣṭoraṃ śataṃ 
taṃtūnāṃ bhavatyeva 

p. 69b) eṣavidhirbhogārthināṃ dvādaśetyādi vā śabdotra punaḥ 
śabdasyārthaḥ kanyasādiṣu siddhiṣviti tannimittaṃ dvādaśabhyastaṃ tubhya 
ūrdhvaṃ dvādaśānāṃ dvādaśānāṃ vṛddhyā yāvadaṣṭottaraśataṃ 
tattvaṃtikā vṛddhirityarthaḥ | yavīya somityādi kanyasānāṃ liṃgānāṃ 
mokṣārthibhiḥ kalāsaṃkhyāguravaḥ aṣṭātriṃśataṃ tavaḥ kāryyāḥ 
tārāsutārādyā aṣṭātriṃśadevakalāyataḥ madhyānāṃ varṇalakṣitāḥ 
paṃcāśataṃ tava ityuktaṃ bhavati varṇānāṃ mātrākṣarāṇāṃ paṃcāśata 
eva prasiddheḥ jyeṣṭhānāṃ padasaṃkhyātāḥ ekāśītiriti yāvat graṃthaya 
ityādi yāvaṃtastaṃ tava srāvaṃta eva graṃthayaḥ tulyāṃtarā iti yāvat 
parimāṇako graṃthistāvatparimāṇaṃ vyavadhānaṃ kṛtvā parograṃthiḥ samā 
iti nyūnādhikatva rahitāḥ prāgapyuddiṣṭa samagraṃthītyetena 
kāśmīrakākhyayā kuṃkumaṃgairikādyaruṇa iti gairikākhyayā dhatu viśeṣaḥ 
ādiśabdādgoracanayāpi | yaduktaṃ 

śrīmatkiraṇe ||

gorocanā kṛtā sarve graṃthayo dhātunāṃ piveti |

dṛḍhā ityaviślathāḥ tritayamityādi | bhogamokṣāpekṣayā 
sṛṣṭisaṃhārakrameṇa mūrdhnī ārcābhāge ātmavidyā śivātmakaṃ 
pavitratritayaṃ kartavyaṃ pīṭhikāsaṃsṛṣṭi punaścaturtham sārvadaivatamiti 
yaccaturthaṃ pavitrakaṃ tanmūrtyāśraya piṃḍikāśraya devatārthattvena 
sārvadaivakaṃ ājānvityādi | pratimāsvājānuparyyaṃtaṃ tripūrvaṃ tadvadeva 
ātmavidyā śivātmaka pavitraka tritaya pūrvakaṃ sveṣṭataṃtu yuk ca 
yathārucisaṃkhyāttatraṃ tu yuktaṃ caleṣvityādi calaliṃgānāmapi sveṣṭataṃtu 
yuktaṃ kartavyamityarthaḥ siddhyaisamagraṃthīti pūrvoktasya dvādaśottaraṃ 
vṛddhetyādyasyānuvādaḥ vidyetyādi vidyāpīṭheti pustakādāveva evameva 
sarvātmakamiti | sarvavyāpakattvena viveṣṭana paryyaṃtaṃ tathaiva sarvātmakaṃ 
yathā rucitaṃ tu yuk tvaśṛṃgāt pṛṣṭhamekaṃ vakṣyamāṇe vṛṣe tathā ca 
grīvādhaḥ prabhṛti khurasparśi dvitīyaṃ śivāgnāvityādi sviṣṭa kṛdākhyaṃ 
karma iha balihomaḥ tatparyyaṃte homavyāpāre kṛtesatītyasmadguravaḥ anye tu 
sveṣṭakṛtprāṃta iti pāṭhe prāte kṛte karmaṇi pratipādyam

p. 70a) homasamāptāvityarthaḥ kiṃ bhūtaṃ pavitrakaṃ sveṣṭakṛditi 
svasyātmana iṣṭamabhilaṣitaṃ karoti yadeva vyācakṣateḥ liṃgavaditi śivāgnā 
capi pavitraka catuṣṭayavidhānāyāti deśaḥ tadvidhānamāha trīṇītyādi 
liṃgasyādau vibhāgena trīṇyātmavidyā śivātmakāni bhogamokṣāpekṣayā 
yena krameṇa pratipāditāni caturthaṃ devatātvena sarvatatvanimittaṃ bhagavataḥ 
kālāgni rudrataḥ prabhṛti paramaśiva paryyaṃtamatha vā paramaśivāt kālānala 
sṛṣṭiparyyaṃta krameṇa tathaiva vyākhyeyaṃ pratiṣṭhāyāṃ dṛṣṭaṃ 
phalamāha | na kālamṛtyurityādināyatreśaḥ savṛṣaḥ sthita iti sarvathā 
vṛṣapratiṣṭhā vinā kṛtā liṃga pratiṣṭhā na kāryyetyuktaṃ bhavati | 
vṛṣasvarūpamāha | vṛṣodharma ityādi medayati puruṣān 
guruphalairduḥkhadāhaśamanairāhlādayatyato bhagavataḥ saṃbaṃdhī dharmo 
dhātvarthatopi nirukta dṛśāpi devasyāsau jñānakriyātmako guṇo yasmād 
guṇātiśayāt sadidaṃ viddhe tu cetanācetana vargaṃ prāguktaṃ sarvaṃ 
dhārayatyādhāraśaktyātmanā tathā dhiṣṭātṛśaktyātmanā ca | uktaṃ ca 

śrīmatsvāyaṃbhuve ||

dhātulokānimānsarvān prītiṃ ca puruṣāt parāt |

dharmastenocyata iti | itīśārādhanopāya iti yatprāgyāgādhikaraṇoddeśa samaye 
yuktaṃ yajanaṃ śreṣṭhametebhyo liṃga eveti tadanenope saṃharati | 

yena cānenopāyena sādhyena brahmādayaḥ |
sa prajākṛtaḥ adbhutamāścaryyabhūtaṃ sarvāti śāyitvātparamaiśvaryyaṃ 
prāptāḥ anukalpaḥ pravṛtopīti | anukalpo gauṇīkalpanā tayā pravṛttepi puruṣe 
rudrapadaprāpte śruteryaduktaṃ prāk tepi rudrāna saṃśayaḥ śilpino gāyanān 
bhṛtyānvṛttibhājopi tārayediti | ko nāmavidvānatra śraddhāṃ na kuryyādapi tu 
sarva eva kurvaṃti | anyastirohita iti yopyanyomaloparuddhaśreyo dṛk mūlaprāyo 
yāvadityarthaḥ | yajanāṃgatvena bhāvo yaḥ śuddhātmaka uktastadarthamāha | 
mṛdabhasmagośakṛtpiṃḍetyādi | śūddhāvān mṛtpiṃḍādi nirmitamapi 
liṃgasaṃpūjayan pratiṣṭhātmakaṃ phalaṃ prāpnoti sthaṃḍilepi 
yajenmaṃtrāniti 

p.70b) tadāśvevābhīpsitaṃ phalaṃ prāpnoti ityarthaḥ | 
śastrāvatārasaṃbaṃdhānāha | etatsvayaṃbhurbhagavāṃ nityādinā 
jñānāvṛttottatamamiti | jñānaṃ ca vṛttottamaṃ caturamukti prāpti 
hetutvāddhṛtamiti vat tadekadeśamiti dvādaśasahasrān sahasreṇetyarthaḥ | 

iṣṭārtha siddhayogasamākula iti iṣṭenārthenābhilaṣaṇīyena pratiṣṭhā 
śāstrebhyopyatiśayatā siddhānāmuktasvarūpāṇāṃ sthira cetasāṃ viduṣāṃ 
vītarāgāṇāṃ jagattṛṇamivekṣatāmityanena teṣāṃ yo yogaḥ samādhi 
dhyeyākāreṇa vāsanaṃtmaraṃti | tābhyāmiṣṭārthasiddhayogābhyāṃ 
samākulaṃ vyāptam nosmākaṃ śivamastu śreyo bhavatu | 
prārabdhāyaratāgurorniyamatastasyaiva noco phalācchaścaccittataḥ samāpti 
madhunānītāsamāpātrakāt | soyaṃ caṃdrakalādharasya dayayā sarvatra 
sarvātmanāṃ bhaktānāṃ ekadārthabodhvaviṣayairbhūyāt sadāvallabhaḥ ||

|| iti śrīmahāmaheśvareṇakṛtaṃ bhāvacūḍāmaṇīṃ nāma taṃtraṃ 
samāptam || saṃpūrṇaṃ samāptam || śubhamastu || śubhamastu ||




###########   END OF FILE  #######
